Digitized  by  the  Internet  Archive 
in  2013 


http://archive.org/details/leabhraicheantse1842edin 


LEABHRAICHEAN 


AN 

T-SEANN  TIOMNAIDH, 

AIR  AN  TARRUINGr 

O'N  CHEUD  CHANAIN 

CHUM  GAELIC  ALBANNAICH. 


EDINBURGH: 

PRINTED  BY  ANDERSON  &  BRYCE  ; 
FOR  THE  EDINBURGH  BIBLE  SOCIETY;  BY  PERMISSION,  FROM 
THE  QUARTO  EDITION  OF  THE  SOCIETY  IN  SCOTLAND 
FOR  PROPAGATING  CHRISTIAN  KNOWLEDGE, 


1842. 


372? 


ABBREVIATIONS  AND  MARKS. 


A'  for  "an"  the  article,  as  "a'  bhean"  the  < 

woman,  for  "  an  bhean." 
A*  for  "  ag,'  sign  of  the  pres.  part.  of , 

verbs  beginning  with  a  consonant,  as 

"  a'  bualadh"  striking,  but  "  ag  òl" 

drinking. 

A'  for  "  ann"  in,  as  "  a'  d'  cheann"  in  thy 

head,  for  "  ann  do  cheann." 

A  for  "  as"  out  of,  marked  with  an  acute 

accent,  as  "  à  teine"  out  offire. 
"Ar  for  "  thar"  over,  above,  as,  "  deich  'ar 

fhichead"  thirty. 
B'  for  "  bu"  was,  as  "  b'  e"  he  was. 
C'  for  "  cia"  who,  what,  as  "  c'àit"  wherc 

or  in  what  place  ?  "  c'uin' "  when  or  at 

what  time ? 
D'  for  "  do"  thy,  thine,  as  "  d'  athair"  thy 

father. 

D'  dh'  for  ">do"  sign  of  the  Preterite 

Tense  of  verbs,  as  "  an  d'  aidich  e"  has 

he  confessed?  "  dh'  aidich  mi"  I  have 

confessed. 
Eabh.  for  "  Eabhra"  Hebrew. 
Eir.  for  "  Eirionnach"  Irish. 
'G  for  "  ag"  sign  of  the  pres.  part.  of 

verbs,  as  "  'ga  dheanamh  doing  it. 
G'  for  "  gu"  io,  as  "  g'  a  cheanri"  to  the 

end  thereof. 
M'  for  "  mo"  my,  as  "  m'  anam"  my  soul. 
M'  for  "  mu"  about,  as,  "  m'  a  cheann" 

abnut  his  head. 
'Na  for  "  ann  a'  in  his,  as  "  'na  chridhe" 

in  his  heart. 
'Nan  for  "  ann  an"  in  their,  as  "  'nan 

tighibh"  in  ttieir  houses. 
'Nar  for  "  ann  ar"  in  our,  as  "  'nar  dùth- 

aich"  in  our  country. 
'Nur  for  "  ann  bhur"  in  your,  as  "  'nur 

fearann"  in  your  land. 
*Nuair  for  "  an  uair"  in  the  time,  ichen. 
'B  for  "  ar"  our,  as  "  o  'r  sinnsiribh"/rom 

mtr  ancestors. 


'B  for  "  bhur"  your,  as  "  le  'r  cead"  with 

your  leave. 
B'  for  "  ri"  to,  as  "  r'  ar  guth"  to  our  voice. 
San,  sa'  for  "  anns  an'  in  the,  as  "  san 

àm"  in  the  time,  "  sa'  bhaile"  in  the 

city. 

Sasg.  for  "  Sasgonach"  or  "  Sasonach" 
English. 

Sna  for  "  anns  na"  in  the,  as  "  sna  coillt^ 
ibh"  in  the  woods. 

T'  fer  "  do"  thy,  as  "  t'  anail"  thy  breath. 
Before  a  vowel,  d,  the  initial  consonant 
òf  this  pronoun,  is  changed  into  t :  but  U 
the  initial  consonantof  the  verbs  "  tèid, 
tig,  toir,"  is  retained  in  writing,  though 
pronounced  as  d. 

y  Grave  Accent.  Vowels  marked  with 
this  accent  are  always  sounded  long ; 
and  such  as  are  not,  are  generally 
sounded  short. 

'  Acute  Accent.  When  the  vowel  e  is 
sounded  like  e  in  scene,  or  the  Latin  oe 
in  Phaibus,  as  the  Scotch  pronounce  it, 
it  is  commonly  markedwith  this  accent. 

'  Apostrophe.  Whenthereisanelisionof 
one  or  more  letters,  it  is  usually  marked 
with  an  apostrophe.  Thus  when  the 
preceding  word  ends,  or  thefollowing 
woi-d  begins  with  a  vowel,  there  is  an 
elision  of  the  possessive  pronoun  "  a," 
as  "  le  'shùil"  with  his  eye,  for  "  le  a 
shùil;"  "  call  'anama"  the  loss  of  his 
soul,  for  "  call  a  anama."  A  few  Gaelic 
words  admit  of  a  final  vowel,  or  not,  as 
the  euphony  requires  it,  as  "  àit,"  or 
"  àite,"  a  place,  "  Tighearn"  or  "  Tigh- 
earna,"  Lord,  "  naomh"  or  "naomha," 
holy,  "  fad"  or  "  fada"  long,  "  camp" 
or  "  campa"  a  catnp  ;  but  as  these  final 
vowels  are  not  essentiaf  to  the  words, 
their  absence  is  not  marked  with  an 
apostrophe» 

Caib. 

GENESIS ;  anns  am  bheil,     -      -  50 

Ecsodus,   40 

Lebhiticus,      -----  2/ 

Aireamh,   36 

Deuteronomi,   -----  34 

Iosua,   24 

Breitheamhna,        ...      -  21 

Rut,   4 

T.  Samuel,   31 

II.  Samuel,   24 

I.  Righ,   22 

II.  Righ,    ------  25 

I.  Eachdraidh,              ...  29 

II.  Eachdraidh,  36 

Esra,   10 

Nehemiah,   13 

Ester,   10 

lob   42 

Sailm,  -150 

Gnàth-fhocal,               ...  31 


Caib. 

Eclesiastes,      -      -      -      -  - 

Dàn  Sholaimh   9 

Isaiah,   ®ì 

Ieremiah,         .....  52 

Tuireadh,   ° 

Eseciel   4^ 

Daniel   }2 

Hosea,   14 

Ioel,  3 

Amos,  J 

Obadiah   \ 

Ionah,    4 

Micah,   7 

Nahum,    ------  3 

Habacuc,         -----  <> 

Sephaniah,   3 

Hagai,   * 

Sechariah,   ** 

Malachi  -  4 


LEABHRAICHEAN 

AJC 

TIOMNAIDH  NUAIDH. 


Caib. 

SOISGEUL  Mhata,  anns  am  bheìl,  28 

Soisgeul  Mharcuis,  16 

Soisgeul  Lucais,  24 

Soisgeul  Eoin,  21 

Gnìomhara  nan  Abstol,  -      -      -  28 

Litir  Phòil  chum  nan  Romhanach,  16 

I.  Corintianach,      ....  16 

II.  Corintianach,                       -  -1| 

Galatianach,   6 

Ephesianach,    -----  P 

Philipianach,   4 

Colosianach,  -----  4 
I.  Litir  Phòil  chum  nan  Tesalonian- 

ach,   5 


Caib. 

II.  Litir  Phòil  chum  nan  Tesalonian- 

ach,   3 

I.  Thimoteuis,  -      -      -      -      -  6 

H.  Thimoteuis,  4 

Thituis,   3 

Philemoin,        -      -      -      -      -  } 

Eabhruidheach,        _      .      -      -  1| 

Litir  Sheumais,        -      -    -  -      -  5 

Litir  I.  Pheadair,            -      -      -  \ 

Litir  II.  Pheadair   » 

Litir  1.  Eoin,   » 

Litir  II.  Eoin,  \ 

Litir  III.  Eoin,         ....  1 

Litir  Iudais,      -----  1 

Taisbean  Eoin,                    -     -  ** 


CEUD  LEABHAR  MHAOIS, 
'an  ainm 

GENESIS. 


CAIB.  I. 

SAN  toiscach  chruthaich  Dia  na  nèamh- 
an  agus  an  talamh. 

2  Agus  bha  "n  talamh  gun  dealbh  agus 
falamh ;  agus  bha  dorchadas  air  aghaidh 
ua  doimhne  :  agasbha  Spiorad  Dèa'  gluas- 
ad  air  aghaidh  nan  uisgeachan. 

3  Agus  thubhairt  Dia,  Biodh  solus  ann  : 
agus  bha  solus  ann. 

4  Agus  chunnaic  Dia  an  solus,  gu  'n 
robh  e  maith :  agus  chuir  Dia  dealachadh 
eadar  an  solus,  agus  an  dorchadas. 

b  Agus  dh'ainmich  Dia  an  solus  Là,  ag- 
us  an  dorchadas  dh'  ainmich  e  Oidhche  : 
agus  b'iad  am feasgar  agus  a'mhaduinn  an 
ceud  là. 

6  Agus  thubhairt  Dia,  Biodh  athar  am 
ineadhon  nan  uisgeachan,  agus  cuireadh  e 
dealaehadh  eadar  uisgeachan  agus  uisg- 
eacha. 

7  Agus  rinn  Dia  an  t-athar,  agus  chuir  e 
dealachadh  eadar  na  h-uisgeachan  a  bha 
fuidh  'n  atliar,  agus  na  h-uisgeachan  a 
bha  os  ceann  an  athair  :  agus  bha  e  mar 
sin. 

8  Agus  dh'  ainmich  Dia  an  t-athar 
Nèamh  :  agus  b'  iad  am  feasgar  agus  a' 
mhaduinu  an  dara  là. 

9  Agus  thubhairt  Dia,  Cruinnichear  na 
h-uisgeachan  a  ta  fuidh  nèamh  a  dh'  aon 
àite,  agus  leigear  ris  an  tìr  thioram :  agus 
bha  e  mar  siu. 

10  Agus  dh'  ainmich  Dia  an  tìr  thioram 
Talamh,  agus  cruinneachadh  nan  uisg- 
eacha  dh'  àinmieh  e  Fairgeachan  :  agus 
chunnaic  Dia  gu  'n  robh  e  maith. 

11  Agus  thubhairt  Dia,  Tliugadh  an  tal- 
amh  a  mach  feur,  luibh  a  ghineas  siol, 
craobh-mheas  a  bheir  a  mach  meas  a  rèir 
a  gnè,  aig  am  bheil  a  sìol  innte  fèin  air  an 
talamh  :  agus  bha  e  mar  sin. 

12  Agus  thug  an  talamh  a  mach  feur, 
luibh  a  ghiueas  sìol  a  rèir  a  gnè,  agus 
craobh  a  bheir  a  raach  meas,  aig  am  bheil 
a  sìol  innte  fèin  arèiragnè:  agus  chunn- 
aic  Dia  gu  'n  robh  e  maith. 

13  Agus  b'  iad  am  feasgar  agus  a'  mhad- 
uinn  an  treas  là. 

14  Agus  thubhairt  Dia,  Biodh  soluis 
ann  an  speuraibh  nèimh  a  chur  dealach- 
aidh  eadar  an  là  agus  an  oidhche,  agus 
bitheadh  iad  air  son  chomharan,  agus  air 
son  aimsirean,  agus  air  son  laithean,  agus 
bhliadhnachan. 

15  Agus  biodh  iad  mar  sholusaibh  ann 
an  speuraibh  nèimh,  a  thoirt  soluis  air  an 
talamh :  agus  bha  e  mar  sin. 

16  Agus  rinn  Dia  dà  sholus  mhòr,  an 
solus  a'  s  mò  a  riaghladh  an  latha,  agus  an 


solus  a'  s  lugha  a  riaghladh  na  h-oidhche  ; 
agus  na  reultan. 

17  Agus  shuidhich  Diaiadannan  speur- 
aibh  nèimh,  a  thoirt  soluis  air  an  talamh, 

18  Agus  a  riaghladh  san  là,  agus  san 
oidhche,  agus  a  chur  dealachaidh  eadar  an 
solus  agus  an  dorchadas:  agus  chunnaic 
Dia  gu  'n  robh  e  maith. 

19  Agus  b'  iad  am  feasgar  agtis  a'  mhad- 
uinn  an  ceathramh  là. 

20  Agus  thubhairt  Dia,  Thugadh  na 
h-uisgeachan  a  mach  gu  pailt  an  creutair 
glausadach  anns  am  bheil  beatha,  agus 
biodh  eunlaith  ag  itealaich  os  ceann  na 
talmhainn  air  aghaidh  speuran  nèimh. 

21  Agus  chruthaich  Dia  muca-mara 
mòra,  agus  gach  uile  chreutair  beò  a 
ghluaiseas,  a  thug  na  h-uisgeachan  a  mach 
gu  pailt  a  rèir  an  gnè,  agus  gacheun  iteag- 
ach  a  rèir  a  ghnè :  aguschunnaic  Dia  ga'n 
robh  e  maith. 

22  Agus  bheannaich  Dia  iad,  ag  ràdh, 
Sìolaichibh,  agus  fàsaibh  lìonmhor,  agus 
lìonaibh  na  h-uisgeachan  anns  na  fairgìbh, 
agus  fàsadh  an  eunlaith  lìonmhor  air  ari 
talamh. 

23  Agus  b'  iad  am  feasgar  agus  a'  mhad- 
uinn  an  cùigeadh  là. 

24  Agus  thubhairt  Dia,  Thugadh  an 
talamh  a  mach  an  creutair  beò  a  rèir  a 
ghnè,  sprèidh,  agus  gach  ni  a  shnàigeas, 
agus  beathaiche  na  talmhainn  a  rèir  an 
gnè  :  agus  bha  e  mar  sin. 

25  Agus  rinn  Dia  beathaiche  na  talmh- 
ainn  a  rèir  an  gnè,  agus  an  sprèidh  a  rèir 
an  gnè,  agus  gach  ni  a  shnàigeas  air  an 
talamh  a  rèir  a  ghnè :  agus  chunnaic  Dia 
gu  'n  robh  e  maith. 

26  Agus  thubhairt  Dia,  Deanamaid 
duine  'nar  dealbh  fèin,  a  rèir  ar  coslais 
fèin,  agus  biodh  uachdaranachd  aca  os 
ceann  èisg  na  mara,  agus  os  ceann  eunlaith 
nan  speur,  agus  os  ceann  na  sprèidhe,  ag- 
us  os  ceann  na  talmhainn  uile,  agus  os 
ceann  gaeh  ni  a  shnàigeas  a  ta  snàigeadh 
air  an  talamh. 

27  Agus  chruthaich  Dia  an  duine  'na 
dhealbh  fèin  ;  ann  an  dealbh  Dhè  chruth- 
aich  se  e:  firionnach  agus  boirionnach 
chruthaich  e  iad. 

28  Agus  bheannaich  Dia  iad,  agusthu- 
bhairt  Dia  riu,  Sìolaichibh,  agus  fàsaibh 
lìonmhor,  agus  lìonaibh  an  talamh,  agus 
ceannsaichibh  e;  agus  biodh  uachdaran- 
achd  agaibh  os  ceann  èisg  na  mara,  agus  os 
ceatin  eunlaith  nan  speur,  agus  os  ceann 
gach  ni  beò  a  ghluaiseas  air  an  talamh. 

29  Agus  thubhairt  Dia,  Feuch,  thug  mi 
dhuibh  gach  luibh  a  ghineas  sìol,  a  ta  air 

aghaidh  na  talmhaìnn  uile,  agus  gach 
craobh  anns  am  bheil  meas  craoibhe  a 
ghineas  sìol  ;  dhuibhse  bithidh  e  mar 
bhiadh. 

30  Agus  do  uile  bheathaichibh  na  tal- 
mhainn,  agus  do  uile  eunlaith  nan  speur, 
agus  do  gach  ni  a  shnàigeas  air  an  talamh, 
anns  am  bkcil  lieatha,  thug  mi  gach  luibh 
ghorm  mar  hhiadh  :  a^us  bha  e  mar  6in. 

31  Agus  chunnaic  Dia  gach  ni  a  rinn  e, 
agus,  feuch,  bha  e  ro  mhaith.  Agus  b'  jad 
am  feasgar  agus  a'  mhaduinn  au  seathadli  là. 

CAIB.  II. 

AGUS  chrìochnaicheadh  na  nèamhan 
agus  an  talamh,  agus  an  sluagh  uile. 

2  Agus  chrìochnaich  Dia  air  an  t-seachd- 
amh  là  'obair  a  rinn  e  ;  agus  ghabh  e  fois 
air  an  t-seachdamh  là  o  'obairuile  a  rinne. 

3  Agus  blieannaich  Dia  an  seachdamh 
là,  agus  naomhaich  se  e  :  do  bhrìgh  gur 
ann  air  a  gliahh  e  fois  o  'obair  uile,  a 
chruthaich  Dia  agus  a  rinn  e. 

4  Is  iad  so  ginealaich  nan  nèamh  agus 
na  talmhainn,  'nuair  a  cliruthaicheadh  iad, 
san  là  an  d'  rinn  an  Tighearua  Dia  an  tal- 
amh  agusna  nèamhan. 

5  Agus  clia  rohh  uile  phreasan  na  raach- 
arach  fathast  anns  an  talamh,  agus  cha 
d'  fhàs  fathast  uile  lusan  namacharach  ;  do 
bhrìgh  nach  d'thugan  Tighearna  Dia  air 
uisge  frasadh  air  an  talamh,  agus  cha  robh 
duineann  a  shaoitlireachadh  natalmhainn. 

6  Ach  chaidli  ceò  suas  o  'n  talamh,  agus 
dh'  uisgich  e  aghaidh  na  taimhainn  uile. 

7  Agus  dhealbli  an  Tighearna  Dia  an 
duine  do  dliuslach  na  talrahainn :  agus 
shèid  e  ann  an  cuineinibh  a  shròine  anail 
na  beatha;  agus  dh'  ihàs  an  duine  'na 
anam  beò. 

8  Agus  shuidhich  an  Tighearna  Dia 
gàradh  ann  an  Eden  san  àird  an  ear,  agus 
chuir  e  an  sin  an  duine  a  dhealbh  e. 

9  Agus  thug  anTighearua  Dia  air  gach 
uile  chraoibh  fàs  as  an  talamh  a  ta  tait- 
neach  do  'n  t-sealladh,  agus  maith  a  chum 
bìdh  :  craobh  na  beatha  raar  an  ceudna 
ann  am  meadhon  a'  ghàraidh,  agus  craobh 
eòlais  a'  mlmith  agus  an  uilc. 

10  Agus  chaidh  amhainn  a  mach  à  h-E- 
den  a  dìY  uisgeachadh  a'  ghàraidh  ;  agus  as 
a  sin  roiimeadh  i,  agus  dh'  fhàs  i  'na  ceithir 
cheannaibh. 

11  Ise  ainm  na  ceud  aimhne  Pison;  so 
i.ata  cnartaehadh  tìre  Chabhilah  uile,  far 
am  bheil  òr. 

12  Agus  a  ta  òr  na  tìre  sin  maith :  an 
sin  a  ta  bdellium  agus  a'  chlach  onics. 

13  Agus  is  e  ainm  na  dara  aimhne  Gi- 
hon  :  is  i  sin  a  ta  cuartachadh  tìre  Cliuis 
uile. 

14  Agusweainm  na  treas  aimhne  Hide- 
cel :  is  i  sin  a  tha  dol  do  'n  taoibh  an  ear  do 
Asiria.  Agus  wia'  cheathramh  amhainn 
Euphrates. 

15  Àgus  ghabh  an  Tighearna  Dia  an 
duine,aguschuir  seeann  an  gàradh  Edein, 
g'  ashaoitlireachadh  agus  g'  a  ghleidheadh. 

16  Agus  dh'àithnan  Tighearna  Dia  do'  n 
duine,  ag  ràdli,  Dogach  uile  chraoibh  sa' 
ghàradli  feudaidh  tu  itheadh  gu  saor: 

17  Ach  do  chraoibh  eolais  a'  mhaith  ag- 
an  uiIo»  cha  'n  ith  thu  dh'  i  sm;  oir  anns 


an  là  a  dh' itheas  tu  dh'i,  gu  cinnteach 
bàsaicbidh  tu. 

18  Agus  thubhairt  an  Tighearna  Dia, 
Cha  'n  eil  e  maith  gu  'm  hiodh  an  duine 
'na  aonar  :  Ni  mi  dhà  còmhnadh  d'  a  rèir 
fèin. 

19  Agus  dhealbh  anTighearna  Dia  as  an 
talamh  uile  bheathaiche  na  macharach, 
agus  uile  eunlaith  nan  speur,  agus  thug  e 
iad  a  chum  Adhaimh,a  dh'  fhaicinn  cionn- 
us  a  dh'  ainmicheadh  e  iad  :  agus  ge  b' e 
ainm  a  tliug  Adhamh  air  gach  creutair 
beò,  b'  e  sin  a  b'  ainm  dha. 

20  Agus  thug  Adhamh  ainmean  do  'n 
sprèidh  uile,  agus  do  eunlaith  nan  speur, 
agus  do  uile  bheathaichibh  na  macharach  : 
ach  do  Adhamh  cha  d'  fhuaradh  còmhnadh 
d'  a  rèir  fèin. 

21  Agus  thug  an  Tighearna  Dia  air  codal 
trom  tuiteam  air  Adhamh,  agus  choidil  e : 
agusghabh  e  h-aon  d'  a  aisnibh,  agusdhùin 
e  an  l'heoil  suas  'na  h-àit. 

22  Agus  thog  an  Tighearna  Dia  an  ais- 
ne  a  thug  e  o  'n  duine  suas  'na  mnaoi,  agus 
thug  e  i  chura  an  duine. 

?3  Agus  thubhairt  Adhamh,  So  a  nis 
cnàimh  do  m'  chnàmhaibh,  agus  feoil  do 
m'  fheoil-sa:  goirear  bean  d'i,  do  bhrìgh 
gur  ann  as  an  duine  a  thugadh  i. 

24  Air  an  aobhar  sin  fàgaidh  fear  'athair 
agus  a  mhàthair,  agus  dlùth-leanaidh  se  r'  a 
mhnaoi  ;  agus  bithidh  iad  'nan  aon  fheoil. 

25  Agus  bha  iad  le  chèile  lomnochd,  an 
duine  agus  a  bhean  ;  agus  cha  robh  nàire 
orra.  / 

CAIB.  III. 

ANIS  bha  an  nathair  ni  bu  sheolta  na 
h-aon  do  bheathaichibh  na  macharach 
arinnan  Tighearna  Dia ;  agus  thubhairt 
i  ris  a'  mhnaoi,  Seadh,  an  dubhairt  Dia, 
Cha  'n  ith  sibh  do  gach  craoibh  sa'  ghàradh  ? 

2  Agus  thubhairt  a' bhean  risannath- 
air,  Do  mheas  craobhan  a'  ghàraidh  feud- 
aidh  sinn  ilheadh  : 

3  Ach  do  mheas  na  craoibhe  a  ta  ann 
am  meadhon  a'  ghàraidh,  thubhairt  Dia, 
Cha  'n  ith  sibh  dheth,  agus  cha  bhean  sibh 
ris,  a  chum  nach  faigh  sibh  bas. 

4  Agus  thubhairt  an  nathair  ris  a' 
mhnaoi,  Gu  cinnteach  cha  'n  fhaigh  sibh 
bàs: 

5  Oir  a  ta  fios  aig  Dia,  san  là  a  dh'  itheas 
sibli  dheth,  gu  'in  fosglar  bhur  suilean,  ag- 
us  gu  'm  bi  sibh  mar  dhèe,fiosrach  air  maith 
agus  air  olc. 

6  Agus  chunnaic  a'  bhean  gu  'n  robh  a 
chraobh  maith  a  chum  bldh,  agus  gu  'n 
robh  itaitneach  do'nt-suil,agus'nacraoibh 
r'  a  miannachadh  a  dheanamh  neach  glic  ; 
agus  ghabh  i  d'  a  meas  agus  dh'  ith  i,  agus 
thug  i  mar  an  ceudna  d'  a fear  maille  rithe, 
agus  dh'  ith  e. 

7  Agus  dh'  fhosgladh  an  sùilean  le  chèile, 
agus  dh'  aithnich  iad  gu  'n  robh  iad  lom- 
nochd;  agus  dh'  fhuaigh  iad  duilleach 
croinn-fhìge  r'  a  chèile,  agus  rinn  iad 
dhoibh  fèin  aprain. 

8  Aguschual'iad  guth  anTighearna  Dè 
ag  imeachd  sa' ghàradh  am  fionnthuair 
eachd  an  là:  agus  dh'  fholaich  Adham 
agus  a  bhean  iad  fèin  o  ghnùis  an  Tigt 
earna  Dèam  measg  chraobhan  a'  ghàraic 


CAIB.  IV. 

9  Agus  dh'  èig-h  an  Tighearna  Dia  air 
Adhamh,  agus  thubhairt  e  ris,  C'  àit  am 
bheil.  thu? 

10  Agus  thuhhairt  e,  Chuala  mi  do 
ghuth  sa'  ghàradh,  agus  bha  eagal  orm  a 
chionn  gu  'n  robh  mi  lomnochd,  agus 
dh'  fholaich  mi  mi  fèin. 

11  Agus  thubhairte,  Cò  dh' innis  dhuit 
gti  'n  robh  thu  lomnochd  ?  An  d'  ith  thu 
do  'n  chraoibh,  a  dh'  aithn  mise  dhuit  gun 
itheadh  dh'i  ? 

12  Agus  thubhairt  an  duine,  A'  bhean  a 
thug  thu  gu  bhi  maille  rium,  thug  ise 
dhomh  do  n  chraoibh,  agus  dh'  ith  mi. 

13  Agus  thubhairt  an  Tighearna  Dia  ris 
a'  mhnaoi,  Ciod  e  so  a  rinn  thu  ?  agus 
thubhairt  a'  bhean,  Mheall  an  nathair  mi, 
agus  dh'  ith  mi. 

14  Agus  thubhairt  an  Tighearna  Dia  ris 
an  nathair,  A  chionn  gu  'n  d'  rinn  thu  so, 
tìia  thu  mallaichte  thar  gach  ainrahidh, 
agus  thar  uile  bheathaiche  na  macharach : 
air  do  bhroinn  imichidh  tu,  agus  duslacli 
ithidh  tu  uile  làithean  do  bheatha. 

15  Agus  cuiridh  mi  naimhdeas  eadar 
thusa  agus  a'  bhean,  agus  eadar  do  shìol- 
saagus  asìol-sa  :  bruthaidh  esan  docheann, 
agus  bruthaidh  tusa  a  shàil-san. 

16  Ris  a'  mhnaoi  thubhairt  e,  Meudaich- 
idh  mi  gu  mòr  do  dhoilgheas  agus  do 
thoirrcheas ;  am  pèin  beiridh  tu  clann, 
agus  ri  t'fhear  bitliidh  do  thogradh,  agus 
bithidh  uachdaranachd  aige  ort. 

17  Agus  ri  h-Adhamh  thuhhairt  e,  Do 
bhrìgh  gu 'n  d'  èisd  thu  ri  guth  do  mhnà, 
agus  gu'n  d'ith  thudo'n  chraoibh  adh'àithn 
mise  dhuit,  ag  ràdh,  Cha  'n  ith  thu  dh'i, 
tha  'n  talamh  mallaichte  air  do  shon  ;  ann 
an  doilgheas  ithidh  tu  dheth  uile  Iàithean 
do  bheatha. 

18  Agus  droighionn  agus  cluarain  bheir 
e  mach  dhuit,  agus  ithidh  tu  luibh  na 
macharach. 

19  Am  fallus  do  ghnùise  ithidh  tu  aran, 
gus  ara  pill  thu  dh'  ionnsuidh  na  talmhainn ; 
oir  aisde  thugadh  thu:  oir  is  duslach  thu, 
agus  gu  duslach  pillidh  tu. 

20  Agus  thug  Adhamh  Eubha  mar  ainm 
air  a  mhnaoi,  do  bhrìgh  gu  'm  b'  i  màthair 
nan  uile  bheò. 

21  Agus  rinn  an  Tighearna  Dia  do  Adh- 
amh  agus  d'  a  mhnaoi,  còtaichean  croicinn, 
agus  chòrahdaich  e  iad. 

22  Agus  thubhairt  an  Tighearna  Dia, 
Feuch,  a  ta  'n  duine  air  fàs  mar  aon  dhinn 
fèin,  fiosrach  air  maith  agus  olc.  Agus  a 
nis  air  eagal  gu  'n  sìneadh  e  mach  a  Ìàmh, 
agus  gu  'n  gabhadh  e  mar  an  ceudna  do 
chraoibh  na  beatha,  agus  gu  'n  itheadh  e, 
agus  gu  'm  biodh  e  beò  gu  siorruidh  : 

23  Air  an  aobhar  sin  chuir  an  Tighearna 
Dia  a  mach  e  à  gàradh  Edein,  a  shaoith- 
reachadh  na  talmhainn,  as  an  d'  thugadh 
e. 

24  Agus  dh'  fhògair  e  mach  an  duine ; 
agus  shuidhiche  san  taobh  an  ear  do  ghàr- 
adh  Edein  Cheruban,  agus  claidheamh 
lasarach,  a  bha  tionndadh  air  gach  làimh, 
a  ghleidheadh  slighe  craoibhe  na  beatha. 

CAD3.  IV. 

AGUS  dh'  aithnich  Adhamh  a  bhean 
Eubha,  agus  dh'  fhàs  i  torrach,  agus 


rug  i  Cain,  ngus  thubhairt  i,  Fhuair  mi 
duine  o  'n  Tighearna. 

2  Agus  a  rìs  rug  i  a  bhràthair  Abel :  ag- 
us  bha  Abel  'na  bhuachaille  chaorach,  ach 
bha  Caìn  'na  threabhaiche  fearainn. 

3  Agus  tharladh  an  ceann  làithean  «r- 
aidh,  gu  'n  d'  thug  Cain  do  thoradh  an 
fhearainn  tabhartas  do  'n  Tighearna. 

4  Agus  thug  Abel  mar  an  ceudna  do 
cheud-ghinibh  a  thrèid,  agus  d'  an  saill : 
agus  bha  meas  aig  an  Tighearn  air  Abel 
agus  air  a  thabhartas  : 

5  Ach  air  Cain,  agus  air  a  thabhartas, 
cha  robh  raeas  aige.  Agus  bha  Cain  fuidh 
throra  fheirg,  agus  thuit  a  ghnùis. 

6  Agus  thubhairt  an  Tighearna  ri  Cain, 
C'  ar  son  a  tha  fearg  ort  ?  agus  c'  ar  son  a 
thuit  do  ghnùis  ? 

7  Ma  ni  thu  gu  maith,  nach  gabhar  riut  ? 
agus  mur  dean  thu  gu  maith,  aig  an  dorus 
tha  peacadh  'naluidhe.  Agus  riutsa  bithidh 
a  thogradh,  agus  bithidh  uachdaranachd 
agad  air. 

8  Agus  labhair  Cainrih-Abel  a  bhràth- 
air:  agus  'nuair  a  bha  iad  sa'  mhachair, 
dh'  èirich  Cain  suas  an  aghaidh  Abeil  a 
bhràthar,  agus  mharbh  se  e. 

9  Agus  thubhairt  an  Tighearna  ri  Cain, 
C'  àit  am  bheil  Abel  do  bbràthair  ?  Agus 
thubhairt  esan,  Cha  'n  'eil  fhios  agam.  Am 
mise  fear-gleìdhidh  mo  bhràthar? 

10  Agus  thubhairt  esan,  Ciod  arinn  thu  ? 
Tha  guth  fola  do  bhràthar  ag  èigheach 
riumsa  o  'n  talamh. 

11  Agus  a  nis  tha  thu  mallaichre  o  'n 
talamh,  a  dh'  fhosgail  a  bheul  a  ghabhail 
fola  do  bhràthar  o  d'  làimh. 

12  'Nuair  a  shaoithricheas  tu  an  talamh, 
cha  toir  e  dhuit  à  so  suas  a  neart.  A' 
t'  fhògarach  agusa'  t'  fhear-fuadain  bithidh 
tu  air  an  talamh. 

13  Agus  thubhairt  Cain  ris  an  Tigh- 
earna,  ls  mò  mo  pheanas  ua  gur  urramn 
mi  ghiùlan. 

14  Feuch,  dh'  fhògair  thu  mi  mach  an 
diugh  bhàrr  aghaidh  na  talmhainn  :  agus 
o  d'  ghnùis-sa  folaichear  mi,  agus  bithidh 
mi  a'  m'  fhògarach  agus  a'  m'  fhear-fuadaia 
air  an  talamh  ;  agus  tarlaidh,  gach  neach  a 
gheibh  mi,  gu  marbh  e  mi. 

15  Agus  thubliairt  an  Tighearna  ris, 
Uime  sin  ge  b'  e  air  bith  a  mharbhas  Cain, 
nìthear  a  sheachd  uiread  do  dhìoghaltas 
air.  Agus  chuir  an  Tighearna  comhara 
air  Cain,  a  chum  ge  b'  e'  neach  a  gheibh- 
eadh  e  nach  marbhadh  se  e. 

16  Agus  chaidh  Cain  a  mach  à  làthair 
an  Tighearn,  agus  ghabh  e  còmhnuidh 
ann  an  tìr  Nod  an  taohh  an  ear  do  Eden. 

17  Agus  dh'  aithnich  Cain  a  bhean,  agu* 
dh'  fhàs  i  torraen,  agus  rug  i  Enoch  :  agus 
thog  e  baile,  agus  ghoir  e  ainm  a'  bhaile  a 
rèir  ainme  a  mhic,  Enoch. 

18  Agus  rugadh  do  Enoch  Irad;  agus 
ghm  Irad  Mehuiael ;  a^us  ghin  Mehmael 
Metusael ;  agus  ghin  Metusael  Lamech. 

19  Agus  ghabh  Lamech  dha  fèin  dà 
mhnaoi:  b'  e  ainm  a  h-aon  diubh  Adah 
agus  ainm  na  mnà  eile  Sillah. 

20  Agus  ghin  Adah  Iabal :  b*  esan  athair 
na  dromge  a  ta  gabhail  còmhnuidh  am 
bùthaibh,  agus  na  droinge  atg  am  èheil 
sprèidh. 

21  Agus  b'  e  ainm  a  bhràthar  Iubal :  b'  e- 
san  athair  nan  uile  a  làimhsicheas  clàrsach 
agus  organ. 

22  Agus  Sillah,  rug  ise  mar  an  ceudna 
Tubalcain,  fear-teagaisg  gach  uile  fhir- 
ceird  ann  an  ùmha  agus  an  iarunn  :  agus 
b'  i  piuthar  Thubalcain,  Naamah. 

23  Agus  thubhairt  Lamech  r'  a  mhnàibh, 
Adah  agus  Sillah,  Cluinnibh  mo  ghuth,  a 
mhnài  Lameich,  èisdibh  ri  m'  chainnt :  oir 
mharbh  mi  duine  a  chum  mo  lotaidh,  agus 
òganach  a  clium  mo  chinrraidh. 

24  Ma  dhìolar  Cain  a  sheachd  uiread,  gu 
deimbin  dìolar  Lamech  a  sheachd-deug 
^gus  a  thri  fìchead  uiread. 

25  Agus  dh'  aithnich  Adhamh  a  rìs  a 
bhean,  agus  rug  i  mac,  agus  thug  i  Set 
mar  ainm  air ;  oir  dh'  òrduich  Dia,  thubh- 
airt  i,  dhomhsa  sliochd  eile  an  àit  Abeil, 
a  mharbh  Cain. 

26  Agus  do  Shet  fèin  mar  an  ceudna 
rugadh  mac,  agus  thug  e  Enos  mar  ainm 
air :  an  sin  thòisich  daoine  ri  gairm  air 
ainm  an  Tighearna. 

CAIB.  V. 

7S  e  soleabhar  ghinealach  Adhaimh  :  san 
là  an  do  chruthaich  Dia  an  duine,  aun 
an  coslas  Dè  rinn  se  e. 

2  Firionnach  agus  boirionnach  chruth- 
aich  e  iad ;  agus  bheannaich  e  iad,  agus 
thug  e  Adhamh  mar  ainm  orra,  san  là  an 
do  chruthaicheadh  iad. 

3  Agus  bha  Adhamh  beò  ceud  agus  deich 
bliadhna  fichead,  agus  ghin  e  mac  'na  chos- 
las  fèin,  a  rèir  'ìomhaigh  fèin :  agus  thug 
e  Set  mar  ainm  air. 

4  Agus  b'iadlàithean  Adhaimh  an  dèigh 
dha  Set  a  ghintinn,  ochd  ceud  bliadhna: 
agus  ghin  e  mic  agus  nigheana. 

5  Agusb'  iad  uilelàithean  Adhaimh  abha 
e  beò,  naoi  ceud  agus  deich  bliadhna  fich- 
ead  ;  agus  fhuair  e  bàs. 

6  Agus  bha  Set  beò  ceud  agus  cùig 
hliadhna,  agus  ghin  e  Enos. 

7  Agus  bha  Set  beò,  an  dèigh  dha  Enos 
a  ghintinn,  ochd  ceud  agus  seachd  bliadh- 
na,  agus  ghin  e  mic  agus  nigheana. 

8  Agus  b'  iad  uile  làithean  Shet  naoi  ceud 
agus  dà  bhliadhna  dheug;  agus  fhuair  e 
bàs. 

9  Agus  bha  Enos  beò  ceithir  fichead 
bliadhna  agus  a  deich,  agus  ghin  e  Cainan. 

10  Agus  blia  Enos  beò,  an  dèigh  dha 
Cainan  a  ghintinn,  ochd  ceud  agus  cùig 
bliadhna  deug,  agus  ghin  e  mic  agus  nigh- 
eana. 

11  Agus  b'  iad  uile  làithean  Enois  naoi 
ceud  agus  cùig  bliadhna;  agus  fhuair  e 
bàs. 

12  Agus  bha  Cainan  beò  deich  bliadhna 
agus  tri  fichead,  agus  ghin  e  Mahalaleel. 

13  Agus  bha  Cainan  beò,  an  dèigh  dha 
Mahalaleel  a  ghintinn,  ochd  ceud  agus  dà 
fhichead  bliadhna,  agus  ghin  e  mic  agus 
nigheana. 

14  Agus  b'  iad  uile  làithean  Chainain 
naoi  ceud  agus  deich  bliadhna  ;  agus  fhuair 
e  bàs. 

15  Agus  bha  Mahalaleel  beò  cùig  bliadh- 
na  agus  tri  fichead,  agus  ghin  e  Iared. 

16  Agus  bha  Mahalaleel  beò,  an  dèigh 
dha  lared  a  ghintinn,  ochd  ceud  agus  deich 


bliadhna  fichead,  agus  ghin  e  mic  agus 
nigheana. 

17  Agus  b'  iad  uile  làithean  Mhahalaloeil 
ochd  ceud,  ceithir  fichead,  agus  cùig  bliadh- 
na  deug ;  agus  fhuair  e  bàs. 

18  Agus  bha  Iared  beò  ceud  agus  tri 
fichead  agus  dà  bhliadhna,  agus  gliin  e 
Enoch. 

19  Agus  bha  Iared  beò,  an  dèigh  dha 
Enoch  a  ghintinn,  ochd  ceud  bliadhna,  ag- 
us  ghin  e  mic  agus  nigheana. 

20  Agus  b'  iad  uile  làithean  Iareid  naoi 
ceud,  tri  fichead,  agus  dà  bhliadhna  ;  agus 
fhuair  e  bàs. 

21  Agus  bha  Enoch  beò  tri  fichead  agus 
cùig  bliadhna,  agus  ghin  e  Metuselah. 

22  Agus  ghluais  Enoch  maille  ri  Dia, 
an  dèigh  dha  Metuselah  a  ghintinn,  tri 
cheud  bliadhua,  agus  ghin  e  mic  agus 
nigheana. 

23  Agus  b'  iad  uile  làithean  Enoich  tri 
cheud,  agustri  fichead,  agus  cùig  bliadhna. 

24  Agus  ghluais  Enoch  maifle  ri  Dia, 
agus  cha  robh  e  ann,  oir  thug  Dia  leis  e. 

25  Agus  bha  Metuselah  beò  ceud,  agus 
ceithir  fichead,  agus  seachd  bliadhna,  agus 
ghin  e  Lamech. 

26  Agus  bha  Metuselah  beò,  an  dèigh 
dha  Lamech  a  ghintinn,  seachd  ceud, 
ceithir  fichead,  agus  dà  bhliadhna,  agus 
ghin  e  mic  agus  nigheana. 

27  Agus  b'  iad  uile  làithean  Mhetuselali 
naoi  ceud  agustri  fichead  agus  naoi  bliadh- 
na;  agus  f  huair  e  bàs. 

28  Agus  bha  Lamech  beò  ceud  agus  cei- 
thir  fichead  agus  dà  bhliadhna,  agus  ghin 
e  mac. 

29  Agus  thug  e  Noah  mar  ainm  air,  ag 
ràdh,  Bheir  an  tì  so  fèin  sòlas  dhuinne 
thaohh  ar  n-oibre  agus  saoithreach  ar  làmh, 
a  thaobh  na  talmhainu  a  mhallaich  an 
Tighearn. 

30  Agus  bba  Lamech  beò,  an  dèigh  dha 
Noah  a  ghintinn,  cùig  ceud,  ceithir  fich- 
ead,  agus  cùig  bliadhna  deug;  agus  ghin 
e  mic  agus  nigheana. 

31  Agus  b'  iad  uile  làithean  Lameich, 
seachd  ceud  agus  tri  fichead  agus  seachd 
bliadhna  deug ;  agus  fhuair  e  bàs. 

32  Agus  bha  Noah  cùig  ceud  bliadhna 
dh'  aois  :  agus  ghin  Noah  Sem,  Ham,  agus 
Iaphet. 

CAIB.  VI. 
A  GUS-  'nuair  a  thòisich  daoine  ri  fàs 
J\.    lìonmhor  air  aghaidh  na  talmhainn, 
agus  a  rugadh  nigheana  dhoibh, 

2  Agus  a  chunnaic  mic  Dhè  nigheana 
dhaoine,  gu  'n  robh  iad  sgiamhach,  ghabh 
iad  dhoibh  fèin  mnài  do  gach  uile  a  rògh- 
naich  iad. 

3  Agus  thubhairt  an  Tighearna,  Cha  bhi 
mo  Spiorad  a'  strì  ris  an  duine  a  gbnàth, 
do  bhrìgh  gur  feoil  a  mhàin  e  :  gidheadh 
bithidh  a  làithean  ceud  agus  fichead  bliadh- 
na. 

4  Bha  famhairean  air  an  talamh  sna 
làithibh  sin ;  agus  mar  an  ceudna  na 
dhèigh  sin,  'nuair  a  thàinig  mic  Dhè  a 
steach  a  chum  nigheana  dhaoine,  agus  a 
rug  iad  clann  dhoibh,  dh'fhùs  iad  sin  'nan 
daoinibh  treuna,  a  bha  o  shean  nan  daoin- 
ibh  ainmeil. 

5  Agus  chunnaic  an  Tighearna  gu  'm  bu 
mhòr  aragidheaehd  an  duine  air  an  tal- 
amh,  agus gu'n  robh  uile  bhreithneachadh 
smuaintean  a  chridhe  a  mhàia  olc  gach 
aon  là. 

6  Aarus  b'  aithreach  leis  an  Tighearna 
gu  'n  d'  rinn  e  an  duine  air  an  talamh,  agus 
thog  e  doilgheas  da  'na  chridhe. 

7  Agus  thubhairt  an  Tighearna,  Sgrios- 
aidh  mi  an  duine,  a  chruthaich  mi,  bhàrr 
aghaidh  na  talmhainn,  araon  duine  agus 
ainmhidh,  agus  an  creutair  a  shnàigeas, 
agus  eunlaith  nan  speur ;  oir  is  aithreach 
leam  gu  'n  d'  rinn  rai  iad. 

8  Ach  fhuair  Noah  deadh-ghean  ann 
an  sùilibh  an  Tighearna. 

9  Is  iad  so  ginealaich  Noah :  Bha  Noah 
'na  dhuine  cothromach,  agus  iomlan  'na 
linn  ;  agus  ghluais  Noah  maille  ri  Dia, 

10  Agus  ghin  Noah  triuir  mhac,  Sem, 
Hara,  agus  ìaphet. 

11  Agus  bha  'n  talamh  truaillidh  am 
fianuis  Dè,  agus  lìonadh  an  talamh  le  foir- 
neart. 

12  Agus  dh'  amhairc  Dia  air  an  talamh, 
agus,  feuch,  bha  e  truaillidh ;  oir  thruaill 
gach  uile  fheoil  a  slighe  air  an  talamh. 

13  Agus  thubhairt  Dia  ri  Noah,  Thàinig 
crìoch  gach  uile  fheòla  a'  ra'  fhianuis ;  oir 
tha  'n  talamh  air  a  lìonadh  le  foirneart  d'  an 
trìd-san :  agus,  feuch,  sgriosaidh  mise  iad 
maille  ris  an  talamh. 

14  Dean  dhuit  fèin  àirc  do  fhiodh  ghoph- 
er;  seòmraichean  ni  thu  san  àirc,  agus 
còmhdaichidh  tu  i  a  stigh  agus  a  muigli  le 
pic. 

15  Agus  so  a'  chumachd  air  an  dean  thu 
i :  Tri  cheud  làmh-clioille  fad  na  h-àirce, 
leth-cheud  làmh-choille  a  leud,  agus  deich 
'ar  fhichead  làmh-choille  a  h-àirde. 

16  Uinneag  ni  thu  do  n  àirc,  agus  an 
làmh-choille  crìochnaichidh  tu  i  'na  mull- 
ach  ;  agus  dorus  na  h-àirce  cuiridh  tu  'na 
taobh :  le  lobhtaibh  ìochdarach,  meadhon- 
ach,  agus  uachdarach  ni  thu  i. 

17  Agus,  feuch,  bheir  mise,  eadhon 
mise,  dìle  ui^geachan  air  an  talamh,  a 
sgrios  gach  uile  fheòla,  anns  am  bheil  anail 
na  beatha  fuidh  nèamh  :  asus  gheibh  gach 
ni  a  ta  air  an  talamh  bàs. 

18  Ach  daingnichidh  mi  mo  choimh- 
cheangal  riutsa :  agus  thèid  thu  a  steach 
do  'n  àirc,  thu  fèin,  agus  do  mhic,  agus  do 
bhean,  agus  mnài  do  mhac  maille  riut. 

19  Agus  do  gach  uile  ni  heò  do  'n  uile 
fheoil,  dithis  do  gach  seòrsa  bheir  thu 
steach  do'n  àirc,  gan  gleidheadh  beò  maille 
riut :  firionn  agus  boirionn  bithidh  iad. 

20  Do  n  eunlaith  a  rèir  an  gnè,  agus 
do  'n  sprèidh  a  rèir  an  gnè,  agus  do  gach 
ni  a  shnàigeas  air  an  talamh  a  rèir  a  ghnè : 
thèid  dithis  do  gach  seòrsa  steach  a  t'  ionn- 
suidh,  gu  'n  gleidheadh  beò. 

21  Agus  gabh  thusa  dhuit  do  gach  uile 
bhiadh  a  dh  ithear,  agus  cruinnichidh  tu  a 
t'  ionnsuidh  e  ;  agus  bithidh  e  dhuitse  ag- 
us  dhoibh-san  air  son  beathachaidh. 

22  Mar  so  rinn  Noah  ;  a  rèir  gach  ni  a 
dh'  àithn  Dia  dha,  mar  sin  rinn  e. 

CAIB.  VII. 

AGUS  thubhairt  an  Tighearna  ri  Noah, 
Rach  thusa,  agus  do  thigh  uile,  a 

steach  do  'n  àirc ;  oir  thusa  chunnaic  mi 
cothromach  a'  m'  fhianuis  sa'  ghinealach 
so. 

2  Do  gach  uile  ainmhidh  glan  gabhaidh 
tu  dhuit  'nan  seachdaibh,  am  firionn  agus 
a  bhoirionn,  agus  do  ainmhidhibh  nach 
'eil  glan  'nan  cùthisibh,  am  firionn  agus  a 
bhoirionn  : 

3  Mar  an  ceudna  do  eunlaith  nan  speur 
'nan  seachdaibh,  firionn  agus  boirionn,  a 
ghleidheadh  sìl  beò  air  aghaidh  na  tal- 
mhainn  uile : 

4  Oir  fathast  seachd  làithean,  agus  bheir 
mise  air  uisge  teachd  air  an  talarah  dà 
f  hichead  là  agus  dà  f  hichead  oidhche  ;  ag- 
us  sgriosaidh  mi  gach  dùil  bheo  a  rinn  mi, 
bhàrr  aghaidh  na  talmhainn. 

5  Agus  rinn  Noah  a  rèir  gach  ni  a 
dh'  àithn  an  Tighearna  dha. 

6  Agus  bha  Noah  sè  ceud  bliadhna 
dh'  aois,  'nuair  a  bha  an  dile  uisgeachan^ 
air  an  talamh. 

7  Agus  chaidh  Noah  steach,  agus  a 
mhic,  agus  a  bhean,  agus  mnài  a  mhac 
maille  ris,  do  'n  àirc,  air  son  uisgeacha  na 
dìle. 

8  Do  ainmhidhibh  glan,  agus  do  ainmh- 
idhibh  nach  'eil  glan,  agus  do  eunlaith,  ag- 
us  do  gach  ni  a  shnàigeas  air  an  talamh, 

9  Chaidh  dithis  agus  dithis  a  steach  a 
dh'  ionnsuidh  Noah  do  'n  àirc,  firionn  agu? 
boirionn,  a  rèir  mar  a  dh'  àithn  Dia  do 
Noah. 

10  Agus  an  dèigh  sheachd  làithean  bha 
uisgeacha  na  dìle  air  an  talamh. 

11  Anns  an  t-seatliadh  ceud  bliadhna 
dh'aois  Noah,  san  dara  mlos,  san  t-seachd- 
amh  latha  deug  do  'u  mlùos,  san  là  sin  fèin 
bhriseadh  suas  uile  thobraiche  na  doimhne 
mòire,  agus  bha  tuil-dhorsa  nan  nèamh 
air  ain  fosgladh. 

12  Agus  bha  'n  t-uisge  air  an  talamh  dù 
fhichead  là  agus  dà  fhichead  oidhche. 

13  Sa'  cheart  là  sin  fèin  chaidh  Noah, 
agus  Sem,  agus  Ham,  agus  Iaphet,  mic 
Noah,  agus  bean  Noah,  agus  triuir  bhan  a 
mhac  maille  riu,  a  steach  do  'n  àirc  ; 

14  Iad  fèin,  agus  gach  uile  bheathach  a 
rèir  a  ghnè,  agus  an  sprèidh  uile  a  rèir  an 
gnè,  agus  gach  creutair  a  shnàigeas  a  ta 
snàigeadh  air  an  talamh  a  rèir  a  ghnè,  ag- 
us  an  eunlaith  uile  a  rèir  an  gnè,  gach  eun 
do  gach  seòrsa. 

15  Agus  chaidh  iad  a  steach  a  chum 
Noah  do  'n  àirc,  a  lìon  dithis  agus  dithis, 
do  gach  uile  fheoil,  anns  am  bheil  anail  na 
beatha. 

16  Agus  iadsan  a  chaidh  a  steach,  fir- 
ionn  agus  boirionn  chaidh  iad  a  steach  do 
gach  uile  f  heoil,  mar  a  dh'  àithn  Dia  dha : 
agus  dhruid  an  Tighearna  stigh  e. 

17  Agus  bha  'n  dìle  dà  fhichead  là  air 
an  talamh,  agus  mheudaicheadh  na  h-uisg- 
eachan,  agus  ghiùlain  iad  an  àirc,  agus 
thogadh  suas  i  os  ceann  na  talrahainn. 

18  Agus  bhuadhaich  na  h-uisgeachan, 
agus  mheudaicheach  iad  gu  h-anabarracli 
air  an  talamh  ;  agus  shiubhail  an  àirc  air 
aghaidh  nan  uisgeachan. 

19  Agus  bhuadhaich  na  h-uisgeacha  gu 
ro-anabarrach  air  an  talamh  ;  agus  chòm'h- 
daicheadh  na  beanntan  àrda  uile,  a  bha 
fuidh  na  nèamhaibh  gu  lèir.  . 

r  20  Cùig  làmh-choille  deug  air  àirde 
bhuadhaich  nah-uisgeachan;  agus  chòmh- 
daicheadh  na  beanntan. 

21  Agus  dh'  eug  gach  uile  fneoil  a  bha 
gluasad  air  an  talamh,  araon  do  eunlaith, 
agus  do  sprèidh,  agus  do  bheattujchibh, 
agus  do  gach  ni  a  shnàigeas  a  ta  snàigeadh 
air  an  talamh,  agus  gach  uile  dhuine. 

22  Gach  ni  aig  an  robh  anail  na  beatha 
ann  an  cuineinibh  a  shròine,  do  na  h-uile 
a  bha  air  an  talamh  thioram,  dh'  eug  iad. 

23  Agus  sgriosadh  gach  uile  dhùil  a  bha 
air  aghaidh  na  talmhainn,  araon  duine  ag- 
us  ainmhidh,  agus  an  creutair  a  shnàigeas, 
agus  eunlaitli  nan  speur;  agus  sgriosadh 
iad  bhàrr  na  talinhainn,  agus  dh'  fhàgadh 
a  mhàin  Noah,  agus  na  bha  maille  ris  san 
àirc. 

24  Agus  bhuadhaich  na  h-uisgeachan  os 
ceann  na  talmhainn  ceud  agusieth-cheud  là. 

CAIB.  VIII. 

AGUS  chuimhnich  Dia  air  Noah,  agus 
gach  ni  beò,  agus  gach  uile  sprèidh  a 
bha  maille  ris  san  àirc,  agus  thug  Dia  air 
gaoith  dol  thairis  air  an  talamh,  agus 
thraogh  na  h-uisgeachan. 

2  Agus  dhruideadh  suas  tobraiche  na 
doimhne,  agus  tuil-dhorsa  nan  nèamh ; 
agus  choisgeadh  an  t-uisge  o  na  nèamh- 
aibh. 

3  Agus  phill  na  h-uisgeachan  a  ghnàth 
bhàrr  na  talmhainn :  agus  thraogh  na 
h-uisgeachan  an  dèigh  ceud  agus  leth- 
cheud  là. 

4  Agus  stad  an  àirc  anns  an  t-seachdamh 
mìos,  air  an  t-seachdamh  Jà  deug  do  'n 
mhìos,  air  beanntaibh  Ararait. 

5  Agusthraogh  na  h-uisgeachanaghnàth 
gus  an  deicheamh  mlos :  Anns  an  deich- 
eamh  mios  air  a'  cheud  là  do  'n  mhìos, 
chunnacas  mullaich  nam  beann. 

6  Agus  an  ceann  dà  fhichead  là, 
dh'  fhosgail  Noah  uinneag  na  h-àirce  a 
rinn  e. 

7  Agus  chuir  e  mach  fitheach,  a  chaidh 
a  macn  a'  dol  air  'ais  agus  air  'aghaidh,  gus 
an  do  thiormaicheadh  na  h-uisgeacha  bhàrr 
na  talmhainn. 

8  Mar  an  ceudna  chuir  e  mach  columan 
uaith,  a  dh'  fhaicinn  an  do  thraogh  na 
li-uisffeacha  bhàrr  aghaidh  na  talmhainn. 

9  Ach  cha  d'  fhuair  an  eoluman  fois  do 
bhonn  a  choise,  agus  phill  e  d"  a  ionnsuidh 
do  'n  àirc,  do  bhrìgh  gu  'n  robh  na  h-uisg- 
eachan  air  aghaidh  na  talmhainn  uile.  An 
sin  chuir  e  mach  a  làmh,  agus  rug  e  air, 
agus  thug  e  stigh  e  d'  a  ionnsuidh  do'n  àirc. 

10  Agus  dh'  fhan  e  fathast  seachd  làith- 
ean  eile,  agus  a  rìs  chuir  e  mach  an  colu- 
man  o  'n  àirc. 

11  Agus  thàinig  an  columan  d'  a  ionn- 
suidh  san  fheasgar,  agus,  feuch,  duilleag 
eraoibh-ola,  a  splonadh  leis,  aige  'na  ghob  : 
agus  dh'  aithnich  Noah  gu  'n  do  thraogh  na 
h-uisgeacha  bhàrr  na  talmhainn. 

12  Agus  dh'  fhan  e  fathast  seachd  làith- 
ean  eile,  agus  chuir  e  mach  an  columan ; 
agus  cha  do  phill  e  rìs  d'  a  ionnsuidh  ni  's 
mò. 

13  Agus  auns  an  t-seathadh  ceud  bliadh- 
na  agus  a  h-aon,  anns  a'  cheud  mhìos,  anns 
a'  cheud  là  do  'n  mhìos,  thiormaicneadli 


na  h-uisgeacha  suas  bhàrr  na  talmhainn  : 
agus  bhuin  Noah  air  falbh  còmhdachadh 
nah-àirce,  agus  dh'amhairc  e,  agus,  feuch, 
bha  aghaidh  na  talmhainn  tioram. 

14  Agus  san  dara  mìos,  san  t-seachdamh 
là  thar  f  hichead  do  'n  mhìos,  bha  an  talamh 
air  tiormachadh. 

15  Agus  labhair  Dia  ri  Noah,  ag  ràdh, 

16  Rach  a  mach  as  an  àirc,  thu  fèin,  ag- 
us  do  bhean,  agus  do  mhic,  agus  mnài  do 
mhac  maille  riut. 

17  Thoir  a  mach  leat  gach  ni  beò  a  ta 
maille  riut,  do  gach  uile  fheoil,  do  eun- 
laith,  agus  do  sprèidh,  agus  do  gach  uile  ni 
a  shnàigeas  a  ta  snàigeadh  air  an  talamh, 
chum  as  gu  'n  sìolaich  iad  air  an  talamh, 
agus  gu  'm  bi  iad  torrach,  agus  gu  'm  fàs 
iad  lìonmhor  air  an  talamh. 

18  Agus  chaidh  Noah  a  mach,  agus  a 
mhic,  agus  a  bhean,  agus  mnài  a  mhac 
maille  ris : 

19  Chaidh  gach  uile  bheathach,  gach  ni 
a  shnàigeas,  agus  gach  eun,  gach  ni  a 
ghluaiseas  air  an  talamh,  a  rèir  an  gineil, 
a  mach  as  an  àirc. 

20  Agus  thog  Noah  altair  do  'n  Tigh- 
earn,  agus  ghabh  e  do  gach  ainmhidh  glan, 
agus  do  gach  eun  glan,  agus  thug  e  suas 
tabhartais-loisgte  air  an  altair. 

21  Agus  dh'  fhairich  an  Tighearna  fàile 
cùbhraidh ;  agus  thubhairt  an  Tighearna 
'na  chridhe,  Cha  mhallaich  mi  ris  an  tal- 
amh  ni  's  mò  air  son  an  duine ;  oir  a  ta 
smuainte  cridhe  an  duine  olc  o  'òige ;  ni 
mò  a  sgriosas  mi  tuille  gach  ni  beò,  mar  a 
rinn  mi. 

22  Am  feadh  a  mhaireas  an  talamh,  cha 
sguir  àm  an  t-sìl-chur  agus  foghar,  agus 
fuachd  agus  teas,  agus  samhradh  agus 
geamhradh,  agus  là  agus  oidhche. 

CAIB.  IX. 

AGUS  bheannaich  Dia  Noah  agus  a 
mhic,  agus  thubhairt  e  riu,  Sìolaich- 
ibh,  agus  fàsaibh  lìonmhor,  agus  lìonaibh 
an  talamh. 

2  Agus  bithidh  bhur  n-eagal  agus  bhur 
fiamh-sa  air  uile  bheathaichibh  na  talmh- 
ainn,  agus  air  uile  eunlaith  nan  speur,  air 
gach  ni  a  ghluaiseas  air  an  talamh,  agus 
air  uile  iasgaibh  na  mara ;  d'  ur  làimh-sa 
tha  iad  air  an  tabhairt. 

3  Bithidh  gach  ni  gluasadach  a  ta  beò, 
dhuibh  mar  bhiadh  ;  amhuil  mar  an  luibh 
ghorm  thug  rai  dhuibh  na  h-uile  nithe. 

4  Ach  feoil  maille  r'  a  beatha,  eadhon  a 
fuil,  cha  'n  ith  sibh. 

5  Agus  gu  deimhin  fuil  bhur  beatha-sa 
iarraidh  mise ;  air  làimh  gach  beathaich 
iarraidh  mi  i,  agus  air  làimh  an  duine  ;  air 
làimh  bràthar  gach  duine  iarraidh  mi 
beatha  an  duine. 

6  Ge  b'  e  dhòirteas  fuil  duine,  le  duine 
dòirtear  'fhuil-san ;  oir  ann  an  dealbh 
Dhè  rinu  e  an  duine. 

7  Agus  bithibh-sa  sìolmhor,  agus  fàsaibh 
lìonmhor,  ginibh  air  an  talamh,  agus  fàs- 
aibh  lìonmhor  ann. 

8  Agus  labhair  Dia  ri  Noah,  agus  r'  a 
mhic  maille  ris,  ag  ràdh, 

9  Agus  mise,  feuch,  daingnichidh  m.i 
rao  choimhcheangal  ribhse,  agus  ri'r  sliochd 
'nur  dèigh. 


CAIB.  X. 


10  Agus  ris  gach  uile  chreutair  beò  a  tti 
teaille  ribh,  do  eunlaith,  do  sprèidh,  agus 
do  uile  bheathaichibh  na  talmhainn  maille 
ribh,  o  gach  uile  a  ta  dol  a  mach  as  an 
àirc,  gu  uile  bheathaichibh  na  talmh- 
ainn. 

11  Agus  daingnichidh  mi  mo  choimh- 
rheangal  ribh,  agus  cha  sgriosar  gach  uile 
fheoil  tuille  le  h-uisgibh  na  dìle :  agus  cha 
bhi  dìle  ann  ni'a  mò  a  sgrios  na  talmh- 
ainn. 

12  Agus  thubhairt  Dia,  So  comhara  a' 
•hoimhcheangail  a  tha  mi  toirt  eadar  mise 
agus  sibhse,  agus  gach  creutair  beò  a  ta 
maille  ribh,  air  feadh  ghinealacha  sìorr- 
uidh : 

13  Mo  bhogha  cuiridh  mi  anns  an  neul, 
agus  bithidh  e  'na  chomhara  coimhcheang- 
au  eadar  mise  agus  an  talamh. 

14  Agus  tarlaidh,  'nuair  a  bheir  mi  neul 
os  ceann  na  talmhainn,  gu'm  faicear  am 
bogha  anns  an  neul. 

15  Agus  cuimhnichidh  mi  mo  choimh- 
cheangal,  a  ta  eadar  mise  agus  sibhse,  ag- 
us  gach  creutair  beò  do  'n  uile  fheoil ;  ag- 
us  cha'n  fhàs  ni's  mò  na  h-uisgeacha  'nan 
dìle  a  sgrios  gach  uile  fheòla. 

16  Agus  bithidh  am  bogha  anns  an  neul, 
agus  amhaircidh  mi  air,  chum  as  gn'n 
cuimhnich  mi  'n  coimhcheangal  sìorruidh 
eadar  Dia  agus  gach  creutair  beò  do'n 
uile  fheoil,  a  ta  air  an  talamh. 

17  Agus  thubhairtDiari  Noah,  So  comh- 
ara  a'  choimhcheangail,  a  dhaingnich  mi 
eadar  mi  fèin  agus  gach  uile  fheoil  a  ta  air 
an  talamh. 

18  Agus  b'  iad  mic  Noah  a  chaidh  mach 
as  an  àirc,  Sem,  agus  Ham,  agus  Iaphet : 
agus  b'  e  Ham  athair  Chanaain. 

19  Is  iad  sin  triuir  mhac  Noah :  agus 
leo  sin  lìonadh  an  talamh  uile. 

20  Agus  thòisich  Noah  air  a  bhi  'na 
fhear -saoithreach  na  talmhainn,  agus 
shuidhich  e  fìon-ghàradh. 

21  Agus  dh'  òl  e  do'n  f hìon,  agus  hha  e 
air  mhisg,  agus  bha  e  lomnochd  a  stigh  'na 
bhùth. 

22  Agus  chunnaic  Ham,  athair  Cha- 
naain,  nochd  'athar,  agus  dh'  innis  e  d'a 
dlià  bhràthair  a  muigh. 

23  Agus  ghahh  Sem  agus  Iaphet  brat, 
agus  chuir  iad  le  chèile  air  an  gùailnibh  e, 
agus  chaidh  iad  an  comhair  an  cùil,  agus 
chòmhdaich  iad  nochd  an  athar ;  agus  bha 
'n  aghaidhean  air  an  ais,  agus  cha  n  fhac' 
ìad  nochd  an  athar. 

24  Agus  dhùisg  Noah  o  'fhìon,  agus 
thuig  e  ciod  a  rinn  a  mhac  a  b'  òige  air. 

25  Agus  thubhairt  e,  Mallaichte  gu'n 
robh  Canaan ;  'na  sheirbhiseach  nan  seirbh 
iseach  bithidh  e  d'a  bhràithribh. 

26  Agus  thubhairt  e,  Beannaichte  gu  'n 
robh  Tighearna  Dia  Sheim  ;  agus  bithidh 
Canaan  na  sheirbhiseach  dha. 

27  Ni  Dia  laphet  farsuinn,  agus  còmh 
nuichidh  e  ann  am  bùthaibh  Sheim,  agus 
bithidh  Canaan  'na  sheirbhiseach  dha. 

28  Agus  bha  Noah  beò  an  dèigh  na  dìle 
tri  cheud  agus  leth-cheud  bliadhna. 

2©  Agus  b'iad  uile  làithean  Noah  naoi 
«eud  agus  leth-cheud  bliadhna :  agus 
fhuair  «  bàa. 


CAIB.  X. 

ANIS  is  iad  sin  ginealaich  mhae  Noah ; 
Sera,  Ham,  agus  laphet :  agus  rugadh 
dhoibh  mic  an  dèigh  na  dìle. 

2  Mic  Iapheit ;  Gomer,  agus  Magog,  ag- 
us  Madai,  agus  Iabhan,  agus  Tubal,  agus 
Mesech,  agus  Tiras. 

3  Agus  mic  Ghomeir;  Ascenas,  agus 
Riphat,  agus  Togarmah. 

Agus  mic  Iabhain  ;  Elisa,  agus  Tarsis, 
Citim,  agus  Dodanim. 

5  Leo  sin  roinneadh  eileana  nan  cinn- 
each  'nan  tìribh  fèin,  gach  aon  a  rèir  a 
theanga,  a  rèir  an  teaghlaichean,  'nan 
cinneachaibh. 

6  Agus  mic  Ham ;  Cus,  agus  Misraim, 
agus  Phut,  agus  Canaan. 

7  Agus  mic  Chuis ;  Seba,  agus  Habhil- 
ì,  agus  Sabtah,  agus  Raamah,  agus  Sab- 

techa  :  agus  mic  Raamah  ;  Seba,  agus  De- 
dan. 

8  Agus  ghin  Cus,  Nimrod  :  thòisich  esan 
air  a  bhi  cumhachdach  san  talarah. 

9  Bha  e  'na  shealgair  cumhachdach  an 
làthair  an  Tighearn  :  Uime  sin  theirear, 
Amhuilmar  Nimrod  an  sealgair  cumhachd- 
ach  an  làthair  an  Tighearna. 

10  Agus  b'  e  toiseach  a  rìoghachd  Babel, 
agus  Erech,  agus  Acad,  agus  Calneh,  ann 
an  tìr  Shinair. 

11  As  an  tìr  sin  chaidh  a  mach  Asur, 
agus  thog  e  Ninebheh,  agus  baile  Rehobot, 
agus  Calah, 

12  Agus  Resen  eadar  Ninebheh  agus 
Calah  :  is  baile  mòr  sin. 

13  Agus  ghin  Misraìm  Ludim,  agus  A- 
namim,  agus  Lehabim,  agus  Naphtuh- 
im, 

14  Agus  Patrusim,  agus  Casluhim,  (o'ra 
d'  thàinig  a  mach  Philistim,)  agus  Caph- 
torim. 

15  Agus  ghin  Canaan  Sidon  a  cheud- 
ghin,  agus  Het, 

16  Agus  an  Iubusach,  agus  an  t-Amo- 
rach,  agus  an  Girgasach, 

17  Agus  an  t-lbheach,  agus  an  t-Har- 
cach,  agus  an  Sineach, 

18  Agus  an  t-Arbhadach,  agus  an  Sera- 
arach,  agus  an  t-Hamatach:  agus  'na 
dhèigh  sin  sgaoileadh  a  mach  teaghlaichean 
nan  Canaanach. 

19  Agus  bha  crìoch  nan  Canaanach  o 
Shidon,  mar  a  thig  thu  gu  Gerar  gu  ruig 
Gadsa,  mar  a  theid  thu  gu  Sodom  agus 
Gomorrah,  Agus  Admah,  agus  Seboim,  gu 
ruig  Lasa. 

20  Is  iad  sin  mic  Ham,  a  rèir  an  teagh- 
laichean,  a  rèir  an  teanganna,  'nan  tìribh, 
agus  'nan  cinneachaibh. 

21  Agus  do  Shem  fèin  mar  an  ceudna, 
athair  chloinn  Ebeir  uile,  bràthair  lapheit 
bu  shine,  rugadh  clann. 

22  Clann  Sheim  ;  Elam,  agus  Asur,  agus 
Arphacsad,  agus  Lud,  agus  Aram. 

23  Agus  clann  Araim ;  Uds,  agu9  Hul, 
agus  Geter,  agus  Mas. 

24  Agus  ghin  Arphacsad  Salah,  agus 
ghin  Salah  Eber. 

25  Agus  do  h-Eber  rugadh  dithis  mhac  : 
b'e  ainm  aoin  diubh  Peleg,  oir 'nalàithibh- 
san  roinneadh  an  talamh ;  agus  aintn  % 
bhràthar,  lottan. 

26  Agus  ghin  Ioctan  Alraodad,  agus  Se- 
leph,  agus  Hadsarmabhet,  agus  Ierah, 

27  Agus  Hadoram,  agus  Udsal,  agus 
Diclah, 

28  Agus  Obal,  agus  Abimael,  agus  Seba, 

29  Agus  Ophir,  agus  Habhilah,  agus 
Iobab  :  b'iad  sin  uile  mic  Ioctain. 

30  Agus  bha  'n  àite-còmhnuidh  o  Mhesa, 
mar  a  thèid  thu  gu  Sephar,  beinn  san  àird 
an  ear. 

31  Is  iad  sin  mic  Sheim,  a  rèir  an  teagh- 
Jaichean,  a  rèir  an  teanganna,  'nan  tìribh, 
a  rèir  an  cinneaclia. 

32  Is  iad  sin  teaghlaichean  rahac  Noah, 
a  rèir  an  ginealaeha,  'nan  cinneachaibh  : 
agus  leo  sin  roinneadli  na  cinnich  anns  an 
talainh  an  dèigh  na  dlle. 

CAIB.  XI. 

AGUS  bha  'n  talamh  uile  dh'  aon  teang- 
aidh,  agus  na  h-aon  fhocail  aig  gach 

neach. 

2  Agus  'nuair  a  bha  iad  air  an  turus  o'n 
àird  an  ear,  fhuair  iad  còmhnard  ann  an 
talamh  Shinair,  agus  ghabh  iad  còmhnuidh 
an  sin. 

3  Agus  thubhairt  iad  gach  aon  ri  chèile, 
Thigibh,  deanamaid  clacha  creadha,  agus 
làn-loisgeamaid  iad :  Agus  bha  chlach 
«hreadha  aca  air  son  cloiche,  agus  bha  làth- 
ach  aca  air  son  morteir. 

4  Agus  thubhairt  iad,  Thigibh,  togamaid 
dhuinn  fèin  baile,  agus  tùr,  aig  am  bi  a 
nihullach  a'  ruigheachd  gu  nèamh,  agus 
deanamaid  dhuinn  fèin  ainm,  air  eagal  gu  'n 
tgaoilear  o  chèile  sinn  air  aghaidh  na  tal- 
mhainn  uile. 

5  Agus  thàinig  an  Tighearn  a  nuas  a 
dh*  fhaicinn  a'  bhaile,  agus  an  tùir,  a  thog 
elann  nan  daoine. 

6  Agus  thubhairt  an  Tighearn,  Feuch, 
is  aon  sluagh  a  f  ann,  agus  aon  teanga  ac' 
uile  ;  agus  thòisich  iad  air  so  a  dheanamh : 
agus  a  nis  cha  bhacar  dhiubh  ni  air  bith,  a 
smuainich  iad  a  dheanamh. 

7  Thigibh,  rachamaid  sìos,  agus  cuiream- 
aid  an  cainnt  an  sin  thar  a  cheile,  chum  as 
nach  tuig  iad  cainnt  a  chèile. 

8  Mar  sin  sgaoil  an  Tighearn  iad  uaithe 
sin  air  aghaidh  na  talmhainn  uile :  agus 
sguir  iad  do  thogail  a'  bhaile. 

9  Uime  sin  thugadh  Babel  marainm  aìr, 
do  bhrìgh  ann  an  sin  gu  'n  do  chuir  an  Tigh- 
■earna  thar  a  chèile  cainnt  na  talmhainn 
uile :  agus  uaithe  sin  sgaoil  an  Tighearn 
iad  air  aghaidh  na  talmhainn  uile. 

10  Isiad  sin  ginealaich  Sheim :  Bha  Sem 
ceud  bliadhna  dh'  aois,  agus  ghin  e  Arphac- 
sad  dà  bhliadhna  an  dèigh  na  dìle. 

11  Agus  bha  Sem  beò,  an  dèigh  dha  Ar- 
phacsad  a  ghintinn,  cùig  ceud  bliadhna; 
agus  ghin  e  mic  agus  nigheanan. 

12  Agus  bha  Arphacsad  beò  cùig  bliadh- 
na  deug  'ar  fhichead,  agus  ghin  e  Salah. 

13  Agus  bha  Arphacsad  beò,  an  dèigh 
dha  Salah  a  ghintinn,  ceithir  cheud  agus 
tri  bliadhna ;  agus  ghin  e  mic  agus  nigh- 
eanan. 

14  Agus  bha  Salah  beò  dèich  bliadhna 
ftchead,  agus  ghin  e  Eber. 

15  Agus  bha  Salah  beò,  an  dèigh  dha 
Eber  a  ghintinn,  ceithir  cheud  agus  tri 
Wiadhua ;  agus  ghin  e  mic  agus  nigheanan. 


16  Agus  bha  Eber  beò  ceithir  bliadhna 
deug  'ar  fhichead,  agus  ghin  e  Peleg. 

17  Agus  bha  Eber  beò,  an  dèigh  dha 
Peleg  a  ghintinn,  ceithir  cheud  agus  deich 
bliadhna  fichead;  agus  ghin  e  mic  agus 
nigheanan. 

18  Agus  bha  Peleg  beò  deich  bliadhna 
fichead ;  agus  ghin  e  Keu. 

19  Agus  bha  Peleg  beò,  an  dèigh  dha 
Reu  a  ghintinn,  dà  clieud  agus  naoi  bliadh- 
na ;  agus  ghin  e  mlc  agus  nigheanan. 

20  Agus  bha  Reu  beò  dà  bliliadhna  dheug 
'ar  fhichead;  agus  ghin  e  Serug. 

21  Agus  bha  Keu  beò,  an  dèigh  dha  Se- 
rug  a  ghintinn,  dà  cheud  agus  seachd 
bliadhna ;  agus  ghin  e  mic  agus  nigheanan. 

22  Agus  bha  Serug  beò  deich  bliadhna 
fichead  ;  agus  ghin  e  Nahor. 

23  Agus  bha  Serug  beò,  an  dèigh  dha 
Nahor  a  ghintinn,  dà  cheud  bliadhna ;  ag- 
us  ghin  e  mic  agus  nigheanan. 

24  Agus  bha  Nahor  beò  naoi  bliadhna 
fichead ;  agus  ghin  e  Terah. 

25  Agus  bha  Nahor  beò  an  dèigh  dha 
Terah  a  ghintinn,  ceud  agus  naoi  bliadhna 
deug,  agus  ghin  e  mic  agus  nigheanan. 

26  Agus  bha  Terah  beò  deich  is  tri  fich- 
ead  bliadhna;  agus  ghin  e  Abram,  Nahor, 
agus  Haran. 

27  A  nis  is  iad  sin  ginealaich  Therah : 
ghin  Terah  Abram,  Nahor,  agus  Haran  ; 
agus  ghin  Haran  Lot. 

28  Agus  f  huair  Haran  bàs  roimh  Tberah 
'athair,  san  tìr  anns  an  d'  rugadh  e,  ann  an 
Ur  nan  Caldeach. 

29  Agus  ghabh  Abram  agus  Nahor  mnài 
dhoibh  fèin :  B'e  ainm  mnà  Abraim,  Sa- 
rai ;  agus  ainm  mnà  Nahoir,  Milcah,  nigh- 
ean  Harain,  athar  Mhilcah,  agus  athar  Is- 
cah. 

30  Ach  bha  Sarai  neo-thorrach ;  cha 
robh  duine  cloinne  aice. 

31  Agus  ghabh  Terah  Abram  a  mhac, 
agus  Lot  mac  Harain  mac  a  mhic,  agus 
Sarai  a  bhan-chliamhuinn,  bean  Abraim  a 
mhic ;  agus  chaidh  iad  a  mach  maille  riu 
à  h-Ur  nan  Caldeach,  gu  dol  do  thìr  Cha- 
naain :  agus  thàinig  iad  gu  Haran,  agus 
ghabh  iad  còmhnuidh  an  sin. 

32  Agus  b'  iad  làithean  Therah  dà  cheud 
agus  cùig  bliadhna :  agus  fhuair  Terah  bàs 
ann  an  Haran. 

CAIB.  XII. 

AGUS  thubhairt  an  Tighearnari  h-Ab- 
ram,  Rach  a  mach  à  d'  dhùthaich, 
agus  o  d'  dhìslibh,  agus  à  tigh  t'athar,  do  'n 
tìr  a  nochdas  mise  dhuit. 

2  Agus  ni  mi  thu  a'  d'  chinneach  mòr, 
agus  beannaichidh  mi  thu,  agus  ni  mi 
t'ainm  mòr :  agus  bitliidh  tu  a'  d'  bheann- 
achadh. 

3  Agus  beannaichidh  mi  iadsan  a  bheann- 
aicheas  thu,  agus  iadsan  a  mhallaicheas  thu 
mallaichidh  mi ;  agus  annadsa  beannaich- 
ear  uile  theaghlaiche  na  talmhainn. 

4  Agus  dh'imich  Abram,  mar  a  labhair 
an  Tighearna  ris,  agus  chaidh  Lot  maille 
ris  :  agus  bha  Abram  cùig  biiadhna  deug 
is  tri  fichead  a  dh'  aois  'nuair  a  chaidh  e 
mach  à  Haran. 

5  Agus  ghabh  Abram  Sarai  a  bhean,  ag- 
us  Lot  mac  a  bhràthar,  agus  am  maoiu 


CAIB.  XIII.  XIV. 

uiìe  a  chruinuich  iad,  agus  na  h-anaman 
a  fhuair  iad  aim  an  Haran,  agus  chaidh 
iad  a  inach  gu  dol  do  thìr  Chanaain  ;  agus 
thàinig  iad  do  thìr  Chanaain. 

6  Agus  chaidh  Abram  air  'aghaidh  san 
fhearann  gu  àite  Shicheim,  gu  eòmhnard 
Mhoreh.  Agus  bha  'n  Canaanach  an  sin 
san  tìr. 

7  Agus  dli'  fhoillsich  an  Tighearn  e  fèin 
do  Abram,  agus  thubhairt  e,  Do  d'  shliochd- 
sa  bheir  mise  am  fearann  so  :  agus  thog  e 
'n  sin  altair  do'n  Tighearn,  a  dh'fhoillsich- 
eadh  dha. 

8  Agus  chaidh  e  as  a  sin  gu  sliabh  air  an 
taobh  an  ear  do  Bhetel,  agus  shuidhich  e  a 
bhùth,  agus  Betel  aige  air  an  taobh  an  iar, 
agus  Hai  air  an  taobh  an  ear :  agus  tbog  e 
'n  sin  altair  do  'n  Tighearn,  agus  ghairm  e 
air  ainm  an  Tighearna. 

9  Agus  dh'  imich  Abram,  a'  sìr-dhol  air 
'aghaidh  mu  dheas. 

10  Agus  bha  gorta  san  tìr :  agus  chaidh 
Abram  sìos  do  'n  Eiphit,  gu  bhi  air  chuairt 
an  sin,  do  bhrìgh  gu  'n  robh  a'  ghorta  mòr 
san  tìr. 

11  Agus  'nuair  a  bha  e  dlùth  do  dhol  a 
stigh  do  'n  Eiphit,  thubhairt  a  ri  Sarai  a 
bhean,  Feuch  a  nis,  tha  fios  agam  gur  bean 
mhaiseach  thusa  ri  amharc  ort : 

12  Uime  sin,  'nuair  a  chi  na  h-Eiphitich 
thu,  their  iad,  So  a  bhean ;  agus  marbhaidh 
iad  tnise,  acli  gleidhidh  iad  thusa  beò. 

13  Abair,  guidheam  ort,  gur  tu  mo 
phiuthar,  chum  gu  'n  èirich  gu  maith 
dhomh  air  do  sgàth-sa;  agus  bithidh  m' 
anam  beò  air  do  shonsa. 

14  Agus  'nuair  a  thàinig  Abram  do  'n 
Eiphit,  chunnaic  na  h-Eiphitich  a'  bhean, 
gu  'n  robh  i  ro-mhaiseach. 

15  Chunnaic  mar  an  ceudna  ceannardan 
Pharaoh  i,  agus  mhol  iad  i  do  Pharaoh  : 
agus  thugadh  a  steach  a'  bhean  do  thigh 
Pharaoh. 

16  Agus  bhuin  e  gu  maith  ri  h-Abram 
air  a  sgath-sa :  agus  bha  aige  caoraich,  ag- 
us  daimh,  agus  asail  fhirionn,  agus  òg- 
laich,  agus  banoglaich,  agus  asail  bhoirionn, 
agus  càmhail. 

17  Agus  bhuail  an  Tighearna  Pharaoh 
agus  a  thigh  le  plàighibh  mòra,  air  son  Sha- 
rai  mnà  Abraim. 

18  Agus  ghairm  Pharaoh  air  Abram, 
agus  thubhairt  e,  Ciod  so  «  rinn  thu  orm  ? 
c'  ar  son  nach  d'  innis  thu  dhomh  gu  'm  b'i 
sodobhean? 

19  C'  ar  son  a  thubhairt  thu, '  Si  mo  phiu- 
thar  i  ?  Mar  sin  dh'  fheudainn  a  gabhail  a 
m'  ionnsuidh  mar  mhnaoi :  a  nis  ma  ta, 
feuch,  do  bhean ;  gabh  i,  agus  bi  'g  im- 
eachd. 

20  Agus  thug  Pharaoh  àithne  d'  a 
dhaoinibh  m'  a  thimcbioll ;  agus  chuir  iad 
air  falbh  e  fèin,  agus  a  bhean,  agus  gach  ni 
a  bh'  aige. 

CAIB.  XIII. 
A  GUS  chaidh  Abram  suas  as  an  Eiphit, 
J\.   e  tèin,  agus  a  bhean,  agus  gach  ni  a 
bh'  aige,  agus  Lot  maille  ris,  do  'n  taobh 
mu  dheas. 

2  Agus  bha  Abram  ro-shaoibhir  ann  an 
sprèidh,  ann  an  airgiod,  agus  ann  an  òr. 

3  Agus  dh'  imich  e  'na  thurusaibh  o  'n 


taobh  mu  dheas  eadhon  gu  Betel,  gu  ruig 
an  t-àit  anns  an  robh  a  bhùth  an  toiseach, 
eadar  Betel  agus  Hai ; 

4  Gu  àite  na  h-altarach  a  rinn  e  'n  sin 
air  tùs  :  agus  ghairm  Abram  an  sin  air 
ainm  an  Tighearna. 

5  Agus  bha  mar  an  ceudna  aig  Lot,  a 
dh'  imich  maille  ri  h-Abram,  caoraich,  ag- 
us  crodh,  agus  bùthan. 

6  Agus  cha  robh  am  fearann  comasach 
air  an  giùlan  gu  còmhnuidh  a  ghabhail 
cuideachd ;  oir  bha  am  maoin  mòr,  agus 
cha  b'  urrainn  iad  còmhnuidh  ghabhail 
cuideachd. 

7  Agus  bha  comh-stri  eadar  buachaillean 
sprèidhe  Abraim,  agus  buachaillean 
sprèidhe  Lot :  agus  bha  'n  Canaanach  ag- 
us  am  Peridseach  san  àm  sin  a  chòmh- 
nuidh  san  tìr.  v  > 

8  Agus  thubhairt  Abram  ri  Lot,  Na 
bitheadh,  guidheam  ort,  comh-stri  eadar 
mise  agus  thusa,  agus  eadar  mo  bhuach- 
aillean  agus  do  bhuachaillean-sa;  oir  is 
bràithre  sinn. 

9  Nach  'eil  an  tìr  uile  romhad  ?  Deal- 
aich,  guidheam  ort,  riumsa:  ma  ghabhas 
tu  dh'  ionnsuidh  na  làimhe  clìthe,  an  sm 
thèid  mise  dh*  ionnsuidh  na  làimhe  deise  ; 
agus  ma  thèid  thu  dh'  ionnsuidh  na  làimhe 
deise,  an  sin  gabhaidh  mise  dh'  ionnsuidh 
na  làimlie  clìthe. 

10  Agus  thog  Lot  suas  a  shùilean,  agus 
chunnaic  e  còmhnard  lordain  uile,  gu  'n 
robh  e  gu  leir  air  'uisgeachadh  gu  maith, 
mun  do  sgrios  an  Tighearna  Sodom  agus 
Gomorrah,  eadhon  mar  ghàradh  an  Tigh- 
earna,  cosmhuil  ri  talamh  na  h-Eiphit,  mar 
a  thig  thu  gu  Soar. 

11  Agus  thagli  Lot  dha  fèin  comhnard 
Iordain  uile ;  agus  ghabh  Lot  a  thurus  o  'n 
àird  an  ear,  agus  dhealaich  na  càirdean  ri 
chèile. 

12  Ghabh  Abram  còmhnuidh  ann  antir 
Chanaain,  agus  ghabh  Lot  comhnuidh  am 
bailtibh  a'  chòmhnaird,  agus  shuidhich  e  a 
bhùth  aig  Sodom. 

13  Ach  bha  daoine  Shodoim  aingidh,  ag- 
us  'nam  peacaich  am  fianuis  an  Tighearna 
gu  ro-mhòr. 

14  Agus  thubhairt  an  Tighearna  ri  h-A- 
bram,  an  dèigh  do  Lot  dealachadh  ris,  Tog 
a  nis  suas  do  shùilean,  agus  amhairc  o  'n 
àit  anns  am  bheil  thu,  gu  tuath,  agus  gu 
deas,  agus  gus  an  àird  an  ear,  agus  an  iar  : 

15  Oir  am  fearann  uile  a  ta  thu  a'  faicinn, 
dhuitse  bheir  mi  e,  agus  do  d'  shliochd  gu 
bràth.  „    ,  , 

16  Agus  ni  mi  do  shliochd  mar  dhuslach 
na  talmhainn  ;  ionnus  ma  bhios  e  'n  comas 
do  dhuine  duslach  na  tàlmhainn  àireamh, 
an  sin  gu  'n  àirmhear  do  shlìochd-sa  mar 
an  ceudna. 

17  Eirich,  imich  air  feadh  an  fhearainn, 
'na  fhad,  agus'na  leud,  oir  dhuitse  bheir  mi  e. 

18  Agus  dh'  atharraich  Abram  a  bhùth, 
agus  tliàinig  e,  agus  ghabh  e  còmhnuìdh 
ann  an  còmhnard  Mhamre,  a  tha  ann  an 
Hebron ;  agus  thog  e  'n  sin  altair  do  'n 
Tighearna. 

CAIB.  XIV. 

AGUS  tharladh  ann  an  làithibh  Amra- 
pheil  righ  Shinair,  Arioich  righ  Elas- 
B 

air,  Chedorlaomeir  righ  Elaim,  agus  Thid- 
ail  righ  nan  cinneach  ; 

2  Gu  'n  d'  rinn  iad  sin  cogadh  ri  Bera 
righ  Shodoim,  agus  ri  Birsa  righ  Gho- 
morrah,  Sinab  righ  Admah,  agus  Semeber 
righ  Sheboim,  agus  righ  Bhela,  eadhon 
Shoair. 

3  Cliaidh  iad  sin  uile  ann  an  comh- 
blioinn  ri  chèile  ann  an  gleann  Shidim,  a 
tha  nis  'na  fhairge  shalainn. 

4  Dà  bhliadhna  dheug  rinn  iad  seirbhis 
do  Chedorlaomer,  agus  anns  an  treas  bliadh- 
iia  deug  rinn  iad  ceannaric. 

5  Agus  anns  a'  cheathramh  bliadhna 
deug  thàinig  Cedorlaomer,  agus  na  righ- 
rean  a  bha  maille  ris,  agus  bhuail  iad  na 
Rephaimich  ann  an  Asterot  Carnaim,  ag- 
us  na  Susimich  ann  an  Ham,  agus  na 
h-Emimich  ann  an  Sabheh  Ciriataim. 

6  Agus  na  Horich  'nan  sliabh  Seir,  gu 
ruig  El-paran,  a  tha  làimh  ris  an  fhàsach. 

7  Agus  phill  iad,  agus  thàinig  iad  gu  Hen- 
mispat,  eadhon  Cades,  agus  bhuail  iad  dùth- 
aich  nan  Amaleceach  uile,  agus  mar  an 
ceudna  na  h-Amoraich,  a  bha  chòmhnuidh 
ann  an  Haseson  Tamar. 

8  Agus  chaidh  righ  Shodoim  a  mach, 
agus  righ  Ghomorrah,  agus  righ  Admah, 
agus  righ  Sheboim,  agus  righ  Bhela,  (eadh- 
on  Shoair,)  agus  chuir  iad  cath  riu  ann  an 
gleann  Shidim  ; 

9  Ri  Cedorlaomer  righ  Elaim,  agus  ri 
Tidal  righ  nan  cinneach,  agus  ri  h-Amra- 
plvel  rigli  Shinair,  agus  ri  h-Arioch  righ 
Elasair ;  ceithir  righre  ri  cùig. 

10  Agus  bha  gleann  Shidim  làn  do 
shlochdaibh  làthaich ;  agus  theich  righ 
Sliodoim,  agus  righ  Ghomorrah,  agus  thuit 
iad  an  sin ;  agus  iadsan  a  mhair,  theich  iad 
do  'n  t-sliabh. 

11  Agus  thug  iad  leo  uìle  mhaoin  Sho- 
doim  agus  Ghomorrah,  agus  am  biadh  uile, 
agus  dh'  imich  iad. 

12  Agus  thug  iad  leo  Lot,  mac  bràthar 
Abraim,  (a  bha  chòmhnuidh  ann  an  So- 
dom,)  agus  a  mhaoin,  agus  dh'  imich  iad. 

13  Agus  thàinig  a  h-aon  a  chaidh  as,  ag- 
us  dh'  innis  e  do  Abram  an  t-Eabhruidh- 
each,  a  bha  chòmhnuidh  ann  an  còmhnard 
Mhamre  an  Amoraich,  bràthar  Escoil,  ag- 
us  bràthar  Aneir  :  agus  bha  iad  sin  ann  an 
comh-bhoinn  ri  h-Abram. 

14  Agus  'nuair  a  chuala  Abram  gu  'n  do 
ghìacadh  a  bhràthair  'na  phrìosanach,  dh'- 
àrmaich  e  a  sheirbhisich  iunnsaichte,  a 
rugadh  'na  thigh  fèin,  tri  cheud  agus  ochd- 
deug  ;  agus  lean  e  iad  gu  Dan. 

15  Agus  roinn  se  e  fèin  'nan  aghaidh  san 
oidhche,  e  fèin  agus  a  sheirbhisich,  agus 
bhuail  e  iad,  agus  lean  e  iad  gu  Hoba,  a  ta 
air  an  làimh  chlì  do  Dhamascus. 

16  Agus  thug  e  air  ais  a'  mhaoin  uile. 
agus  mar  an  ceudna  thug  e  air  ais  a  bhràth- 
air  Lot,  agus  a  mhaoin ;  agus  mar  an 
ceudna  na  mnài,  agus  an  sluagh. 

17  Agus  chaidh  righ  Shodoim  a  mach 
'na  choinneamh,  an  dèigh  dha  pilltinn  o 
mliarbhadh  Chedorlaomeir,  agus  nan  righ 
a  bha  maille  ris,  aig  gleann  Shabheh,  eadh- 
<on  gleann  an  righ. 

1»  Agus  thug  Melchisedee  righ  Shaleim 
a  mach  aran  agus  fìon :  agus  b'  esan  sagart 
an  Dè  ,a  's  ro-àirde. 


19  Agus  bheannaich  se  e,  agus  thubh- 
airt  e,  Beannaichte  gu  'n  robh  Abram  o  'n 
Dia  r's  ro-àirde,  sealbhadair  nèimh  agus  na 
talmhainn. 

20  Agus  beannaichte  gu  'n  robh  an  Dia 
a  's  ro-àirde,  a  thug  thairis  do  naimhde  do 
d'  làimh.  Agus  thug  e  dha  deachamh  do 
gach  ni. 

21  Agus  thubhairt  righ  Shodoim  ri  h-A- 
bram,  Thoir  dhomhsa  na  daoine,  agus  gabh 
a'  mhaoin  dhuit  fèin. 

22  Agus  thubhairt  Abram  ri  righ  Sho- 
doim,  Thogmi  mo  làmh  suas  ris  an  Tigh- 
earn,  an  Dia  a  's  ro-àirde,  Sealbhadair 
nèimh  agus  na  talmhainn. 

23  Nach  gabh  mi  o  shnàthainn  eadhon 
gu  h-èill  bròige,  agus  nach  gabh  mi  bheag 
a  dh'  aon  ni  a  '*  leatsa,  chum  as  nach  abair 
thu,  Rinn  mi  Abram  beartach  ? 

24  Saor  a  mhàin  o  na  dh'  ith  na  h-ògan- 
aich,  agus  o  chuibhrionn  nan  daoine  a 
chaidh  maille  rium,  Aner,  Escol,  agus 
Mamre  ;  gabhadh  iadsan  an  cuibhrionn. 

CAIB.  XV. 

AN  dèigh  nan  nithe  sin  thàinig  focal  an 
Tighearna  gu  h-Abram  ann  an  tais- 
beanadh,  ag  ràdh,   Na  biodh  eagal  ort,  w 
Abraim  :  Is  mise  do  sgiath,  agus  do  dhuais 
ro-mhòr. 

2  Agus  thubhairt  Abram,  A  Thighearna 
Dhè,  cioda  bheir  thu  dhomh,  is  mi  'g  im- 
eachd  gun  chloinn,  agus  gur  e  Elieser  so 
o  Dhamascus  fear-riaghlafdh  mo  thighe  ? 

3  Agus  thubhairt  Abram,  Feuch, 
dhomhsa  cha  d'  thug  thu  sliochd  air  bith  : 

\  àgus,  feuch,  is  e  neach  a  rugadh  a'm'  thigh 
a  's  oighre  orm. 

4  Agus,  feuch,  thàinìg  focal  an  Tigh- 
earna  d'  a  ionnsuidh,  ag  ràdli,  Cha  bhi  e  so 
'na  oighre  ort ;  ach  esan  a  thig  a  mach  a 
t'  innibh  fèin,  bithidh  e  'na  oighre  ort. 

5  Agus  thug  e  leis  a  mach  e,  agus  thubh- 
airt  e,  Amhairc  a  nis  suas  gu  nèamh,  agus 
air  na  reulta,  ma  's  urrainn  thu'n  àireamh  : 
Agus  thubhairt  e  ris,  Mar  so  bithidh  do 
shliochd. 

6  Agus  chreid  e  anns  an  Tighearna ;  ag- 
us  mheas  e  sin  dha  mar  ionraca3. 

7  Agus  thubhairt  e  ris,  Is  rnise  an  Tigh- 
earna  a  thug  a  mach  thusa  àh-Ur  nan  Cal- 
deach,  a  thoirt  dhuit  an  fhearainn  so,  chum 
a  shealbhacliadh  mar  oighre. 

8  Agus  thubhairt  esan,  a  Thighearna 
Dhè,  cia  leis  a  bhios  fios  agam  gu'n  sealbh- 
aich  mi  e  ? 

9  Agus  thubhairt  e  ris,  Gabh  dhomhsa 
agh  thri  bliadhna  dh'  aois,  agus  gabhar 
thri  bJiadhna  dh'  aois,  agus  reithe  thri 
bliadhna  dh'  aois,  agus  turfur,  agus  colum- 
an  òg. 

10  Agus  ghabh  e  dha  fèin  iad  sin  uile, 
agus  roinn  e  iad  sa'  mheadhon,  agus  chuir 
e  gach  aon  do  na  mìribh  fa  chomhair  a 
leth-bhreac  ;  ach  cha  do  roinn  e  na  h-eoin. 

11  Agus  'nuair  a  thàinig  an  eunlaith  a 
nuas  air  na  cairbhean,  dh'  fheudaich  Abram 
air  falbh  iad. 

12  Agus  'nuair  a  bha  ghrian  a'  dol  fuidh, 
thuit  codal  trom  air  Abram ;  agus,  feuch, 
thuit  uamhann  dorchadais  mhòir  air. 

13  Agus  thubhairt  e  ri  h-Abram,  Biodh 
fios  gu  cinnteach  agad,  gu  'm  bi  do  shlioch 


CAIB.  XVI.  XVII. 

'nan  eoigrich  ann  an  dùthaich  nach  leo 
fèin ;  agus  ni  iad  seirbhis  dhoibh,  agus 
buiuidh  iad  gu  cruaidh  riu  ceithir  cheud 
bliadhna. 

14  Agus  raar  an  ceudna  air  a*  chinneach 
sin  d'  au  dean  iad  seirbhis,  bheir  mise  breth : 
agus  'na  dheigli  sin  thig  iad  a  mach  le 
maoin  mliòir. 

15  Agus  thèid  thusa  dh'ionnsuidh  t'  aith- 
riclie  an  sìth;  adhlaicear  thu  an  deadh 
sheau  aois. 

16  Ach  anns  a'  cheathramh  linn  thig  iad 
an  so  air  an  ais,  oir  cha  'n  'eil  aingidheachd 
nan  Amorach  fathast  ioralan. 

17  Agus  'nuair  a  bha  ghrian  air  dol  fuidh, 
bha  dorchadas  ann;  agus,  feuch,  amhuinn 
dheataich  agus  leus  teine,  a  chaidh  eadar 
na  mìribh  siu. 

18  Air  an  là  sin  fèin  rinn  an  Tighearna 
coimhcheangal  ri  h-Abram,  ag  ràdh,  Do  d' 
shliochdsa  tliug  mi  am  fearann  so,  o  amh- 
ainn  na  h-Eiphit,  gu  ruig  an  amhainn 
mhòr,  amhainn  Euphrates: 

19  Na  Cenich,  agus  na  Cenidsich,  agus 
na  Cadmonaich, 

20  Agus  na  Hitich,  agus  na  Peridsich, 
agus  na  Rephaimich, 

21  Agus  na  h-Amoraicli,  agus  na  Ca- 
naanaich,  agus  na  Girgasaich,  agus  na  le- 
busaich. 

CAIB.  XVI. 

ANIS  cha  d'  rug  Sarai,  bean  Abraim, 
clann  da;  agus  bha  banoglach  Eiphit- 
each  aice,  d'  am  b\  ainm  Hagar. 

2  Agus  thubhairt  Sarai  ri  h-Abram, 
Feuch  a  nis,  chum  an  Tighearna  mi  o 
ehlann  a  bhreith :  rach  a  steach,  guidfaeam 
ort,  adh'ionnsuidhmobhanoglaich ;  theag- 
amh  gu'm  faigh  mi  clann  leatha-sa.  Agus 
dh'  èisd  Abram  ri  guth  Sharai. 

3  Agus  ghabh  Sarai,  bean  Abraim,  Ha- 
gar  a'  bhan-Eiphiteach,  a  banoglach  fèin, 
an  dèigh  do  Abrarà  còmhnuidh  ghabhail 
deich  bliadhna  aun  an  tir  Chauaain,  agus 
thug  si  i  d'  a  fear  Abram,  gu  bhi  aige  mar 
mhnaoi. 

4  Agus  ehaidh  esan  a  steach  gu  Hagar, 
agus  dh'  fhàs  i  torrach:  agus  'nuair  a 
chunnaic  i  gu  'n  d'  fhàs  i  torrach,  bha  a 
bana-mhaighstir  tàireil  'na  sùilibh. 

5  Agus  thubhairt  Sarai  ri  h-Abram, 
Biodh  ra'  eucoir  ortsa:  thug  mi  mo  bhan- 
oglach  do  d'  uchd  ;  agus  'nuair  a  chunnaic 
i  gu  'n  d'  f  hàs  i  torrach,  bha  mise  tàireil  'na 
sùilibh :  Gu  'n  d'  thugadh  an  Tighearna 
breth  eadar  mise  agus  thusa. 

6  Ach  thubhairt  Abram  ri  Sarai,  Feuch, 
a  ta  do  bhanoglach  a'  d'  làimh  fèin,  dean 
rithe  mar  is  àill  leat.  Agus  an  uair  a 
bhuin  Sarai  gu  cruaidh  rithe,  theich  i  o 
'gnùis. 

7  Agus  fhuair  aingeal  an  Tighearn  i 
làimh  ri  tobar  uisge  sau  fhàsach,  làimh  ris 
an  tobar  san  t-slighe  gu  Sur. 

8  Agus  thubhairt  e,  A  Hagar,  a  bhan- 
oglach  Sharai,  cia  as  a  thàinig  thu,  agus 
c'  àit  tha  thu  dol  ?  Agus  thuhhairt  ise, 
Tha  rai  a'  teicheadh  o  ghnùis  Sharai  mo 
iràaua-mhaighstir. 

9  Agus  thubhairt  aingeal  an  Tighearna 
rithe,  Pill  a  dh'  ionnsuidh  do  bhana-inhaigh- 
stir,  agus  ùmhlaich  thu  fèin  f '  a  làimh. 


10  Agus  thubhairt  aingeal  an  Tighearna 
rithe,  Meudaichidh  mise  gu  mòr  do 
shliochd,  agus  cha  'n  àirrahear  e  thaobh 
lìonmhoireachd. 

11  Agus  thubhairt  aingeal  an  Tighearna 
rithe,  Feuch,  tha  thu  torrach,  agus  beiridh 
tu  mac,  aifus  bheir  thu  Ismael  mar  ainm 
air,  do  bhrìgh  gu  'n  d'  èisd  an  Tighearna  ri 
t'  anshocair. 

12  Agus  bithidh  e  'na  dhuine  fiadhaich  ; 
hithidh  a  làmh  an  aghaidh  gach  duine,  ag- 
us  làmh  gach  duinc  'na  aghaidh-san  :  agus 
am  fianuis  a  bhràithrean  uile  gabhaidh  e 
còmbnuidh. 

13  Agus  ghoir  i  ainm  an  Tighearn  a  labh 
air  rithe,  Ihusa  Dhè  a  ta  'g  am  fhaicinn  ; 
oir  thubhairti,  An  e  gu  'nrobh  agams'  ànn 
an  so  mar  an  ceudna  sùil  ris  an  'i'ì  sin  a  ta 
'gara  fhaicinn  ?  ^ 

14  Uime  sin  ghoir  i  do  'n  tobaf,  Beer-la- 
hairoi;  feuch.a  ta  e  eadar  Cades  agus  Bered. 

15  Agus  rug  Hagar  mac  do  Abrain:  ag- 
us  thug  Abram  Ismael  mar  ainm  air  a 
mhac,  a  rug  Hagar. 

16  Agus  bha  Abram  ceithir  fichead  agus 
sè  bliadhna  dh'  aois,  'nuair  a  rug  Hagar  ls- 
mael  do  Abram. 

CAIB.  XVII. 
A  GUS  'nuair  a  bha Abram  ceithir fichead 
jljl  agus  naoi  bliadhna  deug  a  dh'  aois, 
dh'  fhoillsich  an  Tighearn  e  fèin  da,  agus 
thubhairt  e  ris,  Is  mise  'n  Dia  uile-chumh- 
achdach  ;  gluais  thusa  a'  m'  fhianuis,  agus 
bi  iomlan. 

2  Agus  ni  mi  mo  choimhcheangal  eadar 
raise  agus  thusa,  agus  meudaichidh  mi  thu 
gu  'n-anabarrach. 

3  Agus  thuit  Abram  air  'eudan,  agus 
labhair  an  Tighearna  ris,  ag  ràdh, 

4  Do  m'  thaobhsa,  feuch,  a  ta  mo 
choimhcheangal  riutsa,  agus  bithidh  tu  a' 
t'  athair  mhòrain  chinneach  : 

5  Agus  ni  'n  toirear  à  so  a  raach  Abram 
mar  ainm  ort,  ach  bithidh  Abraham  agad 
mar  ainm  ;  oir  rinn  mi  fehu  a'  t'  athair 
mhòrain  chinneach. 

6  Agus  ni  mi  thu  ro-shìolmhor,  agus  ni 
mi  dhìot  cinnich,  agus  thig  righrean  a 
mach  asad. 

7  Agus  daingnichidh  mi  mo  choimh. 
cheangal  eadar  mise  agus  thusa,  agus  do 
shliochd  a'  d'  dhèigh,  'nan  ginealathaibh, 
mar  choimhcheangal  si^rruidh,  gu  bhi 
m'  Dhia  dhuitse,  agus  do  d'  shliochd  a'  d' 
dhèigh. 

8  Agus  bheir  mi  dhuitse,  agus  do  d' 
shliochd  a'  d'  dhèigh,  am  fearanu  anns  am 
bheil  thu  a'  d'  choigreach,  tìr  Chanaaiu 
uile,  mar  sheilbh  shìorruidh  ;  agus  bithidh 
mise  a'  m'  Dhia  dhoibh. 

9  Agus  thubhairt  Dia  ri  h-Abraham, 
Coimhididh  tu  uime  sin  mo  choimh- 
cheangal,  thu^em,  agus  do  shliochd  a'  d' 
dhèigh,  'nan  giuealachaibh. 

10  So  mo  choimhcheangal,  a  choimhid 
eas  sibh,  eadar  mise  agus  sibhse,  agus  do 
sliliochd  a'  d'  dhèigh  ;  Gu  'n  timchioll- 
ghearrar  gach  leanabh  mic  'nur  measg. 

11  Agus  timchioll-ghearraidh  sibh  feoil 
bhur  roimh-chroicinn,  agus  bithidh  e  'na 
chomhar'  a'  choiracheangail  eadar  mise 
agus  sibhse. 

GENESIS. 


12  Agus  am  mac  'nur  measg  a  bhios  ochd 
làithean  a  dh'  aois,  timchioll-ghearrar  e, 
gach  leanabh  mic  'nur  ginealacnaibh,  esan 
a  bheirear  san  tigh,  no  cheannachar  le 
h-airgiod  o  choigreach  air  bith,  nach  'eil 
do  d'  shliochd-sa. 

13  Timchioll-ghearrar  gu  cinnteach  esan 
a  bheirear  a'  d'  thigh,  agus  esan  a  cheann- 
achar  le  t' airgiod :  agusbithidh  mo choimh- 
cheangal  'nur  feoil-sa  mar  choimhcheangal 
sìorruidh. 

14  Agus  an  leanabh  mic  neo-thimchioll- 
ghearrta,  aig  nach  timchioll-ghearrar  feoil 
a  roimh-chroicinn,  gearrar  an  t-anam  sin 
a  mach  o  'shluagh :  bhris  e  mo  choimh- 
cheangal. 

15  Agus  thubhairt  Dia  ri  h-Abraham,  A 
thaobh  Sharai  do  mhnà,  cha  toir  thu  Sarai 
mar  ainin  oirre,  oir  is  e  Sarah  a  h-ainm. 

16  Agus  beannaichidh  mis'  i,  agus  bheir 
mi  dhuit  mar  an  ceudna  mac  uaithe  : 
seadh,  beannaichidh  mi  i,  agus  bithidh  i 
'na  màthair  chinneach ;  thig  righrean 
phoibleach  uaithe. 

17  An  sin  thuit  Abrabam  air  'aghaidh, 
agus  rinn  e  gàire ;  agus  thubhairt  e  'na 
chridhe,  Am  beirear  rnac  dhasan  a  ta  ceud 
bliadhna  dh'  aois  ?  Agus  am  beir  Sarah,  a 
ta  deich  agus  ceithir  fichead  bliadhna 
dh'  aois,  mac  ? 

18  Agus  thubhairt  Abraham  ri  Dia,  O  gu 
maireadh  Ismael  beò  a'  t'  fhianuis  ! 

19  Agus  thubhairt  Dia,  Gu  cinnteaeh 
beiridh  do  bhean  Sarah  mac  dhuit;  agus 
bheir  thu  Isaae  mar  ainra  air :  agus  daing- 
nichidh  mise  mo  choimhcheangal  ris  mar 
choimhcheangal  siorruidli,  agus  r'a  shliochd 
'na  dhèigh. 

20  Agus  a  thaobh  Ismaeil,  chuala  mi 
thu  :  Feuch,  bheannaich  mi  e,  agus  ni  mi 
sìolmhor  e,  agus  cuiridh  mi  'n  lìonmhoir- 
eachd  e  gu  h-anabarrach.  Dà  cheannard 
deug  ginidh  e,  agus  ni  mi  e  'na  chinneach 
mòr. 

21  Ach  mo  choimhcheangal  daingnich- 
idh  mi  ri  h-Isaac,  a  bheireas  Sarah  dhuit 
san  àm  so  anns  an  ath  bhliadhna. 

22  Agus  sguir  e  bhi  labhairt  ris ;  agus 
chaidh  Dia  suas  o  Abraham. 

23  Agus  ghabh  Abraham  Ismael  a  mhac, 
agus  iadsan  uile  a  rugadh  'na  thigh,  agus 
iadsan  uile  a  cheannachadh  le  'airgiod-san, 
gach  firionnach  am  measg  dhaoine  tighe 
Abrahaim ;  agUs  thimchioll-ghearr  e  feoil 
an  roimh-chroicinn  anns  a*  cheart  là  sin 
fèin,  mar  a  thubhairt  Dia  ris. 

24  Agus  bha  Abraham  ceithir  fichead 
agus  naoi  bliadhna  deug  a  dh'  aois,  'nuair 
a  thimchioll-ghearradh  dha  feoil  a  roimh- 
chroicinn. 

25  Agus  bha  Ismael  a  mhac  tri  bliadhna 
deug  a  dh'  aois,  'nuair  a  thimchioll-ghearr- 
adh  dha  feoil  a  roimh-chroicinn. 

26  Anns  a'  cheart  là  sin  fèin  thimchioll- 
ghearradh  Abraham,  agus  Ismael  a  mhac. 

27  Agus  thimchioll-ghearradh  maille  ris 
uile  dhaoine  a  thighe,  a  rugadh  'n  a  thigh, 
agus  iadsan  a  cheannachadli  le  h-airgiod  o 
mhac  coigrich. 

CAIB.  XVIII. 

AGUS  dh'  fhoillsich  an  Tighearn  e  fèin 
da  ann  an  còmhnard  Mhamre,  agus  e 


'na  shuidhe  an  dorus  a'  bhutlia  ann  an  teas 
an  là. 

2  Agus  thog  e  suas  a  shùilean,  agu3 
dh'  amhairc  e,  agus,  feuch,  blia  triuir 
dhaoine  a'  seasamh  làimh  ris  ;  agus  'nuair 
a  chunnaic  e  iad,  ruith  e  'nan  coinneamh 
o  dhorus  a'  bhùtha,  agus  chrom  se  e  fèin 
gu  làr, 

3  Agus  thubhairt  e,  Mo  thighearna,  ma 
fhuair  mi  nis  deadh-ghean  a'  d'  shùilibh, 
guidheam  ort,  na  rach  seachad  air  do 
sheirbhiseach. 

4  Thugar  an  so,  guidheam  oirbh,  beagan 
uisge,  agus  ionnlaidibh  bhur  cosan,  agus 
leigibh  bhur  n-anail  fo  'n  chraoibh  ; 

5  Agus  bheir  mise  an  so  greim  arain, 
agus  neartaichibh  bhur  cridhe  :  an  dèigh  sin 
imichidh  sibh  roimhibh,  oir  is  ann  uime  sin 
a  thàinig  sibh  a  dh'  ionnsuidh  bhur  seirbh- 
isich.  Agus  thubhairt  iadsau,  Dean  eadh- 
on  mar  a  thubhairt  thu. 

6  Agus  ghreas  Abraham  do  'n  bhùth  a 
dh'  ionnsuidh  Sharah,  agus  thubhairt  e, 
Dean  cabhag,  taoisinn  tri  miosairean  do 
mhin  phlùr,  agus  dean  arain  air  lic  an 
teintein. 

7  Agus  ruith  Abraham  adh'  ionnsuidh  a* 
chruidh,  agus  ghabh  e  laogh  maoth  agus 
maith,  agus  thug  e  dh'  òganach  e,  agus  rmn 
e  deifir  g'  a  dheasachadh. 

8  Agus  ghabh  e  im  agus  bainne,  agus  an 
laogh  a  dheasaich  e,  agus  chuir  e  air  am 
beulaobh  iad  ;  agus  sheas  e  làimh  riu  fo  'n 
chraoibh,  agus  dh'  ith  iad. 

9  Agus  thubhairt  iad  ris,  C'  àit  an  bheil 
Sarah  do  bhean  ?  Agus  thubhairt  esan, 
Feuch,  anns  a'  bhùth. 

10  Agus  thubhairt  e,  Gu  cinnteach  pill- 
idh  mi  t'  ionnsuidh  a  rèir  àm  na  beatha ; 
agus,  feuch,  bithidh  mac  aig  Sarah  do 
bhean.  Agus  chuala  Sarah  sinn  an  dorus 
a'  bhùtha,  a  bha  air  a  chùl. 

11  A  nis  bha  Abraham  agus  Sarah  sean, 
agus  air  dol  air  an  aghaidh  gu  maith  ann 
an  aois :  agus  sguir  Sarah  a  bhi  rèir  dòigh 
nam  ban. 

12  Uime  sin  rinn  Sarah  gàire  innte  fèin, 
ag  ràdh,  An  dèigh  dhomhsa  fàs  aosda,  am 
bi  subhachas  agam,  agus  gu  bheil  mo  thigh- 
earn  aosda  mar  an  ceudna  ? 

13  Agus  thubhairt  an  Tighearna  ri  h-A- 
braham,  C'  ar  son  a  rinn  Sarah  gàire,  ag 
ràdh,  'N  e  gu  'ra  beir  mise  gu  cinnteach 
leanabh,  agus  mi  aosmhor  ? 

14  Am  bheil  ni  air  bith  do-dheanta  do 
'n  Tighearna  ?  San  àra  shuidhichte  pillidh 
mi  a  t'ionnsuidh,  a  rèir  àm  na  beatha,  agus 
bithidh  mac  aig  Sarah. 

15  An  sin  dh'  àicheadh  Sarah,  ag  ràdh, 
Cha  d'  rinn  mi  gàire :  oir  bha  eagal  oirre. 
Agus  thubhairt  esan,  Ni  h-eadh,  oir  rinn 
thu  gàire. 

16  Agus  dh'  èirich  na  daoine  as  a  sin,  ag- 
us  dh'  amhairc  iad  rathad  Shodoim  :  agus 
chaidh  Abraham  maille  riu  g'  an  cur  air  an 
t-slighe. 

17  Agus  thubhairt  an  Tighearn,  An  ceil 
mi  air  Abraham  an  ni  sin  a  ta  mi  gus  a 
dheanamh ; 

18  Agus  gu  'm  fàs  Abraham  gu  cinnteach 
'na  chinneach  mòr  agus  cumhai  hdacli,  ag- 
us  gu  'm  beannaichear  annsan  uile  chinnich 
na  talmhainn  ? 


CAIB. 

19  Oir  is  aithne  dhomh  e,  gu  'n  toir  e 
àithue  d'a  chloinn,  agus  d'atheaghlach  'na 
dhèigh,  agus  gleidhìdh  iadsan  slighe  an 
Tighearn.  a'  deanarali  ceartais  agus  breith- 
eanais;  chum  as  gu  'n  toir  an  Tighearn  air 
Abraham  au  ni  sin  a  labhair  e  m'  a  thim- 
chioll. 

20  Agus  thubhairt  an  Tighearna,  Do 
bhrìgh  gu  bheil  glaodh  Shodoim  agus  Gho- 
morrah  mòr,  agus  do  bhrìgh  gu  bheil  am 
peacadh  air  'antromachadh  gu  h-anabarr- 
ach  ; 

21  Thèid  mi  sìos  a  nis,  agus  chi  mi  ma 
riun  iad  gu  leir  a  rèir  a'  ghlaoidh,  a  thàinig 
a  m'  iounsuidh  ;  agus  mar  do  rinn,  bithidh 
lios  agam. 

22  Agus  thionndaidh  na  daoine  an  agh- 
aidh  as  a  sin,  agus  ghabh  iad  an  t-slighe  gu 
Sodom :  ach  sheas  Abraham  fathast  an 
làthair  an  Tighearn. 

23  Agus  thàinig  Abraham  am  fagus,  ag- 
us  thubhairt  e,  an  sgrìos  thusa  mar  an 
ceudna  an  t-ionracan  maille  ris  an  aing-- 
idh  ? 

24  Ma  's  e  's  gu  bheil  leth-cheud  ionracan 
an  taobh  a  stigh  do  'n  bhaile,  an  sgrios  thu 
mar  an  ceudna,  agus  nach  caomhain  thu 
'n  t-àit  air  son  an  leth-cheud  ionracan  a  ta 
ann. 

25  Gu  ma  fada  robh  e  uaitse  a  dheanamh 
air  an  dòigh  so,an  t-ionracan  a  mharbhadh 
maille  ris  an  aingidh,  ionnus  gu  'm  bi  an 
t-iouracan  mar  an  t-aingidh  :  gu  ma  fada 
robh  sin  uaitse.  Nach  dean  Breitheamh  na 
talmhainn  uile  ceartas  ? 

26  Agus  thubhairt  an  Tighearna,  Ma 
gheibh  mi  ann  an  Sodom  leth-cheud  ion- 
racan  an  taobh  a  stigh  do  'n  bhaile,  an  sin 
caomhnaidh  mi  an  t'  àit  uile  air  an  sgàth- 
san. 

27  Agus  fhreagair  Abraham,  agus  thubh- 
airt  e,  Feueh  a  nis,  ghabh  mi  orm  fèin  labh- 
airt  ri  m'  Thighearna,  agus  gun  annam  ach 
duslach  agus  luaithre. 

28  Ma  's  e  's  gu  'm  bi  cùigear  a  dh'  uireas- 
bhuidh  air  an  leth-c.heud  ionracan,  an 
sgrios  thu  'm  baile  uile  air  son  easbhuidh 
chùigir  ?  Agus  thubhairt  e,  Cha  sgrios  mi 
e,  ma  gheibh  mi  'n  sin  cùig  agus  dà  f hich- 
ead. 

29  Agus  labhair  e  ris  a  rìs,  agus  thubh- 
airt  e,  Ma  's  e  's  gu  'm  faighear  an  sin  dà 
f  hichead  ?  Agus  thubhairt  e,  Cha  dean  mi 
e  air  sgàth  dhà  fhichead. 

30  Agus  thubhairt  e  ris,  Och  !  na  biodh 
fearg  air  mo  Thighearn,  agus  labhraidhmi : 
Ma  s  e  's  gu  'm  faighear  an  sin  deich  'ar 
fhichead  ?  Agus  thubhairt  e,  Cha  dean  mi 
e,  ma  gheibh  mi  'n  sin  deich  'ar  fhichead. 

31  Agus  thubhairt  e,  Feuch  a  nis,  ghabh 
mi  orm  fèin  labhairt  ri  m'  Thighearna : 
Ma  's  e  's  gu  'm  faighear  fìchead  an  sin  ? 
Agus  thubhairt  e,  Cha  sgrios  mi  e  air  son 
fhichead. 

32  Agus  thubhairt  e,  Och !  na  biodh 
fearg  air  mo  Thighearn,  agus  labhraidh  mi 
mhàin  an  aon  uair  so :  Ma's  e's  gu'm  faigh- 
ear  deichnear  an  sin  ?  Agus  thubhairt  e, 
Cha  sgrios  mi  e  air  sgàth  dheichnear. 

33  Agus  dh'  imich  an  Tighearna  roimhe, 
'nuair  a  sguir  e  do  labhairt  ri  h-Abraham  : 
agus  phill  Abraham  g'  a  àite  fèin. 

AGUS  thàinig  dà  aingeal  do  Shodom  san 
fheasgar,  agus  bha  Lot  'na  shuidhe 
ann  an  geata  Shodoim :  agus  "nuair  a 
chunnaic  Lot  iad,  dh'  èirich  e  suas  'nan 
coinneamh,  agus  chrom  se  e  fèin  air  'agh- 
aidh  gu  iàr. 

2  Agus  thubhairt  e,  Feuch  a  nis,  mo 
thighearnan,  tionndaidhibh  a  steachr 
guidheam  oirbh,  do  thigh  bhur  seirbhisich, 
agus  fanaibh  rè  na  h-oidhche,  agus  ionn- 
laidibh  bhur  cosan,  agus  èiridh  sibh  gu 
moch,  agus  thèid  sibh  air  bhur  turus.  Ag- 
us  thubhairt  iad,  Ni  h-eadh,  ach  fanaidh 
sinn  air  an  t-sràid  rè  na  h-oidhche. 

3  Agus  choimh-èignich  e  iad,  agus 
thionndaidh  iad  d'  a  ionnsuidh,  agus  chaidh. 
iad  a  steach  d'  a  thigh :  agus  rinn  e  cuirm 
dhoibh,  agus  dheasaich  e  aran  neo-ghoirt- 
ichte,  agus  dh'  ith  iad. 

4  Acli  mu  'n  deachaidh  iad  a  luidhe, 
chuairtich  daoine  a'  bhaile  an  tigh,  eadhon 
daoine  Shodoim,  araon  seau  agus  òg,  an 
sluagh  uile  o  gach  cearna. 

5  Agus  ghairm  iad  air  Lot,  agus  thubh- 
airt  iad  ris,  C'  àit  am  blieil  na  daoine  a 
thàinig  a  t'  ionnsuidh  an  nochd  ?  Thoir  a 
mach  iad  d'  ar  n-ionnsuidh,  chum  as  gu  'n 
aithnich  sinn  iad. 

6  Agus  chaidh  Lot  a  mach  d'  an  ionn- 
suidh  air  an  dorus,  agus  dhruid  e  'n  dorus 
'na  dhèigh, 

7  Agus  thubhairt  e,  Na  deanaibh,  guidh- 
eam  oìrbh,  mo  bhràithre,  gnìomh  cho  olc. 

8  Feuch  a  nis,  tha  agam  dithis  nighean 
do  nach  b'  aithne  fear ;  leigibh  leam,  guidh- 
eam  oirbh,  an  toirt  a  mach  d'  ur  n-ionn- 
suidh,  agus  deanaibh  riu  mar  is  àill  leibh  : 
a  mhàin  air  na  daoinibh  so  na  deauaibh 
a  bheag,  oir  is  ann  a  chum  na  crìche  so 
a  thàinig  iad  fuidh  sgàile  mo  thighe-sa. 

9  Agus  thubliairt  iadsan,  Seas  air  t'  àis. 
Agus  thubhairt  iad  a  rìs,  Thàinig  am  fear 
so  'na  aonar  air  chuairt,  agus  is  àillleis  a 
bhi  'na  bhreitheamh :  a  nìs  buinidh  sinne 
riutsa  ni  's  miosa  na  riu-san.  Agus  rinu 
iad  èigin  mhòr  air  an  duine,  eadhon  air 
Lot,  agus  thàinig  iad  am  fagus  a  bhriseadh 
an  doruis. 

10  Ach  chuir  na  daoine  mach  an  làmh, 
agus  thug  iad  Lot  a  steach  d'  an  ionnsuidh 
do  'n  tigh,  agus  dhùin  iad  an  dorus. 

11  Agus  bhuail  iad  na  daoine,  a  bha  aig 
dorus  an  tighe,  le  doille,  eadar  bheag  agus 
mhòr;  ionnus  gu  'n  do  sgithich  iad  iad 
fèin  ag  iarraidh  an  doruis. 

12  Agus  thubhairt  na  daoine  ri  Lot,  Cò 
tuilleadh  a  tti  agad  an  so  ?  Bo  chliamhuin, 
agus  do  mhic,  agus  do  nigheanan,  agus  ge 
b'  e  ni  a  ta  agad  sa'  bhaile,  thoir  a  mach  iad 
as  an  àite  so  : 

13  Oir  tha  sinne  gus  an  t-àite  so  a  sgrios, 
do  bhrìgh  gu  bheil  an  glaodh  air  fàs  mòr  an 
làthair  an  Tighearn  ;  agus  chuir  an  Tigh- 
earna  sinne  g'  a  sgrios. 

14  Agus  chaidh  Lot  a  mach,  agus  labhair 
e  r'  a  chleamhnaibh,  a  phòs  a  nigheaiian, 
agus  thubhairt  e,  Eiribh,  rachaibh  a  mach 
as  an  àite  so,  oir  tha  'n  Tighearna  gus  am 
baile  so  a  sgrìos  :  Ach  bha  e  raar  neadi  a 
bha  ri  fanoid  ann  an  sùilibh  a  c.bleamhuan. 

15  Agus  'nuair  a  dh'  èirich  a'  mhaduinn, 

an  sin  ghreas  na  h-aingll  Lot,  ag  ràdh,  Eir- 
ich,  gabh  do  bhean,  agus  do  dhithis  nigh- 
ean  a  ta  'n  so,  air  eagal  gu  'n  sgriosar  thu 
ann  an  aingidheachd  a'  hhaile. 

16  Agus  'nuair  a  bha  e  a'  deanamh 
moille,  an  sin  rug  na  daoine  air  làimh  air, 
agus  air  làirah  air  a  mhnaoi,  agus  air  làimh 
air  a  dhithis  nighean ;  air  do  'n  Tighearna 
bhi  tròcaireach  dha ;  agus  thug  iad  a  mach 
e,  agus  chuir  iad  e  'n  taobh  a  muigh  do  'n 
bhaile. 

17  Agus  'nuair  a  thug  iad  a  mach  iad, 
thubhairt  e,  Teich  air  son  t'  anama ;  na 
seall  a'  d'  dhèigh,  agus  na  stad  sa'  chòmh- 
nard  uile :  teich  do  'n  t-sliabh,  air  eagal  gu 
millear  thu. 

18  Agus  thubhairt  Lot  riu,  Och !  nih-ann 
mar  sin,  mo  thighearna. 

19  Feuch  a  nis,  fhuair  do  sheirbhiseach 
deadh-ghean  a'd'  shùilibh,  agus  mheudaich 
thu  do  thròcair,  a  nochd  thu  dhomh-sa  le 
m'  anam  a  theasairginn  :  agus  cha  'n  urr- 
ainn  mise  dol  as  do  'n  t-sliabh,  air  eagal 
gu  'n  tig  olc  èigin  orm,  agus  gu  'm  faigh  mi 
bàs. 

20  Feuch  a  nis,  tha  'm  baile  ud  am  fagus 
gu  teicheadh  d'  a  ionnsuidh,  agus  e  beag ; 
ìeigear  dhomh  a  nis  teicheadh  an  sud,  (nach 
beag  e  ?)  agus  bithidh  m'  anam  beò. 

21  Agus  thubhairt  e  ris,  Feuch,  ghabh 
mi  ri  t'  athchuinge  san  ni  so  mar  an  eeud- 
na,  nach  sgrios  zni  'm  baile  so,  mu  'n  do 
labhair  thu. 

22  Greas  ort,  teich  an  sud,  oir  cha  'n 
urrainn  mi  ni  air  bith  a  dheanamh  gus  an 
tèid  thu  'n  sud :  uime  sin  thugadh  Soar  mar 
ainm  air  a'  bhaile. 

23  Bha  ghrian  air  èirigh  air  an  talamh, 
'nuair  a  chaidh  Lot  a  steach  do  Shoar. 

24  An  sin  thug  an  Tighearn  air  pronn- 
usc  agus  teine  frasadh  air  Sodom  agus  air 
Gomorrah,  a  nuas  o  'n  Tighearn  as  na 
nèamhan. 

25  Agus  sgrios  e  na  bailte  sin,  agus  an 
còmhnàrd  uile,  agus  uile  luchd-àiteachaidh 
nan  bailtean,  agus  na  dh'  fhàs  air  an  tal- 
amh. 

26  Ach  sheall  a  bhean 'na  dèigh  o 'chul- 
aobh,  agus  dh'  fhàs  i  'na  carragh  salainn. 

27  Agus  chaidh  Abraham  suas  moch  sa' 
mhaduinn  do  'n  àit  anns  an  do  sheas  e  an 
làthair  an  Tighearna. 

28  Agus  sheall  e  air  Sodom  agus  Go- 
morrah,  agus  air  fearann  a'  chòmhnaird 
uile,  agus  chunnaic  e,  agus,  feuch,  chaidh 
deatach  na  tìre  suas  mar  dheatach  àmh- 
uinn. 

29  Agus  an  uair  a  sgrios  Dia  bailtean  a' 
chòmhnaird,  an  sin  chuimhnich  Dia  air 
Abraham,  agus  chuir  e  mach  Lot  à  meadh- 
on  an  lèir-sgrios,  'nuair  a  sgrios  e  na  bailt- 
ean  anns  an  robh  Lot  'na  chòmhnuidh. 

30  Agus  chaidh  Lot  suas  à  Soar,  agus 
ghabh  e  còmhnuidh  san  t-sliabh,  agus  a 
dhithis  nighean  ìnaille  ris  ;  oir  bha  eagal  air 
còmhnuidh  ghabhail  ann  an  Soar:  agus 
ghabh  e  còmhnuidh  ann  an  uaimh,  e  fèin 
agus  a  dhithis  nighean. 

31  Agus  thubhairt  an  tè  bu  shine  ris  an 
tè  a  b'  òige,  Tha  ar  n-àthair  sean,  agus  cha 
"n  'eil  fear  air  an  talamh  gu  teachd  a  steach 
d'  ar  n-ionnsuidh  a  rèir  gnàtha  na  talmh- 
vàoxi  uile. 


32  Thig,  thugamaid  air  ar  n-athairfion 
òl,  agus  luidheamaid  maille  ris,  chum  as 
gu  'ri  glèidh  sinn  silochd  o  ar  n-athair. 

33  Agus  thug  iad  air  an  athair  fìon  òl  air 
an  oidhche  sin:  agus  chaidh  an  tè  bu  shine 
steach,  agus  luidn  i  maille  r'  a  h-athair; 
agus  cha  do  mhothaich  e  'nuair  a  luidh  i 
sìos,  no  'nuair  a  dh'  èirich  i. 

34  Agus  air  an  tà-màireach  thubhairt  an 
tè  bu  sinne  ris  an  tè  a  b'  òige,  Feuch,  luidh 
mise  an  raoir  maille  ri  m'  athair ;  thug- 
amaid  air  fìon  òl  an  nochd  mar  an  ceudna, 
agus  theirig  a  steach,  agus  luidh  maille 
ris,  chum  as  gu  'n  glèidh  sinn  sliochd  o  ar 
n-athair. 

35  Agus  thug  iad  air  an  athair  fion  òl  air 
an  oidhche  sin  mar  an  ceudna :  agus  dh'èir- 
ich  an  tè  a  b'  òige,  agus  luidh  i  maille  ris, 
agus  cha  do  mhothaich  e  'nuair  a  luidh  i 
sìos,  no  'nuair  a  dh'  èirich  i. 

36  Mar  so  bha  dithis  nighean  Lot  torrach 
aig  an  athair. 

37  Agus  rug  an  tè  bu  shine  mac,  agus 
thug  i  Moàb  mar  ainm  air :  is  esan  athair 
nam  Moabach  gus  an  là  'n  diugh. 

38  Agus  an  tè  a  b'  òige,  rug  ise  mar  an 
ceudna  mac,  agus  thug  i  Ben-ammi  mar 
ainm  air  :  is  esan  athair  chloinn  Ammoin 
gus  an  là  'n  diugh. 

CAIB.  XX. 

AGUS  dh'  imich  Abraham  as  a  sin  do  'n 
tìr  mu  dheas,  agus  ghabh  e  còmh- 
nuidh  eadar  Cades  agus  Sur ;  agus  bha  e 
air  chuairt  ann  an  Gerar. 

2  Agus  thubhairt  Abraham  mu  Sharah 
a  bhean, '  Si  mo  phiuthar  i :  Agus  chuir  A- 
bimelech  righ  Gherair  teachaaire  uaith, 
agus  ghabh  e  Sarah. 

3  Agus  thàinig  Dia  gu  Abimelech  ann 
an  aisling  san  oidhclie,  agus  thubhairt  e  ris, 
Feuch,  is  duine  marbh  thu  air  son  na  mnà 
a  ghabh  thu ;  oir  is  bean  duine  eile  i. 

4  Ach  cha  d'  thàinig  Abimelech  am  fagus 
d'  i,  agus  thubhairt  e,  A  Thighearna,  am 
marbh  thu  mar  an  ceudna  cinneach  ion- 
ruic? 

5  Nach  d'  thubhairt  esan  riumsa,  '  Si  mo 
phiuthar  i  ?  agus  thubhairt  ise,  eadhon  ise 
fèin, '  Se  mo  bhràthair  e  :  ann  an  treibhdhir- 
eas  mo  chridhe,  agus  ann  an  neo-chionta 
mo  làmh  rinn  mi  so. 

6  Agus  thubhairt  Dia  ris  ann  an  aisling, 
Seadh,  tha  fios  agam  gur  ann  an  treibhdhir- 
eas  do  chridhe  a  rinn  thu  so,  agus  chum 
mise  mar  an  ceudna  thu  o  pheacachadh 
a'  m'  aghaidh :  uime  sin  cha  do  leig  mi  leat 
beantuinn  rithe. 

7  A  nis  ma  ta,  thoir  air  a  h-ais  do  'n  duine 
a  bhean ;  oir  is  fàidh  e,  agus  ni  e  urnuigh 
air  do  shon,  agus  bithidh  tu  beò :  ach  mur 
toir  thu  air  a  h-ais  i,  biodh  fios  agad  gu  'm 
faigh  thu  bàs  gu  cinnteach,  thu  fèin  agus 
gach  uile  a  's  leat. 

8  Uime  sin  dh'  èirich  Abimelech  moch  sa' 
mhaduinn,  agus  ghairm  e  a  sheirbhisich 
uile,  agus  dh'  aithris  e  na  nithe  sin  uile 
'nan  èisdeachd ;  agus  bha  eagal  mòr  air  na 
daoine. 

9  An  sin  ghairm  Abimelech  air  Abraham, 
agus  thubhairt  e  ris,  ciod  so  a  rinn  thu 
oirnn  ?  agus  ciod  an  eucoir  a  rinn  mise  ort, 
gu  'n  d'  thug  thu  ormsa,  agus  air  mo  rìogh- 

achd  peacadh  mòr  ?  rinn  thu  gnìomharan 
ormsa  nach  bu  chòir  a  dheanamh. 

10  Agus  thubhairt  Abimelech  ri  h- Abra- 
ham,  Ciod  a  chunnaic  thu,  gu  'n  d'  rinn  thu 
an  ni  so  ? 

11  Agus  thubhairt  Abraham,  A  chionn 
gu  'n  d'  thubhairt  mi  annamfèm,  Gu  cinn- 
teach  cha  'n  'eil  eagal  an  Tighearna  san  ion- 
ad  so  ;  agus  marbhaidh  iad  mi  air  son  mo 
mhnà. 

12  Agus  gidheadh  is  i  gu  deimhin  mo 
phiuthar,  nighean  m'  athar  i,  ach  cha  'n  i 
nighean  mo  mhàthar :  agus  bha  i  agam  mar 
mhnaoi. 

13  Agus  'nuair  athug  Dia  orm  dol  air 
m'  aineol  o  thigh  m'  athar,  an  sin  thubhairt 
mi  rithe,  '  Se  so  do  chaoimhneas  a  nochdas 
tu  dhomhsa ;  Anns  gach  àite  d'  an  tig  sinn, 
abair  mu  m'  thimehioll, '  Se  rao  bhràtìiair  e. 

14  Agus  ghabh  Abimelech  caoraich,  ag- 
us  buar,  agusòglaich,  agus  banoglaicli,  ag- 
us  thug  e  iad  a  dh'  Abrahara,  agus  thug  e 
air  a  h-ais  dha  Sarah  a  bhean. 

15  Agus  thubhairt  Abimelech,  Feuch, 
tha  m'  fhearann  fa  d'  chomhair;  gabh 
còmhnuidh  far  an  taitneach  leat. 

16  Agus  ri  Sarah  thubhairt  e,  Feuch, 
thug  mi  mìle  bonn  airgid  do  d'  bhràthair  : 
feuch,  tha  e  dhuitse  'na  chòmhdacliadh  sùl 
do  gach  uile  a  ta  maille  riut,  agus  maille 
ris  gach  uile  :  mar  so  fhuair  i  achmhasan. 

17  Agus  rinn  Abraham  urnuigh  ri  Dia; 
agus  leighis  Dia  Abimelech,  agus  a  bhean, 
agus  a  bhanoglaich,  agus  rug  iad  clann. 

18  Oir  dhruid  an  Tighearna  suas  gach 
bolg  ann  au  teaghlach  Abimeleich,  air  son 
Sharah  mnà  Abrahaim. 

CAIB.  XXI. 

AGUS  dh'  amhairc  an  Tighearn  air  Sa- 
rah  mar  a  thubhairt  e  ;  agus  rinn  an 
Tighearna  do  Sharah  mar  a  labhair  e  : 

2  Oir  dh'  fhàs  Sarah  torrach,  agus  rug  i 
mac  do  Abraham  'na  shean  aois,  san  àm 
simidhichte  mu  'n  do  labhair  Dia  ris. 

3  Agus  thug  Abraham  Isaac  mar  ainm 
air  a  mhac  a  rugadh  dha,  a  rug  Sarah  dha. 

4  Agus  thimchioll-ghearr  Abraham  Isaac 
a  mhac,  'nuair  a  bha  e  ochd  làithean  a  dh'- 
aois,  mar  a  dh'  àithn  Dia  dha. 

5  Agus  bha  Abraham  ceud  bliadhna  dh'- 
aois,  'nuair  a  rugadh  a  mhac  Isaac  dha. 

6  Agus  thubhairt  Sarah,  Thug  Dia  orm 
gàire  dheanamh :  agus  gacli  neach  a 
chluinneas,  ni  e  gàirelnaille  rium. 

7  Agus  thubhairt  i,  Cò  a  theireadh  ri 
h- Abraham,  gu  'u  d'  thugadh  Sarah  cìoch  do 
chloinn  ?  oir  rug  mi  mac  dlia  'na  shean 
aois. 

8  Agus  dh'  fhàs  an  leanabh,  agus  chuir- 
eadh  bhàrr  na  cìche  e :  Agus  rinn  Abra- 
ham  cuirm  mhòr  san  là  an  do  chuireadh  Is- 
aac  bhàrr  na  cìche. 

9  Agus  chunnaic  Sarah  mac  Hagair  na 
ban-Eiphitich,  arug  i  dh'  Abraham,  ri  fan- 
oid. 

10  Uime  sin  thubhairt  i  ri  h-Abraham, 
Tilg  a  mach  a'  bhan-tràill  so,  agus  a  mac  ; 
oir  cha  bhi  mac  na  ban-tràille  so'na  oighre 
maille  ri  m'  mhac-sa,  eadhon  ri  h-Isaac. 

11  Agus  bha  an  ni  ro-dhoilgheasach  ann 
an  sùilibh  Abrahaim,  air  son  a  mhic. 

12  Agus  thubhairt  Dia  ri  h-Abraham, 


XXI.  15 

Na  biodh  e  doilgheasach  a'  d'  shùilibh  air 
son  an  òganaich,  agus  air  son  do  bhan- 
tràille  :  a  thaobh  gach  ni  a  thubhairt  Sarah 
riut,  èisd  r'  a  guth ;  oir  is  ann  an  Isaac  a 
dh'  ainmichear  dhuitse  sliochd. 

13  Agus  mar  an  ceudna  do  mhac  na  ban- 
tràille  ni  mise  cinneach,  do  bhrìgh  gur  e  do 
shliochd-sa  e. 

14  Agus  dh'  èirich  Abraham  suas  gu 
moch  sa'  mhaduinn,  agus  ghabh  e  aran,  ag- 
us  searrag  uisge,  agus  thug  e  sin  do  Hagar, 
agus  chuir  e  air  a  gualainn  e,  agus  an  lean- 
abh ;  agus  chuir  e  air  falbh  i :  agus  dh'  im- 
ich  i,  agus  chaidh  i  air  seacharan  am  fàsach 
Bheer-seba. 

15  Agus  chaitheadh  an  t-uisge  o'n  t-searr- 
aig  ;  agus  thilg  i  an  leanabh  fuidh  aon  dp 
na  preasaibh. 

16  Agus  dh'  fhalbh  i,  agus  shuidh  i  sios 
f'  a  chomhair,  tamull  maith  uaith,  mu  thim- 
chioll  urchuir  saighde  :  oir  thubhairt  i,  Na 
faiceara  bàs  an  leinibh.  Agus  shuidh  i  f  a 
chomhair,  agus  thog  i  suas  a  guth,  agus 
ghuil  i. 

17  Agus  chuala  Dia  guth  an  òganaich  : 
agusghairm  aiugeal  Dè  air  Hagar  o  nèamh, 
agus  thubhairt  e  rithe,  Ciod  a  t/ia  teachd 
riut,  a  Hagar?  Na  biodh  eagal  ort ;  oir 
chuala  Dia  guth  an  òganaich  far  am  bheìl 
e. 

18  Eirich,  tog  suas  an  t-òganach,  agus 
gabh  greim  a'  d'  làimh  dheth,  oir  ni  mise 
'na  chinneach  mòr  e. 

19  Agus  dh'  fhosgail  Dia  a  sùilean,  agus 
chunnaic  i  tobar  uisge ;  agus  chaidh  i,  agus 
lìon  i  an  t-searrag  ìe  h-uisge,  agus  thug  i 
deoch  do  'n  òganach. 

20  Agus  bha  Dia  leis  an  òganach,  agus 
dh'  fhàs  e  suas  :  agus  ghabh  e  còmhnuidh 
san  fhàsach,  agus  bha  e  'na  fhear-bogha. 

21  Agus  ghabh  e  còmhnuidh  am  fàsach 
Pharain  :  agus  ghabh  a  mhàthair  bean  da 
à  tìr  na  h-Eiphit. 

22  Agus  san  àm  sin  fein  labhair  Abime- 
lech,  agus  Phichoì  àrd  cheannard  a 
shluaigh,  ri  h-Abraham,  ag  ràrìh,  Tha  Dia 
leat  anns  gach  ni  a  ta  thu  a'  deanamh. 

23  A  nis  uime  sin  mionnaich  dhomhsa 
air  Dia,  nach  buinthu  gu  fealltach  riumaa, 
no  ri  m'  mhac,  no  ri  mac  mo  mhic;  ach  a 
rèir  a'  chaoimhneis  a  rinn  mi  riut,  ni  thusa 
riumsa,  agus  ris  an  tìr  anns  an  robh  thu  air 
chuairt. 

24  Agus  thubhairt  Abraham,  Bheir  mi 
mo  mhionnan. 

25  Agus  thug  Abraham  achmhasan  do 
Abimelech  air  son  tobair  uisge,  a  thug  seir- 
bhisich  Abimeleich  a  mach  le  h-ainneart. 

26  Agus  thubhairt  Abimelech,  Cha 
b'  r'hiosraeh  mise  cò  rinn  angnìomh  so :  cha 
d'  innis  thu  fèin  domh,  agus  cha  mhò  a 
chuala  mi  bheag  m'  a  thimchioll  ach  an 
diugh. 

27  Agus  ghabh  Abrabam  caoraich  agus 
crodh,  agus  thug  e  iad  do  Abimelech  :  ag- 
us  rinn  iad  le  chèile  coimhcheangal. 

28  Agus  chuir  Abraham  seachd  uain 
bhoirionn  do  'n  treud  air  leth  leo  fèin. 

29  Agus  thubhairt  Abimelech  ri  h-Abra- 
ham,  Ciod  iad  na  seachd  uain  bhoirionn 
sin,  a  chuir  thu  air  leth  leo  fèin  ? 

30  Agus  thubhairt  e,  Oir  gabhairìh  tu  na 
seachd  uain  bhoirionn  sin  o  m'  làimh ; 

chura  gu  'm  bi  iad  'nam  fianuis  dhomhsa 
gu  'n  do  chladliaich  mi  an  tobar  so. 

31  Uime  sin  thug  e  Beer-seba  mar  ainm 
air  an  àite  sin,  do  bhrìgh  an  sin  gu  'n  d'  thug 
iad  am  mionnan  le  clièile. 

32  Mar  so  rinn  iad  coimhcheangal  aig 
Beer-seba:  an  sin  dh'  èirich  Abimelech 
suas,  agus  Phichol  àrd  cheannard  a 
shluaigh,  agus  phill  iad  do  thìr  nam  Philis- 
teach. 

33  Agus  shuidhich  Abraham  doire 
chraobh  aig  Beer-seba,  agus  ghairm  e  'n  sin 
air  ainm  an  Tighearn,  an  De  shiorruidh. 

34  Agus  bha  Abraham  air  chuairt  ann 
an  tìr  nam  Philisteach  mòran  do  làithibh. 

CAIB.  XXII. 

AGUS  an  dèigh  nan  nithe  sin  dhearbh 
Dia  Abraham,  agus  thubhairt  e  ris, 
Abrahaim.  Agus  thubhairt  e,  Feuch,  tha 
mi  'n  so. 

2  Agus  thubhairt  esan,  Gabh  a  nis  do 
mhac,  t'aon  mhac  Isaac,  a's  ionmhuinn  leat, 
agus  rach  do  thìr  Mhoriah,  agus  thoir  suas 
au  sin  e  mar  thabhartas-loisgte  air  aon  do 
ua  beanntaibh  a  dh'  innseas  mise  dhuit. 

3  Agus  dh'  èirich  Abraham  gu  moch  sa' 
mhaduinn,  agus  dh'  uighimich  e  'asal,  agus 
ghabh  e  dithis  d'  a  òganaich  maille  ris,  agus 
a  mhac  Isaac  ;  agus  sgoilt  e  fiodh  air  son  an 
tabhartais-loisgte,  agus  dh'  èirich  e  suas, 
agus  chaidh  e  do  'n  àit  a  dh'  innis  Dia  dha. 

4  A  nis  air  an  treas  là  tliog  Abraham 
suas  a  shùilean,  agus  chunnaic  e  an  t-àite 
fada  uaith. 

5  Agus  thubhairt  Abraliam  r'  a  òganaicli, 
Fanaibhse  an  so  maille  ris  an  asal,  agus 
thèid  mise  agus  an  gille  gu  ruige  sud,  agus 
ni  sinn  aoradh,  agus  thig  sinn  a  rìs  d'  ur 
n-ionnsuidh. 

6  Agus  ghabh  Abraham  fiodh  an  tabh- 
artais-loisgte,  agus  clmir  se  e  air  muin  a 
mhic  Isaaic  ;  agus  ghabh  e  'na  làimh  an 
teine,  agus  an  sgian  :  agus  dh'  imieh  iadle 
chèile  cuideachd. 

7  Agus  labhair  Isaac  r'  a  athair  Abraham, 
agus  tliubhairt  e,  Athair :  agus  thubhairt 
esan,  Feuch,  tha  mi  'n  so,  a  mhic.  Agus 
thubhairt  e,  Feuch  an  teine  agus  am  fiodh ; 
ach  c'  àit  am  bheil  an  t-uan  air  son  tabhart- 
ais-loisgte  ? 

8  Agus  thubhairt  Abraham,  Gheibh  Dia, 
a  mhic,  uan  dha  fèin  air  son  tabhartais- 
loisgte :  Mar  sin  dh'  imich  iad  cuideachd  le 
chèile. 

9  Agus  thàinig  iad  do  'n  àit  a  dh'  innis 
Dia  dha,  agus  thog  Abraham  altair  an  sin, 
agus  chuir  e  'm  tìodh  an  ordugh  ;  agus 
cheangail  e  a  mhac  Isaac,  agus  chuir  e  air 
an  altair  e  air  uachdar  an  fhiodha. 

10  Agus  shìn  Abraham  a  mach  a  làmh, 
agus  ghabh  e  an  sgian  a  mharbhadh  a  mhic. 

11  Agus  ghlaodh  aingeal  an  Tighearna 
ris  o  nèamli,  agus  thubhairt  e,  Abrahaim, 
Abrahaim.  Agus  thubhairt  esan,  Feuch, 
tha  mi  'n  so. 

12  Agus  thubhairt  e,  Na  leag  do  làmh  air 
a'  ghille,  agus  na  dean  ni  sam  bith  air :  oir 
a  nis  tha  mi  fiosrach  gu  bheil  eagal  Dè  ort, 
do  bhrìgh  nach  do  chum  thu  do  rahac, 
eadhon  t'  aon  mhac  uamsa. 

13  Agus  thog  Abraham  suas  a  shùilean, 
agus  dh'  amhairc  e,  agus,  feuch,  reithe  air 


a  chùlaobh  an  sàs  ann  am  preas  air  adh- 
aircean  :  aguschaidh  Abraham,  agusghabh 
e  an  reithe,  agus  thug  e  suas  e  mar  thabh- 
artas-loisgte  an  àit  a  mliic. 

14  Agus  thug  Abraham  Iehobhah-Iireh 
mar  ainm  air  an  àite  sin :  mar  a  theirear 
gus  an  là  'n  diugh,  Ann  an  sliabh  an  Tigh- 
earna  chithear  e. 

15  Agus  ghlaodh  aingeal  an  Tighearna 
ri  h-Abraham  an  dara  uair  o  nèamh, 

16  Agus  thubhairt  e,  Orm  fèin  mhionn- 
aich  mi,  ars'  an  Tighearn,  a  chionn  gu  n 
d'  rinn  thu  an  ni  so,  agus  nach  do  chumthu 
uam  do  mhac,  eadhon  t'  aon  mhac  ; 

17  Gu  'm  beannaich  mi  thu  gu  mòr,  ag- 
us  gu  'n  dean  mi  do  shliochd  ro-lìonmhor 
eadhon  mar  reulta  nèimh,  agus  mar  an 
gaineamh,  a  ta  air  tràigh  na  fairge :  agus 
sealbhaichidh  do  shliochd  geatadh  an 
naimhdean ; 

18  Agus  beannaichear  ann  ad  shliochd- 
sa  uile  chinnich  na  talmhainn,  a  chionn 
gu  'n  d'  èisd  thu  ri  m'  ghuth. 

19  Mar  sin  phill  Abraham  a  dh'  ionnsuidh 
'òganacha ;  agus  dh'  èirich  iad  suas,  agus 
chaidh  iad  cuideachd  gu  Beer-seba :  agus 
ghabh  Abraham  còmhnuidh  aig  Bear-seba. 

20  Agus  an  dèigh  nan  nithe  sin  dh'  inn- 
seadh  do  Abraham,  ag  ràdh,  Feuch,  rug 
Milcah  mar  an  ceudua  mic  do  d'  bhràthair 
Nahor ; 

21  Husacheud-ghin,  agus  Budsabhràth- 
air,  agus  Cernuel  athair  Araim, 

22  Agus  Chesed,  agus  Hadso,  agus  Pil- 
das,  agus  Idlaph,  agus  Betuel. 

23  Agus  ghin  Betuel  Rebecah  :  an  ochd- 
nar  sin  rug  Milcah  do  Nahor,  bràthair  A- 
brahaim. 

24  Agus  a  leannan,  d'  am  b'  ainm  Reu- 
mah,  rug  ise  mar  an  ceudna  Tebah,  agus 
Gaham,  agus  Tahas,  agus  Maachah. 

CAIB.  XXIII. 

AGUS  bha  Sarah  beò  ceud  agus  seachd 
bliadhnafichead ;  b'iadso  bfiadhnaeha 
beatha  Sharah. 

2  Agus  fhuair  Sarah  bàs  ann  an  Ciriat- 
arba  ;  'se  sin  Hebron  ann  an  tìr  Chanaain  : 
Agus  thàinig  Abraham  a  dheanamh  tuir- 
idh  air  son  Sharah,  agus  a  chaoidh  air  a 
son. 

3  Agus  dh'  èirich  Abraham  suas  o  làthair 
a  mhairbh,  agus  labhair  e  ri  mic  Het,  ag 
ràdh, 

4  Is  coigreach  agus  fear-cuairt  mise 
maille  ribh  :  thugaibh  dhomh  sealbh  àit- 
adhlaic  maille  ribh,  agns  gu  'n  adhlaic  mi 
mo  mharbh  as  mo  shealladh. 

5  Agus  fhreagair  mic  Het  Abraham,  ag 
ràdh  ris, 

6  Eisd  ruinne,  mothighearna:  wuachd- 
aran  cumhachdach  thusa  'nar  measg-ne ; 
ann  an  roghainn  ar  n-àiteachan-adhlaic, 
adhlaic  do  mharbh  :  cha  chum  duine  'nar 
measg-ne  'àit-adhlaic  uait,  gu  d'  mharbh 
adhlac  ann. 

7  Agus  dh'  èirich  Abraham  suas,  agus 
chrom  se  e  fèin  do  mhuinntir  na  tire,  eaah- 
on  do  mhic  Het. 

8  Agus  labhair  e  riu,  ag  ràdh,  Ma's  àill 
leibh  gu  'n  adhlaicinn  ìno  mharbh  as  mo 
shealladh,  èisdibh  rium,  agus  labhraibh  air 
mo  shon  ri  h-Ephron  mac  Shohair  -t 

9  Chum  as  gu  'n  toir  e  dliorah  uaimh 
Mhachpelah  a  ta  aige,  a  ta  ann  au  crìch 
'achaidh  ;  air  son  uiread  airgid  's  is  fìu  i, 
thugadh  e  dhomh  i  mar  sheilbh  àit-adhlaic 
'nur  measgsa. 

10  Agus  bha  Ephron  'na  chòmhnuidh 
ara  measg  chloinne  Het.  Agus  fhreagair 
Ephrou  an  t-Hiteach  Abraham  ann  au 
èisdeachd  cloinne  Het,  eadhon  gach  neach 
a  chaidh  steach  air  geatadh  a  bhaile-san, 
ag  ràdh, 

11  Na  biodh  e  mar  sin,  mo  thigliearna, 
èisd  rium  :  an  t-achadh  bheir  mi  dhuit, 
agus  an  uaimh  a  ta  ann,  bheir  mi  dhuit  i ; 
ann  an  làthair  mhac  mo  dhaoine  bheir  mi 
dliuit  i :  adhlaic  do  mharbh. 

12  Agus  chrom  Abraham  e  fèin  sìos  an 
làthair  muinntir  na  tìre. 

13  Agus  labhair  e  ri  h-Ephron,  ann  an 
èisdeachd  muinntir  na  tìre,  ag  ràdh,  Ach 
ma  bheir  thu  seachad  i,  guidheam  ort,  èisd 
rium  :  bheir  mi  dhuit  airgiod  air  son  an 
achaidh,  gabh  uam  e,  agus  adhlaicidh  mi 
mo  raharbh  an  sin. 

14  Agus  fhreagair  Ephron  Abraham,  ag 
ràdli  ris, 

15  Mo  thighearna,  èisd  rium :  is  fiu  an 
t-achadh  ceithir  cheud  secel  airgid;  ciod 
sin  eadar  mise  agus  thusa?  uime  sin  adh- 
laic  do  mharbh. 

16  Agus  dh'  èisd  Abraham  ri  h-Ephron, 
agus  thomhais  Abraham  do  Ephron  an 
t-airgiod,  a  dh'  ainmich  e  ann  an  èisdeachd 
mhac  Het,  ceithir  cheud  secel  airgid,  a 
ghabhas  an  ceannaiche. 

17  Agus  rinneadh  achadh  Ephron,  a.bha 
ann  am  Machpelah,  a  bha  fa  chomhair 
Mhamre,  an  t-achadh,  agus  an  uaimh  a  bh' 
ann,  agus  gach  craobh  a  bha  san  achadh,  a 
bha  'na  chrìch  uile  mu  'n  cuairt, 

18  Daingean  do  Abraham  mar  sheilbh, 
ann  an  làthair  cloinne  Het,  am  fianuis  gach 
neach  a  chaidh  steach  air  geatadh  a  bhaile- 
san. 

19  Agus  an  dèigh  sin  dh'  adhlaic  Abra- 
ham  Sarah  a  bhean,  ann  an  uairah  achaidh 
Mhachpelah,  fa  chomhair  Mhamre:  is  e 
sin  Hebron  ann  an  tìr  Chanaain. 

20  Agus  rinneadh  an  t-achadh,  agus  an 
uaimh  a  ta  ann,  daingean  do  Abraham, 
mar  sheilbh  àit-adhlaic,  le  mic  Het. 

CAIB.  XXIV. 

AGUS  bha  Abraham  sean,agz<s  air  teach  d 
gu  h-aois  mhòir,  agus  bheannaich  an 
Tighearn  Abraham  anns  na  h-uile  nithibh. 

2  Agus  thubhairt  Abraham  r'a  sheir- 
bhiseach  bu  shine  'na  thigh,  aig  an  robh 
riaghladh  gach  ni  a  bh'  aige,  Cuir,  guidh- 
eam  ort,  do  làmh  fo  m'  shliasaid ; 

3  Agus  bheir  mi  ort  mionnachadh  air  an 
Tighearna,  Dia  nèimh,  agus  Dia  na  talrah- 
aiun,  nach  gabh  thu  bean  do  m'  mhac  do 
nigheanaibh  nan  Canaanach,  am  measg  am 
bheil  mise  a'm'  chòmhnuidh  : 

4  Ach  thèid  thu  do  m'  dhùthaich  fèin, 
agus  a  chum  mo  luchd-dàimh,  agus  gabh- 
aidh  tu  bean  do  m'  mhac  Isaac. 

5  Agus  thubhairt  an  seirbhiseach  ris, 
Ma's  e  's  nach  bi  a'  bhean  toileach  air  mis' 
a  leantuinn  do'n  tìr  so,  an  èigin  dhorah  do 
mhac  a  thoirt  air  'ais  a  rìs  do  'n  tìr  as  an 
d'thàinig  thu  ? 


6  Agus  thubhairt  Abraham  ris,  Thoir  an 
ro-aire  nach  toir  thu  mo  mhac  an  sin  a 
rìs. 

7  An  Tighearna,  Dia  nèimh,  a  thug  mise 
o  thigh  m'athar,  agus  o  thìr  mo  dhflsean, 
agus  a  labhair  rium,  agus  a  mhionnaich 
dhomh,  ag  ràdh,  Do  d'  shliochd  bheir  mi 
am  fearann  so ;  cuiridh  esan  'aingeal  fèin 
romhad,  agus  gabhaidh  tu  bean  do  m* 
mhac  as  a  sin. 

8  Agus  mur  bi  a'  bhean  toileach  air  thu- 
sa  a  leantuinn,  an  sin  bithidh  tu  saor  o  m' 
mhionnaibh  so  :  a  mhàin  na  toir  mo  mhac 
an  sin  a  rìs. 

9  Agus  chuir  an  seirbhiseach  a  làmh  f'o 
shliasaid  Abrahaim  a  mhaighstir,  agus 
mhionnaich  e  dha  thaobh  an  ni  sin. 

10  Agus  ghabh  an  seirbhiseach  deich 
càrahail  do  chàmhalan  a  mhaighstir,  agus 
dh'  fhalbh  e ;  oir  bha  maoin  a  mhaighstir 
uile  aige  f '  a  làimh  :  Agus  dh'  eirich  e,  ag- 
us  chaidh  e  gu  Mesopotamia,  gu  baile  Na- 
hoir. 

11  Agus  thug  e  air  na  càmhail  an  glùn  a 
lùbadh  an  taobh  a  muigh  do'n  bhaile, 
làimh  ri  tobar  uisge,  mu  thràth  feasgair, 
eadhon  mu'n  àm  an  tèid  mnài  a  mach  a 
tharruing  uisge. 

12  Agus  thubhairt  e,  O  Thighearna,  Dhè 
mo  mhaighstir  Abrahaim,  deònaich  gu'n 
soirbhich  leamsa  an  diugh,  agus  nochd 
caoimhneas  do  m'  mhaighstir  Abraham. 

13  Feuch,  tha  mi  m'  sheasamh  an  so 
làimh  ris  an  tobar  uisge,  agus  thig  nigh- 
eana  muinntir  a'  bhaile  mach  a  tharruing 
uisge. 

14  Agus  tachaireadh  e,  a'  mhaighdean 
ris  an  abair  mise,  Leig  sìos,  guidheam  ort, 
do  shoitheach,  chum  's  gu  'n  òl  mi ;  agus 
their  ise,  Ol,  agus  bheir  mise  deoch  do  d' 
chàmhail  mar  an  ceudna :  gu  ma  h-i  sin 
fèin  a  dh'  òrduich  thu  do  d'  sheirbhiseach 
Isaac;  agus  le  sin  bithidh  fios  agam  gu'n 
do  nochd  thu  caoimhneas  do  m'  mhaigh- 
stir. 

15  Agus  mun  do  sguir  e  do  labhairt,feuch, 
thàinig  Rebecah  a  mach,  a  rugadh  do  Bhe- 
tuel,  mac  Mhilcah,  mnà  Nahoir,  bràthar 
Abrahaim ;  agus  a  soitheach  air  a  gual- 
ainn. 

16  Agus  bha  a'  chailin  ro-mhaiseach  ri 
amharc  oirre,  òigh  ;  agus  cha  b'  aitlrae  do 
fhear  riamh  i :  agus  chaidh  i  sìos  do  'n 
tobar,  agus  lìon  i  a  soitheach,  agus  thàinig 
i  nìos. 

17  Agus  ruith  an  seirbhiseach  'na  coinn- 
eamh,  agus  thubhairt  e,  Leig  dhomh, 
guidheara  ort,  beagan  uisg'  òl  as  do  shoith- 
each. 

18  Agus  thubhairt  i,  01,  mo  thighearna : 
agus  ghreas  i  oirre,  agus  leig  i  sìos  a  soith- 
each  air  a  làimh,  agus  thug  i  dha  deoch. 

19  Agus  an  dèigh  dh'  i  deoch  a  thoirt  da, 
thubhairt  i,  Tairngidh  mi  uisge  air  son  do 
chàmhal  mar  an  ceudna,  gus  an  sguir  iad  a 
dh'òl. 

20  Agus  ghreas  i  oirre,  agus  dh'fhal- 
mhuich  i  a  soitheach  san  amar,  agus  ruith 
i  rìs  do'n  tobar  a  tharruiug  uisge  ;  agus 
tharruing  i  air  son  a  chàmhal  uile. 

21  Agus  bha  'n  duine  ag  amharc  le  h- 
iongantas  oirre,  agus  a'  fantuinn  'na  thosd, 
a  dh'  fheuchainn  an  d'  thug,  no  nach  d'  thug, 

an  Tighearn  air  a  thurus  soirbheachadh  I 
leis. 

22  Agus  'nuair  a  sguir  na  càmhail  a 
dh'òl,  an  sin  ghabh  an  duine  cluas-fhàinne 
òir,  san  robh  leth  seceil  a  chudthrom,  agus 
dà  làmh-fhail  air  son  a  làmh,  san  robh 
deich  seceil  òir  a  chudthrom. 

23  Agus  thubhairt  e,  Cò  d'  an  nighean 
tliu?  innis  dhomh,  guidheam  ort :  am  bheil 
tvnn  an  tigh  t'athar  àite  dhuinn  gu  tàmh  a 
ghabhail  ann  ? 

24  Agus  thubhairt  i  ris,  Is  mise  nighean 
Bhetueil,  mhic  Mhilcah,  a  rug  i  do  Nahor. 

25  Thubhairt  i  ris  mar  an  ceudna,  Tha 
againne  araon  conlach,  agus  innlinn  gu 
leòr,  agus  àite  gu  tàmh  a  ghabhail  ann. 

26  Agus  chrom  an  duine  e  fèin  sìos,  ag- 
us  rinn  e  aoradh  do  'n  Tighearna. 

27  Agus  thubhairt  e,  Beannaichte  gu 
robh  an  Tighearna,  Dia  mo  mhaighstir 
Abrahaim,  nach  do  bhuin  a  thròcair  agus 
'f  hìrinn  o  m'  mhaighstir :  air  dhomhsa  bhi 
san  t-slighe,  stiuir  an  Tighearna  mi  gu 
tigh  bhràithre  mo  mhaighstir. 

28  Agus  ruith  a'  mhaighdean,  agus 
dh'  inni6  i  na  nithe-sa  do  mhuinntir  tighe  a 
màthar. 

29  Agus  bha  bràthair  aig  Rebecah,  d'  am 
b' ainm Laban :  agus ruith Laban  a  dh' ionn- 
6uidh  an  duine  a  mach  chum  an  tobair. 

30  Agus  'nuair  a  chunnaic  e  a'  cliluas- 
fhàinne,  agus  na  làmh-fliailean  air  làmhan 
a  pheathar,  agus  'nuair  a  chual'  e  briathra 
Rebecah  a  pheathar,  ag  ràdh,  Mar  so  labh- 
air  an  duine  rium ;  an  sin  thàinig  e  dh'  ioun- 
suidh  an  duine,  agus,  feuch,  sheas  e  làimh 
ris  na  càmhail  aig  an  tobar. 

31  Agus  thuhhairt  e,  Thig  a  steach,  thu- 
ea  ta  beannaichte  o  'n  Tighearna  ;  c'  uime 
6heasas  tu  a  muigh  ?  oir  dh'  ulluich  mise 
an  tigh,  agus  àite  do  na  càmhail. 

32  Agus  thàinig  an  duine  do'n  tigh,  agus 
dh'  fhuasgail  e  na  càmhail,  agus  thug  e 
seachad  conlach  agus  innlinn  air  son  nan 
càmhal,  agus  uisge  e  dh'  ionnlad  a  chos,  ag- 
us  cosan  nan  daoine  a  bha  maille  ris. 

33  Agus  chuireadh  biadh  air  a  bheul- 
aobh  gu  itheadh  :  ach  thubhairt  e,  Cha  'n 
ith  mi,  gus  an  innis  mi  mo  ghnothuch. 
Agus  thubhairt  esan,  Labhair  romhad. 

34  Agus  thubhairt  e,  Is  mise  seirbhis- 
each  Abrahaim ; 

35  Agus  bheannaich  an  Tighearna  mo 
mhaighstir  gu  mòr,  agus  tha  e  air  fàs 
eumhachdach  :  agus  thug  e  dha  caoraich, 
agus  crodh,  agus  airgiod,  agus  òr,  agus  òg- 
laich  agus  banoglaich,  agus  càmhail  agus 
asail ; 

36  Agus  rug  Sarah,  bean  mo  mhaighstir, 
inac  do  m'  mhaighstir  'na  sean  aois  ;  agus 
thug  e  dhasan  gach  ni  a  bh'  aige ; 

37  Agus  thug  mo  mhaighstir  ormsa  mo 
mhionuan  a  thoirt,  ag  ràdh,  Cha  ghabh  thu 
bean  do  m'  mhac  do  nigheanaibh  nan  Ca- 
naanach,  muinntir  a  tha  mise  a  chòmh- 
nuidh  'nam  fearann: 

38  Ach  thèid  thu  dh' ionnsuidh  tighe 
m'  athar,  agus  a  dh'ionnsuidh  mo  dhilsean, 
agus  gabhatdh  tu  bean  do  m'  mhac. 

39  Agus  thubhairt  mi  ri  m'  mhaighstir, 
Theagamh  nach  leau  a'  hhean  mi : 

40  Agus  thubhairt  esan  rium,  Cuiridh  an 
Tighearn,  an  làthair  an  do  ghluais  mise, 


'aingeal  fèin  leat,  agus  soirbhichidh  e  do 
thurus ;  agus  gabhaidh  tu  bean  do  m'  mhac 

0  m'  dhilsibh,  agus  o  tliigh  m'  athar. 

41  An  sin  bithidh  tu  saor  o  m'  mhionn- 
aibh-sa,  'nuair  a  thig  thu  chum  mo  dhil- 
sean  ;  agus  mur  toir  iad  dhuit  bean,  an  sin 
bithidh  tu  saor  o  m'  mhionnaibh. 

42  Agus  thàinig  mi  'n  diugh  chum  an 
tobair,  agus  tliubhairt  mi,  O  Thighearna, 
Dhè  mo  mhaighstir  Abrahaim,  ma  shoirbh- 
icheas  tu  nis  mo  thurus  air  am  bheil  mi  g 
imeachd ; 

43  Feuch,  tha  mi  m'  sheasamh  làimh  ris 
an  tobar  uisge;  agus  'nuair  a  thig  a' 
mhaighdean  a  mach  a  tharruing  uisge,  ag- 
us  a  their  mi  rithe,  Thoir  dhomh,  guidheam 
ort,  beagan  uisge  ri  òl  as  do  shoitheach ; 

44  Agus  a  their  Ì6e  rium,  01  thu  fèin,  ag- 
us  tairngidh  mise  mar  an  ceudua  do 
d'chàmhail:  gumah-i  sin  fèin  a'  bhean  a 
dh'  òrduich  an  Tighearna  do  mhac  mo 
mhaighstir. 

45  Agus  mun  do  sguir  mi  do  labhairt 
a'  m'  chridhe,  feuch,  thàinig  Rebecah  a 
macb,  agus  a  soitheach  air  a  gualainn;  ag- 
us  chaidh  i  sìos  do'n  tobar,  agus  tharruing 

1  uisge :  Agus  thubhairt  mi  rithe,  Thoir 
dhomh  deoch,  guidheam  ort : 

46  Agus  ghreas  i  oirre,  agus  leig  i  sìos  a 
soitheach  o  'gualainn,  agus  thubhairt  i,  01, 
agus  bheir  mi  deoch  do  d'  chàmhail  mar  an 
ceudna :  agus  dh'  òl  mi,  agus  thug  i  air  na 
càmhail  òl  mar  an  ceudna. 

47  Agus  dh'  fhiosraich  mi  dh'  i,  agus 
thubhairt  mi,  Cò  d'  an  nighean  thusa  ?  Ag- 
us  thubhairt  ise,  Is  mi  nighean  Bhetueil, 
mhic  Nahoir,  a  rug  Milcah  dha :  Agus  chuir 
mi  a'  chluas-fhàinne  air  a  h-aghaidh,  agus 
na  làmh-fhailean  air  a  làmhan. 

48  Agus  chrom  mi  sìos  mo  cheann,  agus 
rinn  mi  aoradh  do  n  Tighearna,  agus 
bheannaich  mi  an  Tighearna,  Dia  mo 
mhaighstir  Abrahaim,  a  threòraich  mi  san 
t-slighe  cheart,  a  ghabhail  nighinn  bràthar 
mo  mhaighstir  d'  a  mhac. 

49  Agus  a  nis,  ma  bhuineas  sibh  gu 
caoimhneil  agus  gu  firinueach  ri  m' 
mhaighstlt,innsibh  dhomh  ;  agus  mur  buin, 
innsibh  dhomh ;  chum  as  gu  n  tionndaidh 
mi  dh'  ionnsuidh  na  làimhe  deise,  no  na 
làimhe  clìthe. 

50  An  sin  fhreagair  Laban  agus  Betuel, 
agus  thubhairt  iad,  'S  ann  o'n  Tigliearna 
thàinig  an  ni  so :  cha  'n  urrainn  sinne  olc 
no  maith  a  ràdh  riut. 

51  Feuch,  tha  Rebecah  a'  d'  làthair,  gabh 
i,  agus  imich ;  agus  biodh  i  'na  mnaoi  aig 
mac  do  mhaighstir,  mar  a  labhair  an  Tigh- 
earna. 

52  Agus  'nuair  a  chuala  seirbhiseach  A- 
brahaim  am  briathra,  chrom  se  e  fèin  gu 
làr  do  'n  Tighearna. 

53  Agus  thug  an  seirbhiseach  a  làthair 
seudan  airgid  agus  seudanòir,  agus  eudach, 
agus  thug  e  iad  do  Rebecah  :  thug  e  mar 
an  ceudna  nithe  luachmlior  d' a  bràthair 
agus  d'a  màthair. 

54  Agus  dh"  ith  iad,  agus  dh'  òl  iad,  e  fèin 
agus  na  daoine  a  bha  maille  ris,  agus  dh'- 
fhan  iad  rè  na  h-oidhche  :  agus  dh'  èirich 
iad  sa  mhaduinn  ;  agus  thubhairt  esan, 
Cuiribh  air  falbh  mi  dh'  ionnsuidh  mo 
mhaighstir. 


CAIB.  xxr. 


55  Agus  thubhairt  a  bràthair  agus  a 
màthair.  Fanadh  a'  mhaighdean  maille 
ruiune  aira'  chuida'  slugha  deich  làithean  ; 
'na  dhèiffh  sin  falbhaidh  i. 

56  A?us  thubhairt  e  riu,  Na  cuiribh 
moille  òrm,  oir  shoirbhich  an  Tighearna 
mo  thurus  :  cuiribh  air  falbh  mi,  chura 
gu  'n  tèid  mi  dh'  ionnsuidh  mo  mhaighstir. 

57  Agus  tbubhairt  iad.  Gairmidh  sinn 
air  a"  mhaighdinn,  agus  fiosraichidh  sinn 
d'  a  beul  fèin. 

58  Agus  gliairm  iad  air  Rebecab,  agus 
thubhafrt  iad  rithe,  An  tèid  thu  leis  an 
duine  so  ?  Agus  thubhairt  i,  Thèid. 

59  Agus  chuir  iad  air  falbk  Rebecah  ara 
piuthar,  agus  a  banaltrum,  agus  seirbhis- 
each  Abrahaim,  agus  a  dhaoine. 

60  Agus  bheannaich  iad  Rebecah,  agus 
thubhairt  iad  rithe,  '  S  tu  ar  piuthar,  bi-sa 
a'  d'  mhàthair mhìlte  do  mhuillionaibh  ;  ag- 
us  sealhhaicheadh  do  shliochd  geata  na 
muinntir  sin  le  'm  fuathach  iad. 

61  Agus  dh'  èirich  Rebecah,agus  a  maigh- 
deanan,  agus  mharcaich  iadair  nacàmhail, 
airus  lean  iad  an  duine:  agus  ghabh  an 
seirbhiseach  Rebecah,  agus  dh'  fhalbh  e 
roiinhe. 

62  Agus  bha  Isaac  a"  teachd  o  shlighe  an 
tobair  Lahai-roi ;  oir  bha  e  chòmhnuidh 
san  tìr  mu  dheas. 

63  Agus  chaidh  Isaac  a  mach  a  bheachd- 
smuaineachadh  sau  fhaiche  air  feasgar  : 
agus  thog  e  suas  a  shùilean,  agus  chunnaic 
e,  agus,  feuch,  bha  na  càrahail  a'  tighinn. 

64  Agus  thoe  Rebecah  suas  a  sùilean, 
ngus  'nuair  a  chunnaic  i  Isaac,  theirinn  i 
bhàrr  a'  chàrahail, 

65  Agus  thubhairt  i  ris  an  t-seirbhiseach, 
Cò  e  'n  duine  so  a  ta  sràid-imeachd  sau 
fhaiche  g'  ar  coinneachadh  ?  Agus  thubh- 
airt  an  seirbhiseach,  '  S  e  mo  mhaighstir  a 
th'  ann  :  an  sin  ghabh  i  gnùis-bhràt,  agus 
chòmhdaich  si  i  fein. 

66  Agus  dh'  innis  an  seirbhiseach  do  Isaac 
na  h-uile  nithe  a  rinn  e. 

67  Agus  thug  Isaac  i  do  bhùth  Sharah  a 
mhàthar,  agus  ghabhe  Rebecah,  agus  bhai 
aige  'na  mnaoi ;  agus  ghràdhaich  e  i :  agus 
fhuair  Isaac  sòlas  an  dèigh  bàis  a  mhàth- 
ar. 

CAIB.  XXV. 
\  N  sin  ghabh  Abraham  beana  ris,  d'  am 
_2x_    b'  ainm  Ceturah. 

2  Agus  rug  i  dha  Simran,  agus  Iocsan, 
agus  Medan,  agus  Midian,  agus  Isbac,  agus 
Suah. 

3  Agus  ghin  Iocsan  Seba,  agus  Dedan. 
Agus  b'  iad  mic  Dhedain  Asurim,  agus 
Lètusim.  Leumim. 

4  Agus  raic  Mhidiain  ;  Ephah,  agus  Eph- 
er,  agus  Hanoch,  agus  Abidah,agus  Eldaah  : 
6'  iad  sin  uile  mic  Cheturah. 

5  Agus  thug  Abraham  gach  ni  a  bh'  aige 
do  Isaac. 

6  Ach  do  mhic  nan  leannan  a  bh'  aig  A- 
brahara,  thug  Abraham  tiodhlaca ;  agus 
chuir  e  airfalbh  iad  o  'mhac  Isaac,  'nuair 
a  bha  e  fèin  fathast  beò,  do  'n  taobh  anear, 
do  thìr  na  h-àirde  'n  ear. 

7  Agus  is  iad  so  làithean  bhliadhnacha 
beatha  Abrahaim  a  bha  e  beò  ;  ceud  agus 
tri  fichead,  agus  cùig  bliadhna  deug. 


8  An  sin  thug  Abraham  suas  an  deò,  ag- 
us  fhuair  e  bàs  ann  an  deadh  shean  aois, 
'na  sheann  duine,agus  làn  do  bhliadhnaibh  ; 
agus  chruinnicheadh  e  churu  a  mhuinntir. 

9  Agus  dh'  adhlaic  a  mhic  Isaac  agus  Is- 
mael  e  ann  an  uaimh  Mhachpelah,  ann  an 
achadh  Ephroin,  mhic  Shoair  an  Hitich, 
a  ta  fa  chomhair  Mhamre ; 

10  An  t-achadh  a  cheannaich  Abraham 
o  mhic  Het :  ann  an  sin  dh'  adhlaieeadh  A- 
braham,  agus  Sarah  a  bhean. 

11  Agus  an  dèigh  bàis  Abrahaim, 
bheannaich  Dia  Isaac  a  mhac  :  agus  ghabh 
Isaac  còmhnuidh  làimh  ri  tobar  Lahai-roi. 

12  A  nis  is  iad  sin  ginealaich  Ismaeil, 
mhic  Abrahaim,  a  rug  Hagar  a'  bhan-Ei- 

Eràiteaeh,  banoglach  Sharah,  do  Abra- 
ìam. 

13  Agus  is  iad  sin  ainmeana  mhac  Ismaeil, 
I  'nan  ainmeanaibh,  a  rèir  an  ginealacha  : 

ceud-ghin  Ismaeil  Nebaiot ;  agus  Cedar, 
i  agus  Adbeel,  agus  Mibsam, 
|    14  Agus  Misma,  agus  Dumah,  agus 
|  Masa, 

I  15  Hadar,  agus  Tema,  Ietur,  Naphis,  ag- 
;  us  Cedemah. 

16  Ismd  sin  mic  Ismaeil,  agus  wiad  sin 
an  ainmeana  'nam  bailtibh,  agus  "nan 
daingneachaibh  ;  dà  cheannard  deuga  rèir 

|  am  nneacha. 

17  Agus  is  iad  sin  bliadhnachabeatha  Is- 
maeil,  ceud  agus  seachd  bliadlma  deug  'ar 

.  fhichead  :  agus  thug  e  suas  an  deò,  agus 
dh'  eug  e,  agus  chruinnicheadh  e  chum  a 
mhuinntir. 

18  Agus  ghabh  iad  còmhnuidh  o  Habhi- 
I  lah  gu  ruig  Sur,  a  ta  fa  chomhair  na  h-Ei- 

phit,  mar  a  thèid  thu  gu  h-Asiria.  An 
j  làthair  a  bhràithrean  uile  fhuair  e  bàs. 

19  Agus  is  iad  sin  ginealaich  Isaaic,  mhic 
Abrahaim  :  Ghin  Abraham  Isaac. 

20  Agus  bha  Isaac  dà  fhichead  bliadhna 
j  dh'  aois  'nuair  a  ghabh  e  Rebecah,  nighean 
!  Bhetueil,  an  t-Siriaich  o  Phadan-aram, 
ì  piuthar  Labain  au  t-Siriaich,  dha  fèin  'na 
I  mnaoi. 

21  Agus  ghuidh  Isaac  an  Tighearna  air 
I  son  a  mhnà,  a  chionn  gu  'n  robh  i  neo-thorr- 

j  ach  :  agus  dh'  èisd  an  Tighearna  ris,  agus 
j  dh'  fhàs  Rebecah  a  bhean  torrach. 
j     22  Agus  bha  a'  chlann  a'  coimh-ghleac- 
I  adh  antaobh  a  stigh  dh'  i :  agus  thubhairt 
|  ise,  Ma  ta  chùis  mar  sin,  c'  ar  son  a  tha  mi 

mar  so  ?  Agus  chaidh  i  a  dh'  fhiosrachadh 

do 'n  Tighèarna. 

23  Agus  thubhairt  an  Tighearna  rithe, 
Tha  dà  chinneach  a'  d'  bholg,  agus  bithidh 
dà  shluagh  air  ansgaradh  o  t'  innibh  :  agua 
bithidh  aon  sluagh  dhiubh  so  ni  's  treise  na 
'n  sluagh  eile  /agusni  esan  a'  s  sine  seirbhis 
dhasan  a  's  òige. 

24  Agus  'nuair  a  choimhlionadh  a  làith- 
ean  gu  bhi  air  a  h-aisead,  feuch,  bha  leth- 
aona  'na  bolg. 

25  Agus  thàinig  an  ceud-ghin  a  mach 
dearg,  is  e  uile  mar  fhalluinu  mholaich  : 
agus  thug  iad  Esau  mar  ainm  air. 

26  Agus  'na  dhèigh  sin  thàinig  a  bhràth- 
air  a  mach,  agus  greim  aiga  làimh  do  shàil 
Esau;  agus  thugadh  Iacob  mar  ainm  air  : 
agus  bha  Isaac  tri  fichead  bliadlina  dh'  aois, 
'nuair  a  rugadh  iad. 

27  Agus  dh'  fhàs  na  gillean ;  agus  tha 

Esau  'na  shealgair  seòlta,  'na  fliear  mach- 
arach  ;  agus  blia  Iacob  'na  dhuine  coimh- 
lionta,  a'  gabhail  còmhnuidh  am  bùth- 
aibh. 

28  Agus  ghràdhaich  Isaac  Esau,  a  chionn 
gu  'n  d'  ith  ed'a  shithinn  ;  ach  ghràdhaich 
Rebecah  Iacob. 

29  Agus  bhruich  Iacob  brochan  :  agus 
thàinig  Esau  o  'n  mhachair,  agus  e  fann. 

30  Agus  thubhairt  Esau  ri  Iacob,  Leig 
dliomh  itheadh,  guidheam  ort,  do  'n  bhroch- 
an  dhearg  sin  fein  ;  oir  tha  mi  fann  :  uime 
sin  thugadh  Edom  mar  ainm  air. 

31  Agus  thubhairt  Iacob,  Reic  rium  an 
diugh  do  chòir-bhreithe. 

32  Agus  thubhairt  Esau,  Feuch,  tlia  mi 
dlùth  do  'n  bliàs ;  agus  ciod  an  tairbhe  a 
tha  sa'  chòir-bhreithe  so  dhomhsa  ? 

33  Agus  tliubhairt  Iacob,  Mionnaich 
dhomhsa  an  diugh  ;  agus  mhionnaich  e 
dlia  :  agus  reic  e  a  chòir"-bhreithe  ri  Iacob. 

34  An  sin  thug  Iacob  do  Esau  aran,  ag- 
us  brochan  do  ghall-pheasair ;  agus  dh'  ith  e, 
agus  dh'  òl  e,  agus  dh'  èirich  e,  agus  dh'- 
fhalbh  e  roimhe  :  mar  so  rinn  Esau  dìmeas 
air  a  chòir-bhreithe. 

CAIB.  XXVI. 

AGUS  bha  gorta  san  tìr  a  bharrachd  air 
a  cheud  ghorta  abhaann  anlàithibh 
Abrahaim  :  agus  chaidh  Isaac  gu  Abimel- 
ech  righ  nam  Philisteach,  do  Gherar. 

2  Agus  dh'  fhoillsich  an  Tighearn  e  fèin 
dha,  agus  thubhairt  e,  Na  rach  sìos  do  'n  Ei- 
phit :  gabh  còmhnuidh  anns  an  tìr  a  dh'- 
innseas  mise  dhuit. 

3  Bi  air  chuairt  san  tir  so,  agus  bithidh 
mise  inaille  riut,  agus  beannaichidh  mi  thu  : 
oir  dhuitse,  agus  do  d'  shliochd,  bheir  mise 
na  dùthchanna  sin  uile.agus  coimhlionaidh 
mi  na  mionnan  a  mhionnaich  mi  do  t'  ath- 
air  Abraham : 

4  Agus  bheir  mi  air  do  shliochd  fàs  lion- 
mhor  mar  reulta  neimh,  agus  bheir  mi  do 
d' shliochd  na  dùthchanna  sin  uile:agus 
beannaichear  ann  ad  shliochd-sa  uile  chinn- 
ieh  na  talmhainn ; 

5  Do  bhrìgh  gu  'n  d'  èisd  Abraham  ri  m' 
ghuth,  agus  gu  'n  do  ghlèidh  e  m'iarrtus, 
m'  àitheanta,  m'  orduigliean,  agus  mo  lagh- 
anna. 

6  Agus  ghabh  Isaac  còmhnuidh  ann  an 
Gerar. 

7  Agus  dh'  fhiosraich  daoine  an  àite 
àheth  m'  a  mhnaoi;  agus  thubhairt  e,  'Si 
mo  phiuthar  i :  oir  bha  eagal  air  a  ràdh, 
'Si  mo  bhean  i  ;  air  eagal,  ars'  esan,  gu  'm 
marbhadh  daoine  an  àite  mi  air  son  Re- 
becah,  do  bhrìgh  gu  'n  robh  i  maiseach  ri 
amharc  oirre. 

8  Agus  'nuair  a  bha  e  aimsir  fhad  an  sin, 
sheall  Abimelech  righ  nam  Philisteach  a 
mach  air  uinneig,  agus  chunnaic  e,  agus, 
feuch,  bha  Isaac  a'  sùgradh  r'  a  mhnaoi  Re- 
becah. 

9  Agus  ghairm  Abimelech  air  Isaac,  ag- 
us  thubhairt  e,  Feuch,  gu  cinnteach  's  i  do 
bhean  i :  agus  cionnus  a  tliubhairt  thu,  Si 
mo  phiuthar  i?  agus  thubhairt  Isaac  ris,  A 
chionn gu  'n  d'  thubhairt  mi,  Air  eagal gu  'm 
bàsaich  mi  air  a  son. 

10  Agus  thubhairt  Abimelech,  Ciod  e  so 
a  rinn  thu  oirm  ?  dh'  fheudadh  a  h-aon 


do  *n  t-sluagh  luidhe  le  d'  mhnaoi,  agus 
bheireadh  tu  cionta  oirnne. 

11  Agus  thug  Abimelech  àithne  d'  a 
shluagh  uile,  ag  ràdh,  Esan  a  bheanas  ris 
an  duine  so,  nor'a  mhuaoi,  gu  cinnteach 
cuirear  gu  bàs  e. 

12  An  sin  shìol-chuir  Isaac  san  tìr  sin, 
agus  fhuaire  sa'  bhliadhnasinfèin  a' cheud 
uiread  's  a  chuir  e,  agus  bheannaich  an 
Tigliearn  e. 

13  Agus  dh'  fhàs  an  duine  mòr,  agus 
chaidh  e  air  aghaidh,  agus  dh'  fhàs  e,  gus  an 
robh  e  ro-mhor : 

14  Oir  bha  aige  sealbh  chaorach,  agus 
sealhh  cruidh,  agus  mòran  sheirbhiseach. 
Agus  ghabh  na  Philistich  farmad  ris. 

15  Agus  dhùin  na  Philistich  suas  na  to- 
bair  uileachladhaich  seirbhisich  'athar,  ann 
an  làithibh  Abrahaim  'athar,  agus  lìon  iad 
le  h-ùir  iad. 

1G  Agus  thubhairt  Abimelechri  h-Isaac, 
Imich  uainne;  oir  is  cumhachdaiche  thu 
gu  mòr  na  sinne. 

17  Agus  dh'  imich  Isaac  as  a  sin,  agus 
shuidhich  e  a  bhùthann  an  gleann  Gherair, 
agus  ghabh  e  còmhnuidh  an  sin. 

18  Agus  chladhaich  Isaac  a  ris  na  tobair 
uisge,  a  chladhaicheadh  ann  an  làithibh  A- 
brahaim  'athar ;  oir  dhùin  na  Philistich 
suas  iad  an  dèigh  bàis  Abrahaim  :  agus 
thug  e  ainmean  orra  a  rèir  nan  ainm  a  thug 
'athair  orra. 

1!)  Agus  chladhaich  seirbhisich  Isaaic  sa' 
ghleann,  agus  fhuair  iad  an  sin  tobar  fior- 
uisge. 

20  Agus  rinn  buachaiUean  Gherair  con- 
sachadh  ri  buachaillean  Isaaic,  ag  ràdh,  Is 
leinne  an  t-uisge  :  agus  thug  e  Esec  mar 
ainm  air  an  tobar,  achionn  gu  'n  d'  rinniad 
consachadh  ris. 

21  Agus  chladhaich  iad  tobar  eile,  agus 
rinn  iad  consachadh  uime  sin  cuideachd  : 
agus  thug  e  Sitnah  mar  ainm  air. 

22  Agus  chaidh  e  imrich  as  a  sin,  agus 
chladhaich  e  tobar  eile;  agus  cha  d' rinn 
iad  consachadh  uime  sin:  agus  thug  e  Re- 
hobot  mar  ainm  air  ;  agus  thubhairt  e,  Oir 
thug  an  Tighearn  a  nis  farsuinneachd 
dhuinn ;  agus  fàsaidh  sinn  lìonmhor  san 
tìr. 

23  Agus  chaidh  e  suas  as  a  sin  gu  Beer- 
seba. 

24  Agus  dh'  fhoillsich  an  Tighearn  e  fèin 
da  san  oidhche  sin  fèin,  agus  thubhairt  e, 
Is  mise  Dia  Abrahaim  t'athar;  na  biodh 
eagal  ort,  oir  a  ta  mise  maille  riut,  agus 
beannaichidh  mi  thu,  agus  ni  mi  do  shliochd 
lìonmhor  air  sgàth  mo  sheirbhisich  Abra- 
haira. 

25  Agus  thoo-  e  altair  an  sin.  agus  ghairm 
e  air  ainm  an  lighearn,  agus  shuidhich  e 
an  sin  a  bhùth :  agus  chladhaich  seirbhis  - 
ich  Isaaic  tobar  an  sin. 

26  An  sin  chaidh  Abiraelech  d'  a  ionn- 
suidh  o  Gherar,  agus  a  charaid  Ahudsat, 
agus  Phichol  àrd  cheannard  a  shluaigh. 

27  Agus  thubhairt  Isaac  riu,  C'  ar  son  a 
thàinig  sibh  a  m'  ionnsuidh,  agus  gu  bheil 
fuath  agaibh  dhomh,  agus  gu  'n  do  chuir 
sibh  uaibh  mi  ? 

28  Agus  thubhairt  iadsan,  Chunnaic  sinn 
gu  cinnteach  gu  'n  robh  an  Tighearna  leat ; 
agus  thubhairt  sinn,  Biodh  a  nis  mionnan 

carìaruinn,  eadhon  eadar  sinne  agus  thusa, 
agus  rìeanamaid  coiinheheangal  riut ; 

29  Nacli  dean  thu  oirnue  cron  sam  bith, 
mar  nach  do  bhean  sinne  riutsa,  agus  mar 
nach  do  rinn  sinn  ni  sam  bith  ort  ach  raaith, 
agus  a  chuir  sinn  uainn  thu  an  sìth  :  Tha 
tSusa  nis  air  do  bheannachadh  leis  an  Tigh- 
earna. 

30  Agus  rinn  e  dhoibh  cuirm,  agus  dh'  ith 
agus  dii'  òl  iarì. 

31  Agus  dh'  èirich  iad  gu  moch  sa'  mha- 
duinn,  agus  mhionnaich  iad  d'  a  chèile  :  ag- 
us  chuir  Isaac  air  falbh  iad,  agus  dh'  imich 
iad  uaith  an  sìth. 

32  Agus  air  an  là  sin  fèin  thàinig  seirbhis- 
icìi  Isaaic,  agus  dh'  innis  iad  dlia  mu  thim- 
chioll  an  tobair  a  chladhaieh  iad,  agus  thu- 
bhairt  iad  ris,  Fhuair  sinn  uisge. 

33  Agus  thug  e  Seba  mar  ainm  air :  uime 
siu  is  e  Beer-seba  ainm  a'  bhaile  sin  gus  an 
là  'n  diugh. 

34  Agus  bha  Esau  dà  fhichead  bliadhna 
dh'  aois  ;  agus  ghabh  e  mar  mhnaoi  Iudit, 
nighean  Blieeri  an  Hitich,  agus  Basemat 
nigliean  Eloin  an  Hitich  : 

35  Agus  bha  iad  sin  'nam  briseadh-cridhe 
do  Isaac  agus  do  Kebecah. 

CAIB.  XXVII. 

AGUS  'nuair  a  bha  Isaac  air  fàs  sean,  ag- 
us  a  bha  a  shùilean  dall,  air  chor  as 
nach  faiceadh  e,  ghairm  e  air  Esau  a  rahac 
bu  shine,  agus  thubhairt  e  ris,  A  mhic  :  ag- 
us  thuhhairt  esan  ris,  Feuch,  tha  mi  'n  so. 

2  Agus  thnbhairt  esan,  Feuch  a  nis,  tha 
mise  sean ;  cha  'n  'eil  nos  agam  air  latha 
ino  bhàis. 

3  Agus  a  nis,  guidheam  ort,  gabh  t'  airm, 
do  bholg-shaighead  agus  do  hliogha,  agus 
falbh  a  mach  do  'n  mhachair,  agus  sealg 
dhomh  sitliionn ; 

4  Agus  dean  dhomh  biadh  blasda,  maris 
ionmlminn  leam,  agus  thoira  m'ionnsuidh 
e,  agus  gu  'n  ith  mi ;  ciuim  as  gu  'm  heann- 
aich  m'  anam  thu  mum  faigh  mi  bàs. 

5  Agus  chuala  Rebecah  an  uair  a  lahhair 
Isaac  r'a  mhac  Esau  :  agus  chaidh  Esau 
do  'n  mhachair  ashealg  sithinn,  gutoirt  d'  a 
ionnsuidh. 

6  Agus  lahhair  Rebecah  r'  a  mac  Iacob, 
ag  ràdh,  Feuch,  chuala  mi  t'  athair  a'  labh- 
airt  ri  h-Esau  do  bhràthair,  ag  ràdli, 

7  Thoir  a  ra'  ionnsuirìh  sithionn,  agus 
dean  biadh  blasda  dhomh,  agus  gu  'n  ith  mi, 
agus  gu  'm  beannaich  mi  thu  an  làthair  an 
Tighearna  roimh  mo  bliàs. 

8  An  nis  uime  sin,  a  mhic,  èisd  ri  m' 
ghuth,  a  rèir  an  ni  a  ta  mi  ag  àitlineadh 
uhuit. 

9  Falhh  a  nis  a  dh'  ionnsuidh  an  treurìa, 
agus  thoir  a  m'  ionnsuidh  o  sin  dà  dlieadli 
mheann  do  na  gabhraibh  ;  agus  ni  mise  iad 
'nam  biadh  blasda  air  son  t'  athar,  mar  is 
ionmhuinn  leis : 

10  Agus  bheir  t!iu  dh'  ionnsuidh  t'  athar 
e,  agus  gu  'n  itb  e,  chum  as  gu  'm  beannaich 
e  thu  roimh  a  bhàs. 

11  Agus  thubhairt  Iacob  ri  Rebe<ah  a 
mhàthair,  Feucli,  tha  Esau  mo  bhràthair 
'na  dhuine  molach,  agus  mise  a'  m'  dhuiue 
lom. 

12  Ma's  e^s  gu  'n  làimhsich  m'  athair  mi, 
an  sin  measarmi  leis  mar  neach  leisam  b'àill 


a  mhealladh ;  agus  bheir  mi  mallachadh 
orm  fèin,  agus  cha  bheannacbadh. 

13  Agu- thubhairt  a  mhàthair  ris,  Orm- 
sa  bitheadh  do  mhallachadh,  a  mhic ;  a 
mhàin  èisd  ri  m'  ghuth,  agus  falbh,  thoir  a 
m'  ionnsuidh  iad. 

14  Agus  dh'  fhalbh  e,  agus  ghlac  e  iad, 
agus  tliug  e  iad  a  dh'  ionnsuidh  a  mhàthar : 
agus  rinn  a  mhàthair  biadh  blasda,  mar  a 
b'  ionrahuinn  le  'atbair. 

15  Agus  ghabh  Rebecah  eudachtaitneach 
Esau  a  raic  hu  shine,  a  bh'  aice  san  tigh ; 
agus  chuir  i  e  air  Iacob  a  raac  a  b'  òige. 

16  Agus  chuir  i  croicne  mlieann  nan 
gabhar  air  a  làrahan,  agus  air  luime  a 
rahuineil. 

17  Agus  thug  i  am  biadh  blasda,  agus 
an  t-aran  a  dheasaich  i,  do  làimh  a  mic  la- 
coib. 

18  Agus  thàinig  e  dh'  ionnsuidh  'athar, 
ag-us  tliubhairt  e,  Athair :  agus  thubhairt 
esan,  Feuch,  tha  mi  'n  so ;  cò  thusa,  a 
mhic  ? 

19  Agus  thubhairt  Iacob  r'  a  athair,  Is 
mise  Esau  do  cheud-ghin  ;  rinn  mi  mar  a 
dh'  iarr  thu  orm  :  èirich,  guidheam  ort, 
suidh  agus  ith  do  m'  shithinn,  chum  as 
gu  'm  beannaich  t'  anam  mi. 

20  Agus  tbubhairt  Isaac  r'amhac,  Cionn- 
us  a  fhuair  thu  i  cho  luath,  a  mhic?  agus 
thubhairt  esan,  A  chionn  gu  'n  do  chuir  an 
Tighearna  do  Dhia  a'  ra'  rathad  i. 

21  Agus  tliubhairt  Isaac  ri  Iacoh,  Thig 
am  fagus  a  nis,  agus  gu  'n  làimhsich  mi  thu, 
a  mhic,  an  tusa  fèin  mo  mhac  Esau,  no 
nach  tu. 

22  Agus  chairìh  Iacoh  am  fagus  d'  a  athair 
Isaac,  agus  làimhsich  se  e ;  agus  thubhairt 
e,  'Se  n  guth  guth  Iacoib,  ach  is  iad  na 
làmhan  làinhan  Esau. 

23  Agus  eha  d'  aithnich  se  e,  a  chionn 
gu'n  robh  a  làmhan  molach,  mar  làmhan 
Esau  a  bhràthar :  mar  sin  bheannaich 
se  e. 

24  Agus  thuhhairt  e,  An  tusa  fèin  mo 
mhac  Esau  ?  agus  thubhairt  esan,  Is  mi. 

25  Agus  thubhairt  e,  Thoir  am  fagus 
domh  e,  agus  ithidli  mi  do  shithinn  mo 
mhic,  chum  as  gu  'm  beannaich  m'  anam 
thu.  Agus  thug  e  'ra  fagus  da  e,  agus  dh'- 
ith  e ;  agus  thug  e  d'  a  ionnsuidh  f  ion,  ag- 
us  dh'  òl  e. 

26  Agus  thubhairt  'athair  Isaacris,  Thig 
am  fagus  a  nis,  agus  pòg  mi,  a  mhic. 

27  Agus  thàinig  e  'in  fagus,  agus  phòg  se 
e  :  agus  dh'fhairich  e  boladh  'eudaich  ;  ag- 
us  bbeannaich  se  e,  agus  thubhairt  e,  Feucli, 
tha  fàile  mo  mhic  mar  fhàile  fearainn,  a 
bheannaich  an  Tighearna. 

28  Uime  sin  gu  'n  tugadh  Dia  dhuit  do 
dhrùchd  nèimh,  agus  do  reamhrachd  na 
talmhainn,  agus  pailteas  arbhair  agus 
lìona. 

29  Deanadh  slòigh  seirbhis  dhuit,  agus 
strìochdadh  cinnich  dhuit ;  bi  d'  uachd- 
aran  air  do  bhràithribh,  agus  cromadh  mic 
do  mhàthar  sìos  duit :  mallaichte  gu  'n  robk 
gach  neach  a  mhallaicheas  thu,  agus  beann- 
aichte  gu  'nrobh  gach  neach  a  bheannaich- 
eas  thu. 

30  Agus  cho  luath  agus  a  sguir  Isaac  do 
hheannachadh  lacoib,  'nuair  bu  ghann  a 
bha  lacob  air  dol  a  mach  f'athast  a  làthair 

Isaaic  'atliar,  thàinig  e  bhràthair  Esau  o 
'sheilg. 

31  Agus  rinn  esan  mar  an  ceudna  biadh 
blasda,  agus  thug  e  dh'ionnsuidh  'athar  e  ; 
agusthubhairte  r'  a  athair,  Eireadh  m'  ath- 
air,  agus  itheadh  e  do  shithinn  a  mhic, 
chum  gu  'm  beannaich  t'  anam  mi. 

32  Agus  thubhairt  Isaac  'athair  ris,  Cò 
thusa?  agusthubhairtesan,  Zs  midomhac, 
do  cheud-ghin,  Esau. 

33  Agus  chriothnaich  Isaac  le  ball-chrith 
anaharraich,  agus  thubhairt  e,  Cò,  c'  àite  'm 
bheil  esan  a  ghlac  sithionn,  agus  a  thug  i 
m'  ionnsuidh,  agus  db'  itli  mi  do  'n  iomlan 
mun  d'thàinigthusa?  agus  bheannaich  mi 
e,  seadh,  agus  heannaichte  bithidh  e. 

34  'Nuair  a  chual'  Esau  briathran  'athar, 
ghlaodh  e  le  glaodh  mòr,  azus  ro-shearbh; 
agus  thubhairt  e  r'  a  athair,  Beannaicli  mise, 
eadhon  mise  mar  an  ceudna,  O  athair. 

35  Agus  thubhairt  e,  Thàinig  do  bhràth- 
air  le  ceilg,  agus  thug  e  leis  do  bheannach- 
adh. 

36  Agus  thubhairt  esan,  Nach  ceart  a 
thugadh  Iacob  mar  ainm  air?  oir  thàinig  e 
fodham  an  dà  uair  so  :  thug  e  leis  mo  chòir- 
bhreithe  ;  asrus,  feuch,  a  nis  thug  e  leis  mo 
bheannachadh.  Agus  thubhairt  e,  Nach 
do  ghlèidh  thu  dhomhsa  beannachadh  ? 

37  Agus  flireagair  Isaac,  agus  thubhairt 
e  ri  h-Esau,  Feuch,  rinn  mi  e  'na  uachdar- 
aii  ort,  agus  a  bbràithrean  uile  tluigmi  dha 
ìnar  sheirbhisich  ;  agus  le  h-arbhar  agus  le 
fìon  chum  mi  suas  e  :  agus  dhuitse  ciod  a 
nis  a  ni  mi,  a  mhic  ? 

38  Agus  thubhairt  Esau  r'a  athair,  Nach 
'eil  agad  ach  aon  bheanuachadh,  athair? 
beannaich  mise,  eadhon  mise  mar  an  eeud- 
na,  O  athair.  Ag  us  thog  Esau  suas  a  ghuth, 
agus  ghuil  e. 

39  Agus  fhreagair  Isaac  'athair,  agus 
thubhairt  e  ris,  Feuch,  ann  an  reamhrachd 
na  talmhainn  bithidh  do  chòmhnuidh,  ag- 
us  ann  an  drùchd  nèimh  o  'n  àirde. 

40  Agus  le  d'  chlaidheamh  thig  thu  beò, 
agus  do  d'  bhràthair  ni  thu  seirbhis  :  agus 
'nuair  a  bhios  an  uachdaranachd  agad,  an 
sin  brisidh  tu  a  chuing  o  d'  mhuineal. 

41  Agus  dh'  fhuathaich  Esau  lacob  air 
son  a'bheannachaidh  leis  an  do  bheannaich 
'athair  e  :  agus  thubhairt  Esau  'na  chridhe, 
Tha  làithean  a'  bhròin  air  son  m'  athar  am 
fagus,  agus an  sin  marbhaidh  mi  mo bhràth- 
air  Iacob. 

42  Agus  dh'  innseadh  do  Rebecah  briath- 
ran  Esau  a  mic  bu  shine,  agus  chuir  i 
teachdaire  uaithe,  agus  ghairm  i  air  Iacob 
a  mac  a  b'  òige,  agus  thubhairt  i  ris,  Feuch, 
tha  do  bhràthair  Esau  toirt  comhfhurtachd 
dha  fèin  a'  d'  thaobhsa,  a'  cur  roimhe  do 
mharbhadh. 

43  A  nis  uime  sin,  a  mhic,  èisd  ri  m' 
ghuth  ;  agus  èirich,  teich  a  dh'  ionnsuidh 
mo  bhràthar  Labain  do  Haran. 

44  Agus  fanaidh  tu  maille  ris  beagan  do 
làithibh,  gus  an  tionndaidh  fraoch  feirge  do 
bhràthar; 

45  Gus  an  tionndaidh  corruich  do  bhràth- 
ar  uait,  agus  gu  'n  dì-chuimhnich  e  na  rinn 
thu  air :  an  sin  cuiridh  miseyìos,  agus  bheir 
mi  as  a  sin  thu.  C'  ar  sou  a  chaillinn  le 
chèile  sibh  ann  an  aon  là  ? 

46  Agus  thubhairt  Rebecah  ri  h-Isaac, 


Thami  sgìth  do  m'  bheatha  air  son  nigh- 
eana  Het :  ma  ghabbas  Iacob  bean  do  nigh- 
eanaibh  Het,  mar  iadsan  a  ta  do  nighean- 
aibh  na  dùthcha,  ciod  am  maith  a  ni  mo 
bheatlia  dhomhsa  ? 

CAIB.  XXVIII. 

AGUS  ghairm  Isaac  air  Iacob,  agug 
bheannaich  se  e,  agus  dh'  àithn  e  dha, 
agus  thubhairt  e  ris,  Clia  ghahh  thu  bean 
d<>  nigheanaibh  Chanaain. 

2  Eiricli,  imich  do  Phadan-aram,  do  thigh 
Bhetueil  athar  do  mhàthar,  agus  gabh 
dhuit  fòin  as  a  sin  bean  do  nigheanaibh  La- 
bain,  hràthar  do  mhàthar. 

3  Agus  gu  beannaicheadh  Dia  uile- 
chumhachdach  thu,  agus  gu  deanadh  e 
sìolmhor  thu,  agus  gu  tugadh  e  ort  fàs  lìon- 
mhor,  air  chor  as  gu'm  bi  thu  a'  d'  chomh- 
chruinneachadh  chinneach  : 

4  Agus  gu  tugadh  e  dliuit  beannacbadh 
Abrahaim,  dhuìtse,  agus  do  d'  shliochd 
maille  riut ;  chum  gu  'n  sealbhaich  thu  am 
fearann  anns  am  bheil  thu  a'  d'  choigreach, 
a  thug  Dia  do  Abrabam. 

5  Agus  chuir  Isaac  air  falbh  Iacob,  agus 
chaidh  e  do  Phadan-aram,  gu  Laban,  mac 
Bhetueil  an  t-Siriaich,  bràthair  Rebecah, 
màthar  Iacoib  agus  Esau. 

6  'Nuair  a  chunnaic  Esau  gu  'n  do 
bheannaich  Isaac  Iacob,  agus  gu  'n  do  chuir 
e  air  falbh  e  do  Phadan-aram,  a  ghabhail 
mnà  dha  fèin  as  a  sin ;  agus  'nuair  a 
bheannaich  se  e,  gu'n  d'thuge  àithne  dha, 
ag  ràdh,  Cha  ghabh  thu  bean  do  nighean- 
aibh  Chanaain ; 

7  Agus  gu  'n  d'  èisd  lacob  r'  a  athair,  agus 
r'  a  mhàthair,  agus  gu  'n  deachaidh  e  do 
Phadan-aram  ; 

8  Agus  an  uair  a  chunnaic  Esau  nach  do 
thaitinnnigheana  Chanaainr'aathair  tsaac, 

9  An  sin  chaidh  Esau  dh'  ionnsuidh  Is- 
maeil,  agus  ghabh  e  Mahalat  nighean  Is- 
maeil  mhic  Abrahaim,  piuthar  Nebaioit, 
dha  fèin  mar  mhnaoi  a  thuilleadh  air  na 
mnàibh  a  bh'  aige. 

10  Agus  chaidh  Iacob  a  mach  o  Bheer- 
seba.  agus  chaidh  e  gu  Haran. 

11  Agus  thachair  e  air  àite  òraidh,  agus 
dh'  fhan  e  'n  sin  an  oidhche  sin,  a  chionn, 
gu  'n  robh  a'  ghrian  air  luidhe  :  agus  ghabh 
e  h-aon  do  chlaohaibh  an  àite  sin,  agus 
chuir  e  fo  a  cheann  i,  agus  luidh  e  sìos  san 
àite  sin  a  chodal. 

12  Agus  bhruadair  e  ;  agus,  feuch,  fàradh 
air  a  chur  suas  air  an  talamh,  agus  a  bhàrr 
a'  rnigheachd  gu  nèamh  :  agus,  feuch, 
aingil  Dè  a'  dol  suas  agus  a'  teachd  a  nuas 
air. 

13  Agus,  feuch,  sheas  an  Tighearna  os  a 
cheann,  agus  thubbairt  e,  Is  mise  an  Tigh- 
earna  Dia  Abrahaim  t'  athar,  agus  Dia  Is- 
aaic :  am  fearann  air  sm  bheil  thu  do 
luidhe,  bheir  mise  dhuit  e,  agus  do  d' 
shliochd. 

14  Agus  bithidh  do  shliochd  mar  dhus- 
lach  na  talmhainn ;  agus  sgaoilidh  tu  mach 
a  dh'  ionnsuidh  na  h-àird  an  iar,  agus  na 
h-àird'  an  ear,  agus  a  dh'  ionhsuidh  na 
h-àirde  tuath  agus  na  h-àirde  deas :  agus 
beannaichear  annadsa  uile  theaghlaiclie 
na  talmhainn,  agus  ann  ad  shliochd. 

15  Agus,  feuch,  tha  mise  maille  riut,  ag- 

us  gleidhidh  rnì  tliu  anns  gaoh  àit  d'an  tèid 
thu,  agus  blieir  mi  rìs  thu  dh'  ionnsuidh  na 
tìre  so  ;  oir  clia  trèig  mi  thu,  gus  an  dean 
mi  an  ni  sin  a  labhaìr  rai  riut. 

lò  Agus  dhùisg  Iacob  as  a  chodal,  agus 
thubhafrt  e,  Gu  cìnnteach  tha  'n  Tighearna 
san  àite  so,  agus  cha  robh  tìos  agara  air. 

17  Agus  bha  eagal  air,  agus  tliubhairt  e, 
Cia  h-uamliasach  an  t-ionad  so  !  cha  'n  àit 
air  bitli  so  ach  tigh  Dhè,  agus  is  e  so  geata 
nèimh. 

18  Agus  dh'  èirich  Iacob  gu  moeh  sa' 
mhaduinn,  agus  ghabh  e  a'  chlach  a  chuir  e 
fo  a  cheann,  agus  chuir  e  suas  'na  carragh 
i,  agus  dliòìrt  e  oladh  air  a  mullach. 

19  Agus  thuge  Bet-el  mar  ainm  air  an 
àite  sin :  ach  b'  e  Luds  ainm  a'  bhaile  sin 
air  tùs. 

20  Agns  bhòidich  Iacob  bòid,  ag  radh, 
IVIa  bhios  Dia  leam,  agus  ma  ghleidheas  e 
mi  air  an  t-slighe  sin  air  am  bheil  mi  'g  im- 
eachd,  agus  ma  bheir  e  dhomh  aran  r'  a 
itheadh,  agus  eudach  r'  a  ehur  umam  ; 

21  Agus  gu'n  tig  mi  rìs  an  sìth  a  dh'ionn- 
suidh  tighe  m'  athar ;  an  sin  bithidh  an 
Tighearn  agam  'na  Dhia  : 

22  Agus  hithidh  a'  chlach  so,  a  chuir 
mi  suas  'na  carragh,  :na  tigh  aig  Dia  :  agus 
do  gach  ni  a  bhejr  thu  dhomh,  bheir  mi  gu 
cinuteach  an  deachamh  dhuit. 

CAIB.  XXIX. 

AN  sin  dh'imich  Iacob  air  a  thurus,  agus 
chaidh  e  do  dhùthaich  dhaoine  na 
h-àirde  'n  ear. 

2  Agus  dh'  amhairc  e,  agus.  feuch,  tobar 
sa'  mhachair,  agus,  feuch,  bha  'n  sin  tri 
treuda  chaorach  'nan  luidhe  làimh  ris  ;  oir 
as  an  tobar  sin  thug  iad  uisge  do  na  treud- 
aibh  :  agus  bha  clach  mhòr  air  beul  an  tob- 
air. 

3  Agus  chruinnicheadh  a  dh'  ionnsuidh 
siu  na  treudan  uile  ;  agus  charuich  iad  a' 
chlach  bhàrr  beoil  an  tobair,  agus  thug 
iad  uisge  do  na  caoraich,  agus  chuir  iad  a' 
chlach  a  rìs  air  beul  an  tobair  'na  h-àite 
fèin. 

4  Agus  thubhairt  Iocob  riu,  Mo  bhràith- 
re,  cia  as  a  thàinig  sibh  ?  Agus  thubhaht 
iadsan,  O  Haran  thàinig  sinne. 

5  Agus  thubhairt  e  riu,  An  aithne  dhuibh 
Laban  mac  Nahoir?  Agus  thubhairt  iad- 
san,  Is  aithne  dhuinn. 

6  Agus  thubhairt  e  riu,  Am  bheil  e  gu 
maith  ?  Agus  thubhairt  iadsan,  Tha  e  gu 
maith :  agus,  feuch,  a  ta  Rachel  a  nighean 
a'  tighinn  leis  na  caoraich. 

7  Agus  thubhairt  e,  Feuch,  'se  fathast 
àird'  an  latha  a  t'  ann,  agus  cha  d'  thàìnig 
idir  àm  cruinneachadh  na  sprèidhe  :  thug- 
aibhs'  uisge  do  na  caoraich,  agus  rachaibh 
agics  ionaltraibh  iad. 

"8  Agus  thubhairt  iad,  Cha'n  urradh  sinn, 
gus  an  cruinnichear  na  treudan  uile  'n 
eeann  a  chèile,  agus  gus  an  caruichear  a' 
chlach  bhàrr  beoil  an  tobair  ;  an  sin  bheir 
sinn  uisge  do  na  caoraich. 

9  Agus  am  feadh  a  bha  e  fathast  a'  labh- 
airtriu,  thàinig  Rachel  le  caoraich  a  h-ath- 
ar;  oir  b'  i  a  bha  'gan  gleidheadh. 

10  Agus  an  uair  a  chunnaic  Iacob  Rachel, 
nighean  Labain  bràthar  a  mhàthar,  agus 
■caoraich  Labain  bràthar  a  mhàthar,  an  sin 

chaidh  Iacob  am  fagus,  agus  charuich  e  a' 
chlach  bhàrr  beoil  an  tobair,  agus  thug  e 
uisge  do  chaoraich  Labain  bràtliar  a 
mhàthar. 

11  Agus  phòg  Iacob  Rachel,  agus  thog  e 
suas  a  ghuth,  agus  ghuil  e. 

12  Agus  dh'  nmis  Iacob  do  Rachel  gu  'm 
b'  e  bràthair  a  h-athar  e,  agus  gu'm  b'  e  mac 
Rebecah  e :  agus  ruith  i,  agus  dh'  innis  i 
d'  a  h-athair. 

13  Agus  'nuair  a  chuala  Laban  sgeula 
Iacoib  mluc  a  pheathar,  an  sin  ruith  e  'na 
choinneamh,  agus  ghabh  e  'na  ghlacaibh  e, 
agus  pliòg  se  e,  agus  thug  e  d'  a  thigh  e  -. 
agus  dh'innis  e  do  Laban  na  nithe  sin  uile. 

14  Agus  thubhairt  Laban  ris,  Gu  cinut- 
each  is  tu  mo  chnàimh  agus  m'  fheoil :  ag- 
us  dh'  fhan  e  maille  ris  rè  mìos. 

15  Agus  thubhairt  Laban  ri  Iacob,  A 
chionn  gur  tu  mo  bhràthair,  am  buin  e 
dhuit  seirbhis  a  dheanamh  dhomh  a  n:«sg- 
aidh  ?  innis  dhomh  ciod  e  do  thuarasdal. 

1G  Agus  bha  aig  Laban  dithis  nigheana  : 
b'  e  ainm  na  tè  bu  shine  Leah,  agus  ainm 
na  tè  a  b'  òige  Rachel. 

17  Agus  bha  sùilean  Leah  anmhunn,  ach 
bha  Rachel  maiseacJi  'na  deaibh  agu-s 
sgiamhach  'na  gnùis. 

18  Agus  bha  gràdh  aig  Iacob  air  Rachel, 
agus  thubhairt  e,  Ni  mi  seirbhis  dhuit 
seachd  bliadhnaair  son  Racheil  do  nighimi 
a'  s  òige. 

19  Agus  thuhhairt  Laban,  Zjfearr  dhomh 
a  toirt  duitse  na  gu  'n  tugainn  i  do  dhuine 
sam  bith  eile  :  fan  maille  rium. 

20  Agus  rinn  Iacob  seirbhis  air  son  Ra- 
cheil  seachd  bliadhna ;  agus  bha  iad  'na 
shùilibli  mar  bheagan  do  làirhibh,  a  thaobh 
a'  ghràidh  a  bh'  aige  oirre. 

21  Agus  thubhairt  Iacob  ri  Laban,  Thoir 
dhomh  mo  bhean,  (oir  choimhlionadh  uio 
làitheau,)  a  chum  gu  'n  tèid  mi  steach  d  a 
h-ionnsuidh. 

22  Agus  chruinnich  Laban  cuideachd 
daoine  an  àit  uile,  agus  rinn  e  cuirm. 

23  Agus  san  fheasgar  ghabh  e  Leah  a 
nighean,  agus  thug  e  d'  a  ionnsuidh  i ;  agus 
cliaidh  e  steach  d'  a  h-ionnsuidh. 

24  Agus  thug  Laban  d'  a  nighinn  Leah 
Silpah  a  bhanoglach  fèin,  mar  bhanogiaicii. 

25  Agus  sa'  mhaduinn,  feuch,  b'  i  Leah 
bh'  ami :  agus  thubhairt  e  ri  Laban,  Ciod  e 
so  a  rinn  thu  orm  ?  Nach  ann  air  son  Ra- 
cheil  a  rinn  mi  seirbhis  dhuit?  agus  c'  ar 
sou  a  mheall  thu  mi  ? 

26  Agus  thubhairt  Laban,  Cha  'n  fheud 
e  bhi  fnar  sin  'nar  dùthaich-ne,  an  tè  a  's 
òige  thoirt  seachad  roimh  an  tè  a  's  sine. 

27  Coimhlion  a  seachduin-sa,  agus  bheir 
sinn  dhuit  ise  mar  an  ceudna,  air  son  na 
seirbhis  a  ni  thu  maille  rium  fathast  rè 
sheachd  bliadhn'  eile. 

28  Agus  rinn  Iacob  mar  sin,  agus  clioimh- 
lion  e  a  seachduiu;  agusthuge  dha  Rachel 
a  nighean  mar  an  ceudna  'na  mnaoi. 

29  Agus  thug  Laban  do  Rachel  a  nigh- 
ean  Biìhah  a  bhanoglach  fèin,  dh'  ise  mar 
bhanoglaich. 

30  Agus  chaidh  e  steach  cuideachd  a 
dh'  ionusuidh  Racheil,  agus  ghràdhaich  e 
mar  an  ceudna  Rachel  ni's  mò  na  Leah,  ag- 
us  rinn  e  seirbhis  maille  ris  fathast  seaclul 
bliadhn'  eile. 

31  Agus  'nuair  a  chunnaic  an  Tighearna 
gu  'n  d'  thugadh  fuath  do  Leah,  dh'  f  hosgail 
e  a  bolg  :  ach  bha  Rachel  gun  chlann. 

32  Agus  dh'fhàs  Leah  torrach,  agus  rug  i 
mac,  a^us  thug  i  Reuben  mar  ainm  air :  oir 
thubhairt  i,  Gu  deimhin  dh'  amhairc  an 
Tighearn  air  m'  àmhghar,  a  nis  uime  sin 
gràdhaichidh  m'  fhear  mi. 

33  Agus  dh'  fliàs  i  torrach  a  rìs,  agus  rug 
i  mac,  agus  thubhairt  i.  A  chionn  gu  'n  cuala 
'n  Tighearna  gu  'n  robh  mi  air  m'  fhuath- 
achadh,  uime  sin  thug  e  dhomh  arn  mac 
so  cuideachd :  agus  thug  i  Sinieon  mar 
ainm  air. 

34  Agus  dh'fhàs  i  torrach  arìs,  agus  rug 
i  mac  ;  agus  thubhairt  i,  A  nis  anns  an  uair 
so  dlùth-leanaidh  m'  fhear  rium,  do  bhiìgh 
gu  'n  d'  rug  rai  dha  triuir  mhac  :  uime  sin 
thug  i  Lebhi  mar  ainra  air. 

35  Agus  dh'  fhàs  i  torrach  a  rìs,  agus  rug 
i  mac  ;  agus  thubhairt  i,  A  nis  molaidh  mi 
'n  Tighearna :  uime  sin  thug  i  Iudah  mar 
ainra  air.  Agus  sguir  i  do  bhreith  cloinne. 

CATB.  XXX. 

AGUS  an  uair  a  chunnaic  Rachel  nach 
d'rug  i  clann  do  Iacob,  bha  farmad  aig 
Rachel  r'  a  piuthair,  agus  thubhairt  i  ri  Ia- 
cob,  Thoir  dliomh  clann,  no  gheibh  mi 
bàs. 

2  Agus  las  corruich  Iacoib  ri  Rachel,  ag- 
us  thubhairt  e,  Ara  bheil  rais'  an  àite  Dhè, 
a  chum  uait  toradh  na  bronn  ? 

3  Agus  thubhairt  i,  Feuch,  mo  bhanog- 
lach  Bilhah,  theirig  a  steach  d'  a  h-ionn- 
suidh,  agus  beiridh  i  air  mo  ghlùinibh,  agus 
bithidh  agam-sa  mar  an  ceudna  clann  d'  a 
trìd-san. 

4  Agus  thug  i  dha  Bilhah  a  banoglach 
mar  mhnaoi ;  agus  chaidli  Iacob  a  steach 
d'  a  h-ionnsuidh. 

5  Agus  dh'  f  hàs  Bilhah  torrach,  agus  rug 
i  mac  do  Iacob. 

6  Agus  thubhairt  Rachel,  Thug  Dia 
breth  orm,  agus  dh'  èisd  e  mar  an  ceudna  ri 
m'  ghuth,  agus  thug  e  dhomh  mac  :  uime 
sin  thug  i  Dan  mar  ainm  air. 

7  Agus  dh'  fhàs  Bilhah  banoglach  Rach- 
eil  torrach  a  rìs,  agus  rug  i  do  Iacob  an 
dara  mac. 

8  Agus  thubhairt  Rachel,  Le  mòr  ghleac 
ghleac  mi  ri  m'  phiuthair,  agus  thug  mi 
buaidh  :  agus  thugi  Naphtali  marainm  air. 

9  'Nuair  a  chunnaic  Leah  gu  'n  do  sguir  i 
do  bhreith  cloinne,  ghahh  i  Silpah  a  banog- 
lach,  agus  thug  i  do  Iacob  mar  mhnaoi  i. 

10  Agus  rug  Silpah,  banoglaehLeàh,  mac 
do  Iacob. 

11  Agus  thubhairt  Leah,  Tha  sonas  air 
teachd  :  agus  thug  i  Gad  mar  ainm  air. 

12  Agus  rug  Silpah,  banoglach  Leah,  an 
dara  mac  do  Iacob. 

13  Agus  thubhairt  Leah,  Is  sona  mi,  oir 
goiridli  ùa  nigheana  mise  beannaichte  :  ag- 
us  thug  i  Aser  mar  ainm  air. 

14  Agus  chaidh  Reuben  a  mach  ann  an 
làithihh  fogharaidh  a'  chruithneachd,  agus 
fhuair  e  mandraga  sa'  mhachair,  agus  thug 
e  iad  chuin  a  mhàthar  Leah.  An  sin  thu- 
bhairt  Rachel  ri  Leah,  Thoir  dhomh, 
guidheam  ort,  cuid  do  mhandragaibh  do 
mhic. 

15  Agus  thubhairt  i  rithe,  Am  beag  a' 


chùis  gu  'n  d'  thug  tha  m'  fhear  uam,  agus 
am  b'  àill  leat  mandraga  mo  mhic  a  thoirt 
leat  mar  an  ceudna  ?  Agus  thubhairt  Racli- 
el,  Uime  sin  luidhidh  e  leats'  an  nochd  air 
son  mandraga  do  mhic. 

16  Agus  thàinig  Iacob  o'n  rahachair  san 
fheasgar,  agus  chaidh  Leah  raach  'na  choin- 
neamh,  agus  thubhairt  i,  Thig  thu  steach  a 
m'  ionnsuidhs',  oir  gu  deimhin  cheannaich 
mi  thu  le  mandragaibh  mo  mhic :  Agus 
luidh  e  leatha  air  an  oidhche  sin. 

17  Agus  dh'èisd  Dia  ri  Leah,  agus  dh'f  hàs 
i  torrach,  agus  rug  i  do  Iacob  an  cùigeadh 
mac. 

18  Agusthubhairt  Leah,  thug  Dia  dhomh 
mo  dhuais,  a  chionn  gu  'n  d'  thug  mi  mo 
bhanoglach  do  ra'fhear :  agus  thug  i  Isa- 
cliar  mar  ainra  air. 

19  Agus  dh'  fhàs  Leah  torrach  a  rìs,  agus 
rug  i  do  lacob  an  sèathadh  mac. 

20  Agus  thubhairt  Leah,  Dheònaich  Dia 
dhomh  deadh  chuibhrionn  ;  a  nis  gabhaidh 
m'  fhear  còmhnuidli  maille  rium,  a  chionn 
gu  'n  d'  rug  mi  dha  sèathnar  mhac;  agus 
tlmg  i  Sebuluu  mar  ainm  air. 

21  Agus  'na  dhèigh  sin  rug  i  nighean, 
agus  thug  i  Dinah  mar  ainm  oirre. 

22  Agus  chuimhnich  Dia  air  Rachel,  ag- 
us  dh'  èisd  Dia  rithe,  agus  dh'  fhosgail  e  a 
bolg. 

23  Agus  dh'  fhàs  i  torrach,  agus  rug  i 
mac ;  agus  thubhairt  i,  Thug  Dia  air  falbh 
mo  mhì-chliu. 

24  Agus  thug  i  Ioseph  mar  ainm  air,  ag 
ràdh,  Bheir  an  Tighearna  dhomh  fathast 
mac  eile. 

25  Agus  'nuair  a  rug  Rachel  Ioseph,  an 
sin  thuhhairt  Iacob  ri  Laban,  Leig  air  falbh 
mi,  chum  gu  'n  tèid  mi  do  m'  àite,  agus  do 
m'  dhùthaich  fèin. 

26  Thoir  dhomh  mo  mhnài,  agus  mo 
chlann,  air  son  an  d'  rinn  mi  seirbhis  duit, 
agus  gu'm  falbh  mi ;  oir  is  aitline  dhuit  mo 
sheirbhis  a  rinn  mi  dhuit. 

27  Agus  thubhairt  Laban  ris,  Guidheam 
ort,  ma  fhuair  mi  deadh-ghean  a'  d'  shùil- 
ibh,  fuirich  :  oir  dh'  fhòghluim  mi  o  m' 
fhiosrachadh  fèin  gu  'n  do  bheannaich  an 
Tighearna  mi  air  do  sgàth-sa. 

28  Agus  thubhairt  e,  Ainmich  do  thuar- 
asdal  dhomh,  agus  bheir  mi  dhuit  e. 

29  Agus  thubhairt  e  ris,  Tha  fios  agad 
cionnus  a  rinn  mi  seirbhis  dhuit,  agus  cion- 
nus  a  blia  do  sprèidh  agam  : 

30  Oir  is  beag  a  bh'  agad  mun  d'  thàinig 
mi,  agus  a  nis  tha  e  air  fàs  'na  mhòran'; 
agus  bheannaich  Dia  thu  an  lorg  mo 
theachd-sa  :  agus  a  nis,  c'  uin'  a  ni  mi  mar 
an  ceudna  air  son  mo  thighe  fèin  ? 

31  Agus  thubhairt  e,  Ciod  a  bheir  rai 
dhuit?  Agus  thubhairt  Iacob,  Chatoirthu 
ni  sam  bitli  dhomh:  ma  ni  thu  an  ni  so 
rium,  ionaltraidh  mi  rìs,  agus  gleidhidh  mi 
do  threud. 

32  Thèid  mise  troimh  do  threud  uile  an 
diugh,  ag  atharrachadh  as  a  sin  gach 
sprèidhe  a  ta  breac  agus  ballach,  agus  gach 
sprèidhe  a  ta  dubh-dhonn  am  measg  nan 
caorach,  agus  ballach,  agus  breac  am  measg 
nan  gabhar  :  agus  is  e  so  mo  thuarasdal. 

33  Agas  freagraidh  air  mo  shonsa  m'  ion- 
racas  san  àm  ri  teachd,  'nuair  a  thig  e  mar 
mo  thuarasdal  a'  d'  làthair-sa :  gach  aon 

nach  li  breac  agus  ballach  am  measg  nan 
gahhar,  agus  dubh-dlioun  atn  measg  nan 
caorach,  measai  e  mar  ni  bradach  agam- 
sa. 

34  Agus  thubhairt  Laban,  Feuch,  b' 
fhearr  leam  gu  'm  bitheadh  e  rèir  t'  fhoc- 
9)1. 

35  Agus  dh'  atharraich  e  air  an  là  sin  fèin 
na  gabhair  fhirionn  a  bha  stiallach  agus 
ballach,  agus  na  gabhair  bhoirionn  uile  a 
bha  breac  agus  balìach,  agus  gach  aon  air  an 
robh  gile,  agusgach  aon  a  bha  dubh-dhonn 
am  rneasg  nan  caorach,  agus  thug  e  iad  do 
làmhan  a  mhac. 

3iJ  Agus  cliuir  e  astar  thri  làithean  eadar 
e  fèin  agus  Iacob :  agus  bheathaich  Iacob 
a'  chuid  eile  do  threudaibh  Labain. 

37  Agusghabb  Iacob  dha  fèin  slatanglasa 
do  'n  chritheann,  agus  do  'n  challdainn,  agus 
do  chraoibh  nan  geanm-chnò ;  agus  rùisg 
e  annta  stialla  geaìa,  agus  leig  e  ris  an  geal 
a  hìia  sna  slataibh. 

38  Agus  chuir  e  na  slatan  a  rùisg  e  anns 
na  claisibh,  anns  na  h-amair  uisge,  far  an 
d"  thàinig  na  treudan  a  dh'  òl,  fa  chomhair 
nan  treud,  chum  as  gu  'm  fàsadh  iad  torr- 
ach  an  uair  a  thigeadìi  iad  a  dh'  òl. 

39  Agus  dh'  fhàs  na  treudan  torrach  fa 
ohomhair  nan  slat,  agus  rug  iad  sprèidh 
stiallach,  bhreac  agus  bhallach. 

40  Agus  thearbaidh  Iacob  na  h-uain,  ag- 
us  chuir  e  aghaidh  nan  treud  riusan  a  bha 
stiallach,  agus  gach  beatìiach  a  bha  dubh- 
dhonn  ann  an  treudaibh  Labain ;  agus  chùir 
e  a  threudanfèin  airleth,  agus  cha  dochuir 
e  iad  làimh  ri  treudaibh  Labain. 

41  Agus  ge  b'  e  uair  a  dh'  fhàs  au  sprèidh 
bu  treise  torrach,  chuir  Iacob  na  slata  fa 
chomhair  sùl  na  sprèidhe  anns  na  claisibh, 
chum  gu  'm  fàsadh  iad  torrach  a  rèir  nan 
slat. 

42  Ach  'nuair  abha'n  sprèidh  anmhunn, 
cha  do  chuir  e  ann  iad :  mar  sin  bu  le  La- 
han  iadsan  a  b'  anmhuinne,  agus  le  Iacob 
iadsan  bu  treise. 

43  Agus  dh'  fhàs  an  duine  ro-shaoibhir  ; 
agus  bha  mòran  sprèidhe  aige,  agus  banog- 
laich,  agus  òglaich,  agus  càmhail,  agus  asail. 

CAIB.  XXXI. 

AGUS  chual'  e  briathramhac  Labain,  ag 
ràdh,  Thug  Iacob  leis  gach  ni  a  bh' 
aig  ar  n-athair,  agus  o  'n  ni  sin  bu  le  ar 
n-athair-ne  fhuair  e  dha  fèin  a'  mhòrachd 
so  uile. 

2  Agus  chunnaic  Iacob  gnùis  Labaiu, 
agus,  feuch,  cha  robh  i  leis  mar  a  bha  i 
roimhe  sin. 

3  Agus  thubhairt  an  Tighearna  ri  Iacob, 
Pill  gu  dùthaich  t'  aithriche,  agus  adh'  ionn- 
suidh  do  dhilsean  ;  agus  bithidh  mise  maille 
riut. 

4  Agus  chuir  Iacob  teachdaire  uaith,  ag- 
us  ghairm  e  Rachel  agus  Leah  do  'n  mhàch- 
air  a  dli'  ionnsuidh  a  threuda. 

5  Agus  thubhairt  e  riu,  Tha  mi  faicinn 
gnùise  bhur  n-athar,  nach  'eil  i  leam  mar  a 
bha  i  roimhe  :  ach  bha  Dia  m'  athar  maille 
riumsa. 

6  Agus  tha  fios  agaibh  fèin,  le  m'  uile 
dhìchiol),  gu  'n  d'  rinn  mi  seirbhis  do'r  n-ath- 
air. 

7  Gidheadh  mheall  bhur  n-athair  mi, 

agus  mhùth  e  motì.uarasdal  deich  uairean  : 
ach  cha  do  leig  Dia  leis  cron  a  dheanamh 
orm. 

8  Ma  thubhairt  e  mar  so,  Bithidh  an 
sprèidh  bhreac  'nan  tuarasdal  agad,  an  sin 
rug  an  sprèidh  uile  àl  breac :  agus  ma 
tliubhairt  e  mar  so,  Bithìdh  an  sprèidh 
stiallach  'nan  tuarasdal  agac^,  an  sin  rug  an 
sprèidh  uile  àl  stiàllach. 

9  Mar  so  thug  Dia  air  falbh  sprèidh  bhur 
n-athar,  agus  thug  e  dhomhsa  iad. 

10  Agus  'nuair  a  dh'  fhàs  an  sprèidh  torr- 
ach,  thog  mi  suas  mo  shùilean,  agus 
chunnaic  mi  ann  an  aisling,  agus,  feuch, 
bha  na  reit'neachan,  a  blia  reitheadh  na 
sprèidhe,  stiallach,  l.rea.c,  agus  grìs-fhionit. 

11  Agus  thubhairt  aingeal  anTighearna 
rium  ann  an  aisling,  A  Iacoib  :  agus  thubh- 
airfc  mise,  Tha  rai  'n  so. 

12  Agus  thubhairt  esan,  Tog  suas  a  nis 
do  shùilean,  agus  faic  na  reitheachan  uile, 
a  tha  reitheadh  na  sprèidhe,  gu  bheil  iad 
stiallach,  breac,  agus  grìs-fhionn  :  oir 
chunnaic  mise  gaoh  ni  a  rinn  Laban  ort. 

13  Is  mise  Dia  Bheteil,  far  an  d'  ung  thu 
'n  carragh,  far  ando  bhòidichthu  dhomhsa 
bòid :  a  nis  èirich,  imich  a  mach  as  an  tìr 
so,  agus  pill  gu  tìr  do  dhilsean. 

14  Agus  fbreagair  Rachel  agus  Leah, 
agus  thubhairt  iad  ris,  Am  bheil  fathast 
cuibhrionn  no  oighreachd  air  bith  againne 
ann  an  tigh  ar  n-athar? 

15  Nach  'eil  sinn  air  ar  meas  leis  mar 
choigrich  ?  oir  reic  e  sinn,  agus  struidh  e 
mar  an  ceudna  gu  tur  ar  n-airgiod  : 

16  Oir  an  saoibhreas  sin  uile  a  thug  Dia 
o  'r  n-athair,  is  leinn  fèin,  agus  le  'r  cloinn  e  : 
a  nis  uime  sin,  gach  ni  a  thubhairt  Dia 
riutsa,  dean  e. 

17  An  sin  dh'  èirich  Iacob  suas,  agus  chuir 
e  a  mhic  agus  a  mhnài  air  càmhalaibh  ; 

18  Agus  thug  e  leis  a  sprèidh  uile,  agus  a 
mhaoin  uile  a  fhuair  e,  sprèidh  a  chos- 
naidh,  a  fhuaire  am  Padan-aram,  gu  dol  a 
dh'ionnsuidh  Isaaic  'athargutìr  Chanaain. 

19  Agus  chaidh  Laban  alomairt  a  chaor- 
ach  ;  agus  ghoid  Rachel  na  dealbhan  bu  le 
a  h-athair. 

20  Agus  ghoid  lacob  air  falbh  gun  fhios 
do  Laban  an  vSiriach,  achionn  nach  d'innis 
e  dha  gu  'n  robh  e  gu  teicheadh. 

21  Agus  theich  e  leis  gach  ni  a  bh'  aige  ; 
agus  dh'  èirich  e  suas,  agus  chaidh  e  thar  an 
amhainn,  agus  cliuir  e  'aghaidh  ri  sliabh 
Ghilead. 

22  Agus  dh'  innseadh  do  Laban,  air  an 
treas  là,  gu  'n  do  theich  I  icob. 

23  Agus  thug  e  a  b;.r;\ithre  leis,  agus 
lean  see  astar  sheacbd  l.'Jtliean,  agus  rug  e 
air  ann  an  sliabh  Ghilead. 

24  AgusthàinigDiagu  Laban  an  Siriach 
ann  an  aisling  san  oidhche,  agus  thubhairt  e 
ris,  Thoir  an  aire  nacli  labhair  thu  ri  Iacob 
aon  chuid  maith  no  olc. 

25  An  sin  rug  Laban  air  Iacob.  A  nis 
shuidhich  Iacob  a  bbùth  san  t-sliabh,  agus 
shuidhich  Laban  mailler'  a  bhràithribh  ann 
an  sliabh  Ghilead. 

26  Agus  thubhairt  Laban  ri  lacob,  Ciod 
so  a  rinn  thu,  gu  'n  do  ghoid  thu  air  falbh 
gun  fhios  domb,  agus  gu  'n  d'  thugthu  leat 
mo  nigheana,  mar  bhraighdean  «  thugaàL 
a  mach  leis  a'  chlaidheamh  ? 

27  C'  ar  son  a  theich  thn  air  falbh  gu 
h-uaigneach,  agus  a  ghoid  thu  uam,  agus 
nach  d  innis  thu  dhomh,  agus  gu  'n  cuirinn 
air  falbh  thu  le  subhachas,  agus  ]e  h-òran- 
aibh,  le  tiompan,  agus  le  clàrsaich? 

28  Agus  nach  do  leig  thu  leam  mo  mhic 
agus  mo  nigheanan  a  phògadh  ?  a  nis  is 
amaideach  a  fhuara  tu  le  so  a  dheanamh. 

29  Tha  e  'n  comas  mo  làimlie-sa  cron  a 
dheanamh  ort:  ach  labhair  Dia  t'  athar 
rium  an  raoir,  agràdh,  Thoir  an  aire,  nach 
labhair  thu  ri  lacob  aon  chuid  maith  no 
olc. 

30  Agus  a  nis,  ged  a  b'  èigin  duit  falbh,  a 
chionn  gu  'n  robh  thu  gu  ro-mhòr  an  geall 
air  tigh  t'  athar,  gidheadh  c'  ar  son  a  ghoid 
thu  mo  dhèe? 

31  Agus  fhreagair  Iacob,  agus  thubhairt 
e  ri  Laban,  A  chionn  gu'n  robh  eagal  orm  : 
oir  thubhairt  mi,  Theagamh  gu  'n  tugadh 
tu  uam  do  nigheana  le  h-ainneart. 

32  Ge  b'  e  neach  aig  am  faigh  thu  do 
dlièe,  na  màireadh  e  beò :  an  làthair  ar 
bràithre  faic  ciod  a  th'  agam  a  bhuineas 
duit,  agus  gabh  thugad  e:  oir  cha  robh 
fhios  aig  Iacob  gu  'n  do  ghoid  Rachel  iad. 

33  Agus  chaidh  Laban  a  steach  do  bhùth 
Iacoib,  agus  do  bhùth  Leah,  agus  do  bhùth 
an  dà  bhanoglaich ;  ach  cha  d'  fhuair  e 
iad.  An  sin  chaidh  e  mach  à  bùth  Leah, 
agus  chaidh  e  steach  do  bhùth  Racheil. 

34  A  nis  ghoid  Rachel  na  dealbhan,  ag- 
us  chuir  i  iad  ann  an  acfuinn  a'  chàmhail, 
agus  shuidh  i  orra:  agus  rannsaich  Laban 
am  bùth  uile,  ach  cha  d'  fhuair  e  iad. 

35  Agus  thubhairt  i  r'  a  h-athair,  Na  cuir- 
eadh  e  corruich  air  mo  thighearna  nach 
urrainn  mi  èirigh  suas  a'  t'  f  hianuis,  oir  tha 
orm  a  rèir  gnàtha  nam  ban  :  agus  rann- 
saich  e,  ach  cha  d'  fhuair  e  na  dealbhan. 

36  Agus  bha  fearg  air  Iacob,  agus  throid 
e  ri  Laban  :  agus  fhreagair  Iacob,  agus 
thubbairt  e  ri  Laban,  Ciod  i  mo  choire,  ag- 
us  ciod  e  mo  pheaeadh,  gu  'n  robh  thu  cho 
dian  air  mo  tnòir  ? 

37  An  dèigh  dhuit  m'  airneis  uile  a  rann- 
sachadh,  ciod  a  fhuair  thu  dh'  uile  airneis 
do  thighe?  cuir  an  so  e  an  làthair  mo 
bhràithre-sa  agus  do  bhràitbre  fèin,  agus 
gu  'n  tabhair  iad  breth  eadaruinn  'nar 
dithis. 

38  A  nis  fichead  bliadhna  bha  mi  maille 
riut ;  cha  do  thilg  do  chaoraich  an  uain,  no 
do  ghabhair  am  minn,  agus  reitheachan  do 
threuda  cha  d'  ith  mi. 

39  An  ni  sin  a  reubadh  le  fiadh-bheath- 
aichibh  cha  d'  thug  mi  a  t'  ionnsuidh; 
ghiùlain  mi  fèin  a  ehall :  o  m'  làimh-sa 
dh'  iarr  thu  e,  co  ac'  a  ghoideadh  e  san  la- 
tlia,  no  ghoideadh  e  san  oidhche. 

40  Mar  so  bha  mi ;  san  là  chlaoidh  an 
teas  mi,  agus  an  reotha  san  oidhche  ;  agus 
dhealaich  mo  chodal  ri  m'  shùilibh. 

41  Mar  so  bha  mi  fìchead  bliadhna  a'  d' 
thigh:  ceithir  bliadhna  cìeug  rinn  mi 
seirbhis  duit  air  son  do  dhithis  nigheana, 
agus  sè  bliadhna  air  son  do  sprèidhe ; 
agus  mhùth  thu  mo  thuarasdal  deieh  uair- 
eati. 

42  Mur  bhitheadh  gu'n  robh  Dia  m'  ath- 
ar,  Dia  Abrahaim,  agus  Eagal  Isaaic  mailie 
rium,  gu  cinnteach  chuireadh  tu  nis  air 
falbh  rni  falamh :  chunnaic  Dia  m'  àmh- 


ghar  agus  saothair  mo  làmh,  agus  chron- 
aich  e  thu  'n  raoir. 

43  Agus  fhreagair  Laban,  agus  thubhairt 
e  ri  Iacob,  Na  nigheana  so  is  lad  mo  nigh- 
eana-sa  iad,  agus  a'  chlann  so  mo  chlann-sa, 
agus  an  sprèidh  so  mo  sprèidh-sa;  agus 
gach  ni  a  tha  thu  a'  faicinn,  is  leamsa  e  : 
agus  ciod  a  dh'  fheudas  mi  dheanamh  an 
diugh  ri  m'  nigheanaibh  so,  no  r'  an  cloinn 
a  rug  iad  ? 

44  A  nis  uime  sin  thig-sa,  deanamaid 
coimhcheangal,  mise  agus  thusa ;  agus 
bitheadh  e  mar  fhianuis  eadar  mise  agus 
thusa. 

45  Agus  ghabh  Iacob  clach,  agus  chuir  e 
suas  i  mar  charragh. 

46  Agus  thubhairt  Iacob  r'  a  bhràithribh, 
Cruinniehibh  clachan :  agus  ghabh  iad 
clachan,  agus  rinn  iad  carn,  agus  dh'  ith  iad 
an  sin  air  a'  charn. 

47  Agus  thug  Laban  mar  ainm  air  legar- 
sahaduta:  ach  thug  Iacob  mar  ainm  air 
Galeed. 

48  Agus  thubhairt  Laban,  Tha  'n  carn 
so  'na  fhianuis  eadar  mise  agus  thusa  an 
diugh.  Uime  sin  thugadh  Galeed  mar 
ainm  air ; 

49  Ag  us  Midspah  ;  oir  thubhairt  e,  Dean- 
adh  an  Tighearna  faire  eadar  mise  agus 
thusa,  'nuair  a  bhitheas  sinn  à  làthair  a 
chèile. 

50  Ma  bhuineas  tu  gu  cruaidh  ri  ra'  nigh- 
eanaibh,  no  ma  ghabhas  tu  mnài  eile  thuill- 
eadh  air  monigheanaibh-sa,  cha'n  'e?7duine 
sam  bith  maille  ruinn  ;  feuch,  tha  Dia  'na 
fhianuis  eadar  mis'  agus  thusa. 

51  Agus  thubhairt  Laban  ri  Iacob,  Faic 
an  carn  so,  agus  faic  an  carragh  so,  a  shuidh- 
ich  mi  eadar  mis'  agus  thusa. 

52  Bitheadh  an  carn  so  'na  fhianuis,  ag- 
us  bitheadh  an  carragh  so  'na  fhianuis, 
nach  tèid  mise  a  t'  ionnsuidh-sa  thar  a' 
charn  so,  agus  nach  tig  thus'  a  m'  ionn- 
suidh-sa  thar  a'  charn  so,  agus  a'  charragh 
so,  gu  cron. 

53  Gu  'n  tugadh  Dia  Abrahaim,  agus  Dia 
Nahoir,  Dia  an  athar,  breth  eadaruinn. 
Agus  mhionnaich  Iacob  air  Eagal  'athar 
Isaaic. 

54  An  sin  thug  Iacob  suas  ìobairtean  san 
t-sliabh,  agus  ghairm  e  air  a  bhràithribh  a 
dh'  itheadh  arain :  agus  dh'  ith  iad  aran,  ag- 
us  dh'  fhan  iad  rè  nah-oidhche  sant-sliabh. 

55  Agus  dh'  èirich  Laban  suas  moch  sa' 
mhaduinn,  agus  phòg  e  a  mhic  agus  a  uigh- 
eanan,  agus  bheannaich  e  iad,  agus  dh'- 
fhalbh  e  :  agus  phill  Laban  g'  a  àite  fèin. 

CAIB.  XXXII. 

AGUS  dh'  imich  Iacob  air  a  shlighe,  agus 
choinnich  aingil  Dhè  e. 

2  Agus  thubhairt  Iacob,  'nuair  a  chunn- 
aic  e  iad,  Is  e  so  feachd  Dhè  :  agus  thug  e 
Mahanaim  mar  ainm  air  an  àite  sin. 

3  Agus  chuir  Iacob  teachdairean  roimhe 
gu  h-Esau  a  bhràthair,  gu  fearann  Sheir, 
dùthaich  Edoim. 

4  Agus  dh*  àithn  e  dhoibh,  ag  ràdh,  Mar 
so  their  sibh  ri  m'  thighearn  Esau,  Mar  so 
tliubhairt  do  sheirbhiseach  Iacob,  Bha  mi 
air  chuairt  maille  ri  Laban,  agus  dh'  fhan 
mi  maille  ris  gus  a  nis. 

5  Agus  tha  agam  buar,  agus  asail,  treud- 

27 


an,  agus  òglaich,  agu3  banoglaich;  agus 
chuir  mi  dh'  innseaah  do  m'  thighearna, 
cham  gu  'm  faighinn  deadh-ghean  a'  d' 
shùilibh. 

6  Agus  phill  na  teachdairean  gu  Iacob, 
ag  ràdh,  Thàinig  sinn  a  dh'  ionnsuidh  do 
bhràthar  Esau,  a?us  mar  an  ceudna  tha  e 
teachd  a'  d'  chòdhail,  agus  ceithir  cheud 
fear  maille  ris. 

7  Agus  bha  Iacob  fo  eagal  mòr,  agus  ann 
an  airc ;  agus  roinn  e  'n  sluagh  a  bha  maille 
ris,  agus  na  treudan,  agus  an  crodh,  agus 
na  càrahail  'nan  dà  bhuidhinn  ; 

8  Agus  thubhairt  e,  Ma  thig  Esau  gu 
h-aon  do  na  buidhnibh,  agus  gu  'm  huail  e 
i,  an  sin  thèid  a'  bhuidheann  a  dh'  fhanas 
as  naith. 

9  Agus  thubhairt  Iacob,  O  Dhè  m'  athar 
Abrahaim,  agus  a  Dliè  m'  athar  Isaaic,  a 
Thighearn  a  thubhairt  rium,  Pill  gu  d' 
dhùthaich,  agus  gu  d'  dhilsean,  agus  ni  mi 
maith  dhuit : 

10  Cha'n  airidh  mi  air  a'  chuid  a's  lugha 
do  na  tròcairibh  sin  uile,  no  do  'n  fhìrinn 
sin  uile,  a  nochd  thu  do  d'  sheirbhiseach ; 
oir  le  m'  luirg  thàinig  mi  thar  an  Ior- 
dan  so,  agus  tha  mi  nis  a'  m'  dhà  bhuidh- 
inn.  ' 

11  Saor  mi,  guidheam  ort,  o  làimh  mo 
bhràthar,  o  làimh  Esau  :  oir  tha  eagal  orm 
roimhe,  gu  'n  tig  e,  agus  gti  'm  buail  e  mi, 
agus  a'  rahàthair  maille  ris  a'  chloinn. 

12  Agus  thubhairt  thu,  Gu  cinnteach  ni 
mi  maith  dhuit,  agus  ni  mi  do  shliochd 
mar  ghaineamh  na  fairge,  nach  feudar  àir- 
eamh  a  thaobh  lìonmhoireachd. 

13  Agus  dh'  flian  e  an  sin  san  oidliche  sin 
fèin,  agus  ghabh  e  do  na  thàinig  g'  a  làimh 
tiodhlac  air  son  Esau  a  bhràthar  ; 

14  Dà  cheud  gabhar  agus  fichead  boc,  dà 
cheud  caora  agus  fichead  reithe, 

15  Deich  camhail  thichead  bhainne  le  'n 
searraich,  dà  fhichead  bò  agus  deicb  tairbh, 
fichead  asal  bhoirionn  agus  deich  searr- 
aich. 

16  Agus  thug  eiad  do  làimh  a  sheirbh- 
iseach,  gach  iomain  leatha  fèin ;  agus 
thubhairt  e  r'  a  sheirbhisich,  Imichibh 
romham,  agus  cuiribh  dealachadh  eadar 
iomain  agus,  iomain. 

17  Agus  dh'àithn  e  dhasan  a  bh'air  thois- 
each,  ag  ràdh,  'Nuair  a  choinnieheas  mo 
bhràthair  Esau  thu,  agus  a  dh'  fheòraiche?.s 
e  dhiot,  ag  ràdh,  Co  leis  thu,  agus  c'  àit  a 
tha  thu  dol?  agus  co  leis  iad  sin  a  tha 
romhad  ? 

18  An  sin  their  thusa,  JBuinidh  iad  do 
d'sheirbhiseach  Iacob;  is  tiodhlac  a  tlvann, 
a  chuireadh  a  dh'  ionnsuidh  mo  thighearn 
Esau :  agus,  feuch,  mar  an  ceudna  tìia  e 
fèin  'nar  dèigh. 

19  Agus  dh'  àithn  e  mar  sin  do  'n  dara 
seirbhiseach,  agus  do  'n  treas,  agus  dhoibh- 
san  uile  a  bha  leantuinn  nan  iomain,  ag 
ràdh,  Air  an  dòigh  so  labhraidh  sibh  ri 
h-Esau,  'nuair  a  gheibh  sibh  e. 

20  Agus  their  sibh  cuideachd,  Feuch, 
Tha  do  sheirbhiseach  Iacob  nar  dèigh-ne  : 
oir  thubhairt  e,  Ni  mi  rèidh  e  leis  an 
tiodhlac  a  thèid  romham,  agus  an  dèigh  sin 
chi  mi  a  ghnùis ;  theagamh  gu  'n  gabh  e 
rium. 

21  Mar  sin  chaidh  an  tiodhlac  thairis 


roimhe :  agus  dh'fhan  e  fèin  an  oidhche  sin 
sa'  chuideachd. 

22  Agus  dh'  èirich  e  suas  san  oidhche  sin, 
agus  ghabh  e  a  dhà  mhnaoi,  agus  a  dhà 
bhanoglaich,  agus  'aon  mhac  deug,  agus 
chaidh  e  thairis  air  àth  Iaboic. 

23  Agus  ghabh  e  iad,  agus  chuir  e  thairis 
air  an  t-sruth  iad,  agus  chuir  e  thairis  na 
bh'  aige. 

24  Agus  dh'  fhan  Iacob  'na  aonar;  agus 
ghleac  duine  ris,  gu  ruig  briseadh  na  fàire. 

25  Agus  'nuair  a  chunnaic  e  nach  do 
bbuadhaich  e  air,  an  sin  bhean  e  ri  lag  a 
shlèisde  ;  agus  chaidh  lag  slèisde  Iacoib  as 
an  alt  'nuair  a  bha  e  a'  gìeac  ris. 

26  Agus  thubhairt  e,  Leig  air  falbh  mi, 
oir  tha  'n  fhàir  a'  briseadh  :  agus  thubhairt 
esan,  Cha  leig  mi  air  falbh  thu,  mur  beann- 
aich  thu  mi. 

27  Agus  thubhairt  e  ris,  Ciod  is  ainm 
dhuit?  agus  thubhairt  e,  lacob. 

28  Agus  thubliairt  esan,  Cha  ghoirear 
Iacob  ni  's  mò  riut  mar,ainm,  ach  Israel : 
oir  bha  cumhachd  agad  "mar  uachdaran  ri 
Dia,  agus  ri  daoinibh,  agus  thug  thu  buaidh. 

29  Agus  dh'  fhiosraic.h  Iacob  dheth,  agus 
thubhairt  e,  innis  dhomh,  guidheam  ort, 
t'ainm  :  agus  thubhairt  esan,  C'ar  son  atha 
thu  a'  farraid  m'ainme  ?  Agus  bheannaicli 
e  an  sin  e. 

30  Agus  thug  Iacob  Peniel  mar  ainm  air 
an  àite :  oir  chunnaic  mi  Dia  aghaidh  ri 
h-aghaidh,  agus  tliearnadli  m'  anam. 

31  Agus  dh'  èirich  a'  ghrian  air,  'nuair  a 
chaidh  e  ?each  Penuel,  agus  bha  e  bacach 
air  a  shliasaid. 

32  Uime  sin  cha  'n  ith  clann  Israeil  do  'n 
fhèith  a  chrup,  a  ta  air  lag  na  slèisde,  gus 
an  là  'n  diugh  ;  a  chionn  gu  'n  do  bhean  e  ri 
lag  slèisde  Iacoib  san  fhèith  a  chrup. 

CAIB.  XXXIII. 

AGUS  thog  Iacob  suas  a  shùilean,  agus 
dh'  amhairc  e,  agus,  feuch,  bha  Esau 
a  teachd,  agus  maille  ris  ceithir  cheud  fear. 
Agus  roinn  e  a'  chlann  do  Leah,  agus  do 
Racbel,  agus  do  'n  dà  bhanoglaich. 

2  Agus  chuir  e  na  banoglaich  agus  au 
clann  air  thoiseach,  agus  Leali  agus  a  claim 
'nan  dèigh,  agus  Rachel  agus  Ioseph  air 
dheireadn. 

3  Agus  chaidh  e  fèin  air  aghaidh  rompa, 
agus  ehrom  se  e  fèin  gu  làr  seachd  uaireau, 
gus  an  d'  thàinig  e  dlùth  d'  a  bhràthair. 

4  Agus  ruith  Esau  'na  choinneamh,  ag- 
us  ghabh  e  'na  ghlacaibh  e,  agus  thuit  e  air 
a  mhuineal,  agus  phòg  se  e  :  agus  ghuil  iad. 

5  Agus  thog  e  suas  a  shùilean,  agus 
chunnaic  e  na  mnài  agus  a'  chlann  ;  agns 
thubhairt  e,  Cò  iad  sin  a  ta  maille  riut  ?  ag- 
us  thubhairt  esan,  A'  chlann  a  thug  Dia  gu 
gràsmhor  do  d'  sheirbhiseach. 

6  An  sin  thàinig  na  banoglaich  am  fag- 
us,  iad  fèin  agus  an  clann,  agus  chrom  siad 
iad  fèin. 

7  Agus  thàinig  Leah  cuideachd  am  fng- 
us  maille  r'  a  cloinn,  agus  chrom  siad  iàd 
fèin;  agus  an  dèigh  sin  thàinig  Ioseph  a:n 
fagus  agusRachel,  agus  chrorn  siad  iad  fèin. 

8  Agus  thubhairt  e,  Ciod  is  ciall  duit  leis 
an  iomain  so  uile,  a  choinnich  mi  ?  Agus 
thubhairt  esan,  Gu  deadli-ghean  fhaghail 
ann  an  sùilibh  mo  tìiighearna. 

9  Agus  thubhairt  Esau,  Tha  agamsa 

Eailteas,  a  bhràthair ;  glèidh  dhuit  fèin  na 
heil  agad. 

10  Agus  thubhairt  Iacob,  Ni  h-eadh, 
guidheam  ort,  ma  fhuair  mi  nis  deadh- 
ghean  a'd'  shùilibh,  an  sin  gabh  mo  thiodh- 
lac  o  m'  làimh  :  oir  uime  sin  chunnaic  mi 
do  ghnùis,  mar  gu'm  faicinn  gnùis  Dè,  ag- 
us  thaitinn  mi  ri  ut. 

11  Gabh,  guidheam  ort,  mo  bheannach- 
adh  a  thugadh  a  d'  ionnsuidh,  do  bhrìgh 
gu  'n  do  bhuin  Dia  gu  toirbheartach  rium, 
agus  gu  bheil  agam  mòr  phailteas :  agus 
rinn  e  ro-earail  air,  agus  ghabh  se  e. 

12  Agus  thubhairt  e,  Gabhamaid  ar 
turus,  agus  biomaid  ag  imeachd,  agus  thèid 
mise  maille  riut. 

13  Agus  thubhairt  e  ris,  Tha  fios  aig  mo 
thighearna  gu  bheil  a'  chlann  maoth,  agus 
na  treudan  agus  an  fheudail,  a  ta  maille 
rium,  trom  le  h-àl ;  agus  ma  dh'  iomainear 
iad  gu  dian  aon  latha,  gheibh  an  treud  uile 
bàs. 

14  Rachadh,  guidheam  ort,  mo  thigh- 
earna  seachad  roimh  a  sheirbhiseach  :  ag- 
us  gabhaidh  mise  an  t-slighe  gu  socrach,  a 
rèir  mar  a  bhios  an  sprèidh  a  ta  romham, 
agus  a'  chlann,  comasach  air  fliulang,  gus 
an  tig  mi  dh'  ionnsuidh  mo  thighearna  gu 
Seir. 

15  Agus  thubhairt  Esau,  Leig  leam  a 
nis  cuid  do  'n  mhuinntir  a  ta  maille  rium 
fhàgail  mar-riut :  Agusthubhair  tesan,  C'ar 
son  sin  ?  faigheam-sa  deadh-ghean  an  sùil- 
ibh  mo  thighearna. 

16  Mar  sin  phill  Esau  san  là  sin  fèin  air 
a  shlighe  gu  Seir. 

17  Agus  dh'  imich  Iacob  gu  Sucot,  agus 
thog  e  dha  fèin  tigh,  agus  rinn  e  bothain 
d'  a  sprèidh :  air  an  aobhar  sin  thugadh 
Sucot  mar  ainm  air  an  àite. 

18  Agus  thàinig  Iacob  do  Shalem,  baile 
Shecheim  a  ta  ann  an  tìr  Chanaain,  'nuair 
athàinig  e  o  Phadan-aram  ;  agus  shuidhich 
e  a  bhùth  fa  chomhair  a'  bhaile. 

19  Agus  clieannaich  e  mìr  fearainn,  far 
an  do  shuidhich  e  a  bhùth,  o  làimìi  cliloinne 
Hamoir  athar  Shecheim,  air  cheud  bonn 
airgid. 

20  Agus  chuir  e  suas  altair  an  sin,  agus 
thug  e  El-Elohe-Israel  mar  ainm  oirre. 

CAIB.  XXXIV. 

AGUS  chaidh  Dinah  nighean  Leah,  a  rug 
i  do  Iacob,  a  mach  a  dh'fhaicinn  nigh- 
eana  na  tìre. 

2  Agus  'nuair  a  chunnaic  Sechem  mac 
Hamoir  an  Ibhich,  uachdaran  na  tìre  i, 
ghabh  e  i,  agus  luidh  e  leatha,  agus  thruaill 
e  i. 

3  Agus  dhluth-lean  'anam  ri  Dinah  nigh- 
ean  Iacoib,  agus  ghràdhaich  e  a'  ghruag- 
ach,  agus  labhair  e  gu  caomh  ris  a'  ghruag- 
aich. 

4  Agus  labhair  Sechem  ri  Hamor  'ath- 
air,  ag  ràdh,  Faigh  dhomhsa  a'  ghruagach 
so  mar  mhnaoi. 

5  Agus  chuala  Iacob  gu  'n  do  thruaill  e 
Dinah  a  nighean  ;  (nis  bha  a  mhic  maille 
r'  a  sprèidh  sa'  mhachair ;)  agus  bha  Iacob 
'na  thosd  gus  an  d'  thàinig  iad. 

6  Agus  chaidh  Hamor  athair  Shecheim 
a  mach  a  dh'ionnsuidh  Iacoib,  a  labhairt  ris. 


7  Agus  thàinig  mic  Iacoib  o  'n  mhachair 
'nuair  a  chual'  iad  e,  agus  bha  na  daoine 
doilich,  agus  bha  fearg  mhòr  orra ;  a  chionn 
gu'n  d'rinn  e  amaideachd  ann  an  Israel,  ann 
an  luidhe  le  nighean  Iacoib,  ni  nach  bu 
chòir  a  dheanamh. 

8  Agus  labhair  Hamor  riu,  ag  ràdh,  Tha 
anam  mo  mhic  Shecheim  an  ro-gheall  air 
bhur  nighinn  :  thugaibh  dha  i,  guidheam 
oirbh,  mar  mhnaoi. 

9  Agus  deanaibh  ceanglaiche-pòsaidh 
ruinne ;  bhur  nigheana-sa  thugaibh 
dhuinne,  agus  ar  nigheana-ne  gabhaidh 
sibh  dhuibhse. 

10  Agus  maille  ruinne  gabhaidh  sibh 
còmhnuidh  :  agus  bithidh  an  tìr  roimhibh  ; 
gabhaibh  còmhnuidh,  agus  deanaibh  reic 
agus  ceannachd  innte,  agus  faighibh  sealbh 
innte. 

11  Agus  thubhairt  Sechem  r'  a  h-athair, 
agus  r'a  bràithribh,  Faigheam  deadh-ghean 
'nur  sùilibh ;  agus  ge  b'  e  ni  a  their  sibh 
rium,  bheir  mi  dhuibh. 

12  Air  a  mheud  's  gu  'n  dean  sibh  an 
dubharaidh  orm,  agus  an  tiodhlac,  bheir 
mi  dhuibh  eadhon  mar  a  their  sibh  rium  : 
a  mhàin  thugaibh  dhomh  a'  ghruagach  mar 
mhnaoi. 

13  Agus  fhreagair  mic  lacoib  Sechem 
agus  Hamor  'athair  le  ceilg,  agus  labhair 
iad,  (a  chionn  gu  'n  do  thruaill  e  Dinah 
am  piuthar,) 

14  Agus  thubhairt  iad  riu,  Cha  'n  fheud 
sinne  an  ni  so  dheanamh,  ar  piuthar  a  thoirt 
do  dhuine  neo-thimchioll-ghearta :  oir 
bhiodh  sin  'na  mhasladh  dhuinne. 

15  Ach  an  so  aontaichidh  sinn  leibh  ;  ma 
bhios  sibhse  mar  a  ta  sinne,  gu'n  timchioll- 
ghearrar  gach  fìrionnach  'nur  measg  ; 

16  An  sin  bheirsinnearnigheanadhuibh- 
se,  agus  hhur  nigheana-sa  gabhaidh  sinn 
dhuinne,  agus  gabhaidh  sinn  còmhnuidh 
maille  ribh,  agus  bithidh  sinn  'nar  n-aon 
sluagh. 

17  Ach  mur  èisd  sibh  ruinne,  sibJi  a  bhi 
air  bhur  timchioll-ghearradh,  an  sin  gabh- 
aidh  sinne  ar  nighean,  agus  falbhaidh  sinn. 

18  Agus  thaitinn  am  briathra  ri  Hamor, 
agus  ri  Sechem  mac  Hamoir. 

19  Agus  cha  do  chuir  an  t-òganach  dàil 
anns  an  ni  a  dlieanamh,  a  chionn  gu  'n  robh 
tlachd  aige  ann  an  nighinn  Iacoib  :  agus  bha 
e  ni  b'  urramaiche  na  tigh  'athar  uile. 

20  Agus  thàinig  Hamor,  agus  Sechem  a 
mhac  gu  geatadh  am  baile,  agus  labhair 
iad  ri  daoinibh  am  baile,  ag  ràdh, 

21  Tha  nadaoinesosìochailmailleruinn, 
air  an  aobhar  sin  gabhadh  iad  còmhnuidh 
san  tìr,  agus  deanadh  iad  reic  agus  ceann- 
achd  innte  ;  thaobh  an  fhearainn,  feuch, 
tfAaefarsuinn  ni's  leòr  dhoibh :  an  nigheana- 
sa  gabhaidh  sinne  dhuinne  mar  mhnài,  ag- 
us  ar  nigheana-ne  bheir  sinne  dhoibh-san. 

22  A  mhàin  anns  an  ni  so  aontaichidh  na 
daoineleinn,  gu  còmhnuidh  ghabhail  maille 
ruinn,  gu  bhi  'nar  n-aon  sluagh,  ma  thim- 
chioll-ghearrar  gach  firionnach  againne, 
mar  a  ta  iadsan  air  an  timchioll-ghearradh. 

23  Nach  leinne  an  sprèidh,  agus  am 
maoin,  agus  an  ainmhidhean  uile  ?  a  mhàin 
aontaicheamaid  leo,  agus  gabhaidh  iad 
còmhnuidh  maille  ruinn. 

24  Agus  dh'  èisd  gach  neach  a  chaidh 

mach  air  geatadh  a  bhaile  ri  Haraor,  agusri 
Sechema  mhac :  agus  thimchioll-ghearradh 
gach  firionnach,  iadsan  uile  a  chaidh  mach 
air  geatadh  a  bhaile. 

25  Agus  air  an  treas  là,  'nuair  a  bha  iad 
air  an  cràdh,  an  sin  ghabh  dithis  do  mhic 
Iacoib,  Simeon  agus  Lebhi,  bràithre  Dhin- 
ah,  gach  fear  aca  a  chlaidheamh,  agus  thài- 
nigiad  air  a'  bhaile  gu  dàna  ;  agus  mharbh 
iaa  gach  firionnach. 

26  Agus  mharbh  iad  Hamor  agus  Sechem 
a  mliac  le  faobhar  a'  chlaidheimh,  agus  thug 
iad  Dinah  à  tigh  Shecheim,  agus  chaidh  iad 
a  mach. 

27  Thàinig  mic  Iacoib  air  na  mairbh,  ag- 
us  chreach  iad  am  baile,  a  chionn  gu  'n  do 
thruaill  iad  am  piuthar. 

28  An  caoraich,  agus  am  buar,  agus  an 
asail,  agus  na  bha  sa'  bhaile,  agus  na  bha  san 
fhearann,  thog  iad : 

29  Agus  am  maoin  uile,  agus  an  clann 
bheag  uile,  agus  am  mnài  thug  iad  leo  an 
daorsadh,  agus  thog  iad  sa'  chreich  eadhon 
gach  ni  a  blia  stigh. 

30  Agus  thubliairt  Iacob  ri  Simeon  agus 
ri  Lebhi,  Chuir  sibh  trioblaid  orm  le  m' 
dheanamh  gràineil  am  measg  luchd-àit- 
eachaidh  na  tìre,  am  measgnau  Canaanach, 
agus  uatn  Peridseach:  agus  air  dhomhsa 
bhi  gann  an  àireamh,  cruinnichidh  siad  iad 
fèin  cuideachd  a'  m'  aghaidh,  agus  raarbh- 
aidh  iad  mi ;  agus  cuirear  as  domh,  agus  do 
m'  thigh. 

31  Agus  thubhairt  iad,  Am  bu  chòir  dha 
buntainn  ri  'r  piuthair-ne  mar  ri  strìop- 
aich  ? 

AGUS  thubhairt  Dia  ri  Iacob,  Eirich, 
imich  suas  gu  Betel,  agus  gabh  còmh- 
nuidh  an  sin;  agus  dean  an  sin  altair  do 
Dhia,  a  dh'fhoillsich  e  fèin  duit  an  uair  a 
theich  thu  o  ghnùis  Esau  do  bhràthar. 

2  Agus  thubhairt  Iacob  r' a  theaghlach, 
agus  riu-san  uile  a  bha  maille%is,  Cuiribh 
uaibh  na  diathan  coimheach  a  ta  'nur 
measg,  agus  bithibh  glan,  agus  mùthaibh 
bhur  n-eudach : 

3  Agus  èireamaid,  agus  rachamaid  suas 
gu  Betel ;  agus  ni  mise  an  sin  altair  do  Dhia, 
a  dh'  èisdrium  auu  an  là  mo  chruaidh-chais, 
agus  a  bha  maille  rium  san  t-slighe  air  an 
deachaidh  mi. 

4  Agus  thug  iad  do  Iacob  na  diathan 
coimheach  uile  a  bha  'nan  làimh,  agus  an 
cluas-fhàinnean  a  bha  'nan  cluasaibh  ;  ag- 
us  dh'fholaich  Iacob  iad  fuidh 'n  daraig  a 
bha  làimh  ri  Sechem. 

5  Agus  dh'imichiad:  agusbhaeagalDhè 
air  na  bailtibh  a  bha  mu  'n  cuairt  orra,  agus 
cha  d'rinn  iad  toireachd  air  mic  Iacoib. 

6  Mar  sin  thàinig  Iacob  gu  Luds,  a  ta  an 
tìr  Chanaain,  eadhon  Betel,  e  fèin  agus  an 
sluagh  uile  a  bha  maille  ris. 

7  Agus  thog  e  'n  sin  altair,  agus  tlmg  e 
Elbetel  mar  ainm  air  an  àit ;  do  bhrìgh  ann 
an  sin  gu 'n  d' fhoillsich  Dia  e  fèin  dha, 
'nuair  a  theich  e  o  ghnùis  a  bhràthar. 

8  Ach  fhuair  Deborah  banaltrum  Re- 
becah  bàs,  agus  dh'adhlaiceadh  i  fuidh  Bhe- 
tel.fuidh  dharaig:  agus  thugadh  Alon-bacut 
mar  ainm  air. 

9  Agus  dh'  fhoillsich  Dia  e  fèin  do  lacob 


a  rìs,  an  uair  a  thàinig  e  à  Padan-aram ;  ag- 
us  bheannaich  se  e. 

10  Agus  thubhairt  Dia  ris,  'Se  Iacob  a's 
ainm  diiuit;  cha'n  ainmichear  thu  Iacob 
ni  's  mò,  ach  'se  Israel  a  bhios  'na  ainm  ort : 
agus  thug  e  Israel  mar  ainm  air. 

11  Agus  thubhairt  Dia  ris,  7*  mise  Dia 
uile-chumhachdach ;  bi  sìolmhor  agus  fàs 
lìonmhor:  thig  cinneach  aguscoimhthional 
chinueach  uait,  agus  thig  rìghrean  a  mach 
à  d'  leasruidh. 

12  Agus  am  fearann  a  thug  mi  dh'  Abra- 
bam  agus  a  dh'  Isaac,  dhuitse  bheir  mi  e  ; 
agus  do  d'  shliochd  a'd'  dhèigh  bheir  mi  am 
fearann. 

13  Agus  chaidh  Dia  suas  uaith  san  àit  an 
do  labhair  e  ris. 

14  Agus  chuir  lacob  suas  carragh  san 
àit  an  do  labhair  e  ris,  carragh  cloiche,  ag- 
us  dhòirt  e  tabhartas-dibhe  air,  agus  dhòirt 
e  oladh  air. 

15  Agus  thug  Iacob  Betel  mar  ainm  air 
an  àite  far  an  do  labhair  Dia  ris. 

16  Agus  dh'imich  iad  o  Bhetel,  agus  cha 
robh  ach  astar  beag  aca  ri  teachd  gu  h-Eph- 
rat :  agus  thàinig  tinneas  cloinne  air Rachel, 
agus  bha  saothair  chruaidh  oirre. 

17  Agus  'nuair  a  bha  i  an  cruaidh  shaoth- 
air,  an  sin  thubhairta'  bhean-ghlùinerithe, 
Na  biodh  eagal  ort,  oir  bithidh  atn  mac  so 
agad  cuideachd. 

18  Agus  'nuair  a  bha  h-anam  a'  dealach- 
adh  rithe,  (oir  fhuair  i  bàs,)  thug  i  Benoni 
mar  ainm  air :  ach  dh'  ainmich  'athair  e 
Beniamin. 

19  Agus  fhuair  Rachel  bàs,  agus  dh'  adh- 
laiceadh  i  san  t-slighe  gu  h-Ephrat,eadhon 
Betlehem. 

20  Agus  chuir  Iacob  suas  carragh  air  a 
h-uaigh  :  is  e  so  carragh  uaighe  Racheil  gus 
anlà'ndiugh. 

21  Agus  ghabh  Israel  a  thurus,  agus 
shuidhich  e  a  bhùth  an  taobh  thall  do  thùr 
Edeir. 

22  Agus  'nuair  a  bha  Israel  a  chòmhnuidh 
san  tìr  sin,  chaidh  Reuben,  agus  luidh  e  le 
Bilhah  leannan  'athar:  agus  chual'  Israel 
sin.   A  nis  bha  dà  mhac  deug  aig  Iacob. 

23  Mic  Leah  ;  Reuben  ceud-ghiu  lacoib, 
agus  Simeon,  agus  Lebhi,agus  ludah,  agus 
Isachar,  agus  Sebulun. 

24  Mic  Racheil ;  Ioseph,  agus  Beniamin. 

25  Agus  mic  Bhilhah,  banoglaich  Ra- 
cheil ;  Dan,  agus  Naphtali. 

26  Agus  mic  Shilpah,  banoglaich  Leah  ; 
Gad  agus  Aser.  Is  iad  sin  mic  Iacoib,  a 
rugadh  dha  am  Padan-aram. 

27  Agus  thàinig  lacob  chum  Isaaic  'athar 
do  Mhamre,  gu  baile  Arbah,  eadhon  He- 
bron,  far  an  robh  Abraham  agus  Isaac  air 
chuairt. 

28  Agus  b'  iad  làithean  Isaaic  ceud  bliadh- 
na  's  ceithir  fichead. 

29  Agus  thug  Isaac  suas  an  deò,  agus 
dh'eug  e,  agus  chruinnicheadh  e  chum  a 
mhuinntir  fèin,  agus  e  'na  sheann  duine, 
agus  làn  do  làithibh.  Agus  dh'adhlaic  a 
mhic  Esau  agus  Iacob  e. 

AGUS  is  iad  sin  ginealaich  Esau,  eadhon 
Edoim. 

2  Ghabh  Esau  a  mhnài  do  nigheanaibh 

Chanaain  ;  Adah  nighean  Eloin  an  Hitich, 
agus  Aholibamah  nighean  Anah,  nighinn 
Shibeoin  an  Hibhich ; 

3  Agus  Basetnat  nighean  Ismaeil.piuthar 
Nebaioit. 

4  Agus  rug  Adah  do  Esau  Eliphas ;  ag- 
us  rug  Basemat  Reuel. 

5  Agus  rug  Aholibamah  Ieus,  agus  Iaa- 
lam,  agus  Corah  :  Is  iad  sin  mic  Esau,  a 
rusradh  dha  ann  an  tìr  Chanaain. 

6  Agus  ghabh  Esau  amhnài,  agus  a  mhic, 
agus  a  nigheana,  agus  uile  mhuinntir  a 
thighe,  agus  a  sprèidh,  agus  'ainmhidhean 
uile,  agus  a  mhaoin  uile,  a  fhuair  e  ann  an 
tìr  Chanaain  ;  agus  chaidh  e  do  thìr  eile  o 
ghnùis  a  bhràthar  Iacoib. 

7  Oir  bha  'n  saoibhreas  ni  bu  mhò  na 
gu  'tu  feudadh  iad  còmhnuidh  a  ghabhail 
cuideachd  ;  agus  cha  b'urrainn  an  tìr  anns 
an  robh  iad  'nan  coigrich,  an  giùlan  air  son 
an  sprèidhe. 

8  Mar  so  gliabh  Esau  eòmhnuidh  ann  an 
sliabh  Sheir  :  is  e  Esau  Edom. 

9  Agus  is  iad  sin  ginealaich  Esau,  athar 
nan  Edomach,  ann  an  sliabh  Sheir  : 

10  Is  iad  sin  ainmeanna  mhac  Esau ; 
Eliphas  mac  Adah  mnà  Esau,  Reuel  mac 
Bhasemait  mnà  Esau. 

11  Agus  b'iadmic  Eliphais  Teman,  O- 
mar,  Sepho,  agus  Gatam,  agus  Cenas. 

12  Agus  bha  Timna  'na  leannan  aig  Eli- 
phas,  mac  Esau;  agus  rug  i  da  Eliphas  A- 
malec  :  6'iad  sin  mic  Adah,  mnà  Esau. 

13  Agus  is  iad  sin  mic  Reueil ;  Nahat,  ag- 
us  Serah,  Samah,  agus  Midsah  :  b'  iad  sin 
rnic  Bhasemait,  mnà  Esau. 

14  Agus  b'ind  sin  mic  Aholibamah,  nigh- 
inn  Anah,  nighinn  Shibeoin,  mnà  Esau: 
agus  rug  i  do  Esau  Ieus,  agus  Iaalam,  ag- 
us  Corah. 

15  B'  iad  sin  cinn-fheadhna  mhac  Esau : 
mie  Eliphais,  ceud-ghin  Esau ;  ceann-feadh- 
na  Teman,  ceann-feadhna  Òmar,  ceann- 
feadhna  Sepho,  ceann-feadhna  Cenas, 

16  Ceann-feadhna  Corah,ceann-feadhna 
Gatam,  agus  ceann-feadhna  Amalec:  is 
iad  sin  na  cinn-fheadhna  a  thàinig  o  Eli- 
phas,  ann  an  tìr  Edoim  :  b'  iad  6in  mic  Adah. 

17  Agus  is  iad  sin  mic  Reueil,  mhic  Esau ; 
ceann-feadhna  Nahat,  ceann-feadhna  Se- 
rah,  ceann-feadhna  Samah,  ceann-feadhna 
Midsah.  Is  iad  sin  na  cinn-flteadhna  a 
thàinig  o  Reuel,  ann  an  tìr  Edoim  :  is  iad 
sin  mic  Bhasemait,  mnà  Esau. 

18  Agus  is  iad  sin  mic  Aholibamah,  mnà 
Esau  ;  ceaun-feadhna  leus,  ceann-feadhna 
laalam,  ceann-feadhna  Corah :  b'  iad  sin  na 
cinn-fheadhna  a  thàinig  o  Aholibamali 
nighinn  Anah,  mnà  Esau. 

19  Is  iad  sin  mic  Esau,  eadhon  Edoim  ; 
agus  is  iad  sin  an  cinn-flieadhna. 

20  Is  iad  sin  raic  Sheiran  Horich,  luchd- 
àiteachadh  na  tìre ;  Lotan,  agus  Sobal,  ag- 
us  Sibeon,  agus  Anah, 

21  Agus  Dison,  agus  Edser,  agus  Disan  : 
ù  iad  sin  cinn-fheadhna  nan  Horach, 
cloinne  Sheir,  ann  an  tìr  Edoim. 

22  Agus  b'  iad  clann  Lotain  Hori,  agus 
Heman  :  agus  b'i  Timna  piuthar  Lotain. 

23  Agus  b'  iad  sin  clann  Shobail ;  Albhan, 
agus  Manahat,  agus  Ebal,  Sepho,  agus 
Onam. 

24  Agus  b'  iad  sin  clann  Shibeoin ;  araon 


Aiah.agus  Anah  :  &'esoant-Anah,afhuair 
a  mach  na  muileidean  san  fhàsach,  an  uair 
a  bha  e  'g  ionaltradh  asal  Shibeoin  'athar. 

25  Agus  6'iad  sin  clann  Anah;  Dison, 
agus  Aholibamah  nighean  Anah. 

26  Agus  b'  iad  sin  clann  Dhisoin  ;  Hpiu- 
dan,  agus  Esban,  agus  Itrau,  agus  Cheran. 

27  B'  iad  sin  clunnEseir;  Bilhau,  agus 
Saabhan,  agus  Achan. 

28  B'  iaa  sin  clann  Dhisain ;  Uds,  agus 
Aran. 

29  2?'iad  sin  cinn-fheadhna  nan  Horach  ; 
ceann-feadhna  Lotan,  ceann-feadhna  So- 
bal,  ceann-feadhna  Sibeon,  ceann-feadhna 
Anah, 

30  Ceann-feadhna  Dison,  ceann-feadhna 
Eser,  ceann-feadhna  Disan  :  is  iad  sin  na 
cinn-fheadhna  a  thàìnig  o  Hnri,  am  measg 
an  ceann-feadhna-san  ann  an  tìr  Sheir. 

31  Agus  is  iad  sin  na  rìghrean  a  rìghich 
ann  an  tìr  Edoim.mun  do  rìghich  righ  sam 
bith  air  cloinn  Israeil. 

32  Agus  rìghich  ann  an  Edom  Belah 
mac  Bheoir;  agus  b'  e  ainm  a  bhaile  Din- 
habah. 

33  Agus  dh'  eug  Belah,  agus  rìghich  Iob- 
ab  mac  Sherah  o  Bhosrah  'na  àite. 

34  Agus  dh'  eug  Iobab,  agus  rìghich  Hus- 
atn  o  thìr  Themani  'na  àite. 

35  Agus  dh'eug  Husam,  agus  rìghich 
Hadad  rnac  Bhedaid,  a  bhuail  Midian  am 
fearann  Mhoaib,  'ua  àite  :  agus  b'  e  ainm  a 
bhaile  Abhit. 

36  Agus  dh'  eug  Hadad,  agus  rìghich 
Samlah  o  Mhasrecah  'na  àite. 

37  Agus  dh'eug  Samlah,  agus  rìghich 
Saul  o  Rehobot,  làimh  ris  an  amhainn,  'na 
àite. 

38  Agus  dh'eug  Saul,  agusrìghich  Baal- 
hanan  mac  Achboir  'na  àite. 

39  Agus  dh'eug  Baal-hanan  mac  Ach- 
boir,  agus  rìghich  Hadar  'na  àite :  agus  b'  e 
ainm  a  bhaile  Pau  ;  agus  ainm  a  inhnà  Me- 
hetabel,  nighean  Mhatreid,  nighinn  Mhed- 
sahaib. 

40  Agus  is  iad  sin  ainmeanna  nan  ceann- 
feadhna  a  thàinig  o  Esau,  a  rèir  an  teagh- 
laichean,  a  rèir  an  àiteacha,  'nan  ainmibli  ; 
ceann-feadhna  Timnah,  ceann-feadhna 
Albhah,  ceann-feadhna  Ietet, 

41  Ceann-feadhna  Aholibamah,  ceann- 
feadhna  Elali,  ceann-t'eadhna  l'inon, 

42  Ceann-feadhna  Cenas,  ceann-feadhna 
Teman,  ceann-feadhna  Mibsar, 

43  Ceann-feadhna  Magdiel,  ceann-feadh- 
na  Iram  :  is  iad  sin  cinn-fheadhna  Edoim, 
a  rèir  an  àiteacha-còmhnuidh,  ann  an  tìr 
an  seilbh  ;  is  esan  Esau,  athair  nau  Edom- 
ach. 

CAIB.  XXXVII. 

AGUS  ghabh  Iacob  comhnuidh  san  tìr 
anns  an  robh  'athair  "na  choigreach, 
ann  an  tìr  Chanaain. 

2  Is  iad  so  ginealaich  Iacoib  :  'Nuair  a- 
bha  Ioseph  seachd  bliadhnadeug  a  dh'aois, 
bha  e  a'  buachailleachd  an  treud  maille  r' a 
bbràithribh,  agus  bha  'n  t-òganach  maille 
ri  mic  Bhilhah,  agus  maille  ri  mic  Shilpah, 
mnài  'atliar ;  agus  thug  loseph  an  droch 
thuairisgeul-san  a  dh'ionnsuidh  "athar. 

3  Agus  bu  docha  le  h-Israel  Ioseph  na 
'mhic  uile,  a  chionn  gu  m  b'  e  mac  a  sliean 

aois  e  :  agus  rinn  e  dha  còta  dh'  iomadh 
dath. 

4  Agus  'nuair  a  chunnaic  a  hhràithre 
gu  'm  bu  docha  le  'athair  e  na'  hhràitlirean 
uile,  dh'  fhuathaich  iad  e,  agus  cha  b'  urr- 
ainn  iad  labhairt  ris  gu  sìochail. 

5  Agus  chunnaic  Ioseph  aisling,  agus 
dh'  iniiis  e  d'  a  bhràithribh  i,  agus  dh' thuath- 
aich  iad  e  fathast  ni  's  mò. 

6  Agus  thubhairt  e  riu,  Eisdibh,  guidh- 
eam  oìrbh,  ris  an  aisling  so  a  chuunaic 
mi : 

7  Oir,  feuch,  bha  sinn  a'  ceangal  sguab 
san  achadh,  agus,  feuch,  dh'  èirich  mo 
sguab-sa  suas,  agus  sheas  i  gu  dìreach ;  ag- 
us,  feuch,  sheas  bhur  sguaban-sa  mu  'n 
cuairt  oirre,  agas  rinn  iad  ùmhlachd  do  m' 
sguaib-sa. 

8  Agus  thubhairt  a  hhràithre  ris,  Ani  bi 
thusa  gun  amharus  a'  d'  righ  oirnne  ?  Am 
bi  agad  d'  a  rìreadh  tighearnas  oirnne  ? 
Agus  dh'  fhufcthaich  iad  e  fathast  ni  's  mò 
air  son  'aislingean,  agus  air  son  a  bhriath- 
ran. 

9  Agus  chunnaic  e  fathast  aisling  eile, 
agus  dli'  innis  e  d'  a  bhràithribh  i,  aa~us  thu- 
bhairt  e,  Feuch,  chunnaic  mi  aislingeile; 
agus,  feuch,  rinn  a'  ghriau  agus  a'  ghealach, 
agus  an  aon  reul  deug,  ùmhlachd  dhomh. 

10  Ag  us  dh'  innis  e  d'  a  athair  i,  agus  d'  a 
hhràitlirihh  :  agus  thug  'athair  achmhasan 
da,  agus  thubhairt  e  ris,  Ciod  i  an  aisling  so 
a  chunnaic  thu  ?  An  e  gu  'n  tig  d'  a  rìreadh 
mise,  agus  do  mhàthair,  agus  do  bhràithre, 
chura  sinn  fèin  a  chromadh  sìos  duitse  gu 
làr? 

11  Agus  bha  farmad  aig  a  bhràithribh 
ris;  ach  thng  'athair  fa'  near  a'  chainnt. 

12  Agus  chaidh  a  bhràitlirean  a  dh'  ion- 
altradh  treud  an  athar  do  Shechem. 

13  Agus  thubhairt  Israelri  Ioseph,  Nach 
'eil  do  bhràithrean  ag  ionaltradli  an  treud 
ann  an  Sechem  ?  Thig,  agus  cuiridh  mi 
thu  d'  an  ionnsuidh.  Agus  thubhairt  e  ris, 
Tìia  mise  an  so. 

14  Agus  tliubhairt  e  ris,  Imich,  guidheam 
ort,  faic  am  biieil  do  bhràithrean  gu  maith, 
a;>us  am  bheil  an  treud  gu  maith;  agus 
thoir  tìos  a  m'  ionnsuidh  a  rìs.  Mar  sin 
chuir  e  mach  e  à  gleann  Hebroin,  agus 
thàinig  e  gu  Sechem. 

15  Agus  fhuair  duine  ùraidh  e,  agus, 
feuch,  bha  e  air  seacharan  sa'  mhachair : 
agns  dh'  fheòraich  an  duine  dheth,  agràdh, 
Ciod  a  tha  thu 'g  iarraidh  ? 

16  Agus  thubhairt  e,  Tha  mi  'g  iarraidh 
mo  bhràithrean  :  innis  dhomli,  guidheam 
ort,  c'  àit  am  bheil  iad  ag  ionaltradh  an 
treud  ? 

17  Agus  thubhairt  an  duine,  Dh'  fhalbh 
iad  à  so :  oir  chuala  mi  iad  ag  ràdh,  Rach- 
amaid  gu  Dotan.  Agus  chaìdh  Ioseph  an 
dèigh  a  bhràithrean,  agus  fhuair  e  iad  ann 
an  Dotan. 

18  Agus  'nuair  a  chunnaic  iad  e  fada 
uatha,  eadhon  mun  d'  thàinig  e  atn  fagus 
doibh,  chuir  iad  an  comhairle  ri  chèile  'na 
aghaidh,  gus  a  mharbhadh. 

19  Agus  thubhairt  iad  r'  a  chèile,  Feuch, 
tha  an  t-aislingiche  so  a'  teachd. 

20  Thigibh  a  nis  ma  ta,  agus  marbham- 
aid  e,  agus  tilgeamaid  e  ann  an  slochd 
èigin  ;'  agus  their  sinn,  Chuir  droch  bhèist 


XXVIII.  31 

èigin  as  da  :  agus  chi  sinn  ciod  gus  an  tig 
'aislingean. 

21  Agus  chuala  Reuben  so,  agus  shaor  e 
as  an  làimh  e,  agus  thubhairt  e,  Na  cuir- 
eamaid  gu  bàs  e. 

22  Agus  thubhairt  Reuben  riu,  Na  dòirt- 
ibh  fuil ;  tilgibh  e  san  t-slochd  so,  a  ta  san 
fhàsach,  agus  làmh  na  cuiribh  air  ;  a  chum 
as  gu  'n  saoradh  e  as  an  làimh  e,  agus  gu  'a 
aisigeadh  e  a  rìs  d'  a  athair  e. 

23  Agus  'nuair  a  thàinig  Ioseph  a  dh'  - 
ionnsuidh  a  bhràithrean,  an  sin  bhuin  iad 
do  Ioseph  a  chòta,  còta  nan  iomadh  dath, 
a  bha  air. 

24  Agus  ghabh  iad  e,  agus  thilg  iad  e  ann 
an  slochd  ;  agus  bha  'n  sìochd  falamh,  gun 
uisge  ann. 

25  Agus  shuidh  iad  sìos  a  dh'  itheadh 
arain  ;  agus  thog  iad  suas  an  sùilean  agus 
dh'amhairc  iad,  agus,  feuch,  bha  cuideachd 
do  chloinn  Ismaeil  a'  teachd  o  Ghilead, 
le  'n  càmhalan  a'  giùlan  spìosraidh,  agus 
ioc-shiàint,  agus  mirr,  a'  dol  gus  an  toirt 
sìos  do  'n  Eiphit. 

26  Agus  thubhairt  Iudah  r' abhràithribh, 
Ciod  an  tairbhe  a  bhios  ann  dhuinne,  ma 
mharbhas  sinn  ar  bràthair,  agus  macheileas 
sinn  'fhuil? 

27  Thigibh,  agus  reiceamaid  e  ris  na  h-Is- 
maelich,  ag-us  na  cuireamaid  làmh  air  ;  oir 
i*  e  ar  dearhh-bhràthair  e,  agus  ar  feoil : 
agus  dh'  èisd  a  bhràitlire  ris. 

28  An  sin  chaidh  Midianaich  seachad, 
ceannaichean ;  agustharruingiadagusthog 
iad  suas  Ioseph  as  an  t-slochd,  agus  reic  iad 
Ioseph  ris  na  h-Ismaelich  air  ficiiead  bonn 
airgid.  Agus  thug  iadsan  Ioseph  do  'n  Ei- 
phit. 

29  Agus  phill  Reuben  a  dh'  ionnsuidh  an 
t-sluichd  ;  agus,  feuch,  cha  robh  Ioseph  san 
t-s)ochd  :  agus  reub  e  'eudach. 

30  Agus  phill  e  dh'  ionnsuidh  a  bhràith- 
rean,  agus  thubhairt  e,  Cha  'n  'eil  an  lean- 
abh  anh ;  agus  mise,  c'  àit  an  tèid  mi  ? 

31  Agus  ghabh  iad  còta  Ioseiph,  agus 
mharbh  iad  meann  do  na  gabhraibh,  agus 
thum  iad  an  còta  san  fhuil. 

32  Agus  chuir  iad  uatha  còta  nan  iomadh 
dath,  agus  thug  iad  e  dh'  ionnsuidh  an  ath- 
ar ;  agus  thubhairt  iad,  Fhuair  sinne  so : 
aithnich  anis  ane  so  còtadomhic,nonach  e. 

33  Agus  dh'  aithnich  se  e,  agus  thubhairt 
e,  Còta  mo  mhic  ;  chuir  droch  hhèisd  as  da : 
tha  Ioseph  gun  teagamh  air  a  reubadh  as  a 
chèile. 

34  Agus  reub  Iacob  'eudach,  agus  chuir 
e  eudach-saic  air  a  leasruidh,  agus  rinn  e 
bròn  air  son  a  mhic  rè  mòrain  làithean. 

35  Agus  dh'  èirich  a  mhic  uile,  agus  a 
nigheanan  uile  suas,  a  thoirt  sòlais  da  ;  ach 
dhiùlt  esan  sòlas  a  ghabhail;  agus  thubh- 
airt  e,  Oir  thèid  mi  sìos  do  'n  uaigh  a  chum 
mo  mhic  ri  bròn.  Mar  so  rinn  'athair 
caoidh  air  a  shon. 

36  Agus  reic  na  Midianaich  e  san  Eiphit 
ri  Potiphar,  oifigeach  le  Pharaoh,  ceanuard 
an  fhreiceadain. 

CAIB.  XXXVIIT. 

AGUS  san  àm  sin  fèin  chaidh  Iudah  sìos 
o  'bhràithribh,  agus  thionndaidh  e 
steach  a  dh'  ionnsuidh  Adulamaich  àraidh, 
d'  am  b'  ainm  Hirah. 

2  Agus  chunnaic  Iudah  p.n  sin  nighean 
Canaanaich  àraidli,  d'am  ò'ainm  Suah  :  ag- 
us  ghabh  e  i,  agus.  chaidh  e  steach  d'  a 
h-ionnsnidh. 

3  Agus  dh'fhàs  i  torrach,  agus  rug  i  mac  ; 
agus  thug  e  Er  mar  ainm  air. 

4  Agus  dh'  fhas  i  torrach  a  rìs,  agus  rug 
i  mac  ;  agus  thug  i  Onan  raar  ainm  air. 

5  Agus  dh'  fhàs  i  torrach  fathast,  agus 
rug  i  mac ;  agus  tlmg  i  Selah  mar  ainm  air : 
a^us  bha  esan  ann  an  Chedsib,  an  uair  a 
rug  i  e. 

6  Agus  ghabh  Iudah  bean  do  Er  a  cheud- 
ghin,  d'  am  b'  ainm  Tamar. 

7  Agus  bha  Er,  ceud-ghin  Iudah,  aingidb 
ann  an  sealladh  an  Tighearua;  agus 
mharbh  an  Tighearn  e. 

8  Agus  thubhairt  Iudah  ri  h-Onan,  Falbh 
a  steach  a  dh'  iounsuidh  mnà  do  bhràthar, 
a?ns  pòs  i,  agus  tog  suas  sliochd  do  d' 
bhràthair. 

9  Agus  bha  fios  aig  Onan  nach  b'  ann  leis 
fèìn  a  bhiodli  an  sliochd ;  agus  'nuair  a 
chaidh  e  steach  a  dh'  ionnsuidh  mnà  a 
hhràthar,  dhòirt  e  air  a'  bhlàr  e,  chum  nach 
tugadh  e  sliochd  d"  a  bhràthair. 

10  Agus  bha  an  ni  a  rinn  e  o!c  ann  an 
sealladh  an  Tighearna  :  uime  sin  mharbh  e 
esan  mar  an  ceudna. 

11  An  sin  thubhairt  Iudah  ri  Tamar 
mnaoi  a  mhic,  Fan  a'  d'  bhantraich  ann  an 
tigh  t'  atbar,  gus  ara  fàs  mo  mhac  Selah 
snas  ;  oir  thubhairt  e,  Air  eagal  gu'm  faigh- 
eadh  esan  bàs  mar  an  ceudna,  mar  nfhuair 
a  bhràithrean.  Agus  dh'  fhalhh  Tamar, 
agus  dh'  fhan  i  'n  tigh  a  h-athar. 

12  Agus  ùine  fhada  'n  dèigh  sin  fhuair 
nighean  Shuah,  bean  ludah,  bàs :  agus 
thog  Iudah  a  mhisneach,  agus  chaidii  e 
suas  a  òh'ionnsuidh  luchd-lomairt  a  chanr- 
ach,  e  fèin  agus  a  charaid  Hirah  an  t- Adu- 
lamach,  gu  Timnat. 

13  Agus  dh'  innseadh  do  Thamar,  ag 
ràdh,  Feuch,  tha  t'  athair-cèile  a'  dol  suas 
gu  Timnat  a  lomairt  a  chaorach. 

14  Agus  chuiria  culaidh-bantraich  dh'  i, 
agus  chòmhdaich  si  i  fèin  le  gnùis-bhrat, 
agus  phaisg  si  i  fèin,  agus  shuidh  i  ann  an 
ionad  follaiseach,  a  ta  làimh  ris  an  t-slighe 
gu  Timnat:  oir  chunnaie  i  gu  'n  d' f  hàs 
Selah  suas,  agus  nach  d'  thugadh  i  dha 
mar  mhnaoi. 

15  'Nuair  a  chunnaie  Iudah  i,  shaoil  e 
gu  'm  bu  strìopach  i,  a  chionn  gu  'n  do 
ehòmhdaich  i  a  h-eudan. 

16  Agus  thionndaidh  e  d' a  h-ionnsuidh 
air  an  t-slighe,  agus  thubhairt  e,  Leig  leam, 
guidheam  ort,  teachd  a  steach  a  t'  ionn- 
suidh ;  oir  cha  robh  fhios  aige  gu  'm  b'  i 
bean  a  rnhie  i:  agus  thubhairt  i,  Ciod  a 
bheir  thu  dhomh,  a  chum  as  gu  'n  tig  thu 
steach  a  m'  ionnsuidh  ? 

17  Agus  tliubhairt  esan,  Cuiridh  mi 
meann  a  t'  ionnsuidh  o  'n  treud  :  agus 
thubhairt  ise,  An  toir  thu  geall  dhomh  gus 
an  cuir  thu  m'  ionnsuidh  e  f 

18  Agus  thubhairt  e,  Ciod  an  geall  a 
bheir  mi  dhuit?  Agus  thubhairt  ise,  Do 
sheula,  agus  dolàmh-fhailean,  agus  do  lorg 
a  ta  ann  ad  làimh  :  agus  thug  e  dh'i  iad, 
agus  chaidh  e  steach  d  'a  h-ionnsuidh,  agus 
rinneadh  i  torrach  leis. 

19  Agus  dh'  èirich  i,  agus  dh'  fhalbh  i 


roimpe,  agus  chuir  i  seachad  a  gnùis-bhrat 
uaithe,  agus  chuir  i  a  culaidh-bantraich 
oirre. 

20  Agus  chuir  Iudah  am  meann  le  làimh 
a  cliaraid  an  Adularaaich,  chum  as  gu  'm 
faigheadh  e  'n  geall  o  làimh  na  mnà :  ach 
cha  d  fliuair  e  i. 

21  An  sin  dh'  fheòraich  e  do  dhaoinibh 
an  àite  sin,  ag  ràdh,  C'  ait  am  bheil  an 
strìopach  a  bha  gu  follaiseach  ri  taobh  na 
slighe?  Agus  thubhairt  iadsan,  Cha  robh 
strìopach  sam  bith  an  so. 

22  Agus  phill  e  dh'  ionnsuidh  Iudah,  ag- 
us  thubhairt  e,  Cha  d'  fhuair  mi  i :  agus 
mar  an  ceudna  thubhairt  daoine  an  àite, 
Cha  rohh  strìopach  sam  bith  an  so. 

23  Agus  thubhairt  Iudah,  Gabhadh  i 
db'  i  fèin  e,  air  eagal  gu  maslaichear  sinn  : 
feuch,  chuir  mi  am  meann  so  d'  a  h-ionn- 
suidh,  agus  cha  d'  fhuair  thu  i. 

24  Agus  beul  ri  tri  mìosa  an  dèigh  sin, 
dh'innseadh  do  Iudah,  agràdh,  RinnTamar 
bean  do  mhic  strìopachas ;  agus,  feuch, 
cuideachd,  tha  i  torrach  le  strìopachas. 
Agus  thubhairt  Iudah,  Thugaibh  a  mach  i, 
agus  loisgear  i. 

25  'Nuair  a  thugadh  a  mach  i,  chuir  ifios 
a  dh'iotinsuidli  a  h-athar-cèile,  ag  ràdh,  Aig 
an  fhear  d'  am  buin  iad  sin  tha  mise  leth- 
tromach :  agus  thubhairt  i,  Faic,  guidheam 
ort,  cia  leis  an  seula,  agus  na  làmh-fhailean, 
agus  an  lorg  so. 

26  Agus  ghabh  Iudah  riu,  agusthubhairt 
e,  Bha  i  ni  bu  cheirte  na  mise,  a  chionn 
nach  d'  thug  mi  i  do  Shelah  mo  mhac  :  ag- 
us  <  ha  robh  aithne  aige  oirre  ni  's  mò. 

27  Agus  an  uair  a  bha  i  ri  saothair 
chloinne,  feuch,  bha  leth-aona  'na  bolg. 

28  Agus  an  uair  a  bha  i  ri  saothair,  chuir 
a  h-aon  diubh  mach  a  làmh  :  agus  rug  a' 
bhean-ghluine  air  a  làimh,  agus  cheangail 
i  snàthainn  scarlaid  oirre,  ag  ràdh,  Thàinig 
e  so  a  mach  an  toiseach. 

29  Agus  'nuair  a  tharruing  e  a  làmh  air 
ais,  feuch,  tbàinig  a  bhràthair  a  mach  ; 
a^us  tliubhairt  ise,  Cionnus  a  bhris  thu 
mach  ?  bitheadh  am  briseadh  so  ortsa : 
Uime  sin  thugadh  Phares  raar  ainm  air. 

30  Agus  an  dèigh  sin  thàinig  a  bhràthair 
a  mach,  aig  an  robh  an  snàthainn  scarlaid 
air  a  làimh  ;  agus  thugadh  Sarah  mar  ainm 
air. 

CAIB.  XXXIX. 

AGUS  thugadh  Ioseph  sios  do'n  Eiphit ; 
agus  cheannaich  Potiphar,  oifìgeach  le 
Pharaoh,  ceannard  an  fhreiceadain,  Eiphit- 
eacb,  e  o  làimh  nan  Ismaelach,  a  thug  sìos 
an  siu  e. 

2  Agus  bha  'n  Tiifhearna  maille  ri  Ioseph, 
agus  hha  e  'na  dhuine  leis  an  do  shoirbhich 
gach  ni ;  agus  bha  e  'n  tigh  a  mhaighstir  an 
Eipliitich. 

3  Agus  chunnaic  a  mhaighstir  gu  'n  robh 
an  Tighearna  maille  ris,  agus  gu  'n  d'  thug 
an  Tighearn  air  gach  ni  a  rinn  e  soirbh- 
eachadh  'na  làirah, 

4  Agus  fhuair  Ioseph  deadh-ghean  'na 
shealladh,  agus  rinn  e  seirbhis  da :  agus  riun 
se  e  'na  fhear-riaghlaidh  air  a  thigh,  agus 
gach  ni  a  bh'  aige  chuir  e  fuidh  'làimh. 

5  Agus  o'n  àm  sinfèin  san  d'rinn  se  e'na 
f  hear-riaghlaidh  air  a  thigh,  agus  air  gach 

ni  a  bh'  aige,  bheannaich  an  Tighearna  tigh 
an  Eiphitich  air  sgàth  Ioseiph :  agus  bha 
beannachadh  an  Tighearn  air  gach  ni  a 
bh'  aige,  anns  an  tigh,  agus  anns  a'  mhach- 
air. 

6  Agus  dh'  f  hàg  e  gach  ni  a  bh'  aige  an 
làimh  ìoseiph,  agus  cha  b'  fhios  da  aon  ni  a 
bh'  aige,  saor  o  n  aran  a  bha  e  'g  itheadh  : 
agiis  bha  loseph  'na  dhuine  maiseach,  agus 
sgiamhach  san  aghaidh. 

7  Agus  an  dèigh  nan  nithe  sin  leag  bean 
a  mhaighstir  a  sùilean  air  Ioseph,  agus 
thubhairt  i,  Luidh  leamsa. 

8  Agus  dliiùlt  esan,  agus  thubhairt  e  ri 
mnaoi  a  mhaighstir,  Feuch,  cha  'n  'eil  fios 
aig  mo  mhaighstir  ciod  a  tha  maille  rium 
san  tigh,  agus  gach  ni  a  th'  aige  chuir  e  f uidh 
m'  làimh-sa. 

9  Cha  'n  'eil  neach  san  tigh  so  a  's  mò  na 
mise ;  agus  cha  do  chura  e  uam  ni  sam  bith 
ach  thusa,  a  chionn  gur  tu  a  bhean  :  cionnus 
uime  sin  a  ni  mise  an  t-olc  mòr  so,  agus  a 
pheacaicheas  mi  an  aghaidh  Dliè? 

10  Agus  thachair  e,  'nuair  a  labhair  i  ri 
Ioseph  o  là  gu  là,  nach  èisdeadh  esan  rithe, 
ga  luidhe  leatha,  no  bhi  maille  rithe. 

11  Agus  thachair  e,  air  latha  àraidh, 

§u  'n  deachaidh  esan  a  steach  do  'n  tigh  a 
heanamh  'oibre  fèin,  agus  cha  robh  a  h-aon 
do  dhaoinibh  an  tighe  an  sin  a  stigh. 

12  Agus  rug  i  air  air  'eudach-uachdair, 
ag  ràdh,  Luidh  leamsa  :  agus  dh'  fhàg  e 
'eudach-uachdair  'na  làimh,  agus  theich  e, 
agus  thàr  e  mach, 

13  Agus  an  uair  a  chunnaic  ise  gu  'n 
d'  fhàg  e  'eudach-uachdair  'na  làimh,  agus 
gu  'n  do  theich  e  mach, 

14  An  sin  ghairm  i  air  daoinibh  a  tighe, 
agus  labhair  ì  riu,  ag  ràdh,  Faicibh,  thug  e 
steach  d'ar  n-ionnsuidh  Eabhruidheach  g'ar 
maslachadh :  thàinig  e  steach  a  m'  ionn- 
suidhs'  a  luidhe  leam,  agus  ghlaodh  mise  le 
guth  àrd : 

15  Agus  'nuair  a  chual'  e  gu  'n  do  thog 
mi  suas  mo  ghuth,  agus  gu  'n  do  ghlaodh 
mi,  an  sin  dh'  fhàg  e  eudach-uachdair 
maille  rium,  agus  theich  e,  agus  chaidh  e 
mach. 

16  Agus  thaisg  i  eudach-uachdair  làimh 
rithe,  gus  an  d'  thàinig  a  thighearna  dhach- 
aidh. 

17  Agus  labhair  i  ris  a  rèir  nam  briathra 
60,  ag  ràdh,  Thàinig  an  seirbhiseach  Eabh- 
ruidheach,  a  thug  thu  d'  ar  n-ionnsuidh,  a 
steach  a  m'  ionnsuidh-sa  gu  m'  mhaslach- 
adh : 

18  Agus  an  uair  a  thog  mise  suas  mo 
ghuth,  agus  a  ghlaodli  mi,  an  sin  dh'  fhàg  e 
'eudach-uachdair  maille  rium,  agus  theich 
e  mach. 

19  Agus  'nuair  a  chual'  a  mhaighstir 
briathran  a  mhnà,  a  labhair  i  ris,  ag  ràdh, 
Air  an  dòigh  so  rinn  do  sheirbhiseach  orm  ; 
an  sin  las  'fhearg  suas. 

20  Agus  ghabh  maighstir  Ioseiph  e,  agus 
chuir  e  sa'  phriosan  e,  far  an  robh  priosan- 
aich  an  righ  ceangailte :  agus  bhae  an  sin  sa' 
phriosan. 

21  Ach  bha  'n  Tighearn  maille  ri  Ioseph, 
agus  nochd  e  tròcair  dha,  agus  thug  e  dha 
deadh-ghean  ann  an  sùiiibh  fhir-gleidhidh 
a'  phriosain. 

22  Agus  chuir  fear-gleidhidh  a'  phriosain 


fuidh  làimh  Ioseiph  na  priosanaich  uile  a 
bha  sa'  phriosan ;  agus  gach  ni  a  rinn  iad 
an  sin,  b'  esan  a  rinn  e. 

23  Cha  d'amhairc  fear-gleidhidh  a'  phrios  - 
ain  air  ni  sara  bith  a  bha  fuidh  'làimh,  a 
chionn  gu  'n  robh  an  Tighearna  maille  ris  ; 
agus  an  ni  sin  a  rinn  e,  thug  an  Tighearn 
aìr  soirbheachadh  leis. 

CAIB.  XL. 

AGUS  an  dèigh  nan  nithe  sin  chuir  buid . 
ealair  righ  nah-Eiphit,  agus'fhuinead- 
air,  fearg  air  an  tighearna,  righ  na 
h-Eiphit. 

2  Agus  bha  corruich  mhòr  air  Pharaoh 
ri  dithis  d'  a  sheirbhisich,  ris  an  àrd  bhuid- 
ealair,  agus  ris  an  àrd  fhuineadair. 

3  Agus  chuir  e  'n  làimh  iad  ann  an  tigh 
ceannaird  an  fhreiceadain  sa'  phriosan,  far 
an  robh  Ioseph  ceangailte. 

4  Agus  chuir  ceannard  an  f hreiceadain  an 
cùram  air  Ioseph,  agus  fhritheil  e  dhoibh  ; 
agus  dh'  fhan  iad  tamull  ann  an  làimh. 

5  Agus  chunnaiciad  aislingle  chèile,  gach 
fear  aca  'aisling  fèin  san  aon  oidhche,  gach 
feararèireadar-mhìneachaidh'aislinge;  am 
buidealair  agusfuineadairrigh  nah-Eiphit, 
a  bha  ceangailte  sa'  phriosan. 

6  Agus  thàinig  Ioseph  a  steach  d'  an 
ionnsuidh  sa'  mhaduinn,  agus  dh'  amhairc  e 
orra,  agus,  feuch,  bha  iad  dubhach. 

7  Agus  dh'  fheòraich  e  do  sheirbhisich 
Pharaoh,  a  bha  'n  làimh  maille  ris  ann  an 
tigh  a  thighearna,  ag  ràdh,  C'  ar  son  a  tha 
bhur  gnùis  co  mhuladach  an  diugh  ? 

8  Agus  thubhairt  iad  ris,  Chunnaic  sinn 
aisling,  agus  cha  'n  'eil  neach  againn  a 
dh'eadar-mhìnicheasi.  Agus thubhairt Io- 
seph  riu,  Nach  ann  o  Dhia  tha  gach  eadar- 
mhìneachadh?  innsibhdhomhs'iarf,  guidh- 
eam  oirbh. 

9  Agus  dh'  innis  an  t-àrd  bhuidealair 
'aisling  do  Ioseph,  agus  thubhairt  e  ris, 
A'  m'  aisling-sa,  feuch,  bha  fìonain  fa  m' 
chomhair. 

10  Agus  air  an  fhìonain  bha  tri  meang- 
lain  ;  agus  bha  i  mar  gu'm  biodh  i  a'  bris- 
eadh  a  mach,  agus  thàinig  i  fuidh  a  làn 
bhlàth,  agus  thug  a  bagaideau  dearcan 
abuich  uatha. 

1 1  Agus  bha  cupan  Pharaoh  a'  m'  làimh ; 
agus  ghabh  mi  na  fìon-dhearcan,  agus 
dh'  fhàisg  mi  iad  an  cupan  Pharaoh,  agus 
thug  mi  'n  cupan  do  làimh  Pharaoh. 

12  Agus  thubhairt  loseph  ris,  'Se  so  a 
h-eadar-mhìneachadh  :  Na  tri  meanglain, 
is  tri  làithean  iad. 

13  Eadhon  an  ceann  thri  làithean,  tog- 
aidh  Pharaoh  suas  do  cheann,  agus  bheir  e 
ris  gu  t'  àite  fèin  thu ;  agus  bheir  thu  cupan 
Pharaoh  'na  làimh,  mar  a  b'  abhuist  duit 
roimhe,  'nuair  a  bha  tha  a'  d'  bhuidealair 
aige. 

14  Ach  cuimhnich  thusa  ormsa  'nuair  a 
dh'  èireas  gu  maith  dhuit,  agus  dean,  guidh- 
eam  ort,  caoimhneas  domh ;  agus  dean  iom- 
radh  orm  ri  Pharaoh,  agus  thoir  a  mach  mi 
as  an  tigh  so : 

15  Oir  gu  deimhin  ghoidheadh  air  falbh 
mi  à  tìr  nan  Eabhruidheach,  agus  mar  an 
ceudna  an  so  cha  d'  rinn  mi  ni  sam  bith  gu 
'n  cuirte  san  t-slochd  mi. 

16  'Nuair  a  chunnaic  an  t-àrd  fhuinead- 

air  gu'n  d'eadar-mhìnich  e  gu  maith,  thubh- 
airt  e  ri  Ioseph,  Bha  mise  mar  an  ceudna 
a'  m'  aisling,  agus,  feuch,  bha  tri  bascaidean 
geala  air  mo  cheann  : 

17  Agus  anns  a'  bhascaid  a  b'  àirde  bha  do 
gach  seòrsa  bìdh  air  son  Pharaoh  do  dheas- 
achadh  an  f huineadair ;  agus  dh'  ith  an  eun- 
laith  iad  a  raach  as  a'  bhascaid  air  mo 
cheann. 

18  Agus  fhreagair  Ioseph,  agus  thubh- 
airt  e,  Is  e  so  a  h-eadar-mhìneachadh  :  Na 
tri  hascaidean,  is  tri  làithean  iad. 

19  An  ceann  thri  làithean  togaidh  Pha- 
raoh  suas  do  cheann  dhìot,  agus  crochaidh 
e  thu  air  crann,  agus  ithidh  an  eunlaith 
t'  fheoil  dhìot. 

20  Agus  air  an  treas  là,  comh  ainm  latha- 
breithe  Pharaoh,  rinn  e  cuirm  d'  a  sheirbh- 
isich  uile  :  agus  thog  e  suas  ceann  an  àrd 
bhuidealair,  agus  ceann  an  àrd  f  huineadair 
am  measg  a  sheirbhiseach. 

21  Agus  thug  e  an  t-àrd  bhuidealair  a 
chum  a  hhuidealaireachd  arìs;  agus  thug 
e  'n  cupan  do  làimh  Pharaoh  : 

22  Ach  chroch  e  'n  t-àrd  fhuineadair, 
mar  a  dh'  eadar-mhìnich  Ioseph  dhoibh. 

23  Gidheadh  cha  do  chuimhnich  an  t-àrd 
bhuidealair  air  Ioseph,  ach  dhì-ehuimhnich 
se  e. 

CAIB.  XLI. 

AGUS  an  ceann  dà  bhliadhna  iomlan 
chunnaic  Pharaoh  aisling ;  agus, 
fetu-h,  sheas  e  làimh  ris  an  amhainn  : 

2  Agus,  feuch,  thàinig  a  nìos  as  an  arah- 
ninn  seachd  bà,  sgiamhach  r'  am  faicinn,  ag- 
us  reamhar  am  feoil ;  agus  bha  iad,ag  ion- 
altradh  ann  am  mìn-fheur. 

3  Agus,  feuch,  thàinig  seachd  bà  eile  kjìos 
'nan  dèigh  as  an  amhainn,  granda  r'  am 
faicinn,  agus  caol  'nam  feoil ;  agus  sheas  iad 
làimh  ris  na  bà  eile,  air  bruaich  na  h- 
aimhne. 

4  Agus  dh'  ith  na  bà  a  bha  granda  r'  am 
faicinn  agus  caol  'nam  feoil  suas  na  seachd 
bà  sgiamhach  agus  reamhra.  Mar  sin 
dliùisg  Pharaoh. 

5  Agus  choidil,  agus  chunnaic  e  aisling 
an  dara  uair  :  Agus,  feuch,  dh'  èirich  suas 
seachd  diasan  arbhair  air  aon  choinlein, 
reachdmhor  agus  maith. 

6  Agus,  feuch,  dh'  fhàs  suas  'nan  dèigh 
seachd  diasa  caola,  agus  air  an  seargadh 
leis  a'  ghaoith  an  ear. 

7  Agus  shluig  na  seachd  diasa  caola  suas 
na  seachd  diasa  reachdmhor  agus  làn  :  ag- 
us  dhùisg  Pharaoh,  agus,  feuch,  b'  aisling 
a  bh'  ann. 

8  Agus  sa'  ;mhaduinn  bha  a  spiorad  air  a 
bhuaireadh ;  agus  chuir  e  fios  uaith,  agus 
ghairm  e  uile  dhruidhean  na  h-Eiphit,  ag- 
us  a  daoine  glic  uile :  agus  dh'innis  Pharaoh 
'aisling  dhoibh  ;  ach  cha  robh  neach  ann  a 
dh'  eadar-mhìnicheadh  iad  do  Pharaoh. 

9  An  sin  labhair  au  t-àrd  bhuidealair  ri 
Pharaoh,  ag  ràdh,  An  diugh  tha  mis'  a' 
cuimhneachadh  mo  lochdan. 

10  Bha  fearg  air  Pharaoh  r'  a  sheirbhis- 
ich,  agus  chuir  e  mise  an  làimh  ann  an  tigh 
ceannaird  an  fhreiceadain,  araon  mise,  ag- 
*re  a%  t-ànàf  huineadair. 

11  Agus  chunnaic  sinn  aisling  san  aon 
oidhche,  mis'  agus  esan  :  chunnaic  gach 


fear  againn  aisling  a  rèir  eadar-mhìneach- 
aidh  'aislinge. 

12  Agus  òha  'n  sin  maille  ruinn  òganach 
Eabhruidheach,  seirbhiseach  do  cheannard 
an  fhreiceadain  ;  agus  dh'innis  sinn  da,  ag- 
us  dh'  eadar-mhìnich  e  dhuinn  ar  n-aisling- 
ean  :  do  gach  fear  againn  a  rèir  'aislinge 
dh'  eadar-mhìnich  e. 

13  Agus  mar  a  dh'  eadar-mhìnich  e 
dhuinn,  mar  sin  bha  e :  mise  chuir  e  rìs 
ann  am  àite,  agus  esan  chroch  e. 

14  Agus  chuir  Pharaoh  teachdaire  uaith, 
agusghairme  Ioseph,  agusthug  iadle  cabh- 
aig  a  mach  as  an  t-slochd  e  :  agus  bhearr  se 
efèin,  agus  mhùth  e  'eudach,  agus  thàinig 
e  steach  a  dh'  ionnsuidh  Pharaoh. 

15  Agus  thubhairt  Pharaoh  ri  Ioseph, 
Chunnaic  mi  aisling,  agus  cha  'n  'eil  neach 
ann  a  dh'  eadar-mhìnicheas  i :  agus  chuala 
mi  air  a  ràdh  mu  d'  thimchioll-sa,  'nuair  a 
chluinneas  tu  aisling,  gur  aithne  dhuit  a 
h-eadar-mhìneachadh. 

16  Agus  fhreagair  Ioseph  Pharaoh,  ag 
ràdh,  Cha  'n'eil  e  annamsa:  bheir  Dia 
freagradh  sìthe  do  Pharaoh. 

17  Agus  thubhairt  Pharaoh  ri  Ioseph, 
A'  m'  aisling,  feueh,  sheas  mi  air  bruaich 
na  h-aimhne  : 

18  Agus,  feuch,  thàinig  a  nìos  as  an  amh- 
ainn  seachd  bà,  reamhar  am  feoil,  agus 
sgiamhach  ann  an  cruth  ;  agus  bha  iad  ag 
ionaltradh  ann  am  mìn-fheur; 

19  Agus,  feuch,  thàinig  seachd  bà  eile 
nìos  'nan  dèigh,  bochd  agus  ro-ghranda, 
agus  caol  am  feoil :  cha  'n  fhaca  mi  'n 
samhuil  riamh  ann  an  uile  thìr  na  h-Eiphit 
air  olcas. 

20  Agus  dh'  ith  na  bà  caola  agus  grauda 
suas  na  ceud  seachd  bà  reamhra. 

21  Agus  'nuair  a  dh'  ith  iad  suas  iad, 
cha  'n  aithnichte  orra  gu  'n  d'  ith  siad  iad  ; 
ach  bha  iad  granda  r'  am  faicinn,  mar  an 
toiseach.    An  sin  dhùisg  mi. 

22  Agus  chunnaic  mf  a'  m'  aisling ;  agus, 
feuch,  thàinig  a  nìos  seachd  diasan  air  aon 
choinlein,  làn  agus  maith  : 

23  Agus,  feuch,  dh'  fhàs  suas  'nan  dèigh 
seachd  diasan,  air  an  crìonadh,  caol,  agus 
seargta  leis  a'  ghaoith  an  ear ; 

24  Agus  shluig  na  diasa  caola  suas  na 
seachd  diasa  maithe :  agus  dh'  innis  mi  so 
do  na  druidhibh  ;  ach  cha  robh  neach  ann 
ab'  urrainn  a'  chùis  fhoillseachadh  dhomh. 

25  Agus  thubhairt  loseph  ri  Pharaoh, 
Aisling  Pharaoh,  is  aon  i :  au  ni  sin  a  ta 
Dia  gus  a  dheanamh,  dh'  fhoillsich  e  do 
Pharaqh. 

26  Na  seachd  bà  maithe,  is  seachd  bliadli- 
na  iad ;  agus  na  seachd  diasa  maithe,  is 
seachd  bliadhna  iad  :  is  aon  an  aisling. 

27  Agus  na  seachd  bà  caola  agus  granda 
a  thàinig  a  nìos  'nan  dèigh,  is  seachd 
bliadhna  iad ;  agus  na  seachd  diasa  fà#, 
seargta  leis  a'  ghaoith  an  ear,  bithidh  iad 
'nan  seachd  bliadhna  gorta. 

28  So  an  ni  a  thubhairt  rai  ri  Pharaoli  : 
An  ni  a  ta  Dia  gus  a  dheanamh,  nochd  e 
do  Pharaoh. 

29  Feifch,.  tha  seachd  bliadhna  mòr 
phailteis  a'  teachd  air  feadh  thìre  na  h-Ei- 
phit  uile  : 

30  Agus  èiridh  seachd  bliadhna  gorta 
suas  'nan  dèigh,  agus  dì-chuimhnichearam 

pailteas  uile  an  tìr  na  h-Eiphit ;  agus 
c.laoidhidh  a'  ghorta  an  tìr. 

31  Agus  cha'n  aithnichear  am  pailteas 
anns  an  tìr,  air  son  na  gorta  a  leanas :  oir 
bithidh  i  ro-throm. 

32  Agus  a  tliaobh  gu  'n  do  dhùblaicheadh 
an  aisling  do  Pharaoh  dà  uair,  tha  sin  a 
cliioun  gu  bheil  an  ni  air  a  shuidheachadh 
le  Dia ;  agus  bheir  Dia  ann  an  aithghearr- 
adli  gu  erìch  e. 

33  A  nis  uime  sin  amhairceadh  Pharaoh 
a  mach  air  son  duine  a  tha  tuigseach  agus 
glic,  agus  cuireadh  e  os  ceann  tìre  na 
h-Eiphit  e. 

34  Deanadh  Pharaoh  so,  agus  orduich- 
eadh  e  luchd-riaghlaidh  os  ceann  na  tìre, 
agus  togadh  iad  an  cùigeadh  cuid  do  thor- 
udh  tìre  na  h-Eiphit  snaseachd  bliadhnaibh 
pailteis. 

35  Agus  cruinnicheadh  iad  uile  bhiadh 
nam  bliadhna  maithe  sin  ri  teachd,  agus 
taisgeadh  iad  suas  arbhar  fuidh  làimh  Pha- 
raoh,  agus  gleidheadh  iad  biadh  sna  bailt- 
ibh. 

3G  Agus  bithidh  am  biadh  sin  'na  thaisg- 
each  do  'n  tìr,  fa  chomhair  nan  seachd 
bliadhna  gorta  a  bhitheas  ann  an  tìr  na 
h-Eiphit ;  chum  as  nach  tèid  as  do'n  tìr  leis 
a'  gliorta. 

37  Agus  bha  a'  chomhairle  maith  ann 
an  sùilibh  Pharaoh,  agus  ann  an  sùilibh  a 
sheirbhiseach  uile. 

38  Agus  thubhairt  Pharaoh  r'a  sheirbh- 
isich,  Am  bheil  e  'n  comas  duinn  a  leithid 
so  do  dhuine  fhaotainn,  anns  am  bheil 
spiorad  Dhè  ? 

39  Agus  thubhairt  Pharaoh  ri  Ioseph,  A 
thaobh  gu'n  d'fhoillsich  Dia  so  uile  dhuit, 
cha  'n  'eil  neach  ann  cho  tuigseach  agus 
cho  glic  riut  fèin. 

40  Bithidh  tu  os  ceann  mo  thighe-sa,  ag- 
us  a  rèir  t'fhocail  bithidh  mo  shluagh  uile 
air  an  riaghladh  :  a  mhàin  san  righ-ciiaithir 
bithidh  mise  ni's  mò  na  thu. 

41  Agus  thubhairt  Pharaoh  ri  Ioseph, 
Faic,  chuir  mi  thu  os  ceann  uiie  tlnre  na 
h-Eiphit. 

42  Agus  thug  Pharaoh  'fhàinne  bhàrr  a 
làimhe,"  agus  chuir  e  air  làimh  Ioseiph  e ; 
agus  sgeadaich  se  e  ann  an  trusgan  do  lìon- 
eudach  griun,  agus  chuir  e  slabhruidh  òir 
m'a  mhuineal. 

43  Agus  thug  e  air  marcachd  san  dara 
carbad  a  bh'  aige  fèin  ;  agus  ghlaodh  iad 
roimhe,  Lùbaibh  an  glùn ;  agus  rinn  se  e 
'na  uachdaran  air  tìr  na  h-Eiphit  uile. 

44  Agus  thubhairt  Pharaoh  ri  Ioseph,  Is 
mise  Pharaoh,  agus  as  t'  eugmhais-sa  cha 
tog  duine  suas  a  làmh  no  a  chos  ann  an  tìr 
na  h-Eiphit  uile. 

45  Agus  thug  Pharaoh  Saphnat-paaneah 
mar  ainin  air  loseph ;  agus  thug  e  dha 
Asenat  nighean  Pliotipherah  sagairt  Oin 
mar  mhnaoi :  agus  chaidh  loseph  a  mach 
air  feadh  uile  thìre  na  h-Eiphit. 

46  Agus  bha  Ioseph  deich  bliadhna  fich- 
eada  dh'aois  an  uair  a  sheas  e  'm  fianuis 
Pharaoh  righ  na  h-Eiphit:  agus  chaidh 
Ioseph  a  mach  o  làthair  Pharaoh,  agus 
ehaidh  e  troimh  thìr  na  h-Eiphit  uile. 

47  Agus  thug  an  talamh  a  mach  anns  na 
seachd  bliadhnaibh  pailteis  'na  ghlacaidibh. 

48  Agus  chruinnich  e  r'a  chèile  uile 


bhiadh  nan  seachd  bliadhna,  a  bha  an  tìr  na 
h-Eiphit;  agus  thaisg  e  suas  biadh  sna 
bailtibh  :  biadh  fearainn  gach  baile,  a  bha 
mu  'n  cuairt  air,  thaisg  e  suas  ann. 

49  Agus  chuir  Ioseph  r'a  chèile  sìol  mar 
ghaineamh  na  fairge,  ro-mhòran,  gus  an  do 
sguir  e  d'a  àireamh ;  oir  bha  e  gun  àir- 
eamh. 

50  Agus  do  Ioseph  rugadh  dithis  mliac 
mun  d'  thàinig  bliadhnacha  na  gorta,  a  rug 
Asenat  dha,  nighean  Photipherah,  sagairt 
Oin. 

51  Agus  thug  Ioseph  Manaseh  mar  ainm 
air  a'  cheud-ghin;  oir  thug  Dia  orm,  ars' 
esan,  mo  shaothair  uile  dhi-chuimhneach- 
adh,  agus  tigh  m'  athar  uile. 

52  Agus  air  an  dara  mac  thug  e  Ephraim 
mar  ainm  ;  oir  thug  Dia  orm,  ars'  esan,  a 
bhi  sìolmhor  ann  an  tìr  m'  àmhghair. 

53  Agus  chrìochnaicheadh  seachd  bliadh- 
nan  a'  phailteis  a  bha  ann  an  tìr  na  h-  Kiph- 
it. 

54  Agus  thòisich  seachd  bliadhna  na 
gorta  ri  teachd,  mar  a  thubhairt  Ioseph  ; 
agus  bha  a'  ghorta  anns  na  dùthchannaibh 
uile  :  ach  ann  an  uile  thìr  na  h-Eiphit  bha 
aran. 

55  Agus  an  uair  a  bha  tìr  na  h-Eiphit  uile 
ann  an  uireasbhuidh,  an  sin  ghlaodh  au 
sluagh  ri  Pharaoh  air  son  arain :  agus 
thubhairt  Pharaoh  ris  na  h-Eiphitich  uile, 
Ruigibh  Ioseph  ;  an  ni  sin  a  their  e  ruibh, 
deanaibh. 

56  Agus  bha  a'  ghorta  air  aghaidh  na 
talmhainn  uile :  agus  dh'  fhosgail  Ioseph 
na  tighean-taisg  uile,  agus  reic  e  ris  na 
h-Eiphitich  :  agus  bhuadhaich  a'  ghorta 
ann  an  tìr  na  h-Eiphit. 

57  Agus  thàinig  gach  dùthaich  do  'n 
Eiphit  a  dh' ionnsuidh  Ioseiph  acheannach 
bìdh  ;  oir  bhuadhaich  a'  ghorta  anns  gach 
dùthaich. 

ANIS  an  uair  a  chunnaic  Iacob  gu  'n 
robh  sìol  san  Eiphit,  thubhairt  e  r'a 
mhic,  C'  ar  son  a  ta  sibh  ag  amharc  air  a 
chèile  ? 

2  Agus  thubhairt  e,  Feuch,  chuala  mi 
gu  bheil  sìol  san  Eiphit ;  rachaibh  sìos  an 
sin,  agus  ceannaichibh  dhuinn  as  a  sin, 
chum  as  gu  'm  b'  i  sinn  beò,  agus  nach  faigh 
sinn  bàs. 

3  Agus  chaidh  deichnear  bhràithreau 
Ioseiph  sìos  a  cheannach  sìl  san  Eiphit. 

4  Ach  cha  do  chuir  Iacob  Beniamin 
bràthair  Ioseiph  maille  r'  a  bhràithribh : 
oir  thubhairte,  Air  eagal  gu'n  èirich  olc 
dha. 

5  Agus  thàinig  mic  Israeil  a  cheannach 
sìl  am  measg  na  muinntir  a  thàinig:  oir 
bha  a'  ghorta  ann  an  tìr  Chanaain. 

6  Agus  bha  Ioseph  'na  uachdaran  air  an 
tìr :  B'  esan  a  bha  a'  reiceadh  ri  sluagh  na 
tìre  uile.  Agus  thàinig  bràithrean  Ioseiph, 
agus  chrom  siad  iad  fèin  sìos  da,  le  'n  agh- 
aidh  gu  làr. 

7  Agus  chunnaic  Ioseph  a  bhràithrean, 
agus  dh'  aithnich  e  iad,  ach  rinn  se  e  fèin 
'na  choigreach  dhoibh,  agus  labhair  e  gu 
coimheach  riu;  agus  thubhairt  e  riu,  Cia 
as  a  thàinig  sibhse  ?  Agus  thubhairt  iad- 
san  ris,  A  tìr  Chanaain  a  cheannach  hìdh. 

8  Agus  dh'  aithnieh  Ioseph  a  bhràithrean, 
ach  cha  d'aithnich  iadsan  esan. 

9  Agus  chuimhnich  loseph  air  ua  h-ais- 
lingibh  a  chunnaie  e  rau  'n  timchioll,  agus 
thubhairt  e  riu,  Is  luchd  -bratha  sibh ;  a 
dh'  f haicinn  lomnochdaidh  na  tìre  thàinig 
sibh. 

10  Agus  thubhairt  iad  ris,  Cha  sinn,  mo 
thighearna,  ach  is  ann  athàinig  dosheirbh- 
isich  a  cheannach  bìdh  : 

11  Is  mic  aon  duine  sinne  uile,  is  daoine 
fìrinneacb  sinn ;  cha  luchd-bratha  do 
sheirbhisich. 

12  Agus  thubhairt  esan  riu,  Ni  h-eadh, 
ach  is  ann  a  dh'  fhaicinn  lomnochdaidh  na 
tìre  thàinig  sibh. 

13  Agus  thubhairt  iad,  Is  dà  bbràthair 
dheug  do  sheirbhisich,  mic  aon  duine  ann 
an  tìr  Chanaain  ;  agus,  feuch,  tha  'm  fear 
a's  òig'  an  diugh  maille  r'  ar  n-athair,  agus 
tha  h-aon  nach  maireann. 

14  Agus  thubhairt  Ioseph  riu,  So  an  ni 
a  thubhairt  mi  ribh,  ag  ràdh,  Is  luchd- 
brathasibh. 

15  Mar  so  dearbhar  sibh  ;  raar  is  beò 
Pharaoh,  cha  tèid  sibh  a  macli  à  so,  mur 
tig  bhur  bràthair  a  's  òige  an  so. 

16  Cuiribh  uaibh  fear  agaibb,  agusthug- 
adh  e  leis  bhur  bràthair,  agus  gleidhear 
sibhse  am  priosan,  chum  as  gu'n  dearbhar 
bhurbriathran,  am  bheil  no  nach  'eil  fìrinn 
annaibh  :  no  mar  is  beò  Pbaraoh,  gu  cinnt- 
each  is  luchd-bratha  sibh. 

17  Agus  chuir  e  'm  priosan  iad  uile  rè 
thri  làithean. 

18  Agus  thubhairt  Ioseph  riu  air  an  treas 
là,  Deanaibh  so,  agus  bithibh  beò :  oir  tha 
eagal  Dè  ormsa. 

19  Ma's  daoine  fìrinneach  sibh,  fàgar 
aon  d'  'ur  bràithribh  ceangailte  an  tigh  bhur 
priosain  :  agus  imichibh-sa,  thugaibh  leibh 
sìol  air  son  gorta  bhur  teaghlaichean. 

20  Ach  thugaibh  bhur  bràthair  a 's  òige 
a  m'  ionnsuidh ;  mar  sin  dearbhar  bhur 
briathran,  agus  cha  'n  fhaigh  sibh  bàs. 
Agus  rinn  iad  mar  sin. 

21  Agus  thubhairt  iad  r'  a  chèile,  Tha 
sìnn  gu  deimhin  ciontach  a  thaobh  ar 
bràthar,  do  bhrìgh  gu  'm  faca  sinn  cràdh 
'anama,  'nuair  a  ghuidh  e  oirnn,  agus  nach 
d'  èisd  sinn  ris  :  uime  sin  thàinig  an  airc  so 
oirnn. 

22  Agus  fhreagair  Reuben  iad,  ag  ràdh, 
Nach  do  labhair  mise  ribh,  ag  ràdh,  Na 
peacaichibh  an  aghaidh  an  leinibh  ?  agus 
cha  d'èisd  sibh :  Uime  sin,  feuch,  mar  an 
ceudna  tha  'fhuil  air  a  h-iarraidh  oirnn. 

23  Agus  cha  robh  fhios  aca-san  gu'n 
robh  Ioseph  'gan  tuigsinn  ;  oirbha  eadar- 
theangair  eatorra. 

24  Agus  thionndaidh  se  e  fèin  uatha,  ag- 
us  ghuil  e  ;  agusphill  e  rìs  d'  au  ionnsuidh, 
agus  labhair  e  riu,  agus  thug  e  Simeon 
uatha,  agus  cheangail  se  e  fa  chomhair  an 
sùl. 

25  An  sin  dh'  àithn  Ioseph  an  saic  a  lìon- 
adh  le  sìol,  agus  airgiod  gach  duine  a  chur 
air  ais  'na  shac,  agus  biadh  a  thoirt  doibh 
air  son  na  slighe  :  agus  is  ann  mar  so  a  rinn 
e  riu. 

26  Agus  thog  iad  an  sìol  air  an  asalaibh, 
agus  dh'  imich  iad  à  sin. 

27  Agus  an  uair  a  dh'  f hosgail  fear  dhiubh 


a  shac,  a  thoirt  hìdh  d'  a  asal  san  tigh-òsda, 
chunnaic  e  'airgiod ;  oir,  feuch,  bha  e  'ra 
beul  a  shaic. 

28  Agus  thubhairt  e  r'  a  bhràithribh, 
Thugadh  air  ais  m'  airgiod-sa ;  airus,  feuch, 
thae  eadhon  a'  m'  shac.  Agus  dli'  fhàilnh-h 
an  cridhe,  agus  bha  eagal  orra,  ag  ràdh 
gach  fear  r'a  chèile,  Ciod  e  so  arinn  Dia 
oirnn  ? 

29  Agus  thàinig  iad  a  chum  Iacoib  an 
atbar,  do  thìr  Chanaain,  agus  dh'innis  iad 
dha  gach  ni  a  thachair  dhoibh,  ag  ràdh, 

30  Labhair  an  duine  a  ta  'na  uachdaran 
air  an  tìr  ruinn  gu  coimheach,  agus  ghabh 
e  sinn  mar  luchd-bratha  air  an  dùthaich. 

31  Agus  thubhairt  sinn  ris,  Js  daoine 
fìrinneach  sinne  ;  cha  luchd-bratiia  idir 
sinn  : 

32  Is  dà  bhràthair  dheug  sinn,  mic  ar 
n-athar ;  tha  aon  mhac  nach  maireann,  ag- 
us  tha  'm  mac  a's  òige  'n  diugh  maille  r'  ar 
n-athair  ann  an  tìr  Chanaain. 

33  Agus  thubhairt  an  duine,  uachdaran 
na  tìre  ruinn,  Mar  so  aithnichidh  mi  gur 
daoine  fìrinneach  sibh  ;  fàgaibh  aon  d'  'ur 
bràithribh  maille  riumsa,  agus  gabhaibh 
biadh  air  son  gorta  bhur  teaghlaichean,  ag- 
us  bithibh  ag  imeachd  : 

34  Agus  thugaibh  bhur  bràthair  a's  òige 
a  m'ionnsuidh;  an  sin  bithidh  fios  agara 
nach  luchd-bratha  sibh,  ach  gur  daoine 
fìrinneach  sibh  :  mar  sin  bheir  mise  bhur 
bràthair  dhuibh,  agus  ni  sibh  ceannachd 
san  tìr. 

35  Agus  an  uair  a  thaomaich  iad  an  saic, 
feuch,  bha  ceanglachan  airgid  gach  duine 
'na  shac  fèin,  agus  an  uair  a  chunnaic  iad 
fèin  agus  an  athair  na  ceanglachain  airgid, 
bba  eagal  orra. 

36  Agus  thubhairt  lacob  an  athair  riu, 
Thug  sibh  uamsa  mo  chlann  :  Ioseph  cha 
mhaireann,  agus  Simeon  cha  mhaireann, 
agus  Beniamin  bheirsibh  air falbh :  m'agh- 
aidh-sa  tha  na  nithe  sin  uile. 

37  Agus  labhair  Reuben  r'  a  athair,  ag 
ràdh,  Cuir  gu  bàs  mo  dhithis  mhac,  mur 
toir  mi  a  t'ionnsuidh  e  :  thoir  thairis  do  m' 
làirahs'  e,  agus  bheir  mise  a  t'  ionnsuidh  a 
rìs  e. 

|  38  Agus  thubhairt  e,  Cha  tèid  mo  mhac 
sìos  maille  ribh  ;  oirthaabhràthairmharbb, 
agus  dh'fhàgadhesan'naaonar :  mathach- 
ras  olc  dha  san  t-slighe  air  an  tèid  sibh,  an 
sin  bheir  sibh  sìos  m'  fhalt  liath  le  bròn 
do  'n  uaigh. 

CAIB.  XLIII. 

AGUS  bha  a'  ghorta  ro  mhòr  san  tìr. 
2  Agus  an  uair  a  dh'ith  iad  suas  an 
sìol  a  thug  iad  as  an  Eiphit,  thubhairt  an 
athair  riu,  Rachaibh  a  rìs,  ceannaichibh 
dhuinn  beagan  bìdh. 

3  Agus  labhair  Iudah  ris,  ag  ràdh,  Thug 
an  duine  dearbh-chinnte  dhuinn,  ag  ràdh, 
Cha  'n  fhaic  sibh  rao  ghnùis-sa,  mur  bi 
bhur  bràthair  maille  ribh. 

4  Ma  chuireas  tu  ar  bràthair  maille  ruinn, 
tbèid  sinn  sìos,  agus  ceannaichidh  sinn 
biadh  dhuit ; 

5  Ach  mur  cuir  thu  leinn  e,  cha  tèid  sinn 
sìos  :  oir  thubhairt  an  duine  ruinn,  Cha'n 
fhaic  sibh  mo  ghnùis,  mur  bi  bhur  bràthair 
maille  ribh. 

6  Agus  thubhairt  Israel,  C'ar  snn  a  bhuin 
sibh  cho  olc  rium,  agus  gu  'n  d'  innis  sibh 
do  'n  duine  gu  n  robh  bràthair  tuilleadh 
agaibh  ? 

7  Agus  thubhairt  iad,  Dh' fhiosraieh  an 
duine  dhiun  gu  teann  m'  ar  timchioll  fèin, 
agus  mu  thimchioll  ar  càirdean,  ag  ràdh, 
Am  bheil  bhur  n-athair  fathast  beò  ?  am 
bheil  bràthair  eile  agaibh  ?    Agus  dh'  innis 

j  sinne  dha  a  rèir  brìgh  nam  briathar  sin : 
Am  b'  urrainn  sinne  fios  a  bhi  againn  gu 
cinnteach  gu  'n  abradh  e,  Thugaibh  bhur 
bràthair  a  nuas  ? 

8  Agus  tliubhairt  Iudah  ri  h-Israel  'ath- 
air,  Cuir  an  t-òganach  maille  riumsa,  agus 
èiridh  siun,  agus  imichidh  sinn,  a  chum  as 
gu  'm  bi  sinn  beò  agus  nacli  faigh  sinn  bàs, 
araon  sinue,  agus  thu  fèin,  agus  mar  au 
ceudna  ar  clann  bheag. 

9  Bithidh  mise  a'  m'  urras  air  a  shon  ;  o 
m'  làimli-sa  iarraidh  tu  e  :  mur  toir  mise  a 

;  t'  ionnsuidh,  agus  mur  cuir  mi  a'  d'  làthair 
',  e,  an  sin  biodh  a'  choire  gu  bràth  orm. 

10  Oir  mur  bitheamaid  air  deanamh 
j  moille,  gu  einnteach  bha  sinn  a  nis  air  pill- 
j  tinn  air  ar  n-ais  an  dara  uair  so. 

11  Agus  thubhairt  lsrael  an  athair  riu, 
Ma  dh'  fheumas  a'  chùis  a  bhi  mar  sin  a 
nis,  deanaibh  so  ;  gabhaibh  do  'n  toradh  a's 
fearr  san  tìr  'nur  soithichibh,  agus  thug- 
aibh  sìos  tiodhlac  do  'n  duine  ;  beagan  ìoc- 
shlaint,  agus  beagan  meala,  spìosraidh,  ag- 
us  mirr,  enothau,  agus  almoine  : 

12  Agus  thugaibh  leibh  airgiod  dùbailte 
'nur  làimh,  agus  an  t-airgiod  a  thugadh  air 
ais  am  beul  bhur  sac,  tliugaibh  air  ais  e  'uur 
làimh  ;  theagamh  gur  mearachd  a  bh'  ann. 

13  ftabhaibh  mar  an  ceudna  bhur  bràth- 
air ;  agus  èiribh,  rachaibh  a  rìs  a  dh'  ionn- 

1  suidh  an  duine. 

14  Agus  gu  'n  tugadh  Dia  uile-cbumh- 
achdach  tròcair  dbuibh  an  làthair  an  duine, 
chum  as  gu  'n  leig  e  air  falbh  leibh  bhur 

i  bràthair  eile,  agus  Beniamin :  ach  ma 
I  chaill  mise  mo  chlann,  chaill  mi  iad. 

15  Agus  ghabh  na  daoine  an  tiodhlac  sin, 
»gus  thug  iad  leo  airgiod  dùbailte  'nan 

|  làimh,  agus  Beniamin  ;  agus  dh'  èirich  iad, 
agus  chaidh  iad  sìos  do  'n  Eiphit,  agus 
j  sheas  iad  an  làthair  Ioseiph. 

16  Agus  an  uair  a  chunnaic  Ioseph  Ben- 
iamin  maille  riu,  thubhairt  e  ri  fear-riagh- 
laidh  a  thighe,  Thoir  na  daoine  sin  dach- 
aidh,  agus  marbh,  agus  deasaich  ;  oir  maille 
riumsa  ithidh  na  daoine  sin  air  mheadhon- 
là. 

17  Agus  rinn  an  duine  mar  a  dh'  iarr 
Ioseph ;  agus  thug  e  na  daoine  do  thigh 
Ioseiph. 

18  Agus  bha  eagal  air  na  daoine,  chionn 
gu  'n  d  thugadh  iad  do  thigh  loseiph,  agus 
thubhairt  iad,  'S  ann  air  son  an  airgid,  a 
chuireadh  air  ais  'nar  sacaibh  a'  cheud  uair, 
a  thugadh  a  stigh  sinn  ;  chum  gu  faigh  e 
cion-fàth  'nar  n-aghaidh,  agus  gu  'n  tuit  e 
oirnn,  agus  gu  'n  gabh  e  sinn  mar  thràill- 
eao,  agus  ar  n-asail. 

19  Agus  thàinig  iad  am  fagus  do  fhear- 
riaghlaidh  tighe  Ioseiph,  agus  labhair  iad 
ris  aig  dorus  an  tighe, 

20  Agus  thubhairt  iad,  O  mo  thighearna, 
thàinig  sinn  dà  rìreadh  a  nuas  an  toiseach 
a  cheannach  bìdh. 


21  Agus  an  uair  athàinig  sinn  do  'n  tigli- 
òsda,  agus  a  dh'  f  hosgail  sinn  ar  saic,  feuch, 
bha  airgiod  gach  fir  am  beul  a  shaic,  ar 
n-airgiod  'na  làn  chothrom :  agus  thug 
sinn  air  ais  leinn  e  'nar  làimh. 

22  Agus  airgiod  eile  thug  sinn  a  nuas 
leinn  'nar  làiinh  a  cheannach  bìdli :  cha 
'n  'eil  fhios  againn  cò  chuir  ar  n-airgiod 
'nar  sacaibh. 

23  Agus  thubhairt  e,  Sìthgw  robh  dhuibh, 
na  biodh  eagal  oirbh  :  thug  bhur  Dia  fèin, 
agus  Dia  bhur  n-athar  ionmhas  duibh  'nur 
sacaibh  :  fhuair  mise  bhur  n-airgiod.  Ag- 
us  thug  e  Simeon  a  mach  d'  an  ionnsuidh. 

24  Agus  thug  an  duine  na  daoine  steach 
do  thigh  Ioseiph,  agus  thug  e  uisge  dhoiblt, 
agus  uigh  iad  an  cosan,  agus  thug  e  biadh 
d'  an  asalaibh. 

25  Agus  dh'  ulluich  iad  an  tiodhlac  an 
coinneamh  do  Ioseph  teachd  aig  meadhon- 
là ;  oir  chual'  iad  gu  'n  robh  iad  gu  aran 
itheadh  an  sin. 

26  Agus  an  uair  a  thàinig  Ioseph  dhach- 
aidh,  thug  iad  d'  a  ionnsuidh  an  tiodhlac,  a 
bha  'nan  laimh,  do  'n  tigh  :  agus  chrom  siad 
iad  fèin  dha  gu  làr. 

27  Agus  dh'  fheòraieh  e  'n  robh  iad  gu 
maith,  agus  thubhairt  e,  Am  bheil  bhur 
n-athair,  an  seann  duine  mu  'n  do  labh- 
air  sibh,  gu  maith  ?  Am  bheil  e  fathast 
beò? 

28  Agus  thubhairt  iadsan,  Tha  do  sheir- 
bhiseach  ar  n-athair-ne  gu  maith  ;  tha  e 
fathast  beò  :  agus  chrom  siad  iad  fèin  sìos, 
agus  rinn  iad  ùmhlachd. 

29  Agus  thog  e  suas  a  shùilean  agus 
chunnaic  e  Beniamin  a  bhràtliair,  mac  a 
mhàthar,  agus  thubhairt  e,  An  e  so  bhur 
bràthair  a'  s  òige,  mu  'n  do  labhair  sibh 
rium  ?  Agus  thubhairt  e,  Gu  'n  robh  Dia 
gràsmhor  dhuit,  a  mhic. 

30  Agus  rinn  Ioseph  cabhag,  oir  bha  a 
chridhe  a'  tiomachadh  r'  a  bhràthair ;  agus 
dh'  iarr  e  àit  anns  an  guiieadh  e ;  agus 
chaidh  e  steach  d'  a  sheòmar,  agus  ghuil  e 
'n  sin. 

31  Agus  nigh  e  'eudan,  agus  chaidh  e 
mach,  agus  chum  e  air  fèin,  agus  thubhairt 
e,  Cuiribh  sìos  aran. 

32  Agus  chuir  iad  sìos  dhasan  leis  fèin, 
agus  dhoibh-san  leo  fèin,  agus  do  na  h- 
Eiphitirh,  a  dh'  ith  maille  ris,  leo  fèin ;  a 
chionn  nach  feudadh  na  h-Eiphitich  arau 
itheadh  maille  ris  na  h-Eabhruidhich  ;  oir 
is  gràineileachd  sin  do  na  h-Eiphitich. 

33  Agus  shuidh  iad  sìos  'na  làthair,  an 
ceud-ghin  a  rèir  a  chòir-bhreithe,  agus  am 
fear  a  b'  òige  a  rèir  'òige  :  agus  ghabh  na 
daoine  iongantas  gach  fear  r'  a  chèile. 

34  Agus  ghabh  esan,  a.gus  chuir  e  cuibh- 
rionnan  o  'làthair  fèin  d'  an  ionnsuidh  :  ach 
rinn  e  cuibhrionn  Bheniamin  cùig  uairearx 
ni  bu  mhò  na  cuid  a  h-aoin  aca-san.  Agus 
dh'  òl  iad,  agus  bha  iad  subhach  maille  ris. 

CAIB.  XLIV. 
A  GUS  dh'  àithn  e  do  fhear-riaghlaidh  a 
J\.  thighe,  ag  ràdh,  Lìon  saic  nan  daoine 
le  sìol,  a'  mheud  's  is  urrainn  iad  a  ghiùl- 
an,  agus  cuir  airgiod  gach  duine  am  beul 
a  shaic 

2  Agus  cuir  mo  chupans',  an  cupan  air- 
gid,  ara  beul  saic  an  fhir  a  's  òige,  agus  air- 

giod  a  shìl :  agus  rinn  e  a  rèir  an  fhocail  a 
labhair  Ioseph. 

3  Co  luath  's  a  bha  mhaduinn  soilleir, 
chuireadh  na  daoine  air  falbh,  iad  fèin  ag- 
us  an  asail. 

4  Agus  an  uair  a  chaidh  iad  a  raach  as  a' 
bhaile,  agus  gun  iad  fathast  fad  o  làimh, 
thubhairt  Ioseph  ri  fear-riaghlaidh  a  thighe, 
Eirich,  lean  na  daoine ;  agus  an  uair  a 
bheireas  tu  orra,  abair  riu,  C'  ar  son  a  dhìol 
sibh  olc  an  èiric  maith  ? 

5  Nach  e  so  an  cupan  as  am  bheil  rao 
thighearn  ag  òl  ?  agus  leis  am  bheil  e  da 
rireadh  a'  deanamh  liosachd  ?  is  olc  a  f  huar- 
adh  sibh  so  a  dheanamh. 

6  Agus  rug  e  orra,  agus  labhair  e  riu  na 
briathra  ceudna. 

7  Agus  thubhairt  iad  ris,  C'  ar  son  a  labh- 
ras  mo  thighearna  na  briathra  so  ?  nar  leig- 
eadh  Dia  gu  'n  deanadh  do  sheirbhisich  a 
rèir  an  ni  so. 

8  Feuch,  an  t-airgiod  a  fhuair  sinn  am 
beul  ar  sac,  thug  sinn  a  rìs  a  t'  ionnsuidh  à 
tìr  Chanaain  ;  cionnus  uime  sin  a  ghoid- 
eamaid  airgiod  no  òr  à  tigh  do  thighearna? 

9  Cia  b'  e  air  bith  do  d'  sheirbhisich  aig 
am  faighear  e,  cuirear  gu  bàs  esan,  agus 
bithidh  sinne  mar  an  ceudna  'nar  tràillean 
aig  mo  thighearn. 

10  Agus  thubhairt  e,  A  nis  ma  ta  bith- 
eadh  e  rèir  bhur  briathar :  bithidh  esan  aig 
am  faighear  e  'na  sheirbhiseach  agamsa; 
agus  bithidh  sibhse  neò  choireach. 

11  An  sin  thug  iad  a  nuas  gu  grad  gach 
duine  a  shac  fèin  gu  làr,  agus  dh'  fhosgail 
gach  duine  a  shac. 

12  Agus  rannsaich  esan,  agus  thòisich  e 
aig  an  fhear  bu  shine,  agus  sguir  e  aig  an 
fhear  a  b'  òige  :  agus  fhuaradh  an  cupan 
ann  an  sac  Bheniamin. 

13  An  sin  reub  iad  an  eudach,  agus  chuir 
gach  duine  a  shac  air  'asail,  agus  phill  iad 
do  'n  bhaile. 

14  Agus  thàinig  Iudah,  agus  a  bhràith- 
rean  do  thigh  Ioseiph,  (oir  bna  e  fathast  an 
sin,)  agus  thuit  iad  sìos  'na  fhianuis  air  an 
làr. 

15  Agus  thubhairt  Ioseph  riu,  Ciod  e  an 
gnìomh  so  a  rinn  sibh  ?  nach  robh  fhios 
agaibh  gur  aithne  do  m'  leithidse  do  dhuine 
da  rìreadh  fiosachd  a  dheanamh  ? 

16  Agus  thubhairt  Iudah,  Ciod  a  their 
sinn  ri  m'  thighearna  ?  cionnus  a  labhras 
sinn?  no.cionnus  a  ghlanas  sinn  sinn  fèin  ? 
f  huair  Dia  a  raach  aingidheachd  do  sheirbh- 
iseach  ;  feuch,  tha  sinne  'nar  seirbhisich  do 
m'  thighearn,  araon  sinne,  agus  esan  mar 
an  ceudna  aig  an  d'  fhuaradh  an  cupan. 

17  Agus  thubhairt  e,  Nar  leigeadh  Dia 
u  'n  deanainnse  so :  ach  an  duine  aig  an 
'  fhuaradh  an  cupan,  bithidh  esan  'na 

sheirbhiseach  agamsa ;  agus  d'  'ur  taobhsa, 
rachaibh  suas  an  sith  a  dh'  ionnsuidh  bhur 
n-athar. 

18  An  sin  thàinig  Iudah  ara  fagus  da, 
agus  thubhairt  e,  Och  mo  thighearna,  leig 
le  d'  sheirbhiseach,  guidheam  ort,  focal  a 
labhairt  ann  an  cluasaibh  mo  thighearn, 
agus  na  lasadh  t'f  hearg  an  aghaidh  do  sheir- 
bnisich :  oir  is  arahuil  thusa  agus  Pharaoh. 

19  Dh'fheòraich  mo  thighearna  d'  a  sheir- 
'bhisich,  ag  ràdh,  Am  bheil  athair  agaibh, 
no  bràthair  ? 


20  Agus  thubhairt  sinn  ri  m'  thighearna, 
Tha  athair  againn,  seann  duine,  agus  lean- 
abh  a  shean  aois,  maothran :  agus  tha 
'bhràthair  marbh,  agus  dh'  f  hàgadh  esan  'na 
aonar  do  chloinn  a  mhàthar,  agus  tha  gràdh 
aig  'athair  air. 

21  Agus  thubhairt  thu  ri  d'  sheirbhisich, 
Thugaibh  a  nuas  e  do  m'  ionnsuidhs',  a 
chum  as  gu'n  socruich  mi  mo  shùilean  air. 

22  Agus  thubhairt  sinne  ri  m'  thighearna, 
Cha  'n  fheud  an  leanabh  'athair  fhàgail : 
oir  nam  fàgadh  e  'athair,  gheibheadh  'ath- 
air  bàs. 

23  Agus  thubhairt  thusa  ri  d'  sheirbhis- 
ich,  Mur  tig  bhur  bràthair  a  's  òige  nuas 
maille  ribh,  cha  'n  fhaic  sibh  m'  aghaidh-sa 
ni  's  mò. 

24  Agus  ann  uair  a  chaidh  sinne  suas  a 
dh'  ionnsuidh  do  sheirbhisich  m'  athar,dh'- 
innis  sinn  da  focail  mo  thighearna. 

25  Agus  thubhairt  ar  n-athair,  Rachaibh 
a  rì?,  ceannaichibh  dhuinn  beagan  bìdh. 

26  Agus  thubhairt  sinne,  Cha  'n  fheud 
sinn  dol  sios:  ma  bhios  ar  bràthair  a's  òige 
maille  ruinn,  an  sin  thèid  sinn  sìos ;  oir 
cha'n  fheud  sinn  aghaidh  an  duine  f  haicinn, 
mur  bi  ar  bràthair  a  's  òige  maille  ruinn. 

27  Agus  thubhairt  do  sheirbhiseach  m' 
athair  ruinn,  Tha  fhios  agaibh  gu  'n  do  rug 
mo  bhean  dithis  mhac  dhomh  : 

28  Agus  chaidh  aon  diubh  a  mach  uam, 
agus  thubhairt  mi,  Gu  cinnteach  reubadh 
'na  bhloighdibh  e  ;  agus  cha  'n  fhaca  mi  o 
sin  e. 

29  Agus  ma  bheir  sibh  am  mac  so  uam 
mar  an  ceudna,  agus  gu  'n  tig  tubaist  air, 
bheir  sibh  sìos  m'  fhalt  liath  le  bron  do  'n 
uaigh. 

30  A  nis  uime  sin,  an  uair  a  thig  mise  a 
dh'  iounsuidh  do  sheirbhisich  m'  athar,  gun 
an  leanabh  maille  ruinn ;  (do  bhrìgh  gu 
bheil  'auamsa  ceangailte  ann  an  anam  an 
leinihh  ;) 

31  Tarlaidh,  'nuair  a  chi  e  nach  'eil  an 
leanabh  maille  ruinn,  gu  'm  faigh  e  bàs  : 
agus  bheir  do  sheirbhiseach  sìos  falt  liath 
do  sheirbhisich  ar  n-athar  le  bròn  do  'n 
uaigh. 

32  Oir  chaidh  do  sheirbhiseach  an  urras 
air  son  an  leinibh  do  m'  athair,  ag  ràdh, 
Mur  toir  mi  a  t'  ionnsuidh  e,  an  sin  bithidh 
mi  fo  choire  aig  m'  athair  bu  bràth. 

33  A  nis  uime  sin,  guidheam  ort,  leig  le 
d'  sheirbhiseach  fantuinn  an  àit  an  leinibh, 
a'  m'  thràill  do  m'  thighearn  ;  agus  leigleis 
an  leanabh  dol  suas  maille  r'  a  bhràithribh. 

34  Oir  cionnus  a  thèid  mise  suas  a  dh'- 
ionnsuidh  m'  athar,  agus  gun  an  leanabh 
maille  rium  ?  air  eagal  gu  faic  mi  'n  t-olc  a 
thig  air  m'  athair. 

CAIB.  XLV. 
A  GUS  cha  b'  urrainn  Ioseph  cumail  air 
il.  fèin  'nan  làthair-san  uile  a  sheas  làimh 
ris  ;  agus  ghlaodh  e,  Cuiribh  gach  duine 
mach  uam :  agus  cha  do  sheas  duine  sam 
bith  maille  ris,  an  uair  a  rinn  Ioseph  e  fèin 
aithnichte  d*  a  bhràithribh. 

2  Agus  ghuil  e  gu  h-àrd  :  agus  chuala  na 
h-Eiphitich,  agus  tigh  Pharaoh  e. 

3  Agus  thubhairt  Ioseph  r'  a  bhràithribh, 
Is  mise  Ioseph ;  am  bheil  m'  athair  fathast 
beò  ?  agus  cha  b'  urrainn  a  bhràithrean  a 


ì 

f  hreagairt ;  oir  blia  eagal  orra  roimh  a  làth- 
air-san. 

4  Agus  thubhairt  Ioseph  r' a  bhràithribh, 
Thigibh  am  fagus  domh.  guidheam  oirbh  ; 
agus  thàinig  iad  am  fagus6:  Agus  thubhairt 
esan,  Is  mise  Ioseph  bhur  bràthair,  a  rèic 
sibhse  do  'n  Eiphit. 

5  Agus  a  nis  na  biodh  doilgheas  oirbh,  no 
corruich  agaibh  ribh  fèin,  a  chionn  gu  'n  do 
reic  sibh  mise  an  so  ;  oir  chuir  Dia  roimh- 
ibh  mi,  gu  sibhse  a  ghleidheadh  beò  : 

6  Oir  rè  an  dà  bhìiadhna-sa  bha  a'  ghorta 
san  tìr,  agus  tha  fathast  cùig  bliadhna  ri 
teachd,  anns  nach  bi  aon  chuid  treabhadh 
no  foghar. 

7  Agus  chuir  Dia  mise  roimhibh,  a 
ghleidheadh  dhuibhse  iarmaid  airthalamh, 
agus  a  thèarnadh  bhur  beatha  le  fuasgladh 
mòr. 

8  A  nis  uime  sin,  cha  sibhse  a  chuir  mise 
an  so,  ach  Dia ;  agus  rinn  e  mi  a'  m'  athair 
do  Pharaoh,  agus  a'  m'  thighearn  os  ceann 
a  thighe  uile,  agus  a'  m'  uachdaran  ann  an 
tìr  na  h-Eiphit  uile. 

9  Deanaibh  cabhag,  agus  rachaibh  suas  a 
chum  m'  athar,  agus  abraibh  ris,  Mar  so 
thubhairt  do  mhac  Ioseph,  Rinn  Dia  mise 
a'  m'  uachdaran  air  an  Eiphit  uile  ;  thig  a 
nuas  a  m'  ionusuidh,  na  dean  moille  : 

10  Agus  gabhaidh  tu  còmhnuidh  am 
fearann  Ghosein,  agus  bithidh  tu  'm  fagus 
dhomhsa,  thu  fèin,  agus  do  chlann,  agus 
clann  do  ehloinne,  agus  do  threudan,  agus 
do  bhuar,  agus  gach  ni  a  ta  agad. 

11  Agus  beathaichidh  mise  thu  'n  sin, 
(oir  fathast  bithidh  cùig  bliadhna  gorta 
ann,)  air  eagal  gu  'n  tig  thu  fèin,  agus  do 
theaghlach,  agus  gach  ni  a  ta  agad,  gu 
bochdainn. 

12  Agus,  feuch,  tha  bhur  sùilean  a'  faic- 
inn,  agus  sùilean  mo  bhràthar  Bheniamin, 
gur  e  mo  bheul  fèin  a  tha  labhairt  ribh. 

13  Agus  innsidh  sibh  do  m'  athair  mo 
ghlòir-sa  uile  san  Eiphit,  agus  gach  ni  a 
ehunnaic  sibh ;  agus  ni  sibh  cabhag,  agus 
bheir  sibh  a  nuas  m'  athair  an  so. 

14  Agusthuit  e  air  muineal  a  bhràthar 
Beniamin,  agus  ghuil  e ;  agus  ghuil  Benia- 
min  air  a  mhuineal-san. 

15  Phòg  e  mar  an  ceudna  a  bhràithrean 
uile,  agus  ghuil  e  os  an  ceann  :  agus  'na 
dhèigh  sin  rinn  a  bhràithrean  cainnt  ris. 

16  Agus  chualas  iomradh  so  ann  an  tigh 
Pharaoh,  ag  ràdh,  Tlia  bràithrean  Ioseiph 
air  teachd :  agus  thaitinn  e  gu  maith  ri 
Pharaoh,  agus  r'.a  sheirbhisich. 

17  Agus  thubhairt  Pharaoh  ri  Ioseph, 
Abair  ri  d'  bhràithribh,  Deanaibh  so  ;  sac- 
aichibh  bhur  n-ainmhidhean,  agus  imich- 
ibh,  rachaibh  do  thìr  Chanaain. 

18  Agus  thugaibh  leibh  bhur  n-athair, 
agus  bhur  teaghlaichean,  agusthigibh  am' 
ionnsuidhse,  agus  bheir  mise  dhuibh  maith 
tìre  na  h-Eiphic;  ithidh  sibh  reamhrachd 
na  tìre. 

19  A  nis  thugadh  àithne  dhuit;  dean- 
aibhsemarso  :  thugaibhleibh  à  tìr  nah-Ei- 
phit  carbadan  air  son  bhur  cloinne  bige, 
agus  bhur  ban,  agus  thugaibh  bhur  n-athair 
leibh,  agus  thigibh. 

20  Agus  na  biodh  suim  agaibh  d'  'ur  n-air- 
neis-thighe ;  oir  is  leibhse  maith  tìre  na 
h-Eiphit  uile. 


21  Agus  rinn  elann  Israeil  mar  sin  :  agus 
thugloseph  dhoibh  carbadan  arèir  orduigh 
Pharaoh ;  agus  thug  e  dhoibh  lòn  air  son 
na  slighe. 

22  Thug  e  dhoibh  uile,  do  gach  aon  diubh 
fa  leth,  culaidhean  eudaich ;  ach  do  Bhen- 
iamin  thug  e  tri  cheud  bonn  airgid,  agus 
cùig  culaidhean  eudaicli. 

23  Agus  chuir  e  dh'  ionnsuidh  'athar  mar 
so :  deich  asail  a'  giùlan  do  nithibh  maithe 
na  h-Eiphit,  agus  deich  asail  bhoirionn  a' 
giùlan  sil,  agus  arain,  agus  lòin  d'  an  athair 
air  son  na  slighe. 

24  Mar  sin  chuir  e  a  bhràithrean  air falbh, 
agus  dh'  imich  iad  :  agus  thubhairt  e  riu, 
Feuchaibh  nach  cuir  sibh  a  mach  air  a 
chèile  air  an  t-slighe. 

25  Agus  chaidh  iad  suas  as  an  Eiphit, 
agus  thàinig  iad  gu  tìr  Chanaain  a  dh'  ionn- 
suidh  Iacoib  an  athar. 

26  Agus  dh'  innis  iad  da,  ag  ràdh,  Tha 
Ioseph  fathast  beò,  agus  tha  e  'na  nachdaran 
air  tìr  na  h-Eiphit  uile.  Agus  dh'  fhann- 
aich  cridhe  Iacoib,  oir  cha  do  chreid  e  iad. 

27  Agus  dh'  innis  iad  da  uile  bhriathran 
Ioseiph,  a  labhair  e  riu :  Agus  an  uair  a 
chunnaic  e  na  carbadan  a  chuir  Ioseph  g'  a 
ghiùlan,  dh'  ath-bheothaich  spiorad  Iacoib 
an  athar. 

28  Agus  thubhairt  Israel,  Is  leòr  e  ;  tha 
Ioseph  mo  mhac  fathast  beò :  thèid  mi  ag- 
us  chi  mi  e  mum  faigh  mi  bàs. 

CAIB.  XLVI. 

AGUS  dh'imich  Israel  maille ris  gach  ni 
a  bh'  aige,  agus  thàinig  e  gu  Beer-seba, 
agus  thug  e  suas  ìobairtean  do  Dhia  'athar 
Isaaic. 

2  Agus  labhair  Dia  ri  h-Israel  ann  an 
taisbeanaibh  na  h-oidhche,  agus  thubhairt 
e,  A  Iacoib,  a  Iacoib :  Agus  thubhairt 
esan,  Tha  mi  'n  so. 

3  Agus  thubhairt  e,  Is  mise  Dia,  Dia 
t'  athar  :  na  biodh  eagal  ort  dol  sìos  do  'n 
Eiphit ;  oir  ni  mise  a'  d'  chinneach  mor  thu 
an  sin. 

4  Thèid  mise  maille  riut  sìos  do  'n  Eiphit ; 
agus  bheir  mi  mar  an  ceudna  gu  cinnteach 
a  nìos  thu  rìs  :  agus  cuiridh  Ioseph  a  làmh 
air  do  shùilibh. 

5  Agus  dh'èirich  Iacob  suas  o  Bheer-seba : 
agus  thug  mic  Israeil  leo  Iacob  an  athair, 
agus  an  clann  bheag,  agus  am  mnài,  anns 
na  carbadaibh  a  chuir  Pharaoh  g'aghiùlan. 

6  Agus  ghabh  iad  an  sprèidh,  agus  am 
maoin,  a  fhuair  iad  ann  an  tìr  Chanaain, 
agus  thàinig  iad  do  'n  Eiphit,  Iacob,  agus  a 
shliochd  uile  maille  ris ; 

7  A  mhic,  agus  mic  a  mhac  maille  ris,  a 
nigheanan,  agus  nigheanan  a  mhac,  agus  a 
shliochd  uile  thug  e  maille  ris  do  'n  Eiphit. 

8  Agus  is  iad  so  ainmeanna  chloinn  Is- 
raeil,  a  thàinig  do  'n  Eiphit,  Iacob  agus  a 
mhic  :  Reuben,  ceud-ghin  Iacoib. 

9  Agus  mic  Reubein;  Hanoch,  agus 
Phallu,  agus  Hesron,  agus  Carmi. 

10  Agus  mic  Shimeoin ;  Iemuel,  agus 
Iamin,  agus  Ohad,  agus  Iachin,  agus  Sohar, 
agus  Saul  mac  Ban-chanaanaich. 

1 1  Agus  mic  Lebhi ;  Gerson,  Cohat,  ag- 
us  Merari. 

12  Agus  mic  Iudah  ;  Er,  agus  Onan,  ag- 
us  Selah,  agus  Phares,  agus  Serah:  ach 

fhuair  Er  agus  Onan  bàs  ann  an  tìr  Cha- 
naain.  Agus  b'  iad  mic  Phareis,  Hesron, 
agus  Hamul. 

13  Agus  mic  Isachair  ;  Tola,  agus  Phu- 
bliah,  agus  Iob,  agus  Simron. 

14  Agus  mic  Shebuluin;  Sered,  agus 
Elon,  agus  lahleel. 

15  Is  iad  sin  mic  Leah,  a  rug  i  do  Iacob 
am  Padan-aram,  maille.r'  a  nighina  Dinah : 
b'iad  uile  anaman  a  mliac  agus  a  nigheana 
tri-deug  'ar  fhichead. 

16  Agus  mic  Ghaid  ;  Siphion,  agus  Ha- 
gai,  Suni,  agus  Esbon,  Heri,  agus  Arodi, 
agus  Areli. 

17  Agus  mic  Aseir  ;  Imnah,  agus  Isuah, 
agus  Isui,  agus  Beriah,  agus  Serah  am 
piuthar.  Agus  mic  Blieriah ;  Heber,  agus 
Malchiel. 

18  Is  iad  sin  mic  Shilpah,  a  thug  Laban 
d'  a  nighinn  Leah  ;  agus  rug  i  iad  sin  do  Ia- 
cob,  cadhon  sè  anamanna  deug. 

19  Mic  Racheil  mnà  Iacoib  ;  Ioseph,  ag- 
us  Beniamin. 

20  Agus  rugadh  do  Ioseph  ann  an  tìr  na 
h-Eiphit,  Manaseh  agus  Ephraim,  a  rug 
Asenat  nighean  Photipherah  sagairt  Oin 
dha. 

21  Agus  b'  iad  mic  Bheniamin;  Belah, 
agus  Becher,  agus  Asbel,  Gera,  agus  Naa- 
man,  Ehi,  agus  Ros,  Mupim,  agus  Hupim, 
agus  Ard. 

22  Is  iad  sin  mic  Racheil,  a  rugadh  do 
Iacob  :  na  h-anaman  uiJe,  ceithir-deug. 

23  Agus  mic  Dhain  ;  Husim. 

24  Agus  mic  Naphtali  ;  Iahseel,  agus 
Guni,  agus  Ieser,  agus  Sillem. 

25  Is  iad  sin  mic  Bhilhah,  a  thug  Laban 
d'  a  nighinn  Rachel,  a  rug  i  do  lacob :  na 
h-anaman  uile,  seachdnar. 

26  Na  li-anaman  uile  a  thàinig  le  Iacob 
do  'n  Eiphit,  a  thàinig  a  mach  as  a  leasruidh, 
a  thuilleadh  air  mnaibh  mhac  Iacoib ; 
b'  iad  na  h-anamanna  so  uile  tri  fichead  's 
a  sè. 

27  Agus  mic  Ioseiph  a  rugadh  dha  san 
Eiphit,  bu  dhà  anam  iad :  uile  anamanna 
thighe  Iacoib,  a  thàinig  do  'n  Eiphit,  bu  tri 
tìchead  's  a  deich  iad. 

28  Aguschuire  Iudahroimhe  gu  loseph, 
chum  as  gu  'n  tugadh  e  fios  dha  teaclid  na 
làthair  ann  an  Gosen ;  agus  thàinig  iad  gu 
fearann  Ghosein. 

29  Agus  bheartaich  Ioseph  a  charbad, 
agus  chaidh  e  suas  an  coinneamh  Israeil 
'athar  gu  Gosen ;  agus  nochd  se  e  fèin  da, 
agus  thuit  e  air  a  mhuineal,  agus  ghuil  e 
air  a  mhuineal  rè  tamuill. 

30  Agus  thubhairt  Israel  ri  Ioseph,  Faigh- 
earas'  a  nis  bàs,  o  chunnaic  mi  do  ghnùis, 
do  bhrìgh  gu  bheil  thu  fathast  beò. 

31  Agus  thubhairt  Ioseph  r'  abhràithribh, 
agus  ri  teaghlach  'athar,  Thèid  mise  suas, 
agus  cuiridh  mi  'n  cèill  do  Pharaoh,  agus 
their  mi  ris,  Tha  mo  bhràithrean,  agus 
teaghlach  m'  athar,  a  bha  ann  an  tìr  Cha- 
naain,  air  teachd  a'  m'  ionnsuidh  : 

32  Agus  is  buachaillean  na  daoine,  oir 
bu  luchd-sprèidhe  iad ;  agus  thug  iad  leo 
an  treudan,  agus  am  feudail,  agus  gach  ni 
a  bh'  aca. 

33  Agus  tarlaidh  'nuair  a  ghairmeas  Pha- 
raoh  oìrbh,  agus  a  their  e,  Ciod  is  ceird 
duibh  ? 


34  Gu  'n  abair  sibhse,  Bu  luchd-sprèidhe 
do  sheirbhisich  o  'r  n-6ige  eadhon  gus  a  nis, 
sinn  fèin  agus  mar  an  ceudna  ar  n-aith- 
riche  ;  chum  asgu'n  gabh  sibh  còmhnuidh 
ann  ara  fearann  Ghosein,  oir  is  gràineil- 
eachd  do  na  h-Eiphitich  gach  buachaille 
sprèidhe. 

CAIB.  XLVII. 

AN  sin  thàinig  Ioseph  agus  dh'  innis  e  do 
Pharaoh,  agus  thubhairt  e,  Thàinig 
m'  athair  agus  mo  bhràithrean,  agus  an 
treudan,  agus  ara  feudail,  agus  gach  ni 
a  bh'  aca,  a  mach  à  tìr  Chanaain  ;  agus, 
feuch,  tha  iad  ann  am  fearann  Ghosein. 

2  Agus  ghabh  e  cùignear  d'  a  bhràithribh, 
agus  chuir  e  'n  làthair  Pharaoh  iad. 

3  Agus  thubhairt  Pharaoh  r'  a  bhràith- 
ribh,  Ciod  is  ceird  duibh  ?  Agus  thubhairt 
iadsan  ri  Pharaoh,  Is  buaohaillean  do  sheir- 
bhisich,  siun  fèin  agus  ar  n-aithriche. 

4  Thubhairt  iad  mar  an  ceudna  ri  Pha- 
raoh,  '  S  ann  gu  bhi  air  chuairt  anns  an  tìr 
a  thàinig  sinn,  oir  cha  'n  'eil  feur  aig  do 
sheirbhisich  d'  an  sprèidh,  do  bhrìgh  gu  bheil 
a'  ghorta  mòr  ann  an  tìr  Chanaain :  a  nis 
uime  sin,  guidheamaid  ort,  leig  le  d'  sheir- 
bhisich  còmhnuidh  a  ghabhail  am  fearann 
Ghosein. 

5  Agus  labhair  Pharaoh  ri  ìoseph,  ag 
ràdh,  thàinig  t'  athair  agus  do  bhràithrean 
a  t'  ionnsuidh  : 

6  Tha  tìr  na  h-Eiphit  romhad  ;  anns  a' 
chuid  a's  fearr  do'n  f hearann  thoir  air  t'  ath- 
air  agus  do  bhràithribh  còmhnuidh  a 
ghabhail ;  gabhadh  iad  còmhnuidh  am 
fearann  Ghosein ;  agus  ma  's  aithne  dhuit 
gu  bheil  'nam  measg  daoine  comasach,  ni 
thu  iad  'nan  àrd  bhuachaillibh  air  mo 
sprèidh-sa. 

7  Agus  thug  Ioseph  Iacob  'athair  a  stigh, 
agus  chuir  e  'n  làthair  Pharaoh  e :  agus 
bheannaich  Iacob  Pharaoh. 

8  Agus  thubhairt  Pharaoh  ri  Iacob,  Ciod 
is  aois  dhuit  ? 

9  Agus  thubhairt  Iacob  ri  Pharaoh,  '.V 
iad  làithean  bhliadhnacha  mo  chuairte 
ceud  agus  deich  bliadhna  fichead  :  bu  tearc 
agus  olc  làithean  bhliadhnacha  mo  bheatba, 
agus  cha  d'  ràinig  iad  làithean  bhliadhnacha 
beatha  m'  aithriche  ann  an  làithibh  an 
cuairte-san. 

10  Agus  bheannaich  Iacob  Pharaoh,  agus 
chaidh  e  mach  à  làthair  Pharaoh. 

11  Agus  shuidhich  loseph 'athair,  agus  a 
bhràithrean,  agus  thug  e  rihoibh  sealbh  ann 
an  tìr  na  h-Eiphit,  anns  a'  chuid  a  's  fearr 
do  'n  fhearann,  ann  am  fearann  Rameseis, 
mar  a  dh'  àithn  Pharaoh. 

12  Agus  bheathaich  Ioseph  'athair,  agus 
a  bhràithrean,  agus  uile  theaghlach  'athar 
le  h-aran,  a  rèir  an  cloinne. 

13  Agus  cha  robh  aran  anns  antìruile; 
oir  bha  a'  ghorta  ro-mhòr,  air  chor  as  gu  'n 
robh  tìr  na  h-Eiphit,  agus  tìr  Chanaain  uile 
fann  leis  a'  ghorta. 

14  Agus  chruinnich  Ioseph  an  t-airgiod 
uile  a  fhuaradh  ann  antìr  na  h-Eiphit,  ag- 
us  ann  an  tìr  Chanaain,  air  son  a'  bhìdh  a 
cheannaich  iad  :  agus  thug  Ioseph  an  t-air- 
giod  do  thigh  Pharaoh. 

15  Agus  an  uair  a  theirig  airgiod  ann  an 
tìr  na  h-Eiphit,  agus  ann  an  tìr  Chanaain, 

thàinig  na  h-Einhitich  uile  gu  Ioseph,  ag 
ràdh,  Thoir  dhuihn  aran :  c'  ar  son  a  gheibh- 
eainaid  bàs  a'  d'  làthair  ?  oir  theirig  ar  n-air- 
giod. 

16  Agus  thubhairt  Ioseph,  Thugaibh 
seachad  bhur  sprèidli,  agus  bheir  mise 
dhuibli  air  son  bhur  sprèidhe,  ma  theirig 
airgiod  dhuibh. 

.  17  Agus  thug  iad  an  sprèidh  gu  Ioseph  : 
agus  thug  Ioseph  dhoibh  aran  air  son  eaeh, 
agus  air  son  nan  caorach,  agus  air  son  a' 
ciiruidh,  agus  air  son  nan  asal ;  agus  bheath- 
aich  e  iad  le  h-aran,  air  son  an  sprèidhe 
I  uile,  air  a'  bhliadhna  sin. 

18  'Nuair  a  chrìochnaicheadh  a'  bhliadh- 
na  sin,  thàinig  iad  d'  a  ionnsuidh  air  an  dara 

I  bliadhna,  agus  thubhairt  iad  ris,  Cha  cheil 
i  sinneair  mo  thighearnagu'ndochaitheadh 
i  ar  n-airgiod ;  tha  mar  an  ceudna  ar  treud- 
1  an  sprèidh  aig  mo  thighearna  :  cha  d'  fhàg- 
I  adh  ann  an  sealladh  mo  thighearna  ach  ar 
)  cuirp,  agus  ar  fearann. 

19  C'ar  son  a  gheibh  sinn  bàs  fa  chomh- 
i  air  do  shùl,  araon  sinne  agus  ar  fearann  ? 

Ceannaich  sinne  agus  ar  fearann  air  son 
arain,  agus  bithidh  sinne  agus  ar  fearann 
'nar  seirbhisich  do  Pharaoli :  agus  thoir 
dhuinn  sìol,  chum  as  gu'm  bi  sinn  beò,  agus 
nach  faigh  sinn  bàs,  agus  nach  bi  atn  fear- 
ann  'na  fhàsach. 

20  Agus  cheannaich  Ioseph  fearann  na 
h-Eiphit  uile  do  Pliaraoh ;  oir  reic  na 
h-Eiphitich  gach  duine  'fhearann  fèin,  a 
chionn  gu'n  do  bhuadhaich  a'  ghorta  orra : 
mar  sin  bu  le  Pharaoh  an  talamh. 

21  Agus  a  thaobh  an  t-sluaigh,  ehuir  e 
air  imrich  iad  do  bhailtibh  o  aon  cheann 
chrìocha  na  h-Eiphit,  eadhon  gu  ruig  an 
ceann  eile  dh'  i : 

22  A  mhàin  fearann  nan  sagart  cha  do 
I  cheannaich  e ;  oir  dh'  orduicheadh  cuibh- 

rionn  do  na  sagartaibh  le  Pharaoh,  agus 
i  dh'  ith  iad  an  cuibhrionn  a  thug  Pharaoh 
ì  dhoibh :  uime  sin  cha  do  reic  iad  am  fear- 

ami. 

23  Agus  thubhairt  Ioseph  ris  an  t-sluagh, 
Feuch,  cheannaich  mi  sibh  an  diugh,  agus 

I  bhur  fearann  do  Pharaoh  ;  feuch,  so  sìol 
i  duibh,  agus  euiribh  am  fearann. 

24  Agus  tarlaidh,  do  na  chinneas  gu  'n 
toir  sibh  an  cùigeadh  cuid  do  Pharaoh,  agus 
bithidh  agaibh  fèin  ceithir  earrannan,  air 
son  sìl  anfhearainn,  agus  air  son  bhur  bìdh, 
agus  air  sonmuinntir  bhur  teaghlacha,  agus 
air  son  bìdh  d'  'ur  cloinn  bhig. 

25  Agus  thubhairt  iadsan,  Ghlèidh  thu 
beò  sinn  :  faigheamaid  deadh-ghean  ann  an 
sealladh  mo  thighearna,  agus  bithidh  sinn 
'nar  seirbhisich  do  Pharaoh. 

26  Agus  rinn  Ioseph  sin  'na  lagli  gus  an 
là'n  diugh  airfeadh  fhearainn  nah-Eiphit, 
gu  'm  bitheadh  aig  Pharaoh  an  cùigeadh 
cuid ;  saor  a  mhàin  o  f  hearann  nan  sagart, 
nach  bu  le  Pharaoh. 

27  Agus  ghabh  Israel  còmhnuidh  ann  an 
tìr  na  h-Eiphit,  ann  an  talamh  Ghosein  ; 
agus  bha  sealbh  aca  ann,  agus  shìolaich  iad, 
agus  dh'  fhàs  iad  ro-lìonmhor. 

28  Agus  bha  Iacob  beò  ann  an  tìr  na 
h-Eiphit  seachd  bliadhnadeug ;  agus  b'  iad 
bìiadhnacha  beatha  Iacoib  uile  ceud  agus 
dà  fhichead  agus  seachd  bliadhna. 

29  Agus  dhlùthaieh  an  t-àin  anns  am 


b'èigin  do  Israel  bàs  fhaotainu :  agus  ghairm 
e  air  a  mhac  loseph,  agus  thubhairt  e  ris, 
Ma  fhuair  mi  nis  deadh-ghean  a'd'  sheall- 
adh,  cuir,  guidheam  ort,  do  làmh  fuidh 
m'leis,  agus  buin  gu  caoimhneil  agus  gu 
fìrinneach  rium ;  na  h-adhlaic  mi,  guidìi- 
eam  ort,  san  Eiphit. 

30  Ach  luidhidh  mi  maille  ri  m'aithrich- 
ibh,  agus  giùlainidh  tu  mi  mach  as  an  Ei- 
phit,  agus  adhlaicidh  tu  mi  'nan  àit  adhlaic- 
san.  Agus  thubhairt  esan,  Ni  mi  mar  a 
thubhairt  thu. 

31  Agus  thubhairt  e,  Mionnaich  dhomh  : 
agus  mhionnaich  e  dha.  Agus  chrom  Is- 
rael  e  fèin  air  ceann-adhairt  na  leapach. 

AGUS  an  dèigh  nan  nithe  sin,  dh'innis 
neach  do  Iosepli,  Feuch,  tha  t'  athair 
tinn  :  agus  thug  e  leis  a  dhà  mhac,  Man- 
aseh  agus  Ephraim. 

2  Agus  dh'innis  neach  do  Iacob,  agus 
thubhairt  e,  Feuch,  tha  do  mhac  Ioseph  a' 
teachd  a  t'  ionnsuidh :  agus  neartaich  Israel 
à  fèin,  agus  shnidh  e  air  an  leabaidh. 

3  Agus  thubhairt  Iacob  ri  Ioseph,  Dh'- 
fhoillsich  Dia  uile-chumhachdach  e  fèin 
dhomhsa  aig  Lude  ann  an  tìr  Ghanaain,  ag- 
us  bheannaich  e  mi. 

4  Agus  thubhairt  e  rium,  Feuch,  ni  mi9e 
sìolmhor  agus  lìonmhor  thu,  agus  ni  mi 
thu  a'd'  choimhthional  chinneach,  agus 
bheir  mi  am  fearann  so  do  d'  shliochd  a'  d' 
dhèigh  mar  sheilbh  shìorruidh. 

5  Agus  a  nis  do  dhithis  mhac,  Ephraim 
agus  Manaseh,  a  rugadh  dhuit  anu  an  tìr  na 
h-Eiphit,  mun  d'  thàinig  mis'  a  t'  ionnsuidh 
do  'n  Eiphit,  is  leamsa  iad ;  mar  Reuben 
agus  Shimeon,  bithidh  iad  leamsa. 

6  Agus  bithidh  do  shliochd,  a  ghineas  tu 
'nan  dèigh,  leat  fèin ;  a  rèir  ainme  am 
bràithre  goirear  iad  'nan  seilbh  fèin. 

7  Agus  air  mo  shonsa  dheth,  'nuair  a 
thàinig  mi  o  Phadan,  fhuair  Rachel  bàs 
agam  ann  an  tìr  Chanaain,  air  an  t-slighe, 
'nuair  nach  robh  fathast  ach  astar  goirid  ri 
teachd  gu  h-Ephrat :  agus  dh'  adhlaic  mi  'n 
sin  i  air  an  t-slighe  gu  h-Ephrat;  's  e  sin 
Betlehem. 

8  Agus  chunnaic  Israel  mic  Ioseiph,  ag- 
us  thubhairt  e,  Cò  iad  sin  ? 

9  Agus  thubhairt  Ioseph  r'  a  athair, '  S  iad 
mo  mhic-sa  iad,  a  thug  Dia  dhomh  an  so  : 
agus  thubhairt  e,  Thoir  a  m'  ionnsuidh  iad, 
guidheam  ort,  agus  beannaichidh  mi  iad. 

10  Agus  blia  sùilean  Israeil  trom  le  h-aois, 
air  chor  nach  bu  lèir  dha  gu  maith  :  agus 
thug  e  'm  fagus  da  iad,  agus  phòg  e  iad,  ag- 
us  ghabh  e  'na  ghlacaibh  iad. 

11  Agus  thubhairt  Israel  ri  Ioseph,  Cha 
do  shaoil  mi  gu  'm  faicinn  do  ghnùis,  agus, 
feuch,  nochd  Dia  dhomh  mar  an  ceudna  do 
shliochd. 

12  Agus  thug  Ioseph  a  mach  iad  o  eadar 
a  ghlùinean,  agus  chrom  se  e  fèin  le  'agh- 
aidh  gu  làr. 

13  Agus  ghabh  Ioseph  iad  le  chèile,  Eph- 
raim  'na  làimh  dheis  o  làimh  chlì  Israeil, 
agus  Manaseh  'na  làimh  chlì  o  làimh  dheis 
Israeil  ;  agus  thug  e  'm  fagus  da  iad. 

14  Agus  shìn  Israel  a  mach  aiàmh  dheas, 
agus  chuir  e  i  air  ceann  Ephraim,  am  mac  a 
b'  òige,  agus  a  làinh  chlì  air  ceann  Mhana- 

aeh  :  stiùir  e  a  làmha  gu  seòlta ;  oir  b'  e 
Manaseh  au  ceud-ghin. 

15  Agus  bhearmaich  e  Ioseph,  agus 
thubhairt  e,  Gu  'n  deanadh  Dia,  an  làthair 
an  do  ghluais  m'aithriche  Abraham  agus 
Isaac,  an  Dia  a  bheathaich  mi  rè  mo 
bheatha  uile  gus  an  là'n  diugh, 

16  An  t-aingeal  a  shaor  mi  o  gach  olc,na 
leinibh  a  bheannachadh,  agus  ainmichear 
in'ainm-sa  orra,  agus  ainm  m'aithriclie, 
Abrahaim  agus  Isaaic :  agus  mar  iasg  na 
mara  fàsadh  iad  lìonmhor  am  meadhon  na 
talmhainn. 

•  17  Agus  an  uair  a  chunnaic  Ioseph  gu  'n 
do  chuir  'athair  a  làmh  dheas  air  ceann 
Ephraim,  cha  do  thaitinn  e  ris  :  agus  chum 
e  suas  làmh  'athar,  a  clium  ah-atharrachadh 
o  cheann  Ephraira  gu  ceann  Mhanaseh. 

18  Agus  thubhairt  Iosepli  r'  a  athair,  Ni 
h-ann  mar  siu,  athair :  oir  is  e  so  an  ceud- 
ghiu  ;  cuir  do  làmli  dlieas  air  a  cheann. 

19  Agus  dhiùlt  'athair,  agus  thubhairte, 
Tha  fhios  agam,  a  mhic,  tlia  fhios  agarn  ; 
bithidh  esan  cuideachd  'na  shluagh,  agus 
fàsaidh  e  mar  an  ceudna  mòr:  ach  gu 
deimhin  bithidh  a  bhràthair  a  's  òige  ni  's  mò 
na  e,  agus  bithidh  a  shliochd  'nam  mòran 
chinneach. 

20  Agus  bheannaich  e  iad  air  an  là  sin, 
ag  ràdh,  Annadsa  beannaicliidh  Israel,  ag 
ràdh,  Gu  deanadh  Dia  thu  mar  Ephraim, 
agus  mar  Mhanaseh  :  agus  chuire  Ephraim 
roimh  Mhanaseh. 

21  Agus  thubhairt  Israel  ri  Ioseph, 
Feuch,  a  taims'  a'  faotainn  a'  bhàis ;  ach 
bithidh  Dia  maille  ribhse,  agus  bheir  e  rìs 
sibh  gu  dùthaich  bhur  u-aitliriche. 

22  Agus  thug  mise  dhuit  aon  chuid- 
roinne  thar  do  bhràitlirean,  a  bhuin  mi 
mach  à  làimh  an  Amoraich  le  m'  chlairìh- 
eamh  agus  le  m'  bhogha. 

CAIB.  XLIX. 
A  GUS  ghairm  Iacob  air  a  mhic,  agus 
J\_  thubhairt  e,  Cruinnichibh  sibh  fèin  an 
eeann  a  chèile,  clium  as  gu'n  inuis  mi 
dhuibh  ciod  a  tharlas  dhuibh  sna  làithibh 
deireannach. 

2  Cruinnichibh  sibh  fèin  an  ceann  a 
chèile,  agus  cluinnibh,  a  mhaca  Iacoib,  ag- 
us  èisdibh  ri  Israel  bhur  n-athair. 

3  A  Reubein,  is  tu  mo  cheud-ghin,  mo 
threise,  agus  toiseach  mo  neirt,  òirdheirc- 
eas  àrd-inbhe,  agus  òirdheirceas  cuinhachd. 

4  Neo-sheasmhaeh  mar  uisge,  cha  toir 
thu  barrachd,  do  bhrìgh  gu  'n  rìeachaidh  tu 
suas  do  leahaidh  t'  athar :  an  sin  thruaill 
thu  i  ;  chaidh  e  suas  do  m'  uirigh. 

5  Is  bràithre  Simeon  agus  Lebhi :  tha 
innil  aingidheachd  'nan  àitibh-eòmhnuidh. 

6  'Nan  dìomhaireaehd  na  tigeadh  m'  an- 
am-sa  ;  r'an  coimhthional  na  bitlieadh  m' 
onoir-sa  air  a  h-aonadh  :  oir  'nan  corruich 
mharbh  iad  duine,  agus  'namfèin-tlioilleag 
iad  sìos  balla. 

7  Mallaiehte  gu  'n  robh  an  corruich,  oir 
bha  i  ga.Tg ;  agus  am  fearg,  oir  bha  i  an- 
ìochdinhor  :  roinnidh  mi  iad  ann  an  Iacob, 
agus  sgaoilidh  mi  iad  ann  an  Israel. 

8  A  Iudah,  molaidh  do  bhràithrean  thu- 
sa ;  bithidh  do  làmh  am  muineal  do 
uaimhde  :  cromaidh  clann  t'  athar  iad  fèin 
eìos  a'  d'  làthair. 


9  7*  cuilean  leòmhain  Iudali ;  o  'n  chobh- 
artaich,  a  mhic,  chaidh  thu  suas  :  chrom 
se  e  fèin  sìos,  chrùb  e  mar  leòmhan,  agus 
mar  sheann  leòmhan  ;  cò  dhùisgeas  suas  e  ? 

10  Cha  dèalaich  an  t-slat-rìoghail  ri  lu- 
dah,  no  lagh-thabhartair  o  eadar  a  chosa, 
gus  an  tig  Siloh,  agus  dhasan  gèillidh  na 
slòigh : 

11  A'  ceangal  a  shearraich  ris  an  fhìon- 
ain,  agus  loth  'asail  ris  an  f  hìonain  thaghta ; 
nigh  è  'eudach  am  fion,  agus  athrusgan  am 
fuil  nam  fìon-dhearc. 

12  Bithidh  a  shùilean  ni  's  deirgena  fìon, 
agus  'fhiacla  ni  's  gile  na  bainne. 

13  Gabhaidh  Sebulun  còmhnuidh  aig  cal- 
adh  a'  chuain,  agu>  bitliidh  e  air  son  calaidh 
long  ;  agus  bithidh  'eirthir  gu  ruig  Sidon. 

14  Is  asal  làidir  Isacliar,  a'  crùbadh  sìos 
eadar  dhà  ealìaich. 

15  Agus  chunuaic  e  gu  'm  bu  mhaith  an 
ni  fois,  agus  ga'n  robh  am  fearann taitneach ; 
agus  chrom  e  a  ghuala  gu  iomchar,  agus 
rinneadli  e  'na  sheirbhiseach  do  chìs. 

16  Bheir  Dan  breth  air  a  shluagh,  mar 
aon  do  tlireubhaibh  Israeil. 

17  Bithidh  Dan  'na  nathair  air  an  ròd, 
'na  nathair-nimhe  air  an  t-slighe,  a  theum- 
as  sàilteau  an  eich,  air  chor  as  gu  'a  tuit  a 
mharcach  an  coinneamh  a  chùil. 

18  Ri  d'  shlàinte  dh'f  heith  mise,  O  Thigh- 
earna. 

19  Gad,  bheir  buidheann  buaidhair:  ach 
bheir  esan  buaidh  ma  dheireadh. 

20  A  mach  à  h-Aser  bithidh  'aran-san 
reamhar.  agus  bheir  e  uaith  sògh  rìoghail. 

21  Js  eilid  air  a  leigeadh  fuasgailte  Naph- 
tali ;  bheir  e  focail  thaitneach  uaitb. 

22  Js  geug  thorrach  loseph,  geug  thorr- 
ach  làimh  ri  tobar,  aig  am  bheil  a  meang- 
lain  a'  sgaoileadh  thar  a'  bhalla. 

23  Chràidh  na  fir-bhogha  gu  geur  e,  ag- 
us  thilg  iad  air,  agus  dh'  t'huathaich  iad  e. 

24  Ach  dh'  fhan  a  bhogha  'n  a  neart,  ag- 
us  rinneadh  gairdeana  a  làmh  làidir  le  làmh- 
aibh  Dè  chumhachdaich  Iacoib  ;  (uaith  sin 
tha  'm  buachaille,  clach  Israeil :) 

25  Eadhon  le  Dia  t'  athar,  a  ni  còmhnadh 
leat,  agus  leis  an  Uile-chumhachdach,  a 
blieannaicheas  thule  beannachdaibh  nèimh 
o  'n  àirde,  beannachdaibh  na  doimhne 
shìos,  beannachdaibh  nan  cìoch,  agus  na 
bronn. 

26  Thug  beannachda  t'  athar  barrachd  air 
beannachdaibh  mo  sliinnseara,  gu  ruig  foir- 
iomall  nan  sliabh  sìorruidh ;  bithidh  iad 
airceann  loseiph,agus  air  mullach  achinn- 
san  a  sgaradh  o  'bhràithribh. 

27  Ni  Beniamin  fiadhach  mar  mhadadh- 
alluidh :  sa'  mhaduinn  ithidh  e  a'  chobh- 
artach,  agus  san  fheasgar  roinnidh  e  a' 
chreach. 

28  Js  iad  sin  uile  dà  threubh  dheug  Is- 
raeil :  agus  is  e  so  an  ni  a  labhair  an  athair 
riu,  agus  hheannaich  e  iad ;  gach  aon  ac'  a 
rèir  a  bheannachaidh,  bheannaich  e  iad. 

29  Agus  dh'àithn  e  dhoibh,  agus  thu- 
bhairt  e  riu,  Cruinnichear  mise  chum  mo 
dhaoine :  adhlaicibh  mi  maille  ri  m'  aith- 
richibh  san  uaimh  a  ta  ann  anachadh  Eph- 
roin  an  Hitich  ; 

30  San  uaimh  a  ta  ann  an  achadh  Mhac- 
phelah,  a  ta  fa  chomhair  Mhamre,  ann  an 
tìr  Chanaain,  a  cheannaich  Abraham  maille 


CAIB.  L. 


43 


ris  an  achadh  o  Ephron  an  t-Hiteach,  mar 
sheilbh  àit  adhlaic. 

31  (An  sin  dh'adhlaic  iad  Abraham  agus 
Sarah  a  bhean  ;  an  sin  dh'  adhlaic  iad  Isaac 
agus  Rebecah  a  bhean  ;  agus  an  sin  dh'adh- 
laic  mise  Leah.) 

32  Cheannaicheadh  an  t-achadh,  agus  an 
uaimh  a  ta  ann,  o  chloinn  Het. 

33  Agus  an  uair  a  chrìochnaich  Iacob 
àitheantan  a  thoirt  d'  a  mhic,  chruinnich  e 
a  chosan  suas  do"  n  leabaidh,  agus  chaochail 
e,  agus  chruinnicheadh  e  chum  a  dhaoine. 

CAIB.  L. 

A  GUS  thnit  Ioseph  air  aghaidh  'athar, 
iOL    agus  ghuil  e  air,  agus  phòg  see. 

2  Agus  dh'àithn  loseph  d'a  sheirbhisich, 
nal  èighean,  spìosraidh  a  chur  air  corp  'ath- 
ar;  agus  chuir  na  lèighean  spìosraidh  air 
Israel. 

3  Agus  choimhlionadh  air  a  shon  dà 
fhichead  là,  (oir  mar  so  coimhlionar  làith- 
ean  ìia  muinntir  sin  air  an  cuirear  spìos- 
raidh;)  agus  rinn  na  h-Eiphitich  bròn  air 
a  shon  deich  is  tri  fichead  là. 

4  Agus  an  uair  a  chaidh  làithean  a  bhròin 
thairis,  labhair  Ioseph  ri  teaghlach  Pharaoh, 
ag  ràdh,  A  nis  ma  Ihuair  mi  deadh-ghean 
'nur  sùilibh,  labhraibh,  guidheam  oirbh, 
ann  an  cluasaibh  Pharaoh,  ag  ràdh, 

5  Ghabh  m'athair  mionnan  diom,  ag 
ràdh,  Feuch,  a  ta  mise  a'  faghail  a'  bhàis  : 
a'm'  uaigh  a  chladhaich  mi  dhomh  fèin  ann 
an  tìr  Chanaain,  an  sin  adhlaicidh  tu  mi. 
A  nis  uime  sin  leig  dhomh  dol  suas,  guidh- 
eam  ort,  agus  m'  athair  adhlac,  agus  thig 
mi  rìs. 

6  Agus  thuhhairt  Pharaoh,  Falbh  suas, 
agus  adhlaic  t'  athair,  a  rèir  mar  a  ghabh  e 
mìonnan  dìot. 

7  Agus  chaidh  Ioseph  suas  a  dh'  adhlac 
|  'athar  :  agus  maille  ris  chaidh  seirbhisich 
Pharaohsuas  uile,  seannairean  athighe,ag- 
us  uile  sheanairean  thìre  na  h-Eiphit, 

8  Agus  teaghlach  Ioseiph  uile,  agus  a 
hhràithrean,  agus  teaghlach  'athar :  a  mhàin 
dh'  fhàg  iad  an  clann  bheag,  agus  an  caor- 
aich,  agus  ara  buar,  ann  an  tìr  Ghosein.  . 

9  Agus  chaidh  suas  maille  ris,  araon  carb- 
i  adan  agus  marc-shluagh :  agus  bhaa'  chuid- 
ìeachd  ro-mhòr. 

i  10  Agus  thàinig  iad  gu  h-urlar-bualaidh 
Ataid,  a  tha  'n  taobh  thall  do  Iordan ;  agus 
rinn  iad  bròn  an  sin  le  caoidh  mhòir  agus 
ro-chràitich  :  agus  rinn  e  bròn  air  son  ath- 
ar  seachd  làithean. 

11  Agus  an  uair  a  chunnaic  luchd-àit- 
eachaidh  na  tire,  na  Canaanaich,  am  bròn 
ann  an  urlar  Ataid,  thubhairt  iad,  Is  doil- 
gheasach  ara  bròn  so  do  na  h-Eiphitich  ; 
uime  sin  thugadh  Abel-misraim  mar  ainm 
air,  a  tha  'n  taobh  thall  do  Iordan. 


12  Agus  rinn  a  mhic  dha  mar  a  dh'  àithn 
e  dhoibh : 

13  Oir  ghiùlain  a  mhic  e  do  thìr  Cha- 
naain,  agus  dh'adhlaic  iad  e  ann  an  uaimh 
achaidh  Mhachpelah,  a  cheannaich  Abra- 
ham  maille  ris  an  achadh  mar  sheilbh  àit- 
adhlaic,  o  Ephron  an  t-Hiteach,  fa  chomh- 
air  Mhamre. 

14  Agus  phill  Ioseph  do  'n  Eiphit,  e  fèin 
agus  a  bhràithrean,  agus  iadsan  uile  a  chaidh 
suas  maille  ris  a  dh'  adhlac  'athar,  an  dèigh 
dha  'athair  adhlac. 

15  Agus  an  uair  a  chunnaic  bràithrean 
Ioseiph  gu'n  d'  fhuair  an  athairhàs,  thubh- 
airt  iad,  Theagamh  gu'n  toir  Ioseph  fuath 
dhuinn,  agus  gu'  n  dìol  e  gu  cinnteach  oirnn 
an  t-olc  sin  uile  a  rinn  sinn  air. 

16  Agus  chuir  iadteachdairean  gu  Ioseph, 
ag  ràdh,  Dh'  àithn  t'  athair  mun  d'  fhuair  e 
bàs,  ag  ràdh, 

17  Mar  so  their  sihh  ri  Ioseph,  Maith, 
guidheam  ort  a  nis,  eucoir  do  bluàithrean, 
agus  am  peacadh,  do  bhrìgh  gu  'n  d'  rinn 
iad  olc  ort :  agus  a  nis,  guidheam  ort,  maith 
eucoir  sheirbhiseach  Dhè  t'  athar.  Agus 
ghuil  Ioseph  an  uair  a  labhair  iad  ris. 

18  Agus  chaidh  a  bhràithre  mar  an  ceud- 
na,  agus  thuit  iad  sìos  'na  làthair,  agus 
thuhhairt  iad,  Feuch,  is  seirbhisich  dliuit 
sinne. 

19  Agus  thubhairt  Ioseph  riu,  Na  biodh 
eagal  oirbh ;  oir  am  bheil  mise  an  àite 
Dhè? 

20  Agus  d'  'ur  taobhsa,  shònraich  sibh 
olc  a'  m'  aghaidh  ;  ach  shònraich  Dia  sin  a 
chum  maith,  a  chum,  mar  air  an  là  'n  diugh, 
gu'n  tearnadh  e  mòr-shluagh  beò. 

21  A  nis  uime  sin  na  biodh  eagal  oirbh  : 
altrumaidh  mise  sibh,  agus  bhur  clann 
bheag.  Agus  thuge  comhfhurtachd  dhoibh, 
agus  labhair  e  gu  caoimhneil  riu. 

22  Agus  ghabh  Ioseph  còmhnuidh  san 
Eiphit,  e  fèin  agus  teaghlach  'athar:  agus 
bha  Ioseph  beò  ceud  agus  deich  bliadhna. 

23  Aguschunnaic  loseph  clann  Ephraim, 
do'n  treas  ginealach  :  thogadh  suas  mar  an 
ceudna  clann  Mhachir,  mhic  Mhanaseh, 
air  glùinibh  loseiph. 

24  Agusthubhairt  Iosepk  r'al)hràithribh, 
A  ta  mise  a'  faghail  a'  bliàis,  ach  amhaircidli 
Dia  gu  cinnteach  oirbhse,  agus  bheir  e 
mach  sibh  as  an  fhearann  so,  do'  n  fhearann 
amhionnaich  e  do  Abraham,  do  Isaac,  ag- 
us  do  Iacob. 

25  Agus  ghabh  Ioseph  mionnan  do 
chloinn  Israeil,  ag  ràdh,  Amhaircidh  Dia 
gu  cinnteach  oirbhse,  agus  giùlainidh  sibh 
mo  chnàmhan-sa  suas  as  a  so. 

26  Agus  fliuair  Ioseph  bàs,  agus  e  ceud 
agus  deich  bliadhna  dli'  aois :  agus  chuir 
iad  spìosraidh  air,  agus  chuireadh  ann  aa 
ciste-mhairbh  e  san  Eiphit. 

CAIB.  I. 

ANTS  z'siad  soainmeannachloinnlsraeil, 
a  thàinig  do'  n  Eiphit ;  thàinig  gach 
duine  agus  a  tlieaghlach  maille  ri  Iacob: 

2  Reuben,  Simeon,  Lebhi,  agus  ludah, 

3  Isachar,  Sebulun,  agus  Beniamin, 

4  Dan,  agus  Naphtali,  Gad,  agus  Aser. 

5  Agus  na  h-anaman  uile  a  thàinig  a 
mach  à  leasruidh  Iacoib,  bu  deich  agus  tri 
fichead  anam  iad  ;  oir  bha  Ioseph  san  Eiph- 
it  a  cheana. 

6  Agus  fhuair  Ioseph  bàs,  agus  abhràith- 
rean  uile,  agus  an  ginealach  sin  uile. 

7  Agus  bha  clann  Israeil  sìolmhor,  agus 
dh'  f hàs  iad  gu  mòr,  agus  rinneadh  lìonmhor 
iad,  agus  chinn  iad  ro-chumhachdach ;  ag- 
us  lìonadh  an  tìr  leo. 

8  A  nis  dh'  èirich  righ  ùr  air  an  Eiphit, 
do  nach  b'  aithne  Ioseph. 

9  Agus  thubhairt  e  r'  a  shluagh,  Feuch, 
tha  sluagh  chloinn  Israeil  ni'  s  lìonmhoire 
agus  ni's  cumhachdaiche  na  sinne. 

10  Thigibh,  buineamaid  gu  seòlta:  air 
eagal  gu'  m  fàs  iad  lìonmhor,  agus  gu'  n 
tachair  e,  'nuair  a  dh'  èireas  cogadh,  gu'  n 
gabh  iadsan  mar  an  ceudna  le  'r naimhdibh- 
ne,  agus  gu'n  cog  iad  'nar  n-aghaidh,  agus 
gu'  n  tèid  iad  a  mach  as  an  tìr. 

11  Uime  siu  chuir  iad  maighstirean-oibre 
orra,  chum  an  sàruchadh  le  'n  eallachaibh. 
Agus  thog  iad  bailtean-ionmhais  do  Pha- 
raoh,  Pitom  agus  Rameses. 

12  Ach  mar  is  mò  a  shàruich  siad  iad,  's 
ann  is  mò  a  rinneadh  iadsan  lìonmhor  ag- 
us  a  dh'  f hàs  iad.  Agus  bha  iad  fuidh  dhoìl- 
gheas  airson  chloinn  Israeil. 

13  Agus  thug  na  h-Eiphitich  air  cloinn 
Israeil  seirbhis  a  dheanamh  le  cruadhas. 

14  Agus  rinn  iad  am  beatha  searbh  dlioibh 
le  daorsa  chruaidh,  ann  am  moirtear,  agus 
ann  an  clachaibh-creadha,  agus  anns  gach 
gnè  oibre  sa'  mliachair :  bha  an  obair  uile, 
anns  an  d'  thug  iad  orra  obair  a  dheanamh, 
le  cruadhas. 

15  Agus  labhair  righ  na  h-Eiphit  ri 
mnaibh-glùine  nan  Eabhruidheach  ;  (b'  e 
ainm  aoin  diubh  Siphrah,  agus  ainm  na  tè 
eile  Puah ;) 

16  Agus  thubhairt  e,  'Nuair  a  ni  sibh 
gnìomh  mnà-glùine  do  na  mnaibh  Eabh- 
ruidheach,  agus  a  chi  sibh  iad  air  na  stòl- 
aibh  ;  ma'  s  mac  a  bhios  ann,  an  sin  marbh- 
aidh  sibh  e,  ach  ma'  s  nighean  a  bhios  ann, 
bithidh  i  beò. 

17  Ach  bha  eagal  Dè  air  na  mnaibh- 
glùine,  agus  cha  d'  rinn  iad  mar  a  dh'àithn 
righ  na  b-Eiphit  dhoibh,  ach  ghlèidh  iad  a' 
chlann-mhac  beò. 

18  Agus  ghairm  righ  na  h-Eiphit  air  na 
mnaibh-glùine,  agus  thubliairt  e  riu,  C'ar 


I  son  a  rinn  sibh  an  ni  so,  agusaghlèidh  sibh 
a'  chlann-mhac  beò  ? 

19  Agus  thubhairt  namnathan-gluine  ri 
Pharaoh,  A  cliionn  nach'eiY nnmnai  Eabh- 
ruidheachmarnamnài  Eiphiteach  :  oir  tha 
iad  fèin  beothail,  agus  air  an  aisead  mu'  n 
tig  na  mnathan-glùine  a  steach  d'  an  ionn- 
suidh. 

20  Uime  sinbhuin  Dia  gu  maith  ris  na 
mnaibh-glùine :  agus  rinneadh  an  sluagh 
lìonmhor,  agus  dh'  f hàs  iad  ro-chumhachd- 
ach. 

21  Agus  a  chionn  gu'  n  robh  eagal  Dèair 
na  mnaibh-glùine,  rinn  e  tighean  dhoibh. 

22  Agus  thug  Pharaoh  àithne  d'  a  shluagh 
uile,  ag  ràdh,  Gach  mac  a  bheirear,  tilgidh 
sibh  san  amhainn  ;  agus  gach  nighean 
gleidhidh  sibh  beò. 

CAIB.  II. 

AGUS  chaidh  duine  do  thigh  Lebhi,  ag- 
us  ghabh  e  nighean  do  Lebhi  'na 

mnaoi. 

2  Agus  dh'  fhàs  a'  bhean  torrach,  agus  rug 
i  mac  :  agus  an  uair  a  chunnaic  i  gu'  nrobh 
e  'na  leanabh  tlachdmhor,  dh'  fholaich  i  e 
rè  thri  mìosa. 

3  Agus  an  uair  nach  b'  urrainn  i'fholach 
ni  b'  fhaide,  ghabh  i  dha  cobhan  cuilce,  ag- 
us  chuir  i  thairis  e  le  làthaich  agus  le  pic, 
agus  chuir  i  an  leanabh  ann;  agus  chuir  i 
e  sa'  chuilc  aig  bruaich  na  h-aimhne. 

4  Agus  sheas  a  phiuthar  am  fad  uaith,  a 
dh'  fhaicinn  ciod  a  dheanta  ris. 

•  5  Agus  thàinig  nighean  Pharaoh  a  nuas 
g'  a  nigheadh  fèin  san  amhainn,  agus  bha  a 
maighdeanan  ag  imeachd  ri  taobh  na  h- 
aimhne  ;  agus  an  uair  a  chunnaic  i  'n  cobh- 
an  am  measg  na  cuilce,  chuir  i  a  bauoglach 
g'  a  thoirt  d'  a  h-ionnsuidh. 

6  Agus  an  uair  a  dh'  fhosgail  i  e,  chunn- 
aic  i  'n  leanabh  :  agus,  feuch,  ghuil  an 
naoidhean.  Agus  ghabh  i  truas  ris,  agus 
thubhairt  i,  Is  aon  so  do  chloinn  nan  Eabh- 
ruidheach. 

7  An  sin  thubhairt  a  phiuthar  ri  nighean 
Pharaoh,  An  tèid  mise,  agus  an  gairm  mi 
dhuit  banaltrum  do  na  mnaibh  Eabhruidh- 
each,  a  chum  as  gu'  n  altrum  i  'n  leanabh, 
dhuit  ? 

8  Agus  thubhairt  nighean  Pharaoh  rithe, 
Falbh.  Agus  chaidh  a'  mhaighdean,  agus 
gliairm  i  màthair  an  leinibh. 

9  Agus  thubhairtnigheanPharaoh  rithe, 
Thoir  an  leanabh  so  leat,  agus  altrum 
dhomhsa  e,  agus  bheir  mi  dhuit  do  thuar- 
asdal.  Agus  ghabh  a'  bhean  an  leanabh 
agus  dh'  altrum  i  e. 

10  Agus  dh'  fhàs  an  leanabh,  agus  thng  i 
e  dh'ionnsuidh  nighinn  Pharaoh,  agus  bha 

e  'na  nihac  dh'  i.  Agus  thug  i  Maois  mar 
ainm  air :  agus  thubhairt  i,  A  chionn  as  an 
uisge  gu  'n  do  tharruing  mi  mach  e. 

11  Agus  tharladh  anns  na  laithibh  sin,  an 
uair  a  dh'  fhàs  Maois  suas,  gu  'n  deachaidh 
e  mach  a  dh'  ionnsuidh  a  bhràithrean,  agus 
gu  'n  d'  amhairc  e  air  an  eallachaibh  :  agus 
chunnaic  e  Eiphiteach  a'  bualadh  Eabh- 
ruidhich,  aoin  d'  a  bhràithribh. 

12  Agus  dh'  amhairc  e  an  taobh  so  agus 
an  taobh  ud,  agus  an  uair  a  chunnaic  e 
nach  robh  aon  duine  ann,  mharbh  e  an 
t-Eiphiteach,  agus  dh'  fholaich  e  sa'  ghain- 

■1  eamh  e. 

13  Agus  an  uair  a  chaidh  e  mach  an  dara 
n  là,  feuch,  bha  dithis  do  na  h-Eabhruidhich 
I  a'  strì  r'  a  chèile  ;  agus  thubliairt  e  ris-san 
"   a  rinn  an  eucoir,  C'  ar  son  a  bhuaileas  tu 

I  do  choimhearsnach  ? 

!•      14  Agus  thubhairt  e,  Cò  rinn  thusa  a'  d' 
uachdaran  agus  a'  d'  bhreitheamh  oirnne  ? 
» |  am  miann  leat  mise  a  mharbhadh,  mar  a 
'li  j  mharbh  thu  'n  t-Eiphiteach  ?  agus  ghabh 

I I  Maois  eagal,  agus  thubhairt  e,  Gu  cinnteach 
tha  an  ni  so  aithnichte. 

if      15  A  nis  an  uair  a  chuala  Pharaoh  an  ni 
so,  dh'  iarr  e  Maois  a  mharbhadh,  ach  theich 

k  Maois  o  aghaidh  Pharaoh,  agus  ghabh  e 

I  còmhnuidh  ann  an  tìr  Mhidiain ;  agus 

n   shuidh  e  sìos  làimh  ri  tobar. 

16  A  nis  bha  aig  sagart  Mhidiain  seachd- 
nar  nighean  :  agus  thàinig  iad  agus  tharr- 
uing  iad  uisge,  agus  lìon  iad  na  h-amair  a 

I   thoirt  uisge  do  threud  an  athar. 

•  17  Agus  thàinig  na  buachaillean  agus 
dh'  f huadaich  iad  air  falbh  iad :  ach  sheas 

I   Maois  suas  agus  chuidich  e  leo,  agus  thug 

•  e  uisge  d'  an  treud. 

«      18  Agus  an  uair  a  thàinig  iad  gu  Reuel 
an  athair,  thubhairt  e,  Ciounus  a  thàinig 

k   sibh  co  luath  an  diugh  ? 

19  Agus  thubhairt  iad,  Shaor  Eiphiteach 

I   sinu  à  làimh  nam  buachaillean,  agus  mar 

i  an  ceudna  tharruing  e  uisge  gu  leòr  dhuinn, 
agus  thug  e  uisge  do  'n  treud. 

»      20  Agus  thubhairt  esan  r'  a  nigheanaibh, 
Agus  c'  àit  am  bheil  e?  C'  ar  son  a  dh'  f  hàg 

s   sibh  an  duine  ?  Gairmibh  air,  a  chum  's 

i  gu  'n  ith  e  aran. 

•]     21  Agus  bha  Maois  toileach  còmhnuidh 

•  a  ghabhail  maille  ris  an  duine  ;  agus  thug  e 
1   Siporah  a  nighean  do  Mhaois  'na  mnaoi. 

22  Agus  rug  i  mac  dha,  agus  thug  e  Ger- 

•  sora  mar  ainm  air  :  oir  thubhairt  e,  Bha  mi 
i   m'  choigreach  ann  an  tìr  aineoil. 

i      23  Agus  tharladh  an  ceann  mòrain  làith- 
ean,  gu  'n  d'  fhuair  righ  na  h-Eiphit  bàs, 
agus  bha  clann  Israeil  ag  osnaich  air  son 
|   na  daorsa,  agus  ghlaodh  iad ;  agus  thàinig 
i   an  glaodh  suas  gu  Dia,  air  son  na  daorsa. 

24  Agus  chuala  Dia  an  osnaich,  agus 
chuimhnich  Dia  a  choimhcheangal  ri  h-A- 
braham,  ri  Isaac,  agus  ri  Iacob. 

25  Agus  dh'  amhairc  Dia  air  cloinn  Is- 
raeil,  agus  dh'  fhiosraich  e  iad. 

CAIB.  III. 

ANIS  bha  Maois  a'  gleidheadh  treud 
Ietro  'athar-cèile,  sagairt  Mhidiain  : 
agus  thug  e  'n  treud  gu  taobh  cùil  an  fhàs- 
aich,  agus  thàinig  e  gu  sliabh  Dhè,  gu  Ho- 
reb. 

2  Agus  dh'  f  hoillsicheadh  aingeal  an  Tigh- 


earna  dha  ann  an  lasair  theine  à  meadhon 
pris :  agus  dh'  amhairc  e,  agus,  feuch,  bha 
m  preas  a'  lasadh  le  teine,  ach  cha  robh 
am  preas  air  a  losgadh. 

3  Agus  thubhairt  Maois,  Tionndaidh  mi 
nis  a  leth-taobh,  agus  chi  mi  an  sealladh 
mòr  so,  c'  ar  son  nach  'eil  am  preas  air  a 
losgadh. 

4  Agus  an  uair  a  chunnaic  an  Tighearna 
gu  'n  do  thionndaidh  e  a  leth-taobh  a  dh'- 
f  haicinn  sin,  ghairm  Dia  air  à  meadhon  a' 
phris,  agus  thubhairt  e,  A  Mhaois,  a  Mhaois. 
Agus  thubhairt  esan,  Tha  mi  'n  so. 

5  Agus  thubhairt  e,  Na  tig  am  fagus  an 
so ;  cuir  dhìot  do  bhròga  bhàrr  do  chos, 
oir  an  t-àit  air  am  bheil  thu  a'  d'  sheasamh, 
is  talamh  naomh  e. 

6  Thubhairt  e  mar  an  ceudna.  Is  mise 
Dia  t'  athar,  Dia  Abrahaim,  Dia  lsaaic,  ag- 
us  Dia  Iacoib.  Agus  dh'  fholaich  Maois 
'aghaidh :  oir  bha  eagal  air  amharc  air  Dia. 

7  Agus  thubhairt  an  Tighearna,  Chunn- 
aic  mi  gu  cinnteach  àmhghar  mo  shluaigh 
a  ta  san  Eiphit,  agus  chuala  mi  'n  glaodh 
air  son  am  maighstirean-oibre  :  oir  is  aithne 
dhomh  an  doilgheas. 

8  Agus  thàinig  mi  nuas  g'  an  saoradh  à 
làimh  nan  Eiphiteach,  agus  g'  an  toirt  suas 
a  mach  as  an  fhearann  sin,  gu  fearann 
maith  agus  farsuinn,  gu  fearann  ata  sruth- 
adh  le  bainne  agus  le  mil ;  gu  àite  nan  Ca- 
naanach,  agus  nan  Hiteach,  agus  nan  A- 
morach,  agus  nam  Peridseach,  agus  nan 
Hibheacl),  agus  nan  Iebusach. 

9  A  nis  uime  sin,  feuch,  tha  glaodh 
chloinn  Israeil  air  teachd  a  m'  ionnsuidh-sa : 
agus  mar  an  ceudna  chunnaic  mi  am  fòir- 
eigin  leis  am  bheil  na  h-Eiphìtich  'g  am 
fòireigneadh. 

10  Agus  a  nis  thig,  agus  cuiridh  mi  thu 
dh'  ionnsuidh  Pharaoh,  a  chum  a  's  gu'  n 
toir  thu  mach  mo  shluagh  clann  Israeil  as 
an  Eiphit. 

11  Agus  thubhairt  Maois  ri  Dia,  Cò 
mise,  gu  'n  rachainu  a  dh'  ionnsuidh  Pha- 
raoh,  agus  gu  'n  tugainn  a  mach  clann  Is- 
raeil  as  an  Eiphit  ? 

12  Agus  tliubhairt  e,  Bithidh  mise  gu 
cinnteach  leat ;  agus  bithidh  so  'na  chomh- 
aradh  dhuit,  gu  'n  do  chuir  mise  uam  thu  : 
'nuair  a  bheir  thu  mach  an  sluagh  as  an 
Eiphit,  ni  sibh  aoradh  do  Dhia  air  an  t- 
sliabh  so. 

13  Agus  thubhairt  Maois  ri  Dia,  Feuch, 
an  uair  a  thig  mi  dh'  ionnsuidh  cloinn  Is- 
raeil,  agus  a  their  mi  riu,  Chuir  Dia  bhur 
n-aithriche  mise  d'  'ur  n-ionnsuidh  ;  agus 
a  their  iad  rjum,  Ciod  is  ainm  dha  ?  Ciod  a 
their  mi  riu  ? 

14  Agus  thubhairt  Dia  ri  Maois,  IS  MI 
AN  TI  A'S  MI :  agus  thubhairt  e,  Mar  so 
their  thu  ri  cloinn  Israeil,  Chuir  IS  MI 
mise  d'  'ur  n-ionnsuidh. 

15  Agus  thubhairt  Dia  thuilleadh  air  so 
ri  Maois,  Mar  so  their  thu  ri  cloinn  Israeil, 
Chuir  an  Tighearna  Dia  bhur  n-aithriche, 
Dia  Abrahaim,  Dia  Isaaic,  agus  Dia  Iacoib, 
mise  d'  'ur  n-ionnsuidh  :  'seso  m'  ainm  a 
chaoidh' ;  agus  is  e  so  mo  chuimhneachan 
do  gach  uile  ghinealach. 

16  Imich  agus  cruinnich  r'  a  chèile  sean- 
airean  Israeil,  agus  abair  riu,  Dh'  fhoillsich 
aa  Tighearna  Dia  bhur  u-aithrichean  e  fèin 


ECSODUS. 


dhomhsa,  Dia  Abrahaim,  Isaaic,  agus  Ia- 
coib,  agràdh,  Gu  cinnteach  dh'amhairc  mi 
oirbh,  agus  chunnaic  mi  an  ni  a  rinneadh 
oirbh  san  Eiphit. 

17  Agus  thubhairt  mi,  Bheirmi  suas  sibh 
a  h-àmhghar  na  h-Eipbit,  gu  frarann  nan 
Canaanach,  agus  nan  Hiteach,  agus  nan  A- 
morach,  agus  nam  Peridseach,  agus  nan 
Ilihlieach,  agus  nan  Iebusacb,  gu  fearann  a 
ta  sruthadh  le  bainne  agus  le  mil. 

18  Agus  èisdidh  iadsan  ri  d'  ghuth  :  agus 
thèid  thu  fèin,  agus  seanairean  Israeil,  gu 
rigli  na  h-Eiphit,  agus  their  sibh  ris,  Choinn- 
ich  an  Tighearna  Dia  nan  Eabliruidheach 
sinne  :  agus  a  nis  leig  dliuinn,  guidheamaid 
ort,  dol  astar  thri  Ìàitliean  do  'n  fhàsach, 
chum  as  gu  'n  ìobair  sinn  do  'n  Tighearn 
ar  Dia. 

19  Agus  is  deimhin  leam  nach  leig  righ 
na  h-Eiphit  leibh  imeachd,  cha  leig  eadhon 
le  làimh  làidir. 

20  Agus  sìnidh  mis'  a  mach  mo  làmh, 
agus  buailidh  mi  'n  Eiphit  le  m'  iongantas- 
an  uile,  a  ni  mi  'na  meadhon :  agus  an  dèigh 
sin  leigidh  e  dhuibh  imeachd. 

21  Agus  bheir  mise  do  'n  t-sluagh  so 
deadh-ghean  ann  an  sealladh  nan  Eiphit- 
each:  a?us  tarlaidh,  'nuair  a  dh'  fhalbhas 
sibh,  nach  falbh  sibh  falamh; 

22  Ach  iarraidh,  gach  bean  o  'han- 
choimliearsnaich,  agus  o  'n  mhnaoi  a  bhios 
air  aoidlieachd  'na  tigh,  seudan  airgid,  ag- 
us  sendan  òir,  agus  eudach :  agus  cuiridh 
sibh  iad  air  bhur  mic,  agus  air  bhur  nigh- 
eanaibh  ;  agus  creachaidh  sibh  na  h-Ei- 
phitich. 

CAIB.  IV. 

AGUS  fhreagair  Maois,  agus  thubhairt 
e,  Ach,  feuch,  cha  chreid  iad  mi,  ni  mò 
dh'  èisdeas  iad  ri  m'  ghuth  :  oir  their  iad, 
Cha  do  thaisbean  an  Tighearn  e  fèin 
dliuit. 

2  Agus  thubhairt  an  Tighearna  ris,  Ciod 
sin  ann  do  làimh  ?  Agus  thubhairt  esan, 
Slat. 

3  Agns  thubhairt  e,  Tilg  air  an  làr  i ;  ag- 
us  tliilg  e  air  an  làr  i,  agus  rinneadh  i  'na 
nathair  :  agus  theich  Maois  roimpe. 

4  Agus  thuhhairt  an  Tigliearnari  Maois, 
Cuir  a  mach  do  làmh,  agus  glac  air  a  h-earr 
i.  Agus  chuir  e  mach  a  làmh,  agus  rug  e 
oirre.  agus  rinneadh  slat  dh'  i  'na  làimh. 

5  Chum  as  gu  'n  creid  iad  gu  'n  d'  fhoill- 
sich  an  Tighearna  Dia  an  aithriche,  Dia 
Ahrahaim,  Dia  Isaaic,  agus  Dia  Iacoib,  e 
fèin  dhuit. 

6  Agus  thubhairt  an  Tighearn  a  thuill- 
eadh  air  so  ris,  Cuir  a  nis  do  làmh  a'  d' 
bhroilleach ;  agus  chuir  e  a  làmh  'na  b'iroill- 
each  :  agus  an  uair  a  thug  e  mach  i,  feuch, 
bha  a  làmh  lobhrach  mar  shneachda. 

7  Agus  thubhairt  e,  Cuir  do  làrah  a  rìs 
a'  d'  bhroilleach  ;  agus  chuir  e  a  làmh  a  rìs 
'na  bhroilleach,  agus  thug  e  maeh  à  bhroill- 
each  i,  agus,  feuch,  dh'  iompaicheadh  i 
mar  a'  chuid  eile  d'  a  fheoil. 

S  Agus  tarlaidh,  mur  creid  iad  thu,  agus 
mur  èisd  iad  ri  guth  a'cheud  chomharaidh, 
gu  n  creid  iad  guth  a'  chomharaidh  dheir- 
eannaich. 

9  Agus  tarlaidh,  mur  creid  iad  mar  an 
ceudna  an  dà  chomharadh  sin,  agus  mur 


èisd  iad  ri  d'  ghuth,  gu  'n  gabh  thu  cuid  3 
dh'  uisge  na  h-aimhne,  agus  gu  'n  dòirt  thu 
air  an  talamh  thioram  e  :  agus  fàsaidh  an 
t-uisge  a  bheir  thu  as  an  amhainn  'na  fhuil 
air  ari  talamh  thioram. 

10  Agus  thuhhairt  Maois  ris  an  Tighearn, 
O  mo  1  highearna,  cha  duine  deas-chainnt- 
each  mi  aon  chuid  roimhe  so,  no  o 'n  àm 
san  do  labhair  thusa  ri  d'  sheirbhiseach  :  do 
bhrìgh  gu  bheil  mi  mall  ann  an  cainnt, 
agus  mall  ann  an  teangaidh. 

11  Agus  thubhairt  an  Tighearna  ria,  Cò 
a  rinn  beul  an  duine  ?  no  cò  a  rinn  am 
balbh,  no  'm  bodhar,  no  'n  tì  a  chi,  no  'n 
dall  ?  Nach  mise  an  Tighearna  ? 

12  A  nis  uime  sin  imich,  agus  bithidh 
mise  le  d'  bheul,  agus  teagaisgidh  mi  dhuit 
ciod  a  their  thu. 

13  Agus  thubhairt  e,  O  mo  Thighearna, 
cuir,  guidheam  ort,  le  Ìàimh  an  tì  a  chuir- 
eas  tu. 

14  Aguslas  corruich  an  Tighearn  anagh- 
aidh  Mhaois,  agus  thubhairt  e,  Nach  e 
Aaron  au  Lebhitheach  do  bhràthair?  tha 
fhios  agam  gu  'n  labhair  esan  gu  maith. 
Agus  mar  an  ceudna,  feuch,  tha  e  teachd  a 
mach  a'  d  choinneamh  :  agus  an  uair  a  chi 
e  thu,  bithidh  e  subhach  'na  chridhe. 

15  Agus  labhraidh  tusa  ris,  agus  cuiridh 
tu  focail  'na  bheul :  agus  bithidh  mise  le  d' 
bheul,  agus  le  'bheul-san,  agus  teagaisgidh 
mi  dhuibh  ciod  a  ni  sibh. 

16  Agus  labhraidh  esan  air  do  shonsa  ris 
an  t-sluagh :  agus  bithidh  esan,  bìtliidh 
eadhon  esan  dhuit  an  àite  beoil,  agus  bith- 
idh  tusa  dhasan  an  àite  Dhè. 

17  Agus  gabhaidh  tu  an  t-slat  so  ann  do 
làimh,  leis  an  dean  thu  comharan. 

18  Agus  dh'  imich  Maois  agus  phill  e  gu 
Ietro  'athair-cèile,  agus  thubhairt  e  ris, 
Thèid  mi  nis,  agus  pillidh  mi  chum  mo 
bhràithrean  a  ta  san  Eiphit,  agus  chi  mi  am 
bheil  iad  fathast  beò.  Agus  thubhairt  Iet- 
ro  ri  Maois,  Imich  an  sìth. 

19  Agus  thubhairt  an  Tighearna  ri  Maois 
ann  am  Midian,  Imich,  piil  do 'n  Eiphit: 
oir  tha  na  daoiue  sin  uile  marbh  a  bha  'g 
iarraidh  t'  anama. 

20  Agus  ghabh  Maois  a  bhean,  agus  a 
mhic,  agus  chuir  e  iad  air  asail,  agus  phill  e 
do  thìr  na  h-Eiphit.  Agus  ghabh  Maois 
slat  Dhè  'na  làimh. 

21  Agus  thubliairt  an  Tighearna  ri 
Maoìs,  An  uair  a  dh'  imicheas  tu  chum 
pilltinn  do  'n  Eiphit,  thoir  an  aire  gu  'n 
dean  thu  na  h-iongantais  sin  uile,  a  chuir 
mise  ann  ad  làimh,  am  fianuis  Fharaoh  : 
ach  cruaidhichidh  mise  a  chridhe,  agus 
cha  leig  e  leis  an  t-sluagh  imeachd. 

22  Agus  their  thu  ri  Pharaoh,  Mar  so 
tha'  n  Tighearn  ag  ràdli,  '  S  e  Israel  mo 
mhac,  mo  cheud-ghin. 

23  Agus  tha  mi  ag  ràdh  riut,  Leig  le  m' 
mhac  imeachd,  a  chum  as  gu  'n  dean  e 
seirbhis  dhomh  ;  agus  ma  dhiùltas  tu  leig- 
eadh  leis  imeachd:  feuch,  marbhaidh  mise 
do  mhac-sa,  eadhon  do  cheud-ghin. 

24  Agus  tharladh  air  an  t-slighe  san 
tigh-òsda,  gu  'n  do  choinnich  an  Tighearu 
e,  agus  gu  'n  d'  iarr  e  a  mharbhadh. 

25  An  sin  ghabh  Siporah  clach  gheur, 
agus  thimchioll-ghearr  i  roimh-chroicionn 
a  mic,  agus  thilg  i  aig  a  chosaibh  e,  agus 


CAIB.  V.  VI. 


thubhairt  t,  Gu  cinnteacli  is  fear-pòsda 
fuileachdach  dhomhsa  thu. 

26  Agus  leig  e  uaith  e  :  an  sin  thubhairt 
ì,  Js  fear-pòsda  fuileachdach  thu  air  son  an 
timchioll-ghearraidli. 

27  Agus  thubhairt  an  Tighearna  ri 
h- Aaron,  Imich  an  coinneamh  Mhaois  do  'n 
fhàsach.  Agus  dh'  imich  e,  agus  choinnich 
se  e  ann  an  sìiabh  Dhè,  agus  phòg  se  e. 

28  Agus  dh'  innis  Maois  a  dh'  Aaron  uile 
bhriathran  an  Tighearn,  a  chuir  uaith  e, 
agus  na  comharau  uile  a  dh'  àithn  e  dha. 

29  Agus  chaidh  Maois  agus  Aaron,  agus 
chruinnich  iad  seanairean  chloinn  Israeil 
uile. 

30  Agus  labhair  Aaron  na  briathran  uile 
!  a  labhair  an  Tighearna  ri  Maois,  agus  rinn 
j  e  na  comharan  ann  an  sealladh  an  t-sluaigh. 
I  31  Agus  chreid  an  sluagh  :  agus  an  uair 
;  a  chual'  iad  gu  'n  d'  amhairc  an  Tighearn  air 

cloinn  Israeil,  agus  gu  'm  fac  e  an  àmhghar, 
!  an  sin  chrom  iad  an  cinn,  agus  rinn  iad 
aoradh. 

CAIB.  V. 

AGUS  'na  dhèigh  sin  chaidh  Maois  agus 
Aaron  a  steach,  agus  thubhairt  iad  ri 
Pharaoh,  Mar  so  tha  'n  Tighearna  Dia  Is- 
raeil  ag  ràdh,  Leig  le  m'  shluagh  imeachd, 
a  chuin  as  gu  'n  glèidh  iad  fèill  dhomhsa 
san  fhàsach. 

2  Agus  thubhairt  Pharaoh,  Cò  e  an 
Tighearna,  gu  'n  èisdinn-sa  r'  a  ghuth  a  leig- 
eadhle  h-Israel  imeachd?  Cha 'n  aithne 
dhomhs'  an  Tighearn,  agus  mar  an  ceudna 
cha  leig  mi  le  h-Israel  imeachd. 

3  Agus  thubhairt  iad,  Dh'  fhoillsich  Dia 
nan  Eabhruidheach  e  fèin  dhuinne :  leig 
leinn,  guidheamaid  ort,  dol  astar  thri  làith- 
ean  do  'n  fhàsach,  a  chum  as  gu  'n  ìobar  sinn 
do  'n  Tighearn  ar  Dia,  air  eagal  gu'm  buail 
e  sinn  le  plàigh,  no  leis  a'  chlaidheamh. 

4  Agus  thubhairt  righ  na  h-Eiphit  riu, 
C'  ar  son  a  ta sibhse,  a  Mhaois  agus  Aaroin, 
a'  toirt  air  an  t-sluagh  sgur  o  'n  oibribh? 
Rachaihh  a  chum  bhur  n-eallacha. 

5  Agus  thubhairt  Pharaoh,  Feuch,  a  ta 
sluagh  na  tìre  a  nis  lìonmhor,  agus  tha 
sibhse  a'  toirt  orra  bhi  'nan  tàmh  o  'n  eall- 
achaibh. 

6  Agus  dh'  àithn  Pharaoh  air  an  là  sin 
fèin  do  mhaighstiribh-oibre  an  t-sluaigh, 
agus  d'  an  luchd-riaghlaidh,  ag  ràdh, 

7  Cha  toir  sibh  conlach  tuilleadh  do  'n 
t-sluagh  a  dheanamh  chlacha-creadha  mar 
roimhe  so :  rachadh  iad  agus  cruiunicheadh 
iad  conlach  dhoibh  fèin. 

8  Agus  cuiridh  sibh  orra  àireamh  nan 
tlacha-creadha  a  rinn  iad  roimhe  :  cha  leig 
sibh  sìos  a  bheag  dheth,  oir  tha  iad  dìomh- 
anach  ;  uime  sin  tha  iad  ag  èigheach,  ag 
ràdh,  Racharnaid  agus  ìobramaid  d'  ar 
Dia. 

9  Cuirear  an  obair  ni  's  truime  air  na 
daoine,  chum  as  gu  'n  saoraich  iad  innte : 
agus  nah-earbadhiadàbriathraibh  dìomh- 
ain. 

10  Agus  chaidh  maighstirean-oibre  an 
t-sluaigh  a  mach,  agus  an  luchd-riaghlaidh, 
agus  labhair  iad  ris  an  t-sluagh,  ag  ràdh, 
Mar  so  tha  Pharaoh  ag  ràdh,  Cha  toir  mi 
dhuibh  conlach. 

11  Rachaibh,  gabhaibh  dhuibh  fèin  con- 


47 

lach  far  am  feud  sibh  a  faotainn  :  gidheadh 
cha  leigear  sìos  a  bheag  do  'r  n-obair. 

12  Uime  sin  sgaoileadh  an  sluagh  air 
feadh  tìre  na  h-Eiphit  uile,  a  chruinneach- 
adh  asbhuain  an  àite  conlaich. 

13  Agus  chuir  na  maighstirean-oibre 
thuige  iad,  ag  ràdh,  Coimhlionaibh  bhur 
n-oibre  cumta  lathail,  mar  an  uair  a  thug- 
adh  conlach  dhuibh. 

14  Agus  bhuaileadh  luchd-riaghlaidh 
chloinn  Israeil  a  chuir  maighstirean-oibre 
Pharaoh  os  an  ceann,  agus  dh'  fhiosraich- 
eadh  dhiubh,  C'  ar  son  nach  do  choimhlion 
sibh  bhur  n-obair  chumta  ann  an  deanamh 
chlacha-creadha,  araon  an  dè  agusau  diugh, 
mar  a  rinn  sibh  roimhe  ? 

15  An  sin  thàinig  luchd-riaghlaidh 
chloinn  Israeil,  agus  ghlaodh  iad  ri  Pha- 
raoh,  ag  ràdh,  C'  ar  son  a  bhuineas  tu  air 
an  dòigh  so  ri  d'  sheirbhisich  ? 

16  Cha  'n  'eil  conlach  air  a  toirt  do  d' 
sheirbhisich,  agus  's  e  their  iad  ruinn,  Dean- 
aibh  clacha-creadha  :  agus,  feuch,  a  ta  do 
sheirbhisich  air  am  bualadh ;  ach  is  ann  aig 
do  shluagh  fèin  a  ta  choire. 

17  Ach  thubhairt  esan,  Tha  sibh  dìomh- 
anach,  tha  sibh  dìomhanach :  uime  sin 
their  sibh,  Rachamaid  agus  iobramaid  do'n 
Tighearna. 

18  Uime  sin  imichibh  a  nis,  deanaibh 
obair  ;  oir  cha  toirear  conlach  dhuibh,  agus 
blieir  sibh  uaibh  làn  àireamh  nan  clacha- 
creadha. 

19  Agus  chunnaic  luchd-riaghlakih 
chloinn  lsraeil  gu  'm  bu  chruaidh  an  càs 
anns  an  robh  iad,  agus  e  air  a  ràdh  riu, 
Cha  bheagaich  sibh  dad  d'  'ur  clachaibh- 
creadha,  do  'n  obair  dhligheach  lathail. 

20  Agus  choinnich  iad  Maoisagus  Aaron, 
a  sheas  air  an  t-slighe,  'nuair  a  thàinig  iad 
a  mach  o  Pharaoh. 

21  Agus  thubhairt  iad  riu,  Gu  'n  amh- 
airceadh  Dia  oirbh,  agus  gu  'n  tugadh  e 
breth,  do  bhrìgh  gu  'n  d'  rinn  sibh  ar  fàile 
gràineil  an  làthair  Pharaoh,  agus  an  làthair 
a  sheirbhisich,  a'  cur  claidheimh  'nan 
làimh  a  chum  sinne  a  mharbhadh. 

22  Agus  phill  Maois  a  dh'  ionnsuidh  an 
Tighearn,  agus  thubhairte,  AThighearna, 
c'  ar  son  a  bhuin  thu  cho  olc  ris  an  t-sluagh 
so  ?  c'  ar  son  a  chuir  thu  uait  mi  ? 

23  Oir  o  'n  àm  a  thàinig  mi  gu  Pharaoh  a 
labhairt  ann  ad  ainm,  rinn  e  olc  do  'n 
t-sluagh  so  ;  agus  cha  do  shaor  thu  idir  do 
shluagh. 

CAIB.  VI. 

AN  sin  thubhairt  an  Tighearna  ri  Maois, 
A  nis  chi  thu  ciod  a  ni  mi  ri  Pharaoh  : 
oir  le  làimh  làidir  leigidh  e  leo  imeaehd, 
agus  le  làimh  làidir  fuadaichidh  e  mach  as 
a  dhùthaich  iad. 

2  Agus  IabhairDiariMaois,agusthubh- 
airt  e  ris,  Is  mise  an  Tighearn. 

3  Agus  dh'  fhoillsich  mi  mi  fèin  do  A- 
braham,  do  Isaac,  agus  do  Iacob,  le  ainm 
an  Dè  uile-chumhachdaich,  ach  le  m'  ainm 
Iehobhah  cha  robh  mi  aithnichte  dhoibh. 

4  Agus  mar  an  ceudna  dhaingnich  mi  mo 
choimhcheangal  riu,  gu  'n  tugainn  dhoibh 
tìr  Chanaain,  tìr  an  cuairte,  anns  an  robh 
iad  'nan  coigrich. 

5  Agus  mar  an  ceudna  chuala  mi  osnaich 

chloinn  Israeil,  a  ta  na  h-Eiphitich  a'  cum- 
ail  ann  an  daorsa  :  agus  chuimhnich  mi  mo 
choimhcheangal. 

6  Uime  sin  abair  ri  cloinn  Israeil,  Jsmise 
an  Tighearn,  agus  bheir  mi  sibh  a  mach  o 
bhi  fo  eallachaibh  nan  Eiphiteach,  agus 
saoraidh  mi  sibh  o  'n  daorsa :  agus  fuasg- 
laidh  mi  sibh  le  gairdean  sìut'  a  mach,  ag- 
us  le  breitheanasaibh  mòra. 

7  Agus  gabhaidh  mi  sibh  dhomh  fèin 
mar  shjuagh,  agus  bithidh  mi  dhuibh  a'  m' 
Dhia :  agus  bithidh  fios  agaibh  gur  mise  an 
Tighearna  bhur  Dia,  a  ta  '#ur  toirt-sa 
mach  o  bhi  fo  eallachaibh  nan  Eiphiteach. 

8  Agus  bheir  mi  steach  sibh  a  dh'  ionn- 
suidh  an  fhearainn  a  mhionnaich  mi  gu  'n 
tugainn  e  do  Abraham,  do  Isaac,  agus  do 
Iacob ;  agus  bheir  mi  e  dhuibhse  mar  oigh- 
reachd :  ls  mise  an  Tighearna. 

9  Agus  labhair  Maois  mar  sin  ri  cloinn 
Israeil :  ach  cha  d'  èisd  iad  ri  Maois,  trìd 
chràidh  spioraid,  agus  trìd  chruaidh 
dhaorsa. 

10  Agus  labhair  an  Tighearna  ri  Maois, 
ag  ràdh, 

11  Iinich  a  steach,  labhair  ri  Pharaoh 
righ  na  h-Eiphit,  e  a  leigeadh  do  chloinn 
Israeil  dol  a  mach  as  a  dhùthaicli. 

12  Agus  labhair  Maois  an  làthair  an 
Tighearn,  agràdh,  Feuch,  chad'èisd  clann 
Israeil  rium ;  cionnus  ma  ta  dh'  èisdeas 
Pharaoh  riumsa,  aig  am  bheil  mo  bhilean 
neo-thimchioll-ghearrta  ? 

13  Agus  labhair  an  Tighearna  ri  Maois, 
agus  ri  h- Aaron,  agus  thug  e  dhoibh  àithne 
a  chum  cloinn  Israeil,  agus  a  chum  Pha- 
raoh  righ  na  h-Eiphit,  clann  Israeil  a  thoirt 
a  mach  à  tìr  na  h-Eiphit. 

14  Is  iad  sin  ceannardan  thighean  an 
aithriche  :  mic  Reubeinceud-ghin  Israeil; 
Hanoch,  agus  Pallu,  Hesron,  agus  Carmi : 
is  iad  sin  teaghlaichean  Reubein. 

15  Agus  mic  Shimeoin;  Gemuel,  agus 
Iamin,  agus  Ohad,  agus  Iachin,  agus  Sohar, 
agus  Saulmac  Ban-chanaanaich :  is  iad  sin 
teaghlaichean  Shimeoin. 

16  Agus  is  iad  sin  ainmeannamhac  Lebhi, 
a  rèir  an  ginealacha  ;  Gerson,  agus  Cohat, 
agus  Merari :  agus  b1  ìad  bliadhnachabeatha 
Lebhi  ceud  agus  seachd  bliadhna  deug  'ar 
fhichead. 

17  Mic  Ghersoin;  Libni,  agus  Simi,  a 
rèir  an  teaghlaichean. 

18  Agus  mic  Chohait;  Amram,  agus 
Jdshar,  agus  Hebron,  agus  Udsiel:  agus 
b'  iad  bliadhnacha  beatha  Chohait  ceud  ag- 
us  tri  bliadhna  deug  'ar  fhichead. 

19  Agus  mic  Mherari ;  Mahali  agus  Mu- 
si :  is  iad  sin  teaghlaichean  Lebhi,  a  rèir 
an  ginealacha. 

20  Agus  ghabh  Amram  Iochebed  piuth- 
ar-'athar  dha  fèin  'na  mnaoi ;  agus  rug  i 
dha  Aaron  agus  Maois  :  agus  b'  iad  bliadh- 
nacha  beatha  Amraim  ceud  agus  seachd 
bliadhna  deug  'ar  fliichead. 

21  Agus  mic  Idshair;  Corah,  agus  Ne- 
pheg,  agus  Sichri. 

22  Agus  mic  Udsieil ;  Misael,  agus  Elsa- 
phan,  agus  Sitri. 

23  Agus  ghabh  Aaron  Eliseba  nighean 
Aminadaib,  piuthar  Naasoin,  dha  fèin  'na 
mnaoi ;  agus  rug  i  dha  Nadab  agus  Abihu, , 
Eleasar  agus  Itamar. 


24  Agus  mic  Chorah  ;  Asir,  agus  Elca- 
nah,  agus  Abiasaph  :  is  iad  sin  teaghlaich- 
ean  nan  Corhach. 

25  Agus  ghabh  Eleasar,  mac  Aaroin,  aon 
do  nigheanai  bh  Phutieil  dha  fèin  'na  mnaoi ; 
agus  rug  i  dha  Phinehas  :  is  iad  sin  ceann- 
ardan  aithriche  nan  Lebhitheach,  a  rèir  an 
teaghlaichean. 

26  Is  iad  so  ant-Aaron  agus  am  Maois 
ud,  ris  an  d'  thubhairt  an  Tighearna,  Thugr- 
aibh  a  mach  clann  Israeil  à  tìr  nah-Eiphit, 
a  rèir  an  slògh. 

27  Is  iad  so  iadsan  a  labhair  ri  Pharaoh, 
righ  na  h-Eiphit,  a  chum  clann  Israeil  a 
thoirt  a  mach  as  an  Eiphit :  is  iad  so  am 
Maois  agus  an  t-Aaron  ud. 

28  Agus  tharladh  san  là  air  an  do  labhair 
an  Tighearna  ri  Maois  ann  an  tìr  na  h-Ei- 
phit, 

29  Gu  'n  do  labhair  an  Tighearna  ri 
Maois,  agràdh,  Is  mise  an  Tighearna :  labh- 
air  thusa  ri  Pharaoh  righ  na  h-Eiphit  gach 
ni  a  their  mi  riut. 

30  Agus  thubhairt  Maois  an  làthair  an 
Tighearna,  Feuch, a ta  inise  neo-thimchioll- 
ghearrta  a'  m'  bhilibh,  agus  cionnus  a  dh'- 
èisdeas  Pharaoh  rium  ? 

CAIB.  VII. 

AGUS  thubliairtan  Tighearnari  Maois, 
Feucli,  rinn  mi  thu  a'  d'  dhia  do  Pha- 
raoh  :  agus  bithidh  do  bhràthair  Aaron  'na 
fhàidh  agad. 

2  Labhraidh  tusa  gach  ni  a  dh'  àithneas 
mise  dhuit :  agus  labhraidh  Aaron  do 
bhràthair  ri  Pharaoh,  esan  a  chur  cloinn  Is- 
raeil  a  mach  as  a  thìr. 

3  Agus  cruaidhichidh  mise  cridhe  Pha- 
raoh,  agus  ni  mi  mo  chomharan  agus 
m'  iongantasan  lìonmhor  ann  an  tìr  na  h-Ei- 
phit. 

4  Ach  cha  'n  èisd  Pharaoh  ribh,  agus 
leagaidh  mise  mo  làmh  air  an  Eiphit,  agus 
bheir  mi  mach  m'  armailtean,  agus  mo 
shluagh  clann  Israeil,  à  tìr  na  h-Eiphit,  le 
breitheanasaibh  mòra. 

5  Agus  bithidh  fios  aig  na  h-Eiphitich 
gur  mise  an  Tighearna,  'nuair  a  shìneas  mi 
mach  mo  làmh  air  an  Eiphit,  agus  a  bheir 
mi  mach  clann  Israeil  o  bhi  'nam  measg. 

6  Agus  rinn  Maois  agus  Aaron  mar  a  dh'- 
àithn  an  Tighearna  dhoibh,  mar  sin  rinn  iad. 

7  Agus  bha  Maois  ceithir  fichead  bliadh- 
na  dh'  aois,  agus  Aaron  ceithir  fichead  agus 
tri  bliadhna  dh'  aois,  an  uair  a  labhair  iad  ri 
Pharaoh. 

8  Agus  labhair  an  Tighearna  ri  Maois, 
agus  ri  h-Aaron,  ag  ràdh, 

9  'Nuair  a  labhras  Pharaoh  ribh,  ag  ràdh, 
Nochdaibh  iongantas  air  bhur  son  fèin;  an 
sin  their  thu  ri  h-Aaron,  Gabh  do  shlat, 
agus  tilg  sìos  i  an  làthair  Pharaoh,  agus 
fàsaidh  i  'na  nathair. 

10  Agus  chaidh  Maois  agus  Aaron  a 
steach  a  dh'  ionnsuidh  Pharaoh,  agus  rinn 
iad  mar  sin,  mar  a  dh'  àithn  an  Tighearn  : 
agus  thilg  Aaron  sìos  a  shlat  an  làthair  Pha- 
raoh,  agus  an  làthair  a  sheirbhiseach,  agus 
rinneadh  i  'na  nathair. 

1 1  An  sin  ghairm  Pharaoh  mar  an  ceudna 
air  na  daoine  glice,  agus  air  an  luchd-fios- 
achd :  agus  rinn  mar  an  ceudna  druidhean 
na  h-Eiphit  mar  sin  le  'n  druidheachdaibh  : 

12  Oir  thilg-  iad  sìos  gach  duine  a  shlat, 
agus  rinneadli  iad  'nan  nathraichibh  :  ach 
snluig  slat  Aaroin  suas  an  slatan-sa. 

13  Agus  chruaidhicheadh  cridhe  Pha- 
raoh,  airchoras  nach  d'èisderiu;  mar  a 
thubhairt  an  Tighearn. 

14  Affus  thubhairt  an  Tighearna  ri  Maois, 
Chruaidhicheadh  cridhe  Pharaoh,  tha  e 
diùltadh  leigeadh  leis  an  t-sluagh  falbh. 

15  Iraich-sa  dh'  ionnsuidh  Pharaoh  sa' 
mhaduinn,  feuch,  tha  e  dol  a  mach  a  dh'- 
ionnsuidh  an  uisge,  agus  seasaidh  tu  'na 
choinnearah  air  bruaich  na  h-aimhne  ;  ag- 
us  an  t-slat  a  thionndaidlieadh  'na  nathair, 
gabhaidh  tu  a'  d'  làirah. 

16  Agus  their  thu  ris,  Chuir  an  Tigh- 
earna  Dia  nan  Eabhruidheach  mise  a 
t'  ionnsuidh,  ag  ràdh,  Leig  le  m'  shluagh 
imeachd,  a  chum  as  gu'  n  dean  iad  seirbhis 
dhomhsa  san  fhàsach  :  agus,  feuch,  gus  a 
so  cha  b'  àill  leat  èisdeachd. 

17  Mar  so  tha'  n  Tighearn  ag  ràdh,  Ann 
an  so  aithnichidh  tu  gur  mise  an  Tigh- 
earna :  feuch,  buailidh  mi  leis  an  t-slait  a 
ta  m'  làimh,  na  h-uisgeachan  a  ta  san 
amhainn,  agus  tionndaidhear  iad  gu  fuil. 

18  Agus  gheibh  an  t-iasg  a  ta  san  amh- 
ainn  bàs,  agus  lobhaidh  an  amhainn  ;  agus 
bithidh  gràiu  air  na  h-Eìphitich  uisge  òl  as 
an  amhainn. 

19  Agus  labhair  an  Tighearna  ri  Maois, 
Abair  ri  h-Aaron,  Gabh  do  shlat,  agus  sìn 
a  mach  do  làmh  air  uisgibh  na  h-Eiphit, 
air  an  aimhnibh,  air  an  sruthaibh,  agus  air 
an  lochaibh,  agus  air  uile  chomh-chruinn- 
eachadh  an  uisgeacha,  chum  as  gu'm  fàs 
iad  'nam  fuil :  agus  bithidh  fuil  air  feadh 
tìre  na  h-Eiphit  uile,  araon  ann  an  soithieh- 
ibh  fiodha,  agus  ann  an  soithichibh  cloiche. 

20  Agus  rinn  Maois  agus  Aaron  mar  sin, 
a  rèir  mar  a  dh'  àithn  an  Tighearn,  agus 
thog  e  suas  an  t-slat,  agus  bhuail  e  na 
h-uisgeachan  a  bha  san  amhainn,  ann  an 
sealladh  Pharaoh,  agus  aun  an  sealladh  a 
sheirbhiseach :  agus  thionndaidheadh  na 
h-uisgeachan  uile  a  bha  san  amhainn,  gu 
fuil. 

21  Agus  fhuair  an  t-iasg  a  bha  san  a- 
mhainn  bàs  :  agus  lobh  an  amhainn,  agus 
cha  b'  urrainn  na  h-Eiphitich  uisgeòlasan 
amhainn  :  agus  bha  'n  fhuil  ann  an  tìr  na 
h-Eiphit  uile. 

22  Agus  rinn  druidbean  na  h-Eiphit  mar 
sin  le'n  druidheachdaibh :  agus  chruaidh- 
icheadh  cridhe  Pharaoh,  agus  cha  d'èisd  e 
riu  mar  a  thubhairt  an  Tighearn. 

23  Agus  phill  Pharaoh,  agus  chaidh  e  d'a 
thigh  ;  agus  cha  do  shocraich  e  a  chridhe 
air  so  cuideachd. 

24  Agus  chladhaich  na  h-Eiphitich  uile 
timchioll  na  h-airahne  air  son  uisge  r'a  òl : 
oir  cha  b'  urrainn  iad  òl  a  dh'  uisge  na 
h-aimhne. 

25  Agus  choimhlionadh  seachd  làithean 
an  dèigh  do'n  Tighearn  an  amliainn  a 
bhualadh. 

CAIB.  VIII. 

AGUS  thubhairt  an  Tighearna  ri  Maois, 
Falbh  a  dh'  ionnsuidh  Pharaoh,  agus 
abair  ris,  Mar  so  tha'n  Tighearn  ag  ràdh, 
Leig  lem'  shluagh  iraeachd,  achum  asgu'n 
dean  iad  seirbhis  dhomh. 

2  Agus  ma  dhiùltas  tu  'n  leigeadh  air 
falbh,  feuch,  buailidh  mi  do  chrìochan  uile 
le  losgannaibh  : 

3  Agus  brùchdaidh  an  amhainn  a  mach 
losgainn,  agus  thèid  iad  suas,  agus  thig  iad 
a  steach  do  d'  thigh,  agus  do  d'  sheòraar- 
leapach,  agus  air  uachdar  do  leapach,  ag- 
us  do  thigh  do  sheirbhiseach,  agus  air  do 
shluagh,  agus  do  d'àmhuinnibh,  agus  do  d' 
amaraibh-fuinidh. 

4  Agus  thèid  na  losgainn  suas  ort  fèin, 
agus  air  do  shluagh,  agus  air  do  sheirbhisich 
uile. 

5  Agus  thubhairt  an  Tighearna  ri  Maois, 
Abairri  h-Aaron,  Sìn  a  mach  do  làmh  ie 
d'  shlaitos  ceann  nan  aimhnichean.os  eeann 
nan  allt,  agus  os  ceann  nan  lochan  ;  agus 
thoir  air  na  losgannaibh  dol  suas  air  talamh 
na  h-Eiphit. 

6  Agus  shìn  Aaron  a  mach  a  làmh  os 
ceann  uisgeacha  na  h-Eiphit ;  agus  chaidh 
na  losgainn  suas,  agus  chòmhdaich  iad  tal- 
amh  na  h-Eiphit. 

7  Agus  rinn  na  druidhean  mar  sin  le'n 
druidheachdaibh,  agus  thug  iad  suas  losg- 
ainn  air  talamh  na  h-Eiphit. 

8  An  sin  ghairm  Pharaoh  air  Maois  agus 
air  Aaron,  agus  thubhairt  e,  Guidhibh  air 
an  Tighearna  gu'n  toir  e  air  falbh  na  losg- 
ainn  uam  fèin,  agus  o  m'  shluagh  ;  agus 
leigidh  mise  leis  an  t-sluagh  imeachd,  a 
chum  as  gu'n  ìobair  iad  do'n  Tighearna. 

9  Ag-us  thubhairt  Maois  ri  Pharaoh,  Dean 
uaill  tharum  :  c'  uin'  a  ghuidheas  mi  air  do 
slion,  agus  air  son  do  sheirbhiseach,  agus  air 
son  do  shluaigh,  gu'n  cuirear  as  do  na  losg- 
annaibh  uait  fèin,  agus  o  d'  thighibh ;  air 
chor  agus  gu  mair  iad  a  mhàin'  san  amh- 
ainn  ? 

10  Agus  thubhairt  esan,  Am  màireach. 
Agus  tliubhairt  e,  Bitheadh  e  a  rèir  t'  f hoc- 
ail ;  a  chum  as  gu'm  bi  fios  agad  nach  'eil 
neach  ann  cosmhuil  ris  an  Tighearn  ar  Dia. 

11  Agus  falbhaidh  na  losgainn  uait  fèin, 
agus  o  d'  thighibh,  agus  o  d'  sheirbhisich, 
agus  o  d'  shluagh  ;  a  mhàin  san  amhaiim 
mairidh  iad. 

12  Agus  chaidh  Maois  agus  Aaron  a  mach 
o  Pharaoh  ;  agus  dh'  èigh  Maois  ris  an 
Tighearn  a  thaobh  nan  losgann,  a  thug  e'n 
aghaidh  Pharaoh. 

13  Agus  rinn  an  Tighearn  a  rèir  focail 
Mhaois :  agus  bhàsaich  na  losgainn  as  na 
tighibh,  as  na  bailtibh,  agus  as  na  mach- 
raichibh. 

14  Agus  chruinnich  iad  r'a  chèile  'nan 
dùnaibh  iad  ;  agus  lobh  an  tìr. 

15  Ach  an  uair  a  chunnaic  Pharaoh  gu'n 
robh  fois  ann,  chruaidhich  e  a  chridhe,  ag- 
us  cha  d'  èisd  e  riu,  mar  a  thubhairt  an 
Tighearn. 

16  Agus  thubhairt  an  Tighearna  ri  Maois, 
Abair  ri  h- Aaron,  Sìn  a  mach  do  shlat,  agus 
buail  duslach  na  talmhainn,  a  chum  gu'm 
fàs  e'na  mhialaibh  air  feadh  tìre  na  h-Eiphit 
uile. 

17  Agus  rinn  iad  mar  sin  ;  oir  shìn  Aaron 
a  mach  a  làmh  le  'shlait,  agus  bhuail  e 
duslach  na  talmhainn,  agus  rinneadh  « 
'na  mhialaibh  air  duine  agus  air  ainmh- 
idh  :  rinneadh  uile  dhuslach  na  talmhainu 
'na  mhialaibh  air  feadh  tìre  na  h-Eiphit 
uile. 

e  2 

18  Agus  rinn  na  druidhean  mar  sin  le'n 
druidheachdaibh  a  thoirt  a  mach  mhial,  ach 
cha  b'  urrainn  iad :  agus  bha  mialan  air 
duine  agus  air  ainmhidh. 

19  An  sin  thubhairt  na  druidhean  ri 
Pharaoh,  'S  e  meur  Dhè  a  th'  ann  :  agus 
chruaidhicheadh  cridhe  Pharaoh,  agus  cha 
d'èisd  e  riu ;  mar  a  thubhairt  an  Tighearn. 

20  Agus  thubhairt  an  Tighearn  ri  Maois, 
Eirich  suas  gu  moch  sa'  mhaduiun,  agus 
seas  an  làthair  Pharaoh,  (feuch,  tha  e  teachd 
a  mach  a  dh'  ionnsuidh  an  uisge)  agus  abair 
ris,  Mar  so  tha'n  Tighearn  ag  ràdh,  Leig  le 
m'  shluagh  imeachd,  a  chum  se  gu'n  dean 
iad  seirbhis  dhomh. 

21  Ach  mur  leig  thu  le  m'  shluagh  im- 
eachd,  feuch,  cuiridh  mi  sgaoth  chuileag 
ort  fèin,  agus  air  do  sheirbhisich,  agus  air 
do  shluagh,  agus  ann  ad  thighibh  :  agus 
lìonar  tighean  nan  Eiphiteach  leis  an  sgaoth 
chuileag,  agus  mar  an  ceudna  antalamh  air 
am  bheil  iad. 

22  Agus  cuiridh  mi  air  leth  air  an  là  sin 
fèin  fearann  Ghosein,  anns  am  bheil  mo 
shluagh  a  chòmhnuidh,  air  chor  as  nach  bi 
cuileagan  sam  bith  an  sin  ;  a  chum  as  gu'm 
bi  fios  agad  gur  mise  an  Tighearn  am 
meadhon  na  talmhainn. 

23  Agus  cuiridh  mi  dealachadh  eadar  mo 
shluaghsa  agus  do  shluaghsa :  air  an  là 
màireach  bithidh  an  comharadh  so. 

24  Agus  rinn  an  Tighearna  mar  sin  : 
agus  thàinig  sgaoth  anabarrach  chuileag 
do  thigh  Pharaoh,  agus  do  thighibh  a  sheir- 
bhiseach,  agus  do  thìr  na  h-Eiphit  uile : 
thruaiUeadh  antalamh  athaobh  nan  cuileag. 

25  Agus  ghairm  Pharaoh  air  Maoisagus 
air  Aaron,  agus  thubhairt  e,  Rachaibh,  ìob- 
raibh  d'  'ur  Dia  san  tìr. 

26  Agus  thubhairt  Maois,  Cha  'n'eil  e 
iomchuidh  sinn  a  dheanamh  mar  sin  ;  oir 
ìobraidh  sinn  gràineileachd  nan  Eiphiteach 
do'n  Tighearn  ar  Dia.  Feueh,  an  ìobair 
sinne  gràineileachd  nan  Eiphiteach  fa 
chomhair  an  sùl,  agus  naeh  clach  iad  sinn  ? 

27  Thèid  sinn  astar  thri  làithean  do'n 
fhàsach,  agus  ìobraidh  sinn  do'n  Tighearn 
ar  Dia,  mar  a  dh'  àithneas  e  dhuinn. 

28  Agus  thubhairt  Pharaoh,  Leigidh  mi 
dhuibh  imeachd,  a  chum  asgu'n  ìobair  sibh 
do'n  Tighearna  bhur  Dia  san  fhàsach  ;  ach 
na  rachaibh  ro  f had  air  astar :  guidhibh  air 
mo  shonsa. 

29  Agus  thubhairt  Maois,  Feuch,  thèid 
mise  mach  uait,  agus  guidhidh  mi  air  an 
Tighearna  gu'm  falbh  na  cuileagan  o  Pha- 
raoh,  o  'sheirbhisich,  agus  o  'shluagh,  am 
màireach:  ach  na  buineadh  Pharaoh  gu 
cealgach  tuilleadh,  ann  an  diùltadh  leigeadh 
do'n  t^sluagh  dol  a  dh'  ìobradh  do'n  Tigh- 
earn. 

30  Agns  chaidh  Maois  a  mach  o  Pharaoh, 
agus  ghuidh  e  air  an  Tighearn. 

31  Agus  rinn  an  Tighearn  a  rèir  foc- 
ail  Mhaois  ;  agus  chuir  e  air  falbh  na  cuil- 
eagan  o  Pharaoh,  o  'sheirbhisich,  agus  o 
'shluagh  :  cha  d'  fhan  a  h-aon. 

32  Agus  chruaidhich  Pharaoh  a  chridlie 
air  an  àm  so  mar  an  ceudna,  agus  cha  do 
leig  e  leis  an  t-sluagh  imeachd, 

AGUS  thubhairt  an  Tighearn  ri  Maois, 
Falbh  a  steach  a  dh'ionnsuidh  Pharaoh, 


agus  innis  da,  Mar  so  tha'n  Tighearn  Dia 
nan  Eabhruidheach  ag  ràdh,  Leig  le  m' 
shluagh  imeachd,  a  chura  as  gu'n  dean  iad 
sheirbhis  dhomh : 

2  Oir  ma  dhiùltas  tu  leigeadh  leo  im- 
eachd,  agus  gu'n  cum  thu  iad  fathast, 

3  Feuch,  bithidh  làmh  au  Tighearn  air  do 
sprèidh  a  ta  sa'mhachair,  air  na  h-eich,  airna 
h-asail,  air  na  càmhail,  air  a'  chrodh,  agus  air 
na  caoraich  :  bithidh  plàigh  ro-mhor  ann. 

4  Agus  cuiridh  an  Tighearna  dealachadli 
eadar  sprèidh  lsraeil,agus  sprèidh  nah-Ei- 
phit:  agus  cha'n  fhaigh  a  bheag  bàs  a 
dh'  aon  ni  a's  le  cloinn  Israeil. 

5  Agus  shuidhich  an  Tighearn  àra,  ag 
ràdh,  Am  màireach  ni  an  Tighearn  an  ni  so 
san  tìr. 

6  Agus  rinn  an  Tighearn  an  ni  sin  air  an 
là  màireach,  agus  fhuair  sprèidh  na  h-Ei- 
phit  uile  bàs :  ach  do  sprèidh  chloinn  Israeil 
cha  d'  fhuair  a  h-aon  bàs. 

7  Agus  chuir  Pharaoh  teacMaire  uaith, 
agus,  feuch,  cha  robh  eadhon  a  h-aon  do 
sprèidh  nan  Israeleach  marbh.  Agus 
chruaidhicheadh  cridhe  Pharaoh,  agus  cha 
do  leig  e  an  sluagh  air  falbh. 

8  Agus  thubhairt  an  Tighearna  ri  Maois, 
agus  ri  h- Aaron,  Gabhaibh  dhuibh  fèin  làn 
bhur  glac  do  luaith  an  teallaich,  agus 
crathadh  Maois  i  ri  nèamh  ann  an  sealladh 
Pharaoh. 

9  Agus  bithidh  i  'na  duslach  mìn  air 
feadh  tìre  na  h-Eiphit  uile,  agus  bithidh  i 
'na  neasgaid  a'  briseadh  a  mach  'na  bolgaibh 
air  duine,  agus  air  ainmhidh,  air  feadh  tìre 
na  h-Eiphit  uile. 

10  Agus  ghabh  iad  luath  an  teallaich,  ag- 
us  sheas  iad  an  làthair  Pharaoh,  agus  chrath 
Maois  i  ri  nèamh :  agus  rinneadh  i  'na 
neasgaid  a'  briseadh  a  mach  'na  bolgaibh  air 
duine,  agus  air  ainmhidh. 

1 1  Agus  cha  b'  urrainn  na  druidhean  seas- 
amh  an  làthair  Mhaois  air  son  na  neasgaid ; 
oir  bha  an  neasgaid  air  na  druidhibh,  agus 
air  na  h-Eiphitich  uile. 

12  Agus  chruaidhich  an  Tighearn  cridhe 
Pharaoh,  agus  cha  d'  èisd  e  riu ;  mar  a  labh- 
air  an  Tighearna  ri  Maois. 

13  Agus  thubhairt  an  Tighearna  ri 
Maois,  Eirich  suas  gu  moch  sa'  mhaduinn, 
agus  seas  an  làthair  Pharaoh,  agus  abair  ris, 
Mar  sotha'n  Tighearna  Dianan  Eabhruidh- 
each  ag  ràdh,  Leig  le  m'  shluagh  imeachd, 
a  chum  as  gu  'n  dean  iad  seirbhis  dhomh. 

14  Oir  air  an  àm  so  cuiridh  mise  mo 
phlàighean  uile  air  do  chridhe-sa,  agus  air 
do  sheirbhisich,  agus  air  do  shluagh ;  a 
chum  as  gu'm  bi  fios  agad  nach  'eìl  neach 
ann  cosmhuil  riumsa  san  talamh  uile. 

15  Oir  a  nis  sìnidh  mi  mach  mo  làmh,  ag- 
us  buailidh  mi  thu  fèin  agus  do  shluagh  le 
plàigh  ;  agus  gearrar  as  thu  o  'n  talamh. 

16  Agus  gu  deimhin  air  son  so  tliog  mi 
suas  thu,  a  chum  as  gu'n  nochdainn  annad 
mo  chumhachd,  agus  gu'm  biodh  m'ainm 
iomraideach  san  domhan  uile. 

17  Am  bheil  thu  fathast  'g  ad  àrdachadh 
fèin  an  aghaidh  mo  shluaigh,  air  chor  as 
nach  leig  thu  leo  imeachd  ? 

18  Feuch,  mu  'n  àm  so  màireach,  bheir 
mise  air  cloich-raheallain  ro-mhòir  frasadh  a 
nuas,  nach  robh  a  samhuil  san  Eiphit,  o'n  là 
san  do  leagadh  a  bunachur  eadhon  gus  a  nis. 

ì  19  Uime  sin  a  nis  euir  fios  uait,  agus 
cruinnicli  do  sprèidh,  agus  gach  ni  a  ta  ag- 
ad  sa'  mhachair;  oir  air  gaeh  duine  agus 
ainmhidh  a  gheibhear  sa'  mhachair,  agus 
nach  cruinnichear  dhachaidh,  thig  a'  chlach- 
mlieallaiu  a  nuas,  agus  gheibh  iad  bàs. 

20  Au  tì  a  ghabh  eagal  roimh  f  hocal  an 
m  Tighearna  measg  sheirbhiseach  Pharaoh, 
■     thug  e  air  a  sheirbhisich  agus  air  a  sprèidh 

teicheadh  do  na  tìghibh. 

21  Agus  esan  nach  do  ghabh  suim  do 
f hocal  an  Tighearna,  dlv  fhàg  e  a  sheirbhis- 

s     ich  agus  a  sprèidh  sa'  mhachair. 

22  Agusthubhairt  an  Tighearnari  Maois, 
i     Sìn  a  mach  do  làmh  gu  nèamh,  chum  as 

gu  'ra  bi  clach-mheallain  ann  an  tìr  na  h-Ei- 

phit  uile,  air  duine,  agus  air  ainmhidh,  ag- 
m     us  air  uile  luibh  na  macharach  ann  an  tir 

na  h-Eiphit. 
i        23  Agus  shìn  Maois  a  mach  a  shlat  gu 

nèamh ;  agus  rinn  an  Tighearna  tairnean- 

h,  ach  agus  clach-mheallain,  agus  ruith  tein- 
i»  athairair  uachdarnatalmhainn;  agusfhras 
k  an  Tighearna  clach-mheallain  air  tìr  na 
i  h-Eiphit. 

24  Mar  so  bha  clach-mheallain  ann,  agus 
i  teine  measgta  leis  a'  chloich-mheallain,  ro- 
i  mhòr,  aig  nach  robh  a  samhuil  ann  an  tìr 
ìs  na  h-Eiphit  uile,  o  rinneadh  dùthaich 
i     dh'  i. 

25  Agus  bhuail  a'  chlach-mheallain  air 
't  feadh  tìre  na  h-Eiphit  uile  gach  ni  a  bha  sa' 
i  mhachair,  araon  duine  agus  ainmhidh  :  ag- 
ih  us  bhuail  a'  chlach-mheallaiu  uile  luibh  na 
1     macharach,  agus  bhris  i  uile  chraobha  na 

macharach. 

[.       26  A  mhàin  ann  an  tìr  Ghosein,  far  an 

i  robh  clann  Israeil,  cha  robh  clach-mheall- 
.,  ain. 

ir  27  Agus  chuir  Pharaoh  teachdaire  uaith, 
agus  ghairm  e  air  Maois  agus  air  Aaron, 

i.  agus  thubhairt  e  riu,  Pheacaich  mi  an  uair 
;  so :  tha  'n  Tighearna  ceart,  agus  mise  ag- 
is     us  mo  shluagh  aingidli. 

28  Guidhibhs'  air  an  Tighearn  (oir  is 
I     leòr  e)  nach  bi  tairneanach  anabarrach  ag- 
i.     us  clach-mheallainn  ann  ni  's  mò  ;  agus 
leigidh  mise  leibh  falbh,  agus  cha'n  fhan 

ii  sibh  ni  's  faide. 

£  29  Agus  thubhairt  Maois  ris,  Co  luath  's 
s,  a  thèid  mise  mach  as  a'  bhaile,  sìnidh  mi 
i.  mo  làmhan  a  mach  a  clium  an  Tighearn  : 
1,  agus  sguiridh  an  tairneanach,  agus  cha  bhi 
a' chlach- mheallain  annni'smò;  chum  as 
o  gu'm  bi  fios  agad  gur  leis  an  Tighearn  an 
ir  talamh. 

j  30  Ach  air  do  shonsa,  agus  air  son  do 
li     sheirbhiseach,  tha  fhios  agam  nach  bi  eagal 

oirbh  fathast  roimh  an  Tighearna  Dia. 
31  Agus  bhuaileadh  an  lìon  agus  an  t- 
e     eòrna ;  oir  bha  'n  t-eòrna  fo  dhèis,  agus  an 

lìon  fo  fhrois. 
ii        32  Ach  cha  do  bhuaileadh  an  cruith- 
d     neachd  agus  an  seagal ;  oir  cha  robh  iad  air 
.     fàs  suas. 

33  Agus  chaidh  Maois  a  mach  o  Pharaoh 
h  as  a'  bhaile,  agus  shìn  e  mach  a  làmha  chum 
s  an  Tighearn ;  agus  sguir  an  tairneanach  ag- 
l  us  a'  chlach-mheallain,  agus  cha  do  dhòirt- 
r  eadh  an  t-uisge  air  an  talamh. 
A  34  Agus  an  uair  a  chunnaic  Pharaoh 
à  gu  'n  do  sguir  an  t-uisge,  agus  a'  chlach- 
i,     mheallain,  agus  an  tairneanach,  pheacaich 


e  fathast  mar  an  ceudna,  agus  chruaidhich 
e  a  chridhe,  e  fèin  agus  a  sheirbhisich. 

35  Agus  chruaidhicheadh  cridhe  Pha- 
raoh,  agus  cha  do  leig  e  clann  Israeil  air 
falbh,  mar  a  labhair  an  Tighearna  le  Maois. 

AGUS  thubhairt  an  Tighearnari  Maois, 
Imich  a  steach  gu  Pharaoh ;  oir 
ehruaidhich  mi  a  chridhe,  agus  eridhe  a 
sheirbhiseach,  a  chum  gu  nochdainn  iad  sin 
mo  chomharan  'na  làthair  : 

2  Agus  gu  'n  innseadh  tu  ann  an  cluas- 
aibh  do  mhic,  agus  mic  do  mhic,  na  nithean 
a  dh'  oibrich  mi  san  Eiphit,  agus  mo  chomh- 
aran  a  rinn  mi  'nam  measg ;  agus  gu  'm  bi 
fios  agaibh  gur  mise  an  Tighearn. 

3  Agus  chaidh  Maois  agus  Aaron  a  steach 
gu  Pharaoh,  agus  thubhairt  iad  ris,  Mar  so 
tha'n  Tighearna  Dia  nan  Eabhruidheach 
ag  ràdh,  Cia  fhada  dhiùltas  tu  thu  fèin  ìs- 
leachadh  a'm'  làthair-sa  ?  Leig  le  m'  shluagh 
imeachd,  agus  gu  'n  dean  iad  seirbhis 
dhomh : 

4  Ach  ma  dhiùltas  tu  leigeadh  le  m' 
shluagh  imeachd,  feuch,  bheir  mise  am 
màireach  na  locuist  a  steach  do  d'  chrìoch- 
aibh. 

5  Agus  còmhdaichidh  iad  aghaidh  na 
talmhainn,  air  chor  as  nach  urrainn  neach 
an  talamh  fhaicinn :  agus  ithidh  iadfuigh- 
eal  an  ni  sin  a  thèid  as,  a  dh'fhanas  agaibh 
o'n  chloich-mheallain.  agusithidhiadgach 
craobh  a  ta  fàs  dhuibh  as  a'  mhachair. 

6  Agus  lìonaidh  iad  do  thighean,  agus 
tighean  do  sheirbhiseach  uile,  agus  tigheau 
nan  Eiphiteach  uile ;  ni  nach  facaaon  chuid 
t'  aithriche,  no  aithriche  t'  aithrichean,  o  'n 
làabhaiad  airan  talamh  gus  an  là'n  diugh. 
Agus  phill  se  e  fèin,  agus  chaidh  e  mach  o 
Pliaraoh. 

7  Agus  thubhairt  seirbhisich  Pharaoh 
ris,  Cia  fhada  bhios  an  duine  so  'na  ribe 
dhuinne  ?  Leig  leis  na  daoine  falbh,  chum 
gu  'u  dean  iad  seirbhis  do  'n  Tighearn  an 
Dia :  nach  'eil  fhios  agad  fathast  gu  bheil 
an  Eiphit  air  a  milleadh  ? 

8  Agus  thugadh  Maois  agus  Aaron  a  rìs 
gu  Pharaoh  :  agus  thubhairt  e  riu,  Rach- 
aibh,  deanaibh  seirbhis  do'n  Tighearna 
bhur  Dia  :  ach  cò  iad  a  thèid  ? 

9  Agus  thubhairt  Maois,  Le  'r  n-òigridh 
agus  le  'r  daoinibh  aosmhor  thèid  sinne ; 
le'r  mic  agus  le  'r  nigheanaibh,  le'r  treud- 
aibh  agus*  ie  'r  buar  thèid  sinn ;  oir  is  èigin 
duinn  fèill  a  chumail  do  'n  Tighearn. 

10  Agus  thubhairt  e  riu,  Gu  robh  an 
Tighearna  mar  sin  maille  ribh,  mar  a  leig- 
eas  mise  leibh  fèin  agus  le'r  cloinn  bhig 
imeachd :  amhaircibh,  oir  tha  olc  roimh- 
ibh. 

11  Ni  h-ann  mar  sin :  imichibh  a  nis, 
sibhse  a  ta  'nur  daoinibh,  agus  deanaibh 
seirbhis  do  'n  Tighearn,  oir  is  e  so  an  ni  a 
dh'iarr  sibh :  Agus  dh'fhuadaicheadh  a 
mach  iad  à  làthair  Pharaoli. 

12  Agus  thubhairt  an  Tighearnari  Maois, 
Sìn  a  mach  do  làmh  thar  tìr  na  h-Eiphit 
air  son  nan  locust,  a  chum  as  gu  'n  ti^  iad 
suas  air  tìr  na  h-Eiphit,  agus  gu  'n  ith  iad 
uile  luibh  na  talmhainn,  eadhon  gach  ni  a 
dh'  fhàg  a'  chlach-mheallain. 

13  Agus  shìn  Maois  a  mach  a  shlat  thar 

tìr  na  h-Eiphit,  agus  thug  an  Tighearna 
gaoth  an  ear  air  an  tìr  rè  an  là  Bin  uile,  ag- 
us  rè  na  h-oidhche  uile  :  agus  sa'  mhaduinn 
thug  a'  ghaoth  an  ear  a  steach  na  locuist. 

14  Agus  chaidh  na  locuist  suas  thar  tìr 
na  h-Eiphit  uile,  agus  dh*  fhan  iad  ann  an 
crìochaibh  na  h-Eiphit  uile,  gu  ro-dhiùbhal- 
ach  ;  rompa  cha  robh  riamh  an  leithide  do 
locuist,  agus  'nan  dèigh  cha  bhi  an  leithid- 
ean  : 

15  Oir  chòmhdaich  iad  aghaidh  na  tal- 
mhainn  uile,  air  chor  as  gu'n  do  dorchaich- 
eadh  an  talamh  ;  agus  dh'  ith  iad  uile  luibh 
na  talmhainn,  agus  uile  mheas  nan  craobh, 
a  dh'  fhàg  a'  chlach-mheallain :  agus  cha 
d'  fhàgadh  ni  sam  bith  glas  sna  craobhaibh, 
no  ann  an  luibhibh  na  macharach  ann  an 
tìr  na  h-Eiphit  uile. 

16  An  sin  ghairm  Pharaoh  air  Maois  ag- 
us  air  Aaron  le  cabliaig,  agus  thubhairt  e, 
Pheacaich  mi  an  aghaidh  an  Tighearna 
bhur  Dè,  agus  'nur  n-aghaidh-sa. 

17  A  nis  uime  sin  maith,  guidheam  ort, 
mo  pheacadh  a  mhàin  an  uair  so,  agus 
guidhibh  air  an  Tighearna  bhur  Dia  gu  'n 
toir  e  air  falbh  uam  a  mhàin  am  bàs  so. 

18  Agus  chaidh  e  mach  o  Pharaoh,  agus 
ghuidh  e  air  an  Tighearn. 

19  Agus  thionndaidh  an  Tighearna  gaoth 
an  iar  ro-làidir,  a  thug  air  falbh  na  locuist, 
agus  a  thilg  iad  sa'  mhuir  ruaidh  :  cha 
d  fhan  aon  locust  ann  an  crìochaibh  na 
h-Eiphit  uile. 

20  Ach  chruaidhich  an  Tighearna  cridhe 
Pharaoh,  agus  cha  do  leig  e  air  falbh  clann 
Israeil. 

21  Agus  thubhairt  an  Tighearna  ri  Maois, 
Sìn  a  mach  do  làmh  gu  neamh,  agus  bith- 
idh  dorchadas  air  feadh  tìre  na  h-Eiphit, 
eadhon  dorchadas  a  dh'fheudar  a  làimh- 
seachadh. 

22  Agus  shìn  Maois  a  mach  a  làmh  gu 
nèamh :  agus  bha  tiusrh  dhorchadas  ann  an 
tìr  na  h-Eiphit  uile  re  thri  làithean. 

23  Cha  'n  fhaca  h-aon  diubh  a  chèile,  ni 
mò  a  dh'èirich  neach  o  'àite  rèthrilàith- 
ean :  ach  bha  aig  cloinn  lsraeil  uile  solus 
'nan  àitibh  còmhnuidh. 

24  Agus  ghairm  Pharaoh  air  Maois,  ag- 
us  thubhairt  e,  Rachaibhse,  deanaibh  seir- 
bhis  do  'n  Tighearn ;  a  mhàin  fanadh  bhur 
treudan  agus  bhur  buar:  rachadh  bhur 
clann  bheag  mar  an  ceudna  maille  ribh. 

25  Agus  thubhairt  Maois,  Feumaidh  tu 
mar  an'ceudna  ìobairtean  a  thoirt  duinn, 
agus  tabhartais-loisgte,  chum  as  gu'n  ìobair 
sinn  do  'n  Tighearn  ar  Dia. 

26  Agus  mar  an  ceudna  thèid  ar  sprèidh 
maille  ruinn ;  cha  'n  fhàgar  ionga  'nar 
dèigh,  oir  is  èigin  duinn  gabhail  diubh  gu 
seirbhis  a  dheanamh  do  'n  Tighearn  ar  Dia ; 
agus  cha  'n  'eil  fhios  againn  cia  leis  a  ni 
sinn  seirbhis  do'n  Tigliearna,  gus  an  tig 
sinn  an  sin. 

27  Ach  chruaidhichan  Tighearna  cridhe 
Pharaoh,  agus  cha  leigeadh  e  leo  imeachd. 

28  Agus  thubhairt  Pharaoh  ris,  Imich  a 
mach  uam  ;  thoir  an  aire  dhuit  fèin,  na  faic 
m'  aghaidh  ni  's  mò ;  oir  san  là  sin  anns  am 
faic  thu  m'  aghaidh,  gheibh  thu  bàs. 

29  Agus  thubhairt  Maois,  Labhair  thu 
gu  maith  ;  cha  'n  f haic  mi  t'  aghaidh  ni  's 
mò. 


CAIB.  XI. 

AGUS  thubhairt  an  Tighearna  ri  Maois, 
Bheir  mi  aon  phlàigh  fathast  air  Pha- 
raoh,  agus  air  an  Eiphit ;  an  dèigli  sin  leig- 
idh  e  leibh  imeachd  as  a  so  :  an  uair  a  leig- 
eas  e  leibh  imeachd,  gu  cinnteach  fuadaich- 
idh  e  mach  as  a  so  sibh  gu  h-ioralan. 

2  Labhair  a  nis  ann  an  cluasaibh  an 
t-sluaigh,  agus  iarradh  gach  duine  o 
'choimhearsnach,  agus  gach  bean  o  'ban- 
choimhearsnach,  seudan  airgid,  agus  seud- 
an  òir. 

3  Agus  thug  an  Tighearna  deadh-ghean 
do'n  t-sluagh  ann  an  sùilibh  nan  Eiphit- 
each  :  Mar  an  ceudna,  bha  'n  duine  Maois 
ro-mhòr  ann  an  tìr  na  h-Eiphit,  ann  an 
sùilibh  sheirbhiseach  Pharaoh,  agus  ann  an 
8Ùilibh  an  t-sluaigh. 

4  Agus  thubhairt  Maois,  Mar  so  tha'n 
Tighearn  ag  ràdh,  Mu  mheadhon-oidhche 
theid  mi  mach  do  mheadhon  na  h-Eiphit. 

5  Agus  gheibh  gach  ceud-ghin  ann  an  tìr 
na  h-Èiphit  bàs,  o  cheud-ghin  Pharaoh,  a 
ta'na  shuidhe  air  a  righ-chaithir,  eadhon 
gu  ceud-ghin  na  ban-tràille  a  ta  air  cùl  a' 
mhuilinn,  agus  uile  cheud-ghin  nan  ain- 
mhidhean. 

6  Agus  bithidh  èigheach  mhòr  ann  an 
tìr  na  h-Eiphit  uile,  nach  robh  riamh  a 
leithid  ann,  ni  mò  bhitheas  a  leithid  ann 
tuilleadh. 

7  Ach  an  aghaidh  aoin  do  chloinn  Israeil 
cha  charuich  madadh  a  theanga,  aon  chuid 
an  aghaidh  duine  no  ainmhidh ;  chum  as 
gu'm  bi  lios  agaibh  cionnus  a  chuireas  an 
Tighearna  dealachadh  eadar  na  h-Eiphit- 
ich  agus  Israel. 

8  Agus  thig  iad  sin  do  sheirbhisich  uile 
sìos  a  m'  ionnsuidh-sa,  agus  cromaidh  siad 
iad  fèin  domh,  ag  ràdh,  fmich  a  mach,  ag- 
us  an  sluagh  uile  a  ta  'gad  leautuinn  ;  ag- 
us  an  dèigh  sin  thèid  mi  mach  :  agus 
chaidh  e  mach  o  Pharaoh  ann  au  corruich 
mhòir. 

9  Agus  thubhairtan  Tighearnari  Maois, 
Cha  'n  èisd  Pharaoh  ribh,  a  chum  as  gu 
meudaichear  m'iongantais  aun  an  tìr  na 
h-Eiphit. 

10  Agus  rinn  Maois  agus  Aaron  na  h-ion- 
gantais  sin  uile  am  fianuis  Pharaoh  :  agus 
chruaidhich  an  Tighearna  cridhe  Pharaoh, 
agus  cha  do  leig  e  le  cloinn  Israeil  imeachd 
as  a  dhùthaich. 

CAIB.  XII. 

AGUSlabhairan  TighearnariMaois  ag- 
us  ri  h- Aaron  annan  tìr  na  h-Eiphit, 
ag  ràdh, 

2  Bithidh  am  mìos  so  dhuibh  'na  thois- 
each  nam  mìos :  bithidh  e  dhuibh  'na  cheud 
mhìos  na  bliadhna. 

3  Labhraibh-sa  ri  coimhthional  Israeil 
uile,  ag  ràdh,  Air  an  deicheamh  là  do  'n 
mhìos  so  gabhaidh  iad  dhoibh  fèin  gach 
duine  uan,  a  rèir  tighe  an  aithriche,  uan 
air  son  tighe. 

4  Agus  ma  bhios  an  teaghlach  ro-bheag 
air  son  uain,  an  sin  gabhaidh  esan  agus  a 
choimhearsnach  a  's  faigse  d'  a  thigh  e,  rèir 
àireimh  nan  anamanua ;  gach  duine,  a  rèir 
'itheannaich,  àirmhear  leibh  air  son  an 
uain. 

5  Btthidh  bhur  n-uan  gun  ghaoid,  fir- 


CAIB.  XII.  53 


ionn,  bliadhna  dh'  aois :  as  na  caoraich  no 
as  na  gabhraibh  gabhaidh  sibh  e. 

6  Agus  gleidludh  sibh  a  stigh  e  gu  ruig 
an  ceathrarah  là  deug  do  'n  mhìos  so  :  agus 
marbhaidh  comh-chruinneachadh  iomlan 
chloinn  Israeil  e  san  fheasgar. 

7  Agus  gabhaidh  iad  do'n  fhuil,  agus 
cuiridh  iad  i  air  an  dà  ursainn,  agus  air  àrd- 
dorus  nan  tighean,  anns  an  ith  iad  e. 

8  Agus  ithidh  iad  an  fheoil  san  oidhche 
sin  fèin  ròiste  le  teine,  agus  aran  neo-ghoirt- 
ichte;  mailleri  ;w?MzMsear0naithidhiade. 

9  Na  h-ithibh  a  bheag  dheth  amh,  no  idir 
air  a  bhruicheadh  ann  an  uisge,  ach  ròiste 
le  teine  :  a  cheann  maille  r'  a  chosaibh,  ag- 
us  maille  r'  a  ghrealaich. 

10  Agus  cha  'n  fhàg  sibh  a  bheag  dheth 
gu  maduinn  :  agus  na  dh'  fhàgar  dheth  gu 
maduinn,  loisgidh  sibh  le  teine. 

11  Agus  mar  so  ithidh  sibh  e  ;  le'r  leas- 
ruidh  crioslaichte,  bhur  brògan  air  bhur 
cosaibh,  agus  bhur  lorg  'nur  làimh  :  agus 
ithidli  sibh  e  le  cabhaig  ;  is  i  càisg  an  Tigh- 
earn  a  th'  ann. 

12  Oir  thèid  mise  troimh  thìr  na  h-Ei- 
phit  air  an  oidhche  so,  agus  buailidh  mi 
gach  ceud-ghin  ann  an  tìr  na  h-Eiphit,  ar- 
aon  duine  agus  ainmhidh :  agus  an  aghaidh 
dlièe  nan  Eiphiteach  uile  cuiridh  mi  breith- 
eanas  an  gmomh  ;  is  mise  an  Tighearna. 

13  Agus  bithidh  an  fhuil  dhuibh  mar 
chomharadh  air  na  tighibh  anns  am  bheil 
sibh;  agus  an  uair  a  chi  mise  an  fhuil, 
thèid  mi  thairis  oirbh,  agus  cha  bhi  a' 
phlàigh  oirbh  a  chum  bhur  milleadh  'nuair 
a  bhuaileas  mi  tìr  na  h-Eiphit. 

14  Agus  bithidh  an  là  so  dhuibh  mar 
chuimhneachan  ;  agus  gleidhidh  sibh  e  'na 
là-fèille  do  'n  Tighearn  air  feadh  bhur  gin- 
ealacha;  le  h-ordugh  sìorruidh  gleidhidh 
sibh  e. 

15  Seachd  làithean  ithidh  sibh  aran  neo- 
ghoirtichte ;  air  a'  cheud  là  fèin  cuiridh 
sibh  taois  ghoirt  a  mach  as  bhur  tighibh  ; 
oir  gach  neach  a  dh'  itheas  aran  goirtichte, 
o'n  cheud  là  gus  an  t-seachdamh  là,  gearrar 
an  t-anam  sin  as  o  Israel. 

16  Agus  air  a'  cheud  là  bithidh  agaibh 
comh-ghairm  naomha,  agus  air  an  t-seachd- 
amh  là  bithidh  agaibh  comh-ghairm 
naomha :  obair  sam  bith  cha  deanar  orra, 
saor  o  na  dh'ithear  leis  gach  neach  ;  sin  a 
mhàin  nìthear  leibh. 

17  Agus  cumaidh  sibhfèill  an  arain  neo- 
ghoirtichte ;  oir  air  an  là  sin  fèin  thug 
mise  mach  bhur  slòigh  à  tìr  na  h-Eiphit ; 
uime  sin  coimhididh  sibh  anlàso  'nur  gin- 
ealachaibh,  le  h-ordugh  sìorruidh. 

18  Sa'  cheud  mhìos,  air  a'  cheathramh  là 
deug  do'n  mhìos  san  fheasgar,  ithidh  sibh 
aran  neo-ghoirtichte,  gu  ruig  an  ceudlà  'ar 
f hichead  do  'n  mhìos  san  fheasgar. 

19  Rè  sheachd  làithean  cha'n  fhaighear 
taois  ghoirt  'nur  tighibh  ;  oir  ge  b'  e  neach 
a  dh'itheas  aran  goirtichte,  gearrar  an 
t-anam  sin  fèin  as  o  choimhthional  Israeil, 
co  dhiubh  is  coigreach  e,  no  neach  a  rugadh 
san  tìr. 

20  Ni  air  bith  goirtichte  cha  'n  ith  sibh  : 
'nur  n-àitibh-còmhnuidh  uile  ithidh  sibh 
aran  neo-ghoirtichte. 

21  An  sin  ghairm  Maois  air  seanairean 
Israeil  uile,  agus  thubhairt  e  riu,  Tairngibh 


a  mach,  agus  gabhaibh  dhuibh  fèin  uan,  a 
rèir  bliur  teaghlaichean,  agus  marbhaibh  a' 

chàisg. 

22  Agus  gabhaidh  sibh  bad  hìosoip,  agus 
tumaidh  sibh  e  san  fhuil  a  ta  san  t-soith- 
each,  agus  beanaidh  sibh  do'n  àrd-dorus, 
agus  do  'n  dà  ursainn,  leis  an  f  huil  a  ta  san 
t-soitheach  :  agus  cha  tèid  a  h-aon  agaibh 
a  mach  air  dorus  a  thighe  gu  ruig  a'  mhad- 
uinn. 

23  Agus  thèid  an  Tighearna  thairis'a 
bhualadh  nan  Eiphiteach ;  agus  an  uair  a 
chi  e  'n  fhuil  air  an  àrd-dorus,  agus  air  an 
dà  ursainn,  thèid  an  Tighearna  thairis  air 
an  dorus,  agus  cha  leig  e  leis  a'  mhillteir 
teachd  a  steach  d'  'ur  tighibh  gu  V  bualadh. 

24  Agus  gleidhidh  sibh  an  ni  so  mar  or- 
dugh  dhuibh  fèin,  agusd'  'ur  mic,  gu  sìorr- 
uidh. 

25  Agus  tarlaidh,  'nuair  a  thèid  sibh  a 
steach  do'n  fhearann  a  bheir  an  Tighearna 
dhuibh,  a  rèir  mar  a  gheall  e,  gu'n  glèidh 
sibh  an  t-seirbhis  so. 

26  Agus  tarlaidh,  'nuair  a  their  bhur 
clann  ribh,  Ciod  is  ciall  duibh  leis  ant-seir- 
bhis  so  ? 

27  Gu  'n  abair  sibh,  So  ìobairt  càisge  an 
Tighearn,  a  chaidh  thairis  air  tighibh 
chloinn  Israeil  san  Eiphit,  'nuair  a  bhuail 
e  na  h-Eiphitich,  agus  a  shaor  e  ar  tighean- 
ne.  Agus  chrom  an  sluagh  iad  fèin,  agus 
rinn  iad  aoradh. 

28  Agus  dh'fhalbh  clann  Tsraeil,  agus 
rinn  iad  mar  so  ;  mar  a  dh'  àithn  an  Tigh- 
earua  do  Mhaois  agus  do  Aaron,  mar  sin 
rinn  iad. 

29  Agus  air  meadhon  na  h-oidhche  sin 
fèin  bhuail  an  Tighearna  gach  ceud-ghin 
ann  an  tìr  na  h-Eiphit,  o  cheud-ghin  Pha- 
raoh  a  shuidh  air  a  righ-chaithir,  gu  ceud- 
ghin  a'  chiomaich  a  bha  ann  an  slochd  a' 
phrìosain  ;  agus  gach  ceud-ghin  ainmhidh. 

30  Agus  dh'  èirich  Pharaoh  san  oidhche, 
e  fèin  agus  a  sheirbhisich  uile,  agus  na  h-Ei- 
phitich  uile  ;  agus  bha  èigheach  mhòr  san 
Eiphit ;  oir  cha  robh  tigh  anns  nach  robh 
neach  marbh. 

31  Agus  ghairm  e  air  Maois  agus  air 
Aaron  san  oidhche,  agus  thubhairt  e,  Eir- 
ibh,  rachaibh  a  mach  à  meadhon  mo 
shluaigh,  araon  sibhse  agus  clann  Israeil : 
agus  rachaibh,  deanaibh  seirbhis  do'n  Tigh- 
earna,  mar  a  thubhairt  sibh. 

32  Thugaibh  leibh  mar  an  ceudna  bhur 
treudan,  agus  bhur  buar,  mar  a  thubhairt 
sibh,  agus  imichibh :  agus  beannaichibh 
mise  mar  an  ceudna. 

33  Agus  thug  na  h-Eiphitich  dian-sparr- 
adh  do'n  t-sluagh,  a  chum  gu'n  cuireadh 
iad  le  cabhaig  a  mach  as  an  tìr  iad ;  oir 
thubhairt  iad,  Is  daoine  marbha  sinn  gu 
lèir. 

34  Agus  ghabh  an  sluagh  an  taois  mun 
do  ghoirticheadh  i,  an  amaran-fuinidh 
ceangailte  'nan  eudach  air  an  guaillibh. 

35  Agus  rinn  ciann  Israeil  a  rèir  focail 
Mhaois  :  agus  dh'  iarr  iad  o  na  h-Eiphitich 
seudan  airgid,  agus  seudan  òir,  agus  eud- 
ach. 

36  Agus  thug  an  Tighearna  deadh-ghean 
do'nt-sluagh  annan  sùilibh  nan  Eiphiteach, 
agus  thug  iad  an  coingheall  dhoibh  :  agus 
chreach  iad  na  h-Eiphitich. 

ECSODUS. 


37  Agus  dh'imich  clann  Israeil  o  Rameses 

fu  Sucot,  mu  thimchioll  sè  ceud  mìle  fear 
'  an  cois,  a  thuilleadh  air  cloinn. 

38  Agus  mar  an  ceudna  chaidh  iomad- 
aidh  do  shluagh  eile  suas  maille  riu,  agus 
treudan,  agus  buar,  ro-mhòran  sprèidhe. 

39  Agus  dh'  fhuin  iad  do'n  taois  a  thug- 
adh  a  mach  as  an  Eiphit  breacaga  neo- 

fhoirtichte,  oir  cha  do  ghoirticheadh  i ;  do 
hrìgh  gu'n  d'  fhuadaicheadh  iad  a  mach  as 
an  Eiphit,  agus  nach  b'  urrainn  iad  fuireach, 
agus  mar  an  ceudna  nach  do  dheasaieh  iad 
biadh  dhoibh  fèin. 

40  A  nis  b'i  aimsir  cuairte  chloinn  Is- 
raeil,  a  bha  iad  a  chòmhnuidh  san  Eiphit, 
ceithir  cheud  agus  deich  bliadhna  fichead. 

41  Agus  aig  ceann  nan  ceithir  cheud  ag- 
us  nan  deich  bliadhna  thar  fhichead,  air  an 
là  sin  fèin  chaidh  slòigh  an  Tighearn  uile 
mach  à  tìr  na  h-Eiphit. 

42  Is  oidhche  so  gu  bhi  air  a  coimhead 
gu  h-àraidh  do'n  Tighearn,  air  son  an  toirt- 
san  a  mach  à  tìr  na  h-Eiphit :  so  an  oidhche 
sin  gu  bhi  air  a  coimhead  do'n  Tighearna 
le  cloinn  Israeil  uile  'nan  ginealachaibh. 

43  Agus  thubhairtan  Tighearnari  Maois 
agus  ri  h-Aaron,  So  ordugh  na  càisge : 
cha'n  ith  coigreach  sam  bith  dh'  i. 

44  Agus  gach  seirbhiseach  duine,  a  chean- 
naicheadh  le  h-argiod,an  uair  athimchioll- 
ghearras  tu  e,  an  sin  ithidh  e  dh'  i. 

45  Cha'n  ith  coigreach,  no  seirbhiseach 
tuarasdail  dh'  i. 

46  Ann  au  aon  tigh  ithear  i :  cha  ghiùl- 
ain  thu  bheag  do'n  fheoil  a  mach  as  aii  tigh  ; 
ni  mò  bhriseas  sibh  cnàimh  dh'i. 

47  Ni  coimhthional  Israeil  uile  sin. 

48  Agus  an  uair  a  bhios  coigreach  air 
chuairt  maille  riut,  agus  a  chumas  e  a' 
chàisg  do'n  Tighearna,  timchioll-ghearrar 
gach  firionnach  aige,  agus  an  sin  thigeadh 
e  am  fagus  g'  a  cumail,  agus  bithidh  e  mar 
neach  a  rugadh  san  tìr:  ach  cha'n  ith 
neach  sam  bith  neo-thimchioll-ghearrta 
dh'i. 

49  Bithidh  an  t-aon  lagh  aige-san  a  rug- 
adh  san  tìr,  agus  aig  a'  choigreach  a  ta  air 
chuairt  'nur  measg. 

50  Mar  so  rinn  clann  Israeil  uile  ;  mar  a 
dh'  àithn  an  Tighearna  do  Mhaois  agus  do 
Aaron,  mar  sin  rinn  iad. 

51  Agus  air  an  là  sin  fèin  thug  an  Tigh- 
earna  mach  clann  Israeil  à  tìr  na  h-Eiphit, 
a  rèir  an  slògh. 

CAIB.  XIII. 

AGUS  labhair  an  Tighearna  ri  Maois,  ag 
ràdh, 

2  Naomhaich  dhomhsa  gach  ceud-ghin, 
ge  b'e  air  bith  a  dh'  fhosglas  a'  bhrù  am 
measg  chloinn  Israeil,  eadar  dhuine  agus 
ainmliidh  :  is  leamsa  e. 

3  Agus  thubhairt  Maois  ris  an  t-sluagh, 
Cuimhnichibh  an  là  so,  air  an  d'  thàinig  sibh 
a  mach  as  an  Eiphit,  à  tigh  na  daorsa  ;  oir 
le  làimh  thrèin  thug  an  Tighearn  a  mach 
sibh  as  a  sin :  agus  cha'n  ithear  aran  goirt- 
ichte. 

4  Air  an  là  'n  diugh  thàinig  sibh  a  mach, 
am  mìos  Abib. 

5  Agus  an  uair  a  bheir  an  Tighearna 
steach  thu  do  thìr  nan  Canaanach,  agus  nan 
Hiteach,  agus  nan  Amorach,  agus  nan 


Hibheach,  agus  nan  Iebusach,  a  mhionn- 
aich  e  do  d'  aithrichibh  gu'n  tugadh  e  dhuit, 
fearann  a'  sruthadh  le  bainne  agus  le  mil, 
an  sin  coimhididh  tu  an  t-seirbliis  so  anns 
a'  mhìos  so. 

G  Seachd  làithean  ithidh  tu  aran  neo- 
ghoirtichte,  agus  air  an  t-seachdamh  là 
bìthidh  fèill  do'n  Tighearna. 

7  Ithear  aran  neo-ghoirtichte  seachd 
làithean  ;  agus  cha'n  fhaicear  aran  goirt- 
ichte  agad,  af  us  ni  mò  a  chithe.ir  taois 
ghoirt  agad  ann  ad  chrìochaibh  uile. 

8  Agus  innsidh  tu  do  d'  mhac  san  là  sin, 
ag  ràdh,  Nìthear  so  air  sgàth  an  ni  si  n  a  rinn 
an  Tighearna  dhomhsa,  'nuair  a  thàinigmi 
mach  as  an  Eiphit. 

9  Agus  bithidh  e  dhuit  mar  chomharadh 
air  do  làimli,  agus  mnr  chuimhneachan 
eadar  do  shùilibh,  a  chum  gu'm  bi  lagh  an 
Tighearn  ann  ad  bheul ;  oir  le  làimh  thrèin 
thug  an  Tighearna  mach  thu  as  an  Eipliit. 

10  Air  an  aobhar  sin  coimhididh  tu  an 
t-ordugh  so  'na  thràth  fèin  o  bhliadhna  gu 
bliadhna. 

11  Agus  an  uair  a  bheir  an  Tighearna 
steach  thu  do  thìr  nan  Canaanach,  mar  a 
mhionnaich  e  dhuitse,  agus  do  d'  aithrich- 
ibh,  agus  a  bheir  e  dliuit  e, 

12  An  sin  cuiridh  tu  air  leth  do'n  Tigh- 
earna  gach  ni  a  dh'  fhosglas  a'  blirù,  agus 
gach  ceud-ghin  a  thig  o  ainmhidh  a's  leatsa  ; 
buinidh  iadsan  a  ta  firionn  'narn  measg 
do'n  Tighearna. 

13  Agus  gach  ceud-ghin  asail  fuasgailidli 
tu  Je  h-uan  ;  agus  mur  fuasgai)  thu  e,  an 
sin  brisidh  tu  'amhach :  agus  gach  ceud- 
ghin  duine  am  measg  do  chloinue  fuasgail- 
ìdh  tu. 

14  Agus  an  uair  a  dh'  fheòraicheas  do 
mhac  dhìot  san  aimsir  ri  teachd,  ag  ràdh, 
Ciod  e  so?  an  sin  their  thu  ris,  Le  làimh 
thrèin  thug  an  Tighearna  mach  sinn  as  an 
Eiphit,  à  tigh  na  daorsa : 

15  Agus  an  uair achruaidhich  Pharaoh  e 
fèin,  agus  nacli  b'  àill  leis  ar  leigeadh  air 
falbh,  an  sin  mharbh  an  Tighearna  gach 
ceud-ghin  ann  an  tir  na  h-Eiphit,  araon 
ceud-ghin  duine  agusceud-ghin  ainmhidh  ; 
air  an  aohhar  sin  ìobraidh  mi  do'n  Tigh- 
earna  gach  ni  a  dh'  fhosglas  a'  bhrù,  ma  's 
firionnaich  iad,  ach  uile  cheud-ghin  mo 
chloinne  fuasgailidh  mi. 

16  Agus  bithidh  e  mar  chomharadh  air 
do  làimh,  agus  mareudananeadar  do  shùil- 
ibh  ;  oir  le  làimh  thrèin  thug  an  Tighearu 
a  mach  sinn  as  an  Eiphit. 

17  Agus  eadhon  an  uair  a  leig  Pharaoh 
do'n  t-sluagh  imeachd,  cha  do  threòraich 
Dia  iad  air  slighe  tìre  nam  Philisteach,  ged 
a  bha  sin  aithghearr :  oir  thubhairt  Dia 
Air  eagal  gu'm  bi  aithreachas  air  an 
t-sluagh  an  uair  a  chi  iad  cogadh,  agus  gu'm 
pill  iad  do'n  Eiphit. 

18  Ach  threoraich  Dia  an  sluagh  mu'n 
cuairt,  air  slighe  fà?aich  na  mara  ruaidhe : 
agus  chaidh  clann  Israeil  suas  an  ordugh 
catha  à  tìr  na  h-Eiphit. 

19  Agus  thug  Maois  cnàmhan  loseiph 
leis ;  oir  ghabh  e  mionnan  teann  do  chloinn 
Israeil,  ag  ràdh,  Gu  cinnteach  amhaircidh 
Dia  oirbhse,  agus  bheir  sibh  suas  mo 
chnàmhan  leibh  as  a  so. 

20  Agus  dh'  imich  iad  o  Shucot,  agus 

champaich  iad  ann  an  Etam,  ann  an  iomall 
an  fhasaich. 

21  Agus  chaidh  an  Tighearna  rompasan 
là  ann  am  meall  neoil,  a  chum  an  treòrach- 
adh  air  an  t-slighe,  agus  san  oidhche  ann 
am  meall  teine,  a  thoirt  soluis  dhoibh  ;  gu 
imeachd  a  là  agus  a  dh'  oidhche. 

22  Cha  d"  thug  e  air  falbh  am  meall  neoil 
san  là,  no  'm  meall  teine  sau  oidhche,  à 
làtliair  an  t-sluaigh. 

CAIB.  XIV. 

AGUS  labhair  an  Tighearnari  Maois,  ag 
ràdh, 

2  Labhair  ri  cloinn  Israeil,  gu  'm  pill  iad, 
agus  gu  'n  campaich  iad  fa  chomhair 
Phihahiroit,  eadar  Migdol  agus  an  f  hairge, 
fa  chomhair  Bhaal-sephoin ;  fa  choinn- 
eamh-san  campaichidh  sibh  làimh  ris  an 
fhairge. 

3  Oir  their  Pliaraoh  mu  chloinn  Israeil, 
Tha  iad  air  seachran  san  tìr,  dh'  iadh  am 
fàsach  mu  'n  timchioll. 

4  Agus  cruaidhichidh  mise  cridhe  Pha- 
raoh,  agus  thèid  e  air  an  tòir,  agus  gheibh 
mise  glòir  a  thaobh  Pharaoh,  agus  a  shlòigh 
uile;  agus  bithidh  fios  aig  na  h-Eiphitich 
gur  mise  an  Tighearn.  Agus  rinn  iad  mar 
sin. 

5  Agus  dh'  innseadh  do  righ  na  h-Eiphit 
gu  'n  do  theich  an  sluagh :  agus  thionndaidh 
cridhe  Piiaraoh,  agus  a  sheirbhiseach  an 
aghaidh  an  t-sluaigh,  agus  thubhairt  iad, 
Ciod  e  so  a  rinn  sinn,  gu  n  do  leig  sinn  le 
h-Israel  imeachd  as  ar  seirbhis  ? 

6  Agus  bheartaich  e  a  charbad,  agus  thug 
e  a  shluagh  maille  ris  ; 

7  Agus  thug  e  leis  sè  ceud  carbad  taghta, 
agus  uile  charbada  na  h-Eiphit,  agus  ceann- 
ardan  orra  uile. 

8  Agus  chruaidhich  an  Tighearna  cridhe 
Pharaoh  righ  na  h-Eiphit,  agus  lean  e  air 
tòir  chloinn  Israeil :  agus  chaidh  clann  Is- 
raeil  a  mach  le  làimh  àird. 

9  Ach  chaidh  na  h-Eiphitich  air  an  tòir 
( ei ch  agus  car badan  Pharaoh ,  ag  us  a  m  li  ar  c- 
shluagh,  agus  'armailt  uile)  agus  rug  iad 
orra,  agus  iad  a'  campachadh  làimh  ris  an 
fhairge,  làimh  ri  Pihahirot,  fa  chomhair 
Bhaal-sephoin. 

10  Agus  an  uair  a  thàinig  Pharaoh  am 
fagus,  thog  clann  Israeil  suas  an  sùilean,  ag- 
us,  feuch,  bha  na  h-Eiphitich  air  an  tòir, 
agusbha  eagal  mòr  orra:  agus  dh'èighclann 
lsraeil  ris  an  Tighearn. 

11  Agus  thubhairt  iad  ri  Maois,  An  ann 
a  chionn  nach  robh  uaighean  san  Eiphit,  a 
thug  thu  leat  sinn  gu  bàs  f haghail  san  f hàs- 
ach  ?  C'  ar  son  arinn  thu  so  oirnn,  ar  tabh- 
airt  a  mach  as  an  Eiphit  ? 

12  Nac.h  e  so  am  focal  a  labhair  sinn  riut 
san  Eiphit,  ag  ràdh,  Leig  leinn  seirbhis  a 
dheanàmh  do  na  h-Eiphitich  ?  Oir  b'  f hearr 
dhuinn  seirbhis  a  dheanamh  do  na  h-Eiphit- 
ich  na  bàs  fhagliail  san  thàsach. 

13  Agus  thubhairt  Maois  ris  an  t-sluagh, 
Na  biodh  eagal  oirbh,  seasaibh,  agus  faicibh 
slàinte  anTighearn,  a  dh'oibricheas  e  dhuibh 
an  diugh  ;  oir  na  h-Eiphitich  a  chunnaic 
sibh  an  diugh,  cha  'n  fhaic  sibh  iad  a  chaoidli, 
tuilleadh. 

14  Cogaidh  an  Tighearn  air  bhur  son, 
agus  fanaidh  sibhse  'uur  tosd. 

15  Agus  thubhairt  an  Tighearn  ri  Maois, 
C'  ar  sonatathu'gèigheachriumsa?  Abair 
ri  cloinn  Israeil  dol  air  an  aghaidh. 

16  Ach  togsa  suas  do  shlat,  agus  sìn  a 
mach  do  làmh  os  ceann  na  fairge,  agus 
sgoilt  i ;  agus  thèid  clann  Israeil  a  steach 
am  meadhon  na  fairge  air  talamh  tioram. 

17  Agus  cruaidhichidh  mise,  eadhon 
mise,  cridhe  nan  Eiphiteach,  agus  thèid  iad 
a  steach  'nan  dèigh  :  agus  gheibh  mise 
glòir  a  thaobh  Pharaoh,  agus  a  thaobh  a 
shlòigh  uile,  a  thaobh  a  charbadan,  agus  a 
thaofih  a  mharc-shluaigh. 

18  Agus  bithidh  fios  aig  na  h-Eiphitich 
gur  mise  an  Tighearna,  'nuair  a  gheibh  mi 
glòir  a  thaobh  Pharaoh,  a  thaobh  a  charbad- 
an,  agus  a  thaobh  a  mharc-shluaigh. 

19  Agus  dh'fbalbh  aingeal  an  Tighearn  a 
chaidh  roimh  champ  Israeil,  agusdh'  imich 
e  'nan  dèigh  ;  agus  dh'  fhalbh  am  meall 
neoil  o  'm  beulaobh,  agus  sheas  e  air  an 
cùlaobh. 

20  Agus  thàinig  e  eadar  camp  nan  Eiphit- 
each  agus  camp  Israeil,  agus  bha  e  'na  neul, 
agus  'na  dhorchadas  dhoibh  sud,  ach  shoill- 
sich  e  'n  oidhche  dhoibh  so,  air  chor  as  nach 
d'  thàinig  a  h-aondiubh  am  fagus  d'  achèile 
rè  na  h-oidhche. 

21  Agus  shìn  Maois  a  mach  a  làmh  os 
ceann  na  fairge,  agus  thug  an  Tighearn  air 
an  fhairge  dol  air  a  h-ais  le  gaoith  làidir  o 
'n  ear  rè  na  h-oidhche  sin,  agus  rinn  e  'n 
fhairge  'na  talamh  tioram,  agus  roinneadh 
na  h-uisgeachan. 

22  Agus  chaidh  clann  Israeil  asteacham 
meadhon  na  fairge  air  talamh  tioram,  agus 
bha  na  h-uisgeacha  'nam  balla  dhoibh  air 
an  làimh  dheis,  agus  air  an  làimh  chlì. 

23  Agus  lean  na  h-Eiphitich,  agus  chaidh 
iad  a  steach  'nan  dèigh  gu  meadhon  na 
fairge,  eadhon  eich  Pharaoh  uile,  acharb- 
adan,  agus  a  mharc-shluagh. 

24  Agusannamfaire  namaidnedh'  amh- 
airc  an  Tighearn  airsluagh  nan  Eiphiteach, 
troimh  'n  mheall  theiue  agus  neoil ;  agus 
chlaoidh  e  armailt  nan  Eiphiteach. 

25  Agus  thug  e  air  falbh  rothan  an  carb- 
ad,  air  chor  as  gu  'n  do  tharruingeadh  iad 
gu  trom.  Agus  thubhairt  na  h-Eiphitich, 
Teic.heamaid  à  làthair  Israeil,  oir  tha  'n 
Tighearn  a'  cogadh  leosan  an  aghaidh  nan 
Eiphiteach. 

26  Agus  thubhairtan  Tighearnari  Maois, 
Sìn  a  mach  do  làmh  os  ceann  na  fairge, 
chum  gu  'n  tignah-uisgeachanairan  aisair 
na  h-Eiphitich,  air  an  carbadaibh,  agus  air 
am  marc-shluagh. 

27  Agus  shin  Maois  a  mach  a  làmh  os 
ceann  na  fairge,  agus  phill  an  fhairge  g'  a 
neart  an  uaira  shoillsich  a'  mhaduinn ;  ag- 
us  theich  na  h-Eiphitich  'na  h-aghaidh ;  ag- 
us  chuir  an  Tigliearnanah-Eiphitich  fodha 
am  meadhon  na  fairge. 

28  Agus  phill  na  h-uisgeachan,  agus 
dh'  fholaich  iad  na  carbaid,  agus  am  marc- 
shluagh,  agus  armailt  Pharaoh  uile,  a 
thàinig  san  f  hairge  'nan  dèigh  :  cha  d'  fhàg- 
adh  uiread  's  a  h-aon  diubh. 

29  Ach  dh'  imich  clann  Israeil  air  tal- 
amh  tioram  am  meadhon  na  fairge,  agus 
bka  na  h-uisgeacha  'nam  balla  dhoibh  air 
an  làimh  dheis,  agus  air  an  làimh  chlì. 

30  Mar  so  shaor  an  Tighearu  Israel  air 

an  là  sin  à  làimh  nan  Eiphiteach  :  agus 
channaic  Israel  na  h-Eiphitich  marbh  air 
tràigh  na  fairge. 

31  Agus  chunnaic  Israel  an  ohair  mhòr 
sin  a  rinn  an  Tighearn  air  na  h-Eiphitich, 
agus  bha  eagal  an  Tighearn  air  an  t-sluagh, 
agus  chreid  iad  an  Tighearn,  agus  Maois  a 
sheirbhiseach. 

CAIB.  XV. 

AN  sin  chan  Maois  agus  clann  Israeil  an 
laoidh  so  do  'n  Tighearn,  agus  labhair 
ìad,  ag  ràdh,  Canaidh  mise  do  'n  Tighearn 
oir  thug  e  buaidh  gu  glòrmhor  ;  an  t-each 
agus  a  mharcach  thilg  e  san  fhairge. 

2  'S  e  'n  Tighearn  mo  neart,  agus  mo 
dhàn,  agus  tha  e  'na  shlàinte  dhomh 
esan  mo  Dhiasa,  agus  ni  mi  àite-còmhnuidh 
dha;  Dia  m'  athar,  agus  àrdaichidh  mi  e. 

3  Is  fear-cogaidh  an  Tighearna;  'se  'ì 
Tighearn  a  's  ainm  dha. 

4  Carbadan  Pharaoh,  agus  'armailt  thilg 
e  san  fhairge ;  agus  tha  rogha  a  cheannard 
an  air  am  bàthadh  san  fhairge  ruaidh. 

5  Dh'  fholaich  na  doimhneachdan  iad 
chaidh  iad  sìos  do  'n  aigean  mar  chloich. 

6  Rinneadh  do  dheas  làmh,  O  Thigh 
earna,  glòrmhor  ann  an  cumhachd;  bhris 
do  dheas  làmh,  O  Thighearn,  an  nàmhaid 
'na  bhloighdibh. 

7  Agus  ann  am  meud  t'  òirdheirceis 
chlaoidh  thu  iadsan  a  dh'  èirich  suas  a'  d' 
aghaidh ;  chuir  thu  t'  fhearg  a  mach,  loisg 
i  suas  iad  mar  asbhuain. 

8  Agus  le  anail  do  shròine  chruinnich- 
eadh  na  h-uisgeacha;  sheas  na  tuilte  suas 
mar  thòrr,  chruaidhich  na  doimhneachdan 
am  meadhon  na  fairge. 

9  Thubhairt  an  nàmhaid,  Leanaidh  mi, 
beiridh  mi  orra,  roinnidh  mi  a'  chreach : 
sàsuichear  mo  mhiann  orra;  rùisgidh  mi 
mo  chlaidheamh,  sgriosaidh  mo  làmh  iad. 

10  Shèid  thu  le  d'  ghaoith,  chòmhdaich 
an  fhairge  iad,  chaidh  iad  fodha  mar  luaidh 
anns  na  h-uisgeachaibh  làidir. 

11  Cò  'scosmhuilriuts'ammeasgnan  dèe, 
a  Thighearna  ?  Cò  tha  cosmhuil  riut,  glòr- 
mhor  ann  an  naomhachd,  uamhasach  ann 
am  moladh,  a'  deanamh  nithe  iongantach  ? 

12  Shìn  thu  mach  do  dheas  làmh  ;  shluig 
an  talamh  suas  iad. 

13  Threòraich  thu  ann  ad  thròcair  an 
sluagh  so  a  shaor  thu  ;  thug  thu  iad  ann  ad 
neart  a  chum  àite-còmhnuidh  do  naomh- 
achd. 

14  'Nuair  a  chluinneas  na  cinnich,  bith- 
idh  eagal  orra ;  thig  doilgheas  air  luchd- 
àiteachaidh  Phalestina. 

15  An  sin  bithidh  uamhann  air  cinn- 
fheadhna  Edoim,  thig  geilt-chrith  air 
daoinetreuna  Mhoaib  ;  leaghaidh  air  falbli 
luchd-àiteachaidh  Chanaain  uile. 

16  Tuitidh  uamhann  agus  eagal  orra,  le 
meud  do  ghairdein  bithidh  iad  tosdach  mar 
chloich,  gus  an  tèid  do  shluagh  thairis,  a 
Thighearna,  gus  an  tèid  an  sluagh  so  thair- 
is,  a  cheannaich  thu. 

17  Bheir  thu  steach  iad,  agus  suidhich- 
idh  tu  iad  ann  an  sliabh  t'  oighreachd-sa, 
anns  an  àit  a  rinn  thu  dhuit  fèiu,  a  Thigh- 
earna,  chum  còmhnuidh  a  ghabhail  ann, 
san  ionad-naomha,  a  Thighearn,  a  dhaing- 
nich  do  làmha-sa. 


18  Rìghichidh  an  Tighearna  gu  saoghal 
nan  saoghal. 

19  Oir  chaidh  eich  Pharaoh  a  steach  le 
charbadaibh,  agus  le  'mharc-shlungh,  san 
fhairge,  agus  thug  an  Tighearn  uisgeacha 
na  fairge  airan  aisorra;  ach  dh'imichclann 
Israeil  air  tulumh  tioram  am  meadhon  na 
fairge. 

20  Agus  ghlac  Miriam  a'  bhan-fhàidh 
piuthar  Aaroin,  tiompan  'na  làimh  ;  agus 
chaidh  na  mnathan  uile  mach  'na  dèigh  le 
tiompanaibh  agus  le  dannsa. 

21  Agus  fhreagair  Miriam  iad,  Canaibh 
do  'n  Tighearn,  oir  thug  e  buaidh  gu  glòr- 
mhor  ;  an  t-each  agus  a  mharcach  thìlg  e 
san  fhairge. 

22  Mar  sin  thug  Maois  Israel  o  'n  mhuir 
ruaidh,  agus  chaidh  iad  a  mach  gu  fàsach 
Shuir,  agus  dh'  imich  iad  tri  làithean  san 
fhàsach,  agus  cha  d'  fhuair  iad  uisge. 

23  Agus  an  uair  a  thàinig  iad  gu  Marah, 
cha  b'  urrainn  iad  uisgeacha  Mharah  òl,  oir 
bha  iad  searbh  ;  uime  sin  thugadh  Marah 
mar  ainra  air. 

24  Agus  rinn  an  6luagh  gearan  an  agh- 
aidh  Mhaois,  ag  ràdh,  Ciod  a  dh'  òlas  sinn  ? 

25  Agus  dh*  èigh  esan  ris  an  Tighearn, 
agus  nochd  an  Tighearna  fiodh  dha,  agus 
tbilg  e  sna  h-uisgeachaibh  e,  agus  rinneadh 
na  h-uisgeacha  milis:  ann  an  sin  rinn  e 
lagh  agus  ordugh  dhoibh,  agus  ann  an  sin 
dhearbh  e  iad ; 

26  Agus  thubhairt  e,  Ma  dh'  èisdeas  tu  gu 
dùrachdach  ri  guth  an  Tighearna  do  Dhè, 
agus  ma  ni  thu  an  ni  sin  a  ta  ceart  'na  sheall- 
adh,  agus  ma  bheir  thu  'n  aire  d'  a  àitheant- 
aibh,  agus  ma  ghleidheas  tu  a  reachdan 
uile,  aon  do  na  h-eucailibh  a  chuir  mi  air 
na  h-Eiphitich,  cha  chuir  mi  ortsa  ;  oir  is 
mise  an  Tighearn  a  shlànuicheas  thu. 

27  Agusthàinigiadguh-Elim  far anrobh 
dà  thobar  dheug  uisge,  agus  deich  agus  tri 
fichead  crann  pailme  ;  agus  champaich  iad 
an  sin  làimh  ris  na  h-uisgeachaibh. 

CAIB.  XVI. 

AGUS  dh'  fhalbh  iad  o  Elim.agusthàinig 
coimhthional  chloinn  Israeil  uile  gu 
fàsach  Sliin,  a  ta  eadar  Elim  agus  Sinai,  air 
a'  chùigeadh  làdeug  do  'n  dara  mìos  an  dèigh 
dhoibh  teachd  a  mach  à  tìr  na  h-Eiphit. 

2  Agus  rinn  coimhthional  chloinn  Israeil 
uile  gearan  an  aghaidh  Mhaois  agus  Aaroin 
san  fhàsach. 

Agus  thubhairt  clann  Israeil  riu, 
B'  f  hearr  gu  'm  faigheamaid  bàs  le  làimh  an 
Tighearn  ann  an  tìr  na  h-Eiphit,  an  uair  a 
bha  sinn  'nar  suidhe  làimh  ris  na  poitibh 
feòla,  agus  an  uair  a  dh'  ith  sinn  aran  gu  'r 
sàth  ;  oir  thug  sibh  a  mach  sinn  do  'n  fhàs- 
ach  so,  a  mharbhadh  a'  choimhthionail  so 
uile  le  h-ocras. 

4  An  sin  thubhairt  an  Tighearna  ri 
Maois,  Feuch,  frasaidh  mise  dhuibh  aran  o 
nèamh,  agus  thèid  an  sluagh  a  mach,  agus 
cruinnichidh  iad  cuibhrionn  gach  là  air  an 
là  sin  fèin,  a  chum  as  gu  'n  dearbh  mi  iad, 

ac'  a  ghluaises  iad  ann  am  lagh,  no 
nach  gluais. 

5  Agus  air  ant-seathadh  là  ulluichidh  iad 
an  ni  sin  a  bheir  iad  a  steach,  agus  bithidh 
e  dhà  uibhir  agus  a  chruinnicheas  iad  gach 
là  eile. 

S    6  Agus  thubhairt  Maois  agus  Aaron  ri 
•loinn  Israeil  uile,  Mu  fheasgar,  an  sin  bith- 
I  dh  fios  agaibh  gu  'n  d'  thug  an  Tighearn  a 

•  nachsibhàtìrnah-Eiphit: 

»  7  Agus  sa'  mhaduinn,  an  sin  chi  sibh  glòir 
a  in  Tighearn  ;  do  bhrìgh  gu  bheil  e  a'  cluinn- 
a  inn  bhur  gearain  an  aghaidh  an  Tighearn  : 

\gus  ciod  sinne,  gu  bheil  sibh  a'  deanamh 
»•  jearain  'nar  n-aghaidh  ? 
j     8  Agus  thubhairt  Maois,  Bithidh  a'  chùis 
I  nar  so  'nuair  a  bheir  an  Tighearna  dhuibh 

>an  fheasgar  feoil  r'  a  h-itheadh,  agus  aran 
>  sa'  mhaduinn  gu  'r  sàth  ;  do  bhrìgh  gu  bheil 

•  an  Tighearn  a'  cluinntinn  bhur  gearain  a  ta 
f  sibh  a'  deanamh  'na  aghaidh :  Agus  ciod 

sinne  ?  cha  'n  ann  'nar  n-aghaidh-ne  tha 
ahur  gearan,  ach  an  aghaidh  an  Tighearna. 

9  Agus  thubhairt  Maois  ri  h-Aaron,  Ab- 
air  ri  coimhthional  chloinn  Israeil  uile, 
Thigibh  am  fagus  an  làthair  an  Tighearn, 
inr  chual'  e  bhur  gearan. 

10  Agus  an  uair  alabhair  Aaron  ri  coimh- 
j  thional  chloinn  Israeil  uile,  dh'  amhairc  iad 
i  a  dh'  ionnsuidh  an  fhàsaich,  agus,  feuch, 

dh'  fhoillsicheadli  gloir  an  Tighearn  ann 
an  neul. 

11  Agus  labhair  an  Tighearna  ri  Maois, 
ag  ràdh, 

12  Chuala  mi  gearan  chloinn  Israeil ; 
labhair  riu,  ag  ràdh,  Mu  f heasgar  ithidh 
sibh  feoil,  agus  sa'  mhaduinn  sàsuichear 
sibh  le  h-aran :  agus  bithidh  fios  agaibh 
gur  mise  an  Tighearna  bhur  Dia. 

13  Agus  an  uair  a  bha  'm  feasgar  ann,  an 
sin  thàinig  na  gearra-goirt  a  nìos,  agus 
chòmhdaich  iad  an  camp ;  agus  anns  a' 
mhaduinn  bha  'n  drùchd  'na  luidhe  mu 
thimchioll  a'  chaimp. 

14  Agus  an  uair  a  dh'  èirich  an  drùchd  a 
bha  'na  luidhe  suas,  feuch,  bha  air  aghaidh 

I  an  fhàsaich  ni  beag  cruinn,  beag  mar  an 
liath-reodh  air  an  talamh. 

15  Agus  an  uair  a  chunnaic  clann  Israeil 
e,  thubhairt  iad  gach  aon  r'  a  chèile,  Mana : 
oir  cha  robh  fhios  aca  ciod  e.  Agus  thubh- 
airt  Maois  riu,  So  an  t-aran  a  thug  an 
Tighearna  dhuibh  r'  a  itheadh. 

16  So  an  ni  a  dh'  àithn  an  Tighearna, 
Cruinnichibh  dheth  gach  duine  a  rèir  'ith- 
eannaich,  omer  do  gach  neach  a  rèir  àireimh 
bhur  n-anamanna,  gabhadh  gach  duine  ag- 
aibh  air  an  son-san  a  ta  'na  bhùth. 

17  Agus  rinn  clann  Israeil  mar  sin,  agus 
chruinnich  iad,  cuid  ni  bu  mhò,  agus  cuid 
ni  bu  lugha. 

18  Agus  an  uair  a  thomhais  iad  e  le 
h-omerrcha  robh  a  bheag  thairis  aige-san 
a  chruinnich  ni  bu  mhò,  agus  air-san  a 
chruinnich  ni  bu  lugha,  cha  robh  uireas- 
bhuidh :  chruinnich  gach  duine  a  rèir  'ith- 
eannaich. 

19  Agus  thubhairt  Maois  riu,  Na  fàgadh 
duine  sam  bith  dheth  gu  maduinn. 

20  Gidheadh  cha  d'  eisd  iad  ri  Maois,  ach 
dh'  fhàg  cuid  diubh  dheth  gu  maduinn,  ag- 
us  ghin  e  cnuimhean,  agus  lobh  e :  Agus 
bha  corruich  air  Maois  riu. 

21  Agus  chruinnich  iad  e  air  gach  mad- 
uinn,  gach  duine  a  rèir  'itheannaich  :  agus 
an  uair  a  dh'f hàs  a'  ghrian  teth,  leaghadh  e. 

22  Agus  air  an  t-seathadh  là  chruinnich 
iad  a  dhà  uiread  arain,  dà  omer  air  son  gach 
aoin :  agus  thàinig  uachdarain  a'  choimh- 

thionail  uile,  agus  dh'  innis  iad  tin  do 
Mhaois. 

23  Agus  thubhairt  e  riu,  So  an  ni  alabh- 
air  an  Tighearn,  Bithidh  fois  na  sàbaid 
naomha  do  'n  Tighearn  am  màireach :  a' 
mheud  's  a  tha  sibh  gu  fhuineadh,  fuinibh 
an  diugh,  agus  a'  mheud  's  a  tha  sibh  gu 
bhruicheadh,  bruichibh ;  agus  gach  ni  a 
bhios  thairis,  taisgibh  suas  dhuibh  fèin  gu 
maduinn. 

24  Agus  thaisg  iad  suas  e  gu  maduinn, 
mar  a  dh'  àithn  Maois  ;  agus  cha  do  lobh  e, 
ni  mò  a  bha  cnuimh  sam  bith  ann. 

25  Agus  thubhairt  Maois,  lthibh  sin  an 
diugh,  oir  tha  sàbaid  ann  an  diugh  do  'n 
Tighearn ;  an  diugh  cha  'n  fhaigh  sibh  e 

26  Sè  Jàithean  cruinnichidh  sibh  e,  ach 
air  an  t-seachdamh  là  bitliidh  an  t-sàbaid ; 
cha  bhi  e  ann  air  an  là  sin. 

27  Agus  tharladh  air  an  t-seachdamh  là 
gu  'n  deachaidh  cuid  do  'n  t-sluagh  a  mach 
g'  a  chruinneachadh,  agus  cha  d'  f  huair  iad 
a  bheag. 

28  Agus  thubhairt  an  Tighearn  ri  Maois, 
Cia  fhad  a  dhiùltas  sibh  m'  àitheanta-san  a 
choimhead,  agus  mo  reachdan. 

29  Faicibh,  do  bhrìgh  gu  'n  d'  thug  an 
Tighearna  dhuibh  an  t-sàbaid,  air  an  aobh- 
ar  sin  tha  e  a'  tabhairt  dhuibh  air  an 
t-seathadh  là  aran  dhà  là :  fanaibh,  gach 
duine'na  àite  fèin  ;  na  rachadh  duine  sam 
bith  a  mach  as  àit  air  an  t-seachdamh  là. 

30  Mar  sin  ghabh  an  sluagh  fois  air  an 
t-seachdamh  là. 

31  Agus  thug  tigh  Israeil  Mana  mar 
ainm  air :  agus  bha  e  mar  fhrois  coriandeir, 
geal,  agus  a  bhlas  mar  abhlain  air  an  dean- 
amh  le  mil. 

32  Agus  thubhairt  Maois,  So  an  ni  a 
dh'  àithn  an  Tighearna,  Lìon  omer  dheth  gu 
bhi  air  a  ghleidheadh  air  son  bhur  gineal- 
acha,  chum  gu  faic  iad  an  t-aran  leis  an  do 
bheathaich  mi  sibh  san  fhàsach,  an  uair  a 
thug  mi  mach  sibh  à  tìr  na  h-Eiphit. 

33  Agus  thubhairt  Maois  ri  h-Aaron, 
Gabh  soitheach,  agus  cuir  ann  làn  omeir, 
do  Mhana,  agus  taisg  e  anlàthair  an  Tigh- 
earna,  gu  bhi  air  a  ghleidheadh  air  son  bhur 
ginealàcha. 

34  Mar  a  dh'àithn  an  Tighearna  do 
Mhaois,  mar  sin  thaisg  Aaron  e  an  làthair 
na  Fianuis,  gu  bhi  air  a  ghleidheadh. 

35  Agus  dh  'ith  clann  Israeil  am  Mana  dà 
fhichead  bliadhna,  gus  an  d'  thàinig  iad  gu 
tìr  àitichte :  dh'  ith  iad  am  Mana,  gus  an 
d'  thàinig  iad  gu  crìch  tìre  Chanaain. 

36  A  nis  is  e  omer  an  deicheamh  cuid  do 
ephah. 

CAIB.  XVII. 

AGUSdh'imich  coimhthional  chloinn  Is- 
raeil  uile  o  f hàsach  Shin,  a  rèir  an 
turusan,  mar  adh'  àithn  an  Tighearn,  agus 
champaich  iad  ann  an  Rephidim  ;  agus  cha 
robh  uisge  ann  do'n  t-sluagh  ri  òl. 

2  Uime  sin  rinn  an  sluagh  consachadh 
ri  Maois,  agus  thubhairt  iad,  Thoir  dhuinn 
uisge  chum  as  gu  'n  òl  sinn.  Agus  thubh- 
airt  Maois  riu,  C'  ar  son  a  ta  sibh  a'  con- 
sachadh  riumsa  ?  C'ar  son  a  bhrosnaicheas 
sibh  an  Tighearn  ? 

3;Agusmhiannaich  an  sluagh  uisge  ann 
an  sin ;  agusrinn  an  sluagh  gearan  an  agh- 

aidh  Mhaois,  agus  thubhairtiad,  C'ar  son  so 
a  thugthunìos  sinn  as  an  Eiphit,  a  chum 
sinn  fein  a  mharbhadh,  agus  ar  clann,  agus 
ar  sprèidh  le  tart  ? 

4  Agus  dh'  èigh  Maois  ris  an  Tighearn, 
ag  ràdh,  Ciod  a  ni  mi  ris  an  t-sluagh  so  ? 
ìs  beag  nach  'eil  iad  'g  am  chlachadh. 

5  Agus  tliubhairt  an  Tighearna  ri  Maois, 
Imich  roimh  'n  t-sluagh,agus  thoir  leat  cuid 
do  sheanairibh  Israeil ;  agus  doshlat  leis  an 
do  bhuail  thu  an  amhainn,  gabh  a'd'  làimh, 
agus  bi  'g  imeachd  : 

6  Feuch,  seasaidhmise  romhad  an  sinair 
a'  charraig  ann  an  Horeb,  agus  buailidh 
tusa  a'  charaig,  agus  thig  uisge  mach  aisde, 
achumgu'nòlan  sluagh.  Agus  rinn  Maois 
mar  sin  ann  an  sealladh  sheanairean  Israeil. 

7  Agus  thug  emar  ainm  airanàite  Masah 
agus  Meribah,  air  son  consachaidh  chloinn 
Israel,  agus  do  bhrìgh  gu'n  do  bhrosnuich 
iad  an  Tighearn,  ag  ràdh,  Am  bheil  an 
Tighearna  'nar  measg,  no  nach  'eil  ? 

8  An  sin  thàinig  Amalec,  agus  chog  e  ri 
h-Israeil  ann  an  Rephidim. 

9  Agus  thubhairt  Maois  ri  Iosua,  Tagh  a 
mach  dhuinn  daoine,  agus  falbh  a  mach, 
cog  ri  h-Amalec:  am  màireach  seasaidh 
mise  air  mullach  an  t-slèibh,  agus  slat  Dhè 
a'm'  làimh. 

10  Agus  rinn  Iosua  mar  a  thubhairt  Maois 
ris,  agus  chog  e  ri  h- Amalec.  Agus  chaidh 
Maois,  Aaron,  agus  Hur,  suas  gu  mullach 
an  t-slèibh. 

11  Agus  an  uair  a  thog  Maois  suas  a 
làmh,  an  sin  bhuadhaich  Israel,  agus  an 
uair  a  leag  e  sìos  a  làmh,  bhuadhaich  A- 
malec. 

12  Ach  bha  làmhan  Mhaois  trom,  agus 
ghabh  iad  clach,  aguschuir  iadfuidhe  i,  ag- 
us  shuidh  e  oirre  :  agus  chum  Aaron  agus 
Hur  suas  a  làmhan,  fear  dhiubh  air  aon 
taobli,  agus  fear  air  an  taobh  eile  ;  agus  bha 
a  làmhan  seasrahach  gu  luidhe  na  grèine. 

13  Agus  chlaoidh  Iosua  Amalec  agus  a 
dhaoine  le  faobhar  a'  chlaidheimh. 

14  Agus  thubhairt  an  Tighearna  ri  Maois, 
Sgrìobh  so  mar  chuimhneachan  ann  an 
leabhar,  agus  aithris  e  ann  an  cluasaibh  Io- 
sua ;  oir  dubhaidh  mise  as  gu  tur  cuirahne 
Amaleic  o  bhi  fo  nèamh. 

15  Agus  thog  Maois  altair,  agus  thug  e 
Iehobhah-Nisi  mar  ainm  oirre : 

16  Oir  thubhairt  e,  do  bhrìgh  gu  'n  do 
mhionnaich  an  Tighearna,  gu  'm  bi  cogadh 
aig  an  Tighearna  ri  h-Amalec  o  linn  gu 
linn. 

CAIB.  XVIII. 
5*VTUAIRachuala  Ietro,sagart  Mhidiain, 
J_M  athair-cèile  Mhaois,  gach  ni  a  rinn 
Dia  air  son  Mhaois,  agus  air  son  Israeil  a 
shluaigh,  gu'n  d'  thug  an  Tighearn  a  mach 
Israel  as  an  Eiphit ; 

2  An  sin  thug  Ietro,  athair-cèile  Mhaois, 
leis  Siporah  bean  Mhaois,  an  dèigh  dha  a 
cur  air  a  h-ais, 

3  Agus  a  dithis  mhac,  d'  am  V  ainm  do 
h-aon  diubh  Gersom,  (oir  thubhairt  e,  A'm' 
choigreach  bha  mi  ann  an  tìr  choimhich ;) 

4  Agus  6'e  ainm  an  fhireiìe  Elieser,  (oir 
rinn  Dia  m'athar,  thubhairt  e,  còmhnadh 
rium,  agus  shaor  e  mi  o  chlaidheamh  Pha- 
raoh.)  " 


5  Agus  thàinig  Ietro,  athair-cèile  Mhacis, 
agus  a  mhic,  agus  a  bhean,  a  dh'  ionnsuidh 
Mhaois  do  'n  fhàsach,  far  an  do  champaich 
e  aig  sliabh  Dhè. 

6  Agus  thubhairt  e  ri  Maois,  Tha  mise 
d'athair-cèile  Ietro,air  teachd  a  d'ionnsuidh, 
agus  do  bhean,  agus  a  dithis  mhac  maille 
rithe. 

7  Agus  chaidh  Maois  a  mach  an  coinn- 
eamh  'atharcèile,  agus  rinn  e  ùmhlaehd 
dha,  agus  phòg  se  e,  agus  dh'  altaich  iad 
beatha  a  chèile  :  agus  thàinig  iad  a  steach 
do  'n  bhùth. 

8  Agus  dh'innis  Maois  d'a  athair-cèile 
gach  ni  a  rinn  an  Tighearn  air  Pharaoh, 
agus  air  na  h-Eiphitii-h  air  sgàth  Israeil, 
gach  saothair  a  tliàinig  orra  air  an  t-slighe, 
agus  cionnus  a  shaor  an  Tighearn  iad. 

9  Agus  rinn  Ietro  gairdeachas  à  leth  a' 
mhaith  sin  uile  a  rinn  an  Tighearna  do  Is- 
rael,  a  shaor  e  à  làimh  nau  Eiphiteach. 

10  Agus  thubhairt  Ietro,  Beannaichte  gu 
robh  an  Tighearn,  a  shaor  sibh  à  làimh  nan 
Eiphiteach,  agus  à  làimh  Pharaoh,  a  shaor 
an  sluagh  o  bhi  fo  làimh  nan  Eiphiteach. 

11  A  nis  tha  fios  agara  gur  mò  an  Tigh- 
earna  na  na  h-uile  dhèe  ;  oir  anns  an  ni  sin 
anns  an  do  rinn  iad  gu  h-uaibhreach,  bha 
esan  os  an  ceann. 

12  Agus  ghabh  Ietro,  athair-cèile  Mhaois, 
tabhartas-ioisgte  agus  ìobairtean  do  Dhia  : 
Agus  thàinig  Aaron,  agus  uile  sheanairean 
lsraeil,  a  dh'itheadh  arain  maille  ri  athair- 
cèile  Mhaois  an  làthair  Dhè. 

13  A  nis  air  an  là  màireach  shuidh  Maois 
gu  breth  a  thoirt  air  £an  t-sluagh  ;  agus 
sheas  an  sluagh  làimh  ri  Maois  o  mhaduinn 
gu  feasgar  ? 

14  Agus  an  uair  a  chunnaic  athair-cèile 
Mhaois  gach  ni  a  rinn  e  ris  an  t-sluagh, 
thubhairt  e,  Ciod  e  an  ni  so  a  tha  thu  dean- 
amh  ris  an  t-sluagh  ?  C'ar  son  a  ta  thusa 
a'd'  shuidhe  a'd'  aonar,  agus  a  ta  'n  sluagh 
uile  a'  seasamh  làimh  riut  o  mhaduinn  gu 
feasgar  ? 

15  Agus  thubhairt  Maois  r'a  athair-cèile, 
Do  bhrìgh  gu'n  tig  an  sluagh  a  m'  ionn- 
suidh  a  dh'fhiosrachadh  o  Dhia. 

16  'Nuair  a  bhios  cùis  aca,  thig  iad  a  m' 
ionnsuidh,  agus  bheir  mi  breth  eadar  duine 
agus  duine,  agus  nochdaidh  mi  dhoibh  or- 
duighean  Dhè,  agus  a  laglianna. 

17  Agus  thubhairt  athair-cèile  Mhaois 
ris,  Cha  mhaith  an  ni  a  ta  thu  deanarah. 

18  Caithidh  tu  as  gu  tur,  araon  thu  fèin, 
agus  an  sluagh  so  a  ta  maille  riut,  oir  a  ta 
an  ni  so  ro-throm  air  do  shon  ;  clia  'n  'eil  e 
'n  comas  duit  a  dheanamh  a'd'  aonar. 

19  A  nis  ma  ta  èisd  ri  m'  ghuth,  bheir  mi 
comhairl'  ort,  agus  bithidh  Dia  maille  riut : 
bi-sa  air  son  an  t-sluaigh  an  làthair  Dhè, 
agus  bheir  thu  na  cùiseau  a  dh'ionnsuidh 
Dhè: 

20  Agus  teagaisgidh  tu  dhoibh  na  h-or- 
duighean  agus  na  laghanna,  agus  nochdaidh 
tu  dhoibh  an  t-slighe  air  an  coir  dhoibh  im- 
eachd,  agus  an  obair  a's  còir  dhoibh  a 
dheanamh. 

21  Agus  taghaidh  tu  mach  asan  t-sluagh 
uile,  daoine  foghainteach,  air  am  bi  eagal 
Dè,  daoine  fìrinneach,  a  dh'fhuathaicheas 
sannt ;  agus  cuiridh  tu  iad  os  an  ceann  'nan 
uachdaranaibh  mhìlte,  'nan  uachdaranaibh 

■x  eheuda,  'nan  uachdaranaibh  leth-cheuda, 
jt,  agus  'nan  uachdaranaibh  dheichnear. 

22  Ayus  hheir  iad  breth  air  an  t-sluagh 
anns  gach  àtn;  acli  gach  cùis  mhòr  bheir 
iad  a  d'  ionnsuidh-sa,  agus  air  gach  cùis 
bhig  bheir  iad  fèìn  breth:  mar  sin  bithidh 
e  ni  's  eutruime  dhuitse,  agus  iomcharaidh 
iadsan  an  eallach  maille  riut. 

23  Ma  ni  thu  an  ni  so,  agus  gu  'n  àithn 
Dia,ym  dliuit,  an  sin  is  urrainn  thu  seas- 

j  amh  ris,  agus  mar  an  ceudna  thèid  an  sluagh 
so  uile  d'  au  àite  fèin  an  sìth. 

24  A  nis  dh'  èisd  Maois  ri  guth  'athar- 
cèile,  agus  rinu  e  gach  ni  a  thubhairt  e. 

25  Agus  tliagh  Maois  daoine  foghainteach 
I  a  mach  à  h-Israel  uile,  agus  rinn  e  iad  'nan 
!  ceannardaibh  air  an  t-sluagh  ;  'nan  uachd- 
laranaibh  mhìlte,  'nan  uachdaranaibh 
i  cheuda,  'nan  uachdaranaibh  leth-cheuda, 
'  agus  'nan  uachdaranaibh  dbeichnear. 

I  26  Agus  thug  iad  breth  air  an  t-sluagh 
anns  gach  àm  :  na  cùisean  cruaidh  thug  iad 
a  dh'  ionnsuidh  Mhaois,  ach  air  gach  cùis 
bhig  thug  iad  fèin  breth. 

27  Agus  leig  Maois  le  'athair-cèile  im- 
eachd  ;  agus  dh'  fhalbh  e  roimhe  d'  a  thìr 
fèin. 

CAIB.  XIX. 

ANNS  an  treas  mìos  an  dèigh  do  chloinn 
Israeil  teachd  a  mach  à  tìr  na  h-Ei- 
phit,  san  là  sin  fèin  thàinig  iad  gu  fàsach 
Shinai. 

2  Oir  dh'  imich  iad  o  Rephidim,  agus 
thàinig  iad  gu  fàsach  Shinai,  agus  champ- 
aich  iad  san  fhàsach  ;  agus  champaich  ls- 
rael  ann  an  sin  fa  chomhair  an  t-slèibh. 

3  Agus  chaidh  Maois  suas  a  dh'  ionn- 
suidh  Dhè,  agus  ghairm  an  Tighearn  air  as 
an  t-sliabh,  ag  ràdh,  Mar  so  their  thu  ri 
tigh  Iacoib,  agus  innsidh  tu  do  chloinn  Is- 
raeil : 

4  Chunnaic  sibh  na  rinn  mi  ris  na  h-Ei- 
phitich,  agus  cionnus  a  ghiùlain  mi  sibhse 
mar  air  sgiathaibh  iolairean,  agus  a  thug 
mi  a  m'  ionnsuidh  fèin  sibh. 

5  A  nis  ma  ta,  ma  dh'  èisdeas  sibh  da 
rìreadh  ri  m'  ghuth,  agus  ma  ghleidheas 
sibh  mo  choimhcheangal,  an  sin  bithidh 
sibh  dhomhsa  'nur  n-ionmhas  sònraichte 
os  ceann  nan  uile  shluagh :  oir  is  leamsa 
an  talamh  uile. 

6  Agus  bithidh  sibh  dhomhsa  'nur  rìogh- 
achd  shagart,  agus  'nur  cinneach  naomha. 
Is  iad  sin  na  briathran  a  labhras  tu  ri  cloinn 

l  Israeil. 

7  Agus  thàinig  Maois,  agus  ghairm  e  air 
seanairibh  ant-sluaigh,  agus  chuir  e  rompa 
na  briathra  sin  uile  a  dh'  àithn  an  Tighearna 
dha. 

8  Agus  fhreagair  an  sluagh  uile  le  h-aon 
ghuth,  agus  thubhairt  iad,  Gach  ni  a  labh- 
air  an  Tighearna,  ni  sinne.  Agus  thug 
Maois  air  ais  briathran  an  t-sluaigh  a  dh'- 
ionnsuidh  an  Tighearna. 

9  Agus  thubhairt  an  Tighearna  ri  Maois, 
Feuch,  thig  mise  a  d'  ionnsuidh  ann  an  neul 
tiugh,  a  chum  gu  'n  cluinn  an  sluagh  an 

!  uair  a  labhras  mi  riut,  agus  mar  an  ceudna 
gu  'n  creid  iad  thu  gu  sìorruidh.  Agus  dh'- 
innis  Maois  briathran  an  t-sluaigh  do  'n 
Tighearn. 

.  10  Agus  thubhairt  an  Tighearna  ri  Maois, 


Iinich  a  dh'  ionnsuidh  an  t-sluaigh,  agus 
naomhaich  iad  an  diugh,  agus  am  màireach, 
agus  nigheadh  iad  an  eudach, 

11  Agus  bitheadli  iad  deas  air  cheann  an 
treas  là ;  oir  air  an  treas  là  thig  an  Tigh- 
earn  a  nuas  ann  an  sealladh  an  t-sluaigh 
uile  air  sliabh  Sliinai. 

12  Agus  suidhichidh  tu  crìochan  do  'n 
t-sluagh  mu  'n  cuairt,  ag  ràdh,  Thugaibh 
an  aire  dhuibh  fèin,  nach  tèid  sibh  suas  do'n 
t-sliabh,  agus  nach  bean  sibh  r'  a  iomall : 
gach  neach  a  bheanas  ris  an  t-sliabh,  gu 
cinnteach  cuirear  gu  bàs  e. 

13  Cha  bhean  làmh  ris ;  oir  gu  deimhin, 
clachar  e,  no  sàthar  sleagh  troimhe  ;  ma  's 
ainmhidh  no  duine  e,  cha  mhair  e  beò. 
'Nuair  a  shèideas  an  trompaid  rè  ùin' 
fhada,  thig  iadsan  a  nìos  do  'n  t-sliabh. 

14  Agus  chaidh  Maois  sìos  o  'n  t-sliabh  a 
dh'  ionnsuidh  an  t-sluaigh,  agus  naomhaich 
e  'n  sluagh,  agus  nigh  iad  an  eudach. 

15  Agus  thubhairt  e  ris  an  t-sluagh,  Bith- 
ibh  deas  air  cheann  an  treas  là :  na  tigibh 
am  fagus  d'  'ur  mnaibh. 

16  Agus  an  uair  a  thàinig  an  treas  là, 
anns  a'  mhaduinn  bha  tairneanaich  agus 
dealanaich  ann,  agus  neul  tiugh  air  an 
t-sliabh,  agus  fuaim  na  trompaid  ro-àrd : 
agus  chriothnaich  an  sluagh  uile  a  bha  sa' 
champ. 

17  Agus  thug  Maois  an  sluagh  a  mach  as 
a'  champ  an  coinneamh  Dhè,  agus  sheas 
iad  aig  ìòchdar  an  t -slèibh. 

18  Agus  bha  sliabh  Shinai  uile  fo  dheat- 
aich,  do  bhrìgh  gu  'n  d'  thàinig  an  Tighearn 
a  nuas  air  ann  an  teine  ;  agus  dh'  èirich  a 
dheatach  suas  mar  dheataich  àmhuinn, 
agus  chriothnaich  an  sliabh  uile  gu  mòr. 

19  Agus  an  uair  a  bha  fuaim  na  trompaid 
a'  dol  a  maeh,  agus  a'  fàs  ro-làidir,  an  sin 
labhair  Maois,  agus  fhreagair  Dia  e  le 
guth. 

20  Agus  thàinig  an  Tighearn  a  nuas  air 
sliabh  Shinai,  air  mullachant-slèibh  :  agus 
ghairm  an  Tighearna  Maois  suas  gu  mull- 
ach  an  t-slèibh,  agus  chaidh  Maois  suas. 

21  Agus  thubhairt  an  Tighearna  ri  Maois, 
Imich  sìos,  thoir  àithne  do  'n  t-sluagh,  air 
eagal  gu  'm  bris  iad  a  steach  a  dh'  ionnsuidh 
an  Tighearn  a  dh'  amharc,  agus  gu  'n  tuit 
mòran  diubh. 

22  Agus  mar  an  ceudna  na  sagairt  a  thig 
am  fagus  do  'n  Tighearna,  naomhaicheadh. 
iad  iad  fèin,  air  eagal  gu'm  bris  an  Tighearn 
a  mach  orra. 

23  Agus  thubhairt  Maois  ris  an  Tigh- 
earna,  Cha  'n  'eil  e  'n  comas  do  'n  t-sluagh 
teachd  a  nìos  do  shliabh  Shinai ;  oir  thug 
thu  àithne  dhuinn,  agràdh,  Cuir  crìochan 
mu  'n  t-sliabh,  agus  naomhaich  e. 

24  Agus  thubhairt  an  Tighearna  ris, 
Imich  romhad,  falbh  sìos,  agus  thig  a  nìos 
thu  fèin,  agus  Aaron  maille  riut ;  ach  na 
briseadh  na  sagartan  agus  an  sluagh  a 
steach,  gu  teachd  a  nìos  a  dh'  ionnsuidh  an 
Tighearn,  air  eagal  gu  'm  bris  e  mach  orra. 

25  Agus  chaidh  Maois  sìos  a  dh'  ionnsuidh 
an  t-sluaigh,  agus  labhair  e  riu. 

CAIB.  XX. 

AGUS  labhair  Dia  na  briathra  so  uile,  ag 
ràdh,  B 
2  Is  mise  an  Tighearn  do  Dhia,  a  thug 

a  mach  thu  à  tìr  na  h-Eiphìt,  à  tigh  na 
daorsa. 

3  Na  biodh  dèe  sam  bith  eile  agad  a'  m' 
làthair-sa. 

4  Na  dean  dhuit  fèin  dealbh  snaidhte,  no 
coslas  sam  bith  a  dh'  aon  ni,  a  ta  sna 
nèamhaibh  shuas,  no  air  an  talamh  shìos, 
no  sna  h-uisgeachaibh  fuidh  'n  talamh. 

5  Na  crom  thu  fèin  sìos  doibh,  agus  na 
dean  seirbhis  doibh  :  oir  mise  an  Tighearna 
do  Dhia,  is  Dia  eudmhor  mi,  a'  leantuinn 
aingidheachd  nan  aithrichean  air  a'  chloinn, 
air  an  treas,  agus  air  a'  cheathramh  gineal- 
ach  dhiubhsan  a  dh'  f huathaicheas  mi ; 

6  Agus  a'  uochdadh  tròcair  do  mhìltibh 
dhiubhsan  a  ghràdhaicheas  mi,  agus  a 
choimhideas  m'  àitheantan. 

7  Na  tabhair  ainm  an  Tighearna  do 
Dhè  an  dìomhanas  ;  oir  cha  mheas  an  Tigh- 
earna  neò-chiontach  esan  a  bheir  'ainm  an 
dìomhanas. 

8  Cuimhnich  là  na  sàbaid  a  naomhach- 
adh. 

9  Sè  làithean  saothraichidh  tu,  agus  ni 
thu  t'  obair  uile. 

10  Ach  air  an  t-seachdamh  là  tha  sàbaid 
an  Tighearna  do  Dhè :  air  an  là  sin  na 
dean  obair  sara  bith,  thu  fèin,  no  do 
inhac  no  do  nighean,  d'  òglach,  no  do 
bhanoglach,  no  d'  ainmhidh,  no  do  choig- 
reach  a  ta  'n  taobh  a  stigh  do  d'  gheat- 
aibh. 

11  Oir  ann  an  sè  làithibh  rinn  an  Tigh- 
earna  na  nèamhan  agus  an  talamh,  an 
f hairge,  agus  gacli  ni  a ta  annta ;  agus  ghabh 
e  fois  air  an  t-seachdamh  là  :  air  an  aobhar 
sin  bheannaich  an  Tighearna  )à  na  sàbaid, 
agus  naomhaich  se  e. 

12  Tabhair  onoir  do  t'  athair,  agus  do  d' 
mhàthair ;  a  ehura  gu 'm  bi  do  làithean  buan 
air  an  f  hearann  a  tha  'n  Tighearna  do  Dhia 
a'  toirt  dhuit. 

13  Na  dean  mortadh. 

w_,  14  Na  dean  adhaltrannas. 

15  Na  dean  gadachd. 

16  Na  tabhair  fianuis  bhrèige  an  aghaidh 
do  choimhearsnaich. 

17  Na  sanntaich  tigh  do  choimhearsnaich, 
na  sanntaich  bean  do  choimhearsnaich,  no 
'òglach,  no  'bhanoglaeh,  no  'dhamh,  no 
'asal,  no  aon  ni  a  's  le  do  choimhearsnach. 

18  Agus  mhothaich  an  sluagh  uile  na 
tairneanaich,  agus  na  dealanaich,  agus 
fuaim  na  trompaid,  agus  an  sliabh  fo 
dheataich :  as^us  an  uair  a  chunnaic  an 
sluaigh  sin,  ghluais  iad,  agus  sheas  iad  fad 
o  làimh. 

19  Agus  thubhairt  iad  ri  Maois,  Labhair 
thusa  ruinn,  agus  èisdidh  sinn:  ach  na 
labhradh  Dia  ruinn,  air  eagal  gu  'm  faigh 
sinn  bàs. 

20  Agus  thubhairt  Maois  ris  an  t-sluagh, 
Na  biodh  eagal  oirbh,  oir  is  ann  a  chum 
bhur  dearbhadh  a  thàinig  Dia,  agus  a  chum 
gu  'm  bi  'eagal-san  oirbh,  air  choir  as  nach 
peacaich  sibh. 

21  Agus  sheas  an  sluagh  fad  o  làimh, 
agus  thàinig  Maois  am  fagus  do'n  dorchadas, 
far  an  robh  Dia. 

22  Agus  thubhairt  an  Tighearna  ri 
Maois,  Mar  so  their  thu  ri  cloinn  Israeil, 
Chunnaic  sibh  gu  'n  do  labhair  mi  ribh  o 
nèamh. 


23  Cha  dean  sibh  maille  riumsa  diathan 
airgid,  agus  diathan  òir  cha  dean  sibh 
dhuibh  fèin. 

24  Altair  do  tlialamh  ni  thu  dhomhsa,  ag 
us  ìobraidh  tu  oirre  do  thabhartais-loisgte, 
agus  do  thabhartais  sìth,  do  chaoraich,  agus 
do  dhaimh :  anns  gach  àite  san  toir  mise 
fa  'near  gu  'n  cuimhnichear  m'  ainm,  thig  mi 
a  d'  ionnsuidh,  agus  beannaichidh  mi 
thu. 

25  Agus  ma  ni  thu  altair  chloiche  dhomh, 
cha  tog  thu  i  le  cloich  shnaidhte ;  oir  ma 
thogas  tu  d'  inneal-snaidhidh  suas  oirre, 
truaillidh  tu  i. 

26  Ni  mò  thèid  thu  suas  air  ceumaibh  a 
dh'  ionnsuidh  m'  altarach,  a  chum  nach 
leigear  ris  do  lomnochduidh  oirre. 

CAIB.  XXI. 

ANI S  is  iad  so  na  breitheanais  a  chuireas 
tu  rompa. 

2  Ma  cheannaicheas  tu  òglach  Eabh 
ruidheach,  sè  bliadhna  ni  e  seirbhis ;  agus 
san  t-seachdamh  thèid  e  mach  saor  a  nasg 
uidh. 

3  Ma  's  ann  a  mhàin  leis  fèin  a  thàinig  e 
steach,  leis  fèin  thèid  e  mach  ;  ma  bha  bean 
aige,  thèid  mar  au  ceudna  a  bhean  a  mach 
maille  ris. 

4  Ma  thug  a  mhaighstir  bean  dha,  agus 
gu  'n  d'  rug  i  dha  mic  no  nigheana  ;  bithidh 
a'  bhean  agus  a  clann  aig  a  maighstir,  ag- 
us  thèid  esan  a  mach  leis  fèin. 

5  Ach  ma  their  an  t-òglach  gu  cinnteach, 
Is  toigh  leam  mo  mhaighstir,  mo  bhean, 
agus  mo  chlann,  cha  tèid  mi  mach  saor : 

6  An  sin  bheir  a  mbaighstir  e  chum  nam 
breitheamh  ;  bheir  e  mar  an  ceudna  chum 
an  doruis  e,  no  chum  ursainn  an  doruis,  ag- 
us  tollaidh  a  mhaighstir  a  chluas  le  minidh, 
agus  ni  e  seirbhis  dha  gu  bràth. 

7  Agus  ma  reiceas  duine  a  nighean  gu 
bhi  'na  banoglaich,  cha  tèid  i  mach  mar  a 
thèid  na  h-òglaich. 

8  Mur  taitinn  i  r'  a  maighstir,  a  rinn 
ceangal-  pòsaidh  rithe,  an  sin  bheir  e  fa  'near 
gu  'm  fuasgailear  i :  ri  cinneach  coimheach 
cha  bhi  comas  aige  a  reiceadh,  do  bhrìgh 
gu'n  do  bhuin  e  gu  cealgach  rithe. 

9  Agus  ma  cheangail  e  r'  a  mhac  i,  a  rèir 
modh  nan  nighean  ni  e  rithe. 

10  Ma  ghabhas  e  bean  eile  dha  fèin,  a 
biadh,  a  h-eudach,  agus  a  dlighe-pòsaidh, 
cha  lughdaich  e. 

1 1  Agus  mur  dean  e  na  tri  nithe  sin  rithe, 
an  sin  thèid  i  macli  saor  gun  airgiod. 

12  Esan  a  bhuaileas  duine,  air  chor  as 
gu  'm  bàsaich  e,  gu  cinnteach  cuirear  gu  bàs 
e. 

13  Agus  mur  do  luidh  duine  am  plaid, 
ach  gu  'n  d'  thug  Dia  thairis  g'  a  làimh  <?, 
an  sin  sònruichidh  mis'  àite  dhuit  d'  an 
teich  e. 

14  Ach  ma  thig  duine  gu  dàna  air  a 
choimhearsnach,  gu  'mharbhadh  le  ceilg,  o 
m'  altair  bheir  thu  e,  a  chum  gu  'm  bàsaich  e. 

15  Agus  esan  a  bhuaileas  'athair,  no  a 
mhàthair,  gu  cinnteach  cuirear  gu  bàs  e. 

16  Agus  esan  a  ghoideas  duine,  agus  a 
reiceas  e,  no  ma  gheibhear  'na  làimh  e,  gu 
cinnteach  cuirear  gu  bàs  e. 

17  Agus  esan  amhallaicheas'athair  noa 
mhàthair,  gu  cinnteach  cuirear  gu  bàs  e. 

18  Agns  ma  ni  daoine  comh-strì,  agus 
gu'm  Buail  duine  a  choimhearsuach  le 
ihrich,  no  le  'dhorn,  agus  nach  faigh  e  bàs, 
ach  gu'n  gabh  e  a  leaba : 

19  Ma  dh'  èireas  e,  agus  gu'n  siubhail  e 
macli  air  a  luirg,  an  sin  saorar  esan  a  bhuail 
e;  a  mhàin  dìolaidh  e  air  son  call  'ùine, 
agus  bheir  e  fa'  near  a  leigheas  gu  h-iomlan. 

20  Agus  ma  bhuaileas  duine  'òglach,  no 
'bhanoglach  le  slait,  agus  gu'm  bàsaich  e  fo 
làimh,  dìolair  air  gu  deimhin  : 

21  Ach  ma  mhaireas  e  beò  là  no  dà  là, 
cha  dìolair  air ;  oir  is  e  'airgiod  e. 

22  Agus  ma  ni  daoine  comh-strì,  agus 

fu'm  buail  iad  bean  thorrach,  agus  gu'n 
ealaich  i  r'a  cloinu,  ach  nach  faigh  i  bàs  ; 
cuirear  gu  cinnteach  ùbhla  air,  arèir  mar  a 
chuireas  fear  na  ranà  air,  agus  bheir  e  seach- 
ad  mar  a  dh'  orduicheas  na  breitheamhna. 

23  Ach  ma  gheibh  i  bàs,  an  sin  bheir  thu 
anara  air  son  anama, 

24  Sùil  air  son  sùla,  fiacail  air  son  fiacla, 
làmh  air  soii  làimhe,  cos  air  son  coise, 

25  Losgadh  air  son  losgaidh,  lot  air  son 
lotaidh,  buille  air  son  buille. 

26  Agus  ma  bhuaileas  duine  sùiròglaich, 
no  sùil  a  bhanoglaich,  agus  gumill  e  i,  leig- 
idh  e  as  saor  e  air  son  a  shùla. 

27  Agus  ma  chuireas  e  fiacail  à  'òglach 
no  fiacail  as  a  bhanoglaich,  leigidh  e  as  saor 
e  air  son  'fhiacla. 

28  Agus  ma  reubas  damh  duine  no  bean 
le  'adhairc,  agus  gu'm  faigh  e  bàs,  gu  cinn- 
teach  clachar  an  damh,  agus  cha  'n  ithear 
'fheoil;  ach  bithidh  sealbhadair  an  daimh 
neò-chiontach. 

29  Ach  ma  ghnàthaich  an  damh  sàthadh 
le  'adhaircibh  san  aimsir  roimhe  sin,  agus 
gu'n  do  dhearbhadh  sin  d'a  shealbhadair, 
agus  nach  do  ghlèidh  e  stigh  e,  agus  gu'n 
do  mharbh  e  duine  no  bean,  clachar  an 
damh,  agus  cuirear  maran  ceudnaasheal- 
bhadair  gu  bàs. 

30  Ma  chuirear  az'rgt'o^-rèitich  air,  an  sin 
bheir  e  mar  èiric  'anama  ge  b'e  ni  a  chuir- 
ear  air. 

31  Ma's  mac  a  reub  e  le  'adhairc,  no  ma's 
nighean  a  reub  e,  a  rèir  a'  bhreitheanais  so 
nìthear  ris. 

32  Ma  reubas  an  damh  òglach  no  banog- 
lach,  bheir  e  deich  secel  'ar  fhichead  airgid 
d'  am  maighstir,  agus  clachar  an  damh. 

33  Agus  ma  dh'  fhosglas  duine  slochd,  no 
ma  chladhaicheas  duine  slochd,  agus  nach 
còmhdaich  se  e,  agus  gu'ntuit  damh  no  asal 
ann ; 

34  Ni  esan  d'  am  buin  an  slochd  suas  an 
calldach,  bheir  e  airgiod  d'  an  sealbhadair, 
agus  is  leis  fèin  am  beathach  marbh. 

35  Agus  ma  reubas  damh  neach  air  bith 
damh  neach  eile,  agus  gu'm  faigh  e  bàs,  an 
sin  reicidh  iad  an  damh  beò,  agus  roinnidh 
iad  an  t-airgiod  afhuaradh  air  a  shon,  agus 
roiunidhiad  mar  an  ceudna  an  damh  marbh. 

36  No  ma  bha  fhios  gu'n  do  ghnàthaich 
an  damb  sàthadh  le  'adhaircibh  san  airasir 
roimhe  sin,  agus  nach  do  ghlèidh  a  shealbha- 
dair  a  stigh  e,  gu  cinnteach  ìocaidh  e  damh 
air  son  daimh,  agus  is  leis  fèin  an  marbh. 

CAIB.  XXII. 

MA  ghoideas  duine  damh  no  caora,  agus 
gu  marbh  se  e,  no  gu'n  reic  se  e,  dìol- 


aidh  e  cùig  daimh  air  son  an  daimh,  agus 
ceithir  caoraich  air  sonna  caorach. 

2  Ma  gheibhear  gaduiche  a'  briseadh  a 
stigh,  agus  gu'm  buailear  e,  agus  gu'm  faigh 
e  bàs,  cha  doirtear  fuil  air  a  shon  : 

3  Ma  bhios  a'  ghrian  air  èirigh  air,  dòirt- 
ear  f uil  air  a  shon.  Ni  esan  a  ghoideas  dìol- 
adh  iomlan :  mur  bi  ni  sam  bith  aige,  an 
sin  reicear  e  air  son  a  ghadachd. 

4  Ma  gheibhear  gu  cinnteach  a'  mheirle 
'na  làimh  beò,  ma  s  damh  e,  no  asal,  no 
caora ;  dìolaidh  e  dùbailt'  e. 

5  Ma  bheir  duine  fa'  near  gu'n  ithear  suas 
fearann  no  fìon-lios,  agus  gu'n  cuir  e  'ain- 
mhidh  ann,  agus  gu'm  biadhar  e  ann  am 
fearann  duine  eile  ;  do'n  chuid  a's  fearr  d'a 
fhearann  fèin,  agus  dn'n  chuid  a's  fearr  d'a 
fhìon-lios  fèin,  ni  e  dìoladh. 

6  Ma  bhriseas  teine  a  mach,  agus  gu'n 
tachair  e  air  droighinn,  agus  gu'n  loisgear 
na  cruachan  arbhair,  no'n  t-arbhar  'ua 
sheasamh,  no'n  t-achadh ;  ni  esan  a  rinn 
an  losgadh  gu  cinnteach  dìoladh. 

7  Ma  bheir  duine  d'a  ehoimhearsnach 
airgiod,  no  airneis,  g'a  ghleidheadh,  agus 
gu'n  goidear  à  tigh  an  duine  e  ;  ma  gheibh- 
ear  an  gaduiche,  dìolaidh  e  dùbailt'  e. 

8  Mur  faìghear  an  gaduiche,  an  sin  thèid 
maighstir  an  tighe,  a  dh'  ionnsuidh  nam 
breitheamh  a  dh'  fheuchainn  co  ac'  a  shìn 
e  mach  a  làmh  gu  cuid  a  choimhears- 
naich. 

8  Air  son  gach  gnè  choire,  air  son  daimh, 
air  son  asail,  air  son  caorach,  air  son  eud- 
aich,  air  son  gach  ni  a  chaidh  a  chall,  a  their 
neach  eile  gur  leis  fèin;  an  làthair  nam 
breitheamh  thig  cùis  gach  aoin  diuhh : 
esan  a  dhìteas  na  breitheamhna,  dìolaidh  e 
dubailte  d'a  choimhearsnach. 

10  Ma  bbeir  duine  d'a  choimhearsnach 
asal,  no  damh,  no  caora,  no  ainmhidh  sam 
bith  g'a  ghleidheadh,  agus  gu'm  faidh  e  bàs, 
no  gu'n  ciurrar  e,  no  gu'n  iomainear  air 
falbh  e,  gun  neach  air  bith  g'a  fhaicinn  : 

11  An  sin  bithidh  mionnan  an  Tighearn 
eatorra  le  chèile,  nach  do  shìn  e  a  làmh  gu 
cuid  a  choimhearsnaich  :  agus  gabhaidh  a 
shealbhadair  sin  uaith,  agus  cha  dean  esan 
dìoladh. 

12  Agus  ma  ghoideadh  uaith  e,  dìolaidh 
e  d'a  shealbhadair. 

13  Ma  reubadh  as  a  chèile  e,  thugadh  e 
leis  mar  fhianuis  e ;  air  son  an  ni  sin  a 
chaidh  reubadh,  cha  dìol  e. 

14  Agus  ma  dh'  iarras  duine  ni  an  coin- 
gheall  o  'choimhearsnach,  agus  gu'n  ciurrar 
e,  no  gu'm  faigh  e  bàs,  gun  a  shealbhadair 
a  bhi  maille  ris  ;  gu  cinnteach  dìolaidh  e. 

15  Ach  ma  bhios  a  shealbhadair  rhaille 
ris,  cha  dìol  e  :  ma'j  ni  air  son  tuarasdail 
e,  thàinig  e  air  son  a  thuarasdail. 

16  Agus  ma  mheallas  duine  maighdean, 
nach  'eil  fuidh  cheangal-pòsaidh,  agus  gu'n 
luidh  e  leatha,  gu  cinnteach  gabhaidh  e  i 
dha  fèin  'na  ranaoi. 

17  Ma  dhiùltas  a  h-athair  gu  tur  a  tabh- 
airt  da,  dìolaidh_e  airgiod  a  rèir  tochraidh 
nara  maighdean. 

18  Cha  leig  thu  le  ban-fhiosaiche  bhi  beò. 

19  Ge  b'e  neach  aluidheas  le  h-ainmhidh, 
gu  cinnteach  cuirear  gu  bàs  e. 

20  Esan  a  dh  'ìobras  do  dhèibh  sam  bith, 
ach  do'n  Tighearn  a  mhàin,  gearrar  as  e, 

21  Air  coigreach  cha  chuir  thu  doilgheas, 
ni  mo  a  ni  thu  foirneart7  air  ;  oir  bha  sibh 
fèin  'nur  coigrich  ann  an  tìr  na  h-Eiphit. 

22  Ri  bantraich  sam  bith,  no  dìlleachd- 
an.  cha  bhuin  sibh  gu  cruaidh. 

23  Ma  bhuineas  tu  air  chor  sam  bith  gu 
cruaidh  riu,  agus  gu'n  glaodh  iad  idir  rium- 
sa,  èisdidh  mise  gu  cinnteach  r'  an  glaodh. 

24  Agus  lasaidh  mo  chorruich  suas,  agus 
marbhaidh  mi  sibh  leis  a'  chlaidheamh ;  ag- 
us  bithidh  bhur  mnài  'nam  bantraichibn, 
agus  bhur  clann  'nan  dìlleachdain. 

25  Ma  bheir  thu  airgiod  an  coingheall  do 
neach  air  bith  do  m*  shluagh-sa  a  ta  bochd 
làimh  riut,  cha  bhi  'thu  dha  mar  neacli  a 
chuireas  airgiod  air  riadh ;  cha  chuir  thu 
riadh  air. 

26  Ma  ghabhas  tu  idir  eudach  do  choimh- 
earsnaich  ann  an  geal,  mu  dhol  fodha  na 
grèine  bheir  thu  air  ais  dha  e  : 

27  Oir  is  e  sin  a  chòmhdach  a  mhàin,  is 
e  'eudach  d'a  chroicionn  e :  ciod  anns  an 
coidil  e  ?  agus  an  uair  a  dh'èigheas  e  rium, 
èisdidh  mise  ;  oir  a  ta  mi  tròcaireach. 

28  Air  breitheamhnaibh  cha  labhair 
thu  olc,  agus  uachdaran  do  shluaigh  cha 
chàin  thu. 

29  Ceud  thoradh  d'  fhearainn,  agus 
d'  fhìon-lios,  gun  dàil  bheir  thu  seachad : 
ceud-ghin  do  mhac  bheir  thu  dhomhsa. 

30  Mar  sin  ni  thu  ri  d'  chrodh,  agus  ri  d' 
chaoraich  :  seachd  làithean  bithidh  e  maille 
r'a  mhàthair,  air  an  ochdamh  là  bheir  thu 
dhomhsa  e. 

31  Agus  bithidh  sibh  'nur  daoine  naomha 
dhomhsa,  agus  feoil  sam  bith  a  reubadh  le 
fiadh-bheathaichibh  sa'  mhachair,  cha'n  ith 
sibh :  chum  nan  con  tilgidh  sibh  i. 

CAIB.  XXIII. 

CHA  tog  thu  tuairesgeul  brèige:  na 
cuir  do  làmh  maille  ris  an  aingidh 
gn  bhi  d'  f hianuis  air  an  eucoir. 

2  Cha  lean  thu  a'  mhòr  chuideachd  a 
dh'  ionnsuidh  an  uilc,  agus  cha  labhair 
thu  ann  an  cùis,  gu  claonadh  an  dèigh  a' 
mhòrain,  chum  breth  fhiaradh. 

3  Agus  ri  duine  bochd  cha  bhi  thu  bàigh- 
eil  'na  chùis. 

4  Ma  thachaireas  tu  air  damh  do  nàmh- 
aid,  no  'asal  a'  dol  air  seacharan,  bheir  thu 
gu  cinnteach  air  ais  e  d'a  ionnsuidhk 

5  Ma  chi  thu  asal  duine  aig  am  bheil 
fuath  dhuit  a'  luidhe  fo  h-eallaich,  agus 
gu'n  smuainich  thu  air  fantuinn  o  chòmh- 
nadh  a  dheanamh  rithe,  ni  thu  gu  cinnteach 
còmhnadh  rithe. 

6  Cha  chlaon  thu  breth  do  bhochd  'na 
chùis. 

7  O  chùis  bhrèige  cum  thu  fèin  am  fad  ; 
agus  an  neò-chiontach  agus  an  t-ionraic  na 
marbh  :  oir  cha  'n  fhìreanaich  mise  an  t- 
aingidh. 

8  Agus  tiodhlac  cha  ghabh  thu ;  oir 
dallaidh  tiodhlac  na  daoine  glice,  agus 
claonaidh  e  briathra  nan  daoine  ionraic. 

9  Agus  air  coigreach  na  dean  foirneart : 
oir  is  aithne  dhuibh  inutinn  coigrieh,  do 
bhrìgh  gu'n  robh  sibh  fèin  'nur  coigrich 
ann  au  tìr  na  h-Eiphit. 

10  Agus  se  bliadhna  cuiridh  tu  t*  fhear- 
ann,  agus  cruinnichidh  tu  stigh  a  thoradh. 
k  11  Ach  air  au  t-seachdamh  fàgaidh  tu 


mach  e,  agus  leigidh  tu  leis  luidhe  'na 
thàmh,  a  chum  gu'n  ith  bochdan  do  shl  uaigh, 
agus  na  dh'  fhàgas  iadsan,  gu'n  ith  beath- 
aiche  na  macharach  e.  Air  a  mhodh 
cheudna  ni  thu  ri  d'  f  hìon-lios,  agus  ri  d'- 
lios-olaidh. 

12  Sè  làithean  ni  thu  t'  obair,  agus  air  an 
t-seachdamh  là  gabhaidh  tu  fois  ;  a  chum 
gu  faigh  do  dhamh  agus  d*  asal  fois,  agus  gu 
faigh  mac  do  bhanogiaich  agus  an  coigreach 
an  anail. 

13  Agus  athaobh  nan  uile  nithe  a  labhair 
mi  ribh,  bithibh  faicilleach  ;  agus  air  ainm 
dhiathan  eile  na  luaidhibh  :  na  cluinnear 
as  bhur  beul  e. 

14  Tri  uaire  cumaidh  tu  fèill  dhomhsa 
sa'  bhliadhna. 

1 5  Fèill  an  arain  neo-  gh oi r ti chte  c u m aidh 
tu :  seachd  làithean  ithidh  tu  aran  neo- 
ghoirtichte,  mar  a  dh'  àithn  mi  dhuit,  san 
àm  shuidhichte  do'n  mhìos  Abib ;  oir  anns 
a'  mhìos  sin  thàinig  thu  mach  as  an  Eiphit : 
agus  cha  tig  neach  air  bith  a'  m'  làthair-sa 
falamh : 

16  Agus  fèill  an  fhogharaidh,  ceud-thor- 
aidh  do  shaoithreach,  a  chuir  thu  san  fhear- 
ann :  agus  fèill  a'  chruinneachaidh  aig 
deireadh  na  bliadhna,  'nuair  a  chruinn- 
icheas  tu  stigh  toradh  do  shaoithreach  as  an 
fhearann. 

17  Tri  uairean  sa'  bhliadhna  nochdar 
gach  firionn  agad  an  làthair  an  Tighearna 

18  Cha  toir  thu  seachad  fuil  m'  ìobairt-sa 
le  h-aran  goirtichte,  ni  mò  dh'  fhanas  saill 
m'  ìobairt  gu  maduinn. 

19  Toiseach  ceud-thoraidh  d'  fhearainn 
bheir  thu  do  thigh  an  Tighearna  do  Dhè. 
Cha  bhruich  thu  meann  ànn  am  bainne  a 
mhàthar. 

20  Feuch,  cuiridh  mise  aingeal  romhad, 
gu  d'  choimhead  san  t-slighe,  agus  gu  d' 
thabhairt  a  steach  do'n  àit  a  dh'  ulluicn  mi. 

21  Bi  faicilleach  'na  làthair,  agus  èisd 
r'a  ghuth ;  na  cuir  'na  aghaidh :  oir  cha 
lagh  e  bhur  cionta ;  oir  a  ta  m'  ainm  ann- 
san. 

22  Ach  ma  dh'  èisdeas  tu  da  rìreadh  r'a 
ghuth,  agus  ma  ni  thu  gach  ni  a  labhras 
mise,  an  sin  bithidh  mi  a'  m'  nàmhaid  do  d' 
nàmhaid-sa,  agus  claoidhidh  mi  iadsan  a 
chlaoidheas  thu : 

23  Oir  thèid  m*  aingeal  romhad,  agus 
bheir  e  steach  thu  chum  nan  Amorach,  ag- 
us  nan  Hiteach,  agus  nam  Peridseach,  agus 
nan  Canaanach,  nan  Hibheach  agus  nan 
Iebusach ;  agus  gearraidh  mi  as  iad. 

24  Cha  chrom  thu  thu  fèin  sìos  d*  an 
dèibh,  agus  cha  dean  thu  seirbhis  doibh,  ni 
mò  a  ni  thu  a  rèir  an  oibre  :  ach  sgriosaidh 
tu  gu  tur  iad,  agus  brisidh  tu  an  dealbhan 
'nam  bloighdibh. 

25  Agus  ni  sibh  seirbhis  do'n  Tighearna 
bhur  Dia,  agus  beannaichidh  esan  t'  aran, 
agus  t'  uisge,  agus  cuiridh  mi  euslaint  air 
falbh  o'r  measg. 

26  Cha  tilg  ni  sam  bith  'àl,  ni  mò  a  bhios 
e  seasg  a'd'thìr :  àireamh  do  làithean  coimh- 
lionaidh  mise. 

27  Cuiridh  mi  m'  eagal  romhad,  agus 
sgriosaidh  mi  an  sluagh  uile  dh'  ionnsuidh 
an  tèid  thu,  agus  bheir  mi  air  do  naimhdibh 
gu  lèir  an  cùl  a  thionndadh  riut. 

■  2S  Agus  cuiridh  mise  cearnabhainromh- 
,i.  ad,  agùs  fògraidh  iad  a  mach  an  t-Hibh- 
tf  each,  an  Caùaauach,  agus  au  t-Hiteach,  as 

4  do  làthair. 

29  Cha  tilg-  rai  mach  iad  as  do  làthair 
ann  an  aon  bhliadhna,  air  eagal  gu'm  bi  'm 
a  fearann   air  'fhàsachdh,  agus  gu'in  fàs 
•j  fiadh-bheathaiche  na  macharach  lìonmhor 
■  a'd'  aghaidh. 

i|  _  30  A  lìon  beag  is  beag  tilgidh  mi  mach 

iad  as  do  làthair,  gus  an  sìolaich  thu,  agus 
-  gu'n  sealbhaich  thu  am  fearann. 
3  j    31  Agus  suidhichidh  mi  do  chrìochano'n 
g  mhuir  ruaidh  eadhon  gu  ruig  fairge  nam 

Philisteach,  agus  o'n  fliàsach  gu  ruig  an 
a  amhainn:  oir  bheir  rai  thairis  'nur  làimh 

luchd-àiteachaidh  na  tìre ;  agus  tilgidh  tu 
j  mach  iad  as  do  làthair. 
J  |  32  Cha  dean  thu  riu-san,  no  r'  an  dèibh 
g  coirahcheangal  sam  bith. 
g\  33  Cha  ghabh  iad  còmhnuidh  a'd'  thìr, 
■'.  ;  air  eagal  gu'n  toir  iad  ort  peacachadh  a'm' 
a  aghaidh-sa  le  seirbhis  a  dheanamh  d'  an 

dèibh ;  agus  gu'm  bi  sin  'na  ribe  dhuit. 

CAIB.  XXIV. 
|     A  GUS  thubhairt  e  ri  Maois,  Thig  a  nìos 
I    Jljl  a  dh'  ionnsuidh  an  Tighearna,  thu  fèin 
1   agus  Aaron,  Nadab  agus  Abihu,  agus  tri 

fichead  's  a  deich  do  sheanairibh  Israeil : 
jj  agus  ni  sibh  aoradh  fad  o  làimh. 
ia      2  Agus  thig  Maois  'na  aonar  am  fagus 

do'n  Tighearn ;  ach  cha  tig  iadsan  am  fag- 
a   us,  ni  mò  thèid  an  sluagh  suas  maille  ris. 
il      3  Agus  thainig  Maois  agus  dh'  innis  e 

do'n  t-sluagh  briathran  an  Tighearn  uile, 
a  asfus  na  breitheanais  uile :  agus  fhreagair 
j  I  an  sluagh  gu  lèir  le  h-aon  ghuth,  agus 
j    thubhairt  iad,  Gach  ni  a  labhair  an  Tigh- 

:  earna,  ni  sinne. 
|  ;     4  Agus  sgrìobh  Maois  briathran  an  Tigh- 
f    earn  uile,  agus  dh'  èirich  e  gu  moch  sa'  mha- 

duinn,  agus  thog  e  altair  fuidh  'n  t-sliabh, 
j    agus  dà  charragh  dheug  a  rèir  dà  thrèibh 

5  dheug  Israeil. 

,  i     5  Agus  cliuir  e  uaith  òganaich  do  chloinn 
j  Israeil,  agus  thug  iad  suas  tabhartais- 
i  |  loisgte,  agus  dh'  ìobair  iad  ìobairte-sìth  do 
|    dhaimh  do'n  Tighearn. 

6  Agus  ghabh  Maois  leth  na  fola,  agus 
,  I  chuir  e  ann  an  cuachaibh  i ;  agus  leth  na 

fola  chrath  e  air  an  altair. 

7  Agus  ghabh  e  leabhar  a'  choimhcheang- 
ail,  agus  leugh  e  ann  an  èisdeachd  an 
t-sluaigh ;  agus  thubhairt  iadsan,  Gach  ni 
a  labhair  an  Tighearua,  ni  sinne,  agus  bheir 
sinn  gèill. 

8  Agus  ghabh  Maois  an  f  huil,  agus  chrath 
e  i  air  an  t-sluagh,  agus  thubhairt  e,  Feuch, 
fuil  a'  choimhcheangail  a  rinn  an  Tigh- 
earna  ribh  a  thaobh  nam  briathra  sin  uile. 

9  Agus  chaidh  Maois  suas  agus  Aaron, 
i  Nadab  agus  Abihu,  agus  tri  fichead  's  a 
i  deich  do  sheanairibh  Israeil. 

10  Agus  chunnaic  iad  Dia  Israeil :  agus 
fuidh  a  chosaibh  bha  mar  gu'm  biodh  obair 
do  chloich  shaphir,  agus  mar  na  nèamha 

|  fèin  ann  an  soillse. 

11  Agus  air  maithibh  chloinn  Israeil  cha 
|  do  chuir  e  a  làmh :  agus  chunnaic  iad  Dia, 

agus  dh'ith  iad  agus  dh'òl  iad. 

12  Agus  thubhairt  an  Tighearna  ri  Maois, 
Thig  a  nìos  am'ionnsuidh-sa  do'n  t-sliabh, 


agus  bi  'n  sin  :  agus  bheir  mise  dhuit  clàir 
chloiche,  agus  lagh,  agus  nah-àitheantau  a 
sgrìobh  mi,  chum  iadsan  a  theagasg. 

13  Agus  dh'èirich  Maoissuas,  agus  Iosua 
'òglach :  agus  chaidh  Maois  suas,  do  shliabh 
Dhè. 

14  Agus  thubhairt  e  ris  na  seanairibh, 
Fanaibh-sa  ruinn  an  so,  gus  am  pill  sinn 
d'  'ur  n-ionnsuidh  :  Agus,  feuch,  a  ta  Aaron 
agus  Hur  maille  ribh :  esan  aig  am  bi  cùis 
sam  bith,  thigeadh  e  d'  an  ionnsuidh-san. 

15  Agus  chaidh  Maois  suas  do'n  t-sliabh, 
agus  chòmhdaich  neul  an  sliabh. 

16  Agus  chòmhnuich  glòir  an  Tighearn 
air  sliabh  Shinai,  agus  chòmhdaich  an  neul 
e  sè  làithean  :  Agus  dh'  èigh  e  ri  Maois  air 
an  t-seachdamh  Ià  à  meadhon  an  neoil. 

17  Agus  bha  foillseachadh  glòire  an 
Tighearna  mar  theine  dian-loisgeach  air 
mullach  an  t-slèibh  ann  an  sùilibh  chloinn 
Israeil. 

18  Agus  chaidli  Maois  a  steach  am 
meadhon  an  neoil,  agus  chaidh  e  suas  do'n 
t-sliabh :  agus  bha  Maois  san  t-sliabh  dà 
fhichead  là  agus  dà  f hichead  oidhche. 

CAIB.  XXV. 

AGUS  labhair  an  Tighearna  ri  Maois, 
ag  ràdh, 

2  Labhair  ri  cloinn  Israeil,  gu'n  toir  iad 
a  m'  ionnsuidh  tabhartas  :  o  gach  duine  a 
bheir  seachad  gu  toileach  e  le  'chridhe, 
gabhaidh  sibh  mo  thabhartas. 

3  Agus  is  e  so  an  tabhartas  a  ghabhas 
sibh  uatha  ;  òr,  agus  airgiod,  agus  umha, 

4  Agus  gorm,  agus  corcur,  àgus  scar- 
laid,  agus  anart  gTÌnn,  agusjionnaah  ghabh- 
ar, 

5  Agus  croicne  reitheachan  air  an  dath 
dearg,  agus  croicne  bhroc,  agus  fiodh 
sitim, 

6  Oladh  chum  soluis,  spìosraidh  chum 
oladh-ungaidh,  agus  a  chum  tùise  deadh- 
bholaidh, 

7  Clachan  onics,  agus  clachan  ri  'n  cur 
anns  an  ephoid,  agus  san  uchd-èididh. 

8  Agus  ni  iad  dhomh  ionad  naomha,  ag- 
us  gabhaidh  mise  còmhnuidh  'nara  measg. 

9  A  rèir  gach  ni  a  leigeas  mise  dhuit 
fhaicinn,  a  rèir  samhlaidh  a'  phàilliuin, 
agus  samhlaidh  'airneis  uile,  eadhon  mar 
sin  ni  sibh. 

10  Agus  ni  iad  àirc  do  fhiodh  sitim  : 
dà  làmh-choille  gu  leth  a  fad,  agus  làmh- 
choille  gu  leth  a  leud,  agus  làmh-choille  gu 
leth  a  h-àirde. 

11  Agus  còmhdaichidh  tu  thairis  i  le  h-òr 
fìor-ghlan,  a  stigh  agus  a  muigh  còmh- 
daichidh  tu  thairis  i;  agus  ni  thu  oirre 
coron  òir  mu'n  cuairt. 

12  Agus  ni  thu  air  a  son  ceithir  failbh- 
eagan  òir,  agus  cuiridh  tu  iad  air  a  ceithir 
oisinnibh ;  agus  bithidh  dà  fhailbheig  air 
aon  taobh  dh'  i,  agus  àt  fhailbheig  air  an 
taobh  eile  dh'  i. 

13  Agusnithubataicheando  fhiodh  sitim, 
agus  comhdaichidh  tu  thairis  iad  le  h-òr. 

14  Agus  cuiridh  tuna  bataichean  anns  na 
failbheagaibh  air  taobhan  na  h-àirce,  chum 
an  àirc  a  ghiùlan  leo. 

15  Ann  am  failbheagaibh  na  h-àirce,  bith- 
idh  na  bataichean :  cha  ghluaisear  uaithe 
iad. 

16  Agus  cuiridh  tu  san  àirc  an  Fhianuis 
a  bheir  mise  dhuit. 

17  Agus  ni  thu  caithir-thròcair  a  dh'  òr 
fìor-ghlan ;  dà  làmh-choille  gu  leth  a  fad, 
agus  làmh-choille  gu  leth  a  leud. 

18  Agus  ni  thu  dà  cherub  òir :  a  dh'  ob- 
air  bhuailte  ni  thu  iad,  aig  dà  cheann  na 
caithir-thròcair. 

19  Agus  ni  thu  aon  cherub  air  aon 
cheaun,  agus  cerub  eile  aig  a'  cheann  eile 
do'n  chaithir-thròcair  :  ni  sibh  na  ceruban 
alg  a  dà  cheann. 

20  Agus  bithidh  na  ceruban  a'  sìneadh  a 
mach  an  sgiathan  gu  h-àrd,  a'  còmhdachadh 
na  caithir-thròcair  le'n  sgiathaibh,  agus  an 
aghaidhean  r'a  chèile :  ris  a'  chaithir- 
thròcair  bithidh  aghaidhean  nan  cerub. 

21  Agus  cuiridh  tu  a'  chaithir-thròcair 
suas  air  an  àirc,  agus  anns  an  àirc  cuiridh 
tu  an  Fhianuis  a  bheir  mise  dhuit. 

22  Agus  coinnichidh  mise  thu  an  sin,  ag- 
us  labhraidh  mi  riut  o  uachdar  na  caithir- 
thròcair,  o  eadar  an  dà  cherub  a  ta  air  àirc 
na  Fianuis,  a  thaobh  gach  ni  a  dh'  àithneas 
mi  dhuit  do  chloinn  Israeil. 

23  Agus  ni  thu  bòrd  do  fhiodh  sitim  ;  dà 
làmh-choille  'fhad,  agus  làmh-choille  a' 
leud,  agus  làmh-choille  gu  leth  àirde. 

24  Agus  còmhdaichidh  tu  thairis  e  le 
h-òr  fìor-ghlan,  agus  ni  thu  dha  coron  òir 
mu'n  cuairt. 

25  Agus  ni  thu  dha  iomall  do  leud  boise 
mu'n  cuairt,  agus  ni  thu  coron  òir  d'a  iomall 
mu'n  cuairt. 

26  Agu%  ni  thu  dha  ceithir  failbheagan 
òir,  agus  cuiridh  tu  na  failbheagan  air  na 
ceithir  oisinnibh  a  ta  aig  a  cheithir  chos- 
aibh. 

27  Fa  chomhair  an  iomaill  bithidh  na 
failbheagan,  chum  àitean  do  na  bataichìbh, 
gus  am  bòrd  a  ghiùlan. 

28  Agus  ni  thu  na  bataichean  do  fhiodh 
sitim,  agus  còmhdaichidh  tu  thairis  iad  le 
h-òr,  agus  giùlainear  am  bòrd  leo. 

29  Agus  ni  thu  a  mhiasan,  agus  a  thùis- 
eirean,  agus  a  chuachan,  agus  a  chopain, 
leis  an  toirear  seachad  ìobairt-dibhe ;  a 
dh'  òr  fìor-ghlan  ni  thu  iad. 

30  Agus  cuiridh  tu  air  a'  bhòrd  arantais- 
beanta  romhams'  an  còmhnuidh. 

31  Agus  ni  thu  coinnleir  a  dh'  òr  fìor- 
ghlan ;  a  dh'  obair  bhuailte  nìthear  an  coinn- 
leir.  Bithidh  a  chos,  agus  a  mheoir,  a 
chopain,  a  chnapan,  agus  a  bhlàthan,  do'n 
obair  cheudna. 

32  Agus  thig  sè  meoir  a  mach  as  a  thaobh- 
an ;  tri  meoir  a'  choinnleir  à  h-aon  taobh 
dheth,  agus  tri  meoir  a'  choinnleir  as  an 
taobh  eile  dheth. 

33  Tri  copain  aìr  an  deanamh  cosmhuil 
ri  almonaibh  ann  an  aon  mheur,  maille  ri 
cnap  agus  blàth ;  agus  tri  copain  air  an 
deanamh  cosmhuil  ri  almonaibh  anns  a' 
mheur  eile,  maille  ri  cnap  agus  blàth ;  mar 
sin  anns  na  sè  meoir  a  thig  a  mach  as  a' 
choinnleir. 

34  Agus  anns  a'  choinnleir  bitMdh  ceithir 
ctiopain  air  an  deanamh  cosmhuil  rialmon- 
aibh,  maille  ri  'n  cnapaibh  agus  am  blàth- 
aibh. 

35  Agus  bithìdh  cnap  fo  dhà  mheur 
dheth,  agus  cnap  fo  dhà  mheur  dheth, 
agus  cnap  fo  dhà  mheur  dheth ;  mar  sin 


do  na  sè  meoir  a  thig  a  mach  as  a'  choinn- 
leir. 

36  Bithidh  an  cnaip  agus  am  meoir  do'n 
obair  cheudna  :  bithidh  e  uile  'na  aon  obair 
bhuailte  do  òr  fìor-ghlan. 

37  Agus  ni  thu  dha  seachdlòchrain:  ag- 
us  cuirear  suas  a  lòchrain,  a  chum  gu  n 
toir  iad  solus  thall  fa  chomhair. 

38  Agus  bithidh  a  chlobhachan,  agus  a 
smàl-shoithichean  a  dh'  òr  fior-ghlan. 

39  Do  thalann  a  dh'  òr  fior-ghlan  nlthear 
e,  maille  ris  na  soithichibh  sin  uile. 

40  Agus  feuch  gu'n  dean  thu  iad  a  rèir 
an  t-samhlaidh,  a  chaidh  leigeadh  dhuit 
fhaicinn  san  t-sliabh. 

CAIB.  XXVI. 

AGUS  ni  thu  am  pàilliun  le  deich  cùirt- 
einibh  a  dh'  anart  grinn  toinnte,  agus 
do  ghorm,  agus  do  chorcur,  agus  do  scar- 
laid  :  maille  ri  cerubaibh  a  dh'  obair  ealanta 
ni  thu  iad. 

2  Fad  aon  chùirtein  ochd  làmha-coilte 
thar  fhichead,  agus  leud  aon  chùirtein, 
ceithir  làmha-coille :  an  t-aon  tomhas  do 
na  cùirteinibh  uile. 

3  Bithidh  cùig  cùirteinean  airan  ceangal 
gach  aon  r'a  cheile ;  agus  na  cùig  cùirtein- 
ean  eile  air  an  ceangal  gach  aon  r'a  chèile. 

4  Agus  ni  thu  lùban  do  ghorm  air  foir  aon 
chùirtein,  o'n  iomall  anns  a'  choimhcheang- 
al  :  agus  air  a  mhodh  cheudna  ni  thu  am 
foir  a'  chùirtein  a's  fhaide  mach,  ann  an 
coimhcheangal  an  dara  aoin. 

5  Leth-cheud  lùb  ni  thu  ann  an  aon 
chùirtein,  agus  leth-cheud  lùb  ni  thu  am 
foir  a'  chùirtein  a  ta  ann  an  coimhcheangal 
an  dara  aoin  ;  a  chum's  gu'n  gabh  na  lùb- 
an  greim  d'a  chèile. 

6  Agus  ni  thu  leth-cheud  cromag  oir, 
agus  ceanglaidh  tu  na  cùirteinean  r'a  chèile 
leis  na  cromagaibh  :  agus  bithidh  e  'na  aon 
phàilliun. 

7  Agus  ni  thu  cùirteine  do  fhionnadh 
ghabhar  gu  bhi'nan  còmhdach  air  a'  phàill- 
ìun :  aon  chùirtein  deug  ni  thu  dhiubh. 

8  Fad  aon  chùirtein  deich  làmha-coille 
thar  fhichead,  agus  leud  aon  chùirtein  cei- 
thir  làmha-coille  :  bithidh  an  t-aon  chùirt- 
ein  deug  uile  dh'  aon  tomhas. 

9  Agus  ciliridh  tu  ri  chèile  cùig  cùirteine 
leo  fèin,  agus  sè  cùirteine  leo  fèin,  agus 
dùblaichidh  tu  an  seathadh  cùirtein  air 
taobh  beoil  a'  bhùtha. 

10  Agus  ni  thu  leth-cheud  lùb  air  foir  an 
aon  chùirtein  a's  fhaide  mach  sa'  choimh- 
cheaftgal,  agus  leth-cheud  lùb  air  foir  a' 
chùirtein  a  tha  coimhcheangal  an  dara 
aoin. 

11  Agus  ni  thu  leth-cheud  cromag  a 
dh'  umha,  agus  cuiridh  tu  na  croma^an 
anns  na  lùbaibh,  agus  cuiridh  tu  am  bùth 
r'a  chèile,  air  chor  as  gu'm  bi  e  'na  aon. 

12  Agus  am  fuigheall  a  dh'  fhàgar  do 
chùirtemibh  a'  bhùtha,  leth  a'  chùirtein  a 
dh'  fhàgar,  crochar  e  thar  taobh  cùil  a* 
phàilliuin. 

13  Agus  làmh-choille  air  an  taobh  so, 
agus  làmh-choille  air  an  taobh  eile  do  na 
dh'  fhàgadh  air  am  fad  do  chùirteinibh  a* 
bhùtha,  crocharethar  taobhan  a'  phailliuin, 
air  an  taobh  so,  agus  air  an  taobh  eile,  g'a 
chòmhdachadh. 


CAIB.  XXVII. 

HiJ     14  Agus  ni  thu  còmhdach  air  son  a' 
bhùtha  do  chroicnibh  reitheachan  air  an 
i  dath  dearg,  agus  còmhdach  do  chroicnibh 
|  bhroc  os  a  cheann. 

15  Agus  ni  thu  buird  air  son  a'phàilliuin 
»  do  fhioah  sitim,  'nau  seasamh  : 
J6     16  Deich  làmha-coille  fad  buird,  agus 

làmh-choille  gu  leth  leud  aon  bhuird. 
. .     17  Bithidh  dà  làimh  aig  aon  bhòrd,  air 
an  cur  an  ordugh  fa  chomhair  a  chèile  ;  mar 
„  so  ni  thu  do  uile  bhòrdaibh  a'  phàilliuin. 

18  Agus  ni  thu  na  buird  air  son  a'  phàill- 
A  |  iuin,  fichead  bòrd  air  an  taobh  deas,  ris  an 
>jj.  àirde  deas. 

j    19  Agus  ni  thu  dà  fhichead  cos  airgid, 
fuidh  'u  fhichead  bòrd :  dà  chois  fuidh  aon 
bhòrd  a  rèir  a  dhà  làimh,  agus  dà  chois 
.  |fuidh  bhòrd  eile  a  rèir  a  dhà  làimh. 
™"     20  Agus  air  son  an  dara  taoibh  do'n 
|f 1  phàilliun  air  an  taobh  tuath,  fichead  bòrd  ; 
I     21  Agus  an  dà  f  hichead  cos  a  dh'  airgiod, 
dà  chois  fuidh  aon  bliòrd,  agus  dà  chois 
u :  fuidh  bhòrd  eile. 

3  22  Agus  air  son  taobhan  a'  phàilliuin  air 
£  an  làimh  an  iar,  ni  thu  sè  buird. 

23  Agus  ni  thu  dà  bhòrd  air  son  oisinn- 
~a  ean  a'  phàilliuin  san  dà  thaobh. 
S     24  Agus  bithidh  iad  air  an  coimhcheangal 

■  !  fuidhe,  agus  mar  au  ceudna  bithidh  iad  air 

■  !  an  coimhcheangal  os  a  cheann  ri  aon  fhail- 

I  j  bheig  :  mar  so  nìthear  dhoibh  le  chèile ; 
^  bithidh  iad  air  son  an  dà  oisinn. 

„     25  Agus  bithidh  ochd  buird  ann,  agus  an 
!  cosan  a  d/z'airgiod,  sè  cosa  deug  ;  dà  chois 

I I  fuidli  aon  bhòrd,  agus  dà  chois  fuidh  bhòrd 
a  eile* 

26  Agus  ni  thu  croinn  do  fhiodh  sitim  ; 

I  cùig  air  son  nam  bòrd  air  aon  taobh  do  'n 
phàilliun. 

1]  27  Agus  cùigcroinn  air  son  nam  bòrdair 
|  an  taobh  eile  do'n  phàilliun,agus  cùig  croinn 

■  air  son  bhòrd  taoibh  a'  phàilliuin  air  son  au 
dà  thaobh  an  iar. 

[j  I    28  Agus  ruigidh  an  crann  meadhonach 

I I  ann  am  meadhon  nam  bòrd  o  cheann  gu 
ceann. 

le  |  29  Agus  còmhdaichidh  tu  thairis  na 
\  I  buird  le  h-òr,  agus  ni  thu  am  failbheagan  a 
I  dh'  òr  mar  àiteachan  do  na  crannaibh  :  ag- 
us  còmhdaichidh  tu  thairis  na  croinn  le 
e  h'òr- 

.  30  Agus  togaidh  tu  suas  am  pàilliun  a 
!  rèir  a  shamhlaidh,  a  nochdadh  dhuit  san 
1  t-sliabh. 

j      31  Agus  ni  thu  brat  do  ghorm,  agus  do 
chorcur,  agus  do  scarlaid,  agus  a  tf/i'anart 

■  grinn  toinnte :  a  dh'obair  ealanta  nìthear 
'   e,  le  cerubaibh. 

32  Agus  crochaidh  tu  e  air  ceithir  puist 
dofhiodh  sitim,  air  an  còmhdachadh  thairis 

i  le  h-òr  :  agus  bithidh  an  cromagan  a  dh'òr, 
!  air  na  ceithir  bonnaibh  airgid. 

33  Agus  crochaidh  tu  suas  am  brat  fuidh 
\  na  cromagaibh,  agus  bheir  thu  steach  ann 
j  an  sin  àirc  na  Fianuis,  an  taobh  a  stigh  do'n 

bhrat :  agus  roinnidh  an  brat  dhuibh-san 
i  eadar  an  t-ionad  naomha  agus  an  t-ionad 
ro-naomha. 

34  Agus  cuiridh  tu  a*  chaithir-thròcair 
j  air  àirc  na  Fianuis,  san  ionad  ro-naomha. 

35  Agus  cuiridh  tu  am  bòrd  an  leth 
muigh  do'ri  bhrat,  agus  an  coinnleir  fa 
chomhair  a'  bhuird  air  taobh  deas  a'  phàill- 


iuin :  agus  cuiridh  tu  am  bòrdair  an  taobh 
tuath. 

36  Agus  ni  thu  còmhdach  air  son  doruis 
a'  bhùtha,  do  ghorm,  agus  do  chorcur,  agus 
do  scarlaid,  agus  do  anart  grinn  toinnte, 
oibrichte  le  h-obair  ghrèise. 

37  Agus  ni  thu  air  son  a'  chòmhdaich 
cùig  puist  do  fhiodh  sitim,  agus  còmh- 
daichidh  tu  thairis  iad  la  h-òr,  agus  bithidh 
an  cromagan  a  dh'òr,  agustilgidh  tu  airan 
son  cùig  buinn  umha. 

CAIB.  XXVII. 

AGUS  ni  thu  altair  do  fhiodh  sitim  ;  cùig 
làmha-coille  air  fad,  agus  cùig  làmha- 
coille  air  leud :  bithidh  an  altair  ceithir- 
chearnach,  agus  a  h-àirde  tri  làmha-coille. 

2  Agus  ni  thu  a  h-adhaircean  air  a  ceithir 
oisinnibh :  bithidh  a  h-adhaircean  do'n  ni 
cheudna :  agus  còmhdaichidh  tu  thairis  i  le 
h-umha. 

3  Agus  ni  thu  a  h-aighnean  a  ghabhail  a 
luatha,  agus  a  sluasaidean,  agus  a  cuachan, 
agus  a  greimichean,  agus  a  h-aighnean- 
teine :  a  soithichean  uile  ni  thu  a  rfA'umha. 

4  Agus  ni  thu  dh'i  cliath  do  lìon-obair 
umha  :  agus  ni  thu  air  an  lìon  ceithir  fail- 
bheagan  umha  air  a  cheithir  oisinnibh. 

5  Agus  cuiridh  tu  e  fuidh  chuairt  na 
h-altarach  gu  h-ìosal,  agus  bithidh  an  lion 
gu  ruig  meadhou  na  h-altarach. 

6  Agus  ni  thu  bataichean  do'n  altair, 
bataichean  do  fhiodh  sitim,  agus  còmh- 
daichidh  tu  thairis  iad  le  h-umha. 

7  Agus  cuirear  na  bataichean  anns  na 
failbheagaibli,  agus  bithidh  na  bataichean 
air  dà  thaobh  na  h-altarach  g'a  giùlan. 

8  Fàs  le  bòrdaibh  ni  thu  i ;  mar  a  nochd- 
adh  dhuit  san  t-sliabh,  mar  sin  nìthear  i. 

9  Agus  ni  thu  cùirt  a'  phàilliuin  air  an 
taobh  deas,  ri  deas  :  bithidh  cùirteinean  air 
son  na  cùirte  do  anart  grinn  toinnte  ;  ceud 
làmh-choille  am  fad,  air  aon  taobh. 

10  Agus  bithidh  a  fichead  post,  agus  am 
fichead  bonn  adh'umha  :  bithidh  cromagan 
nam  post,  agus  ancuairteagan,  ac//i 'airgiod. 

11  Agus  mar  an  ceudna  air  an  taobh  tuath 
air  fad,  bithidh  cùirteine  ceud  làmh-choille 
air  fad,  agus  afichead  post,  agus  am  fichead 
bonn  a  rf/t'umha  :  cromagan  nam  post,  ag- 
us  an  cuairteagan,  a  d/i'airgiod. 

12  Agus  air  leud  na  cùirte  air  an  taobh 
?mi9.r, bithidh  cùirteine  do  leth-cheudlàmh- 
choille :  am  puist  deich.agus  am  buinn  deich. 

13  Agus  bithidh  leud  na  cùirte  air  an 
taobh  an  ear,  ris  an  àird  an  ear,  leth-cheud 
làmh-choille. 

14  Agus  bithidh  na  cùirteinean  air  aon 
taobh  cùig  làmha-coille  deug :  ampuist  tri, 
agus  am  buinn  tri. 

15  Agus  air  an  taobh  eile  bithidh  a  cùir- 
teine  cùig  làmha-coille  deug  :  am  puist  tri, 
agus  am  huinn  tri. 

16  Agus  air  son  geata  na  cùirte  bithidh 
brat  a  dh'fhichead  làmh-choille,  do  ghorm, 
agus  do  chorcur,  agus  do  scarlaid,  agus  a 
aVi'anart  grinn  toinnte,  oibrichte  le  h-obair 
shnàthaide  :  am  puist  ceithir,  agus  am  buinn 
ceithir. 

17  Bithidh  na  puist  uile  timchioll  na 
cùirte  air  an  ceangal  mu'n  cuairt  le  h-air- 
glod:  bithidh  an  cromagan  a  dh'airgiod, 
agus  am  buinn  a  dA'umha. 


66 


ECSODUS. 


18  Fad  na  cùirte  ceud  làmh-choille,  agus 
a  leud  leth-cheud  làmh-choille  sgach  àite 
agus  a  /i-àirde  cùig  làmha-coille,  a  ^A'anart 
grinn  toinnte ;  agus  am  buinn  a  d/i'umha. 

19  Bithidh  uile  shoithichean  a'  jjhàill- 
iuin,  'na  sheirbhis  uile,  agus  a  phinneachan 
uile,  agus  pinneacha  na  cùirte  uile  do 
umha. 

20  Agus  àithnidh  tu  do  chloinn  Israeil, 
gu'n  toir  iad  a  t'ionnsuidh  oladh  fhìor-ghlan 
a'  chroinn-olaidh.brùite  air  son  an  t-soluis, 
a  thoirt  air  an  lòchran  lasadh  an  còmh- 
nuidh. 

21  Ann  am  bùth  a'  choimhthionail  an 
taobh  a  muigh  do'n  bhrat,  a  ta  fa  chomhair 
na  Fianuis,  orduichidh  Aaron  e,  agus  a 
mhic,  o  f heasgar  gu  maduinn  an  làthair  an 
Tighearna  :  bithidh  e  'na  reachd  sìorruidh 
d'an  ginealachaibh,  à  leth  chloinn  Israeil. 

CAIB.  XXVIII. 

AGUS  gabh  a  t'ionnsuidh  Aaron  do 
bhràthair,  agus  a  mhic  maille  ris,  o 
mheasg  chloinn  Israeil,  a  chum  gu  fritheil 
e  dhomhsa  ann  an  dreuchd  an  t-sagairt, 
eadhon  Aaron,  Nadab  agus  Abihu,  Eleasar 
agus  Itamar,  mic  Aaroin. 

2  Agus  ni  thu  èididh  naomha  do  d' 
bhràthair  Aaron,  air  son  glòire,  agus  air  son 
maise. 

3  Agus  labhraidh  tu  riu-san  uile  a  ta  glic 
an  cridhe,  a  lìon  mise  le  spiorad  a'  ghlioc- 
ais  ;  agus  ni  iad  èididh  Aaroin,  g'a  chois- 
reagadh,  a  chum  gu  fritheil  e  dhomhsa  ann 
an  dreuchd  an  t-sagairt. 

4  Agus  so  an  èididh  a  ni  iad ;  uchd-èid- 
idh,  agus  ephod,  agus  falluinn,  agus  còta 
iomadh-dathach,  crùn-sagairt,  agus  crios : 
agus  ni  iad  èididh  naomha  air  son  Aaroin 
do  bhràthar,  agus  air  son  a  mhac,  a  chum 
gu  fritheil  e  dhomhsa  ann  an  dreuchd  an 
t-sagairt. 

5  Agus  gabhaidh  iad  òr,agus  gorm,  agus 
corcur,  agus  6carlaid,  agus  anart  grinn. 

6  Agus  ni  iad  an  ephod  do  òr,  do  ghorm, 
agus  do  chorcur,  agus  do  scarlaid,  agus  do 
anart  grinn  toiante,  le  h-obair  ealanta. 

7  Bithidh  an  dàmhìr  guailne  aice  ceang- 
ailte  r'a  chèile  aig  a  dà  fhoir;  agus  mar 
sm  cuirear  ri  chèile  i. 

8  Agus  bithidh  crios  rìomhach  na  h-eph- 
oid  a  ta  air  a  h-uachdar,  a  rèir  a  h-oibre 
fèin,  do'n  ni  cheudna,  eadhon  do  òr,  do 
gtiorm,  agus  do  chorcur,  agus  do  scarlaid, 
agus  a  dh'  anart  grinn  toinnte. 

9  Agus  gabhaidh  tu  dà  chloich  onics,  ag- 
us  gearraidh  tu  orra  ainmeanna  chloinn 
Israeil. 

10  Sè  d'an  ainmibh  air  aon  chloich,  agus 
sè  ainmeanna  chàich  air  a'  chloich  eile,  a 
rèir  an  sinead. 

11  Le  h-obair  gearradair  an  cloich,  ie 
gearradh  seulaidh,  gearraidh  tu  an  dà 
chloich,  le  ainmibh  chloinn  Israeil :  bheir 
thu  fa  'near  an  ceangal  ann  am  failibh  òir. 

12  Agus  cuiridh  tu  an  dà  chloich  air 
guailnibh  na  h-ephoid,  mar  chlacha  cuimh- 
neachain  do  chloinn  Israeil.  Agus  giùlain- 
idh  Aaron  an  ainmean  ann  an  làthair  an 
Tighearn  air  a  dhà  ghualainn,  mar  chuimh- 
neachan. 

13  Agus  ni  thu  failean  òir ; 

14  Agus  dà  shlabhruidh  a  dh'òr  fìor- 


ghlan  aig  na  cinn :  ni  thu  iad  a  dh'  obair  f 
fhighte,  agus  ceanglaidh  tu  na  slabhruidh- 
ean  fighte  ris  na  failean : 

15  Agus  ni  thu  uchd-èididh  a'  bhreith-  E 
eanais  le  h-obair  ealanta  ;  a  rèir  oibre  na  I 
h-ephoid  ni  thu  i :  do  òr,  do  ghorm,  agus  ^ 
do  chorcur,  agus  do  scarlaid,  agus  a  dh'an-  | 
art  grinn  toinnte  ni  thu  i. 

16  Ceithir- chearnach  bithidh  i,  agus  dà-  I 
fhillte  ;  rèis  a  fad,  agus  rèis  a  leud. 

17  Agus  cuiridh  tu  innte  suidheachadh  * 
chlach,  eadhon  ceithir  sreathan  chlach;  I 
a'  cheud  sreath,  sardius,topas,  agus  carbun-  I 
cul :  so  a'  cheud  sreath. 

18  Agus  an  dara  sreath ;  emerald,  saphir  I 
agus  daoimein. 

19  Agus  an  treas  sreath ;  ligur,  agat,  ag-  I 
us  ametist. 

20  Agus  an  ceathramh  sreath  ;  beril,  a^-  I 
us  onics  agus  iasper  :  ceanglar  iad  le  h-or  I 
'nan  suidheachadh. 

21  Agus  bithidh  na  clachan  le  ainmibh  I 
chloinn  Israeil,  a  dhà-dheug,  a  rèir  an  ain-  : . 
meanna  ;  le  gearradh  seulaidh,  bithidh  gach  I 
aon  aca  le  h-ainm  fèin  a  rèir  an  dà  thrèibh  ' 
dheug. 

22  Agus  ni  thu  air  an  uchd-èididh  slabh-  .r 
ruidhean  aig  na  cinn  a  dh'obaìr  fhighte,  a  I 
dh'òr  fìor-ghlan. 

23  Agus  ni  thu  air  an  uchd-èididh  dà  ' 
fhàinne  òir,  agus  cuiridh  tu  'n  dà  fhàinne  I 
air  dà  cheann  na  h-uchd-èididh.  j 

24  Agus  cuiridh  tu  'n  dà  shlabhruidh  1 
fhighte  òir  san  dà  fhàinne,  a  ta  air  cinn  na 
h-uchd-èididh. 

25  Agus  dà  cheann  eilena  dà  shlabhruidh 
fhighte  daingnichidh  tu  anns  an  dà  fhail, 
agus  cuiridh  tu  iad  air  mìribh-guailne  na 
h-ephoid  air  a  beulaobh. 

26  Agus  ni  thu  dà  fhàinne  òir,  agus  cuir- 
idh  tu  iad  air  dà  cheann  na  h-uchd-èididh, 
san  fhoir  sin  d'  i,  a  ta  aig  taobh  na  h-eph- 
oid  a  stigh. 

27  Agus  ni  thu  dà  fhàinne  eile  do  òr,  ag- 
us  cuiridh  tu  iad  air  dà  thaobh  na  h-ephoid 
fuidhpe,  làimh  r'a  cuid-thoisich,  fa  chomh- 
air  a'  choimhcheangail  eile,  os  ceann  crios 
rìomhach  na  h-ephoid. 

28  Agus  ceanglaidh  iad  an  uchd-èididh 
leis  a  fàinnibh,  ri  fàinnibh  na  h-ephoid  le 
h-èill  ghuirm,  chum  as  gu'm  bi  i  os  ceann 
crios  iìomhach  na  h-ephoid,  agus  nach 
fuasglar  an  uchd-èididh  o'n  ephoid. 

29  Agus  giùlainidh  Aaron  ainmeanna 
chloinn  Israeil  ann  an  uchd-èididh  a' 
bhreitheanais,  air  a  chridhe,  'nuair  a  thèid 
e  steach  do'n  ionad  naomha,  mar  chuimh- 
neachan  ann  an  làthair  an  Tighearn  a 
ghnàth. 

30  Agus  cuiridh  tu  ann  an  uchd-èididh 
a'bhreitheanais,  an  Urim  agus  an  Tumim ; 
agus  bithidh  iad  air  cridhe  Aaroin,  an  uair 
a  thèid  e  steach  an  làthair  an  Tighearn : 
agus  giùlainidh  Aaron  breitheanas  chloinn 
Israeil  air  a  chridhe,  ann  an  làthair  an  Tigh- 
earn  an  còmhnuidh. 

31  Agus  ni  thu  falluinn  na  h-ephoid  uile 
do  ghorm. 

32  Agus  bithidh  toll  'na  mullach,  'na 
meadhon  :  bithidh  foir  aice  timchioll  atuill 
a  dh'obair  f highte,  mar  tholl  lùirich-mhàill- 
ich,  a  chum  as  nach  reubar  i. 

33  Agus  gu  h-ìosal,  air  a  h-iomall,  ni  thu 

I  wmgranata  do  ghorm,  agus  do  chorcur,  ag- 
ìs  do  scarlaid,  air  a  li-iomall  mu  'n  cuairt ; 
m  igus  cluig  òir  eatorra  mu'n  cuairt. 
R  34  Clag  òir  agus  pomgranat,  clag  òir  ag- 
■I  is  pomgranat,  air  iomall  na  falluinn  mu  'n 
B  ;uairt. 

35  Agus  bithidh  i  air  Aaron  gu  fritheal- 
j.iidh:  asrus  cluinuear  a  fuaim,  an  uair  a 

Lhèid  e  steach  do  'n  ionad  naomh  an  làthair 
st  la  Tighearn,  agus  an  uair  a  thig  e  mach,  a 
a.  Jium  nach  bàsaich  e. 
j.' !  36  Agus  ni  thu  leac  a  dh'  òr  fìor-ghlan, 

tigus  eearraidh  tu  oirre,  cosmhiiil  ri  gearr- 
Uidh  "seulaidh,    NAOMHACHD  DO'N 

riGHEARNA. 
a     37  Agus  cuiridh  tu  i  air  èill  ghuirm,  ag- 

*  \  ìs  bithidh  i  air  a'  chrùn-shagairt :  air  taobh 
„  jjeoil  a'  chrùin-shagairt  bithidh  i. 

\  38  Agus  bithidh  i  air  clàreudain  Aaroin, 
ugus  giùlainidh  Aaron  cionta  nan  nithe 
I  laomha,  a  choisrigeas  clann  Israeil  'nan 
1«  làodhlacaibhnaomhauile :  agusbithidhiair 
^  ilàr  'eudain  an  còmhnuidh,  achum  as  gu'm 
|  oi  iad  taitneach  an  làthair  an  Tighearn. 

39  Agus  ni  thu  'n  còta  le  h-obair  ghrèìse 
l  i  dh'anart  grinn,  agus  ni  thu  'n  crùn-sag- 
|  urt  a  dh'  anart  grinn,  agus  ni  thu  'n  crios  a 
ih'  obair  shnàthaide. 

*  40  Agus  do  mhic  Aaroin  ni  thu  còtaich- 
san,  agus  ni  thu  dhoibh  criosan,  agus  boin- 
aidean  ni  thu  dhoibh,  air  son  glòire  agus 

I  air  son  maise. 

41  Agus  cuiridh  tu  iad  air  Aaron  do 
bhràthair,  agus  air  a  mhic  maille  ris  ;  agus 

j,  ungaidh  tu  iad,  agus  coisrigidh  tu  iad,  agus 

1  jnaomhaichidh  tu  iad  ;  agus  fritheilidh  iad 

2  tdhomhsa  ann  an  dreuchd  an  t-sagairt. 

42  Agus  ni  thu  dhoibh  briogais  anairt  a 
|  jdh'fholach  an  nochd:  o'»  leasruidh  eadh- 
I  on  gus  an  slèisdean  ruigidh  iad. 

)  43  Agus  bithidh  iad  air  Aaron,  agus  air 
ia  mhicran  uair  a  thig  iad  a  stigh  do  phàill- 
'  iun  a'  choimhthionail,  no  'nuair  a  thig  iad 
|  am  fagus  do'n  altair,  a  fhrithealadh  san 
!  | ionad  naomha ;  chum  as  nach  giùlain  iad 
;  iaingidheachd,  agus  nach  faigh  iad  bàs  : 

*  \bithidh  e  'na  reachd  sìorruidh  dha  fèin,  ag- 
U  !  us  d'  a  shliochd  'na  dhèigh. 

CAIB.  XXIX. 
I    A  GUS  so  an  ni  a  ni  thu  riu  chum  an 

*  J\.  coisreagadh,  gu  frithealadh  dhomhsa 
ann  an  dreuchd  an  t-sagairt :  Gabh  aon 

?  jtarbh  òg,  agus  dà  reithe  gun  ghaoid, 
,  2  Agus  aran  neo-ghoirtichte,  agus  breac- 
_  I  agan  neo-ghoirtichte  coimhmeasgtale  h-ol- 
i  adh,  agusgearraganneo-ghoirtichte,  ungta 
8  le  h-oladh:  do  phlùr  a'  chruithneachd  ni 
„  thu  iad. 

,  3  Agus  cuiridh  tu  iad  ann  an  aon  bhasc- 
S  aid,  agus  bheir  thu  iad  leat  sa'  bhascaid, 
1  maille  ris  an  tarbh  òg  agus  an  dà  reithe. 
H  4  Agus  bheir  thu  Aaron  agus  a  mhic  gu 
a  dorus  pàilliuin  a'  choimhthionail,  agus 
ionnlaididh  tu  iad  le  h-uisge. 

5  Agus  gabhaidh  tu  an  èididh,  agus  cuir- 
■  idh  tu  an  còta  air  Aaron,  agus  falluinn  na 

j  h-ephoid,  agus  an  ephod,  agus  an  uchd-èid- 
'  !  idh,  agus  crioslaifhidh  tu  e  le  crios  riomh- 
i  !  ach  na  h-ephoid. 

6  Agus  cuiridh  tu  an  crùn-sagairt  air  a 
j  cheaun,  agus  an  crùn  naomh  air  a'  chrùn- 

"  \  shagairt. 

7  Agus  gabhaidh  tu  'n  oladh-ungaidh,  ag- 
us  dòirtidh  tu  air  a  cheann  i,  agus  ungaidh 
tu  e. 

8  Agus  bheir  thu  leat  a  mhic,  agus  cuir- 
idh  tu^òtaichean  orra. 

9  Agus  crioslaichidh  tu  iad  le  criosaibh, 
(Aaron  agus  a  mhic,)  agus  cuiridh  tu  na 
boineidean  orra :  agus  is  leo-san  dreuchd 
an  t-sagairt  le  reachd  bith-bhuan:  agus 
coisrigidh  tu  Aaron  agus  a  mhic. 

10  Agus  bheir  thu  fa'near  an  tarbh  a 
thoirt  gu  beulaobh  pàilliuin  a'  choimhthion- 
ail :  agus  cuiridh  Aaron  agus  a  mhic  an 
làmhan  air  ceann  an  tairbh. 

11  Agus  marbhaidh  tu  an  tarbh  an  làth- 
air  an  Tighearna,  làimh  ri  dorus  pàilliuin 
a'  choimhthionail. 

12  Agus  gabhaidh  tu  do  fhuil  an  tairbh3 
agus  cuiridh  tu  i  air  adhaircibh  na  h-altar- 
acli  le  d'  mheur,  agus  dòirtidh  tu  'n  fhuil 
uile  aig  bun  na  h-altarach. 

13  Agus  gabhaidh  tu 'n  t-saill  uile  a  ta 
còmhdachadh  a'  mhionaich,  agus  an  scairt 
a  ta  os  ceann  nan  àinean,  agus  an  dà  àra, 
agus  an  t-saill  a  ta  orra,  agus  loisgidh  tu 
iad  air  an  altair. 

14  Ach  feoil  an  tairbh  agus  a  sheice,  ag- 
us  'aolach  loisgidh  tu  le  teine  an  taobh  a 
muigh  do'n  champ :  is  teòAartos-peacaidh  e. 

15  Gabhaidh  tu  mar  an  ceudna  aon 
reithe,  agus  cuiridh  Aaron  agus  a  mhic  an 
làmhan  air  ceann  an  reithe. 

16  Agus  marbhaidh  tu  an  reithe,  agus 
gabhaidh  tu  'fhuil,  agus  crathaidh  tu  i 
mu'n  cuairt  air  an  altair. 

17  Agus  gearraidh  tu  an  reithe  'namhìr- 
ibh,  agus  nighidh  tu  a  mhionach,  agus  a 
chosan,  agus  cuiridh  tu  iad  air  a  mhìribh, 
agus  air  a  cheann. 

18  Agus  loisgidh  tu  an  reithe  uile  air 
an  altair :  is  tabhartas-loisgte  e  do  'n  Tigh- 
earna ;  fàile  cùbhraidh,  tabhartas  air  a 
thoirt  suas  le  teine  do'n  Tighearn. 

19  Agus  gabhaidh  tu  an  reithe  eile,  agus 
cuiridh  Aaron  agus  a  mhic  an  làmhan  air 
ceann  an  reithe. 

20  An  sin  marbhaidh  tu  an  reithe,  agus 
gabhaidh  tu  d'  a  f huil,  agus  cuiridh  tu  i  air 
bàrr  cluaise  deis  Aaroin,  agus  air  bàrr 
cluaise  deis  a  mhac,  agus  air  ordaig  an 
làimhe  deise,  agus  air  ordaig  an  coise  deise ; 
agus  crathaidh  tu  an  fhuil  air  an  altair 
mu'n  cuairt. 

21  Agus  gabhaidh  tu  do  'n  fhuil  a  ta  air 
an  altair,  agus  do'n  oladh-ungaidh,  agus 
crathaidh  tu  iad  air  Aaron,  agus  air  'èididh, 
agus  air  a  mhic,  agus  air  èididh  amhac  maille 
ris :  agus  coisrigear  e  fèin,  agus  'èididh,  agus 
a  mhic,  agus  èididh  a  mhac  maille  ris. 

22  Mar  an  ceudnagabhaidh  tu  do'n  reithe 
an  t-saill,  agus  bun  an  earbaill,  agus  an 
t-saill  a  ta  còmhdachadh  a'  rnhionaich, 
agus  scairt  nan  àinean,  agus  an  dà  àra,  ag- 
us  an  t-saill  a  ta  orra,  agus  an  slinnean 
deas  ;  oir  is  reithe  coisreagaidh  e. 

23  Agus  aon  bhuilionn'arain,  agus  aon 
bhreacag  arain  le  h-oladh,  agus  aon  ghearr- 
ag  à  bascaid  an  arain  neo-ghoirtichte  a  ta 
'ìi  làthair  an  Tighearn. 

24  Agus  cuiridh  tu  iad  uile  ann  an  làmh  - 
an  Aaroin,  agus  ann  an  làmhan  a  mhac ; 
agus  luaisgidh  tu  iad  mar  thabhartas- 
luaisgte  an  làthair  an  Tighearn. 

25  Agua  gabhaidh  tu  iad  bhàtr  an  làmh, 
agus  loisgidh  tu  iad  air  an  altair  mar  thabh- 
artas-loisgte,  chum  fàile  chùbhraidh  an 
làthair  an  Tighearn :  is  tabhartas  e  air  a 
thoirt  suas  le  teine  do  'n  Tighearn.* 

26  Agus  gabhaidh  tu  an  t-uchd  o  reithe 
coisreagaidh  Aaroin,  agus  luaisgidh  tu  e 
mar  thabhartas-luaisgte  an  làthair  an  Tigh- 
earn  :  agus  bithidh  sin  agadsa  mar  chuibh- 
rionn. 

27  Agus  naomhaichidh  tu  uchd  an  tabh- 
artais-luaisgte,  agusslinnean  an  tabhartais- 
thogta,  a  chaidh  luasgadh,  agus  a  thogail 
suas  do  reithe  a'  choisreagaidh,  eadìion  do'n 
nisin  a's  le  h-Aaron,  agus  do'n  ni  sin  a 
bhvineas  d'  a  mhic. 

28  Agus  bithidh  e  le  h-Aaron  agus  le 
'mhic  le  reachd  bith-bhuan  o  chloinn  Is- 
raeil ;  oir  is  tabhartas-togta  e  :  agusbithidh 
e  'na  thabhartas-togta  o  chloinn  Israeil  do 
ìobairtibh  an  tabhartasan-sìth,  eadhon  an 
tabhartas-togta  do  'n  Tighearn. 

29  Agus  is  le  mic  Aaroin  'èididh  naomha- 
ean  'na  dhèigh,  gu  bhi  air  an  ungadh 
innte,  agus  gu  bhi  air  an  coisreagadh 
innte. 

30  Seachd  làithean  cuiridh  esan  d'  a  mhic 
air  i,  a  bhios  'na  shagart  'na  àit,  a  thèid  a 
stigh  do  phàilliun  a'  choimhthionail,  a 
fhrithealadh  san  ionad  naomha. 

31  Agus  gabhaidh  tu  reithe  a'  choisreag- 
aidh,  agus  bruichidh  tu  'fheoil  san  ionad 
naoinha. 

32  Agus  ithidh  Aaron  agus  a  mhic  feoil 
an  reithe,  agus  an  t-aran  a  ta  sa'  bhascaid, 
aig  dorus  pàilliuin  a'  choimhthionail. 

33  Agus  ithidh  iad  na  nithe  sin  leis  an 
d'rinneadh  an  rèite,  chum  an  coisreagadh 
agus  an  naomhachadh :  ach  cha  'n  ith  coig- 
reach  dhiubh,  do  bhrìgh  gu  bheil  iad 
naoraha. 

34  Agus  ma  dh'fhàgar  a  bheag  a  dh'- 
fheoil  a  choisreagaidh,  no  bheag  do  'n  aran, 
gns  a'  mhaduinn,  an  sin  loisgidh  tu  am 
f  uigheall  le  teine :  cha  'n  ithear  e,  do  bhrìgh 
gu  bheil  e  naomha. 

35  Agus  ni  thu  mar  so  ri  h-Aaron,  agus 
r'  a  mhic,  a  rèir  nan  uile  nithe  a  dh'  àithn 
mise  dhuit :  seachd  làithean  coisrigidh  tu 
iad. 

36  Agus  bheir  thu  seachad  gach  là  tarbh 
òg  mar  thabhartas-peacaidh,  chum  rèite  : 
agus  glanaidh  tu  an  altair,  au  uair  a  ni  thu 
rèite  air  a  son,  agus  ungaidh  tu  i  chum  a 
naomhachadh. 

37  Seachd  làithean  ni  thu  rèite  air  son  na 
h-altarach,  agus  naomhaichidh  tu  i ;  agus 
bithidh  i  'na  h-altair  ro-naomha  :  gach  ni  a 
bheauas  ris  an  altair,  naomhaichear  e. 

38  Asrus  so  an  ni  a  bheir  thu  seachad  air 
gu  altair;  dà  uan  a  dh' aois  bliadhna,  o  là 
gu  là  an  còmhnuidh. 

39  Aon  uan  bheir  thu  seachad  sa'  mha- 
duiun,  agus  an  t-uan  eile  bheir  thu  seachad 
mu  fheasgar. 

40  Agus  maille  ris  an  aon  uan  an  deich- 
eamh  cuid  do  phlùr  mìn  measgta  leis  a' 
cheathramh  cuid  do  hin  a  dh'oladh  bhrùite  ; 
agus  au  ceathramh  cuid  do  hin  a  dh'  fhìon, 
mar  thabhartas-dibhe. 

41  Agus  an  t-uan  eile  bheir  thu  seachad 
mu  fheasgar,  agus  ni  thu  ris  a  rèir  tabhart- 
ais-bìdh  na  maidne,  agus  a  rèir  a  tabhart- 


ais-dibhe,  mar  fhàile  cùbhraidh,  tabharta« 
air  a  thoirt  suas  le  teine  do  n  Tighearna. 

42  ifrY/a'cZAso 'nathabhartas-loisgtebith-j 
bhuan  air  feadh  bhur  ginealacha,  aig  do- 
rus  pàilliuin  a'  choimhthionail  an  làthair 
an  Tighearna,  far  an  coinnich  mise  sibh,  a 
labhairt  riut-sa  an  sin. 

43  Agus  an  sin  coinnichidh  mise  clann 
Israeil,  agus  naomhaichear  ampàilliun  le 
m'  ghlòir. 

44  Agus  naomhaichidh  mi  pàilliun  a' 
choimhthionail,  agus  an  altair:  naomh- 
aichidh  mi  mar  an  ceudna  Aaron  agus  a 
mhic,  gu  frithealadh  dhomh  ann  an  dreuchd 
an  t-sagairt. 

45  Agus  gabhaidh  mi  còmhnuidh  am 
measg  chloinn  Israeil,  agus  bithidh  mi  a'm' 
Dhia  aca. 

46  Agus  bithidh  fios  aca  gur  mise  an 
Tighearn  an  Dia,  a  thug  a  mach  iad  à  tìr 
nah-Eiphit,  a  chum's  gu'n  gabh  mi  còmh- 
nuidh  'nam  measg :  Is  mise  an  Tighearn 
an  Dia. 

CAIB.  XXX. 

AGUS  ni  thu  altair  alosgadh  tùise  oirre ; 
do  fhiodh  sitim  ni  thu  i : 

2  Làmh-choille  a  fad,  agus  làmh-choille 
a  leud  (ceithir-chearnach  bithidh  i)  agus 
dà  iàmh-choille  a  h-àirde ;  bithidh  a 
h-adhaircean  do'n  ni  cheudna. 

3  Agus  còmhdaichidh  tu  thairis  i  le  h-òr 
fìor-ghlan,  a  mullach,  agus  a  taobhan  mu  'n 
cuairt,  agus  a  h-adhaircean :  agus  ni  thu 
dh'  i  coron  òir  mu  n  cuairt. 

4  Agus  dà  fhailbheig  òir  ni  thu  dh'i 
fuidh  a  coron  ;  aig  a  dà  oisinn  ni  thu  iad, 
air  a  dà  thaobh  :  agus  bithidh  iad  air  son 
àiteachan  do  na  bataichibh  chum  a  giùlan 
leo. 

5  Agus  ni  thu  na  bataichean  do  fhiodh 
sitim,  agus  còmhdaichidh  tu  thairis  iad  le 
h-òr. 

6  Agus  cuiridh  tu  i  fa  chomhair  an 
roinn-bhrat,  a  ta  làimh  ri  àirc  na  Fianuis ; 
air  beulaobh  na  caithir-thròcair,  a  ta  os 
ceann  na  Fianuis,  far  an  coinnich  mise 
thu. 

7  Agus  loisgidh  Aaron  tùis  chùbhraidh 
oirre  gach  maduinn  :  an  uair  a  dheasaich- 
eas  e  na  lòchrain,  loisgidh  e  tùis  oirre. 

8  Agus  an  uair  a  lasas  Aaron  na  lòch- 
rain  mu  fheasgar,  loisgidh  e  tùis  oirre ; 
tùis  bhith-bhuan  an  làthair  an  Tighearn, 
air  feadh  bhur  ginealacha. 

9  Cha  loisg  sibh  tùis  choimheach  sam 
bith  oirre,  no  ìobairt-loisgte,  no  tabhartas- 
bìdh  ;  ni  mò  dhòirteas  sibh  tabhartas-dibhe 
oirre. 

10  Agus  ni  Aaron  rèite  air  a  h-adhaircibh 
aon  uair  sa  blùiadhna,  le  fuilìobairt-pheac- 
aidh  na  rèite  :  aon  uair  sa'  bhliadhna  ni  e 
rèite  oirre,  air  feadh  bhur  ginealacha :  tha 
i  ro-naomha  do  'n  Tighearn. 

11  Agus  labhair  an  Tighearn  ri  Maois, 
ag  ràdh, 

12  'Nuair  a  ghabhas  tu  cunntas  chloinn 
Israeil  a  rèir  an  àireimh,  an  sin  bheir  gach 
duine  dhiubh  èiric  air  son  'anama  do  'n 
Tighearna,  'nuair  a  dh'àirmheas  tu  iad ;  a 
chum  nach  bi  plàigh  'nam  measg,  an  uair 
a  dh'àirmheas  tu  iad. 

13  So  bheir  iad  uatha,  gach  aon  a  thèid 

seachad  'nam  measg-san  a  dh'  àirmhear; 
leth  seceil,  a  rèir  seceil  an  ionaid  nauimh 
('s  e  secel  fichead  gerah)  leth  seceil  mar 
thahhartas  do  'n  Tigliearna. 

14  Bheir  gach  aon  a  thèid  seachad  'nam 
measg-san  a  dh  àirmhear,  o  f  hichead  bliadh- 
na  dh'  aois  agus  os  a  cheaun,  tabhartas  do  'n 
Tigliearna. 

15  Cha  tuir  an  saoibhir  tuilleadh,  agus 
cha  toir  am  bochd  ni  's  lugha  na  leth  seceil, 
an  uair  a  bheir  iad  tabliartas  do  'u  Tighearn, 
a  dheanamh  rèite  air  son  bhur  n-anamauua. 

16  Agus  gabhaidh  tu  airgiod  na  rèite  o 
chloinn  lsraeil,  agus  cuiridh  tu  air  leth  e  fa 
chomhair  seirbhis  pàilliuin  a'  choimhlhion- 
ail:  agus  bitbidh  e  'na  chuimhneachan  do 
chloinn  Israeil  an  làthair  an  Tighearn,  a 
dheanamh  rèite  air  son  bhur  n-anam- 
anna. 

17  Agus  labhair  an  Tighearna  ri  Maois, 
ag  ràdh, 

18  Ni  thu  mar  an  ceudna  soitheach-ionn- 
laid  a  dli'  umha,  agus  a  chos  a  dk'  umha, 
chum  ionnlaid :  agus  euiridh  tu  e  eadar 
pàilliun  a'  choimhthionail  agus  an  altair, 
agus  cuiridh  tu  uisge  ann. 

19  Agus  ionnlaididh  Aaron  agus  a  mhic 
an  làmhan,  agus  an  cosan  as. 

20  'Nuair  a  thèid  iad  a  steach  do  phàill- 
iuu  a'  choimhthiouail,  ionnlaididli  siad  iad 
fèin  le  h-uisge,  chum  as  nach  faigh  iad  bàs  ; 
no  'nuair  a  thig  iad  am  fagus  do  'n  altair  a 
f  hrithealadh,  a  losgadh  tabhartais  a  bheir- 
ear  suas  le  teine  do  'n  Tighearn. 

21  Agus  ionnlaididh  iad  an  làmhan  agus 
an  cosan,  a  chum  as  nach  faigh  iad  bàs : 
agus  bithidh  e  'na  ordugh  bith-bhuan 
dhoibh,  eadhon  dha  fèin  agus  d'  a  shliochd 
air  feadh  an  ginealacha. 

22  Agus  labhair  an  Tighearna  ri  Maois, 
ag  ràdh, 

23  Gabh-sa  dhuit  fèin  mar  an  ceudna 
snìosraidh  thaghta  do  mhirr  fìor-ghlan, 
cuig  ceud  secel,  agus  do  chanal  cùbhraidh  a 
leth  uiread,  eadhon  dà  cheud  agus  leth- 
eheud  secel,  agus  do  chalamus  cùbhraidh  da 
cheud  agus  leth-cheud  secel, 

24  Agus  do  chasia  cùig  ceud  secel,  a  rèir 
seceil  an  ionaid  naoimh,  agus  hin  do  oladh 
a'  chroinn-olaidh. 

25  Agus  ni  thu  dheth  oladh-ungaidh 
naomha,  oladh-ungaidh  coimhmeagsta  rèir 
ealadhain  an  lèigh ;  bithidh  i  'na  h-oladh- 
ungaidh  naomha. 

26  Agus  ungaidh  tu  pàilliun  a'  choimh- 
thionail  leatha,  agus  àirc  na  Fianuis, 

27  Agus  am  bòrd  agus  a  shoithichean 
uile,  agus  an  coinnleir  agus  a  shoithichean, 
agus  altair  na  tùise, 

28  Agus  altair  na  h-ìobairt-loisgte  agus  a 
soithicliean  uile,  agus  an  soitheach-ionn- 
laid  agus  a  chos. 

29  Agus  naomhaichidh  tu  iad,  a  chum  as 
gu  'm  bi  iad  ro-naomha :  ge  b'  e  ni  a  bheanas 
riu,  bithidh  e  naomha. 

30  Agus  ungaidh  tu  Aaron  agus  a  mhic, 
agus  coisrigidh  tu  iad,  gu  frithealadh 
dhomhsa  ann  an  dreuchd  au  t-sagairt. 

31  Agus  labhraidh  tu  ri  cloinn  Israeil,  ag 
ràdh,  Bithidh  i  so  'na  h-oladh-ungaidn 
naomha  dhomhsa,  air  feadh  bhur  gineal- 
acha. 

32  Air  feoil  duine  cha  dòirtear  i,  ni  mò  a 


ni  sibh  a  leithid,  a  rèir  a  measgaidh  :  a  ta  i 
uaomha,  agus  naoinha  bithidh  i  dhuibh. 

33  Ge  b'  e  neach  a  mlieasgas  ni  cosmhuil 
rithe,  agus  ge  b'  e  neach  a  chuireas</  bheag 
dh'  i  air  coigreach,  gu  deimhin  gearrar  as 
o  'shluagh  e. 

34  Agus  thubhairt  an  Tighearna  ri  Maois, 
Gabh  dhuit  spiosraidh  chùbhraidh,  stacte, 
agus  oniclia,  agus  galbanum ;  spìosraidh 
cliùbhraidh  maille  ri  tùis'  fhìor-ghloin  :  do 
gach  aon  diubh  bithidh  an  t-aon  tomhas. 

35  Agus  ni  thu  boltrachan  detli,  air  a 
dheanamh  suas  a  rèir  ealadhain  an  lèigh, 
coimhmeasgta,  fìor-ghlan,  naomha. 

36  Agus  brutliaidh  tu  cuid  deth  ro-mhìn, 
agus  cuiridh  tu  cuid  deth  fa  chomhair  na 
Fianuis  ann  am  pàilliun  a'  choimhthionail, 
far  an  coinnieh  mise  thu  :  ro-naomha  bith- 
idh  e  dhuibh. 

37  Agus  am  boltrachan  a  ni  thu,  cha 
dean  sibh  a  leithid  duibh  fèin,  a  rèir  a 
mheasgaidh:  bithidh  e  dhuitse  naomha 
do  'n  Tighearna. 

38  Ge  b'  e  neach  a  ni  a  choslas,  a  ghabh- 
ail  fàile  uaith,  gearrar  as  o  'shluagh  e. 

CAIB.  XXXI. 

AGUS  labhair  an  Tighearnari  Maois,  ag 
ràdh, 

2  Feuch,  ghairm  mi  air  ainm  Besaleel 
mac  Uri,  mìiic  Hur,  do  thrèibh  ludah  ; 

3  Agus  lìon  mi  e  le  spiorad  Dhè,  ann  an 
gliocas,  agus  ann  an  tuigse,  agus  ann  an 
eòlas,  agus  anns  gach  uile  ghnè  oibre, 

4  A  dhealbhadli  oibre  ealanta,  a  dh'  oib- 
reachadh  ann  an  òr,  agus  ann  an  airgiod, 
agus  ann  an  umha, 

5  Agus  ann  an  gearradh  chlach  a  chum 
an  ceangal,  agus  ann  an  gearradh  fiodha,  a 
dh'  oibreachadh  anns  gach  uile  ghnè  oibre. 

6  Agus  mise.  feuch,  thug  mi  seachad 
maille  ris  Aholiab  mac  Ahisamaich,  do 
thrèibh  Dhain ;  agus  ann  an  cridhe  gach 
neach  a  ta  gìic-chridheach  chuir  mi  gliocas, 
agus  ni  iad  gach  ni  a  dh'  àithn  mi  dhuit; 

7  Pàilliun  a'  choimhthionail,  agus  àirc 
na  Fianuis,  agus  a'  cliaithir-thròcair,  a  ta 
oirre,  agus  uile  uidheam  a'  phàilliuin, 

8  Agus  am  bòrd  agus  'uidheam,  agus  an 
coinnleir  fìor-ghlan  le  'uidheam  uile,  agus 
altair  na  tùise, 

9  Agus  altair  na  h-ìobairt-loisgte  le 
h-uidheam  uile,  agus  an  soitheach-ionnlaid 
agus  a  chos, 

10  Agus  èididh  na  seirbhis,  agus  èididh 
naomlia  air  son  Aaroin  an  t-sagairt,  agus 
èididh  a  chuid  mac,  gu  frithealadh  ann  an 
dreuchd  an  t-sagairt, 

11  Agus  an  oladh-ungaidh,  agus  tùis 
chùbhraidh  air  son  an  ionaid  naoimh  ;  a 
rèir  nan  uile  nithe  a  dh'  àithn  mi  dhuit,  ni 
iad. 

12  Agus  labhair  an  Tighearna  ri  Maois, 
ag  ràdh, 

13  Labhair  thusa  mar  an  ceudna  ri 
cloinn  Israeil,  ag  ràdh,  Gu  deimhin  coimh- 
ididh  sibh  mo  shàbaidean  :  oir  is  comh- 
aradh  sin  eadar  mise  agus  siblise,  air  feadh 
bhur  ginealacha;  chum  as  gu  'm  bi  fios 
agaibh  gur  mise  an  Tighearn,  a  naomh- 
aicheas  sibh. 

14  Coimhididh  sibh  uime  sin  an  t-sàbaid  ; 
oir  atai  naomha  dhuibh.  Esan  a  thruaill- 

eas  i,  cuirenr  gu  cinnteach  gu  bàs  e;  oir 
gach  neach  a  ni  obair  oirre,  gearrar  an 
t-anam  sin  as  o  mheasg  a  shluaigh. 

15  Sè  làithean  feudar  obair  a  dheanamh, 
ach  san  t-seachdamh  tha  sàbaid  fhois, 
naomha  do  'n  Tighearna:  gach  neach  a  ni 
obair  air  là  na  sàbaid,  cuirear  gu  cinnteach 
gu  bàs  e. 

16  Uime  sin  coimhididh  clann  Israeil  an 
t-sàbaid,  a  ghleidheadh  na  sàbaid  air  feadh 
an  ginealacha,  mar  choimhcheangal  sìor- 
ruidh. 

17  Eadarmiseagusclann  Israeil  ùcomh- 
aradh  i  a  chaoidh  ;  oir  ann  an  sè  làithibh 
rinn  an  Tighearna  na  nèamhan  agus  an 
talamh,  agus  air  an  t-seachdamh  là  sguir  e, 
agus  ghabh  e  fois. 

18  Agus  thug  e  do  Mhaois,  an  uair  a 
sguir  e  do  labhairt  ris  air  sliabh  Shinai,  dà 
chlàr  na  Fianuis,  clàir  chloiche,  sgrìobhta 
le  meur  Dhè. 

CAIB.  XXXII. 

AGUS  an  uair  a  chunnaic  an  sluagh  gu  'n 
d'rinn  Maois  moille  ann  anteachda 
nuas  as  an  t-sliabh,  chruinnich  iad  iad  fèin 
gu  h- Aaron,  agus  tliubhairt  iad  ris,  Eirich 
snas,  dean  dhùinn  dèe  a  thèid  romhainn ; 
oir  a  thaobh  a'  Mhaois  so,  an  duine  a  thug  a 
nìos  sinn  à  tìr  na  h-Eiphit,  cha  'n  'eil  fhios 
againn  ciod  a  thàinig  air. 

2  Agus  thubhairt  Aaron  riu,  Brisihh 
dhibh  na  cluas-fhailean  òir  a  ta  ann  an 
cluasaibh  bliur  ban,  bhur  mac,  agus  bhur 
nigheana,  agus  thugaibh  a  m'  ionnsuidlis' 
iad. 

3  Agus  bhris  an  sluagh  uile  dhiubh  na 
cluas-rhaileanòir  a  bha  'nan  cluasaibh,  ag- 
us  tliug  iad  gu  h-Aaron  iad. 

4  Agus  ghabh  e  iad  as  an  làimh ;  agus 
chum  se  e  le  inneal-gearraidh,  an  dèigh 
dha  laogh  leaghta  dheanamh  dheth,  agus 
thubhairt  iad,  Sindodhèe,  O  Israeil,  a  thug 
a  nìos  thu  à  tìr  na  h-Eiphit. 

5  Agus  an  uair  a  chunnaic  Aaron  e,  thog 
e  altair  fa  'chomhair,  agus  thug  Aaron 
gairra,  agus  thubhairt  e,  Is  là  f'èille  am 
màireach  do  'n  Tighearn. 

6  Agus  dh'  èiricli  iad  suas  gu  moch  air  an 
là  màireach,  agus  thug  iad  suas  tabhart- 
ais-loisgte,  agus  thug  iad  leo  tabhartais- 
sìth  :  agus  shuidh  an  sluagh  sìos  a  dh'  ith- 
eadh  agus  a  dh'  òl,  agus  dh'  èirich  iad  suas 
gu  sùgradh. 

7  Agus  thubhairtan  Tighearnari  Maois, 
Imich,  falbh  sìos  ;  oirthruaill  doshluagh.a 
thug  thu  mach  à  tìr  na  h-Eiphit,  iadfèin. 

8  Chlaon  iad  gu  grad  o  'n  t-slighe  a 
dh'  àithn  mise  dhoibh  :  rinn  iad  dhoibh  fèin 
laogh  leaghta ;  agus  rinn  iad  aoradh  dha, 
agus  thug  iad  suas  ìobairtean  dha,  agus 
thubhairtiad,  Sin  do  dhèe,  O  Israeil,  a  thug 
a  nìos  thu  à  tìr  na  h-Eiphit. 

9  Agus  thubhairtau  Tighearnari  Maois, 
Chunnaic  raise  an  sluagh  so,  agus,  feuch,  is 
sluagh  rag-mhuinealach  iad. 

10  A  nis  uime  sin  leig  leam,  agus  lasaidh 
mo  chorruich  'nan  aghaidh,  agus  claoidh- 
idh  mi  iad:  agus  ni  mi  dhìotsa  cinneach 
mòr. 

11  Agus  ghuidh  Maois  air  an  Tighearn  a 
Dhia,  agus  thubhain  e,  C'  ar  son,  a  Thigh- 
earn,  a  ta  do  chorruieh  a'  Jasadh  an  aghaidh 


do  sliluaigh,  a  thug  thu  mach  à  tìr  na 
h-Eiphitle  cumhachd  mòr,  agus  le  làimh 
thrèin  ? 

12  C'ar  sonalabhradhnah-Eiphitich.ag 
ràdh,  Le  droch  rùn  thuge  mach  iad,  a  chum 
am  marbhadh  sna  beanntaibh,  agus  an 
claoidh  bhàrr  aghaidh  na  talmhainn?  Pill 

o  d'  chorruich  giiairg,  agus  gabh  aithreach-  , 
as  do  'n  olc  so  an  aghaidh  do  shluaigh. 

13  Cuimhnich  air  Abraham,  Isaac,  agus  gj 
Israel,  do  sheirbhisich,  d'  an  d'  thug  thu 
mionnan  ort  fèin,  agus  r'  an  d'  thubhairt  thu, 

Ni  mi  bhur  sliochd  lìonmhor  mar  reulta  j 
nèimh,  agus  am  fearann  so  uile  mu  'n  do 
labhair  mi,  bheir  mi  d'  'ur  sliochd-sa,  agus  | 
sealbhaichidh  iad  e  gu  sìorruidh. 

14  Agus  ghabh  an  Tighearn  aithreachas 
do  'n  olc  a  thubhairt  e  gu  'n  deanadh  e  air  a  j 
shluagh. 

15  Agus  thionndaidh  Maois,  agus  chaidh  j 
e  sìos  as  an  t-sliabh,  agus  dà  chlàr  na  Fian-  L 
uis  'na  làimh  :  bha  na  clàir  sgrìobhta  air  an  { 
dà  thaobh  ;  air  an  taobh  so,  agus  air  an 
taobh  ud  eile  bha  iad  sgrìobhta. 

16  Agusò'iadnaclàirobairDhè,  agusi'e 

'n  sgrìobhadh  sgrìobhadh  Dhè,  gearrta  air  t. 
na  clàraibh. 

17  Agus  chuala  Iosuatoirm  an  t-sluaigh  lr 
an  uair  a  rinn  iad  gàir,  agus  tliubhairt  e  ri  , 
Maois,  Tha  toirm  chogaidh  sa'  champ. 

18  Agusthubhairte,  CìrAneguthdh'aoine 

a'  deanamh  gàir  air  son  na  buadha,  cha  mhò  L 
is  e  guth  dhaoine  ag  èigheach  a  chionn  gu  'n  & 
d'  thugadh  buaidh  orra,  ach  toirm  luchd-  ^ 
gabhail  ciùil  a  ta  mi  a'  cluinntinn. 

19  Agus  co  luath  'sa  thàinig  e  'm  fagus  a 
do  'n  champ,  chunnaic  e  'n  laogh,  agus  an  ^ 
dannsa:  aguslascorruich  Mhaois,  agusthilg  ' 
e  na  clàir  as  a  làimh,  agus  bhris  e  iad  aig 
bun  an  t-slèibh.  , 

20  Agus  ghabh  e  'n  laogh  a  rinn  iad,  ag-  \ 
us  loisg  e  san  teine  e,  agus  mheil  e  gu  smùr  i 
e,  agus  chrath  e  air  an  uisge  e,  agus  thug  e  L 
air  cloinn  lsraeil  òl  dheth. 

21  Agus  thubhairt  Maois  ri  h-Aaron,  (: 
Ciod  a  rinn  an  sluagh  so  ort,  gu  'n  d'  thug 
thu  peacadh  co  mhòr  orra  ? 

22  Agus  thubhairt  Aaron,  Na  lasadh  fearg  ! 
mo  thighearna  :  is  aithne  dhuit  an  sluagli,  ji 
gu  'm  bheil  iad  so-aomaidh  a  dh'  ionnsuidh  u 
an  uilc. 

23  Oir  thubhairt  iad  rium,  Dean  dhuinn  l, 
dèe,  a  thèid  romhainn ;  oir  a  thaobh  a'  s, 
Mhaois  so,  an  duine  a  thug  a  mach  sinn  à  ì 
tìr  na  h-Eiphit,  cha  'n  fhios  duinn  ciod  a  J; 
thàinig  air. 

24  Agus  thubhairt  mi  riu,  Gach  neach 
aig  am  bheil  a  bheag  a  dh'  òr,  briseadh  e  2 
dheth  e  :   agus  thug  jad  dhomh  e,  agus  , 
thilg  mi  san  teine  e,  agus  thàinig  a  mach  an  , 
laogh  so. 

25  Agus  an  uair  a  chunnaic  Maois  gu  'n  .' 
robh  an  sluagh  rùisgte,  (oir  rùisg  Aaron  J 
iad  a  chum  an  nàire  am  measg  an  naimh-  r~ 
dean,) 

26  An  sin  sheas  Maois  ann  an  geata  a'  ' 
chaimp,  agus  thubhairt  e,  Cò  tha  leis  an 
Tighearn  ?  thigeadh  e  m'ionnsuidh-sa.  Ag- 

us  chruinnich  'mic  Lebhi  uile  d'  a  ionu- 
suidh. 

27  Agus  thubhairt  e  riu,  Mar  so  tha  'n 
Tighearna  Dia  Israeil  ag  ràdh,  cuireadh 
gach  duine  agaibh  a  ciilaidheamh  air  a  leis, 

Offiis  rachaibh  a  steach  agus  a  raach  o 
gneata  gu  geata  air  feadh  a'  chaimp,  agus 
marbhadh  gach  duine  agaibh  a  bhràthair, 
agus  gach  duine  a  chorapanach,  agus  gach 
duine  a  choiiuhearsnach. 

2S  Agus  rinn  clann  Lebhi  a  rèir  focail 
Mhaois  :  agus  thuit  do'n  t-sluagh  sanlà  sin 
mu  thimchioll  thri  mile  fear. 

29  Oir  thubhairt  Maois,  Coisrigibh  sibh 
fèiu  an  diugh  don  Tighearn,  eadlion  gaeh 
duine  air  a  mhac,  agus  air  a  bhràthair  ;  a 
chum  as  gu  'm  builich  e  oirbh  beannaehadh 
air  an  là  'n  diugh. 

30  Agus  air  an  là  màireach  thubhairt 
Maois  ris  au  t-sluagh,  Pheacaich  sibh  peac- 
adh  mòr :  agus  a  uis  thèid  mise  suas  a 
dh' ionnsuidh  an  Tighearn,  a  dh' fheuch- 
ainn  an  dean  mi  rèite  air  son  bhur  peacaidh. 

31  Agus  phill  Maois  a  dh'  ionusuidh  an 
Tighearn,agusthubhairte,  Och !  pheacaich 
an  sluagh  so  peacadh  mòr,  agus  rinn  iad 
dhoibh  tèin  diathan  òir  : 

32  Gidheadh  a  nis,  ma's  toil  leat,  maith 
dhoibh  am  peacadh  ;  ach  mur  maith,  dubh 
mise,  guidheam  ort,  a  mach  as  do  leabhar  a 
sgrìobh  thu. 

33  Agus  thubhairtanTighearnari  Maois, 
Ge  b'e  a  pheacaich  a'm'  aghaidh,  esan  dubh- 
aidh  mi  niach  as  mo  leabhar. 

34  Uime  sin  a  nis  imich,  treòraich  an 
sluagli  a  chum  an  ionaid  mu  'n  do  labhair 
mi  riut ;  feuch,  thèid  m'  aingeal  romhad  : 
gidheadh,  san  là  am  fiosraich  mi,  leanaidh 
mi  am  peacadh  orra. 

35  Agus  chlaoidh  an  Tighearn  an  sluagh, 
a  chionn  gu  'n  d'  rinn  iad  an  laogh,  a  rinn 
Aaron. 

AGUS  thubliairt  an  Tighearnari  Maois, 
Imich,  falbh  suas  as  a  so,  thu  fèin  ag- 
us  an  sluagh  a  thug  thu  raach  à  tìr  na  h- 
Eiphit,  a  dh' ionnsuidh  na  tìre  a  mhionn- 
aich  mi  do  Abraham,  do  Isaac,  agus  do  Ia- 
cob,  ag  ràdh,  Do  d'  shliochd-sa  bheir  mi  i : 

2  Agus  cuiridh  mi  aingeal  romhad ;  agus 
fuadaichidh  mi  mach  an  Canaanach,  an 
t-Amorach,  agus  an  t-Hiteach,  agus  am 
Peridseach,  agus  an  t-Hibheach,  agus  an 
Iebusach ; 

3  A  dh'  ionnsuidh  fearainn  a  ta  sruthadh 
le  bainne  agus  mil :  oir  cha  tèid  mi  suas 
a'  d'  mheasg,  oir  is  sluagh  rag-mhuinealaeh 
thu  ;  air  eagal  gu  'n  claoidh  mi  thu  san 
t-slighe. 

4  Agus  an  uair  a  chual'  an  sluagh  an 
droch  sgeul  so,  rinn  iad  bròn  ;  agus  clia  do 
chuir  duine  sam  bith  air  a  bhrèaghachd. 

5  Oirthubhairt  an  Tighearna  ri  Maois, 
Abair  ri  cloinn  Israeil,  /ysluagh  rag-mhuin- 
ealach  sibh  :  ann  atn  platha  thèid  mi  suas 
'nur  measg,  agus  claoidhidh  mi  sibh  :  a  nis 
uime  sin  cuiribh  dhibli  bhur  brèaghachd, 
a  chum  as  gu  'in  bi  tìos  agam  ciod  a  ni  mi 
ribh. 

6  Agus  rùisg  clann  Israeil  am  brèaghachd 
dhiubh  làimh  ri  sliabh  Horeb. 

7  Agus  ghabh  Maois  am  pàilliun,  agus 
shuidhich  e  'n  taohh  a  mach  do  'n  champ  e, 
fad  o 'n  champ,  agus  thug  e  pàilliun  a' 
choimhthionaU  mar  ainra  air.  Agus  'na 
lorg  sin,  chaidh  gach  neach  a  bha  'g  iarr- 
aidh  an  Tighearn  a  mach  do  phàilliun  a' 


choimhthionail,  a  bha  'n  taobh  a  muigh 
do  'n  champ. 

8  Agus  an  uair  a  chaidh  Maois  a  mach 
do  'n  phàilliun,  dh'  èirich  an  sluagh  gu  lèir 
suas,  agus  sheas  gach  duine  aig  dorus  a 
bhùtha,  agus  dh'  amhairc  iad  an  dèigh 
Mhaois,  gus  an  deachaidh  e  stigh  do'n 
phàilliun. 

9  Agus  an  uair  a  chaidh  Maois  a  stigh 
do'n  phàilliun,  thàinig  ara  meall  neoil  a 
nuas,  agus  sheas  e  aig  dorus  a'  phàilliuin, 
agus  labhair  an  Tighearna  ri  Maois. 

10  Agus  chunnaic  an  sluagh  uile  am  meall 
neoil  'na  shea.samh  aig  dorus  a'  phàilliuin  : 
agus  dh'èirich  au  sluagh  uile  suhs,  agus 
rinn  iad  aoradh,  gach  duine  ann  an  dorus  a 
bhùtha. 

11  Agus  labhair  an  Tighearna  ri  Maois 
aghaidh  ri  h-aghaidh,  mar  a  labhras  duine 
r'  a  charaid.  Agus  phill  e  rìs  do  'n  c.hamp ; 
ach  cha  deachaidh  a  sheirbhiseach  losua, 
mac  Nuin,  duine  òg,  a  mach  as  a'  phàill- 
iun. 

12  Agus  thubhairt  Maois  ris  an  Tigh- 
earna,  Feuch,  a  ta  thu  'g  ràdh  rium,  Tlioir 
suas  an  sluagh  so ;  agus  cha  d'  thug  thu  fios 
dhomh  cò  chuireas  tu  maille  rium.  Gidh- 
eadh  thubhairt  thu,  Is  aithne  dhomh  thu 
air  t'ainm,  agus  mar  an  ceudua  fhuair  thu 
deadh-ghean  a'm'  shùilibh. 

13  A  nis  uime  sin,  guidheam  ort,  ma 
fhuairmi  deadh-ghean  a  d'  shùilibh,  nochd 
dhomh  do  shlighe,  a  chum  as  gu  'm  bi  aithne 
agam  ort,  agus  gu'm  faigh  mi  dearlh-ghean 
a'  d'  shùilibh,  agus  meas  gur  e  n  cinneach 
so  do  shluagh-sa. 

14  Agus  thubhairt  e,  Thèid  mo  làthair- 
eachd  leat,  agus  bheir  mi  fois  dhuit. 

15  Agus  thubhairt  e  ris,  Mur  tèid  do 
làthaireachd  maille  ruinn,  na  toir  suas  sinn 
à  so : 

16  Oir  ciod  e  leis  an  aithnichear  ann  an 
so,  gu'n  d'fhuair  mise  agus  do  shluagh 
deadh-ghean  a'  d'  shùilibh  ?  Nach  ann  le  d' 
dhol maille  ruinn  ?  Mar  so dealaichear sinn, 
mise  agus  do  shluagh,  o  gach  uile  shluagh 
a  ta  air  aghaidh  na  talmhainn. 

17  Agusthubhairtan  Tighearnari  Maois, 
An  ni  so  mar  an  ceudna  a  thubhairt  thu, 
ni  mise  ;  oir  fhuair  thu  deadh-ghean  a'm' 
shùilibh,  agus  is  aithne  dhomh  thu  'air 
t'  ainm. 

18  Agus  tiiubhairt  esan,  Foillsich  dhomh, 
guidheam  ort,  do  ghlòir. 

19  Agus  thubhairt  e,  Bheir  mi  air  mo 
mhaitheas  uile  dol  seach  a'  d'  làthair,  agus 
gairmidh  mi  ainra  an  TIGHEAIiN  a'd' 
fhianuis;  agus  bitliidh  mi  gràsmhor  dha- 
san  d'  am  bi  mi  gràsmhor,  agus  nochdaidh 
mi  tròcair  dlia-san  d'  an  nochd  mi  tròcair. 

20  Agus  thubhairt  e,  Cha'n  fheud  thu 
m'  aghaidhs'  f haicinn ;  oir cha  'n  fhaic  duine 
air  bith  mise,  agus  e  heò. 

21  Agus  thubhairt  an  Tighearna,  Feuch, 
tha  àite  làimh  rium,  agus  seasaidh  tusa  air 
carraig : 

22  Agus  an  uair  a  bhios  mo  ghlòir  a'  doi 
seaehad,  ati  sin  cuiridh  mi  thu  ann  an  sgolt- 
adh  do'n  charraig,  agus  còmhdaichidh  mi 
le  m'  làimh  thu  gus  an  tèid  mi  seachad. 

23  Agus  bheir  mi  air  falbh  mo  làmh,  ag- 
us  chi  thu  mo  chùlaobh:  ach  cha'n  fhaic- 
ear  m'  aghaidh. 

AGUS  thubhairt  an  Tighearna  ri  Maois, 
Snaidh  dhuit  fèin  dà  chlàr  chloiche 
cosrahuil  ris  na  ceud  chlàir  ;  agus  sgrìobh- 
aidh  mis'  air  na  clàir  sin  na  focail  abha  air 
na  ceud  chlàir,  a  bhris  tbu. 

2  Agus  bi  deas  sa'  mbaduinn,  agus  thig 
a  nìos  sa'  mhaduinn  do  shliabh  Shinai,  ag- 
us  nochd  thu  fèin  an  sin  dhomhs'  air  mull- 
ach  an  t-slèibh. 

3  Agus  na  tigeadh  duine  sam  bith  a  nìos 
mailleriut,agus  oafaicearduinesant-sliabh 
uile,  agus  na  h-ionaltradh  na  treudan  no  'm 
buar  fa  chomhair  an  t-slèibh  sin. 

4  Agus  shuaidh  e  dà  chlàr  chloiche,  cos- 
mhuil  ris  na  ceud  clilàir ;  agus  dh'èirich 
Maois  suas  gu  moch  sa'  mhaduinn,  agus 
chaidh  e  suas  do  shliabh  Shinai,  mar  a 
dh'àithn  an  Tighearna  dba,  agus  thug  e  leis 
'na  làimh  an  dà  chlàr  chloiche. 

5  Agus  thàinig  an  Tighearna  nuas  ann  an 
neul,  agus  sheas  e  maille  ris  an  sin  ;  agus 
ghairm  e  air  ainm  an  Tighearn. 

6  Agus  chaidh  an  Tighearna  seachad 
fa'  chomhair,  agus  ghairm  e,  an  TIGH- 
EARN,  AN  TIGHtiARNA  DIA,  ioclid- 
mhor  agus  gràsmhor,  fad-fhulangach, 
agus  pailt'  ann  an  caoimhneas  agus  am 
fìrinn. 

7  A'  gleidheadh  tròcair  do  mhìltibh,  a' 
maitheadh  aingidheachd  agus  eusaontais, 
agus  peacaidh,  agus  nach  saor  air  aon  dòigh 
an  ciontach ;  a'  leantuinn  aingidhpachd  nan 
aithrichean  air  a'  chloinn,  agus  air  cloinn  na 
cloinne,  air  an  treas  agus  air  a'  cheathramh 
ginealach. 

8  Agus  rinn  Maois  deifir,  agus  chrom  e 
a  cheann  ri  làr,  agus  rinn  e  aoradh. 

9  Agus  thubliairt  e,  Ma  fhuair  mi  nis 
deadh-ghean  a' d'  shùilibh,  O  Thighearna, 
rachadh  mo  Thighearna,  guidheam  ort, 
'nar  measg,  (oirtV  sluagh  rag-mhuinealach 
iad,)  agus  maith  dhuinn  ar  n-aingidheachd 
agus  ar  peacadh,  agus  gabh  sinn  mar  t'oigh- 
reachd  fèin. 

10  Agus  thubhairt  e,  Feuch,  ni  mise 
coimhcheangal ;  ann  an  làthair  do  shluaigh 
uile  ni  mi  nithe  iongantach,  nithe  nach 
d'  rinneadh  an  leithid  air  an  talamh  uile,  no 
ann  an  aon  chinneach :  agus  chi  an  sluagh 
uile,  am  measg  am  bheil  thu,  obair  an 
Tighearn:  oir  is  ni  uamhasach  a  ni  mise 
riut. 

11  Coimhid  thusa  an  ni  a  tha  mi  'g  àith- 
neadh  dhuit  an  diugh  :  Feuch,  fuadaichidh 
Mi  mach  romhad  an  t-Amorach,  agus  an 
Canaanach,  agus  an  t-Hiteach,  agus  am 
Peridseach,  agus  an  t-Hibheach,  agus  an 
Iebusach. 

12  Thoir  an  aire  dhuit  fèin,  air  eagal 
gu'n  dean  thu  coimhcheangal  ri  luchd-àit- 
eachaidh  na  tìre  d'am  bheil  thu  dol,  air 
eagal  gu'm  bi  e  'na  ribeadh  a'  d'  mheadh- 
on : 

13  Ach  sgriosaidh  sibh  an  altairean,  agus 
brisidh  sibh  an  dealbhan,  agus  gearraidh 
sibh  sìos  an  doireachan. 

14  Oir  cha  dean  thu  aoradh  do  dhia  sam 
hith  eile;  oir  an  Tighearna,  d'an  ainm 
Eudmhor,  is  Dia  eudmhor  e  : 

15  Air  eagal  gu  'n  dean  thu  coimhcheang- 
al  ri  luchd-àiteachaidh  na  tìre,  agus  gu 'n 
tèid  iad  le  strìopachas  an  dèigh  an  diathan, 


I  agus  gu  'n  toir  iad  ìobairt  d'  an  dèibh,  agus 
gu  'n  toir  neach  cuireadh  dhuit,  agus  gu  'n 
ith  thu  d'  a  ìobairt ; 

16  Agus  gu  'n  gabh  thu  d'  an  nigheanaihh 
do  d'  mhic,  agus  gu'n  tèid  an  nigheana  le 
strìopachas  an  dèigh  an  diathan,  agus  gu'n 
toir  iad  air  do  mhic  dol  le  strìopachas  an 
dèigh  an  diathan. 

17  Cha  dean  thu  dhuit  fèin  diathan  leagh- 
ta. 

18  Fèill  an  arain  neo-ghoirtichte  cumaidh 
tu:  seachd  làithean  ithidh  tu  aran  neo- 
ghoirtichte,  mar  a  dh'àithn  mi  dhuit,  ann 
an  àm  a'  mhìos  Abib ;  oir  anns  a'  mhìos 
Abib  thàinig  thu  mach  as  an  Eiphit. 

19  Gach  ni  a  dh'  fhosglas  a'  bhrù  is  leams' 
e;  agus  gach  ceud-ghin  am  measg  do 
sprèidhe,  ma's  ann  do'n  bhuar  no  do  ua 
caoraich  e,  a  bhios  firionn. 

20  Ach  ceud-ghin  asail  fuasglaidh  tu  le 
h-uan  ;  agus  mur  fuasgail  thu  e,  an  sin  bris- 
idh  tu  'amhach.  Uile  cheud-^hin  do  mhac 
fuasglaidh  tu  ;  agus  cha  nochdar  a  h-aon 
a'  m'  làthair-sa  falarah. 

21  Sè  làitliean  ni  thu  obair,  ach  air  an 
t-seachdamh  là  gabhaidh  tu  fois :  ann  an 
àm  an  treabhaidh  agus  anns  an  fhoghar 
gabhaidh  tu  fois. 

22  Agus  cumaidh  tu  fèill  nan  seachduin, 
a'  cheud  toraidh  do  fho^rhar  a  chruith- 
neachd,  agus  fèill  a'  chròdhaidh  aun  an 
deireadh  na  bliadhna. 

23  Tri  uairean  sa'  bhliadhna  nochdar  do 
mhic  uile  an  làthair  an  Tighearna  leho- 
bhah,  Dè  Israeil : 

24  Oir  tilgidh  mi  mach  na  cinnich  romh- 
ad,  agus  ni  mi  do  chrìocha  ni  's  farsuinne ; 
agus  cha  mhiannaich  duine  sam  bith  fr'fhear- 
anu,  an  uair  a  thèid  thu  suas  g'  ad  nochdadh 
fèiu  am  fianuis  an  Tighearna  do  Dhè,  tri 
uairean  sa'  bhliadhna. 

25  Cha  'n  ìobair  thu  fuil  m'ìobairt-sa  le 
taois  ghoirt,  cha  mhò  a  dh'  fhàgar  gu  ma7 
duinn  ìobairt  fèill  na  càisge. 

26  Toiseach  ceud  thoraidh  t'fhearainn 
bheir  thu  do  thigh  an  Tighearna  do  Dhè. 
Cha  bhruich  thu  meann  am  bainne  a 
mhàthar. 

27  Agus  thubhairtanTighearnari  Maois, 
Sgrìobh  thusa  na  focail  so :  oir  a  rèir  brìgh 
nam  focal  so  rinn  mise  coimhcheangal  riut 
fèin  agus  ri  h-Israeil. 

28  Agus  bha  e  'n  sin  maille  ris  an  Tigh- 
earna  dà  fhichead  là  agus  dà  fhichead 
oidhche  ;  clia  d' ith  e  aran,  ni  mò  dh'òle 
uisge  :  agus  sgrìobh  e  air  na  clàir  focail  a' 
choimhcheangail,  na  deich  àitheantan. 

29  Agus  an  uair  a  thàinig  Maois  a  nuas  o 
shliabh  Shinai,  (le  dà  chlàr  na  Fianuis  anu 
an  làimh  Mhaois,  an  uair  a  thàinig  e  nuas 
o'nt-sliabh)  cha  robh  fios  aig  Maois  gu'u 
do  dhealraich  croicionn  aghaidh,  am  feadb. 
'sa  bha  e  còmhradh  ris. 

30  Agus  dh'  amhairc  Aaron  agus  clann 
Tsraeil  uile  air  Maois  ;  agus,  feuch,  dheal- 
raich  croicionn  'aghaidh,  agus  bha  eagal 
orra  teachd  am  fagus  da. 

31  Agus  ghairm  Maois  orra ;  agus  phill 
Aaron  agus  uachdarain  a'  choimhthionail 
uile  d'  a  ionnsuidh :  agus  rinn  Maois  còmli- 
radh  riu. 

32  Agus  'na  dhèigh  sin  thàinig  clann  Is- 
raeil  uile  ara  fagus  da;  agus  dhàithn  e 

dhoibh  na  h-uile  nithe  a  labhaìr  an  Tigh- 
earna  ris  ann  an  sliabh  Shinai. 

33  Agus  sguir  Maois  alabhairt  riu ;  agus 
chuir  e  gnùis-bhrat  air  'aghaidh. 

34  Acli  an  uair  a  ehaidh  Maois  a  steach 
an  làthair  an  Tighearn  a  labhairt  ris,  thug 
e  'n  gnùis-bhrat  deth,  gus  an  d'thàinig  e 
raacb.  Agus  tbàinig  e  mach,  agus  labhair 
e  ri  doinn  Israeil  an  ni  sin  a  dh'àithneadh 
dha. 

35  Agus  chunnaic  clann  Israeil  aghaidh 
Mhaois,  gu  'n  do  dhealraich  croicionn  agh- 
aidh  Mhaois  :  agus  chuir  Maois  an  gnùis- 
bhrat  air  'aghaidh  a  rìs,  gus  an  deachaidh 
e  stigh  a  labhairt  ris. 

CAIB.  XXXV. 

AGUS  chruinnich  Maois  coimhthional 
chloinn  Israeil  uiler'a  chèile,  agus 
thubhairt  e  riu,  Sin  na  nithe  a  dh'àithn  an 
Thighearna,  gu'n  deanadh  sibh  iad. 

2  Sè  làithean  nìthear  obair,  ach  bithidh 
an  seachdamh  làdhuibh  'nalànaomha,  'na 
shàbaid  tbàimh  do'n  Tighearna:  ge  b'e 
neaeh  a  ni  obair  air,  cuirear  gu  bàs  e. 

3  Cba'n  fhadaidh  sibh  teine  sam  bith  air 
feadh  bhur  n-àiteacha-còmhnuidh  air  là  na 
sàbaid. 

4  Agus  labhair  Maois  ri  coimhthional 
chloinn  Israeil  uile,  ag  ràdh,  So  an  ni  a 
dh'àithn  an  Tighearn,  ag  ràdh. 

5  Togaibh  'nur  measg  tabhartas  do'n 
Tighearna :  gach  neacli  aig  am  bheil  cridhe 
toileach,  thugadh  e  leis  e,  tabhartas  do  'n 
Tighearn  ;  òr,  agus  airgiod,  agus  umha, 

6  Agusgorm,  agus  corcur,  agus  scarlaid, 
agus  anart  grinn,  agus  fionnadh  ghabhar, 

7  Agus  croicne  reitheachan  air  an  dath 
dearg,  agus  croicne  bhroc,  agus  fiodh 
sitim, 

8  Agus  oladh  air  son  soluis,  agus  spìos- 
raidh  air  son  oladh-ungaidh,  agus  air  son 
tùise  cùbhraidh, 

9  Agus  clachan  onics,  agus  clachan  a 
chum  an  ceangal,  air  son  na  h-ephoid,  agus 
air  son  na  h-uchd-èididh. 

10  Agus  thigeadh  gach  duine  glic-chridh- 
each  'nur  measg,  agus  deanadh  e  gach  ni  a 
dh 'àithn  an  Tighearn  ; 

11  Am  pàilliun,  a  bhùth  agus  a  chòmh- 
dach,  a  chromagan,  agus  a  bhuird,  a 
chroinn,  a  phuist,  agus  a  bhuinn  ; 

12  An  àirc  agus  a  bataichean,  a'  chaith- 
ir-thròcair  agus  roinn-bhrat  a'  ciiòmh- 
daich ; 

13  Am  bòrd  agus  a  bhataichean,  agus  a 
shoithichean  uile,  agus  ant-aran  taisbean- 
ta ; 

14  Agus  an  coinnlerra  chum  an  t-soluis, 
agus  uidheam,  agus  a  lòchrain,  maille  ri 
oladh  chutn  an  t-soluis ; 

15  Agus  altair  na  tùise,  agus  a  bataich- 
ean,  agusan  oladh-ungaidh,  agus  an  tùis 
chùbhraidh,  agus  an  cùirtein  air  son  doruis 
a'  phàilliuin  ; 

16  Altairnah-ìobairt-loisgteagus  acliath 
umha,  a  bataichean,  agus  a  soithichean 
uile,  an  soitheach-ionnlaid  agus  a  chos  ; 

17  Cùirteinean  na  cùirte,  a  puist  agus  a 
bninn,  agus  cùirtein  air  son  doruis  na 
cùirte ; 

18  Pinneachan  a'  phàilliuin,  agus  pinn- 
eachan  na  cùirte,  agus  an  cùird ; 


19  Eididh  an  fhrithealaidh,  a  fhritheal- 
adh  san  ionad  naomh  ;  an  èididh  naomha 
air  sou  Aaroin  an  t-sagairt,  agusèididh  air 
son  a  chuid  mac,  a  thrithealadh  ann  an 
dreuchd  an  t-sagairt. 

20  Agus  dh'fhalbh  coimhthional  chloinn 
Israeil  uile  à  làthair  Mhaois. 

21  Agus  tbàinig  iad,  gach  duine  a  dhùisg 
a  chridhe  suas,  agus  gach  duine  a  rinn  a 
chridhe  toileach,  agus  thug  iad  leo  tabh- 
artas  an  Tigliearu  air  son  oibre  pàilliuin  à* 
choimhthionail,  agus  air  son  a  sheirbhis 
uile,  agus  air  son  na  h-èididh  naomha. 

22  Agus  thàinig  iad,  araon  fir  agus  mnài, 
a'  mheud's  aig  an  robh  cridhe  toileach,  ag- 
us  thug  iad  leo  bràistean  agus  cluas-fhaii- 
ean,  agus  fàinneachan,  agus  criosa-muin- 
eil,  gach  uidheam  òir  :  agus  gach  fear  a 
thug  seachad,  thug  e  seachad  tabhartas  òir 
do  'n  Tighearn. 

23  Agus  gach  fear  aig  an  d'fhuaradh 
gorm.agus  corcur,  agus  scarlaid,  agus  anart 
grinn,  agusfionnadh  ghabhar,  agus  croicne 
dearg  reitheachan,  agus  croicne  bhroc, 
thug  iad  leo  iad. 

24  Gach  duine  a  thug  seachad  tabhartas 
airgid  agus  umlia,  thug  e  leis  tabliartas  an 
Tighearn  :  agus  gach  duine  aig  an  d'fhuar- 
adh  fiodh  sitim  chum  oibre  sam  bith  do'n 
t-seirbhis,  thug  e  leis  e. 

25  Agus  shuìom'h  na  mnài  uile  a  bha 
glic-chridheach  le  'nlàmhan,agusthugiad 
leo  an  ni  a  shnìomh  iad,  an  gorm,  agus  an 
corcur,  an  scarlaid,  agus  an  t-anart  grinn. 

26  Agus  na  mnài  uile  a  dhùisg  an  cridhe 
suas  ann  an  gliocas,  shnìomh  iadfionnadh 
ghabhar. 

27  Agus  thug  na h-uachdarain leo  clach- 
an  onics,  agus  clacha  chum  an  ceangal,  air 
son  na  h-ephoid,  agus  air  son  na  h-uchd- 
eididh ; 

28  Agus  spìosraidh,  agus  cladh  air  son  an 
t-soluis,  agus  air  son  na  h-oladh-ungaidh, 
agus  air  son  na  tùise  cùbhraidh. 

29  Thug  clann  Israeil  tabhartas  toileach 
a  dh'ionnsuidh  an  Tighearna,  gach  fear  ag- 
us  beau  a  rinn  an  cridhe  toileach  a  thoirt  a 
chum  gach  gnè  oibre,  a  dh'àithn  an  Tigh- 
earna  dheanamh  le  làimh  Mhaois. 

30  Agus  thubhairt  Maois  ricloinn  Israeil, 
Faicibh,  ghairm  an  Tighearn  air  ainm 
Besaleel  mac  Uri,  mhic  Hur,  do  thrèibh 
Iudah : 

31  Agus  lìon  se  e  le  spiorad  Dhè,  ann  an 
gliocas,  ann  an  tuigse,  agus  ann  an  eòlas, 
agus  anns  gach  gnè  oibre  ; 

32  Agus  a  dhealbhadh  oibre  ealanta,  a 
dh'  oibreachadh  ann  an  òr,  agus  ann  an 
airgiod,  agus  ann  an  umha, 

33  Agus  ann  an  gearradh  chlach  chum 
an  ceangal,  agus  annan  snaidheadli  fiodha, 
a  dheauamh  gnè  sam  bith  a  dh'obair  eal- 
anta. 

34  Agus  chuir  e  'na  chridhe  gu  'n  teag- 
aisgeadh  e,  e  fèin  agus  Aholiab  mac  Ahi- 
samaich,  do  thrèibh  Dhain. 

35  Lìon  e  iadsan  le  gliocas  cridhe,  a  dh'- 
oibreachadh  gach  gnè  oibre,  oibre  a'  ghearr- 
adair,agusanoibriche  ealanta,  agus  an  oib- 
riche  le  snàthaid  ann  an  gorm,agus  aun  an 
corcur,  ann  an  scarlaid,  agns  ann  an  anart 
grinn,  agus  an  fhigheadair,  a  ni  obair  sam 
bith,  agus  a  dhealbhas  obair  ealanta. 

ECSODUS. 


CAIB.  xxxvi. 

AGUS  dh'oibricli  Besaleel  agus  Aholiab, 
agus  gach  duine  glic-chridheach  d'  an 
d'thug  an  Tighearna  gliocas  agus  tùr,  a 
thuigsinn  cionnus  a  dlieanadh  iad  gaeh  gnè 
oibre  air  son  seirbhis  an  ionaid  naoimh,  a 
rèir  gach  ni  a  dh'àithn  an  Tighearn. 

2  Agus  ghairm  Maois  air  Besaleel,  agus 
air  Aholiab,  agus  air  gach  duine  glic- 
chridheach,  d'  an  d'  thug  an  Tighearna 
gliocas  'na  chridhe,  eadhon  gach  aon  a 
dhùisg  a  chridhe  suas,  gu  teachd  a  chum 
na  h-oibre  g'  a  deanamh. 

3  Agus  ghabh  iad  o  Mhaois  na  tabhart- 
asan  uile  a  thugclann  Israeil  leo  chum  oibre 
seirbliis  an  ionaid  naoimh,  g'a  deanamh. 
Agus  thug  iad  fathast  d'a  ionnsuidh  saor 
thabhartasan  gach  aon  mhaduinn. 

4  Agus  thàinig  na  daoine  glic  uile,  a  rinn 
uil'  obair  an  ionaid  naoimh,  gach  duine  ac' 
o  'obair  fèin  a  bha  iad  a'  deanamh  ; 

5  Agus  labhair  iad  ri  Maois,  ag  ràdh, 
Tha  'n  sluagh  a'  toirt  leo  tuilleadh  gu  mòr 
na  ni's  leor,  a  chum  seirbhis  na  h-oibre  a 
dh'àithn  an  Tighearn  a  dheanamh. 

6  Agus  dh'  àithn  Maois,  agus  thugadh 
gairm  air  feadh  a'  chaimp,  ag  ràdh,  Na 
deauadh  fear  no  bean  sam  bith  tuilleadh 
oibre  air  son  tabhartais  an  ionaid  naoimh. 
Mar  sin  thoirmisgeadh  do  'n  t-sluagh  ni 
sam  bith  a  thoirt  leo. 

7  Oir  bu  leòr  an  t-uidheam  a  bh'aca  air 
son  na  h-oibre  uile,  g'a  deanamh,  agus  bu 
tuilleadh  's  ni  bu  leòr  e. 

8  Agus  rinn  gach  duine  glic-chridheach 
'nam  measg-san  adh'oibrich  obair  a'  phàill- 
iuin,  deich  cùirteine  do  auart  grinn  toinnte, 
agus  do  ghorm,  agus  do  chorcur,  agus  do 
scarlaid ;  le  cerubaibh  a  dh'  obair  ealanta 
rinn  e  iad : 

9  Fad  aon  chùirtein  ochd  làmha-coille 
thar  fhichead,  agus  leud  aon  chùirtein 
ceithir  làmh-coille:  na  cùirteinean  uile 
dh'aon  tomhas. 

10  Agus  cheangail  e  cùig  cùirteine  gach 
aon  r'a  chèile :  agus  na  cùig  cùirteinean 
eile  cheangail  e  gach  aon  r'a  chèile. 

11  Agus  rinn  e  lùban  do  ghorm  air  foir 
aon  chùirtein,  o'n  iomall  sa'  choimhcheang- 
al  :  air  a'  mhodh  cheudna  rinn  e  ann  am 
foir  a'  chùirtein  eile  's  faide  mach,  ann  an 
coimhcheangal  an  dara  aoin. 

12  Leth-cheud  lùb  rinn  e  ann  an  aon 
chùirtein,  agus  leth-cheud  lùb  rinn  e  ann 
an  iomaU  a'  chùirtein  a  bha  ann  an  coimh- 
cheangal  an  dara  aoin :  cheangail  na  lùb- 
an  aon  chùirtein  ri  cùirtein  eile. 

13  Agus  rinn  e  leth-cheud  cromag  òir, 
agus  choimhcheangail  e  nacùirteineanaon 
ri  h-aon  leis  na  cromagaibh.  Mar  sin  rinn- 
eadh  e  'na  aon  phàilliun. 

14  Agus  rinn  e  cùirteine  do  fhionnadh 
ghabhar,  air  son  a'  bhùtha  os  ceann  a' 
phàilliuin:  aon  chùirtein  deug  rinn  e 
dhiubh : 

15  B'e  fad  aon  chùirtein  deich  làmha- 
coille  thar  fhichead,  agus  ceithir  làmha- 
coille  leud  aon  chùirtein :  bha'n  t-aon 
chùirtein  deug  a  dh'aon  tomhas. 

16  Agus  choimhcheangail  e  eùig  cùir- 
teine  leo  fèin,  agus  sè  cùirteine  leo  fèin. 

17  Agus  rinn  e  leth-cheud  lùb  air  an 
fhoir  a  b'  fhaide  mach  do'n  chùirtein  sa' 


choimhcheangal,  agus  leth-cheud  lùb  rinn 
e  air  foir  a'  chùirtein  a  tha  coimhcheang- 
al  an  dara  aoin. 

18  Agus  rinn  eleth-cheud  cromag  a  dh'- 
uinha,  a  cheangal  a'  bhùtha  r'a  chèile, 
chum  as  gu'm  biodh  e  'na  aon. 

19  Agus  rinn  e  còmhdach  do'n  bhùth, 
do  chroicnibh  reitheachan  air  an  dath 
dearg,  agus  còmhdach  do  chroicnibh  bhroc 
os  a  cheann. 

20  Agus  rinn  e  buird  do'n  phàilliun  do 
fliiodh  sitim,  'nan  seasamh  : 

21  Deich  làmha-coille  fad  buird,  agus 
làmh-choille  gu  leth  leudaon  bhuird. 

22  Bha  dà  làimh  aig  aon  bhòrd,  air  an 
cur  an  ordugh  aon  fa  chomhair  aoin  :  mar 
so  rinn  e  ri  buird  a'  phàilliuin  uile. 

23  Agus  rinn  e  buird  do'n  phàilliun : 
fìchead  bòrd  air  son  an  taoibh  dheas,  ris  an 
àirde  deas. 

24  Agus  dà  fhichead  cos  airgid  rinn  e 
fuidh  'n  fhichead  bòrd  :  dà  chois  fuidh  aon 
bhòrd  a  rèir  a  dhà  làimh,  agus  dà  chois 
fuidh  bhòrd  eile  a  rèir  a  dhà  làimh. 

25  Agus  air  son  taoibh  eile  a'  phàilliuin 
a  ta  ris  an  àirde  tuath,  rinn  e  fichead 
bòrd, 

26  Agus  an  dà  fhichead  cos  adh'airgiod  : 
dà  chois  fuidh  aon  bhòrd,  agus  dà  chois 
fuidh  bhòrd  eile. 

27  Agus  air  son  taobhan  a'  phàilliuin  ris 
an  àird  an  iar,  rinn  e  sè  buird. 

28  Agus  rinn  e  dà  bhòrd  air  son  oisinn- 
ean  a'  phàilliuin  san  dà  thaobh. 

29  Agus  bha  iad  air  an  ceangal  ri  chèile 
fuidhe,  agus  mar  an  ceudna  bha  iad  air  an 
coimhcheangal  aig  a  cheann  ri  h-aon 
fhailbheig  :  mar  so  rinn  e  riu  le  chèile  san 
dà  oisinn. 

30  Agus  bha  ochd  buird  ann,  agus  an 
cosan  a  dh'airgiod,  eadhon  sè  cosa  deug  ; 
dà  chois  fuidh  gach  bòrd. 

31  Agus  rinn  e  croinn  do  fhiodh  sitim, 
cùig  air  son  bhòrd  aon  taoibh  do  'n  phàill- 
iun. 

32  Agus  cùig  croinn  air  son  bhòrd  an 
taoibh  eile  do'n  phàilliun,  agus  cùig  croinn 
air  son  bhòrd  a'  phàilliuin  a  chum  nan 
taobh  a  ta  ris  an  àird  an  iar. 

33  Agus  thug  e  air  a'  chrann  mheadh- 
onach  dol  troimh  na  bùird  o  cheann  gu 
ceann. 

34  Agus  chòmhdaich  e  thairis  na  buird 
le  h-òr,  agus  rinn  e'm  failbheagan  a  dh'òr 
gu  bhi  'nan  àitibh  do  na  croinn,  agus 
chòmhdaich  e  thairis  na  croinn  le  h-òr. 

35  Agus  rinn  e  roinn-bhrat  do  ghorm, 
agus  do  chorcur,  agus  do  scarlaid,  agus  do 
anart  grinntoinnte  :  a  dh'obair  ealantarinn 
se  e,  le  cerubaibh. 

36  Agus  rinn  e  dha  ceithir  puist  do 
fhiodh  sitim,  agus  chòmhdaich  e  thairis  iad 
le  h-òr  :  bha  'n  cromagan  a  dh'òr,  agus 
thilg  e  dhoibh  ceithir  buinn  airgid. 

37  Agus  rinn  e  air  son  doruis  a'  bhùtha 
brat  do  ghorm,  agus  do  chorcur,  agus  do 
scarlaid,  agus  do  anart  grinn  toinnte,  dh'- 
obair  shnàthaide  : 

38  Agus  a  chùig  puist  le  'n  cromagaibh  : 
agus  chòmhdaich  e  thairisan  cinn,  agus  an 
cuairteagan  le  h-òr  :  ach  bha  'n  cùig  buinn 
a  dh'umha. 


I  A  GUS  rinn  Besaleel  an  àirc  do  fhiodh 
X1l_  sitim  ;  dà  làimh-choille  gu  leth  a  fad, 
agus  làmh-choille  gu  leth  a  leud,  agus 
làmh-choille  gu  leth  a  h-àirde  : 

2  Agus  chòmhdaich  e  thairis  i  le  h-òr 
fìor-ghlan  a  stigh  agus  a  rauigh ;  agus 
rinn  e  coron  òir  dh'  i  mu  'n  cuairt. 

3  Agus  thilg  e  dh'  i  ceithir  failbheagan 
òir,  su  bhi  air  a  ceithir  oisinnibh  ;  eadhon 
dà  fhailbheig  air  uon  taobh  dh'  i,  agus  dà 
fhailbheig  air  an  taobh  eile  dh'i. 

4  Agus  rinn  e  bataichean  do  fhiodh 
sitim,  agus  chòmhdaich  e  thairis  iad  le 
h-òr. 

5  Agus  chuir  e  na  bataichean  anns  na 
failbheagaibh  air  taobhan  na  h-àirce,  chum 
an  àirc  a  ghiùlan. 

6  Agus  rinn  e  caithir-thròcair  a  dh'  òr 
Fior-ghlan  :  dà  làimh-choille  gu  leth  a  fad, 
agus  làmh-choille  gu  leth  a  leud. 

7  Agus  rinn  e  dà  cherub  a  dh'  òr,  buailte 
raach  à  h-aon  rnhìr  rinn  e  iad,  aig  dà 
eheann  na  caithir-thròcair ; 

8  Aon  cherub  aig  a'  cheann  air  an  taobh 
so,  agus  cerub  eile  aig  a'  cheann  air  an 
taobh  ud :  a  mach  as  a'  chaithir-thròcair 
rinn  e  na  ceruban  aig  a  dà  cheann. 

Agus  bha  na  ceruban  a'  sgaoileadh  an 
sgiathan  gu  h-àrd,  a'  còmhdachadh  le  'n 
sgiathaibh  os  ceann  na  caithir-thròcair,  ag- 
us  an  aghaidhean  r'  a  chèile  ;  ris  a'  chaith- 
ir-thròcair  bha  aghaidhean  nan  cerub. 

10  Agus  rinn  e'm  bòrd  do  fhiodh  sitim  : 
dà  làimh-choille  'fhad,  agus  làmh-choille 

leud,  agus  làmh-choille  guleth  'àirde. 

11  Agus  chòmhdaich  e  thairis  e  le  h-òr 
fìor-ghlan,  agus  rinn  e  dha  coron  òir  mu  'n 
cuairt. 

12  Mar  an  ceudna  rinn  e  dha  iomall  do 
leud  boise  mu  'n  cuairt ;  agus  rinn  e  coron 
òir  d'  a  iomall  mu  'n  cuairt. 

13  Agus  thilg  e  dha  ceithir  failbheagan 
òir,  agus  chuir  e  na  failbheagan  air  na 
ceithir  oisinnibh  a  bha  aig  a  cheithir  chos- 
aibh. 

14  Thall  fa  chomhair  an  iomaill  bha  na 
failbheagan,  na  h-àiteachan  do  na  bataich- 
ibh  gus  am  bòrd  a  ghiùlan. 

15  Agus  rinn  e  na  bataichean  do  fhiodh 
sitim,  agus  cliòmhdaich  e  thairis  iad  le  h- 
òr,  gus  am  bòrd  a  ghiùlan. 

16  Agus  rinn  e  na  soithichean  a  bha  air 
bhòrd,  a  mhiasan,  agus  a  thùiseirean, 

agus  a  chopain,  agus  a  chuachan  leis  an 
toirear  seachad  tabhartas-dibhe,  a  dh'  òr 
fìor-ghlan. 

17  Agus  rinn  e  'n  coinnleir  a  dh'  òr  fìor- 
ghlan ;  a  dh'  obair  bhuailte  rinn  e  'n  coinn- 
leir  :  bha  a  chos,  agus  a  mheur,  a  chopain, 
a  chnapan,  agus  a  bhlàthan,  do'n  ni  cheud- 

i.  f 

18  Agus  sè  meoir  a'  dol  a  mach  as  a 
thaobhan :  tri  meoir  a'  choinnleir  à  h-aon 
taobh  dheth,  agus  tri  meoir  a'  choinnleir 
as  an  taobh  eile  dheth. 

19  Tri  copain  air  an  deanamh  cosmhuil 
ri  almonaibh  ann  an  aon  mheur,  maille  ri 
cnap  agus  blàth ;  agus  tri  copain  air  an 
deanamh  cosmhuil  ri  almonaibh  ann  am 
meur  eile,  maille  ri  cnap  agus  blàth  :  mar 
sin  anns  na  sè  meoir  a'  dol  a'  mach  as  a' 
choinnleir. 

20  Agus  anns  a'  choinnleir  bha  ceithir 
copain  air  an  deanamh  cosmhuil  ri  almon- 
aibh,  maille  r'  a  chnaip  agus  a  bhlàthan. 

21  Agus  cnap  fuidh  dhà  mheur  dheth, 
agus  cnap  fuidh  dhà  mheur  dheth,  agus 
cnap  fuidh  dhà  mheur  dheth,  a  rèir  nan  sè 
raeur  a'  dol  a  mach  as. 

22  Bha  'n  cnaip  agus  am  meoir  do  'n  ni 
cheudna :  b'  aon  obair  bhuailte  a  dh'  òr 
fìor-ghlan  an  t-iomlan  deth. 

23  Agus  rinn  e  a  sheachd  lòchrain,  asrus 
a  smàladairean,  agus  a  smàl-shoithichean, 
a  dh'  òr  fìor-ghlan. 

24  Do  thàlann  òir  fhìor-ghloin  rinn  se  e, 
agus  a  shoithichean  uile. 

25  Agus  rinn  e  altair  na  tùise  do  fhiodh 
sitim :  làmh-choille  a  fad,  agus  làmh-choille 
a  leud,  {bha  i  ceithir-chearnach,)  agus  dà 
làimh-choille  a  h-àirde  ;  bha  a  h-adhairc- 
ean  do  'n  ni  cheudna. 

26  Agus  chòmhdaich  e  thairis  i  le  h-òr 
fìor-ghlan,  a  mullach,  agus  a  taobhan  mu'n 
cuairt,  agus  a  h-adhaircean ;  agus  rinn  e 
coron  òir  dh'  i  mu  'n  cuairt. 

27  Agus  rinn  e  dà  fhailbheig  òir  dh'  i 
fuidh  a  coron,  aig  a  dà  oisinn,  air  a  dà 
thaobh,  gu  bhi  'nan  àitibh  do  na  bataichibh 
chum  a  giùlan  leo. 

28  Agus  rinn  e  na  bataichean  do  fhiodh 
sitim,  agus  chòmhdaich  e  thairis  iad  le 
h-òr. 

29  Agus  rinn  e  an  oladh-ungaidh  naomh, 
agus  an  tùis  fhìor-ghlan  do  spìosraidh 
chùbhraidh,  a  rèir  oibhre  an  lèigh. 

AGUS  rinn  e  altair  na  h-ìobairt-loisgte 
do  fhiodh  sitim  :  cùig  làmha-coille  a 
fad,  agus  cùig  làmha-coille  a  leud,  (bha  i 
ceithir-chearnach,)  agus  tri  làmha-coille  a 
h-airde. 

2  Agusrinn  e  a  h-adhaircean  air  aceith- 
ir  oisiunibh  :  bha  a  h-adhaircean  do  'n  ni 
cheudna;  agus  chòmhdaich  e  thairis  i  le 
h-umha. 

3  Agus  rinn  e  uile  shoithichean  na  h-alt- 
arach,  na  h-aighnean,  agus  na  sluasaidean, 
agus  na  cuachan,  agus  na  greimicliean, 
agus  na  h-aighnean  teine  :  a  soithichean 
uile  rinn  e  a  dh'  uraha. 

4  Agus  rinn  e  do  'n  altair  cliath  do  lìon- 
obair  umha,  f  a  cuairt  gu  h-ìosal,  gu  ruig 
a  meadhon. 

5  Agus  thilg  e  ceithir  failbheagan  do 
cheithir  oisinnibh  na  clèith  umlia,  gu  bhi 
'nan  àitibh  do  na  bataichibh. 

6  Agus  rinn  e  na  bataichean  do  fhiodh 
sitim,  agus  chòmhdaich  e  thairis  iad  le 
h-umha. 

7  Agus  chuir  e  na  bataichean  anns  na 
failbheagaibh  air  taobhan  na  h-altarach, 
chura  a  giùlan  leo  :  fàs  le  bòrdaibh  rinn 
e  i. 

8  Agus  rinn  e  an  soitheach  ionnlaid  a 
dh'  umha,  agus  a  chos  a  dh'  umha,  do 
sgàthanaibh  nam  ban,  a  chruinnich  'nam 
buidhnibh  aig  dorus  pàilliuin  a'  choimh- 
thionail. 

9  Agus  rinn  e  a'  chùirt  air  an  taobh  mu 
dheas,  ris  an  àirde  deas :  bha  cùirteinean 
na  cùirte  do  anart  grinn  toinnte,  ceud 
làmh-choille  airfad; 

10  Am  puist  fichead,  agus  am  buinn 

umha  fichead ;  bha  cromagan  nam  post 
agus  an  cuairteagan  a  dh'  airgiod. 

11  Agus  air  an  taobh  mu  thuath,  bha  na 
cùirteine  do  cheud  làmh-choille  ;  am  puist 
ficliead,  agus  am  buinn  umha  fichead : 
cromagan  nam  post,  agus  an  cuirteagan  a 
dh'  airgiod. 

12  Agus  air  an  taobh  an  iar  bha  cùirteine 
do  leth-cheud  làmh-choille ;  am  puist  deich, 
agus  am  buinn  deich  :  cromagan  nam  post 
agus  an  cuairteagan  a  dh'  airgiod. 

13  Agus  air  an  taobh  an  ear  ris  an  àird 
an  ear,  leth-cheud  làmh-choille. 

14  Bha  cùirteinean  aon  taoibh  do  'n 
gheata  cùig  làmha-coille  deug ;  am  puist 
tri,  agus  am  buinn  tri. 

15  Agus  air  son  an  taoibh  eile  do  gheata 
na  cùirte,  air  an  làimh  so  agus  air  an 
làimh  ud,  bha  cùirteine  do  cliùig  làmha- 
coille  deug ;  am  puist  tri,  agus  am  buiun 
tri. 

16  Bha  cùirteinean  na  cùirte  uile  mu  'n 
cuairt  a  dh'  anart  grinn  toinnte. 

17  Agus  bha  buinn  nam  post  a  dh'  umha ; 
cromagan  nam  post,  agus  an  cuairteagan  a 
dh'  airgiod,  agus  còmhdach  an  eeann  a 
dh'  airgiod ;  agus  bha  uile  pliuist  na 
cùirte  air  an  ceangal  mu  'n'cuairt  le  h-air- 
giod. 

18  Agus  bha  'm  brat  air  son  geata  na 
cùirte  'na  obair  shnàthaid  do  ghorm,  agus 
do  chorcur,  agus  do  scarlaid,  agus  do  anart 
grinn  toinnte :  agus  b'  e  fichead  làmh- 
choille  'fhad,  agus  b'  e  àirde  san  leud  cùig 
làmha-coille,  a'  coimh-fhreagairt  do  chùirt- 
einibh  na  cùirte : 

19  Agus  am  puist  ceithir,  agus  am  buinn 
umha  ceithir  ;  an  cromagan  a  dh'  airgiod, 
agus  còmhdach  an  ceann,  agus  an  cuairt- 
eagan  a  dh'  airgiod. 

20  Agus  bha  uile  phinneachan  a'  pliàill- 
iuin,  agus  na  cùirte  mu  'n  cuairt,  a  dh'- 
umha. 

21  Is  e  sin  àireamli  nithe  a'  phàilliuin, 
pàilliuin  na  Fianuis,  mar  a  dh'  àirmheadh 
iad,  a  rèir  àithne  Mhaois,  air  son  seirbhis 
nan  Lebhitheach,  le  làimh  ltamair,  mhic 
Aaroin  an  t-sagairt. 

22  Agus  rinn  Besaleel  mac  Uri,  mhic 
Shur,  do  thrèibh  Iudah,  gach  ni  a  dh'àithn 
an  Tighearna  do  Mhaois  ; 

23  Agus  maille  ris  Aholiab,  mac  Ahi- 
samaich,  do  thrèibh  Dhain,  gearradair,  ag- 
us  oibriche  ealanta,  agus  fear  oibre  grèise 
ann  an  gorm,  agus  ann  an  corcur,  agus 
ann  an  scarlaid,  agus  ann  an  anart  grinn. 

24  B'e  'n  t-òr  uile  a  chuireadh  am  feum 
san  obair,  ann  an  uil'  obair  an  ionaid 
naoimh,  eadhon  òr  an  tabhartais,  naoi  tàl- 
anna  fichead,  agus  seachd  ceud  agus  deich 
secel  'ar  fhichead,  a  rèir  seceil  an  ionaid 
naoimh. 

25  Agus  b'e  airgiod  na  muinntir  a  dh'  àir- 
mheadh  do  'n  choimhthional,  ceud  tàlann, 
agus  mìle  agus  seachd  ceud  agus  cùig 
secel  deug  agus  tri  fichead,  a  rèir  seceil  an 
ionaid  naoimh. 

26  Becah  air  son  gach  fir.  's  e  sin  Jeth 
seceil,  a  rèir  seceil  an  ionaid  naoimh,  air 
son  gach  aon  a  chaidh  gu  bhi  air  an  àir- 
eamh,  o  fhichead  bliadhn'  a  dh'  aois  agus 
os  a  cheann,  air  son  shè  ceud  mìle  agus  thri 
inìle  agus  chùig  ceud  agus  leth-cheud/ear. 


27  Agus  do  'n  cheud  tàlann  airgid  thilg- 
eadh  buinn  an  ionaid  naoimh,  agus  buinn 
an  roinn-blirait ;  ceud  boun  do 'n  cheud 
tàlann,  tàlann  do  gach  bonn. 

28  Agus  do  'n  mhìle  agus  sheachd  ceud 
agus  a'  chùig  secel  deug  agus  tri  fichead, 
rinn  e  cromagan  do  na  puist,  agus  chòmh- 
daich  e  'n  cinri,  agus  chuir  e  cuairteagan 
mu  'n  timchioll. 

29  Agus  b'  e  umha  an  tabhartais  deich 
agus  tri  fichead  tàlann,  agus  dà  mhìle  agus 
ceithir  cheud  secel. 

30  Agus  rinn  e  le  sin  na  buinn  do  dhorus 
pàilliuin  a  choimhthionail,  agus  an  altair 
umha,  agus  a'  chliath  umha  aice,  agus 
soithicheàn  na  h-altarach  uile, 

31  Agus  buinn  na  cùirte  mu'n  cuairt,  ag- 
us  buinn  geata  na  cùirte,  agua  uile  phinn- 
eaclian  a'  phàilliuin,  agus  uile  phinneaclian 
na  cùirte  mu  'n  cuairt. 

AGUS  do'n  ghorm,  agus  do'n  chorcur, 
agus  do'n  scarlaid,  rinn  iad  èididh 
frithealaidh.  gu  frithealadh  san  ionad 
naomh,  agus  rinn  iad  èididh  naomh  do 
Aaron  ;  mar  a  dh'  àithn  an  Tighearna  do 
Mhaois. 

2  Agus  rinn  e  'n  ephod  do  òr,  do  ghorm, 
agus  do  chorcur,  agus  do  scarlaid,  agus  do 
anart  grinn  toinnte. 

3  Agus  bhuail  iad  a  mach  an  t-òr  'na 
leacaibh  tana,  agus  ghearr  iad  e  'na  shnàith- 
nibh,  a  chum  oibreachadh  am  measg  a* 
ghuirm,  agus  am  measg  a'  chorcuir,  agus 
am  measg  na  scarlaid,  agus  am  measg  an 
anairt  ghrinn  le  h-obair  ealanta. 

4  Rinn  iad  mìrean-guailne  dh'i,  ceaner- 
ailte  ri  chèile  air  a  dà  fhoir :  mar  sin 
chuireadh  ri  chèile  i. 

5  Agus  bha  crios  rìomhach  na  h-ephoid  a 
bha  air  a  h-uachdar,  do'n  ni  cheudna,  a  rèir 
a  h-oibre  fèin ;  eadhon  do  òr,  do  ghorm, 
agus  do  chorcur,  agus  do  scarlaid,  agus  do 
anart  grinn  toinnte ;  mar  a  dh'  àithn  an 
Tighearna  do  Mhaois. 

6  Agus  dh'  oibrich  iad  clachan  onics 
ceangailte  ann  am  failibh  òir,  air  an  gearr- 
adh  le  gearradh  seulaidh,  le  ainmibh 
chloinn  Israeil  orra. 

7  Agus  chuir  e  iad  air  guailnibh  na  h- 
ephoid,  gu  bhi  'nan  clacha  cuimhneachain 
do  chloinn  Israeil ;  mar  a  dh'  àithn  an 
Tighearna  do  Mhaois. 

8  Agus  rinn  e  'n  uchd-èididh  le  h-obair 
ealanta,  a  rèir  oibre  na  h-ephoid,  do  òr,  do 
ghorm,  agus  do  chorcur,  agus  do  scarlaid, 
agus  do  anart  grinn  toinnte. 

9  Bha  i  ceithir-chearnach ;  rinn  iad  an 
uchd-èididli  dà-fhillte :  rèis  a  fad,  agus  rèis 
a  leud;  bha  i  dà-fhillte. 

10  Agus  chuir  iad  innte  ceithir  sreathan 
chlach  :  a'  cheud  sreath,  sardius,  topas,  ag- 
us  carbuncul :  so  a'  cheud  sreath. 

11  Agus  an  dara  sreath,  emerald,  saphir, 
agus  daoimein. 

12  Agus  an  treas  sreath,  ligur,  agat,  ag- 
us  ametist. 

13  Agus  an  ceathramh  sreath,  beril, 
onics,  agus  iasper:  bha  iad  air  an  ceangal 
ann  am  failibh  òir  nan  suidheachadh. 

14  Agus  bha  na  clachan  arèir  ainmeanna 
chloinn  Israeil,  a  dhà-dheug  a  rèir  an  ainra- 

D  >anua,  Ie  gearradh  seulaidh,  gach  aon 
tca  le  h-ainm  fèin,  a  rèir  an  dà  thrèibh 
Iheug. 

15  Agus  rinn  iad  air  an  uchd-èididh 
,  ;labhruidhean  aig  na  cinn,  a  dh'  obair 
..,  ìhnìomhta  d/i'òr  fior-ghlan. 

16  Agus  rinn  iad  dà  fhail  òir,  agus  dà 
I  "hàinne  òir:  agus  chuir  iad  an  dà  fhàinne 

ur  dà  cheann  na  h-uchd-èididh. 
u     17   Agus  chuir  iad  an  dà  shlabhruidh 
j  ;hnìomtìta  san  dà  fhàinne  air  cinn  na 

i-uchd-èididh. 
J     18  Agus  dhaingnich  iad  dà  cheann  na  dà 
j  •hlabhruidh  shnìomhta  san  dà  fhail,  agus 
,j  iiuir  siad  iad  air  mìribh-guailne  na  h-eph- 
:    nd,  air  a  beulaobh. 

j,  19  Agus  rinn  iad  dà  fhàinne  òir,  agus 
,]  "huir  siad  iad  air  dà  cheann  na  h-uchd-èid- 
(  dh,  air  an  iomall  d'i,  a  bha  air  taobh  na 

ì-ephoid  a  stigh. 
20  Agus  rinn  iad  dù  fhàinne  òir  eile,  ag- 

as  chuir  siad  iad  air  dà  thaobh  na  h-ephoid 
,  fà.  h-ìosal,  leth  ris  a'  chuid  bheoil  d'i,  fa 
■  'homliair  a'  choimhcheangail  eile,  os  ceann 
j  brios  rìomhach  na  h-ephoid. 
(  21  Agus  cheangail  iadan  uchd-èididhleis 
3  i  fainnibh  ri  fainnibh  ua  h-ephoid  le  h-èill 

jhuirm,  a  chum  gu'm  bitheadh  i  os  ceann 

'rios  rìomhach  na  h-ephoid,  agus  nach 
.3  ìiodh  an  uchd-èididh  air  a  fuasgladh  o'u 

mhoid ;  mar  a  dh'àithn  an  Tigtìearna  do 

Mhaois. 

22  Agus  rinn  e  falluinn  na  h-ephoid  a 
:  8'  Ih'  obair  fhighte,  uile  do  ghorm. 

23  Agus  bha  toll  am  meadhon  na  fall- 
l  iiinn,  mar  tholl  Iùirich-mhàillich,  agus  foir 

jmchioll  a  tuill,  a  chum  nach  reuhtadh  i. 

24  Agus  rinn  iad  air  iomallaibh  na  fall- 
]  linn  pomgranata  do  ghorm,  agus  do  chor- 

'ur,  agus  do  scarlaid,  agus  do  anart 
I  ;oinnte. 

1  25  Agusrinniadcluiga<//i'òrfìor-ghlan, 
J  agus  chuir  iad  na  cluig  eadar  napomgran- 
9  atan,  air  iomall  na  falluinn  mu'n  cuairt 

aadar  na  pomgranata  : 
26  Clag  agus  pomgranat,  clag  agus  pom- 
i  granat,  air  iomall  na  falluinn  mu  'n  cuairt, 
3  i  fhrithealadh  innte  ;  mar  a  dh'  àithn  an 

Tigliearna  do  Mhaois. 
1      27  Agus  rinn  iad  còtaichean  arfA'anart 
,  grinn,  a  dh'  obair  fhighte,  air  son  Aaroin 
!•  agus  a  chuid  mac, 

l'  28  Agus  crùn-sagairt  a  dh'  anart  grinn, 
'  agus  boneidean  sgiamhach    «  dh'  anart 

grinn.  agus  briogais  anairt  a  dh'  anart  grinu 

toinnte, 

29  Agus  crios  do  anart  grinn  toinnte,  ag- 
us  do  ghorm,  agus  do  chorcur,  agus  do 
scarlaid,  a  rf/i'obair  shnàthaide ;  mar  a 
dh'àithn  an  Tighearna  do  Mhaois. 

30  Agus  rinn  iad  leac  a'  chrùin  naoimh 
a  r/A'òr  fìor-ghlan,  agus  syrìobh  iad  oirre 
sgrìobhadh,  cosmhuil  ri  gearradh  seulaidh, 
NAOMHACHD  DO'N  TIGHEARNA. 

31  Agus  cheangail  iad  rithe  iall  do 
horm,  g'  a  daingnèachadh  air  a'  chrùn  gu 
-àrd;  mar  a  dh'àithn  an  Tighearna  do 

Mhaois. 

32  Mar  so  chrìochnaicheadh  uil'  ohair 
pàilliuin  bùtha  a'  choimhthionail  :  agui 
rinn  clann  Israeil  a  rèir  gach  ni  a  dh'àithn 
an  Tighearna  do  Mhaois ;  mar  sin  rinn 
iad. 


33  Agus  thug  iad  am  pàilliun  gu  Maois, 
am  bùth,  agus  'airneis  uile,  a  chromagan, 
a  bhuird,  a  chroinn,  agus  a  phuist,  agus  a 
bhuinn; 

34  Agus  an  còmhdach  do  chroicnibh 
reitheaclian  air  an  dath  dearg,  agus  an 
còmhdach  do  chroicnibh  bhroc,  agus  brat 
a'  chòmhdaich ; 

35  Airc  na  Fianuis,  agus  a  bataichean, 
agus  a'  chaithir-thròcair ; 

36  Am  bòrd  agus  a  shoithichean  uile, 
agus  an  t-aran  taisbeanta  ; 

37  An  coinnleir  fìor-ghlan  agus  a  lòch- 
rain,  eadhon  a  lòchrain  gu  bhi  air  an  cur 
ann  an  ordugh,  agus  a  shoithichean  uile, 
agus  an  oladh  a  chum  soluis  ; 

38  Agus  an  altair  òir,  agus  an  oladh- 
ungaidh,  agus  an  tùis  chùbhraidh,  agus  ara 
brat  air  son  doruis  a'  phàilliuin  ; 

39  An  altair  umha,  agus  a  cliath  umha, 
a  bataichean,  agus  a  soithichean  uile,  an 
soitheach-ionnlaid  agus  a  chos  ; 

40  Cùirteinean  na  cùirte,  a  puist,  agus  a 
buinn,  agus  am  brat  air  son  geata  na 
cùirte,  a  cuird,  agus  a  pinneachan,  agus 
uile  shoithichean  seirbhis  a'  phàilliuin,  air 
son  bùtha  a'  choimhthionail ; 

41  Eudach  an  fhrithealaidh  gu  fritheal- 
adh  sau  ionad  naomh,  an  t-eudach  naomh 
air  son  Aaroin  an  t-sagairt,  agus  eudach  a 
chuid  mac,  a  fhrithealadh  ann  au  dreuchd 
an  t-sagairt. 

42  A  rèir  gach  ni  a  dh'àithn  an  Tigh- 
earna  do  Mhaois,  mar  sin  rinn  clann  Israeil 
an  obair  uile. 

43  Agus  dh'amhairc  Maois  air  an  obair 
uile,  agus,  feuch,  rinn  iad  i  mar  a  dh'  àithn 
an  Ti-hearn  eadhon  mar  sin  rinn  iad  i: 
agus  bheanuaich  Maois  iad. 

AGUS  labhair  au  Tighearnari  Maois,  ag 
ràdh, 

2  Air  a'  cheud  là  do'n  cheud  mhìos 
cuiridh  tu  suas  pàilliun  bùtha  a'  choimh- 
thionail. 

3  Agus  cuiridh  tu  ann  àirc  na  Fianuis, 
agus  folaichidh  tu  'n  àirc  leis  an  roinn- 
bhrat. 

4  Agus  bheir  thu  stigh  am  bòrd,  agus 
cuindh  tu  'n  ordugh  na  nithe  a  ta  gu  bhi 
air  an  cur  an  ordugh  air ;  agus  bheir  thu 
stigh  an  coinnleir,  agus  lasaidh  tu  a  lòch- 
rain. 

5  Agus  suidhichidh  tu  'n  altair  òir  a  ta 
chumìiatùise  fa  chotnhair  àirce  na  Fian- 
uis,  agus  cuiridh  tu  brat  an  doruis  ris  a' 
phàilliun. 

6  Agus  suidhichidh  tu  altair  na  h-ìoh- 
airt:loisgte  fa  chomhair  doruis  pàilliuin 
bùtha  a'  choimhthionail. 

7  Agus  suidhichidh  tu  'n  soitheach-ionn- 
laid  eadar  bùth  a'  choimhthionail  agus  an 
altair,  agus  cuiridh  tu  uisge  ann. 

8  Agus  cuiridh  tu  suas  a'  chùirt  mu  'n 
cuairt,  agus  crochaidh  tu  suas  am  brat  aig 
geata  na  cùirte. 

9  Agus  gabliaidh  tu  an  oladh-ungaidh, 
agus  ungaidh  tu  am  pàilliun,  agus  gach  ni 
a  ta  ann,  agus  naoinhaichidh  tu  e,  agus  a 
shoithichean  uile  :  agus  bithidh  e  naomh. 

10  Agus  uugaidh  tu  altair  na  h-ìobairt- 
loisgte,  agus  a  soithichean   uile,  agus 

naomhaichidh  tu  an  altair :  agus  bithidh 
an  altair  ro-naomha. 

11  Agus  ungaidh  tu  an  soitheach-ionn- 
laid  agus  a  chos,  agus  naomhaichidh  tu 
e. 

12  Agus  bheir  thu  Aaron  agus  a  mhic 
gu  dorus  bùtha  a'  choimlithionail,  agus 
ionnlaididh  tu  iad  le  h-uisge. 

13  Agus  cuiridh  tu  air  Aaron  an  t-eudach- 
naomha,  agus  ungaidh  tu  e,  agus  naomh- 
aichidh  tu  e ;  agus  fritheilidh  e  dhomhsa 
ann  an  dreuchd  an  t-sagairt. 

14  Agus  bheir  thu  leata  mhic,  agus  cuir- 
idh  tu  còtaichean  orra, 

15  Agus  ungaidh  tu  iad,  mar  a  dh'ung 
thu  'n  athair,  agus  fritheilidh  iad  dhomhsa 
ann  an  dreuchd  an  t-sagairt ;  oir  bithidh  gu 
deimhin  an  ungadh-san  dhoibh  a  chum 
sagartachd  sìorruidh  air  feadh  an  gineal- 
acha. 

16  Agus  rinn  Maois  a  rèir  gach  ni  a 
dh'àithn  an  Tighearna  dha :  mar  sin  rinn 
e. 

17  Agus  b'  anns  a'  chetid  mhìos,  san  dara 
bliadhna,  air  a'  cheud  là  do 'n  mhìos,  a 
chuireadh  suas  am  pàilliun. 

18  Agus  chuir  Maois  suas  am  pàilliun 
agus  dhaingnich  e  a  bhuinn,  agus  chuir  e 
suas  a  bhuird,  agus  chuir  e  stigh  a  chroinn, 
agus  thog  e  suas  a  phuist. 

19  Agus  sgaoil  e  mach  am  bùth  os  ceann 
a'  phàilliuin,  agus  chuir  e  còmhdach  a' 
bhùtha  air  os  a  cheann ;  mar  a  dh'  àithn  an 
Tighearna  do  Mhaois. 

20  Agus  ghabh  e  agus  chuir  e  an  Fhian- 
uis  anns  an  àirc,  agus  chuir  e  na  bataich- 
ean  air  an  àirc,  agus  chuir  e  a'  chaithir- 
thròcair  air  an  àirc  os  a  ceann. 

21  Agus  thug  e  'n  àirc  a  stigh  do'n  phàill- 
iun,  agus  chuir  e  suas  brat  a'  chòmhdaich, 
agus  chòmhdaich  e  àirc  na  Fianuis ;  mar  a 
dh'  àithn  an  Tighearna  do  Mhaois. 

22  Agus  chuir  e  'm  bòrd  ann  am  bùth  a' 
choimhthionail,  air  taobh  a'  phàilliuin  mu 
thuath,  an  taobh  a  muigh  do  'n  roinn- 
bhrat. 

23  Agus  chuir  e  'n  t-aran  ann  an  ordugh 
air,  ann  an  làthair  an  Tighearna  ;  mar  a 
dh'  àithn  an  Tighearna  do  Mhaois. 

24  Agus  chuir  e  'n  coinnleir  ann  am  bùth 
a'  choimhthionail,  thall  fa  chomhair  a' 


bhuird,  air  taobh  a'  phàilliuin  ris  an  àirde 
deas. 

25  Agus  las  e  na  lòchrain  ann  an  làthaflH 
an  Tighearna ;  mar  a  dh'  àithii  an  Tigh- 
earna  do  Mhaois. 

26  Agus  cliuir  e'n  altair  òir  ann  am  bùth 
a'  choimhthionail,  air  beulaobh  an  roinn- 
bhrait. 

27  Agus  loisg  e  tùis  chùbhraidh  oirre ; 
mar  a  dh'àithn  an  Tigliearna  do  Mhaois. 

28  Agus  chuir  e  suas  am  brat  aig  dorus 
a'  pliàilliuin. 

29  Aguschuirealtair  na  h-ìobairt-loisgte ; 
làimh  ri  dorus  pàilliuin  bùtha  a'  choinih- 
thionail,  agus  thug  e  suas  oirre  an  iobairt- 
loisgte,  agus  an  tabhaitas-hìdh  ;  mar  a 
dh'àithn  an  Tii,rhearna  do  Mliaois. 

30  Agus  chuir  e  'n  soitheach-ionnlaid 
eadar  bùth  a'  choimhthionail  agus  an  alt- 
air,  agus  chuir  e  uisge  ann,  a  dh'  ionnlad 
leis. 

31  Agus  dh'ionnlaid  Maois,  agus  Aaron, 
agus  a  nihic,  an  làmhan  agus  an  cosan 
aige. 

32  An  uair  a  bha  iad  gu  dol  a  stigh  dn 
bhùth  a'  choimhthionail,  agus  gu  teachd 
ara  fagus  do'n  altair,  dh' ionnlaid  siad  iad 
fèin,  mar  a  dh'  àithn  an  Tighearna  do 
Mhaois. 

33  Agus  chuir  e  suas  a'  chùirt  timchioll 
a'  phàiiliuin  agus  na  h-altarach,  agns  chuir 
e  suas  brat  geata  nacùirte :  marsin  chrìoch- 
naich  Maois  an  obair. 

34  An  sin  chòmhdaich  neul  bùth  a' 
choimhthionail,  agus  lìon  glòir  an  Tigh- 
earn  am  pàilliun. 

35  Agus  cha  b'  urrainn  Maois  dol  a  stigh 
do  bhùth  a'  choimhthionail,  a  chionn  gu  'n 
do  ghabh  an  neul  còmhnuidh  air,  agus 
gu  'n  do  lìon  glòir  an  Tighearn  am  pàilliun. 

36  Agus  an  uair  a  dh'èirich  an  neul  suas 
o  mhullach  a'  phàilliuin,  chaidh  clann 
Israeil  air  an  aghaidh  'nan  uile  thurus- 
aibh  : 

37  Ach  mur  d'èirich  an  neul  suas,  an  sin 
cha  do  thriall  iad  gus  an  là  san  d'  èirich  e 
suas : 

38  Oir  bha  neul  an  Tighearn  air  a'  phàill- 
iun  san  là,  agus  bha  teine  air  san  oidhche, 
ann  an  sealladh  thighe  Israeil  uile,  air  feadh 
an  uile  thurusan. 

CAIB,  I. 

AGUS  ghairm  an  Tighearna  air  Maois, 
agus  labhair  erisàpàilliun  a'  choimh- 
thionail,  ag  ràdh, 

2  Labhair  ri  cloinn  Israeil,  agus  abair  riu, 
Ma  bheir  duine  sam  bith  agaibh  tabhartas 
a  dh'ionnsuidh  an  Tighearna,  bheir  sibh 
bhur  tabhartas  do  'n  sprèidli,  eadhon  do  'n 
bhuar  agus  do  'n  treud. 


3  Ma  bhios  a  thabhartas  do'n  bhuar  'na 
ìobairt-loisgte,thugadh  e  seachad  beathach 
firionn  gun  ghaoid  :  aig  dorus  pàilliuin  a' 
choimhthionail  bheir  e  seachad  e  d'a  shaor 
thoil  fèin,  an  làthair  an  Tighearn. 

4  Agus  cuiridh  e  a  làmh  air  ceann  na 
h-ìobairt-loisgte :  agus  gabhar  air  a  shou 
i,  a  dheanamb  rèite  air  a  shon. 

5  Agus  marbhaidh  e  'n  tarbh  òg  an  làth- 


CAIB. 

•  Ar  an  Tighearn  :  agus  bheir  na  sagairt,  mic 
Varoin,  leo  an  fhuil,  agus  crathaidh  iad 
ji  fhuil  mu  'n  cuairt  air  an  altair,  a  ta  aig 
llorus  pàilliuin  a'  choimhthionail. 

6  Agus  fionnaidh  e  an  ìobairt-loisgte, 
igus  gearraidh  e  i  "na  mìribh. 

7  Agus  cuiridh  mic  Aaroin  an  t-sagairt 
eine  air  an  altair,  agus  leagaidh  iad  tìodh 
.nn  an  ordugh  air  au  teine. 

8  Agus  leagaidh  na  sagairt,  mic  Aaroin, 
i  ìa  mìrean,  an  ceann,  agus  an  t-saill,  ann 

io  ordugli  air  an  fhiodh  a  ta  air  an  teiue, 
ì  i  tha  air  au  altair. 

■  9  Ach  a  rahionach  agus  a  chosan  nighidh 
-  *  ann  an  uisge  :  agus  loisgidh  an  sagart  au 

-iomlan  air  an  altair,  mar  ìobairt-loisgte, 
abhartas  a  blieirear  suas  le  teine,  a  dh'f  hàile 

:  a  'ùbhraidh  do  n  1'ighearn. 

:  &     10  Agus  ma  's  ann  do  na  treudaibh  a  bliios 

■  i  thabhartas,  eadlion  do  na  caoraich,  no  do 
la  gabhraibh,  chum  ìobairt-loisgte ;  'na 

jj  ihwtfiach  firionn  gun  ghaoid  bheir  e 
ì  eis  e. 

11  Agus  marbhaidh  se  e  aig  taobh  na 
à  ì-aitarach  mu  thuath  ann  an  làtliair  an 
à  I'ighearn  :  agus  crathaidh  na  sagairt,  mic 

Aaroin,  'fhuil  air  an  altair  mu  'n  cuairt. 
1 1     12  Agus  gearraidh  e  'na  mhìribh  e, 
naille  r'  a  cheann  agus  r'  a  shaill ;  agus 
|  luiridh  an  sagart  iad  ann  an  ordugh  air  an 
a  'hiodh  a  ta  air  an  teine,  a  tha  air  an  altair. 
«_     13  Ach  nighidli  e  am  mionach  agus  na 
josan  le  h-uisge  ;  agus  bheir  an  sagart  leis 
•  i  m  t-iomlan,  agus  loisgidh  e  air  an  altair  e, 
itj  mar  ìobairt-lòisgte,  tabliartas  a  bheirear 
ìuas  le  teine,  a  dh'  fhàile  cùbhraidh  do  'n 
d  righearn. 

3  14  Agus  ma's  ann  do  eunaibh  a  bhios  a 
à|  thabhartas  do  'n  Tighearna  churn  ìobairt- 
_  loisgte,  an  sin  bheir  e  a  thabhartas  do 
.  ji  thurturaibh,  no  do  cholumanaibh  òga. 

2  15  Agus  bheir  an  sagart  e  chum  na 

3  h-altarach,  agus  snìomhaidh  e  a  cheann 
deth,  agus  loisgidh  e  air  an  altair  e  ;  agus 

J  fàisgear  a  mach  'fhuil  air  taobh  na  h-altar- 
H  ach. 

16  Agus  spìonaidh  e  a  gheuhan  as  maiile 
j  r'  a  chlòimh,  agus  tilgidh  e  iàimh  ris  an 
J  aitair  e,  air  an  taobh  an  ear,  a  dh'  àite  na 
1  luatha. 

:  17  Agus  sgoiltidh  e  maille  r' a  sgiathaibh 
e,  ach  cha  roinn  e  o  chèile  e  :  agus  loisgidh 
an  sagart  e  air  an  altair,  air  an  fhiodh  a  ta 
air  an  teine,  mar  ìobairt-loisgte,  tabiiartas 
a  bheirear  suas  le  teine,  a  dh'  fhàile  cùbh- 
_  raidh  do  'n  Tighearn. 

CAIB.  II. 

AGUS  an  uair  a  bheir  neach  air  bith 
tabhartas-bìdh  do  'n  Tighearna,  bith- 
idh  a  thabhartas  do  phiùr  mìn  :  agus  dòirt- 
idh  e  oladh  air,  agus  cuiridh  e  tùis  air : 

2  Agus  bheir  se  e  gu  mic  Aaroin,  na  sag- 
artan,  agus  gabhaidh  e  as  làu  a  dhuiru  d'  a 
phlùr,  agus  d'  a  oladh,  maille  r'  a  thùis  uile ; 
agus  loisgidh  an  sagart  a  chuimhneachan 
air  an  aliair,  gu  bhi  'na  thahhnrtas  air  a 
thoirt  suas  le  teine,  a  dh'  fliàile  cùbhraidh 
do  'n  Tighearn. 

3  Agus  fuigheall  an  tabhartais-bhìdh,  is 
le  Aaron  agus  le  'mhic  e  :  is  ni  ro-naomha 
e  do  thabhartasaibh  an  Tighearn  air  an  toirt 
suas  le  teiue. 

4  Agus  ma  bheir  thu  seachad  tabhartas- 
bìdh  air  a  dheasachadh  san  àmhuinn,  is 
breacagan  neo-ghoirtichte  do  phlùr  mìn 
measgta  leh-oladli  abhiosann,  no  dearnag- 
an  neo-ghoirtichte  ungta  le  h-oladh. 

5  Agus  ma's  tabhartas-bìdh  air  a  dkeas- 
achadh  ann  an  aghainn  a  bhios  a'  d'thabh- 
artas,  bithidh  e  do  phlùr  mìn  neo-glioirt- 
ichte,  measgta  le  h-oladh. 

6  Roinnidh  tu  e  'na  mhìribh,  agus 
dòirtidh  tu  oladh  air:  is  tabhartas-bìdh  a 
t'  ann. 

7  Agus  ma  bhios  do  thabhartas  'na  thahh- 
artas-bìdh  o  n  aghann-ròstaidh,  nìthear  e 
do  phlùr  mìn  le  h-oladh. 

8  Agus  bheir  thu  'n  tabhartas-bìdh,  a 
nìthear  do  na  nithibh  so,  chum  an  Tigh- 
earu :  agus  an  uair  a  thaisbeanar  do  'n 
t-sagart  e,  bheir  se  e  chum  na  h-altarach. 

9  Agus  gabhaidh  an  sagart  asan  tabhart- 
as-bhìdh  cuimhneachan  dheth,  agus  loisg- 
idh  se  e  air  an  altair :  is  tabhartas  a  th'  ann 
air  a  thoirt  suas  le  teine,  a  dh'  fhàile  cùbh- 
raidh  do  'n  Tighearn. 

10  Agus  an  ni  a  dh'  f hàgar  do  'n  tabhartas- 
bhìdh,  is  le  Aaron  agus  le  'mhic  e :  tha  e 
'na  ni  ro-naomha  do  thabhartais  an  Tigh- 
earu  air  an  toirt  suas  le  teine. 

11  Cha  deanar  tabhartas-bìdh  sam  bith, 
a  bheir  sibh  a  dh'  ionnsuidb  an  Tighearna, 
le  taois  ghoirt ;  oir  cha  loisg  sibh  a  bheag- 
do  thaois  ghoirt,  no  do  mhil,  ann  an  tabh- 
artais  an  Tigheain  a  bheirear  suas  le 
teiue. 

12  A  thaobh  tabhartais  a'  cheud  toraidh, 
bheir  sibh  seachad  e  do  'n  Tighearn  :  ach 
cha  loisgear  air  an  altair  e  chum  fàile 
chùbhraidh. 

13  Agus  gach  tabhartas-bìdh  a  bheir  thu 
leat,  ni  thu  blasda  le  salann :  cha  mhò  a 
leigeas  tu  le  salaun  coimhcheangail  do  Dhe 
bhi  dh'  easbhuidh  air  do  thabhartas-bìdh  : 
le  d'  thabhartais  uile  bheir  thu  seachad 
salaun. 

14  Agus  ma  bheir  thu  seachad  tabhartas- 
bìdh  do  d'  cheud  thoradh  do  'n  Tighearna, 
bheir  thu  seachadmar  antabhartas-bìdh  do 
d'  cheud  thoradh,  diasa  glasa  do  arbhar 
cruaidhichte  leis  an  teine,  eadhon  sìol 
buailte  as  na  diasaibh  ùra. 

15  Agus  cuiridii  tu  oladh  air,  agus  leag- 
aidh  tu  tùis  air :  is  tabhartas-bìdh  e. 

16  Agus  loisgidh  an  sagart  a  chuimh- 
neachan,  cuid  d  a  arbhar  buailte,  agus  cuid 
d'  a  oladh,  maille  r'  a  thùis  uile  :  is  tabhartas 
e  a  bheirear  suas  le  teine  do  'n  Tighearn. 

CAIB.  III. 

AGUS  ma  bhios  a  thabhartas  a  chum  ìoi>- 
airt  tabhartasan-sìth,  ma  's  ann  do  'n 
bhuar  a  bheir  e  seachad  e,  ma  's  tìrionn  no 
boirionn  e,  bheir  e  s-eachad  è  gu  'n  ghaoid 
an  làthair  au  Tighearn. 

2  Agus  cuiridh  e  a  làmh  air  ceann  a 
thabhai  tais,  agus  marbhaìdh  se  e  aig  dorus 
pàilliuin  a'  choimhthionail :  agus  crathaidh 
mic  Aaroin,  na  sagartan,  an  fhuil  air  an 
altair  mu  'n  cuairt. 

3  Agus  bheir  e  seachad  do  ìobairt  nan 
tabhartas-sìth,  tabhartas  a  bheirear  suas  le 
teine  do  'n  Tighearn  ;  an  t-saill  a  ta  còmh- 
uachadh  a'  mbionaich,  agus  an  t-saill  uilc 
a  th'  air  a'  mhionach, 

4  Agus  an  dà  àra,  agus  an  t-saill  a  ta 
orra,  nta  airan  loch-'lèin,  agus  an  sgairt  a 
ta  os  ceann  nan  àinean  ;  maille  ris  na 
h-airnibh,  bheir  e  air  falbh  i. 

5  Agus  loisgidh  mic  Aaroin  e  air  an  alt- 
air,  air  an  ìobairt-loisgte,  a  ta  air  an  f  hiodh 
a  th'  air  an  teine :  is  tabhartas  e  a-bheirear 
suas  le  teine,  a  dh'  fhàile  cùbhraidli  do  'n 
Tighearn. 

6  Agus  ma's  ann  do  'n  treud  a  bhios  a 
thabhartas  chum  ìobairt  tabhartasan-sìth 
do  'n  Tighearn,  firionn  uo  boirionn;  bheir 
e  seachad  e  gun  ghaoid. 

7  Ma  bheir  e  seachad  uan  mar  a  thabh- 
artas,  bheir  e  seachad  e  an  làthair  an  Tigh- 
earn. 

8  ftgus  cuiridh  e  a  làmh  air  ceann  a 
thabhartais,  agus  marbhaidli  se  e  fachomh- 
air  pàilliuin  a'  choimhthionail :  agus  crath- 
aidh  mic  Aaroin  'fhuil  air  an  altair  mu  'n 
cuairt. 

9  Agus  bheir  e  seachad  cuid  do  ìobairt 
nan  tabhartas-sìth,  mar  thabtiartasa  bheir- 
ear  suas  le  teine  do'n  Tighearn ;  a  shaill  ag- 
us  an  t-earball  uile,  teann  air  a'  chnàimh- 
dhroma  bheir  e  air  falbh  e  ;  agus  an  t-saill 
a  ta  eòmhdachadh  a'  mhionaich,  agus  an 
t-saill  uile  a  ta  air  a'  mhionach, 

10  Agus  an  dà  àra,  agus  an  t-saill  a  ta 
orra,  a  ta  làimh  ris  an  loch-'lèin,  agus  an 
sgairt  os  ceann  nan  àinean ;  maille  ris  na 
h-airnibh,  bheir  e  air  falbh  i. 

11  Agus  loisgidh  an  sagart  e  air  an  alt- 
air;  is  e  hiadh  an  tabhartais  a  bheirear 
suas  le  teine  do  'n  Tighearn. 

12  Agus  ma  's  gabhar  a  bhios  'na  thabh- 
artas,  bheir  e  seachad  i  an  làthair  an  Tigh- 
earn. 

13  Agus  cuiridh  e  a  làmh  air  a  ceann, 
agus  marbhaidh  e  i  fa  chomhair  pàilliuin 
a'  choimhthionail :  agus  crathaidh  mic  Aa- 
roin  a  fuil  air  an  altair  mu  'n  cuairt. 

14  Agus  bheir  e  seachad  dh'  i  a  thabh- 
artas,  eadhon  tabhartas  a  bheirear  suas  le 
teine  do  'n  Tighearn  ;  an  t-saill  a  tha  còmh- 
dachadh  a'  mhionaich,  agus  an  t-saill  uile 
a  ta  air  a'  mhionaeh, 

15  Agus  an  dà  àra,  agus  an  t-saill  a  ta 
orra,  a  tha  làimh  ris  an  loch-'lèin,  agus  an 
sgairtos  ceann  nan  àinean;  maille  ris  na 
h-airnibh,  bheir  e  air  falbh  i. 

16  Agus  loisgidh  an  sagartiad  air  an  alt- 
air :  is  iad  biadh  an  tabhartais  a  bheirear 
suas  le  teine,  chum  fàile  chùbhraidh.  An 
t-saill  uile  is  leis  an  Tighearn. 

17  Bithidh  e  'na  reachd  bith-bhuan  do'r 
ginealachaibh  air  feadh  bhur  n-àiteacha- 
còmhnuidh  uile,  nach  ith  sibh  saill  no  fuil 
sam  bith. 

CAIB.  IV. 

AGUS  labhair  an  Tighearna  ri  Maois, 
ag  ràdh, 

2  Labhair  ri  cloinn  Israeil,  ag  ràdh,  Ma 
pheacaicheas  anam  trìd  aineolais  an  agh- 
aidh  aoin  sam  bith  a  dh'  àitheantaibh  an 
Tighearn,  (a  ihaobh  nithe  nach  bu  chòir  a 
dheanamh,)  agus  gu  'n  dean  e  ni  an  agh- 
aidh  aoin  diubh  ; 

3  Ma  pheacaicheas  an  sagart  a  chaidh 
ungadh,  a  rèir  peacaidh  an  t-sluaigh  ;  an 
sin  thugadh  e  air  son  a  pheacaidh  a  pheac- 
aich  e,  tarbh  òg  gun  ghaoid  a  dh'  ionn- 


suidh  an  Tighearna  chum  ìobairt-pheac- 
aidh. 

4  Agus  bheir  e  an  tarbh  gu  dorus  pàill- 
iuin  a'  clioimhthionail  an  làthair  an  Tigh- 
earn  ;  agus  cuiridh  e  a  làmli  air  ceann  an 
tairbh,  agus  marbhaidh  e  'n  tarbh  an  iàth- 
air  an  Tighearn. 

5  Agus  gabhaidh  an  sagarta  chaidh  ung- 
adh,  cuid  do  fhuil  an  tairbh,  agiia  biieir  e  i 
gu  pàilliun  a'  clioimlitiiionail. 

6  Agus  tumaidh  an  sagart  a  mheur  san 
fhuil,  agus  cratliaidh  e  ouid  do  'n  fliuil 
seaclid  uairean  an  làthair  an  Tighearna,  fa 
cliomhair  roìnn-bhrait  an  ionaid  naoimh. 

7  Agus  cuiridh  an  sagart  cuid  do  'n  fhuil 
air  adhaircibh'  altarach  na  tùise  cùbhraidh 
am  fianuis  an  Tighearn,  a  ta  ann  am  pàill- 
iun  a'  clioimhthionail ;  agus  dòirtidh  e  fuil 
an  tairbh  uile  aig  bun  altarach  na  h-ìob- 
airt-loisgte,  a  ta  aig  dorus  pàilliuin  a' 
choimhtliionail. 

8  Agus  uile  sliaill  tairbh  na  h-ìobairt- 
pheacaidh  bheir  e  air  falbh  uaith  ;  an  t-saill 
a  ta  còmhdachadh  a'  mhionaich,  agus  an 
t-saill  uile  a  ta  air  a'  mhionach, 

9  Agus  an  dà  àra,  agus  an  t-sail\  a  ta 
orra,  a  tha  làimh  ris  an  loch-'lèin,  agus  an 
sgairt  os  ceann  nan  àinean  ;  maille  ris  na 
h-airnibh,  bheir  e  air  falbh  i, 

10  Mar  a  thugadh  air  falbh  i  o  tharbh 
ìobairt  nan  tabhartas-sìth  ;  agus  loisgidh 
an  sagart  iad  air  altair  na  h-ìobairt-loisgte. 

11  Agus  seice  an  tairbh,  agus  'fheoil 
uile,  maille  r'  a  cheann,  agus  maille  r'  a 
chosan,  agus  a  mhionach,  agus  a  ghaorr, 

12  Eadhon  an  tarbh  gu  h-iomlan  giùlain- 
idh  e  mach  an  taobh  a  muigh  do  'n  champ 
gu  h-ionad  glan,  far  an  doirtear  a  mach 
an  luatli,  agus  loisgidh  e  air  an  fhiodh  e  le 
teine:  far  an  dòirtear  a  mach  an  luath, 
loisgear  e. 

13  Agus  ma  pheacaicheas  coimhthional 
Israeil  uile  trìd  aineolais,  agus  gu  bheil  an 
ni  folaichte  o  shùilibh  a'  chomhchruinnich, 
agus  gu  'n  d'  rinn  iad  ni-eigin  an  aghaidh 
aoin  sam  bith  a  dh'  àitheantaibh  an  Tigh- 
earn.  a  thaobh  nithc  nach  bu  chòir  a  dhean- 
amh,  agus  gu  bheil  iad  ciontach  ; 

14  An  uair  a  bhios  am  peacadh,  a  pheac- 
aich  iad  'na  aghaidh,  aithnichte,  an  sin 
bheir  an  comhchruinneach  seachad  tarbh 
òg  air  son  a'  pheacaidh,  agus  bheir  iad  e  fa 
chomhair  pàilliuin  a'  choimhthionail. 

15  Agus  cuiridh  seanairean  a'  choimh- 
thionail  an  làmhan  air  ceann  an  tairbh  an 
làthair  an  Tighearn  ;  agus  marbhar  an 
tarbh  an  làthair  an  Tighearn. 

16  Agus  bheir  an  sagart  a  chaidh  ungadh 
cuid  do  fhuil  an  tairbh  gu  pàilliun  a' 
choimhthionail. 

17  Agus  tumaidh  ansagart  amlieurann 
an  cuid  do  'n  fhuil,  agus  crathaidh  e  i 
seachd  uairean  an  làthair  an  Tighearna,  fa 
chomhair  an  roinn-bhrait. 

18  Agus  cuiridh  e  cuid  do  'n  fhuil  air 
adhaircibh  na  h-altarach  nta  am  fianuis  an 
Tighearn,  a  ta  ann  am  pàilliun  a'  choimh- 
thionail,  a?us  dòirtidh  e  mach  an  fhuil  uile 
aig  bun  altarach  na  h-ìobairt-loisgte,  a  ta 
aig  dorus  pàilliuin  a*  choimhthionail. 

19  Agus  bheir  e  air  falbh  a  shaill  uile 
uaith,  agus  loisgidh  e  i  air  an  altair. 

20  Agus  ni  e  ris  an  tarbh  mar  a  rinn  e  ri 

iarbh  na  h-ìobairt-pheacaidh,  mar  sin  ni  e 
iis :  agus  ni  an  sagart  rèite  air  an  son,  ag- 
jis  bheirear  maitheanas  dhoibh. 
■  21  Agus  bheir  e  mach  an  tarbh  an  taobh 
muigìi  do  'n  champ,  agus  loisgidh  se  e 
3ar  a  loisg  e  'n  ceud  tarbh :  is  ìobairt- 
iheacaidh  e  air  son  a'  chomhchruinnich. 

22  'Nuair  a  pheacaieheas  uachdaran,  ag- 
is  a  ni  e  ni-eigin  trìd  aineolais  an  aghaidh 
oin  sam  bith  a  dh'  àitheantaibh  an  Tigh- 
,arn  a  Dhè,  a  thaobh  nithe  nach  bu  chòir 
.  dheanamh,  agus  gu  bheil  e  ciontach  : 

23  Ma  thig  a  pheacadh,  a  pheacaich  e, 
r'  a  fhios;  bheir  e  leis  mar  a  thabhartas 
|tieann  do  na  gabhraibh,  beathach  firionn 
^un  ghaoid. 

24  Agus  cuiridh  e  a  làmh  air  ceann  a' 
jnhinn,  agus  marbhaidh  se  e  san  ionad  anns 
im  marbh  iad  an  ìobairt-loisgte  ann  an 
làthair  an  Tighearn :  is  ìobairt-pheacaidh 

25  Agus  gabhaidh  an  sagaxtcuid  do  fhuil 
jfia  h-ìobairt-pheacaidh  le  'mheur,  agus 
■uiridh  e  i  air  adhaircibh  altarach  na  h-ìob- 
liirt-loisgte,  agus  dòirtidh  e  mach  a  fuil  aig 
pun  altarach  na  h-ìobairt-loisgte. 
I  26  Agus  loisgidh  e  a  saill  uile  air  an  al- 
;air,  mar  a  loisgear  saill  ìobairt  nan  tabh- 
,irtas-sìth :  agus  ni  an  sagart  re.te  air  a 
shon  a  thaobh  a  pheacaidh,  agus  maithear 
dha  e. 

27  Agus  ma  pheacaicheas  aon  neach  do 
shluagh  na  dùthcha  trìd  aineolais,  an  uair 
a  ta  e  'deanarah  ni-eigin  an  aghaidh  aoin 
sam  bith  a  dh'  àitheantaibh  an  Tighearn,  a 
t.haobh  nithe  nach  bu  chòir  a  dheanamh, 
agus  gu  bheil  e  ciontach : 

28  Ma  thig  a  pheacadh,  a  pheacaich  e,  g'  a 
f  hios  ;  an  sin  bheir  e  leis  mar  a  thabhartas 
meann  do  na  srabhraibh,  beathach  boirionn 
!gun  ghaoid,  àir  son  a  pheacaidh  a  pheac- 
aich  e. 

29  Agus  cuiridh  e  a  làmh  air  ceann  na 
h-ìobairt-pheacaidh,  agus  marbhaidh  e  an 
ìobairt-pheacaidh  ann  an  ionad  na  h-ìob- 
;airt-loisgte. 

30  Agus  gabhaidh  an  sagart  cuid  d'  a  fuil 
le  'mheur,  agus  cuiridh  e  i  air  adhaircibh 
altarach  na  h-ìobairt-loisgte,  agus  dòirtidh 
e  mach  a  fuil  uile  aig  bun  na  h-altarach. 
i    31  Agus  bheir  e  aisde  a  saill  uile,  mar  a 

bheirear  an  t-saill  à  h-ìobairt  nan  tabhartas- 
I  sìth  ;  agus  loisgidh  an  sagart  i  air  an  altair, 
a  chum  fàile  chùbhraidh  do  'n  Tighearn : 
agus  ni  an  sagart  rèite  air  a  shon,  agus 
bheirear  maitheanas  dha. 

32  Agus  ma  bheir  e  leis  uan  mar  a 
thabhartas  air  son  peacaidh,  bheir  e  leis 
uan  boirionn  gun  ghaoid. 

33  Agus  cuiridh  e  a  làmh  air  ceann  an 
tabhartais-pheacaidh,  agus  marbhaidh  se  e 
mar  ìobairt-pheacaidh  san  ionad  anns  am 
marbh  iad  an  ìobaìrt-loisgte. 

34  Agus  gabhaidh  an  sagart  cuid  do  fhuil 
nah-ìobairt-pheacaidhle'mheur,  aguscuir- 
ìdh  e  i  air  adhaircibh  altarach  na  h-ìobairt- 
Joisgte,  agus  dòirtidh  e  mach  a  fuil  uile  aig 
bun  na  h-altarach. 

35  Agus  bheir  e  aisde  a  saill  uile,  mar  a 
bheirear  air  falbh  saill  an  uain  o  ìobairt  nan 
tabhartas-sìth ;  agus  loisgidh  an  sagart  iad 
air  an  altair,  a  rèir  nan  tabhartas  a  bheirear 

j  suas  le  teine  do  'n  Tighearn :  agus  ni  an 


sagart  rèite  air  a  shon  athaobh  aphea»aidh 
a  rinn  e,  agus  maithear  dha  e. 

CAIB.  V. 

AGUS  ma  pheacaicheas  anam,  agus  gu'n 
cluinn  e  guth  mionnachaidh,  agus 
gur  fianuis  e,  a  chunnaic  no  is  fiosrach  air 
a'  chùis,  mur  cuir  e  'n  cèill  i,  an  sin  giùl- 
ainidh  e  a  chionta  : 

2  No  ma  bheanas  anam  ri  ni  sam  bith 
neòghlan,  ma  's  cairbh  fiadh-bheathaich 
neòghloin  e,  no  cairbh  sprèidhe  neòghloin, 
no  cairbh  ni  neòghloin  a  shnàigeas,  agus 
e  an-fhiosrach  air ;  bithidh  esan  mar  an 
ceudna  neòghlan,  agus  ciontach : 

3  No  ma  bheanas  e  ri  neòghloine  duine, 
ge  b'  e  air  bith  an  neòghloine  leis  an  sal- 
aichear  duine,  agus  gu  bheil  e  an-fhiosrach 
air ;  an  uair  is  fios  da  e,  au  sin  bithidh  e 
ciontach : 

4  No  ma  mhionnaicheas  anam,  ag  ràdh 
le  'bhilibh  gu  'n  dean  e  olc,  no  gu  'n  dean  e 
maith,  ge  b'  e  air  bith  e  a  labhras  duine  le 
mionnaibh,  agus  gu  bheil  e  an-fhiosrach 
air ;  an  uair  is  fios  da  e,  an  sin  bithidh  e 
ciontach  ann  an  aon  diubh  sin. 

5  Agus  tachraidh,  'nuair  a  bhios  e  ciont- 
ach  do  aon  do  na  nithibh  sin,  gu  'n  aidich 
e  gu  'n  do  pheacaich  e  san  ni  sin. 

6  Agus  bheir  e  leis  'ìobairt-eusaontais  a 
dh'  ionnsuidh  an  Tighearn  air  son  a  pheac- 
aidh  apheacaich  e,oeathach  boirionn  o  'n 
treud,  uan,  no  meann  o  na  gabhraibh,  mar 
ìobairt-pheacaidh :  agus  ni  an  sagart  rèite 
air  a  shon  a  thaobh  a  pheacaidh. 

7  Agus  mur  urrainn  e  uan  a  thoirt  leis, 
an  sin  bheir  e  leis  air  son  a  choire  a  rinn  e, 
dà  thurtur,  no  dà  choluman  òg,  a  dh'  ionn- 
suidh  an  Tighearna ;  fear  a  chum  ìobairt- 
pheacaidh,  agus  am  fear  eile  chum  ìobairt- 
loisgte. 

8  Agus  bheir  e  iad  a  dh'  ionnsuidh  an 
t-sagajrt,  agus  bheir  esan  seachad  amfear 
a  ta  chum  na  h-ìobairt-pheacaidh  air  tùs, 
agus  snìomhaidh  e  a  cheaun  o  'amhaich, 
ach  cha  sgar  e  o  chèile  iad. 

9  Agus  crathaidh  e  cuid  do  fhuil  na 
h-ìobairt-pheaeaidhairtaobh  nah-altarach, 
agus  fàisgear  a'  chuid  eile  do  "n  fhuil  a 
mach  aig  bun  na  h-altarach :  is  ìobairt- 
pheacaidh  i. 

10  Agus  bheir  e  seachad  an  dara eunmar 
ìobairt-loisgte,  a  rèir  a'  ghnàtha  :  agus  ni 
an  sagart  rèite  air  a  shon  a  thaobh  a  pheac- 
aidh  a  pheacaich  e,  agus  maithear  dha  e. 

11  Ach  mur  urrainn  e  dà  thurtur,  no  dà 
choluman  òg  a  thoirt  leis ;  an  sin  bheir  esan 
a  pheacaich  leis  mar  a  thabhartas  an  deich- 
eamh  cuid  do  ephah  do  phlùr  mìn,  mar 
thabhartas-peacaidh  :  cha  chuir  e  oladh  air, 
ni  mò  a  chuireas  e  tùis  air,  oir  is  tabhartas- 
peacaidh  e. 

12  An  sin  bheir  e  chum  an  t-sagairt  e, 
agus  gabhaidh  an  sagart  làn  a  dhuirn  deth, 
eadhon  cuimhneachan  deth,  agus  loisgidh 
e  air  an  altair  e,  a  rèir  nan  tabhartas  a 
bheirear  suas  le  teine  do  'n  Tighearn :  is 
tabhartas-peacaidh  e. 

13  Agus  ni  an  sagart  rèite  air  a  shon  a 
thaobh  a  pheacaidh  a  pheacaich  e  ann  an 
aon  diubh  sin,  agus  maithear  dha  e  :  agus 

Ìbithidh  amfuigheall  leis  an  t-sagart,  mar 
thabhartas-bìdh. 
H 

14  Agus  labhair  an  Tighearna  ri  Maois, 
ag  ràdh, 

15  Ma  ni  anam  coire,  agus  gu  'm  peac- 
aich  e  trìd  aineolais  ann  an  nithibh  naomha 
an  Tighearn ;  an  sin  bheir  e  air  son  a 
ehoire  dh'  ionnsuidh  an  Tigheama,  reithe 
gun  ghaoid  o  natreudaibh,  a  rèir  do  mheas 
le  secelibh  airgid,  a  rèir  seceil  an  ionaid 
naoimh,  chum  ìobairt-eusaontais. 

16  Agus  air  son  an  lochd  a  rinn  e  san  ni 
naomha  ni  e  coimhleasachadh,  agus  cuiridh 
e  ris  an  cùigeadh  cuid,  agus  blieir  e  do  'n 
t-sagart  e :  agus  ni  an  sagart  rèite  air  a 
shon  le  reithe  na  h-ìobairt-eusaontais,  agus 
maithear  dha  e. 

17  Agus ma pheacaicheas  anam,  agus gu'n 
dean  e  aon  do  na  nithibh  sin  a  thoirmisg- 
eadh  le  àitheantaibh  an  Tighearna  bhi  air 
an  deanamh  ;  ged  nach  b'  fhios  da  e,  gidh- 
eadh  a  ta  e  ciontach,  agus  giùlainidh  e  'ain- 
gidheachd. 

18  Agusbheir  eleisreithe  gnnghaoido'n 
treud,  a  rèir  do  mheas,  chum  ìobairt- 
eusaontais,  a  dh'  ionnsuidh  an  t-sagairt : 
agus  ni  an  sagart  rèite  air  a  shon  a  thaobh 
'àìneolais,  leis  an  deachaidh  e  air  seach- 
aran  agus  gun  fhios  aig  air;  agus  maith- 
ear  dha  e. 

19  Zs  ìobairt-eusaontaisath'ann :  chiont- 
aich  e  gu  deimhin  an  aghaidh  an  Tigh- 
earna. 

CATB.  VI. 
A  GUS  labhair  an  Tighearnari  Maois,  ag 
^TX  ràdh, 

2  Ma  pheacaicheas  anam,  agus  gu  'n  dean 
e  eusaontas  an  aghaidh  an  Tighearn,  agus 
gu  'n  dean  e  breug  d'  a  choimhearsnach  a  j 
thaobh  an  ni  a  thugadh  dha  r'a  ghleidheadh, 
no  ann  an  compauas,  no  thaobh  an  ni  a  j 
thugadh  air  fafbh  le  h-ainneart,  no  ma  j 
mìieall  e  a  choimhearsnach  ; 

3  No  ma  fhuair  e  an  ni  sin  a  chailleadh, 
aifus  gu  'n  d'  rinn  e  breug  uime,  agus  gu  'n  j 
d'  thug  e  mionnan  eithich  ;  ann  an  aon  ni  \ 
dhiubh  sin  uile  a  ni  duine.  a'  peacachadh  i 
annta : 

4  An  sin  tachraidh,  a  chionn  gu  'n  do  j 
pheacaich  e,  agus  gu  bheil  e  ciontach,  gu  'n  j 
toir  e  air  ais  an  ni  sin  a  thug  e  air  falbh  le  ! 
h-ainneart,  no  an  ni  sin  a  fhuair  e  gu  j 
mealltach,  no  an  ni  sin  a  thugadh  dha  r  a 
ghleidheadh,  no  a  chailleadh  agus  a  f  huair  J 
e, 

5  No  ni  sam  bith  m'  an  d'  thug  e  mionnan  j 
eithich;  bheir  e  air  ais  e  san  iomlan,  agus 
cuiridh  e  'n  cùigeadli  cuid  a  thuilleadh  ris, 
agus  bheir  e  dha-san  e  d'  am  buin  e,  ann  an 
là  'ìobairt- eusaontais. 

6  Agus  bheir  e  leis  'ìobairt-eusaontais 
chum  an  Tighearna,  reithe  gu'n  ghaoid 
o'n  treud,  a  rèir  do  mheas,  mar  ìobairt- 
eusaontais,  a  dh'  ionnsuidh  an  t-sagairt. 

7  Agus  ni  an  sagart  rèite  air  a  shon  an 
làthair  an  Tighearn  :  agus  gheibh  e  maith- 
eanas  a  thaobh  gach  ni  dhiubh  sin  uile  a 
rinn  e,  a'  ciontachadh  annta. 

8  Agus  labhair  an  Tighearna  ri  Maois, 
ag  ràdh, 

9  Thoir  àithne  do  Aaron  agus  d'  a  mhic, 
ag  ràdh,  Is  e  so  lagh  na  h-ìobairt-loisgte : 
( Is  i  'n  ìobairt-loisg-te  i,  air  son  an  losgaidh 
air  an  altair  air  feadh  na  h-oidhche  uile  gu 


maduinn,  agus  bithidh  teine  na  h-altarac!  f,< 
a'  losgadh  innte.) 

10  Agus  cuiridh  an  sagarttrusgan  anairt  | 
uime,  agus  cuiridh  e  briogais  anairt  aii  ?[ 
'f  heoil,  agus  togaidh  e  suas  an  luath  a  loisg 
an  teine  leis  anlobairt-loisgte  air  analtair 
agus  cuiridh  e  i  làimh  ris  an  altair. 

11  Agus  cuiridh  e  a  thrusgan  dheth,  acr- 
us  cuindh  e  trusgan  eile  uime,  agns  giùl- 
ainidh  e'n  luatha  mach  an  taobh  a  muigh 
do  'n  champ,  gu  h-ionad  glan. 

12  Agus  bithidh  an  teine  air  an  altair  a 
losgadh  innte ;  cha  chuirear  as  e:  agus 
loisgidh  an  sagart  fìodh  oirre  gach  maduinn, 
agus  cuiridh  e  an  ìobairt-loisgte  ann  ;ui 
ofdugh  oirre,  agus  loisgidh  e  oirre  saill  nau  a 
ìobairte-sìth. 

13  Bithidh  an  teine  a'  lasadh  air  an  alt- 
air  an  còmhnuidh  :  cha  tèid  e  idir  as. 

14  Agus  is  e  so  lagh  an  tabhartas-bhìdh  : 
Bheir  mic  Aaroin  e  an  làthair  an  Tigh- 
earna,  fa  chomhair  na  h-altarach. 

15  Agus  gabhaidh  e  làil  a  dhuirn  dheth, 
do  phlùr  an  tabhartais-bhìdh,  agus  d'  a  ol- 
adh,  agus  an  tùis  uile  a  ta  air  an  tabhartn  =  - 
bhìdh,  agus  loisgidh  e  air  an  altair  e,  chum 
fàile  chùbhraidh,  eadkon  cuimhneachan 
dheth  do  'n  Tighearn. 

16  Agus  ithidh  Aaron  agus  a  mhic  am 
fuigheall:  maille  ri  aran  neo-ghoirtichte 
ithear  e  san  ionad  naomh  ;  ann  an  cùirt 
pàilliuin  a'  choimhthionail  ithidh  iad  e. 

17  Cha  'n  fhuinear  e  le  taois  ghoirt : 
thug  mi  dhoibÌL  e  ni'ir  an  cuibhrionn  do  m' 
thabhartasaibh  air  an  toirt  suas  le  teine : 
tha  e  ro-naomha,  mar  an  ìobairt-pheacaidh, 
agus  mar  an  ìobairt-eusaontais. 

18  Ithidh  gach  firionnach  ara  measg 
chloinn  Aaroin  dlieth  :  ùithidh  e  'na  reachd 
sìorruidh  air  feadh  bhur  ginealacha  thaobh 
tabhartasan  an  Tighearn  air  an  toirt  suas  le 
teine  :  bithidh  gach  neach  a  bheanas  riti 
naoinh. 

19  Agus  labhair  an  Tighearna  ri  Maois, 
ag  ràdh, 

20  Is  e  so  tabhartas  Aaroin,  agus  a  chuid 
mac,  a  hbeir  iad  seachad  do  'n  Tighearna, 
san  là  a  dh'  ungar  e  ;  an  deicheamh  cutd  do 
ephah  do  phlùr  mìn  mar  thabhartas-bìdh 
an  còmlinuidh,  a  leth  sa'  mhaduinn,  agu< 
a  leth  sau  fheasgar. 

21  Ann  an  aghann  nìthear  e  le  h-oladh, 
agus  an  uair  a  bhios  e  fuiute,  bheir  thu 
stigh  e :  agus  na  mìrean  fuinte  do  'n  tabh- 
artas-bìdh  bheir  thu  seachad  a  chum  fàile 
chùbhraidh  do  'n  Tighearn. 

22  Agus  bheir  an  sagart  d'  a  mhic,  a 
dh'  ungadh  'na  àite,  seachad  e  :  ù  reachd 
sìorruidh  e  do  'n  Tighearn ;  loisgear  gn 
h-iomlan  e. 

23  Oir  loisgear  gach  tabhartas-lùdh  air 
son  an  t-sagairt  gu  h-iomlan  :  cha  'n  ithear 
e. 

24  Agus  labhair  an  Tighearna  ri  Maois, 
ag  ràdh, 

25  Lahhair  ri  h-Aaron  agus  r'  a  mhic,  ag 
ràdh,  Is  e  so  lagh  na  h-ìobairt-pheacaidh  : 
san  ionad  anns  am  marbhar  an  ìobairt- 
loisgte,  bithidh  an  ìobairt-pheacaidh  air  a 
marbhadh  am  fianuis  an  Tighearn :  tha  i 
ro-naomh. 

26  Ithidh  an  sagart  i,  a  bheir  seachad  i 
air  son  peacaidh  :  anns  an  ionad  naomh 

thear  i,  ann  an  cùirt  pàilliuin  a'  choimh- 
teottail. 

27  Ge  b'e  nì  a  bheanas  r'a  feoil,  bithidh 
a  naomh  ;  agus  an  uair  a  chrathar  a  bheag 
Ta  fuil  air  eudach  sam  bith,  nighidh  tu  an 
,ii  air  an  do  chrathadh  i  anns  an  ionad 
uaomh. 

28  Agus  bithidh  an  soitheach  creadha  j 
anns  an  do  hhruicheadh  i  air  a  bhriseadh  ; 
ach  ma  bliruicheadh  i  ann  an  coireadh 
umlia,  glanar  agus  nighear  e  anu  an  uisge. 

29  Ithidh  na  tìrionnaich  uile  am  measg 
nau  sagart  dh'i :  tha  i  ro-naomh. 

30  Àch  cha'n  ithear  ìobairt-pheacaidh 
Bàin  bith,  d'  an  d'thugadh  a  bheag  do'n  fbttil  j 
a  steach  do  phàilliun  a'  choimhthionail,  a  I 
dheanamh  rèite  san  ionad  naomh :  loisgear 
sau  teine  i. 

AGUS  is  e  so  lagh  nah-ìobairt-eusaont- 
ais  :  tha  i  ro-naomh. 

2  Anns  au  ionad  sam  marbh  iad  an  ìob- 
airt-loisgte,  marbhaidh  iad  an  ìobairt-eus- 
aontais  :  agus  crathaidh  e  a  fuil  air  an  alt- 
air  mu  'n  cuìrt. 

3  Agus  bheir  e  seachad  dh'  i  a  saill  uile  ; 
an  t-earball,  agus  an  t-saill  atacòmhdach- 
adh  a'  rahionaich, 

4  Agus  an  dà  àra,  agus  an  t-saill  a  ta 
orra,  a  ta  làimh  ris  an  loch-'lèin,  agus  an 
scairt  a  ta  os  ceann  nan  àinean  ;  maille  ris 
na  h-airnibh,  bheir  e  air  falbh  i. 

5  Agus  loisgidh  an  sagart  iad  air  an  alt- 
air,  mar  tliabhartas  a  bheirear  suas  le  teine 
do'n  Tighearn  :  is  ìobairt-eusaontais  i. 

6  Ithidh  gach  firionnach  am  measg  nan 
sagart  dh'  i :  san  ionad  naomh  ithear  i ; 
tha  i  ro-naomh. 

7  Mar  an  ìobairt-pheacaidh,  is  amhuil 
sin  an  ìobairt-eusaontais :  is  aon  lagh 
diioibh  :  leis  an  t-sagart  a  ni  rèite  leatha, 
bithidh  i. 

8  Agus  an  sagart  a  bheir  seachad  ìobairt- 
loisgte  duine  sam  bith,  is  leis  ant-sagartso 
croicionn  na  h-ìobairt-loisgte  a  thug'  e 
seachad. 

9  Agus  buinidh  an  tabhartas-bìdh  uile  a 
dh'fhuinear  ann  an  àmhuinn,  agus  gach 
nì  a  dheasaichear  ann  an  aghann-ròstaidh, 
agus  ann  am  mèis,  do  'n  t-sagart  a  bheir 
seachad  e. 

10  Agus  bithidh  gach  tabhartas-bìdh 
measgta  le  h-oladh  agus  tioram,  le  mic 
Aaroiu  uile,  leis  gach  aon  uiread  r'a  chèile. 

11  Agus  is  e  so  lagh  ìobairt  nan  tabh- 
artas-sìth,  a  bheir  e  seachad  do'n  Tigh- 
earna : 

12  Ma's  ann  mar  bhreith-buidheachais  a 
bheir  e  seachad  i,  an  sin  bheir  e  seachad 
maille  ris  an  ìobairt-bhuidheachais  breac- 
agan  neo-ghoirtichte  measgta  le  h-oladh, 
a^us  dearnagan  neo-ghoirtichte  ungta  le 
h-oladh,  agus  breacagan  measgta  le  h-ol- 
adh,  do  phlùr  mìn,  air  a  ròstadh. 

13  A  thuilleadh  air  na  breacagaibh, bheir 
e  seachad  mar  a  thabhartas,  aran  goirt- 
ichte,  maille  ri  ìobairt-buidheachais  a  thabh- 
artasan-sìth. 

14  Agus  dh'i  sin  bheir  e  seaehad  aon  as 
an  tabhartas  iomlan,  mar  thabhartas-togta 
do  'n  Tighearn,  agus  bithidh  e  leis  an 
t-sagart  a  chrath  as  fuil  uan  tabhartas-sìth. 


15  Agus  ithear  feoil  ìobairt  a  thabhart- 
asan-sìth  air  son  breith-buidheachais,  san 
là  sin  fèin  anns  an  toirear  seachad  i ;  cha 
'n  fhàg  e  bheag  dh'  i  gu  maduinn. 

16  Ach  ma  's  bòid  no  tabhartas  deònach 
ìobairt  a  thahhartais,  san  là  sin  fèin  anns 

|  an  toir  e  seachad  'ìobairt,  ithear  i ;  agus 
air  an  là  màireach  mar  an  ceudna  ithear  a 
fuigheall. 

17  Ach  loisgear  le  teine  fuigheall  feòla 
na  h-ìobairt  air  an  treas  là. 

18  Agus  ma  dh'ithear  idir  a  bheag  do 
fheoil  ìobairt  a  thabhartasan-sìth  air  an 
treas  là,  cha  ghabhar  i,  ni  mò  a  mheasar  i 
dha-san  a  bheir  seachad  i  :  bithidh  i  'na 
gràineileachd,  agus  an  t-anam  a  dh'  ithear 
dh'  i  giùlainidh  e  aingidheachd. 

19  Agus  an  fheoil  a  bheanas  ri  ni  sam 
bìth  neòghlan,  cha'n  ithear  i ;  loisgear  i  )e 
teine  :  agus  a  thaobh  na  feòla,  gach  neach 
a  bhios  glan,  ithidh  e  dh'  i. 

20  Ach  an  t-anam  a  dh'  itheas  do  fheoil 
ìobairt  nan  tabhartas-sìth,  a  bhuineas  do  'n 
Tighearn,  agus  a  neòghloine  air,  gearrar 
eadhon  an  t-anam  sin  as  o  'shluagh. 

21  Agus  an  t-anam  a  bheanas  ri  ni  sam 
bith  neòghlan,  ri  neòghloine  duine,  no  ri 
ainmhidh  neòghlan,  no  ri  gràineileachd 
neòghloin  sam  bith,  agus  a  dh'  itheas  do 
fheoil  ìobairt  nan  tabhartas-sìth  a  bhuineas 
do'n  Tighearna,  gearrar  eadhon  an  t-anam 
sin  as  o  'shluagh. 

22  Agus  labhair  an  Tighearna  ri  Maois, 
ag  ràdh, 

23  Labhair  ri  cloinn  Israeil,  ag  ràdh, 
Saill  sam  bith  daimh,  no  caorach,  no 
gaibhre,  cha  'n  ith  sibh. 

24  Agus  feudar  saill  ainmhidh  a  gheibh 
bàs  leis  fèin,  àgus  saill  an  ainmhidh  sin  a 
reubar  le  fiadh-bheathaichibh,  a  ghnàth- 
achadh  gu  feum  sam  bith  eile  ;  ach  chan 
ith  sibh  idir  dh'  i : 

25  Oir  ge  b'e  dh'itheas  saill  o'n  ainmhidh 
sin  d'  an  toir  daoine  seachad  ìobairt  a  loisg- 
ear  le  teine  do  'n  Tighearna,  gearrar  eadh- 
on  an  t-anam  sin  a  dh'  itheas  dli  i  as  o 
'shluagh. 

26  Agus  cha'n  ith  sibh  gnè  sam  bith  fola, 
ma  's  ann  do  eunaibh  no  do  ainmhidh,  ann 
an  aon  air  bith  d"ur  n-àiteachaibh-còmh- 
nuidh. 

27  Gach  anam  a  dh'  itheas  gnè  sam  bith 
fola,  gearrar  eadhon  an  t-anam  sin  as  o 
'shluagh. 

28  Agus  labhair  an  Tighearna  ri  Maois, 
ag  ràdh, 

29  Labhair  ri  cloinn  Israeil,  ag  ràdh, 
Esan  a  bheir  seachad  ìobairt  a  thabhart- 
asan-sìth  do'n  Tighearna,  bheir  e  leis  a 
thabharlas  a  dh'ionnsuidh  an  Tighearna,  do 
ìobairt  a  thabhartasan-sìth. 

30  Bheir  a  làmhan  fèin  leo  tabhartasan  an 
Tighearn  a  bheirear  suas  le  teine;  an  t- 
saill  maille  ris  an  uchd.  so  bheir  e  leis,  a 
chum  gu  'n  luaisgear  an  t-uchdmar  thabh- 
artas-luaisgte  an  làthair  an  Tighearn. 

31  Agus  loisgidh  an  sagart  an  t-saill  air 
an  altair :  ach  bithidh  an  t-uchd  le  Aaron 
agus  le  'mhic. 

32  Agus  an  slinnean  deas  bheir  sibh  do  'n 
t-sagart  mar  thabhartas-togta,  do  ìobairtibli 
bhur  tabhartasan-sìth. 

33  Aige-san  do  mhic  Aaroin  a  bheir  suas 

fuil  nan  tabhartas-sith,  agus  an  t-saill, 
bithidh  an  slinnean  deas  mar  a  chuibh- 
rionn. 

34  Oir  ghabh  mi  an  t-uchd  luaisgte  agus 
an  slinnean  togta  o  chloinn  Israeil,  do  ìob- 
airtibh  an  tabhartasan-sìth,  agus  thug  mi 
iad  do  Aaron  an  sagart,  agus  d'  a  mhic,  le 
reachd  sìorruidh  o  mheasg  chloinn  Israeil. 

35  Is  e  so  cuibhrionn  ungaidh  Aaroin,  ag- 
us  ungaidh  a  chuid  mac,  do  thabhartasaibh 
an  Tighearu  a  bheirear  suas  le  teine,  san  là 
anns  an  d'  thug  e  a  làthair  iad  a  f hritheal- 
adh  do'n  Tighearn  ann  an  dreuchdan  t-sag- 
airt ; 

36  A  dh'àithn  an  Tighearn  a  thoirt 
dhoibh  o  chloinn  lsraeil,  san  là  anns  an 
d'unge  irid,  le  reachd  sìorruidh  air  feadh 
an  ginealacha. 

37  Is  e  so  lagh  na  h-ìobairt-loisgte,  an 
tabhartais-bhìdh,  agus  na  h-ìobairt-pheac- 
aidh,  agus  na  h-ìobairt-eusaontais,  agus 
nan  coisreagadh,  agus  ìobairt  nan  tabhart- 
as-sìth, 

38  A  dh'  àithn  an  Tighearna  do  Mhaois 
ann  an  sliabh  Shinai,  san  là  anns  an  d'àithn 
e  do  chloinn  Israeil  an  tabhartasan  a  thoirt 
seachad  do  'n  Tighearn,  ann  am  f  àsach  Shi- 

AGUS  labhair  an  Tighearnari  Maois,  ag 
ràdh, 

2  Thoir  leat  Aaron  agus  a  mhic  maille 
ris,  agus  an  trusgan  naomh,  agus  an  oladh- 
ungaidh,  agus  tarbh  mar  an  ìobairt-pheac- 
aidh,  agus  dà  reithe,  agus  bascaid  do  aran 
neo-ghoirtichte. 

3  Agus  cruinnich  an  coimhthional  uile 
an  ceann  a  chèile  gu  dorus  pàilliuin  a' 
choimhthionail. 

4  Agus  rinn  Maois  mar  a  dh'àithn  an 
Tighearna  dha;  agus  chruinnicheadh  an 
coimhthional  r'  a  chèile  gu  dorus  pàilliuin 
a'  choimhthionail. 

5  Agus  thubhairt  Maois  ris  a'  choimh- 
thional,  Is  e  so  an  ni  a  dh'  àithn  an  Tigh- 
earn  a  dheanamh. 

6  Agus  thug  Maois  Aaron  agus  a  mhic 
leis,  agus  dh'ionnlaid  e  iad  le  h-uisge. 

7  Agus  chuir  e  air  an  còta,  agus  chrios- 
laich  se  e  leis  a'  chrios,  agus  dh'eudaich  se 
e  leis  an  fhalluinn,  agus  chuir  e  'n  ephod 
air,  agus  chrioslaich  se  e  le  crios  rìomhach 
na  h-ephoid,  agus  cheangail  e  ris  i  leis. 

8  Agus  chuir  e  'n  uchd-èididh  air ;  agus 
chuir  e  anns  an  uchd-èididh  an  Urim  agus 
an  Tuinim. 

9  Agus  chuir  e  'n  crùn-sagairt  air  a 
cheann ;  mar  an  ceudna  air  a'  chrùn-  sag- 
airt,  eadhon  air  a'  chuid-beoil  deth,  chuir  e 
'n  leac  òir,  an  crùn  naomh,  mar  a  dh'  àithn 
an  Tighearna  do  Mhaois. 

10  Agus  ghabh  Maois  an  oladh-ungaidh, 
agus  dh'  ung  e  'm  pàilliun,  agus  gach  ni  a 
bha  ann,  agus  naomhaich  e  iad. 

11  Agus  chrath  e  cuid  dh'  i  air  an  altair 
seachd  uairean,  agus  dh'ung  e  'n  altair, 
agus  a  soithichean  uile,  araon  an  soitheach- 
ionnlaid  agus  a  chos,  a  chum  an  naomh- 
achadh. 

12  Agus  dhòirt  e  do  'n  oladh-ungaidh  air 
ceann  Aaroin,  agus  dh'  ung  se  e,  chum  a 
oaaomhachadh. 


13  Agus  thug  Maois  mic  Aaroin  leis,  ag- 
us  chuir  e  còtaichean  orra,  agus  chrioslaich 
e  iad  le  criosaibh,  agus  chuir  e  boineidean 
orra,  mar  a  dh'àithn  an  Tighearna  do 
Mhaois. 

14  Agus  thug  e  leis  an  tarbh  air  son  na 
li-ìobairt-pheacaidh,  agus  chuir  Aaron  ag- 
us  a  mhic  an  làmhan  air  ceann  an  tairbh 
air  son  na  h-ìobairt-pheacaidh. 

15  Agus  marbh  se  e  ;  agus  ghabh  Maois 
an  fhuil,  agus  chuir  e  i  air  adhaircibh  na 
h-altarach  mu'n  cuairt  le  'mheur,  agus 
ghlan  e  'n  altair ;  agus  dhòirt  e  'n  fhuil  aig 
bun  na  h-altarach,  agus  naomhaich  e  i,  a 
dheanamh  rèite  oirre. 

16  Agus  ghabh  e  'n  ìgh  uile  a  bha  air  a' 
mhionach,  agus  an  scairt  os  ceann  nan  àin- 
ean,  agus  an  dà  àra,  agus  an  ìgh  ;  agus 
loisg  Maois  iad  air  an  altair. 

17  Ach  an  tarbh  agus  a  sheice,  agus 
'fheoil,  agus  'aolach,  loisg  e  le  teine  an 
taobh  a  muigh  do'n  champ,  maradh'àithn 
an  Tighearna  do  Mhaois. 

18  Agus  thug  e  leis  an  reithe  air  son  na 
h-ìobairt-loisgte  :  agus  chuir  Aaron  agus  a 
mhic  an  làmhan  air  ceann  an  reithe. 

19  Agus  mliarbh  se  e  ;  agus  chrath  Maois 
an  fhuil  air  an  altair  mu'n  cuairt. 

20  Agus  ghearr  e  n  reithe  'na  mhìribh  ; 
agus  loisg  Maois  an  ceann,  agus  na  mìrean 
agus  an  t-saill. 

21  Agus  nigh  e  am  mionach  agusna  cos- 
an  ann  an  uisge  ;  agus  loisg  Maois  an  reithe 
uile  air  an  altair :  è'ìobairt-loisgte  e,  chum 
fàile  chùbhraidh :  tabhartas  air  a  thoirt 
suas  le  teine  do  'n  Tighearn,  mar  a  dh'  àithn 
an  Tighearna  do  Mhaois. 

22  Agus  thug  e  leis  an  reithe  eile,  reithe 
a'  choisreagaidh :  agus  chuir  Aaron  agus 
a  mhic  an  làmhan  air  ceann  an  reithe. 

23  Agus  mharbh  se  e ;  agus  ghabh  Maois 
cuid  d'a  fhuil,  agus  chuir  e  i  air  bàrr 
cluaise  deise  Aaroin,  agus  air  ordaig  a 
làimhe  deise,  agus  air  ordaig  a  choise 
deise. 

24  Agus  thug  e  leis  mic  Aaroin,  agus 
chuir  Maois  cuid  do'n  fhuil  air  bàrr  an 
cluaise  deise,  agus  air  ordaig  an  làimhe 
deise,  agus  air  ordaig  an  coise  deise  :  agus 
chrath  Maois  an  fhuil  air  an  altair  mu'n 
cuairt. 

25  Agus  ghabh  e  'n  t-saill,  agus  an  t-ear- 
ball,  agus  an  ìgh  uile  a  bha  air  a'  mhion- 
ach,  agus  an  scairt  os  ceann  nan  àinean, 
agus  an  dà  àra  agus  an  ìgh,  agus  an  slinn- 
ean  deas. 

26  Agus  à  bascaid  an  arain  neo-ghoirt- 
ichte,  a  bha  an  làthairan  Tighearna,  ghabh 
e  aon  bhreacag  neo-ghoirtichte,  agus  aon 
bhreacag  do  aran  le  h-oladh,  agus  aon  dear- 
nagan,  agus  chuir  e  iad  air  an  t-saill,  agus 
air  an  t-slinnean  deas  : 

27  Agus  chuir  e  'n  t-iomlan  air  làmhan 
Aaroin,  agus  air  làmhan  a  chuid  mac,  ag- 
us  luaisg  e  iad  mar  thabhartas-luaisgte  an 
làthair  an  Tighearn. 

28  Agus  ghabh  Maois  iad  bhàrr  an  làmh, 
agus  loisg  e  iad  air  an  altair  os  ceann  na 
h-ìobairt-Ioisgte ;  bu  tabhartas-coisreagaidh 
iad  a  chum  fàile  chùbhraidh  ;  tabhartas  air 
a  thoirt  suas  le  teine  do  'n  Tighearn. 

29  Agus  ghabh  Maois  an  t-uchd,  agus 
luaisg  se  e  mar  thabhartas-luaisgte  an  làth- 

air  an  Tighearna :  b'e  cuibhrionn  Mhaois  e 
do  reithe  a'  choisreagairih  ;  mar  a  dh'àithn 
an  Tighearna  do  Mliaois. 

30  Àgus  ghabh  Maois  cuid  do'n  oladh- 
ungaidì),  agus  do'n  thuil  a  bha  air  an  altair, 
agus  chrath  e  air  Aaron  i ;  air  'eudacli,  ag- 
us  air  a  mhic,  agus  air  eudach  a  mhac 
niaille  ris  :  agus  naomhaich  e  Aaron,  agus 
"eudach,  agus  a  mhic,  agus  eudach  a  mhac 
maille  ris. 

31  Agus  thubhairt  Maois  ri  h-Aaron, 
agus  r'  a  mhic,  Bruichibh  an  fheoil  aig 
dorus  pàilliuiu  a'  choimhthionail,  agus  ann 
an  sin  ithibh  i  leis  an  aran  a  ta  ann  am 
bascaid  a'  choisreagaidh,  mar  a  dh'  àithn 
mise,  ag  ràdh,  Ithidli  Aaron  agus  a  mhic  i. 

j  32  Agus  an  ni  sin  a  dh'fhàgar  do'n  fheoil 
agus  do'  n  aran,  loisgidh  sibli  le  teine. 
i  33  Agus  air  dorus  pàilliuin  a'  choimh- 
itliionail  cha  tèid  sibh  a  mach  rè  sheachd 
làithean,  gus  am  bi  làithean  bhur  coisreag- 
aidh  air  an  crìochnachadh  :  oir  rè  sheachd 
làithean  coisrigidh  e  sibh. 

34  Mar  a  rinn  e  'n  diugh,  mar  sin  dh'- 
àithn  an  Tighearna  bhi  deanta,  a  dheanamh 
rèite  air  bhur  son. 

35  Uime  sin  aig  dorus  pàilliuin  a'  choimh- 
thionail  fanaidh  sibh  a  là  agus  a  dh'  oidh- 
ciie,  rè  sheachd  làithean,  agus  coimhididh 
sibh  freasdal  an  Tighearna,  chum  nach 
faigh  sibh  bàs  :  oir  is  ann  mar  sin  a  thug- 
adh  àitbne  dhomhsa. 

36  Agus  rinn  Aaron  agus  a  mhic  na  h- 
uile  nithe  a  dh'àithn  au  l'ighearnale  làimh 
Mhaois. 

AGUS  air  an  ochdamh  là  ghairm  Maois 
air  Aaron  agus  air  a  mhic,  agus  air 
seanairibh  Israeil ; 

2  Agus  thubhairt  e  ri  h-Aaron,  Gabh 
dhuit  fèin  laogh  òg  chum  ìobairt-pheac- 
aidh,  agus  reithe  churn  ìobairt-loisgte,  gun 
ghaoid,  agus  thoir  seacJiad  iad  an  làthair 
an  Tighearn. 

3  Agus  labhraidh  tu  ri  cloinn  Israeil,  ag 
ràdh,  Gabhaibhse  meann  do  na  gabhraibh 
chum  ìobairt-pheacaidh  ;  agus  laogh,  agus 
uan,  le  chèile  do'n  cheud  bhliadhna,  gun 
ghaoid,  a  chum  ìobairt-loisgte  ; 

4  Mar  an  ceudna  tarbh  agus  reithe,  mar 
thabhartasan-sìth,  a  chum  an  ìobradh  an 
làthair  an  Tighearn  ;  agus  tabliartas-bìdh 
measgta  le  h-oladh  :  oir  an  diugh  foillsich- 
idh  an  Tighearn  e  fèin  dhuibh. 

5  Agus  thug  iad  an  ni  sin  a  dh'  àithn 
Maois  gu  beulaobh  pàilliuin  a'  choimh- 
thionail:  agus  thàinig  an  coimhthional 
nile  am  fagus.  agus  sheas  iad  an  làthair  an 
Tighearn. 

6  Agus  thubhairt  Maois,  Is  e  so  an  ni  a 
dh'  àithn  an  Tighearna  gu'n  deanadh  sibh ; 
agus  foillsichear  glòir  an  Tighearna  dhuibh. 

7  Agus  thubhairt  Maois  ri  h-Aaron,  Im- 
ich  a  dh'ionnsuidh  na  h-altarach,  agus  ìob- 
air  t'  ìobairt-pheacaidh,  agus  t'  ìobairt- 
loisgte,  agus  dean  rèite  air  do  shon  fèin, 
agus  air  son  an  t-sluaigh  :  agus  thoir  suas 
tabhartas  an  t-sluaigh,  agus  dean  rèite  air 
an  son,  mar  a  dh'  àithn  an  Tighearna. 

8  Chaidh  Aaron  uime  sin  a  dh'ionnsuidh 
na  h-altarach,  agus  mharbh  e  laogh  na 
li-ìobairt-pheacaidh,  a  bha  air  a  shon  fèin. 


9  Agus  thug  mic  Aaroin  an  fhuil  d'aionn- 
suidh  ;  agus  thum  e  a  mheur  san  fhuil,  ag- 
us  chuir  e  air  adhaircibli  na  h-altarach  i, 
agus  dhòirt  e  mach  an  fhuil  aig  bun  na 
h-altarach. 

10  Ach  an  t-saill  agus  na  h-airnean,  ag- 
us  an  scairt  os  ceann  àinean  na  h-ìobairt- 
pheacaidh,  loisg  e  air  an  altair,  mar  a 
dh'  àithn  an  Tighearna  do  Mhaois. 

1 1  Agus  an  fheoil  agus  an  t-seice  loisg  e 
le  teine,  an  taobh  a  muigh  do'n  champ. 

12  Agus  mharbh  e'n  ìobairt-loisgte  ;  ag- 
us  thug  mic  Aaroin  an  fhuil  d'  a  ionu- 
suidh,  agus  chrath  e  i  air  an  altair  mu  'n 
cuairt. 

13  Agus  thug  iad  an  ìobairt-loisgte  d'  a 
ionnsuidh,  maille  r'  a  mìribh,  agus  an 
ceann  ;  agus  loisg  e  iad  air  an  altair. 

14  Agus  nigh  e  am  mionach  agus  na 
cosan,  agus  loisg  e  iad  air  an  ìobairt-loisgte 
air  an  altair. 

15  Agus  thuge  leis  tabhartas  an  t-sluaigh, 
agus  ghabh  e  meann  na  h-ìobairt-pheacaidh 
a  bha  air  son  an  t-sluaigh,  agus  mharbh  se 
e,  agus  thug  e  suas  e  air  son  peacaidh,  mar 
a'  cheud  ìobairt. 

16  Agus  thug  e  leis  an  ìobairt-loisgte, 
agus  dh'  ìobair  e  i  do  rèir  a'  ghnàtha. 

17  Agus  thug  e  leis  an  tabhartas-bìdh, 
agus  Jìon  e  a  dhorn  as,  agus  loisg  e  air  an 
altair  e,  a  thuilleadh  air  ìobairt-loisgte  na 
maidne. 

18  Mharbh  e  mar  an  ceudna  an  tarbh, 
agus  an  reithe,  mar  ìobairt  nan  tabhartas- 
an-sìth,  a  bha  air  son  an  t-sluaigh ;  agus 
thug  mic  Aaroin  d' a  ionnsuidh  an  fhuil, 
agus  chrath  e  i  air  an  altair  mu'n  cuairt. 

19  Agus  saill  an  tairbh,  agus  earball  an 
reithe,  agus  an  ni  sin  a  ta  còmhdachadli  a* 
mhionaich,  agus  na  h-airnean,  agns  an 
scairt  os  ceann  nan  àinean. 

20  Agus  chuir  iad  an  t-saill  air  na 
h-uchdaibh,  agus  loisg  e  :n  t-saill  air  an 
altair. 

21  Agus  na  h-uchdan  agus  an  slinnean 
deas  luaisg  Aaron  mar  tbabhartas-luaisgte 
an  Jàthair  an  Tighearna,  mar  a  dh'  àithn 
Maois. 

22  Agus  thog  Aaron  suas  a  làmha  chum 
an  t-slùaigh,  agus  bheannaich  e  iad  ;  agus 
thàinig  e  nuas  o  ìobradh  na  h-ìobairt- 
pheacaidh,  agus  na  h-ìobairt-loisgte,  agus 
nan  ìobairtean-sìth. 

23  Agus  chaidh  Maois  agus  Aaron  a 
steach  do  phàilliun  a'  choimhthionaiJ,  ag- 
us  thàinig  ìad  a  mach,  agus  bheannaich  iad 
an  sluagh:  agus  dh'  flioillsicheadh  glòir 
an  Tighearna  do  'n  t-sluagh  uile. 

24  Agus  thàinig  teine  a  mach  o  làthair 
an  Tighearn,  agus  loisg  e  air  an  altair  an 
ìobairt-loisgte,  agus  au  t-saill :  agus  chunn- 
aic  an  sluagh  uile  e,  agus  rinn  iad  gàir,  ag- 
us  thuit  iad  air  an  aghaidh. 

CAIB.  X. 

AGUS  ghabh  Nadab  agus  Abihu,  mie 
Aaroin,  gach  fear  diubh  a  thùiseir, 
agus  chuir  iad  teine  ann,  agus  chuir  iad 
tùis  air,  agus  thug  iad  suas  am  fianuis  an 
Tighearna  teine  coimheach,  nach  d'àithn 
e  dhoibh. 

2  Agus  chaidh  teine  macli  o  làthair 
an   Tighearn,  agus  loisg  e  suas  iad, 
H  2 

agus  fhuair  iad  bàs  an  làthair  an  Tigh- 
earn. 

3  An  sin  thubhairt  Maois  ri  h-Aaron,  Is 
e  so  an  ni  a  labhair  an  Tighearn,  ag  ràdh, 
Annta-san  a  thig  am  fagus  dhorah  naomh- 
aichear  mise,  agus  an  làthair  an  t-sluaigh 
uile  glòraichear  mi.  Agus  dh'  fhan  Aaron 
'na  thosd. 

4  Agus  ghairm  Maois  air  Misael  agus  air 
Elsaphan,  mic  Udsieil,  bràthar-athar  Aa- 
roin,  agus  thubhairt  e  riu,  Thigibh  am  fag- 
us,  giùlainibh  bhur  bràithrean  o  fhianuis 
an  ionaid  naoimh  a  mach  as  a'  champ. 

5  Agus  chaidh  iad  am  fagus,  agus  ghiùl- 
ain  iad  'nan  còtaichibh  iad  a  mach  as  a' 
champ,  mar  a  thubhairt  Maoi6. 

6  Agus  thubhairt  Maois  ri  h-  Aaron,  agus 
ri  h-Eleasar,  agus  ri  h-Itamar,  a  mhic,  Na 
rùisgibh  bliur  cinn,  agus  na  reubaibh  bhur 
n-eudach,  air  eagal  gu'm  faigh  sibh  bàs,  ag- 
us  air  eagal  gu'n  tig  fearg  air  an  t-sluagh 
uile ;  ach  deanadh  bhur  bràithre,  tigh  ls- 
raeil  uile,  tuireadh  air  son  an  losgaidh  a  las 
an  Tighearn. 

7  Agus  cha  tèid  sibh  a  mach  air  dorus 
pàilliuin'a'  choimhthionail,  air  eagal  gu'm 
faigh  sibh  bàs  :  oir  a  ta  oladh-ungaidh  an 
Tighearn  oirbh.  Agus  rinn  iad  a  rèir  focail 


8  Agus  labhair  an  Tighearna  ri  h- Aaron, 
ag  ràdh, 

9  Na  h-òl  fìon  no  deoch  làidir,  thu  fèin, 
no  do  mhic  maille  riut,  an  uair  a  thèid 
sibh  a  steach  do  phàilliun  a'  choimhthion- 
ail,  air  eagal  gu'm  faigh  sibh  bàs  :  bithidh 
e  'na  reachd  bith-bhuan  air  feadh  bhur 
ginealacha ; 

10  Agus  a  chum  gu'n  cuir  sibh  eadar- 
dhealachadh  eadar  naomha  agus  mi- 
naomha,  agus  eadar  neòghlan  agus  glan  ; 

11  Agus  a  chum  gu'n  teagaisg  sibh  do 
chloinn  Israeil  na  h-orduighean  uile  a  labh- 
air  an  Tighearna  riu  le  làimh  Mhaois. 

12  Agus  labhair  Maois  ri  h-Aaron,  agus 
ri  h-Eleasar,  agus  ri  h-Itamar,  a  mhic  a 
dh'  f  han  beò,  Gabhaibh  an  tabhartas-bìdh  a 
dh'fhàgadh  do  thabhartasaibh  an  Tighearn 
air  an  toirt  suas  le  teine,  agus  itbibh  e  gu'n 
ghoirteachadh  làimh  ris  an  altair ;  oir  a  ta 
e  ro-naomha. 

13  Agus  ithidh  sibh  e  san  ionad  naomh, 
a  chionn  gur  e  do  dhlighe  e,  agus  dlighe 
do  mhac,  do  thabhartasaibh  an  Tighearn 
air  an  toirt  suas  le  teine :  oir  is  ann  mar 
sin  a  dh'  àithneadh  dhomhsa. 

14  Agus  an  t-uchd  luaisgte  agus  an  slinn- 
ean  togta  ithidh  sibh  ann  an  ionad  glan ; 
thu  fèin,  agus  do  mhic,  agus  do  nigheana 
maille  riut :  oir  is  iad  do  dhlighe  iad,  agus 
dlighe  do  mhac,  a  thugadh  dhoibh  à  ìob- 
airtibh  tabhartasan-sìth  chloinn  Israeil. 

15  An  slinnean  togta,  agus  an  t-uchd 
luaisgte,  maille  ris  na  tabhartasaibh  air  an 
toirt  suas  le  teine  do'n  t-saill,  bheir  iad  leo 
gus  a  luasgadh  mar  thabhartas-luaisgte  an 
làthair  an  Tighearn ;  agus  is  leats'  e,  agus 
le  d'  mhic  maille  riut,  le  reachd  bith-bhuan, 
mar  a  dh'  àithn  an  Tighearn. 

16  Agus  dh'  iarr  Maois  gu  dìchiollach 
meann  nah-ìobairt-pheacaidh,agus,  feuch, 
loisgeadh  e :  agus  bha  fearg  aige  ri  h-Elea- 
sar  agus  ri  h-Itamar,  mic  Aaroin,  a  dh'- 
f hàgadh  beò,  ag  ràdli, 


17  C'ar  son  nach  dh'ith  sibh  an  iobairt- 
pheacaidh  san  ionad  naomh,  do  bhrìgh  gu 
oheilì  ro-naomh,  agus  thug  Dia  dliuibh  ì  a 
ghiùlan  aingidheachd  a'  choimhthionail,  a 
dheanamh  rèite  air  an  son  am  fianuis  an 
Tighearn  ? 

18  Feuch,  cha  d'  tbugadh  a  fuil  a  steach 
an  taobh  a  stigh  do'n  ionad  naomh:  bu 
chòir  dhuibh  gu  deimhin  a  h-itheadh  san 
ionad  naomh,  mar  a  dh'  àithn  mise. 

19  Agus  thubhairt  Aaron  ri  Maois, 
Feuch,  an  diugh  thug  iad  suas  an  ìobairt- 
pheacaidh,  agus  an  ìobairt-loisgte,  an  làth- 
air  an  Tighearn ;  agus  thachair  an  leith- 
idean  sin  do  nithibh  dhomhsa ;  agus  nam 
bithinn  air  itheadh  na  h-iobairt-pheacaidh 
an  diugh,  an  gabhta  rithe  an  làthair  an 
Tighearn  ? 

20  Agus  an  uair  a  chuala  Maois  sin,  bha 
e  toilichte. 

CAIB.  XI. 
A  GUS  labhair  an  Tighearna  ri  Maois, 
J\.   agus  ri  h-  Aaron,  ag  ràdh  riu, 

2  Labhraibh  ri  cloinn  Israeil,  ag  ràdh, 
Is  iad  so  na  beathaichean  a  dh'  ithèas  sibh 
do  na  h-uile  ainmhidhibh  a  ta  air  an  tal- 
amh. 

3  Gach  aon  a  roinneas  an  ionga,  agus  a 
sgoilteas  an  ladhar,  agus  a  chnàmhas  a' 
chìr,  am  measg  nan  ainmhidh,  sin  ithidh 
sibh. 

4  Ach  iad  so  cha'n  ith  sibh,  dhiubhsan 
a  chnàmhas  a'  chìr,  no  dhiubhsan,  a  roinn- 
eas  an  ionga:  mar  an  càmhal,  a  chionn 
ged  a  ehnàmh  e  a'  chìr,  nach  roinn  e  an 
ìonga ;  neòghlan  tha  e  dhuibh. 

5  Agus  an  coinean,  a  chionn  ged  a 
chnàmh  e  a'  chìr,  nach  roinn  e  an  ionga ; 
neòghlan  tha  e  dhuibh. 

6  Agus  a'  mhaigheach,  a  chionn  ged  a 
chnàmh  i  a'  chìr,  nach  roinn  i  an  ionga ; 
neòghlan  tha  i  dhuibh. 

7  Agus  a'  mhuc,  a  chionn  ged  a  roinn  i 
an  ionga,  agus  ged  a  sgoilt  i  an  ladhar, 
gidheadh  nach  cnàmh  i  a'  chìr ;  neòghlan 
tha  i  dhuibh. 

8  D'am  feoil  cha'n  ith  sibh,  agus  r'an 
cairbh  cba  bhean  sibh ;  neòghlan  tha  iad 
dhuibh. 

9  Iad  so  ithidh  sibh,  dhiubhsan  uiie  a  ta 
sna  h-uisgeachaibh  :  gach  ni  air  am  bheil 
itean  agus  lannan  anns  na  h-uisgeachaibh, 
anns  na  cuantaibh,  agus  anns  na  h-aimh- 
nichibh,  iad  sin  ithidh  sibh. 

10  Agus  gach  ni  air  nach  'eil  itean  no 
lannan  anns  na  cuantaibh,  agus  anns  na 
h-aimhnichibli,  do  gach  ni  a  ghluaiseas  sna 
h-uisgeachaibh,  agus  do  gach  ni  beò,  a  ta 
sna  h-uisgeachaibh ;  'nan  gràineileachd 
bithidh  iad  dhuibh : 

11  Eadhon'nan  gràineileachd  bithidh  iad 
dhuibh :  d'am  feoil  cha'n  ith  sibh,  agus 
d'an  cairbh  gabhaidh  sibh  gràin. 

12  Gach  ni  air  nach  'eil  itean  no  lannan 
anns  na  h-uisgeachaibh,  'na  ghràineileachd 
bithidh  sin  dhuibh. 

13  Agus  dhiubh  so  gabhaidh  sibh  gràin 
am  measg  nan  eun ;  cha  'n  ithear  iad,  'nan 
gràineileachd  tha  iad :  an  iolair,  agus  an 
cnàimh-bhristeach,  agus  an  iolair-uisge, 

14  Agus  am  fang,  agus  an  clamhan  a 
rèir  a  ghnè ;. 


CAIB.  XII. 


-3     15  Gach  fitheach  a  rèir  a  glinè  ; 

i  16  Agus  a'  chailleach-oidhche,  agus  an 
t-seabhag-oidhche,  agus  a'  chuach,  agus 

•  in  t-seabhag  a  rèir  a  gnè, 

•  17  Agus  a'  chailleach-oidhche  bheag, 
i?us  an  scarbh,  agus  a'  chailleach-oidhche 
ràhòr, 

'  18  Agus  an  eala,  agus  am  pelican,  agus 
$  in  iolair-fhionn, 

19  Agus  a'  chorra-bhàn,  agus  a'  chorra- 
m  ghlas  a  rèir  a  gnè,  agus  an  t-adharcan- 
"  luachrach.  agus  an  ialtag. 
&  20  Bithidk  gach  ni  snàigeach  a  dh'iteal- 
I  aicheas,  agus  a  dh'  imicheas  air  cheithir 
«  chosan,  'na  ghràineileachd  dhuibh. 
4  21  Ach  iad  so  feudaidh  sibh  itheadh,  do 
a  gaeh  ni  snàigeach  a  dh'  itealaicheas,  agus 

a  dh'  imicheas  air  cheithir  chosan,  aig  am 
3i  bheil  luirgnean  os  ceann  a  throidhean,  gu 

leura  )eo  air  an  talamh. 
22  Eadhoìi  iad  so  dhiubh  feudaidh  sibh 

itheadh  :  an  locust  a  rèir  a  ghnè,  agus  an 
I  locust  niaol  a  rèir  a  ghnè,  agus  an  daol  a 

rèir  a  ghnè,  agus  an  leumnach-uaine  a  rèir 
<-l  a  ghnè. 

ii  23  Ach  bithidh  gach  ni  eile  snàigeach  a 
I  dh'  itealaicheas,  aig  am  bheil  ceithir  chosan, 

'na  ghràineileachd  dhuibh. 
»     24  Agus  air  an  son  sin  bithidh  sibh  neò- 
■  sjhlan  :  gach  neach  a  bheanas  r'  an  cairbh, 
1  bithidh  e  neòghlan  gu  feasgar. 

25  Agus  ge  b'  e  air  bith  a  ghiùlaineas  a 
-j)  bheag  d'  an  cairbh,  nighidh  e  'eudach,  agus 
B'  bithidh  e  neòghlan  gu  feasgar. 
a     26  Bithidh  cairbh  gach  ainmhidh  a  roinn- 
Ji  eas  an  ionga,  agus  nach  sgoilt  an  ladhar, 

agus  nach  cnàmh  a'  chìr,  neòghlau  òhuibh  : 
s  gach  neach  a  bheanas  riu,  bithidh  e  neò- 
r,  ghlan. 

27  Agus  ge  b'  e  air  bith  a  dh'  imicheas  air 
j  a  mhàgaibh,  am  measg  nan  uile  bheath- 
,;  aichean  a  dh'  imicheas  air  cheithir  chosan, 
bithidh  e  neòghlan  dhuibh  ;  gach  neach  a 
i  bheanas  r'  an  cairbh,  bithidh  e  neòghlan  gu 
r.  fèasgar. 

i  28  Agus  esan  a  ghiùlaineas  an  cairbh, 
nighidh  e  'eudach,  agus  bithidh  e  neòghlan 

i  gufeasgar;  neògblan  tha  iad  dhuibh. 

d  29  Agus  bithidk  iad  so  neòghlan  dhuibh 
am  measg  nan  nithe  snàigeach  a  shnàigeas 

i  air  an  talamh  :  an  neas,  agus  an  luch,  ag- 

il  us  an  crocodeil  a  rèir  a  ghnè, 

i.     30  Agus  am  firead,  agus  an  cameleon, 

j  agus  an  dearc-luachrach,  agus  an  t-seil- 
cheag,  agus  am  famh. 

j     31  Tha  iad  sin  neòghlan  dhuibh  'nam 

i  measg-san  uile  a  shnàigeas  :  gach  neach  a 

\  bheanas  riu,  'nuair  a  bhios  iad  marbh,  bith- 

i  idh  e  neòghlan  gu  feasgar. 

]  32  Agus  gach  ni  air  an  tuit  a  h-aon 
diubh,  'nuair  a  bhios  e  marbh,  bithidh  e 

I  ueòghlan ;  co  dhiubh  is  soitìieach  fiodha 

,  sam  bith  e,  no  eudach,  no  croicionn,  no 
sac :  feumaidh  gach  soitheach  anns  an 
deanar  obair  sam  bith,  a  bhi  air  a  chur 
ann  an  uisge,  agus  bithidh  e  neòghlan  gu 
feasgar  ;  an  sin  bithidh  e  glan. 

33  Agus  a  tkaobh  gach  soithich  creadh.a, 
anns  an  tuit  a  h-aon  diubh,  bithidh 
gach  ni  a  ta  ann  neòghlan ;  agus  brisidh 
sibh  e. 

34  Do  gach  uile  bhiadh  a  dh'  ithear,  bith- 
klh  am  biadh  sin  air  an  tig  uisge,  neò- 


i  ghlan ;  agus  bithidh  gach  deoch  a  dh'  òlar 

ann  an  soitheach  sam  bith,  neòghlan. 
I     35  Agus  bithidh  gach  ni  air  an  tuit  a 
I  bheag  d'  an  cairbh,  neòghlan ;  ma  's  àmh- 
!  uinn  e,  no  coireacha,  brisear  sìos  iad  :  neò- 
ghlan  tha  iad,  agus  neòghlan  bithidh  iad 
dhuibh. 

36  Gidheadh  bithidh  fuaran  no  tobar 
anns  am  bi  pailteas  uisge,  glan  :  ach  bith- 
idh  an  ni  sin  a  bheanas  r'  an  cairbh,  neò- 
ghlan. 

37  Agus  ma  thuiteas  a  bheag  d'  an  cairbh 
air  sìol-cuir  sam  bith,  a  bhios  r'  a  chur, 
bitkidh  e  glan. 

38  Ach  ma  chuirear  iiisge  sam  bith  air 
an  t-sìol,  agus  gu  'n  tuit  a  bheag  d'an  cairbh 
air,  neòghlan  bithidh  e  dhuibh. 

39  Agus  ma  bhàsaicheas  ainmhidh  sam 
bith  d'  am  feud  sibh  itheadh,  bithidh  esan 
a  bheanas  r'  a  chairbh  neòghlan  gu  feasgar. 

40  Agus  esan  a  dh'  itheas  d'  a  chairbh, 
nighidh  e  'eudach,  agus  bithidh  e  neòghlan 
gu  feasgar:  esan  mar  an  ceudna  a  ghiù- 
laineas  a'  chairbh,  nighidh  e  'eudach,  agus 
bithidh  e  neòghlan  gu  feasgar. 

41  Agus  bithidh  gaeh  ni  snàigeach  a 
shnàigeas  air  an  talamh,  'naghràineileachd : 
cha  'n  ithear  e. 

42  Gach  ni  a  dh'  imicheas  air  a*  bhroinn, 
agus  gach  ni  a  dh'  imicheas  air  cheithir 
chosan,  no  ge  b'  e  air  bith  aig  am  bheil 
tuilleadh  chosan  am  measg  nan  uile  nithe 
snàigeach  a  shnàigeas  àir  an  talamh ; 
cha  'n  ith  sibh  iad,  oir  is  gràineileachd  iad. 

43  Cha  dean  sibh  sibh  fèin  gràineil  le  ni 
snàigeach  sam  bith  a  shnàigeas,  cha  mhò 
ni  sibh  sibh  fèin  neòghlan  leo,  air  chor  is 
gu  'n  truaillear  sibh  leo. 

44  Oir  is  mise  an  Tighearna  bhur  Dia  : 
naomhaichidh  sibh  air  an  aobhar  sin  sibh 
fèin,  agus  bithidh  sibh  naomha;  oir  a  ta 
mise  naomha :  agus  cha  truaill  sibh  sibh 
fèin  le  ni  snàigeach  sam  bith  a  shnàigeas 
air  an  talamli. 

45  Oir  is  mise  an  Tighearn  a  thug  sibhse 
a  mach  à  tìr  na  h-Eiphit,  gu  bhi  am  Dhia 
agaibh  :  bithidh  sibhse  uime  sin  naomha, 
oir  a  ta  mise  naomha. 

46  Is  e  so  lagh  nan  ainmhidh,  agus  nan 
eunlaith,  agus  gach  dùil  bheò  a  ghluaiseas 
anns  na  h-uisgeachaibh,  agus  gach  dùil  a 
shnàigeas  air  an  talamh  :* 

47  A  chur  dealachaidh  eadar  an  neòghlan 
agus  an  glan,  agus  eadar  am  beathach  a 
dh'fheudar  itheadh,  agus  am  beathach  nach 
feudar  itheadh. 

CAIB.  XII. 

AGUS  labhair  an  Tighearna  ri  Maois,  ag 
ràdh, 

2  Labhair  ri  cloinn  Israeil,  ag  ràdh,  Ma 
dh'  fhàsas  bean  torrach,  agus  gu  'm  beir  i 
mac,  an  sin  bithidh  i  neòghlan  seachd  làith- 
ean  ;  a  rèir  làithean  a  dealachaidh  air  son 
a  h-anmhuinneachd  bithìdh  i  neòghlan. 

3  Agus  air  an  ochdamh  là  timchioll- 
ghearrar  feoil  a  roimh-chroicinn. 

4  Agus  fanaidh  i  an  sin  tri  làithe  deug- 
'ar  fhichead  ann  am  fuil  a  glanaidh  :  cha 
bhean  i  ri  ni  naomha  sam  bith,  agus  cha 
tig  i  steach  do  'n  ionad  naomha,  gus  an 
coimhlionar  làithean  a  glanaidh. 

5  Ach  ma  bheireas  i  leanabh  nighinn,  a» 

sin  bithidh  i  neòghlan  dà  sheachduin,  mar 
'na  dealaehadh  :  agus  fanaidh  i  ann  am  fuil 
a  glanaidh  tri  fichead  agus  sè  làithean. 

6  Agus  an  uair  a  choimlilionar  làithean 
a  gianaidh  air  son  mic,  no  air  son  nighinn, 
bheir  i  uan  do  'n  cheud  bhliadhna  chum 
ìobairt-loisgte,  agus  columan  òg,  no  eun 
turtuir  chum  ìobairt-pheacaidh,  gu  dorus 
pàilliuin  a'  choimhthionail,  a  dh'ionnsuidh 
an  t-sagairt : 

7  Agus  bheir  e  seachad  e  an  làthair  an 
Tighearn,  agus  ni  e  rèite  air  a  son,  agus 
glanar  i  o  ruith  a  fola.  Is  e  so  an  lagh  air 
a  son-sa  a  bheireas  mac  no  nighean. 

8  Agus  mur  urrainn  i  uan  a  thoirt  leatha, 
an  sin  bheir  i  leatha  dà  thurtur,  no  dà  cho- 
luman  òg;  fear  dhiubh  chum  ìobairt- 
loisgte,  agus  am  fear  eile  chum  ìobairt- 
pheacaidh  ;  agus  ni  an  sagart  rèite  air  a 
son,  agus  bithidh  i  glan. 

CAIB.  XIII. 

AGUS  labhair  an  Tighearna  ri  Maois, 
agus  ri  h-Aaron,  ag  ràdh, 

2  'Nuair  a  bhios  aig  duine  ann  an  croic- 
ionn  'fheòla  atadh,  no  guirein,  no  ball 
soilleir,  agus  gu  'm  bi  e  ann  an  croicionn 
'fheòla  cosmliuil  ri  plàigh  luibhre ;  an  sin 
bheirear  e  gu  h-Aaron  an  sagart,  no  gu 
h-aon  d'  a  mhic,  na  sagartan. 

3  Agus  amhaircidh  an  sagart  air  a'  phlàigh 
ann  an  croicionn  'fheòla  ;  ajjus  an  uair  a 
bhios  am  fionnadh  sa'  phlàigh  air  tionndadh 
gu  bàn,  agus  a  bhios  a'  phlàigh  r'  a  faicinn 
ni  's  doimhne  na  croicionn  'fheòla;  is 
plàigh  luibhre  a  th'  ann  :  agus  amhaircidh 
an  sagart  air,  agus  gairmidh  e  neòghlan  e. 

4  Ach  ma  tha  ara  ball  soilleir  ann  an 
croicionn  'fheòla  bàn,  agus  gun  e  bhi  r'  a 
fhaicinn  ni  's  doimhne  na  'n  croicionn,  ag- 
us  gun  'fhionnadh  bhi  air  tionndadh  gu 
bàn  ;  an  sin  druididh  ansagart  a  stigh  esan 
air  am  bheil  a'  phlàigh  seachd  làithean. 

5  Agus  amhaircidh  an  sagart  air,  air  an 
t-seachdamh  là :  agus,  feuch,  ma  tha  phlàigh 
'na  shealladh  air  stad,  agus  gun  a'  phlàigh 
bhi  sgaoileadh  sa'  cliroicionn ;  an  sin 
druidìdh  an  sagart  a  stigh  e  seachd  làith- 
ean  eile. 

6  Agus  amhaircidh  an  sagart  air  a  rìs  air 
an  t-seachdamh  là,  agus,  feuch,  ma  bhios 
a'  phlàigh  càil-eigin  dorcha,  agus  nach  'eil 
a'  phlàigh  air  sgaoileadh  sa'  chroicionn, 
gairmidh  an  sagart  glan  e  :  cha  'n  'eil  ann 
ach  guirein  ;  agus  nighidh  e  'eudach,  agus 
bithidh  e  glan. 

7  Ach  ma  sgaoil  an  guirein  gu  mòr  a 
mach  sa'  chroicionn,  an  dèigh  dha  bhi  air 
'fhaicinn  leis  an  t-sagart  a  chum  a  ghlan- 
aidh  ;  chithear  e  rìs  leis  an  t-sagart. 

8  Agus  amhaircidh  an  sagart  air,  agus, 
feuch,  ma  tha  'n  guirein  air  sgaoileadh  sa' 
chroicionn,  an  sin  gairmidh  aa  sagart  e 
neòghlan  :  is  luibhre  a  th'  ann. 

9  An  uair  a  bhios  plàigh  luibhre  air 
duine,  an  sin  bheirear  e  cìium  an  t-sag- 
airt : 

10  Agus  arahaircidh  an  sagart  air  :  ag- 
us,  feuch,  ma  tha  atadh  bàn  sa'  chroic- 
ionn,  agus  gu  'n  do  thionndaidh  e  am  fionn- 
adh  gu  bàn,  agus  gu  'm  bheil  feoil  bheò 
dhearg  san  atadh, 

11  Is  seann  luibhre  a  th'  ann,  ann  an 


croicionn  'fheòla;  agus  gairmidh  an  sagart 
e  neòghlan,  agus  cha  druid  e  stigh  e,  oir 
tha  e  neòghlan. 

12  Agus  ma  bhriseas  luibhre  gu  mòr  a 
mach  sa'  chroicionn,  agus  gu  'n  comhdaich 
an  luiblire  croicionn  an  neach  air  am  bheil 
a'  phlàigh  uile  o  'cheann  gu  'throidh,  ge  b'  e 
batl  air  an  amhairc  an  sagart; 

13  An  sin  bheir  an  sagart  fa  'near :  agus, 
feuch,  ma  chòmhdaich  an  luibhre  'fheoil 
uile,  gairmidh  e  esan  glan  air  am  bheil  a' 
phlàigh:  thionndaidheadh  e  uile  gu  bàn; 
tha  e  glan. 

14  Ach  an  uair  a  bhios  feoil  dhearg  r'  a 
faicinn  air,  bithidh  e  neòghlan. 

15  Agus  amhaircidh  an  sagart  air  an 
fheoil  dheirg,  agus  gairmidh  e  neòghlan  e; 
oir  tha  'n  fheoil  dhearg  neòghlan :  it 
luibhre  a  th'  aun. 

16  Ach  ma  thig  an  fheoil  dhearg  air  a 
h-ais  a  rìs,  agus  gu  'n  tionndaidhear  gu  bàn 
i,  thig  e  chum  an  t-sagairt, 

17  Agus  amhaircidh  an  sagartair  :  agus, 
feuch,  ma  tha  phlàigh  air  tionndadh  gu 
bàn,  an  sin  gairmidh  an  sagart  esan  glan 
air  am  bheil  a'  phlàigh  :  tha  e  glan. 

18  An  fheoil  mar  an  ceudna  anns  an  robh, 
eadhon  'na  croicionn,  neascaid,  agus  a 
leighi?eadh, 

19  Agus  aig  am  bheil  ann  an  ùite  na 
neascaid  atadh  bàn,  no  ball  soilleir  bàn, 
càil-èigin  dearg,  nochdar  do  'n  t-sagart  e  ; 

20  Agus  ma  'se  'nuair  a  chi  an  sagart  e, 
feuch,  gu  bheil  e  r'  a  fhaicinn  ni  's  doìmhne 
na  'n  croicionn,  agus  'fhionnadh  air  a 
thionndadh  gu  bàn  ;  gairmidh  an  sagart 
neòghlan  e  :  is  plàigh  luibhre  a  th'  ann  air 
briseadh  a  mach  anns  an  neascaid. 

21  Ach  ma  dh'  amhairceas  an  sagart  air, 
agus,  feuch,  nach  'eil  fionnadh  bàn  air  bith 
ann,  agus  gun  e  ni  's  doimhne  na  'n  croic- 
ionn,  ach  càil-eigin  dorcha ;  an  sin 
druididh  an  sagart  a  stigh  e  seachd  làith- 
ean. 

22  Agus  ma  tha  e  air  sgaoileadh  a  mach 
gu  mòr  sa'  chroicionn,  an  sin  gairmidh  an 
sagart  e  neòghlan  ;  is  plàigh  a  th'  ann. 

23  Ach  ma  tha  'm  ball  soilleir  air  stad  'na 
àite,  gun  e  air  sgaoileadh,  is  neascaid  loisg- 
each  a  th'  ann ;  agus  gairmidh  an  sagart 
glan  e. 

24  No  ma  bhios  feoil  air  bith  ann,  aig  am 
bheil  'iia  croicionn  losgadh  teth,  agus  gu  'm 
bi  anns  nnfheoil  blieò  a  ta  losgadh  ball  bàn 
soilleir,  càil-eigin  dearg,  no  bàn ; 

25  An  sin  amhaircidh  an  sagart  air;  ag- 
us,  feuch,  ma  tha  'm  fionnadh  anns  a'  bhall 
shoilleir  air  tionndadh  gu  bàn,  agus  e  r'  a 
fhaicinn  ni  's  doimhne  na  'n  croicionn  ;  is 
luibhre  a  th'  ann  air  briseadh  a  mach  anns 
an  losgadh  :  uime  sin  gairmidh  an  sagart 
neòghlan  e  ;  is  plàigh  luibhre  a  th'  ann. 

26  Ach  ma  dh'  amhairceas  an  sagart  air, 
agus,  feuch,  nach  'eil  fionnadh  bàn  air  bith 
air  a'  bhall  shoilleir,  agus  nach  'eil  e  ni  's 
doimhne  na'n  croicionn  eile,  ach  gu  bheil  e 
càil-eigin  dorcha  ;  an  sin  druididh  an  sag- 
art  a  stigh  e  seachd  làithean. 

27  Agus  amhaircidh  an  sagart  air,  air  an 
t-seachdamh  là,  agus  ma  tha  e  air  sgaoil- 
eadh  a  mach  gu  mòr  sa'  chroicionn,  an  sin 
gairmidh  an  sagart  neòghlan  e;  is  plàign. 
luibhre  a  th'  ann. 

28  Agus  ma  tha  'ro  ball  soilleir  air  stad 
'na  àite,  gun  e  air  sgaoileadh  sa'  ehroicionn, 
ach  e  càil-eigin  dorcha  ;  is  atadh  o  'n  losg- 
adh  a  th'  anu,  agus  gairmidh  an  sagart  glan 

-<   *?;  oirw  leannachanh  a  th'ann  o'n  losgadh. 

29  Ma  tha  aig  duine  no  ranaoi  plàigh  air 

-  a' cheann,  no  air  an  fheusaig  ; 

30  An  sin  amhaircidh  an  sagart  air  a' 
t  phlàigh  :  agus,  feuch,  matha  ir' afaicinn 
l  ni  's  doimhne  na  'n  croicionn,  agus  fìonnadh 
i  tana  buidhe  innte ;  an  sin  gairmidh  an  sag- 
j  art  neòghlan  e  :  is  càrr  tiorara  a  th'  ann, 

eadhon  luibhre  air  a'  cheann  no  air  an 
fheusaig. 

31  Agus  ma  dh'  amhairceas  an  sagart  air 
i  plàigh  a'  charra,  agus,  feuch,  nach  'eil  i  r'  a 
t  faicinn  ni  's  doimhne  na  'n  croicionn,  agus 
i  nach  'eil  fionnadh  dubh  sam  bith  innte ;  an 

sin  druididh  an  sagart  a  stigh  esan  air  am 
•  bheil  plàigh  a'  charra,  seachd  làithean. 
.lij  32  Agus  amhaircidh  an  sagart  air  a' 
phlàigh  air  an  t-seachdamh  là,  agus,  feuch, 
n  mur  'eil  an  càrr  air  sgaoileadh,  agus  nach 
■  'eil  fionnadli  buidhe  sam  bith  ann,  agus 
■  nach  'eil  an  càrr  r'  a  fhaicinn  ni's  doimhne 

na'n  croicionn ; 
ril     33  An  sin  bearrar  e,  ach  an  càrr  cha 
;  bhearr  e ;  agus  druididh  an  sagart  a  stigh 
esan  air  am  bheil  an  càrr,  seachd  iàithean 
a  eile. 

i  34  Agus  air  an  t-seachdamh  là  amhairc- 
ì  idh  an  sagart  air  a'  chàrr:  agus,  feuch, 
M  mur 'eil  au  càrr  air  sgaoileadh  sa'  chroic- 
I  ionn,  no  r'  a  fhaicinn  ni  's  doimhne  na  'n 

-  j  croicionn  ;  an  sin  gairmidh  an  sagart  glan 
m  e :  agus  nighidh  e  'eudach,  agus  bithidh  e 
1  glan. 

35  Ach  ma  tha  an  càrr  air  sgaoileadh  gu 
r  mòr  sa'  ehroicionn  an  dèigh  a  ghlanaidh  ; 
j  36  An  sin  amhaircidh  an  sagart  air,  agus, 
I  feuch,  ma  tha  au  càrr  air  sgaoileadh  sa' 
1  chroicionn,  cha  'n  iarr  an  sagart  fionnadh 
i.  buidhe  :  tha  e  neòghlan. 

37  Ach  ma  tha  an  càrr  'na  shealladh  air 
i  stad,  agus  ma  tha  fionnadh  dubh  air  fàs 

1  suas  ann,  leighiseadh  au  càrr,  tha  e  glan  : 
agus  gairmidh  an  sagart  glan  e. 

5i     38  Ma  bhios  mar  an  ceudna  aig  duine  no 

2  aig  mnaoi  ann  an  croicionn  am  feòla  buill 
|  shoilleir,  eadhon  buill  bhàna  shoilleir ; 

39  An  sin  amhaircidh  an  sagart :  agus, 
J  feuch,  ma  tha  na  buill  shoilleir  ann  an 
„  croicionn  am  feòla  odhar-bliàn,  is  leus  teas 
|  e  air  fàs  sa'  chroicionn  :  tha  e  glan. 

40  Agus  an  duine  aig  am  bheil  a  cheann 
ì  air  faileadh,  tha  e  maol :  gidheadh  tha  e 

glan. 

41  Agus  esan  aig  am  bheil  'fholt  airfail- 
eadh  do  'n  chuid  sin  d'  a  cheann  tha  leth  r'  a 
eudan,  tha  e  maol-bhathaiseach ;  gidh- 
eadh  tha  e  glan. 

42  Agus  ma  tha  'na  cheann  maol,  no  'na 
bhathais  mhaoil  creuchd  bhàn  càil-eigin 
dearg  ;  is  luibhre  a  th'  ann  air  fàs  suas  'na 
cheaun  maol,  no  'na  bhathais  mhaoil. 

43  An  sin  amhaircidh  an  sagart  air; 
agus,  feuch,  ma  tha  atadh  no  creuchda  bàn- 
dhearg  'na  mhaol  cheann,  no  'na  mhaol 
bhathais,  mar  a  nochdar  an  luibhre  ann  an 
croicionn  na  feòla ; 

44  Is  duine  lobhrach  e,  tha  e  neòghlan  : 
gairmidh  an  sagart  e  neòghlan  gu  h-iom- 
lan ;  tha  a'  phlàigh  'na  cheann. 

reubar  'eudach,  agus  bitliidh  a  cheann  lom- 
nochd,  agus  cuiridh  e  folach  air  a  bhil 
uachdaraich,  agus  glaodhaidh  e,  Neòghlan, 
neòghlan. 

46  Rè  nan  uile  làithean  a  bhios  a'  phlàigh 
air,  bithidh  e  salach ;  tha  e  neòghlan : 
gabhaidh  e  còmhnuidh'naaonar;  antaobh 
a  muigh  do  'n  champ  bithidh  'ionad  tàimh. 

47  An  t-eudach  mar  an  ceudna  anns  ara 
bheil  plàigh  na  luibhre,  ma  's  eudach  olla  e, 
no  ma  's  eudach  lìn  e, 

48  Ma's  ann  a  tha  i  san  dlùth,  no  san 
inneach,  do  lìon  no  dh'  olainn,  ma's  ann  an 
croicionn,  no  ann  an  ni  sam  bith  deanta  do 
chroicionn  : 

49  Agus  ma  tha  phlàigh  uaine  no  dearg 
san  eudach,  no  sa'  chroicionn,  aon  chuid 
san  dlùth  no  san  inneach,  no  ann  an  ni  sam 
bith  deanta  do  chroicionn ;  is  plàigh 
luibhre  a  th'  ann,  agus  feuchar  i  do  'n  t-sag- 
art. 

50  Agus  atnhaircidh  an  sagart  air  a' 
phlàigh,  agus  druididh  e  stigh  an  ni  anns 
am  bheil  a'  phlàigh  seachd  làithean. 

51  Agus  amhaircidh  e  air  a'  phlàìgh  air 
an  t-seachdamh  là :  ma  tha  phlàigh  air 
sgaoileadh  san  eudach,aon  chuid  san  dlùth 
no  san  inneach,  no  ann  an  croicionn,  no 
ann  an  obair  sam  bith  deanta  do  chroicionn  ; 
is  luibhre  chnàmhanach  a'  phlàigh  :  tha  e 
neòghlan. 

52  Loisgidh  e  uime  sin  an  t-eudach,  ma  's 
dlùth  no  inneach,  ann  an  olainn  no  ann  an 
lion,  no  ni  air  bith  deanta  do  chroicionn, 
anns  a'  bheil  a'  phlàigh  :  oir  is  luibhre 
chnàmhanach  a  th'  ann ;  loisgear  e  san 
teine. 

53  Agus  ma  dh' amhairceas  an  sagart, 
agus,  feuch,  nach  'eil  a'  phlàigh  air  sgaoil- 
eadh  san  eudach,  aon  chuid  san  dlùth,  no 
san  inneach,  no  ann  an  ni  sam  bith  deanta 
do  chroicionn ; 

54  An  sin  àithnidh  an  sagart  dhoibh  an 
ni  anns  a'  bheil  a'  phlàigh  a  uigheadh,  ag- 
us  druididh  e  stigh  e  seachd  làithean  eile. 

55  Agus  amhaircidh  an  sagart  air  a' 
plàigh  an  dèigh  a  nigheadh  :  agus,  feuch, 
mur  do  mhùth  a'  phlàigh  a  dath,  agus  mur 
do  sgaoil  a'  phlàigh,  tha  e  neòghlan  ;  loisg- 
idh  tu  san  teine  e  :  is  cnàmhan  an  leth  stigh 
e,  ma  's  lom  a  stigh  no  muigh  e. 

56  Agus  ma  dh'amhairceas  an  sagart,  ag- 
us,  feuch,  gu  bheil  a'  phlàigh  càil-eigin 
dorcha  an  dèigh  a  nigheadh  ;  an  sin  reub- 
aidh  e  as  an  eudach  i,  no  as  a'  chroicionn, 
no  as  an  dlùth,  no  as  an  inneach. 

57  Agus  ma  tha  i  r'  a  faicinn  fathast  san 
eudach,  aon  chuid  san  dlùth,  no  san  inn- 
each,  no  ann  an  ni  air  bith  deanta  do  chroic- 
ionn ;  is  plàigh  sgaoilteach  a  th'  ann : 
loisgidh  tu  le  teine  an  ni  anns  a'  bheil  a' 
phlàigh. 

58  Agus  an  t-eudach,  raa  's  dlùth,  no 
inueaeh  e,  no  ni  air  bith  deanta  do  chroic- 
ionn,  a  nigheas  tu,  ma  chaidh  a'  phlàigh 
asda,  an  sin  nighear  e  an  dara  uair,  agus 
bithidh  e  glan. 

59  Is  e  so  lagh  plàigh  na  luibhre  ann  an 
eudach  olla  no  lin,  anns  an  dlùth,  no  anns 
an  inneach,  no  ann  an  ni  sam  bith  deanta 
do  chroicnibh,  chum  a  ghairm  glan,  no 
'ghainn  neòghlan. 

LEBHITICUS. 


CAIB.  XIV. 

AGUS  labhair  an  Tighearna  ri  Maois,  ag 
ràdh, 

2  Bithidh  so  'na  lagh  do  'n  lobhar,  ann  an 
là  a  ghlanaidh  :  Bheirear  e  chum  an  t-sag- 
airt ; 

3  Agus  thèid  an  sagart  a  mach  as  a' 
champ;  agus  amhaircidh  an  sagart,  agus, 
feuch,  ma  leighiseadh  plàigh  na  luibhre 
anns  an  lohhar ; 

4  An  sin  àithnidh  an  sagart  gu  'n  gabhar 
air  a  shon-san  a  tha  gu  hhi  air  a  ghlanadh, 
dà  eun  bheò  ghlan,  agus  fiodh  seudair,  ag- 
us  scarlaid,  agus  hiosop. 

5  Agus  àithnidh  an  sagart  gu  marbhar 
aon  do  na  h-eunaibh  ann  an  soitheach 
creadha,  os  ceann  uisge  ruith. 

6  A  tliaobh  an  eoin  bheò,  gabhaidh  se  e, 
agus  am  fiodh  seudair,  agus  an  scarlaid, 
agus  an  hiosop,  agus  tumaidh  e  iad  agus  an 
t-eun  beò,  ann  am  fuil  an  eoin  a  mharbh- 
adh  os  ceann  an  uisge  ruith. 

7  Agus  crathaidh  e  air-san  ata  gu  bhi 
air  a  ghlanadh  o  'n  luibhre,  seachd  uairean, 
agus  gairmidh  e  glan  e,  agus  leigidli  e  as  an 
t  eun  beò  air  aghaidh  na  macharach. 

8  Agus  nighidh  esan  a  ta  gu  bhi  air  a 
ghlanadh  'eudach,  agus  bearraidh  e  dheth 
'fhionnadh  uile,  agus  nighidh  se  e  fèin  ann 
an  uisge,  chum  gu'm  bi  e  glan  :  agus  'na 
dhèigh  sin  thig  e  steach  do'n  ehamp,  agus 
fanaidh  e  mach  as  a'  bhùth  seachd  làithean. 

9  Ach  air  an  t-seachdamh  là,  bearraidh  e 
uile  fholt  a  chinn,  agus  'fheusag,  agus 
mailghean  a  shùl,  eadhon  'fhionnadh  uile 
bearraidh  e  dheth  :  agus  nighidh  e  'eudach, 
nighidh  e  mar  an  eeudna  'fheoil  ann  an 
uisge,  agus  bithidh  e  glan. 

10  Agus  air  an  ochdamh  là  gabhaidh  e 
dà  uan  fhirionn  gun  ghaoid,  agus  aon  uan 
boirionn  do  'n  cheud  bhliadhnagun  ghaoid, 
agus  tri  deich  earrannan  do  phlùr  mìn  mar 
thabhartas-bìdh,  ìneasgta  le  h-oladh,  agus 
aon  log  olaidh. 

11  Agus  nochdaidh  an  sagart  a  ni  glan 
e,  an  duine  a  ta  r"  a  ghlanadh,  agus  na  nithe 
sin  an  làthair  an  Tighearn,  aig  doruspàill- 
iuin  a'  choimhthionail : 

12  Agus  gabhaidh  an  sa<rart  aon  uan  fir- 
ionn,  agus  bheir  e  seachad  e  mar  ìobairt- 
eusaontais,  agus  an  log  olaidh,  agus  luai?g- 
idh  e  iad  mar  thabhartas-luaisgte  am  fian- 
uis  au  Tighearn. 

13  Agus  marbhaidh  e  'n  t-uan  anns  an 
àite  sam  marbh  e  'n  ìobairt-pheacaidh  ag- 
us  an  ìobairt-loisgte,  anns  an  ionad  naomh  ; 
oir  mar  is  leis  an  t-sagart  an  ìobairt-pheac- 
aidh,  is  amhuil  sin  an  ìobairt-eusaontais : 
tka  i  ro-naomha. 

14  Agus  gabhaidh  an  sagart  cuid  do 
fhuil  na  h-ìobairt-eusaontais,  agus  cuiridh 
an  sagart  i  air  bàrr  cluaise  deise  an  neach 
a  ta  r'  a  ghlanadh,  agus  air  ordaig  a  làimhe 
deise,  agus  air  ordaig  a  choise  deise. 

15  Agus  gabhaidh  an  sagart  cuid  do'n 
log  olaidh,  agus  dòirtidh  e  i  ann  an  glaic  a 
làimhe  clìthe  fèin. 

16  Agus  tumaidh  an  sagart  a  mheur  deas 
&an  oladh  a  ta  'na  làimh  chlì,  agus  crath- 
aidh  e  cuid  do  'n  oladh  le  'mheur,  seachd 
uairean  an  làthair  an  Tighearn. 

17  Agus  do'n  chuid  eile  do'n  oladh  a  ta 
'na  làimh,  cuiridh  an  sagart  air  bàrr  cluaise 


deise  an  neach  a  ta  r'a  ghlanadh,  aj;us  aii 
ordaig  a  làimhe  deise,  agus  air  ordaig  a 
choise  deise,  air  fuil  na  h-ìobairt-eusaont-j 
ais. 

18  Agus  fuigheall  na  h-olaidh,  a  ta  'n 
làimh  an  t-sagairt,  dòirtidh  e  air  ceaim  ai: 
neach  a  ta  r'  a  ghlanadh  :  agus  ni  an  sagarl 1 
rèite  air  a  shon  am  tìanuis  au  Tighearn. 

19  Agus  ìobraidh  an  sagart  an  iobairt- 
pheacaidh,  agus  ni  e  rèite  air  a  shonsan  a 
ta  r'  a  ghlanadh  o  'neòghloine,  agus  'na 
dhèigh  sin  marbhaidh  e  'n  ìobairt-loisgte. 

20  Agus  bheir  an  sagart  seachad  an 
ìobairt-loisgte,  agus  an  tabhartas-bidh  air 
an  altair :  agus  ni  an  sagart  rèite  air  a  shon. 
agus  bithidh  e  glan. 

21  Agus  ma  tha  e  bochd,  agus  nach 
urrainn  e  an  uiread  sin  fhnghail ;  an  sin 
gabhaidh  e  aon  uan  clmm  ìobairt-eusaont- 
ais  gu  bhi  air  a  luasgadh,  a  dheanamh  reite 
air  a  shon,  agus  aon  deicheamh  earrann  dc 
phlùr  mìn  measgta  le  h-oladh,  mar  thabh- 
artas-bìdh,  agus  log  olaidh  ; 

22  Agus  dà  thurtur,  no  dà  choluman  òg, 
mar  is  urrainn  e  fhaghail ;  agus  bithidh 
fear  dhiubh  'na  ìobairt-pheacaidh,  agusam 
fear  eile  'na  ìobairt-loisgte. 

23  Agus  bheir  e  iad  air  an  ochdamh  là, 
air  son  a  ghlanaidh,  chum  an  t-sagairt,  gu 
dorus  pàilliuin  a"  choimhthionail,  an  làth- 
air  an  Tighearn. 

24  Agus  gabliaidh  an  sagart  uan  na 
h-ìobairt-eusaontais,  agus  an  log  olaidh, 
agus  luaisgidh  an  sagart  iad  mar  thabhart- 
as-luaisgte  an  làthair  an  Tighearn. 

25  Agus  marbhaidh  e  uan  na  h-ìobairt- 
eusaontais,  agus  gabhaidh  an  sagart  cuid  do 
fhuil  na  h-ìobairt-eusaontais,  agus  cuiridh 
e  i  air  bàrr  cluaise  deise  an  fhir  a  ta  r'a 
ghlanadh,  agus  air  ordaig  a  làimhe  deise, 
agus  air  ordaig  a  choise  deise. 

26  Agus  dòirtidh  an  sagart  cuid  do  'n 
oladh  ann  an  glaic  a  làirahe  clìthe  fèin. 

27  Agus  crathaidh  an  sagart  le  'mheur 
deas  cuid  do'n  oladh  a  ta  'na  làimh  chlì 
seachd  uairean  am  fianuis  an  Tighearn. 

28  Agus  cuiridh  an  sagartcuid  do'n  oladh 
&ta  'na  làirah,  air  bàrr  cluaise  deise  an  fhir 
a  ta  r'  a  ghlanadh,  agus  air  ordaig  a  làimhe 
deise,  agus  air  ordaig  a  choise  deise,  air 
ionad  fola  na  h-ìobairt-eusaontais. 

29  Agus  a'  chuid  eile  do  'n  oladh  a  ta  an 
làimh  an  t-sagairt,  cuiridh  e  air  ceann  an 
fhir  atar'a  ghlanadh,  a  dheanamh  rèite 
air  a  shon  am  fianuis  an  Tighearn. 

30  Agus  ìobraidh  e  fear  do  na  turtuir, 
no  do  ua  columain  òga,  mar  is  urrainn  e 
fha^hail ; 

31  Eadhon  an  ni  is  urrainn  e  fhaghail, 
fear  mar  ìobairt-pheacaidh,  agus  am  fear 
eile  mar  ìobairt-loisgte,  maille  "ris  an  tabh- 
artas-bhìdh.  Agus  ni  an  sagart  rèite  air 
a  shon-san  a  ta  r'  a  glilanadh,  am  fianuis  an 
Tighearu. 

32  So  lagh  an  fhir  anns  a'  bheil  plàigh 
na  luibhre,  neach  nach  ruig  a  làmh  air  an 
ni  sin  a  bhuineas  d'  a  ghlanadh. 

33  Agus  labhair  an  Tighearna  ri  Maois, 
agus  ri  h-Aaron,  ag  ràdh, 

34  An  uair  a  thig  sibh  do  thìr  Chanaain, 
a  bheir  mise  dhuibh  mar  sheilbh,  agus  a 
chuireas  mi  plàigh  luibhre  ann  an  tigh 
fearainn  bhur  seilbhe ; 

33  Agus  gu  'n  tìg  esan  d'  ara  buin  an  tigh 
jus  gu  'n  innis  e  do  'n  t'  sagart,  ag  ràdh,  A 
;ir  mo  bharail-sa  tha  mar  gu  'm  bu  phlàigh 
•Jbhre  san  tigh : 

36  An  sin  àithnidh  an  sagart  dhoibh  an 
gh  fhalmhachadh  mun  tèid  an  sagart  a 
igh  ann  a  dh'  fhaicinn  na  plàigh  ;  chum 
ich  deanar  gach  ni  a  tha  san  tigh  neò- 
ìlan  :  agus  'na  dhèigh  sin  thèid  an  sagart 
steach  a  dh'  fhaicinn  an  tighe. 

37  Agus  ambaircidh  e  air  a'  phlàigh,  ag- 
s,  feucb,  ma  bhios  a'  phlàigh  ann  am  ball- 
bh  an  tighe,  le  stiallaibh  dorahain,  càil- 
giu  uaine  no  dearga,  a  tha  r'  am  faicinn 
i  's  ìsle  na  'm  baila  : 

An  sin  thèid  an  sagart  a  mach  as  an 
gh  gu  dorus  an  tighe,  agus  bheir  e  fa  'near 
j  tigh  a  dhùnadh  suas  seachd  làithean. 

39  Agus  thig  an  sagart  a  rìs  air  an 
seachdamh  là,  agus  amhaircidh  e  :  agus, 
uch.  ma  bhios  a'  phlàigh  air  sgaoileadh 
im  am  ballaibh  an  tigbe  ; 

40  An  sin  àithnidh  an  sagart  iad  a  thoirt 
r  falbh  nan  claeh,  anns  a'  bheil  a'  phlàigh, 
^us  tilgidh  iad  ann  an  àite  neòghlau  iad 
n  taobh  a  mach  do  'n  bhaile. 

41  Agus  bheir  e  fa  'near  an  tigh  a  sgrìob- 
dh  air  an  taobh  a  stigh  mu  'n  cuairt,  agus 
lgidh  iad  a  macb  an  duslach  a  sgrìobas 
id  deth,  an  taobh  a  muigh  do  'n  bhaile  gu 
te  neògblan. 

42  Agus  gabbaidh  iad  clachan  eile,  agus 
uiridh  iad  ann  an  àite  nan  clach  ud  iad  ; 
gus  gabhaidh  e  criadh  eile,  agus  còmh- 
aichidh  e  tbairis  an  tigh  leatha. 

43  Agus  ma  thig  a'  phlàigh  a  rìs,  agus 
ta  bhriseas  i  raacli  san  tigh,  an  dèigh 
ha  na  clachan  a  thoirt  air  falbh,  agus  an 
èigh  dha  an  tigh  a  sgrìobadh,  agus  an 
èigh  dha  a  chòmhdachadh  thairis  le 
eidh  ; 

44  An  sin  thig  an  sagart  agus  ambairc- 
ih  e,  agus,  feuch,  raa  tha  phlàigh  air 
jaoileadh  san  tigh,  is  luibhre  chnàmhain 
san  tigh ;  tha  e  neòghlan. 

45  Agus  brisidh  e  sìos  an  tigh,  a  chlach- 
n,  agus  'fhiodh,  agus  criadh  an  tighe  uile : 
gus  bheir  e  fa  'near  an  giùlan  a  mach  as  a' 
haile  gu  h-ionad  neòghlan. 

46  Agus  bithidh  esan  a  thèid  a  stigh  do  'n 
gh  rè  na  h-ùine  a  dhruidear  suas  e,  neò- 
hlan  gu  feasgar. 

47  Agus  nighidh  esan  a  luidheas  anns  an 
gh  'eudach  :  agus  nighidh  esan  a  dh'  ith- 
as  anns  an  tigh  'eudach. 

48  Agus  ma  thèid  an  sagart  a  stigh,  agus 
u  'n  amhairc  e*air,  agus,  feuch,  nach  do 
gaoil  a'  phlàigh  san  tigh,  au  dèigh  an  tigh 

chòmhdachadh  thairis ;  an  sin  gairraidh 
n  sagart  an  tigh  glan,  a  chionn  gu  'n  do 
eighiseadh  a'  phlàigh. 

49  Agus  gabhaidh  e  chum  an  tigh  a 
hlanadh  dà  eun,  agus  fiodh  seudair,  agus 
carlaid,  agus  hiosop. 

50  Agus  marbhaidh  e  fear  do  na  h-eun- 
ibh  ann  an  soitheach  creadha,  os  ceann 
lisge  ruith. 

51  Agus  gabhaidh  e  am  tìodh  seudair, 
.gus  an  hiosop,  agus  an  scarlaid,  agus  an 
-eun  beò,  agus  tumaidh  e  iad  ann  am  fuil 
n  eoin  a  chaidh  mharbhadh,  agus  anns  an 
lisge  ruith  ;  agus  crathaidh  e  air  an  tigh 
eachd  uairean. 


52  Agus  glanaidh  e  an  tigh  le  fuil  an  eoin, 
agus  leis  an  uisge  ruith,  agus  leis  an  eun 
bheò,  agus  leis  an  fhiodh  sheudair,  agus 
leis  an  hiosop,  agus  leis  an  scarlaid. 

53  Ach  leigidh  e  as  an  t-eun  beò  an  taobh 
a  raach  do  'n  bhaile,  air  aghaidh  na  mach- 
arach,  agus  ni  e  rèite  air  son  an  tighe  :  ag- 
us  bithidh  e  glan. 

54  So  an  lagh  air  son  gach  guè  do  phlàigh 
luibhre,  agus  do  cbàrr, 

55  Agus  air  sonluibhreeudaich,  agusair 
son  tighe, 

56  Agus  air  son  ataidh,  agus  air  son 
guirein,  agus  air  son  buill  shoilleir  ; 

57  A  theagasg  c'  uin'  a  bhios  e  neòghlan, 
agus  c'  uin'  a  bhios  e  glan  :  is  e  so  lagli  na 
luibhre. 

CAIB.  XV. 

AGUS  labhair  an  Tighearna  ri  Maois, 
agus  ri  h-Aarou,  ag  ràdh, 

2  Labhraibh  ri  cloinn  Israeil,  agus  ab- 
raibh  riu,  'Nuair  abhios  aigduine  sam  bith 
silteach  o  'theoil,  air  son  a  shiltich  bithidh 
e  neòghlan. 

3  Agus  is  e  so  a  neòghloine  'na  shilteach  : 
ma  shileas  'fheoil  a  mach  a  sileadh,  no  ma 
dhùinear  'fheoil  suas  o  shilteach,  is  e  so  a 
neòghloine. 

4  Gach  leabadb  air  an  luidh  esan  air  am 
bheil  silteach,  bithidh  i  neòghlan  :  agus 
gach  ni  air  an  suidh  e,  bitbidh  e  neòghlan. 

5  Agus  gach  neach  a  bheanas  r'  a  leab- 
aidh,  nighidh  e  'eudach,  agus  ionnlaididh  se 
efèin  ann  an  uisge,  agus  bithidh  e  neòghlan 
gu  feasgar. 

6  Agus  esan  a  sbuidheas  air  ni  sam  bith 
air  an  do  shuidh  neach  air  am  bheil  silteach, 
nighidh  e  'eudach,  agus  ionnlaididh  se  e 
fèin  ann  an  uisge,  agus  bithidh  e  neòghlan 
gu  feasgar. 

7  Agus  esan  a  bheanas  ri  feoil  neach  air 
am  bheil  silteach,  nighidh  e  'eudach,  agus 
ionnlaididh  se  e  fèin  ann  an  uisge,  agus 
bithidh  e  neòghlan  gu  feasgar. 

8  Agus  ma  thilgeas  esan  air  ara  bheil  silt- 
each  smugaid  air-san  a  ta  glan,  an  sin  nigh- 
idh  e  'eudach,  agus  ionnlaididh  se  e  fèin 
ann  an  uisge,  agus  bithidh  e  neòghlan  gu 
feasgar. 

9  Agus  gach  dìollaid  air  am  marcaich 
esan  air  am  bheil  silteach,  bithidh  i  neò- 
ghlan. 

10  Agus  gach  neacb  a  bheanas  ri  ni  sam 
bith  a  bha  fuidhe,  bitbidh  a  neòghlan  gu 
feasgar:  agus  esan  a  ghiùlaineas  a  h-aon 
air  bith  do  na  nithibh  sin,  nighidh  e  'eud- 
ach,  agus  ionnlaididh  se  e  fèin  ann  an 
uisge,  agus  bithidh  e  neòghlan  gu  feasgar. 

11  Agus  gach  neach  ris  am  bean  esan  air 
am  bheil  silteaeh,  agus  nach  d'  ionnlaid  a 
làmhan  ann  an  uisge,  nighidh  e  'eudach, 
agus  ionnlaididh  se  efèin  ann  an  uisge,  ag- 
us  bithidb  eneògblan  gu  feasgar. 

12  Agus  an  soìtheach  creadha  ris  am  bean 
esan  air  am  bheil  silteach,  brisear  e  :  agus 
gach  soitheach  fiodha,  nighear  ann  an  uisge 
e. 

13  Agus  an  uair  a  ghlanar  esan  air  am 
bheil  silteach  o  'shilteach,  an  sin  àirmhidh 
e  dha  fèin  seachd  làithean  air  son  a  ghlan- 
aidh,  agus  nighidh  e  'eudach,  a«us  ionn- 
laididh  e  'fheoil  ann  an  uisge  ruith,  agus 
bithidh  e  glan. 

14  Agus  air  an  ochdamh  là  gabhaidh  e 
dha  fèin  dà  thurtur,  no  dà  choluman  òg, 
agus  thig  e  an  làthair  an  Tighearna,  gu 
rìorus  pàilliuin  a'  choimhthionail,  agus 
hlieir  e  lad  do  'n  t-sagart. 

15  Agus  ìobraidh  an  sagart  iad,  aon 
diubh  mar  ìobairt-pheacaidh,  agusant-aon 
eile  mar  ìobairt-loisgte  ;  agus  ni  an  sagart 
rèite  air  a  shon  an  làthair  an  Tighearn  a 
thaobh  a  shiltich. 

16  Agus  ma  dh'  fhalbhas  a  shìol-gin  o 
dhuine  sam  bith,  an  sin  nighidh  e  'fheoil 
uile  ann  an  uisge,  agus  bithidh  e  neòghlan 
gu  feasgar. 

17  Agusgach  eudach.agusgachcroicionn 
fàr  am  bi  an  sìol-gin,  nighear  e  ann  an 
uisge,  agus  bithidh  e  neòghlan  gu  feasgar. 

18  Mar  an  ceudna  a'  bhean  leis  an  luidh 
fear  le  sìol-gin,  nighidh  iad  araon  iadfèin 
ann  an  uisge,  agus  bithidh  iad  neòghlan  gu 
feasgar. 

19  Agus  an  uair  a  bhios  silteach  air 
mnaoi,  agus  gur  fuil  a  bhios  'na  silteach  'na 
feoil,  seachdlàithean  cuirear  air  leth  i ;  ag- 
us  gach  neach  a  blieanas  rithe,  bithidh  e 
neòghlan  gu  feasgar. 

20  Agus  gach  ni  air  an  luidh  i  'nuair  a 
chuirear  air  leth  i,  bithidh  e  neòghlan  : 
gach  ni  mar  an  ceudna  air  an  suidh  i,  bith- 
idh  e  neòghlan. 

21  Agus  gach  neach  a  bheanas  r'  a  leah- 
aidh,  nighidh  e  'eudach,  agus  ionnlaididh 
se  efèin  ann  an  uisge,  agus  bitliidh  e  neò- 
ghlan  gu  feasgar. 

22  Agus  gach  neaeh  a  bheanas  ri  ni  sam 
bith  air  an  do  shuidh  i,  nighidh  e  'eudach, 
agus  ionnlaididh  se  e  fèin  ann  an  uisge, 
agus  bithidh  e  neòghlan  gu  feasgar. 

23  Agus  ma  bhios  e  air  a  leabaidb,  no  air 
ni  sam  bith  air  an  suidh  i,  'nuair  a  blieanas 
e  ris,  bithidh  e  neòghlan  gu  feasgar. 

24  Agus  maluidheasfear  sam  hith  maille 
rithe,  agus  gu'm  bi  a  fuil-mìos  air,  bithidh 
e  neòghlan  seachd  làithean,  agus  bithidh 
gach  leabadh  air  an  luidh  e  neòghlan. 

25  Agus  an  uair  a  bhios  a  silteach  fola  air 
mnaoi  mòran  do  làithibh,  cha  'n  ann  an  àm 
a  dealachaidh,  no  ma  shileas  e  an  dèigh  ùm 
a  dealachaidh,  bithidh  uile  làithean  silidh 
a  neòghloine  mar  làithean  a  dealachaidh : 
bithidh  i  neòghlan. 

26  Gach  leabadh  air  an  luidh  i  rè  uile 
làithean  a  siltich,  bithidh  i  dh'  i  mar  leab- 
aidh  a  dealaehaidh  :  agus  gach  ni  air  an 
suidh  i,  bithidh  e  neòghlan,  a  rèir  neò- 
ghloine  a  dealachaidh. 

27  Agus  gach  neach  a  bheanas  ris  na 
nithibh  sin,  bithidh  e  neòghlan  ;  agus  nigh- 
idh  e  'eudach,  agus  ionnlaididh  se  e  fèin 
ann  an  uisge,  agus  bithidh  e  neòghlan  gu 
feasgar. 

28  Ach  ma  ghlanar  i  o  'silteach,  an  sin 
àirmhidh  i  dh'  i  fèin  seachd  làithean,  agus 
an  dèigh  sin  bithidh  i  glan  : 

29  Agus  air  an  ochdamh  là  gabhaidh  i 
dh'  i  fèin  dàthurtur,  no  dàcholuman  òg,  ag- 
us  bheir  i  iad  a  dh'  ionnsuidh  an  t-sagairt, 
gu  dorus  pàilliuin  a'  choimhthionail : 

30  Agus  ìobraidh  an  sagart  aon  diubh 
mar  ìobairt-pheacaidh,  agus  an  t-aon  eile 
mar  ìobairt-loisgte  ;  agus  ni  an  sagartrèite 
air  a  son  an  làtliair  an  Tighearn,  air  son 
siltich  a  neòghloine. 


31  Mar  so  dealaichidh  sibh  ciarin  Israèil  I 
o  'n  neòghloine,  chum  as  nach  bàsaich  iad  11 
'nan  rieòghloine,  'nuair  a  thruailleas  iad  ij 
mo  phàilliun-sa  a  ta  'nam  measg. 

32  Is  e  so  lagh  an  fhir  air  am  bheil  silt-  II 
each,  agus  an  fhir  sin  aig  an  tèid  a  shìoi  | 
uaith,  agus  a  slialaichear  leis ; 

33  Agus  na  mnà  a  bhios  gu  tinn  ann  an  H 
àm  a  dealachaidii,  agus  an  neach  sin  air  I 
am  bi  silteach,  an  fhir,  agus  na  mnà,  agus  I 
an  duine  sin  a  luidheas  leatha-sa  a  ta  neò-  I 
ghlan. 

CAIB.  XVI. 

AGUS  labhair  an  Tighearna  ri  Maois  an  ; 
dèigh  bàis  dhithis  mhac  Aaroin,  an 
uair  athug  iad  seachad  tabhartas  an  làthaii  i 
an  Tigliearn,  agus  a  bhàsaich  iad  : 

2  Agus  thubhairt  an  Tighearna  ri  Maois,  : 
Labhair  ri  h-Aaron  do  bhràthair,  a  chum 
nach  tèid  e  anns  gach  àm  a  steach  do  'd 
ionad  naomh  an  taebh  a  stigh  do  'n  roinn.  i 
bhrat,  an  làthair  na  caithir-thròcair,  a  ta  i 
air  au  àirc ;  a  chum  nach  bàsaich  e  :  oii 
foillsichidh  mise  mi  fèin  ann  an  neul  air  a'  ; 
chaithir-thròcair. 

3  Mar  so  thèid  Aaron  a  steach  do  'n  i 
ionad  naomh :  le  tarbh  òg  chum  ìobairt  i 
pheacaidh,  agus  reithe  chum  ìobairt-  i 
loisgte. 

4  An  còta  anairt  naomha  cuiridh  e  air. 
agus  bithidh  na  brigisean  anairt  aige  aii 
Theoil,  a«us  leis  a'  chrios  anairt  crioslaich. 
idh  se  e  fèin,  agus  cuiridh  e  an  crùn-anairl 
air:  is  èididh  naomha  iad  sin;  air  ac  i 
aobhar  sin  ionnlaididh  e  'fheoil  ann  ar 
uisge,  agus  cuiridh  e  air  iad. 

5  Agus  o  choimhthional  chloinn  Israei;  j 
gabhaidh  e  dà  bhoc  o  na  gabhraibh  chum 
ìobairt-pheacaidli,  agus  aon  reithe  chum  I 
ìobairt-loisgte. 

6  Agus  bheir  Aaron  seachad  tarbh  nf  i 
h-ìobairt-pheacaidli  a  bhios  air  a  shon  fèin  i  li 
agus  ni  e  rèite  air  a  shou  fèin,  agus  air  sor. 

a  thighe. 

7  Agus  gabhaidh  e  an  dà  bhoc-gaibhre 
agus  nochdaidh  e  iad  an  làthair  an  Tigh-  : 
earn,  aig  dorus  pàilliuin  a'  choimhthionail  i 

8  Agus  tilgidh  Aaron  croinn  air  an  di 
bhoc  ;  aon  chrann  air  son  an  Tighearn,  ag 
us  crann  eile  air  son  a'  bhuic  a  thèid  as.  l 

9  Agus  bheir  Aaron  leis  am  boc  air  ar 
do  thuit  an  crann  air  son  an  Tighearn,  ag> 
us  ìobraidh  se  e  mar  ìobairt-pheacaidh. 

10  Ach  am  boc  air  an  do  thuit  an  crani  i 
gu  'n  leigteadh  as  e,  nochdar  beò  e  an  làth  ì 
air  an  Tighearn,  gu  rèite'a  dheanamh  leis  ; 
chum  a  leigeadh  as  saor  do  'n  f  hàsach.  I 

11  Agus  bheir  Aaron  leis  tarbh  na  h-ìob 
airt-pheacaidh,  a  bhios  air  a  shon  fèin,  ag 
us  ni  e  rèite  air  a  shon  fèin,  agus  air  son  i 
thighe;  agus  marbhaidh  e  tarbh  na  h-ìob 
airt-pheacaidh,  a  bhios  air  a  shon  fèin.  e 

12  Agus  gabhaidh  e  tùiseir  làn  adh'  eibh 
libh  teine  o  'n  altair  an  làthair  an  Tighearn 
agus  làn  a  ghlac  do  thùis  dheadh-bholaidl 
pronnta  gu  mìn,  agus  bheir  e  'n  taobh  i  fl 
stigh  do  'n  roinn-bhrat  e. 

13  Agus  cuiridh  e  an  tùis  air  an  teine  ai 
làthairan  Tighearn,  chum  gu'n  còmhdaicl 
neul  na  tùise  a'  chaithir-thròcair  a  ta  ai:  ; 
an  Fhianuis,  agus  nach  faigh  e  bàs. 

14  Agus  gabhaidh  e  do  fhuil  an  tairbh 

tagus  crathaidh  e  i  le  'mheur  air  a'  chaithir- 
Ithròcair  chum  na  h-àird  an  ear :  agus  fa 
irhomhair  na  caithir-thròcair  crathaidh  e 
[do  'n  fhuil  seachd  uairean  le  'mheur. 
I  15  An  sin  marbhaidh  e  boc-gaibhre  na 
m-ìobairt-pheacaidh  a  bhios  air  son  an 
t-sluaigh,  agtis  bheir  e  'fhuil  an  taobh  a 
fetigh  do  'n  roinn-bhrat,  agus  ni  e  r'a  fhuil- 
san  mar  a  rinn  e  ri  fuil  an  tairbh,  agus 
prathaidh  e  i  air  a  chaithir-thròcair,  agus 
ifa  chomhair  na  caithir-thròcair. 

16  Agus  ni  e  rèite  air  sou  an  ionaid 
naoimirthaobh  neòghloine  chloinn  Israeil, 
agus  a  thaobh  an  seachrana  'nam  peacann- 
pibh  gu  lèir  :  agus  mar  so  ni  e  air  son  pàill- 
■  uin  a'  choimhthionail  a  ta  chòmhnuidh 
(inaille  riu,  ann  am  meadhon  an  neòghloine. 

17  Agus  duine  sam  bith  cha  bhi  ann  am 
bàilliun  a'  choimhthionail,  an  uair  a  thèid 
e  dheanamh  rèite  san  ionad  naomh,  gus  an 
tig  e  macli,  agus  gu  bheil  e  air  deanamh 
rrèite  air  a  shon  fèiu,  agus  air  son  a  thighe, 
»gus  air  son  uile  choimhthionail  IsraeiT. 

I  18  Agus  thèid  e  mach  a  dh'  ionnsuidh  na 
h-altarach  a  ta  'm  fianuis  an  Tighearn,  ag- 
kis  ni  e  rèite  air  a  son  ;  agus  gabhaidh  e  do 
Ifhuil  an  tairbh,  agus  do  fhuil  a'  bhuic,  ag- 
kis  euiridh  e  i  air  adhaircibh  na  h-altarach 
mu  'n  cuairt. 

j  19  Agus  crathaidh  e  oirre  do'nfhuille 
imheur  seachd  uairean,  agus  glanaidh  e  i, 
lagus  naomhaichidh  ei  oneòghloine  chloinn 
Israeil. 

[  20  Agus  an  uair  a  bhios  e  air  deanamh 
jrèite  air  son  an  ionaid  naoimh,  agus  air 
[son  pàilliuin  a'  choimhthionail,  agus  air  son 
Tia  h-altarach,  bheir  e  leis  am  boc-gaibhre 
beò : 

21  Agus  cuiridh  Aaron  a  dhà  làimh  air 
ceann  a'  bhuic  bheò,  agus  aidichidh  e  os  a 
cheann  uile  lochdan  chloinn  Israeil,  agus 
an  uile  sheachrana  'nam  peacannaibh  gu 
lèir,  agus  cuiridh  e  iad  air  ceann  a'  bhuic, 
agus  cuiridh  e  air  falbh  e  le  làimh  duine 
iomchuidh  do'n  fhàsach. 

22  Agus  giùlainidh  am  boc-gaibhre  air 
fèin  an  lochdan  gu  lèir  gu  fearann  air  leth  : 
agus  leigidh  e  air  falbh  am  boc  san  f hàsach. 

23  Agus  tlièid  Aaron  a  steach  do  phàill- 
iun  a'  choimhthionail,  agus  cuiridh  edheth 
an  èididh  anairt,  a  chuir  e  air  an  uair  a 
chaidh  e  steach  do'n  ionad  naomh,  agus 
fàgaidh  e  n  sin  i. 

24  Agus  ionnlaididh  e  'fheoil  ann  an  uisge 
san  ionad  naomli,  agus  cuiridh  e  air  'èid- 
idh,  agus  thig  e  mach,  agus  ìobraidh  e  ìob- 
airt-loisgte  fèin,  agus  ìobairt-loisgte  an 
t-sluaigh  ;  agus  ni  e  rèite  air  a  shon  fèin, 
agus  air  son  an  t-sluaigh. 

25  Agus  saill  na  h-ìobairt-pheacaidh 
loisgidh  e  air  an  altair. 

26  Agus  esan  a  leig  as  am  boc-gaibhre 
mar  bhoc  saor,  nighidh  e  'eudach,  agus 
ionnlaididh  e  'fheoil  ann  an  uisge  ;  agus 
'na  dhèigh  sin  thèid  e  do  'n  chainp. 

27  Agus  an  tarbh  air  son  na  h-ìobairt- 
pheacaidh,  agus  am  boc-gaibhre  air  son  na 
h-ìobairt-pheacaidh,  d'  an  d'  thugadli  ara 
fuil  a  steach  a  chum  rèite  a  dheanamh  san 
ionad  naomh,  bheirear  a  mach  iad  an  taobh 
a  muigh  do  'n  champ ;  agus  loisgidh  iad  san 
teine  an  croicnean,  agus  am  feoil,  agus  an 
aolach.  . 

28  Agus  esan  a  loisgeas  iad,  nighidh  e 
'eudach,  agus  ionnlaididh  e  'iheoil  ann  an 
uisge,  agus  'na  dhèigh  sin  thèid  e  do'n 
charap. 

29  Agus  bithidh  so  dhuibh  'na  ordugh  gu 
sìorruidh  :  Anns  an  t-seachdamh  mìos,  air 
an  deicheamh  là  do  'n  mhìos,  irioslaichidh 
sibh  bhur  n-anaraan,  agus  obair  sam  bith 
cha'  dean  sibh,  aon  chuid  esan  a  tha  do 
mhuinntir  bhur  dùthcha  fèin,  no  'n  coig- 
reach  a  ta  air  chuairt  'nur  measg  ; 

30  Oir  air  an  là  sin  ni  an  sagart  rèite  air 
bhur  son,  chum  bhur  glanaidh  :  o  bhur 
peacannaibh  gu  lèir  an  làthair  an  Tigheam 
glanar  sibh. 

31  Bithidh  e  'na  shàbaid  tàimh  dhuibh, 
agus  irioslaichidh  sibh  bhur  n-anaman,  le 
ordugh  sìorruidh. 

32  Agus  ni  an  sagart  a  dh'  ungas  e,  agus 
a  choisrigeas  e  gu  frithealadh  ann  an  àit 
'athar,  an  rèite  :  agus  cuiridh  e  air  an  èid- 
idh  anairt,  eadhon  an  trusgan  naomh. 

33  Agus  ni  e  rèite  air  son  an  ionaid  ro- 
naoimh,  agus  air  son  pàilliuin  a'  choimh- 
thionail,  agus  air  son  na  h-altarach  ni  e 
rèite ;  mar  an  ceudna  air  son  nan  sagart, 
agus  air  son  uile  shluaigh  a'  choimhthion- 
ail  ni  e  rèite. 

34  Agus  bithidh  so  dhuibh  'na  ordugh 
sìorruidh,  chum  rèite  a  dheanamh  air  son 
chloinn  Israeil,  as  leth  am  peacanna  gu  lèir 
aon  uair  sa'  bhliadhna.  Agus  rinn  e  mar 
a  dh'  àithn  an  Tighearna  do  Mhaois. 

AGUS  labhair  an  Tighearna  ri  Maois,  ag 
ràdh, 

2  Labhair  ri  h- Aaron,  agus  r'  a  mhic,  ag- 
us  ri  cloinn  Israeil  uile,  agus  abair  riu,  So 
an  ni  a  dh'  àithn  an  Tighearn,  ag  ràdh, 

3  Ge  b'  e  duine  air  bith  do  thigh  Israeil, 
a  mharbhas  tarbh,  no  uan,  no  gabhar  anns 
a'  champ,  no  mharbhas  e  mach  as  a'  champ, 

4  Agus  nach  toir  e  gu  dorus  pàilliuin  a' 
choimhthionail,  gu  tabhartas  athoirt  seach- 
ad  do'n  Tighearn  air  beulaobh  pàilliuin  an 
Tighearna,  cuirear  fuil  as  leth  an  duine  sin, 
dhòirt  e  fuil ;  agus  gearrar  as  an  duine  sin 
o  mbeasg  a  shluaigh : 

5  Chum  as  gu'n  toir  clann  Israeil  aniob- 
airtean,  a  dh'  ìobras  iad  a  muigh  sa'  mhach- 
air,  eadhon  gu  'n  toir  iad  a  chum  an  Tigh- 
earn  iad,  gu  dorus  pàilliuin  a'  ehoimh- 
thionail  a  dh'  ionnsuidh  an  t-sagairt,  agus 
gu  'n  ìobair  iad  mar  ìobairtean-sìth  iad  do'n 
Tighearn. 

6  Agus  crathaidh  an  sagart  an  fhuil  air 
altair  an  Tighearn,  aig  dorus  pàilliuin  a' 
choimhthionail,  agus  loisgidh  e  'n  t-saill  a 
chum  fàile  chùbhraidh  do'n  Tighearn. 

7  Agus  cha  'n  ìobair  iad  ni  's  mò  an  ìob- 
airtean  do  dhiabholaibh,  an  dèigh  an  deach- 
aidh  iad  le  strìopachas :  Bithidh  so  'na 
reachd  dhoibh  gu  sìorruidh  air  feadh  an 
ginealacha. 

8  Agus  their  thu  riu,  Ge  b'e  duine  air 
bith  do  thigh  Israeil,  no  do  na  coigrich  a 
bhios  air  chuairt  'nur  measg,  abheir  seach- 
ad  tabhartas-loisgte  no  ìobairt, 

9  Agus  nach  toir  e  gu  dorus  'pàilliuin  a' 
choimhthionail,  a  chum  'ìobradh  do'n  Tigh- 
earna ;  gearrar  eadhon  an  duine  sin  as  o 
mheasg  a  shluaigh. 

10  Agns  ge  b'  e  duine  do  thigh  Israeil,  no 
do  na  coigrich  a  ta  air  chuairt  'nur  measg, 
a  dh'itheas  gnè  sara  bith  fola ;  cuiridh 
mise  mo  ghnùis  au  aghaidh  an  anama  sin 
a  dh'  itheas  fuil,  agus  gearraidh  mi  as  e  o 
mheasg  a  shluaigh. 

1 1  Oir  tha  beatha  na  feòla  san  fhuil,  ag- 
us  thug  mi  dhuibh  i  air  an  altair,  a  dhean- 
ainh  reite  air  son  bhur  n-anamanna :  oir  is 
i  n  fhuil  a  ni  rèite  air  son  an  anama. 

12  Uime  sin  thubhairt  mi  ri  cloinn  Is- 
raeil,  Cha  'n  ith  anam  sam  bith  agaibh  fuil, 
ni  mò  a  dh'itheas  an  coigieach  fuil,a  bhios 
air  chuairt  'nur  measg. 

13  Agus  ge  b'e  duine  air  bith  do  chloinn 
Israeil,  no  do  nacoigrich  abhios  air  chuairt 
'nur  measg,  an  i  sealg  agus  a  ghlacas  beath- 
ach  no  eun  a  dh'  f  heudar  itheadh  ;  dòirtidh 
e  mach  'fhuil,  agus  còmhdaichidh  e  le 
duslach  i. 

14  Oir  is  i  beatha  gach  uile  fheòla  a  fuil ; 
tha  i  air  son  beatha  dh'  i  :  uime  siu  thubh- 
airt  rai  ri  cloinn  Israeil,  Cha'n  ith  sibh  fuil 
feòla  sam  bith  ;  oir  is  i  beatha  gach  feòla  a 
fuil :  gach  neach  a  dh'itheas  i,  gearrar  as  e. 

15  Agus  gach  anam  a  dh'  itheas  an  ni  a 
bhàsaicheas  dheth  fèin,  no  a  reubadh  le 
fiadh-bheathaidiibh,  (ma's  neach  e  a  rug- 
adh  'nur  tìr  fèin,  no  coigreach)  nighidh  e 
'eudach,  agus  ionnlaididh  se  e  fèin  ann  an 
uisge,  agus  bitl.idh  e  neòghlan  gu  feasg- 
ar;  an  sin  bithidh  e  glan. 

16  Ach  mur  nigh  se  e,  agus  mur  ionn- 
laid  e  'fheoil ;  an  sin  giùlainidh  e'aingidh- 
eachd. 

CAIB.  XVIII. 

AGUS  labhair  an  Tighearna  ri  Maois, 
ag  ràdh, 

2  Labhair  ri  cloinn  Israei),  agus  abair 
riu,  Is  mise  an  Tighearna  bhur  Dia. 

3  A  rèir  ghnìorahara  tìre  na  h-Eiphit 
anns  an  robh  sibh  a  chòmhnuidh,  cha  dean 
sibh  ;  agus  a  rèir  ghnìomhara  tìre  Chanaain 
gus  am  bheil  mise  'gur  tabhairt,  cha  dean 
sibh  ;  ni  mò  a  ghluaiseas  sibh  'nan  orduigh- 
ibh. 

4  Ni  sibh  mo  bhreitheanais,  agus  gleidli- 
ìdh  sibh  m'orduighean,  gu  gluasad  annta: 
Is  mise  an  Tighearna  bliur  Dia. 

5  Uime  sin  gleidhidh  sibh  mo  reachdan 
agus  mo  bhreitheanais ;  nithe  ma  ni  duine, 
bithidh  e  beò  annta:  Is  mise  an  Tighearn. 

6  Cha  tig  a  h-aon  agaibh  am  fagus  a 
dh'  aon  neach  a  ta  dlùth  dha  ann  an  dàimh, 
a  chum  a  nàire  a  leigeadh  ris  :  Is  mise  an 
Tighearn. 

7  Nochd  t'  athar,  no  nochd  do  mhàthar, 
cha  leig  thu  ris  :  is  i  do  mhàthairi,  chaleig 
thu  ris  a  nochd. 

8  Nochd  mnà  t'  athar  cha  leig  thu  ris  : 
is  e  nochd  t'  athar  e. 

9  Nochd  do  pheathar,  nighinn  t'athar,no 
nighinn  do  mliàthar,  co  dhiubh  a  rugadh  i 
aig  an  tigh,  no  'rugadh  a  mach  i,  eadhon  an 
nochd-san  cha  leig  thu  ris. 

10  Nochd  nighinn  do  mhic,  no  nighinn 
do  nighinn,  eadhon  an  nochd-san  cha  leig 
thu  ris :  oir  is  e  an  nochd-san  do  nochd 
fèin. 

11  Nochd  nighinn  mnà  t'athar,  a  ghin- 
eadh  le  t'  athair,  (is  i  do  phiuthar  i)  cha  leig 
thu  ris  a  nochd-sa. 


12  Cha  leig  thu  ris  nochd  peathar-t' ath- 
ar  :  is  i  banacharaid  ro-dhìleas  t'  athar  i. 

13  Cha  leig  thu  ris  nochd  peathar  dc 
mliàthar :  oir  i»  i  banacharaid  ro-dhileas 
do  mhàthar  i. 

14  Cha  leig  thu  ris  nochd  bràthar-t'ath- 
ar,  cha  tig  thu  'm  fagus  d'  a  mhnaoi :  it  i 
bean  bhràthar-t' athar  i. 

15  Cha  leig  thu  ris  nochd  do  bhana- 
chloamhna ;  is  i  bean  do  mhic  i,  cha  leig 
thu  ris  a  nochd. 

16  Clia  leig  thu  ris  nochd  mnà  dc 
bhràthar  :  is  e  nochd  do  bhràthar  e. 

17  Cha  leig  thu  ris  nochd  mnà  agus  8 
h-ighinn,  ni  mò  a  ghabhas  tu  nighean  a  mic. 
no  nighean  a  h-ighinn,  a  chum  a  nochd  a 
leigeadh  ris;  oir  is  iad  a  banachairdean 
dìleas  iad  :  is  aingidheachd  e. 

18  Ni  mò  a  ghabhas  tu  bean  maille  r'a 
piuthair,  a  chum  a  buaireadh,  a  leigeadh 
ris  a  nochd,  a  thuilleadh  air  an  tè  eile,  ava 
feadh  is  beò  i. 

19  Mar  an  ceudna  cna  tig  thu  'm  fagus  dc 
mhnaoi  a  leigeadh  ris  a  nochd,  an  uair  a 
chuirear  air  leth  i  air  son  a  neòghloine. 

20  Agus  cha  luidh  thu  gu  collaidh  le 
mnaoi  do  choimhearsnaich,  a  chum  thu 
fèin  a  thruailleadh  leatha. 

21  Agus  cha  leig  thu  le  neach  air  bith  do 
d'  shliochd  dol  troimh  'n  teine  do  Mholech. 
ni  mò  a  mhi-naomhaicheas  tu  ainm  do 
Dhè  :  Is  mise  an  Tighearn. 

22  Cha  luidh  thu  le  firionnach  mar  le 
boirionnach  :  is  gràineileachd  e. 

23  Ni  mò  a  luidheas  tu  le  h-ainmhidh 
sam  bith  gu  d'  thruailleadh  fèin  leis ;  ni 
mò  a  sheanas  bean  sara  bith  roirah  ain- 
mhidh  gu  luidhe  sìos  da  :  is  amhluadh  e. 

24  Na  truaillibh  sibh  fèin  ann  an  aon 
sam  bith  do  na  nithibh  sin  :  oir  anns  na 
nitliibh  sin  uiie  thruaill  na  cinnich  sin  iad 
fèin,  a  thilgeas  raise  mach  roimhibh. 

25  Agus  shalaicheadh  am  fearann  :  uime 
sin  leanaidh  mi  'aingidheachd  air,  agus 
sgeithidh  am  fearann  fèin  a  mach  a  luchd- 
àiteachaidh. 

26  Uime  sin  gleidhidh  sibh  mo  reachdan 
agus  mo  bhreitlieanais,  agus  cha  dean  sibh 
aon  air  bith  do  na  gràineileachdaibh  sin ; 
aon  chuid  neach  air  bith  d"ur  cinneach 
fein,  no  coigreach  a  bhios  air  chuairt  'nur 
measg : 

27  (Oir  na  gràineileacnda  sin  uile  rinn 
daoine  na  dùthcha,  a  bha  roimhibh,  agus 
tha  'm  fearann  air  a  thruailleadh.) 

28  Chum  nach  sgeith  am  fearann  sibhse 
mach  mar  an  ceudna,  'nuair  a  thruailleas 
sibh  e,  mar  a  sgeith  e  mach  na  cinnich  a 
bha  roimhibh. 

29  Oir  ge  b'  e  neach  a  ni  h-aon  air  bith  do 
na  gràineileachdaibh  ud,  eadhon  na  h-an- 
aman  a  ni  iad,  gearrar  as  iad  o  mheasg  an 
sluaiorh. 

30  Uime  sin  gleidhidh  sibh  m'orduigh- 
ean,  a  chum  nach  dean  sibh  aon  air  bith  do 
na  gnàthannaibh  gràineil  ud,  a  rinneadh 
roimhibh,  agus  nach  truaill  sibh  sibh  fèin 
annta  :  Is  mise  an  Tighearna  bhur  Dia. 

CAIB.  XIX. 

AGUS  labhair  an  Tighearna  ri  Maois, 
ag  ràdh, 

2  Labhair  ri  coimhthicnal  chloinn  Israeil 


CAIB. 

1   ile,  agus  abair  riu,  Bithibh  naomha  :  oir 
ta  mise  an  Tighearna  bhur  Dia  naomh. 
3  Bitheadh  eagal  hhur  màthar  agus  bhur 

!  -athar  ar  gach  duine  agaibh,  agus  gleidh- 
>h  mo  shàbaidean:  Is  mise  an  Tighearna 

I  !iur  Dia. 

'    4  Na  rachaibh  a  thaobh  gu  h-ìodholaibh, 
gus  na  deanaibh  diathan  leashta  dhuibh 
y  fin :  1$  mise  an  Tighearna  bhur  Dia. 

II  5  Agus  ma  dh'  ìobras  sibh  ìobairt  thabh- 
rtasan-sìth  do'n  Tighearn,  ìobraidh  sibli  i 
r  'ur  toil  fèin. 

6  Sau  là  sin  fèin  anns  an  ìobair  sibh  i 
J  thear  i,  agus  air  an  là  màireach  :  agus  ma 
J  ihaireas  a  bheag  dh'  i  gus  an  treas  là, 
2  f>isgear  san  teine  e. 

'*J   7  Agus  ma  dh'ithear  e  idir  air  an  treas 

i,  is  gràineil  e ;  cha  ghabhar  e. 
]   8  Uime  sin  gach  neach  a  dh'itheas  e, 
1  iùlainidh  e  'aingidheachd,  a  chionn  gu'n 
|  o  mhi-naomhaich  e  ni  coisrigte  an  Tigh- 

aru  :  agus  gearrar  an  t-anam  sin  as  o 
s  ;bluagh. 

--'    9  Agus  an  uair  a  bhuaineas  sibh  foghar 
.  hur  fearainn,  cha  bhuain  thu  gu  buileach 
isinnean  t'  achaidh,  ni  mò  a  chruinnich- 
1  as  tu  dioghluim  t'  fhogharaidh. 

10  Agus  cha  tur-lom  thu  t'  fhìon-lios,  ni 
*  nò  a  chruinnicheas  tu  uile  fhìon-dhearca 
■j  'fhìon-lios;  do'n  bhochd  agus  do'n  choig- 
1  each  fàgaidh  tu  iad :  Js  mise  an  Tighearna 
hur  Dia. 

H  11  Cha  ghoid  sibh,  ni  mò  a  ni  sibh 
)reug,  no  mheallas  aon  agaibh  a  chèile. 

m  12  Agus  cha  mhionaich  sibh  air  m' 
n  linm-sa  gu  breugach,  ni  mò  a  mhi-naomh- 
licheas  tu  ainm  ao  Dhè  :  Is  mise  an  Tigh- 
;arn. 

M  13  Cha  dean  thu  foirneart  air  do  choimh- 
M  ìarsnacb,  ni  mò  a  ni  thu  reubainn  air : 
J'  ^ha'n  flian  duais  an  fhir-thuarasdail  maille 

•ìut  rè  na  h-oidhche  gu  maduinn. 
™    14  Cha  mhallaich  thu  'm  bodhar,  agus 
■  -oimh  'n  dall  cha  chuir  thu  ceap-tuislidh, 
i  ich  bithidh  eagal  do  Dhè  ort :  Js  mise  an 

righearn. 

m  15  Cha  dean  sibh  eucoir  sam  bith  ann  am 
^  jreitheanas ;  cha  bhi  suim  agad  do  ghnùis 
»1  m  duine  bhochd,  ni  mò  a  bheir  tliu  urram 

to  ghnùis  an  duine  chumhachdaich  ;  ann 
m  in  ceartas  bheir  thu  breth  air  do  choimh- 

?arsnach. 

m  16  Cha  tèid  thu  mu'n  cuairt  mar  fhear 
a>  tuailis  am  measg  do  shluaigh ;  ni  mò  a 

sheasas  tu  an  aghaidh  fola  do  choimhears- 
a  naich  :  Js  mise  an  Tighearn. 
«     17  Cha  bhi  fuath  agad  do  d'  bhràthair 
«  ann  ad  chridhe :  air  gach  aon  chor  cron- 

aichidh  tn  do  choimhearsnach,  agus  cha'n 
ì»  fhuiling  thu  peacadh  air. 
»•     18  Cha  dean  thu  dìoghaltas,  ni  mò  bhios 
m  falachd  agad  ri  cloinn  do  shluaigh,  acli 

gràdhaichidh  tu  do  choimhearsnach  mar 
I  thu  fèin  :  Js  mise  an  Tighearn. 
lo     19  Gleidhidh  sibh  mo  reachda :  Cha  leig 
I  thu  le  d'  sprèidh  sìolachadh  le  gnè  eile ; 
•  Cha  chuir  thu  t'  fhearann  le  sìol  measgta: 

ni  mò  a  chuirear  umad  eudach  measgta  do 

olainn  agus  do  lion. 
20  Agus  ge  b'e  neach  a  luidheas  gu  coll- 

aidh  le  mnaoi  a  ta  'na  ban-tràill  fuidh 

cheangal-pòsaidh   aig   fear,   agus  nach 

d'  fhuasgladh  idir,  ni  mò  a  thugadh  saorsa 

dh'i,  sgiùrsar  i :  cha  chuirear  gu  bàsjad,  a 
chionn  nach  robh  i  saor. 

21  Agus  bheir  e  'ìobairt-eusaontais  do'n 
Tighearn,  gu  dorus  pàilliuin  a'  choimh- 
thionail,  eadhon  reitlie  mar  ìobairt-eus- 
aontais. 

22  Agus  ni  an  sagart  rèite  air  a  shon  le 
reithe  na  h-ìobairt-eusaontais  an  làthair 
an  Tighearn,  air  son  a  pheacaidh  a  rinn  e : 
agus  raaithear  dha  a  pheacadh  a  rinn  e. 

23  Agus  an  uair  a  thig  sibh  do'n  fhear- 
ann,  agus  a  shuidhicheas  sibh  gach  gnè 
chraobìi  air  son  bìdh,  an  sin  measaidh  sibli 
an  toradh  mar  ni  neo-thimchioll-ghearrta : 
tri  bliadhna  bithidh  e  dhuibh  mar  ni  neo- 
thimchioll-ghearrta  :  cha'n  ithear  dhetli. 

24  Ach  air  a'  cheathramh  bliadhna  bith- 
idh  a  thoradh  uile  naomha,  chum  cliu  do'n 
Tighearn. 

25  Agus  air  a'  chùigeadh  hliadhna  ithidh 
sibh  d'a  thoradh,  chum  as  gu'n  toir  e  a 
chinneas  duibh  :  Is  mise  an  Tighearna 
bhur  Dia. 

26  Cha'n  ith  sibh  ni  sam  bith  leis  an 
fhuil :  ni  mò  a  ghnàthaicheas  sibh  druidh- 
eachd,  no  sheallas  sibh  air  amannaibh. 

27  Cha  bhearr  sibh  mu'n  cuairt  oisinn- 
ean  bhur  ceann,  ni  mò  a  mhilleas  tu  oisinn- 
ean  t'  fheusaig. 

28  Cha  dean  sibh  gearradh  sam  bith  'nur 
feoil  air  son  nam  marbh,  ni  mò  a  chuireas 
sibh  comharadh  sam  bith  oirbh :  Js  mise 
an  Tighearn. 

29  Na  truaill  do  nighean,  a  thoirt  oirre 
bhi  'na  strìopaich  ;  a  chum  as  nach  toirear 
am  fearann  gu  strìopachas,  agus  nach  lìon- 
ar  an  dùthaich  le  h-aingidheachd. 

30  Gleidhidh  sibh  mo  shàbaidean,  agus 
bheir  sibh  urram  do  m'  ionad  naomh :  Js 
mise  an  Tighearn. 

31  Na  biodh  suim  agaibh  dhuibh-san  aig 
am  bheil  leannain-shìth,  agus  na  h-iarr- 
aibh  a  dh'  ionnsuidh  luchd-fiosachd,  gu 
bhi  air  blmr  truailleadh  leo :  Js  mise  an 
Tighearna  bhur  Dia. 

32  An  làthair  a'  chinn  lèith  èiridh  tu 
suas,  agus  bheir  thu  urram  do  ghnùis  an 
duine  aosda,  agus  bithidh  eagal  do  Dhè 
ort :  Is  mise  an  Tighearn. 

33  Agus  ma  bhios  coigreach  air  chuairt 
maille  riut  'nur  tìr,  cha  bhuin  sibh  gu 
crnaidh  ris. 

34  Mar  neach  a  rugadh  'nur  measg  bith- 
idh  dhuibhse  an  coigreach  a  ta  air  chuairt 
maille  ribh,  agus  gràdhaichidh  tu  e  mar 
thu  fèin ;  oir  bha  sibh  fèin  'nur  coigrich 
ann  an  tìr  na  h-Eiphit :  Is  mise  an  Tigh- 
earna  bhur  Dia. 

35  Cha  dean  sibh  eucoir  sam  bith  ann 
am  breitheanas,  ann  an  slait-thomhais, 
ann  an  cudthrora,  no  ann  an  tomhas. 

36  Meidhean  cearta,  clacha-tomhais 
cearta,  ephah  cheart,  agus  hin  cheart  bith- 
idh  agaibh :  Is  mise  an  Tighearna  bhur 
Dia,  a  thug  sibhse  mach  à  tìr  na  h-Eiphit. 

37  Uime  sin  gleidhidh  sibh  mo  reachdan 
uile,  agus  mo  bhreitheanais  uile,  agus  ni 
sibh  iad  :  Is  mise  an  Tighearn. 

CAIB.  XX. 

AGUS  labhair  an  Tighearna  ri  Maois, 
ag  ràdh, 

2  A  rìs,  their  thu  ri  cloinn  Israeil,  Ge  b> 

air  bith  e  do  chloinn  Israeil,  no  do  na  coig- 
rich  a  ta  air  chuairt  ann  an  Israel,  a  bheir 
a  bheag  d'a  shliochd  do  Mholech,  cuirear 
gu  cinnteach  gu  bàs  e,  clachaidh  sluagh  na 
dùthcha  e  le  clachaibh. 

3  Agus  cuiridh  mise  mo  ghnùis  an  agh- 
aidh  an  duine  sin,  agus  gearraidh  mi  as  e  o 
mheasg  a  shluaigh  ;  a  chionn  gu'n  d'thug 
e  d'a  shliochd  do  Mholech,  a  shalachadh 
m'  ionaid  naoimh-sa,  agus  a  thruailleadh 
m*  ainme  naoimh. 

4  Agus  ma  dh'  fholaicheas  sluagh  na 
dùthcha  air  chor  sam  bith  an  sùilean  o'n 
duine  sin,  an  uair  a  bheir  e  d'a  shliochd  do 
Mholech,  agus  nach  marbh  iad  e  ; 

5  An  sin  cuiridh  mise  mo  ghnùis  an 
aghaidh  an  duine  sin,  agus  an  aghaidh  a 
theaghlaich,  agus  gearraidh  mi  as  e,  agus 
iadsan  uile  a  thèid  le  strìopachas  'na  dhèigh, 
a  dheanamh  strìopachais  le  Molech,  o 
mheasg  an  sluaigh. 

6  Agus  an  t-anam  a  thèid  a  thaobh  a 
dh'ionnsuidh  muinntir  aig  am  bheil  leann- 
ain-shìth,  agus  a  dh'  ionnsuidh  luchd-fios- 
achd,  gu  dol  le  strìopachas  'nan  dèigh, 
cuiridh  mise  mo  ghnùis  an  aghaidh  an  an- 
ama  sin,  agus  gearraidh  mi  as  e  o  mheasg 
a  shluaigh. 

7  Naomhaichibh  sibh  fèin  uime  sin,  ag- 
us  bithibh  naomha :  oir  is  mise  an  Tigh- 
earna  bhur  Dia. 

8  Agus  gleidhidh  sibh  mo  reachdan,  ag- 
us  ni  sibh  iad:  Is  mise  an  Tighearn  a 
naomhaicheas  sibh. 

9  Oir  gach  neach  a  mhallaicheas  'athair 
no  'mhàthair,  cuirear  gu  cinnteach  gu  bàs 
e  :  mhallaich  e  'athair  no  'mhàthair;  bith- 
idh  'fhuil  air  fèin. 

10  Agus  an  duine  a  ni  adhaltrannas  ri 
mnaoi  fir  eile,  eadhon  esan  a  ni  adhaltrann- 
as  ri  mnaoi  a  choimhearsnaich,  cuirear  an 
t-adhaltranach  agus  a'  bhan-adhaltranach 
gu  cinnteach  gu  bàs. 

11  Agus  an  duine  a  luidheas  le  mnaoi 
'athar,  leig  e  ris  nochd  'athar  :  cuirear  gu 
cinnteach  le  chèile  gu  bàs  iad  ;  bithidh  am 
f  uil  orra  fèin. 

12  Agus  ma  luidheas  duine  le  muaoi  a 
mhic,  cuirear  gu  deimhin  le  chèile  gu  bàs 
iad  :  dh'  oibrich  iad  amhluadh  :  bithidh  am 
fuil  orra  fèin. 

13  Mar  an  ceudna  ma  luidheas  duine  le 
fear,  mar  a  luidheas  e  le  mnaoi,  rinn  iad  le 
chèile  gràineileachd:  cuirear  gu  cinnteach 
gu  bàs  iad ;  bithidh  am  fuil  orra  fèin. 

14  Agus  ma  ghabhas  duine  d'a  ionnsuidh 
bean  agus  a  màthair,  is  aingidheachd  e : 
loisgear  le  teine  iad,  eadhon  esan  agus  iad- 
san;  a  chum  nach  bi  aingidheachd  'nur 
measg. 

15  Agus  ma  luidheas  duine  le  h-ain- 
mhidh,  cuirear  gu  cinnteach  gu  bàs  e  :  ag- 
us  marbhaidh  sibh  an  t-ainmhidh. 

16^Agus  ma  thigbean  am  fagus  a  dh'ain- 
mhidh  sam  bith,  agus  gu'n  luidh  i  sìos  da, 
marbhaidh  tua'  bheanagus  ant-ainmhidh  : 
cuirear  gu  cinnteach  gu  bàs  iad ;  bithidh 
am  fuil  orra  fèin. 

17  Agus  ma  ghabhas  duine  a  phiuthar, 
nighean  'athar,  no  nighean  a  mhàthar,  ag- 
us  gu'm  faic  e  a  nochd,  agus  gu'm  faic  ise 
a  nochd-san  ;  is  ni  maslach  e ;  agus  gearrar 
as  iad  ann  an  sealladh  an  sluaigh  :  leig  e 


ris  nochd  a  pheathar,  giùlainidh  e'aingidh-' 
eachd. 

18  Agus  ma  luidheas  duine  le  mnaoi  ag-j 
us  a  tinneas  oirre,  agus  gu'n  leig  e  ris  at 
noclid,  leig  e  ris  a  tobar,  agus  leig  iserisj 
tobarafola;  agus  gearrar  as  le  chèileiad. 
o  mheasg  an  sluaigh. 

19  Agus  cha  leig  thu  ris  nochd  peathar ' 
do  mhàthar,  no  peathar-t'athar  ;  oir  tha  e 
a'  rùsgadh  'fheòla  fèin  :  giùlainidh  iad  an) 
aingidheachd. 

20  Agus  ma  luidheas  duine  le  mnaoij 
bhràthar-'athar,  leig  e  ris  nochd  bhràthar- 1 
'athar  :  giùlainidh  iad  ampeacadh  ;  gheibh) 
iad  bàs  gun  chloinn. 

21  Agus  ma  ghabhas  duine  bean  a  bhrà-j 
thar,  is  ni  neòghlan  e  :  leig  e  ris  nochd  a  | 
bhràthar ;  bithidh  iad  gun  chloinn. 

22  Uime  sin  gleidhidh  sibh  mo  reachdani 
uile,  agus  mo  bhreitheanais  uile,  agus  ni  j 
sibh  iad;  a  chum  nach  dean  am  fearann.j 
g'am  bheil  mi  'gur  tabhairt  gu  còmhnuidhì 
a  ghabhail  ann,  bhur  sgeith  a  mach. 

23  Agus  cha  ghluais  sibh  ann  an  gnàth- 1 
annaibh  nan  cinneach  a  ta  mise  a'  tilgeadh; 
a  mach  roimhibh  :  oir  rinn  iadsan  na  nithe , 
sin  uile,  agus  uime  sin  ghabh  mi  gràin 
diubh. 

24  Ach  thubhairt  mi  ribhse,  Sealhhaich- 
idh  sibh  am  fearann,  agus  bheir  mi  dhuibh 
a  chum  a  shealbhachadh,  fearann  a  ta 
sruthadh  le  bainne  agus  le  mil :  Is  mise  an 
Tighearna  bhur  Dia,  a  dhealaich  sibhse  o 
gach  sluagh  eile. 

25  Cuiridh  sibh  uimesin  eadar-dhealach- 
adh  eadar  bheathaichibh  glana  agus  neò- 
ghlana,  agus  eadar  eunlaith  neòghlan  agus 
ghlan;  aguscha  dean  sibh  bhur  n-anaman- 
na  gràineil  le  beathach  no  le  h-eun,  no  le 
gnè  air  bith  do  ni  beò  ashnàigeas  air  an  tal- 
amh,  a  sgar  mise  uaibh  mar  neòghlan. 

26  Agus  bithidh  sibh  naomha  dhomhsa  i 
oir  a  ta  mise  an  Tighearna  naomh,  agus 
dhealaich  mi  sibhse  o  gach  sluagh  eile, 
chum  as  gu'm  bu  leam  fèin  sibh. 

27  Bean  no  duine  mar  an  ceudna  aig  am 
bheil  leannan-sìth,  no  'bhios  ri  fiosachd, 
cuirear  gu  deimhin  gu  bàs  iad  :  clachaidh 
iad  le  clachaibh  iad ;  bithidh  ara  fuil  orra 
fèin. 

CAIB.  XXI. 

AGUS  thubhairtan  Tighearnari  Maois, 
Labhair  ris  nasagairt,  mic  Aaroin.ag- 
us  abair  riu,  Air  son  nam  marbh  cha  sal- 
aichear  neach  sam  bith  dhibh  am  measg  a 
shluaigh. 

2  Ach  air  son  a  dhilsean,  a  ta  'm  fagus 
da,  eadhon  air  son  a  mhàthar,  agus  air  son 
'athar,  agus  air  son  a  mhic,  agus  air  son  a 
nighinn,  agus  air  son  a  bhràthar, 

3  Agus  air  son  a  pheathar  a  ta  'na 
h-òigh,  a  ta  'm  fagus  da,  aig  nach  rohh 
fear-pòsda  ;  air  a  sonsa  feudaidh  e  bhi  air 
a  shalachadh. 

4  Ach  cha  salaich  se  e  fèin,  air  bhi  dha 
'na  dhuine  urramach  am  measga  shluaigh, 
gu  'thruailleadh  fèin. 

5  Cha  dean  iad  maoile  air  au  ceann,  ag- 
us  cha  bhearr  iad  oisinn  am  feusaig,  ni  mò 
a  ni  iad  gearradh  'nam  feoil ; 

6  Bithidh  iad  naomha  d'an  Dia,  agus  cha 
truaill  iad  ainm  an  Dè :  oir  tha  iad  a'  toirt 


ICAIB. 
seacliad  tabliartais  an  Tighearn  a  bheirear 
suas  le  teine,  agus  arain  an  Dè ;  uime  sin 
bithidh  iad  naomha. 
7  Chaghabh  iad  bean  a  ta  'na  strìopaich, 
|  no  mì-naomha ;  ni  mò  a  ghabhas  iad  bean 
'  a  chuireadh  air  falbh  o  'fear :  oir  tha  e 

naomha  d'  a  Dhia. 
8    8  Uime  sin  naomliaichidh  tu  e,  oir  tha  e 
|  a'  toirt  seachad  arain  do  Dhè;  bithidh  e 
i  uaomha  dhuit :  oir  tha  mise  an  Tighearna 
(  naomh,  a  ta  'gur  naomhachadh. 
;    9  Agus  ma  thruailleas  nighean  sagairt 
ur  bitli  i  fèìn  le  strìopachas  a  dheanamh, 
:  :ha  i  a'  truailleadli  a  h-athar :  loisgear  ie 
teine  i. 

10  Agus  esan  a  tha  'na  àrd-shagart  o 
1  nheasg  a  bhràithrean,  neach  a  dhòirteadh 

ìn  oladh  naomli  air  a  cheann,  agus  a  chois- 
! !  -igeadh  a  chur  na  h-èididh  uime,  cha  rùisg 
\  i  a  cheann,  ni  raò  a  reubas  e  'eudach. 

11  Ni  mò  a  thèid  e  steach  a  dh'  ionnsuidh 
1  iuirp  mhairbh  sam  bith  :  air  son  'athar  no 

lir  son  a  mhàthar  cha  salaich  se  e  fèin. 
'    12  Agus  as  an  ionad  naomh  cha  tèid  e 
!  nach,  ni  mò  a  thruailleas  e  ionad  naomh  a 

Dhè;  oir  ata  crùn  oladh-ungaidh  a  Dhè 

dr :  7*  raise  an  Tighearn. 

13  Agus  gabhaidh  e  bean  'na  maighdean- 
is. 

14  Bantrach  no  bean  a  chuireadh  air  falbh 
>  'fear,  no  bean  rahi-naomha,  no  strìopach ; 
ad  sin  cha  ghabh  e  :  ach  òigh  d'  a  shluagh 
ein  gabhaidh  e  'na  ranaoi. 

15  Agus  cha  truaill  e  a  shliochd  am  measg 
i  shluaigh  :  oir  a  ta  mise  an  Tighearna  'ga 
ìaomhachadh. 

!  16  Agus  labhair  an  Tighearna  ri  Maois, 
j  \g  ràdh, 

17  Labhair  ri  h- Aaron,  ag  ràdh,  Ge  b'  e 
lir  bith  e  do  d'  shliochd  'nan  ginealach- 

I  ubh,  anns  am  bi  gaoid  sam  bitk,  na  tig- 
jadh  e  am  fagus  a  thoirt  seachad  arain  a 

jDhè: 

!  18  Oir  ge  b'  e  air  bith  duine  anns  am  bi 
j  jaoid,  cha  tig  e  'm  fagus :  duine  dall,  no 
I  )acach,  no  aig  am  bheil  sròn  leachdach,  no 
l  ù  sam  bith  thuilleadh  air  a'  chòir. 

19  No  duine  aig  am  bi  cos  bhriste  no 
i  àmh  bhriste, 

I  20  No  crotach,  no  'na  throich,  no  aig  am 
!  jheil  leus  air  a  shùil,  no  air  am  bheil  càrr, 
|  ao  cloimh,  no  aig  am  bheil  a  chlochan 
srùite : 

21  Cha  tig  duine  sam  bith  do  shliochd 
Aaroin  an  t-sagairt,  anns  am  bheil  gaoid, 
un  fagus  a  thoirt  seachad  tabhartasan  an 
Tighearn  a  bheirear  suas  le  teine :  tha 
jaoid  ann,  cha  tig  e  'm  fagus  a  thoirt 
seachad  arain  a  Dhè. 

22  Ithidh  e  aran  a  Dhè,  araon  do  'n  aran 
ro-naomh,  agus  naomh. 

23  Ach  an  taobh  a  steach  do  'n  roinn- 
[  bhrat  cha  tèid  e,  ni  mò  thig  e  'm  fagus  do  'n 
I  altair,  a  chionn  gu  bheil  gaoid  ann ;  a 
I  chum  nach  truaill  e  m'  ionaid  naoinha : 

oir  a  ta  mise  an  Tighearna  'gan  naomh- 
tchadh. 

24  Agus  dh'  innis  Maois  so  do  Aaron,  ag- 
us  d'  a  mhic,  agus  do  chloinn  Israeil  uile. 

CAIB.  XXII. 

2  Labhair  ri  h- Aaron,  agus  r'  a  mhic,  iad 
'gan  sgaradh  fèin  o  nithibh  naomha  chloinn 
Israeil,  agus  gun  iad  a  thoirt  easonoir  do 
ra'  ainm  naomha-sa,  anns  na  nithibh  sin  a 
naomhaicheas  iad  dhomh  :  Is  mise  an  Tigh- 
earn. 

3  Abair  riu,  Ge  b'  e  air  bith  e  d'  'ur  sliochd 
uile  am  rneasg  bliur  ginealach,  a  thèid  a 
dh'  ionnsuidh  nan  nithe  naomha,  a  naomh- 
aicheas  clann  Israeil  do  'n  Tighearn,  agus  a 
neòghloine  air,  gearrar  as  an  t-anam  sin  as 
mo  làthair :  Is  mise  an  Tighearn. 

4  Ge  b'  e  air  bith  an  duine  do  shliochd 
Aaroin  a  ta  'na  lobhar,  no  air  am  bheil  silt- 
each,  cha  'n  ith  e  do  na  nithibh  naomha, 
gus  am  bi  e  glan.  Agus  ge  b'  e  bheanas  ri  ni 
air  bith  a  ta  neòghlan  leis  a'  mharbh,  no 
duine  aig  am  bheil  a  shìol  a'  dol  uaith  ; 

5  No  ge  b'e  bheanas  ri  ni  air  bith  a  shnàig- 
eas,  leis  an  deanar  neòghlan  e,  no  ri  duine 
o  'ra  faigh  e  neòghloine,  ge  b'  e  air  bith  neò- 
ghloine  a  bhios  air ; 

6  An  t-anam  a  bheanas  ri  h-aon  air  bith 
d'  an  leithidibh  sin,  bithidh  e  neòghlan  gu 
feasgar,  agus  cha  'n  ith  e  do  na  nithibh 
naomha,  mur  nigh  e  'fheoil  le  h-uisge. 

7  Agus  an  uair  a  thèid  a'  ghrian  sìos, 
bithidh  e  glan,  agus  an  dèigh  sin  ithidh  e 
do  na  nithibh  naomha,  a  chionn  gur  e  a 
bhiadh  e. 

8  An  ni  sin  a  bhàsaicheas  leis  fèin,  no  a 
reubar  le  fiudh-bheathaichibh,  cha  'n  ith  e 
'ga  shalachadh  fèin  leis :  Is  mise  an  Tigh- 
earn. 

9  Gleidhidh  iad  uime  sin  m'  ordugh,  air 
eagal  gu  'n  giùlan  iad  peacadh  air  a  shon, 
agus  uime  sin  gu  'm  faigh  iad  bàs,  ma 
thruailleas  iad  e :  Tha  mise  an  Tighearna 
'gan  naomhachadh. 

10  Cha  'n  ith  coigreach  sam  bith  do  'n  ni 
naomh :  cha  'n  ith  fear-cuairt  an  t-sagairt, 
no  seirbhiseach  tuarasdail  do  'n  ni  naomh. 

1 1  Ach  ma  cheannaicheas  an  sagart  duine 
le  'airgiod,  ithidh  e  dheth,  agus  esan  a  rug- 
adh  'na  thigh ;  ithidh  iad  d'  a  bhiadh. 

12  Agus  ma  bhios  nighean  an  t-sagairt 
pòsda  ri  coigreach,  cha  'n  fheud  i  itheadh 
do  thabhartas  nan  nithe  naomha. 

13  Ach  ma  bhios  nighean  an  t-sagairt  'na 
bantraicii,  no  dealaichte  r'  afear,  agus  gun 
sliochd  aice,  agus  i  air  pilltinn  gu  tigh  a 
h-athar,  mar  'na  h-òige,  ithidh  i  do  bhiadh 
a  h-athar ;  ach  cha  'n  ith  coigreach  sam  bith 
dheth. 

14  Agus  ma  dh'itheas  duine  do'n  ni  naomh 
gun  fhios  da,  an  sin  cuiridh  e  an  cùigeadh 
cuid  deth  ris,  agus  bheir  e  do  'n  t-sagart  e, 
maille  ris  an  ni  naomh. 

15  Agus  cha  truaill  iad  nithe  naomha 
chloinn  Israeil,  a  bheir  iad  suas  do'n  Tigh- 
earn ; 

16  Ni  mò  a  leigeas  iad  leo  cionta  an 
eusaontais  a  ghiùlan  an  uair  a  dh'  itheas  iad 
an  nithe  naomha :  oir  a  ta  mise  an  Tigh- 
earna  'gan  naomhachadh. 

17  Agus  labhair  an  Tighearna  ri  Maois, 
ag  ràdh, 

18  Labhair  ri  h-Aaron  agus  r'  a  mhic, 
agus  ri  cloinn  Israeil  uile,  agus  abair  riu, 
Ge  b'  e  air  bith  e  do  thigh  Israeil,  no  do 
na  coigrich  ann  an  Israel,  a  bheir  seaehad 
a  thabhartas  air  son  a  bhòidean  uile,  no  air 
son  a  shaor  thabhartasan  uile,  a  bheir  iad 

seachad  do  'n  Tighearna  chum  ìobairt- 
loisgte ; 

19  Bheir  sibh  seachad  d'  'ur  toil  fèin 
beathach  firionn  gun  ghaoid  do  'n  bhuar, 
do  na  caoraich,  no  do  na  gabhraibh. 

20  Ach  ge  b  e  air  bith  ni  anns  am  bi 
gaoid,  sin  cha  toir  sibh  seachad:  oir  cha 
ghabhar  air  bhur  son  e. 

21  Agus  ge  b'  e  air  bith  e  a  bheir  seachad 
ìobairt  thabhartasan-sìth  do  'n  Tighearn,  a 
choimhlionadh  a  bhòide,  mar  thabhartas 
saor-thoile,  do'n  bhuar,  no  do  na  caoraich, 
bithidh  e  iomlan,  a  chum  as  gu  'n  gabhar 
ris :  cha  bhi  gaoid  sam  bith  ann. 

22  Dall,  no  briste,  no  ciurramach,  no  air 
am  bi  fiiodh,  no  càrr,  no  cloimh,  cha  toir 
sibh  seachad  iad  sin  do  'n  Tighearn,  ni  mò 
a  bheir  sibh  tabhartas  dhiubh  a  bheirear 
suas  le  teine  air  an  altair  do  'n  Tighearn. 

23  Aon  chuid  tarbh  no  uan  aig  am  bi  ni 
sam  bith  thar  a'  chòir,  no  dh'  uireasbhuidh 
'na  bhallaibh,  sin  feudaidh  tu  thoirt  seachad 
ma.r  shaor  thabhartas;  ach  air  son  bòide 
cha  ghabhar  ris. 

24  Ni  sam  bith  a  ta  brùite,  no  pronnta, 
no  reubta,  no  gearrta,  cha  toir  sibh  seachad 
do  'n  Tighearn ;  agus  cha  'n  ìobair  sibh  e 
'nur  tìr. 

25  Agus  o  làimh  coigrich  cha  toir  sibh 
seachad  aran  bhur  Dè  do  h-aon  diubh  sin ; 
a  chionn  gu  'm  bheil  an  truaillidheachd 
annta,  agus  gu  'm  bheil  gaoidean  annta: 
cha  ghabhar  riu  air  bhur  son. 

26  Aguslabhair  an  Tighearna  ri  Maois, 
ag  ràdh, 

27  'Nuair  a  bheirear  tarbh,  no  caora,  no 
gabhar,  an  sin  bithidh  e  seachd  Jàithean 
tuidh  'mhàthair  ;  agus  o'n  ochdamh  là  ag- 
us  à  sin  suas,  gabhar  ris  mar  thabhartas  a 
bheirear  suas  le  teine  do'n  Tighearn. 

28  Agus  ma  's  bò  no  caora  a  bhios  ann, 
cha  marbh  sibh  i  fèin  agus  a  h-àl  san  aon 
là. 

29  Agus  an  uair  a  dh'  ìobras  sibh  ìobairt- 
bhuidheachais  do  'n  Tighearn,  ìobraidh 
sibh  i  d'  'ur  toil  fèin. 

30  Air  an  là  sin  fèin  ithear  suas  i,  cha  'n 
fhàg  sibh  a  bheag  dh'  i  gu  maduinn :  Js 
mise  an  Tighearn. 

31  Air  an  aobhar  sin  gleidhidh  sibh 
m'  àitheantan,  agus  ni  sibh  iad :  Is  mise  an 
Tighearn. 

32  Agus  cha  truaill  sibh  m'  ainm 
naomha-sa,  agus  bithidh  mi  air  mo  naomh- 
achadh  am  measg  chloinn  Israeil :  Is  mise 
an  Tighearn  a  ta  'gur  naomhachadh, 

33  A  thug  a  mach  sibh  à  tìr  na  h-Eiphit 
gu  bhi  a'  m'  Dhia  agaibh  :  Is  mise  an  Tigh- 
earn. 

CAIB.  XXIII. 

AGUS  labhair  an  Tighearna  ri  Maois,  ag 
ràdh, 

2  Labhair  ri  cloinn  Israeil,  agus  abair 
riu,  A  thaobh  fèillean  an  Tighearn,  a 
ghairmeas  sibh  a  bhi  'nan  comhghairmibh 
naomha,  is  iad  eadhon  sin  m'  fhèillean-sa. 

3  Sè  làithean  nìthear  obair,  ach  san 
t-seachdamh  là  bithidh  sàbaid  fhoise, 
comhghairm  naomh:  obair  sam  bith  cha 
dean  sibh  air:  is  e  sàbaid  an  Tighearn  e 
'nur  n-àiteachaibh-còmhnuidh  uile. 

4  Is  iad  sin  fèillean  an  Tighearn,  eadhon 


comhghairmean  naomha,  a  ghairmeas  sibh 
'nan  amannaibh  fèin  : 

5  Anns  a'  cheud  mhios,  air  a'  cheath- 
ramh  là  deugdo  'n  mhìos  air  feasgar,  bith- 
idh  càisg  an  Tighearn. 

6  Agus  air  a'  chùigeadh  là  deug  do  'n 
mhìos  sin  fèin  bithidh  fèill  an  arain  neo- 
ghoirtichte  do  'n  Tighearn  :  seachd  làith- 
ean  ithidh  sibh  aran  neo-ghoirtichte. 

7  Air  a'  cheud  là  bithidh  comlighairm 
naomh  agaibh:  obair  thràilleil  sam  bith 
cha  dean  sibh  air. 

8  Ach  bheir  sibh  seachad  tabhartas  a 
bheirear  suas  le  teine  do'n  Tighearna  seachd 
làithean:  air  an  t-seachdamh  là  bithidh 
comhghairm  naomh ;  obair  thràilleil  sam 
bith  cha  dean  sibh  air. 

9  Agus  labhair  an  Tighearna  ri  Maois, 
ag  ràdh, 

10  Labhair  ri  cloinn  Israeil,  agus  abair 
riu,  'Nuair  a  thig  sibh  a  dh'  ionnsuidh  an 
fhearainn  a  bheir  mise  dhuibh,  agus  a 
bhuaineas  sibh  'fhoghar,  an  sin  bheir  sibh 
sguab  do  cheud  thoradh  bhur  fogharaidh 
dh'  ionnsuidh  an  t-sagairt : 

11  Agus  luaisgidh  e  'n  sguab  an  làthair 
an  Tighearna,  chum  gu  'n  gabhar  rithe  air 
bhur  son :  air  an  là  màireach  an  dèigh  na 
sàbaid  luaisgidh  an  sagart  i. 

12  Agus  ìobraidh  sibh  air  an  là  sin,  an 
uair  a  luaisgeas  sibh  an  sguab,  uan  firionn 
gun  ghaoid,  do  'n  cheud  bhliadhna,  mar 
ìobairt-loisgte  do  'n  Tighearn. 

13  Agus  is  e  a  thabhartas-Wdh  dà  dheich- 
eamh  earrann  do  phlùr  mìn  measgta  le 
h-oladh,  tabhartas  a  bheirear  suas  le  teine 
do  'n  Tighearn,  chum  fàile  chùbhraidh  : 
agus  bithidh  a  thabhartas-dibhe  do  fhìon, 
an  ceathramh  cuid  do  hin. 

14  Agus  cha  'n  ith  sibh  aran,  no  gràn 
cruaidhichte,  no  diasa  glasa,  gus  an  là  sin 
fèin  anns  an  toir  sibh  tabhartas  a  chum 
bhur  Dè :  bithidh  e  'na  reachd  bith-bhuan 
air  feadh  bhur  ginealacha,  'nur  n-àiteach- 
aibh-còmhnuidh  uile. 

15  Agus  àirmhidh  sibh  dhuibh  fèin  o  'n 
là  màireach  an  dèigh  na  sàbaid,  o  'n  là  san 
d'  thug  sibh  leibh  sguab  an  tabhartais- 
luaisgte  :  bithidh  seachd  sàbaidean  iomlan 
ann : 

16  Eadhon  gus  an  là  màireach  an  dèigh 
na  seachdamh  sàbaid,  àirmhidh  sibh  leth- 
cheud  là,  agus  bheir  sibh  seachad  nuadh 
thabhartas-bìdh  do  'n  Tighearn. 

17  Bheir  sibh  leibh  as  bhur  n-àiteach- 
aibh-còmhnuidh  dà  bhuilionn  luaisgte, 
do  dhà  dheicheamh  earrann  ;  bithidh  iad 
dophlùrmìn;  fuinear  iad  le  taois  ghoirt; 
bithidh  iad  'nan  ceud  thoradh  do  'n  Tigh- 
earn. 

18  Agus  bheir  sibh  seachad  maille  ris  an 
aran  seachd  uain  gun  ghaoid,  do  'n  cheud 
bhliadhna,  agus  aon  tarbh  òg,  agus  dà 
reithe  :  bithidh  iad  'nan  ìobairt-loisgte  do  'n 
Tighearn,  maille  r'  an  tabhartas-bìdh,  agus 
an  tabhartas-dibhe,  eadhon  tabhartas  a 
bheirear  suas  le  teine,  a  dh'  fhàile  cùbh- 
raidh  do  'n  Tighearn. 

19  An  sin  ìobraidh  sibh  aon  mheann  do 
na  gabhraibh  mar  ìobairt-pheacaidh,  agus 
dà  uan  do  'n  cheud  bhliadhna  mar  ìobairt 
thabhartasan-sìth. 

20  Agus  luaisgidh  an  sagart  iad  maille 


CAIB.  XXIV. 


99 


ri  aran  a'  cheud  toraidh,  mar  thabhartas- 
luaisgte  an  làthair  an  Tighearna,  maille  ris 
an  dà~  uan  :  bithidh  iad  naomha  do  n  Tigh- 
earn  cbum  an  t-sagairt. 

21  Agus  gairmidh  sibh  air  an  là  sin  fèin, 
a  chum  gu'm  bi  e  'na  chorahghairm  naomh 
dhuibh  f  obair  tbràilleil  sam  bith  cha  dean 
sibh  air :  Bithidh  e'na  reachd  sìorruidh 
'nur  n-àiteachaibh-eòmhnuidh  uile  air 
feadh  bbur  ginealacha. 

22  Agus  àn  uair  a  bhuaineas  sibh  fogh- 
ar  bhur  fearainn,  cha  ghearr  thu  gu  buil- 
each  oisinnean  t-achaidh  'nuair  a  bhuain- 
eas  tu,  ni  mò  a  thionaileas  tu  dioghluim 
t'  fhogharaidh  :  fàgaidh  tu  iad  do'n  bhoclid 
agus  no'n  choigreach :  Is  mise  anTighearna 
bhur  Dia. 

23  Agus  labhair  an  Tighearna  ri  Maois, 
ag  ràdh, 

24  Labhair  ri  cloinn  Israeil,  ag  ràdh,  San 
t-seachdamh  mìos,  air  a'  cheud  là  do'n 
mhìos,  bithidh  sàbaid  agaibh,  cuimhneach- 
an  shèideadh  tlirompaidean,  comhghairm 
naomh. 

25  Obair  thràilleil  sam  bith  cha  dean  sibh 
air  ;  ach  bbeir  sibh  seacbad  tabhartas  a 
bheirear  suas  le  teine  do'n  Tighearn. 

26  Agus  labhair  an  Tighearna  ri  Maois, 
agràdh, 

27  Mar  an  ceudna  air  an  deicheamh  là 
do'n  t-seachdamh  mìos  so  bithidh  là  rèite  ; 
bithidh  e  'na  chomhghairra  naomh  dhuibh, 
agus  cràdhaidh  sibh  bhur  n-anaman,  agus 
bheir  sibh  seachad  tabhartas  a  bheirear  suas 
le  teine  do'n  Tighearn. 

28  At*us  obair  sam  bith  cha  dean  sibh  air 
an  là  cheudna ;  oir  is  là  rèite  e,  a  dhean- 
amh  rèite  air  bhur  son  an  làthair  an  Tigh- 
earna  bhur  Dè. 

29  Oir  ge  b'e  anam  nach  bi  fo  chràdh 
san  la  sin  fèin,  gearrar  as  e  o  mheasg  a 
shluaigh. 

30  Agus  gach  anam  a  ni  obair  sam  bith 
air  an  là  cheudna,  an  t-anam  sin  fèin 
sgriosaidh  mise  o  mheasg  a  shluaigh. 

31  Obair  sam  bith  cha  dean  sibh :  bithidh 
e  'na  reachd  sìorruidh  air  feadh  bhur  gin- 
ealacha,  'nur  n-àiteachaibh-còmhnuidh 
uile. 

32  Bithidh  e  dhuibh  'na  shàbaid  fhoise, 
agus  cràdhaidh  sibh  bhur  n-anaman  air  an 
naothadh  là  do'n  mhìos  air  feasgar:  o 
fheasgar  gu  feasgar  cumaidh  sibh  bhur  sà- 
baid. 

33  Agus  labhair  an  Tighearna  ri  Maois, 
ag  ràdh, 

34  Labhair  ri  cloinn  Israeil,  ag  ràdh,  Air 
a'  chùigeadh  là  deug  do'n  t-seachdamh 
mìos  so  oithidh  fèill  nam  pàilliunrè  sheachd 
làithean  do'n  Tighearn. 

;  35  Air  a'  cheud  là  bithidh  comhghairm 
naomh  :  obair  thràilleil  sam  bith  cha  dean 
sibh  air. 

36  Seachd  làitheanbheir  sibh  seachad  ta- 
bhartas  a  bheirear  suas  le  teine  do'n  Tigh- 
earn :  air  an  ochdarnh  là  bithidh  comh- 
ghairm  naomh  agaibh,  agus  bheir  sibh 
seachad  tabhartas  a  bheirear  suas  le  teine 
do'n  Tighearn  ;  is  àrd  choimhthional  e  ; 
obair  thràilleil  sam  bith  cha  dean  sibh  air. 

37  Is  iad  sin  fèillean  an  Tighearn,  a 
ghairmeas  sibhgw  bhì  'nan  comhghairmibh 
naomha,  a  thoirt  seachad  tabhartais  a  bheir- 


ear  suas  le  teine  do'n  Tigliearna,  tabhartas- 
loisgte,  agus  tabhartas-bicìb,  ìobairt,  agus 
tabhartasan-dibhe,  gach  ni  air  a  là  fèin ; 

38  A  thuilleadh  air  sàbaidibh  an  Tigh- 
earn,  agus  a  tbuilleadh  air  bliur  tiodhlac- 
aibh,  agus  a  thuilleadh  air  bhur  bòidibli 
uile,  agus  a  thuilleadh  air  bhur  saor-tha- 
bhartais  uile,  a  bheir  sibh  do'n  Tighearn. 

39  Mar  an  ceudna  air  a'  chùigeadh  là 
deug  do'n  t-seachdamh  raios,  an  uair  a 
chruinnicheas  sibh  a  stigh  toradh  an  fhear- 
ainn,  cumaidh  sibh  fèill  do'n  Tighearna 
seachd  làithean  :  air  a'  cheud  là  bithidh  sà- 
baid,  agus  air  an  ochdamh  là  bithidh  sàhaid. 

40  Agus  gabhaidh  sibh  dhuibh/em  air  a' 
cbeud  là  rneas  chraobh  àluinn,  geugan 
chrann-pailme,  agus  geugan  chraobh 
tiugha,  agus  seileach  an  t-srutha ;  agus  ni 
sibh  gairdeachas  an  làthair  an  Tighearna 
bhur  Dè  seachd  làithean. 

41  Agus  cumaidh  sibh  e  'na  fhèill  do'n 
Tighearna  seachd  làithean  sa'  bhliadhna : 
bithidh  e  'na  reachd  sìorruidh  air  feadh 
bhur  ginealacha;  cumaidh  sibh  e  san 
t-seachdamh  mìos. 

42  Ann  am  pàilliunaibh  gabhaidh  sibh 
còmhnuidh  seachd  làithean  ;  gabhaidh  gach 
aon  a  rugadh  'na  Israelach  còmhnuidh  ann 
am  pàilliunaibh  ; 

43  Chum  gu'm  bi  fios  aig  bhur  gineal- 
aich  gu'n  d'thug  mise  air  cloinn  Israeil 
còmhnuidh  ghabhail  ann  am  pàilliunaibh, 
'nuair  a  thug  mi  mach  iad  à  tìr  na  h-Ei- 
phit :  Is  mise  an  Tighearna  bhur  Dia. 

44  Agus  chuir  Maois  an  cèill  do  chloinn 
Israeil  fèillean  an  Tighearna. 

CAIB.  XXIV. 

AGUS  labhair  an  Tighearna  ri  Maois,  ag 
ràdh, 

2  Aithn  do  chloinn  Israeil  iad  a  thoirt  a 
t'ionnsuidh  oladli  fìor-ghlan  a'  chroinn- 
olaidh,  brùite  air  son  an  t-soluis,  a  thoirt 
air  na  lochrain  lasadh  an  còmhnuidh. 

3  An  taobh  a  muigh  do  hhrat  na  Fian- 
uis,  ann  am  pàiìliun  a'  choimhthionail, 
orduichidh  Aaron  e  o  fheasgar  gu  mad- 
uinn,  ann  làthair  an  Tighearn  an  còmh- 
nuidh  :  bithidh  e  'na  reachd  sìorruidh  air 
feadh  bhur  ginealacha. 

4  Orduiehidh  e  na  lòchrain  air  a'  choinn- 
leir  fhìor-ghlan  an  làthair  an  Tighearn  an 
còmhnuidh. 

5  Agus  gabhaidh  tu  plùr  mìn,  agus  fuin- 
idh  tu  dà  bhreacaig  dheug  dheth  :  dà 
dheicheamh  earrann  bithidh  ann  an  aon 
bhreacaig. 

6  Agus  suidhichidh  tu  iad  ann  an  dà 
shreath,  sè  ann  an  sreath,  air  a'  bhòrd 
fhìor-ghlan  an  làthair  an  Tighearn. 

7  Agus  cuiridh  tu  tùis  fhìor-ghlan  air 
gach  sreath,  chum  gu'm  bi  i  air  an  aran  mar 
chuimhneachan,  eadhon  tabhartas  a  bheir- 
ear  suas  le  teine  do'n  Tjgbearn. 

8  Gach  aon  latha  sàbaid  cuiridh  e  "n 
ordugh  e  an  làthair  an  Tighearn  an  còmh- 
nuidh,  air  a  ghabhail  o  chloinn  Israeil  le 
coimhcheangal  sìorruidh. 

9  Agus  is  le  Aaron  agus  a  mhic  e,  agus 
ithidh  iad  e  san  ionad  naomh  ;  oir  a  ia  e 
ro-naomh  dha,  do  thabhartasaibh  an  Tigh- 
earn  a  bheirear  suas  ie  teine,  le  reachd 
bith-bhuan. 

10  Agus  chaidh  mac  Ban-Israelich,  aig 
an  robh  Eiphiteach  'na  athair,  a  mach  am 
measg  chloinn  Israeil  :  agus  hha  mac  na 
Ban-lsraelich  agus  duine  do  lsrael  a'  comh- 
stri  sa'  champ. 

1 1  Agus  mhaslaich  mac  na  Ban-Israelich 
ainm««,  Tighearn,  agus  mhallaiche:  agus 
thug  iad  gu  Maois  e  (agus  b'e.  ainm  a 
mhàthar  Selomit,  nighean  Dhibri,  do 
thrèibh  Dhan  ;) 

12  Agus  chuir  iad  an  làimh  e,  chum 
gu'n  nochdtadh  dhoibh  inntinn  an  Tigh- 
earn. 

13  Agus  labhair  an  Tighearn  ri  Maois, 
ag  ràdli, 

14  Thoir  a  mach  esan  a  mhallaich  an 
taobh  a  muigh  do'n  champ,  agus  cuireadh 
iadsan  uile  a  chual'  e  an  làmhan  air  a 
cheann,  agus  clachadh  an  comhchruinn- 
each  uile  e. 

15  Agus  labhraidhtu  ricloinn  Israeil,  ag 
ràdh,  Ge  b'e  neach  a  mhallaicheas  a  Dhia, 
giùlainidh  e  a  pheacadh. 

16  Agus  esan  a  mhaslaicheas  ainm  an 
Tighearna,  cuirear  gu  cinnteach  gu  bàs  e  ; 
clachaidh  gudeimhin  an  comhchruinneach 
uile  e  :  an  coi^reach  co  mhaith  agus  esan 
a  rugadh  san  dùthaich,  'nuair  a  mhaslaich- 
eas  e  ainm  an  Tighearna,  cuirear  gu  bàs  e. 

17  Agus  esan  a  mharbhas  duine  sam 
bith,  cuirear  gun  teagainh  gu  bàs  e. 

18  Agus  esan  a  muarbhas  aintnhidh,  ni  e 
dìoladh  air  a  shon ;  ainmhidh  air  son  ainmh- 
ìdh. 

19  Agus  ma  bheir  duine  ciurram  air  a 
choimhearsnach,  mar  a  rinn  e,  mar  sin 
nìthear  air  : 

20  Briseadh  air  son  brisidh,  sùil  air  son 
sùla,  fiacail  air  son  fiacla ;  mar  a  thug  e 
ciurram  air  duine,  mar  sin  nìthear  air. 

21  Agus  esan  a  mharbhas  ainmhidh, 
dìolaidh  se  e  :  agus  an  neach  a  mharbhas 
duine,  cuirear  gu  bàs  e. 

22  Bithidh  an  t-aon  ghnè  lagh  agaibh  co 
mhaith  air  son  a'  choigrich,  agus  air  son 
neach  do  mhuinntir  bhur  dùthcha  fèin  : 
oir  is  mise  an  Tighearna  bhur  Dia. 

23  Agus  labhair  Maois  ri  cloinn  Israeil, 
iad  a  thoirt  leo  esan  a  mhallaich,  an  taobh 
a  muigh  do'n  camp,  agus  a  chlachadh  le 
clachaibh  :  agus  rinn  elann  Israeil  mar  a 
dh'àithn  an  Tighearna  do  Mhaois. 

AGUS  labhair  an  Tighearnari  Maois  ann 
an  sliabh  Shinai,  ag  ràdh, 

2  Labhair  ri  cloinn  Israèil,  agus  abair  riu, 
'Nuair  a  thig  sibh  chum  ca  tìre  a  bheir 
mise  dhuibh,  an  sin  gleidhidh  an  tìr  sàbaid 
do'n  Tighearn. 

3  Sè  bliadhna  cuiridh  tu  t'fhearann,  ag- 
us  sè  bliadhna  bearraidh  tu  t'fhìon-lìos, 
agus  cruinnichidh  tu  stigh  a  thoradh. 

4  Ach  anns  an  t-seachdamh  bliadhna 
bithidh  sàbaid  fhoise  do'n  tìr,  sàbaid  do'n 
Tighearn  :  t'fhearann  cha  chuir  thu,  agus 
t'fliìon-lios  cha  bhearr  thu. 

5  An  ni  sin  a  dh'  fhàsas  dheth  fèin  do 
t'fhoghar,  clia  bhuain  thu,  agus  fion- 
dhearca  t'fhìonain  neo-dheasaichte  cha 
chruinnich  thu :  'na  bliadhna  fhoise  bith- 
idh  i  do'n  tìr. 

6  Agus  bithidh  sàbaid  na  tìre  'na  biadh 


dhuibh  :  dhuit  fèin,  agus  do  d'  òglach,  ag- 
us  do  d'  bhanoglaich,  agus  do  d'  fhear-tnar- 
asdail,  agus  do  d'  choigreach  a  ta  air  chuairt 
maille  riut ; 

7  Agus  do  d'  sprèidh,  agus  do'n  fhaidh- 
bheathach  a  ta  ann  ad  fhearann  ;  bithidh 
a  cinneas  uile  chum  bìdh. 

8  Agus  àirmhidh  tu  dhuit  fèin  seachd 
sàbaidean  do  bhliadhnaibh,  seachd  uaireau 
seachd  bliadhna ;  agus  bithidh  ùine  nan 
seachd  sàbaidean  dobhliadhnaibh  dhuit'na 
naoi  bliadhna  's  dà  fhichead. 

9  An  sin  bheir  thu  fa'  near  trompaid  na 
Iubile  a  shèideadh  san  t-seachdamh  mìos, 
air  an  deicheamh  là  do'n  mhìos  :  ann  an  là 
na  rèite  bheir  sibh  fa'near  an  trompaid  a 
shèideadh  air  feadh  bhur  tìre  uile. 

10  Agus  naomhaichidh  sibh  an  deich- 
eamh  bliadhna  's  dà  fhichead,  agus  gairm- 
idh  sibh  saorsa  air  feadh  na  dùthclia,  d'a 
luchd-àiteachaidh  uile  :  bithidh  i'na  Iubile 
dhuibh,agus  pillidh  sibh  gach  duine  chum 
a  sheilbhe  fèin,  agus  pillidh  gach  duine 
agaibh  g'a  theaghlach  fèin. 

11  Bithidh  an  deicheamh  bliadhna  sin 
agus  dà  fhichead  'na  Iubile  dhuibh  ;  cha 
chuir  sibh  sìol,  ni  mò  a  bhuaineas  sibh  au 
ni  a  d'fhàsas  dheth  fèin  innte,  ni  mò  a 
thionaileas  sibh  deurcan-fìona  innte  do  d' 
fhìonain  neo-dheasaichte : 

12  Oir  is  Iubile  i,  bithidh  i  naomh 
dhuibh  ;  ithidh  sibh  a  cinneas  as  an  fhear- 
ann. 

13  Ann  am  bliadhna  na  Iubile  so  pillidh 
gach  duine  agaibh  a  dh'ionsuidh  asheilbhe 
fèin. 

14  Agus  ma  reiceas  tu  bheag  ri  d' 
choimliearsnach,  no  ma  cheannaicheas  tu 
bheag  o  làimh  do  choimhearsnaich  ;  cha 
dean  sibh  eucoir  air  a  chèile. 

15  A  rèir  àireimh  nam  bliadhna  an  dèigh 
na  Iubile  ceannaichidh  tuo  d'  choimhears- 
nach,  agus  a  rèir  àireimh  bhliadhna  nan 
toradh  reicidh  e  riut. 

16  A  rèir  lìonmhoireaehd  nam  bliadhna 
meudaichidh  tu  a  luach,  agus  a  rèir  teircid 
nam  bliadhna  beagaiehidh  tu  a  luach  :  oir 
a  rèir  àireimh  bhliadhna  nan  toradh  tha  e 
a'  reieeadh  riut. 

17  Agus  cha  dean  sibh  eucoir  air  a  chèile  : 
ach  bithidh  eagal  do  Dhè  ort ;  oir  is  mise 
an  Tighearna  bhur  Dia. 

18  Uime  sin  ni  sibh  mo  reachdan,  agus 
gleidhidh  sibh  mo  bhreitheanais,  agus  ni 
sibhiad;  agus  gabhaidh  sibh  còmhnuidh 
san  tìr  ann  an  tèaruinteachd. 

19  Agus  bheir  am  fearann  a  mach  a 
thoradh,  agus  ithidh  sibh  bhur  sàth,  agus 
gabhaidh  sibh  còmhnuidh  ann  gu  tèar- 
uinte. 

20  Agus  ma  their  sibh,  Ciod  a  dh'itheas 
sinn  air  an  t-seachdamh  bliadhna  ?  feuch, 
cha  chuir  sinn  sìol,  ni  mò  a  chruinnicheas 
sinn  ar  toradh  : 

21  An  sin  àithnidh  mise  mo  bheannach- 
adh  oirbh  san  t-seathadh  bliadhna,  agus 
bheir  i  mach  toradh  air  son  thri  bliadhna. 

22  Agus  cuiridh  sibh  air  an  ochdamh 
bliadhna,  agus  ithidh  sibh  fathast  do'n 
t-seann  toradh  gus  an  naothadh  bliadhna  ; 
gus  an  tig  a  toradh  astigh,  ithidh  sibh  do'n, 
t-seann  toradh. 

23  Cha  reicear  am  fearann  gu  bràth  ;  oir 

is  leamsa  ara  fearann :  oir  is  coigrich  agus 
luchd-cuairt  sibhse  roaille  rium. 

24  Agus  ann  am  fearann  bhur  seilbhe 
uile,  bheir  sibh  saorsa  do  'n  fhearann. 

25  Ma  dh'fhàs  do  bhràthair  bochd,  agus 
gu'n  do  reic  e  cuid  d' a  sheilbh,  agus  ma 
thig  a  h-aon  air  bith  d'  a  dhillsibh  g'  a  fhuas- 
gladh,  an  sin  fuasglaidli  e  an  ni  a  reic  a 
bhràthair. 

26  Agus  mur  'eil  aig  an  duine  neach  g'a 
f  huasgìadh,  agus  gur  urrainu  e  fèin  'f  huasg- 
ladh; 

27  An  sin  àirmheadh  e  bliadhnan  a 
reicidh,  agus  thugadh  e  air  ais  an  ni  a  ta 
thairis  do  'n  duine  ris  an  do  reic  se  e,  a 
chum  's  gu  'm  pill  e  dh'  ionnsuidh  a  sheilbhe 
fèin. 

28  Agus  mur  urrainn  e  sin  athoirt  air  ais 
da,  an  sin  fanaidh  an  ni  sin  a  reiceadh  ann 
an  làimh  an  neach  a  cheannaich  e,  gu 
bliadhna  na  Iubile :  agus  anns  an  Iubile 
thèid  e  mach,  agus  pillidh  e  chum  a 
sheilbhe. 

29  Agus  ma  reiceas  duine  tigh-còmh- 
nuidh  ann  am  baile  cuairtichte  le  balla,  an 
siu  feudaidh  e  'fhuasgladh  an  taobh  a  stigh 
do  bhliadhn'  iomlain  an  dèigh  a  reiceadh  : 
an  taobh  a  stigh  do  bhliadhn'  iomlain  feud- 
aidh  e  'fhuasgladh. 

39  Agus  mur  fuasglar  e  gus  an  coimh- 
lionar  bliadhn'  iomlan,  an  sin  daingnichear 
an  tigh,  a  tha  'n  taobh  a  stigh  do  n  bhaile 
cuairtichte  le  balla,  gu  brath  dhasan  a 
cheannaich  e,  air  feadh  a  ghinealacha :  cha 
teid  e  mach  san  Iubile. 

31  Ach  measar  tighean  nam  bailtean  nach 
*eil  cuairtichte  le  balla,  mar  fhearann  na 
tìre  :  feudar  am  fuasgladh,  agus  thèid  iad 
a  mach  sau  Iubile. 

32  Gidheadh,  bailtean  nan  Lebhitheach, 
agus  tighean  bhailtean  an  seilbhe,  feudaidh 
na  Lebhithich  am  fuasgladh  uair  sam  bith. 

33  Agus  ma  cheannaicheas  duine  o  na 
Lebhithich,  an  sin  thèid  an  tigh  a  reiceadh, 
agus  baile  a  sheilbhe,  mach  san  Iubile  :  oir 
is  iad  tighean  bhailtean  nan  Lebhitheach 
an  sealbh  am  measg  chloinn  Israeil. 

34  Ach  cha  'n  fheudar  am  fearann  a  tha'n 
taobh  a  muigh  d'  am  bailtibh  a  reiceadh,  oir 
is  e  sin  an  sealbh  mhaireannach. 

35  Agus  ma  dh'fhàsas  do  bhràthair 
bochd,  agus  gu'n  tèid  e  dhèigh-làirah  agad, 
an  sin  fuasglaidh  tu  air :  seadh,  ged  is  coig- 
reach  no  fear-cuairte  e  ;  agus  bithidh  e  beò 
maille  riut. 

36  Na  gabh  riadh  uaith,  no  tuille  's  a 
thug  thu  dha :  ach  biodh  eagal  do  Dhè  ort, 
a  chutn's  gu'm  feud  do  bhràthair  a  bhi  beò 
maille  riut. 

37  T'  airgiod  cha  toir  thu  dha  air  riadh, 
agus  air  son  buannachd  cha  toir  thu  dha 
do  bhiadh. 

38  Is  mise  an  Tighearna  bhur  Dia,  athug 
a  mach  sibh  à  tìr  na  h-Eiphit,  a  thoirt 
dhuibh  tìre  Chanaain,  agus  a  bhi  a'm' 
Dhia  agaibh. 

39  Agus  ma  dh'fhàs  do  bhràthair  a  ta 
làimh  riut  bochd,  agus  gu'n  do  reiceadh  riut 
e;  cha  toir  thu  air  seirbhis  a  dheanamh 
dhuit  mar  thràill : 

40  Mar  sheirbhiseach  tuarasdail,  agus 
mar  fhear-cuairte,  bithidh  e  maille  riut ; 
gu  bliadhna  na  Iubile  ni  e  seirbhis  dhuit. 

41  Agus  an  sin  imichidh  e  uait,  e  fèin  ag- 
us  a  chlann  maille  ris,  agus  pillidh  e  chum 
a  theaghlaich  fèin,  agus  a  chum  seilbhe 
'aithriche  pillidh  e: 

42  Oir  is  iadsan  mo  sheirbhisich,  a  thug 
mi  mach  à  tìr  na  h-Eiphit :  cha  reicear  iad 
mar  thràillibh. 

43  Cha  ghnàthaich  thu  uachdaranachd 
os  a  cheann  le  h-an-iochd,  ach  bithidh 
eagal  do  Dhè  ort. 

44  Agus  bithidh  do  thràillean,  agus  do 
bhan-tràillean,  a  bhios  agad,  do  na  cinnich 
a  ta  m'  'ur  timchioll ;  uatha-san  ceannaich- 
idh  sibh  tràilleau  agus  ban-tràillean. 

45  Agus  a  thuilleadh  air  so,  o  chloinn 
nan  coigreach  a  ta  air  chuairt  'nur  measg, 
uatha-san  ceannaichidh  sibh,  agus  o'n 
teaghlaichibh  a  ta  maille  ribh,  a  ghin  iad 
'nur  fearann :  agus  bithidh  iad  'nan  seilbh 
dhuibh. 

46  Agus  gabhaidh  sibh  iad  mar  oigh- 
reachd  d'  'ur  cloinn  'nur  dèigh,  a  chum  an 
sealbhachadh  mar  oighreachd;  bithidh  iad 
dhuibh  'nan  tràillibh  a  chaoidh  :  ach  os 
ceann  bhur  bràithre,  cloinn  Lraeil,  eadhon 
os  ceann  a  chèile  cha  ghnàthaich  sibh 
uachdaranachd  le  h-an-iochd. 

47  Agus  ma  dh'fhàsas  fear-cuairte  no 
coigreach  saoibliir  làimh  riut,  agus  ma 
dh'fhàsas  do  bhràthair  làimh  ris  bochd,  ag- 
us  gu'n  reic  se  e  fèin  ris  a'  choigreach,  ris 
an  fhear-chuairte  a  tha  maille  riut,  no  ri 
gineal  teaghlaich  a'  choigrich  : 

48  An  dèigh  a  reiceadh,  feudar  'fhuasg- 
ladh  a  rìs ;  feudaidh  aon  d'  a  bhràithribh 
'fhuasgladh ; 

49  Feudaidh  aon  chuid  bràthair-'athar, 
no  mac  bhràthar-'athar  'fhuasgladh,  no 
feudaidh  aon  neach  a  tha  dlùth  an  dàimh 
dha  d'a  theaghlach  fèin  'fhuasgladh ;  no 
ma  's  urrainn  e,  feudaidh  se  e  fèin  'fhuasg- 
ladh. 

50  Agus  ni  e  cunntas  ris-san  a  cheannaich 
e  o  'n  bhliadhna  anns  an  do  reiceadh  ris  e, 
gu  bliadhna  na  Iubile  :  agus  bithidh  luach 
a  reicidh  a  rèir  àireimh  nam  bliadhna ;  a 
rèir  aimsir  seirbhisich  tuarasdail  bithidh  e 
dha. 

51  Ma  bhios  fathast  mòran  bhliadhnacha 
ri  teachd,  d'  an  rèir  sin  bheir  e  a  rìs  luach 
'fhuasglaidh,  as  an  airgiod  air  son  an  do 
cheannaicheadh  e. 

52  Agus  mur  'eil  ri  teachd  ach  beagan 
bhliadhnacha  gu  bliadhna  na  Iubile,  an  sin 
ni  e  cunntas  ris,  agus  a  rèir  a  bhliadhnacha 
bheir  e  dha  a  rìs  luach  'fhuasglaidh. 

53  Mar  sheirbhiseach  a  ta  air  thuarasdal 
o  bhliadhna  gu  bliadhna  bithidh  e  maille 
ris  :  cha  ghnàthaichear  uachdaranachd  os 
a  cheann  le  h-an-iochd  ann  ad  shealladh- 
sa. 

54  Agus  mur  fuasglar  e  anns  na  bliadh- 
naibh  sin,  an  sin  thèid  e  mach  ann  am 
bliadhna  na  Iubile,  e  fèin  agus  a  chlana 
maille  ris. 

55  Oir  dhomhsa  tha  clann  Israeil  'nan 
seirbhisich;  is  iadsan  mo  sheirbhisich,  a 
thug  mi  mach  à  tìr  na  h-Eiphit :  Is  mise 
an  Tighearna  bhur  Dia. 

CAIB.  XXVI. 

suas  ìomhaigh  dhuibh  fèin,  ni  mò  shuidh- 
icheas  sibh  dealbh-cloiche  'nur  fearann,  gu 
cromadh  sìos  da ;  oir  is  mise  an  Tighearna 
bhur  Dia. 

2  Gleidhidh  sibh  mo  shàbaidean,  agus 
bheir  sibh  urram  do  m'ionad  naomh:  Is 
mise  an  Tighearn. 

3  Ma  ghluaiseas  sibh  a'm'  reachdaibh,  ag- 
us  ma  ghleidheas  sibh  m'  àitheantan ;  ag'us 
ma  ni  sibh  iad; 

4  An  sin  bheir  mise  dhuibh  uisge  'na 
àm  fèin,  agus  bheir  am  fearann  a  mach  a 
thoradh,  agus  bheir  craobhan  na  machar- 
ach  am  meas  uatha. 

5  Agus  ruigidh  bhur  bualadh  am  fìon- 
fhoghar,  agus  ruigidh  bhur  fion-fhoghar 
àm  an  t*sìl-chur,  agus  ithidh  sibh  bhur 
n-aran  gu  V  sàth,  agus  gabhaidh  sibh 
còmhnuidh  gu  tèaruinte  'nur  tìr. 

6  Agus  bheir  mise  sìth  san  tìr,  agus 
luidhidh  sibh  sìos,  agus  cha  chuir  neach 
sam  bith  eagal  oirbh :  agus  sgriosaidh  mi 
droch  bheathaichean  as  an  dùthaich,  agus 
cha  tèid  an  daidheamh  trìd  bhur  fearainn. 

7  Agus  ruaigidh  sibh  bhur  naimhdean, 
agus  tuitidh  iad  roimhibh  leis  a'  chlaidh- 
eamh. 

8  Agus  cuiridh  cùigear  dhibh  an  ruaig  air 
ceud,  agus  cuiridh  ceud  dhibh  an  ruaig  air 
deich  mìle:  agus  tuitidh  bhur  naimhdean 
roimhibh  leis  a'  cnlaidheamh. 

9  Oir  amhaircidli  mise  oirbh,  agus  ni  mi 
sìolmhor  sibh,  agus  bheir  mi  oirl)h  fàs  lìon- 
ìnhor,  agus  daingnichidh  mi  mo  choimh- 
eheangal  ribh. 

10  Agus  ithidh  sibh  an  seann  lòn,  agus 
bheir  sibh  a  mach  an  seann  lòn  air  son  an 
lòin  nomha. 

11  Agus  suidhichidh  mi  mo  phàilliun 
'nur  measg :  agus  cha  bhi  gràin  aig  m'  anara 
dhibh. 

12  Agus  imichidh  mi  'nur  measg,  agus 
bithidh  mi  a'  m'  Dhia  dhuibh,  agus  bithidh 
sibhse  'nur  sluagh  dhomhsa. 

13  Is mise  an  Tighearna  bhur  Dia,  a  thug 
sibhse  a  mach  à  tìr  na  h-Eiphit,  a  chum 
nach  bitheadh  sibh  'nur  tràillibh  aca ;  agus 
bhris  mi  cuibhreacli  bhur  cuinge,  agusthug 
mi  oirbh  imeachd  dìreach. 

14  Ach  mur  èisd  sibh  rium,  agus  mur 
dean  sibh  na  h-àitheanta  sin  uile  ; 

15  Agus  ma  ni  sibh  tàir  air  mo  reachd- 
aibh,  no  ma  ghabhas  bhur  n-anam  gràin 
do  m'  bhreitheanais,  air  chor  as  nach  dean 
sibh  m'àitheantan  uile,  ach  gu  'm  bris  sibh 
mo  choimhcheangal ; 

16  Ni  raise  mar  an  ceudna  so  ribhse; 
orduichidli  rai  oirbh  uamhas,  caitheamh, 
agus  fiabhrus  loisgeach,  a  chaitheas  na  sùil- 
ean,  agus  a  bheir  cràdh  do'n  chridhe  :  agus 
cuiridh  sibh  bhur  sìol  ann  an  dìomhanas, 
oir  ithidh  bhur  naimhdean  e. 

17  Agus  cuiridh  mise  mo  ghnùis  'nur 
n-aghaidh,  agus  marbhar  sibh  an  làthair 
bhur  uàimhdean :  agus  rìoghaichidh  a' 
mhuinntir  air  am  beag  sibh  oirhh,  agus 
teichidh  sibh  an  uair  nach  bi  neach  an  tòir 
oirbh. 

18  Agus  mur  èisd  sibh  rium  fathast  air 
a  shon  so  uile,  an  sin  ni  mi  peanas  oirbh 
seachd  uairean  ni's  mò  air  son  bhur  peac- 
anna. 

19  Agus  brisidh  mi  uabhar  bhur  cumh- 


achd ;  agus  ni  mi  bhur  nèamha  mar  iar- 
unn,  agus  bhur  talamh  mar  umha  : 

20  Agus  caithear  bhur  spionnadh  ann  an 
dìomhanas ;  oir  cha  toir  blmr  fearann  'f  hàs 
uaith,  ni  mò  a  bheir  craobhan  na  tìre  am 
meas  uatha. 

21  Agus  ma  thèid  sibh  a'  m'  aghaidh,  ag- 
us  nach  èisd  sibh  rium  ;  bheir  rai  seachd 
uairean  tuille  phlàighean  oirbh,  a  rèir  bhur 
peacanna. 

22  Cuiridh  mi  mar  an  ceudna  fiadh- 
bheathaichean  na  macharach  'nur  measg, 
a  bheir  uaibh  hhur  clann,  agus  a  chuireas 
as  d'  'ur  sprèidh,  agus  a  ni  sibh  tearc,  ann  an 
àireamh,  agus  bithidh  bhur  rathaide  mòra 
fàs. 

23  Agus  mur  leasaichear  leamsa  sibh  leia 
na  nithibh  sin,  ach  gu'n  tèid  sibh  a'm'  agh- 
aidh  ; 

24  An  sin  thèid  mise  mar  an  ceudna  'nur 
n-aghaidh-sa,  agus  ni  mi  peanas  oirbh 
seachd  uairean  fathast  air  son  bhur  peac- 
anna. 

25  Agus  bheir  mi  claidheamh  oirbh,  a 
dhìolas  cùis-ghearain  tno  choimhcheangail ; 
agus  an  uair  a  chruinnichear  sibh  an  ceann 
a  chèile  an  taobh  a  stigh  d"ur  bailtibh, 
cuiridh  mi  a'  phlàigh  'nur  measg ;  agus 
bheirear  thairis  sibh  do  làimh  naimhdeau. 

26  An  uair  a  bhriseas  mise  lorg  bhur 
n-arain,  fuinidh  deich  mnài  bhur  n-aran 
ann  an  aon  àrahuinn,  agus  bheir  iad  air 
ais  dhuibh  bhur  n-aran  air  a  thomhas, 
agus  ithidh  sibh  agus  cha  bhi  sibh  sàth- 
ach. 

27  Agus  mur  èisd  sibh  air  son  so  uile 
rium,  ach  gu  'n  tèid  sibh  a'  m'  aghaidh  ; 

28  An  sin  thèid  mise  'nur  n-aghaidh-sa 
mar  an  ceudna  ann  am  fraoch  feirge ;  agus 
smachdaichidh  mise,  eadhon  mise,  seachd 
uairean  sibh  air  son  bhur  peacanna. 

29  Agus  ithidh  sibh  feoil  bhur  mac,  agus 
feoil  bhur  nigheana  ithidh  sibh. 

30  Agus  cniridh  mise  as  d"ur  n-ionadaibh 
àrda,  agus  gearraidh  mi  sìos  bhur  dealbh- 
an,  agus  tilgidh  mi  bhur  colannan  air  col- 
annaibh  bhur  n-ìodholan,  agus  gabhaidh 
m'  anam  gràin  dhibh. 

31  Agus  cuiridh  mi  bhur  bailtean  fàs,  ag- 
us  bheir  mi  lom-sgrìob  air  bhur  n-ionada 
naomha,  agus  cha  ghabh  mi  fàile  bhur 
boltraich  chùbhraidh. 

32  Agus  bheir  mi  lom-sgrìob  air  an 
fhearann  ;  agus  bithidh  ìoghnadh  air  bhur 
naimhdibh  aghabhas  còmhuuidh  ann,  mu'n 
ni  sin. 

33  Agus  sgapaidh  mi  sibh  am  measg  nan 
cinneach,  agus  tairngidh  mi  claidheamh 
'nur  deigh ;  agus  bithidh  bhur  fearann 
creachta,  agus  bhur  bailtean  fàs. 

34  An  sin  mealaidh  am  fearann  a  shàb- 
aidean,  am  fad  's  a  luidheas  e  fàs,  agus  a 
bhios  sibhse  ann  am  fearann  bhur  naimh- 
dean ;  eadhon  an  sin  gabhaidh  am  fearann 
fois,  agus  mealaidh  e  a  shàbaidean. 

35  Am  fad  's  a  luidheas  amfearann  fàs, 
bithidh  fois  aige  ;  do  bhrìgh  nach  robh  fois 
aige  'nur  sàbaidibh-sa,  'nuair  a  ghabh  sibh 
comhnuidh  ann. 

36  Agus  orra-san  a  dh'  fhàgar  beò  dhibh, 
cuiridh  mise  laigse  'nan  cridheachaibh  ann 
an  dùthchaibh  an  naimhdean ;  agus  cuir- 
idh  fuaim  duilleig  air  chritta  iad  air  theich- 

i  eadh ;  agus  teichidh  iad,  mar  gu  'm  biodh 
ìad  a'  teicheadh  o  'n  chlaidheauih  ;  agus 
tuitidh  iad  an  uair  nach  bi  neach  an  toir 
orra. 

37  Agus  tuitidh  iad  air  muin  a  chèile, 
mar  gu  'm  b'  aim  roimh  'n  chlaidheamh, 
'nuair  nach  bi  neach  an  tòir  orra;  agus 

i  cha  bhi  neart  agaibh  gu  seasamh  roimh 
bhur  naimhdibh. 

38  Agus  thèid  as  duibh  am  measg  nan 
cinneach,  agus  ithidh  talamh  bhur  naimh- 
dean  suas  sihh. 

!  39  Agus  iadsan  a  dh'  fhàgar  dhibh,  searg- 
aidh  iad  as  'nan  aingidheachd  ann  an  dùth- 
chaibh  bhur  naimhidean ;  agus  mar  an 
ceudua  ann  an  eu-ceartaibh  an  aithriche 
seargaidh  iad  as  maille  riu. 

40  Ma  dh'  aidicheas  iad  an  aingidlieachd 
fèin,  agus  aingidheachd  an  aithriche,  a 
rèir  an  eusaontais  a  rinn  iad  a*  m'  aghaidh, 
agus  mar  an  ceudna  gu  'n  do  ghluais  iad 
a'  m'  aghaidh ; 

41  Agus  gu  'n  do  ghluais  mise  mar  an 
ceudna  'nan  aghaidh-san,  agus  gu  'n  d'  thug 
mi  iad  do  dhùthaich  an  naimhdean ;  ma 
bhios  an  sin  an  cridhe  neo-thimchioll- 
ghearrta  air  'irioslachadh,  aìr  chor  as  gu  'n 
gabh  iad  ri  peauas  an  aingidheachd  ; 

42  An  sin  cuimhnichidh  mise  mo 
choimhcheangal  ri  Iacob,  agus  mar  an 
ceudua  mo  choimhcheangal  ri  h-Isaac, 
agus  mar  au  ceudna  mo  choimhcheangal 
ri  h-Abraham  cuimhnichidh  mi  ;  agus 
cuimhnichidh  mi  am  fearann. 

43  Trèigear  mar  an  ceudna  am  fearann 
leo,  agus  mealaidh  e  a  shàbaidean,  am 
feadh  's  a  ta  e  'na  luidhe  fàs  as  an  eug- 
mhais ;  agus  gabhaidh  iad  ri  peanas  an  aing- 
idheachd ;  a  chioDn,  eadhon  a  chionn  gu  'n 
d'  rinn  iad  tàir  air  mo  bhreitheanais,  agus 
a  chionn  gu  'n  do  ghabh  an  anam  gràin  do 
m'  reachdaibh. 

44  Agus  gidheadh  air  a  shon  so  uile, 
'nuair  abhios  iad  ann  an  tìr  an  naimhdean, 
cha  tilg  mi  uam  iad,  ni  mò  a  ghabhas  mi 
gràin  diubh,  g'  an  sgrios  gu  tur,  agus  a 
bhriseadh  mo  choimhcheangail  riu :  oir  is 
mise  an  Tighearn  an  Dia. 

45  Ach  air  an  sgàth-san  cuimhnichidh 
mi  coimhcheangal  an  sinnsirean,  a  thug  mi 
mach  à  tìr  na  h-Eiphit,  ann  an  sealiadh 
nau  cìnneach,  a  chum  gu  'm  bithinn  a'  m' 
Dhia  aca:  Is  mise  an  Tighearn. 

46  7*  iad  sin  na  h-orduighean,  agus  na 
breitheanais,  agus  na  reachdan,  a  rinn  an 
Tighearn  eadar  e  fèin  agus  clann  Israeil 
ann  an  sliabh  Shinai,  le  làimh  Mhaois. 

CATB.  XXVII. 

AGUS  labhair  an  Tighearna  ri  Maois,  ag 
ràdli, 

2  Labhair  ri  cloinn  Israeil,  agus  abair 
riu,  'Nuair  abheir  duine  bòid  àraidh,  buin- 
idh  na  h-anamanna  do  'n  Tighearn,  a  rèir 
do  mheas : 

3  Agus  bithidh  do  mheas,  air  an  fhir- 
ionnach  o  fhicheadbliadhna  dh'  aois,  eadh- 
on  gu  tri  fichead  bliadhna  dh'  aois  ;  bithidh 
eadhon  do  mheas  leth-cheud  secel  airgid, 
a  rèir  seceil  an  ionaid  naoimh. 

4  Agus  ma  's  boirionnach  a  bhios  ann, 
an  sin  bithidh  do  mheas  deich  seceil  'ar 
fhichead, 


5  Agus  ma  's  gille  o  chuig  bliadhna  dh'- 
aois,  eadhon  gu  fichead  bliadhna  dh'  aois, 
a  bhios  ann,  an  sin  bithidh  do  mheas  air 
son  an  fhirionnaich  fìchead  secel,  agus  air 
son  a'  bhoirionnaich  deich  seceil. 

6  Agus  ma  'sannomhìos  a  dh'aois,  eadh- 
on  gu  cùig  bliadhna  dh'  aois,  an  sin  bithidh 
do  mheas  air  son  an  fhirionnaich  cùig  sec- 
eil  airgid,  agus  air  son  a'  bhoirionnaich  bith 
idh  do  mheas  tri  seceil  airgid. 

7  Agus  ma  's  ann  a  bhios  e  o  thri  fichead 
bliadhna  dh'  aois  agus  os  a  cheann,  ma'j fir- 
ionnach  e,  an  sin  bithidh  do  mheas  cùig 
seceil  deug,  agusair  son  boirionnaich  deich 
seceil. 

8  Ach  ma  bhios  e  ni  's  bochda  na  do 
mheas,  an  sin  nochdaidh  se  e  fèin  an  làth- 
air  an  t-sagairt,  agus  measaidh  an  sagart 
e :  a  rèir  a  chomais-san  a  thug  a'  bhòid, 
measaidh  an  sagart  e. 

9  Agus  ma  's  ainmhidh  e,  d'  an  toir  daoine 
tabhartas  a  dh'  ionnsuidh  an  Tighearna, 
bithidh  gach  ni  a  bheir  duine  d'  an  leithid- 
ibh  sin  do  'n  Tighearn,  naomh. 

10  Cha  mhùth  se  e,  ni  mò  a  mhalairt- 
icheas  se  e,  maith  air  son  uilc,  no  olc  air 
son  maith :  ach  ma  mhalairticheas  e  air 
chor  sam  bith  ainmhidh  air  son  ainmhidh, 
an  sin  bithidh  e  fèin,  agus  an  nia  fhuar- 
adh  'na  mhalairt,  naomh. 

11  Agus  ma  's  ainmhidh  neòghlan  sam 
bith  e,  do  nach  toir  iad  seachad  tabhartas 
do  'n  Tighearn,  an  sin  nochdaidh  e  'n  t-ain- 
mhidh  an  làthair  an  t-sagairt : 

12  Agus  measaidh  an  sagart  e,  ma  's 
maith  no  olc  e  ;  mar  a  mheasas  tusa  a  bhios 
a'  d'  shagart  e,  mar  sin  bithidh  e. 

13  Ach  ma  dh'  fhuasglas  e  air  chor  sam 
bith  e,  an  sin  cuiridh  e  an  cùigeadh  cuid 
deth  ri  d'  mheas-sa. 

14  Agus  an  uair  a  choisrigeas  duine  a 
thigh,  gu  bhi  naomh  do  'n  Tighearn,  an  sin 
measaidli  an  sagart  e,  ma  's  maith  no  olc 
e :  mar  a  mheasas  an  sagart  e,  mar  sin 
seasaidh  e. 

15  Agus  ma  dh'  fhuasglas  esan  a  choisrig 
e,  a  thigh,  an  sin  cuiridh  e  an  eùigeadh 
cuid  a  dh'  airgiod  do  mheas-saris,  agus  bith- 
idh  e  Jeis. 

16  Agus  ma  choisrigeas  duine  do  'n  Tigh- 
earn  cuid  do  fhearann  a  sheilbh,  an  sin 
bithidh  do  mheas  a  rèir  a  shìl :  measar 
homer  do  shìol  eòrna  aig  leth-cheud  secel 
airgid. 

17  Ma  choisrigeas  e  'fhearann  o  bhliadh- 
na  na  Iubile,  a  rèir  do  mheas  seasaidh  e. 

18  Ach  ma  choisrigeas  e  'fhearann  an 
dèigh  na  Iubile,  an  sin  àirmhidh  an  sagart 
an  t-airgiod  da  a  rèir  nam  bliadhn'  a  ta  ri 
teachd,  eadhon  gu  bliadhna  na  Iubile,  agus 
leigear  sin  sìos  do  d'  mheas. 

19  Agus  ma  dh'  fhuasglas  am  fear  a 
choisrig  am  fearann  e  air  chor  sam  bith,  an 
sin  cuiridh  e  an  cùigeadh  cuid  a  dh'  airgiod 
do  mheas-sa  ris,  agus  daingnichear  dha  e. 

20  Agus  mur  fuasgail  e  'm  fearann,  no 
ma  reic  e  'm  fearann  ri  duine  eile,  cha  'n 
fhuasglar  ni  's  mò  e. 

21  Ach  bithidh  am  fearann,  an  uair  a 
thèid  e  mach  san  lubile,  naomh  do  'n  Tigh- 
earn,  mar  fhearann  coisrigte :  buinidh  a 
shealbh  do  'n  t-sagart. 

22  Ach  ma  choisrigeas  duine  do  'n  Tigh- 

earn  fearann  a  eheannaich  e,  nach  ann  do 
fhearann  a  sheilbh  ; 

23  An  sin  àirmhidh  an  sagart  dhaluach 
do  mheas,  eadhon  gu  bliadhna  na  Iubile, 
agus  bheir  e  seachad  do  mheas  fèin  san  là 
sin,  mar  ni  naomh  do  'n  Tighearn. 

24  Ann  am  bliadhna  na  lubile  pillidh  am 
fearann  d'  a  ionnsuidh-san  o  'n  do  cheann- 
aicheadh  e,  eadhon  d'  a  ionnsuidh-san  d'  am 
buineadh  sealbh  an  fhearainn. 

25  Agus  bithidh  do  mheas-sa  uile  a  rèir 
seceil  an  ionaid  naoimh  ;  bithidh  fichead 
gerah  san  t-secel. 

i  26  Ach  ceud-ghin  nan  ainmhidh,  bu 
chòir  a  bhi  'na  cheud-ghin  do  'n  Tighearn, 
oha  choisrig  duine  air  bith  sin,  co  dhiubh 
is  tarbh,  no  caora  e :  is  leis  an  Tighearn  e. 

27  Ach  ma  's  ann  do  bheathach  neo- 
ghlan  c,  an  sin  fuasglaidh  se  e  a  rèir  do 
mheas-sa,  agus  cuiridh  e  an  cùigeadh  cuid 
deth  ris  ;  no  mur  fuasglar  e,  an  sin  reicear 
e  a  rèir  do  mheas. 

28  Gidheadh,  cha  reicear  agus  cha  'n 
fhuasglar  ni  sam  bith  coisrigte  a  choisrigeas 
duiue  do  'n  Tighearn,  do  gach  ni  a  ta  aige, 


araon  do  dhuine  agus  do  ainmliidh,  agns 
do  fhearann  a  sheilbh  :  tha  gach  ni  cois- 
rigte  ro-naomh  do  'n  Tighearn. 

29  Cha  'n  fhuasglar  ni  sam  bith  coisrigte, 
a  choisrigear  le  daoinibh  :  ach  cuirear  gu 
cinnteach  gu  bàs  e. 

30  Agus  uile  dheachamh  an  fhearainn, 
ma  's  ann  do  shìol  an  fhearainn,  no  do 
mheas  na  craoibhe,  is  leis  an  Tighearn  e ; 
tha  e  naomha  do  'n  Tighearn. 

31  Agus  ma  dh'  fhuasglas  duine  idir  a 
bheag  d'a  dlieachamh,  cuiridh  e  an  cùigeadh 
cuid  deth  ris. 

32  Agus  a  thaobh  uile  dheachaimh  a' 
chruidh,  no  an  treuda,  eadhon  gach  ni  air 
bith  a  dh'imicheas  fo'nt-slait;  bithidh  an 
deachamh  dhetli  naomha  do  'n  Tighearn. 

33  Cha  rannsaich  e  am  bi  e  maith  no  olc, 
ni  mò  a  mhalairticheas  se  e  :  agus  ma  mhal- 
airticheas  e  idir  e,  an  sin  bithidh  an  dà 
chuid  e  fèin  agus  a  mhalairt  naomh ;  cha  'n 
fhuasglar  e. 

34  Is  iad  sin  na  h-àitheantan  a  dh'  àithn 
an  Tighearna  do  Mhaois,  air  son  chloinn 
Israeil  ann  an  sliabh  Sliinai. 


A  I  R  E  A  M  H. 


CAIB.  I. 

AGUS  labhair  an  Tighearna  ri  Maois  ann 
am  fàsach  Shinai,  ann  am  pàilliun  a' 
choimhthionail,  air  a'  cheud  là  do  'n  dara 
mìos,  san  d?ra  bliadhna  an  dèigh  dhoibb 
teachd  a  mach  à  tìr  na  h-Eiphit,  ag  ràdh, 

2  Gabhaibh  àireamh  cheann  comh- 
chruinnich  chloinn  Israeil  uile,  a  rèir  an 
teaghlaichean,  a  rèir  tighe  an  aithriche, 
maille  ri  àireamh  an  ainmeanna,  gach  fir- 
ionnach  a  rèir  an  ceann : 

3  O  fhicheadbliadhna  dh'  aois,  agus  os  a 
cheann,  gach  aon  a  's  urrainn  dol  a  mach 
gu  cogadh  ann  an  Israel ;  àirmhidh  tusa 
agus  Aaron  iad  a  rèir  am  buidhneau. 

4  Agus  maille  ribhse  bithidh  duine  do 
gach  uile  thrèibh :  gach  aon  diubh  'na 
cheann  tighe  'aithriche. 

5  Agus  is  iad  so  ainmeanna  nan  daoine 
a  sheasas  maille  ribh  :  Do  thrèibh  Reubein  ; 
Elisur  mac  Shedeuir. 

6  Do  Shimeon ;  Selumiel  mac  Shuris- 
adai. 

7  Do  Iudah  ;  Nahson  mac  Aminadaib. 

8  Do  Isachar  ;  Nataneel  mac  Shuair. 

9  Do  Shebulun  ;  Eliab  mac  Heloin. 

10  Do  chloinn  Ioseiph ;  do  Ephraim, 
Elisama  mac  Amihuid  ;  do  Mhanaseh,  Ga- 
maliel  mac  Phedahsuir. 

11  Do  Bheniamin;  Abidan  mac  Ghid- 
eoni. 

12  Do  Dhan;  Ahieser  mac  Amisadai. 

13  Do  Aser  ;  Pagiel  mac  Ocrain. 

14  Do  Ghad  ;  Eliasaph  mac  Dheueil. 

15  Do  Naphtali ;  Ahira  mac  Enain. 


16  B'  iad  sin  daoin'  ainmeil  a'  chomh- 
chruinnich,  cinn-fheadhna  threubhan  an 
aithriche,  ceannardan  mhìltean  ann  an  Is- 
rael. 

17  Agus  ghabh  Maois  agus  Aaron  na 
daoine  sin,  a  ghairmeadh  air  an  ainm- 
ibh. 

18  Agus  thionail  iad  an  comhchruinn- 
each  uile  an  ceann  a  chèile  air  a'  cheud  là 
do  'n  dara  mìos,  agus  chuir  iad  an  cèill  an 
ginealacha  a  rèir  an  teaghlaichean,  a  rèir 
tighe  an  aithriche,  a  rèir  àireimh  nam 
ainmean,  o  fhichead  bliadhna  dh'  aois  agus 
thairis,  a  rèir  an  ceann. 

19  Mar  a  dh'  àithn  an  Tighearna  do 
Mhaois,  mar  sin  dh'  àireamh  e  iad  ann  ara 
fàsach  Shinai. 

20  Agus  bha  clann  Reubein,  a'  mhic  bu 
shine  a  bh'  aig  Israel,  a  rèir  an  ginealacha,i 
a  rèir  an  teaghlaiohean,  a  rèir  tighe  an| 
aithriche,  a  reir  àireamh  nan  ainmean,  a' 
rèir  an  ceann,  gach  firionnach  o  fhichead, 
bliadhna  dh'  aois  agus  os  a  cheann,  gach, 
aon  a  b'  urrainn  dol  a  mach  gu  cogadh  ; 

21  Bha  iadsan  a  dh'  àirmheadh  dliiubh, 
eadhon  do  thrèibh  Reubein,  'nan  dà  fhich- 
ead  agus  sè  mìle  agus  cùig  ceud. 

22  Do  chloinn  Shimeoin,  a  rèir  an  gin-; 
ealacha,  a  rèir  an  teaghlaichean,  a  rèir! 
tighe  an  aithriche,  iadsan  a  chaidh  àireamh 
dhiubh,  a  rèir  àireimh  nan  ainmean,  a  rèir, 
an  ceann,  gach  firionnach  o  fhichead 
bliadhna  dh'  aois  agus  os  a  cheann,  gach 
aon  a  b'  urrainn  dol  a  mach  gu  cogadh ; 

23  B'  iadsan  a  chaidh  àireamh  dhiubhs 


CÀIB.  II. 

\  arihon  do  thrèibh  Shimeoin,  leth-cheud 
|.gus  naoi  mìle  agus  tri  cheud. 
[  24  Do  chloinn  Ghad,  a  rèir  an  gineal- 
[  cha,  a  rèir  an  teaghlaichean,  a  rèir  tighe 
i  n  aithriche,  a  rèir  àireimh  nan  ainmean, 
!•  fhichead  bliadhna  dh'aois  agus  os  a 
|  heann,  gach  aon  a  b'  urrainn  dol  a  mach 
|  u  cogadh ; 

I  25  B'  iadsan  a  chaidh  àireamh  dhiubh, 
adhon  do  thrèibh  Ghad,  dà  fhichead  agus 

|  ùig  mìle  agus  sè  ceud  agus  leth-cheud. 

I  26  Do  chloinn  Iudah,  a  rèir  an  gineal- 
cha,  a  rèir  an  teaghlaichean,  a  rèir  tighe 
n  aithriche,  a  rèir  àireimh  nan  ainmean, 

'    fhichead  bliadhna  dlv  aois  agus  os  a 

|  heann,  gach  aon  a  b'  urrainn  dol  a  mach 
u  cogadh  ; 

27  B'  iadsan  a  chaidh  àireamh  dhiubh, 

I  adhon  do  thrèibh  Iurìah,  tri  fichead  agus 
eithir  mìle  deug,  agus  sè  ceud. 

[  28  Do  chloinn  Isachair,  a  rèir  an  gineal- 
!  icha,  a  rèir  an  teaghlaichean,  a  rèir  tighe 
n  aithriche,  a  rèir  àireimh  nan  ainmean, 

I I  fhichead  bliadhna  dh'  aois  agus  os  a 
heann,  gach  aon  a  b'urrainn  dol  a  mach 
fU  cogadh  ; 

1  29  B'  iadsan  a  chaidh  àireamh  dhiubh, 
adhon  do  thrèibh  Isachair,  leth-cheud  ag- 
'  is  ceithir  mìle  agus  ceithir  cheud. 

30  Do  chloinn  Shebuluin,  a  rèir  an  gin- 
alacha,  a  rèir  an  teaghlaichean,  a  rèir 
ighe  an  aithriche,  arèir  àireimh  nan  ainm- 
!  an,  o  fhichead  bliadhna  dh'  aois  agus  os  a 

heann,  gach  aon  a  b'  urrainn  dol  a  mach 
,-u  cogadh ; 

31  B'  iadsan  a  chaidh  àireamh  dhiubh, 
adhon  do  thrèibh  Shebuluin,  leth-cheud 
;gus  seachd  mìle  agus  ceithir  cheud. 

32  Do  chloinn  Ioseiph,  eadhon  do  chloinn 
Sphraim,  a  rèir  an  ginealacha,  a  rèir  an 
eaghlaichean,  a  rèir  tighe  an  aithriche,  a 
èir  àireimh  nan  ainmean,  o  fhichead 
iliadhna  dh'  aois  agus  os  a  cheann,  gach 
lon  a  b'  urrainn  dol  a  mach  gu  cog- 
idh ; 

33  B'  iadsan  a  chaidh  àireatnh  dhiubh, 
•adhon  do  thrèibh  Ephraim,  dà  fhichead 
nìle  agus  cùig  ceud. 

34  Do  chloinn  Mhanaseh,  a  rèir  an  gin- 
•alacha,  a  rèir  an  teaghlaichean,  a  rèir 
ighe  an  aithriche,  a  rèir  àireimh  nan  ainm- 
an,  o  fhichead  bliadhna  dh'aois  agus  os  a 
heann,  gach  aon  a  b'  urrainn  dol  a  mach 
>u  cogadh ; 

35  B'  iadsan  a  chaidh  àireamh  dhiubh, 
•adhon  do  thrèibli  Mhanaseh,  dà  mhìle 
Iheug  ar  fhichead  agus  dà  cheud.  t 

36  Do  chloinn  Bheniamin,  a  rèir  an  gin- 
salacha,  a  rèir  an  teaghlaichean,  a  rèir 
ighe  an  aithriche,  a  rèir  àireimh  nan  aintn- 
ian,  o  fhichead  bliadhna  dh'  aois  agus  os  a 
sheann,  gach  aon  a  bT  urrainn  dol  a  mach 
fu  cogadh ; 

37  B'  iadsan  a  chaidh  àireamh  dhiubh, 
'adhon  do  thrèibh  Bheniamin,  cùig  mìle 
ieug  'ar  fhichead  agus  ceithir  cheud. 

38  Do  chloinn  Dhan,  a  rèir^an  gineal- 
icha,  a  rèir  an  teaghlaichean,  a  rèir  tighe 
in  aithriche,  a  rèir  àireimh  nan  ainmean, 
)  fhichead  bliadhna  dh'  aois  agus  os  a 
:heann,  gach  aon  a  b'  urrainn  dol  a  mach 
ru  cogadh ; 

39  B'  iadsaa  a  chaidh  àireamh  dhiubh, 


eadhon  do  thrèibh  Dhan,  tri  fichead  agus 
dà  mhìle  agus  seachd  ceud. 

40  Do  chloinn  Aseir,  a  rèir  an  gineal- 
acha,  a  rèir  an  teaghlaichean,  a  rèir  tighe 
an  aithriche,  a  rèir  àireimh  nan  ainmean, 
o  fhichead  bliadhna  dh'  aois  agus  os  a 
cheann,  gach  aon  a  b'  urrainn  dol  a  mach 
gu  cogadh ; 

41  B'  iadsan  a  chaidh  àireamh  dhiubh, 
eadhon  do  thrèibh  Aseir,  aon  mhìle  agus 
dà  fhichead  agus  cùig  ceud. 

42  Do  chloinn  Naphtali,  a  rèir  an  gin- 
ealacha,  a  rèir  an  teaghlaichean,  a  rèir 
tighe  an  aithriche,  a  rèir  àireimh  nan  ainm- 
ean,  o  fhichead  bliadhna  dh'  aois  agus  os  a 
cheann,  gach  aon  a  b'  urrainn  dol  a  mach 
gu  cogadh ; 

43  B'  iadsan  a  chaidh  àireamh  dhiubh, 
eadhon  do  thrèibh  Naphtali,  tri  mìle  deug 
agus  dà  fhichead  agus  ceithir  cheud. 

44  Sin  iadsan  a  chaidh  àireamh,  a  dh'àir- 
eamh  Maois  agus  Aaron,  agus  ceannardan 
Israeil,  eadhon  dà  fhear  dheug  :  bha  gach 
fear  dhiubh  air  son  tighe  'aithriche. 

45  Mar  sin  bha  iadsan  uile  a  chaidh  àir- 
eamh  do  chloinn  Israeil,  a  rèir  tighe  an 
aithriche,  o  fhichead  bliadhna  dh'  aois  ag- 
us  os  a  cheann,  gach  aon  a  b'  urrainn  dol  a 
mach  gu  cogadh  ann  an  lsrael ; 

46  Eadhon  iadsan  uile  a  chaidh  àireamh, 
b'  iad  sè  ceud  mìle  agus  tri  mìle  agus  cùig 
ceud  agus  leth-cheud. 

47  Ach  cha  deachaidh  na  Lebhithich,  a 
rèir  trèibh  an  aithriche,  àireamh  'nam 
measg : 

48  Oir  labhair  an  Tighearna  ri  Maois,  ag 
ràdh, 

49  A  mhàin  cha'n  àireamh  thu  treubh 
Lebhi,  ni  mò  a  ghabhas  tu  an  cunntas 
cheann  am  measg  chloinn  Israeil : 

50  Ach  orduichidh  tu  Ua  Lebhithich  os 
ceann  pàilliuin  na  Fianuis,  agus  os  ceann  a 
shoithichean  uile,  agus  os  ceann  nan  uile 
nithe  a  bliuineas  da:  giùlainidh  iad  am 
pàilliun,  agus  a  shoitliichean  uile ;  agus 
fritheilidh  iad  da,  agus  campaichidh  ]ad 
mu'n  cuairt  air  a'  phàilliun. 

51  Agus  an  uair  a  bhios  am  pàilliun  gu 
dol  air  'aghaidh,  leagaìdh  na  Lebhithich  a 
nuas  e :  agus  an  uair  a  bhios  am  pàilliun 
r'  a  shuidheachadh,  togaidh  na  Lebhithich 
suas  e :  agus  cuirear  an  coigreach  a  thig 
am  fagus  gu  bàs. 

52  Agus  suidhichidh  clann  Israeil  am 
bùthan,  gach  duine  iàimh  r'a  chuideachd 
fèin,  agus  gach  duine  làimh  r'  a  bhrataich 
fèin,  air  feadh  an  armailtean. 

53  Ach  suidhichidh  na  Lebhithich  am 
bùthan  mu'n  cuairt  air  pàilliun  na  Fian- 
uis  ;  a  chum  's  nach  bi  corruich  air  còmh- 
chruinneach  chloinn  Israeil.agus  gleidhidh 
na  Lebhithich  cùram  pàillium  na  Fian- 
uis. 

54  Agus  rinn  clann  Israeil  arèir  nan  uile 
nithe  a  dh'  àithn  an  Tighearna  do  Mhaois  ; 
mar  sin  rinn  iad. 

CAIB.  II. 

AGUS  labhair  an  Tighearna  ri  Maois, 
agus  ri  h-Aaron,  ag  ràdh, 
2  Suidhichidh  gach  duine  do  chloinn  Is- 
raeil  làimh  r'a  bhrataich  fèin,  maille  ri 
suaichiontas  tighe  an  aithriche:  fad  as 

mu  'n  cuairt  air  pàilliun  a'  choimhthionail  i 
suidhichidh  iad.  I 

3  Agus  air  taobh  na  h-àirde  'n  ear,  leth  ri 
èirigh  na  grèine,  suidhichidh  luchd-brat- 
aich  chaimp  Iudah,  a  rèir  an  armailtean : 
agus  bithidh  Nahson  mac  Aminadaib  'na 
cheannard  air  cloinn  Iudah. 

4  Agus  6'iad'armailt-san,  eadhoniadsan 
a  chaidh  àireamh  dhiubh,  tri  fichead  agus 
ceithir  mìle  deug  agus  sè  ceud. 

5  Agus  am  fagus  da  suidhichidh  treubh 
Isachair :  agus  bithidh  Nataneel  mac 
Shuair  'na  cheannard  air  cloinn  Isachair. 

6  Agus  6'iad  'armailt-san,  agus  iadsan  a 
chaidh  àireamli  dh'i,  leth-cheud  agus  ceithir 
mìle  agus  ceithir  cheud. 

7  An  sin  treubh  Shebuluin  :  agus  bith- 
idh  Eliab  mac  Heloin  'na  cheaunard  air 
cloinn  Shebuluin. 

8  Ag us  ò'iad  'armailt-san,  agus  iadsan  a 
chaidh  àireamh  dh'i,  leth-cheud  agus  seacbd 
mìle  agus  ceithir  cheud. 

9  Na  h-uile  a  chaidh  àireamh  ann  an 
camp  Iudah,  b'  iad  ceug  mìle  agus  ceithir 
fichead  mìle  agus  sè  mìle  agus  ceithir 
cheud,  a  rèir  an  armailtean :  thèid  iad  so 
a  mach  air  thùs. 

10  Air  taobh  na  h-àirde  deas  bithidh 
bratach  chaimp  Reubein,  a  rèir  an  armailt- 
ean  :  agus  'na  cheannard  air  cloinn  Reu- 
bein  bithidh  Elisur  mac  Shedeuir. 

11  Agus  ò'iad  'armailt-san,  agus  iadsan 
a  chaidh  àireamh  dh'i,  dà  fhichead  agus  sè 
mìle  agus  cùig  ceud. 

12  Agus  làimh  ris  suidhichidh  treubh 
Shimeoin ;  agus  bithidh  Selumiel  mac 
Shurisadai  'na  cheannard  air  cloinu  Shi- 
meoin. 

13  Agus  b'  iad  'armailt-san,  agus  iadsan 
a  chaidh  àireamh  dh'i,  leth-cheud  agus 
naoi  mìle  agus  tri  cheud. 

14-An  sin  treubh  Ghad :  agus  'na  cheann- 
ard  air  mic  Ghad,  bithidh  Eliasaph  mac 
Rheueil. 

15  Agusò'iad  'armailt-san,  agus  iadsan 
a  chaidh  àireamh  dhiubh,  dà  fhichead  ag- 
us  cùig  mìle  agus  sè  ceud  agus  ìeth-cheud. 

16  Na  h-uile  a  chaidh  àireamh  ann  an 
camp  Reubein,  6'iad  ceud  mìle  agus  leth- 
cheud,  agus  aon  mhìle,  agus  ceithir  cheud 
agus  leth-cheud,  a  rèir  an  armailtean  :  ag- 
us  thèid  iadsan  a  mach  san  dara  ordugh. 

17  An  sin  thèid  pàilliun  a'  choimh- 
thionail  air  'aghaidh,  maille  ri  camp  nan 
Lebhitheach  am  meadhon  a'  chaimp :  mar 
a  champaicheas  iad,  mar  sin  thèid  iad  air 
an  aghaidh,  gach  duine  'na  àite  fèin,  làimh 
r'  am  brataichibh. 

18  Air  taobh  na  h-àirde  'n  iar  bithidh 
bratach  chaimp  Ephraim,  a  rèir  an  armailt- 
ean;  agus  bithidh  Elisama  mac  Amihuid 
'na  cheannard  air  mic  Ephraim. 

19  Agus  ò'iad  'armailt-san,  agus  iadsan 
a  chaidh  àireamh  dhiubh,  dà  fhichead  mìle 
agus  cùig  ceud. 

20  Agus  làimh  ris-san  bithidh  treubh 
Mhanaseh :  agus  bithidh  Gamaliel  mac 
Phedahsuir  'na  cheannard  air  cloinn  Mha- 
naseh. 

21  Agus  6'iad  'armailt-san,  agus  iadsan 
a  chaidh  àireamh  dhiubh,  dà  mhìle  dheug 
7ar  fhichead  agus  dà  cheud. 

22  An  sin  treubh  Bheniamin :  agus  bith- 


idh  Abidan  mac  Ghideoni  'na  cheannard  j 
air  mic  Bheniamin. 

23  Agus  6'iad  'armailt-san,  agus  iadsan  | 
a  chaidh  àireamh  dhiubh,  cùig  mìle  deug 
'ar  fhichead  agus  ceithir  cheud. 

24  B'  iadsan  uile  a  dh'  àirmheadh  do  ; 
champ  Ephraim,  ceud  mìle,  agus  ochd  I 
mìle  agus  ceud,  a  rèir  an  armailtean  :  agus 
thèid  iadsan  air  an  aghaidh  san  treas  ord- 
ugh. 

25  Bithidh  bratach  chaimp  Dhan  air 
taobh  na  h-àirde  tuath  a  rèir  an  armailt- 1 
ean  :  agus  bithidh  Ahieser  mac  Amisadai ! 
'na  cheannard  air  cloinn  Dhan. 

26  Agus  è'iad  'armailt-san,  agus  iadsan 
a  chaidh  àireamh  dhiubh,  tri  fichead  agu9 1 
dà  mhìle  agus  seachd  ceud. 

27  Agus  làimh  ris  campaichidh  treubhi 
Aseir  :  agus  bithidh  Pagiel  mac  Ocrain  'na 
cheannard  air  cloinn  Aseir. 

28  Agus  b'  iad  'armailt-san,  agus  iadsan 
a  chaidh  àireamh  dhiubh,  dà  fhichead  ag- 
us  aon  mhìle  agus  cùig  ceud. 

29  An  sin  treubh  Naphtali :  agus  bithidh 1 
Ahira  mac  Enain  'na  cheannard  air  cloinn 
Naphtali. 

30  Agus  i'iad  'armailt-san,  agusiadsan1 
a  chaidh  àireamh  dhiubh,  leth-cheud  agus 
tri  mìle  agus  ceithir  cheud. 

31  B'  iadsan  uile  a  chaidh  àireamh  ann 
an  camp  Dhan,  ceud  mìle,  agus  leth- 
cheud  agus  seachd  mìle  agus  sè  ceud  :  Im- 
ichidh  iadsan  fa  dheireadh  le  'm  brataich- 
ibh. 

32  Is  iad  sin  iadsan  a  dh'àirmheadh  do 
chloinn  Israeil,  a  rèir  tighe  an  aithrictìe : 
b'  iadsan  uile  a  chaidh  àireamh  do  na  caimp, 
a  rèir  an  àrmailteau,  sè  ceud  mìle,  agus  tri 
mìle  agus  cùig  ceud  agus  leth-cheud. 

33  Ach  cha  d'  àirmheadh  na  Lebhithich 
am  measg  chloinn  Israeil,  mar  a  dh'àithn 
an  Tighearna  do  Mhaois. 

34  Agus  rinn  clann  Israeil  a  rèir  gach  ni 
a  dh'  àithn  an  Tighearna  do  Mhaois  :  mar 
sin  champaich  iad  làimh  r'  am  brataichibh, 
agus  mar  sin  chaidh  iad  air  an  aghaidh, 
gach  aon  a  rèir  an  teaghlaichean,  a  rèir 
tighe  an  aithriche. 

CAIB.  III. 

/S  iad  so  mar  an  ceudna  ginealaich  Aa- 
roin  agus  Mhaois,  san  là  anns  an  do 
labhair  an  Tighearna  ri  Mhaois  ann  an 
sliabh  Shinai. 

2  Agus  is  iad  so  ainmean  mhac  Aaroin ; 
Nadab  an  ceud-ghin,  agus  Abihu,  Eleasar, 
agus  Itamar. 

3  Is  iad  sin  ainmeanna  mhac  Aaroin,  na 
sagairt  a  dh'  ungadh,  a  choisrig  e  gu  frith- 
ealadh  ann  an  dreuchd  an  t-sagairt. 

4  Agus  f  huair  Nadab  agus  Abihu  bàs  an 
làthair  an  Tighearna,  'nuair  a  thug  iad 
suas  teine  coimheach  an  làthair  an  Tigh- 
earn,  ann  am  fàsach  Shinai,  agus  cha  robh 
clann  aca :  agus  f  hritheil  Eleasar  agus 
Itamar  ann  an  dreuchd  an  t-sagairt,  ann  an 
sealladh  Aaroin  an  athar. 

5  Agus  labhair  an  Tighearna  ri  Mhaois, 
ag  ràdh, 

6  Thoir  treubh  Lebhi  am  fagus,  agus 
taisbein  iad  an  làthair  Aaroin  an  t-sagairt, 
a  chum  gu  'm  fritheil  iad  dha. 

7  Agus  gleidhidh  iad  a  chùram-san,  agus 

cùram  a'  choimhthionail  uile,  air  beulaobh 
pàilliuin  a'  choimhthionail,  a  dheanamh 
seirbhis  a'  phàilliuin. 

8  Agus  gleidhidh  iad  uile  shoithichean 
pàilliuin  a  choimhthionail,  agus  cùram 
chloinn  Israeil,  a  dheanamh  seirbhis  a' 
phàilliuin. 

9  Agus  bheir  thu  na  Lebhithich  do  Aa- 
rou,  agus  d'  a  mhic  :  tha  iad  air  an  tabhairt 
da  gu  li-iomlan  a  mach  à  cloinu  Israeil. 

10  Agus  orduichidh  tu  Aaron  agus  a 
mhic,  agus  feithidh  iadsan  air  dreuchd  an 
t-sagairt :  agus  cuirear  an  coigreach  a  thig 
am  fagus  gu  bàs. 

11  Agus  labhair  an  Tighearna  ri  Maois, 
ag  ràdh, 

12  Agus  mise,  feuch,  ghabh  mi  na  Le- 
bhithich  o  mheasg  chloinn  Israeil,  an  àit  a' 
cheud-ghin  uile  a  dh'  fhosglas  a'  bhrù  am 
measg  ehloinn  Israeil:  agus  is  leamsa  na 
Lebhithich ; 

13  A  chionn  gur  leamsa  gach  uile  cheud- 
ghin;  oir  air  an  là  auns  an  do  bhuail  mi 
gach  ceud-ghin  ann  an  tìr  na  h-Eiphit, 
naomhaich  mi  dhomh  fèin  gach  ceud-ghin 
ann  an  Israel,  eadar  dhuine  agus  ainmh- 
idh;  isleamsaiad:  Is  mise  an  righearn. 

14  Agus  labhair  an  Tighearna  ri  Maois 
ann  am  fàsach  Shinai,  ag  ràdh, 

15  Aireamh  clann  Lebhi  a  rèir  tighe  an 
aithriche,  a  rèir  an  teaghlaichean :  gach 
firionnach  o  mhìos  a  dh'  aois  agus  os  a 
cheann  àirmhidh  tu  iad. 

16  Agus  dh'  àireamh  Maois  iad  a  rèir 
focail  an  Tighearna,  mar  a  thugadh  àithne 
dha. 

17  Agus  b'  iad  so  mic  Lebhi  a  rèir  an 
ainmean ;  Gerson,  agus  Cohat,  agus  Me- 
rarL 

18  Agus  is  iad  so  ainmean  mhac  Ghers- 
oin  a  rèir  an  teaghlaichean ;  Libni  agus 
Simei. 

19  Agus  mic  Chohait  a  rèir  an  teagh- 
laichean;  Amram,  agus  Idsar,  Hebron, 
agus  Udsiel. 

20  Agus  mic  Mherari  a  rèir  an  teagh- 
laichean ;  Mahli,  agus  Musi:  is  iad  sin 
teaghlaichean  nan  Lebhitheach,  a  rèir 
tighe  an  aithriche. 

21  O  Gherson  bha  teaghlach  Libni,  agus 
teaghlach  Shimei :  is  iad  sin  teaghlaicheau 
nan  Gersonach. 

22  Iadsan  a  chaidh  àireamh  dhiubh,  a 
I  rèir  àireimh  nam  firionnaeh  uile  o  mhìos  a 
I  dh'  aois  agus  os  a  cheann,  eadhon  iadsan  a 

Ichaidh  àireamh  dhiubh,  b'  iad  seachd  mìle 
agus  cùig  ceud. 
23  Suidhichidh  teaghlaichean  nan  Gers- 
onach  air  cùlaobh  a'  phàiJliuin  air  taobh  na 
h-àirde  'n  iar. 
24  Agus  bithidh  Eliasaph  mac  Laeil,  'na 
cheann  tighe  athar  nan  Gersonach. 
25  Agus  air  cùram  mhac  Ghersoin,  ann 
am  pàilliun  a'  choimhthionail,  bithidh  am 
pàilliun,  agus  am  bùth,  a  chòmhdach,  ag- 
us  am  brat  air  son  doruis  pàilliuin  a' 
choimhthionail, 
26  Agus  cùirteinean  na  cùirte,  agus  am 
brat  air  son  doruis  na  cùirte,  a  ta  làimh  ris 
|  a'  phàilliun,  agus  làimh  ris  an  altair  mu  'n 
I  cuairt,  agus  a  cùird,  air  son  a  seirbhis  uile. 
|     27  Agus  o  Chohat  bha  teaghlach  nan  Am- 
£  ramach,  agus  teaghlach  nan  Idseharach, 


agus  teaghlach  nan  Hebronach,  agus  teagh- 
lach  nan  Udsielach  :  is  iad  sin  teaghlaich- 
ean  nan  Cohatach. 

28  Ann  an  àireamh  nam  firionnach  uile 
o  mhìos  a  dh'  aois  agus  os  a  cheann,  bha 
ochd  mìle  agus  sè  ceud,  a  bha  gleidheadh 
cùraim  an  ionaid  naoimh. 

29  Suidhichidh  teaghlaichean  mhae  Cho- 
hait  air  taobh  a'  phàilliuin  mu  dheas. 

30  Agus  bithidh  Elisaphan  mac  Udsieil 
'na  cheann  tighe  athar  theaghlaichean  nan 
Cohatach. 

31  Agus  air  an  cùram-san  bithidh  an 
àirc,  agus  am  bòrd,  agus  an  coinnleir,  ag- 
us  na  h-altairean,  agus  soithichean  an  ion- 
aid  naoimh,  leis  am  fritheil  iad,  agus  am 
brat,  agus  a  sheirbhis  uile. 

32  Agus  bithidh  Eleasar,  mac  Aaroin  an 
t-sagairt,  na  cheannard  air  ceannardaibh 
nanLebhitheaeh,  agus  bithidh  sùil  aig  orra- 
san  a  bhios  a'  gleidheadh  cùraim  an  ionaid 
naoimh. 

33  O  Mherari  bha  teaghlach  nam  Mah- 
lach,  agus  teaghlach  nam  Musitheach :  is 
iad  sin  teaghlaichean  Mherari. 

34  Agus  iadsan  a  chaidh  àireamh  dhiubh, 
a  rèir  àireimh  nam  firionnach  uile  o  mhìos 
a  dh'  aois  agus  os  a  cheann,  b'  iad  sè  mìle 
agus  dà  cheud. 

35  Agus  b'  e  Suriel  mac  Abihail  ceann 
tigheathartheaghlaichean  Mherari:  suidh- 
ichidh  iadsan  air  taobh  a'  phàilliuin  mu 
thuath. 

36  Agus  fa  choimhead  agus  cùram  mhac 
Mherari  bithidh  buird  a'  phàilliuin,  agus  a 
chroinn,  agus  a  phuist,  agus  a  bhuinn,  ag- 
us  a  shoithichean  uile,  agus  gach  ni  a 
fhritheileas  da, 

37  Agus  puist  na  cùirte  mu  'n  cuairt,  ag- 
us  am  buinn,  agus  am  pinneachan,  agus  an 
cuird. 

38  Ach  iadsan  a  ehampaicheas  air  beul- 
aobh  a'  phàilliuin  air  taobh  na  h-àirde  'n, 
ear,  eadhon  air  beulaobh  pàilliuin  a' 
choimhthionail  leth  ri  èirigh  na  grèine,  is 
iad  Maois,  agus  Aaron,  agus  a  mhic,  a' 
gleidheadh  cùraim  an  ionaid  naoimh,  air 
son  cùraìm  chloinn  Israeil;  agus  cuirear 
an  coigreach  a  thig  am  fagus  gu  bàs. 

39  Iadsan  uile  a  chaidh  àireamh  do  na 
Lebhithich,  a  dh'  àireamh  Maois  [agus  Aa- 
ron]  a  rèir  àithne  an  Tighearn,  a  rèir  an 
teaghlaichean,  na  firionnaich  uile  o  mhìos 
a  dh'  aois  agus  os  a  cheann,  b'  iad  dà  mhìle 
thar  fhichead. 

40  Agus  thubhairt  an  Tighearna  ri 
Maois,  Aireamh  gach  ceud-ghin  a  ta  'na 
fhirionnach  do  chloinn  Israeil  o  mhìos  a 
dh'  aois  agus  os  a  cheann,  agus  gabh  àir- 
eamh  an  ainmean. 

41  Agus  gabhaidh  tu  na  Lebhithich 
dhomhsa  ( Is  mise  an  Tighearn)  an  àite  nan 
ceud-ghin  uile  am  measg  chloinn  Israeil ; 
agus  sprèidh  nan  Lebhitheach  an  àite  nan 
ceud-ghin  uile  am  measg  sprèidhe  chloinn 
Israeil. 

42  Agus  dh'  àireamh  Maois,  mar  a  dh'- 
àithn  an  Tighearna  dha,  gach  ceud-ghin 
am  measg  chloinn  Israeil. 

43  Agus  gach  ceud-ghin  a  bha  'na  fhir- 
ionnach,  a  rèir  àireimh  nan  ainmean,  o 
mhìos  a  dh'  aois  agus  os  a  cheann,  dhiubh- 
san  a  chaidh  àireamh  dhiubh,  b'  iad  dà 

mhìle  thar  fliichead  dà  cheud  agus  tri  fich- 
ead  agus  tri-deug. 

44  Agus  labhair  an  Tighearna  ri  Maois, 
ag  ràdh, 

45  Gabh  na  Lebhithich  an  àite  nan  ceud- 
ghin  uile  am  measg  chloinn  Israeil,  agus 
sprèidhnan  Lebhitheach  an  àit  an  sprèidhe- 
san,  agus  bithidh  na  Lebhithich  leamsa: 
Is  inise  an  Tighearn. 

46  Agus  air  an  son-san  a  ta  gu  bhi  air  am 
f uasgladh  do  'n  dà  cheud  agus  an  tri  fichead 
agus  an  tri-deug,  do  cheud-ghin  chloinn  Is- 
raeil,  a  tha  ni  's  lìonmhoire  na  na  Lebhith- 
ich ; 

47  Gabhaidh  tu  eadlion  c.ùig  seceil  am 
fear  air  an  ceanu ;  a  rèir  seceil  an  ionaid 
naoimh  gabhaidh  tu  iad  :  is  e  'n  secel  fich- 
ead  gerah. 

48  Agus  bheir  thu  'n  t-airgiod,  leis  am 
fuasglar  an  t-àireamh  còrr  dhiubh,  do  Aa- 
ron  agus  d'  a  mhic. 

49  Agus  ghabh  Maois  an  t-airgiod  fuasg- 
laidh  uatha-san  a  bha  thuilleadh  orra-san 
a  dh'  fhuasgladh  leis  na  Lehhithich. 

50  O  cheud-ghin  chloinn  Israeil  ghabh  e 
an  t-airgiod:  mìle  tri  cheud  agus  tri  fich- 
ead  agus  cùig  seceil,  a  rèir  seceil  an  ionaid 
naoimh. 

51  Agus  thug  Maois  airgiod  na  muinntir 
sin  a  dh'  fhuasgladh,  do  Aaron,  agus  d'  a 
mhic,  a  rèir  focail  an  Tighearna,  mar  a 
dh'  àithn  an  Tighearna  do  Mhaois. 

AGUSlabhairan  Tighearnari  Maois,  ag- 
us  ri  h-Aaron,  ag  ràdh, 

2  Gabh  àireamh  mhac  Cliohait  o  mheasg 
mhac  Lebhi,  a  rèir  an  teaghlaichean,  a  rèir 
tighe  an  aithriche  ; 

3  O  dheich  bliadhna  fichead  a  dh'  aois 
agus  os  a  cheann,  eadhon  gu  leth-cheud 
bliadhna  dh'  aois,  gach  neach  a  thèid  a 
steach  do  'n  armailt,  a  dlieanamhnah-oibre 
ann  am  pàilliun  a'  choimhthionail. 

4  So  an  t-seirbhis  a  bhios  aig  mic  Cho- 
hait,  ann  am  pàilliun  a'  choimhthionail, 
mu  thimchioll  nan  nithe  ro-naomha. 

5  Agus  an  uair  a  bhios  an  camp  gu  dol 
air  'aghaidh,  thig  Aaron  agus  a  mhic,  ag- 
us  bheir  iad  a  nuas  brat  a'  chòmhdaich, 
agus  còmhdaichidh  iad  àirc  na  Fianuis 
leis ; 

6  Agus  cuiridh  iad  oirre  an  còmhdach- 
adh  do  chroicnibh  bhroc,  agus  sgaoilidh 
ìad  os  a  ceann  eudach  uile  do  ghorm,  agus 
cuiridh  iad  a  bataichean  innte. 

7  Agus  air  bòrd  arain  na  Fianuis  sgaoil- 
idh  iad  eudach  do  ghorm,  agus  cuiridh  iad 
air  na  miasan,  agus  na  tùiseirean,  agus  na 
copain,  agus  na  cuachan  leis  an  toirear 
seachad  tabhartas-dibhe  :  agus  bithidh  an 
t-aran  an  còmhnuidh  air. 

8  Agus  sgaoilidh  iad  orra  eudach  scar- 
laid,  agus  còmhdaichidh  iad  sin  le  còmh- 
dachadh  do  chroicnibh  bhroc,  agus  cuiridh 
iad  a  bhataichean  ann. 

9  Agus  gahhaidh  iad  eudach  do  ghorm, 
agus  còmhdaichidh  iadcoinnleir  an  t-soluis, 
agus  a  lòchrain,  agus  a  chlobhachan,  agus 
a  smàl-shoithichean,  agus  a  shoithichean- 
olaidh  uile,  leis  am  fritheil  iad  da. 

10  Agus  cuiridh  iad  efèin,  agus  a  shoith- 
iehean  uile,  ann  an  còmhdachadh  do 


chroicnibh  bhroc,  agus  cuiridh  iad  air 
lunn  e. 

11  Agus  air  an  altair  òir  sgaoilidh  iad 
eudach  do  ghorm,  agus  eòmhdaichidh  iad 
i  le  còmhdachadh  do  chroicnibh  bhroc,  ag- 
us  cuiridh  iad  rithe  a  bataichean. 

12  Agus  gabhaidh  iad  na  h-innil  fhrith- 
ealaidh  uile,  leis  am  fritheil  iad  san  ionad 
naomh,  agus  cuiridh  iad  ann  an  eudach  do 
ghorm  iad,  agus  còmhdaichidh  iadle  còmh- 
dachadh  do  chroicnibh  bhroc  iad,  agus 
cuiridh  iad  air  lunn  iad. 

13  Agus  bheir  iad  air  falbh  an  luath  o  'n 
altair,  agus  sgaoilidh  iad  eudach  corcuir 
oirre ; 

14  Agus  cuiridh  iad  oirre  a  soithichean 
uile,  leis  am  fritheil  iad  m'  a  timchioll, 
eadhon  na  tùiseirean,  na  greimichean- 
feòla,  agus  na  sluasaidean,  agus  na  cuach- 
an,  soithichean  na  h-altarach  uile;  agus 
sgaoilidh  iad  oirre  còmhdachadli  do  chroic- 
nibh  bhroc,  agus  cuiridh  iad  rithe  a  bat- 
aichean. 

15  Agus  crìochnaichidh  Aaron  agus  a 
mhic  còmhdachadh  an  ionaidnaoimh,  agus 
uile  shoithichean  an  ionaid  naoimh,  'nuair 
a  bhios  an  camp  gu  dol  air  'aghaidh  ;  agus 
an  dèigh  sin  thig  mic  Chohait  g'  an  giùlan : 
ach  cha  bhean  iad  ri  ni  naomha  sam  bith, 
air  eagal  gu  'm  bàsaich  iad.  Is  iad  na  nithe 
sin  eallach  mhac  Chohait  ann  am  pàilliun 
a'  clioimhthionail. 

16  Agus  do  dhreuchd  Eleasair,  mhic  Aa- 
roin  an  t-sagairt,  buinidh  an  oladh  chum  an 
t-soluis,  agus  an  tùis  chùbhraidh,  agus  an 
tabhartas-bìdh  lathail,  agus  an  oladh-ung- 
aidh,  agus  cùram  a'  phàilliuin  uile,  agus 
nan  uile  nithe  a  ta  ann,  san  ionad  naomh, 
agus  'na  shoithichibh. 

17  Agus  labhair  an  Tighearna  ri  Maois, 
agus  ri  h-Aaron,  ag  ràdh, 

18  Na  gearraibh  as  treubh  theaghlaich- 
eau  nan  Cohatach  o  mheasg  nan  Lebhith- 
each. 

19  Ach  so  ni  sibh  riu,  chum  gu  'm  bi  iad 
heò  agus  nach  bàsaich  iad,  an  uair  a  thig 
iad  am  fagus  do  na  nithibh  ro-naomha; 
thèid  Aaron  agus  a  mhic  a  steach,  agus 
orduichidh  siad  iad  gach  aon  d'  a  sheirbhis 
fèin,  agus  d'  a  eallaieh. 

20  Ach  cha  tèid  iad  a  steach  a  dh'  fhaic- 
inn  an  uair  a  chòmhdaichear  na  nithe 
naomha,  air  eagal  gu  'm  faigh  iad  bàs. 

21  Agus  labhair  an  Tighearna  ri  Maois, 
ag  ràdh, 

22  Gabh  mar  an  ceudna  àireamh  mhac 
Ghersoin,  a  rèir  tighe  an  aithriche,  a  rèir 
an  teaghlaichean  : 

23  O  dheich  bliadhna  fichead  a  dh'  aois 
agus  os  a  cheann,  gu  leth-cheud  bliadhna 
dh'  aois  àirmhidh  tu  iad;  gach  neach  a 
thèid  a  steach  a  dheanamh  na  seirbhis,  a 
dheanamh  na  h-oibre  ann  am  pàilliun  a' 
choimhthionail. 

24  Is  i  so  seirbhis  theaghlaichean  nan 
Gersonach,  seirbhis  a  dheanamh,  agus  eall- 
ach  a  ghiùlan. 

25  Agus  giùlainidh  iad  cùirteinean  a' 
phàilliuin,  aguspàilliun  a' ehoimhthionail, 
a  chòmhdach,  agus  an  còmhdach  do 
chroicnibh  bhroc,  a  ta  shuas  thairis  air,  ag- 
us  brat  doruis  pàilliuin  a'  clioimhthionail, 

26  Agus  cùirteinean  na  cùirte,  agus  brat 

i  doruis  geata  na  cùirte,  a  ta  làimh  ris  a' 
phàilliun,  agus  ris  an  altair  mu'n  cuairt, 
agus  an  cuird,  agus  innil  am  frithealaidh 

(  uile,  agus  gach  ni  a  rinneadh  air  an  son : 

I  mar  so  ni  iad  seirbhis. 

i  27  A  rèir  focail  Aaroin  agus  a  mhac  bith- 
idh  uile  sheirbhis  mhac  nan  Gersonach, 

<  'nan  eallachaibh  uile,  agus  'nan  seirbhis 
uile  :  agus  orduichidh  sibh  dhoibh  mar  an 
cùram  an  eallachan  uile. 

I     28  Is  i  so  seirbhis  theaghlaichean  mhac 

I  Ghersoin,  ann  am  pàilliun  a'  choimhthion- 

'  ail ;  agus  bithidh  an  cùram  fuidh  làimh 
Itamair  mhic  Aaroin  an  t-sagairt. 

29  A  thaobh  mhac  Mherari,  àirmhidh  tu 
iad  a  rèir  an  teaghlaichean,  a  rèir  tighe  an 
aithriche : 

30  O  dheich  bliadhna  fichead  a  dh'  aois 
agus  os  a  cheann,  eadhon  gu  leth-cheud 
hliadhna  dh'  aois,  àirmhidh  tu  iad,  gach 
aon  a  thèid  a  steach  do  'n  t-seirbhis,  a 
dheanamh  oibre  pàilliuin  a'  choimhthion- 
ail. 

31  Agus  is  e  so  cùram  an  eallaich,  a  rèir 
an  seirbhis  uile  ann  am  pàilliun  a'  choimh- 
thionail ;  buird  a'  phàilliuin,  agus  a 
chroinn,  agus  a  phuist,  agus  a  bhuinn, 

32  Agus  puist  na  cùirte  mu'n  cuairt,  ag- 
us  am  buinn,  agus  am  pinneachan,  agus  an 
cuird,  maille  r'au  innealaibh  uile,  agus 
maille  r'  an  seirbhis  uile  :  agus  air  an  aium 
àirmhidh  sibh  innil  cùraim  an  eallaich. 

33  Js  i  so  seirbhis  theaghlaichean  mhac 
Mherari,  a  rèir  an  seirbhis  uile  ann  am 
pàiIUun  a'  choimhthionail,  fuidh  làimh 
Itaraair  mhic  Aaroin  an  t-sagairt. 

34  Agus  dh'àireamh  Maois  agus  Aaron 
agus  ceannardan  a'  chomhchruinnich  mic 
nan  Cohatach,  a  rèir  an  teaghlaichean,  ag- 
us  a  rèir  tighe  an  aithriche  : 

35  O  dheich  bliadhna  fichead  a  dh'  aois 
agus  os  a  cheanu,  eadhon  gu  leth-cheud 
bhadhna  dh'  aois,  gach  aon  a  thèid  a  steach 
do'n  t-seirbhis,  chum  oibre  ann  ampàill- 
iun  a'  choimhthionail. 

36  Agus  iadsan  a  chaidh  àireamh  dhiubh, 
a  rèir  an  teaghlaichean,  b'  iad  dà  mhìle 
seachd  ceud  agus  leth-cheud. 

37  B'  iad  so  iadsan  a  chaidh  àireamh  do 
theaghlaichibh  nan  Cohatach,  gach  neach  a 
dh'  fheudadh  seirbhis  a  dheanamh  ann  am 
pàilliun  a'  choimhthionail,  a  dh'àireamh 
Maois  agus  Aaron,  a  rèir  àithne  an  Tigh- 
earna  le  làiinh  Mhaois. 

38  Agus  iadsan  a  chaidh  àireamh  do 
mhic  Ghersoin,  a  rèir  an  teaghlaichean, 
agus  a  rèir  tighe  an  aithriche : 

39  O  dheich  biiadhna  fichead  a  dh'aois 
agus  os  a  cheann,  eadhon  gu  leth-cheud 
bliadhna  dh'  aois,  gach  aon  a  thèid  a  steach 
do'n  t-seirbhis,  a  chum  oibre  ann  am  pàill- 
iun  a'  choimhthionail ; 

40  Eadhon  iadsan  a  chaidh  àireamh 
dhiubh,  a  rèir  an  teaghlaichean,  a  rèir  tighe 
an  aithriche,  b'  iad  dà  mhìle  agus  sè  ceud 
agus  deich  'ar  fhichead. 

41  So  iadsan  a  chaidh  àireamh  do  tbeagh- 
laichibh  mhac  Ghersoin,  do  gach  neach  a 
dh'fheudadh  seirbhis  a  dheanamh  ann  am 
pàilliun  a'  choimhthionail,  a  dh'àireamh 
Maois  agus  Aaron  a  rèir  àithne  an  Tigh- 
earn. 

42  Agus  iadsan  a  chaidh  àireamh  do 


theaghlaichibh  mhac  Mherari,  a  rèir  an 
teaghlaichean,  a  rèir  tighe  an  aithriche ; 

43  O  dheich  bliadhna  fichead  a  dh'  aois 
agus  os  a  cheann,  eadhon  gu  leth-cheud 
bliadhna  dh'  aois,  gach  aon  a  thèid  a  stigh 
do  'n  t-seirbhis,  chura  oibre  ann  am  pàilliun 
a'  choimhthionail ; 

44  Eadhon  iadsan  a  chaidh  àireamh 
dhiubh,  a  rèir  an  teaghlaichean,  b'iad  tri 
mìle  agus  dà  cheud. 

45  So  iadsan  a  chaidh  àireamh  do  theagh- 
laichibh  mhac  Mherari,  a  dh'àireamh  Maois 
agus  Aaron,  a  rèir  focail  an  Tighearna  le 
làimh  Mhaois. 

46  Iadsan  uile  a  chaidh  àireamh  do  na 
Lebhithich,  a  dh'àireamh  Maois  agus  Aa- 
ron,  agus  ceannardan  Israeil,  a  rèir  an 
teaghlaichean,  agus  a  rèir  tighe  an  aith- 
riche ; 

47  O  dheich  bliadhna  fichead  a  dh'aois 
agus  os  a  cheann,  eadhon  gu  leth-cheud 
bliadhna  dh'aois,  gach  aon  a  thàinig  a 
dheanamh  seirbhis  an  fhrithealaidh,  agus 
seirbhis  na  h-eallaich  ann  am  pàilliun  a' 
choimhthionail ; 

48  Eadhon  iadsan  a  chaidh  àireamh 
dhiubh,  b'  iad  ochd  mìle  agus  cùig  ceud  ag- 
us  ceithir  fichead. 

49  A  rèir  àithne  an  Tighearna  dh'àirmh- 
eadh  iad  le  làimh  Mhaois,  gach  aon  a  rèir 
a  sheirbhis,  agus  a  rèir  'eallaich  :  mar  so 
dh' airmheadh  iad  leis,  mar  a  dh'àithn  an 
Tighearna  do  Mhaois. 

AGUSlabhair  an  Tighearnari  Maois,  ag 
ràdh, 

2  Aithn  do  chloinn  Israeil,  iad  a  chur  a 
mach  as  a'  champ  gach  lobhar,  agus  gach 
neach  air  am  bheil  silteach,  agus  gachneach 
a  ta  air  a  shalachadh  leis  a'  mharbh  : 

3  Araon  firionnach  agus  boirionnacli 
cuiridh  sibh  a  mach,  an  taobh  a  muigh 
do  'n  champ  cuiridh  sibh  iad ;  a  chum  as 
nach  truaill  iad  an  campan,  anns  am  bheil 
mise  gabhail  còmhnuidh. 

4  Agus  rinn  clann  Israeil  mar  so,  agus 
chuir  iad  a  mach  iad  an  taobh  a  muigh  do  'n 
champ:  mar  a  labhair  an  Tighearna  ri 
Maois,  mar  sin  rinn  clann  Israeil. 

5  Agus  labhair  an  Tighearna  ri  Maois, 
ag  ràdh, 

6  Abair  ri  cloinn  Israeil,  An  uair  a  ni 
fear  no  bean  peacadh  air  bith  a  ni  daoine,  a 
dheanamh  eusaontais  an  aghaidh  an  Tigh- 
earn,  agus  gu'm  bheil  an  t-anam  sin  ciont- 
ach ; 

7  An  sin  aidichidh  iad  am  peacadh  a 
rinn  iad :  agus  ni  e  coimhleasachadh  air  son 
'eucorach  san  iomlan,  agus  cuiridh  e  an 
cùigeadh  cuid  deth  ris,  agus  bheir  e  sin 
dhasan  air  an  d'  rinn  e  'n  eucoir. 

8  Ach  mur  bi  aig  an  duine  caraid  sam 
bith  gu  coimhleasachadh  a  thoirt  da  san 
eucoir,  thugar  an  coimhleasachadh  a 
nìthear  do  'n  Tighearn  air  son  na  h-eucor- 
ach,  do  'n  t-sagart ;  a  thuilleadh  air  reithe 
na  rèite,  leis  an  deanar  rèite  air  a 
shon. 

9  Agus  gach  tabliartas  do  nithibh 
naomha  chloinn  Israeil  uile,  a  bheir  iad 
chuin  an  t-sagairt,  is  leis-sau  iad. 

10  Agus  nithe  coisrigte  gach  duine,  is 

leis-san  iad  :  ge  b'  e  ni  a  bheir  duine  sam 
bith  do  'n  t-sagart,  is  leis  e. 

11  Agus  labhair  an  Tighearna  ri  Maois, 
ag  ràdh, 

12  Labhair  ri  cloinn  Israeil,  agus  abair 
riu,  Ma  thèid  bean  fir  sam  bith  a  thaobh, 
agus  gu  *n  ciontaich  i  'na  aghaidh, 

13  Agus  gu'n  luidh  fear  gu  collaidh 
Jeatha,  agus  gu  'm  bi  sin  folaichte  o  shùilibh 
a  fir-phòsda,  agus  gu  'm  bi  e  ceilte,  agus 
gu'm  bi  i  air  a  truailleadh,  agus  nach  bi 
fianuis  sam  bith  'na  h-aghaidh,  agus  gun  i 
air  a  glacadh  sa'  ckùis, 

14  Agus  gu  'n  tig  spiorad  èud  air,  agus 
gu  'm  bheil  e  'g  èudach  air  a  mhnaoi,  agus 
gu  'n  do  thruailleadh  i ;  no  ma  thàinig 
spiorad  èud  air,  agus  gu  'm  bheil  e  èud- 
mhor  m'  a  mhnaoi,  agus  nach  do  thruaill- 
eadh  i : 

15  An  sin  bheir  an  duine  a  bhean  a 
dh'ionnsuidh  an  t-sagairt,  agus  bheireleis 
a  tabhartas  air  a  son,  an  deicheamh  cuid  a 
dh'  ephah  do  mhin  eòrna ;  cha  dòirt  e  oladh 
air,  ni  mò  a  chuireas  e  tùis  air,  oir  is  tabh- 
artas  èudaich  a  t'  ann,  tabhartas  cuimh- 
neachain,  a'  toirt  aingidheachd  ann  an 
cuimhne. 

16  Agus  bheir  an  sagart  am  fagus  i,  agus 
cuiridh  e  i  an  làthair  an  Tighearn. 

17  Agus  gabhaidh  an  sagart  uisge 
naomh  ann  an  soitheach  creadha,  agus 
gabhaidh  an  sagart  cuid  do  'n  duslach  a 
bhios  air  urlar  a'  phàilliuin,  agus  cuiridh  e 
san  uisge  e. 

18  Agus  cuiridh  an  sagart  a'  bhean  ann 
an  làthair  an  Tighearn,  agus  rùisgidh  e 
ceann  na  mnà,  agus  cuiridh  e  'n  tabhartas 
cuimhneachain  'na  làmhaibh,  eadhon  an 
tabhartas  èudaich ;  agus  bithidh  aig  an 
t-sagart  'na  làimh  an  t-uisge  searbh  a 
mhallaicheas. 

19  Agus  gabhaidh  an  sagart  mionnan 
dh'  i,  agus  their  e  ris  a'  mhnaoi,  Mur  do 
luidh  fear  sam  bith  leat,  agus  mur  deach- 
aidh  tu  thaobh  gu  neòghloine  mnille  ri 
neach  eile  an  àite  t'fhir-phòsda,  bi-sa  saor 
o  'n  uisge  shearbh  so  a  mhallaicheas  : 

20  Ach  ma  chaidh  thu  thaobh  gu  neach 
eile  an  àite  t'  fhir-phòsda,  agus  gu  'n  do 
thruailleadh  thu,  agus  gu 'n  do  luidh  fear 
eile  leat  a  thuilleadh  air  t'  fhear-pòsda  ; 

21  An  sin  gabhaidh  an  sagart  mionnan 
mallachaidh  do'n  mhnaoi,  agus  their  an 
sagart  ris  a'  mhnaoi,  Gu'n  deanadh  an 
Tighearn  a'  d'  rahallachadh  agus  a'  d' 
mhionnan  thu  am  measg  do  shluaigh, 
'nuair  a  bheir  an  Tighearn  air  do  shliasaid 
lobhadh,  agus  air  do  bhroinn  atadh  ; 

22  Agus  thèid  an  t-uisge  so  a  mhallaich- 
eas  a  stigh  a'd'  innibh,  a  thoirt  air  do 
bhroinn  atadh,  agus  air  do  shliasaid  lobh- 
adh  :  Agus  their  a'  bhean,  Amen,  amen. 

23  Agus  sgrìobhaidh  an  sagart  na  mall- 
achdan  sin  ann  an  leabhar,  agus  dubhaidh 
e  mach  iad  leis  an  uisge  shearbh  ; 

24  Agus  bheir  e  air  a'  mhnaoi  an  t-uisge 
searbh,  a  bheir  am  mallachadh,  òl ;  agus 
thèid  an  t-uisge  a  mhallaicheas  a  steach 
innte,  agusfàsaidh  e  searbh. 

25  An  sin  gabhaidh  an  sagart  an  tabh- 
artas  èudaich  à  làimh  na  mnà,  agus  luaisg- 
ìdh  e  'n  tabhartas  an  làthair  an  Tighearn, 
agus  bheir  e  seachd  e  air  an  altair. 


26  Agus  gabhaidh  an  sagart  làn  glaice, 
do  'n  tabhartas,  eadhon  a  chuimlraeachan, 
agus  loisgidh  e  air  an  altair  e,  agus  an 
dèigh  sin  bheir  e  air  a'  mhnaoi  an  t-uisge 
òl. 

27  Agus  an  uairabheireoirre  an  t-uisge 
òl,  an  sin  tarlaidh  ma  thruailleadh  i,  agus 
ma  rinn  i  coire  an  agliaidh  a  fir-phòsda, 
gu  'n  tèid  an  t-uisge  a  mhallaicheas  a  steach 
innte,  agus  fàsaidh  e  searbh,  agus  ataidh  a 
brù,  agus  lobhaidh  a  sliasaid  :  agus  bithidh 
a'  bhean  'na  mallachadh  am  measg  a 
sluaigh. 

28  Agus  mur  do  thruailleadh  a'  bhean, 
ach  gu'm  bheil  i  glan  ;  an  sin  bithidh  i 
saor,  agus  fàsaidh  i  torrach. 

29  Is  e  so  lagh  nan  èud,  an  uair  a 
thèid  bean  a  thaobh  gu  fear  eile  an  àit  a 
fir-phòsda,  agus  a  thruaillear  i ; 

30  No  'nuair  a  thig  spiorad  èud  air  fear, 
agus  a  tha  e  èudmhor  m'  a  mhnaoi,  agus  a 
chuireas  e  a  bhean  an  làthair  an  Tighearn, 
agus  a  chuireas  an  sagart  an  gnìomh  oirre 
an  lagh  so  uile  ; 

31  An  sin  bithidh  an  duine  saor  o*n 
chionta,  agus  giùlainidh  a'  bhean  so  a 
cionta. 

CAIB.  VI. 

AGUS  labhair  an  Tighearnari  Maois,  ag 
ràdh, 

2  Labhair  ri  cloinn  Israeil,  agus  abair 
riu,  'Nuair  a  dhealaicheas  aon  chuid  bean 
no  fear  iad  fèin  a  bhòideachadh  bòide  Na- 
saraich,  a  chum  iad  fèin  a  dhealachadh 
do'n  Tighearn; 

3  O  fhìon,  agus  o  dhibh  làidir  sgaraidh 
se  e  fèin ;  fìon-geur  fìona,  no  fìon-geur 
dibhe  làidir  cha  'n  òl  e,  ni  mò  a  dh'  òlas  e 
bheag  do  shùgh  nam  fìon-dhearcan,  ni 
mò  a  dh'  itheas  e  fìon-dhearcan  ùr  no  tior- 
am.  I 

4  Uile  làithean  a  dhealachaidh  cha'n  ith 
e  bheag  a  nithear  do  'n  chraoibh-fhìona,  o 
na  h-eiteanaibh  gus  am  plaosg. 

5  Uile  làithean  bòide  a  dhealachaidh,  cha 
tig  ealtainn  air  a  cheann :  gus  an  coimh- 
lionar  na  làithean  anns  an  dealaich  seefèin 
do  'n  Tighearn,  bithidh  e  naomh ;  agus 
leigidh  e  le  ciabhaibh  gruaige  a  chinn  fàs. 

6  Sna  làithibh  sin  uile  anns  an  dealaich 
se  e  fèin  do'n  Tighearn,  cha  tig  e  'm  fagus 
do  chorp  marbh  sam  bith. 

7  Cha  dean  se  e  fèin  neòghlan  air  son 
'athar,  no  air  son  a  mhàthar,  air  son  a 
bhràthar,  no  air  son  a  pheathar,  an  uair  a 
gheibh  iad  bàs;  do  bhrìgh  gu  bheil  cois- 
reagadh  a  Dhè  air  a  cheann. 

8  Uile  làithean  a  dhealachaidh  tha  e 
naomha  do  'n  Tighearn. 

9  Agus  ma  gheibh  duine  gu  h-obann  bàs 
làimh  ris,  agus  gu'n  do  shalaich  e  ceann  a 
choisreagaidh  ;  an  sin  bearraidh  e  a  cheann 
ann  an  là  a  ghlanaidh,  air  an  t-seachdamh 
là  bearraidh  se  e. 

10  Agus  air  an  ochdamh  là  bheir  e  dà 
thurtur,  no  dà  choluman  òg,  a  dh'ionn- 
suidh  an  t-sagairt,  gu  dorus  pàilliuin  a' 
choimhthionail. 

11  Agus  ìobraidh  an  sagart  fear  diubh 
mar  ìobairt-pheacaidh,  agus  am  fear  eile 
mar  ìobairt-loisgte,  agus  ni  e  rèite  air  a 
shon,  do  bhrìgh  gu  'n  do  pheacaich  e 

thaobli  a'  rahairbh,  agus  naomhaichidh  e  a 
eheann  san  là  sin  fèin. 

12  Agus  coisrigidh  e  do 'n  Tighearna 
laithean  a  dhealachaidh,  agus  bheir  e  leis 
uan  do  'n  cheud  bhliadhna  chum  ìobairt- 
eusaoutais:  ach  bithidh  na  làithean  a 
chaidh  seachad  caillte,  do  bhrìgh  gu  'n  do 
shalaieheadh  a  dhealachadh. 

13  Agus  is  e  so  lagh  an  Nasaraich  :  'Nuair 
a  cnonnhlionar  làithean  a  dhealachaidh, 
bheirear  e  gu  dorus  pàilliuin  a'  choimh- 
thionail : 

14  Agus  bheir  e  seachad  a  thabhartas 
do  n  1  ìgliearn,  aou  uan  lirionn  do'n  cheud 
bhhadlma  gun  ghaoid  a  chum  ìobairt- 
loisgte,  agus  aon  uan  boirionn  do'n  cheud 
bhliadhna  gun  ghaoid  a  chum  ìobairt- 
pheacaidh,  agus  aon  reithe  gun  ghaoid  a 
chuui  ìobairt-shìth  ; 

15  Agus  bascaid  do  aran  neo-ghoirtichte, 
breacagan  do  phlùr  mìn  measgta  le  h-oladh, 
agus  dearnagana  do  arau  neo-ghoirtichte 
ungta  le  h-oladh,  agus  an  tabhartas-bìdh, 
agus  an  tabhartasan-dibhe. 

16  Agus  blieir  an  sagart  iad  an  làthair  an 
Tighearn,  agus  ìobraidh  e  'ìobairt-pheac- 
aidh,  agus  'ìobairt-loisgte. 

17  Agus  ìobraidh  e  'n  reithe  mar  ìobairt 
thabhartasan-sìth  do'n  Tighearna,  maille 
ris  a'  bhascaid  do  aran  neo-ghoirtichte : 
bheir  an  sagart  seachad  mar  an  ceudna  a 
thabhartas-bìdh,  agus  a  thabhartas-dibhe. 

18  Agus  bearraidli  an  Nasarach  ceann  a 
dhealachaidh,  aig  dorus  pàilliuin  a'  choimh- 
thionail ;  agus  gabhaidh  e  gruag  cinn  a 
dhealachaidh,  agus  cuiridh  e  i  san  teine  a 
ta  fuidh  ìobairt  nan  tabhartasan-sìth. 

19  Agus  gabhaidh  an  sagart  slinnean 
bruich  an  reithe,  agus  aon  bhreacag  neo- 
ghoirtichte  as  a'  bhascaid,  agus  aon  dear- 
nagan  neo-ghoirtichte  ;  agus  cuiridh  e  iad 
air  làmhaibh  an  Nasaraich,  an  dèigh  do 
ghruaig  a  dhealachaidh  bhi  air  a  bearradh. 

20  Agus  luaisgidh  an  sagart  iad  mar 
thabhartas-luaisgte  an  làthair  an  Tigh- 
earna;  tha  so  naomha  do'n  t-sagart  maille 
ris  an  uchd  luaisgte,  agus  maille  ris  an 
t-slinnean  thogta  :  agus  an  dèigh  sin  feud- 
aidh  an  Nasarach  fion  òl. 

21  Is  e  so  lagh  an  Nasaraich,  a  tliug  bòid, 
agus  lagh  a  thabi.artais  do'n  Tighearn  air 
son  a  dhealachaidh,  a  thuilleadh  air  na 
gheibh  a  làmh  :  a  rèir  a  bhòide  a  bhòidich 
e,  mar  sin  is  èigin  da  dheanamh,  a  rèir 
lagha  a  dhealachaidh. 

22  Agus  labhair  an  Tighearna  ri  Maois, 
ag  ràdh, 

23  Labhair  ri  h-Aaron  agus  r'a  mhic,  ag 
ràdh,  air  a'  mhodh  so  beannaichidh  sibh 
clann  Israeil,  ag  ràdh  riu, 

24  Gu'm  beannaicheadh  an  Tighearna 
thu,  agus  gu'n  gleidheadh  e  thu  : 

|j  25  Gu'n  tugadh  an  Tighearn  air  'aghaidh 
Ì  dealrachadh  ort,  agus  bitheadh  e  gràsmhor 
|  dhuit : 

H  26  Gu'n  togadh  an  Tighearna  suas  a 
||  ghnùis  ort,  agus  gu'u  tugadh  e  sìth  dhuit. 

27  Agus  cuiridh  iad  m'  ainm  air  cloinn 
B  Israeil,  agus  beannaichidh  mise  iad. 

AGUS  tharladh  air  an  là  anns  an  do  ch uir 
Maois  suas  am  pàilliun  gu  h-iomlan, 


agus  san  d'ung  se  e,  agus  san  do  naomhaich 
se  e,  agus  'uidheam  uile,  araon  an  altair 
agus  a  soithichean  uile,  agus  san  d'ung  e 
iad,  agus  san  do  naomhaich  e  iad  ; 

2  Gu'n  d'thug  ceannardan  Israeil,  cinn 
tighe  an  aithriche,  (eadhon  ceannardan 
nan  treubh,  a  bha  os  ceann  na  muinntir  a 
chaidh  àireamh)  seachad  tabhartas  : 

3  Agus  thug  iad  an  tabhartas  an  làthair 
anTighearna,  sè  feunan  còmhdaichte,  agus 
dà  dhamh  dheug:  feun  air  son  dithis  do 
na  ceannardaibh,  agus  damh  à*ir  son  gach 
fir  dliiubh,  agus  thug  iad  air  beulaobh  a' 
phàilliuin  iad. 

4  Agus  labhair  an  Tighearna  ri  Maois, 
ag  ràdh, 

5  Gabh  uatha  iad,  a  chum  gu'm  bi  iad  a 
dheanamh  seirhhis  pàilliuin  a'  choimh- 
thionail ;  agus  bheir  thu  iad  do  na  Lebh- 
ithich,  do  gach  fear  a  rèir  a  sheirbhis. 

6  Agus  ghabh  Maois  na  feunan  agus  na 
daimh,  agus  thug  e  do  na  Lebhithich  iad. 

|  7  Dà  theuu  agus  ceithir  daimh  thug  e 
do  mhic  Ghersoiu,  a  rèir  an  seirbhis. 

8  Agus  ceithir  feunan  agus  ochd  daimh 
thug  e  do  mhic  Mherari,  a  rèir  an  seirbhis, 
fuidh  làimh  Itamair  mhic  Aaroin  an  t-sag- 
airt. 

9  Ach  do  mhic  Chohait  cha  d'thug  e 
h-aon  air  bith;  a  chionn  gu  'm  b'i  seirbhis 
an  ionaid  naoimh  a  bhuineadh  dhoibh-san, 
gu'n  giùlaineadh  iad  air  an  guaillibh. 

10  Agus  thug  na  ceannardan  seachad 
tabhartas  a  chum  coisreagaidh  na  h-altar- 
ach,  air  an  là  anns  an  d'ungadh  i ;  thug 
eadhon  tia  ceannardan  seacliad  an  tabh- 
artas  air  beulaobh  na  h-altarach. 

11  Agus  thubhairt  an  Tighearna  ri 
Maois,  Blieir  gach  ceaunard  seachad  a 
thabhartas  air  a  là  fèin,  chum  coisreagaidh 
na  h-altarach. 

12  Agus  esan  a  tliug  seachad  a  thabh- 
artas  air  a'  cheud  là,  b'e  Nahson  mac 
Aminadaib,  do  thrèibh  Iudah. 

13  Agus  b'e  a  thabhartas  aon  mhias 
airgid,  d'am  bu  chudthrom  ceud  agus  deich 
seceil  'ar  fhichead,  aon  chuach  airgid  do 
dheich  agus  tri  fichead  secel,  a  rèir  seceil 
an  ionaid  naoimh,  iad  le  chèile  làn  do  phìùr 
raìn  measgta  le  h-oladh,  chum  tabhartais- 
bìdh  : 

14  Aon  spàin  do  dheich  seceil  òir,  làn  do 
thùis : 

15  Aon  tarbh  òg,  aon  reithe,  aon  uan 
do'n  cheud  bhliadhna,  chum  ìobairt- 
loisgte  : 

16  Aon  mheann  do  na  gabhraibh  chum 
ìobairt-pheacaidh  : 

17  Agus  a  chum  ìobairt  nan  tabhartas- 
sìth,  dà  tharbh,  cùig  reitheachan,  cùig 
buic-ghaibhre,  cùig  uain  do'n  cheud 
bhliadhna.  B'  e  so  tabhartas  Nahsoiu 
mhic  Aminadaib. 

18  Air  an  dara  là  thug  Nataneel  mac 
Shuair,  ceannard  Isachair,  seachad  tabh- 
artas. 

19  Thug  e  seachad  mar  a  thabhartas  aon 
mhias  airgid,  d'am  bu  chudthrom  ceud  ag- 
us  deich  seceil  'ar  fhichead,  aon  chuaeh 
airgid  do  dheich  agus  tri  fichead  secel,  a 
rèir  sec.eil  an  ionad  naoimh,  iad  le  chèile 
làn  do  phlùr  mìn  measgta  le  h-oladh,  chum 
tabhartas-bìdh : 

20  Aon  spàin  òir  do  dheich  seceil,  làn  do 
thùis : 

21  Aon  tarbh  òg,  aon  reithe,  aon  uan  do'n 
cheud  bhliadhna,  chum  iobairt-loisgte  : 

22  Aon  raheann  do  na  gabhraibh  chum 
ìobairt-pheaeaidh  : 

23  Agus  a  chum  ìobairt  nan  tabhartas- 
sìth,  dà  tharbh,  cùig  reitheachan,  cùig 
buic-ghaibhre,  cùig  uain  do'n  cheud 
bhliadhna.  B'e  so  tabhartas  Nataneeil 
mhic  Shuair. 

24  Air  an  treas  là  thug  Eliab  mac  Hel- 
oin,  ceannard  chloinn  Shebuluin,  seachad 
tabhartas. 

25  B'e  a  thabhartas-san  aon  mhias  airgid, 
d'am  bu  chudthrom  ceud  agus  deich  seceil 
'ar  fhichead,  aon  chuach  airgid  do  dheich 
agus  tri  fichead  secel,  a  rèir  seceil  an  ion- 
aid  naoimh,  iad  le  chèile  làn  do  phlùr  mìn 
measgta  le  h-oladh,  chum  tabhartais-bìdh  : 

26  Aon  spàin  òir  do  dheich  seceil,  làn  do 
thùis : 

27  Aon  tarbh  òg,  aon  reithe,  aon  uan 
do'n  cheud  bhliadhna,  chum  ìobairt- 
loisgte : 

28  Aon  mheann  do  na  gabhraibh  chum 
ìobairt-pheacaidh : 

29  Agus  a  chum  ìobairt  nan  tabhartas- 
sìth,  dà  tharbh,  cùig  reitheachan,  cùig 
buic-ghaibhre,  cùig  uain  do'n  cheud 
bhliadhna.  B'e  so  tabhartas  Eliaib  mhic 
Heloiu. 

30  Air  a'  cheathramh  là  thug  Elisur 
mac  Shedeuir,  ceannard  chloinn  Reubein, 
seachad  tabhartas. 

31  B'e  a  thabhartas  aon  mhias  airgid  do 
cheud  agus  deich  seceil  'ar  fhichead,  aon 
chuach  airgid  do  dheich  agus  tri  fichead 
secel,  a  rèir  seceil  an  ionaid  naoimh,  iad  le 
ehèile  làn  do  phlùr  mìn  measgta  le  h-oladh, 
chum  tabhartais-bìdh : 

32  Aon  spàin  òir  do  dheich  seceil,  làn  do 
thùis : 

33  Aon  tarbh  òg,  aon  reithe,  aon  uan  do'n 
cheud  bhliadhna,  chum  ìobairt-loisgte  : 

34  Aon  mheann  do  na  gabhraibh  chum 
ìobairt-pheacaidh : 

35  Agus  a  chum  ìobairt  nan  tabhartas- 
sìth,  dà  tharbh,  cùig  reitheachan,  cùig 
buic-ghaibhre,  cùig  uain  do'n  cheud 
bhliadhna.  B'e  so  tabhartas  Elisuir  mhic 
Shedeuir. 

36  Air  a'  chùigeadh  là  thug  Selumiel 
mac  Shurisadai,  ceannard  chloinn  Shim- 
eoin,  seachad  tabhartas. 

37  B'e  a  thabhartas-san  aon  mhias  airgid, 
d'am  bu  chudthrom  ceud  agus  deich  seceil 
'ar  fhichead,  aon  chuach  airgid  do  dheich 
agus  tri  fichead  secel,  a  rèir  seceil  an  ionad 
naoimh,  iad  le  chèile  làn  do  phlùr  mìn 
measgta  le  h-oladh,  chum  tabhartais-bìdh  : 

38  Aon  spàin  òir  do  dheich  seceil,  làn  do 
thùis : 

39  Aon  tarbh  òg,  aon  reithe,  aon  uan 
do'n  cheud  bhliadhna,  chum  ìobairt- 
loisgte : 

40  Aon  mheann  do  na  gabhraibh  chum 
ìobairt-pheacaidh  : 

41  Agus  a  chum  ìobairt  nan  tabhartas- 
sìth,  dà  tharbh,  cùig  reitheachan,  cùig 
buic-ghaibhre,  cùig  uain  do'n  cheud 
bhliadhna.  B'e  so  tabhartas  Shelumieil 
mhic  Shurisadai. 


42  Air  an  t-seathadh  là  thug  Eliasaph 
mac  Dlieueil,  ceannard  chloinn  Ghad, 
seachad  iabhartas. 

43  B'e  a  thabhartas-san  aon  mhias  airgid, 
d'am  bu  chudthrom  ceud  agus  deich  seceil 
'ar  fhichead,  aon  chuach  airgid  do  dheich. 
agus  tri  tìchead  secel,  a  rèir  seceil  an  ion- 
aid  naoimh,  iad  )e  chèile  làn  do  phlùr  mìn 
measgta  le  h-oladh,  chum-tabhartais-bìdh : 

44  Aon  spàin  òir  do  dheich  seceil,  làn  do 
thùis  : 

45  Aon  tarbh  òg,  aon  reithe,  aon  uan 
do'n  cheud  bhliadhna,  chum  ìobairt- 
loisgte : 

46  Aon  raheann  do  na  gabhraibh  chum 
ìobairt-pheacaidh : 

47  Agus  a  chum  ìobairt  nan  tabhartas- 
sìth,  dà  tharbh,  cùig  reitheachan,  cùig  buic- 
ghaibhre,  cùig  uain  do'n  cheud  bhliadhna. 
B'e  so  tabhartas  Eliasaiph  miiic  Dheueil. 

48  Air  an  t-seachdamh  là  thug  Elisama 
mac  Amihuid,  ceannard  chloinn  Ephraim, 
seachad  tabhartas. 

49  B'e  a  thabhartas-san  aon  mhias  airgid, 
d'am  bu  chudthrom  ceud  agus  deich  seceil 
'ar  fhichead,  aon  chuach  airgid  do  dheich 
agus  tri  fichead  secel,  a  rèir  seceil  an  ion- 
aid  naoimli,  iad  le  chèile  làn  do  phlùr  mìn 
measgta  le  h-oladh,  chum  tabhartais-bìdh  : 

50  Aon  spàin  òir  do  dheich  seceil,  làn 
do  thùis : 

51  Aon  tarbh  òg,  aon  rèithe,  aon  uan  do'n 
cheud  bhliadhna,  chum  ìobairt-loisgte  : 

52  Aon  mheann  do  na  gabhraibh  chum 
ìobairt-pheacaidh : 

53  Agus  a  chum  ìobairt  nan  tabhartas^ 
sìth,  dà  tharbh,  cùig  reitheachan,  cùig  buic 
ghaibhre,  cùig  uain  do'n  cheud  bhliadhna 
B'e  so  tabhartas  Elisaraa  mhic  Amihuid. 

54  Air  an  ochdamh  là  thug  Gamaliel 
mac  Phedahsuir,  ceannard  chloinn  Mha- 
naseh,  seachad  tabhartas. 

55  B'e  a  thabhartas-san  aon  mhias  airgid 
do  cheud  agus  deich  seceil  'ar  fhichead, 
aon  chuach  airgid  do  dheich  agus  tri  fich- 
ead  secel,  a  rèir  seceil  an  ionaid  naoimh, 
iad  le  chèile  làn  do  phlùr  mìn  measgta  le 
h-oladh,  chum  tabhartais-bìdh : 

56  Aon  spàin  òir  do  dheich  seceil,  làn  do 
thùis : 

57  Aon  tarbh  òg,  aon  reithe,  aon  uan  do'n 
cheud  bhliadhna,  chum  ìobairt-loisgte : 

58  Aon  mheann  do  na  gabhraibh  chum 
iobairt-pheacaidh : 

59  Agus  a  chum  ìobairt  nan  tabhartas- 
sìth,  dà  tharbh,  cùig  reitheachan,  cùig  buic- 
ghaibhre,  cùig  uaiu  do'n  cheud  bhliadhna. 
B'e  so  tabhartas  Ghamalieil  mhic  Phedah- 
suir. 

60  Air  an  naothadh  là  thug  Abidan  mac 
Ghideoni,  ceannard  chloinn  Bheniamin, 
seachad  tabhartas. 

61  B'e  a  thabhartas-san  aon  mhias  airgid, 
da'm  bu  chudthrom  ceud  agus  deich  seceil 
'ar  fhichead,  aon  chuach  airgid  do  dheich 
agus  tri  fichead  secel,  a  rèir  seceil  an  ionaid 
naoimh,  iad  le  chèile  làn  do  phlùr  mìn 
measgta  le  h-oladh,  chum  tabhartais- 
bìdh  : 

62  Aon  spàin  òir  do  dheich  seceil,  làn  do 
thùis : 

63  Aon  tarbh  òg,  aon  reithe,  aon  uan  do'n 
cheud  bhliadhna,  chum  ìobairt-loisgte  : 


CAIB.  VIII. 


113 


[  &}  Aon  ruheann  do  na  gabhraibh  chum 
m  ìobairt-pheacaidh : 

[  65  Agus  a  clium  ìobairt  nan  tabhartas- 
sìth,  dà  tliarbh,  cùig  reitheachau,  cùig 
I  buic-ghaibhre,    cùig    uain    do'n  cheud 

■  hhliadlina.    B'e  so  tabhartas  Abidain  mhic 

■  Ghideoni. 

I  66  Air  an  deicheamh  là  thug  Ahieser 
I  mac  Amisadai,  ceanuard  chloinn  Dhan, 
I  seachad  tahhartas. 

V  67  ITe  athahhartas-sanaonmhiasairgid, 
I  à'am  lu  chudthrom  ceud  agus  deich  seceìl 
m  'ar  f hichead,  aon  chuach  airgid  do  dheich 
I  agus  tri  fichead  seceil,  a  rèir  seceil  an  ionaid 
K  naoimh,  iad  le  chèile  làn  do  phlùr  mìn 

■  measgta  le  h-oladh,  chum  tabhartais-bìdh  : 
I  68  Aon  spàin  òir  do  dheich  seceil,  làn 
t  do  thùis  : 

I  69  Aon  tarbh  òg,  aonreithe,  aon  uan  do'n 
|  cheud  bhliadhna,  chum  ìobairt-loisgte  : 

I  70  Aon  mheann  do  na  gabhraibh  chum 
I  ìobairt-pheacaidh : 

I  71  Agus  a  chum  ìobairt  nan  tabhartas- 
I  sìth,  dà  tharbh,  eùig  reitheachan,  cùig  huic- 
Ighaibhre,  cùig  uain  do'n  cheud  bhliadhna. 
I  B'e  so  tabharìas  Ahieseir  mhic  Amisadai. 
I  72  Air  an  aon  là  deug  thug  Pagiel  mac 
I  Ocrain,  ceannard  chloiun  Aseir,  seachad 
wtabhartas. 

I    73  B 'e  a  thabhartas-sau  aon  mhias  airgid, 

■  d'am  bu  chudthrom  ceud  agus  deich  seceil 
l'ar  fhichead,  aon  cliuach  airgid  do  dheich 
lagus  tri  ficheadsecel,  a  rèir  seceil  anionaid 
Inaoimh,  iad  le  chèile  làn  do  phlùr  mìn 
|measgta  le  h-oladh,  chum  tabhartais- 
I  bìdh : 

I    74  Aon  spàin  òir  do  dheich  seceil,  làn  do 

■  thùis  : 

I  75  Aon  tarhh  òg,  aon  reithe,  aon  uan  do'n 
lcheud  bhliadhna,'chum  ìobairt-loisgte : 

76  Aon  mheann  do  na  gabhraibh  chum 
ìohairt-pheacaidh  : 

77  Agus  a  chum  ìobairt  nan  tabhartas- 
6ìth,  dà  tharbh,  cùig  reitheachan,  cùig  buic- 
ghaibhre,  cùig  uaiu  do'n  cheud  bhliadhna. 
B'e  so  tabhartas  Phagieil  mhic  Ocrain. 

78  Air  an  dara  là  dheug  thug  Ahira  mac 
Enain,  ceannard  chloinn  Naphtali,  seachad 
tahhartas. 

79  B'e  a  thabhartas-san  aon  mhias  airgid, 
d'am  bu  chudthrom  ceud  agus  deich  seceil 

\  'ar  fhichead,  aon  chuach  airgid  do  dheich 
agus  tri  fìchead  secel,  a  rèir  seceil  an  iouaid 

juaoimh,  iad  le  chèile  làn  do  phlùr  mìn 
nieasgta  le  h-oladh,  chum  tabhartais-bìdh  : 

80  Aon  snàin  òir  do  dheich  seceil,  lan  do 
jthùis: 

I   81  Aon  tarbh  òg,  aon  reithe,  aon  uan  do'n 
hcheud  bhliadhna,  chum  ìobairt-loisgte  : 
8   82  Aon  mheann  do  na  gabhraibh  chum 
fiiobairt-pheacaidh : 

I  ^  83  Ayus  a  chum  ìobairt  nan  tabhartas- 
Esìth,  dàTtharbh,  cùigreitheachan,  cùig  buic- 
g  ?haibhre,  cùig  uain  do'n  cheud  bhliadhna. 
AB'e  so  tabhartas  Ahira  mhic  Enain. 
{  &i  B'e  so  coisreagadh  na  h-altarach  (san 
i  ìà  anns  an  d'ungadh  i)  le  ceannardaibh  Is- 
I  raeil :  dà  mhias  dheug  airgid,  dà  chuach 
(jdheug  airgid,  dà  spàin  dheug  òir  : 
I  85  B'e  cudthrom  gach  meise  airgid  ceud 
j  igus  deich  seceit  'ar  f hichead,  agus  gach 
,  "uaiclie  deich  agus  tri  fichead :  B'e  cud- 
yhrom  nan  soithicheau  airgid  uile,  dà  mhìle 


agus  ceithir  cheud  seceil,  a  rèir  seceil  an 
ionaid  naoimh. 

86  Bha  dà  spàin  dheug  òir  ann,  làn  do 
thùis,  cudthrom  gach  aon  fà  leth  deich  se- 
ceil,  a  rèir  seceil  an  ionaid  naoimh  :  b'e  òr 
nan  spàinean  uile  ceud  agus  fichead  secel. 

87  B'iad  na  tairbh  uile  chum  ìobairt- 
loisgte  dà  tharbh  dheug,  na  reitheachan  a 
dhà-dheug,  na  h-uain  do'n  cheud  bhliadh- 
na  dhà-dheug,  raaille  r'an  tabhartas-bìdh  : 
agus  na  minn  do  na  gabhraibh  chum  ìob- 
airt-pheacaidh  a  dhà-dheug. 

88  Agus  b'iad  na  tairbh  uile,  chum  ìoh- 
airt  nan  tabhartas-sìth,  ceithir  tairbh  'ar 
fhichead,  na  reitheachan  tri  fichead,  na 
buic-ghaibhre  tri  fichead,  na  h-uain  do'n 
cheud  bhliadhna  tri  fichead.  B'e  so  cois- 
reagadh  na  h-altarach,  an  dèigh  dh'i  bhi 
air  a  h-ungadh. 

89  Agus  an  uair  a  chaidh  Maois  a  steach 
do  phàilliun  a'  choimhthionail,  a  labhairt 
ris :  an  sin  chual'  e  guth  aoin  a'  labhairt 
ris  o  uachdar  na  caithir-thròcair  a  bha  os 
ceann  àirce  na  Fianuis,  o  eadar  an  dà  che- 
rub  ;  agus  labhair  e  ris. 

CAIB.  VIII. 
A  GUS  labhairan  Tighearna  ri  Maois,  ag 
^□L  ràdh, 

2  Labhair  ri  h-Aaron,  agus  abair  ris, 
'Nuair  a  lasas  tu  na  lòchrain,  bheir  na 
seachd  lòchrain  solus  uathathall  fa  chomh- 
air  a'  choinnleir. 

3  Agus  rinn  Aaron  mar  sin  ;  las  e  a  lòch- 
rain  thall  fa  chomhair  a' choinnleir ;  mar 
a  dh'àithn  an  Tighearna  do  Mhaois. 

4  Agus  b'e  so  obair  a'  choinnleir  :  bha  e 
dh'òr  buailte  gu  ruig  a  chos,  gu  ruig  a 
bhlàthan  hha  e  dh'obair  bhuailte  :  a  rèir  an 
t-samhlaidh  a  nochd  an  Tighearna  do 
Mhaois,  mar  sin  rinn  e'n  coiunleir. 

5  Agus  labhair  an  Tighearna  ri  Maois, 
ag  ràdh, 

6  Gabh  na  Lehhithich  o  mheasg  chloinn 
Israeil,  agus  glan  iad. 

7  Agus  mar  so  ni  thu  riu,  chum  an  glan- 
adh  :  crath  uisge  glanaidh  orra,agusthug- 
adh  iad  ealtainu  thar  am  feoil  uile,  agus 
nigheadli  iad  an  eudach,  agus  mar  sin 
deanadh  iad  glan  iad  fèin. 

8  An  sin  gabhadh  iad  tarhh  òg  maille  r'a 
tharbhartas-bìdh,  eadhon  plùr  mìn  measgta 
le  h-oladh,  agus  gabhaidh  tu  tarbh  òg  eile 
chum  ìobairt-pheacaidh. 

9  Agus  bheirthu  naLebhithich  air  beul- 
aobh  pàilliuin  a'  choimhthionail :  agus 
cruinnichidh  tu  coimhthional  chloiun  ls- 
raeil  uile  an  ceann  a  chèile  : 

10  Agus  hbeir  thu  na  Lebhithich  an  làth- 
air  an  Tighearn,  agus  cuiridh  clann  Israeil 
an  làmhan  air  na  Lebhithich  : 

11  Agus  luaisgidh  Aaron  na  Lebhithich 
ann  an  làthair  an  Tighearn,  mar  thabhart- 
as-lu;iisgte  o  chloinn  Israeil ;  a  chum  gu'n 
dean  iad  seirbhis  an  Tighearn. 

12  Agus  cuiridh  na  Lebhithich  an  làmh- 
an  air  cinn  nan  tarhh  ;  agus  ìobraidh  tu 
h-aon  diubh  rnar  ìobairt-pheacaidh,  agus 
am  fear  eile  mar  ìobairt-loisgte  do'n  Tigh- 
earn  a  dheanamh  rèite  air  son  nan  Lebli- 
itheach. 

13  Agus  cuiridh  tu  na  Lebhithich  an 
làthair  Aaroin,  agus  an  làthair  a  mhac,  ag- 

ua  luaisgidh  tu  iad  mar  thabhartas-luaisffte 
do  n  Tighearn. 

14  Mar  so  sgaraidh  tu  na  Lebhithich  o 
raheasg  chloinn  Israeil ;  agus  bithidh  na 
Lebhithich  leainsa. 

15  Agus 'na  dhèigh  sin  thèid  na  Lebh- 
ilhich  a  steach  a  dheanamh  seirbhis  pàill- 
ìuin  a'  choimhthionail ;  agus  glanaidh  tu 
ìad,  agus  luaisgidh  tu  iad  mar  thabhartas- 
luaisgte  : 

16  Oir  thugadh  dhomhsa  gu  h-iomlan 
ìad  o  mheasg  chloinn  Israeil  ;  an  àite  gach 
aon  a  dh'fhosglas  a'  bhrù,  eadhon  an  àite 
ceud-ghm  chloinn  Israeil  uile,  ghabh  mi 
dhomh  fèin  iad. 

17  Oir  is  leamsa  uile  cheud-ghin  chloinn 
Israeil,  araon  duine  agus  ainmhidh :  san 
là  air  an  do  bhuail  mi  gach  ceud-ghin  ann 
an  tìr  na  h-Eiphit,  naomhaich  mi  iad 
dhomh  fèin. 

18  Agus  ghabh  mi  na  Lebhithich  an  àit 
uile  cheud-ghin  chloiun  Israeil. 

?9  Agus  tlmg  mi  na  Lebhithich  mar 
thiodhlac  do  Aaron,  agus  d'a  mhic,  o 
mheasg  chloinn  Israeil,  a  dheanamh  seir- 
bhis  chloinn  Israeil  ann  am  pàilliun  a' 
choimhthionail,  agus  a  dheanamh  rèite  air 
son  chlomn  Israeil ;  a  chum  as  nach  bi 
plàigh  sam  bith  am  measg  chloinn  Israeil, 
an  uair  a  thig  clann  Israeil  am  fagus  do'n 
ionad  naomh. 

20  Agus  rinn  Maois  agus  Aaron,  agus 
comhchruinneach  chloinn  Israeil  uile,  ris 
na  Lebhithich  a  rèir  gacli  ni  a  dh'àithn  an 
Tighearna  do  Mhaois  a  thaobh  nan  Lebh- 
ìtheach,  mar  sin  rinn  clann  Israeil  riu. 

21  Agus  ghlanadh  na  Lebhithich,  agus 
nigh  iad  an  eudach ;  agus  thug  Aaron  suas 
iad  mar  thabhartas  an  làthair  an  Tighearn ; 
agus  rinn  Aaron  rèite  air  an  son  a  chum  an 
glanadh. 

.  22  Agus  an  dèigh  sin  chaidh  na  Lebh- 
ìthich  a  steach,  adheanamh  an  seirbhisann 
am  pàilliun  a  choimhthionail,  an  làthair 
Aaroin  agus  an  làthair  a  mhac :  mar  a 
dh'àithn  an  Tighearna  do  Mhaois  a  thaobh 
nan  Lebhitheach,  mar  sin  rinn  iad  riu. 

23  Agus  labhair  an  Tighearna  ri  Maois, 
ag-  ràdh, 

24  1$  e  so  an  ni  a  bhuineas  do  na  Lebh- 
ìthich  :  o  chùig  bliadhna  fichead  a  dh'  aois, 
agus  os  a  cheann,  thèid  iad  a  steach  a 
dh'  fheitheamh  air  seirbhis  pàilliuin  a' 
choimhthionail : 

25  Agus  o  aois  leth-cheud  biiadhna 
sguindh  iad  a  dh'  fheitheamh  air  a  sheir- 
bhis,  agus  cha  dean  iad  seirbhis  ni  's  mò. 

26  Ach  frìtheilidh  iad  maille  r'am  bràith- 
ribh  ann  am  pàilliun  a'  choimhthionail  a 
ghleidheadh  a'  chùraim,  agus  cha  dean  iad 
seirbhis  sam  bith  eile.  Mar  so  ni  thu  ris 
na  Lebhithich  a  thaobh  an  cùraiin. 

CAIB.  IX. 

AGUS  labhair  an  Tighearn  ri  Maois  ann 
am  fàsach  Shinai,  sa'  cheud  mhios 
do'n  dara  bliadhna  an  dèigh  dhoibh  teachd 
a  mach  à  tìr  na  h-Eiphit,  ag  ràdh, 

2  Cumadh  mar  an  ceudna  clann  Israeil 
a'  chàisg  'na  h-àm  suidhichte  fèin. 

3  Sa'  cheathramh  là  deug  do'n  mhìos  so, 
air  feasgar,  cumaidh  sibh  i  na  h-àm  suidh- 
ichte  fèin,  a  rèir  a  h-orduighean  uile,  agus 


a  rèir  a  deas-ghnàthan  uile,  cumaidh  sibh 

4  Agus  labhair  Maois  ri  cloinn  Israeil, 
iad  a  chumail  na  càisge. 

5  Agus  chum  iad  a'  chàisg  air  a'  cheath- 
ramh  là  deug  do'n  cheud  mhìos  air  feasgar, 
ann  am  fàsach  Shinai :  a  rèir  gach  ni  a 
dh'  àithn  an  Tighearna  do  Mhaois,  mar  sin 
rinn  clann  Israeil. 

6  Agus  bha  daoine  àraidh  a  shalaicheadh 
le  corp  duine  mhairbh,  air  chor  as  nach 
b'urrainn  iad  a'  chaisg  a  chumail  air  an  là 
sin;  agus  thàinig  iad  an  làthair  Mhaois, 
agus  an  làthair  Aaroin  air  an  là  sin. 

7  Agus  thubhairt  na  daoine  sin  ris,  Tha 
sinne  air  ar  salachadh  le  corp  duine 
mhairbh  :  c'ar  son  a  chumar  air  ar  n-ais 
sinn,  a  chum  as  nach  feud  sinn  tabhartas 
an  Tighearn  a  thoirt  seachad  'na  àm  suidh- 
ichte  fèin  am  measg  chloinn  Israeil  ? 

8  Agus  thubhairt  Maois  riu,  Seasaibh  an 
sin,  agus  cluinnidh  mise  ciod  adh'àithneas 
an  Tighearna  d'  'ur  taobh. 

9  Agus  labhair  an  Tighearna  ri  Maois, 
ag  ràdh, 

10  Labhair  ri  cloinn  Israeil,  ag  ràdh,  Ma 
bhios  duine  sam  bith  dhibh,  no  d'  'ur  sliochd, 
air  a  shalachadh  le  corp  marbh,  no  ma 
bhios  e  air  thurus  fad  air  astar,  gidheadh 
cumaidh  e  a'  chàisg  do'n  Tighearn. 

11  Sa'  cheathramh  là  deug  do'n  dara 
mìos  air  feasgar  curaaidh  iad  i :  le  h-aran 
neo-ghoirtichte,  agus  le  lusaibh  searbha 
ithidh  iad  i. 

12  Cha 'n  fhàg  iad  a  bheag  dh'  i  gu  ma- 
duinn,  ni  mò  a  bhriseas  iad  cnàimh  dh'  i : 
a  rèir  uiie  orduighean  na  càisge  cumàidh 
iad  i. 

13  Ach  an  duine  a  ta  glau,  agus  nach  'eil 
air  thurus,  agus  a  dhearmadas  a'  chàisg  a 
chumail;  gearrar  eadhon  an  t-anam  sin 
fèin  as  o  'shluagh,  a  chionn  nach  d'  thug  e 
seachad  tabhartas  an  Tighearna  'na  àm 
suidhichte:  giùlainidh  an  duine  sin  a 
pheacadh. 

14  Agus  ma  bhios  coigreach  air  chuairt 
'nur  measg,  agus  gu'n  cum  e  a'  chàisg  do'n 
Tighearn,  a  rèir  orduigh  na  càisge,  agus  a 
rèir  a  gnàtha,  mar  sin  ni  e :  bithidh  aon 
ordugh  agaibh  araon  air  son  a'  choigrich, 
agus  air  a  shon-san  a  rugadh  sau  tìr. 

15  Agus  air  an  là  anns  an  do  thogadh 
suas  am  pàilliun,  chòmhdaich  an  neul  am 
pàilliun,  cadhon  bùth  na  Fianuis ;  agus  air 
feasgar  bha  air  a'  phàilliun  mar  gu'm  bu 
choslas  teine  gus  a'  mhaduinn. 

16  Mar  sin  bha  e  ghnàth  :  chòmhdaich 
an  neul  e^  san  là,  agus  coslas  teine  san 
oidhche. 

17  Agus  an  uair  a  thogadh  an  neul  suas 
o'n  phàilliun,  an  sin  gun  dàil  ghabh  clann 
Israeil  an  turus  :  agus  san  ionad  anns  an  do 
stad  an  neul,  ann  an  sin  champaich  clann 
Israeil. 

18  Air  àithne  an  Tighearna  ghabh  clann 
Israeil  an  turus,  agus  air  àithne  an  Tigh- 
earna  champaich  iad  :  am  feadh  's  a  dh'- 
fhan  an  neul  air  a'  phàilliun,  dh'  fhan  iad 
'nam  bùthaibh. 

19  Agus  an  uair  a  dh'  fhan  an  neul  air  a' 
phàilliun  mòran  do  làithibh,  an  sin  ghlèidh 
clann  Israeil  freasdal  an  Tighearn,  agus 
cha  d'  imich  iad. 

20  Agus  an  uair  a  bha  an  neul  beagan 

10  làithibh  air  a'  phàilliun,  a  rèir  àithne 
in  Tighearna  dh'  fhan  iad  'nam  bùthaibh, 
igus  a  rèir  àithne  an  Tighearna  ghabh  iad 
in  turus. 

21  Agus  an  uair  a  dh'  fhan  an  neul  o 
i  heasarar  gu  maduinn,  agus  a  thogadh  an 
ieul  suas  sa'  mhaduinn,  an  sin  ghabh  iad 
i  tn  turus:  ma  b'  ann  san  là  no  san  oidhch' 

1 1  thogadh  an  neul  suas,  ghabh  iad  an  tur- 
is. 

!  22  No  co  dhiubh  a  b'  ann  dà  là,  no  raìos, 

1 10  bliadhna,  dh'  f han  an  neul  air  a'  phàill- 
un,  a"  fuireach  air,  dh'  f han  clann  Israeil 
nain  bùthaibh,  agus  cha  d'  imich  iad:  ach 

|.n  uair  a  thogadh  suas  e,  ghabh  iad  an 

l  urus. 

23  A  rèir  àithne  an  Tighearna  dh'  fhan 
!ad  'nam  bùthaibh,  agus  a  rèir  àithne  an 
irighearna  ghabh  iad  an  turus  :  ghlèidhiad 
i  reasdal  an  Tighearn  a  rèir  àithne  an  Tigh- 
1  arna  le  lùirah  Mhaois. 

CAIB.  X. 

I  A  GUS  labhair  an  Tighearna  ri  Maois, 
j£JL  agràdh, 

|  2  Dean  dhuit  fèin  dà  thrompaid  airgid; 
|.  dh'  aon  mhìr  ni  thu  iad  ;  agus  gnàthaich- 
idh  tu  iad  a  ghairm  a'  choimhthionail,  ag- 
Dis  a  clram  turuis  nan  camp. 
y  3  Agus  an  uair  a  shèideas  iad  leo,  cruinn- 
fichidh  an  coirahthional  uile  iad  fèin  a  t' 
|3nnsuidh  aig  dorus  pàilliuin  a'  choimh- 
Ihiouail. 

I  4  Agus  mur  sèid  iad  ach  le  h-aon  tromp- 
tid,  an  sin  cruinnichidh  na  ceannardan  a 
ta  'nan  cinn-fheadhna  air  mhiltibh  Israeil, 
lid  fèin  a  t'  ionnsuidh. 
I  5  'Nuair  a  shèideas  sibh  caismeachd,  an 
lin  thèid  na  campan  a  ta  'nan  luidhe  air 
I  aobh  na  h-àirde  'n  ear  air  an  aghaidh. 

■  6  'Nuair  a  shèideas  sibh  caismeachd  an 
llara  uair,  an  siu  thèid  na  campan  a  ta  'nan 
luidhe  air  taobh  na  h-àirde  deas  air  an 
l-ghaidh:  sèididh  iad  caismeachd  a  chum 

n turusan. 

I  7  Ach  an  uair  a  tha  'n  coimhthional  gu 
I  ihl  air  a  chruinneachadh  an  ceann  a  clièile, 
I  èididh  sibh,  ach  cha  sèid  sibh  caismeachd. 
|i  8  Agus  sèididh  mic  Aaroin,  na  sagartan, 
1 2is  na  trompaidibh ;  agùs  bithidh  iad 
I  huibh  mar  reachd  sìorruidh  air  feadh 
I  ihur  ginealacha. 

1  9  Agus  ma  thèid  sibh  gu  cogadh  'nur 
l.lùthaich  an  aghaidh  an  nàmhaid  a  ta 
liteanamh  foirneart  oirbh,  an  sin  sèididh 
I  ibh  caismeachd  leis  na  trompaidibh  ;  agus 
||  uimhnichear  sibh  anlàthair  an  Tighearna 
Iphur  Dè,  agus  saorar  sibh  o  bhur  naiinh- 
I  Libh. 

Ij  10  Mar  an  ceudna  ann  an  là  bhur  subh- 
liichais,  agus  'nur  n-àrd  làithibh  fèille,  agus 
u  nn  an  toiseach  bhur  mìosan,  sèididh  sibh 

■  eis  na  trompaidibh  os  ceann  bhur  n-ìob- 
K.irte-loisgte,  agus  os  ceann  ìobairte  bhur 
|l  abhartsan-sìth  ;  agus  bithidh  iad  dhuibh 
I  nar  chuimhneachan  an  làthair  bhur  Dè: 
*  rs  mise  an  Tighearna  bhur  Dia. 

I  11  Agus  tharladh,  air  an  fhicheadamh  là 
■Jlo'n  dara  mìos,  san  dara  bliadhna,  gu'n  do 
l;hogadh  suas  an  neul  o  uachdar  pàUliuin 
t  ta  Fianuis. 

I I  12  Agus  ghabh  clann  Israeil  an  turusan 


à  fàsach  Shinai ;  agus  stad  an  neul  ann  am 
fàsach  Pharain. 

13  Agus  gliabh  iad  air  tùs  an  turus,  a 
rèir  àithne  an  Tighearna  le  làimh  Mhaois. 

14  Sa'  cheud  àite  dh'  imich  bratach 
chaimp  chloinn  Iudah,  a  rèir  an  armailt- 
ean  ;  agus  air  ceann  a  shlòigh  bha  Nahson 
mac  Aminadaib. 

15  Agus  air  ceann  slòigh  thrèibh  chloinn 
Isachair  bha  Nataneel  mac  Shuair. 

16  Agus  air  ceann  slòigh  thrèibh  chloinn 
Shebuluin  bha  Eliab  mac  Heloin. 

17  Agus  thugadh  a  nuas  am  pàilliun ; 
agus  chaidh  raic  Ghersoin,  agus  mic 
Mherari  air  an  aghaidh,  a'  giùlan  a'  phàill- 
iuin. 

18  Agus  ghluais  bratach  chairap  Reu- 
bein  air  a  h-aghaidh,  a  rèir  an  armailtean  ; 
agus  air  ceann  a  shlòigh  bha  Elisur  mac 
Shedeuir. 

19  Agus  air  c«ann  slòigh  thrèibh  chloinn 
Shimeoin  bha  Selumiel  mac  Shurisadai. 

20  Agus  air  ceann  slòigh  thrèibh  chloinn 
Ghad  blia  Eliasaph  mac  Dheueil. 

21  Agus  chaidh  na  Cohataich  air  an 
aghaidli,  a'  giùlan  an  ionaid  naoimh,  agus 
chuireadh  suas  am  pàilliun  air  cheann 
doibh  teachd. 

22  Agus  ghluais  bratach  chaimp  chìoinn 
Ephraim  air  a  h-aghaidh,  a  rèir  au  armailt- 
ean :  agus  air  ceann  a  shlòigh  bha  Elisama 
mac  Amihuid. 

23  Agus  air  ceann  slòigh  thrèibh  chloinn 
Mhanaseh  bha  Gamaliel  mac  Phedahsuir. 

24  Agus  air  ceann  slòigh  thrèibh  chloinn 
Bheniamin  bha  Abidan  mac  Ghideoni. 

25  Agus  chaidh  bratach  thrèibh  chloinn 
Dhan  air  a  h-aghaidh,  a  bha  air  deireadh 
nan  camp  uile  air  feadh  an  slògh  :  agus  air 
ceann  a  shlòighòAa  Ahiesermac  Amisadaù 

26  Agus  air  ceann  slòigh  thrèibh  chloinn 
Aseir  bha  Phagiel  mac  Ocrain. 

27  Agus  air  ceann  slòigh  thrèibh  chloinn 
Naphtali  bha  Ahira  mac  Enain. 

28  B'  iad  sin  turusan  chloinn  Israeil,  a 
rèir  an  armailtean,  'nuair  a  ghluais  iad  air 
an  aghaidh. 

29  Agus  thubhairt  Maois  ri  Hobab,  mac 
Ragueil  a'  Mhidianaich,  athar-cèile  Mhaois, 
Tha  sinn  air  ar  turus  a  chura  an  àite  mu  'n 
dubhairt  Dia,  Bheir  mi  dhuibh  e :  thig 
thusa  maille  ruinn,  agus  ni  sinn  maith 
dhuit ;  oir  labhair  an  Tighearna  maith  a 
thaobh  Israeil. 

30  Agus  thubhairt  e  ris,  Cha  tèid  mi 
maille  ribh  :  ach  imichidh  mi  chum  mo 
dhùthcha  fèin,  agus  a  chum  mo  dhìlsean 
fèin. 

31  Agus  thubhairt  e,  Na  fàg  sinn,  guidh- 
eam  ort ;  oir  tha  fhios  agad  cionnus  a 
champaicheas  sinn  anns  an  fhàsach,  agus 
bithidh  tu  dhuinn  an  àite  shùl. 

32  Agus  tarlaidh,  ma  thèid  thu  maille 
ruinn,  seadh,  tarlaidh,  ge  'o'  e  maith  a  ni 
Dia  dhuinne  gu  'n  dean  sinne  am  maith 
ceudna  dhuitse. 

33  Agus  dh'imich  iad  o  shliabh  an  Tigh- 
earn  astar  thri  làithean  :  agus  chaidh  àirc 
coimhcheangail  an  Tighearna  rompa  astar 
thri  làithean,  arannsachadh  a  mach  àite- 
tàimh  dhoibh. 

34  Agus  bha  neul  an  Tighearn  orra  san 
là,  'nuair  a  chaidh  iad  a  mach  as  a'  champ. 

35  Agus  tharladh,  'nuair  a  bha'n  àirc  gu 
dol  air  a  h-aghaidh,  gu  'n  duhhairt  Maois, 
Eirich  suas,  a  Thighearn,  agus  biodli  do 
naimhdean  air  an  sgapadh,  agus  teicheadh 
a'  mhuinntir  leis  am  fuathach  thu  romhad. 

36  Agus  an  uair  a  stad  i,  thubhairt  e, 
Pill,  a  Thighearna,  chum  nam  mìlte  do 
mhìltibh  lsraeil. 

caib.  xr. 

AGTJS  an  uair  a  rinn  an  sluagh  gearan, 
mhi-thaitinn  e  ris  anTighearn  :  agus 
chual  an  Tighearn  e;  aguslas 'fhearg;  ag- 
us  loisg  teine  an  Tighearna  'nam  measg, 
agus  chuir  e  as  doibh-san  a  bha  'n  iomall  a' 
chaimp. 

2  Agus  ghlaodh  an  sluagh  ri  Maois  ;  ag- 
us  an  uair  a  rinn  Maois  urnuigh  ris  an 
Tighearna,  choisgeadh  an  teine. 
i  3  Agus  thug  e  Taberah  mar  ainm  air  an 
àite  sin  ;  a  chionn  gu  'n  do  loisg  teine  an 
Tighearna  'nam  measg. 

4  Agus  ghlac  ciocras  an  cumasg  sluaigh 
a  bha  'nam  measg  :  agus  ghuil  mar  an 
ceudna  clann  Israeil  a  rìs,  agus  thubhairt 
iad,  Cò  bheir  dhuinn  feoil  r'  a  h-itheadh  ? 

5  Is  cuimhneleinn  ant-iasga  dh'  ith  sinn 
san  Eiphit  gu  saor;  na  cularain,  agus  na 
mealbhucain,  agus  na  lèicis,  agus  na 
h-uinneinean,  agus  an  creamh  : 

6  Ach  a  nis  tha  ar  n-anam  air  tiormach- 
adh  ;  cha  'n'  eil  ni  air  bith  againn,  ach  am 
mana  so,  'nar  sealladh. 

7  Agus  bha  am  mana  cosmhuil  ri  frois 
coriandeir,  agus  a  dhath  mar  dhath  bdell- 
ium. 

8  Chaidh  an  sluagh  mu  'n  cuairt,  agus 
thionail  iad  e,  agus  mheil  iad  e  ann  am 
muilnibh,  no  phronn  iad  e  ann  am  mort- 
air,  agus  bhruich  iad  e  ann  an  aighnibh, 
agus  rinn  iad  breacagan  deth:  agus  bha 
'bhlas  mar  bblas  olaidh  ùir. 

9  Agus  an  uair  a  thuit  an  drùchd  air  a' 
champ  san  oidhehe,  thuit  am  mana  air. 

10  An  sin  chuala  Maois  an  sluagh  a'  gul 
air  feadh  an  teaghlaichean,  gach  duine  ann 
an  dorus  a  bhùtha  :  agus  las  fearg  an  Tigh- 
earna  gu  mòr ;  bha  Maois  mar  an  ceudna 
diomach. 

11  Agus  thubhairt  Maois  ris  an  Tigh- 
earna,  C'  ar  son  a  bhuin  thu  gu  h-olc  ri  d' 
sheirbhiseach  ?  agus  c'ar  son  nach  d'  fhuair 
mi  deadh-ghean,  a'  d'  shealladh,  gu  'n  do 
leag  thu  eireadh  an  t-sluaigh  so  uile 
orm  ? 

12  Am  mise  a  ghin  an  sluagh  so  uile  ?  an 
ann  domh  a  rugadh  iad,  gu  'n  abradh  tu 
rium,  Giùlain  a'  d"  uchd  iad  (mar  a  ghiùl- 
aineasoid'-altruim  leanabh  na  cìche)  chum 
an  fhearainn  a  mhionnaich  thu  d'  an  aith- 
richibh  ? 

13  Cia  as  a  gheibhinn-sa  feoil  gu  tabh- 
airt  do  'n  t-sluagh  so  uile  ?  oir  tha  iad  a'  gul 
rium,  ag  ràdh,  Thoir  dhuinn  feoil,  a  chum 
as  gu  'n  ith  sinn  ? 

14  Cha  'n  urrainn  mise  cudthrom  an 
t-sluaigh  so  uile  a  ghiùlan  a'  m'  aonar,  a 
chionn  gu  bheil  e  ro-throm  air  mo  shon. 

15  Agus  ma  bhuineas  tu  rium  mar  so, 
marbh  mi,  guidheam  ort,  as  an  làimh,  ma 
fhuair  mi  deadh-ghean  a'  d'  shealladh ;  ag- 
us  na  faiceam  mo  thruaighe. 

16  Agus  thubhairt  an  Tighearna  ri  Maois, 


Cruinnich  dhomhsa  deich  agus  tri  fichead 
fear  do  sheanairibh  Israei),  muinntir  a  's 
aithne  dhuit  a  bhi  'nan  seanairibh  an 
t-sluaigh,  agus  'nan  luchd-riaghlaidh  os 
an  ceann;  agus  thoir  iad  gu  pàilliun  a' 
choimhthionai),  chum  gu  'n  seas  iad  an  sin 
maille  riut. 

17  Agus  thig  mise  nuas  agus  labbraidh 
mi  riut  an  sin  :  agus  gabhaidh  mi  do  'n 
spiorad  a  ta  ortsa,  agus  cuiridh  mi  orra- 
san  e ;  agus  giùlainidh  iad  eallach  an 
t-sluaigh  maille  riut,  a  chum  as  nach  giùl- 
ain  thu  fèin  e  a'  d'  aonar. 

18  Agus  abair  ris  an  t-sluagh,  Naomh- 
aichibh  sibh  fèin  air  cheann  an  )à  màireach, 
agus  ithidh  sibh  feoil  (oir  ghuil  sibh  ann  an 
èisdeachd  an  Tighearn,  ag  ràdh,  Cò  hheir 
dhuinn  feoil  r'  a  h-itheadh  ?  oir  bu  mhaith 
ar  cor  san  Eipliit)  uime  sin  bheir  an  Tigh- 
earna  feoil  dhuibh,  agus  ithidh  sibh. 

19  Cha  'n  ith  sibh  aon  là,  no  dà  là,  no 
cùig  làithean,  no  deich  làithean,  no  fichead 
là, 

20  Ach  eadhon  mìos  iomlan,  gus  an  tig  i 
mach  à  cuinneinibh  bhur  sròn,  agus  gu  'm 
bi  i  gràineil  duibh  ;  a  chionn  gu  'n  d'  rinn 
sibh  tàir  air  an  Tighearn  a  ta  'nur  measg, 
agus  gu  'n  do  ghuil  sibh  'na  làthair,  ag 
ràdh,  C'  ar  son  a  thàinig  sinn  a  mach  as  an 
Eiphit? 

21  Agus  thubhairt  Maois,  Tha'n  sluagh 
am  measg  am  bheil  mise,  'nan  sè  ceud  mile 
coisiche  ;  agus  thubhairt  thu,  Bheir  mi 
dhoibli  feoil,  chum  gu  'n  ith  iad  rè  mìosa 
iomlain : 

22  Am  marbhar  na  caoraich  agus  am; 
buar  dhoibh,  chum  an  sàsuchadh  ?  no  an 
cruinnichear  iasg  na  mara  uile  r'  a  chèile: 
dhoibh,  chum  an  sàsuchadh  ? 

23  Agus  thubhairt  an  Tighearna  ri 
Maois,  Am  bheil  làmh  an  Tighearn  air  fàs 
goirid?  chi  thusa  nis  an  tig  no  nach  tig  i 
m'  fhocal  gu  crìch  dhuit. 

24  Agus  chaidh  Maois  a  mach,  agus; 
dh'innise  do  'n  t-sluagh  focailan  Tighearn,; 
agus  chruinnich  e  an  deich  agus  an  trii 
fichead  do  sheauairibh  an  t-sluaigh,  agus 
thug  e  orra  seasamh  mu  thimchioll  a'  phàill-  j 
iuin. 

25  Agus  thàinig  an  Tighearn  a  nuas  ann; 
an  neul,  agus  labhair  e  ris,  agus  ghabh  el 
do  'n  spiorad  a  bha  air,  agus  thug  se  e  do'n 
deich  agus  an  tri  fichead  seanair :  agus 
tharladh,  an  uair  a  ghabh  an  spiorad 
còrahnuidh  orra,  gu  'n  d'rimi  iad  fàidhead-; 
aireachd,  agus  nach  do  sguir  iad. 

26  Ach  dh'  fhan  dithis  do  na  daoinibh, 
sà  champ  ;  b'  e  ainm  aoin  diubh  Eldad,  ag- 
us  ainm  an  fhir  eile  Medad  :  agus  ghabh 
an  spiorad  còmhnuidh  orra,  (agus  bha  iad 
dhiubhsan  a  chaidh  a  sgrìobhadh,  ach  chaj 
deachaidh  iad  a  mach  do  'n  phàilliun)  agus  j 
rinn  iad  fàidheadaireachd  sa'  champ. 

27  Agus  ruith  òganach,  agus  dh'  innise, 
do  Mhaois,  agus  thubhairt  e,  Tha  Eldad' 
agus  Medadri  fàidheadaireachd  sa'  champ. 

28  Agus  fhreagair  Iosua  mac  Nuin,! 
seirbhiseach  Mhaois,  aon  d'  a  òganaich,  ag- ! 
us  thubhairt  e,  Mo  thighearn,  a  Mhaois,! 
bac  iad. 

29  Agus  thubhairt  Maois  ris,  Am  bhei) 
farmad  ort  air  mo  shon-sa?  Is  e  mo 
ghuidhe  ri  Dia  gu  'm  biodh  sluagh  an 

Tighearn  uile  'nam  fàidhibh,  agus  gu'n 
cuireadh  au  Tighearn  a  spiorad  orra  ! 

30  Agus  chaidh  Maois  do  'n  champ,  e  fèin 
agus  seanairean  Israeil. 

31  Agus  chaidh  gaoth  a  mach  o'n  Tigh- 
earn,  agus  thug  i  gearra-goirt  o  'n  fhairge, 
agus  leig  i  leo  tuiteam  làimh  ris  a'  champ, 
mar  astar  là  air  an  taobh  so,  agus  mar  ast- 
ar  là  air  an  taobh  eile,  mu'n  cuairt  air  a' 
champ,  agus  mar  dhà  làmh-choijje  air 
àirde,  air  aghaidh  na  talmhainn. 

32  Agus  sheas  an  sluagh  suas  air  an  là  sin 
uile,  agus  air  an  oidhche  sin  uile,  agus  air 
an  là  a  b'  fhaigse  uile,  agus  thionail  iad  na 
gearra-goirt :  esan  bu  lugha  a  thionail, 
thionail  e  deich  homeir,  agus  sgaoil  iad  gu 
farsuinn  doibh  fèin  iad  mu  thimchioll  a' 
chaimp. 

33  'Nuair  a  bha  'n  fheoil  fathast  eadar 
am  fiacla,  mun  do  chagnadh  i,  las  fearg  an 
Tighearn  an  aghaidh  an  t-sluaigh,  agus 
bhuail  an  Tighearn  an  sluagh  le  plàigh  ro- 
mhòir. 

34  Agus  thug  e  Cibrot-hataabhah  mar 
ainm  air  an  àite  sin ;  a  chionn  ann  an  sin 
gu  'n  d'  adhlaic  iad  an  sluagh  a  mhiannaich. 

35  Agus  dh'  iraich  an  sluagh  o  Chibrot- 
hataabhah  gu  Haserot :  agus  dh' f han  iad 
ann  an  Haserot. 

CAIB.  XII. 

AGUS  labhair  Miriam  agus  Aaron  an 
aghaidh  Mhaois  air  son  na  mnà  o  Etio- 
pia,  a  phòs  e  :  oir  bha  e  air  pòsadh  mnà  o 
Etiopia. 

2  Agus  thubhairt  iad,  An  do  labhair  an 
Tighearna  da  rìreadh  le  Maois  a  mhàin  ? 
nach  do  labhair  e  mar  an  ceudna  leinne  ? 
agus  chual'  an  Tighearn  e. 

3  (A  nis  bha  'n  duine  Maois  ro-chiùin, 
thar  nan  uile  dhaoine  a  bha  air  aghaidh  na 
talmhainn.) 

4  Agus  labhair  an  Tighearna  gu  grad  ri 
Maois,  agus  ri  h-Aaron,  agus  ri  Miriam, 
Thigibh  a  mach  sibhse  'nur  triuir  gu  pàill- 
iun  a'  choimhthionail.  Agus  thàinig  iad 
'naa  triuir  a  mach. 

5  Agus  thàinig  an  Tighearna  nuas  ann 
am  meall  npoil,  agus  sheas  e  ann  an  dorus 
a'  phàilliuin,  agus  ghairm  e  air  Aaron  ag- 
us  Miriam :  agus  thàinig  iad  le  chèile 
mach. 

6  Agus  thubhairt  e,  Eisdibh  a  nis  ri  m' 
bhriathraibh-sa:  Ma  tha  fàidh  'nur  measg, 
ni  mise  an  Tighearna  mi  fèin  aithnichte 
dha  ann  an  taisbeanadh,  agus  labhraidh 
mi  ris  ann  am  bruadar. 

7  Cha  'n  'eil  mo  sheirbhiseach  Maois  mar 
sin,  a  tha  fìrinneach  ann  am  thigh  uile. 

i  8  Beul  ri  beul  labhraidh  mi  ris-san,  eadh- 
;  on  gu  soilleir,  agus  cha  'n  ann  am  briath- 

raibh  dorcha,  agus  chi  e  coslas  an  Tigh- 
|  earna :  c'  ar  son  ma  ta  nach  robh  eagal 

oirbh  labhairt  an  aghaidh  mo  sheirbhisich 

Mhaois  ? 

9  Agus  las  fearg  an  Tighearna'nan  agh- 
i  aidh,  agus  dh'  f  halbh  e. 
|  10  Agus  dh'fhalbh  an  neul  bhàrr  a' 
!  phàilliuin,  agus,  feuch,  rinneadh  Miriam 
I  "na  lobhar,  geal  mar  shneachda :  agus 
dh'  amhairc.  Aaron  air  Miriam,  agus,  feuch, 
\  bha  i  'na  lobhar. 

|    11  Agus  thubhairt  Aaron  ri  Maois,  Och  ! 


mo  thighearna,  guidheam  ort,  na  cuir  am 
peacadh  as  ar  leth,  leis  an  d'  rinn  sinn  gu 
h-amaideach,  agus  leis  an  do  pheacaich 
sinn. 

12  Na  biodh  i  mar  aon  marbh,  d'  am  bheil 
an  fheoil  air  a  leth-chaitheamh,  'nuair  a 
thig  e  mach  à  broinn  a  mhàtliar. 

13  Agus  ghlaodh  Maois  ris  an  Tighearn, 
ag  ràdh,  Leighis  i  nis,  O  Dhè,  guidheam 
ort. 

14  Agus thubhairtan  Tighearnari  Maois, 
Nan  tilgeadli  a  h-atliair  ach  smugaid  'na 
h-eudan,  nach  bu  chòir  dh'  i  bhi  fo  nàire 
seachd  làithean  ?  druidear  a  mach  o  'n 
champ  i  rè  sheachd  làithean,  agus  'na 
dhèigh  sin  gabhar  a  steach  i  rìs. 

15  Agus  dhruideadh  Miriam  a  mach  o'n 
champ  seachd  làithean  :  agus  cha  do  ghabh 
an  sluagh  an  turus,  gus  an  d'  thugadh  Miri- 
am  a  steach  a  rìs. 

16  Agus  'na  dhèigh  sin  dh'imich  an 
sluagh  o  Haserot,  agus  champaich  iad  ann 
am  fàsach  Pharain. 

CAIB.  XIII. 

AGUS  labhair  an  Tighearna  ri  Maois,  ag 
ràdh, 

2  Cuir  daoine  uait,  a  chum  gu'n  ranns- 
aich  iad  tìr  Chanaain,  a  bheir  mise  do 
chloinn  Israeil ;  as  gach  uile  thrèibli  d'  an 
aithrichibh  cuiridh  sibh  duine,  gach  aon 
diubh  'na  cheannard  'nara  measg. 

3  Agus  chuir  Maois  iad  o  Hiàsach  Phar- 
ain,  a  rèir  àithne  an  Tighearna:  bu 
cheannardan  na  daoine  sin  uile  air  cloinn 
Israeil. 

4  Agus  is  iad  so  an  ainmeanna :  Do 
thrèibh  Keubein,  Samua  mac  Shacuir. 

5  Do  thrèibh  Shimeoin,  Saphat  mac  Ho- 
ri. 

6  Do  thrèibh  Iudah,  Caleb  mac  lephun- 
eh. 

7  Do  thrèibh  Isachair,  Igal  mac  Ioseiph. 

8  Do  thrèibh  Ephraim,  Hosea  mac 
Nuin. 

9  Do  thrèibh  Bheniamin,  Palti  mac  Ra- 
phu. 

10  Dò  thrèibh  Shebuluin,  Gadiel  mac 
Shodi. 

11  Do  thrèibh  Ioseiph,  eadhon,  do  thrèibh 
Mhanaseh,  Gadi  mac  Shusi. 

12  Do  thrèibh  Dhan,  Amiel  mac  Ghe- 
mali. 

13  Do  thrèibh  Aseir,  Setur  mac  Mhi- 
chaeil. 

14  Do  thrèibh  Naphtali,  Nahbi  mac 
Uopsi. 

15  Do  thrèibh  Ghad,  Geuel  mac  Mha- 
chi. 

16  Is  iad  sin  ainmeanna  nan  daoine  a 
chuir  Maois  a  ghabhail  beachd  air  an 
fhearann  :  Agus  tliug  Maois  lehosua  mar 
ainm  air  Hosea,  mac  Nuin. 

17  Agus  chuir  Maois  iad  a  ghabhail 
beachd  air  talamh  Chanaain,  agus  thubh- 
airt  e  riu,  Rachaibh  suas  san  t-slighe  so 
mu  dheas,  agus  gabhaibh  suas  a  chum  na 
beinne ; 

18  Agus  faicibh  am  fearann,  ciod  e,  agus 
an  sluagh  a  ta  'nan  còmhnuidh  ann,  am 
bheil  iad  làidir  no  anmhunn,  tearc  no  lìon- 
mhor ; 

19  Agus  ciod  e  am  fearann  anns  am  bheil 

iad  a  chòmhnnidli,  am  bheil  e  maith  no 
olc ;  agus  ciod  iad  na  bailtean  anns  am 
bheil  iad  'nan  còmhnuidh,  an  ann  am  bùth- 
aibh,  no  ann  an  daingneachaibh  làidir; 

20  Agus  ciod  e  an  talamh,  am  bheil  e 
reamhar  no  bochd,  am  bheil  coille  ann  no 
nach  'eil.  Agus  biodh  agaibh  deadh  mliis- 
neach,  agus  thugaibh  leibh  do  thoradh  an 
fhearainn.  (A  nis  6' e  'n  t-àm  àm  nan 
ceud  dhearca-fiona  abuich.) 

21  Mar  sin  chaidh  iad  suas,  agus  rann- 
saich  iad  am  fearann  o  fhàsach  Shin  gu 
Rehob,  mar  a  thèid  daoine  gu  Hamat. 

22  Agus  chaidh  iad  suas  mu  dheas,  agus 
thàinig  iad  gu  Hebron,  far  an  robh  Ahi- 
man,  Sesai,  agus  Talmai,  mic  Anaic.  (A 
nisthogadh  Hebron  seachd  bliadhna  roimh 
Shoan  san  Eiphit.) 

23  Agus  thàinig  iad  gu  sruth  Escoil,  ag- 
us  ghearr  iad  sìos  as  a  sin  geug  le  aon  bhag- 
aide  fhìon-dhearc,  agus  ghiùlain  iad  i 
eadar  dhithis  air  luirg  :  agus  thug  iad  leo 
do  na  pomgranataibh,  agus  do  na  fìgibh. 

24  Thugadh  sruth  Escoil  mar  ainm  air 
an  àite  sin,  air  son  a'  bhagaide  fhìon- 
dhearcan  a  ghearr  clann  Isràeil  sìos  as  a 
sin. 

25  Agus  phill  iad  o  rannsachadh  an 
fhearainn  an  dèigh  dhà  fhichead  là. 

26  Agus  dh'imich  iad,  agus  thàinig  iad 
gu  Maois,  agus  gu  h- Aaron,  agus  gu  comh- 
chruinneach  chloinn  Israeil  uile,  gu  fàsach 
Pharain,  gu  Cades  ;  agus  thug  iad  leo  fios 
d'an  ionnsuidh,  agus  a  dh'ionnsuidh  a' 
chomhchruinnich  uile,  agus  dh'  fheuch  iad 
dhoibh  toradh  na  tìre. 

27  Agus  dh'innis  iad  dha,  agusthubhairt 
iad,  Thàinig  sinne  a  dh'  ionnsuidh  an  fhear- 
ainn  gns  an  do  chuir  thu  sinn,  agus  gu 
deimhin  tha  e  a'  sruthadh  le  bainne  agus  le 
mil ;  agus  is  e  so  a  thoradh. 

28  Gidheadh,  tha  'n  sluagh  làidir  a  tha 
'nan  còmhnuidh  san  fhearann,  agus  tha  na 
bailtean  air  an  cuairteachadh  le  ballach- 
aibh,  agus  ro-mliòr:  agus  os  bàrr,  chunn- 
aic  sinn  clann  Anaic  an  sin. 

29  Tha  na  h-Amalecich  'nan  còmhnnidh 
am  fearann  na  h-àirde  deas ;  agus  tha  na 
Hitich,  agus  na  Iebusaich,  agus  na  h-Am- 
oraicli,  'nau  còmhnuidh  sna  beanntaibh  ; 
agus  tha  na  Canaanaich  'nan  còmhnuidh 
làimh  ris  an  fhairge,  agus  ri  taobh  Iordain. 

30  Agus  chiùinich  Caleb  an  sluagh  an 
làthair  Mhaois,  agus  thubhairt  e,  Kacham- 
aid  suas  a  dh'aon  fheachd,  agus  sealbh. 
aicheamaid  e  ;  oir  is  urrainn  sinn  gu  cinnt- 
each  a  cheannsachadh. 

31  Ach  thubhairt  na  daoine  a  chaidh 
suas  maille  ris,  Cha  'n  urrainn  sinn  dol 
suas  an  aghaidh  an  t-sluaigh  ;  oir  is  treise 
iad  na  sinne. 

32  Agus  thug  iad  droch  sgeul  air  an 
fhearann  a  rannsaich  iad  gu  cloinn  Israeil, 
ag  ràdh,  Am  fearann  troimh  'n  deachaidh 
sinne  g'  arannsachadh,f.sfearann  e  a  tha  'g 
itheadh  suas  a  luchd-àiteachaidh,.  agus  an 
sluagh  nile  a  chunna;c  sinn  ann,  is  daoine 
iad  do  mheudaclid  mhòir. 

33  Agus  chunnaic  sinn  na  famhairean 
an  sin,  mic  Amiic,  a  thàinig  o  na  famhair- 
ean :  agus  bha  sinne  'nar  seaìladh  fèin  inar 
fhionuain-feoir,  agus  bha  sinn  mar  sin 
'nan  sealladh-^an. 


CAIB.  XIV. 

AGUS  thog  au  corahchruinneach  nile 
suas  an  guth,  agus  ghlaodh  iad  ;  agus 
ghuil  an  sluagh  air  an  oidhche  sin. 

2  Agus  rinn  clann  Israeil  uile  gearan  an 
aghaidh  Mhaois,  agus  an  aghaidh  Aaroin  ; 
agus  thubhairt  an  eomhchruinneach  uile 
riu,  Och  nach  d'  f  huair  sirin  bàs  ann  an  tìr 
na  h-Eiphit,  no  nach  d'fhuair  sinn  bàs 
anns  au  fhàsach  so  ! 

3  Agus  c'ar  son  a  thug  an  Tighearnasinn 
do  'n  f'hearann  so,  a  thuiteam  leis  a'  chlaidh- 
eamh,  a  chum  gu 'in  biodh  ar  mnài  agus 
ar  clann  bheag  'nan  cobhartaich  ?  nach 
b'  fhearr  dhuinn  pilltinn  do  'n  Eiphit  ? 

4  Agus  thubhairt  iad  gach  fear  r'  a  chèile, 
Deanamaid  dhuinn  fèin  ceaunard,  agus 
pilleamaid  do'n  Eiphit. 

5  An  sin  thuit  Maois  agus  Aaron  air  an 
aghaidh  an  làthair  coimhthionail  comh- 
chruinnich  chloinn  Israeil  uile. 

6  Agus  reub  losua  mac  Nuin,  agus  Ca- 
leb  mac  Iephuneh,  a  bha  dhiubhsan  a 
rannsaich  am  fearann,  an  eudach. 

7  Agus  labhair  iad  ri  cnideachd  chloinn 
Israeil  uile,  ag  ràdh,  Am  fearann  a  chaidh 
sinn  troimhe  g'  a  rannsachadh,  is  fearann 
ro-mhaith  e. 

8  Ma  tha  tlachd  aig  an  Tighearn  annainn, 
an  sin  bheir  esinn  a  dh' ionnsuidh  au  fhear- 
ainn  so,  agus  bheir  e  dhuinn  e  ;  fearann  a 
tha  sruthadh  le  mil  agus  le  bainne. 

9  A  mhàin  na  deanaibh  ceannairc  an 
aghaidh  an  Tighearn,  agus  na  biodh  eagal 
sluaigh  an  fhearainn  oirbh ;  oir  is  aran 
duinn  iad  :  dh'  fhalbh  an  dìon  uatha,  agus 
tha  'n  Tighearna  maille  ruinne  ;  na  biodh 
eagal  oirbh  rompa. 

10  Ach  dh'iarr  an  corahchruinneach  uile 
an  clachadh  le  clachaibh.  Agus  dh  'fhoill- 
sicheadh  glòir  an  Tighearn  ann  am  pàilliun- 
a'  choimhthionail,  an  làthair  chloinn  1§- 
raeil  uile. 

11  Agus  thubhairt  an  Tighearna  ri 
Maois,  Cia  fhad  a  bhvosnaicheas  an  sluagh 
so  mi?  agus  cia  fhad  a  bhitheas  e  mun 
creid  iad  mi,  air  son  nan  comharan  uile  a 
nochd  mi  'nam  measg? 

12  Buailidh  mi  iad  leis  a'  phlàigh,  agus 
fògraidh  mi  iad,  agus  ni  mi  thusa  a'd' 
chinneach  ni  's  mò,  agus  ni's  cumhachd- 
aiche  na  iadsan. 

13  Agus  thubhairt  Maois  ris  an  Tigli- 
earn,  An  sin  cluinnidh  na  h-Eiphitich  e, 
(oir  thug  thusa  nìos  an  sluagh  so  le 
d'chumhachd  o  bhi  'nam  measg,) 

14  Agus  innsidfi  iad  e  do  luchd-àiteach- 
aidh  an  ihearainn  so  :  oir  chual'  iad  gu 
bheil  thusa,  a  Thighearn,  am  measg  an 
t-sluaigh  so;  gu  bheil  thusa,  a  Thighearn, 
air  t'lhaicinn  aghaidli  ri  h-aghaidh  ;  agus 
gu  bheil  do  neul  a'  seasamh  os  an  ceann  ; 
agus  gu  bheil  thu  ag  imeachd  rompa,  ann 
am  meall  neoil  san  là,  agus  ann  am  meall 
teine  san  oidhche. 

15  A  nis,  ma  mharbhas  tu  an  sluagh  so 
uile  mar  aon  duiue,  an  sin  labhraidh  na 
cinnich  a  chual'  iomradh  ort,  ag  ràdh, 

16  A  chionn  nach  b'urrainn  an  Tighearn 
an  sluagh  so  thoirt  do  n  fhearann  a  mhionn- 
aich  e  dhoibh,  uime  sin  mharbh  e  iad  san 
fhàsach.  ' 

17  Agus  a  nis,  guidheam  ort,  biodh  cumh- 

l  nchd  rao  Thighearna  uiòr,  a  reir  mar  a  1 
►  labhair  thu,  ag  ràdh, 

I    18   Tha  'n  Tighearna  fad-fhulangach, 
I  agus  mòr-thròcaireach,  a'  toirt  maitiiean- 
\  ais  ann  an  aingidheachd,  agus  ann  an  eus- 
i  aontas,  agus  àir  chor  sam  hith  nach  saor 
I  an  ciontach  ;  a'  leantuinn  aingidheachd 
R  nan  aithriche  air  a'  chloinn,  air  an  treas, 
i  agus  air  a'  cheathramh  ginealach. 
I     19  Maith,  guidhearn  ort,  aingidheachd 
[jan  t-sluaigh  so,  a  rèir  meud  do  thròcair, 
;  agus  a  rèir  mar  a  thug  thu  maitheauas  j 
do  'n  t-sluagh  so  o  'n  Eiphit  gus  a  nis. 
1    20  Agus  tiiubhairt  an  Tighearna,  Mhaith  ' 
Imì,  a  reir  t'  f  hocail : 

I  21  Ach  co  fhìor  's  a  ta  mi  beò,  lìonar  an  [ 
L  talamh  uile  le  glòir  an  Tighearn. 

22  Oir  na  daoine  sin  uile  a  chunnaic  mo 
;  ghlòir,  agus  mo  chomharan  a  rinn  mi  san 
j  Èiphit,  agusannsan  fhàsach,  agus  a  bliuair 
Imi  nis  na  deich  uairean  so,  agus  nach 
I'  d'  èisd  ri  m'  ghuth  ; 

[    23  Gu  cinuteach  cha  'n  fhaic  iadsan  am  | 
i  fearann  a  mhionnaich  mi  d'  an  aithrichibh,  j 
ni  mò  a  chi  neach  air  bith  dhiubhsan  a  I 
I  bhrosnaich  mi  e  : 

I    24  Ach  mo  sheirbhiseach  Caleb,  a  chionn  I 

I  gu  'n  robh  aige-san  spiorad  eile  maille  ris, 

jagus  gu  'n  do  leau  e  mi  gu  h-iomlan,  esan  \ 

Jblieir  mi  do  'n  fhearann  d'  an  deachaidh  e  ;  : 

lagus  sealbhaichidh  a  shliochd  e. 

I    25  (A  nis  bha  na  h-Amalecich,  agus  na  ' 

jCanaanaicli  'nan  còmhnuidh  sa'  ghleann.) 

[  Am  màireach  pillibh,  agus  rachaibh  do  'n  | 

jfhàsach,  air  slighe  na  mara  ruaidhe. 

|    26  Agus  labhair  an  Tighearna  ri  Maois, 

lagus  ri  h-Aaron,  ag  ràdh, 

27  Cia  /'had  a  ghiìdaineas  mi  leis  an  droch  j 
chomhchruinneach  so,  atha  ri  gearan  a'  m'  1 
I  aghaidh  ?  chuala  mi  gearain  chloinn  Is- 
1  raeil,  leis  am  bhtil  iad  ri  gearan  a'  m'  agh- 
!  aidh. 

I    28  Abair  riu,  Co  fhìor  's  a  ta  mi  beò, 
ars'  an  Tighearna,  mar  a  labhair  sibh  a'  m'  I 
èisdeachd,  mar  sin  ni  mi  ribh. 

I    29  Sau  fhàsach  so  tuitidh  bhur  colann- 
an :  agus  a'  mheud  's  a  chaidh  àireamh  1 
dhibh,  a  rèir  bhur  n-àireimh  iomlain,  o 
fhichead  bliadhna  dh'  aois  agus  os  a  cheann, 
arinn  gearan  a'  m'  aghaidh, 

30  Gun  amiiarus  sam  bith  cha  tig  sibh  a 
steach  do  'n  fhearann  a  mhionnaich  mise 
gu  'n  tugainn  oirbh  còmhnuidh  a  ghabhail 
ann,  saor  o  Chaleb  mac  Iephuneh,  agus 
Iosua  mac  Nuin. 

31  Ach  bhur  clann  bheag,  a  thubhairt 
sibh  a  bhiodh  'nan  cohhartaich,  iadsan  bheir  i 
mi  steach,  agus  gabhaidh  iad  eòlas  air  an  ; 
fhearann  air  an  d'rinn  sibhse  tàir. 

32  Agus  air  bhur  son-sa  dheth,  tuitidh  1 
bhur  colannan  anns  an  fhàsach  so. 

33  Agus  bithidh  bhur  clann  air  seachar-  j 
an  san  fhàsach  dà  fhichead  bliadhna,  agus  [ 
giùlainidh  iad  bhur  strìopachais,  gus  an  i 
caithear  bhur  colannan  san  f'hàsach. 

34  A  rèir  àireimh  nan  làithean  anns  an  j 
do  rannsaich  sibh  am  fearann,  eadlion  dà  j 
fhichead  là,  (gaeh  là  air  son  bliadhna) 
giùlainidh  sibh  bhur  n-eu-ceartan,  eadhon 
dà  fhichead  bliadhna,  agus  bithidh  fios  ag- 
aibh  air  mo  bhriseadh-geallaidh-sa. 

35~Thubhairt  mise  an  Tighearn  e,  agus 
gu  cinnteach  ni  mi  e  do'n  chomhchruinn- 


each  olc  so  uile,  a  chruinnich  a'm'  agh- 
aidh :  anns  an  fhàsach  so  claoidhear  iad, 
agus  an  sin  gheibh  iad  bàs. 

36  Agus  na  daoine  a  chuir  Maois  a  rann- 
sachadh  an  fhearainn,  a  phill,  agus  a  thug 
air  a'  chomhchruinneach  uile  gearan  a 
dlieanamh  'na  aghaidh,  le  droch  sgeul  a 
thoirt  seachad  air  an  fhearann, 

37  Fhuair  eadhon  na  daoine  sin,  a  thug 
seachad  droch  sgeul  air  an  fhearann,  bàs 
leis  a'  phlàigh  an  làthair  an  Tighearn. 

38  Ach  do  na  daoiuibh  sin  a  chaidh  a 
ranusachadh  an  fhearainn,  mhair  Iosua 
mac  Nuin,  agus  Caleb  mac  lephuneh  beò. 

39  Agus  dh'innis  Maois  na  briathra  sin 
do  chloiun  Israeil  uile :  agus  rinn  an 
sluagli  caoidh  mhòr. 

40  Agus  dh'  èirich  iad  gu  moch  sa'  mha- 
duinn,  agus  cliaidh  iad  suas  gu  mullach 
an  t-slèibh,  ag  ràdh,  Feuch,  tha  sinue  an 
so,  agus  thèid  sinn  suas  do'n  àit  a  gheall 
an  lighearn  :  oir  pheacaich  sinn. 

41  Agus  thubhairt  Maois,  C'ar  son  a  nis 
a  tha  sibh  a'  briseadh  àithne  an  Tighearn  ? 
ach  cha  soirbhich  an  ni  so  leibh. 

42  Na  rachaibh  suas,  oir  cha  'n  'eil  an 
Tighearna  'nur  measg ;  a  chum  as  nach 
buailear  sibh  an  làthair  bhur  naimhde. 

43  Oir  tha  na  h-Amalecich  agus  na  Ca- 
naanaich  an  sin  roimhibh,  agus  tuitidh 
sibh  leis  a'  chlaidheamh  :  a  chionn  gu'n  do 
chlaon  sibh  o'n  Tigheam,  uime  sin  cha  blii 
'n  Tighearna  maille  ribh. 

44  Ach  ghabh  iad  do  dhànadas  orra  dol 
suas  gu  mullach  an  t-slèibh  :  gidheadh  cha 
deachaidh  àirc  coimhcheangail  an  Tigh- 
earna,  no  Maois,  a  mach  as  a'  champ. 

45  An  sin  thàinig  na  h-Amalecich  a 
nuas,  agus  na  Canaanaich,  a  bha  'nan 
cònihnuidh  san  t-sliabh  sin,  agus  bhuail 
siad  iad,  agus  chuir  iad  an  ruaig  orra, 
eadhon  gu  Hormah. 

AGUS  labhair  an  Tighearna  ri  Maois, 
ag  ràdh, 

2  Labhair  ri  cloinn  Israeil,  agus  abair 
riu,  'Nuair  a  thig  sibh  a  chum  fearaiun 
bhur  n-àiteacha-còmhnuidh,  a  tha  mise  a' 
tabhairt  dhuibh. 

3  Agus  a  bheir  sibh  suas  tabhartas  le 
teine  do'n  Tighearna,  tabhartas-loisgte  no 
ìobairt,  gu  boid  a  choimhlionadh,  no  mar 
thabhartas  saor-tboile,  no  'nur  n-àrd  fhèill- 
ibh,  a  dheanamh  fàile  chùbhraidh  do'n 
Tighearna,  do'n  sprèidh  no  do'n  treud. 

4  An  siu  bheir  esan  a  bheir  seachad  a 
thabhartas  do'u  Tighearna,  seachad  tabh- 
artas-bìdh  do'n  deicheamh  cuid  do  phlùr, 
measgta  maille  ris  a'  clieathramh  cuid  do 
hin  olaidh. 

5  Agusbheirthu  seachad  an  ceathramh 
cuid  do  hin  fìona  mar  thabhartas-dibhe, 
maiile  ris  an  tabhartas-loisgte  no  'n  ìobairt, 
air  son  aon  uain. 

6  No  air  sou  reithe,  hheir  thu  seachad 
mar  Ihabhartas-bìdh,  dà  dheicheamh  cuid 
do  plilùr,  measgta  leis  an  treas  cuid  do  hin 
olaidh. 

7  Agus  a  chum  tabhartais-dibhe,  bheir 
thu  seachad  an  treas  cuid  do  hin  tìona, 
chum  fàile  chùbhraidh  do'u  Tighearn. 

8  Agus  an  uair  a  bheirthu  seachadtarbh 


li 


120 


AIREAMH. 


òg  mar  ìobairt-loisgte,  no  mar  ìobairt  gu 
boid  a  choimhlionadh,  no  mar  ìobairt-shìth 
do  'n  Tighearn, 

9  An  sin  bheirear  maille  ris  an  tarbh  òg, 
tabhartas-bìdh  do  thri  deich  codaichibh  do 
phlùr,  measgta  le  leth  hin  olaidh. 

10  Agus  bheir  thu  seachad  a  chum  tabh- 
artais-dibhe  leth  hin  fìona,  chum  tabhart- 
ais  a  bheirear  suas  le  teine,  dh'  fhàile  eùbh- 
raidh  do  'n  Tighearn. 

11  Mar  so  nìthear  air  son  aon  tairbh,  no 
air  son  aon  reithe,  no  air  son  uain,  no 
minn. 

12  A  rèir  an  àireimh  a  bheir  sibh  seach- 
ad,  mar  sin  ni  sibh  do  gach  aon,  a  rèir  an 
àireimh. 

13  Gach  neach  a  rugadh  san  dùthaich, 
ni  e  na  nithe  sin  air  a'  mhodh  so,  ann  an 
tabhartas  a  thoirt  seachad  a  bheirear  suas 
le  teine,  dh'  fhàile  cùbhraidh  do  'n  Tigh- 
earn. 

14  Agus  ma  bhios  coigreach  air  chuairt 
maille  ribh,  no  cò  air  bith  e  bhios  'nur 
measg  'nur  ginealachaibh,  agus  gu  'n  toir  e 
seacliad  tabhartas  a  bheirear  suas  le  teine, 
dh'  fhàile  cùbhraidh  do  'n  Tighearna;  mar 
a  ni  sibhse,  mar  sin  ni  esan. 

15  Bithidh  aon  reachd  dhuibhse  a  ta  do  'n 
chomhchruinneach,  agus  mar  an  ceudna 
do'n  choigreach  a  ta  air  chuairt  maille  ribh, 
reachd  sìorruidh  'nur  ginealachaibh :  mar 
a  ta  sibhse,  mar  sin  bithidh  an  coigreach 
an  làthair  an  Tighearn. 

16  Aon  lagh,  agus  aon  mhodh,  bithidh 
agaibhse,  agus  aig  a'  choigreaeh  a  ta  air 
chuairt  inaille  ribh. 

17  Agus  labhair  an  Tighearna  ri  Maois, 
ag  ràdh, 

18  Labhair  ri  cloinn  Israeil,  agus  abair 
riu,  'Nuair  a  thèid  sibh  a  steach  do  'n  fhear- 
ann  d'  am  bheil  mise  'gur  tabhairt, 

19  An  sin  tarlaidh,  'nuair  a  dh'  itheas 
sibh  a  dh'  aran  an  fhearainn,  gu  'n  toir  sibh 
suas  tabhartas-togta  do  'n  Tigliearn. 

20  Bheir  sibh  suas  breacag  do  'n  cheud 
chuid  d'  'ur  taois,  mar  thabhartas-togta ; 
mar  a  thogas  sibh  tabhartas-togta  an  ur- 
lair-bhualaidh,  mar  sin  togaidh  sibh  i. 

21  Do  'n  cheud  chuid  d'  'ur  taois  bheir 
sibh  do  'n  Tighearna  tabhartas-togta,  'nur 
ginealachaibh. 

22  Agus  ma  rinn  sibh  mearachd,  agus 
nach  do  ghlèidh  sibh  na  h-àitheanta  sin 
uile  a  labhair  an  Tighearna  ri  Maois, 

23  Eadìion  gach  ni  a  dh'  àithn  an  Tigh- 
earna  dhuibh  le  làimh  Mhaois,  o  'n  là  sin 
anns  an  d'  thug  an  Tighearn  àithne  do 
Mhaois,  aguso  sin  suas  air  feadh  bhur  gin- 
ealacha ; 

24  An  sin  tarlaidh,  ma  rinneadh  ni  sam 
bith  ann  an  aineolas,  gun  fhios  do  'n 
chomhchruinneach,  gu  'n  toir  an  comh- 
chruinneach  uile  seachad  aon  tarbh  òg  a 
chum  ìobairt-loisgte,  chum  fàile  chùbh- 
raidh  do'n  Tighearna,  maille  r'  athabhart- 
as-bìdh,  agus  a  thabhartas-dibhe,  a  rèir  a' 
ghnàtha,  agus  aon  mlieann  do  na  gabhraibh 
chum  ìobairt-pheacaidh. 

25  Agus  ni  an  sagart  rèite  air  son  comh- 
chruinnich  chloinn  Israeiluile,  agus  maith- 
ear  dhoibh  e,  oir  is  aineolas  a  t'  ann  :  agus 
bheir  iad  leo  an  tabhartas,  ìobairt  a  bheir- 
ear  suas  le  teine  do  'n  Tighearn,  agus  an 


ìobairt-pheacaidh  an  làthair  an  Tighearn, 
air  son  an  aineolais. 

26  Agus  maithear  e  do  chomhchruinn- 
each  chloinn  Israeil  uile,  agus  do  'n  choig- 
reach  a  ta  air  chuairt  'nam  measg;  3o 
bhrìgh  gu  'n  robh  an  sluagh  uile  ann  au  ain- 
eolas. 

27  Agus  ma  pheacaicheas  anam  sam  hith 
trìd  aineolais,  an  sin  bheir  e  leis  gabhar 
do  'n  cheud  bhliadhna  chum  ìobairt-pheac- 
aidh. 

28  Agus  ni  an  sagart  rèite  air  son  an  an- 
ama  a  pheacaicheas  gu  h-aineolach,  an 
uair  a  pheacaicheas  e  le  h-aineolas  an  làth- 
air  an  Tighearn,  a  dheanamh  rèite  air  a 
shon  ;  agus  maithear  dha  e. 

29  Bithidh  aon  lagh  agaibh  air  a  shonsan 
a  pheacaicheas  trìd  aineolais,  araon  air  a 
shonsan  arugadh  am  measgchloinn  Israeil, 
agus  air  son  a'  choigrich  a  ta  air  chuairt 
'nam  measg. 

30  Ach  an  t-anam  a  ni  bheag  gu  h-ann- 
dàna,  (co  dhiubh  a  rugadh  e  san  tìr,  no  's 
coigreach  e)  tha  esan  a'  toirt  easurraim 
do  'u  Tighearn  ;  agusgearrar  an  t-anam  sin 
as  o  mheasg  a  shluaigh. 

31  Do  bhrìgh  gu  'n  d'  rinn  e  tàir  air  focal 
an  Tighearn,  agus  gu  'n  do  bhris  e  'àithne, 
gearrar  an  t-anam  sin  as  gu  tur :  bithidh 
aingidheachd  air  fèin. 

32  Agus  an  uair  a  bha  clann  Israeil  san 
fhàsach,  fhuair  iad  duine  a'  tional  mhaid- 
ean  air  là  na  sàbaid. 

33  Agus  thug  iadsan  a  fhuair  e  a'  tional 
mhaidean  a  dh'ionnsuidh  Mhaois  e,  agus  a 
dh'  ionnsuidh  Aaroin,  agus  a  dh'  ionnsuidh 
a'  chomhchruinnich  uile. 

34  Agus  chuir  iad  an  làimh  e,  a  ehìonn 
nach  d'  innseadh  ciod  bu  chòir  a  dheanamh 
ris. 

35  Agus  thubhairt  an  Tighearna  ri  Maois, 
Cuirear  an  duine  gu  cinnteach  gu  bàs; 
clachaidh  an  comhchruinneach  uile  e  le 
clachaibh  an  taobh  a  muigh  do  'n  champ. 

36  Agus  thug  an  comhchruinneach  uile 
mach  as  a'  champ  e,  agus  chlach  iad  e  le 
clachaibh,  agus  fhuair  e  bàs ;  mar  a  dh'- 
àithn  an  Tighearna  do  Mhaois. 

37  Agus  labhair  an  Tighearna  ri  Maois, 
ag  ràdh, 

38  Labhair  ri  cloinn  Israeil,  agus  abair 
riu,  iad  a  dheanamh  fàbhra  dhoibh  fèin 
air  iomallaibh  an  eudaich  air  feadh  an  gin- 
ealach,  agus  iad  a  chur  air  fàbhra  nan  iom- 
all  iall  do  ghorm. 

39  Agus  bithidh  e  dhuibh  mar  fhàbhra, 
agus  amhaircidh  sibh  air,  a  chum  gu  'n 
cuimhnich  sibh  uile  àitheantan  an  Tigh- 
earn,  agus  gu  'n  dean  sibh  iad  ;  agus  nach 
iarr  sibh  an  dèigh  bhur  cridhe  agus  hhur 
sùl  fèin,  nithe  a  's  àbhaist  duibh  dol  'nan 
dèigh  le  h-anamiann : 

40  A  chum  gu  'n  cuimhnich,  agus  gu  'n 
dean  sibh  m'  àitheantan  uile,  agus  gu  m  bi 
sibh  naomha  d'  'ur  Dia. 

41  Js  mise  an  Tighearna  bhur  Dia,  a 
thug  a  mach  sibh  à  tìr  na  Eiphit,  gu  bhi 
a'  m'  Dhia  dhuibh  :  Is  mise  an  Tighearaa 
bhur  Dia. 

CAIB.  XVI. 

AGUS  ghabh  Corah  mac  Idsair,  mhic 
Chohait,  mhic  Lebhi,  agus  Datan  ag- 

.  us  Abiram  mic  Eliaib,  agus  On  niac  Phe- 

i  leit,  mic  Reubein,  daoine  : 

2  Agus  dh'èìrich  iad  suas  an  làthair 

[,|  Mhaois,  maille  ri  daoin' àraidh  do  chloinn 

i\  Israeil,  dà  cheud  agus  leth-cheud  ceannard 
do'n  choimhthionàl,  inbheach  sa'  chomh- 
chruinneach,  daoine  iomraideach. 

I  3  Agus  chruinnich  siad  iad  fèin  an  ceann 
Fa  chèile  an  aghaidh  Maois  agus  an  ash- 
L  aidh  Aaroin,  agus  thubhairt  iad  riu,  Tlia 

•sibh  a  gabhait  tuilie  's  a  chòir  oirbh  fèin, 
\  do  bhrìgh  gu  bheil  an  comhchruinneach 
F'uile  naomha  gach  aon  diubh,  agus  tha  'n 
l'Tighearna  'nam  measg  :  c'  ar  son  uime  sin 
b!a  tha  sibh  'gur  togail  fèin  suas  os  ceann 
:  comhchruinuich  an  Tighearn  ? 
[f  4  Agus  an  uair  a  chuala  Maois  e,  thuit 
lle  air  'aghaidh : 

II  5  Agus  labhair  e  ri  Corah,  agus  r'a  chuid- 
lleachd  uile,  ag  ràdh,  Eadhon  am  màireach 
Iriochdaidh  an  Tighearna  cò  iad  a's  leis,  ag- 
lus  cò  a  ta  naomh,  agus  bheir  e  air  teachd 
lara  fagus  da:  bheir  e  eadhon  air-san  a 
Ijròghnaich  e,  teachd  am  fagus  da. 

I  6  Deauaihhse  so ;  gabliaibh  dhuibh  fèin 
Itùiseirean,  Corah,  agus  a  chuideachd  uile; 
I  7  Agus  cuiribh  teine  annta,  agus  cuiribh 
Itùis  orra  an  làthair  an  Tighearn  air  an  là 
Imàireach ;  agus  an  duine  sin  a  ròghnaich- 
leas  an  Tighearna,  bithidh  esan  naomh. 
I  Tha  sibh  a'  gabhail  tuille  's  a  chòir  oirbli 
Ifèin,  sibhse  a  mhaca  Lebhi. 
I  8  Agus  thubhairt  Maois  ri  Corah,  Eisd- 
■ibh,  guidheain  oirbh,  sibhse  a  mhaca 
ILebhi': 

I  9  An  ni  beag  e  'nur  barail-sa.  gu  'n  do 
Ibgar  Dia  Israeil  sibh  o  chomhchruinneach 
Ilsraeil,  gu'r  toirt  am  fagus  dafèin.a  dhean- 
Ijamh  seirbhis  pàilliuin  an  Tighearn,  agus  a 
Isheasamh  am  fianuis  a'  chomhchruinnich, 

I I  fhrithealadh  dhoibh  ? 

1  10  Agus  thng  e  thus'  am  fagus  da  fèin, 
lagus  do  bhràithrean  uile  mic  Lebhi  maille 
llriut;  agus  am  bheil  sibh  ag  iarraidh  na 
llsagartachd  mar  an  ceudna? 
I  11  Air  an  aobhar  sin  tha  thusa,  agus  do 
llchuideachd  uil?,  air  bhur  cruinneachadh 

I  an  ceann  a  chèile  an  aghaidh  an  Tighearn  : 
Itagus  a  thaobh  Aaroin,  ciod  e,  gu  bheil  sibh 

II  ri  gearan  'na  aghaidh-san  ? 

K  12  Agus  chuir  Maois  teachdairean  uaìth 
Ija  ghairm  Dhatain  agus  Abiraim  mhac  Eli- 
liaib,  a  thubhairt,  Cha  tèid  sinn  suas. 

I  13  An  ni  beag  e  gu'n  d'  thug  thu  nìos 
lisinn  à  talamh  a  tha  sruthadh  le  bainne  ag- 
pjus  le  mil,  gu  r  marbhadh  sasi  fliàsach,  mur 
Ljdean  thu  thu  fèin  gu  h-iomlan  a'  d'  uach- 

I I  daran  os  ar  ceann  ? 

\\  14  A  thuilleadh  air  so,  cha  d'  thug  thu 
wjsinn  gu  fearann  a  ta  sruthadh  le  mil  agus  le 
i  (bainne,  ni  mò  thug  thu  dhuinn  oighreachd 
b  rahacharach  agus  fhìon-Hosan  :  an  cuir  thu 
fjmach  sùilean  nan  daoine  sin?  cha  tèid 
sinne  suas. 

I  15  Agus  bha  Maois  ro-dhiomac.h,  agus 
flthubhairt  e  ris  an  Tighearna,  Na  biodh 
|  |meas  agad  d'  an  tabhartas;  cha  do  ghabh 
ijmise  aon  asal  uatha,  ni  mò  a  rinn  mi  cron 

air  a  h-aon  diubh. 
Ij    16  Agus  thubhairt  Maois  ri  Corah,  Bi 
I  i  thusa  agus  do  chuideachd  uile  an  làthair  an 
» iTighearn,  thusa,  agus  iadsan,  agus  Aaron 
t  ì  am  màireach  ; 


17  Agus  gabhaibh  gach  duine  a  thùiseir, 
agus  cuiribh  tùis  annta,  agus  thugaibh  an 
làthair  an  Tighearna  gach  duine  a  thùiseir, 
dà  cheud  agus  leth-cheud  tùiseir ;  thusa 
mar  an  ceudna,  agus  Aaron,  gach  aon  dhibh 
a  thùiseir. 

18  Agus  ghabh  gach  duine  dhiubh  a 
thùiseir,  agus  chuir  iad  teine  annta,  agus 
chuir  iad  tùis  orra,  agus  sheas  iad  ann  an 
dorus  pàilliuin  a'  choimhthionail  maiDe  ri 
Maois  agus  ri  h-Aaron. 

19  Agus  chruinnich  Corah  an  comh- 
chruinneach  uile  'nan  aghaidh  gu  dorus 
pàilliuin  a'  ehoimhthionail :  agusthaisbein- 
eadh  glòir  an  Tighearna  do'n  chomh- 
chruinneach  uile. 

20  Agus  labhair  an  Tighearna  ri  Maois, 
agns  ri  h-Aaron,  ag  ràdh, 

21  Sgaraibh  sibh  fèin  o  mheasg  a'  chomh- 
chruinnich  so,  agus  sgriosaidh  mi  iad  mar 
ann  am  priobadh  na  sùla. 

22  Agus  thuit  iad  air  an  aghaidh,  agus 
thubhairt  iad,  O  Dhè,  a  Dhè  spiorad  gach 
uile  fheòla,  am  peacaich  aon  duine,  agus 
am  bi  fearg  agad  ris  a'  chomhchruinneach 
uile? 

23  Agus  labhair  an  Tighearna  ri  Maois, 
ag  ràdh, 

24  Labhair  ris  a'  chomhchruinneach,  ag 
ràdh,  Rachaibh  suas  o  thimchioll  pàilliuin 
Chorah,  Dhatain,  agus  Abiraim. 

25  Agus  dh'  èirich  Maois  suas,  agus 
chaidh  e  dh'  ionnsuidh  Dhatain  agus  Abi- 
raim  ;  agus  lean  seanairean  Israeil  e. 

26  Agus  labhair  e  ris  a'  chomhchruinn- 
each,  ag  ràdh,  Sgaraibh  sibh  fèin,  guidheam 
oirbh,  o  bhùthaibh  nan  daoine  aingidh  ud, 
agus  na  beanaibh  ri  ni  sam  bith  a  's  leo,  air 
eagal  gu'n  sgriosar  sibh  'nam  peacannaibh 
uile. 

27  Mar  sin  chaidh  iad  suas  o  phàilliun 
Chorah,  Dliatain,  agus  Abiraim,  air  gach 
taobh :  agus  thàinig  Datan  agus  Abiram 
a  mach,  agus  sheas  iad  ann  an  dorus  am 
bùthan,  agus  am  mnài,  agus  am  mic,  agus 
an  clann  bheag. 

28  Agus  thùbhairt  Maois,  Le  so  bithidh 
fios  agaibh  gu'n  do  chuir  an  Tighearna 
mise  a  dheanamh  nan  oibre  sin  uile ;  oir 
cha  rZ'  rinn  mi  iad  as  mo  cheann  fèin. 

29  Ma  gheibh  na  daoine  sin  bàs  mar  na 
h-uile  dliaoin'  eile,  no  ma  dh'fhiosraiehear 
iad  a  rèir  fiosrachaidh  nan  uile  dhaoine,  an 
sin  cha  do  chuir  an  Tighearna  mise  uaith  : 

30  Ach  ma  ni  an  Tighearna  gnìomh 
nuadh,  agus  gu  'm  fosgail  an  talamh  a 
bheul,  agus  gu'n  sluig  e  suas  iad  maille  ris 
gach  ni  a's  leo,  agus  gu'n  tèid  iad  sìos  beò 
do'n  t-slochd;  an  sin  tuigidh  sibh  gu'n  do 
bhrosnaich  na  daoine  sin  an  Tighearn. 

31  Agus  tharladh,  an  uair  a  sguir  e  do 
labhairt  nam  briathra  sin  uile,  gu'n  do 
sgoilt  an  talamh  a  bha  fodhpa  o  cheile  : 

32  Agus  dh'  fhosgail  an  talamh  a  bheul, 
agus  shluig  e  suas  iad,  agus  antighean,  ag- 
us  na  daoin'  uile  a  bhuin  do  Chorah,  agus 
am  maoin  uile. 

33  Chaidh  iad  fèin,  agus  gach  ni  a  bhuin 
doibh,  beò  sìos  do'n  t-slochd,  agus  dhrujd 
an  talamh  orra :  agus  chaidh  as  doibh  o 
mheasg  a'  chomhchruinnich. 

34  Agus  theich  Israel  uiie  a  bha  mu'n 
timchioll,  r'an  glaodh;  oir  thubhairt  iad 

Air  eagal  gu'n  sluig  an  talamh  sìnne  suas 
mar  an  ceudna. 

35  Agus  thàinig  teine  a  raach  o'n  Tigh- 
earn,  agus  loisg  e  'n  dà  cheud  agus  an  leth- 
cheud  fear  a  thug  seachad  tùis. 

36"  Agus  labhair  an  Tighearna  ri  Maois, 
ag  ràdh, 

37  Labhairri  h-Eleasar  rnac  Aaroin  an 
sagart,  e  thogail  suas  nan  tùiseirean  à 
meadhon  an  losgaidh,  agus  sgap  thusa  an 
teine  an  sud  ;  oir  tha  iad  coisrigte. 

38  Tùiseirean  nam  peacach  ud  an  aghaidh 
an  anama  fèin ;  agus  deanadh  iad  dhiubh 
leacan  leathan  mar  chòmhdach  do'n  altair : 
oir  thug  iad  seachad  iad  an  làthair  an  Tigh- 
earn,  air  an  aobhar  sin  tha  iad  coisrigte ; 
agus  bithidh  iad  'nan  comharadh  do  chloinn 
Israeil. 

39  Agus  ghabh  Eleasar  an  sagart  na 
tùiseirean  umha,  leis  an  d'  thug  iadsan  a 
chaidh  losgadh  seachad  tabhartas ;  agus 
rinneadh  iad  'nan  leacaibh  leathan  mar 
chòmhdach  do'n  altair, 

40  Gu  bhi  'nan  cuimhneachan  dochloinn 
Israeil,  air  chor  as  nach  tig  coigreach,  nach 
'eil  do  shliochd  Aaroin,  am  fagus  a  losgadh 
tùise  an  làthair  an  Tighearna;  chum  as 
nach  bi  e  mar  Chorah,  agus  mar  a  chuid- 
eachd:  mar  a  thubhairt  an  Tighearna  ris 
le  làimh  Mhaois. 

41  Ach  air  an  là  màireach,  rinn  comh- 
chruinneach  chloinn  Israeil  uile  gearan  an 
aghaidh  Mhaois  agus  an  aghaidh  Aaroin,  ag 
ràdh,  Mharbh  sibh  sluagh  an  Tighearna. 

42  Agus  tharladh,  an  uair  a  chruinnich- 
eadh  an  comhchruinneach  an  aghaidh 
Mhaois  agus  an  aghaidh  Aaroin,  gu'n  do 
sheall  iad  air  pàilliun  a'  choimhthionail : 
agus,  feuch,  chomhdaich  an  neul  e,  agus 
dh'fhoillsicheadh  glòir  an  Tighearn. 

43  Agus  thàinig  Maois  agus  Aaron  gu 
beulaobh  pàilliuin  a'  choimhthionail. 

44  Agus  labhair  an  Tighearna  ri  Maois, 
ag  ràdh, 

45  Rachaibh  suas  o  mheasg  a'  chomh- 
chruinnich  so,  agus  sgriosaidh  mi  iad  mar 
ann  am  priobadh  na  sùla :  agus  thuit  iad 
air  an  eudannaibh. 

46  Agus  thubhairt  Maois  ri  h-Aaron, 
Glac  tùiseir,  agus  cuir  teine  ann  bhàrr  na 
h-altarach,  agus  cuir  tùis  air,  agus  imich 
gu  grad  a  dh'  ionnsuidh  a'  chomhchruinn- 
ich,  agus  dean  rèite  air  an  son  ;  oir  chaidh 
fearg  a  mach  o'n  Tighearn :  thòisich  a' 
phlàigh. 

47  Agus  ghlac  Aaron  e,  mar  a  dh'  àithn 
Maois,  agus  ruith  e  gu  meadhon  a'  chomh- 
chruinnich ;  agus,  feuch,  bha  phlàigh  air 
tòiseachadh  am  measg  an  t-sluaigh  :  agus 
chuir  e  tùis  air,  agus  rinn  e  rèite  air  son  an 
t-sluaigh. 

48  Agus  sheas  e  eadar  na  mairbh  agus 
na  beotha,  agus  ehoisgeadh  a*  phlàigh. 

49  Agus  bhàsaich  sa'  phlàigh  ceithir  mìle 
deug  agus  seachd  ceud,  a  thuilleadh  orra- 
san  a  bhàsaich  an  aobhar  Chorah. 

50  Agus  phill  Aaron  a  dh'  ionnsuidh 
Mhaois,  gu  dorus  pàilliuin  a'  choimhthion- 
ail :  agus  choisgeadh  a'  phlàigh. 


I/AID.    A  V  11. 

GUS  labhair  an  Tighearna  ri  Maois, 
ag  ràdh, 


2  Labhair  ri  cloinn  Israeil,  agos  gabh 
slat  o  gach  aon  aca,  a  rèir  tighe  an  aith- 
riche,  o'n  ceannardaibh  uile,  a  rèir  tighe 
an  aithriche,  dà  shlait  deug  :  sgrìobh  ainm 
gach  duine  air  a  shlait  fèin. 

3  Agus  sgrìobhaidh  tu  ainm  Aaroin  air 
slait  Lebhi :  oir  bithidh  aon  slat  air  son 
cinn  tighe  an  aithriche. 

4  Agus  cuiridh  tu  suas  iad  ann  am  pàill- 
iun  a'  choimhthionail,  an  làthair  na  Fian- 
uis,  far  an  coinnich  mise  thu. 

5  Agus  tarlaidh,  gu'n  tig  slat  an  duine  a 
thaghas  mise  fo  bhlàth  ;  agus  bheir  mi  air 
gearain  chloinn  Israeil  sgur  uam,  leis  am 
bheil  iad  ri  gearan  'nur  n-aghaidh-sa. 

6  Agus  labhair  Maois  ri  cloinn  Israeil, 
agus  thug  gach  aon  d'an  ceannardaibh  dha 
slat  am  fear,  aon  air  son  gach  ceannaird,  a 
rèir  tighe  an  aithriche,  eadhon  dà  shlait 
deug :  agus  bha  slat  Aaroin  am  measg  an 
slat. 

7  Agus  chuir  Maois  suas  na  slatan  an 
làthair  an  Tighearn,  ann  am  pàilliun  na 
Fianuis. 

8  Agus  air  an  là  màireach  chaidh  Maois 
a  steach  do  phàilliun  na  Fianuis;  agus, 
feuch,  bha  slat  Aaroin,  air  son  tighe  Lebhi, 
air  briseadh  a  mach,  agus  air  cur  maoth 
dhuille  aisde,  agus  air  teachd  fo  bhlàth,  ag- 
us  air  giùlan  almona. 

9  Agus  thug  Maois  a  mach  na  slatan  uile 
o  làthair  an  Tighearna  gu  cloinn  Israeil 
uile  ;  agus  dh'  amhairc  iad  orra,  agus  ghabh 
gach  duine  a  shlat  fèin. 

10  Agusthubhairtan  Tighearnari  Maois, 
Thoir  slat  Aaroin  a  rìs  an  làthair  na  Fian- 
uis,  gu  blii  air  a  gleidheadh  mar  chomhar- 
adh  an  aghaidh  nan  ceannairceach ;  agus 
bheir  thu  air  falbh  gu  tur  an  gearain  uam- 
sa,  chum  nach  bàsaich  iad. 

11  Agus  rinn  Maois  mar  sin:  mar  a 
dh'  àithn  an  Tighearna  dha,  mar  sin 
rinn  e. 

12  Agus  labhair  clann  Israeil  ri  Maois, 
ag  ràdh,  Feuch,  tha  sinn  a'  bàsachadh, 
thèid  as  duinn,  thèid  as  duinn  uile. 

13  Ge  b'e  air  bith  a  thig  am  fagus  do 
phàilliun  an  Tighearna,  gheibh  e  bàs ;  au 
claoidhear  sinn  le  bàsachadh  ? 

CAIB.  XVIII. 

AGUS  thubhairt  an  Tighearna  ri  h- Aa- 
ron,  Giùlainidh  tusa  agus  do  mhic, 
agus  tigh  t'  athar  maille  riut,  eu-ceart  an 
ionaid  naoimh ;  agus  giùlainidh  tusa  agus  < 
do  mhic  maille  riut  eu-  ceart  bhur  sagart-  \ 
achd. 

2  Agus  do  bhràithre  mar  an  ceudna  do 
thrèibh  Lebhi,  trèibh  t'athar,  bheir  thu  leat 
maille  riut,  chum  gu'n  ceanglar  riut  iad,  I 
agus  gu'm  fritheil  iad  dhuit :  ach  fritheil-  i 
idh  tusa  agus  do  mhic  maille  riut  air  beul-  | 
aobh  pàilliuin  na  Fianuis. 

3  Agus  gleidhidh  iad  do  chùram-sa,  agus  i 
cùram  a' phàilliuin  uile :  a  mhàin  cha  tig 
iad  am  fagus  do  shoithichibh  an  ionaid 
naoimh  agus  do'n  altair,  a  chum  nach  faigh 
aon  chuid  iadsan  no  sibhse  bàs. 

4  Agus  ceanglar  riut  iad,  agus  gleidhidh  j 
iad  cùram  pàiiliuin  a'  choimhthionail,  air  i 
son  uile  sheirbhis  a'  phàilliuin  :  agus  cha 
tig  coigreach  am  fagus  duibh. 

5  Agus  gleidhidh  sibh  cùram  an  ionaid 


CAIB.  XIX. 

uaoimh,  agus  eùram  na  li-altarach ;  a 
r.chum  aachoi  fearg  ni's  mò  air  cloinn  Is- 
L  raeil. 

r  6  Agus  mise,  feuch,  thug  mi  bhur  bràith- 
(  re  na  Lebhithich  o  mheasg  chloinn  Israeil : 
hdhuibb.se  thugadh  iad  mar  thabhartas  do'n 
Tighearn,  a  dheauamh  seirbhis  pàilliuin  a' 
choimhthionail. 
li  7  Uime  sin  gleidhidh  tusa,  agus  do  mhic 
Jmaille  riut,  bhur  sagartachd  anns  gach  ni  a 
■  bhuineas  do'n  altair,  agus  an  taobh  a  stigh 
jdo'n  roinn-bhrat,  agus  ni  sibh  seirbhis : 
.  thug  mi  dhuibh  bhur  sagartachd,  mar 
piiheirbhis  tabhartais ;  agus  cuirear  an  coig- 
Ireach  a  thig  am  fagus  gu  bàs. 
[  8  Agus  labhair  au  Tighearna  ri  h-Aa- 
Lron,  Feuch,  thug  mi  dhuit  mar  an  ceudna 
I  cùram  mo  thabhartasan-togta,  do  uile 
[inithibh  coisrigte  chloinn  Israeil ;  dhuitse 
lithug  mi  iad,  air  son  an  ungaidh,  agus  do  d' 
Imhic  le  reachd  sìorruidh. 
i  9  Bithidh  so  leatsa  do  na  nithibh  ro- 
Inaomha,  a  ghleidheadh  o'n  teine :  gach 
ttabhartas  leo-san,  gach  tabhartas-bìdh  leo, 
iagus  gach  ìobairt-pheacaidh  leo,  agus  gach 
Iiòbaii  t-eusaontais  leo,  a  bheir  iad  dliomhsa. 
Ibithidh  e  ro-naomha  dhuitse,  agus  do  d' 
imhic. 

1  10  San  ionad  ro-naomh  ithidh  tu  e,  ithidh 
Igachfirionnach  e  :  bithidh  e  naomh  dhuitse. 
I  11  Agus  is  leat  so;  tahhartas-togta  an 
Itabhartais,  maille  ri  uile  thabhartasan- 
lluaisgte  cliloinn  Israeil :  thug  mi  dhuitse 
liad,  agus  do  d'  mhic,  agus  do  d'  nighean- 
laibh  maille  riut,  le  reaclid  sìorruidh  :  gach 
lueach  a  tha  glan  a'd'  thigh,  ithidn  e 
Idheth. 

I  12  A'  chuid  a's  fearr  uile  do'n  oladh,  ag- 
lus  a'  chuid  a's  fearr  uile  do'n  fhìon,  agus 
Ido'n  chruithneachd,  an  ceud  thoradh  leo- 
Isan  a  bheir  iad  seachad  do'n  Tighearn,  iad 
I;  sin  thug  mi  dhuit. 

I  13  Gach  ni  a's  luaithe  bhios  abuich  'nam 
Ifearann,  a  bheir  iad  chum  an  Tighearna, 
I:  bithidh  e  leatsa;  gach  aon  a  ta  glan  a'd' 
Ithigh,  ithidh  e  dheth. 
I  14  Gach  ni  a  choisrigear  ann  an  Israel, 
Ibithidh  e  leatsa. 

I  15  Gach  ni  a  dh'  fhosglas  a'  bhrù  do  gach 
Ifeoil,  a  bheir  iad  a  dh'  ionnsuidh  an  Tigh- 
I  earna,  ma's  ann  do  dhuine,  no  dh  ainmh- 
|:idh,  bithidli  e  leatsa :  gidheadh  gu  cinnt- 
leach  fuasglaidh  tu  ceud-ghin  duine,  agus 
Iceud-ghin  an  ainmhidh  neòghloin  fuasg- 
Ilaidh  tu. 

I  16  Agus  iadsan  a  dh'  fhuasglar,  o  mhìos 
[  ì  a  dh'aois  fuasglaidh  tu  iad  a  rèir  do  mheas, 
lj  air  son  airgid  chùig  seceilean,  a  rèir  seceil 
|l  an  ionaid  naoiinh :  is  e  'n  secel  fichead 
Ij  gerah. 

\\  17  Ach  ceud-ghin  boin,  no  ceud-ghin  caor- 
Lach,  no  ceud-ghin  gaibhre,  cha'n  fhuasg- 
|i  ail  thu ;  tha  iad  naomha  :  crathaidh  tu  am 

II  fuil  air  an  altair,  agus  loisgidh  tu  'n  saill 
\\mar  thabhartas  a  bheirear  suas  le  teine, 

chum  fàile  chùbhraidh  do'n  Tighearn. 
n    18  Agus  bithidh  am  feoil  leatsa,  mar  a 
|  bhitheas  an  t-uchd  luaisgte  agus  an  slinn- 
1]  ean  deas  leat. 

I  19  Uile  thabhartasan-togta  nan  nithe 
Ij  naomha,  a  bheir  clann  Israeil  seachad  do'n 
I ;  Tighearna,  thug  mi  dhuitse,  agus  do  d' 

I I  mhic,  agus  do  u'  nigheanaibh  maille  riut, 


le  reachd  sìorruidh  :  is  coimhcheangal 
salainn  e  gu  bràth  an  làthair  an  Tigh- 
earna,  dhuitse  agus  do  d'  shliochd  maille 
riut. 

20  Agus  labhair  an  Tighearnari  h-Aaron, 
'Nam  fearann  cha  bhi  oighreachd  agad,  ni 
mò  bhios  roinn  agad  'nam  measg :  zs  mise 
do  roinn-sa  agus  t'  oighreachd  am  measg 
chloinn  Israeil. 

21  Agus,  feuch,  do  chloinn  Lebhi  thug 
mi  an  deachamh  uile  ann  an  Israeil  mar 
oighreachd,  air  son  an  seirbhis  a  ni  iad, 
eadhon  seirbhis  pàilliuin  a'  choimhthion- 
ail. 

22  Agus  cha  'n  fheud  clann  Israeil  o  so 
suas  teachd  am  fagus  do  phàilliun  a' 
choimhthionail,  air  eagal  gu'n  giùlain  iad 
peacadh,  agus  gu'm  faigh  iad  bàs. 

23  Ach  ni  na  Lebhithich  seirbhis  pàill - 
iuin  a'  choimhthionail,  agus  giùlainidh  iad 
an  cionta :  bithidh  e  'na  reachd  sìorruidh 
air  feadh  bhur  ginealacha,  nach  bi  oigh- 
reachd  sam  bith  aca  am  measg  chloinn  Is- 
raeil. 

24  Ach  deachamh  chloinn  Israeil  a  bheir 
iad  sheachd  mar  thabhartas-togta  do'n 
Tighearna,  thug  mi  do  na  Lebhithich  mar 
oighreachd :  uime  sin  thubhairt  mi  riu, 
Am  measg  chloinn  Israeil  cha  bhi  oigh- 
reachd  aca. 

25  Agus  labhair  an  Tighearna  ri  Maois, 
ag  ràdh, 

26  Mar  so  labhair  ris  na  Lebhithich,  agus 
abair  riu  'Nuair  a  thogas  sibh  o  chloinn 
Israeil  an  deachamh  a  thug  mise  dhuibh 
uatha  mar  bhur  n-oighreachd,  an  sin  bheir 
sibh  suas  tabhartas-togta  dheth  do  n  Tigh- 
earn,  eadhon  an  deicheamh  cuid  do'n 
deachamh. 

27  Agus  measar  an  tabhartas-togta  so 
dhuibh,  mar  gum  b'e  arbhar  an  urlair- 
bhualaidh,  agus  mar  làine  amar-bruthaidh 
an  f  hìona. 

28  Mar  so  mar  an  ceudna  bheir  sibh  seach- 
ad  tabhartas-togta  do'n  Tighearna,  d'  'ur 
n-uile  dheachamh  a  thogas  sibh  o  chloinn 
Israeil ;  agus  bheir  sibh  dheth  tabhartas- 
togta  an  Tighearna  do  Aaron  an  sagart. 

29  As  bhur  n-uile  thiodhlacaibh,  bheir 
sibh  seachad  uile  thabhartas-togta  an  Tigh- 
earna  do'n  chuid  a's  fearr  dheth  uile,  eadh- 
on  a'  chuid  sin  deth  a  tha  coisrigte. 

30  Uime  sin  their  thu  riu,  'Nuair  a  thog- 
as  sibh  suas  uaith  a'  chuid  a's  fearr  dheth, 
an  sin  measar  e  do  na  Lebhithich  mar  thor- 
adh  an  urlair-bhualaidh,  agus  mar  thoradh 
amar-bruthaidh  an  fhìona. 

31  Agus  ithidh  sibh  e  anns  gach  àite, 
sibh  fèin  agus  bhur  teaghlaichean  :  oir  is  e 
bhur  duais  air  son  bhur  seirbhis  ann  am 
pàilliun  a'  choimhthionail. 

32  Agus  cha  ghiùlain  sibh  peacadh  sam 
bith  air  a  shon,  an  uair  a  thogas  sibh  suas 
as  a'  chuid  a's  fearr  dheth:  ni  mò  a 
thruailleas  sibh  nithe  naomha  chloinn  Is- 
raeil,  air  eagal  gu'm  faigh  sibh  bàs. 

CAIB.  XIX. 

AGUS  labhair  an  Tighearna  ri  Maois, 
agus  ri  h-Aaron,  ag  ràdh, 
2  Is  e  so  ordugh  an  lagha  a  dh'àithn  an 
Tighearn,  ag  ràdh,  Labhair  ri  cloinn  Is- 
raeil,  iad  a  thoirt  a  d'  ionnsuidh  agh  ruadh 

gun  ghaoid,  air  nach  'eil  smal,  agus  nach 
robh  riamh  fuidh  chuing. 

3  Agus  bheir  sibh  i  dh' ionnsuidh  Elea- 
sair  an  t-sagairt ;  agus  bheirear  i  an  taobh 
a  muigh  do'n  champ,  agus  marbhar  i  'na 
fhianuis. 

4  Agus  gabhaidh  Eleasar  an  sagart  cuid 
d'a  fuil  le  'mheur,  agus  erathaidh  e  cuid 
d'a  fuil  dìreach  fa  chomhair  pàilliuin  a' 
choimhthionail  seachd  uairean. 

5  Agus  loisgidh  neach  an  t-agh  'na 
shealladh  ;  a  seice,  agus  a  feoil,  agus  a  fuil, 
maille  r'a  h-aolach,  loisgidh  e. 

6  Agus  gabhaidh  an  sagart  fiodh  seudair, 
agus  hìosop,  agus  scarlaid,  agus  tilgidh  e 
sin  am  meadhon  losgaidh  an  aighe. 

7  An  sin  nighidli  an  sagart  eudach,  ag- 
us  ionnlaididh  e  'fheoil  ann  an  uisge,  agus 
an  dèigh  sin  thige  steach  do'n  champ,  agus 
bithidh  an  sagart  neòghlan  gu  feasgar. 

8  Agus  nigliidli  esan  a  Toisg  i  'eudach 
ann  an  uisge,  agus  ionnlaididh  e  'fheoil 
ann  an  uisge,  agus  bithidh  e  neòghlan  gu 
feasgar. 

9  Agus  cruinnichidh  duine  a  ta  glan 
luath  an  aighe,  agus  taisgidh  e  i  'n  taobh  a 
muigh  do'n  charnp  ann  an  àite  glan  ;  agus 
gleidheari  air  son  comhchruinnich  cliloinn 
Israeil,  mar  uisge  dealachaidh  :  is  glanadh 
air  son  peacaidh  i. 

10  Agus  nighidh  esan  a  thionaileas  luath 
an  aighe  'eudach,  agus  bithidh  o  neòghian 
gu  feasgar :  agus  hithidh  e  do  chloinn  is- 
raeil,  ai,rus  do'n  choigreach  a  th'air  chuairt 
'nam  measg,  'na  reachd  sìorruidh. 

11  Esan  a  bheanas  ri  corp  duine  mhairbh 
sam  bith,  bithidh  e  neòghlan  seachd  làith- 
ean. 

12  Glanaidh  se  e  fèin  leis  air  an  treas  là, 
agus  air  an  t-seachdamh  là  bithidh  e  glan  : 
ach  mur  glan  se  e  fèin  air  an  treas  là,  an 
sin  air  an  t-seachdamh  là  cha  bhi  e  glan. 

13  Ge  b'e  neach  a  bheanas  ri  corp  duine 
sam  hith  a  ta  marbh,  agus  nach  glan  e  fèin, 
tha  e  a'  truailleadh  pàillinin  an  Tighearn  ; 
agus  gearrar  an  t-anam  sin  as  o  lsrael :  a 
chionn  nach  do  chrathadh  an  t-uisge  deal- 
achaidh  air,  bithidh  e  neòghlau  ;  tha  a  neò- 
ghloine  fathast  air. 

14  Is  e  so  an  lagh,  an  uair  a  bhàsaicheas 
duine  ann  am  bùth  :  Gach  neach  a  thig  a 
stigh  do'n  bhùth,  agus  gach  neach  a  tha  sa' 
bhùth,  bithidh  iad  neòghlan  seachd  làith- 
ean. 

15  Agus  gach  soitheach  fosgailte  aig 
nach  'eil  còmhdach  ceangailte  air,  tha  e 
neòghlan. 

16  Agus  ge  b'e  bheanas  ri  neach  a 
mharbhadh  le  claidheamh  sa'  mhachair,  no 
ri  corp  marbh,  no  ri  cnàimh  duine,  no  ri  h- 
uaigh,  bithidh  e  neòglilan  seachd  làithean. 

17  Agus  air  son  &nduine  neòghloin  gabh- 
aidh  iad  do  luaith  an  aighe,  a  loisgeadh  air 
son  glanaidh  peacaidh,  agus  cuiridh  iad 
uisge  ruith  oirre  ann  an  soitheach. 

18  Agus  gabhaidh  duine  glan  hìosop,  ag- 
us  tumaidh  e  san  uisge  e,  agus  cratliaidh  e 
air  a'  bhùth  e,  agus  air  na  soithichibh  uile, 
agus  air  a'  mhuinntir  a  bha  'n  sin,  agus  air- 
san  a  bhean  ri  cnàimh,  no  ri  neach  a 
mharbhadh,  no  ri  aon  marbh,  no  ri 
h-uaigh :  . 

19  Agus  crathaidh  an  duine  glan  air  an 


neòghlan  air  an  treas  là,  agus  air  an 
t-seachdamh  là ;  agus  glanaidh  se  e  fèin 
air  an  t-seachdamh  là,  agus  nighidh  e  'eud- 
ach,  agus  ionulaididh  se  e  fèin  ann  an 
uisge,  agus  bithidh  e  glan  air  feasgar. 

20  Ach  an  duine  a  nhios  neòghlan,  ague 
nach  glan  e  fèin,  gearrar  an  t-anara  sin  as 
o  mheasg  a'  chomlichruinnich,  a  chionn 
gu'n  do  thruaill  e  ionad  naomh  an  Tigh- 
earn  :  cha  do  chrathadh  uisge  dealachaidh 
air  ;  tha  e  neòghlan. 

21  Agus  bithidh  e  'na  reachd  sìorruidb 
dhoibh,  gu'n  niurh  esan  a  chrathas  an  t- 
uisge  dealachaidh  'eudach,  agus  bithidh 
esan  a  blieanas  ris  an  uisge  dealaehaidk 
neòghlan  gu  feasgar. 

22  Agus  ge  b'e  ni  ris  am  bean  an  duine 
neòghlan,  bithidh  e  neòghlan :  agus  an 
t-anam  a  bheanas  ris,  bithidh  e  neòghlan 
gu  feasgar. 

CAIB.  XX. 

AN  sin  thàinig  clann  Israeil,  eadhon  an 
comhchruinneach  uile,  gu  fàsach  Shin. 
anns  a'  cheud  mhìos :  agus  dh'  fhan  an 
sluagh  ann  an  Cades  ;  agus  fhuair  Miriana 
bàs  an  sin,  agus  dh'  adhlaiceadh  an  sin  i. 

2  Agus  cha  robh  uisge  ann  do'n  choimh- 
thional :  asrus  chruinnich  siad  iad  fèin  at 
aghaidh  Mhaois  agus  an  aghaidh  Aaroin. 

3  Agus  throid  an  sluagh  ri  Maois,  agu8 
labhair  iad,  ag  ràdh,  B'fhearr  gu'm  bfth- 
eamaid  air  fagliail  bàis  an  uair  a  bhàsaicb 
ar  bràithrean  an  làthair  an  Tighearn  ! 

4  Agus  c'ar  son  a  thug  sibh  a  nios  comh- 
chruinneach  an  Tighearna  do'n  fliàsach 
so,  gu  bàs  fhaghail  an  sin,  sinn  fèin  agus 
ar  sprèidh  ? 

5  Agus  c'ar  son  athugsibh  oirnne  teachò 
a  nìos  as  an  Eiphit,  g'ar  toirt  a  steach  do'r 
droch  àite  so?  cha'n  àite  sìl  e,  no  fhìgis 
no  chrann-fìona,  no  phomgranata ;  ni  mc 
ta  uisge  ann  r'a  òl. 

6  Agus  chaidh  Maois  agus  Aaron  o  iàth- 
air  a'  chomhchruinnich  gu  dorus  pàilliiiiii 
a'  choimhthionail,  agus  thuit  iad  air  ar 
asrhaidh  ;  agus  dh'  fhoillsicheadh  glòir  ar. 
Tighearna  dhoibh. 

7  Agus  labhair  an  Tighearna  ri  Maois 
ag  ràdh, 

8  Gabh  an  t-slat,  agus  cruinnich  thus'ac 
coimhthional  an  ceann  a  clièile,  thu  fèir 
agus  Aaron  do  bhràthair,  agus  labhraibh 
ris  a'  charraig  fa  chomhair  an  sùl,  agus 
bheir  i  seachad  a  h-uis£;e  ;  agus  bheir  thusz 
mach  uisge  dhoibh  as  a'  charraig,  aguf 
bheir  thu  deoch  do'n  choimhthioual,  agus 
d'an  sprèidh. 

9  Agus  ghabh  Maois  an  t-slat  o  làthaii 
an  Tignearna,  mar  a  dh'àithn  e  dha. 

10  Agus  chruinnich  Maois  agus  Aarot 
an  conahchruinneach  an  ceann  a  chèile  fa 
cl  omliairna  carraige,  agus  thubhairt  e  riu: 
Eisdibh  a  nis,  a  luchd-ceannairc ;  as  a' 
charraig  so  am  feum  sinne  uisge  thoirt 
duibh  ? 

11  Agus  thog  Maois  suas  a  làmh.  agus 
bhuail  e  a'  cbarraig  le  'shlait  dà  uair: 
agus  thàinig  an  t-uisge  mach  gu  pailt: 
agus  dh'  òl  an  comhchruinneach,  agus  au 
sprèidh. 

12  Agus  labhair  an  Tighearna  ri  Maois 
agus  ri  h-Aaron,  A  chionn  nach  do  chreid 

bh  mi,  chura  mo  naomhachadh  ana  an 
lilibh  chloinn  Israeil,  uime  sin  cha  toir 
bh  a  steach  an  comhchruinueach  so  do'n 
liearanu  a  thug  mise  dlioibh. 

13  Is  e  so  uisge  Mheribah,  a  chionn  gu  'n 
'rinn  clann  Israeil  strì  ris  aii  Tighearn, 
gus  naomhaicheadh  e  annta. 

14  Agus  chuir  Maois  teachdairean  o 
:hades    gu   righ    Edoira,    Mar   so  tha 

0  bhràthair  Israel  ag  ràdh,  Tha  fios 
igad  air  an  t-saothair  sin  uile  a  thàinig 

irune ; 

15  Mar  a  chaidh  ar  n-aithriche  sìos  do'n 
liphit,  agus  a  ghabh  sinu  còmhnuidh  san 
iiphit  aimsir  fhada ;  agus  bhuin  na  h-Ki- 
jutich  gu  h-olc  ruinne,  agus  r'  ar  n-aith- 
-chibh. 

16  Agus  an  uair  a  ghlaodh  sinn  ris  an 
ighearna,  chual'  e  ar  guth,  agus  chuir  e 

lihgeal  uaith,  agus  thug  e  rnach  sinn  as  an 
Siphit ;  agus,  feuch,  tha  siun  ann  an 
3ades,  baile  sa'  chuid  a's  iomallaiche  do  d' 
hrìch. 

17  Leig  leinn,  guidheam  ort,  dol  troimh 
lo  dhùthaich  :  cha  tèid  sinn  troimh  ach- 
dh  sam  bith,  no  troimh  fhìon-lios,  ni 
nò  dh'  òlas  sinn  uisge  nan  tobar ;  imich- 
dh  sinn  air  rathad  mòr  an  righ,  cha 

randaidh  sinn  a  dh'  ionnsuidh  na  làimhe 
leise,  no  na  làimhe  chthe,  gus  an  tèid  sinn 
eacli  do  chrìochan. 

18  Agus  thubhairt  Edom  ris,  Cha  tèid 
hu  seachd  orm,  air  eagal  leis  a'  chlaidh- 
amh  gu'n  tig  mi  mach  a'  t'aghaidh. 

19  Agus  thubhairt  clann  Israeil  ris,  Im- 
chidh  sinn  air  an  rathad  mhòr ;  agus  ma 

_  h'òlas  mi  fèin  agus  mo  sprèidh  do  d'  uisge, 

(heir  mi  luach  air  a  shon  :  a  mhàin  gun 
uille  dheanamh,  thèid  mi  troimli  do  m' 
hois. 

20  Agus  thubhairt  e,  Cha  tèid  thu 
roimhe.  Agus  thàinig  Edom  a  mach  'na 
ighaidh  le  mòr-shluagh,  agus  le  làimh 
hrèin. 

21  Mar  so  dhiùlt  Edom  do  Israel  comas 
iol  troimli  a  chrìch  :  uime  sin  thionndaidh 
srr.el  uaith. 

22  Agus  ghabh  clann  Israeil,  eadhon  an 
omhchruinneach  uile,  an  turus  o  Chades, 
tgns  thàinig  iad  gu  sliabh  Hor. 

23  Agus  labhafr  an  Tighearna  ri  Maois 
[gus  ri  h-Aaron  ann  an  sìiabh  Hor,  làimh 

1  crìch  fearainn  Edoira,  ag  ràdh, 

24  Cruinnicliear  Aaron  a  chura  a 
hluaigh  ;  oir  cha  tèid  e  steach  do'n  fhear- 

a  thug  mise  do  chloinn  Israeil,  a  cliionn 
tu'nrobh  sibh  ceaiinairceach  an  aghaidh 
n'  fhocail-sa  aig  uisge  Mheribah. 

25  fìabh  Aaron  agns  Eleasar  a  mhac, 
Lgus  thoir  suas  iad  gu  sliabh  Hor : 

26  Agus  buin  'eudach  do  Aaron,  agus 
uir  air  a  mhac  Eleasar  e  :  agus  cruiun- 
chear  Aaron  a  chum  a  mhuinntir,  agus 
fheibli  e  bàs  an  sin. 

27  Agus  rinn  Maois  mar  a  dh'  àithn  an 
righearn  :  agus  cliaidh  iad  suas  gu  sliabh 
3or,  ann  an  sealladh  a"  chomlichruinnich 
jile. 

28  Agus  bhuin  Maois  'eudach  do  Aaron, 
gus  chuir  e  air  Eleasar  a  mhac  e ;  agus 
h.uair  Aaron  bàs  an  sin  air  mullach  an 
:-slèibh  :  agus  thàinig  Maois  agus  Eleasar 
i\  nuas  o'n  t-sliabh. 


29  Agus  an  uair  a  chunnaic  an  comh- 
chruinneacli  uile  gu  'n  d'  f huair  Aaron  bàs, 
rinn  iad  bròn  air  son  Aaroin  deich  làith- 
ean  'ar  fhichead,  eadhon  tigh  lsraeil 
uile. 

CAIB.  XXI. 
A  GUS  an  uair  a  chuala  righ  Arad  an 
1\.  Canaanach,  a  bha  chòmhnuidh  san 
àirde  deas,  gu  'n  d'  thàinig  Israel  air  slighe 
an  luciid-brathaidh,  au  sin  chog  e  'n  agh- 
aidh  Israeil,  agus  rinn  e  cuid  diubh  'nan 
ciomaich. 

2  Agus  bhòidich  Israel  bòid  do  'n  Tigh- 
earn,  agus  thubhairt  iad,  Ma  bheir  thu  da 
rìreadh  an  sluagh  so  thairis  d'ar  làimh,  an 
sin  sgriosaidh  sinn  gu  tur  am  bailtean. 

3  Àgus  dh'  èisd  an  Tighearna  ri  guth  Is- 
raeil,  agus  thug  e  na  Canaanaich  suas 
doibh  :  agus  sgrios  iad  gu  tur  iad  fèin  agus 
am  bailtean  :  agus  thug  iad  Horma  mar 
ainm  air  an  àite. 

4  Agus  ghabh  iad  an  turus  o  shliabh 
Hor,  air  sli'ghe  na  mara  ruaidhe,  a  dhol 
mu  'n  cuairt  air  t'ir  Edoim ;  agus  bha 
anam  an  t-sluaigh  fuidh  mhi-mhisnich  san 
t-slìghe. 

5  Agus  labhair  an  sluagh  an  aghaidh 
Dliè,  agus  an  aghaidli  Mhaois,  C'arson  a 
thug  sibh  a  nìos  sinn  as  an  Eiphit,  gu  bàs 
fhaghail  san  fhàsach  ?  oir  cha  'n  'eil  aran, 
no  uisge  ann,  agus  tha  ar  n-anam  a'  gabh- 
ail  gràin  do  'n  aran  eutrom  so. 

6  Agus  chuir  an  Tighearna  nathraich- 
ean  loisgeach  ara  raeasg  an  t-sluaigh  ;  ag- 
us  lot  iad  an  sluagh,  agus  fhuair  mòr- 
shluagh  do  Israel  bàs. 

7  Uime  sin  thàinig  an  sluagh  a  dh'ionn- 
suidh  Mhaois,  agus  thubhairt  iad,  Pheac- 
aich  sinn,  oir  labhair  sinn  an  aghaidh  an 
Tighearn,  agus  a'  t'  aghaidh-sa  ;  guidh  air 
an  Tighearna  gu  'n  toir  e  air  falbh  uainn 
na  nathraichean.  Agus  ghuidli  Maois  air 
son  an  t-sluaigh. 

8  Agusthubhairt  an  Tighearna  ri Maois, 
Dean  dhuit  fèin  nathair  loisgeach,  agus 
cuir  i  air  crann  ;  agus  tarlaidh,  gachneach 
a  lotar,  an  uair  a  dh'  amhairceas  e  oirre,  gu 
mair  e  beò. 

9  Agus  rinn  Maois  nathair  umha,  agus 
chuir  e  air  crann  i:  agus  tharladh,  ma  lot 
nathair  duine  sam  bith,  agus  gu  'n  d'amh- 
airc  e  air  an  nathair  umha,  gu  'n  d'  fhan  e 
beò. 

10  Agus  chaidh  clann  Israeil  air  an  agh- 
aidh,  agus  champaich  iad  ann  au  Obot. 

11  Agus  ghabh  iad  an  turus  o  Obot,  ag- 
us  champaich  iad  aig  Iie-abarim  san  fhàs- 
ach  a  ta  fa  chomhair  Mhoaib,  leth  ri  èir- 
igh  na  grèine. 

12  Uaith  sin  dh'imich  iad,  agus  charap- 
aich  iad  aun  an  gleanu  Shareid. 

13  O  siu  dh'iimch  iad,  agus  charapaich 
iad  air  an  taobh  eile  do  Arnon,  a  ta  san 
fhàsach  a  tha  teachd  a  mach  à  crìochaibli 
nan  Amorach :  oir  is  e  Arnon  crìoch 
Mitoaib,  eadar  Moab  agus  na  h-Amor- 
aich. 

14  Uime  sin  innsear  ann  an  leabhar 
choganna  an  Tighearn,  Ciod  a  rinu  e  sa' 
mhuir  ruaidh,  agus  ann  an  sruthaibh  Ar- 
noin, 

15  Agus  aig  ruith  nan  sruth  a  tha  dol 

sìos  gu  àite-còrahnuidh  Ar,  agus  a'  luidlie 
air  crich  Mhoaib. 

16  Agus  o  sin  chaidh  iad  gu  Beer :  is  e 
sin  an  tobar  mu'n  do  labhairan  Tighearna 
ri  Maois,  Cruiunich  an  sluagh  r'a  chèile, 
agus  bheir  mise  uisge  dlioibh. 

17  An  sin  chan  Israel  an  laoidh  so,  Sruth 
a  nìos,  O  thobair  ;  canaibhse  dha: 

18  Chladhaich  na  h-uchdarain  an  tobar, 
chladhaic.ii  uaislean  an  t-sluaigh  e,  le  seòl- 
adh  fhir  thabliairt  an  lagha,  le  'n  lorgaibh. 
Agus  o'n  fhàsach  chaid/i  iad  gu  Mata- 
na ; 

19  Agus  o  Mhatana  gu  Nahaliel ;  agus  o 
Nahaliel  gu  Bamot ; 

20  Agus  o  Bhamot  sa'  ghleann  a  ta  ann 
an  dùthaich  Mhoaib,  gu  mullach  Phisgah, 
a  ta  'g  amharc  ri  Iesimon. 

21  Agus  chuir  Israel  teachdairean  gu 
Sihon  righ  nan  Amorach,  ag  ràdli, 

22  Leig  dliomh  dol  troimh  d'fhearann; 
cha  tionndaidh  sinn  a  dh' ionnsuidh  raoin  I 
no  dh'ionnsuidh  fìon-lios  sam  bith  ;  cha'n 
òl  sinn  uisgeachan  an  tobair :  rathad  an 
righ  gabhaidh  sinn,  gus  an  tèid  sinn  seach- 
ad  air  do  chrìch. 

23  Agus  cha  leigeadh  Sihon  le  Israel  dol 
troimh  a  chrìch  :  agus  chruinnich  Sihon  a 
shluagh  uile  r'a  cheile,  agus  chaidh  emach  j 
an  aghaidh  Israeil  do  'u  fhàsach :  agus 
thàinig  e  gu  Iahas,  agus  chog  e  'n  aghaidh  t 
Israeil. 

24  Agus  bhuail  Israel  e  le  faobhar  a'  i 
chlaidheimh,  agus  ghabh  e  sealbh  air  'fhear-  | 
ann  o  Arnon  gu  Iaboc,  eadhon  gu  cloinn  \ 
Amoin  :  oir  bha  ciioch  cliloinn  Amoin  i 
làidir. 

25  Agus  ghlac  Israel  na  bailte  mòra  sin 
uile :  agus  ghabh  Israel  còmhuuidh  ann  am  i 
bailtibh  mòra  nan  Amorach  uile,  ann  an 
Hesbon,  agus  'na  bhailtibh  beaga  uile  : 

26  Oir  b'  e  Hesbon  baile  mòr  Shihoin  righ 
nan  Amorach,  a  chog  an  aghaidh  righ 
Mhoaib  a  bh'  ann  roimhe  sin,  agus  a  bhuin 
'fhearann  uile  as  a  làimh,  eadhon  gu  h-Ar- 
non. 

27  Uime  sin  their  iadsan,  a  labhras  ann 
an  gnàth-fhoclaibh.  Thigibh  do  Hesbon; 
biodh  baile  mòr  Shihoin  air  a  thogail  agus 
air  a  dheasachadh  : 

28  Oir  chaidh  teine  mach  à  Hesbon,  las- 
air  o  bhaile  mòr  Shihoin ;  loisg'  e  Ar 
Mhoaib,  agus  tighearnan  ionadan  àrda  Ar- 
noin. 

29  Mo  thruaigh  thu,  a  Mhoaib  !  thàinig 
sgrios  ort,  O  shlnagh  Chemois  !  thug  e 
'mhic  a  chaidh  as,  agus  a  nigheanan,  am 
braighdeanas  do  Shihon  righ  nan  Amor- 
ach. 

30  Thilg  sinn  saighdean  orra  ;  chaidh  as 
do  Hesbon  eadhon  gu  Dibon,  agus  dh'  fhàs- 
aich  sirin iad  eadhon gu  Nopha,  atha ruigh- 
eachd  gu  Medeba. 

31  Mar  so  ghabh  Israel  còmhnuidh  ann 
am  fearanii  nan  Amorach. 

32  Agus  chuir  Maois  daoine  uaith  a 
ghabhail  beachd  air  Iaser,  agus  ghlac  iad  a 
bhailtean,  agus  dh'  fhògair  iad  a  mach  na 
h-Amoraich  a  bha  'n  sin. 

33  Agus  phill  iad  agus  chaidh  iad  suas  air 
slighe  Bhasain  :  agus  chaidh  Og  righ  Bhas- 
ain  a  mach  'nan  aghaidh,  e  fèin,  agus  a 
shluagh  uile,  gu  cath  aig  Edrei. 


34  Agus  thubhairt  an  Tighearna  t 
Maois,  Na  gabh  eagal  roimhe  ;  oir  do  ri 
làimh-sa  thug  mi  thairis  e  fèin,  agus  . 
6hluagh  uile,  agus  'fhearann  ;  agus  ni  thi 
air  mar  a  rinn  thu  air  Sihon  righ  na 
Amorach,  a  blia  chòmhnuidh  aig  Hes 
bon. 

35  Mar  sin  bhuail  iad  e  fèin  agus  a  mhi( 
agus  a  shluagh  uile,  gus  nach  d' fhàgad 
aon  beò  aige :  agus  ghabh  iad  sealbn  ai 
'fhearann. 

CAIB.  XXII. 

AGUS  chaidh  clann  Israeil  air  an  agh 
aidh,  agus  champaich  iad  ann  a 
còmhnardaibh  Mhoaib,  air  an  taobh  so  d 
Iordan  làimh  ri  Iericho. 

2  Agus  chunnaic  Balac  mac  Shipoir  gac 
ni  a  rinn  Israel  air  na  h-Amoraich. 

3  Agus  bha  eagal  ro-mhòr  air  Moab  roim 
'n  t-sluagh,  a  chionn  gu  'n  robh  iad  lìor. 
mhor  ;  agus  bha  Moab  ann  an  teinu 
thaobh  chloinn  Israeil. 

4  Agus  thubhairt  Moab  ri  seanairib 
Mhidiain,  A  nis  imlichidh  a'  chuideach 
so  suas  gach  ni  a  ta  rau'r  timchioll,  mar 
dh'  imlicheas  an  damh  suas  feur  na  machaj 
ach.  Agus  bha  Balac  mac  Shipoir  'na  rig 
air  na  Moabaich  san  àm  sin. 

5  Chuir  e  teachdairean  uime  sin  gu  Ba 
laara  mac  Bheoir,  gu  Petor,  a  ta  làimh 
amhainn  dùthcha  doinne  a  shluaigh,  g' 
ghairm,  ag  ràdh,  Feuch,  tha  sluagh  a; 
teaciid  a  mach  as  an  Eiphit :  feuch,  tha  ia 
a'  còmhdachadh  aghaidh  na  talmhaim 
agus  tha  iad  'nan  còmhnuidh  thall  fa  n 
chomhair. 

6  Thig  a  nis  uime  sin,  guidheam  or 
mallaich  dhomhs'  an  sluagh  so,  oir  tha  ia 
tuilleadh  's  cumhachdach  air  mo  shon 
theagamh  gur  urrainn  mi  am  bualadh,  ag 
us  gu  'm  fuadaich  mi  iad  a  mach  as  an  dùtli 
aich  ;  oir  tha  fìos  agam  gu  'm  bheil  esan 
bheannaicheas  tusa,  beannaichte,agusesa 
a  mhallaicheas  tu,  mallaichte. 

7  Agus  dh'imich  seanairean  Mhoaib  ae 
us  seanairean  Mhidiain,  le  duais  na  druidF 
eachd  'nan  làimh  ;  agus  thàinig  iad  g 
Balaam,  agus  dh'innis  iad  dha  briathr 
Bhalaic.  . 

8  Agus  thubhairt  e  riu,  Fanaibh  an  soa 
nochd,  agus  bheir  mise  fios  duibh  a  rì.-, 
rèir  mar  a  labhras  au  Tighearna  riun 
Agus  dh'fhan  ceanuardau  Mhoaib  mail! 
ri  Balaam. 

9  Agus  thàinig  an  Tighearnagu  Balaan 
agus  thubhairt  e,  Cò  iad  na  daoine  s 
maille  riut? 

10  Agus  thubhairt  Balaam  ri  Dia,  Chu 
Balac  mac  Shi poir,  righ  Mhoaib,  teachdab 
a  m'ionnsuidh,  ag  ràah, 

11  Feuch,  tha  sluagh  air  teachd  a  mac 
as  an  Eiphit,  a  ta  còmhdachadh  aghaidh  r 
talrahainn:  thig  a  nis,  mallaich  dhom 
iad ;  theagamh  gur  urrainn  mi  buaid 
thoirt  orra,  agus  gu'm  fuadaich  mi  inac 
iad. 

12  Agus  thubhairt  Dia  ri  Balaam,  Ch 
tèid  thu  maille  riu  ;  cha  mhallaich  thu  ' 
sluagh  ;  oir  tha  iad  beannaichte. 

13  Agus  dh'èirich  Balaam  sa' mhaduini 
agus  thubhairt  e  ri  ceannardaibh  Bhalaii 
lmichibh  d"ur  dùthaich  fèin ;  oir  tha 

-  ■  'ighearn  a'  diùltadh  cead  a  tlioirt  dhomh- 
U%  dol  maille  ribh. 

■  14  Agus  dh'èirich  ceannardan  Mhoaib 
■ìas,  agus  chaidh  iad  a  dh'ionnsuidh  Bhal- 
■ic,  agus  thubhairt  iad,  Tha  Balaam  a' 

•iùltadh  teachd  maille  ruinn. 
|  f  15  Agus  chuir  Balac  uaith  a  rìs  ceann- 
i  Irdan  bu  lìonrahoire,  agus  a  b'  urramaiche 

a  iadsan. 

I  I  16  Agus  thàinig  iad  gu  Balaam,  agus 
1  nubhairt  iad  ris,  Mar  so  tha  Balac,  mac 
hipoir,  ag  ràdh,  Na  bacadli  ni  sam  bith  thu, 
uidheam  ort,  o  theachd  a  m'  ionnsuidh  ; 

17  Oir  àrdaicliidh  mi  thu  gu  h-inbhe  ro- 
I  ihòir,  agus  ge  b'e  ni  a  their  thu  rium,  ni 

ìi  e:  thig  uime  sin,  guidlieam  ort,  mall- 
ich  dhomh  an  sluagh  so. 

18  Agus  flireagair  Balaam,  agus  thu- 
1  hairt  e  ri  seirbhisich  Bhalaic,  Ged  a  bheir- 

adh  Balac  diiomhsa  làn  a  thighe  a  dh'  air- 
1  iod  agus  a  dh'  òr,  cha  'n  fheudainn  dol 
!  ìar  foeal  au  Tighearna  mo  Dhè,  a  dhean- 

•  mii  bheag  no  mhòr. 

.    19  A  nis  uime  sin,  guidheam  oirhh,  fan- 

1  ibhse  mar  an  ceudna  an  so  an  noclid,  a 
'*  hum  gu'm  bi  fios  agara  ciod  tuilleadh  a 

2  ìeir  an  Tighearna  rium. 

J    20  Agus  thàinig  Dia  dh'  ionnsuidh  Bhal- 
^  aim  san  oidhche,  agus  thubhairt  e  ris,  Ma 
ìig  na  daoine  gu  d'  ghairm,  èirich  suas, 

•  gus  imich  maille  riu  ;  gidheadh  am  focal 
■!   their  mise  riut.  sin  ni  thu. 

?  21  Agus  dh'  èiricli  Balaam  suas  sa'  mha- 
j  uinn,  agus  chuir  e  dìollaid  air  'asal,  agus 
f  haidh  e  maille  ri  ceannardaibh  Mhoaib. 
J  22  Agus  las  corruich  Dhè  a  chionn  gu'n 
jl  'imich  e ;  agus  sheas  aingeal  an  Tighearna 
in  t-slighe  mar  eascaraid  'na  aghaidh.  A 
8  is  bha  e  marcachd  air  'asal  fèin,  agus  a 
3  hà  òglach  maille  ris. 

23  Agus  chunnaic  an  asal  ningeal  an 
"i  'ighearna  'na  sheasamh  san  t-slighe,  agus 

■  chlaidheamh  tairngte  'na  làimh :  agus 
'  ìionndaidh  an  asal  a  leth  taobh  as  an 

slighe,  agus  chaidh  i  air  feadh  an  fhear- 
inn ;  agus  bhuail  Balaam  an  asal,  g'a 

1  onndadh  dh'  ionnsuidh  na  slighe. 

aifl  24  Agus  sheas  aingeal  an  Tigliearn  ann 

•  in  cos-cheum  nam  fìon-lios  :  blia  balla  air 
1  n  taobh  so,  agus  balla  air  an  taobh  ud. 

25  Agus  an  uair  a  chunnaic  acf  asal  aing- 
" '  al  an  Tighearna,  theannaich  si  i  fèin  ris 
'<■•_  '  bhalla,  agus  bhrùth  i  cos  Bhalaaim  ris  a' 
!:  lialla  ;  agus  bhuail  e  rìs  i. 
1  26  Agus  a  rìs  chaidh  aingeal  an  Tigh- 
arna  seachad,  agus  sheas  e  ann  an  àite 
I  umhann,  far  nach  robh  slighe  gu  tionnd- 
4  dh  aon  chuid  a  chum  na  làimhe  deise  no 
J  lìt,,e- 

1  27  Agus  an  uair  a  chunnaic  an  asal  ain- 
s  eal  an  Tigliearna,  lnidh  i  sìos  fuidh  Bha- 

»am  :  agus  las  corruich  Bhalaaim,  agus 

huail  e  'n  asal  le  bata. 
s:  28  Agus  dh'  fhosgail  an  Tighearna  beul 
1  a  h-asail,  agus  thubhairt  i  ri  Balaam, 
1  liod  a  riun  mise  ort,  gu  'n  do  bhuail  thu 
31  ìi  na  tri  uairean  so  ? 
.  29  Agus  thubhairt  Balaam  ris  an  asal,  A 
I  lùonn  gu'nd'rinnthufanaid  orm  :  b'f  hearr 
j  3am  gu  'm  biodh  claidheamh  a'  m'  làimh, 

j'ìr  a  nis  mharbhainn  thu. 
1  i  30  Agus  thubbairt  an  asal  ri  Balaam, 

[tfach  mise  t'  asal  fèin,  air  au  do  mharcaich 

thu  riamh  o  bu  leat  mi,  gus  an  là  'n  diugh  ? 
am  b'àbhaist  domh  riamh  a  dheanamh  mar 
so  riut  ?  Agus  thubhairt  e,  Cha  6'  àbh- 
aist. 

31  An  sin  dh'  fhosgail  an  Tighearna  sùil- 
ean  Bhalaaim,  agus  chunnaic  e  aingeal  ah 
Tighearna  'na  sheasamh  san  t-slighe  agus 
a  chlaidheamh  tairngte  'na  làimh  ;  agus 
chrom  e  sìos  a  cheann,  agus  thuit  e  sìos 
air  'aghaidh. 

32  Agus  thubhairt  aingeal  an  Tigliearna 
ris,  C'  ar  son  a  bhuail  thu  t'  asal  na  tri  uair- 
ean  so?  Feuch,  chaidh  mi  mach  gu  bhi 
a'  m'  eascaraid  duit,  a  chionn  gu  'm  blieil  do 
shlighe  fiar  a'  m'  fhianuis. 

33  Agus  chunnaic  an  asal  mi,  agus 
thionndaidh  i  uam  na  tri  uairean  so:  mur 
bitheadh  i  air  tionndadh  uam,  gucinnteach 
bha  mi  nis  eadhon  air  do  mharbhadh-sa, 
agus  air  a  gleidheadh-sa  beò. 

34  Agus  thubhairt  Balaam  ri  aingeal  an 
Tighearna,  Pheacaich  mi ;  oir  cha  robh  fios 
agam  gu  'n  do  sheas  thu  san  t-slighe  a'  m' 
aghaidh  :  a  nis  uime  sin,  ma  's  mi-thait- 
neach  leat  e,  pillidh  mi  air  m'  ais  a  rìs. 

35  Agus  thubhairt  aingeal  an  Tighearna 
ri  Balaam,  Imich  leis  na  daoinibh;  ach  a 
mliàin  am  focal  a  labhras  mise  riut,  sin 
labiirMÌdh  tusa.  Mar  sin  chaidh  Balaam  le 
ceannardaibh  Bhalaic. 

36  Agus  an  uair  a  chuala  Balac  gu  'n 
d'  thàinig  Balaam,  chaidh  e  mach  'na 
choinneamh  gu  baile  do  Mhoab,  a  ta  làimh 
ri  comh-chrìch  Arnoin,  a  tha  sa'  chrìch  a's 
faide  mach. 

37  Agus  thubhairt  Balac  ri  Balaam, 
Nacli  do  chuir  mise  gu  cinnteach  fios  a 
t'  ionnsuidh  g'  ad  ghairm  ?  C'  ar  son  nach 
d'  thàinig  thu  a  m'  ionnsuidh  ?  Nach  'eil 
mise  gu  deimhin  comasach  air  d'  àrdachadh 
gu  h-inbhe. 

38  Agus  thubhairt  Balaam  ri  Balac, 
Feuch,  tha  mi  air  teachd  a  t'  ionnsuidh : 
am  bheil  agam  a  nis  cumhachd  idir  ni  sam 
bith  a  ràdh  ?  Am  focal  a  chuireas  Dia  a'  m' 
bheul,  sin  labhraidh  mi. 

39  Agus  chaidh  Balaam  maille  ri  Balac, 
agus  thàinig  iad  gu  Ciriat-husot. 

40  Agus  dli'  ìobair  Balac  daimh  agus 
caoraicli,  agus  chuir  e  fios  a  dh'  ionnsuidli 
Bhalaaim,  agus  a  dh'  ionnsuidh  nan  ceann- 
ard  a  bha  maille  rìs. 

41  Agus  air  an  là  màireach,  ghabh  Balac 
Balaam,  agus  thug  e  suas  e  gu  àitibh  àrda 
Bhaail,  achum  gufaiceadh  e  o  sin  a'  chuid 
a  b'  iomallaiche  do  'n  t-sluagh. 

CAIB.  XXIII. 

AGUS  thubhairt  Balaam  ri  Balac,  Tog 
dhomh  an  so  seachd  altairean,  agus 
ulluich  dhomh  anso  seachdtairbh  òga,  ag- 
us  seachd  reitheachan. 

2  Agus  rinn  Balac  mar  a  thubhairt  Ba- 
laam  ;  agus  dh'  ìobar  Balac  agus  Balaam 
air  gach  altair  tarbh  òg  agus  reithe. 

3  Agus  thubhairt  Balaam  ri  Balac,  Seas 
làimh  ri  d'  ìobairt-loisgte,  agus  imichidh 
mise ;  theagarah  gu  'n  tig  an  Tighearn  a'  m' 
choinneamh  :  agus  ge  b'  e  ni  a  nochdas  e 
dliomh,  innsidh  mi  dhuit.  Agus  chaidh  e 
gu  li-ionad  àrd. 

4  Agus  choinnich  Dia  Balaam,  agus  thu- 
bhairt  Balaam  ris,  Dheasaich  mì  seachd 

altairean,  agus  dh'  ìobairmi  sXrgach  altair 
tarbh  òg  agus  reithe. 

5  Agus  chuir  an  Tighearna  focal  ann 
am  beul  Bhalaaim,  agus  thubhairt  e.  Pill 
a  dh'  iorrasuidh  Bhalaic,  agus  mar  so  labh- 
raidh  tu. 

6  Agus  phill  e  d'  a  ionnsuidh,  agus,  feuch, 
sheas  e  làiinh  r'  a  ìobairt-loisgte,  e  fèin,  ag- 
us  ceannardan  Mhoaib  uile. 

7  Agus  thog  e  suas  a  chosamhlachd,  ag- 
us  thubliairt  e,  Thug  Balac  righ  Mhoaib 
mise  à  h-Aram,  o  bheanntaibh  na  h-àird' 
an  ear,  ag  ràdh,  Thig,  mallaich  dhomhsa 
Iacob ;  agus  thig,  thoir  dùbhlan  do  Is- 
rael. 

8  Cionnus  a  mhallaicheas  mi  esan  nach 
do  mhallaich  Dia  ?  agus  cionnus  a  bheir  rni 
dùhhlan  dhasan  do  nach  d'  thug  an  Tigh- 
earn  dùbhlan  ? 

9  Oir  o  mhullac.h  nan  creag  tha  mi 
'ga  fhaicinn,  agus  o  na  slèibhtibh  tha  mi 
'g  amharc  air:  feuch,  gahhaidh  an  sluagh 
comhnuidh  air  leth,  agus  cha  mheasar  iad 
am  measg  nan  cinneach. 

10  Cò  dh'  àirmheas  duslach  Iacoib,  no 
àireamh  na  ceathramh  cuid  do  Israel? 
Faigheam-6a  bàs  an  ionracain,  agus  bith- 
eadh  mo  chrìoch  dheireannach  cosmhuil 
r'  a  chiìch-SMi ! 

1 1  Agus  thubhairt  Balac  ri  Balaam,  Ciod 
e  so  a  rinn  thu  orm?  a  mhallachadh  mo 
naimhdean  thug  mi  thu,  agus,  feuch,  da 
rìreadh  bheannaich  thu  iad. 

12  Agus  fhreagair  agus  thubhairt  e,  An 
ni  sin  a  chuir  an  Tighearn  a'  m'  bheul, 
nach  feum  mis'  an  aire  thoirt  a  labhairt? 

13  Agus  thubhairt  Balac  ris,  Thig, 
guidheam  ort,  maille  rium  gu  h-àit  eile, 
o  'm  faic  thu  iad:  cha  'n  fhaic  thu  ach  a' 
chuid  a  's  iomallaiche  dhiubh,  agus  cha  'n 
fhaic  thu  iad  uile ;  agus  mallaich  dhomh 
as  a  sin  iad. 

14  Agus  thug  e  gu  fearann  Shophim  e, 
gu  mullach  Phisgah,  agus  thoqr  e  seachd 
altairean,  agus  dh'  ìobair  e  tarbh  òg  agus 
reithe  air  gach  altair. 

~  15  Agus  thubhairt  e  ri  Balac,  Seas  an  so 
làimh  ri  d'  ìobairt-loisgte,  gus  an  coinnich 
mis'  an  Tighearn  an  sud. 

16  Agus  choinnich  an  Tighearna  Balaam, 
agus  chuir  e  focal  'na  bheul,  agus  tbubli- 
afrt  e,  Imich  a  rìs  a  dh'  ionnsuidh  Bhalaic, 
agus  abair  mar  so. 

17  Agus  an  uair  a  tbàinig  e  d'  a  ionn- 
suidh,  feuch,  sheas  e  làimh  r'  a  ìobairt- 
loisgte,  agus  ceaunardan  Mhoaib  mailleris. 
Agus  thubhairt  Balac  ris,  Ciod  a  labhair  an 
Tighearn?  r  . 

18  Agus  thog  e  suas  a  chosamhlachd, 
agus  thubhairt  e,  Eirich  suas,  a  Bhalaic, 
agus  cluinn ;  èisd  riumsa,  thus'  a  mhic 
Slvipoir : 

19  Cha  duine  Dia,  gu  n  deanadh  e  breug ; 
no  raac  duine,  gu  'n  gabhadh  e  aithreachas  : 
an  duhhairt  e,  agus  nach  dean  e  ?  agus  an 
do  labhair  e,  agus  nach  coimhlion  se  e  ? 

20  Feuch,  fhuair  mi  àithne  beannach- 
adh  ;  agus  bheannaich  esan,  agus  cha  'n 
urrainn  mise  'atharrachadh. 

21  Cha  d'  thug  e  fa  'near  eu-eeart  ann  an 
Iacob,  asrus  cha  'n  fhac  e  cealg  ann  an 
Israel :  tha  'n  Tighearn  a  Dhia  leis,  agus 
caithream  righ  'nam  measg. 


22  Thug  Dia  mach  iad  as  an  Eiphit ;  ths 
aige  amhuil  neart  an  aon-adharcaich. 

23  Gu  cinnteach  cha  'n  'eil  druidheachd 
an  agbaidh  lacoib,  ni  mò  ta  fiosachd  an 
aghaidh  Israeil  :  a  rèir  na  h-airnsir  *<> 
theirear  mu  Iacob,  agus  mu  Israel,  Ciod  a 
dh'  oibrich  Dia ! 

24  Feucli,  èiridh  an  sluat'h  suns  mar 
leòmhan  mòr,  agus  mar  leòmhan  òg  tog- 
aidh  e  suas  e  fèin  :  cha  luidh  e  sìos  gus  an 
ith  e  a'  chreach,  agus  gus  an  òl  e  fml  nam 
marbh. 

25  Agus  thubhairt  Balac  ri  Balaam,  Na 
dean  aon  chuid  ara  mallachadh  idir,  no  'm 
beannachadh  idir. 

26  Ach  fhreagair  Balaam  agus  thuhhairt 
e  ri  Balac,  Nach  d'innis  mi  dhuit,  ag  ràdh, 
Gach  ni  a  labhras  an  Tigliearna,  sin  is  èigin 
dhomhs'  a  dheanamh  ? 

27  Agus  thubhairt  Balac  ri  Balaam, 
Thig,  guidheam  ort,  bheir  mi  thu  gu 
h-ionad  eile  ;  theagamh  gur  toil  le  Dia 
thu  'g  am  mallachadh  dhomh  as  a  sin. 

28  Agus  thug  Balac  Balaam  gu  mullach 
Pheoir,  a  tha  'g  amharc  ri  Iesimon. 

29  Agusthubhairt  Balaam  ri  Balac,  Tog 
dhomh  an  so  seachd  altairean,  agus  ulluich 
dhomh  an  so  seachd  tairbh  òga,  agus  seachfl 
reitheachan. 

30  Agus  rinn  Balac  mar  a  thubhairt  Ba- 
laam,  agus  dh'  ìobair  e  tarbh  agus  reithe  aii 
gach  altair. 

CAIB.  XXIV. 

AGUS  an  uair  a  chunnaic  Balaam  gu'nc 
bu  toilleisan  Tighearn  Israel  abheann 
achadh,  cha  deachaidh  e,  mar  air  uairibl 
eile,  a  dh'  iarraidh  manaidhean,  ach  chuii 
e  'aghaidh  ris  an  fhàsach. 

2  Agus  thog  Balaam  suas  a  shùilean,  ag. 
us  chunnaic  e  Israel  a'  fantuinn  'nam  Lùth 
aibh  a  rèir  au  treubhan,  agusthàinigspior- 
ad  Dhè  air. 

3  Agus  thog  e  suas  a  chosamhlachd,  ag- 
us  thubhairt  e,  Thubhairt  Balaam  mai 
Bheoir,  agus  thubhairt  an  duine  aig  am 
robh  a  shùilean  dùinte  ; 

4  Thubhairt  esan,  a  chuala  briathra  Dhè 
a  chunnaic  taisbeanadh  an  Uile-chumh- 
achdaich,  a'  tuiteam  agus  a  6hùilean  aii 
am  fosglaith : 

5  Cia  àluinn  do  bhùthan,  O  Iacoib  !  d( 
phàilliuna,  O  Israeil  ! 

6  Mar  na  gleannta  tha  iad  sìnte  mach 
mar  liosan  ri  taobh  aimhne,  mar  chraobh- 
an  fiodh-alois  a  shuidhich  an  Tighearna 
mar  chraobhan  seudair  làimh  ris  na  h-uisg- 
eachaibh.  ■  H 

7  Sruthaidh  an  t-uisge  mach  as  a  shoith- 
ichibh,  agus  bithidh  a  shliochd  ann  an 
mòran  uisgeaciian,  agus  bithidh  a  righ  ni  'i 
àirde  na  Agag,  agus  àrdaichear  a  rìogh- 
achd. 

8  Thug  Dia  mach  as  an  Eiphit  e ;  thp 
aige  amhuilneartanaon-adhaircaich :  ith- 
idh  e  suas  na  cinnich  a  naimhdean,  agu; 
brisidh  e  'n  cnàmhan,  agus  le  'shaighdibi 
troimh-lotaidh  e  iad. 

9  Chrùb  e,  luidh  e  sìos  mar  leòmhan 
agus  mar  leòmhan  mòr  :  cò  dhùisgeas  suai 
e  ?  Is  beannaichte  gach  neach  a  bheann 
aicheas  thusa,  agus  is  mallaichte  gacl 
neach  a  mhallaicheas  thu. 


CAIB.  XXV.  XXVI. 

10  Agus  las  corruicli  Bhalaic  an  aghaidh 
Shalaaim,  agus  bhuail  e  'bhasan  air  a 

I  i^èile  :  agus  thubhairt  Balac  ri  Balaara,  A 

•  (Ohallachadh  mo  naimhdean  ghairm  mi 

I  jhu,  agus,  feuch,  da  rìreadh  bheannaich 

'.  hu  iaa  na  tri  uaireau  so. 

I  11  Uime  sin  teich  a  nise  do  d' àite  fèin  : 
liaoil  mi  t'  àrdachadh  gu  h-inbhe  mhòir, 

I  iich,  feuch,  chum  an  Tighearn  air  t'  ais  thu 

I  i»  inbhe. 

1;  12  Agus  thubhairt  Balaam  ri  Balac, 
i  ^ach  do  labhair  mi  eadhon  ri  d'  theachd- 

■  kiribh,  a  chuir  thu  a  m'  ionnsuidh,  ag 

àdh, 

■  13  Ged  a  bheireadh  Balac  dhomhsa  làn 
%  .  thighe  dh'airgiod  agus  a  dh'òr,  cha  b'urr- 

0  dnn  mi  dol  thar  àithne  an  Tighearn,  a 
.  Iheanamh  maith  no  uilc  o  m'  inntinn  fèin  ; 
\  ich  ge  b'e  ni  a  their  an  Tighearna,  sin 
Jjiabhraidh  mise? 

Ij  14  Agus  a  nis,  feuch,  tha  mi  dol  a 

1  Ih' ionnsuidh  mo  dhaoine  fèin:  thig  uime 

I  ìn,  bheir  mi'  rabhadh  dhuit,  ciod  a  ni  'n 
ioluas'b.  so  air  do  shluagh-sa  anns  na  làith- 
||bh  aeireannach. 

II  15  Agus  thog  e  suas  a  chosamhlachd,  ag- 
liis  thubhairt  e,  Thubhairt  Balaara  mac 
liBheoir,  agus  thubhairt  an  duine  aig  an 

I  -obh  a  shùilean  dùinte  ; 

|l  16  Thubhairt  esan  a  chuala  briathra 
i  fjDhè,  agus  d'  an  aithne  eòlas  an  Tì  a  's  ro- 

jiirde,  a  chunnaic  taisbeanadh  an  Uile- 

■:liumhachdaich,  a'  tuiteam  agus  a  shùilean 

iiir  am  fosgladh : 
J  B  17  Chi  mi  e,  ach  ni  h-ann  a  nis ;  amh- 
]  Uiircidh  mi  air,  ach  ni  h-ann  am  fagus  : 
3  |;hig  reul  a  mach  à  Iacob,  agus  èiridh  slat 
ì  »:ìoghail  à  h-Israel,  agus  buailidh  i  oisinn- 

|van  Mhoaib,  agus  cuiridh  i  as  do  chloinn 
,  «Shet  uile. 

I I  18  Agus  bithidh  Edom  'na  sheilbh,  bith- 
J;dh  Seir  mar  an  ceudna  'na  sheilbh  aig  a 
|  aaimhdibh  ;  agus  ni  Israel  gaisge. 

J|  19  A  mach  à  lacob  thig  esan  a  bhios  'na 
J  tiiachdaran,  agus  sgriosaidh  e  'n  tì  a  mhair- 
Ijeas  do'n  bhaile  mhòr. 
I '  20  Agus  an  uair  a  dh'  amhairc  e  air 
J  jAunalec,  thog  e  suas  a  chosamhlachd,  agus 
fthubhairt  e,  Tùs  nan  cinneach  Amalec, 
jiach  is  e  dheireadh  bhi  air  a  sgrios  gu  sìor- 
I  ruidh. 

i  j  21  Agus  dh'  amhairc  e  air  na  Cenich  ; 

agus  thog  e  suas  a  chosamhlachd,  agus 
i  ithubhairt  e,   Is  làidir  t'  àite-còmhnuidh, 
]  agus  tha  thu  cur  do  nid  ann  an  carraig : 
jl   22  Gidheadh,  fàsaichear  na  Cenich,  gus 
I  ian  toir  Asur  leis  thu  ann  am  braighdeanas. 
\  j   23  Agus  thog  e  suas  a  chosamhlachd, 
|  lagus  thubhairt  e,  Mo  thruaigh !  cò  bhios 
beò  'nuair  a  ni  Dia  so  ? 
24  Agus  tkig  longan  o  iomall  Chitim, 
>  jagus  ni  iad  olc  air  Asur,  agus  ni  iad  olc  air 
iEber,  agus  sgriosar  esan  mar  an  ceudna  gu 
ibràth. 

,   25  Agus  dh'  èirich  Balaam  suas,  agus 
'dh'  fhalbh  e,  agus  phill  e  d'a  àite  fèin:  ag- 
us  dh'  fhalbh  Balac  mar  an  ceudna  air  a 
i  j  shlighe  fèin. 

CAIB.  XXV. 

AGUS  dh'fhan  Israel  ann  an  Sitim,  agus 
thòisich  an  sluagh  air  strìopachas  a 
Sl  dheanamh  le  nigheanaibh  Mhoaib. 


2  Agus  ghairm  iad  au  sluagh  gu  ìobairt- 
ibh  an  diathan  :  agus  dh'itli  au  sluagh,  ag- 
us  chrom  iad  sìos  d'  an  diathaibh. 

3  Agus  cheangail  Israel  e  fèin  ri  Baal- 
peor :  agus  las  corruich  an  Tighearn  au 
aghaidh  Israeil. 

4  Agus  thubhairt  an  Tighearna  ri  Maois, 
Glac  cinn-fheadhna  au  t-sluaigh  uile,  agus 
croch  suas  iad  an  làthair  an  Tighearna  fa 
chomhair  na  grèine,  chum  gu'm  pill  corr- 
uich  gharg  an  Tighearn  o  lsrael. 

5  Agus  thubhairt  Maois  ri  breitheamh- 
naibh  Israeil,  Marbhaibh  gach  aon  agaibh 
a  dhaoine,  a  cheangail  iad  fèin  ri  Baal- 
peor. 

6  Agus,  feuch,thàinig  fear  do  chloinn  Is- 
raeil,  agus  thug  e  chum  a  bhràithre  Ban- 
mhidianach,  annan  sealladh  Mhaois,  agus 
ann  an  sealladh  comhchruinnich  chloinn 
Israeil  uile,  agus  iad  a'  gul  aig  dorus  pàill- 
iuin  a'  choimhthionail. 

7  Agus  an  uair  a  chunnaic  Phinehas  mac 
Eleasair,  mhic  Aaroin  an  t-sagairt  e,  dh'èir- 
ich  e  suas  o  mheasg  a'  chomhchruinnich, 
agus  ghabh  e  sleagh  'na  làimh  ; 

8  Agus  chaidh  e  'n  dèigh  an  duine  do 
Israel  a  steach  do'n  bhùth,  agus  throimh- 
lot  e  iad  le  chèile,  an  duine  do  Israel,  agus 
a'  bhean  troimh  a  broinn ;  mar  sin  choisg- 
eadh  a'  phlàigh  o  chloinn  Israeil. 

9  Agus  bhàsaich  sa'  phlàigh  ceithir  mìle 
thar  fhichead. 

10  Agus  labhair  an  Tighearna  ri  Maois, 
ag  ràdh, 

11  Phill  Phinehas  mac  Eleasair,  mhic 
Aaroin  an  t-sagairt,  mo  chorruich  air  falbh 
o  chloinn  Israeil,  an  uair  a  bha  e  èudmhor 
as  mo  leth  'nam  measg,  air  chor  as  nach  do 
chuir  mi  as  do  chloinn  Israeil  a'm'  èud. 

12  Air  an  aobhar  sin  abair,  Feuch,  bheir 
mise  dha  mo  choimhcheangal  sìthe  : 

13  Agus  bithidh  e  aige,  agus  aig  a 
shbochd  'na  dlièigh,  eadhon  coimhcheang- 
al  sagartachd  shìorruidh ;  a  chionn  gu'n 
robh  e  èudmhor  as  leth  a  Dhè.  agus  gu'n 
d'  rinn  e  rèite  air  son  ihloinn  Israeil. 

14  A  nis  Ue  ainm  an  Israelich  a  mharbh- 
adh,  eadhon  a  mharbhadh  maille  ris  a' 
Bhan-mhidianaich,  Simri  mac  Shalu,  ceann- 
ard  prìomh  thighe  am  measg  nan  Simeon- 
ach. 

15  Agus  b'e  aimn  na  Ban-mhidianaich  a 
mharbhadh,  Cosbi  nighean  Shur ;  bu 
cheann  cinnich  e,  agus  do  phrìomh  thigh 
ann  am  Midian. 

16  Agus  labhair  an  Tighearna  ri  Maois, 
ag  ràdh,  , 

17  Buin  gu  naimhdeil  ris  na  Midian- 
aich,  agus  buailibh  iad: 

18  Oir  tha  iadsan  a'  buntuinn  gu  naimhd- 
eil  ribhse  le'n  as-innleachdaibh,  leis  an  do 
mheall  iad  sibh  ann  an  aobhar  Pheoir,  ag- 
us  ann  an  aobhar  Chosbi,  nighinn  ceann- 
aird  do  Mhidian,  ara  peathar,  a  mharbh- 
adh  ann  an  là  na  plàighe  ann  an  aobhar 
Pheoir. 

CAIB.  XXVI. 

AGUS  tharladh  an  dèigh  na'plaighe,  gu'n 
do  labhair  an  Tighearna  ri  Maois,  ag- 
us  ri  Eleasar  mac  Aaroin  an  t-sagairt,  ag 
ràdh, 

2   Gabhaibh  àireamh  comhciiruinnich 

chloinn  Israeil  uile,  o  fhichead  bliadhna 
dh'  aois  agus  os  a  eheann,  trìd  thighe  an 
aithriche,  iadsan  uile  a's  urrainn  dol  a 
mach  gu  cogadh  ann  an  Israel. 

3  Agus  labhair  Maois  agus  Eleasar  an 
sagart  riu  ann  an  còmhnardaibh  Mhoaib, 
làimh  ri  Iordan  am  fagus  do  Iericho,  ag 
ràdh, 

4  Gabhaibh  àireamh  an  t-sluaigh,  o  fhich- 
ead  bliadhna  dh'  aois  agus  os  a  cheann ; 
mar  a  dh'  àithn  an  Tighearna  do  Mhaois 
agus  do  chloinn  Israeil,  a  chaidh  a  mach  à 
tìr  na  h-Eiphit. 

5  Reuben,  am  mac  bu  shine  aig  Israel : 
clann  Reubein  ;  Hanoch,  o'm  bheil  teagh- 
lach  nan  Hanochach :  o  Phalu,  teaghlach 
nam  Paluthach : 

6  O  Hesron,  teaghlach  nan  Hesronach : 
o  Charmi,  teaglilach  nan  Carmach. 

7  Is  iad  sin  teaghlaichean  nan  Reuben- 
each :  agus  b'  iadsan  a  chaidh  àireamh 
dhiubh,  dà  fhichead  agus  tri  mìle  agus 
seachd  ceud  agus  deicli  'ar  fhichead. 

8  Agus  mic  Phalu  ;  Eliab. 

9  Agus  mic  Eliaib;  Nemuel,  agus  Da- 
tan,  agus  Abiram.  Is  iad  so  an  Datan  agus 
an  t-Abiram  a  bhu  ainmeil  sa'  chomh- 
chruinneach,  a  rinn  strì  an  aghaidh  Mhaois 
agus  an  aghaidh  Aaroin  ann  an  cuideachd 
Chorah,  'nuair  a  rinn  iad  strì  an  aghaidh 
an  Tighearn  ; 

10  Agus  dh'  fhosgail  an  talamh  a  bheul, 
agus  shluig  e  suas  iad  maille  ri  Corah, 
'nuair  a  bhàsaich  a'  chuideachd  sin,  an 
uair  a  loisg  an  teine  suas  dà  cheud  agus 
leth-cheud  fear :  agus  rinneadh  iad  'nan 
comharadh. 

11  Gidheadh,  cha  do  bhàsaich  clann  Cho- 
rah. 

12  Mic  Shimeoin,  a  rèir  an  teaghlaich- 
ean :  o  Nemuel,  teaghlach  nan  Nemuel- 
each :  o  Iamin,  teaghlach  nan  Iamineach : 
o  lachin,  teaghlach  nan  Iachineach  : 

13  O  Slierali,  teaghlach  nan  Sarhach :  o 
Shaul,  teaglilach  nan  Saulach. 

14  Is  iad  sin  teaghlaichean  nan  Simeon- 
ach,  fìchead  agus  dà  iuhìle  agus  dà 
cheud. 

15  Clann  Ghad,  a  rèir  an  teaghlaichean  : 
o  Shephon,  teaghlach  nan  Sephonach  :  o 
Hagi,  teaghlach  nan  Hagitheach  :  o  Shuni, 
teaghlach  nan  Sunitheach  : 

16  O  Osni,  teaghlach  nan  Osnitheach  : 
o  Eri,  teaghlach  nan  Eritheach  : 

17  O  Arod,  teaghlach  nan  Arodach :  o 
Areli,  teaghlach  nan  Arelitheach. 

18  Is  iad  sin  teaghlaichean  chloinn  Ghad, 
a  rèir  na  dh'  àirmheadh  dhiubh,  dà  fhich- 
ead  mìle  agus  cùig  ceud. 

19  .B'iad  mic  Iudah,  Er  agus  Onan  :  ag- 
us  fhuair  Er  agus  Onan  bàs  ann  an  tìr 
Chanaain. 

20  Agus  b'iad  mic  Iudah,arèir  anteagh- 
laichean ;  o  Shelah,  teaghlach  nan  Selan- 
ach :  o  Pharets,  teaghlach  nam  Pharet- 
sach  :  o  Sherah  teaghlach  nan  Sarhach  : 

21  Agus  b'  iad  mic  Pharets;  o  Hesron, 
teaghlach  nan  Hesronach  :  o  Hamul,  teagh- 
Jach  nan  Hamulach. 

22  Is  iad  sin  teaghlaichean  Iudah,  a  rèir 
na  dh'àirmheadh  dhiubh,  tri  fichead  agus 
sè  mìle  deug  agus  cùig  ceud. 

23  Do  mhic  Isachair,  a  rèir  an  teagh- 


laichean  :  o  Tholah,  teaghlach  nan  Tolah- 
ach  :  o  Phua,  teaghlach  nam  Punach: 

24  O  Iasub,  teaghlach  nan  lasubach:  o 
Shimron,  teaghlach  nan  Simronach. 

25  Is  iad  sin  teaghlaichean  Isachair,  a 
rèir  na  chaidh  àireamh  dhiubh  tri  fichead 
agus  ceithir  mìle  agus  tri  cheud. 

26  Do  mhic  Shebuluin,  a  rèir  an  teagh- 
laichean:  o  Shered,  teaghlach  nan  Sard- 
ach  :  o  Elon,  teaghlach  nan  Elonach :  o 
Iahleel,  teaghlach  nan  Iahleeleach. 

27  Is  iad  sin  teaghlaichean  nan  Sebulun- 
ach,  a  rèir  na  chaidh  àireamh  dhiubh,  tri 
ficbead  mìle  agus  cùig  ceud. 

28  B'iad  mic  Ioseiph,  a  rèir  an  teagh- 
laichean,  Manaseh  agus  Ephraim. 

29  Do  mhic  Mhanaseh  :  o  Mhachir, 
teaghlach  nam  Machinjach ;  agus  ghin 
Machir  Gilead :  o  Ghilead  thàinig  teagh- 
lach  nan  Gileadach. 

30  Is  iad  so  mic  Ghilead  :  o  Ieser,  teagh- 
lach  nan  Iesereach  :  o  Helec,  teaghlach 
nan  Heleceach  : 

31  Agus  o  Asriel,  teaghlach  nan  Asriel- 
each  :  agus  o  Shechem,  teaghlach  nan  Se- 
chemeach : 

32  Agus  o  Shemida,  teaghlach  nan  Sem- 
ideach :  agus  o  Hepher,  teaghlach  nan 
Hephereacli. 

33  Agus  cha  robh  aig  Selophehad  mac 
Shepheir  mic  sam  bith,  ach  nigheanan: 
agus  b'iad  ainmean  nigheana  Shelopheh- 
aid,  Mahla,  agus  Noah,  Hoglah,  Milcah, 
agu6  Tirsah. 

34  Is  iad  sin  teaghlaichean  Mhanaseh, 
agus  iadsan  a  chaidh  àireamh  dhiubh,  leth- 
cheud  agus  dà  mhìle  agus  seaclid  ceud. 

35  Is  iad  so  mic  Ephraim,  a  rèir  an 
teaghlaichean  :  o  Shutelah,  teaghlach  nan 
Suteleach :  o  Bhecher,  teaghlach  nam 
Bechereach  :  o  Thahan,  teaghlach  nan 
Tahanach. 

36  Agus  is  iad  so  mic  Shutelah  :  o  Eran, 
teaghlach  nan  Eranach. 

37  Is  iad  sin  teaiihlaichean  mhac  Eph- 
raim,  arèir  na  chaidh  àireamh  dhiubh,  dà 
mhìle  dheug  'ar  fhichead  agus  cùig  ceud. 
Is  iad  sin  mic  Ioseiph  a  rèir  an  teaghlaich- 
ean. 

38  Mic  Bheniamin,  a  rèir  an  teaghlaich- 
ean :  o  Bhela,  teaghlach  nam  Belahach  : 
o  Asbel,  teaghlach  nan  Asbeleach  :  o  Ahi- 
ram,  teaghlach  nan  Ahiramach  : 

39  O  Shupham,  teaghlach  nan  Supha- 
mach  :  o  Hupham,  teaghlach  nan  Huph- 
amach. 

40  Agus  b'iad  mic  Bhelah  Ard  agus 
Naamau  :  o  Ard,  teaghlach  nan  Ardach  : 
agus  o  Naaman,  teaghlach  nan  Naaman- 
ach. 

41  Is  iad  sin  mic  Bheniam'n,  a  rèir  an 
teaghlaichean :  agus  b'  iadsan  a  chaidh  àir- 
eamh  dhiubh,  dà  fhichead  agus  cùig  mìle 
agus  sè  ceud. 

42  Is  iad  so  mic  Dhan,  a  rèir  an  teagh- 
laichean  :  o  Shuham,  teaghlach  nan  Suha- 
mach.  Is  iad  so  teaghlaichean  Dhan,  a 
rèir  an  teaghlaicliean. 

43  B'  iad  teaghlaichean  nan  Suhamach 
uile,  a  rèir  na  chaidh  àireamh  dhiubh,  tri 
fichead  agus  ceithir  mìle  agus  ceithir 
cheud. 

44  Do  chloìnn  Aseir,  a  rèir  an  teagh- 

lichean :  o  Iimna,  teaghlach  nan  Iimnath- 
ch :  o  Iesui,  teaghlach  nan  Iesuitheach  : 
Blieriah,  teaghlach  nam  Beritheach. 

45  Do  mhic  Bheriah  :  o  Heber,  teagh- 
ich  nan  Hehereach  :  o  Mhalchiel,  teagh- 
ich  nam  Malchieleach. 

46  Agus  b'e  ainm  nighinn  Aseir,  Sarah. 

47  Is  iad  sin  teaghlaichean  mhac  Aseir,  a 
iir  na  chaidh  àireamh  dhiubh,  leth-cheud 
gus  tri  mìle  agus  ceithir  clieud. 

48  Do  mhic  Naphtali,  a  rèir  an  teagh- 
ùchean:  o  Iahseel,  teaghlach  nan  Iahseel- 
ach :  o  Ghuui,  teaghlach  nan  Guuith- 
ach : 

49  O  Ieser,  teaghlach  nan  Iesereach :  o 
hillem,  teaghlach  nan  Sillemeach. 

50  Js  iad  sin  teaghlaicheau  Naphtali,  a 
Mr  an  teaghlaichean :  agus  b'  iadsan  a 
h'  àirmheadh  dhiubh,  dà  fhichead  agus 
iig  inìle  agus  ceithir  cheud. 

51  B'  iad  sin  iadsan  a  dh'  àirmheadh  do 
liloinn  Israeil,  sè  ceud  mìle  agus  aon 
ìhìle  seachd  ceud  agus  deich  'ar  fhich- 
ad. 

52  Agus  labhair  an  Tighearna  ri  Maois, 
g  ràdh, 

53  Dhoibh  sin  roinnear  am  fearann  mar 
ighreachd,  a  rèir  àireimh  nan  ainm. 

64  Do  mhòran  bheir  thu  ni's  mò  dh'- 
ighreachd,  agus  do  bheagan  blieir  thu  ni's 
agha  dh'oighreachd :  bheirear  'oighreachd 
iin  do  gach  aon,  a  rèir  an  àireimh. 

55  Gidheadh,  roinnear  am  fearann  le 
rannchur :  a  rèir  ainmeanna  threubhan 
n  aithriche  gheibh  iad  an  oighreachd. 

56  A  rèir  a'  chrannchuir  roinnear  a 
nealbh  eadar  mhòran  agus  bheagan. 

57  Agus  ù  iad  so  iadsan  a  dh'àirmheadh 
o  na  Lebhithich,  a  rèir  an  teaghlaichean  : 
;  Gherson,  teaghlach  nan  Gersonach  :  o 
^hohat,  teaghlach  nan  Cohatach  :  o  Mhe- 
ari,  teaghlach  nam  Meraritheach. 

58  Is  fad  so  teaghlaichean  nan  Lebhith- 
ach:  teaghlach  nan  Libnitheach,  teagh- 
ach  nau  Hebronach,  teaghlach  nam  Mah- 
ahach,  teaghlach  nam  Muisitheach,  teagh- 
ach  nan  Corahach :  agus  ghin  Cohat 
Vmram. 

59  Agus  b'e  ainm  mnà  Amraim  Ioche- 
>ed,  nigliean  Lebhi,  a  rug  a  màthair  do 
Liebhi  san  Eiphit :  agus  rug  i  do  Amram, 
\aron,  agus  maois,  agus  Miriam  am 
Huthar. 

60  Agus  do  Aaron  rugadh  Nadab  agus 
\bihu,  Eleasar  agus  Itamar. 

61  Agus  fhuair  Nadab  agus  Abihu  bàs, 
in  uair  a  thug  iad  suas  teine  coimheach  an 
àthair  au  Tigheam. 

62  Agus  b'  iadsan  a  chaidh  àireamh 
Ihiubh,  fichead  agus  tri  mìle,  firionnaich 
ìile  o  mhìos  a  dh'aois  agus  os  a  cheann; 
>ir  eha  d'  àirmheadh  iad  am  measg  chloinn 
Israeil,  a  chionn  nach  d'  thugadh  oigh- 
eachd  dhoibh  am  measg  chloinn  Israeil. 

63  Is  iad  sin  iadsan  a  chaidh  àireamh  le 
Maois  agus  Eleasar  an  sagart,  a  dh'  àir- 
jamh  clann  Israeil  ann  an  còmhnardaibh 
Mhaoib,  làimh  ri  Iordan  amfagus  do  Ie- 
richo. 

64  Ach  'nam  measg  sin  cha  robh  aon 
iuine  dhiubhsan  a  dh'  àireamh  Maois  agus 
Aaron  an  sagart,  an  uair  a  dh'  àireamh  iad 
dann  Isreail  ann  am  fàsach  Shinai : 


65  Oir  thubhairt  an  Tighearn  umpasan, 
Gheibh  iad  gu  deimhin  bàs  anns  an 
fhàsach,  Agus  clia  d'  fhàgadh  duine 
dhiubh,  saor  o  Chaleb  mac  Iephuneh,  agus 
Iosua  mac  Nuin. 

AN  sin  thàinig  nigheana  Shelophehaid, 
mhic  Hepheir,  mhic  Ghilead,  mhic, 
Mhachir,  mhic  Mhanaseh,  do  theaghlaich- 
ibh  Mhanaseh  mhic  Ioseiph  :  agus  is  iad 
so  ainmean  a  nigheana,  Mahlah,  Noah, 
agus  Hoglah,  agus  Milcah,  agus  Tirsah. 

2  Agus  sheas  iad  an  làthair  Mhaois,  agus 
an  làthair  Eleasair  an  t-sagairt,  agus  an 
làthair  nan  ceannard,  agus  a'  chomh- 
chruinnich  uile,  làimh  ri  dorus  pàilliuin  a' 
choimhthionail,  agràdh, 

3  Dh'  eug  ar  n-athair  anns  an  fhàsach, 
agus  cha  robh  e  ann  an  cuideachd  na 
muinntir  a  chruinnich  iad  fèin  r'a  chèile  an 
aghaidh  an  Tighearn  ann  an  cuideachd 
Chorah,  ach  dlV  eug  e  'na  pheacadh  fèin  ; 
agus  cha  robh  mic  sam  bith  aige. 

4  C'ar  son  a  chaillair  ainm  ar  n-athar  o 
mheasg  a  theaghlaich,  a  chionn  nach  'eil 
mac  aige?  'lhugaibh  dhuinn  uime  sbi 
sealbh  am  measg  bhràithrean  ar  n-athar. 

5  Agus  thug  Maois  an  cùis  an  làthair  an 
Tighearn. 

6  Agus  labhair  an  Tighearna  ri  Maois, 
ag  ràdh, 

7  Labhair  nigheana  Shelophehaid  gu 
ceart:  bheir  thu  dhoihh  gu  ciunteach 
sealbh  oighreachd  am  measg  bhràithrean 
anathar;  agus  bheirthu  fa'near  gu'n  tig 
oighreachd  an  athar  d'an  iounsuidh. 

8  Agus  labhraidh  tu  ri  cloinn  Israeil,  ag 
ràdh,  Ma  gheibh  duine  bàs,  agus  gun  mhac 
aiffe,  an  sin  bheir  sibh  fa'near,  gu'n  tig 
'oighreachd-san  chum  a  nighinn. 

9  Agus  mur  bi  nighean  aige,  an  sin  bheir 
sibh  'oighreachd  d'a  bhràithribh. 

10  Agus  mur  bi  bràithrean  aige,  an  sin 
bheir  sibh  'oighreachd  do  bhràithribh 
'athar. 

11  Agus  mur  bi  bràithrean  aig  'athair, 
an  sin  bheir  sibh  'oighreachd  d'a  fhear- 
dàimh  a's  faigse  dha  d'a  theaghlach,l,  agus 
sealbhaichidh  e  i :  agus  bithidh  e  do 
chloinn  lsraeil  'na  reachd  breitheanais, 
mar  a  dh'  àithn  an  Tighearna  do  Mhaois. 

12  Agus  thubhairt  an  Tighearna  ri 
Maois,  lmich  suas  do'n  t-sliabh  so  Abarim, 
agus  gabh  sealladh  do'n  fhearann  a  thug 
mise  do  chloinn  Israeil. 

13  Agus  an  uair  a  chi  thu  e,  cruinnich- 
ear  thusa  mar  an  ceudna  chum  do  dhaoine, 
mar  a  chruinnicheadh  Aaron  do  bhràthair, 

14  A  chionn  .gu'n  d'rinn  sibh  ceannairc 
an  aghaidh  m'  àithne-sa  ann  am  fàsacli 
Shin,  ann  an  comh-stri  a'  chomhchruinnich, 
agus  nacli  do  naomhaich  sibh  mi  aig  an 
uisge  ann  an  sealladh  an  sùl :  is  e  sin 
uisge  Mheribah  ann  an  Cades,  ann  am 
fàsach  Shin. 

15  Agus  labhair  Maois  ris  an  Tighearn, 
ag  ràdh, 

16  Cuireadh  an  Tighearna,  Dia  spiorad 
na  h-uile  fheòla,  duine  os  ceann  a'  chomh- 
chruinnich, 

17  A  thèid  a  mach  rompa,  agus  a  thig  a 
steach  rompa,  agus  a  theòraicheas  a  muigh 

iad,  agus  a  bheir  a  stigh  iad  ;  a  chura  nach 
bi  comhchruinneach  au  Tighearna  mar 
chaoraich  aig  nach  'eil  buachaille. 

18  Agus  thubhairt  an  Tighearna  ri  Maois, 
Gabh  a  t'ionnsuidh  losua  mac  Nuin,  duine 
anns  am  bheil  an  spiorad,  agus  cuir  do 
làmh  air. 

19  Agus  cuir  e  an  làthair  Eleasair  an 
t-sagairt,  agus  an  làthair  a'  chomhchruinn- 
ich  uile  ;  agus  thoir  àithne  dha  'nam  fian- 
uis. 

20  Agus  cuiridh  tu  cuid  do  t'urram  air, 
a  chum  gu'm  bi  comhchruinneach  chloinn 
Israeil  uile  ùmhal  dha. 

21  Agus  seasaidh  e  'n  làthair  Eleasair  an 
t-sagaift,  a  dh'iarras  comhairl'  air  a  shon, 
a  rèir  breitheanais  na  h-Urim  an  làthair  au 
Tighearn :  air  'fhocal-san  thèid  iad  a 
mach,  agus  air  'fhocal  thig  iad  a  steach,  e 
fèin  agus  clann  Israeil  uile  maille  ris, 
eadhon  an  comhchruinneach  uile. 

22  Agus  rinn  Maois  mar  a  dh'  àithn  an 
Tighearna  dha ;  agus  ghabh  e  Iosua,  agus 
chuir  e  'n  làthair  Eleasair  an  t-sagairt  e, 
agus  an  làthair  a'  chomhchruinnich  uile. 

23  Agus  chuir  e  a  làmhan  air,  agus  thug 
e  àithne  dha,  mar  a  labhair  an  Tighearna 
le  làimh  Mhaois. 

CAIB.  XXVIII. 

AGUS  labhair  an  Tighearna  ri  Maois, 
ag  ràdh, 

2  Aithn  do  chloinn  Israeil,  agus  abair 
riu,  Mo  thabhartas,  agus  m'  aran  air  son 
m'  ìobairtean  a  bheirear  suas  le  teine  chum 
fàile  chùbhraidh  dhomh,  bheir  sibh  an  aire 
gu'n  toir  sibh  seachad  dhomhsa  'nan  àm 
iomchuidh  fèin. 

3  Agus  their  thu  riu,  Is  e  so  an  tabhartas 
a  bheirear  suas  le  teine,  a  bheir  sibh  seach- 
ad  do'n  Tighearna;  dà  uan  do'n  cheud 
bhliadhna  gun  ghaoid  gach  là,  chum  ìob- 
airt-loisgte  gnàthaichte. 

4  Aon  uan  bheir  thu  seachad  sa'  mhad- 
uinn,  agus  an  t-uan  eile  bheir  thu  seachad 
air  feasgar ; 

5  Agus  an  deicheamh  earrann  do  ephah 
phlùir  mar  thabhartas-bìdh,  measgta  leis 
a'  cheathramh  earrann  do  hin  a  dh'  oladh 
bhrùite. 

6  Is  ìobairt-loisgte  ghnàthaichte  a  t'ann, 
a  dh'  orduicheadh  ann  an  sliabh  Shinai 
chum  fàile  chùbhraidh,  ìobairt  a  bheirear 
suas  le  teine  do'n  Tighearn. 

7  Agus  is  i  a  tabhartas-dibhe  an  ceath- 
ramh  earrann  do  hin  air  son  aon  uain : 
anns  an  ionad  naomh  bheir  thu  fa'  near 
fìon  làidir  a  dhòrtadh  do'n  Tighearna  mar 
thabhartas-dibhe. 

8  Agus  an  t-uan  eile  bheir  thu  seachad 
air  feasgar :  mar  thabhartas-bìdh  na 
raaidne,  agus  mar  a  tabhartas-dibhe,  bheir 
thu  seachad  e,  ìobairt  a  bheirear  suas  le 
teine,  a  dh'fhàile  cùbhraidh  do'u  Tighearn. 

9  Agus  air  là  na  sàbaid,  dà  uan  do'n 
cheud  bhliadhna  gun  ghaoid,  agus  dà 
dheicheamh  earrann  phlùir  measgta  le 
h-oladh  mar  thabhartas-bìdh,  agus  a  tabh- 
artas-dibhe. 

10  Js  e  so  ìobairt-loisgte  gach  sàbaid,  a 
thuilleadh  air  an  ìobairt-loisgte  ghnàth- 
tiichte,  agus  a  tabhartas-dibhe. 

„  ìl  Agus  ann  an  toiseach  bhur  mìos  bheir 


sibh  seachad  chum  ìobaìrt-loisgte  do'i 

Tighearna,  dà  tharbh  òg,  agus  aon  reithe  9~ 

seachd  uain  do'n  cheud  bhliadhna  gui  ' 
ghaoid, 

12  Agus  tri  deicheamh  earranna  phlùii  ' 
measgta  le  h-oladh  mar  thabhartas-bidh  aii  j* 
son  gach  tairbh,  agus  dà  dheicheamh  earr- 
ann  phlùir  measgta  le  h-oladh  mar  thabh-  u.' 
artas-bìdh  air  son  gach  reithe  ; 

13  Agus  aon  deicheamh  earrann  phlùii 
air  leth  measgta  le  h-oladh  mar  thabhartas  K 
bìdh  air  son  gach  uain,  chum  ìobairt-loiag-  £■ 
te  deadh  f  hàile,  ìobairt  a  bheirear  suas  u  PJ1 
teine  do'n  Tighearn. 

14  Agus  mar  an  tabhartas-dibhe  bithidl  * 
leth  hin  do  fhìon  air  son  tairbh,  agus  ar  • 
treas  earrann  do  hin  air  son  reithe,  agui  *! 
an  ceathramh  earrann  do  hin  air  son  uain  m 
is  i  so  ìobairt-loisgte  gach  mìosa  air  feadl  *f 
mhìosan  na  bliadhna. 

15  Agus  ìobrar  aon  raheann  do  na  gabh-  • 
raibh  mar  ìobairt-pheacaidh  do'n  Tighearn  $■■ 
a  thuilleadh  air  an  ìobairt-loisgte  ghnàth  '■■■ 
aichte,  agus  a  tabhartas-dibhe. 

16  Agus  air  a'  cheathramh  là  deug  doì  J 
cheud  mhìos  tha  càisg  an  Tighearn. 

17  Agus  air  a'  chùigeadh  là  deug  do'i  ; 
mhìos  so  tha  'n  fhèill :  seachd  làithean  ith  P 
ear  aran  neo-ghoirtichte. 

18  Air  a'  cheud  là  bithidh  comhghairn 
naomh  ;  obair  thràilleil  sam  bith  cha  dear  u 
sibh  air : 

19  Ach  bheir  sibh  seachad  a  chum  ìob-  P 
airt  a  bheirear  suas  le  teine,  mar  ìobairt-  pjj 
loisgte  do'n  Tighearna,  dà  tharbh  òg,  agu 
aon  reithe,  agus  seachd  uain  do'n  chem  J 
bhliadhna  :  gun  ghaoid  bithidh  iad  duibh.  i  : 

20  Agus  bithidh  an  tabhartas-bidh  d(  *« 
phlùr  measgta  le  h-oladh  :  tri  deicheaml  P 
earranna  bheir  sibh  seachad  air  son  tairbh  I 
agus  dà  dheicheamh  earrann  air  son  reithe  Vfl 

21  Deicheamh  earrann  air  leth  bheir  thi 
seachad  air  son  gach  uain,  air  feadh  nai  W 
seachd  uan :  tf 

22  Agus  aon  bhoc-gaibhre  chum  ìobairt  5 
pheacaidh,  a  dheanamh  rèite  air  bhui  » 
son.  + 

23  Iobraidh  sibh  iad  sin  a  thuilleadh  aii  W 
an  ìobairt-loisgte  sa'  mhaduinn,  a  tha  mai  i 
ìobairt-loisgte  ghnàthaichte. 

24  Mar  so  bheir  sibh  sea^hr.d  c^"h  là  aii 
feadh  nan  seachd  làithean,  I  '.?.  '  a  r.a  h-ìob-  fci 
airt  a  bheirear  suas  le  t:  ?,  c'aim  fàih  |n 
chùbhraidh  do'n  Tighearn :  i  i'.rcar  seacbi  ÌN 
ad  e  thuilleadh  air  an  ì  ' :  !rt-l  lìgtt  jll> 
ghnàthaichte,  agus  a  tabhartr.c-d  bhe. 

25  Agus  air  an  t-seachdamh  là  bithidl  p 
comhghairm  naomh  agaibh ;  obair  thràill-  M 
eil  sam  bith  cha  dean  sibh  air. 

26  Mar  an  ceudna  air  là  nan  ceud  thor-  »a 
adh,  'nuair  a  bheir  sibh  seachad  tabhartas-  13 
bìdh  nuadh  do'n  Tighearn,  aig  ceann  bhui  <&. 
seachduinean,  bithidh  comhghairm  naoml  t'i 
agaibh  ;  obair  thràilleil  sam  bith  cha  deac  'è:. 
sibh : 

27  Ach  bheir  sibh  seachad  mar  ìobairt-  k 
loisgte,  chum  fàile  chùbhraidh  do'n  Tigh- 
earna,  dà  tharbh  òg,  aon  reithe,  seachd  ic 
uain  do'n  cheud  bhliadhna ; 

28  Agus  an  tabhartas-bìdh   do  phlùi  tn 
measgta  le  h-oladh,  tri  deicheamh  earr-  i; 
ann  air  son  gach  tairbh,  dà  dheicheamli 
earrann  air  son  gach  reithe, 

29  Deicheamh  earrann  air  Ieth  air  son 
ach  uain,  air  feadh  nan  seachd  uan  ; 

30  Agus  aon  mlieann  do  na  gabhraibh, 
a  dheanamh  rèite  air  bhur  son. 

31  Iobraidh  sibh  iad  a  thuilleadh  air  an 
obairt-loisgte  ghnàthaichte,  agus  a  tabh- 
artas-bìdh,  (gun  gliaoid  bithidli  iad  duibh,) 
agus  an  tabliartasan-dibhe. 

CAIB.  XXIX. 

AGUS  anns  an  t-seachdamli  mìos,  air  a' 
clieud  là  do  'n  mhìos,  bithidh  comh- 
g"hairm  naomh  agaibh  ;  obair  thràilleil  sam 
oith  cha  dean  sibh  :  is  là  sèididh  nan  tromp- 
aid  dhuibh  e. 

[  2  Agus  bheir  sibh  seachad  mar  ìobairt- 
;oisgte,  chum  fàile  chùbhraidh  do'u  Tigh- 
iarn,  aon  tarbh  òg,  aon  reithe,  agus 
iseachd  uain  do  'n  cheud  bhliadhna  gun 
jhaoid : 

3  Agus  bithidh  an  tabhartas-bìdh  do 
phlùr  measgta  le  h-oladh,  tri  deicheamh 
earrannan  air  son  tairbh,  agus  dà  dheich- 
3amh  earrann  air  son  reithe, 

4  Agus  aon  deicheamh  earrann  air  son 
?ach  uaiu,  air  feadh  nan  seachd  uan ; 

5  Agus  aon  mheann  do  na  gabhraibh 
^hum  ìobairt-pheacaidh,  a  dheanamh  rèite 

lir  bhur  son  : 

6  A  thuilleadh  air  ìohairt-loisgte  a' 
nhìosa,  agus  a  tabhartas-bìdh,  agus  an  ìob- 
lirt-loisgte  glinàthaichte,  agus  a  tabhartas- 
jìdh,  agus  an  tabhartasan-dibhe,  a  rèir  an 
jnàtha,  chum  faile  chùbhraidh,  ìobairt  a 
^heirear  suas  le  teine  do  'n  Tighearn. 

7  Agus  bithidh  agaibh  air  an  deieheamh 
'à  do'n  t-seachdamh  mìos  so  comhghairm 
laomh :  agus  cràdhaidh  sibh  bhur  n-an- 
unanna :  obair  sam  bith  cha  dean  sibh  air. 

8  Ach  bheir  sibh  seachad  chum  ìobairt- 
oisgte  do'n  Tighearn  a  dh'fhàile  cùbh- 
•aidh,  aon  tarbh  òg,  aon  reithe,  agus 
ìeachd  uain  do'n  cheud  bhliadhna;  gun 
fhaoid  bithidh  iad  duibh. 

9  Agus  bithidh  an  tabhartas-bìdh  do  phlùr 
neasgta  le  h-oladh,  tri  deicheamh  earrann- 
in  air  son  gach  tairbh,  agus  dà  dheicheamh 
jarrann  air  son  gach  reithe, 

10  Deicheamh  earrann  air  leth  air  son 
jach  uain,  air  feadh  nan  seachd  uan ; 

11  Aon  mheann  do  na  gabhraibh  chum 
obairt-pheacaidh,  a  thuilleadh  air  ìobairt- 
jheacaidh  na  rèite,  agus  an  ìobairt-loisgte 
^hnàthaichte,  agus  a  tabhartas-bìdh,  agus 
ui  tabhartasan-dibhe. 

12  Agus  air  a'  chùigeadh  là  deug  do'n 
_  >seachdamh  mìos,  bithidh  comhghairm 
j  laomh  agaibh ;   obair  thràilleil  sam  bith 

ha  dean  sibh ;  agus  gleidhidh  sibh  fèill 
■\M,  lo  'n  Tighearna  seachd  làithean. 

13  Agus  bheir  sibh  seachad  chum  ìobairt- 
oisgte,  ìobairt  a  bheirear  suas  le  teine,  a 

j  i_j|ih' f hàile  cùbhraidh  do'n  Tighearna,  tri 
^tairbh  dheug  òga,  da  reithe,  agus  ceithir 
iiain  deug  do'n  cheud  bhliadhna;  gun 
Sfhaoid  bithidh  iad. 

14  Agus  bithidh  an  tabhartas-bìdh  do 
phlùr  measgta  le  h-oladh,  tri  deicheamh 
earrannan  air  son  gach  tairbh  do  na  trì 
tairbh  dheug,  dà  dheicheamh  earrann  air 
son  gach  reithe  do'n  dà  reithe, 

15  Agus  deicheamh  earrann  air  leth  air 
son  gach  uain  do  na  ceithir  uain  deug ; 


16  Agus  aon  mheann  do  na  gabhraibh 
chum  ìobairt-pheacaidh,  athuilleadh  air  an 
ìobairt-loisgle  ghnàthaichte,  a  tabhartas- 
bìdh,  agus  a  tabhartas-dibhe. 

17  Agus  air  an  dara  là  bheir  sibh  seachad 
dà  tharbh  dheug  òg,  dà  reithe,  ceithir  uain 
deug  do'n  cheud  bhliadhna  gun  ghaoid  : 

18  Agus  bithidh  an  tabhartas-bìdh,  agus 
an  tabhartasan-dibhe  air  son  nan  tarbh,  air 
son  nan  reitheachan,  agus  air  son  nan  uan, 
a  rèir  an  àireimh,  a  rèir  a'  ghnàtha ; 

19  Agus  aon  mheann  do  na  gabhraibh 
chum  ìobairt-pheacaidh,  a  thuilleadh  airan 
ìobairt-loisgte  ghnàthaichte,  agus  a  tabh- 
artas-bìdh,  agus  an  tabhartasan-dibhe. 

20  Agus  air  an  treas  là  aon  tarbh  deug, 
dà  reithe,  ceithir  uain  deug  do'n  cheud 
bhliadhna  gun  ghaoid : 

21  Agus  bithidh  an  tabhartas-bìdh,  agus 
an  tabhartasan-dibhe,  air  son  nan  tarbh,  air 
son  nan  reitheachan,  agus  air  son  nan  uan, 
a  rèir  an  àireimh,  a  rèir  a'  ghnàtha ; 

22  Agus  aon  bhoc-gaibhre  chum  ìobairt- 
pheacaidh,  a  thuilleadh  air  an  ìobairt- 
loisgte  ghnàthaichte,  agus  a  tabhartas- 
bìdh,  agus  a  tabhartas-dibhe. 

23  Agus  aira'cheathramhlàdeichtairbh, 
dà  reithe,  agus  ceithir  uain  deug  do'n 
cheud  bhliadhna  gun  ghaoid  : 

24  Bithidh  an  tabhartas-bìdh,  agus  an 
tabhartasan-dibhe,  air  son  nan  tarbh,  air 
son  nan  reitheachan,  agus  air  son  nan  uan, 
a  rèir  an  àireimh,  a  rèir  a'  ghnàtha ; 

25  Agus  aon  mheann  do  na  gabhraibh 
chum  ìobairt-p'.ieacaidh,  a  thuilleadh  air 
an  ìobairt-loisgte  ghnàthaichte,  a  tabhart- 
as-bìdh,  agus  a  tabhartas-dibhe. 

26  Agus  air  a  chùigeadh  là  naoi  tairbh, 
dà  reithe,  agus  ceithir  uain  deug  do'n  cheud 
bhliadhna  gun  ghaoid : 

27  Agus  bithidh  an  tabhartas-bìdh,  agus 
an  tabhartasan-dibhe,  air  son  nan  tarbh,  air 
son  nan  reitheachan,  agus  air  son  nan  uan, 
a  rèir  an  àireimh,  a  rèir  a'  ghnàtha ; 

28  Agus  aon  bhoc-gaibhre  chum  ìobairt- 
pheacaidh,  a  thuilleadh  air  an  ìobairt- 
loisgte  ghnàthaichte,  agus  a  tabhartas- 
bìdh,  agus  a  tabhartas-dibhe. 

29  Agus  air  an  t-seathadh  là  ochd  tairbh, 
dà  reithe,  agus  ceithir  uain  deug  do  'n 
cheud  bhliadlina  gun  ghaoid : 

30  Agus  bithidh  an  tabhartas-bìdh,  agus 
an  tabhartasan-dibhe,  air  son  nan  tarbh,  air 
son  nan  reitheachan,  agus  air  son  nan  uan, 
a  rèir  an  àireimh,  a  rèir  a'  ghnàtha ; 

31  Agus  aon  bhoc-gaibhre  chum  ìobairt- 
pheacaidh,  a  thuilleadh  air  an  ìobairt- 
loisgte  ghnàthaichte,  a  tabhartas-bìdh,  ag- 
us  a  tabhartas-dibhe. 

32  Agus  air  an  t-seachdamh  là  seachd 
tairbh,  dà  reithe,  agus  ceithir  uain  deug 
do  'n  cheud  bhliadhna  gun  ghaoid : 

33  Agus  bithidh  an  tabhartas-bìdh,  agus 
an  tabhartasan-dibhe,  air  son  nan  tarbh,  àir 
son  nan  reitheachan,  agus  air  son  nan  uan, 
a  rèir  an  àireimh,  a  rèir  a'  ghnàtha; 

34  Agus  aon  bhoc-gaibhre  chum  ìobairt- 
pheacaidh,  a  thuilleadh  air  an  ìobairt- 
loisgte  ghnàthaichte,  a  tabhartas-bìdh,  ag- 
us  a  tabhartas-dibhe. 

35  Agus  air  an  ochdamh  là  bithidh  àrd 
choimhthional  agaibh :  obair  thràilleil  sam 
bith  cha  dean  sibh  air : 

M2 

36  Ach  bheir  sibh  seachad  chum  ìobairt- 
loisgte,  ìobairt  a  bheirear  suas  le  teine,  a 
dh'  fhaile  cùbhraidh  do  'n  Tighearn,  aon 
tarbh,  aon  reithe,  seachd  uain  do  'n  cheud 
bhliadhna  gun  ghaoid: 

37  Bithidh  an  tabhartas-bìdh,  agus  an 
tabhartasan-dibhe,  air  son  an  tairbh,  air  son 
an  reithe,  agus  air  son  nan  uan,  a  rèir  an 
àireimh,  a  rèir  a'  ghnàtha ; 

38  Agus  aon  bhoc-gaibhre  chum  ìobairt- 
pheacaidh,  a  thuilleadh  air  an  ìobairt- 
Ioisgte  ghnàthaichte,  agus  a  tabhartas- 
bìdh,  agus  a  tabhartas-dibhe. 

39  Na  nithe  sin  ni  sibh  do  'n  Tighearna 
'nur  fèiìlibh  suidhichte,  thuilleadh  air  bhur 
bòidibh,  agus  bhur  tabhartasan  saor-thoile, 
air  son  bhur  n-ìobairtean-loisgte,  agus  air 
son  bhur  tabhartasan-bìdh,  agus  air  son 
bhur  tabhartasan-dibhe,  agus  air  son  bhur 
tabhartasan-sìth. 

40  Agus  dh'innis  Maois  do  chloinn  Is- 
raeil  a  rèir  gach  ni  a  dh'àithn  an  Tighearna 
do  Mhaois. 

CAIB.  XXX. 

AGUS  labhair  Maois  ri  ceannardan  nan 
treubh  a  thaobh  chloinn  Israeil,  ag 
ràdh,  Is  e  so  an  ni  a  dh'àithn  an  Tighearn. 

2  Ma  bhòidicheas  duine  bòid  do  'n  Tigh- 
earn,  no  ma  mhionnaicheas  e  mionnan  a 
cheangal  'anama  le  ceangal,  cha  bhris  e 
'fhocal ;  a  rèir  gach  ni  a  thig  a  mach  as  a 
bheul,  ni  e. 

3  Mar  an  ceudna  ma  bhòidicheas  bean 
bòid  do  'n  Tighearn,  agus  gu  'n  ceangail  si  i 
fèin  le  ceangal,  agus  i  ann  an  tigh  a  h-ath- 
ar  'na  h-òige ; 

4  Agus  gu  'n  cluinn  a  h-athair  a  bòid,  ag- 
us  a  ceangal  leis  an  do  cheangail  i  h-anam, 
agus  gu'm  fan  a  h-athair  'na  thosd  rithe, 
an  sin  seasaidh  a  bòidean  uile,  agus  seas- 
aidh  gach  ceangal  leis  an  do  cheangail  i  a 
h-anara. 

5  Ach  ma  chuireas  a  h-athair  'na  h-agh- 
aidh  san  là  anns  an  cluinn  e,  cha  seas  aon 
d'  a  bòidibh,  no  d'  a  ceanglaichibh,  leis  an  do 
cheangail  i  a  h-auam;  agus  maithidh  an 
Tigliearna  dh'  i,  a  chionn  gu'n  do  chuir  a 
h-athair  'na  h-aghaidh. 

6  Agus  ma  bhaidirfear-pòsda  aice  'nuair 
a  bha  bòidean  oirre,  no  'nuair  a  labhair  i 
ni  as  a  beul,  leis  an  do  cheangail  i  a  h-an- 
am, 

7  Agus  gu'n  cual'  a  fear  e,  agus  gu'n 
d'  fhan  e  'na  thosd  rithe  san  là  anns  an 
cual'  e  i ;  an  sin  seasaidh  a  bòidean,  agus 
seasaidh  a  ceanglaichean  leis  an  do  cheang- 
ail  i  a  h-anam. 

8  Ach  ma  chuireas  a  fear-pòsda  'na 
h-aghaidh  san  là  anns  an  cluinn  e  i,  an  sin 
bheir  e  gu  neò-bhrigh  a  bòid  a  bhòidich  i, 
agus  an  ni  a  labhair  i  le  'bilibh,  leis  an  do 
cheangail  i  a  h-anara  ;  agus  bheir  an  Tigh- 
earna  maitheanas  dh'i. 

9  Ach  gach  bòid  bantraich,  agus  mnà 
dealaichte,  leis  an  do  clieangail  i  a  h-anam, 
seasaidh  i  'na  h-aghaidh. 

10  Agus  ma  bhòidich  i  ann  an  tigh  a  fir, 
no  ma  cheangail  i  a  h-anam  le  ceangal 
maille  ri  mionnaibh, 

11  Agusgu'n  cual'  a  fear  e,  agus  gu'n 
d'  fhan  e  'na  thosdrithe,  agus  nach  do  chuir 
e  na  h-aghaidh ;  an  sin  seasaidh  a  bòidean 


uile,  agus  seasaidh  gach  ceangal  leis  an  do 
cheangail  i  a  h-anam. 

12  Ach  raa  chuir  a  fear  gu  tur  air  chùl 
iad  san  là  anns  an  cual'  e  iad,  an  shi  ge  b'e 
ni  a  thàinig  a  mach  as  a  beul  a  thaobh  a 
bòidean,  no  thaobh  ceangail  a  h-anama, 
clia  seas  e  :  chuir  a  fear  air  chùl  iad,  agus 
bheir  an  Tighearna  maitheanas  d'  i. 

13  Na  bòidean,  agus  na  mionnan  sin  uile 
a  cheanglas  a  chum  an  t-anam  a  chràdh, 
feudaidh  a  fear  an  daingneachadh,  nofeud- 
aidh  a  fear  an  cur  air  chùl. 

14  Ach  ma  dh'fhanas  a  fear  gu  tur  'na 
thosd  rithe,  o  là  gu  là;  an  sin  tba  e  a 
daingneachadh  a  boidean  uile,  no  a  ceang-  * 
laichean  uile,  a  ta  oirre :  tha  e  ga  'n  dean-  ' 
amh  seasmhach,  a  chionn  gu  'n  d'  fhan  t 
'na  thosd  rithe  san  là  anns  an  cual'  e  iad. 

15  Ach  ma  chuireas  e  air  chor  sam  bitl 
air  chùl  iad,  an  dèigh  dha  'n  cluinntinn: 
an  sin  giùlainidh  e  a  h-aingidheachd-san. 

16  Is  iad  sin  na  reachdan  a  dh'àithn  ac 
Tighearna  do  Mhaois,  eadar  duine  agus  { 
bhean,  eadar  athair  agus  a  nighean,  agus  i 
fathast  'na  h-òige  anu  an  tigh  a  h-athar. 

CAIB.  XXXI. 

AGUS  labhair  an  Tighearna  ri  Maois,  ag 
ràdh, 

2  Dìol  clann  lsraeil  air  na  Midianaich 
'na  dhèigh  sin  cruinnichear  chum  d( 
dhaoine  thu. 

3  Agus  labhair  Maois  ris  an  t-sluagh,  ag 
ràdh,  Rachadh  cuid  dibh  fo'n  armaibr 
chum  a'  chogaidh,  agus  imicheadh  iad  c 
chogadh  an  aghaidh  nara  Midianach,  agui 
dìoladh  iad  an  Tighearn  air  Midian. 

4  Cuiridh  sibh  mìle  do  gach  trèibh,  aii 
feadh  uile  threubhan  Israeil,  chum  a 
chogaidh. 

5  Mar  sin  thugadh  a  mach  à  mìltibh  Is- 
raeil,  mìle  do  gach  trèibh,  dà  mhìle  dheug 
arraaichte  chum  cogaidh. 

6  Agus  chuir  Maois  iad  a  chum  a'  chog. 
aidh,  mìle  do  gach  trèibh,  iadsan  agus  Phi- 
nehas  mac  Eleasair  an  t-sagairt,  a  chum  a 
chogaidh.leis  na  h-innealaibh  naomha  'ng 
làimh,  agus  na  trorapaidean  gu  sèideadh. 

7  Agus  chog  iad  an  aghaidh  nam  Mi- 
dianach,  mar  a  dh'  àithn  an  Tighearna  dc 
Mhaois ;  agus  mharbh  iad  na  firionnaicb 
uile. 

8  Agus  mharbh  iad  righrean  Mhidiain 
a  thuilleadh  air  a'  chuid  eiie  dhiubh  i 
mharbhadh ;  eadhon  Ebhi,  agus  Recem 
agus  Sur,  agus  Hur,  agus  Reba,  cùig  righ- 
rean  Mhidiain :  Balaam  mac  Bheoir  mai 
an  ceudna  mharbh  iad  leis  a'  chlaidh- 
earah. 

9  Agus  thug  clann  Israeil  leo  mnài  Mhi- 
diain  'nam  braighdibh,  agus  an  clanri 
bheag,  agus  thug  ìad  leo  creacli  an  sprèidl: 
uile,  agus  an  treudan  uile,  agus  am  maoii: 
uile. 

10  Agus  loisg  iad  am  bailtean  uile  anns 
an  robh  iad  a  chòmhnuidh,  agus  an  dùin 
uile  le  teine. 

11  Agus  thug  iad  leo  a'  chreach  uile.ag- 
us  an  cobhartach  uile,  eadar  dhaoine  agus 
ainmhidhean. 

12  Agus  thug  iad  na  braighdean,  agus  a' 
chreach,  agus  an  cobhartacn,  gu  Maois  ag- 
us  Eleasar  an  sagart,  agus  gu  comhchruinn- 

ach  chloinn  Israeil,  a  chum  a'  chairap  aig 
omhnardaibh  Mhoaib,  a  ta  làimh  ri  Ior- 
j   an  amfagus  do  Iericho. 

13  Agus  chaidh  Maois  agus  Eleasar  an 
;  *gart,  agus  ceannardan  a' 'chomhchruinn- 
.  •h  uile  mach  "nan  coinneamh  an  taobh  a 
J  ,iuigh  do  'n  champ. 

14  Agus  hha  corruich  air  Maois  ri  luchd- 
M  lagfhlaidh  an  t-sluaigh,  ris  na  ceannard- 

j  ibh  air  mhìltibh,  agus  na  ceannardaibh 
j  ìr  cheudaibh,  a  thàinig  o  'n  chogadh. 

15  Agus  thubhairt  Maois  riu,  An  do 
,  hlèidh  sibh  na  mnài  uile  beò  ? 

J    16  Feuch,  thug  iad  sin  air  cloinn  Israeil, 
fd  ì  comhairle  Blialaaim,  peacachadh  an  agh- 
j  ìdh  an  Tighearna  ann  an  aobhar  Pheoir; 
gus  bha  plàigh  air  feadh  comhchruiunich 
n  Tighearn. 
-  ;n    17  A  nis  uime  sin  marbhaibh  gach  fir- 
:-4  >nnach  am  measg  na  cloinne  bige,  agus 
,•  aarbhaibh  gach  bean  d'amb'  aithne  fear  le 
uidhe  leis. 

2  18  Ach  a'  chlann  bhan  uile  do  nach 
J  *  aithne  fear  le  luidhe  leis,  gleidhibh  beò 
|J  Ihuibh  fèin. 

19  Agus  fanaibhse  an  taobh  a  muigh 
lo  'n  champ  seachd  làithean :  ge  b'  e  mharbh 

d  leach  air  bith,  agus  ge  b'  e  bhean  ri  neach 
.  mharbhadh,  glanaibh  sibh  fèin,  agus  bhur 
m  'raighdean  air  an  treas  là,  agus  air  an 
•  t  -seachdamh  là  ; 

20  Agus  glanaibh  bhur  n-eudach  uile, 
,  igus  gach  ni  a  rinneadh  do  chroicnibh,  ag- 

M  1S  na«h  obair  dofhionnadh  ghabhar,  agus 

jj  irach  ni  a  rinneadh  do  fhiodh. 
q    21  Agus  thubhairt  Eleasar  an  sagart  ris 
1  ìa  fir-chogaidh  a  chaidh  a  raach  a  dh'  ionn- 

|  g  iuidh  a'  chatha,  Is  e  so  ordugh  an  lagha  a 

~ ,  Ih'  àithn  an  Tighearna  do  Mhaois  : 

22  A  mhàin  an  t-òr,  agus  an  t-airgiod, 
b  m  t-urnha,  an  t-iarunn,  an  staoin,  agus  an 
jgj  uaidh, 

23  Gach  ni  a  dh'  fhuilgeas  an  teine,  bheir 
$i  iibh  fa'near  e  dhol  troimh  'n  teine,  agus 
tpgklanar  e;  gidheadh  le  uisge  an  sgaraidh 
ffj  ^lanar  e  :  agus  gach  ni  nach  fulaing  an 
la  s  teine,  bheir  sibh  fa  'near  e  dhol  troimh  'n 

uisge. 

,1  24  Agus  nighidh  sibh  bhur  n-eudach  air 
, -(j)|an  t-seachdamh  là,  agus  bithidh  sibh  glan, 
.^jagus  'na  dhèigh  sin  thig  sibh  a  stigh  do  'n 
^jcharap. 

iiàl  25  Agus  labhair  an  Tighearna  ri  Maois, 
^Jagràdh, 

VjJ  26  Gabh  àireamh  na  creich  a  thogadh, 
-rJieadar  dhuine  agus  ainmhidh,  thu  fein,  ag- 
.  yjus  Eleasar  an  sagart,  agus  prìomh  aith'- 
■  jjriche  a'  chomhchruinnich  ; 

fi   27  Agus  roinn  a'  chreach  'na  dà  earr- 
jfljainn  ;  eadar  a  mhuinntir  a  ghabh  an  cog- 
I  adh  orra  fèin,  a  chaidh  mach  do  'n  chath, 

J  agus  eadar  an  comhchruinneach  uile  : 
M(j]   28  Agus  tog  cìs  do  'n  Tighearn  o  na  fir- 
'  "|ichogaidh,  a  chaidh  mach  do  'n  chath  :  aon 

Jjanam  à  cùig  ceud,  araon  do  na  daoinibli, 

.^agus  do  'n  bhuar,  agus  do  na  h-asail,  agus 

"  i  do  na  caoraich. 

29  Gabh  e  as  an  leth-san,  agus  thoir  e  do 
^(  Eleasar  an  sagart,  mar  thabhartas-togta 

do  'n  Tigliearn. 

30  Agusàleth  chloinn  Israeil,  gabhaidh 
tu  aon  chuibhrionn  à  leth-cheud,  do  na 

U:  daoinibh,  do  'n  bhuar,  do  na  h-asail,  agus 

do  na  treudaibh,  do  gach  ainmhidh,  agus 
bheir  thu  iad  do  na  Lebhithich,  a  tha 
gleidheadh  cùraim  pàilliuin  an  Tighearn. 

31  Agus  rinn  Maois  agus  Eleasar  aa 
sagart  mar  a  dh'  àithn  an  Tighearna  d<» 
Mhaois. 

32  Agus  b'  e  an  cobhartach,  eadhon  a* 
chuid  eile  do  'n  chreich  a  ghlac  na  fir-chog- 
aidh,  sè  ceud  mìle,  agus  deich  is  tri  fich- 
ead  mìle,  agus  cùig  mìle  caora, 

33  Agus  tri  fichead  agus  dà  mhìle  dheug 
bò, 

34  Agus  tri  fichead  agus  aon  mhìle  asal, 

35  Agus  dà  mhìle  dheug  'ar  fhichead 
anam  san  iomlan,  do  mhnaibh  do  nach 
b'  aithne  fear  le  luidhe  leis. 

36  Agus  bha  'n  leth  bu  chuibhrionn 
doibh-san  a  chaidh  mach  a  chum  a'  chog- 
aidh,  ann  an  àireamh  tri  clieud  mìle,  agus 
seachd  mìle  deug  'ar  fhichead  agus  cùig 
ceud  caora  ; 

37  Agus  b'  i  cìs  an  Tighearna  do  na  caor- 
aich  sè  ceud  agus  tri  fichead  agus  cùig 
deug. 

38  Agus  b'  iad  am  buar  sè  mìle  deug  'ar 
fhichead  :  dhiubh  so  b'  i  cìs  an  Tighearna 
tri  fichead  's  a  dhà-dheug. 

39  Agus  b'iad  na  h-asail  deich  mìle  thar 
fhichead  agus  cùi<>-  ceud  :  dhiubh  so  b  i  cìs 
an  Tighearna  tri  fichead  agus  a  h-aon. 

40  Agus  b'  iad  anama  nau  daoine  sè  mìle 
deug  :  dliiubh  so  b' i  cìs  an  Tighearna  dà 
anam  dheug  'ar  fhichead. 

41  Agus  thug  Maois  a'  chìs,  eadhon 
tabhartas-togta  an  Tighearn,  do  Eleasar  an 
sagart,  mar  a  dh'  àithn  an  Tighearna  do 
Mhaois. 

42  Agus  do  leth  chloinn  Israeil,  a  roinn 
Maois  o  'n  luchd-chogaidh, 

43  (A  nis  b'  i  'n  leth  a  bhuineadh  do  'n 
chomhchruinneach,  tri  cheud  mìle,  agus 
seachd  mìle  deug  'ar  fhichead  agus  cùig 
ceud  caora, 

44  Agus  sè  mìle  deug  'ar  fhichead  bò, 

45  Agus  deich  mìle  thar  fhichead  asal 
agus  cùig  ceud, 

46  Agus  sè  mìle  deug  anam,) 

47  Eadhon  do  'n  leth  a  bhuineadh  d& 
chloinn  Israeil,  ghabh  Maois  aon  chuibh- 
rionn  à  leth-cheud  eadar  dhuine  agus 
ainmliidh,  agus  thug  e  iad  do  na  Lebhith- 
ich,  a  bha  gleidheadh  cùraim  pàilliuin  an 
Tighearna,  mar  a  dh'  àithn  an  Tighearna 
do  Mhaois. 

48  Agus  thàinig  an  luchd-riaghlaidh  a 
bha  os  ceann  mhìltean  an  t-sluaigh,  na 
ceannardan  air  mhìltibh,  agus  na  ceann- 
ardan  air  cheudaibh,  am  fagus  do  Mhaois  : 

49  Agus  thubhairt  iad  ri  Maois,  Ghabh 
do  sheirbhisich  àireamh  nam  fear-cogaidh 
a  tha  fo  'r  làimh,  agus  cha  'n  'eil  duine 
dhinn  air  chall. 

50  Uime  sin  thug  sinn  tabhartas  a  chum 
an  Tighearna,  gach  fear  na  fhuair  e  do 
sheudaibh  òir,  eadhon  slabhraidhean,  agus 
usgraichean,  fàinnean,  cluas-ihailean,  ag- 
us  criosan,  a  dheanamh  rèite  air  son  ar 
n-anaman  an  làthair  an  Tighearn. 

51  Agus  ghabh  Maois  agus  Eleasar  an 
sagart  an  t-òr  uatha,  uile  'na  sheudaibh 
oibrichte. 

52  Agus  b'  e  òr  an  tabhartais  uile  a  thug 
iad  seachad  do  'n  Tighearn,  o  na  ceaunard- 

aibh  air  mhìltibh,  agus  o  na  ceannardaibh 
air  cheudaibh,  sè  raìle  deug,  seachd  ceud 
agus  leth-cheud  secel. 

53  (Oir  ghabh  na  fir-chogaidh  cobhart- 
ach,  gach  duine  dlia  fèin.) 

54  Agus  ghabh  Maois  agus  Eleasar  an 
sagart  an  t-or  o  na  ceannardaibh  air  mhìlt- 
ibh,  agus  air  cheudaibh,  agus  thug  iad  e 
gu  pàilliun  a'  choimhthionail,  mar  chuimh- 
neachau  do  chloinn  Israeil  an  làthair  an 
Tighearn. 

CA.IB.  XXXII. 

ANIS  bha  aig  cloinn  Reubein  agus 
cloinn  Ghadro-mhòran  sprèidhe  :  ag- 
us  an  uair  a  chunnaic  iad  fearann  Iaseir, 
agus  fearann  Ghilead,  feuch,  bha  'n  t-àite 
'na  àite  sprèidhe  : 

2  Agus  thàinig  clann  Ghad,  agus  clann 
Reubein,  agus  labhair  iad  ri  Maois,  agus  ri 
Eleasar  an  sagart,  agusri  uachdaranaibh  a' 
chomhchruinnieh,  ag  ràdh, 

3  Atarot,  agus  Dibon,  agus  Iaser,  agus 
Nimrah,  agus  Hesbon,  agus  Elealeh,  agus 
Sebam,  agus  Nebo,  agus  Beon  ; 

4  Eadhon  an  dùthaich  a  bliuail  an  Tigh- 
earna  roimh  chomhchruinneach  Israeil,  is 
fearann  e  air  son  sprèidhe,  agus  tha  sprèidh 
aig  do  sheirbhisich. 

5  Uime  sin,  ars'  iadsan,  ma  fhuair  sinn 
deadh-ghean  a'  d'  shealladh,  thugar  am 
fearann  so  do  d'  sheirbhisich  mar  sheilbh, 
agus  na  toir  sinn  a  null  thar  Iordan. 

6  Agus  thubhairt  Maois  ri  cloinu  Ghad, 
agus  ri  cloinn  Reubein,  An  tèid  bhur 
bràithrean  gu  cogadh,  agus  an  suidh  sibh- 
se  an  so  ? 

7  Agus  c'  ar  son  a  bheir  sibh  mi-mhis- 
neach  do  chridhe  chloinn  Israeil,  a  dhol  a 
null  do  'n  fhearann  a  thug  an  Tighearna 
dhoibh  ? 

8  Mar  so  rinn  bhur  n-aithriche,  'nuair  a 
chuir  mi  iad  o  Chades-barnea  a  dh'  amharc 
na  tìre : 

9  'Nuair  a  chaidh  iad  suas  gu  gleann  Es- 
coil,  agus  a  chunnaic  iad  am  fearann,  thug 
iad  mi-mhisneach  do  chridhe  chloinn  Is- 
raeil,  a  chum  nach  rachadh  iad  a  steach 
do'n  fhearann  athug  an  Tigbearna  dhoibh. 

10  Agus  las  corruich  an  Tighearna  san 
àm  sin  fèin,  agus  rahionnaich  e,  ag  ràdli, 

11  Gu  cinnteach  cha  'n  fhaic  a  h-aon  do 
na  daoinibh  a  thàinig  a  nìos  as  an  Eiphit,  o 
fhichead  bliadhna  dh'  aois  agus  os  a  cheann, 
am  fearann  a  mhionnaich  mi  do  Abraham, 
do  Isaac,  agus  do  lacob,  a  chionn  nach  do 
lean  iad  mi  gu  h-iomlan ; 

12  Saor  o  Chaleb  mac  Iephuneh  an  Ce- 
niseach,  agus  Iosua  mac  Nuin :  oir  lean 
iadsan  an  Tighearna  gu  h-iomlan. 

13  Agus  las  corruich  an  Tighearn  an 
aghaidh  Israeil,  agus  chuir  e  air  seacharan 
iad  san  fhàsach  dà  fhichead  bliadhna,  gus 
an  deachaidh  as  do  'n  ghinealach  sin  uile  a 
rìnn  olc  an  sealladh  an  Tighearn. 

14  Agus,  feuch,  tha  sibhse  air  èirigh  suas 
an  àite  bhur  n-aithriche,  gineal  dhroch 
dhaoine,  a  mheudachadh  fathast  mòr 
chorruich  an  Tighearna  ri  h-Israel. 

15  Oir  raa  thionndaidheas  sibh  air  falbh 
o  'leantuinn-san,  fàgaidh  e  fathast  uair  eile 
san  fhàsach  iad,  agus  sgriosaidh  sibh  an 
sluagh  so  uile. 


16  Agus  thàinig  iad  am  fagus  da,  agus 
thubhairt  iad,  logaidh  sinn  mainnirean 
chaorach  an  so  d'  ar  sprèidh,  agus  bailtean 
d'  ar  cloinn  bhig  : 

17  Ach  thèid  sinn  fèin  deas-armaichte 
roimh  chloinn  Israeil,  gus  an  toir  sinn  iad 
d'  an  àite :  agus  ni  ar  clann  bheag  còmh- 
nuidh  sna  bailtibh  daingnichte  air  sgàth 
luchd-àiteachaidh  na  tìre. 

18  Cha  phill  sinn  d'  ar  tighibh,  gus  an 
sealbhaicli  clann  Israeil  gach  duine  dhiubli 
'oighreachd  fèin : 

19  Oir  cha  sealbhaich  sinne  maille  riu- 
san  an  taobh  eile  do  Iordan,  no  thall  o  sin; 
a  chionn  gu  'n  do  thuit  ar  n-oighreachd 
dhuinne  air  an  taobh  so  do  Iordau  a  làimh 
na  h-àird'  an  ear. 

20  Agus  thubhairt  Maois  riu,  Ma  ni  sibh 
an  ni  so,  ma  thèid  sibh  fo  'r  n-armaibh 
roimh  an  Tighearna  gu  cogadh, 

21  Agus  gu  'n  tèid  sibh  uile  armaichte 
thar  Iordan  roimh  an  Tighearn,  gus  am 
fuadaich  e  mach  a  naimhdean  as  a  làth- 
air, 

22  Agus  gu  'n  ceannsaichear  am  fearann 
am  fianuis  an  Tighearna ;  'na  dhèigh  sin 
pillidh  sihh,  agus  bithidh  sibh  neo-choir- 
each  an  làthair  an  Tighearn,  agus  an  làth- 
air  Israeil,  agus  Bithidh  am  fearann  so  'na 
sheilhh  agaibh  am  fianuis  an  Tighearn. 

23  Ach  mur  dean  sibh  mar  so,  feuch, 
pheacaich  sibh  an  aghaidh  an  Tighearn; 
agus  bithibh  cinuteach  gu  'm  faigh  bhur 
peacadh  a  mach  sibh. 

24  Togaibh  bailtean  d'  'ur  cloinn  bhig, 
agusmainuirean  d"ur  caoraich  ;  agus  dean- 
aibh  an  ni  a  chaidh  mach  as  bhur  beul. 

25  Agus  labliair  clann  Ghad  agus  clann 
Reubein  ri  Maois,  ag  ràdh,  Ni  do  sheirbh- 
isich  mar  a  ta  mo  Thighearn  ag  àithneadh. 

26  Bithidh  ar  claun  bheag,  ar  mnài,  ar 
treudan  agus  ar  sprèidhe  uile,  an  sin  annam 
bailtibh  Ghilead; 

27  Ach  thèid  do  sheirbhisich  thairis, 
gach  fear  dhiubh  armaichte  chum  cogaidh, 
roimh  an  Tighearna  gu  cath,  mar  a  tha  mo 
thighearna  ag  ràdh. 

28  Agus  thug  Maois  àithne  d'  an  taobh 
do  Eleasar  an  sagart,  agus  do  Iosua  mac 
Nuin,  agus  do  phrìomh  aithrichibh 
threubha  chloinn  Israeil : 

29  Agus  tliubhairt  Maois  riu,  Ma  thèid 
clann  Ghad,  agus  clann  Reubein  a  null 
maille  ribh  thar  Iordan,  gach  fear  dhiubh 
armaichte  gu  cath  an  làthair  an  Tighearn, 
agus  gu  'n  ceannsaichear  an  tìr  roimhibh, 
an  sin  bheir  sibh  dhoibh  fearann  Ghilead 
mar  sheilbh : 

30  Ach  mur  tèid  iad  thairis  maiUe  ribh 
armaichte,  bithidh  seilbh  aca  'nur  measg 
jèin  anu  an  tìr  Chanaain. 

31  Agus  fhreagair  clann  Ghad,  agus 
clann  Reubein,  ag  ràdh,  Mar  a  thubhairt 
an  Tighearna  ri  d'  sheirbhisich,  mar  sin  ni 
sinne. 

32  Thèid  sinn  a  nuU  arraaichte  roimh  an 
Tighearna  do  thìr  Chanaain,  a  chum  gu  'rn 
bi  sealbh  ar  n-oighreachd  againn  air  au 
taobh  so  do  lordan. 

33  Agus  thug  Maois  dhoibh,  eadhon  do 
chloinn  Ghad,  agus  do  chloinn  Reuhein, 
agus  do  leth  thrèibh  Mhanaseh,  mhic  Io- 
seiph,  rìoghachd  Shihoin  righ  nan  Amor- 

|»ch,  ajrus  rìoghachd  Og  righ  Bhasain,  an 
tìr  maille  r'anailtibh  anns  na  crìochaibh, 
>adhan  bailte  na  dùthcha  mu'n  cuairt. 
34  Ag  us  thog  clann  Ghad  Dibon,  agus 

[Atarot,  agus  Aroer, 

I  35  Agus  Atrot,  Sophan,  agus  Iaser,  agus 
flogbehah, 

36  Agus  Bet-nimrah,  agus  Bet-haran, 
liailte  daingnichte ;  agus  mainnirean  air 
tson  chaorach. 

37  Agus  thog  clann  Reubein  Hesbon, 
ìgus  Elealeh,  agus  Ciriataim, 

38  Agus  Nebo,  agus  Baal-meon,  (air 
li'an  ainmean  a  bhi  air  an  atharrachadh,) 
Ì3gus  Sibmah  :  agus  thug  iad  ainmean  eile 
:do  na  bailtibh  a  thog  iad. 

.  39  Agus  chaidh  clann  Mhachir,  mhic 
fMhanaseh,  do  Ghilead,  agus  ghlac  iad  e, 
ivgns  chuir  iad  à  seilbh  an  t- Amorach  a  bha 
ftnn. 

■  40  Agus  thug  Maois  Gilead  do  Mhachir 
mac  Mhanaseh  ;  agus  ghabh  e  còmhnuidh 
ann. 

41  Agus  chaidh  Iaer  mac  Mhanaseh 
[ag-us  ghìac  e  a  bhailte  beaga,  agus  thug  e 
Habhot-iair  mar  ainm  orra. 

42  Aaus  chaidh  Nobah  agus  ghlac  e 
Cenat,  àgus  a  bhailte  beaga,  agus  thug  e 
Nobah  mar  ainm  air,  a  rèir  'ainme  fèin. 

/S  iad  so  turusan  chloinn  Israeil,  a  chaidìi 
mach  à  tìr  na  h-Eiphit,  a  rèir  an  arm- 
iltean,  fuidh  làimh  Mhaois  agus  Aaroin. 

2  Agus  sgrìobh  Maois  an  dol  a  mach  a 
rèir  an  turusan,  air  àithne  an  Tighearn : 
agus  is  iad  so  an  turusan,  a  rèir  an  dol  a 
mach. 

3  Agus  dh'imich  iad  o  Rameses  anns  a' 
cheud  mhìos,  air  a'  chùigeadh  làdeug  do'n 

heud  mhìos  :  air  an  là  màireach  an  dèigh 
na  càisge  chaidh  clann  Israeil  a  mach  le 
làimh  àird  ann  an  sealladh  nan  Eiphiteach 
uile. 

(Oir  dh'adhlaic  na  h-Eiphitich  an 
ceud-ghin  uile,  a  bhuail  an  Tighearn  'nam 
measg  :  air  an  diathan  mar  an  ceudna  chuir 
an  Tighearna  breitheanas  an  gnìomh.) 
5  Agus  dh'  imich  clann  Israeil  o  Rame- 
|  ses,  agus  champaich  iad  ann  an  Sucot. 
I   6  Agus  dh'imich  iad  o  Shucot,  agus 
Ik'hampaich  iad  ann  an  Etam,  a  tha  ann  an 
liiomall  an  fhàsaich. 

i|  7  Agus  dh'  imich  iad  o  Etam,  agus  phill 
I  iad  a  rìs  gu  Pihahirot,  a  ta  fa  chomhair 
IBhaal-sephoin :  agus  champaich  iad  fa 
|:chomhair  Mhigdol. 

I    8  Agus  dh'imich  iad  o  chomhair  Phiha- 
|  hirot,  agus  chaidh  iad  troimh  mheadhon  na 
lifairge  do  'n  fhàsach,  agus  dh'  imich  iad  ast- 
|lar  thri  làithean  ann  àm  fàsach  Etaim,  ag- 
jjus  champaich  iad  ann  am  Màrah. 
|    9  Agus  dh'imich  iad  o  Mhàrah,  agus 
llthàinig  iad  gu  h-Elitn  :  agus  ann  an  Elim 
\\bha  dà  thobar  dheug  uisge,  agus  deich 
j  agus  tri  fìchead  craobh  phailme ;  agus 
I ;  champaich  iad  an  sin. 
P    10  Agus  dh'imich  iad  o  Elim,  agus 
|<champaich  iad  làimh  ris  a'  mhuir  ruaidh. 
I    11  Agus  dh'imich  iad  o'n  mhuir  ruaidh, 
j  agus  champaich  iad  ann  am  fàsach  Shin. 

12  Agus  dh'imich  iad  à  fcsach  Shin,  ag- 
\ ;  us  champaich  iad  ann  an  Dc;)hcah. 


13  Agus  dh'imich  iad  o  Dhophcah,  agus 
champaich  iad  ann  an  Alus. 

14  Agus  dh'imich  iad  o  Alus,  ague 
champaich  iad  ann  an  Rephidim,  far  nach 
robh  uisge  aig  an  t-sluagh  r'a  òl. 

15  Agus  dh'imich  iad  o  Rephidim,  agus 
champaich  iad  ann  am  fàsach  Shinai. 

16  Agus  dh'imich  iad  o  fhàsach  Shinai, 
agus  champaich  iad  ann  an  Cibrot-hataabh- 
ah. 

17  Agus  dh'  imich  iad  o  Chibrot-hataabh- 
ah,  agus  champaich  iad  ann  an  Haserot. 

18  Agus  dh'imich  iad  o  Haserot,  agus 
champaich  iad  ann  an  Ritmah. 

19  Agus  dh'imich  iad  o  Ritmah,  agus 
champaich  iad  ann  an  Rimon-pares. 

20  Agus  dh'imich  iad  o  Rimon-pares, 
agus  champaich  iad  ann  an  Libnah. 

21  Agus  dh'imich  iad  o  Libnah,  agus 
champaich  iad  ann  an  Risah. 

22  Agus  dh'  imich  iad  o  Risah,  agus 
chaimpaich  iad  ann  an  Cehelatah. 

23  Agus  dh'  imich  iad  o  Chehelatah,  agus 
champaich  iad  ann  an  sliabh  Sliapher. 

24  Agus  dh'imich  iad  o  shliabh  Shapher, 
agus  champaich  iad  ann  an  Haradah. 

25  Agus  dh'imich  iad  o  Haradah,  agus 
champaich  iad  ann  am  Machelot. 

26  Agus  dh'imich  iad  o  Mhachelot,  ag- 
us  champaich  iad  ann  an  Tahat. 

27  Agus  dh'imich  iad  o  Thahat,  agus 
cliampaich  iad  ann  an  Tarah. 

28  Agus  dh'imicli  iad  o  Tharah,  agus 
cliampaich  iad  ann  am  Mitcah. 

29  Agus  dh'imich  iad  o  Mhitcah,  agus 
champaich  iad  ann  an  Hasmonah. 

30  Agus  dh'imich  iad  o  Hasmonah,agus 
champaich  iad  ann  am  Moserot. 

31  Agus  dh'imich  iad  o  Mhoserot,  agus 
cliampaich  iad  ann  am  Bene-iaacan. 

32  Agus  dh'imich  iad  o  Bhene-iaacan, 
agus  champaich  iad  ann  an  Hor-hagidgad. 

33  Agus  dh'imich  iad  o  Hor-hagidgad, 
agus  champaich  iad  ann  an  Iot-batah. 

34  Agus  dh'  imich  iad  o  Iot-batah,  agus 
champaich  iad  ann  an  Ebronah. 

35  Agus  dh'  imich  iad  o  Ebronah,  agus 
champaich  iad  ann  an  Esion-gaber. 

36  Agus  dh'  imich  iado  Esmn-gaber,ag- 
us  champaich  iad  ann  am  fàsach  Shin :  is 
e  so  Cades. 

37  Agus  dh'imich  iad  o  Chades,  agus 
champaich  iad  ann  an  sliabh  Hor,  ann  an 
iomall  fearainn  Edoim. 

38  Agus  chaidh  Aaron  an  sagart  suas  gu 
sliabh  Hor,  air  àithne  an  Tighearn,  agus 
fhuair  e  bàs  an  sin,  anns  an  rià  fhichead- 
amh  bliadhna  an  dèigh  do  chloinn  Israeil 
teachd  a  mach  à  tìr  na  h-Eiphit,  air  a' 
cheud  là  do  'n  chùigeadh  mìos. 

39  Agus  bha  Aaron  ceud  agus  fichead 
agus  tri  bliadhna  dh'aois,  an  uairadh'eug 
e  ann  an  sliabh  Hor. 

40  Agus  chuala  righ  Arad  an  Canaan- 
ach  (a  bha  chòmhnuidh  san  àirde  deas  ann 
an  tìr  Chanaain)  mu  theachd  chloinn  Is^ 
raeil. 

41  Agus  dh'  imich  iad  o  shliabh  Hor,  ag- 
us  champaicli  iad  ann  an  Salmonah. 

42  Agus  dh'imich  iad  o  Shalmonah, ag- 
us  champaich  iad  ann  ain  Punon. 

43  Agus  dh'imich  iad  o  Phunon,  agus 
champaich  iad  ann  an  Obot. 

44  Agus  dh'  imich  iad  o  Obot,  agus 
charapaich  iad  ann  an  Iie-abarim,  ann  an 
crìch  Mhoaib. 

45  Agus  dh'  imich  iad  o  Iim,  agus  champ- 
aich  iad  ann  an  Dibon-gad. 

46  Agus  dh'  imich  iad  o  Dhibon-gad, 
agus  champaich  iad  ann  an  Almon-dibla- 
taim. 

47  Agus  dh'imich  iad  o  Almon-diblataim, 
agus  champaich  iad  ann  an  slèibhtibh 
Abarim,  fa  chomhair  Nebo. 

48  Agus  dh'  imich  iad  o  shlèibhtibh  Aba- 
rim,  agus  champaich  iad  ann  an  còmhnard- 
aibh  Mhoaib,  làimh  ri  Iordan  am  fagus  do 
Iericho. 

49  Agus  champaich  iad  làimh  ri  Iordan, 
o  Bhet-iesimot  eadhon  gu  Abel-sitim,  ann 
an  còmhnardaibh  Mhoaib. 

50  Agus  labhair  an  Tighearna  ri  Maois 
ann  an  còmhnardaibh  Mhoaib,  làimh  ri 
Iordan  amfagus  do  Iericho,  ag  ràdh, 

51  Labhair  ri  cloinn  Israeil,  agus  abair 
riu,  'Nuair  a  thèid  sibh  a  null  thar  Iordan, 
do  thìr  Chanaain ; 

52  An  sin  fògraidh  sibh  a  mach  uile 
luchd-àiteachaidh  na  tìre  as  bhur  fianuis, 
agus  cuiridh  sibh  as  d'  an  dealbhan  uile, 
agus  sgriosaidh  sibh  an  coslais  leaghta  uile, 
agus  fàsaichidh  sibh  an  ionadan  àrda 
uile. 

53  Agus  cuiridh  sibh  à  seilbh  luchd- 
àiteachaidh  an  fhearainn,  agus  ni  sibh 
còmhnuidh  ann  :  oir  thug  mise  dhuibh  am 
fearann  r'  a  shealbhachadh. 

54  Agus  roinnidh  sibh  am  fearann  le 
crannchur  mar  oighreachd  am  measg  bhur 
teaghlaichean  :  dhoibh  -san  a  's  lìonmhoire 
bheir  sibh  an  oighreachd  a  's  mò,  agus 
dhoibh-san  a  's  teirce  bheir  sibh  an  oigh- 
reachd  a  's  lugha :  bithidh  oighreachd  gach 
duine  san  àit  anns  an  tuit  a  chrannchur  ; 
a  rèir  treubha  bhur  u-aithriche  sealbh- 
aichidh  sibh. 

55  Ach  mur  fògair  sibh  a  mach  luclid- 
àiteachaidh  an  fhearainn  as  bhur  fianuis, 
an  sin  bithidh  iadsan  diubh  d'  an  leig  sibh 
fuireach,  'nan  scolbaibh  'nur  sùilean,  agus 
'nam  bioraibh  'nur  taobhan,  agus  cuiridh 
iad  campar  oirbh  san  fhearann  anns  am 
bi  sibli  a  chòmhnuidh. 

56  Os  bàrr  tarlaidh,  mar  a  smuainich  mi 
a  dheanamh  riu-san,  gu  'n  dean  mi  ribhse. 

CAIB.  XXXIV. 
\  GUS  labhair  an  Tighearna  ri  Maois,  ag 
J\.  ràdh, 

2  Aithn  do  chloinn  Israeil,  agus  abair 
riu,  'Nuair  a  thig  sibh  do  thalamh  Cha- 
naain,  (is  e  so  am  fearann  a  thuiteas  oirbh 
mar  oighreachd,  eadhon  fearann  Chanaain 
maille  r'  a  chrìochaibh,) 

3  An  sin  bithidh  bhur  cearn  deas  o  fhàs- 
ach  Shin,  leth  ri  crìch  Edoim,  agus  is  i 
bhur  crìoch  mu  dheas  fìor  iomall  na  fairge 
saillte  a  làimh  na  h-àird'  an  ear. 

4  Agus  pillidh  bhur  crìoch  o  'n  taobh  mu 
dheas  gu  dìreadh  Acrabim,  agus  thèid  i 
air  a  h-aghaidh  gu  Sin ;  agus  bithidh  a  dol 
a  mach  o  'n  taobh  mu  dheas  gu  Cades- 
barnea,  agus  gabhaidh  i  roimpe  gu  Hasar- 
adar,  agus  thèid  i  air  a  h-aghaidh  gu  h-As- 
mon : 

i  Agus  bheir  a'  chrìoch  cuairt  o  Asmon 


u  amhainn  na  h-Eiphit,  agus  bithidh  a 
ol  a  mach  aig  an  fhairge. 

6  Agus  a  thaobh  na  crìch'  an  iar,  bithidh  \ 
agaihh  eadhon  an  f hairge  mhòr  mar  chrìch : j  ìor 
bithidh  a'  chrìoch  so  'na  crìch  dhuibli  aii 
an  làimh  an  iar. 

7  Agus  is  i  so  bhur  crìoch  air  an  làimli  |U 
mu  thuath  :  o 'r.  fhairge  mhòir  comhar-  1  (ti 
aichidh  sibh  dhuibh  fèin  gu  sliabh  Hor.  \\/_ 

8  O  shliabh  Hor  comharaichidh  sibhj  jjt 
bhur  crìoch  gu  dol  a  stigh  Hamait ;  agus  3  ,. 
bithidh  dol  a  mach  na  crìche  gu  Sedad.       ndh " 

9  Agus  gabhaidh  bhur  crioch  roimpe  gy,  ,r. 
Siphron,  agus  bithidh  a  dol  a  mach  aig| 
Hasar-enan  ;  isi  sobhur  crìochmuthuath  j  m 

10  Agus  comharaichidh  sibh  bhur  crioch  j 
air  an  taobh  an  ear  o  Hasar-enan  gu  Seph- , 
am. 

11  Agus  thèid  a'  chrìoch  sios  o  Sheph  )  nì 
am  gu  Riblah,  air  an  taobh  an  ear  do  Ain    5  Ai 
agus  thèid  a'  chrìoch  sìos,  agus  ruigidh  | 
gu  taobh  fairge  Chineret  a  làimh  na  h-àird  j  ffl«. 
an  ear.  [  |g 

12  Agus  thèid  a  chrìoch  sìos  gu  Iordan  ;  ji 
agus  bithidh  a  dol  a  mach  aig  a'  ìnhuin  «tl 
shaillte  :  is  e  so  bhur  fearann  le  'chrìoch  1 
aibh  mu  'n  cuairt. 

13  Agus  dh'  àithn  Maois  do  chloinn  Is  j 
raeil,  ag  ràdh,  Is  e  so  am  fearann  a  shealbh-  5  > 
aicheas  sibh  le  crannchur,  a  dh' àithn  ar<(! 
Tighearna  thoirt  do  na  naoi  treubhan,  ag-  j 
us  do  'n  leth  thrèibh. 

14  Oir  fhuair  treubh  chloinn  Reubeir  j 
an  oighreachd,  a  rèir  tighe  an  aithriche ,  st, 
agus  treubh  chloinn  Ghad  a  rèir  tighe  ai  J  y, 
aithriche;  agus  fhuair  leth  thrèibh  Mha  .  ■ 
naseh  an  oighreachd.  jnir 

15  Fhuair  an  dà  threubh  agus  an  letl  nl 
thrèibh  an  oighreachd  air  an  taobh  so  d«  U  » 
Iordan  am  fagus  do  Iericho,  a  làimh  ns  4^, 
h-àird'  an  ear,  leth  ri  èirigh  na  grèine.       j  igjj 

16  Agus  labhair  an  Tighearna  ri  Maois , 
ag  ràdh,  à t 

17  Is  iad  so  ainmeanna  nan  daoine  s|siif. 
roinneas  amfearann  duibh  :  Eleasaran  sag  j  a 
art,  agus  Iosua  mac  Nuin.  9  4 

18  Agus  gabhaidh  sibh  aon  cheannard  d<  j  ,r,.: 
gach  trèibh,  a  roinn  an  fhearainn  ma  fg  1 
oighreachd.  d,'S 

19  Agus  is  iad  so  ainmeanna  nan  daoine  (  ^ 
Do  fhrèibh  Iudah,  Caleb  mac  Iephuneh.    i  n 

^O  Agus  do  thrèibh  chloinn  Shimeoin  |  ìfe 
Semuel  mac  Amihuid. 

21  Do  thrèibh  Bheniamin,  Elidad  ma  i  ffi 
Chisloin.  pi 

22  Agus  ceannard  trèibhe  chloinn  Dhar  1  th 
Buci  mac  Iogli. 

23  Ceannard  chloinn  Ioseiph,  air  soi  j  1  % 
trèibhe  chloinn  Mhanaseh,  Haniel  ma  1  |a 
Ephoid.  13. 

24  Agus  ceannard  trèibhe  chloinn  Eph  v}., 
raim,  Cemuel  mac  Shiplitain.  k\u 

25  Agus  ceannard  trèibhe  chloinn  She  %i 
buluin,  Elisaphan  mac  Pharnaicli. 

26  Agus  ceannard  trèibhe  chloinn  Isachl  |H 
air,  Paltiel  mac  Asain.  uì 

27  Agus  ceannard  trèibhe  chloinn  Aseii  5 
Ahihud  mac  Shelomi.  M 

28  Agus  ceannard  trèibhe  chloinn  Naph  j  g 
tali,  Pedahel  mac  Amihuid.  fc 

29  Is  iad  sin  iadsan  d'  an  d'  àithn  an  Tigh  j  ; 
earn  an  oighreachd  a  roinn  do  chloinn  Is  ;'; 
raeil  ann  an  tìr  Chanaain. 

1  GUS  labhair  an  Tighearna  ri  Maois 
\_   ann  an  còmhnardaibh  Mhoaib,  làimh 
Iordan  amfaiius  do  lericho,  ag  ràdh, 
1  2  Aithn  do  cìiloinn  Israeil,  iad  a  thabh- 
rt  do  na  Lebhithich,  do  oighreachd  an 
I  ilbh,  bailte  gu  còmhnuidh  a  ghabhail 
1  nta :  agus  bheir  sibh  mar  an  ceudna  do 
.  Lebhithich  fearann  comh-roinn  d'  am 
iltibli  mu'n  cuairt  orra. 
!  3  Agus  bithidh  na  bailtean  aca  gu  còmh- 
lidli  a  ghabhail  annta,  agus  bithidh  am 
3  irann  comh-roinn  air  son  an  sprèidhe, 
J  (tts  air  son  am  maoin,  agus  air  son  an 
''■7  pmhidheaii  uile. 
s  H  Agus  ruigidh  fearann  comh-roinn  nam 

*  Iitean,  a  bheirsibh  do  na  Lebhithich,  a 
*ch  o  bhalla  a'  bhaile,  mìle  làmh-choille 

?  u'n  cuairt. 

1  5  Agus  tomhaisidh  sibh  o'n  leth  a  muigh 
H  'n  bhaile  air  an  taobh  an  ear  dà  mhìle 
nh-choille,  agus  air  an  taobh  mu  dheas 
mhìle  làmh-choille,  agus  air  an  taobh  an 
"a  f  dà  mhìle  làrah-choille,  agus  air  an  taobh 
a  u  thuath  dà  mhìle  làmh-choìlle ;  agus 
'  1  hidh  am  baile  sa'  mheadhon :  bithidh  so 
oibh  'na   fhearann  comh-roinn  d'  am 
I  iltibh. 

*  5  Agus  am  measg  nam  bailtean  a  bheir 
I  >h  do  na  Lebhithich,  bithidh  sè  bailte 

-  *  um  dìdein,  a  dh'  orduicheas  sibh  air  a 

on-san  a  mharbhas  duine,  chum  gu'n 
a  ch  e  an  sin  :  agus  riu-san  cuiridh  sibh 

r     bhaile 's  dà  fhichead. 

M  r  Mar  so  is  iad  na  bailte  sin  uile  a  bheir 
>h  do  na  Lebhithich,  ochd  agus  dà  fhich- 
d  baile  :  iad  sin  bheir  sibh  seachad  agus 

%M  ì  fearann  comh-roinn. 

•  *  i  Agus  bithidh  na  bailtean  a  bheir  sibh 
"  ichad  do  slieilbh  chloinn  Israeil :  uatha- 

a  aig  am  bheil  mòran,  bheir  sibh  mòran  ; 

h  uatha-san  aig  am  bheil  beagan,  bheir 

>h  beagan:  bheir  gach  aon  d'a  bhailtibh 
«•  na  Lebhithich,  a  rèir  'oighreachd  a  ta 
siaf  i'  sealbhachadh. 

)  Agus  labhair  an  Tighearna  ri  Maois, 

•  i  ràdh, 

-  3»  [0  Labhair  ri  cloinn  Israeil,  agus  abair 

i,  'Nuair  a  bhios  sibh  air  teachd  thar  Ior- 
>!«  n  do  thìr  Chanaain, 

aeii.   11  An  sin  orduichidh  sibh  dhuibh  fèin 
ità  ilte,  gu  bhi  'nam  bailtibh  dìdein  dhuibh, 
ihum  gu'n  teich  am  marbhaiche  an  sin, 
i  i»  nharbhas  neach  an  ain-fhios. 

12  Agus  bithidh  iad  duibh  'nam  bailtibh 
Dka  chum  dìdein  o'n  dìoghaltair ;  a  chum 

ch  bàsaich  esan  a  mharbhas  duine,  gus 
t  a  seas  e  an  làthair  a'  chomhchruinnich 
I  mi  n  am  breitheanas. 

13  Agus  do  na  bailtibh  sin  a  bheir  sibh 
:  Epi  ichad,  bithidh  sè  bailtean  agaibh  a  chum 

iein. 

d  3«  14  Bheir  sibh  seachad  tri  bailtean  air  an 

)bh  so  do  Iordan,  agus  tri  bailte  bheir 
IbJ  'h  seachad  ann  an  tìr  Chanaain,  a  bhios 

im  bailtibh  dìdein. 
\ià  15  Bithidh  na  sè  bailte  sin  'nan  dìdein, 

aon  do  chloinn  Israeil,  agus  do'n  choig- 
M  ich,  agus  dhasan  a  bhios  air  chuairt  'nam 

ìasg;  a  chum  gu'n  teich  gaeh  neach  an 
sTil  i,  a  mharbhas  duine  gun  fhios.  • 
m|  16  Agus  ma  bhuaileas  se  e  le  h-inneal 

•uinn,  (air  chor  as  gu'm  bàsaich  e,)  is 

mortaire:  cuirear  gu  cinnteach  am  mor- 
tair  gu  bàs. 

17  Agus  ma  bhuaileas  se  e  le  clach  a 
thilgeadh  (a  dh'  fheudas  a  bhàs  a  thoirt,) 
agus  gu'm  bàsaich  e,  is  mortair  e  :  cuirear 
gu  cinnteach  am  mortair  gu  bàs. 

18  No  ma  bhuaileas  se  e  le  làmh-bhall 
fiodha  (a  dh'  fheudas  a  bhàs  a  thoirt,)  agus 
gu'm  faigh  e  bàs,  is  mortair  e  :  cuirear  gu 
cinnteach  am  mortair  gu  bàs. 

19  Marbhaidh  dìoghaltair  na  fola  e  fèin 
am  mortair  :  an  uair  a  choinnicheas  se  e, 
marbhaidh  se  e. 

20  Ach  ma  bheir  e  urchuir  dha  tre 
fhuath,  no  ma  thilgeas  e  ni  sam  bith  air 
am  plaid-luidhe,  air  chor  as  gu'm  faigh  e 
bàs; 

21  No  ma  bhuaileas  se  e  Je  a  làimh  ann 
an  naimhdeas,  air  chor  as  gu'm  faigh  e  bàs ; 
cuirear  esan  a  bhuail  e  gun  teagamh  gu 
bàs  ;  oir  is  mortair  e  :  marbhaidh  dìogh- 
altair  na  fola  am  mortair,  an  uair  a  choinn- 
icheas  se  e. 

22  Ach  ma  thug  e  urchuir  dha  gu 
h-obann  gun  nainilideas,  no  ma  thilg  e  ni 
sam  bith  air  gun  phlaid-luidhe  ; 

23  No  le  cloich  sam  bith,  a  dh'  fheudas 
bàs  duine  a  thabhairt,  gun  e  'g  a  fhaicinn, 
agus  gu'n  do  thilg  e  air  i,  air  chor  as  gu'm 
faigh  e  bàs,  agus  nach  bu  namhaid  da  e, 
agus  nach  d'  iarr  e  a  chron  ; 

24  An  sin  bheir  an  comhchruinneach 
breth  eadar  am  marbhaiclie  agus  dìogh- 
altair  na  fola,  a  rèir  nam  breitheanas  sin : 

25  Agus  saoraidh  an  comhchruinneach 
am  marbhaiche  à  làimh  dìoghaltair  na  fola, 
agus  cuiridh  an  comhchruinneach  air  ais  e 
do  bhaile  a  dliìdein,  gus  an  do  theich  e: 
agus  fanaidh  e  ann  gu  bàs  an  àrd-shagairt, 
a  dh'  ungadh  leis  an  oladh  naoimh. 

26  Ach  ma  thig  am  marbhaiche  uair  air 
bith  an  taobh  a  mach  do  chrìch  baile  a  dhi- 
dein,  gus  an  do  theich  e  ; 

27  Agus  gu'm  faigh  dìoghaltair  na  fola 
e  an  taobh  a  mach  do  chrìochaibh  baile  a 
dliìdein,  agus  gu'm  marbh  dìoghaltair  na 
fola  am  marbhaiche ;  cha  bhi  e  ciontach 
do  fhuil : 

28  A  chionn  gu'm  bu  chòir  dha  fuireach 
ann  am  baile  a  dhìdein  gu  bàs  an  àrd-shag- 
airt:  ach  an  dèigh  bàis  an  àrd-shagairt, 
pillidh  am  marbhaiche  gu  fearann  a 
sheilbhe  fèin. 

29  Akus  bithidh  na  nithe  sin  'nan  reachd 
breitheanais  dhuibh,  air  feadh  bhur  gineal- 
cha,  'nur  n-àitibh-còmhnuidh  uile. 

30  Ge  b'e  mharbhas  neach  sam  bith, 
cuirear  am  mortair  gu  bàs  le  beul  fhian- 
uisean :  ach  cha  toir  aon  fhianuis  teisteas 
an  aghaidh  neach  sam  bith  a  chum  a  chur 
gu  bàs. 

31  Agus  cha  ghabh  sibh  èiric  sam  bith 
air  son  anama  mortair,  a  tha  ciontach  do 
bhàs  ;  ach  cuirear  gu  cinnteach  gu  bàs  e. 

32  Agus  cha  ghabh  sibh  èiric  sam  bith 
air  a  shon-san  a  theich  do  bhaile  a  dhìdein, 
a  chum  gu'n  tigeadh  e  rìs  a  ghabhail  còmh- 
nuidh  san  fhearann,  gu  bàs  an  t-sagairt. 

33  Mar  sin  cha  truaill  sibh  am  fearann 
anns  am  bheil  sibh ;  oir  truaillidh  fuil  am 
fearanu,  agus  cha  'n  'eil  e  'n  comas  am 
fearann  a  ghlanadh  do'n  fhuil  a  dhòirteadh 
ann,  ach  le  fuil  an  tì  a  dhòirt  i. 

34  Na  salaichibh  uime  sin  ara  fearann 
anns  am  Li  sibh  a  cliòmhnuidh,  anns  am 
bheil  mise  a'm'  chòmbnuidh  :  a  chi  nn  gu 
bheii  mise  an  Tighearn  a'm'  chòinhnuidh 
am  meadhon  chloinn  Israeil. 

CAIB.  XXXVI. 

AGUS  thàinig  prìomh  aithriche  theagh- 
laiche  chloinn  Ghilead,  mhic  Mhachir, 
rnhic  Mhanaseh,  do  theaghlaichibh  mhac 
Ioseiph,  am  fagus,  agus  labhair  iad  an  làth- 
air  Mhaois,  agus  an  làthair  nan  ceaunard, 
eadhon  prìomh  aithriche  chloiun  Israeil ; 

2  Agus  thubhairt  iad,  Dh'àithn  an  Tigh- 
earna  do  m'  thighearn  am  fearann  a  thoirt 
mar  oighreachd  le  crannchur  do  chloinn  Is- 
raeil,  agus  dh'àithneadh  do  ra'  thighearna 
leis  an  Tighearn,  oighreachd  ar  bràthar 
Shelophehaid  a  thoirt  d'a  nigheanaibh. 

3  Agus  ma  pliòsar  iad  ri  h-aon  do  mhic 
nan  treubh  eite  do  chloinn  Israeil,  an  sin 
bheirear  an  oighreachd-san  o  oighreachd 
ar  n-aithriche,  agus  cuirear  i  ri  oighreachd 
na  trèibhe  d'an  gabhar  iad  :  mar  sin  bheir- 
ear  i  o  chrannchur  ar  n-oighreachd-ne. 

4  Agus  au  uair  a  bhios  an  iubile  ann  do 
chloiun  Israeil,  an  sin  cuirear  an  oigh- 
reachd  ri  oighreachd  na  trèibhe  gus  an  do 
ghabhadh  iad :  mar  sin  bheirear  an  oigh- 
reachd-san  air  falbh  o  oighreachd  thrèibhe 
»r  n-aithric.he. 

5  Agus  dh'àithn  Maois  do  chloinn  Israeil, 
a  rèir  focail  an  Tighearn,  ag  ràdh,  Is  ceart 
a  labhair  treubh  mhac  Ioseiph. 


6  Zseso  an  ni  a  dh'  àithn  an  Tighearna 
thaobh  niglieana  Shelophehaid,  ag  ràdh, 
Pòsadh  iad  an  neach  a's  àill  leo ;  a  mhàir 
ri  teaghlach  thrèibhe  an  aithriche  pòsaidli 
iad. 

7  Mar  sin  cha'n  atharraich  oighreachd 
chloiun  Israeil  o  thrèibh  gu  trèibh ;  oii 
dlùth-leanaidh  gach  duine  do  chloinn  Is- 
raeil  ri  oighreachd  trèibhe  'aithriche. 

8  Agus  bithidh  gacli  nighean,  a  shealbh. 
aicheas  oighreachd  ann  an  trèibh  sam  bith 
do  chloinn  lsraeil,  'na  mnaoi  aig  aon  dc 

I  theaghlach  trèibhe  a  h-athar,  a  chum  gi 
'  meal  clann  Israeil  gach  duine  dhiubh  oigh 
reachd  'aithriche. 

9  Ni  mò  dh'  atharraicheas  an  oighreachc 
o  aon  trèibh  gu  trèibh  eile ;  ach  dlùth-lean- 
aidh  gach  duine  do  threubhaibh  chloinn  Is 
raeil  r'a  oighreachd  fèin. 

10  Eadhon  mar  a  dh'  àithn  an  Tighearm 
do  Mhaois,  mar  sin  rinn  nigheana  She- 
lophehaid : 

11  Oir  phòsadh  Mahlah,  Tirsah,  agu; 
Hoglah,  agus  Milcah,  agus  Noah,  nighean? 
Shelophehaid,  ri  mic  bhràthar  an  athar. 

12  Piiòsadh  iad  ri  fir  do  theaghlaichib! 
mhac  Mhanaseh  mhic  Ioseiph,  agus  dh' 
fhan  an  oighreachd  ann  an  trèibh  teagh 
laich  an  athar. 

13  Is  iad  sin  na  h-àitheanlan,  agus  n< 
breitheanais,  a  dh'  àithu  an  Tighearna  1< 
làimh  Mhaois,  do  chloinn  Israeil  ann  ai 
còmhnardaibh  Mhaoib,  làimh  ri  Iordan  an 
fagus  do  Iericho. 

7S  iad  so  na  briathran  a  labhair  Maois  ri 
h-Israel  uile,  air  an  taobh  so  do  Iordan 
san  fhàsach,  anns  a'  chòmhnard  fa  chomh- 
air  na  mara  rwndhe,  eadar  Paran,  agus 
Tophel,  agus  Laban,  agus  Haserot,  agus 
Disahab. 

2  (  Tha  asdar  aon  là  deug  o  Horeb,  rath- 
ad  slèibh  Sheir,  gu  Cades-barnea.) 

3  Agus  anns  an  dà  fhicheadamh  bliadh- 
na,  anns  an  aon  mhìos  deug,  air  a'  cheud 
là  do'n  mhìos,  labhair  Maois  ri  cloinn  Is- 
raeil,  a  rèir  nan  uile  nithe  a  dh'àithn  an 
Tighearna  dha  d'an  taobh  ; 

4  An  dèigh  dha  Sihon  righ  nan  Amor- 
ach  a  mharbhadh,  a  bha  chòmhnuidh  ann 
an  Hesbon,  agus  Og  righ  Bhasain,  a  bha 
ehòmhnuidh  aig  Astarot  ann  an  Edrei, 

5  Air  an  taobli  so  do  Iordan,  ann  an  tìr 
Mhoaib,  thòisich  Maois  air  an  lagh  so  chur 
an  cèill,  ag  ràdh, 

6  Labhair  an  Tighearn  ar  Dia  ruinn  ann 
an  Horeb,  ag  ràdh,  Ghabh  sibh  còmhnuidh 
fada  gu  leòr  san  t-sliabh  so : 


I  7  Pillibh  agus  gabhaibh  bhur  turus,  ag 
I  us  rachaibh  a  chum  slèibh  nan  Amorach 
i  agus  a  chum  nan  ionadan  uile  am  fagusd 
J  anns  a'  chòmhnard,  anns  a'  mhonadhì 
agus  anns  an  t-srath,  agus  mu  dheas 
agus  ri  taobh  na  fairge,  gu  fearann  na 
Canaanach,  agus  gu  Lebanon,  a  dh'ionn 
suidh  na  h-aimhne  mòire,  aimhne  Euph; 
rates. 

8  Feuch,  chuir  mi  'n  tìr  roimhibh  ;  rach' 
aibh  a  steach,  agus  sealbhaichibh  am  fear 
ann  a  mhionnaich  an  Tighearna  d'  'u 
n-aithrichibh,  Abraham,  Isaac,  agus  Iacol' 
gu'n  tugadh  e  dhoibh  e,  agus  da'n  slioch  / 
'nan  dèigh.  ' 

9  Agus  labhair  mi  ribh  san  àm  sin,  aj 
ràdh,  Cha'n  urrainn  mise  bhur  giùlan  a'n; 
aonar : 

10  Rinn  au  Tighearna  bhur  Dia  lìon 
mhor  sibh,  agus,  feuch,  tha  sibh  an  diug 
mar  reulta  nèimh  a  thaobh  lìonmhoii 
eachd. 

11  (Gu  deanadh  an  Tighearna,  Dia  bhr, 
n-aithriche,  sibh  mìle  uair  ni's  lìonmhoii 

Via  sibh,  agus  gu'm  beannaicheadh  e 
i,  mar  a  gheall  e  dhuibh  !) 

12  Cionnus  is  urrainn  mise  leam  fèin 
ur  dragh  a  ghiùlan,  agus  bhur  n-eallach, 

jus  bhur  comh-stri  ? 

13  Gabhaiblise  dhuibh  fèin  daoine  glic  | 
tuigseach,    agus    aithnichte  'nur 

■eubhaibh,  agus  ni  mise  iad  'nan  ceanu- 
rdaibh  oirbh.  : 

14  Agus  fhreagair  sibh  mi,  agus  thuhh- 
irt  sibh,  Tha  an  ni  a  labhair  thu  maith  \ 
huinne  r'a  dheanamh. 

15  Agus  ghabh  mi  cinn  bhur  treubhan,  j 
loine  glic,  agus  aithnichte,  agus  rinn  mi  ' 
id  'nan  ceannardaibh  oirbh,  'nan  uachdar- 

ibh  mhìlte,  agus  'nan  uachdaranaibh 
ìieuda,  agus  'nan  uachdaranaibh   leth-  i 
ìeuda,  agus  'nan  uacbdaranaibh  dheich-  i 
ear,  agus  'nan  luchd-riaghlaidh  arn  measg 
treubhan. 

16  Agus  dh'  àithn  mi  d'  'ur  breitheamh-  | 
aibh  san  àm  sin,  ag  ràdh,  Eisdibh  ris  na  j 
ùisean  a  bhios  eadar  bhur  bràithrean,  ag-  j 

thugaibh  breth  cheart  eadar  gach  duine  | 
js  a  bhràthair,  agus  an  coigreach  a  ta  \ 
ìaille  ris. 

17  Cha  bhi  suim  agaibh  do  neach  seach  I 
chèile  ann  am  breitheanas ;  ris  a^  bheag 

didh  sibh  co  mhaith  is  ris  a'  mhòr ;  cha 
hi  athadh  oirbh  roimh  ghnùis  duine,  oir  ! 

le  Dia  a'  bhreth :  agus  a'  chùis  a  bhios 
j-chruaidh  oirbh,  bheir  sibh  a  m'  ionn- 
idhs',  agus  èisdidh  mise  rithe. 

18  Agus  dh'  àithn  mi  dhuibh  san  àm  sin 
l  h-uile  nithe  bu  chòir  dhuibh  a  dhean- 
mh. 

19  Agus  an  uair  a  dh'  fhalbh  sinn  o  Ho- 
b,  chaidh  sinn  troimh  an  fhàsach  mhòr 

gus  uamhasach  sin  uile,  a  chunnaic  sibh  | 
~slighe  slèibh  nan  Amorach.  a  rèir  mar  j 

h' àithn  an  Tighearn  ar  Dia  dhuinn; 
gus  thàinig  sinn  gu  Cades-barnea. 

20  Agus  thubhairt  mi  ribh,  Tha  sibh  air 
achd  gu  sliabh  nan  Amorach,  a  tha  'n 
'ighearu  ar  Dia  a'  tabhairt  dhuinn. 

21  Feuch,  chuir  an  Tighearna  do  Dhia 
m  fearann  romhad,  imich  suas,  sealbhaich 

a  rèir  mar  a  thubhairt  an  Tigbearna  Dia 
aithriche  riut ;  na  biodh  eagal  ort,  agus 
a  biodh  faitcheas  ort. 

22  Agus  thàinig  sibh  am  fagus  domhsa 
ach  aon  agaibh,  agus  thubhairt  sibh,  Cuir- 
amaid  daoine  romhainn,  agus  rannsaich- 
adh  iad  a  mach  dhuinn  am  fearann,  agus 
hugadh  iad  fios  d'ar  n-ionnsuidh  a  rìsciod 
n  t-slighe  air  an  tèid  sinn  suas,  agus  ciod 
a  bailte  gus  an  tig  sinn. 

23  Agus  thaitinn  a'  chainnt  rium  gu 

«iaith;  agus  ghabh  mi  dà  fhear  dheug 
hibh,    n  f  hear  as  gach  trèibh. 

24  Agus  thionndaidh  iad,  agus  chaidh 
d  suas  do'n  t-sliabh,  agus  thàinig  iad 

•u  gleann  Escoil,  agus  rannsaich  iad  a 
aach  e. 

25  Agus  ghabh  iad  'nan  làimh  do  thor- 
dh  an  fhearainn,  agus  thug  iad  a  nuas  e 
'ar  n-ionnsuidhne,  agus  thug  iad  fios  duinn 

rìs,  agus  thubhairt  iad,  Is  maith  am  fear- 
.nn  a  tha  'n  Tighearn  ar  Dia  a'  tabhairt 
Ihuinn. 

26  Gidheadh,  cha  b'  àill  leibh  dol  suas, 
ch  chuir  sibh  an  aghaidh  àithne  an  Tigh- 

na  bhur  Dè. 


27  Agus  rinn  sibh  gearan  'nur  bùth- 
aibh,  agus  thubhairt  sibh,  A  chionn  gu'm 
b'  fhuathach  leis  an  Tighearna  sinn,  thug  e 
mach  sinn  à  tìr  na  h-Eiphit,  gu'r  toirt 
thairis  do  làimh  nan  Amorach,  a  chur  as 
duinn. 

28  C'  àit  an  tèid  sinn  suas  ?  Chuir  ar 
bràitbrean  ar  cridhe  fuidh  mhi-mhisnich, 
ag  ràdh,  Tha  'n  sluagh  ni's  mò  agus  ni's 
àirde  na  sinne  ;  tha  na  bailtean  mòra,  agus 
daingnichte  suas  gu  nèamh,  agus  os  bàrr, 
chunnaic  sinn  mic  nan  Anacach  an  sin. 

29  An  sin  thubhairt  mi  ribh,  Na  biodh 
geilt  oirbh,  no  eagal  rompa. 

30  An  Tighearna  bhur  Dia,  a  tha  dol 
roimhibh,  cogaidh  esan  air  bhur  son,  a  rèir 
nan  uile  nithe  a  rinn  e  air  bhur  son  san 
Eiphit  fa  chomliair  bhur  sùl. 

31  Agus  anns  an  fhàsach.  far  am  faca  tu 
cionnus  a  ghiùlan  an  Tighearna  do  Dhia 
thu,  mar  a  ghiùlaineas  duine  a  mhac,  san 
t-slighe  sin  uile  airan  deachaidh  sibh,  gus 
an  d'tbàinig  sibh  do'n  àite  so. 

32  Gidheadh  san  ni  so  cha  do  chreid  sibh 
an  Tighearna  bhur  Dia, 

33  A  dhimich  roimhibh  san  t-slighe,  a 
rannsachadh  a  mach  àite  dhuibh  gus  ar 
bùtban  a  shuidheachadh  ann,  ann  an  teine 
san  oidhche,  a  nochdadh  dhuibh  ciod  an 
t-slighe  air  an  imicheadh  sibh,  agus  ann  an 
neul  san  là. 

34  Agus  chual'  an  Tighearna  fuaim  bhur 
briathran,  agus  bha  corruich  air,  agus 
mhionnaich  e,  ag  ràdb, 

35  Gu  cinnteach  cha'n  fhaic  a  h-aon  do 
dhaoinibh  a'  ghinealaich  uilc  so  am  fearann 
maith  sin,  a  mhionnaich  mise  gu'n  tugainn 
d'  'ur  n-aithrichibh, 

36  Saor  o  Chaleb  mac  lephuneh ;  chi 
esan  e,  agus  dhasan  bheir  mi  am  fearann 
air  an  do  shaltair  e,  agus  d'a  chloinn,  a 
cbionn  gu'n  do  lean  e  'n  Tighearna  gu 
h-iomlan. 

37  Mar  an  ceudna  bha  fearg  aig  an 
Tighearna  riumsa  air  bhur  sgàth,  ag  ràdh, 
Cha  tèid  thusa  fèin  a  steach  an  sin. 

38  Ach  losua  mac  Nuin,  a  tha  'na  sheas- 
amh  a'd'  làthair,  thèid  esan  a  steach  an  sin. 
Thoir  misneach  dha  ;  oir  bheir  e  air  Israel 
a  shealbhachadh. 

39  Agus  bhur  leanbana  a  thubhairt  sibh 
gu'm  biodh  iad  'nan  creich,  agus  bhur 
clann,  aig  nach  robh  san  là  ud  eòlas  air 
maith  seach  olc,  thèid  iadsan  a  steach  an 
sin,  agus  dhoihh-san  bheir  mi  e,  agus 
sealbhaicbidh  iad  e. 

40  Ach  air  bhur  sonsa,  pillibh,  agus 
gabhaibh  bhur  turus  do'n  fhàsach,  air 
slighe  na  mara  ruaidhe. 

41  An  sin  fhreagair  sibh  agus  thubhairt 
sibh  rium,  Pheacaich  sinn  an  aghaidh  an 
Tighearn,  thèid  sinn  suas  agus  cogaidh 
sinn,  a  rèir  nan  uile  nithe  a  dh'  àithn  an 
Tighearn  ar  Dia  dhuinn.  Agus  chrios-, 
laich  sibh  oirbh  gach  fear  agaibh  'airm 
chogaidh,  agus  bha  sibh  ullamh  gu  dol  suas 
do'n  t-sliabh. 

42  Agus  thubhairt  an  Tighearna  rium, 
Abair  riu,  Na  rachaibh  suas,  agus  na  cog- 
aibh,  oir  cha  'n  'eil  mise  'nur  measg ;  air 
eagal  gu'm  buailear  sibh  an  làthair  bhur 
naimhdean. 

43  Mar  so  labhair  mi  ribh,  agus  cba'ji 

èisdeadh  sibh,  ach  rinn  sibh  ceannairc  an 
aghaidh  àithne  an  Tighearn,  agus  chaidh 
sibh  gu  h-ann-dàna  suas  do'n  t-sliabh. 

44  Agus  thàinig  na  h-Amoraich,  a  bha 
chòmhnuidh  sant-sliabh  sin,  a  maeh  'nur 
n-aghaidh,  agus  ruaig  iad  sibh  mar  a  ni 
beachan,  agus  chuir  iad  as  duibh  ann  an 
Seir,  eadhon  gu  Hormah. 

45  Agus  phill  sibh,  agus  gliuil  sibh  an 
làthair  an  Tighearn  ;  ach  cha  'n  èisdeadh  an 
Tighearna  ri  'r  guth,  agus  cha  tugadh  e 
cluas  duibh. 

46  Mar  sin  dh'fhan  sibh  ann  an  Cades 
raòran  làithean,  a  rèir  nan  làithean  a 
dh'fhan  sibh  an  sin. 

CAIB.  II. 
A  N  sin  phill  sinn,  agus  ghabh  sinn  ar 
JtjL  turus  do'n  fhàsach,  air  sli«he  na  mara 
ruaidhe,  mar  a  labhair  an  Tighearna  rium- 
sa;  agus  chuairtich  sinn  sliabh  Sheir  mòr- 
an  làithean. 

2  Agus  labhair  an  Tighearna  rium,  ag 
ràdh, 

3  Chuairtich  sibh  an  sliabh  so  fada  gu 
leòr :  pillibb  ri  tuath. 

4  Agiis  àithn  thusa  do'n  t-sluagh,  ag 
ràdh,  Tha  sibh  gu  dol  troimh  chrìch  bhur 
bràithre  cloinn  Esau,  a  ta  chòmhnuidh  ann 
an  Seir,  agus  hithidh  eagal  orra  roimhibh  : 
ach  thugaibh  aire  rahaith  dhuibh  fèin. 

5  Na  beanaibh  riu;  oir  cha  toir  mi 
bheag  d'am  fearann  duibh,  cha  toir  uiread 
as  leud  troidhe  :  a  chionn  gu'n  d'  thug  mi 
sliabh  Sheir  a  dh'  Esau  mar  sheilbh. 

6  Ceannaichidh  sibh  biadh  uatha  le 
h-airgiod,  a  chum  gu'n  ith  sibh  ;  agus  mar 
an  ceudna  ceannaichidh  sibh  uisge  uatha 
le  h-airgiod,  a  chum  gu'n  òl  sibh. 

7  Oir  bheannaich  an  Tighearna  do  Dhia 
thn  ann  an  uile  oibribh  do  làimhe  :  is  aith- 
ne  dha  do  thriall  troimh  'n  fhàsacli  mhòr 
so:  rè  an  dà  fhichead  bhliadhna  so  bha  'n 
Tighearna  do  Dhia  maille  riut,  cha  robh 
uireasbhuidh  ni  sam  bith  ort. 

8  Agus  an  uair  a  chaidh  sinn  seachad 
o'r  bràithribh  cloinn  Esau,  a  bha  chòmh- 
nuidh  ann  an  Seir,  trìd  shlighe  a'  chòmh- 
naird  o  Elat,  agus  o  Esion-gaber,  phill 
sinn,  agus  chaidh  sinn  seachad  air  slighe 
fàsaich  Mhoaib. 

9  Agus  thubhairt  an  Tighearna  rium, 
Na  buin  gu  naimhdeil  ris  na  Moabaich,  ag- 
us  na  dean  strì  riu  ann  an  cath  :  oir  cha 
toir  mi  dhuit  a  bheag  d'am  fearann  mar 
sheilbh,  a  chionn  gu'n  d'thug  mi  Ar  do 
chloinn  Lot  mar  sheilbh. 

10  Bha  na  h-Eraich  roimhe  a  chòmh- 
nuidh  ann,  sluagh  mòr,  agus  lìonmhor,  ag- 
us  àrd  mar  na  h-Anacaich; 

11  A  mheasadh  mar  an  ceudna  'nam 
famhairean  mar  na  h-Anacaich,  ach  thug 
na  Moabaich  Emich  mar  ainm  orra. 

12  Bha  mar  an  ceudna  na  Horaich  a 
chòmhnuidh  roimhe  sin  ann  an  Seir;  ach 
tbàinig  clann  Esau  'nan  dèigh,  agus  chuir 
iarl  as  doibh  as  an  sealladh,  agus  ghabh  iad 
còmhnuidh  'nan  àite,  mar  a  rinn  Israel  ri 
fearann  a  sheilbh-san,  a  thug  an  Tigh- 
earna  dhoibh. 

13  A  nis  èiribh  suas,  thubhairt  mise,  ag- 
as  rachaibh  thar  sruth  Shereid ;  agus 
chaidh  sinn  thar  sruth  Shereid. 


14  Agus  b'i  'n  ùin'  anns  an  d'thàinig  sirii 
o  Chades-barnea,  gus  an  deachaidh  sin: 
tliar  sruth  Shereid,  ochd  bliadbna  deu> 
thar  fhichead;  gus  an  robh  ginealach  ai 
t-sluaigh-chogaidh  uile  air  an  caitheamh 
mach  o  mheasg  an  t-slòigh,  mar  a  mhionn 
aich  an  Tighearna  dhoiUh. 

15  Oir  da  rìreadh  bha  làmh  an  Tighearni 
'nan  aghaidh,  gu'n  sgrios  o  mheasg  a 
t-slòigh,  gus  an  do  c.hlaoidheadh  iad. 

16  Agus  tharladh,  'nuair  a  bha  na  fir 
chogaidh  uile  air  an  claoidh,  agus  air  bàs 
acbadh  o  mheasg  an  t-sluaitrh, 

17  Gu'n  do  labhair  an  Tighearna  riurt 
ag  ràdh, 

18  Tha  thu  gu  dol  thairis  an  diug) 
troimh  Ar,  crìoch  Mhoaib. 

19  Agus  an  uair  a  thig  thu  'm  fagu 
thall  fa  chomhair  chloinn  Amoin,  na  buii 
gu  naimhdeil  riu,  ni  mò  a  bheauas  tu  riu 
oir  cha  toir  mi  dhuit  sealbh  sam  bith  d< 
fhearann  chloinn  Amoin,  a  chionn  gu  'i 
d'  thug  mi  e  do  chloinn  Lot  mar  sheilbh. 

20  (Mheasadh  sin  raar  an  ceudna  'ni 
fhearann  fhamhairean  :  ghnbh  famhair 
ean  còmhnuidh  ann  san  t-sean  aimsir,  ag 
us  thug  na  h-Amonaich  Samsumaich  raa 
ainm  orra, 

21  Sluagh  mòr  agus  lìonmhor,  agus  àr< 
mar  na  h-Anacaich;  ach  sgrios  an  Tigh 
earn  iad  rompa,  agus  tliàinig  iad  'nai 
dèigh,  agus  ghabh  iad  còmhnuidh  'nai 
àite : 

22  Mar  a  rinn  e  ri  cloinn  Esau  a  bh? 
chòmhnuidh  ann  an  Seir,  an  uair  a  sgrio: 
e  na  Horaich  rompa ;  agus  thàinig  iad  'nai 
dèigh,  agus  ghabh  iad  còmhnuidh  'nai 
àite,  eadhon  gus  an  là  'n  diugh  : 

23  Agus  na  Habhaich  a  bha  chòmh- 
nuidh  ann  an  Haserim,  eadhon  gu  Had- 
sah,  sgrios  na  Caphtoraich  a  tliàinig  f 
mach  a  Caphtor  iad,  agus  ghabh  iad  còmh 
nuidh  'nan  àite.) 

24  Eiribh  suas,  gabha:bh  bhur  turns 
agus  rachaibh  thar  sruth  Arnoin  :  feuch 
thug  mi  do  d'  làimh  Sihon  an  t-Amorach 
righ  Hesboin,  agus  'fhearann ;  tòisich  aii 
a  shealbhachadh,  agus  dean  stri  ris  ann  ac 
cath. 

25  Air  an  là  'n  dingh  tòisichidh  mi  aii 
t-uamhann-sa,  agus  t'eagal,  a  chur  air  n? 
cinnich  a  ta  fuidh  nèamh  uile,  a  chluinn- 
eas  iomraclh  ort;  agus  criothnaichidh  iad 
agus  bithidh  cràdh  orra  a'd'  làthair. 

26  Agus  chuir  mi  teaclidairean  à  fàsacli 
Chedemoit  gu  Sihon  righ  Hesboin,  le 
briathraibh  sìth,  ag  ràdh, 

27  Leig  dhomh  gabhail  troimh  t't'hear- 
ann :  imichidh  mi  romhara  air  an  ratliad 
mhòr,  cha  tionndaidh  mi  aon  chuid  a 
chum  na  làimhe  deise,  no  chum  na  làimhe 
clìthe. 

28  Biadh  air  son  airgid  reicidh  tu  rium, 
a  chum  gu'n  ith  rrri,  agus  uisge  air  son  air- 
gid  bheir  thu  dhomh,  a  chum  gu'n  òlmi; 
a  mhàin  imichidh  mi  romham  do  ra' 
chois, 

29  (Mar  a  rinn  clann  Esau  rium,  a  tha 
chòmhnuidh  ann  an  Seir,  agus  na  Moab- 
aich  a  tha  chòmhuidh  ann  an  Ar)  gus  an 
tèid  mi  thar  Iordan,  do'n  fhearann  a  tha 
'n  Tighearn  ar  Dia  a'  toirt  duinn. 

30  Ach  cha  leigeadh  Sihon  Righ  Hesb- 

leinn  dol  troimh  'fkearann:  oir 
ruaidhich  an  Tighearna  do  Dhia  a 
jiorad,  agus  rinn  e  a  chridhe  rag,  a  chum 
u'n  tugadli  e  thairis  e  do  d'  làiinh,  mar  a 
hitliear  air  au  là  'n  diugh. 

31  Agus  thubhairt  au  Tighearna  rium, 
èuch,  thòisich  mi  air  Sihon  agus  'fhear- 
an  a  thoirt  thairis  a' d'  fhianuis :  gabh 
;albh,  a  cbum  gu'in  bi  'fhearann  agad 
lar  oighreaclid. 

32  An  sin  tbàinig  Sihon  a  mach  'nar 
-agbaidh,  e  fèin,  agus  a  shluagh  uile,  a 
ìogadh  aig  Iahas. 

33  Agus  thug  an  Tighearn  ar  Diathairis 
roinhaiun,  agus  bhuail  sinn  e  fèin,  agus 
mhic,  agus  a  shluagli  uile. 

34  Agus  ghlac  sinu  a  bhailtean  uile  san 
n  sin,  agus  sgrios  sinn  gu  tur  fir,  agus 

agus  clann  bheag  gach  baile ;  clia 
fhàg  sinn  a  h-aon  a  làthair : 

35  A  mhàin  ghabh  sinn  duinn  fèin  an 
prèidh  mar  chobhartach,  agus  creach  nam 
ailteau  a  ghlac  sinn. 

O  Aroer,  a  ta  air  bruaich  shruth 
Lrnoin,  agus  o  'n  bhaile  a  ta  làimli  ris  an 
■sruth,  eadhon  gu  Gilead,  cha  robh  aon 
haile  tuille  's  làidir  air  ar  son  :  thug  an 
'ighearn  ar  Dia  iad  uile  thairis  duinu. 
37  A  mhàin  gu  fearann  chloinn  Amoin 
ha  d  thàinig  thu,  no  gu  àite  sam  bith  am 
tgus  do  shruth  Iaboic,  no  gus  na  bailtihh 
m  tneasg  nam  beann,  no  gu  àite  sam  bith 
thoirmisg  an  Tighearn  ar  Dia  dhuinn. 

CAIB.  III. 
A  N  sin  phill  sinn,  agus  chaidh  sinn  suas 
LJL  air  an  t-slighe  gu  Basan  :  agus  thàinig 
°f  righ  Bhasain  a  mach  'nar  n-aghaidh, 
tèin  agus  a  shluagh  uile,  gu  cath  aig  Ed- 
ei. 

2  Agus  thubhairt  an  Tighearna  riumsa, 
>Ia  biodh  eagal  ort  roimhe :  oir  do  d' 
àimh-sa  bheir  mise  thairis  e  fèin,  agus  a 
hluagh  uile,  agus  'fhearann  ;  agus  ui  thu 
is  mar  a  rinn  thu  ri  Sihon  righ  nan  Amor- 
icli,  a  bha  chòmhnuidh  aig  Hesbon. 

3  Mar  sin  thug  an  Tigbearn  ar  Diatliai- 
s  d'ar  làimh-ne  mar  an  ceudna  Og  righ 

3hasain,  agus  ashluagh  uile  :  agus  bhuail 
inn  e,  gus  nach  d'  fhàgadh  a  h-aon  beò 
ùge. 

4  Agus  ghlac  sinn  a  bhailtean  uile  san 
im  sin;  cha  robh  baile  uach  d'thugsinn 
latha,  tri  fichead  baile,  dùthaich  Argoib 
ùle,  rìoghachd  Og  ann  am  Basan. 

5  Btia  na  bailte  sin  uile  air  an  daing- 
Jeachadh  le  balla  àrd,  le  geataibb  agus  le 
srannaibh,  a  thuilleadh  air  bailtibh  gun 
)halla,  ro-mhòran. 

6  Agus  sgrios  sinn  gu  tur  iad,  mar  a  rinn 
ìinn  air  Sihon  righ  Hesboin,  a'  lèir-sgrios 
'hear,  bhan,  agus  chloinne  gach  baile. 

7  Ach  ghabh  sinn  an  sprèidh  uile,  agus 
;reach  nam  bailte  mar  chobhartach  dhuinn 

in. 

8  Agus  thug  sinn  san  àm  sin  àlàimh  dà 
righ  nan  Amorach,  am  fearann  a  ta  air  an 
l:aobh  so  do  Iordan,  o  shruth  Arnoin  gu 
iliabh  Hermoin : 

9  (Thug  na  Sidonaich  Sirion  mar  ainra 
Hermon,  agus  thug  na  h-Amoraich 

Senir  mar  ainm  air  ;) 

10  Bailteau  a'  chòmhnaird  uile,  agus 


Gilead  uile,  agus  Basan  uile,  gu  Salcha  ag- 
us  Edrei,  bailtibh  rìoghachd  Og  ann  am 
Basan: 

11  Oir  bha  Og  righ  Bhasain  a  mhàin  a 
làthair  do  fhuigheall  nam  famhairean  ; 
feuch,  a  leaba,  bu  leaba  iaruinn  i  -.  nach 
'eili  ann  an  Kabat  chloinn  Amoin  ?  ò'iad 
naoi  làmha-coille  a  fad,  agus  ceithir 
làmha-coille  a  leud,  a  rèir  làirnh-choille 
duine. 

12  Agus  am  fearann  so,  a  shealbhaicli 
sinn  san  àm  sin,  o  Aroer  a  ta  làimh  ri 
sruth  Arnoin,  agus  leth  slèibh  Ghilead, 
agus  a  bliailte,  thug  mi  do  na  Reubenich, 
agus  do  na  Gadaich. 

13  Agus  a'  chuid  eile  do  Ghilead,  agus 
Basan  uile,  eadìion  rìoghachd  Og,  thug  mi 
do  leth  thrèibh  Mhanaseh ;  dùthaich  Ar- 
goib  uile,  maille  ri  Basan  uile,  d'  an  ainm 
fearann  nam  famhairean. 

14  Ghabh  Iair,  mac  Mhanaseh,  dùthaich 
Argoib  uile  gu  crìochaibh  Ghesuri,  agus 
Mhaachati;  agustliuge  Basan-Habhot-lair 
mar  ainm  oirre  a  rèir  'ainme  fèin,  gus  an 
là  'n  diugh. 

15  Agus  thug  mi  Gilead  do  Mhachir. 

16  Agus  do  na  Reubenich,  agus  do  na 
Gadaich,  thug  mi  o  Ghilead  eadhon  gu 
sruth  Arnoin,  leth  a'  ghlinne,  agus  an 
t-iomall,  eadhon  gus  an  sruth  laboc,  crìoch 
cbloinn  Amoin : 

17  An  còmhnard  mar  an  ceudra,  agus 
Iordan,  agus  a  chrìochan,  o  Cliineret, 
eadhon  gu  muir  a'  chòmhnaird,  a'  mhuir 
shaillte,  fuidh  Asdot-pisgah  a  làimh  na 
h-àird'  an  ear. 

18  Agus  dh'àithn  mi  dhuibh  san  àm  sin, 
ag  ràdh,  Thug  an  Tighearna  bhur  Dia 
dhuibh  am  fearann  so  r'  a  shealbhachadli  : 
thèid  sibli  a  null  fo 'r  n-armaibh  roimh 
bhur  bràithre  clann  Israeil,  gach  neach  a 
ta  foghaiuteach  a  chum  cogaidh. 

19  Ach  fanaidh  bhur  mnài,  agus  bhur 
clann  bheag,  agus  bhur  sprèidh,  (oir  is 
aithne  dliomh  gu'm  bheil  mòran  sprèidhe 
agaibh,)  'nur  bailtibh  a  thug  mi  dhuibh, 

20  Gus  an  toir  an  Tighearna  fois  d'  'ur 
bràithribh,  co  mhaith  agus  dhuibhse,  agus 
gus  an  sealbhaich  iadsau  mar  an  ceudna  am 
fearann  a  tliug  an  Tighearna  bhur  Dia 
dhoibh  an  taobh  thall  do  Iordan  :  agus  au 
sin  pillidh  gach  duine  agaibh  g'a  sheilbh,  a 
tliug  rai  dliuibh. 

21  Agus  dh'  àithn  mi  do  Iosua  san  àm  sin, 
ag  ràdb,  Chunnaic  do  shùile  na  h-uile 
nithe  a  rinn  an  Tighearna  hhur  Dia  ris  an 
dà  righ  sin  :  mar  sin  ni  an  Tighearna  ris  na 
rìoghachdaibh  uile  gus  am  bheil  thu  dol. 

22  Cha  bhi  eagal  oirbh  rompa  :  oir  cog- 
aidh  an  Tighearna  bhur  Dia  e  fèin  air 
bhur  son. 

23  Agus  ghuidh  mi  air  an  Tighearnasan 
àm  sin,  ;tg  ràdh, 

24  O  Thiiihearna  Dhè,  thòisich  thu  air 
do  mhòraclid,  agus  do  làmh  chumhachd- 
ach  a  nochdadh  do  d'  òglach  :  oircòanDia 
air  nèarah  no  air  talamh,  a's  urramn  a 
dheanamh  a  rèir  t'oibre-sa,  agus  a  rèir  do 
chumhachd-sa? 

25  Guidheam  ort,  leig  dhomh  dol  thairis, 
agus  am  fearann  maith  sin  fhaicinn  a  tha  'n 
taobh  thall  do  Iordan,  an  sliabh  maith  siu, 
agus  Lebanon. 

"  26  Ach  bha  fearg  air  an  Tighearna  rium  I 
air  bhur  son-sa,  agus  cha  d'  èisd  e  rium : 
agus  thubhairt  an  Tighearna  rium,  Gu  ma 
leòr  leat  e  ;  na  labhair  ni's  mò  rium  mu  'n 
chùis  so. 

27  Falbh  suas  gu  mullach  Phisgab,  agus 
tog  suas  do  shùile  ris  an  àird'  an  iar,  agus  ris 
an  àirde  tuath,  agus  ris  an  àirde  deas,  agus 
ris  an  àird  an  ear,  agus  amhairc  le  d'  shùil- 
ibh  ;  oir  cha  tèid  thu  thar  lordan  so. 

28  Ach  thoir  àithne  do  Iosua,  agus  thoir 
misneach  dha,  agus  neartaich  e  :  oir  thèid 
esan  thairis  roimh  an  t-sluagh  so,  agus 
bheir  e  orra  am  fearann  sin  a  chi  thusa,  a 
shealbhachadh  raar  oighreachd. 

29  Mar  sin  ghabh  sinn  còmhnuidh  sa' 
ghleann  thall  fa  chomhair  Bhetpeoir. 

CAIB.  IV. 

ANIS  uime  sin  èisd,  O  Israeil,  ris  na 
reachdaibh,  agus  ris  na  breitheanais, 
a  tha  mise  a'  teagasg  dhuibh  a  dheanamli, 
a  chum  gu  'm  bi  sibh  beo,  agus  gu  'n  tèid 
sibh  a  steach  agus  gu  'n  sealbhaich  sibh  am 
fearann  a  bheir  an  Tighearna  Dia  bhur 
n-aithriche  dhuibh. 

2  Cha  chuir  sibh  a  bheag  ris  an  fhocal  a 
tha  mise  ag  àithneadh  dhuibh,  ni  mò  a 
bheir  sibh  ni  sam  bith  uaith,  a  chum  gu'n 
glèidh  sibh  àitheantan  an  Tighearna  bhur 
Dè,  a  tha  mise  ag  àithneadh  dhuibh. 

3  Chunnaic  bhur  sùile  Ciod  a  rinn 
an  Tighearna  thaobh  Bhaal-peoir:  oir 
na  daoine  sin  uile  a  lean  Baal-peor,  sgrios 
an  Tighearna  bhur  Dia  iad  as  bhur 
measg. 

4  Ach  tha  sibhse  alean  ris  an  Tighearna 
bhur  Dia,  beò  gach  aon  agaibh  air  an  là  'n 
diugh. 

5  Feuch,  theagaisg  mi  dhuibh  reacbdan 
agus  breitheanais,  eadhon  mar  a  dh'àithn 
an  Tighearna  mo  Dhia  dbomh,  a  chum 
gu'ndeanadh  sibhse  marsinanns  anfhear- 
ann  gus  am  bheil  sibh  a'  dol  g'  a  shealbh- 
achadh. 

6  Uime  sin  gleidhibh  agus  deanaibh 
iad  ;  oir  is  e  so  bhur  gliocàs  agus  bhur 
tuigse  ann  an  sealladh  nan  cinneach,  a 
chluinneas  na  reachda  sin  uile,  agus  a 
their,  Gu  cinnteach  is  sluagh  glic  agus 
tuigseach  an  cinneach  mòr  so. 

7  Oir  cia  e  an  cinneach  co  mhòr,  aig  am 
bheil  Dia  am  fagus  doibh,  mar  a  ta  'n  Tigh- 
earn  ar  Dia-ne  sna  h-uile  nithibh  air  son 
am  bheil  sinne  a'  gairm  air  ? 

8  Agus  cia  an  cinneach  co  mhòr,  aig  ara 
bheil  reachdan  agus  breitheanais  co  cheart 
ris  an  lagh  so  uile,  a  tha  misea'  curroimh- 
ibh  air  an  là  'n  diugh  ? 

9  A  mhàin  thoir  an  aire  dhuit  fèin,  agus 
glèidh  t'anam  gu  dìchiollach,  air  eagal 
gu'n  dì-chuimhnich  thu  na  nithe  sin  a 
ehunnaic  do  shùilean,  agus  air  eagal  gu  'n 
dealaich  iad  ri  d'  chridhe  uile  làithean  do 
bheatha ;  ach  teagaisg  iad  do  d'  mhic,  ag- 
us  do  mhic  do  mhac : 

10  Gu  h-àraidh  an  là  a  sheas  thu  an 
làthair  an  Tighearna  do  Dhè  aun  an  Hor- 
eb,  an  uair  a  thubhairt  an  Tighearna 
riumsa,  Tionail  thugam  an  sluagh  r'  a 
chèile,  agus  bheir  mi  orra  mo  bhriathran 
a  chluinntinn,  a  chum  gu  fòghlum  iad 
^eagal  a  ghabhail  romham  rè  nan  uile  làith- 


ean  a  bkios  iad  beò  aìr  an  talamh,  agas  J 

gu  'n  teagaisg  iad  an  clann. 

11  Agus  tbàinig  sibh  am  fagus,  agus  j 
sheas  sibh  fuidh  'n  t-sliabh  ;  agus  bha  'n 
sliabh  a'  losgadh  le  teine  gu  meadhon 
nèimh,  maille  ri  duibhre,  neoil,  agus  dubh  | 
dhorchadas. 

12  Agus  labhair  an  Tighearna  ribh  a 
meadhon  an  teine :  chuala  sibh  guth  nam 
briathran,  ach  coslas  sam  bith  cha  'n  fhaca 
sibh  ;  a  mhàin  chuala  sibh  guth. 

13  Agus  chuir  e  'n  cèill  duibh  a  choimh- 
cheangal,  a  dh'àithn  e  dhuibh  a  choimh-  : 
lionadh,  eadhon  deich  àitheantan ;  agusj 
sgrìobh  e  iad  air  dà  chlàr  chloiche. 

14  Agusdh'àithn  an  Tighearna  dhorah-* 
sa  san  àm  sin,  reachdan  agus  breitheanais 
a  theagasg  dhuibh,  achumgu'n  deanadh 
sibh  iad  anns  an  fhearann  a  thèid  sibh  a 
null  g'  a  shealbhachadh. 

15  Thugaibh  uime  sin  an  aire  mhaithl 
dhuibh  fèin,  (oir  cha'n  fhaca  sibh  gnè  cos- 
lais  sam  bith  anns  an  là  air  an  do  labhair  I 
an  Tighearna  ribh  ann  an  Horeb,  à  meadh- 
on  an  teine,) 

16  Air  eagal  gu'n  truaill  sibh  sibh  fèin, 
agus  gu'n  dean  sibh  dhuibh  fèin  dealbh 
snaidhte,  coslas  riochd  air  bith,  coslas  fir 
no  mnà. 

17  Coslas  ainmhidh  sam  bith  a  tha  air  anì 
talamh,  coslas  eoin  sgiathaich  air  bith  a 
dli'  itealaicheas  san  athar, 

18  Coslas  ni  sam  bith  a  shnàigeas  air  an 
làr,  coslas  èisg  air  bith  a  tha  sna  h-uisgibh 
fuidh  'n  talamh ; 

19  Agus  air  eagal  gu'n  tog  thu  suas  do 
shùilean  ri  nèamh,  agus  an  uair  a  chi  thul 
a'  ghrian,  agus  a'  ghealach,  agus  na  reult- 
an,  eadhon  slòigh  nèimh  uile,  gu'ntairn-i 
gear  thu  gu  cromadh  sìos  dhoibh,  agus  gu 
aoradh  a  dheanamh  dhoibh,  a  roinn  an 
Tigliearna  do  Dhia  ris  gach  cinneach  a  ta 
fuidh  nèamh  uile. 

20  Ach  ghabh  an  Tighearna  sibhse,  ag- 
us  thug  e  mach  sibh  as  an  àmhuinn  iar- 
uinn,  as  an  Eiphit,  gu  bhi  'nur  sluagh  air 
son  oighreachd  dha  fèin,  mar  air  an  là  'n 
diugh. 

21  Agus  bha  fearg  aig  an  Tighearna  rium- 
sa  air  bhur  sousa,  agus  mhionnaich  e  nach 
rachainn  thar  Iordan,  agus  nach  rachainn 
a  steach  do  'n  fliearann  mhaith  sin  a  tha  'n 
Tighearna  do  Dhia  a'  tabhairt  duit  mar 
oighreachd. 

22  Ach  is  èigin  domh  bàs  fhaotainn  san 
fhearann  so,  cha  tèid  mi  thar  lordan ;  ach 
thèid  sibhse  null,  agus  sealbhaichidh  sibh 
am  fearann  maith  sin. 

23  Thugaibh  an  aire  dhuibh  fèin,  air  ea- 
gal  gu'n  dì-chuimhnich  sibh  coimhcheang- 
al  an  Tighearna  bhur  Dè,  a  rinn  e  ribh, 
agus  gu'n  dean  sibh  dhuibh  fèin  dealbh 
snaidhte,  coslas  ni  air  bith  a  thoirmisg  an 
Tighearn  do  Dhia  dhuit : 

24  Oir  is  teine  dian-loisgeach  an  Tigh- 
earna  do  Dhia ;  is  Dia  eudmhor  e. 

25  'Nuair  a  ghineas  tu  clann,  agus  clann 
cloinne,  agus  a  dh'fhanas  sibh  fada  san 
fhearann,  agus  a  thruailleas  sibh  sibh  fèin, 
agus  a  ni  sibh  dealbh  snaidhte,  coslas  ni 
sam  bith,  agus  a  ni  sibh  olc  ann  an  seall- 
adh  an  Tighearna  do  Dhè,  agus  a  bhros- 
naicheas  sibh  e  gu  feirg ; 

i  26  Gairroeam  nèamh  agus  talamh  mar 
fhianuis  'nur  n-aghaidh  air  an  là  'n  diugh, 

I.gu'n  tiglèir-sgriosoirbh  gu  h-aithghearr  as 
aa  fhearann  a  chum  am  hheil  sibh  dol  thar 

:  Iordan  g'  a  shealbhachadh  :  cha  bhuanaich 

V  sibh  bhur  làithean  air,  ach  sgriosar  sibh  gu 
tar. 

■  27  Agus  sgapaidh  an  Tighearna  sibh  am 
J,measg  nan  cinneach,  agus  fàgar  sibh  tearc 

I  an  àireamh  am  measg  nan  cinneach,  far  an 
Jtoir  an  Tigliearna  sibh. 
jj'   28  Agus  an  sin  ni  sibh  seirbhis  do  dhiath- 
A  aibh,  obair  làmha  dhaoine,  fiodh  agus 

',  elach,  uach  faic,  agus  nach  cluinu,  agus 
-Jtnach  ith,  agus  nach  gabh  fàile. 
.J    29  Ach  ma  dh'  iarras  tu  'n  Tighearna  do 
JjDhia  as  a  sin,  amaisidh  tu  air,  ma  dh'- 
jjiarras  tu  e  le  d'  uile  chridhe,  agus  le  d'  uile 

l  anam. 

Ji  30  'Nuair  a  bhios  tu  ann  an  àmhghar, 
Jagus  a  thig  na  nithe  sin  uile  ort  sna  làith- 
Jibh  deireannach,  ma  philleas  tu  chum  an 
Jlrighearna  do  Dhè,  agus  ma  bhios  tu 
Tùmhal  d'  a  ghuth; 

.  Jj  31  (Oir  is  Dia  tròcaireach  an  Tighearna 
Jdo  Dhia-sa,)  eha  trèig  e  thu,  ni  mò  a 

Jsgriosas  e  thu,  no  dhì-chuimhnicheas  e 
■jcoimhcheangal  t'aithriche,  a  mhionnaich  e 

.Jdhoibh. 

1,1  32  Oir  fiosraich  a  nis  do  na  làithibh  a 
lehaidh  seachad,  a  bha  romhad,  o  'n  là  air 
.  Jjan  do  chruthaich  Dia  an  duine  air  an  tal- 
.Jamh,  agasjìosraich  o  aon  iomall  do  nèamh 
:  l^us  an  t-iomall  eile,  an  robh  riamh  ni  sam 
Mbith  ann  mar  an  ni  mòr  so,  no  'n  cualas  ni 
•jjKOsmhuil  ris? 

J   33  An  cuala  sluagh  sam  bith  guth  Dhè 
Ja*  labhairt  à  raeadhon  an  teine,  mar  a 
'■  Jchuala  tusa,  agus  an  do  mhair  iad  beò  ? 
J   34  No  'n  d'  fheuch  Dia  ri  dol  gu  cinn- 
.  Jsach  a  ghabhail  da  fèin  o  mheasg  cinnich 

|ej7e,  le  dèuchainnibh,  le  comharaibh,  agus 
Jle  h-iongantasaibh,  agus  le  cogadh,  agus  le 
.Jtàimh  chumhachdaich,  agus  le  gàirdean 
Jsrote  mach,  agus  le  h-uamhasaibh  rnòra,  a 

Irèir  nan  uile  nithe  a  rinn  an  Tighearna 
'  ibhur  Dia  air  bhur  son  san  Eiphit  fa  chomh- 
J  air  bhur  sùl  ? 

I   35  Dhuitse  nochdadh  e,  chum  gu  'm 
^jhiodh  fios  agad  gur  e  'n  Tighearn  a'  s  Dia 
"Jlann  ;  cha  'n  'eil  ann  ach  e. 
'jt   36  A  nèamh  thug  e  ort  a  ghuth  a 

lchluinntinn,  a  chum  gu 'n  teagaisgeadh  e 
Jlthu;  agus  air  talamh  nochd  e  dhuit  a 
jjthèine  mòr,  agus  chuala  tu  a  bhriathran  à 
4  meadhon  an  teine. 

J  37  Agus  a  chionn  gu  'n  do  ghràdhaich  e 
Jt'  aithriche,  uime  sin  thagh  e  an  sliochd 
Ji'nan  dèigh,  agus  thug  e  thusa  mach  'na 
Jishealladh,  le  'cbumhachd  mòr,  as  an 
'J'  Eiphit ; 

I  38  A  dh'  fhuadachadh  a  mach  chinneach 
romhad,  a 's  mò  agus  a  's  cumhachdaiche 
alnathusa,  g'  ad  thoirt-sa  stigh  a  thabhairt 
'ldhuit  am  fearainn  'na  oighreachd,  mar  air 
Jan  là  'n  diugh. 

I'  39  Biodh  agad  fios  uime  sin  an  diugh, 
Jiagus  thoir  fa  'near  ann  ad  chridhe,  gur  e  'n 
J;  Tighearn  a  's  Dia  ann  air  nèamh  shuas,  ag- 

lius  air  an  talamh  a  bhos :  cha  'n'eil  ann 
Jjach  e. 

Jj  40  Gleidhidh  tu  uime  sin  a  reachdan,  ag- 
|ÌU6  'àitheantan,  a  tha  mise  ag  ùithneadh 


dhuit  an  diugh,  a  chum  gu'  n  èirich  gu 
maith  dhuit,  agus  do  d'  chloinn  a'  d'  dhèigh, 
agus  a  chum  gu  'm  buanaich  thu  do  làith- 
ean  air  an  fhearann,  a  bheir  an  Tighearna 
do  Dhia  dhuit  gu  bràth. 

41  An  sin  chuir  Maois  air  leth  tri  bailtean 
air  an  taobh  so  do  Iordan,  leth  ri  èirigh  na 
grèine ; 

42  A  chum  gu  'n  teicheadh  am  marbh- 
aiche  an  sin,  a  mharbh  a  choimhearsnach 
gun  fhios  da,  agus  gun  fhuath  aige  dha 
san  aimsir  a  chaidh  seachad ;  agus  gu  'n 
teicheadh  e  gu  h-aon  do  na  bailtibh  sin, 
agus  gu  maireadh  e  beò  : 

43  Eadhon  Beser  san  fhàsach,  ann  an 
dùthaich  a'  chòmhnaird,  do  na  Reuben- 
ich ;  agus  Ramot  ann  an  Gilead,  do  na 
Gadaich  ;  agus  Golan  ann  am  Basan,  do 
na  Manasaich. 

44  Agus  is  e  so  an  lagh  a  chuir  Maois 
roimh  chloinn  Israeil. 

45  Is  iad  so  na  teisteis,  agus  na  reachd- 
an,  agus  na  breitheanais,  a  labhair  Maois 
ri  cloinn  Israeil,  an  uair  a  thàinig  iad  a 
mach  as  an  Eiphit, 

46  Air  an  taobh  so  do  Iordan  sa'  ghleann 
thall  fa  chomhair  Bhet-peoir,  ann  am  fear- 
ann  Shihoin  righ  nan  Amorach,  a  bha 
chòmhnuidh  ann  an  Hesbon,  a  bhuail 
Maois  agus  clann  Israeil,  an  dèigh  dhoibh 
teachd  a  mach  as  an  Eiphit : 

47  Agus  shealbhaich  iad  'fhearann,  ag- 
us  fearann  Og  righ  Bhasain,  dà  righ  nan 
Amorach,  a  bha  air  an  taobh  so  do  Iordan, 
leth  ri  èirigh  na  grèine  ; 

48  O  Aroer,  a  ta  làitnh  ri  bruaich  sruth 
Arnoin,  eadhon  gu  sliabh  Shihoin,  a  's  e 
Hermon, 

49  Agus  an  còmhnard  uile  air  an  taobh 
so  do  lordan  a  làimh  na  h-àird'  an  ear, 
eadhon  gu  muir  a'  chòmhnaird,  fuidh 
thobraichibh  Phisgah. 

CAIB.  V. 

AGUS  ghairm  Maois  air  Israel  uile,  agus 
thubhairt  e  riu,  Eisd,  O  Israeil,  ris  na 
reachdaibh  agus  na  breitheanais  a  labhras 
mi  'nur  cluasaibh  air  an  là  'n  diugh,  a  chum 
gu  fòghlum  sibh  iad,  agus  gu  'n  glèidh  ag- 
us  gu  'n  dean  sibh  iad. 

2  Rinn  an  Tighearna  ar  Dia  coimh- 
cheangal  ruinn  ann  an  Horeb. 

3  Cha  d'  rinn  an  Tighearn  an  coimh 
cheangal  so  r'  ar  n-aithrichibh,  ach  ruinne, 
eadhon  ruinne  a  tha  uile  beò  an  so  air  an 
là  'n  diugh. 

4  Aghaidh  ri  h-aghaidh  labhair  an  Tigh- 
earna  ribh  san  t-sliabh,  à  meadhon  an 
teine, 

5  (Sheas  mise  eadar  an  Tighearn  agus 
sibhse  san  àm  sin,  a  nochdadh  dhuibh  foc- 
ail  an  Tighearn  :  oir  bha  eagal  oirbh  roimh 
an  teine,  agus  cha  deachaidh  sibh  suas  do  'n 
t-sliabh,)  ag  ràdh, 

6  Is  mise  an  Tighearna  do  Dhia,  a  thug 
a  mach  thusa  à  tìr  na  h-Eiphit,  à  tigh  na 
daorsa. 

7  Na  biodh  dèe  sam  bith  eile  agad  a'  m' 
fhianuis. 

8  Na  dean  dhuit  fèin  dealbh  snaidhte, 
no  coslas  air  bith  a  dh'  aon  ni  a  ta  shuas  air 
nèamh,  no  a  ta  shìos  air  an  talamh,  no  a  ta 
sna  h-uisgeachaibh  fuidh  'n  talamh. 

9  Na  crom  thu  fèin  6ìos  doibh,  agus  na 
dean  seirbhis  doibh  :  oir  mise  an  Tighearna 
do  Dhia,  is  Dia  eudmhor  mi,  a'  leantuinn 
aingidheachd  nanaithrichean  aira'  chloinn, 
agus  air  an  treas  agus  air  a'  cheathramh 
ginealuch  dhiubhsan  a  dh'  fhuathaicheas 
mi, 

10  Agus  a'  deanamh  tròcair  do  mhiltibh 
dhiubhsan  a  ghràdhaicheas  mi,  agus  a 
ghleidheas  m'  àitheantan. 

11  Na  tabhair  ainm  an  Tighearna  do  Dhè 
an  dìomhanas  :  oir  cha  mheas  an  Tighearna 
neo-chiontach  esan  a  bheir  'ainm  an  dìomh- 
anas. 

12  Thoir  an  aire  là  na  sàbaid  a  naomh- 
achadh,  mar  a  dh'  àithn  an  Tighearn  do 
Dhia  dhuit. 

13  Sè  làithean  8aothraichidh  tu,  agus  ni 
thu  t'  obair  uile  ; 

14  Ach  air  an  t-seachdamh  là  tha  sàbaid 
an  Tighearna  do  Dhè :  air  an  là  so  cha 
dean  thu  obair  sam  bith,  thu  fèiu,  no  do 
mhac,  no  do  nighean,  no  t'  òglach,  no  do 
bhanoglach,  no  do  dhamh,  no  t'  asal,  no 
aon  air  bith  do  d'  sprèidh,  no  do  choigreach 
a  tha  'n  taobh  a  stigh  do  d'  gheataibh  ;  a 
chum  gu  'n  gabh  t'  òglach  agus  do  bhauog- 
lach  fois  co  mhaith  riut  fèin. 

15  Agus  cuimhnich  gu  'n  robh  thu  fèin 
a'  d'  sheirbhiseach  ann  an  tìr  na  h-Eiphit, 
agus  gu  'n  d'  thug  an  Tighearna  do  Dhia 
mach  as  a  sin  thu,  le  làimh  chumhachdaich 
agus  le  gàirdean  sìnte  mach  :  uime  sin  dh'- 
àithn  an  Tighearna  do  Dhia  dhuit  an  t-sàb- 
aid  a  choimhead. 

16  Tabhair  urram  do  t'  athair  agus  do  d' 
mhàthair,  mar  a  dh'àithn  an  Tighearna  do 
Dhia  dhuit ;  a  chum  gu  'm  buanaichear  do 
làithean,  agus  gu  'n  èirich  gu  maith  dhuit, 
san  f  hearann  a  bheir  an  Tighearna  do  Dhia 
dliuit. 

17  Na  dean  mortadh. 

18  Ni  mò  a  ni  thu  adhaltrannas. 

19  Ni  mò  a  ghoideas  tu. 

20  Ni  mò  a  bheir  thu  fianuis  bhrèige  an 
aghaidh  do  choimhearsnaich. 

21  Ni  mò  a  mhiannaicheas  tu  bean  do 
choimhearsnaich,  ni  mò  a  shanntaicheas 
tu  tigh  do  choimhearsnaich,  'fhearann,  no 
'òglach,  no  'bhanoglach,  no  'dhamh,  no 
'asal,  no  ni  air  bith  a  's  le  do  choimhears- 
nach. 

22  Na  briathra  sin  labhair  an  Tighearna 
r'  'ur  coimhthional  uile  san  t-sliabh,  à 
meadhon  an  teine,  an  neoil  agus  an  dubh 
dhorchadais,  le  guth  mòr ;  agus  cha  do 
chuir  e  tuilleadh  ris:  agus  sgrìobh  e  iad 
air  dà  chlàr  chloiche,  agus  thug  e  dhomhsa 
iad. 

23  Agus  an  uair  a  c-huala  sibh  an  gpth  à 
meadhon  an  drochadais,  agus  an  t-slèibh  a' 
losgadh  le  teine,  an  sin  thàinig  sibh  am 
fagus  domhsa,  eadhon  uile  cheann- 
ardan  bhur  treubhan,  agus  bhur  seanair- 
ean, 

24  Agus  thubhairt  sibh,  Feuch,  dh'- 
fhoiUsich  an  Tighearn  ar  Dia  dhuinn  a 
ghlòir,  agus  a  mhòrachd,  agus  chuala  sinn 
a  ghuth  à  meadhon  an  teine:  chunnaic 
Binn  an  diugh  gu  'n  labhair  Dia  ri  duine, 
agus  gu  mair  e  beò. 

25  A  nis  uime  sin  c'ar  son  a  gheibheam- 
aid  bàs  ?  oir  loisgidh  an  teine  mòr  so  sinn. 


Ma  chluinneas  sinn  guth  an  Tighearn  ar 

Dè  tuilleadh,  an  sin  bàsaichidh  sinn. 

26  Oir  cò  do  'n  uile  f  heoil  a  chuala  guth 
an  Dè  bheò  a'  labhairt  à  meadhon  an  teine, 
mar  a  rinn  sinne,  agus  a  mhair  beò  ? 

27  Theirig-sa  am  fagus,  agus  èisd  ris  na 
h-uile  nithibh  a  their  an  Tighearn  ar  Dia; 
agus  labhair  thusa  ruinne  gach  ni  a  their 
an  Tighearn  ar  Dia  riut,  agus  èisdidh  sinne 
ris,  agus  ni  sinn  e. 

28  Agus  chual'  an  Tighearna  guth  bhur 
briathra,  'nuair  a  labhair  sibh  rium  :  agus 
thubhairt  an  Tighearna  rium,  Chuala  ìni 
guth  bhriathran  an  t-sluaigh  so,  a  labhair 
iad  riut :  is  maith  a  thubhairt  iad  gach  ni 
a  labhair  iad. 

29  O  gu  'm  biodh  an  gnè  cridhe  so  annta, 
gu  'm  biodh  m'  eagals"  orra,  agus  gu  'n 
gleidheadh  iad  m'  àitheantan  uile  a  ghnàth. 
a  chum  gu'n  èireadh  gu  maith  dhoibh,  agui 
d'  an  i  loinn  gu  bràth  ! 

30  Imich,  abair  riu,  Rachaibh  d'  'ur  bùth- 
aibh  a  rìs. 

31  Ach  do  d'  thaobhsa,  seas  an  so  làimh 
riumsa,  agus  labhraidh  mi  riut  na  h-àith- 
eantan  uile,  agus  na  reachdan,  agus  na 
breitheanais,  a  theagaisgeas  tu  dhoibh,  a 
chum  as  gu  'n  dean  siad  iad  anus  an  fhear- 
ann  a  tha  mise  a'  tabhairt  dhoibh  r'  a 
shealbhachadh. 

32  Bheir  sibh  an  aire  uime  sin  gu  'n  dean 
sibh  mar  a  dh'  àithn  an  Tighearna  bhur  Dia 
dhuibh  :  cha  chlaon  sibh  a  thaobh  a  chum 
na  làimhe  deise  no  clìthe. 

33  Anns  gach  slighe  a  dh'àithn  an  Tigh- 
earna  bhur  Dia  dhuibh  gluaisidh  sibh,  a 
chum  gu  'm  bi  sibh  beò,  agusgw  'n  èirich  gu 
maith  dhuibh,  agus  gu  'm  buanaich  sibb 
bhur  làithean  anns  an  fhearann  a  shealbh- 
aicheas  sibh. 

CAIB.  VI. 

ANIS  is  iad  so  na  h-àitheantan,  na 
reachdan,  agus  na  breitheanais,  a 
dh  àithn  an  Tighearna  bhur  Dia  a  theag- 
asg  dhuibh,  a  chum  gu  'n  deanadh  sibh  iad 
san  fhearann  d'  am  bheil  sibh  a'  dol  g'  a 
shealbhachadh. 

2  A  clium  gu  'm  biodh  eagal  an  Tigh- 
earna  do  Dhe  ort,  gu  'n  gleidheadh  tu  a 
reachdan  uile,  agus  'àitheantan,  a  tha 
mise  ag  àithueadh  dhuit,  thu  fèin,  agus  do 
mhac,  agus  mac  do  mhic,  uile  làithean  do 
bheatha,  agus  a  chum  gu  'm  buanaichear 
do  làithean. 

3  Eisd  uime  sin,  O  Israeil,  agus  thoir  an 
aire  gu  'n  dean  thu  so,  a  chum  gu  'n  èirich 
gu  maith  dhuit,  agus  gu  'm  fàs  sibh  ro- 
lìonmhor,  mar  a  gheall  an  Tighearna  Dia 
t'  aithriche  dhuit,  ann  am  fearann  a  tha 
sruthadh  le  bainne  agus  mih 

4  Eisd,  O  Israeil :  An  Tighearn  ar  Dia- 
ne,  is  aon  Tighearn  e. 

5  Agus  gràdhaichidh  tu  an  Tighearna 
do  Dhia  le  d'  uile  chridhe,  agus  le  d'  uil« 
anam,  agus  le  d'  uile  neart. 

6  Agus  bithidh  na  briathra  so,  a  tha  mi  ag 
àithneadh  dhuit  an  diugh,  arn  ad  chridhe ; 

7  Agus  teagaisgidh  tu  iad  do  d'  chloinn, 
agus  labhraidh  tu  orra  'nuair  a  shuidhea« 
tu  a'  d'  thigh,  agus  an  uair  a  dh'  imicheas  tu 
air  an  t-slighe,  agus  an  uair  a  luidheas  tu 
sìos,  agus  an  uair  a  dh'  èireas  tu  suas. 

8  Agus  ceanglaidh  tu  iad  mar  chomhar- 
air  do  làimh,  agus  bithidh  iad  mar 
7iain  eadar  do  shùilibh. 

9  Agus  sgrìobhaibh  tu  iad  air  ursahm- 
)h  dotliighe,  agus  air  do  gheataibh. 

10  Agus  an  uair  a  bheir  an  Tighearna  do 
)hia  thu  do'n  fhearann  a  mhiounaich  e  do 

aithrichibh,  do  Abraham,  do  Isaac,  agus 
Iacob,  gu'n  tugadh  e  dhuit  bailtean 
ira  agus  maithe,   nach  do  thog  thu 

11  Agus  tighean  làn  do  gach  ni  maith 
•ìach  do  lìon  thu,  agus  tobraiche  cladh- 
'iichte  nach  do  chladhaich  thu,  fion-liosan 
igus  liosan-olaidh  nach  do  shuidhich  thu, 
auair  a  dh'itheas  tu  agus  a  bhios  tu  air  do 
..hàsachadh  ; 

I  12  An  sin  thoir  an  aire  air  eagal  gu'n 
ll-chuimhnich  thu  an  Tighearn,  a  thug  a 
I  uach  thu  à  tir  na  h-Eiphit,  à  tigh  na  daor- 

cL. 

|  13  Bithidh  eagal  an  Tighearnado  Dhè 
nrt,  agus  ni  thu  seirbhis  dha,  agus  mionn- 
jiichidh  tu  air  'ainra. 

(  14  Cha  tèid  sibh  an  dèigh  dhiathan  eile, 
lllo  dhiathaibh  an  t-sluaigh  a  tha  mu'n 
[j'uairt  oirbh  ; 

[f  15  (Oir  tha  'n  Tighearna  do  Dhia  'na 
Dhia  eudmhor  'nur  measg  ;)  air  eagal  gu'n 
Has  fearg  an  Tighearna  do  Dhè  a'd'  agh- 
liidh,  agus  gu'n  sgrios  e  thu  o  aghaidh  na 
l,almhainn. 

I  16  Cha  bhrosnaich  sibh  an  Tighearna 
j»hur  Dia,  mar  a  bhrosnaich  sibh  e  anu  am 
l.tfasah. 

I  17  Gleidhidh  sibh  gu  dìochiollach  àith- 
inantan  an  Tighearna  bhur  Dè,  agus  a 
Iheisteis,  agus  a  reachdan,  a  dh'àithn  e 
Ulhuit. 

[  18  Agus  ni  thu  an  nì  sin  a  ta  ceart  agus 
[inaith  ann  an  sealladh  an  Tighearn  ;  a 
hhum  gu'n  èirich  gu  maith  dhuit,  agus 
Bju'n  tèid  thu  steach,  agus  gu'n  sealbhaich 
k.hu  am  fearann  maith  a  mhionnaich  an 
Mrighearna  do  d'  aithrichibh  ; 
[  19  A  thilgeadh  a  mach  do  naimhdean 
hiile  romhad,  mar  a  labhair  an  Tighearna. 
[i  20  'Nuair  a  dh'fhiosraicheas  rìo  mhac 
lilùot  san  aimsir  ri  teachd,  ag  ràdh,  Ciod  is 
\,riall  do  na  teisteasaibh,  agus  do  na  reachd- 
lìiibh,  agus  do  na  breitbeanasaibh  a  dh'àithn 
m&  Tighearn  ar  Dia  dhuibh? 
I  21  An  sin  their  thu  ri  d'  mhac,  Bha  sinn 
j  nar  tràillibh  aig  Pharaoh  san  Eiphit,  agus 
i  ;hug  an  Tighearn  a  mach  sinn  as  an  Eiphit 

e  làimh  chumhachdaich. 
1 :  22  Agus  nochd  an  Tighearna  comharan 
lUgus  iongantasan  mòra  agus  doilgheasach 

Isan  Eiphit,  air  Pharaoh,  agus  air  a  theagh- 
;<lach  uile,  fa  chomhair  ar  sùl ; 
:  23  Agus  thug  e  mach  sinn  as  a  sin,  a 

;hum  gu'n  tugadh  e  sinn  a  stigh,  a  thoirt 
i  ahuinn  an  fhearainn  a  mhionnaich  e  d'ar 
lin-aithrichibh. 

i  24  Agus  dh'àithn  an  Tighearna  dliuinn 
i  na  reachda  sin  uile  a  dheanamh,  eagal  an 
!  Tighearn  ar  Dè  bhi  oirnn  a  chum  ar  maith 
i  a  ghnàth,  a  chum  gu'n  gleidheadh  e  beò 

sinn,  mar  air  an  là'n  diugh. 

>  25  Agus  bithidh  e  'na  fhìreantachd 
udhuinn,  ma  bheir  sinn  fa'near  na  h-àith- 

eantan  so  uile  a  dheanamh,  an  làthair  an 

Tigheam  ar  Dè,  mar  a  dh'àithn  e  dhuinn. 

NUAIR  a  blieir  an  Tighearna  do  Dhia 
thu  stigh  do'n  fhearann  achum  am 


bheil  thu  dol  g'a  shealbhachadh,  agus  a 
thilgeas  e  mach  romhad  mòran  chinneach, 
na  Hitich,  agus  na  Girgasaich,  agus  na 
h-Amoraich,  agus  na  Canaanaich,  agus  na 
Peridsich,  agus  na  Hibhich,  agus  na  Iebus- 
aich,  seachd  cinnich  a's  mò  agus  a's  cumh- 
achdaiche  na  thusa  ; 

2  Agus  an  uair  a  bheir  an  Tighearna  do 
Dhia  iad  thairis  a  d'  làthair,  buailidh  tu 
iad,  agus  cuiridh  tu  gu  tur  as  doibh  ;  cha 
dean  thu  coimhcheangal  sam  bith  riu,  ni 
mò  a  nochdas  tu  tròcair  dhoibh  : 

3  Ni  mò  a  ni  thu  cleamhnas  riu;  do 
nighean  cha  toirthu  d'a  mhacsan,  ni  mò  a 
ghabhas  tu  a  niy:hean-san  do  d'  mhacsa. 

4  Oir  tionndaidh  iad  do  mhac  o  mise  a 
leantuinn,  a  chum  gu'n  dean  iad  seirbhis 
do  dhiathaibh  eile :  mar  sin  lasaidh  fearg 
an  Tighearna  'nur  n-aghaidh,  agus  sgrios- 
aidh  e  thu  gu  h-obann. 

5  Ach  mar  so  buinidh  sibh  riu :  sgrios- 
aidh  sibh  an  altairean,  agus  brisidh  sibh  an 
dealbhan,  agus  gearraidh  sibh  sìos  an  doir- 
eachan,  agus  loisgidh  sibh  an  coslais 
shnaidhte  le  teine. 

6  Oir  is  sluagh  naomha  do'n  Tighearna 
do  Dhia  thusa  :  thagh  an  Tighearna  do 
Dhia  thu  gu  blii  d'  shluagh  àraidh  dha 
fèin,  os  ceann  gach  sluaigh  a  ta  air  agh- 
aidh  na  talmhainn. 

7  Cha  do  ghràdhaich  an  Tighearna  sibh, 
ni  mò  a  thagh  e  sibh,  a  chionn  gu'n  robh 
sibh  ni  bu  lìonmhoire  na  sluagh  sam  bith 
eile;  (oir  is  sibh  bu  teirce  do  gach  uile 
shluagh  ;) 

8  Ach  a  chionn  gu'n  do  ghràdhaich  an 
Tighearna  sibh,  agus  a  chum  gu'n  gleidh- 
eadh  e  na  mionnan  a  mliionnaich  e  d'  'ur 
n-aithrichibh,  thug  an  Tighearna  raach 
sibh  le  làimh  chumhachdaich,  agus  shaor 
e  thu  à  tigh  nan  tràillean,  à  làimh  Phar- 
aoh  righ  na  h-Eiphit. 

9  Biodh  fios  agad  uime  sin,  an  Tigh- 
earna  do  Dhiagur  esan  Dia,  an  Dia  fìrinn- 
each,  a  chumas  coimhcheangal  agus  tròc- 
air  riu-sau  a  ghràdhaicheas  e,  agus  a 
ghleidheas  'àitheantan,  gu  mìle  ginealach  ; 

10  Agus  a  dhìolas  orra-san  a  dh'fhuath- 
aicheas  e,  r'an  eudain,  a  chum  an  sgrios : 
cha  dean  e  moille  d'a  thaobh-san  aig  am 
bheil  fuath  dha ;  dìolaidh  e  air  r'a  eudain. 

11  Gleidhidh  tu  uime  sin  na  h-àitheant- 
an,  agus  na  reachdan,  agus  na  breithean- 
ais,  a  tha  mi  'g  àithneadh  dhuit  an  diugh 
a  dheanamh. 

12  Uime  sin,  ma  dh'èisdeas  sibh  ris  nn 
breitheanais  sin,  agus  ma  choimhideas  ag- 
us  ma  ni  sibh  iad,  cumaidh  an  Tighearna 
do  Dhia  riutsa  an  coimhcheangal  agus  an 
tròcair  a  mhionnaich  e  do  d'  aithrichibh. 

13  Agusgràdhaichidh  e  thu,  agus  beann- 
aichidh  e  thu,  agus  ni  e  lìonmhor  thu  : 
mar  an  ceudna  beannaichidh  e  toradh  do 
bhronn,  agus  toradh  t'fhearainn,  t'arbhar, 
agus  t'fhìon,  agus  t'oladh,  fàs  do  chruidh, 
agus  treuda  do  chaorach,  sau  fliearann  a 
mhionnaich  e  do  d'  aithrichibh  a  thabhairt 
duit. 

14  Bithidh  tu  beannaichte  os  ceann  gach 
sluaigh ;  cha  bhi  firionnach  no  boirionnach 

neo-thorrach  'nur  measg,  no  measg  bhur 
sprèidhe. 

15  Agus  bheir  an  Tighearn  uait  gach 
oucail,  agus  cha  chuir  e  ort  a  h-aon  air  bith 
do  dhroch  ghalaraibh  na  h-Eiphit,  a's 
aithne  dliuit,  ach  cuiridh  e  iad  orra-san 
uile  le  'm  fuathach  thu. 

16  Agus  sgriosaidh  tu  an  sluagh  sin  uile 
a  bheir  an  Tighearna  do  Dhia  tliairis 
dhuit;  cha  ghabh  do  shùil  truas  riu  :  ni 
mò  a  ni  thu  seirbhis  d'an  diathaibh,  oir 
bithidh  sin  'na  ribe  dhuit. 

17  Ma  their  thu  ann  ad  chridhe,  Is  mò 
na  cinnich  sin  na  mise,  cionnus  is  urrainn 
mise  an  eur  à  seilbh  ? 

18  Cha  bhi  eagal  ort  rompa ;  ach  cuimh- 
nichidh  tu  gu  maith  ciod  a  rinn  an  Tigh- 
earna  do  Dhia  ri  Pharaoh,  agus  ris  na 
h-Eiphitich  uile ; 

19  Na  deuchainnean  mòra  a  chunnaic 
do  shùilean,  agus  na  comharan,  agus  na 
h-iongantais,  agus  an  làmh  chumnachd- 
ach,  agus  an  gairdean  sìnte  mach,  leis  an 
d'thug  an  Tighearna  do  Dhia  mach  thu  : 
mar  sin  ni  an  Tighearna  do  Dhia  ris  an 
t-sluagh  uile  roimli  am  bheil  eagal  ort. 

20  Os  bàrr,  cuiridh  an  Tighearna  do 
Dhia  an  consbeach  'nam  measg,  gus  am  bi 
iadsan  a  dh'fhàgar,  agus  a  dh'fholaicheas 
iad  lèin  o  d'  ghnùis,  air  an  sgrios. 

21  Cha  bhi  uamhann  ort  rompa  ;  oir 
tha  'n  Tighearna  do  Dhia  'nur  measg,  Dia 
mòr,  agus  uamhasach. 

22  Agus  cuiridh  an  Tighearna  do  Dhiaa 
mach  na  cinnich  sin  romhad  a  lìou  beagain 
isbeagain:  cha 'n  fheud  thu  an  sgrios  a 
dh'aon  bheum,  air  eagal  gu'n  fàs  fiadh- 
bheathaiche  na  macharach  lìonmhor  ort. 

23  Ach  bheir  an  Tighearna  do  Dliia  iad 
thairis  duit,  agus  sgriosaidh  e  iad  le  sgrios 
mòr,  gus  an  cuirear  as  doibh. 

24  Agus  bheir  e  an  rìghre  thairis  do  d' 
làimh,  agus  sgriosaidh  tu  an  ainm  o  bhi 
fuidh  nèamh  :  cha  seas  duine  sam  bith  a'd' 
aghaidh,  gus  an  cuir  thu  as  doibh. 

25  Dealbhan  snaidhte  an  dèe  loisgidh 
sibh  le  teine  :  cha  rahiannaich  thu  'n 
t-airgiod  no  'n  t-òr  a  ta  orra,  ni  mò  ghabh- 
as  tu  e  dhuit  fèin,  air  eagal  gu'n  ribear 
thu  leis :  oir  is  gràineileachd  e  do'n  Tigh- 
earna  do  Dhia. 

26  Ni  mò  bheir  thu  gràineileachd  do  d' 
thigh,  air  eagal  gu'm  bi  thu  a'd'  ni  mall- 
aichte  cosmhuil  ris :  ach  bheir  thu  fuath 
iomlan  da,  agus  gabliaidh  tu  gràin  deth  gu 
tur,  oir  is  ni  mallaichte  e. 

CAIB.  VIII. 

NA  h-àitheantan  uile  a  tha  mi  ag  àithn- 
eadh  dhuitan  diugh,  bheirsibh  an  aire 
gu'n  dean  sibh  iad,  a  chum  gu'm  bi  sibh 
beò,  agus  gu'm  fàs  sibh  lìonmhor,  agus 
gu'n  teid  sìbh  a  stigh,  agus  gu'n  sealbh- 
aich  sibh  am  fearann,  a  mhionnaich  an 
Tighearna  d'  'ur  n-aithrichibh. 

2  Agus  cuiralinichidh  tu  an  t-slighe  sin 
uile  air  an  do  threòraich  an  Tighearna  do 
Dhia  thu  rè  an  dà  fhichead  bhliadhna  so 
anns  an  fhàsach,  gu  d'  irioslachadh,  gu  d' 
dhearbhadh,  a  chiun  gu'm  biodh  fios  ciod 
a  bh'mn  ad  chridhe,  an  gleidheadh  tu'  àith- 
#»antan,  no  nach  gleidheadh. 

3  Agus  dh'irioslaich  e  thu,  agus  thug  e 


ort  ocras  fhulang,  agus  bheathaich  e  thu  le 
mana,  (ni  nach  b'aithne  dhuit  fèin,  ni  mò 
a  b'aithne  do  d'aithrichibh  e,)  a  chum  gu'n 
tugadh  e  ort  fios  abhi  agad  nach  ann  le 
h-aran  a  rahàin  a  bheatliaichear  duine,  ach 
leis  gach  focal  a  thig  a  mach  à  beul  an 
Tighearna  bithidh  duine  beò. 

4  Cha  do  chaitheadh  t'eudach  dhìot  le 
h-aois,  ni  mò  a  dh'  at  do  chos  rè  an  dà 
fhichead  bhliadhna-sa. 

5  Blieir  thu  mar  an  ceudna  fa'near  ann 
ad  chridhe,  mar  a  smachdaicheas  duine  a 
mhac,  gur  ann  mar  sin  a  tha'n  Tighearna 
do  Dhia  'g  ad  smachdachadh-sa. 

6  Uime  sin  gleidhidh  tu  àitheantan  an 
Tighearna  do  Dhè,  a  chum  gu'n  gluais  thu 
'na  shlighibh,  agus  gu'm  bi  eagal-san  ort. 

7  Oir  tha'n  Tighearna  do  Dhia  'gad 
thabhairt  gu  fearann  maith,  fearann 
shruthau  uisgeacha,  thobraichean,  agus 
dhoimhneachdan  a  tha  'g  èirigh  suas  air 
feadh  ghleann  agus  air  feadh  bheann  ; 

8  Fearann  cruithneachd,  agus  eòrna,  ag- 
us  fhìonainean,  agus  chraobhan  figis,  ag- 
us  phomgranat,  fearann  oladh  na  craoibh- 
olaidh,  agus  meala ; 

9  Fearann  anns  an  ith  thu  aran  gun 
glioinne,  cha  bhi  uireasbhuidh  nì  sam  bith 
ort  ann  ;  fearann  aig  am  bheil  a  chlachan 
'nan  iarunn,  agus  as  a  bheanntaibh  cladh- 
aicliear  umha. 

10  'Nuair  a  dh'itheas  tu  agus  a  shàsuich- 
ear  thu,  an  sin  beannaichidh  tu  an  Tigh- 
earna  do  Dhia  air  son  an  fhearainn  mhaith 
a  thug  e  dhuit. 

11  l'hoir  an  aire  nach  dì-chuimhnich  thu 
an  Tighearna  do  Dhia,  air  chor  as  nacli 
glèidh  thu  'àitheantan,  agus  a  bhreithean- 
ais,  agus  a  reachdan,  a  tha  mise  ag  àithn- 
eadh  dhuit  an  diugh. 

12  Air  eagal,  an  uair  a  dh'itheas  tu,  ag- 
us  a  shàsuichear  thu,  agus  a  thogas  tu 
tighean  maithe,  agus  a  chòmhnuicheas  tu 
annta  ; 

13  Agus  a  dh'fhàsas  do  bhuar  agus  do 
chaoraich,  agus  a  mheudaichear  t'airgiod 
agus  t'  òr,  agus  a  mheudaichear  gach  ni  a 
ta  agad ; 

14  Gu'm  bi  an  sin  do  chridhe  air  a  thog- 
ail  suas,  agus  gu'n  dì-chuimhnich  thu  'n 
Tighearna  do  Dhia,  a  thug  a  mach  thu  à 
tìr  na  h-Eiphit,  agns  à  tigh  na  daorsa  ; 

15  A  threòraich  thu  troimh  'n  fhàsach 
mhòr  agus  uamhasach  sin,  far  an  robh 
nathraichean  loisgeach,  agusscorpiona,  ag- 
us  ionada  tartmhor,  far  nach  robh  uisge; 
a  thug  a  mach  dhuit  uisge  as  a'  charraig 
ailbhinn ; 

16  A  bheathaich  thu  san  fhàsach  le  mana, 
nach  b'aithne  do  d'  aithrichibh,  a  chum 
gu'n  irioslaicheadh  e  thu,  agus  gu'n  dearbli- 
adh  e  thu,  a  dheanamh  maith  dhuit  ann 
ad  làithibh  deireannach  ; 

17  Agus  gu'n  abair  tliu  ann  ad  chridhe, 
Fhuair  mo  chumhachd,  agus  neart  mo 
làimhe,  an  saoibhreas  so  dhomh. 

18  Ach  cuimhnichidh  tu  'n  Tighearn  do 
Dhia :  oir  is  esan  a  bheir  comas  dhuit 
beartas  fhaghail,  a  chum  gu'n  daingnich  e 
a  choimhcheangal  a  rahionnaich  e  do  d' 
aithrichibh,  mar  air  an  là'n  diugh. 

19  Agus  tarlaidh,  ma  dhì-chuirahnicheas 
tu  air  chor  sam  bith  an  Tighearna  do  Dhia, 

•  agus  gu  'n  gluais  tlm  an  dèigh  dhiathan 
»  eile,  agus  gu  'n  dean  thu  seirbliis  doibh,  ag- 

us  gu  n  dean  thu  aoradh  dhoibh,  tha  mi  a' 

toirt  fianuis  nur  n-aghaidh  an  diugh,  gu'n 
i  sgriosar  gu  tur  sibh. 

20  Mar  ua  cinnich  a  tha  'n  Tighearn  a' 

sgrios  roimh  bhur  gnùis,  is  amhuil  sin  a 
i  thèid  as  duibhse  ;  a  chionn  nach  b'àillleibh 

jhi  ùmhal  do  ghuth  an  Tighearna  bhur 

Dè, 

CAIB.  IX. 

EISD,  O  Israeil :  tha  thugugabhail  thar 
Iordan  an  diugh,  gu  dol  a  steach  a 
I  Bhealbhachadh  chinneach  a  's  mò  agus  a  's 
treise  na  thu  fèin,  bailtean  mòra  agus 

•  daingnichte  suas  gu  nèamh  ; 

I  2  Sluagh  mòr  agus  àrd,  clann  nan  Anac- 
ach,  a  's  aithne  dhuit,  agus  mu  'n  cual'  thu 

i  air  a  ràdh,  Cò  is  urrainn  seasamh  roimh 
chloinn  Anaic  ? 

I I  3  Uime  sin  tuig  thusa  an  diugh,  gur  e  'n 
IiTighearna  do  Dhia  au  Tì  a  thèid  thairis 
è  iromliad  'na  theine  caithteach :  cuiridh 
4  esan  as  doibh,  agus  cuiridh  e  sìos  iad  a'  d' 
llfhiauuis:  mar  sin  fògraidh  tu  mach  iad, 
liagus  sgriosaidh  tu  iad  gu  grad,  mar  a 

thubhairt  an  Tighearna  riut. 
I    4  Na  labhair  ann  ad  chridhe,  an  dèigh 
■jdo  'n  Tighearna  do  Dhia  an  tilgeadh  a 
Ilmach  romhad,  ag  ràdh,  Air  son  m'  fhìr- 

■  eantachd  fèin  thug  an  Tighearna  steach 
mi  a  shealbhachadh  an  fhearainn  so ;  ach 
air  son  aingidheachd  nan  cinneach  sin 
tha  'n  Tighearna  'g  am  fògradh  a  mach  o 

■  d'  làthair. 

H  5  Cha  'n  ann  air  son  t'  fhìreantachd,  no 
■jair  son  ionracais  do  chridhe,  tha  thu  dol  a 
I  shealbliachadh  am  fearainn ;  ach  air  son 
l  aingidheachd  nan  cinneach  sin  tha  'n  Tigh- 
liearn  do  Dhia  'g  am  fògradh  a  mach  o  d' 
■llàthair-sa,  agus  a  chum  gu  'n  coimhlion  e 

■  j'm  focal  a  mhionnaich  an  Tighearna  do 
lit' aithriehibh,  Abraham,  Isaac,  agus  Iacob. 
[j  6  Tuig  uime  sin  nach  ann  air  son 
!i  t'  fhìreantachd-sa  a  tha  'n  Tighearna  do 
I  Dhia  a'  toirt  duit  an  fhearainn  mhaith  so 
I  r'a  shealbhachadh ;  oir  iisluaghrag-mhuin- 
$  ealach  thu. 

7  Cuimhnich,  na  dì-chuimhnich  cionnus 
>  ja  bhrosnaich  thu  'n  Tighearna  do  Dhia  gu 
I  'feirg  san  fhàsach  :  o'n  là  san  deachaidh  tu 

■  inach  à  tìr  na  h-Eiphit,  gus  an  d'  thàinig 
t  sibh  do  'n  àite  so,  bha  sibh  ceannairceach 

an  asrhaidh  an  Tighearn. 
I    8  Mar  an  ceudna  ann  an  Horeb  bhros- 
'  naich  sibh  an  Tighearna  gu  feirg,  air  chor 
(  ias  gu  'n  robh  corruich  air  an  Tighearna 
ribh,  a  chum  bliur  sgrios. 
!    9  'Nuair  a  chaidh  mise  suas  do  'n  t-sliabh 
li  >a  ghabhail  nau  clàr  chloiche,  eadhon  chlàr 
l'a'  choimhcheangail  a  rinn  an  Tighearna 
jribh,  an  sin  dh'  fhan  mi  san  t-sliabh  dà 
[ifhichead  là  agus  dà  fhichead  oidhche; 
t  cha  d'  ith  mi  aran,  ni  mò  a  dh'  òl  mi  uisge  : 
£  !    10  Agus  thug  an  Tighearna  dhomh  dà 
i  chlàr  chloiche,  sgrìobhta  le  meur  Dhè; 

agus  orra  bha  sgrìobhta  rèir  nan  uile 
I  ,  bhriathran  a  labhair  an  Tighearna  ribh 
!  jsan  t-sliabh,  à  meadhon  an  teine,  ann  an 
ià  a'  chomhchruinnich. 
i  11  Agus  tharladh,  an  ceann  dhà  fhichead 
•là  agus  dhà  fhichead  oidhche,  gu  'n  d'  thug 


an  Tighearna  dhomhs'  an  dà  chlàr  chloiche, 
eadhon  clàir  a'  choimhcheangail. 

12  Agus  thubhairt  an  Tighearna  rium, 
Eirich,  imich  sìos  gu  luath  as  a  so ;  oir 
thruaill  do  shluagh  a  thug  thu  mach  as  an 
Eiphit  iadfèin;  chlaon  iad  gu  grad  o 'n 
t-slighe  a  dh'  àithn  mise  dhoibh  ;  rinn  iad 
dhoibh  fèin  dealbh  leaghta. 

13  A  bhàrr  air  so,  labhair  an  Tighearna 
rium,  ag  ràdh,  Chunnaic  mi  an  sluagh  so, 
agus,  feuch,  is  sluagh  rag-mhuìnealach 
iad. 

14  Leig  dhomh,  a  chum  gu  'n  sgrios  mi 
iad,  agus  gu  'n  dubh  mi  mach  an  ainm  o 
bhi  fuidh  nèamh ;  agus  ni  mi  dhìotsa 
cinneach  a  's  cumhachdaiche  agus  a  's  mò 
na  iadsan. 

15  Mar  sin  phill  mi,  agus  thàinig  mi 
nuas  o  'n  t-sliabh,  agus  bha  an  sliabh  a* 
losgadh  le  teine :  agus  bha  dà  chlàr  a' 
choimhcheangail  a'  m'  dhà  làimh. 

16  Agus  dh'  amhairc  mi,  agus,  feuch, 
bha  sibh  air  peacachadh  an  aghaidh  an 
Tigheama  bhur  Dè,  rinn  sibh  laogh 
leaghta  dhuibh  fèin :  Wia  sibh  air  tionn- 
dadh  a  tliaobh  gu  grad  as  au  t-slighe  a 
dh'  àithn  an  Tighearna  dhuibh. 

17  Agus  ghlac  mi  an  dà  chlàr,  agus  thìlg 
mi  as  mo  dhà  làimh  iad,  agus  bhris  mi  iad 
fa  chomhair  bhur  sùl. 

18  Agus  thuit  mi  sìos  am  fìanuis  an 
Tighearna,  mar  air  tùs,  dà  fhichead  là 
agus  dà  fhichead  oidhche ;  cha  d'  ith  mi 
aran,  ni  mò  dh'  òl  mi  uisge,  air  son  bhur 
peacannan  uile  a  pheacaich  sibh,  le  olc  a 
dheanainh  ann  an  sealladh  an  Tighearna, 
'ga  bhrosnachadh  gu  feirg. 

19  (Oir  bha  eagal  na  feirge  orm,  agus  na 
ro-chorruich  leis  an  robh  an  Tighearnafear- 
gach  'nur  n-aghaidh-sa  chum  bhur  sgrios.) 
Ach  dh'  èisd  au  Tighearna  rium  san  àm  sin 
mar  an  ceudna. 

20  Agus  bha  ro-fhearg  air  an  Tighearna 
ri  h-Aaron  a  chum  a  sgrios :  agus  rinu  mi 
urnuigh  mar  an  ceudna  air  son  A«roin  san 
àm  sin  fèin. 

21  Agus  ghabh  mi  bhur  peacadh,  an 
laogh  a  rinn  sibh,  agus  loisg  mi  e  le  teine, 
agus  phronn  mi  e,  agus  mheil  mi  gu  mìn  e, 
eadhon  gus  an  d'  rinneadh  mìn  e  mar  dhus- 
lach ;  agus  thilg  mi  a  dhuslach  san  t-sruth 
a  thàinig  a  nuas  o  'n  t-sliabh. 

22  Agus  aig  Taberah,  agus  aig  Masah, 
agus  aig  Cibrot-Hataabhah,  bhrosnaich 
sibh  an  Tighearna  gu  feirg. 

23  Mar  an  ceudna,  'nuair  a  chuir  an 
Tighearna  sibh  o  Chades-barnea,  ag  ràdh, 
Rachaibh  suas,  agus  sealbhaichibh  am  fear- 
ann  a  thug  mise  dhuibh  ;  an  sin  rinn  sibh 
ceannairc  an  aghaidh  àithne  an  Tigliearna 
bhur  Dè,  agus  cha  do  chreid  sibh  e,  ni  mò 
a  dh'  èisd  sibh  r'  a  ghuth. 

24  Bha  sibh  ceannairceach  an  aghaidh 
an  Tighearn,  o  'n  là  a  b'  aithne  dliomhsa 
sibh. 

25  Mar  so  thuit  mi  sìos  am  fianuis  an 
Tighearna  dà  fhichead  )à  agus  dà  fhich- 
ead  oidhche,  mar  a  thuit  mi  sìos  air  tùs 
a  chionn  gu  'n  dubhairt  an  Tighearna  gu  'n 
sgriosadh  e  sibh. 

26  Uime  sin  rinn  mi  urnuigh  ris  an 
Tighearn,  agus  thubhairt  mi,  O  Thigh- 
earna  Dhè,  na  sgrios  do  shluagh  fèin,  agus 

f  oighreachd,  a  shaor  thu  trìd  do  mhòr- 
achd,  a  thug  thu  mach  as  an  Eiphit  le 
làimh  chumhachdaich. 

27  Cuimhnich  do  sheirbhisich,  Abraham, 
Isaac,  agus  Iacob ;  na  h-amhairc  air  reasg- 
achd  an  t-sluaigh  so,  no  air  an  aingidh- 
eachd,  no  air  am  peacadh  ; 

28  Air  eagal  gu  'n  abair  am  fearann  as  an 
d'  thug  thu  mach  sinn,  A  chionn  nach 
b'  urrainn  an  Tighearn  an  toirt  a  steach 
do  'n  fhearann  a  gheall  e  dhoibh,  agus  a 
chionn  gu  'n  robh  fuath  aige  dhoibh,  tliug 
e  mach  iad  g'  am  marbharlh  san  fhàsach. 

29  Gidheadh  is  iad  do  sliluagh  iad,  agus 
t'  oighreachd,  a  thug  thu  mach  le  d'  thrèin 
neart,  agus  le  d'  ghairdeau  sìute  mach. 

CAIB.  X. 

SAN  àm  sin  thubhairt  an  Tighearna  rium, 
Snaidh  dhuit  fèin  dà  chlàr  chloiche 
cosrahuil  ris  na  ceud  chlàir,  agus  thig  a 
nìos  a  m'  ionnsuidh-sa  do  'n  t-sliabh,  agus 
dean  dhuit  àirc  fhiodha. 

2  Agus  sgrìobhaidh  mise  air  na  clàir  na 
focail  a  bh'  air  na  ceud  chlàir  a  bhris  thu, 
agus  cuiridh  tu  iad  san  àirc. 

3  Agus  rinn  mi  àirc  do  fhiodh  sitim, 
agus  shnaidh  mi  dà  chlàr  cliloiche  cosmhuii 
ris  na  ceud  chlàir,  agus  chaidh  mi  suas 
do  'n  t-sliabh,  agus  an  dà  chlàr  a'  m'  làimh. 

4  Agus  sgrìobh  e  air  na  clàir  a  rèir  a' 
cheud  sgriobhaidh,  na  deich  àitheantan,  a 
labhair  an  Tighearna  ribh  san  t-sliabh,  à 
meadhon  an  teine,  ann  an  là  a'  chomh- 
chruinnich  :  agus  thug  an  Tighearn  iad 
dhomhsa. 

5  Agus  phill  mise,  agus  thàinig  mi  nuas 
o  'n  t-sliabli,  aguschuirmi  naclàir  san  àirc 
a  rinn  mi,  agus  an  sin  tha  iad,  mar  a' 
dh'  àithn  an  Tighearna  dhomh. 

6  Agus  dh'  imich  clann  Israeil  o  Bherot 
ehloiun  Iaacain  gu  Mosera :  an  sin  fhuair 
Aaron  bàs,  agus  dh'  adhlaiceadh  e  an  sin  ; 
agus  fhritheil  Eleasar  a  mhac  ann  an 
dreuchd  an  t-sagairt  'na  àite. 

7  As  a  sin  dh'  imich  iad  gu  Gudgodah, 
agus  o  Ghudgodah  gu  Iotbat,  fearann 
shruthan  uisge. 

8  San  àm  sin  chuir  an  Tighearn  air  leth 
treubh  Lebhi,  a  ghiùlan  àirce  coimli- 
eheangail  an  Tighearn,  a  sheasamh  an 
làthair  an  Tighearna  gu  frithealadh  dha, 
agus  a  bheannachadh  'na  ainm,  gus  an  là  'n 
diugh. 

9  Uime  sin  oha'n  'eil  aig  Lebhi  roinn  no 
oìghreachd  maille  r'  a  bhràithribh  ;  is  e  'n 
Tighearn  a  's  oighreachd  dha,  a  rèir  mar  a 
gheall  an  Tighearn  do  Dhia  dha. 

10  Agus  dh'  fhan  mi  san  t-sliabh,  a  rèir 
na  ceud  ùine,  dà  fhichead  là  agus  dà 
fhichead  oidhche,  agus  dh'  èisd  an  Tigh- 
earna  rium  mar  an  ceudna  san  àm  sin, 
agus  cha  bu  toil  leis  an  Tighearn  thusa  a 
sgrios. 

11  Agus  thubhairt  an  Tighearna  rium, 
Eirich,  imich  roimh  'n  t-sluagh,  a  clium 
gu  'n  tèid  iad  a  steach,  agus  gu  'n  sealbhaich 
ìad  am  fearann,  a  mhionnaich  mi  d'  an 
aithrichibh  gu  'n  tugainu  doibh. 

12  Agus  a  nis,  lsraeil,  ciod  a  tha  'n 
Tighearna  do  Dhia  a^  iarraidh  ort,  ach 
eagal  an  Tighearna  do  Dhè  a  bhi  orr, 
gluasad  'na  uile  shligliibh,  agus  a  ghràdh- 


achadh,  agus  seirbhis  a  dheanamh  do  'n 
Tighearna  do  Dhia  le  d'  uile  chridhe,  agus 
le  d'  uile  anam ; 

13  Aitheantan  an  Tighearn  a  ghleidh- 
eadli,  agus  a  reachdan,  a  tha  mise  ag  àith- 
neadh  dhuit  an  diugh  air  son  do  leas? 

14  Feuch,  is  leis  au  Tighearna  do  Dhia 
nèamh,  agus  nèamh  nan  nèamh,  an  tal- 
amh  mar  an  ceudna,  agus  gach  ni  a  ta 
ann. 

15  A  mhàin  bha  tlachd  aig  an  Tigh- 
earn  a'  d'  aithrichibh  g'  an  gràdhachadh, 
agus  thagh  e  'n  sliochd  'nan  dèigh,  eadhon 
sibhse  os  ceann  gach  sluaigh,  mar  air  an 
là  'n  diugh. 

16  Timchioll-ghenrraibh  uime  sin  roimh- 
chroicionn  bhur  cridhe,  agus  na  bithibh 
rag-mhuinealach  ni  's  mò. 

17  Oir  an  Tighearna  bhur  Dia,  is  esan 
Dia  nan  dia,  agus  Tighearna  nan  tigh- 
earna,  Dia  mor,  cumhachdach,  agus 
uamhasach,  aig  nach  'eil  bàigh  ri  neach 
seach  a  chèile,  agus  nach  gabh  duais. 

18  Tha  e  a'  cur  an  gniomh  breitheanais 
an  dìlleachdain  agus  na  bantraich,  agus  is 
toigh  leis  an  coigreach,  a'  toirt  dha  bìdh 
agus  eudaicli. 

19  Uime  sin  gràdhaichidh  sibh  an  coig- 
reach  ;  oir  bha  sibh  fèin  'nur  coigrich  aim 
an  tìr  na  h-Eiphit. 

20  Bithidh  eagal  an  Tighearna  do  Dhe 
ort ;  dliasan  ni  thu  seirbhis,  agtis  ris-san 
dlùtli-leanaidh  tu,  agus  air  'ainm  mionn- 
aichidh  tu. 

21  Is  esan  do  chliu,  agus  is  esan  do 
Dhia,  a  rinn  air  do  shon  na  nithe  mòr  ag- 
us  uamhasach  ud,  a  chunnaic  do  shùilean. 

22  Le  tri  fichead  agus  deich  anamanna 
chaidh  t'  aithriche  sìos  do  'n  Eipliit ;  agus  a 
nis  rinn  an  Tigliearna  do  Dhia  thu  mar 
reulta  nèimh  a  thaobh  lìonmhoireachd. 

CAIB.  XI. 

AIR  an  aobhar  sin  gràdhaichidh  tu  'n 
Tighearna  do  Dhia,  agus  gleidhidh  tu 
a  chùram,  agus  a  reachdan,  agus  a  blireith- 
eanais,  agus  'àitheantan  a  ghnàtli. 

2  Agus  biodh  fiosagaibhse  an  diugh  :  oir 
ni  'n  labhram  r'  'ur  cloinn  do  nach  b'  aithne, 
agusnach  faca  smachdachadh  an  Tighearna 
bhur  Dè,  a  mhòrachd,  a  làmh  churahachd- 
ach,  agus  a  gliairdean  sìute  mach, 

3  Agus  a  chomharan,  agus  a  ghninmh- 
aran,  a  rinn  e  ann  am  meadhon  na  h-Ei- 
phit,  ri  Pharaoli  righ  na  h-Eiphit,  agus  r'a 
1  hearann  uile ; 

4  Agus  ciod  a  rinn  e  ri  armailt  nan  Eiph- 
iteach,  r'  an  eich,  agus  r'  an  carbadaibh; 
cionnus  a  thug  e  air  uisge  na  mara  ruaidhe 
dol  tharta  'nuair  a  bha  iad  an  tòir  oirbh, 
agus  cionnus  a  sgrios  an  Tighearn  iad  gus 
an  là  'n  diugh  ; 

5  Agus  ciod  a  rinn  e  dhuibhse  san  fhàs- 
ach,  gus  an  d'  thàinig  sibh  do  'n  àite  so  ; 

6  Agus  ciod  a  rinn  e  ri  Datan  agus  Abi- 
ram,  mic  Eliaib,  mhie  Keubein  ;  cionnus  a 
dh'  fhosgail  an  talamh  a  blieul,  agus  a 
shluig  e  sios  iad,  agus  an  teaghlaicliean, 
agus  am  bùthan,  agus  a  mhaoin  uile  a  bha 
'nan  seilbh,  am  meadhon  Israeil  uile. 

7  Ach  chunnaic  bhur  sùilean-sagnìomh- 
aramòra  an  Tighearn  uile,  a  rinn  e. 

8  Uime  sin  gleidhidh  sibli  na  h-àitheanta 


CAIB.  XII. 


151 


lìin  uile  a  tha  mi  ag  àithneadh  dhuibh  air 
i  \\o  la  'n  diugh,  a  ehum  gu  'm  hi  sibh  làidir, 

■*  hgus  gu'n  tèid  sibh  a  stigh  agus  gu'n  sealbh- 
fiicli  sibh  am  fearann,  gus  am  bheil  sibh  a' 

3   iol  g'  a  shealbbaehadh  ; 

9  Agus  £u 'm  buanaich  sibh  bhur  làith- 
>an  anns  an  fhearann  a  mhionnaich  an 

■  Fighearna  d'  'ur  n-aithrichibh  gu  'n  tugadh 
I  >  dhpibh  e,  agus  d'  an  sliochd,  fearaun  a 
H  Jia  f-utliadh  lè  bainne  agus  mil. 

10  Oir  cha  'n  'eil  am  fearann  d'  am  bheil 
;hu  dol  a  stigh  g'a  shealbliacbadh,  mar 

■  'hearann  na  h-Eiphit,  o'n  d' thàinig  sibh 
i  i  nfach,  far  an  robh  thu  cur  do  shìl,  agus 

■j  ir'or  uisgeachadh  le  d'  chois,  mar  lios  lus- 
m : 

11  Ach  am  fearann  gus  am  bheil  sibh  a' 
J  ÌOi  g  a  shealbiiachadh,  is  fearann  bheann 

igus  ghleann  e  :  do  fhrasachd  nèimh  61- 
'  tidli  o  uisge : 

12  Fearann  d'am  bheil  an  Tighearna  do 
j  Dhia  a  gabhail  cùraim  :  tha  sùilean  an 

--<*  righearna  do  Dhè  air  a  ghnàth,  o  thois- 
>ach  na  bliadhna  eadhon  gu  deire  na 
"8  |)liadhna. 

13  Agus  tarlaidh,  ma  dh'èisdeas  sihh  gu 
•  lùrachdach  ri  m'  àitheantaibhs',  a  tha  mi 

ig  àithneadh  dhuibh  air  an  là  'n  diugh,  an 
t  ughearna  bhur  Dia  a  ghràdhachadh,  ag- 
i  is  seirbhis  a  dheanamh  dha  le'r  n-uile 

;hridhe,  agus  le  'r  n-uile  anam  ; 
Ì     14  Gu'n  toir  mise  dhuibh  uisge  bhur 
•<  èaraiun  'na  àm  fèin,  an  ceud  uisge,  agus 
I  in  t-uisfl^e  deireannach,  agus  eruinnichidh 

,u  stighVarbhar,  agus  t'fhìon,  agus  t' ol- 
i  idh. 

ri  15  Agus  cuiridh  mi  feur  a'd*  mhachair 
■  lo  d'  sprèidh,  agus  ithidh  tu,  agus  sàsaich- 
i  tar  thu. 

d     16  Thugaibh  an  aire  dhuibh  fèin,  air 
I  tagal  gu  meallar  bhur  cridhe,  agus  gu'n 
:laon  sibh  a  leth-taobh,  agus  gu  'n  dean  sibh 
eirbhis  do  dhiathaibh  eile,  agus  gu'n  dean 
ibh  aoradh  dhoibh ; 
tt  i    17  Agus  gu  'n  las  fearg  an  Tigliearn  'nur 
ila  ì-aghaidh,  agusgu'n  druid  e  suas  nèamh, 
ni  iir  chor  as  nach  bi  uisge  sam  hith  ann,  ag- 
ìs  nach  toir  am  fearann  a  thoradh  uaith, 
(i  igusgu'nsgriosargugradsibhasanfhear- 
titn  mn  inhaith  a  tha  'n  Tighearna  a"  tabhairt 
.1  luibh. 

i -i  18  Uime  sin  taisgidh  sibh  suas  iad  so  mo 
lihriathra  'nur  cridhe,  agus  'nur  n-anam, 
-»igus  ceanglaidh  sibh  iad  mar  chomharadh 
Liiir  bhur  làimh  ;  agus  bithidh  iad  mar  eud- 
■main  eadar  bhur  sùilibh. 
I  19  Agusteagaisgidhsibhiadd"urcloinn, 
-li'  labhairt  orra  'nuair  a  shuidheas  tu  a'd' 
j,  i)«;high,  agus  an  uair  a  dh'  imicheas  tu  air  an 
.  àm-slighe,  agus  an  uair  a  luidheas  tu  sìos, 

r  igus  an  uair  a  dh'èireas  tu  suas. 
:M  20  Agus  sgrìobhaidh  tu  iad  air  ursainn- 
I  ;an  doruis  do  thiglie,  agus  air  dc  gheat- 
nbli  : 

•  I    21  A  chum  gu'm  bi  bhur  làithean  lìon- 
,  rahor,  agus  làithean   bhur  cloinne,  san 
\  fhearann  a  mhionnaichan  Tighearna  d"ur 
.-iiBn-aithrichibh  a  thfiirt  doibh,  mar  làithean 

J'Dèimh  air  an  talamh. 
:  •    22  Oir  ma  ghleidheas  sibh  gu  dùrachd- 
ì  ach  na  h-àitheantan  so  uile  a  tha  mise  ag 
àithneadh  dhuibh  a  dheanamh,  an  Tigh- 
earna  bhur  Dia  a  ghràdhachadh,  gluasad 


"na  uile  slilighibh,  agus  dlùth-leantuinn 

ris ; 

23  An  sin  tilgidh  an  Tighearn  a  mach  na 
cinnich  sin  uile  roimhibh,  agus  seallihaich- 
idh  sibh  cinnich  a  's  mò  agus  a  's  cumhachd- 
aiche  na  sibh  fèin. 

24  Gaeh  àit  air  an  saltair  buinn  bhur  cos, 
is  libhse  :  o'n  fhàsach  agus  Lebanon,  o  "n 
amhainn,  an  amhainn  Euphrates,  eadhon 
gus  an  fhairge  a's  faide  mach,  bithidh 
bhur  crìoch. 

25  Cha  seas  duine  'nur  n-aghaidh  :  air 
gach  fearann  air  an  saltair  sibh,  cuìridh  an 
Tighearna  bhur  Dia  eagal  agus  geilt-chrith 
roimhibh,  a  rèir  mar  a  thubhairt  e  ribh. 

26  Feuch,  tlia  mise  a'  cur  fa'rcomhair 
air  an  là'n  diugh  beannachadh  agus  mall- 
achadh  ; 

27  Beannachadh,  ma  bheir  sibh  gèill  a 
dh'àitheantaibh  an  Tighearna  bhur  Dè,  a 
tha  mi  ag  àithneadh  dhuibh  air  an  là'n 
diugh : 

28  Agus  mallachadh,  mur  toir  sibh  gèill 
a  dh'àitheautaibh  an  Tighearna  bhur  Dè, 
ach  gu'n  claon  sibh  o'n  t-slighe  a  tha  mi 
ag  àithneadh  dhuibh  an  diugh,  a  dhol  au 
dèigh  dhiathan  eile,  nach  b'  aithne  dhuibh. 

29  Agus  tarlaidh  'nuair  a  bheir  an 
Tighearna  do  Dhia  thu  stigh  do 'n  fhear- 
ann  d'am  bheil  thu  dol  g'  a  shealbhachadh, 
gu'n  cuir  thu  am  beannachadh  air  sliabh 
Gheridsim,  agus  am  mallachadh  air  sliabh 
Ebail. 

30  Nach  'eil  iad  air  an  taobh  eile  do  Ior- 
dan,  leth  ri  slighedol  fuidhe  na  grèine,  ann 
an  tìr  nan  Canaanach,  a  tha  'g  àiteachadh 
a'  chòmhnaird  fa  c.homhair  Ghilgail,  làimh 
ri  còmhnardaibh  Mhoreh  ? 

31  Oir  thèid  sihh  thar  Iordan,  a  dhol  a 
stigh  a  shealbhachadh  an  fhearainn  a  tha 
n  Tigliearna  bhur  Dia  a'  tabhairt  duibh, 
agus  sealbhaichidh  sibh  e,  agus  gabhaidh 
sibh  còmhnuidh  ann. 

32  Agus  bheir  sibh  an  aire  gu'n  dean 
sibh  ua  reachdan  uile  agus  nabreithean- 
ais,  a  tha  mi  cur  roimhibh  air  an  Jà  'n 
diugh. 

/S  iad  so  no  reachdan  agus  nabreitheanais 
a  bheir  sibhse  fa'near  gu  'n  dean  sibh  san 
fhearann  a  tha'n  Tighearna,  Dia  t'aith- 
riche,  a'  toirt  duit  g'  a  shealbhachadh,  uile 
làithean  bhur  beatlia  air  an  talamh. 

2  Lèir-s^riosaidh  sibh  na  h-àiteachanuile 
anns  an  d'rinn  na  cinnich  a  shealbhaicheas 
sibh  seirbhis  d  an  diathaibh,  air  na  beannt- 
aibh  àrda,  agus  air  na  cnocaibh,  agus  fuidh 
gabh  craoibh  ghlàis. 

3  Agus  leagaidh  sibh  sìos  an  altairean, 
agus  brisidh  sibh  an  carraighean,  agus 
loisgidh  sibh  an  doireachan  le  teine,  agus 
gearraidh  sibh  sìos  dealbhan  snaidhte  an 
dèe,  agus  sgriosaidh  sibh  an  ainm  a  mach 
as  an  àite  sin. 

4  Cha  dean  sibh  mar  sin  ris  an  Tigh- 
earna  bhur  Dia. 

5  Ach  a  dh'ionnsuidh  an  àite  a  rògh- 
naicheas  an  Tighearna  bhur  Dia  as  biiur 
treubhaibh  uile,  chum  'ainm  a  chur  an 
sin,  eadhon  a  dh'  ionnsuidh  'àite-còmh- 
nuidh-san  iarraidh  sibh,  agus  gu  sin  +hig 
thu. 

6  Agus  bheir  sibh  gusin  bbur  tabhartais- 
loisgte,  agus  bhur  n-ìobairtean,  agus  bliur 
deachamh,  agus  tabhartais-thogta  bhur 
làiralie,  agus  bhur  bòidean,  agus  bhur  saor- 
thabhartais,  agus  ceud-ghin  bhur  cruidh 
agus  bhur  caorach. 

7  Agus  ithidh  sibh  an  sin  an  làtbair  an 
Tighearna  bhur  Dè,  agus  ni  sibh  gaird- 
eachas  s?nns  gach  ni  ris  an  cuir  sibh  bhur 
làmh,  sibh  fein  agus  bhur  teaghlaichean, 
anns  an  do  bheannaich  an  Tighearna  do 
Dhiatliu. 

8  Cha  dean  sibh  a  rèir  nan  uile  nithe 
a  tha  sinn  a'  deanamh  an  sò  an  diugh, 
gach  duine  an  ni  a  tha  ceart  'na  shùilibh 
fèin. 

9  Oir  cha  d'thàinig  sibh  fathast  a  dh'- 
ionnsuidh  na  foise,  agusa  dh'ionnsuidh  na 
h-oighreachd  a  tha  'n  Tighearua  bhur  Dia 
a'  tabhairt  duibh. 

10  Ach  an  uair  a  thèid  sibh  thar  Iordan, 
agus  a  ghabhas  sibh  còmhnuidh  san  fhear- 
ann  a  bheir  an  Tighearna  bhur  Dia  dhuibh 
r'a  shealbhachadh,  agus  an  uair  a  bheir  e 
fois  dhuibh  o  'r  naimhdibh  uile  mu'n  cuairt, 
agus  a  ghabhas  sibh  còmhnuidh  gu  tèar- 
umte. 

11  An  sin  bithidh  àit  ann  a  thaglias  an 
Tighearna  bhur  Dia,  a  thoirt  air  'ainm 
cnmhnuidh  a  ghabhail  ann :  gu  sin  bheir 
*ibh  na  h-uile  nithe  a  tha  mise  ag  àith- 
neadh  dhuibh ;  bhur  tabhartais-loisgte, 
agus  bhur  n-ìobairte,  bhur  deachamh,  ag- 
us  tabhartais-thogta  bhur  làimhe,  agus 
taghadh  bhur  bòidean  uile  a  bhòidicheas 
sibh  do  'n  Tighearn. 

12  Agus  ni  sibh  gairdeachas  an  làthair  an 
Tighearna  bhur  Dè,  sibh  fèin,  agus  bh.ur 
mic,  agus  bhur  nigheanan,  agus  bhur  n-òg- 
laich,  agus  bhur  banoglaich,  agus  an  Le- 
bhitheach  a  tha  'n  taobh  a  stigh  d'  'ur  geat- 
aibh;  do  blirìgh  nach  'eil  roinn  no  oigh- 
reachd  aige  maille  ribh. 

13  Thoir  an  aire  dhuit  fèin,  nach  ìobair 
thu  t'  ìobairtean-loisgte  anus  gach  àit  a  chi 
thu. 

14  Ach  anns  an  àit  a  thaghas  an  Tigli- 
earn  as  aon  do  d'  threubhaibh,  an  sin  ìob- 
raidli  tu  t'ìobairtean-loisgte,  agus  an  sin  ni 
thu  na  h-uile  nithe  a  tha  mise  ag  àith- 
neadh  dhuit. 

15  Gidheadh,feudaidh  tu  feoil  a  roharbh- 
adh  agus  itheadh  a'  d'  gheataihh  uile,  ge  b'e 
ni  air  am  bheil  miann  aig  t'anam,  a  rèir 
beannachaidh  an  Tighearna  do  Dhèa  thug 
e  dhuit:  feudaidh  an  neòghlan  agus  an 
glan  itheadh  dheth  ;  raar  do  'n  bhoc-earba, 
agus  do'n  t'hiadh. 

*  16  A  mhàin  cha'n  ith  sibh  an  fhuil ;  air 
an  talamh  dòirtidh  sibh  i  mar  uisge. 

17  Cha  'n  f  heud  thu  deachamh  t'  arbhair 
itheadh  an  taobh  a  stigh  do  d'  gheataibh,  no 
t'fhìona,  no  t'olaidh,  no  ceud-ghin  do 
ehruidh  no  do  chaorach,  no  h-aon  air  bith 
do  d'  bhòidibh  a  bhòidicheas  tu,  no  do 
shaor-thabhartais,  no  tabhartais-thogta  do 
làimhe : 

18  Ach  an  làthair  an  Tighearna  do  Dhe 
ithidh  tu  iad  anns  an  àitathaghas  an  Tigh- 
eama  do  Dhia,  thu  fèin,  agus  do  mhac, 
agus  do  nighean,  agus  t'òglach,  agus  do 
bhanoglach,  agus  an  Lebhitheach  a 'tha  'n 
taobh  a  stigh  do  d'  gheataibh :  agus  ni  thu 


gairdeachas  an  làthair  an  Tighearna  d( 
Dhè  anns  gach  ni  ris  an  cuir  thu  do  làrnh 
an. 

19  Thoir  an  aire  dhuit  fèin,  nach  trèi{ 
thu  an  Lebhitheach  an  feadh  is  beò  thi 
air  t'  fhearann. 

20  'Nuair  a  leudaicheas  an  Tighearna  d» 
Dhia  do  chrìoch,  mar  a  gheall  e  dhuit,  ag 
us  a  their  thu,  Ithidh  mi  feoil,  (a  chioni 
gu  bheil  t'anain  a'  miannachadh  feoil  ith 
eadh,)  a  rèir  uile  mhiann  t'anama  feud 
aidh  tu  feoil  itheadh. 

21  Ma  bhios  an  t-àit  a  tbagh  an  Tigh 
earna  do  Dhia  a  chur  ainme  an  sin,  ro 
fhada  uait;  an  sin  marbhaidh  tu  di 
d'  bhuar,  agus  do  d'  threud,  a  thug  ai 
Tighearna  dhuit,  mar  a  dh'àithn  misi 
dhuit,  agus  ithidh  tu  an  taohli  a  stigh  di 
d'  gheataibh  gach  ni  is  miannach  le  t'an- 
am. 

22  Eadhon  mar  a  dh'  ithear  an  ruadh 
bhoc,  agus  am  fiadh,  mar  sin  ithidh  tu  e 
ithidh  an  neòghlan  agus  an  glan  deth  ai 
an  aon  dòigh  : 

23  A  mhàin  thoir  an  ro-aire  nach  ith  tht 
'n  thuil :  oir  is  i  'n  fhuil  a'  bheatha ;  agu 
cha  'n  fheud  thu  a'  bheatha  itheadh  maill 
ris  an  fheoil. 

24  Clia  'n  ith  thu  i ;  air  an  talamh  dòirt 
idh  tu  i  mar  uisge. 

25  Cha'n  ith  thu  i,  chum  gu'n  èirich  gi 
maith  dhuit,  agus  do  d'  chloinn  a'd'  dhèigh 
'nuair  a  ni  thu  an  ni  a  ta  ceart  ann  ai 
sùilibh  an  Tighearn. 

26  A  mhàin  gabhaidh  tu  do  nithe  naomh; 
a  tha  agad,  agus  do  bhòidean,  agus  thèi' 
thu  do'n  àit  a  thaghas  an  Tighearn. 

27  Agus  ìobraidh  tu  t'ìobairtean  loisgtf 
an  fheoil  agus  an  fhuil,  air  altair  an  Tigh 
earna  do  Dhè;  agus  dòirtear  a  mach  fui' 
t'  ìobairtean  air  altair  ann  Tighearna  d< 
Dhè,  agus  ithidh  tu  'n  fheoil. 

28  Thoir  an  aire,  agus  èisd  ris  na  briath 
raibh  sin  uile  a  tha  mi  ag  àithneadh  dhuil 
a  chum  gu'n  èirich  gu  maith  dhuit  fèÌD1 
agus  do  d'  chloinn  a  d'  dhèjgh  gu  bràth 
an  uair  a  ni  thu  an  ni  a  tha  maith  agu 
ceart  ann  an  sùilibh  an  Tighearna  do  Dhè 

29  'Nuair  a  ghearras  an  Tighearna  d< 
Dhia  as  na  cinnich  romhad,  a  tha  thu  do 
a  steach  an  sud  a  chum  an  sealbhachadh 
agus  a  thig  thu  'nan  àite,  agus  a  ghabha 
tu  còmhnuidh  :nam  fearann  ; 

30  Thoir  an  aire  dhuit  fèin  nach  ribea 
thu  le'n  leantuirin,  an  dèigh  dhoibh  bhi  ai 
an  sgrios  as  do  làthair,  agus  nach  fiosraicl 
thu  mu  thimchioll  an  dèe,  ag  ràdh,  Cionnu 
a  rinu  na  cinnich  sin  seirbhis  d'an  diath 
aibh  ?  ni  mise  mar  sin  mar  an  ceudna. 

31  Cha  dean  thusa  mar  sin  ris  an  Tigh 
earna  do  Dhia :  oir  gach  gràineileacbd  do'i 
Tighearn  a's  fuathach  leis,  rinn  iadsan  d'ai  ( 
diathaibh ;  oir  eadhon  am  mic  agus  an  nigh  ! 
eana  loisg  iad  san  teine  d'an  diathaibh. 

32  Gach  ni  a  tha  mise  ag  àithneadl 
dhuibh,  thugaibh  an  aire  gu'n  dean  sibh  e 
cha  chuir  thu  ris,  ni  mò  bheir  thu  ni  san 
bith  uaith. 

CAIB.  XIII. 

MA  dh'èireas  suas  'nur  measg  fàidh,  n< 
fear  a  chi  aisling,  agus  gu  'n  toir  • 
dhuit  comharadli  no  iongantas^g 


CAIB.  XIV. 

I  Agus  gu'n  tig  an  comharadh  no'n  t-ion- 
ntas  gu  crìch,  air  an  do  labhair  e  riut,  ag 
Rachamaid  an  dèigh  dhiathan  eile, 
b'  aithne  dhuit,  agùi  deanamaid  seir- 
is  doibh  : 

Cha  'n  èisd  thu  ri  briathraibh  an  fhàidh 
no  ris  an  fhear  sin  a  chi  aisling:  oir 
'n  Tighearna  bhur  Dia  'gur  dearbhadh, 
Ih'  fheuchainn  am  bheil  sibh  a'  gràdh- 
ìadh  an  Tighearna  bhur  Dè  le  'r  n-uile 
ridhe.  agus  le  'r  n-uile  anam. 
Andeigh  an  Tighearna  bhur  Dè  gluaìs- 
sibh,  agus  bithidh  'eagal-san  oirbh,  ag- 
gleidhidh  sibh  'àitheantan,  agus  èisdidh 
5  r'  a  ghuth,  agus  ni  sibh  seirbhis  da,  ag- 
dlùth-leanaidh  sibh  ris. 

•  Agus  cuirear  am  fàidh  sin,  no  am  fear 
a  chi  aisling,  gu  bàs ;  a  chionn  gu  'n  do 
hair  e  chum  sibhse  chur  air  seacharan 
1  Tighearna  bhur  Dia,  a  thug  a  raach 
h  à  tìr  na  h-Eiphit,  agus  a  dh"  thuasgail 
h  à  tigh  na  daorsa.  chum  t'  iomain  a  j 
ich  as  an  t-slighe  anns  an  d'  àitlin  an  i 
ghearna  do  Dhia  dhuit  imeachd ;  mar  1 

cuiridh  tu  air  falbh  an  t-olc  as  do  ; 
.eadhon. 

Wì  Ma  chuireas  do  bhràthair,  mac  do  1 
ìàthar,  no  do  mhac  fèin,  no  do  nighean,  : 
bean-phòsda  t'  uchd.  no  do  charaid,  a  tha  i 
uit  mar  t'  anam,  impidh  ort  ann  an  uaig-  ! 
as,  ag  ràdh,  Rachamaid  agus  deanamaid  | 
irbhis  do  dhiathaibh  eile,  nach  b'  aithne  ' 
uit  fèin,  no  do  t'  aithrichibh ; 

I  Eadhon  do  dhiathaibh  nan  cinneach  a 
a  mu  'n  cuairt  oirbh,  am  fagus  duit,  no  I 
da  uait,  o'n  dara  ceann  do'n  talamh  eadh-  [ 
i  gus  an  ceann  eile  do  'n  talamh  ; 

8  Cha  'n  aontaich  thu  leis,  ni  mò  a  dh'- 
sdeas  tu  ris ;  ni  mò  a  ghabhas  do  shùil 
uas  ris,  ni  mò  a  chaomhnas  no  cheileas 
e: 

•  Ach  cuiridh  tu  gu  cinnteach  gu  bàs  e  ; 
thidh  do  làmh  fèin'an  tùs  air  g'  a  mharbh- 
Ih,  agus  an  dèigh  sin  làmh  an  t-sluaigh 
le. 

10  Agus  clachaidh  tu  e  le  clachaibh,  a 
um  gu  'm  bàsaich  e ;  a  chionn  gu  'n  d'  iarr 
do  tharruing  o  'n  Tighearna  do  Dhia,  a 
ug  a  mach  thu  à  tìr  na  h-Eiphit,  à  tigh 
daorsa. 

II  Agus  cluinnidh  Israel  uile,  agus  bith- 
eagal  orra,  agus  cha  dean  iad  ni  's  mò  a 

ithid'  so  do  ghmomh  aingidh  'nur  measg. 

12  Ma  chluinneas  tu  ann  an  aon  do  d' 
hailtibh,  a  tliug  an  Tighearna  do  Dhia 
huit  gu  còmhnuidh  a  ghabhail  ann,  neach 

^^r  bith  ag  ràdh, 

13  Chaidh  daoine  àraidh,  clann  Bheliail, 
mach  as  bhur  measg,  agus  bhuair  iad 

ìchd-àiteachaidh  am  baile,  ag  ràdh,  Rach- 
maid  agus  deanamaid  seirbhis  do  dhiath- 
ibh  eile,  nach  b'  aithne  dhuibh  ; 

14  An  sin  fiosraichidh  tu,  agus  rannsaich- 
Ih  tu,  agus  feòraichidh  tu  gu  dùrachd- 
ch;  agus,  feuch,  ma  's  fìrinn  e,  agus 

bheil  a'  chùis  deirbhte,  gu  'n  do  rinn- 
adh  a'  ghràineileachd  sin  'nur  measg ; 

15  Gu  cinnteach  buailidh  tu  luchd-àit- 
achaidh  a'  bhaile  sin  le  faobhar  a'  chlaidh- 
imh,  'ga  sgrios  gu  tur,  agus  gach  ni  a  ta 
nn,  agus  a  sprèidh,  le  faobhar  a'  chlaidh- 
imh. 

16  Agus  cruinnichidh  tu  a  chreach  uile 


gu  meadhon  a  shràide,  agus  loisgidh  tu  le 
teine  ara  baile,  agus  a  chreach  uile  gu 
h-iomlan,  air  son  an  Tighearna  do  Dhè : 
agus  bithidh  e  'na  thòrr  a  chaoidh ;  cha 
togar  suas  e  ni  's  mò. 

17  Agus  cha  lean  ri  d'  làimh-sa  a  bheag 
do  'n  nfmhallaichte  ;  a  chum  gu  'm  pill  an 
Tighearn  o  lasair  'fheirge,  agus  gu  nochd 
e  tròcair  dhuit,  agus  gu  'n  aean  e  iochd 
riut,  agus  gu  'n  toir  e  ort  fàs  lìonmhor,  mar 
a  mhionnaich  e  do  t'  aithrichibh; 

18  'Xuair  a  dh'  èisdeas  tu  ri  guth  an 
Tighearna  do  Dhè,  a  ghleidheadli  'àith- 
eantan  uile  a  tha  mi  ag  àithneadh  dhuit 
an  diugh,  a  dheanamh  an  ni  a  ta  ceart  ann 
an  sùilibh  an  Tighearna  do  Dhè. 

CAIB.  XIV. 

/Ssibhse  clann  an  Tighearna  bhur  Dè : 
cha  ghearr  sibh  sibh  fèin,  ni  mò  a  ni 
sibh  lomadh  air  bith  eadar  bhur  sùilean 
air  son  mairbh : 

2  Oir  is  sluagh  naomha  thu  do  'n  Tigh- 
earna  do  Dhia,  agus  thagh  an  Tighearn 
thu  gu  bhi  a'  d'  shluagh  sònraichte  dha 
fèin,  thar  gach  uile  chinneach  a  tha  aìr 
aghaidh  na  talmhainn. 

3  Cha  'n  ith  thu  ni  gràineil  sam  bith. 

4  Is  iad  so  na  beathaichean  a  dh'  itheas 
sibh  :  an  damh,  a'  chaora,  agus  a'  ghabhar, 

5  Am  fiadh,  agus  au  rua"dh-bhoc,  agus 
an  dathais,  agus  a'  ghabhar  fhiadhaich, 
agus  an  t-earr-gheal,  agus  an  damh  fiadh- 
aich,  agus  an  somer. 

6  Agus  gach  beathach  a  roinneas  an 
ionga,  agus  asgoilteas  sgoltadh  an  dà  ionga, 
agus  a  chnàmhas  a'  chìr  am  measg  nan 
ainmhidhean,  sin  ithidh  sibh. 

7  Gidheadh,  iad  so  cha  'n  ith  sibh  dhiubh- 
san  a  chnàmhas  a'  chìr,  no  dhiubhsan  a 
roinneas  an  ionga  sgoilte,  mar  an  càmhal, 
agus  a'  mhaigheach,  agus  an  coinean ;  oir 
cnàmhaidh  iad  a'  chìr,  ach  cha  roinn  iad. 
an  ionga  :  neòghlan  tha  iad  dhuibh. 

8  Agus  a'  mhuc,  a  chionn  ged  a  roinn  i 
'n  ionga,  nach  cnàmh  i  a'  chìr,  tha  i  neò- 
ghlan  dhuibh  :  d'  am  feoil  cha  :n  ith  sibh, 
agus  r'  an  cairbh  cha  bhean  sibb. 

9  Iad  so  ithidh  sibh  dhiubhsan  uile  a  ta 
sna  h-uisgeachaibh :  gach  ni  air  am  bheil 
itean  agus  lannan,  itludh  sibh  ; 

10  Agus  gach  ni  air  nach  'eil  itean  agus 
lannan,  cha  'n  ith  sibh :  tha  e  neòghlan 
dhuibh. 

11  Gach  eun  glan  ithidh  sibh. 

12  Ach  is  iad  so  iadsan  do  nach  ith  sibh : 
an  iolair,  agus  an  cnàimh-blmsteach,  agus 
an  iolair-uisge, 

13  Agus  an  croman-gabhlach,  agus  an 
clamhan,  agus  am  fang  a  rèir  a  ghnè. 

14  Agus  gach  fitheach  a  rèir  a  ghnè, 

15  Agus  a'  chaiileach-oidhche,  agus  an 
t-seabhag-oidhche,  agus  a'  chuacli,  agus 
an  t-seabhag  a  rèir  a  gnè. 

16  Agus  a'  chailleach-oidhche  bheag,  ag- 
us  a'  chailleach-oidhche  mhòr,  agus  an 
eala, 

17  Agus  am  pelican,  agus  an  iolair- 
fhionn,  agus  an  sgarbh, 

1S  Agus  a'  chorra-bhàn,  agus  a'  chorra- 
ghlàs  a  rèir  a  gnè,  agus  an  t-adharcan- 
luachrach,  agus  an  ialtag. 

19  Agus  tha  gach  ni  snàigeach  a  dh  • 

itealaicheas,  neòghlan  dhuibh  :  cha  'n  ith- 
ear  iad. 

20  Gach  eun  glan  ithidh  sibh. 

21  Cha  'n  ith  sibh  ni  sam  bith  abhàsaich- 
eas  dheth  fèin  :  bheir  thu  e  do  'n  choigreach 
a  tha  'n  taobh  a  stigh  do  d'  gheataibh, 
chum  gu  'n  ith  se  e,  no  reic  e  ris  an  eilthir- 
each  :  oir  is  sluagh  naomha  thu  do  'n  Tigh- 
earna  do  Dhia.  Cha  bhruich  thu  meann 
ann  am  bainne  a  mhàthar. 

22  Bheir  thu  seachad  gu  ceart  deachamh 
uile  chinnis  do  shìl.  a  bheir  am  fearann 
uaith  o  bhliadhna  gu  bliadhna. 

23  Agus  ithidh  tu  'm  fianuis  an  Tigh- 
earna  do  Dhè,  san  àit  a  thaghas  e  chum 
'ainm  a  chur  an  sin,  deachamh  t' arbhair, 
t'  fhìona,  agus  t'  olaidh,  agus  ceud-ghin  do 
chruidh,  agus  do  chaoracli ;  a  chum  gu 
fòghlum  thu  engal  an  Tighearna  do  Dhe  a 
bhi  ort  a  ghnàth. 

24  Agus  ma  bhios  an  t-slighe  ro-fhada 
dhuit,  air  chor  as  nach  urrainn  thu  a 
ghiùlan,  a  chionn  an  t-àite  bhi  fada  uait,  a 
thaghas  an  Tighearna  do  Dhia  a  chur 
'ainme  an  sin,  an  uair  a  bheannaicheas  an 
Tio-hearna  do  Dhia  thu  ; 

25  An  sin  ni  thu  airgiod  deth,  agus 
ceanglaidh  tu  suas  an  t-airgiod  a'  d'  làimh, 
agus~thèid  thu  chum  an  àit  a  thaghas  an 
Tighearna  do  Dliia  : 

26  Agus  bheir  thu  an  t-airgiod  sin  air 
son  gach  ni  a  mhiannaicheas  t'  anam,  air 
son  buair,  no  air  son  chaorach,  no  air  son 
tìona,  no  air  son  dibhe  làidir,  no  air  son 
gach  ni  a  mhiannaiclieas  t'  anam  :  agus  ith- 
idh  tu  an  sin  an  làthair  an  Tighearna  do 
Dhè,  agus  ni  thu  gairdeachas,  thu  fèin, 
agus  do  theaglilach. 

27  Agus  an  Lebhitheach  a  tha  'n  taobh  a 
stigh  do  d'  gheataibh,  cha  trèig  thu  e  :  oir 
<-ha  'n  'eil  roinn  no  oighreachd  aige  maille 
riut. 

28  Aig  crìoch  thri  bliadhna  bheir  thu 
inach  uile  dheachamh  do  chinnis  air  a 
bhliadhna  sin  fèin,  agus  taisgidh  tu  suas  e 
an  taobh  a  stigh  do  d'  gheataibh  : 

29  Agus  thig  an  Lebhitheach,  (a  chionn 
nach  'eil  roinn  no  oighreachd  aige  maille 
riut,)  agus  an  coigreach,  agusan  dìlleachd- 
an,  agus  a'  bhantrach,  a  tha  'n  taobh  a  stigh 
do  d'  gheataibh,  agus  ithidh  iad,  agus  sàs- 
uiehear  iad  ;  a  chum  gu  'm  beannaich  an 
Tighearna  do  Dhia  thu  ann  an  uile  oibribh 
do  làimhe  a  ni  thu. 

CAIB.  XV. 

AN  ceann  gach  seachd  bliadhna  ni  thu 
fuasgladh. 

2  Agus  is  e  so  modh  an  fhuasglaidh  : 
G»ch  fear  fiacha  a  bheir  ni  sam  bith  air  ias- 
achd  d'a  choimhearsnach,  fuasglaidh  se  e  ; 
cha  'n  iarr  e  air  ais  e  o  'choimhearsnach, 
no  o  'bhràthair,  a  chionn  gu  'n  goirear 
fuasgladh  an  Tighearna  dheth. 

3  O  eilthireach  feudaidh  tu  iarraidh  air 
ais ;  ach  an  ni  a  's  leat  fèin  a  ta  -aig  do 
bhràthair,  fuasglaidh  do  làmh  e  ; 

4  Ach  a  mhàin  an  uair  nach  bi  uireas- 
bhuidheach  sam  bith  'nur  measg:  oir 
heannaichidh  an  Tighearna  gumòrthusan 
fhearann  a  tha  'n  Tiehearna  do  Dhia  a' 
toirt  dhuit  mar  oighreachd,  r'  a  shealbh- 
aehadh : 


5  A  mhàin  ma  dh'èisdeas  tugu  dùraohrl 
ach  ri  $>uth  an  Tighearna  do  Dliè,  a  thoirt  | 
an  aire  gu 'n  dean  thu  na  h  àitheantan  gc  j 
uile  a  tha  mi  'g  àithneadh  dhuit  air  an  Yk'i  I 
diugh. 

6  Oir  beannaichidh  an  Tighearna  dc  \ 
Dhia  thu,  mar  a  gheall  e  dhuit :  agus  bheii  i 
thu  air  iasachd  do  mhòran  chinneach,  acl 
cha  ghabh  thu  air  iasaclid;  agus  bithidh 
uachdaranachd  agad  air  mòran  chinneach  ' 
ach  cha  bhi  uachdaranachd  aca-san  ort-sa. 

7  Ma  bhios  'nur  measg  duine  bocbd,  aor 
do  d'  bhràithribh,  an  taobh  a  stigh  aoin  dc 
d'  gneataibh,  ann  ad  fhearann  a  tha  'i 
Tighearna  do  Dhia  a'  tabhairt  duit,  chs 
chruaidhich  thu  do  chridbe,  ni  mò  t 
dliruideas  tu  do  làmh  o  d'  bhràthair  bochd: 

8  Ach  fosglaidh  tu  do  làmh  gu  farsuini 
dha,  agus  gu  cinnteach  bheir  thu  air  ias- 
achd  dha  ni  's  leòr  air  son  'f  lieuma,  do  'n  fii 
a  tha  dh'  easbhuidh  air. 

9  Thoir  an  aire  nach  bi  smuain  a'  d 
chridhe  aingidh,  ag  ràdh,  Tha  'n  t-^-eachd- 
amh  bliadhna,  bliadhna  au  fhuasglaidh 
am  fagus ;  a#us  gu  m  bi  do  shùil  olc  ai 
aghaidh  do  bhràthar  bhocbd,  agus  nach 
toir  thu  bheag  dh;i,  agus  gu  n  glaodh  e  ris 
an  Tighearn  a'  t'  aghaidh,  agus  gu  'm  bi  e 
'na  pheacadh  dhuit. 

10  Bheir  thu  dba  gu  deimhin,  agus  cha 
bhi  doilgbeas  air  do  chridbe  'nuair  a  bheii 
thu  dha  ;  a  chionn  air  son  an  ni  so  gu  'm 
beannaich  an  Tighearna  do  Dbia  thu  a'tf 
oibribh  uile,  agus  anns  gach  ni  ris  an  cuii 
thu  do  làmh.  . 

11  Oir  cha  bhi  'n  tir  a  chaoidh  gun 
bhochd:  uime  sin  tha  mi  'g  àithneadq 
dhuit,  ag  ràdh,  Fosglaidh  tu  do  làmh  gu 
farsuinn  do  d'  bhràthair,  do  d'  bhochd,  ag- 
us  do  d'  uireasbhuidheach,  a'  d'  clhùthaicn. 

12  Ma  reicear  riut  do  bhràtbair  Eahh- 
ruidheach,  no  Ban-Eahhruidheacb,  agus 
gu  'n  dean  e  seirbhis  duit  sè  bliadbna  ;  an 
sin  anns  an  t-seachdamh  bliadhna  leiyidh 
tu  leis  dol  saor  uait. 

'  13  Agus  an  uair  a  chuireas  tu  e  mach 
saor  uait,  cha  chuir  thu  air  falbh  e  fal- 
amh  : 

14  Bheirthu  dha  gu  pailt  as  do  threud, 
agus  à  t'  urlar,  agus  à  t'  fhìon-amar ;  as  na 
nithibh  sin  leis  au  do  bbeannaich  an  Tigh- 
earna  do  Dhia  thu,  bbeir  thu  dha. 

15  Agus  cuimhnicliidh  tu  gu  'n  robh  thu 
fèin  a'  d'  thràill  ann  an  tìr  na  h-Eiphit; 
agus  shaor  an  Tighearna  do  Dhia  thu : 
uime  sin  tha  mi  ag  àithneadh  so  dhuit  an 
diugh. 

16  Ach  ma  their  e  riut,  Cha  'n  fhalbh 
mi  uait ;  (a  chionn  gur  toigh  leis  thu  agus 
do  tbigh,  do  bhrìgh  gu  bheil  e  gu  maith 
agad ;) 

17  An  sin  gabhaidh  tu  minidh,  agus  cuir- 
idh  tu  troimh  a  chluais  e  anns  an  dorus, 
agus  bithidh  e  'na  sheirbhiseach  dhuit  gu 
bràth :  agus  mar  an  ceudna  ri  d'  bhanog- 
laich  ni  thu  mar  sin. 

18  Na  measar  e  cruaidh  leat,  an  uair  a 
chuireas  tu  uait  saor  e;  oir  bha  e  dà  uair 
co  mhaith  dhuilse  ri  seirbhiseach  tuarasd- 
ail,  le  seirbhis  a  dheanamh  dhuit  sè  bliadh- 
na  :  agus  beannaichidh  an  Tighearna  do 
Dhia  thu  anns  gach  ni  a  ni  thu. 

19  Gach  ceud-ghin  firionn  a  bheirear  am 

jieasg-  do  chruidh,  agus  am  measg  do 
Eiieud,  uaomhaichidh  tu  do'n  Tighearna 

0  Dliia :  cha  dean  thu  obair  sam  bith  le 
jeud-giiin  do  blioin,  ni  mò  a  lomas  tu 
Jeud-ghin  do  chaorach. 

1  20  Am  lianuis  an  Tighearna  do  Dhè  ith- 
,ih  tu  e  o  bliliadlma  gu  bliadhna,  san  ion- 
d  a  thaghas  au  Tighearn,  thu  fèin  agus 
10  theaghlach. 

21  Agus  raa  bhios  gaoid  sam  bith  ann, 
rubaiche,  no  doille,  no  droch  ghaoid  sam 
iitli,  cha  'u  ìobair  thu  e  do'n  Tighearna  do 
|)hia. 

22  An  taobh  a  stigh  do  d'  gheataibh  ith- 
tu  e  ;  ithidh  an  glan  agus  an  neòghlan 

omh-ionnan  deth,  mar  do  'u  ruadh-bhoc, 
igus  mar  do'a.  thiadh. 
i  23  A  mhàin  'fhuil  cha  'n  ith  thu:  air 
|u  talamh  dòirtidh  tu  i  mar  uisge. 

MOIMHID  mìos  Abib,  agus  cumaidh  tu 
a'  chàisg  do'n  Tighearna  do  Dhia : 
ir  sa'  mhìos  Abib  thug  an  Tighearna  do 
)liia  thu  mach  as  an  Eiphit  san  oidhche. 

2  Uime  sin  ìobraidh  tu  a'  chàisg  do'n 
?ighearna  do  Dhia,  do'n  treud  agus  do'n 
huar,  sau  ionad  a  thaghas  an  Tighearna 
hum  'ainm  a  chur  au  sin. 

3  Chaìi  ith  thu  aran  goirtichte  sam  bith 
;atha :  seachd  làithean  ithidh  tu  aran 
eo-ghoirtichte  leatha,  eadhtm  arcia  àmh- 
hair ;  (oir  le  cabhaig  thàinig  thu  mach  a 
r  na  h-Eiphit ;)  a  c.hum  gu  cuimhnich 
hu  'n  là  air  an  d'thàinig  thu  mach  à  tìr 
a  h-Eiphit,  uile  làithean  do  bheatha. 

4  Agus  chan  fhaicear  agad  aran  goirt- 
chte  a  d'  chrìochaibh  uile  rè  sheachd  làith- 
an :  ni  mò  a  mhaireas  a  bheag  do  'n 
lieoil  a  dh'  ìobras  tu  air  feasgar  sa'  cheud 
à,  rè  na  h-oidhche  gu  maduinn. 

5  Cha  'n  fheud  thu  a'  c.hàisg  ìobradh  an 
aobh  a  stigh  aoin  air  bitli  do  d'  gheataibh, 
,  bheir  an  Tighearna  do  Dhia  dhuit : 

6  Ach  aig  an  àit  a  thaghas  an  Tighearna 
k>  Dhia  a  chur  'ainme  ann,  an  sin  ìobraidh 
u  a'  cliàisg  air  feasgar,  aig  dol  fuidhe  na 
Tèine,  san  àm  an  d'  thàiuig  thu  mach  as 
m  Eiphit. 

7  Agus  ròistidh  agus  ithidh  tu  i  san  àit  a 
haghas  an  Tighearna  do  Dhia  :  agus  pill- 
dh  tu  sa'  mhaduinn,  agus  thèid  thu  do  d' 
ihùthaibh. 

8  Sè  làithean  ithidh  tu  aran  gun  ghoirt- 
achadh  ;  agus  air  au  t-seachdamh  là  bith- 
dh  àrd  chomhchruinneach  do'n  Tighearna 
do  Dhia  :  cha  dean  thu  obair  sam  bith  air. 

Seachd  seachduinean  àirmhidh  tu 
i  jdliuit  fèin  :  o'n  àm  san  tòisich  thu  air  a' 
I  diorrau  a  chur  san  arbhar,  tòisichidh  tu 
■  air  na  seachd  seachduinean  àireamh. 

!    10  Agus  cumaidh  tu  fèill  nan  seachduin 
I  ido'n  Tighearna  do  Dhia,  le  tiodhlac  saor- 
I  thoil  thabhartais  do  làimhe,  a  bheir  thu 
I  ìseachad  a  rèir  mar  a  bheannaich  an  Tigh- 
earna  do  Dhia  thu. 

I  11  Agus  ni  thu  gairdeachas  an  làthair  an 
jTighearna  do  Dhè,  thu  fèin,  agus  do  mhac, 
agus  do  nighean,  agus  t'  òglach,  agus  do 

I  jbhanoglach,  agus  an  Lebhitheach  a  tha'a. 

•  >taobh  a  stigh  do  d'  gheataibh,  agus  an  coig- 

I  .  reach,  agus  an  dìlleachdan,  agus  a'  bhan- 

I I  trach,  a  tha  'nur  ineasg,  san  ionad  a  thagh 


an  Tighearna  do  Dhia  a  chur  'ainme 
ann. 

12  Agus  cuimhnichidh  tu  gu'n  robh  thu 
fèiu  a'd'  thràill  san  Eiphit :  agus  coimhid- 
idh  tu,  agus  ni  tliu  na  reachdan  so. 

13  Cumaidh  tu  fèill  nam  pàilliun  seachd 
làithean  an  dèigh  dhuit  t'arbliar  a  chruinn- 
eachadh  a  stigh,  agus  t'fhìon. 

14  Agus  ni  thu  gairdeachas  a'd'  fhèill, 
thu  fèin,  agus  do  mhac,  agus  do  nighean, 
agus  t'òglach,  ag  us  do  bhanoglach,  agus  an 
Lebhitheach,  agus  an  coigreach,  agus  an 
dìlleachdan,  agus  a'  bhantrach,  a  tha  n 
taobh  a  stigh  do  d'  gheataibh. 

15  Seachd  làithean  cumaidh  tu  fèill  kr- 
aidh  do'n  Tighearna  do  Dhia,  san  ionad  a 
thaghas  an  Tighearn :  a  chionn  gu'in 
beannaich  an  Tighearna  do  Dhia  thu  a'd' 
chinueas  uìle,  agus  aim  an  oibribh  do  làmh 
uile  ;  uime  siu  ni  thu  gu  deimhin  gaird- 
eachas. 

16  Tri  uairean  sa'  bhliadhna  taisbeanear 
t'fhirionnaich  uile  an  làthair  an  Tighearna 
do  Dhè,  san  ionad  a  thaghas  e ;  ann  am 
fèill  an  arain  neo-ghoirticlite,  agus  ann  ani 
fèill  nan  seachduin,  agus  ann  am  fèill  nam 
pàilliun  :  agus  cha  taisbeinear  iad  an  làth- 
air  an  Tighearna  falamh. 

17  Blieir  gach  duine  seachad  mar  is  urr- 
ainn  e,  a  rèir  beannachaidh  an  Tighearna 
do  Dhè,  a  thug  e  dhuit. 

18  Breitbeamhnan,  agus  uachdarain  ni 
thu  dhuit  fèin  an  taobh  a  stigh  do  d'  gheat- 
aibh  uile,  a  bheir  an  Tighearna  do  Dhia 
dhuit,  air  feadh  do  threubh  :  agus  bheir 
iad  breth  air  an  t-sluagh  le  ceart  bhreith- 
eanas. 

19  Cha  dean  thu  breitheanas  fhiaradh  ; 
cha  bhi  bàigli  agad  ri  neach  seach  a  chèile, 
ni  mò  a  ghabhas  tu  tiodhlac :  oir  dallaidh 
an  tiodhlac  suile  nan  daoine  glic,  agus 
fiaraidh  e  briathra  nan  ionracan. 

20  An  ni  sin  a  ta  uile-cheart  leanaidh  tu, 
a  chum  gu'm  bi  thu  beò,  agus  gu'n  sealbh- 
aich  thu  m  fearanu  a  tha  an  Tighearna  do 
Dhia  a'  tabhairt  dhuit. 

21  Cha  suidhich  thu  dhuit  fèin  doire 
chraobhan  sam  bith  làimh  ri  altair  an  Tigh- 
earna  do  Dhè,  a  ni  thu  dhuit  fèin. 

22  Ni  mò  a  chuireas  tu  suas  dhuit  fèin 
dealbh  sam  bith,  ni  a's  fuathach  leis  au 
Tighearna  do  Dhia. 

CHA  'n  ìobair  thu  do'u  Tighearna  do 
Dhia  tarhh,  no  caora,  anns  am  bheil 
gaoid,  no  mi-mhaise  sam  bith  :  oir  is  gràin- 
eileachd  sin  do'n  Tighearna  do  Dhia. 

2  Ma  gheibhear  'nur  measg,  an  taobh  a 
stigh  aoin  do  d'  gheataibh  a  bheir  an  Tigh- 
earna  do  Dhia  dhuit,  fear  uo  bean  a  rinn 
aingidheachd  ann  an  sùilibh  an  Tighearna 
do  Dhè,  le  'choimhcheaugal  a  bhriseadh, 

3  Agus  gu'n  deachaidh  e  agus  gu'n 
d'rinu  e  seirbhis  do  dhiathaibh  eile,  agus 
gu  n  d'rinn  e  aoradh  dhoibh,  aon  chuid 
do'n  ghrèin,  no  do'n  ghealaich,  no  do  uile 
armailt  nèimh,  nac.h  d'  àithn  mise  ; 

4  Agus  gu'n  d'innseadh  dhuit  e.  agus 
gu'u  cuala  tu  e,  agus  gu'n  do  rannsaich  thu 
gu  maith,  agus,  feuch,  gur  tìore,  agus  gu 
bheil  a'  chùis  deirbhte,  gun  do  rinneadli 
a'  ghràineileachd  sinn  anù  au  Israel ; 

5  An  sin  bheir  thu  mach  am  fear  sin  no 
a'  bhean  sin,  a  rinn  an  ni  aingidh  sin, 
chum  do  gheatachan,  eadhon  am  fear  sin 
no  a'  bhean  sin,  agus  clachaidh  tu  iad  le 
clachaibh  gus  am  bàsaich  iad. 

6  Aig  beul  dà  fhianuis,  no  thri  fhianuis- 
ean,  cuirear  gu  bàs  esan  a  tha  toillteanach 
air  bàs :  cha  chuirear  gu  bàs  e  aig  beul  aon 
fhianuis. 

7  Bithidh  làmhan  nam  fianuisean  air  an 
toiseach,  g'  a  chur  gu  bàs ;  agus  'na  dhèigh 
siu  làmhan  an  t-sluaigh  uile  :  mar  sin  cuir- 
idh  tu  'n  t-olc  air  falbh  o  bhur  measg. 

8  Ma  dh' èireas  cùis  a  bhios  ro-chruaidh 
ort  ann  am  breitheanas,  eadar  f uil  agus  fuil, 
eadar  breth  agus  breth,  agus  eadar  buille 
agus  buille,  eadhon  cùisean  conspoid  an 
taobh  a  stigh  do  d'  gheataibh  ;  an  sin  èir- 
idh  tu,  agus  thèid  thu  suas  do  'n  ionad  a 
thaghas  an  Tighearna  do  Dhia: 

9  Agus  thig  thu  chum  nan  sagartnan  Le- 
bhitheach,  agus  a  chum  a'  bhreitheimh  a 
bhios  anns  na  làithibh  sin,  agus  fiosraich- 
idh  tu  ;  agus  nochdaidh  iad  dhuit  focal  a' 
bhreitheanais : 

10  Agus  ni  thu  a  rèir  na  breithe  a 
nochdas  muinntir  an  àite  sin  (a  thaghas 
an  Tighearna)  dhuit,  agus  bheir  thu  'n 
aire  gu'n  dean  thu  a  rèir  gach  ni  a  theag- 
aisgeas  iad  duit : 

11  A  rèir  breth  an  lagha  a  theagaisgeas 
iad  duit,  agus  a  rèir  a'  bhreitheanais  a  dh'- 
innseas  iad  duit,  ni  thu :  cha  chlaon  thu 
o'n  bhreth  a  nochdas  iad  duit,  a  chum  na 
làimhe  deise  no  na  làimhe  clìthe. 

12  Agus  an  duine  a  ni  gu  h-anndàna, 
agus  nach  èisd  ris  an  t-sagart,  a  sheasasgu 
frithealadh  an  sin  an  làthair  an  Tighearna 
do  Dhè,  no  ris  a'  bhreitheamh,  bàsaichidh 
eadhon  an  duine  sin,  agus  cuiridh  tu'n  t-olc 
air  falbh  o  Israel. 

13  Agus  cluinnidh  an  sluagh  uile,  agus 
bithidh  eagal  orra,  agus  cha  dean  iad  gu 
h-anndàua  ni  s  mò. 

14  'Nuair  a  thig  thu  chum  an  fhearainn 
a  bheir  an  Tighearna  do  Dhia  dhuit,  agus 
a  shealbhaicheas  tu  e,  agus  a  ghabhas  tu 
còmhnuidh  ann,  agus  a  their  thu,  Cuiridh 
mi  righ  os  mo  cheann,  mar  na  cinnich  uile 
a  ta  mu  'n  cuairt  orm  : 

15  Cuiridh  tu  air  gach  aon  chor  esan  'na 
righ  os  do  cheann  a  thaghas  an  Tighearna 
do  Dhia  ;  aon  o  mheasg  do  bhràithre  cuir- 
idh  tu  'na  righ  os  do  cheann  :  cha'n  fheud 
thu  coigreach  a  chur  os  do  cheann,  nach 
'eil  'na  bhràthair  dhuit. 

16  Ach  cha  chuir  e  eich  an  lìonmhoir- 
eachd  dha  fèin,  ni  mò  a  bheir  e  air  an 
t-sluagh  pilltinn  do'n  Eiphit,  a  chum  gu'n 
cuir  e  eich  an  lìonmhoireachd :  do  bhrìgh 
gu  'n  dubhairt  an  Tighearna  ribh,  Cha 
phill  sibh  à  so  a  mach  ni's  mò  air  an  t-slighe 
sin. 

17  Ni  mò  a  chuireas  e  mnài  an  lìon- 
mhoireachd  dha  fèin,  a  ehum  nach  claon  a 
chridhe  air  falbh  ;  ni  mò  a  mheudaicheas 
e  gu  mòr  dha  fèin  airgiod  agus  òr. 

18  Agus  an  uair  a  shuidlieas  e  air  righ- 
chaithir  a  rìoghachd,  an  sin  ath-sgrìobh- 
aidh  e  dha  fèin  an  lagh  so  ann  an  leabhar, 
as  an  leabhar  sin  a  tha  'n  làthair  nan  sag- 
art  uan  Lebhitheach. 

19  Agus  bithidh  e  aige,  agus  leughaidh 


e  ann  uile  làithean  a  bheatha ;  chum  en 
fòghlum  e  eagal  an  Tighearn  a  Dhè  a  bhi 
air,  uile  bhriathran  an  lagha  so  a  ghleidh- 
eadh,  agus  na  reachdan  so,  chum  an  dean- 
amh  : 

20  A  chum  nach  bi  'chridhe  air  a  thogail 
suas  os  ceann  a  bhràithrean,  agus  nach 
claon  e  o'n  àithne  chum  na  làimhe  deise 
no  na  làimhe  clìthe ;  air  chor  as  gu  'm 
buanaich  e  a  làithean  'na  rìoghachd,  e  fèin 
agus  a  chlann  am  meadhon  Israeil. 

CHA  bhi  aig  na  sagartaibh  na  Lebhith- 
ich,  eadhon  uile  thrèibh  Lebhi,  roiiin 
sam  bith  no  oighreachd  maille  ri  h-Is- 
rael :  ithidh  iad  tabhartais  an  Tighearn  a 
bheirear  suas  le  teine,  agus  'oighreachd- 
san. 

2  Uime  sin  cha  bhi  oighreachd  sam  bith 
aca  am  raeasg  am  bràithrean :  is  e  'n  Tigh- 
earna  fèin  au  oighreachd,  mar  a  thubhairt 
e  riu. 

3  Agus  is  e  so  dlighe  nan  sagart  o'n 
t-sluagh,  uatha-san  a  dh' ìobras  ìobairt, 
ma's  tarbh  no  caora  e  ;  agus  bheir  iad  do'n 
t-sagart  an  slinnean,  agus  na  gialan,  agua 
a'  mhaodal. 

4  Mar  an  ceudna  ceud  thoradh  t'  arbh- 
air,  t'fhìona,  agus  t'  olaidh,  agus  ceudlom- 
radh  do  chaorach  bheir  thu  dha  : 

5  Oir  thagh  an  Tighearna  do  Dhia  e 
mach  as  do  threubhaibh  uile,  gu  seasamh 
chiun  frithealaidh  ann  an  ainm  an  Tigh- 
earn,  e  fèin  agus  a  mhic  gu  bràth. 

6  Agus  ma  thig  Lebhitheach  o  h-aon 
do  d'  gheataibh  a  mach  à  h-lsrael  uile,  far 
am  blieil  e  air  chuairt,  agus  ma  thig  e  le 
uile  tliogradh  'inntinn  do  'n  ionad  a  thagh- 
as  an  Tigliearn ; 

7  An  sin  fritheilidh  e  ann  an  ainm  an 
Tighearn  a  Dhè,  mar  a  bhràithrean  uile 
na  Lebhithich,  a  tha  'nan  seasamh  an  sin 
an  làthair  an  Tighearn. 

8  Bithidh  ac'  uiread  ri  chèile  r'  a  itheadh, 
a  bhàrr  air  na  thig  air  o  reiceadh  a  chuid 
duine-cloinne. 

9  'Nuair  a  thig  thu  do  'n  fhearann  a  tha 
'n  Tighearna  do  Dhia  'tabhairt  duit,  cha 
'n  fhòghlum  thu  dheanamh  a  rèir  gràineil- 
eachd  nan  cinneach  sin. 

10  Cha  'n  f  haighear  'nur  measg  neach  air 
bith  a  bheir  air  a  mhac,  no  air  a  nighinn 
dol  troimh  'n  teine,  no  a  ghnàthaicheas 
fiosachd,  no  speuradair,  no  fear-fàistin- 
eachd,  no  a  ghnàthaicheas  droch  inn- 
leachdan, 

11  No  seunadair,  no  neach  a  dh'fhios- 
raicheas  do  leannan-sìtl),  no  druidh,  no 
neach  a  dh'iarras  eòlas  o  na  mairbh. 

12  Oir  is  gràineileachd  do'n  Tighearn 
iadsan  uile  a  ni  na  nithe  sin  ;  agus  air  son 
nan  gràineileachd  sin,  tha'n  Tighearna  do 
Dhia  'gam  fuadachadh  a  mach  romhad. 

13  Bithidh  tusa  coimhlionta  maille  ris  an 
Tighearna  do  Dhia. 

14  Oir  dh'  èisd  na  cinnich  sin  a  shealbh- 
aicheas  tusa  ri  speuradairean,  agus  ri  fios- 
aichibh  :  ach  air  do  shonsa,  cha  do  leig  an 
Tighearna  do  Dhia  leat  mar  sin  a  dhean- 
amh. 

15  Togaidh  an  Tighearna  do  Dhia  suas 
fàidh  dhuit  o  d'  mheadhon  fèin,  o  d' 

bhràithribh,  cosmhuil  riumsa ;  ris-san  èisd- 
llidh  sibh  ; 

16  A  rèir  nan  uile  nithe  a  dh'  iarr  thu 
o  'u  Tighearna  do  Dhia  ann  an  Horeb,  ann 
lian  là  a'  chomhehruinnich,  ag  ràdh,  Na 
li'luinneaui-sa  rìs  guth  an  Tighearna  mo 
|Dhè,  agus  ua  faiceam  an  teine  mòr  so  ni  's 
jmò,  a  chum  nach  bàsaich  mi. 
I  17  Agus  thubhairt  an  Tighearna  rium- 
isa,  Is  maith  «  labkair  iad  an  ni  a  labhair 
iad. 

I  18  Togaidh  mise  suas  fàidh  dhoihh  o 
jmheasg  am  bràithre,  cosmhuil  riutsa,  agus 
cuiridh  mi  mo  bhriathra  'na  bheul,  agus 
labhraidh  e  riu  gach  ni  a  dh' àitimeas  mi 
dha. 

i  19  Agus  tarlaidh,  an  duine  nach  èisd  ri 
|m*  bhriatliraibhse  a  labhras  e  a'  m'  aiiim, 
iiarraidh  mi  uaith  e  : 

20  Ach  am  fàidh  aig  am  bi  dhànadas 
ifocal  a  labhairt  a' m'  ainm,  nach  d' àithn 
'mise  dha  a  labhairt,  no  a  labhras  ann  an 
ainin  dhiathan  eile,  gu  cinnteach  bàsaich- 

i  idh  ara  fàidh  sin. 

21  Agus  ma  their  thu  ann  ad  chridhe, 
Cionnus  a  dh'  aithnicheas  sinn  am  focal 

;  nach  do  labhair  an  Tighearn  ? 

22  'Nuair  a  labhras  fàidh  ann  an  ainm 
an  Tigliearna,  mur  tachair  an  ni,  agus  mur 
tig  e  gu  erìeh,  is  e  sin  an  ni  nach  do  labh- 
air  an  Tighearna;  gu  h-anndàna  labhair 
am  fàidh  e  :  cha  bhi  eagal  ort  roimhe. 

CAIB.  XIX. 
1 9  "VTU AIR  a  ghearras  an  Tighearna  do 
'  J_M  Dhia  as  na  cinnich,  aig  an  robh  am 
fearann  a  tha  'n  Tighearna  do  Dhia  a' 
tabhairt  duit,  agus  a  thig  thu  'nan  àit,  ag- 
us  a  ghabhas  tu  còmhnuidh  'nam  bailtibh, 
agus  'nan  tighibh ; 

2  Cuiridh  tu  air  leth  dhuit  fèin  tri 
bailtean  am  meadhon  t'  thearainn,  a  bheir 
an  Tighearna  do  Dhia  dhuit  r'  a  shealbh- 
achadh. 

3  Deasaichidh  tu  dhuit  fèin  slighe, 
agus  roinnidìi  tu  crìocha  t'  fhearainn  a 
bheir  an  Tighearna  do  Dhia  dhuit  r'  a 
shealbhachadh,  'nan  tri  earrannaibh,  a 
chum  gu  feud  gach  marbhaiche  teicheadh 
an  sin. 

4  Agus  is  e  so  cor  a'  mharbhaiche,  a 
tlieicheas  an  sin,  a  clium  gu  'm  bi  e  beò : 
Ge  b'  e  a  mharbhas  a  choimhearsnach  gun 
fhios  da,  do  nach  robh  fuath  aige  roimhe : 

5  Mar  a  ta  'nuair  a  thèid  duine  maille 
r'  a  choimhearsnach  do  'n  choille  a  ghearr- 
adh  fìodha,  agus  a  bheir  a  làmh  buille  leis 
an  tuaidli  a  ghearradh  sìos  na  craoibhe,  ag- 
us  a  leumas  an  ceann  bhàrr  na  coise,  agus 
a  thuiteas  e  air  a  choimhearsnach,  air  chor 
as  gu  'm  bàsaich  e;  teiehidh  e  chum  aoin 
do  na  bailtibh  sin,  agus  bithidh  e  beò  : 

6  Air  eagal  gu  'n  lean  dìoghaltair  na  fola 
am  marbhaiche,  am  feadh  's  a  ta  'chridhe 
teth,  agus  gu  'm  beir  e  air,  a  chionn  gu 
bheil  an  t-slighe  fada,  agus  gu  marbh  se  e, 
ged  nach  robh  e  toillteanach  air  bàs,  do 
bhrìgh  nach  robh  fuath  aige  dha  san  àm  a 
chaidh  seachad. 

7  Uime  sin  tha  mi  ag  àithneadh  dhuit, 
ag  ràdh,  Cuiridh  tu  air  leth  dhuit  fèin  tri 
bailtean. 

8  Agus  ma  leudaicheas  an  Tighearna  do 


Dhia  do  chrìoch,  mar  a  mhionnaich  e  do 
t'  àithrichibh,  agus  ma  bheir  e  dhuit  am 
fearann  uile  a  gheall  e  thoirt  do  t'  aithrich- 
ibh  ; 

9  Ma  bheir  thu  an  aire  na  h-àitheantan 
sin  uile  a  dheanamh,  a  tha  mise  ag  àith- 
neadh  dhuit  an  diugh,  an  Tighearua  do 
Dhia  a  ghràdhachadh,  agus  gluasad  a 
ghnàth  'na  shligliibh  ;  an  sin  cuiridh  tu  air 
leth  dhuit  fèin  tri  bailtean  eile  thuilleadh 
air  an  tri  sin  ; 

10  A  chum  nach  dòirtear  fuil  neò-cliiont- 
ach  a'  d'  fhearann,  a  bheir  an  Tighearna  do 
Dhia  dhuit  mar  oighreachd,  agus  nach  bi 
mar  sin  fuil  ort. 

11  Ach  ma  tha  aig  duine  sam  bith  fuath 
d'  a  choimhearsnach,  agus  gu  'n  luidh  e  'm 
plaid  air  a  shon,  agus  gu  n  èirich  e  suas 
'na  aghaidh,  agus  gu'm  buail  e  gu  marbh- 
tach  e,  air  chor  as  gu  'm  faigh  e  bàs,  agus 
gu  'n  teich  e  gu  h-aon  do  na  bailtibh  sin  ; 

12  An  sin  cuiridh  seanairean  a  bhaile 
fèin  fios  uatha,  agus  bheir  iad  as  a  sin  e, 
agus  bheir  iad  thairis  e  do  làimh  dìoghalt- 
air  na  fola,  a  chum  gu  'm  bàsaich  e. 

13  Cha  ghabh  do  shùil  truas  ris :  ach 
cuiridh  tu  air  falbh  cionta  foia  neò-chiont- 
aich  o  Israel,  a  chum  gu  'n  èirich  gu  maith 
dhuit. 

14  Clia  'n  atharraich  thu  crìoch  fearainn 
do  clioimhear»naich,  a  shuidhicli  na  sinnsir 
a'  t'  oighreachd  a  shealbhaicheas  tu,  anns 
an  fhearann  a  bheir  an  Tighearna  do  Dhia 
dhuit  r'  a  shealbbachadh. 

15  Cha  'n  èirich  aon  fhianuis  a  mhàin 
suas  an  aghaidh  duine  air  son  eucorach 
sam  bith,  no  air  son  peacaidh  sam  bith,  ann 
am  peacadh  sam  bith  a  pheacaicheas  e  : 
aig  beul  dà  fhianuis,  no  aig  beul  thri  fhian- 
uisean  daingnichear  a' chùis. 

16  Ma  dh'  èireas  fianuis  bhfèige  suas  an 
aghaidh  duine  sam  bith,  a  thoirt  tìanuis  'na 
aghaidh  air  an  eu-ceirt ; 

17  An  sin  seasaidh  an  dithis  dhaoine  aig 
am  bheil  an  connsachadh,  am  fianuis  an 
Tighearn,  an  làthair  nan  sagart,  agus  nam 
breitheamhna  a  bhios  anns  na  làithibh 
sin : 

18  Agus  ni  na  breitheamhna  rannsach- 
adh  geur ;  agus,  feuch,  ma  's  fianuis  bhrèige 
an  fhianuis,  agus  gu  'n  d'  thug  e  tìanuis 
bhrèige  an  aghaidh  a  bhràthar, 

19  An  sin  ni  sibh  ris,  mar  a  shaoil  esan 
a  dlieanamh  r'  a  bhràthair :  mar  sin  cuir- 
idh  tu  air  falbh  an  t-olc  as  bhur  measg. 

20  Agus  cluinnidh  iadsan  a  mhaireas, 
agus  bithidh  eagal  orra,  agus  cha  dean  iad 
o  sin  a  mach  a  shamhuil  so  do  olc  'nur 
ineasg. 

21  Agus  cha  ghabh  do  shùil  truas ;  ack, 
thèid  anam  air  son  anama,  sùil  air  son 
sùia,  fìacail  air  son  fiacla,  làmh  air  sou 
làimhe,  cos  air  son  coise. 

CAIB.  XX. 
3lVTUAIR  a  thèid  thu  mach  gu  cath  an 
.]  ^  aghaidh  do  naimhdean,  agus  a  chi 
thu  eich  agus  carbaid,  agus  sluagh  a  's 
lìonmhoire  na  thu  fèin,  na  biodh  eagal  ort 
rompa:  oir  tha  'n  Tighearua  do  Dhia 
maille  riut,  a  thug  a  mach  thu  à  tìr  na 
h-Eiphit. 

2  Agus  an  uair  a  dhlùthaicheas  sibh  m 
O  2 

a  ehath,  an  sin  thig  an  sagart  ara  fagus, 
agus  labhraidh  e  ris  an  t-sluagh, 

3  Agus  their  e  riu,  Eisd,  O  Israeil,  tha 
sibh  an  diugh  a'  dol  gu  cath  an  aghaidh 
bhur  naimhdean  :  na  bìodh  bhur  cridhe 
lann,  na  biodh  eagal  oirbh,  agus  na  crioth- 
naichibh,  agus  na  biodh  uamhann  oirbh  air 
an  son  ; 

4  Oir  tha  'n  Tighearna  bhur  Dia  a'  dol 
maille  ribh,  a  chogadh  air  bhur  son  an 
aghaidh  bhur  naimhdean,  a  chum  bhur 
tearnadh. 

5  Agus  labhraidh  an  luchd-riaghlaidh  ris 
an  t-sluagh,  ag  ràdh,  Cia  am  fear  a  thog 
tigh  nomha,  agus  nach  do  ciioisrig  e  ?  rach- 
adli  e  agus  pilleadh  e  chum  a  thighe,  air 
eagal  gu  'm  bàsaich  e  sa'  chath,  agus  gu  'n 
coisrig  fear  eile  e. 

6  Agus  cia  an  duine  a  shuidhich  fìon- 
lios,  agus  naeh  d'  ith  futhast  dheth  ?  rach- 
adh  esan  mar  an  ceudna,  agus  pilleadh  e 
g  a  thigh,  air  eagal  gu  'm  bàsaich  e  sa' 
chath,  agus  gu  'n  ith  neach  eile  dheth. 

Agus  cia  an  duine  a  rinn  ceangal-pòs- 
aidh  ri  mnaoi,  agus  nach  do  ghabh  d'  a 
wnnsuidh  i  ?  rachadh  e  agus  pilleadh  e  d'  a 
thigh,  air  eagal  gu  'm  bàsaich  e  sa'  chath, 
agus  gu  'n  gabh  neach  eile  i  d'  a  ionnsuidh. 

8  Agus  labhraidh  an  luchd-riaghlaidh  a 
bharr  air  sin  ris  an  t-sluagh,  agus  their  iad, 
Cia  an  duine  a  ta  gealtach,  agus  lag-chridh- 
each  ?  rachadh  e  agus  pilleadh  e  d'  a  thigh, 
a  chum  nach  dean  e  cridhe  a  bhràithre  lag 
raar  a  chridhe  fèin. 

9  Agus  tarlaidh,  'nuair  a  chuireas  an 
luchd-riaghlaidh  crìoch  air  labhairt  ris  an 
t-sluagh,  gu  'n  cuir  iad  ceannardan  air  na 
h-armailtibh  gus  an  sluagli  a  thoirt  air  an 
aghaidh. 

10  'Nuair  a  thig  thu  'm  fagus  do  bhaile 
gu  cogadh  'na  aghaidh,  an  sin  gairmidh  tu 
bìthdha.  5 

11  Agus  tarlaidh,  ma  bheir  e  freagradh 
na  sìthe  dhuit,  agus  ma  dh'  fhosglas  e 
dhuit,  an  sin  tarlaidh,  gu  'm  bi  'n  sluagh 
uile  a  gheibhear  ann  fuidh  chìs  dhuit,  ag- 
us  gu  'n  dean  iad  seirbhis  dhuit. 

12  Agus  mur  dean  e  sìth  riut,  ach  gu  'n 
cog  e  riut,  an  sin  cuiridh  tu  gu  cruaidh  'na 
aghaidh. 

13  Agus  an  uair  a  bheir  an  Tighearna 
do  Dhia  thairis  do  d'  làimh  e,  buailidh  tu 
gach  firionnach  ann  le  faobhar  a'  chlaidh- 
eimh : 

14  Ach  na  mnài,  agus  a'  chlann  bheag, 
agus  an  sprèidh,  agus  na  h-uile  nithe  a  tha 
sa'  bhaile,  eadhon  a  chreach  uile,  gabhaidh 
tu  dh  uit  fèin ;  agus  ithidh  tu  creach  do 
naimhdean,  a  thug  an  Tighearna  do  Dhia 
dhuit. 

15  Mar  so  ni  thu  ris  na  bailtibh  sin  uile  a 
tha  ro  fhada  uait,  nach  'eil  do  bhailtibh  nan 
cinneach  sin. 

16  Ach  do  bhailtibh  an  t-sluaigh  sin,  a 
tha  'n  Tighearna  do  Dhia  a'  toirt  duit  mar 
oighreachd,  cha  ghlèidh  thu  ni  sam  bith 
beò  anns  am  bheil  anail : 

17  Ach  sgriosaidh  tu  gu  tur  iad,  eadhon 
na  Hitich,  agus  na  h-Amoraich,  na  Ca- 
naanaich,  agus  na  Peridsich,  na  Hibhich, 
agus  na  Iebusaich,  a  rèir  mar  a  dh'  àithn 
an  Tighearna  do  Dhia  dhuit : 

18  A  chura  nach  teagaisg  iad  duit  a 


dheanamh  a  rèir  an  uile  ghràineileachd,  a 
rinn  iad  d'  an  diathaibh ;  mar  sin  pheac- 
aicheadh  sibh  an  aghaidh  an  Tighearna 
bhur  Dè. 

19  'Nuair  a  chuireas  tu  gu  cruaidh  an 
aghaidh  baile  rè  ùine  fhada,  a'  deanamh 
cogaidh  'na  aghaidh  chum  a  ghlacadh,  cha 
cliuir  thu  as  d'  a  chraobhaibh  ie  tuadh  a 
bhualadh  orra:  oir  feudaidh  tu  itheadh 
dhiubh,  agus  cha  ghearr  thu  sìos  iad,  (oir 
is  i  craobh  na  macharach  beatha  duine) 
chum  an  gnàthachadh  ann  an  cur  an  agh- 
aidh  a'  bliaile. 

20  A  mhàin  na  craobhan  a  's  aithne  dhuit 
fèin  nach  craobhan  bìdh  iad,  sgriosaidh  ag- 
us  gearraidh  tu  sìos  iad;  agus  togaidh  tu 
daingnichean  an  aghaidh  a'  bhaile  a  chog- 
as  riut,  gus  an  ceannsaich  thu  e. 

CAIB.  XXI. 

MA  gheibhear  neacli  air  a  mharbhadh 
san  fhearann  a  bheir  an  Tighearna  do 
Dhia  dhuit  r'  a  shealbhachadh,  'na  luidhe 
sa'  mhachair,  agus  gu  'n  fhios  cò  mharbh 
e ; 

2  An  sin  thig  do  sheanairean  agus  do 
bhreitheamhnan  a  mach,  agus  tomhaisidh 
iad  a  chum  nam  bailtean  a  tlia  mu  'n  cuairt 
air-san  a  mharbhadh  : 

3  Agus  tarlaidh  gu  'n  gabh  am  baile  a  's 
faigse  do  'n  duine  a  mharbhadh,  eadhon 
seanairean  a'  bhaile  sin  agh  leis  nach 
d'  rinneadh  obair,  nach  do  tharruing  riamh 
ann  an  cuing ; 

4  Agus  bheir  seanairean  a'  bhaile  sin  an 
t-agh  sìos  do  ghleann  garbh,  nach  do 
threabhadh  agus  nach  do  shìol-chuireadh, 
agus  geaiTaidh  iad  an  sin  amhach  an  aighe 
dh'  i  sa'  ghleann ; 

5  Agus  thig  na  sagairt  mic  Lebhi  am  fa- 
gus ;  (oir  iadsan  thagh  an  Tighearna  do 
Dhia  gu  frithealadh  dha  fèin,  agus  gu 
beannachadh  ann  an  ainm  an  Tighearn  ;) 
agus  a  rèir  am  focail-san  crìochnaichear 
gach  uile  chonnsachadh,  agus  gach  uile 
bhuille. 

6  Agus  nighidh  uile  sheanairean  a'  bhaile 
sin  a  's  faigse  do  'n  duine  a  mharbhadh,  an 
làmhan  os  ceann  an  aighe  d'  an  do  ghearr- 
adh  an  amhach  sa'  ghleann: 

7  Agus  freagraidh  iad  agus  their  iad,  Cha 
do  dhoirt  ar  làmhan  an  fhuil  so,  ni  mò  a 
chunnaic  ar  sùilean  i. 

8  Bi  tròcaireach,  O  Tighearna,  do  d' 
shluagh  Israel,  a  shaor  thu,  agus  na  cuir 
fuil  neò-chiontach  à  leth  do  shluaigh  Is- 
raeil.    Agus  maithear  an  fhuil  dhoibh. 

9  Mar  sin  cuiridh  tu  air  falbh  cionta  na 
fola  neò-chiontaich  o  bhur  measg,  do  bhrìgh 
gu  'n  dean  thu  an  ni  a  ta  ceart  ann  an  sùil- 
ibh  an  Tighearna. 

10  'Nuair  athèid  thumach  gu  cogadh  an 
aghaidh  do  naimhdean,  agus  gu  'n  toir  an 
Tighearna  do  Dhia  thairis  iad  do  d'  làimh, 
agus  gu  'n  dean  thu  braighdean  dhiubh, 

11  Agus  gu  'm  faic  thu  am  measg  nam 
braighde  bean  sgiamhach,  agus  gu  bheil 
dèigh  agad  oirre,  agus  gu  'm  bu  mhaith  leat 
agad  i  'na  mnaoi ; 

12  An  sin  bheir  thu  dhachaidh  i  do  d' 
thigh,  agus  bearraidh  i  a  ceann,  agus  bheir 
i  dh'  i  a  h-ìnean ; 

13  Agus  cuiridh  i  dh'  i  a  h-eudach 

liraighdeanais,  agus  fanaidh  i  a'd'  thigh 
agus  ni  i  caoidh  air  son  a  h-athar  agus  a 
màthar  mìos  iomlan  :  agus  an  dèigh  siu 
thèid  thu  steach  d'a  h-ionusuidh,  agus  bith- 
idh  tu  a'  t'  fhear-pòsda  aice,  agus  bithidh 
ise  'na  mnaoi  agad. 
I  14  Ach  mur  bi  tlachd  agad  innte,  an  sin 
1  leigidh  tu  leatha  dol  far  an  àill  leatha,  ach 
'  chà  reic  thu  idir  air  airgiod  i,  ni  mò  a  ni 
thu  ain-tighearnas  oirre,  a  chionn  gu'n 
d'ìslich  thu  i. 

I    15  Ma  bhios  aig  duine  dà  mhnaoi,  aon 

diubh  gràdhaichte  agus  an  aon  eile  fuath- 
laichte,  agus  ma  rug  iad  clann  dà,  araon  a' 
>bhean  ghràdhaichte  agus  a'  bhean  fhuath- 

aichte;  agus  ma's  leis  a'  mhnaoi  fhuath- 

aichte  an  ceud-ghin  mic, 
j    16  An  sin  tarlaidh,  'nuair  a  bheir  e  sealbh 

d'a  mhic  air  an  ni  a  ta  aige,  nach  fheud  e 
ì  ceud-ghin  a  dheanamh  do  mhac  na  mnà 
•  gràdhaichte  roimh  mhac  na  mnà  fuath- 
:  aichte,  as  e  da  rìreadh  au  ceud-ghin  : 

17  Ach  gabhaidh  e  ri  mac  na  mnà  fuath- 
laichte  mar  an  ceud-ghin,  le  roinn  dhùb- 
i  ailte  a  thoirt  da  do  gach  ni  a  ta  aige  :  oir 
\is  esan  toiseach  a  neirt,  is  leis  còir  a' 
lcheud-ghin. 

!  18  Ma  bhios  aig  duine  mac  reasgach  ag- 
|us  ceannairceach,  nach  gèill  do  ghuth  'ath- 
ar,  no  do  ghuth  a  mhàthar,  agus  an  uair  a 
smachdaicheas  iad  e,  nach  èisd  riu  : 

19  An  sin  beiridh  'athair  agus  a  mhàth- 
air  air,  agus  bheir  iad  a  mach  e  gu  seanair- 
ean  a  bhaile,  agus  gu  geata  'àite  fèin ; 

20  Agus  their  iad  ri  seanairibh  a  bhaile, 
Tha  ar  mac  so  reasgach  agus  ceannairc- 
each,  cha  toir  e  gèill  d'ar  guth ;  tha  e  'na 
Igheòcair  agus  'na  mhisgeir. 

21  Agus  clachaidh  uile  dhaoine  a  bhaile 
e  le  clachaibh,  a  chum  gu'm  bàsaich  e: 
imar  sin  cuiridh  tu  olc  air  falbh  as  bhur 
Imeasg,  agus  cluinnidh  Israel  uile,  agus 
|  bithidh  eagal  orra. 

|  22  Agus  ma  rinn  duine  peacadh  a  tha 
toillteanach  air  bàs,  agus  gu'm  bi  e  r'a  chur 
gu  bàs,  agus  gu'n  croch  thu  ri  craoibh  e : 

23  Cha  'n  fhan  a  chorp  re  na  h-oidhche 
air  a'  chraoibh,  ach  air  gach  aon  chor  adh- 
laicidh  tu  e  air  an  là  sin  fèin ;  (oir  mall- 
aicli  tele  Dia  tha  esan  a  chrochadh  :)  agus 
cha  salaicli  thu  t'  fhearann,  a  tha  'n  Tigh- 
earna  do  Dhia  a'  toirt  duit  mar  oigh- 
reachd. 

CAIB.  XXII. 
51VTUAIR  a  chi  thu  damh  do  bhràthar, 
JL^I  no  a  chaora  dol  air  seacharan,  cha'n 
fhoiaich  thu  thu  fèin  uatha ;  bheir  thu  air 
gach  aon  chor  air  an  ais  iad  a  rìs  a  dh'- 
ionnsuidh  do  bhràthar. 

2  Agus  mur  bi  do  bhràthair  làimh  riut, 
no  mur  aithne  dhuit  e,  an  sin  bheir  thu  e 
dh'  ionnsuidh  do  thighe  fèin,  agus  bithidh 
e  maille  riut  gus  an  iarr  do  bhràthair  e, 

I  lagus  bheir  thu  air  ais  dha  e. 

3  Air  a'  mhodli  cheudna  ni  thu  r'a  asal, 
I  f  agus  mar  so  ni  thu  r'a  eudach,  agus  mar 
I  i  so  ni  thu  ris  na  h-uile  nithibh  caillte  le  d' 
Ujbhràthair,  a  chaill  e,  agus  a  fhuair  thusa: 
P  ;cha  'n  fheud  thu  thu  fein  fholach. 

Ij  4  'Nuair  a  chi  thu  asal  do  bhràthar,  no 
lia  dhamh  a'  tuitean  sìos  air  an  t-slighe, 
■  cha'n  fholaich  thu  thu  fèin  uatha :  gu 


cinnteach  togaidh  tu  suas  iad  maille  ris,a 

5  Cha  chaith  bean  an  ni  sin  a's  le  fear, 
ni  mò  chuireas  fear  uime  eudach  mnà: 
oir  is  gràineileachd  do'n  Tighearna  do 
Dhia  iadsan  uile  a  ni  so. 

6  Ma  tharlas  do  nead  eoin  a  bhi  romhacT 
san  t-slighe  aun  an  craoibh  sam  bith,  no  air 
làr,  ma's  eoin  òga  iad,  no  uibhean,  agus  a' 
mhàthair  'na  suidhe  air  an  àlach,  no  air  na 
h-uibhean,  cha  ghlac  thu  a'  mhàthair 
maille  ris  an  àlach  : 

7  Air  gach  aon  chor  leigidh  tu  leis  a' 
mhàthair  dol  as,  agus  an  t-alach  gabhaidh 
tu  dhuit  fèin;  a  chum  gu'n  èirich  gu 
maith  dhuit,  agusgw'm  buanaich  thu  do 
làithean. 

8  'Nuair  a  thogas  tu  tigh  nomha,  an  sm 
togaidh  tu  barr-bhalla  d'a  mhullach,  a 
chum  nach  toir  thu  fuil  air  do  thigh,  ma 
thuiteas  duine  sam  hith  o  sin. 

9  Cha  chuir  thu  t'  f  hìon-lios  le  h-iomadh 
gnè  sìl,  air  eagal  gu'n  truaillear  toradh  do 
shìl  a  chuir  thu,  agus  meas  t'  fhìon-lios. 

10  Cha  dean  thu  ar  le  damh  agus  le 
h-asal  maille  ri  chèile. 

11  Cha  chuir  thu  umad  eudach  measgta, 
mar  do  olainn  agus  do  lìon  le  chèile. 

12  Ni  thu  dhuit  fèin  fàbhran  air  ceithir 
cheithreanaibh  t'eudaich  leis  an  còmhdaich 
thu  thufèin. 

13  Ma  ghabhas  duine  bean,  agus  gu'n 
tèid  e  steach  d'a  h-ionnsuidh,  agus  gu'm 
fuathaich  e  i, 

14  Agus  gu'n  toir  e  aobhar  cainnte  'na 
h-aghaidh,  agus  gu'n  tog  e  suas  droch  ainm 
oirre,  agus  gu'n  abair  e,  Ghabh  mi  a'  bhean 
so,  agus  an  uair  a  thàinig  mi  d'a  h-ionn- 
suidh,  cha  d'fhuair  mi  'na  maighdinn  i : 

15  An  sin  gabhaidh  athair  na  h-ighinn, 
agus  a  màthair,  agus  bheir  iad  a  mach 
comharan  maighdeanais  na  h-ighinn  gu 
seanairibh  a'  bhaile  anns  a'  gheata  : 

16  Agus  their  athair  na  h-ighinn  ris  na 
seanairibh,  Thug  mi  mo  nighean  do'n  duine 
so  'na  mnaoi,  agus  tha  fuath  aige  dh'i ; 

17  Agus,  feuch,  thug  e  aobhar  cainnte 
'na  h-aghaidh,  ag  ràdh,  Cha  d'fhuair  mi 
do  nighean  'na  maighdinn  ;  agus  gidheadh 
is  iad  sin  comharan  maighdeanais  mo  nigh- 
inn :  agus  sgaoilidh  iad  an  t-eudach  an 
làthair  sheanairean  a'  bhaile. 

18  Agus  gabhaidh  seanairean  a'  bhaile 
sin  an  duine,  agus  smachdaichidh  iad  e: 

19  Agus  cuiridh  iad  ùmhla  cheud  secel 
airgid  air,  agus  bheir  iad  do  athair  na  h- 
ighinn  iad,  a  chionn  gu'n  do  thog  e  droch 
ainm  air  òigh  do  chloinn  Israeil;  agus 
bithidh  i  'na  mnaoi  aige  :  cha  'n  fheud  e  a 
cur  uaith  r'a  bheò. 

20  Ach  ma  tha  an  ni  so  fìor,  agus  nach 
'eil  comharan  maighdeanais  r'am  faghail 
do'n  nighinn  ; 

21  An  sin  bheir  iad  a  mach  an  nighean 
gu  dorus  tighe  a  h-athar,  agus  clacliaidli 
daoine  a  baile  i  le  clachaibh  gus  am  bàsaich 
i ;  a  chionn  gu'n  d'  oibrich  i  amaideachd 
ann  an  Israel,  le  strìopachas  a  dheanamh 
ann  an  tigh  a  h-athar  :  mar  sin  cuiridh  tu 
air  falbh  olc  as  bhur  measg. 

22  Ma  gheibhear  duine  a'  luidhe  le  mnaoi 
a  tha  pòsda  ri  fear,  an  sin  cuirear  gu  bàs 
iad  le  chèile,  an  duine  a  luidh  leis  a' 

mhnaoi,  agus  a'  bhean  :  mar  sin  cuiridh  tu 
ole  air  falbh  o  Israel. 

23  Ma  tha  nighean,  agus  i  'na  h-òigh, 
fuidh  cheangal-pòsaidh  aig  fear,  agus  gu'm 
faigh  duine  i  sa'  bhaile,  agus  gu'n  luidh  e 
leatha  ; 

24  An  sin  bheir  sibh  a  mach  iad  le  chèile 
gu  geata  a'  bhaile  sin,  agus  clachaidh  sibh 
ìad  le  clachaibh  gus  am  bàsaich  iad ;  an 
nighean,  a  chionn  nach  do  gblaodh  i,  agus 
i  bhisa'  bhaile ;  agus  am  fear,  a  chionn  gu'n 
d'ìslich  e  bean  a  choimbearsnaich :  mar 
sin  cuiridh  tu  air  falbh  olc  as  bhur  ineasg. 

25  Ach  ma  gheibh  fear  sa'  mbacbair 
nighean  a  tha  fuidh  cheangal-pòsaidh,  ag- 
us  gu'n  èignich  an  duine  i,  agus  gu'n  luidh 
e  leatha,  an  sin  cuirear  a  mhàin  an  duine 
a  luidh  leatba  gu  bàs. 

26  Ach  air  an  nighinn  cha  dean  thu 
bheag  sam  bith  ;  cha  'n  'eil  san  nighinn 
coire  bàis  :  oir  mar  an  uair  a  dh'  èireas 
duine  suas  an  aghaidb  a  choimhearsuaicb, 
agus  a  mharbhas  se  e,  mar  sin  a  ta  chùis 
so  : 

27  Oir  fhuair  e  sa'  mhachair  i,  agus  dh'- 
èigh  an  nighean  a  bha  fuirìh  cheangal-pòs- 
aidh,  agus  cha  rob/i  neach  ann  g'a  teas- 
airginn. 

28  Ma  gheibh  duine  nighean  a  tha  'na 
h-òigh,  nach  'eil  fuidh  cheangal-pòsaidh, 
agus  gu'n  dean  e  greim  oirre,  agus  gu'n 
luidh  e  leatha,  agus  gu'm  faighear  iad  ; 

29  An  sin  bheir  am  fear  a  luidh  leatha 
do  athair  na  h-ighinn  leth-cheud  secel  air- 
gid,  agus  bithidh  i  'na  mnaoi  aige ;  a 
chionn  gu'n  d'ìslich  e  i,  cha  'n  fheud  e  a 
cur  uaith  r'a  bheò. 

30  Cha  ghabh  duine  d'a  ionnsuidh  bean 
'athar,  ni  mò  a  leigeas  e  ris  còmhdachadh 
'athar. 

CAIB.  XXIII. 

CHA  tèid  esan  aig  am  bheil  a  chlochan 
air  am  bruthadh,  no  'bhall  dìomhair 
air  a  ghearradh  rìheth,  a  steach  do  chomh- 
chruinneach  an  Tighearna. 

2  Cha  tèid  fear  dìolain  a  steach  do 
chomhchruinneach  an  'l'ighearn ;  eadhon 
gu  ruig  an  deicheamh  ginealach  cha  tèid  e 
steach  do  chomhchruinneach  an  Tigh- 
earna. 

3  Cha  tèid  Amonach  no  Moabach  a 
steach  do  chomhchruinneach  an  Tigliearn; 
eadhon  gus  an  deicheamh  ginealach  cha 
tèid  iad  a  steach  do  chomhchruinneach  au 
Tighearn  a  chaoidh  : 

4  A  chionn  nach  do  choinnich  iad  sibh 
le  h-aran  agus  le  h-uisge  air  an  t-slighe, 
'nuair  a  thàinig  sibh  a  mach  as  an  Eiphit, 
agus  a  chionn  gu'n  do  thuarasdalaich  iad 
a'd'  aghaidh  Balaam  mac  Bheoir,  o  Phetor 
na  Mesopotamia,  chum  do  mhallachadh. 

5  Gidheadh,  cha  'n  èisdeadh  an  Tigh- 
earna  do  Dhia  ri  Balaam  ;  ach  thioundaidh 
an  Tighearna  do  Dhia  dhuit  am  mallach- 
adh  gu  beannachadh,  a  chionn  gu'm  bu 
toigb  leis  an  Tighearna  do  dhia  thu. 

6  Cha  'n  iarr  thu  an  sìth,  no  an  sonas  rè 
t'  uile  làithean  gu  bràth. 

7  Cha  ghabh  thu  gràin  do  Edomach,  oir 
is  e  do  bhràthair  e  :  cha  ghabli  thu  gràin  do 
Eiphiteach,  a  chionn  gu'n  robh  thu  a'd' 
choigreach  'ua  fhearann. 


8  Thèid  a'  chlann  a  ghinear  leo-san,  a 
steach  do  chomhchruiiiiieach  an  Tigh- 
earna,  'nan  treas  ginealach. 

9  'Nuair  a  thèid  t'  fheachd  a  mach  an 
aghaidh  do  naimhdean,  an  sin  glèidh  thu 
fein  o  gach  droch  ni. 

10  Ma  bhios  'nur  measg  duine  sam  bith 
nach  'eil  glan,  a  thaobh  neòghloine  a  thar- 
las  da  san  oidhche,  an  sin  thèid  e  mach  as 
a'  champ;  cha  tig  e  steach  do  mheadhon 
a'  chaimp  : 

11  Ach  an  uair  a  bhios  e  dlùth  do'n 
fheasgar,  an  sin  nighidh  see/em  le  li-uisge, 
agus  an  uair  a  thèid  a'  ghrian  fodlia,  thig 
e  steach  do  mheadhon  a'  chaimp. 

12  Bithidh  agad  àite  mar  an  ceudna  an 
taobh  a  muigh  do'n  champ,  far  an  tèid  thu 
mach. 

13  Agus  bithidh  pleadhag  agad  air  do 
chrios,  agus  an  uair  a  shuidheas  tu  a 
muigh,  cladhaicliidh  tu  leatha,  agus  tionn- 
daidh  tu  air  t'  ais,  agus  folaichidh  tu  an  ui 
a  thig  uait. 

14  Oir  tha  'n  Tighearna  do  Dhia  ag  im- 
eachd  am  meadhon  do  chaimp,  chum  do 
shaoradh,  agus  a  chum  do  naimhdean  a 
tboirt  thairis  romhad  :  uime  sin  bithidh  do 
champ  naomha,  chum  nach  faic  e  ni  sam 
bith  neòghlan  annad,  agus  nach  pill  e  air 
falbh  uait. 

15  Cha  toir  thu  suas  d'a  mhaighstir  an 
seirbhiseach  a  chaidh  as  a  t'  ionnsuidh  o 
'mhaighstir. 

16  Maille  riut'  gabhaidh  e  còmhnuidh 
'nur  measg,  anns  an  àit  a  thaghas  e,  an 
taobh  a  stigh  aoin  do  d'  gheataibh  far  an 
taitniche  leis  :  cha  dean  thu  foirneart  air. 

17  Cha  bhi  strìopach  air  bith  do  nighean- 
aibh  Israeil,  ni  mò  bhios  Sodomach  do 
mhacaibh  Israeil. 

18  Cha  toir  thu  tuarasdal  strìopaich,  no 
luach  coin,  do  thigh  an  Tighearna  rìo  Dhè 
air  son  bòid  sam  bith  ;  oir  tha  iad  sin 
eadhon  le  chèile  'nan  gràineileachd  do:n 
Tighearna  do  Dhia. 

19  Cha  toir  thu  ni  sam  bith  an  coingheall 
do  d'  bhràthair  air  riadh  ;  riadh  airgid, 
riadh  bìdh,  riadh  ni  sam  bith  a  bheirear  an 
coingheall  air  riadh. 

20  Do  choigreach  feudaidh  tu  ni  a  thoirt 
an  coingheall  air  riarìh,  ach  do  d'  bhràthair 
cha  toir  thu  ni  sam  bith  an  coingheall  air 
riadh;  a  chum  gu'm  beannaich  an  Tigh- 
earna  do  Diiia  thu  anns  gach  ni  ris  an  cuir 
thu  do  làmh,  san  fhearann  d'atn  bheil  thu 
dol  g'a  shealbhachadh. 

21  'Nuair  a  bheir  thu  bòid  do'n  Tigh- 
earna  do  Dhia,  cha  dean  thu  moille  'na 
h-ìocadh  :  oir  gu  cinnteach  iarraidh  an 
Tighearna  do  Dhia  uait  i ;  agus  bhiodh  e 
'na  pheacadh  dhuit. 

22  Ach  ma  dh'  fhanas  tu  gun  bhòid  a- 
thabhairt,  cha  bhi  e  'na  pheacadh  dhuit. 

23  An  ni  sin  a  chaidh  mach  as  do  bliil- 
ibh,  coimhididh  agus  coimhlionaidh  tu;  a. 
rèir  mar  a  bhòidich  tiiu  do'n  Tighearna  do 
Dliia,  eadkon  tabhartas  saor-thoile,  a. 
glieall  thu  le  d'  bheul. 

24  Nuair  a  thèid  thu  steach  do  fhìon-lios 
do  choimhearsnaich,  an  sin  feudaidh  tu. 
fion-dhearcan  itheadh  mar  is  miann  leat, 
eadlion  do  shàth  ;  ach  cha  chuir  thu  bheag 
a'd'  siioitheach. 

25  'Nuair  a  thèid  thu  steach  a  dh'arbhar 
!  do  choimhearsnaich,  an  sin  feudaidh  tu  na 
diasan  a  spìonadh  le  d'  làimh  ;  ach  corran 
cha  chuir  thu  ann  an  arbhar  do  choimh- 
l  earsnaich. 

CAIB.  XXIV. 
9"VTUAIR  a  ghabhas  fear  bean,  agus  a 
j  1M  phòsas  e  i,  agus  gu  'n  tachair  nach 
faigh  i  aeadh-ghean  'na  shùilibh,  a  chionn 
gu'n  d'fhuair  e  neòghloine  èigin  innte ;  an 
sin  sgrìobhadh  e  litir-dhealaich  dh'i,  agus 
thugadh  e  'na  làimh  i,  agus  cuireadh  e 
mach  as  a  thigh  i. 

2  Agus  an  uair  a  dh'fhalbhas  i  mach  as 
a  thigh,  feudaidh  i  dol  agus  a  bhi  'na 
mnaoi  aig  fear  eile. 

3  Agus_  ma  dh'fhuathaicheas  am  fear- 
pòsda  ma  dheireadh  so  i,  agus  gu'n  sgrìobh 
e  litir-dhealaich  dh'i,  agus  gu'n  toir  e  'na 

-  làirah  i,  agus  gu'n  cuir  e  mach  as  a  thigh 
ii;  no  ma  gheihh  am  fear  ma  dheireadh 
bàs,  a  ghabh  i  'na  mnaoi  dha  fèin ; 
.'  4  Cha  'n  fheud  a  ceud  fhear-pòsda  a 
jchuir  uaith  i,  a  gabhail  a  rìs  gu  bhi  'na 
ijmnaoi  dha,  an  dèigh  dh'i  bhi  air  a  truaill- 
jeadh ;  oir  is  gràineileachd  sin  an  làthair 
Uan  Tighearn  :  agus  cha  toir  thu  air  ac 
Mfhearann  peacachadh,  a  tha  'n  Tighearna 
Ido  Dhia  a'  toirt  duit  mar  oighreachd. 
|  5  'Nuair  a  ghabhas  duine  bean  nuadh, 
■cha  tèid  e  mach  gu  cogadh,  ni  mò  a  chuir- 
laar  cùram  gnothuich  sara  bith  air:  fan- 
laidh  e  saor  aig  a  thigh  fèin  aon  bhliadhna, 
lagus  bheir  e  subhachas  d'a  mhnaoi  a 
Ighabh  e. 

I  6  Cha  ghabh  duine  sam  bith  a'  chlach- 
Imhuilinn  ìochdarach  no  uachdarach  mar 
Hgheall :  oir  tha  e  gabhail  anama  duine  mar 
Ug-heall. 

I  7  Ma  gheibhear  duine  a'  goideadh  aoin 
l'Qeach  d'a  bhràithribh  do  chloinn  Israeil, 
jigus  ma  ni  e  ain-tighearnas  air,  no  ma 
jireiceas  se  e;  an  sin  cuirear  gu  bàs  an 
l^aduiche  sin ;  agus  cuiridh  tu  olc  air  falbh 
[Jas  bhur  measg. 

,  8  Thoir  an  aire,  ann  am  plàigh  na 
luuibhre,  gu'n  toir  thu  fa'near  gu  dùrachd- 
ich,  agus  gu'n  dean  thu  a  rèir  nan  uile 
j(aithe  a  theagaisgeas  na  sagartan  na  Lebh- 
i  thich  dhuibh :  a  rèir  mar  a  dh'  àithn  mi 
Jihoibh,  bheir  sibli  fa'near  gu'n  dean  sibh. 
'j  9  Cuimhnich  ciod  a  rinn  an  Tighearna 
<do  Dhia  ri  Miriam  air  an  t-slighe,  andèigh 
jdhuibh  teachd  a  mach  as  an  Eiphit. 
i  10  'Nuair  a  bheir  thu  do  d'  choimhears- 
jiach  ni  sam  bith  an  coingheall,  cha  tèid 
\±u  steach  d'a  tliigh  a  ghabliail  a  ghill. 
;  11  A  mach  seasaidh  tu,  agus  bheir  an 
ìuine  d'am  bheil  thu  toirt  an  coingheall, 
in  geall  a  mach  dhuit. 
:  12  Agus  ma  bkios  an  duine  bochd,  cha 
^hoidil  thu  le  gheall. 

j  13  Air  gach  aon  chor  bheir  thu  air  ais 
Iha  'n  geall  a  rìs,  'nuair  a  thèid  a'  ghrian 
'odha,  chum  gu'n  coidil  e  'na  eudach  fèin, 
igus  gu'm  beannaich  e  thu :  agus  bithidh 
io  'na  ionracas  dhuit  an  làthair  an  Tigh- 
|>arna  do  Dhè. 

14  Cha  dean  thu  foirneart  air  seirbhis- 
pach  tuarasdail  a  tha  bochd  agus  uireas- 
|)huidheach,  co  dliiubh  a  tha  e  do  d' 
j>hràithribh,  no  do  d'  choigrich,  a  tha  ann 


a  t'  fhearann  an  taobh  a  stìgh  do  d'  gheat- 
aibh. 

15  Air  a  là  bheir  thu  dha  a  thuarasdal, 
agus  cha  tèid  a'  ghrian  sìos  air,  oir  tha  e 
bochd,  agus  a'  suidheachadh  a  chridhe  air; 
air  eagal  gu'n  glaodh  e  a'  t'  aghaidh  ris  an 
Tighearn,  agus  gu'm  bi  e  'na  pheacadh 
dhuit. 

16  Cha  chuirear  na  h-aithriche  gu  bàs 
air  son  na  cloinne,  ni  mò  a  chuirear  a' 
chlann  gu  bàs  air  son  nan  aithriche  :  cuir- 
ear  gach  duine  gu  bàs  air  son  a  pheacaidh 
fèin. 

17  Cha  chlaon  thu  breitheanas  a'  choig- 
rich,  no  an  dìlleachdain,  ni  mò  a  ghabhas 
tu  eudach  bantraich  mar  gheall. 

18  Ach  cuimhnichidh  tu  gu'n  robh  thu 
fèin  a'd'  thràill  san  Eiphit,  agus  gu'n  do 
shaor  an  Tighearna  do  Dhia  thu  as  a  sin  : 
uime  sin  tha  mi  ag  àithneadh  dhuit  an  ni 
so  a  dheanamh. 

19  'Nuair  a  bhuaineas  tu  t'  fhoghar  a'd* 
achadh,  agus  a  dhì-chuimhnicheas  tu  sguab 
san  achadh,  cha  phill  thu  g'a  togail :  air 
son  a'  choigrich,  air  son  an  dìlleachdain, 
agus  air  son  nabantraich  bithidh  i ;  a  chum 
gu'm  beannaich  an  Tighearna  do  Dhia  thu 
ann  an  uile  oibribh  do  làmh. 

20  'Nuair  a  chrathas  tu  do  chrann-oladh, 
cha  tèid  thu  thairis  air  na  geugaibh  a  rìs  : 
air  son  a'  choigrich,  air  son  an  dìlleachd- 
ain,  agus  air  son  na  bantraich  bithidh  e. 

21  'Nuair  a  chruinnicheas  tu  fìon- 
dhearcan  t'fhìon-lios,  cha  ghlan  thu  gu 
buileach  a'  d'  dhèigh  e :  air  son  a'  choig- 
rich,  air  son  an  dìlleachdain,  agus  air  son 
na  bantraich  bithidh  e. 

22  Agus  cuimhnichidh  tu  gu'n  robh  thu 
a'd'  thràill  ann  an  tìr  na  h-Eipbit:  uime 
sin  tlia  mi  ag  àithneadh  dhuit  an  ni  so  a 
dheanamh. 

CAIB.  XXV. 

MA  bhios  connsachadh  eadar  dhaoine, 
agus  gu'n  tig  iad  gu  breitheanas,  a 
chum  as  gu'n  toir  na  breitheamhna  breth 
orra ;  an  sin  saoraidh  iad  an  t-ionracan, 
agus  dìtidh  iad  an  ciontach. 

2  Agus  tarlaidh,  ma  's  airidh  an  duine 
aingidh  bhi  air  a  bhualadh,  gu'n  toir  am 
breitheamh  air  luidhe  sìos,  agus  a  bhi  air 
a  bhualadh  'na  làthair,  a  rèir  a  choire,  ann 
an  àireamh  àraidh  do  bhuillibh. 

3  Dà  fhichead  buille  bheir  e  dha:  cha 
tèid  e  thairis,  air  eagal  nan  rachadh  e 
thairis,  agus  gu'm  buaileadh  se  e  os  an 
ceann  sin  le  mòran  bhuillibh,  an  sin  gu'm 
biodh  do  bhràthair  tàireil  a'd'  shùilibh. 

4  Cha  chuir  thu  ceangal  air  beul  an 
daimh  an  uair  a  tha  e  saltairt  an  arbhair. 

5  'Nuair  a  ghabhas  bràithrean  còmh- 
nuidh  maille  ri  chèile,  agus  gu'm  faigh  aon 
diubh  bàs,  agus  gun  duine  cloinne  aige, 
cha  phòs  bean  a'  mhairbh  a  mach  ri  coig- 
reach :  thèid  a  bràthair-cèile  steach  d'a 
h-ionnsuidh,  agus  gabliaidh  e  dha  fèin  i 
'na  ninaoi,  agus  ni  e  dlighe  bràthar-cèile 
rithe. 

6  Agus  èiridh  an  ceud-ghin  mic  a  bheir- 
eas  i,  suas  ann  an  ainra  a  bhràthar  a  ta 
marbh,  a  chutn  nach  dubhar  a  mach  'ainm 
à  h-Israel. 

7  Agus  mur  toil  leis  an  duine  bean  a 

bhràthar  a  ghabhail,  an  sin  thèid  bean  a 
bhràthar  suas  do'n  gheata  chum  nan  sean- 
airean,  agus  their  i,  Tha  mo  bhràthair- 
cèile  a'  diùltadh  ainm  a  thogail  suas  d'  a 
bhràthair  ann  an  Israel,  cha  'n  àill  leis 
dlighe  bràthar-cèile  a  dheanamh  rium. 

8  An  sin  gairmidh  seanairean  a'  bhaile 
air,  agus  labhraidh  iad  ris  :  agus  rna  sheas- 
as  e  mach,  agus  gu  'n  abair  e,  Cha  'n  àill 
leam  a  gabhail ; 

9  An  sin  thig  bean  a  bhràthar  d'  a  ionn- 
suidh  an  làtliair  nan  seanairean,  agus 
fuasglaidh  i  a  bhròg  bhàrr  a  choise,  agus 
tilgidh  i  smugaid  'na  eudain,  agus  freag- 
raidh  agus  their  i,  Mar  so  nìthear  ris  an 
duine  nach  tog  suas  tigh  a  bhràthar. 

10  Agus  goirear  'ainm  ann  an  Israel, 
Tigh  an  fhir  aig  am  bheil  a  bhròg  fuasg- 
ailte. 

11  'Nuair  a  bhios  daoine  ri  comh-stri 
cuideachd,  neach  ri  neach  eile,  agus  gu  'n 
tig  beau  aoin  diubh  am  fagus  a  dh'  t  huasg- 
ladh  a  fir-pòsda  à  làimh  an  fhir  a  tha  'ga 
bhualadli,  agus  gu  'n  sìn  i  mach  a  làmh, 
agus  gu  'n  gabh  i  greim  air  a  bhuill  dìomh- 
air ; 

12  An  sin  gearraidh  tu  dh'  i  a  làmh  ; 
cha  ghabh  do  shùil  truas  rithe. 

13  Cha  blu'  agad  ann  ad  mhàla  aon 
chothrom  agus  cothrom  eile  ;  cothrom  mòr 
agus  beag. 

14  Cha  bhi  agad  ann  ad  thigh  aon  soith- 
eath,  agus  soitheaeh  eile  tomhais ;  soith- 
each  mòr  agus  beag. 

15  Cothrom  iomlan  agus  ceart  bithidh 
agad,  soitheaeh-tomhais  ioiulau  agus  ceart 
bithidh  agad  ;  a  chum  gu 'm  buanaichear 
do  làithean  auns  an  t'hearann  a  tka  'n  Tigh- 
earna  do  Dhia  a'  tabhairt  duit. 

16  Oir  tha  iadsan  uile  a  ni  na  nithe  sin, 
iadsan  uile  a  ni  yu  h-eucorach,  'nau  gràin- 
eileachd  do  'n  Tighearna  do  Dhia. 

17  Cuimhnich  ciod  a  rinn  Amalec  ort 
sau  t-slighe,  'nuair  a  thàiuig  sibh  a  mach 
as  an  Eiphit. 

18  Cionnus  a  choinnich  e  thu  san  t-slighe, 
agus  a  bhuail  e  chuid  bu  deireanaiche 
dhìot,  eadhon  iadsan  uile  a  bha  lag  a'  d' 
dhèigh,  an  uair  a  bha  tliu  fan  agus  sgìth, 
agus  nach  robh  eagal  Dè  air. 

19  Uime  sin  an  uair  a  bheir  an  Tighearna 
do  Dhia  fois  duit  o  d'  naimhdibh  uile  mu  'u 
cuairt,  anns  an  fhearann  a  bheir  an  Tigh- 
earna  do  Dhia  dhuit  mar  oighreachd  r'  a 
shealbhachadh,  dubhaidh  tu  as  cuimhne 
Amaleico  6/w'fuidhnèamh;  chadì-chuimh- 
uich  thu  e. 

CAIB.  XXVI. 

AGUS  an  uair  a  thèid  thu  stigh  do  'n 
t  hearann  a  tha  'n  Tighearna  do  Dhia 
a'  toirt  dhuit  mar  oighreachd,  agus  a 
shealbhaicheas  tu  e,  agus  a  ghabhas  tu 
còmhnuidh  ann, 

2  An  sin  gabhaidh  tu  do'n  cheud  chuid 
do  uile  thoradh  na  talmhainn,  a  bheir  thu 
leat  do  t'  fhearann  a  tha  'n  Tighearna  do 
Dliia  a'  tabhairt  duit,  agus  cuiridh  tu  ann 
am  bascaid  e,  agus  thèid  thu  chuin  an  àite 
a  thaghas  an  Tighearna  do  Dhia,  a  chur 
'ainme  au  sìn. 

3  Agus  thèidthu  dh'ionnsuidh  an  t-sag- 
airt  a  bhios  anns  na  làithibh  sin,  agus  their 


thu  ris,  Tha  mi  ag  aideachadh  air  an  là  'n 
diugh  do  'n  Tighearna  do  Dhia,  gu  'gj 
d'  thàinig  mi  do  'n  dùthaicli  a  mhionnaicta  | 
an  Tighearna  d'  ar  n-aitlirichibh  gu  u  tug-  j 
adh  e  dhuinn. 

4  Agus  gabhaidh  an  sagart  a'  bhaseaid  as 
do  làimh,  agus  cuiridh  e  sìos  i  air  beulaobh 
altarach  an  Tighearna  do  Dhè. 

5  Agus  freagraidh  tu  agus  their  thu  an  , 
làthair  an  Tigheaina  do  Dhè,  Bu  Shirian-  1 
ach  air  sheòl  a  bhi  caillte  m'  athair,  a^us 
chaidh  e  sìos  do  'n  Eiphit,  agus  bha  e  air 
chuairt  an  sin  le  beagan  cuideachd,  agus 
dh'  fhàs  e  'n  sin  'na  chinneach  mòr,  cunih- 
achdach,  agus  lìonmhor. 

6  Agus  bhuin  na  h-Eiphitich  gu  h-olfi 
ruinn,  agus  shàraich  iad  sinu,  agus  chuir 
iad  daorsa  chruaidh  oirnn. 

7  Agus  ghlaodh  sinn  ris  an  Tighearna,  < 
Dia  ar  n-aithriche,  agus  dh'  èisd  an  Tigh-  , 
earna  r'  ar  guth,  agus  dh'  amhairc  e  air  ar 
n-àmhghar,  agus  ar  saothair,  agus  ar  foir-  ; 
neart : 

8  Agus  thug  an  Tighearna  mach  sinn  as 
an  Eiphit  le  làimh  chumhachdaich,  agus  le 
gàirdean  sìnte  macli,  agus  le  h-uamlianu  i 
mòr,  agus  le  comharaibh,  agus  le  h-iong- 
antasaibh  : 

9  Agus  thug  e  sinn  do  'n  àite  so,  agus 
thug  e  diiuinu  am  fearann  so,  fearaun  a 
tha  sruthadh  le  bainne  agus  mil. 

10  Agus  a  nis,  feuch,  thug  mi  leam  ceud 
thoradh  an  fhearainn  a  thug  thusa,  a 
Thighearna,  dhòmh.  Agus  cuiridh  tu  e 
am  tìanuis  an  Tighearna  do  Dhè,  agus  ni 
thu  aoradh  am  fianuis  an  Tighearna  do 
Dhè. 

1 1  Agus  ni  thu  gairdeachas  anns  gach  ni 
maith  a  tlmg  an  'lighearna  do  Dhia  dhuitjj  > 
agus  do  d'  thigh,  tliu  fèin,  agus  an  Lebh- 
itiieach,  agus  an  coigreach  a  bhios  'nur 
measg. 

12  'Nuair  a  chuireas  tu  crìoch  air  deach- 
amh  a  thoirt  seachad,  eadhon  uile  dheacii- 
amh  do  chinneis  air  an  tieas  bliauhna, 
bliadhna  an  deacliaimh,  agus  a  bheir  thu  e 
do  'n  Lebhitheach,  do  'n  choigreach,  do  'n 
dìlleaclidan,  agus  do  'n  bhantraich,  a  chum 
gu  'n  ith  iad  an  taobh  a  stigh  do  d'  gheat- 
aibh,  agus  gu  'n  sàsuichear  lad  ; 

13  An  siìi  their  thu  am  fianuis  an  Tigh- 
earna  do  Dhè,  Thug  rai  leam  na  mthe 
naomha  as  mo  thigh,  agus  mar  an  eeudua 
thug  mi  iad  do  'n  Lebhitheach,  agus  do  'n 
choigreach,  do  'n  dìlleachdan,  agus  do  'n 
bhantraich,  a  rèir  t'  àitheantan  uile  a  dh'- 
àithn  thu  dhomh :  cha  do  bhris  mi  \\-aon  I 
do  t'  àitheautaibh,  ni  mò  a  dhì-chuimhiiieh  I 
mi  iad. 

14  Cha  d'  ith  mi  bheag  dliiubli  a'  m* 
bhròn,  ni  mò  a  ghabb  mi  b/ieag^  dhiubh  gu 
feum  neòghlan  sam  bith,  ni  mò  a  thug  mi  I 
'bheag  dhiubh  air  son  a  mhairbh  :  dh  èisd  1 
mi  ri  guth  an  Tighearna  mo  Dhè;  rinn  . 
mi  a  rèir  nan  uile  nithe  a  dh'  àithn  thu  | 
dliomh.  j 

15  Ambairc  a  nuas  o  ionad-còmhnuidh 
do  naomhachd,  o  nèamh,  ayus  beaunaich  ; 
do  shluagh  Israel,  agus  ain  fearann  a  thug 
thu  dhuinn,  mar  a  mhionnaich  tliu  u'  ar 
n-aithrichibh,  fearann  a  tha  sruthadh  le 
bainne  agus  mil. 

16  Air  an  là  'n  diugh  dh'  àithn  an  Tigh- 

I  earna  do  Dhia  dhuit  na  reachdan  agus  na 
[breitheanais  sin  a  dheanamh :  uime  sin 
l  roimhididh  agus  ni  thu  iad  le  d'  uile 
I  jchridhe  agus  le  d'  uile  anam. 

I  17  Rinn  thu  roghainn  an  diugh  do'n 
l ITighearna  gu  bhi  'na  Dhia  dhuit,  agus  gu 
i  gluasad  'na  shlighibh,  agus  gu  'reachdan  a 
f  ghleidheadh,  agus  àitheantan,  agus  a 
bhreitheanais,  agus  gu  èisdeachd  r*  a  ghutb. 
18  Agus  thagh  an  Tighearna  thusa  an 
[  diugh  gu  bhi  a'd'  shluagh  sònraichte  dha 
I  fèin,  mar  a  gheall  e  dhuit,  agus  a  chum 
I  'gu'n  gleidheadh  tu  'àitheantan  uile  ; 
1 !  19  Agus  a  clmm  gu  'n  deanadh  e  àrd  thu 
[  os  ceann  nan  uile  chinneach  a  rinn  e,  ann 
|  m  cliu,  agus  ann  an  ainra,  agus  ann  an 
I  urram  ;  agus  a  chum  gu  'm  bithidh  tu  a'  d' 
lishluagh  naomha  do'n  Tighearna  do  Dhia, 
'fimar  a  labhair  e. 

'  CAIB.  XXVII. 
I  A  GUSdh'àìthn  Maois  agus  seanairean 
IxV  Israeil  do'n  t-sluagh,  agràdh,Gleidh- 
I;  bh  na  h-àitheantan  uile  a  tha  mi  agàithn- 
l?adh  dliuibli  an  diugl). 
I  2  Agus  tarlaidh,  air  an  là  anns  an  tèid 
vibh  thar  Iordan  do'n  fhearann  a  bheir  an 

■  Tighearna  do  Dhia  dhuit,  gu'n  cuir  tlm 
"■iuas  dhuit  fèin  clacha  mòra,  agus  còmh- 

■  ìaiehidh  tu  thairis  le  h-aol  iad. 

I  3  Agus  sgrìobhaidh  tu  orra  uile  bhriath- 
wan  an  laglia  so,  'nuair  a  thèid  thu  thairis, 
Ui  chum  gu  'n  tèid  tliu  steach  do  'n  fhearanu 
'li  bheir  an  Tighearna  do  Dhia  dhuit,  fear- 
lmn  a  tha  sruthadh  le  bainne  agus  le  tnil; 
'■nar  a  gheall  an  Tighearna  Dia  t'aithriche 

■  ìhuit. 

I  4  Uime  sin  an  uair  athèid  sibh  thar  Ior- 
||lan,  cuiridh  sibh  suas  na  clachan  sin,  a  tha 
I ni  ag  àithneadh  dhuibh  air  anlà'n  diugh, 
-|i  mn  àn  sliabh  Ebail,  agus  còmhdaichidh  tu 
i  hairis  le  h-aol  iad. 

■  5  Agus  an  sin  togaidh  tu  suas  altair  do'n 

■  Tighearna  do  Dhia,  altair  do  chlachaibh  : 
K  'ha  tog  thu  suas  inneal  iaruinn  sam  bith 
Bbrra. 

I  6  Do  chlachaibh  slàna  togaidh  tu  altair 
•■in  Tighearna  do  Dhè,  agus  bheir  thu  suas 
l.;)irre  ìobairte-loisgte  do  'n  Tighearna  do 
Dhia. 

■  7  Agus  ìobraidh  tu  ìobairte-sìth,  agus 
l'thidh  tu  'n  sin,  agus  ni  thu  gairdeachas  an 
'■  àthair  an  Tighearna  do  Dhè. 

■  8  Agus  sgrìobhaidh  tu  air  na  clachaibh 
■jiile  bhriatliran  an  lagha  so  gu  ro-shoill- 

■ir. 

I  9  Agus  labhair  Maois,  agus  na  sagartan 
■jia  Lebhithich,  ri  h-IsraeL  uile,  ag  ràdh, 
liThoir  an  aire,  agus  èisd,  O  Israeil ;  air  an 
I  ì'n  diugh  rinneadh  thu  a' d'  shluagh  do'n 
Ij  l'ighearna  do  Dhia. 

H  10  Uime  sin  èisdidh  tu  ri  guth  an  Tigh- 

■  i  arna  do  Dhè,  agus  ni  thu  'àitheantan,  ag- 

■  is  a  reachdan,  a  tha  mi  agàithneadh  dhuit 
Hir  an  là'n  diugh. 

H  11  Agus  dh' àithn  Maois  do'nt-sluagh  air 

■j  n  là  sin  fèin,  ag-  ràdh, 
l|  12  Seasaidh  iad  so  air  sliabh  Gheridsim  a 
I  heannachadh  an  t-sluaigh,  'nuair  a  thèid 
I    bh  thar  Iordan  ;  Simeon,  agus  Lebhi,  ag. 

Bj  s  Iudah,  agus  Isachar,  agus  Ioseph,  ag- 

■{  s  Beniamin. 

I '  13  Agus  seasaidh  iad  so  air  sliabh  Ebail 


a  mhallachadh  ;  Reuben,  Gad,  agus  Aser, 
agus  Sebulun,  Dan,  agus  Naphtali. 

14  Agus  labhraidh  na  Lebhithich,  agus 
their  iad  ri  daoinibh  Israeil  uile  le  guth 
àrd, 

15  Mallaichte  gu  robh  an  duine  a  ni 
dealbh  snaidhte  no  leayhta,  gràineileachd 
do'n  Tighearn,  obair  làmh'  an  fhir-cheird, 
agus  a  chuireas  e  ann  an  ionad  dìomhair  : 
agus  freagraidh  an  sluagh  uile,  agtis  their 
iad,  Amen. 

16  Mallaichte  gu  robh  esan  a  ni  tàir  air 
'àthair  no  air  a  mhàthair:  agus  their  an 
sluagh  uile,  Araen. 

17  Mallaichte  gu  robh  esan  a  dli'atharr- 
aicheas  crìoch  fearainn  a  choimhears- 
naich  :  agus  their  an  sluagh  uile,  Amen. 

18  Mallaichte  gu  robh  esan  a  chuireas 
an  dall  air  seacharan  san  t-slighe  :  agus 
their  an  sluagh  uile,  Amen. 

19  Mallaichte  gu  robh  esan  a  chlaonas 
breitheanas  a'  choigrich,  an  dìlleachdain, 
agus  na  bantraich  :  agus  their  an  sluagh 
uile,  Amen. 

20  Mallaicltte  gu  robh  esan  a  luidheas  le 
mnaoi  'athar,  a  chionn  gu  bheil  e  a'  leig- 
eadh  ris  còmhdaich  'athar:  agus  their  an 
sluagh  uile,  Amen. 

21  Mallaichte  gu  robh  esan  a  luidheas  le 
h-ainmhidh  satn  bith  :  agustheir  an  sluagh 
uile,  Amen. 

22  Mallaichte  gu  robh  esan  a  luidlieas  le 
'phiuthair,  nighean  'athar,  no  nighean  a 
mhàthar:  agus  their  an  sluagh  uile, 
Amen. 

23  Mallaichte  gu  robh  esan  a  luidlieas  le 
'mhàthair-chèile :  agus  their  an  sluagh 
uile,  Amen. 

24  Mallaichte  gu  robli  esan  a  bhuaileas  a 
choimhearsnach  gu  h-uaigneach  :  agus 
their  an  sluagh  uile,  Amen. 

25  Mallaichte  gu  robh  esan  a  ghabhas 
duais  air  son  duine  neò-chiontach  a 
mharbhadh :  agus  their  an  sluagh  uile, 
Amen. 

26  Mallaicbte  gu  robh  esan  nach  daing- 
nich  uile  bhi'iatltfan  an  lagha  so  chum  an 
deanamh :  agus  their  an  sluagh  uile, 
Amen. 

CAIB.  XXVIII. 

AGUS  tarlaidh,  madh'èisdeastugu  dùr- 
achdach  ri  guth  an  Tighearna  do  Dhè, 
a  choimhead  agus  a  dheanamh  'àitheantan 
uile,  a  tlia  mi  ag  àithneadh  dliuit  airan  là'n 
diugh,  gu 'n  cuir  an  Tighearna  do  Dhia 
suas  thu  os  ceann  uile  chinneacha  na  tal- 
mhainn. 

2  Agus  thig  na  beannachdan  so  uile  ort, 
agus  beiridh  iad  ort,  ma  dh'èisdeas  tu  ri 
guth  an  Tighearna  do  Dhè. 

3  Beannaichte  bitkidh  tu  sa'  bhaile,  agus 
beannaichte  bitkidh  tu  sa'  mhachair. 

4  Beannaichte  bithidh  toradh  do  chuirp, 
agtts  toradh  t'flfearainn,  agus  toradh  do 
sprèidhe,  fàs  do  chruidh,  agus  treuda  do 
cliaorach. 

5  Beannaichte  bithidh  do  bhascaid  agus 
do  chuibhrionn. 

6  Beannaichte  bithidh  tu  'nuair  a  thig 
thu  stigh,  agus  beannaichte  bithidh  tu 
'nuair  a  thèid  thu  mach. 

7  Bheir  an  Tighearna  fa  'near  gu  'm  bi  do 

naimhdean,  a  dh'èireas  suas  a't'  aghaidh, 
air  am  bualadh  roimh  do  ghnùis  :  thig  iad 
a  mach  a't'  aghaidh  air  aon  slighe,  agus 
teichidh  iad  romhad  air  seachd  slighibh. 

8  Aithnidh  an  Tighearn  am  beanuach- 
adh  ort  a' d'  thighibh-tasgaidh,  agus  anns 
gach  ni  ris  an  cuir  thu  do  làmh  ;  agus  beann- 
aichidh  e  thu  san  fhearann  a  bheir  an 
Tighearna  do  Dhia  dhuit. 

9  Daingnichidh  an  Tighearn  thu  a'd' 
shiuagh  naomha  dha  fèin,  mar  a  mhionn- 
aich  e  dhuit,  ma  ghleidheas  tu  àitheautan 
an  Tighearna  do  Dhè,  agus  ma  ghluaiseas 
tu  'na  shlighibh. 

10  Agus  chi  uile  chinnich  na  talmhainn 
gu  'n  goirear  ainm  an  Tighearn  ort,  agus 
bithidh  eagal  orra  romhad. 

11  Agus  ni  an  Tighearna  saoibhir  thu 
ann  am  maoin,  ann  an  toradh  do  chuirp, 
agus  ann  an  toradh  do  sprèidhe,  agus  ann 
an  toradh  do  thalmhainn,  anns  an  talarah 
a  rahionnaich  an  Tighearna  do  t'  aithrich- 
ibh  a  thabhairt  duit. 

12  Fosglaidh  an  Tighearna  dhuit  a 
dheadh  ionmhas,  na  neamhan  a  thoirt 
uisge  do  t'  f hearann  'na  àm,  agus  a  bheann- 
achadh  uile  oibre  do  làimhe ;  agus  bheir 
thu  'n  iasachd  do  mhòran  chinneach,  agus 
cha  ghabh  thu  'n  iasachd. 

13  Agus  ni  an  Tighearn  an  ceann  dhìot, 
agus  ni  e  an  t-earball ;  agus  bithidh  tu 
mhàin  an  uachdar,  agus  cha  blii  thu  'n 
ìochdar  ;  ma  dh'  èisdeas  tu  ri  àitheantaibh 
an  Tighearna  do  Dhè,  a  tha  mi  ag  àithn- 
eadh  dhuit  air  an  là  'n  diugh,  gu'n  coimh- 
ead  agus  gu'n  dean  thu  iad. 

14  Agus  cha  tèid  thu  thaobh  o  aon  air 
bith  do  na  briathraibh  a  tha  mi  ag  àithn- 
eadh  dhuit  an  diugh,  a  chum  na  làimhe 
deise  no  chum  na  làimhe  clìthe,  a  dhol  an 
dèigh  dhiathan  eile  a  dheanamh  seirbhis 
doibh. 

15  Ach  tarlaidh,  mur  èisd  thu  ri  guth  an 
Tighearna  do  Dhè,  a  thoirt  fa 'near  gu'n 
dean  thu  'àitheantan  agus  a  reachdan  uile, 
a  tha  mi  ag  àithneadh  dhuit  an  diugh,  gu  'n 
tig  na  mallachdan  so  uile  ort,  agus  gu  'm 
beir  iad  ort. 

16  Mallaichte  bithidh  tu  sa'  bhaile,  agus 
mallaichte  bithidh  tu  sa'  mhachair. 

17  Mallaichte  bithidh  do  bhascaid  agus 
do  chuibhrionn. 

18  Mallaichte  bithidh  toradh  do  chuirp, 
agus  toradh  t'fhearainn,  fàs  do  chruidh, 
agus  treudan  do  chaorach. 

19  Mallaichte  bithidh  tu  'nuair  a  thig 
thu  stigh,  agus  mallaiehte  bithidh  tu  'nuair 
a  thèid  thu  mach. 

20  Cuiridh  an  Tighearn  ort  mallachadh, 
mi-shuaimhneas,  agus  achmhasan,  anns 
gach  ni  ris  an  cuir  thu  do  làmh  gu  'dhean- 
amh,  gus  an  sgriosar  thu,  agus  gus  an  tèid 
as  duit  gu  h-obann,  air  son  aingidlieachd 
do  ghnìomhara  leis  an  do  thrèig  thu 
mise. 

21  Bheir  an  Tighearn  air  a'  phlàigh 
leantuinn  riut,  gus  an  claoidh  e  thu  bhàrr 
an  fhearainn,  d'am  bheil  thu  dol  a  steach 
g'  a  shealbhachadh. 

22  Buailidh  an  Tighearn  thu  le  caith- 
eamh  agus  le  fiabhrus,  agus  le  h-ain- 
teas,  agus  le  h-àrd-losgadh,  agus  leis  a' 
chlaidheamh,  agus  le  seargadh,  agus  le 


fuar-dhealt ;  agus  leanaidh  iad  thu  gus  anfj 

tèid  as  duit. 

23  Aaus  bithidh  do  speuran  a  ta  os  Aom 
cheann  'nan  umha,  agus  an  talamh  a  ta  , 
fodliad  'na  iarunn. 

24  Ni  an  Tighearn  uisge  t'fhearainn  'na  i 
luaithre  agus  'na  dhuslàch  :  o  nèamh  thig  J 
e  nuas  ort,  gus  an  sgriosar  thu. 

25  Bheir  an  Tighearna  fanear  gu'mjl 
buailear  thu  air  beulaobh  do  naimhdean  :■ 
thèid  tliu  mach  air  aonslighe  'nan  aghaidh, I 
agus  teicliidh  tu  rompa  air  seachd  sligh-, 
ibh ;   agus  atharraichear  thu  chum  uile 
rioghachda  na  talmhainn. 

26  Agus  bithidh  do  chlosach  'na  biadhj 
aig  uile  eunlaith  an  athair,  agus  aig  beath- 
aichibh  na  talmhainn,  agus  cha'n  ihuad-j 
aich  duine  sam  bith  air  falbh  iad. 

27  Buailidh  an  Tighearn  thu  le  neasgaid 
na  h-Eiphit,  agus  Te  ruith  fola,  agus  lej 
càrr,  agus  le  cloimh,  do  nach  bi  e'n  comaaj 
do  leigheas. 

28  Buailidh  an  Tighearn  thu  le  cuthachJ 
agus  le  doilie,  agus  le  h-uamhann  cridhe.  | 

29  Agus  smeuraichidh  tu  mu  mheadh-; 
on-là,  mar  a  smeuraicheas  an  dall  san 
dorchadas,  agus  cha  soirbhicli  leat  a'd  : 
shlighibh :  agus  bithidh  tu  mhàin  fuidhl 
fhoirneart,  agus  air  do  chreachadh  ai 
ghnàth,  agus  cha  teasairg  duine  sam  bith 
thu. 

30  Ni  thu  ceangal-pòsaidh  ri  mnaoi,  ag-> 
us  luidhidh  fear  eile  leatha:  togaidh  tu 
tigh,  agus  cha  ghabh  thu  còmhnuidh  ann: 
suidhichidh  tu  fìon-lios,  agus  cha  tionai) 
thu  'fhìon-dhearcan. 

31  Marbhar  do  dhamh  fa  chomhair  dn 
shùl,  agus  cha'n  ith  thu  dheth  :  bheireai 
air  falbh  t'  asal  a  dh'  aindeoin  as  do  làthair 
agus  cha  toirear  air  a  h-ais  dhuit  i :  bheir-i 
ear  do  chaoraich  do  d'  naimhdibh,  agus 
cha  bhi  neach  agad  a  bheir  uatha  iad. 

32  Bheirear  do  mhic  agus  do  nigheanii 
do  shluagli  eile,  agus  chi  do  shùilean,  agus 
fàilnichidh  iad  lefadal  air  an  son  rè  an  là ; 
agus  cha  bhi  neart  sam  bith  a'  d'  làimh. 

33  Toradh  t'  f  hearainn,  agus  do  shaoth- 
air  uile,  ithidh  cinneach  suas,  nach  b'  aith- 
ne  dhuit ;  agus  bithidh  tu  mhàin  fuidh 
fhoirneart  agus  air  do  bhruthadh  ancòmh- 
nuidh  : 

34  Air  chor  as  gu'm  bi  thu  air  mhi- 
chèill,  air  son  seallaidh  do  shùl  a  chi 
thu. 

35  Buailidh  an  Tighearn  thu  sna  gliìin- 
ibh,  agus  anns  na  cosaibh,  le  neasgaic 
chràitich  nach  gabh  leigheas,  o  bhonn  dc 
choise  gu  mullach  do  chinn. 

36  Bheir  an  Tighearn  thu/em,  agus  dc 
righ  a  chuireas  tu  os  do  cheann,  gu  cinn- 
each  nach  b'aithne  aon  chuid  duit  fèin  m 
do  t' aithrichibh  ;  agus  an  sin  ni  thu  seir- 
bliis  do  dhiathaibh  eile,  do  fliiodh  agus  di 
chloich. 

37  Agus  bithidh  tu  a't'  uamhas,  a'di 
shamhladh,  agus  a'd'  leth-fhocal,  am! 
measg  nan  uile  chinneach  gus  an  treòraicl 
an  Tighearn  thu. 

38  Bheir  thu  mòran  sìl  a  mach  do'n 
fhearann,  ach  is  beag  a  chruinnicheas  tvi 
stigh  :  oir  ithidh  an  locust  suas  e. 

39  Suidhichidh  tu  fìon-liosan  agus  deas-i 
aicliidh  tu  iad,  ach  cha  'n  òl  tnu  do  'r' 

rìon,  ni  mò  a  chruinnicheas  tu  na  dearc- 
n:  oir  ithidh  a'  chuimh  iad. 

40  Bithidh  croinn-oladh  agad  air  feadh  do 
uriochan  uile,  ach  cha  'n  ung  thu  thu  fèin 
is  an  oladh  :  oir  tilgidh  do  chranu-oladh 
thoradh. 

41  Ginidh  tu  mic  agus  nigheanan.  ach 
/  ìa  raheal  thu  iad;  oir  thèid  iad  am 

raighdeanas. 

42  Do  chraobhan  uile,  agus  toradh 
fhearainu,  millidh  an  locust. 

\  43  Eiridh  au  coigreach  a  tha  'nur  measg 
ìas  gu  ro-àrd  os  do  cheann;  agus  thig 
msa  nuas  gu  ro-ìosal. 

44  Bheir  e  'n  iasachd  dhuit,  agus  cha  toir 
msa  an  iasachd  dha :  bithidh  esan  'na 
ìeann,  agus  bithidh  ttisa  a'd'  earball. 

45  Agus  thig  na  mallachdan  sin  uile  ort, 
jus  lèanaidh  iad  thu,  agus  beiridh  iad 
rt,  gus  an  sgriosar  thu ;  a  chionn  nach 

èisd  thu  ri  guth  au  Tighearna  do  Dhè,  a 
hleidheadh  'àitheantan  agus  a  reachdan  a 
h'  àithn  e  dhuit. 

46  Agus  bithidh  iad  ort  mar  chomhar 
jus  mar  iongantas,  agus  air  do  shliochd 
chaoidh. 

47  A  chionn  nach  d'rinn  thu  seirbhis 
o'n  Tighearna  do  Dhia  le  gairdeachas, 
jus  le  subhachas  cridhe,  air  son  pailteis 
an  uile  nithe  ; 

■  48  Uirae  sin  ni  thu  seirbhis  do  d'naimhd- 
»h,  a  chuireas  an  Tighearn  a't'  aghaidh, 
an  an  ocras,  agus  ann  an  tart,  agus  ann 
i  lomnochdaidh,  agus  ann  an  uireas- 
jmidh  nan  uile  nithe :  agus  cuiridli  e 
jing  iaruinn  air  do  mhuineal,  gus  an  cuir 
as  duit. 

49  Bheir  an  Tighearn  cinneach  a't'  agh- 
idh  o  ionad  fad  o  làimh,  o  iomall  na  tal- 
ìhainn,  mar  au  iolair  air  iteig ;  cinneach 
ach  tuig  thu  'n  cainnt ; 

50  Cinneacli  aig  am  bheil  aghaidh  bhorb, 
ach  toir  urram  do  ghnùis  an  aosmhoir, 
gus  nach  dean  iochd  ris  an  òg. 

51  Agus  ithidh  e  toradli  do  sprèidhe,  ag- 
s  toradh  t'fhearainn,  gus  an  sgriosar  tlm  : 
each  nach  fàg  agad  arbhar,  fìou,  no  ol- 
dh,  fàs  do  chruidh,  no  treudau  do  chaor- 
ch,  gus  an  cuir  e  as  duit. 

52  Agus  teanuaichidh  e  thu  ann  ad 
heataibh  uile,  gus  am  brisear  sìos  do 
hallachan  àrda  agus  daingnichte,  anns  an 
obh  do  dhòigh,  air  feadh  t'fhearainn  uile; 
gus  teannaiehidh  e  thu  ann  ad  gheataibh, 
ir  feadh  t'thearainn  uile  a  thug  an  Tigh- 
arna  do  Dhia  dhuit. 

53  Agus  ithidh  tu  toradh  do  chuirp  fèin, 
ìoil  do  mhac  agus  do  nigheanan,  a  thug  an 
'ighearna  do  Dhia  dhuit,  anns  a'  chogadh, 
gus  anns  an  teinn,  leis  an  teannaich  do 
aimhdean  thu : 

54  Air  clior  as  an  duine  a  ta  maoth  'nur 
ìeasg,  agus  ro-shòghar,  gu'm  bi  a  shùil 
lc  a  thaobh  a  bhràthar,  agus  a  thaobh  mnà 
ichd  fèin,  agus  a  thaobh  iarmaid  a 
hloinne  a  dh'  fhàgas  e  : 

55  Air  chor  as  nach  toir  e  do  h-aon  diubh 
bheag  do  fheoil  a  chloinne  a  dh'itlieas  e  ; 
chionn  nach  fàgar  a  bheag  aige  sa'  chog- 

i  dh,  agus  anns  an  teinn,  leis  an  teannaich 
o  naimhdean  thu  a'd'  gheataibh  uile. 

56  A'  bhean  mhaoth  agus  shòghar  "nur 
•  ìeasg,  nach  dùraigeadh  bonn  a  coise  a 

chur  air  an  talamh  a  thaobh  muirn  agus 
maothalachd,  bithidh  a  sùil  olc  a  thaobh 
fir-pòsda  a  h-uchd,  agus  a  thaobh  a  mic, 
agus  a  thaobh  a  h-ighinn, 

57  Agus  a  thaobh  a  maothrain  a  thig  a 
mach  o  eadar  a  cosaibh,  agus  a  thaobh  a 
cloiune  a  blieireas  i :  oir  ithidh  i  iad  a  dh'- 
uireasbhuidh  nan  uile  vrithe  an  dìomhair- 
eachd  anns  a'  chogadh,  agus  anns  an  teinn, 
leis  an  teannaich  do  nàmhaid  thu  a'd' 
gheataibh. 

58  Mur  toir  thu  an  aire  uile  bhriathran 
an  lagha  so  a  dheanamh,  a  tha  sgriobhta 
san  leabhar  so,  a  chum  gu'm  bi  eagal  an 
ainm  ghlòrmhoir  agus  uamhasaich  so  ort, 
AN  TIGHEARNA  DO  DHIA  ; 

59  An  sin  ni  an  Tighearna  do  phlàigh- 
ean  iongantach,  agus  plàighean  do  shliochd, 
eadhoìi  plàighean  rnòra  agus  maireannach, 
agus  eucailean  cràiteach  agus  fadalach. 

60  A  bhàrr  air  so,  bheir  e  ort  uile  ghalar- 
an  na  h-Eiphit,  roimh  an  robh  eagal  ort ; 
agus  leanaidh  iad  riut. 

61  Mar  an  ceudna  gach  tinneas,  agus 
gach  plàigh,  nach  'eil  sgrìobhta  ann  an 
leabhar  an  lagha  so,  iad  sin  bheir  an  Tigh- 
earn  ort,  gus  an  sgriosar  thu. 

62  Agus  fàgar  sibh  tearc  ann  an  àireamh, 
an  àite  gu'n  robh  sibh  mar  reulta  nèimh 
an  lìonmhoireachd ;  à  chionn  nach  d'èisd 
thu  ri  guth  au  Tighearna  do  Dhè. 

63  Agus  tarlaidh,  mar  a  rinn  an  Tigh- 
earna  gairdeachas  os  bhur  ceann  a  dhean- 
amh  maith  dhuibh,  agus  gu'r  deanamh 
lìonmhor,  mar  sin  gu'n  dean  an  Tighearna 
gairdeachas  os  bhur  ceann  gu'r  sgrios,  ag- 
us  gu'r  toirt  gu  neo-ni ;  agus  spìonar  sibh 
as  an  fhearann  darn  bheil  thu  a'  dol  g'a 
shealbhachadh. 

64  Agus  sgapaidh  an  Tigìiearn  thu  am 
measg  nan  uile  chinneach,  o'n  dara  ceann 
do'n  talamh  eadhon  gus  an  ceann  eile  do'n 
talamh  ;  agus  an  sin  ni  thu  seirbhis  do 
dhiathaibh  eile,  nach  b'aithne  aon  c/iuid 
duit  fèin  no  do  t' aithrichibh,  eadhon  do 
fhiodh  agus  do  chloich. 

65  Agus  am  measg  nan  cinneach  sin 
cha'n  fhaigh  thu  suaimhneas  sam  bith,  ni 
mò  bhios  fois  aig  bonn  do  choise  :  ach  bheir 
an  Tighearna  dhuit  an  sin  cridhe  gealtach, 
agus  fàilneachadh  shùl,  agus  doilgheas 
inntinn. 

66  Agus  bithidh  do  bhèatha  crochta  ann 
an  amharus  fa  d'  chomhair ;  agus  bithidh 
eagal  ort  a  là  agus  a  dh'  oidhche,  agus  cha 
bhi  cinnte  air  bith  agad  do  d'  bheatha. 

67  Sa'  mhaduinn  their  thu,  Och !  nach 
b'e  'm  feasgar  e  ;  agus  san  fheasgar  their 
thu,  Och  !  nach  b'i  a'  mhaduinn  e ;  air 
son  eagail  do  chridhe  leis  am  bi  eagal  ort, 
agus  air  son  seallaidh  do  shùl  a  chi  thu. 

68  Agus  bheir  au  Tighearna  rìs  thu  do'n 
Eiphit  ann  an  longaibh,  air  an  t-slighe 
mu'n  dubhairt  mi  riut,  Cha  'n  fhaic  thu 
rìs  i  tuilleadh :  agus  an  sin  reicear  sibh  ri'r 
naimhdibh  mar  thràillean  agus  mar  bhan- 
tràillean,  agus  cha  bhi  neach  ann  gu  V 
ceannach. 

/S  iad  sin  briathran  a'  choimhcheangail  a 
dh'  àithn  an  Tighearna  do  Mhaois  a 
dheanamh  ri  cloinn  Israeil,  ann  an  tìr 

Mhaoib,  a  thuilleadh  air  a  choimhcheangal 
a  rinn  e  riu  ann  an  Horeb. 

2  Agus  thug  Maois  gairm  do  Israel  uile, 
agus  thubhairt  e  riu,  Chunnaic  sibh  gach 
ni  a  rinn  an  Tighearna  fa  chomhair  bhur 
sùl  ann  an  tìr  na  h-Eiphit,  ri  Pharaoh,  ag- 
us  r'a  sheirbhisich  uile,  agus  r'a  fhearann 
uile ; 

3  Na  deuchainnean  mòra  a  chunnaic  do 
sliùilean,  na  comharan  agus  na  h-iongan- 
tasan  mòra  sin ; 

4  Gidheadh  cha  d'thug  an  Tighearna 
dhuibh  cridhe  a  thuigsinn,  agus  suilean  a 
dh'  fhaicinn,  agus  cluasan  a  chluinntinn, 
gus  an  là'n  diugh. 

5  Agus  threòraich  mise  sibh  dà  fhichead 
bliadhna  san  fhàsach  :  cha  do  chaitheadh 
bhur  n-eudach  dhibh  le  h-aois,  agus  cha 
do  chaitheadh  do  bhròg  le  h-aois  bhàrr  do 
choise. 

6  Cha  d'ith  sibh  aran,  ni  mò  dh'òl  sibh 
fìon,  no  deoch  làidir ;  a  chum  gu'm  biodh 
fios  agaibh  gur  mise  an  Tighearna  bhur 
Dia. 

7  Agus  an  uair  a  thàinig  sibh  do'n  àite 
so,  thàinig  Sihon  righ  Hesboin,  agus  Og 
righ  Bhasain,  a  mach  'nar  n-aghaidh  chum 
catha,  agus  bhuail  sinn  iad  ; 

8  Agus  ghlac  sinn  am  fearann,  agus  thug 
sinn  e  mar  oighreachd  do  na  Reubenich, 
aarus  do  na  Gadaich,  agus  do  leth  thrèibh 
Mhanaseh. 

9  Gleidhibh  uime  sin  briathran  a' 
choimhcheangail  so,  agus  deanaibh  iad,  a 
chum  gu  soirbhich  leibh  anns  gach  ni  a  ni 
sibh. 

10  Tha  sibh  uile  'nur  seasamh  an  diugh 
an  làthair  an  Tighearna  bhur  Dè  ;  ceann- 
aidan  bhur  treubha,  bhur  seanairean,  agus 
bhur  luchd-riaghlaidh,  fir  Israeil  uile, 

11  Bhur  clann  bheag,  bhur  mnài,  agus 
do  choigreach  a  tha  ann  ad  champ,  o 
fhear-gearraidh  t'fhiodha  gu  fear-tarruing 
t'  uisge  ; 

12  A  chum  gu'n  rachadh  tu  ann  an 
coimhcheangal  ris  an  Tighearna  do  Dhia, 
agus  'na  mhionnaibh-san,  a  tha  'n  Tigh- 
earna  do  Dhia  a'  deanamh  riut  air  an  là  'n 
diugh : 

13  A  chum  gu'n  daingnich  e  thu  an 
diugh  mar  shluagh  dha  fèin,  agus  gu  'm  bi 
esan  dhuitse  'na  Dhia,  mar  a  thubhairt  e 
riut,  agus  mar  a  mhionnaich  e  do  t'aith- 
richibh,  do  Abraham,  do  Isaac,  agus  do  Ia- 
cob. 

14  Agus  cha'n  ann  ribhse  mhàin  a  tha 
mise  a'  deanamh  a  choimhcheangail  so, 
agus  nam  mionna  so  ; 

15  Ach  rìs-san  a  tha  'n  so  maille  ruinn 
"na  sheasamh  an  diugh  an  làthair  an  Tigh- 
earna  ar  Dè,  agus  mar  an  ceudna  ris-san 
nach  'eil  an  so  maille  ruinn  an  diugh  : 

16  (Oir  is  aithne  dhuibh  cionnus  a  bha 
sinn  a  chòmhnuidh  ann  an  tìr  na  h-Eiphit, 
agus  cionnus  a  thàinig  sinn  troimh  mheadh- 
on  nan  cinneach  air  an  deachaidh  sibh 
seachad ; 

17  Agus  chunnaic  sibh  an  gràineileachd- 
an,  agus  an  ìodholan,  fiodh  agus  clach, 
airgiod  agus  òr,  a  bha  'nam  measg  :) 

18  Air  eagal  gu'm  biodh  'nur  measg  fear, 
no  bean,  no  teaghlach,  no  treubh,  a  chlaon- 
as  a  chridhe  air  falbh  an  diugh  o'n  Tigh- 


earn  ar  Dia,  a  dhol  a  dheanamh  seirbhis  dff 
dhiathaibh  nan  cinneach  sin;  air  eagal 
gu'm  biodh  'nur  measg  freumh  a  bheirl 
uaith  mar  thoradh  nimh  agus  searbhas, 

19  Agus  an  uair  a  chluinneas  e  briathran* 
a'  mhallachaidh  so,  an  sin  gu'm  beannaich; 
se  e  fèin  'na  chridhe,  ag  ràdh,  Bithidh  sìthj 
agam,  ged  a  ghluais  mi  ann  an  anamiamr 
mo  chridhe  fein,  a  chur  misge  ri  path-i 
adh  : 

20  Cha  chaomhain  an  Tighearn  e,  ach: 
an  sin  cuiridh  fearg  an  Tighearn,  agusj 
'eud,  smùid  diubh  an  aghaidh  an  duine  sin, 
agus  luidhidh  gach  mallachadh  air  a  tha\ 
sgrìobhta  san  leabhar  so,  agus  dubhaidh 
an  Tighearn  mach  'ainm  o  bhi  fuidhi 
nèamh. 

21  Agus  sgaraidh  an  Tighearn  e  cham 
uilc,  a  mach  à  treubhaibh  Israeil  uile,  a< 
rèir  uile  mhallachdan  a'  choimhcheangail, 
a  tha  sgrìobhta  ann  an  leabhar  an  lagha 

so : 

22  Air  chor  as  gu'n  abair  an  ginealach  ri 
teachd,  bhur  clann  a  dh'èireas  suas  'nur 
dèigh,  agus  an  coigreach  a  thig  o  thìr  fad  o 
làimh,  nuair  a  chi  iad  plàighean  an  fhear- 
ainn  sin,  agus  'eucailean  a  leag  an  Tigh- 
earn  air ; 

23  Agus  gu  bheil  a  thalamh  uile  'na 
phronnasg,  agus'na  shalann,  agus  'na  losg- 
adh,  nach  'eil  e  air  a  chur,  no  toirt  toraidh 
uaith,  agus  nach  'eil  feur  sam  bith  a'  fàs 
ann,  cosrahuil  ri  sgrios  Shodoim  agus  Gho- 
morrah,  Admah  agus  Sheboim,  a  sgri09 
an  Tighearna  'na  ìheirg,  agus  'na  chorr- 
uich ; 

24  Their  eadhon  na  h-uile  chinnich,  C'ar 
son  a  bhuin  an  Tighearna  mar  so  ris  an 
fhearann  so?  Ciod  is  ciall  do  theas  na 
corruiche  mòire  so  ? 

25  An  sin  their  daoine,  A  chionn  gu'n 
do  thrèig  iad  coimhcheangal  an  Tighearna 
Dè  an  aithriche  a  rinn  e  riu,  'nuair  a  thug 
e  mach  iad  à  tìr  na  h-Eiphit. 

26  Oir  chaidh  iad  agus  rinn  iad  seirbhis 
do  dhiathaibh  eile,  agus  rinn  iad  aoradh 
dhoibh,  dèe  nach  b'aithne  dhoibh,  agus 
nach  d'thug  esan  doibh. 

27  Agus  las  corruich  an  Tighearn  an  agh- 
aidh  an  fhearainn  so,  a  thoirt  nam  mall- 
achdan  sin  uile  air  a  tha  sgrìobhta  san 
leabhar  so. 

28  Agus  spìon  an  Tighearn  a  mach  iad 
as  am  fearann  ann  ara  feirg,  agus  ann  an 
corruich,  agus  ann  an  lasan  ro-mhòr,  ag- 
us  thilg  e  iad  do  dhùthaich  eile,  mar  air  an 
là'n  diugh. 

29  Buinidh  na  nithe  dìotnhair  do'n 
Tighearn  ar  Dia,  ach  na  nithe  a  ta  foill- 
sichte  dhuinne,  agus  d'ar  cloinn  a  chaoidh, 
a  chum  gu'n  dean  sinn  uile  bhriathran  an 
lagha  so. 

CAIB.  XXX. 

AGUS  an  uair  a  thig  na  nithe  so  uile  ort, 
am  beannachadh  agus  am  mallach- 
adh,  a  chuir  mise  romhad,  agus  a  chuimh- 
nicheas  tu  orra  am  measg  nan  cinneach 
uile  chum  au  d'fhògair  an  Tighearna  do 
Dhia  thu, 

2  Agus  a  philleas  tu  dh'ionnsuidh  an 
Tighearna  do  Dhè,  agus  a  bheir  thu  gèill 
d'a  ghuth,  a  rèir  nan  uile  nithe  a  tha  mise 


CAIB.  XXXI. 

[  ag  àitlineadh  dhuit  air  an  là 'n  diugh,  thu 
!  fèin  agus  do  chlann,  le  t'  uile  chridhe,  agus 
He  t'  uile  anara  ; 

1  3  An  sin  bheir  an  Tighearna  do  Dhia  air 
i  ais  do  bhraighdeanas,  agus  ni  e  iochd  riut, 
tagus  pillidh  e  agus  cruinnichidh  e  thu  as 

nah-uile  chinnieh  a  chum  an  do  sgap  an 

Tighearna  do  Dhia  thu. 
,    4  Ma  dh'  fhògradh  neach  agad  gus  a' 

chuid  a  's  iomallaiche  do  nèamh,  as  a  sin 
'cruinnichidh  an  Tighearna  do  Dhia  thu, 
i  agus  as  a  sin  bheir  e  thu  : 
i  5  Agus  bheir  an  Tighearna  do  Dhia  thu 
tdo'n  f  hearann  a  shealbhaich  t' aithriche, 
iagus  sealbhaichidh  tu  e;  agus  ni  e  maith 

dhuit,  agus  bheir  e  ort  fàs  lìonmhor  os 

ceann  t'  aithriche. 

i  6  Agus  timchioll-ghearraidh  an  Tigh- 
ijearna  do  Dhia  do  chridhe,  agus  cridhe  do 
I  shliochd,  a  ghràdhachadh  an  Tigliearna  do 
I  Dhè,  le  t'  uile  chridhe,  agus  le  t'  uile  anam, 

a  chum  gu  'm  bi  thu  beò. 
b    7  Agus  cuiridh  an  Tighearna  do  Dhia 

na  mallachdan  sin  uile  air  do  naimhdibh, 
jagus  orra-san  aig  am  bheil  fuath  dhuit,  a 
Irinn  geur-leanmhuinn  ort. 
I  8  Agus  pillidh  tu  agus  blieir  thu  gèill 
jdoghuth  an  Tighearn,  agus  ni  thu  'àith- 
jeantan  uile  atha  mise  ag  àithneadh  dhuit 
jan  diugh. 

|  9  Agus  ni  an  Tighearna  do  Dhia  pailt 
|thu  ann  an  uile  obair  do  làimhe,  ann  an 
|toradh  do  chuirp,  agus  ann  an  toradh  do 
jsprèidhe,  agus  ann  an  toradh  t' fhearainn, 
a  ehum  maith :  oir  ni  an  Tighearna  rìs 
|gairdeachas  os  do  cheann  chum  maith, 
jmar  a  rinn  e  gairdeachas  os  ceann  t'  aith- 
j  riche ; 

j  10  Ma  dh'  èisdeas  tu  ri  guth  an  Tighearna 
|  do  Dhè,  a  ghleidheadh  'àitheantan,  agus  a 
j  reachdan,  a  tha  sgrìobhta  ann  an  leabhar 
I  an  lagha  so,  agus  ma  philleas  tu  chum  an 
I  Tighearna  do  Dhè  le  t'  uile  chridhe,  agus 
|  le  t'  uile  anam. 

|  11  Oir  an  àithne  so  a  tha  mise  ag  àithn- 
\  eadh  dhuit  an  diugh,  cha  'n  'eil  i  'm  folach 
V  ort,  ni  mò  a  ta  i  fada  uait. 

12  Cha  'n  'eil  i  sna  nèamhaibh,  air  chor 
I  as  gu  'n  abradh  tu,  Cò  thèid  suas  air  ar  son 
1  do  na  nèamhaibh,  agus  a  bheir  i  d'  ar 
|  n-ionnsuidh,  a  chum  gu.  'n  cluinn  sinn  i, 
|  agus  gu  'n  dean  sinn  i? 
|  13  Ni  mò  a  tha  i  'n  taobh  thall  do  'n 
!  f  hairge,  air  chor  as  gu  'n  abradh  tu,  Cò 
:  thèid  a  null  air  ar  son  thar  an  fhairge,  ag- 
•  us  a  bheir  i  d'  ar  n-ionnsuidh  a  chum  gu  'n 
cluinn  sinn  i,  agus  gu  'n  dean  sinn  i  ? 
I  14  Ach  tha  'm  focal  ro-fhagus  duit,  ann 
li  do  bheul,  agus  ann  do  chridhe,  chum  gu  'n 
1  dean  thu  e. 

Ij    15  Feuch,  chuir  mi  romhad  an  diugh 
|  beatha  agus  maith,  agus  bàs  agus  olc  ; 
|    16  A  mheud  gu  bheil  mi  ag  àithneadh 
i  dhuit  an  diugh  an  Tighearna  do  Dhia  a 

ghràdhachadh,  gluasad  'na  shlighibh,  agus 
Ij  ^itheantan  a  ghleidheadh,  agus  a  reachd- 
I  an,  agus  a  bhreitheanais,  a  chum  gu  'm  bi 

thu  beò,  agus  gu  'm  fàs  thu  honmhor,  agus 
:  gu'm  beannaich  an  Tighearna  do  Dhia  thu 

san  fhearann  d'  am  bheil  thu  dol  g'  a 
I  shealbhachadh. 

j  17  Ach  ma  thionndaidheas  do  chridhe 
j  air  falbh,  agus  nach  èisd  thu,  ach  gu  'n 


tairngear  air  falbh  thu,  agus  gu  'n  dean  thu 
aoradh  do  dhiathaibh  eile,  agus  gu  'n  dean 
thu  seirbhis  dhoibh  ; 

18  Tha  mi  ag  innseadh  dhuibh  air  an 
là  'n  diugh,  gu'n  sgriosar  gu  cinnteach  sibh, 
agus  nach  buanaich  sibh  bhur  làithean  air 
an  fhearann,  d'  am  bheil  thu  dol  thar  Ior- 
dan,  gu  gabhail  a  steach  g'  a  shealbhach- 
adh. 

19  Tha  mi  a'  gairm  nan  nèamh  agus  na 
talmhainn  mar  fhianuisean  'nur  n-aghaidli 
air  an  là  'n  diugh,  gu  'n  do  chuir  mi  beatha 
agus  bàs  f '  ar  comhair,  beannachadh  agus 
mallachadh:  uime  sin  ròghnuich  beatha, 
chum  gu  'm  bi  thu  fèin  agus  do  shliochd 
beò : 

20  A  chum  gu  'n  gràdhaich  thu  'n  Tigh- 
earna  do  Dhia,  agus  gu  'n  toir  thu  gèill  d'  a 
ghuth,  agus  gu  'n  lean  thu  ris  ;  (oir  is  esan 
do  bheatha,  agus  fad  do  làithean  ;)  a  chum 
gu  'n  gabh  thu  còmhnuidh  san  fhearann  a 
mhionnaich  an  Tighearna  do  t'  aithrich- 
ibh,  do  Abraham,  do  Isaac,  agus  do  Iacob, 
gu  'n  tugadh  e  dhoibh. 

CAIB.  XXXI. 

AGUS  chaidh  Maois  agus  labhair  e  na 
briathra  so  ri  h-Israel  uile. 

2  Agus  thubhairt  e  riu,  Tha  mise  ceud 
agus  fichead  bliadhna  dh'  aois  air  an  là  'n 
diugh ;  cha  'n  urrainn  mi  tuilleadh  dol  a 
mach  agus  teachd  a  steach :  agus  thubh- 
airt  an  Tighearna  rium,  Cha  tèid  thu  thar 
an  Iordan  so. 

3  Thèid  an  Tighearna  do  Dhia  e  fèin  a 
null  romhad ;  sgriosaidh  esan  na  cinnicn 
sin  o  d'  làthair,  agus  sealbhaichidh  tu  iad  : 
agus  thèid  Iosua  null  romhad,  mar  a 
thubhairt  an  Tighearn. 

4  Agus  ni  an  Tighearna  riu  mar  a  rinn 
e  ri  Sihon,  agus  ri  h-Og,  rìghre  nan  Amor- 
ach,  agus  ri  fearann  na  muinntir  sin  a 
sgrios  e. 

5  Agus  hheir  an  Tighearna  thairis  iad 
roimh  bhur  gnùis,  a  chum  gu  'n  dean  sibh 
riu  a  rèir  gach  àithne  a  dh'  àithn  mise 
dhuibh. 

6  Bithibh  làidir,  agus  biodh  deadh  mhis- 
neach  agaibh,  na  biodh  eagal  oirbh,  agus 
na  gabhaibh  geilt  rompa  :  oir  is  e  'n  Tigh- 
earna  do  Dhia  e  fèin  a  thèid  leat;  cha 
dìbir  e  thu,  ni  mò  a  thrèigeas  e  thu. 

7  Agus  ghairm  Maois  air  Iosua,  agus 
thubhairt  e  ris  ann  an  sealladh  Israeil  uile, 
Bi  làidir,  agus  biodh  deadh  mhisneach 
agad :  oir  is  tusa  a  thèid  a  stigh  leis  an 
t-sluagh  so  do'n  fhearann  a  mhionnaichan 
Tighearna  d'  an  aithrichibh  gu'n  tugadh  e 
dhoibh ;  agus  bheir  thu  orra  a  shealbhach- 
adh  mar  oighreachd. 

8  Agus  thèid  an  Tighearn  e  fèin  romh- 
ad ;  bithidh  esan  maille  riut,  cha  dìbir  e 
thu,  ni  mò  a  thrèigeas  e  thu :  na  gabh 
eagal,  agus  na  biodh  geilt  ort. 

9  Agus  sgrìobh  Maois  an  lagh  so,  agus 
thug  se  e  do  na  sagartaibh  mic  Lebhi,  a 
tha  giùlan  àirce  coimhcheangail  an  Tigh- 
earn,  agus  do  sheanairibh  Israeil  uile. 

10  Agus  dh'àithn  Maois  dhoibh,  agràdh, 
Aig  ceann  gach  seachd  bliadhna,  ann  an 
àm  òrduichte  bliadhna  an  fhuasglaidh,  aig 
fèill  nam  pàilliun  ? 

11  'Nuair  a  thig  Israel  uile  g'  an  tai6bean- 

adh  fèin  an  làthair  an  Tighearna  do  Dhè, 
san  ionad  a  thaghas  e ;  leughaidh  tu  'n 
lagh  so  an  làthair  Israeil  uile  'nan  èisd- 
eachd. 

12  Cruinnich  an  sluagh  r'  a  chèile,  fir, 
agus  mnài,  agus  clann,  àgus  do  choigreach 
a  tha  'n  taobh  a  stigh  do  d'  gheataibh,  a 
chum  gu  'n  cluinn  iad,  agus  gu  'm  fòghlum 
iad,  agus  gu'm  bi  eagal  an  Tighearna  bhur 
Dè  orra,  agus  gu  'n  toir  iad  fa  'near  uile 
bhriathran  an  lagha  so  a  dheanamh  ; 

13  Agus  gu  'n  cluinn  an  clann  do  nach 
b' aithne  blieag,  agus  gu  fòghlum  iad  eagal 
an  Tighearna  bhur  Dè  abhi  orra,  am  fad's 
is  beò  dhuibh  san  fhearann  d'  am  bheil  sibh 
dol  thar  Iordan  g'  a  shealbhachadh. 

14  Agus  thubhairt  an  Tighearna  ri 
Maois,  Feuch,  tha  do  làithean  a'  dlùthach- 
adh  anns  am  feum  thu  bàs  fhaghail : 
gairm  air  Iosua,  agus  nochdaibh  sibh  fèin 
ann  am  pàilliun  a'  choimhthionail,  a  chum 
gu  'u  toir  mise  àithne  dha.  Agus  chaidh 
Maois  agus  Iosua,  agus  nochd  siad  iad  fèin 
ann  am  pàilliun  a'  choimhthionail. 

15  Agus  dh'  fhoillsich  an  Tighearn  e 
fèin  sa'  phàilliun  ann  am  meall  neoil  :  ag- 
U3  sheas  am  meall  neoil  os  ceann  doruis  a' 
phàilliuin. 

16  Agus  thubhairt  an  Tighearna  ri 
Maois,  Feuch,  coidlidh  tusa  maille  ri 
t'  aithrichibh ;  agus  èiridh  an  sluagh  so 
suas,  agus  thèid  iad  le  strìopachas  an  dèigh 
dhiathàn  na  tìre  coimhich  sin  d'  am  bheil 
iad  a'  dol  a  steach  gnfantuinn  'na  meadh- 
on,  agus  trèigidh  iad  mise,  agus  brisidhiad 
mo  choimhcheangal  a  rinn  mi  riu. 

17  Agus  lasaidh  mo  chorruich  'nan 
aghaidh  san  là  sin,  agus  trèigidh  mi  iad, 
agus  folaichidh  mi  mo  ghnuis  uatha,  agus 
ithear  suas  iad,  agus  thig  mòran  olc  agus 
àmhgharan  orra,  air  chor  as  gu  'n  abair 
iad  san  là  sin,  Nach  ann  a  chionn  ìiach 
'eil  ar  Dia  'nar  measg  a  thàinig  na  h-uile 
so  oirnn  ? 

18  Agus  gu  cinnteach  folaichidh  mise 
mo  ghnùis  san  là  sin,  air  son  gach  uilc  a 
dii'  oibrich  iad,  a  chionn  gu  'n  do  thionnd- 
aidh  iad  an  dèigh  dhiathan  eile. 

19  A  nis  uime  sin  sgrìobhaibhse  dhuibh 
fèin  an  laoidh  so,  agus  teagaisgibh  i  do 
chloinn  Tsraeil :  cuir  i  'nam  beul,  a  chum 
gu  'm  bi  'n  laoidh  so  mar  fhianuis  dhomh- 
sa  an  aghaidh  chloinn  Israeii. 

20  Oir  an  uair  a  bheir  mi  stigh  iad  do  'n 
fhearann  a  mhionnaich  mi  d'  an  aithrich- 
ìbh,  a  tha  sruthadh  le  bainne  agus  le  mil, 
agus  a  dh'  itheas  iad  agus  a  shàsuichear 
iad,  agus  a  dh*  fhàsas  iad  reamhar  ;  an  sin 
tionndaidh  iad  gu  diathan  eile,  agus  ni  iad 
seirbhis  doibh,  agus  brosnuichidh  iad  mi, 
agus  brisidh  iad  mo  choimhcheangal. 

21  Agus  tarlaidh,  an  uair  a  thig  mòran 
olc  agus  àmhgharan  orra,  gu  'n  labhair  an 
laoidh  so  mar  fhianuis  'nan  aghaidh ;  oir 
cha  dì-chuimhnichear  i  à  heul  an  sliochd: 
oir  is  aithne  dhomh  an  smuaintean  a  tha 
iad  a'  dealbh  an  diugh  fèin,  mun  d'thug- 
mi  steach  iad  do  'n  fhearann  a  mhionnaich 
mi. 

22  Sgrìobh  uime  sin  Maois  anlaoidh  so 
air  an  là  sin  fèin,  agus  theagaisg  e  i  do 
chloinn  Israeil. 

23  Agus  dh'  àithn  e  do  Iosua  mac  Nuin, 


agus  thubhairt  e,  Bi  làidir,  agus  biodh 
deadh  mhisneach  agad  :  oir  bheir  thu  clann 
Israeil  do  'n  fhearann  a  mhionnaich  mi 
dhoibh  ;  agus  bithidh  mise  maille  riut, 

24  Agus  an  uair  a  chuir  Maois  crìoch  air 
sgrìobhadh  bhriathran  an  lagha  so  ann  an 
leabhar,  gus  an  do  chrìochnaicheadh  iad, 

25  An  sin  dh'  àithn  Maois  do  na  Lebhith- 
ìch,  a  tha  giùlan  àirce  coimhcheangail  an 
Tighearn,  ag  ràdh, 

26  Gabhaibh  leabhar  an  lagha  so,  agus 
cuiribh  e  aig  taobh  àirce  coimhcheangail  an 
Tighearna  bhur  Dè,  chum  gu'm  bi  e  'n  sin 
mar  fhianuis  a'  t'  aghaidh. 

27  Oir  is  aithne  dhomh  do  cheannairc, 
agus  do  mhuineal  rag  :  feuch,  am  feadh  's 
a  ta  mi  fathast  beò  maille  ribh  an  diugh, 
blia  sibh  ceannairceach  an  aghaidh  an 
Tighearn  ;  agus  cia  's  mò  na  sin  a  bhitheas 
sibh  an  dèigh  mo  bhàis? 

28  Cruinnichibh  a  m'  ionnsuidh  seanaire 
bhur  treubhan  uile,  agus  bhur  luchd-riagh- 
laidh,  a  chum  gu  'n  labhair  mi  'nan  cluas- 
aibh  na  briathra  so,  agus  gu  'n  gairm  mi  na 
nèamhan  agus  an  talamh  mar  fhianuisean 
'nan  aghaiclh. 

29  Oir  tha  fhios  agam,  an  dèigh  mo 
bhàis  gu  'n  truaill  sibh  sibhfèin  gutur,  ag- 
us  gu'n  tèidsibh  a  thaobh  o'n  t-sligheadh'. 
àithn  mi  dhuibh  ;  agus  thig  olc  oirbh  anns 
na  làithibh  deireannach,  a  chionn  gu  'n 
dean  sibh  olc  ann  an  sealladh  an  Tigb- 
earna,  'ga  bhrosnachadh  gufeirg  le  h-obair 
bhur  làmh. 

30  Agus  labhair  Maois  ann  an  cluasaibh 
uile  chomhchruinnich  Israeil  briathra  na 
laoidhe  so,  gus  an  do  chrìochnaicheadh 
iad. 

CAIB.  XXXII. 

CLUINNIBH,  Oa  nèamhan,  aguslabh- 
raidh  mi ;  agus  èisdeadh  an  talamh  ri 
briathraibh  mo  bheoil. 

2  Silidh  mar  an  t-uìsge  motheagasg,  tuit- 
idh  mar  an  drùchd  mo  chainnt ;  mar  mhìn- 
uisge  air  an  lus  mhaoth,  agus  mar  fhrasan 
air  an  fheur ; 

3  A  chionn  gu  'm  foillsich  mi  ainm  an 
Tighearna  :  thugaibhse  mòrachd  d'  ar  Dia- 
ne. 

4  7*  esan  a'  charraig,  tha  'obair  iomlan ; 
oir  is  breitheanas  a  shlighean  uile :  Dia  na 
fìrinn,  agus  gun  eucoir,  cothromach  agus 
ceart  tha  esan. 

5  Thruaill  siad  iad  fèin,  cha  'n  e  an  smal 
smal  a  chloinne-san :  is  ginealach  coirbte 
agus  fiar  iad. 

6  An  ann  raar  so  a  dh'  ìocas  sibh  do  'n 
Tighearn,  O  a  shluagh  amaideach  agus 
gun  chèill  ?  nach  esan  t'  athair  a  cheann- 
aich  thu  ?  nach  d'rinn  e  thu,  agus  nach  do 
dhaingnich  e  thu  ? 

7  Cuimhnich  na  làithean  o  chian,  thoir 
fa  'near  bliadhnacha  nan  iomadh  ginealach : 
fiosraich  do  t'  athair,  agus  nochdaidh  e 
rìhuit;  do  d*  sheanairibh,  agus  innsidh  iad 
dhuit. 

8  'Nuair  a  roinn  an  Tì  a 's  ro-àirde  do 
na  cinnich  an  oighreachd,  an  uair  a  sgar  e 
mic  Adhaimh  o  chèile,  shuidhich  e  crìoch- 
an  nan  sluagh  a  rèir  àireimh  chloinn  Is- 
raeil : 

9  Oir  is  e  'shluagh  cuibhrionn  an  Tigh- 

'  earn ;  is  e  Iacob  crannchur  'oighreachd- 
:  «an. 

10  Fhuair  e  ann  am  fearann  fàs  e,  eadh- 
on  ann  am  fàsach  falamh  làn  ulfhartaich  : 

!  threòraich  e  mu  'n  cuairt  e,  theagaisg  se  e, 
ghlèidh  e  mar  ubhal  a  shùla  e. 
U  Mar  a  charaicheas  iolar  suas  a  nead, 

1  a  dh' itealaicheas  i  os  ceann  a  h-àlaich,  a 
sgaoileas  i  mach  a  sgiathan,  a  ghahhas  i 
iàd,  a  ghiùlaineas  i  iad  air  a  sgiathaibh  ; 

i  12  Mar  sin  threòraich  an  Tighearna  'na 
aonar  esan,  agus  cha  robh  Dia  coigreach 
maille  rìs. 

13  Thug  e  air  marcachd  air  àitibh  àrda 
na  talmhainn,  a  chum  gu'n  itheadh  e  tor- 
adh  an  fhearainn,  agus  thug  e  air  mil  a 
dheothal  as  a'  charraig,  agus  oladh  as  a' 
charraig  ailbhinn ; 

j  14  Im  cruidh,  agus  bainne  chaorach, 
roaille  ri  saill  uan  agus  reitheachan  do 

'  shìol  Bhasain,  agus  ghabhar,  maille  ri 
reamhrachd  airnean  a  chruithneachd  ;  ag- 
us  dh'òl  thu  fuil  fhìor-ghlan  nam  fion- 
dhearc. 

|  15  Ach  dh'  fhàs  Iesurun  rearahar,  agus 
bhreab  e :  tha  thu  air  cinntinn  reamhar, 
tha  thu  air  fàs  tiugh,  tha  thu  còrahdaichte 
|  lesaill:  an  sin  thrèig  e  an  Dia  a  rinn  e, 
i  agus  rinn  e  dìmeas  air  carraig  a  shlàinte. 
|  16  Bhrosnaich  iad  e  gu  h-eud  le  diath- 
I  aibh  eile,  le  gràineileachdaibh  chuir  iad 
I  corruich  air. 

I  17  Dh'  ìobair  iad  do  dheamhnaibh,  cha'n 
ann  do  Dhia ;  do  dhiathaibh  nach  b'  aithne 
dhoibh,  do  dhiathaibh  nuadh  a  dh'ùr-èir- 
ich  suas,  roimh  nach  robh  eagal  air  bhur 
n-aithrichibh. 

18  Air  a'  charraig  a  ghin  thu  tha  thu 
mi-chuimhneachail,  agus  tha  thu  dearm- 
adach  air  an  Dia  a  dhealbh  thu. 

19  Agus  an  uair  a  chunnaic  an  Tigh- 
earn  e,  gabh  e  gràin  diubh,  air  son  bros- 
nachaidh  a  mhac  agus  a  nigheana. 

20  Agus  thubhairt  e,  Folaichidh  mi  mo 
ghnùis  uatha,  chi  mi  ciod  is  crìoch  dhoibh  : 
oir  is  ginealach  ro-choirbte  iad,  clann  anns 
nach  'eil  creidimh. 

21  Rinn  iad  eudmhor  mise  leis  an  ni 
nach  Dia,  bhrosnaich  iad  mi  gu  feirg  le  'n 
dìomhanais:  agus  ni  mise  eudmhor  iadsan 
leo-san  nach  'eil  'nan  sluagh,  brosnaichidh 
mi  iad  gu  feirg  le  cinneach  amaideach. 

22  Oir  tha  teine  air  fhadadh  a'  m'  f heirg, 
agus  loisgidh  e  gu  h-ifrinn  ìochdraich,  ag- 
us  cuiridh  e  as  do  'n  talamh  le  'thoradh, 
agus  cuiridh  e  ri  theine  bunaite  nam 
beann. 

23  Carnaidh  mi  suas  uilc  orra,  mo 
shaighdean  caithidh  mi  orra. 

24  Claoidhear  iad  le  h-ocras,  agus  cuir- 
ear  as  doibh  le  teas  loisgeach,  agus  le  sgrios 
searbh:  fiaclan  fhiadh-bheathaiche  mar 
an  ceudna  cuiridh  mi  orra,  maille  ri  nimh 
nathraichean  an  duslaich. 

25  O  'n  leth  amuigh  sgriosaidh  an  claidh- 
eamh,  agus  o  'n  leth  a  stigh  uamhann,  ar- 
aon  an  t-òig-fhear  agus  an  òigh,  an  cìoch- 
ran  agus  fear  na  gruaige  lèithe. 

26  Thubhairt  mi,  Sgapaidh  mi  iad  gu 
cùiltibh,  bheir  mi  air  au  cuimhne  sgur  o 
mheasg  dhaoine : 

27  Mur  hhitheadh  gu  'n  rohh  eagal  orm 
roimh  chorruich  an  nàmhaid,  air  eagal 

gu  'n  giùlaineadh  an  eascairdean  iad  fèin 
gu  mi-chubhaidh,  air  eagal  gu  'n  abradh 
iad,  Is  i  ar  làmh  àrd-ne,  agus  cha  'n  e  an 
Tighearn  a  rinn  so  uile. 

28  Oirif  cinneach  gun  chomhairle  iad,  ni 
mò  a  tha  tuisge  annta. 

29  O  gu'm  biodh  iad  glic,  gu  'n  tuigeadh 
iad  so,  gu'n  tugadh  iad  fa'near  an  crìoch 
dheireannach  ! 

30  Cionnus  a  chuireadh  a  h-aon  ruaig  air 
mìle,  agus  a  chuireadh  dithis  deich  mìle 
air  theicheadh,  mur  biodh  an  carraig  air 
an  reiceadh,  agus  mur  biodh  an  Tighearn 
air  an  druideadh  suas  ? 

31  Oir  mar  ar  c;irraig-ne  cha  'n'eil  an 
carraig-san,  air  bhi  d'ar  naimhdibh  fèin 
'nam  breitheamhnaibh. 

32  Oir  do  fhìonain  Shodoim  tha  'm  fìon- 
ain-san,  agus  do  mhacharaibh  Ghomorrah  : 
is  fìon-dhearcan  marbhtach  am  fìon- 
dhearcan,  tha  'm  bagaidean  searbh : 

33  Is  e  nimh  nau  dràgon  am  fìon,  agus 
puinsion  an-iochdmhor  nan  nathraichean 
nimhe. 

34  Nach  'eil  so  air  a  thasgaidh  suas  ag- 
am,  air  a  sheulacliadh  a'  m'  ionmhasaibh  ? 

35  Dhomhsa  buinidh  dìoghaltas,  agus 
luaigheachd  ;  ri  h-ùine  sleamhnaichidh  an 
cos  :  oir  tha  là  an  sgrios  am  fagus,  agus  tha 
na  nithe  a  thig  orra  a'  deanamh  deitìr. 

36  Oir  bheir  an  Tighearna  breth  air  a 
shluagh,  agus  gabhaidh  e  aithreachas  a 
thaobh  a  sheirbhiseaeha,  'nuair  a  chi  e 
gu  'n  d'  fhalbh  an  neart,  agus  nach  'eil 
neach  dhiubh  air  a  dhruideadh  suas,  no  air 
fhàgail. 

37  Agus  their  e,  C'àit  am  bheilsa  diath- 
an,  a'  charraig  as  an  d'  earb  iad, 

38  A  dh'  ith  saill  an  ìobairtean,  a  dh'òl 
fìon  an  tabhartais-dibhe  ?  èireadh  iad 
suas,  agus  cuidicheadh  iad  leibh  ;  bitheadh 
iad  dhuibh  'nan  dìdean. 

39  Faicibh  a  nis  gur  mise,  eadhon  mise  e, 
agus  nach  'eil  Dia  sam  bith  maille  rium  : 
marbhaidh  mi,  agus  beothaichidh  mi;  lot- 
aidh  mi,  agus  leighisidh  mi :  agus  cha 
'n  'eil  neach  ann  a  shaoras  às  mo  làimh. 

40  Oir  togaidh  mi  suas  mo  làmh  gu 
nèamh,  agus  their  mi,  Is  beò  mise  gu 
sìorruidh. 

41  Ma  gheuraicheas  mi  mo  chlaidheamh 
lasarach,  agus  ma  ni  mo  làmh  greim  air 
breitheanas,  ìocaidh  mi  dìoghaltas  do  m' 
naimhdibh,  agus  bheir  mi  luaigheachd 
dhoibh-san  aig  am  bheil  fuath  orm. 

42  Cuiridh  mi  air  mhisg  mo  shaighdean 
le  fuil,  agus  ithidh  mo  chlaidheamh  suas 
feoil;  eadhon  le  fuil  nam  marbh,  agusnam 
braighdean,  o  thoiseach  nan  dìoghaltas  air 
an  nàrahaid. 

43  Deanaibh  gairdeachas,  O  chinneacha, 
maille  r'  a  shluagh-san  :  oir  dìolaidh  e  fuil 
a  sheirbhiseach,  agus  ni  e  dìoghaltas  air 
'eascairdibh,  agus  bithidh  e  tròcaireach  d'  a 
thìr,  agus  d'  a  shluagh  fèhi. 

44  Agus  thàinig  Maois,  agus  labhair  e 
uile  bhriathra  na  laoidh  so  ann  an  èisd- 
eachd  an  t-sluaigh,  e  fèin  agus  Hosea  mac 
Nuin. 

45  Agus  chuir  Maois  crìoch  air  na  briath- 
ra  sin  uile  a  labhairt  ri  h-Israel  uile. 

46  Agus  thubhairt  e  riu,  Socraichibh 
bhur  cridhe  air  na  focail  uile  air  am  bheil 

mise  a'  toirt  fianuis  'nur  measg  air  an  là  'n 
diugh,  a  dh'àithneas  sibh  d"ur  cloinn  a 
choimhead,  a  chum  gu'n  dean  iad  uile 
bhriathran  an  lagha  so. 

47  Oir  cha  m  dìomhain  e  dhuibh,  a 
chionn  gur  e  bhur  beatha  e  ;  agus  leis  an 
ni  so  buanaichidh  sibh  bhur  làithean  san 
fhearann  a  tha  sibh  a'  dol  a  uull  thar  Ior- 
dan  g'a  shealbhachadh. 

48  Agus  labhair  an  Tighearna  ri  Maois 
san  là  sin  fèin,  ag  ràdh, 

49  Imich  suas  do  'n  bheinu  so  Abarim,  do 
shliabh  Nebo,  a  tha  ann  an  tìr  Mhoaib,  a 
tha  fa  chomhair  Iericho,  agus  gabh  seall- 
àdh  do  thìr  Chanaain,  a  tha  mi  a'  toirt  do 
chloinn  Israeil  mar  sheilbh  ; 

50  Agus  gheibh  thu  bàs  san  t-sliabh  d'  an 
tèid  thu  suas,  agus  cruinnichear  thu  chum 
do  dhaoine ;  mar  a  fhuair  Aaron  do 
bhràthair  bàs  ann  an  sliabh  Hor,  agus  a 
chruinnicheadh  e  chum  a  dhaoine  : 

51  A  chionn  gu'n  do  chiontaich  sibh 
a' m'  aghaidh-sa  am  measg  chloinn  Israeil, 
aig  uisgeachaibh  Mheribah-Cades,  ann  am 
fàsach  Shin ;  do  bhrìgh  neach  do  naomh- 
aich  sibh  mi  am  meadhon  chloinn  Israeil. 

52  Gidheadh  chi  thu  am  fearann  fa  d' 
chomhair ;  ach  cha  tèid  thu  steach  do  'n 
fhearann  a  tha  mi  tabhairt  do  chloinn  Is- 
raeil. 

CAIB.  XXXIII. 

AGUS  is  e  so  am  beannachadh  leis  an  do 
bheannaicli  Maois,òglach  Dhè,  clann 
Israeil  roimh  a  bhàs. 

2  Agus  thubhairt  e,  Thàinig  an  Tighearn 
o  Shinai,  agus  dh'èirich  e  suas  dhoibh  o 
Sheir ;  dhealraich  e  mach  o  shliabh  Phar- 
ain,  agus  thàinig  e  le  deich  mìle  do  naoimh  : 
o  'dheas  làimh  chaidh  lagh  teine  mach 
dhoibh. 

3  Seadh,  ghràdhaìch  e  'n  sluagh ;  tha  a 
naoimh  uile  a'  d'  làimh  :  agus  shuidh  iad 
sìos  aig  do  chosaibh ;  gheibh  gach  neach 
do  d'  bhriathraibh. 

4  Dh'  àithn  Maois  lagh  dhuinn,  rnar  oigh- 
reachd  do  chomhchruinneach  Iacoib. 

5  Agus  bha  e  'na  righ  ann  an  Iesurun, 
an  uair  a  chruinnich  ceannardan  an 
t-sluaigh  agus  treubhan  Israeil  an  ceann  a 
chèile. 

6  Biodh  Reuben  beò,  agus  na  faigheadh 
e  bàs;  agus  bitheadh  a  dhaoine  lìonmhor 
an  àireamh. 

7  Agus  is  e  so  beannachadh  Iudah  :  ag- 
us  thubhairte,  Eisd,  a  Thighearna,  ri  guth 
Iudah,  agus  thoir  e  chum  a  shluaigh : 
biodh  a  làmhan  foghainteach  dha,  agus 
bi-sa  a'  d'  chòmhnadh  aige  o  'naimhdibh. 

8  Agus  mu  Lebhi  thubhairt  e,  Biodh  do 
Thumim  agus  t'  Urim  aig  t'  aon  naomh,  a 
dhearbh  thu  aig  Masah,  ris  an  d'  rinn  thu 
strì  aig  uisgeachaibh  Mheribah ; 

9  A  thubhairt  r'  a  athair  agus  r'  a  mhàth- 
air,  Cha  'n  fhaca  mi  e  ;  agus  cha  do  ghabh 
er'a  bhràithribh,  agus  cha  d' aithnich  e  a 
chlann  fèin :  oir  choimhid  iad  t'  fhocail, 
agus  ghlèidh  iad  do  choimhcheangal. 

10  Teagaisgidh  iad  do  bhreitheanais  do 
Iacob,  agus  dolagh  do  lsrael:  cuiridh  iad 
tùis  fa  d  chomhair,  agus  làn  ìobairt-loisgte 
air  t'  altair. 

11  Beannaich,  O  Thighearn,  a  mhaoin, 


agus  gabh  ri  obair  a  làmh  :  buail  troiml 
leasraidh  na  muinntir  a  dh'èireas  'na  agh 
aidh,  agus  na  muinntir  le  'm  fuathach  f 
chum  nach  èirich  iad  a  rìs. 

12  Mu  Bheniamin  thubhairt  e,  Gabh 
aidh  aon  gràdhach  an  Tighoarna  còmh 
nuidh  ann  an  tèaruinteachd  làimh  ris  ;  ng 
us  còmhdaicheadh  an  Tighearn  e  rè  an  1 
uile,  agus  gabhaidh  e  còmhnuidh  eadar 
ghuaillibh. 

13  Agus  mu  Ioseph  thubhairt  e,  Beann 
aichte  o'n  Tighearna  gu  robh  'fhearann, 
thaobh  nithe  luachmhor  nèimh,  a  thaohj 
an  drùc.hd,  agus  a  thaobh  na  doimhne  th 
'na  luidhe  shios, 

14  Agus  a  thaobh  nan  toradh  luachmho 
a  bheirear  a  mach  leis  a'  ghrèin,  agus 
thaobh  nan  nithe  luachmhor  a  chuirear 
mach  leis  gach  mìos, 

15  Agus  a  thaobh  prìomh  nithe  nan 
beann  aosda,  agus  a  thaobh  nithe  luach 
mlior  nan  sliabh  sìorruidh, 

16  Agus  a  thaobh  nithe  luachmhor 
talmhainn,  agus  a  làin,  agus  deadh-gh 
an  Tì  sin  a  bha  chòmhnuidh  sa'  phreas 
thigeadh  am  beannachd  air  ceann  loseiph 
agus  air  mullach  a  chinn-san  a  sgaradh 
'bhràithribh. 

17  Mar  cheud-ghin  a  thairbh  tha 
sgèimh,  agus  mar  adhaircean  nan  aon-adh 
arcach  tha  'adhaircean-sa :  leo  so  purraidl 
e  'n  sluagh  le  chèile,  gu  h-iomallaibh  ni 
talmhainn :  agus  is  iad  so  deich  mìlteai 
Ephraim,  agus  is  iad  so  mìltean  Mha> 
naseh. 

18  Agus  mu  Shebulun  thubhairt  e,  Deai 
gairdeachas,  a  Shebuluin,  a'd'  dhol  i 
mach  ;  agus  Isachair,  a'd'  bhùthaibh. 

19  Gairmidh  iad  an  sluagh  a  chum  m 
beinne  ;  an.sin  ìobraidh  iad  ìobairtean  ion- 
racais  :  oir  pailteas  nan  cuan  sùgaidh  iac 
suas,  agus  ìonmhais  fholaichte  na  gain- 
eimh. 

20  Agus  mu  Ghad  thubhairt  e,  Beann- 
aichte  gu  robh  esan  a  leudaicheas  Gad: 
mar  leomhan  tha  e  gabhail  còmhnuidh 
agus  reubaidh  e  'n  gairdean  maille  ri  mull- 
ach  a'  chinn. 

21  Agus  dheasaich  e  a'  cheud  chuid  dha 
fèin,  a  chionn  an  sin,  ann  an  cuibhrionn 
an  lagh-thabhartair,  gu'n  do  shuidhich-| 
eadh  e  ;  agus  thàinig  e  maille  ri  ceannard- 1 
aibh  an  t-sluaigh ;  ceartas  an  Tighearna I 
chuir  e  'n  gnìomh,  agus  a  bhreitheanais  ri 
h-Israel. 

22  Agus  mu  Dhan  thubhairt  e,  Is  euil-  > 
ean  leòmhain  Dan :  leumaidh  e  o  Bhasan. 

23  Agus  mu  Naphtali  thubhairt  e,  O 
Naphtaìi,  sàsaichte  le  deadh-ghean,  agus  jj, 
làn  do  bheannachadh  an  Tighearna,  sealbh-  ( 
aich  thusa  an  àird'  an  iar  agus  an  àirde 
deas. 

24  Agus  mu  Aser  thubhairt  e,  Biodh  \l: 
Aser  beannaichte  le  cloinn  ;  biodh  e  tait- 
neach  d'a  bhràithribh,  agus  tumadh  e  a 
chos  ann  an  oladh. 

25  Bithidh  do  bhrògan  'nan  iarunn  ag-i  \ 
us  'nan  umha ;  agus  mar  do  làithean  is 
amhluidh  bhios  do  neart. 

26  Cha  'n  'eil  neach  cosmhuil  ri  Dia  Ie- 
suruin,  a  tha  marcachd  air  nèamh  a'd' 
chòmhnadh,  agus  'na  mhòrachd  air  na  , 
speuraibh. 

27  It  e  'n  Dia  bith-bhuan  do  thearmunn, 
agus  fuidh  tha  na  gairdeaua  sìorruidh  : 
agus  fuadaichidh  e  raach  an  nàmhaid 
romhad,  agus  their  e,  Cuir  as  da. 

28  An  sin  gabhaidh  Israel  còmhnuidh  gu 
tèaruinte  'na  aonar:  bithidh  tobar  Iacoib 
air  fearann  arbhair  agus  fìona;  mar  an 
ceudua  silidh  a  nèamha  nuas  drùchd. 

29  Is  sonadh  thu,  O  Israeil:  cò  tha  cos- 
mhuil  riut,  O  shluagh  a  shaoradh  leis  an 
Tighearna,  sgiath  do  chòmhnadh,  agus 
aeach  is  e  claidheamh  d-o  mhòrachd  '?  agus 
srheibhear  do  naimhde  'nam  breugairibh 
ahuit,  agus  saltraidh  tu  air  an  àitibh  àrda. 

CAIB.  XXXIV. 
\  GUS  chaidh  Maois  suas  o  chòmhnard- 
ÌÌ.  aibh  Mhoaib  gu  sliabh  Nebo,  gumull- 
ach  Phisgah,  a  tha  thall  fa  chomhair  Ieri- 
^ho  :  agus  nochd  an  Tighearna  dha  fear- 
,  iun  Ghilead  uile  gu  Dan, 

2  Agus  Naphtali  uile,  agus  tìr  Ephraim, 
agus  Mhanaseh,  agus  tìr  Iudah  uile,  gu 
ruig  an  fhairge  a  's  faide  mach, 

3  Agus  an  taobh  deas,  agus  còmhnard 
'linne  Iericho,  baile  nan  craobh  pailm,  gu 
fuig  Soar. 

4  Agus  thubhairt  an  Tighearna  ris,  Is  e 
;o  am  fearann  a  mhionnaich  mi  do  Abra- 
ìam,  do  Isaac,  agus  do  Iacob,  ag  ràdh,  Do 
i'  shliochd-sa  bheir  mi  e :  thug  mi  ortsa 
fhaicinn  le  d'  shùilibh,  ach  d'  a  ionnsuidh 
;ha  tèid  thu  thairis. 


■ 

CAIB.  I. 

A  NIS  an  dèigh  bàis  Mhaois,  òglaich  an 
£3l  Tighearna,  labhair  an  Tighearna  ri 
osua,  mac  Nuin,  fear-frithealaidh  Mhaois, 
ig  ràdh, 

2  Tha  m'  òglach  Maois  marbh :  a  nis 
ìime  sin  èirich,  gabh  thairis  air  Iordan  so, 
hu  fèin,  agus  an  sluagh  so  uile,  dh'  ionn- 
uidh  na  tìre  a  tha  mise  a'  tabhairt 
Ihoibh,  eadhon  do  chloinn  Israeil. 

3  Gach  ionad  air  an  saltair  bonn  bhur 
oise,  sin  thug  mi  dhuibh,  mar  a  thubhairt 
ni  ri  Maois. 

4  O  'n  fhàsach,  agus  Lebanon  so,  eadh- 
>n  gus  an  amhainn  mhòir,  amhainn  Eu- 
ihrates,  tìr  nan  Hiteach  uile,  agus  gus  an 
hairge  mhòir,  leth  ri  dol  fuidhe  na  grèine, 
ithidh  'na  chrìch  dhuibh. 

5  Cha  'n  urrainn  duine  sam  bith  seasamh 
,*  d'  aghaidh  uile  làithean  do  bbeatha.  Mar 
,  bha  mi  le  Maois,  mar  sin  bithidh  mi  leat- 
a :  cha  dìbir  mi  thu,  agus  cha  trèig  mi 
;hu. 

6  Bi  làidir,  agus  ro-mhisneachail ;  oir 
0  'n  t-sluagh  so  roinnidh  tu  mar  oigh- 
eachd  an  tìr  a  mhionnaich  mi  d'  an  aith- 
ichibh  a  thabhairt  doibh. 


5  Agus  fhuair  Maois,  òglach  an  Tigh- 
earna,  bàs  an  sin,  ann  am  fearann  Mhoaib, 
a  rèir  focail  an  Tighearn. 

6  Agus  dh'  adhlaic  e  ann  an  gleann  e, 
ann  am  fearann  Mhoaib,  thall  fa  chomhair 
Bhetpeoir:  ach  cha  'n  aithne  do  dhuine 
sam  bith  'uaigh  gus  an  là  'n  diugh. 

7  Agus  bha  Maois  ceud  agus  fichead 
bliadhna  dh'  aois  an  uair  a  fhuair  e  bàs : 
cha  d'  fhàilnich  a  shùil,  ni  mò  a  thrèig  a 
neart  e. 

8  Agus  ghuil  clann  Israeil  air  son  Mhaois 
ann  an  còfnhnardaibh  Mhoaib  deich  làith- 
ean  'ar  fhichead :  mar  so  chrìochnaich- 
eadh  làithean  a'  ghuil  agus  a'  bhròin  air 
son  Mhaois. 

9  Agus  bha  Iosua  mac  Nuin  làn  do 
spioracì  a'  ghliocais ;  oir  chuir  Maois  a 
làmhan  air :  agus  dh'  èisd  clann  Israeil 
ris,  agus  rinn  iad  mar  a  dh'àithn  an  Tigh- 
earna  do  Mhaois. 

10  Agus  cha  d'  èirich  fàidh  o  sin  ann  an 
Israel  cosmhuil  ri  Maois,  neach  a  b'  aithne 
cìo  'n  Tighearn  aghaidh  ri  h  aghaidh  ; 

11  Anns  na  h-uile  chomharaibh,  agus 
iongantasaibh  a  ciiuir  an  Tighearn  e  a 
dheanamh  ann  an  tìr  na  h-Eiphit,  air  Pha 
raoh,  agus  air  a  sheirbhisich  uile,  agus  air 
'fhearaun  uile, 

12  Agus  anns  an  làimh  chumhachdaich 
sin  uile,  agus  anns  an  uamhas  mhòr  uile, 
a  dh'  oibrich  Maois  ann  an  sealladh  Israeil 
uile. 


7  A mhàin  bi-sa  làidir  agusro-mhisneach- 
ail,  a  chum  gu  'n  toir  thu  'n  aire  gu  'n  dean 
thu  arèiranlagha  uile  a  dh'  àithn  m'òg- 
lach  Maois  dhuit:  na  tionndaidh  uaith 
dh'  ionnsuidh  na  làimhe  deise  no  dh'  ionn- 
suidh  na  làimhe  clìthe,  a  chum  gu  'n  soir- 
bhich  leat  anns  gach  àite  d'  an  teid  thu. 

8  Cha  tèid  leabhar  an  lagha  so  as  do 
bheul;  ach  beachd-smuainichidh  tu  air  a 
là  agus  a  dh'  oidhche,  chum  gu  'n  toir  thu 
'n  aire  gu  'n  dean  thu  a  rèir  gach  ni  a  ta 
sgrìobhta  ann  :  oir  an  sin  bheir  thu  air  do 
shlighe  soirbheachadh  leat,  agus  an  sin  ni 
thu  gu  glic. 

9  Nach  d'  àithn  mise  dhuit  ?  Bi  làidir 
agus  ro-mhisneachail ;  na  bi  fo  eagal,  agus 
na  biodh  faitcheas  ort:  oir  tha  'n  Tigh- 
earna  do  Dhia  leat  anns  gach  ionad  d'  an 
tèid  thu. 

10  An  sin  dh'  àithn  Iosua  do  luchd-riagh- 
laidh  an  t-sluaigh,  ag  ràdh, 

11  Rac.haibh  troimh  'n  champ,  agus  àith- 
nibh  do  'n  t-sluagh,  ag  ràdh,  Deasaichibh 
dhuibh  fèin  lòn ;  oir  an  ceann  thri  làithean 
thèid  sibh  thar  Iordan  so,  a  dhol  a  stigh  a 
shealbhachadh  na  tìre  a  tha  'n  Tighearna 
bhur  Dia  a'  toirt  duibh  r'  a  sealbhacliadh. 

12  Agus  ris  na  Reubenicli,  agus  ris  na 
Gadaich,  agus  ri  leth  thrèibh  Mhanaseh, 
labhair  Iosua,  ag  ràdh, 

13  Cuimhnichibh  am  focal  a  dh'  àithn 
Maois  òglach  an  Tighearna  dhuibh,  ag 
ràdh,  Thug  an  Tighearna  bhur  Dia  fois 
duibh,  agus  thug  e  dhuibh  an  tìr  so. 

14  Fahaidh  bhur  mnài,  bhur  clann 
bheag,  agus  bhur  sprèidh,  san  tìr  a  thug 
Maois  dhuibh  air  an  taobh  so  do  Iordan ; 
ach  thèid  sibh  fèin  thairis  fo  'r  n-armaibh 
roimh  bhur  bràithrean,  sibhse  uile  a  tha 
treunannan  neart,  aguscuidichidh  sibh  leo ; 

15  Gus  an  toir  an  Tighearna  fois  d'  'ur 
bràithribh,  mar  a  thug  e  dhuibhse,  agus 
gu  'n  sealbhaich  iadsan  mar  an  ceudna  an 
tìr  a  tha  'n  Tighearna  bhur  Dia  a'  tabh- 
airt  doibh  :  an  sin  pillidh  sibh  gu  tìr  bhur 
seilbhe,  agus  sealbhaichidh  sibh  i,  eadhon 
an  tìr  a  thug  Maois  òglach  an  Tighearna 
dhuibh  air  an  taobh  so  do  Iordan,  leth  ri 
èirigh  na  grèine. 

16  Agus  fhreagair  iad  Iosua,  ag  ràdh, 
Na  h-uile  nithe  a  dh'  àithn  thu  dhuinne, 
ni  sinn ;  agus  ge  b'  e  taobh  a  chuireas  tu 
sinn,  thèid  siun. 

17  A  rèir  mar  a  dh'  èisd  sinn  ri  Maois 
anns  na  h-uile  nithibh,  mar  sin  èisdidh  sinn 
riutsa :  a  mhàin  biodh  an  Tighearna  do 
Dhia  maille  riut,  mar  a  bha  e  maille  ri 
Maois. 

18  Gach  duine  a  chuireas  an  aghaidh 
t'  àithne,  agus  nach  èisd  ri  d'  bhriathraibh, 
anns  na  h-uile  nithibh  a  dh'  àithneas  tu  dha, 
cuirear  gu  bàs  e  :  a  mhàin  bi  Jàidir,  agus 
ro-mhisneachail. 

CAIB.  II. 

AGUS  chuir  Iosua  mac  Nuin  a  mach  à 
Sitim  dithis  dhaoine  a  rannsachadh  a 
mach  gu  h-uaigneach,  ag  ràdh,  Imichibh, 
rannsaichibh  a  mach  an  tìr,  agus  Iericho : 
agus  dh'  imich  iad,  agus  chaidh  iad  a  steach 
do  thigh  strìopaich,  d'  am  b'  ainm  Rahab, 
agus  luidh  iad  an  sin. 

2  Agus  dh'  innseadh  do  righ  Iericho,  ag 
ràdh,  Feuch,  thàinig  daoine  an  so  an  nochd, 
do  chloinn  lsraeil,  a  rannsachadh  a  mach 
na  tìre. 

3  Agus  chuir  righ  Iericho  teachdaire  gu 
Rahab,  ag  ràdh,  Thoir  a  mach  na  daoine  a 
thàinig  a  t'  ionnsuidh,  a  chaidh  steach  do 
d'  thigh  :  oir  is  ann  a  rannsachadh  a  mach 
na  tìre  uile  a  thàinig  iad. 

4  Agus  ghabh  a'  bhean  an  dithis  dhaoine, 
agus  dh'  fholaich  i  iad,  agus  thubhairt  i 
mar  so,  Thàinig  gun  amharus  daoine  a  m' 
ionnsuidh,  ach  cha  robh  fhios  agam  cia  as 
a  thàinig  iad  : 

5  Agus  thachair  mu  àm  druididh  a' 
gheata  'nuair  a  bha  e  dorcha,  gu  'n  deach- 
aidh  na  daoiue  mach  :  c'  àit  a  ghabh  na 
daoine  ;  cha  'n  fhios  domh  :  leanaibh  gu 
luath  air  an  tòir,  oir  beiridh  sibh  orra. 

6  Ach  bhai  air  an  toirt  suas  gu  mullach 
an  tighe,  agus  air  am  folach  le  cuiseagaibh 
an  lìn,  a  leag  i  an  ordugh  air  mullach  an 
tighe. 

7  Agus  lean  na  daoine  air  an  tòir  san 
t-slighe  gu  Iordan,  gu  ruig  na  h-àthanna  : 
agus  co  luath  as  a  chaidh  a'  mhuinntir  a 
bh'  air  an  tòir  a  mach,  dhruid  iad  an  geata. 

8  Agus  mun  robh  iad  air  luidhe  sìos, 

chaidh  i  suas  d'  an  ionnsuidh  air  mullac 
an  tighe ; 

9  Agus  thubhairt  i  ris  na  daoinibh,  Th  '■'• 
fios  agam  gu  bheil  an  Tighearn  air  toi) 
duibh  na  tìre,  agus  gu  bheil  bhur  n-uaml 
as  air  tuiteam  oirnne,  agus  gu  bheil  luchc  J- 
àiteachaidh  na  tìre  uile  air  leaghadh  as  1 
h-eagal  roimhibh : 

10  Oir  chuala  sinne  cionnus  a  thionr 
aich  an  Tighearna  suas  uisge  na  raar 
ruaidhe  roimhibh,  'nuair  a  thàinig  sibh 
mach  as  an  Eiphit;  agus  ciod  a  rinn  sib 
air  dà  righ  nan  Amorach,  a  bh'  air 
taobh  eile  do  lordan,  Sihon  agus  Og, 
sgrios  sibh  gu  tur. 

11  Agus  co  luath  as  a  chuala  sinne  n  ' 
nithe  sin,  leagh  ar  cridheachan,  agus  ch 
d'  fhan  tuilleadh  a  bheag  do  mhisnich  an 
an  duine  sain  bith  air  bhur  sonsa :  oir  a ! 
Tighearna  bhur  Dia,  is  esan  Dia  anns  n 
nèamhaibh  shuas,  agus  air  an  talam 
bhos. 

12  A  nis  uime  sin  guidheam  oirbl 
mionnaichibh  dhomh  air  an  Tighearn, 
chionn  gu  'n  do  nochd  mi  caoimhuea 
dhuihh,  gu'n  nochd  sibhse  mar  an  ceudn 
caoimhneas  do  thigh  m'athar-sa,  agus  gu'. 
toir  sibh  dhomh  coinhara  cinnteach  ; 

13  Agus  gu  'n  glèidh  sibh  beò  m'  athaii 
agus  mo  mhàthair,  agus  mo  bhràithrear 
agus  mo  pheathraichean,  agus  na  h-uile 
ta  aca,  agus  gu'n  saor  sibh  ar  n-anamann 
o  'n  bhàs. 

14  Agus  fhreagair  na  daoine  i,  Ar  n-an 
am-ne  air  bhur  son-sa  gu  bàs,  mur  foill 
sich  sibh  an  gnothuch  so  againn.  Agus  tar 
laidh,  'nuair  a  bheir  an  Tighearna  dhuini 
an  tìr,  gu  'm  buin  sinn  gu  caoimhneil  agu 
gu  fìriuueach  riutsa. 

15  An  sin  leig  i  sìos  iad  air  cord  troim) 
'n  uinneig:  oir  bha  a  tigh  air  balla  s 
bhaile,  agus  bha  i  chòmhnuidh  air  a 
bhalla. 

16  Agus  thubhairt  i  riu,  Thugaibh  an 
monadh  oirbh,  air  eagal  gu'u  coinnich  ai 
luchd-tòrachd  sibh ;  agus  folaichibh  sibl 
fèin  an  sin  tri  làithean,  gus  am  bi  'n  luchd 
tòrachd  air  pilltinn,  agus  an  dèigh  sii 
feudaidh  sibh  imeachd  air  bhur  slighe. 

17  Agus  thubhairt  na  daoine  rithe 
Bithidh  sinne  neò-chiontach  a  thaobh  ia< 
so  do  mhionnan  a  thug  thu  oirnn  a  mhionB 
achadh. 

18  Feuch,  'nuair  a  thig  sinn  do  'n  tìr 
ceanglaidh  tu  an  stìom  so  do  shnàth  scar 
lait  auns  an  uinneig  troimh  an  do  leig  thi 
sìos  sinn  :  agus  bheir  thu  t'  athair,  agus  d< 
mhàthair,  agus  do  bhràithrean,  agus 
teaghlach  t'  athar  uile,  dhachaidli  at'ionn- 
suidh. 

19  Agus  tarlaidh,  ge  b*e  neach  a  thèid  { 
mach  air  dorsaibh  do  thighe  do  'n  t-sràid 
gu  'm  bi  'fhuil  air  a  cheann/em,  agus  bith- 
idh  sinne  neò-chiontach  :  agus  ge  b'  e  neacr 
a  bhios  maille  riut  anns  an  tigh,  bithidh 
'fhuil  air  ar  ceann-ne,  ma  bheanas  làmli 
ris. 

20  Agus  ma  dh'  fhoillsicheas  tu  an 
gnothuch  so  againn,  an  sin  bithidh  sinne 
saor  o  d'  mhionnaibh  a  thug  thu  oirm  a 
mhionnachadh. 

21  Agus  thubhairt  ise,  A  rèir  bhur 
briathra,  mar  sin  bitheadh  e.   Agus  chuii 

m    air  falbh  iad,  agus  dh'imìch  iad  :  agus 
heangail  i  an  stìom  scarlait  anns  an  uinn- 

i    22  Affus  dh'fhalbh  iad,  agus  thàinig  iad 

■  o'n  miionadh,  agus  dh'fhan  iad  an  sin  tri 
j  iithean,  gus  an  do  phill  an  luchd-tòrachd. 

-  «  igus  dh'iarr  an  luchd-tòrachd  iad  air 
?adh  na  slighe  uile,  ach  cha  d'fhuair  siad 

■  irl. 

1    23  Mar  sin  phill  an  dithis  dhaoine,  agus 
haidh  iad  sìos  o'n  mhonadh,  agus  chaidh 
i  id  thairis,  agus  thàinig  iad  gu  losua  mac 

■  ^uin,  agus  dh'innis  iad  da  gach  ni  a  thach- 
.  ir  dhoibh  : 

24  Agus   thubhairt  iad   ri   Iosua,  Gu 

■  irinneach  thug  an  Tighearna  thairis  d'ar 
pn  ìimh  am  fearann  uile  :  oir  tha  eadhon 

i  uchd-àiteachaidh  na  tìre  uile  air  leaghadh 
s  fa'r  comhair. 

CAIB.  III. 
\  GUS  dh'èirich  losua  gu  moch  sa'  mha- 
I  £jL    duinn  ;  agus  dh'imich  iad  o  Shitim, 
M  gus  thàinig  iad  gu  Iordan,  e  fèin  agus 
r  j|  lann  Israeil  uile,  agus  ghabh  iad  tàmh  an 

:  in  mun  deachaidh  iad  thairis. 
M    2  Agus  an  ceann  thri  làithean,  chaidh  an 
uchd-riaghlaidh  troimh  'n  champ; 

■  3  Agus  dh'àithn  iad  do'n  t-sluagh,  ag 
U  àdh,  'Nuair  a  chi  sibh  àirc  coimhcheang- 
■tk  P  an  Tighearna  bhur  Dè,  agus  na  sagairt 
isa  ia  Lebhithich  'ga  giùlan,  an  sin  gluaisidh 

ibh  o'r  n-àit,  agus  thèid  sibh  'na  dèigh. 
r(J    4  Gidheadh  bfthidh  astar  eadar  sibh  agus 
•f|  ,  mu  thimchioll  dà  mhìle  làmh-choille  do 
n  homhas  :  natigibh  am  fagus  d'i,  a  chum 

-1  'u'm  bi  fios  na  slighe  agaibh  air  am  feum 
|3  iibhimeachd;  oir  cha  do  ghabh  sibh  riamh 

'  -oimhe  an  rathad  so. 
rk     5  Agus  tlmbhairt  Iosua  ris  an  t-sluagh, 
ji  -^aomhaichibh  sibh  fèin;  oir  am  màireach 
u-i  ìi  'n  Tighearna  nithe  iongantach  'nur 
neasg. 

;)  6  Agus  labhair  Iosua  ris  na  sagartaibb, 
1  ìg  ràdh,  Togaibh  suas  àirc  a'  choimh- 
iheangail,  agus  rachaibh  thairis  roimh  'n 
;-sluagh.  Agus  thog  iad  suas  àirc  a' 
•hoimhcheangail,  agus  chaidh  iad  roimh  'n 
;-sluagh. 

J  7  Agus  thubhairt  an  Tighearna  ri  Iosua, 
a  An  diugh  tòisichidh  mi  air  tliusa  dhean- 

J  imh  mòr  ann  an  sealladh  Israeil  uile,  a 
:hum  gu'm  bi  fios  aca,  mar  a  bha  mi  le 

l  „  Maois,  gum  bi  mi  leatsa. 

J     8  Agus  bheir  thu  àithne  do  na  sagartaibh 

3  1  tha  giùlan  àirce  a'  choimhcheangail,  ag 
ràdh,  'Nuair  a  bhios  sibh  air  teachd  gu  foir 
,  iiisge  lordain,  ann  an  Iordan  seasaidh 

1  sibh. 

9  Agus  thubhairt  Iosua  ri  cloinn  Israeil, 
Thigibh  an  so,  agus  èisdibh  ri  briathraibh 
an  Tighearna  bhur  Dè. 

10  Agus  thubhairt  Iosua,  Le  so  bithidh 
fios  agaibh  gu  bheil  an  Dia  beò  'nur  nieasg, 
àgus  gu'm  fuadaich  e  gun  teagamh  a  mach 
roimhibh  na  Canaanaich,  as^us  na  Hitich, 
agus  na  Hibhich,  agus  na  Peridsich,  agus 

Ina  Girgasaich,  agus  na  h-Amoraich,  agus 

Ina  Iebusaich. 

[  11  Feuch,  tha  àirc  coimhcheangail  Tigh- 
learna  na  talmhainn  uile  a'  dol  thairis 
firoimhibh  do  Iordan. 

f  12  A  nis  uime  6in  gabhaibh  dà  fhear- 


dheug  à  treubhan  Israeil,  fear  as  gach 
trèibh. 

13  Agus  co  luath  'sa  shocraicheas  na 
sagairt  a  ta  giùlan  àirce  an  Tighearna, 
Tighearna  na  talmhainn  uile,  buinn  an  cos 
ann  an  uisgeachaibh  Iordain,  bithidh  uisg- 
eachan  lordain  air  an  sgaradh  0  na  h-uisg- 
eachaibh  a  thig  a  nuas  o'n  àirde ;  agus 
seasaidh  iad  'nan  torr. 

14  Agus  an  uair  a  dh'fhalbh  an  sluagh 
o'm  bùthaibh,  gu  dol  thar  Iordan,  agus  na 
sagairt  a'  giùlan  àirce  a'  choimhcheangaii 
roimh  'n  t-sluagh ; 

15  Agus  an  uair  a  bha  iadsan  a  ghiùlain 
an  àirc  air  teachd  gu  Iordan,  agus  a  bha 
cosa  nan  sagart  a  ghiùlain  an  àirc  air  an 
tumadh  ann  an  foir  an  uisge,  (oir  tha  Ior- 
dan  a'  sruthadh  thar  a  bruachan  uile  rè  an 
fhogharaidh  uile,) 

16  An  sin  sheas  na  h-uisgeachan  a 
thàinig  a  nuas  o'n  àirde,  agus  dh'èirich  iad 
suas  'nan  torr  ro-fhad  o'n  bhaile  Adam,  a 
ta  làimh  ri  Saretan  :  agus  theirig  iadsan  a 
chaidh  sìos  rathad  mara  a'  chòmhnaird, 
eaclhon  na  mara  salainn,  agus  ghearradh 
as  iad  ;  agus  chaidh  an  sluagh  thairis  dìr- 
each  fa  chomhair  Iericho. 

17  Agus  sheas  na  sagairt,  a  ghiùlain  àirc 
coimhcheangail  an  Tighearna  gu  daingean 
air  talamh  tioram  am  meadhon  Iordain, 
agus  chaidh  na  h-Israelich  uile  thairis  air 
talamh  tioram,  s^us  on  robh  an  sluagh  uile 
air  dol  thar  Iordan. 

CAIB.  IV. 
GUS  an  uair  a  bha  'n  sluagh  uile  air 
dol  thar  Iordan,  an  sin  labhair  an 
Tigbearna  ri  losua,  ag  ràdh, 

2  Gabhaibh  dhuibh  fèin  dà  fhear  dheug 
as  an  t-sluagh,  duine  as  gach  trèibh  ; 

3  Agus  àithnibh  dhoibh,  ag  ràdh,  Thug- 
aibh  leibh  o  so  à  meadhon  Iordain,  as  an 
àit  anns  an  do  sheas  cosa  nan  sagart  gu 
daingean,  dà  cliloich  dheug;  agus  bheir 
sibh  iad  thairis  leibh,  agus  cuiridh  sibh  iad 
anns  an  àite-tàimh  anns  an  gabh  sibh  fois 
an  nochd. 

4  An  sin  ghairm  Iosua  air  an  dà  fhear 
dheug,  a  dheasaich  e  à  cloinn  Israeil,  fear 
as  gach  trèibh. 

5  Agus  thubhairt  Iosua  riu,  Rachaibh 
thairis  roimh  àirc  an  Tighearna  bhur  Dè 
gu  meadhon  Iordain,  agus  togadh  gach 
fear  dhibh  clach  air  a  ghualainn,  a  rèir 
àireimh  threubba  chloinn  Israeil. 

6  A  chuin  gu'm  bi  so  'na  chomhara  'nur 
measg,  a  chum  'nuair  a  dh'  fhiosraicheas 
bhur  clann  san  àm  ri  teachd,  ag  ràdh,  Ciod 
is  ciall  duibh  leis  na  clachaibh  so  ? 

7  An  sin  gu"m  freagair  sibh  iad,  Gu'n 
robh  uisgeacban  Iordaìn  air  an  sgaradh  o 
cheile  roimh  àirc  coimhcheangail  an  Tigh- 
earna ;  'nuair  a  chaidh  i  thar  Iordan,  gu'n 
robh  uisgeachan  lordain  air  an  sgaradh  o 
chèile  :  àgus  bithidh  na  c.lachan  so  'nan 
cuimhneachan  do  chloinn  Israeil  gu 
bràth. 

8  Agus  rinn  clann  Israeil  amhuil  mar  a 
dh'  àithn  Iosua,  agus  thog  iad  suas  dà 
cbloich  dheug  à  meadhon  Iordain,  mar  a 
labhair  an  Tighearna  ri  Iosua,  a  rèir 
àireimh  threubha  chloinn  Israeil,  agus 
ghiùlain  iad  leo  thairis  iad  do'n  àit  anns  an 

do  ghabh  iad  tàmh,  agus  chuir  iad  sìos  an 
sin  iad. 

9  Agus  chuir  Iosua  suas  dà  chloich 
dheug  am  meadhon  Iordain,  san  ionad 
anns  an  do  sheas  cosa  nan  sagart  a  ghiùl- 
ain  àirc  a'  choimhcheangail :  agus  tha  iad 
an  sin  gus  an  la'n  diugh. 

10  Oir  sheas  na  sagairt  a  ghiùlain  an 
àirc  am  meadhon  Iordain,  gus  an  do 
chrìochnaicheadh  gach  ni  a  dh'àithn  an 
Tighearna  do  Iosua  a  labhairt  ris  an 
t-sluagh,  a  rèir  nan  uile  nithe  a  dh'àithn 
Maois  do  Iosua :  agus  rinn  an  sluagh  cabh- 
ag,  agus  chaidh  iad  thairis. 

11  Agus  an  uair  a  bha  'n  sluagh  uile  air 
dol  thairis,  an  sin  chaidh  àirc  an  Tigh- 
earna  thairis,  agus  na  sagairt,  an  làthair  an 
t-sluaigh. 

12  Agus  chaidh  clann  Reubein,  agus 
clann  Ghad,  agus  leth  thrèibh  Mhanaseh, 
thairis  fo'n  armaibh  roimh  chloinn  Israeil, 
mar  a  labhair  Maois  riu  : 

13  Chaidh  thairis  mu  thimchioll  dà 
fhichead  mìle,  deas  air  son  cogaidh,  an 
làthair  an  Tighearna  gu  cath,  do  chòmh- 
nardaibh  Iericho. 

14  Air  an  là  sin  dh'àrdaich  an  Tigh- 
earna  Iosua  aun  an  sealladh  Israeil  uile, 
agus  bha  eagal  orra  roimhe,  mar  a  bha 
eagal  orra  roimh  Mhaois,  uile  làithean 
a  bheatha. 

15  Agus  labhair  an  Tighearna  ri  Iosua, 
ag  ràdh, 

16  Aithn  do  na  sagartaibh  a  tha  giùlan 
àirce  na  Fianuis,  iad  a  theachd  a  nìos  à 
Iordan. 

17  Agus  dh'  àithn  Iosua  do  na  sag- 
artaibh,  ag  ràdh,  Thigibh  a  nìos  à  Ior- 
dan. 

18  Agus  an  uair  a  bha  na  sagairt  a 
ghiùlain  àirc  coimhcheangail  an  Tighearn 
air  teachd  a  nìos  à  meadhon  Iordain,  agus 
a  bha  buinn  chos  nan  sagart  air  an  togail 
suas  air  an  talamh  thioram,  an  sin  phill 
uisgeachan  Iordain  d'an  àite  fèin,  agus 
chaidh  iad  thar  a  bruachan  uile,  mar  a 
rinn  iad  roimhe. 

19  Agus  thàinig  an  sluagh  a  nìos  à  Ior- 
dan  air  an  deicheamh  là  do'n  cheud  mhìos, 
agus  champaich  iad  ann  an  Gilgal,  san 
iomall  a  làimh  na  h-àirde  'n  ear  do  Ieri- 
cho. 

20  Agus  an  dà  chloich  dheug  sin,  a  thug 
iad  a  mach  à  Iordan,  chuir  Iosua  suas  ann 
an  Gilgal. 

21  Agus  labhair  e  ri  cloinn  Israeil,  ag 
ràdh,  'Nuair  a  dh'fhiosraicbeas  bhur  clann 
d'an  aithrichibh  san  àra  ri  teachd,  ag  ràdh, 
Ciod  is  ciall  do  na  clachaibh  so  ? 

22  An  sin  bheir  sibh  fios  d'  'ur  cloinn,  ag 
ràdh,  Thàinig  Israel  thar  Iordan  so  air 
talamh  tioram . 

23  Oir  thiormaich  an  Tighearna  bhur 
Dia  suas  uisgeachan  Iordain  roimhibhse, 
gus  an  deachaidh  sibh  thairis,  mar  a  rinn 
an  Tighearna  bhur  Dia  air  a'  mhuir 
ruaidh,  a  thiormaich  e  suas  romhainn,  gus 
an  robh  sinn  air  dol  thairis  ; 

24  A  chum  gu'n  aithnich  sluagh  na 
talmhainn  uile  làmh  an  Tighearna,  gu 
bheil  i  cumhachdach:  a  chum  gu'm  bi 
eagal  an  Tighearna  bhur  Dè  oirbh  am 


CAIB.  V. 

AGUS  an  uair  a  chual'  uile  rìghre  nan 
Amorach,  a  bh'  air  an  taobh  tliall  do 
Iordan  a  làimh  na  h-àirde  'n  iar,  agus  uile 
rìghre  nan  Canaanach,  a  bha  làimh  ris  an 
fhairge,  gu'n  do  thiormaich  an  Tighearna 
suas  uisgeachau  lordain  roimh  chloinn  Is- 
raeil,  gus  an  deachaidh  sinn  thairis,  leagh 
an  cridhe,  agus  cha  robh  spiorad  tuilleadh, 
annta,  air  son  chloinn  Israeil. 

2  Anns  an  àm  sin  thubhairt  an  Tighearna 
ri  Iosua,  Dean  duit  fèin  sgeinean  geura, 
agus  timchioll-ghearr  clann  Israeil  a  rìs  an 
dara  uair. 

3  Agus  rinn  Iosua  dha  fèin  sgeinean 
geura,  agus  thimchioll-ghearr  e  clann  Is- 
raeil  aig  cnoc  nan  roimh-chroicionn. 

4  Agus  is  e  so  an  t-awbhar  mu'n  do  thim- 
chioll-ghearr  Iosua  :  Fhuair  an  sluagh  uile 
a  thàinig  a  mach  as  an  Eiphit,  a  bha  'nam 
firionnaich,  eadhon  na  tìr-chogaidh  uile, 
bàs  anns  an  fhàsach  air  an  t-slighe,  an 
dèigh  dhoihh  teachd  a  mach  as  an 
Eiphit. 

5  A  nis  bha'n  sluagh  uile  a  Ihàinig  a 
mach,  air  an  timchioll-ghearradh ;  ach  an 
sluagh  uile  a  rugadh  san  fhàsach  air  an 
t-slighe,  'nuair  a  thàinig  iad  a  mach  as  an 
Eiphit,  iadsan  cha  do  thimchioll-ghearr 
iad. 

6  Oir  dh'  imich  clann  Israeil  anns  an 
fhàsacb  dà  fhichead  bliadhna,  gus  an 
deachaidh  as  dò'n  luchd-cogaidh  uile  a 
thàinig  a  mach  as  an  Eiphit,  a  chionn 
nach  d'thug  iad  gèill  do  ghuth  an  Tigh- 
earna:  d'an  do  mhionnaich  an  Tighearna 
nac-h  nochdadh  e  dhoibh  am  fearann,  a 
mhionnaich  an  Tighearna  d'an  aithrichibh 
gu'n  tugadh  e  dhuinn,  fearann  a  tha 
sruthadh  le  bainne  agus  le  mil. 

7  Agus  an  clann-san,  a  thog  e  suas  'nan 
àit,  iadsan  thimchioll-ghearr  Iosua :  oir 
bha  iad  neo-thimchioll-ghearrta,  a  chionn 
nach  do  thimchioll-ghearradh  iad  air  an 
t-slighe. 

8  Agus  an  uair  a  bha  'n  sluagh  uile  air 
an  timchioll-ghearradh,  dh' fhan  iad  'nan 
àitibh  anns  a'  champ,  gus  an  robh  iad 
slàn. 

9  Agus  thubhairt  an  Tighearna  ri  Iosua, 
Air  an  là'n  diugh  bhuin  mi  air  falbh  uaibh 
masladh  na  h-Eiphit :  uime  sin  thugadh 
Gilgal  mar  ainm  air  an  àite  sin  gus  au  là" 
diugh. 

10  Agus  champaich  clann  Israeil  ann  an 
Gilgal:  agus  chum  iad  a'  thàisg,  air  a' 
cheathramh  là  deug  do'n  mhìos  anns  an 
fheasgar,  ann  an  còmhnardaibh  Iericho. 

11  Agus  dh'ith  iad  do  shean  bhàrr  an 
fhearaiun  air  an  là  maireach  an  dèigh  na 
càisge,  breacagan  neo-ghoirtichte,  agus  sìol 
cruaidhichte  air  an  là  sin  fèin. 

12  Agus  sguir  am  mana  air  an  là  màir- 
each  an  dèigh  dhoibh  itheadh  do  shean 
bhàrr  an  fhearainn ;  ni  mò  a  bha  mana 
tuilleadh  aig  cloinn  Israeil,  ach  dh'ith  iad 
do  thoradh  fearainn  Chanaain  air  a' 
bhliadhna  sin. 

13  Agus  an  uair  a  bha  Iosua  làimh  ri 
Iericho,  thog  e  suas  a  shùilean  agus  dh'- 
amhairc  e,  agus,  feuch,  sheas  duine  thall 
fa  'chomhair,  agus  a  chlaidheamh  rùisgte 
'na  làimh :  agus  chaidh  Iosua  d'a  ionn- 

uidh,  ag-us  thubhairt  e  ris,  An  ann  leinne 
'  tha  thu,  no  le  'r  n-eascairdibh  ? 

14  Agus  thubhairt  e,  Cha  'n  ann  :  ach 
nar  cheannard  slòigh  an  Tighearna  tha 
:ni  a  nis  air  teachd.  Agus  thuit  Iosua  air 
aghaidh  air  an  talamh,  agus  rinn  e  aor- 
idh,  agus  thubhairt  e  ris,  Ciod  a  tha  mo 
highearn  ag  ràdh  r'  a  sheirbhiseach  ? 

15  Agus  thubhairt  ceannard  slòigh  an 
righearna  ri  Iosua,  Fuasgail  do  bhròg 
hàrr  do  choise,  oir  tha  'n  t-ionad  air  ara 
'heil  thu  a'  d'  sheasamh,  naomh.  Agus 
'inn  Iosua  mar  sin. 

CAIB.  VI. 
A    NIS  bha  Iericho  air  a  dhruideadh  suas 
ZjL  gu  teann,  roimh  chloinn  Israeil ;  cha 
eachaidh  neach  air  bith  a  mach,  agus  cha 
l'  thàinig  neach  air  bith  a  stigh. 
2  Agus  thubhairt  an  Tighearna  ri  Iosua, 
Feuch,  thug  mi  do  d'  làimh  Iericho,  agus  a 
igh,  agus  na  daoine  treun  ann  an  rieart. 
f  3  Agus  cuairtichidh  sibh  am  baile,  sibh- 
K  fheara-cogaidh  uile,  agus  thèid  sibh  mu 
himchioll  a'  bhaile  aon  uair :  mar  so  ni 
Biu  air  sè  làithibh. 

j  4  Agus  giùlainidh  seachd  sagairt  roimh 
|.n  àirc  seachd  trompaidean  a  dh'  adhairc- 
Ibh  reitheachan  :  agus  air  an  t-seachdamh 
|ì  thèid  sibh  mu  thirachioU  a'  bhaile 
leachd  uairean,  agus  sèididh  na  sagairt 
leis  na  trompaidibh. 

5  Agus  an  uair  a  ni  mdfuahn  fhada  le 
i.dhaircibh  nan  reitheachan,  agus  an  uair 
I,  chluinneas  sibh  fuaira  na  trompaid,  an 
in  èighidh  an  sluagh  uile  le  h-iolaich 
nhòir,  agus  tuitidh  balla  a'  bhaile  sìos  o 
KShunadh,  agus  thèid  an  sluagh  suas  gach 
luine  dìreach  roimlie. 

j  6  Agus  ghairm  Iosua  mac  Nuin  air  na 
jagartaibh,  agus  thubhairt  e  riu,  Togaibh 
!uas  àirc  a'  choimhcheangail,  agus  giùl- 
lineadh  seachd  sagairt  seac  hd  trompaidean 
1  dh'  adhaircibh  reitheachan  roimh  àirc  an 
fighearn. 

7  Agus  thubhairt  e  ris  an  t-sluagb, 
'  jabhaibh  air  bhur  n-aghaidh,  agus  cuairt- 
ìchibh  am  baile,  agus  gabhadh  esan  a  tha 
!ò  armaibh  air  aghaidh  roirah  àirc  an 
jrighearn. 

8  Agus  an  uair  a  labhair  Iosua  ris  an 
I  -sluagh,  ghabh  na  seachd  sagairt,  a'  giùl- 
'm  sheachd  trompaidean  a  dh'  adhaircibh 
'■eitheachan,  air  an  aghaidh  roimh  'n 
irighearn,  agus  shèid  iad  leis  na  trompaid- 
i  bh ;  agus  lean  àirc  coimhcheangail  an 
;  Tighearn  iad. 

j  9  Agus  chaidh  na  daoine  armaichte 
i'oimh  na  sagartaibh  a  shèid  leis  na  tromp- 
Uidibh,  agus  thàinig  a'  chuid  eile  do  'n 
i;-sluagh  an  dèigh  na  h-àirce,  na  sagartan 
t'  gabhail  air  an  aghaidh,  agus  a'  sèideadh 
eis  na  trompaidibh. 

!  10  Agus  dh'  àithn  Iosua  do  'n  t-sluagh,  ag 
I  àdh,  Cha  dean  sibh  iolach,  agus  cha  dean 
'iibh  fuaim  sam  sibh  le  'r  guth,  ni  mò  thèid 
i  'ocal  sam  bith  a  mach  as  bhur  beul,  gus  an 
i  à  anns  an  abair  mise  ribh,  Deanaibh  iol- 

ich  ;  an  sin  ni  sibh  iolach. 

11  Mar  sin  chuairtich  àirc  an  Tighearn 
>un  baile,  a'  dol  m'  a  thimchioll  aou  uair : 
;  igus  thàinig  iad  do  'n  champ,  agus  ghabh 

ad  tàmh  anns  a'  champ. 


12  Agus  dh'  èirich  Iosua  gu  moch  sa' 
mhaduinn,  agus  thog  na  sagairt  suas  àirc 
an  Tighearn. 

13  Agusdh'imich  airanaghaidhaghnàth 
seachd  sagairt,  a'  giùlan  sheachd  tromp- 
aidean  a  dh'  adhaircibh  reitheachan  roimh 
àirc  an  Tighearn,  agus  shèid  iad  leis  na 
trompaidibh  :  agus  dh'  imich  an  sluagh 
armaichte  rompa,  ach  thàinig  a  chuid  eile 
do  'n  t-sluagh  an  dèigh  àirce  an  Tighearn, 
na  sagairt  a'  gabhail  air  an  aghaidh,  agus 
a'  sèideadh  leis  na  trompaidibh. 

14  Agus  air  an  dara  là  chuairtich  iad  am 
baile  aon  uair,  agus  phill  iad  do  'n  champ  : 
mar  so  rinn  iad  air  sè  làithibh. 

15  Agus  air  an  t-seachdamh  là  dh'  èirich 
iad  gu  moch  mu  bhriseadh  na  fàire,  agus 
chuairtich  iad  am  baile  air  an  dòigh  cheud- 
na,  seachd  uairean  :  a  mhàin  air  an  là  sin 
chuairtich  iad  am  baile  seachd  uairean. 

16  Agus  air  an  t-seachdamh  uair  shèid 
na  sagart  leis  na  trompaidibh,  agus  thubh- 
airt  losua  ris  an  t-sluagh,  Deanaibh  iol- 
ach ;  oir  thug  an  Tighearna  dhuibh  am 
baile. 

17  Agus  bithidh  am  baile  mallaichte,  e 
fèin  agus  gach  ni  a  th'  ann,  do  'n  Tighearn : 
a  mhàin  bithidh  Rahab  an  strìopach  beò,  i 
fèin  agus  iadsan  uile  a  tha  maille  rithe  san 
tigh,  a  chionn  gu  'n  d'  f  holaich  i  na  teachd- 
airean  a  chuir  sinn  uainn. 

18  Agus  sibhse,  air  gach  aon  chor  gleidh- 
ibh  sibh  fèin  o  'n  ni  mhallaichte,  air  eagal 
gu  'n  dean  sibh  sibh  fèin  mallaichte,  'nuair 
a  ghabhas  sibh  do  'n  ni  mhallaichte,  agus 
gu  'n  dean  sibh  camp  Israeil  'na  mhallach- 
adh,  agu8  gu  'n  cuir  sibh  e  fuidh  bhuair- 
eas. 

19  Ach  tha  'n  t-airgiod  uile,  agus  an  t-òr, 
agus  na  soithichean  umha  agus  iaruinn, 
coisrigte  do  'n  Tighearna :  thig  iad  a  steach 
do  ionmhas  an  Tighearn. 

20  Agus  rinn  an  sluagh  iolach  an  uair  a 
shèid  na  sagairt  leis  an  trorapaidibh  :  ag- 
us  an  uair  a  chual'  an  sluagh  fuaim  na 
trompaid,  agus  a  dh'  èigh  an  sluagh  le 
h-iolaich  mhòir,  an  sin  thuit  am  balla  sìos 
gu  ìàr ;  agus  chaidh  an  sluagh  suas  do  'n 
bhaile,  gach  duine  dìreach  roimhe,  agus 
ghlac  iad  am  baile. 

21  Agus  lèir-sgrios  iad  gach  ni  a  bha  sa' 
bhaile,  eadar  fhear  agus  bhean,  òg  agus 
shean,  agus  dhamb,  agus  chaora,  agus  as- 
al,  le  faobhar  a'  chlaidheimh. 

22  Ach  ris  an  dithis  fhear  a  rannsaich  a 
mach  an  tìr  thubhairt  losua,  Rachaibh  a 
steach  do  thigh  na  strìopaich,  agus  thug- 
aibh  a  mach  as  a  sin  a'  bhean,  agus  gach 
ni  a  th'  aice,  mar  a  mhionnaich  sibh  dh'  i. 

23  Agus  chaidh  na  h-òganaich  a  bha  'nan 
luchd-rannsachaidh  a  stigh,  agus  thug  iad 
a  mach  Rahab,  agus  a  h-athair,  agus  a 
màthair,  agus  a  bràithrean,  agus  gach  ni 
a  bh'  aice  ;  agus  thug  iad  a  mach  a  dilsean 
uile,  agus  chuir  iad  an  taobh  a  muigh  do 
champ  Israeil  iad. 

24  Agus  loisg  iad  am  baile  le  teine,  agus 
gach  ni  a  bh'  ann  :  a  rahàin  an  t-airgiod, 
agus  an  t-òr,  agus  na  soithichean  umha 
agus  iaruinn,  chuir  iad  ann  an  ionmhaa 
tighe  an  Tighearn. 

25  Agus  ghièidh  Iosua  Rahab  an  strìop- 
ach  beo,  agus  teaghlach  a  h-athar,  agus 


176 


IOSUA. 


gach  hv  a  bh'  aice;  agus  tha  i  'na  còmh- 
iiuidh  ann  an  Israel  gus  an  là  'n  diugh,  a 
chionn  gu  'n  d'  fholaich  i  na  teaohdairean 
n  chuir  losua  a  rannsachadh  a  inach  Ieri- 
cho. 

26  Agus  chuir  Iosua  fuidh  mhionnaibh 
iad  san  àm  sin,  ag  ràdli,  Mallaichte  gu  robh 
an  duine  an  làthair  an  Tighearn,  a  dh'  èir- 
eas  agus  a  thogas  am  baile  so  Iericho  :  'na 
cheud-ghin  leagaidh  e  a  bhunachair,  agus 
'na  mìiac  a's  òige  cuiridh  e  suas  a  gheata- 
cha. 

27  Mar  so  bha  'n  Tighearna  maille  ri  Io- 
sua,  agus  sgaoileadh  'iomradh-san  air 
feadh  na  tìre  uile. 

CAIB.  VII. 

ACH  rinn  clann  Israeil  cionta  san  ni 
mhallaichte:  oir  ghabh  Achan  mac 
Charmi,  mhic  Shabdi,  mhic  Sherah,  do 
tlirèibh  Iudah,  cuid  do  'n  ni  mhallaichte  : 
agus  las  fearg  an  Tighearn  an  aghaidh 
chloinn  Israeii. 

2  Agus  chuir  Iosua  daoine  o  Iericho  gu 
h-Ai,  a  tha  làimh  ri  Bet-abhen,  air  an 
taobh  an  ear  do  Bhet-e),  agus  labhair  e 
riu,  ag  ràdh,  Rachaibh  suas,  agus  rann- 
saichibh  a  mach  an  tìr.  Agus  chaidh  na 
daoine  suas,  agus  rannsaich  iad  a  mach 
Ai. 

3  Agus  phill  iad  gu  Iosua,  agus  thubh- 
airt  iad  ris,  Na  rachadh  an  sluagh  uile 
suas  ;  ach  rachadh  mu  thimcliioll  dà  mhìle 
no  tri  mìle  fear  suas,  agus  buaileadh  iad 
Ai :  na  toir  air  an  t-sluagh  uile  saoith- 
reachadh  an  sin  ;  oir  cha  'n  'eil  ann  diubh 
ach  beagan.  \ 

4  Agus  chaidh  suas  an  sm  do  n  t-sluagh 
mu  thimchioll  tri  mìle  fear;  agus  theich 
iad  roimh  fheara  Ai. 

5  Agus  bhuail  fir  Ai  dhiubh  mu  thim- 
chioll  sè  fir  dheug  thar  fliichead :  oir  chuir 
iad  an  ruaig  orra  o  chomhair  a'  gheata 
eadhon  gu  Sebarim,  agus  bhuail  iad  san 
dol  sìos  iad ;  uime  sin  leagh  cridhe  an 
t  sluaigh,  agus  dh'  fhàs  e  mar  uisge. 

6  Agus  reub  Iosua  'eudach,  agus  thuit 
e  eu  làr  air  'aghaidh,  roimh  àirc  an  Tigh- 
earna,  gu  tràth  feasgair,  e  fèin  agus  sean- 
airean  lsraeil,  agus  chuir  iad  duslach  air 

ai7CAgùs  thubhairt  Iosua,  Och  !  a  Thigh- 
earna  Dhè,  c'  ar  son  a  thug  thu  idir  an 
sluagh  so  thar  Iordan,  g'  ar  toirt  thairis  do 
làimh  nau  Amorach,  a  chum  ar  sgrios?  O 
b'  fhearr  gu  'm  biomaid  tqilichte,  agus 


gu  m 


biomaid  air  gabhail  còmlinuidh  air 


an  taobh  eile  do  Iordan  ; 

8  O  Thighearna,  ciod  a  their  mi  nuair 
a  thionndaidheas  Israel  an  cùl  r'  an  naimh- 

9  Oir  cluinmdh  na  Canaanaich,  agus 
uile  luchd-àiteachaidh  na  tìre,  agus  iadh- 
aidh  iad  mu  'n  cuairt  oirnn,  agus  gearr- 
aidh  iad  as  ar  n-ainm  o  'n  talamh:  agus 
ciod  a  ni  thu  ri  d*  ainm  mòr  ? 

10  Agus  thubhairt  an  Tighearna  ri  Io- 
sua,  Eirich  suas ;  c'  ar  son  a  luidheas  tu 
mar  so  air  t'  aghaidh  ?  ,  \  _ 

11  Pheacaich  Israel,  agus  bhris  ìad  mar 
an  ceudna  mo  choimhcheangal  a  dh'  àithn 
mi  dhoibh  ;  oir  ghabh  iad  eadhon  do  'n  ni 
mhallaichte,  agus  mar  an  ceudna  ghoid 


iad,  agus  mar  an  ceudna  cheil  iad,  agu 
chuir  iad  eadhon  am  measg  an  airneis  fèin  t 

12  Uime  sin  cha  b'  urrainn  clann  Israei, 
seasamh  roimh  an  naimhdean,  ach  thionn 
daidh  iad  an  cùl  r'  an  naimhdibh,  a  chion ■ 
gu  'n  robh  iad  mallaichte.  Cha  bhi  mis 
maille  ribh  tuille,  mur  sgrios  sibh  an  t 
mallaichte  as  bhur  measg. 

13  Eirich  suas,  naomhaich  an  sluagl, 
agus  abair,  Naomhaichibh  sibh  fèin  air  so .] 
an  là  màireach  ;  oir  mar  so  tha  an  Tigh : 
earna  Dia  Israeil  ag  ràdh,  Tha  ni  mall 
aichte  a'  d'  mheadhon,  O  Israeil :  cha': 
urrainn  thu  seasamh  roimh  do  naimhdibl 
gus  an  cur  sibh  air  falbh  an  ni  mallaicht 
as  bhur  measg. 

14  Anns  a'  mhaduinn  uime  sin  bheirea 
cuideachd  sibh  a  rèir  bhur  tretibhan  :  agu 
an  treubh  a  ghabhas  an  Tighearna,  thig 
a  rèir  a  teaghlaichean ;  agus  thig  an  teagh 
lach  a  ghabhas  an  Tighearn,  a  rèir  a  thigh 
ean  ;  agus  thig  an  tigh  a  ghabhas  an  Tigli 
earn,  a  lìon  fear  is  fear. 

15  Agus  esan  a  ghlacar  leis  an  ni  mhall 
aichte,  loisgear  le  teine  e  fèin  agus  gach  n 
a  th'  aige ;  a  chionn  gu  'n  do  bhris  e  coimh 
cheangal  an  Tighearn,  agus  gu  'n  d'  rinn 
amaideachd  ann  an  lsrael. 

16  Uime  sin  dh'  èirich  Iosua  gu  moc: 
sa'  mhaduinn,  agus  thug  e  leis  Israel 
rèir  an  treubhan ;  agus  ghabhadh  treubì 
Iudah. 

17  Agus  thug  e  leis  teaghlach  Iudah 
agus  ghabh  e  teaghlach  nan  Sarhitheach 
agus  thug  e  leis  teaghlach  nan  Sarhith 
each  a  lìon  fear  is  fear ;  agus  ghabhadl 
Sabdi. 

18  Agus  thug  e  leis  a  thigh,  a  Ron  fea 
agus  fear ;  agus  ghabhadh  Achan  ma 
Charmi,  mhic  Shabdi,  mliic  Sherah,  d> 
thrèibh  Iudah. 

19  Agus  thubhairt  Iosua  ri  Achan,  i 
mhic,  thoir,  guidheam  ort,  glòir  do  'n  Tigh 
earna  Dia  lsraeil,  agus  dean  aidmheil  da 
agus  innis  domh  a  nis  ciod  a  rinn  thu,  n; 
folaich  uam  e. 

20  Agus  fhreagair  Achan  Iosua,  agu 
thubhairt  e,  Gu  deimhin,  pheacaich  m 
an  aghaidh  an  Tighearna  Dè  Israeil,  agu 
mar  so  agus  mar  so  rinn  mi. 

21  'Nuair  a  chunnaic  mi  am  measg  n: 
creiche  earradh  bhrèagha  Bhabilonach,  ag 
us  dà  cheud  secel  airgid,  agus  geinn  òi 
anns  an  robh  leth-cheud  secel  do  chud 
throm,  an  sin  shanntaich  mi  iad,  agu 
ghabh  mi  iad ;  agus,  feuch,  tha  iad  fol 
aichte  san  talamh  am  meadhon  mo  bhùtha 
agus  an  t-airgiod  fuidhe. 

22  Mar  sin  chuir  Iosua  teachdairèai 
uaith,  agus  ruith  iad  do  'n  bhùth,  agus 
feuch,  bha  e  folaichte  'na  bhùth,  agus  ai 
t-airgiod  fuidhe, 

23  Agus  thug  iad  leo  iad  à  meadhon  a 
bhùtha,  agusthugiad  gu  Iosua  iad,  agu 
gu  clann  Israeil  uile,  agus  sgaoil  iad  i 
mach  iad  am  fianuis  an  Tighearn. 

24  Agus  ghabh  Iosua  agus  Israel  uilt 
maille  ris,  Achan  mac  Sherah,  agus  _ai 
t-airgiod,  agus  an  earradh,  agus  an  geini 
òir,  agus  a  mhic,  agus  a  nigheanan,  agu 
a  dhaimh,  agus  'asail,  agus  a  chaoraicli 
as'us  a  bhùth,  agus  gach  ni  a  bh'  aige  ;  ag 
us  thug  iad  do  ghleann  Achoir  iad. 

»    25  Agus  tliubhairt  losua,  C'ar  son  a  chuir 
]   iu  draa-h  oirnn  ?  cuiridh  an  Tighearna 
ragh  ortsa  an  diugh.    Agus  chlach  clann 
'  Sraeil  uile  e  le  clachaibh,  agus  loisg  iad  le 
rine  iad,  an  dèigh  dhoibh  an  clachadh  le 
"j  achaibh. 

I  26  Aeus  thog  iad  suas  carn  mòr  chlach 
r  a  mliuin  gu's  an  là'n  diugh  :  Agus  phill 
n  Tighearn  o  ghairge  a  chorruich  :  uime 
n  thugadh  gleann  Achoir  mar  ainm  air 
□  àite"sin,  gùs  au  là'n  diugh. 

CAIB.  VIII. 
I  \  GUS  thubhairt  an  Tighearna  ri  Iosua, 
'  _JL    Na  gabh  eagal,  agus  na  bi  fo  gheilt ; 

abh  an  sluagh  cogaidh  uile  maille  riut, 
:  gus  èirich,  itnich  suas  gu  h-Ai:  feuch, 
"  mg  mi  thairis  do  d'  làimh  righ  Ai,  agus 
"  j    shluagh,  agus  a  bhaile,  agus  fhearann. 
'    2  Agus  ni  thu  ri  h-Ai  agus  r'  a  righ,  mar 
,   rinn  thu  ri  lericho,  agus  r'  a  righ :  a  mhàin 
chreach,  agus  a  sprèidh,  gabhaidh  sibh 
.  lar  chobhartach  dhuibhfèin.    Cuir  daoine 
nnam  feall-fholach  an  aghaidh  a'  bliaile 
ir  a  chùlaobh. 

3  Agus  dh'èirich  Iosua  agus  an  sluagh 
i  ogaidh  uile.  a  dhol  suas  an  aghaidh  Ai : 
.    gus  thagh  losua  mach  deich  mìle  fichead 
J    dh' fhearaibh  treun  ann  an  neart,  agus 
3  huir  e  air  falbh  iad  san  oidhche. 
"    4  Agus  dh'àithn  e  dhoibh,  ag  ràdh, 
,  'eueh,  ni  sibh  feall-fholach  an  aghaidh  a' 
j  baile,  eadhon  air  cùl  a'  bhaile  :  na  racli- 
3  .ibh  ro-fhad  o  'n  bhaile,  ach  bithibh  uile 
3  ieas: 

5  Agus  thèid  mise.  agus  an  sluagh  uile 
.  l  .  tha  maille  rium,  diùth  do  'n  bhaile  :  agus 

]  .n  uair  a  thig  iad  a  mach  'nar  coinneainh, 
J  nar  air  tùs,  teichidh  sinne  rompa. 

6  (Oir  thig  iad  a  raach  'nar  deigh)  gus  an 
arruing  sinn  iad  o  'n  bhaile  :  oir  their  iad, 

.  Tha  iad  a'  teicheadh  romhainn,  mar  air 
i|  ;ùs  :  uime  sin  teichidh  simie  rompa. 
'    7  An  sin  èiridh  sibhse  o 'n  fheall-fhol- 
ich,  agus  glacaidh  sibh  am  baile  :  oir  bheir 
.  in  Tigheama  bhur  Dia  'nur  làimh  e. 

8  Agus  an  uair  a  ghlacas  sibh  ara  baile, 
.'uiridh  sibh  ara  baile  ri  theine :  a  rèir 
1  'iithne  an  Tighearna  ni  sibh.   Feuch,  dh'- 
„  iithn  mise  dhuibh. 

:  9  Uime  sin  chuir  Iosua  maeh  iad;  agus 
"  '  Ih' fhalbh  iad  a  dheanamh  feall-fholach, 
|!  igusdh'ihan  iad  eadar  Bet-eiagus  Ai,airan 
taobh  an  iar  a  dh' Ai  :  ach  dh'ihan  Iosua 
an  oidhche  sin  am  measg  an  t-sluaigh. 
+  ,  10  Agus  dh'èirich  Iosua  gu  moch  sa' 
"limhaduinn,  agus  dh'àireamh  e'n  sluagh, 
J  agus  chaidh  e  suas,  e  fèin  agus  seanairean 
'1  Israeil,  roimh  'n  t-sluagh  gu  h-Ai. 
•J   11  Agus  chaidh  an  sluagh  cogaidh  uile 

Tsuas,  a  bha  maiile  ris,  agus  chaidh  iad  ara 
.Ifagus,  agus  thàinig  iad  fa  chomhair  a' 

Ijbhaile,  agus  champaich  iad  air  an  taobh 
"  f  mu  thuath  do  Ai :  a  nis  bha  gleann  eadar 

\  iad  agus  Ai. 

M  12  Agus  ghabh  e  mu  thimchioll  chùig 
"  mìle  fear,  agus  chuir  e  iad  a  dheanamh 

'  feall-fholach  eadar  Bet-el  agus  Ai,  air  an 
:j  taobh  an  iar  do'n  bhaile. 

j  13  Agus  an  uair  a  shnidhich  iad  an 
T  sluagh,  eadhon  am  feachd  uile  a  bh'  air  an 
'l;  taobh  mu  thuath  do  'n  bhaile,  agus  an 

I  luchd  feall-f holach  air  an  taobh  an  iar  do  'n 


bhaile,  chaidh  Iosua  san  oidhche  sin  do 
mheadhon  a"  ghlinne. 

14  Agus  an  uair  a  chunnaic  righ  Ai  sin, 
rinn  iad  cabhag  agus  dh'  èirich  iad  gu 
moch  ;  agus  chaidh  fir  a'  bhaile  a  mach  gu 
cath  an  aghaidh  Israeil,  e  fèin  agus  a 
shluagh  uile,  ann  an  àm  suidhichte,  fa 
chomhair  a'  chòmhnaird:  ach  cha  robh 
fhios  aige  gu  'n  robh  luchd  feall-fholach 
'na  aghaidh  air  cùl  a'  bhaiìe. 

15  Agus  riun  Iosua  agus  Israel  uile  mar 
gu  'm  buailte  iad  rompa,  agus  theich  iad 
rathad  an  fhàsaich. 

16  Agus  giiairmeadh  an  sluagh  uile  a 
bha  anu  an  Ai  an  ceann  a  chèile  gu  dol  air 
an  tòir,  agus  cliaidh  iad  air  tòir  Iosua,  ag- 
us  thairngeadh  o  'n  bhaile  iad. 

17  Agus  cha  d'  fhàgadh  duine  ann  an 
Ai,  no  ann  am  Bet-ei,  nach  deachaidh  a 
mach  an  dèigh  Israeil :  agus  dh'  fhàg  iad 
ara  baile  fosgailte,  agus  chaidh  iad  aìr  tòir 
Israeil. 

18  Agusthubhairtan  Tighearnari  Iosua, 
Sìn  a  mach  an  c-sleagh  a  tha  'n  ad  làimh 
ratliad  Ai ;  oir  bheir  mise  a'  d'  làimh  e. 
Agus  shìn  Iosua  mach  an  t-sleagh  a  bh'- 
aige  'nà  làirah,  a  dh'  ionnsuidh  a'  bhaile. 

19  Agus  dh"  èirich  na  daoine  a  bha  ris  an 
fheall-fholach  gu  arad  as  an  àit,  agus  ruith 
iad  co  luath  'sa  shìn  e  raach  a  làmh  :  agus 
cliaidh  iad  a  stigh  do  'n  bhaile,  agus  ghlac 
iad  e,  agus  rinn  iad  cabhag,  agus  chuir  iad 
am  baile  ri  theine, 

20  Agus  an  uair  a  sheall  fìr  Ai  'nan 
dèigh,  chunnaic.  iad,  agus,  feuc.h,  chaidh 
deatach  a'  bhaile  suas  gu  nèamh,  aL-us  cha 
robh  comas  aca  teiciìeadh  an  taobh  so  no  'n 
taobh  ud :  agus  thionndaidh  an  sluagh  a 
theich  do  'n  rhàsach,  air  an  ais  air  an 
luchd-tòrachd. 

21  Agus  an  uair  a  chunnaic  losua  agus 
Israel  uile  gu  'n  do  ghlac  luchd  na  feall- 
fholach  am  baile,  agus  gu  'n  deachaidh 
deatach  a'  bhaile  suas,  an  sin  phill  ìad,  ag- 
us  bhuail  iad  iir  Ai. 

22  Agus  chaidh  iadsan  a  maeh  as  a' 
bhaile  'nan  aghaidh  ;  mar  sin  bha  iad  am 
meadhon  Israeil,  cuid  air  an  taobh  so,  ag- 
us  cuid  air  an  taobh  ud  :  agus  bhuail  siad 
iad,  gus  nach  d'  fhàgadh  aon  diubh  beò,  no 
aon  gu  dol  as. 

23  Agus  ghlac  iad  righ  Ai  beò,  agus 
thu?  iad  e  gu  Iosua. 

24  Agus  an  uair  a  chuir  Israel  crìoch  air 
uile  luchd-àiteacliaidh  Ai  a  mharbhadh, 
anns  a'  mhachair,  anns  an  fhàsach  d'  an  do 
chuir  iad  an  ruaig  orra,  agus  an  uair  a 
thuit  iad  uile  le  faobhar  a'  chlaidheimh, 
gus  an  do  chuireadh  as  doibh,  an  siu  phill 
na  h-Israelich  uile  gu  h-Ai,  agus  bhuail 
iad  e  le  faobhar  a'  chfaidheimh. 

25  Agus  bha  ann  dhiubhsan  uile  a  thuit 
air  an  là  sin,  eadar  fheara  agus  mhnai,  dà 
ìnhìle  dheug,  eadhon  muinntir  Ai  uile  : 

26  Oir  cha  do  tharruin?  Iosua  a  làmh 
air  a  h-ais,  a  slùn  e  mach  leis  an  t-sleagli, 
gus  an  do  lèir-sgrios  e  luchd-àiteachaidh 
Ài  uile. 

27  A  mhàin  sprèidh  agus  creach  a'  bhaile 
sin  gìiabh  Israel  mar  chobhartach  dhoihh 
fèin,  a  rèir  focail  an  Tighearn  a  dh'  àithn  e 
do  Iosua. 

28  Agus  loisg  Iosua  Ai,  agus  rinn  e  'na 

oharn  e  gu  bràth,  'na  fhàsach  gus  an  là  'n 
diugh. 

29  Agus  righ  Ai  chroch  e  air  orann  gu 
am  an  fheasgair  :  agus  mu  dhol  fuidhe  na 
grèine  dh'  àithn  Iosua,  agus  thug  iad  a 
uuas  a  chorp  o  'n  chrann,  agus  thilg  iad  e 
aig  dol  a  stigh  geata  a'  bhaile,  agus  thog 
iad  air  carn  mòr  chlach,  a  tha  làthair  gus 
an  là  'n  diugh. 

30  An  sin  thog  Iosua  altair  do  'n  Tigh- 
earna  Dia  Israeil  air  sliabh  Ebail, 

31  Mar  a  dh'  àithn  Maois,  òglach  an  Tigh- 
earna.  do  chloinn  Israeil,  a  rèir  mar  a  ta  e 
sgrìobhta  ann  an  leabhar  lagha  Mhaois,  alt- 
air  do  ehlaehaibh  slàna,  air  nach  do  thog 
duine  sam  bith  suas  iarunn  ;  agus  thug  iad 
suas  oirre  ìobairtean-loisgte  do  'n  Tighearn, 
agus  dh'  ìobair  iad  tabhartais-shìth. 

32  Agus  sgrìobh  e  'n  sin  air  na  clachaibh 
dùblachadh  lagha  Mhaois,  a  sgrìobh  e  an 
làthair  chloinn  Israeil. 

33  Agus  sheas  Israel  uile,  agus  an  sean- 
airean,  agus  an  luchd-riaghlaidh,  agus  am 
breitheamhna,  air  an  taobh  so  do  'n  àirc, 
agus  air  an  taobh  ud,  an  làthair  nan  sagart 
nan  Lebhitheach,  a  ghiùlan  àirc  coimh- 
cheangail  an  Tighearn,  an  coigreach  co 
mhaith  ris-san  a  rugadh  'nam  measg; 
leth  dhiubh  thall  fa  chomhair  slèibh  Gher- 
idsim,  agus  leth  dhiubh  thall  fa  chomhair 
slèibh  Ebail :  mar  a  dh'  àithn  Maois,  òglach 
au  Tighearna,  chum  sluagh  Israeil  a 
bheannachadh  air  tùs. 

34  Agus  an  dèigh  sin  leugh  e  uile 
bhriathran  an  lagha,  na  beannachdan  agus 
nr  mallachdan,  a  rèir  nan  uile  nithe  a  ta 
sgrìobhta  ann  an  leabhar  an  lagha. 

35  Cha  robh  focal  do  na  h-uile  nithibh  a 
dh'  àithn  Maois,  nach  do  leugh  losua  an 
làthair  comhchruinnich  Israeil  uile,  agus 
uam  ban,  agus  na  cloinne  bige,  agus  nan 
coigreach  a  blia  fantuinn  'nam  measg. 

CAIB.  IX. 
\  GUS  an  uair  a  chuala  na  righrean  uile 
^Tjl  a  bh'  air  an  taobh  so  do  Iordan.  anns 
na  beanntaibh,  agus  anns  a'  chòmhnard, 
agus  ann  an  uile  oirthir  na  fairge  mòire 
thall  fa  chomhair  Lebanoin,  an  Hiteach, 
agus  an  t-Amorach,  an  Canaanach,  am 
Peridseach,  an  Hibheach,  agus  an  Iebus- 
ach  so  ; 

2  Chruinnich  iad  an  ceann  a  chèile  a 
chogadh  ri  Iosua,  agus  ri  h-Israel,  le  aon 
rùn. 

3  Agus  an  uair  a  chuala  luchd-àiteach- 
aidh  Ghibeoin  ciod  a  rinn  Iosua  ri  Iericho, 
agus  ri  h-Ai; 

4  Rinn  iadsan  mar  an  ceudna  gu  seòlta, 
agus  chaidh  iad  agus  leig  iad  orra  gu  'm  bu 
teachdairean  iad,  agus  ghabh  iad  seann  saic 
air  an  asalaibh,  agus  fìon-shearragan  a 
bha  sean  agus  reubta,  agus  ceangailte  suas, 

5  Agus  brògan  a  bha  sean  agus  càirichte 
air  an  cosaibh,  agus  sean  eudach  orra ;  ag- 
us  bha  aran  an  lòin  uile  tioram  agus  liath. 

6  Agus  chaidh  iad  a  dh'ionnsuidh  Iosua 
do  'n  champ  gu  Gilgal,  agus  thubhairt  iad 
ris,  agus  ri  fir  Israeil,  Thàinig  sinue  o 
dhùthaich  fad  as ;  a  nis  uime  sin  deanaibh 
coimhcheangal  ruinn. 

7  Agus  thubhairt  fir  Israeil  ris  na  Hibh- 
ich,  Theagamh  gu  bheil  sibh  a  chòmh- 


nuidh  'nar  measg,  agus  cionnus  a  dh'- 
fheudas  sinne  coimhcheangal  a  dheanamh 
ribh? 

8  Agus  thubhairt  iad  ri  Iosua,  7*  sinillè  j 
do  sheirbhisich.  Agus  thubhairt  Iosua riu,  j 
Cò  sibli  ?  agus  cia  as  a  thàinig  sibh  ? 

9  Agus  thubhairt  iad  ris,  O  dhùthaich. 
ro-fliad  air  astar  thàinig  do  sheirbhisich, ! 
air  sgàth  ainme  an  Tighearna  do  Dhè: 
oir  chuala  sinn  'iomradh-san,  agus  gach  n»| 
a  rinn  e  san  Eiphit, 

10  Agus  gach  ni  a  rinn  e  ri  dà  righ  nan 
Amorach,  a  bha  'n  taobh  thall  do  lordan, 
ri  Sihon  righ  Hesboin,  agus  ri  h-Og  righj 
Bhasain,  a  bha  aig  Astarot; 

11  Uime  sin  labhair  ar  seanairean  agus| 
uile  luchd-aiteachaidh  ar  dùthcha  ruinn.1 
ag  ràdb,  Gabhaibh  lòn  'nur  làimh  air  son 
an  turuis,  agus  rachaibh  'nan  coinneamh, 
agus  abraibh  riu,  7*  sinne  bhur  seirbhisich ; 
agus  a  nis  deanaibh  coimhcheangal  ruinn. 

12  An  t-aran  so  againn  gbabh  sinn  teth 
air  son  ar  lòin  a  mach  as  ar  tighibh,  san  là 
anns  an  d'  thàinig  sinn  a  mach  gu  dol  d'  'ur 
n-ionnsuidh-sa ;  ach  a  nis,  fèuch,  tha  e 
tioram,  agus  liath : 

13  Agus  na  searragan  fìona  so  a  lìon 
sinn,  bha  iud  nuadh,  agus,  feuch,  tha  iad 
reubta :  agus  tha  ar  n-eudach  so  agus  ar 
brògan  air  fàs  sean,  le  ro-fhad  na  slighe. 

14  Agus  gbabh  na  daoine  d'  am  biadh, 
agus  cha  d'  iarr  iad  comhairle  o  bheul  an 
Tighearn. 

15  Agus  rinn  losua  sìth  riu,  agus  rinn  e 
coimhcheangal  riu,  a  leigeil  leo  bbi  beò : 
agus  mhionnaich  uachdarain  a'  chomh- 
chruinnich  dhoibh. 

16  Agus  thachair  an  ceann  thri  làithean, 
an  dèigh  dhoibh  coimhcheangal  a  dhean- 
amh  riu,  gu  'n  cual'  iad  gu  'm  b'  iad  an 
coimhearsnaich  iad,  agus  gu  'n  robh  iad  a 
chòmhnuidh  'nam  measg. 

17  Agus  chaidh  clann  Israeil  air  an  agh- 
aidh,  agus  thàinig  iad  a  dh'  ionnsuidh  am 
bailtean  air  an  treas  là :  a  nis  b'  iad  am 
bailte  Gibeon,  agus  Chephirah,  agus  Beer- 
ot,  agus  Ciriat-iearim. 

18  Agus  cha  do  bhuail  clann  Israeil  iad, 
a  chionn  gu'n  do  mhionnaich  uachdarain 
a'  chomhchruinnich  dhoibh  air  an  Tigh- 
earna  Dia  Israeil.  Agus  rinn  an  comh- 
chruinneach  uile  gearan  an  aghaidh  nan 
uachdaran. 

19  Ach  thubhairt  na  h-uachdarain  uile 
ris  a'  chomhchruinneach  uile,  Mhionn- 
aich  sinn  dhoibh  air  an  Tighearna  Dia  Is- 
raeil ;  agus  uime  sin  cha  'n  fheud  sinn 
beantuinn  riu. 

20  So  ni  sinn  riu  ;  leigidh  sinn  eadhon 
leo  a  bhi  beò,  a  ehum  nach  bi  fearg  Bhè 
'nar  n-aghaidh,  air  son  nam  mionnan  a 
mhionnaich  sinn  dhoihh. 

21  Agus  thubhairt  na  h-uachdarain  riu, 
Leigibh  leo  bhi  beò ;  ach  biodh  iad  'nan 
luchd-gearraidh  fiodha,  agus  'nan  luchd- 
tarruing  uisge  do  'n  chomhchruinneach 
uile,  mar  a  gheall  na  h-uachdarain  dhoibh. 

22  Agus  ghairm  Iosua  orra,  agus  labh- 
air  e  riu,  ag  ràdh,  C'  ar  sou  a  mheall  sibh 
sinn,  ag  ràdh,  Tha  sinn  ro-fhada  uaibh, 
an  uair  a  tha  sibh  a  cliòmhnuidh  'nar 
measg  ? 

23  A  nis  uime  sin  tha  sibh  mallaichte, 

igus  cha  saorar  neach  air  hith  dhibli  o  bhi 
nur  tràillibh,  agus  'nur  luchd-gearraidh 

jàodha,  agus  'nur  luchd-tarruing  uisge  air 

hon  tighe  mo  Dhè. 

24  Agus  fhreagair  iad  Iosua,  agustliubh- 
lirt  iad,  Do  bhrìgh  gu'n  d'innseadh  gu 
cinnteach  do  d'  sheirbhisich  cionnus  a 
dh'àithn  an  Tighearna  do  Dhia  d'a  òglach 

nfoois  am  fearann  uile  a  thoirt  duibh,  ag- 
•us  luchd-àiteachaidh  na  tìre  uile  a  sgrios 
roimhibh,  uime  sin  bha  eagal  raòr  ar 
i-anama  oirnn  roimhibh,  agus  rinn  sinn 
[an  ni  so. 

25  Agus  a  nis,  feuch,  tha  sinn  a'  d' 
•iàimh:  mar  a  mheasar  maith  agus  ceart 

eatsa  a  dheanamh  ruinn,  dean. 

>  26  Agus  mar  so  rinn  e  riu,  agus  shaor  e 

ìiad  à  làimh  chloinn  Israeil ;  agus  cha  do 

jmharbh  siad  iad. 

27  Agus  rinn  Iosua  iad  san  là  sin  fèin 
nan  luchd-gearraidh  fìodha,  agus  'nan 
iuchd-tarruing  uisge  do'n  chomhchruinn- 
each,  agus  do  altair  an  Tighearn,  eadhon 

Igus  an  là  'n  diugh,  anns  an  ionad  a  rògh- 
iiaicheadh  e. 

CAIB.  X. 

AGUS  an  uair  a  chual'  Adonisedec  righ 
Ierusaleim  gu'n  do  ghlac  Iosua  Ai, 
lagus  gu'n  do  lèir-sgrios  se  e  ;  mar  a  rinn  e 
ri  Iericho  agusr'arigh,  mar  sìugu'n  d'rinn 
e  ri  h-Ai  agus  r'  a  righ  ;  agus  gu  'n  d'rinn 
luchd-àiteachaidh  Ghibeoin  sìth  ri  h-Is- 
[rael,  agus  gu'n  robh  iad  'nam  measg; 

2  Ghabhiad  eagal  mòr,  do  bhrìgh  gu  'm 
\bu  bhaile  mòr  Gibeon,  mar  aon  do  na 
Ibailtibh  rìoghail,  agus  do  bhrìgh  gu'm  bu 
mhò  e  na  Ai,  agus  gu  'n  robh  a  dhaoine  uile 
treun. 

3  Uime  sin  chuir  Adonisedec,  righ  Ie- 
rusaleim,  fios  gu  Hoham  righ  Hebroin, 
agus  gu  Piram  righ  larmuit,  agus  gu  Ia- 
phia  righ  Lachis,  agus  gu  Debir  righ  Eg- 
loin,  ag  ràdh, 

4  Thigibh  a  nìos  a  m'  ionnsuidh-sa,  agus 
ruidiehibh  leam,  a  chum  gu'mbuail  sinn 
Gibeon :  oir  rinn  e  sìth  ri  Iosua,  agus  ri 
cloinn  Israeil. 

5  Uime  sin  chruinnich  cùig  righre  nan 
Amoracb,  righ  Ierusaleim,  righ  Hebroin, 
righ  larmuit,  righ  Lachis,  righ  Egloin,  iad 
fèin  an  ceann  a  chèile,  agus  chaidh  iad 
suas,  iad  fèin  agus  an  slòigh  uile,  agus 
champaich  iad  fa  chomhair  Ghibeoin,  ag- 
us  chog  iad  'na  aghaidh. 

6  Agus  chuir  fir  Ghibeoin  fios  gu  Iosua, 
do  'n  champ  gu  Gilgal,  ag  ràdh,  Na  dean- 
adh  do  làmh  moille  o  d'  sheirbhisich  :  thig 
a  nìos  d'  ar  n-ionnsuidh  gu  grad,  agus  saor 
sinn,  agus  cuidich  leinn :  oir  tha  rìghre 
nan  Amorach  uile  a  tha  'uan  còmhnuidh 
sna  beanntaibh,  air  cruinneachadh  ri 
chèile  'nar  n-aghaidh. 

7  Agus  chaidh  Iosua  suas  o  Ghilgal,  e 
fèin  agus  an  sluagh  cogaidh  uile  maille  ris, 
agus  na  fir  threuna  uile. 

8  Agus  thubhairt  an  Tighearnari  Iosua, 
Na  gabh  eagal  rompa  ;  oir  thug  mise  thairis 
do  d'  làimh  iad :  cha  seas  duine  dhiubh 
romhad. 

-  9  Uirae  sin  thàinig  Iosua  orra  gu 
h-obann :  rè  na  h-oidhche  chaidh  e  suas  o 
Ghilgal. 


10  Agus  chlaoidh  anTighearn  iad  roimh 
Israel,  agus  mharbh  e  iad  le  h-àr  mòr  aig 
Gibeon,  agus  chuir  e  'n  ruaig  orra  rathad 
uchdaich  Bhet-horoin,  agus  bhuail  e  iad 
gu  Hasecah,  agus  gu  Macedah. 

11  Agus  an  uair  a  bha  iad  a'  teicheadh 
roimh  lsrael,  agus  iad  air  leathad  Bhet- 
horoin,  thilg  an  Tighearna  clacha  mòra 
orra  nuas  o  nèamh  gu  Hasecah,  agus 
fhuair  iad  bàs :  bu  lìonmhoire  iadsan  a 
bhàsaich  leis  na  clacha-meallain,  na  iad- 
san  a  mharbh  clann  Israeil  leis  a'  chlaidh- 
eamh. 

12  An  sin  labhair  Iosua  ris  an  Tighearna, 
san  là  anns  an  d'thug  àn  Tighearna  suas 
na  h-Amoraich  roimh  chloinn  lsraeil,  agus 
thubhairt  e  'm  fianuis  Israeil,  A  ghrian, 
air  Gibeon  stad,  agus  thusa,  a  ghealach, 
air  gleann  Aialoin. 

13  Agus  stad  a'  ghrian,  agus  sheas  a' 
ghealach,  gus  an  do  dhìol  an  sluagh  iad 
fèin  air  an  naimhdibh.  Nach  'eil  so 
sgrìobhta  ann  an  leabhar  laseir?  Agus 
stad  a'  ghrian  am  meadhon  nèimh,  agus 
cha  d'riun  i  cabhag  gu  dol  fuidhe  mu 
thimchioll  là  iomlain. 

14  Agus  cha  robh  là  sam  bith  cosmhuil 
ris  an  là  sin,  roimhe  no  'na  dhèigh,  anns 
an  d'èisd  an  Tighearna  ri  guth  duine  ;  oir 
chog  an  Tighearn  air  son  Israeil. 

[15  Agus  phill  Iosua,  agus  Israel  uile 
maille  ris,  do'n  champ  gu  Gilgal.] 

16  Ach  theich  na  cùig  rìghrean  ud,  ag- 
us  dh'  fholaich  siad  iad  fèin  ann  an  uaimh 
ann  am  Macedah. 

17  Agus  dh'innseadh  do  Iosua,  ag  ràdh, 
Fhuaradh  na  cùig  righre  folaichte.  ann  an 
uaimh  ann  am  Macedah. 

18  Agus  thubhairt  Tosna,  Caruichibh 
clacha  mòra  air  beul  na  h-uamha,  agus 
cuiribh  daoine  làimh  rithe  g'an  gleidheadh. 

19  Agus  na  stadaibhse,  ach  rachaibh  air 
tòir  bhur  naimhdean,  agus  buailibh  iadsan 
a's  deireannaiche  dhiubh,  na  leigibh  leo 
dol  a  stigh  da'm  bailtibh  ;  oir  thug  an  » 
Tighearna  bliur  Dia  iad  thairis  d'  'ur  làimh. 

20  Agus  an  uair  a  chuir  losua  agus 
clann  Israeil  crìoch  air  am  marbhadh  le 
h-àr  ro-mhòr,  gus  an  do  chuireadh  as 
doibh,  chaidh  a'  chuid  a  mhair  dhiubh  a 
steach  do  na  bailtibh  daingnichte. 

21  Agus  phill  an  sluagh  uile  do'n  champ 
gu  Iosua  aig  Macedah  ann  an  sìth  :  cha  do 
ghluais  neach  a  theanga  an  aghaidh  duine 
sam  bith  do  chloinn  Israeil. 

22  An  sin  thubhairt  losua,  Fosglaibh 
beul  na  h-uamha,  agus  thugaibh  a  mach  a 
m'  ionnsuidh  na  cùig  rìghrean  ud  as  an 
uaimh. 

23  Agus  rinn  iad  mar  sin,  agus  thug  iad 
a  mach  na  cùig  rìghrean  ud  d  a  ionnsuidh 
as  an  uaimh,  righ  Ierusaleim,  righ  Heb- 
roin,  righ  Iarmuit,  righ  Lachis,  agus  righ 
Egloin. 

24  Agus  an  uair  a  thug  iad  a  mach  na 
righre  sin  gu  losua,  gbairm  Iosua  air  fear- 
aibh  Israeil  uile,  agus  thubhairt  e  ri  ceann- 
ardaibh  nam  fear-cogaidh  a  chaidh  maille 
ris,  Thigibh  am  fagus,  cuiribh  bhur  cosan 
air  muinealaibh  nan  righ  sin.  Agus  thàin- 
ig  iad  am  fagus,  agus  chuir  iad  an  cosan 
air  am  muinealaibh. 

25  Agus  thubhairt  Iosua  riu,  Na  biodli 

eag-al  oirbh  agus  na  bithibh  fuidh  gheilt, 
bithibh  làidir  agus  biodh  deadh  mhisneach 
agaibh ;  oir  mar  so  ni  'n  Tighearna  ri'r 
naimhdibh  uile  ris  am  bheil  sibh  a'  cogadh. 

26  Agus  an  dèigh  sin  bhuail  Iosua  iad, 
agus  mharhh  e  iad,  agus  chroch  e  iad  air 
cùig  crannaibh  :  agus  bha  iad  an  crochadh 
air  na  crannaibh  gu  feasgar. 

27  Agus  an  àm  dol  fuidhe  na  grèine 
d'àithn  Iosua,  agus  thug  iad  a  nuas  iad  o 
na  crannaibh,  agus  thilg  siad  iad  sau  uaimh 
anns  an  d'fholaich  siad  iad  fèin,  agus  chuir 
iad  clacha  mòra  am  beul  na  h-uamha,  a 
tha  làthair  gus  a'  cheart  là  so. 

28  Agus  air  au  là  sin  fèin  ghlac  Iosua 
Macedah,  agus  bhuail  se  e  le  faobhar  a' 
chlaidheimh,  agus  a  righ  sgrios  e  gu  tur, 
iadsan  agus  gach  anam  a  bh'  ann ;  cha 
d'  fhàg  e  neach  air  bith  beo  :  agus  ;rinn  e 
ri  righ  Mhacedah,  mar  a  rinn  e  ri  righ  Ie- 
richo. 

29  An  sin  chaidh  losua,  agus  Israel  uile 
maille  ris,  thairis  o  Mhacedah  gu  Libnah, 
agus  chog  e  'n  aghaidh  Lib-iah. 

30  Agus  thug  an  Tighearna  thairis  e  mar 
an  ceudna,  agus  a  righ,  do  làimh  Israeil, 
agus  bhuail  se  e  le  faobhar  a'  chlaidheimh, 
agus  na  h-anaman  uile  a  bha  ann:  cha 
d'  fhàg  e  neach  air  bith  beò  ann,  ach  rinn 
e  r'a  righ,  mar  a  rinn  e  ri  righ  Iericho. 

31  Agus  chaidh  losua,  agus  Israel  uile 
maille  ris,  thairis  o  Libnah  gu  Lachis,  agus 
champaich  e  'na  aghaidh,  agus  chog  e  'na 
aghaidh. 

32  Agus  thug  an  Tighearna  thairis 
Lachis  do  làimh  Israeil,  agus  ghlac  se  e 
air  an  dara  là,  agus  bhuail  se  e  le  faobhar 
a'  chlaidlieimh,  agus  gach  anam  a  bha 
ann,  a  rèir  nan  uile  nithe  a  rinu  e  air  Lib- 
nah. 

33  An  sin  thàinig  Horam  righ  Gheseir  a 
nìos  a  chuideachadh  Lachis ;  agus  bhuail 
Iosua  e  agus  a  shluagh,  gus  nacìi  d'fhàg  e 
h-aon  air  bith  beò  aige. 

34  Agus  chaidh  Iosua  agus  Israel  uile 
maille  ris,  o  Lachis  gu  li-Eglon,  agus 
champaich  iad  'na  aghaidh,  agus  chog  iad 
'na  aghaidh  : 

35  Agus  ghlac  iad  e  air  an  là  sin  fèin, 
agus  bhuail  iad  e  le  faobhar  a'  chlaidheimh, 
agus  gach  anam  a  bha  ann  sgrios  e  gu  tur 
san  là  sin,  a  rèir  nan  uile  niihe  a  rinn  e  ri 
Lachis. 

36  Agus  chaidh  Iosua,  agus  Israel  uile 
maille  ris,  suas  o  Eglon  gu  Hebron,  agus 
chog  iad  'na  aghaidh  : 

37  Agus  ghlac  iad  e,  agus  bhuail  iad  e 
le  faobhar  a'  chlaidheimh,  agus  a  righ,  ag- 
us  a  bhailtean  uile,  agus  gach  anam  a  bha 
ann:  cha  d'fhàg  e  h-aon  air  bith  beò,  a 
rèir  nan  uile  nithe  a  rinn  e  ri  h-Eglon,  ach 
sgrios  e  gu  tur  e,  agus  gach  anam  a  bha 
ann. 

38  Agus  phill  Iosua,  agus  Israel  uile 
maille  ris,  gu  Debir,  agus  chog  e  'na  agh- 
aidh : 

39  Agus  ghlac  se  e,  agus  a  righ,  agus  a 
bhailtean  uile,  agus  bhuail  siad  iad  le 
faobhar  a'  chlaidheimh,  agus  lèir-sgrios  iad 
gach  anara  a  bha  ann  ;  cha  d'fhàg  e  h-aon 
air  bith  beò  :  mar  a  rinn  e  ri  Hebron,  mar 
sin  rinne  ri  Debir,  agus  r'arigh  ;  agus  mar 
a  rian  e  ri  Libnah,  agus  r'a  righ. 


40  Agus'bhuail  Iosua  tìr  nam  beant 
uile,  agus  na  h-àirde  deas,  agus  a'  chòmh- 
naird,  agus  nan  tobar,  agus  an  rìghrear 
uile  :  cha  d'fhàg  e  h-aon"air  bith  heò,  ach 
lèir-sgrios  e  gacli  neach  anns  an  robh  an- 
ail,  mar  a  dh'  àitlin  an  Tighearna  Dia  ls- 
raeil. 

41  Agus  bhuail  Iosua  iad  o  Chades-har- 
nea  gu  ruig  Gasa,  agus  tìr  Ghosein  uile  gt 
ruig  Gibeon. 

42  Agus  na  rìghre  sin  uile,  agus  am; 
fearann,  ghlac  Iosua  dh'  aon  tarruing,  dc 
bhrìgh  gu'n  do  chog  an  Tighearna  Dia  Is- 
raeil  air  son  Israeil. 

43  Agus  phill  Iosua,  agus  Israel  uik 
maille  ns,  do'n  champ  gu  Gilgal. 

CAIB.  XI. 

AGUS  an  uair  a  chuala  Iabin  righ 
Hasoir  na  nithe  sin,  chuir  ejìos  gu 
Iobab  righ  Mhadoin,  agus  gu  righ  Shim- 
roin,  agus  gu  righ  Achsaiph, 

2  Agus  a  dh' ionnsuidh  nan  righ  a  bha 
mu  thuath  anns  na  beanntaibh,  agus  anns 
a'  chòmhnard  mu  dheas  do  Chinerot,  agus 
anns  a'  ghleann,  agus  ann  an  crìochaibh 
Dhoir,  air  an  làimh  an  iar ; 

3  Agus  a  dh'ionnsuidh  a'  Chanaanaicl) 
air  an  làiroh  an  ear  agus  an  làimh  an  iar. 
agus  a  dh'ionnsuidh  an  Amoraich,  agus  an 
Hitich,  agus  a'  Pheridsich,  agus  an  Iebus- 
aich  anns  na  beanntaibh,  agus  a  dh'ionn- 
suidh  an  Hibhich  fuidh  Hermon,  aun  an 
tìr  Mhispeh. 

4  Agus  chaidh  iad  a  mach,  iad  fèin  agus 
am  feachd  uile  maille  riu,  sluagh  lìonmhor, 
eadhon  mar  a'  gliaineamh  a  ta  air  tràigh 
na  fairge  thaobh  lìonmhoireachd,  le  h-each- 
aihh  agus  carbadaibh  ro-lìonrohor. 

5  Agus  au  uair  a  bha  ca  righre  sin  uile 
air  coinneachadh  a  chèile,  thàinig  iad  a< 
champaich  iad  cuideachd  aig  uisgeachaibh 
Mlieroim,  a  chogadh  an  aghaidh  Israeil. 

6  Agus  thubhairt  an  Tighearna  ri  Iosua, 
Na  biodh  eagal  ort  rompa  ;  oir  am  màir- 
each,  mu'n  àm  so,  bheir  inise  suas  iad  uile 
marbh  am  fianuis  Israeil :  gearraidh  tu 
iosgaidean  an  each,  agus  loisgidh  tu  an 
carbadan  le  teine. 

7  Agus  thàinig  Iosua,  agus  an  sluagh 
cogaidh  uile  maille  ris,  orra  aig  uisgeach- 
aibh  Mheroim  gu  h-obann,  agus  bhuail  iad 
orra. 

8  Agus  thug  an  Tighearna  thairis  iad  do 
làimh  Israeil,  a  bhuail  iad,  agus  a  chuir  an 
ruaig  orra  gu  Sidon  mòr,  agus  gu  Misre- 
pliot-maim,  agus  gu  còmhnard  Mhispeh  air 
an  làimh  an  ear,  agus  bhuail  siad  iad,  gus 
nacb  d'fhàg  iad  aon  diubh  beò. 

9  Agus  rinn  Iosua  riu  mar  a  dh'iarr  an 
Tighearn  air :  ghearr  e  iosgaidean  an  eacli, 
agus  loisg  e  'n  carbadan  Je  teine. 

10  Agus  phill  Iosua  san  àm  sin  air  ais, 
agus  ghlac  e  Hasor,  agus  bliuail  e  a  righ 
leis  a'  chlaidheamh  :  oir  b'e  Hasor  roimiie 
sin  ceann  nan  rìoghachda  sin  uile. 

11  Agus  bhuail  iad  na  h-anaman  uile  a 
bha  ann  le  faobhar  a'  chlaidheimh  "g  an 
lèir-sgrios:  cha  d'fhàgadh  aon  anns  an 
robh  anail ;  agus  loisg  e  Hasor  le  teine. 

12  Agus  uile  bhailte  nan  righ  sin,  agus 
an  rìghrean  uile  ghlac  Iosua,  agus  bhuail  e 
iad  le  faobhar  a'  chlaidheimh,  agics  sgrìos  e 


Mtga  tur  iad,  mar  a  dh'àithn  Maois,  òglach 
au  Tighearn. 

13  Ach  a  thaobh  narn  bailte  sin  uile  a 
heas  a  ghnàth  'nan  neart,  cha  do  loisg  Is- 

rael  aon  diubh  sin,  saor  o  Hasor  a  mhàin  ; 
i  loisg  Iosua. 

14  Agus  uile  chreach  nam  bailte  sin,  ag- 
ì  an  sprèidh,  ghabh  clann  Israeil  mar 

chobhartach  dhoibh  fèin  ;  ach  bhuail  iad 
gach  duine  le  faobhar  a'  chlaidheimh,  gus 
in  do  chuir  iad  as  doibh  ;  clia  d'fhàgiad 
jeach  air  bitli  anns  an  robh  anail. 

15  Mar  a  dh'  àithn  an  Tighearna  d'  a  òg- 
ach  Maois,  mar  sin  dh'àithn  Maois  do  Io- 

gus  mar  sin  rinn  Iosua  :  cha  d' fhàg 
nigun  deanamh  do  na  h-uile  a  dh'àithn 
m  Tighearna  do  Mhaois. 

16  Mar  sin  ghlac  Iosua  am  fearann  sin 
iaile,  na  slèibhtean,  agus  an  tìr  mu  dheas 
aile,  agus  fearann  Ghosein  uile,  agus  an 
rleann,  agus  an  còmhnard,  agus  sliabh  Is- 
raeil,  agus  a  ghleann ; 

17  O  shliabh  Halaic,  a  tha  dol  suas  gu 
Seir,  eadhon  gu  Baal-gad  ann  an  gleann 
Lebanoin,  fuidh  shliabh  Hermoin  :  agus 
in  rìghrean  uile  ghlac  e,  agus  bhuail  e 
ad,  agus  mharbh  e  iad. 

18  Rè  ùine  fhada  rinn  Iosua  cogadh  ris 
ìa  rìghribh  sin  uile. 

19  Cha  robh  baile  mòr  air  bith  a  rinn 
ìth  ri  cloinn  Israeil,  saor  o  na  Hibhich, 
uchd-àiteachaidh  Ghibeoin ;  càch  uile 
hlac  iad  ann  an  cath. 

20  Oir  b  ann  o'n  Tighearn  a  bha  e  an 
■ridheachan  a  chruadhachadh,  chum  gu  'n 
igeadh  iad  an  aghaidh  Israeil  aun  an 
:ath,  a  chum  gu  'n  sgriosadh  e  iad  gu  tur, 
igus  nach  biodh  iochd  sam  bith  air  a 
wchdadh  dhoibh,  ach  gu  'n  cuireadh  e  as 
loibh,  mar  a  dh'àithn  an  Tighearna  do 
Hhaois. 

21  Agus  anns  an  àm  sin  thàinig  Iosua, 
»us  ghearr  e  as  na  h-Anacaich  o  na 
èibhtibh,  o  Hebron,  o  Dhebir,  o  Anab, 
rus  o  bheanntaibh  Iudah  uile,  agus  o 
ìeanntaibh  Israeil  uile  :  sgrios  Iosua  gu 

;ur  iad  le  'm  bailtibh. 

22  Cha  d'  fhàgadh  aon  do  na  h-  Anacaich 
inn  am  fearann  chloinn  Israeil ;  a  mhàin 
inn  an  Gasah,  ann  an  Gat,  agus  ann  an 
Asdod,  dh'  fhàgadh  iad. 

23  Mar  sin  ghlac  Iosua  an  tìr  uile,  a  rèir 
ìan  uile  a  thubhairt  an  Tighearna  ri 
Haois,  agus  thug  Iosua  i  mar  oighreachd 
lo  chloinn  Israeil,  ann  an  earrannaibh  a 
■èir  an  treubhan.   Agus  fhuair  an  tìr  fois 

chogadh. 

CAIB.  XII. 

ANIS  is  iad  so  rìghrean  an  fhearainn  a 
bhuail  clann  Israeil ;  agus  shealbh- 
lich  iad  am  fearann  air  taobh  eile  Iordain 
eth  ri  èirigh  na  grèine,  o  shruth  Arnoin 
ru  sliabh  Hermoin,  agus  an  còmhnard 
ìile  air  an  làimh  an  ear. 

2  Sihon  righ  nan  Amorach,  a  bha 
hòmhnuidh  ann  an  Hesbon,  agus  a  riagh- 
aich  o  Aroer,  a  tha  air  bruaich  sruth  Ar- 
aoin,  agus  o  mheadhon  an  t-srutha,  agus 
leth  Ghilead  eadhon  gus  an  sruth  Iaboc, 
crìoch  chloinn  Amoin : 

3  Agus  an  còmhnard  gu  muir  Chineroit 
làimh  na  h-àirde  'n  ear,  agus  gu  muir  a' 

chòmhnaird,  eadhon  a'  mhuir  shalainn  a' 

làimh  na  h-àirde  'n  ear,  ant-slighe  guBet- 
iesimot ;  agus  o  'n  àirde  deas,  fuidh  Asdod- 
pisgah. 

4  Agus  crìoch  Og  righ  Bhasain,  a  bha 
dh'  iartnad  nam  famhairean  a  bha  chòmh- 
nuidh  ann  an  Astarot,  agus  ann  an  Edrei. 

5  Agus  a  rìoghaich  ann  an  sliabh  Her- 
moin,  agus  ann  an  Salcah,  agus  ann  am 
Basan  uile,  gu  crìch  nan  Gesurach  agus 
nam  Maachatach,  agus  leth  Ghilead,  crìoch 
Shihoiu  righ  Hesboin. 

6  Iadsan  bliuail  Maois,  òglach  an  Tigh- 
earn,  agus  clann  Israeil;  agus  thug  Maois, 
òglach  an  Tighearn,  e  mar  sheilbh  do  na 
Reubenich,  agus  do  na  Gadaich,  agus  do 
leth-thrèibh  Mhanaseh. 

7  Agus  is  iad  so  rìghre  na  tìre  a  bhuail 
Iosua  ag  us  clann  Israeil  air  an  taobh  so  do 
Iordan  air  an  làimh  an  iar,  o  Bhaal-gad  ann 
an  gleann  Lebanoin,  eadhon  gu  sliabh  Hal- 
aic,  a  tha  dol  suas  gu  Seir ;  a  thug  Iosua 
do  threubhan  Israeil  mar  sheilbh,  a  rèir  an 
roinnean : 

8  Anns  na  beanntaibh,  agus  anns  na 
gleanntatbh,  agus  anns  na  còmhnardaibh, 
agus  anns  na  tobraichibh,  agus  anns  an 
fhàsach,  agus  anns  an  tìr  mu  dheas :  na 
Hitich,  na  h-Amoraich,  agus  na  Canaan- 
aich,  na  Peridsich,  na  Hibhich,  agus  na  le- 
busaich. 

9  Righ  Iericho,  aon ;  righ  Ai,  a  tha 
làiinh  ri  Bet-el,  aon  ; 

10  Righ  lerusaleim,  aon ;  righ  Hebroin, 
aon ; 

11  Righ  Iarmuit,  aon ;  righ  Lachis,  aon ; 

12  Kigh  Egloin,  aon;  righ  Gheseir,  aon  ; 

13  Righ  Dhebir,  aon;  righ  Ghedeir,  aon ; 

14  Righ  Hormah,  aon ;  righ  Araid,  aon  ; 

15  RighLibnah,aon;  righ  Adulaim,aoji ; 

16  Righ  Mhacedah,  aon;  righ  Bhet-eil, 
aon ; 

17  Righ  Thapuah,  aon ;  righ  Hepheir, 
aon  ; 

18^Righ  Apheic,aon  ;  righ  Lasaroin,  aon ; 
19"  Righ  Mliadoin,  aon ;  righ  Hasoir,  aon ; 

20  Righ  Shimron-meroin,  aon ;  righ 
Achsaiph,  aon ; 

21  Righ  Thaanaich,  aon;  righ  Mhegi- 
do,  aon ; 

22  Righ  Chedeis,  aon ;  righ  Iocneaim  o 
Charmel,  aon ; 

23  Righ  Dhoir,  ann  an  crìch  Dhoir, 
aon ;  righ  chinneacha  Ghilgail.  aon  ; 

24  Righ  Thirsah,  aon  ;  na  rìghrean  uile, 
deich  thar  fhichead  agus  aon. 

CAIB.  XIII. 

ANIS  bha  Iosua  sean  agus  air  teachd 
air  aghaidh  ann  am  bliadhnaibh ;  ag- 
us  thubhairt  an  Tighearna  ris,  Tha  thusa 
sean  agus  air  teachd  air  t'  aghaidh  am 
bliadhnaibh,  agus  tha  fathast  ro-mhòran 
fearainn  r'  a  shealbhachadh. 

2  Is  e  so  am  fearann  a  tha  fathast  a  làth- 
air ;  uile  chrìocha  nam  Philisteach,  agus 
Gesuri  uile, 

3  O  Shihor,  ata  fa  chomhair  na  h-Ei- 
phit,  eadhon  gu  crìch  Ecroin  mu  thuath, 
a  mheasar  do  'n  Chanaanach :  cùig  tigh- 
earnan  nam  Philisteach ;  na  Gasataich, 
agus  na  h- Asdodaich,  nah-Escalonaich,  na. 
Gitich,  agus  na  h-Ecronaich,  agus  ijo. 
Habhaich : 

4  O  'n  taobh  mu  dheas,  uile  fhearann 
nan  Canaanach,  agus  Mearah  a  ta  làimh 
ris  na  Sidonaich,  gu  Aphec,  gu  crìch  nan 
Amorach  ; 

5  Agus  fearaun  nan  Gibleach,  agus  Le- 
banon  uile  leth  ri  èirigh  na  grèine,  o 
Bhaal-gad  fuidh  sliliabh  Hermoin,  gu  ruig 
an  dol  a  stigh  do  Hamat ; 

6  Uile  luchd-àiteachaidh  nam  beann  o 
Lebanon  gu  Misrephot-maim,  agus  na  Si- 
donaich  uile,  iadsan  fògraidh  mi  inach 
roimh  chìoinn  Israeil ;  a  mhàin  roinn  e  le 
crannchur  do  na  h-Israeilich  mar  oigh- 
reachd,  mar  a  dh'àithn  mise  dhuit. 

7  A  nis  uime  sin,  roinn  am  fearann  so 
mar  oighreachd  do  na  naoi  treubhan,  agus 
do  leth-thrèibh  Mlianaseh ; 

8  Maille  ris  an  leth-thrèibh  eile  f  huair  na 
Reubenich  agus  na  Gadaich  an  oighreachd- 
sanathug  Maois  doibh,  an  taobh  thall  do 
Iordan  a  làimh  na  h-àirde  'n  ear,  eadhon 
mar  a  thug  Maois,  òglach  an  Tighearna, 
dhoihh  : 

9  O  Aroer,  a  ta  air  bruaich  sruth  Arnoin, 
agus  am  baile  a  tha  ann  am  meadhon  an 
t-srutha,  agus  còmhnard  Mhedebah  uile 
gu  Dibon; 

10  Agus  uile  bhailte  Shihoin,  righ  nan 
Amorach,  a  rìoghaich  ann  an  Hesbon,  gu 
crìch  chloinn  Amoin ; 

11  Agus  Gilead,  agus  crìoch  nan  Ge- 
surach,  agus  nam  Maachatach,  agus 
sliabh  Hermoin  uile,  agus  Basan  uile  gu 
Salcah ; 

12  Uile  rìoghachd  Og  ann  am  Basan,  a 
rìoghaich  ann  an  Astarot  agus  ann  an 
Edrei,  a  mhair  do  iarmad  nam  famhair- 
ean :  oir  iad  sin  bhuail  Maois,  agus  dh'- 
fhògair  e  mach  iad. 

13  Gidlieadh,  cha  d'fhògair  clann  Is- 
raeil  a  mach  na  Gesuraich,  no  na  Maach- 
ataich;  ach  tha  na  Gesuraich  agus  na 
Maachataich  'nan  còmhnuidh  am  measg 
nan  Israeleach  gus  an  là'n  diugh. 

14  A  mhàin  do  thrèibh  Lebhi  cha  d'thug 
e  oighreachd  sam  bith  ;  wiadìobairtean  an 
Tighearna  Dè  Israeil  a  bheirear  suas  le 
teine,  an  oighreachd-san,  mar  a  thubhairt 
e  riu. 

15  Agus  thug  Maois  do  thrèibh  chloinn 
Reubein  oighreachd  a  rèir  an  teaghlaich- 
ean  : 

16  Agus  bha  'n  crìoch  o  Aroer  a  ta  air 
bruaich  sruth  Arnoin,  agus  am  baile  a  tha 
ann  am  meadhon  an  t-srutha,  agus  an 
còmhnard  uile  gu  Medebah : 

17  Hesbon,  agus  a  bhailtean  uile,  a  tha 
sa' chòmhnard  ;  Dibon,  agus  Bamot-Baa!, 
agus  Bet-baal-meon, 

18  Agus  Iahasa,  agus  Cedemot,  agus 
Mephaat, 

19  Agus  Ciriataim,  agus  Sibmah,  agus 
Saret-sahar  ann  an  sliabh  a'  ghlinne, 

20  Agus  Bet-peor,  agus  Asdod-pisgah, 
agus  Bet-iesimot, 

21  Agus  uile  bhailtean  a'  chòmhnaird, 
agus  uile  rìoghachd  Shihoin  righ  nan 
Amorach,  a  rìoghaich  ann  an  Hesbon,  a 
bhuail  Maois  maille  ri  ceannardaibh  Mhi- 
diain,  Ebhi,  agus  Recem,  agus  Sur,  agus 
Hur,  agus  Rebah,  cinn-fheadhna  Shihoin, 
a  bha  chòmhnuidh  san  tìr. 

22  Balaam  mar  an  ceudna,  mac  Bheoir, 


am  fiosaiche,  mharbh  clann  Israeil  leis  a' 
chlaidheamh  'uam  measg-bau  a  mharbh- 
adh  leo. 

23  Agus  b'i  crìoch  chloinn  Reubein,  Ior- 
dan  agus  a  crìoch-san.  B'  i  sin  oighreachd 
chloinn  Reubeiu  a  rèir  an  teaghlaiehean. 
na  bailte  mòra  agus  ara  bailte  beaga. 

24  Agus  thug  Maois  oi^hreachd  do 
thrèibh  Ghad,  eadhon  do  chloinn  Ghad  a 
rèir  an  teaghlaichean. 

25  Agus  b'i  an  crìoch  Iaser,  agus  uile 
bhailte  Ghilead,  agus  leth  fearainn  chloino 
Amoin,  gu  Aroer  a  ta  fa  chomhair  Ra- 
bah: 

26  Agus  o  Hesbon  gu  Ramat-mhispeh 
agus  Betonim;  agus  o  Mhahanaim  gi 
crìch  Dhebir ; 

27  Agus  anns  a'  ghleann,  Betaram,  agui 
Bet-nimrah,  agus  Sucot,  agus  Saphon,  a 
chuid  eile  do  rìoghachd  Shihoin  righ  HeS' 
boin,  Iordan  agus  a  crìoch,  eadhon  gu  foii 
fairge  Chineret,  air  taobh  eile  lordain  ; 
làimh  na  h-àirde  'n  ear. 

28  B'i  sin  oighreachd  chloinn  Ghad,  s 
rèir  an  teaghlaichean,  na  bailte  mòra  agu 
am  bailte  beaga. 

29  Agus  thug  Maois  oighreachd  do  leth 
thrèibh  Mhanaseh  :  agus  b'  i  so  sealbh  leth 
thrèibh  chloinn  Mlianaseh,  a  rèir  an  teagh 
laichean : 

30  Agus  bha  'n  crìoch  o  Mhahanaim 
Basan  uile,  uile  rìoghachd  Og  righ  Bhai 
sain,  agus  uile  bhailtean  Iair,  a  ta  ann  an 
Basan,  tri  fichead  baile  mòr  : 

31  Agus  leth  Ghilead,  agus  Astarot,  ag 
us  Edrei,  bailte  rìoghachd  Og  ann  am  Ba 
san,  bhuin  iad  do  chloinn  Mhachir  mhi 
Mhanaseh,  eadhon  do  leth  chloinn  Mha 
chir,  a  rèir  an  teaghlaichean. 

32  Is  iad  sin  na  dùchanna  a  roinn  Maoi 
mar  oighreachd  ann  an  còmhnardaib! 
Mhoaib,  air  an  taobh  eile  do  lordan  làiml 
ri  Iericho,  air  an  taobh  an  ear. 

33  Ach  do  thrèibh  Lebhi  cha  d'thui 
Maois  oighreachd:  b' e  'n  Tighearna  Di 
Israeil  e  fèin  an  oighreachd-san,  mar. 
thubhairt  e  riu. 


CAIB.  XIV. 

AGUS  is  iad  so  na  dùchanna  a  fhuai 
clann  Israeil  mar  oighreachd  ann  ai 
tìr  Chanaain,  a  roinn  Eleasar  an  sagarl 
agus  Iosua  mac  Nuin,  agus  cinn-fheadhn 
aitliriche  threubha  chloinn  Israeil 
oighreachd  dhoibh. 

2  Le  crannchur  bha  an  oighreachd,  ma 
a  dh'  àithn  an  Tighearna  le  làimh  MhaoÌE 
do  na  naoi  treubhan  agus  an  leth-thrèibh. 

3  Oir  bha  Maois  air  tabhairt  oighreach'l 
do  dhà  thrèibh,  agus  do  leth-thrèibh,  air  ai^ 
taobh  eile  do  Iordan  :  ach  do  na  Lebhithi 
ich  cha  d'thug  e  oighreachd  sam  bith  'nai; 
measg. 

4  Oir  bha  clann  Ioseiph  'nan  dà  thrèibh} 
Manaseh  agus  Ephraim :  uime  sin  ch;i 
d'  thug  iad  roinn  sam  bith  do  na  Lebhith '■ 
ich  san  fhearann,  saor  o  bhailtibh  gi> 
còmhnuidh  ghabhail  annta,  maille  r's 
fearann  comh-roinn  d'an  sprèidh,  agu 
d'  am  maoin. 

5  Mar  a  dh'àithn  an  Tighearna  di  . 
Mhaois,  mar  sinn  rinn  clann  Israeil,  agu 
roinn  iad  am  fearann. 

6  An  sin  thàinig  clann  Iudah  gu  losua 
|inan  Gilgal ;  agus  thubhairt  Caleb  mac 
sphuneh  an  Ceniseach  ris,  Tha  fios  agad 
r  an  ni  a  thubhairt  an  Tighearna  ri 
iaois,  òglach  Dhè,  a  m'  thaobhs'  agus  a 

thaobh  fèin,  ann  an  Cades-barnea. 

7  Dà  fhichead  bliadhna  dh'  aois  bha  mise 
iuair  a  chuir  Maois,  òglach  Dhè,  mi  o 
hades-barnea,  a  rannsachadh  a  inach  an 
ìeàrainn  ;  agus  thug  mi  air  ais  fios  d'  a 
•unsuidh,  mar  a  blia  e  ann  am  chridhe. 

8  Gidlieadh,  thug  mo  bhràithrean  a 
jaidh  suas  maille  rium,  air  cridhe  an 
•sluaigh  leaghadh :  ach  lean  mise  gu 
.iomlan  an  Tighearna  mo  Dhia. 

9  A^us  mhionnaich  Maois  air  an  là  sin, 
?ràdli,  Gu  cinnteach  bithidh  am  fearann 
ir  an  do  shaltair  do  chos,  agad  fèin  mar 
ighreachd,  agus  aig  do  chloinn  gu  bràth  ; 
rhionn  gu  'n  do  lean  thu  gu  h-iomlan  an 
'ighearna  mo  Dliia. 

10  Agus  a  nis,  feuch,  ghlèidh  an  Tigh- 
arna  mi  beò,  mar  a  thubhairt  e,  na  cùig 
gus  au  dà  fhicliead  bliadhna  so,  eadhon  o 
ibhair  an  Tighearn  am  focal  so  ri  Maois, 
in  feadh  a  dh'  imich  clann  Israeil  anns  an 
làsach;  agus  a  nis,  feuch,  tha  mi  'n 
iugh  ceithir  fichead  agus  cùig  bliadhna 
h'  aois. 

11  Fathast  tha  mi  co  làidir  an  diugh  as 
bha  mi  san  là  anns  an  do  chuir  Maois 

aith  mi :  mar  a  bha  mo  neart  an  sin, 
iar  sin  tha  mo  neart  a  nis,  chum  cogaidh, 
gus  a  dhol  a  mach,  agus  a  theachd  a 
•teach. 

12  A  nis  uime  sin  thoir  dhomh  a  bheinn 
j,  mu  'n  do  labhair  an  Tighearna  san  là 
d  ;  (oir  chuala  tu  san  là  ud  cionnus  a  bha 
a  h-Anacaich  an  sin,  agus  gu  'n  robh  na 
ailte  mòr  agus  daingnichte  ;)  ma  tharlas 
~u  'm  bi  'n  Tighearna  leam,  an  sin  fògraidh 
ai  mach  iad,  mar  a  thubhairt  an  Tigh- 
arn. 

13  Agus  bheannaich  Iosua  e,  agus  thug 
do  Chaleb,  mac  Iephuneh,  Hebron  mar 

ighreachd. 

14  Rinneadh  uime  sin  Hebron  'na  oigh- 
eachd  do  Chaleb,  mac  Iephuueh,  an  Ce- 
dseach,  gus  au  là  'n  diugh  ;  a  chionn  gu  'n 

0  lean  e  gu  h-iomlan  an  Tighearna  Dia 
sraeil. 

15  Agus  b'  e  ainm  Hebroin  roimlie  Ciriat- 
rba :  bha  'n  t-Arba  so  'na  dhuine  mòr  am 
aeasg  nan  Anacach.  Agus  bha  fois  aig 
n  tìr  o  chogadh. 

CAIB.  XV. 
TY  E  so  uime  sin  crannchur  trèibhe 
jO  chloinn  I udah  a  rèir  an  teaghlaichean, 
adhon  gu  crìch  Edoim,  gu  fàsach  Shin  ri 
!eas  o  'n  chuid  a  's  fhaide  mach  do  'n  iomall 
às. 

2  Agus  bha  'n  crìoch  mu  dheas  o  thràigh 
la  mara  salainn,  o  'n  luib  a  tha  'g  amharc 

1  deas. 

Agus  chaidh  i  mach  a  dh'  ionnsuidh 
.n  taoibh  mu  uheas  gu  h-uchdaich  Acra- 
iim,  agus  ghabh  i  air  a  h-aghaidh  gu  Sin, 
gus  chaidh  i  suas  air  an  taobh  mu  dheas 
?u  Cades-barnea,  agus  chaidh  i  air  a 
-aghaidh  gu  Hesron,  agus  chaidh  i  suas 
■u  h-Adar,  agus  ghabh  i  mu  'n  cuairt  gu 
^arcaa. 


4  Uaith  sin  ghabh  i  dh'  ionnsuidh  As- 
moin,  agus  cliaidh  i  mach  gu  amhainn  na 
h-Eiphit,  agus  bha  dol  a  mach  na  criche 
sin  aig  a'  mhuir:  bithidh  so  agaibh  'na 
crìch  mu  dheas. 

5  Agus  b'i  a'  chrìoch  an  ear  a'  mhuir  shal- 
ainn,  eadhon  gu  ceann  Iordain  :  agus  bha  a' 
chrìoch  air  an  taobh  mu  thuath  o  luib  na 
mara,  aig  a'  chuid  a  b'  f  haide  mach  do  Ior- 
dan. 

6  Agus  chaidh  a'  chrìoch  suas  gu  Bet- 
hoglah,  agus  ghabh  i  air  a  h-aghaidh  air  an 
taobh  mu  thuath  do  Bhet-arabah ;  agus 
chaidh  a'  chrìoch  suas  gu  cloich  Bhohain 
mhic  Reubein. 

7  Agus  chaidh  a'  chrìoch  suas  gu  Debir 
o  ghleann  Achoir.  agus  ri  tuath  ag  ainharc 
ri  Gilgal,  a  ta  fa  chomhair  uchdaieh  Adu- 
mim,  a  ta  air  taobh  deas  na  h-aimhne: 
agus  chaidh  a'chrìoch  thairis  gu  uisgeach- 
aibh  En-semeis,  agus  bha  a  dol  a  mach  aig 
En-rogel. 

8  Agus  chaidh  a'  chrìoch  suas  gu  gleann 
mliic  Hinoim,  gu  taobh  deas  an  lebusaich  ; 
(is  e  sin  Ierusalem  :)  agus  chaidh  a'  chrìoch 
suas  gu  ìnullach  na  beinne,  a  tha  roimli 
ghleann  Hinoim,  air  an  làimh  an  iar,  a  ta 
aig  ceann  glinne  nam  famhairean  ri  tuath. 

9  Agus  thairngeadh  a'  chrìoch  o  mhull- 
ach  an  t-slèibh  gu  tobar  uisge  Nephtoah, 
agus  chaidh  i  mach  gu  bailtibh  slèibh  Eph- 
roin,  agus  thairngeadh  a'  chrìoch  gu  Baal- 
ah  ;  (is  e  sin  Ciriat-iearim.) 

10  Agus  chaidh  a  chrìoch  mu  'n  cuairt 

0  Bhaalah  air  an  làimh  an  iar  gu  sliabh 
Sheir,  agus  ghabh  i  thairis  gu  taobh  slèibh 
Iearim,  (is  e  sin  Chesalon,)  air  an  taobh 
mu  thuath,  agus  chaidh  i  sìos  gu  Bet- 
semes,  agus  ghabh  i  air  a  h-aghaidh  gu 
Timnah : 

11  Agus  chaidh  a'  chrìoch  a  mach  gu 
taobh  Ècroin  ri  tuath ;  agus  thairngeadh 
a'  chrìoch  gu  Sicron,  agus  ghabh  i  thairis 
air  sliabh  Bhaalah,  agus  chaidh  i  mach  gu 
Iabneel ;  agus  bha  dol  a  mach  na  crìche 
aig  a'  mhuir. 

12  Agus  bha  &'  chrìoch  an  iar  gus  an 
fhairge  mhòir,  agus  a  A-oirthir:  b' i  sin 
crìoch  chloinn  Iudah  mu  'n  cuairt,  a  rèir 
an  teaghlaichean. 

13  Agus  do  Chaleb,  mac  Iephuneh,  thug 
e  roinn  am  measg  chloinn  ludah,  a  rèir 
àithne  an  Tighearna  do  Iosua,  eadhon  baile 
Arbah,  atliar  Anaic :  (is  e  sin  Hebron.) 

14  Agus  dh'  fhògair  Caleb  a  mach  as  a 
sin  triùir  mhac  Anaic,  Sesai,  agus  Ahi- 
man,  agus  Talmai,  clann  Anaic. 

15  Agus  chaidh  e  suas  o  sin  gu  luchd- 
àiteachaidh  Dhebir  :  agus  b'  e  ainm  Dhebir 
roimhe  Ciriat-sepher. 

16  Agus  thubhairt  Caleb,  Esan  a  bhuail- 
eas  Ciriat-sepher,  agus  a  ghlacas  e,  dhasan 
bheir  mi  Achsah  mo  nighean  'na  mnaoi. 

17  Agus  ghlac  Otniel,  mac  Chenais, 
bràthar  Chaleib  e  ;  agus  thug  e  dha  Ach- 
sah  a  nighean  'na  mnaoi. 

18  Agus  tharladh,  'nuair  a  thàinig  i  à"  a 
ionnsuidh,  gu  'n  do  bhrosnuich  i  e  gu  ach- 
adh  iarraidli  air  a  h«athair  :  agus  theirinn 

1  bhàrr  a  A-asail ;  agus  thubhairt  Caleb 
rithe,  Ciod  a  b'  àill  leat? 

19  Agus  fhreagair  ise,  Thoir  dhomh 
beannachadh;  oir  thug  thu  dliomh  fear- 

ann  mu  dheas,  thoir  dhomh  mar  an  ceud- 
na  tobair  uisge ;  agus  thug  e  dh'  i  na 
tobair  uachdarach,  agus  na  tobair  ìochd- 
arach. 

20  B'  i  sin  oighreachd  trèibhe  chloinn 
Iudah,  a  rèir  an  teaghlaichean. 

21  Agus  b'  iad  iia  bailtean  a  b'  fhaide 
mach,  le  trèibh  chloinn  ludah,  leth  ri  crìch 
Edoim  mu  dheas,  Cabseel,  agus  Eder,  ag- 
us  Iagur, 

22  Agus  Cinah,  agus  Dimonah,  agus  A- 
dadah, 

23  Agus  Cedes,  agus  Hasor,  agus  Itnan, 

24  Siph,  agus  Telem,  agus  Bealot, 

25  Agus  Hasor,  Hadatah,  agus  Ceriot, 
agus  Hesron,  (is  e  sin  Hasor.) 

26  Araam,  agus  Sema,  agus  Moladah, 

27  Agus  Hasar-gadah,  agus  Hesmon, 
agus  Bet-palet, 

28  Agus  Hasar-sual,  agus  Beer-seba,  ag- 
us  Bis-iotiah, 

29  Baalah,  agus  Iim,  agus  Asem, 

30  Agus  Eltolad,  agus  Chesil,  agus  Hor- 
mah, 

31  Agus  Siclag,  agus  Madraanah,  agus 
Sansanah, 

32  Agus  Lebaot,  agus  Silhim,  agus  Ain, 
agus  Rimon  :  6'iadna  mòr-bhailtean  uile 
naoi  thar  fhichead,  maille  r'  am  bailtibh 


33  Agus  anns  a'  chòmhnard,  Estaol,  ag- 
us  Soreah,  agus  Asnah, 

34  Agus  Sanoah,  agus  Enganim,  Ta- 
puah,  agus  Enam, 

35  Iarmut,  agus  Adulam,  Sochoh,  agus 
Asecah, 

36  Agus  Saraim,  agus  Aditaim,  agus 
Gederah,  agus  Gederotaim  ;  ceithir  mòr- 
bhailte  deug  le  'm  bailtibh  beaga. 

37  Senan,  agus  Hadasah,  agus  Migdal- 
gad, 

38  Agus  Dilean,  agus  Mispeh,  agus  Ioc- 
teel, 

39  Lachis,  agus  Boscat,  agus  Eglon, 

40  Agus  Cabon,  agus  Lahmas,  agus  Cit- 
lis, 

41  Agus  Gederot,  Bet-dagon,  agus  Naa- 
mah,  agus  Macedah ;  sè  mòr-bhailte  deug 
le  'm  bailtibh  beaga. 

42  Libnah,  agus  Eter,  agus  Asan, 

43  Agus  liphtah,  agus  Asnah,  agus  Nesib, 

44  Agus  Ceilah,  agus  Achsib,  agus  Ma- 
resah ;  naoi  bailte  mòra  le  'm  bailtibh 
beaga. 

45  Ecron  le  'bhailtibh  a  's  mò,  agus  a 
bhailtibh  beaga. 

46  O  Ecron,  eadhon  gus  an  fhairge,  iad- 
san  uile  a  bha  làimh  ri  Asdod,  le  'm  bailt- 
ibli  beaga. 

47  Asdod  le  'bhailtibh  a  's  mò  agus  a 
bhailtibh  beaga,  Gasah  le  'bhailtibh  a  's  mò 
agus  a  bhailtibh  beaga,  gu  amhainn  na 
h-Eiphit,  agus  an  fhairge  mhòir,  eadhon  a 
crìch. 

48  Agus  anns  na  beanntaibh,  Samir,  ag- 
us  Iatir,  agus  Socoh, 

49  Agus  Danah,  agus  Ciriat-sanah,  eadh- 
on  Debir, 

50  Agus  Anab,  agus  Estemoh,  agus  A- 
nim, 

51  Agus  Gosen,  agus  Holon,  agus  Giloh ; 
aon  mhòr-bhaile  deug  le  'm  bailtibh  beaga. 

52  Arab,  agus  Dumah,  agus  Esean, 


53  Agus  Ianum,  agus  Bet-tapuah,  agus 
Aphecah, 

54  Agus  Humtah,  agus  Ciriat-arbah,  (ù 
e  sin  Hebron,)  agus  Sior  ;  naoi  baiite  mòra 
le  'm  bailtibh  I»eaga. 

55  Maon,  Carmel  agus  Siph,  agus 
tah, 

56  Agus  Iesreel,  agus  Iocdeam,  agus  Sa- 
noah, 

57  Cain,  Giheah,  agus  Timnah ;  deich 
bailte  mòra  le  'm  bailtibh  beaga. 

58  Halhul,  Bet-sur,  agus  Gedor, 

59  Agus  Maarat,  agus  Betanot,  agus 
Eltecon;  sè  bailte  mòra  le  7m  bailtibh 
beaga. 

60  Ciriat-baal,  (is  e  sin  Ciriat-iearim,) 
agus  Rabah  ;  dà  bhaile  mòr,  le  'm  bailtibh 
beaga. 

61  San  fhàsach,  Bet-arabah,  Midin,  ag- 
us  Secacah, 

62  Agus  Nibsan,  agus  baile  an  t-salainn, 
agus  En-gedi ;  sè  bailte  mòra  le  'm  bailtibh 
beaga. 

63  A  thaobh  nan  Iebusach  luchd-àit- 
eachaidh  Ierusaleim,  cha  b'  urrainn  clann 
ludah  am  fògradh  a  macli  :  ach  tha  na 
Iebusaich  'nan  còrahnuidh  maille  ri  cloinn 
Iudah  ann  an  Ierusalem  gus  an  là  'n 
diugh. 

CAIB.  XVI. 

AGUS  chaidh  crannchur  chloinn  Ioseiphi 
a  mach  o  Iordan  làimh  ri  lericho  gu 
uisgeachaibh  Iericho  air  an  làimh  an  ear, 
dh'  ionnsuidh  an  fhàsaich  a'  dol  suas  o  Ie- 
richo  gu  sliabh  Bliet-eil. 

2  Agus  tha  e  dol  a  mach  o  Bhet-el  gu 
Luds,  agus  a'  gabhail  seachad  gu  crìoch-i 
aibh  Archi  gu  Atarot, 

3  Agus  a'  gabhail  sìos  a  làimh  na  h-àirde 
'n  iar  gu  crìch  Iaphleti,  gu  crìch  Bhet-hor 
oin  ìochdaraich,  agus  gu  Geser  :  agus  tha 
a  dhol  a  mach  aig  an  fhairge. 

4  Mar  sin  ghabh  clann  Ioseiph,  Manas- 
eh,  agus  Ephraim,  an  oighreachd. 

5  Agus  bha  crìoch  chloinn  Ephraim 
rèir  an  teaghlaichean,  mar  so  :  b'i  eadhon 
crìoch  an  oighreachd  air  an  làimh  an  ear 
Atarot-adar,  gu  Bet-horon  uachdarach  : 

6  Agus  chaidh  a'  chrìoch  a  raach 
dh'  ionnsuidh  na  fairge,  gu  Michmetah  air 
an  taobh  mu  thuath ;  agus  chaidh 
chrìoch  mu  'n  cuairt  a  làimh  na  h-àirde  'n 
ear  gu  Taanot-siloh,  agus  ghabh  i  seachad 
air  an  taobh  an  ear  gu  Ianohah  : 

7  Agus  chaidh  i  sìos  o  Ianohah  gu  Ata- 
rot,  agus  gu  Naarat,  agus  thàinig  i  gu  le- 
richo,  agus  chaidh  i  mach  aig  Iordau. 

8  Chaidh  a'  chrìoch  a  rnach  o  Thapuah 
a  làimh  na  h-àirde  'n  iar  gu  sruth  Chanah  : 
agus  bha  a  dol  a  mach  aig  an  fhairge.  B'i 
sin  oighreachd  trèibhe  ciiloinn  Ephraim,  ; 
rèir  an  teaghlaichean. 

9  Agus  bha  na  bailtean  mòra  a  chuir 
eadh  air  leth  do  chloinn  Ephraim,  am 
measg  oighreachd  chloinn  Mhanaseh,  na 
bailtean  mòra  uile  le  'm  bailtibh  beaga. 

10  Agus  cha  d'  fhògair  iad  a  mach  na 
Canaanaich  a  bha  ehòmhnuidh  ann  an 
Geser  :  ach  tha  na  Canaanaich  'nan  còmh- 
nuidh  am  measg  nan  Ephraimeach  gus  an 
là  'n  diugh ;  agus  tha  iad  a'  deanamh 
seirbhis  d/ioibh  fuidh  chìs. 

CAIB.  XVII. 

BHA  mar  an  ceudna  crannchur  aig 
trèibh  Mhaoaseh,  (oir  6'esan  ceud- 
hin  Ioseiph,)  eadhon  aig  Machir  ceud- 
hin  Mhauaseh,  athair  Ghilead  ;  a  chionn 
u'm  b'  fhear  cogaidh  e  :  uime  sin  bha 
ilead  a?us  Basan  aige. 

2  Bha"rnar  an  ceudna  crannchur  aig  a' 
ìuid  eile  do  chlointi  Mhanaseh  a  rèir  an 
ìRghlaichean  ;  aig  cloinn  Abieseir,  agus 
tg  cloinn  Heleic,"agus  aig  cloinn  Asrieil, 
*-us  aig  cloinn  Shecheim,  agus  aig  eloinn 
lepheir,  agus  aig  cloinn  Shemida :  b'iad 
n  clann-mhac  Mhanaseh,  mhic  loseiph, 
rèir  an  teaghlaichean. 

3  Ach  aig  Selophehad  mac  Hepheir, 
ihic  Ghilead,  mhic  Mhachir,  mhic  Mha- 
aseh,  cha  robh  mic,  ach  nigheanan :  agus 

iad  so  ainmean  a  nìarheana,  Mahlah,  ag- 
5  Noah,  Hoglah,  Milcah,  agus  Tirsah. 

4  Agus  thàinig  iad  am  fagus  an  làthair 
leasair  an  t-sagairt,  agus  au  làthair  Iosua 
hic  Nuin,  aaus  an  làthair  nan  uachdaran, 
1  ràdh,  Dh'  àithn  an  Tighearna  do  Mhaois 
ghreachd  a  thoirt  duinne  am  measg  ar 
àithrean:  uime  sin  a  rèir  àithne  an 
ighearna,  thug  e  dhoibh  oighreachd  am 
easg  bhràithrean  an  athar. 

5  Agus  thuit  air  Manaseh  deich  cuibh- 
onnan,  thuilleadh  air  fearann  Ghilead, 
fus  Bhasain,  a  ò/t'  air  an  taobh  eile  do 
trdan ; 

6  A  chionn  gu'n  robh  aig  nigheana  Mha- 
iseh  oighreachd  am  measg  a  chuid  mac  ; 
rus  bha  fearann  Ghilead  aig  a'  chuid  eile 
>  mhacaibh  Mhanaseh. 

7  Agus  bha  crìoch  Mhanaseh  o  Aser  gu 
Lichmetah,  a  tha  fa  chomhair  Shecheim, 
rus  chaidh  a'  chrìoch  air  a  h-aghaidh  air 
i  làimh  dheis  gu  luehd-àiteachaidh  En- 
puah. 

8  A  nìs  bha  aig  Manaseh  fearann  Tha- 
ìah  :  ach  Tapuah  air  crìch  Mhanaseh  bu 
cloinn  Ephraim. 

9  Agus  chaidh  a'  chrìoch  sìos  gu  sruth 
lianah  mu  dheas  do'n  t-sruth  :  bha  bailte 
n  Ephraim  am  measg  bhailte  Mhanaseh  ; 
ha  mar  an  ceudna  crìoch  Mhanaseh  airan 

obh  mu  thuath  do'n  t-sruth,  agus  bha  a 
)ì  a  mach  aig  an  fhairge. 

10  An  taobh  mu  dheas  bu  le  Ephraim, 
kus  an  taobh  mu  thuath  bu  le  Manaseh, 
kus  b'i  an  fhairge  a  chrìoch,  agus  choinn- 
j  h  iad  a  chèile  ann  an  Aser  air  an  taobh 

u  thuath,  agus  ann  an  Isachar  air  an 

obh  an  ear. 

j  11  Agus  bha  aig  Manaseh  ann  au  Isachar 
j,rus  ann  an  Aser,  Bet-sean  agus  a  bhailt- 
m,  agus  Ibleam  agus  a  bhailtean,  agus 
chd-àiteachaidh  Dhoir  agus  a  bhailtean, 
his  luehd-àiteachaidh  En-doir  agus  a 
miltean,  agus  luchd-àiteaehaidh  Thaan- 
lchagusa  bhailtean,  agus  luehd-àiteach- 
jdh  Mhegido  agus  a  bhailtean ;  eadhon 
!i  dùehanna. 

12  Gidheadh  cha  b'urrainn  clann  Mha- 
iseh  luchd-àiteachaidh  nam  bailte  sin 
ògradh  a  mach  ;  ach  b'àill  leis  na  Can- 
tnaich  còmhnuidh  gliabhail  san  tìr  sin. 

13  Gidheadh  tharladh,  'nuair,  a  dh'fhàs 
ann  Israeil  làidir,  gu'n  do  chuir  iad  na 
snaanaich  fuidh  chìs  ;  ach  cha  d' fhògair 
d  gu  tur  a  mach  iad. 


14  Agus  labhair  clann  Ioseiph  ri  Iosua, 
ag  ràdh,  C'ar  son  nach  d'thug  thu  dhomh- 
sa  ach  aon  chrannchur  agus  aon  chuibh- 
rionn  r'an  sealbhachadh,  agus  gur  sluagh 
mòr  mi,  agus  gu'n  do  bheannaich  an  Tigh- 
earna  mi  gus  a  so  ? 

15  Agus  fhreagair  Iosua  iad,.  Ma's 
sluagh  mòr  thu,  imich  suas  do'n  choilltich, 
agus  gearr  sìos  dhuit  fèin  àit  au  sin  ann 
am  fearann  nam  Peridseach,  agus  nam 
famhairean,  ma  tha  sliabh  Ephraim  ro- 
chumhainn  duit. 

16  Agus  thubhairt  clann  Ioseiph,  Clia 
leòr  an  sliabh  dhuinne  :  agus  tha  aig  na 
Canaanaich  uile  a  tha  chòmhnuidh  anu  am 
fearann  a'  ghlinne,  carbadan  iaruiun,  an 
dà  chuid  aca-san  a  tha  ann  am  Bet-sean 
agus  'na  bhailtibh,  agus  aca-san  a  tha  ann 
an  gleann  Iesreeil. 

17  Agus  labhair  Iosua  ri  tigh  Ioseiph,  ri 
h-Ephraim,  agus  ri  Manaseh,  ag  ràdh,  Is 
sluagh  mòr  thu,  agus  tlia  cumhachd  mòr 
agad;  cha  bhi  agad  aon  chranuchur  a 
mhàin. 

18  Ach  bithidh  an  sliabh  agadsa,  oir  is 
coille  e  ;  agus  gearraidh  tu  sìos  i :  agus 
bithidh  a  dhol  a  mach  agad :  oir  fògraidh 
tu  mach  na  Canaanaich,  ged  a  tha 
carbadan  iaruinn  aca,  agus  ged  a  tha  iad 
làidir. 

CAIB.  XVIII. 

AGUS  chruinnich  coinihthional  chloinn 
Israeil  uile  an  ceann  a  chèile  aig  Siloh, 
agus  chuir  iad  suas  pàilliun  a'  choimh- 
thionail  an  sin,  agus  cheannsaicheadh  an 
tìr  rompa. 

2  Agus  bha  fathast  am  measg  chloinn 
Israeil  seachd  treubha,  nach  d'fhuair  an 
oighreachd. 

3  Agus  thubhairt  Iosua  ri  cloinn  Israeil, 
Cia  fhad  a  tha  sibh  mall  a  dhol  a  shealbh- 
achadh  an  fhearainn,  a  thug  au  Tighearna 
Dia  bhur  n-aitiiriche  dhuibh  ? 

4  Thugaibh  a  mach  dhomhsa  as  bhur 
measg  triùir  dhaoine  as  gach  trèibh  ;  agus 
cuiridh  mi  uam  iad,  agus  èiridh  iad,  agus 
thèid  iad  troimh  'n  fhearann,  agus  tairng- 
idh  iad  e  a  rèir  an  oighreachd-san,  agus 
thig  iad  a  m'  ionnsuidhs'  a  ris. 

5  Agus  roÌDnidh  iad  e  'na  sheachd  earr- 
annaibh :  fanaidh  Iudah  'na  chrìch  fèin 
air  an  taobh  mu  dheas,  agus  fanaidh  tigh 
Ioseiph  'na  chrìch  fèin  air  au  taobh  mu 
thuath. 

6  Uime  sin  tairngidh  sibh  am  fearann 
'na  sheachd  earrannaibh,  agus  bheir  sibh 
an  tarruing  an  so  a  m'  ionnsuidhse,  clium 
gu'n  tilg  mi  croiun  air  bhur  son  an  so  an 
làthair  an  T ighearn  ar  Dè. 

7  Ach  cha  'n  'eil  aig  na  Lebhithich  roinn 
sam  bith  'nur  measg,  oir  is  i  sagartachd  an 
Tighearn  an  oighreachd-san :  agus  fhuair 
Gad,  agus  Reuben,  agus  leth-thrèibh  Mha- 
naseh,  an  oighreachd-san  an  taobh  tliall  do 
Iordan  air  an  làirah  an  ear,  a  thug  Maois, 
òglach  an  Tighearna,  dhoibh. 

8  Agus  dh  eirich  na  daoine,  agus  dh'- 
fhalbh  iad:  agusdh'àithn  Iosua  dhoibh-san 
a  chaidh  a  tharruing  an  fhearainn,  ag  ràdh, 
Imichibh,  agus  rachaibh  troimh  'n  fhear- 
ann,  a^us  tairngibh  e,  agus  tltigibh  a  rìs  a 
m' ionnsuidhse,  chura  gu'n  tilg  mi  au  so 

crionn  aìr  bhur  son  an  làthair  an  Tighearn 
ann  an  Siloh. 

9  Agus  dh'imich  na  daoine,  agus  chaidh 
iad  troimh  'n  fhearann,  agus  tharruing  iad 
e  a  rèir  a  bhailte  'na  sheachd  earrannaibh, 
ann  an  leabhar,  agus  thàinig  iad  gu  Iosua 
do'n  champ  aig  Siloh. 

10  Agus  thilg  Iosua  croinn  air  an  son 
ann  an  Siloh,  an  làthair  an  Tighearn  :  agus 
an  sin  roinn  Iosua  am  fearaun  do  chloinn 
Israeil,  a  rèir  an  roinnean. 

11  Agus  tbàiuig  crannchur  trèibhe 
chloina  Bheniamin  a  mach  a  rèir  an  teagh- 
laichean :  agus  cliaidh  crìoch  an  crann- 
chuir  a  mach  eadar  clann  Iudah  agus 
clann  Ioseiph. 

12  Agus  bha'n  crìoch  air  an  taobh  mu 
thuath  o  Iordan;  agus  chaidh  a'  chrìoch 
suas  gu  taobh  Iericho  air  an  taobh  mu 
thuatb,  agus  chaidh  i  suas  troimh'n  mbon- 
adb  a  làimh  na  h-àirde  'n  iar,  agus  bha  a 
dol  a  mach  aig  fàsach  Bbet-abhen. 

13  Agus  chaidb  a'  cbrìoch  thairis  o  sin 
gu  Luds,  gu  taobh  Luds,  (is  e  sin  Bet-el,) 
ri  deas,  agus  chaidb  a'  chrìoch  sìos  gu 
Atarot-adar,  am  fagus  do'n  t-sliabh  a  tha 
air  an  taobh  dheas  do  Bhet-horon  ìochdar- 
ach. 

14  Agus  thairngeadh  a'  chrìoch  o  sin, 
agus  chuairtich  i  oisinn  na  mara  ri  deas, 
o'n  t-sliabh  a  tha  fa  chomhair  Bbet-horoin 
ri  deas  :  agus  bha  a  dol  a  mach  aig  Ciriat- 
baal,  (is  e  sin  Ciriat-iearim,)  baile  le  cloinn 
Iudah.    B'i  sin  a'  chearna  an  iar. 

15  Agus  bha  a'  chearna  mu  dheas  o 
cheann  Chiriat-iearim,  agus  chaidh  a' 
chrìoch  a  mach  air  an  làimh  an  iar,  agus 
ghabh  i  macli  gu  tobar  uisgeacha  Neph- 
toah. 

16  Agus  chaidh  a'  chrìoch  sìos  gu  ceann 
na  beinne,  a  tha  fa  chomhair  glinne  mhic 
Hinoim,  a  tha  ann  an  gleann  nam  fambair- 
ean  air  an  taobh  rau  thuath,  agus  chaidh  i 
sìos  gu  gleann  Hinoim,  gu  taobh  Iebusi 
air  an  làimh  dheis,  agus  ghabh  i  sìos  gu 
En-rogel. 

17  Agus  thairngeadh  i  o'n  taobh  mu 
tbuath,  agus  ghabh  i  air  a  h-aghaidh  gu 
En-semes,  agus  chaidh  i  mach  a  dh'ionn- 
suidb  Ghelilot,  a  ta  thall  fa  chomhair 
uchdaich  Adumim,  agus  ghabh  i  sìos  gu 
cloich  Bhohain  mbic  Keubein, 

18  Agus  gliabh  i  air  a  h-aghaidh  clium 
na  taoibh  thall  fa  chomhair  Arabah  mu 
thuath,  agus  chaidh  i  sìos  gu  Arabah; 

19  Agus  ghabh  a'  chrìoch  thairis  gu 
taobh  Bhet-hoglah  mu  thuath ;  agus  bha 
dol  a  mach  na  crìche  aig  an  luib  mu  thuath 
do'n  mhuir  shalainn,  aig  ceann  Iordain  mu 
dheas.    B'i  sin  a'  chrìoch  mu  dheas. 

20  Agus  b'i  Iordan  a  chrìoch  air  an 
làimh  an  ear.  B'i  sin  oighreachd  chloinn 
Bheniamin,  le  a  crìochaibh  mu'n  cuairt,  a 
rèir  an  teaghlaichean. 

21  A  nis  b'iad  bailtean  mòra  trèibhe 
chloinn  Bheniamin,  a  rèir  an  teaghlaich- 
ean,  Iericho,  agus  Bet-hoglah,  agus  gleann 
Chesis, 

22  Agus  Bet-arabah,  agus  Semaraim, 
agus  Bet-el, 

23  Agus  Abhim,  agus  Parah,  agus  Oph- 
rah, 

24  Agus  Chephar-haamonai,  agus  Oph- 


ni,  agus  Gabah ;  dà  mhòr-bhaile  dheug 
le'm  bailtibh  beaga. 

25  Gibeon,  agus  Ramah,  agus  Beerot, 

26  Agus  Mispeh,  agus  Chephirah,  agus 
Mosah, 

27  Agus  Rechem,  agus  Irpeel,  agus  Ta- 
ralah, 

28  Agus  Selah,  Eleph,  agus  Iebusi,  (is  t 
sin  Ierus  ilem,)  Gibeat,  agus  Ciriat ;  ceitb. 
ir  mòr-bhailte4  deug  le'm  bailtibb  beaga. 
B'i  sin  oighreachd  cliloiun  Bheniamin,  i 
rèir  an  teaghlaichean. 

CAIB.  XIX. 

AGUS  thàinig  an  dnra  cranncbur  e 
mach  do  Shimeon,  eadhon  do  thrèibri 
cbloinn  Sbimeoin,  a  rèir  an  teaghlaichean : 
agus  bha  'n  oigbreaclid-san  am  meadhor 
oighreachd  chloinn  Iudah. 

2  Agus  bha  aca  'nan  oighreachd,  Beer- 
sebah,  agus  Sebah,  agus  Moladah, 

3  Agus  Hasar-sual,  agus  Balah,  agu: 
Asem, 

4  Agus  Eltolad,  agus  Betul,  agus  Hor 
mah, 

5  Agus  Siclag,  agus  Bet-marcabot,  agu; 
Hasar-susah, 

6  Agus  Bet-lebaot,  agus  Saruhen ;  tr 
mòr-bhailte  deug  agus  am  bailte  beaga.  '•- 

7  Ain,  Remon,  agus  Eter,  agus  Asan  : 
ceitbir  bailte  mòra  le'm  bailtibh  beaga. 

8  Agus  na  bailtean  beaga  uile  a  bha  mi 
thimchioll  nam  baiite  mòra  sin,  gu  Balat-  1 
beer-ramat,  mu  dheas.    B'i  sin  oighreachc 
trèibhe  chloinn  Shimeoin,  a  rèir  an  teagh-  1 
laichean.  'j 

9  A  mach  à  cranncbur  chloinn  Iudal  1 
bha  oighreachd  chloinn  Shimeoin  :  oir  bhf 
cuibhrionn  chloinn  ludah  ro-mhòr  dhoibh 
uime  sin  bha  aig  cloinn  Shimeoin  an  oigh- 
reachd  ann  am  meadhon  an  oighreacìid  1 
san. 

10  Agus  thàinig  an  treas  crannchur  f  ■-■ 
mach  air  son  chloinn  Shebuluin,  a  rèir  ar  j 
teaghlaichean  :  agus  bha  crìoch  an  oigh-  >•« 
reachd-san  gu  Sarid. 

11  Agus  chaidh  an  crìoch  suas  a  dh'^nn-  ! 
suidh  na  fairge,  agus  Maralah,  agus  rainif;  • 

i  gu  Dabaset,  agus  ràinig  i  gu  ruig  an  srutl  '  • 
a  tha  fa  chomliair  Iocneaim, 

12  Agus  phill  i  o  Shared  a  làimh  nf  I 
h-àirde  'n  ear,  leth  ri  èirigh  na  grèine,  gi  1 
crìch  Chislot-taboir  :  agus  an  sin  tha  i  do  ■ 
a  mach  gu  Daberat,  agus  a'  dol  suas  gi  : 
Iapbia, 

13  Agus  o  sin  a'  gabhail  thairis  air  ai 
làimh  an  ear  gu  Gitah-hepher,  gu  Itah- 
casin,  agus  a'  dol  a  mach  gu  llemon-me-  - 
toar  gu  Neah  ; 

14  Agus  tha  a'  chrìoch  a'  dol  mu'n  cuairl 
mu  thuath  gu  Hanaton :  agus  tha  a  dol  f 
mach  ann  an  gleann  Iiphtah-el ; 

15  Agus  Catat,  agus  Nahalal,  agus  Sim- 
ron,  agus  Idalah,  agus  Bet-lehem ;   d?  - 
mhòr-bhaile  dheug  le'm  bailtibh  beaga.  1 

16  B'i  sin  oighreachd  chloinn  Shebuluin 

a  rèir  an  teaghlaichean,  na  bailte  mòra  sit1  r '• 
le'm  bailtibh  beaga. 

17  Thàinig  an  ceathramh  crannchur  f 
mach  do  Isachar,  air  son  chloimi  Isachair 
a  rèir  an  teaghlaichean. 

18  Agus  b'i  an  crìoch  lesreel,  agus  Che-  k 
sulot,  agus  Sunem, 

■  19  Agus  Hapharim,  agus  Sihon,  agus 
J'naharàt, 

1'20  Agus  Rabit,  agus  Cision,  agus  Abes, 

21  Agus  Remet,  agus  Enganim,  agus 
Hi-hadah,  agus  Bet-pases; 

22  Agus  tha  a'  chrìoch  a'  ruigheachd  gu 
Bibor,  agus  Sahasimah,  agus  Bet-semes, 

■  us  bha  dol  a  mach  an  crìche  aig  Iordan  ; 
I  mòr-bhailte  deug  le  'm  bailtibh  beaga. 
I  23   B'  i  sin  oiglìreachd  trèibhe  chloinn 

■  achair,  a  rèir  an  teaghlaichean,  na  bailte 
jra  agus  am  bailte  beaga. 

■  24  Agus  thàinig  an  cùigeamh  crannchur 

■  raach  do  thrèibìi  chloinu  Aseir,  a  rèir  an 
Baghlaichean. 

25  Agus  b'  j  an  crìoch  Helcat,  agus  Hali, 
l  us  Bèten,  agus  Achsaph, 

26  Agus  Alamelech,  agus  Amad,  agus 

■  iseal ;  agus  tha  i  a'  ruigheachd  gu  Car- 
Mìl  air  au  làimh  an  iar,  agus  gu  Sihor- 

■  nat, 

■27  Agus  a'  pilltinnleth  ri  èirigh  nagrèine 

■  1  Bet-dagon,  agus  a'  ruigheachd  gu  Sebu- 
■n,  agus  gu  gleann  Iiphtah-el,  leth  ris  an 
■obh  mu  thuath  do  Bhet-emec,  agus  Neiel, 

■  us  a'  dol  a  mach  gu  Cabul  air  an  làimh 

■28  Agus  Hebron,  agus  Rehob,  agus  Ha- 
■on,  agus  Canah,  eadhon  gu  Sidon  mòr; 
■29  Agus  an  sin  tha  a'  chrìoch  a'  pilltinn 
■l  Ramah,  agus  gus  ara  mòr-bhaile  daing- 
■chte  Tirus,  agus  tha  a'  chrìoch  a'  pilltinn 
■1  Hosah  :  agus  tha  a  dol  a  mach  aig  an 
|airge  o  'n  oirthir  gu  Achsib ; 

30  Umah  mar  an  ceudna,  agus  Aphec, 
us  Rehob  ;  dà  mhòr-bhaile  thar  fhichead 
1  'm  bailtibh  beaga. 

31  Is  i  sin  oighreachd  trèibhe  chloinn 
seir,  a  rèir  an  teaghlaichean,  na  bailte 
jra  sin  le  'm  bailtibh  beaga. 

32  Thàinig  an  seathadh  crannchur  a 
ich  do  chloinn  Naphtali,  eadhon  do 
loinn  Naphtali,  a  rèir  an  teaghlaich- 
in. 

; 33  Agus  bha  'n  crìoch  o  Heleph,  o  Alon 
i  Sahananim,  agus  Adami,  Neceb,  agus 
Ibneel,  gu  Lacum  ;  agus  bha  a  dol  a  mach 
51  lordan. 

1.34  Agus  an  sin  tha  a'  chrìoch  a'  pilltinn 
1  iar  gu  Asuot-tabor,  agus  a'  dol  a  mach  o 
1  gu  Hucoc,  agus  tha  i  a'  ruiglieachd  gu 
■bulun  air  an  taobh  mu  dheas,  agus  a' 
igheachd  gu  Aser  air  an  taobh  an  iar,  ag- 
gu  bruachaibh  Iordain  leth  ri  èirigh  na 
èine. 

35  Agus  is  iad  na  mòr-bhailte  daing- 
phte  Sidim,  Ser,  agus  Hamat,  Racat,  ag- 
Cineret, 

[36  Agus  Adamah,  agus  Ramah,  agus 
isor, 

37'  Agus  Cedes,  agus  Edrei,  agus  En- 
sor, 

38  Agus  Iron,  agus  Migdalel,  Horem, 
[us  Bet-hanat,  agus  Bet-semes ;  naoi 
pr-bhailte  deug  le  'm  bailtibh  beaga. 
139  Is  i  sin  oighreachd  trèiblie  cliloinn 
liphtali,  a  rèir  an  teaghlaichean,  na  bailte 
pra  agus  am  bailte  beaga. 

40  ^giathàinig  an  seaclidamh  crannchur 
mach  do  thrèibh  chloinn  Dhain,  a  rèir 

teaghlaichean. 

41  Agus  b"  i  crìoch  an  oighreachd  Sora, 
us  Estaol,  agus  Ir-semes, 

42  Agus  Saalabin,  agus  Aialon,  agus 
Ietlah, 

43  Agus  Elon,  agus  Timnatah,  agus 
Ecron, 

44  Agus  Elteceh,  agus  Gibeton,  agus 
Baalat, 

45  Agus  lehud,  agus  Bene-berac,  agus 
Gat-rimon, 

46  Agus  Me-iarcon,  agus  Racon,  maille 
ris  a'  chrìch  fa  chomhair  lapho. 

47  Agus  chaidh  crìoch  chloinn  Dhain  a 
mach  ro-ghann  doibh  :  uime  sin  chaidh 
clann  Dhain  suas  agus  chog  iad  an  aghaidh 
Leseim,  agus  ghlac  iad  e,  agus  bhuail  iad  e 
le  faobhar  a'  chlaidheimh,  agus  shealbhaich 
iad  e,  agus  ghabh  iad  còmhnuidh  ann,  ag- 
us  thug  iad  Dan  a  dlv  ainm  air  Lesem,  a 
rèir  ainme  an  athar  Dan. 

48  Is  i  sin  oighreachd  trèibhe  chloinn 
Dhain,  a  rèir  an  teaghlaichean,  na  bailte 
mòra  sin  le'm  bailtibh  beaga. 

49  'Nuair  a  chuir  iad  crìoch  air  an  fhear- 
ann  a  roinn  mar  oighreachd  a  rèir  an 
crìocha,  thug  clann  Israeil  oighreachd  do 
Iosua  mac  Nuin,  'nara  measg: 

50  A  rèir  focail  an  Tighearna,  thug  iad 
da  am  baile  a  dh'  iarr  e,  eadhon  Timnat- 
serah  ann  an  sliabh  Ephraim,  agus  thog  e 
am  baile,  agus  ghabh  e  còmhnuidh  ann. 

51  Is  iad  sin  na  h-oighreachdan  a  roinn 
Eleasar  an  sagart,  agus  Iosua  mac  Nuin, 
agus  cinn  aithriche  threubha  chloinn  Is- 
raeil,  mar  oighreachd  le  crannchur,  ann  an 
Siloh,  an  làthair  an  Tighearn,  aig  dorus 
pàilliuin  a'  choimhthionail.  Mar  sin  chuir 
iad  crìoch  air  an  fhearann  a  roinn. 

CAIB.  XX. 

AGUS  labhair  an  Tighearnari  Iosua,  ag 
ràdh, 

2  Labhair  ri  cloinn  Israeil,  ag  ràdh,  Sòn- 
raichibh  dhuibh  fèin  bailte  dìdein,  mu  'n 
do  labhair  mi  ribh  le  làimh  Mhaois  ; 

3  A  chum  gu  'n  teich  am  marbhaiche,  a 
mharbhas  neach  ann  an  aineolas  agus  gun 
fhios  da,  an  sin  :  agus  bithidh  iad  'nan 
dìdein  duibh  o  dhìoghaltair  na  fola. 

4  Agus  an  uair  a  sheasas  esan  atheich- 
eas  a  dh'ionnsuidh  aoin  do  na  bailtibh  sin, 
aig  dol  a  stigh  geata  a'  bhaile,  agus  a 
chuireas  e  a  chùis  an  cèill  ann  an  cluas- 
aibh  sheanairean  a'  bhaile  sin,  gabhaidh  iad 
a  steach  e  do'n  bhaile  d'  an  ionnsuidh,  ag- 
us  bheir  iad  àite  dha  chum  gu'n  gabh  e 
còmhnuidh  'nam  measg. 

5  Agus  an  uair  a  thèid  dìoghaltair  na 
fola  an  tòir  air,  an  sin  cha  toir  iad  suas  ara 
marbhaiche  d'  a  làimh  ;  a  chionn  gu  'n  do 
bhuail  e  'choimhearsnach  gun  fhios  da, 
agus  gun  fhuath  aige  dha  san  aimsir 
roimhe  sin. 

6  Agus  gabhaidh  e  còmhnuidh  sa'  bhaile 
sin,  gus  an  seas  e  an  làthair  a'  chomh- 
ciiruinnich  chum  breitheanais,  agus  gu 
bàs  au  àrd-shagairt  a  bhios  anns  na  làith- 
ibh  sin  :  an  sin  pillidh  am  marbhaiche,  ag- 
us  thig  e  d'a  bhaile  fèin,  agus  d  a  thigh 
fèin,  do  'n  bhaile  o  'n  do  theich  e. 

7  Agus  chuir  iad  air  leth  Cedes  aun  an 
Galilee  ann  an  sliabh  Naphtali,  agus  Se- 
cbein  ann  an  sliabh  Ephraim,  agus  Ciriat- 
arba  (eadhon  Hebron)  ann  an  sliabh  Iu- 
dah. 


188 


IOSUA. 


8  Agus  air  taobh  eile  Iordain,  làimh  ri 
Iericho  air  an  làimh  an  ear,  shònruich  iad 
Beser  anns  an  fhàsach  air  a'  chòmhnard  à 
trèibh  Reubein,  agus  Ramot  ann  an  Gi- 
lead  à  trèibh  Ghad,  agus  Golau  ann  am 
Basan  à  trèibh  Mhanaseh. 

9  B'  iad  sin  na  bailtean  a  shònraicheadh 
air  son  ehloinn  Israeil  uile,  agus  air  son  a' 
choigrich  a  tha  air  chuairt  'nam  measg,  a 
chura  ge  b'e  mharbhadh  neach  ann  an  ain- 
eolas,  gu  'n  teicheadh  e  an  sin,  agus  nach 
bàsaicheadh  e  le  làimh  dìoghaltair  na  fola, 
gus  an  seasadh  e  an  làthair  a'  chomh- 
chruinnich. 

CAIB.  XXI. 

AN  sm  thàinig  cinn  aithriche  nan  Le- 
bhitheach  am  fagus  do  Eleasar  an  sa- 
gart,  agus  do  Iosua  mac  Nuin,  agus  do 
cheannaibh  aithriche  threubhan  chloinn 
Israeil ; 

2  Agus  labhair  iad  riu  aig  Siloh  ann  an 
tìr  Chanaain,  ag  ràdh,  Dh'  àithn  an  Tigh- 
earna  le  làimh  Mhaois,  bailtean  a  thoirt 
duinn  gu  còmhnuidh  ghabhail  annta,  le  'm 
fearann  comh-roinn  d'  ar  snrèidh. 

3  Agvis  thug  clann  Israeil  donaLebhith- 
ich,  as  an  oìghreachd,  air  àithne  an  Tigh- 
earna,  na  bailte  so  agus  am  fearann  comh- 
roinn. 

4  Agus  thàinig  an  crannchur  a  mach  air 
son  theaghlaichean  nan  Cohatach ;  agus 
bha  aig  cloinn  Aaroin  an  t-sagairt,  a  bha 
do  na  Lebhithich,  le  crannchur  à  trèibh 
ludah,  agus  à  trèibh  Shimeoin,  agus  a 
trèibh  Bheniarain,  tri  bailte  deug. 

5  Agus  bha  aig  a'  chuid  eile  do  chloinn 
Chohait  le  crannchur,  à  teae^hlaichibh, 
thrèibh  Ephraim,  agus  à  trèibh  Dhain,  ag- 
us  à  leth-thrèibh  Mhanaseh,  deich  bailt- 
ean. 

6  Agus  6/2«  aig  cloinn  Ghersoin  le 
crannchur,  à  teaghlaichibh  thrèibh  Isa- 
cnair,  agus  à  trèibh  Aseir,  agus  à  trèibh 
Naphtali,  agus  à  leth-thrèibh  Mhanaseh 
ann  am  Basan,  tri  bailte  deug. 

7  Bha  aig  cloinn  Mherari,  a  rèir  an 
teaghlaichean,  à  trèibh  Reubein,  agus  à 
trèibh  Ghad,  agus  à  trèibh  Shebuluin,  dà 
bhaile  dheug. 

8  Agus  tlmg  clann  Israeil  le  crannchur 
do  na  Lebhithich  na  bailte  sin  le'mfear- 
ann  comh-roiun,  mar  a  dh'àithn  an  Tigh- 
earna  le  làimh  Mhaois. 

9  Agus  thug  iad  a  mach  à  trèibh  chloinn 
Iudah,  agus  à  trèibh  chloinn  Shimeoin,  na 
bailte  so  a  tha  air  an  ainmeacliadh, 

10  A  bha  aig  cloinn  Aaroin,  do  theagh- 
laichibh  nan  Cohatach,  muinntir  a  bha  do 
chloinn  Lebhi :  (oir  bu  leo-san  an  ceud 
chrannchur.) 

11  Agus  thug  iad  dhoibh  mòr-bhaile  Ar- 
ba,  athar  Anaic,  (eadhon  Hebron)  ann  an 
sliabh  Iudah,  maille  r'a  fhearann  comh- 
roinn  mu  'n  cuairt  air. 

12  Ach  fearann  a'  mhòr-bhaile,  agus  a 
bhailte  beaga,  thug  iad  do  Chaleb  mac  Ie- 
phuneh  raar  a  sheilbh. 

13  Mar  so  thug  iad  do  chloinn  Aaroin 
an  t-sagairt,  Hebron  maille  r'a  fhearann 
comh-roinn,  gu  bhi  'na  bhaile  dìdein  do'n 
mharbhaiche,  agus  Libnah  le  'fhearann 
comh-roinn, 


14  Agus  Iatir  le  'fhearann  comh-roinn, 
agus  Estemoah  le  'fhearann  comh-roinn, 

15  Agus  Holon  le  'fhearann  comh- 
roinn,  agus  Debir  le  'fhearann  comh- 
roinn, 

16  Agus  Ain  le  'fhearann  comh-roinn. 
agus  lutah  le  'fhearann  comh-roinn,  agus 
Bet-semes  le  Thearann  comh-roinn  :  naoi 
bailtean  as  an  dà  thrèibh  sin. 

17  Agus  à  trèibh  Bheniamin,  Gibcon  le 
'fhearann  comh-roinn,  Gebah  le  'thearann 
comh-roinn, 

18  Anatot  le  'fhearann  comh-roinn,  ag- 
us  Almon  le  'fhearann  comh-roinn;| 
ceithir  bailte. 

19  B'iad  uile  bhailte  chloinn  Aaroin  nan! 
sagart,  tri  bailte  deug  le'm  fearann  comh- 
romn. 

20  Agus  bha  aig  teaghlaichibh  chloinn1 
Chohait,  na  Lebhithich,  a  mhair  do 
chloinn  Chohait,  eadhon  aca-san,  bailteani 
an  crannchuir  à  trèibh  Ephraim. 

21  Oir  thug  iad  dhoibh  Sechem  le 
'fhearann  comh-roinn  ann  an  sliabh  Eph- 
raim,  gu  bhi  'na  bhaile  dìdein  do'n 
marbhaiche ;  agus  Geser  ie  'fliearann 
comh-roinn, 

22  Agus  Cibsaim  le  'fhearann  comh- 
roinn,  agus  Bet-horon  le  'thearann  comh- 
roinn ;  ceithir  bailtean. 

23  Agus  à  trèibh  Dhain,  Elteceh  le 
'fhearaun  romh-roinn,  Gibeton  le  'fhear-i 
ann  comh-roinn, 

24  Aialon  le  'fhearann  comh-roinn,  Gat-i 
rimon  le  'fhearann  comh-roinn ;  ceithir 
bailtean. 

25  Agus  à  leth-thrèibh  Mhanaseh,  Taa-; 
nach  le  'fhearann  comh-roinn,  agus  Gat-; 
rimon  le  'f  hearann  comh-roinn  ;  dà  bhaile. 

26  B'iacl  na  bailtean  uile  le'm  fearanni 
comh-roinn  deich,  air  son  theaghlaichean j 
cbloinn  Chohait  a  mhair  gun  an  oighreachdi 
fhaghail. 

27  Agus  do  chloinn  Ghersoin,  do 
theaghlaichibh  nan  Lebhitheach,  à  letli 
eile  tlirèibh  Mhanaseh,  thug  iad  Golan; 
ann  am  Basan  le  'fhearann  coimh-roinn,' 
gu  bhi  'na  bhaile  didein  do'n  mharbliaiche  i 
agus  Bees-terah  le  'fhearann  comh-roinn:: 
dà  bhaile. 

28  Agus  à  trèibh  Isachair,  Cison  lei 
'fhearann  comh-roinn,  Dabareh  le  'fhear- 
ann  comh-roinn, 

29  Iarmut  le  'fhearann  comh-roinn,  En- 
ganim  le  'fhearann  comh-roinn :  ceithii: 
bailtean. 

30  Agus  à  trèibh  Aseir,  Misalie  'fhear-i 
ann  comh-roinn,  Abdon  le  'fhearanri 
comh-roinn, 

31  Helcat  le  'fhearann  comh-roinn,  ag- 
us  Rehob  le  'fhearann  comh-roinn ;  ceithii 
bailtean. 

32  Agus  à  trèibh  Naphtali,  Cedes  anc; 
an  Galilee  le  'fhearann  coimh-roinn,  gu 
bhi  'na  bhaile  dìdein  do'n  mharbhaiche. 
agus  Hamot-dor  le  'fhearann  comh-roinn: 
agus  Cartan  le  'fhearann  comh-roinn;  tri 
bailtean. 

33  B'iad  uile  bhailte  nan  Gersonach,  fl| 
rèir  an  teaghlaichean,  tri  bailte  deugle'ml 
fearann  comh-roinn. 

34  Agus  do  theaghlaichibh  chloinn 
Mherari,  a'  chuid  eile  do  na  Lebhithich,  & 

trèihh  Shebuluin,  Iocneam  le  'fhearann 
comli-roinn,  agus  Cartah  le  'fhearann 
icomh-roiun, 

;    35  Dimnah   le  'fliearann  comh-roinn, 
HjNabalal  le  'fhearaun  comh-roinn ;  ceithir 
bailtean. 

,  36  Agus  à  trèibh  Reubein,  Beser  le 
,   'fhearaun  comh-roinn,  agus   Iahasah  le 

'fliearann  comli-roinn, 

!    37  Cedemot  le  'ihearann  comh-roinn, 

agus  Mephaat  le  'fhearann  comh-roinn; 
1  Iceithir  bailtean. 

33  Agus  à  trèibh  Ghad,  Ramot  ann  an 
b  .  Gilead  le  'fliearann  comh-roinn,  gu  bhi 
f  'na  bhaile  dìdein  do  "n  mbarbhaiche ;  agus 
i  iMabanaim  le  'fhearann  comh-roinn, 

;  39  Hesbon  le  'fhearann  comb-roinn,  Ia- 
%  ler  le  'fhearann  comh-roinn  :  ceithir  bailte 
«  san  iomlau. 

40  Mar  sin  b'  iad  na  bailtean  uile  air  son 
1  chloinn  Mberari,  a  rèir  an  teagblaiehean, 
t  a  mhair  do  theagblaiehibh  nan  Lebhith- 

eaeb,  a  rèir  an  crannchuir,  dà  bhaile  dbeug. 
I  41  B  iad  uile  bhailtean  nan  Lebhith- 
fieach,  an  taobh  a  stigh  do  sbeilbh  cbloinn 
Blsraeil,  ochd  bailtean  agus  dà  fhichead 
lile  'm  fearann  eoinh-roinn. 
1;   42  Bha  ua  bailte  sin  gach  aon  le  'm  fear- 

■  ,anu  comh-roinn  mu 'n  timchioll:  mar  so 
■jè/ia  na  bailte  sin  uile. 

H  43  Agus  thug  an  Tighearna  do  Israel  am 
Hfearann  uile  a  mhionnaich  e  thoirt  d'  an 
f  uthriehibh  ;  agus  shealbhaich  iad  e,  agus 
■miabh  iad  còmhnuidb  ann. 

■  44  Agus  thug  an  Tighearna  dhoibh  fois 
I  mu  'n  cuairt,  a  rèir  nan  uile  nithe  a 

■  mhionnaich  e  d'  an  aithrichibh  :  agus  cba 
do  sheas  duine   d'  an    naimhdibh  uile 

■jrompa;   tbug  an  Tighearna  thairis  an 

■inaimhdean  uile  d'  an  làimh. 

M    45  Cha  d'  fhàilnich  a'  bheag  do  gach  ni 

■  maith  a  labhair  an  Tighearna  ri  tigh  Is- 
■iraeil :  thàinig  an  t-iomlan  gu  crìch. 

AN  SIN  ghairm  Iosua  na  Reubenich, 
agus  na  Gadaich,  agus  leth-thrèibh 
1  iMhanaseh, 

I;  2  Agus  thubhairt  e  riu,  Gblèidh  sibh  na 
I  h-uile  nithe  a  dh'  àithn  Maois  òglaeh  an 
jìi  iTighearna  dhuibh,  agus  thug  sibh  gèill  do 
Ijm'  gbuthsa  anus  na  h-uile  nithibh  a  dh'- 
i  jàithn  mi  dbuibh. 

1  j    3  Cha  d'  fhàg  sibh  bhur  bràithre  rè 
b  mhòrain  do  làithibh  gus  an  là'n  diugh,  ach 
■ghlèidh  sibh  cùram  àithne  an  Tighearna 
bhur  Dè. 

lj  4  Agus  a  nis  thug  an  Tighearna  bhur 
*  Dia  fois  d'  'ur  bràithribh,  mar  a  gheall  e 
I  idhoibh:  a  nis  uime  sin  pillibh,  agus  rach- 
I  jaibh  d' 'ur  pàilliunaibh,  agus  gu  fearann 
|  Ibhur  seilbhe,  a  thug  Maois,  òglach  an 
p  j  Tighearna,  dhuibh  air  an  taobh  thall  do 
I  ilordan. 

I  5  Ach  thugaibh  ro-aire  gu  'n  coimhlion 
t  isibh  an  àithne  agus  an  lagh,  a  dh' àithn 
IjMaois,  òglaeh  an  Tighearna,  dhuibh, 
I  igràdh  a  thoirt  do  'n  Tighearna  bhur  Dia, 
liagus  gluasad  'na  uile  shlighibh,  agus 
I  j  'àitheantan  a  gbleidbeadb,  agus  dlùth- 
lileantuinn  ris,  agus  seirbbis  a  dheanamh 
P  dha  le  'r  n-uile  chridhe,  agus  le  'r  n-uile 
I  anam. 


6  Mar  sin  bheannaich  Iosua  iad,  agus 
chuir  e  air  falbh  iad  :  agus  chaidli  iad  d'  am 
pàilliunaibb. 

7  A  nis  do  aon  leth-thrèibh  Mhanaseh 
tliug  Maois  sealbh  ann  am  Basan :  ach 
do  n  \et\\-thrèibh  eile  dhiubh  thug  Iosua 
sealbh  am  measg  am  bràithrean  air  an 
taobh  so  do  Iordan  air  an  làimh  an  iar. 
Agus  cuideachd,  an  uair  a  chuir  Iosua  air 
falbh  iad  d'  am  pàilliunaibh,  an  sin  bheann- 
aich  e  iad, 

8  Agus  labhair  e  riu,  ag  ràdb,  Le  mòr 
shaoibhreas  pillibh  d'  'ur  pàilliunaibh,  agus 
le  ro-mhòian  sprèidhe,  le  b-airgiod,  agus 
le  h-òr,  agus  le  h-umha,  agus  le  h-iaruun, 
agus  le  ro-mhòran  eudaich ;  roinnibh 
creach  bhur  naimhde  r'  'ur  bràithribh. 

9  Agus  phill  clann  Reubein,  agus  clann 
Gliad,  agus  leth-thrèibb  Mlianaseh,  agus 
dh'  fhalbh  iad  o  ehloinn  Israeil  à  Siloh,  a 
tha  ann  an  tìr  Clianaain,  gu  dol  do  thìr 
Ghilead,  gu  fearann  an  seilbbe,  a  shealbh- 
aich  iad,  a  rèir  focail  an  Tighearna  le 
làimh  Mhaois. 

10  Agus  an  uair  a  thàinig  iad  gu  crìoch- 
aibh  lordain,  a  tha  ann  a"n  tìr  Chanaain, 
thog  clann  Reubein,  agus  clann  Ghad,  ag- 
us  leth-thrèibb  Mhanaseh  altair  an  sin 
làimh  ri  lordan,  altair  mbòr  ri  amharc 
oirre. 

11  Agus  chuala  clann  Israeil  air  a  ràdh, 
Feuch,  thog  elann  Keubein,  agus  clann 
Ghad,  agus  leth-thrèibh  Mhanaseh,  altair 
thall  fa  ehomhair  tìre  Chanaain,  ann  an 
crìoehaibb  lordain,  far  an  d'  thàinig  clann 
Israeil  thairis. 

12  Agus  an  uair  a  chuala  clann  Israeil 
so,  ehruinnieb  coimhthional  cbloinn  Is- 
raeil  uile  iad  fèin  an  ceann  a  chèile  aig 
Silob,  gu  dol  suas  a  ehogadh  'nan  aghaidh. 

13  Agus  chuir  claun  Israeil  a  dh'  ionn- 
suidh  cloinn  Keubein,  agus  a  dh'  ionnsuidh 
eloinn  Ghad,  agus  gu  leth-tbrèibh  Mhana- 
seh,  do  thìr  Ghilead,  Phiuehas  mac  Elea- 
sair  an  t-sagart ; 

14  Agus  deieh  ceannardan  maille  ris, 
ceannard  do  gaeh  prìomh  thigh,  air  feadh 
uile  threubhan  Israei),  agus  b' e  gach  fear 
dhiubh  ceann  tighe  an  aithriche,  air  feadh 
mhìltean  lsraei). 

15  Agus  tbàinigiad  gu  cloinn  Reubein, 
agus  gu  eloinn  Ghad,  agus  gu  leth-thrèibh 
Mlianaseh,  gu  tìr  Ghilead,  agus  labhair 
iad  riu,  ag  ràdh, 

16  Mar  so  tha  combchruinneach  an 
Tighearn  uile  ag  ràdh,  Ciod  e  an  cionta  so 
a  rinn  sibh  an  agbaidh  Dè  Israei),  pilltinn 
air  falbh  an  diu^h  o  leantuinn  an  Tigh- 
earna,  le  altair"  a  thogail  dbuibh  fèin, 
chum  ceannairc  a  dlieanamh  an  diugh  an 
aghaidb  an  Tigliearn  ? 

17  An  ro-bheag  dhuinn  cionta  Pheoir,  o 
nach  'eil  sinn  air  ar  glanadh  gus  an  là  'n 
diugh,  (.agus  air  son  an  robh  plàigh  ann  an 
eomhchruinneach  an  Tighearn,) 

18  Aeh  gu  'm  pilleadli  sibh  air  falbh  an 
diugli  o  'n  Tighearn  a  leantuinn  ?  agus  tar- 
laidh,  do  bhrìgh  gu  bheil  sibh  a'  deanamh 
eeannairc  an  diugh  an  aghaidh  an  Tigli- 
earn,  am  màireach  gu  'n  las  'fhearg  an 
aghaidh  uile  chomhehruinnieh  Israeil. 

19  Gidheadh,  ma  tha  fearann  blinr 
seilbhe  neòghlan,  rachaibh  thairis  a  dh'- 

fliearann  seilbhe  an  Tighearn,  far  am 
bheil  pàilliun  an  Tighearn  a  chòmhnuidh, 
agus  gabhaibh  sealbh  'nar  measg-ne :  ach 
r\R  deanaibh  ceannairc  an  aghaidh  an 
Tighearna,  no  ceannairc  'nar  n-aghaidh-ne, 
le  altair  a  thogail  duibh  fèin,  a  thuilleadh 
air  altair  an  Tighearn  ar  Dè. 

20  Nach  d'  rinn  Achan  mac  Sherah 
cionta  san  ni  mhallaichte,  agus  tliuit  fearg 
air  uile  chomhchruinneach  Israeil  ?  agus 
<ha  b'  e  'n  duine  sin  'na  aonar  a  bhàsaich 
'na  chionta. 

21  An  sin  fhreagair  clann  Reubein,  ag- 
us  clann  Ghad,  agus  leth-thrèibh  Mhana- 
seh,  agus  thubhairt  iad  ri  ceannardaibh 
mhiltean  Israeil, 

22  Aig  an  Tighearna  Dia  nan  dèe,  aig 
an  Tighearna  Dia  nan  dèe  e  fèin  a  ta  fios, 
<igus  aig  Israel  bithidh  fios,  ma  's  ann  an 
ceannairc,  no  ann  an  eusaontas  an  aghaidh 
an  Tighearna,  (ma  's  ann,  na  saor  sinn  an 
diu^h,) 

23  A  thocr  sinne  dhuinn  fèin  altair,  gu 
pilltinn  airfalbh  o'n  Tighearn  aleantuinn, 
no  ma  's  ann  a  thoirt  suas  oirre  ìobairt- 
loisgte,  no  tahhartais-bìdh,  no  ma  's  ann  a 
thoirt  suas  oirre  ìobairtean  thabhartasa- 
sìtlie,  an  sin  agradh  an  Tighearna  fèin  e  ; 

24  Agus  mur  ann  air  eagal  an  ni  so  a 
rinu  sinn  e,  ag  ràdh,  Anns  an  àm  ri  teachd 
dh'  fheudadh  bhur  clann-sa  labhairt  ri  'r 
cloinn-ne,  ag  ràdh,  Ciod  bhur  gnothuch-sa 
ris  an  Tighearna  Dia  Israeil  ? 

25  Oir  rinn  an  Tighearna  Iordan  'na 
crich  eadar  sinne  agus  sibhse,  a  chlann 
Reubein,  agus  a  chlann  Ghad;  cha  'n  'eil 
agaibhse  cuibhrionn  air  bith  san  Tigh- 
oarna :  mar  so  bheir  bhur  clann-sa  air  ar 
«loinn-ne  sgur  do  eagal  an  Tighearn  a  bhi 
orra. 

26  Uime  sin  thubhairt  sinn,  Gabhamaid 
à  nis  mu  altair  a  thogail  dhuinn  fèin,  cha  'n 
ann  air  son  tabhartais-loisgte,  no  air  son 
ìobairt ; 

27  Ach  a  chum  gu  'm  bi  i  'na  fianuis 
eadar  sinne  agus  siohse,  agus  ar  sliochd 
'nar  dèigh,  a  chum  gu'n  dean  sinn  seirhhis 
an  Tighearna  'na  làthair  le  'r  tabhartais- 
loisgte,  agus  le  'r  n-ìobairtibh,  agus  le  'r 
tabhartais-sìth,  a  chum  nach  abair  bhur 
clann-sa  r'  ar  cloinn-ne  san  àm  ri  teachd, 
Cha  'n  'eil  cuibhrionn  agaibh  san  Tigh- 
earn. 

28  Uime  sin  thubhairt  sinn,  gu'n  tachair 
e,  'nuair  a  their  iad  so  ruinne,  no  r'  ar 
sliochd  san  àm  ri  teachd,  gu  'm  bi  againn  ri 
ràdh  a  rìs,  Faicibh  samhladh  altair  an 
Tighearn,  a  rinn  ar  n-aithriche,  cha  'n  ann 
air  son  thabhartasan-loisgte,  no  air  son 
ìobairtean ;  ach  is  fianuis  i  eadar  sinue  ag- 
us  sibhse. 

29  Gu  ma  fada  robh  e  uainne  ceannairc 
a  dheanamh  an  aghaidh  an  Tighearn,  ag- 
us  pilltinn  an  diugh  o  leantuinn  an  Tigh- 
earna,  le  altair  a  thogail  air  son  thabhart- 
asan-loisgte,  air  son  thabhartasan-bìdh,  no 
air  son  ìobairtean,  seach  altair  an  Tigh- 
earn  ar  Dè,  a  tha  air  beulaobh  a  phàill- 
iuin. 

30  Agus  an  uair  a  chuala  Phinehas  an 
sagart,  agus  ceannardan  a'  chomhchruinn- 
ich,  agus  cinn  mhiltean  Israeil  a  bha 
maille  ris,  na  briathran  a  labhair  clann 


Reubein,  agus  clann  Ghad,  agus  clan 
Mhanaseh,  thaitinn  e  riu. 

31  Agus  thubhairt  Phinehas  mac  Eleas- 
air  an  t-sagairt  ri  cloinn  Reubein,  agus  ri 
cloinn  Ghad,  agus  ri  cloinn  Mhanaseh,  Au 
diugh  tha  fhios  againn  gu  'm  bheil  an  Tigh- 
earna  'nar  measg,  a  chionn  nach  d'  rinn 
sibh  an  cionta  so  an  aghaidh  an  Tighearn : 
a  nis  shaor  sibh  clann  Israeil  à  làimh  an 
Tiirhearn. 

32  Agus  phill  Phinehas  mac  Eleasair  an 
t-sagairt,  agus  na  ceannardan,  o  chloinn 
Reubein,  agus  o  chloinn  Ghad,  à  tìr  Ghil- 
ead  gu  tìr  Chanaain,  gu  cloinn  Israeil,  ag- 
us  thug  iad  fios  d'an  ionnsuidh  a  rìs. 

33  Agus  thaitinn  a'  chùis  ri  cloinn  Is- 
raeil,  agus  hheannaich  clann  lsraeil  Dia, 
agus  cha  robh  rùn  aca  dol  suas  'nan  agh- 
aidh  gu  cath,  a  sgrios  na  tìre  anns  an  robh 
clann  Reubein  agus  Ghad  'nan  còmh- 
nuidh. 

34  Agus  thug  clann  Reubein,  agus  clann 
Gliad  Ed  mar  ainm  air  an  altair :  oir  bith- 
idh  i  'na  fianuis  eadaruinn,  gur  e  'n  Tigh- 
earn  a  's  Dia  ann. 

.   CAIB.  XXIII. 

AGUS  an  ceann  ùine  fhada,  an  dèigh 
do  'n  Tighearna  fois  a  thoirt  do  Israel 
o  'n  naimhdibh  uile  mu  'n  cuairt,  dh'  fhàs 
Iosua  sean,  agus  thàinig  e  air  'aghaidh  ann 
am  bliadhnaibh. 

2  Agus  ghairra  Iosua  d'  a  ionnsuidh  Is- 
rael  uile,  an  seanairean,  agus  an  ceann- 
ardan,  agus  am  breithearahna,  agus  an 
luchd-riaghlaidh,  agus  thubhairt  e  riu, 
Tha  mise  sean,  agus  air  teachd  air  m'agh- 
aidh  ann  am  bliadhnaibh  : 

3  Agus  chunnaic  sihh  gach  ni  a  rinn  an 
Tighearna  bhur  Dia  ris  na  cinnich  sin  uile 
air  bhur  sonsa ;  oir  is  e  'n  Tighearna  bhur 
Dia  e  fèin  a  chog  air  bhur  son. 

4  Faicibh,  roinn  mi  dhuibh  le  crann- 
chur  na  cinnich  sin  a  mhaireas,  gu  bhi  'nan 
oighreachd  d'  'ur  treubhan,  o  Iordan.maille 
ris  na  cinnich  uile  a  ghearr  mi  as,  eadhon 
gus  an  fhairge  mhòir  air  an  taohh  an  iar. 

5  Agus  an  Tighearna  bhur  Dia,  fuad- 
aichidh  esan  iad  as  bhur  fianuis,  agus 
iomainidh  e  iad  a  mach  as  bhur  sealladh ; 
agus  sealbhaichidh  sibh  am  fearann,  mara 
gheall  an  Tighearna  bhur  Dia  dhuibh.  ( 

6  Bithibhse  uime  sin  ro-mhisneachail  a 
ghleidheadh  agus  a  dheanamh  nan  uile 
nithe  a  ta  sgrìobhta  ann  an  leabhar  lagha . 
Mhaois,  a  chum  nach  pill  sibh  a  leth-taobh 
uaith,  a  dh'  ionnsuidh  na  làimhe  deise  no  j 
dh'  ionnsuidh  na  làimhe  clìthe  ; 

7  A  chum  nach  tig  sibh  air  feadh  nan  ' 
cinneach  sin,  nan  cinneach  sin  a  mhaireas 
'nur  measg,  agus  nach  luadh  sibh  ainm  an 
dèe,  agus  nach  mionnaich  sibh  orra,  agus 
nach  dean  sibh  seirbhis  dhoibh,  agus  nach 
crom  sibh  sibh  fèin  doibh  : 

8  Ach  dlùth-leanaibh  ris  an  Tighearna 
bhur  Dia,  mar  a  rinn  sibh  gus  an  là'n: 
diugh. 

9  Oir  dh'  fhuadaich  an  Tighearn  a  mach 
as  bhur  fianuis  cinnich  mhòr  agus  threun : ; 
ach  d' 'ur  taobh-sa,  cha  b' urrainn  duinei 
sam  bith  seasamh  roimhibh  gus  an  là  'n  ' 
diugh. 

10  Cuiridh  aon  fhear  dhibh  an  teicheadh 


CAIB.  XXIY. 

■  'air  mìle :  oir  is  e'n  Tighearna  bhur  Dia  e 
I  fèin  a  chogas  air  bhur  sou,  mar  a  gheall  e 
I  .dhuibh. 

I  11  Thugaibh  uime  sin  aire  mhaith 
t  'dhuibh  fèin,  g-u'n  gràdhaich  sibh  an  Tigh- 
.*  jearna  bhur  Dia. 

12  No  ma  thèid  sibh  air  chor  sam  bith 
i)  air  bhur  n-ais,  agus  ma  leanas  sibh  ri 
4  fmgheall  nan  cinneacli  sin,  eadhon  nan 
i  cinneach  sin  a  mhaireas  'nur  measg,  agus 
|  jma  ni  sibh  cleamhnas  riu,  agus  ma  thèid 
i  sibh  a  steach  d'an  ionnsuidh,  agus  iadsan 
t  d'  'ur  n-iounsuidh-sa  : 

'  13  Biodh  fios  cinnteach  agaibh,  nach 
i  fuadaich  an  Tighearua  bhur  Dia  tuilleadh 
I  aon  air  bith  do  na  cinnich  sin  a  mach 
Hroimhibh ;  ach  bithidh  iad  dhuibh  'nan 

ribe,  agus  'nan  ceap-tuislidh,  agus  'nan 
■Ugiùrsadh.  'nur  taobhau,  agus  'nam  bior- 
laibh  'nur  sùilibh,  gus  an  tèid  as  duibh 
a-bhàrr  au  fliearainn  mliaith  so  a  thug  an 
■'Tighearna  bhur  Dia  dhuibh. 
V  14  Agus,  feuch,  a  ta  mise  an  diugh  a' 
ldolair  slighe  na  talmhainn  uile,  agus  tha 

■  fhios  agaibh  fèin  'nur  n-uile  chridhe,  agus 
rj'nur  n-uile  anam,  nach  d'  fhàilnich  aon  ni 

Ao  na  nithibh  maithe  sin  uile  a  labhair  an 

■  Tigheama  bhur  Dia  d'  'ur  taobh  ;  thàinig 

■  iad  gu  lèir  gu  crìch  dhuibhse,  cha  d'  fhàil- 
m  nich  aon  ni  dhiubh. 

1  15  Uime  sin  tarlaidh,  mar  a  thàinig  na 
-■jh-uile  nithe  maithe  oirbh,  a  gheall  an 
HTighearna  bhur  Dia  dliuibh,  mar  siu  gu'n 
Btoir  an  Tighearn  oirbh  na  h-uile  nithe 
Jolc,  gus  an  sgrios  e  sibh  bhàrr  an  fhearainn 

■  mhaith  so  a  thug  an  Tighearna  bhur  Dia 

■  dhuibh. 

I  16  'Nuair  a  bhriseas  sibh  coimhcheangal 
lan  Tighearna  bhur  Dè,  a  dh'àithn  e 
mdhuibh,  agus  a  thèid  sibh,  agus  a  ni  sibh 
y-seirbhisdo  dhiathaibh  eile,  agus  a  chrom- 
.pas  sibh  sibh  fèin  doibh ;  an  sin  lasaidh 
Jifearg  an  Tighearna  'nur  n-aghaidh,  agus 
"fjthèid  as  duibh  gu  grad  bhàrr  an  fhear- 
tjainn  mhaith  a  thug  e  dliuibh. 

CAIB.  XXIV. 

AGUS  chruinnich  Iosua  treubhan  Israeil 
uile  gu  Sechem,  agus  ghairm  e  air 
I  seanairibh  Israeil,  agus  àir  an  ceannard- 
llaibh,  agus  air  am  breitheamhnaibh,  agus 
I  air  an  luchd-riaghlaidh ;  agus  nochd  siad 
I !  iad  fèin  am  fianuis  Dè. 
I;  2  Agus  thubhairt  losua  ris  an  t-sluagh 
jjuile,  Mar  so  tha 'n  Tighearna  Dia  Israeil 

I  ag  ràdh,  Air  taobh  thall  na  h-aimhne, 
llanns  an  t-sean  aimsir,  chòmhnuich  bhur 
l|n-aithriche,  eadhon  Terah,  athair  Abra- 
$ihaim,  agus  athair  Nachoir  :  agus  rinn  iad 
H?j  seirbhis  do  dhiathaibh  eile. 

3  Agus  thug  mi  bhur  n-athair  Abraham 
Ijo  thaobh  thall  na  h-aimhne,  agus  threòr- 
f  i  aich  mi  e  troimh  thìr  Chanaain  uile,  agus 
i  jrinn  mi  a  shliochd  lìonmhor,  agus  thug  mi 
dha  Isaac. 

I ;    4  Agus  thug  mi  do  Isaac,  Iacob  agus 

I I  Esau :  agus  thug  mi  do  Esau  sliabh  Sheir 
f  ,  r'a  shealbhachadh  ;  ach  ehaidh  lacob  agus 
J  :  a  chlann  sìos  do'n  Eiphit. 

J  5  Chuir  mi  Maois  mar  an  ceudna  agus 
•  Aaron  a  mach,  agus  bhuail  mi  an  Eiphit, 
■J  a  rèir  an  ni  sin  a  rinn  mi  'na  meadhon : 
|  ]  agus  an  dèigh  sin  thug  mi  sibhse  mach. 


6  Agus  thug  mi  bhur  n-aithriche  as  an 
Eiphit :  agus  thàinig  sibh  a  dh'  ionnsuidh 
na  fairge ;  agus  lean  na  h-Eiphitich  bhur 
n-aithriche  le  carbadaibh  agus  marc- 
shluagh  gus  a'  mhuir  ruaidh. 

7  Agus  an  uair  a  ghlaodh  iad  ris  an 
Tighearna,  chuir  e  dorchadas  eadar  siblise 
agus  na  h-Eiphitich,  agus  thug  e  a'  mhuir 
orra-san,  agus  dh'fholaich  e  iad ;  agus 
chunnaic  bhur  sùile  ciod  a  rinn  mi  san  Ei- 
phit:  agus  ghabh  sibh  còmhuuidh  san 
fhàsach  uine  fhada. 

8  Agus  thug  mi  sibh  do  fhearann  nan 
Amorach,  a  bha  chòmhnuidh  air  an  taobh 
thall  do  Iordan  ;  agus  chog  iad  ribh :  agus 
thug  mi  thairis  iad  d'  'ur  làimh,  agus 
shealbhaich  sibh  am  fearann:  oir  sgrios 
mise  iad  as  bhur  fianuis. 

9  An  sin  dh'èirich  Balac  mac  Shipoir, 
righ  Mhoaib,  agus  chog  e  'n  aghaidh  Is- 
raeil,  agus  chuir  e  fios,  agus  ghairm  e 
Balaam"  mac  Bheoir,  chum  sibhse  a 
mhallachadh  : 

10  Ach  cha  'n  èisdinn-sa  ri  Balaam  ; 
uinie  sin  da  rìreadh  bheannaich  e  sibh: 
mar  sin  shaor  mi  sibh  as  a  làimh. 

11  Agus  chaidh  sibh  thar  lordan,  agus 
thàinig  sibh  gu  lericho  :  agus  chog  fir  le- 
richo  'nur  n-aghaidh,  na  h-Amoraich,  ag- 
us  na  Peridsich,  agus  na  Canaanaich,  agus 
na  Hitich,  agus  na  Girgasaich,  na  Hibhich, 
agus  na  Iebusaich;  agus  thug  mi  thairis 
iad  d'  'ur  làimh. 

12  Agus  chuir  mi  a'  chonnsbeach  roimh- 
ibh,  a  dh'  fhuadaich  iad  a  mach  as  bhur 
fianuis,  eadhon  dà  righ  nan  Amorach  ;  ach 
cha  'n  ann  le  d'  chlaidheamh,  no  le  d' 
bhogha. 

13  Agus  thug  mi  dhuibh  fearann  anns 
nach  do  shaothraich  sibh,  agus  bailte  nach 
do  thog  sibh,  agus  ghabh  sibh  còmhnuidh 
annta ;  do  fhìon-liosaibh  agus  do  liosaibh- 
olaidh  nach  do  shuidhich  sibh,  tha  sibh  ag 
itheadh. 

14  A  nis  uime  sin  biodh  eagal  an  Tigh- 
earn  oirbh,  agus  deanaibh  seirbhis  dha  ann 
an  trèibhdhireas  agus  am  fìrinn,  agus  cuir- 
ibh  uaibh  na  dèe  d'an  d'rinn  bhur  n-aith- 
riche  seirbhis  air  taobh  thall  na  h-aimhne, 
agus  anns  an  Eiphit,  agus  deanaibh  seir- 
bhis  do'n  Tighearn. 

15  Agus  ma  mheasar  e  olc  leibh  seirbhis 
a  dheanamh  do'n  Tighearna,  roghnaichibh 
an  diugh  cò  d'an  dean  sibh  seirbhis  ;  an  arm 
do  na  diathaibh  d'an  d'rinn  bhur  n-aith- 
riche  seirbhis,  a  bh'  air  taobh  thall  na 
h-aimhne,  no  do  dhiathaibh  nan  Amorach, 
muinntir  a  tha  sibh  a  chòmhnuidh  'nan  tìr : 
ach  air  mo  shon-sa,  agus  air  son  mo  thighe, 
ni  sinne  seirbhis  do'n  Tighearn. 

16  Agus  fhreagair  an  sluagh,  agus  thu- 
bhairt  iad,  Gu  ma  fada  robh  e  uainne  an 
Tighearn  a  thrèigsinn,  gu  seirbhis  a  dhean- 
amh  do  dhiathaibh  eile ; 

17  Oir  an  Tighearna  ar  Dia,  is  esan  a 
thug  a  nìos  sinne,  agus  ar  n-àithrichean  à 
tìr  na  h-Eiphit,  à  tigh  na  daorsa,  agus  a 
rinn  na  comharan  mòra  sin  'nar  6ealladh, 
agus  a  ghlèidh  sinn  anns  an  uile  shlighe 
air  an  d'imich  sinn,  agus  am  measg  nan 
uile  shlògh  trìd  an  deachaidh  sinn  : 

18  Agus  dh'fhògair  an  Tighearn  a  mach 
romhainn  na  slòigh    uile,  eadhon  na 

h-Amoraich  a  bha  chòmhnuidh  san  tìr ; 
uime  sin  ni  sinne  mar  an  ceudna  seirbhis 
do  'n  Tighearn,  oir  is  esan  ar  Dia. 

19  Agus  thubhairt  losua  ris  an  t-sluagh, 
Cha  'n  urrainn  sibh  seirbhis  a  dheanamh 
do  'n  Tighearn  ;  oir  is  Dia  ro-naomh  e  ;  is 
Dia  eudmhor  e;  cha  lagh  e  bhur  n-eus- 
aontais,  no  bhur  peacanna. 

20  Ma  thrèigeas  sibh  an  Tighearn,  agus 
ma  ni  sibh  seirbhis  do  dbiatbaibh  coiinh- 
each,  an  sin  pillidh  e  agus  ni  e  olc  oirbh, 
agus  claoidhidb  e  sibh,  an  dèigh  dha  maith 
a  dheanamh  dhuibh. 

21  Agus  thubliairt  an  sluagh  ri  Iosua, 
Ni  h-eadli,  ach  ni  sinne  seirbhis  do  'n 
Tighearn. 

22  Agus  thubhairt  Iosua  ris  an  t-sluagh, 
Is  fianuisean  sibh  'nur  n-aghaidh  fèin,  gu  'n 
do  thagh  sibh  dhuibh  fèin  an  Tighearna, 
gu  seirbhis  a  dheanamh  dlia.  Agus  tbubli- 
airt  iad,  Is  fianuisean  sinn. 

23  A  nis  uime  sin  cuiribh  air  falbh  Cars' 
esan )  na  diathan  coimheach  a  ta  'nur 
measg,  agus  aomaibh  bhur  cridhe  ris  an 
Tighearna  Dia  Israeil. 

24  Agus  thubhairt  an  sluagh  ri  Iosua, 
Do  'n  Tighearn  ar  Dia  ni  sinn  seirbhis,  ag- 
us  r'  a  ghuth-san  èisdidh  sinn. 

25  Mar  sin  rinn  Iosua  coimhcheangal 
ris  an  t-sluagh  air  an  là  sin  ;  agus  shuidh- 
ich  e  dhoibh  reachd,  agus  riaghailt  ann  an 
Sechem. 

26  Agus  sgrìobh  Iosua  na  briathra  so 
ann  an  leabhar  lagha  Dhè,  agus  ghabh  e 


clach  mhòr,  agus  chuir  e  suas  i  an  sia 
fuidh  dharaig,  a  bha  làimh  ri  ionad  naomh 
an  Tighearna. 

27  Agus  tbubhairt  Iosua  ris  an  t-sluagh 
uile,  Feuch,  bithidh  a'  chlach  so  'na  fian- 
uis  duinn  ;  oir  chual'  i  uile  bhriathran  an 
Tighearn  a  labhair  e  ruinn  :  bithidh  i  uime 
sin  'na  fianuis  'nur  n-aghaidh-sa,  air  eagal 
gu  'n  àicheadh  sibh  bhur  Dia. 

28  Agus  leig  Iosua  leis  an  t-sluagh  im- 
eachd,  gach  duine  d'  a  oi^hreachd  fein. 

29  Agus  an  dèigh  nan  nithe  sin,  fhuair 
Iosua  mac  Nuin,  òglach  an  Tigbearna, 
bàs,  agus  e  ceud  agus  deich  bliadhna  dh'- 
aois. 

30  Agus  dh'  adhlaic  iad  e  ann  an  crìch 
'oighreachd  fèin  ann  an  Timnat-serah,  a 
tha  ann  an  sliahb  Epbraim,  air  an  taobh 
mu  thuath  do  sliliabh  Ghaais. 

31  Agus  rinn  Israel  seirbhis  do  'n  Tigh- 
earn  uile  làithean  Iosua,  agus  uile  làithean 
nan  seanair  a  mhair  beò  an  dèi«h  Iosua, 
agus  d'  am  b'  aithne  uile  oibre  an  Tighearn, 
a  rinn  e  air  son  Israeil. 

32  Agusdh'  adhlaic  iad  cnàmhan  Ioseiph, 
a  thug  clann  Israeil  a  nìos  as  an  Eipnit, 
ann  au  Sechem,  ann  am  mìr  fearaiun  a 
cheannaieh  Iacob  o  mhacaibh  Hamoir, 
atbar  Sheclieim,  air  son  ceud  bonn  airgid;i 
agusbhae'naoigbreacbdaigcloinn  loseiph. 

33  /gus  fhuair  Eleasar  mac  Aaroin. 
bàs,  agus  dh'  adhlaic  iad  e  ann  an  sliabh  le 

I  Phirieluis  a  mhac,  a  thugadh  dha  ann  an 
|  sliabh  Ephraim. 


BREITH  E  A  M  II  N  A. 


CAIB.  1. 

ANIS  an  dèigh  bàis  Iosua,  dh'fhiosraich 
clann  Israeil  do'n  Tighearn,  ag  ràdh, 
Cò  a  thèid  suas  air  ar  son  an  aghaidh  nan 
Canaanach  air  tùs,  a  chogadh  'nan  agh- 
aidh  ? 

2  Agus  thubhairt  an  Tighearna,  Thèid 
Iudah  suas :  feuch,  thug  mi  'n  tìr  thairis 
d'  a  làimh. 

3  Agus  thubhairt  Iudali  ri  Simeon  a 
bhràthair,  Thig  a  nìos  maille  riumsa  do  m' 
chrannchur,  a  chum  gu  'n  cog  sinn  an  agb- 
aidh  nan  Canaanach,  agus  thèid  mise  mar 
an  ceudna  maille  riutsa  do  d'  chrannchur- 
sa.    Agus  chaidh  Simeon  maille  ris. 

4  Agus  chaidh  Iudah  suas ;  agus  thug  an 
Tighearna  na  Canaanaich,  agus  na  Perid- 
sich,  thairis  d'  an  làimh:  agus  mharbh  iad 
diubh  ann  am  Besec  deich  mìle  fear. 

5  Agus  fhuair  iad  Adoni-besec  ann  am 
Besec;  agus  chog  iad  'na  aghaidh,  agus 
bhuail  iad  na  Canaanaich  agus  na  Perid- 
sich. 

6  Ach  theich  Adoni-besec,  agus  lean  iad 
e,  agus  ghlac  iad  e,  agus  ghearr  iad  dheth 
ordagan  a  làmh  agus  a  chos, 


7  Agus  thubhairt  Adoni-besec,  Thionaili 
tri  fii  hoad  agus  deich  rìghrean,  aig  an  robhj 
ordagan  an  làmh  agus  an  cos  air  an  gearr- 
adh  dhiubb,  am  biadh  fuidh  m'  bhord-sa :■ 
mar  a  rinn  mi,  mar  sin  dhìol  Dia  orm.l 
Agus  thug  iad  e  gu  h-Ierusalem,  agus, 
fhuair  e  bàs  an  sin. 

8  A  nis  chog  clann  Iudah  an  aghaidh  Ie- j 
rusaleim,  agus  ghlac  iad  e,  agus  bhuail  iad; 
e  le  faobhar  a'  chlaidheimh,  agus  chuir  iad! 
am  baile  ri  theine. 

9  Agus  an  dèigh  sin  chaidh  clann  Iudah> 
sìos  a  chogadh  an  a^haidh  nan  CanaanachJ 
a  bha  chòmhnuidh  sa'  mhonadh,  agusj 
anns  an  àirde  deas,  agus  anns  a'  chòmh-l 
nard. 

10  Agus  chaidh  Iudah  an  aghaidh  nanij 
Canaanach  a  bha  chòmbnuidh  ann  an  He-j 
bron,  (a  nis  b'  e  ainm  Hebroin  roimhe  Ci-j 
riat-arba;)  agus  mharbh  iad  Sesai,  agus, 
Ahiman,  agus  Talmai. 

11  Agus  à  sin  chaidh  e  an  aghaidh: 
luchd-àiteachaidh  Dhebir  :  (agus  b'  e  ainra) 
Dhebirroimhe  Ciriat  sepher:) 

12  Agus  thubhairt  Caleb,  Esan'a  bhuail-  , 
eas  Ciriat-sepher,  agus  a  ghlacas  e,  dha- 

san  bheir  rai  Achsah  mo  nighean  'na 
i  lainaoi. 

i    13  Agus  ghlac  Otniel  mac  Chenais  bràth- 
I  ar  a  b'^òige  Chaleib  e  :  agus  thug  e  dha 
t  jAchsah  a  nighean  'na  mnaoi. 
\  l  14  Agus  ah  uair  a  thàinig  i  d'  a  ionnsuidh, 

;bhrosnaich  i  e  gu  achadh  iarraidh  o  h-ath- 

rir:   agus  theirinn  i  bhàrr  a  h-asail; 

igus  thubhairt  Caleb  rithe,  Ciod  is  àill 

èat  ? 

15  Agus  thubhairt  i  ris,  Thoir  dhomh 
i)eannachadh  :  oir  thug  tliu  dhomh  fearann 
,-ideas;  thoir  dhomh  mar  an  ceudna  tob- 

Liùr  uisge.  Agus  thug  Caleb  dh'i  na  tob- 
•  ur  uachdarach,  agus  na  tobair  ìochdarach. 

16  Agus  chaidh  clann  a'  Chenich,  athar- 
;  ;èile  Mhaois,  suas  à  baile  nan  craobh- 
i  )ailme,  maille  ri  cloinn  Iudah,  do  fhàsach 
L  ludah,  a  tha  air  an  taobh  mu  dheas  do 

Arad ;  agus  chaidh  iad  agus  ghabh  iad 

ròmhnuidh  am  measg  an  t-sluaigh. 
[    17  Agus  chaidh  Iudah  maille  ri  Simeon 

i  bhràthair,  agus  bhuail  iad  na  Canaanaich 
m  bha  'nan  còmhnuidh  anu  an  Sephat,  ag- 
pus  sgrios  iad  gu  tur  e:  (agus  thugadh 
rHormah  mar  aintn  air  a'  bhaile  :) 
I  18   Agus  ghlac  Iudah    Gasa  agus  a 
I  •hrìochan,  agus  Ascelon  agus  a  chrìochan, 
jigus  Ecron  agus  a  chriochan. 
N  19  Agus  bha  'n  Tighearna  maille  ri  Iu- 
|iah  ;  agus  ghabh  e  sealbh  air  a'  mhonadh, 
|»ch  eha  b'  urrainn  e  luchd-àiteachaidh  an 
i;-sratha  fhògradh  a  mach,  a  chionn  gu  'n 
robh  carbaid  iaruinn  aca. 
I  20  Agus  thug  iad  Hebron  do  Chaleb, 
inar  a  thubhairt  Maois  :  agus  dh'fhuad- 
Siich  e  as  a  sin  triuir  mhac  Anaic. 
I  21  Agus  cha  do  chuir  clann  Bheniamin 
l.i  mach  na  Iebusaich  a  bha  'nan  còmh- 
tauidh  ann  an  Ierusalem  ;  ach  tha  na  Iebu- 
baich  'nan  còmhnuidh  maille  ri  cloinn 

Bheniamin  ann  an  Ierusalem  gus  an  là 'n 
jiiugh. 

j  22  Agus  chaidh  tigh  Ioseiph  mar  an 
reudna  suas  an  aghaidh  Bhet-eil :  agus 
ìbha  'n  Tighearna  maille  riu. 

23  Agus  chuir  tigh  Ioseiph  daoine  a 
frannsachadh  a  mach  Bhet-eil:  (a  nis  b' e 

dinm  a'  bhaile  roimhe  Luds.) 
I  24  Agus  chunnaic  an  luchd-bratha  duine 
m  teachd  a  mach  as  a'  bhaile,  agus  thubh- 
lairt  iad  ris,  Feuch  dhuinu,  guidheamaid 
iort,  an  rathad  a  stigh  do 'n  bhaile,  agus 
inochdaidh  sinn  tròcair  dhuit. 
■  25  Agus  an  uair  a  dh'fheuch  e  dhoibli 
!*n  rathad  a  stigh  do'n  bhaile,  bhuail  iad 

am  baile  le  faobhar  a'  chlaidheimh  :  ach 
;leig  iad  air  falbh  an  duine  agus  a  theagh- 
jlach  uile. 

!  26  Agus  chaidh  an  duine  do  fhearann 
:aan  Hiteach,  agus  thog  e  baile,  agus  thug 
e  Luds  mar  ainm  air :  is  e  so  'ainm  gus  an 
jià'ndiugh. 

i  27  Cha  mhò  a  dh'  fhògair  Manaseh  a 
imach  luchd-àiteachaidh  Bhet-seain  agus  a 
bhailte,  no  Thaanaich  agus  a  bhailte,  no 
lluchd-àiteachaidh  Dhoir  agus  a  bhailte,no 
'luchd-àiteachaidh  Ibleaim  agus  a  bhailte, 
'no  luchd-àiteachaidh  Mhegido  agus  a 
bhailte:  ach  b'àill  leis  na  Canaanaich 
còmhnuidh  a  ghabhail  san  fhearann  sin. 

28  Agus  tharladh,  an  uair  a  dh'  fhàs  Is- 
ìrael  làidir,  gu'n  do  chuir  iadna  Canaan- 


aich  fuidh  chìs ;  ach  cha  d'  fhuadaich  iad 
gu  buileach  a  mach  iad. 

29  Cha  mhò  a  dh'  fhuadaich  Ephraim  a 
mach  na  Canaanaich  a  bha  chòmhnuidh 
ann  an  Geser :  ach  ghabh  na  Canaanaich 
còmhnuidh  'nam  measg  ann  an  Geser. 

30  Cha  mhò  a  dh'fhuadaich  Sebulun  a 
mach  luchd-àiteachaidh  Chitroin,  no 
luchd-àiteachaidh  Nahaloil :  ach  ghabh  na 
Canaanaich  còmhnuidh  'nam  measg,  agus 
bha  iad  fuidh  chìs  doibh. 

31  Cha  mhò  a  dh'fhuadaich  Aser  a 
mach  luchd-àiteachaidh  Acho,  no  luchd- 
àiteachaidh  Shidoiu,  no  Achlaib,  no  Ach- 
sib,  no  Helbah,  no  Aphic,  no  Kehoib  : 

32  Ach  ghabh  na  h-Aserich  còmhnuidh 
am  measg  nan  Canaanach,  luchd-àiteach- 
aidh  na  tìre ;  oir  cha  d'  fhuadaich  iad  a 
mach  iad. 

33  Cha  mhò  a  dh'  f huadaich  Naphtali  a 
mach  luchd-àiteachaidh  Bhet-semeis,  no 
luchd-àiteachaidh  Bhet-anait ;  ach  ghabh 
e  còmhnuidh  ara  measg  nan  Canaanach, 
luchd-àiteachaidh  na  tìre :  gidheadh  bha 
luchd-àiteachaidh  Bhet-semeis  agus  Bhet- 
anait  fuidh  chìs  doibh. 

34  Agus  dh'èignich  na  h- Amoraich  clann 
Dhain  do  'n  t-sliabh  :  oir  cha  leigeadh  iad 
leo  teachd  a  nuas  do  n  ghleann. 

35  Ach  b'  àill  leis  na  h-Amoraich  còmh- 
nuidh  a  ghabhail  ann  an  sliabh  Hereis  ann 
an  Aialon,  agus  ann  an  Saalbim  :  gidh- 
eadh  bhuadhaich  làrah  tighe  Ioseiph,  agus 
bha  iad  fuidh  chìs  doibh. 

36  Agus  bha  crìoch  nan  Amoraeh  o 
uchdaich  Acrabim,  o'n  charraig,  agus  suas 
o  sin. 

CAIB.  II. 

AGUS  thàinig  aingealan  Tighearnanìos 
o  Ghilgal  gu  Bochim,  agus  thubhairt 
e,  Thug  mi  nìos  sibh  as  an  Eiphit,  agus 
thug  mi  steach  sibh  do  'n  fhearann  a 
mhionnaich  mi  d'  'ur  n-aithrichibh  ;  agus 
thuòhairt  mi,  Cha  bhris  mi  rno  choimh- 
cheangal  ribh  gu  bràth. 

2  Agus  cha  dean  sibh  coimhcheangal 
sam  bìth  ri  luchd-àiteachaidh  na  tìre  so  ; 
tilgidh  sibh  sìos  au  altairean :  ach  cha 
d'  thug  sibh  gèill  do  m'  ghuth :  c'ar  son  a 
rinn  sibh  so  ? 

3  Uime  sinmar  an  ceudna  thubhairt  rai, 
Cha  'n  fhuadaich  mi  mach  iad  roimhibh ; 
ach  bithidh  iad  mar  bhiora  'nur  taobhan, 
agus  bithidh  an  dèe  'nan  rihe  dhuibh. 

4  Agus  an  uair  a  labhair  aingeal  an 
Tighearna  na  briathra  sin  ri  cloinn  Israeil 
uile,  thog  an  sluagh  suas  an  guth,  agus 
ghuil  iad. 

5  Agus  ghairm  iad  ainm  an  àite  sin 
Bochim :  agus  dhìobair  iad  an  sin  do'n 
Tighearn. 

6  Agus  an  uair  a  leig  Iosua  leis  an 
t-sluagh  imeachd,  chaidh  clann  Israeil 
gach  duine  d'a  oighreachd  a  ghabhail 
seilbhe  air  an  fhearann. 

7  Agus  rinn  an  sluagh  seirbhis  do'n 
Tighearna  rè  uile  làithean  Iosua,  agus  uile 
làithean  nan  seanair  a  mhair  beò  an  dèigh 
Iosua,  a  chunnaic  uile  oibre  mòra  an  Tigli- 
earn,  a  rinn  e  air  son  Israeil. 

8  Agus  fhuair  Iosua  mac  Nuin,  òglach 
an  Tighearna,  bàs,  agus  e  ceud  agus  deich 
bliadhna  dh'aois. 

BREITHEAMHNA. 


9  Agus  dh'adhlaic  iad  e  ann  an  crìch 
'oighreachd  fèin  ann  an  Timnat-heres,  ann 
nn  sliabh  Ephraim,  air  an  taobh  mu  thuath 
do  shliabh  Ghaais. 

10  Agus  cliruinnicheadh  mar  an  ceudna 
an  ginealach  sin  uile  chum  an  aithriche : 
agus  dh'èirich  ginealach  eile  suas  'nan 
deigh,  do  nach  b  aithne  an  Tighearna,  no 
na  h-oibre  a  rinn  e  air  son  Israeil. 

11  Agus  rinn  clann  Israeil  olc  ann  an 
sealladh  an  Tighearn,  agus  rinn  iad  seir- 
bhis  do  Bhaalim. 

12  Agus  thrèig  iad  an  Tighearna  Dia  an 
aithriche,  a  thug  a  mach  iad  à  tìr  na 
h-Eiphit,  agus  lean  iad  diathan  eile,  do 
dhiathaibh  an  t-sluaigh  aW/amu'n  cuairt 
orra,  agus  chrom  siad  iad  fèin  sìos  doibh, 
agus  bhrosnaich  iad  an  Tighearna  gu  corr- 
uich. 

13  Agus  thrèig  iad  an  Tighearn,  agus 
rinn  iad  seirbhis  do  Bliaal  agus  do  Astarot. 

14  Agus  )as  corruich  an  Tighearn  an 
aghaidh  Israei),  agus  thug  e  thairis  iad  do 
làimh  chreachadairean  a  chreach  iad,  agus 
reic  e  iad  do  làimh  an  naimhdean  mu'n 
cuairt,  air  chor  as  nach  b'urrainn  iad  ni 
b'fhaide  seasamh  an  làthair  an  naimhde. 

15  Ge  b'e  taohh  a  chaidh  iad  a  mach, 
bha  làmh  an  Tighearna  'nan  agliaidh 
chum  uilc,  mar  a  thubhairt  an  Tighearn, 
agus  mar  a  mhionnaich  an  Tighearna 
dhoibh  :  agus  bha  iad  ann  an  teinn  ro- 
mhòir. 

16  Gidheadh  thog  an  Tighearna  suas 
breitheamhna,  a  shaor  iad  a  làimh  na 
muinntir  sin  a  chreach  iad. 

17  Gidheadh  cha'n  èisdeadh  iad  r'am 
hreitheamhnaibh,  ach  chaidh  iad  le  strìop- 
achas  an  dèigh  dhiathan  eile,  agus  chrom 
siad  iad  fèin  doibh :  phill  iad  gu  grad  as 
an  t-slighe  anns  an  d'imich  an  aithriche,  a' 
toirt  geill  a  dh'àitheantaibh  an  Tighearna  : 
cha  d'rinn  iadsan  mar  sin. 

18  Agus  an  uair  a  thog  an  Tighearna 
suas  doibh  breitheamhna,  an  sin  bha  'n 
Tighearua  leis  a'  bhreitheamh,  agus  shaor  e 
iad  à  làimh  an  naimhde,  rè  uile  làithean  a' 
bhreitheimh :  oir  ghabh  an  Tighearna 
truas  diubh  air  son  an  osnaich  o  làthair  na 
muinntir  sin  a  rinn  ainneart  orra,  agus  a 
shàraich  iad. 

19  Agus  an  uair  a  bha  'm  breitheamh 
marbh,  phill  iad,  agus  thruaill  siad  iad 
fèin  ni's  mò  na'n  aithriche,  ann  an  lean- 
tuinn  dhiathan  eile,  gu  seirbhis  a  dhean- 
amh  dhoibh,  agus  gu  cromadh  sìos  doibh  ; 
cha  do  sguir  iad  o'n  gnìomharaibh  fèin,  no 
o'n  slighe  eas-ùmhail. 

20  Agus  las  fearg  an  Tighearn  an  agh- 
aidh  Israeil;  agus  thubhairt  e,  A  chionn 
gu'n  do  bhris  an  sluagh  so  mo  choimh- 
cheangal  a  dh'àithn  mi  d'an  aithrichibh, 
agus  nach  d'èisd  iad  ri  m'  ghuth, 

21  Cha  chuir  mise  mar  an  ceudna  à  so 
suas  duine  sam  bith  a  mach  rompa,  do  na 
cinnich  a  dh'fhàg  Iosua  'nuair  a  fhuair  e 
bàs ; 

22  Chum  leo-san  gu'n  dearbh  mi  Israel, 
an  glèidh  iad  slighe  an  Tighearn,  a  dh'im- 
eachd  innte,  mar  a  ghlèidh  an  aithrichean 
i,  no  nach  glèidh. 

23  Uime  sin  dh'fhàg  an  Tighearna  na 
uinnich  sin,  gun  am  fuadachadh  a  mach  gu 


grad  ;  agus  cha  d'tliug  e  thairis  iad  d 
làimh  Iosua. 

CAIB.  III. 

ANIS  is  iad  so  na  cinnich  a  dh'fhàg  a 
Tighearn  a  dhearbhadh  lsraeilleo 
{eadhon  a  mheud  do  Israel  do  nach  b'àith 
ne  cogaidh  Chanaain  uile  ; 

2  A  mhàin  a  chum  gu'm  b'aithne  d 
ghinealaich  chloinn  Israeil  cogadh  iunr 
sachadh  dhoibh,  air  bheag  sam  bit 
dhoibhsan  do  nach  b'aithne  a  bheag  dhet 
roimhe ;) 

3  Eadlion  cùig  tighearnan  nam  Philist 
each,  agus  na  Canaanaich  uile,  agus  na  Si 
donaich,  agus  na  Hibhicli  a  bha  chòmr 
nuidh  ann  an  sliabh  Lebanoin,  o  sHiab 
Bhaal-hermoin  gu  dol  a  stigh  Hamait. 

4  Agus  bha  iad  gu  Israel  a  dhearbhad 
leo,  a  dh'aithneachadh  an  èisdeadh  iad  i 
àitheantaibh  an  Tighearn,  a  dh'àithn 
d'an  aithrichibh  le  làimh  Mhaois. 

5  Agus  ghabh  clann  Israeil  còmhnuid 
am  measg  nan  Canaanach,  nan  Hiteacl 
agus  nan  Amorach,  agus  nam  Peridseacl 
agus  nach  Hibheach,  agus  nan  Iebusach: 

6  Agus  ghabh  iad  an  nigheana  gu  bl 
'nam  mnaibh  aca,  agus  thug  iad  an  nigh 
eana  fèin  d'am  macaibh-san  ;  agus  rinn  ia 
seirhhis  d'an  diathaibh. 

7  Agus  rinn  clann  Israeil  olc  ann  an  sùil 
ibh  an  Tighearn,  agus  dhì-chuimhnich  ia 
an  Tighearn  an  Dia,  agus  rinn  iad  seirbh: 
do  Bhaalim,  agus  do  Astarot. 

8  Uime  sin  las  fearg  an  Tighearn  a 
aghaiclh  Israeil,  agus  reic  e  iad  do  làim 
Chusan-risataim  righ  Mhesopotamia :  ag 
us  rinn  clann  I>raeil  seirbhis  do  Chusan 
risataim  ochd  bliadhna. 

9  Agus  an  uair  a  ghlaodh  clann  Israe 
ris  an  Tighearna,  thog  an  Tigliearna  sua 
fear-saoraidh  do  chloinn  Israeil,  a  shao 
iad,  eadhon  Otniel  mac  Chenais  ;  bràthar 
b'òige  Chaleib. 

10  Agus  blia  spiorad  an  Tighearn  aii 
agus  thug  e  breth  air  Israel,  agus  chaidh 
mach  a  chogadh  :  agus  thug  an  Tighearn 
thairis  d'a  làimh  Cusan-risataim  righ  Mhe 
sopotamia;  agus  bhuadhaich  a  làmh  a. 
aghaidh  Chusan-risataim. 

11  Agus  bha  fòis  aig  an  tìr  rè  dha  fhich 
ead  bliadhna:  agus  fhuair  Otniel  ma 
Chenais  bàs. 

12  Ay  us  rinn  clann  Israeil  olc  arìs  am 
an  sùilibh  an  Tigliearn  :  agus  neartaich  ai 
Tighearn  Eglon  righ  Mhaoib  an  aghaidl 
Israeil,  a  chionn  gu'n  d'rinn  iad  olc  ann  ai 
sùilibh  an  Tighearn. 

13  Agus  chruinniche  d'aionnsuidh  clani 
Amoin,  agus  Amalec,  agus  chaidh  e  agu 
bliuail  e  Israel,  agus  shealbhaich  iad  baih 
nan  craobh-pailme. 

14  Agus  rinn  clann  Israeil  seirbhis  d< 
Eglon  righ  Mhaoib  ochd  bliadhna  deug. 

15  Ach  an  uair  a  ghlaodh  clann  Israei 
ris  an  Tighearna,  thog  an  Tighearna  sua 
doibh  fear-saorairìh,  Ehud  mac  Ghera 
Beniamineach,  duine  ciotach :  agus  leis- 
san  chuir  clann  Israeil  tiodhlac  gu  h-Eg- 
lon  righ  Mhoaib. 

16  Ach  rinn  Ehud  dha  fèin  claidheamh 
aig  an  robh  dà  lhaobhar,  làmh-choille  aii 
fad ;  agus  cheangail  se  e  fuidh  'eudach,  aii 
a  shliasaid  dheis. 

j  17  Agusthug  e 'n  tiodhlac  gu  h-Eglon 
;  righ  Mhoaib  :  agus  bha  Eglou  'na  dhuine 
|  iro-reainhar. 

,  18  Agus  an  uair  a  chuir  e  crìoch  air  an 
|  tiodhlac  a  thoirt  seaehad,  chuir  e  air  falbh 
[  |an  sluagh  a  ghiùlaiu  an  tiodhlac. 

I    19  Ach  pliill  e  fèirt  a  rìs  o  na  clach- 

shlocaibh  a  bha  làimh  ri  Gilgal,  agus 
\  jthubhairt  e,  Tlia  gnothucn  uaigneach  ag- 

am  riut,  O  a  righ.    Agus  thubhairt  esau, 

iBi  d'  thosd.    Agus  cliaidh  iadsan  uile  a 

sheas  làimh  ris  a"mach  uaith. 
[,   20  Agus  chaidh  Eliud  a  steach  d'a  ionn- 
Ijsnidh  ;  agus  bha  e  'na  shuidhe  ann  an 
tìseòmar-sàmhraidh,  a  bh'  aige  dha  fèin  a 
l/nhàin  :  agus  thubhairt  Ehud,  Tha  teachd- 
l  aireachd  agam  o  Dhia  a  d'  ionnsuidh.  Ag- 
lius  dh'èirich  e  suas  as  a  chaithir. 
E   21  Agus  chuir  Ehud  a  mach  a  làimh  chll, 
llagus  thuge  'n  claidheamh  o  'shliasaid  dheis, 
magus  shàth  e  'na  hhroinn  e. 
I,  22  Agus  chaidh  an  dorn-chur  a  stigh  mar 

an  ceudna  an  dèigh  na  loinue,  agus  dhùin 
I  in  t-saill  air  an  loinn  ;  oir  cha  do  tharruiug 
■ì'n  claidheamh  as  a  bhroinn  :  agus  thàinig 
lan  salchar  a  mach. 

■  23  An  sin  chaidh  Ehud  a  mach  troimh 
i  n  fhor-dhorus,  agus  dhùin  e  dorsan  an 
■;-seòmair  air,  agus  glilais  e  iad. 

■  24  'Nuair  a  chaidh  e  mach,  thàinig  a 
■sheirbhisich  :  agus  an  uair  a  chunnaic  iad, 
B:eueh,gu  n  robh  dorsan  att  t-seòmair  glaiste, 
■;hubhairt  iad,  Gu  cinnteach  tha  e  còmhd- 
fltchadh  a  chos  'na  sheòmar-sàmhraidh. 

■  25  Agus  dh'fheith  iad  gus  an  robh  nàire 
B>rra :  agus,  feuch,  cha  d't'hosgail  e  dorsan 
i  m  t-seòmair  ;  uime  sin  ghabh  iad  iuchair, 
■tgus  dh'fhosgail  siad  iad  :  agus,  fench, bha 
i  n  tighearn  air  tuiteam  sìos  marbh  air  an 

Lalamh. 

i  26  Agus  chaidh  Ehud  as  an  uair  a  bha 
iadsan  fuidh  amhluadh ;  agus  chaidh  e 
eachad  air  na  clach-shlocaibh,  aguschaidh 
(!  as  gu  Seirat. 

I  27  Agus  an  uair  a  bha  e  air  teachd,  shèid 
|!  trompaid  ann  an  sliabh  Ephraim,  agus 
|:haidh  clann  Israeil  sìos  maille  ris  o'n 
|-sliabh,  agus  esan  rompa. 
28  Agus  thubhairt  e  riu,  Leanaibh  mise  ; 

)ir  thug  an  lighearna  bhur  naimhde  na 
Moabaich  thairis  d'  'ur  làimh.  Agus  chaidh 

ad  sìos  'na  dhèigh,  agus  ghlac  iad  àthanna 
lordain  leth  ri  JVloab,  agus  cha  do  leig  iad 
Huine  thairis. 

I  29  Agus  mharbh  iad  do  Mhoab  san  àm 
in  mu  thimchioll  deich  mìle  fear,  sultmhor 
tile,  agus  'nan  daoinibh  gaisgeil  uile  :  agus 
hadeachaidh  duine  air  bith  as. 
:  30  Mar  sin  cheannsaicheadh  Moab  air  an 
ia  sin  fuidh  làimh  Israeil.  Agus  bha  fois 
,ig  an  tìr  ceithir  fichead  bliadhna. 
i  31  Agus 'na  dhèigh-san  bba  Samgar  mac. 
i  ^.nait,  a  mharbh  do  no  Philistich  sè  ceud 
ear  ie  luirg-iomain  dbamh :  agus  shaor 
san  Israel  mar  an  ceudna. 

CAIB.  IV. 

A  GUS  rinn  clann  Israeil  olc  a  rìs  ann 
OL  an  sùilibh  an  Tighearna,  'nuair  a  bha 
ìhud  marbb. 

2  Agus  reic  an  Tighearn  iad  do  làimh 
abin  righ  Chanaain,  a  rìghich  ann  an 
lasor ;  agus  ò'e  ceannard  a  shluaigh  Sisera, 


a  bha  chòmhnuidh  ann  an  Haroset  nan 
cinneach. 

3  Agus  ghlaodh  clann  Israeil  ris  an 
Tighearn  :  oir  bha  naoi  ceud  carbad  iar- 
uinn  aige  ;  agus  rinn  e  ainneart  air  cloinn 
Israeil  gu  ro-mhòr  rè  fhichead  bliadhna. 

4  Agus  thug  Deborah,  ban-thàidh,  bean 
Lapidoit,  breth  air  Israel  san  àm  sin. 

5  Agus  bha  i  chòmhnuidh  fuidh  chraoibh- 
phailme  Dheborah,  eadar  Ramah  agus 
Bet-el,  ann  an  sliabh  Ephraim :  agus 
chaidh  clann  Israeil  suas  d'a  h-ionnsuidh 
air  son  breitheanais. 

6  Agus  chuir  i  jìos,  agus  ghairm  i  Ba- 
rac,  mac  Abinoaitn,  a  mach  à  Cedes-naph- 
tali,  agus  thubhairt  i  ris,  Nach  d'àithn  an 
Tighearna  Dia  Israeil,  agràdh,  Imich,  agus 
tarruing  gu  sliabh  Thab'oir,  agus  thoir  leat 
deich  mìle  fear  do  chloinn  Naphtali,  agus 
do  cliloinn  Shebuluin  ? 

7  Agus  tairngidh  mis*  a  t'ionnsuidh  gu 
sruth  Chisoin,  Sisera  ceannard  armailte 
Iabin,  le  'charbadaibh,  agus  a  mhòr 
shluagh  ;  agus  bheir  mi  thairis  e  do  d' 
làimh. 

8  Agus  thubhairt  Barac  rithe,  Ma  thèid 
thusa  leam,  an  sin  thèid  mi ;  ach  mur  tèid 
thu  leam,  cha  tèid. 

9  Agus  thubhairt  i,  Gu  cinnteach  thèid 
mi  leàt :  gidheadh  cha  bhi  'n  turus  a 
ghabhas  tu  chum  do  chliu  ;  oir  do  làimh 
mnà  reicidh  an  Tighearna  Sisera.  Agus 
dh'èirich  Deborah,  agus  chaidh  i  maille  ri 
Barac  gu  Cedes. 

10  Agus  ghairm  Barac  Sebulun  agus 
Naphtali  gu  Cedes  ;  agus  chaidh  e  suas  d'a 
chois  le  deich  mìle  fear  :  agus  chaidh  De- 
borah  suas  maille  ris. 

11  A  nis  sgar  Heber  an  Ceneach,  a  bha 
do  chloinn  Hobaib,  athar-cèile  Mhaois,  e 
fèin  o  na  Cenich,  agus  shuidhich  e  a  bhùth 
gu  ruig  còmhnard  Shanaim,  a  tha  làimh  ri 
Cedes. 

12  Agus  dh'innis  iad  do  Shisera  gu'n 
deacltaidh  Barac  mac  Abinoaim  suas  gu 
sliabh  Thaboir. 

13  Agus  chruinnich  Sisera  r'a  cltèile  a 
charbaid  uile,  eadhon  naoi  ceud  carbad 
iaruinn,  agus  an  sluagh  uile  a  bha  maille 
ris,  o  Haroset  nan  cinneach,  gu  sruth 
Chisoin. 

14  Agus  thubhairt  Deborah  ri  Barac, 
Eirich  ;  oir  is  e  so  an  là  san  d'thug  au 
Tighearna  Sisera  thairis  do  d'  làimh  :  nach 
'eil  an  Tighearna  air  do)  a  mach  romhad  ? 
Agus  chaidh  Barac  sìos  o  shliabh  Thaboir, 
agus  deich  mìle  fear  'na  dhèigh. 

15  Agus  sgrios  an  Tighearna  Sisera,  ag- 
us  a  charbadan  uile,  agus  a  shluagh  uile, 
le  faobhar  a' chlaidheitnh  roimh  Bharac : 
agus  theirinn  Sisera  sìos  o  'charbad,  agus 
theich  e  as  d'a  chois. 

16  Ach  lean  Barac  an  dèigh  nan  carbad, 
agus  an  dèigh  an  t-sluaigh,  gu  Harosetnan 
cinneach  :  agus  thuit  sluagh  Shisera  uile 
le  faobhar  a'  chlaidheimh  :  cha  d'fhàgadh 
uiread  as  a  h-aon  diubh. 

17  Gidheadh  theich  Sisera  d'a  chois  gu 
bùth  Iaeil,  mnà  Hebeir  a'  Chenich  ;  òir 
bha  sith  eadar  labin  righ  Hasoir  agus  tiffli 
Hebeir  a' Chenich.  b  fa 

18  Agus  chaidh  lael  a  mach  an  coinn- 
eamh  Shisera,  agus  thubhairt  i  ris,  Tionn- 

daidh  a  steach,  mo  thighearna,  tionndaidh 
a  steach  a  m'  ionnsuidhse  ;  na  biodh  eagal 
ort.  Agus  an  uair  a  thionndaidh  e  steach 
d'a  h-ionnsuidh  do'n  bhùth,  cliòmhdaich  i 
e  le  brat. 

19  Agus  thubhairt  e  rithe,  Thoir  dhomh, 
guidheam  ort,  beagan  uisge  r'a  òl,  oir 
ha  tart  orm  :  agus  dh'fliosgail  i  searrag 
bhainne,  agus  thug  i  deoch  dha,  agus 
chòmhdaich  i  e. 

20  A  rìs  thubhairfc  e  rithe,  Seas  ann  an 
dorus  a'  bhùtha,  agus  ma  tliig  duine  agus 
gu'm  feòraich  e  dhìot,  agus  gu'n  abair  e, 
Am  bheil  duine  sam  bith  an  so  ?  an  sin 
tlieir  thusa,  Cha'w  'eil. 

21  An  sin  ghabh  Iael,  bean  Hebeir,  tarr- 
ann  do'n  phàilliun,  agus  ghlac  i  ord  'na 
làimh,  agus  cliaidh  i  gu  sàmhach  a  steach 
d'a  ionnsuidh,  agus  bhuail  i'n  tarrann 'na 
leth-cheann,  agusshàth  i  san  talamh  i;  (oir 
bha  e  trom  'na  chodal  agus  sgìth  :)  agus 
fhuair  e  bàs. 

22  Agus,  feuch,  an  uair  a  bha  Barac  an 
tòir  air  Sisera,  thàinig  Iael  a  macli  'na 
choinneamh,  agus  thubhairt  i  ris,  Thig, 
agus  feuchaidh  mise  dhuit  am  fear  a  tha 
thu  'g  iarraidh.  Agus  an  uair  a'  chaidh  e 
steach  d'a  bùth,  feuch,  bha  Sisera  'na 
luidhe  marbh,  agus  an  tarrann  'na  leth- 
cheann. 

23  Mar  sin  cheannsaich  Dia  air  an  là  sin 
Iabin  righ  Chanaain  ain  fianuischloinn  Is- 
raeil. 

24  Agus  shcirbhich  le  làimh  chloinn  Ia- 
raeil,  agus  bha  i  trom  air  Iabin  righ  Cha- 
naain,  gus  an  do  chuir  iad  as  do  labin  righ 
Chanaain. 

CAIB.  V. 

AGUS  chan  Deborah,  agus  Barac  mac 
Abinoaim,  air  an  là  sin,  ag  ràdh, 

2  A  chionn  gu'n  do  ghabh  Israel  dìogh- 
altas,  a  chionn  gu'n  do  thairg  an  sluagh 
iad  fèin  gu  toileach,  molaibhse  an  Tigh- 
earn. 

3  Eisdibh,  a  rìghre ;  thugaibh  aire,  a 
cheannarda  ;  canaidh  mise,  mise  fèin,  do'n 
Tighearna ;  canaidh  mi  do'n  Tighearna 
Dia  Israeil. 

4  A  Thighearna,  'nuair  a  ehaidh  thu 
mach  à  Seir,  'nuair  a  sliiubhail  thu  mach 
à  tìr  Edoim,  chriothnaich  an  talamh,  agus 
shil  na  nèamha  ;  shil  na  neoil  mar  an  ceud- 
na  uisge. 

5  Leagh  na  slèibhtean  o  làthair  an  lagh- 
earna,  Sinai  sin  fèin  o  làthair  an  Tighearna 
Dè  Israeil. 

6  Ann  an  làithibh  Shamgair  mic  Anait, 
ann  an  làithibh  Iaeil,  bha  na  rathaide  mòra 
gun  tathuich,  agus  dh'imich  an  luchd-tu- 
ruis  air  rathaidibh  seachranach. 

7  Sguir  luchd-àiteachaidh  nam  bailtean 
ann  an  lsrael,  sguir  iad  gus  an  dèirich 
mise  Deborah,  gus  an  d 'èirich  mise  a'm' 
mhàthair  ann  an  Israel. 

8  Thagh  iad  dèe  nuadha ;  an  sin  bha 
cogadh  anns  na  geataibh :  an  robh  sgiath 
no  sleagh  ri'm  faicinn  am  measg  dhà  fhich- 
ead  mhile  ann  an  Israel  ? 

9  Tha  mo  chridhe  le  uachdaranaibh 
Israeil,  a  thairg  iad  fèin  gu  toileach  ara 
measg  an  t-sluaigh.  Beannaichibh  an 
Tighearna. 


10  Sibhse  a  ta  marcachd  air  asalaibh 
geala,  sibhse  a  ta  'nur  suidhe  am  breith- 
eanas,  agus  a'  siubhal  an  ròid,  labhraibh. 

1 1  ladsan  a  tha  air  an  saoradh  o  f  huaira 
nam  fear-bogha  ann  an  ionadaibh  tarruing 
an  uisge,  an  sin  airisidh  iad  gnìorahara 
cotliromach  an  Tighearna,  eadhon  na 
gnìomhara  cothromach  a  thaobh  luchd- 
aiteachaidh  a  bhailtean  ann  an  Israel :  an 
sin  thèid  sluagh  an  Tighearna  sìos  a  dh'- 
ionnsuidh  nan  geatacha. 

12  Dùisg,  dùisg,  a  Dheborah ;  dùisg, 
dùisg;  can  òran:  èirich,  a  Bharaic,  agus 
thoir  do  bhruid  am  braighdeanas,  thusa  a 
mliic  Abinoaim. 

13  An  sin  thug  e  air-san  a  mhaireastigh- 
earnas  a  bhi  aige  air  na  h-uaislibh  am  measg 
an  t-sluaigh :  thug  an  Tighearn  ormsa 
tighearnas  a  bhi  agam  os  ceann  nan  cumh- 
achdach. 

14  A  h-Ephraira  bha  freumh  dhiubh  an 
aghaidh  Amaleic  ;  a'd'  dhèigh-sa,  a  Blien- 
iamin,  am  measg  do  shluaigh  :  à  Machir 
thàinig  a  nuas  lagh-thabhartairean,  agus  à 
Sebulun  iadsan  a  làimhsicheas  peann  an 
sgrìobhair. 

15  Agus  bha  ceannardan  Isachair  le  De- 
borah,  eadhon  Isachar,  agus  mar  an  ceud- 
na  Barac :  do'n  ghleann  chuireadh  esan 
sìos  d'a  chois.  Air  son  roinnean  Reubein 
bha  smuaintean  mòra  cridhe. 

16  C'ar  son  a  dh'fhuirich  thu  am  measg 
chrò  nan  caorach,  a  chluinntinn  mèilich 
nan  treud  ?  Air  son  roinnean  Reubein  bha 
smuaintean  mòra  cridhe. 

17  Dh'fhan  Gilead  an  taobh  thall  do 
Iordan  :  agus  c'ar  son  a  dh'fhuirich  Dan 
ann  an  longaibh  ?  dli'fhan  Aser  air  traigh 
na  fairge,  agus  'na  bhearnaibh  ghabh  e 
còmhnuidh. 

18  Bu  shluagh  Sebulun  agus  Naphtali.a 
chuir  an  anaman  ann  an  cunnart  gu  bàs 
ann  an  àitibh  àrda  an  fhearainn. 

19  Thàinig  na  rìghrean  agus  chog  iad; 
an  sin  chog  rìghre  Chanaain  ann  an  Taan- 
ach  làimh  ri  uisgibh  Mhegido ;  cha  do 
ghabh  iad  buannachd  air  bith  airgid. 

20  O  nèamh  chog  na  reultun ;  o'n  sligh- 
eannaibh  àrda  chog  iad  an  aghaidh  Shisera. 

21  Sguab  sruth  Chisoin  air  falbh  iad,  an 
seann  sruth  sin,  sruth  Chisoin.  O  m'anam ! 
shaltair  thu  sìos  neart. 

22  An  sin  bhruthadh  iongana  nan  each 
le  leumnaich,  leumnaich  an  aona  cumh- 
achdach. 

23  Mallaichibhse  Meros,  (thubhairt  ain-  j 
geal  an  Tighearna;)  mallaichibh  gu  raòr  a  i 
luchd-àiteachaidh  ;  a  chionnnach  d'thàinig  ; 
iad  gu  còmhnadh  au  Tighearna,  gu  còmh- 
nadh  an  Tighearn  an  aghaidh  nan  cumh-  i 
achdach.  | 

24  Beannaichte  os  ceann  bhan  bithidh 
Iael  bean  Hebeir  a'  Chenich  ;  beannaichte  | 
bithidh  i  os  ceann  bhan  anns  a'  bhùth. 

25  Dh'iarr  e  uisge,  thug  i  dha  bainne ; 
ann  an  soitheach  uasal  thug  i  a  làthair  im. 

26  Chur  i  a  Iàmh  ris  an  tarrainn,  a 
làmh  dheas  ri  ord  nan  oibrichean :  agus 
leis  an  ord  bhuail  i  Sisera;  bhuail  i  a 
cheann,  agus  lot  i,  agus  shàth  i  troimh  a 
leth-cheann. 

27  Aig  a  cosaibh  chrom  e,  thuit  e,  luidb 
e  sìos :  aig  a  cosaibh  chrom  e,  thuit  e : 

tfar  an  do  chrom  e,  an  sin  thuit  e  'sìos 
jmarbh. 

28  A  mach  air  uinneig  dh'  amhairc  màth- 
air  Shisera,  agus  ghlaodh  i  troimh  'n 
lchlèith,  C'  ar  sòn  a  ta  'eharbad  co  fliad  a' 
teaclid  ?  c'  ar  son  a  ta  rothan  a  charbaid  a' 
deanamh  moille  ? 

(  29  Fhreagair  a  bain-tighearnan  glic  3, 
'seadh,  thug  i  freagradh  dh'i  fèin. 

30  Nach  d'  fhuair  iad,  nach  'eil  iad  a' 
roinn  na  creiche?  maighdean  no  dhà  do 
,gach  fear  ?  creach  iomadh- dathach  do 
[Shisera,  creach  iomadh-dathach  a  dh'obair- 
,  snàthaide,  iomadh-dathach  a  dh'  obair- 
Isnàthaide  air  gach  taobh,  airson  mhuineal- 
an  na  muinntir  sin  a  ghlacas  a'  chreach  ? 

31  Mar  sin  rachadh  as  do  d'  naimhdibh 
uile,  a  Thighearn  :  ach  bioclh  iad^an  leis  an 
ionmhuinn  e  mar  a'  ghrian  an  uair  a  thèid 
i  mach  'n  a  neart.  Agus  bha  fois  aig  an  tìr 
rè  dhà  fhichead  bliadhna. 

CAIB.  VI. 

AGUS  rinn  clann  Israeil  olc  ann  an  sùil- 
ibh  an  Tighearn  ;  agus  thug'  an  Tigh- 
learna  thairis  iad  do  làimh  Mhidiain  rè 
jsheachd  bliadhna. 

I  2  Agus  bhuadhaich  làmh  Mhidiain  an 
jaghaidh  Israeil:  ag us  air  sgàth  nam  Midi- 
|anach  rinn  clann  Israeil  dhoibh  fèin  na 
jsluic  a  tha  sna  beanntaibh,  agus  na 
h-uamhan,  agus  na  daingnichean  làidir. 
I  3  Agus  thachair,  an  uair  a  chuir  clann 
ilsraeil  sìol,  gu  'n  d'  thàinig-  na  Midianaich 
Ja  nìos,  agus  na  h-Amalecich,  agus  clann 
jna  h-àird'  an  ear,  thàinig  eadhou  iadsan  a 
uìos  'nan  aghaidh ; 

1  4  Agus  champaich  iad  'nan  aghaidh,  ag- 
lusmhill  iad  toradh  na  talmhainn,  gus  an 
tig  thu  gu  Gasa;  agus  cha  d'  fhàg  iad 
iteachd-an-tìr  sam  bith  do  Israel,  aon  chuid 
icaora,  no  bò,  no  asal. 

5  Oir  thàinig  iad  a  nìos  le  'n  sprèidh,  ag- 
^us  ara  bùthaibh,  agus  thàinig  iad  mar  na 
llocuist  air  lìonmhoireachd  ;  oir  bha 'n  dà 
I  chuid  iad  fèin  agus  an  càmhail  gun  àir- 

eamh  :  agus  chaidh  iad  a  steach  do  'n  tìr  a 
;  chum  a  milleadh. 

6  Agus  thugadh  Israel  gu  bochdainn  ro- 
j  mhòir  leis  na  Midianaich ;  agus  ghlaodh 
i  clann  Israeil  ris  an  Tighearn. 

|  7  Agus  an  uair  a  ghlaodh  clann  Israeil 
.  ris  au  Tighearn  air  son  uam  Midian- 
j  ach, 

'  8  Chuir  an  Tighearna  fàidh  dh'  ionnsuidh 
|  chloinn  Israeil,  agus  thubhairt  e  riu,  Mar 
i  so  tha  'n  Tighearna  Dia  Israeil  ag  ràdh, 
1  Thug  mi  nìos  sibh  o  'n  Eiphit,  agus  thug 
j  mi  mach  sibh  à  tigh  na  daorsa ; 
I  9  Agus  shaor  mi  sibh  à  làimh  nan  Ei- 
i  phiteach,  agusà  làimh  nan  uile  a  rinn  foir- 
I  neart  oirbh,  agus  dh'  fhuadaich  mi  mach 
\  iad  roimhibh,  agus  thug  mi  dhuibh  am 
'  fearann : 

|  10  Agus  thuhhairt  mi  ribh,  Is  mise  an 
Tighearna  bhur  Dia ;  na  biodh  eagal  dhèe 
nan  Amorach  oirbh,  muinntir  a  tha  sibh  a 
I  chòmhnuidh  'nam  fearann  :  ach  cha  d"  èisd 
1  sibh  ri  m'  ghuth. 

11  Agus  thàinig  aingeal  an  Tighearn, 
i  agus  shuidh  e  fuidh  dharaig  a  bha  ann  an 
i  Ophrah,  a  bhuin  do  Ioas  an  t-Abi-esrach  : 
:  agus  bha  a  mhac  Gideon  a'  bualadh  arbh- 


air  ann  an  amar-bruthaidh  an  fhìona,  gu 
'fholach  o  na  Midianaich. 

12  Agus  dh'  fhoillsich  aingeal  an  Tigh- 
earn  e  fèin  da,  agus  thubhairt  e  ris,  Tha  'n 
Tighearna  maille  riut,  a  dhuine  thrèin  ann 
an  neart. 

13  Agus  thubhairt  Gideon  ris,  Och  mo 
thighearna,  ma  tha  'n  Tighearna  maille 
ruinn,  c'  ar  son  a  thàinig  so  uile  oirnn  ?  ag- 
us  c'  àit  am  bheil  a  mhìorbhuilean  uile  a 
dh' innis  ar  n-aithriche  dliuinn,  ag  ràdh, 
Nach  d'  thug  an  Tighearn  sinn  a  nìos  o  'n 
Eiphit?  ach  a  nis  thrèig  an  Tighearna 
sinn,  agus  thug  e  thairis  sinn  do  làimh  nam 
Midianach. 

14  Agus  dh'  amhairc  an  Tighearn  air, 
agus  thubhairt  e,  Imich  ann  do  neart  so, 
agus  saoraidh  tu  Israel  o  làimh  nam 
Midianach :  nach  do  chuir  mise  uam 
thu? 

15  Agus  thubhairt  e  ris,  Och  mo  Thigh- 
earna,  cia  leis  a  shaoras  mise  Israel? 
feuch,  tha  mo  theaghlaeh  bochd  ann  am 
Manaseh,  agus  is  mise  a  's  lugha  ann  an 
tigh  m'  athar. 

16  Agus  thubhairt  an  Tighearna  ris,  Gu 
cinnteach  bithidh  mi,-e  maille  riut,  agus 
buailidh  tu  na  Midianaich  mar  aon  duine. 

17  Agus  thubhairt  e  ris,  Ma  fhuair  mi 
nis  deadh-ghean  a'd'  shùilibh,  an  sin  nochd 
comhara  dhomh  gur  tusa  a  ta  labhairt 
rium. 

18  Na  falbh  à  so,  guidheam  ort,  gus  an 
tig  mi  a  d'  ionnsuidh,  agus  gu  'n  toir  mi 
mach  mo  thiodhlac,  agus  gu  'n  cuir  mi  a'  d' 
làthair  e.  Agus  thubhairt  e,  Fanaidh  mi 
gus  an  tig  thu  a  rìs. 

19  Agus  chaidh  Gideon  a  stigh,  agus 
dheasaich  e  meann  do  na  gabhraibh,  agus 
ephah  phlùir  'na  bhreacagaibh  neo-ghoirt- 
ichte :  an  fheoil  chuir  e  ann  am  bàscaid, 
agus  an  sùgh  chuir  e  ann  am  poit,  agus 
thug  e  mach  iad  d'  a  ionnsuidh  fuidh  'n 
daraig,  agus  chuir  e  'na  làthair  iad. 

20  Agus  thubhairt  aingeal  Dè  ris,  Gabh 
an  fheoil,  agus  na  breacagan  neo-ghoirt- 
ichte,  agus  cuir  iad  air  a'  charraig  so,  ag- 
us  taom  a  mach  an  sùgh.  Agus  riun  e  mar 
sin. 

21  An  sin  chuir  aingeal  an  Tighearna 
mach  bàrr  a'  bhata  a  bha  'na  làimh,  agus 
bliean  e  ris  an  fheoil,  agus  ris  na  breacag- 
aibh  neo-ghoirtichte ;  agus  dh'  èirich  teine 
suas  as  a'  charraig,  agus  loisg  e  'n  fheoil, 
agus  na  breacagan  neo-ghoirtichte.  An 
sin  chaidh  aingeal  an  Tighearn  as  a  sheall- 
adh. 

22  Agus  an  uair  a  thuig  Gideon  gu  'ra 
b'e  aingeal  an  Tighearn  a  bh' ann,  thubh- 
airt  Gideon,  Och,  a  Thighearna  Dhè !  a 
chionn  gu  'm  faca  mi  aingeal  an  Tighearn 
aghaidh  ri  h-aghaidh. 

23  Agus  thubhairt  an  Tighearna  ris, 
Sìth  dhuit;  na  biodh  eagal  ort :  cha  'n 
fhaigh  thu  bàs. 

24  Agus  thog  Gideon  altair  an  sin  do  'n 
Tighearn,  agus  thuge  lehobhah  salom  mar 
ainm  oirre  :  gus  au  là'n  diugh  tha  i  fathast 
ann  an  Ophrah  nan  Abi-esrach. 

25  Agus  air  an  oidhche  sin  fèin  thubh- 
airt  an  Tighearna  ris,  Gabh  an  tarbh  òg 
aig  t'  athair,  agus  an  dara  tarbh  a  tha 
seachd  bliaclhna  dh'  aois,  agus  tilg  sìos  altair 

Bhaail  a  th'  aig  t'  athair,  agus  gearr  sìos  an 
doire  a  tha  làimh  rithe  ; 

26  Agus  tog  altair  do  'n  Tighearna  do 
Dhia  air  mullach  na  carraige  so,  ann  an 
ordugh,  agus  gabh  an  dara  tarbh,  agus 
thoir  suas  ìobairt-loisgte  le  fiodh  an  doire 
a  ghearras  tu  sìos. 

27  An  sin  ghabh  Gideon  deichnear 
dhaoine  d'  a  sheirbhisich,  agus  rinn  e  mar 
a  thubhairt  an  Tighearna  ris :  agus  thar- 
ladh,  a  chionn  gu  'n  robh  eagal  teaghlaich 
'athar  air,  agus  dhaoine  a'  bhaile,  air  chor 
as  nach  b'  urrainn  e  'dheanamh  san  là,  gu  'n 
d'  rinn  e  san  oidliche  e. 

28  Agus  an  uair  a  dh'  èirich  daoine  a' 
bhaile  gu  moch  anns  a'  mhaduinn,  feuch, 
bha  altair  Bhaail  air  a  tilgeadh  sìos,  agus 
bha  'n  doire  a  bha  làimh  rithe  air  a  ghearr- 
adh  sìos,  agus  bha  'n  dara  tarbh  air  'ìobradh 
air  an  altair  a  thogadh. 

29  Agus  thubhairt  iad  gach  aon  r'  a 
chèile,  Cò  a  rinn  au  ni  so  ?  agus  an  uair  a 
dh'  fhiosraich  agus  a  rannsaich  iad,  thubh- 
airt  iad,  Is  e  Gideon  mac  loais  a  rinn  an  ni 
so. 

30  An  sin  thubhairt  daoine  a'  bhaile  ri 
Ioas,  Thoir  a  mach  do  mhac,  a  chum  gu  'm 
bàsaich  e ;  a  chionn  gu  'n  do  tliilg  o  sìos  al- 
tair  Bhaail,  agus  gu  'n  do  ghearr  e  sìos  an 
doire  a  bha  làimh  rithe. 

31  Agus  thubhairt  Ioasriusan  uile  asheas 
'na  aghaidh,  An  tagair  sibh  air  son  Bhaail  ? 
an  saor  sibh  e  ?  esan  a  thagras  air  a  shon, 
cuirear  gu  bàs  e,  am  feadh  is  i  mhaduinn  a 
thafathast  ann :  ma  's  dia  e,  tagradh  e  air 
a  shon  fèin,  a  chionn  gu  'n  do  thilgeadh 
sìos  'altair. 

32  Uime  sin  air  an  là  sin  fèin  thug  e  Ie- 
rubaal  mar  ainm  air,  ag  ràdh,  Tagradh 
Baal  'na  aghaidh,  a  chioun  gu  'n  do  thilg 
e  sìos  'altair. 

33  An  sin  bha  na  Midianaich  uile,  agus 
na  h- Amalecich,  agus  clann  na  h-àirde 'n 
ear  air  cruinneachadh  r'  a  chèile,  agus 
chaidh  iad  a  null,  agus  champaich  iad  ann 
an  gleann  Iesreeil. 

34  Ach  thàinig  spiorad  an  Tighearn  air 
Gideon,  agus  shèid  e  trompaid,  agus 
ghairm  e  Abieser  'na  dhèigh. 

35  Agus  chuir  e  teachdairean  air  feadh 
Mhanaseh  uile,  a  chruinnicheadh  mar  an 
ceudna  'na  dhèigh  :  agus  chuir  e  teachd- 
airean  gu  h-Aser,  agus  gu  Sebulun,  agus 
gu  Naphtali ;  agus  thàinig  iad  a  nìos  'nau 
coinneamh. 

36  Agus  thubhairt  Gideon  ri  Dia,  Ma 
shaoras  tu  Israel  le  m'  làimh-sa,  mar  a 
thubhairt  thu, 

37  Feuch,  cuiridh  mi  lomradh  olla  air 
an  ualar-bhualaidh ;  agus  ma  bhios  an 
drùchd  air  an  lomradh  a  mhàin,  agus  tior- 
machd  air  an  talamh  uile,  an  sin  bithidh 
fios  agam  gu'n  saor  thu  Israel  le  m'  iàimh, 
mar  a  thubhairt  thu. 

38  Agus  bha  e  mar  sin  :  oir  dh'  èirich  e 
gu  moch  air  an  là  màireach,  agus  theann  e 
'n  lomradh  cuideachd,  agus  dh'  fhàisg  e  'n 
drùchd  as  an  lomradh,  làn  cuaiche  dh'- 
uisge. 

39  Agus  thubhairt  Gideon  ri  Dia,  Na 
biodh  do  chorruich  teth  a'  m'  aghaidh,  ag- 
us  labhraidh  mi  a  mliàin  an  aon  uair  so : 
leig  dhomh  dearbhadh,  guidheam  ort,  an 


uair  so  a  mhàin  leis  an  lomradh  ;  bitheadr 
a  nis  tiormachd  air  an  lomradh  a  mhàin 
agus  air  an  talamh  uile  bitheadh  drùchd. 

40  Agus  rinn  Dia  mar  sin  air  an  oidlichi 
sin  :  agus  bha  tiormachd  air  an  lomradl 
a  mhàin,  agus  air  an  talamh  uile  blu 
drùchd. 

CAIB.  VII. 

AN  SIN  dh'èirich  Ierubaal,  (eadhon  Gi 
deon,)  agus  an  sluayh  uile  a  bht 
maille  ris,  suas  gu  moch,  agus  cluimpaic) 
iad  làimh  ri  tohar  Haroid  :  agus  bha  feaclu 
nam  Midianach  air  an  taobh  mu  thuatl 
dhiubh,  làimh  ri  sliabh  Mhoreh,  anns  a 
ghleann. 

2  Agus  thubhairt  an  Tighearna  ri  Gi 
deon,  Tha  'n  sluagh  a  tha  maille  riut  tuilli 
's  lìonmhor  gu  mise  a  tlioirt  nam  Midian 
ach  'nan  làimh,  aireagal  gu'n  deanadh  Is 
rael  uaill  a'  ra'  aghaidh,  ag  ràdh,  Shaor  m« 
làmh  fèin  mi. 

3  Agus  a  nis  uime  sin  gairm  ann  ai 
cluasaibh  an  t-sluaigh,  ag  ràdh,  Ge  b'  < 
neach  air  am  bheil  eagal  agus  geilt,  pill 
eadh  e,  agus  imicheadh  e  gu  moch  i 
shliabh  Ghilead.  Agus  phill  do  'n  t-sluagl 
dà  mhìle  thar  fhichead,  agus  dh'  fhai 
deich  mìle. 

4  Agus  thubhairt  an  Tighearna  ri  Gi 
deon,  Tha  'n  sluagh  fathast  tuìlle  's  lìon 
mhor ;  thoir  sìos  iad  a  dh'  ionnsuidh  ai 
uisge,  agus  dearbhaidh  mise  dhuit  iad  ai 
sin  :  agus  tarlaidh,  ge  b'  e  fear  mu  'n  abai 
mise  riut,  Thèid  am  fear  so  maille  riul 

Jfu  'n  tèid  esan  maille  riut;  apfus  ge  b' 
'ear  mu  'n  abair  mi  riut,  Cha  teid  am  fea 
so  maille  riut,  nach  tèid  esau  ann. 

5  Mar  sin  thug  e  sìos  an  sluagh  a  dh' 
ionnsuidh  an  uisge :  agus  thubhairt  ai 
Tighearna  ri  Gideon,  Gach  aon  a  dh'  im 
licheas  an  t-uisge  le  'theangaidh,  mar  | 
dh  imlicheas  cù,  cuiridh  tu  esan  air  leth 
mar  an  ceudna  gach  aon  a  chromas  sìo 
air  a  ghlùinibh  a  dh'  òl. 

6  Agus  b'  e  àireamh  na  muinntir  a  dh' 
imlich,  a'  cur  an  làimhe  r'  am  beul,  ti 
cheud  fear:  ach  chrom  a'  chuid  eile  uil 
do  'n  t-sluagh  sìos  air  an  glùinibh  a  dh'  t 
uisge. 

7  Agus  thubhairt  an  Tighearna  ri  Gi 
deon,  Leis  an  tri  cheud  fear  so  a  dh'imlict 
saoraidli  mise  sibh,  agus  bheir  mi  na  Mi 
dianaich  thairis  do  d'  làimh  :  agus  rachad 
am  mòr  shluagh  uile,  gach  duine  d'  a  àit 
fèin. 

8  Agus  ghabh  an  sluagh  lòn  'nan  làiml 
agus  an  trompaidean  :  agus  gach  fear  eil 
do  Israel  chuir  e  air  falbh,  gach  aon  d' 
bhùth,  agus  ghlèidh  e  an  tri  cheud  fear  sc 
Agus  bha  sluagh  Mhidiain  fuidhe  anns  i 
ghleann. 

9  Agus  air  an  oidhche  sin  fèin  thubhair 
an  Tighearna  ris,  Eirich,  falbh  sìos 
dh'  ionnsuìdh  an  fheachd,  or  thug  mis 
ttìairis  e  do  d'  làimh. 

10  Ach  ma  ta  eagal  ort  dol  sìos,  falbh-s 
agus  Phurah  t'  òglach  sìos  a  dh'  ionnsuid 
an  fheachd : 

11  Agus  cluinnidh  tu  ciod  a  their  iad 
agus  'na  dhèigh  sin  neartaichear  do  làmh 
au,  agus  thèid  thu  slos  a  dh'  ionnsuidh  ai 
fheachd.   An  sin  chaidh  e  sìos  maille  i 

jhurah  'òglach,  gu  taobh  a  muigh  nan 
I  jaoine  armaichte  a  bha  san  fheachd. 
1 .  12  Agus  bha  na  Midianich,  agus  na 
I  -Amalecich,  agus  clann  na  h-àird'  an  ear 
k  iile  'nan  luidhe  sa'  ghleann  mar  na  locuist 
llir  lìonnihoireachd ;  agus  bha  an  càmhail 
un  àireamh,  mar  a'  ghaineamh  a  tha  air 
I  ràigh  na  fairge  air  lìonmhoireachd. 
l\  13  Agus  an  uair  a  thàinig  Gideon,  feuch, 
|  ha  duine  ag  innseadh  aislinge  d'a  chomp- 
;  aach,  agus  thubliairt  e,  Feuch,  chunnaic 
KLi  aisliug,  agus,  feuch,  thàinig  breacag  a 
■Hi'aran  eornacarair  char  a  stigh  dochamp 
■jUiidiain,  agus  thàinig  i  gu  bùth,  agus 
,  iuail  i  e,  agus  thuit  e,  agus  thilg  i  bun  os 
;anu  e,  agus  thuit  am  bùth  sìos. 
.  *  14  Agus  fheagair  a  chompanach,  agus 
laubhairt  e,  Cha  ni  sam  bith  so  ach  claidh- 
i  unh  Ghideoin  mhic  Ioais,  duine  do  Is- 
lel :  thug  Dia  thairis  d'a  làimh-san  Mi- 
tan,  agus  an  sluagh  uile. 
,  15  Agus  an  uair  a  chuala  Gideon  aithris 
a  h-aislinge,  agus  a  h-eadar-mhìneach-  | 
ih,  rinn  e  aorauh  ;  agus  phill.e  gu  feachd 
>raeil,  agus  thubhairt  e,  Eiribh,  oir  thug  j 
a  Tighearna  thairis  d'  'ur  làimh  feachd 
Ihidiain. 

16  Agus  roinn  e  'n  tri  cìieud  fear  'nan 
i  chuideachdaibh,  agus  chuir  e  trompaid 
in  an  làimh  gach  aoin  diubli,  maille  ri 
•ithichibh  falamh,  agus  lòchranaibh  anns 
a  soithichibh. 

J 17  Agus  tlnibhairt  e  riu,  Amhaircibh 
rmsa,  agus  deanaibhse  mar  an  ceudna : 
jus,  feuch,  an  uair  a  thig  mi  gu  taohh  a 
iach  a'  chaimp,  tarlaidh,  mar  a  ni  mise, 
iar  sin  gu'n  dean  sibhse. 
18  'Nuair  a  shèideas  mise  le  trompaid, 
i  fèin  agus  iadsan  uile  a  tha  maille  rium, 
1  sin  sèidibhse  na  trompaidean  mar  an 
iudna  mu  thimchioll  a'  cliaimp  uile,  agus 
)raibh,  Claidheamh  an  Tighearn,  agus 
hideoin. 

\  19  Mar  sin  thàinig  Gideon  agus  an  ceud 
>ar  a  bha  maille  ris,  gu  taobh  a  mach  a' 
Ihaimp,  ann  an  toiseach  na  faire  meadhon- 
"Eich ;  agus  c.ha  robh  iad  ach  air  ùr-shuidh- 
1  ichadh  na  faire  :  agus  shèid  iad  na  tromp- 
I  idean,  agus  bhris  iàd  na  soithichean  a  bka 
lìian  làimh. 

|  20  Agus  shèid  na  tri  chuideachdan  na 
K'ompaidean,  agus  bhris  iad  na  soithich- 
1  \n,  agus  chum  iad  na  lòchrain  'nan  làimh 
I  ilì,  agus  na  trompaidean  'nan  làimh  dheis 
f  u  sèideadh  leo  :  agus  ghlaodh  iad,  Clàidh- 
f;  ìinh  an  Tighearn  agus  Ghideoin. 
Ì  21  Agus  sheas  iad  gach  duine  'na  àite 
twiin  mu  thimchioll  a'  chaimp :  agus  bhris- 
J  idh  am  feachd  uile,  agus  ghlaodh  iad,  ag- 
I  s  theich  iad. 

V  22  Agus  shèid  an  tri  cheud  na  tromp- 
-  I  idean,  agus  chuir  an  Tighearna  claidh- 
I  amh  gach  duine  an  aghaidh  a  chnmpan- 
9  ich,  eadhon  air  feadh  an  fheachd  uile; 

^us  theich  an  sluagh  gu  Betsitah  ann  an 

ererat,  agus  gu  crìch  Abeil-mheholah, 
l;timh  ri  Tabat. 

23  Agus  chruinnicheadh  fir  Israeil  r'a 

hèile  à  Naphtali,  agus  à  h-Aser,  agus  à 
I  lanaseh  uile,  agus  chaidh  iad  air  tòir  nam 

lidianach. 

I  24  Agus  chuir  Gideon  teachdairean  air 
*  ;adh  slèibh  Ephraim  uile,  ag  ràdh,  Thig- 


ibh  a  nuas  an  aghaidh  nam  Midianach,  ag- 
us  glacaibh  rompa  na  h-uisgeacha  gu  Bet- 
barah  agus  Iordan.  An  sin  chruinnich- 
eadh  fir  Ephraim  uile  ri  chèile,  agus  ghlac 
iad  na  h-uisgeacha  gu  Bet-barah  agus  Ior- 
dan. 

25  Agus  ghlac  iad  dà  cheannard  nam 
Midianach,  Oreb  agus  Seeb ;  agus  mharbh 
iad  Oreb  air  carraig  Oreib,  agus  Seeb, 
mharbh  iad  aig  amar-bruthaidh  fìona 
Sheeib,  agus  chaidh  iad  air  tòir  Mhidiain, 
agus  thug  iad  cinn  Oreib  agus  Sheeib  gu 
Gideon  air  an  taobh  eile  do  Iordan. 

CAIB.  VIII. 
\  GUS  thubhairt  fir  Ephraim  ris,  Ciod  e 
A  an  ni  so  a  rinn  thu  oirnn,  nach  do 
ghairm  thu  oirnn  an  uair  a  chaidh  thu  a 
chogadh  an  aghaidh  nam  midianach  ?  ag- 
us  throid  iad  ris  gu  geur. 

2  Agusthubhairte  riu,  Ciodanisa  rinn 
mise  mar  a  rinn  sibhse  ?  Nach  fearr 
dìoghluim  fhion-dhearcan  Ephraim  na 
fìon-fhoghar  Abieseir  ? 

3  Thug  Diathairisd'  'urlàimh  ceaunard- 
an  Mhidiain,  Oreb  agus  Seeb  :  agus  ciod  a 
b'urrainn  mis'  a  dheanamh  mar  a  rinn 
sibhse  ?  An  sin  thraogh  am  fearg  ris,  an 
uair  a  thubhairt  e  sin. 

4  Agus  thàinig  Gideon  gu  Iordan,  agus 
chaidh  e  thairis,  e  fèin,  agus  an  tri  cheud 
fear  a  bha  maille  ris,  sgìth,  gidheadh  air 
an  tòir. 

5  Agus  thubhairt  e  ri  fir  Shucoit,  Thug- 
aibh,  guidheam  oirbh,  builinnean  arain 
do'n  t-sluagh  a  tha  'gam  leantuinn ;  oir 
tha  iad  sgìth,  agus  tha  mi  air  tòir  Sheba 
agus  Shalmuna,  rìghre  Mhidiain. 

6  Agus  tliubhairt  ceannardan  Shucoit, 
Am  bheil  làmhan  Sheba  agus  Shalmuna 
nis  ann  ad  làimh,  gu'n  tugamaid  aran  do 
d'  armailt  ? 

7  Agus  thubhairt  Gideon,  Uime  sin  an 
uair  a  hheir  an  Tighearna  Seba  agus  Sal- 
muna  thairis  do  m'  làimh,  an  sin  reubaidh 
mi  bhnr  feoil  le  sgiothach  an  fhàsaich,  ag- 
us  le  drisibh. 

8  Agus  chaidh  e  suas  à  sin  gu  Penuel, 
agus  labhair  e  riusan  air  a'  mhodh  cheud- 
na  :  agus  fhreagair  daoine  Phenueil  e,  mar 
a  fhreagair  daoine  Shucoit. 

9  Agus  labhair  e  cuideachd  ri  daoinibh 
Phenueil,  ag  ràdh,  'Nuair  a  thig  mi  a  rìs 
ann  an  sìth,  brisidh  mi  sìos  an  tùr  so. 

10  A  nis  bha  seba  agus  Salmuna  ann  an 
Carcor,  agus  an  slòigh  maille  riu,mu  thim- 
chioll  cùig  mìle  deug  fear,  an  t-iomlan  a 
dh'fhàgadh  do  shlòigh  cloinne  na  h-àird* 
an  ear  uile  :  oir  thuit  ceud  agus  fichead 
mìle  fear  a  tharruing  claidheamh. 

11  Agus  chaidh  Gideon  suas  air  slighe 
na  muinntir  a  tha  'nan  còmhnuidh  ann  am 
bùthaibh,  air  an  làimh  an  ear  do  Nobah, 
agus  do  Iogbehah,  agus  bhuail  e  'n  sluagh  : 
oir  bha  'n  sluagh  gun  umhail. 

12  Agus  an  uair  a  theich  Seba  agus  Sal- 
muna,  chaidh  e  air  an  tòir,  agus  ghlac  e  dà 
rigli  Mhidiain,  Seba  agus  Salmuna,  agus 
chuir  e  geilt  air  an  t-sluagh  uile. 

13  Agus  phill  Gideon  mac  Ioais  o'n 
chath  roimh  èirigh  na  grèine, 

14  Agus  ghlac  e  òig-fhear  do  dhaoinibh 
Shucoit,  agus  dh'fhiosraich  e  dheth  :  agus 

egrìobh  e  dha  ainmean  cheannardan  Shu- 
coit,  agus  a  sheanairean,  tri  fichead  agus 
seachd  fir  dheug. 

15  Agus  tliàinig  e  gu  fir  Shucoit,  agus 
thubhairt  e,  Feuchaibh,  Seba  agus  Salmu- 
na  a  thilg  sibh  suas  orm,  ag  ràdh,  Am  bheil 
làmhan  Sheba  agus  Sh;dmuna  nis  a'd* 
làimh,  gu'n  tugamaid  aran  do  d'  dhaoinibh 
a  tha  sgìth  ? 

16  Agus  ghlac  e  seanairean  a'  bhaile, 
agus  ghabh  e  sgiothach  an  fhàsaich,  agus 
drisean,  agus  leo  so  reub  e  fir  Siiucoit. 

17  Agus  leag  e  sìos  tùr  Phenueil,  agus 
mharbh  e  fir  a'  bhaile. 

18  An  siu  thubhairt  e  ri  Seba  agus  ri 
Salmuna,  Ciod  a'  ghnè  dhaoine  a  mbarhh 
sibh  ann  an  Tabor?  Agus  fbreagair  iad, 
Mar  a  ta  thusa,  is  amhuil  a  bha  iadsan; 
g-ach  aon  cosmhuil  ri  cloinn  righ. 

19  Agus  thubhairt  e,  B'iad  sin  mo 
bhràithrean-sa,  mic  mo  mhàthar :  mar  is 
beò  an  Tighearna,  nan  gleidheadh  sibh  beò 
iadsan,  cha  mharbhainn  sibh^e. 

-  20  Agus  thubhairt  e  ri  leter  a  cheud- 
ghin,  Eirich,  marbh  iad :  ach  cha  do 
tharruing  an  t-òganach  a  chlaidheamli ; 
oir  bha  eagal  air,  a  chionn  gu'n  robh  e 
fatbast  'na  oganach. 

21  An  sin  thubhairt  Seba  agus  Salmuna, 
Eirich  fèin,  agus  buail  oirnn  :  oir  mar  an 
duine,  tha  a  neart.  Agus  dh'èirich  Gi- 
deon,  agus  mharbh  e  Seba  agns  Salmuna, 
agus  thug  e  leis  na  h-usgraichean  a  6/i'air 
amhuchibh  an  càmhalan. 

22  An  sin  thubhairt  fir  Israeil  ri  Gideon, 
Bi-sa,  a'd'  uachdaran  oirnn,  thu  fèin,  ag- 
us  do  mhac,  agus  mac.  do  mhic  mar  an 
ceudna;  oir  shaor  thu  sinn  à  làimh  Mhi- 
diain. 

23  Agus  thubbairt  Gideon  riu,  Clia  bhi 
mis'  a'm'  uachdaran  oirbh,  ni  mò  a  bhios 
mo  mhac  'na  uachdaran  oirbh  :  bithidh  an 
Tighearna  'na  uachdaran  oirbh. 

24  Agus  thubhairt  Gideon  riu,  Dh'iarr- 
ainn  aon  athchuinge  oirbh,  gu'n  tugadh 
gach  duine  dhibh  eluas-tliàinnean  a 
chreiche  dhomh :  (oir  bha  cluas-fhàinn- 
ean  òir  aca,  a  chionn  gu'm  b'  Ismaelich 
iad.) 

25  Agus  fhreagair  iad,  Bheir  sinne  gu 
toileach  dhuit  iad.  Agus  sgaoil  iad  eud- 
ach,  agus  thilg  iad  an  sin,  gach  duine 
cluas-fhàinnean  a  chreiche. 

26  Agus  b'e  cothrom  nan  cluas-fliàinn- 
ean  òir  a  dh'iarr  e  mìle  agus  seachd  ceud 
secel  òir,  a  thuilleadh  air  usgraichibh,  ag- 
us  cluigeinibh,  agus  eudach  corcuir  a  bh 
air  rìghribh  Mhidiain,  agus  a  thuilleadh 
air  na  slabhraidhibh  a  6A'air  amhaichibh 
an  càmhalau. 

27  Agus  rinn  Gideon  ephod  dheth,  agus 
chuir  e  i  'na  bhaile  fèin,  eadhon  ann  an 
Ophrah ;  agus  chaidh  Israel  uile  an  sin  le 
strìopachas  'na  dèigh ;  agus  rinneadh  sin 
na  ribe  do  Ghideon  agus  d'a  thigh. 

28  Mar  so  chìosnaicheadh  Midian  roimh 
chloinn  Israeil,  agus  cha  do  thog  iad  an 
ceann  tuilleadh  :  agus  bha  fois  aig  an  tìr 
rè  dhà  fhichead  bliadhna  ann  an  làithibh 
Ghideoin. 

29  Agus  chaidh  Ierubaal  mac  Ioais,  ag- 
us  ghabh  e  còmhnuidh  'na  thigh  fèin. 

30  Agus  bha  aig  Gideon  deichnear  agus 


tri  fichead  mac  a  thàinig  o  'leasraidh  fèin 

oir  bha  mòran  bhan  aige. 

31  Agus  a  choimhleabach  a  bha  ann  a 
Sechem,  rng  ise  mar  an  ceudna  mac  dhf 
air  an  d'thug  e  Abimelech  mar  ainm.  ) 

32  Agus  fhuair  Gideon  mac  loais  bà 
ann  an  deadh  shean  aois,  agus  dh'adhlaic 
eadh  e  ann  an  uaigb  loais  'athar,  ann  a. 
Ophrah  nan  Abi-esrach. 

33  Agus  co  luath  'sa  fhuair  Oideon  bài 
phill  clann  Israeil  a  rìs,  aguschaidh  iad  1 
strìop:ichas  an  dèigh  Bhaalim,  agus  rin 
iad  Baal-berit  'na  dhia  dlioibli  fèin. 

34  Agus  cha  do  chuimhnich  clann  Is 
raeil  an  Tighearn  an  Dia,  a  shaor  iad 
làimh  an  naimhdean  uile  air  gach  taobh  :  i 

35  Ni  mò  a  nochd  iad  caoimhneas  d 
thigh  Ierubaail,  eadhon  Gbideoin,  a  rèir?  ù 
mhaitlieis  sin  uile  a  noclid  e  do  lsrael. 

CAIB.  IX. 

AGUS  chaidh  Abimelech  mac  Ierubaa 
do  Shechem,  gu  bràithribh  a  mliàth  ::. 
ar,  agus  labliair  e  riu,  agus  ri  teaghlac  m 
tighe  'athar  a  mhàthar  uil  ■,  ag  ràdh, 

2  Labhraibh,  guidiieam  oirbh,  ann  a  w 
cluasaibh  mhaithean  Slieclieim  uile,  Ci  t 
dhiubh  is  fearr  dhuibh  tri  fichead  agu 
deichnear  fhear  (eadhon  mic  Ierubaa:  ii< 
uile)  a  bhi 'nan  uachdarain  oirbh,  no  ao:  : 
fliear  a  bhi  'na  uaclidaran  oirbh  ?  cuimh  : 
nichibh  mar  an  ceudna  gur  mise  bhu  : 
cnàimh  agus  bhur  feoil.  n. 

3  Agus  labhair  bràithrean  a  mhàtha  tt 
uime  ann  an  cluasaibh  mhaithean  She  i 
cheim  uile  na  briatlira  sin  uiJe :  agu  eac 
dh'aom  an  cridheachan  an  dèigh  Abime  jgo 
leich ;  oir  thubhairt  iad,  Js  e  ar  bràthai  eai 
e.  m 

4  Agus  tbug  iad  dha  tri  fichead  agn  se: 
deich  buinn  airgid  à  tigh  Bliaail-bherit  \ 
leis  an  do  thuarasdalaich  Abimelech  daoin  ad 
faoin  agus  eutrom,  a  lean  e. 

5  Agus  chaidh  e  gu  tigh  'athar  ann  ai  L 
Ophrab,  agus  mharbh  e  a  bhràithre,  mi  n 
Ierubaail,  eadhon  deichnear  agus  tri  fich  is 
ead  fear,  air  aon  cliloich  :  gidheadh,  dh' 
fhàgadh  lotam  am  mac  a  b'oige  aig  Ieru  the 
baal ;  oir  dh'fholaicli  se  e  fèin. 

6  Agus  chruiunich  maithean  Shechein  m 
uile  r'a  chèile,  agus  tigh  Mhilo  uile,  agu  . 
chaidh  iad  agus  rinn  iad  Abimelech  'n  air 
righ,  làimh  ri  còmhnard  a'  charraigh  l 
bha  ann  an  Secliem.  1  Ab 

7  Agus  an  uair  a  dh'innis  iad  so  do  Io  % 
tam,  cliaidh  e  agus  sheas  e  air  mullaci  Al 
slèibh  Gheridsim,  agus  thog  e  suas  ì 
ghuth,  agus  glilaodh  e,  agus  thubhairt  n 
riu,  Eisdibh  riumsa,  sibhse  a  mhaitheai  ua 
Shecbeim,  a  cl.um  gu'n  èisd  Dia  ribhse.  v  j  fuii 

8  Chaidh  na  craobhan  a  mach  air  àm  àr  M 
aidh  a  dh'ungadh  righ  os  an  ceann  fèir  s 
agus  thubhairc  iad  ris  a'  chrann-olaidl  i; 
Bi-sa  a  d'  righ  oirnn.  !  . 

9  Ach  thubliairt  an  crann-olaidh  rii  fe 
Am  fàgainnse  mo  reamhrachd,  leis  ari ' . 
bheil  iad  leam-sa  toirt  urraim  do  Dhia  ag  i- 
us  do  dhuine,  agus  an  rachainn  gu  bhi  ai  u 
m'àrdachadh  os  ceann  nan  craobh  ? 

10  Agus  thubhairt  na  craobhan  ris  i  . 
chrann-thìge,  Thig-sa,  agus  bi  d'  rigi !  ; 
oirnn. 

11  Ach  thubhairt  an  crann-fìge  riu,  Ae  : 

<B&gfl.innse  mo  mhìllseaehd,  agus  mo  dlieadh 
■biieas,  agus  au  rachainn  gu  bhi  air  m'  àrd- 
■chadh  os  ceaim  nan  craobh  ? 
m  ]2  A»us  thubhairt  ua  craobhan  ris  an 
■hìouaih,  Thig-sa,  agns  bi  d"  righ  oirnu. 
H  13  Agtis  thubhairt  an  fhìonain  riu,  Am 
•ìgainhse  m"  fhìon.  a  tha  toirt  subhachais 
^hia  agus  do  dhuine,  agus  an  rachainn 

■  u  bhi  air  m'  àrdachadh  os  ceann  nan 
■raobh  ? 

■  14  An  sin  thubhairt  na  craobhan  uile  ris 
■n  dris,  Thig-sa,  agus  bi  d'  righ  oirnn. 

K  15  Agus  tìiubhairt  an  dris  ris  na  craobh- 

■  n,  Ma  's  e  is  da  rìreadh  gu  'n  ung  sibh  mise 
i  'm'  righ  oirbh,  thigibh,  cuiribh  bliur  dòchas 

■.' m'  sgàile-sa :  agus  mur  dean  sibh  so, 
■jhigeadh  teine  maeh  as  an  dris,  agus  loisg- 

■iadh  e  seudair  Lel)anoiu. 

■  16  A  nis  uime  sin,  ma  rinn  sibh  gu  fir- 
■nneach  agus  gu  trèibhdhireach  an  uair  a 
■inn  sibh  Abimelech  'na  righ,  agus  ma 

"  ■huin  sibh  gu  maith  ri  Ierubaal  agus  r'  a 
■ihigh,  agus  ma  rinn  sibh  ris  a  rèir  toillt- 
■anais  a  làrah  ;' 

■  17  (Oir  chog  m'  athair-sa  air  bhur  son, 
■gus  chuir  e  'anam  ann  an  cunnart  mòr, 

'  •gus  shaor  e  sibh  à  làimh  Mhidiain  ; 

■  l8  Agus  tha  sibh  air  èirigh  suas  an  agh- 
■idh  tighe  m'  athar-sa  an  diugh,  agus 
■nharbh  sibh  a  mhic,   tri  fichead  agus 

■  eichnear  fhear,  air  aon  chloich,  agus  rinn 
■ibh  Abimelech,  mac  a  bhanoglaich,  'na 

■  igh  os  ceann  mhaithean  Shecheim,  a 
-■hionn  gur  e  bhur  bràthair  e  :) 

■  19  Uime  sin  ma  bhuin  sibh  gu  firinn- 
»ach  agus  gu  treibhdhireach  ri  Ierubaal 

igus  r'  a  thigh  an  diugh,  deanaibli  gaird- 
achas  ann  an  Abimelech,  agus  deanadh 
isan  mar  an  ceudna  gairdeaciias  annaibh- 

20  Ach  mur  do  rinn  sibh  mar  sin,  thig- 
;adh  teine  a  mach  o  Abimelech,  agus  loisg- 
ladh  e  maithean  Shecheim,  agus  tigh 
Vlhilo ;  agus  thigeadh  teine  a  mach  o 
nhaithibh  Shecheim,  agns  o  thigh  Mhilo, 
igus  loisgeadh  e  Abimelech. 
!  21  Agus  ruith  lotaru  air  falbh,  agus 
heich  e,  agus  chaidh  e  gu  Beer,  agus 
habh  e  còmhnuidh  an  sin,  air  eagal  Abi- 
aeleich  a  bhràtbar. 

i  22  Aifus  rìghicii  Abimeiech  tri  bliadhna 
lir  Israel, 

I  23  Agus  chuir  Dia  droch  spiorad  eadar 
Abimelech  agusmaithean  Shecheim;  agus 
)huin  maithean  Shecheim  gu  fealltach  ri 
Abimelech  : 

!  24  A  chum  gu  'n  tigeadh  an  ainneart  a 
■inneadh  air  deichnear  agus  tri  fichead 
nac  Ierubaail,  agus  gu  n  luidheadii  am 
:uil  air  Abimelech  am  bràthair,  a  mharbh 
ad  ;  agus  air  maithibh  Shecheim,  a  neart- 
iich  a  iàmhan  ann  am  marbhadh  a 
ihràithrean. 

25  Agus  chuir  maithean  Shecheim  luchd 
feall-fholach  air  a  shon  air  mulìaichibh 
aam  beann,  agus  rinn  iad  reubainn  air 
rach  neach  a  chaidli  seachd  orra  san 
;-slighe  sin:  agus  dli'  innseadh  sin  do  Abi- 
melech. 

26  Agus  thàinig  Gaal  mac  Ebeid  agus  a 
bhràithrean,  agus  chaidh  iad  thairis  gu  Se- 
E-hem  :  agus  chuir  maitheau  Shecheim  an 
dòchas  ann. 


27  Agus  chaidh  iad  a  mach  do  'n  fhear- 
ann,  agus  chruinnich  iad  toradh  am  fìon- 
liosan,  agus  bhrùth  iad  na  f  ìon-dhearcan, 
agus  rinn  iad  gairdeachas,  agus  chaidh  iad 
a  steach  do  thigh  an  dè,  agus  dh'  ith  agus 
dh'  òl  iad,  agus  mhallaich  iad  Ahime- 
lech. 

28  Agus  thubha^rt  Gaal  mac  Ebeid,  Cò 
e  Abimelech,  agus  cò  e  Sechem,  gu  'n  dean- 
amaidne  seirbhis  da?  nach  e  mac  lerubaail 
e,  agus  Sebul  ceannard  a  shlòigli  ?  rìeanaibh 
seirbhis  do  dhaoinibh  Haraoir  athar  She- 
cheim  ;  oir  c'ar  son  a  dheanamaid  seirbhis 
dhasan  ? 

29  Agus  b'  e  mo  ghuidhe  gu  'n  tugtadh 
an  sluagh  so  do  m'  làimh-sa  !  an  sin  dh'- 
atharraichinn  Abimelech.  Agus  thubhairt 
e  ri  Abimelech,  Meudaich  t'  armailt,  agus 
thig  a  mach. 

30  Agus  an  uair  a  chuala  Sebuh  uachd- 
aran  a'  biiaile,  briathra  Gliaail  mhic  Ebeid, 
las  a  chorruich. 

31  Agus  chujr  eteachdairean  gu  Abime- 
lech  os  ìosal,  àg  ràdh,  Feuch,  tliàinig  Gaal 
mac  Ebeid,  agus  a  bhràitiire,  do  Shechem  ; 
agus,  feuch,  tha  iad  a'  teannachadh  a' 
bhaile  a'  d'  aghaidh. 

32  A  nis  uime  sin  èirich  suas  san  oidh- 
che,  thu  fèin  agus  an  sluagh  a  ta  maille 
riut,  agus  dean  feall-f holacli  anns  an  fhear- 
ann  : 

33  Agus  anns  a'  mhaduinn  mu  èirigh  na 
grèine,  èiridh  tu  gu  moch,  agus  bheir  thu 
ionnsuidh  air  a'  bhaile  :  ag  us,  feuch,  'nuair 
a  thig  e  fèin  agus  an  sluagh  a  tha  maille 
ris  a  mach  a'  d'  aghaidh,  au  sin  ni  thu  orra 
mar  a  hhios  a'  d'  chomas. 

34  Agus  dh'  èirich  Abinielech  suas,  ag- 
us  an  sluagh  uile  a  bha  maille  ris,  san 
oidhche,  agus  rinn  iad  feall-fholach  an 
aghaidh  Slsecheim,  'nan  ceitliir  ciiuideachd- 
aibh. 

35  Agus  chaidh  Gaal  mac  Ebeid  a  mach, 
agus  sheas  e  ann  an  dol  a  stigh  geata  a' 
bhaile.  Agus  dh'  èirich  Abimeiech,  agus 
an  sluagh  à  bha  maille  ris,  o  'u  fhealì-f hol- 
ach. 

36  Agus  an  uair  a  chunnaic  Gaal  an 
sluagh/thubhairt  e  ri  Se'oul,  Feuch,  tha 
sluagh  a'  teachd  a  uuas  o  rnhullach  naui 
beann.  Agus  thubhairt  Sebul  ris,  2Viathu 
faicinn  sgàile  nam  beami  mar  uh.aoine. 

37  A<?us  labhair  Gaal  a  rìs,  agus  thubh- 
airt  e,  Feuch,  tha  sluagh  a'  teachd  anuas 
o  mheadhon  na  tìre,  agus  tha  cuideachd 
eile  a'  teachd  air  an  aghaidh  rathad  còmh- 
naird  Mhehonenim. 

38  An  sin  thubhairt  Sebul  ris,  C'  àit  a  nis 
am  bheil  do  bheul,  leis  an  dubhairt  thu, 
Cò  e  Abimelech,  gu 'n  deanamaid  seirbhis 
da  ?  nach  e  so  an  sluagh  air  an  d'  rinn  thu 
tàir?  falbh  a  macli,  guidlieam  ort  a  nis, 
agns  cog  riu. 

39  Agus  chaidh  Gaal  a  macli  roimli 
mhaitlieìm  Sliecheim,  agus  cliog  e  ri  Abi- 
melech. 

40  Agus  chuir  Ahimelech  an  ruaig  air, 
ngus  theich  e  roimhe ;  agus  tlmit  mòran  a 
cliaidh  leònadh,  eadhon  gu  ruig  dol  a  itigh 

j  a  gheata. 

j  41  Agus  ghabh  Abimelech  còmhnuidli 
j  ann  an  Arumah  :  agus  dh'  l'huadaich  Sebul 
i  a  mach  Gaal  agus  a  bhràithrean,  a  chura 
I  S 

naeh  gabhadh  iad  còmhnuidh  ann  an  Se- 
ohera. 

42  Agus  air  an  là  màireach  chaidh  an 
sluagh  a  mach  do  'n  mhachair ;  agus  dh'- 
innis  iad  sin  do  Abimelech. 

43  Agus  ghabh  e  'n  sluagh,  agus  roinn  e 
iad  'nan  tri  chuideachdaibh,  agus  rinn  e 
feall-fholach  sa'  mhachair,  agus  dh'  amh- 
aii  c  e,  agus,  feuch,  bha  'n  sluagh  air  dol  a 
mach  as  a'  bhaile ;  agus  dh'  èirich  e  'nan 
aghaidh,  agus  bhuail  e  iad. 

"44  Agus  thug  Abimelech  agus  a'  chuid- 
eachd  a  bha  maille  ris  ionnsuidh,  agus 
slieas  iad  ann  an  dol  a  stigh  geata  a'  bhaile ; 
agus  thug  an  dà  chuideachd  eile  ionnsuidh 
orra-san  uile  a  bha  sa'  mhachair,  agus 
bhuail  siad  iad. 

45  Agus  chog  Abimelech  an  aghaidli  a' 
bhaile  rè  an  là  sin  ;  agus  ghlac  e  'm  baile, 
agus  mharbh  e  'n  sluagh  a  bh'  ann,  agus 
leag  e  sìos  am  baile,  agus  chuir  e  le  sal- 
ann  e. 

46  Agus  an  uair  a  chual'  uile  mhuinntir 
ùir  Shecheim  sin,  chaidh  iad  a  steach  do 
dhaingneach  tiirhe  an  dè  Bherit. 

47  Àgus  dh"  innseadh  do  Abimelech,  gu  'n 
rohh  uile  mhuinntir  tùir  Shecheim  air 
cruinneachadh  r'  a  chèile. 

48  Agns  chaidh  Abimelech  suas  gu 
sliabh  Shalmoin,  e  fèin  agus  an  sluagh  uile 
a  bha  maille  ris ;  agus  ghlac  Abiraelech 
tuagh  'na  làimh,  agus  ghearr  e  sìos  geug  o 
na  eraoblian,  agus  ghabh  e  i,  agus  chuir  e 
aira  ghualainn  L  agus  thubhairt  e  ris  an 
t-sluagh  a  bha  maille  ris,  An  ni  a  chunnaic 
sibh  nìise  a'  deanamh,  greasaibh,  deanaibli 
mar  a  rinn  mise. 

49  Agus  ghearr  mar  an  ceudna  an 
sluagh  ui!e  sìos  gach  duine  a  glieug,  agus 
lean  iad  Abimelech,  agus  clmir  iad  ris  an 
daingneach  iad,  agus  chuir  iad  an  daing- 
neach  ri  theine  orra :  raar  sin  fhuair 
daoine  tùir  Shecheim  bàs  uile  mar  an 
ceudna,  mu  thimchioll  mìle  fear  agus 
bean. 

50  An  sin  chaidh  Abimelech  gu  Tebes, 
agus  champaich  e  'n  aghaidh  Thebeis,  agus 
ghlac  se  e. 

51  Ach  blia  tùr  làidir  ann  am  meadhon 
a'  bhaile,  agus  gu  siu  theich  na  fir  agus  na 
ranài  uile,  aj>us  muinntir  a'  bhaile  uile,  ag- 
us  dhùin  iad  orra  fèin  e,  agus  chaidh  iàd 
suas  air  mullach  an  tùìr. 

52  Agus  thàinig  Abimelech  gu  ruig  an 
tùr,  agus  chog  e  'na  aghaidh,  agus  dhlùth- 
aich  e  ri  dorus  an  tùir  a  chum  a  losgadh  le 
teine. 

53  Agus  thilg  bean  àraidh  mìr  do 
chloich-mhuilinn  air  ceann  Abimeleich, 
agus  bhris  i  a  chlaigionn. 

54  An  sin  ghairm  e  gu  luath  air  an  ògan- 
ach  a  bha  'g  iomchar  'arm,  agus  thubhairt  e 
ris,  Tarruing  do  chlaidheamh,  agus  marbh 
mi,  air  eagal  gu  'n  abair  iad  umam,  Mharbh 
bean  e.  Agus  shàth  an  t-òganach  aige 
troimhe  e,  agus  fhuair  e  bàs. 

55  Agus  an  uair  a  chunnaic  fir  Tsraeil 
gu  'n  d'  fhuair  Abimelech  bàs,  dh'imich  iad 
gach  fear  d'  a  àite  fèin. 

56  Agus  dhìol  Dia  olc  Abimeleich,  a  rinn 
e  air  'athair,  le  'thri  fichead  agus  a  dheich- 
aear  bhràithrean  a  mharbhadh. 

57  Agus  uile  olc  dhaoine  Shecheim  dhìol 


Dia  air  an  ceann  fèin  :  agus  thàinig  orra 
mallachadh  Iotaim  mhic  Ierubaail. 

CAIB.  X. 
\  GUS  dh'èiricli  an  dèigh  Abimeleich,  a 
jTjl  shaoradh  lsraeil,  Tola  mac  Phuali,, 
mhic  Dhodo,  duine  do  Isachar ;  agus  bhu 
e  chòmhnuidh  ann  an  Samir,  ann  au  sliabh 
Ephraim. 

2  Agus  thuge  breth  air  Israel  tri  bliadh- 
nafichead  :  agusfhuaire  bàs,  agusdh'adh- 
laiceadh  e  ann  an  Samir. 

3  Agus  'na  dlièigh-san  dh'  èirich  Iair,  Gi- 
leadach,  agus  thug  e  breth  air  Israel  dà 
bhliadhna  thar  f'hiohead. 

4  Agus  bha  deich  thar  fhichead  mac| 
aige,  a  mharcaioh  air  deich  tliar  fhichead 
asal  òg  ;  agus  bha  deicli  thar  fhichead  baile 
aca,  àir  an  d'  thugadh  Habhot-iair  mai; 
ainm  gu  ruig  an  là  'n  diugh,  a  tha  ann  ani 
tìr  Ghilead. 

5  Agus  fliuair  Iair  bàs,  agus  dh'  adlilaic-j 
eadh  e  ann  an  Camon. 

6  Agus  rinn  clann  Israeil  a  rìs  olc  anuj 
an  sùilibh  an  Tighearn,  agus  rinn  iad  seir- 
bhis  do  Bhaalim,  agits  rìo^Astarot,  agus  dci 
dhèibh  Shiria,  agus  do  dhèiblt  Shidoin,  ag- 
us  do  dhèibh  Mlioaib,  agus  do  dlièibli! 
chloinn  Amoin.  agus  do  dhèibh  nam  Phìl-I 
isteach  ;  agus  thrcig  iad  an  Tighearn,  ag-| 
us  cha  d'  rinn  iad  seirbhis  dha. 

7  Agus  las  fearg  an  Tigliearn  an  aghaidlij 
Israeih  agus  thug  e  thairis  iad  do  làimli 
nam  Phihsteach,  agus  do  làimh  chloinu 
Amoin. 

8  Agus  chlaoidh  agus  rinn  iad  foirneartj 
air  eloinn  Israeil  anns  an  àm  sin  rè  ochdj 
bliadhna  deug,  air  cloinn  Israeil  uile  a  bh'-ì 
air  an  taobh  eile  do  Iordan,  ann  an  tìr  nanj 
Amorach,  a  tha  ann  an  Gilead. 

9  Agus  cliaidh  clann  Amoin  thar  Iordanj 
a  chogadh  mar  an  ceudna  an  aghaidh  Iu-j 
dah,  agus  an  aghaidh  Bheniamin,  agus  an| 
aghaidli  tiglie  Ephraim ;  agus  bha  Israelj 
ann  an  teanntachd  ro-mhòir. 

10  Agus  ghlaodh  clann  Israeil  ris  anj 
Tighearn,  ag  ràdh,  Pheacaich  sinn  a'  d' 
aghaidh,  an  dà  chuid  a  chionn  gu  'n  do 
thrèig  sinn  ar  Dia,  agus  gu  'n  d'  rinn  sinu 
seirbliis  do  Bhaalim. 

11  Agus  thubhairt  an  Tighearna  ri, 
cloinn  Israeil,  Nach  do  shaor  mise  sibh  e\ 
na  h-Eiphiticl  agus  o  na  h-Amoraich,  o 
chloinn  Amoin,  .;gus  o  na  Philistich  ? 

12  Rinn  mar  an  ceudna  na  Sidoriaich, 
agus  na  h- Amalecidi,  agus  na  Maonaich( 
foirneart  oirbh,  agus  ghlaodh  sibh  riumsa, 
agus  shaor  mi  sibh  as  an  làimh. 

13  Gidheadh  tlirèig  sibh  mi,  agus  rinn 
sibh  seirbhis  do  dhiathaibh  eile :  uime  siu 
cha  saor  mi  sìbh  ni  's  mò. 

14  Ilachaibh  agus  gairmibh  air  na  dèibh 
a  ròghnuicli  sibh  :  saoradh  iad  sibh  ann  an 
àm  bhur  teanntachd. 

15  Agus  thubhairt  clann  Israeil  ris  an.l 
Tigheanm,  Pheacaich  sinn  ;  dean-sa  ruinn^ 
a  rèir  gach  ni  a  ta  maith  a'  d'  siiùilibh  ;  a 
mhàin  saor  sinn,  guidheamaid  ort,  air  ao' 
là  'n  rìiugh. 

16  Agus  chuir  iad  air  falbh  na  diathan 
coimheach  as  am  measg,  agus  rinn  iad  seir-  ■ 
bhis  do  'n  Tighearn :  agus  bha  doilgheas 
air  'anam  air  son  truaighe  Israeil. 

17  An  sin  ghairmeadh  clann  Amoin  cuid- 
>achd,  a.?us  champaich  iad  ann  an  Gilead: 
ligus  chruinnich  clann  Israeil  iad  fein  an 
ieaun  a  chèile,  agus  champaich  iad  ann  am 
IVIispeh. 

I  18  Agus  thubhairt  an  comhchruimi- 
!>ach,  uaclidarain  Ghilead,  gach  aon  ri 
•hèiìe,  Cia  am  fear  sin  a  thòisicheas  ri  cog- 
'idh  an  aghaidh  chloiun  Amoin  ?  bithidh 
['san  'na  cìieann  air  uile  luchd-àiteachaidh 
philead. 

CAIB.  XI. 
!  \  XIS  bha  Iephtah  an  Gileadach  treun 
\A.  ann  au  neart,  agus  bu  raliac  strìopaich 
:  agus  ghin  Gilead  Iephtah. 

2  Agus  rug  bean  Ghiìead  inic  dha ;  ag- 
is  dh'fhàs  mic  a  mhnà  suas,  agus  thilg  iad 

mach  Iephtah,  agus  thubhairt  iad  ris, 
'ha'n  fhaigh  thu  oighreach.d  ann  an  tigh 
.r  n-athar-ne,  oir  is  mac  muà  coimhich 
hu. 

3  An  sin  theich  Iephtah  o  'bhràithribh, 
gus  ghahh  e  còmhnuidli  ann  an  tìr  Thoib  : 
gus  chruinnicheadh  daoine  faoin  gu  Ieph- 
ah,  agus  chaidh  iad  a  mach  maille  ris. 

4  Agus  an  ceann  làitliean  àraidh,  cliog 
lann  Amoin  ri  h-Israel. 

5  Agus  an  uair  a  chog  clann  Amoin  ri 
.-Israèl,  chaidh  seanairean  Ghilead  a  thoirt 
ephtah  à  tìr  Thoib : 

6  Agus  thuhhairt  iad  ri  Iephtah,  Thig 
gus  bi  a'd'  cheannard  oirnn,  agus  cogaidh 
inn  aii  aghaidh  chloinn  Amoin. 

7  Agus  thubhairt  Iephtah  ri  seanairibh 
Jhilead,  Xach  d'fhuathaich  sihh  mi,  agus 
lach  do  thilg  sibh  a  inaeh  mi  à  tigh  m'ath- 
r?  agus  c'ar  son  a  thàinig  sibh  a  m'ionn- 
uidh  a  nis,  an  uair  a  tha  sibh  ann  an 
eanntachd  ? 

8  Agus  thubhairt  seanairean  Ghilead  ri 
ephtaìi,  Uime  siu  phill  sinn  a  nis  a  d'ionn- 
uidh,  a  chum  gu'n  tèid  thu  maille  ruinn, 
igus  gu'n  cog  thu  'n  aghaidh  chloinn  Am- 
un,  agus  gu'ra  bi  thu  a'd'  cheann  oirnn, 
adhoìi  air  uile  luchd-àiteachaidh  Gliilead. 

9  Agus  thubhairt  Iephtah  ri  seanairibh 
ihilead,  Ma  bheir  sibh  air  m'ais  mi  a  chog- 
dh  an  aghaidh  chloinn  Amoin,  agus  gu'n 
oir  an  Tighearna  tliairis  iad  a'm'  f hianuis, 
,m  bi  rai^e  a  m"  cheann  oirbh  ? 

10  Agus  thubhairt  seauairean  Ghilead 
i  Iephtah,  Bitheadh  an  Tighearna  'na 
hianuis  eadaruinn,  gu'n  dean  sinne  mar 
in,  a  rèir  t'fhocail. 

11  Agus  chaidh  Iephtah  maille  ri  sean- 
dribh  Ghilead,  agus  rinn  an  sluagh  e  'na 
•heann  orra,  agus  'na  cheannard.  Agus 
abhair  Iephtah  a  bhriathran  uile  anlàth- 
lir  an  Tighearn  ann  am  Mispeh. 

12  Agus  chuir  lephtah  teachdairean  a 
Ih'ionusuidh  righ  chloinn  Amoin,  ag 
-àdh,  Ciod  e  do  ghnothueh-sa  rium-sa, 
,ru'n  d'thàinig  tliu  a'm'  aghaidh  a  chogadh 
mn  am  thìr  ? 

13  Agus  thubhairt  righ  chloinn  Amoin 
•i  teac'adairibh  Iephtah,  A  chionn  gu'n  do 
fhlac  Israel  m'fhearann  an  uair  a  thàinig 
ad  a  nlos  as  an  Eiphit,  o  Arnon  gu  ruig 
!aboc,  agus  gu  ruig  lordan :  a  nis  uime  siu 
;hoir  thusa  air  ais  e  ann  an  sìth. 

14  Agus  chuir  Iephtah  a  rìs  teachdairean 
l  dh'ionnsuidh  righ  chloinn  Amoin, 


15  Agus  thubhairt  e  ris,  Mar  so  tha  leph- 
tah  ag  ràdh,  Cha  do  ghlac  Israel  fearann 
Mhoaib,  no  fearann  chloinn  Amoin : 

16  Ach  an  uair  a  thàinig  Israel  a  nìos 
as  an  Eiphit,  agus  a  ghluais  iad  troimh 
'n  fhàsach  gu  ruig  a'  mhuir  ruadh,  agus 
a  thàinig  iad  gu  Cades  ; 

17  An  sin  chuir  Israel  teachdairean  gu 
righ  Edoira,  ag  ràdh,  Leig  dhuinn,  guidh- 
ea'maid  ort,  dol  troimh  t'fhearann :  ach 
cha'n  èisdeadh  righ  Edoim.  Agus  mar  an 
ceudna  chuir  iad  teaclidairean  gu  risrh 
Mhoaib :  ach  cha  d'aontaich  e  :  agus  dh'- 
fhan  Israel  ann  an  Cades. 

18  An  ein  ghluais  iad  troimh  'n  fliàsach, 
agus  chuairtich  iad  tìr  Edoim.  agus  tìr 
Mhoaib,  agus  thàinig  iad  o  thaobh  na 
h-àirde  'n  ear  do  thìr  Mhoaib,  agus  champ- 
aich  iad  air  an  taubli  eile  do  Arnon,  acli 
cha  d'thàinig  iad  antaobh  a  stigh  do  chrìch 
Mhoaib  ;  oir  b'e  Arnon  crìoch  Mhoaib. 

19  Agus  chuir  Israel  teachdairean  gu 
Sihon  righ  nan  Amorach,  righ  Hesboin; 
agus  thubhairt  Israel  ris,  Leig  dhuinn, 
guidheamaid  ort,  gabhail  troimh  t'fhear- 
aun  do'r  n-àite  fèin. 

20  Ach  cha  d'earb  Sihon  ri  li-Israel 
gabhail  troimh  a  chrìch:  ach  chruinnich 
Sihon  a  shluagh  uile  cuideachd,  agus 
champaich  iad  ann  an  Iahas  ;  agus  chog  e 
ri  h-Israel. 

21  Agus  thug  an  Tighearna  Dia  Israeil 
Silion  agus  a  sliluagh  uile  tìiairis  do  làiinh 
Israeil,  agus  bhuail  siad  iad :  agus  shealbh- 
aicli  Israel  uile  fhearann  nan  Amorach, 
luchd-àiteachaidh  na  tìre  sin. 

22  Agus  shealbliaich  iad  uile  chrìocha 
nan  Amorach,  o  Arnon  gu  ruig  Iahoc,  ag- 
us  o'n  fhàsach  gu  ruig  Iordan. 

23  Agus  a  nis  thilg  an  Tighearna  Dia 
Israeil  a  mach  na  h-Araoraich  à  lìanuis  a 
shluaigh  Israeil,  agus  am  bu  chòir  clhuitse 
dol  'nan  seilbh-san  ? 

24  An  ni  sin  a  bheir  do  dhia  Cliemos 
dhuit  r'a  shealbhachadli,  nach  sealbhaich 
thusa  e  ?  agus  ge  b'e  neach  a  thilg  au  Tigh- 
earn  ar  Dia-ne  mach  romhainn,  'na  sheilbh- 
san  thèid  sinne. 

25  Agus  a  nis  am  bheil  thusa  ni's  fearr 
na  Balac,  mac  Shipoir,  righ  Mhaoib?  an  do 
rinn  esan  riamh  strì  ri  h-Israel,  agus  an  do 
chog  e  riamh  'nan  aghaidh, 

26  'Xuair  a  ghabh  Israel  còmhnuidh  ann 
an  Heshon  agus  'na  bhailtibh,  agus  aun  an 
Aroer  agus  'na  bhailtibh,  agus  anns  na 
bailtibh  uile  a  tha  làimh  ri  Arnon,  rè  thri 
ceud  bliadhna  ?  agus  c'ar  son  nach  do  bhuin 
sibh  air  an  ais  iad  anns  an  àm  sin  ? 

27  Uime  sin  cha  do  pheacaich  mise  a'd' 
aghaidh,  ach  tha  thusa  a'  deanamh  eucoir 
ormsa  le  cogadh  a'ra'  aghaidh :  thugadh 
an  Tighearu  am  Breitheamh  breth  an 
diugh  eadar  clann  Israeil  agus  clanu  Am- 
oin. 

28  Gidheadh  cha  d'èisd  righ  chloinn  Ara- 
oin  ri  briathraibh  Iephtab,  a  chuir  e  d'a 
ionnsuidh. 

29  Agus  thàinig  spiorad  an  Tighearn  air 
Ieplitah ;  agus  chaidh  e  thairis  gu  Gilead 
agus  Manaseh,  agus  o  sin  chaidh  e  thairis 
gu  Mispeh  Ghilead,  agus  o  Mhispeh  Ghil- 
ead  chaidh  e  thairisgw  cloinn  Amoiu. 

30  Agus   bhòidich   lephtah   bòid  do'n 

Tighearn,  agus  thùbliaìrt  e,  Ma  bheir  tbu 
gu  cinnteach  clann  Amoin  thairis  do  m' 
làimh, 

31  An  sin  tarlaidh,  ge  b'e  ni  a  thig  a 
mach  à  dorsaihh  mo  thighe  a'm'  choinn- 
eamh,  'nuair  a  philleas  mi  ann  an  sìth  o 
chloinn  Amoin,  gu  cinnteach  gur  leis  an 
Tighearn  e,  agus  ìobraidh  mi  e  dha  'na 
ìobairt-loisgte. 

32  Agus  chaidh  Iepbtah  thairis  gu 
cloinn  Amoin  a  chogadh  'nan  aghaidh  ; 
agus  thug  an  Tighearna  thairis  iad  d'a 
làimh. 

33  Agns  bhuail  e  iad  o  Aroer,  eadhon 
gus  an  tig  thu  gu  Minit,  fichead  baile,  ag- 
us  gu  còmhnard  nam  fìon-Iios,  le  àr  ro- 
mhòr.  Mar  so  dh'irioslaicheadh  clann  A- 
moin  am  fianuis  chloinn  Israei!. 

34  Agus  thàinig  Iephtah  gu  Mispeb  d'a 
thigh,  agus,  feuch,  tbàinig  a  nighean  a 
mach  'na  choinneamh  le  tiompanaibh  agus 
le  dannsaibh,  agus  b'i  'aon  leanabh  cloinne 
i :  cha  robh  aige  mac  no  nighe;in  ach  i. 

35  Agus  an  uair  a  chunnaic  e  i,  reub  e 
'eudach,  agus  thubbairt  e,  Och,  tno  nigh- 
ean  !  is  ro-ìosal  a  leag  tbu  mi,  aifus  is  aon 
thu  dhiubli-san  a  ta  'garn  cblaoidh :  oir 
dh'fhosgail  mi  mo  bheul  dò'n  Tighearn, 
agus  cha'n  fheud  mi  dol  air  in'ais. 

36  Agus  tliubhairt  ise  ris,  Athair,'  ma 
dh'fhosgail  thu  do  bheul  do'n  Tighearna, 
dean  riumsa  a  rèir  an  ni  a  thàinig  a  mach 
as  do  bheul,  o  rinn  an  Tighearna  dìoghalt- 
as  air  do  shonsa  air  do  nàimhdibb,  eudhon 
air  cloinn  Amoin. 

37  Agus  thubhairt  i  r'a  b-atltair,  Deanar 
an  ni  so  air  mo  shonsa  :  Leigear  leam  dà 
mhìos,  achum  gu'n  imich  mi  suas  agus  sìos 
air  na  beanntaibh,  agus  gu'n  dean  mi 
caoidh  air  son  m'òigheachd,  mi  fèin  agus 
mo  bhan-chompanacha. 

38  Agus  thubhairt  e,  Imich.  Agus  leig 
e  air  falbh  i  rè  dà  mhìos  :  agus  chaidh  i 
maille  r'a  ban-chompanachaibh,  agus  rinn 
i  caoidh  air  son  a  h-òigheachd  air  na 
beanntaibh. 

39  Agns  an  ceann  dà  mhìos,  phiH  i  dlt'- 
ionnsuidh  a  h-athar,  agus  rinn  e  ritbe  a 
rèir  a  bhòide  a  bhòidich  e  :  agus  cha  robh 
aithne  aice  air  fear.  Agus  bha  e  'na  ghnàth 
ann  an  Israe!, 

40  Gu'n  racbadb  nigheana  Israeil  o 
bbliadhna  gu  bliadhna  a  dheanamlt  caoidh 
air  son  nighinn  leplitah,  a'  Ghileadaich, 
ceithir  làithean  sa'  bhliadhna. 

CAIB.  XII. 

AGUS  cbruinnicheadh  fir  Ephraim  an 
ceann  a  chèile,  agus  chaidh  iad  thairis 
mu  thuath,  agus  thubhairt  iad  ri  lepbtah, 
C'ar  son  a  chaidh  thu  thairis  a  chogadii  an 
aghaidh  chloinn  Araoin,  agus  naeh  do 
ghairm  thu  oirnne  gu  dol  maille  riut  ? 
loisgidh  sinn  do  thigh  ort  le  teine. 

2  Agus  thubhairt  lephtah  riu,  Blta  ag- 
atnsa  agus  aig  mo  shluagh  comh-stri  mìiòr 
ri  cloinn  Amoin;  agus  au  uair  a  ghairm 
mi  oirbh,  cha  do  shaor  sihlt  mi  as  an  làimh. 

3  Agus  an  uair  a  cliunnaic  mi  nach  do 
shaor  sibh  mi,  chuir  mi  m'anam  a'm' 
làimh,  agus  chaidlt  mi  a  null  an  aghaidh 
chloinn  Amoin,  agus  thug  an  Tighearna 
tliairis  iad  do  m'  làimh  :  c'ar  son  ma  ta  a  tha 


sibh  air  teachd  a  nìos  a  m'  ionnsuidbs'  an: 
diugh,  a  chogadb  a'm'  aghaidh  ? 

4  An  sin  chruinnich  Iephtah  ctiideachd| 
fir  Ghilead  uile,  agus  chog  e  ri  h-Ephraim :  \ 
agus  bhuail  fir  Ghilead  Epbraim,  a  chionni 
^u'n  dubbairt  iad'  7*  luchd-fuadain  doi 
Ephraim,  sibhse  a  Ghileadacha,  am  measgj 
Ephraim,  agw  am  measg  Mhanaseh. 

5  Agus  gìilac  na  Gileadaich  àthanna  lor-j 
dain  air  na  h-Ephraimich :  agus  an  uairai 
thubhairt  na  h-Ephraimich  sin  a  chaidhJ 
as,  Leig  dhomh  dol  thairis,  thubhairt  fir 
Ghilead  ris,  An  Ephraimeach  thu?  Ma| 
thubhairt  esan,  Cha  'n  eadh  ; 

6  An  sin  thubhairt  iadsan  ris,  Abair  a 
nis  Schibolet ;  agus  thubhairt  esan  Sibolet : 
oir  cha  b'urrainn  e  a  ràdh  mar  sin.  An  sin 
ghabh  iad  e,  agus  mharbh  iade  aigàthann-i 
aibh  Iordain  :  agus  thtiit  anns  an  àm  sini 
do  na  h-Ephraimich  a  dhà  agus  dà  fhich-j 
ead  mìle. 

7  Agus  thug  Iepbtah  breth  air  Israel  sè| 
bliadhna:  an  sin  fhuair  Iephtah  an  Gil- 
eadach  bàs,  agus  db'adblaiceadh  e  ann  an 
aon  do  bhailtibh  Ghilead. 

8  Agus  'na  dhèigh-san  thug  Ibsan  o 
Bhet-leiiem  breth  air  Israel. 

9  Agus  bha  deich  thar  fhicbead  mac 
aige,  agus  deicli  thar  fhichead  nighean,  a 
chuir  e  mach  uaith,  agus  ghabh  e  deichj 
thar  fhichead  niijhean  a  stigh  d'a  ionn-i 
suidh  air  son  a  mliac.  Agus  thug  e  breth! 
air  Israel  seachd  bliadhna. 

10  Agus  fhttair  Ibsan  bàs,  agus  dh'adh- 
laiceadh  e  ann  am  Bet-lehem. 

11  Agus  'na  dhèiuh-san  tliug  Elon,  an 
Sebulonach,  bretli  air  I-rael :  agus  thug  e 
breth  air  Israel  deich  bliadhna. 

12  Atrtis  fhuair  Elon  an  Sebulonach  bàs, 
agus  dh'adhlaiceadh  e  ann  an  Aialon,  ann 
an  tìr  Shebuloin. 

13  Agus  'na  dhèigh-san  tbug  Abdon 
mac  Hiieil,  Piratonach,  breth  air  Israel. 

14  A^us  bha  dà  fhichead  mac  aige,  agus 
deich  thar  fhichead  mac  a  mhac,  a  mhaifl 
aich  air  deich  agus  tri  fichead  asal  òg :  ag- 
us  thug  e  breth  air  Israel  ochd  bliadhna. 

15  Agus  fhuair  Abdon  mac  Hileil  am 
Piratonach  bàs,  agus  dh'adhlaiceadh  e  ann 
am  Piraton,  ann  an  tìr  E'phraim,  ann  an 
sliabh  nan  Amaleceach. 

CAIB.  XIII. 

AGUS  rinn  clann  Israel  olc  a  rìs  ann  an 
sùilibh  an  Tighearn  ;  agus  tbug  anj 
Tighearna  thairis  iad  do  làimh  nam  Phil-J 
isteach  dà  fhichead  bliadhna. 

2  Agus  bba  duine  àraidb  do  Shorab,  dol 
theaghlach  nan  Danach,  d'am  b'  ainm  Ma- 1 
noab  ;  agus  bha  a  bhean  neo-thorrach,  ag- 
us  cha  d'rug  i  clann. 

3  Agus  dh'fhoillsich  aingeal  an  Tighearn  j 
e  fèin  do'n  mhnaoi,  agus  thubhairt  e  ritbe, 
Feuch,  a  nis,  tha  thu  neo-thorrach,  agus ' 
cha  d'rug  thu  fathast  clann  ;  ach  ginidh  | 
tu,  agus  beiridh  tu  mac. 

4  À  nis  ma  ta  thoir  an  aire,  guidheam  < 
ort,  agus  na  h-òl  fìon  no  deoch  làidir,  agus  j 
na  h-ith  ni  air  bith  neòghlan  : 

5  Oir,  feuch,  ginidh  tu,  agus  beiridb  tn 
mac;  agus  cha  tig  ealtainn  sam  bith  air  a  1 
cheann  :  oir  bitbidh  an  leanabh  'na  Nasar- 
ach  do  Dhia  o'n  bhroinn ;  agus  tòisichidh 

e  air  Israel  a  shaoradlj  à  làimh  nau  Phil- 
isteacli. 

6  Agus  thàinig  a'  bhean  agus  dh'  innis  i 
I  d'  a  fear,  ag  ràdh,  Thàinig  òglaeh  Dhè  a 

m'  ionnsuidh,  agus  a  ghnùis  mar  ghnùis 
aingil  Dè,  ro-uamhasacìi  :  aeh  chad'fheòr- 
aich  nii  dheth  cia  as  a  bha  e,  agus  cha 
d'  innis  e  dhomh  'ainm. 

7  Ach  thubhairt  e  rium,  Feuch,  ginidh 
tu,  agus  beiridh  tu  mac  ;  agus  a  nis  na  h-òl 
fìon  no  deoch  làidir.  agus  na  h-ith  ni  air 
bith  neòghlan :  oir  bithidh  au  leanabh  'na 
Nasaracli  do  Dliia  o  'n  bhroiun  gu  là  a  bhàis. 

8  An  siu  ghuidh  Mauoah  air  an  Tigh- 
earn,  agus  thubhairt  e,  O  mo  Tigbearna, 
thigeadh,  guidheam  ort,  òglach  Dhe  a  cliuir 
thu  uait  a  rìs  d'  ar  n-ioiinsuidh,  agus  teag- 
aisgeadh  e  dhuinn  ciod  a  ni  siuu  ns  au 
leanabh  a  bheirear. 

9  Agus  dh'  èisd  Diariguth  Mhanoah  ;  ag- 
us  thàinig  aingeal  Dliè  arìs  adh'  ionnsuidh 
na  mnà,  agus  i  'na  suidhe  anns  an  achadh  : 
ach  cha  robk  Manoah  a  fear  maille  rithe. 

10  Agus  rinn  a'  bheau  cabhag,  agus  ruith 
i,  agus  dli'  innis  i  d'  a  fear,  agus  thuhhairt  i 
ris,  Feuch,  chuunaic  mi  an  duine  a  thàinig 
a  m'  ionnsuidh  air  an  là  roimke. 

11  Agus  dh'  èirich  Manoah,  agus  chaidh 
e  'n  dèigh  a  mhnà,  agus  thàinig  e  dh'ionn- 
suidh  an  duine,  agus  thubhairt  e  ris,  An 
tusa  an  duine  a  labhair  ris  a'  mhnaoi  ?  Ag- 
us  thubhairt  esan,  Is  mi. 

12  Agus  thubhairt  Manoah,  A  nis  thig- 
eadh  do  bhriathra  gu  crìch  :  cionnus  a 
dh'  orduicheas  sinn  mu'nleanabh,  agus  ciod 
a  ni  siun  ris  ?  • 

13  Agus  thuhhairt  aingeal  an  Tighearna 
ri  Manoah,  O  gach  ni  a  thubhairt  mise  ris 
a'  mhuaoi  coimhideadh  si  i  fèin. 

14  Do  ni  sam  bith  a  thig  o  'n  chrann- 
fhìona  na  h-itbeadh  i,  agus  fìon  no  deoch 
làidir  na  h-òladh  i,  agus  ni  sam  hith  neò- 
ghlan  na  h-itheadh  i :  gach  ni  a  dh'  àithn 
mise  dh'  i,  coimhideadh  i. 

15  Agus  thubhairt  Manoah  ri  aingeal  an 
Tighearna.  Leig  dhuiun,  guidbeamaid  ort, 
do  ghleidheadh,  agus  deasaichidh  sinn  fà 

chomhair  meann  do  na  gabhraibh. 

16  Agus  thubhairt  aingeal  an  Tighearna 
ri  Mauoah,  Ged  ghlèidh'thu  mi,  cha  'n  ith 
mi  do  t'  aran ;  agus  ma  bheir  thu  suas  ìob- 
airt-loisgte,  do  'u  Tighearna  bheir  thu  suas 

oir  cha  robh  tìos  aig  Manoah  gu  'm  b'  e 
aingeal  an  Tighearn  e. 

17  Agus  thubhairt  Manoah  ri  aingeal  an 
Tighearna,  Ciod  is  ainra  dhuit;  a  chum 
'nuair  a  thig  do  bhriathra  gu  crìch,  gu  'n 
toir  sinn  urram  dhuit. 

18  Agus  thubhairt  aingeal  an  Tighearna 
ris,  C'  ar  son  a  tha  thu  mar  so  a'  fiosraeh- 
adh  a  thaobh  m'ainme-sa,  agus  gu  bheil  e 
dìomhair  ? 

19  Agus  ghabh  Manoah  meann  do  na 
gabhraibh,  inaille  ri  tabhartas-bìdh,  agus 
ih'  ìobair  se  e  air  carraig  do  'n  Tighearn  : 
igus  b'iongantach  an  ni  a  rinn  an  t-aingeal, 
igus  Manoah  agus  a  bhean  ag  amharc  air  : 

20  Oir  an  uair  a  dh'  èirich  an  lasair  bhàrr 
aa  h-altarach  suas  gu  nèamh,  chaidh  aing- 
sal  an  Tighearna  suas  ann  an  lasair  ua 
i-altarach  ;  agus  an  uair  a  chunnaic  Man- 
iah  agus  a  bhean  sin,  thuit  iad  air  au  agh- 
ùdh  a  dh'  ionnsuidh  na  talmhainn. 


21  ( Ach  cha  d'  fhoillsich  aingeal  an  Tigh- 
earn  e  fèin  tuilleadh  do  Mhanoah  agus  d'  a 
mhnaoi.)  An  sin  bhafios  aig  Manoahgu 'm 
b'  e  aingeal  an  Tighearn  e. 

22  Agus  thubhairt  Manoah  r'  a  mhnaoi, 
Gu  cinnteach  gheibh  sinn  bàs,  oirchunnaic 
sinn  Dia. 

23  Ach  thubhairt  a  bhean  ris,  Nam  bu 
toil  leis  an  Tighearn  ar  marbhadh,  cha 
ghabhadh  e  o  'r  làimh  ìobairt-loisgte  agus 
tabhartas-bìdh,  agus  cha  nochdadh  e 
dhuinu  na  nithe  so  uile,  agus  mar  air  an 
àm  so,  cha  chuireadh  e  'n  cèill  duinn  a 
leithid  so  do  nìthibh. 

24  Agus  rug  a'  bhean  leanabh,  agus  thug 
i  Samson  mar  ainm  air :  agus  dh'  fhàs  an 
leanabh,  agus  bheannaich  an  Tighearn  e. 

25  Agus  thòisich  spiorad  an  Tighearna 
r'  a  bhrosnachadh  air  uairibh  ann  an  camp 
Dhain,  eadar  Sorah  agus  Estaol. 

CAIB.  XIV. 

AGUS  chaidh  Samson  sìos  gu  Timnat ; 
agus  chunnaic  e  bean  ann  an  Timnat 
do  nigheanaibh  nam  Philisteach. 

2  Agus  thàinig  e  nìos,  agus  dh'  innis  e 
d'  a  athair  agus  d'  a  mhàthair,  agus  thubh- 
airt  e,  Chunnaic  mi  bean  ann  an  Timnat 
do  nigheanaibh  nam  Philisteach;  agus  a 
nis  faighibh  i  dhomhsa  'na  mnaoi. 

3  An  sin  thubhairt  'athair  agus  a  mhàth- 
air  ris,  Nach  'eil  bean  air  bith  am  measg 
nigheana  do  bhràithre,  no  am  measg  mo 
shluaigh  uile,  gu  'n  rachadh  tu  a  ghabhail 
ranà  do  na  Philistich  neo-thimchioll- 
ghearrta?  Agus  thubhairt  Samson  r'  a 
athair,  Faigh  dhomh  i ;  oir  tha  i  taitneach 
a'  m'  shùilibh. 

4  Ach  cha  robh  fhios  aig  'athair  agus  a 
mhàthair  gu'ra  b'  ann  o'n  TighearnaMa  e, 
gu  'u  d'  iarr  e  fàth  an  aghaidb  nam  Philist- 
each  :  oir  anns  an  àm  sin  bha  uachdran- 
achd  aig  na  Philistich  os  ceann  Israeil. 

5  Uime  sin  chaidh  Samson  sìos,  agus 
'athair  agus  a  mhàthair,  gu  Timnat,  agus 
thàinig  iad  gu  fìon-liosaibh  Thimnait;  ag- 
us,  feuch,  bha  leòmhan  òg  a'  beuchdaich 
'na  aghaidh. 

6  Agus  thàinig  spiorad  an  Tighearn  air 
gu  treun,  agus  reub  se  e  mar  a  reubadh  e 
meann,  agus  cha  robh  ni  air  bith  'nalàimh  : 
ach  cha  d'  innis  e  d'  a  athair  no  d'  a  mhàth- 
air  ciod  a  rinu  e. 

7  Ag  us  chaidh  e  sìos,  agus  labhair  e  ris 
a'  mhnaoi;  agus  bha  i  taitneach  ann  au 
sùilibh  Shamsoin. 

8  Agus  an  dèigh  làithean  àraidh,  phill  e 
chum  a  gabhail,  agus  chaidh  e  a  leth-taobh 
a  dh'  fhaicinn  closaich  an  leòmhain  ;  agus, 
feuch,  bha  sgaoth  bheach  ann  an  closaich 
an  leòmhain,  agus  mil. 

9  Agus  ghabh  e  dh'  i  'na  làmhaibh,  ag- 
us  chaidh  e  air  'aghaidh  ag  itheadh,  agus 
thàinig  e  dh'  ionnsuidh  'athar  agus  a  mhàth- 
ar,  agus  thug  e  dhoibh,  agus  dh'  ith  iad : 
ach  cha  d'  innis  e  dlioibh  gu  'm  b'  ann  à  clos- 
aich  an  leòmhain  a  thug  e  a'  mhil. 

10  Agus  chaidh  'athair  sìos  a  dh'  ionu- 
suidh  na  mnà:  agus  rinn  Samson  an  sin 
cuirra  ;  oir  mar  sin  bu  ghnàth  leis  na  daoin- 
ibh  òga  a  dheanamh. 

11  Agus  an  uair  a  chunnaic  iad  e,  thug 
iad  deicli  thar  fhichead  companaeh  gu  bhi 
raaille  ris. 

S  2 


206 


BREITHEAMHNA. 


12  Agus  thubhairt  Samson  riu,  Cuiridh 
mi  nis  toimhseaciian  a  mach  dhuibh  :  ma 
ehuireas  sibh  gu  cinnteach  an  ceill  domh  e 
iin  taobh  a  stigh  do  slieachd  làithibh  na 
cuirme,  agus  gu  'm  faigh  sibh  a  macli  <?,  an 
sin  bheir  mise  dhuihh  deich  thar  thichead 
l)rat-lìn,  agus  deich  thar  fhichead  culaidh 
eudaich : 

13  Ach  mur  urrainn  sibh  a  chuir  an  cèill 
dorah,  an  sin  bheir  sibhse  dhomh-sa  deich 
thar  fhichead  brat-lìn,  agus  deich  thar 
fhichead  culaidh  eudaich.  Agus  thubh- 
airt  iad  ris,  Cuira  mach  do  thoirahseachan, 
agus  gu  'n  c.luinn  sinn  e. 

14  Agus  thubhairt  esan  riu,  As  an  fhear 
a  dh'  itheas  thàinig  a  rnach  biadh,  agus  as 
an  Jhear  gharg  thàinig  a  raach  millsead. 
Agus  cha  b'  urrainn  iad  an  toimhseachan 
fhuasgladh  ann  an  tri  làithibh. 

15  Agus  air  an  t-seachdamh  là  thubh- 
airt  iad  ri  mnaoi  Shamsoin,  Meall  t'  fhear, 
u  chum  gu  'n  innise  dhuinn  an  toimhseacli- 
an,  air  eagal  gu  'n  loisg  sinn  tbu  fèin  agus 
tigh  t'  athar  le  teine :  an  ann  gu  sealbh  a 
ghabhail  anns  na  bheil  againn  a  ghairm 
thu  oirnn  ?  nach  ann  ? 

16  Agus  ghuil  hean  Shamsoin  'na  fhian- 
uis,  agus  thubhairt  i,  Tha  mhàin  fuath  ag- 
ad  orm,  agus  cha  'n  'eil  gràdb  agad  domh  : 
chuir  thu  mach  toimhseachan  do  chloinn 
mo  si.luaigh,  agus  clia  d'  innis  thu  dhomh- 
sa  e.  Agus  thubhairt  esan  rithe,  Feuch, 
cha  d'innis  mi  e  do  m'athair  no  do  m' 
mhàthair,  agus  an  innis  mi  rìhuitse  e  ? 

17  Agus  gliuil  i  'na  làthair  rè  nan  seachd 
làithean  a  bha  chuirm  aca;  agus  air  an 
t-seachdamh  là  dh'innis  e  dh'i,  a  chionn 
gu'n  do  chuir  i  gu  teann  ris  :  agus  dh'innis 
jse  an  toimhseachan  do  chloinn  a  sluaigh. 

18  Agus  thubhairt  daoine  a'  bhaile  ris 
air  an  t-seachdamh  là,  roimh  luidhe  na 
grèine,  Ciod  is  milse  na  mil,  agus  ciod  is 
gairge  na  leòmhan?  Agus  thubhairt  esan 
riu,  Mur  bitheadh  sibh  air  treabhadh  le 
m'agh-sa,  cha'n  fhaigheadh  sibh  a  mach 
mo  thoimhseachan. 

19  Agus  thàinig  spiorad  an  Tighearn  air 
gu  treun,  agus  chaidh  e  sìos  gu  Ascelon, 
agus  raharbh  e  dhiubh  deich  thar  fhichead 
fear,  agus  ghabh  e  am  faobh,  agus  thug  e 
culaidhean  eudaich  dhoibh-san  a  dh'f  huasg- 
ail  an  toimhseachan  :  agus  las  'fhearg,  ag- 
us  chaidh  e  suas  gu  tigh  'athar. 

20  Ach  thugadh  beau  Shamsoin  d'a 
chompanach,  a  bha  mar  charaid  aige. 

CAIB.  XV. 
\  GUS  an  dèigh  làithean  àraidh,  ann  an 
J\.  àm  fogharaidh  a'  chruithneachd, 
chaidh  Samson  a  dh'fhaicinn  a  mhnà  le 
meann  do  na  gabhraibh ;  agus  thubhairt  e, 
Thèid  mi  stigh  a  dh'ionnsuidh  mo  mhnà 
do'n  t-seòmar.  Ach  cha  leigeadh  a  h-ath- 
air  leis  dol  a  stigh. 

2  Agus  thubhairt  a  h-athair,  Gu  deimh- 
in  shaoil  mi  gu'n  d'fhuathaich  thu  gu  tur 
i,  agus  thug  mi  i  do  d'  chompanach  :  nach 
'eil  a  piuthar  a's  òige  ni's  maisiche  na  i? 
bitheadh  i  nis  agad  'na  h-àite. 

3  Agus  thubhairt  Samson  mu'n  tim- 
chioll,  A  nis  bithidh  mi  ni's  neò-chiont- 
aiche  na  na  Philistich,  ged  ni  mi  olc  orra. 

4  Agus  chaidh  Samson,  agus  ghlac  e  tri 


cheud '  sionnach  ngus  ghahh  e  leusan- 
teine,  agus  thionudaidh  eearball  ri  \\-c.r\>- 
all,  agus  chuir  e  leus-teine  anns  a'  raheadh- 
on  eadar  dà  earhall. 

5  Agus  an  uair  a  chuir  e  na  leusan  ri 
theine,  leig  e  air  falbh  iad  am  ìneasg  arbh- 
air  nam  Philisteach,  agus  loisg  e  n  dà 
chuid  na  h-adagan  agus  mar  an  ceudna  an 
t-arbhar  a  bha  'na  sheasamh,  maille  ris  na 
lìon-liosaibh  agus  ris  na  liosaibh-olaidh. 

6  An  sin  thubhairt  na  Philistieh,  Cò  rinn 
so?  Agus  dh'innseadh  dhoibh,  Samson 
efiamhuin  an  'ì  imnataich,  a  chionn  gu'r 
do  ghabh  esan  a  bhean,  agus  gu'n  d'thug  t 
i  d'a  chompanach.  Agus  chaidh  na  Phil- 
istich  suas,  agus  loisg  iad  i  fèin  agus  a 
h-atliair  le  teine. 

7  Agus  thubhairt  Samson  riu,  Ge  dc 
rinn  sibh  mar  so,  gidheadh  dìolaidh  rojfl 
mi  fèiu  oirbh,  agus  na  dhèigh  sin  sguiridr 
mi. 

8  Agus  hhuail  e  iad  cos  gu  leis  le  h-ài 
mòr:  agus  chaidh  e  sìos  agus  ghabh  t 
còmhnuidh  ann  au  uaimh  carraige  Etaim. 

9  Agus  chaidh  na  Philistich  suas,  agu; 
champaich  iad  ann  an  Iudah,  agus  sgaoi 
siad  iad  fèin  ann  an  Lehi. 

10  Agus  thubhairt  tìr  Iudali,  C'ar  son  f 
thàinig  sibh  a  nìos  nar  n-aghaidh-ne ' 
Agus  thubhairt  iadsan,  A  cheangal  Sham. 
soin  thàinig  sinn  a  nìos,  a  dlieanamh  aii 
mar  a  rinn  esan  oirnne. 

11  Uime  sin  chaidh  tri  mìle  fear  do  Iu 
dah  sìos  gu  uaimh  carraige  Etaim,  agui 
thubhairt  iad  ri  Samson,  Nach  'eil  fliio 
agad  gu  bheilnn  Philistich  'nan  uachdar 
aìn  oirnne?  agus  ciod  e  so  a  rinn  thi 
oirnn  ?  agus  thubhairt  esan  riu,  Mar  a  rini 
iadsan  ormsa,  mar  sin  rinn  mise  orra-san. 

12  Agus  thubhairt  iad  ris,  A  chum  thuss 
a  cheaugal  tha  sinn  air  teachd  a  nuas,  i 
chum  gu'n  toir  sinn  thairis  thu  do  làiml 
nam  Philisteach.  Agus  thubhairt  Samsoi 
riu,  Thugaibh  bhur  mionnan  dhorah,  nacl 
buail  sibh  fèin  orm. 

13  Agus  fhreagair  iad  e,  ag  ràdh,  Chi 
bhuail :  ach  ceanglaidh  sinn  thu  gu  teann 
agus  bheir  sinn  thairis  thu  d'an  làimh,  acl 
gu  cinnteach  cha  mharbh  sinn  thu.  Agu 
cheangail  iad  e  le  dà  chòrd  nomha,  agu 
thug  iad  a  nìos  e  o'n  charraig. 

14  Agus  an  uair  a  thàinig  e  gu  Lehi 
rinn  na  Philistich  iolach  a'  dol  'na  choinn 
eamh:  agus  thàinig  spiorad  an  Tighean 
air  gu  treun,  agus  dh'fhàs  na  cùird  a  bhi 
air  a  ghairdeanaibh  mar  lìon  a  loisgeadh  L 
teine,  agus  dh'fhuasgladh  a  cheanglaich 
ean  bhàrr  a  làmha. 

15  Agus  fhuair  e  cnàimh-peircill  ùr  as 
ail,  agus  chuir  e  mach  a  làmh,  agus  ghla' 
se  e,  agus  bhuail  e  leis  mìle  fear. 

16  Agus  thubhairt  Samson,  Le  cnàimh 
peircill  asail,  dùn  air  dhùn,  le  cnàimh- 
peircill  asail  mharbh  mi  mìle  fear. 

17  Agus  an  uair  a  sguir  e  do  labhairt 
thilg  e  'n  cnàimh-peircill  as  a  làimh,  agm 
dh'ainmich  e'n  t-àite  sin  Ramat-lehi. 

18  Agus  bha  tart  mòr  air,  agus  ghairm  ( 
air  an  Tighearn,  agus  thubhairt  e,  Thug 
thu  an  t-saorsa  mhòr  so  do  làimh  do  sheir- 
bhisich :  agus  a  nis  am  faigh  mi  bàs  le  tart 
agus  an  tuit  mi  ann  an  làimh  nan  neo- 
thimchioll-ghearrta  ? 


CÀIB. 

19  Agns  sgoilt  Dia  lag  a  bha  aun  an 
;  ,ehi,  agus  thàinig  uisge  as  ;  agus  dh'òl  e, 
|  ijus  thàinig  a  spiorad  a  rìs,  agus  dh'ath- 
|j heothaicheadh  e:  uime  sin  tìiug  e  En- 
\\  acore  mar  ainm  air,  a  tha  anu  an  Lehi  gu 
fjuig  an  là  'n  diugh. 

\\  20  Agus  thug  e  breth  air  Israel  ann  an 
4  tìithibh  naua  Philisteach  fichead  bliadhna. 

CAIB.  XVI. 
'f'A  GUS  cnaidl1  Samson  gu  Gasa,  agus 
\\t\.    clmnnaic  e  an  sin  strìopach,  agus 

■  haidh  e  stisrh  d'a  h-ionnsuidh. 

i  2  Agus  dh'innseadh  do  na  Gasaich,  ag 
I  àdli,  l'hàinig  Samson  an  so.  Agus  chuairt- 
■:h  iad  e,  agus  rinu  iad  feall-fholach  air  a 
l'hon  rò  na  h-oidhche  ann  an  geata  a' 
•  haile,  agus  bha  iad  tosdach  rè  na  h-oidh- 

■  he,  ag  ràdh,  'Nuaira  thigsolus  namaidne, 
.'■aarbhaidli  sinn  e. 

I  3  Agus  luidh  Samson  gu  meadhon- 
•idhcliè,  agus  dh'èirich  e  niu  mheaduon- 
idhclie,  agus  gliabh  e  comlilaicliean  geata 
Ji  '  bhaile,  agus  an  dà  phost,  agus  thug  e 
l  3is  iad  maille  ris  na  craunaibh,  agus  chuir 
|  air  a  ghuaillibh  iad,  agus  thug  e  suas  iad 
u  mulìach  sleibhe  a  tha  fa  chomhair  He- 
l  roin. 

i  4  Agus  'na  dhèigh  sin  ghràdhaich  e  bean 
_  nu  aii  gleaun  Shoreic,  d'am  6'ainm  Deli- 
i  ih. 

5  Agus  chaidh  tighearnan  nam  Phiiist- 
'.;  ach  suas  d'a  h-ionnsuidli,  agus  thubhairt 
;  ;id  rithe,  Meall  e,  agus  faic  c'àit  am  bheìl 
neart  mòr  a'  luidlie,  'agus  cionnus  a 
huailliaicheas  sinn  air,  air  chor  as  gu'n 
i  eangail  sinn  e  chum  a  cheannsachadh ; 
:  gus  bheir  sinn  dhuit,  gach  aon  againn, 
aìle  agus  ceud  bonn  airgid. 
ta  :  6  Agus  thubhairt  Delilah  ri  Samson, 
>  nuis  dhomh,  guidheam  ort,  c'àit  am  bheil 
a  r.o  neart  mòr  a'  luidhe,  agus  ciounus  a 
oa  h'fheudas  tu  bhi  air  do  cheangal  chum  do 

■  iheannsachadh. 

7  Agus  thubhairt  Samson  rithe,  Ma 
heanglas  iad  mi  le  seachd  goid  ùra  nach 
io  thiormaicheadh,  an  sin  bithidh  mi  an- 
ohunn,  agus  bithidh  mi  mar  dhnine  eile. 

8  An  sin  thug  tighearnan  nam  Philist- 
a  ach  suas  d'a  h-ionusuidh  seachd  goid  ùra 

iach  do  thiormaicheadh,  agus  cheangail  i  e 

i  30. 

j  j  9  (A  nis  bha  daoine  ri  feall-fholach,  a' 
4  antuinn  maille  rithe  anns  an  t-seòmar.) 
I  i.gus  thubhairt  i  ris,  Na  Philistich  ort,  a 
u  ìhamsoin.  Agus  bhris  e  na  goid,  mar  a 
i  hrisear  snàthainn  ascaird  an  uair  a  bhean- 
s  e  ri  teine:  agus  cha  d'  fhuaras  fios  a 
a  leirt. 

j  10  Agus  thubhairt  Delilah  ri  Samson, 
?euch,  mheall  thu  mi,  agus  dh'innis  thu 

j  Ihomh  breugan  :  a  ìiis  innis  dhomh,  guidh- 

3  am  ort,  cionnus  a  dh'fheudas  tu  bhi  air 
lo  cheangal. 

%  I  11  Agus  thubhairt  esan  rithe,  Ma  cheang- 
;is  iad  mi  gu  teann  le  cordaibh  ùra  nach 
lo  ghnàthaicheadh  riamh,  an  sin  bithidh 
ìi  anmhunn,  agus  bithidli  mi  mar  dhuine 
ile. 

12  Agus  ghabh  Delilah  cuird  ùra,  agus 
Iheangail  i  e  leo,  agus  thubhairt  i  ris,  Na 
i'hilistich  ort,  a  Shamsoin.  (Agus  bha 
uchd  feall-fholach  a'  fantuinn  anhs  an 

t-seòmar.)  Agus  bhris  e  iad  bhàrr  a 
ghairdeana  mar  shnàthainn. 

13  Agus  thubhairt  Delilah  ri  Samson, 
Gu  ruige  so  mlieall  thu  mi,  agus  dh'innis 
thu  dhomh  breugan  :  innis  dhomh  cionnus 
a  dh'fheudas  tu  bhi  air  do  cheangal.  Ag- 
us  thubhairt  esan  rithe,  Ma  dh'fhigheas  tu 
seachd  duail  mo  chinn  ìnaille  ris  an 
eige. 

14  Agus  dhaingnich  i  iad  leis  a'  phinne, 
agus  tliubhairt  i  ris,  Na  Philistich  ort,  a 
Shamsoin.  Agus  mhosgail  e  as  a  chodal, 
agus  thug  e  air  falbh  leis  pinne  na  garm- 
ainn  agus  an  eige. 

15  Agus  thubhairt  ise  ris,  Cionnus  is 
urrainn  tbu  a  ràdh,  Tha  gràdh  agam  dlmit, 
an  uair  nach  'eil  do  chridhe  leam  ?  na  tri 
uairean  so  mheall  thu  mi,  agus  cha  d'innis 
thu  dliomh  c'àit  am  bheil  do  neart  mòr  a' 
luidhe. 

16  Agus  an  uair  a  chuir  i  gu  teann  ris 
gach  aon  là  le  a  briathraibh,  agus  a 
choimh-èiguich  i  e,  bha  'anain  air  achràdh 
gu  bàs. 

17  An  sin  dh'innis  e  dh'i  a  chridhe  uile, 
agus  tbubhairt  e  rithe,  Ealtainn  cha  d'tbài- 
nig  riamh  air  mocheann  ;  oir  bu  Nasarach 
do  Dhia  mi  o  bbroinn  mo  mhàthar :  ma 
bhearrar  mi,  an  sin  falbhaidh  mo  neart  uam, 
agus  fàsaidh  mi  anmhunn,  agus  bithidh  mi 
mar  gach  duine  eile. 

18  Agus  an  uair  a  chunnaic  Delilah  gu'n 
d  innis  e  dh'i  a  chridhe  uile,  chuir  i  fios, 
agus  ghairm  i  air  tighearnaibh  nam  Phil- 
isteach,  ag  ràdh,  Tiiigibh  a  nios  an  aon 
uair  so,  oir  dh'innis  e  dhomh  a  chridhe 
uile.  An  sin  thàinig  tighearnan  nam 
Philisteach  a  nìos  d'a  h-ionnsuidh,  agus 
thug  iad  airgiod  a  nìos  'nan  làimh. 

19  Agus  tlmg  i  air  codal  air  a  glùinibh  ; 
agus  ghairm  i  air  fear,  agus  thug  i  air 
seachd  duail  a  chinn  a  bhearradh  dheth  ; 
agus  thòisich  i  air  a  cheannsachadh,  agus 
dh'thalbh  a  neart  uaith. 

20  Agus  thubhairt  i,  Na  Philistictì  ort,  a 
Shamsoin.  Agus  mhosgail  e  as  a  chodal, 
agus  thubhairt  e,  Thèid  mi  mach,  mar  air 
uairibh  eile,  agus  crathaidh  mi  mi  fèin  :  oir 
cha  robh  fhios  aige  gu'n  d'imich  an  Tigh- 
earn  uaith. 

21  Ach  ghlac  na  Philistich  e,  agus  chuir 
iad  a  mach  a  shùilean ;  agus  thug  iad  sìos 
e  gu  Gasa,  agus  cheangail  iad  e  le  geimh- 
libh  umha,  agus  bha  e  a'  bleth  ann  an  tigh 
a'  phrìosain. 

22  Gidheadh  thòisich  folt  a  chinn  air  fàs 
a  rìs,  an  dèigh  dha  bhi  air  a  bhearradh. 

23  Agus  chruinnich  tiyhearnan  nam 
Philisteach  iad  fèin  an  ceann  a  chèile  a 
dh'ìobradh  ìobairte  mòire  d'an  dia  Dagon, 
agus  a  dheanamh  gairdeachais  :  oirthubh- 
airt  iad,  Thug  ar  dia  thairis  Samson  ar 
nàmhaid  d'ar  làimh. 

24  Agus  an  uair  a  chunuaic  an  sluagh  e, 
mhol  iad  an  dia  :  oir  thubhairt  iad,  'l'hug 
ar  dia  thairis  d'ar  làimh  ar  nàmhaid,  agus 
fear-millidh  ar  dùtheha,  a  mharbh  mòran 
dhinn. 

25  Agus  an  uair  a  bha'n  cridheacba 
subhach,  thubhairt  iad,  Gairmibh  air  Sam- 
son,  a  chum  gu'n  deanefearas-chuideachd 
dhuinn.  Agus  ghairm  iad  air  Samson  à 
tigh  a'  phrìosain  ;  agus  rinn  e  fearas-chuid- 

eachd  'nan  làtliair :  agus  chuir  iad  e  eadar 
na  puist. 

26  Agus  thubhairt  Samson  ris  an  ògan- 
ach  a  ghabh  greim  d'  a  làimli,  Leig  dhomh 
na  puist  a  làimhseachadli  air  am  bheil  an 
tigh  'nasheasamh,  a  chum  gu  'nleig  mi  mo 
thaic  riu. 

27  A  nis  bha'n  tigh  làn  dhaoine  agus 
bhan  ;  agus  bha  uile  thighearnan  nam  Phi- 
listeach  au  sin  :  agus  bha  air  mullach  an 
tighe  mu  thimchioll  tri  mìle  fear  agus 
bean,  a  blia  'g  amharc  an  uair  a  rinn  Sam- 
son  fearas-chuideachd. 

28  Agus  ghairm  Samson  air  an  Tigh- 
earn,  agus  thubhairt  e,  O  Thighearna  Dhè, 
cuiinhnich  orm,  guidheam  ort,  ai<us  neart- 
aich  mi,  guidheam  ort,  a  mhàin  an  aon 
uair  so,  O  Dhè,  a  chum  gu'm  bi  mi  dìolta 
dh'  aon  tarruing  air  na  Philistich  air  son 
rao  dhà  shùl. 

.29  Agus  ghabh  Samson  greim  do'n  dà 
phost  mheadhonach  air  an  robh  an  tigh  'na 
sheasamh,  agus  ris  an  robh  e  'n  taic,  do 
h-aon  diubh  le  a  làimh  dheis,  agus  do  'n 
aon  eile  le  a  làimh  clilì. 

30  Agus  thubhairt  Samson,  Faigheam 
bàs  maille  ris  na  Philistich.  Agus  chrom 
se  e  fèin  le  'uile  neart ;  agus  thuit  an  tigh 
air  na  tighearnaibh,  agus  air  an  t-sluagh 
uile  a  bha  ann :  agus  bha  na  mairbh  a 
mharbh  e  aig  a  bhàs  ni  bu  Honmhoire  na 
iadsan  a  mharbh  e  'na  bheatha. 

31  Agus  chaidh  a  bliràithrean  agus  tigh 
'athar  uile  sìos,agus  ghabh  iad  e,  agusthug 
iad  suas  e,  agus  dh' adhlaic  iad  e  eadar  So- 
rah  agus  Estaol,  ann  an  àit-adhlaic  Mha- 
noah  'athar  :  agus  thug  e  breth  air  Israel 
fìchead  bliadhna. 

CAIB.  XVII. 
\  GUS  bha  duine  do  shliabh  Ephraim, 
J\.    d'  am  b'  ainm  Micah; 

2  Agus  thubhairt  e  r'  a  mhàthair,  Am 
mìle  agus  an  ceud  secel  airgid,  a  thugadh 
air  falbh  uait,  mu'n  do  mhallaich  thu,  ag- 
us  mu'n  do  labhair  tlm  cuideachd  ann  am 
chluasaibh-sa,  feuch,  tha  'n  t-airgiod  ag- 
am-sa;  ghabh  mise  e.  Agus  thubhairt  a 
mhàthair,  Gu  ma  beannaichte  thusa  o'n 
Tighearn,  a  mhic. 

3  Agus  an  uair  a  thug  e  air  ais  am  mìle 
agus  an  ceud  secel  aìrgid  d'a  mhàtiiair, 
thubhairt  a  mliàthair,  Naomhaich  mi  gu 
h-iomlan  an  t-airgiod  do  'n  Tighearn  o  m' 
làimh  air  son  mo  mhic,  a  dheanamh  deilbh 
shnaidhte,  agus  deilbh  leaghta :  a  nis  ma 
ta  bheir  mi  air  ais  dhuit  e. 

4  Agus  thug  e  air  ais  an  t-airgiod  d'  a 
mhàthair;  agus  ghabh  a  mhàthair  dà  cheud 
secel  airgid,  agus  thugiiad  do  'nòr-cheard, 
agus  rinn  esan  dhiubh  dealbh  snaidhte  ag- 
us  dealbh  leaglita:  agus  bha  iad  ann  an 
tigh  Mhicah. 

5  Agus  bha  aig  an  duine  Micah  tigh 
dhiathan,  agus  rinn  e  ephod,  agus  tera- 
phim,  agus  choisrig  e  aon  d'  a  mhic,  agus 
bha  e  aige  'na  shagart. 

6  Atms  na  làithibh  sin  cha  robh  righ  air 
bith  ann  an  Israel :  rinng«c/i  fear  annisin 
a  bha  ceart  'na  shùilibh  fein. 

7  Agus  bha  òganach  o  Bhet-lehem  Iu- 
dah,  do  theaghlach  ludah,  a  bha  'na  Lebh- 
itheach,  agus  bha  e  air  chuairt  an  sin. 


8  Agus  dh'imich  an  duine  as  a'  bhaile  ( 
Bhet-lehem  Iudah,  a  dhol  air  chuairt  fa> 

am  faigheadh  e  àite  :  a^us  thàinig  e  gi 
sliabh  Ephraim,  gu  tigh  Mhicah,  a'  dol  aii 
aghaidh  air  a  thurus. 

9  Agus  thubbairt  Micah  ris,  Cia  as  a  th? 
thu  :iir  teachd  ?  Agus  thubhairt  esan  ris 
Is  Lebhitheach  mise  o  Bhet-lehem  Iudah 
agus  tha  mi  a'  triall  air  chuairt  far  an 
faigh  mi  àite. 

10  Agus  thubhairt  Micah  ris,  Fan  mailh 
riumsa,  agus  bi  dhomhsa  a' d'  athair  agui 
a'd'  shagart,  agus  bheir  mi  dhuit  deicl 
seceil  airgid  sa  bhliadhna,  agus  culaidl 
eudaich,  agus  do  bhiadh.  Agus  chaidh  ai 
Lebhitheach  a  stigh. 

11  Agus  bha 'n  Lebhitheach  toilichto 
còmhnuidh  ghabhail  maille  ris  an  duine 
agus  bha'n  t-òganach  dha  mar  aon  d's 
mhic. 

12  Agus  choisrig  Micah  an  Lebhith. 
each  ;  agus  bha'n  t-òganach  aige  'nashag- 
art,  agus  bha  e  ann  an  tigh  Mhicah. 

13  Agus  thubbairt  Micah,  A  nis  th* 
|  fios  agam  gu  'n  deau  an  Tighearna  maitl 

dhornh,  a  chionn  gu  bheil  Lebhitheach  ag- 
am  'na  shagart. 

CAIB.  XVIII. 

ANNS  na  làithibh  sin  cha  robh  righ  aii 
bith  ann  an  Israel :  agus  anns  na 
làithibh  sin  db'iarr  treubh  uan  Danach 
dhoibh  fèin  oighreachd  anns  an  gabhadh 
iad  còmhnuidh ;  oir  gu  ruig  an  là  sin  cha 
do  thuit  an  oighreachd  uile  orra  am  measg 
threubhan  Israeil. 

2  Agus  chuir  clann  Dhain  cùigeard'an 
teaghlach  o'n  crìochaibh,  daoine  treun,  c 
Shorah  agus  o  Estaol,  a  ghabhail  beachd 
air  an  tìr,  agus  g'a  rannsachadh  a  mach : 
agus  thubhairt  iad  riu,  Imichibh,  ranns- 
aicliibh  a  raach  an  tìr.  Agus  thàinig  iad 
gu  sliabh  Ephraim,  gu  tigh  Mhicab,  agus 
dh'fhan  iad  an  sin  rè  na  h-oidhche. 

3  An  uair  a  bha  iad  aig  tigh  Mhicah, 
dh'  aithnich  iad  guth  an  ògauaich,  an  Lebh- 
ithich ;  agus  thionndaidh  iad  a  stigh  an 
sin,  agus  thubhairt  iad  ris,  Cò  thug  an  so 
thu  ?  agus  ciod  a  tha  thu  deanamh  an  so  r 
agus  ciod  a  th'  agad  an  so  ? 

4  Agus  thubhairt  esan  riu,  Mar  so  agus 
mar  so  rinn  Micah  rium,  agus  thuarasdal- 
aich  e  mi,  agus  tha  mi  aige  a'  m'  shagart. 

5  Agus  thubhairt  iad  ris,  larr  comhairle, 
guidheamaid  ort,  air  Dia,  chum  gu'm  bi 
fios  againn  an  soirbhich  leinn  'nar  slighe 
air  am  bheil  sinu  ag  imeachd. 

6  Agus  thubhairt  an  sagart  riu,  Imich- 
ihh  an  sìth  :  an  làthair  an  Tighearna  tha 
bhur  slighe,  air  am  bheil  sibh  ag  imeachd. 

j  7  Agus  dh' imich  an  cùigear  fhear,  agus 
thàinig  iad  gu  Lais,  agus  chunnaic  iad  an 
sluagh  a  bha  ann,  a'  gabhail  còmhnuidh 
gun  umhail  a  rèir  guàtha  nan  Sidonach, 
sàmhach  agus  neo-umhailleach  ;  agus  clia  ; 
robh  uachdaran  air  bith  anns  an  tir,  a! 
chuireadh  gu  nàire  iad  ann  an  ni  air  bith : 
agus  bha  iad  fada  o  na  Sidonaich,  agus  cha 
robh  gnotbuch  aca  ri  duine  air  bith. 

8  Agus  thàinig  iad  a  dh'ionnsuidh  am 
bràithrean  gu  Sorah  agus  Estaol ;  agus 
thubhairt  am  bràithrean  riu,  Ciod  a  tha 
sibh  ag  ràdh  f 

9  Agus  thubhairt  iarì,  Eiribh  agus  rach- 
imaid  suas  'nan  aghaidh  :  oir  chunnaic 
iinne  an  tìr,  agus,  feuch,  tha  i  ro-mhaith  : 
igus  am  bheil  sibhse  'uur  tàmh  ?  na  bith- 
hiì  leasg  gu  imeae.hd,  agusgu  dol  a  steach 
ishealhhachadh  natìre. 

10  'Nuair  a  thèid  sibh,  thig  sibh  a  steach 
wàh'ionnsuidh  sluaigh  neo-umhaillich,  ag- 
is  do  thìr  ro-fhar'suinn  ;  oir  thug  Dia 
hairis  d'  ur  làimh  i;  àit  anns  nach  'eil 
aireasbhuidh  ui  air  bith  a  th'  air  an  tal- 

mli. 

11  Ag-us  chaidh  à  sin  do  theaghlach  nan 
Danach,  à  Sorah  agus  à  Estaol,  sè  ceud 
:ear,  crioslaichte  le  iunealaibb  cogaidh. 

12  Agus  chaidh  iad  suas,  agus  champ- 
jfish  iad  ann  an  Ciriat-iearim,  aun  an  lu- 
iab  :  uime  sin  thugadh  Mahaneh-dan  mar 
»inm  air  an  àite  sin  gu  ruig  an  là'n  diugh  ; 
'euch,  tha  e  air  cùlaobh  Chiriat-iearim. 

13  Agus  chaidh  iad  seachad  o  sin  gu 
liabh  Ephraim,  agus  thàiuig  iad  gu  tigh 
Mhicah. 

14  An  sin  fhreagair  an  cùigear  fhear  a 
haidh  a  ghahhail  beachd  air  tìr  Lais,  agus 
hubhairt  iad  r'am  bràitbribh,  Am  bheil 
hios  agaibh  gu  bheil  anns  na  tigliibh  sin 
phod,  agus  teraphim,  agus  dealbh  snaidb- 
e,  agus  dealbh  leaghta?  a  nis  ma  ta 
muainichibb  ciod  a  ni  sibh. 

15  Agus  thionndaidh  iad  gus  a  sin,  agus 
hàinig  iad  gu  tigh  an  òganaich,  an  Lebh- 
thich,  eadhon  gu  tigh  Mhieah,  agus  chuir 
id  fàilte  air. 

16  Agus  sheas  an  sè  ceud  fear  crios- 
lichte  le  innealaibh  cogaidh,  a  bha  do 
hloinn  Dhaìn,  aig  dol  a  steach  a'  gheata. 

17  Agus  chaidh  an  cuigear  fhear  suas  a 
haidh  ghabhail  beachd  air  an  tìr,  agus 
hàinig  iad  a  stigh  an  sin,  agus  ghabh  lad 
n  deàlbh  snaidhte,agus  an  ephod,  agus  an 
eraphim,  agus  an  dealbh  leaghta :  agus 
heas  an  sagart  aig  dol  a  stigh  a'  gheata, 

ns  an  sè  ceud  fear  a  bha  crioslaichte  le 
unealaibh  cogaidh. 

18  Agus  an  uair  a  chaid.li  iad  sin  a  steach 
o  thigh  Mhicah,  agus  a  ghabh  iad  an 
lealbh  snaidbte,  an  ephod,  agus  an  teraph- 
m,  agus  an  dealbh  leaghtaran  sin  tiiubh- 
irt  an  sagart  riu,  Ciod  a  tlia  sibh  a'  dean- 
mh  ? 

19  Agusthubhairtiadsan  ris,  Bi  d'  thosd, 
uir  do  làmh  air  do  bheul,  agus  falbh  maille 
uinne,  agus  bi  dhuinn  a'd'  athair  agus 
'd'  shagart :  am  fearr  dhuit  a  bhi  d'  sbag- 
rt  do  thigh  aoin  duine,  na  thu  bhi  d' 
hagart  do  thrèibh  agus  do  theaghlaeh  ann 
n  Israel  ? 

20  Agus  bha  cridhe  an  t-sagairt  subh- 
ch  ;  agus  ghabh  e'n  ephod,  agus  an  ter- 
phim,  agus  an  dealbh  snaidhte,  agus 
haidh  e  ann  am  meadhon  an  t-sluaigh. 

21  Agus  thionndaidh  iad,  agus  dh'imich 
ad,  agus  chuir  iad  a'  chlann  bheag,  agus 
n  sprèidh,  agus  gach  ni  troin  rompa. 

22  Agus  an  uau'  a  bha  iad  astar  fada  o 
high  Mhicah,  chruinnich  na  fìr  a  6/i'anns 
ia  tighibh  a  bha  làimh  ri  tigh  Mhicah  ìad 
èin  an  ceann  a  chèile,  agus  cliaidh  iad  air 
òir  chloinn  Dhain. 

23  Agus  ghlaodh  iad  ri  cloinn  Dhain ; 
gus  thionudaidh  iadsan  an  aghaidh,  agus 
fiubhairt  iad  ri  Micah,  Ciod  a  tlia  teachd 


riut,  gu  bheil  thu  teachd  le  leithid  so  do 
chuideachd ? 

24  Agus  thubhairt  esan,  Mo  dhiathan  a 
rinu  mi  thug  sibh  leibh,  agus  an  sagart, 
agus  dh'fhalbh  sibh  roimhibh  ;  ajrus  ciod 
a  th'auamsa  tuiileadh  ?  agus  ciod  e  so  a 
tha  sibh  ag  ràdh  rium,  Ciod  a  tlia  teaclid 
rint? 

25  Agus  thubhairt  clann  Dhain  ris,  N» 
cluinnear  do  ghuth  'nar  measg,  air  eagal 
gu'm  buail  d'aoine  feargach  'nan  spiorad 
ort,  agus  gu'n  caill  thu  t'anam  fèin,  agus 
anama  do  theaghlaich. 

26  Agus  dh'imich  clann  Dliain  air  an 
slighe;  agus  an  uair  a  chunnaic  Micah 
gu'n  robh  iad  tuilleadh  'slàidir  air  a  shou. 
thionndaidh  e  agus  phill  e  d'a  thigh. 

27  Agus  ghabh  iad  na  nithe  a  rinn  Micah, 
agus  an  sagart  a  bh'aige,  agus  thàinig  iad 
gu  Lais,  a  dh'ionnsuidli  sluaigh  a  bha 
sàmhach  agus  neo-umhailleach  :  agus 
bhuail  siad  iad  le  faobhar  a'  chlaidheimli, 
agus  loisg  iad  am  baile  le  teine. 

28  Agus  cha  robh  fear-saoraidh  ann,  a 
chionn  gu'n  robh  e  fada  o  Shirìon,  agus 
nach  robh  gnothuch  aca  ri  duine  sam 
bith  ;  agus  bha  e  anns  a'  ghleann  a  tha 
làimh  ri  Bet-rel>ob:  agus  thog  iad  baile, 
agus  ghabh  lad  còmhnuidh  ann  ; 

29  Agusthug  iad  Dan  mar  ainm  air  a' 
bhaile,  a  rèir  ainme  Dhain  anathar,  a  rug- 
adh  do  Israel :  gidheadh  b'e  Lais  ainm  a' 
biiaile  an  toiseach. 

30  Agus  chuir  clann  Dhain  suas  dhoibh 
fèin  an'dealbh  snaidhte  :  agus  bha  Ionatau 
mac  Ghersoiin,  mhic  Mlianaseh,  e  fèin  ag- 
us  a  rahic,  'nan  sagartaibh  do  thrèibh 
Dbain,  gu  ruig  là  braiglideanais  natìre. 

31  Agus  chuir  iad  suas  dhoibh  fèin 
dealbh  snaidhte  Mhicah,  a  rinn  e,  rè  na 
h-ùine  a  bha  tigh  Dhè  ann  an  Siloh. 

CAIB.  XIX. 

AGUS  anns  na  làithibh  sin,  anuair  nach 
robh  righ  air  bith  ann  an  Israel,  bha 
Lebhitbeach  àraidh  air  chuairt  air  taobli 
slèihh  Ephraim,  a  ghabh  d'a  ionnsuidh 
coimhleabach  o  Bhet-lehem  Iudah. 

2  Agus  rinn  a  choimhleabach  siùrtachd 
'na  aghaidli,  agus  dh'thalbh  i  uaith  gu 
tigh  a  h-athar  gu  Bet-lehem  Iudah,  agus 
bha  i  'n  sin  ceithir  mìosan  iomlan. 

3  Agus  dh  eirich  a  fear,  agns  chaidh  e 
'na  dèigh,  a  chum  gu'n  labliranh  e  r'a 
cridhe,  agus  gu'n  tugadh  e  air  a  h-ais  i, 
agus  'òganach  maille  ris,  agus  dà  asal : 
agusthugi  steach  e  do  thigh  a  h-athar ; 
agus  an  ùair  achunnaic  athairna  h-ighinn 
e,  chaidh  e  le  gairdeachas  'ria  choinneamh. 

4  Agus  ghlèidh  'athair-cèile,  athair  na 
h-ighinn  e,  agus  dh'fhan  e  maille  ris  tri 
làitbean  :  agus  dh'ith  agus  dh'òl  iad,  agus 
dh'fhan  iad  rè  na  h-oidhche  an  sin. 

5  Agus  air  a'  cheathramh  là,  'nuair  a 
dh'èirich  iad  gu  moch  anns  a'  mhaduinn, 
dh'èirich  esan  suas  gu  imeachd  :  agus 
thubhairt  athair  na  h-ighinn  r'a  chliamh- 
uin,  Neartaich  do  chridhe  le  greim  arain, 
agus  'na  dhèigh  sin  imichidh  sibh. 

6  Agits  shuidb  iad  sìos  le  chèile,  agus 
dh'ith  iad  cuideachd,  agus  dh'ol  iad  :  oir 
thùbhairt  athair  na  h-ighinn  ris  an  duine, 
Bi  toilichte,  guidheam  ort,  agus  fan  rè  ua 

h-oidhche,  agus  bitheadh  do  chridhe  subh- 
ach. 

7  Agus  an  uair'a  dh'èirich  an  duine  suas 
gu  imeachd,  rinn  'athair-cèile  dian-earail 
air ;  uime  sin  dh'fhan  e  'n  sin  an  oidliche 
sin  a  rìs. 

8  Agus  dh'èirich  e  gu  moch  anns  a' 
mhaduinn  air  a'  chùigeadh  là  gu  imeachd  : 
agus  thubhairt  athair  na  h-ighinn,  Neart- 
aich  do  chridhe,  guidheam  ort.  Agus 
dh'fhau  iad  gu  dèigh  mheadhon-là,  agus 
dh'ith  iad  le  chèile. 

9  Agus  an  uair  a  dh*6irich  an  duine  suas 
gu  imeachd,  e  fèin,  agus  a  choimhleabach, 
agus  'òganach,  thubhairt  'athair-cèile,  atli- 
air  na  h-ighinn  ris,  Feuch,  a  nis  tha'n  là  a' 
tarruing  gu  feasgar,  fanaibh,  guidheam  ort, 
rè  na  h-oidliche  :  feuch,  tha'n  là  a'  dlùth- 
achadh  r'achrìch.  fan  an  so  rè  na  h-oidh- 
che,  agus  bitheadh  do  chridhe  subhach ; 
agus  atn  màireach  èiridh  sibh  gu  moch  a 
clium  bliur  'turuis,  agus  thèid  thu  dliach- 
aidh. 

10  Ach  cha  b'àill  leis  an  duine  fantuinn 
an  oidliche  sin,  ach  dh'èirich  e  suas  agus 
dh',imich  e,  agus  thàinig  e  air  agliaidh  fa 
chomhair  Iebuis,  (is  e  sin  Ierusalem  ;)  ag- 
us  bha  maille  ris  dà  asal  le'n  diallaidibh  ; 
bha  mar  an  ceudna  achoimhleabach  maille 
ris. 

11  Agus  an  uair  a  bha  iad  làimh  ri  Iebus, 
chaitlieadh  an  là  gu  ìnòr;  agus  thubhairt 
an  t-òganach"r'a  mhaighstir,  Thig,  guidh- 
eam  ort,  agus  tionndaidhmid  a  stigh  do 
bhaile  so  nan  Iebusach,  agus  fanamaid  rè 
na  h-oidhche  ann. 

12  Agus  thubhairt  a  mhaighstir  ris,  Cha 
tionndaidh  sinn  a  stigh  an  so  gu  baile  coig- 
rich,  nach  'eil  dochloinn  Israeil,  ach  gabh- 
aidh  sinn  thairis  gu  Gibeah. 

13  Agus  thubhairt  e  r'a  òganach,  Thig, 
agus  tairnceamaid  am  fagus  do  aon  do  na 
h-àitibh  sin  gu  fantuinn  rè  na  h-oidiiche, 
ann  an  Gibeah,  no  ann  an  Ramah. 

14  Agus  ghabli  iad  thairis,  agus  dh'im- 
ich  iad;  agus  chaidh  a*  ghrian  sìos  orra 
làimh  ri  Gibeah,  a  bhuineas  do  Bhenia- 
min. 

15  Agus  thionndaidh  iad  a  leth-taobh  an 
sin,  gu  dol  a  stigh  a  dh'fhantuinn  rè  na 
h-oidhche  ann  an  Gibeali :  agus  an  uair  a 
chaidh  e  stigh,  shuidh  e  sìos  ann  an  sràid 
a'  bhaile ;  oir  cha  robh  duine  sam  bith  a 
ghabh  iad  d'a  thigh  gu  fantuinn  rè  na 
h-oidhehe. 

16  Agus,  feuch,  thàinig  seann  duine  o 
'obair  a  mach  as  an  fhearann  mu  fheasgar, 
a  bha  mar  an  eeudna  o  shliabh  Ephraim, 
agus  bha  e  air  chuairt  ann  an  Gibeah  ;  ach 
bu  Bheniaminich  daoine  an  àite. 

17  Agus  an  uair  athoge  suas  a  shùil- 
ean,  clmnnaic  e  duine  abìia  air  thurus  ann 
an  sràid  a'  bhaile  :  agus  thubhairt  an 
seanu  duine,  C'àit  a  tha  thu  dol?  agus  cia 
as  a  tha  thu  air  teachd  ? 

18  Agus  thubhairt  e  ris,  Tha  sinn  a' 
gabhail  thairis  o  Bhet-lehem  ludah  dh'- 
ionnsuidh  taoibh  slèibh  Ephraim,  as  am 
bheil  mise  :  agus  chaidh  mi  do  Bhet-lehem 
ludah,  ach  tlia  mi  nis  a'  dol  gu  tigh  an 
Tighearn  ;  agus  cha  'n  'eil  dufne  air  bith 
ann  a  ghabhas  mi  d'a  thigh. 

19  Gidheadh,  tha  'n  dà  chuid  fodar  agus 


innlinn  ann  air  son  ar  n-asal,  agus  tha  mar 
an  ceudna  aran  agus  fìon  ami  airmo  -hon- 
sa,  agus  air  son  do  bhanoglaich.  agus  air  sau 
an  òganaich  a  tha  maille  ri  d'sheirbliisicfs  : 
cha  'n  'eil  easbhuidh  ni  air  bith  oirnn. 

20  Agus  thubhairt  an  seann  duine,  Sìth 
gu  robh  maille  riut :  gidheadh,  biodh  t'eas- 
bhuidh  gu  lèir  ormsa;  amhàiu  naf*n  aiuis 
an  t-sràid  rè  na  h-oidhche. 

21  Agus  tliug  e  steacli  e  d'a  thifrh,  agus 
thug  e  innlinn  do  na  h-asalaibh  :  ayusnigh 
iad  an  cosan,  agus  dh'itli  agus  dh'òl  iad. 

22  Ach  an  uair  a  bha  iad  a'  deauamh  an 
cridlie  subhach,  feuch,  chuairtich  daoine 
a'  bhaile,  daoine  bu  mhic  do  Bhelial,  an 
tigh  mu'n  cuairt,  agus  bhuail  iad  aig  an 
dorus,  agus  labhair"iad  ri  maighstir  an 
tighe,  an  seann  duine,  ag  ràdh,  Thoir  a 
maeh  an  duine  a  thàinig  a  dh'ionnsuidh  do 
thighe,  a  chum  gu'n  aithnich  sinn  e. 

23  Agus  chaidh  an  duine,  maighstir  an 
tighe,  mach  d'an  ionnsuidh,  agus  thubhairt 
e  riu,  Nadeanaibh,  rno  bhràithre,  nadcau- 
ail>h,  guidheam  oirbh,  cho  olc ;  au  dèigh 
do'n  duine  so  teachd  a  dh'ionnsuidh  ino 
thighe-sa,  na  deanaibh  an  ni  gràineil  so. 

24  Feuch,  mo  nighean,  maighdean,  agus 
a  choimhleabach,  iadsan  bheir  mi  rnacd  a 
nis,  agus  ìslichibhse  iad,  a^us  deanaibh  riu 
an  ni  sin  a  ta  maith  'nur  sùilibh  :  ach  air 
an  duine  so  na  deanaibh  ni  cho  gràineil. 

25  Ach  cha'n  èisdeadh  na  daoine  ris : 
agus  rug  an  duineair  a  choimhleabach,  ag- 
us  thug  e  mach  i  d'an  ionnsuidh;  agus 
dh'aithnich  iad  i,  agus  mhi-ghnàthaich  iad 
i  rèna  h-oidhche  gu  maduinn  :  agus  aig 
briseadh  na  fàire  leig  iad  air  falbh  i. 

26  Agus  thàinig  a'  bhean  ann  an  scarth- 
anaich  an  là,  agus  thuit  i  sìos  ag  dorus 
tighe  au  duine,  far  an  robh  a  tighearna, 
gus  an  robh  solus  ann. 

27  Agus  dh'eirich  a  tighearn  anns  a' 
mhaduinn,  agus  dh'fhosgail  e  dorus  an 
tighe,  agus  chaidh  e  macli  gu  imeachd  air 
a  shlighe:  agus,  feuch,  bha  a'  bhean  a 
choimhleabach  air  tuiteam  sìos  aig  dorus 
an  tighe,  agus  a  làrahan  air  an  stairs- 
nich. 

28  Agus  thubhairt  e  rithe,  Eirich,  agus 
imicheamaid ;  ach  cha  d'thug  i  freagradh 
air  bith.  Agus  ghabh  e  i  air  asail,  agus 
dh'èirich  an  duine  suas,  agus  chaidh  e  d'a 
àite  fèin. 

29  Agus  an  uair  a  thàinig  e  d'a  thigh, 
ghabh  e  sgian,  agus  rug  e  air  a  choimh- 
leabach,  agus  roinn  e  i,  maille  r'a  cuàimh- 
ibh,  'na  dà  mhìr  dheug,  agus  chuir  e  i  gu 
uile  chrìochaibh  Israeil. 

30  Agus  thubhairt  gach  neach  a  chunn- 
aic  e,  Cha  d'rinneadh  agus  cha'n  fhacas  ni 
air  bith  cosmhuil  ri  so,  o'n  là  anns  an 
d'thàinig  clann  Israeil  a  nios  à  tìr  na  h-Ei- 
phit  gus  an  là'n  diugh  :  beachdaichibh  air, 
gabhaibh  comhairle,  agus  labhraibh. 

CAIB.  XX. 

A  N  SIN  chaidh  clann  Israeil  uile  mach, 
J\_  aguschruinnicheadh  au  coimhthional 
ri  chèile  mar  aon  duine,  o  Dhan  gu  Beer- 
seba,  agus  o  thìr  Ghilead,  a  dh'ionnsuidh 
an  Tighearna  gu  Mispeh. 

2  Agus  nochd  prìomh-dhaoine  an 
t-sluaigh  uile,  eadhon  threubhan  Israeil 

,'iile,  iad  fèin  ann  an  coitnhthional  sluaigh 
phè,  ceithir  cheud  mìle  coisiche  a  tharr- 
ring  claidheamh. 

3  (A  nis  chuala  clann  Bheniamin  gu'n 
jleachaidh  clann  Israeil  suas  gu  Mispeh.) 
Agus  thubhairt   clann   Israeil,  Innsibh 

ionuus  a  blia'n  t-olc  so  ? 

4  Acus  fhreagair  an  Lebhitheach,  fear 
ìa  mnà  a  mharbhadh,  agus  thubhairt  e, 
>u  Gibeah  a  bhuineas  do  Bheniamin 
hàinig-  mise  agus  mo  choimhleabach,  gu 
àntuinn  ann  rè  na  h-oidhche  : 

5  Agus  dii'èirich  fir  Ghibeah  a'm'  agh- 
'ddh,  agus  chuairtich  iad  an  tigh  mu'n 
'tiairt  orm  anns  an  oidhche  :  mi  fèin  b 'àill 
eo  a  mharbliadh,  agus  air  mo  choimhleab- 
'ich  rinn  iad  èigin,  agus  tha  i  marbh. 

6  Agus  rug  mi  air  mo  choimhleabach, 
gus  ghearr  mi  i  'na  mìribh,  agus  chuir  mi 

air  feadh  uiìe  fhearainn  oighreachd  Is- 
aeil :  oir  rinn  iad  ciontaagus  gràineileachd 
inn  an  Israel. 

7  Feuch,  is  clann  Israeil  sibh  uile ;  thug- 
,ibh  seachad  an  so  bhur  focal  agus  bhur 
omhairle. 

8  Agus  dh'èirich  an  sluagh  uile  mar  aon 
uinerag  ràdb,  Cha tèid  neach  air  bith  dhinn 
.'a  bhùth.  agus  cha  tionndaidh  neach  air 
■ith  dhinn  a  steach  d'a  thigh  : 

9  Ach  a  nis  so  an  ni  a  ni  sinn  ri  Gibeah  ; 
hèid  sinn  suas  le  crannchur  'na  agbaidh. 

10  Agus  gabhaidh  sinn  deich  fir  as  a' 
heud  àir  feadh  uile  threubhan  Israeil,  ag, 
.s  ceud  as  a'  mhìle,  agus  mìle  as  na  deich 
aìle,  a  thoirt  lòin  a  dh'ionnsuidh  an 
-sluaigh,  a  chum  gu'n  dean  iad,  an  uair  a 
nig  iad  gu  Gibeah  Bheniamin,  a  rèir  na 
ràineileachd  uile  a  rinn  iadsan  ann  an  Is- 
ael. 

11  Mar  sin  chruinnicheadh  fir  Israeil 
ile  au  aghaidh  a'  bhaile,  ceangailte  ri 
hèile  mar  aon  duine. 

12  Agus  chuir  treuhhan  Israeil  daoine 
ir  feadh  uile  thrèibhe  Bheniarain,  ag  ràdh, 
'iod  e  an  t-olc  so  a  rinneadh  'nur  measg  ? 

13  A  nis  ma  ta  thugaibh  thairis  dhuinn 
a  daoine,  clann  Bheliail,  a  tha  ann  an  Gi- 
eah,  a  chum  gu'n  cuir  sinn  gu  bàs  iad, 
gus  gu'n  cuir  sinn  air  falbh  olc  o  Israeì. 
Lch  cha  'n  èisdeadh  clatm  Bheniamin  ri 
uth  am  bràithre  cloinn  lsraeil : 

14  Ach  chruinnich  clann  Bheniamin 
id  fèin  an  ceann  a  chèile  as  na  bailtibh  gu 
Hbeah,  chum  dol  a  mach  gu  cath  an  agh- 
idh  chloinn  Israeil. 

15  Agus  dh'àirmheadh  clann  Bheniamin 
nns  an  àm  sin  as  na  bailtibh,  sè  mìle  thar 
hichead  fear  a  tharruing  claidheamh,  a 
hàrr  air  luchd-àiteachaidh  Ghibeah. 

16  Dh'àirmheadh  seaehd  ceud  fear  tagh- 
i  am  measg  an  t-sluaigh  so  uile,  seaehd 
eud  fear  taghta  clì-làmhach :  thilgeadh 
ach  aon  diubh  so  clach  à  crann-tabhuill 
ir  leud  ròineige,  agus  cha  ìnhearachdaich- 
adh  e. 

17  Agus  dh'àirmheadh  clann  Israeil  air 
;th  o  Bheniam'm,  ceithir  cheud  mìle  fear 

tharruing  claidheamh  :  ò'fhir  chogaidh 
id  so  uile. 

18  Agus  dh'èirich  clann  Tsraeil,  agus 
haidh  iad  suas  gu  tigh  Dbè,  agus  dh'fhios- 
lich  iad  do  Dhia,  agus  thubhairt  iad,  Cò 
hinn  a  thèid  suas  air  tùs  gu  cath  an  agh- 


aidli  chloinn  Bheniamin  ?  agus  thubhairt 
an  Tighearna,  Tlièid  Iudah  suas  air  tùs. 

19  Agus  dh'èirich  clann  Israeil  anns  a' 
mhaduinn,  agus  champaich  iad  an  aghaidh 
Ghibeah. 

20  Agus  chaidh  fir  Israeil  a  mach  gu 
cath  an  aghaidh  Bheniamin;  aguschuirfir 
Israeil  iad  fèin  ann  an  ordugh  catha  'nan 
aghaidh  aig  Gibeah. 

21  Agus  thàinig  clann  Bheniamin  a  mach 
à  Gibeab,  agus  sgrios  iad  sìos  gu  làr  do 
chloinn  Israeil  air  an  là  sin,  dà  mhìle  thar 
fbichead  fear. 

22  Agus  ghabh  an  sluagh,  fir  Tsraeil, 
misneach  dhoibh  fèin,  agus  chuir  iad  a  rìs 
an  cath  ann  an  ordugh,  farando  chuirsiad 
iad  fèin  an  ordugh  air  a'  cheud  là. 

23  (Agus  cbaidh  clann  Israeil  suas,  agus 
ghuil  iad  am  fianuis  an  Tighearna  gu  feasg- 
ar,  agus  dh'fhiosraich  iad  do'n  Tighearu, 
ag  ràdh,  An  tèid  mi  suas  a  rìs  gu  cath  an 
aghaidh  chloinn  Bheniamin  mo  bhràthar  ? 
Agus  thubhairt  an  Tighearna,  Kachaibh 
suas  'na  aghaidh.) 

24  Agus  thàinig  clann  Israeil  am  fagus 
an  aghaidh  ctiloinn  Bheniamin  an  dara  là. 

25  Agns  chaidh  Beniarain  a  mach  'nan 
aghaidh  à  Gibeah  an  dara  là,  agus  sgrios 
iad  do  chloinn  Israeil  a  rìs  ochd  mìle  deug 
fear  sìos  gu  làr ;  tharruing  iad  so  uile 
claidheamh. 

26  Agus  chaidh  clann  Israeil  uile  agus  an 
sluagh  uile  suas,  agus  thàinig  iad  gu  tigh 
Dhè,  agus  ghuil  iad.  agus  shuidh  iad  an  sin 
am  fianuis  an  Tighearn,  agus  throisg  iad 
air  an  là  sin  gu  feasgar,  agus  dh'ìobair  iad 
ìobairte-loisgte  agus  ìobairte-sìth  am  fiau- 
uis  an  Tighearn. 

27  Agus  dh'fhiosraich  clann  Israeil  do'n 
Tig  hearn,  (oir  bha,  àirc  coimhcheangail  Dè 
an  sin  anns  na  làithibh  sin ; 

28  Agus  sheas  Phinehas,  mac  Eleasair, 
mhic  Aaroin,  'na  làthair  anns  na  làithibh 
sin,)  ag  ràdh,  An  tèid  rai  fathast  a  rìs  a 
mach  gu  cath  an  aghaidh  chloinn  Bhenia- 
min  mo  bhràthar,  no  an  sgur  mi  ?  Agus 
thubhairt  an  Tighearna,  Rachaibh  suas ; 
oir  am  màireach  bheir  mise  thairis  iad  do 
d'  làimh. 

29  Agus  chuir  Israel  luchd  feall-fholaeh 
mu'n  cuairt  air  Gibeah. 

30  Agus  chaidh  clann  Israeil  suas  an  agh- 
aidh  chìoinn  Bheniamin  air  an  treas  là,  ag- 
us  chuir  siad  iad  fèin  ann  an  ordugh  catha 
an  aghaidh  Ghibeah,  mar  air  uairibh  eile. 

31  Agus  chaidh  clann  Bheniamin  a  mach 
an  aghaidh  an  t-sluaigh,  agus  thairngeadh 
air  falbh  iad  o'n  bhaile  ;  agus  thòisich  iad 
air  cuid  do'n  t-sluagh  a  bhualadh  agus  a 
mharbhadh,  mar  air  uairibh  eile,  anns  na 
rathaidibh  mòra,  d'  am  bheil  aon  a'  dol  suas 
gu  tigh  Dhè,  agus  aon  gu  Gibeah  anns  an 
thearann,  mu  thimchioll  deich  fir  fhichead 
do  Israel. 

32  Agus  thubhairt  elann  Bheniamin, 
Tha  iad  air  am  bualadh  sìos  romhainn, 
mar  air  tùs.  Ach  thubhairt  clann  Israeil, 
Teicheamaid,  agus  tairngeamaid  iad  o'n 
bhaile  gu  ruig  na  rathaidibh  mòra. 

33  Agus  dh'èirich  clann  Israeil  uile  suas 
as  an  àit,  agus  chuir  siad  iad  fèin  ann  an 
ordugh  catha  ann  am  Baal-tamar :  agus 
thàinig  luchd  feall-fholach  I«raeil  a  mach 

as  an  àìtibli,  cadhon  o  uachdaich  Ghi- 
beah. 

34  Agus  thàinig  an  aghaidh  Ghibeah 
deich  mìle  fear  taghta  mach  à  li-Israel  uile, 
agus  bha'n  cath  cruaidh  :  ach  clia  robh 
fhios  aca  gu'n  robh  olc  am  fagus  doibh. 

35  Agus  bhuail  an  Tighèarnà  Beniamin 
am  fianuis  Israeil :  agus  sgrios  clann  Iaraeil 
do  Bheniamin  air  an  là  sin,  cùig  mìle  fich- 
ead  agus  ceud  fear ;  tharruing  iad  so  uile 
elaidheamh. 

36  Agus  chunnaic  clann  Bheniamin  gu'n 
do  bhuaileadh  iad  :  oir  thug  fir  Israeil  àite 
do  na  Beniaminich,  a  chionn  gu'n  d'  earb 
iad  ris  an  luchd  feall-fholach  a  shuidhich 
iad  làimh  ri  Gibeah. 

37  Agus  rinn  an  luchd  feall-fholach  cabh- 
ag,  agus  ruith  iad  a  stigh  air  Gibeah  ;  ag- 
ur  thàrruing  an  luchd  feall-fholach  air  an 
aghaidh,  agus  bhuail  iad  am  baile  uile  le 
faobhar  a'  chlaidheimh. 

38  A  nis  bha  comhara  suidhichte  eadar 
fir  Israeil  agus  an  luchd  feall-fholach,  gu'n 
tugadh  iad  air  lasair  mhòir  le  deataich  èir- 
igh  suas  as  a'  bhaile. 

39  Agus  an  uair  a  chaidh  fir  Israeil  air 
an  ais  anns  a'  chath,  thòisich  Beniamin  air 
fir  Israeil  a  bhualadh,  agus  mharbh  iad 
diubh  mu  thimchioll  deich  thar  fhichead 
fear;  oir  thubbairt  iad,  Gu  cinnteach  tha 
iad  air  am  bualadh  sìos  roimhainn,  mar 
anns  a'  cheud  chath. 

40  Agus  an  uair  a  thòisich  an  lasair  air 
èirigh  suas  as  a'  bhaile,  maille  ri  meall 
deataich,  dh'amhairc  na  Beniaminich  air 
an  cùlaobh,  agus,  feuch,  dh'èirich  deatach 
a'  bhaile  suas  gu  nèarah. 

41  Agus  an  uair  a  phill  fir  Israeil  a  rìs, 
bha  uatnhas  air  fìr  Bheniamin  :  oir  chunn- 
aic  iad  gu'n  robh  olc  air  teachd  orra. 

42  Uime  sin  tbionndaidh  iad  an  aghaidh 
am  fianuis  chloinn  Israeil  ri  slighe  an  fhàs- 
aich  ;  ach  rug  an  cath  orra  :  Agus  iadsan 
a  thàinig  a  raach  as  na  bailtibh  sgrios  iad 
'nam  meadhon. 

43  Chuairtich  iad  na  Beniaminich  air 
gach  taobh,  ruaig  siad  iad,  shaltair  iad  orra 
gu'n  sbairn  thall  fa  chomhair  Ghibeah,  leth 
ri  èirigh  na  grèine. 

44  Agus  thuit  do  Bheniamin  ochd  mile 
deug  fear ;  iad  uile  'nan  daoinibh 
treuna. 

45  Agus  phill  iad,  agus  theich  iad  a 
dh'ionnsuidh  an  fbàsaich  gu  carraig  Ri- 
moin ;  agus  dhìoghluim  iad  diubh  air  na 
rathaidibh  mòra  cùig  mìle  fear  ;  agus  lean 
iad  gu  cruaidh  iad  gu  ruig  Gidom,  agus 
niharbh  iad  dhiuhh  dà  mhìle  fear. 

46  Agus  b'iadsan  uile  a  thuit  do  Bhen- 
iamin  air  an  là  sin,  cùig  mìle  thar  fhich- 
ead  fear  a  tharruing  claidheamh  ;  iad  uile 
'nan  daoinibh  treuna. 

47  Ach  phill  sè  ceud  fear,  agus  theich 
iad  do'n  fhàsach  gu  carraig  Rimoin,  agus 
dh'  fhan  iad  ann  an  carraig  Rimoin,  ceithir 
inìosan. 

48  Agus  phill  clann  Israeil  air  an  ais  air 
cloinn  Bheniamin,  agus  bhuail  siad  iad  le 
faobhar  a'  chlaidheimh,  araon  daoine  gach 
baile,  agus  an  sprèidh,  agus  gach  ni  air 
bith  a  fhuaradh  ann :  mar  an  ceudna 
chuir  iad  ri  theine  na  bailtean  uile  d 'an 
d'  thàinig  iad. 


CAIE.  XXI. 

ANIS  mhionnaicli  fir  Israeil  ann  aml  ' 
Mispeh,  ag  ràdh,  cha  toir  fear  airl 
bitb  againn  a  nighean  do  Bheniamin  'u,  I 
mnaoi. 

2  Agus  thàinig  an  sluagh  gu  tigh  Dhè 
agus  db'fhan  iad  an  sin  gufeasgar  am  tìati 
uis  Dbè,  agus  thog  iad  suas  an  guth,  agui  1 ; 
ghuil  iad  gu  goirt ; 

3  Agus  thubbairt  iad,  C'ar  son,  O  ThighJ 
earna  Dhè  Israeil,  a  thàinig  an  ni  so  gii  ■ 
crìch  ann  an  Israel,  gu'm  biodh  an  diugl 
aon  treubh  a  dh'easbhuidh  air  Israel? 

4  Agus  air  an  là  màireach  dh'èirich  arì  ; 
sluagh  gu  moch,  agns  tbog  iad  an  sin  alt 
air.  agus  dh'ìobair  iad  ìobairte-loisgte  agu  i 
ìobairte-sìth. 

5  Agus  thubhairt  clann  Israeil,  Cò  an 
measg  uile  threubban  Israeil,  nach  d'thài 
nig  a  nìos  maille  ris  a'  choimhthional  d 
db'ionnsuidh  aQ  Tighearn  ?  oir  rinn  iat 
mionnan  mòra  mu  thimchioll-san  nacii  r. 
tigeadh  a  nìos  a  dh'ionnsuidh  an  Tigh 
earna  gu  Mispeh,  ag  ràdh,  Cuirear  gi 
cinnteach  gu  bàs  e. 

6  Agus  gliabh  clann  Israeil  aithreachaj  , 
a  thaobh   Blipniamin    am   bràthar,  agu 
thubhairt  iad,  Ghearradh  airfalbh  an  diug!1 
aon  treubh  o  Israel. 

7  Cionnus  a  ni  sinn  air  son  bhan  dhoibh 
san  a  mhair,  agus  gu'n  do  mhionnaicl  j 
sinn  air  an  Tigbearna,  nach  toir  sinij 
dboibh  d'ar  nigheanaibh  mar  mhnaibh  ? 

8  Agus  thubhairt  iad,  Cia  an  aon  d  i 
threubhaibh  Israeil,  nach  d'thàinig  a  nìo 

a  dh'ioimsuidh  an  Tighearna  gu  Mispeh 
agus,  feucli,  cha  d'thàinig-  duine  do' 
ciiamp  o  Iabes-ghilead  a  dlfionnsuidh  i 
choimlitbionail. 

9  Oir  dh 'àirmheadh  an  sluagh,   agiiij  I 
feuch,  cha  robh  neach  air  bith  an  sin  d   1  ■ 
lucbd-àiteachaidh  Iabeis-ghilead. 

10  Agus  chuir  an  coimhthional  an  si{  •' 
dà  mhìie  dheug  fear  dhiubhsan  bu  trèinc 
agus  dh'àithn  iad  dhoibh,  ag  ràdh,  Falbh  ; 
aibh  agus  buailibh  luchd-àiteachaidh  Iaj  j"-- 
beis-ghilead  le   faobhar  a'  chlaidheimll  n 
maille  ris  na  mnaibh  agus  ris  a'  chloinn.  , 

11  Agus  so  an  ni  a  ni  sibh,  Sgriosaidj 
sibli  gu  tur  gach  firionnach,  agus  gac 
bean  a  luidh  le  tìrionnach. 

12  Agus  fhuair  iad  am  measg  lucbdj 
àiteachaidh  Iabeis-ghilead  ceithir  clieu  k 
maighdean  òg,  aig  nach  robh  aithne  a. 
fear  le  luidhe  le  firionnach  sam  hith  :  agi 
thttg  iad  do'n  champ  iad  gu  Siloh,  a  tli 
ann  an  tìr  Chanaain. 

13  Agus  chuir  an   coimhthional  uil 
daoine  uatha,  agus  labliair  iad  ri  cloin 
Bheniamin  a  bha  ann  an  carraig  Rimoii!  t 
agus  ghairm  iad  orra  ann  an  sìth. 

14  Agus  thàinig  Beniamin  a  rìs  anns  a 
àm  sin ;  agus  thug  iad  dhoibli  mnài  I 
ghlèidh  iad  beò  do  mhnaibh  Iabeis-ghileaò  - 
gidbeadh  cha  d'fhuairiad  na  buleòr  mar&h) 

15  Agtis  ghabh  an  sluagh  aithreachas  ! 
thaobh  Bheniamin,  a  chionn  gu'n  d'rin|  r: 
an  Tighearna  briseadh  ann  an  treubhan  lfj 
raeil. 

16  Agus  thubhairt  seanairean  a'  choiml 
tliionaiì,  Cionnus  a  ni  sinn  air  son  bha!  : 
dboibh-san  a  mhair,  oir  6griosadh  na  mn ■-, 
mach  à  Beniamin  ? 

17  Agns  thubhairt  iad,  Tha  oighreachd 
iinn  air  an  son-san  a  chaidh  as  do  Bhenia- 
nin  :  agus  cha  sgriosar  treubh  à  h-Israel. 
:  18  Gidheadh,  cha'n  fheud  sinn  mnài  a 
\  hoirt  doibh  d'ar  nigheanaibh  fèin ;  oir 
nhionnaich  clann  Israeil,  ag  ràdh,  Mall- 
ùchte  g  u  robh  esan  a  bheir  bean  do  Bhen- 
amin. 

19  An  sin  thubhairt  iad,  Feuch,  tha  fèill 
in  Tighearn  ann  an  Siloh  gach  bliadhna, 
mns  an  àit  a  tha  air  an  taobh  mu  thuath 
(lo  Bhet-eL  air  an  taobh  an  ear  do'n  rath- 
'td  mhòr  a  tha  dol  suas  o  Bhet-el  gu  Se- 
:hem,  agus  air  an  taobh  mu  dlieas  do  Le- 
ionah. 

,  20  Uime  sin  dh'àithn  iad  do  chloinn 
3heniamin,  ag  ràdh,  Falbhaibh,  agus 
ileanaibh  feall-fholach  anns  na  fion-lios- 
ùbh ; 

'  21  Agus  seallaibh,  agus,  feuch,  ma  thig 
ìigheana  Shiloh  a  mach  a  dhannsadh  ann 
in  dannsaibh,  an  sin  thigibh-sa  mach  as 
ìa  fion-liosaibh,  agus  glacaibh  gach  fear 
Ihibh  a  bhean  do  nigheanaibh  Shiloh,  ag- 
is  rachaibh  gu  tir  Bheniamin. 


22  Agus  tarlaidh,  'nuair  a  thig  an  aith- 
riche  no  am  bràithre  d'ar  n-ionnsuidh-ne  a 
dheanamh  gearain,  gu'n  abair  sinne  riu, 
Bithibh  bàigheil  riu  air  ar  soin-ne,  a  chiorin 
nach  do  gleidh  sinn  do  gach  fear  a  bhean 
anns  a'  chogadh  ;  oir  cha  d'thug  sibhse 
dhoibh  anns  an  àm  so,  air  chor  as  gu'm 
biodh  sibh  ciontach. 

23  Agus  rinn  clann  Bheniamin  mar  sin, 
agus  ghabh  iad  mnài  dhoibh  fèin  a  rèir  an 
àireimh,  dhiubhsan  a  bha  dannsadh,  a 
ghlac  iad;  agus  chaidh  iad  agus  phill  iad 
a  dh'ionnsuidh  an  oighreachd,  agus  thog 
iad  suas  na  bailtean,  agus  ghabh  iad  còmh- 
nuidh  annta. 

24  Agus  dh'imich  clann  Israeil  as  a  sin 
san  àm  sin,  gach  duine  a  dh'ionnsuidh  a 
tbrèibhe,  agus  a  dh'ionnsuidh  a  theagh- 
laich,  agus  chaidh  iad  a  mach  as  a  sin 
gaeh  duine  a  dh'ionnsuidh  'oighreachd 
fèin. 

25  Anns  na  làithibh  sin  cha  robh  righ  air 
bith  ann  an  Israel :  rinn  gach  duine  an  ni 
sin  a  bha  ceart  'na  sliùilibh  fèin. 


R  U  T. 

ANIS  ri  linn  nam  breitheamhna,  bha 
gorta  san  tìr  :  agus  chaidh  duine  àr- 
I  lidh  do  Bhet-lehem  ludah  gu  bhi  air 
■i:huairt  ann  am  fearann  Mhoaib,  e  fèin  ag- 

■  us  a  bhean,  agus  a  dhithis  mhac. 

I  2  Agus  b'e  ainm  an  duine  Elimelech,  ag- 
ìs  ainm  a  mhnà  Naomi,  agus  ainm  a  dhith- 
s  mhac  Mahlon  agus  Chilion,  Ephrataich 

I  lo  Bhet-lehem  Iudah:  agus  thàinig  iad 
ju  fearann  Mhoaib,  agus  dh'fhan  iad  an 
5in. 

II  3  Agus  fhuair  Elimelech  fear  Naomi 
■l  Jàs ;  agus  dh'fhàgadh  ise,  agus  a  dithis 
■tnhac. 

I   4  Agus  ghabh  iad  dhoibh  fèin  mnài  do 
aa  Ban-mhoabaich :  b'e  ainm  aoin  diubh 
•  Orpah,  agus  ainm  namjxà  eile  Rut :  agus 

■  ?habh  iad  còmhnuidh  an  sin  muthimchioll 
leich  bliadhna. 

||  5  Agus  fhuair  mar  an  ceudna  Mahlon 
ìgus  Chilion  le  chèile  bàs;  agus  dh'fhàg- 
Iiidh  a'  bhean  as  eugmhais  a  dithis  mhac, 

ìgus  as  eugmhais  a  fir. 
1  6  Agus  dh'èirich  i  suas  maille  r'a  ban- 
u  Aliamhuinibh,  a  chum  gu'm  pilleadh  i  o 
■|fhearann  Mhoaib :  oir  chual'  i  ann  am 
»  fearann  Mhoaib,  gu'n  d'amhairc  an  Tigh- 
Ilsarn  air  a  shluagh  le  aran  a  thabhairt 
Ilioibh. 

f  7  Uime  sin  chaidh  i  mach  as  an  àite  san 
f<irobh  i,  agus  a  dà  bhan-chliamhuin  maille 
*|rithe  ;  agus  dh'imich  iad  air  an  t-slighe  gu 
lldol  air  an  ais  do  thìr  Iudah. 

I   8  Agus  thubhairt  Naomi  r'a  dà  bhan- 


chliamhuin,  Falbhaibh,  pilleadh  gach  aon 
agaibh  do  thigh  a  màthar  :  gu'm  buineadh 
an  Tighearna  gu  caoimhneil  ribh,  mar  a 
bhuin  sibhse  riutha-san  nach  maireann, 
agus  riumsa. 

9  Gu'n  tugadh  an  Tighearna  dhuibh 
gu'm  faigh  sibh  fois,  gach  aon  dhibh  ann 
an  tigh  a  fir.  An  sin  phòg  i  iad  :  agus  thog 
iad  suas  an  guth,  agus  ghuil  iad. 

10  Agus  thubhairt  iad  rithe,  Gu  cinnt- 
each  maille  riutsa  pillidh  sinne  dh'ionn- 
suidh  do  shluaigh. 

11  Agus  thubhairt  Naomi,  Pillibh,  mo 
nigheana ;  c'ar  son  a  thèid  sibh  maille 
riumsa?  am  bheil  fathast  mic  agamsa  a'm' 
innibh,  gu  bhi  agaibh  'nam  fir  ? 

12  Pillibh,  mo  nigheana;  imichibh ;  oir 
tha  mise  tuille  's  sean  gu  fear  a  bhi  agam  : 
nan  abrainn,  Tha  dòchas  agam,  nam  biodh 
fear  agam  eadhon  an  nochd,  agus  mar  an 
ceudna  gu'm  beirinn  mic, 

13  Am  feitheadh  sibh  riu  gus  an  cinn- 
eadh  iad  ?  am  fanadh  sibh  air  an  son  gun 
fhir  a  bhi  agaibh  ?  na  deanaibh  sin,  mo 
nigheana;  oir  tha  mi  ro- dhoilich  air  bhur 
sonsa,  gu'n  deacbaidh  làmh  an  Tighearn 
a  mach  a'm'  aghaidh-sa. 

14  Agus  thog  iad  suas  an  guth,  agus 
ghuil  iad  a  rìs  :  agus  phòg  Orpali  a  màth- 
air-chèile,  ach  dhlùtb-lean  Rut  rithe. 

15  Agus  thubhairt  i,  Feuch,  tha  dn 
phiuthar-chèile  air  pilltinn  a  dh'ionnsuii'.h 
a  sluaigh,  agus  a  dh'ionnsuidh  a  diathan  : 
pill  thusa  'n  dèigh  do  pheathar-chèile. 

16  Agus  thubhairt  Rut,  Na  h-iarr  orm 

t'fhàgail,  no  pilltinn  o  bhi 'gad  leantuinn  : 
oir  ge  b'e  taobh  a  thèid  thusa,  thèid  mise  ; 
agus  far  an  gabh  thusa  tàmh,  gabhaidh  mise 
tàmh :  is  e  do  shluagh-sa  mo  shluagh-sa, 
agus  do  Dhia-sa  mo  Dhia-sa. 

17  Far  am  faigh  thusa  bàs,  gheibh  mise 
bàs,  agus  an  sin  adhlaicear  mi.  Gu'n  dean- 
adh  an  Tighearna  mar  sin  ormsa,  agus 
tuille  tnar  an  ceudna,  ma  chuireas  ach  am 
bàs  dealachadh  eadar  mise  agus  thusa. 

18  'Nuair  a  chunnaic  i  gu'n  robh  i  suidh- 
ichte  air  dol  maille  rithe,  an  sin  sguir  i  do 
Jabhairt  rithe. 

19  Agus  dh'imich  iad  le  chèile  gus  an 
d'thàinig  iad  gu  Bet-lehem.  Agus  an  uair 
a  bha  iad  air  teacbd  gu  Bet-lehem,  ghluais- 
eadii  am  baile  uile  mu'n  timchioll,  agus 
thubhairt  iad,  An  i  so  Naomi  ? 

20  Agus  thubhairt  ise  riu,  Na  h-abraibh 
Naomi  rium :  abraibh  Mara  rium;  oir 
bhuin  an  t-Uile-chumhachdach  gu  ro- 
gheur  rium. 

21  Cbaidh  mi  mach  làn,  agus  thug  an 
Tighearn  air  m'ais  mi  falamh.  C'ar  son 
ma  ta  their  sibh  Naomi  rium,  agus  gu'n 
d'thug  an  Tighearna  fìanuis  a'm'  aghaidh, 
agus  gu  n  do  chuir  an  t-Uile-chumhachd- 
ach  fo  àmhghar  mi  ? 

22  Mar  sin  phill  Naomi,  agus  Rut  a' 
Bhan-mhoabacti,  bean  a  mic,  maille  rithe, 
a  phill  à  fearann  Mhoaib  :  agus  thàinig  iad 
gu  Bet-lehem  ann  an  toiseach  na  buain 
<jorna. 

CAIB.  II. 

AGUS  bha  aig  Naomi  caraid  a  tliaobh  a 
fir,  duine  cumhachdach  aig  an  robh 
mòr  bheartas,  do  theaghlach  Elimeleich, 
agus  b'e  'ainm  Boas. 

"2  Agus  thubhairt  Rut  a'  Bhan-rahoab- 
ach  ri  Naomi,  Leig  dhomh  a  nis  dol  do'n 
achadh,  agus  diasan  arbhair  a  dhìoghlum 
an  dèigh  an  tì  sin,  aig  am  faigh  mi  cìeadh- 
ghean  'na  shùilibh.  Agus  thubhairt  i 
rithe,  Falbh,  mo  nighean. 

3  Agus  dh'fhalbh  i,  agus  tbàinig  i,  agus 
dhìoghluim  i  san  achadh  an  dèigh  nam 
buanaichean ;  agus  thachair  dh'i  dol  air 
earrann  do'n  achadh  bu  le  Boas,  a  bha  do 
theaghlach  Eliraeleich. 

4  Agus,  feuch,  thàinig  Boas  o  Bhet- 
lehem,  agus  thubhairt  e  ris  na  buanaichibh, 
Gu  robh  au  Tighearna  maille  ribh  :  agus 
thubhairt  iadsan  ris,  Gu'm  beannaicheadh 
an  Tighearn  thusa. 

5  An  sin  thubhairt  Boas  r'a  òglach  a 
chuireadh  os  ceann  nam  buanaichean,  Cò 
leis  an  òg-bhean  so  ? 

6  Agus  fhreagair  an  t-òglach  a  chuir- 
^adh  os  ceann  nam  buanaichean,  agus 
thubhairt  e,  Is  i  so  an  òg-bhean  Mhoabach, 
a  thàinig  air  a  h-ais  maille  ri  Naomi  à 
tearanu  Mhoaib  : 

7  Agus  thubhairt  ise,  Guidheam  ort, 
leig  dhomh  dìoghlum,  agus  tional  am 
measg  nan  sguab  an  dèigh  nam  buanaich- 
ean :  agus  thàinig  i,  agus  dh'fhuirich  i 
eadhon  o'n  mhadfainn  gus  a  nis,  gu'n 
d'fhan  i  tatnull  beag  a  stigh. 

8  An  sin  thtibhairt  Boas  ri  Rut,  Nach 
cluinn  thu,  mo  nighean?  Na  gabh  a 
dhìoghlum  ann  an  achadh  eile,  agus  na 
f'albh  à  so,  ach  fan  an  so  làimh  ri  m' 
ghruagaichibh-sa. 


9  Bitheadh  do  shùilean  air  an  achadh  a 
bhuaineas  iad,  agus  falbh  thusa  'nan  deigh. 
Nach  d'àithn  raise  do  na  h-òganaich  gun 
bheantuinn  riut  ?  agus  an  uair  a  bhios  iot- 
adh  ort,  falbh  a  dh'ionnsuidh  nan  soithich- 
ean,  agus  òl  do  'n  uisge  a  tharruing  na 
h-òganaich. 

10  An  sin  thuit  i  air  a  h-aghaidh,  agns 
chrom  si  i  fèin  gu  làr,  agus  thubhairt  i 
ris,  C'ar  son  a  fhuair  mi  deadh-ghean  a'd' 
shùilihh,  gu'n  cuireadh  tu  eòlas  orm,  agua 
mi  a'm'  choigreach  ? 

11  Agus  fhreagair  Boas,  agus  thubhairt 
e  rithe,  Dh'innseadh  gu  h-iomlan  dhomh- 
sa  gacli  ni  a  rinn  thu  do  d'  mhàthair-chèile 
an  dèigh  bàis  t'fhir,  agus  mar  a  dh'fhàg 
thu  t'athair  agus  do  mnàthair,  agus  an  tìr 
anns  an  d'rugadh  tu,  agus  a  tha  thu  air 
teachd  a  dh'ionnsuidh  sluaigh  nach  b'aith- 
ne  dhuit  roimhe  so. 

12  Gu'n  dìoladh  an  Tighearna  do  shaoth- 
air,  agus  gu  robh  do  dhuais  iomlan  o'n 
Tighearna  Dia  Israeil,  fuidh  a  sgiathaibh 
an  d'thàinig  thu  a  chur  do  dhòchais. 

13  Agus  thubhairt  Ì9e,  Faigheam  deadh- 
ghean  a'd'  shùilibh,  mo  Tliighearna,  do 
bhrìgh  gu'n  d'thug  thu  sòlas  dhomh,  agU8' 
gu'n  do  labhair  thu  gu  caoimhneil  ri  d'i 
bhanoglaich,  ged  nach  'eil  mi  cosmhuil  rii 
h-aon  do  d'  ghruagaichibh-sa. 

14  Agus  thubhairt  Boas  rithe,  Aig  àm 
bìdh  thig  thusa  an  so,  agus  ith  do'n  aran,; 
agus  tum  do  ghreim  anns  an  fhìon-ghenr.' 
Agus  shuidh  i  ri  taobh  nam  buanaichean: 
agus  shìn  e  dh'i  sìol  cruaidhichte,  agus  dh'- 
ith  i,  agus  shàsuicheadh  i,  agus  dh'fhàg  i 
fuigheall. 

15  Agus  an  uair  a  dh'èirich  i  suas  gu 
dìoghlum,  dh'àithn  Boas  d'a  òganaich,  ag 
ràdh,  Eadhon  am  measg  nan  sguab  diogh- 
luimeadh  i,  agus  na  cuiribh  nàire  oirre. 

16  Agus  cuideachd  leigibh  d"urdeoinle 
cuid  do  na  dlaghaibh  tuiteam  air  a  son,  ag- 
us  fàgaibh  iad  a  chum  gu'n  dìoghluiin  i 
iad,  agus  na  tugaibh  achmhasan  dh'i. 

17  Mar  sin  dhìogiìluim  i  san  achadh  gu; 
feasgar,  agus  bhuail  i  as  na  dhìoghluim  i; 
agus  bha  ann  mu  thimchioll  ephah  eorna. 

18  Agus  thog  i  suas  e,  agus  chaidh  i  do'n; 
bhaile,  agus  chunnaic  a  raàthair-chèile  na 
dlùoghluim  i :  agus  chuir  i  a  làthair,  agus^ 
thug  i  dh'i  na  dh'fhàg  i,  an  dèigh  dh'i  bhi 
sàsuichte. 

19  Agus  thubhairt  a  màthair-chèilei 
rithe,  C'àit  an  do  dhìoghluim  thu'n  diugh?, 
agus  c'àit  an  do  shaothraich  thu?  beann-! 
aichte  gu  robh  an  tì  a  chuir  eòlas  ort. 
Agus  dh'innis  i  d'a  màthair-chèile  co  aig  al 
shaothraich  i,  agus  thubhairti,  Is  e  ainm 
an  duine  aig  an  do  shaothraich  mi  'n  diugh, 
Boas. 

20  ^gus  thubhairt  Naomi  r'a  ban- 
chliamhuin,  Beannaichte  gu  robh  esan  o'Di 
Tighearna,  nach  do  leig  dheth  a  chaoimh-1 
neas  do  na  beothaibh,  agus  do  na  marbh- 
aibh.  Agustlìubhairt  Naomi  rithe,  Tha'w 
duine  dlùth  an  dàimh  dhuinn ;  is  aon  e 
d'ar  dilsibh  a's  faigse. 

21  Agus  thubhairt  Rut  a'  Bhan-mhoab- 
ach,  Mar  an  ceudna  thubhairt  e  riumsa, 
Làimh  ri  m'òganaich-sa  fanaidh  tu,  gus  an 
crìochnaich  iad  m'fhoghar  uile. 

22  Agus  thubliairt  Naomi  ri  Rut  a  ban- 

23  Dh'fhan  i  uime  sin  làimh  ri  gruag- 
chibh  Bhoais  a  dhìoghlum,  gus  au  do 
ìrìochnaicheadh  foghar  an  eorira,  agus 
a'  cliruithneachd ;  agus  ghabh  i 
uidh  maille  r'a  màthair-ehèile. 

CAIB.  III. 
'  4  N  SIN  thubhairt  Naomi  a  màthair- 
I.A.   chèile  rithe,  Mo  nighean,  nach  iarr 
>e  suaimhneas  dhuitse,  "chum  su'a  èirich 
maith  dhuit  ? 

2  Agus  a  nis  nach  *eil  Boas  d'ar  dilsibh, 
~:Ue  r'a  ghruagaichibh  au  robh  thu  ? 

ch,  bithidh  e  a'  fasgnadh  eorna  an 
»chd  air  an  urlar-bhualaidh. 

3  Uime  sin  nigh  thu  fèin,  agus  ung  thu 
n,  agus  cuir  do  thrusgau  ort,  agus  gabh 
is  do'n  urlar-bhualaidh  :  ach  na  dean  thu 
n  aithnichte  do'n  duine,  gus  an  sguir  e 
'itheadh  agus  a  dh'òl. 

4  Agus  an  uair  a  luidheas  e  sios,  bheir 
u  fa'near  an  t-àit  anns  an  luidh  e,  agus 
;id  thu  agus  rùisgidh  tu  a  rhosan,  agus 
dhidh  tu  sios  ;  agus  innsidh  e  dhuit  ciod 
rii  thu. 

5  Agus  thubhairt  i  rithe,  Gach  nì  a  tha 
a  ag  ràdh  rium,  ni  mise. 
3  Agus  chaidh  i  sìos  do'n  urlar-bhual- 

agus  rinn  i  a  rèir  gach  ni  a  dh 'àithn 
màthair-chèile  dh'i. 

7  Agus  an  uair  a  dh'ith  agus  a  dh'òl 
agus  a  bha  a  chridhe  subhach,  chaidh 

a  luidhe  sìos  aig  ceann^  an  dùin  arbhair  : 
-us  thàinig  i  gu  sàmliach,  agus  rùisg  i  a 
osan,  agus  luidh  i  sìos. 

8  Agus  an  uair  a  blia  e  mu  mheadhon- 
dhche,  bha  eagal  air  an  duine,  agus 
donndaidh  se  e  fèin ;  agus,  feuch,  bean 

luidhe  aig  a  chosaibh. 
Agus  thubhairt  e.  Cò  thusa?  Agus 
:air  i,  Is  raise  Rut  do  bhanoglach  : 
uime  sin  iomallt'eudaich  air  do  bhan- 
glaich.  oir  is  fear-dàimh  thu. 

10  Agus  thubhairt  e,  Beannaichte  gu 
3bh  thusa  o'n  Tighearna,  mo  nigheau  ; 
ochd  thu  tuille  caoimhneis  mu  dheireadh 
a  an  toiseach,  do  bhrìgh  nach  deachaidh 

n  deigh  òigfheara,  bochd  no  beartach. 

11  Agus  a  nis,  mo  nighean,  na  biodh 
1  ort ;  gach  ni  a  tha  thu  ag  iarraidh, 
"  dhuit ;  oir  tha  fios  aig  uile  bhaile  mo 

hluaigh  gur  bean  shubhailceach  thu. 

12  Agusanistha  e  fior  gur  fear-dàimh 
huit  mise ;  gidheadh  tha  fear-dàimh  a's 
aigse  dhuit  na  mi. 

13  Fan  an  nochd,  agus  anns  a'  mhaduinn 
a  ni  e  riut  dlighe  fir-dàimh,  tha  sin  gu 
aith,  deanadh  e  dlighe  fir-dàimh  ;  ach 

»f  bi  e  toileach  dlighe  fir-dàimh  a  dhean- 
h  riut,  an  sin  ni  mise  dlighe  fir-dàimh 
ut,  mar  is  beò  an  Tighearna :  luidh  sìos 
l,ru  maduinn. 

14  Agus  luidh  i  sìos  aig  a  chosaibh  gu 
naduinu :  agus  dh'èirich  i  mu'n  rohh  e  'n 
•omas  do  dhuine  duin'  eile  aithneachadh. 
^Vgus  thubhah  t  e,  Na  biodh  fios  aig  neach 
dr  Uth  gu'n  d'thàinig  bean  a  steach  do'n 
ìrlar-bhualaidh. 

15  Mar  an  ceudna  thubhairt  e,  Thoir  an 


I  so  am  brat  a  tha  agad  umad,  agus  cum  e. 
Agus  chum  i  e,  agùs  thombais  e  sè  toimh- 
sean  eorna,  agus  chuir  e  oirre  iad  :  agus 
chaidh  i  a  steach  do'n  bliaile. 

16  Agus  an  uair  a  thàinig  i  dh'ionnsuidh 
a  màthar-chèile,  thubhairt  i,  Cò  thusa,  mo 
nighean  ?  agus  dii'innis  i  dh'i  gach  ni  a  rinu 
an  duine  dli'i. 

17  Agus  thubhairt  i,  Na  sè  toimhsean 
eorna  so  thug  e  dhomh ;  oir  tliubhairt  e 
rium,  Na  imich  falamh  a  dii  ionnsuidh  do 

I  mhàthar-chèile. 

I  18  Agus  thubhairt  ise,  Fuirich,  mo  nigh- 
I  ean,  gus  am  bi  fios  agad  cionnus  a  dli'èireas 
|  do'n  chùis :  oir  cha  bhi  an  duine  aig  fois 
!  gus  an  crìochnaich  e  'n  gnothuch  au 
j  diugh. 

.      CAIB.  IV. 

AN  SIN  chaidh  Boas  suas  a  dh'ionnsuidh 
a'  gheata,  agus  shuidh  e  sìos  an  sin: 
I  agus,  feuch,  bha  'm  fear-dàimh  mu'n  do 
i  labhair  Boas  a'  dol  seachad  agus  tliu'ohairt 
e  ris,  Ho,  a  leitliid  so  a  dh  fhear !  thig  a 
,  leth-taobh,  suidh  sìos  an  so.  Agus  thàinig 
I  e  a  leth-taobh,  agus  shuidh  e  sìos. 
;  2  Agus  ghabh  e  deichnear  dhaoine  do 
sheanalribh  a'  bhaile,  agus  thubhairt  e, 
!  Suidhibh  sìos  an  so.  Agùs  shuidh  iad  sìos. 
j  3  Agus  thubhairt  e  ris  an  fhear-dàimh, 
;  Tha  Naomi,  a  thàinig  air  a  h-ais  à  fearann 
;  Mhoaib,  gu  earrann  do'n  achadh  bu  le  ar 
J  bràthair  Elimelech  a  reiceadh. 
j  4  Agus  smuainich  mi  air  fios  a  thoirt 
{  duit,  ag  ràdh,  Ceannaich  e  am  fianuis  an 
i  luchd-àiteachaidh,  agus  am  fianuis  shean- 
;  airean  mo  shluaigh :  ma  dh'fhuasgaileas 
j  tu  e;  fuasgail  e  ;  ach  mur  fuasgail  thu  e, 
i  innis  dhomh,  a  chum  gu'm  bi  fios  agam : 
1  oir  cha  'n'eil  neach  air  bith  ann  gu  'fliuas- 
1  gladh  ach  thusa,  agus  mise  a'd'  dhèigh-sa. 
,  I\gus  thubhairt  esan,  Fuasgailidh  mise  e. 

5  An  sin  thubhairt  Boas,  San  là  anns  an 
:  ceannaich  thu  'n  t-achadh  o  làimh  Naomi, 
,  feumaidh  tu  cuideachd  a  cheannach  o  Rut 
I  a'  Bhan-mhoabach,  bean  a'  mhairbh,  a 
i  thogail  suas  ainme  a'  mhairbh  air  'oigh- 

reaehd-san. 

6  Agus  thubhairt  am  fear-dàimh,  Cha 
"n  fheud  mi  'fhuasgladh  dhomh  fèin,  air 
eagal  gu  mill  mi  m'  oighreachd  fèin  :  fuas- 

;  gail  thusa  mo  chòir  dhuit  fèin,  oir  cha  'n 

j  fiieud  mise  a  fuasgladh. 

|     7  A  nis  b'e  so  o'shean  an  gnàth  ann  an 

:  Israela  thaobh  fuasglaidh,  agus  a  thaobii 

!  iomlaid,  a  dhaingneadiadh  gach  ni :  chuir- 

1  eadli  duine  dheth  a  bhròg,  agus  bheireadh 

I  e  d'a  choimhearsnach  i :  agus  bha  so  mar 

!  fhianuis  ann  an  Israel. 

;     8  Uime  sin  thubhairt  am  fear-dàimh  ri 

i  Boas,  Ceannaich  air  do  shon  fèin  e :  agus 

j  chuir  e  dheth  a  bhròg. 

9  Agus  thubhairt  Boas  ris  na  seanairibh, 
j  agus  ris  an  t-sluagh  uile,  Z?fianuisean  sibhse 
!  au  diugh,  gu'n  do  cheannaich  mise  gaeh  ni 
!  Tju  le  Elimelech,  agus  gach  ni  bu  le  Chilion, 

agus  le  Mahlon,  o  làimh  Naomi. 
i     10  Agus  mar  an  ceudna  Rut  a'  Bhan- 
j  mhoabaeh,  bean  Mhahloin,  cheannaich  m 
!  dhomh  fèin  gu  bhi  'na  mnaoi  agam,  a 
thogail  suas  ainme  a'  mhairbh  air  'oigh- 
reachd,  a  chum  nach  iireanar  as  ainm  a' 
mhairbh  à  meadhon  a  bhràithrean,  agus  e> 

gheata  'àite  fèin:  is  fianuisean  sibhse  an 
diugh. 

11  Agus  thubhairt  an  sluagh  uile  a  bha 
sa'gheata,  agus  naseanairean,  isfianuisean 
sinn  :  gu'n  deanadh  an  Tighearn  a'  bhean  a 
tha  teachd  a  dh'ionnsuidh  do  thighe,  mar 
Racliel  agus  mar  Leah,  a  thog  suas  le  chèile 
tigh  Israeil :  agus  dean  thusa  gu  cubhaidh 
ann  an  Ephratah,  agus  bi  cliuiteach  ann 
am  Bet-lehem  ; 

12  Agus  bitheadh  do  tbigh  mar  thigh 
Phareis,  (a  rug  Tamar  do  Iudah,)  do'n 
t-sliochd  a  bheir  an  Tighearna  dhuit  o'n 
mhnaoi  òig  so. 

13  Agus  ghabh  Boas  Rut,  agus  bha  i 
aige  'na  mnaoi :  agus  chaidh  e  stigh  d'a 
h-ionnsuidb,  agus  tbuganTighearnatoirr- 
cheas  dh'i,  agus  rug  i  mac. 

14  Agus  thubhairt  na  mnài  ri  Naomi, 
Beannaichte  gu  robh  an  Tighearna  nach 
d'fhàg  thusa  an  diugh  gun  fhear-dàimh,  a 
chum  gu'm  bi  'ainm  cliuiteach  ann  an  Is- 
rael. 


15  Agus  bithidh  e  dhuit,  'na  fliear  ath 
nuadhachaidh  do  bheatha,  agus  'na  fhear 
altruim  do  shean  aois :  oir  is  i  do  bhan 
chliamhuin,  aig  am  bheil  gràdh  dhuit,  a' 
fearr  dhuit  na  seachd  mic,  a  rug  e. 

16  Agus  ghabh  Naomi  an  leanabh,  agu 
chuir  i  'na  h-uchd  e,  agus  bha  i  'na  ban-al 
trum  aige. 

17  Agus  thug  na  ban-choimhearsnaic 
ainm  air,  ag  ràdh,  Rugadh  macdoNaomi 
agus  thug  iad  Obed  mar  ainm  air  :  Is  esa 
athair  Iese,  athar  Dhaibhidh. 

18  A  nis  is  iad  so  ginealaich  Phareis 
Ghin  Phares  Hesron. 

19  Agus  ghin  Hesron  Ram,  agus  ghi 
Ram  Aminadab, 

20  Agus  ghin  Aminadab  Nahson,  agu 
ghin  Nahson  Salmon, 

21  Agus  ghin  Salmon  Boas,  agus  ghi 
Boas  Obed, 

22  Agus  ghin  Obed  lese,  agus  ghin  Ieg 
Daibhidh. 


CEUD  LEABHAR  SHAMUEIL 

d'an  ainm,  air  mhodh  eile, 
CEUD  LEABHAR  NAN  RIGH. 


CAIB.  I. 

\  NIS  bha duine  àraidh  o  Ramataim-so- 
J\_  phim,  o  shliabh  Ephraim,  agus  b'e 
'ainm  Elcanah,  mac  Ierohaim,  mhic  Elihu, 
mhic  Thohu,  mhic  Shuph,  Ephratach. 

2  Agus  bha  dithis  bhan  aige  :  ainm  mnà 
dhiubh  Hanah,  agus  ainm  na  mnà  eile 
Peninah.  Agus  aig  Peninah  bha  clann, 
ach  aig  Hanah  cha  robh  clann. 

3  Agus  thàinig  an  duine  so  nìos  as  a 
bhaile  gach  bliadhna,  a  dheanamh  aoraidh 
agus  a  dh'ìobradh  do  Thighearna  nan 
sluagh  ann  an  Siloh  :  agus  bha  dà  mhac 
Eli,  Hophni  agus  Phinehas,  sagartan  an 
Tighearn,  an  sin. 

4  Agus  an  uair  a  thàinig  an  t-àm  anns 
an  d'ìbbair  Elcanah,  thug  e  d'a  mhnaoi 
Peninah,  agus  d'a  mic  uile  agus  d'&  nigh- 
eanaibh.  cuibhrionnan. 

5  Ach  do  Hanah  thug  e  cuibhrionn  dhù- 
bailte ;  oir  ghràdhaich  e  Hanah :  ach 
dhruid  an  Tighearn  a  brù. 

6  Agus  bhrosnaich  a  h-eascaraid  i  mar 
an  ceudna  gu  feirg,  a  thoirt  oirre  gearan  a 
dheanamh,  a  chionn  gu'n  do  dhruid  an 
Tighearn  a  brù. 

7  Agus  mar  sin  rinn  e  gach  bliadhna, 
'nuair  a  thàinig  i  nìos  do  thigh  an  Tigh- 
earna,  mar  sin  bhrosnaich  si  i.  Uime  sin 
ghuil  i,  agus  cha'n  itheadh  i. 

8  An  sin  thubhairt  Elcanah  a  fear  rithc, 
A  Hanah,  c'ar  son  a  tha  thu  a'  gul  ?  agus 


c"ar  son  nach  'eil  tha  ag  itheadh  ?  agn 
c'ar  son  a  tha  do  chridhe  air  a'  chràdh 
nach  fearr  mise  dhuit  na  deich  mic  ? 

9  Agus  dh'èirich  Hanah  suas  an  dèigl 
dhoibh  itheadh  ann  an  Siloh,  agus  an  dèigl 
dhoibh  òl :  (a  nis  bha  Eli  an  sagart  'n. 
shuidhe  air  caithir  làimh  ri  ursainn  ann  ai 
teampull  an  Tighearn:) 

10  Agus  bha  i  air  a  cràdh  'na  h-anam 
agus  rinn  i  urnuigh  ris  an  Tighearn,  agui 
ghuil  i  gu  goirt. 

11  Agus  bhòidich  i  bòid,  agus  thubhair 
j,  O  Thighearna  nan  sluagh,  ma  dh'amh- 
airceas  tu  da  rìreadh  air  àmhghar  do  bhan- 
oglaich,  agus  gu'n  cuimhnich"thu  orm,  ag- 
us  nach  dì-  chuimhnich  thu  do  bhanoglach 
ach  gun  toir  thu  do  d'  bhanoglaich  lean- 
abh  gille,  an  sin  bheir  mi  e  do'n  Tighearna 
rè  uile  làithean  a  bheatha,  agus  cha  tèic 
ealtainn  air  a  cheann. 

12  Agus  an  uair  a  bhuanaich  i  ri  h-ur- 
nuigh  an  làthair  an  Tighearna,  thug  Eli 
fa'near  a  beul. 

13  A  nis  bha  Hanah  a'  labhairt  'na 
cridhe  ;  bha  a  bilean  a  mhàin  a'  gluasad, 
ach  cha  chualas  a  guth  :  uime  sin  shaoil 
Eli  gu'n  robh  i  air  mhisg. 

14  Agus  thubhairt  Eli  rithe,  Cia  fad  a 
bhios  tu  air  mhisg  ?  cuir  air  falbh  t'fhìon 
uait. 

15  Agus  fhreagair  Hanah  agus  thubh- 
airt  i,  Ni  h-eadh,  mo  thighearn ;  it  bean 

ise  a  tha  tuirseach  a'm'  spiorad :  aon 
|mid  fìon  no  deoch  làidir  cha  d'òl  mi, 
:h  dhòirt  mi  mach  m'anam  an  làthair  an 
ighearna.  «. 

16  Na  meas  do  bhanoglach  mar  nighean 
i  Bhelial :  oir  is  ann  à  ro-mheud  mo 
ìearain  agus  mo  dhoilgheis  a  labhair  mi 
js  anis. 

17  An  sin  fhreagair  Eli  agus  thubhairt 
Imich  an  sìth :  agus  gu'n  tngadh  Dia 

raeil  dhuit  t'  iarrtus  a  dh'iarr  thu  air. 

18  Agus  thubhairt  ise,  Faigheadh  do 
ianoglach  deadh-ghean  a'd'  shùilibh. 
gus  dh'imich  a'  bhean  roimpe,  agus 
i'ith  i,  agus  cha  robh  a  gnùis  ni  b'fhaide 
tbhach. 

19  Agus  dh'èirich  iad  gu  moch  anns  a* 
haduinn,  agus  rinn  iad  aoradh  an  làtliair 

lu  Tighearn,  agus  phill  iad,  agus  thàinig 
Wi  a  dh'ionusùidh  an  tighe  gu  Ramah : 
1  rus  dh'aithnich  Elcanah  a  bhean  Hanah, 
I  'uschuimhnich  an  Tighearn  oirre. 
I  20  Uime  sin  tharladh,  an  uair  a  thàinig 
Ij  t-àm  mu'n  cuairt,  an  dèigh  do  Hanah 
l|>  torrach,  gu'n  d'rug  i  mac  ;  agus  thug  i 
'.  '.muel  mar  ainm  air,  ag  rùdh,  Do  bhrìgh 
Ili'n  d'iarr  mi  e  air  an  Tigliearn. 
"■121  Agus  i  haidh  an  duine  Elcanah,  agus 
Ij.high  uile,  suas  a  dh'ìobradh  do'n  Tigh- 
Ijrna  na  h-ìobairt  bliadhnail,  agus  a 
mtoimhlionadh  a  bliòide. 
TH22  Agus  cha  deachaidh  Hanah  suas ;  oir 
JBubhairt  i  r'a  fear,  Cha  tèid  mise  suas  gus 
p  cuirear  an  leanabh  bhàrr  na  cìehe,  agus 
Iji  sin  bheir  mi  leam  e,  chum  gu'n  tais- 
Hanar  e  am  fianuis  an  Tighearn,  agus 
mi'm  fan  e  'n  sin  gu  bràth. 
||23  Agus  thubhairt  Elcanah  a  fear  rithe, 
f  ?an  mar  is  maith  leat ;  fangus  an  cuir 
■u  bhàiT  na  cìche  e  ;  a  mhàin  daingnich- 
|  dh  an  Tighearn  'fhocal.  Agus  dh'fhan 
t  bhean,  agus  thug  i  cìoch  d'a  leanabh, 
'ljis  an  do  chuir  i  bhàrr  na  cìehe  e. 
"■24  Agus  an  uair  a  chuir  i  bbàrr  na  cìche 
■thug  i  suas  leatha  e,  maille  ri  tri-bliadh- 
W,cn  tairbh,  agus  aon  ephah  do  mhin 
■ftnn,  agus  searrag  fhìona,  agus  thug  i  e 
I  thigh  an  Tighearn  anu  an  Siloh  :  agus 
la  'n  leanabh  òg. 

■25  Agus  raharbh  iad  an  tarbh,  agus 
Jfug  iad  an  leanabh  a  dh'ionnsuidh  Eli. 
j'26  Agus  thubhairt  i,  Mo  thighearna, 
Mir  is  beò  t'anam,  mo  thighearn,  is  mis' 

■  bhean  e  sheas  làimh  riut  an  so,  a'  dean- 
Ilih  urnuigh  ris  an  Tighearn. 

I  27  Air  soa  an  leinibh  so  rinn  rai  urn- 
Rgh;  agus  thug  an  Tighearna  dhomh 
t  '  iarrtus  a  dh'iarr  mi  air : 

■  28  Agus  uime  sin  thug  mi  seachad  gu 
I 'or  e  do'n  Tighearna :  rè  uile  làithean  a 
l'ieatha  thugadh  seachad  e  do'n  Tighearn. 
I  srus  rinn  e'aoradh  do'n  Tighearn  an  sin. 

3  \  GUS  rinn  Hanah  urnuigh,  agus  thu- 
ii  x.  bhairt  i,  Tha  mo  chridbe  a'  deanamh 
| 'iirdeachais  anns  an  Tighearna;  dh'àrd- 
I 'cheadh  m' adharc  anns  an  Tighearna; 
1  nneadh  mo  bheul  farsuinn  os  ceann  mo 
•I  ùmhde,  do  bhrìgh  gu  bheil  mi  aoibh- 
I  ìach  ann  do  shlàinte-sa. 
I  2  Cha  'n  'eil  neach  air  bith  naomha  mar 
I  i  Tighearn ;  oir  cha  'n  'eil  neach  anu  ach 


thu,  agus  cha  'n  'eil  carraig  ann  mar  ar 
Dia-ne. 

3  Na  labhraibh  ni's  mò  cho  ro-uaihh- 
reach';  na  tigeadh  àrdan  a  mach  as  bhur 
beul ;  oir  is  Dia  eòlais  an  Tighearn,  agus 
leis-san  tha  gnìornharan  air  an  cothrom- 
achadh. 

4  Tha  boghanna  nan  daoine  treuna  air 
am  briseadh,  agus  tha  iadsan  a  thuislich 
air  an  crioslachadh  le  neart. 

5  ladsan  a  bha  làn,  air  son  arain  thuar- 
asdalaich  siad  iad  fèin  ;  agus  iadsan  a  bha 
ocraeh,  sguir  iad  do  bhi  mar  sin  :  ise  a  bha 
roimhe  neo-thorrach,  rug  i  seachdnar ;  ag- 
us  ise  aig  an  robh  mòran  cloinne,  dh'fhàs 
i  fann. 

6  'Se  'n  Tighearn  a  mharbhas  agus  a 
bheotbaicheas :  bheir  e  sìos  a  dh'ionnsuidh 
na  h-uaighe,  agus  bheir  e  nìos. 

7  'Se  'n  Tighearn  a  ni  bochd,  agus  a  ni  i 
beartach  :  leagaidh  a  sìos,  agus  togaidh  e 
suas. 

8  Togaidh  e  'm  bochd  o'n  duslach ;  o'n 
òtrach  togaidh  e  suas  am  feumach,  g'an 
cur  'nau  suidhe  maille  ri  uachdaranaibh, 
agus  a  thoirt  orra  caithir  glòire  a  shealbh- 
achadh :  oir  is  leis  an  Tighearna  bunaite 
na  talmhainn,  agus  shuidhich  e  an  domh- 
an  orra. 

9  Cosan  a  naomh  gleidhidh  e,  agus  bith- 
idh  na  h-aingidh  tosdach  ann  an  dorchad- 
as ;  oir  le  neart  cha  bhuadhaich  duine  sam 
bith. 

10  Brisear  'nam  hloighdibh  eascairdean 
an  Tighearn  :  as  na  nèamhaibh  ni  e  tairn- 
eanach  orra :  bheir  an  Tighearna  breth  air 
crìochaibh  na  talmhainn;  agus  bheir  e 
neart  d'a  righ,  agus  àrdaichidh  e  adharc 
'Aoin  ungta  fèin. 

11  Agus  dh'imich  Elcanah  guRamah  d'a 
thigh ;  agus  fhritheil  an  leanabh  do'n 
Tighearn  am  fianuis  Eli  an  t-sagairt. 

12  A  nis  bu  mhic  do  Bhelial  mic  Eli ; 
cha  b'aithne  dhoibh  an  Tighearn. 

13  Agus  b'e  gnàth  nan  sagart  leis  an 
t-sluagh,  an  uair  a  dhìobradh  duine  sam 
bith  ìobairt,  gu'n  tigeadh  òglach  an  t-sag- 
airt,  an  uair  a  bha  'n  fheoil  'ga  bruich- 
eadh,  agus  greimiche-feòla  thri  meur  'na 
làimh  ; 

14  Agus  bhuaileadh  e  san  aghann  e,  no 
sa'  choire  bheag,  no  sa'  choire  mhòr,  no  sa' 
phoit ;  gach  ni  a  bheireadh  an  greimiche- 
feòla  suas,  ghabhadh  an  sagart  air  a  shon 
fèin  :  mar  sin  rinn  iad  ann  an  Siloh,  ris  na 
h-Israelich  uile  a  thàinig  an  sin. 

15  Mar  an  ceudna  mun  loisgeadh  iad  an 
t-saill,  thigeadh  òglach  an  t-sagairt,  agus 
theireadh  e  ris  an  duine  a  dh'ìobair,  Thoir 
feoil  g'a  ròstadh  do'n  t-sagart ;  oir  cha 
ghabh  e  uait  feoil  bhruich,  ach  amh. 

16  Agus  nan  abradh  duine  sam  bith  ris, 
Na  dearmadadh  iad  an  t-saill  a  losgadh  air 
ball,  agus  an  sin  gabh  dhuit  fèin  mar  is 
miann  le  t'auam ;  an  sin  f  hreagradb  e,  Ni 
h-eadh,  ach  bheir  thu  dhomh  a  nis ;  agus 
mur  tabhair,  gabhaidh  mi  a  dh'aindeoin. 

17  Uime  sin  bha  peacadh  nan  òganach 
ro-mhòr  am  fianuis  an  Tighearn ;  oir  rinu 
daoine  tarcuis  air  ìobairt  an  Tighearn. 

18  Ach  fhritheil  Samuel  an  làthair  an 
Tigbearn,  ag  us  e  'na  leauabh,  air  a  chrioS"- 
lachadh  le  ephod  do  lìon-eudachx 

19  Agus  rinn  a  mhàthair  dha  còta  beag, 
agus  thugi  d'a  ionnsuidh  e  o  bhliadhna  gu 
bliadhna,  'nuair  a  chaidh  i  suas  maille  r'a 
fear  a  dh'ìobradh  na  h-ìobairt  bliadhnail. 

20  Agus  bheannaich  Eli  Elcanah,  agus  a 
bhean,  agus  thubhairt  e,  Gu'n  tugadh  an 
Tighearna  dhuit  sliochd  o'n  mhnaoi  so,  air 
son  an  tiodhlaic  a  thug  i  6eachd  do'n 
Tighearn.    Agus  chaidh  iad  d'an  àite  fèin. 

21  Agus  dh'amhairc  an  Tighearn  air 
Hanah,  agus  dh'  fhàs  i  torrach,  agus  rug  i 
tri  mic,  agus  dà  nighinn.  Agus  dh  'fhas 
an  leanabh  Samuel  suas  am  fianuis  an 
Tighearn. 

22  A  nis  bha  Eli  ro-shean,  agus  chual'  e 
gach  ni  a  rinn  a  mhic  ri  h-Israel  uile,  agus 
cionnus  a  luidh  iad  leis  na  mnaibh  a 
chruinnich  aig  dorus  pàilliuin  a'  choimh- 
thionail. 

23  Agus  thubhairt  e  riu,  C'ar  son  a  tha 
sibh  a'  deanamh  a  leithid  so  do  nithibh? 
oir  tha  mi  a'  cluinntinn  a  thaobh  bhur 
droch  ghnìomhara  o'n  t-sluagh  so  uile. 

24  Na  deanaibh  mar  so,  mo  mhic :  oir 
cha  sgeul  maith  a  tha  mi  a'  cluinntinn,  gu 
bheil  sibh  a'  toirt  air  sluagh  an  Tighearna 
dol  air  seacharan. 

25  Ma  pheacaicheas  duine  an  aghaidh 
duiu'  eile,  bheir  am  breitheamh  breth  air : 
ach  ma  pheacaicheas  duine  an  aghaidh  an 
Tighearna,  cò  a  ghuidheas  air  a  shon  ? 
gidheadh  cha  d'èisd  iadsan  ri  guth  an  ath- 
ar,  do  bhrìgh  gu'm  bu  toil  leis  an  Tigh- 
earn  am  marbhadh. 

26  (Agus  dh'  fliàs  an  leanabh  Samuel 
suas,  agus  bha  e  taitneach  araon  do'n 
Tighearn,  agus  do  dhaoinibh.) 

27  Agus  thàinig  duine  le  Dia  dh'ionn- 
suidh  Eli,  agus  thubhairt  e  ris,  Mar  so 
tha'n  Tighearn  ag  ràdh,  An  d'fhoillsich 
mise  gu  soilleir  mì  fèin  do  thigh  t'athar,  an 
uair  a  bha  iad  san  Eiphit,  ann  an  tigh 
Pharaoh  ? 

28  Agus  an  do  thagh  mi  e  à  treubhaibh 
Israeil  uile  gu  bhi  'na  shagart  agam,  a 
dh'  ìobradh  air  m'altair,  a  losgadh  tùis,  a 
dh'iomchar  ephoid  a'm'  fhianuis?  agus  an 
d'thug  mi  do  thigh  t'athar  na  tabhartasan 
uile  a  bheirear  suas  le  teine  le  cloinn  Is- 
raeil  ? 

29  C'ar  son  a  tha  sibh  a'  deanamh  tàir 
air  m'ìobairt,  agus  air  mo  thabhartas  a 
dh'àithn  mi  ann  am  àite-còmhnuidh,  agus 
a  tha  thu  a'  toirt  urraim  do  d'  mhic  os  mo 
cheann-  sa,  gu  sibh  fèin  a  dheanamh  reamh- 
ar  ]e  roghadh  uile  thabhartasa  mo  shluaigh 
Israeil  ? 

30  Uime  sin  tha  'n  Tighearna  Dia  Israeil 
ag  ràdh,  Thubhairt  mi  gu  deimhin,  gu'n 
gluaiseadh  do  thigh-sa  agus  tigh  t'athar 
a'm'  fhianuis  gu  bràth:  ach  a  nis  tha'n 
Tighearn  ag  ràdh,  Gu  ma  fada  sin  uamsa ; 
oir  dhoibh-san  a  bheir  urram  dhomhsa 
bheir  mise  urram,  agus  iadsan  a  ni  tàir 
ormsa,  is  beag  am  meas  a  bhitheas  dhiubh. 

31  Feuch,  tha  na  làithean  a'  teachd  anns 
an  gearr  mi  dhiot  do  ghàirdean,  agus 
gàirdean  tighe  t'athar,  air  chor  as  nach  bi 
seann  duine  a'd'  thigh. 

32  Agus  chi  thu  nàmhaid  ann  am  àite- 
còmhnuidh-«z  anns  an  uile  shaoibhreas  a 
bheir  Dia  do  Israel :  agus  cha  bhi  seann 
duine  a'd'  thigh-sa  gu  bràth. 


33  Agus  an  duine  sin  agad  nach  geaiB- 
mi  as  o  m'  altair,  bithidh  e  a  chlaoidh  cil  : 
shùl,  agus  a  chràdh  do  chridhe :  agusbàiH- 
aichidh  uile  ghineal  do  thighe  ann  al 
trèin'  an  neirt. 

34  Agus  bithidh  so  'na  chomhara  dhui 

a  thig  air  do  dhithis  mhac,  air  Hophni  a$|  j 
us  Phinehas,  ann  an  aon  là  bàsaichidh  ni 
le  chèile. 

35  Agus  togaidh  mi  suas  dhomh  fèij  ' 
sagart  dìleas,  a  ni  mar  a  tha  e  ann  al  I: 
chridhe,  agus  ann  am  inntinn ;  agus  tofl  I- 
aidh  mi  dha  tigh  seasmhach,  agus  imicil  j 
idh  e  am  fianuis  m'  Aoin  ungta  gu  bràthJl  1 

36  Agus  tarlaidh  gu'n  tig  gachneach  j 
dh'fhàgar  a'd'  tbigli  a  chromadh  sìos  <|  ! 
air  son  mìr  airgid,  agus  greim  arain ;  agiJ 
their  e,  Cuir  mi,  guidbeam  ort,  ann  a  p 
aon  do  dhreuchdaibh  nan  sagart,  a  chnl  - 
gu'n  ith  mi  greim  arain. 

CAIB.  III. 

AGUS  fhritheil  an  leanabh  Samuel  do  » 
Tighearn  am  fianuis  Eli :  agus  bì 
focal  an  Tighearna  luachmhor  anns  i; 
làithibh  sin ;  cha  robh  taisbean  follaisead  tr 
ann. 

2  Agus  tharladh  anns  an  àm  sin,  anufi  i ••- 
a  bha  Eli  'na  luidhe  'na  àite ;  (agus  thòisi  i  . 

a  shùilean  air  fàilneachadh  :  cha  b'urraij: 
e  faicinn  gu  maith  ;) 

3  Agus  mun  deachaidh  lòchran  Dhè  i  < 
an  uair  a  bha  Samuel  'na  ìuidhe  ann  i  i': 
teampull  an  Tighearna,  far  an  robh  ài  I 
Dhè ; 

4  Gu'n  do  ghairm  an  Tighearn  air  S)  i 
muel ;  agus  fhreagair  esan,  Tha  mi  'n  s<j  . 

5  Agus  ruith  e  dh'ionnsuidh  Eli,  ag  ìc 
thubhairt  e,  Tha  mi  'n  so,  oir  ghairm  tl'  r. 
orm.   Agus  thubhairt  esan,  Cha  do  ghaii 
mise  ort ;  pill,  luidh  sìos.   Agus  dh'fhall 

e  agus  luidh  e  sìos. 

6  Agus  ghairm  an  Tighearn  a  rìs  air  S  I  il 
muel.  Agus  dh'èirich  Samuel,  agus  chaii  1 
e  dh'ionnsuidh  Eli,  agus  thubhairt  e,  Ti  v 
mi  'n  so,  oir  ghairm  thu  orm.    Agi  i  z 
fhreagair  esan,  Cha  do  ghairm  mise  ort.<  k 
mhic  ;  pill,  luidh  sìos. 

7  A  nis  cha  b'aithne  do  Shamuel  fathf:  . 
an  Tighearn,  agus  cha  d'  fhoillsichea*1  i 
focal  an  Tighearna  fathast  da. 

8  Agus  ghairm  an  Tighearna  fathast  i  ; 
Samuel  an  treas  uair.    Agus  dh'èirich  i  e 
agus   chaidh   e  dh'ionnsuidh  Eli,  ag  i 
thubhairt  e,  Tha  mi  'n  so,  oir  ghairm  tl  i .. 
orm.   Agus  thuig  Eli  gu'm  b'e  'n  Tig!i  k;i 
earn  a  ghairm  air  an  leanabh. 

9  Uime  sin  thubhairt  EH  ri  Samuc'  i 
Falbh,  luidh  sìos ;  agus  ma  ghairmeas 
ort,  an  sin  their  thu,  Labhair,  a  Thiglt  ; 
earn,  oir  tha  do  sheirbhiseach  a'  cluini 
tinn.   Agus  dh'fhalbh  Samuel,  agus  lui<|  fta 
e  sìos  'na  àite  fèin. 

10  Agus  thàinig  an  Tighearn,  agus  she  fc 
e,  agus  ghairm  e  mar  air  na  h-uairibh  eil 

A  Shamueil,  a  Shamueil.   An  sin  fhreaj|  t;; 
air  Samuel,  Labhair,  oir  tha  do  sheirbhii  i: 
each  a'  cluinntinn. 

11  Agus  thubhairt  an  Tighearna  ri  Si:  L; 
muel,  Feuch,  ni  mi  ni  ann  an  Israel,  a  i 
gaoir  ann  an  dà  chluais  gach  neach 
chluinneas  e. 

12  Anns  an  là  sin,  coimhlionaidh  mi  i  - 


CAIB.  IV. 

rhaidh  Eli  na  nithe  sin  uile  a  labhair  mi 
u  thimchioll  a  thighe  :  tòisichidh   ini  ] 
ms  crìochuaichidh  mi.  i 
[13  Oir  dh'innis  mi  dha  gu'n  toir  mi  breth  i 
ir  a  thig-li  gu  bràth,  air  son  na  h-aingidh- 
ichd  air  am  bheil  e  fiosrach  ;  a  chionn  gu 
E  d'thug  a  mliic  masladh  dhomhsa,  agus 
ach  do  ehaisg  esan  iad. 

14  Agus  uime  sin  mhionnaich  mi  do 
;iigh  Eli,  nach  glanar  as  aingidheachd 
ghe  Eli  le  h-ìobairt,  no  le  tabhartas  gu 
ràth. 

15  Agusluidh  Samuelgu  maduinn,  agus 
li'fhosgail  e  dorsan  tighe  an  Tighearn : 
fus  bha  eagalair  Samuel  antaisbeaninus- 
adh  do  ELi. 

16  An  sin  ghairm  Eli  air  Samuel,  agus 
mbhairt  e,  A  Shamueil  a  mhic.  Agus 
aubliairt  esan,  Tha  mi  'n  so. 

17  Agus  thubhairt  e,  Ciod  an  ni  achaidh 
àdh  riut?  na  ceil  ormsa  e,  guidheam  ort : 
u'n  deanadh  Dia  mar  sin  riut,  agus  tuill- 
ladh  mar  au  ceudna,  ma  cheileas  tu  ni  air 
ith  orm,  do  gach  ni  a  chaidh  ràdh  riut. 
ì  18  Agus  dh'innis  Samuel  dha  na  h-uile 
j.ithe,  agus  cha  do  cheil  e  ni  sam  bith  air. 
kgus  thubhairt  esan,  Is  e  'n  Tighearn 
I  th'ann ;  an  ni  sìn  a  ta  maith  'na  shùilibh 
ui  e. 

I  19  Agus  dh'fhàs  Samuel  suas,  agus  bha 
ì  Tighearna  maille  ris,  agus  cha  do  leig  e 

0  h-aon  air  bith  d'a  fhoclaibh  tuiteam  a 
h'ionnsuidh  an  làir. 

20  Agus  bha  fios  aig  Israel  uile,  o  Dhan 
fu  ruig  Beer-seba,  gu'n  d'orduicheadh  Sa- 
fauel  'na  fhàidh  do'u  Tighearn. 

21  Agus  thaisbeineadh  an  Tighearn  a 
ìs  ann  an  Siloh  ;  oir  dh'fhoillsich  an  Tigh- 
arn  e  fèin  do  'Shamuel  ann  an  Siloh,  le 
[ocal  an  Tighearna. 

CAIB.  IV. 
|,  \  GUS  thàinig  focal  Shamueil  a  dh'ionn- 
ILX.  suidh  Israeil  uile.  A  nis  chaidh  Is- 
i-ael  a  mach  an  aghaidh  nam  Philisteach 
ifu  cath,  agus  champaich  iad  làimh  ri  Ebe- 
ìeser :  agus  champaich  na  Philistich  ann 
in  Aphee. 

1  2  Agus  tharruing  na  Philistich  iad  fèin 
||uas  an  ordugh  blàir  an  aghaidh  lsraeil : 
igus  chuireadh  an  cath,  agus  bhuaileadh 
l'.srael  roimh  na  Philistich :  agus  mharbh 
|ad  anns  a' chath  sa' mhachair  mu  thim- 
fchioll  ceithir  mìle  fear. 
ì  3  Agus  an  uair  a  thàinig  an  sluagh  do'n 
:hamp,  thubhairt  seanairean  Israeil,  C'ar 
hon  a  bhuail  an  Tighearna  sinn  an  diugh 
Ln  làthair  nam  Philisteach?  Thugamaid 
ll'  ar  n-ionnsuidh  à  Siloh  àirc  coimh- 
|:heangail  an  Tighearna,  chum  'nuair  a 
Lhig  i  'nar  measg  gu'n  saor  i  sinn  à  làimh 
Ur  naimhde. 

4  Agus  chuir  an  sluagh  daoine  gu  Siloh, 
i  chum  gu'n  tugadh  iad  à  sin  àirc  coimh- 
pheangail  Tighearna  nan  sluagh,  a  tha 
i:hòmhnuidh  eadar  na  Chefuban :  agus 
\)ha  dithis  mhac  Eli,  Hophni  agus  Phi- 
'aehas,  an  sin  maille  ri  àire  coimhcheang- 
iìil  Dè. 

5  Agus  an  uair  a  thàinig  àirc  coimh- 
! sheangail  an  Tighearna  do'n  champ,  dh'- 
liigh  lsrael  uile  le  h-iolaich  mhòir,  agus 
I  'hreagair  an  talamh  do'n  f huaim. 


6  Agus  chuala  na  Philistich  fuaim  na 
h-iolaich,  agus  thubhairt  iad,  Ciod  is  ciall 
do  fhuaim  na  h-iolaiche  mòire  so  ann  an 
camp  nan  Eabhruidheach  ?  Agus  thuig 
iad  gu'n  robh  àirc  an  Tighearn  air  teachd 
do'u  champ. 

7  Agus  bha  eagal  air  na  Philistich,  oir 
thubhairt  iad,  Tha  diathan  air  teachd  do'n 
champ  :  agus  thubhairt  iad,  Mo  thruaighe 
sinne  !  oir  charobh  aleithid  so  do  ni  riamh 
roimhe  aun : 

8  Mo  thruaighe  sinne  !  cò  a  shaoras  sinn 
à  làimh  nan  diathan  cumhachdacha  sin?  is 
iad  sin  na  diathan  a  bhuail  na  h-Eiphitich 
leis  gach  plàigh,  agus  a  rinn  nithe  ion- 
gantach  anns  an  fhàsach. 

9  Bithibh  làidir,  agus  bithibh  fearail,  O 
sibhse  Philisteacha,  a  chum  nach  bi  sibh 
'nur  tràillibh  aig  na  h-Eabhruidhich,  mar 
a  bha  iadsan  'nau  tràillean  agaibhse :  bith- 
ibh  ma  ta  fearail,  agus  cogaibh. 

10  Agus  chog  na  Philistich;  agus 
bhuaileadh  Israel,  agus  theich  gach  duine 
dhiubh  a  dh'ionnsuidh  a  bhùtha:  agus 
bha  àr  ro-mhòr  ann;  oir  thuit  do  Israel 
deich  mìle  fichead  coisiche. 

11  Agus  ghlacadh  àirc  Dhè  ;  agus  fhuair 
dithis  mhac  Eli,  Hophni  agus  Phinehas, 
bàs. 

12  Agus  ruith  duine  do  Bheniamin  a 
inach  as  an  armailt,  agusthàinig.egu.Siloh 
air  an  ià  sin  fèin,  agus  'eudach  àir  a  'reub- 
adh,  agus  duslach  air  a  cheann. 

13  Agus  an  uair  a  thàinig  e,  feuch,  bha 
Eli  'na  shuidhe  air  caithir  làimh  ris  an 
t-slighe,  a'  coimhead :  oir  bba  a  chridhe 
air  chrith  air  son  àirc  Dhè.  Agus  an  uair 
a  thàinig  an  duine  do'n  bhaile,  agus  a  dh'- 
innis  se  e,  dh'èigh  am  baile  uile. 

14  Agus  an  uair  a  chual'  Eli  fuaim  na 
h-èighich,  thubhairt  e,  Ciod  Js  ciall  do 
f  huaim  na  conghàir  so  ?  agus  rinn  an  duine 
cabhag,  agus  thàinig  e,  agus  dh'innis  e  do 
Eli. 

15  A  nis  bha  Eli  ochd  bliadhna  deug  ag. 
us  ceithir  fiehead  a  dh'aois ;  agus  bha  a 
shùilean  mall,  air  chor  as  nach  faiceadh  e 
gu  maith. 

16  Agus  thubhairt  an  duine  ri  Eli,  Is 
mise  esan  a  thàinig  a  mach  as  an  armailt, 
agus  theich  mise  'n  diugh  as  an  armailt. 
Agus  thubhairt  esan,  Ciod  a  thachair,  a 
mhic  ? 

17  Agus  fhreagair  an  teachdair  agus 
thubhairt  e,  Theich  Israel  roimh  na 
Philistich,  agus  mar  an  ceudna  bha  àr  mòr 
am  measg  an  t-sluaigh,  agus  mar  an  ceud- 
na  tha  do  dhithis  mhac  Hophni  agus  Phi- 
nehas  marbh,  agus  ghlacadh  àirc  Dhè. 

18  Agus  an  uair  a  dh'ainmich  e  àir 
Dhe,  thuit  e  bhàrr  na  cathrach  an  comh- 
air  a  chùil  làimh  ris  a'  gheata,  agus  bhris- 
eadh  'amhach,  agus  fhuair  e  bàs  ;  oir  bha 
e  'na  sheann  duine,  agus  trom.   Agus  thug 

i    e  breth  air  Israel  dà  lliichead  bliadhna. 

19  Agus  bha  a  bhan-chliamhuin,  bean 
Phinehais,  torrach,  dlùth  do  bhi  air  a  h-ais- 
ead:  agus  an  uair  a  chual'  i  'n  sgeul  gu'n 
do  ghlacadh  àirc  Dhè,  agus  gu'n  robh  a 

■  h-athair-cèile  marbh,  agus  a  fear,  chrom 

■  si  i  fèin,  agus  rug  i  mac  ;  oir  thàinig  a 
i   saothair-chloinne  oirre. 

20  Agus  mu  àm  a  bàis,  thubhairt  na 

mnài  a  bha  seasamh  làimh  rithe,  Na  biodh 
eagal  ort,  oir  rug  thu  mac.  Ach  cha  do 
fhreagair  ise,  ni  mò  a  thug  i  fa'near  e. 

21  Agus  thug  i  Ichabod  mar  ainm  air 
an  leanabh,  ag  ràdh,  Dh'fhalbh  a'  ghlòir 
o  Israel:  (do  bhrìgh  gu'n  do  ghlacadh 
àirc  Dhè,  agus  air  son  a  h-athar-cèile,  ag- 
us  a  fir :) 

22  Agus  thubhairt  i,  Dh'fhalbh  a'  ghlòir 
o  Israel ;  oir  ghlacadh  àirc  Dhè. 

CAIB.  V. 

AGUS  ghabh  na  Philistich  àirc  Dhè, 
agus  thug  iad  leo  i  o  Ebeneser  gu 
Asdod. 

2  An  sin  ghabh  na  Philistich  àirc  Dhè, 
agus  thug  iad  i  do  thigh  Dhagoin,  agus 
shuidhich  iad  i  làimh  ri  Dagon. 

3  Agus  an  uair  a  dh'èirich  muinntir 
Asdoid  gu  moch  air  an  là  màireach,  feuch, 
bha  Dagon  air  tuiteam  air  'aghaidh  dh'- 
ionnsuidh  an  làir  fa  chomhair  àirc  an  Tigh- 
earn :  agus  ghabh  iad  Dagon,  agus  chuir 
iad  a  rìs  e  'na  àite  fèin. 

4  Agus  an  uair  a  dh'èirich  iad  gu  moch 
sa'  mhaduinn  air  an  là  màireach,  feuch, 
bha  Dagon  air  tuiteam  air  'aghaidh  dh- 
ionnsuidh  an  làir  fa  chomhair  àirc  an 
Tighearn:  agus  bha  ceann  Dhagoin,  agus 
dà  bhois  a  làmh  air  an  gearradh  dheth  aig 
an  stairsnich :  dh'fhàgadh  a  mhàin  com 
Dhagoin  aige. 

5  Uime  sin  cha  saltair  sagairt  Dhagoin, 
no  neach  air  bith  a  thèid  a  steach  do  thigh 
Dhagoin,  air  stairsnich  Dhagoin  ann  an 
Asdod,  gus  an  là  'n  diugh. 

6  Ach  bha  làmh  an  Tighearna  trom  air 
muinntir  Asdoid,  agus  sgrios  e  iad,  agus 
bhuail  e  iad  le  neasgaidean  fola,  eadhon 
Asdod  agus  a  chrìochan. 

7  Agus  an  uair  a  chunnaic  daoine  Asdoid 

f vìnrobhe  mar  sin,  thubhairt  iad,  Cha  :n 
han  àirc  Dhè  Israeil  maille  ruinne ;  oir 
tha  a  làmh  trom  oirnn,  agus  air  Dagon  ar 
Dia. 

8  Uime  sin  chuir  iad  fios  uatha,  agus 
chruinnich  iad  uile  thighearnan  nam 
Philisteach  d'an  ionnsuidh,  agus  thubhairt 
iad,  Ciod  a  ni  sinn  ri  àirc  Dhè  Israeil  ? 
Agus  fhreagair  iadsan,  Tlmgar  à;rc  Dhè 
Israeil  mu'n  cuairt  gu  Gat.  Agus  thug 
iad  mu'n  cuairt  àirc  Dhè  Israeil  gu 
Gat. 

9  Agus  an  uair  a  thug  iad  mu'n  cuairt 
j,  bha  làmh  an  Tighearn  an  aghaidh  a* 
bhaile  le  sgrios  ro-  mhòr,  agus  bhuail  e 
daoine  a'  bhaile  eadar  bheag  agus  mhòr; 
agus  bha  neasgaidean  fola  aca  'nau  àitibh 
dìomhair. 

10  Uime  sin  chuir  iad  air  falbh  àirc  Dhe 
gu  Hecron ;  agus  an  uair  a  bha  àirc  Dhè 
air  teachd  gu  Hecron,  dh'èigh  na  Hecron- 
aich,  ag  ràdh,  Thug  iad  mu'n  cuairt  d'ar 
n-ionnsuidh-ne  àirc  Dhè  Israeil,  gu  sinn 
fèin  a  mharbhadh,  agus  ar  sluagh. 

11  Uime  sin  chuir  i&d  fios  uatha,  agus 
chruinnich  iad  uile  thighearnan  nara  Phil- 
ìsteach,  agus  thubhairt  iad,  Cuiribh  air 
falbh  àirc  Dhè  Israeil,  agus  rachadh  i  air  a 
h-ais  d'a  h-àite  fèin,  a  chum  nach  marbh  i 
sinn  fèin  agus  ar  sluagh  :  oir  bha  sgrios 
bàis  anns  a'  bhaile  uile  ;  bha  làmh  Dhè 
ro-throm  an  sin. 


12  Agus  na  daoine  nach  do  bhàsaich, 
bhuaileadh  iad  le  neasgaidean  fola ;  agas 
chaidh  èigheach  a'  bhaile  suas  gu  uèamn. 

CAIB.  VI. 

AGUS  bha  àirc  an  Tighearn  ann  am 
fearann  nam  Philisteach  seachd  mìoa- 

an. 

2  Agus  ghairm  na  Philistich  air  na  sag- 
artaibh,  agus  air  na  fiosaichibh,  ag  ràdh, 
Ciod  a  ni  sinn  ri  àirc  an  Tighearna  ?  thug- 
aibh  fios  duinn  cionnus  a  chuireas  sinn  air 
falbh  i  d'ah-àite  fèin. 

3  Agus  thubhairt  iadsan,  Ma  chuireas 
sibh  air  falbh  àirc  Dhè  Israeil,  na  cuiribh 
uaibh  falamh  i ;  ach  air  gach  uile  chor  ìoc- 
aibh  dha  tabhartas-eusaontais :  an  sìq 
slànuichear  sibh,  agus  bit'nidh  fios  agaibh 
c'ar  son  nach  do  phill  a  làmh  uaibh. 

4  An  sin  thubhairt  iad,  Ciod  an  tabhart- 
as-eusaontais  a  dh'ìocas  sinn  da  ?  Agua 
fhreagair  iadsan,  Cùig  neasgaidean  òir,  ag- 
us  cùig  luchaidh  òir,  a  rèir  àireimh  thigh- 
earnan  nam  Pliilisteach ;  oir  bha.  aon 
phlàigh  oirbh  uile,  agus  air  bhur  tighearn- 
aibh. 

5  Uime  sin  ni  sibh  dealbhan  bhur  neasg- 
aidean,  agus  dealbhan  bhur  luchaidh,  a 
tha  milleadh  na  tìre ;  agus  bheir  sibh  glòir 
do  Dhia  Israeil :  theagamh  gu'n  eutrom- 
aich  e  a  làmh  dhibh,  agus  do  bhur  diath- 
aibh,  agus  do  bhur  tìr. 

6  C'ar  son  uime  sin  a  chruaidhicheas 
sibh  bhur  cridhe,  mar  a  chruaidhich  na 
h-Eiphitich  agus  Pharaoh  an  cridhe  ?  an 
uair  a  rinn  e  gu  h-iongantach  'nam  measg, 
nach  do  leig  iad  an  sluagh  air  falbh,  agus 
dh'imich  iad? 

7  A  nis  uime  sin  deanaibh  feun  nomha, 
agus  gabhaibh  dà  mhart-bhainne,  air  nach 
deachaidh  cuing;  agus  ceanglaidh  sibh  na 
mairt  ris  an  fheun,  agus  bheir  sibh  an 
laoigh  dhachaidh  uatha. 

8  Agus  gabhaidh  sibh  àirc  an  Tighearn, 
agus  cuiridh  sibh  i  air  an  i  heun ;  agus 
cuiridli  sibh  na  seudan  òir,  a  dh'ìocas  sibh 
dha  mar  thabhartas-eusaontais,  ann  an 
cobhan  r'a  taobh  ;  agus  cuiridh  sibh  air 
falbh  i,  a  chum  gu'n  imich  i. 

9  Agus  chi  sibh,  ma  thèid  i  suas  rathad 
a  crìche  fèin  gu  Bet-semes,aw  sinr'mn  e  an 
t-olc  mòr  so  oirnn :  ach  mur  tèid,  an  sin 
bithidh  fios  againn  nach  i  a  làmh-san 
a  bhuail  sinn ;  is  tuiteamas  a  thàinig 
oirnn. 

10  Agus  rinn  na  daoine  mar  sin ;  agus 
ghabh  iad  dà  mhart-bhainne,  agus  cheang- 
ail  iad  ris  an  fheun  iad,  agus  dhruid  iad 
an  laoigh  a  stigh. 

1 1  Agus  chuir  iad  àirc  an  Tighearn  air 
an  fheun,  agus  an  cobhan  leis  na  luchaidh 
òir,  agus  dealbhan  an  neasgaidean  fola. 

12  Agus  ghabh  na  mairt  an  rathad  dìr- 
each  gu  slighe  Bhet-semeis  ;  air  an  rathad 
mhòr  dh'imich  iad,  a'  geumnaich  mar  a 
dh'imich  iad,  agus  cha  do  thionndaidh  iad 
a  leth-taobh  a  dh'ionnsuidh  na  làimhe 
deise  no  na  làimhe  clìthe ;  agus  chaidh 
tighearnan  nam  Philisteach  'nan  dèigh  gu 
crìch  Bhet-semeis. 

13  Agus  bha  muinntir  Bhet-semeis  a' 
buain  an  cruithneachd  anns  a'  ghleann ; 
agus  thog  iad  suas  an  sùilean,  agus  chunn- 

aic  iad  an  àirc,  agus  rinn  iad  gàirdeachas 
"nuair  a  chunnaic  iad  i. 

14  Agus  thàinig  ara  feun  gu  achadh  Io- 
sua  a'  Bhet-semesich,  agus  sheas  e  'n  sin, 
far  au  robh  clach  mhòr  ;  agus  sgoilt  iad 
ffodh  an  fheuna,  agus  thug  iad  suas  na 
mairt  'nan  ìobairt-loisgte  do'n  Tighearn. 

15  Agus  thug  na  Lebhithich  sìos  àirc  an 
Thighearn,  agus  an  cobhan  a  bha  maille 
rithe,  anns  an  robh  na  seudan  òir,  agus 
chuir  iad  air  a'  chloich  mhòir  iad :  agus 
thug  daoiue  Bhet-semeis  suas  tabhartàis- 
loisgte,  agus  dh'ìobair  iad  ìobairte  san  là 
sin  fèin  do'n  Tighearn. 

16  Agus  an  uair  a  chunnaic  cùig  tigh- 
earnan  nam  Philisteach  e,  phill  iad  gu  He- 
cron  san  là  sin  fèin. 

17  Agus  is  iad  so  na  neasgaidean  òir,  a 
dh'ìoc  na  Philistich  mar  thabhartas-eus- 
aontais  do'n  Tigliearn;  air  son  Asdoid 
aon,  air  son  Ghasa  aon,  air  son  Asceloin 
aon,  air  son  Ghat  aon,  air  son  Hecroin 
aon : 

18  Agus  na  luchaidh  òir,  a  rèir  àireimh 
uile  bhailte  nam  Philisteach,  a  bhuineadh 
do  na  cùig  tighearnaibh,  araon  bhailte 
daingnichte  agus  bhailte  gun  bhalla,  eadh- 
ongu  ruiira'  chlach  mhòr,  air  an  do  chuir 
iad  sìos  àirc  an  Tighearna,  clach  a  tha 
làthair  gus  an  là  'n  diugh  ann  an  achadh 
Iosua  a'  Bhet-semesich. 

19  Ach  bhuail  e  daoine  Bhet-semeis,  a 
cliionn  gu'n  do  sheall  iad  air  àirc  an  Tigh- 
earna  ;  bhuail  e  eadhon  do'n  t-sluagh  tri 
fichead  agus  dèichnear  fhear :  agus  rinn 
an  sluagh  caoidh,  do  bhrìgh  gu'n  do  bhuail 
an  Tighearna  cuid  do'n  t-sluagh  le  plàigh 
mhòir. 

20  Agus  thubhairt  daoine  Bhet-semeis, 
Cò  is  urrainn  seasamh  an  làthair  an  Tigh- 
earna  Dè  naòimh  so?  agus  cia  dh'ionn- 
suidh  a  thèid  i  suas  uainne  ? 

21  Agus  chuir  iad  teachdairean  adh'ionn- 
suidh  luchd-àiteachaidh  Chiriat-iearim,  ag 
ràdh,  Thug  na  Philistich  air  a  h-ais  àirc 
an  Tighearna  ;  thigibh  a  nuas,  thugaibh 
suas  i  d'  'ur  n-ionnsuidh. 

AGUSthàinig  daoine  Chiriat-iearim,ag- 
us  thug  iad  suas  àirc  an  Tighearn,  ag- 
us  thug  iad  a  steach  i  do  thigh  Abinadaib 
ann  an  Gibeah,  agus  naomhaich  iad  a 
mhac  Eliasar,  a  ghleidheadh  àirc  an  Tigh- 
earn. 

2  Agus  tharladh,  o'n  là  a  dh'fhan  an 
àirc  ann  an  Ciriat-iearim,  gu'n  robh  an 
aimsir  fad  ;  (oir  bhaficheadbliadhna  ann  ;) 
agus  rinn  tigh  Israeil  uile  caoidh  an  dèigh 
an  Tighearn. 

3  Agus  labhair  Samuel  ri  uile  thigh  Is- 
raeil,  ag  ràdh,  Ma  philleas  sibh  a  dh'ionn- 
suidh  an  Tighearna  le  'r  n-uile  chridhe,  an 
sin  cuiribh  air  falbh  na  diathan  coimheach 
as  bhur  measg,  Baalim  agus  Astarot ;  ag- 
us  ulluichibh  bhur  cridhe  a  chum  an 
Tighearn,  agus  deanaibh  seirbhis  dhasan  a 
mhàin,  agus  saoraidh  e  sibh  à  làimh  nam 
Philisteach. 

4  An  sin  chuir  clann  Israeil  air  falbh 
Baalim  agus  Astarot,  agus  rinn  iad  seirbhis 
do'n  Tighearn  a  mhàin. 

5  Agus  thubhairt  Samuel,  Cruinnichibh 


Israel  uile  gu  Mispeh,  agus  ni  mise  urnuigh 
air  bhur  son  ris  an  Tighearn. 

6  Agus  chruinnich  iad  an  ceann  a  chèile 
gu  Mispeh,  agus  tharruing  iad  uisge,  agua 
dhòirt  iad  a  mach  e  an  làthair  an  Tigh- 
earn,  agus  throisg  iad  air  an  là  sin,  agus 
thubhairt  iad  an  sin,  Pheacaich  sinn  an 
aghaidh  an  Tighearn.  Agusthug  Samuel 
breth  air  cloinn  Israeil  ann  am  Mispeh. 

7  Agus  chuala  na  Philistich  gu'n  robh 
clann  Israeil  air  cruinneachadh  an  ceann  a 
chèile  gu  Mispeh,  agus  chaidh  tighearnan 
nam  Philisteach  suas  an  aghaidh  Israeil : 
agus  an  uair  a  chuala  clann  lsraeil  e,  bha 
eagal  orra  roirah  na  Philistich. 

8  Agus  thubhairt  clann  Israeil  ri  Sa- 
muel,  Na  sguir  do  ghlaodhaich  ris  an 
Tighearn  ar  Dia  air  ar  son,  a  chura  gu'n 
saor  e  sinn  à  làirah  nara  Philisteach. 

9  Agus  ghabh  Samuel  uan  deothail, 
agus  tliug  e  suas  e  uile  mar  ìobairt-loisgte 
do'n  Tighearn;  agus  ghlaodh  Samuel  ris 
an  Tighearn  air  son  Israeil,  agus  chual'  an 
Tighearn  e. 

10  Agns  an  uair  a  bha  Samuel  a' toirt 
suas  na  h-ìobairt-loisgte,  tharruing  na 
Philistich  am  fagus  gu  cath  an  aghaidh  Is- 
raeil :  ach  rinn  an  'J'ighearna  tairneanaeh 
le  fuaim  mhòir  san  là  sin  air  na  Philistich, 
agus  chlaoidh  e  iad;  agus  bhuaileadh  iad 
roimh  Israel. 

11  Agus  chaidh  fir  Israeil  a  raach  à  Mis- 
peh,  agus  ruaig  iad  na  Pbilistich,  agus 
bhuail  siad  iad,  gus  an  d'thàinig  iad  fuidh 
Bhet-car. 

12  An  sin  ghabh  Sarauel  clach,  agus 
shuidhich  e  i  eadar  Mispeh  agus  Sen  ;  ag- 
us  thug  e  Ebeueser  mar  ainm  oirre,  agus 
thubhairt  e,  Gu  ruige  so  chuidich  an  Tigh- 
earna  leinn. 

13  Agus  dh'irioslaicheadh  na  Philistich, 
agus  cha  d'thàinig  iad  tuille  gu  crìch  ls- 
raeil :  agus  bha  làmh  an  Tighearn  an 
aghaidh  nam  Philisteach  uile  làithean  Sha- 
mueil. 

14  Agus  thugadh  na  bailtean  a  ghlac  na 
Philistich  o  Israel,  air  an  ais  do  Israel,  o 
Hecron  eadhon  gu  Gat;  agus  shaor  Israel 
an  crìochan  à  làimh  nam  Philisteach  ;  ag- 
us  bha  sìth  eadar  Israel  agus  na  h-Amor- 
aich. 

15  Agus  thug  Samuel  breth  air  lsrael  rè 
uile  làithean  a  bheatha. 

16  Agus  chaidh  e  o  bhliadhna  gu  bliadh- 
ha  mu'n  cuairt  gu  Bet-el,  agus  Gilgal,  ag- 
us  Mispeh,  agus  thug  e  breth  air  lsrael 
anns  na  h-àitibh  sin  uile. 

17  Agus  bha  'theachd  air  ais  gu  Ramah  ; 
oir  an  sin  bha  a  thigh ;  agus  an  sin  thug  e 
breth  air  Israel,  agus  an  sin  thog  e  altair 
do'n  Tighearna. 

ANIS  an  uair  a  bha  Samuel  aosda,  chuir 
e  a  mhic  'nam  breitheamhnaibh  os 
ceann  Israeil. 

2  A^us  b'e  ainm  a  cheud-ghin  mic  Ioel, 
agus  ainm  a  dhara  mic  Abiah  :  bha  iad 
'uam  breitheamhnaibh  ann  am  Beer-seba. 

3  Agus  cha  do  ghluais  a  mhic  'na  sliligh- 
ibh-san,  ach  chlaon  iad  an  dèigh  tairbhe, 
agus  ghabh  iad  duais,  agus  dli'fhiar  iad 
breitheanas. 

I.  SAMUEL. 


4  An  sin  chruinnich  uile  sheanairean 
Israeil  iad  fèin  an  ceann  a  chèile,  agus 
thàinig  iad  a  dh'ionnsuidh  Shamueil  gu 
Ramah. 

5  Agus  thuhhairt  iad  ris,  Feuch,  tlia 
thusa  air  fàs  aosda,  aguscha'n  'eil  do  mhic 
a'  gluasad  ann  ad  shlighibh  :  a  nis  ma  ta 
dean  dhuinne  righ  gu  breth  a  thoirt  oirnu, 
mar  na  cinnich  uile. 

6  Ach  mhi-thaitinn  an  ni  ri  Samuel,  an 
uair  a  thubhairt  iad,  Thoir  dhuinn  righ  gu 
breth  a  thoirt  oirnn  :  agus  rinn  Samuel 
urnuigh  ris  an  Tighearn. 

7  Agus  thubhairt  an  Tighearna  ri  Sa- 
muel,  Eisd  ri  guth  an  t-sluaigh  anns  gach 
ni  a  their  iad  riut :  oir  riutsa  cha  do  chuir 
iad  cùl,  ach  riumsa  cliuir  iad  cùl,  a  chum 
nach  rìoghaichinn  os  an  ceann. 

8  Arèir  nan  uile  oibre  a  rinn  iad  o'n  là 
anns  an  d'thug  mi  nìos  iad  as  an  Eiphit, 
gu  ruig  an  là'n  diugh,  leis  an  do  thrèig  iad 
mi,  agus  an  d'rinn  iad  seirbhis  do  dhiath- 
aibh  eile,  mar  so  tha  iad  a'  deanamh  mar 
an  ceudna  riutsa. 

9  A  nis  uime  sin  èisd  r'an  guth  :  gidh- 
eadh  bheir  thu  gu  cinnteach  fianuis  'nan 
aghaidh,  agus  cuiridh  tu  'n  cèill  dhoibh 
lagh  an  righ  a  rìoghaieheas  os  an  ceann. 

10  Agus  dhinnis  Samuel  uile  bhriath- 
ran  an  Tighearna  do'n  t-sluagh,  a  bha  'g 
iarraidh  righ  air. 

11  Agus  thubhairt  e,  So  mar  a  bhitheas 
lagh  an  righ  a  rìoghaicheas  os  bhur  ceann  : 
Gabhaidh  e  bhur  mic,  agus  orduichidh  e 
dha  fèin  iad  a  chum  a  charbadan,  agus  gu 
bhi  'nam  marcaich  aige,  agus  gu  ruith 
roimh  a  charbadaibh ; 

12  Agus  gu'n  cur  'nan  ceannardaibh  dha 
fèin  air  mhìltibh,  agus  'nan  ceannardaibh 
air  leth-cheudaibh,  agus  a  dh'ar  'fhear- 
ainn,  agus  a  bhuain  'fhogharaidh,  agus  a 
dheanamh  innil  cogaidh  air  a  shon,  agus 
innil  air  son  a  charbadan. 

13  Agus  gabhaidh  e  bhur  nigheana  a 
dheanamh  oladh  ungaidh  cùbhraidh,  agus 
gu  bhi  'nam  ban-chòcairibh,  agus  'nam 
ban-f  huineadairibh . 

14  Agus  gabhaidh  e  bhur  n-achaidh,  ag- 
us  bhur  fion-liosan,  agus  bhur  liosan- 
olaidh,  eadhon  a'  chuid  a's  fearr  dhiubh, 
agus  bheir  e  iad  d'a  òglachaibh. 

15  Agus  gabhaidh  e  an  deachamh  d'  'ur 
sìol,  agus  d'  'ur  fion-liosaibh,.  agus  bheir  e 
d'a  luchd-dreuchd  e,  agus  d'a  òglachaibh. 

16  Agus  gabhaidh  e  bhur  n-òglaich-sa, 
agus  bhur  banoglaich,  agus  na  h-òganaich 
a's  fearr  agaibh,  agus  bhur  n-asail,  agus 
cuiridh  e  chum  'oibre  fèin  iad. 

17  Gabhaidh  e  an  deachamh  d'  'ur  caor- 
aich  :  agus  bithidh  sibh  'nur  seirbhisich 
aige. 

18  Agus  glaodhaidh  sibh  a  mach  san  là 
sin  o  làthair  bhur  righ  a  thagh  sibh  dhuibh 
fèin ;  agus  cha'n  èisd  an  Tighearn  ribJi 
san  là  sin. 

19  Gidheadh,  dhiult  an  sluagh  èisd- 
eachdriguth  Shamueil,  agusthubhairtiad, 
Ni  h-eadh ;  ach  bithidh  righ  againne  os 
ar  ceann : 

20  Agus  bithidh  sinne  mar  an  ceudna 
mar  na  cinnich  uile,  agus  bheir  ar  righ 
breth  oirnn,  agus  thèid  e  mach  romhainn, 
agus  cuiridh  e  ar  cathan. 


21  Agus  chuala  Samuel  uile  hhriatliran 
an  t-sluaigh,  agus  dh'aithris  e  iad  ann  an 
cluasaibh  an  Tighearn. 

22  Agus  thubhairt  an  Tighearna  ri  Sa- 
muel,  Eisd  r'an  guth,  agus  dean  righ 
dhoibh.  Agus  thubhairt  Samuel  ri  fìr  Is- 
raeil,  Rachaibh  gacii  duine  dhibli  d'a 
bhaile  fèin. 

CAIB.  IX. 
\  GUS  bha  duine  do  Bheniamin,  d'am 
J\_    6'ainm  Cis,  mac  Abieil,  mhic  Sheroir, 
mhic  Bhechorait,  mhic  Aphiah,  Benia- 
miaich,  duine  treun  ann  an  neart. 

2  Agus  hlia  mac  aige,  d'am  6'ainm  Saul, 
roghadh  òig-thir,  agus  e  tlachdinhor  ;  ag- 
us  cha  robh  am  measg  chloinn  Israeil  fear 
bu  tlachdmhoire  na  e  :  o  'ghuaillibh  agus  o 
sin  suas  b'àirde  e  na  'n  sluagh  uile. 

3  Agus  chailleadh  asail  Chis,  athar 
Shauil;  agus  thubhairt  Cis  r'a  mhac  Saul, 
Thoir  leat  a  nis  aon  do  na  h-òganaich,  ag- 
us  èirich,  falbh,  iarr  na  h-asaif. 

4  Agus  chaidh  e  troimh  mhonadh  Eph- 
raim,  agus  chaidh  e  troimh  thìr  Shalisa, 
ach  cha  d'fhuair  siad  iad  :  an  sin  chaidh  e 
troimh  thir  Shalim,  agus  cha  robfi  iad  an 
sin :  agus  chaidh  e  troimh  thìr  nam  Ben- 
iamineach,  ach  cha  d'fhuair  siad  iad. 

5  Agus  an  uair  a  thàinig  iad  gu  tìr 
Shuph,  thubhairt  Saul  r'a  òganach  a  bha 
maille  ris,  Thig  agus  pilleamaid,  air  eagal 
gu'n  leig  m'athair  dheth  a  chùrara  mu  na 
h-asail,  agus  gu'm  bi  smuairean  air  m'ar 
timchioll-ne. 

6  Agus  thubhairt  esan  ris,  Feuch  a  nis, 
tha  duine  le  Dia  anns  a'  bhaile  so,  agus  is 
duine  urramach  e ;  thig  gach  ni  a  their  e 
gu  cinnteach  gu  crìch  :  a  nis  ma  ta  rach- 
amaid  an  sin ;  theagamh  gu'n  innis  e 
dhuinn  ar  slighe,  air  an  còir  dhuinn  gluasad. 

7  An  sin  thubhairt  Saul  r'a  òganach, 
Ach,  feuch,  ma  thèid  sinn,  ciod  a  bheir 
sinn  a  dh'ionnsuidh  òglaich  Dhè?  oir 
chaitheadh  an  t-aran  'nar  soithichibh,  ag- 
us  cha  'rìeil  tiodhlac  ann  ri  thoirt  a  dh'- 
ionnsuidh  òglaich  Dhè:  ciod  ma  ta  a  ni 
sinn  ? 

8  Agus  fhreagair  an  t-òganach  Saul  a 
rìs,  agus  thubhairt  e,  Feuch,  tha  agam  an 
so  a'm'  làirah  an  ceathramh  cuid  do  shecel 
airgid :  sin  bheir  mi  do  òglach  Dhè,  agus 
innsidh  e  dhuinn  ar  slighe. 

9  (O  shean  ann  an  Israel,  an  uair  a  rach- 
adh  duine  a  dh'fhiosrachadh  do  Dhia, 
mar  so  labhradh  e,  Thigibh,  agus  racham- 
aid  a  dh'ionnsuidh  an  fhir-sheallaidh  :  oir 
esan  ris  an  abrar  a  nis  fàidh,  o  shean 
theirte  fear-seallaidh  ris.) 

10  An  sin  thubhairt  Saul  r'a  òganach,  Is 
maith  a  labhair  thu ;  thig,  imicheamaid : 
agus  dh'imich  iad  do'n  bhaile,  far  an  robh 
òglach  Dhè. 

11  Agus  an  uair  a  chaidh  iad  suas  uchd- 
ach  a'  bhaile,  fhuair  iad  gruagaichean  a' 
dol  a  mach  a  tharruing  uisge,  agus  thubh- 
airt  iad  riu,  Am  bheil  am  fear-seallaidh  an 
so? 

12  Agus  fhreagair  iadsan  iad,  agus 
thubhairt  iad,  Tha ;  feuch,  tha  e.  roimhibh  : 
deanaibh  cabhag  a  nis,  oir  an  diugh  tha  e 
air  teachd  do'n  bhaile  ;  oir  tha  ìobairt  aig 
an  t-sluagh  an  diugh  anns  an  ionad  àrd. 

13  An  uair  a  thèid  sibh  a  steach  do;n 
bhaile,  air  ball  gheibh  sibh  e,  mun  tèid  e 
suas  do'u  iouad  àrd  a  dh'itheadh  :  oir  cha'n 
ith  an  sluagh  gus  an  tig  e,  a  chionn  gu'm 
beannaich  e  an  ìobairt,  agus  an  dèigh  sin 
ithidh  iadsan  a  chuireadh.  A  nis  uime 
sin  rachaibh  suas,  oir  mu'n  àra  so  gheibh 
sibh  e. 

14  Agus  chaidh  iad  suas  do'n  bhaile  : 
agus  an  uair  a  bha  iad  a'  dol  a  steach  gu 
meadhon  a'  bhaile,  feuch,  thàinig  Samuel 
a  mach  'nan  coinneamh,  gu  dol  suas  do  n 
ionad  àrd. 

15  A  nis  dh'innis  an  Tighearn  ann  an 
,cluais  Shamueil,  là  mun  d'thàinig  Saul,  ag 
ràdh, 

I  16  Mu'n  àm  so  am  màireach  cuiridh  mi 
a  d'ionnsuidh  duine  à  tìr  Bheniamin,  agus 
ungaidh  tu  e  'na  cheannard  air  ino  shluagh 
Israel,  agus  saoraidh  e  mo  shluagh  à  làimh 
nam  Philisteach  ;  oir  dh'amhairc  mi  air  mo 
shluagh,  a  chionn  gu'n  d'thàinig  an  glaodh 
a  m'  ionnsuidh. 

17  Agus  an  uair  a  chunnaic  Samuel 
Saul,  thubhairt  an  Tighearna  ris,  Feuch 
an  duine  mu'n  do  labhair  mi  riut :  rìogh- 
aichidh  esan  os  ceann  mo  shluaigh. 

18  An  sin  thàinig  Saul  am  fagus  do  Sha- 
muel  anns  a'  gheata,  agus  thubhairt  e, 
Innis  dhoinh,  guidheam  ort,  c'àit  am  bheil 
tigh  an  fhir-sheallaidh  ? 

19  Agus  flireagair  Samuel  Saul,  agus 
thuhhairt  e,  Is  mise  am  fear-seallaidh : 
gabh  suas  romham  do'n  iouad  àrd,  agus 
ithidh  sibh  maille  riumsa  an  diugh ;  agus 
leigidh  mi  leat  falbh  sa'  mhaduinn,  agus 
gach  ni  a  ta  ann  ad  chridhe  innsidh  mi 
dhuit. 

20  Agus  a  thaobh  nan  asal  agad  a  chaill- 
eadh  o  cheann  tri  làithean,  na  suidhich 
t'inntinn  orra,  oir  fhuaradh  iad :  agus  cò 
air  am  blieil  uile  dhèigh  Israeil  ?  nach  ann 
ortsa,  agus  air  uile  thigh  t'athar  ? 

21  Agus  fhreagair  Saul  agus  thubhairt 
e,  Nach  Beniamineach  mise  do'n  treubh  as 
lugha  ann  an  Israel?  agus  nach  e  mo 
theaghlach  a's  lugha  do  uiì'e  theaghlaichibh 
trèibhe  Bheniamin  ?  c'ar  son  uime  sin  a 
tha  thu  labhairt  riumsa  air  an  dòigh  so  ? 

22  Agus  ghabh  Samuel  Saul  agus  'ògan- 
ach,  agùs  thug  e  steach  iad  do'nVseòixiar- 
chuirm,  agus  thug  e  Mt-suidJte  dhoibh  aig 
ceann-toisich  nan  daoine  a  chaidh  chuir- 
eadh,  agus  iad  mu  thimchioll  deich  fir 
fhichead. 

23  Agus  thubhairt  Samuel  ris  a'  chòc- 
aire,  Tìioir  dhomk  a'  chuibhrionn  a  thug 
mi  dhuit,  mu'n  dubhairt  mi  riut,  Cuir 
làimh  riut  i. 

24  Agus  thog  an  còcaire  an  slinnean,  ag- 
us  an  ni  a  bha  air,  agus  chuir  e  fa  chomh- 
air  Sliauil  e,  agus  thubhairt  Samupl,  Feuch, 
cuir  an  ni  sin  a  dh'fhàgadh  air  do  bheul- 
aobh,  agus  ith  ;  oir  dii'ionnsuidh  an  àm  so 
ghleidheadh  dhuit  e,  o  thubhairt  mi,  Thug 
mi  cuireadh  do'n  t-sluagh.  Agus  dh'ith 
Saul  maille  ri  Sarauel  air  an  là  sin. 

25  Agus  an  uair  a  thàinig  iad  a  nuas  o'n 
ionad  àrd  do'n  bhaile,  labhair  Samuel  ri 
Saul  air  mullach  an  tighe. 

26  Agus  dh'èirich  iad  gu  moch  :  agus 
mu  bhriseadh  na  fàire,  ghairm  Samuel  air 
Saul  gu  mullach  an  tighe,  ag  ràdh,  Eirich, 


a  chum  gu'n  leig  mi  air  falbh  thu.  Agus 
dh'èirich  Saul,  agus  chaidh  iad  a  mach  le 
chèile,  e  fèin  agus  Samuel. 

27  Agus  an  uair  a  bha  iad  a'  dol  sìos  gu 
iomall  a'  bhaile,  thubhairt  Samuel  ri  Saul, 
Abair  ris  an  òganach  dol  air  aghaidh 
romhainn,  (aguschaidhe  air  aghaidh.)  ach 
seas  thusa  tamull,  agus  cuiridh  mi  'n  cèill 
dhuit  focal  Dè. 

CAIB.  X. 

AN  SIN  ghabh  Samue)  corn  oladh,  agus 
dhòirt  e  air  a  cheann  e,  agus  phòg  se 
e,  agus  thubhairt  e,  Nach  ann  a  chionn 
gu'n  d'ung  an  Tighearn  thu  gu  bhi 
d'  cheannard  air  'oighreachd  fèin? 

2  'Nuair  a  dh'imicheas  tu  'n  diugh  uam- 
sa,  an  sin  gheibh  thu  dithis  dhaoine  làimh 
ri  uaigh  Racheil,  anu  an  crìch  Bheniamin 
ann  an  Selsah  :  agus  their  iad  riut,  Fhuar- 
adh  na  h-asail  a  chaidh  thu  a  dh'iarraidh  ; 
agus,  feuch,  leig  t'athair  dheth  cùram  nan 
asal,  agus  tha  smuairean  air  mu'r  timchioil- 
sa,  ag  ràdh,  Ciod  a  ni  mi  air  son  mo  mhic  ? 

3  An  sin  thèid  thu  air  t'aghaidh  as  a  sin, 
agus  thig  thu  dh'ionnsuidh  còmhnaird 
Thaboir,  agus  coinnichidh  tu  'n  sin  triuir 
dhaoine  a'-  dol  suas  a  dh'ionnsuidh  Dhè  gu 
Bet-el,  aondiubh  a'  giùlan  thri  meann,  ag- 
us  aon  eìle  a'  giùlan  thri  builinnean  arain, 
agus  aon  eile  a'  giùlan  searraig  fhìona. 

4  Agus  cuiridh  iad  fàilte  ort,  agus  bheir 
iad  dhuit  dà  bhuilinn  arain,  agus  gabhaidh 
tu  as  an  làimh  iad. 

5  'Na  dhèigh  sin  thig  thu  gu  cnoc  Dhè, 
far  am  bheil  freiceadan  nam  Philisteach 
agus  tarlaidh,  'nuair  a  thig  thu  an  sin  do'n 
bhaile,  gu'n  coinnich  thu  cuideachd  fhàidh- 
ean  a'  teachd  a  nuas  o'n  ionad  àrd,  le  salt- 
air,  agus  tiompan,  agus  pìob,  agus  clàrsach 
rompa,  agus  iad  ri  fàidheadaireachd : 

6  Agus  tuirlingidh  spiorad  an  Tighearn 
ort,  agus  ni  thu  fàidheadaireachd  maille 
riu-san,  agus  tionndaidhear  thu  a'd'  dhuine 
eile. 

7  Agus  an  uair  a  thig  na  comharan  sin 
ort,  ni  thu  mar  a  fhreagras  a'  chùis  duit, 
oir  bithidh  Dia  maille  riut. 

8  Agus  thèid  thu  sìos  romham-sa  gu  Gil- 
gal ;  agus,  feuch,  thèid  mise  sìos  a'd'  ionn- 
suidh,  a  thoirt  suas  thabhartasa-loisgte,  ag- 
us  a  dhìobradh  ìobairtean  thabhartasa- 
sìth  ;  seachd  làithean  fanaidh  tu,  gus  an 
tig  mise  a  d'  ionnsuidh,  agus  gu'n  toir  mi 
fios  dhuit  ciod  a  ni  thu. 

9  Agus  an  uair  a  thionndaidh  e  a  chùl 
gu  falbh  o  Shamuel,  thug  Dia  dha  cridhe 
eile  ;  agus  thàinig  na  comharan  sin  uile  gu 
crìch  air  an  là  sin  fèin. 

10  Agus  thàinig  e  o  sin  do'n  chnoc ;  ag- 
us,  feuch,  choinnich  cuideachd  fhàidhean 
e;  agus  thuirling  spiorad  Dhè  air,  agus 
rinn  e  fàidheadaireachd  'nam  measg. 

11  A  nis  an  uair  a  chunnaic  iadsan  uile 
a  ghabh  eòlas  air  roimhe,  feuch,  gu'n 
d'rinn  e  fàidheadaireachd  maille  ris  na 
fàidhibl),  an  sin  thubhairt  an  sluagh  gach 
aon  ri  chèile,  Ciod  e  so  thàinig  air  mac 
Chis  ?  Am  bheil  Saul  cuideachd  am  measg 
nam  fàidhean  ? 

12  Agus  fhreagair  duine  as  an  àite  sin, 
agus  thubhairt  e,  Ach  cò  e  an  athair? 
uime  sin  bha  e  'na  ghnàth-fhocal,j  Am 

bheil  Saul  euideachd  am  measg  nam  fàidh- 
ean  ? 

13  Agus  an  uair  a  chuir  e  crìoch  air 
fàldheadaireachd  a  dheanamh,  thàinig  e 
do'n  ionad  àrd. 

14  Agus  thuhhairt  bràthair-athar  Shauil 
ris,  agus  r'a  òganach,  C'àite  chaidh  sibh  ? 
agus  thubhairt  esan,  A  dh'iarraidh  nan 
asal :  agus  an  uair  a  chunnaic  sinn  nach 
robh  iad  r'am  faghail,  thàinig  sinn  gu  Sa- 
muel. 

15  Agus  thubhairt  bràthair-athar  Shauil, 
Innis  dhomh,  guidheam  ort,  ciod  a  thubh- 
airt  Samuel  rihh. 

16  Agus  thubhairt  Saul  ri  bràthair-'ath- 
ar,  Dh'innis  e  dhuinn  gu  cinnteach  gu'n 
rì'fhuaradh  na  h-asail ;  ach  a  thaobh  na 
rìoghachd,  cha  d'innis  e  dha  ciod  a  thubh- 
airt  Samuel. 

17  Agus  ghairm  Samuel  an  sluagh  r'a 
cbèile  a  dh'ionnsuidh  an  Tighearua  gu 
Mispeh ; 

18  Agus  thubhairt  e  ri  cloinn  Israei), 
Mar  so  tha'n  Tighearna  Dia  Israeil  ag  ràdh, 
Thug  mi  nìos  Israel  as  an  Eiphit,  agus 
shaor  mi  sibh  à  làimh  nan  Eiphiteach,  ag- 
us  à  làimh  nan  rìoghachdan  uile,  a  bha 
deanamh  ainneirt  oirbh. 

19  Gidheadh  chuir  sibhse  an  diugh  cùl 
ri'r  Dia,  esan  a  shaor  sibh  o  bhur  n-uilc 
agus  bhur  teanntachdaibb  gu  lèir;  agus 
thubhairt  sibh,  Ni  h-eadh,  ach  cuiridli  tu 
righ  os  ar  ceann.  A  nis  uime  sin  nochd- 
aioh  sibh  fèin  am  fianuis  an  Tigliearn  a  rèir 
bhur  treubhan,  agus  a  rèir  bhur  mìltean. 

20  Agus  an  uair  a  thug  Samuel  air  uile 
threublian  Israeil  teachd  am  fagus,  ghabh- 
adh  treubh  Bheniamin. 

21  Agus  an  uair  a  thug  e  air  trèibh  Bhen- 
iamin  teachd  am  fagus  a  rèir  an  teaghlaich- 
ean,  ghabhadh  teaghlach  Mhatri :  agus  an 
uair  a  thug  e  air  teaghlach  Mhatri  teachd 
am  fagus  a  lion  fear  agus  fear,  ghabhadh 
Saul  mac  Chis  :  agus  an  uair  a  dh'iarr  iad 
e,  cha  d'fhuaradh  e. 

22  Uime  sin  dh'fhiosraich  iad  fathast 
do'n  Tighearn,  an  tigeadh  an  duine  fathast 
an  sin;  agus  fhreagair  an  Tighearna, 
Feuch,  dh'fholaich  se  e  fèin  am  measg  na 
h-airneis. 

23  Agus  ruith  iad,  agus  thug  iad  a  sin  e  : 
agus  an  uair  a  sheas  e  am  meadhon  an 
t-sluaigh,  bha  e  ni  b'àirde  na  'n  sluagh  uile, 
o  'ghuaillibh  agus  o  sin  suas. 

24  Agus  thubhairt  Samuel  ris  an  t-sluagh 
uile,  Am  faic  sibh  esan  a  thagh  an  Tigh- 
earna,  nach  'eil  neach  cosmhuil  ris  am 
measg  an  t-sluaigh  uile?  agus  rinn  an 
sluagh  uile  iolach,  Agus  thubhairt  iad,  Gu 
ma  fada  beò  an  righ. 

25  An  sin  dh'innis  Samuel  do'n  t-sluagh 
lagh  na  rìoghachd,  agus  sgrìobh  e  ann  an 
leabhar  e,  agus  thaisg  e  suas  am  fianuis  an 
Tighearn  e :  agus  leig  Samuel  an  sluagh 
uile  air  falbh,  gach  duine  d'a  thigh. 

26  Agus  chaidh  Saul  mar  an  ceudna 
dhachaidh  gu  Gibeah,  agus  chaidh  maille 
ris  daoine  treun,  aig  an  do  bhean  Dia  r'an 
cridhe. 

27  Ach  thUbhairt  mic  Bheliail,  Cionnus 
a  shaoras  am  fear  so  sinn?  agus  rinn  iad 
dìmeas  air,  agus  cha  d'thug  iad  tiodhlac 


sam  bith  d'a  ionnsuidh :  ach  dh'fhan  esan 
'na  thosd. 

CAIB.  XI. 

AN  SIN  chaidh  Nahas  an  t-Amonach 
suas,  agus  champaich  e  an  aghaidh 
Iabeis-gliilead :  agus  thubhairt  uile  dhaoine 
Iabeis  ri  Nahas,  Dean  coimhcheangal 
ruinn,  agus  ni  sinne  seirbhis  dhuit. 

2  Agus  fhreagair  Nahas  an  t-Amonach 
iad,  Air  a'  chumha  so  ni  mi  coimhcheangal 
ribh,  gu'n  spìon  mi  mach  gach  sùil  dhèas 
agaibh,  agus  gu'n  cuir  mi  am  masladh  so 
air  Israel  uile. 

3  Agus  thubhairt  seanairean  Iabeis  ris, 
Thoir  dhuinn  dàil  sheachd  làithean,  a  chum 
gu'n  cuir  sinn  teachdairean  gu  uile 
chrìochaibh  Israeil;  agus  mur  bi  neach 
sam  bith  gu'r  saoradh,  an  sin  thèid  sinn  a 
mach  a'd'  ionnsuidh. 

4  An  sin  thàinig  na  teachdairean  gu 
Gibeah  Shauil,  agus  dh'innis  iad  an  sgeul 
ann  an  cluasaibh  an  t-sluaigh  :  agus  thog 
an  sluagh  uile  suas  an  guth,  agus  ghuil  iad. 

5  Agus,  feuch,  thàinig  Saul  an  dèigh  a' 
bhuair  as  a'  mhachair ;  agusthuhhairt  Saul, 
Ciod  a  thàinig  air  an  t-sluagh,  gu  bheil  iad 
a'  gul  ?  agus  dh'innis  iad  da  sgeul  dhaoine 
Iabeis. 

6  Agus  thuirling  spiorad  Dhè  air  Saul 
an  uair  a  chual'  e  an  sgeul  sin,  agus  lasadh 
'fhearg  gu  mòr. 

7  Agus  ghabh  e  cuing  dhamh,  agus 
ghearr  e  sìos  'nam  mìribh  iad,  agus  chuir 
e  iad  air  feadh  uile  chrìochan  Israeil  le 
làimh  theachdairean,  ag  ràdh,  Ge  b'e 
nach  tig  a  mach  an  dèigh  Shauil,  agus  an 
dèigh  Shamueil,  mar  so  nìthear  r'a 
dhaimh  :  agus  thuit  eagal  an  Tighearn  air 
an  t-sluagh,  agus  thàinig  iad  a  mach  mar 
aon  duine. 

8  Agus  an  uair  a  dh'àireamh  e  iad  ann 
am  Besec,  bha  ann  do  chloinn  Israeil  tri 
cheud  mìle,  agus  do  fhir  Iudah  deich  mìle 
fichead. 

9  Agus  thubhairt  iad  ris  na  teachdairibh 
a  thàinig,  Mar  so  their  sibh  ri  fir  Iabeis- 
ghilead,  Am  màireach,  an  uair  a  db'fhàs- 
as  a'  ghrian  teth,  bithidh  cabhair  agaibh. 
Agus  thàinig  na  teachdairean,  agus  dh'- 
innis  iad  sin  do  fhir  Iabeis ;  agus  bha 
aoibhneas  orra. 

10  Uime  sin  thubhairt  fir  Iabeis,  Am 
màireach  thèid  sinn  a  mach  d'  'ur  n-ionn- 
suidh,  agus  ni  sibh  ruinn  a  rèir  gach  ni  a's 
àill  leibh. 

11  Agus  air  an  là  màireach  chuir  Saul 
an  sluagh  'nan  tri  buidhnibh  ;  agus  thàin- 
ig  iad  gu  meadhon  an  fheachd  ann  am 
faire  na  maidne,  agus  bhuail  iad  na  h- Am- 
onaich  gus  an  d'fhàs  an  latha  teth :  agus 
sgapadh  iadsan  a  mhair,  air  chor  as  nach 
d'fhàgadh  dithis  diubh  cuideachd. 

12  Agus  thubhairt  an  sluagh  ri  Samuel, 
Cò  a  thubhairt,  Cha  rìghich  Saul  os  ar 
ceann?  thugaibh  an  so  na  daoine  a  chum 
gu'n  cuir  sinn  gu  bàs  iad. 

13  Agus  thubhairt  Saul,  Cha  chuirear 
duine  gu  bàs  air  an  là  so;  oir  an  diugh 
dh'oibrich  an  Tighearna  saorsa  ann  an  ls- 
rael. 

14  An  sin  thubhairt  Samuel  ris  an 


CAIB.  XII.  XIII. 

t-sluagh,  Thigibh,  agus  rachamaid  do  Ghil- 
gal,  agus  ath-nuadhaìcheamaid  an  sin  an 
riogharhd. 

15  Agus  chaidh  an  sluagh  uile  gu  Gil- 
gal,  agus  rinu  iad  Saul  au  sin  'na  righ  am 
fianuis  an  Tighearn  ann  an  Gilgal ;  agus 
dh'ìobair  iad  an  sin  ìobairtean  thabhart- 
asa-sìth  am  fianuis  an  Tighearn  :  agus  rinn 
Saul  an  siu  agus  fir  Israeil  uile  gairdeach- 
as  mòr. 

CAIB.  XII. 
\  GUS  thubhairt  Samuel  ri  h-Israel  ui!e, 
^Ol.   Feucli.  dh'èisd  m;  ri'r  guth  anns  gach 
ni  a  thubhairt  sibh  rium,  agus  rinn  mi 
righ  os  bhur  ceann. 

2  Agus  a  nis,  feuch,  than  righ  ag  im- 
eachd  roimhibh  :  agus  tha  mise  aosmhor 
agus  ceann-liath,  agus,  feuch,  tha  mo  mhic 
maille  ribli :  agus  gliluais  mise  'nur  fian- 
uis  o  m'  òige  gus  an  là  'n  diugh. 

3  Feuch,  tha  mi  'u  so;  thngaibh  fianuis 
a'm'  aghaidh  an  làthair  an  Tighearn,  agus 
an  làthair  'Aoin  ungta:  cò  esan  o'n  d'thug 
mi  a  dbamh  ?  agus  cò  esan  o'n  d'thug  mi 
'asal  ?  agus  cò  esan  air  an  d'rinn  mi  feall  ? 
cò  esan  air  an  d'rinn  mi  ainneart?  agus 
cò  esan  o  làimh  an  do  gliabh  mi  duais  a 
chura  mo  shùilean  a  dhaìladh  leatha  ?  ag- 
us  aisi^idh  mi  dhuibh. 

4  Agus  thubhairt  iadsan,  Cha  d'rinn  tlm 
feall  oirnne,  ni  mò  a  rinn  thu  ainneart 
oirnn,  ni  mò  a  ghabh  thu  ni  air  bith  o 
làimh  aoin  duine. 

5  Agus  thubhairt  e  riu,  Tha  'n  Tigh- 
earna  'na  fhianuis  'nur  n-aghaidh,  agus 
tha  'Aon  ungta  'na  fhianuis  an  diugh, 
nach  d'fhuair  sìbh  a'm'  làimh-sa  ni  sam 
bith.  Agus  fhreagair  iadsan,  Tha  e  'na 
fhianuis. 

6  Agus  thubhairt  Samuel  risan  t  sluagh, 
Js  e  'n  Tighearn  a  thog  suas  Maois  agus 
Aaron,  agus  a  thug  bhur  n-aithriche  nìos 
à  tìr  na  h-Eiphit. 

7  A  nis  uime  sin  seasaibh,  a  cbum  gu'n 
toir  mi  breth  oirbh  an  làtha^r  an  Tigbearn, 
a  thaobh  uile  ghnìomhar- :  ?eart  an  Tigh- 
earn,  a  rinn  e  dhuibhs£  agus  do  bhur 
n-aithrichibh. 

8  An  uair  a  thàinig  lacob  a  steach  do'n 
Eiphit,  agus  a  ghlaodh  bhur  n-aithricheris 
an  Tighearn,  an  sin  chuir  an  Tighearna 
d'an  ionnsuidh  Maois  agus  Aaron,  a  thug 
bhur  n-aithriche  mach  as  an  Eiphit,  agus 
a  thug  orra  còmhnuidh  ghabliail  anns  an 
àite  so. 

9  Agus  an  uair  a  dhì-chuimhnich  iad  an 
Tighearn  an  Dia,  thug  e  thairis  iad  do 
làimh  Shisera,  ceannaird  armailte  Hasoir, 
agus  do  làiinh  nam  Philisteach,  agus  do 
làimh  righ  Mhoaib ;  agus  chog  iad  'nan 
aghaidh. 

10  Agus  ghlaodh  iad  ris  an  Tighearn, 
agus  tbubhairt  iad,  Pheacaich  sinn,  do 
hhrìgh  gu'n  do  thrèig  sinn  an  Tighearn, 
agus  gu'n  d'rinn  sinn  seirbhis  do  Bhaalim 
agus  Astarot;  ach  a  nis  saor  sinn  à  làimh 
arnaimhdean,  agus  ni  sinn  seirbhis  dhuit. 

11  Agus  clmir  an  Tighearn  uaith  Ieru- 
baal,  agus  Barac,  agus  Ieplitah,  agus  Sa- 
muel.  agus  shaor  e  sibh  à  làimh  bhur 
naimhdean  air  gach  taobh,  agus  ghabh 
sibh  còmhnuidh  gu  tèaruinte. 


12  Agus  an  uair  a  chunnaic  sibh  gu'n 
d'thàiuig  Nahas  righ  chloinn  Amoin  'nur 
n-aghaidh,  thubhairt  sibh  riumsa,  Ni 
h-eadh,  ach  rìoghaichidh  righ  os  ar  ceann  : 
an  uair  a  b'e  an  Tighearna  bhur  Dia  bhur 
righ. 

J3  A  nis  uime  sin  feuch  an  righ  a  thagh 
sibh,  agus  a  dh'iarr  sibh  :  agus,  feuch, 
chuir  an  Tighearna  righ  os  bhur  ceann. 

14  Ma  bhios  eagal  an  Tiuhearn  oirbh, 
agus  ma  ni  sibh  seirbhis  dlia,  agus  ma 
dh'èisdeas  sibh  r'a  ghuth,  agus  nach  dean 
sibh  ceannairc  an  aghaidh  àithne  an  Tigh- 
earn,  an  sin  bithidh  sibh  fein  tèaruinte,  ag- 
us  mar  an  ceudna  an  righ  a  rìoghaicheas 
os  bhur  ceanu  an  dèigh  an  Tighearna  bhur 
Dè. 

15  Ach  mur  èisd  sibh  ri  guth  an  Tigh- 
earn,  agus  gu'n  dean  sibh  ceannairc  an 
aghaidh  àithne  an  Tighearn,  an  sin  bith- 
idh  làmh  an  Tighearna  'nur  n-aghaidh-sa, 
mar  a  bha  i  'n  aghaidh  bhur  n-aithriche. 

16  A  nis  uime  sin  seasaibh  agus  faicibh 
an  ni  mòr  so,  a  ni  an  Tighearna  fa  chomh- 
air  blmr  sùl. 

17  Nach  'eil  foghar  a'  chruithneachd  ann 
an  diugh  ?  gairmidh  mise  air  an  Tighearn, 
agus  cuiridh  e  nuas  tairueanach  agus  uisge ; 
a  chum  gu'n  tuig  agus  gu'm  faic  sibh  gu 
bheil  bhur  n-olc  mor,  a  rinn  sibh  ann  an 
sealladh  au  Tighearna,  le  righ  iarraidh 
dhuibh  fèin. 

18  Agus  ghairm  Samuel  air  an  Tigh- 
earn ;  agus  chuir  an  Tighoarn  a  nuas 
tairneanach  agus  uisge  air  an  là  sin  :  agus 
ghabh  an  sluagh  uile  eagal  mòr  roimh  an 
Tighearn,  agus  roimh  Shamuel. 

19  Agus  thubhairt  an  sluagh  uile  ri  Sa- 
muel,  Dean  urnuigh  air  son  do  sheirbhis- 
each  ris  an  Tighearna  do  Dhia,  a  chum 
nach  bàsaich  sinn  :  oir  chuir  sinn  r'ar 
peacannaibh  uile  an  t-olc  so,  righ  iarraidli 
dhuinn  fèin. 

20  Agus  thubhairt  Samuel  ris  an 
t-sluagli,  Na  biodh  eagal  oirbh  :  (rinn  sibh 
an  t-olc  so  uile  :  gidheadh  na  tionndaidh- 
ibh  a  thaobh  o'n  Tigliearn  a  leantuinn,  ach 
deanaibh  seirbhis  do'n  Tighearn  le'rn-uile 
chridhe  ; 

21  Agus  na  tionndaidhibh  a  thaobh  an 
dèigh  nithe  faoin,  nach  bi  chum  tairbhe 
dhuibh,  agus  nach  saor  sibh  ;  oir  is  faoin- 
eas  iad :) 

22  Oir  cha  trèig  an  Tighearn  a  shluagh, 
air  sgàth  a  mhòir  ainme  fèin;  do  bhrìgh 
gu'm  bu  toil  leis  an  Tighearna  hhur  dean- 
amh  'nur  sluagh  dha  fèin. 

23  Ach  air  mo  shon-sa,  nar  leigeadb  Dia 
gu'm  peacaicbinn  an  aghaidh  an  Tigh- 
eai  na.  le  sgur  do  urnuigh  a  dheanamh  air 
bhur  son  :  ach  teagaisgidh  mi  dhuibh  an 
t-slighe  mhaith  agus  cheart. 

24  A  mhàin  biodh  eat<al  an  Tighearn 
oirhh,  agus  deanaibh  seirbhis  dha  ann  am 
firinn  le  bhur  n-uile  chridhe:  oir  faicibh 
cia  mòr  na  nithe  a  rinn  e  air  bhur  son. 

25  Ach  ma  bhuanaicheas  sibh  ann  an 
droch  dheanadas,  sgriosar  araon  sibh  fèin 
agus  bhur  righ. 

CAIB.  XIII. 

adh  ;  agus  rìghich  e  dà  hhliadhna  os  ceann 
Israeil. 

2  An  sin  thagh  Saul  dha  fèin  tri  mììe 
fear  do  Israel ;  d'an  robh  dà  mhìle  maille 
ri  Saul  ann  am  Michmas,  a^us  ann  an 
sliabh  Bhet-eil,  agus  bha  mìle  maille  ri 
lonatan  ann  an  Gibeah  Bheniamin  :  agus 
a'  chuid  eile  do'n  t-sluagh  ehuir  e  gacli 
duine  dhiubh  dh'ionnsuidh  a  bhùtha. 

3  Agus  bhuail  lonatan  freiceadan  nam 
Philisteaoh  abha  ann  an  Geba;  aguschua- 
la  na  Philistich  sin :  agus  shèid  Saul  au 
trompaid  air  feadh  na  tire  uile,  ag  ràdh, 
Cluinneadh  na  h-Eabhruidhich. 

4  Agns  chual'  Israel  uile  iomradh  gu'n 
do  bhuail  Saul  freiceadan  nam  Philisteach, 
agus  mar  an  ceudna  gu'n  robh  Israel  air 
am  meas  ijràineil  leis  na  Philistich  :  agus 
ghairmeadh  an  sluagh  an  ceann  achèile  an 
dèigh  Shauil  gu  Gilgal. 

5  Agus  chruinnicheadh  na  Pliilistich  an 
ceann  a  chèile  gu  cogadh  ri  h-Israel,  deich 
ihììe  fichead  carbad,  agus  sè  mìle  marcach, 
agus  slnagh  mar  a'  ghaineamh  a  ta  air 
tràigh  na  fairge  thaobh  lìonmhoireachd  : 
agus  thàinig  iad  a  nìos,  agus  champaich 
iad  ann  am  Michmas,  a  làimh  na  h-àirde 
'n  ear  o  Bhet-abhen. 

6  An  uair  a  chunnaic  fir  Israeil  gu'n 
robh  iad  ann  an  teanntachd,  a  chionn  gu'n 
do  dhlùthaich  an  armailte  riu,  an  sin 
dh'fholaich  an  sluagh  iad  fèin  ann  an 
namhaibh,  agus  ann  an  droighnich,  agus 
ann  an  creagaibh,  agus  ann  an  daingneach- 
aibh,  agus  ann  an  slochdaihh. 

7  Agus  chaidh  cuid  do  na  h-Eabh- 
ruidhich  thar  Iordan  gu  tìr  Gbad,  agus 
Ghilead  :  ach  bha  Saul  fathast  ann  an 
Gilgal,  agus  bha'n  sluagh  'na  dhèigh  uile 
air  chrith. 

8  Agus  dh'fheith  e  seachd  làithean,  gu 
ruig  an  t-àm  àraidh  a  shuidhich  Samuel : 
ach  cha  d'thàinig  Samuel  gu  Gilgal ;  ag  us 
*gapadh  an  sluagh  uaith. 

9  Agus  thubhairt  Saul,  Thugaibh  a'm' 
ionnsuidh  an  so  ìobairt-loisgte,  agus  tabh- 
artasan-sìth.  Agus  thug  e  suas  an  ìobairt- 
loisgte. 

10  Agus  co  luath  as  a  chuir  e  crìoch  air 
an  ìobairt-loisgte  a  thoirt  suas,  feuch, 
thàinig  Samuel ;  agus  chaidh  Saul  a  mach 
'na  choinneamh  a  chum  gu'm  beannaich- 
eadh  e  dha. 

11  Agus  thubhairt  Samuel,  Ciod  a  rinn 
thu  ?  Agus  fhreagair  Saul,  A  chionn  gu'm 
faca  mi  gu'n  robh  an  sluagh  air  an  sgapadh 
uam,  agus  nach  d'thàinig  thu  an  taobh  a 
stigh  do'n  àm  shuidhichte,  agus  gu'n  do 
ohruinnich  na  Philistich  iad  fèin  ah  ceann 
a  chèile  gu  Michmas  ; 

12  Uime  sin  thubhairt  mi,  A  nis  thig  na 
Philistich  a  nuas  orm  gu  Gilgal,  agus  cha 
do  chuir*  mi  athchuinge  dh'ionnsuidh  an 
Tjghearna :  rinn  mi  èigin  uime  sin  orm 
fèin,  agus  thug  mi  suas  an  ìobairt-loisgte. 

13  Agus  thubhairt  Samuel  ri  Saul,  Rinn 
thu  gu  h-amaideach  ;  cha  do  ghlèidh  thu 
àithne  an  Tighearna  do  Dhè,  a  dh'àithn  e 
dhuit;  oir  a  nis  dhaingnicheadh  an  Tigh- 
earna  do  rìoghachd  air  Israel  gu  bràth. 

14  Ach  a  nis  cha  seas  do  rìoghachd : 
dh'iarr  an  Tighearna  dha  fèin  duine  a  rèir 
a  chridhe  fèin,  agus  dh'àithn  an  Tighearn 


dha  bhi  'na  cheannard  air  a  shluagh,  a 
chionn  nach  do  ghlèidh  thusa  an  ni  H 
dh'àithn  an  Tighparna  dhuit. 

15  Agus  dh'èirich  Samuel,  agus  chaidh 
e  suas  o  Gbilgal  gu  Gibeah  Bheniamin  : 
agus  dh'àireamh  Saul  an  slua^h  a  bha 
làthair  maille  ris,  mu  thimchioll  sè  ceud 
fear. 

16  Agus  dh'fhan  Saul,  agus  a  mhac  Io- 
natan,  agus  an  sluagh  a  bba  làthair  maille 
riu,  anh  an  Gibeah  Bheniamin :  ach 
champaich  na  Philistich  ann  am  Michmas. 

17  Agus  thàinig  an  luchd-millidh  a 
mach  à  camp  nam  Philisteach  'nan  tri 
ehuideachdaibh :  thionndaidh  aon  chuid- 
eachd  dhiubh  do  'n  t-slighe  dh'ionnsuidh 
Ophrah,  gu  tir  Shauil : 

18  Agus  thionndaidh  cuideachd  eile  do'n 
t-slighe  dh'ionnsuidh  Bbet-horoin :  agus 
thionndaidh  cuideachd  eile  do  shlighe  na 
crìche,  a  tha  'g  amharc  ri  gleann  Sheboim, 
a  dh'ionnsuidh  an  fhàsaich. 

19  A  nis  cha  d'fhuaradh  gobha  ann  an 
tìr  Israeil  uile  :  (oir  thubhairt  na  Philist- 
ich,  Air  eagal  gu'n  dean  na  h-Eabhruidh- 
ich  dhoibh  fèin  claidhean  no  sleaghan  :) 

20  Uime  sin  chaidh  na  h-Israelich  uile 
sìos  a  dh'ionnsuidh  nam  Philisteach,  gach 
duine  a  gheurachadh  a  shuic,  agus  a 
chaibe,  agus  a  thuaighe,  agus  a  phicaid. 

21  Gidheadh  bha  eighe  aca  air  son  nam 
picaidean,  agus  air  son  nan  soc,  agus  air 
son  nan  tri-mheurach,  agus  air  son  nan 
taughan,  agus  a  gheurachaclh  nam  bior. 

22  Mar  sin  thachair  e  ann  anlàa'  chatha, 
nach  d'fhuaradh  aon  chuid  claidheamh  no 
sleagh  ann  an  làimh  neach  sam  bith  do'n 
t-sluagh,  a  bha  maille  ri  Saul  agus  lonat- 
an :  ach  fhuaradh  aig  Saul  agus  aig  a 
mhac  Ionatan. 

23  Agus  chaidh  freiceadan  nam  Philist- 
each  a  mach  gu  bealach  Mhichmais. 

CAIB.  XIV. 

ANIS  air  là  àraidh  thubhairt  Ionatan 
mac  Shauil  ris  an  òganach  a  dh'iom- 
chair  'airm,  Thig,  agus  rachamaid  thairis 
gu  freiceadan  nam  Philisteach,  a  tha  air 
an  taobh  thall :  ach  cha  d'innis  e  d'a  ath- 
air. 

2  Agus  dh'fhan  Saul  anns  a'  chuid  a' 
b'fhaide  mach  do  Ghibeah,  fuidh  chraoibh 
pomgranait,  a  tha  ann  am  Migron :  agus 
oha'n  sluagh  a  bha  maille  ris  mu  thim- 
chioll  sè  ceud  fear. 

3  Agus  bha  Ahiah  mac  Ahituib,  bhràth- 
ar  Ichaboid,  mhic  Phinehais,  mhic  Eli 
sagairt  an  Tighearn  ann  an  Siloh,  ag  iom- 
char  ephoid.  Ach  cha  robh  fios  aig  an 
t-sluagh  gu'n  d'rhalbh  Ionatan. 

4  Àgus  eadar  na  bealaichean,  air  an 
d'iarr  Ionatan  dol  tliairis  a  dh'ionnsuidh 
freiceadain  nam  Philisteach,  bha  ereag 
gheur  air  aon  taohh,  agus  creag  gheur  air 
an  taobh  eile  :  agus  b'e  ainm  creige  dhiubh 
Boses,  agus  ainm  na  creige  eile  Seneh. 

5  Bha  suidheachadh  creige  dhiubh  o 
thuath  fa  choinhair  Mhichmais,  agus 
suidheachadh  na  creige  eile  o  dheas  fa 
chomhair  Ghibeah. 

6  Agus  tliubhairt  Ionatan  ris  an  ògan- 
ach  a  dh'iomchair  'airm,  l'hig,  agus  rach- 
amaid  thairis  a  dh'ionnsuidh  freiceadain 

nan  daoinc  neo-thimchioll-gheaiTta  ud : 
theagamh  gu'n  oibrich  an  Tighearn  air  ar 
son ;  oir  cha  'n  'eil  bacadh  àir  an  Tigh- 
earna  saoradh  le  mòran  no  le  beagan. 

7  Agus  thubhairt  fear  iomchair  'arm  ris, 
Dean  gach  ni  a  th'ann  ad  cliridhe  :  tionn- 
daidh  thu  fein  ;  feuch,  tka  mise  maille  riut 
a  rèir  do  chridhe. 

8  An  sin  thubhairt  Ionatan,  Feuch, 
thèid  sinn  thairis  a  dh'ionnsuidh  nan 
daoine  ud,  agus  nochdaidh  sinn  shm  fèiu 
doibh. 

9  Ma  their  iad  mar  so  ruinn,  Fanaibh 
gus  an  tig"  sin  d'  "ur  n-ionnsuidli ;  an  sin 
seasaidh  sinne  'nar  n-àite,  agus  cha  tèid 
sinn  suas  d'an  ionnsuidli. 

10  Agus  ma  tlieir  iad  mar  so,  Thigibh  a 
nìos  d'ar  n-ionnsuidh-ne ;  au  sin  thèid 
sinn  suas,  oir  thug  an  Tighearna  thairis 
iad  d'ar  làimh :  agus  bitkidh  so  'ua  chomh- 
ara  dhuinn. 

11  Agus  nochd  iad  le  chèile  iad  fèin  do 
fhreiceadan  nam  Philisteacli :  agus  thubh- 
airt  na  Philistich,  Feuch,  tka  na  li-Eabh- 
ruidhich  a'  teachd  a  mach  as  na  tollaibh, 
anns  an  d'fholaich  siad  iad  fèin. 

12  Agus  fhreagair  fir  an  fhreiceadain 
lonatan  agus  fear  iomchair  'arm,  agus 
thubhairt  iad,  Thigibh  a  nìos  d'ar  n-ionu- 
suidh-ne,  agus  nochdaidh  sinne  dhuibh  ni. 
Agus  thubhairt  Ionatan  ri  fear  iomchair 
'arm,  Thig  a  nìps  a'm'  dhèigh  ;  oir  thug 
an  Tighearna  thairis  iad  do  làimh  Israeil. 

13  Agus  chaidh  lonatan  suas  air  a 
làmhan  agus  air  a  chosan,  agus  fear  iom- 
chair  'arm  'na  dhèigh :  agus  tliuit  iad 
roimh  Ionatan ;  agus  mharbh  fear  iom- 
chair  'arm  'na  dhèigh. 

14  Agus  bha  an  ceud  àr  sin  a  rinn  Iona- 
tan  agus  fear  iomchair  'arm,  mu  thimchioll 
fichead  fear,  an  taobh  a  stigh  mar  gu'm 
b'ann  do  leth-acair  fhearainn,  a  dh' fheud- 
adh  cuing  dhamh  ar  ann  an  là. 

15  Agus  bha  ball-chrith  anns  an  fheachd, 
sa'  mhachair,  agus  am  measg  an  t-sluaigh 
uile  :  bha  erith  mar  an  ceudna  air  an  fhreic- 
eadan  agus  air  an  luchd-millidh  fèin,  ag- 
us  chriothnaich  an  talamh  ;  agus  bha  i  'na 
crith  ro-mhòir. 

16  Agus  dh'amhairc  luchd-faire  Shauil 
ann  an  Gibeah  Bheniamin  ;  agus,  feuch, 
leagh  am  mòr-shluagli  as,  agus  dh'fhalbh 
iad  a'  bualadh  sìos  a  chèile. 

17  An  sin  thubhairt  Saul  ris  an  t-sluagh 
a  bha  maille  ris,  Gabhaibh  àireamh  a  nis, 
agus  faicibh  cò  a  dh'fhalbh  uainn.  AgUs 
an  uair  a  dh'àireamh  iad,  feuch,  cha  robh 
Ionatan  agus  fear  iomchair  'arm  an  sin. 

18  Agus  thubhairt  Saul  ri  Ahiah,  Thoir, 
an  so  àirc  Dhè ;  oir  bha  àirc  Dhè  san  àm 
sin  maille  ri  cloinn  Israeil. 

19  Agus  an  uair  a  bha  Saul  a'  labhairt 
ris  an  t-sagart,  cbaidh  a'  chonghàir  a  bha 
ann  am  feachd  nam  Philisteach  air  a 
h-aghaidh,  agus  mheudaich  i  :  agus  thubh- 
airt  Saul  ris  an  t-sagart,  Tarruing  air  a 
h-ais  do  làmh. 

20  Agus  chruinnich  Saul  agus  an  sluagh 
uile  a  bha  maille  ris  iad  fèin  an  ceann  a 
chèile,  agus  thàinig  iad  a  dh'ionnsuidh  a' 
chatha ;  agus,  fetìch,  bha  claidheamh  gach 
fir  an  aghaidh  a  choimbearsnaich,  agus 
bha  amhluadh  ro-mhòr  ann. 


21  Agus  na  h-Eabhruidhich  a  bha  maille 
ris  ua  Philistich  roimhe  sin,  a  chaidh  suas 
maille  riu  do'n  ehamp  on  tìr  mu'n  cuairt, 
tkionndaidh  iadsan  mar  an  ceudna  gu  bhi 
leis  na  h-Israelich,  a  bha  maille  ri  Saul 
agus  Ionatan. 

22  Agus  an  uair  a  chuala  na  fir  sin  uile 
do  Israel,  a  dh'fholaich  iad  fèin  ann  an 
sliabh  Ephraim,  gu'n  do  theich  na  Philis- 
tich,  dhlùth-lean  iadsan  mar  an  ceudna 
'nan  dèigh  anns  a'  chath. 

23  Mar  sin  shaor  an  Tighearn  Israel  air 
an  là  sin :  agus  chaidh  aii  cath  tliairis  gu 
Bet-abhen. 

24  Agus  thàinig  fir  Israeil  am  fagus  air 
an  là  sin,  agus  chuir  Saul  an  sluagh  fo 
mhionnaibh,  ag  ràdh,  Mallaichte  gu  robh 
am  fear  a  dh 'itheas  biadh  gu  feasgar,  a 
chum  gu'n  dìolar  mi  air  mo  nairahdibh  : 
agus  cha  do  bhlais  neach  air  bith  do'n 
t-sluagh  biadh. 

25  Agus  thàinig  an  sluagh  uile  gu  coille, 
agus  bha  mil  air  aghaidh  na  macharach. 

26  Agus  an  uair  a  thàinig  an  sluagh  do'n 
choille,  feuch,  shil  a'  mhil  sìos  ;  àch  cha 
do  chuir  duine  sam  bith  a  làmh  a  dh'ionn- 
suidh  a  bheoil ;  oir  bha  eagal  nam  mionn- 
an  air  an  t-sluagh. 

27  Ach  cha  chuala  Ionatan  an  uair  a 
chuir  'athair  an  sluagh  fuidh  na  mionn- 
aibh  :  uime  sin  shìn  e  mach  bàrr  na  slàit  a 
bha  'na  làimh,  agus  thum  e  i  ann  an  cìr 
mheala,  agus  chuir  e  a  làmh  gu  'biieul, 
agus  shoillsicheadh  a  shùilean. 

28  An  sin  fhreagair  fear  do'n  t-sluagh, 
agus  thubhairt  e,  Chuir  t'athair  an  sluagh 
fuidli  mhionnaibh  teann,  ag  ràdh,  Mall- 
aichte  gu  robh  an  duine  a  dh'itheas  biadh 
an  diugh.  Agus  bha'n  sluagli  air  fann- 
achadh. 

29  An  sin  thubhairt  Ionatan,  Chuir 
m'athair  an  tìr  fo  bhuaireas :  faicibh, 
guidheam  oirbh,  cionnus  a  ta  mo  shùilean 
air  au  soillseachadh,  do  bhrìgh  gu'n  do 
bhlais  mi  beagan  do  'n  mhil  so. 

30  Cia  mò  gu  mòr,  nam  biodh  an  sluagh 
air  itheadh  gu  saor  an  diugh  do  chreich  aa 
naimhdean,  a  fhuair  iad?  oir  nach  bith- 
eadh  a  nis  àr  ni  bu  mhò  am  measg  nam 
Philisteach  ? 

31  Agus  bhuail  iad  air  an  là  sin  na  Phil- 
istich  o  Mhichmas  gu  Aialon  :  agus  blia 
'n  sluagh  air  fannachadh  gu  mòr. 

32  Agus  leum  an  sluagh  air  a'  chreich, 
agus  ghabh  iad  caoraich,  agus  buar,  agus 
laoigh,  agus  mharbh  iad  air  an  talamli 
iad:  agus  dh'ith  an  sluagh  iad  leis  an  fhuil. 

33  Agus  dh'innis  iad  do  Shaul,  ag  ràdh, 
Feuch,  tha'n  sluagh  a'  peacachadh  an  agh- 
aidh  an  Tighearna,  le  itheadh  maille  ris  an 
fhuil.  Agus  thubhairt  esan,  Pheacaich 
sibh  :  caruichibh  a  m'  ionnsuidb  an  diugh 
clach  mhòr. 

34  Agus  thubhairt  Saul,  Sgaoilibh  sibh 
fèin  am  measg  an  t-sluaigh,  agus  abraibh 
riu,  Thugaibli  a  m'  ionnsuidh  an  so  gach 
duine  a  mhart,  agus  gach  duine  a  chaora, 
agus  marbhaibh  iad  an  so  agus  ithibh; 
agus  na  peacaichibh  an  aghaidh  an  Tigh- 
earna  le  itheadh  maille  ris  an  fhuil.  Ag- 
us  thug  an  sluagh  uile  gach  duine  a  mhart 
leis  air  an  oidhcne  sin,  agus  mharbh  iad  an 
sin  iad. 

35  Agus  thog  Saul  altair  do'n  Tigh- 
earna  ;  Bi  sin  a'  cheud  altair  a  thog  e  do'n 
Tighearn. 

36  Agus  thubhairt  Saul,  Rachamaid 
sìos  an  dèigh  nam  PhiMsteaoh  san  oidhehe, 
agus  creachamaid  iad  gu  sohis  na  maidne, 
agus  na  fàgamaid  fear  dhiubh.  Agus 
thubhairt  iadsan,  Dean  gacli  ni  a's  maith 
leat.  An  sin  thubhairt  an  sagart,  Thig- 
eamaid  am  fagus  an  so  dh'ionnsuirìh  Dhè. 

37  Agus  dh'iarr  Sauì  comliairle  air  Dia, 
An  tèid  mi  sìos  an  dèigh  nam  Philisteach  ? 
an  toir  thu  tliairis  iad  do  làimh  lsraeil? 
ach  cha  do  fhreagair  se  e  air  an  là  sin. 

33  Agus  thubhairt  Saul,  Thigibh  am 
fagus  an  so,  sibhse  uile  mhaithean  an 
t-sluaigh,  agus  biodh  fios  agaibh,  agus  faic- 
ibh,  c'àit  ah  robh  am  peacadh  so  an  diugh. 

39  Oir  mur  is  beò  an  Tighearn,  a  shaor 
Israel,  ged  robh  e  ann  mo  mhac  Ionatan, 
gu  cinnteach  gheibh  e  bàs.  Ach  cha  do 
fhreagair  duine  e  do'n  t-sluagh  uile. 

40  An  sin  thubhairt  e  ri  h-Israel  uile. 
Bithibhse  air  aon  taobh,  agus  bithidh  mise 
agus  mo  mhac  Ionatan  air  an  taobh  eile. 
Agus  thubhairt  an  sluagh  ri  Saul,  Dean 
an  ni  a's  maitli  leat. 

41  Uime  sin  thubhairt  Saul  ris  an  Tigh- 
earna  Dia  Israeil,  Thoir  seachad  crannchur 
cothromaeh.  Agus  ghabhadh  Saul  agus 
Ionatau  ;  ach  chaidh  an  sluagh  as. 

42  Agus  thubhairt  Saul,  Tìlgibh  crann- 
chur  eadar  mise  agus  mo  mhac  Ionatan. 
Agus  ghabhadh  IOnatan. 

43  An  sin  thubhairt  Saul  ri  Ionatan,  Inn- 
is  dhomh  ciod  a  rinn  thu.  Agus  dh'innis 
Ionatan  da,  agus  thuhliairt  e,  Gu  deimhin 
le  bàrr  na  slait  a  bha  a'm'  làimh,  bhlais  mi 
beagan  meala ;  agus,  feucb,  am  faigh  mi 
bàs? 

44  Agus  thubhairt  Saul,  Gu'n  deanadh 
Dia  mar  sin,  agus  tuille  mar  an  ceudna: 
oir  gu  cinnteach  gheibh  thu  hàs,  a  Iona- 
tain. 

45  Agus  thubhairt  an  sluagh  ri  Saul, 
Am  faigh  lonatan  bàs,  a  dh:  oibrich  an 
t-saorsa  mhòr  so  ann  an  Israel  ?  Nar  leig- 
eadh  Dia:  mar  is  beò  an  Tighearna,  cha 
tuit  aon  ròineag  do  rholt  a  chinn  gu  làr  ; 
oir  maille  ri  Dia  dh'  oihrich  e  an  diugh. 
Uime  sin  shaor  au  sluagh  Ionatan,  agus 
cha  d'fhuair  e  bàs. 

46  An  sin  chaidh  Saul  suas  o  leantuinn 
nain  Philisteach :  agus  dh'fhalbh  na  Phil- 
istich  d'an  àite  fèin. 

47  Agus  ghabh  Saul  an  rìoghachd  os 
ceann  Israeil,  agus  chog  e  air  gach  làimh 
an  agbaidh  a  naimhde  gu  lèir,  an  aghaidh 
Mhoaib,  agus  an  aghaidh  chloinn  Amoin, 
agus  an  aghaidh  Edoim,  agus  an  aghaidh 
rìghre  Shobah,  agus  an  aghaidh  nam  Phil- 
isteach  :  agus  ge  b'e  taobh  a  thionndaidh 
e,  chlaoidh  e  iad. 

48  Agus  thog  e  sluagh,  agus  bhuail  e  na 
h-Amalecich,  agus  shaor  e  Israel  à  làimh 
na  muinntir  a  bha  'gam  milleadh. 

49  A  nis  b'iad  raic  Shauil  Ionatan,  agus 
Isui,  agus  Melchisua :  agus  b'iad  so  ain- 
mean  a  dhithis  nighean ;  ainm  na  ceud- 
ghin  Merab,  agus  ainm  na  h-ighinn  a 
b'òige  Michal. 

50  Agus  b'e  ainm  mnà  Shauil  Ahinoam, 
nighean  Ahimahais  :  agus  b'e  ainm  ceann- 


aird  a  shluaigh  Abner  mac  Neir,  bràthair- 
athar  Shauil. 

51  Agus  b'e  Cis  athair  Shauil :  agus  b'e 
Ner  athair  Abneir,  mac  Abieil. 

52  Agus  bha  cogadh  dian  an  aghaidh 
nam  Philisteacb  rè  uile  làithean  Shauil : 
agus  an  uair  a  chitheadh  Saul  fear  làidir 
sam  bith,  no  fear  treun  sam  bitb,  ghabhadh 

j  e  d'a  ionnsuidh  e. 

CAIB.  XV. 
A  GUS  thubhairt  Samuel  ri  Saul,  Chuir 
A  an  Tighearna  mi  gu  thusa  ungadh 
a'd'  righ  os  ceann  a  shluaigh,  os  ceann  Is- 
raeil :  a  nis  uime  sin  èisd  ri  briathraibh  an 
Tighearna. 

2  Mar  so  tha  Tighearna  nan  sluagh  ag 
ràdh,  Is  cuimhne  leam  ciod  a  rinn  na 
h-Amalecich  air  na  h-Israelich,  cionnus  a 
chuiriad  'nan  aghaidh  san  t-sligho,  'nuair 

'■  a  thàinig  iad  a  nìos  as  an  Eiphit. 

3  A  nis  falbh,  agus  buail  na  h-Amalec- 
i  ich,  agus  sgrios  gu  tur  gach  ni  a  th'  aca, 
i  agus  na  caomhain  iad ;  ach  marbh  araon 

fear  agus  bean,  leanabh  agus  cìochran, 
darah  agus  caora  càmhal  agus  asal. 
i  4  Agus  chruinnich  Saul  an  sluagh  an 
ceann  a  chèile,  agus  dli'àireamh  e  iad  ann 
an  ^relaim,  dà  cìieud  mìle  coisiche,  agus 
deich  mìle  fear  do  Iudah. 

5  Agus  thàinig  Saul  gu  baile  le  Amalec, 
agus  rinn  e  feall-f 'holach  anns  a'  ghleann. 

6  Agus  thubhairt  Saul  ris  na  Cenich, 
Falbhaibh,  imichibh  à  so,  rachaibh  sìos  o 
mheasg  nan  Amaleceach,  air  eagal  gu'n 
sgrios  mi  sibli  maiile  riu  ;  oir  nochd  sibhse 
caoimhneas  do  chloinn  Israeil  uile  'nuair  a 
thàinig  iad  a  nìos  as  an  Eiphit.  Uime  sin 
dh'imich  na  Cenich  o  mheasg  nan  Amalec- 
each. 

7  Agus  bhuail  Saul  na  h-Amalecich  o 
Habbilah  gus  an  tig  thu  gu  Sur,  a  tha  fa 
chomhair  na  h-Eiphit. 

8  Agus  ghlac  e  Agag  righ  nan  Amalec- 
each  beò,  agus  sgrios  e  'n  sluagh  uile  le 
faobhar  a'  chlaidheimh. 

9  Agus  chaorahain  Saul  agus  an  sluagh 
Agag,  agus  a'  chuid  a  b'f  hearr  do  na  caor- 
aich,  agus  do'n  bhuar,  agus  do  nabeathaich- 
ibh  reamhra,  agus  do  na  h-uanaibh,  agus 
do  gach  ni  a  bha  maith,  agus  cha  b'àill  leo 
an  sgrios  gu  tur  ;  ach  gach  ni  a  bha  tàireil 
agus  suarrach,  sin  sgrios  iad  gu  tur. 

10  An  sin  thàinig  focal  an  Tighearna 
dh'ionnsuidh  Shamueil,  ag  ràdh, 

11  Is  aithreach  leam  gu'u  d'rinn  mi  Saul 
'na  righ  ;  oir  thionndaidh  e  air  ais  o  m' 
leantuìun,  agus  cha  do  choimhlion  e  m' 
àitheantan.  Agus  chuir  sin  doil^heas  air 
Samuel,  agus  ghlaodh  e  ris  an  lighearna 
rè  na  h-oidhche. 

12  Agus  an  uair  a  dh'èirich  Samuel  gu 
moch  a  choinneachadh  Shauil  sa'  mhad- 
uinn,  dh'innseadh  do  Shamuel,  ag  ràdh, 
Thàinig  Saul  gu  Carmel,  agus,  feuch,  chuir 
e  suas  dha  fèin  clach-chuimhneachain,  ag- 
us  dh'imich  e  mu'n  cuairt,  agus  ghabh  e 
air  aghaidh,  agus  chaidh  e  sìos  gu  Gilgal. 

13  Agus  thàinig  Samuel  gu  Saul ;  agus 
thubhairt  Saul  ris,  Beannaichte  gu'n  robh 
thusa  o'n  Tighearna ;  choimhìion  mis' 
àithne  an  Tighearn. 

14  Agus  thubhairt  Samuel,  Ciod  is  cialì 

roa  ta  do  mhèilich  nan  raorach  so  ann  am 
chluasaibh,  agus  tfogheumnaich  a'  chruidh 
a  tha  mi  a'  cluinntinn  ? 

15  Agus  thubhairt  Saul,  o  na  h-Amalec- 
ich  thug  siad  iad ;  oir  chaomhain  an 
sluagh  a'  cliuid  a  b'fhearr  do  na  caoraich, 
agus  do'n  bhuar,  a  chum  an  ìobradh  do'n 
lighearna  do  Dhia;  agus  a'  chuid  eile 
sgrios  sinu  gu  tur. 

16  An  sin  thubhairt  Samuel  ri  Saul, 
Fuirich,  agus  innsidh  mi  dhuit  ciod  a 
thubhairt  an  Tighearna  riums'  an  nochd. 
Agus  thubhairt  e  ris,  Abair  romhad. 

17  Agus  thubhairt  Samuel,  An  uair  a 
bha  thu  beaga'd'  shùilibh  fèin  nach  d'rinn- 
eadh  thu  a'd'  cheann  air  treubhaibh  Is- 
raeil  ?  agus  dh'ung  an  Tighearn  thu  a'd' 
righ  os  ceann  Israeil. 

18  Agus  chuir  an  Tighearn  thu  air 
thurus,  agus  thubhairt  e,  Falbh,  agus 
sgrios  gu  tur  na  peacaich  na  h-Amalecich, 
agus  cog  'nan  agJiaidh  gus  an  cuir  thu  as 
doibh. 

19  C'ar  son  ma  ta  nach  d'èisd  thu  ri  guth 
an  Tighearn,  ach  a  leum  thu  air  a'  chreich, 
agus  a  rinu  thu  olc  ann  an  sùilibh  an 
Tighearn  ? 

20  Agus  thubhairt  Saul  ri  Samuel, 
Seadh,  dli'èisd  mi  ri  guth  an  Tighearn, 
agus  dh'imich  mi  air  an  t-slighe  air  an  do 
chuir  an  Tighearna  mi,  agus  thug  mi  leam 
Agag  righ  Amaleic,  agus  sgrios  mi  gu  tur 
nah-Amalecich  : 

21  Ach  ghabh  an  sluagh  do'n  chreich, 
caoraich  agus  buar,  toiseach  nan  nithe  bu 
chòir  a  bhi  air  an  sgrios  gu  tur,  a  cbum  an 
ìobradh  do'n  Tighearna  do  Dhia  ann  an 
Gilgal. 

22  Agus  thubhairt  Samuel,  Am  bheil 
tlachd  aig  an  Tighearn  ann  an  tabhartas- 
aibh-loisgte  agus  an  ìobairtibh,  mar  ann 
an  ùmhlachd  do  ghuth  an  Tighearna? 
Feuch,  is  fearr  ùmlilachd  na  ìobairt,  agus 
aire  a  thabhairt  na  saill  reitheachan. 

23  Oir  mar  plieacadh  na  druidheachd 
tha  ceannairc,  agus  mar  aingidheachd 
ìodhol-aoraidh  tha  rag-mhuineileachd  :  a 
chionn  gu'n  do  chuir  thusa  cùl  ri  focal  an 
Tighearna,  chuir  esan  mar  an  ceudna  cùl 
riutsa  o  bhi  d'  righ. 

24  Agus  thubhairt  Saul  ri  Samuel, 
Pheacaich  mi,  oir  bhris  mi  àithne  an  Tigh- 
earn,  agus  do  bhriathra-sa  ;  a  chionn  gu'n 
robheagal  orm  roimh  'n  t-sluagh,agusgu'n 
d'èisd  mi  r'an  guth. 

25  A  nis  uime  sin,  guidheam  ort,  lagh 
mo  pheacadh,  agus  pill  maille  rium,  a 
chum  gu'n  dean  mi  aoradh  do'n  Tighearn. 

26  Agus  thubhairt  Samuel  ri  Sual,  Cha 
phill  mi  maille  riut;  oir  chuir  tbu  cùl  ri 
focal  an  Tighearn,  agus  chuir  an  Tighearna 
cùl  riutsa  o  bhi  d'righ  air  Israel. 

27  Agus  an  uair  a  thionndaidh  Samuel 
mu'n  cuairt  gu  falbh,  rug  e  air  foir  'fhall- 
uinne,  agus  reubadh  i. 

28  Agus  thubhairt  Samuel  ris,  Reub  an 
Tighearna  rìoghachd  Israeil  dbìot-sa  an 
diugh,  agus  thug  e  i  do  d'  choimhears- 
nach,  a'*  fearr  na  thusa. 

29  Agus  mar  an  ceudna  cha  dean  Neart 
Israeil  breug,  agus  cha  ghabh  e  aithreach- 
as ;  oir  cha  duine  ,e  gu'n  gabhadh  e  aith- 
reachas. 


30  An  sin  thubhairt  e,  Pheacaich  mi ; 
gìdheadh  a  nis  thoir  urram  dhomh,  guidh- 
eam  ort,  am  fianuis  sheanairean  mo 
shluaigh,  agus  am  fianuis  Israeil,  agus  pill 
maille  rium,  a  chum  gu'n  dean  mi  aoradh 
do'n  Tighearna  do  Dhia. 

31  Agus  phill  Samuel  an  dèigh  Shauil ; 
agus  rinn  Saul  aoradh  do'n  Tighearn. 

32  An  sin  thubhairt  Samuel,  Thugaibh 
an  so  a  m'  ionnsuidh-sa  Agag  righ  nan 
Amaleceaeh  :  agus  thàinig  Agag  d'a  ionn- 
suidh  gu  suilbhir.  Agus  thubhairt  Agag, 
Gu  cinnteach  chaidh  searbhas  a'  bhàis 
seachad. 

33  Agus  thubhairt  Samuel,  Mar  a  rinn 
do  chlaidheamh-sa  mnài  gun  chlann,  mar 
sin  bithidh  do  mhàthair  gun  chlann  am 
measg  bhan.  Agus  thug  Samuel  fa'near 
Agag  a  ghearradh  sìos  'na  mhìribh  am 
fianuis  an  Tighearn  ann  an  Gilgal. 

34  An  sin  dh'  imich  Samuel  gu  Ramah  ; 
agus  chaidh  Saul  suas  d'a  thigh  gu  Gibeah 
Shauil. 

35  Agus  cha  d'thàinig  Samuel  tuilleadh 
a  db'fhaicinn  Shauil  gu  latha  a  bhàis ; 
gidheadb,  rinn  Samuel  bròn  air  son 
Shauil :  agus  b'aithreach  leis  an  Tigh- 
earna  gu'n  d'rinn  e  Saul  'na  righ  air  Is- 
rael. 

AGUSthubhairt  an  Tigjiearnri  Samuel, 
Cia  fhad  a  ni  thu  bròn  air  son  Shauil, 
agus  gu'n  do  chuirmise  cùl  ris  o  rìoghach- 
adh  os  ceann  Israeil  ?  lìon  do  cliorn  le 
h-oladh,  agus  falbh,  cuiridh  mise  thu  gu. 
Iese  am  Bet-lehemeach ;  oir  fhuair  mi 
mach  am  measg  a  chuid  mac  righ  dhomh 
fèin. 

2  Agus  thubhairt  Samuel,  Cionnus  a 
dh'fhalbhas  mi?  oir  cluinnidh  Saul,  agus 
marbhaidh  e  mi.  Agus  thubhairt  an  Tigh- 
earna,  Thoir  agh  leat,  agus  abair,  A  dh'- 
ìobradh  do'n  Tighearna  thàinig  mi. 

3  Agus  gairm  air  Iese  dh'ionnsuidh  na 
h-ìobairte,  agus  bheir  mise  tìos  dhuit  ciod 
a  ni  thu :  agus  ungaidh  tu  dhomhsa  esan 
a  dh'ainmicheas  rni  dhuit. 

4  Agus  rinn  Samuel  an  ni  sin  a  labhair 
an  Tighearn,  agus  thàinig  e  gu  Bet-lehem  : 
agus  chriothnaich  seanairean  a'  bhaile  r'a 
theachd,  agus  thubhairt  iad,  An  aun  an 
sìth  a  tha  thu  teachd  ? 

5  Agus  thubhairt  esan,  Ann  an  sìth  :  a 
dh'ìobradh  do'n  Tighearna  thàinig  rai : 
naomhaichibh  sibh  fèin,  agus  tirigibh. 
raaille  rium  a  dh'ionnsuidh  na  h-ìobaute. 
Agus  naomhaich  e  Iese  agus  a  mhic,  agus 
ghairm  e  iad  a  dh'ionnsuidh  na  h-ìob- 
airte. 

6  Agus  an  uair  a  thàinig  iad,  dh'amh- 
airc  e  air  Eliab,  agus  thubhairt  e,  Gu 
cinnteach  am  fianuis  an  Tighearna  tha 
'aou  ungta-san. 

7  Ach  thubhairt  an  Tighearna  ri  Sa- 
muel,  Na  h-amhairc  air  a  ghnùis,  no  air 
àirde  a  phearsa,  a  chionn  gu'n  do  chuir 
mise  cùl.ris ;  oir  zhtìnfhaic  an  Tighearna 
mar  a  chi  duine  :  oir  amhaircidh  an  duine 
air  coslas  an  taobh  a  muigh,  ach  atnhairc- 
idh  an  Tighearna  steach  air  a'  chridhe. 

8  An  sin  ghairm  Iese  air  Abinadab,  ag- 
us  thug  e  air  gabhail  seachad  fa  chomluur 

Shamueil :  agus  thubhairt  e,  Ni  mò  a 
thagh  an  Tighearn  e  so. 

9  An  siu  thug  lese  air  Samah  dol  seach- 
ad :  agus  thubhairt  e,  Ni  mò  a  thagh  an 
Tighearn  e  so. 

10  An  sin  thug  Iese  air  seachdnar  d'a 
mhic  dol  seachad  fa  chomhair  Shamueil : 
agus  thubliairt  Samuel  ri  Iese,  Cha  do 
thagli  an  Tighearn  iad  so. 

11  Agus  thubhairt  Samuel  ri  Iese,  Am 
bheil  do  mhic  uile  an  so  ?  Agus  thubh- 
airt  esan,  Dh'fhàgadh  fathast  ammacWs 
òige,  agus,  feuch,  tha  e  ag  ionaltradh  nan 
caorach.  Agus  thubhairt  Samuel  ri  Iese, 
Cmrfios  air,  agus  thoir  an  so  e ;  oir  cha 
suidh  siun  sìos  gus  an  tig  e  'n  so. 

12  Agus  chuir  e  fios  air,  agus  thug  e 
steach  e :  a  nis  blia  e  ruiteach,  agus 
sgiamhach  'na  ghnùis,  agus  maiseach  ri 
araharc  air.  Agus  thubhairt  an  Tighearn, 
Eiricli,  ung  e  ;  oir  is  e  so  esan. 

13  Agus  ghabh  Samuel  an  corn  oladh, 
agus  dh'ung  se  e  am  raeasg  a  bhràith- 
rean  :  agus  thuirling  spiorad  an  Tighearn 
air  Daibhidh,  o'n  là  sin  a  mach.  Agus 
dh'èirich  Samuel,  agus  chaidh  e  gu  Ra- 
mah. 

14  Ach  dh'fhalbh  spiorad  an  Tigliearna 
o  Shual,  agus  chuir  droch  spiorad  o'n 
Tighearna  buaireas  air. 

15  Agus  thubhairt  seirbhisich  Shauil  ris, 
Feuch  a  nis,  tha  droch  spiorad  o  Dhia  a' 
cur  buaireis  ort. 

16  Thugadh  a  nis  ar  tighearn  àithne  do 
d'  sheirbhisich  a  tha  ann  ad  fhianuis,  gu'n 
iarr  iad  a  mach  duine  a  chluicheas  gu 
h-ealanta  air  clàrsaich  :  agus  an  uair  a 
bhios  an  droch  spiorad  o  Dbia  ort,  an  sin 
cluichidh  esan  le  a  làimh,  agus  bithidh 
tusa  gu  maith. 

17  Agus  thubhairt  Saul  r'a  sheirbbis- 
•  ich,  Faighibh  a  nis  dhomh  duine  a  chluich- 

eas  gu  maith,  agus  thugaibh  a  m'  ionn- 
euidh  e. 

18  Ansin  fhreagair  aon  do  na  h-òglaich, 
agus  thubhairt  e,  Feuch,  chunnaic  mi  mac 
le  Iese  am  Bet-leheraeach,  a  chluicheas  gu 
h-ealanta,  agus  a  tha  treun  ann  an  neart, 
agus  'na  fhear  cogaidh,  agus  glic  ann  an 
gnothuichibh,  agus  'na  dhuine  maiseach  ; 
agus  tha'n  Tighearna  maille  ris. 

19  Uime  sin  chuir  Saul  teachdaireau  a 
dh'ionnsuidh  Iese,  agus  thubhairt  e,  Cuir 
a  m'  ionnsuidh  Daibhidh  do  mhac,  a  tha 
mailìe  ris  na  caoraich. 

20  Agus  gha'oh  lese  asal  luchdaichte  le 
/i-aran,  agus  searrag  fhìona,  agus  meann 
do  na  gabhraibh,  agus  chuir  e  iad  le 
làirah  Dhaibhidh  a  mhic  a  dh'ionnsuidh 
Shuail. 

21  Agus  thàinig  Daibhidh  a  dh'ionn- 
suidh  Shuail,  agus  sheas  e 'na  fhianuis; 
agus  ghràdhaich  e  gu  mòr  e,  agus  bha  e 
aige  'na  fhear  iomchair  'arm. 

22  Agus  chuir  Saul  teachdaire  dh'ionn- 
suidh  lese,  ag  ràdh,  Seasadh,  guidheam 
ort,  Daibbidh  a'm' fhianuis;  oir  fhuair  e 
deadh-ghean  a'm'  shùilibh. 

23  Agus  an  uair  a  bha'n  droch  spiorad  o 
Dhia  air  Saul,  an  sin  ghabh  Daibhidh 
clàrsach,  agus  chluich  e  le  a  làimh  :  agus 
bha  fois  aig  Saul,  agus  bha  e  gu  maith  ; 
oir  dh'fhalbh  an  droch  spiorad  uaith. 

ANIS  chruinnich  na  Philistich  an  slòigh 
an  ceann  a  chèile  gu  cath,  agua 
chruinnicheadh  iad  aig  Sochoh,  a  bhuineas 
do  Iudah  ;  agus  champaich  iad  eadar 
Sochoh  agus  Asecah,  ann  an  Ephesda- 
mim. 

2  Agus  chruinniclieadh  Saul  agus  fir  Is- 
raeil  an  ceann  a  chèile,  agus  champaich 
iad  ann  an  gleann  Elah,  agus  chuir  iad  an 
cath  an  ordugh,  an  agliaidh  nam  Philist- 
each. 

3  Agus  sheas  na  Philistich  air  sliabh  air 
aon  taobh,  agus  sheas  Israel  air  sliabh  air 
an  taobh  eile  :  agus  bha  gleann  eatorra. 

4  Agus  thàinig  curaidh  a  mach  à  carap 
nam  Philisteach,  d'am  ò'ainm  Goliath  o 
Ghat,  anns  an  robk  sè  làmlian-coille  agus 
rèis  air  àirde. 

5  Agus  bha  clogaid  umha  air  a  cheann, 
agus  bha  e  air  'èideadh  le  lùirich  mhàil- 
ich  :  agus  b'e  cothrom  na  lùiriche  cùig 
mìle  secel  umha. 

6  Agus  bha  coisbheirt  umha  air  a  chos- 
aibb,  agus  targaid  umha  eadar  a  ghuaill- 
ibh. 

7  Agus  bha  crann  a  shleagha  mar 
gharmain  figheadair  ;  agus  bha  ann  an 
ceann  a  shleagha  sè  ceud  secel  iaruinn: 
agus  bhafear  a'  giùlan  sgèithe  ag  imeachd 
roimhe. 

8  Agus  sheas  e,  agus  ghlaodh  e  ri  slòigh 
Israeil,  agus  thubhairt  eriu,  C'ar  son  a  tha 
sibh  a'  teachd  a  mach  guV  cath  a  chur  an 
ordugh  ?  Nach  Philisteach  mise,  agus?2ac/i 
seirbhisich  sibhse  do  Shaul?  taghaibh 
dhuibh  fèin  fear,  agusthigeadh  e  nuas  a  m' 
ionnsuidh-sa. 

9  Ma's  urrainn  e  còmhrag  riumsa,  agus 
ma  raharbhas  e  mi,  an  sin  bithidh  sinne 
'nar  seirbhisich  agaibhse ;  ach  ma  bheir 
mise  buaidh  air-san,  agus  gu  marbh  mi  e, 
an  sin  bithidh  sibhse  'nur  seirbhisich  ag- 
ainne,  agus  ni  sibh  seirbhis  dhuinn. 

10  Agus  thubhairt  am  Philisteach,  Tha 
mi  a'  toirt  dùbblain  do  shlòigh  Israeil  au 
diugh ;  faighibh  dhorahsa  fear,  a  chum 
gu  n  deau  sinn  còmhrag  ri  chèile. 

11  An  uair  a  cliuala  Saul  agus  Israel 
uile  briathra  sin  an  Philistich,  bha  iad  fo 
uamhas,  agus  fo  eagal  mòr. 

12  A  nis  b'e  Daibhidh  mac  an  Ephrat- 
aich  sin  o  Bhet-lehem  Iudah,  d'am  6'ainm 
Iese ;  agus  bha  ochdnar  mliac  aige:  agus 
bha  au  duine  ann  an  làithibh  Shauil  'na 
sheann  duine,  air  teachd  air  aghaidh  ann 
an  aois. 

13  Agus  dh'imich  an  triuir  mhac  bu 
shine  aig  Iese,  agus  chaidh  iad  an  dèigh 
Shauil  a  chura  a'  chogaidh  ;  agus  b'iad 
ainmean  a  thriuir  mhac  a  chaidh  dh'ionn- 
suidh  a'  chogaidh,  Eliab  an  ceud-ghin,  ag- 
us  'na  dhèigh-sau  Abinadab,  agus  an  treas 
mac  Samah. 

14  Agus  b'e  Daibhidh  am  mac  a  b'òige : 
agus  chaidh  an  triuirbu  shine  an  dèigh 
Shauil. 

15  Ach  dh'fhalbh  Daibhidh  agus  phill  e 
o  Shaul,  a  dh'ionaltradh  chaorach  'athar 
ann  am  Bet-lehera. 

16  Agus  tharruing  am  Philisteach  am 
fagus  sa'  mhaduinn  agus  mu  fheasgar,  ag- 
us  nochd  se  e  fèiu  dà  thichead  là. 


CAIB.  XVII. 


231 


17  Agus  thubhairt  Iese  ri  Daibhidh  a 
mliac,  Gabh  a  nis  air  son  do  bhràithrem 
ephah  do'n  t-siol  chruaidhichte  so,  agus 
na  deich  builinnean  so,  ag-us  ruith  do'n 
champ  a  dh'ionnsuidh  do  bliràithrean  ; 

18  Agus  giùlain  na  deich  mulchagan 
càise  so'dh'ionnsuidh  ceannaird  ara  raìle- 
san,  agus  seall  cionnus  a  tha  do  bhràith- 
rean,  agus  gabh  an  geall. 

19  A  nis  bha  Saul,  agus  iadsan,  agus  fir 
Israeil  uile  ann  an  gleann  Elah,  a'  cogadh 
ris  na  Philistich. 

20  Agus  dh'èirich  Daibhidh  gu  moch 
sa'  mhaduinn.  agus  dh'fhàg  e  na  caoraich 
aig  fear-gleidhidh,  agus  thug  e  leis,  agus 
dh'imich  e,  mar  a  dh'àithn  lese  dha ;  ag- 
us  thàinig  e  do'n  chlais-bhlàir  an  uair  a 
bha'n  armailt  a'  dol  a  mach  a  dh'ionnsuidh 
a'  chatha,  agus  a  rinn  iad  iolach  a  chum  a' 
chatha : 

21  Oir  chuir  Israel  agus  na  Philistich 
iad  fèin  an  ordugh  catha,  armailt  an  agh- 
aidh  armailt. 

22  Agus  dh'fhàg  Daibhidh  an  t-uidheam 
a  chuir  e  dheth  ann  an  làimh  fìr-gleidhidh 
an  uidheam,  agus  ruith  e  dh'ionnsuidh  na 
h-armailt,  agus  thàinig  e,  agus  chuir  e 
fàilt  air  a  bhràithribh. 

23  Agus  an  uair  a  bha  e  a'  labhairt  riu, 
feuch,  thàinig  an  curaidh  d'am  b'ainm  Go- 
liath,  am  Philisteach  o  Ghat,  a  nìos  à  ar- 
mailt  nam  Philisteach,  agus  labbair  e  a 
rèir  nam  briathra  ceudna:  agus  chuala 
Daibhidh  iad. 

24  Agus  an  uair  a  chunnaic  fìr  Israeil 
uile  an  duine,  theich  iad  roimhe,  agus  bha 
eagal  mòr  orra. 

25  Agus  thubhairt  fir  Israeil,  Am  faca 
sibh  am  fear  so  a  tha  air  teachd  a  nìos  ?  gu 
cinnteach  is  ann  a  thoirt  dùbhlain  do  Is- 
rael  a  tha  e  air  teachd  a  nìos  :  agus  ge  b'e 
fear  a  mharbhas  e,  ni  an  righ  saoibhir  e  le 
mòr  shaoibhreas,  agus  bheir  e  dha  a  nigh- 
ean,  agus  ni  e  tigh  'athar  saor  ann  an  Is- 
rael. 

26  Agus  thubhairt  Daibhidh  ris  na 
daoinibh  a  sheas  làimh  ris,  ag  ràdh,  Ciod 
a  nìthear  do'n  duine  a  mharbhas  am  Phil- 
isteach  so,  agus  a  bheir  air  falbh  am  mas- 
ladh  o  Israel?  oir  cò  e  am  Philisteach  neo- 
thimchioll-ghearrta  so,  gu'n  tugadh  e 
dùbhlan  do  armailtibh  an  Dè  bheò  ? 

27  Agus  fhreagair  au  sluagh  e  air  an 
dòigh  so,  ag  ràdh,  Mar  so  nìthear  do'u 
duine  a  mharbhas  e. 

28  Agus  chuala  Eliab  a  bhràthair  bu 
shine,  'nuair  a  labhair  e  ris  na  daoinibh : 
agus  las  fearg  Eliaib  an  aghaidh  Dhaibh- 
idh,  agus  thubhairt  e,  C'ar  son  a  thàinig 
thu  nuas  au  so  ?  agus  cò  aig  a  dh'fhàg  thu 
am  beagan  chaorach  sin  anns  an  fhàsach  ? 
tha  mi  fìosrach  air  t-uabhar  agus  olcas  do 
chridhe  ;  oir  is  ann  a  dh'fhaicinn  a'  chatha 
a  thàinig  thu  nuas. 

29  Agus  thubhairt  Daibhidh,  Ciod  a 
rinn  mi  a  nis  ?  nach  briathran  iad  ? 

30  Agus  thionndaidh  e  uaith-san  a  dh'- 
ionnsuidh  fir  eile,  agus  labhair  e  air  an 
dòigh  cheudna:  agus  f'hreagair  au  sluagh 
e  a  rìs  a  rèir  na  ceud  dòigh. 

31  Agus  an  uair  a  chualas  na  briathran 
a  labhair  Daibhidh,  dh'aithris  iad  am  fian- 
uis  Shauil  iad :  agus  chuir  e  fios  air. 


32  Agus  thubhairt  Daibhidh  ri  Sanl,  Na 
fannaicheadh  cridhe  duine  sam  bith  air  a 
shon-san:  thèid  do  sheirbhiseach  agus 
cogaidh  e  ris  an  Philisteach  so. 

33  Agus  thubhairt  Saul  ri  Daibhidh, 
Cha'n  urrainn  thusa  dol  an  aghaidh  an 
Philistich  so  a  chogadh  ris  :  oir  cha  'n'eil 
annad-sa  ach  òganach,  agus  tha  esan  'na 
fhear  cogaidh  o  òige. 

34  Agus  thubhairt  Daibhidh  ri  Saul, 
Bha  do  sheirbhiseach  ag  ionaltradh  chaor- 
ach  'athar,  agus  thàinig  leòmhan,  agus 
math-ghamhuin,  agus  thug  e  uan  as  an 
treud  : 

35  Agus  chaidh  mi  mach  'na  dhèigh, 
agus  bhuail  mi  e,  agus  shaor  mi  as  a  bheul 
e.  Agus  an  uair  a  dh'èirich  e  a'm'  agh- 
aidh,  rug  mi  air  fheusaig  air,  agus  bhuail 
mi  e,  agus  mharbli  mi  e. 

36  Araon  an  leòmhau  aijus  am  math- 
ghamhuin  mharbh  do  sheirbhiseach  :  agus 
bithidh  am  Philisteach  neo-tliimchioll- 
ghearrta  so  mar  aon  diubhsan,  do  bhrìgh 
gu'n  d'thug  e  dùbhlan  do  armailtibh  an 
Dè  bheò. 

37  Mar  an  ceudna  thubhairt  Daibhidh, 
An  Tighearn  a  shaor  mise  à  màg  an 
leòmhain,  agus  à  màg  a'  mhath-ghamhuii), 
saoraidh  esan  mi  à  làimh  an  Philistich  so. 
Agus  thubhairt  Saul  ri  Daibhidh,  Falbh, 
agus  gu  robh  an  Tighearna  maille  riut. 

38  Agus  chuir  Saul  'èididh  fèin  air 
Daibhidh,  agus  chuir  e  clogaid  uraha  air  a 
cheann  ;  mar  an  ceudna  chuir  e  lùireach 
air. 

39  Agus  chrioslaich  Daibhidh  a  chlaidh- 
eamh  air  uachdar  'èididh,  agus  b'àill  leis 
imeachd,  oir  cha  do  chleachd  e  iad  :  agus 
thubhairt  Daibhidh  ri  Saul,  Cha'n  urrainn 
mi  imeachd  leo  so,  oir  cha  tlo  chleachd  mi 
iad.    Agus  chuir  Daibhidh  dheth  iad. 

40  Agus  ghabh  e  a  bhata  'na  làimh,  ag- 
us  thagh  e  dha  fèin  cùig  clacha  mìne  o'n 
t-sruth,  agus  chuir  e  iad  ann  am  màla 
buachaille  a  bha  aige,  eadhon  ann  an 
sporan,  agus  bha  a  chrann-tabhuill  'na 
làimh  :  agus  tharruing  e  'm  fagus  do'n 
Philisteach. 

41  Agus  thàinig  am  Philisteach  air 
aghaidh,  agus  tharruing  e  'ra  fagus  do 
Dhaibhidh ;  agus  fear  iomchair  a  sgèithe 
roimhe. 

42  Agus  an  uair  a  dh'amhairc  am  Phil- 
isteach  agus  a  chunnaic  e  Daibhidh,  rinn 
e  dìmeas  air,  a  chionn  gu'n  robh  e  'na  òg- 
anach,  agus  ruiteach,  agus  sgiamhach  'na 
ghnùis. 

43  Agus  thubhairt  am  Philisteach  ri 
Daibhidh,  An  cù  mise,  gu'n  tigeadh  tu  a 
m'  ionnsuidh  le  bataibh  ?  agus  mhallaich 
am  Philisteach  Daibhidh  ann  an  ainm  a 
dhèe. 

44  Agus  thubhairt  am  Philisteach  ri 
Daibhidh,  Thig  a  m'  ionnsuidh-sa,  agus 
bheir  mi  t'fheoil  do  eunlaith  an  athair,  ag- 
us  do  bheathaichibh  na  macharach. 

45  An  sin  thubhairt  Daibhidh  ris  an 
Philisteach,  Tha  thusa  a'  teachd  a  m' 
ionnsuidh-sale  claidheamh,  agus  le  sleagh, 
agus  le  sgèith  ;  ach  tha  mise  a'  teachd  a 
d'  ionnsuidh-sa  ann  an  ainm  Thighearna 
nan  sluagh,  Dhè  armailtean  Israeil,  d'an 
d'thug  thusa  dùbhlan. 

46  Air  an  là  'n  diugh  bheir  an  Tighearna 
thairis  thu  do  m'  làimh-sa,  agus  buailidh 
mi  thu,  agus  buinidh  mi  dhìot  do  cheann, 
agus  bheir  mi  closaichean  fheachd  nam 
Philisteach  air  an  là  'n  diugh  do  eun- 
laith  an  athair,  agus  do  fhiadh-bheathaich- 
ibh  na  talmhainn  ;  a  chum  gu'm  bi  fios  aig 
an  talamh  uile  gu  bheil  Dia  ann  an  Is- 
rael. 

47  Agus  bithidh  fios  aig  a'  choimhthion- 
al  so  uile,  nach  ann  le  chlaidheamh  no  le 
sleagh  a  shaoras  an  Tighearn :  oir  is  leis 
an  Tighearn  an  cath,  agus  bheir  e  sibhse 
d'ar  làimh-ne. 

48  Agus  an  uair  a  dh'èirich  am  Philis- 
teach,  agus  a  thàinig  e  agus  a  tharruing  e 
'm  fagus  an  coinneamh  Dhaibhidh,  an  sin 
rinn  Daibliidh  cabhag,  agus  ruith  e  dh'- 
ionnsuidh  na  h-armailt  an  coinneamh  an 
Philistich. 

49  Agus  chuir  Daibhidh  a  làmh  'na 
mhàla,  agus  ghabh  e  as  a  sin  clach,  agus 
thilg  e  as  a  chrann-tabhuill,  agus  bhuail  e 
'm  Philisteach  an  clàr  'eudain :  agus 
chaidh  a'  chlach  a  stigh  ann  an  clàr  'eud- 
ain,  agus  thuit  e  air  'aghaidh  dh'ionnsuidh 
an  làir. 

50  Mar  sin  thug  Daibhidh  buaidh  air  an 
Philisteach  le  crann-tabhuill  agus  le 
cloich;  agus  bhuail  e  'm  Philisteach,  agus 
mharbh  se  e :  ach  cha  robh  claidheamh 
ann  an  làimh  Dhaibhidh. 

51  Uime  sin  ruith  Daibhidh  agus  sheas 
e  air  an  Philisteach,  agus  ghlac  e  a  chlaidh- 
eamh,  agus  tharruing  e  as  athruaill  e,  ag- 
us  mharbh  se  e,  agus  ghearr  e  dheth  a 
cheaun  leis.  Agus  an  uair  a  chunnaic  na 
Philistich  gu'n  robh  an  gaisgeach  marbh, 
theich  iad. 

52  Agus  dh'èirich  fir  Israeil  agus  Iu- 
dah,  agus  rinn  iad  iolach,  agus  chaidh  iad 
air  tòir  nam  Philisteach,  gus  an  tig  thu  gu 
gleann,  agus  gu  geataichibh  Ecroin  :  agus 
thuitiadsana  blia  leònta  do  na  Philistich 
air  an  t-slighe  gu  Saraim,  eadhon  gu  ruig 
Gat,  agus  gu  ruig  Ecron. 

53  Agus  pliill  clann  Israeil  o  ruagadh 
nam  Philisteach,  agus  chreach  iad  an 
camp. 

54  Agus  ghabh  Daibhidh  ceann  an  Pliil- 
istich,  agus  thug  e  leis  e  gu  h-Ierusalem  : 
ach  chuir  e  'armachd  'na  bhùth. 

55  Agus  an  uair  a  chunnaic  Saul  Daibh- 
idh  a'  dol  a  mach  an  aghaidh  an  Philist- 
ich,  thubhairt  e  ri  Abner  ceannard  an 
tsiuaigh,  Abneir,  cò  d'am  mac  an  t-ògan- 
ach  so  ?  Agus  thubhairt  Abner,  Mar  is 
beò  t'auam,  O  a  righ,  cha  'n'eil  fliios  ag- 
am. 

5G  Agus  thubhairt  an  righ,  Feòraich 
thusa  cò  d'am  mac  an  t-òganach  60, 

57  Agus  an  uair  a  phill  Daibhidh  o 
mharbliadh  an  Philistich,  ghabh  Abner  e, 
BgUfi  l.hug  e  am  lianuis  Sliauil  e  le  ceann 
an  Philistich  'na  làimh. 

58  A;;us  thubhairt  Saul  ris,  Cò  d'am 
iriac.  thu,  Òganaich?  Agus  fhreagair 
Daibhidh,  Umi  mac  do  sheirbhisich  Iese, 
a'  Bhet-lehemich. 

AC!US  f  harladli  an  uair  a  cluiiro  crìoch 
uir  labhairt  ri  Saul,  yu'n  do  cheang- 


ladh  anam  Ionatain  ri  anam  Dhaibhidh, 
agus  ghràdhaich  Ionatan  e  mar  'anam 
fèin. 

2  Agus  ghabh  Saul  d'  a  ionnsuidh  e  air 
an  là  sin,  agus  cha  do  leig  e  leis  pilltinn 
ni's  mò  gu  tigh  'athar. 

3  An  sin  rinn  Ionatan  agus  Daibhidh 
coimhcheangal,  do  bhrìgh  gu'n  do  ghràdh- 
aich  se  e  mar  'anam  fèin. 

4  Agus  chuir  Ionatan  dheth  fèin  an 
fhalluinn  a  ò/t'air,  agus  thug  e  do  Dhaibh- 
idh  i,  agus  'èididh  eadhon  gu  'chlaidh- 
eamh,  agus  gu  'bhoglia,  agus  gu  'chrios. 

5  Agus  chaidh  Daibhidh  mach  gach 
taobh  a  chuir  Saul  e,  agus  ghiùlain  se  e 
fèin  gu  glic :  agus  chuir  Saul  e  os  ceann 
nam  fear  cogaidh ;  agus  bha  e  taitneach 
ann  an  sùilibh  an  t-sluaigh  uile,  agus  mar 
an  ceudna  ann  an  sùilibh  sheirbhiseach 
Shauil. 

6  Agus  an  uair  a  bha  iad  a'  teachd,  an 
dèigh  do  Dhaibhidh  pilltinn  o  mharbhadh 
an  Philistich,  thàinig  na  mnài  a  mach  à 
uile  bhailtibh  Israeìl,  a'  seinn  agus  a' 
dannsadh  an  coinneamh  righ  Shaml,  le 
tiompanaihh,  le  gairdeachas,  agus  le  h-inn- 
ealaibh  ciuil  tri-theudach. 

7  Agus  fhreagair  na  mnài  a  chèile  an 
uair  a  bha  iad  a'  seinn,  agus  thubhairt 
iad,  Mharbh  Saul  a  mhìltean,  agus  Daibh- 
idh  a  dheich  mìltean. 

8  Agus  bha  Saul  ro-fheargach,  agus  mhi- 
thaitinn  an  ràdh  sin  ris;  agus  thubhairt 
e,  Thug  iad  do  Dhaibhidh  deich  mìltean, 
agus  dhomhsacha  d  thug  iad  ach  mìltean  : 
agus  ciod  tuille  dh'fheuaas  bhi  aige  ach  an 
rìoghachd  ? 

9  Agus  chum  Saul  sùil  air  Daibhidh  o'n 
là  sin,  agus  o  sin  a  mach. 

10  Agus  air  an  là  màireach  thàinig  an 
droch  spiorad  o  Dhia  air  Saul,  agus  rinn  e 
fàidheadaireachd  ann  am  meadhon  an 
tighe;  agus  chluich  Daibhidh  le  a  làimh, 
mar  air  uairibh  eile  :  agus  bha  sleagh  ann 
an  làimh  Shauil. 

11  Agus  thilg  Saul  an  t-sleagh,  agus 
thubhairt  e,  Buailidh  rai  Daibhidh  leatlia 
gu  ruig  am  balla  :  ach  tharruing  Daibhidh 
as  a  làthair  dà  uair. 

12  Agus  bha  eagal  air  Saul  roimh 
Dhaibhidh,  do  bhrìgh  gu'n  robh  an  Tigh- 
earna  maille  ris,  agus  gu'n  d'imich  e  o 
Shaul. 

13  Uime  sin  chuir  Saul  air  falbh  uaith 
e,  agus  rinn  e  'na  cheannard  dha  fèin  os 
ceann  mìle.e;  agus  chaidh  e  mach,  .igus 
thàinig  e  stigh  roimh  'n  t-sluagh. 

14  Agus  ghiùlain  Daibhidh  e  fèin  gu 
glic  'na  shlighibh  uile  ;  agus  bha'iì  Tigh- 
earna  maille  ris. 

15  Agus  an  uair  a  clumnaic  Saul  gu'n 
do  ghiùlain  se  e  fèin  gu  ro-ghlic,  bha  eagal 
air  roimhe. 

1G  Ach  ghràdhaich  Israel  uile  agus  Iu- 
dah  Daibhldh,  do  bhrìgh  gu'n  deachaidh  o 
mach  agus  gu'n  d'thàimg  e  stigh  rompa. 

17  Agus  thubhairt  Saul  ri  Daibhidh, 
Feuch,  mo  nighean  a's  sine  Merab,  ise 
hhcir  mi  dhuit  'na  mnaoi :  a  mhàìn  bi 
thusa  gaisgeil  air  mo  shon-sa,  agus  cuir 
<;athan  an  Tighearn :  oir  thubhairt  Saul, 
Na  biodh  mo  làmh-sa  air,  uch  biodli  làmh 
nam  Philibteuch  uir. 

18  Agus  thubhairt  Daibhidh  ri  Saul,  Cò 
mise  ?  agus  ciod  i  rao  bheatha,  no  teagh- 
lach  m'atliar  aun  an  Israel,  gu'm  bithinn 
a'm'  chliamhuin  aig  an  righ  ? 

19  Ach  anns  an  àm  sara  bu  chòir  do 
Mherah  nighean  Shauil  a  bhì  air  a  tahli- 
airt  do  Dhaibhidh,  thugadh  i  do  Adriel 
am  Meholatach  'na  mnaoi. 

^  20  Agus  ghràdhaich  Michal,  nighean 
Shauil,  Daibhidh  ;  agus  dh'imiis  iad  sin  do 
Shaul,  agus  thaitinn  an  ni  ris. 

21  Agus  thubhairt  Saul,  Bheir  rrii  dha  i, 
a  chum  gu'm  bi  i  dha  'na  ribeadh,  agus 
gu'm  bi  làmh  nam  Phìlisteach  'na  aghaidh. 
Uime  sin  thubhairt  Saul  ri  Daibhidh,  Le 
aondo'n  dithis  bithidh  tu  a'd'  chliamhuin 
agams'  an  diugh. 

22  Agus  dh'àithn  Saul  d'a  sheirbhisich, 
ag  ràdh,  Labhraibh  ri  Daibhidh  an  uaig- 
neas,  ag  ràdh,  Feuch,  tha  tlachd  aig  an 
righ  annad,  agus  tha  gràdh  aig  a  sheirbh- 
isich  uile  dhuit:  a  nis  uime  sin  bi-sa  a'd' 
chliamhuin  aig  an  righ. 

23  Agus  labhair  seirbhisich  Shauil  na 
briathra  so  ann  an  cluasaibh  Dhaihhidh  : 
agus  thubhairt  Daibhidh,  An  ni  faoin 
'nur  sùilibh-sa  bhi  ann  an  cleamhnas  ri 
righ,  agus  nach  'eil  annamsa  ach  duine 
bochd,  agus  fo  dhìmeas  ? 

24  Agus  dh'innis  seirbhisich  Shauil  dha, 
ag  ràdh,  Air  an  dòigh  so  labhair  Daibh- 
idh. 

25  Agus  thubhairt  Saul,  Mar  so  their 
sibh  ri  Daibhidh,  Cha  'n  'eil  an  righ  ag 
iarraidh  dubharaidh  sam  bith,  ach  ceud 
roimh-chroicionn  do  na  Philistich,  gu  bhi 
dìolta  air  naiinhdibh  an  righ.  Ach  shaoil 
Saul  gu'n  tugadh  e  air  Daibhidh  tuiteam 
le  làimh  nam  Philisteach. 

26  Agus  an  uair  a  dh'innis  a  sheirbhis- 
ich  do  Dhaibhidh  na  briathra  sin,  thaitinn 
e  ri  Daibhidh  a  bhi  'na  chliamhuin  aig  an 
righ :  agus  cha  do  chrìochnaicheadh  na 
làithean. 

27  Uime  sin  dh'èirich  Daibhidh,  agus 
dh'imich  e  fèin  agus  a  dhaoine,  agus 
mharbh  e  do  na  Philistich  dà  cheud  fear  ; 
agus  thug  Daibhidh  leis  an  roimh-chroic- 
inn,  agus  thug  iad  'nan  làu  àireamh  iad 
do'n  righ,  a  chum  gu'm  biodh  e  'na 
chliamhuin  aig  an  righ :  agus  thug  Saul 
dha  Michal  a  nighean  'na  mnaoi. 

28  Agus  chunnaic  Saul,  agus  bha  fios 
aige  gu  'n  robh  an  Tighearua  maille  ri 
Daibliidh,  agus  gu  'n  do  gliràdhaich  Mi- 
clial  nighean  Shauil  e. 

29  Agus  bha  fathast  an  tuilleadh  eagail 
air  Saul  roitnh  Dhaibhidh  ;  agus  bha  Saul 
'na  nàmhaid  do  Dhaibhidh  an  còmhnuidh. 

30  An  sin  chaidh  ceannardan  nam  Phil- 
isteach  a  mac.h  :  agus  an  dèigh  dhoibh  dol 
a  mach,  ghiùlain  Dabhaidh  e  fèin  ni  bu 
ghlice  na  uile  sheirbhisich  Shauil :  agus 
bha  'ainm  ro-urramach. 

AGUS  labhair  Saul  r'a  mhac  lonatan, 
agus  r'a  sheirbhisich  uile,  iad  a 
mharbhadh  Dhaibhidh. 

2  Ach  bha  tlachd  mòr  aig  Ionatan  mac 
Shauil  ann  an  Daibhidh  :  agus  dh'innis 
lonatan  do  Dhaibhidh,  ag  ràdh,  Tha 
ra'athair  Saul  ag  iarraidh  do  mharbhadh  ; 


a  nis  uime  sin,  guidheam  ort,  thoir  an  aire 
i  dhuit  fèin  sa'  mhaduinn,  agus  fan  ann  an 
I  àite  dìomhair,  agus  folaich  thu  fèin. 

3  Agus  thèid  mise  mach,  agus  seasaidh 
j  mi  làimh  ri  m'athair  sa'  mhachair  anns  am 
i  bi  tliu,  agus  labhraidh  mi  mu  d'  thimchioll 
i  ri  m'athair ;  agus  an  ni  a  chi  mi,  sin  inn- 

sidh  ini  dliuit. 

4  Agus  labhair  Ionatan  maith  mu 
Dhaibhidh  r'a  athair  Saul,  agus  thubhairt 
e  ris,  Na  peaeaicheadh  an  righ  an  aghaidh 
a  sheirbhisich,  an  aghaidh  Dhaibhidh  ;  do 
bhrìgh  nach  do  pheacaich  esan  a'd'  agh- 
aidh-sa,  agus  do  bhrìgh  gu'n  robh  'oibre  do 
d'  thaobh-sa  ro-mhaith  : 

5  Oir  chuir  e  'anam  'na  làimh,  agus 
mharbh  e  am  Philisteach  ;  agus  dh'  oib- 
rich  an  Tighearna  saorsa  mhòr  air  son  Is- 
raeil  uile  :  ehunnaio  thu  e  agus  rinn  thu 
gairdeachas :  c'ar  son  ma  ta  a  pheacaich- 
eas  tu  an  aghaidh  fola  neò-chiontaich,  le 
Daibhidh  a  mharbhadh  gun  aobhar  ? 

6  Agus  dh'  èisd  Saul  ri  guth  Ionatain  ; 
agus  mhionnaich  Saul,  Mar  is  beò  an  Tigh- 
earna,  cha  mharhhar  e. 

7  Agus  ghairm  lonatan  air  Daibhidh, 
agus  chuir  lonatan  an  cèill  dha  na  briath- 
ra  sin  uile  :  agus  thug  Ionatan  Daibhidh  a 
dh'ionnsuidh  Shauil,  agus  bha  e  'na  fhian- 
uis  mar  a  bha  e  roimhe. 

8  Agus  bha  cogadh  a  rìs  ann :  agus 
chaidh  Daibhidh  a  mach,  agus  chog  e  ris 
na  Philistich,  agus  bhuail  e  iad  le  h-àr 
mor ;  agus  theicli  iad  roimhe. 

9  Agus  bha  'n  drocli  spiorad  o  'n  Tigh- 
earn  air  Saul,  an  uair  a  shuidh  e  'na'thigh, 
agus  a  shleagh  'na  làimh:  agus  chluich 
Daibhidh  le  a  làimh. 

10  Agus  dh'iarr  Saul  Daibhidh  a  bhual- 
adh  gu  ruig  am  balla  leis  an  t-sleagh  ;  ach 
tharruing  e  air  falbh  à  làthair  Shauil,  agus 
bhuail  e  'n  t-sleagh  a  stigh  sa'  bhalla :  agus 
theich  Daihhidh,  agus  chaidh  e  as  air  an 
oidliche  sin. 

11  Agus  chuir  Saul  teachdairean  a  dh'- 
ionnsuidh  tighe  Dhaibhidh,  g'a  choimh- 
ead  agus  g'a  mharbhadh  sa  'mhaduinn, 
agus  dh'innis  Michal  a  bhean  do  Dhaibh- 
idh  e,  ag  ràdh,  Mur  teasairg  thu  t'anain 
an  nochd,  an  màireaeh  cuirear  gu  bàs 
thu. 

12  Agus  leig  Michal  sìos  Daibhidh 
troimh  uinneig :  agus  dh'fhalbh  e,  agus 
theich  e,  agus  chaidh  e  as. 

13  Agus  ghahh  Michal  dealbh,  agus 
chuir  i  san  leabaidh  e,  agus  chuir  i  adhairt- 
an  do  fhionnadh  ghahhar  f'a  cheann,  agus 
chòmhdaich  i  le  eudach  e. 

14  Agus  an  uair  a  chuir  Saul  teachdair- 
ean  a  ghlacadh  Dhaibhidh,  thubhairt  i, 
Tha.  e  tinn. 

15  Agus  chuir  Saul  na  teaclidairean  « 
rìs  a  dh'  fhaicinn  Dhaibhidh,  ag  ràdh, 
Thugaibh  a  nìos  san  leabaidh  a  m'  ionn- 
suidhs'  e,  a  chuin  gu  marbh  mi  e. 

16  Agus  an  uair  a  thàinig  na  teachdair- 
ean  a  stigh,  feuch,  bha  dealbh  anns  an 
leabaidh,  agus  adhartan  do  fhionnadh 
ghabhar  f'a  cheann. 

17  Agus  thubhairt  Saul  ri  Michal  C'ar 
son  a  mheall  thu  mi  mar  so,  agus  a  chuir 
thu  air  falhh  mo  nàmhaid,  air  chor  as  gu'n 
deachaidh  e  as?   Agus  fhreagair  Michal 

Saul,  Thubhairt  e  rium,  Leig  dhomh  im- 
eachd  ;  c'ar  son  a  mharbhainn  thu  ? 

18  Agus  theich  Daibhidh,  agus  chaidh 
e  as,  agus  thàinig  e  dh'ionnsuidh  Sliamueil 
gu  Ramah,  agus  dh'innis  e  dha  gach  ni  a 
rinn  Saul  ris :  agus  dh  imich  esan  agus 
Samuel,  agus  ghabh  iad  còmhnuidh  ann 
an  Naiot. 

19  Agus  dh  innseadh  do  Shaul,  ag  ràdh, 
Feuch,  tha  Daibhidh  aig  Naiot  ann  an  Ra- 
mah. 

20  Agus  chuir  Saul  teachdairean  a  ghlac- 
adli  Dhaibhidh  :  agus  an  uair  a  chunnaic 
iad  cuideachd  nanì  fàidhean  ri  fàidhead- 
aireachd,  agus  Samuel  'nn  shensamh  mar 
air  a  slmidheachadh  os  an  ceann,  bha 
spiorad  Dhè  air  teaclidairibh  Sbauil,  agus 
rinn  iadsau  fàidheadaireachd  mar  an  ceud- 
na. 

21  Agus  an  uair  a  dh'innseadh  sin  do 
Shaul,  cbuir  e  uaith  mar  an  ceudna  teachd- 
airean  eile,  agus  rinn  iadsan  cuideachd 
fàidheadaireacìid.  Agus  chuir  Saul  teachd- 
airean  a  rìs  an  treas  uair,  agus  rinn  iadsan 
cuideachd  fàidheadaireachd. 

22  An  sin  chaidh  e  fèin  mar  an  ceudna 
gu  Ramah,  agus  thàinig  e  gu  tobar  mòr  a 
tha  ann  an  Sechu,  agus  dhfheòraich  e, 
agus  thubhairt  e,  C'àit  am  bheil  Samuel 
agusDaibhidh  ?  agus  thubhairtf/orc,  Feuch, 
tìia  iad  aig  Naiot  ann  an  Ramah. 

23  Agus  chaidh  e  'n  sin  gu  Naiot  ann  an 
Ramah  :  agus  bha  spiorad  Dhè,  air-san 
mar  an  ceudna,  agus  chaidh  e  air  aghaidh 
agus  rinn  e  fàidheadaireachd,  gus  an 
d'thàinig  e  gu  Naiot  ann  an  Ramah. 

24  Agus  chuir  esan  cuideachd  'eudach 
dheth,  agus  rinn  e  fàidheadaireachd  am 
fiauuis  Shamueil  air  an  dòigh  cheudna : 
agus  luidh  e  sìos  lomnochd  rè  an  là  sin 
agus  rè  na  h-oidhche.  Uime  sin  their  iad, 
Am  bheil  Saul  mar  an  ceudna  am  measg 
nam  fàidhean  ? 

CAIB.  XX. 
A  GUS  theich  Daibhidh  o  Naiot  ann  an 
J\.  Kamah,  agus  thàinig  e,  agus  thubh- 
airt  e  am  fianuis  lonatain,  Ciod  a  rinn  mi  ? 
ciod  i  m'eu-ceart,  agus  ciod  e  mo  pheacadh 
am  fianuis  t'athar,  gu  bheil  e  'g  iarraidh 
m'anama  ? 

2  Agus  thubhairt  esan  ris,  Nar  leigeadh 
Dia;Vha'n  fhaigh  thu  bàs :  feuch,  cha 
dean  m'athair  ni  air  bith  mòr  no  beag, 
nach  foillsich  e  dhorahsa :  agus  c'ar  son  a 
dh'fholaicheadh  m'athair  uamsa  an  ni  so  ? 
cha  bhi  e  mar  sin. 

3  Agus  mhionnaich  Daibhidh  cuid- 
eachd,  agus  thubhairt  e,  Tha  gu  cinnt- 
each  lios  aig  t'athair  gu'n  d  fhuair  mise 
deadh-ghean  a'd'  shùihbh,  agus  their  e, 
Na  biodh  fios  aig  Ionatan  air  so,  air  eagal 
gu'm  bi  doilgheas  air :  ach  gu  deimhin 
mar  is  beò  an  Tighearn,  agus  mar  is  beò 
t'anam,  cha  'neil  ach  ceum  eadar  mise 
agus  am  bàs. 

4  An  sin  thubhairt  Ionatan  ri  Daibhidh, 
Ge  b'e  ni  a  dh'iarras  t'anam,  eadhon  sin  ni 
mise  dhuit. 

5  Agus  thubhairt  Daibhidh  ri  Ionatan, 
Feuch,  tha  a'  ghealach  nuadh  ann  am 
màireach,  agus  bu  chòir  dhomhsa  suidhe 
maille  ris  an  righ  gu  biadh ;  ach  leig  air 


falbh  mi,  a  chum  gu'm  folaich  mi  mi  fèin 
anns  a'  mhachair  gu  feasgar  an  treas  là. 

6  Ma  dh'ionndraineas  t'athair  idir  mi, 
an  sin  their  thu,  Dh'iarr  Daibhidh  gu  dùr- 
achdach  cead  ormsa  gu  ruith  do  Bhet-le- 
hem  a  bhaile  fèin  ;  oir  tha  ìobairt  bhliad.ll* 
nail  an  sin  air  son  an  teaghlaich  uile. 

7  Ma  their  e  mar  so,  ifo-mhaith;  bith- 
idh  sìth  aig  do  sheirbhiseach :  ach  ma 
bhios  fearg  ro-mhòr  air,  an  sin  bi  cinnt- 
each  gu  bheil  olc  air  a  shònrachadh  leis. 

8  Uime  sin  buinidh  tu  gu  caoimhneil  ri 
d'  sheirbhiseach  ;  oir  thug  thu  air  do 
sheirbhiseach  coimhcheangal  an  Tighearna 
dheanamh  riut:  gidheadh,  ma  tha  olc 
annamsa,  marbh  fèin  mi ;  oir  c'ar  son  a 
bheireadh  tu  mi  db'ionnsuidh  t'athar? 

9  Agus  thubhairt  Ionatan,  Gu  ma  fada 
sin  uait;  oir  ma  bhitheas  fios  gu  cinnt- 
each  agamsa  gu  bheil  olc  air  a  shònrach- 
adh  le  m'athair  gu  teachd  ortsa,  an  sin 
nach  innis  mise  dhuit  e  ? 

10  An  sin  tbubhairt  Daibhidh  ri  Ionat- 
an,  Cò  dh'innseas  dhomh,  ma  fhreagras 
t'athair  thu  gu  garg  ? 

11  Agus  thubhairt  Ionatan  ri  Daibhidh, 
Thig,  agus  rachamaid  a  mach  do'n  mhach- 
air.  Agus  chaidh  iad  a  mach  le  chèile 
do'n  mhachair. 

12  Agus  tbubhairt  Ionatan  ri  Daibh- 
idh,  Gu'n  deanadh  an  Tighearna  Dia 
Israeil,  an  uair  a  dh'fhidireas  mi  m'athair 
mu'n  àm  so  am  màireach,  no  air  an  treaa 
là,  agus,  feuch,  ma  bhios  maith  ann  a 
thaobh  Dhaibhidh,  agus  nach  cuir  mi  an 
sin  fios  a  d'  ionnsuidh-sa,  agus  nach  foill- 
sich  mi  dhuit  e  ; 

13  Gu'n  deanadh  an  Tighearna  mar  sin, 
agus  ni's  ro-mhò  ri  Ionatan  :  ach  ma's  toil 
le  m'athair  olc  a  dheanamh  ort,  an  sin 
foillsichidh  mi  dhuit  e,  agus  cuiridh  rai  air 
falbh  thu,  agus  iraichidh  tu  an  sìth  ;  agus 
gu  robh  an  Tighearna  maille  riut,  mar  a 
bha  e  maille  ri  m'athair-sa. 

14  Agus  cha'n  e  mhàin,  ma  bhios  mi 
fathast  beò,  gu'n  nochd  thu  dhomh  caoimh- 
neas  an  Tighearna,  chum  nach  faigh  mi 
bàs : 

15  Ach  cuideachd  cha  ghearr  thu  as  do 
chaoimhneas  o  m'  thigh  gu  bràtli  :  cha 
ghearr,  eadhon  an  uairaghearras  an  Tigh- 
earn  as  nairahdean  Dhaibhidh,  gach  aon 
diubh  bhàrr  aghaidh  na  taìmhainn. 

16  Mar  sin  rinn  Ionatan  coim.hche<:ngal 
ri  tigh  Dhaibhidh,  ag  ràdh,  Gu  n  agradh 
an  'J'igliearn  e  eadhon  o  làimii  naimhde 
Dhaibhidh. 

17  Agus  thug  Ionatan  air  Daibhidh 
mionnachadh  a  rìs,  a  chionn  gu'n  do 
ghràdhaich  se  e  :  oir  ghràdhaich  se  e  mar 
a  ghràdhaich  e  'anam  fèin. 

18  An  sin  thubhairt  Ionatan  ris,  Am 
màireach  tha  a'  ghealach  nuadh  ann  ;  ag- 
us  ionndrainear  thu,  a  chionn  gu'm  bi 
d'àite-suidhe  falamh. 

19  Agus  an  uair  a  dh'fhanas  tu  gus  an 
treas  là,  thèid  thu  sìos  gu  grad,  agus  thig 
thu  dh'ionosuidh  an  àite  anns  an  d'fhol- 
aich  thu  tbu  fèin,  an  uair  a  bha'n  gnoth- 
uch  an  làimh,  agus  fanaidh  tu  aig  a' 
chloich  Esel. 

20  Agus  tilgidh  mise  tri  saighdean  r'a 
taobh,  mar  gu'n  tilginn  air  comhara. 


CAIB. 

21  Affus,  feucli,  cuiridh  mi  òganach 
uara,  as  ràdh,  Falbh,  faigh  a  mach  na 
..  saighdean.  Ma  their  mi  gu  cinnteach  ris 
j  an  òganach,  Feuch,  tha  na  saighdean  air 
I  an  taobh  so  dhìot,  gabh  iad  ;  an  sin  thig 
thusa:  oir  tha  sìth  ann  dhuit,  agus  cha 
I  'n'eil  olc  sam  bith,  mar  is  beò  an  Tigh- 
I  earn. 

I      22  Ach  ma  their  mi  mar  so  ris  an  ògan- 
ad,  Feuch,  tlia  na  saighdean  air  an  taobh 
|  thalldìot;  imich  thusa,  oir  chuir  an  Tigh- 
|  earn  air  falbh  thu. 

■A      23  Agus  a  thaobh  a'  ghnothuich  mu'n 
I  do  labhair  mise  agus  tliusa,  feuch,  gu  robh 
,  àn  Tighearn  eadar  mise  agus  thusa  gu 
bràth. 

^  .  24  Uime  sin  dh'fholaieh  Daibhidh  e  fèin 
I  anns  a'  mhachair :  agus  an  uair  a  thàinig 
,lf„  a'  ghealach  nuadh,  shuidh  an  righ  sìos  gu 
;il  biadh  itheadh. 

25  Agus  shuidh  an  righ  air  a  chaithir 

fèin,  mar  air  uairibh  eile,  eadhon  air  caith- 
:ii  ir  iàtmh  ris  a'  bhalla  :  agus  dh'èirich  Ion- 

atan,  agus  shuidh  Abner  ri  taobh  Shauil : 
j  agus  bha  àite  Dhaibhidh  falamh. 
I      26  Gidheadh,  cha  do  labhair  Saul  a'  bheag 
I  sam  bith  air  an  là  sin  :  oir  thubhairt  e  leis 
fèin,  Thàinig  ni-èigin  air,  chn'n'eil  e  glan  ; 
i  gu  cinnteach  cha  'n'eil  e  glan. 
u     27  Agus  thachair  air  an  là  màireach,  an 
j  dara  là  do'n  mhìos,  gu'n  robh  àite  Dliaibh- 
M  idh  falamh  :  agus  thubhairt  Saul  r'a  mliac 
,   Tonatan,  C'ar  son  nach  d'thàinig  mac  Iese 
a  gu  biadh,  aon  chuid  an  dè  no'n  diugh  ? 
I      28  Agus  fhreagair  Ionatan  Saul,  Dh'iarr 

Daibhidh  gu  dùrachdach  cead  ormsa  dol 
H  do  Bhet-lehem : 

29  Agus  thubhairt  e,  Leig  air  falbh  mi, 
5  guidheam  ort,  oir  tha  ìobairt  aig  ar  teagh- 
|  lach  anns  a'  bhaile ;  agus  dh'àithn  mo 
I  |  bhràthair  dhomh  a  bhi  'n  sin  :  agus  a  nis 
s  ma  fhuair  mi  deadh-ghean  a'd'  shùilibh, 

leig  dhomh  imeachd,  guidheam  ort,  agus 
„1  mo  bhràithrean  fhaicinn :  uime  sin  cha 
|  d'thàinig  e  gu  bord  an  righ. 
I      30  An  sin  las  fearg  Shauil  an  aghaidh 

Ionatain,  agus  thubhairt  e  ris,  A  mhic  na 
I  mnà  crosta  ceannaircich,  nach  'eil  fhios 
]  agamsa  gu'n  do  thagh  thu  mac  Iese  chum 
j  do  mhaslaidh  fèin,  agus  a  clium  maslaidh 
j  lomnochduigh  do  mhàthar? 

31  Oir  co  fhad  'sa  bhios  mac  Iese  beò  air 
J  an  talamh,  cha  daingnichear  thusa,  no  do 
9  rìosfhachd  :  uime  sin  a  nis  cuir fios  air,  ag- 
|  us  thoir  a  m'  ionnsuidh  e,  oir  gu  cinnteach 

glieibh  e  bàs. 
I      32  Agus  fhreagair  Ionatan  'athair  Saul, 
|  agus  thubhairt  e,  C'ar  son  a  chuirear  gu 
a  bàs  e  ?  <3pod  a  rinn  e  ? 

33  Agus  thilg  Saul  sleagh  air,  chum  a 
„  bhualadh  :  le  sin  bha  fios  aig  Ionatan  gu'n 
ì  robh  e  suidhichte  le  'athair  Daibhidh  a 
:  churgubàs. 

34  Uime  sin  dh'èirich  Ionatan  o'n  bhord 
ann  am  feirg  ro-mhòir,  agus  cha  d'ith  e 
biadh  sam  bith  air  an  dara  là  do'n  mhìos  : 
oir  bha  e  fo  dhoilgheas  airson  Dhaibhidh, 
a  chionn  gu'n  d'thug  'athair  masladh  dha. 

35  Agus  anns  a'  mhaduinn  chaidh  loua- 
tan  a  mach  do'n  mhachair  aig  an  àm  a 
shuidhiclieadh  ri  Daibhidh,  agus  òganach 
beag  maille  ris. 

36  Agus  thubhairt  e  r'a  òganach,  Ruith, 

faigh  a  nis  a  mach  na  saighdean  a  thilg'mi. 
Agus  an  uair  a  ruith  an  t-òganach,  thilg  e 
saigliid  thairis  air. 

37  Agus  an  uair  a  thàinig  an  t-òganach 
gu  àite  na  saighde  athilg  Ionatan,  ghlaodh 
Ionatan  an  dèigh  an  òganaich,  agus  thubh- 
airt  e,  Nach  'eìl  an  t-saighid  air  do  thaobh 
thall? 

38  Ghlaodh  Ionatan  mar  an  ceudna  an 
dèigh  an  òganaich,  Luathaich,  dean  cabh- 
ag,  na  stad.  Agus  thionail  òganach  lon- 
atain  suas  na  saighdean,  agus  thàinig  e  dh'- 
ionnsuidh  a  mhaighstir. 

39  Ach  cha  robh  fios  aig  an  òganach  air 
ni  sam  bith ;  bha  fios  a  mhàin  aig  Daibh- 
idh  agus  Ionatan  air  a'  chùis. 

40  Agus  thug  Ionatan  'armachd  d'a  òg- 
anach,  agus  thubhairt  e  ris,  Falbh,  thoir 
do'n  bhaile  iad. 

41  Agus  co-luath  'sa  dh'fhalbh  an  t-òg- 
anacli,  dh'èirich  Daibhidh  à  àite  mu  dheas, 
agus  thuit  e  air  'aghaidh  dh'ionnsuidh  na 
talmhainn,  agus  chrom  se  e  fèin  tri  uair- 
ean :  agus  phòg  iad  a  chèile,  agus  ghuil  iad 
le  chèile;  ach  ghuil  Daibhidh  ni  bu 
mhò. 

42  Agus  thubhairt  Ionatan  ri  Daibhidh, 
Imich  an  sìth,  do  bhrìgh  gu'n  do  mhionn- 
aich  sinn  le  chèile  ann  an  ainm  an  Tigh- 
earn,  ag  ràdh,  Gu  robh  an  Tighearn  eadar 
mise  agus  thusa,  agus  eadar  mo  shliochd- 
sa  agus  do  shlioc!id-sa  gu  bràth.  Agus 
dlvèirich  e  agus  dh  imich  e :  agus  chaidh 
Ionatan  do'n  bhaile. 

CA.IB.  XXI. 

AN  SIN  thàinig  Daibhidh  gu  Nob,  a  dh'- 
ionnsuidh  Ahimeleich  an  t-sagairt : 
agus  bhaeagal  air  Ahimelech  ag  coinneach- 
adh  Dhaibhidh,  agus  thubhairt  e  ris,  C'ar 
son  a  tha  thu  a'd'  aonar,  agus  nach  'eil 
duine  sam  bith  maille  riut? 

2  Agus  thubhairt  Daibhidh  ri  Ahimel- 
ech  an  sagart,  Dh'àithn  an  righ  gnothuch 
dhomhsa,  agus  thubhairt  erium,  Na  Biodh 
fios  aig  duine  sam  bith  a  thaobh  a'  ghnoth- 
uich  mu'm  bheil  mise  'gad  chur  uam,  agus 
a  dh'àithn  mi  dhuit:  agus  dh'òrduich  mi 
do  m'  òganaich  dol  a  dh'ionnsuidh  a  leith- 
id  so  agus  a  leithid  sud  a  dh'àite. 

3  A  nis  uime  sin  ciod  a  tha  fo  d'  làimh  ? 
thoir  dhomh  cùig  builinnean  arain  a'm' 
làimh,  no  ge  b'e  ni  a  tha  làthair. 

4  Agus  fhreagair  an  sagart  Daibhidh, 
agus  thubhairte,  Cha'n'eiZ  aran  coitcheann 
sam  bith  fo  m'  làimh,  ach  tha  aran  cois- 
rigte  ann  ;  ma  ghlèidh  na  h-òganaich  iad 
fèin  air  bheag  sam  bith  o  mhnaibh. 

5  Agus  fhreagair  Daibhidh  an  sagart, 
agus  thubhairt  e  ris,  Gu  deimhin  chumadh 
mnài  uainne  na  tri  làithe  so,  o  thàinig  mise 
mach,  agus  tha  soithiche  nan  òganach 
naomha ;  agus  tha  'n  t-aran  coitcheann 
air  chor,  eadhon  ged  naomhaicheadh  e  an 
diugh  anns  an  t-soitheach. 

6  Uime  sin  thug  an  sagart  dha  aran 
naomi\ ;  oir  cha  robh  aran  sam  bith  an  sin 
ach  aran  na  fianuis,  a  thugadh  à  fianuis 
an  Tighearna,  gu  aran  teth  a  chur  sìos  anns 
an  là  san  d'thugadh  air  falbh  e. 

7  A  nis  bha  duine  àraidh  do  sheirbhisich 
Shauil  an  sin  airan  là  sin,  air  a  chumail 
an  làthair  an  Tighearn ;  agus  b'e  'ainm 

Doeg,  Edomach,  ara  fear  a  h'àirde  do  na 
buachaillibli  a  bhuineadh  do  Shaul. 

8  Agus  thubhairt  Daibhidh  ri  Ahimel- 
ech,  Agus  nach  'eil  an  so  fo  d'  làimh  sleagh 
no  claidheamh  ?  oir  cha  d'thug  mi  aon 
chuid  mo  chlaidheamh  mo  m'airm  eile 
leam,  a  chionn  gu'n  robh  gnothuch  an  righ 
cabhagach. 

9  Agus  thubbairt  an  sagart,  Claidheamh 
Gholiath  an  Philistich,  a  mharbh  thuann 
an  gleann  Elah,  feucb,  tha  e  'n  so  paisgte 
ann  an  eudach  air  cùlaobh  na  h-Ephoid  : 
ma  gliabhas  tu  sin  dhuit  fèin,  gahh  e;  oir 
cha  'n'eil  claidlieamh  sam  bith  eile  ach  e 
an  so.  Agus  tliubliairt  Daihhiclh,  Cha 
'n'eil  a  leithid  eile  ann,  thoir  dhomh  e. 

10  Agus  dh'èirich  Daibhidh,  agus  theich 
e  air  an  là  sin  à  fianuis  Shauil,  agus  chaidh 
e  gu  Achis  righ  Ghat. 

11  Agus  thubhairt  seirbhisich  Achis  ris, 
Nach  e  so  Daibhidh  righnatìre?  nach  ann 
m'a  thimcbioll-san  a  chan  iad  le  chèile  ann 
an  dannsaibb,  ag  ràdh,  Mharbh  Saul  a 
mhìltean,  agus  Daibhidh  a  dheich  mìlt- 
ean? 

12  Agus  thaisg  Daibhidh  suas  na  briath- 
ra  sin  'na  chridhe,  agus  bha  eagal  mòr  air 
roimh  Acbis  righ  Ghat. 

13  Agus  dh'atharraich  e  a  ghiùlan  'nam 
fianuis,  agus  leig  e  air  fèin  a  bhi  air  a' 
chutbach  nan  làmhaihh,  agus  scrìob  e  air 
comhlaichibh  a'  gheata,  agus  leig  e  le  'shil- 
eadh  tuiteam  sìos  air  'fheusaig. 

14  An  siu  thubhairt  Achis  r'a  sheirbhis- 
ich,  Feuch,  chi  sibh  gu  bheil  an  duine  air 
a'  chuthacli :  c'ar  son  ma  ta  thug  sibh  a 
m'  ionnsuidhs'  e  ? 

15  Am  bheil  feum  agamsa  air  daoinibh 
air  a'  cbuthach,  gu'n  tugadh  sibh  am  fear 
so  gu  bhi  air  a'  chuthach  a'm'  làthair?  au 
tig  am  fear  so  a  steach  do  m'  thigh-sa  ? 

CAIB.  XXII. 

DH'IMICH  Daibhidh  air  an  aobbar  sin 
as  a  sin,  agus  chaidh  e  as  gu  uaimh 
Adulaim  :  agus  an  uair  a  chual  'a  bhràithr- 
ean  agus  tigh  'athar  uile  e,  chaidh  iad  sìos 
an  sin  d'a  ionnsuidh. 

2  Agus  chruinnich  d'a  ionnsuidh  gach 
duine  a  bha  'n  teanntachd,  agus  gach  duine 
a  bha  fo  fhiachaibh,  agus  gach  duine  a  bha 
fuidh  smuairein  'na  inntinu  ;  agus  bha  e 
'na  cheannard  orra :  agus  bha  raaille  ris 
mu  thimchioll  ceithir  cheud  fear. 

3  Agus  chaidh  Daibhidh  as  a  sin  gu  Mis- 

Seh  Mhoaib,  agus  thubhairt  e  ri  righ 
Ihoaib,  Thigeadh,  guidheam  ort,  m'ath- 
air  agus  mo  mhàthair  a  mach,  agus  bith- 
eadh  iad  maille  ribh,  gus  am  bi  fios  agam 
ciod  a  ni  Dia  air  mo  shon. 

4  Agus  thug  e  iad  am  fianuis  righ 
Mhoaib ;  agus  dh'fhan  iad  maille  ris  rè 
nan  làithean  uile  a  bha  Daibhidh  anns  an 
daingneach. 

5  Agus  thubhairt  am  fàidh  Gadri  Daibh- 
idh,  'Na  fan  anns  an  daingneach ;  falbh, 
agus  imich  romhad  gu  tìr  Iudah.  An  sin 
dh'fhalbh  Daibhidh,  agus  thàinig  e  gu 
coillteach  Hareit. 

6  Agus  chuala  Saul  gu'm  facas  Daibh- 
idh,  agus  na  daoine  a  bha  maille  ris,  (a  nis 
dh'fhan  Saul  ann  an  Gibeah  fuidh  chraoibh 
ann  an  Ramah,  agus  a  shleagh  'na  làimh, 


agus  a  sheirbhisich  uile  'nan  seasamh 
làimh  ris,) 

7  Agus  thubhairt  Saul  r'a  sheirbhisich  a 
sheas  làimh  ris,  Eisdibh  a  nis,  a  Bheniam- 
ineacha ;  eadhon  dhuibhse  uile  an  toir 
mac  lese  achanna  agus  fion-Iiosan,  apusan 
dean  e  sibh  uile  'nur  ceannardaibh  air 
mhìltibh,  agus  'nur  ceannardaibh  air 
clieudaibh ; 

8  Gu'n  deacbaidh  sibh  uile  ann  an  coroh- 
bhoinn  a'm'  aghaidh-sa,  agus  nach  'eil 
neach  ann  a  chuireas  an  cèill  domb  gu  bheil 
mo  mbac  air  deanamh  coimhcheangail  ri 
mac  lese  ;  agus  nach  'eil  neach  agaibh  a 
tha  doilich  air  mo  shon,  no  chuireas  an  cèill 
domh  gu'n  do  dhùisg  mo  mhac  mo  sheir- 
bhiseac.h  a'm'  aghaidh,  a  dheanamh  feall- 
fholach,  raar  air  an  là  'n  diugh  ? 

9  An  sin  fhreagair  Doeg  an  t-Edomach, 
fa  bha  'na  sheasnmh  maille  ri  seirbbisich 
Shauil,)  agus  thubhairt  e,  Chunnaic  mi 
mac  Iese  a'  teachd  gu  Nob,  a  dh'ionnsuidh 
Ahimeleich  mhic  Ahituib. 

10  Agus  db'f  hiosraich  e  air  a  shon  do'n 
Tighearn,  agus  thug  e  biadb  dba,  agus 
thug  e  dha  claidheamb  Gholiath  an  Phil- 
istich. 

11  An  sin  cbuir  an  righ  fios  air  Ahimel- 
ecb  an  sagart,  mac  Abituib,  agus  tigh 
'athar  uile,  na  sagairt  a  bha  ann  an  Nob  : 
agus  thàinig  iad  uile  dh'ionnsuidh  an  righ. 

12  Agus  thubbairt  Saul,  Eisd  a  uis,  a 
mbic  Ahituib.  Agus  fhreagair  esan,  Tha 
mi  'n  so,  mo  thighearn. 

13  Agus  thubhairt  Saul  ris,  C'ar  son  a 
cbaidh  sibh  ann  an  comh-bboinn  a'm' 
aghaidh-sa,  tbusa  agus  mac  lese,  do  bhrìgh 
gu'n  d'tlmg  thu  dha  aran  agus  claidheamh, 
agus  gu'n  d'thiosraich  thu  do  Dhia  air  a 
shon,  a  chum  gu'n  èireadh  e  suas  a'm' 
aghaidh,  a  dheanamh  feall-fholach,  mar 
air  an  )à  'n  diugh  ? 

14  An  sin  fhreagair  Ahimelech  an  righ, 
agus  thuhhairt  e,  Agus  cò  am  measg  do 
sheirbhiseach  uile  a  tha  co  firinneach  ri 
Daibhidh,  a  tha  'na  chliamhuin  aig  an 
righ,  agus  a  dh'imicheas  air  t'iarrtus,  agus 
a  tha  urramach  ann  ad  thigh  ? 

15  An  do  thòisich  mi  air  an  là  sin  air 
Dia  fhiosrachadh  air  a  shon  ?  gu  ma  fada 
sin  uara  :  na  cuireadh  an  righ  ni  sam  bith 
as  leth  a  sheirbhisich,  no  as  leth  tighe 
m'athar  uile;  oir  cha  robh  fios  aig  do 
sheirbhiseach  air  ni  sam  bith  dheth  so  uile, 
beag  no  mòr. 

16  Agus  thubbairt  an  righ,  Gu  cinnt- 
each  gheibh  thu  bàs,  Ahimeleich,  thu  fèin 
agus  uile  thigh  t'athar. 

17  Agus  thubhairt  an  rigb  ris  na  gillibh- 
ruith  a  sheas  làimh  ris,  Tionndaidhibh 
agus  marbhaibh  sagartan  an  Tighearn ;  a 
chionn  gu  bheil  mar  an  ceudna  an  làmh- 
san  maille  ri  Daibhidh,  agus  a  chionn  gu'n 
robh  fios  aca  gu'n  do  theich  e,  agus  nach 
do  chuir  iad  an  cèill  domhsa  e.  Ach  cha 
bàill  le  seirbhisicb  an  righ  an  làmh  a  shìn- 
eadh  a  mach  gu  bualadh  air  sagartaibh  an 
Tighearn. 

18  Agus  thubhairt  an  righ  ri  Doeg, 
Tionndaidh  thusa,  agus  buail  air  na  sagart- 
aibh.  Agus  thionndaidh  Doeg  an  t-Edora- 
ach,  agus  bhuail  e  air  na  sagartaibh  ;  agus 
mharbh  e  air  an  là  sin  ceithir  fichead  ag- 

us  cùìg  fir  a  dh'iomchair  ephod  do  lion- 
eudach. 

19  Agus  bhuail  e  Nob  baile  nan  sagart 
le  faobhar  a'  chlaidheimh,  eadar  fhear  ag- 
us  bliean,  leanabh  agus  chìochran,  agus 
dhamh,  agus  asal,  agus  chaora,  le  faobhar 
a'  chlaidbeimh. 

20  Agus  cbaidh  aon  do  mhic  Ahimel- 
eich  mblc  Ahituib  as,  d'am  b'ainm  Abiat- 
ar,  agus  theich  e  'n  dèigh  Dhaibhidh. 

21  Agus  dh'innis  Ahiatar  do  Dhaibhidh 
gu'n  do  mharbh  Saul  sagartan  an  Tigh- 
earn. 

22  Agus  thubhairt  Daibhidh  ri  Abiatar, 
Bha  fios  agam  air  an  là  anns  an  robh  Doeg 
an  t-Edomach  an  sin,  gu  cinnteach  gu'n 
innseadh  e  do  Shaul :  is  mise  b'aobhar  bàis 
gach  neach  do  thigh  t'athar. 

23  Fan  thusa  maille  riumsa;  na  biodh 
eagal  ort :  oir  esan  a  dh'iarras  m'anam- 
sa,  iarraidh  e  t'anam-sa  :  ach  maille  rium- 
sa  bithidh  tu  fuidh  dhìdean. 

CAIB.  XXTII. 

AN  SIN  dh'innis  iad  do  Dhaibhidh,  ag 
ràdli,  Feuch,  tha  na  Philistich  a'  cog- 
adh  an  aghaidh  Cheilah,  agus  tha  iad  a' 
creachadh  nan  urlar-bualaidh. 

2  Uime  sin  dh'fhiosraich  Daibhidh  do'n 
Tighearn,  ag-  ràdh,  An  tèid  mise,  agus  am 
buail  mi  na  Philistich  sin  ?  Agus  thubh- 
airt  an  Tigbearna  ri  Daibhidh,  Falbh,  ag- 
us  buail  na  Philistich,  agus  saor  Ceilah. 

3  Agus  thubhairt  daoine  Dhaibhidh  ris, 
Feuch,  tha  eagal  oirnne  an  so  ann  an  Iu- 
dah ;  cia  mò  gu  mòr  ma  ta,  ma  thèid  sinn 
gu  Ceilah  an  aghaidh  armailtean  nam 
Philisteach  ? 

4  An  sin  dh'fhiosraich  Daibhidli  a  rìs 
do'n  Tighearn.  Agus  fhreagair  an  Tigh- 
earn  e,  agus  thubhairt  e,  Eirich,  falbh  sìos 
gu  Ceilah  ;  oir  bheir  mise  na  Philistich 
thairis  do  d'  làimh. 

5  Agus  chaidh  Daibhidh  agus  a  dhaoine 

fu  Ceilah,  agus  chog  e  'n  aghaidh  nam 
hilisteach,  agus  thug  e  leis  an  sprèidh, 
agus  bhuail  e  iad  le  h-àr  mòr;  mar  sin 
shaor  Daibhidh  luchd-àiteachaidh  Cheil- 
ah. 

6  (A  nis  an  uair  a  theich  Abiatar  mac 
Ahiineleieh  a  dh'ionnsuidh  Dhaibhidh  gu 
Ceilah,  chaidh  e  sìos  le  ephod  'na  làimh.) 

7  Agus  dh'innseadh  do  Shaul  gu'n 
d'thàimg  Daibhidh  gu  Ceilah ;  agus 
thubhairt  Saul,  Thug  Dia  thairis  do  m' 
làimh  e  :  oir  dhruideadh  a  stigh  e  le  dol  a 
steach  do  bhaile  gheatachan  agus  chrann. 

8  Agus  ghairm  Saul  an  sluagh  uile  chum 
cogaidh,  a  dhol  sios  gu  Ceilah  a  chuairt- 
eachadh  Dhaibhidh  agus  a  dhaoine. 

9  Agus  bha  fios  aig  Daibhidh  gu  robh 
Saul  gu  dìomhair  a'  dealbhadh  uilc  'na 
aghaidh  ;  agus  tliubhairt  e  ri  Abiatar  an 
sagart,  Thoir  an  so  anephod. 

10  Agus  thubhairt  Daibhidh,  A  Thigh- 
earna  Dhè  Israeil,  chuala  do  sheirbhis- 
each  gu  cinnteach  gu  bheil  Saul  ag  iarr- 
aidh  teachd  gu  Ceilah,  a  sgrios  a'  bhaile 
air  mo  shon-sa. 

11  An  toir  luchd-àiteachaidh  Clieilah 
mise  thairis  d'a  làimh  ?  an  tig  Saul  a  nuas 
mar  a  chuala  do  sheirbhiseach  ?  A  Thigh- 
earna  Dhè  Israeil,  guidheam  ort,  innis  do 


d'  sheirbhiseach.  Agus  thubhairt  an  Tigh- 
earna,  Thig  e  nuas. 

12  An  sin  thubhairt  Daibhidh,  An  toir 
luchd-àiteachaidh  Cheilah  mise  agus  mo 
dhaoine  thairis  do  làimh  Shauil  ?  Agus 
thubhairt  an  Tighearna,  Bheir  iad  thairis 
thu. 

13  An  sin  dh'èirich  Daihhidh  agus  a 
dhaoine,  a  bha  mu  thimchioll  sè  ceud,  ag- 
us  chaidh  iad  a  mach  à  Ceilah,  agus  dh'- 
imich  iad  an  taobh  a  dh'fheudadh  iad 
imeachd.  Agus  dh  innseadh  do  Shaul  gu'n 
deachaidh  Daibhidh  as  à  Ceilah,  agus  leig 
e  dheth  dol  a  mach. 

14  Agus  dh'fhan  Daibhidh  anns  an 
fhàsach  annan  daingneachaibh  làidir,  agus 
dh'fhan  e  ann  an  sliabh  am  fàsach  Shiph : 
agus  dh'iarr  Saul  e  gach  aon  là,  ach  cha 
d'thug  Dia  thairis  d'a  làimh  e. 

15  Agus  chunnaic  Daibhidh  gu  robh 
Saul  air  dol  a  mach  a  dh'iarraidh  'anama  ; 
agus  bha  Daibhidh  ann  am  fàsach  Shiph 
ann  an  coille. 

16  Agus  dh 'èirich  Ionatan  mac  Shauil, 
agus  chaidh  e  dh'ionnsuidh  Dhaibhidh  do'n 
choille,  agus  neartaich  e  a  làmh  ann  an 
Dia. 

17  Agus  thubhairt  e  ris,  Na  biodh  eagal 
ort ;  oir  cha'n  fhaigh  làmh  Shauil  m' 
'athar-sa  thu,  agus  rìoghaichidh  tu  os  ceann 
Israeil,  agus  is  mise  a's  faigse  bhios  dhuit ; 
agus  cuideachd  tha  fios  aig  m'athair  Saul 
air  sin. 

18  Agus  rinn  iadsan  'nan  dithis  coimh- 
cheangal  am  fianuis  an  Tigliearn  :  agus 
dh'fhan  Daibhidh  anns  a'  choille,  agus 
dh'imich  Ionatan  d'a  thigli  fèin. 

19  An  sin  chaidh  na  Siphich  suas  a 
dh'ionnsuidh  Shauil  gu  Gibeah,  ag  ràdh, 
Nach  'eil  Daibbidh  'ga  fholach  fèin  maille 

!  ruinne  ann  an  daingneachaibh  sa'  choille, 
ann  an  sliabh  Hachilah,  a  tha  air  an  taobh 
deas  do  Iesimon  ? 

20  A  nis  uime  sin,  a  rèir  uile  mhiann 
t'anarna,  O  a  righ,  thig  da  rìreadh  a  nuas, 
agus  is  i  ar  cuid-ne  a  thoirt  thairis  do 
làimh  an  righ. 

21  Agus  thubhairt  Saul,  Beannaichte  gu 
robh  sibhse  o'n  Tighearn,  oir  ghabh  sibh 
truas  rium. 

22  Imichibh,  guidheam  oirbh,  ulluich- 
ibh  fathast,  agus  biodb  fios  agaibh,  agus 
faicibh  'àit  anns  an  gnàth  leis  a  bhi,  agus 
cò  a  chunnaic  an  sin  e  :  oir  dh'innseadh 
dhòmh  gu  bheil  e  deanamh  gu  ro-sheòlta. 

23  Faicibh  ma  ta,  agus  biodh  fios  agaibh 
air  gach  àite-folaich  anns  am  bheil  e  'ga 
fholach  fèin,  agus  thigibh  a  m'  ionnsuidh 
a  rìs  le  fios  cinnteach,  agus  thèid  mise 
maille  ribh  :  agus  an  sin,  ma  bhitheas  e 
anns  an  tìr,  rannsaichidh  mise  mach  e  air 
feadh  uile  mhìltean  Iudah. 

24  Agus  dh'èirich  iad,  agus  chaidh  iad 
gu  Siph  roimh  Shaul :  ach  bha  Daibhidh 
agus  a  dhaoine  ann  am  fàsach  Mhaoin, 
anns  a'  chòmhnard  air  an  taobh  deas  do 
Iesimon. 

25  Agus  chaidh  Saul  agus  a  dhaoine  g'a 
iarraidh  ;  agus  dh'innis  iad  sin  do  Dhaibh- 
idh :  uime  sin  thàinig  e  nuas  gu  carraig, 
agus  dh'fhan  e  ann  am  fàsach  Mhaoin. 
Agus  an  uair  a  chuala  Saul  sin,  chaidh  e 
air  tòir  Dhaibhidh  ann  am  fàsach  Mhaoìti. 

26  Agus  chaidh  Saul  air  an  taohh  so  do'n 
t-sliabh,  agus  Daibhidh  agus  a  dhaoine  air 
an  taobh  eile  do'n  t-sliabh :  agus  rinn 
Daibhidh  cabhag  gu  imeachd  air  falbh 
roimh  Shaul ;  oir  chuairtich  Saul  agus  a 
dhaoine  Daibhidh  agus  a  dhaoine,  chum 
an  glacadh. 

27  Ach  thàinig  teachdair  a  dh'ionnsuidh 
Shauil,  ag  ràdh,  Dean  cabhag  agus  thig  ; 
oir  bhris  na  Philistich  a  stigh  air  an  tìr. 

28  Uime  sin  phill  Saul  o  dhol  air  tòir 
Dhaibhidh,  agus  cliaidli  e  an  aghaidh  nam 
Philisteach  :  air  an  aobhar  sin  thug  iad  Se- 
lah-hamah-lecot  mar  ainrn  air  an  àite  sin. 

29  Agus  chaidh  Daibhidh  suas  as  a  sin, 
agus  ghabh  e  còmhnuidh  ann  an  daing- 
neachaibh  làidir  Engedi. 

CAIB.  XXIV. 

AGUS  an  uair  a  bha  Saul  air  pilltinn  o 
leantuinn  nam  Philisteach,  dli'inn- 
seadh  dha,  ag  ràdh,  Feuch,  tha  Daibhidh 
ann  am  fàsach  Engedi. 

2  An  sin  ghabh  Saul  tri  mìle  fear  taghta 
à  h-Israel  uiie,  agus  chaidh  e  dh'iarraidh 
Dhaibhidh  agus  a  dhaoine  air  aghaidh 
chreag  nan  fiàdh-ghabhar. 

3  Agus  thàinig  e  dh'ionnsuidh  mainnir- 
ean  nan  caorach  làimh  ris  ant-slighe,  far 
an  robh  uaimh  ;  agus  chaidh  Saul  a  steach 
a  chòmhdachadh  a  chos :  agus  dh'fhan 
Daibhidh  agus  a  dliaoine  ann  an  taobhan 
na  h-uamha. 

4  Agus  thubhairt  daoine  Dhaibhidh  ris, 
Feuch,  an  là  mu'n  d'thubhairt  an  Tigh- 
earna  riut,  Feuch,  bheir  mi  thairis  do 
nàmhaid  do  d'  làimh,  a  chum  gu'n  dean 
thu  ris  mar  is  àill  leat.  An  sin  dh'èirich 
Daibhidh,  agus  ghearr  e  air  falbh  iomall 
falluinne  Shauil  os  ìosal. 

5  Agus  'na  dhèigh  sin  bhuail  cridhe 
Dhaibhidh  e,  a  chionn  gu'n  do  ghearr  e 
air  falbh  iomM  falluinne  Shauil. 

6  Agus  thubhairt  e  r*a  dhaoinibh,  Nar 
leigeadh  Dia  gu'n  deanainnse  ari  ni  so  ri 
m'  thighearn  aon  ungta  an  Tighearna,  mo 
làmh  a  shìneadh  a  mach  'na  aghaidh,  o's 
e  aon  ungta  an  Tighearn  e. 

7  Agus  choisg  Daibhidh  a  dhaoine  leis 
na  briathraibh  sin,  agus  cha  do  leig  e  leo 
èirigh  an  aghaidh  Shauil.  Ach  dh'èirich 
Saul  suas  as  an  uaimh,  agus  dh'imich  e  air 
a  shlighe. 

8  Agus  dh'èirich  Daibhidh  suas  an  dèigh 
sin,  agus  chaidh  e  mach  as  an  uaimh,  ag- 
us  ghlaodh  e  'n  dèigh  Shauil,  ag  ràdh,  Mo 
thighearn,  a  righ.  Agus  an  uair  a  dh'amh- 
aìrc.  Saul  'na  dhèigh,  chrom  Daibhidh  e 
fèin  air  'aghaidh  dh'ionnsuidh  na  talmh- 
ainn,  agus  rinn  e  ùmhlachd. 

9  Agus  thubhairt  Daibhidh  ri  Saul,  C'ar 
son  a  tha  thu  ag  èisdeachd  ri  briathraibh 
dhaoine,  ag  ràdh,  Feuch,  tha  Daibhidh  ag 
iarraidh  do  chron  ? 

10  Feuch,  air  an  là  'n  diugh  chunnaic  do 
shùilean  cionnus  a  thug  an  Tighearna 
thairis  thu  an  diugh  do  m'  làimh  anns  an 
uaimh  :  agus  dli'iarr  cuid  orm  do  mharbh- 
adh,  ach  cliaombain  mo  shùil  thu,  agus 
thubhairt  mi,  Cha  chuir  mi  mo  làtnh  a 
mach  an  aghaidh  mo  thighearn ;  oir  is  e 
aon  ungta  an  Tighearn  e. 

IX  Agus  faic,  O  athair,  eadhon  faic  iom- 


all  t'fhalluinne  a'm'  làimh:  do  hhrìgh  an 
uair  a  ghearr  mi  air  falbh  iomall  t'fhall- 
uinne,  nach  do  mharbh  mi  thu,  biodh  tios 
agad  agus  faic  nach  'eil  aon  chuid  olc  no 
eusaontas  a'm'  làimh,  agus  nach  do  pheac- 
aich  mi  a'd'  aghaidh  ;  gidheadh  tha  thu  a' 
sealg  air  m'anam,  a  chum  a  ghlacadh. 

12  Gu'n  tugadh  an  Tighearna  breth 
eadar  mise  agus  thusa,  agus  gu'n  dìoladh 
an  Tighearna  mise  ort :  ach  cha  bhi  mo 
làmh-sa  ort. 

13  Mar  a  their  gnàth-fhocal  nan  sean- 
fhear,  O  na  h-aingidh  thig  aingidheachd  : 
ach  cha  bhi  mo  làmhsa  ort. 

14  Cò  an  dèigh  an  d'thàinig  righ  Israeil 
a  mach  ?  cò  air  am  bheil  thu  'n  tòir  ?  an 
dèigh  coin  mhairbh,  an  dèigh  dear- 
gainne. 

15  Uime  sin  bitheadh  an  Tighearna  'na 
bhreitheamh,  agus  thugadh  e  breth  eadar 
mise  agus  thusa,  agus  faiceadh  e,  agus  tag- 
radh  e  mo  chùis,  agus  saoradh  e  mi  as  do 
làimh. 

16  Agus  an  uair  a  chuir  Daibhidh  crìoch 
air  na  briatlira  sin  alabhairt  ri  Saul,  an  sin 
thuhhairt  Saul,  An  e  so  do  ghuth,  a  mhic, 
a  Dhaibhidh  ?  Agus  thog  Saul  suas  a 
ghuth.  agus  ghuil  e. 

17  Àgus  thuhhairt  e  ri  Daibhidh,  Is 
tusa  a's  firinniche  na  mise  ;  oir  dliìol  thusa 
maith  dhoinhsa,  ach  dhìol  mise  olc  dhuit- 
se. 

18  Agus  nochd  thu  an  diugh  cionnus  a 
bhuin  thu  gu  maith  rium  ;  do  bhrìgh,  an 
uair  a  thug  an  Tighearna  thairis  mi  do  d' 
làimh,  nach  do  mharbh  thu  mi. 

19  Oir  an  uair  a  gheibh  duine  a  nàmh- 
aid,  an  leig  e  as  gu  maith  e?  uime  sin 
gu'n  dìoladh  an  Tighearna  maith  dhuitse 
air  son  na  rinn  thu  dhomhsa  an  diugh. 

20  Agus  a  nis,  feuch,  tha  fios  agam 
gu'm  bi  thu  gu  cinnteach  a'd'  righ,  agus 
gu'n  daingnichear  rìoghachd  Israeil  a'd* 
làimh  : 

21  Uime  sin  mionnaich  dhomhsa  air  an 
Tighearna,  nach  gearr  thu  as  mo  shliochd 
a'm'  dhèigh,  agus  nach  sgrios  thu  m'aimn 
à  tigh  m'athar. 

22  Agus  mhionnaich  Daibhidh  do  Shaul : 
agus  chaidh  Saul  dhachaidh ;  ach  chaidh 
Daibhidh  agus  a  dhaoine  suas  do'n  daing- 
neach. 

CAIB.  XXV. 

AGUS  fhuair  Samuel  bàs ;  agus  chruinn- 
ich  na  h-Israelich  uile  an  ceann  a 
chèile,  agus  rinn  iad  caoidh  air  a  shon,  ag- 
us  dh'adhlaic  iad  e  'na  thigh  ann  an  Ra- 
mah.  Agus  dh'èirich  Daibhidh,  agus 
chaidh  e  sios  gu  fàsach  Pharain. 

2  Agus  bha  duine  ann  am  Maon,  aig  an 
robh  a  shealbh  ann  an  Carmel ;  agus  bha 
'n  duine  ro-mhòr,  agus  bha  tri  mìle  caora 
aige,  agus  mìle  gabhar  :  agus  bha  e  a'  lom- 
airt  a  chaorach  ann  an  Carmel. 

3  A  nis  b'e  ainm  an  duine  Nabal,  agus 
ainm  a  mhnà  Abigail;  agus  bha  i  'na 
mnaoi  aig  an  robh  deadh  thuigse,  agus 
maiseach  'na  dealbh  ;  ach  bha  'n  dume 
iargalta,  agus  olc  'na  ghnìomharaibh  ;  ag- 
us  bha  e  do  thigh  Chaleib. 

4  Agus  chuala  Daibhidh  san  fhàsach 
gu  'n  robh  Nabal  a'  lomairt  a  chaorach. 

5  Agus  chuir  Daibhidh  uaith  deichnear 
ògauach ;  agus  thubhairt  Daibhidh  ris  na 
h-òganaich,  Gabhaibh  suas  gu  Carmel, 
agus  rachaibh  a  dh'ionnsuidh  Nabail,  ag- 
us  cuiribh  fàilte  air  a'm'  aium-sa. 

6  Agus  mar  so  their  sibli,  Siàn  gu  robh 
thu;  'agus  sìth  gu  robh  dhuit  fèin,  agus 
sìth  do  d'thigh,  agus  sìth  do  gach  ni  a 
f/i'agad. 

7  Agus  a  nis  chuala  mi  gu  bheil  luchd- 
lomairt  chaorach  agad :  a  nis  do  bhuach- 
aillean-sa,  a  bha  maille  ruiun,  cha  d  rinn 
sinn  cron  orra,  ni  mò  a  dh'ionndraineadh 
ni  satn  bith  leo  rè  na  h-aimsir  a  bha  iad 
ann  an  Carmel. 

8  Feòraich  do  d'  òganaich,  agus  innsidh 
iad  dliuit :  faigheadh  ma  ta  na  h-òganaich 
deadh-giiean  a'd'  shùilibh,  oir  air  là  maith 
thàinig  sinu :  thoir,  guidheam  ort,  do  d' 
sheirbhisieh,  agus  do  d'  mhac  Daibhidh, 
ge  b'e  ni  a  thig  a  dh'ionnsuidh  do  làimhe. 

9  Agus  an  uair  a  thàinig  òganaich 
Dhaibhidh,  labhair  iad  ri  Nabal  a  rèir  nam 
briathra  sin  uile  ann  an  aium  Dhaibhidh, 
agus  bha  iad  'nau  tosd. 

10  Agus  fhreagair  Nabal  seirbhisich 
Dhaibhidh,  agus  thubhairt  e,  Cò  e  Daibh- 
ìdh  ?  agus  cò  e  mac  lese  ?  is  lìonmhor 
seirbhisich  sna  làithihh  so  a  tha  briseadh 
air  falbh  gach  duine  dhiubh  o  'mhaighstir. 

11  An  gabh  mise  ma  ta  m'aran,  agus 
m'uisge,  agus  m'fheoil  a  mharbh  mi  air 
son  mo  luchd-lomairt,  agus  an  tabhair  mi 
e  do  dhaoinibh  naeh  aithne  dhomh  cia  as 
a  tha  iad  ? 

12  Uime  sin  thionndaidh  òganaich 
Dhaibhidh  air  an  slighe,  agus  phill  iad, 
agus  thàinig  iad  agus  dh'innis  iad  dha  a 
reir  nam  briathra  sin  uile. 

13  Agus  thubhairt  Daibhidh  r'a  dhaoin- 
ibh,  Cuiribh  gach  duiue  a  chlaidheamh 
air.  Agus  chuir  gach  duine  dìiiubh  a 
chlaidheamh  air ;  agus  ehuir  Dai'ohidh 
mar  an  ceudna  a  c.hlaidheamh  air:  agus 
chaidh  suas  an  dèigh  Dhaibhidh  mu  thim- 
chioll  ceithir  cheud  fear,  agus  dh'fhan  dà 
cheud  maille  ris  an  airneis. 

14  Ach  dh'innis  fear  do  na  h-òganaich 
do  Abigail  bean  Nabail,  ag  ràdh,  Feuch, 
chuir  Daibhidh  teachdairean  as  an  fhàsach 
a  chur  fàilte  air  ar  maighstir,  agus  thug  e 
anaeainut  dhoibh. 

15  Ach  bìia  na  daoine  ro-mbaith  ruinn, 
agus  cha  d'  rinneadh  cron  oirnn,  ni  mò  a 
dh'ioniidrain  sinn  ni  sam  bith  rè  na  h-aim~ 
sir  a  bha  sinn  maille  riu,  'uuair  a  bha  sinn 
san  fhearann. 

16  Bha  iad  'nam  balla  dhuinn  araon  a 
dh'oidhche  agus  a  là,  rè  na  h-aimsir  a  bha 
sinn  maille  riu  ag  ionaltradh  nan  caor- 
ach. 

17  A  nis  air  an  aobhar  sin  biodh  fìos  ag- 
ad  agus  smuainich  ciod  a  ni  thu  ;  oir  shòn- 
raicheadh  olc  an  aghaidh  ar  maighstir,  ag- 
us  an  aghaidh  a  thighe  uile  :  agus  is  mac 
do  Bheìial  esan,  air  chor  as  nach  feud 
neach  labhairt  ris. 

18  An  sin  rinn  Abigail  cabhag,  agus 
ghabh  i  dà  cheud  builionn  arain,  agus  dà 
shearrag  flùona,  agus  cùig  caoraich  air  an 
deasachadh,  agus  eùig  toimhsean  do  shìol 
cruaidiiichte,  agus  ceùd  bagaide  do  fhìon- 
dhearcaibh  tiormaichte,  agus  dà  cheud 

meall  do  fhìgibh  ;  agus  chuir  i  air  asalaibli 
iad. 

19  Agus  thubhairt  i  r'a  h-òganaich, 
Rachaibh  air  bhur  n-aghaidh  romham  : 
feuch,  tha  mi  teachd  'nur  dèigh :  ach  cha 
d'innis  i  sin  d'a  fear  Nabal. 

20  Agus  an  uair  a  bha  i  a'  marcachd  air 
an  asail,  agus  a'  teachd  anuas  ann  am  fasg- 
ath  an  t-slèibh,  feuch,  thàinig  Daibhidh 
agus  a  dhaoine  a  nuas  'na  còdhail ;  agus 
choinnich  i  iad. 

21  A  nis  thubhairt  Daibhidh,  Gu  cinnt- 
each  is  ann  gu  dìomhain  a  ghlèidh  mise 
gach  ni  a  bh'aig  an  fhear  so  san  fJiàsach, 
air  chor  as  nach  d'ionndraineadh  ni  air 
bith  do  gach  ni  a  bhuineadh  dha ;  oir 
dhiol  esan  olc  dhomhsa  an  èiric  maith. 

22  Gu'n  deanadh  Dia  mar  sin  ri  naimh- 
dibh  Dhaibhidh,  agus  tuille  mar  an  ceud- 
na,  ma  dh'fhàgas  mise  dhiubhsan  uile  a 
tha  aige  gu  ruig  a  mhaduinn,  aon  air  bith 
a  ni  uisge  ri  balla. 

23  Agus  an  uair  a  chuunaic  Abigail 
Daibhidh,  rinn  i  cabhag  agus  theirinn  i 
bhàrr  na  h-asail,  agus  thuit  i  sìos  air  a 
h-aghaidh  am  fìanuis  Dhaiblhdh,  agus 
chrom  si  i  fèin  gu  làr. 

24  Agus  thuit  i  aig  a  chosaibh,  agus 
thubhairt  i,  Ormsa,  eadhon  ormsa  mo 
thighearna,  bitheadh  an  cionta  so,  agus 
labhradh,  guidheam  ort,  do  bhanoglach 
ann  ad  èisdeachd,  agus  cluinn  briathra  do 
bhanoglaich. 

25  Na  tugadh  mo  thighearna,  guidheam 
ort,  fa'near  an  duine  so  le  Belial,  eadhon 
Nabal ;  oir  a  rèir  'ainme,  mar  sin  tha  e  : 
is  e  Nabal  'ainm,  agus  tha  amaideachd 
maille  ris  :  ach  cha'n  fhaca  mise,  do  bhan- 
oglach,  òganaich  mo  thighearn,  a  chuir 
thu  uait. 

26  A  nis  uime  sin,  mo  thighearna,  mar 
is  beò  an  Tighearn,  agus  mar  is  beò  t'an- 
am,  a  chionn  gu'n  do  chum  an  Tighearn 
thusa  o  theaehd  a  dhòitadh  fola,  agus  o 
thu  fèin  a  dhìoladh  le  d'  làimh  fèin  ;  a  nis 
uime  sin  mar  Nabal  bitheadh  do  naimhd- 
ean,  agus  iadsau  a  dh'iarras  olc  do  m' 
thighearn. 

27  Agus  a  nis  am  beannachadh  so,  a 
thug  do  bhanoglach  a  dh'ionnsuidh  mo 
thighearna,  thugar  e  eadhon  do  na  h-òg- 
anaich  a  tha  siubhal  an  cois  mo  thigh- 
earna. 

28  Maith,  guidheam  ort,  cionta  do  bhan- 
oglaich  ;  oir  ni  an  Tighearna  gu  cinnteach 
tigh  seasmhach  do  m'  thighearna,  do 
bhrìgh  gu  bheil  mo  thighearu  a'  cur  cath- 
an  an  Tighearn,  agus  nach  d  fhuaradh  olc 
annad  o  thùs  do  làithean. 

29  Gidheadh  dh'èirich  duine  gu  dol  air 
do  thòir,  agus  a  dh'iarraidh  t'anama :  ach 
bithidh  anam  mo  thighearn  air  a  cheangal 
suas  ann  an  ceanglachan  na  beatha  aig  an 
Tighearna  do  Dhia ;  agus  anaman  do 
naìmhdean,  iadsan  tilgidh  e  mach,  mar  à 
m  eadh on  cr oì n n- tabh ui  11 . 

30  Agus  an  uair  a  ni  an  Tighearna  do 
m'  thigìiearn  a  rèir  gach  maith  a  labhair  e 
ìnu  d'  thimchioll,  agus  a  dh'òrduicheas  e 
thu  a'd'  uachdaran  os  ceann  Israeil ; 

31  Cha  bhi  so  chum  doilglieis  dhuit,  no 
chum  oilbheim  cridhe  do  m'  thighearna, 
gu'n  do  dhòirt  thu  fuil  gun  aobhar,  agus 

gu'n  do  dhìol  mo  thighearn  e  fèin  :  ach  an 
nair  a  bhuineas  an  Tighearna  gu  maith  ri 
m'  thighearn,  an  sin  cuimhnich  air  do 
bhanoglaich. 

32  Agus  thubhairt  Daibhidh  ri  Abigail, 
Beannaichte  gu  robh  an  Tighearna  Dia 
Israeil,  a  chuir  thusa  an  diugh  a'm' 
choinneamh-sa : 

33  Agus  beannaichte  gu  robh  do  chomh- 
airle,  agus  beannaichte  gu  robh  thu  fèin, 
a  chum  mise  an  diugh  o  theachd  a  dhòrt- 
adh  fola,  agus  o  mi  fèin  a  dhìoladh  le  m' 
làimh  fèin. 

34  Oir  gu  deimhin,  mar  is  beò  an  Tigh- 
earna  Dia  Israeil,  a  chum  mis'  o  chron  a 
dheanamh  ort,  mur  bitheadh  tu  air  dean- 
amh  cabhaig,  agus  air  teachd  a'm'  choinn- 
eamh,  gu  cinnteach  cha'n  fhàgta  do  Nabal 
gu  solus  na  maidne  neach  sam  bith  a  ni 
uisge  ri  balla. 

35  Uime  sin  ghabh  Daibhidh  as  a  làimh 
na  thug  i  d'a  ionnsuidh,  agus  thubhairt  e 
rithe,  Gabh  suas  ann  an  sìth  a  dh'ionn- 
suidh  do  thighe  :  faic,  dh'èisd  mi  ri  d' 
ghuth,  agus  ghabh  mi  ri  d'  ghnùis.. 

36  Agus  thàinig  Abigail  a  dh'ionnsuidh 
Nabail ;  agus,  feuch,  bha  cuirm  aige  'na 
thigh  mar  chuirm  righ  ;  agus  bha  cridhe 
Nabail  subhach  an  taobh  a  stigh  dheth,  oir 
bha  e  gu  mòr'  air  mhisg :  uime  sin  cha 
d'innis  i  dha  a  bheag  no  mhòr,  gu  solus 
na  maidne. 

37  Ach  anns  a'  mhaduinn,  an  uair  a 
chaidh  am  fion  à  Nabal,  agus  a  dh'innis  a 
bhean  dha  na  nithe  sin,  bhàsaich  a  chridhe 
an  taobh  a  stigh  dhetli,  agus  bha  e  mar 
chloich. 

38  Agus  mu  thimchioll  deich  làithean 
'na  dhèigh  sin  bliuail  an  Tighearna  Nabal, 
agus  fhuair  e  bàs. 

39  Agus  an  uair  a  chuala  Daibhidh  gu'n 
d'fhuair  Nabal  bàs,  thubhairt  e,  Beann- 
aichte  gu  robh  an  Tighearn  a  thagair  cùis 
mo  mhaslaidh  o  làimh  Nabail,  agus  a 
chum  a  sheirbhiseach  o  olc :  oir  thionn- 
daidh  an  Tighearn  aingidheachd  Nabail 
air  a  cheann  fèin.  Agus  chuir  Daibhidh 
teachdairean  uaith,  agus  labhair  e  ri  Abi- 
gail,  a  chum  a  gabhail  dha  fèin  'na  mnaoi. 

40  Agus  an  uair  a  thàinig  seirbhisich 
Dhaibhidh  a  dli'ionnsuidh  Abigail  gu  Car- 
mel,  labhair  iad  rithe,  ag  ràdh,  Chuir 
Daibhidh  sinn  a  d'  ionnsuidh  a  chum  do 
ghabhail  thuige  a'd'  mhnaoi. 

41  Agus  dh'èirich  i,  agus  chrom  si  i  fèin 
air  a  h-aghaidh  dh'ionnsuidh  na  talmh- 
ainn,  agus  thubhairt  i,  Feuch,  bitheadh  do 
bhanoglach  'na  h-innilt  a  nigheadh  chos 
sheirbhiseach  mo  thighearn. 

42  Agus  rinn  Abigail  cabhag,  agus  dh'- 
èirich  i,  agus  mharcaich  i  air  asail,  agus 
cùignear  ghruagach  aice  ag  imeachd  'na 
dèigh  ;  agus  lean  i  teachdairean  Dhaibh- 
idh,  agus  bha  i  'na  mnaoi  aige. 

43  Ghabh  Daibhidh  cuideachd  Ahinoàm 
o  Iesreel ;  agus  bha  iad  mar  an  ceudna  le 
chèile  'nam  mnaibh  aige. 

44  Oir  thug  Saul  a  nighean  Michal,  bean 
Dhaibhidh,  do  Phalti  mac  Lais,  a  bha  do 
Ghalim. 

CAIB.  XXVI. 

AGUS  thàinig  na  Siphich  a  dh'ionnsuidh 
Shauil,  gu  Gibeah,  ag  ràdh,  Nach  'eil 


Daibhidh  'ga  fholach  fèin  ann  an  sliabh 
Hachilah  fa  chomhair  Iesimoin  ? 

2  An  sin  dh'èirich  Saul,  agus  chaidh  e 
sìos  gu  fàsach  Shiph,  agus  maille  ris  tri 
mìle  fear  taghta  do  Israel,  a  dh'iarraidh 
Dhaibhidh  ann  am  fàsach  Shiph. 

3  Agus  champaich  Saul  ann  an  sliabh 
Hachilah,  a  tha  fa  chomhair  Iesimoin  air 
an  t-slighe  :  ach  dh'fhan  Daibhidh  anns 
an  fhàsach,  agus  chunnaic  e  gu'n  d'thàinig 
Saul  'na  dhèigh  do'n  fhàsach. 

4  Uime  sin  chuir  Daibhidh  mach  luchd- 
rannsachaidh,  agus  thuig  e  gu'n  d'thàinig 
Saul  da  rìreadh. 

5  Agus  dh  eirich  Daibhidh,  agus  thàinig 
e  dh'ionnsuidh  an  àite  anns  an  do  champ- 
aich  Saul ;  agus  chunnaic  Daibhidh  an 
t-àit  anns  an  robh  Saul  'na  luidhe,  agus 
Abner  mac  Neir,  ceannard  'armailte  :  ag- 
us  luidh  Saul  an  taobh  a  stigh  do'n  chlais- 
bhlàir,  agus  champaich  an  sluagh  m'a 
thimchioll. 

6  An  sin  fhreagair  Daibhidh,  agus  thu- 
bhairt  e  ri  Ahimelech  an  Hiteach,  agus  ri 
Abisai,  mac  Sheruiah,  bràthair  Ioaib,  ag 
ràdh,  Cò  thèid  sìos  maille  riumsa  dh'ionn- 
suidh  Shauil  do'n  cliamp  ?  Agus  thubh- 
airt  Abisai,  Thèid  mise  sìos  mailie  riut. 

7  Uime  sin  thàinig  Daibhidh  agus  Abisai 
dh'ionnsuidh  an  t-sluaigh  san  oidhche ; 
agus,  feuch,  luidh  Saul  'na  chodal  an  taobh 
a  stigh  do'n  chlais-bhlàir,  agus  a  shleagh 
sàthta  san  talamh  aig  a  cheann-adhairt : 
ach  luidh  Abner  agus  an  sluagh  mu'n 
cuairt  air. 

8  An  sin  thubhairt  Abisai  ri  Daibhidh, 
Thug  Dia  thairis  do  nàmhaid  an  diugh  do 
d'  làimh  :  a  nis  uime  sin,  leig  leam  a  bhual- 
adh,  guidheam  ort,  leis  an  t-sleagh  a  dh'- 
ionnsuidh  na  talmhainn  aon  uair,  agus  cha 
bhuail  rai  e  an  dara  uair. 

9  Agus  thubhairt  Daibhidh  ri  Abisai, 
Na  marbh  e ;  oir  cò  a  shìneas  a  mach  a 
làmh  an  aghaidh  aoin  ungta  an  Tighearn, 
agus  a  bhios  neo-chiontach  ? 

10  Thubhairt  Daibhidh  mar  an  ceudna, 
Mar  is  beò  an  Tighearna,  buailidh  an  Tigh- 
earn  e,  no  thig  a  là  anns  am  faigh  e  bàs,  no 
thèid  e  sìos  do'n  chath  agus  tuitidh  e. 

11  Nar  leigeadh  an  Tighearna  gu'n  sìn- 
innse  mach  mo  iàmh  an  aghaidh  aoin  ung- 
ta  an  Tighearn  :  ach  a  nis  gabh,  guidheam 
ort,  an  t-sleagh  a  tha  aig  a  cheann-adhairt, 
agus  an  soitheach-uisge,  agus  biomaid  ag 
imeachd. 

12  Agus  ghabh  Daibhidh  an  t-sleagh  ag- 
us  an  soitheach-uisge  o  cheann-adhairt 
Shauil,  agus  dh'imich  iad  rompa,  agus  cha 
robh  neach  ann  a  cbunnaic  sin,  no  aig  an 
robh  fios  air,  no  a  mhosgail ;  oir  bha  iad 
uile  'nan  codal,  do  bhrìgh  gu'n  do  thuit 
codal  trom  o'n  Tighearn  orra. 

13  An  sin  chaidh  Daibliidh  thairis  do'n 
taobh  eile,  agus  sheas  e  air  mullach  slèibh 
fad  as,  le  astar  mòr  eatorra. 

14  Agus  ghlaodh  Daibhidh  ris  an 
t-sluaffh,  agus  ri  Abner  mac  Neir,  ag  ràdh, 
Nach  freagair  thu,  Abneir  ?  Agus  f hreagair 
Abner,  agus  thubhairt  e,  Cò  thusa,  a  tha 
glaodhaich  ris  an  righ  ? 

15  Agus  tbubhairt  Daibhidh  ri  Abner, 
Nach  fear  treun  thusa?  agus  cò  a's  cos- 
mhuil  riut  ann  an  Israel  ?  c'ar  son  ma  ta 

nach  do  cJioimliid  thu  do  thighearn  an 
righ  ?  oir  thàinig  aon  do'n  t-sluagh  a 
stèadi  a  mharbhadh  an  righ  do  thigh- 
earna. 

16  Cha  'n  'eil  an  ni  so  maith  a  rinn  thu  : 
mar  is  beò  an  Tighearna,  tha  sibh  a'  toill- 
tinn  a'  bhàis,  do  bhrìgh  nach  do  ghlèidh 
sibh  bhur  maighstir,  aon  ungta  an  Tigh- 
earn  :  agus  a  nis  faic  c'àit  am  bheil  sleagh 
an  righ,  agus  an  soitheach-uisge,  a  bha  aig 
a  cheann-adhairt  ? 

17  Agus  dh'aithnich  Sanl  guth  Dhaibh- 
idh,  agus  thubhairt  e,  An  e  so  do  ghuth-sa, 
a  mhic,  a  Dhaibhidh?  agus  thubhairt 
Daibhidh,  Is  e  mo  ghuth-sa  a  th'  ann,  mo 
thighearn,  a  righ. 

18  Agus  thubhairt  e,  C'ar  son  a  tlia  mo 
thighearn  air  tòir  a  sheirbhisich  ?  oir  ciod 
a  rinn  mi  ?  no  ciod  an  t-olc  a  th  ann  am 
làimh  ? 

19  A  nis  uime  sin,  goidhearu  ort,  èisd- 
eadh  mo  thighearn  an  righ  ri  hriathraibh 
a  sheirbhisich :  ma  's  e  an  Tighearn  a 
bhrosuuich  thu  a'm'  aghaidh,  gabbaidh  e 
tabhartas  :  ach  ma's  ia'd  clann  nan  daoine, 
raallaichte  thaìad  am  fianuis  anTighearn; 
oir  dh'fhuadaich  iad  mise  mach  an  diugh  o 
fhantuinn  aun  an  oigreachd  an  Tighearn, 
ag  ràdh,  Falbh,  dean  seirbhis  do  "dhiath- 
aibh  eile. 

20  A  nis  ma  ta,  na  tuiteadh  m'fhuil  a 
dh'ionnsuidh  na  talmhainn  ann  am  fianuis 
an  Tighearn  ;  oir  thàinig  righ  Israeil  a 
raach  a  dh'iarraidh  deargainne,  mar  a 
ruaigeas/ear  cearc-choille  anns  na  beann- 
taibh. 

21  An  sin  thubhairt  Saul,  Pheacaich 
mi :  piH,  a  mhic,  a  Dhaibhidh,  oir  cha  dean 
mi  cron  ort  tuilleadh,  a  chionn  gu'n  robh 
m'auam  luachmhor  a'd'  shùilibh  an  diugh : 
feuch,  rinn  mi  gu  h-amaideach,  agus  chaidh 
mi  air  seacharan  gu  ro-mhòr. 

22  Agus  fhreagair  Daihhidh  agus  thubh- 
airt  e,  Feuch,  sleagh  an  righ  ;  agus  thig- 
eadh  aon  do  na  h-òganaich  a  nall  agus 
gabhadh  e  i. 

23  Agus  ìocadh  an  Tighearna  do  gach 
neach  a  rèir  'ionracais  agus  'fhìreantachd : 
oir  thug  an  Tighearna  thairis  thu  an  diugh 
do  m'làimh-sa,  ach  cha  b'àill  leam  mo  làmh 
a  shìneadh  a  mach  an  aghaidh  aoin  ungta 
an  Tighearn. 

24  Agus,  feuch,  tnar  a  mheasadh  t'anam- 
sa  gu  mòr  leamsa  an  diugh,  mar  sin  bith- 
eadh  m'anara-sa  air  a  mheas  gu  mòr  leis 
an  Tighearn,  agus  saoradh  e  mi  as  gach 
gàbhadh. 

25  Agus  thubhairt  Saul  ri  Daibhidh, 
Beannaichte  gu  robh  thusa,  a  mhic,  a 
Dhaibhidh:  an  dà  chuid  ni  thu  nithe 
mòra,  agus  mar  an  ceudna  bheir  thu  gu 
cinnteach  buaidh.  Agus  dh'imich  Daibh- 
idh  air  a  shlighe,  agus  phill  Saul  do  'àite  t  èin. 

CAIB.  XXVII. 
A  GUS  thubhairt  Daibhidh  'na  chridhe, 
f\  A  nis  tuitidh  mi  là  èigin  an  làimh 
Shauil :  cha  'n  'eil  ni  air  bith  a's  fearr 
dhorah  na  mi  dhol  as  gu  luath  do  dhùth- 
aich  nam  Philisteach,  a  chum  gu'n  leig 
Saul  dheth  mise  iarraidh  ni's  mò  ann  an 
crìch  air  bith  do  Israel,  agus  gu'n  tèid  mi 
as  o  'làimh. 


2  Agus  dh'èirich  Daibhidh,  agus  chaidh. 
e  thairis  agus  an  sè  ceud  fear  a  oha  maille 
ris,  a  dh'ionnsuidh  Achis  Mhic  Mhaoich, 
righ  Ghat. 

3  Agus  ghabh  Daibhidh  còmhnuidh 
maille  ri  Achis  aun  an  Gat,  e  fèin  agus  a 
dhaoine,  gach  fear  le  'theaghlach,  Daibh- 
idh  agus  a  dhà  mhnaoi,  Ahinoara  a'  bhan- 
iesreeleacb,  agus  Abigail  a'  Bhan  charmel- 
each,  bean  Nabail. 

4  Agus  dh'innseadh  do  Shaul  gu'n  do 
theich  Daibhidh  gu  Gat ;  agus  cha  d'iarr  e 
ni's  mò  air  a  shon. 

5  Agus  thubhairt  Daibhidh  ri  Achis,  Ma 
fhuair  mi  nis  deadh-ghean  a'd'  shùilibh, 
thugar  dhomh  àit  ann  ara  baile  èigin  san 
dùthaich,  a  chura  gu'n  gabh  mi  còmh- 
nuidh  an  sin  :  oir  c'ar  son  a  ghabhadh  do 
slieirbhiseach  còmhnuidh  anns  a'  bhaile 
rìoghail  maille  riutsa? 

6  An  sin  thug  Achis  dha  Siclag  air  an  là 
sin :  uime  sin  buinidh  Siclag  do  rìghribh 
Iudah  gus  an  là  'n  diugh. 

7  Agus  b'e  fad  na  h-aimsir  a  dh'fhan 
Daibhidh  ann  an  dùthaich  nam  Philisteach, 
bliadhna  iomlan  agus  ceithir  mìosan. 

8  Agus  chaidh  Daibhidh  agus  a  dhaoine 
suas,  agus  bhris  iad  a  stigh  air  na  Gesur- 
aich,  agus  na  Gesirich,  agus  na  h-Amalec- 
ich  ;  oir  b'  iadsan  o  shean  luchd-àiteach- 
aidh  na  tìre,  mar  a  thèid  thu  gu  Sur, 
eadhon  gu  tìr  na  h-Eiphit. 

9  Agus  bhuail  Daibhidh  an  tìr,  agus 
cha  d'fhàg  e  fear  no  bean  beò  ;  agus  thug 
e  leis  na  caoraich,  agus  am  buar,  agus  na 
h-asail,  agus  na  càmhail,  agus  an  t-eudach  ; 
agus  phill  e,  agus  thàinig  e  gu  Achis. 

10  Agus  thubhairt  Achis,  C'àit  an  do 
bhris  sibh  a  stigh  an  diugh  ?  Agus  thubh- 
airt  Daibhidh,  Air  an  taobh  deas  do  lu- 
dah,  agus  air  an  taobh  deas  do  na  Ierah- 
meelich,  agus  air  an  taobh  deas  do  na 
Cenich. 

11  Agus  fear  no  bean  cha  do  leig  Daibh- 
idh  as  beò,  a  thoirt  sgeula  gu  Gat,  ag  ràdh, 
Air  eagal  gu'n  innseadhiad  oirnn,  ag  ràdh, 
Mar  so  rinn  Daibhidh.  Agus  mar  so  bha 
a  sheòl  rè  na  h-aimsir  a  dh'fhan  e  ann  an 
dùthaic.h  nam  Philisteach. 

12  Agus  chreld  Achis  Daibhidh,  ag 
ràdh,  Thug  e  air  a  shluagh  Israel  gràin 
mhòr  a  ghabhail  deth  :  uime  sin  bithidh  e 
'na  sheirbhiseach  agamsa  gu  bràth. 

CAIB.  XXVIII. 

AGUS  anns  na  làithibh  sin  chruinnich 
na  Philistich  an  armailtean  an  ceann 
a  chèile  chum  cogaidh,  a  chur  catha  ri  h- 
Israel :  agus  thubhairt  Achis  ri  Daibhidh, 
Biodh  fios  gu  cinnteach  agad  gu'n  tèid  th 
mach  maille  riumsa  chum  catha,  thu  fèin 
agus  do  dhaoine. 

2  Agus  thubhairt  Daibhidli  ri  Achis, 
Gu  deimhin  bithidh  fios  agad  ciod  a  ni  do 
sheirbhiseaeh.  Agus  tnubhairt  Achis  ri 
Daibhidh,  Uime  sin  ni  mi  fear-gleidhidh 
mo  chinn  dìot  gu  bràth. 

3  A  nis  fhuair  Samuel  bàs,  agus  rinn 
Israel  uile  caoidh  air  a  shon,  agus  dh'adh- 
laic  iad  e  ann  an  Ramah  'na  bhaile  fèin  s 
agus  chuir  Saul  air  falbh  iadsan  aig  an 
robh  leannain-sìth;  agus  na  fiosaichean,  as 
an  tìr. 

4  Agus  chruinnicheadh  na  Philistich  an 
ceann  a  chèile,  agus  thàinig  iad  agus 
champaich  iad  ann  an  Sunein :  agus 
chruinnich  Saul  Israel  uile  an  ceann  a 
chèile,  agus  champaich  iad  ann  an  Gilboa. 

5  Agus  an  uair  a  chunnaic  Saul  feachd 
nam  Philisteach,  bha  eagal  air,  agus 
chriothnaich  a  chridhe  gu  mòr. 

6  Agus  an  uair  a  dh'fhiosraich  Saul  do'n 
Tighearna,  cha  do  fhreagair  an  Tighearn 
e,  aon  cliuid  le  aislingibh,  no  le  Urim,  no  le 
fàidhibh. 

7  An  sin  thubhairt  Saul  r'a  sheirbhisich, 
Iarraibh  dhomhsa  bean  aig  am  bheil 
leannan-sìth,  agus  thèid  mi  d'a  li-ionn- 
suidh,  agus  fiosraichidh  mii*  dh'i.  Agus 
thubhairt  a  sheirbhisich  ris,  Feuch,  tlta 
bean  aig  am  bheil  leannan-sìth  ann  an 
Endor. 

8  Agus  chuir  Saul  e  fèin  ann  an  riochd 
eile,  agus  chuir  e  air  eudach  eile,  agus 
dh'imich  e,  agus  dithis  dhaoine  maille  ris, 
agus  thàinig  iad  a  dh'ionnsuidh  na  mnà 
auns  an  oidhche;  agus  thubhairt  e,  Dean 
fiosachd  dliomhsa,  guidheam  ort,  leis  an 
leannan-shìth,  agus  tog  suas  dhomh  esan  a 
dh'ainmicheas  mi  dhuit. 

9  Agus  thubhairt  a'  bhean  ris,  Feuch, 
tha  fios  agad  ciod  a  rinn  Saul,  cionnus  a 
ghearr  e  as  iadsan  aig  an  robh  leannain- 
sìth,  agus  na  fiosaichean,  as  an  tìr :  c'ar 
son  ma  ta  a  tha  thu  a'  leagadh  ribidh  air 
son  m'anama,  chum  mo  chur  gu  bàs  ? 

10  Agus  mhionnaich  Saul  dh'i  air  an 
Tighearn,  ag  ràdh,  Mar  is  beò  an  Tigh- 
earna,  cha  tachair  olc  sam  bith  dhuit  air 
son  an  ni  so. 

11  An  sin  thubhairt  a'  bhean,  Cò  thogas 
mi  nìos  dhiut?  Agus  thubhairt  esan,  Tog 
a  nìos  dhomh  Samuel. 

12  Agus  an  uair  a  chunnaic  a'  bhean 
Samuel,  ghlaodh  i  le  guth  àrd  ;  agus  labh- 
air  a'  bhean  ri  Saul,  ag  ràdh,  C'ar  son  a 
mheall  thu  mi  ?  oir  is  tu  Saul. 

13  Agus  thubhairt  an  righ  rithe,  Na 
biodh  eagal  ort :  oir  ciod  a  chunnaic  thu  ? 
Agus  thubhairt  a'  bhean  ri  Saul,  Chunn- 
aic  mi  diathan  a  teachd  a  nìos  as  an  tal- 
amh. 

14  Agus  thubhairt  e  rithe,  Ciod  e  a 
choslas?  Agus  thubhairt  ise,  Tha  seann 
duine  air  teachd  a  nìos,  agus  e  còmh- 
daichte  le  falluinn.  Agus  dh'aithnich  Saul 
gu'm  b'e  Samuel  a  bh'ann,  agus  chrom  se 
e  fèin  air  aghaidh  dh'ionnsuidh  na  tal- 
mhainn,  agus  rinn  e  ùmhlachd  dha. 

15  Agus  thubhairt  Samuel  ri  Saul,  C'ar 
son  a  chuir  thu  dragh  orm,  le  m'  thoirt  a 
nìos?  Agus  fhreagair  Saul,  Tha  mi  ann 
an  teanntachd  mhoir;  oir  tha  na  Phil- 
istich  a'  cogadh  a'm'  aghaidh,  agus  dheal- 
aich  Dia  rium,  agus  cha  'n  'eil  e  toirt 
freagraidh  dhomh  n's  mò,  aon  chuid  le 
fàidhibh  no  le  aislingibh  :  uime  sin  ghairm 
mi  ortsa  gu  fios  a  thoirt  domh  ciod  a  ni 
mi. 

16  An  sin  thubhairt  Sainuel,  C'ar  son 
ma  ta  a  tha  thu  a'  fiosrachadh  dhiomsa, 
agus  gu'n  do  dhealaich  an  Tighearna  riut, 
agus  gu  bheil  e  nis  air  fàs  'na  nàmhaid 
duit? 

17  Agus  rinn  an  Tighearna  dha,  mar  a 
labhair  e  tromham-sa;  oir  reub  an  Tigh- 


earn  an  rìoghachd  as  do  làimh,  agus  thug 
e  i  do  d'  choimbearsnach,  do  Dhaibhidh. 

18  Do  bhrìgh  nach  d'èisd  thu  ri  guth  an 
Tighearn,  agus  nach  do  chuir  thu  an 
gnìomh  a  chorruich  gharg  an  aghaidli 
Amaleic ;  uime  sin  rinn  au  Tighearn  an 
ni  so  riut  air  an  là  'n  diugh. 

19  Agus  bheir  an  Tigbearna  mar  an 
ceudna  Israel  maille  riutsa  thairis  do 
làimh  nam  Philisteach :  agus  am  màir- 
each  bithidh  tusa  agus  do  mhic  maille 
riumsa :  bheir  an  Tighearna  mar  an  ceud- 
na  feachd  Israeil  thairis  do  làimh  nam 
Philisteach. 

20  An  sin  air  ball  thuit  Saul  sìnte  air  an 
talamh,  agus  bha  e  fo  eagal  ro-mhòr  air 
son  bhriathra  Shamueil,  agus  cha  robh 
neart  air  bith  ann  ;  oir  cha  d'ith  e  aran  rè 
an  latha,  no  rè  na  h-oidhche  sin. 

21  Agus  thàinig  a'  bhean  a  dh'ionnsuidh 
Shauil,  agus  chunnaic  i  gu'n  robh  e  fo 
uamhann  mòr,  agus  thubhairt  i  ris,  Feuch, 
thug  do  bhanoglach  gèill  do  d'  ghuth,  ag- 
us  chuir  mi  m'anam  a'm'  làimh,  agus 
dh'èisd  mi  ri  d'  bhriathraibh  a  labhair  thu 
rium : 

22  A  nis  uime  sin,  guidheam  ort,  èisd 
thusa  mar  an  ceudna  ri  guth  do  bhanog- 
laich,  agus  cuiream  greim  arain  fa  d' 
chomhair,  agus  ith  e,  agus  bithidh  ceart 
agad,  an  uair  a  dh'imicheas  tu  air  do 
shlighe. 

23  Ach  dhiùlt  esan,  agus  thubhairt  e, 
Cha'n  ith  mi :  ach  choimh-èignich  a  sheir- 
bhisich  agus  mar  an  ceudna  a'  bhean  e; 
agus  dh'èisd  e  r'an  guth  :  agus  dh'èirich  e 
o'n  talamh,  agus  shuidh  e  air  an  leabaidh. 

24  Agus  bha  aig  a'  mhnaoi  laogh  biadh- 
ta  san  tigh,  agus  rinn  i  cahhag,  agus 
mharbh  i  e  ;  agus  ghabh  i  min  mhìn,  agus 
dh'fhuin  si  i,  agus  rinn  i  aran  neo-ghoìrt- 
ichte  dh'i. 

25  Agus  chuir  i  iad  fa  chomhair  Shauil, 
agus  fa  chomhair  a  sheirbhiseach,  agus 
dh'ith  iad  :  an  sin  dh'èirich  iad  suas,  agus 
dh'imich  iad  air  an  oidhche  sin  fèin. 

CAIB.  XXIX. 

ANIS  chruinnich  na  Philistich  am 
feachd  uile  gu  Aphec :  agus  champ- 
aich  na  h-Israelich  làimh  ri  tobar,  a  th'ann 
an  lesreel. 

2  Agus  chaidh  tighearnan  nam  Philist- 
each  air  an  aghaidh  'nan  ceudaibh  agus 
'nam  mìltibh :  ach  chaidh  Daibhidh  agus 
a  dhaoine  air  an  aghaidh  'nan  deireadh 
maille  ri  Achis. 

3  An  sin  thubhairt  ceannardan  nam  Phil- 
isteach,  Ciod  a  tha  na  h-Eabhruidhich  sin 
a'  deanamh  an  so  f  Agus  thubhairt  Achis 
ri  ceannardaibh  nam  Philisteach,  Nach  e  so 
Daibhidh  seirbhiseach  Shauil  righ  Israeil, 
a  bha  maille  riumsa  na  làithean  so,  no  na 
bliadhnan  so,  agus  cha  d'fhuair  mi  cron  sam 
bith  ann  o'n  là  anns  an  d  thàinig  e  a  m' 
ionnsuidh  gus  an  là  'n  diugh  ? 

4  Agus  bha  fearg  air  ceannardaibh  nam 
Philisteach  ris;  agus  thubhairt  ceannard- 
an  nam  Philisteach  ris,  Thoir  air  an  fhear 
so  pilltinn,  a  chum  gu'n  tèid  e  rìs  d'a  àit  a 
dh'òrduich  thu  dha,  agus  na  rachadh  e  sìos 
maille  ruinne  do'n  chath,  air  eagal  gu'm 
bi  e  'na  nàmhaid  againn  sa'  chath  :  oir  cia 

leis  a  dheanadh  e  a  rèite  r'a  mhaighstir  ? 
nach  an  )e  cinn  nan  daoine  sin? 

5  Naeh  e  so  Daibhidìi,  mu'n  do  chan  iad 
le  chèile  ann  an  dannsaibh,  ag  ràdh, 
Mharbh  Saul  a  mhìltean,  agus  Daibhidh  a 
dheich  mìltean? 

6  An  sin  ghairm  Achis  air  Daibhidh, 
agus  thubhairt  e  ris,  Gu  deimhin,  mar  is 
beò  an  Tighearna,  bha  thu  dìreach,  agus 
is  taitneach  a'm'  shùilibh-sa  do  dhol  a 
inach  agus  do  theachd  a  steach  maille 
rium  anus  a'  champ ;  oir  cha  d ìhuair  mi 
olc  annad,  o'n  là  auns  an  d'thàinig  thu  a 
m'  iounsuidh  gus  an  là  'n  diugh  :  gidh- 
eadh,  ann  an  sùilibh  nan  tighearnan  cha'n 
'eil  thu  taitneach. 

7  A  nis  ma  ta  pill,  agus  imich  ann  an 
sìth,  a  chum  nach  dean  tliu  ni  a  ta  olc  ann 
an  sùilibh  thighearnan  nam  Philisteach. 

8  Agus  thubhairt  Daibhidh  ri  Achis, 
Ach  ciod  a  rinn  mi,  agus  ciod  a  fhuair  thu 
ann  do  sheirbhiseach  o'n  chend  là  a  bha  mi 
maille  riut  gu  ruig  an  là  'n  diugh,  nach 
feud  mi  dol  a  chogadh  an  aghaidh  naimh- 
dean  mo  thighearn  an  righ  ? 

9  Agus  fhreagair  Achis  agus  thubhairt 
e  ri  Daibhidh,  Tha  fios  agam  gu  bheil  thu 
maith  ;  ann  am  shùilibh-sa  tha  thu  mar 
aingeal  Dè  :  gidheadh,  thubhairt  tighearn- 
an  nam  Philisteach,  Cha  tèid  e  suas  maille 
ruinne  do'n  chath. 

10  A  nis  raa  ta  èirich  gu  moch  sa'  mha- 
duinn  maille  ri  seirbhisich  do  mhaighstir, 
a  thàinig  maille  riut ;  agus  cò  luath  'sa 
dh'èireas  sibh  sa'  mhaduinn,  agus  a  bhios 
solus  asraibh,  imichibh. 

11  Uime  sin  rinu  Daibhidh  agus  a 
dhaoine  moch-èirigh  chum  gu'm  falbhadh 
iad  anns  a'  mhaduinn,  agus  gu'm  pilleadh 
iad  gu  tìr  nam  Philisteach ;  agus  chaidh  na 
Philistich  suas  gu  Iesreel. 

CAIB.  XXX. 

AGUS  an  uair  a  bha  Daibhidh  agus  a 
dhaoine  air  teachd  gu  Siclag  air  an 
treas  là,  bhris  na  h-Amalecich  a  stigh  air 
an  taobh  deas,  agus  air  Siclag  ;  agus  bhuail 
iad  Siclag,  agus  loisg  iad  e  le  teine. 

2  Agus  thug  iad  leo  'nam  braighdibh  na 
mnài  a  bha  ann  :  cha  do  mharbh  iad  neach 
air  bith,  aon  chuid  beag  no  mòr,  ach  thug 
iad  leo  iad,  agus  dh'irnich  iad  air  an 
slighe. 

3  Agus  thàinig  Daibhidh  agus  a  dhaoine 
do'n  bhaile,  agus,  feuch,  bha  e  loisgte  le 
teine;  agus  thugadh  am  mnài,  agus  am 
mic,  agus  an  nigheana  air  falbh  ann  am 
braighdeanas. 

4  An  sin  thog  Daibhidh  agus  an  sluagh 
a  bha  maille  ris  an  guth,  agus  ghuil  iad, 
gus  nach  robh  neart  annta  gu  gul  ni 
b'fhaide. 

5  Agus  thugadh  dà  mhnaoi  Dhaibhidh 
air  falbh  'nam  braighdibh,  Ahinoam  a 
Bhan-Iesreeleach,  agus  Abigail  bean  Na- 
bail  a'  Charmelich. 

6  Agus  bha  Daibhidh  ann  an  teannt- 
achd  mhòir ;  oir  labhair  an  sluagh  mu  a 
chlachadh,  do  bhrìgh  gu'n  robh  anam  an 
t-  sluaigh  uile  air  a  chràdh,  gach  duine  air 
son  a  chuid  mac,  agus  air  son  a  nigheana  : 
ach  ghabh  Daibhidh  misueach  dha  fèin 
anns  an  Tighearn  a  Dhia. 

7  Agus  thubhairt  Daibhidh  ri  Abiataran 
sagart,  mac  Ahimeleich,  Thoir  a  m'  ionn- 
suidh  aa  so,  guidheam  ort,  an  ephod  :  ag- 
us  thug  Abiatar  an  ephod  an  sin  a  dh'ionn- 
suidh  Dhaibhidh. 

8  Agus  dh'fhiosraich  Daibhidh  do  'n 
Tighearn,  ag  ràdh,  An  tèid  mi  air  tòir  na 
buidhne  so  ?  am  beir  mi  orra  ?  Agus 
fhreagair  esan  e,  Falbh  air  an  tòir  ;  oir  gu 
cinnteach  beiridh  tu  orra,  agus  saoraidh  tu 
an  t-iomlan. 

9  Agus  dh'imich  Daibhidh,  e  fèin  agus 
an  sè  ceud  fear  a  bha  maille  ris,  agus  thai- 
nig  iad  gu  ruig  an  sruth  Besor,  far  an 
d'fhan  iadsan  a  dh'fhàgadh  'nan  dèigh. 

10  Agus  chaidh  Daibhidh  air  an  tòir,  e 
fèin  agus  ceithir  cheud  fear :  ach  dh'fhan 
dà  cheud  fear  'nan  dèigli,  a  bha  cho  sgìth 
as  nach  b'urraiun  iad  dol  thar  an  t-sruth 
Besor. 

11  Agus  fhuair  iad  Eiphiteach  anns  a' 
mhachair,  agus  thug  iad  e  dh'ionnsuidh 
Dhaibhidh,  agus  thug  iad  dha  aran,  agus 
dh'ith  e  ;  agus  thug  iad  air  uisge  òl ; 

12  Agus  thug  iad  dha  mìr  do  mheall 
fhìgean,  agus  dà  bhagaide  do  fhìon- 
dhearcaibh  tiormaichte ;  agus  an  uair  a 
dh'i'th  e,  thàinig  a  spiorad  a  rìs  d'a  ionn- 
suidli :  oir  cha  d'ith  e  aran,  agus  cha  d'òl 
e  uisge  rè  thri  làithean  agus  thri  oidh- 
chean. 

13  Agus  thubhairt  Daibhidh  ris,  Cò 
leis  thu,  agus  cia  as  a  thàinig  thu  ?  Agus 
thubhairt  esan,  Is  òganach  Eiphiteach  mi, 
seirbhiseach  do  Amaleceach  ;  agus  dh'fhàg 
mo  mhaighstir  mi,  do  bhrìgh  gu'n  robh 
mi  tinn  o  cheann  tri  làitheau. 

14  Bhris  sinn  a  steach  air  taobh  deas 
nan  Cereteach,  agus  air  a'  chrìch  a  bhuin- 
eas  do  Iudah,  agus  air  taobh  deas  Chaleib  ; 
agus  loisg  sinn  Siclag  le  teine. 

15  Agus  thubhairt  Daibhidh  ris,  An  toir 
thu  sìos  mi  dh'ionnsuidh  na  buidhne  sin  ? 
Agus  thubhairt  esan,  Mionnaich  dhomh 
air  Dia,  nach  marbh  thu  mi,  agus  nach 
toir  thu  thairis  mi  do  làimh  mo  mhaigh- 
stir,  agus  bheir  mi  sìos  thu  dh'ionnsuidh 
na  buidhne  sin.  Agus mhionnaich  Daibh- 
idh  dha. 

16  Agus  an  uair  a  thug  e  sìos  e,  feuch, 
sgaoileadh  iad  air  aghaidh  na  tìre  uile,  ag 
itheadh  agus  ag  òl,  agus  a'  dannsadh,  air 
son  na  creiche  mòire  uile  a  thug  iad  leo  à 
tìr  nam  Philisteach,  agus  à  tìr  Iudah. 

17  Agus  bhuail  Daibhidh  iad  o  bhriseadh 
na  fàire  gu  ruig  feasgar  an  là  màireach  ; 
agus  cha  deachaidh  duine  dhiubh  as,  ach 
ceithir  clieud  òganach  a  mharcaich  air 
càmhalaibh,  agus  a  theich. 

18  Agus  shaor  Daibhidh  gach  ni  a  thug 
na  h-Amalecich  leo  :  agus  shaor  Daibhidh 
a  dhà  mhnaoi. 

19  Agus  cha  robh  ni  air  bith  a  dhìth 
orra,  aon  chuid  beag  no  mòr,  mic  no  nigh- 
eana,  no  creach,  no  ni  air  bith  a  thug  iad 
leo  :  bhuin  Daibhidh  gach  ni  air  ais. 

20  Agus  ghabh  Daibhidh  an  treud  uile, 
agus  am  buar:  agus  dh'imich  iad  roimh 
an  sprèidh  so,  agus  thubhairt  iad,  Is  i  so 
creach  Dhaibhidh. 

21  Agus  thàinig  Daibhidh  a  dh'ionn- 
suidh  an  dà  cheud  fear,  a  bha  cho  sgìth  as 
nach  b'urrainn  iad  Daibhidh  a  leautuinn, 

agus  air  an  d'thug  ?iad  fantuinn  aig  an 
t-sruth  Besor :  agus  chaidh  iad  a  mach  an 
coinneamh  Dhaibhidh,  agus  an  coinneamh 
an  t-sluaigh  a  bha  maille  ris  :  agus  an  uair 
a  thàinig  Daibhidh  am  fagus  do'n  t-sluagh, 
chuir  e  fàilt'  orra. 

22  An  sin  fhreagair  na  droch  dhaoine 
uile,  agus.daoine  Blieliail,  dhiubhsan  a 
chaidh  maille  ri  Daibhidh,  agus  thubhairt 
iad,  Do  bhrìgh  nach  deachaidh  iad  niaille 
ruinne,  cha  toir  sinn  dhoibh  a'bheag  do'n 
chreich  a  shaor  sinn,  ach  a  mhàin  do  gach 
duine  a  bhean.agus  a  chlann,  a  chum  gu'n 
toir  iad  leo  iad,  agus  gu'n  imich  iad. 

23  An  sin  thubhairt  Daibhidh,  Cha  dean 
sibh  mar  sin,  mo  bhràithre,  ris  na  thug  an 
Tighearna  dhuinn,  a  ghlèidh  sinn,  agus  a 
thug  a'  bhuidheann  a  thùinig  'nar  n-agh- 
aidh  thairis  d'ar  làimh. 

24  Agus  cò  a  dh'èisdeas  ribh  sa'  chùis 
so  ?  ach  mar  chuibhrionn  an  tì  a  thèid 
sìos  do'n  chath,  mar  sin  bithidh  cuibh- 
roinn  an  tì  a  dh'fhanas  maille  ris  an  airn- 
eis  :  roinnidh  iad  air  an  aon  dòigh. 

25  Agus  bha  e  mar  sin  o'n  là  sin  a  mach, 
gu'n  d'rinn  e  'na  lagh  e  agus  'na  riaghailt 
aig  Israel  gus  an  là  'n  diugh. 

26  Agus  an  uair  a  thàinig  Daibhidh  gu 
Siclag,  chuir  e  cuid  do'n  chreich  a  dh'ionn- 
suidh  sheanairean  Iudah,  eadhon  a  dh'- 
ionnsuidh  a  chairdean,  ag  ràdh,  Feuch, 
tiodhlac  dhuibh  do  chreich  naimhdean  an 
Tighearna : 

27  Dhoibh-san  a  bh'ann  am  Bet-el,  agus 
dhoibli-san  a  6/i'ann  an  Ramot  mu  dheas, 
agus  dboibh-san  a  ò/i'ann  an  Iater, 

28  Agus  dhoibh-san  a  bh'ann  an  Aroer, 
agus  dhoibh-sana  bh'ann  au  Siphmot,  agus 
dhoibh-san  a  6/ì'ann  an  Estemoa, 

29  Agus  dhoibh-san  a  6/i'ann  an  Rachal, 
agus  dhoibh-san  a  ò/i'ann  am  bailtibh  nan 
Ièrameeleach,  agus  dhoibh-san  a  6/ì'ann 
am  bailtibh  nan  Ceneach, 

30  Agus  dhoibh-san  a  bh'ann  an  Hor- 
mah,  agus  dhoibh-san  a  6/i'ann  an  Cor-asan, 
agus  dhoibh-san  a  ò/ì'ann  an  Atach, 

31  Agus  dhoibh-san  a  6/i'ann  an  Hebron, 
agus  do  na  h-àitibh  sin  uile  anns  am  bu 
ghnàth  le  Daibhidh  agus  a  dhaoine  tath- 
uich. 

CAIB.  XXXI. 

ANIS  ehog  na  Philistich  an  aghaidh  Is- 
raeil ;  agus  theich  fir  Israeil  o  fhian- 
uis  nam  Phihsteach,  agus  thuit  iad  sìos 
marbh  ann  an  sliabh  Ghilboa. 


2  Agus  lean  na  Philistich  Saul  agus  i 
mhic  gu  teann ;  agus  bhuail  na  Philisticl 
Ionatan,  agus  Abinadab,  agus  Malchisua 
mic  Shuail. 

3  Agus  dh'fhàs  an  cath  cruaidh  an  agh- 
aidh  Shauil,  agus  bhuail  na  fìr-bhoghs 
air;  agus  lotadh  gu  mòr  e  leis  na  fù> 
bhogha. 

4  An  sin  thubhairt  Saul  ri  fear  iomchaii 
'arm,  Rùisg  do  cblaidheamh,  agus  sàth 
tromham  e,  air  eagal  gu'n  tig  na  daoine 
neo-thimchioll-ghearrta  sin,  agus  gu'n  sàth 
iad  tromham,  agus  gu'n  toir  iad  masladh 
dhornh.  Ach  cha  b'àill  le  fear  iomchair 
'arm  sin  a  dheanamh,  oir  bha  eagal  mòr 
air:  uime  sin  ghabh  Saul  claidl^eamh,  ag- 
us  thuit  e  air. 

5  Agus  an  uair  a  chunnaic  fear  iomchair 
'arm  gu'n  robh  Saul  marbh,  thuit  esan 
mar  an  ceudna  air  a  chlaidheamh,  agus 
fhuair  e  bàs  maille  ris. 

6  Mar  sin  fhuair  Saul  bàs,  agus  athriuir 
mhac,  agus  fear  iomchair  'arm,  agus  a 
dhaoine  uile  air  an  là  sin  fèin  maille  ri 
chèile. 

7  Agus  an  uair  a  cliunnaic  fir  Israeil,  a 
bha  air  taobh  a'  ghlinne,  agus  iadsan  a 
bh'vàT  an  taobh  so  do  Iordan,  gu'n  do 
theich  fir  Israeil,  agus  gu'n  robh  Saul  agus 
a  mhic  marbh,  thrèig  iad  na  bailtean,  ag- 
us  theich  iad  ;  agus  thàinig  na  Philistich, 
agus  ghabh  iad  còmhnuidh  annta. 

8  Agus  air  an  là  màireach,  an  uair  a 
thàinig  na  Pliilistich  a  dh'fhaobhachadh 
nam  marbh,  f huair  iad  Saul  agus  a  thriuir 
mliac  air  tuiteam  ann  an  sliabh  Ghilboa. 

9  Agus  ghearr  iad  dheth  a  cheann,  agus 
rùisg  iad  'armachd  dheth,  agus  chuir  iad 
fios  gu  tìr  nam  Philisteach  mu'n  cuairt, 
g'a  chur  an  cèill  ann  an  tigh  an  diathan- 
brèige,  agus  am  measg  an  t-sluaigh. 

10  Agus  chuir  iad  'armachd  ann  an  tigh 
Astaroit ;  agus  sparr  iad  a  chorp  ri  balla 
Bhet-sain. 

11  Agus  an  uair  a  chuala  luchd-àiteach- 
aidh  Iabeis-ghilead  an  ni  sin  a  rinn  na 
Philistich  ri  Saul, 

12  Dh'èirich  na  daoine  treuna  uile,  agus 
dh'imich  iad  rè  na  h-oidhche,  agus  thug 
iad  corp  Shauil,  agus  cuirp  a  chuid  mac,  o 
bhalla  Bhet-?ain,  agus  thàinigiad  gu  Iabes, 
agus  loisg  iad  an  sin  iad. 

13  Agus  ghabh  iad  an  cnaimhean,  agus 
dh'adhlaic  siad  iad  fuidh  chraoibh  ann 
an  Iabes,  agus  thraisg  iad  seachd  làith- 
ean. 


CAIB.  I.  II. 

CAIB.  I. 

ANIS  an  dèigh  bàis  Shauil,  phill  Daibh- 
idh  o  àr  nau  Ainaleceacli,  agus  dh'- 
fhan  Daibhidh  ann  an  Siclag  dà  latha. 

2  Agus  air  an  treas  là,  feuch,  thàinig 
-*  duine  as  a'  champ  o  Shaul,  agus  'eudacli 
«*    reubta,  agus  ùir  air  a  cheann  :  agus  an  uair 

athàinige  dh'ionnsuidh  Dhaibliidh,  thuit 
e  air  an  talamh,  agus  rinn  e  ùmhlachd. 

3  Agus  thubhairt  Daibhidh  ris,  Cia  as  a 
tha  thu  air  teachd?  Agus  thubhairt  esan 
ris,  A  camp  Israeil  theich  ini. 

4  Agus  thubhairt  Daibhidh  ris,  Ciod  a 
thachair?  innis  dhomh,  guidheam  ort. 
Agus  fhreagair  e,  Theich  an  sluagh  o'n 
cliath,  agus  cuideachd  tha  mòran  do'n 
t-sluagh  air  tuiteam  agus  marbh ;  agus 
mar  an  ceudna  tha  Saul  agus  a  mhac  lon- 
atan  marbh. 

5  Agus  thubhairt  Daibhidh  ris  an  ògan- 
ach  a  dh'innis  dha,  Cionnus  a  tha  fios  agad 
gu  bheil  Saul  agus  a  mhac  Ionatan  marbh  ? 

6  Agus  thubhairt  an  t-òganach  a  dh'- 
innis  dha,  Thachair  dhomhsa  bhi  air  sliabh 
Ghilboa,  agus,  feuch,  bha  Saul  a'  leigeil  a 
thaice  r'a  shleagh ;  agus,  feuch,  lean  na 
carbadan  agus  am  marc-shluagh  gu  dian 
'na  dhèigh. 

7  Agus  an  uair  a  dh'amhairc  e  'na 
dhèigh,  chunnaic  e  mise,  agus  ghairm  e 
orm  :  agus  fhreagair  mi,  Tha  mi  'n  so. 

8  Agus  thubhairt  e  rium,  Cò  thusa? 
Agus  fhreagair  mise  e,  Is  Amaleceach  mi. 

9  Thubhairt  e  rium  a  rìs,  Seas  orm, 
guidheam  ort,  agus  marbh  mi ;  oir  ghlac 
teanntaehd  mi,  do  bhrìgh  gu  bheil  mo 
bheatha  fathast  gu  h-iomlan  annam. 

10  Agus  sheas  mi  air,  agus  mharbh  mi 
e,  a  chionn  gu'n  robh  fios  agam  nach  biodh 
e  beò  an  dèigh  dha  tuiteam ;  agus  ghabh 
mi  'n  crùn  a  bha  air  a  cheann,  agus  an 
làmh-fhàil  a  bha  air  a  ghairdean,  agus  thug 
mi  'n  so  iad  a  dh'ionnsuidh  mo  thighearn. 

11  An  sin  rug  Daibhidh  air  'eudach,  ag- 
us  reub  se  e,  agus  mar  an  ceudna  na  daoine 
uile  a  bha  maille  ris. 

12  Agus  rinn  iad  caoidh,  agus  ghuil  iad, 
agus  thraisg  iad  gu  feasgar,  air  son  Shauil, 
agus  air  son  a  mhic  Ionatain,  agus  air  son 
sluaigh  an  Tighearn,  agus  air  son  tighe 
Israeil,  do  bhrìgh  gu'n  do  thuit  iad  leis  a' 
chlaidheamh. 

13  Agus  thubhairt  Daibhidh  ris  an  òg- 
anach  a  dh'innis  dha,  Cia  as  duitse  ?  Ag- 
us  fhreagair  esan,  Is  mac  coigrich  Ama- 
lecich  mi. 

14  Agus  thubhairt  Daibhidh  ris,  Cionn- 
us  nach  robh  eagal  ort  do  làmh  a  shìneadh 
a  mach  a  mharbhadh  aoin  ungta  an  Tigh- 
earn  ? 


15  Agus  ghairm  Daibhidh  air  aon  do  na 
h-òganaich,  agus  thubhairt  e,  Thig  am  fag- 
us,  agus  leum  air.  Agus  bhuail  se  e,  agus 
fhuair  e  bàs. 

16  Agus  thubhairt  Daibhidh  ris,  Biodh 
t'fhuil  air  do  cheann  fèiu,  oir  thug  do 
bheul  fianuis  a'd'  aghaidh,  ag  ràdh,  Mharbh 
mi  aon  ungta  an  Tighearn. 

17  Agus  rinn  Daibhidh  caoidh  leis  a" 
chumhadh  so  os  ceann  Shauil,  agus  os 
ceann  a  mhic  Ionatain ; 

18  (Agus  dh'àithn  e  gu'n  iunnsaicheadh 
ùid  do  chloinn  ludah  tilgsadh  le  bogha : 
feueh,  tha  e  sgrìobhta  ann  an  leabhar  Ias- 
eir;) 

19  O  mhaise  Israeil,  air  do  lotadh  air 
t'àitibh  àrda !  cionnus  a  thuit  na  cumh- 
achdaich  ? 

20  Na  h-innsibh  e  ann  an  Gat,  na  cuir- 
ibh  an  cèill  e  ann  an  sràidibh  Asceloin ; 
air  eagal  gu'm  bi  nigheana  nam  Philisteach 
aoibhneach,  air  eagal  gu'n  dean  niyheana 
nan  ueo-thimchioll-ghearrta  luathghàire. 

21  A  shlèihhte  Ghilboa,  na  biodh  drùchd 
no  uisge  oirbh  ;  no  oirbhse,  achanna  tha- 
bhartasa :  oir  an  sin  thilgeadh  gu  tàireil 
air  falbh  sgiath  nan  cumhachdach,  sgiath 
Shauil,  mar  nach  bitheadh  e  ungta  le  h-ol- 
adh. 

22  O  fhuil  nam  marbh,  o  shaill  nan 
cumhachdach,  cha  do  thionndaidh  bqgha 
Ionatain  air  ais  ;  agus  cha  do  phill  claidh- 
eamh  Shauil  gu  faoin. 

23  Bha  Saulagus  lonatan  gràdhach  agus 
taitneach  'nam  beatha,  agus  'nam  bàs  cha 
do  sgaradh  iad :  bu  luaithe  iad  na  iolair- 
ean,  bu  treise  iad  na  leòmhain. 

24  A  nigheana  Israeil,  guilibh  ar  son 
Shauil,  a  dh  eudaich  sibh  ànn  an  scarlaid 
le  aoibhneas,  a  chuir  òir-ghreus  air  bhur 
neudach. 

25  Cionnus  a  thuit  na  cumhachdaich  am 
meadhon  a'  chatha !  O  a  Ionatain,  air 
t'àitibh  àrda  mharbhadh  thu! 

26  Tha  cràdh  orm  air  do  shon,  mo  bhràth- 
air  a  Ionatain :  ro-thaitueach  bha  thu 
dhomhsa  :  b'iongantach  do  ghràdh  dhomh- 
sa,  a'  toirt  barrachd  air  gràdh  nam  ban. 

27  Cionnus  a  thuit  na  cumhachdaich, 
agus  a  chaidh  as  do  airm  a'  chogaidh  ? 

CAIB.  II. 

AGUS  'na  dhèigh  so  dh'fhiosraich 
Daibhidh  do'n  Tighearn,  agràdh,  An 
tèid  mi  suas  gu  aon  do  bhailtibh  Iudah  ? 
Agus  thubhairt  an  Tighearna  ris,  Falbh 
suas,  AgusthubhairtDaibhidh,  C  àitathèid 
mi  suas  ?  Agusthubhairtesan,  GuHebrou. 

2  Agus  chaidh  Daibhidh  suas  an  sin, 
agus  mar  an  ceudna  a  dhà  mhnaoi,  Ahi- 

II.  SAMUEL. 


noanf  a'  Bhan-iesreeleach,  agus  Abigail 
bean  Nabail  a'  Charmelieh. 

3  --\gus  a  dhaoine  a  bha  raaille  ris  thug 
Daibhidh  suas  leis,  gach  fearle  'theaghlach  ; 
aarus  ghabh  iad  còmhnuidh  ann  am  bailtibh 
Hebroin. 

4  Agus  thàinig  daoine  Iudah,  agus  dh'- 
ung  iad  an  sin  Daibhidh  'na  righ  os  ceann 
tighe  ludah.  Ajrus  dh'innis  iad  do  Dhaibh- 
idh,  ag  ràdh,  B'  iad  daoine  Iabeis-ghilead 
a  dh'adhlaic  Saul. 

5  Agus  chuir  Daibliidh  teachdairean  a 
dh'ionnsuidh  dhaoine  labeis-ghilead,  agus 
thubliairt  e  riu,  Beannaicbte  gtt  Fobh  sibh 
o'n  Tighearn,  a  thaobh  gu'n  do  nochd  sibh 
an  caoimhneas  so  do'r  tighearna,  do  Shaul, 
agus  gu'n  d'adhlaic  sibh  e. 

6  Agus  a  nis  gu  nochdadh  an  Tighearna 
caoimiineas  dhuibhse,  agus  firinn  :  agus 
dìolaidh  mise  mar  au  ceudna  am  maitheas 
so  dhuibh,  do  bhrìgh  gu  u  d'rinn  sibh  an 
ni  so. 

7  A  ni3  uime  sin  biodh  bhurlàmhan  air 
an  neartachadh,  agus  bithibh  gaisgeal ; 
oir  tha  bliur  tighearna  Saul  marbh,  agus 
mar  an  ceudna  dh  ung  tigh  Iudah  mise 
a'ra'  righ  os  an  ceann. 

8  A.ch  ghabh  Almer  mac  Neir,  ceannard 
arraailte  Sliauil,  Isboset,  mac  Shauil,  agus 
thug  e  thairis  e  gu  Mahanaim  ; 

9  Agus  rinn  se  e  'na  righ  air  Gilead,  ag- 
us  air  na  h-Asuraich,  agus  air  Iesreel,  ag- 
us  air  Ephraim,  agus  aìr  Beniamiu,  agus 
air  Israel  uile. 

10  Dà  fhichead  bliadhna  dh'aois  bha  Is- 
boset  mac  Shauil  an  uair  a  thòisich  e  air 
rìoghachadh  os  ccann  Israeil,  agus  rìghich 
e  dà  bhliadhna  :  ach  lean  tigh  Iudah  Daibh- 
idh. 

11  Agus  b'e  àirearah  nan  làithean  a  bha 
Daibhidh 'na  righ  ann  an  Hebron  air  tigh 
ludah,  seachd  bliadhna  agus  sè  mìos- 
an. 

12  Agus  chaidh  Abner  mac  Neir,  agus 
seirbhisicli  Isboseit  mhic  Shauil,  a  mach  o 
Mhahanaim  gu  Gibeon. 

13  Agus  chaidh  Ioab  mac  Sheruiah,  ag- 
us  seirbhisich  Dhaibhidh  a  raacb,  agus 
choinnich  iad  a  chèile  aig  lochan  Ghi- 
beoin  :  agus  shuidh  iad  sìos,  iad  so  air  aon 
taobh  do  n  lochan,  agus  iad  sud  air  an 
taobh  eile  do'n  lochan. 

14  Agus  thubhairt  Abner  ri  Ioab,  Eir- 
eadh  na  h-oganaich  a  nis,  agus  deanadh 
iad  iù-chleas  'nar  fianuis.  Agus  thubhairt 
Ioab,  Eireadh  iad. 

15  An  sin  dh 'èirich  suas  agus  chaidh 
thairis  dà  fhear  dheug  an  àireamh  do 
Bheniamin,  a  bhuineadh  do  Isboset  mac 
Shauil,  agus  dà  fhear  dheug  do  sheirbhisich 
Dhaibhidh. 

16  Agus  rug  gach  fear  dhiubh  air  ceann 
a  chotnpanaich,  agn&shàth  e  a  chlaidhearah 
ann  an  leth-taobh  a  chompanaich,  agus 
thuit  iad  sìos  cuideachd  :  uime  sin  thugadh 
mar  ainra  air  au  àite  sin  Helcat-hasuriin, 
a  tha  ann  an  Gibeon. 

17  Agus  bha  cath  ro-chruaidh  ann  air 
an  là  sin  ;  agus  bhuaileadh  Abner  agus  fir 
Israeil  fa  chomhair  sheirbhiseach  Dhaibh- 
idh.  ' 

18  Agus  bha  tri  mic  Sheruiah  an  sin, 
Ioab,  agus  Abisai,  agus  Asahel :  agus  bha 


Asahel  co  luath  d'a  chois  ri  boc  earba  na 
macharach. 

19  Agus  chaidh  Asahel  air  tòir  Abneir; 
agus  cha  do  chlaon  e  'na  shiubhal  a  dh'- 
ionnsuidh  na  làimhe  deise  no  na  làimhe 
dìthe,  o  dhol  an  dèigh  Abneir. 

20  An  sin  dh'amhairc  Abner  'na  dhèigh, 
agus  thubhairt  e.  An  tusa  Asahel?  Agus 
flireagair  e?an,  Is  rai. 

21  Agusthubhairt  Abner  ris,  Tionndaidh 
a  dh'ionnsuidh  do  làimhe  deise  no  dlì'ionn- 
suidh  do  làimhe  clìtbe,  agus  glac  aon  do 
na  h-òganaich,  agus  gabh  a  d'  iomisuidh 
'fhaobh.  Ach  cha  b'àill  le  Asahel  tionn- 
dadh  o  esan  a  leantuinn. 

22  Agus  thubiiairt  Abnerarìsri  Asahel, 
Tionndaidh  o  mise  a  ieantuinn  :  c'ar  son  a 
bhuailinn  thu  gu  làr?  cionnus  an  sin  a 
thogainn  suas  m'aghaidh  ri  loab  do  bhràth- 
air? 

23  Gidheadh  dhiùlt  esan  tionndadh : 
uime  sin  bhuai!  Abner  e  le  earr  na  sieaglia 
fuidh  'n  chùigeadh  aisne,  a.^us  thàinig  an 
t-sleagh  a  mach  air  a  chùlaobh  ;  asrus  thuit 
e  'n  sin,  agus  fhuair  e  bàs  ^an  àite  sin  fèin  : 
agus  iadsan  uile  a  tiiainig  a  dli'ionnsuidh 
an  àite  anns  an  do  thuit  Asahel  sìos  agus 
anns  an  d  fhuair  e  bàs,  dh'fhan  iad  'nan 
seasamh. 

24  Chaidh  Ioab  mar  an  ceudna  agus 
Abisai  air  tòir  Abneir:  agus  luidb  a' 
ghrian  an  uair  a  thàinig  iad  gu  sliabh 
Amah,  a  tha  fa  chorahair  Ghiah,  air  slighe 
fàsaicli  Gliibeoin. 

25  Agus  chrninnich  clann  Bheniamin 
iad  fèin  au  ceann  a  chèile  gu  dol  an  dèigh 
Abneir,  agus  bha  iad  'nan  "aon  bhuidhinn, 
agus  slieas  iad  air  mullach  cnoic. 

2G  An  sin  ghlaodh  Abner  ri  Ioab,  agus 
thubhairt  e,  An  sgrios  an  claidheamli  gu 
bràth  ?  nach  'eil  fios  agad  gu'm  bi  searbh- 
as  ann  fa  dheireadh  ?  eia  fad  a  bhitheas  e 
matamu'n  abair  thu  ris  an  t-sluagh  pill- 
tinn  o  leantuinn  am  bràithrean  ? 

27  Agus  thubhairt  Ioab,  Mar  is  beò  Dia, 
mur  bitheadh  tu  air  labhairt,  gu  deimhin 
an  sin  anns  a'  mhaduinn  rachadhan  sluagli 
suas,  gach  fear  o  leantuinn  a  bhràth- 
air. 

28  Uime  sin  shèid  Ioab  trompaid,  agus 
stad  an  siuagh  uile,  agus  cha  deachaidh  iad 
ni's  mò  air  tòir  Israeil,  agus  cha  do  chog 
iad  ni's  mò. 

29  Agus  dli'imich  Abner  agus  a  dhaoine 
air  feadh  a'  chòmhnaird  rè  na  h-oidhcìie 
sin,  agus  chaidh  iad  thar  Iordan,  agus 
chaidh  iad  troimh  Bhitron  uile,  agus  tliàin- 
ig  iad  gu  Mahanaim. 

30  Agus  phill  Ioab  o  dhol  an  dèigh  Ab- 
neir ;  agus  an  uair  a  chruinnich  e  'n  sluagh 
uile  an  ceann  a  chèile,  dh  ionndraineadh 
do  sheirbhisich  Dhaibbidh  naoi  fir  dheug 
agus  Asahel. 

31  Ach  bhuail  seirbhisich  Dhaibhidh  do 
Bheniamin,  agus  do  dhaoinibh  Abneir,  tri 
cheud  agus  tri  fichead  fear,  a  fhuair 
bàs. 

32  Agus  thog  iad  leo  Asahel,  agus  dh'- 
adhlaic  iad  e  ann  an  àit-adhlacaidh  'athar, 
a  bha  ann  am  Bet-lehem  :  agus  dh'imich 
Ioab  agus  a  dhaoine  rè  na  h-oidhche,  agus 
thàinig  iad  gu  Hebron  mu  bhriseadh  na 
fàire. 


CAIB.  III. 

CAIB.  III. 

A  NIS  bhacogadh  fada  eadartigh  Shuail 
x\_  agus  tigh  Dhaibhidh  :  ach  bha  Daibh- 
dh  a'  sìr-dhol  air  aghaidh  ann  an  neart, 
igus  tigh  Sìiauil  a'  sìr-dhol  an  laige. 

2  Agus  rugadh  do  Dhaìbhidh  mic  anu 
m  Hebron:  agus  b"e  a  cheud-ghin  Am- 
tion,  ri  Ahinoam  a'  Bhan-iesreeieach  : 

3  Agus  a  dhara?n'/c  Chiliab,  ri  Abigail 
leau  Nabail  a'  Charmelich:  agus  an  treas 
mac  Absalorn,  mac  Mhaacah,  nighinn 
Thalmai,  righ  Ghesuir  : 

4  Agus  an  ceathramh  mac  Adoniah, 
mac  Hagit :  agus  an  cùigeadh  mac  Sepha- 
tiah,  mac  Abitail : 

5  Ag-us  an  seathadh  mac  Itream,  ri  Eg- 
lah  bean  Dhaibhidh.  Rugadh  iad  sin  do 
Dhaibhidh  ann  an  Hebron. 

6  A  nis  an  uair  a  bha  cogadh  eadar  tigh 
Shauil  agus  tigh  Dhaibhidh,  rinn  Abner  e 
fèin  làidìr  ann  an  tigh  Shauil. 

7  Agus  bha  coimlileabach  aig  Sauì,  d'am 
Vainm  Rispah,  nighean  Aiah  :  agusthubh- 
airt  Isboset  ri  Abner,  C'ar  sou  a  chaidh 
thu  stigh  a  dh'ionnsui-'h  coiinhleabaich 
m'athar  ? 

8  An  sin  bha  fearg  mhòr  air  Abner  air 
son  bhriathran  Isboseit,  agus  thubhairt  e, 
An  ceanu  coin  mise,  a  bhuineas  do  ludah  ? 
tha  mi  a*  nochdadh  caoimhneis  an  diugh 
do  thigh  Shauil  t'athar,  d'a  bhràithribh, 
agus  d'a  chairdibh,  agus  cha  d'thug  mi 
thairis  thusa  do  làimh  Dhaibhidb  ;  gidh- 
eadh  tha  thusa  a'  cur  coire  as  mo  leth  an 
diugh  a  thaobh  na  mnà  so  ? 

9  Mar  sin  gu'n  deanadh  Dia  ri  Abner, 
agus  tuille  mar  an  ceudna,  mar  a  ralrionri- 
aich  an  Tighearna  do  Dhaibhidh,  mur 
dean  mise  eadhon  mar  sin  ris-san ; 

10  An  rìoghachd  atharrachadh  o  thigli 
Shauil,  agus  righ-chaithir  Dhaibhidh  a 
chur  suas  os  ceaun  Israeil,  agus  os  ceann 
ludah,  o  Dhan  eadhon  gu  Beerseba. 

11  Agus  cha  b'urrainn  e  Abnera  fhreag- 
airt  aon  fhocal  a  rìs,  a  chionn  gu'n  robh 
eagal  air  roimhe. 

12  Agus  chuir  Abner  teachdaire.in  a 
dh'ionnsuidh  Dhaibhidh  'na  àite  fèin,  ag 
ràdh,  Cia  leis  an  tir  ?  ag  ràdh  mar  an  ceud- 
na,  Dean  do  choimhcheangal  riumsa,  ag- 
us,  feuch,  bithidh  mo  làmb  leat,  gu  Israel 
uile  athionndadh  a  d'  ionnsuidh. 

13  Agus  thubhairt  esan,  ifo-mhaith ;  ni 
mise  coimheheangal  riut:  acb  aon  mtha 
mi  ag  iarraidh  ort,  eadhon,  Nach  faic  thu 
mo  ghnùis,  mur  toir  thu  leat  air  tùs  Mi- 
chal  nighean  Shauil,  an  uair  a  thig  thu 
g'am  fhaicinn. 

14  Agus  chuir  Daibhidh  teachdairean 

fu  Isboset  mac  Shauil,  ag  ràdh,  Tabhair 
homh  mo  bhean  Michal,  a  cheangail  mi 
rium  fèin  am  pòsndh  air  son  ceud  roimh- 
chroicionn  do  na  Philistich. 

15  Agus  chuir  Isboset  fios  oirre,  agus 
thug  e  o  a  fear  i,  eadhon  o  Phaltiel  mac 
Lais. 

16  Agus  dh'imich  a  fear  maille  rithe,  a' 
gul 'na  dèigh  gu  Bahnrim :  an  sin  thubh- 
airt  Abner  ris,  Falbh,  pill.   Agus  phill  e. 

17  Agus  rinn  Abner  còmhradh  ri  sean- 
airibh  Israeil,  ag  ràdh,  Anns  an  aimsir 
roimhe  so  dh'iarr  sibh  Daibhidh  a  bhi  'na 
righ  os  bhur  ceann.  < 


18  A  nis  ma  ta  deanaibh  e  ;  oir  labhair 
an  Tighearna  mu  Dhaibhidh,  ag  ràdh,  Le 
làimh  mo  sheirblrisich  Dhaibhidh  saoraidh 
mi  mo  shluagh  Israel  à  làimh  nam  Philist- 
each,  agus  k  Sàimh  an  naimhdean  uile. 

19  Agus  labbair  Abner  mar  an  ceudna 
ann  an  duasai'oh  Bheniamin  :  agus  chaidh 
Abner  mar  an  ceudna  a  labhairt  ann  an 
cluasaìbh  Dhaiblridh  ann  an  Hebron,  gach 
ni  a  bha  taitneach  ann  an  sùilibh  Israeil, 
agus  ann  an  sùilibh  tigbe  Bheniamin  uile. 

20  Agus  thàinig  Abner  a  dh'ionnsuidli 
Dhaibhidb  gu  Hebron,  agus  ficbead  fear 
maille  ris :  "agus  rinn  Daibhidh  cuirm  do 
Abner  agus  do  na  daoinibh  a  bha  maille 
ris. 

21  Agus  thubhairt  Abner  ri  Daibhidh, 
Eiridh  mi,  agus  falbhaidh  nri,  agus  cruinn- 
ichidh  mi  Israel  uile  dh'ionusuidh  mo 
thighearn  an  righ,  a  chum  gu'n  dean  iad 
coimhcheaiìgal  riut,  agus  gu'n  rìghich  tlm 
os  ceann  gach  ni  a's  miann  le  t'anam  :  ag- 
us  chuir  Daibhidh  Abner  air  falbh,  agus 
dh'imich  e'ann  an  sìth. 

22  Agus,  feuch,  thàinig  seirbhisich 
Dhaibbidh  agus  Ioab  o  ruagadh  buidhne, 
agus  tbug  iad  creach  mhòrìeo:  (ach  cha 
robh  Abner  maide  ri  Daibbidh  ann  an  He- 
bron;  oirchuire  air  falbh  e,  agus  dh'im- 
ich  e  ann  an  sìth.ì 

23  Agus  an  uair  a  thàinig  loab  agus  an 
armailt  uile  a  blta  maille  ris,  dh'innis  iad 
do  Ioab,  ag  ràdh,  Thàinig  Abner  mac 
Neir  a  dh'ionnsuidh  an  rigb,  agus  chuir  e 
air  falbh  e,  agus  dh'imieh  e  ann  an  sìth. 

24  An  sin  thàinig  Ioab  a  dh'ionnsuidh 
an  righ,  agus  thubhairt  e,  Ciod  e  a  rinn 
thu?  feuch,  thàinig  Abner  a  d'ionnsuidh ; 
c'ar  son  so  a  chuir  thu  air  falbh  e,  agus  gun 
amharus  dh'imich  e  ? 

25  Is  aithne  dlurit  Abner  mac  Neir,  gur 
ann  gu  d'  mhealladh  a  thàinig  e,  agus  gu 
fios  fhaghail  air  do  dbol  a  mach  agus  do 
theachd  a  steach,  agus  gu  fios  fhaghail  air 
gach  ni  a  tha  tbu  a'  deanamh. 

26  Agus  an  uair  a  thàinig  Ioab  a  mach 
o  Dhaibhidh,  chuir  e  tea>hdairean  an 
dèigh  Abneir,  a  tbug  air  ais  e  o  tbobar 
Slrirah :  ach  cha  robh  fios  aig  Daibhidh 
air. 

27  Agus  an  uair  a  phill  Abner  gu  Heb- 
ron,  tbug  Ioab  e  a  leth-taobh  anns  a* 
gheata  a  labhairt  ris  ann  an  sìth  ;  agus 
bhuail  e  'n  sin  e  fuidh  'n  chùigeadh  aisne, 
agus  fhuair^e  bàs  air  son  fola  a  bhràthar 
Asahel. 

28  Agus  'na  dhèigh  sin  an  uair  a  chuala 
Daibhidb  e,  tbubhairt  e,  Tha  mise  agus 
mo  rìoghaclid  neò-chiontach  an  làthair  an 
Tighearna  gu  bràth  o  fhuil  Abneir  mhic 
Neir. 

29  Fanadh  i  air  ceann  Ioaib,  agus  air 
tigb  'atbar  uile.  agus  na  bitheadh  a  dhìth 
air  tigh  Ioaib  neach  air  am  bi  silteach,  no 
bhios  'na  lobhar,  no  d'aiì  èigin  siubhal  le 
bata,  no  thuiteas  air  claidheamh,  no  air  am 
bi  easbhuidh  arain. 

30  Mar  sin  mharbh  Ioab  agus  a  bhràth- 
air  Abisai  Abner,  a  clrionn  gu'n  do  chuir 
esan  gu  bàs  am  bràthair  Asahel  aig  Gib- 
eon  anns  a'  chath. 

31  Agus  thubhairt  Daibhidh  ri  Ioab,  ag- 
us  ris  an  t-sluagh  uile  a  bha  maille  ris, 

Reubaibh  bhur  n-eudach,  agus  cuiribh 
saic-eudach  umaibh,  agus  deanaibh  caoidh 
roimh  Abner.  Agus  lean  righ  Daibliidh 
fèin  an  giùlan. 

32  Agus  dh'  adhlaic  iad  Abner  ann  an 
Hebron :  agus  thog  an  righ  suas  a  ghuth, 
agus  ghuil  e  aig  uaigh  Abueir  ;  agus  ghuil 
an  sluagh  uile. 

33  Agus  rinn  an  righ  caoidh  os  ceann 
Abneir,  agus  thubhairt  e,  An  ann  mar  a 
bhàsaicheas  amadan,  a  bhàsaich  Abner? 

34  Cha  do  cheangladh  do  làmhan,  agus 
cha  do  chuireadh  do  chosan  ann  an  geimh- 
libh  :  mar  a  thuiteas  duine  roimh  dbaoine 
aingidh,  mar  sin  thuit  thusa.  Agus  ghuil 
an  sluagh  uile  a  rìs  os  a  cheann. 

35  Agus  an  uair  a  thàinig  an  sluagh  uile 
a  thoirt  air  Daibhidh  biadh  itheadh,  am 
feadh  'sa  h'e  'n  là  fatbast  a  bh'ann,  mhionn- 
aich  Daibhidh,  ag  ràdh,  Mar  sin  gu  dean- 
adh  Dia  riumsa,  agus  tuille  mar  an  ceud- 
na,  ma  bhlaiseas  mi  aran  no  ni  air  bith 
eile,  gus  an  tèid  a'  ghrian  fuidhe. 

36  Agus  thug  an  sluagh  uile  fa'near  e, 
agus  bha  e  taitneach  'nan  sùilibh  ;  mar  a 
bha  gach  ni  a  rinn  an  righ  taitneach  ann 
an  suilibh  an  t-sluaigh  uile  : 

37  Oir  thuig  an  sluagh  uile  agus  Israel 
uile  air  an  là  sin,  nach  ann  o  n  righ  a  bha 
e  Abner  mac  Neir  a  chur  gu  bàs. 

38  Agus  thubhairt  an  righ  r'a  sheirbhis- 
ich,  Nach  'eil  fhios  agaibh  gu'n  do  thuit 
uachdaran  agus  duine  mòr  an  diugh  ann 
an  Israel? 

39  Agus  tha  mise  an  diugh  anmhunn, 
ged  tha  mi  ungta  a'm'  righ  ;  agus  tha  na 
daoine  sin  mic  Sheruiah  ro-chruaidh  air 
mo  shon  :  dìolaidh  an  Tighearna  do  fhear 
deanamh  an  uilc  a  rèir  aingidheachd. 

CAIB.  IV. 

AGUS  an  uair  a  chuala  mac  Shauil  gu  n 
d'fhuair  Abner  bàs  ann  an  Hebron, 
dh'fhàs  a  làmhan  fann,  agus  bha  Israel 
uile  fo  bhuaireas. 

2  Agus  bha  aig  mac  Shauil  dithis  fhear 
a  bha  'nan  ceannardaibh  air  buidhnibh  ; 
b'e  ainm  aoin  diubh  Baanah,  agus  ainm 
anfhir  eile  Rechab,  mic  Rimoin  a'  Bhee- 
rotaich,  do  chloinn  Bheniamin :  (oir 
mheasadh  Beerot  mar  an  ceudna  do  Bhen- 
iamin : 

3  Agus  theich  na  Beerotaich  gu  Gitaim, 
agus  tha  iad  'nan  luchd-cuairt  an  sin  gu 
ruig  an  là  'n  diugh  :) 

4  Agus  bha  aig  lonatan  mac  Shauil  mac 
a  bha  bacach,  agus  a  bha  cùig  bliadhna 
dh'aois  an  uair  a  thàinig  an  sgeul  mu 
Shaul  agus  Ionatan  à  Iesreel ;  agus  thog  a 
bhanaltrum  leatha  e,  agus  theich  i :  agus 
an  uair  a  rinn  i  cabhag  gu  teicheadh, 
thuit  esan,  agus  rinneadh  bacach  e  ;  agus 
Ve  'ainm  Mephiboset. 

5  Agus  dh'imich  mic  Rimoin  a'  Bheerot- 
aich,  Rechab  agus  Baanah,  agus  thàinig 
iad  mu  theas  an  là  gu  tigh  Isboseit,  a  bha 
'na  luidhe  air  leabaidh  mu  mheadhon-là. 

6  Agus,  feuch,  thainig  iad  air  an  agh- 
aidh  gu  meadhon  an  tighe,  mar  gu'm 
biodh  iad  gu  cruithneachd  a  thoirt  leo, 
agus  bhuail  iad  e  fuidh  'n  chùigeadh 
aisne :  agus  chaidh  Rechab  agus  a  bnràth- 
air  Baanah  as : 


7  Oir  an  uair  a  thàinig  iad  a  steach  do'n 
tigh,  bha  esan  'na  luidhe'air  a  leabaidh  'na 
sheòmar-codail,  agus  bhuail  iad  e,  aguè 
mbarbh  iad  e,  agus  chuir  iad  an  ceann 
deth,  agus  thug  iad  leo  a  cheann,  agus 
dh'imich  iad  rompa  air  slighe  an  fhàsaich 
rè  na  h-oidhche. 

8  Agus  thug  iad  ceann  Isboseit  a  dh'- 
ionnsuidh  Dliaibhidh  gu  Hebron,  agua 
thubhairt  iad  ris  an  righ,  Feuch,  ceann  ls- 
boseit  mliic  Sbauil  do  nàmhaid,  a  dh'iarr 
t'anam  ;  agus  thug  an  Tigbearna  do  m' 
thigbearn  an  righ  dìoghaltas  air  an  là  'n 
diugh  air  Saul  agus  air  a  sbliochd. 

9  Agus  threagair  Daibhidh  Rechab  ag- 
us  Baanah  a  bhràthair,  mic  Rimoin  a* 
Bheerotaich,  agus  thubhairt  e  riu,  Mar  is 
beò  an  Tighearn,  a  shaor  m'anam  as  gach 
uile  airc, 

10  An  uair  a  dh'innis  neach  dhomh,  ag 
ràdh,  Feuch,  tba  Saul  marbh,  (agus  e  a' 
meas  gu'n  robh  e  toirt  deadh  sgeoil  leis,) 
rug  mi  air,  agus  mharbh  mi  e  ann  an  Sic- 
lag,  an  uair  a  shaoil  e  gu'n  tugainn  luigh- 
eachd  dlia  air  son  a  sgeoil : 

11  Nach  mò  gu  mòr,  an  uair  a  mharbh 
daoine  aingidh  duine  ionraic.  'na  thigh 
fèin  air  a  leabaidh  ?  agus  a  nis  nach  iarr 
mi  'fhuil-san  air  bhur  làimh-sa,  agus  nach 
toir  mi  bhàrr  na  talrahainn  sibh  ? 

12  Agus  dh'àithn  Daibhidh  d'aòganaich, 
agus  mharbh  siad  iad,  agus  ghearr  iad 
dliiubh  an  làmhan  agus  an  cosan,  agus» 
chroch  iad  suas  iad  os  ceann  an  tobair  ann 
an  Hebron  :  ach  ghabh  iad  ceann  Ishoseit, 
agus  dh'adhlaic  iad  e  ann  an  àit-adhlac- 
aidh  Abneir  ann  an  Hebron. 

CAIB.  V. 

AN  SIN  thàinig  uile  tbreubhan  Israeil  a 
dli'ionnsuidh  Dhaibhidh  gu  Hebron, 
agus  labhair  iad,  ag  ràdh,  Feuch,  is  sinne 
do  chnàimh  agus  t'fheoil. 

2  Mar  an  ceudna  roimhe  so,  'nuair  a  bha 
Saul  'na  righ  os  ar  ceann,  bu  tusa  an  tì  a 
threòraich  a  mach  agus  a  thug  a  steach  Is- 
rael :  agus  thubhairt  an  Tighearna  riut, 
Beathaichidh  tu  mo  shluagh  Israel,  agus 
bithidh  tu  a'd'  cheannard  air  Israel. 

3  Agus  thàinig  uile  sheanairean  Israeil 
a  dh'ionnsuidh  an  righ  gu  Hebron,  agus 
rinn  rigb  Daibhidh  coimhcheangal  riu  ann 
an  Hebron  am  fianuis  an  Tighearn  :  agus 
dh'ung  iad  Daibhidh  'na  righ  air  Israel. 

4  Bha  Daibhidh  deich  bliadhna  fichead 
a  dh'aois  an  uair  a  thòisich  e  air  rìoghach- 
adh  ;  agus  rìghich  e  dà  fhichead  bliadhna. 

5  Ann  an  Hebron  rìghich  e  os  ceann 
Iudah  seachd  bliadhna  agus  sè  mìosan; 
agus  ann  an  Ierusalem  rìghich  e  tri  bliadh- 
na  deug  thar  fhichead  os  ceann  Israeil  uile 
agus Iudah. 

6  Agus  dh'imich  an  righ  agus  a  dhaoine 
gu  h-lerusalem,  a  dh'ionnsuidh  nan  Iebus- 
ach,  luchd-àiteachaidh  na  tìre ;  a  labhair 
ri  Daibhidh,  ag  ràdh,  Cha  tig  thu  a  steach 
an  so  mur  toir  thu  air  falbh  na  doill  agus 
na  bacaich  ;  ag  ràdh,  Cha  tig  Daibhidh  a 
steach  an  so. 

7  Gidheadh,  ghlac  Daibhidh  daingneach 
Shioin  :  is  e  sin  baile  Dhaibhidh. 

8  Agus  thubhairt  Daibhidh  air  an  là  sin, 
Ge  b'e  neach  a  ruigeas  a'  chlais-uisge,  ag- 

us  a  bhuaileas  na  Iebusaieh,  ugus  na  bac- 
nich,  asrus  na  doill,  aig  am  bheil  fuath  air 
auam  Dhaibhidh,  bithìdh  esan  'nacheann- 
ard  ;  uime  siu  thubhairt  iad,  Cha  tig  an  dall 
agus  am  bacach  a  steach  do'n  tigh. 

9  Agus  ghabh  Daibhidh  còmhnuidh  anns 
an  daingneach,  agus  dh'ainmich  se  e,  Baile 
Dhaibhìdh  ;  agus  thog  Daibhidh  aitreabh 
mu'n  cuairt,  o  Mhilo  agus  air  an  taobh  a 
stiffh. 

10  Agus  cbaidh  Daibhidh  air  'aghaidh, 
a'  fàs  mòr ;  agus  bha  'n  Tighearna  Dia  nan 
sluagh  maille  ris. 

1 1  Agus  chuir  Hiram  righ  Thiruis  teachd- 
airean  a  dh'ionnsuidh  Dhaibhidh,  agus fiodh 
seudair,  agus  saoir,  agus  clachairean  ;  agus 
thog  iad  tigh  do  Dhaibhidh. 

12  Agus  thuig  Daibhidh  gu'n  do  dhaing- 
nich  an  Tighearn  e  'na  righ  air  Israel,  ag- 
us  gu'n  d'àrdaich  e  a  rìoghachd  air  son  a 
shluaigh  Israeil. 

13  Agus  ghabh  Daibhidh  dha  fèin  tuille 
choimhìeabach  agus  bhan  à  h-lerusalem, 
an  dèigh  dha  teachd  à  Hebron  :  agus  rug- 
adh  fathast  raic  agus  nigheana  do  Dhaibh- 
idh. 

14  Agus  is  iad  so  an  ainmean-san,  a  rug- 
adh  dha  ann  an  Ierusalem  ;  Samuah,  agus 
Sobab,  agus  Natan,  agus  Solamh, 

15  Agus  Ibhar,  agus  Elisua,  agus  Neph- 
eg,  agus  lapbia, 

16  Agus  Elisama,  agus  Eliada,  agus  Eli- 
phalet. 

17  Ach  an  uair  a  chuala  na  Philistich 
gu'n  d'ung  iad  Daibhidh  'na  righ  air  Israel, 
thàinig  na  Philistich  uile  nìos  a  dh'iarraidh 
Dhaibhidh  ;  agus  chuala  Daibhidh  sin,  agus 
chaidh  e  sìos  do'n  daingneach. 

18  Agus  thàinig  na  Philistich,  agus 
sgaoil  siad  iad  fèin  ann  an  gleann  Reph- 
aim. 

19  Agus  dh'fhiosraich  Daibhidh  do'n 
Tighearn,  ag  ràdh,  An  tèid  mi  suas  a 
dh'ionnsuidh  nam  Philisteach  ?  an  toir 
thu  thairis  iad  a'  m'  làimh  ?  Agus  thubh- 
airt  an  Tighearna  ri  Daibhidh,  Gabh  suas  ; 
oir  gu  cinnteach  bheir  mi  thairis  na  Phil- 
istìch  a  d'  làimh. 

20  Agus  thàinig  Daibhidh  gu  Baal- 
perasim,  agusbhuail  Daibhidh  iad  an  sin, 
agus  thubhairt  e,  Bhris  an  Tighearn  o 
chèile  mo  naimhdean  a'm'  fhianuis,  mar 
bhriseadh  uisgeachan.  Uime  sin  thug  e 
Baal-perasim  mar  ainm  air  an  àite  sin. 

21  Agus  db'fhàg  iad  an  sin  an  dealbhan, 
agus  loisg  Daibhidh  agus  a  dhaoine  iad. 

22  Agus  thàinig  na  Philistich  a  nìos  a 
rìs,  agus  sgaoil  siad  iad  fèin  ann  an  gleann 
Rephaim. 

23  Agus  an  uair  a  dh'fhiosraich  Daibh- 
idh  do'n  Tighearna,  thubhairt  e,  Cha  tèid 
thu  suas  ;  ach  gabh  mu'n  cuairt  air  an 
cùlaobh,  agus  thig  orrafa  chomliair  cbraobh 
nan  smeur. 

24  Agus  an  uair  a  chluinneas  tu  fuaim 
siubhail  ann  am  mullach  chraobh  nan 
smeur,  an  sin  gluaisidh  tu  thu  fèin  ;  oir  an 
sin  thèid  an  Tighearna  mac.h  romhad,  a 
bhualadh  feachd  nam  Philisteach. 

25  Agus  rinn  Daibhidh  mar  sin,  mar  a 
dh'àithn  an  Tighearna  dha ;  agus  bhuail 
e  na  Philistich  o  Gheba,  gus  an  tig  thu  gu 
Gaser. 


CAIB.  VI. 

AGUS  chruinnich  Daibhidh  fathast  an 
ceann  a  chèile  fir  thaghta  Israeil  uile, 
deich  mìle  fichead. 

2  Agus  dh'èirich  Daibhidh,  agus  chaidh 
e,  agus  an  sluagh  uile  a  bha  maille  ris,  o 
Bhaal  Iudali,  a  thabhairt  suas  à  sin  àirc 
Dhè,  air  an  gairmear  ainm  Tighearna 
nan  sluagh,  a  ghabhas  còmhnuidh  eadamn 
Cheruban. 

3  Agus  chuir  iad  àirc  Dhè  air  feun 
nomha,  agus  thug  iad  i  à  tigh  Abinadaib  a 
òha  ann  an  Gibeah  :  agus  dli'iomain  Usah 
agus  Ahio,  mic  Abinadaib,  am  feun  nomha 
maille  ri  àirc  Dhè. 

4  Agus  dh'imich  Ahio  roimh  'n  àirc. 

5  Agus  chluich  Daibhidh  agus  tigh  Is- 
raeil  uile  am  fianuis  an  Tighearn  air  gach 
inneal-ciuil  do  fhiodh  giumhais,  eadhon  air 
clàrsaichibh,  agus  air  saltairibh,  agus  air 
nabalaibh,  agus  air  tiompanaibh,  agus  air 
ciombalaibh. 

6  Agus  an  uair  a  thàinig  iad  gu  urlar- 
bualaidh  Nachoin,  chuir  Usah  a  mach  a 
làmh  a  dh'ionnsuidh  àirc  Dhè,  agus  ghabh 
e  greim  dh'ì ;  oir  chuir  na  daimh  air 
chrith  i. 

7  Agus  las  corruich  an  Tighearn  an  agh- 
aidh  Usah,  agus  bbuail  Dia  an  sin  e  air  son 
a  dhànadais ;  agus  Ihuair  e  bàs  an  sin 
làimh  ri  àirc  Dhè. 

8  Agus  bha  doilgheas  air  Daibhidh,  do 
bhrìffh  gu'n  d'rinn  an  Tighearna  briteadh 
air  Usah ;  agus  dh'ainmich  e  an  t-àite  sin 
Peres-usah  gu  ruig  an  là  'n  diugh. 

9  Agus  bba  eagal  air  Daibhidh  roimh  'n 
Tighearn  air  an  là  sin,  agus  tliubhairt  e, 
Cionnus  a  thigàirc  an  Tighearn  a  m'  ionn- 
suidh-sa? 

10  Agus  cha  b'àill  le  Daibhidh  àirc  an 
Tighearn  a  thionndadh  d'a  ionnsuidh  fèin 
gu  baile  Dhaibhidh  :  ach  thug  Daibhidh  a 
leth-taobh  i  gu  tigh  Obed-edoim  a'  Ghit- 
ich. 

11  Agus  dh'fhan  àirc  an  Tighearn  ann 
an  tigh  Obed-edoim  a'  Ghitich  tri  mìosan  : 
agus  bheannaich  au  Tighearn  Obed-edom, 
agus  a  thigh  uile. 

12  Agus  dh'innseadh  do  righ  Daibhidh, 
ag  ràdh,  Bheannaich  an  Tighearna  tigh 
Obed-edoim,  agus  gach  ni  a  bhuineas  da, 
air  son  àirc  Dhè.  Uime  sin  dh'fhalbh 
Daibhidh,  agus  thug  e  nìos  àirc  Dhè  à 
tigh  Obed-edoim  gu  baile  Dhaibhidh,  le 
gairdeacbas. 

13  Agus  an  uair  a  dh'imich  iadsan  a 
ghiùlain  àirc  an  Tighearna  sè  ceuman, 
dh'ìobar  e  tairbh  agus  beatl<aichean 
reamhra. 

14  Agus  dhanns  Daibhidh  le  'uile  neart 
am  fianuis  an  Tighearn,  agus  bha  Daibhidh 
crioslaichte  le  epbod  lìn-eudaich. 

15  Agus  thug  Daibhidh  agus  uile  thigh 
Israeil  a  nìos  àirc  an  Tighearna  le  h-iol- 
aich,  agus  le  fuaim  trompaide. 

16  Agus  an  uair  a  bha  àirc  an  Tighearn 
a'  teachd  a  steach  gu  baile  Dhaibhidh, 
dh'amhairc  Michal  nighean  Sliauil  troimh 
uinneig,  agus  chunnaic  i  righ  Daibhidh  a' 
leumnaich  agus  a'  dannsadh  am  fianuis  an 
Tighearn,  agus  rinn  i  tàir  air  'na  cridhe. 

17  Agus  tbug  iad  a  steach  àirc  an  Tigh- 
earn,  agus  chuir  iad  suas  i  'na  h-àit,  ann 

am  meadhon  a'  phàilliuin  a  shnidhich 
Daibhidh  air  a  soh  :  agus  thug  Daibhidh 
suas  ìobairtean-loisgte  am  fianuis  an  Tigh- 
earn,  agus  ìobairtean-sìth. 

18  Agus  an  uair  a  chuir  Daibhidh  crìoch 
air  ìobairtean-loisgte  a  thoirt  suas,  agus 
ìobairtean-sìth,  bheannaich  e  an  sluagh 
ann  an  ainm  Thighearna  nan  sluagh. 

19  Agus  roinn  e  air  an  t-sluagh  uile, 
eadhon  air  uile  chomlichrninneachadh  Is- 
raeil,  eadar  fheara  agus  mhnài,  do  gach 
neach  breacag  arain,  agus  mìr  maith./èofa, 
agus  copan  fiona  :  agus  dh'fhalbh  an  sluagh 
uile,  gach  neach  d'a  thigh  fèin. 

20  Agus  pliill  Daibhidh  a  blieannachadh 
a  theaghlaich  :  agus  thàinig  Michal  nigh- 
ean  Shauil  a  mr.ch  an  coinneamh  Dhaibh- 
idh,  agus  tìiubhairt  i,  Cia  unamach  a  bha 
righ  Israeil  an  diugh,  a  rùisg  e  fèin  an 
diugh  ann  an  sùilibh  bhanoglach  a  sheirbh- 
iseach,  mar  a  rùisgeas  aou  do  na  daoinibh 
eutrom  e  fèin  ! 

21  Agus  thubhairt  Daibhidh  ri  Michal, 
Is  ann  a  bha  e  am  fianuis  an  Tighearn, 
a  thagh  mise  roimh  t'athair,  agus  roimh 
a  thigh  uile,  chum  m'òrduchadh  a'm' 
cheannard  air  slungh  an  Tighearn,  air  Is- 
rael  :  uime  sin  chluich  mise  am  fianuis  an 
Tighearn. 

22  Agus  bithidh  mi  fathast  ni's  tàireile 
na  so,  agus  bithidh  mi  ìosal  a'm'  shùilibh 
fèin  ;  agus  aig  na  banoglaich  mu'n  do  labh- 
air  thu,  aca-san  gheibh  mi  urram. 

23  Agus  cha  robh  duine  cloinne  aig 
Michal  nighean  Shauil  gu  là  a  bàis. 

CAIB.  VII. 

AGUS  an  uairashuidh  an  righ 'nathigh, 
agus  a  thug  an  Tighearna  fois  dha  o  a 
naimhdibh  uile  mu'n  cuairt, 

2  Thubhairt  an  righ  ri  Natan  am  fàidh, 
Feuch  a  nis,  tha  mise  a'tn'  chòmhnuidh 
ann  an  tigh  seudair,  ach  tha  àirc  Dhè  'na 
còmhnuidh  an  taobh  a  stigh  do  chùirtein- 
ibh. 

3  Agus  thubhairt  Natan  ris  an  righ, 
Falbh,  dean  gach  ni  a  ta  ann  ad  chridhe  ; 
oir  tha  'n  Tighearna  maille  riut. 

4  Agus  air  an  oidhche  sin  fèin  thàinig 
focal  an  Tighearna  gu  Natan,  ag  ràdh, 

5  Falbh  agus  innis  do  m'  òglach  Daibh- 
idh,  Mar  so  tha'n  Tighearn  ag  ràdh,  An 
tog  thusa  tigh  dhomhsa,  a  chum  gu'n 
gabhainn  còmhnuidh  ann? 

6  Oir  cha  do  ghabh  mise  còmhnuidh 
ann  an  tigh  o'n  là  anns  an  d'thug  mi  nìos 
clann  Israeil  as  an  Eiphit,  eadhon  gus  an 
là'n  diugh,  ach  bha  mi  ag  imeachd  ann  am 
bùth  agus  ann  am  pàilliun. 

7  Anns  gach  àit  dan  d'imich  mi  maille 
ri  cloinn  Israeil  uile,  an  do  labhair  mi  foc- 
al  ri  h-aon  air  bith  do  bhreitheamhnaibh 
Israeil,  d'an  daithn  mi  mc  shluagh  Israel 
a  bheathaehadh,  ag  ràdh,  C'ar  son  nach 
tog  sibh  dhomhsa  tigh  seudair  ? 

8  A  nis  uime  sin  mar  so  their  thu  ri  m' 
sheirbhiseach  Daibhidh,  Mar  so  tha  Tigh- 
earna  nan  sluagh  ag  ràdh,  Thug  mise  thu 
o  mhainnir  nan  caorach,  o  bhi  leantuinn 
nan  caorach,  gu  bhi  d'  cheannard  air  mo 
shluagh,  air  Israel : 

9  Agus  bha  mi  maille  riut  anns  gach 
àite  d'an  deachaidh  tu,  agus  ghearr  mi  as 


do  naimhdean  uile  o  t'fhianuis,  agus  rinn 
mi  dhuit  ainm  mòr,  mar  ainm  nan  daoine 
mòra  a  tha  air  an  talamh. 

10  (Agus  orduichidh  mi  àit  air  son  mo 
shluaigh  Israeil,  agus  suidhichidh  mi  iad, 
agus  gabhaidh  iad  còmhnuidh  'nan  àite 
fefh,  agus  cha  ghluaisear  iad  ni's  mò  :  ag- 
us  clia  sàraich  clarin  na  h-aingidheachd 
iad  tuille  mar  air  tùs, 

11  Agus  o'n  àm  anns  an  d'àithn  mi 
breitbeamhna  bhi  os  ceann  mo  shluaigh 
Israeil :  agus  bheir  mi  dhuit  fois  o  d' 
naimhclibh  gu  lèir.)  Mar  an  ceudna  tha*n 
Tighearn  ag  innseadh  dhuit,  gu'n  dean  an 
Tighearna  tigh  dhuit. 

12  Agus  an  uair  a  choimhlionar  do 
làithean,  agus  a  choidileas  tu  maille  ri 
t'aithrichibh,  togaidh  mi  suas  do  shliochd 
a'd'  dhèigh,  a  thig  a  mach  à  t  innibh  ;  ag- 
us  daingnichidh  mi  a  rìoghachd. 

13  Togaidh  esan  tigh  do  m'ainm-sa,  agus 
daingnichidh  mise  ngh-chaithir  a  rìogh- 
achd  gu  bràth. 

14  Bithidh  mi  a'm'  atbair  aige-san,  agus 
bithidh  esan  'na  mhac  agamsa :  ma  ni  e 
aingidheachd.  smachdaichidh  mi  e  le  slait 
dhaoine,  agus  le  buillibh  chloinn  nan 
daoine : 

15  Ach  cha'n  imich  rao  thròcair  air  falbh 
uaith,  mar  a  thng  mi  air  falbh  i  o  Shau),  a 
chuir  mi  air  fa.lhh  o  t'fhianuis-sa. 

16  Agus  biihidh  do  thigh  seasmhach, 
agus  do  rìoghachd  gu  bràth  a'm'  fhianuis- 
sa  :  bithidh  do  righ-ehaithir  daingean  gu 
bràth. 

17  A  rèir  nam  briathra  so  uile,  agns  a 
rèir  an  taisbein  so  uile,  mar  sin  labhair 
Natan  ri  Daibhidh. 

18  An  sin  chaidh  righ  Daibhidh  a  stigh, 
agus  shuidh  e  ara  fianuis  an  Tighearu,  ag- 
us  thubhairt  e,  Cò  mise,  O  Thighearna 
Dhè?  agus  ciod  e  mo  thigh,  gu'n  d'thug 
thu  mi  gu  ruìge  so? 

19  Agus  bu  bheag  an  ni  so  fathast  a'd' 
shùilibh-sa,  a  Thighearna  Dhè ;  ach  labh- 
air  thu  mar  an  ceudna  thaobh  tighe  do 
sheirbhisich  rè  aimsir  fhada  ri  teachd  : 
agus .  an  e  so  gnàth  duine,  a  Thighearna 
Dbè? 

20  Agus  ciod  tuilleadh  a  dh'fheudas 
Daibhidh  a  ràdh  riut  ?  oir  is  aithne  dhuit 
do  sheirbhiseach,  a  Thighearna  Dhè. 

21  Air  son  t'fhocail,  agus  a  rèir  do 
chridhe  fèin,  rinn  thu  na  nithe  mòra  so 
uile,  a  thoirt  air  do  sheirbhiseach  eòlas  a 
ghabhail  orra. 

22  Uime  sin  a  ta  thu  raòr,  a  Thighearna 
Dhè:  oir  cha  'rìeil  neach  ann  cosmhuil 
ruit,  agus  cha  'n'eil  Dia  ann  ach  thusa,  a 
rèir  gach  ni  a  chuala  sinn  le'r  cluasaibh. 

23  Agus  cia  an  cinneach  airthalamh  cos- 
mhuil  ri  d'  shluagh-sa,  cosmhuil  ri  h-Is- 
rael,  a  chaidh  Dia  a  shaoradh  mar  shluagh 
dha  fèin,  agus  a  dheanamh  ainme  dha 
fèin,  agus  a  dheanamh  air  an  son  nithe 
mòra,  agus  uamhasach,  air  son  do  thìre, 
am  fianuis  do  shluaigh  a  shaor  thu  dhuit 
fein  as  an  Eiphit,  o  na  cinneachaibh  agus 
o'n  diathaibh  ? 

24  Oir  dhaingnich  thu  dhuit  fèin  do 
shluagh  Israel,  gu  bhi  'nan  sluagh  dhuit 
gu  bràth  ;  agus  tha  thusa,  a  Thighearn, 
a'd'  Dhia  aca. 


CAIB.  VIII.  IX. 

25  Agus  a  nis,  a  Thighearna  Dhè,  am 
focal  a  labhair  thuathaobh  do  sheirbhis- 
ich,  agus  a  thaobh  a  thighe,  dean  seas- 
mhach  e  gu  bràth  ;  agus  dean  mar  a  thubh- 
airt  tliu. 

26  Agu^  àrdaichear  t'ainm  gfu  bràth,  ag 
ràdh,  ìs  e  Tighearna  nan  sluagh  a's  Dia 
os  ceann  Israeil :  agus  bitheadh  tigh  do 
sheirbhisich  Dhaibhidh  daingean  a'd' 
fhiauuis : 

27  Oir  dh'fhoillsich  thusa,  a  Thighearna 
nan  sluagh,  a  Dhè  Israeil,  do  d'  sheirbhis- 
each,  ag  ràdh,  Togaidh  mi  tigh  dhuit; 
uiine  sin  lhuair  do  sheirbhiseacli  'na 
chridhe  an  urnuigh  so  a  dheanamh  riut. 

28  Agus  a  nis,  a  Thighearna  Dhè,  is  tu 
fèin  Dia,  agus  is  iad  do  bhriathran  an 
fhìrinn  ;  agus  glieall  thu  am  maitheas  so 
do  d'  sheirbhiseach : 

29  A  nis  uime  sin  gu  ma  toil  leat  tigh 
do  sheirbhisich  a  bheannachadh,  a  chutn 
gu  mair  e  gu  bràth  a'd'  fhianuis  :  oir  labh- 
air  tliusa  e,  a  Thighearna  Dhè,  agus  le  d' 
bheannachadh  beanuaichear  tigh  do  sheir- 
bhisich  gu  bràth. 

CAIB.  VIII. 

AGUS  an  dèigh  so  bhuail  Daibhidh  na 
Philistich,  agus  cheannsaich  e  iad : 
agus  ghlac  Daihhidh  Meteg-amah  à  làimh 
nam  Philisteach. 

2  Agus  bhuail  e  na  Moabaich,  agus 
thomhais  e  iad  le  còrd,  'gan  tilgeadh  sìos 
gu  làr:  eadhon  le  dà  chòrd  thomhais  e  a 
thabhairt  bàis,  agus  le  aon  chòrd  iomlau  a 
ghleidheadh  heò.  Agus  bha  na  Moabaich 
'uan  seirbhisich  aig  Daibhidh,  agus  thug 
iad  tiodhlaca  leo. 

3  Bhuail  Daibhidh  mar  an  ceudna  Had- 
adeser  mac  Rehoìb,  rigli  Shobah,  'nuair  a 
chaidh  e  a  chosnadh  a  chrìche  air  a  h-ais 
aig  amhainn  Euphrates. 

4  Agus  thug  Daibhidh  uaith  mìle  car- 
bad,  agus  seachd  ceud  marcach,  agus 
fichead  raìle  coisiche  :  agus  ghearr  Daibh- 
idh  speireacha  each  nan  carbad  uile,  ach 
dh'fiiàg  e  dhiulrà  dìol  cheud  carbad. 

5  Agus  an  uair  a  tliàinig  Sirianaich  Dha- 
mascuis  a  chuideachadh  le  Hadadeser  righ 
Shobah,  bliuail  Daibhidh  do  na  Sirianaich 
dà  mlnle  thar  fhichead  fear. 

6  An  sin  chuir  Daibhidh  freiceadain  ann 
an  Siria  Dhamascuis  :  agus  bha  na  Sirian- 
aich  'nan  seirbhisich  aig  Daibhidh,  agus 
thug  iad  leo  tiodhlacan :  agus  ghlèidh  an 
Tighearna  Daibhidh  gach  taobh  a  chaidh 
e. 

7  Agus  ghabh  Daibhidh  na  sgiathan  òir 
a  bh'aig  seirbhisich  Hadadeseir,  agus  thug 
e  iad  gu  h-Ierusalem. 

8  Agus  o  Bhetah,  agus  o  Bherotai,  bailt- 
ibh  Hadadeseir,  thug  righ  Daibhidh  ro- 
mhòran  umha. 

9  An  uair  a  chuala  Toi  righ  Hamait 
gu'n  do  bhuail  Daibhidh  sluagh  Hadades- 
èir  uile, 

10  An  sin  chuir  Toi  a  mhac  loram  gu 
righ  Daibhidh,  a  ehur  fàilte  air,  agus  g'a 
bheannachadh,  a  chionn  gu'n  do  chog  e  ri 
Hadadeser,  agus  gu'n  do  bhuail  se  e  :  (oir 
bha  cogadh  aig  Hadadeser  ri  Toi  :)  agus 
na  làimh  bha  soithichean  airgid,  agus 

ithichean  òir,  agus  soithichean  umha. 


11  Iad  sin  mar  an  ceudna  choisrig  righ 
Daibhidh  do'n  Tighearna,  maille  ris  an 
airgiod  agus  ris  an  òr  a  choisrig  e  o  na 
h-uile  chinneachaibh  a  cheannsaich  e  ; 

12  O  Shiria,  agus  o  Mhoab,  agus  o 
chloinn  Araoin,  agus  o  na  Philistich,  agus 
o  Amalec,  agus  o  chreich  Hadadeseir, 
rahic  Rehoib,  righ  Shobah. 

13  Agus  fhuair  Daibhidh  ainm  dha 
fèin,  an  uair  a  phill  e  o  bhualadh  nan 
Edomach  ann  an  gleaun  an  t-salainn,  ochd 
mìle  deug/ear. 

14  Agus  chuir  e  freiceadain  ann  an 
Edom :  air  feadh  Edoim  uile  chuir  e 
freiceadain;  agus  bha  na  h-Edomaich  uile 
'nan  seirbhisich  aig  Daibhidh:  agus 
ghlèidh  an  Tighearna  Daibhidh  gach 
taobh  a  chaidh  e. 

15  Agus  rìghich  Daibhidh  air  Israel 
uile;  agus  rinn  Daibhidh  breitheanas  agus 
ceartas  d'a  shluagh  uile. 

16  Agus  bha  Ioab  mac  Sheruiah  os 
ceann  na  h-armailte ;  agus  bha  Iehosaphat 
mac  Ahiluid  'na  sheanachaidh  ; 

17  Agus  bha  Sadoc  mac  Ahituib,  agus 
Ahimeìech  mac  Abiatair  'nan  sagartaibh  ; 
agus  Seraiah  'na  sgrìobhaiclie  ; 

18  Agus  blia  Benaiah  mac  Iehoiada  os 
ceann  nan  Cereteach  agus  nam  Peleteach  ; 
agus  bha  mic  Dhaibhidli  'nan  àrd  uachd- 
aranaibh. 

CAIB.  IX. 

AGUS  thubhairt  Daibhidh,  Am  bheil 
fathast  neach  air  bith  a  dh'fhàgadli 
do  thigh  Shauil,  a  chum  gu  nochd  mi  dha 
caoimhneas  air  son  Ionatain  ? 

2  Agus  bha  aig  tigh  Shauil  seirbhiseacli, 
d'am  b'  ainm  Siba  :  agus  an  uair  a  ghairm 
iad  e  chum  Dhaibhidh,  thubhairt  an  righ 
ris,  An  tusa  Siba?  Agus  thubhairt  esan, 
Is  e  do  sheirbhiseach  a  th'ann. 

3  Agus  thubhairt  an  righ,  Nach  'eil  fath- 
ast  neach  air  bith  do  thigh  Shauil,  a  chum 
gu  nochd  mi  dha  caoimhneas  Dhè?  Ag- 
us  thubhairt  Siba  ris  an  righ,  Tha  fathast 
mac  aig  lonatan,  a  tha  bacach. 

4  Agus  thubhairt  an  righ  ris,  C'àit  am 
bheil  e  ?  Agus  thubhairt  Siba  ris  an  righ, 
Feuch,  tha  e  ann  an  tigh  Mhachir,  mliic 
Araieil,  ann  an  Lodebar. 

5  Agus  chuir  righ  Daibhidh  fios  air,  ag- 
us  thug  se  e  à  tigh  Mhachir,  mhic  Amieil, 
o  Lodebar. 

6  A  nis  an  uair  a  thàinig  Mephiboset, 
mac  Ionatain,  mhic  Shauil,  a  dh'ionnsuidh 
Dhaibhidh,  thuit  e  air  'aghaidh,  agus  rinn 
e  ùmhlachd.  Agus  thubhairt  Daibhidh, 
A  Mhephiboset !  Agus  fhreagair  esan, 
Feuch,  do  sheirbhiseach. 

7  Agus  tliubhairt  Daibhidh  ris,  Na 
biodh  eagal  ort ;  oir  gu  cinnteach  nochd- 
aidh  inise  dhuit  caoimhneas  air  son  t'athar 
Ionatain,  agus  aisigidh  mi  dhuit  uile  fhear- 
ann  t'athar  Shauil,  agus  ithidh  tu  aran  aig 
mo  bhòrd-sa  an  còmhnuidh. 

8  Agus  chrom  se  e  fèin,  agus  thubhairt 
e,  Cò  e  do  sheirbhiseach,  gu'n  amhairc- 
eadh  tusa  air  cù  marbh,  cosmhuil  riumsa  ? 

9  An  sin  ghairm  an  righ  air  Siha  òglacb 
Shauil,  agus  thubhairt  e  ris,  Gach  ni  a 
bhuineadh  do  Shaul,  agus  d'a  thigh  uile 
thug  mi  do  mhac  do  mhaighstir. 

10  Agus  treabhaidh  tusa  am  fearann  air  |  uile  dhaoinibh  taghta  Israeil,  agus  chuir  e 


a  shon,  thu  fèin,  agus  do  mhic,  agus  do 
sheirbhisich,  agus  bheir  thu  a  stigh  an 
toradh,  a  chum  gu'm  bi  biadh  aig  mac  do 
mhaighstir  a  dh'itheas  e  :  ach  itbidh  Me- 
phiboset  mac  do  mhaighstir  aran  an 
còmhnuidh  aig  mo  bhòrd-sa.  A  nis  bha 
aig  Siba  cùig  mic  dheug  agus  fichead  seir- 
bhiseach. 

11  An  sin  thubhairt  Siba  ris  an  righ,  A 
rèir  gach  ni  a  dh'àithn  mo  thighearn  an 
righ  d'a  slieirbbiseach,  mar  sin  ni  do  sheir- 
bhiseach  :  a  thaobh  Mhephihoset,  ithidh 
esan  aig  a  bhòrd-san,  mar  aon  do  mhic  an 
righ. 

12  Agus  bha  aig  Mephiboset  mac  òg, 
da'm  b'  ainm  Micah  :  agus  bha  iadsan  uile 
a  ghabli  còmhnuidh  ann  an  tigh  Shiba  'nan 
seirbhisich  do  Mhephiboset. 

13  Agus  chòmlinuich  Mephiboset  ann 
an  Ierusalem  ;  oir  dh'ith  e  an  còmhnuidh 
aig  bòrd  an  righ  :  agus  bha  e  bacach  air  a 
dhà  chois. 

CAIB.  X. 

AGUS  'na  dhèigh  so  fluiair  righ  chloinn 
Amoin  bàs,  agus  rìghich  a  mhac  Ha- 
nun  'na  àit. 

2  An  sin  thubhairt  Daibhidh,  Nochd- 
aidh  mi  caoimhneas  do  Hanun  mac.  Na- 
hais,  mar  a  nochd  'athair-san  caoimhneas 
dhomhsa.  Agus  chuir  Daibliidh  uaith  a 
sheirbhisich,  a  thoirt  sòlais  da  air  son  'ath- 
ar.  Agus  thàinig  seirbhisich  Dhaibhidh 
a  steach  do  thìr  chloinn  Amoin. 

3  Agus  thubhairt  ceannardan  chloinn 
Amoin  ri  Hanun  an  tighearn,  An  saoil 
thu  gur  ann  a  chum  urrHin  a  thabhairt  do 
t'athair,  a  chuir  Daibhidb  a  d'  iounsuidh 
uchd-solais  ?  nach  ann  a  rannsachadh  a' 
bhaile,  agus  a  ghabhail  beachd  air,  agus 
g'a  sgrios,  a  chuir  Daibhidh  a  sheirbhisich 
a  d'  ionnsuidh  ? 

4  Uime  sin  ghlac  Hanun  seirbhisich 
Dhaibhidh,  agus  bliearr  e  dhiubh  leth  am 
feusaig,  agus  ghearr  e  an  eudach  sa' 
mheadhon,  gu  ruig  am  màsan  ;  agus  chuir 
e  air  falbh  iad. 

5  Agus  an  uair  a  dh'innseadh  sin  do 
Dhaibhidh,  chuir  e  daoine  'nan  coinn- 
eamh,  a  chionn  gu'n  robh  nàire  mhòr  air 
na  daoinibh  :  agus  thubhairt  an  righ,  Fan- 
aibh  ann  an  Iericho  gus  am  fàs  bhur  feus- 

ag,  agus  an  sin  pillibh. 

6  Agus  an  uair  a  chunnaic  clann  Amoin 
gu'n  robh  iad  gràineil  am  fianuis  Dhaibh- 
idh,  chuir  clann  Amoin  teachdairean 
uatha,  agus  thuarasdalaich  iad  Sirianaich 
Bhet-rehoib,  agus  Sirianaich  Shoba,  fich- 
ead  mìle  coisiche,  agus  o  righ  Mhaacah 
mìle  fear,  agus  o  Istob  dà  mhìle  dheug 
fear. 

7  Agus  an  uair  a  chuala  Daibhidh  sin, 
chuir  e  mach  Ioab,  agus  uile  shluagh  nan 
daoine  treuna. 

8  Agus  thàinig  clann  Amoin  a  mach. 
agus  chuir  iad  an  cath  an  òrdugh  aig  dol  a 
stigh  a'  gheata  :  agus  bha  Sirianaich  Sho- 
ba,  agus  Rehoib,  agus  Istoib,  agus  Mhaac- 

ah,  leo  fèin  anns  a'  mhachair. 

9  Agus  an  uair  a  chunnaic  Ioab  gu'n 
robh  aghaidh  a'  chatha  ris  air  a  bheulaobh 
agus  air  a  chùlaobh,  thagh  e  mach  cuid  do 


ann  an  òrdugh  catha  iad  an  aghaidh  nau 
Sirianach  : 

10  Agus  a'  chuid  eile  do'n  t-sluagh  thug 
e  thairis  do  làimh  a  bhràthar  Abisai,  a 
chum  gu'n  cuireadh  e  an  òrdugh  iad  an 
agbaidh  chloinn  Amoin. 

11  Agus  thubhairt  e,  Ma  bhios  na  Sirian- 
aich  ni's  treise  na  mise,  an  sin  ni  thusa 
còmhnadh  riumsa;  ach  ma  bhios  clann 
Amoin  ni's  treise  na  thusa,  an  sin  thig 
mise  a  dheanamh  còmhnaidh  riutsa. 

12  Bi  misneachail,  agus  biomaid  gaisgeil 
air  son  ar  sluaigh,  agus  air  son  bhailtean 
ar  Dè ;  agus  deanadh  an  Tighearn  an  ni  a 
ta  maith  'na  shùilibh. 

13  Agus  thàinig  Ioab  am  fagus,  agus  an 
sluagh  a  bha  maille  ris,  gu  cath  an  aghaidh 
nan  Sirianach  :  agus  theich  iad  roimhe. 

14  Agus  an  uair  a  chunnaic  clann  Am- 
oin  ^u'n  do  theich  na  Sirianaich,  an  sin 
theich  iadsan  mar  an  ceudna  roimh  Abi- 
sai,  agus  chaidh  iad  a  steach  do'n  bhaile : 
agus  phill  Ioab  o  chloinn  Amoin,  agus 
thàinige  gu  h-Ierusalem. 

15  Agus  an  uair  a  chunnaic  na  Sirian- 
aich  gu'n  do  bhuaileadh  iad  roimh  Israel, 
chruinnich  siad  iad  fèin  an  ceann  a  chèile. 

16  Agus  chuir  Hadadeser  fios  uaith,  ag- 
us  thug  e  mach  na  Sirianaich  a  bh'  air  an 
taobh  thall  do'n  amhainn,  agus  thàinig  iad 
gu  Helam  ;  agus  chaidh  Sobach  ceannard 
armailte  Hadareseir  rompa. 

17  Agus  an  uair  a  dh'innseadh  sin  do 
Dhaibhidh,  chruinnich  e  Israel  uile  an 
ceann  a  chèile,  agus  chaidh  e  thar  Iordan, 
agus  thàinig  e  gu  Helam  :  agus  chuir  na 
Sirianaich  iad  fèin  an  òrdugh  catha  an 
aghaidh  Dhaibhidh,  agus  chog  iad  ris. 

18  Agus  theich  na'Sirianaich  roimh  Is- 
rael ;  agus  mharbh  Daibhidh  do  na  Sirian- 
aich  fir  sheachd  eeud  carhad,  agus  dà 
fhichead  mìle  marcach ;  agus  bhuail  e 
Sobach  ceannard  an  armailte,  a  fhuair  bàs 
an  sin. 

19  Agus  an  uair  a  chunnaic  na  rìghrean 
uile,  a  bha  'nan  seirbhisich  aig  Hadadeser, 
gu'n  do  bhuaileadh  iad  roimh  Israel,  rinn 
iad  sìth  ri  h-Israel,  agus  rinn  iad  seirbhis 
dhoibh.  Agus  hha  eagal  air  na  Sirianaich 
còmhnadh  a  dheanamh  tuille  ri  cloinn 
Amoin. 

CAIB.  XI. 
GUS  aig  teachd  mu'n  cuairt  na  bliadh- 
rou'n  àm  anns  an  tèid  rìghrean  a 
mach  gu  cath,  chuir  Daibhidh  uaith  Ioab, 
agus  a  sheirbhisich  maille  ris,  agus  Israel 
uile,  agus  sgrios  iad  clann  Amoin,  agus 
theannaich  iad  Rabah  :  ach  dh'fhan  Dai- 
bhidh  ann  an  Ierusalem. 

2  Agus  tbachair  e  mu  fheasgar,  gu'n 
d'èirich  Daibhidh  bhàrr  a  leapach,  agus 
gu'n  robh  e  a'  spaisdearachd  air  mullach 
tighe  an  righ :  agus  o'n  mhullach  chunn- 
aic  e  bean  'ga  nigheadh  fèin  ;  agus  bha  a' 
bhean  ro-mhaiseach  ri  sealtuinn  oirre. 

3  Agus  chuir  Daibhidh  fios,  agus  dh'- 
fheòraich  e  mu  thimchioll  na  mnà :  agus 
thubhairt  neach,  Nach  i  so  Batseba  nigh- 
ean  Eliam,  bean  Uriah  an  Hitich  ? 

4  Agus  chuir  Daibhidh  uaith  teachd- 
airean,  agus  ghabh  e  i ;  agus  thàinig  i 

stigh  d'a  ionnsuidh,  agus  luidh  e  leatha; 
(,oir  bha  i  air  a  glanadh  o  a  neoghloine  ;) 
agus  pliill  i  d'a  tigh  fein. 

5  Agus  dh'rhàs  a'  bhean  torrach,  agus 
ohuir  i  fios  uaithe,  pgus  dh'innis  i  do 
Dhaibhidh,  agus  thubhàirt  i,  Tìia  mi  torr- 
ach. 

6  Agus  chuir  Daibhidh  fios  uaith  gu 
Ioab.  ag  ràdh,  Cuir  a  m'  iouusuidh  Uriali 
an  Hiteaeh.  Agus  chuir  Ioab  Uriah  a 
dh'ionnsuidh  Dhàibhidh. 

7  Agus  an  uair  a  tiiàiuig  Uriah  d'a  ionn- 
suidh,  dh'fheòraich  Daibhìdh  dheth  cionn- 
us  a  bha  Ioab,  agus  cionnus  a  bha  'n 
sluagh,  agus  cionnus  a  chaidh  an  cogadli 
air  aghaidh. 

8  Agus  thubhairt  Daibhidh  ri  Uriah, 
Imich  sìos  do  d'  thigh,  agus  nigh  do  cìios- 
an.  Agus  chaidh  Uriah  a  mach  à  tigh  an 
righ,  agus  chuireadh  'na  dhèigh  lòu  bèidh 
o'n  righ. 

9  Ach  luidh  Uriah  aig  dorus  tighe  an 
righ,  maille  ri  uile  sheirbhisich  athighearn, 
agus  cha  deachaidh  e  sìos  d'a  thigh. 

10  Agus  an  uair  a  dh'iunis  iad  do  Dhai- 
bhidh,  ag  ràdh,  Cha  deachaidh  Uriah  sìos 
d'a  thigh,  thuhhairt  Daibhidh  ri  Uriah, 
Nach  ann  o  d'  thurus  a  thàinig  thu  ?  c'ar 
son  ìna  ta  nach  deachaidh  tu  sìos  do  d' 
thigh  ? 

11  Agus  thubhairt  Uriah  ri  Daibhidh, 
Tha'u  àirc,  agus  Israel,  agus  Iudaii  a'  fan- 
tuinu  am  pàilliunaibh ;  agus  tha  mo 
thighearn  Ioab,  agus  seirbhisich  mo  thigh- 
earn  air  eampachadh  air  aghaidh  na  mach- 
arach ;  an  tèid  mise  ma  ta  a  stigh  do  m' 
thigh,  a  dh'itheadh,  agus  a  dh'òl,  agus  a 
luidhe  le  m'  mhnaoi  ?  ìnar  is  beò  thusa, 
agus  mar  is  beò  t'auam,  cha  dean  mi  an  ni 
so. 

12  Agus  thubhairt  Daibhidh  ri  Uriah, 
Fan  an  so  mar  an  ceudna  an  diugh,  agus 
ara  màireach  leigidh  mi  leat  imeachd.  Ag- 
us  dh'flian  Uriah  ann  an  lerusalem  an  là 
sin,  agus  an  là  màireach. 

13  Agus  ghairm  Daibhidh  air,  agus 
dh'ith  agus  dh'òi  e  "na  fhianuis,  agus  cliuir 
e  air  mhisg  e  ;  ach  chaidh  e  mach  mu 
fheasgar  a  luidhe  'na  leabaidh  maille  ri 
seirbhisich  a  thighearn,  agus  d'a  thigh  fèin 
cha  deachaidh  e  sìos. 

14  Agus  anns  a'  mhaduinn  sgrìobh  Dai- 
bhidh  iitir  a  dh'iounsuidh  loaib,  agus  chuir 
e  i  le  làimh  Uriah. 

15  Agus  sgrìobh  e  anns  an  litir,  ag  ràdh, 
Cuiribh  Uriah  mu  choinneamh  a'  ch  itha 
a's  dèine,  agus  pillibh  fèin  o  'chùlaobh,  a 
chum  gu'm  buailear  e,  agus  gu'n  faigh  e 
bàs. 

16  Agus  an  uair  a  ghabh  Ioab  beachd  air 
a'  bhaile,  dh'òrdiùch  e  Uriah  a  dh'ionn- 
suidh  àite  ann?  an  robh  fios  aige  gu'?z  robJi 
daoine  gaisgeil.  «. 

17  Agus  chaidh  fir  a"  bhaile  a  mach,  ag- 
us  chog  iad  ri  Ioab ;  agus  tiiuit  cuid  do'n 
t-sluagh.  do  sheirbhisich  Dhaibhidh  ;  agus 
fhuair  Uriah  an  Hiteach  bàs  mar  au  ceud- 
na. 

18  An  sin  chuir  Ioab  fios  uaith,  agus 
dh'innis  e  do  Dhaibhidh  gach  ni  a  thach- 
air  sa'  chath  : 

19  Agus  dh'àithn  e  do'n  teachdair,  ag 
ràdh,  An  uair  a  chuireas  tu  crìoch  air 


gach  ni  a  thachair  sa'  chath  innseadh  do'n 
rìgh, 

20  Agus  ma  thachaireas  gu'n  èirich  fearg 
an  righ,  agus  gu'n  abair  e  riut,  C'ar  son  a 
chaidh  sibh  teanu  air  a'  bhaile  a  chath- 
acharìh  ?  uach  robh  fios  agaibh  gu'n  tilg- 
eadh  iad  o'n  bhaila  ? 

21  Cò  a  bhuail  Abimelech  mac  Ierube- 
seit?  nach  do  thilg  bean  mìr  do  chloich- 
mhuilinn  air  o'n  bhalla,  air  chor  as  gu'n 
d'fhuair  e  bàs  ann  an  Tebes  ?  c'ar  son  a 
chaidh  sibh  teann  air  a'  bhalla?  an  sin 
their  tliusa,  Tha  do  sheirbhiseach  Uriali 
an  Hiteach  marbh  maran  ceudna. 

22  Agus  dh'imich  an  teachrìair,  agus 
thàinig  agus  dh'innis  e  do  Dhaibhidh  gach 
ni  rau'n  do  chuir  Ioab  air  falbh  e. 

23  Agus  thubhairt  an  teachdair  ri  Dai- 
bhidh,  G-u  deimhin  bhuadhaich  na  daoine 
oirnn,  agus  thàinig  iad  a  mach  d'arn-ionn- 
suidh  sa'  mhachair,  agus  chuir  sinn  an  ruaig 
orra  eadhon  gu  dol  a  stigh  a'  gheata. 

24  Agus  thilg  na  fir-biiogha  air  do  sheir- 
bhisich  o'n  bhalla,  agus  tha  cuid  do  sheir- 
bhisich  an  righ  marbh,  agus  tha  do  sheir- 
bhiseach  Uriah  an  Hiteach  marbh  mar  an 
ceudna. 

25  An  sin  thubhairt  Daibhidh  ris  an 
teachdair,  Mar  so  their  thu  ri  Ioab,  Na 
biodli  an  ni  so  olc  a'd'  sliùilibh  ;  oir  cuir- 
idli  an  claidheamh  as  do  aon  duine  co 
mhaith  as  rìo  dhuin'  eile  :  dean  do  chatJi 
ui's  treise  an  aghaidh  a'  bhaile,  agus  sgrios 
e  ;  agus  thoir  misneach  dha. 

20  Agus  an  uair  a  chuala  bean  Uriah 
gu'n  d'rhuair  a  fear  Uriah  bàs,  rinn  i 
caoidh  air  son  a  fir. 

27  Agus  an  uair  a  bha  'm  bròn  thairis, 
chuir  Daibhidli  fios  oirre,  agus  thug  e  i 
dh'ionnsuidh  a  thighe,  agus  bha  i  'na 
mnaoi  aige,  agus  rug  i  mac  dha :  ach  bha 
an  ni  a  rinn  Daibhidh  olc  ann  an  sùilibh 
an  Tighearna. 

CAIB.  XII. 
À  GUS  cliuir  an  Tighearna  Natan  a  dh'- 
j\.  ionnsuidh  Dhaibhidh  ;  agus  an  uair 
a  thàinig  e  d'a  ionnsuidh,  thubhairt  e  ris, 
Bha  dithis  fhear  ann  an  aon  bhaile,  fear 
dhiubìi  beartach,  agus  am  fear  eile  bochd. 

2  Aig"  an  duine  bheavtach  blia  ro-mhòr- 
an  chaorach  agus  cruidh  : 

3  Ach  aig  an  duine  bhoclid  cha  robh  ni 
sam  bith  ach  aon  uan  beag  boirionn,  a 
cheannaich  e,  agus  a  bheathaich  e :  agus 
dli'fhàs  e  suas  maille  ris  fèin,  agus 
maille  r'a  chloinn  ;  tìh'ith  e  d'a  ghreim 
fèin,  agus  dh'òl  &  as  a  chopan  fèin,  agus 
luidh  e  'na  uchd,  agus  bha  e  dha  mar 
nighlnn. 

4  Agus  thàinig  fear-turuis  a  dh'ionn- 
suidh  an  duine  bbeartaich,  agus  chaomh- 
ain  e  gabhail  d'a  chaoraich  fèin,  agus  d'a 
chrodh  fèin,  a  dheasachadh  air  son  au 
rhir-turuis  a  thàinig  d'a  ionnsuidh,  ach 
ghabh  e  uan  an  duine  bhochd,  agus  dheas- 
aiclv  se  e  do'n  fhear  a  thàinig  d'a  ionn- 
suidh. 

5  Agus  las  fearg  Dhaibhidh  an  aghaidh 
an  duine  gu  inòr;  agus  thubliairt  e  ri  Na- 
tan,  Mar  is  beò  an  Tighearna,  gu  cimit- 
each  cuirear  gu  bàs  am  fear  a  rinn  an  ni 
so : 

6  Agus  dìolaidh  e  'n  t-uan  ceithir  uair- 
ean,  do  bhrìgh  gu'n  d'rinn  e  an  ni  so,  ag- 
us  a  chionn  nach  do  chaomhain  e. 

7  Agus  thubhairt  Natan  ri  Daibhidh,  Is 
tusa  an  dtiine.  Mar  so  tlia'n  Tighearna 
Dia  Israeil  ag  ràdh,  Dh'ung  mise  thu  a'd' 
righ  os  ceann  lsraeil,  agus  shaor  mi  thu  à 
làimh  Shauil : 

8  Agus  thug  mi  dhuit  tigh  do  mhaigh- 
stir,  agus  mnài  do  mhaighstir  ann  ad 
uchd,  agus  thug  mi  dhuit  tigh  Israeil  agus 
Iudah;  agus  nam  bu  bheag  sin,  bheirinn 
dhuit  cuideachd  an  leithide  so  agus  an 
leithide  sud  do  nithibh. 

9  C'ar  son  a  rinn  thu  tàir  air  àithne  an 
Tighearna,  le  olc  a  dheanamh  'na  fhian- 
uis  ?  Uriah  an  Hiteach  bhuail  thu  leis  a' 
chlaidheamh,  agus  a  bhean  ghabh  thu  'na 
mnaoi  dhuit  fèin,  agus  esan  mharbh  thu  le 
claidheamh  chloinn  Amoin. 

10  A  nis  uime  sin  cha  dealaich  an  claidh- 
eamh  ri  d'thigh  gu  bràth,  do  bhrìgh  gu'n 
d'rinn  thu  tàir  orm,  agus  gu'n  do  ghabh 
thu  bean  Uriah  an  Hitich  gu  bhi  'namnaoi 
dhuit  fèin. 

11  Mar  so  tha'n  Tighearn  ag  ràdh, 
Feuch,  togaidh  mise  suas  olc  ann  ad  agh- 
aidh  as  do  thigh  fèin ;  agus  gabhaidh  mi 
do  mhnài  fa  chomhair  do  shùl,  agus  bheir 
mi  iad  do  d'  choimhearsnach,  agus  luidh- 
idh  e  le  d'  mlinaibh  ann  an  sealladh  na 
grèine  so : 

12  Oir  rinn  thusa  e  gu  dìomhair  ;  ach  ni 
mise  an  ni  so  am  fianuis  Israeil  uile,  agus 
am  fianuis  na  grèine. 

13  Agus  thubhairt  Daibhidh  ri  Natan, 
Pheacaich  mi  an  aghaidh  an  Tigliearn. 
Agus  thubhairt  Natan  ri  Daibhidh,  Mar 
an  ceudna  chuir  an  Tighearn  air  falbh  do 
pheacadh  ;  cha'n  fhaigh  thu  bàs. 

14  fiidheadh,  a  chionn  leis  a'  ghnìomh 
so  gun  d'thug  thu  air  naimhdibh  an  Tigh- 
earna  mòr  thàir  a  dheanamh  air,  gheibh  mar 
an  ceudna  am  mac  a  rugadh  dhuit  gu 
cinnteach  bàs. 

15  Agus  dh'fhalbh  Natan  d'a  thigh  fèin : 
agus  bhuail  an  Tighearn  an  leanabh  a  rug 
bean  Uriah  do  Dhaibhidh,  agus  bha  e  ro- 
thinn. 

16  Uime  sin  ghuidh  Daibhidh  air  Dia 
air  son  an  leinibh  ;  agus  thraisg  Daibhidh, 
agus  chaidh  e  stigh,  agus  luidh  e  rè  na 
h-oidhche  air  an  talamh. 

17  Agus  thàinig  seanairean  a  thighe  d'a 
ionnsuidh,  g'a  thogail  suas  o'n  talamh  : 
ach  cha  b'àill  leis,  ni  mo  a  dh'ith  e  aran 
maille  riu. 

18  Agus  air  an  t-seachdamh  là  fhuair 
an  leanabh  bàs ;  agus  bha  eagal  air  seir- 
bhisich  Dhaibhidh  innseadh  dha  gu'n  robh 
an  leanabh  marbh :  oir  thubhairt  iad, 
Feueh,  an  uair  a  bha  an  leanabh  fathast 
beò,  labhair  sinn  ris,  agus  cha  'n  èisdeadh 
e  r'ar  guth  :  cionnus  ma  ta,  ma  dh'innseas 
sinn  dha  gu  bheil  an  leanabh  marbh,  a 
chràidheas  se  e  fèin  ? 

19  Ach  an  uair  a  chunnaic  Daibhidh 
gu'n  robh  a  sheirbhisich  ri  cogarsaich, 
thuig  Daibhidh  gu'n  robh  an  leanabh 
marbh  :  uime  sin  thubhairt  Daibhidh  r'a 
slieirbhisich,  Am  bheil  an  leanabh  marbh  ? 
Agus  thubhairt  iadsan,  Tha  e  marbh. 

20  An  sin  dh'èirich  Daibhidh  o'n  tal- 


amh,  agus  dh'ionnlaid  agus  dh'ung  se  e 
fèin,  agus  mhùth  e  'eudach,  agus  chaidh  e 
steach  do  thigh  an  Tighearn,  agus  rinn  e 
aoradh  :  an  sin  thàinig  e  d'a  thigh  fèin, 
agus  an  uair  a  dh'iarr  e,  chuir  iad  aran  fa 
chomhair,  agus  dh'ith  e. 

21  An  sin  thubhairt  a  sheirbhisich  ris, 
Ciod  e  an  ni  so  a  rìnn  thu  ?  air  son  an  lein- 
ibh,  an  uair  a  bha  e  beò,  thraisg  thu  agus 
ghuil  thu;  ach  an  uair  a  dh'eug  an  lean- 
abh,  dh'èirich  thu  agus  dh'ith  thu  aran. 

22  Agus  thubhairt  esan,  An  uair  a  bha'n 
leanabh  fatliast  beò,  thraisg  mi  agus  ghuil 
mi :  oir  thubhairt  mi,  Cò  aig  am  bheil  fios 
nach  gabh  Dia  truas  rium,  agus  nach  mair 
an  leanabh  beò  ? 

23  Ach  a  nis  o  fhuair  e  bàs,  c'ar  son  a 
thraisginn?  an  urrainn  mi  a  thabhairt  air 
ais  tuilleadh  ?  thèid  mise  d'a  ionnsuidh- 
san,  ach  cha  phill  esan  a  m'  ionnsuidh-sa. 

24  Agus  thug  Daibhidh  sòlas  d'a  mhnaoi 
Batseba,  agus  chaidh  a  steach  d'a  h-ionn- 
suidh,  agus  luidh  e  leatha :  agus  rug  i 
mac,  agus  thug  e  Solamh  mar  ainm  air ; 
agus  ghràdhaich  an  Tighearn  e. 

25  Agus  chuir  e  fios  le  làimh  an  fhàidh 
Natnin,  agus  thug  e  Iedidiah  mar  ainm 
air,  air  son  an  Tighearn. 

26  Agus  chog  Ioab  an  aghaidh  Rabah 
chloinn  Amoin,  agus  ghlac  e  am  baile 
rìoghail. 

27  Agus  chuir  Ioab  teachdairean  a 
dh'ionnsuidh  Dhaibhidh,  agus  thubhairt 
e,  Chog  mi  an  aghaidh  Rabah,  agus  ghlac 
mi  baile  nan  uisgeachan. 

28  A  nis  uime  sin  cruinnich  a'  chuid 
eile  do'n  t-sluagh,  agus  campaich  an  agh- 
aidh  a'  bhaile,  agus  glac  e,  air  eagal  gu'n 
glac  mise  am  baile,  agus  gu'n  toirear 
m'ainm  fèin  air. 

29  Agus  chruinnich  Daibhidh  an  sluagh 
uile  cuideachd,  agus  chaidh  e  gu  Rabah, 
agus  chog  e  'na  aghaidh,  agus  ghlac  se  e. 

30  Agus  thug  e  crùn  an  righ  bhàrr  a 
chinn,  (agus  b'e  a  chothrom  talann  òir, 
maille  ris  na  clachaibh  luachmhor,)  agus 
chuireadh  e  air  ceann  Dhaibhidh  :  agus 
thug  e  mach  creach  a'  bhaile  ann  am  mòr 
phailteas. 

31  Agus  thug  e  mach  an  sluagh  a  bha 
ann,  agus  chuir  e  iad  fuidh  shàbhan,  agus 
fuidh  innealan-bualaidh  iaruinn,  agus 
fuidh  thuaghan  iaruinn,  agus  thug  e  orra 
dol  troimh  àth  nan  clacha-creadha ;  agus 
mar  so  rinn  e  ri  uile  bhailtibh  chloinn  Am- 
oin.  Agus  phill  Daibhidh  agus  an  sluagh 
uile  gu  h-Ierusalem. 

CAIB.  XIII. 

AGUS  thachair  an  dèigh  so,  gu'n  robh 
aig  Absalom  mac  Dhaihhidh  piuthar 
mhaiseach,  d'am  6'ainm  Tamar ;  agus 
ghràdhaich  Amnon  mac  Dhaibhidh  i. 

2  Agus  bha  Amnon  ann  an  airc  co  mhòr, 
as  gu'n  d'fhàs  e  tinn  air  son  a  pheathar  Ta- 
mair  ;  oir  6'òigh  i,  agus  bha  e  cruaidh  ann 
an  sùilibh  Amnoin  ni  sam  bith  a  dhean- 
amh  oirre. 

3  Ach  bha  aig  Amnon  caraid,  d'am 
5'ainm  Ionadab,  mac  Shimeah,  bràthar 
Dhaibhidh :  agus  bha  Ionadab  'na  dhuine 
ro-sheòlta. 

4  Agus  thubhairt  e  ris,  C'ar  son  a  ta 

tlmsa,  agus  gur  mac  do'n  rigii  thu,  tana 
mar  so  o  là  gu  là  ?  nach  innis  thu  dhomh- 
sa  ?  Agus  tìiubhairt  Amnon  ris,  Tha  gràdh 
iigam  air  Tamar,  piuthar  mo  bhràthar  Ab- 
saloim. 

5  Agus  thubhairt  Ionadab  ris,  Luidh 
sìos  air  do  leabaidh,  agus  leig  ort  a  bhi 
tinn ;  agus  an  uair  a  thig  t'athair  g'ad 
fhaicinn,  their  thu  ris,  Thigeadh,  guidh- 
eam  ort,  mo  phiuthar  Tamar,  agus  thug- 
adh  i  biadh  dliomh,  agus  deasaicheadh  i 
am  biadh  a'm'  fhianuis,  a  chum  gu'm  faic 
mi  e,  agus  gu'n  ith  mi  as  a  làimh  e. 

6  Agus  luidh  Amnon  sìos,  agus  leig  e 
air  a  bhi  tinn ;  agus  an  uair  a  thàinig  an 
rigli  g'a  fhaicinn,  thubhairt  Amnon  ris 
an  righ,  Thigeadh,  guidheam  ort,  mo 
phiuthar  Tamar,  agus  deanadh  i  dà 
bhreacaig  a'm'  fhianuis,  a  chum  gu'n  ith 
mi  as  a  làimh. 

7  An  sin  chuir  Daibhidh  fios  dhachaidh 
a  dh'ionnsuidh  Thamair,  ag  ràdh,  Imich  a 
nis  gu  tigh  do  bhràthar  Amnoin,  agus 
deasaich  dha  biadh. 

8  Agus  chaidh  Tamar  do  thigh  a  bràthar 
Amnoin,  (agus  bha  esan  'na  luidhe,)  agus 
ghabh  i  min  mhìn,  agus  thaoisinn  si  i,  ag- 
us  rinn  i  breacagan  'na  fhianuis,  agus 
bhruich  i  na  breacagan. 

9  Agus  ghabh  i  aghann,  agus  thaom  i 
mach  lad  'na  fhianuis,  ach  dhiùlt  esan  ith- 
eadh.  Agus  thubhairt  Amnon,  Thugaibh 
a  mach  gach  duine  uam  ;  agus  thug  iad  a 
mach  gach  duine  uaith. 

10  Agus  tlmbhairt  Amnon  ri  Tamar, 
Thoir  am  biadh  a  steach  do'n  t  -seòmar,  a 
chum  e-u'n  ith  mi  as  do  làimh.  Agus 
ghabh  Tamar  na  breacagan  a  rinn  i,  agus 
thug  i  iad  do'n  t-seòmar  a  dh'ionnsuidh  a 
bràthar  Amnoin. 

11  Agus  an  uair  a  thug  i  iad  d'a  ionn- 
suidh  chum  an  itheadh,  rug  e  oirre,  agus 
thubhairt  e  rithe,  Thig,  luidh  leam,  a 
phiuthar. 

12  Agus  fhreagair  i  e,  Ni  h-eadh,  a 
bhràthair,  na  h-èignich  mi ;  oir  cha  chòir 
a  leithid  so  a  bhi  air  a  dheanamh  ann  an 
Israel :  na  dean-sa  an  amaideachd  so. 

13  Agus  mise,  c'àit  an  cuir  mi  air  falbh 
mo  mhasladh  ?  agus  air  do  shonsa,  bithidh 
tu  mar  aon  do  na  h-amadanaibh  ann  an 
Israel :  a  nis  uime  sin  labhair,  guidheam 
ort,  ris  an  righ  ;  oir  clia  chum  e  uait  mi. 

14  Gidheadh,  cha'n  èisdeadh  esan  r'a 
guth  ;  ach  a  chionn  gu'm  bu  làidire  e  na 
ise,  dh  eignich  e  i,  agus  luidhe  e  leatha. 

15  An  sin  dh'fhuathaich  Amnon  i  le 
fuath  ro-mhòr,  air  chor  as  gu  'm  bu  mhò 
am  fuath  leis  an  d  fhuathaich  e  i,  na  'n 
gràdh  leis  an  do  ghràdhaich  e  i :  agus 
thubhairt  Amnon  rithe,  Eirich,  bi  'g  im- 
eachd. 

16  Agus  thubhairt  ise  ris,  Na  bitheadh 
e  mar  sin,  a  bhràthair ;  oir  is  mò  an  t-olc 
so  'nam  chur  air  falbh,  na'n  t-olc  eile  a 
rinn  thu  orm  :  ach  cha'n  èisdeadh  esan 
rithe. 

17  An  sin  ghairm  e  air  'òglach  a  fhritheil 
dha,  agus  thubhairt  e,  Cuir  a  nis  a'  bhean 
so  a  mach  uam,  agus  cuir  an  crann  air  an 
dorus  'na  dèigh. 

18  Agus  bha  trusgan  iomadh-dathach 
oirre ;  oir  le  leithid  so  do  dhèise  bha  nigh- 


eanan  an  righ,  a  bha  'nan  òighibh,  air  an 
sgeadachadh.  An  sin  thug  a  sheirbhis- 
each  a  mach  i,  agus  chrann  e  an  dorus  'na 
dèigh. 

19  Agus  chuir  Tamar  luath  air  a  eeann, 
agus  reub  i  an  trus^an  iomadh-dathach  a 
blia  oirre,  agus  chuir  i  a  làmh  air  a  ceann, 
agus  chaidh  i  air  falbh  a'  glaodhaich. 

20  Agus  thubhairt  a  bràthair  Absalom 
rithe,  An  robh  do  bhràthair  Amnon  maille 
riut  ?  ach  a  nis,  a  phiùthar,  bi  d'  thosd ;  is 
e  do  bhràthair  e ;  na  cuireadh  an  ni  so 
smuairean  ort.  Agus  dh'fhan  Tamar  gu 
h-aonaranach  ann  an  tigh  a  bhràthar  Absa- 
loim. 

21  Ach  an  uair  a  chuala  righ  Daibhidh 
na  nithe  so  uile,  bha  fearg  ro-mhòr  air. 

22  Agus  cha  do  labhair  Absalom  ri  Am- 
non  aon  chuid  olc  no  maith  ;  oir  dh'fhuath- 
aich  Absalom  Amnon,  achionngu'n  d'èig- 
nich  e  a  phiuthar  Tamar. 

23  Agus  thachair  an  dèigh  dà  bhliadhna 
iomlan,  gu'n  robh  aig  Absalom  luchd-lom- 
airt  chaorach  ann  am  Baal-hasor,  a  tha 
làimh  ri  Ephraim :  agus  thug  Absalom 
cuireadh  do  mhic  an  righ  uile. 

24  Agus  thàinig  Absalom  a  dh'ionn- 
suidh  an  righ,  agus  thubhairt  e,  Feuch  a 
nis,  tha  luchd-lomairt  chaorach  aig  do 
sheirbhiseach  ;  thigeadh,  guidheam  ort, 
an  righ  agus  a  sheirbhisich  maille  ri  d' 
sheirbhiseach. 

25  Agus  thubhairt  an  righ  ri  Absalom, 
Ni  h-eadh,  a  mhic,  na  rachamaid  uile  a 
nis,  a  chum  nach  bi  sinn  trom  ort.  Agus 
chuir  e  impidh  air :  gidheadh  cha  b'àill 
leis  imeachd,  ach  bheannaich  se  e. 

26  An  sin  thubhairt  Absalom,  Mur  tig 
thu  fèin,  thigeadh,  guidheam  ort,  mo 
bhràthair  Amnon  maille  ruinn.  Agus 
thubhairt  an  righ,  C'ar  son  a  rachadh  e 
maille  riut  ? 

27  Ach  chuir  Absalom  impidh  air;  ag- 
us  leig  e  le  Amnon  agus  mic  an  righ  uile 
dol  maille  ris. 

28  A  nis  dh'àithn  Absalom  d'a  òglach- 
aibh,  ag  ràdh,  Thugaibh  fa'near  a  nis  an 
uair  a  bhios  cridhe  Amnoin  subbach  le 
fion,  agus  an  uair  a  their  mise  ribh,  Buail- 
ibh  Amnon,  an  sin  marbhaibh  e.  Na 
biodh  eagal  oirbh :  nach  d'àithn  mise 
dhuibh  ?  bithibh  misneachail,  agus  bith- 
ibh  treun. 

29  Agus  rinn  òglaich  Absaloim  ri  h- Am- 
non  mar  a  dh'àithn  Absalom :  an  sin 
dh'èirich  mic  an  righ  uile,  agus  chaidh 
gach  fear  dhiubh  air  a  mhuileid,  agus 
theich  iad. 

30  Agus  an  uair  a  bha  iad  air  an  t-slighe, 
thàinig  sgeul  a  dh'ionnsuidh  Dhaibhidh, 
ag  ràdh,  Bhuail  Absalom  mic  an  righ  uile, 
agus  cha  d'fhàgadh  aon  diubh  beò. 

31  An  sin  dh'èirich  an  righ,  agus  reub  e 
'eudach,  agus  luidh  e  air  an  talamh;  agus 
sheas  a  sheirbhisich  uile  làimh  ris  le  'n 
eudach  reubta. 

32  Agus  fhreagair  Ionadab  mac  Shi- 
meah,  bràthar  Dhaibhidh,  agus  thubhairt 
e,  Na  smuainicheadh  mo  thighearna  gu  'n 
do  mharbh  iad  na  h-òganaicli  uile,  mic  an 
righ  ;  oir  tha  Amnon  a  mhàin  marbh  :  oir 
le  Absalom  shuidhicheadh  an  ni  so,  o'n  là 
anns  an  d'èignich  e  a  phiuthar  Tamar. 

II.  SAMUEL. 


33  Agus  a  nis  na  gabhadh  mo  thighearn 
an  righ  an  ni  thuige  d'a  chridhe,  a'  stnuain- 
eachadh  gu  bheil  mic  an  righ  uile  marbh ; 
oir  tha  Amnon  a  mhàin  marbh. 

34  Ach  theich  Absalom  :  agns  thog  an 
t-òganach  a  bha  gleidheadh  na  faire  a 
shùilean,  agus  dh'amhairc  e,  agus,  feuch, 
bha  mòran  sluaigh  a'  teachd  air  an  t-slighe 
air  a  chùlaobh  o  thaobh  an  t-slèibh. 

35  Agus  thubhairt  lonadab  ris  an  righ, 
Feucli,  tha  mic  an  righ  a'  teachd  :  a  rèir 
focail  do  sheirbhisich,  mar  sin  tha  e. 

36  Agus  co  luath  as  a  sguir  e  do  labh- 
airt,  feuch,  thàinig  mic  an  righ,  agus  thog 
iad  suas  an  gutli  agus  ghuil  iad  :  agus 
ghuil  mar  an  ceudna  an  righ,  agus  a 
sheirbhisich  uile,  le  gul  ro-mhòr. 

37  Ach  theich  Absalom,  agns  chaidh  e 
dh'ionnsuidh  Thalmai,  mhic  Amihuid, 
righ  Ghesuir:  agus  chuala  Daibhidh  sin, 
agus  rinn  e  caoidli  air  son  a  mhic  gach  aon 

38  Mar  sin  theich  Absalom,  agus  chaidh 
e  do  Ghesur,  agus  bha  e  'n  sin  tri  bliadhna. 

39  Agus  mhiannaich  anctm  righ  Daibh- 
idh  dol  a  mach  a  dh'ionnsuidh  Absabiim : 
oir  fhuair  e  comhfhurtachd  a  thaobh  bàis 
Amnoin. 

CAIB.  XIV. 

AGUS  thuig  Ioab,  mac  Sheruiah,  gu'n 
robh  cridhe  an  ri^ii  air  Absalom. 

2  Agus  chuir  Ioab  fios  gu  Tecoah,  agus 
thug  e  as  a  sin  bean  ghlic,  agus  thubhairt 
e  rithe,  Leig  ort  a  bhi  ri  bròn,  guidheam 
ort,  agus  cuir  ort  a  nis  eudacli  bròin,  agus 
na  h-ung  thu  fèin  le  h-oladh,  acli  bi  raar 
mhnaoi  a  tha  nis  fada  ri  bròn  air  son 
mairbh  : 

3  Agus  thèid  thu  a  dh'ionnsuidh  an  righ, 
agus  labhraidh  tu  ris  air  an  dòigh  so.  Ag- 
us  chuir  Ioab  na  focail  'na  beuì. 

4  Agus  tliàinig  a'  bhean  o  Tliecoah  a 
dh'ionnsuidh  an  rigb,  agus  thuit  i  air  a 
h-aghaidh  gu  làr,  agus  rinn  i  ùmhlachd, 
agus  thubhairt  i,  Cabhair  orm,  a  righ. 

5  Agus  thubhairt  an  righ  rithe,  Ciod  a 
tha  teachd  riut  ?  Agus  f hreagair  ise,  Gu 
deimhin  is  bantrach  mi  ;  oir  fhuair 
m'fhear  bàs. 

6  Agus  bha  aig  do  bhanoglaich  dithis 
mhac,  agus  chuir  iad  a  mach  air  a  chèile 
san  acbadh,  agus  cha  robli  neach  ann  a 
chuireadh  eatorra  :  agus  bhuail  fear  dliiubh 
am  fear  eile,  agus  mharbh  se  e. 

7  Agus,  feuch,  dh'èirieh  an  teaghlach 
uile  an  agliaidh  do  bhanoglaich,  agus 
thubhairt  iad,  Thoir  seachd  esan  a  bhùail 
a  bhràthair,  a  chum  gu  marbh  sinn  e  air 
son  anama  a  bhràthar  a  mharbh  e,  agus 
gu'ra  marbh  sinn  an  t-oighre  mar  an 
ceudna :  agus  mar  sin  mùchaidh  iad  m' 
eibhleag  a  dh'fhàgadh,  air  cìior  as  nach 
fàg  iad  aig  m'fhear  aon  chuid  ainm,  no 
iarmad  air  aghaidh  na  talmhainn. 

8  Agus  thubhairt  an  righ  ris  a'  mhnaoi, 
Imich  a  dh'ionnsuidh  do  thighe,  agus  bheir 
mise  àithne  mu  d'  thimehiolì. 

9  Agus  thubhairt  a'  bhean  o  Thecoah 
ris  an  righ,  Ormsa,  a  thighearn,  a  righ, 
bitheadh  am  peacadh,  agus  air  tigh  m'ath-  j 
ar ;  agus  bitheadh  an  righ  agus  a  righ-  j 
chaitiiir  neo-chiontach. 


10  Agus  thubhairt  an  righ,  Ge  b'e  neach 
a  their  ni  sam  bitlt  riut,  thoir  a  m'  ionn- 
suidhs'  e,  agus  cha  bhean  e  riut  ui's  mò. 

11  An  sin  thubhairt  ise,  Cuimhnich- 
eadh,  guidheam  ort,  an  righ  an  Tighearna 
do  Dhia,  a  chum  nach  bi  dioghaltairean 
na  fola  lìonmhor  gu  sgrios,  agus  nach 
marbh  iad  mo  mhac.  Agus  thubhairt 
esan,  Mar  is  beò  an  Tighearn,  cha  tuit 
aon  ròinneag  do  fholt  do  mhic  gu  làr. 

12  An  sin  thubliairt  a'  bhean,  Labh- 
radh,  guidheara  ort,  do  bhanoglach  aon 
fhocal  ri  ra'  thighearn  an  righ.  Agus 
tliubhairt  esan,  Abair  romhad. 

13  Agus  thubhairt  a'  bhean,  C'ar  son 
ma  ta  a  smuainich  tliu  a  leithid  so  do  ni 
an  aghaidh  sluaigh  Dhè  ?  oir  tha'n  righ  a' 
labhairt  an  ni  so  mar  neach  atha  ciontach, 
a  chionn  nach  'eil  an  righ  a'  toirt  'lhògar- 
aich  air  ais. 

14  Oir  bàsaichidh  sinn  gu  deimhin,  agus 
tha  sinn  mar  uisge  a  dhòirteadh  air  an 
talamh,  agus  nach  cruinnichear  a  rìs : 
gidheadh  cha'n  àill  le  Dia  beatha  a  thoirt 
air  falbh,  ach  smuainichidh  e  air  meadh- 
onaibh  a  chum  nach  fògair  e  'fhògarach 
gu  tur  uaith. 

15  Agus  a  nis  gu  bheil  mi  air  teachd  a 
labhairt  ri  m'  thighearn  an  righ  mu'n  ni 
so,  is  ann  a  chionn  gu'n  do  chuir  an 
sluagh  eagal  orm  :  |agus  thubhairt  do 
bhanoglacb,  Labhraidh  mi  nis  ris  an  righ  ; 
theagamh  gu'n  dean  an  righ  iarrtus  a 
bhano^laich. 

1G  Oir  èisdidh  an  righ,  a  shaoradh  a 
bhanoglaich  à  làimh  an  duine,  leis  am  Uàill 
mi  fèin  agus  mo  mhac  a  sgrios  le  clièile  a 
mach  à  oighreachd  Dhè. 

17  An  sin  thubhairt  do  bhanoglach, 
Bithidh  focal  mo  thighearn  an  righ  a  nis 
sòlasach  :  oir  mar  aingeal  Dè,  raar  sin  tha 
mo  thighearn  an  righ,  a  thuigsinn  maith 
agus  uilc  :  agus  bithidh  an  Tighearna  do 
Dhia  maille  riut. 

18  Agus  fhreagair  an  righ,  agus  thubh- 
airt  e  ris  a'  mhnaoi,  Na  ceil  orm,  guidh- 
eam  ort,  an  ni  a  dh'fheòraicheas  mi  dhiot. 
Agus  thubhairt  a'  bhean,  Labhradh  a  nis 
mo  thighearn  an  righ. 

19  Agus  thubhairt  an  righ,  Nach  'eil 
làmh  loaib  maille  riut  anns  an  ni  so  uile  ? 
Agus  fhreagair  a'  bhean  agus  thubhairt  i, 
Mar  is  beò  t'anam,  a  thigliearn,  a  righ, 
cha  'n'eil  claouadh  sam  bith  a  dlvionnsuidh 
na  làimhe  deise,  no  dlvionnsuidh  na  làimhe 
clìthe,  aun  an  ni  air  bith  a  labhair  mo 
thighearn  an  righ  ;  oir  do  sheirbhiseach 
Ioab,  is  esan  a  dh'iarr  ormsa,  agus  is  esan 
a  chuir  ann  am  beul  do  bhanoglaich  na 
briatlira  so  uile : 

20  A  thoirt  mu'n  cuairt  a  leithid  so  do 
chainnt,  rinn  do  sheirbhiseach  Ioab  an  ni 
so:  agus  tha  mo  thighearna  glic,  a  rèir 
gliocais  aingil  Dè,  a  thuigsinn  gach  ni  a  ta 
air  an  talamh. 

21  Agus  thubhairt  an  righ  ri  Ioab, 
Feuch  a  nis,  rinn  mi  an  ni  so :  imich  ma 
ta,  thoir  air  ais  an  t-òyanach  Absalom. 

22  Agus  thuit  Ioab  air  'aghaidh  gu  làr, 
agus  chrom  se  e  fèin,  agus  bheannaich  e 
do'n  righ  :  agus  thubhairt  Ioab,  An  diugh 
tha  fios  aig  do  sheirbliiseach  gu'n  d'fhuair 
mi  deadh-ghean  a'd'  shùilibh,  mo  thigh- 

arn,  a  rìgh ;  oir  rinn  an  righ  iarrtus  a 
heirbhisich. 

23  Agus  dh'èirich  Ioab  agus  chaidh  e 
gu  Gesur,  agus  thug  e  Absalom  gu  h-Ie- 
rusalem. 

24  Agus  tlmbhairt  an  righ,  Pilleadh  e 
dh'ionusuidh  a  thighe  fèin,  agus  na  faic- 
eadh  e  mo  ghnùis-sa.    Agus  phill  Absa- 

om  a  dh'iorinsuidh  a  thighe  fèin,  agus  cha 
n  fhac'  e  gnùis  an  righ. 

25  Ach  ann  an  Israel  uile  cha  robh  duine 
co  mhaiseach  ri  Absalom  :  bha  e  ri  inhol- 
adh  gu  mòr :  o  bhonn  a  choise  gu  ruig 
mullach  a  chinn  cha  robli  smal  air  bith  air. 

26  Agus  an  uair  a  bhearr  e  folt  a  chinn, 
(oir  b'ann  aigceann  gach  bliadhna  a  bhearr 
se  e;  a  chionn  gu'n  robh  e  trom  air,  uime 
sin  bhearr  se  e,)  chothromaich  e  folt  a 
chinn  aig  dà  cheud  secel,  a  rèir  tomhais  an 
righ. 

27  Agus  rugadh  do  Absalom  tri  mic, 
agus  aon  nighean,  d'  am  ò'ainm  Tamar : 
bha  i  'na  mnaoi  sgiamhaich  'na  gnùis. 

28  Agus  ghabh  Absalom  còmhnuidh  ann 
an  Ierusalem  dà  bhliadhna  iomlan,  agus 
cha'n  fhac'  e  gnùis  an  righ. 

29  Uime  sin  chuir  Absalom  fios  air  Ioab, 
chum  a  chuir  a  dh'ionnsuidh  an  righ ; 

ach  clia  b'àill  leis  teachd  d'a  ionnsuidh  : 
agus  an  uair  a  chuir  e  fios  a  rìs  an  dara 
uair,  cha  b 'àill  leis  teachd. 

30  Uirae  sin  thubhairt  e  r'a  sheirbhisich, 
Faicibh  achadh  loaib  làimh  ri  m'  achadh- 
sa,  agus  eorna  aig  an  sin ;  rachaibh,  agus 

uiribh  ri  theine  e.  Agus  chuir  seirbhis- 
ich  Absaloiman  t-achadh  ri  theine. 

31  An  sin  dh'èirich  Ioab,  agus  thàinig 
dh'ionnsuidh  Absaloim  d'  a  thigh,  agus 

thubhairt  e  ris,  C'ar  son  a  chuir  do  sheirbh- 
isich  m'  achadh  ri  theine  ? 

32  Agus  fhreagair  Absalom  Ioab, 
Feuch.  chuir  mi  fios  ;a  d'ionnsuidh,  ag 
ràdh,  Thig  an  so,  agus  cuiridh  mi  thu  dh'- 
ìonnsuidh  an  righ,  a  ràdh,  C'ar  son  a 
thàinig  mi  o  Ghesur?  bu  mhaith  dhomhsa 
gu'm  bithinn  fathast  an  sin :  a  nis  ma  ta 
faiceam  gnùis  an  righ ;  agus  ma  tha 
eu-ceart  sam  bith  annam,  thugadh  e  fa'n- 
ear  mo  mharbhadh. 

33  Uime  sin  thàinig  Ioab  a  dh'ionn- 
suidh  an  righ,  agus  dh'innis  e  sin  da:  ag- 
us  ghairm  e  air  Absalom,  agus  thàinig  e 
dh'ionnsuidh  an  righ,  agus  chrom  se  e 
fèin  air  aghaidh  gu'làr  am  fìanuis  an  righ ; 
agus  phòg  an  righ  Absalom. 

CAIB.  XV. 

AGUS  an  dèigh  so  dh'ulluich  Absalom 
dha  fèin  carbadan,  agus  eich,  agus 
ìeth-cheud  fear  gu  ruith  roimhe. 

2  Agus  dh'èirich  Absalom  gu  moch,  ag- 
us  sheas  e  làimh  ri  slighe  a'  gheata  :  agus 
an  uair  a  thigeadh  neach  air  bith  aig  an 
robh  comh-stri  a  dh'ionnsuidh  an  righ 
chum  breitheanais,  an  sin  ghairmeadh 
Absalom  air,  agus  theireadh  e,  Ciod  am 
baile  as  am  bheil  thu  ?  Agus  theireadh 
esan,  O  aon  do  threubhan  Israeil  tha  do 
sheirbhiseach. 

3  Agus  theireadh  Absalom  ris,  Feuch, 
tha  t'/hocail  maith  agus  ceart ;  ach  cha 

'eil  neach  air  bith  ann  air  òrduchadh  leis 
an  righ  gu  èisdeachd  riut. 


4  Theireadh  Absalom  cuideachd,  O 
nach  robh  mise  air  mo  shuidheachadlt 
a'm'  bhreitheamh  anns  an  tìr,  a  chum  a 
m'  ionnsuidh-sa  gu'n  tigeadh  gach  duine 
aig  am  bheil  comh-stri  no  cùis-lagha,  agus 
dheanainn  ceartas  dha  ! 

5  Agus  an  uair  a  thigeadh  duine  sam 
bith  am  fagus  da  a  dheanamh  ùmhlachd 
dha,  chuireadh  e  mach  a  làmh,  agus  bheir- 
eadh  e  air,  agus  phògadh  se  e.\ 

6  Agus  air  an  dòigh  so  rinn  Absalom  ri 
Israel  uile  a  thàinig  a  chum  breitheanais  a 
dh'ionnsuidh  an  righ  :  agus  ghoid  Absa- 
lom  cridheacha  dhaoine  Israeil. 

7  Agus  an  ceann  cheithir  bliadhna 
thubhairt  Absalom  ris  an  righ,  Leig 
dhomh  imeachd,  guidheam  ort,  agus  mo 
bhòid  a  dhìoladh  a  bhòidich  mi  do'n  Tigh- 
earn  ann  an  Hebron. 

8  Oir  bhòidich  do  sheirbhiseach  bòid  an 
uair  a  bha  mi  a'm'  chòmhnuidh  ann  an 
Gesur  ann  an  Siria,  ag  ràdh,  Ma  bheir  an 
Tighearna  mi  gu  dearbh  a  rìs  gu  h-Ierusa- 
lem,  an  siu  ni  mi  seirbhis  do'n  Tighearn. 

9  Agus  thubhairt  an  righ  ris,  Imich  ann 
an  sìth.  Agus  dh'èirich  e,  agus  chaidh  e 
gu  Hebron. 

10  Ach  chuir  Absalom  luchd-bratha  air 
feadh  uile  threubhan  Israeil,  ag  ràdh,  Co 
luath  as  a  chluinneas  sibh  fuaim  na  tromp- 
aide,  an  sin  their  sibh,  Tha  Absalom  'na 
righ  ann  an  Hebron. 

11  Agus  maille  ri  Absalom  chaidh  dà 
cheudfear  a  mach  àh-Ierusalem,  a  ghairm- 
eadh,  agus  dh'imich  iad  ann  an  treibhdhir- 
eas  an  cridhe,  agus  cha  robh  fios  ni  sam 
bith  aca. 

12  Agus  chuir  Absalom  fìos  air  Ahito- 
phel  an  Gilonach,  comhairliche  Dhaibh- 
idh,  o  a  bhaile,  eadhon  o  Ghiloh,  an  uair 
a  bha  e  ag  ìobradh  ìobairtean  :  agus  bha  a' 
cheannairc  làidir ;  oir  bha'n  sluagh  a'  sìr- 
dhol  an  lìonmhoireachd  maille  ri  Absa- 
lom. 

13  Agus  thàinig  teachdair  a  dh'ionn- 
suidh  Dhaibhidh,  ag  ràdh,  Tha  cridheacha 
fhear  Israeil  an  dèigh  Absaloim. 

14  Agus  thubhairt  Daibhidh  r'a  sheirbh- 
isich  uile  a  bha  maille  ris  ann  an  Ierusa- 
lem,  Eiribh,  agus  teicheamaid ;  oir  mur 
dean  sinn  sin,  cha  bhi  dol  as  againn  o  agh- 
aidh  Absaloim ;  luathaichibh  agus  imich- 
ibh,  air  eagal  gu'n  dean  e  cabhag,  agus 
gu'm  beir  e  oirnn,  agus  gu'n  tarruing  e 
olc  oirnn,  agus  gu'm  buail  e  'm  baile  le 
faobhar  a'  chlaidheimh. 

15  Agus  thubhairt  seirbhisich  an  righ 
ris  ftn  righ,  A  rèir  gach  ni  a's  àill  le  m' 
thighearn  an  righ,  feuch,  ni  do  sheirbhis- 
ich. 

16  Agus  chaidh  an  righ  a  mach,  agus  a 
theaghlach  uile  'na  dhèigh  :  a  mhàin 
dh'fhàg  an  righ  deichnear  bhan  a  bha 
'nan  coimhleabachaibh  aige,  a  ghleidh- 
eadh  an  tighe. 

17  Agus  chaidh  an  righ  a  mach,  agus  an 
sluagh  uile  'na  dhèigh,  agus  dh'fhan  iad 
ann  an  àit  a  bha  fad  as. 

18  Agus  chaidh  a  sheirbhisich  uile  thairis 
làimh  ris ;  agus  chaidh  na  Ceretich  uile, 
agus  na  Peletich  uile,  agus  na  Gitich  uile, 
sè  ceud  fear  a  thàinig  'na  dhèigh  o  Ghat, 
thairis  romh  an  righ. 

II.  SAMUEL. 


19  Agus  thubhairt  an  righ  ri  Itai  an 
Giteach,  C'ar  son  a  tlia  thusa  mar  an 
eeudna  dol  maille  ruinne?  pill  gu  d'àit, 
agus  fan  maille  ris  an  righ  ;  oir  is  "'oig- 
reach  thu,  agus  mar  an  ceudna  fògarach  o 
d'àite  fèin. 

20  An  dè  a  mhàin  thàinig  thu,  agus  an 
diugh  an  toir  mise  ort  dol  air  faontradh 
maille  ruinne?  oir  thèid  mise  an  taohh  a 
tha  mi  gu  dol :  pill  thusa,  agus  thoirair  an 
ais  do  bhràithrean  leat ;  agus  gu  nochdadh 
an  Tighearna  dhuit  tròcair  agus  firinn. 

21  Agus  f  hreagair  Itai  an  righ,  agus 
thubhairt  e,  Mar  is  heò  an  Tighearn,  àgus 
mar  is  beò  mo  thighearn  an  righ,  gu 
cinnteach  ge  b'e  àit  anns  am  bi  mo  thigh- 
earn  an  righ,  ma's  aun  a  clmm  bàis  no 
chum  beatha,  eadhon  au  sin  bithidh  do 
sheirbhiseach. 

22  An  sin  thubhairt  Daibhidh  ri  Itai, 
Imich,  agus  gabh  thairis.  Agus  chaidh 
Itai  an  Giteach  thairis.  agus  a  dhaoine 
uile,  agus  a'  chlann  bheag  uile  a  òha 
maille  ris. 

23  Agus  ghuil  an  tìr  uile  le  gutli  àrd, 
agus  chaidh  an  sluagh  uile  thairis;  chaidh 
au  ngh  cuideachd  tliairis  air  srutli  Chid- 
roin,  agus  chaidh  an  sluagh  uile  thairis  a 
làimh  na  sliglie  do'n  fhàsacli. 

24  Agus,  feuch,  bha  Sadoc  mar  an  ceud- 
na,  agus  na  Lebhithich  uile  maille  ris,  a' 
giùlan  àirc  coimhcheangail  Dè,  agus 
shuidhich  iad  àirc  Dhè ;  agus  cliaidh  Ab- 
iatnr  suas,  gns  an  do  sguir  an  sluagh  uile 
do  dhol  a  mach  as  a'  bliaile. 

25  Agus  thubhairt  an  righ  ri  Sadoc, 
Thoir  air  a  h-ais  àirc  Dhè  do'n  bliaile  :  ma 
gheibh  mi  deadh-ghean  ann  an  sùilibh  an 
Tigliearna,  blieir  e  air  m'ais  mi,  agus 
nochdaidh  e  dhomh  e  fèin,  agus  'àite- 
còmhnuidh. 

26  Ach  ma  their  e  mar  so,  Cha  'n  'eil 
tlachd  agam  annad;  feuch,  tha  mise  an  so, 
deanadh  e  rium  mar  is  maith  leis. 

27  Thubhairt  an  righ  mar  an  ceudna  ri 
Sadoc  an  sagart,  Nach  fear-seallaidh  thusa  ? 
pill  do'n  bhaile  ann  an  sìth,  agus  Ahimaas 
do  mhac  fèin,  agus  Ionatan  liiac  Abiatair, 
bhur  dithis  mhac  maille  ribh. 

28  Faicibh,  fanaidh  mise  ann  an  còmh- 
nardaibh  an  fhàsaich,  gus  an  tig  focal 
uaibhse  a  thoirt  fios  domh. 

29  Uime  sin  thug  Sadoc  agus  Abiatar 
àirc  Dhè  a  rìs  gu  h-Ierusalem  ;  agus  dh'- 
fhan  iad  an  sin. 

30  Agus  cìiaidh  Daibhidh  suas  ri  uchd- 
aich  slèibh  nan  oiadh,  a'  dol  suas  agus  a' 
gul,  agus  a  cheann  còmhdaichte,  agus  e  'g 
imeachd  cos-ruisgte  :  agus  chòmhdaich  an 
sluagh  uile  a  bha  maille  ris,  gach  fear 
dhiubh  a  cheann,  agus  chaidh  iad  suas,  ag 
imeachd  agus  a'  gul. 

31  Agus  dh'innis  neach  do  Dhaibhidh, 
ag  ràdh,  Tha  Ahitophel  am  measg  an 
luchd-ceannairc  maille  ri  Absalom.  Agus 
thubhairt  Daibhidh,  Tionndaidb,  a  Thigh- 
earna,  guidheam  ort,  comhairle  Ahitopheil 
gu  h-amaideachd. 

32  Agus  an  uair  a  thàinig  Daibhidh  gu 
mullach  an  t-slèibh,  far  an  d'rinn  e  aoradh 
do  Dhia,  feuch,  thàinig  Husai  an  t-Arcach 
'na  choinneamh,  le  'chòta  reubta,  agus  ùir 
air  a  cheann. 


33  Agus  thubhairt  Dnibhidh  ris,  Ma 
thèid  thu  thairis  maille  riumsa,  ansin  bith- 
idh  tu  a'd'  eallaich  orm. 

34  Ach  ma  philleas  tu  do'n  bhaile,  agus 
ma  their  t!,:i  ri  Absalom,  Bithidh  mise 
a'm'  sheirbiiiseach  dhuit,  a  righ  ;  'bu 
sheirbhiseach  do  t'athair  mi  gu  ruige  so, 
agus  a  nis  bithidh  mi  mar  an  ceudna  a'm' 
sheirbhiseach  dhuitse ;  an  sin  bheir  thu 
air  mo  shonsa  comhairle  Ahitopheil  gu 
neo-ni. 

35  Agus  nach  'eil  m°ille  riutan  sin  Sa- 
doc  agus  Abiatar  na  sagairt  ?  agus  gach 
focal  a  chluinneas  tu  à  tigh  an  rigb,  inn- 
sidh  tu  e  do  Sliadoc  agus  do  Abiatar  na 
sagairt. 

36  Feuch,  tha'n  sin  maille  riu  an  dithis 
mhac,  Ahimaas  mac  Shadoic,  agus  lonatau 
mac  Abiatair :  'agus  le'n  làimli-san  cair- 
idh  sibh  a  m'  ionnsuidh-sa  gach  focal  a 
chluinneas  sibh. 

37  Uime  sin  tliàinig  Husai  caraid 
Dhaibhidh  do'n  bhaile,  agus  thàinig  Ab- 
salom  gu  h-Ierusalem. 

CAIB.  XVI. 

AGUS  an  uair  a  chaidb  Daibhidh  beagan 
thar  mnllach  ant-s/èibh,feuch,  thùin- 
ig  Siba  òglach  Mhephiboset  'na  choinn- 
eamh  le  dà  asail  ajr  an  dìollaideachacih, 
agus  dà  cheud  builionn  arain  orra,  agus 
ceud  bagaide  do  l'hìon-dhearcaibh  tiorm- 
aichte,  agus  ceud  do  mheas  sambraidh,  ag- 
us  searrag  fhìona. 

2  AgUN  thuhhairt  an  righ  ri  Siba,  Ciod 
w  ciall  duit  le  sin  ?  Agus  thubhairt  Si- 
ba,  Tha  na  h-asail  air  son  teaghlaich  an 
righ  chum  marcachd  ;  agus  an  t-aran  agus 
ain  meas  samhraidh  air  son  nau  òganach 
fhum  «)i  itheadh  ;  agus  am  fion,  a  chum 
gu'n  òl  esan  a  bhios  sgìth  anns  an  fhàs- 
ach. 

3  Agus  thubhairt  au  righ,  Agus  c'àit 
am  bheil  mac  do  mhaighstir  ?  Agus 
thubhairt  Siba  ris  an  righ,  Feuch,  tlia  e 
fantuinn  ann  an  lerusalem':  oir  thubhairt 
e,  An  diugh  aisigidh  tigh  Israeil  dhomhsa 
rìoghachd  m'athar. 

4  An  sin  thubhairt  an  righ  ri  Siba, 
Feuch,  is  leatsa  gach  ni  a  bha  aig  Mephi- 
boset.  Agus  thubhairt  Siba,  Tha  mi  le 
mòr-ùmhlachd  a'  guidhe  ort  gu'm  faigh 
mi  deadh-ghean  a'd'  shùilibh,  a  thighearn, 
a  righ. 

5  Agns  an  uair  a  thàinig  righ  Daibhidh 
gu  Bahurim,  feuch,  à  siu  thàiuig  a  roach 
duine  do  theaghlach  tighe  Shauil,  d'am 
ò'ainm  Simei,  mac  Ghera :  thàinig  e 
mach,  a'  teachd  air  aghaidh  agus  a'  mall- 
achadh. 

6  Agus  thilg  e  clachan  air  Daibhidh,  ag- 
us  air  seirbhisich  righ  Daibhidh  uile  ;  agus 
bha  'n  sluagh  uile,  agus  na  daoine  treuna 
uile,  air  a  làimh  dheis  agus  air  a  làimh 
chlì. 

7  Agus  mar  so  thubhairt  Simei  an  uair 
a  mhallaich  se  e,  Tliig  a  mach,  thig  a 
inach,  thus'  a  dhuine  fhuiieachdaich,  agus 
a  dhuine  !e  Belial : 

8  Dhìol  an  Ti^hearn  ortsa  uile  fhuil 
tighe  Shauil,  an  àit  an  do  rìghich  thu  ;  ag- 
us  thug  an  Tigheani  an  rìoghachd  do 
làimh  do  mhic  Absaloim :   agus,  feuch, 

ghlacadh  thu  ann  ad  olc  fèin,  a  chionn  gur 
duine  fuileachdach  thu. 

9  An  sin  thubhairt  Abisai  mac  Sheruiah 
ris  an  righ,  C'ar  son  a  mhallaicheadh  an  cù 
marbh  so  mo  thighearn  an  righ  ?  leig 
dhomh  dol  a  null,  guidheam  ort,  agus  a 
cheanna  thoirt  deth. 

10  Agus  tliubhairt  an  righ,  Ciod  e  rao 
ghnothuch-sa  ribhse,  a  mhaca  Sheruiah  ? 
feigibh  leis  mallachadh,  a  chionn  gu'n 
d'thubhairt  an  Tighearna  ris,  Mallaich 
Daibhidh  :  agus  cò  a  their,  C'ar  son  a  rinn 
thu  mar  so? 

11  Agus  thubhairt  Daibhidh  ri  Abisai, 
agus  r'a  sheirhhisich  uile,  Feuch,  mo 
inhac,  a  thàinig  a  mach  à  m'innibh,  ng 
iarraidh  m'  anaraa  ;  agus  cia  mòr  is  mò  a 
nis  a  dh'fheudas  am  Beniamineacb.  so? 
Leigibh  leis,  agus  mallaicheadh  e,  oir  dh'- 
iarr  an  Tighearn  air. 

12  Theagamh  gu'n  amhairc  an  Tighearn 
air  m'àmhghar,  agus  gu'n  dìol  an  Tdgh- 
earna  dhomb  maith  air  son  a  mhallach- 
aidh  air  an  là  'n  diugh. 

13  Agus  an  uair  a  dh'imich  Daibhidh 
agrus  a  ~dhaoine  air  an  t-sliglie,  dh'imich 
Simei  air  slios  an  t-slèibh  làimh  ris,  a'  dol 
air  aghaidh  agus  a'  mallachadh,  agus  thilg 
e  clachan  agus  ùir  air. 

14  Agus  thàinig  an  righ  agus  an  sluagh 
uile  a  bha  maille  ris,  sgìth ;  agus  leig  iad 
an  anail  an  sin. 

15  Agus  thàinig  Ahsalom  agus  uile 
shluagh  fhear  lsraeil,  gu  h-Ierusalem,  ag- 
us  Ahitophel  maille  ris. 

16  Agus  an  uair  a  thàinig  Husai  an 
t-Arcach,  caraid  Dhaibhidh,  a  dh'ionn- 
suidh  Absaloim,  thubhairt  Husai  ri  Absa- 
lom,  Gu  ma  fada  beò  an  righ,  gu  ma  fada 
beò  an  righ. 

17  Agus  thubhairt  Absalom  ri  Husai, 
An  e  so  do  chaoimhneas  ri  d'  charaid  ? 
c'ar  son  nach  deachaidh  tu  maille  ri  d' 
charaid  ? 

18  Agus  thubhairt  Husai  ri  Absalom, 
Ni  h-eadh  ;  ach  ge  b'e  neach  a  thaghas  an 
Tighearn,  agus  an  sluagh  so,  agus  tìr  Is- 
raeil  uile,  leis-san  bithidh  mise,  agus  maille 
ris  fanaidh  mi. 

19  Agus  san  dara  àite,  cò  dha  a  dhean- 
ainn  seirbhis  ?  nach  ann  an  làthair  a  mhic  ? 
mar  a  rinn  mi  seirbhis  ann  an  làthair  t'ath- 
ar,  mar  sin  bithidh  mi  ad'  làthair-sa. 

20  An  sin  thubhairt  Absalom  ri  Ahito- 
phel,  Thugaibh  comhairle  'nur  measg  ciod 
a  ni  sinn. 

21  Agus  thubhairt  Ahitophel  ri  Absa- 
lom,  Gabh  a  stigh  a  dh'ionnsuidh  choimh- 
leabach  t'athar,  a  dh'fhàg  e  a  ghleidheadh 
an  tighe;  agus  cluinnidh  Israel  uile  gu 
bheil  thu  air  fàs  gràineil  do  t'athair,  agus 
neartaichear  làmhan  gach  neach  a  tha 
maille  riut. 

22  Agus  sgaoil  iad  bùth  do  Absaloni  air 
mullach  an  tighe  ;  agus  chaidh  Absalom  a 
steach  a  dh'ionnsuidii  choimhleabach  'ath- 
ar  ann  an  sealladh  Israeil  uile. 

23  Agus  bha  comhairle  Ahitopheil  a 
thug  e  seachad  anns  na  làithibh  sin,  mar 
gu'm  fiosraichearìh  duine  do  fhocal  Dhè: 
mar  sin  bha  uile  chomhairle  Ahitopiieil, 
araon  aig  Daibhidh  agus  aig  Absa- 
lom. 

AGUS  thubhairt  Ahitophel  ri  Absalom, 
Leig  dhomh  a  nis  dà  mhìle  dheug 
fear  a  thaghadh  a  mach,  agus  èiridh  mi, 
agus  thèid  mi  air  tòir  Dhaibhidh  an 
nochd : 

2  Agus  thig  mi  air  an  uair  a  tha  e  sgìth 
agus  lag-làmhacb,  agus  cuiridh  mi  eagal 
air :  agus  teiehidh  an  sluagh  uile  a  tha 
maille  ris,  agus  buailidh  mi  an  righ  a 
mhàin. 

3  Agus  bheir  mi  air  an  ais  an  sluagh  uile 
a  t'ionnsuidh-sa :  tha  'n  duine  a  tha  thu  ag 
iarraidh  mar  gu'm  pilleadh  an  t-iomlan : 
agus  bithidh  an  sluagh  uile  ann  an  sìth. 

4  Agus  thaitinn  a'  chainnt  ri  Absalom, 
agus  ri  seanairibh  lsraeil  uile. 

5  Agus  thubhairt  Absalom,  Gairm  a  nis 
mar  an  ceudna  air  Husai  an  t-Arcach,  ag- 
us  cluinueamaid  mar  an  ceudna  ciod  a 
their  esan. 

6  Agus  thàinig  Husai  a  dh'ionnsuidh 
Absaloim,  agus  labhair  Absalom  ris,  ag 
ràdh,  Air  an  rìòigh  so  labhair  Ahitophel : 
an  dean  sinn  a  rèir  'f  hocail,  no  nach  dean  ? 
labhair  thusa. 

7  Agus  thubhairt  Husai  ri  Absalom, 
Cha  'n  eil  a'  chomhairle  a  thug  Ahitophel 
maith  air  an  uair  so. 

8  Oir,  arsa  Husai,  is  aithne  dhuit  t'ath- 
air  agus  a  dhaoine,  gur  daoine  treun  iad 
agus  air  am  feargacharìh  'nan  spiorad,  mar 
mhath-ghamhuin  o'n  d'thugadh  a  cuileana 
anns  a'  mhachair:  agus  is  fear-cogaidh 
t'athair,  agus  cha  ghabh  e  tàmh  mailie  ris 
an  t-sluagh. 

9  Feuch,  tha  e  nis  am  folach  ann  an 
slochd  èigin,  no  a'in  an  àit  èigin  eile  :  ag- 
us  tachairidh,  an  nair  a  thuiteas  cuid  diubh 
an  toiseach,  ge  b'e  neach  a  chluinneas  e, 
gu'n  abair  e,  Tha  àr  am  measg  an  t-sluaigh 
a  tha  leantuinn  Absaloim. 

10  Agus  esan  mar  an  ceudna  a  tha  'na 
dhuine  treun,  aig  am  bheil  a  chrirìhe  mar 
chridhe  leòmhain,  leaghaidh  e  gu  tur :  oir 
tha  fios  aig  Israel  uiie  gur  duine  treun 
t'athair,  agus  gur  daoine  treun  iadsan  a 
tha  maille  ris. 

11  Air  an  aobhar  sin  is  i  mo  chomhairle- 
sa,  Gu'n  cruinnicbear  Israel  uile  a  t'ionn- 
suidh,  o  Dhan  eadhon  gu  Beer-seba,  mar 
a'  ghaineamh  a  tha  làimh  ris  an  fhairge 
air  lìoninhoireachd,  agus  gun  tèid  thu  fèin 
maille  riu  do'n  chath. 

12  Agus  thig  sinn  air  ge  b'e  àit  am  faigh- 
ear  e,  agus  tuitidh  sinn  air  mar  a  thuiteas 
an  drùchd  air  an  talamh  :  agus  cha'n  fhàg- 
ar  dhetli  fèin,  agus  do  na  iìr  uile  a  tha 
maille  ris,  eadhon  aon. 

13  Agus  ma  thèid  e  a  steach  do  hhaile, 
an  sin  bheir  tìr  Israeil  uile  cuird  leo  a  dh'- 
ionnsuidh  a'  bhaile  sin,  agus  tairngidh  sinn 
e  do'n  amhainn,  gus  nach  fàgar  an  sin  aon 
chlach  bheag. 

14  Agus  thubhairt  Absalom,  agus  fir  Is- 
raeil  uile,  Is  fearr  comhairle  Husai  an 
Arcaich  na  comhairle  Ahitopheil :  oir  dh'- 
òrtìuich  an  Tighearna  comhairle  mhaith 
Ahitopheil  a  thoirt  gu  neo-ni,  a  chum  gu'n 
tugadh  an  Tighearn  olc  air  Absalom. 

15  An  sin  thubhairt  Husai  ri  Sadoc  ag- 
us  ri  Abiatar  na  sagairt,  Mar  so  agus  mar 
so  choimhairlich  Ahitophel  Absalom  agus 

seanairean  Israeil ;  agus  mar  so  agus  mar  I 
so  chomhairlich  mise. 

16  a  nis  uime  sin  cuiribh  fios  gu  grad,  j 
agus  inusibh  do  Dhaibhidh,  ag  ràdh,  Na 
fan  an  nochd  ann  an  còmhnardaibh  an  ' 
fhàsaich,  ach  gabh  thairis  gu  luath,  air 
eagal  gu'n  sluigear  suas  an  righ,  agus  an 
sluagh  uile  a  tka  maille  ris. 

17  Agus  dh'fhan  Ionatan  agus  Ahimaas 
làirah  ri  En-rogel ;  (oir  cha'n  fheudadh 
iad  a  bhi  air  am  faicinn  a'  dol  a  stigh  do'n 
bhaile  :)  agus  chaidh  cailin  agus  dh'innis  i 
dhoibh  ;  agus  chaidh  iadsan  agus  dh'innis 
iad  do  righ  Daibhidh. 

18  Gidheadh  chunnaic  òganach  iad,  ag- 
us  dh'innis  e  do  Absalom  :  ach  dh'imich 
iadsan  le  chèile  gu  luath,  agus  thàinig  iad 
gu  tigh  duine  ann  am  Bahurim,  aig  an  robh 
tobar  'na  chùirt,  agus  chaidh  iad  sìos  an 
sin. 

19  Agus  ghabh  a'  bhean  còmhdach  ag- 
us  sgaoil  i  e  air  beul  an  tobair,  agus  chuir 
i  gràn  meilte  air ;  agus  cha  d'aithnicheadh 
an  ni. 

20  Agus  an  uair  a  thàinig  seirbhisich 
Absaloiin  a  dh'ionnsuidh  na  mnà  do'n  tigh,  I 
thubhairt  iad,  C'àit  am  bheil  Ahimaas  ag- 
us  Ionatan?  Agus  thubhairt  a'  bhean  riu, 
Chaidh  iad  thairis  air  an  t-sruthan  uisge. 
Agus  an  uair  a  dh'iarr  iad,  agus  nach 
d'fhuair  iad,  phill  iad  gu  h-Ierusalem. 

21  Agus  an  uair  a  dh'fhalbh  iad,  thàinig 
iadsan  a  nìos  as  an  tobar,  agus  cliaidh  iad 
agus  dh'innis  iad  do  righ  Daibhidh,  agus 
thubhairt  iad  ri  Daibhidh,  Eiribh,  agus 
rachaibh  gu  grad  tliar  an  uisge ;  oir  mar 
so  chomhairlich  Ahitophel  'nur  n-agh- 
aidh-sa. 

22  Agus  dh'èirich  Daibhidh,  agus  an 
sluagh  uile  a  bha  maille  ris,  agus  chaidh 
iad  thar  Iordan  gu  solus  na  maidne,  gus 
nach  robh  aon  diubh  nach  deachaidh  thar 
Iordan. 

23  Agus  an  uair  a  chunnaic  Ahitophel 
nach  do  ghabhadh  a  chomhairle,  chuir  e 
dìollaid  air  'asail,  agus  dh'èirich  e,  agus 
dh'imich  e  dh'ionnsuidh  a  thighe,  d'a 
bhaile  fèin,  agus  thug  e  àitheanta  d'a 
theaghlach,  agus  chroch  se  e  fèin,  agus 
fhuair  e  bàs,  agus  dh'adhlaiceadh  e  ann  an 
àit-adhlacaidh  'athar. 

24  An  sin  thàinig  Daibhidh  gu  Maha- 
naim  :  agus  chaidh  Absalora  thar  Iordan, 
e  fèin  agus  fìr  Israeil  uile  maille  ris. 

25  Agus  rinn  Absalom  Amasa  'na 
cheannard  air  an  t-sluagh  an  àit  Ioaib: 
agus  b'e  Amasa  mac  duine,  d'am  b'  ainm 
Itra  Israeleach,  a  chaidh  a  steach  gu  Abi- 
gail  nighean  Nahais,  piuthar  Sheruiah, 
màthar  Ioaib. 

26  Agus  champaich  Israel  agus  Absalom 
ann  am  fearann  Ghilead. 

27  Agus  an  uair  a  thàinig  Daibhidh  gu 
Mahanaim,  thug  Sobi  mac  Nahais  o  Rabah 
chloinn  Amoin,  agus  Machir  mac  Amieil 
o  Lodebar,  agus  Barsillai  an  Gileadach  o 
Rogelim, 

28  Leapaichean,  agus  cuachan,  agus 
soithichean  creadha,  agus  cruithneachd, 
agus  eorna,  agus  min  mhìn,  agus  gràn 
cruaidhichte,  agus  pònair,  agus  gàll-pheas- 
air,  agus  peasair  chruaidhichte, 

29  Agus  mil,  agus  im,  agus  caoraich, 


agus  càise  cruidh  air  aon  Dhaibhidh,  agus 
air  son  an  t-sluaigh  a  bha  maille  ris,  a 
chum  an  itheadh  :  oir thubhairtiad,  Tka'n 
sluagh  ocracli,  agus  sgìth,  agus  iotmhor 
anns  an  fhàsach. 

CAIB.  XVIII. 

AGUS  dh'àireamh  Daibhidh  an  sluagli  a 
bha  maille  ris,  agus  chuir  e  ceannard- 
an  mhìltean,  agus  ceannardan  cheudau  os 
an  ceann. 

2  Agus  chuir  Daibhidh  a  mach  trian 
do'n  t-sluagh  fuidh  làimh  Ioaib,  Hgus  trian 
fuidh  làimh  Abisai,  mhic  Slieruiah,  bràth- 
ar  loaib,  agus  trian  fuidh  làimh  Itai  a' 
Ghitich  :  agus  thubhairt  an  righ  ris  an 
t-sluagh,  Gu  deimhin  tlièid  mi  fèin  mar  an 
ceudna  mach  maille  ribh. 

3  Ach  fhreagair  an  sluagh,  Cha  tèid  thu 
mach :  oir  ma  theicheas  sinne,  cha  ghabh 
iad  suim  dhinn  ;  agus  ma  bhàsaicheas  ar 
leth,  cha  ghabh  iad  suim  dhinn  ;  ach  a  nis 
a  ta  thusa  mar  dheich  rnìle  dhinne :  uime 
sin  a  nis  is  fearr  gu'n  deanadh  tusa  còmh- 
nadh  ruinn  a  mach  as  a'  bhaile. 

4  Agus  thubhairt  an  righ  riu,  An  ni  sin 
a  tha  ceart  'nur  sùilibh,  ni  mise.  Agus 
sheas  an  righ  làimh  ris  a'  gheata,  agus 
thàinig  an  sluagh  uile  a  mach  'nan  ceud- 
aibh  agus  'nam  mìltibh. 

5  Agus  dh'àithn  an  righ  do  Ioab,  agus 
do  Abisai,  agus  do  Itai,  ag  ràdh,  Buinibh 
gu  mìn  air  rao  sgàth-sa  ris  an  òganach,  ri 
Absalom.  Agus  cliual'  an  sluagli  ùile 
'nuair  a  dh'àitlm  an  righ  do  na  ceannard- 
aibh  uile  a  thaobh  Absaloim. 

6  Agus  chaidh  an  sluagh  a  mach  do'n 
mhachair  an  aghaidh  Israeil :  agus  bha'n 
cath  ann  an  coille  Ephraim. 

7  Agus  mharbhadh  an  sin  sluagh  Israeil 
roimh  sheirbhisich  Dhaibhidh  ;  agus  bha'n 
sin  air  an  là  sin  àr  mòr  fhichead  mìle 
fear : 

8  Oir  bha'n  cath  an  sin  air  sgaoileadh 
air  aghaidh  na  tìre  uile ;  agus  chuir  a' 
choille  as  do  thuilleadh  sluaigh  air  an  là 
sin  na  chuir  an  claidheamh. 

9  Agus  thachair  Absalom  air  seirbhis- 
ich  Dhaibhidh  ;  agus  bha  Absalom  a'  mar- 
cachd  air  muileid,  agus  chaidh  a'  mhuileid 
a  steach  fuidh  gheuga  tiugha  craoibhe 
mòire  daraich,  agus  ghlacadh  a  cheann 
anns  a'  chraoibh  dharaich,  agus  chrochadh 
e  eadar  nèamh  agus  talamh  ;  agus  dh'im- 
ich  a'  mhuileid  a  bha  fuidhe  roirape. 

10  Agus  chunnaic  duine  àraidh  so,  agus 
dh'innis  e  do  Ioab,  agus  thubhairte,  Feuch; 
chunnaic  mi  Absalom  crochta  ann  an 
craoibh  dharaich. 

11  Agus  thubhairt  Ioab  ris  an  duine  $ 
dh'innis  dha,  Agus,  feuch,  chunnaic  thu 
e,  agus  c'ar  son  nach  do  bhuai)  thu  e  'n  sir 
gu  làr,  agus  bheirinnse  dhuit  deich  secei< 
airgid,  agus  crios  ? 

12  Agus  thubhairt  an  duine  ri  Ioab,  Get 
gheibhinnse  mìle  secel  airgid  ann  mi 
làimh,  cha  chuirinn  mo  làmh  a  mach  ai 
aghaidh  mic  an  righ  :  oir  'nar  n-èisdeach( 
dh'àithn  an  righ  dhuitse,  agus  do  Abisai 
agus  do  Itai,  ag  ràdh,  Gleidhibh  dhomh  ai 
t-òganach  Absalom. 

13  No  dheanainn  eucoir  an  aghaidl 
m'anama  fèin  :  oir  cha  'n'eil  ni  air  bitl 

am  folach  air  an  rigli,  agus  sheasadh  tusa 
fèin  a'wi'  aghaidh. 

14  An  sin  tliubhairt  Ioab,  Cha'n  fheud 
mise  fuireach  mar  so  maille  riut.  Agus 
ghabh  e  tri  gatlian  'na  làimh,  agus  shàth  e 
iad  an  cridhe  Absaloim,  an  uair  a  bha  e 
fathast  beò  aun  am  meadhon  na  craoibhe 
daraicli. 

15  Agus  chuairtich  deichnear  òganach  a 
bha  'g  iomchar  arm  Ioaib,  agus  bhuail  iad 
Absalom,  agus  mharbh  iad  e. 

16  Agus  shèid  Ioab  an  troinpaid,  agus 
phill  an  sluagh  o  ruagadh  Israeil ;  oir  chum 
loab  air  an  ais  an  sluagh. 

17  Agus  ghabh  iad  Absalom,  agus  thilg 
ìad  e  ann  an  slochd  mòr  anns  a'  choille, 
agus  ehuir  iad  carn  ro-mhòr  chlach  air : 
agus  theich  Israel  uile,  gach  fear  a  dh'- 
ionnsuidh  a  bhùtha. 

18  A  nis  ghabh  Absalom,  an  uair  bu 
bheò  e,  agus  chuir  e  suas  dha  fèin  carragh, 
a  tha  ann  an  gleann  an  righ  :  oir  thubhairt 
e,  Cha  'n'eil  mac  agam  a  chumail  m  ainme 
air  chuimhne  :  agus  thug  e  'ainm  fèin  air 
a'  charragh  ;  agus  theirear  ris  gu  ruig  an 
là  'n  diugh,  Clach-chuimhneaehain  Absa- 
loim. 

19  Au  sìn  thubhairt  Ahimaas  mac  Sha- 
doic,  Leig  dhomh  ruith  a  nis,  agus  sgeul 
a  thoirt  a  dh'ionnsuidh  an  righ,  gu'n  do 
shaor  an  Tighearn  e  à  làimh  a  nairohd- 
ean. 

20  Agus  thubhairt  Ioab  ris,  Cha  toir  thu 
sgeul  leat  an  diugh,  ach  bheir  thu  sgeul 
leat  là  eile  :  ach  an  diugh  cha  toir  thu 
sgeul  leat,  a  chionn  gu  bheil  mac  an  righ 
marbh. 

21  Agus  thubhairt  Ioab  ri  Cusi,  Falbh, 
innis  do  n  righ  ciod  a  chunnaic  thu.  Ag- 
us  chrom  Cusi  e  fèin  do  Ioab,  agus  ruith  e. 

22  An  sin  thubhairt  Aliimaas  mac  Sha- 
doic  a  rìs  ri  Ioab,  Ach  gidheadh,  leig 
dhomhsa,  guidheam  ort,  ruith  mar  an 
ceudna  an  dèigh  Cliusi.  Agus  thubhairt 
Ioab,  C'ar  son  a  ruitheadh  tusa,  a  mhic, 
atrus  nach  d'fhuaradh  sgeul  sam  bith 
dhuit  ? 

23  Ach  gidheadh,  ars'  esan,  leig  dhomh 
ruith.  Agus  thubhairt  e  ris,  Ruith.  Ag- 
us  ruith  Ahimaas  rathad  a'  chòmhnaird, 
agus  chaidh  e  seachad  air  Cusi. 

24  Agus  shuidh  Daibhidh  eadar  an  dà 
gheata  :  agus  chaidh  am  fear-faire  suas  gu 
mullach  a'  gheata,  air  a'  bh'aila ;  agus  thog 
e  suas  a  shùilean,  agus  dh'amhairc  e,  agus, 
feuch,  duine  a'  ruith  'na  aonar. 

25  Agus  ghlaodh  am  fear-faire,  agus 
dh'innis  e  do'n  righ.  Agus  thubhairt  an 
righ,  Ma  tha  e  'na  aonar,  tlia  sgeul  aige  'na 
bheul.  Agus  dh'imich  e  air  aghaidh,  agus 
thàinig  e  am  fagus. 

26  Agus  chunnaic  am  fear-faire  duine 
eile  a'  ruith  ;  agus  ghlaoclh  am  fear-faire 
ris  an  dorsair,  agus  thubhairt  e,  Feucli, 
tha  duine  eile  a'  ruith  'na  aonar.  Agus 
thubhairt  an  righ,  Tha  esan  mar  an  ceud- 
na  a'  toirt  sgèil. 

27  Agus  thubhairt  am  fear-faire,  Tha  mi 
a'  faicinn  ruith  a'  cheud  duine  mar  ruith 
Ahimaais,  mhic  Shadoic.  Agus  thubhairt 
an  righ,  Is  duine  maith  esan,  agus  is  anu 
le  sgeul  maith  a  tha  e  a'  teachd. 

28  Agus  ghlaodh  Ahimaas,  agus  thubh- 


airt  e  ris  an  righ,  Tha  gach  ni  gu  maith. 
Agus  chrom  se  e  fèin  sìos  do'n  righ  air 
'aghaidh  dh'ionnsuidh  na  talmhainn,  agus 
thubhairt  e,  Gu  ma  beannaichte  an  Tigh- 
earna  do  Dhia,  a  thug  thairis  na  daoine  a 
thog  an  làmhan  suas  an  aghaidh  mo  thigh- 
earn  an  righ. 

29  Agus  thubhairt  an  righ,  Am  bheil 
an  t-òganach  Absalom  tèaruinte  ?  Agus 
fhreagair  Ahimaas,  An  uair  a  chuir  Ioab 
air  falbh  seirbhiseach  an  righ,  agus  mise 
do  sheirbhiseach,  chunnaic  mi  buaireas 
mòr,  ach  cha  robh  fìos  agam  ciod  e. 

30  Agus  thubhairt  an  righ  ris,  Tionn- 
daidh  a  leth-taobh,  agus  seas  an  so.  Agus 
thionndaidh  e  a  leth-taobh,  agus  sheas  e. 

31  Agus,  feuch,  thàinig  Cusi ;  agus 
thubhairt  Cusi,  Bheirear  sgeul  do  m' 
thighearn,  an  righ,  gu'n  do  shaor  an  Tigh- 
earn  thusa  an  diugh  à  làimh  nan  uile  a 
dh'èirich  suas  a'd'  aghaidh. 

32  Agus  thubhairt  an  righ  ri  Cusi,  Am 
hheil  an  t-ò<<anach  Absalom  tèaruinte  ? 
Agus  fhreagair  Cusi,  Gu  robh  naimhdean 
mo  thighearn  an  righ,  agus  iadsan  uile  a 
dh'èirich  suas  a'd'  aghaidh  a  dheanamh  do 
chroin,  mar  «  tha  an  t-òganach  sin. 

33  Agus  ghluaiseadh  an  righ  gu  mòr, 
agus  chaidh  e  suas  do'n  t-seòmar  os  ceann 
a'  gheata,  agus  ghuil  e  :  agus  ag  imeachd 
dha,  thubhairt  e  mar  so,  A  mhic  Absa- 
loim  !  a  mhic,  a  mhic  Absaloim  !  O  nach 
mise  fèin  a  fhuair  bàs  air  do  shon,  Absa- 
loim,  a  mhic,  a  mhic  ! 

CAIB.  XIX. 

AGUS  dh'innseadh   do  Ioab,  Feuch, 
tha'n  righ  a'  gul  agus  a'  caoidh  air 
son  Absaloim. 

2  Agus  bha  a'  bliuaidh  air  an  là  sin  air 
a  tionndadh  gu  caoidh  do'n  t-sluagh  uile  ; 
oir  chual'  an  sluagh  'ga  ràdh  air  an  là  sin, 
Tha  'n  rigli  fo  thuirse  air  son  a  mhic. 

3  Agus  ghoid  an  shiagh  air  an  là  sin  a 
steach  do'n  bhaile,  mar  a  ghoideas  sluagh 
air  fallrti  agus  iad  fo  nàire,  an  uair  a 
theicheas  iad  ann  an  cath. 

4  Ach  dh'iholaich  au  righ  'aghaidh,  ag- 
us  ghlaodh  an  righ  le  guth  àrd,  A  mhic 
Absaloim  !  Absaloim,  a  mhic,  a  mhic  ! 

5  Agus  thàinig  Ioab  a  steach  a  dh'ionn- 
suidh  an  righ  do'n  tigh,  agus  thubhairt  e, 
Chuir  thu  nàire  an  diugh  air  agliaidhibh 
do  sheirbhiseach  uile,  a  shaor  t'anam  an 
diugh,  agus  anaman  do  mhac,  agus  do 
nigliean,  agus  anaman  do  blian,  agus  an- 
aman  do  choimhleabach  : 

6  A  chionn  gu  bheil  gràdh  agad  dhoibh- 
san  aig  am  bheil  fuath  dhuit,  agus  gu  bheil 
fuath  agad  dboibh-san  aig  am  bheil  gràdh 
dhuit:  oir  nochd  thu  an  diugh  nach  'eil 
suim  agad  do  clieannardaibh,  no  do  sheir- 
bhisich  :  oir  tha  mi  tuigsinn  an  diugh.nam 
biodh  Absalom  beò,  agus  nam  bitheamaid- 
ne  uile  marbh  an  diugh,  an  singu'm  bith- 
eadh  e  ceart  a'd'  shùilibh. 

7  A  nis  uime  sin  èirich,  falbh  a  mach, 
agus  labhair  gu  caoimhneil  ri  d'  sheirbhis. 
ich  :  oir  bheireamsa  mo  mhionnan  air  an 
Tighearna,  mur  tèid  thu  mach,  nach  fan 
duine  maille  riut  an  nochd  :  agus  bithidh 
sin  ni's  miosa  dhuit  na  gach  olc  a  thàinig 
ort  o  t'òige  gus  a  nis. 

II.  SAMUEL. 


8  An-sin  dh'èirich  an  righ,  agus  shuidh 
e  anns  a'  gheata.  Agus  dh'innis  iad  do'n 
t-sluagh  uile,  ag  ràdh,  Feuch,  tha'n  righ 
'na  shuidhe  anns  a'  gheata :  agus  thàinig 
an  sluagh  uile  aui  fianuis  an  righ.  Agus 
theich  Israel,  gach  fear  a  dh'ionnsuidh  a 
bhùtha. 

.9  Agus  bha'n  sluagh  uile  ri  connsachadh 
air  feadb  uile  threubhan  Israeil,  ag  ràdh, 
Theasairg  an  righ  sinn  à  làimh  ar  naimh- 
dean,  agus  shaor  e  sinn  à  làimh  uam  Phil- 
istèach,  agus  a  nis  tha  e  air  teicheadh  as 
an  tìr  roimli  Absalom. 

10  Agus  fhuair  Absalom,  a  dh'ung  sinn 
os  ar  ceann,  bàs  anns  a'  chath  :  a  nis  ma 
ta  c  ar  son  a  tha  sibh  tosdach  mu'n  righ  a 
thòirt  air  ais  ? 

11  Agus  chuir  righ  Daibhidh  fios  gu  Sa- 
doc  agus  gu  Abiatar  na  sagairt,  ag  ràdh, 
Làbhraibh  ri  seanairibh  Iudah,  ag  ràdh, 
C'ar  son  a  thasibhseairdheireadh  a  thoirt 
an  righ  air  aisd'athigh?  (agusgu'n  d'thàin- 
jg  camnt  Israeil  uile  dh'ionnsuidh  an  righ 
d  a  thigh. ) 

12  Is  sibhse  mo  bhràithrean,  is  sibh  mo 
chnàmhan  agu>  m'fheoil :  c'ar  son  ma  ta 
a  tha  sibh  air  dheiieadh  a  thoirt  an  righ 
air  ais  ? 

13  Agus  ri  h-Amasa  their  sibh,  Nach 
tusa  mo  chnàimh,  agus  m'fheoil?  Mar 
sin  gu'n  deanadh  Dia  riumsa,  agus  tuill- 
eadh  mar  an  ceudna,  mur  bi  thusa  a'd' 
f  heannard  air  an  t-sluagh  a'm'  làthairs'  an 
còmhnuidh  an  àit  loaib. 

14  Agus  dh'aom  e  cridheacha  fhear  Iu- 
dah  uile,  mar  chridhe  aoin  duine ;  air 
chor  as  gu'n  do  chuir  iad  am  fios  so  dh'- 
ionnsuidh  an  righ,  Pill  fèin  agus  do  sheir- 
bhisich  uile. 

15  Uime  sin  phill  an  righ,  agus  thàinig 
e  gu  Iordan:  agus  thàinig  Iudah  gu  Gil- 
gal,  a  dhol  an  coinueamh  an  righ,  gus  an 
righ  athoirt  thar  Iordan. 

16  Agus  luathaich  Simei  mac  Ghera, 
Eeniamìneach,  a  bha  o  Biialmrim,  agus 
thàinig  e  nuas  maille  ri  fearaibh  Iudah  an 
coinneamh  righ  Daibhidh. 

17  Agus  bha  mìle  fear  do  Bheniainin 
maille  ris,  agus  Siba  òglach  tighe  Shauil, 
agus  a  chùig  mic  dheug,  agus  'fhichead 
seirbhiseach  maille  ris ;  agus  chaidh  iad 
thar  iordan  roimh  an  righ. 

18  Agus  chaidh  bàt-aisig  anull  a  thoirt 
teaghlaich  an  righ  thairis,  agus  a  dhean- 
amh  an  ni  bu  mhaith  leis.  Agus  thuit  Si- 
mei  mac  Ghera,  sìos  am  fianuis  an  righ, 
"nuair  a  thàinig  e  thar  Iordan ; 

19  Agus  thubhairt  e  ris  an  righ,  Na 
cuireadh  mo  thighearn  eu-ceart  as  mo 
leth,  agus  na  cuimhnich  an  ni  a  rinn  do 
sheirbhiseach  gu  h-an-dligheach  air  an  là 
anns  au  deachaidh  mo  thighearn  an  righ  a 
mach  à  h-Ierusalem,  air  chor  asgu'n  gabh- 
adb  an  righ  g'a  chridhe  e. 

20  Oir  tha  fios  aig  do  sheirbhiseach  gu'n 
do  pheaeaich  mi :  uime  sin,  feucli,  thàinig 
ini  an  diugh  an  ceud  duine  do  thigh  lo- 
seiph  uile,  a  dhol  sìos  an  coiuneamh  mo 
thighearn  an  righ. 

21  Ach  fhreagair  Abisai  mac  Sheruiah, 
agus  thubhairt  e,  Nach  cuirear  air  a  shon 
so  Simei  gu  bàs,  a  chionn  gu'n  do  mhall- 
aicli  e  aon  uugta  an  Tighearn  ? 


22  Agus  tliubhairt  Daibhidh,  Ciod  e  m» 
ghnothuch-sa  ribhse,  a  mhaca  Sheruiab, 
gu'm  bitheadb  sibh  an  diugh  'nur  n-eas- 
cairdibh  dhomh  ?  an  cuirear  an  diugh 
duine  sam  bitli  gu  bàs  ann  an  Israel  ?  oir 
nach  'eil  fhios  agam  gu  bheil  mi  an  diugli 
a'm'  righ  os  ceann  Israeil  ? 

23  Àgus  thuhhairt  an  righ  ri  Simei, 
Cha'n  fhaigh  thu  bàs :  agus  mhionnaich 
an  righ  dha. 

24  Agus  thàinig  Mephiboset,  mac  Shauil, 
a  nuas  an  coinneamh  an  righ,  agus  cha  do 
dheaSaich  e  a  chosan,  agus  cha  do  chuir  e 
snas  air  'fheusaig,  agus  cha  do  nigh  e 
'eudach  o'n  là  anns  an  do  thriall  an  righ, 
gus  an  là  anns  an  d'thàinig  e  ris  ann  an 
sith. 

25  Agus  an  uair  a  tliàinig  e  gu  h-Ieru- 
salem  an  coinneamh  an  righ,  an  sin  thubh- 
airt  an  righ  ris,  C'ar  son  nach  deachaidh 
tu  maille  riumsa,  a  Mhephiboset  ? 

26  Agus  fhreagair  esan,  A  thighearn,  a 
righ,  mheall  mo  sheirbhiseacli  mi  ;  oir 
thubhairt  do  sheirbhiseach,  Cuiridh  mi 
dìollaid  dhomh  fèin  air  asail,  agus  marc- 
aichidh  mi  oirre,  agus  thèid  mi  dh'ionn- 
suidh  an  righ,  a  chionn  gu  bheil  do  sheir- 
bhiseach  bacach. 

27  Agus  chùl-chàin  esan  do  sheirbhis- 
each  ri  m'  thighearn  an  righ  ;  ach  tha  mo 
thighearn  an  righ  mar  aingeal  Dè :  dean 
uime  sin  an  ni  sin  a  ta  maith  a'd'  sbùilibh. 

28  Oir  cha  robh  teaghlach  m'athar  uile 
ach  'nan  daoinibh  marbha  am  fianuis  mo 
thighearn  an  righ  ;  gidheadli  chuir  thu  do 
sheirbhiseach  'nam  measg-san  a  dh'ith  aig 
do  bliord  fèin  :  ciod  ma  ta  a'  chòir  a 
th'agamsa  tuilleadh  air  glaodhaich  ni's  mò 
ris  an  righ  ? 

29  Agus  thuhhairt  an  righ  ris,  C'ar  son 
a  labhras  tu  ni's  mò  mu  d'  ghnothuichibb  ? 
thubhairt  mise,  Roinnidli  tusa  agus  Siba 
am  f'earann. 

30  Agus  thubhairt  Mephiboset  ris  an 
righ,  Seadh,  gabhadh  e  an  t-iomlan,  o 
thàinig  mo  thighearn  an  righ  a  rìs  ann  an 
sìth  d'a  thigh  fèin. 

31  Agus  thàinig  Barsillai  an  Gileadach 
anuas  o  Rogelim,  agus  chaidh  e  thar  lor- 
dan  maille  ris  an  righ,  chum  a  chur  thar 
Iordau. 

32  A  nis  bha  Barsillai  'na  dhuine  ro- 
shean,  ceithir  fichead  bliadhna  dh'aois : 
aurus  thug  esan  lòn  do'n  righ  an  uair  a  dh'- 
fhan  e  ann  am  Mahanaim ;  oir  bu  duine 
ro-mhòr  e. 

33  Agus  thuhhairt  an  righ  ri  Barsillai, 
Thig-sa  thairis  maille  rium,  agus  beath- 
aichidh  mi  thu  maille  rium  fèin  ann  an 
Ierusalem. 

34  Agus  tliubhairt  Barsillai  ris  an  righ, 
Cia  fad  a  th'agamsa  ri  bhi  beò,  gu'n  rach- 
ainn  suas  maille  ris  an  righ  gu  h-Ierusa- 
lem  ? 

35  Tìia  mi  an  diugh  ceithir  fìchead 
bliadhna  dh'aois :  an  urrainn  mise  aithn- 
eachadh  eadar  maith  agus  olc?  an  urrainn 
do  sheirbbiseach  na  dh'itlieas  no  na  dh'òl- 
as  mi  a  bhlasadh  ?  an  nrrainn  mise  tuill- 
eadh  guth  fhear  agus  bhan  a  sheinneas  a 
chluinntinn  ?  c'ar  son  ma  ta  a  bhiodh  do 
sheirbhiseach  fathast  'na  eire  air  mo  thigh- 
earn  an  righ  ? 


CAIB. 

1  36  Thèid  do  sheirbhiseaeh  rè  ùine  bhig 
thar  Iordau  maille  ris  an  righ  :  agus  c'ar 
son  a  dhìoladh  an  righ  sin  dhonihsa  le 
leithid  so  do  luaigheachd  ? 

37  Teig  le  d'  sheirbhiseach,  guidheam 
ort,  pilltinn  air  ais,  a  clium  gu'm  faigh  rai 
bàs  ann  mo  bliaile  fèin,  laimh  ri  uaigh 
ra'athar,  agus  mo  mbàthar:  ach,  feuch, 
racliadh  do 'sheirbhiseach  Chimham  thairis 
maille  ri  m'  thighearn  an  righ,  agus  dean 
ris  na  bhios  raaith  a'd'  shùilibb. 

38  Agus  fhreagair  an  righ,  Thèid  Chim- 
ham  thairis  maille  riura,  agus  ni  mi  dha 
na  bhios  maith  a'd'  shùilibh  ;  agus  ge  b'e 
ni  a  dh'iarras  tusa  orm,  ni  mi  e  dhuit. 

39  Agus  chaidh  an  sluagh  uile  thar  Ior- 
dan,  agus  chaidh  an  righ  thairis :  agus 
phòg  an  righ  Barsillai,  agus  bheannaich  se 
e ;  agus  phill  e  d'a  àite  fein. 

40  An  sin  chaidh  an  righ  air  aghaidh  gu 
Gilgal,  agus  chaidh  Chimham  air  aghaidh 
maille  ris  :  agus  thug  sluagh  Iudah  uile 
thairis  au  righ,  agus  mar  an  ceudna  leth 
sluaigh  Israeil. 

41  Agus,  feuch,  thàinig  fir  Israeil  uile 
dh'ionnsuidh  an  righ,  agus  thubhairt  iad 
ris  an  righ,  C'ar  son  a  glioid  ar  bràithrean 
fir  Iudah  thu  air  falbh,  agus  a  thug  iad 
an  righ  agus  a  theaghlach,  agus  daoine 
Dhaiblùdh  uile  maille  ris  thar  Iordan? 

42  Agus  fhreagair  fir  Iudah  uile  fir  Is- 
raeil,  A  chionn  gu  bheil  an  righ  fagus  an 
dàimh  dhuinue  ;  c'ar  son  ma  ta  a  tha  fearg 
oirbhse  air  son  an  ni  so  ?  an  d'ith  sinn  a' 
bheag  o'n  righ  ?  no'n  d'thug  e  tiodhlac 
sam  bith  dhuinn  ? 

43  Agus  fhreagair  fir  Israeil  fir  Iudah, 
agus  thubliairt  iad,  Tha  deich  earrannan 
againne  anns  an  righ,  agus  tha  mar  an 
ceudna  tuilleadh  còir  againn  ann  an  Daibh- 
idh  Da  th'  agaibhse  :  c'ar  son  ma  ta  a  rinn 
sibh  tàir  oirune  ?  agus  nach  b'e  ar  gnotli- 
uch-ne  an  toiseach  ar  righ  a  thabhairt  air 
ais?  Agus  bu  ghairge  briathran  fhear 
Iudah  na  briathran  fliear  Israeil. 

CAIB.  XX. 

AGUS  thachair  gu'n  robh  duine  an  sin 
le  Belial,  do  'm  b'  ainm  Seba,  mac 
Bhichri,  Beniamineach ;  agus  shèid  e 
trompaid,  agus  thubhairt  e,  Cha  'n  'eil  ag- 
ainne  cuibhrionn  sam  bith  ann  an  Daibh- 
idh,  agus  cha  'n  'eil  oighreachd  sam  bith 
againu  ann  am  mac  Iese  :  gach  fear  a  dh'- 
ionnsuidh  a  bhùtha,  O  Israeil. 

2  Agus  chaidh  gach  duine  do  Israel 
suas  o  bhi  'n  dèigh  Dhaibhidh,  agus  lean 
iad  Seba  mac  Bhichri :  ach  dhlùth-lean 
daoine  Iudah  r'an  righ,  o  Iordan  eadhon 
gu  h-Ierusalem. 

3  Agus  tbàinig  Daibhidh  d'a  thigh  ann 
an  Ierusalera ;  agus  ghabh  an  righ  au 
deichuear  bhan,  a  choimhleabacha,  a  dh'- 
fhàg  e  a  ghleidheadh  an  tighe,  agus  chuir 
e  ann  an  gaintir  iad,  agus  bheathaich  e 
iad,  ach  cha  deachaidh  e  stigh  d'an  ionn- 
suidh  ;  agus  bha  iad  air  an  druideadli  suas 
gu  là  am  bàis,  a'  caitheamh  am  beatha  ann 
am  bantrachas. 

4  An  sin  thubhairt  an  righ  ri  Amasa, 
Cruinnich  dhomhsa  fir  Iudah  an  ceann 
thri  làithean,  agus  seas  fèin  an  so. 

5  Agus  dh'fhalbh  Araasa  a  chruinn- 

eachadh  fhear  Iudah  :  ach  dh'fhan  e  ni 
b'fhaide  na'n  t-àm  suidhichte  a  shònraich 
esan  dha. 

6  Agus  thubhairt  Daibhidh  ri  Abisai,  A 
nis  ni  Seba,  mac  Bhichri,  tuille  croin  duinn 
na  rinn  Absalom :  gabh  thusa  seirhhisich 
do  thighearn,  agus  falbh  air  a  thòir,  air 
eagal  gu'm  faigh  e  dha  fèin  bailte  daing- 
uichte,  agus  gù'n  tèid  e  as  uainn. 

7  Agus  chaidh  a  mach  'na  dhèigh  fir 
Ioaib,  agus  na  Ceretich,  agus  na  Peletich, 
agus  na  fir  threuna  uile :  agus  chaidh  iad 
a  mach  à  h-Ierusalem,  a  dhol  air  tòir 
Slieba,  mhic  Bhichri. 

8  An  uair  a  blia  iad  aig  a'  chloich  mhòir 
*a  tha  ann  an  Gibeon,  thàinig  Araasa 
rorapa.  Agus  bha  Ioab  crioslaichte  le 
falluinn  a  chuir  e  uime,  agus  oirre  sin 
crios  le  claidheamh  ceangailte  air  a  leis 
'na  thruaill ;  agus  au  uair  a  chaidh  e  air 
aghaidh,  thuit  e  aiste. 

9  Agus  thubhairt  Ioab  ri  Amasa,  Am 
bheil  thu  slàn,  a  bhràthair?  Agus  ghlac 
Ioab  le  'dheas  làimh  Amasa  air  'fheusaig, 
a  thabhairt  pòige  dha. 

10  Ach  cha  d'thug  Amasa  fa'near  an 
claidheamh  a  bha  ann  an  làimh  Ioaib: 
agus  bhuail  e  leis  e  fuidh  'n  chùigeadh 
aisne,  agus  leig  e  mach  a  mhionach  a  dh'- 
ionnsuidli  an  làir,  agus  cha  do  bhuail  e  rìs 
e  ;  agus  thuair  e  bàs.  Agus  chaidh  loab, 
agus  a  bhràthair  Abisai,  air  tòir  Sheba, 
mhic  Bhichri. 

11  Agus  sheas  fear  do  òganaich  Ioaib 
làimh  ris,  agus  thubhairt  e,  Esan  leis  an 
ionmhuinn  loab,  agus  esan  a  tha  le  Daibh- 
idh,  leanadh  e  Ioab. 

12  Agus  bha  Amasa 'ga  aonairt  am  fuil 
am  meadhon  an  rathaid  mhòir.  Agus  an 
uair  a  cliunnaic  an  duine  gu'n  d'flian  an 
sluagh  uile  'nan  seasamh,  dh'atharraich  e 
Amasa  o  n  rathad  mhòr  do'n  achadh,  ag- 
us  thilg  e  eudach  air,  an  uair  a  chunnaic  e 
gu'n  d'fhan  gaeh  neach  a  thàinig  làimh 
ris  'nan  seasamh. 

13  An  uair  a  dh'atharraicheadh  e  o'n 
rathad  mhòr,  chaidh  an  sluagh  uile  air  an 
a^haidh  an  dèigh  loaib,  a  dhol  air  tòir 
Sheba  mhic  Bhichri. 

14  Agus  chaidh  e  air  feadh  uile  threubh- 
an  Israeil  gu  h-Abel-Bhetmaacah,  agus  na 
Berich  uile  :  agus  chruinnicheadh  iad  an 
ceaun  a  chèile,  agus  chaidh  iad  mar  an 
ceudna  'ua  dhèigh. 

15  Agus  thàinig  iad,  agus  theannaich 
iad  e  ann  an  Abel-Bhetmaacah,  agus 
chuir  iad  suas  tòrr  an  aghaidh  a'  bhaile, 
agus  sheas  e  làimh  ris  a'  bhalla  :  agus  rinn 
an  sluagh  uile  a  bha  maille  ri  Ioab  an 
dìchioll  air  a'  bhalla  a  leagadh  sìos. 

16  An  sin  ghlaodh  bean  ghlic  a  mach  as 
a'  bhaile,  Eisdibh,  èisdibh  ;  abraibh,  guidh- 
eam  oirbh,  ri  Ioab,  Thig  ain  fagus  an  so, 
agus  labhraidh  mi  riut. 

17  Agus  an  uair  a  thàinig  e  'm  fagus  d'i, 
thubhairt  a'  bhean,  An  tu  Ioab  ?  Agus 
fhreagair  esan,  Js  mi.  An  sin  thubhairt  i 
ris,  Eisd  ri  briathraibh  do  bhanoglaich, 
Agus  fhreagair  esan,  Tha  mi  ag  èisdeachd. 

18  An  sin  labhair  i,  ag  ràdh,  Gu  cinnt- 
each  labhair  iad  an  toiseach,  ag  ràdh,  fiu 
deimhin  iarraidh  iad  sìth  air  Abel :  agus 
mar  sin  crìochnaichidh  iad  angnothuch. 

19  Is  aon  mise  dhiubhsan  a  tha  sìochail 
agus  firinneach  ann  an  Israel :  ach  tha 
thusa  ag  iarraidh  baile  a  sgrios,  agus 
màthair  ann  an  Israel.  C'ar  son  a  shluig- 
eas  tu  suas  oighreachd  an  Tighearn  ? 

20  Agus  fhreagair  Ioab  agus  thubhairt 
e,  Gu  ma  fada,  fada  sin  uamsa,  gu'n  sluig- 
inn  suas,  no  gu'n  sgriosainn. 

21  Cha  'n  ann  mar  sin  a  tha  an  gnoth- 
uch  :  ach  thog  duine  do  shliabh  Ephraim, 
d'an  ainm  Seba  mac  Bhichri,  a  làmh  suas 
an  aghaidh  an  righ,  an  aghaidh  Dliaibh- 
idh :  thugaibh  esan  a  mhàin  tliairis,  agus 
imichidh  mi  o'n  bhaile.  Agus  thubhairt 
a'  bhean  ri  Ioab,  Feuch,  tilgear  a  cheann 
a  d'  ionnsuidh  thar  a'  bhalla. 

22  An  sin  chaidh  a'bhean  a  dh'ionnsuidh 
an  t-sluaigh  uile  'na  gliocas  :  ap:us  ghearr 
iad  ceann  Sheba  mhic  Bhichri  dheth,  agus 
thilg  iad  a  mach  e  dh'ionnsuidh  Ioaib  :  at>us 
shèid  e  trompaid,  agus  chaidh  iad  air  falbh 
o'n  bhaile,  gach  fear  a  dh'ionnsuidh  a 
bhùtha.  Agus  phill  Ioab  do  Ierusalem  a 
dh'ionnsuidh  an  righ. 

23  A  nis  bha  loab  os  ceann  armailte  Is- 
raeil  uile  :  agus  bka  Benaiah  mac  Iehoiada 
os  ceann  nan  Cereteach,  agus  os  ceann 
nam  Peleteach  : 

24  Agus  bha  Adoram  os  ceann  na  cìse  : 
agus  bha  lehosaphat  mac  Ahiluid  'na 
sheanachaidh : 

25  Agus  bha  Sebha  'na  sgrìobhaiche : 
agus  b'  ìad  Sadoc  agus  Abiatar  na  sagairt : 

26  Agus  mar  an  ceudna  bha  Ira  an  Iair- 
each  'na  àrd  riaghlair  aig  Daibhidh. 

AGUS  bha  gorta  ann  an  làithibh 
Dhaibhidh,  rè  thri  bliadhna,  bliadh- 
na  'n  dèigh  bliadhna.  Agus  dh'fhiosraich 
Daibhidh  do'n  Tighearn,  agus  fhreagair 
an  Tighearn,  Is  ann  air  son  Shauil,  agus 
air  son  a  thighe  fhuileachdaich  a  tha  i,  a 
chionn  gu'n  do  mharbh  e  na  Gibeonaich. 

2  Agus  ghairm  an  righ  air  na  Gibeon- 
aich,  agus  thubhairt  e  riu  ;  (a  nis  cha  robh 
na  Gibeonaich  do  chloinn  Israeil,  ach  do 
iarmad  nan  Amorach  ;  agus  thug  clann 
Israeil  mionnan  doibh  :  agus  dh'iarr  Saul 
am  marbhadh,  'na  eud  air  son  chloinn  Is- 
raeil  agus  Iudah :) 

3  Uime  sin  thubhairt  Daibhidh  ris  na 
Gibeonaich,  Ciod  a  ni  mi  air  bhur  son? 
agus  cia  leis  a  ni  mi  an  rèite,  a  chum  gu'm 
beannaich  sibh  oighreachd  an  Tighearn? 

4  Agus  thubhairt  na  Gibeonaich  ris, 
Cha  blii  againne  airgiod  no  òr  o  Shaul,  no 
o  a  thigh  ;  agus  air  ar  soinne  cha  mharbh 
thu  duine  sam  bith  ann  an  Israel.  Agus 
thubhairt  esan,  An  ni  a  their  sibh,  ni  mise 
dhuibh. 

5  Agus  fhreagair  iad  an  righ,  An  duine 
a  chuir  as  duinn,  agus  a  smuainich  'nar 
n-aghaidh  sinn  a  bhi  air  ar  sgrios,  air  chor 
as  nach  fanamaid  ann  an  crìch  air  bith  do 
Israel ; 

6  Thugar  dhuinn  seachdnar  d'a  mhic- 
san,  agus  crochaidh  sinn  suas  iad  do'n 
Tighearn,  ann  an  Gibeah  Shauil,  a  thagh 
an  Tighearn.  Agus  thubhairt  an  righ, 
Bheir  mi  dhuibh  iad. 

7  Ach  chaomhain  an  righ  Mephiboset 
mac    Ionatain,    mhic   Shauil,    air  son 


mhionnan  an  Tighearn  a  bha  eatorra, 
eadar  Daibhidh  agus  Ionatan  mac  Shauil. 

8  Ach  ghabh  an  righ  dà  mhac  Rispah 
nighinn  Aiah,  a  rug  i  do  Shaul,  Armoni, 
agus  Mephiboset ;  agus  cùignear  mhac 
Mheroib  nighinn  Shauil,  a  rug  i  do  Adriel 
mac  Bharsillai  a'  Mheholataich  ;i 

9  Agus  thug  e  thairis  iad  do  làimh  nan 
Gibeonach,  agus  chroch  siad  iad  anns  an 
t-sliabh  am  fianuis  an  Tighearn :  agus 
thuit  an  t-seachdnar  sin  cuideachd,  agus 
chuireadh  gu  bàs  iad  ann  an  ceud  làithibh 
an  fhogharaidh,  ann  an  toiseach  foghar- 
aidh  an  eorna. 

10  Agus  ghabh  Rispah  nighean  Aiah  saic- 
eudach,  agus  sgaoil  i  dh'i  fèin  e  air  a'  charr- 
aig,  o  thoiseach  an  fhogharaidh  gus  an  do 
shil  uisge  orra  o  nèamh  :  agus  cha  do  leig 
i  le  eunlaith  an  athair  fois  a  ghabhail  orra 
san  là,  no  do  fhiadh-bheathaichibh  na 
macharach  san  oidhche. 

11  Agus  dh'innseadh  do  Dhaibhidh  ciod 
a  rinn  Rispah  nighean  Aiah,  coimhleab- 
ach  Shauil. 

12  Agus  dh'fhalbh  Daibhidh,  agus  thug 
e  o  dhaoinibh  Iabeis-ghilead  cnàmhan 
Shauil,  agus  cnàmhan  a  mhic  Ionatain,  a 
ghoid  iad  o  shràid  Bhet-sain,  far  an  do 
chroch  na  Philistich  iad,  anns  an  là  air  an 
do  mharbh  na  Philistich  Saul  ann  an  Gil- 
boa : 

13  Agus  thug  e  nìos  as  a  sin  cnàmhan 
Shauil,  agus  cnàmhan  Ionatain,  a  mhic : 
agus  chruinnich  iad  cnàmhan  na  muinntir 
a  chrochadh. 

14  Agus  dh'adhlaic  iad  cnàmhan  Shauil, 
agus  a  mhic  Ionatain,  ann  an  tìr  Bhenia- 
min  ann  an  Selah,  ann  an  àit-adhlacaidh 
Chis  'athar.  Agus  rinn  iad  gach  ni  a  dh'- 
àithn  an  righ  :  agus  'na  dhèigh  sin  bha  Dia 
rèidh  ris  au  tìr. 

15  Agus  bha  cogadh  aig  na  Philistich 
fathast  ri  Israel :  agus  chaidh  Daibhidh 
sìos  agus  a  sheirbhisich  maille  ris,  agus 
cho?  iad  ris  na  Philistich  ;  agus  dh'fhàs 
Daibhidh  sgìth. 

16  Agus  thubhairt  Isbi-benob,  a  bha  do 
shliochd  an  fhamhair,  (agus  aig  am  b'e 
cothrom  cinn  a  sbleagha  tri  cheud  secel 
umha,  agus  e  crioslaichte  le  crios  nomha,) 
gu'm  marbhadìi  e  Daibhidh. 

17  Ach  rinn  Abisai  mac  Sheruiah  còmh- 
nadh  ris,  agus  bhuail  e  am  Philisteach,  ag- 
us  mharbh  se  e.  An  sin  mhionnaich  fir 
Dhaibhidh  dha,  agràdh,  Chatèid  thu  mach 
ni's  mò  maille  ruinne  gu  cath,  chum  nach 
cuir  thu  as  lòchran  Israeil. 

18  Agus  'na  dhèigh  so  bha  cath  a  rìs  ann 
an  Gob  ris  na  Philistich  :  an  sin  bhuail 
Sibechai  an  Husatach  Saph,  a  bha  do 
shliochd  an  fhamliair. 

19  Agus  bha  rìs  cath  ann  an  Gob  ris  na 
Philistich  :  agus  bhuail  Elhanan  mac  Iare- 
oregim  Lahmi  bràthuir  Gholiath  a'  Ghit- 
ich  ;  agus  bha  crann  a  shleagha  mar  ghar- 
main  figheadair. 

20  Agus  bha  fathast  cath  ann  an  Gat, 
far  an  robh  fear  do  mheud  mhòir,  agus  sè 
meoir  aige  air  gach  làimh,  agus  sè  meoir 
air  gach  cois,  ceithir  thar  fhichead  an  àir- 
earah ;  agus  rugadh  esan  mar  an  ceudna 
do'n  fhamhair. 

21  Agus  an  uair  a  thug  e  dùbhlan  do  Is- 

rael,  mharbh  Ionatan,  raac  Sbimeah,  bràth- 
ar  Dhaibhidh  e. 

22  Rugadh  a'  cheathrar  sin  do'n  fhamh- 
air  aim  au  Gat,  agus  thuit  iad  le  làimh 
Dhaibhidh,  agus  lelàimh  a  sheirbhiseach. 

CAIB.  XXII. 
A  GUSlabhair  DaibhidhrisanTighearna 
J\    briatbra  na  laoidhe  so,  anns  an  là  air 
an  do  shaor  an  Tighearn  e  à  làimh  a  naiinh- 
dean  uile,  agus  à  iàimh  Shauil : 

2  Agus  thubhairt  e,  Is  e  "n  Tighearna  mo 
charraig,  agus  mo  dhaingueacli,  agus  mo 
shlàuuighear. 

3  Is  e  Dia  mo  charraig ;  earbaidh  mi  as : 
mo  sgiath  agus  adharc  mo  shlàinte,  mo 
thùr  àrd  agus  mo  dhìdean :  m'fhear-saor- 
aidh  ;  o  ainneart  saoraidh  tusa  mi. 

4  Gairmidh  mi  air  an  Tigbearn,  a's  air- 
idh  aircliu;  agus  o  m'  naimhdibh  saorar 
mi. 

5  Oir  chuairtich  tonnan  a'  bhàis  mi : 
chuir  tuilte  dhroch  dhaoine  eagal  orm. 

6  Dlnadh  cuird  ifrinn  mu  m'  thim- 
chioll :  ghabh  lìontan  a'  bhàis  romham. 

7  A'm'  airc  ghairm  mi  air  an  Tighearn, 
agus  ri  m'  Dhia  ghlaodh  mi,  agus  chual'  e 
o  'tlieampull  mo  ghuth,  agus  ràinig  mo 
ghlaodh  a'  chluasan. 

8  Agus  chrathadh  asrus  chriothnaich  an 
talamb  :  ghluaiseadh  bunaite  nan  nèamh 
agus  ehrathadh  iad,  a  chionn  gu'n  robh 
fearg  air. 

9  Cbaidh  deatach  suas  o  'shròin,  agus 
loisg  teine  as  a  bheul :  lasadh  eiblilean  leis. 

10  Agus  lùb  e  a  nèamhan,  agus  thàinig 
e  nuas  ;  agus  dorehadas  fo  'chosaibh. 

11  Agus  mharcaich  e  air  cherub,  agus 
chaidh  e  air  iteig :  agus  dhitealaieh  e  air 
sgiathaibh  na  gaoithe. 

12  Agus  rinn  e  dorchadas  'na  phàilliun- 
aibh  m'a  thimchioll,  comh-chruinneach- 
adh  nan  uisgeacha,  neo;l  thiugha  nau 
speur. 

13  Leis  an  dealradh  a  bha  fa  'chomhair 
lasadh  eiblilean  teine. 

14  Rinn  an  Tighearna  tairneanach  o  na 
nèamhaibh,  agus  leig  an  Tì  a's  àird'  a 
ghuth  a  mach. 

15  Agus  chuir  e  mach  saighdean,  agus 
sgap  e  iad ;  dealanach  agus  chlaoidh  e  iad. 

16  Agus  leigeadh  ris  aigeaa  na  fairge, 
nochdadh  bunaite  an  domhain,  le  achmha- 
san  an  Tighearna,  le  sèideadh  anaile  a  | 
shròine. 

17  Chuir  e  nuas  o'n  àird',  ghlac  e  mi ;  I 
tharrning  e  mi  à  mòran  ui^geaeha. 

18  Sliaor  e  mi  o  m'  nàmbaid  làidir, 
uatha-san  a  dh'fhuathaich  mi ;  oir  bu 
treise  iad  na  mise. 

19  Ghabh  iad  romham  ann  au  là  m'àmh- 
ghair :  ach  b'e  'n  Tighearna  mo  chùl- 
taice. 

20  Agus  thug  e  mach  mi  gu  ionad  fars- 
uinn  :  shaor  e  mi,  a  chionn  gu'n  do  ghabh 
e  tlachd  annam. 

21  Thug  an  Tighearna  luaigheachd 
dhomh  a  rèir  m'ionracais:  a  rèir  gloine 
mo  làtnh  dhìol  e  dhomh. 

22  Oir  ghlèidh  mi  slighean  an  Tighearn, 
agus  o  m'  Dhia  cha  do  chlaon  mi  gu 
hainsidh. 

23  Oir  bha  a  bhreitheanais  uile  a'm' 


fhianuis:  agus  a  reachdan  cha  do  chuir 
rai  uam. 

24  Agus  bha  mi  ionraic  'na  fhianuis, 
agus  ghlèidh  mi  mi  fèin  o  m'  aingidh- 
eachd. 

25  Uime  sin  dhìol  an  Tighearna  dhomh 
a  rèir  m'ionracais,  a  rèir  mo  ghloine  ann 
an  sealladh  a  shùl. 

26  Do'n  duine  thròcaireach  nochdaidh 
tu  thu  fèin  tròcaireach,  agus  do'n  duine 
ionraic  nochdaidh  tu  thu  fèin  ionraic. 

27  Do'n  duine  ghlan  nochdaidh  tu  thu 
fèin  glan,  agus  do'n  duine  reasgach  nochd- 
aidh  tu  thu  fèin  reasgach. 

28  Agus  an  sluagh  a  ta  fo  àmhghar 
saoraidh  tu :  ach  a  ta  do  shùilean  an  agh- 
aidh  nan  uaibhreach ;  bheir  thu  nuas 
iad. 

29  Oir  lasaidh  tusa  mo  lòchran,  a  Thigh- 
earna  :  agus  soillsichidh  an  Tighearna  mo 
dhorchadas. 

30  Oir  leatsa  ruith  mi  troimh  bhuidh- 
inn  :  le  m'  Dhia  leum  mi  thar  balla. 

31  A  thaobh  Dhè,  tha  a  shlighe  iomlan ; 
tha  focal  an  Tighearn  air  a  dhearbhadh  : 
is  sgiath  e  dhoibh-sau  uile  a  chuireas  an 
dòchas  ann. 

32  Oir  cò  a's  Dia  ann  ach  an  Tighearn  ? 
agus  cò  a's  carraig  ann  ach  ar  Dia-ne  ? 

33  Is  e  Dia  mo  neart  agus  mo  chumh- 
achd;  agus  tha  e  deanamh  mo  shlighe 
iomlan. 

34  Tha  e  deanamh  mo  chos  mar  chosan 
eilde :  agus  air  màitibh  àrda  socraichidh 
e  mi. 

35  Tha  e  'g  iunnsachadh  mo  làmh  gu 
cath,  air  chor  as  gu'm  brisear  bogha  umha 
le  m'  ghairdeinibh. 

36  Agus  thug  thu  dhomh  sgiath  do 
shlàinte :  agus  rinn  do  chaoimhneas  mòr 
mi. 

37  Rinn  thu  mo  cheum  farsuinn  fodh- 
am,  air  chor  as  nach  do  shleamhnaich  mo 
chosan. 

38  Lean  mi  mo  naimhdean,  agus  rug  mi 
orra ;  agus  cha  do  phill  mi  air  m'ais  gus 
an  do  chuir  mi  as  doibh. 

39  Agus  lot  mi  iad,  agus  cha  'n  èirich 
iad  ;  agus  thuit  iad  fo  m'  chosaibh. 

40  Oir  cbrioslaich  thu  mi  le  neart  chum 
catha  :  leagthu  iadsan  adh'èirich  suas  a'm* 
aghaidh,  sìos  fodham. 

41  Agus  mo  naimhde  thug  thu  dhomh 
air  mhuineal;  iadsan  a  dh'fhuathaich  mi, 
agus  ghearr  mi  as  iad. 

42  Sheall  iad,  agus  cha  robh  fear-saor- 
aidh  ann;  eadhon  a  dh'ionnsuidh  an 
Tighearn,  ach  cha  do  fhreagair  e  iad. 

43  An  sin  mhìn-phronn  mi  iad  mar 
dhuslach  na  talmhainn ;  mar  chlàhar  na 
sràide  bhrùth  mi  iad,  leudaich  mi  a  mach 
iad. 

44  Agus  shaor  thu  mi  o  chomh-stri  mo 
shluaigh;  ghlèidh  thu  mi  gu  bhi  'ni 
cheann  air  na  cinnich  :  ni  sluagh  nacli 
b'aithne  dhomh  seirbhis  dhomlu 

45  Strìoclidaidh  coigrich  sìos  dhomh  : 
co  luath  'sa  chluinneas  iad,  gèillidh  iad 
dhomh. 

46  Seargaitìh  coigrich  as,  agus  bithidh 
eagal  orra  a  mach  as  an  àitibh  daingne. 

47  Is  beò  an  Tighearn,  agus  gu  ma 
beannaichte  mo   charraig-sa :   agus  aie 

'àrdachadh  gu  robh  Dia,  carraig  mo 
shlàiute. 

48  Is  e  Dia  a  ni  dìoghaltas  air  mo 
shonsa,  agus  a  chuireas  sìos  an  sluagh 
fodham, 

49  Agus  a  bheir  a  mach  mi  o  m'  naimh- 
dibh  :  agus  os  an  ceann-san  a  dh'èirich 
suas  a'm'  aghaidh  thog  thu  suas  mi ;  o 
fhear  au  ainneirt  shaor  thu  mi. 

50  Uime  sin  cliùthaichidh  mi  thu  a 
Thighearn,  am  measg  nan  cinneach,  agus 
do  t'ainm  seinnidh  mi. 

51  Bheir  esan  saorsa  mòr  d'a  righ,  agus 
nochdaidh  e  tròcair  d'a  aon  ungta  fèin,  do 
Dhaibhidh,  agus  d'a  shliochd  gu  bràth. 

CAIB.  XXIII. 

ANIS  is  iad  so  briathra  deireannach 
Dhaibhidh.  Thubhairt  Daibhidh 
mac  Iese,  agus  thubhairt  an  duine  a 
chuireadh  suas  gu  h-àrd,  aon  ungta  Dhè 
lacoib,  agus  salmadair  binn  Israeil ; 

2  Labhair  spiorad  an  Tigliearna  tromh- 
am-sa,  agus  'ihocal  air  mo  theangaidh. 

3  Thubhairt  Dia  Israeil,  labhair  carraig 
Israeil  riumsa  :  Bithidh  esan  a  riaghlas  os 
ceann  dhaoine  ceart,  a'  riaghladh  ann  an 
eagal  Dè : 

4  Agus  mar  sholus  na  maidne  'nuair  a 
dh'èireas  a'  ghrian,  maidne  gun  neoil ; 
mar  am  feur  a'  fàs  as  an  talamh  le  deal- 
radh  an  dèigh  uisge. 

5  Ged  nach  'eil  mo  thigh  mar  siu  aig 
Dia,  gidheadh  rinn  e  coimhcheangal  sior- 
ruidh  riumsa,  air  a  shuidheachadh  anns 
gach  ni,  agus  a  choimhidear:  oir  is  e  so 
mo  shlàinte  uile,  agus  mo  mhiann  uile, 
ged  nach  'eil  e  toirt  air  fàs. 

6  Ach  bithidh  mic  Bheliail  uile  mar 
dhroighionn  a  thilgear  air  falbh,  a  chionn 
nach  glacar  le  làimh  iad : 

7  Ach  am  fear  a  bheanas  riu,  dìonar  e  le 
h-iarunn,  agus  le  crann  sleagha ;  agus  le 
teine  loisgear  gu  tur  iad  far  am  fàs  iad. 

8  Is  iad  so  ainmean  nan  daoine  treuna  a 
bha  aig  Daibhidh  :  Iasobeam,  mac  Hach- 
moni,  'na  cheann  air  triuir ;  thog  esan  a 
shleagh  an  aghaidh  thri  ceud,  a  mharbh- 
adh  leis  san  aon  àm. 

9  Agus  'na  dhèigh-san  bha  Eleasar  mac 
Dhodo  an  t-Ahohach,  aon  do'n  triuir 
dhaoine  treuna  a  bha  maille  ri  Daibhidh, 
an  uair  a  thug  iad  dùbhlan  do  na  Philist- 
ich  a  chruinnicheadh  an  sin  gu  cath,  agus 
a  dh'imich  fir  Israeil  rompa. 

10  Dh'èirich  esan  agus  bhuail  e  na  Phil- 
istich  gus  an  robh  a  làmh  sgìth,  agus  gu'n 
do  lean  a  làmh  ris  a'  chlaidheamh.  Agus 
dh'oibrich  an  Tighearna  saorsa  mhòr  air 
an  là  sin  ;  agus  phill  an  sluagh  'na  dhèigh 
a  mhàin  a  dh'fhaobhachadh. 

11  Agus  'na  dhèigh-san  bha  Samah, 
mac  Agee,  an  Hararach.  Agus  chruinn- 
icheadh  na  Philistich  'nam  buidhinn,  far 
an  robh  mìr  fearainn  làn  do  ghall-pheas- 
air  :  agus  theich  an  sluagh  roimh  na  Phil- 
istich. 

12  Ach  sheas  esan  am  meadhon  an 
fhearainn,  agus  dhìon  se  e,  agus  bhuail  e 
na  Philistich:  agus  dh'oibrich  an  Tigh- 
earna  saorsa  mhòr. 

13  Agus  chaidh  triuir  do  na  deicli  ceann- 
arda  fichead  sìos,  agus  thàinig  iad  an  àm 


an  fhogharaidh  a  dh'ionnsuidh  Dhaibh- 
idh,  do  uaimh  Adullaim :  agus  champ- 
aich  buidheann  nam  Philisteach  ann  an 
gleann  Rephaim. 

14  Agus  bha  Daibhidh  an  sin  ann  an 
daingneach,  agus  bha  freiceadan  nam 
Philisteaclì  an  sin  ann  am  Bet-lehem. 

15  Agus  mhiannaich  Daibhidh,  agus 
thubhairt  e,  O  gu'n  tugadh  fear-èigin 
dhomh  deoch  uisge  o  thobar  Bhet-lehem, 
a  tha  làirah  ris  a'  gheata  ! 

16  Agus  bhris  an  triuir  dhaoine  treuna 
stigh  troimh  fheachd  nam  Philisteach,  agus 
tharruing  iad  uisge  à  tobar  Bhet-lehem,  a 
bha  làimh  ris  a'  gheata,  agus  £habh  iad  e, 
agus  thug  iad  leo  e  dh'ionnsuidh  Dhaibh- 
idh  :  gidheadh  cha  b'àill  leis  òl  deth,  ach 
thaom  e  mach  e  do'n  Tighearn. 

17  Agus  thubhairt  e,  Gu  ma  fada  uamsa, 
a  Thighearna,  so  a  dheanamh  :  an  òlainnse 
fuil  nan  daoine  a  chaidh  ann  an  cunnart 
an  anama  ?  uime  sin  cha  b'àill  leis  òl  deth. 
Na  nithe  sin  rinn  an  triuir  dhaoine  treuna. 

18  Agus  bha  Abisai  bràthair  Ioaib,  mac 
Sheruiah,  'na  cheann  air  triuir ;  agus  thog 
e  suas  a  shleagh  an  aghaidh  thri  ceud,  a 
mharbh  e  ;  agus  fhuair  e  ainm  am  measg 
thriuir. 

19  Do'n  triuir  nach  b'e  a  b'urramaiche  ? 
uime  sin  bha  e  'na  cheannard  orra :  gidh- 
eadh,  cha  do  ràinig  e  gu  ruig  a'  cheud  triuir. 

20  Agus  mharbh  Benaiah  raac  Iehoiada, 
mhic.  duine  ghaisgeil,  o  Chabseel,  a  rinn 
mòran  ghnìomhara,  mharbh  esan  dithis 
fhear  leòmhanta  do  Mhoab :  chaidh  e  sìos 
mar  an  ceudna,  agus  mharbh  e  leòmhan 
ann  am  meadhon  sluichd  an  àm  sneachd- 
aidh. 

21  Agus  mharbh  e  Eiphiteach,  duine 
comharaichte :  agus  ann  an  làimh  an  Ei- 
phitich  bha  sleagh ;  ach  chaidh  esan  sìos 
d'a  ionnsuidh  le  luirg,  agus  spìon  e  'n 
t-sleagh  à  làimh  an  Eiphitich,  agus  mharbh 
e  le  'shleagh  fèin  e. 

22  Na  nithe  sin  rinn  Benaiah  mac  Iehoi- 
ada  ;  agus  bha  ainm  aige  am  measg  triuir 
dhaoine  treuna. 

23  Do'n  triuir  b'e  a  b'urramaiche,  ach 
cha  d'ràinig  e  gu  ruig  a'  cheud  triuir  :  ag- 
us  chuir  Daibhidh  e  os  ceann  a  fhreicead- 
ain., 

24  Bha  Asahel  bràthair  Ioaib  am  measg 
an  deich  thar  fhichead,  Elhanan  mac 
Dhodo  o  Bhet-lehem. 

25  Samah  an  Harodach,  Elica  an  Harod- 
ach, 

26  Heles  am  Paltach,  Ira  mac  Iceis  an 
Tecoach, 

27  Abieser  an  t-Anetotach,  Mebunai 
an  Husatach, 

28  Salmon  an  t-Ahohach,  Maharai  an 
Netophatach, 

29  Heleb  mac  Bhaanah,  an  Netophatach, 
Itai  mac  Ribai  o  Ghibeah  chloinn  Bhenia- 
min, 

30  Benaiah  am  Piratonach,  Hidai  o 
shruthaibh  Ghaais, 

31  Abialbon  an  t-Arbatach,  Asmabhet 
am  Barhumach. 

32  Eliahba  an  Saalbonach  :  do  mhac- 
aibh  Iasein,  Ionatan, 

33  Samah  an  Hararach,  Ahiam  mac 
Sharair  an  Hararach, 

34  Eliphelet  mae  Ahasbai,  mhica'  Mhaa- 
ohataich,  Eliam  mac  Ahitopheil  aa  Gilon- 

I  ach, 

35  Hesrai  an  Carmeleach,  Paarai  an 
j  t-Arbach, 

4      36  Igal  mac  Natain  o  Shobah,  Bani  an 
Gadach, 

N  37  Selec  an  t-Amonach,  Naharai  am 
i  Beerotach,  fear  iorachair  arm  Ioaib,  mhic 
4  Sheruiah, 

38  Ira  an  t-Itreach,  Gareb  an  t-Itreach, 
■i  39  Uriah  an  Hiteach  :  seachd  deug  thar 
-»    fhichead  uile. 

CAIB.  XXIV. 
»■      A  GUS  a  rìs  las  fearg  an  Tighearn  an 
|    £L    aghaidh  Israeil,  agus  bhrosnaich  e 
Daibhidh  'nan  aghaidh,  a  ràdh,  Falbh, 

*  ;  gabh  àireauih  Israeil  agus  Iudah. 

*  2  Oir  thubliairt  an  righ  ri  Ioab  ceann- 
-t    ard  an  t-slòigh,  a  bha  maille  ris,  Imich  a 

nis  air  feadh  uile  threubhan  Israeil,  o 
H|  Dhan  eadhon  gu  Beer-seba,  agus  gabh  àir- 
nj  eamh  an  t-sluaigh,  a  chum  gu'm  bi  fìos 
«  àireimh  an  t-sluaigh  agam. 
•i  3  Agus  thubhairt  Ioab  ris  an  righ,  A  nis 
m    gU'n  cuireadh  an  Tighearna  do  Dhia  ris  an 

t-sluagh,  (ge  b'e  ciod  an  t-àireamh  a  th'ann 

diubh.)  fatliast  a' cheud  uibhir,  agus  gu'm 
M  (  faiceadh  sùilean  rno  thighearn  an  righ  e : 
r.  |  ach  car  son  tha  mo  thighearn  an  righ  a' 
A  gabhail  tlachd  anns  an  ni  so  ? 
in  4  Gidheadh,  bhuadhaich  focal  an  righ 
»is  an  aghaidh  Ioaib,  agus  an  aghaidh  cheann- 
■  ardan  an  t-slòigli :  agus  chaidh  Ioab  agus 
eib  ceannardan  an  t-slòigh  a  mach  à  fianuis 
a    an  righ,  a  ghabhail  àireimh  sluaigh  Is- 

raeil. 

a  5  Agus  chaidh  iad  a  null  thar  lordan, 
>  agus  champaich  iad  ann  an  Aroer,  air 
à    taobh  mu  dheas  a'  bhaile,  a  tlm  ann  am 

i  meadhon  aimhne  Ghad,  agus  leth  ri  Ga- 
I    ser : 

6  An  sin  thàinig  iad  gu  Gilead,  agus  gu 
«■    fearanu  ìochdarach  Hodsi ;  agus  thàinig 
à  I  iad  gu  Dan-iaan,  agus  mu'n  cuairt  gu  Si- 
1  don, 

cl  7  Agus  thàinig  iad  gu  daingneach  Thir- 
;  I  uis,  agus  gu  uile  bhailtibh  nan  Hibheach, 
ì-  1  agus  nan  Canaanach ;  agus  chaidh  iad  a 
|  mach  do'n  taobh  mu  dheas  do  Iudah,  gu 
se  j  Beer-seba. 

ac       8  Agus  an  uair  a  chaidh  iad  air  feadh  na 
tìre  uile,  thàinig  iad  gu  h-Ierusalem  an 

j.    ceann  naoi  mìos  agus  fliichead  là. 

9  Agus  thug  loab  suas  làn  àireamh  an 

m    t-sluaigh  do'n  righ :  agus  bha  ann  do  Is- 
rael  ochd  ceud  mìle  fear  gaisgeal  a  tharr- 

ai  |  uing  claidheamh,  agus  do  fhearaibh  Iudah 
cùig  ceud  mìle  fear. 

ii  10  Agus  bhuail  cridhe  Dhaibhidh  e,  an 
dèigh  dha'n  sluagh  àireamh  :  agus  thubh- 

1ì,  |  airt  Daibhidh  ris  an  Tighearua,  Pheac- 
i.  |  aich  mi  gu  mòr  anns  an  ni  a  rinn  mi :  ag- 

us  a  nis,  a  Thighearna,  guidheam  ort, 
c  i  thoir  air  cionta  do  sheirbhisich  dol  seach- 

ad,  oir  rinn  mi  gu  ro-amaideach. 
ct        11   Agus  dh'èirich   Daibhidh   anns  a' 

mhaduinn,  agus  thàinig  focal  an  Tigh- 

earna  dh'ionnsuidh  an  fhàidh  Ghad,  fir- 

seallaidh  Dhaibhidh,  ag  ràdh, 
t        12  Falbh  agus  abair  ri  Daibhidh,  Mar  so 

tha'n  Tighearn  ag  ràdh,  Tha  mi  cur  thri 

nithe  fa  d'  ehomhair  :  ròghnaich  dhuit  fèin 
aon  diubh,  a  chum  gu'n  dean  mi  dhuit  e. 

13  Agus  thàinig  Gad  a  dh'ionnsuidh  Dhai- 
bhidh,  agus  dh'innis  e  dha,  agus  thubhairt 
e  rìs,  An  tig  tri  bliadhna  gortaidh  ort  ann 
adthìr  ?  no  an  teieh  thu  tri  mìosan  roimh 
do  naimhdibh,  agus  iad  an  tòir  ort  ?  no  am 
bi  tri  làithean  plàigh  ann  ad  thìr  ?  A  nis 
smuainich,  agus  faie  eiod  a  fhreagaireas 
mi  dhasan  a  chuir  uaith  mi. 

14  Agus  thubhairt  Daibhidh  ri  Gad, 
Tha  mi  ann  an  teinn  mhòir  :  tuiteamaid  a 
nis  ann  an  làimh  an  Tighearn,  oir  is  lìon- 
mhor  a  thròcairean,  ach  ann  an  làimh 
duine  na  tuiteam. 

15  Agus  chuir  an  Tighearn  plàigh  air  Is- 
rael,  o'n  mhaduinn  eadhon  guruig  an  t-àm 
suidhichte  :  agus  bhàsaich  do'n  t-sluagh  o 
Dhan  gu  Beer-seba,  deich  agus  tri  fichead 
mìle  fear. 

16  Agus  an  uair  a  chuir  an  t-aingeal  a 
mach  a  làmh  gu  h-Ierusalem  g'a  sgrios, 
ghabh  an  Tighearn  aithreachas  athaobh  an 
uilc,  agus  tbubhairt  e  ris  an  aingeal  a  sgrios 
an  sluagh,  Is  leòr  e  :  cum  a  nis  air  do  làimh. 
Agus  bha  aingeal  an  Tighearna  làimh  ri 
urlar-bualaidh  Araunah  an  Iebusaich. 

17  Aguslabhair  Daibhidh  ris  an  Tighear- 
na  'nuair  a  chunnaic  e  'n  t-aingeal  a  bhuail 
an  sluagh,  agus  thubhairte,  Feuch,  is  mise 
a  pheacaich,  agus  is  mise  a  rinn  gu  h-aing- 
idh  ;  ach  na  caoraich  sin,  eiod  a  rinn  iad  ? 
bitheadh  do  làrah,  guidheam  ort,  a'm'  agh- 
aidh-sa,  agus  an  aghaidh  tighe  m'athar. 

18  Agus  thàinig  Gad  a  dh'ionnsuidh 
Dhaibhidh  air  an  là  sin,  agus  thubhairt  e 
ris,  Gabh  suas,  tog  altair  do  n  Tighearn  ann 
an  urlar-bualaidh  Araunah  an  Iebusaich. 

19  Agus  chaidh  Daibliidh  suas,  a  rèir 
focail  Ghad,  mar  a  dh'àithn  an  Tighearn. 

20  Agus  dh'amhairc  Araunah,  agus 
chunnaic  e'n  righ  agus  a  sheirbhisich  a' 
teachd  air  an  aghaidh  d'a  ionnsuidh  :  agus 
chaidh  Araunah  a  mach,  agus  chrom  se  e 
fèin  do'n  righ  air  'aghaidh  gu  làr. 

21  Agus  thubhairt  Araunah,  C'ar  son  a 
thàinig  mo  thighearn  an  righ  a  dh'ionn- 
suidh  a  sheirbhisich  ?  Agus  thubhairt 
Daibhidh,  a  cheannach  uait  an  urlair- 
bhualaidh,  athogail  altarach  do'n  Tighearn, 
a  chum  gu'n  caisgear  a'  phlàigh  o'n 
t-sluagh. 

22  Agus  thubhairt  Araunah  ri  Daibhidh, 
Gabhadh,  agus  ìobradh  mo  thighearn  an 
righ  au  ni  sin  a  bhios  maith  'na  shùilibh  : 
feuch,  tha  buar  an  so  chum  ìobairt-loisgte, 
agus  innealan-bualaidh,  agus  acfuinn  eile 
a  bhuineas  do'n  bhuar  air  son  connaidh. 

23  Iad  sin  uile  thug  Araunah  do'n  righ. 
Agus  thubhairt  Araunah  ris  an  righ,  Gu'n 
gabhadh  an  Tighearna  do  Dhia  riut. 

24  Agus  thubhairt  an  righ  ri  Araunah, 
Ni  h-eadh ;  ach  gu  deimhin  ceannaichidh 
mi  uait  iad  air  luach  ;  agus  cha'n-ìobair  mi 
ìobairte-loisgte  do'n  Tighearna  mo  Dhia 
do'n  ni  sin  a  gheibh  mi  a  nasgaidh.  Agus 
cheannaich  Daibhidh  an  t-urlar-bualaidh, 
agus  am  buar,  air  leth-cheud  secel  airgid. 

25  Agus  thog  Daibhidh  an  sin  altair 
do'n  Tighearn,  agus  dh'ìobair  e  ìobairte- 
loisgte,  agus  ìobairte-sìth  :  agus  bha'n 
Tighearna  rèidh  ris  an  tìr,  agus  choisg- 
eadh  a'  phlàigh  o  Israel. 

CEUD  LEABHAR  NAN  RIGH, 


DAN  AINM  GU  COITCHEANN, 


TREAS  LEABHAR  NAN  RIGH. 


CAIB.  I. 

ANIS  bha  righ  Daibhidh  sean,  agus 
air  teachd  airaghaidh  ann  am  bliadh- 
naibh ;  agus  chòmhdaich  iad  e  le  h-eud- 
ach,  gidheadh  cha  do  ghabh  e  blàthas. 

2  Uime  sin  thijbhairt  a  sheirbhisich  ris, 
Iarradh  iad  do  n/  thighearn  an  righ  gruag- 
ach  a  ta  'na  n-òigh,  agus  seasadh  i  am 
fianuis  an  righ,  agus  eindneadh  i  e,  agus 
luidheadh  i  ann  ad  uchd,  a  chum  gu'n 
gabli  an  Tighearna  tno  righ  blàthas. 

3  Uime  sin  dh'iarr  iad  gruagach  mhais- 
eaeh  air  feadh  uile  chrìoch  Israeil,  -agus 
fhuair  iad  Abisag,  Bati-sunamach,  agus 
thug  iad  i  a  dh'iohnsuidh  an  righ. 

4  Agus  bha  a'  ghruagach  ro  mhaiseach, 
agus  dh'eiridinn  i  an  righ,  agus  fhritheil  i 
dha;  ach  cha  d'aithnich  an  rigìi  i. 

5  An  sin  dh'àrdaich  Adoniali  mac  Ha- 
gite  fòin,  ag  ràdh,  Rìoghaichidh  mise  : 
agus  dh'ulluich  e  dha  fèin  carbaid,  agus 
marc-shluagh,  agus  leth-cheud  fear  a 
ruith  roimlie. 

6  Agus  cha  do  chnir  'athair  doilgheas 
air  uair  sam  bith,  ag  ràdh,  C'.ar  son  à  rinn 
thu  mar  so  ?  Agus  blia  esan  mar  an  eeud- 
na  ro-mhaiseach  'na  dhealbh  ;  agus  rug- 
adh  e  an  dèigh  Absaloim. 

7  Agus  bha  comhluadar  aige  ri  loab  mac 
Sheruiah,  agus  ri  Abiatar  an  sagart :  agus 
a'  leantuinn  Adoniah,  rinn  iad  còmhaadh 
ris. 

8  Ach  cha  robh  Sadoc  an  sagart,  agus 
Benaiah  mac  Iehoiada,  agus  Natan  am 
fàidh,  agus  Simei,  agus  Rei,  agus  na  fir 
threuna,  a  bhuineadh  do  Dhaibhidh, 
maille  ri  Adoniah. 

9  Agus  dh'ìobair  Adoniah  caoraich  ag- 
ns  buar,  agus  sprèidh  reamhar  làimh  ri 
cloich  Shohelet,  a  tha  làimh  ri  Eurogel ; 
agus  thug  e  cuireadh  d'a  bhràithribh  uile, 
mic  an  righ,  agus  do  fhearaibh  Iudah 
uile,  seirbhisich  an  righ. 

10  Ach  do  Natan  am  fàidh,  agus  do 
Bhenaiah,  agus  do  na  fir  tbreuna,  agus 
do  Sholamh  a  bhràthair,  cha  d'thug  e  cuir- 
eadh. 

11  Uime  sin  labhair  Natan  ri  Batseba 
màthair  Sholaimh,  ag  ràdh,  Nach  cuala 
tu  gu  bheil  Adoniah  mac  Hagit  a'  rìogh- 
achadh,  agus  cha  'n'eil  fhios  aig  ar  tigh- 
earna  Daib];idh  airf 

12  A  nis  ma  ta,  leig  dhomhsa,  guidheam 
ort,  comliairle  a  thabliairt  ort,  a  chum 
gu'n  saor  thu  t'anam  fèin,  agus  anam 
Sliolaimh  do  mhic. 

13  Imich,  agus  gabh  a  steach  gu  righ 
Daibhidh,  agus  abair  ri?,  Nach  d'thug 
thusa,  mo  thighearn,  a  righ,  mionnan  do 
d'  bhanoglaich,  ag  ràdb,   Gu  rìeimhin 


rìoghaichidh  Solamh  do  mhac  a'm* 
dheigh-sa,  agus  suidhidh  e  air  mo  righ- 
chaithir-sa?  c'ar  son  ma  seadh  a  tha  A- 
doniah  a'  rìoghachadh  ? 

14  Feucb,  am  feadli  a  bhios  tusa  fathast 
a'  labhairt  an  sin  ris  an  righ,  thig  mise  mar 
an  ceudna  steach  a'd'  dhèigh,  agus  daing- 
nichidh  mi  do  bhriathran. 

15  Agus  chaidh  Batseba  a  steach  a 
dh'ionnsuìdh  an  righ,  do'n  t-seòmar :  ag- 
us  bha'n  righ  ro-shean  ;  agus  fhritheil 
Abisag  a'  Bban-sunamach  do'n  righ. 

16  Agus  chrom  Batseba  sìos,  agus  rinn 
i  ùmhlachd  do'n  righ.  Agus  thubhairt  an 
righ,  Ciod  a's  àill  leat  ? 

17  Agus  thubhairt  ise  ris,  Mo  thigh- 
earna,  mhionnaich  thu  air  an  Tighearna 
do  Dhia  do  d'  bhanoglaich,  ag  radh,  Gu 

\  cinnteach  rìoghaichidh  Solamh  do  mhac 
a'm'  dhèigh-sa,  agus  suidbidh  e  air  mo 
j  righ-chaithir-sa  : 

18  Agus  a  nis,  feuch,  tha  Adoniah  a' 
}  rìoghachadh,  agus  agad-sa,  mo  thighearn, 

i  a  righ,  cha  'n'eil  fios  air. 

;  19  Agus  dh'ìobair  e  buar,  agus  sprèidh 
reamhar,  agus  caoraich  gu  lìonmhor,  agus 
thug  e  cuireadh  do  mhic  an  righ  uile,  ag- 
iti  do  Abiatar  an  sagart,  agus  do  Ioab 
ceannard  an  t-slòigh  ;  ach  do  t'òglach  So- 
lamh  cha  d'thug  e  cuireadh. 

20  Agus  a  nis  mo  tliighearn,  a  righ,  tha 
sùilean  Israeil  uile  ort,  a  chum  gu'n  inn- 
seadh  tu  dhoibh  cò  a  shuidheas  air  righ- 
chaithir  mo  thighearn  an  righ  'na  dhèigh 
fèin. 

21  Oir,  mur  ìnnis,  tarlaidh  'nuair  a 
choidleas  mo  thighearn  an  righ  maille  r'a 
aithrichibh,  gu'm  measar  mise  agus  mo 
mhac  Solamh  'uar  ciontaich. 

22  Agus,  feuch,  am  feadh  a  bha  i  fath- 
ast  a'  labhairt  ris  an  righ,  thàinig  Natan 
am  fàidh  mar  an  ceudna  a  steach. 

23  Agus  dh'innis  iad  do'n  righ,  ag  ràdh, 
Feuch,  Natan  am  fàidh.  Agus  an  uair  a 
thàinig  e  steach  am  fianuis  an  righ,  chrom 
se  e  fèin  do'n  righ  le  'aghaidh  gu  làr. 

24  Agus  thubhairt  Natan,  Mo  thigh- 
earn,  arigh,  an  d'thubhairt  thusa,  Rìogh- 
aichidh  Adoniah  a'm'  dhèigh-sa,  agus 
suidhidh  esan  air  mo  righ-chaithir  ? 

25  Oir  chaidh  e  sìos  au^  diugh,  agus 
dh'ìobair  e  buar,  agus  sprèidh  reamhar, 
agus  caoraich  gu  lìonmhor ;  agus  thug  e 
cuireadh  do  mhic  an  righ  uile,  agus  do 
cheannardaibh  an  t-slòigh,  agus  do  Abia- 
tar  an  sagart  ;  agus,  feuch,  tha  iad  ag  ith- 
eadh  agus  ag  òl  'na  làthair,  agus  their 
iad,  Gu  ma  fada  beò  an  righ  Adoniah. 

26  Ach  dhomhsa,  eadhon  dhomhsa  da 
sheirbhiseach,  agus  do  Shadoc  an  sagart, 

agus  do  Bhenaiah  mac  Iehoiada,  agus  do 
t'òglach  Solamh  cha  d'thug  e  cuir- 
eadh. 

27  An  ann  le  m'  thigheam  an  righ  a 
rinneadh  an  ui  so,  agus  nach  d'thug  thu 
fios  do  d'  sheirbhiseach  cò  a  shuidheas  air 
righ-chaithir  mo  thighearn  au  righ  'na 
diièigh  fèin  ? 

28~Agus  fhreagair  righ  Daibhidh,  agus 
thubhaìrt  e,  Gairmibh  a  m'  ionnsuidh 
Batseba.  Agus  thàinig  i  an  làtbair  au  righ, 
agus  sheas  i  am  fianuis  an  righ. 

29  Agus  mhionnaich  an  righ,  agus 
thubhairt  e,  Mar  is  beò  an  Tighearn,  a 
shaor  m'anam  as  gach  airc, 

30  Amhuil  mar  a  mbionuaich  mi  dhuit 
air  an  Tighearna  Dia  Israeil,  ag  ràdh,  Gu 
deimhin  rìoghaichidh  do  mhac  Solamh  a'm' 
dhèigh-sa,  agus  suidhidh  e  air  mo  righ- 
chaithir  a'm'  àite  ;  gu  cinnteach  is  ann 
mar  sin  a  ni  mi  an  diugh. 

31  An  sin  chrom  Batseba  sìos  le  h-agh- 
aidh  gu  làr,  agus  rinn  i  ùmhlachd  do'n 
righ,  agus  thubhairt  i,  Maireadh  mo  thigh- 
earna  righ  Daibhidh  gu  bràth. 

32  Agus  thubhairt  righ  Daibhidh, 
Gairmibìi  a  m'  ionnsuidh  Sadoc  an  sagart, 
agus  Xatan  am  fàidh,  agus  Beuaiah  mac 
Ièhoiada.  Agus  thàiniglad  am  rianuis  an 
righ. 

33  Agus  thubhairt  an  righ  riu,  Thug- 
aibh  leibh  seirbhisich  bhur  tighearn,  agus 
thugaibh  air  Solamh  mo  mhac  marcachd 
air  mo  mhuileid  fèin,  agus  thugaibh  sìos  e 
gu  Gihon ; 

34  Agus  ungadh  Sadoc  an  sagart,  agus 
Natan  am  fàidh,  an  sin  e  'na  ngh  air  Is- 
rael :  agus  sèidibhse  an  trompaid,  agus 
abraibh,  Gu  ma  fada  beò  righ  Solamh. 

35  An  sin  thig  sibh  a  nìos  'na  dhèigh, 
agus  thig  esan,  agus  suidbidh  e  air  mo 
righ-chaithir-sa,  agus  rìoghaichidh  e  a'nv' 
àite  :  agus  dh'àithn  mise  e  bhi  'na  cheann- 
ard  airìsrael,  agus  air  ludah. 

35  Agus  fhreàgair  Benaiah  mac  Iehoiada 
an  ritrh,  agus  tbubhairt  e,  Amen  :  gu'n 
ahradh  an  Tighearna  Dia  mo  thighearn 
au  righ  mar  sin  cuideachd. 

37  Mar  a  bha'n  Tighearna  maille  ri  m' 
thighearn  an  righ,  gu  raah-amhluidh  bhios 
e  le  Solamh,  agus  gu'n  àrdaiclieadh  e  a 
righ-chaithir  thar  righ-chaithir  mo  thigh- 
eàrna  righ  Daibhidh. 

38  Agus  chaidh  Sadoc  an  sagart,  agus 
Xatan  am  fàidh,  agus  Benaiah  mac  Ie- 
hoiada,  agus  na  Ceretich,  agus  na  Peletich 
sìos,  agus  thug  iad  air  Solamh  marcachd 
air  muileid  righ  Daibhidh  ;  agus  thug  iad 
e  gu  Gihon. 

39  Agus  thug  Sadoc  an  sagart  corn  oladh 
as  a'  phàilliun,  agus  dh'ung  e  Solamh; 
agus  shèid  iad  au  trompaid,  agus  tliubb- 
airt  an  sluagh  uile,  Gu  ma  fada  beò  righ 
Solamh. 

40  Agus  thàinig  an  sluagh  uile  a  nìos 
'na  dhèigh,  agus  bha'n  sluagh  a'  pìobair- 
eachd  le  pìobaibh,  agus  a'  deauamli  gaird- 
eachais  le  mòr  ghairdeachas,  air  chor  as 
gu'n  do  reubadh  an  talamb  le'm  fuaim. 

41  Agus  chual'  Adoniah,  agus  na 
h-aoidbean  uile  a  bha  maille  ris  e,  'nuair  a 
sguir  iad  a  dh'itheadh  :  agus  an  uair  a 
chual'  Ioab  fuaim  na  trompaide,  thubhairt 


!  e,  C'ar  son  a  tha  fuaim  so  a'  bhaile,  agus  e 
i  làn  comh-ghàir  ? 

1  42  Agus  am  feadh  a  bha  esan  fathast  a' 
labhairt,  feuch,  thàinig  lonatan  mac  Abi- 
atair  an  t-sasrairt,  agus  thubhairt  Adoniah 
ris,  Thig  a  steach,  oir  is  duine  treuu  thu, 
agus  bheir  thu  sgeul  maith  leat. 

I  ^43  Agus  fhreagair  Ionatan,  agns  thubh- 
airt  e  ri  Adoniah,  Gu  deimhin  rinn  ar 
tighearna  righ  Daibhidh  Solamh  'na  righ. 

44  Agus  cbuir  an  righ  leis  Sadoc  an  sag- 
art,  a_rus  Xatan  am  ìàidh,  agus  Benaiah 
mac  fehoiada,  agus  na  Ceretich,  agus  na 
Peletich  ;  agus  thug  iad  air  marcachd  air 
muileid  an  righ. 

j  45  Agus  dh'ung  Sadoc  an  sagart,  agus 
Xatan  am  fàidh,  e  'na  righ  ann  an  Gihon  : 
agus  thàinig  iad  a  nìos  as  a  sin  a'  deanamh 

t  arairdeachais,  air  chor  as  gu  bheil  am  baile 

:  ri  comh-ghàir  :  is  i  so  an  fhuaim  a  chuala 

;  sibh. 

46  Agus  mar  an  ceudna  tha  Solamh  'na 
!  shuidhe  air  caitbir  na  rìoghachd. 
I  47  Agus  os  bàrr,  thàinig  seirbhisich  an 
ri?h  a  bheannachadh  ar  tighearna  righ 
Daibhidh,  agràdh,  Gu'n  deanadh  Dia  ainm 
Sholaimh  ni  'sfearrna  t'ainmsa,  agusgu'n 
àrdaicbeadh  e  a  righ-chaithir  os  ceann  do 
righ-chaithir-sa :  agus  chrom  an  righ  e 
fèin  air  an  leabaidh. 

48  Agus  cuideachd  mar  so  thubhairt  an 
righ,  Gu  ma  beannaicht'  an  Tighearna 
Dia  Israeil,  a  tbug  an  diugh  duine  a 
shuidbe  air  mo  righ-cbaithir,  agus  mo 
shùilean  fèin  'ga  fhaicinn. 

49  Agus  ghlac  uamhas  na  h-aoidhean 
uile  a  bha  maille  ri  Adoniah,  agus  dh'èir- 
ich  iad,  agus  dh'imich  iad  gach  fear  air  a 
shlighe  fèin. 

£0  Agus  bha  eagal  air  Adoniah  roimh 
Sholamh,  agus  dh  èirich  e,  agus  chaidh  e, 
agus  ghabh  e  greim  do  adliarcaibh  na 
h-altarach. 

51  Ayus  dh'innseadh  do  Sholamh,  ag 
ràdh,  Feuch,  tba  ea_ral  air  Adoniah  roimh 
righ  Solamh,  agus,  feuch,  gbabh  e  greìm  a 
dh'adharcaibh  na  h-àltarach,  ag  ràdh, 
Thugadh  righ  Solamh  a  mhionnan  domb- 
sa  an  diugh,  nach  marbh  e  a  sheirbhiseach 
leis  a'  chlaidheamh. 

52  Agus  thubhairt  Solamh,  Ma  bhios  e 
'na  dhuine  maith,  cha  tuit  ròineag  d'a 
fholt  gu  làr  ;  ach  ma  gheibhear  olc  ann, 
cuirear  gu  bàs  e. 

53  Agus  cbuir  righ  Solamh  fios  air,  agus 
thug  iad  air  teachd  a  uuas  o'n  altair,  agus 
thàinige  agus  chrom  se  e  fèin  do  righ  Sol- 
amh.  Agus  thubhairt  Solamh  ris,  Imich 
do  d'  thigh. 

CAIB.  II. 
A    NIS  thàinig  làithean  Dhaibhidh  am 
fagus  anns  am  faigbeadh  ebàs,  agus 
dh'àitbn  e  do  Sholamh  a  mbac,  ag  ràdh, 

2  Tba  mise  a'  dol  air  slighe  na  tal- 
mhainn  uile :  bi  thusa  uime  sin  làidir,  ag- 
us  dean  gu  fearail : 

3  Agus  coimhid  cùram  an  Tigbearna 
dò  Dhè,  a  dh  imeacbd  'na  shlighibh,  a 
ghleidheadh  a  reachdan,  agus  'àitheantan, 
agus  a  bbreitheanais,  agus  a  tlieisteis,  mar 
a  tha  e  sgrìobhta  ann  au  lagh  Mhaois,  a 
chum  gu'u  soirbhich  leat  anns  gach  ni  a  ni 

thu,  agus  anns  gach  àite  d'an  tionndaidh 
tu  thu  fèin  ; 

4  Chum  gu'n  daingnich  an  Tighearn 
'fhocal  fèin,  a  labhair  e  a  m'  thaobh-sa, 
ag  ràdh,  Ma  choimhideas  do  chlann  an 
slighe,  gu  imeachd  a'm'  fhianuis-sa  arm 
am  firinn,  le'n  uile  chridhe,  agus  le'n  uile 
anam,  cha  bhi  (ars'  esan)  duine  dh'eas- 
bhuidh  ort  air  righ-chaithir  Israeil. 

5  Os  bàrr,  tha  fhios  agad  ciod  a  rinn 
Ioab  mac  Sheruiah  ormsa,  agus  ciod  a 
rinn  e  air  dà  cheannard  slòigli  Israeil,  air 
Abner  mac  Neir,  agus  air  Amasa  mac 
Ieteir  ;  oir  mharbli  e  iad,  ay  us  dhòirt  e  fuil 
a'  chogaidh  anns  an  t-sìth,  agus  chiiir  e 
fui!  a'  chogaidh  air  a  chrios  a  bha  m'a  leas- 
raidh,  agus  air  a  bhrògaibh  a  6/i'air  a 
chosaibh. 

6  Dean  thusa  ma  ta  a  rèir  do  ghliocais, 
agus  na  leig  le  'cheann  liath  dol  sìos  do'n 
uaigh  ann  an  sìth. 

7  Ach  nochd  caoimhneas  do  mhacaibh 
Bharsillai  a'  Ghileadaich,  agus  bitheadh 
iad  am  measg  an  dream  a  dh'itheas  aig  do 
bhord ;  oir  is  ann  mar  so  a  thàinig  iad  a 
m'ionnsuidh-sa  'nuair  a  theich  mi  roimh 
Absalom  do  hhràthair. 

8  Agus,  feuch,  maille  riut  tha  Simei, 
mae  Ghera,  Beniamineach,  o  Bhahurim, 
a  mhallaich  raise  le  mallachadh  geur, 
anns  an  là  san  deachaidh  mi  do  Mlialian- 
aim  :  ach  thàinig  e  a  nuas  a'm'  choinn- 
eamh  gu  lordan,  agus  rnhionnaich  mi  dha 
air  an  Tighearn,  ay  ràdli,  Clia  chuir  mi  gu 
bàs  leis  a:  chlaidheamh  thu. 

9  A  nis  ma  ta  na  meas  neo-chiontach  e  : 
oir  is  duine  glic  thu,  agus  tha  fhios  agad 
ciod  is  còir  dhuit  a  dheanamh  ris  ;  ach 
thoir  a  cheanu  liath  sìos  do'n  uai^h  le  fuil. 

10  An  sin  choidil  Daibhidh  mailie  r'a 
aithrichibh,  agus  dh'adhlaiceadh  e  aiin  am 
baile  Dhaibhidh. 

11  Agus  b'iad  na  làitlieau  a  rìghich 
Daibhidh  os  ceann  Israeil  dà  fh'ichead 
bliadhna :  ann  an  Hebron  righich  e  seachd 
bliadhna,  agus  ann  an  Ierusalem  rigliich  e 
tri  bliadhna  deug  thar  fhichead. 

12  An  sin  shuidh  Solamh  air  righ- 
chaithir  Dhaibhidh  'athar,  agus  dhaing- 
nicheadh  a  rioghaclid  gu  mòr. 

13  Agus  thàinig  Adoniah  mac  Hagit  gu 
Batseba  màthair  Sholaimh  ;  agus  thubh- 
airt  i,  An  ann  an  sìth  a  tha  thu  teachd  ? 
agus  thubhairt  esan,  Ann  an  sìth. 

14  Thubhairt  e  os  bàrr,  Tha  ni  agam  ri 
ràdh  riut.  Agus  thubhairt  ise,  Abair 
romhad. 

15  Agus  thubhairt  esan,  Tha  fhios  agad 
u'm  bu  leamsa  au  rìoghachd,  agus  gun 
o  chuir  Israel  uile  an  aghaidh  orm,  chum 
u'n  rìoghaichinn  :  gidheadh,  thionn- 
aidheadh  an  rìoghachd  mu'n  cuairt,  agus 

fhuair  mo  bhràthairi;  oir  bu  leis-san  o'n 
Tighearn  i. 

16  Agus  a  nis,  aon  athchuinge  tha  mi  'g 
iarraidh  ort,  na  diùlt  mi.  Agus  thubhairt 
ise  ris,  Abair  romhad. 

17  Agus  thubhairt  esan,  Labhair,  guidh- 
eam  ort,  ri  Solamh  an  righ,  (oir  cha  diùlt 
e  thusa,)  gu'n  tugadh  e  dhomh  Abisag  a' 
Bhan-suuamach  'na  ranaoi. 

18  Agus  thubhairt  Batseba,  Ro-maith  ; 
labhraidh  mise  air  do  shon  ris  an  righ. 


19  Chaidh  Batseba  uime  sin  a  dh'ionn- 
suidh  righ  Solamh,  a  labhairt  ris  air  sou 
Adoniah.  Agus  dh'èirich  an  righ  suas 
'na  coinneamh,  agus  chrom  se  e  fèin  d'i, 
agus  shuidh  e  air  a  righ-ehaithir,  agus 
thug  e  fa'near  caithir  a  chursìosdomhàth. 
air  an  righ  ;  agus  shuidh  i  air  a  làimh 
dheis. 

20  An  sin  thubhairt  i,  Tha  mi  'g  iarr- 
aidh  aon  athchuinge  bige  ort,  na  diùlt  mi, 
guidheam  ort.  Agus  timbhairt  an  righ 
rithe,  Iarr,  a  mhàthair,  oir  cha  diùit  mi 
thu. 

21  Agus  thubhairt  ise,  Thugar  Abisag 
a'  Bhan-sunamach  do  Adoniah  do  bhràith- 
air  'na  mnaoi. 

22  Agus  fhreagair  righ  Solamh,  agus 
thubhairt  e  r  a  mhàthair,  Agus  c'ar  son  a 
dh'iarras  tu  Abisag  a'  Bhan-sunamach  do 
Adoniah  ?  iarr  dha  an  rìoghachd  mar  an 
ceudna;  (oirisemo  bhràthair  a's  sine  e  ;) 
eadhon  dha-san,  agus  do  Abiatar  an  sag- 
art,  agus  do  Ioab  mac  Sheruiah. 

23  An  sin  mhionnaich  righ  Solamh  air 
an  Tighearn,  ag  ràdh,  Gu'n  deanadh  Dia 
mar  sin  riumsa,  agus  tuilleadh  mar  an 
ceudna,  mur  ann  an  aghaidh  'anama  fèin 
a  labhair  Adoniah  arn  focal  so. 

24  A  nis  uime  sin,  mnr  is  beò  an  Tigh- 
earn,  a  dhairignich  mise,  agus  a  chuir  a'm' 
shuidhe  mi  air  righ-chaithir  Dhaibhidh 
m'athar,  agus  a  rinu  tigh  dhomh,  mar  a 
labhair  e,  cuirear  Adoniah  gu  bàs  an 
diugh. 

25  Agus  chuir  righ  Solamh  le  làimh 
Bhenaiah  mhic  Iehoiada,  agus  bhuail  e 
air,  air  chor  as  gu'n  d'fhuair  e  bàs. 

26  Agus  ri  Abiatar  an  sagart  thubhairt 
an  righ,  Imich  gu  Anatot,  a  dh'ionnsuidh 
t'f'hearainn  fèin,  oir  tha  thu  toilltinn  a' 
bhàis:  ach  an  diugh  cha  mharbh  mi  thu, 
a  chionn  gu'n  do  ghiùlain  thu  àirc  an 
Tighearna  Ieliobhah  am  tìanuis  Dhaibhidh 
m'athar,  agus  a  chionn  gu'n  d'fhuiling  thu 
amhgliar  anns  gach  ni  san  d'fhuiling 
m'athair  amhghar. 

27  Mar  so  thilg  Solamh  a  mach  Abiatar 
O  bhi'ua  shagart  do'a  Tighearu,  achoimh- 
Honadh  focafl  an  Tighearn,  a  labhair  e  do 
thaobh  tighe  Eli  ann  an  Siloh. 

28  An  sin  thàinig  tuairesgeul  gu  Ioab  ; 
(oir  thionndaidh  loab  an  dèigh  Adoniah, 
ged  nach  do  thionndaidh  e  'n  dèigh  Absa- 
loim  :)  agus  theich  loab  gu  pàilliun  an 
Tighearn,  agus  ghabh  e  greim  a  dh'adh- 
arcaibh  na  h-altarach. 

29  Agus  dh'innseadh  do  righ  Solamh 
gu'n  do  theich  Ioab  gu  pàilliun  an  Tigh- 
earn,  agus  gu'n  robh  e  làimh  ris  an  altair: 
an  sin  chuir  Solamh  uaith  Benaiah  mac 
Iehoiada,  ag  ràdh,  Falbh,  buail  air. 

30  Agus  thàinig  Benaiah  gu  pàilliun  an 
Tighearn,  agus  thubhairt  e  ris,  Mar  so 
tha'n  righ  ag  ràdh,  Thig  a  mach.  Agus 
thubhairt  esan,  Cha  tèid,  ach  gheibh  mi 
bàs  an  so.  Agus  thug  Benaiah  sgeul  air 
ais  a  dh'ionnsuidh  au  righ,  ag  ràdh,  mar  so 
labhair  Ioab,  agus  mar  so  fhreagair  e  mi. 

31  Agus  thubhairt  an  righ  ris,  Dean  mar 
a  labhair  e,  agus  buail  air,  agus  adhlaic  e, 
a  clium  gu'n  toir  thu  air  falbh  an  fhuil 
neò-chiontach,  a  dhòirt  Ioab,  uamsa  agus 
o  thigh  m'athar. 

32  Agm  pillidh  an  Tighearna  'fhuil  air'a 
rheann  fèin,  do  bhrìgh  gu'n  do  bhuail  e  air 
dithis  dhaoine  a  b'ionraice  agus  a  b'lhearr 
na  e  fèin,  agus  gu'n  do  mharbh  e  leis  a' 
ohlaidheamh  iad,  gun  fhios  do  m'  athair 
Daibhidh,  eadlion  Abner  mac  Neir,  ceann- 
ard  slòigh  Israeil,  agus  Amasa  mac  leteir 
ceannara  slòigh  ludah. 

33  Pillidh  uime  sin  am  fuil-san  air 
ceann  Ioaib,  agus  air  ceann  a  shliochd  gn 
bràth  :  ach  aig  Daibhidh,  agus  aig  a 
shliochd,  agus  aig  a  thigh,  agus~aig  a  righ- 
chaithir,  bithidh  sìth  gu  bràth  o'n  Tigh- 
earn. 

34  Agus  chaidh  Benaiah  mac  Iehoiada 
suas,  agus  bhuail  e  air,  agus  mharbh  se  e  : 
agus  dlì'adhlaiceadh  e  'na  thigh  fèin  anns 
au  fàsach. 

35  Agus  chuir  au  righ  Benaiah  mac  Ie- 
hoiada  'na  àit  os  ceann  an  t-slòigh:  agus 
Sadoc  an  sagart  chuir  au  righ  au  àit 
Abiatair. 

36  Agus  chuir  an  righ  fios,  agus  gliairm 
e  air  Simei,  agus  thubhairt  e  ris,  Tog 
dhuit  fèin  tigh  ann  an  Ierusalem,  agus 
gabh  còmhnuidh  an  sin,  agus  na  falbh  a 
mach  as  a  sin,  taobh  sam  bith. 

37  Oir  tachairidh  air  an  ìà  anns  an  tèid 
thu  mach,  agus  an  gabh  thu  thar  sruth 
Chidroin,  gu'ra  bi  fios  gu  cinnteacb  agad 
gu'm  faigh  thu  gu  deimhin'  bàs :  bithidh 
t'fhuil  air  do  cheann  fèin. 

38  Agus  thubhairt  Simei  ris  an  righ,  Is 
maith  an  ràdh  :  mar  a  labhair  rao  thigh- 
earn  an  righ,  is  amhluidh  a  ni  do  sheirbh- 
iseacb.  Agus  ghabh  Simei  còmhnuidh 
ann  an  lerusalem  mòran  do  làithibh. 

39  Agus  thachair  an  ceann  tliri  bliadhna, 
gu  'n  do  theich  dà  sheirbhiseach  le  Simei 
dh  'ionusuidh  Achis,  mhic  Mhaachah,  righ 
Ghat :  agus  db  'innis  iad  do  Shimei,  ag 
ràdh,  Feuch,  tha  do  sheirbhisich  ann  au 
Gat. 

40  Agus  dh  'èirich  Simei,  agus  chuir  e 
dìollaid  air  'asail,  agus  chaidh  e  do  Ghat 
a  dh  'ionnsuidh  Achis,  a  dh'  iarraidh  a 
sheirbhiseacb  :  agus  dh  'flialbh  Simei,  ag- 
us  thug  e  leis  a  sheirbbisich  o  Ghat. 

41  Agus  dh'  innseadb  do  Sholamh  gu'n 
deachaidh  Simei  o  lerusalem  gu  Gat,  agus 
gu'n  d  thàinig  e  air  ais. 

42  Agus  ciiuir  an  righ  fios,  agus  ghairm 
e  air  Siniei,  agus  thubhairt  e  ris,  Nach 
d'thug  mise  ortsa  mionnachadh  air  an 
Tighearn,  agus  nach  d'thug  mi  n>nuis  a'd' 
aghaidh,  ag  ràdh,  Air  an  là  anns  an  tèid 
thu  macb,  agus  am  falbh  thu  taobh  sam 
bith,  biodh  fios  gu  cinnteach  agad  gu'm 
faigh  thu  gu  deimhin  bàs  ?  agus  thubhairt 
thu  rium,  Is  maith  am  focal  a  chuala  mi. 

43  C'ar  son  ma  tanach  do  ghlèidh  thu 
mionnan  an  Tighearn,  agus  an  àithne  a 
dh'àithn  mise  dhuit? 

44  Thubhairt  an  righ  cuideachd  ri  Si- 
mei,  Is  aithne  dhuit  fe.n  gach  uile  olc  air 
am  fìosrach  do  chridhe,  a  rinn  thu  air 
Daibhidh  m'athair-sa:  uime  sin  phill  an 
Tighearna  t'olc  air  do  cheann  fèin  : 

45  Ach  bìtlridh  righ  Solamh  beannaichte, 
agus  bithidh  righ-chaithir  Dhaibhidh 
daingean  am  fianuis  an  Tighearna  gu 
bràth. 

46  An  sin  dh'àithn  an  righ  do  Bhenaiah 


mac  Iehoiada;  agus  chaidh  e  mach,  agus 
bbuail  e  air,  agus  fhuair  e  bàs.  Agus 
dhaingnicbeadh  an  rìoghachd  ann  an 
làimh  Sholaimh. 

CAIB.  III. 

AGUS  rinn  Solamh  cleamhnas  ri  Phar- 
aoh  righ  na  h-Eipbit,  agus  ghabh  e 
nighean  Pharaoh,  agus  thug  e  i  do  bhaile 
Dhaibhidh,  gus  an  do  chuir  e  crìoch  air  a 
thigh  fèin  a  thogail,  agus  tigh  an  Tigh- 
ear'n,  agus  balla  lerusaleim  mu'n  cuairt. 

2  Ach  dh'ìobair  an  sluagh  air  àitibh 
àrda,  do  bhrìgh  nach  do  thogadh  tigh  do 
ainm  an  Tighearna  gus  na  làithibh  sin. 

3  Agus  ghràdhaicb  Solamh  an  Tigh- 
earn,  ag  imeachd  ann  an  orduighibh 
Dhaibhidh  'athar  :  ach  ann  au  àitibh  àrda 
dh'ìobair  e  agus  Ioisg  e  tùis. 

4  Agus  chaidh  an  righ  do  Ghiheon  a 
dh'ìobradh  an  sin,  oir  b'e  sìn  am  mòr  àit 
àrd  :  mìle  ìobairt-loisgte  tliug  Solamh  suas 
air  an  altair  sin. 

5  Aun  an  Gibeon  thaisbein  an  Tigbearn 
e  fèin  do  Sholamh  ann  an  aisling  na 
h-oidhche ;  agus  thubhairt  Dia,  Iarr  ciod 
is  àill  leat  mi  thabhairt  duit. 

6  Agus  thubhairt  Solamh,  Nochd  thu  do 
t'òglach  Daibhidh  m'athair  caoimhneas 
mòr,  a  rèir  mar  a  dh'imich  e  a'd'  fhianuis 
ann  am  firinn,  agus  ann  an  ionracas,  agus 
ann  an  treibhdhireas  cridhe  maille  riut; 
agus  ghlèidh  thu  dha  an  caoimhneas  mòr 
so,  gu'n  d'thug  thu  dha  mac  a  shuidbe  air 
a  righ-chaithir,  mar  a  tha  e  'n  diugh. 

7  Agus  a  nis  a  Thighearna  mo  Dhia, 
rinn  tbu  t'òglacli  'na  righ  an  àite  Dhaibh- 
idh  m'athar;  agus  mise  a'm'  leanabh 
beag,  do  nach  aithne  dol  a  mach  no  teachd 
a  steach. 

8  Agus  tha  t'òglach  am  meadhon  do 
shluaigh  a  thagh  tbu,  sluagh  lìonmhor, 
nach  "eil  e  11  comas  àireamli  no  mheas  aig 
an  lìonmhoireachd. 

9  Thoir  uime  sin  do  t'òglaoh  cridhe 
tuigseach  a  thoirt  breth  air  do  shluagh,  gu 
dealachadh  chur  eadar  am  maith  agus  an 
t-olc  ;  oir  cò  a's  urrainn  breth  a  thabhairt 
air  do  shluagh  so  a  tha  co  mhòr  ? 

10  Agus  bha  e  'na  ni  taitneach  leis  an 
Tighearna,  gu'n  d'iarr  Solamb  an  ni  so. 

11  Agus  thubhairt  Dia  ris,  A  chionn 
gu'n  d'iarr  thu  an  ni  so,  agus  nach  d'iarr 
thu  dhuit  fèin  saoghal  fada,  agus  nach 
d'iarr  thu  dhuit  fèin  saoibhreas,  agus  nach 
d'iarr  thu  anam  do  naimhdean,  ach  gu'n 
d'iarr  tbu  dhuit  fèin  tuigse  a  dheanamh 
breitlieanais. 

12  Feuch,  rinn  mise  a  rèir  do  bhriathra  : 
feuch,  thug  mi  dhuit  cridhe  glic  agus  tuig- 
seach,  air  cbor  as  nach  robh  neach  air 
bith  romhad  cosmhuil  riut,  agus  nach  mò 
a  dh'èireas  a'd'  dhèigh  neach  air  bith 
cosmhuil  riut. 

13  Agus  mar  an  ceudna  thug  mi  dhuit 
an  ni  nach  d'iarr  thu,  araon  saoibhreas 
agus  cliu,  air  chor  as  hach  bi  duine  cos- 
mhuil  riut  am  measg  nan  righ  rè  do  làith- 
ean  uile. 

14  Agus  ma  dh'imicheas  tu  ann  mo 
shlighibh  sa,  a  ghleidheadh  mo  reachdau, 
agus  m'àitheantan,  mar  a  dh'imich  Daibh- 
idh  t'athair,  an  sin  ni  ini  do  làithean  fada. 

15  Agus  mhosgail  Solamh,  agus,  feuch, 
b'  aisling  a  bh'ann :  agus  thàinig  e  gu 
h-Ierusalem,  agus  sheas  e  am  fianuis  àirc 
coimhcheangail  an  Tighearn,  agus  thug  e 
suas  ìobairtean-loisgte,  agus  dh'ìobair  e 
ìobairtean-sìth,  agus  rinn  e  cuirm  d'a 
sheirbhisich  uile. 

16  An  sin  thàinig  dithis  bhan,  a  bha 
'nan  strìopachaibh,  a  dh'ionnsuidh  au  righ, 
agus  sheas  iad  'na  làthair. 

17  Agus  thubhairt  bean  diubh,  O  mo 
thighearna,  tha  mise  agus  a'  bhean  so  a' 
gabhail  còmhnuidh  ann  an  aon  tigh,  agus 
dh'aiseadadh  mise  maille  rithe  san  tigh. 

18  Agus  air  an  treas  là 'n  dèigh  dhomh- 
sa  bhi  air  m'  aisead,  dh'aiseadadh  a'  bhean 
so  mar  an  ceudna,  agus  blia  sinn  cuid- 
eachd  ;  cha  robh  coigreach  sam  bith  maille 
ruinn  san  tigh,  ach  sinn  fèin  'nar  dithis 
anns  an  tigh. 

19  Agus  dh'eug  mac  na  mnà  so  san 
oidhche,  a  chionn  gu'n  do  luidh  i  air. 

20  Agus  dh'èirich  i  mu  mheadhon- 
oidhche,  agus  thug  i  mo  mhac-sa  o  m' 
thaobh,  am  feadh  a  bha  do  bhanoglach  'na 
codal,  agus  chuir  i  'na  luidhe  e  'na  h-uchd 
fèin,  agus  chuir  i  a  mac  marbh  fèin  'na 
luidhe  ann  am  uchd-sa. 

21  Agus  dh'èirich  mi  anns  a'  mhaduinn 
a  thoirt  cìche  do  m'  mhac,  agus,  feuch, 
bha  e  marbh.  Ach  an  uair  a  thug  mi  an 
aire  dha  sa'  mhaduinn,  feuch,  cha  b'e  mo 
mhac-sa  bh'ann,  a  rug  mi. 

22  Agus  thubhairt  a'  bhean  eile,  Ni 
h-eadh  ;  ach  is  e  mo  mhac-sa  tha  beò,  agus 
is  e  do  mhac-sa  tha  marbh :  agus  thubh- 
airt  ise,  Ni  h-eadh ;  ach  is  e  do  mhac-sa 
tha  marbh,  agus  is  e  mo  mhac-sa  tha  beò. 
Mar  so  labhair  iad  am  fianuis  an  righ. 

23  An  sin  thubhairt  an  righ,  Tha  i  so  ag 
ràdh,  Is  e  so  mo  mhac-sa  tlta  beò,  agus  is  e 
do  mhac-sa  tha  marbh :  agus  tha  i  sud  ag 
ràdh,  Ni  h-eadh ;  ach  is  e  do  mhac-sa  tha 
marbh,  agus  is  e  mo  mhac-sa  tha  beò. 

24  Agus  thubhairt  an  righ,  Thugaibh 
dhomh  claidheamh.  Agus  thug  iad  claidh- 
eamh  am  fianuis  an  righ. 

25  Agus  thubhairt  an  righ,  Roinnibh 
am  mac  beò  'na  dha  leth,  agus  thugaibh 
leth  dh'aon  mhnaoi,  agus  leth  do'n  mhnaoi 
eile. 

26  An  sin  labhair  a'  bhean  le'm  bu  leis 
am  mac  beò  ris  an  righ,  (oir  theòdh  a 
cridhe  r'a  mac,)  agus  thubhairt  i,  O  mo 
thighearna,  thugaibh  dh'ise  an  leanabh 
beò,  agus  na  marbhaibh  idir  e  :  ach  thubh- 
airt  a'  bhean  eile,  Na  biodh  e  agam-sa  no 
agad-sa,  ach  roinnibh  e. 

27  An  sin  fhreagair  an  righ,  agus 
thubhairt  e,  Thugaibh  dh'ise  an  leanabh 
beò,  agus  na  marbhaibh  idir  e :  is  ise  a 
mhàthair. 

28  Agus  chual'  Israel  uile  a'  bhreth  a 
thug  an  righ,  agus  bha  eagal  orra  roimh 
an  righ ;  oir  chunnaic  iad  gu  'n  robh 
glìocas  Dhè  ann,  a  dheanamh  breitheanais. 

AGUS  bha  righ  Solamh  'na  righ  air  Is- 
rael  uile. 

2  Agus  is  iad  so  na  h-uachdarain  a 
bh'  aige :  Asariah  mac  Shadoic  an  t-sag- 
airt : 


3  Elihoreph  agus  Ahiah  mic  Shisa, 
sgrìobhaichean :  Iehosaphat  mac  Ahiluid, 
an  seanachaidh  : 

4  Agus  Benaiah  mac  Iehoiada  air  ceann 
an  t-slòigh  :  agus  Sadoc  agus  Abiatar,  na 
sagairt : 

5  Agus  Asariah  mac  Natain  os  ceann  an 
luchd-dreuchd:  agus  Sabud  mac  Natain, 
an  t-àrd  fhear-dreuchd,  na  charaid  aig 
an  righ  : 

6  Agus  Ahisar  os  ceann  an  teaghlaich  : 
agus  Adoniram  mac  Abda  os  ceann  na  cìse. 

7  Agus  bha  aig  Solamh  dà  fhear  dheug 
dreuchd  os  ceanu  Israeil  uile,  a  bheathaich 
an  righ  agus  a  theaghlach  :  rè  a  mhìosa  fèin 
sa'  bhliadhna  bha  e  mar  fhiachaibh  air 
gach  fear  dhiubh  a  bheathachadh. 

8  Agus  is  iad  so  an  ainmean  :  mac  Huir 
ann  an  sliabh  Ephraim  : 

9  Mac  Dhecair  ann  am  Macas,  agus  anri 
an  Saalbim,  agus  ann  am  Bet-semes,  agus 
ann  an  Elon,  agus  ann  am  Bet-hanan : 

10  Mac  Heseid  ann  an  Arubot ;  aige- 
san  bha  Soclioh,  agus  uile  thìr  Hepheir  : 

11  Mac  Abinadaib,  aig  an  robh  uile  thìr 
Dhoir;  bha  Taphat  nighean  Sholaimh 
aige  'na  mnaoi : 

12  Baanah  mac  Ahiluid ;  aige-san  bha 
Taanach,  agus  Megido,  agus  Bet-seau  uile, 
a  tha  làimh  ri  Sartanah  sìos  o  lesreel,  o 
Bhet-sean  gu  Abel-meholah,  gu  ruig  an 
taobh  thall  do  Iocneam  : 

13  Mac  Ghebeir  ann  an  Ramot-gilead ; 
dhasan  bhuineadh  bailtean  Iair  mhic  Mha- 
naseh,  a  tha  ann  an  Gilead ;  dhasan  mar 
an  ceudna  bhuineadh  tìr  Argoib,  af/mann 
am  Basan,  tri  ficliead  baile  mòr  le  ballach- 
aibh  agus  le  crannaibh  umha  ; 

14  Ahinadab  mac  Ido  ann  am  Mahan- 
aim  : 

15  Ahimaas  ann  an  Naphtali ;  ghabh 
esan  mar  an  ceudna  Basmat  nighean  Shol- 
aimh  'na  mnaoi : 

16  Baanah  mac  Husai  ann  an  Aser,  ag- 
us  ann  am  Balot : 

17  Iehosaphat  mac  Pharuah  ann  an  Is- 
achar : 

18  Simei  mac  Elah  ann  am  Beniamin  : 

19  Geber  mac  Uri  ann  an  tìr  Ghilead, 
ann  an  tìr  Shihoin  righ  nan  Amorach,  agus 
Og  righ  Bhasain ;  agus  b'esan  an  t-aon 
fhear-dreuchd  a  bha  san  tìr. 

20  Bha  Iudah  agus  Israellìonmhor, mar 
a'  ghaiueamh  a  tha  ri  taobh  na  fairge  air 
lìonmhoireachd,  ag  itheadh,  agus  ag  òl, 
agus  a'  deanamh  subhachais. 

21  Agus  rìghich  Solamh  os  ceann  nan 
rìoghachdan  uile,  o'n  amhainn  gu  tìr  nam 
Philisteach,  agus  gu  ruig  crìoch  na  h-Ei- 
phit :  thug  iad  leo  tiodhlacan,  agus  rinn 
iad  seirbhis  do  Sholamh  rè  uile  làithean  a 
bheatha. 

22  Agus  b'e  lòn  Sholaimh  air  son  aoin 
là,  deich  tomhais  fhichead  do  mhin  mbìn 
chruithneachd,  agus  tri  fichead  tomhas 
mine  eile, 

23  Deich  daimh  bhiadhta,  agus  fìchead 
damh  bhàrr  an  fheoir,  agus  ceud  caora,  a 
thuilleadh  air  fèidh,  agus  ruadh-bhuic,  ag- 
us  dathais,  agus  eoin  bhiadhta. 

24  Oir  bha  uachdaranachd  aige  os  ceann 
na  tìre  uile  air  an  taobh  so  do'n  amhainn,  o 
Thiphsah  eadhon  gu  Asah,  os  ceann  nan 

gh  uile  air  an  taobh  so  do'n  amhainn  : 
gus  bha  sìth  aige  o  gach  taobh  mu'n  cuairt 

25  Agus  ghabh  Iudah  a^us  Israel  còmh- 
uidh  gu  tèaruinte,  gach  fear  fo  a  chrann- 
ona,  agus  fo  a  chrann-fige  fèin,  o  Dhan 
.dhon  gu  Beer-seba,  rè  uile  làithean  Shol- 
'jBnh. 

26  Ajtus  bha  aig  Solamh  ceithir  mìle 
prasach'  each  air  son  a  charbad,  agus  dà 
inliìle  dheug  marcach. 

27  Agus  bheathaich  an  luchd-dreuchd 
sin  righ  Solamli,  agus  gacli  neach  athàinig 
gu  bòrd  righ  Solamh,  gach  duine'na  mbìos 
fèin :  cba  d'fhuiling  iad  ni  air  bith  a  bhi 
dh'eashhuidh. 

28  Eorua  mar  an  ceudna  agus  conlach  do 
na  h-eachaibh,  agus  do  na  dromedairibh, 
thug  iad  a  dh  ionnsuidh  an  àit  anns  an  robh 
an  luchd-dreuchd,  gach  fear  a  rèir  'orduigh 
fèin. 

29  Affus  thug  Dia  gliocas  do  Sholamh, 
agus  tiìigse  ro-mhòr,  agus  farsuinneachd 
cridhe,  mar  a'  ghaineamh  a  tha  air  tràigh 
na  mara. 

30  Agus  bu  mhò  gliocas  Sholaimh  na 
gliocas  uile  cbloinne  na  h-àird'  an  ear,  ag- 
us  na  uile  gbliocas  na  h-Eipbit. 

31  Agus  bha  e  glic  thar  gach  duine,  thar 
Etan  an  t-Esrabach,  thar  Heman,  agus 
Chalcol,  agus  Darda,  mic  Mhahoil :  agus 
bha  a  chliu  anns  gach  dùthaich  mu'n 
cuairt. 

32  Agus  labhair  e  tri  mìle  gnàth-fhocal ; 
agus  b'e  àireamh  a  dhàn  mìle  agus  cùig. 

33  Agus  labhair  e  air  craobhan,  o'n 
chrann-seudair  a  tha  ann  an  Lebanon, 
eadhon  gu  ruig  an  hisop  a  dh'fhàsas  a 
mach  as  a'  bhalla  :  labhair  e  mar  an  ceud- 
ua  air  ainrahidhibh,  agus  air  eunlaith,  ag- 
us  air  nithibh  a  shnàigeas,  agus  air  iasg- 
aibh. 

34  Agus  thàinig  cuid  do  na  h-uile  chinn- 
eachaibh  a  dh'èisdeachd  ri  gliocas  Shol- 
aimh,  o  uile  rìghribh  na  talmhainn,  a 
chual'  iomradh  a  ghliocais. 

CAIB.  V. 

AGUS  chuir  Hiram  righ  Thiruis  a  sheir- 
bhisich  a  dh'ionnsuidh  Sholaimh,  an 
uair  a  chual'  e  gu'n  d'ungadh  e  'na  righ  an 
àit  'athar :  oir  bba  spèis  aig  Hiram  dp 
Dhaibhidh  rè  'uile  làitheau. 

2  Agus  chuir  Solamh  fios  gu  Hiram,  ag 
ràdh, 

3  Tha  fhios  agad  cionnus  nach  h'urrainn 
m'athair  Daibhidh  tigh  a  thogail  do  ainm 
an  Tighearn  a  Dhè,  air  son  a'  chogaidh  leis 
an  do  chuairtich  a  naimhdean  e,  gus  an  do 
chuir  an  Tighearn  iad  fuidh  bhonnaibh  a 
chos. 

4  Ach  a  nis  thug  an  Tighearna  mo  Dhia 
fois  dhomhsa  air  gach  taobh  :  cha  'n'eil 
nàmhaid  air  bith  ann,  no  droch  thuiteam- 
as. 

5  Agus,  feuch,  tha  mi  a'  cur  romham 
tigh  a  thogail  do  ainm  an  Tighearna  mo 
Dhè,  mar  a  labhair  an  Tighearn  ri  m'ath- 
air  Daibhidh,  ag  ràdh,  Do  mhac  a  chuir- 
eas  mise  a'd'  àit  air  do  righ-chaithir,  tog- 
aidh  esan  tigh  do  m'ainm-sa. 

6  A  nis  uime  sin  àithn  thusa  gu'n  gearr 
iad  dhorahìa  craobhan  seudair  à  LeUauon  ; 

agus  bithidh  mo  sheirbhisich-sa  maille  ri 
d'  sheirbhisich-sa :  agus  tuarasdal  do  sheir- 
bhiseach  bheir  mise  dhuit,  a  rèir  gach  ni 
a  dh'ainmicheas  tu :  oir  tha  fhios  agad 
nach  'eil  'nar  measg-ne  dnine  d'an  aitbne 
fiodh  a  ghearradh,  mar  na  Sidonaich. 

7  Agus  an  uair  a  chuala  Hiram  briathra 
Sholaimh,  bha  aoibhneas  mòr  air,  agus 
thubhairt  e,  Gu  ma  beannaicht'  an  Tigh- 
earn  an  diugh,  a  thug  do  Dhaibhidh  mac 
glic  os  ceanu  an  t-sluaigh  lìonmhoir  so. 

8  Agus  chuir  Hiram  fios  gu  Solamh,  ag 
ràdh,  Chuala  mi  na  nithe  mu'n  do  chuir 
thu  hos  do  m'ionnsuidh  :  ni  mi  d'uile  thoil 
a  thaobh  nan  craobh  seudair  agus  a  thaobh 
nan  craobh  giuthais. 

9  Bheir  mo  sheirbhisich  sìos  iad  o  Leba- 
non  a  dh'ionnsuidh  na  mara  :  agus  cuiridh 
mi  air  falbh  iad  'nan  ràthaibh  air  muir, 
gu  ruig  an  t-àit  a  shònraicheas  tu  dhomh. 
agus  cuiridh  mi  air  tìr  iad  an  sin,  agus 
bheir  thusa  leat  iad ;  agus  ni  thu  mo  riar 
ann  am  biadh  a  thabhairt  do  m'  theagh- 
lach. 

10  Mar  sin  thug  Hiram  do  Sholamh 
fiodh  seudair,  agus  fiodh  giuthais,  a  rèir 
'uile  thoil. 

11  Agus  thug  Solamh  do  Hiram  fichead 
mìle  tomhas  cruithneachd  mar  lòn  d'a 
theaghlach,  agus  fichead  tomhas  do  oladh 
fhìor-ghloin  :  mar  so  thug  Solamh  do  Hi- 
ram  o  bhliadhna  gu  bliadhna. 

12  Agus  thug  an  Tighearna  gliocas  do 
Sholamh,  mar  a  gheall  e  dha :  agus  bha 
sìth  eadar  Hirara  agus  Solamh,  agus  rinn 
iad  coimhcheangal  ri  chèile. 

13  Agus  rinn  righ  Solamh  togail  dhaoine 
à  h-Israel  uile  ;  agus  b'i  an  togail  deich 
mìle  fichead  fear. 

14  Agus  chuir  e  iad  do  Lebanon,  deich 
mìle  sa  mliìos  mu'n  seach :  mìos  bha  iad 
anu  an  Lebanon,  agus  dà  mhìos  'nan  tigh- 
ibh  fèin  :  agus  bha  Adoniram  air  ceann 
na  togail. 

15  Agus  bha  aig  Solamh  deich  agus  tri 
fichead  mìle  fear-iomchar  eallaicli,  agus 
ceithir  fichead  mìle  fear-gearraidh  anns  a' 
bheinn : 

16  A  thuilleadh  air  àrd  luchd-dreuchd 
Sholaimh,  a  bha  os  ceann  na  h-oibre,  tri 
mìle  agus  tri  cheud,  aig  an  robh  uachdar- 
anachd  air  an  t-sluagh  a  bha  deanamh  na 
h-oibre. 

17  Agus  dh'àithn  an  righ,  agus  thug  iad 
leo  clacha  mòra,  clacha  luachmhora,  a 
shuidheachadh  bunait  an  tighe,  clacha 
snaidhte. 

18  Agus  shnaidh  clachairean  Sholaimh, 
agus  clachairean  Hiraim,  agusna  gearrad- 
airean-chlach  iad ;  mar  sin  rè  thri  bliadh- 
na  dheasaich  iad  tìodh  agus  clachan  a  thog- 
ail  an  tighe, 

CAIB.  VI. 

AGUS  [anns  a'  cheathramh  ceud  agus  an 
ceathramh  fichead  bliadhna  o  theachd 
ohloinn  Israeil  a  mach  à  tìr  na  h-Eiphit,] 
anns  a'cheathramh  bliadhna  [do  rìoghach- 
adh  Sholaimh  os  ceann  Israeil,]  anns  a' 
mhìos  Sipb,  (is  e  sin  an  dara  mìos,)  thòis- 
ieh  e  air  tigh  a  thogail  do'n  Tighearn. 

2  Agtis  an  tigh  a  thop  rigb  Solamh  do'n 
Tighearna,  b'iad  tri  tìcliead  làmh-chou»l» 
2  A 

'fhad,  agus  fichead  làmh-choille  a  !eud,  ag- 
us  deich  thar  fhichead  làmh-choille  'àirde. 

3  Agus  an  sgàth-thigh  air  beulaobh 
teampuill  an  tighe,  b'iad  fichead  làmh- 
ehoille  'fhad,  a  rèir  leoid  an  tighe ;  agus 
deich  làuihan-coille  aleud,  air  beulaobh  an 
tighe. 

4  Agus  rinn  e  do'n  tigh  uinneagan  sol- 
uis  air  an  tarruing  cumhainn. 

5  Agus  tliog  e  ri  balla  an  tighe  seòm- 
raiche  raivn  cuairt,  ri  ballachaibh  an  tighe 
mu'n  cuairt,  araon  an  teampuill  agus  a' 
ghuth-àit;  agus  rinn  e  frith-sheòmraiche 
mu'n  cuairt. 

6  Bha'n  seòmar  ìochdrach  cùig  làmhan- 
coille  air  leud,  agus  an  seòmar  meadhonach 
sè  làmhan-coille  air  leud,  agus  an  treas 
seòmar  seachd  làmhan-coille  air  leud  ;  oir 
thug  e  steach  balla  an  tighe  mu'n  cuairt 
o'n  taohh  a  rauigh,  air  chor  as  nach  rachadh 
na  sailtheanan  greim  annam  ballaan  tighe. 

7  Ajfus  an  uair  a  bha'n  tigh  'ga  thogail, 
thogadli  e  do  chlachaibh  air  an  cumadh 
itrnn  d'thugadh  d'a  ionnsuidh  iad  :  agus 
cha  chuala  ord  no  tuagh,  no  inneal  iar- 
uinn  sam  bith,  anns  an  tigh,  an  uair  a  bha 
e  'ga  thogail. 

8  Bha  dorus  an  t-seòmair  mheadhonaich 
air  taobh  deas  an  tighe  :  agus  air  staidhrich- 
ibh  smomhain  chaidh  iad  suas  do'n  t-seò- 
mar  mheadhonach,  agus  as  an  t-seòmar 
mheadhonach  do'n  treas  seòmar. 

9  Mar  so  thog  e  an  tigh,  agus  chrìoch- 
naich  se  e ;  agus  chòmhdaich  e  an  tigh  le 
sailthibh  agus  Je  clàraibh  seudair. 

10  Agus  thog  e  seòmraiche  ris  an  tigh 
uile,  cùig  làmhan-coille  air  àirde :  agus 
leig  iad  an  cudthrom  air  an  tigh  le  fiodh 
seudair. 

11  Agus  thàinig  focal  an  Tighearna  gu 
Solamh,  ag  ràdh, 

12  A  thaobh  an  tighe  so  a  tha  thu  a'  tog- 
ail,  ma  ghluaiseas  tu  ann  am  reachdaibh- 
sa,  agus  ma  chuireas  tu  mo  bhreitheanais 
an  gnìomh,  agus  ma  ghleidheas  tu  m'àith- 
eantan  uile  le  gluasad  annta  ;  an  sin  coimh- 
lionaidh  mise  m'fhocal  duit,  a  labhair  mi 
ri  Daibliidh  t'athair : 

13  Agus  gabhaidh  mi  còmhnuidh  am 
meadhon  chloinn  Israeil,  agus  cha  trèig 
mi  mo  shluagh  Israel. 

14  Mar  sin  thog  Solamh  an  tigh  agus 
chrìochnaich  se  e. 

15  Agus  thog  e  ballachan  an  tighe  air  an 
taobh  a  stigh  le  clàraibh  seudair,  o  urlar  an 
tighe  gu  ruig  mullach  nam  ballacha  chòmh- 
daich  e  iad  le  fiodh  a  stigh :  agus  chòmh- 
daich  e  urlar  an  tighe  le  clàraibh  giuthais. 

16  Agus  thog  e  fichead  làmh-choille  ri 
taobhan  an  tighe,  le  elàraibh  seudair,  o'n 
urlar  gu  ruig  mullach  nam  ballachan  ;  ag- 
us  thog  e  dha  iad  air  an  taobh  a  stigh,  eadh- 
on  do'n  ghuth-àit,  do'n  ionad  ro-naomh. 

17  Agus  bha'n  tigh,  sìnriràdh,  an  team- 
pull  air  a  bheulaobh,  dà  fhichead  làmh- 
choille  airfad. 

18  Agus  bha  seudar  an  tighe  air  an  taobh 
a  stigh  geaiTta  le  cnapaibh,  agus  blàthaibh 
fosgailte  :  bu  sheudàr  an  t-iomlan;  cha 
robh  clach  r'a  faicinn. 

19  Agus  dh'ulluich  e  an  guth-àit  anns 
an  tigh  a  steach,  a  chur  an  sin  àirc  coirah- 
cheangail  an  Tighearn. 


20  Agus  ann  an  taobh-heoil  a'  ghuth-àit 
bha  fiehead  làinh-choille  air  fad,  agus  fich- 
ead  làmh-choille  air  leud,  agus  tìchead 
làmh-choille  air  àirde :  agus  chòmhdaich 
se  e  le  h-òr  fior-ghlan  :  chòmhdaich  e  cuid- 
eachd  an  altair  le  seudar. 

21  A»us  chòmhdaich  Solamh  an  tigh  a 
steach  le  h-òr  fior-ghlan  :  agusrinn  e  halla- 
dealachaidh  le  slabhraidhibh  òir  air  beul- 
aobh  a'  ghuth-àit,  agus  chòmhdaich  e  le 
h-òr  e. 

22  Agus  chòmhdaich  e  an  tigh  uile  le 
h-òr,  gus  an  do  chrìochnaicheadh  an  tigh 
uile:  mar  an  ceudna  an  altair  uile,  a  bha 
làimh  ris  a'  ghuth-àit,  chòmhdaich  e  le 
h-òr. 

23  Agus  rinn  e  anns  a'  ghuth-àit  dà 
cherub  do  chrann-olaidh,  gach  aon  diubh 
deich  làmhan-coille  airàirde. 

24  Agus  bha  cùig  làmhan-coille  ann  an 
aon  sgèith  a'  cheruib,  agus  cùig  làmhan- 
coille  ann  an  sgèith  eile  a'  cheruib  :  bha 
deich  làmhan-coille  o  bhàrr  aoin  sgèith  aige 
gu  bàrr  a'  sgèith  eile. 

25  Agus  bha  deich  làmhan-coille  anns  a' 
cherub  eile :  bha'n  t-aon  tomhas  agus  an 
aon  mheud  anns  an  dà  cherub. 

26  B'e  àirde  aoin  cheruib  deich  làmhan- 
coille,  agus  mar  sin  bha  àirde  a'  cheruib 
eile. 

27  Agus  chuir  e  na  cheruban  anns  an 
tigh  a  b'thaide  a  steach ;  agus  shìn  na  cher- 
uban  an  sgiathan  a  mach,  air  chor  as  gu'n 
do  bhean  sgiath  aoin  cheruib  ri  aon  bhalla, 
agus  sgiath  a'  cheruib  eile  ris  a'  bhalla 
eile  ;  agus  bhean  an  sgiathan  ri  chèile  ann 
am  meadhon  an  tighe. 

28  Agus  chòmhdaich  e  na  cheruban  le 
h-òr. 

29  Agus  bhreac  e  ballachan  an  tighe  uile 
mu'n  cuairt  le  dealbhaibh  gearrta  cherub- 
an,  agus  chraobhan-pailme,  agus  bhlàth 
fosgailte,  a  stigh  agus  a  muigh. 

30  Agus  urlar  an  tighe  chòmhdaich  e  le 
h-òr,  a  stigh  agus  a  muigh. 

31  Agus  do  dhorus  a  ghuth-àit  rinn  e 
còmhlachan  do  chrann-olaidh  :  bha'n  t-àrd- 
dhorus  agus  na  h-ursainnean  cùig-ois- 
neach. 

32  Bha'n  dà  chòmhlach  mar  an  ceudna 
do  chrann-olaidh  ;  agus  ghearr  e  orra  deal- 
bhan  cherub,  agus  chraobh-pailme,  agus 
bhlàth  fosgailte,  agus  chòmhdaich  e  le  h-òr 
iad :  agus  sgaoil  e  òr  air  na  cheruban,  ag- 
us  air  na  craobhan-pailme. 

33  Agus  air  an  doigh  cheudna  rinn  e  do 
dhorus  an  teampuill  ursainnean  do  chrann- 
olaidh,  ceithir-chearnach. 

34  Agus  bha  'n  dà  chòmhlach  do  fhiodh 
giuthais  :  bha  dà  dhuilleag  aoin  chòmhlaich 
a'  filleadh,  agus  dà  dhuilleag  a'  chòmhlaich 
eile  a'  filleadh. 

35  Agus  ghearr  e  orra  cheruban,  agus 
craobhan-pailme,  agus  blàthan-fosgailte : 
agus  chòmhdaich  e  iad  le  h-òr,  cumta  ris 
an  obair  ghearrta. 

36  Agus  thog  e  a'  chùirt  a  stigh  le  tri 
sreathan  do  chlachaibh  snaidhte,  agus 
sreath  do  shailthibh  seudair. 

37  Anns  a' cheathramh  bliadhna  shuidh- 
icheadh  bunait  tighe  an  Tighearn,  anns 
a'  rahìos  Siph. 

38  Agus  anns  an  aon  bhliadhna  deug, 

anns  a'  mhìos  Bul,  (is  e  sin  an  t-ochdamh 
mios,)  chrìochnaicheadh  an  tigh  ann  a 
earranuaibh  uile,  agus  a  rèir  a'  chumaidh 
uile.  Agus  bha  e  seachd  bliadhna  'ga 
thogail. 

CAIB.  VII. 

ACH  bha  Solamh  tri  bliadhna  deug  a" 
togail  a  thighe  fèin,  agus  clirìochnaich 
e  a  thigh  uile. 

2  Thog  e  mar  an  ceudna  tigh  frìthe 
Lebanoin  ;  ceud  làrnh-ehoille  'ihad,  agus 
leth-cheud  làmh-choille  a  leud,  agus  deich 
thar  fhichead  làmh-choille  'àirde ;  air 
ceithir  sreathaibh  do  phuist  seudair,  agus 
sailthean  seudair  air  na  puist. 

3  Agus  chòmhdaicheadh  e  le  seudar  os  a 
cheauu  air  na  sailthibh,  a  bha  air  dà  fhich- 
ead  agus  cùig  puist,  cùig-deug  anns  gach 
sreath. 

4  Agus  bha  tri  sreathan  uinneag  ann, 
agus  solus  fa  chomhair  soluis  tri  uairean. 

5  Agus  bha  na  dorsan  uile  agus  na  h-urs- 
ainnean  ceithir-chearnach,  maille  ris  na 
h-uinneagaibh  :  agus  bha  solus  fa  chomh- 
air  soluis  tri  uairean. 

6  Agus  riun  e  sgàth-thigh  do  phuist ; 
leth-cheud  làmh-choille  'fhad,  agus  deich 
làmhan-coille  thar  fhichead  a  leud:  agus 
bha  'n  sgàth-thigh  rompa  sin  ;  agus  bha 

puist  eile  agus  na  sailthean  garbha 
rompa. 

"  Kinn  e  mar  an  ceudna  sgàth-thigh  na 
righ-chaithreach  far  am  biodh  e  a'  tabh- 
airt  breth,  eadhon  sgàth-thigh  a'  bhreith- 
eauais:  agus  chòmhdaicheadh  e  le  seudar 
|  aon  taobh  do'n  urlar  gu  ruig  an  taobh 
eile. 

I  Agus  aig  a  thigh  fèin  anns  an  do 
chòmhnuich  e,  bha  cùirt  eile  an  taobh  a 
stigh  do'n  sgàth-thigh,  a  bha  do'n  obair 
cheudna.  Rinn  e  cuideachd  tigh  do  nigh- 
inn  Pharaoh,  a  ghabh  Solamh  dha  fèin  'na 
tnnaoi,  cosrahuil  ris  an  sgàth-thigh  so. 

9  Bha  iad  sin  uile  do  chlachaibh  luach- 
mhora,  a  rèir  tomhais  chìach  snaidhte, 
air  an  gearradh  le  sàbhaibh  a  stigh  agus  a 
muigh,  eadhon  o'n  bhunait  gu  ruig  na 
clacha-mullaich,  agus  mar  sin  air  an  taobh 

mach  gu  ruig  a'  chùirt  mhòr. 

10  Agus  bha  a'  bhunait  do  chlachaibh 
luachmhora,  do  chlachaibh  mòra ;  clacha 
san  robh  deich  làmhan-coille,  agus  clacha 
san  robh  ochd  làmhan-coille. 

II  Agus  gu  h-àrd  bha  clacha  luach- 
mhora,  (a  rèir  tomhais  chlach  snaidhte,;  ag- 
us  seudair. 

12  Agus  aig  a'  chùirt  mhòir  mu'n  cuairt 
bha  tri  sreathan  do  chlachaibh  snaidhte, 
agus  sreath  do  shailthibh  seudair :  air  an 
dòigh  cheudna  aig  cùirt  a  steach  tighe  an 
Tighearn,  agus  aig  sgàth-thigh  an  tighe. 

13  Agus  chuir  righ  Solamh  jios,  agus 
thug  e  Hiram  o  Thirus. 

14  Bu  mhac  bantraich  e  do  thrèibh 
Naphtali,  agus  i'fhear  o  Thirus  'athair, 
ceard  umha;  agus  bha  e  làn  do  ghliocas, 
igus  do  thuigse,  agus  do  eòlas  a  dheanamh 
gach  oibre  ann  an  umha :  agus  thàinig  e 
dh'ionnsuidh  righ  Soìaimh,  agus  rinn  e 
'obair  uile. 

15  Oir  dhealbh  e  dà  phost  umha :  ochd 
làmhan-coille    deug    àirde    gach  puist 


dhiubh,  agus  chaidh  snàthainn  anns  an 
robh  dà  làmh-choille  dheug  mu'n  cuairt 
air  gach  post  dhiuhh. 

16  Agus  rinn  e  dà  cheann  do  umha 
leaghta,  chura  an  cur  air  mullach  nam 
post :  cùig  làmhan-coille  àirde  aoin  chinn, 
agus  cùig  làmhan-coille  àircle  a'  chinn 
eile. 

17  Lìonta  do  lìon-obair,  stìoman  do 
obair  shlabhraidh,  do  na  cinn  a  bha  air 
mullach  nam  post :  seachd  do  aon  chearm, 
agus  seachd  do'n  cheann  eile. 

18  Agus  rinn  e  pomgranatan,  dà  shreath 
mu'n  cuairt  air  aon  lion-obair.  a  chòmh- 
dachadh  nan  ceann  a  bha  air  mullach  nam 
post :  agus  mar  sin  rinn  e  ris  a'  cheann 
eile. 

19  Agus  bha  na  cinn  a  6/t'air  mullach 
nam  post  do  obair  lili  anns  an  sgàth-thigh, 
ceithir  làmhan-coille. 

20  Agus  bha  cinn  air  an  dà  phost  mar 
an  ceudna  gu  h-àrd,  iàimh  ris  a'  bhalg  a 
bha  air  an  taobh  thall  do'n  lìon-obair  :  ag- 
us  bha  dà  cheud  pomgranat  ann,  'nan 
sreathaibh  mu'n  cuairt  air  a'  cheaun  eile. 

21  Agus  chuir  e  suas  na  puist  ann  an 
sgàth-thigh  an  teampuill :  agus  chuir  e 
suas  am  post  deas,  agus  thug  e  Iachin  mar 
ainm  air ;  agus  chuir  e  suas  am  post  clì, 
agus  thug  e  Boas  mar  ainm  air. 

22  Agus  air  mullach  nam  post  bha  obair 
lili :  mar  so  chrìochnaicheadh  obair  nam 
post. 

23  Agus  rinn  e  muir  leaghta,  deich 
làmhan-coille  o  bhile  gu  bìle ;  cruinn 
mu'n  cuairt,  agus  cùig  làmhan-coille  a 
h-àirde  :  agus  chuairtich  suàthainn  dheich 
làmhan-coille  thar  fhichead  i  air  gach 
taobh. 

24  Agus  bha  mill  fuidh  a  bile  'ga  cuairt- 
eachadh  mu'n  cuairt,  deich  anns  an  làmh- 
choille,  a'  dol  mu  thimchioll  na  mara : 
thilgeadh  dà  shreath  mheall  an  uair  a 
thilgeadh  i  fèin. 

25  Sheas  i  air  dà  dhamh  dheug,  tri  ag 
amharc  gu  tuatb,  agus  tri  ag  amharc  au 
iar,  agus  tri  ag  amharc  gu  deas,  agus  tri 
ag  amharc  an  ear :  agus  chuireadh  a' 
mhuir  orra  gu  h-àrd,  agus  bha  a'  chuid 
diieiridh  dhiubh  uile  a  stigh. 

26  Agus  bha  leud  boise  air  tiughaid 
innte',  agus  bha  a  bile  air  a  dheanamh  mar 
bhile  copain,  le  blàthaibh  lili :  chum  i  dà 
mhìle  bat. 

27  Agus  rinn  e  deich  buinn  umha : 
ceithir  làmhan-coille  fad  gach  buinn,  agus 
ceithir  làmhan-coille  a  leud,  agus  tri 
làmhan-coille  'àirde. 

28  Agus  bha  obair  nam  bonn  air  an 
dòigh  so:  bha  iomaill  aca,  agus  bha  na 
h-iomaill  eadar  na  tàdhacha. 

29  Agus  air  na  h-iomaill  a  bha  eadar  na 
tàdhaclia  bha  leòrahain,  daimh,  agus  cher- 
uban:  agus  air  na  tàdhachaibh  bha  mar 
sin  gu  h-àrd  :  agus  fuidh  na  leòmhain  ag- 
us  na  daimh  bha  ath-leasachadh  a  dh'ob- 
air  thana. 

30  Agus  bha  ceithir  rothan  umha  aig 
gach  boiin,  agus  clàir  uraha ;  agus  aig  a 
cheithir  oisnibh  bha  guailne :  fuidh'n 
t-soitheach-ionnlaid  bha  guailne  leaghta, 
aig  taobh  gach  ath-leasachaidh. 

31  Agus  bha  a  bheul  an  taobh  a  stìgh 

do'n  clieann,  agus  shuas,  làmh-choille  air 
leud  :  ach  bha  a  blieul  cruinn,  a  rèir  oibre 
a'  bhuinn,  làmh-choille  gu  leth  :  agus  mar 
an  ceudna  air  a  bheul  bha  gearraidhean, 
agus  an  iomaill  ceithir-chearnach,  cha'n 
ann  cruinn. 

32  Agus  bha  ceithir  rothan  fuidh  na 
h-iomallaibh ;  agus  bha  mulan  nan  roth 
an  greim  anns  a'  bhonn :  agus  b'e  àirde 
gach  rotha  làmh-choille  gu  leth. 

33  Agus  bha  obair  nan  roth  cosmhuil  ri 
obair  rotha  carbaid :  bha  am  mulan,  agus 
an  cìochan,  agus  an  cuairsgeinean,  agus  an 
tarsanain  uile  leaghta. 

34  Agus  bha  ceithir  guailne  ri  ceithir 
oisnibh  gach  buinn ;  na  guailne  do'n 
bhonn  fèin. 

35  Agus  ann  am  mullach  a'  bhuinn,  leth 
làmh-choille  air  àirde,  bha  cuairt  mu 
thimchioll :  agus  air  mullach  a'  bhuinn  bha 
a  làmhan  agus  'iomaill  dheth  fèin. 

36  Agus  air  clàraibh  a  làmh,  agus  air 
'iomallaibh,  ghearr  e  cheruban,  leòmhain, 
agus  craoblia-pailme,  a  rèir  riochd  gach 
aoin  diubh,  agus  ath-leasachadh  rau'n 
cuairt. 

37  Mar  so  rinn  e  na  deich  buinn :  an 
t-aon  tilgeadh,  an  t-aon  torahas,  an  t-aon 
ghearradh  aca  uile. 

38  Agus  rinn  e  deich  soithichean-ionn- 
laid  umha  :  chumadh  gach  soitheach  ionn- 
laid  dhiubh  dà  f  hichead  bat :  bha  ceithir 
làmhan-coille  anns  gach  soitheach-ionn- 
laid  :  chuireadh  aon  soitheach-ionnlaid  air 
gach  aon  do  na  deich  huinn. 

39  Agus  chuir  e  cùig  buinn  air  taobh 
na  làimhe  deise  do'n  tigh,  agus  cùig  air 
taobh  na  làimhe  clìthe  dlieth  :  agus  chuir 
e  a'  mhuir  air  taobh  na  làimhe  deise  do'n 
tigh,  a  Jàimh  na  h-airde  'n  ear,  fa  chomh- 
air  na  h-àirde  deas. 

40  Agus  rinn  Hirara  na  soithichean- 
ionnlaid,  agus  na  sluasaidean,  agus  na 
cuachan :  agus  chuir  Hiram  crìoch  air 
deanamh  na  h-oibre  uile  a  rinn  e  do  righ 
Solamh  air  son  tighe  an  Tighearn  : 

41  An  dà  phost,  agus  dà  chuairt  nan 
ceann  a  bh'  air  mullach  an  dà  phuist ;  ag- 
us  an  dà  lìon-obair,  a  chòmhdachadh  dà 
chuairt  nan  ceann  a  bh'  air  mullach  nam 
post : 

42  Agus  ceithir  cheud  pomgranat  do'n 
dà  lìon-obair :  dà  shreath  phomgranat  do 
gach  lìon-obair,  a  chòmhdachadh  dà 
chuairt  nan  ceann  a  bh'  air  na  puist : 

43  Agus  na  deich  buinn,  agus  na  deich 
soithichean-ionnlaid  air  na  buinn  : 

44  Agus  aon  mhuir,  agus  dà  dharah 
dheug  fuidh  'n  mhuir : 

45  Agus  na  h-aighnean,  agus  na  sluas- 
aidean,  agus  na  cuachan  :  agus  na  soith- 
iche  sin  uile  a  rinn  Hiram  do  righ  Solamh 
air  son  tighe  an  Tighearna,  bha  iad  do 
umha  lìobhta. 

46  Ann  an  còmhnard  lordain  thilg  an 
righ  iad,  anns  an  talamh  chreadha  eadar 
Sucot  agus  Sartan. 

47  Agus  dh'fhàg  Solamhna  soithichean 
uile  gun  chothromachudh ,  air  son  an  lìon- 
mhoireachd  anbarraich ;  cha  d'fhuaradh 
a  mach  cothrom  an  umha. 

48  Agus  rinn  Solamh  an  t-uidheam  uile 
a  bhuineadh  do  thigh  an  Tighearn  :  an  al- 


tair  do  òr,  agus  am  bòrd,  air  an  robh  arail 
na  fianuis,  do  òr : 

49  Af{us  na  coinnleirean,  cùig  air  an 
làimh  dheis,  agus  cùig  air  an  làimh  chll, 
air  beulaobh  a'  ghuth-àite,  do  òr  fior- 
ghlau  ;  agus  na  blàthan,  agus  na  lòchrain, 
agus  na  clobhachan,  do  òr. 

50  Agus  na  cuachan,  agus  na  sraàladair- 
ean,  agus  na  copain,  agus  na  spàinean,  ag- 
us  na  tùiseirean,  do  òr  fior-ghlan  :  agus  na 
lùthdagan  do  òr,  an  dà  chuid  do  dhorsaibh 
an  tighe  a  steach,  eadhon  an  ionaid  ro- 
naoimh,  agus  do  dhorsaibh  an  tighe,  eadhon 
an  teampuill. 

51  Agus  chrìochnaicheadh  an  obair  uile 
a  rinn  righ  Solamh  air  son  tighe  an  Tigh- 
earn:  agus  thug  Solamh  a  stigh  nithe 
naomhaichte  Dhaibhidh  'athar  ;  eadhon  an 
t-airgiod,  agus  an  t-òr,  agus  an  t-uidheam, 
chuir  e  am  measg  ionmhais  tighe  an  Tigh- 
earna. 

CAIB.  VIII. 

AN  SIN  chruinnich  Solamh  seanairean 
Israeil,  agus  cinn  nan  treubh  uile, 
ceannardan  aithriche  chloinn  Israeil,  gu 
righ  Solaroh  ann  an  Ierusalem,  chum  gu'n 
tugadh  iad  a  nìos  àirc  eoimhcheangail  ann 
Tighearn,  à  baile  Dhaibhidh :  is  e  sin 
Sion. 

2  Agus  chruinnich  fir  Israeil  uile  iad 
fèin  a  dh'ionnsuidh  righ  Solaimh,  air  an 
fhèill  ann  am  mìos  Etanim ;  is  e  sin  an 
seachdamh  mìos. 

3  Agus  thàinig  uile  sheanairean  Israeil, 
agus  thog  na  sagairt  an  àirc. 

4  Agus  thug  iad  suas  àirc  an  Tighearn, 
agus  pàilliun  a'  choimhthionail,  agus  an 
t-uidheam  naomh  uile  a  bha  sa'  phàilliun; 
eadhon  iad  siu  thug  na  sagairt  agus  na 
Lebhithich  suas. 

5  Agus  bha  righ  Solamh,  agus  coimh- 
thional  lsraeil  uile,  a  thionail  d'a  ionn- 
suidh,  maille  ris  roimh  an  àirc,  ag  ìobradh 
chaorach,  agus  cruidh,  nach  robh  e'n 
comas  àireamh,  no  mheas,  a  thaobh  lìon- 
mhoireachd. 

6  Agus  thug  na  sagairt  a  steach  àirc 
coirahcheangail  an  Tighearna  d'a  h-àite 
fèin,  do  ghuth-àit  an  tighe,  do'n  ionad  a's 
ro  naomh,  eadhon  fuidh  sgiathaibh  nan 
cherub. 

7  Oir  sgaoil  na  cheruban  a  mach  an 
sgiathan  os  ceann  àite  na  h-àirce,  agus 
chòmhdaich  na  cheruban  an  àirc,  agus  a 
lunnan  gu  h-àrd. 

8  Agus  tharruing  iad  a  mach  na  lunnan, 
air  chor  as  gu'm  faicte  cinn  nan  lunn  as  an 
ionad  naomh  fa  chomhair  a'  ghuth-àite* 
ach  cha'n  fhaicte  a  mach  iad  :  agus  tha  iad 
an  sin  gus  an  là'n  diugh. 

9  Cha  robh  ni  air  bith  anns  an  àirc  ach  an 
dà  chlàr  chloiche,  a  chuir  Maois  an  sin  ann 
an  Horeb,  an  uair  a  rinn  an  Tighearna 
coimhcheangal  ri  cloinn  Israeil,  ag  teachd 
a  mach  dhoibh  à  tìr  na  h-Eiphit. 

10  Agus  an  uair  a  thàinig  na  sagairt  a 
mach  as  an  ionad  naomh,  lìon  an  neul 
tigh  an  Tighearn, 

11  Air  chor  as  nach  b'urrainn  na  sag- 
airt  seasamh  a  fhrithealadh  leis  an  neul  : 
oir  lìon  glòir  an  Tighearn  tigh  an  Tigh- 
earn. 

12  An  sin  thubhairt  Solamh,  Thubhairt 
au  Tighearna  gu'u  gabhadh  e  còmhnuidli 
ann  au  dorchadas  tìugh. 

13  Gu  dearbh  thog  mise  tigh-còmhnuidh 
dhuit,  àite  deas  chura  thu  dh'fhantuinn 
ann  gu  bràth. 

14~Agus  thionndaidh  an  righ  'aghaidh, 
agus  bheanuaich  e  uile  choimhthional  Is- 
raeil :  (agus  uile  choimhthional  Israeil 
'nan  seasamh  :) 

15  Agus  thubhairt  e,  Gu  ma  beannaichte 
an  Tighearna  Dia  Uraeil,  a  labhair  le 
'bheul  fèin  ri  m'athair  Daibhidh,  agus  a 
choimhlion  e  le  'làiinh,  ag  ràdh, 

16  O'n  là  air  an  d'thug  mi  mo  shluagh 
Israel  a  mach  as  an  Eiphit,  cha  do  thagh 
mi  baile  sam  bith  à  uile  threubhan  Israeil 
a  thogail  tighe,  chum  gu'm  biodh  m'ainm 
an  sin :  ach  thagh  mi  Daibhidh  gu  bhi  os 
ceann  mo  sliluaigh  Israeil. 

17  Agus  bha  e  anu  an  cridhe  Dhaibhidh 
m'athar,  tigh  a  thogail  do  ainm  an  Tigh- 
earna  Dè  Israeil. 

18  Agus  thubhairt  an  Tighearna  ri  Dai- 
bhidh  m'athair,  A  chionn  gu'n  robh  e  ann 
do  chridhe  tigh  a  thogail  do  m'ainm-sa,  is 
maith  a  rinn  thu  gu'n  robh  e  ann  do 
chridhe  : 

19  Gidheadh,  cha  tog  thusa  an  tigh,  ach 
do  mhac  a  thig  a  raach  as  do  leasraidh, 
togaidh  esan  an  tigh  do  m"ainm-sa. 

,20  Agus  choimhlion  an  Tighearna 'fhoc- 
al  a  labhair  e ;  agus  dh'èirich  raise  suas 
an  àite  Dhaibhidh  nrathar,  agus  tha  mi 
a'm'  shuidhe  air  righ-chaithir  lsraeil,  mar 
a  labhair  an  Tighearn,  agus  thog  mi  tigh 
do  ainm  an  Tighearna  Dè  Israeil. 

21  Agus  shuidhich  mi'n  sin  àite  do'n 
àirc,  auns  am  bheil  coimhcheangal  an 
Tighearn,  a  rinn  e  r'ar  n-aithrichibh,  an 
uair  a  thug  e  mach  iad  à  tìr  na  h-Eiphit. 

22  Agus  sheas  Solamh  air  beulaobh  alt- 
air  an  Tighearn,  ann  an  làthair  uile 
ehoimhthionail  Israeil,  agus  sgaoil  e  mach 
a  làmhan  gu  nèamh  : 

23  Agus  thubhairt  e,  A  Thighearna  Dhè 
Israeil,  cha  'n  'eil  Dia  ann  cosmhuil  riutsa, 
anns  na  nèamhaibh  shuas,  no  air  an  tal- 
amh  a  bhos,  a  chumas  coimhcheangal  ag- 
us  tròcair  ri  d'  sheirbhisich  a  ghluaiseas 
a'd'  fhianuis  le'n  uile  chridhe  : 

24  A  clium  ri  t'òglach  Daibhidh  m'ath- 
air  an  ni  a  labhair  thu  ris  ;  oir  labhair  thu 
le  d'  bheul,  agus  le  d'  làimh  choimhlion 
thu,  mar  air  au  là'n  diugh. 

25  A  nis  uime  sin,  a  Thighearna  Dhè 
Israeil,  cum  ri  t'òglach  Daibhidh  m'athair 
an  ni  a  labhair  thu  ris,  ag  ràdh,  Cha  bhi 
duine  dhìth  ort  a'm'  fhianuis-sa,  a  shuidh- 
eas  air  righ-chaithir  Israeil ;  ma  bheir  a 
rahàin  do  chlann  an  àire  d'an  slighe,  le 
gluasad  a'm'  fhianuis-sa,  mar  a  ghluais 
thusa  a'm'  fhianuis. 

26  Agus  a  nis,  a  Dhè  Israeil,  daingnich- 
ear,  guidheam  ort,  t'fhocal,  a  labhair  thu 
ri  t'òglach  Daibhidh  m'athair. 

27  Ach  an  gabh  Dia  da  rìreadh  còmh- 
nuidh  air  an  talamh  ?  feuch,  cha  chum  na 
nèamhan  agus  nèamhan  nan  nèamh  thusa  ; 
cia  gu  mòr  as  lugha  na  sin  an  tigh  so  a 
thog  mise  ? 

28  Gidheadh  amhairc  air  urnuigh  do 
sheirbhisich,    agus    air    'athchuinge,  a 


Thighearna  mo  Dhia,  a  dh 'èisdeachd  ris 
a'  ghiaodh  agus  ris  an  urnuigh,  a  tha  do 
sheirbhiseach  a'  deanamh  a'd'  fhianuis  an 
diugh : 

29  A  chum  gu'm  bi  do  shùilean  fosg- 
ailte  ris  an  tigh  so  a  dh'oidhche  agus  a  là  ; 
eadhoii  ris  an  àite  mu'n  dubhairt  thu, 
Bithidh  m'ainra  an  sin  :  a  chum  gu'n  èisd 
thu  ris  an  urnuigh  a  ni  do  sheirbhiseach  a 
dJi'ionnsuidh  an  àite  so. 

30  Agus  èisd  thusa  ri  athehuinge  do 
sheirbhisich,  agus  do  shluaigh  Israeil,  an 
uair  a  ni  iad  urnuigh  a  dh'ionnsuidh  an 
àite  so  :  agus  èisd  thusa  o  d'  àite-còmh- 
nuidh,  o  na  nèamhaibb,  agus  an  uair  a 
dh'eisdeas  tu,  maith  dhoibh. 

31  Ma  pheacaicheas  duine  an  aghaidh 
a  choimhearsnaich,  agus  ma  dh'iarras  e 
mionnan  air,  a'  toirt  air  mionnachadh,  ag- 
us  gu'n  tig  na  mionnan  air  beulaobh  t'alt- 
arach  anns  an  tigh  so  ; 

32  An  sin  èisd  thusa  o  na  nèamhaibh, 
agus  dean,  agus  thoir  breth  air  do  sheir- 
bhisich,  a'  dìteadli  an  aingidh,  gu  'shiighe 
a  thabhairt  air  a  cheann  fèin  ;  agus  a'  fir- 
eanachadh  an  fhìrein,  a  thabhairt  da  a  rèir 
'fhìreantachd. 

33  An  uair  a  bhuailear  do  shluagh  Is- 
rael  an  làthair  an  nàmhaid,  a  chionn  gu'n 
do  pheacaich  iad  a'd'  aghaidh,  agus  a 
philleas  iad  riut,  agus  a  dh'aidicheas  iad 
t'ainm,  agus  a  ni  iad  urnuigh,  agus  a 
ghuidheas  iad  ort  anns  an  tigh  so  ; 

34  An  sin  èisd  thusa  o  na  nèamhaibh, 
agus  raaith  peacadh  do  shluaigh  Israeil, 
agus  thoir  a  rìs  iad  do'n  fhearann  a  thug 
thu  d'an  aithrichibh. 

35  Au  uair  a  dhruidear  na  nèamhan,  ag- 
us  nach  bi  uisge  ann,  a  chionn  gu'n  do 
pheacaich  iad  a'd'  aghaidh-sa,  agus  a  ni  iad 
urnuigh  a  dh'ionnsuidh  an  àite  so,  agus  a 
dh'aidicheas  iad  _t'ainm,  agus  a  dh'iomp- 
aichear  iad  o'm  peacadh,  an  uair  a  chuir- 
eas  tu  fuidli  àmhghar  iad  ; 

36  An  sin  èisd  thusa  o  na  nèarahaibh, 
agus  maitli  peacadh  do  sheirbhiseach,  ag- 
us  do  shluaigli  Israeil,  a  chum  gu'n  teag- 
aisg  tliu  dhoibh  an  t-slighe  mbaith  anns 
an  còir  dhoibh  gluasad,  agus  gu'n  cuir  thu 
uisge  àir  t'fhearann,  a  thug  thu  do  d* 
shluagh  mar  oighreachd. 

37  Ma  bhios  gorta  anns  an  tìr,  ma  bhios 
plàigh  ann,  seargadh,  fuar-dhealt,  locuist, 
ma  bhios  burruis  ann ;  ma  theannaicheas 
a  nàmhaid  e  ann  an  tìr  a  bhailte,  ciod  air 
bith  plàigh,  ciod  air  bith  euslaint  a  bhios 
ann : 

38  Ge  b'e  urnuigh,  ge  b'e  athchuinge  a 
chuirear  suas  le  duine  sam  bith,  no  le  d' 
shluagh  Israel  uile,  ma  bhios  fios  aig  gach 
aon  air  plàigh  a  chridhe  fèin,  agus  ma 
sgaoileas  e  mach  a  làmhan  a  dh'ionnsuidh 
an  tighe  so ; 

39  An  sin  èisd  thusa  o  na  nèamhaibh 
t'àite-còmhnuidh,  agus  maith,  agus  dean, 
agus  thoir  do  gach  duine  a  rèir  a  shlighean 
uile,  a  tha  fios  agad  air  a  chridhe  ;  (oir  is 
aun  agadsa,  agadsa  mhàin  a  tha  fios  air 
cridheachaibh  uile  chloinn  nan  daoine  ;) 

40  A  chum  gu'm  bi  eagal  orra  romhad- 
sa  rè  nan  uile  làithean  a  bhios  iad  beò 
anns  an  fhearanu,  a  thug  thu  d'ar  n-aith- 
richibh. 

9  \  2 

41  Os  bàrr,  a  thaoKh  coigrich  nach  'eil 
do  d'  shluagh  Israeil,  ach  a  thig  à  tìr  chèin 
air  sgàth  t'ainm-sa ; 

42  (Oir  cluinnidh  iad  mu  t'ainm  mòr-sa, 
agus  mu  d'làimh  làidir,  agus  do  gliairdean 
sìnte  mach  :)  an  uair  a  thig  e  agus  a  ni  e 
urnuigh  a  dh'ionnsuidh  an  tighe  so  ; 

43  Eisd  thusa  o  na  nèamhaibh  t-àite- 
còmhnuidh,  agus  dean  a  rèir  nan  uile 
nithe  mu'n  glaodh  an  coigreach  riut:  air 
chor  as  gu'm  bi  eòlas  aig  uile  shlòigh  na 
talrahainn  air  t'ainm-sa,  chum  gu'm  bi 
eagal  orra  romhad  mar  a  ta  air  do  shluagh 
Israel,  agus  gu'm  bi  fios  aca  gu  bheil  an 
tigh  so  a  thog  mise  air  'ainmeachadh  ort. 

44  Ma  thèid  do  shluagh  a  mach  a  chog- 
adh  an  aghaidh  a  naimhde,  ge  b'e  rathad 
a  chuireas  tu  iad,  agus  gu'n  dean  iad  urn- 
uigh  ris  an  Tighearn  a  làimh  a'  bhaile  a 
ròghnaich  thusa,  agus  an  tighe  a  chuir 
mise  suas  do  t'ainm  ; 

45  An  sin  èisd  thusa  o  na  nèamhaibh 
r'an  urnuigh  agus  r'an  athchuinge,  agus 
seas  an  còir. 

46  Ma  pheacaicheas  iad  a'd'  aghaidh, 
(oir  cha  'n'eil  duine  ann  nach  peacaich,) 
agus  gu'n  las  t'fhearg  'nan  aghaidh,  agus 
gu'n  toir  thu  thairis  iad  d'  an  naimhdibh, 
agus  gu'n  toir  iad  leo  'nam  braighdibh 
iad  do  thìr  an  naimhdean,  am  fad  no'm 
fagus ; 

47  Gidheadh,  ma  ni  iad  aithreachas  'nan 
cridhe  anns  an  tìr  d'an  d'thugadh  'nam 
braighdibh  iad,  agus  ma  dh'iompaichear 
iad,  agus  ma  ghuidheas  iad  ort  ann  an  tìr 
na  muinntir  a  thug  leo  'nam  braighdibh 
iad,  ag  ràdh,  Pheacaich  sinn,  rinn  sinn  gu 
h-eucorach,  rinn  sinn  gu  h-aingidh  ; 

48  Agus  mar  so  ma  philleas  iad  a  d' 
ionnsuidh-sa  le'n  uile  chridhe,  agus  le'n 
uile  anam,  ann  an  tìr  an  naimhdean,  a 
thug  leo  'nam  braighdibh  iad,  agus  ma  ni 
iad  urnuigh  riutsa  rathad  an  tìre  fèin,  a 
thug  thu  d'an  aithrichibh,  rathad  a'  bhaile 
a  ròghnaich  thu,  agus  an  tighe  a  thog  mi 
do  t'ainm  ; 

49  An  sin  èisd  thusa  o  na  nèamhaibh, 
t'àite-còmhnuidh,  r'an  urnuigh  agus  r'an 
athchuinge,  agus  seas  an  còir, 

50  Agus  maith  do  d'  shluagh  a  pheac- 
aich  a'd'  aghaidh,  agus  an  eusaontais  uile 
a  rinn  iad  a'd'  aghaidh,  agus  faigh  truas 
dhoibh  an  làthair  na  muinntir  a  thug  leo 
'nam  braighdibh  iad,  a  chum  gu'n  gabh  iad 
truas  riu : 

51  Oir  is  iad  do  shluagh-sa  agus  t'oigh- 
reachd  iad,  a  thug  thu  mach  as  an  Eiphit, 
à  meadhon  na  h-àmhuinne  iaruinn  : 

52  A  chum  gu'n  bi  do  shùilean  fosg- 
ailte  ri  athchuinge  do  sheirbhisich,  agus 
ri  athchuinge  do  shluaigh  Israeil,  a  dh'- 
èisdeachd  riu  anns  gach  ui  mu'n  gairm  iad 
ort. 

53  Oir  dhealaich  thu  iad  chum  oigh- 
reachd  dhuit  fèin  o  uile  shluagh  na  tal- 
mhainn,  mar  a  labhair  thu  le  làimh 
Mhaois  t-òglaich  fèin,  an  uair  a  thug  thu 
ar  n-aithriche  mach  as  an  Eiphit,  a  Thigh- 
earna  Dhè. 

54  Agus  an  uair  a  chuir  Solamh  crìoch 
air  an  urnuigh  so  uile  a  dheanamh  ris  an 
Tighearn,  agus  an  athchuinge  so,  dh'èir- 
jcl>  e  o  bheulaobh  altarach  an  Tighearn,  o 


e  fèin  a  lubadh  air  a  glilùinibh,  agus  a 
làmhan  sgaoilte  dh'ionnsuidh  nan  nèamh  : 

55  Agus  sheas  e,  agus  bheannaich  e  uile 
choimhthional  Israeil,le  guth  mòr,  ag  ràdh, 

56  Gu  ma  beannaiclite  an  Tighearn  a 
thug  suaimhneas  da  shluagh  Israel,  a  rèir 
nan  uile  nithe  a  labhair  e :  cha  do  thuit 
aon  fhocal  gu  làr  d'a  bhriathraibh  maithe 
uile,  a  labhair  e  le  làimh  Mhaois,  'òglaich 
fèin. 

57  Gu'n  robh  an  Tighearn  ar  Dia  maille 
ruinne,  mar  a  bha  e  maille  ri'r  n-aithrich- 
ibh :  na  fàgadh  e  sinn,  agus  na  trèigeadh 
e  sinn ; 

58  A  chum  gu'n  aom  e  ar  cridhe  thuige 
fèin,  a  ghluasad  'na  shlighibh  uile,  agus  a 
ghleidheadh  'àitheantan,  agus  a  reachdan, 
agus  a  bhreitheanasa,  a  'dh'àithn  e  d'ar 
n-aithrichibh. 

59  Agus  gu'n  robh  na  briathra  so  agam- 
sa,  leis  an  do  chuir  mi  suas  athchuinge  am 
fianuis  an  Tighearn,  am  fagus  do'n  Tigh- 
earn  ar  Dia  a  là  agus  a  dh'oidhche,  a 
chum  gu'n  seas  e  còir  a  sheirbhisich,  agus 
còir  a  shluaigh  lsraeil,  anns  gach  àm,  mar 
a  dh'iarras  a'  chùis  : 

60  A  chum  gu'm  bi  fios  aig  uile  shluagh 
na  talmhainn  gur  e'n  Tighearn  a's  Dia 
ann,  agus  nach  'eil  ann  ach  e. 

61  Bitheadh  bhur  cridhe  uime  sin  iom- 
lan  leis  an  Tigearn  ar  Dia,  a  ghluasad  'na 
reachdaibh,  agus  a  ghleidheadh  'àitheant- 
an,  mar  air  an  là'n  diugh. 

62  Agus  dh'ìobair  an  righ,  agus  Israel 
uile  maille  ris,  ìobairt  am  lianuis  an  Tigh- 
earn. 

63  Agus  dh'ìobair  Solamh  ìobairt  thabh- 
artasa-sìth,  a  dh'ìobair  e  do'n  Tighearna, 
dà  mhìle  t'nar  fhichead  bò,  agus  ceud  agus 
fichead  mìle  caora,:  mar  sin  choisrig  an 
righ,  agus  clann  Isràeil  uile,  tigh  an  Tigh- 
earn. 

64  Air  an  là  sin  fèin  naomhaich  an  righ 
meadhon  na  cùirte,  a  bh'  air  beulaobh  tighe 
an  Tighearn :  oir  thug  e  suas  an  sin  ìob- 
airte-loisgte,  agus  tabhartasa-bìdh,  agus 
saill  nan  tabhartas-sìth ;  a  chionn  gu  'n 
robh  an  altair  umha,  a  bha  'm  fianuis  an 
Tighearna,  ro-bheag  a  ghabhail  nan  ìob- 
airt-loisgte,  agus  nan  tabhartas-bìdh,  agus 
saill  nan  tabhartas-sìth. 

65  Agus  chum  Solamh  anns  an  àm  sin 
fèill,  agus  Israel  uile  maille  ris,  coimh- 
thional  mòr,  o  dhol  a  stigh  Hamait  gu 
ruig  amhainn  na  h-Fiphit,  am  fianuis  an 
Tighearn  ar  Dè,  seachd  làithean  agus 
seachd  làithean,  eadhon  ceithir  là  deug. 

66  Air  an  ochdamh  là  leig  e  air  falbh  an 
sluagh :  agus  bheannaich  iad  an  righ,  agus 
chaidh  iad  a  dh'ionnsuidh  am  bùth,  subh- 
ach  agus  aoibhinn  'nan  cridhe,  air  son  a' 
mhaith  uile  a  rinn  an  Tighearna  do  Dhai- 
bhidh  a  sheirbhiseach  agus  d'a  shluagh  Is- 
rael. 

CAIB.  IX. 

AGUS  an  uair  a  chuir  Solamh  crìoch  air 
tigh  an  Tighearn,  agus  tigh  an  righ 
a  thogail,  agus  uile  mhiann  Sholaimh  bu 
taitneaeh  leis  a  dheanamh, 

2  Dh'fhoillsich  an  Tighearn  e  fèin  do 
Sholamh  an  dara  uair,  mar  a  db'fhoillsieh 
se  e  fèin  da  ann  an  Gibeon. 

3  Agus  thubhairt  an  Tighearna  ris, 
Chuala  mi  t'urnuigh  agus  t'athchuinge  a 
ohuir  thu  suas  a'm'  fhianuis :  naomhaich 
mi  an  tigh  so  a  thog  thu,  a  chur  m'ainme 
an  sin  gu  bràth  ;  agus  bithidh  mo  shùilean 
agus  mo  chridhe  an  sin  gach  là. 

4  Agus  ma  ghluaiseas  tusa  ann  ara  fhia- 
nuis,  mar  a  ghluais  Daibhidh  t'athair,  ann 
an  iomlaine  cridlie,  agus  ann  an  ionracas,  a 
dheanamh  a  rèir  nan  uile  nithe  a  dh'àithn 
mise  dhuit,  agus  gu'n  gìèidh  thu  mo 
reachdan,  agus  mo  bhreitheanais. 

5  An  sin  daingnichidh  mise  caithir  do 
rìoghachd  air  Israel  gu  bràth,  mar  a  labh- 
airrni  ri  Daihhidh  t  athair,  ag  ràdh,  Cha 
bhi  duine  dhìth  ort  air  righ-chaithir  Is- 
raeil. 

6  Ach  ma  thionndaidheas  sibh  da  rìreadh 
o  m'  leantuinn-sa,  sibh  fèin  agos  bhur 
clann,  agus  nach  glèidh  sibh  m'àitheantan 
agus  mo  reachdan  a  chuir  mi  roimhibh, 
ach  gu'm  falbh  sibh  agus  gu'n  dean  sibh 
seirbhis  do  dhiathaibh  eile,  agus  gu'n 
sleuchd  sibh  dhoibh ; 

7  An  sin  gearraidh  mise  Israel  as  bhàrr 
aghaidh  an  thearainn  a  thug  mi  dhoibh : 
agus  an  tigh  so  a  naomhaich  mi  do  m'ainm 
fèin,  tilgidh  mi  as  mo  shealladh;  agus 
bithidh  Israel  'na  ghnàth-fhocal,  agus  'na 
leth-fhocal  ara  measg  nan  uile  shluagh  : 

8  Agus  an  tigh  so  a  bha  co  àrd,  gach 
neach  a  ghabhas  seachad  air,  bithidh  iong- 
nadh  air,  agus  ni  e  sgeig ;  agus  their  iad, 
C'ar  son  a  rinn  an  Tighearna  mar  so  ris  an 
tìr  so,  agus  ris  an  tigh  so  ? 

9  Agus  freagraidh  iad,  A  chionn  gu'n 
do  threig  iad  au  Tighearn  an  Dia,  a  thug 
a  mach  an  aithriche  à  tìr  na  h-Eiphit, 
agus  gu'n  do  ghabh  iad  d'an  ionnsuidh 
diathan  eile,  agus  gu'n  do  shleuchd  iad 
dhoibh,  agus  gu'n  d'  rinn  iad  seirbhis 
dhoibh ;  uime  sin  thug  an  Tighearn  orra 
an  t-olc  so  uile. 

10  Agus  an  ceann  fhichead  bliadhna, 
anns  an  do  thog  Solamh  an  dà  thigh,  tigh 
an  Tighearn  agus  tigh  an  righ. 

11  A  chionn  gu'n  d'thug  Hirara  righ 
Thiruis  seachad  do  Sholamh  tìodh  seudair, 
agus  fiodh  giuthais,  agus  òr,  gu  'uile  thoil, 
an  sin  thug  righ  Solamh  do  Hiram  fichead 
baile  ann  an  tìr  Ghalile. 

12  Agus  thàinig  Hiram  a  mach  à  Tirus 
a  dh'fhaicinn  nam  bailtean  a  thug  Solamh 
dha ;  ach  cha  do  thaitinn  iad  ris. 

13  Agus  thubhairt  e,  Ciod  iad  na  bailte 
sin  a  thug  thu  dhoinh,  a  bhràthair  ?  Agus 
thugadh  fearann  Chabuil  mar  ainm  orra 
gus  an  là'n  diugh. 

14  Agus  chuir  Hiram  a  dh'ionnsuidh  an 
righ  sè  fichead  tàlann  òir. 

15  Agus  is  e  so  aobhar  na  cìse  a  thog 
righ  Solamh  a  thogail  tighe  an  Tighearn, 
agus  a  thighe  fèin,  agus  Mhilo,  agus  balla 
Ierusaleim,  agus  Hasoir,  agus  Mhegido, 
agus  Gheseir. 

16  Chaidh  Pharaoh  righ  na  h-Eiphit 
suas,  agus  ghlac  e  Geser,  agus  loisg  se  e  le 
teine,  agus  mharbh  e  na  Canaanaich  a  bha 
chòmhnuidh  sa'  bhaile,  agus  thug  se  e 
mar  thiodhlac  d'a  nighinn,  mnaoi  Shol- 
aimh. 

17  Agus  thog  Solamh  Geser,  agus  Bet- 
horon  ìochdaracb, 


18  Agus  Baalat,  agus  Tadmor  ean  fhàs- 
ach,  auns  an  tìr, 

19  Agus  na  h-uile  bhailte  ionmhais  a 
bh'aig  Solamh,  agus  bailtean  a  charbad, 
agus  bailtean  a  mharc-shluaigh,  agus 
miann  Sholaimh  a  mhiannaich  e  thogail 
ann  an  Ierusalem,  agus  ann  an  Lebanon, 
agus  ann  an  tìr  a  thighearnais  uile. 

20  Agus  an  sluagh  uile  a  dh'fhàgadh 
beò  do  na  h-Amoraich,  do  na  Hitich,  do 
na  Peridsich,  do  na  Hibhich,  agus  do  na 
lebusaich,  nach  robh  do  chloinn  lsraeil, 

21  An  clann  a  dh'fhàgadh  'nan  dèigh 
san  tìr,  nach  b'urrainn  clann  Israeil  a 
sgrios  tu  tur,  dhiubhsan  thog  Solamh 
daor-chìs  gus  an  là  'n  diugh. 

22  Ach  do  chioinn  lsraeil  cha  d'rinn 
Solamh  tràill  sam  bith  :  ach  bha  iad  'nam 
fir-chogaidh,  agus  'nan  seirbhisich  aige, 
agus  'nan  uachdaranaibh,  agus  'nan  ceann- 
ardaibh,  agus  'nan  riaghlairibh  a  charbad 
agus  a  mharc-shluaigh. 

23  B'iad  so  uachdarain  an  luchd-dreuchd 
a  bha  os  ceann  oibre  Sholaimh,  cùig  ceud 
agus  leth-cheud,  a  riaghail  os  ceann  an 
t-sluaigh  a  dh'oibrich  san  obair. 

24  Ach  chaidh  nighean  Pharaoh  suas  à 
baile  Dhaibhidh  d'a  tigh  fèin,  a  thog  Sol- 
amh  dh'i :  an  sin  thog  e  Milo. 

25  Agus  dh'ìobair  Solamh  tri  uaire  6»' 
bhliadhna  ìobairte-loisgte,  agus  ìobairte- 
sìth  air  an  altair  a  thog  e  do'n  Tighearn, 
agus  loisg  e  tùis  air  an  altair  a  bha  'm 
fianuis  an  Tighearn :  agus  chrìochnaich  e 
'n  tigh. 

26  Agus  rinn  righ  Solamh  loingeas  ann 
an  Esion-geber,  a  tha  làimh  ri  Elot,  air 
tràigh  na  mara  ruaidhe,  ann  an  tìr  Edoim. 

27  Agus  chuir  Hiram  anns  na  Ioingeas 
'òglaich  fèin,  maraichean  aig  an  robh  eòlas 
na  fairge,  maille  ri  òglaich  Sholaimh. 

28  Agus  thàinig  iad  gu  h-Ophir,  agus 
thug  iad  as  a  sin  òr,  ceithir  cheud  agus 
fichead  tàlann,  agus  thug  iad  gu  righ  Sol- 
amh  e. 

CAIB.  X. 

AGUS  an  uair  a  chuala  ban-righinn 
Sheba  cliu  Sholaimh  ann  an  ainm  an 
Tighearna,  thàinig  i  g'a  dhearbhadh  le 
ceisdibh  cruaidhe. 

2  Agus  thàinig  i  do  h-Ierusalem  le  cuid- 
eachd  ro-mhòir,  le  càmhalaibh  a'  giùlan 
spìosraidh,  agus  ro-mhòran  òir  agus 
clilacha  luachrahor :  agus  thàinig  i  dh'- 
ionnsuidh  Sholaimh,  agus  labhair  i  ris  gach 
ni  a  bha  'na  cridhe. 

3  Agus  mhìnich  Solarah  dh'i  a  briathran 
uile :  cha  robh  ni  air  bith  ara  folach  air 
an  righ  nach  do  mhìnich  e  dh'i. 

4  Agus  an  uair  a  chunnaic  ban-righinn 
Sheba  uile  ghliocas  Sholairah,  agus  antigh 
a  thog  e, 

5  Agus  biadh  a  bhuiid,  agus  suidhe  a 
sheirbhiseach,  agus  feitheamh  a  luchd- 
frithealaidh,  agus  an  trusgan,  agus  a  ghiìl- 
ean-cupain,  agus  a  dhol  suas  air  an  deach- 
aidh  e  suas  gu  tigh  an  Tighearna,  cha  robh 
spiorad  innte  nì's  mò. 

6  Agus  thubhairt  i  ris  an  righ,  B'fhior 
an  t-iomradh  a  chuala  mise  ann  am  thìr 
fèin  air  do  ghnìomharaibh,  agus  air  do 
ghliocas. 

7  Gidheadh,  cha  do  chreid  mi  na  briath- 
ra,  gus  an  d'thàinig  mi,  agus  gu'm  faca 
mo  shùilean  fèin  e  ;  agus,  feuch,  cha  d'inn- 
seadh  a  ieth  dhomh :  chaidh  do  ghliocas 
agus  do  shoirbheachadh  thar  an  iomradh 
a  chuala  mi. 

8  Is  sona  do  dhaoine,  is  sona  iad  so  do 
sheirbhisich,  a  sheasas  a'd'  fhianuis  an 
còmhnuidh,  ag  èisdeachd  ri  d'  ghliocas. 

9  Gu  ma  beannaichte  an  Tighearna  do 
Dhia,  a  ghabh  tlachd  annad  gu  d'  chur  air 
righ-chaithir  Israeil :  a  chionn  gu'm  bheil 
gràdh  aig  an  Tighearn  do  Israel  gu  bràtìi, 
uime  sin  rinn  e  thusa  a'd'  righ,  a  dhean- 
amh  breitheanais  agus  ceartais. 

10  Agus  thug  i  do'n  righ  sè  fichead  tàl- 
ann  òir,  agus  ro-mhòran  do  spìosraidh, 
agus  clachan  luachmhor :  (cha  d'thàinig 
riamh  tuilleadh  a  leithid  so  do  phailteas 
spìosraidh,  as  a  thug  ban-righiun  Sheba  do 
righ  Solamh. 

1 1  Agus  mar  an  ceudna  loingeas  Hiraim 
aghiùlain  òr  o  Ophir,  thug  i  o  Ophir  ro- 
mhòran  do  fhiodh  almuig,  agus  clacha 
luachmhor. 

12  Agus  rinn  an  righ  do'n  fhiodh  almuig 
puist  do  thigh  an  Tighearn,  agus  do  thigh 
an  righ,  clàrsaichean  mar  an  ceudna  agus 
saltairean  do'n  luchd-ciùil :  cha  d'thàinig 
a  leithid  so  do  fhiodh  almuig,  agus  cha'n 
fhacas  a  leithid  gus  an  là'n  diugh.) 

13  Agus  thug  righ  Solamh  do  bhan-righ- 
inn  Sheba  a  h-uile  mhiann  a  dh'iarr  i,  a 
thuilleadh  air  na  thug  e  dh'i  a  rèir  'fhial- 
aidheachd  rìoghail  fèin :  agus  phill  i,  ag- 
us  dh'fhalbh  i  d'a  tìr,  i  fèin  agus  a  seirbh- 
isich. 

14  A  nis  b'e  cothrom  an  òir  a  thàinig  gu 
Solamh  ann  an  aon  bhiiadhna,  sè  ceud,  tri 
fichead,  agus  sè  tàlannan  òir ; 

15  A  thuilleadh  air  na  fhuair  e  o  na 
ceannaichibh,  agus  o  mhalairt  an  luchd- 
spìosraidh,  agus  o  uile  rìghribh  Arabia, 
agus  o  uachdaranaibh  na  tìre. 

16  Agus  rinn  rigli  Solamh  dà  cheud 
sgiath  do  òr  buailte  :  sè  ceud  secel  òir  chuir 
e  chum  gach  sgèithe. 

17  Agus  rinn  e  tri  cheud  targaid  do  òr 
buailte  :  tri  puind  òir  chuir  e  chum  gach 
targaide  :  agus  chuir  an  righ  iad  anu  an 
tigh  frìthe  Lebanoin. 

18  Rinn  an  righ  mar  an  ceudna  righ- 
chaithir  mhòr  do  fhiaclaibh  elephant,  agus 
chòmhdaich  e  i  leis  an  òr  bu  ghloine. 

19  Bha  sè  ceuman  aig  an  righ-chaithir, 
agus  bha  mullach  na  righ-chaithreach 
cruinn  o  'cùl;  agus  bha  làmhan  air  gach 
taobh  do'n  àite-shuidhe,  agus  dà  leòmhan 
a'  seasamh  làimh  ris  na  làmhan. 

20  Agus  sheas  dà  leòmhan  dheug  an  sin 
air  na  sè  ceumaibh,  air  an  taobh  so  agus 
air  an  taobh  ud  :  cha  d'rinneadh  a  leithid 
ann  an  rìoghachd  air  bith  eile. 

21  Agus  bha  uile  shoithichean  òil  righ 
Solaimh  do  òr,  agus  uile  shoithiche  tiglie 
frithe  Lebanoin  do  òr  fior-ghlan  :  cha  robh 
aon  diubh  do  airgiod ;  cha  robh  meas  air 
bith  dheth  ann  an  làithibh  Sholaimh. 

22  Oir  bha  loingeas  Tharsis  aig  an  righ 
air  muir  maille  ri  loingeas  Hiraim  :  aon 
uair  anns  na  tri  bliadhnaibh  thàinig 
loingeas  Tharsis,  a'  giùlan  òir,  agus  airgid, 
fhiacal  elephant,  agus  apa,  agus  pheucag. 


23  Mar  so  thug  righ  Solamh  barrachd 
air  uile  rìghribh  an  domhain  ann  an  saoibh- 
reas,  agus  ann  an  gliocas. 

24  Agus  dh'iarr  an  talamh  uile  teachd,  t 
an  làthair  Sholaimh,  a  dh'èisdeachd  r'a 
ghliocas,  a  chuir  Dia  'na  chridhe. 

25  Agus  thug  iad  leo  gach  fear  athiodh. 
lac ;  soitliichean  airgid  agus  soithichean 
òir,  agus  trusgana,  agus  airm,  agus  spios- 
raidh,  eich  agus  muileidean ;  cuibhrionn 
bliadhna  anns  gach  bliadhna. 

26  Agus  chruinnich  Solainh  carbaid  agus 
marc-sliluagh  :  agus  bha  mìle  agus  ceithir  j, 
cheud  carbad  aige,  agus  dà  mhìle  dheug 
marcach  ;  a  chuir  e  ann  am  bailtibh  nan 
carbad,  agus  maille  ris  an  righ  ann  an  le- 
rusalem. 

27  Agus  thug  an  righ  air  airgiod  a  bhi 
ann  an  lerusalem  mar  chlachan,  agus  air 
na  crannaibh  seudair  thug  e  bhi  roar  na 
croinn  shicomoir  a  tha  anns  an  t-srath,  air 
lìonmhoireachd. 

28  Agus  thugadh  eich  do  Sholamh  a 
mach  as  an  Eiphit,  agus  snàth-lìn  :  ghabh 
ceannaichean  au  righ  au  snàth-lhi  air 
luach. 

29  Agus  thàinig  carbad  a  nìos  a£ 
chaidh  e  mach  as  an  Eiphit  air  shè  ceud 
secel  airgid,  agus  each  air  cheud  gu  leth  : 
agus  mar  sin  do  uile  rìghribh  nan  Hiteach, 
agus  do  rìghribh  Shiria,  thug  iadsan  a  mach 
iad  le'n  làimh. 

CAIB.  XI. 

AGUS  bha  gaol  aig  righ  Solamh  air  mòr- 
an  do  mhnaibh  coimheach,  a  thuill- 
eadh  air  nighinn  Pharaoh,  Ban-mhoab- 
aich,  Ban-amonaich,  Ban-edoniaich,  Ban- 
shidonaich,  agus  Ban-liitich ; 

2  Do  na  cinneachaibh  mu'n  d'  thubhairt 
an  Tighearna  ri  cloinn  Israeil,  Cha  tèid 
sibhse  a  steach  d'an  ionnsuidh-san,  Cha 
mhò  a  thig  iadsan  a  steach  d'  'ur  n-ionn- 
suidh-sa ;  oir  gu  deimhin  bheir  iad  air 
bhur  cridhe  claonadh  an  dèigh  an  dèe : 
riu  so  dhlùth-lean  Solamh  ann  an  gaol. 

3  Agus  bha  seachd  ceud  bean  aige,  mar 
bhau-righinnean,  agus  tri  cheud  coimh- 
leabach  :  agus  thug  a  mhnài  air  a  chridhe 
claonadh. 

4  Oir  thachair,  ann  an  àm  sean  aois 
Sholaimh,  gu'n  do  chlaon  a  mhnài  a 
chridhe  an  dèigh  dhiathan  eile  ;  agus  cha 
robh  a  chridhe  iomlan  leis  an  Tighearn  a 
Dhia,  mar  a  bha  cridhe  Dhaibhidh  'athar. 

5  Oir  chaidh  Solamh  an  dèigh  Astaroit 
ban-dè  nan  Sidonach,  agus  an  dèigh  Mhil- 
coim  gràineileachd  nan  Amonach. 

6  Agus  rinn  Solamh  olc  ann  an  sùilibh 
an  Tighearn ;  agus  cha  do  lean  e  gu  coimh- 
lionta  an  Tighearna,  mar  a  rinn  Daibhidh 
'athair. 

7  An  sin  thog  Solamh  ionad  àrd  do  Che- 
mos,  gràineileachd  Mhoaib,  anns  an  t-sliabh 
a  tha  mu  choinneamh  lerusaleim  ;  agusdo 
Mholech,  gràineileachd  chloinn  Amoin. 

8  Agus  air  an  dòigh  cheudna  rinn  e  d'a 
mhnaibh  coimheach  uile,  a  loisg  tùis  agus 
a  thug  suas  ìobairt  d'an  diathaibh. 

9  Agus  bha  fearg  air  an  Tighearna  ri 
Solamh,  a  chionn  gu'n  do  chlaon  a  chridhe 
o'n  Tighearna  Dia  Israeil*  »  dh'fhoillsich 
e  fèin  dha  dà  uair. 


CAIB.  xr. 

10  Agus  a  dh'àithn  dha  a  thaobh  an  ni 
so,  naoh  rachadh  e'n  dèigh  dhiathan  eile : 
acli  oha  do  ghlèidh  esan  an  ni  a  dh'àithn 
an  Tig-hearn. 

11  Uime  sin  thubhairt  an  Tighearna  ri 
Solaruh,  A  chionn  gu'n  d'rinueadh  so  leat, 
agus  nacli  do  ghlèidh  thu  mo  choimh- 
cheangal-sa,  agus  mo  reachdan  a  dhaithn 
mi  dhuit,  gu  deimhin  reubaidh  mise  an 
rìoghachd  uait,  agus  bheir  mi  do  d'  sheir- 
bhiseach  i. 

12  Gidheadh  ann  ad  làithibh-sa  cha  dean 
mi  so,  air  sgàth  Dhaibhidh  t'athar :  à 
làimh  do  mhic  reubaidh  mi  i. 

13  Ach  cha  reub  rai  an  rìoghachd  uile  : 
bheir  mi  aon  treubh  do  d'  mhac  air  sgàth 
Dhaibhidh  m'òglaich,  agus  air  sgàth  Ieru- 
saleim  a  tliagh  mi. 

14  Agus  dhùisg  an  Tighearna  nàmhaid 
suas  do  Sholamh,  Hadad  an  t-Edomach  : 
bha  e  do'n  t-sliochd  rìoghail  ann  an  Edom. 

15  Oir  an  uair  a  bha  Daibhidh  ann  an 
Edom,  agus  a  chaidh  Ioab  ceannard  an 
t-slòigh  suas  a  dh'adhlacadh  nam  marbh, 
au  dèigh  dha  gaeh  firionnach  ann  an  Edom 
a  bhualadh, 

16  (Oir  dh'fhan  Ioab  sè  mìosan  an  sin, 
agus  Israel  uile,  gus  an  do  ghearr  e  as  gach 
firionnach  ann  aun  Edom,) 

17  Theich  Adad,  e  fèin  agus  Edomaich 
àraidh  do  sheirbhisioh  'atliar  maille  ris,  gu 
dol  a  stigh  do'n  Eiphit ;  agus  Hadad  fath- 
ast  'na  leanaban  òg. 

18  Agus  dh'èirich  iad  à  Midian,  agus 
thàinig  iad  gu  Paran,  agus  thug  iad  daoine 
leoà  Paran,  agus  thàinig  iad  do'n  Eiphit, 
gu  Pharaoh  righ  na  h-Eiphit;  agus  thug 
esan  dha  tigh,  agus  dh'òrduich  e  lòn  dha, 
agus  thug  e  fearann  dha. 

19  Agus  fhuair  Hadad  deadh-ghean  mòr 
ann  an  sùilibh  Pharaoh,  air  chor  as  gu'n 
d'thug  e  dha  'na  mnaoi  piuthar  a  mhnà 
fèin,  piuthar  Thapheneis  na  ban-righinn. 

20  Agus  rugpiuthar  Thapheneis  dha  Ge- 
nubat  a  mhae,  a  chuir  Taphenes  bhàrr  na 
cìche  ann  an  tigh  Pharaoh  :  agus  bha  Ge- 
nubat  ann  an  teaghlach  Pharaoh  am  measg 
mhac  Pharaoh. 

21  Agus  an  uair  a  chuala  Hadad  san 
Eiphit  gu'u  do  choidil  Daibhidh  maille  r'a 
aithrichibh,  agus  gu'n  robli  Ioab  ceannard 
an  t-slòigh  marbh,  thubliairt  Hadad  ri 
Pharaoh,  Leig  dhomh  imeachd,  a  chum 
gu'n  tèid  mi  do  m'  thìr  fèin. 

22  Agus  thubhairt  Pharaoh  ris,  Ach  ciod 
a  tha  dh'easbhuidh  ort  maille  riumsa,  gu'n 
iarradh  tu,  feuch,  dol  do  d'  thìr  fèin  ?  Ag- 
us  fhreagair  esan,  Cha  'n'eil  ni  air  bith, 
gidheadh  leig  dhomh  falbh  air  gach  aon 
chor. 

23  Agus  dhùisg  Dia  suas  nàmhaid  eile 
dha,  Reson  mac  Eliadah,  a  theich  o  Had- 
areser,  righ  Shobah,  a  thighearn. 

24  Agus  chruinnich  e  daoine  thuige,  ag- 
us  bha  e  'na  cheannard  air  buidhinn,  an 
uair  a  mharbh  Daibhidh  iadsan  o  Shobah  : 
agus  chaidh  iad  do  Dhamascus,  agus 
chòmhnuich  iad  ann,  agus  rinn  iad  e  'na 
righ  ann  an  Damascus. 

25  Agus  bha  e  'na  nàmhaid  do  Israel  rè 
uile  làithean  Sholaimh,  a  thuilleadh  air  an 
olc  a  rinn  Hadad  :  agus  dh'fhuathaich  e 
Israel,  agus  righich  e  os  ceann  Edoim. 


26  Agus  leroboam  mac  Nebait,  Ephrat- 
ach  o  Shereda,  seirbhiseach  do  Sholamh, 
(agus  b'e  ainm  a  mhàthar  Seruah,  bant- 
rach,)  thog  eadhonesan  a  làmh  an  aghaidh 
an  righ. 

27  Agus  b'e  so  an  t-aobharmu'n  dothog 
e  a  làmh  an  aghaidh  an  righ  :  Thog  Sol- 
amh  Milo,  agus  chàirich  e  bearnan  bhaile 
Dhaibhidh  'athar. 

28  Agus  bha'a  duine  Ieroboam  treun 
ann  an  neart :  agus  an  uair  a  chunnaic  Sol- 
amh  gu'n  robh  an  t-òganach  deanadach, 
cliuir  se  e  os  ceann  uile  luchd-giùlain  uall- 
ach  tighe  Ioseiph. 

59  Agus  thachair  anns  an  àm  sin,  air  dol 
do  Ieroboam  a  mach  à  h-Ierusalem,  gu'n 
d'fhuair  am  fàidh  Ahiah  an  Silonach  e  san 
t-slighe  ;  agus  e  sgeadaichte  le  trusgan  ùr  : 
agus  bha  iad  'nan  dithis  leo  fèin  anns  a' 
mhacliair. 

30  Agus  rug  Ahiah  air  an  trusgan  ùr  a 
bha  air,  agus  reub  e  'na  dhà  mhìr  dheug 
e. 

31  Agus  thubhairt  e  ri  Ieroboam,  Gabh 
dhuit  fèin  deich  mìrean  ;  oir  mar  so  tha'n 
Tighearna  Dia  Israeil  ag  ràdh,  Feuch, 
reubaidh  mise  an  rìoghachd  à  làimh  Shol- 
aimh,  agus  bheir  mi  deich  treubhan 
dhuitse : 

32  (Ach  bithidh  aon  treubh  aige-san  ajr 
sgàtli  Dhaibhidh  m'òglaich,  agus  air  sgàth 
lerusaleim,  am  baile~  a  thagh  mi  à  uilo 
threubhan  Israeil :) 

33  A  chionn  gu'n  do  thrèig  iad  mise,  ag- 
us  gu'n  do  shleuchdiad  do  Astarot  bau-dia 
nan  Sidonacii,  do  Chemos  dia  nam  Maob- 
ach,  agus  do  Mhilcom  dia  chloinn  Amoin, 
agus  nach  do  ghluais  iad  ann  am  shligh- 
ibh-sa,  a  dheannamh  an  ni  a  ta  ceart  a  m* 
shùilibh,  agus  a  ghleidheadh  mo  reachdan 
agus  ino  bhreitheanasa,  mar  a  rinn  Daibh- 
idh  'athair. 

34  Gidheadh,  cha  toir  mi'n  rìoghachd 
uile  as  a  làimh,  ach  ni  mi  e  'na  uachdaran 
rè  uile  làithean  a  bheatha,  air  sgàth  Dhaibh- 
idh  m'òglaich,  a  thagh  mi,  a  chionn  gu'n 
do  ghlèidh  e  m  'àitheantan  agus  moreachd- 
an, 

35  Ach  bheir  mi'n  rìoghachd  à  làimh  a 
mhic,  agus  bheir  mi  dhuitse  i,  eadhon  deich 
treubhan. 

36  Agus  d'a  mhac-san  bheir  mi  aon 
treubh,  a  chum  gu'm  bi  lòchrau  aig  Daibh- 
idh  m'òglach  an  còmhnuidh  a'm'  fhianuis 
ann  an  Ierusalem,  am  baile  a  thagh  mi 
dhomh  fèin  a  chur  m'ainme  an  sin. 

37  Agus  gabhaidh  mi  thusa,  agus  rìogh- 
aichidh  tu  a  rèir  nan  uile  nithe  a  mhiann- 
aicheas  t'anam,  agus  bithidh  tu  a'd'  righ 
air  lsrael. 

38  Agus  ma  dh'èisdeas  tu  ris  na  h-uile 
nithibh  a  dh'àithneas  mise  dhuit,  agus  gu'n 
gluais  thu  ann  am  shlighibh,  agus  gu'n  dean 
thu  an  ni  a  ta  ceart  a'm'  shùilibh,  a 
ghleidheadh  mo  reaehdan  agus  m'àith- 
eantan,  mar  a  rinn  Daibhidh  m'òglach ; 
an  sin  bithidh  mise  maille  riut,  agus  tog- 
aidh  mi  dhuit  tigh  daingean,  mar  a  thog 
mi  do  Dhaibhidh,  agus  bheir  mi  Israel 
dhuit. 

39  Agus  cràdhaidh  mi  sliochd  Dhaibh- 
idh  air  a  shon  so,  ach  cha'n  ann  gu  bràth. 

40  Uime  sin  dh'iarr  Solamh  lerohoaoi  a 

raharbhadh.  Ach  dh'èirich  Ieroboam,  ag- 
us  theich  e  do'n  Eiphit,  a  dh'ionnsuidh 
Shisaic  riglr  na  h-Eiphit,  agus  bha  e  san 
Eiphit  gu  bàs  Sholaimh. 

41  Agus  a'  chuid  eile  do  ghnìomharaibh 
Sholaimh,  eadhon  na  h-uile  nithe  a  rinn  e, 
agus  a  ghliocas,  nach  'eil  iad  sgrìobhta  ann 
au  leabhar  ghnìomliara  Sliolaimli  ? 

42  Agus  b'i  an  ùine  a  rìghich  Solamh 
ann  an  Ierusalem  os  ceann  Israeil  uile,  dà 
fhichead  bliadhna. 

43  Agus  choidil  Solamh  maille  r'a  aith- 
richibh,  agus  dh'adhlaiceadh  e  ann  am 
baile  Dhaibhidh  'athar :  agus  rìghich  Re- 
hoboam  a  mhac  'na  àit. 

CAIB.  XII. 

AGUS  chaidh  Rehoboara  do  Shechem  : 
oir  thàinig  Israel  uile  gu  Sechem  gu 
dheanamh  'na  righ. 

2  Agus  an  uair  a  chuala  Ieroboam,  mac 
Nebait,  a  bha  fathast  anns  an  Eiphit  sin, 
(far  an  do  theich  e  o  ghnùis  righ  Solaimli,) 
phill  leroboam  as  an  Eipliit. 

3  Agus  chuir  iad  Jios  agus  ghairm  iad 
air :  agus  thàinig  Ieroboam,  agus  comh- 
chruinneachadlr  Israeil  uile,  agus  labhair 
iad  ri  Rehoboam,  ag  ràdh, 

4  Dh'antromaich  t'athair  ar  cuing- 
ne,  ach  eutromaich  thus'  a  nis  seirbhis 
chruaidh  t'athar,  agus  a  chiiing  throm  a 
chuir  e  oirnn,  agus  ni  sinn  seirbhis  dhnit. 

5  Agus  thubhairt  e  riu,  Falbhaibh  fath- 
astgu  ceann  thri  làithean,  an  sin  thigibh 
a  rìs  a  m'ionnsuidh.  Agus  dh'fhalbh  an 
sluagh. 

6  Agus  chuir  righ  Rehoboara  a  chomh- 
airle  ris  na  seann  daoinibh  a  sheas  an  làth- 
air  Sholaimh  'athar,  an  uair  bu  bheò  e,  ag 
ràdh,  Cionnus  a  tha  sibh  a'  comhairleach- 
adh  dhomh  freagradh  a  thabhairt  do'n 
t-sluagh  so  ? 

7  Agus  labhair  iadsan  ris,  ag  ràdh,  Ma 
bhios  tusa  an  diugh  a'd'  sbeirbhiseach  aig 
an  t-sluagh  so,  agus  gu'n  dean  thu  seirbbis 
dhoibh,  agus  gu'm  freagair  thu  iad,  agus 
gu'n  labhair  thu  focail  mhaithe  riu,  an  sin 
bithidh  iadsan  agadsa  'nan  seirbhisich  gu 
bràth. 

8  Ach  thrèig  esan  comhairle  nan  seann 
daoine,  a  thug  iad  air ;  agus  chuir  e 
'chomhairle  ris  na  daoinihh  òga  a  dh'fhàs 
suas  maille  ris  fèin,  agus  a  sheas  'na  làth- 
air. 

9  Agus  thubhairt  e  riu,  Ciod  a  tha  sibhse 
a'  comhairleachadh,  a  chum  gu'n  toir  sinn 
freagradh  do'n  t-sluagh  so,  a  labliair  rium, 
ag  ràdh,  Eutromaich  a'  cliuing  a  chuir 
t'athair  oirnn  ? 

10  Agus  labhair  na  daoine  òga  a  dh'fhàs 
suas  maille  ris  jèin  ris,  ag  ràdh,  Mar  so 
their  thu  ris  an  t-sluagh  so  a  labhair  riut, 
ag  ràdli,  Dh'antromaich  t'athair  ar  cuing- 
ne,  ach  eutromaich  thusa  dhuinn  i  ;  mar 
so  labhraidh  tu  riu,  Tha  am  meur  a's 
lugha  agamsa  ni's  gairbhe  na  leasraidh 
m'athar. 

11  Agus  a  nis  chuir  m'athair  gun  amh- 
arus  oirbh  cuing  throm,  ach  cuiridh  mise 
ri  bhur  cuing:  smachdaich  ra' athair  sibh 
le  slataibh,  acJi  smachdaichidh  mise  sibh  le 
seorpionaibh. 

12  Uirae  sin  thàinig  Ieroboam  agus  an 


sluagh  uile  gu  Rehoboam  air  an  treas  là, 
mar  a  dh'àithn  an  righ,  ag  ràdh,  Thigibh 
a  m'  ionnsuidh  a  rìs  air  an  treas  Jà. 

13  Agus  fhreagair  an  righ  an  sluagh  gu 
garbh  ;  agus  threig  e  comliairle  nan  seann 
daoiue  a  thug  iad  dha. 

14  Agus  labhair  e  riu  a  rèir  comliairle 
nan  daoine  òga,  ag  ràdh,  Dh'antroinaich 
m'athair  bhur  cuing,  agus  cuiridh  mise  ri 
bhur  cuing  :  smaclulaich  m'athair  Bibh  le 
slataibh,  ach  smaclidaicJiidii  mise  siblr  le 
scorpionaibh. 

15  Mar  so  cha  d'èisd  an  righ  ris  an 
t-sluagli  :  oirbha'nt-aobharo'n  Tiglioarna 
chum  gu'n  coirnhlionadh  e  'fhocal  fèin,  s 
labliair  an  Tighearna  le  làimh  Ahiah  an 
t-Silonaich  ri  leroboam  mac  Nebait. 

16  Agus  an  uair  a  churmaic  Israel  uile 
nach  d'èisd  anrigli  riu,  fhreagair  an  sinagh 
an  rigli,  ag  ràdlr,  Ciod  a'  cliuibhrionu  a 
tf/ì'againne  ann  an  Daibliidh  ?  agns  cha' 
'n'eil oifrlir  eaclid  againne  anrr  am  raac  lese 
do  d'  bhùthaibli,  O  Israeil;  a  nis  amhairc 
air  do  thigh  fèin,  a  Dhaibliidh.  Agus1  \ 
dh'fhalblr  Israel  d'am  bùthaibh. 

17  Aclr  a  thaobh  chloinn  Israeil  a  bha  | 
chòmlinuidh  ann  am  bailtibh  Iudah,  righ 
iclr  Rehoboam  os  arr  ceann. 

18  An  sin  chuir  righ  Rehoboam  Adoram 
d'an  ionnsuiiìh  a  bha  os  ceann  na  cise 
us  chlaclr  Israeil  uile  e  le  clachaibh,  agus 
flruair  e  bàs :  uime  sin  rinn  righ  Reho- 
boam  cabliag  gu  dol  suas  d'a  charbad,  chum 
gu'n  teicheadir  e  do  li-Ierusalem. 

19  Agus  rinn  Israel  ceannairc  an  agh- 
aidlr  thighe  Dhaibhidlr  gus  an  là'n  diugi' 

20  Agus  an  uair  a  chuala  Israel  uile  gu'n 
d'tlràinig  Ieroboam  a  rìs,  chuir  h&Ajìos,  ag- 
us  ghairm  iadair  do'n  chomh-chruinneacli 
adh,  agus  rinn  iad  e  'na  righ  air  Israeluile 
cha  do  lean  aon  tiglr  Dharblridh  aclr  treubh1!^ 
ludah  a  mliàin. 

21  Agus  an  uair  a  tlràinig  Rehoboam  gu 
h-Ierusalem,  chruinnich  e  tigh  Iudah  uile. 
agus  treubh  Bheniamin,  ceud  agus  ceithir 
tìclread  rnìle  fear  taghta  a  bha  deanta  rr 
cogadh,  a  chogadh  ri  tigh  Israeil,  a  thoirt 
na  rroghachd  air  a  h-ais  gu  Rehoboam  mac 
Sholaimli. 

22  Ach  thàinig  focal  Dè  gu  Semaiah 
duine  le  Dia,  ag  ràdlr, 

23  Labhair  ri  Rehoboara  mac  Sholaimli. 
righ  Iudah,  agus  ri  tigh  Iudah  agus  Bhen- 
iamin  uile,  agus  ri  fuigheall  an  t-sluaiglr 
ag  ràdh, 

24  Mar  so  tlia'n  Tighearn  ag  ràdh,  Na 
raclraibh  suas,  agus  na  cogailrlr  ri'r  bràith- 
ribh  cloinn  Israeil  :  pillibh  gach  duine  d'a 
thigh  fèin,  oir  is  ann  leamsa  a  rinneadh  an 
niso.  Agus  dli'èisd  iad  ri  focal  an  Tigh 
earn,  agus  phill  iad  gu  imeachd  a  rèir  foc 
ail  an  Tighearn. 

25  Agus  thog  Ieroboam  Sechem  ann  an 
sliablr  Ephraim,  agus  chòmlrnuiclr  e  ann ; 
agus  chaidh  e  mach  as  a  sin,  agus  thog  € 
Penuel. 

26  Agus  thubhairt  leroboam  'na  chridhe. 
A  nis  pillidlr  an  rìoghaclrd  gu  tiglr  Dhaibh- 
idh  : 

27  Ma  thèid  an  sluagh  so  suas  a  dhean- 
arnh  ìobairtean  arrn  an  tigh  an  Tighearn 
ann  an  Ierusalem,  an  sin  pillidh  cridhe  an 
t-sluaigh  so  r'an  tigheanra,  ri  Rehoboam 


CAIB. 

I  igh  Iudah  :  agus  inarbhaidh  iad  raise,  ag- 
spillidh  iad  gu  Rehoboara  righ  Iudah. 
28  Uime  siiì  ghabh  au  righ  comhairJe, 

■  igus  rinn  e  dà  làogh  òir,  agus  thubhairt  e 
n  iu,  Is  mòr  oirbh  dol  suas  gu  h-Ierusalem  : 

ìuch  do  dhèe,  O  Israeil,  a  thug  a  nìos  thu 
:r»  i  tìr  na  h-Eiphit. 

i  29  Agus  sliuidhich  e  aon  diubJi  ann  an 
n  Jet-el,  àgus  an  laogh  eile  chuir  e  ann  an 
>i  lt  ÌBIl. 

J  30  Agus  rinneadh  an  ni  so  'na  pheac- 

|dh:  oir  chaidli  an  sluagh  a  slileuchdadh 
sijn  làthair  aoin  dìubh,  gu  ruig  Dan. 
•ail  31  Agus  rinn  e  tigh  àitean  àrda,  agus 

i|iinn  e  sagairt  do'n  ehuid  a  b'ìsle  do'n 
aili-sluagh,  nacli  robh  do  chloinn  Lebhi. 

S  32  Agus  rinn  Ieroboam  fèill  anns  an 
iichdamh  mìos,  air  a'  chùigeadh  là  deug 
£  o'n  mhìos,  cosmhuil  ris  an  fhèill  a  bka 
■bti  au  Iudah,  agus  dh'ìobair  e  air  an  alt- 
jii:ir:  mar  sin  rinn  e  aun  ara  Bet-el,  ag  ìob- 
-:|adh  do  na  laoghaibh  a  rinn  e:  agus 
iiirtliuidhich  e  ann  ara  Bet-el  sagairt  nan 
jjfttean  àrda  a  rinn  e. 

j  33  Agus  dh'ìobair  e  air  an  altair  a  rinn  e 
'telnn  am  Bet-el,  air  a'  chùigeadh  là  deug 
L'h.l.o'n  ochdamh  mìos,  auns  a'  mhìos  air  an 

j.o  srauainich  e  'na  chridhe  fèin :  agus 
'jnjinn  e  fèill  do  chloinn  Israeil,  agus  dh'- 
a.jobair  e  air  an  altair,  agus  loisg  e  tùis. 

CAIB.  XIII. 
M  \  GUS,  feuch,  thàinig  duine  le  Dia  à  Iu- 
,iOl  dah  le  focal  an  Tighearna  gu  Bet-el : 
i.jtgus  bha  Ieroboara  'na  sheasamh  làimh  ris 
I  jin  altair,  a  losgadh  tùise. 
u'n  I  2  Agus  dh 'èigh  e  an  aghaidh  na  h-altar- 
a|.  ich   ann  am  focal   an  Tighearn,  agus 

■  hubhairt  e,  O  altair,  altair !  mar  so  thubh- 
c!.irtan  Tighearna,  Feuch,  beirear  mac  do 
ilijhigh  Dhaibhidh,  d'an  ainm  Iosiah,  agus 

obraidh  e  ortsa  sagairt  nan  àitean  àrda  a 
mjoisgeas  tùis  ort,  agus  loisgear  cnàmha 

I  jlhaoine  ort. 

jjg  JS  Agus  thug  e  air  an  là  sin  fèin  comhara 

I I  eachad,  ag  ràdh,  Is  e  so  an  comhara  a 
ortlabhair  an  Tighearna :  Feuch,  reubar  an 
1 S  Itair,  agus  dòirtear  a  raach  an  luath  a  tha 

>irre. 

:aii    4  Agus  an  uair  a  chuala  righ  Ieroboam 
òcal  an  duine  le  Dia,  a  dh'èigh  e  an  agh- 
.  ùdh  na  h-altarach  ann  am  Bet-el,  shìn  e  a 
*  àmh  a  mach  o'n  altair,  ag-  ràdh,  Beiribh 
àjiir  :  agus  shearg  a  làmh  a  shìn  e  ìnach  'na 
lighaidh,  air  chor  as  nach  b'urrainn  e  a 

■  abhairt  air  a  h-ais  thuige. 

Wk  5  Agus  reubadh  an  altair,  agus  dhòirt- 
d'a  hadh  an  luath  a  mach  o'n  altair,  a  rèir  a' 
an  homharaidh  a  thug  an  duine  le  Dia  le 

■  ocal  an  Tighearn. 

%  6  Agus  f  hreagair  an  righ,  agus  thubh- 
|iirt  e  ris  an  duine  le  Dia,  Aslaich  a  nis 
:an  ;nùis  an  Tighearna  do  Dhè,  agus  dean 
n;  liruuigh  air  mo  shon,  a  chura  gu'n  aisigear 
jc  no  làmh  dhomh  a  rìs.  Agus  dh'aslaich 
tn  duine  le  Dia  gnùis  an  Tighearn,  agus 
ììie.  Ih'aisigeadh  làmh  an  righ  dha  a  rìs,  agus 
ibh- 1  »ha  i  mar  air  tùs. 

7  Agus  thubhairt  an  righ  ris  an  duine  le 
.in-Dia,  Thig  maille  riumsa  rìo  ra'  thigh,  agus 
ji  jieartaich  thu  fèin  ;  agus  bheir  mi  tiodhlac 
ai  jlhuit. 

s    8  Agus  thubhairt  an  duine  le  Dia  ris  an 

righ,  Ged  bheireadh  tu  dhomhsa  leth  do 
thighe,  cha  rachainn  a  stigh  maille  riut, 
clia  mhò  a  dh'ithinn  aran,  no  dh'òlainn 
uisge  auns  an  àite  so  : 

9  Oir  mar  so  dh'àithneadh  dhomhsa  le 
focal  an  Tighearn,  ag  ràdh,  Na  h-ith  aran, 
agus  na  h-òl  uisge,  agus  na  pill  air  an 
t-slighe  air  an  d'thàinig  thu. 

10  Agus  dh'fhalbh  e  air  slighe  eile,  agus 
cha  do  phill  e  air  an  t-slighe  air  an 
d'thàinig  e  do  Bhet-el. 

11  A  nis  bha  sean  fhàidh  'na  chòmh- 
nuidh  ann  am  Bet-el ;  agus  thàinig  a  mhic, 
agus  dh'innis  iad  da  na  h-oibre  uile  a  rinn 
an  duine  le  Dia  air  an  là  sin  ann  am  Bet- 
el  :  na  briathran  a  labhair  e  ris  an  rìgh, 
iad  so  dh'innis  iad  mar  an  ceudna  d'an 
atliair. 

12  Agus  thubhairt  an  athair  riu,  Cia  i 
an  t-slighe  air  an  d'fhalbh  e  ?  agus  dh'- 
fheuch  a  mhic  dha  an  t-slighe  air  an 
d'fhalbh  an  duine  le  Dia,  a  thàinig  à  Iu- 
dah. 

13  Agus  thubhairt  e  r'a  mhic,  Cuiribh 
dìollaid  dhomh  air  an  asail.  Agus  chuir 
iad  dìollaid  dha  air  an  asail,  agus  ìnharc- 
aich  e  oirre. 

14  Agus  chaidh  e'n  dèigh  an  duine  le 
Dia,  agus  fhuair  e  'na  shuidhe  e  fuidh 
dharaig ;  agus  thubhairt  e  ris,  An  tusa  an 
duine  ìe  Dia,  a  thàinig  à  Iudah  ?  Agus 
thubhairt  esan,  Is  mi. 

15  An  sin  thubhairt  e  ris,  Thig  maille 
riumsa  do  m'  thigh,  agus  ith  aran. 

16  Agus  thubhairt  esan,  Cha'n  fheud 
mi  pilltinn  maille  riut,  no  dol  a  steach 
maille  riut:  cha  mhò  a  dh'itheas  mi  aran, 
no  dh'òlas  mi  uisge  maille  riut  anns  an 
àite  so : 

17  Oir  chaidh  a  ràdh  rium  le  focal  an 
Tighearna,  Cha'n  ith  thu  aran,  agus  cha'n 
òl  thu  uisge  an  sin  ;  eha  mhò  philleas  tu 
gu  imeachd  air  an  t-slighe  air  an  d'thàinig 
thu. 

18  Agus  thubhairt  e  ris,  Is  fàidh  mise 
mar  an  ceudna  mar  thu  fèin,  agus  labhair 
aingeal  riura  le  focal  an  Tighearn,  ag  ràdh, 
Thoir  air  ais  leat  e  do  dthigh,  a  chum 
gu'n  ith  e  aran,  agus  gu'n  òl  e  uisge.  Ach 
rinn  e  breug  dha. 

19  Agus  phill  e  maille  ris,  agus  dh'ith  e 
aran  'na  thigh,  agus  dh'òl  e  uisge. 

20  Agus  an  uair  a  bha  iad  'nan  suidhe 
aig  a'  bhòrd,  thàinig  focal  an  Tighearn  a 
dh'ionnsuidh  an  fhàidh  a  thug  air  ais  e  : 

21  Agus  ghlaodh  e  ris  an  duine  le  Dia  a 
thàinig  à  Iudah,  ag  ràdh,  Mar  so  tha'n 
Tighearn  ag  ràdh,  A  chionn  gu'n  robh  thu 
eas-ùmhal  da  fhocal  an  Tighearn,  agus 
nach  do  ghlèidh  thu  an  àithne  a  dh'àithn 
an  Tighearna  do  Dhia  dhuit, 

22  Ach  gu'n  do  phill  thu,  agus  gu*n 
d'ith  thu  aran,  agus  gu'n  d'òl  thu  uisge 
anns  an  àite  mu'n  d'thubhairt  e  riut,  Na 
h-ith  aran,  agus  na  h-òl  uisge  ;  cha  tèid  do 
chorp  a  steach  do  uaigh  t'aithriche. 

23  Agus  an  dèigh  dha  aran  itheadh,  ag- 
us  an  dèigh  dha  òl,  chuir  e  dìollaid  dha  air 
an  asail,  eadhon  do'n  fhàidh  a  thug  e  air 
ais. 

24  Agus  an  uair  a  dh'fhalbh  e,  thachair 
leòmhan  air  san  t-slighe,  agus  mharbh  se 
e;  agus  thilgeadh  a  chorp  air  an  t-slighe, 

agus  sheas  an  asal  làimh  ris :  sheas  an 
leòmhan  raar  an  ceudna  làiroh  ris  a' 
chorp. 

25  Agus,  feuch,  bha  daoine  a'  gabhail 
eeachad,  agus  chunnaic  iad  an  corp  tilgte 
air  an  t-slighe,  agus  an  leòmhan  'na  sheas- 
amh  làimh  ris  a'  chorp :  agus  thàinig  iad, 
agus  dh'innis  iad  e  anns  a'  bhaile,  anns  an 
robh  an  sean  fhàidh  'na  chòmhnuidh. 

26  Agus  an  uair  a  chual'  am  fàidh  a 
thug  air  ais  e  o'n  t-slighe  sin,  thubhairt  e, 
m  esan  an  duine  le  Dia,  a  bha  eas-ùmhal 
do  fhocal  an  Tighearn  :  uime  sin  thug  an 
Tighearna  thairis  e  do'n  leòmhan,  a  reub 
e,  agus  a  mharbh  e,  a  rèir  focail  an  Tigh- 
earn,  a  labhair  e  ris. 

27  Agus  labhair  e  r'a  mhic,  ag  ràdh, 
Cuiribh  dìollaid  dhomh  air  an  asail.  Ag- 
us  chuir  iad  dìollaid  oirre. 

28  Agus  dh'fhalhh  e,  agus  fhuair  e  a 
chorp  tilgte  air  a  t-slighe,  agus  an  asal 
agus  an  leòmhan  'nan  seasamh  làimh 
ris  a'  chorp :  cha  d'ith  an  leòmhan  an 
corp  ;  cha  mhò  a  reub  e  an  asal. 

29  Agus  thog  am  fàidh  corp  an  duine  le 
Dia,  agus  chuir  e  air  an  asail  e,  agus  thug 
e  air  ais  e :  agus  thàinig  an  sean  fhàidh 
do'n  bhaile,  gu  caoidh  a  dheanamh,  agus 
gu'  adhlacadh. 

30  Agus  chuir  e  a  chorp  'na  uai°h  fèin  ; 
agus  rinn  iad  caoidli  os  a  cheann,  ag  ràdh, 
Mo  thruaighe  mo  bhràthair  ! 

31  Agus  an  dèigh  dha  esan  adhlacadh, 
labhair  e  r'a  mhic,  ag  ràdh,  'Nuair  a 
gheibh  mise  bàs,  an  sin  adhlaicibh  mi  anns 
an  uaigh  anns  am  bheil  an  duine  le  Dia 
adhlaicte  ;  làimh  r'a  chnàmhaibh-san  cuir- 
ibh  mo  chnàmha-sa  : 

32  Oir  gu  deimhin  thig  e  gu  crìch  an  ni 
a  dh'èigh  e  le  focal  an  Tighearn  an  agh- 
aidh  na  h-altarach  ann  am  Bet-el,  agus  an 
aghaidh  uile  thighean  nan  àitean  arda,  a 
tha  ann  am  hailtibh  Shamaria. 

33  An  dèigh  an  ni  so,  cha  do  phill  Iero- 
fcoam  o  'dhroch  shlighe,  ach  rinn  e  a  rìs 
do'n  chuid  a  b'ìsle  do'n  t-sluagh  sagartan 
do  na  h-àitibh  àrda  :  ge  b'e  leis  am  b'àill, 
choisrig  se  e,  agus  bha  e  'na  aon  do  shag- 
artaibh  nan  àitean  àrda. 

34  Agus  bha  an  ni  so  'na  pheacadh  do 
thigh  Ieroboaim,  agus  achum  a  ghearradh 
as,  agus  a  chum  a  sgrios  bhàrr  aghaidh  na 
talrahainn. 

CAIB.  XIV. 
A  NNS  an  àm  sin  bha  Abiah,  mac  Iero- 
J\_   boaim,  gu  tinn. 

2  Agus  thubhairt  Ieroboam  r'a  mhnaoi, 
Eirich  a  nis,  agus  cuir  thu  fèin  ann  an 
coslas  eile,  air  chor  as  nach  aithnich  iad 
gur  tu  bean  Ieroboaim ;  agus  imich  do 
Shiloh  :  feuch,  an  sin  tha  Ahiah  am  fàidh, 
a  dh'innis  dhomhsagtt'wi  bithinn  a'm'  righ 
air  an  t-sluagh  so. 

3  Agus  thoir  leat  a'd'  làimh  deich  buil- 
innean,  agus  breacagau,  agus  soitheach 
meala,  agus  falbh  d'a  ionnsuidh  :  innsidh 
esan  duit  ciod  a  dh'èireas  do'n  leanabh. 

4  Agus  rinn  bean  Ieroboaim  mar  sin, 
agus  dh'èirich  i,  agus  chaidh  i  So  Shiloli, 
agus  thàinig  i  gu  tigh  Ahiah  :  ach  cha 
b  urrainn  Ahiah  ni  fhaicinn,  oir  dhorch- 
aicheadh  a  shùilean  le  aois. 


5  Agus  thubhairt  an  Tighearna  r: 
Ahiah,  Feuch,  tha  bean  Ieroboaim  a 
teachd  a  dh'iarraidh  ni  ort  a  thaobh  t 
mic,  oir  tha  e  gu  tinn  :  mar  so  agus  mai 
so  labhraidh  tu  rithe ;  oir  tarlaidh,  'nuaii 
a  thig  i  a  steach,  gu'n  gabh  i  oirre  fèin  gur 
bean  eile  i. 

6  Agus  tharladh,  an  uair  a  chual'  Ahiah 
fuaira  a  cos,  agus  i  a'  teachd  a  steach  aii 
an  dorus,  gu'n  dubhairt  e,  Thig  a  steach, 
a  bhean  Ieroboaim  :  c'ar  son  a  tha  thu  a' 
gabhail  ort  gur  bean  eile  thu?  ach  chuir- 
eadh  mise  a  d'  ionnsuidh  le  teachdaireachd 
chruaidh. 

7  Falbh,  innis  do  Ieroboam,  Mar  so 
tha'n  Tighearna  Dia  Israeil  ag  ràdh,  A 
chionn  gu'n  d'àrdaich  mise  thu  à  meadhon 
an  t-sluaigh,  agus  gu'n  do  chuir  mi  thu 
a'd'  cheannard  air  mo  shluagh  lsrael, 

8  Agus  gu'n  do  reub  mi  an  rìoghachd  o 
thigh  Dhaibhidh,  agus  gu'n  d'thug  mi 
dhuitse  i ;  agus  gidneadh  nach  robh  thu 
mar  m'òglach  Daibhidh,  a  ghlèidh  m'àith- 
eantan,  agus  a  lean  mi  le  'uile  chridhe,  a 
dheanamh  an  ni  sin  a  mhàin  a  bha  ceart 
ann  mo  shùilibh-sa; 

9  Ach  gu'n  d'rinn  thu  olc  os  ceann  nan 
uile  a  bha  romhad,  agus  gu'n  deachaidh  tn 
agus  gu'n  d'rinn  thu  dhuit  fèin  diathan 
eile,  agus  dealbhan  leaghta,  gu  fearg  a  chur 
ormsa;  agus  gu'n  do  thilg  thu  mi  air  do 
chùlaobh  : 

10  Uime  sin,  feuch,  bheir  mise  olc  air 
tigh  leroboaim,  agus  gearraidh  mi  as  o 
leroboam  esan  a  ni  uisge  ri  balla,  esan  a 
dhruideadh  a  steach  agus  a  dh'fhàgadh 
ann  an  Israel ;  agus  bheir  rai  air  falbh 
fuigheall  tighe  Ieroboaim,  mar  a  bheir 
neach  air  falbh  aolach  gus  an  teirig  e. 

1 1  Esan  a  gheibh  bàs  do  Ieroboam  anna 
a'  bhaile,  ithidh  na  madraidh  e  ;  agus  esan 
a  gheibh  bàs  anns  a'  mhachair,  ithidh 
eunlaith  an  athair  e ;  oir  labhair  an  Tigh- 
earn  e. 

12  Uime  sin  èirich  thusa,  imich  do  d' 
thigh  fèin  :  an  uair  a  thèid  do  chosan  a 
steach  do'n  bhaile,  gheibh  an  leanabh  bàs. 

13  Agus  ni  Israel  uile  caoidh  air  a  shon, 
agus  adhlaicidh  iad  e:  oir  thèid  esan  a 
mhàin  o  Ieroboam  a  dh'ionnsuidh  na 
h-uaighe  ;  a  chionn  gu'n  d'fhuaradh  ann 
ni  maith  a  thaobh  an  Tighearna  Dè  Is- 
raeil,  ann  an  tigh  Ieroboaim. 

14  Os  bàrr,  togaidh  an  Tighearna  suas 
dha  fèin  righ  air  Israel,  a  ghearras  as  tigh 
Ieroboaim  air  an  là  sin :  ach  ciod  ?  a  nis 
fèin. 

15  Agus  buailidh  an  Tighearn  Israel, 
mar  a  ghluaisear  cuilc  anns  an  uisge,  agus 
spìonaidh  e  Israel  as  an  thearann  mhaith 
so,  a  thug  e  d'an  aithrichihh,  agus  sgapaidh 
e  iad  air  an  taobh  thall  do'n  arohainn ;  a 
chionn  gu'n  d'rinn  iad  an  doireachan,  a 
cur  feirge  air  an  Tighearn. 

16  Agus  bheir  e  thairis  Israel,  air  son 
pheacauna  Ieroboaim,  a  pheacaich,  agus  a 
thug  air  Israel  peacachadh. 

17  Agus  dh'èirich  bean  Ieroboaim,  agus 
dh'imich  i,  agus  thàinig  i  gu  Tirsah  :  ag- 
us  an  uair  a  chaidh  i  steach  air  stairsnich 
an  tighe,  fhuair  an  leanabh  bàs. 

18  Agns  dh'adhlaic  iad  e,  agus  rinn  Is- 
rael  uile  caoidh  air  a  shon,  a  rèir  focail  ao 

m  Tighearn,  a  labhair  e  le  làimh  'òglaich 
:  1    fèiu  Aliiah  an  fhàidh. 

19  Agus  a'  chuid  eile  do  ghnìomharaibh 

■  Ieroboaim,  mar  a  chog,  agus  mar  a  rìgh- 

*  ich  e,  feuch,  tha  iad  sgrìobhta  ann  an 
leabhar  eaclidraidli  rìghrean  Israeil. 

20  Agus  b'iad  na  làithean  a  rìghich  Ie- 
■"i   roboam  dà  bhliadhna  thar  fhichead :  agus 

*  choidil  e  uiaille  r'a  aithrichibh,  agus  rìgh- 
ich  Xadah  a  mhac  'na  àit. 

1      21  Agus  rìghich  Rehoboam  mac  Shol- 

*  aimh  anu  an  Iudah.  Bha  Rehoboam 
]*  bliadhna  agus  dà  fhichead  a  dh'aois  an 

uair  a  thòisich  e  air  rìoghachadh ;  agus 
'  ■  rìghicli  e  seachd  bliadhna  deug  aun  an  Ie- 
i  rusalem,  am  baile  a  thagh  an  Tighearn  à 
:j*  uile  threubhan  lsraeil,  a  chur  'ainme  an 
'J*  sin  :  agus  b'e  ainm  a  mhàthar  Naamah, 

Ban-amonach. 
■<      22  Agus  rinn  Iudah  olc  ann  an  sùilibh 

■  an  Tighearn,  agus  bhrosnaich  iad  e  gu 

*  h-eud  le'm  peacannaibh,  a  rinn  iad  os 
*■   ceann  nan  uile  a  rinu  an  aithriche  : 

23  Oir  thog  iadsan  mar  an  ceudnaàitean 
«   àrda  dhoibh  fèin,  agus  dealbhan,  agus 

doireachan,  air  gach  cnoc  àrd,  agus  fuidh 
5*   gach  craoibh  uaine. 

24  Agus  blia  mar  an  ceudna  Sodoroaich 
**   anns  an  tìr :  rinn  iadsan  a  rèir  uile  ghràin- 

*  eileachda  nan  cinneach,  a  thilg  an  Tigh- 
•»   earn  a  mach  roimh  chloinn  lsraeil. 

25  Agus  anns  a'  chùigeadh  bliadhna  do 
ò    righ  Rehoboam,  thàinig   Sisac  righ  na 

*  h-Eiphit  a  nìos  an  aghaidh  Ierusaleim  : 

26  Agus  thug  e  leis  ionmhais  tighe  an 

■  Tighearn,  agus  ionmhais  tighe  an  righ ; 

*  bhuin  e  leis  eadhon  an  t-iomlan :  agus 

■  thug  e  leis  na  sgiathan  òir  uile  a  rinn  Sol- 
amh. 

■  27  Agus  rinn  righ  Rehoboam  sgiathan 
•»    umha  nan  àit,  agus  thug  e  thairis  iad  gu 

■  làimh  cheannard  an  fhreiceadain  a  ghlèidh 
l    dorus  tighe  an  righ. 

|     28  Agus  an  uair  a  chaidh  an  righ  a 
»    steach  do  thigh  an  Tighearna,  dh'iomchair 
»    am  freiceadan  iad,  agus  thug  iad  air  an  ais 
I     iad  gu  seòmar  an  fhreiceadain. 
»i       29  Agus  a'  chuid  eile  do  ghnìomharaibh 

*  Rehoboaim,  agus  na  h-uile  nithe  a  rinn  e, 
»  nach  'eil  iad  sgrìobhta  ann  an  leabhar 
"    eachdraidh  rìghrean  Iudah? 

I"       30  Agus  bha  cogadh  eadar  Rehoboam 

agus  Ieroboam  rè  an  làithean  uile. 
J       31  Agus  choidil  Rehoboam  maille  r'a 
i     aithrichibh,  agus  dh'adhlaiceadh  e  maille 

*  r'a  aithrichibh  ann  am  baile  Dhaihhidh  : 
agus  b'e  ainm  a  mhàthar  Naaraah,  Ban- 

l     amonach.    Agus  rìghich  Abiam  a  mhac 

■  'na  àit.  v 
ì 

ANIS  anns  an  ochdamh  bliadhna  deug 
do  righ  leroboam  mac  Nebait,  rìgh- 
ich  Abiam  os  ceann  Iudah. 
I      2  Tri  bliadhna  rìghich  e  ann  an  Ierusa- 
lem :  agus  b'e  ainra  a  mhàthar  Maachah, 
nighean  Abisaloim. 

3  Agus  ghluais  e  ann  an  uile  pheacaibh 
'athar,  a  rinn  e  roimhe :  agus  cha  rohh  a 
chridhe  iomlan  leis  an  Tighearn  a  Dhia, 
I    mar  a  bha  cridhe  Dhaibhidh  'athar. 

■  4  Gidheadh,  air  sgàth  Dhaibhidh  thug 
W  an  Tighearn  a  Dhia  lòchran  dha  ann  an 


Ierusalem,  a  chur  a  mhic  suas  'na  dhèigh, 
agus  a  dhaingneachadh  Ierusaleim  : 

5  A  chionn  gu'n  d'rinn  Daibhidh  an  ni 
a  bha  ceart  ann  an  sùilibh  an  Tighearn, 
agus  nach  do  chlaon  e  o  nah-uile  nithibh 
a  dh'àithn  e  dha  rè  uile  lìithean  a  bheatha, 
ach  a  mhàin  an  cùis  Uriali  an  Hitich. 

6  Agus  bha  cogadh  eadar  Rehoboam 
agus  Ieroboam  rè  uiie  Làithean  a  bheatha. 

7  A  nis  a'  chuid  eile  do  gbnìomharaibh 
Abiaim,  agus  na  h-uile  nitlie  a  rinn  e, 
nach  'eil  iad  sgrìobhta  aun  an  leabhar 
eachdraidh  rìglirean  Iudah  ?  agus  bha 
cogadh  eadar  Abiam  agus  Ieroboam. 

8  Agus  choidil  Abiam  maille  r'a  aith- 
richibh ;  agus  dh'adhlaic  iad  e  aun  am 
baile  Dhaibhidh :  agus  righich  Asa  a 
mhac  'na  àit. 

9  Agus  anns  an  fhicheadamh  bliadhna 
do  Ieroboam  righ  Israeil,  rìghich  Asa  os 
ceann  Iudah. 

10  Agus  bliadhna  agus  dà  fhichead 
rìghich  e  ann  an  Ierusalem :  agus  b'e 
ainm  a  mhàthar  Maachah,  nighean  Abi- 
saloim. 

11  Agus  rinn  Asa  an  ni  a  bha  ceart  ann 
an  sùilibh  an  Tighearn,  mar  a  rinn  Dai- 
bhidh  'athair. 

12  Agus  dh'fhuadaich  e  na  Sodomaich 
as  an  tìr,  agus  chuir  e  air  falbh  na  dealbh- 
an  uile  a  rinn  'aithriche. 

13  Agus  mar  an  ceudna  Maachah  a 
mhàthair,  chuir  e  eadhon  ise  o  bhi  'na  ban- 
righinn,  a  chionn  gu'n  d'rinn  i  dealbh 
uamhasach  ann  an  tioire :  agus  sgrios  Asa 
a  dealbh  uamhasach,  agus  loisg  se  e  aig 
sruth  Chidroin. 

14  Ach  cha  do  chuireadh  as  do  na 
h-àitibh  àrda :  gidheadh,  bha  cridhe  Asa 
iomlan  leis  an  Tighearna  rè  a  làithean  uile. 

15  Agus  thug  e  steach  na  nithe  a 
naomhaich  'athair,  agus  na  nithe  a  naomh- 
aich  e  fèin,  do  thigh  an  Tighearn,  airgiod, 
agus  òr,  agus  soithichean. 

16  Agus  bha  cogadh  eadar  Asa  agus 
Baasa  ngh  Israeil,  rè  an  làithean  uile. 

17  Agus  chaidh  Baasa  righ  Israeil  suas 
an  aghaidh  Iudah,  agus  thog  e  Ramah,  a 
chura  nach  leigeadh  e  le  neach  air  bith  dol  a 
mach  no  teachd  a  steach  gu  Asa  righ  Iudah. 

18  Agus  ghabh  Asa  an  t-airgiod  agus  an 
t-òr  uile  a  dh'thàgadh  ann  an  ionmhasaibh 
tighe  an  Tighearn,  agus  ann  an  ionrnlias- 
aibh  tighe  an  righ,  agus  thug  e  iad  an 
làimh  a  sheirbhiseach  :  agus  chuir  righ 
Asa  iad  gu  Ben-hadad  mac  Thabrimoin, 
rohic  Hesioin  righ  Shiria,  a  bha  chòmh- 
nuidh  ann  au  Damascus,  ag  ràdh, 

19  Tha  coinihcheangal  eadar  mise  agus 
thusa,  agus  eadar  ra'athair-sa  agus  t'ath- 
air-sa :  feuch,  chuir  mi  a  d'iounsuidh 
tiodhlac  airgid  agus  òir ;  thig  agus  bris  do 
choimhcheangal  ri  Baasa  righ  Israeil,  a 
chum  gu'm  falbh  e  uam. 

20  Agus  dh'èisd  Ben-hadadri  righ  Asa, 
agus  chuir  e  ceannardan  nan  armailtean  a 
bha  aige,  an  aghaidh  bhailtean  Israeil,  ag- 
us  bhuail  e  Iion,  agus  Dan,  agus  Abel-bet- 
maachah,  agus  Ciuerot  uile,  maille  ri  tìr 
Naphtali  uile. 

21  Agus  an  uair  a  chuala  Baasa  sin, 
sguir  e  do  thogail  Ramah,  agus  ghabh  e 
còmhnuidh  ann  an  Tirsah. 

22  An  sin  thug  righ  Asa  gairm  air  feadh 
ludah  uile,  (cha  robh  neach  air  hith  saor  ;) 
agus  thug  iad  leo  clacha  Ramah,  agus 
'fhiodh,  leis  an  do  thog  Baasa  e ;  agus 
thog  righ  Asa  leo  Gebah  Bheniamin,  agus 
Mispah. 

23  Agus  a'  chuid  eile  do  uile  ghnìomh- 
araibh  Asa,  agus  a  neart  uile,  agus  gach 
ni  a  rinn  e,  agus  na  bailtean  a  thog  e,  nach 
'eil  iad  sgriobhta  ann  an  leabhar  eachd- 
raidh  rìghrean  Iudah?  Gidheadh,  an  àm 
a  sheau  aois  bha  eucail  'na  chosaibh. 

24  Agus  choidil  Asa  maille  r'a  aithrich- 
ibh,  agus  dh'adhlaiceadh  e  maille  r'a  aith- 
richibh  ann  am  baile  Dhaibhidh  'athar : 
Agus  rìghich  a  mhac  Iehosaphat  'na  àit. 

25  Agus  thòisich  Nadab  mac  lerohoaim 
air  rìoghachadh  os  ccann  Israeil  anns  an 
dara  bliadhna  do  Asa  righ  Iudah  ;  agus 
rìghich  e  os  ceann  Israeil  dà  bhliadhna. 

26  Agus  rinn  e  olc  ann  an  sùilibh  an 
Tighearn,  agus  ghluais  e  ann  an  sliglie 
'athar,  agus  'na  pheacadh  leis  an  d'thug  e 
air  Israel  peacachadh. 

27  Agus  rinn  Baasa  mac  Ahiah,  dothigh 
Isachair,  ceannairc  'na  aghaidh :  agus 
bhuail  Baasa  e  làimh  ri  Gibeton,  a  bhuin- 
eas  do  no  Phìlistich,  an  uair  a  bha  Na- 
dab  agus  Israel  uile  a'  teannachadh  Ghib- 
etoin. 

28  Mar  so  mharbh  Baasa  e  anns  an 
treas  bliadhna  do  Asa  righ  Iudah,  agus 
rìghich  e  'na  àit. 

29  Agus  an  uair  a  rìghich  e,  bhuail  e 
tigh  leroboaim  uile ;  cha  d'fhàg  e  neach 
air  bith  anns  an  robh  anail  aig  Ieroboam, 
gus  an  do  sgrios  se  e,  a  rèir  focaiì  an  Tigh- 
earn,  a  labhair  e  le  làimh  a  sheirbhisich 
Ahiah  an  t-Silonaich  : 

30  Air  son  pheacanna  Ierohoaim  a 
pheacaich  e,  a^us  leis  an  d'thug  e  air  Is- 
rael  peacachadh ;  air  son  a'  hhrosnachaidh 
leis  an  do  bhrosnaich  e'n  Tighearna  Dia 
Israeil  gu  feirg. 

31  Agus  a'  chuid  eile  do  ghnìomharaihh 
Nadaib,  agus  na  h-uile  nithe  a  rinn  e,  nach 
'eil  iad  sgrìobhta  ann  an  leabhar  eachd- 
raidh  rìghrean  Israeil? 

32  Agus  bha  cogadh  eadar  Asa  agus 
Baasa  righ  Israeil  rè  an  làithean  uile. 

33  Anns  an  treas  hliadhna  do  Asa  righ 
Iudah,  thòisich  Baasa  mac  Ahiah  air 
rìoghachadh  os  ceann  Israeil  uile  ann  an 
Tirsah  ;  agus  rìghich  e  ceithir  bliadhna 
fichead. 

34  Agus  rinn  e  olc  ann  an  sùilibh  an 
Tighearn,  agus  ghluais  e  ann  an  slighe  Ie- 
roboaim,  agus  'na  pheacadh  leis  an  d'thug 
e  air  Israel  peacachadh. 

CAIB.  XVI. 

UIME  sin  thàinig  focal  an  Tighearn  gu 
Iehu  mac  Hanani  an  aghaidh  Bhaasa, 
ag  ràdh. 

2  A  chionn  gu'n  d'àrdaich  mise  thu  o'n 
duslach,  agus  gu'n  d'rinn  mi  thu  a'd' 
cheannard  air  mo  shluagh  lsrael,  ach  gu'n 
do  ghluais  thusa  ann  an  slighe  Ieroboaim, 
agus  gu'n  d'thug  thu  air  mo  shluagh  Is- 
rael  peacachadh,  'g  am  bhrosnachadh  gu 
feirg  le'm  peacaibh  : 

3  Feuch,  gearraidh  mi  as  sliochd  Bhaa- 
sa,  agus  sliochd  a  thighe ;  agus  ni  mi  do 


thigh-sa  mar  tliigh  Ieroboaim  mhic  Ne- 
bait. 

4  Esan  a  dh'eugas  do  Bhaasa  anns  a' 
bhaile,  ithidh  na  madraidh  e;  agus  esan  a 
dh'eugas  leis  anns  an  fhearahn,  ithidh 
eunlaith  an  athair  e. 

5  Agus  a'  chuid  eile  do  ghnìomharaibh 
Bhaasa,  agus  na  nithe  a  rinn  e,  agus  a 
neart,  nach  'eil  iad  s^rìobhta  ann  an  leabh- 
ar  eachdraidh  rìglirean  Israeil  ? 

6  Agus  choidil  Baasa  maille  r'a  aith- 
richibh,  agus  dh'adhlaiceadh  e  ann  an 
Tirsah  :  agus  rìghich  Elah  a  mhac  'na  àit. 

7  Agus  mar  an  eeudna  le  làimh  an 
fhàidh  Iehu  mhic  Hanani,  thàinig  focal 
an  Tighearn  an  agliaidh  Bhaasa,  agus  an 
aghaidh  a  thighe,  air  son  an  uilcuile  arinn 
e  ann  an  sùilihh  an  Tighearna,  'ga  bhros- 
nachadh  gu  feirg  le  obair  a  làmh,  gu  bhi 
mar  thigh  Ieroboaim,  agus  a  chionn  gu'n 
do  mharbh  se  e. 

8  Anns  an  t-sèathadh  hliadhna  fichead 
do  Asa  righ  ludah,  thòisich  Elah  mac 
Bhaasa  air  rìoghachadh  os  ceann  Israeil 
ann  an  Tirsah  ;  agus  rìghich  e  dà  bhliadh- 
na. 

9  Agus  rinn  a  sheirbhiseach  Simri, 
ceannard  ìeth  a  charbad,  ceannairc  'na 
aghaidh  'nuair  a  bha  e  ann  an  Tirsah,  ag 
òl  gus  an  robh  e  air  mhisg  ann  an  tigh 
Arsah,  a  bha  os  ceann  a  thighe  ann  an 
Tirsah. 

10  Agus  chaidh  Simri  steach,  agus 
bhuail  se  e,  agus  mharbh  se  e,  anns  an 
t-seachdamh  bliadhna  ficliead  do  Asa  righ 
Iudah  ;  agus  rìghich  e  'na  àit. 

11  Agus  an  uair  a  thòisich  e  air  rìogh- 
achadh,  co  luath  as  a  shuidh  e  air  a  righ- 
chaithir,  bhuail  e  tigh  Bhaasa  uile  :  cha 
d'thàg  e  neach  air  hith  aige  a  dheanadh 
uisge  ri  balla,  d'a  luchd-dàimh  no  d'a 
chairdibh. 

12  Mar  so  sgrios  Simri  tigh  Bhaasa  uile, 
a  rèir  focail  an  Tighearn,  a  labhair  e  an 
aghaidh  Bhaasa  le  làimh  Iehu  an  fhàidh  ; 

13  Air  son  uile  pheacanna  Bhaasa,  agus 
pheacanna  Elah  a  mhic,  leis  an  do  pheac- 
aich  iad,  agus  leis  an  d'thug  iad  air  Israel 
peacachadh,  a'  brosnaehadh  an  Tighearna 
Dè  Israeil  gu  feirg  le'n  dìomhanasaibh. 

14  Agus  a'  chuid  eile  do  ghnìomharaibh 
Elah,  agus  na  h-uile  nithc  a  rinn  e,  nach 
'eil  iad  sgrìobhta  ann  an  leabhar  eachd- 
raidh  rìghrean  Israeil  ? 

15  Anns  an  t-seachdamh  hliadhna  fich- 
ead  do  Asa  righ  Iudah,  rìghich  Simri 
seachd  làithean  ann  an  Tirsah :  agus 
bha'n  sluagh  air  campachadb  an  aghaidh 
Ghibetoin,  a  bhuineadh  do  na  Philistich. 

16  Agus  chual'  an  sluagh  a  bha  air 
campaciiadh,  'ga  ràdh,  Rinn  Simri  ceann- 
airc,  agus  mar  an  ceudna  bhuail  e  'n  righ  : 
uime  sin  rinn  Israel  uile  Omri,  ceannard 
an  t-slòigh,  'na  righ  air  Israel  an  là  sin 
fèin  anns  a'  champ. 

17  Agus  chaidh  Omri,  agus  Israel  uile 
maiile  ris,  suas  o  Ghibeton,  agus  theann- 
aich  iad  Tirsah. 

18  Agus  an  uair  a  chunnaic  Simri  gu'n 
do  ghlacadh  am  baile,  chaidh  e  steach  do 
lùchairt  tighe  an  righ,  agus  loisg  e  tigh 
au  righ  os  a  cheann  fèin  le  teine,  agus 
dh'eug  e. 


! 


CAIB. 

1  19  Air  son  a  pheacanna  leis  an  do  pheac- 
,  aich  e,  a'  deanamh  uilc  ann  an  sùilibh  an 
1  Tighearn,  a'  gluasad  ann  an  slighe  lero- 
1  boàim,  agus  'na  pheacadh  a  rinn  e,  ann  an 
I   tabhairt  air  Israel  peacachadh. 

20  Agus  a"  chuid  eìle  do  ghnìomharaibh 
I  Shimri,  agus  a  cheannairc  a  rinn  e,  nach 
s   'eil  iad  sgrìobhta  ann  an  leabhar  eachd- 

I  raidh  rìghrean  Israeil  ? 

21  An  sin  roinneadh  sluagh  Israeil  'nan 
•  dà  leth  :  lean  leth  an  t-sluaigh  Tibni  mac 
s    Ghniait,  gu  dheanamh  'na  righ  ;  agus  lean 

an  leth  eile  Omri. 
>      22  Ach  bhuadhaich  an  sluagh  a  lean 
j    Omri  air  an  t-sluagh  a  lean  Tibni  mac 
D    Ghiuait :  agus  fhuair  Tibni   bàs,  agus 

II  rìghich  Omri. 

23  Anns  an  aon  bhliadhna  deug  thar 
1    fhichead  do  Asa  righ   Iudah,  thòisich 

Omri  air  rìoghachadh  os  ceann  Israeil ; 
agus  rìghich  e  dà  bhliadhna  dheug :  ann 
an  Tirsah  rìghich  e  sè  bliadhna. 

24  Agus  cheannaich  e  sliabh  Shamaria 
o  Shemer  air  dhà  thàlann  airgid,  agus 
thog  e  aitreabh  air  an  t-sliabh,  agus  ghoir 
e  ainm  a'  bhaile  a  thog  e,  a  rèir  aiume 
Shemeir,  sealbhadair  slèibh  Shamaria. 

25  Ach  rinn  Omri  olc  ann  an  sùilibh  an 
Tighearn,  agus  rinn  e  ni's  mìosa  na  iad- 
6an  uile  a  bha  roimhe  : 

26  Oir  ghluais  e  ann  an  uile  shlighe  Ie- 
roboaim  mhic  Nebait,  agus  'na  pheacadh 
leis  an  d'thug  e  air  Israel  peacachadh,  a' 
brosnachadh  an  Tighearna  Dè  Israeil  gu 
feirg  le'n  dìomhanasaibh. 

27  Agus  a'  chuid  eile  do  ghnìomharaibh 
Omri,  a  rinn  e,  agus  a  neart  a  dh'fheuch 
e,  nach  'eil  iad  sgrìobhta  ann  an  leabhar 
eachdraidh  rìghrean  Israeil? 

28  Agus  choidil  Omri  maille  r'a  aith- 
richibh,  agus  dh'adhlaiceadh  e  ann  an  Sa- 
maria  :  agus  righich  Ahab  a  mhac  'na  àit. 

29  Agus  thòisich  Ahab  mac  Omri  air 
rìoghachadh  os  ceann  Israeil,  anns  an 
ochdarah  bliadlina  deug  thar  fhichead  do 
Asa  righ  Iudah  :  agus  rìghieh  Ahab  mac 
Omri  os  ceann  Israeil  ann  an  Samaria,  dà 
bhliadhna  thar  fhichead. 

30  Agus  rinn  Ahab  mac  Omri  olc  ann 
an  sùilibh  an  Tighearn,  os  ceann  nan  uile 
a  bha  roirahe. 

31  Agus  mar  gu'ra  bu  ni  faoin  dhasan 

fluasad  ann  am  peacaibh  Ieroboaim  mhic 
lebait,  ghabh  e  'na  mnaoi  Iesebel,  nigh- 
ean  Etbaail,  righ  nan  Sidonach,  agus 
chaidh  e  agus  rinn  e  seirbhis  do  Bhaal, 
agus  shleuchd  e  dha. 

32  Agus  chuir  e  suas  altair  do  Bhaal  ann 
an  tigh  Bhaail,  a  thog  e  ann  an  Saraaria. 

33  Agus  rinn  Ahab  doire ;  agus  rinn 
Ahab  ni's  mò  a  bhrosnachadh  an  Tigh- 
earna  Dè  Israeil  gu  feirg  na  uile  rìghrean 
Israeil  a  bha  roimhe. 

34  'Na  làithibh-san  thog  Hiel  am  Betel- 
each  Iericho:  ann  an  Abiram  a  cheud-ghin 
shuidhich  e  a  bhunait,  agus  ann  an  Segub 
a  mhac  a  b'òige  chuir  e  suas  a  gheatachan, 
a  rèir  focail  an  Tighearn,  a  labhair  e  le 
làimh  Iosua  mhic  Nuin. 

CAIB.  XVII. 

ri  Ahab,  Mar  is  beò  an  Tighearna  Dia  Is- 
raeil,  an  làthair  am  bheil  mise  a'm'  sheas- 
amh,  cha  bhi  sna  bl  adhnaibh  so  drùchd 
no  uisge  ann,  ach  a  rèir  m'fhocail-sa. 

2  Agus  thàinig  focal  an  Tighearna  d'a 
ionnsuidh,  ag  ràdh, 

3  Imich  as  a  so,  agus  tionndaidh  thu 
fèin  a  làimh  na  h-àirde  'n  ear,  agus  fol- 
aich  thu  fèin  aig  sruth  Cherit,  a  tha  fa 
chomhair  Iordain. 

4  Agus  òlaidh  tu  do'n  t-sruth,  agus 
dh'àithn  mise  do  na  fitheachaibh  do 
bheathachadh  an  sin. 

5  Agus  dh'imich  e,  agus  rinn  e  a  rèir 
focail  an  Tighearn :  oir  chaidh  e,  agus 
ghabh  e  còmhnuidh  aig  sruth  Cherit,  a 
tha  fa  chomhair  lordain. 

6  Agus  thug  na  fithich  d'a  ionnsuidh 
aran  agus  feoil  sa'  mhaduinn,  agus  aran 
agus  feoil  san  flieasgar  ;  agus  dh'ol  e  as  an 
t-sruth. 

7  Ach  an  ceann  tamuill  thiormaich  an 
sruth,  a  chionn  nach  robh  uisge  anns  an 
tìr. 

8  Agus  thàinig  focal  an  Tighearna  d'a 
ionnsùidh,  ag  ràdh, 

9  Eirich,  imich  gu  Sarephat,  a's  le  Si- 
don.  agus  gabh  còmhnuidh  an  sin  :  feuch, 
dh'àithn  mise  do  mhnaoi  a  ta  'na  bantraich 
an  sin  do  bheathachadh. 

10  Agus  dh'èirich  e,  agus  chaidh  e  do 
Sharephat :  agus  an  uair  a  tbàinig  e  gu 
geata  a'  bhaile,  feuch,  bha  a'  bhantrach  an 
sin  a'  tional  bhioran  ;  agus  ghairm  e  oirre, 
agus  thubhairt  e,  Thoir  a  m'  ionnsuidh, 
guidheam  ort,  beagan  uisge  ann  an  soith- 
each,  a  clium  gu'n  òl  mi. 

11  Agus  an  uair  a  bha  i  a'  dol  g'a  thoirfc 
leatha,  ghlaodh  e  rithe,  agus  thubhairt  e, 
Thoir  a  m'  ionnsuidh,  guidheam  ort,  greim 
arain  a'd'  làimh. 

12  Agus  thubhairt  ise,  Mar  is  beò  an 
Tighearna  do  Dhia,  cha  'n  'eil  breacag  ag- 
ain,  ach  làn  an  duirn  do  mhin  ann  an 
soitheach,  agus  beagan  olaidh  ann  an 
corn :  agus,  feuch,  tha  mi  a'  tional  bior- 
ain  no  dhà,  a  chum  gu'n  tèid  mi  steach, 
agus  gu'n  deasaich  mi  e  dhomh  fèin  agus 
do  m'  mhac,  agus  gu'n  ith  sinn  e,  agus 
gu'm  faigh  sinn  bàs. 

13  Agus  thubhairt  Eliah  rithe,  Na  biodh 
eagal  ort ;  falbh,  dean  a  rèir  t'fhòcail :  ach 
dean  dhomhsa  dhiubh  sin  breacag  bheag 
an  toiseach,  agus  thoir  a  m'  ionnsuidh  i, 
agus  dhuit  fèin  agus  do  d'mhac  deasaich 
'na  dhèigh  sin. 

14  Oir  mar  so  tha'n  Tighearna  Dia  Is- 
raeil  ag  ràdh,  Cha  chaithear  an  soitheach 
mine,  agus  cha  teirig  an  corn  olaidh,  gus 
an  là  san  cuir  an  Tighearn  uisge  air  agh- 
aidh  na  talmhainn. 

15  Agus  dh'fhalbh  i,  agus  rinn  i  a  rèir 
focail  Eliah :  agus  dh'ith  ise,  agus  esan, 
agus  a  tigh  rè  mòrain  dc  làithibh. 

16  Cha  do  chaitheadh  an  soitheach  mine, 
agus  cha  do  theirig  an  corn  olaidh,  a  rèir 
focail  an  Tighearn,  a  labhair  e  le  làimh 
Eliah. 

17  Agus  thachair  an  dèigh  nan  nithe  sin, 
gu'n  d'fhàs  mac  na  mnà.,eadhon  mnà  an 
tighe,  gu  tinn  ;  agus  bha  a  thinneas  cho 
trom  as  nach  d'fhàgadh  anail  ann. 

18  Agus  thubhairt  i  ri  Eliah,  Ciod  e  mo 

hnothuch-sa  riut,  a  dhuine  le  Dia?  an 
'thàinig  thu  a  m'  ionnsuidh  a  chur  mo 

pheacaidh  an  cuimhne,  agus  a  mharbhadh 

mo  mhic  ? 

19  Agus  thubhairt  esan  rithe,  Thoir 
dhomhsa  do  mhac.  Agus  ghlac  e  as  a 
h-uchd  e,  agus  thug  e  suas  e  do  sheòmar 
uachdarach,  anns  an  robh  e  fèin  a'  fan- 
tuinn,  agus  chuir  e  'na  luidhe  air  a  leab- 
aidh  fèin  e. 

20  Agus  dh'èigh  e  ris  an  Tighearn,  ag- 
us  thubhairt  e,  A  Thighearna  mo  Dhia, 
an  d'thug  thu  mar  an  ceudna  olc  air  a' 
bhantraich  aig  am  blieil  mi  air  aoidheachd, 
le  a  mac  a  mharbhadh  ? 

21  Agus  shìn  se  e  fèin  air  an  leanahh  tri 
uairean,  agus  dh'èigh  e  ris  an  Tighearn, 
agus  thubhairt  e,  A  Thighearna  mo  Dhia, 
thigeadh,  guidheam  ort,  anam  an  leinibh 
so  a  steach  ani,  a  rìs. 

22  Agus  dh'èisd  an  Tighearna  ri  guth 
Eliah ;  agus  tliàinig  anam  an  leinibh  a 
ste:)ch  anu  a  rìs,  agus  dh'ath-bheothaich- 
eadh  e. 

23  Agus  ghlac  Eliah  an  leanabh,  agus 
thug  e  sìos  e  as  an  t-seòmar  uachdarach 
do'n  tigh.agus  thu^  e  d'a  mhàthair  e :  agus 
thubhairt  Eliah,  Feuch,  tha  do  mhac  beò. 

24  Agus  thuhhairt  a'  bliean  ri  Eliah,  A 
nis  le  so  tha  fios  agam  gur  duine  le  Dia 
thu,  agus  gur  firinn  focal  au  Tighearn  ann 
do  bheul. 

CAIB.  XVIII. 
A  GUS  an  dèigh  mòrain  do  làithibh, 
Jl\.  thàinig  focal  an  Tighearna  gu  Eliah 
anns  an  treas  bliadhna,  ag  ràdh,  Falbh, 
nochd  thu  fèin  do  Ahab,  agus  bheir  mise 
uisge  air  aghaidh  na  talmhainn. 

2  Agus  dh'fhalbh  Eliah  g'a  nochdadh 
fèin  do  Ahab :  agus  bha  gorta  mhòr  ann 
an  Samaria. 

3  Agus  ghairm  Ahab  air  Obadiah,  a  bha 
os  ceann  a  thighe :  (a  nis  bha  eagal  an 
Tigliearna  gu  mòr  air  Obadiah  : 

4  Oir  an  uair  a  thug  Iesebel  fa'near 
fàidhean  an  Tighearn  a  ghearradh  as, 
ghabh  Obadiah  ceud  fàidh,  agus  dh'fhol- 
aich  e  iad  'nan  leth  cheudaibh  ann  an 
uaimh,  agus  bheathaich  e  iad  le  h-aran  ag- 
us  uisge  0 

5  Agus  thubhairt  Ahab  ri  Obadiah,  Im- 
ich  do'n  tìr,  a  dh  ionnsuidb  nan  tobar  uisge 
uile,  agus  a  dh  ionnsuidh  nan  sruth  uile,  a 
dh'fheuchainn  am  faigh  sinn  feur,  a  chum 
gu'n  glèidb  sinn  ar  n-eich  agus  ar  muileid- 
ean  beò,  agus  nach  caill  sinn  an  sprèidh  uile. 

6  Agus  roinn  iad  an  tìr  eatorra  gu  dol 
troimpe :  chaidh  Ahab  air  aon  slighe  leis 
fèin,  agus  chaidh  Obadiah  air  slighe  eile 
leis  fèin. 

7  Agus  an  uair  a  bha  Obadiah  san 
t-slighe,  feuch,  thacliair  Eliah  air :  agus 
dh'aitbnich  se  e,  agus  thuit  e  air  'aghaidh, 
agus  thubhairt  e,  An  tusa  tha'n  so,  mo 
thighearn  Eliali  ? 

8  Agus  tbubhairt  esan  ris,  Js  mi :  imich, 
innis  do  d'  thighearna,  Feuch,  tha  Eliah 
an  so. 

9  Agus  thubhairt  esan,  Ciod  am  peac- 
adh  a  rinn  mi,  gu'n  tugadh  tu  do  sheir- 
bhiseach  an  làimh  Ahaib,  g'am  mharbh- 
adh  ? 


10  Mar  is  beò  an  Tighearna  do  Dhia, 
cha  'n  'eil  cinneach  no  rìoghachd,  do  nach 
do  chuir  mo  thighearna  g'ad  iarraidh  :  ag- 
us  an  uair  a  thubhairt  iad,  Cha  'n'eil  e'n 
so,  ghabh  e  mionnan  do'n  rìoghachd  agus 
do'n  chinneach,  nach  d'fhuair  e  thu. 

11  Agus  a  nis  tha  thu  ag  ràdh,  Imich, 
innis  do  d'  thighearna,  Feuch,  tha  Eliah 
an  so. 

12  Agus  tachairidh,  an  uair  a  dh'imich- 
eas  mise  uait,  gu'n  tog  spiorad  an  Tigh- 
earna  leis  thusa  far  nach  'eil  fhios  agam- 
sa  ;  agus  an  uair  a  thig  mise  a  dh'innseadh 
do  Ahab,  agus  nach  faigh  e  thu,  gu'm 
marbh  e  mise :  gidheadh  tha  eagal  an 
Tighearn  ormsa  do  sheirbhiseach  o  m' 
òige. 

13  Nach  d'  innseadh  do  m'  thighearna 
ciod  a  rinn  mi  'nuair  a  mharbh  Iesebel 
fàidhean  an  Tighearna,  mar  a  dh'fholaich 
mi  ceud  fear  a  dh'fhàidhibh  an  Tighearna, 
'nan  leth-cheudaibh  ann  an  uaimh,  agus 
a  bheathaich  mi  iad  le  h-aran  agus  le 
h-uisge  ? 

14  Agus  a  nis  tha  thu  ag  ràdh,  Imich, 
innis  do  d'  thighearna,  Feuch,  tha  Eliah 
an  so  ;  agus  marbhaidh  e  mi. 

15  Agus  thubhairt  Eliah,  Mar  is  beò 
Tighearna  nan  slògli,  an  làthair  am  bheil 
mi  a'm'  slieasamh,  gu  deirahin  nochdaidh 
mi  mi  fèin  da  an  diugh. 

16  Uime  sin  chaidh  Obadiah  an  coinn- 
eamh  Ahaib,  agus  dh'innis  e  dha :  agus 
chaidh  Ahab  an  coinneamh  Eliah. 

17  Agus  an  uair  a  chunnaic  Ahab  Eliah, 
thubhairt  Ahah  ris,  An  tusa  esan  a  tha  cur 
Israeil  fo  bhuaireas  ? 

18  Agus  tbubliairt  esan,  Cha  mhise  a 
chuir  Israel  fo  bhuaireas,  ach  thusa  agus 
tigh  t'athar,  a  thaobh  gu'n  do  thrèig  sibh 
àitheantan  an  Tighearn,  agus  gu'n  do 
lean  sibh  Baalim. 

19  A  nis  uime  sin  cuir  fios,  cruinnich  a 
m' ionnsuidh-sa  Israel  uile  gu  sliabh  Char- 
raeil,  agus  fàidhean  Bhaail,  ceithir  cheud 
agus  leth-cheud,  agus  fàidhean  nan  doire, 
ceithir  cheud,  a  tha  'g  itheadh  aig  bord 
lesebeil. 

20  Agus  chuir  Ahab  fios  a  dh'ionnsuidh 
chloinn  Israeil  uile,  agus  chruinnich  e  na 
fàidhean  an  ceann  a  chèile  gu  sliabh  Char- 
meil. 

21  Agus  thàinig  Eliah  dh'ionnsuidh  an 
t-sluaigh  uile,  agus  thubhairt  e,  Cia  fhad 
a  bhitheas  sibh  san  iom-chomhairl'  eadar 
dhà  bharail  ?  Ma's  e'n  Tighearn  a's  Dia 
ann,  leanaibh  e  ;  ach  ma's  e  Baal,  leanaibh 
esan.  Ach  cha  do  fhreagair  an  sluagh  e 
aon  fhocal. 

22  An  sin  thubhairt  Eliah  ris  an  t-sluagh, 
Dh'fhàgadh  mise,  eadhon  mise  a  mhàin 
a'm'  fhàidh  leis  an  Tighearn ;  ach  tha 
fàidhean  Bhaail  ceithir  cheud  agus  leth- 
cheud  fear  an  àireamh. 

23  Thugadh  iad  dhuinne  ma  ta  dà 
tharbh  òg,  agus  taghadh  iadsan  dhoibh  fèin 
aon  tarbh  òg,  ag  us  gearradh  iad  'na  mhìr- 
ibh  e,  agus  cuireadh  iad  air  connadh  e  ;  ach 
na  cuireadh  iad  teine  fuidhe :  agus  deas- 
aichidh  mise  an  tarbh  òg  eile,  agus  cuiridh 
mi  air  connadh  e,  ach  cha  chuir  mi  teine 
fuidhe. 

24  An  sin  gairmibh-sa  air  ainm  bhur  dèe 

fèin,  agus  gaìrmidh  mise  airainm  an  Tigh- 
earn :  agus  an  Dia  a  fhreagras  le  teine, 
bithidh  esan  'na  Dhia.  Agus  fhreagair  an 
sluagh  uile  agus  thubhairt  iad,  Is  maith  a 
labhair  thu. 

25  Agus  thubhairt  Eliah  ri  fàidhibh 
Bhaail,  Taghaibh-sa  dliuibh  fèin  aon 
tarbh  òg,  agus  deasaichibh  an  toiseach  e, 
oir  tha  sibh  lìonmlior;  agus  gairmibh  air 
ainm  bhur  dèe,  ach  na  cùiribh  teine 
fuidhe. 

26  Agus  ghabh  iad  an  tarbh  òg  a  thug- 
adh  dhoibh,  agus  dheasaich  iad.  e,  agus 
ghairm  iad  air  ainm  Bhaail  o  mhaduinn 
eadlion  gu  meadhon-là,  ag  ràdh,  A  Bhaail, 
èisd  ruinne  !  Ach  cha  robh  guth,  no  neach 
air  bith  a  fhreagradh  ann  :  agus  leum  iad 
air  an  altair  a  rinn  iad. 

27  Agus  an  uair  a  bha  e  mu  mheadhon- 
là,  rinn  Eliah  fanoid  orra,  agus  thubhairt 
è,  Eighibh  le  guth  àrd ;  oir  is  dia  e:  an 
dara  cuid  tha  e  a'  beachd-smuaineachadh, 
no  tha  e  air  tòir,  no  tha  e  air  thurus,  no 
theagamh  gu'm  bheil  e  'na  chodal,  agus 
gu'm  feumar  a  dhùsgadh. 

28  Agus  dh'èigh  iadsan  le  guth  àrd,  ag- 
us  ghearr  siad  iad  fèin  a  rèir  an  gnàtha  le 
claidhibh  agus  le  lannaibh,  gus  an  do 
thaom  an  fhuil  a  mach  orra. 

29  Agus  an  uair  a  chaidh  meadhon-là 
thairis,  agus  a  riun  iad  fàidheadaireachd 
gu  àm  toirt  suas  na  h-)oba\rt-fheasgair, 
eha  robh  guth  ann,  no  aon  air  bith  a 
fhreagradh,  no  bheirf  adh  fa'near  iad. 

30  Agus  thubhairt  Eliah  ris  an  t-sluagh 
uile,  Thigibh  am  fagus  domh-sa.  Agus 
thàinig  an  sluagh  uile  am  fagus  da;  agus 
ehàirich  e  altair  an  Tighearu  a  bha  air  a 
briseadh  sìos. 

31  Agus  ghabh  Eliah  dà  chloich  dheug, 
arèiràireimh  threubh  mhac  Iacoib,  chum 
an  d'thàinig  focal  an  Tighearn,  ag  ràdh, 
Bithidh  Israel  mar  ainm  ort. 

32  Agus  thog  e  leis  na  clachaibh  altair 
ann  an  ainm  an  Tighearn  ;  agus  rinn  e 
clais  co  mhòr  as  gu'n  cumadh  i  dà  thomh- 
as  sìl,  mu'n  cuairt  air  an  altair. 

33  Agus  shuidhich  e'n  connadh,  agus 
ghearr  e'n  tarbh  òg  'na  mhìribh,  agus 
chuir  e  air  a'  chonnadh  e. 

34  An  sin  thubhairt  e,  Lìonaibh  ceithir 
soithichean  le  h-uisge,  agus  dòirtibh  e  air 
an  ìobairt-loisgte,  agus  air  a'  chonnadh. 
Agus  thubhairt  e,  Deanaibh  an  dara 
h-uair  e,  agus  rinn  iad  an  dara  h-uair  e: 
agus  thubhairt  e,  Deanaibh  an  treas  uair 
e,  agus  riun  iad  an  treas  uair  e. 

35  Agus  chaidh  an  t-uisge  mu'n  cuairt 
air  an  altair  ;  agus  lìon  e  mar  an  ceudna  a' 
chlais  le  h-uisge. 

36  Agus  au  àm  toirt  suas  na  h-ìobairt- 
fheasgair,  thàinig  Eliah  an  fàidh  am  fag- 
us,  agus  thubhairt  e,  A  Thighearna  Dhia 
Abrahaim,  lsaaic,  agus  lsraeil,  biodh 
fhios  an  diugh  gur  tusa  a's  Dia  ann  an 
Israel,  agus  gur  mise  t  òglach,  agus  gur 
ann  air  t'fhocal-sa  rinn  mi  na  nithe  so 
uile. 

37  Eisd  rìum,  A  Thighearna,  èisd  rium  ; 
agus  biodh  fios  aig  an  t-sluagh  so  gnr  tusa 
an  Tighearna  Dia,  agus  gu'n  do  phill  thu 
an  cridhe  air  ais  a  rìs. 

38  An  sin  thuit  teine  an  Tighearn,  agus 


chaith  e  an  ìobairt-loisgte,  agus  an  conn- 
adh,  agus  na  clachan,  agus  an  luaithre; 
agus  an  t-uisge  bha  sa'  chlais  dh'imlich  e 
suas. 

39  Agus  an  uair  a  chunnaic  an  sluagh 
uile  e,  thuit  iad  air  hii  atfhaidh,  agus 
thubhairt  iad,  Is  e'n  Tigheirna  fèin  a's 
Dia  ann,  is  e'n  Tighearna  lein  a's  Diaann. 

40  Agus  thubhairt  Eliah  riu,  Glacaibh 
fàidhean  Bhaail ;  na  rachadh  duine  dhiubh 
as.  Agus  ghlac  siad  iad  ;  agus  thug  Eliah 
sìos  iad  gu  sruth  Chisoin,  agus  mharbh  e 
iad  an  siu. 

41  Agus  thubhairt  Eliah  ri  Ahab,  Eir- 
ich  suas,  itli  agus  òl ;  oir  tha  fuaim  pailt- 
eis  uisge  ann. 

42  Agus  chaidh  Ahab  suas  a  dh'itheadh 
agus  a  dh'òl :  agus  chaidh  Eliah  suas  gu 
mullach  Charmeil,  agus  thilg  se  e  fèin  sìos 
air  an  talamh,  agus  chuir  e  'aghaidh  eadar 
aghlùinibh; 

43  Agus  thubhairt  e  r'a  òglach,  Falbh 
suas  a  nis,  amhairc  a  dh'ionnsuidh  na 
fairge.  Agus  chaidh  esan  suas,  agus  dh'- 
amhairc  e,  agus  thubhairt  e,  Cha  'n'eil  ni 
air  bith  ann.  Agus  thubhairt  e,  Falbh  a 
rìs  seachd  uairean. 

44  Agus  air  an  t-seachdamh  uair  thubh- 
airt  e,  Feuch,  tha  neul  beag  cosmhuil  ri 
bois  duine  ag  èirigh  as  an  fhairge.  Agus 
thubhairt  e,  Falbh  suas,  abair  ri  Ahab, 
Ulluich  do  charbad,  agus  gabh  sìos,  a 
chum  nach  bac  an  t-uisge  thu. 

45  Agus  anns  a'  cheart  àm  sin,  dhorch- 
aicheadh  na  speuran  le  neulaibh  agus  le 
gaoith ;  agus  bha  uisge  mòr  ann.  Agus 
mharcaich  Ahab,  agus  chaidh  e  do  Iesreel. 

46  Agus  bha  làmh  an  Tighearn  air  E- 
liah  ;  agus  chrioslaich  e  a  leasraidh,  agus 
ruith  e  roimh  Ahab,  gus  an  d'thàinig  e  do 
Iesreel. 

CAIB.  XIX. 

AGUS  dh'innisAhab  do  Iesebel  nah-uile 
nithe  a  rinn  Eliah,  agus  cionnus  a 
mharbh  e  na  fàidhean  uile  leis  a'  chlaidh- 
eamh. 

2  Agus  chuir  Iesebel  teachdair  a  dh'- 
ionnsuidh  Eliah,  ag  ràdh,  Mar  sin  deanadh 
ua  dèe  riumsa,  agus  tuilleadh  mar  an  ceud- 
na,  murdean  mise  mu'n  àm  so  am  maireach 
t'anam-sa  mar  anam  aoin  diubhsan. 

3  Agus  bha  eagal  air,  agus  dh'èirich  e» 
agus  dh'fhalbh  e  air  sgath  'anama,  agus 
thàinig  e  gu  Beer-seba,  a  bhuineas  do  Iu- 
dah,  agus  dh'fhàg  e  'oglach  an  sin. 

4  Ach  chaidh  e  fein  astar  latha  do'n 
fhàsach,  agus  thàinig  e  agus  shuidh  e 
fuidh  chraoibh-aiteil,  agus  dh'iarr  e  dha 
fèin  bàs  fhaghail,  agus  thubhairt  e,  Is  leòr 
e ;  a  nis  a  Thighearna,  thoir  leat  m'anam ; 
oir  cha'n  fhearr  mise  na  m'aithriche. 

5  Agus  an  uair  a  luidh  e  agus  a  choidil 
e  fuidh  chraoibh-aiteil,  feuch,  an  sin  bhean 
aingeal  ris,  agusthubhairt  e  ris,  Eirich,ith. 

6  Agus  dh'amhairc  e,  agus,  feuch,  bha 
aig  a  cheann  breacag  a  bhruicheadh  air  a' 
ghrìosaich,  agus  soitheach  uisge  :  agus 
dh'ith  agus  dh'òl  e,  agus  luidh  e  sìos  a  rìs. 

7  Agus  thàinig  aingeal  an  Tighearn  air 
ais  an  dara  h-uair,  agus  bhean  e  ris,  agus 
thubhairt  e,  Eirich,  ith ;  oir  tha'n  turus 
mòr  air  do  shon. 

8  Agus  dh'èirich  esan,  agus  dh'ith  agus 
dh'òl  e,  agus  dh'imich  e  ann  an  neart  a' 
bhìdh  sin  dà  fhiehead  là,  agus  dà  fhichead 
oidhche,  gu  ruig  Horeb  sliabh  Dhè. 

9  Agus  cliaidh  e  steach  an  sin  do  uaimh, 
agus  ghabh  e  tàmh  innte;  agus,  feuch, 
thàinia  focal  an  Tighearna  d'a  ionnsuidh, 
agus  thubhairt  e  ris,  Ciod  e  do  ghnothuch 
an  so,  Eliah? 

10  Agus  tliubhairt  esan,  Bha  mi  ro- 
eudmhor  air  son  an  Tighearna  Dè  nan 
6lògh  :  oir  thrèig  clann  Israeil  do  choimh- 
cheangal,  thilg  iad  sìos  t'altairean,  agus 
mharbh  iad  t'fhàidhean  leis  a'  chlaidh- 
eamh  ;  agus  dh'fhàgadh  mise  a  mhàin, 
agus  tha  jad  ag  iarraidh  m'anama,  chum  a 
thoirtair  falbh. 

11  Agus  thuhhairt  e,  Falbh  a  mach, 
agus  seas  air  an  t-sliahh  an  làthair  an 
Tighearn.  Agus,  feuch,  ghabh  an  Tigh- 
earna  >eachad,  agus  reub  gaoth  mhòr  agus 
làidir  na  beanntan,  agus  bhris  i  na  creaga 
'nam  bhighdibh  roimh  an  Tighearn,  ach 
cha  robh  an  Tighearn  anns  a'  ghaoith ; 
agus  an  dèigh  na  gaoithe  crith-thalmhainn, 
ach  cha  robk  an  Tighearn  anns  a'  chrith- 
thalmhainn  ; 

12  Agus  an  dèigh  na  crith-thalmhainn 
teine,  ach  cha  robh  an  Tighearn  anns  an 
teine ;  agus  an  dèigh  an  teine  guth  ciùin 
caol. 

13  Agus  an  uair  a  chuala  Eliah  e, 
chòmbdaich  e  aghaidh  le  'fhalluinn,  agus 
chaidh  e  mach,  agus  sheas  e  am  beul  na 
h-uamha;  agus,  feuch,  thàinìg  guth  d'a 
ionnsuidh,  agus  thubhairt  e,  Ciod  e  do 
ghnothuch  an  so,  Eliah  ? 

14  Agus  thubhairt  esan,  Bha  mi  ro- 
eudmhor  air  son  an  Tighearna  Dè  nan 
6lògh  :  oir  thrèig  clann  Israeil  do  choimh- 
cheanyal,  thilg  iad  sìos  t'altairean,  agus 
mharbh  iad  t'fhàidliean  leis  a'  chlaidh- 
eamh ;  agus  dh'fhàgadh  mise  a  mhàin, 
agus  tha  iad  ag  iarraidh  m'anama,  chum  a 
thoirt  air  falhh. 

15  Agus  thubhairt  an  Tighearna  ris, 
Falbh,  pill  air  do  shlighe  gu  fàsach  Dha- 
mascuis  :  agus  an  uair  a  thig  thu,  ung 
Hasael  'na  righ  air  Siria. 

16  Agus  leliu  mac  Nimsi  ungaidh  tu  'na 
righ  air  Israel  :  agus  Elisa  mac  Shaphait  o 
Abel-meholah  ungaidh  tu  'na  fhàidh  a'd' 
àite  fèin. 

17  Agus  tacharaidh,  esan  a  thèid  as  o 
chlaidheamh  Hasaeil,  gu  marbh  lehu  e; 
agus  esan  a  thèid  as  o  chlaidheamh  Iehu, 
gu  marhh  Elisa  e. 

18  Gidheadh  dh'fhàg  mi  dhomh  fèin 
ann  an  Israel  seachd  mìle,  na  glùinean  uile 
nach  do  lùb  iad  fèin  do  Bhaal,  agus  gach 
uile  bheul  nach  d'thug  pòg  dha. 

19  Agus  dh'fhalbh  e  as  a  sin,  agus  fhuair 
e  Elisa  mac  Shaphait,  agus  e  ag  àr  le  dà 
chuing  dheug  dhamh  roimhe,  agus  e  fèin 
leis  an  dara  cuing  deug  :  agus  chaidh  Eliah 
thairis  d'a  ionnsuidh,  agus  thilg  e  'fhall- 
uinn  air. 

20  Agus  dh'fhàg  esan  na  daimh,  agus 
ruith  e  'n  dèigh  Eliah,  agus  thubhairt  e, 
I«eig  dhomli,  guidheam  ort,  m'athair  agus 
mo  mhàthair  a  phògadh,  agus  an  sin  lean- 
aidh  mi  thu.  Agus  thubhairt  esau  ris, 
Falbh,  pill ;  oir  ciod  a  rinn  mise  ort  ? 


21  Agus  phill  e  uaith,  agus  ghabh  e 
cuing  dhamh,  agus  mharbh  e  iad,  agus  le 
acfuinn  nan  damh  bhruich  e  am  feoil,  ag- 
us  thug  e  do'n  t-sluagh  i,  agus  dh'ith  iad. 
An  sin  dh'èirich  e,  agus  chaidh  e'u  dèigh 
Eliah,  agus  fhritheil  e  dha. 

CAIB.  XX. 

AGUSchruinnich  Ben-hadadrigh  Shiria 
a  shluagh  uile  an  ceann  a  chèile  ;  agus 
bha  dà  righ  dheug  thar  fhichead  maille 
ris,  agus  eich,  agus  carbaid:  agus  chaidh 
e  suas  agus  theannaich  e  Samaria,  agus 
chog  e  'na  aghaidh. 

2  Agus  chuir  e  teachdairean  gu  Ahab 
righ  Israeil  do'n  bhaile,  agus  thubhairt  e 
ris,  Mar  so  tha  Ben-hadad  agràdh, 

3  T'airgiod  agus  tòr  is  leamsa;  do 
mhnài  mar  an  ceudna  agus  do  chlann, 
eadhon  a'  chuid  a's  fearr  tìhiubh,  it  leamsa 
iatì. 

4  Agus  fhreagair  righ  Israeil,  agus 
thubhairt  e,  A  rèir  t'fhocail,  mo  thigheara 
a  righ,  is  leat  mise,  agus  gach  ni  a  ta  ag- 
am. 

5  Agus  phill  na  teachdairean,  agus 
thubhairt  iad,  Mar  so  labhair  Ben-hadad, 
ag  ràdh,  Ge  do  chuir  mi  fios  a  d'  ionn- 
suidh,  ag  ràdh,  T'airgiod,  agus  t'òr,  agu3 
do  rahnài,  agus  do  chlann  bheir  thu 
dhomhsa; 

6  Gidheadh  mu'n  tràth  so  am  màireach 
cuiridh  mi  mo  sheirbhisich  a'd'  ionnsuidh, 
agus  rannsaichidh  iad  do  thigh,  agus  tigh- 
ean  do  sheirhhiseach  :  agus  tacharaidh  e, 
gach  ni  a  ta  taitneach  do  d'  shùilibh,  gu 
'n  cuir  iad  'nan  làimh,  agus  gu'n  toir  ìad 
leo  e. 

7  Agus  ghairm  righ  Israeil  air  uile 
sheanairibh  na  tìre,  agus  thubhairt  e, 
Thugaibh  fa'near,  guidheam  oirbh,  agus 
faicibh  cionuus  a  tha'm  fear  so  agiarraidh 
uilc  ;  oir  chuir  e  fios  a  m'  ionnsuidh,  air 
mo  mhnaibh,  agus  air  mo  chloinn,  agus 
air  m'airgiod,  agus  air  m'òr,  agus  cha  do 
dhiult  mi  e, 

8  Agus  thubhairt  na  seanairean  uile  ag- 
us  an  sluagh  uile  ris,  Na  èisd  rìs,  agus  na 
aontaich  leis. 

9  Uime  sin  thubhairt  e  ri  teachdairibh 
Bhen-hadaid,  innsibh  do  m'  thighearn  an 
righ,  Gach  ni  air  an  do  chuir  thu  fios  gu 
t'òglach  an  toiseach,  ni  mi ;  ach  an  ni  so 
cha'n  urrainn  rai  dheanamh.  Agus  dh'- 
fhalbh  na  teachdairean,  agus  thug  iatì 
freagradh  air  ais  d'aionnsuidh. 

10  Agus  chuir  Ben-hadad  fios  d'a  ionn- 
suidh,  agus  thubhairt  e,  Mar  sin  deanadh 
na  dèe  riumsa,  agus  tuilleadh  mar  an 
ceudna,  ma's  leòr  duslach  Shamaria  gu  làn 
an  dorn  do'n  t-sluagh  uile  a  tha  'gam  lean- 
tuinn-sa. 

11  Agus  fhreagair  righ  Israeil,  agus 
thubhairt  e,  Abraibli  ris,  Na  deanadh  an  tì 
sin  uaill,  a  ta  crioslachadh  'armachd  uime, 
mar  an  tì  a  chuir  dheth  i. 

12  Agus  an  uair  a  chuala  Ben-hadad  an 
teachdaireachd  so,  agus  efèin  agusnarìgh- 
rean  ag  òl  anns  na  pàilliunaibh,  thubhairt 
e  r'  a  sheirbhisich,  Cuiribh  sibh  fèin  an 
òrdugh.  Agus  chuir  iadsan  iad  fèin  an 
òì-dugh  an  aghaidh  a'  bhaile. 

13  Agus,  feuch,  thàinig  fàidh  àraitìh  gu 


CAIB.  XX. 


291 


L:'  Ahab  righ  Ieraeil,  agus  thubhairt  e,  Mar 
-  i    so  tha'n  Tigliearo  ag  ràdii,  Am  faca  tusa 

*  au  sluagh  mòr  so  uile  ?  feuch,  bheir  mise 

*  a'd'  làimh  iad  an  diugh,  agus  bithidh  fios 
?    agad  gur  mise  an  Tighearu. 

14  Agus  thubhairt  Ahab,  Cò  leis  ?  Ag- 
us  thubhairt  esau,  Mar  so  tha'n  Tighearn 
ag  ràdh,  Le  òganaich  uachdarana  nan 
i    dùchanna.    An  siu  thubhairt  e,  Cò  chuir- 
•    eas  an  cath  an  òrdugh  ?    Agus  thubhairt 
I  ì  esan,  Thusa. 

&  15  An  sin  dh'àirearah  e  òganaich  uach- 
*•  darana  nan  dùchanna,  agus  bha  ann  diubh 
dà  cheud  aijus  a  dhà  dheug  thar  fhichead  : 
■j*  agus  'nan  dèigh-san  dh'àireamh  e  an  sluagh 
ft c    uile,  eadhon  uile  skluagk  chloinn  Israeil, 

seachd  mìle. 
i«  |  16  Agus  chaidh  iad  a  mach  mu  mheadh- 
u\  on-là:  ach  bha  Ben-hadad  ag  òl  gus  an 
n  robh  e  air  mhisg  anns  na  pàilliuuaibh,  e 
fèin  agus  na  rìghrean,  eadhon  an  dà  righ 
!■  dheug  thar  fhichead  a  bha  'ga  chòmh- 
B  nadh. 

'f       17  Agus  chaidh  òganaich  uachdarana 
nan  dùchanna  mach  an  toiseach :  agus 
ti     chuir  Ben-hadad  daoine  a  mach,  agus  dh'- 

ii  innis  iad  da,  ag  ràdh,  Thàinig  daoiue  a 
H     mach  à  Samaria. 

iii  18  Agus  thubhairt  esan,  Ma's  ann  gu 
it     sìth  a  thàinig  iad  a  mach,  glacaibh  beò  iad  ; 

no  ma's  ann  gu  cogadh  a  thàinig  iad  a 
ch  mach,  glacaibh  beò  iad. 
i,  19  Agus  thàinig  iad  a  mach  as  a'  bhaile, 
»■  òganaich  uachdarana  nan  dùchanna,  agus 
e,  an  armailt  a  lean  iad. 
u  20  Agus  mharbh  gach  fear  diubh  'fbear  : 
ii      agus  theicli  na  Sirianich,  agus  ruag  Israel 

iad ;  agus  chaidh  Ben-hadad  righ  Shiria  as 
e  air  muin  eich,  maille  ris  a'  mharc-shluagh. 
!,  21  Agus  chaidh  righ  Israeil  a  mach,  ag- 
i  us  bhuail  e  na  h-eich,  agus  na  carhaid,  ag- 
i  us  mharbh  e  na  Sirianaich  le  h-àr  mòr. 
r  22  Agusthàinigam  fàidh  gurigh  lsraeil, 
!  agus  thubhairt  e  ris,  Falbh,  neartaich  thu 
)     fèin,  agus  thoir  fa'near,  agus  faic  ciod  a 

ni  thu ;  oir  aig  teachd  mu'n  cuairt  na 

bliadhna  thig  ngh  Shiria  nìos  a'd'  agh- 
i  aidh. 

23  Agusthubhairtseirbhisichrigh  Shiria 
ris,  Is  dèe  bheaun  au  dèe-san ;  uime  sin 
bhuadhaich  iad  oirnn  :  ach  cogamaid  riu 
anns  a'  chòmhnard,  agus  gun  teagamh 
buadhaichidh  sinne  orra-san. 

24  Agus  dean  an  ni  so,  Thoir  na  rìgh- 
rean  air  falbh,  gach  fear  as  'àit,  agus  cuir 
ceannardan  'nan  àit. 

25  Agus  àireamh  dhuit  fèin  armailt,  mar 
an  armailt  a  thuit  agad,  each  air  an  each, 
agus  carbad  air  a'  charbad ;  agus  cogaidh 
sinn  riu  anns  a'  chòmhnard,  agus  gu 
cinnteach  buadhaichidh  sinn  orra.  Agus 
dh'èisd  e  r'an  guth,  agus  rinn  e  mar  sin. 

26  Agus  aig  teachd  mu'n  cuairt  na 
bliadhna  dh'àireamh  Ben-hadad  na  Sirian- 
aich,  agus  chaidh  e  suas  gu  h-Aphec  a 
chogadh  ri  h-lsrael. 

27  Agus  dh'àirmlieadh  clann  Israeil,  ag- 
us  bha  iad  uile  a  làthair,  agus  chaidh  iad 
'nan  coinneamh  :  agus  champaich  clann  Is- 
raeil  fa'n  comhair,  mar  dhà  threud  bheaga 
ghabhar  :  ach  lìon  na  Sirianaich  an  tìr. 

28  Agus  thàinig  duine  le  Dia,  agus  labh- 
air  e  ri  righ  Israeil,  agus  thubhairt  e,  Mar 


so  tha'n  Tighearn  ag  ràdh,  A  chionn  gu'n 
dubhairt  na  Sirianaich,  Is  Dia  bheann  an 
Tighearn,  ach  cha  'n  e  Dia  nan  gleann  e  ; 
air  an  aobhar  sin  bheir  mise  an  sluagh  lìon- 
mhor  so  uile  ann  ad  làimh-sa,  agus  bithidh 
fios  agaibh  gur  mise  an  Tighearn. 

29  Ayus  champaich  iad  mu  choinneamh 
a  chèile  seachd  làithean :  agus  air  an  t- 
seachdamh  là  chuireadh  an  cath  :  agus 
mharbh  clann  Israeil  do  na  Sirianaich  ceud 
mìle  coisiclie  ann  an  aon  là. 

30  Acb  theich  a'  chuid  eile  gu  h-Aphec, 
do'n  bhaile  ;  agus  an  sin  thuit  balla  air 
seachd  mìle  ficliead  fear  do  na  dh'fhàgadh. 
Agus  theich  Ben-liadad,  agus  thàinig  e  do'n 
bhaile,  do  sheòmar-cùil. 

31  Agus  thubhairt  a  sbeirbhisich  ris, 
Feuch  a  nis,  chuala  sinn  mu  rìghrean  tighe 
Israeil,  gur  rìghrean  iochdmhor  iad  :  cuir- 
eamaid  ma  ta  saic-eudach  air  ar  leasraidh, 
agus  cuird  air  ar  cinu,  agus  rachamaid  a 
mach  gu  righ  Israeil ;  theagamh  gu'n  saor 
e  t'anam. 

32  Agus  cheangail  iad  saic-eudach  air  an 
leasraidh,  agus  chuir  iad  cuird  air  an  cinn, 
agus  tliàinig  iad  gu  righ  Israeil,  agus  thubh- 
airt  iad,  Tha  do  sheirbhiseach  Ben-hadad 
ag  ràdh,  Leig  dhomh,  guidheam  orf,  a  bhi 
beò.  Agus  thubhairt  esau,  Am  bheil  e 
fathast  beò  Ptserao  hhràthair  e. 

33  Agus  thui{  na  daoine  an  aire  gu  fur- 
achar  a  dh'fheuchainn  an  tigeadh  ni  air 
bith  uaith,  agus  ghrad-ghlac  iad  e;  agus 
thubhairt  iad,  Do  bhràthair  Ben-hadad. 
An  sin  thubhairt  esan,  Rachaibh,  thugaibh 
leibh  e.  Agus  thàiuig  Ben-liadad  a  mach 
d'a  ionnsuidh  ;  agus  thug  e  air  dol  suas 
do'n  charbad. 

34  Agus  thubhairt  Ben-badad  ris,  Na 
bailtean  a  thug  m'athair-sa  o  t'athair-6a, 
bheir  mise  air  an  ais,  agus  ni  thusa  sràide 
dhuit  fèin  ann  an  Damascus,  mar  a  rinn 
m'athair-saanu  an  Samaria.  AnsinfAwòA- 
airt  Ahab,  Leigidh  mise  air  falbh  thu  leis 
a'  choimhcheangal  so.  Mar  so  rinn  e 
coimhcheangal  iis,  agus  leig  e  air  falbh 
e. 

35  Agus  thubhairt  duine  àraidh  do 
mhacaibh  nam  fàidh  r'a  choimhearsnach 
ann  am  focal  an  Tighearna,  Buail  mi, 
guidheam  ort.  Agus  dhiùlt  an  duine  a 
bhualadh. 

36  An  sin  thubhairt  esan  ris,  A  chionn 
nach  deisd  thu  ri  guth  an  Tighearna, 
feuch,  co  luath  as  a  dh'fhalbhas  tu  uamsa, 
marbhaidh  leòmhan  thu.  Agus  co  luath 
as  a  dh'fbalbh  e  uaith,  fhuair  leòmhan  e, 
agus  mharbh  se  e. 

37  'Na  dhèigh  sin  fhuair  e  duine  eile, 
agus  thubhairt  e,  Buail  mi,  guidheara  ort. 
Agus  bhuail  gu  deimhin  an  duine  e,  agus 
lot  se  e. 

38  Agus  dh'fhalbh  am  fàidh,  agus  dh'- 
fheith  e  air  an  righ  làhnh  ris  an  t-slighe, 
agus  chuir  se  e  fein  ann  an  coslas  eile  le 
luath  air  'aghaidh. 

39  Agus  an  uair  a  bha'n  righ  a'  gabhail 
seachad,  dh 'èigb  e  ris  an  righ,  agus  thubh- 
airt  e,  Chaidh  t'òglach  a  steach  gu  meadh- 
on  a'  chatha,  agus,  feuch,  thionndaidh 
duine  a  leth-taobh,  agus  thug  e  duine  a  m' 
ionnsuidh-sa,  agus  thubhairt  e,  Glèidh  ara. 
fear  so :  mur  bi  e  r'a  fhaotainn  air  chw; 

sam  bith,  bithidh  t'anam-sa  air  son  'ana- 
ma-san,  no  dìolaidh  tu  tàlann  airgid. 

40  Agus  atn  feadh  ablia  t'òglach  a'  bith- 
dheanamh  an  so  agus  an  snd,  cha  robh  esan 
r'afhaghail.  Agus  thubhairt  righ  Israeil 
ris,  is  ann  mar  so  a  bhitheas  do  hhreithean- 
as-sa  ;  dh'òrduich  thu  fèin  e. 

41  Agus  rinn  e  cahhag,  agus  chuir  e'n 
luath  air  falhh  o  'aghaidh;  agus  dh'aith- 
nich  righ  Israeil  e,  gu'm  b'ann  do  ua  fàidh- 
ibh  e. 

42  Agus  thubhairt  e  ris,  Mar  so  tha'n 
Tighearn  ag  ràdh,  A  chionn  gu'n  do  leig 
thu  as  do  làimh  duine  a  dh 'òrduich  mise 
gu  lèir-sgrios,  uime  sin  bithidh  t'anam-sa 
air  son  'anama-san,  agus  do  shluagh-sa  air 
son  a  sliluaigh-san. 

43  Agus  dh'fhalbh  righ  Israeil  a  dh'- 
ionnsuidh  a  thighe  dubhach  agus  feargach, 
agus  thàinig  e  gu  Samaria. 

CAIB.  XXI. 

AGUS  thachair  an  dèigh  nan  nithe  sin 
gu'a  robh  fion-lios  aig  Nahot  an  t- 
Iesreeleach,  a  blia  ann  an  Iesreel,  làimh  ri 
lùchairt  Ahaih  righ  Shamaria. 

2  Agus  lahhair  Ahah  ri  Nabot,  ag  ràdh, 
Thoir  dhomhsa  t'lhìon-lios,  gu  blii  agam 
'na  lios  luihhean,  a  chionn  gu  bheil  e  fagus 
do  m'  thigh,  agus  bheir  mise  dhuitse  air  a 
shon  fion-lios  a's  fearr  na  e  ;  no  ma's  e  a's 
taitniche  leat,  bheir  mi  diiuit  a  luach  an 
airgiod. 

3  Agus  thubhairt  Nabot  ri  Ahab,  Nar 
leigeadh  Dia  dhornhsa,  gu'n  tugainn  oigh- 
reachd  m'aithriche  dhuitse. 

4  Agus  thàinig  Ahab  d  a  thigh  dubhach 
agus  feargach,  air  son  an  fhocail  a  labhair 
Nabot  an  k  Iesreeleach  ris:  oir  thubhairt 
e,  Cha  toir  mi  dbuit  oighreachd  m'aith- 
riche  :  agus  luidh  e  sìos  air  a  leabaidh,  ag- 
us  thionndaidh  e  'aghaidh  air  falbh,  agus 
cha'n  itheadh  e  aran. 

5  Ach  thàinig  Iesebel  a  bhean  d'a  ionn- 
suidh,  agus  thubhairt  i  ris,  C'ar  son  a  tha 
do  spiorad  cho  dubhach,  agus  nach  ith  thu 
aran? 

6  Agus  thuhhairt  esan  rithe,  Air  son 
gu'n  do  labhair  rai  ri  Nabot  an  t-Iesreel- 
each,  agus  gu'n  dubhairt  mi  ris,  Thoir 
dhomhsa  t'fhìon-lios  air  airgiod  ;  no,  ma's 
àill  leat,  bheir  mi  dhuit  fion-lios  eile  air  a 
shon :  agus  thubhairt  esan,  Cha  toir  mi 
dhuit  m'fhìon-lios. 

7  Agus  thubhairt  Iesebel  a  bbean  ris, 
Tha  thus'  a  nis  a'  stiùradh  rìoghachd  Is- 
raeil  !  Eirich,  ith  aran,  agus  biodh  do 
chridhe  subhach  :  bheir  mise  dhuit  fion-lios 
Naboit  an  lesreelich. 

8  Agus  sgrìobh  i  litrichean  ann  an  ainm 
Ahaib,  agus  sheulaich  i  iad  le  'sheula  ;  ag- 
us  chuir  i  na  litriche  dh'ionnsuidh  nan 
seanair,  agus  a  dh'ionnsiudh  nan  uaislean 
a  bha  chòmhnuidh  maille  ri  Nabot  'na 
bhaile.   , , 

9  Agus  sgrìobh  i  anns  na  htrichibh,  ag 
ràdh,  Gairmibh  trasgadh,  agus  thug- 
aibh  air  Nabot  suidhe  an  toiseach  an 
t-sluaigh : 

10  Agus  cuiribh  dithis  dhaome,  mic 
Bheliail,  mu  'choinneamh,  a  thoirt  fian- 
uis  'na  aghaidh,  ag  ràdh,  Mhaslaich  thu 
Dia  agus  an  righ  :  agus  an  sin  thugaibh  a 


mach  e,  agus  clachaibh  e,  a  chum  gu'm 

faigh  e  bàs. 

11  Agus  rinn  daoine  a  bhaile,  eadhon 
naseanairean,  agus  na  h-uaislean  a  chòmh- 
nuich  'na  bhaile,  a  rèir  an fhios  a  chuir  le- 
sebel  d'an  iounsuidh,  a  rèir  an  ni  a  bha 
sgrìobhta  anns  na  litrichibh  a  chuir  i  d'an 
ionnsuidh. 

12  Gbairm  iad  trasgadh,  agus  thug  iad 
air  Nabot  suidhe  an  toiseach  an  t-sluaigh. 

13  Agus  thàinig  dithis  dhaoine,  mic  Bhe- 
liail,  agus  shuidh  iad  mu  'choinneamh : 
agus  rinn  fir  Bheliail  fianuis  'na  aghaidh, 
eadhon  an  aghaidh  Naboit,  an  làthair  an 
t-sluaigh,  ag  ràdh,  Mhaslaich  Nabot  Dia 
agus  an  righ.  An  sin  thug  iad  a  mach  as 
a'  bhaile  e,  agus  chlach  iad  e  le  clachaibh, 
agus  fhuair  e  bàs. 

14  'Na  dhèigh  sin  chuir  iad  teachdair  ga 
Iesebel,  ag  ràdh,  Chlachadh  Nabot,  agus 
tha  e  marbh. 

15  Agus  an  uair  a  chuala  Iesebel  gu'n  do 
cblachadh  Nabot,  agus  gu'n  robh  e  marbh, 
thubhairt  Iesehel  ri  Ahab,  Eirich,  gabh 
sealbh  ann  am  fion-lios  Naboit  an  Iesreel- 
ich,  a  dhiùlt  e  thoirt  duit  air  airgiod ;  oir 
cha  'n'eil  Nabot  beò,  ach  marbh. 

16  Agus  an  uair  a  chual'  Ahab  gu'n  robh 
Nabot  marbh,  dh'èirich  Ahab  a  dhol  sìos 
gu  fion-lios  Naboit  an  Iesreelich,  a  ghabh- 
ail  seilbh  ann. 

17  Agus  tbàinig  focal  an  Tighearna  dh'- 
ionnsuidh  Eliah  an  Tisbithich,  ag  ràdh, 

18  Eirich,  fàlbh  sìos  a  choiuneachadh 
Ahaib  righ  Israeil,  atha  anu  an  Samaria: 
feuch,  tha  e  ann  am  fion-lios  Naboit,  d'an 
deachaidh  e  sìos  a  ghabhail  seilbh  ann. 

19  Agus  labhraidh  tu  ris,  ag  ràdh,  Mar 
so  tha'n  Tighearn  ag  ràdh,  Au  do  mharbh 
thu,  agus  mar  an  ceudna  an  do  ghabh  thu 
sealbh  ?  Agus  labhraidh  tu  ris,  ag  ràdh, 
Mar  so  tha'n  Tighearn  ag  ràdh,  Anns  an 
àit  auns  an  d'imlich  na  madraidh  fuil  Nab- 
oit,  imlichidh  na  madraidh  t'fhuil-sa, 
eadhon  t'fhuil-sa. 

20  Agus  thubhairt  Ahab  ri  h-Eliah,  An 
d'fhuair  thu  mi,  O  mo  nàmhaid?  Agus 
thubhairt  esan,  Fhuair  mi  thu ;  a  chionn 
gu'n  do  reic  thu  tbu  fèin  a  dheanamh  uilc 
ann  an  sùilihh  an  Tighearna. 

21  Feuch,  bheir  mise  olc  ort,  agus  cuir- 
idh  mi  as  do  d'shliochd,  agus  gearraidh  mi 
air  falbh  o  Ahab  esan  a  ni  uisge  ri  balla, 
agus  esan  a  dhruidear  a  stigh,  agus  a  dh'- 
fhàgar  ann  an  Israel. 

22  Agus  ni  mi  do  thigh-sa  mar  thigh  Ie- 
roboaim  mhic  Nebait,  agus  mar  thigh 
Bhaasa  mhic  Ahiah,  air  son  a'  bhrosnach- 
aidh  leis  an  do  bhrosnaich  thu  mi  gu  feirg, 
agus  leis  an  d'thug  thu  air  Israel  peacach- 
adh. 

23  Agus  mar  an  ceudna  mu  Iesebel  labh- 
air  an  Tighearn,  ag  ràdh,  Ithidh  na  mad- 
raidh  Iesebel  aig  balla  Iesreeil. 

24  Esan  a  gheibh  bàs  do  Ahab  anns  a' 
bhaile  ithidh  na  madraidh  ;  agus  esan  a 
gheibh  bàs  anns  a'  mhachair  ithidh  eun- 
laith  an  athair. 

25  Ach  cha  robh  neach  ann  cosmhuil  ri 
Ahab,  a  reic  e  fèin  a  dheanamh  uilc  ann 
au  sùilibh  an  Tighearna,  do  bhrìgh  gu'n 
do  tharruing  a  bhean  Iesebel  thuige  e. 

26  Agus  rinn  e  nithe  ro-ghràineil  ann  aa 

leantuinn  dhèe  brèige,  a  rèir  nan  uile  nithe 
a  rinn  na  h-Aruoraich,  a  thilg  an  Tigh- 
earu  a  mach  roimh  chloinn  Israeil. 

27  Agus  an  uair  a  chuala  Ahab  na 
briathra  sin,  reub  e  'eudaeh,  agus  chuir  e 
saic-eudach  air  'I'heoil,  agus  thraisg  e,  ag- 
us  luidh  e  ann  an  saic-eudach,  agus  ghluais 
e  gu  mall. 

28  Agus  thàinig  focal  an  Tighearna  gu 
Eliah  an  Tisbitheach,  ag  ràdh, 

29  Am  faic  thusa  mar  a  tha  Ahab  'ga 
ùmhlacliadh  fèin  a'm'  fhianuis-sa  ?  a 
chionn  gu  hheil  e  'ga  ùmhlachadh  fèin 
a'm'  fhianuis,  cha  toir  mi  an  t-olc  "na 
làithibh-san :  ach  ann  an  làithibh  a  mhic 
bheir  mi  an  t-olc  air  a  thigh. 

CAIB.  XXII. 

AGUS  dh'f han  iad  tri  bliadhna  gun  chog- 
adh  eadar  Siria  agus  Israel. 

2  Agus  anns  an  treas  bliadhna  thàinig 
Iehosaphat  righ  Iudah  a  nuas  gu  righ  Is- 
raeil. 

3  (Agus  thnbhairt  righ  Israeil  r'a 
sheirbhisich,  Nach  'eil  fhios  agaibh  gur 
leinne  Raraot  ann  an  Gilead?  agusgitfA- 
eadli  tha  sinn  gun  ghuth  againn  air  a 
ghlacadh  à  làimh  righ  Shiria.) 

4  Agus  thubhairt  e  ri  lehosaphat,  An 
tèid  tliu  maille  riumsa  gu  cath  do  Ramot- 
gilead?  Agus  thubhairt  Iehosaphat  ri 
righ  Israeil,  Tha  mise  mar  a  ta  thusa,  mo 
shìuagh-sa  mar  do  shluagh-sa,  m'eich-sa 
mar  t'eich-sa. 

5  Agus  tliubhairt  Iehosaphat  ri  righ  Is- 
raeil,  Fiosraich.  guidheam  ort,  an  diugh 
do  fhocal  an  Tighearn. 

6  Uime  sin  chruinnich  righ  Israeil  na 
fàidhean  an  ceann  a  clièile,  mu  thimchioll 
ceithir  cheud  fear,  agus  thubhairt  e  riu, 
An  teid  mi  an  aghaidh  Ramot-gilead  gu 
cath,  no'n  leig  mi  leis  ?  Agus  thubhairt 
iadsan,  Falbh  suas,  oir  bheir  an  Tighearn 
an  làimh  an  righ  e. 

7  Agus  thubhairt  Iehosaphat,  Nach  'eìl 
an  so  fàidh  tuilleadh  leis  an  Tighearna, 
chum  gu'm  fiosraich  sinn  dheth  ? 

8  Agus  thubhairt  righ  Israeil  ri  Iehosa- 
phat,  Tha  fathast  aon  fhear  ann,  Micaiah 
mac  Imlah,  leis  am  feud  sinu  tìosrachadli 
do'n  Tigliearn ;  ach  tha  fuath  agam  diia, 
oir  cha  mhaith  a  chuireas  e  air  mo  mhau- 
adh-sa,  ach  olc.  Agus  thubliairt  lehosa- 
phat,  Na  abradh  an  righ  mar  sin. 

9  Agus  ghairm  righ  Israeil  air  maor, 
agus  thubhairt  e,  Greas  an  so  Micaiah 
mac  Imlah. 

10  Agus  shuidh  righ  Israeil,  agus  Ieho- 
saphat  righ  Iudah,  gach  fear  air  a  righ- 
chaithir  fèin,  le'n  earradh  rìoghail  orra, 
ann  an  àite  rèidh,  ann  an  dol  a  steach  geata 
Shamaria,  agus  na  fàidhean  uile  ri  fàidh- 
eadaireachd  'nam  fiauuis. 

11  Agus  rinu  Sedeciah  mac  Chenaanah 
adhaircean  iaruinn  dha  fèin,  agus  thubh- 
airt  e,  Mar  so  tha'n  Tighearu  ag  ràdh,  Leo 
so  buailidh  tu  na  Sirianaich,  gus  au  cuir 
thu  as  doibh. 

12  Agus  rinn  na  fàidheau  uile  fàidhead- 
aireachd  mar  so,  ag  ràdh,  Falbh  suas  gu 
Ramot-gilead,  agus  soirbhich ;  oir  bheir 
an  Tighearn  an  làimh  an  righ  e. 

13  Agus  an  teachdair  a  chaidh  a  ghairm 

Mhicaiah,  labhaire  ris,  ag  ràdh,  Feuch  a 
nis,  tha  briathra  nam  fàidh  le  h-aon  bheul 
a'  foillseachadh  maith  do'n  righ  :  bitheadh 
t'fhocal-sa,  guidheara  ort,  mar  fhocal  aoin 
diubhsan,  agus  labhair  an  ni  a  ta  maith. 

14  Agus  thuhhairt  Micaiah,  Mar  is  beò 
an  Tighearn,  ari  ni  a  their  an  Tighearna 
riura,  sin  labhraidh  mise. 

15  Agus  thainig  e  dh'ionnsuidh  an  righ, 
agus  thuhhairt  an  righ  ris,  A  Mhicaiah,  an 
tèid  sinn  do  Ramot-gilead  gu  cath,  no'n 
lei?  sinn  leis?  Agus  thubiiairt  esan  ris, 
Falbh  suas,  agus  soirbhich  ;  oir  bheir  an 
Tighearn  an  làirah  an  righ  e. 

16  Agus  thubhairt  an  righ  ris,  Cia  lìon 
uair  a  mhionnaicheas  mi  thu,  nach  innis 
thu  dhomh  ach  an  fhìrinn  ann  an  ainm 
an  Tighearn  ? 

17  Agus  thubhairt  esan,  Chunnaic  mi 
Israel  uile  sgapta  air  na  slèibhtibh,  mar 
chaoraich  aig  nach  'eil  aodhaire :  agus 
thubliairt  an  Tighearna,  Cha  'n'eil  maigh- 
stir  orraso  :  pilleadh  gach  fear  dhiubh  d'a 
thigh  fèin  auu  an  sìth. 

18  Agus  thuhhairt  righ  Israeil  ri  Ieho- 
saphat,  Nacli  d'innis  rai  dhuit  nach  cuir- 
eadh  e  maith  sam  bith  air  mo  mhanadh- 
sa,  ach  olc  ? 

19  Agus  thubhairt  e?an,  Uime  sin  èisd 
thusa  ri  focal  an  Tigliearna  :  Chunnaic 
mise  an  Tighearna  'na  shuidhe  air  a  righ- 
chaithir,  agus  uile  shlòigh  nan  nèamh  'nan 
seasamh  làimh  ris,  air  a  làimh  dheis  agus 
air  a  làirah  clilì. 

20  Agus  thubhairt  an  Tighearna,  Cò  a 
chuireas  impidh  air  Ahab,  a  chura  gu'n 
tèid  e  suas,  agus  gu'n  tuite  ann  an  Ramot- 
gilead?  Agus  thubhairt  aon  mar  so,  agus 
aon  eile  mar  sud. 

21  Agus  thàiuig  spiorad  a  mach,  agus 
sheas  e  ara  fianuis  an  Tighearn,  agus 
thubhairt  e,  Cuiridh  mise  impidh  air. 

22  Agus  thubhairt  an  Tigliearna  ris,  Cò 
leis?  Agus  thubhairt  esan,  Thèid  mi 
mach,  agus  bithidh  mi  a'm'  spiorad  brèige 
ann  am  beul  'fhàidhean  uile.  Agusthubh- 
airt  e,  Cuiridh  tu  impidh  air,  agus  mar  an 
ceudna  buadliaichidli  tu :  falbh  a  mach, 
agus  dean  mar  sin. 

23  A  nis  uime  sin,  feuch,  chuir  an  Tigh- 
earna  spiorad  brèige  ann  am  beul  nam 
fàidh  sin  agad  uile,  agus  labhair  au  Tigh- 
earn  olc  mu  d'  thimchioll. 

24  Agus  chaidh  Sedeciah  raac  Chenaan- 
ah  am  fagus,  agus  bliuail  e  Micaiah  air  a' 
ghiall,  agus  thubhairt  e,  Cia'n  taobh  a 
cliaidh  spiorad  an  Tighearn  uamsa  a  labh- 
airtriutsa? 

25  Agus  thubhairt  Mioaiah,  Feuch,  chi 
thu  san  là  air  an  tèid  thu  steacli  do  sheòm- 
ar-cùil  gu  t'fliolachadn  fein. 

26  Agus  thubhairt  righ  Israeil,  Glacaibh 
Micaiah,  agus  thugaibh  air  ais  e  gu  Amon 
uachdarau  a'  bhaile,  agus  gu  Ioas  mac  an 
righ  ; 

27  Agus  abraibh,  Mar  so  thubhairt  an 
righ,  Cuiribh  am  fear  so  anus  a'  phrìosan, 
agus  beathaichibh  e  le  aran  airce,  agus 
le  uisge  airce,  gus  an  tig  mise  ann  an  sìth. 

28  Agus  thubhairt  Micaiah,  Ma  philleas 
tusa  idir  aun  an  sìth,  cha  do  labhair  an 
Tighearna  leamsa.  Agus  thubhairt  e, 
Eisdibli,  a  shlòigh  uile. 

29  Uimesin  chaidhrigh  Israeil,  agus  le- 
hosaphat  righ  ludah,  suas  gu  Ramot-gil- 
ead. 

30  Agus  thubhairt  righ  Israeil  ri  Ieho- 
saphat,  Cuiridh  mise  mi  fèin  ann  an  coslas 
eile,  agus  thèid  mi  a  steach  do'n  chath ; 
ach  cuir  thusa  t'earradh  rìoghail  ort. 
Agus  chuir  righ  I-raeil  e  fèin  ann  an  coslas 
eile,  agus  chaidh  e  steach  do'n  chath. 

31  Ach  dh'àithn  righ  Sliiria  do'n  dà 
cheannard  deug  thar  fhichead  a  bìia  os 
ceann  a  charbad,  ag  ràdh,  Na  cogaibh  ris 
a'  bheag  no  ris  a'  mhòr,  ach  ri  righ  Israeil 
'na  aonar. 

32  Agus  an  uair  a  chunnaic  ceannardan 
nan  carbad  leliosaphat,  thubhairt  iad,  Gu 
cinnteach  is  e  so  righ  Israeil.  Agus 
thionndaidh  iad  a  leth-taobh  a  chogadh 
'na  aghaidh  :  agus  ghlaodh  lehosaphat  a 
mach. 

33  Agus  an  uair  a  chunnaic  ceannardan 
nan  carbad  nach  b'e  righ  Israeil  a  bh'ann, 
phill  iad  o  a  leantuinn. 

34  Agus  tharruing  fear  a  bhogha  a 
thaobh  tuairmeis,  agus  bhuail  e  righ  lsraeil 
eadar  altaibh  na  lùirich  :  uime  sin  thubli- 
airt  e  r'a  charbadair,  Tionndaidh  do  làmh, 
agus  thoir  a  mach  as  an  fheachd  mi ;  oir 
tha  mi  air  mo  lotadh. 

35  Agus  mheudaich  an  cath  air  an  là 
sin  :  agus  chumadh  an  righ  suas  'na  charb- 
ad  an  aghaidh  nan  Siriauach,  agus  f  huair 
e  bàs  mu  fheasgar;  agus  ruith  an  fhuil  a 
mach  as  an  lot  gu  meadhon  a'  charbaid. 

36  Agus  chaidh  gairm  air  feadh  an 
t-slòigh  mu  luidhe  na  grèine,  ag  ràdh, 
Gach  fear  d'a  bhaile,  agus  gach  fear  d'a 
thìr  fèin. 

37  Agus  dh'eug  an  righ,  agus  thugadh 
do  Shamaria  e  :  agus  dh'adhlaic  iad  au  righ 
ann  an  Samaria. 

38  Agus  nigh  neach  an  carbad  ann  an 
lochan  Shamaria,  agus  dh'imlich  na  mad- 
raidh  'fhuil ;  agus  nigh  iad  'armachd,  a 
rèir  focail  an  Tighearn,  a  labhair  e. 

39  Agus  a'  chuid  eile  do  ghnìomharaibh 
Ahaib,  agus  na  h-uile  nìthe  a  rinn  e,  agus 
an  tigh  do  fhiaclaibh  elephant  a  thog  e, 
agus  na  bailtean  uile  a  thog  e,  nach  'eil  iad 
sgrìobhta  ann  an  leabhar  eachdraidh  rìgh- 
rean  Israeil  ? 

40  Agus  choidil  Ahab  maille  r'a  aith- 
richibh,  agus  rìghich  Ahasiah  a  mhac  'na 
àit. 

41  Agus  thòisich  Iehosaphat  mac  Asa 


air  rìoghachadh  os  ceann  Iudah  anns  a* 
cheathramh  bliadhna  do  Ahab  righ  Is- 
raeil. 

42  Bha  Iehosaphat  cùig  hliadhna  deug 
thar  fhichead  a  dh'aois  an  uair  a  thòisich 
e  air  rìoghachadh,  agus  rìghich  e  cùig 
bliadhna  tìchead  ann  an  Ierusalem :  agus 
b'e  ainm  a  mhàthar  Asubah,  nigiiean 
Shilhi. 

43  Agus  ghluais  e  ann  an  uile  shlighe 
Asa  'athar  ;  cha  do  chlaon  e  uaithe,  a' 
deanamh  an  ni  a  bha  ceart  ann  an  sùilibh 
an  Tighearna :  gidheadh,  cha  d'thugadh 
air  falbh  na  h-àitean  àrda,  oir  fathast  dh'- 
ìobhair  an  sluagh,  agus  loisg  iad  tùis  anns 
na  h-àitibh  àrda. 

44  Agus  rinn  Iehosaphat  sìth  ri  righ  Is- 
raeil. 

45  Agus  a'  chuid  eile  do  ghnìomharaibh 
Iehosaphait,  agus  a  thrèine  a  dh'fheuch  e, 
agus  cionnus  a  chog  e,  nach  'eil  iad 
sgrìobhta  ann  an  leabhar  eachdraidh  rìgh- 
rean  Iudah  ? 

46  Agus  fuigheall  nan  Sodomach  a  dh'- 
fhan  anu  au  làithibh  Asa  'athar,  chuir  e 
as  an  tìr. 

47  San  àm  sin  cha  robh  righ  ann  an  E- 
dom  :  b  fhear-riaghlaidh  a  bha  'na  righ. 

48  Rinn  Iehosaphat  longa  do  Tharsis 
gu  dol  do  Ophir  air  son  òir :  (ach  cha 
deachaidh  \&&ann  ;  oir  bhriseadh  nalonga 
ann  an  Esion-geber.) 

49  Agus  thubhairt  Ahasiah  mac  Ahaib 
ri  Iehosaphat,  Rachadh  mo  sheirbhisich- 
sa  maille  ri  d'  sheirbhisich-sa  anns  nalong- 
aibh  :  ach  cha  b'àill  le'  Iehosaphat  sin. 

50  Agus  choidil  Iehosaphat  maille  r'a 
aithrichibh,  agus  dh'adhlaiceadh  e  maille 
r'a  aithrichibh  ann  am  baile  Dhaibhidh 
'athar:  agus  rìghich  Iehoram  a  mhac  'na 
àit. 

51  Thòisich  Ahasiah  mac  Ahaib  air 
rìoghachadh  os  ceann  Israeil  anu  an  Sa- 
maria  san  t-seachdamh  bliadhna  deug  do 
Iehosaphat  righ  Iudah,  agus  rìghich  e  os 
ceann  Israeil  dà  bhliadhna. 

52  Agus  rinn  e  olc  ann  an  sùilibh  an 
Tighearn,  agus  ghluais  e  ann  an  slighe 
'athar,  agus  ann  an  slighe  a  mhàthar,  agus 
ann  an  slighe  Ieroboaim  mhic  Nebait,  a 
thug  air  Israel  peacachadh  : 

53  Oir  rinn  e  seirbhis  do  Bhaal,  agus 
shleuchd  e  dha,  agus  bhrosnaich  e  an 
Tighearna  Dia  Israeil  gu  feirg,  a  rèir  nan 
uile  nithe  a  rinn  'athair. 


DARA  LEABHAR  NAN  RIGH, 

d'an  goirear  GU  COITCHEANN, 

CEATHRAMH  LEABHAR  NAN  RIGH. 

CAIB.  I.  I    2    Agus  thuit   Ahasiah   sìos  troimh 

AGUS  rinn  Moab  ceannairc  an  aghaidh   chliath-uinneig  'na  sheòmar  uachdarach  a 
Israeil  an  dèigh  bàis  Ahaib.  |  bha  ann  an  Samaria,  agus  bha  e  tinn  :  ag- 

is  chuir  e  teachdairean  uaith,  agus  thubh- 
ùrt  e  riu,  Rachaibh,  fiosraichibh  do  Bhaal- 
sebub  dia  Ecroiu,  an  tig  mi  beò  o'n  tinneas 

50. 

3  Ach  thubhairt  aingeal  an  Tighearu  ri 
Eliah  an  Tisbitheach,  Eirich,  falbh  suas  an 
:oinneamh  tlieaclidairean  righ  Shamaria, 
igus  abair  riu,  An  ann  a  chionn  nach  'eil 
Dia  ann  an  Israel,  a  tha  sibh  a'  dol  a 
ih'fhiosrachadh  do  Bhaal-sebub  dia  Ec- 
roin  ? 

4  A  nis  uime  sin  mar  so  tha'n  Tighearn 
ig  ràdh,  O'n  leabaidh  sin  air  an  deachaidh 
tu  suas,  cha  tig  thu  a  nuas,  ach  gu  cinn- 
teach  gheibh  thu  bàs.  Agus  dh'fhalbh 
Eliah. 

5  Agus  an  uair  a  phill  na  teachdairean 
d'a  ionnsuidh,  thubhairt  e  riu,  C'ar  son  a 
tha  sibh  air  pilltinn  ? 

6  Agus  thubhairt  iadsan  ris,  Thàinig 
duine  a  nìos  'nar  coinneamh,  agus  thubh- 
airt  e  ruinn,  Rachaibh,  pillibh  a  dh'ionn- 
suidh  an  rigli  a  chuir  uaith  sibh,  agus  ab- 
raibh  ris,  Mar  so  tha'n  Tighearn  ag  ràdh, 
An  ann  a  chionn  nach  'eil  Dia  ann  an  Is- 
rael  a  tha  thu  a'  cur  theachdairean  a  dh'- 
fhiosrachadh  do  Bhaal-sebub  dia  Ecroin? 
Uime  sin  o'n  leabaidh  sin  air  an  deachaidh 
tu  suas,  cha  tig  thu  a  nuas,  ach  gu  cinn- 
teach  gheibh  thu  bàs. 

7  Agus  thubhairt  e  riu,  Ciod  e  eugas  an 
duine  a  thàinig  a  nìos  'nur  coinneamh, 
agus  a  labhair  ribh  na  briathra  sin  ? 

8  Agus  thubhairt  iadsan  ris,  Duine  mol- 
ach,  agus  e  crioslaichte  le  crios  leathair  m'a 
leasraidh.  Agus  thubhairt  esan,  Is  e  Eliah 
an  Tisbitheacii  a  bh'ann. 

9  Agus  chuir  an  righ  d'a  ionnsuidh 
ceannard  leth-cheud,  maille  r'aleth-cheud  : 
agus  chaidh  e  suas  d'a  ionnsuidh,  (a^us, 
feuch,  bha  e  'na  shuidhe  air  mullach 
slèibh,)  agus  labhair  e  ris,  A  dhuine  le  Dia, 
thubhairt  an  righ,  Thig  a  nuas. 

10  Agus  fhreagair  Èliah,  agus  thubhairt 
e  ri  ceannard  an  leth-cheud,  Agus  ma's 
duine  le  Dia  mise,  thigeadh  teine  a  nuas  o 
nanèamhaibh,  agus  loisgeadh  e  suas  thusa 
agus  do  leth-cheud.  Agus  thàinig  teine  a 
nuas  o  na  nèamhaibh,  agus  loisg  e  suas 
esan  agus  a  leth-cheud. 
i    11   Agus  a  rìs  chuir  e  d'a  ionnsuidh 

eeannard  ei!e  leth-cheud,  maille  r'a  leth- 
cheud :  agus  labhair  e,  agus  thub  airt  e 
ris,  A  dhuine  le  Dia,  mar  so  thubhairt  an 
righ,  Thig  a  nuas  gu  grad. 

12  Agus  fhreagair  Eliah  agus  thubhairt 
e  riu,  Ma'i  duine  le  Dia  mise,  thigeadh 
teine  a  nuas  o  na  nèamhaibh,  agus  loisg- 
eadh  e  suas  thusa  agus  do  leth-cheud. 
Agus  thàinig  teine  Dhè  a  nuas  o  na 
nèamhaibh,  agus  loisg  e  suas  esan  agus  a 
leth-cheud. 

13  Agus  a  rìs  chuir  e  uaith  ceannard  an 
treas  leth-cheud,  maille  r'a  leth-cheud: 
agus  chaidh  an  treas  ceannard  leth-cheud 
suas,  agus  thàinig  e,  agus  leig  se  e  fèin  air 
a  ghlùinibh  fa  chomhair  Eliah,  agus  dh'- 
aslaich  e  air,  agus  thubhairt  e  ris,  Adhuine 
le  Dia,  bitheadh,  guidheam  ort,  m'anam- 
sa,  ayus  anatn  an  leth-cheud  òglach  so 
agad,  luachmhor  a'd'  shùilibh. 

14  Feuch,  thàinig  teine  a  nuas  o  na 
nèamhaibh,  agus  loisg  e  suas  an  dà  cheud 


cheannard  leth-cheud,  maille  r'an  leth- 
cheudaihh;  ach  a  nis  bitheadh  m'anam-sa 
luachmhor  a'd  shùilibh. 

15  Agus  thubhairt  aingeal  an  Tighearna 
ri  Eliah,  Falbh  sìos  maille  ris  ;  na  biodh 
eagal  ortroimhe.  Agus  dh'èirich  e,  agus 
chaidh  e  sìos  maille  ris  a  dh'ionnsuidh  an 

|  righ. 

16  Agus  thubhairt  e  ris,  Mar  so  tha'n 
Tighearn  ag  ràdh,  A  chionn  gu'n  do  chuir 
thu  teachdairean  a  dh'lliiosrachadh  do 
Bhaal-sebuh  dia  Ecroin,  mur  nach  biodh 
Dia  ann  an  Israel  a  rìh'fhiosrachadh  d'a 
fhocal,  uime  sin  o'n  leabaidh  sin  air  an 
deachaidh  tu  suas,  cha  tig  thu  nuas,  ach 
gu  cinnteach  gheibh  thu  bàs. 

17  Agus  fhuair  e  bàs,  a  rèir  focail  an 
Tighearn  a  labhair  ELah:  agus  rìghich 
Iehoram  'na  àit,  anns  an  dara  bliadhna  do 
lehoram  mac  Iehosapìiait  righ  Iudah,  a 
chionn  nach  robh  mac  aige. 

18  Agus  a'  chuid  eile  do  ghnìomharaibh 
Ahasiah  a  rinn  e,  nach  'eil  iad  sgrìobhta 
aun  an  leabhar  eachdraidh  rìghrean  Is- 
raeil  ? 

CAIB.  II. 

AGUS  thachair  an  uair  a  hha'n  Tigh- 
earna  gu  Eliah  a  thogail  suas  le  h-iom- 
ghaoith  do  na  nèamhaibh,  gu'n  deachaidh 
Eiiah  maille  ri  Elisa  o  Ghilgal. 

2  Agus  thubhairt  Eliah  ri  Elisa,  Fan  an 
so,  guidheam  ort ;  oir  chuir  an  Tighearna 
mise  gu  Bet-el.  Agus  thubhairt  Elisa  ris, 
Mar  is  beò  an  Tighearn,  agus  mar  is  beò 
t'anam,  cha'n  fhàg  mi  thu.  Agus  chaidh 
iad  sìos  gu  Bet-el. 

3  Agus  thàinig  mic  nam  fàidh  a  bka 
ann  am  Bet-el  a  mach  gu  Elisa,  agus 
thubhairt  iad  ris,  Am  bheil  fhios  agad 
gu  n  toir  an  Tighearn  an  diugh  do  mhaigh- 
stir  air  falbh  o  d'  cheann  ?  Agus  thubh- 
airt  esan,  Seadh,  tha  fhios  agam  air  ;  bith- 
ibhse  'nur  to»d. 

4  Agus  thubhairt  Eliah  ris,  Elisa,  faa  an 
so,  guidheam  ort;  oir  chuir  an  Tighearna 
mise  gu  lericho.  Agus  thubhairt  esan, 
Mar  is  beò  an  Tighearn,  agus  mar  is  beò 
t'anam,  cha  dealaich  mi  riut.  Agus 
thàinig  iad  gu  Iericho. 

5  Agus  thàinig  mic  nam  fàidh  a  bha  ann 
an  Iericho  gu  Elisa,  agus  thubhairt  iad  ris, 
Nach  'eil  f'hios  agad-sa  gu  n  toir  an  Tigh- 
earn  an  diugh  do  mhaighstir  air  falbh  o  d' 
cheann  ?  Agus  fhreagair  esan,  Seadh,  tha 
fhios  agam  air  ;  bithibhse  'nur  tosd. 

6  Agus  thubhairt  Eliah  ris,  Fan,  guidh- 
eam  ort,  an  so;  oir  chuir  an  Tighearna 
raise  gu  Iordan.  Agus  thubhairt  esan, 
Mar  is  beò  an  Tighearn,  agus  mar  is  beò 
t'anam,  cha'n  fhàg  mi  thu.  Agus  chaidh 
iad  'nan  dithis  air  an  aghaidh. 

7  Agus  chaidh  leth-cheud  fear  do  mhac- 
aibh  nam  fàidh,  agus  sheas  iad  fa'n  comh- 
air  fad  as :  agus  sheas  iadsan  'nan  dithis 
làimh  ri  Iordan. 

8  Agus  ghahh  Eliah  'fhalluinn,  agus 
dh'fhill  e  cuideachd  i,  agus  bhuail  e  na 
h-uisgeachan,  agus  roinneadh  iad  a  null 
agus  a  nall ;  agus  chaidh  iadsan  'nan  dithis 
thairis  air  talamh  tioram. 

9  Agus  an  uair  a  bha  iad  air  dol  thairis, 
thubhairt  Eliah  ri  Elisa,  iarr  ciod  as  àill 

leat  mise  a  dheanatnh  air  do  shon,  mun 
toirear  mi  air  falbh  uait.  Agus  thubhairt 
Elisa,  Bitheadh,  guidlieam  ort,  cuibhrionn 
dhùbailte  do  d'  spiorad  orm. 

10  Agus  thubhairt  esan,  Is  cruaidh  an 
i  a  dh'iarr  thu  :  gidheadh,  ma  ehi  thu 
mise  'nuair  a  bheirear  air  falbh  uait  mi, 
bithidh  e  dhuit  mar  sin  ;  ach  mur  faic,  cha 
bhi  e  mar  sin. 

11  Agus  an  uair  a  bha  iad  a'  gabhail  air 
an  aghaidli,  agus  a'  còmhradli,  feuch, 
carbad  teine,  agus  eich  theine,  agus  dheal- 
aich  iad  f>  chèile  iad  :  agus  chaidh  Eliah 
suas  le  h-iomghaoith  do  na  nèainhaibh. 

12  Agus  i  hunnaic  Elisa  sin,  auus  glilaodh 
e,  M'athair,  m'athair  !  carbad  Israeil,  agus 
a  mharc-shluagh.  Agus  cha'u  fhac'e  ni's 
mò  e :  agus  rug  e  air  'eudach  fèin,  agus 
reub  e  'na  dhà  mhìr  e. 

13  Agus  thog  e  suas  falluinn  Eliah  a 
thuit  uaith,  agus  phill  e,  agus  sheas  e 
làimh  ri  bruaich  lordain  ; 

14  Agus  ghabh  e  falluinn  Eliah  a  thuit 
uaith,  agus  bhuail  e  na  h-uisgeachan,  agus 
thubhairt  e,  C'àit  a  nis  am  bkeil  an  Tigh- 
earna  Dia  Eliah  ?  Agus  an  uair  a  bhuail  e 
na  h-uisgeacha,  roinneadh  iad  a  null  agus 
a  nall,  agus  chaidh  Elisa  thairis. 

15  Agus  an  uair  a  chunnaic  mic  nam 
fàidh  e,  a  bha  ann  an  Iericho  fa  'chomhair, 
thubhairt  iad,  Dh'fhan  spiorad  Eliah  air 
Elisa.  Agus  thàinig  iad  'na  choinneamh, 
agus  chrom  siad  iad  fèin  dha  gu  làr, 

16  Agus  thubhairt  iad  ris,  Feuch  a  nis, 
tha  maille  ri  d' sheirbhisich  leth-cheud  fear 
treun  ;  rachadh  iad,  guidheamaid  ort,  agus 
ìarradh  iad  do  mhaighstir,  air  eagal  gu'n 
do  thog  spiorad  an  Tighearua  suas  e,  agus 
gu'n  do  thilg  se  e  air  beinn  èigin,  no  ann 
an  gleann  èigin.  Agus  thubliairt  esan, 
Cha  chuir  sibh  uaibh  tad. 

17  Agus  an  uair  a  chuiriad  impidh  air 
gus  an  robh  nàire  air,  thubhairt  e,  Cuiribh 
uaibh  iad.  Agus  chuir  iad  uatha  leth- 
cheud  fear;  agus  dh'iarr  iad  e  rè  thri 
làithean,  ach  cha  d'fhuair  iad  e. 

18  Agus  an  uair  a  thàinig  iad  a  rìs  d'a 
ionnsuidh,  agus  e  a  chòmhnuidh  aun  an 
Iericho,  thubhairt  e  riu,  Nach  dubhairt 
mise  ribh,  Na  rachaibh  ? 

19  Agus  thubhairt  fir  a'  bhaile  ri  Elisa, 
Feuch  a  nis,  tha  suidheachadh  a'  bhaile  so 
taitneach,  mar  a  tha  mo  thighearn  a'  faic- 
inn ;  ach  tha  'n  t-uisge  olc,  agus  an  tal- 
amh  neo-thorach. 

20  Agus  thubhairt  esan,  Thugaibh  a  m' 
ionnsuidh  soitheach  nomha,  agus  cuiribh 
ialann  ann.  Agus  thug  iad  d'a  ionnsuidh  e, 

21  Agus  chaidh  e  mach  a  dh  ionnsuidh 
tobair  nan  uisgeachan,  agus  thilg  e  salann 
an  sin,  agus  thubhairt  e,  Mar  so  than 
Tighearn  ag  ràdh,  Shlànuich  mi  na  h-uis- 
geacha  sin :  cha  bhi  o  sin  ni's  mò  bàs,  no 
talamh  neo-thorach. 

22  Agus  shlànuicheadh  na  h-uisgeacha 
gus  an  là'n  diugh,  a  rèir  focail  Elisa  a 
labhair  e. 

23  Agus  chaidh  e  suas  as  a  sin  gu  Bet- 
el :  agus  an  uair  a  bha  e  a'  dol  suas  air  an 
t-slighe,  thàinig  clann  bheag  à  mach  as  a' 
bhaile,  agus  rinn  iad  fanoid  air,  agus 
thubhairt  iad  ris,  Gabh  suas,  fhir  mhaoil ; 
gabh  suas,  fhir  mhaoil. 


24  Agus  sheall  e  'na  dhèigh,  agus  chunn- 
aic  e  iad,  agus  mhallaich  e  iad  ann  ai  t 
ainm  an  Tighearn  :  agusthàinig  dà  mhath 
ghamhuin  bhoirionn  a  mach  as  a'  choille  i 
agus  reub  iad  a  dhà  agus  dà  fhicheat  i 
duine  cloinne  dhiubh. 

25  Agus  chaidh  e  as  a  siu  gu  sliabh  Char-  > 
meil :  agus  as  a  sin  phill  e  gu  Samaria.  i 

CAIB.  III. 

ANIS  thòisich  Iehoram  mac  Ahaib  aii  g 
rìoghachadh  os  ceann  Israeil  ann  ai 
Samaria,  anns  an  ochdamh  bliadhna  deug 
do  Iebosaphat  righ  Iudah,  agus  rìghich  1  C 
dà  bliliadhna  dheug. 

2  Agus  rinn  e  olc  ann  an  sùilibh  an  | 
Tighearn,  ach  cha  Vunn  cosmhuil  r'a  H 
athair,  agus  cosmhuil  r'a  mhàthair;  oir 
chuir  e  air  falbh  dealbh   Bhaail,  a  rinn  ] 
'athair. 

3  Gidheadh,  ri  peacaibh  Ieroboaim  mhic 
Nebait,   a  thug  air  Israel  peacachadh,  [ 
dhlùth-lean  e  :  cha  do  dhealaich  e  riu  sin.  a 

4  Agus  bha  Mesa  righ  Mhoaib  'na  | 
shealbi  adair  chaoracli,  agus  dh'ìoc  e  do  i 
righ  Israeil  ceud  mìle  uan,  agus  ceud  mile  , 
reithe  le'n  olainn. 

5  Agus  an  uair  a  dh'eug  Ahab,  rinn 
righ  Mhoaib  ceannairc  an  aghaidh  righ 
Israeil. 

6  Agus  chaidh  righ  Iehoram  a  mach  air 
an  là  sin  à  Samaria,  agus  dh'àireamh  e 
Israel  uile. 

7  Agus  chaidh  e,  agus  chuir  e  teachd- 
airean  gu  Iehosaphat  righ  Iudah,  ag  ràdh, 
Rinn  ngli  Mhoaib  ceannairc  am'  aghaidh  : 
an  tèid  thu  maille  rium  an  aghaidh  Mhoaib 
gu  cath  ?  Agus  thubhairt  esan,  Thèid  mi 
suas :  t/ia  mise  mar  a  ta  thusa,  mo 
shluagh-sa  mar  do  shluagh-sa,  m'eich-sa 
mar  t'eich-sa. 

8  Agus  thubhairt  e,  Cia  an  rathad  a  thèid 
sinn  suas  ?  Agus  fhreagair  esan,  Rathad 
fàsaich  Edoim. 

9  Agus  dh'imich  righ  Israeil,  agus  righ 
Iudah,  agus  righ  Edoim,  agus  chaidh  iad 
mu'n  cuairt  astar  sheachd  là;  agus  cha 
robh  uisge  aca  do'n  t-sluagh,  agus  do'n 
sprèidh  a  lean  iad. 

10  Agus  thubhairt  righ  Israeil,  Mo 
thruaighe,  gu'n  do  ghairm  an  Tighearna 
na  tri  rìghrean  so  cuideachd,  chum  an  toirt 
thairis  do  làimh  Mhoaib. 

11  Agus  thubhairt  Iehosaphat,  Nach  'eil 
an  so  fàidh  leis  an  Tighearna,  a  chum  gu'm 
fiosraich  sinn  do  n  Tighearn  leis  ?  Agus 
fhreagair  aon  do  sheirbhisich  righ  Is- 
raeil,  agus  thubhairt  e,  Tha  'n  so  Elisa 
mac  Shaphait,  a  thaom  uisge  air  làmhan 
Eliah. 

12  Agus  thubhairt  Iehosaphat,  Tha 
focal  an  Tighearna  maille  ris.  Agus  chaidh 
righ  Israeil,  agus  Iehosaphat,  agus  righ 
Edoim,  sìos  d'a  ionnsuidh. 

13  Agus  thubhairt  Eiisa  ri  righ  Israeil, 
Ciod  e  mo  ghnothueh-sa  riut-sa  ?  imich  a 
dhionnsuidh  f'hàidhean  t'athar,  agus  a 
dh'ionnsuidh  fhàidhean  do  mliàthar.  Ag- 
us  thubhairt  righ  Israeil  ris,  Ni  h-eadh : 
oir  ghairm  an  Tighearna  na  tri  rìghrean 
so  cuideachd,  chum  an  toirt  thairis  do 
làimh  Mhoaib. 

14  Agus  thubhairt  Elisa,  Mar  is  beò 

i'ighearna  nan  slògh,  an  làtliair  am  bheil 
mi  a'm'  sheasainh,  gu  cinnteach  mur  biodh 
leas  agamsa  do"  làthaireachd  leliosa- 
phait  rìgh  Iudah,  cha  seallainn  ortsa,  ni 
mò  a  chithinn  thu. 

15  Ach  a  nis  thugaibh  a  m'  ionnsuidh 
fear-ciuil.  Agus  an  uair  a  bha  'm  fear- 
màl  a'  cluicheadh,  bha  làmh  an  Tighearn 
air. 

16  Agus  thnbhairt  e,  P.lar  so  tha'n  Tigh- 
;arn  asr  ràdh,  Dean  an  gleann  so  làn  do 

■lchlaisibh : 

17  Oir  mar  so  tlia'n  Tighearn  ag  ràdh, 
Clia'n  fhaic  sibh  gaoth,  ni  mò  a  chi  sibh 
uisge  ;  gidheadh  lìonar  an  gleann  so  le 
h-uisge,"agus  òlaidh  sibh.  sibh  fèin  agus 
bhur  sprèidh,  agus  bhur  n-ainmhidhean". 

18  Agus  is  beag  so  ann  an  sùilibh  an 
Tigì.earna  :  bheir  e  mar  an  ceudna  na 
Moabaich  thairis  d'  'urlàimh. 

19  Agus  buailidh  sibh  gach  baile  daing- 
nichte.~agus  gach  baile  taghta,  agus leag- 
aidh  sibh  sìos  gach  cr'aobh  mliaith,  agus 
dùinidh  sibli  suas  na  tobair  usige  uile,  agus 

dh  sibh  gach  mìr  maith  fea rainn  le 
clachaibh. 

20  Agus  anns  a'  mhaduinn,  mu  àm  toirt 
suas  an  tabhartais-bhìdh,  feuch,  thàinig 
uisge  rathad  Edoim,  agus  lìonadh  an  tìr  le 
h-uisge. 

21  Agus  an  uair  a  chuala  na  Moabaich 
uile  gu  n  d'thàinig  na  rìghrean  a  nìos  a 
chogadh  'nan  aghaidh,  ghairmeadh  cuid- 
eaclid  iadsan  uile  a  thàinig  gu  aois  airm 
iomcliar,  agus  os  a  cheann  sin,  agus  sheas 
iad  aig  a'  chrìch. 

22  Agus  dh'èirich  iad  gu  moch  anns  a' 
mhaduinn,  agus  dhealraich  a'  ghrian  air 
na  h-uisgeachaibh,  agus  chunnaic  na 
Moabaich  thall  fa'n  comhair  na  h-uisg- 
eacha  dearg  mar  fhuil : 

23  Agus  thubhairt  iad,  Is  fuil  so  :  sgrios- 
adh  gun  teagamh  na  rìghrean,  agus  bhuail 
iad  a  clièile  :  a  nis  ma  ta,  dh'ionnsuidh  na 
creiche,  a  Mhoaib. 

24  Agus  an  uair  a  thàinig  iad  gu  carap  Is- 
raeil,  dh'èirich  na  h-Israelich,  agus  bhuail 
iad  na  Moabaich,  agus  theich  iad  rompa : 
ach  chaidh  iadsan  air  an  aghaidh  a'  bualadh 
nam  Moabach,  eadhon  'nan  tìrfèin. 

25  Agus  leag  iad  sìos  na  bailtean,  agus 
air  gach  mìr  maith  fearainn  thilg  gach 
fear  a  chlach,  agus  lìon  iad  e ;  agus  dhùin 
"ad  suas  gach  tobar  uisge,  agus  leag  iad 
sìos  gach  craobh  mhaith  :  a  mhàin  ann  an 
Cir-haraset  dh'fhàg  iad  a  chlachan  :  ach 

huairtich  luchd  nan  crann-tabhuill  e,  ag- 
us  bhuail  iad  e. 

26  Agus  an  uair  a  chunnaic  rìgh  Mhoaib 
gu'n  do  bhuadhaich  an  cath  air,  'thug  e  !eis 
seachd  ceud  fear  a  tharruing  claidheamh, 
a  chum  briseadh  a  steach  gu  righ  Edoim  ; 
ach  cha  b'urrainn  iad. 

27  An  sin  ghabh  e  a  cheud-ghin  mic,  a 
bha  gu  rìoghachadh  'na  àit,  agus  dh'ìobair 
se  e  mar  ìohairt-loisgte  air  a'  bhalla  :  agus 
bha  corruich  mhòr  au  aghaidh  Israei)  :  ag- 
us  dh'imich  iad  uaith,  agus  phill  iad  d'an 
tìr/em. 

CAIB.  IV. 
NIS  ghlaodh  bean  àraidh  do  mhnaibh 


rahac  nam  fàidli  ri  Elisa, 


ràdh, 


Fhuair  t'òglach  m'fhear  bàs  ;  agus  tlia  fio3 
ag^ad  gu'n  robh  eagal  an  Tighearn  air 
t 'òglach :  agus  tha  fear  nam  fiach  air 
teachd  a  thoirt  mo  dhithis  mhac  leis  gu 
bhi  'nan  tràillibh  aige. 

2  Agus  thubhairt  Elisa  rithe,  Ciod  a  ni 
mise  air  do  shon  ?  innis  dJiomh  ciod  a 
th'agad  san  tigh  ?  Agus  thubbairt  ise, 
Cha  'n'eil  aig  do  bhanoglaich  ni  air  bitlx 
san  tigh,  ach  soitheach  olaidh. 

3  An  sin  thubhairt  esan,  Falbh,  iarr 
dhuit  fèin  soithiche  an  coingheall  a  muigh 
o  d'  choimbearsnaich  uile,  eadhon  soith- 
iche  falamh  :  na  dean  le  beagan. 

4  Agus  an  uair  a  thèid  thu  a  steach, 
druididh  tu  an  dorus  ort  fèin,  agus  air  do 
mhaeaibh,  aaustaomaidh  tu  anns  nasoith- 
ìchibh  sin  uile,  agus  cuiridh  tu'n  soitheach 
làn  a  leth-taobh. 

5  Agus  dh'fhalhh  i  uaith,  agus  dhruid  i 
an  dorus  oirie  fein,  agus  air  a  macaibh  ; 
agzcs  thug  iadsan  na  soithiche  d'a  h-ionn- 
sùidh,  agus  thaom  ise  a  mach. 

6  Agus  an  uair  a  bha  na  soithiche  làn, 
thubhairt  i  r'a  mac,  Thoir  a  m'  ionnsuidh 
fatliast  soitlieach.  Agus  thubhairt  esan 
rithe,  Cha  'n'eil  soitheach  ann  tuilleadh. 
Agus  stad  an  oladh. 

7  Au  sin  thàinig  i  agus  dh'innis  ìsin  do'n 
duine  le  Dia  :  agus  thubhairt  esan,  Falbh, 
reic  an  oladh,  agus  dìol  t'fhiachan  ;  agus 
thig  fèin  agus  do  mhic  beò  air  a'  chuid 
eile. 

8  Agus  tìiachair  air  là  àraidh  gu'n 
deachaidh  Elisa  thairis  gu  Sunam,  far  an 
robh  bean  mhòr;  agus  chuir  i  impidh  air 
aran  itheadh.  Ag  us  ge  b'e  uair  a  rachadh 
e  seachad,  thionndaidìieadh  e  stigh  au  sin 
a  dh'itheadh  arain. 

9  Agus  thubhairt  ise  r'a  fear,  Feuch  a 
nis,  tha  fhios  agara  gur  duine  naomh  le 
Dia  e  so,  a  tha  gabhail  seachad  oirnn  cho 
tric. 

10  Deanamaid,  guidheam  ort,  seòmar 
beag  balla,  agus  cuireamaid  da  an  sin  leab- 
adh,  agus  bord,  agus  caithir,  agus  coinn- 
leir:  agus  an  uair  a  tliig  e  d'ar  n-ionn- 
suidh,  tionndaidliidh  e  stigh  an  sin. 

11  Agus  tharladh  air  là  àraidh  gu'n 
d'thàinig  e'n  sin,  agus  thionndaidh  e  steach 
do'n  t  seòmar,  agus  luidh  e'n  sin. 

12  Agus  thubhairt  e  ri  (ìehasi  'òglach, 
Gairm  air  a'  Bhan-sunamaicb  so.  Agus 
ghairm  esan  oirre,  agus  sheas  i  'na  fhian- 
uis. 

13  Agus  thubhairt  e  ris,  Abair  a  nis 
rithe,  Feuch,  ghabh  thu  cùram  d'ar  taobh- 
ne  leis  a'  chùram  so  uile;  ciod  a  tha  ri 
dheanamh  air  do  shon  ?  an  àill  leat  labh- 
airt  air  do  shon  ris  an  righ,  no  ri  ceannard 
an  t-sìòigh?  Agus  fhreagair  ise,  Am 
measg  mo  shluaigh  fèin  tha  mi  a'm' 
chòmhnuidh. 

14  Agtis  thubhairt  esan,  Ciod  ma  ta  a 
tha  ri  dheanamhairdo  shon?  Agusthubh- 
airt  Gehasi,  Gu  deimhin  cha  'rieil  mac 
aice,  agus  tha,  a  fear  sean. 

15  Agus  thubliairt  esan,  Gairm  oirre. 
Agus  an  uair  a  ghairm  e  oirre,  sheasianns 
an  dorus. 

16  Agus  thubbairt  e,  Aig  an  àm  sbuidh- 
ichte  so,  a  rèir  àm  na  beatba.  bithidh  mac 
agad  a'd'  glilacaihh.    Agus  thubhaiit  ise, 

Na  dean,  mo  thighearn,  a  dhuine  le  Dia, 
ua  dean  breug  do  d'  bhanoglaich. 

17  Agus  dh'fhàs  a'  bhean  torrach,  agns 
rug  i  m  c  aig  an  àm  shuidhiclite  sin  mu'n 
do  labhair  Elisa  rithe,  a  rèir  àm  na  beatha. 

18  Agus  dh'fhàs  an  leanabh  suas :  agus 
thachair  air  là  vraidh  gun  deachaidh  e 
mach  a  chum  'athar,  a  dh'ionusuidh  nam 
buanaichean. 

19  Agus  thubhairt  e  r'a  athair,  Mo 
cheann,  mo  cheann  !  Agus  thubhairt  esan 
ri  òglach,  Tog  leate  dh'ionnsuidh  amhàth- 
ar. 

20  Agus  thog  esan  leis  e,  agus  thug  e 
dh'io'nnsuidh  a  mhàthar  e:  agus  sliuidli  e 
air  a  glùinibh  gu  meadhon-là,  agus  an  sin 
dh'eug  e. 

21  Agus  chaidh  i  suas,  agus  chuir  i  'na 
luidhe  e  air  leabaidh  an  duine  le  Dia,  agus 
dhruid  i  an  dorus  air,  agus  cliaidh  i  mach. 

22  Agus  ghairra  i  air  a  fear,  agus  thul>h- 
airt  i,  Cuir  a  m' ionnsuidh,  guidheam  ort, 
aon  do  na  h-òglachaibh,  agus  aou  do  na 
h-asalaibh,  a  chnm  gu'n  ruith  mi  a  dh'- 
iounsuidh  an  duine  le  Dia,  agus  gu'n  tig 
mi  a  rìs. 

23  Agus  thubhairt  esan,  C'ar  son  a 
thèid  tlm  d'a  ionnsuidh  ?  an  diugh  cha 
'n'eil  gealach  nomha,  no  sàbaid  ann.  Ag- 
us  thubhairt  ise,  Bithidh  gac/i  ni  gu 
maith. 

24  An  sin  chuir  i  dìollaid  air  asail,  agus 
thubhairt  i  r'a  h-òglach,  Tarruing,  agus  bi 
'g  imeachd :  na  cuir  moille  orm  a'  marc- 
achd,  mur  iarr  mi  ort. 

25  Agus  dh'imich  i,  agus  thàinig  i  dh'- 
ionnsuidh  an  duine  le  Dia  gu  sliabh  Char- 
raeil :  agns  an  uair  a  chunnaic  an  duine  le 
Dia  i  fa  chomhair,  thubhairt  e  ri  Gehasi 
'òglach,  Feuch,  is  i  sud  a'  Bhan-sunamach. 

26  Ruith  a  nis,  guidheam  ort,  'na  coinn- 
eamh,  agus  abair  rithe,  Am  blieil  thu  fèin 
gu  maitli  ?  am  bheil  tìhear  gu  maith  ?  am 
bheil  an  leanabh  gu  maith?  Agus  fhreag- 
art  ise,  Tha  gu  maith. 

27  Agus  an  uair  a  thàinig  i  a  dh'ionn- 
suidh  an  duine  le  Dia  chum  an  t-slèibh, 
rug  i  air  a  chosaibh  ;  ach  thàinig  Gehasi 
am  fagus  gus  acur  air  falbh.  Agusthubh- 
airt  an  duine  le  Dia,  Leig  dh'i,  oir  tha  a 
h-anam  air  a  chràdh  innte  ;  agus  cheil  an 
Tighearu  ormsa  e,  agus  cha  d'iunis  e 
dhomh. 

28  Agus  thubhairt  ise,  An  d'iarr  mise 
mac  o  m'  thighearua?  nach  dubhairt  mi, 
Na  meall  mi  ? 

29  An  sin  thnbhairt  e  ri  Gehasi,  Crios- 
laich  do  leasraidh,  agus  slac  mo  bhata-sa 
ann  do  làimh,  agus  bi  'g  imeachd :  ma 
thachaireas  tu  air  duine  sam  bith,  na 
beannaich  dha ;  agus  ma  bheannaicheas 
duiue  sam  bith  dhuit,  na  frengair  e  a  rìs  : 
agus  cuir  mo  bhata  air  aghaidh  an  leinibh. 

30  Agus  thubhairt  màthair  an  leinibh, 
Mar  is  beò  an  Tigbearn,  agus  mar  is  beò 
t'anam-sa,  cha'n  fhàg  mi  thu.  Agus  dh  - 
èirich  e,  agus  lean  e  i. 

31  Agus  chaidh  Gehasi  air  aghaidh 
rorapa,  agus  chuir  e  'm  bata  air  aghaidh 
an  leinibh  ;  acìi  cha  rohh  cainnt  no  elàist- 
eachd  aige :  uime  sin  phill  e  'na  choinn- 
eamb,  agus  dh'innis  e  'dha,  ag  ràdh,  Cha 
'n'eil  an  leanabh  air  dùsgadh. 


32  Agus  an  uair  a  thàinig  Elisa  a  steach 
do'n  tigh,  feuch,  bha'n  leanabh  marbh,  ag« 
us  'na  luidhe  air  a  leabaidb-san. 

33  Uime  sin  chaidh  e  stjgh,  agus  dhùin  e 
'n  dorus  orra  'nan  dithis,  agus  rinn  e  urn- 
uigh  ris  an  Tighearn. 

34  Agus  chaidh  e  suas  agus  luidh  e  air 
an  leanabh,  agus  chuir  e  a  hheul  air  a 
bheul,  agus  a  shùilean  air  a  shùilibb,  agus 
a  làmban  air  a  làrnhaibh,  agns  shìn  se  e 
fèin  sìos  air,  agus  dh'fhàs  feoil  an  leinibh 
blàtlv. 

35  Agus  a  rìs,  dh'imich  e  anns  an  tigh  a 
null  agus  a  nall,  agus  chaidh  e  suas,  agua 
shìn  se  e  fèin  sìos  air;  agus  rinn  an  lean- 
abh  sreothartaicb  seachd  uairean,  agus 
dh'fhosgail  an  leanabh  a  shùilean. 

3G  Agus  ghairm  e  air  Gehasi,  agus 
thubhairt  e,  Gairm  air  a'  Bhan-sunamaich 
so.  Agus  ghairm  esan  oirre ;  agus  an  uair 
a  tbàinig  i  stigh  d'a  ionnsuidh,  thubhairt 
esan,  Tog  leat  do  rahac. 

37  Agus  thàinig  i  agus  thuit  i  aig  a  clios- 
aibh,  agus  cbrom  si  i  fein  sìos  gu  làr,  agus 
thog  i  leatha  a  mac,  agus  cbaidh  i  maeh. 

38  Agus  phill  Elisa  gu  Gilgal ;  agus  bha 
gorta  sau  tìr,  agus  bha  mic  nam  fàidh 
'nan  suidhe  fa  'chomhair :  agus  thubhairt 
e  r  a  òglach,  Cuir  air  a  phoit  mhòr,  agus 
bruich  brochan  do  mhacaibh  nam  fàidh. 

39  Agus  chaidh  aon  a  mach  do'n  achadh 
a  tbional  luibhean,  agus  tbuair  a  fionain 
fhiadhaich,  agus  thionail  e  dh'i  dearcan 
fiadhaich,  làn  'fhalluinne,  agus  thàinig  e 
agus  gbearr  e  sìos  iad  anns  a'  phoit 
bhrochain ;  oir  cha  b'aithne  dhoibh 
iad. 

40  Agus  thanm  iad  a  mach  do  na  daoin- 
ibh  gu  itheadh  ;  agus  an  uair  a  bha  iad  ag 
itheadh  do'n  bbrochan,  gblaodh  iad,  agus 
thubhairt  iad,  Bàs  anns  a'  phoit,  a  dhuine 
le  Dia.  Agus  cha  b  urrainn  iad  itheadh 
dheth. 

41  Agus  thubhairt  esan,  Thugaibh  ma 
ta  min  a  m'  ionnsuidh.  Agus  thilg  e 
anns  a'  phoit  i;  agus  thubhairt  e,  Taom 
a  mach  air  son  an  t-sluaigh,  a  chum  gu'n 
ith  iad  :  agus  cha  robh  ni  air  bith  olc  anns 
a  phoit. 

42  Agus  thàinig  duine  o  Bhaal-salisa,  ag- 
us  thug  e  dh'iounsuiàh  an  duine  le  Dia 
aran  do'n  cheud  toradh,  fichead  builionn 
eorna,  agus  làn  dbiasan  arbbair  'nan  caith- 
leach  ;  agus  tbubbairt  e,  Thoir  do'n  t- 
sluagh,  a  chum  gu'n  ith  iad. 

43  Agus  thubhairt  'fhear-frithealaidh  ris, 
C'ar  son  a  chuirinn  so  an  làtbair  cheud 
fear?  Agus  thubhairt  esan  a  rìs,  Thoir 
do'n  t-sluagh,  a  chum  gu'n  itb  iad :  oir 
mar  so  tha'n  Tighearn  ag  ràdh,  lthidh 
iad,  agns  bithidh  fuigheall  ann. 

44  Uime  sin  chuir  e  nan  làtbair  e,  agus 
dh'ith  iad,  agus  bha  fuigheali  aca,  a  rèir 
focail  an  Tighearna. 

CAIB.  V. 

A  NIS  bha  Naaman  ceannard  slòigh  righ 
J\.  Shiria  'na  dhujne  mòr  aig  a  thigh- 
earn,  ai;us  urramach  ;  a  chionn  leis-san 
g-u'n  d'thug  au  Tighearna  saorsa  do  Shi- 
ria :  bha  e  mar  an  ceudua  treun  ann  an 
neart,  ach  bu  lobhar  e. 

2  Agus  chaidh  na  Sirianaich  a  mach 

'nam  bliuidhnibh,  asrus  thug  iad  leo  am 
braighdeanas  à  tìr  braeil  caileag  bheag; 
agus  bha  i  a'  feitheamh  air  mnaoi  Naa- 
main. 

3  Agus  thubhairt  i  r'a  ban -mhaighstir, 
BYhfarr  leam  <ju'm  hiodh  mo  tliig"lìearna 
maille  ris  an  thàidh  a  thu  ann  an  Sa- 
niaria  ;  an  sin  leiuhiseadh  e  o  'luibhre  e. 

4  Agtis  chaidh  esan  a  stiah,  agus  dh'innis 
e  d'a  thighearn,  ag  ràdh,  Mar  so  agus  mar 
so  thulihairt  a'  chaileag  a  tha  o  thìr  Israeil. 

5  Agus  thubhairt  righ  Sliiria,  lmieh 
romhad,  agus  cuiridh  mi?e  litir  a  dh'ioun- 
suidli  righ  Israeil.  Agus  dh'imich  e,  agus 
thug  e  leis  deich  tàlannan  airgid,  agus  sè 
mìle  bonn  òir,  agus  deich  culaidheau  eud- 
aich. 

6  Agus  thug-  e  'n  litir  a  dh'ionnsuidh 
righ  Israeil,  ag  ràdh,  A  nis  an  uair  a  thig 
au  litir  so  a  d'ioniisuidh,  feuch,  chuir  mi 
a  d'  ionnsuidh  leatha  Naaman  mo  slieir- 
hhiseach,  a  chum  gu'n  leighis  thu  e  o 
'luiblire. 

7  Agus  an  uair  a  leugh  righ  Israeil  an 
litir,  reub  e  'eudach,  agus  tliubhairt  e,  An 
Dia  mise,  a  mharbhadh  agus  a  dheanamh 
beò,  gu'n  cuireadh  am  fear  so  fios  a  m' 
ionnsuidh  duine  a  leigheas  o  'luibhre? 
uime  sin  thu<*aibh  fa'near,  guidheam 
oirbh,  agus  faicibh  cionnus  a  tha  e  'g  iarr- 
aidh  aobhaìr  a'm'  aghaidh. 

8  Agus  an  uair  a  chual'  Elisa  an  duine 
le  Dia  gu'n  do  reub  righ  Israeil  'eudach, 
chuir  e  fios  a  dh'ionnsuidh  an  righ,  ag 
ràdh,  C  ar  son  a  reub  thu  t'eudach  ?  thig- 
eadh  e  nis  a  m'  ionnsuidh-sa,  agus  bithidh 
fios  aige  gu  bheil  fàidh  ann  an  Israel. 

9  Agus  thàinig  Naaman  le  'eachaibh  ag- 
us  le  'charbad,  agus  sheas  e  aig  dorus  tighe 
Elisa. 

10  Agus  chuir  Elisa  teachdair  d'a  ionn- 
suidh,  ag  ràdh,  Imich,  agus  nigh  thu  fèin 
seachd  uairean  ann  an  lordan,  agus  thig 
t'fheoil  a  rìs  a  d'  ionnsuidh,  agus  bithidh 
tu  glan. 

11  Ach  bha  fearg  air  Naaman,  agus  dh'- 
fhalbh  e  roimhe,  agus  thubhairt  e,  Feuch, 
shaoil  mi,  gu  cinnteach  gu'n  tigeadh  e 
mach  a  m'ionnsuidh,  agus  gu'n  seasadh  e, 
agus  gu'n  gairmeadh  e  air  aium  an  Tigh- 
earn  a  Dhè,  agus  gu'n  cuireadh  e  a  làrnh 
air  an  àit,  agus  gu'u  leighiseadh  e  au  lobh- 
ar. 

12  Nach  'eil  Abana  agus  Pharpar,  aimh- 
nichean  Dhamascnis,  ni's  fearr  na  uile 
uisgeachan  Israeil?  nach  leud  mi  mi  fèin 
a  nigheadh  annta-san,  agus  a  bhi  glan  ? 
Agus  thionndaidh  e,  agus  dh'fhalbh  e 
roimhe  ann  an  corruich. 

13  Agus  thàinig  a  sheirbhisich  am  fag- 
us,  agus  labhair  iad  ris,  agus  thubhairt  iad, 
O  athair,  nam  biodh  am  fàidh  air  iarraidh 
ort  ni  mòr  a  dheanamh,  nach  deanadh  tu 
e  ?  nach  ro-mhò  na  sin  ma  ta,  'nuair  a  tha 
e  'g  ràdh  riut,  Nigh  agus  bi  glan  ? 

14  An  sin  c.haidh  e  sìos  agus  thum  se  e 
fèin  ann  an  Iordan  seachd  uairean,  a  rèir 
focail  an  duine  le  Dia  ;  agus  thàinig  Yheoil 
a  ^rìs  mar  fheoil  leinibh  bhig,  agus  ghlan- 
adh  e. 

15  Agus  phill  e  a  dh'ionnsuidh  an  duine 
ìe  Dia,  e  fèin  agus  a  chuideachd  uile,  agus 
thàinig  e,  agus  sheas  e  'na  làthair;  agus 


'  thubhairt  e,  Feuch,  a  nis  tha  fios  agam 
[  nach  'eil  Dia  anns  an  talamh  uile  ach  ann 
I  an  Israel :  a  nis  ma  ta,  guidheam  ort,  gabh 
I  tiodhlac  o  d' sheirbhiseach. 

16  Ach  thubliairt  esan,  Mar  is  beò  an 
;  Tighearn,  an  làthair  am  bheil  mi  a'm' 

shèasamh,  cha  ghabh  mi  e.  Agus  chuir  e 
impidh  air  a  ghabhail,  ach  dhiult  esan  e. 

17  Agus  thubhairt  Naaman,  Nach  toir- 
ear  ma  ta,  guidheam  ort.  do  d'  sheirbhis- 
each  eire  dhà.  mhuileid  do  thalamh  ?  oir 
cha  toir  do  sheirbhiseach  suas  à  so  a  mach 

i  tabhartas-loisgte,  no  ìobairt  do  dhiathaibh 
air  bith  eile,  ach  do'n  Tighearn. 

18  Anns  an  ni  so  gu'n  tugadh  an  Tigh- 

;  earna  maitheanas  do  d'  sheirhhiseach,  an 

|  uair  a  thèid  mo  thighearn  a  steach  do  thigh 
Rimoin  a  dheanamh  aoraidh  an  sin,  agus 
a  leigeas  e  a  thaic  air  mo  làimh-sa,  agus  a 
chromas  mise  mi  fèin  sìos  ann  an  tigh  Ri- 

j  moin  :  an  uair  a  chromas  mise  mi  fèin  sìos 
ann  an  tigh  Riraoin,  gu'n  tugadh  an  Tigh- 

j  earna  maitheanas  do  d'  sheirbhiseach  auns 

]  an  ni  so. 

j     19  Agus  thubhairt  esan  ris,  Imich  ann 
an  sìth.    Agus  dh'imich  e  uaith  beagan 
i  astair. 

|     20  Ach  thubhairt  Gehasi  òglach  Elisa  an 
!  duine   le    Dia,   Feuch,   chaomhain  mo 
mhaighstir  Naaman  an  Sirianach  so,  a 
thaobh  nach  do  ghabh  e  as  a  làimh  an  ni 
sin  a  thug  e  leis  :  ach  mar  is  beò  an  Tigh- 
j  earna.  ruithidh   mise   'na  dhèigh,  agus 
'  gabhaidh  mi  ni  èigin  uaith. 
|     21  Agus  lean  Gehasi  Naaman  :  agus  an 
i  uair  a  chunuaic  Naaman  e  a'  ruith  'na 
:  dhèigh,  leum  e  nuas  as  a'  charbad  'na 
(  choinneamh,  agus  thubhairt  e,  Am  bheil 

gach  ni  gu  maith  ? 
j  22  Agus  thubhairt  esan,  Tha  gach  ni  gu 
I  maith  ;  chuir  mo  mhaighstir  uaith  mi.  ag 
'  ràdh,  Feuch,  a  nis  thàinig  a  m'  ionnsuidh 
'  dà  ògànach  o  shliabh  Ephraim  do  mhac- 
aibh  nam  fàidb  :  thoir  dhoibh,  guidheam 
!  ort,  tàlann  airgid,  agus  dà  chulaidh  eud- 
\  aich. 

I  23  Agus  thubhairt  Naaman,  Ma's  toil 
I  leat,  gàbh  dà   thàlann.    Agus  choimh- 

èiguich  se  e,  agus  cheangail  e  dàthàlanu 
;  airgid  ann  an  dà  mbàia,  agus  dà  chulaidh 

eudaich,  agus  chuir  e  iad  air  dithis  d'a 
:  òglachaibh ;  agus  ghìùlain  iadsau  roimhe 

iad. 

i  24  Agus  an  uair  a  thàinig  e  do  n  dùn, 
;  ghabh  e  as  an  làimh  iad,  agus  thaisg  e  anns 

an  tigh  iad :  agus  leig  e  na  daoine  air  falbh, 

agus  dh'fhalbh  iad. 

25  Agus  chaidh  esan  a  steach,  agus  sheas 
e  au  làthair  a  mhaighstir,  agus  thubhairt 
Elisa  ris,  Cia  as  a  thàiuig  thusa,  a  Ghehasi  ? 
Agus  thubhairt  esan,  Cha  deachaidh  do 
sheirbhiseach  taobh  air  bith. 

26  Agus  thubhairt  esan  ris,  Nach  deach- 
aidh  mo  chridhe-sa  maille  riut,  an  uair  a 
phill  an  duine  o  'charbad  a'd'  choinneamh  ? 
an  àm  so  a  ghabhail  airgid,  agus  a  ghabh- 
ail  eudaich,  agus  liosan-olaidh,  agus  fhìon- 
liosan,  agus  chaorach,  agus  buair,  agus  òg- 
lach,  agus  bhanoglach  ? 

27  Uime  sin  dlùth-leanaidh  luibhre 
Naamain  riutsa,  agus  ri  d'  shliochd  gu 
bràth.  Agus  chaidh  e  mach  à  'fhianuis, 
'na  lobhar,  geal  mar  shneachda. 

II.  RIGH. 


CAIB.  VI. 

AGUS  thubhairt  mic  nam  fàidh  ri  Elisa, 
Feuch  a  nis,  tha'n  t-àit  anns  am  bheil 
sinn  a  chòmhnuidh  maille  riut  ro-chumh- 
ainn  air  ar  son. 

2  Leig  dhuinn  dol,  guidheamaid  ort,  gu 
IordaD,  agus  bheir  gach  fear  asrainn  sail  as 
a  sin,  agus  ni  sinn  dhuinn  fèin  an  sin  àite 
gu  còmhnuidh  a  ghabhail  ann.  Agus 
fhreagair  esan,  Rac.haibh. 

3  Agus  thubbairt  aon  rliubh,  Ma's  i  do 
tboil  a  nis,  falbh  fèin  maille  ri  d'  sbeirbhis- 
icb.    Agus  fhreagair  esan,  Thèid  mi. 

4  Agus  cbaidh  e  maiìle  riu :  agus  an  uair 
a  thàinig  iad  gu  Iordan,  ghearr  iad  sìos 
fiodh. 

5  Ach  an  uair  a  bha  aon  diubh  a'  leag- 
adh  saile,  thuit  iarunn  na  tuaighe  anns  an 
uisge  :  agus  dh'èigh  e  agus  thubhairt  e, 
Mo  thruaigh,  a  mìuiighstir  !  agus  gur  ann 
an  coingheall  a  bha  e. 

6  Agùs  thubhairt  an  duine  le  Dia,  C'àit 
an  do  thuit  e  ?  Agus  dh'fheuch  esan  da 
an  t-àit.  Agus  ghearr  e  sìos  maide,  agus 
thilg  e  'n  sin  e,  agus  thug  e  air  an  iaruun 
snàmh. 

7  Agus  thubhairt  e,  Tog  leat  e.  Agus 
shìn  esan  a  mach  a  làmh,  agus  ghabh  se  e. 

8  Agus  bha  righ  Shiria  a'  cogadh  ri 
h-Israel;  agus  chuir  e  a  chomliairle  r'a 
sheirbhisich,  ag  ràdh,  Ann  an  leithid  so 
dh'àite  bithidh  mo  champ. 

9  Agus  chuir  an  duine  le  Dia  Hos  a 
dh'ionnsuidh  righ  Israeil,  ag  ràùh,  Feuch 
nach  tèid  tliu  thairis  a  dh'ionnsuidh  a 
leithid  so  dh'àite  ;  oir  an  sin  tha  na  Sirian- 
aicli  air  teachd  a  nuas. 

10  Agus  chuir  righ  Israeil  daoine  a 
dh'ionnsuidh  an  àite  mu'n  d'innis  an 
duine  le  Dia  dha,  agus  mu'n  d'thug  e 
rabhadh  dha,  agus  dhìon  se  e  fèin  an  sin, 
cha  b'ann  aon  uair  no  dà  uair. 

11  Agus  bhacridhe  righ  Shiria  fo  bhuair- 
eas  mòr  air  son  au  ni  so ;  agus  gbairm  e 
air  a  sheirbbisich,  agus  tbubhairt  e  riu, 
Nach  innis  sibh  dhomh  cò  'nar  measg-ne 
tha  le  righ  Israeil  ? 

12  Agus  thubhairt  aon  d'a  sbeirbhisich, 
Cha  'n  'eil  neach  air  bith,  a  thighearn,  a 
righ :  aclì  Elisa  am  fàidh,  a  tha  ann  an 
Israel,  innsìdh  esan  do  righ  Israeil  na 
briathran  a  labhras  tu  aun  do  sheòme.r- 
leabach. 

13  Agus  thubhairt  esan,  Rachaibh  agns 
seallaibh  c'àit  am  bheil  e,  a  chum  gu'n 
cuir  rai  daoine  uam,  agus  gu'n  glac  mi  e. 
Agus  dh'innseadh  dha,  ag  ràdh,  Feuch, 
tlia  e  ann  an  Dotan. 

14  Uime  sin  chuir  e  eich  an  sin,  agus 
carbaid,  agus  sluagh  mòr  :  agus  thàinig  iad 
san  oidhche,  agus  chuairtich  iad  am  baile. 

15  Agus  dh'èirich  seirbhiseach  an  duine 
le  Dia  gu  moch  sa'mhaduinn,  agus  cliaidh 
e  mach,  agus,  feuch,  bha  armailt  a'  cuairt- 
eachadh  a'  bhaile,  maille  ri  eachaibh  agus 
ri  carbadaibh  ;  agus  thubhairt 'òglach  ris, 
Mo  thruaigh,  a  mhaighstir  !  cionnus  a  ni 
sinn  ? 

16  Agus  fhreagair  esan,  Na  biodh  eagal 
ort ;  oir  is  lìonmhoire  iad  a  tha  leinne  na 
iadsan  a  tha  leo-san. 

17  Agus  rinn  Elisa  urnuigh,  agus  thubh- 
airt  e,  A  Thighearna,  fosgail,  guidheam 


ort,  a  shùilean,  a  chum  gu'm  faic  e.  Agns 
dh'fhosgail  an  Tighearna  sùilean  an  ògan- 
aich,  agus  chunnaic  e  ;  agus,  feuch,  bha'n 
sliahh  làn  do  eacbaihh,  agus  do  charbad- 
aibh  teine  mu'n  cuairt  air  Elisa. 

18  Agus  an  uair  a  thàinig  iad  a  nuas  d'a 
ionnsuidh,  rinn  Elisa  urnuigh  ris  an  Tigh- 
earn,  agus  thubhairt  e,  Buail,  guidheatn 
ort,  an  sluagh  so  le  doille.  Agus  bhuail  e 
iad  le  doille,  a  rèir  focail  Elisa. 

19  Agus  thubhairt  Elisa  riu,  Cha  'n  i  so 
an  t-slighe,  agus  cha  'n  e  so  am  baile ; 
leanaibh  mise,  agus  bheir  mi  sibh  a  dh'- 
ionnsuidh  an  duine  a  tha  sibh  ag  iarraidh. 
Ach  thug  e  iad  gu  Samaria. 

20  Agus  an  uair  a  thàinigiad  a  steach  do 
Shamaria,  tbubhairt  Elisa,  a  Tbighearna, 
fosgail  sùilean  nan  daoine  so,  chum  gu'm 
faic  iad.  Agus  dh'fhosgail  an  Tighearn  an 
sùilean,  agus  chunnaic  iad,  agus,  feuch, 
bha  iad  am  meadhon  Shamaria. 

21  Agus  thubhairt  righ  Israeil  ri  Elisa, 
an  uair  a  chunnaic  e  lad,  Am  buail,  am 
buail  mi  iad,  athair? 

22  Agus  fhreagair  esan,  Clia  bhuail  thu 
iad :  am  buaileacìh  tu  iadsan  a  gblac  thu 
'nam  braighdibh  le  d'  chTaiùheamh,  agus 
le  d'  bhogha  ?  cuir  aran  agus  uisge  fa'n 
comhair,  a  cbum  gu'n  ith  agus  gu'n  ol  iad, 
agus  gu'n  tèid  iad  a  dh'ionnsuidh  an  tigh- 
earna  fèin. 

23  Agus  rinn  e  deasachadh  mòr  air  an 
son  ;  agus  an  uair  a  dh'ith  agus  a  dh'òl  iad, 
leig  e  air  falbh  iad,  agus  chaidh  iad  a  dh'- 
ionnsuidh  an  tighearn.  Agus  cha  d'thàinig 
buidhne  Shiria  ni's  mò  do  thìr  Israeil. 

24  Agus  'na  dhèigh  so  chruinnich  Ben- 
hadad  righ  Shiria'armailt  uile,  agus  chaidh 
e  suas  agus  tbeannaich  e  Samaria. 

25  Agus  blia  gorta  mhòr  ann  an  Sama- 
ria  ;  agus,  feuch,  theannaich  iad  e,  gus  an 
robh  ceann  asail  air  a  reiceadh  air  cheith- 
ir  ficbead  bonn  airgid,  agus  an  ceathramh 
cuid  do  cbab  do  aolach  choluman  air  chùig 
bonnaibh  airgid. 

26  Agus  an  uair  a  bha  righ  Israeil  a' 
gabbail  seachad  air  a'  bhalla,  ghlaodh  bean 
ris,  ag  ràdh,  Dean  cabhair  orm,  mo  thigh- 
earn  a  righ. 

27  Agus  thubhairt  esan,  Mur  dean  an 
Tighearna  cabbair  ort,  cionnus  a  ni  mise 
cabhair  ort  ?  an  ann  as  urlar  an  t-sabhail, 
no  as  an  fhìon-amar? 

28  Agus  thubbairt  an  righ  rithe,  Ciod  a 
tha  teachd  riut  ?  Agus  fhreagair  ise, 
Thubhairt  a'  bhean  so  rium,  Thoir  seach- 
ad  do  mbac-sa,  chum  gu'n  ith  sinn  an 
diugh  e,  agus  mo  mhac-sa  ithidh  sinn  am 
màireach. 

29  Agus  bhruich  sinn  mo  mhac-sa,  ag- 
us  dh'ith  sinn  e :  agus  thubhairt  mise 
rithe-sa  air  an  ath  là,  Thoir  seachad  do 
mhac-sa,  chum  gu'n  ith  sinn  e :  ach  dh'- 
fholaich  ise  a  mac. 

30  Agus  an  uair  a  chual'  an  righ  briath- 
ra  na  mnà,  reub  e  'eudach,  agus  ghabh  e 
seacbad  air  a'  bhalla,  agus  dh'ambairc  an 
sluagh,  agus,  feuch,  bha  saic-eudach  air 
'fheoil  air  an  taobh  a  stigh. 

31  An  sin  thubhairt  e,  Gu'n  deanadh 
Dia  mar  sin  riumsa,  agus  tuilleadh  mar  an 
ceudna,  ma  sheasas  ceann  Elisa  mhic 
Shaphait  air  an  diugh. 


CAIB.  VII.  VIII. 

32  Ach  bha  Elisa  'na  shuidhe  'na  thigh, 
agus  na  seanairean  'nan  suidhe  maille 
ris:  agus  chuiran  righ  duine  uaith  as  a 
làthaireachd  fein  :  acli  mu'n  d'thàinig  au 
teachdair  d'a  ionnsuidh,  thubhairt  e  ris  na 
aeanairibh,  Am  faic  sibhse  mar  a  ehuir  mac 
so  a'  mhortair  rìuine  a  thoirt  mo  chinn 
•diomsa?  thugaibh  an  aire  'nuair  a  thig  an 
teachdair,  druirìibh  an  dorus,  agus  cum- 
aibh  gu  daingean  e  aig  an  dorus  :  nach  'eil 
fuaim  chos  a  thighearna  'na  dhèigh? 

33  An  uair  a  bha  e  fathast  a'  labhairt 
riu,  feueh,  thàinig  an  teachdair  nuas  d'a 
ionnsuidh  :  agns  thubhairt  e,  Feuch.tha'n 
t-olc  so  o'n  Tighearna ;  c'ar  son  a  dh'- 
fheithinnse  air  an  Tighearna  ni's  faide? 

CAIB.  VII. 

AN  SINthubhairt  Elisa,  Eisdibh  ri  focal 
an  Tighearna:  Mar  sotba'n  Tighearn 
ag  ràdh,  Mu'n  tràth  so  am  màireach  reic- 
p  toinhas  do  mhin  mhìn  air  shecel,  agus 
dà  thomhas  eorna  air  shecel,  aun  an  geata 
Shamaria. 

2  Agus  fhreagair  ceannard,  a  leig  an 
righ  a  tbaic  air  a  làimh,  au  duine  le  Dia, 
agus  thubhairt  e,  Feuch,  ged  dheanadh  an 
Tighearna  tuil-dhorsan  anns  na  nèamh- 
aibh,  am  feudadh  an  ni  so  bhi  ?  agus  tiiubh- 
airt  esan,  Feuch,  chi  thusa  le  d'  shùilibh  e, 
ach  cha'n  ith  thu  dheth. 

3  Agus  bha  ceathrar  do  dhaoinibh  air  an 
robh  an  luibhre  aig  dol  a  steach  a'  gheata  ; 
agus  thubbairt  iad  gach  fear  r'a  chèile, 
C'ar  son  a  dh'fhanas  sinn  an  so  gus  am  bàs- 
aich  sinn  ? 

4  Ma  their  sinn,  Rachamaid  a  steach 
do'n  bbaile,  tha  a'  ghorta  anns  a'  bhaile, 
agus  bàsaichidh  sinn  an  sin  ;  agus  ma  dh'~ 
fhanas  sinn  an  so,  bàsaichidh  sinn  mar  au 
oeudna.  A  nis  ma  ta  thigibh,  agus  teich- 
eamaid  gu  camp  nan  Sirianach  :  ma 
chaomhnas  iad  beò  sinn,  bithirìh  sinn  beò  ; 
ach  ma  mharbhas  iad  s;nn,  cha'n  fhaigh 
sinn  ach  am  bàs. 

5  Agus  dh'èirich  iad  anns  an  dùtbra  gu 
dol  a  dh'ionnsuidh  caimp  nan  Sirianach  : 
agus  an  uair  a  thàinig  iad  gus  a'  chuid  a 
b'fhaide  mach  do  chainp  nan  Sirianach, 
feuch,  cha  robh  duine  air  bith  an  sin  : 

6  Oir  thug  an  Tigliearn  air  feachd  nan 
Sirianach  fuaim  charbad  a  chluinntinn, 
agus  fuaim  each,  eadhon  fuaim  slòigh 
mhòir :  agus  thubhairt  iad  gach  fear  r'a 
chèile,  Feucb,  thuarasdalaich  righ  Israeil 
'nar  n-aghaidh  rìghrean  nan  Hiteach,  ag- 
us  rìghrean  nan  Eiphiteach,  gu  teachd 
oirnn. 

7  Uime  sin  dh'èirich  iad,  agustheich  iad 
anns  an  dùthra,  agus  dh'fhàg  iad  am  bùth- 
an,  agus  an  eich,  agus  an  asail,  eadhon  an 
camp  mar  a  bha  e,  agus  theich  iad  air  son 
an  anaraa. 

8  Agus  an  uair  a  thàinig  na  lobhair  sin 
gus  a'  chuid  a  b'fhaide  mach  do'n  champ, 
cliaidh  iad  a  steaeh  do  aon  bhùth,  agus 
dlv'ith  iad,  agus  dh'òl  iad,  agus  thug  iad 
leo  as  a  sin  airgìod,  agus  òr,  agus  eudach, 
agus  chaidh  iad  agus  dh'fholaich  siad  iad  ; 
agus  thàinig  iad  air  an  ais,  agus  chaidh  iad 
a  steach  do  bhùth  eile,  agus  thug  iad  leo 
as  a  sin  maran  ceudna,  agus  chaidh  iad 
agus  dh'fholaich  siad  iad. 


9  Agus  thubhairtiadgach  fearr'a  chèile, 
Cha  'n'eil  sinn  a'  deanamh  gu  ceart :  )à 
rìeadh  sgèil  an  là  so,  agus  tha  sinne  'nar 
tosd :  ma  dh'fhanas  smn  gu  solus  na 
maidne,  thig  oic  èigin  oirnn :  a  nis  ma  ta 
thigibh,  agus  rachamaid  agus  innseamaid 
do  theaghlach  an  righ. 

10  Agus  thàinig  iad  agus  ghlaodli  iad  ri 
dorsairibh  a'  bbaile,  agus  dh'inuis  iad 
dboibb,  ag  ràdh,  Chaidh  sinne  gu  camp 
nan  Sirianach,  agus,  feucli,  cha  robh  duine 
air  bith  an  sin,  no  guth  duine,  ach  eich 
ceangailte,  agus  asail  ceangailte,  agus  na 
bùthan  mar  a  bha  iad. 

11  Agus  ghlaodh  na  dorsairean,  agus 
dh'innis  iadsan  do  theaghlach  an  righ  a 
stigh. 

12  Agus  dh'èirich  an  righ  anns  an  oidh- 
che,  agus  thuhhairt  e  r'a  sìieirbhisich,  Inn- 
sidh  mi  dhuibh  a  nis  ciod  a  rinn  na  Sirian- 
aich  oirnn  :  tha  fios  aca  gu  bheil  sinne 
ocrach,  agus  cliaidh  iad  a  mach  as  a'  champ 
gu'm  folach  fèin  auns  a'  mhachair,  ag 
ràdh,  An  uaira  thig  iad  amach  as  a'bhaile, 
glacaìdh  sinn  beò  iad,  agus  thèid  sinn  a 
steach  do'n  bhaile. 

13  Agus  fhreagair  aon  d'a  sheirbhisich, 
agus  thubhairt  e,  Gabhar  a  nis  cùig  do  na 
h'-eachaibh  a  tha  air  am  fàgail,  a  dh'fhan 
anns  a'  bhaile,  (feuch,  tha  iad  mar  uile 
shluagb  Israeil  d'an  do  chuireadh  as,)  ag- 
us  cuireamaid  teachdairean  uainn  agus 
faiceamaid. 

14  Ghabliadh  uime  sin  dà  each  carhaid  ; 
agus  chuir  an  righ  teachdairean  an  dèigh 
feachd  nan  Sirianach,  ag  ràdh,  Rachaibh 
agus  faicibh. 

15  Agus  chaidh  iad  'nan  dèigh  gu  ruig 
Iordan,  agus,  feuch,  bha'n  t-slighe  uile  làh 
do  eudach,  agus  do  shoitliichibh,  a  thilg  na 
Sirianaich  uatha  'nan  cabliaig  :  agus  phill 
na  teachdairean,  agus  dh'inuis  iad  do'n 
righ.  • 

16  Agus  chaidh  an  sluagli  a  mach,  agus 
chreach  iad  camp  nan  Sirianach :  agus 
reiceadh  tomhas  do  mhin  mhìn  air  shecel 
ag^us  dà  thomhas  eorna  air  shecel,  a  rèir 
focail  an  Tighearn. 

17  Agus  chuir  an  righ  cùram  a'  gheata 
air  a'  cbeannard,  a  leig  e  a  thaic  air  a 
làimh  :  agus  shaltair  an  sluagh  air  anns  a' 
gheata,  agus  dh'eug  e,  mar  a  thubhairt  an 
duine  le  Dia,  a  labhair  an  uair  a  thàinig  an 
righ  a  nuas  d'a  ionnsuidh. 

18  Agus  thachair  e,  raar  a  labhair  an 
duine  le  Dia  ris  an  righ,  ag  ràdh,  Bithidh 
dà  thomhas  eorna  air  shecel,  agus  tomhas 
do  mhin  mhìn  air  shecel,  mu'n  tràth  so  am 
màireach  aun  an  geata  Shamaria : 

19  Agus  fhreagair  an  ceannard  sin  an 
duine  le  Dia,  agus  thubhairt  e,  Feuch  a 
nis,ged  dheanadb  an  Tighearna  tuil-dhor- 
san  anns  na  nèamhaibh,  am  feudadh  a' 
leithid  so  do  ni  abhi  ?  agus  thubhairt  esan, 
Feuch,  chi  thu  le  d'  shùilibh  e,  ach  cha'n 
ith  thu  dheth. 

20  Eadhon  mar  sin  thachair  e  dha:  oir 
shaltairan  sluagh  air  anns  a'  gheata,  agus 
dh'eug  e. 


CAIB.  VIII. 
N  SIN  lahhair  Elisa  ris  a'  mhnaoi^ 
d'an  d "ath-hheothaich  o  a  mac,  ag 

ràdh,  Eiricli,  agus  imich  thusa  agus  do 
theaghlach,  agus  falbh  air  chuairt  ge  b'e 
àit  an  feud  thu  bhi  air  chuairt :  oir  ghairra 
an  Tighearn  air  gorta,  agus  mar  anceudna 
thig  i  air  an  tìr  re  sheachd  bliadhna. 

2  Agus  dh'èirich  a'  bhean,  agus  rinn  i  a 
rèir  focail  an  duine  le  Dia  :  agus  dh'fhalbh 
i  fèin  agus  a  teaghlach,  agus  bha  i  air 
chuairt  ann  an  tìr  nam  Philisteach  rè 
sheachd  bliadhna. 

3  Agus  aig  ceann  nan  seachd  bliadhna 
phill  a'  bhean  à  tìr  narn  Philisteach  :  agus 
chaidh  i  mach  a  ghairm  air  an  righ  air  son 
a  tighe,  agus  air  son  a  fearainn. 

4  Agus  lahhair  an  righ  ri  Gehasi,  òglach 
an  duine  le  Dia,  ag  ràdh,  Innis  dhomb, 
guidheam  ort,  na  nithe  mòra  uile  a  rinn 
Elisa. 

5  Agus  an  uair  a  bha  e  ag  innseadh  do'n 
righ  mar  a  dh'ath-bheothaich  e  neach  a  bha 
marbh,  feuch,  ghlaodh  a'  bhean,  d'an 
d'ath-bheothaich  e  a  mac,  ris  an  righ  air 
son  a  tighe,  agus  air  son  a  fearainn.  Ag- 
us  thul)hairt  Gehasi,  Mo  thighearn,  a  righ, 
so  a'  bhean,  agus  so  a  mac,  a  dh'ath- 
bheothaich  Elisa. 

6  Agus  an  uair  a  dh'flieòraich  an  righ 
do'n  mhnaoi,  dh'innis  i  dha.  Agus  dh'òr- 
duich  an  righ  dh'i  maor  àraidh,  ag  ràdh, 
Thoir  air  ais  gach  ni  bu  leatha,  agus  uile 
thoradh  an  fhearainn,  o'n  là  a  dh'fhàg  i 
an  tìr,  eadhon  gus  a  nis. 

7  Agus  thàinig  Elisa  gu  Damascus;  ag- 
us  bha  Ben-hadad  righ  Shiria  tinn  :  agus 
dh'innseadh  dha,  ag  ràdh,  Thàinig  an 
duine  le  Dia  an  so. 

8  Agus  tluibhairt  an  righ  ri  Hasael, 
Gabh  ann  ad  làimh  tiodhlae,  agus  falbh  an 
coinneamh  an  duine  le  Dia,  agus  fiosraich 
do'n  Tigliearna  leis,  agràdh,  An  tig  mi  beò 
o'n  tinneas  so  ? 

9  Agus  dli'fhalbh  Hasael,  'na  choinn- 
earah,  agus  ghabh  e  tiodhlac  'na  làimh, 
eadhon  do  gach  ni  maith  a  bha'n  Damas- 
cus,  eire  dhà  fhichead  chàmhal  :  agus 
tbàinig  e,  agus  sheas  e  'na  làthair,  agus 
thubhairt  e,  Chuir  do  mhac  Ben-hadad, 
righ  Shiria,  mise  a  d'ionnsuidh,  ag  ràdh, 
An  tig  mi  beò  o'n  tinneas  so  ? 

10  Agus  thubhairt  Elisa  ris,  Falbh,  abair 
ris,  Feudaidh  tu  guu  teagamh  teachd 
uaith :  gidheadh,  nochd  an  Tighearna 
dhomhsa  gu'm  faigh  e  gu  cinnteach  bàs. 

11  Agus  shocraich  e  a'  ghnùis  gu  seas- 
mhach,  gus  an  robh  nàire  air :  agus  ghuil 
an  duine  le  Dia. 

12  Agus  thu'ohairt  Hasael,  C'ar  son  a 
tha  mo  thighearn  a'  gul  ?  Agus  fhreagair 
esan,  A  chionn  gu  bheil  fios  agam  air  an 
olc  a  ni  thusa  do  chloinn  Israeil :  an  daing- 
neachalàidir  cuiridh  tu  ri  theine,  agus  an 
daoine  òga  marbhaidh  tu  leis  a'  ehlaidh- 
eamh,  agus  an  clann  bheag  bruthaidh  tu, 
agus  am  mnathan  torrach  reubaidh  tu 
suas. 

13  Agus  thuhhairt  Hasael,  Ach  ciod,  an 
cù  do  sheirbhiseach,  gu'n  deanadh  e  an  ni 
mòr  so  ?  Agus  f iireagair  Elisa,  Nochd  an 
Tighearna  dhomhsa  gu'm  bi  thu  a'd'  righ 
air  Siria. 

14  Agus  dh'fhalbhe  o  Elisa,  agusthàinig 
e  dh'ionnsuidh  a  thighearn,  a  thubhairt 
ris,  Cìod  a  thubhairt  Elisa  riut?  Agus 


fhreagair  esan,  Dh'innis  e  dhomh  gu'n  tig 
thu  gu  cinnteach  o'n  tinneas  so. 

15  Agus  air  an  là  màireacli  ghabh  e  eud- 
ach  tiugh,  agus  thum  e  ann  an  uisge  e,  ag- 
us  sgaoil  e  air  'aghaidh  e,  air  chor  as  gu'n 
d'fhuair  e  bàs:  agus  rìghich  Hasael  'na 
àit. 

16  Agus  anns  a'  chùigeadh  bliadhna  do 
Ioram  mac  Ahaib,  rign  Israeil,  thòisich 
Iehoram,  mac  Iehosaphait  righ  Iudah,  air 
rìo^hachadh. 

17  Dà  bhliadhna  dheug  'thar  fhichead  a 
dh'aois  bha  e  'nuair  a  thòisich  e  air  rìogh- 
achadh,  agus  righich  e  ochd  bliadhna  ann 
an  Ierusalem. 

18  Agus  ghluais  e  ann  an  slighe  rìghrean 
Israeil,  mar  a  rinn  tigh  Ahaib;  oir  bha 
nighean  Ahaib 'na  mnaoi  aige:  agus  rinn 
e  olc  ann  an  sùilibh  an  Tighearna. 

19  Gidheadh  cha  b'àill  leis  an  Tighearn 
ludah  a  sgrios,  air  sgàth  Dhaibhidh  'òg- 
laich,  mar  a  gheall  e  dha  solus  a  thabhairt 
da  fèin  agus  d'a  mhacaibh  an  còmhnuidh. 

20  'Na  làithibh-san  dh'èirich  Edom  o 
bhi  fuidh  làimh  Iudah,  agus  rinn  iad  righ 
os  an  ceann  fèin. 

21  Agus  chaidh  Ioram  thairis  gu  Sair, 
agus  na  carbadan  uile  maille  ris ;  agus 
db'èirich  e  san  oidhche,  agus  bliuail  e 
na  h-Edomaich  a  bha  mu'n  cuairt  air, 
agns  ceannarda  nan  carbad :  agus  theich 
an  sluagh  d'am  bùthaibh.  ' 

22  Gidheadh  dh'èirich  Edom  o  bhi  fuidh 
làimh  ludah  gus  an  là'n  diugh :  agus  dh'- 
èirich  Libnah  san  àm  cheudna. 

23  Agus  a'  chuid  eile  do  ghnìomharaibh 
Ioraim,  agus  gach  ni  a  rinu  e,  nach  'eiliaà 
sgrìobhta  ann  an  leabhar  eachdraibh  rìgh- 
rean  Iudah  ? 

24  Agus  choidil  Ioram  maille  r'a  aith- 
richibh,  agus  dh'adhlaiceadh  e  maille  r'a 
aithrichibh  ann  an  baile  Dhaibhidh;  agus 
rìghich  Ahasiah  a  mhac  'na  àit. 

25  Anns  an  dara  bliadhna  deug  do  Ioram 
mac  Ahaib,  righ  Israeil,  thòisich  Ahasiah 
mac  lehoraim,  righ  Iudah,  air  rìoghach- 
adh. 

26  Dà  bhliadhna  thar  fhichead  a  dh'aois 
bha  Ahasiah  an  uair  a  thòisich  e  air  rìogh- 
achadh,  agus  righieh  e  aon  bhliadhna  ann 
an  Ierusalem  :  agus  b'e  ainm  a  mhàthar 
Ataliah,  nighean  Omri  righ  Israeil. 

27  Agus  ghjuais  e  ann  an  slighe  tighe 
Ahaib,  agus  rinn  e  olc  ann  an  sùilibh  an 
Tighearna,  mar  a  rinn  tigh  Ahaib  :  oir  bu 
chliamhuin  do  thigh  Ahaib  e. 

28  Agus  chaidh  e  maille  ri  Ioram  mac 
Ahaib,  gu  cogadh  an  aghaidh  Hasaeil  righ 
Shiria  ann  an  Ramot-gilead ;  agus  lot  na 
Siriauaich  Ioram. 

29  Agus  chaidh  righ  Ioram  air  ais  gu 
blii  air  a  leigheas  ann  an  Iesreel  o  na  lot- 
aibh  a  thug  na  Sirianaich  dha  ann  an  Ra- 
mot,  an  uair  a  chog  e  an  aghaidh  Hasaeil 
righ  Shiria:  agus  chaidh  Ahasiah  mac  Ie- 
horaim,  righ  Iudah,  sìos  a  dh'fhaicinn 
Ioraim  mhic  Ahaib  ann  an  Iesreel,  a 
chionn  gu'n  robh  e  tinn. 

CAIB.  IX. 
A  GUS  ghairm  Elisa  am  fàidh  air  aon  do 
}\     mhacaibh  nam  fàidh,  agus  thubiiairt 
e  ris,  Crioslaich  do  leasraidh,  agua  gabh 

an  corn  olaidh  so  ann  do  làimh,  agus  im- 
ich  gu  Ramot-gilead. 

2  Agus  an  uair  a  thig  thu  'n  sin,  seall- 
aidh  tu  an  sin  air  son  Iehu  mhie  Iehosaph- 
ait,  mhic  Nimsi ;  agus  thèyì  thu  a  stigh, 
agus  bheir  thu  air  èirigh  suas  o  mheasg  a 
bliràithrean,  agus  bheir  thu  e  do  sheòmar- 
cùil : 

3  Agus  gabhaidh  tu  an  corn  olaidh,  agus 
taomaidh  tu  air  a  cheann  e,  agus  their  thu, 
Mar  so  tha'n  Tighearn  ag  ràdh,  Dh'ung  mi 
thu  a'd'  righ  air  ìsrael :  an  sin  fosgailidh  tu 
an  dorus,  agus  teichidh  tu,  agus  cha  'n 
fhau  thu. 

4  Agus  dh'imich  an  t-òganach,  am  fàidh, 
gu  Ramot-gilead. 

5  Agus  an  uair  a  thàinig  e,  feuch,  hlia 
ceannardan  an  t-slòigh  'nah  suidhe  ;  agus 
thubhairt  e,  Tha  ni  agam  ri  ràdh  riut,  a 
cheannaird.  Agus  thuhhairt  Iehu,  Cìa 
ris  dhinn  uile  ?  Agus  thubhairt  esan, 
Riut-sa,  a  cheannaird. 

6  Agus  dh'èirich  e,  agus  chaidh  e  steach 
do'n  tigh,  agus  thaom  e  an  oladh  air  a 
cheann,  agus  thubhairt  e  ris,  Mar  so  tha'n 
Tighearna  Dia  Israeil  ag  ràdh,  Dhung  mi 
thusa  a'd'  righ  air  sluagh  an  Tighearn, 
eadhon  air  Israel. 

7  Agus  buailidh  tu  tigh  Ahaib  do  thigh- 
earn,  agus  dìolaidh  mise  fuil  mo  shèir- 
bhiseach  nam  fàidh,  agus  fuil  uile  sheir- 
bhiseach  an  Tighearn,  air  làimh  lesebeil. 

8  Agus  sgriosar  tigh  Ahaib  uile,  agus 
gearraidh  mi  as  o  Ahab  esan  a  ni  uisge  ri 
balla,  agus  esan  a  dhruidear  suas  agus  a 
dh'fhàgar  ann  an  Israel. 

9  Agus  ni  mi  tigh  Ahaib  mar  thigh  Ie- 
roboaim  mhic  Nebait,  agus  mar  thigh 
Bhaasa  mhic  Ahiah. 

10  Agus  ithidh  na  madraidh  Iesebel  ann 
an  cuibhrionn  Iesreeil,  agus  cha  bhi 
iieach  air  bith  ann  a  dh'adhhiiceas  i.  Ag- 
us  dh'Hiosgail  e  'n  dorus,  agus  theich  e. 

11  An  sin  thàinig  Iehu  a  raach  a  dh'- 
ionnsuidh  sheirbhiseach  a  Thighearn,  ag- 
us  thubhairt  iad  ris,  Am  bheil  gach  ni  gu 
maith  ?  c'ar  son  a  thàinig  am  fear  cuth- 
aich  so  a  d'  ionnsuidh  ?  Agus  thubhairt 
esan  riu,  Is  aithne  dliuibh  an  duine,  agus 
a  chainnt. 

12  Agus  thubhairt  iadsan,  Is  breug  e; 
innis  dliuinn  a  nis.  Agus  thubhairt  esan, 
Mar  so  agus  mar  so  Ìabhair  e  rium,  ag 
ràdh,  Mar  so  tha'n  Tighearn  ag  ràdh, 
Dh'ung  mi  thu  a'd'  righ  air  Israel. 

13  An  sin  rinn  iad  cabhag,  agus  ghabh 
iad  gach  fear  dhiubh  'fhalluinn,  agus  chuir 
iad  fuidlie  i  air  mullach  na  staidhreach, 
agus  shèid  iad  le  trompaid,  agus  thubhairt 
iad,  Is  e  Iehu  an  righ. 

14  Uime  sin  rinn  Iehu  mac  Iehosa- 
phait  mhic  Nimsi,  ceannairc  an  aghaidh 
Ioraim :  (a  nis  bha  Ioram  a'  gleidheadh 
Ramot-gilead,  e  fèin  agus  Israel  uile,  an 
aghaidh  Hasaeil  righ  Shiria  : 

15  Ach  phill  righ  Ioram  gu  bhi  air  a 
leigheas  ann  an  Iesreel  o  na  lotaibh  a  thug 
na  Sirianaich  dha,  'nuair  a  chog  e  ri  Ha- 
sael  righ  Shiria.)  Agus  thubhairt  Iehu, 
Ma's  e  bhur  toil  e,  na  rachadh  neach  air 
bith  a  mach,  agus  na  teicheadh  e  as  a' 
bhaile,  gu  dol  g'a  innseadh  ann  an  Ies- 
reel. 


16  Agus  mharcaich  Iehu  ann  an  carbad, 
agus  chaidh  e  gu  Iesreel ;  oir  bha  Ioram 
'na  luidhe  an  sin :  agus  thàinig  Ahasiah 
righ  Iudah  a  nuas  a  dh'fhaicinn  Ioraim. 

'17  Agus  sheas  fear-faire  air  an  tùr  ann 
an  Iesreel,  agus  chunnaic  e  buidheann 
Iehu  'uuair  a  bha  e  a'  teachd,  agus  thubh- 
airt  e,  Tha  mi  faicinn  buidhne.  Agus 
thubhairt  Ioram,  Gabh  marcach,  agus  cuir 
'nan  coinneamh  e,  agus  abradh  e,  An  sìth 
a  th'ann  ? 

18  Agus  chaidh  fear  a'  marcachd  air  each 
'na  choinneamh,  agus  thuhhairte,  Mar  so 
tha'n  righ  ag  ràdh,  An  sìtli  a  th'ann  ?  Ag- 
us  thuhhairt  lehu,  Ciod  do  ghnothuch-sa 
ri  sìth  ?  tionndaidh  air  mo  chùlaobh.  Ag- 
us  dh  innis  am  fear-faire,  ag  ràdh,  Thàinig 
an  teachdair  d'an  iounsuidh,  ach  cha  'n'eil 
e  teachd  air  ais. 

19  Agus  chuir  e  uaith  fear  eile  a'  marc- 
achd  air  each,  agus  thàinig  e  d'an  ionn- 
suidh,  agus  thubhairt  e,  Mar  so  tha'n  righ 
ag  ràdh,  An  sìth  a  th'ann?  Agus  fhreag- 
air  Iehu,  Ciod  do  glinothuch-sa  ri  sìth  ? 
tionndaidh  ar  mo  chùlaobh. 

20  Agus  dh'innis  am  fear-faire,  ag  ràdh, 
Thàinig  e  eadhon  d'an  ionnsuidh,  agus 
cha  'n'eil  e  teachd  air  ais :  agus  tha  'n 
siubhal  cosmhuil  ri  siubhal  Iehu  mhic 
Nimsi ;  oir  tha  e  a'  siubhal  gu  dian. 

21  Agus  thubhairt  Ioram,  Ulluich.  Ag- 
us  dh'ulluich  e  a  charbad.  Agus  chaidh 
Ioram  righ  Israei),  agus  Ahasiah  righ  Iu- 
dah,  a  raach,  gach  fear  dhiubh  'na  charb- 
ad,  agus  chaidh  iad  a  maeh  an  coinneamh 
Iehu,  agus  thachair  iad  air  ann  an  cuibh- 
rionn  Naboit  an  Iesreelich. 

22  Agus  an  uair  a  chunnaic  Ioram  Iehu, 
thubhaìrt  e,  An  sìth  a  th'ann,  a  Iehu  ? 
Agus  thubhairt  esan,  Ciod  an  t-sìtli,  fhad's 
a  bhios  strìopachas  lesebeil  do  mhàthar, 
agus  a  druidheachda  co  lìonmhor? 

23  Au  sin  thionndaidh  lorara  a  làmhan 
agus  theich  e,  agus  thubhairt  e  ri  Aha- 
siah.    Tha  feall  ann,  O  Ahasiah. 

24  Agus  tharruing  Iehu  bogha  le  'uile 
neart,  agus  bhuail  e  Ioram  eadar  a  ghaird- 
eana,  agus  chaidh  an  t-saighead  a  mach 
troimh  a  chridhe,  agus  chrom  e  sìos  'na 
charbad. 

25  An  sin  thubhairt  lehu  ri  Bidcar  a 
cheaunard,  Tog  agus  tilg  e  ann  an  cuibh- 
rionn  fearainn  Naboit  an  Iesreelich  :  oir  is 
cuirahne  leam,  an  uair  a  bha  mise  agus 
thusa  a'  marcachd  cuideachd  an  dèigh 
Ahaib  'athar,  gu'n  do  chuir  an  Tighearn 
an  eallach  so  air. 

26  Gu  cinnteach  chunnaic  mi  an  dè  fuil 
Naboit,  agus  fuil  a  mhac,  ars'  an  Tighearn, 
agus  dìolaidh  mi  ort  anns  a'  chuibhrionn 
so,  ars'  an  Tighearn.  A  nis  ma  ta  tog  ag- 
us  tilg  e  anns  a'  chuibhrionn  fhearainn,  a 
rèir  focail  an  Tighearn. 

27  Agus  an  uair  a  chunnaic  Ahasiah 
righ  Iudah  so,  theich  e  rathad  tighe  an 
liosa :  agus  lean  lehu  'na  dhèigh,  agus 
thubhairt  e,  Buailibh  esan  mar  an  ceudna 
'n  a  charbad.  Agus  bhuail  iad  e  aig  uchd- 
aich  Ghuir,  a  tha  làimh  ri  Ibleam :  agus 
theich  e  gu  Megido,  agus  fhuair  e  bàs  an 
sin. 

28  Agus  thug  a  sheirbhisich  leo  e  ann  an 
carbad  gu  h-Ierusalem,  agus  dh'adhlaic 

iad  e  'na  àit-adhlacaidh,  raaille  r'a  aith- 
richibh  ann  am  baile  Dhaibhidh. 

29  Agus  anns  an  aon  bhliadhna  deng  do 
Ioram  raac  Ahaib,  thòisich  Ahasiah  air 
rìoghachadh  os  ceann  ludah. 

30  Agus  an  uair  a  thàinig  Iehu  gu  Ies- 
reel,  chuala  Iesebel  e  ;  agus  chuir  i  dath 
iau  a  sùilibli,  agus  sgeadaieh  i  a  ceann,  ag- 
us  dh'amhairc  i  maeìi  air  uinneig. 

31  Agus  an  uair  a  bha  Iehu  a'  teachd  a 
stigh  air  a'  gheata,  thubhairt  i,  An  robh 
8Ìth  aig  Simri,  a  mharbli  a  thighearn  ? 

32  Agus  tliog  esan  'aghaidh  suas  a 
dh'ionnsuidh  na  h-uinneige,  agus  thubh- 
airt  e,  Cò  a  ta  leamsa,  cò?  agus  dh'amh- 
airc  a  mach  air  dithis  no  triuir  do  chaill- 
teanaich. 

33  Agus  thubhairt  e,  Tilgibh  a  nuas  i. 
Agus  thilg  iadsan  sìos  i ;  agus  chrathadli 
cuid  d  a  fuil  air  a'  bhalla,  agus  air  na 
h-eachaibh,  agus  shaltair  iad  fo  'n  cos- 
aibh  i. 

34  Agus  chaidh  e  stigh,  agus  dh'ith  ag- 
us  dh'òl  e,  agus  thubhairt  e,  Raehaibh  a 
nis  a  dh'fhaiciun  na  mnà  mallaichte  sin, 
agus  adhlaicibh  i ;  oir  is  nighean  righ  i. 

35  Agus  chaidh  iad  g'a  h-adhlacadh,  ach 
cha  d'fhuair  iad  d'i  ach  an  cloigeaun,  ag- 
us  na  cosan,  agus  basan  a  làmh. 

36  Agus  phill  iad,  agus  dh'innis  iad  da  : 
agus  thubhairt  esan,  Is  e  so  focal  an  Tigh- 
earn,  a  labhair  e  le  làimh  'òglaich  Eliah  an 
Tisbithich,  ag  ràdh,  Ann  an  cuibhrionn 
Iesreeil,  ithidli  na  madraidh  feoil  lesebeil  : 

37  Agus  bitliidh  elosach  le?eheil  mar 
aolacli  air  aghaidh  an  fliearainn  ann  an 
<Miibhrionn  Iesreeil,  air  chor  ;is  nach  abair 
iad,  Is  i  so  Iesebel. 

CAIB.  X. 

AGUS  bka  aig  Ahab  deich  agus  tri  fich- 
ead  mac  ann  an  Samaria.  Agus 
B^rìobh  Iehu  litrichean,  agus  chuir  e  do 
Shamaria  iad,  a  dh'ionnsuidh  uachdarana 
lesreeil,  a  dh'ionnsuidh  nan  seanair,  agus 
d'an  ionnsuidh-san  a  thog  clann  Ahaib,  ag 
ràdh, 

2  A  nis  an  uair  a  thig  an  litir  so  d'  'ur 
n-ionnsuidh,  o  tha  mic  bhur  tighearna 
raaille  ribh,  agus  carbaid  agaibh,  agus 
eich,  agus  baile  daingnichte,  agus  airm, 

3  Amhaircibh  a  mach  eadrtnn  air  a 
shon-san  a's  fearr  agus  a's  iomchuidh  do 
mhacaibh  bhur  tighearn,  agus  cuiribh  e 
air  righ-chaithir  "athar,  agus  cogaibh  air 
son  tighe  bhur  tighearn. 

4  Ach  bha  ea<ral  ro-mhòr  orra-san,  agus 
thubhairt  iad,  Feuch,  cha  do  sheas  dà  righ 
roirahe,  agus  cionnus  a  sheasas  sinne  ? 

5  Agus  chuir  esan  a  bha  os  ceann  an 
tighe,  agus  esan  a  bha  os  ceann  a'  bhaile, 
agus  na  seanairean,  agus  iadsan  a  thog  a' 
chlann,  teachdairean  gu  Iehu,  ag  ràdh,  Is 
sinne  do  sheirbhisich,  agus  ni  sinn  gach  ni 
a  dh'iarras  tu  oirnn ;  cha  dean  sinn  righ 
air  bith  :  an  ni  a  ta  taitneach  a'd'  shùilibh- 
sa  dean  e. 

6  Agus  sgrìobh  e  d'an  ionnsuidh  litir  an 
dara  uair,  ag  ràdh,  Ma'*  leamsa  sibh,  agus 
ma  dh  eisdeas  sibh  ri  ra'  ghuth,  gabhaibh 
cinn  mhac  bhur  tighearn,  agus  thigibh  a 
m'  ionnsuidh-sa  mu'u  tràth  so  am  màir- 
each  gu  Iesreel :  (a  nis  bha  mic  an  righ, 


deich  agus  tri  fichead  fear,  maille  ri  daoin- 
ibh  mòra  a'  bhaile  a  tliog  iad.) 

7  Agus  an  uair  a  thàinig  an  litir  d'an 
ionnsuidh,  ghabh  iad  mic  an  righ,  agus 
mharbh  iadÌJeich  agus  tri  fichead  fear,  ag- 
us  chuir  iad  an  cinn  ann  am  bascaidibh, 
agus  chuir  iad  d'a  ionusuidh  iad  gu  les- 
reel. 

8  Agus  thàinig  teachdair,  agus  dh'innis 
e  dha,  ag  ràdh,  Thug  iad  leo  cinn  mhac  an 
righ.  Agus  thubhairt  esan,  Cuiribh  iad 
'nan  dà  dhùn  aig  dol  a  stigh  a'  gheata  gu 
maduinn. 

9  Agus  anns  a'  mhadninn  chaidh  e  mach 
agus  sheas  e,  agus  thubhairt  e  ris  an 
t-sluagh  uile,  Tha  sibhse  ionraic  :  feuch, 
rinn  mise  ceannairc  an  agliaidh  rao  thigh- 
earn,  agus  mharbh  mi  e ;  ach  cò  a  bhuail 
iad  so  uile? 

10  Biodh  fios  agaibh  a  nis,  nach  tuit  Ude 
do  fhocal  an  Tighearna  gu  làr,  a  labhair  an 
Tighearn  mu  thigh  Aliaib ;  oir  rinn  an 
Tighearn  an  ni  sin  a  labhair  e  le  làimh  a 
sheirbhisich  Eliah. 

11  Mar  sin  bhuail  Iehu  iadsan  uile  a 
mhair  do  tliigh  Ahaib  ann  an  Iesroel,  ag- 
us  a  dhaoine  mò'ra  uile,  agus  a  luehd- 
dàimh,  agus  a  shagairt,  gus  nach  d'fhàg  e 
duine  beo  aige. 

12  Agus  dh'èirich  e,  agus  dh'imich  eT 
ngus  chaidh  e  do  Shamara.    Agus  an  uair 

I  a  bha  e  aig  t'gh-bearraidh  nam  buachaill- 
ean  air  an  t-slighe, 

13  Thachair  Ieiiu  air  bràithribh  Aha- 
s'ah  rig'n  Iudah,  agus  thubhairt  e,  Cò  sibh- 
se?  Agus  thubhairt  iadsan.  7*  sinne  bràith- 
rean  Ahasiah,  agus  tha  sinn  a'  dol  sìos  a 
chur  fàilte  air  cloinn  an  righ,  agus  air 
cloinn  na  ban-righinn. 

14  Agus  thubhairt  esan,  Glacaibh  beò 
iad.  Agus  ghlac  iad  beò  iad,  agus  mharbh 
siad  iad  aig  slochd  an  tigh-bhearraidh,  dà 
fhichead  agus  dithis  fhear  ;  agus  cha 
d'fhàg  e  duine  beò  dhiubh. 

15  Asrus  an  uair  a  dh'fhalbh  e  as  a  sinj 
thachair  e  air  Iehonadab  mac  Rehaib  a' 
teachd  'na  choinneamh  ;  agus  chuir  e  fàilte 
air,  agus  thubhairt  e  ris,  Am  bheil  dffl 
chridhe-sa  dìreach,  raar  a  tha  mo  chridhe- 
sa  le  d'  chridhe-sa?  Agus  thubhairt  Ie- 
honadab,  Tha.  Ma  tha"  ars'  esan,  thoir 
dhomh  do  làmh.  Agus  thug  e  dha  a  làmh, 
agus  thog  e  suas  e  d'a  ionnsuidh  do'n 
charbad. 

16  Agus  thubhairt  e,  Thig  mailie  rium- 
sa,  agus  faic  m'eud  air  son  an  Tigheaixra 
Agus  thug  e  air  marcachd  'na  charbad. 

17  Agus  thàinig  e  do  Shamaria,  agus 
hhuail  e  iadsan  uile  a  mhair  do  Ahab  ana 
an  Samaria,  gus  an  do  sgrios  se  e,  a  reir 
focail  an  Tighearn.  a  labhair  e  ri  Eliah. 

18  Agus  chruinnich  Iehu  an  sluagh  uile, 
agus  thuhhairt  e  riu,  Rinn  Ahab  beagan 
seirbhis  do  Bhaal,  ach  ni  lèhu  mòran  seir- 
bhis  dha. 

19  A  nis  ma  ta  gairmibh  a  m'  ionnsuidh- 
sa  fàidhean  Bhaail  uile,  a  sheirbhisich 
uile,  agus  a  shagairt  uile  ;  na  biodh  duine 
dliiubh  air  chall ;  oir  tha  ìohhairt  mhòr  ag- 
am  r'a  deanamh  do  Bhaal :  ge  b'e  neach  a 
bhios  air  chall,  cha  mhair  e  beò.  Ach  rina 
lehu  so  ann  an  seòltachd,  a  chum  gu'a 
sgriosadh  e  luchd-aoraidh  Bhaail. 

20  Agus  thubhairt  Iehu,  Gairinibh  fèill 
naomh  do  Bhaal.    Agus  ghairm  iad  i. 

21  Agus  chuir  Iehu  Jìos  airieadh  Israeil 
uile,  agus  thàinig  uile  luchd-aoraidh 
Bhaail;  cha  d'r'hàgadh  duine  dhiubh  nach 
d'thàinig:  agus  chaidh  iad  a  steach  do 
thigh  Bhaail,  agus  lìonadh  tigh  Bhaail  o 
cheann  gu  ceann. 

22  Agus  thubhairt  e  ris-san  a  bha  os 
ceanu  seòmair  nan  culaidh,  Thoir  a  mach 
culaidhean  do  uile  luchd-aoraidh  Bhaail. 
Ag-us  thug  e  mach  dhoibh  culaidhean. 

23  Agus  cbaidh  Iebu  agus  Iehonadab 
mac  Rehaib  a  steacb  do  thigh  Bbaail,  agus 
thubhairt  e  ri  luchd-aoraidh  Bhaail,  Rann- 
saichibh  agus  faicibb  nach  bi  an  so  maille 
ribh  neacà  air  bitk  do  sheirbhisich  an 
Tighearn,  ach  luchd-aoraidh  Bhaail  a 
mhàin. 

24  Agus  an  uair  a  chaidh  iad  a  steach  a 
thoirt  suas  ìobairtean  agus  thabhartas- 
loisgte,  shuidhich  Iehu  ceithir  fichead  fear 
leis  a  muigh,  agus  thubliairt  e,  Ma  thèid 
fear  air  bith  as  do  na  daoinibh  a  thug  mise 
thairis  d'  'ur  làimh,  thèid  anam  au  neach  a 
leigeas  as  e  air  son  'anama-san. 

25  Agus  co-luath  as  a  chuir  e  crìoch  air 
an  ìobairt-loisgte  ìobradh,  thubhairt  Iehu 
ris  an  fhreiceadau,  agus  ris  na  ceannard- 
aibh,  Rachaibh  a  steach,  buailibh  iad,  na 
tigeadh  duine  dhiubh  mach.  Agus  bhuail 
siad  iad  le  faobhar  a'  chlaidheimh,  agus 
thilg  am  freiceadan  agus  na  ceannardan  a 
mach  iad  ;  agus  chaidh  iad  gu  baile  tighe 
Bhaail. 

26  Agus  thug  iad  a  mach  na  dealbhan  à 
tigh  Bhaail,  agus  loisg  siad  iad. 

27  Agus  bhris  iad  sìos  dealbh  Bhaail, 
agus  bhris  iad  sìos  tigli  Bhaail,  agus  rinn 
iad  e  'na  thigh-salchair  gus  an  là'n  diugh. 

28  Mar  so  sgrios  Iehu  Baal  a  mach  à 
h-Israel. 

29  Gidheadh  ri  peacaibh  Ieroboaim  mhic 
Nebait,  a  fchug  air  Israel  peacachadh,  cha 
do  dhealaich  Iehu,  eadhon  ris  na  laoghaibh 
òir  a  bha  ann  am  Bet-el,  agus  a  bha  ann 
an  Dan. 

30  Agus  thubhairt  an  Tighearna  ri  Iehu, 
A  chionn  gu'n  do  rinn  thu  gu  maith  anns 
anni  sin  a  dbeanamh  a  tha  ceart  ann  mo 
shùilibh-sa,  agus  gu"n  d'rinn  thu  ri  tigh 
Ahaib  a  rèir  gach  ni  a  bha  ann  am  chridjie- 
sa,  suidhidh  do  mhic  do'n  cheathramh  gin- 
ealach  air  righ-chaithir  Israeil. 

31  Ach  cha  d'thug  Iehu  an  aire  air  im- 
eachd  ann  an  lagh  an  Tighearna  Dè  Israeil 
le  'uile  chridhe  ;  oir  cha  do  dhealaich  e  ri 
peacaibh  Ieroboaim,  a  thug  air  lsrael 
peacachadh. 

32  Anns  na  làithibh  sin  thòisich  an 
Tighearn  air  Israel  a  ghearradh  goirid  : 
agus  bhuail  Hasael  iad  anu  an  uile  c'hrìoch- 
aibh  ìsraeil ; 

33  O  Iordan  a  làimh  na  h-àirde  'n  ear, 
fearann  Ghilead  uile,  na  Gadaich,  agus  na 
Reubenich,  agus  na  Manasaich,  o  Aroer, 
(atha  làimh  ri  sruth  Arnoin,}  eadhon  Gi- 
lead  agus  Basan. 

34  Agus  a'  chuid  eile  do  ghnìomharaibh 
Iehu,  agus  gach  ni  a  rinn  e,  agus  a  thrèine 
uile,  nach  'eil  iad  sgrìobbta  ann  an  leabhar 
eachdraidh  rìghrean  Israeil  ? 

35  Agus  choidil  Iehu  maille  r'a  aith- 


richibh ;  agus  dh'adhlaic  iad  e  ann  an 
Samaria :  agus  rìghich  Iehoahas  a  mhac 
'na  àit. 

36  Agus  b'i  'n  ùin'  a  rìghich  Iehu  os 
ceann  lsraeil  ann  an  Samaria,  ochd  bliadh- 
ca  nchead. 

AGUS  an  uair  a  chunnaic  Ataliah  màth- 
air  Abasiah  gu'n  robh  a  mac  marbh, 
dlvèirich  i,  agus  sgrios  i  an  sliochd  rìogh- 
ail  uile. 

2  Ach  ghabh  Iehoseba  nighean  righ  Ior- 
aim,  piutliar  Ahasiah,  Ioas  mac  Ahasiah, 
agus  ghoid  i  e  à  measg  mhac  an  righ  a 
mharbhadb,  agus  chuir  i  e  fèin  agus  a 
bhan-altrum  ann  an  seòmar  nan  leabaich- 
ean  :  agus  dh'fholaich  iad  e  o  Ataliah  air 
chor  as  nach  do  mharbhadh  e. 

3  Agus  bha  e  maille  rithe  am  folach  ann 
an  tigh  an  Tighearn  rè  shè  bliadhna :  ag- 
us  rìghich  Ataliab  os  ceann  na  tìre. 

4  Agus  air  an  t-seachdamh  bliadhna 
chuir  Iehoiada  fios  uaith,  agus  ghabh  e 
iadsan  a  bha  os  ceann  cheudan,  agus  na 
ceannardan,  agus  am  freiceadan,  agus  thug' 
e  steach  d'a  ionusuidh  iad  do  thigh  an 
Tighearn,  agus  rinn  e  coimhcheangal  riu, 
agus  ghabh  e  mionnan  diubh  ann  an  tigh 
an  Tighearn,  agus  dh'fheuch  e  dhoibh 
mac  an  righ. 

5  Agus  dh'àithn  e  dlioibh,  ag  ràdh,  So 
an  ni  a  ni  sihh :  Bithidh  an  treas  cuid 
dhibhse  a  thèid  a  steach  air  an  t-sàbaid,  a' 
gleidheadh  faire  tighe  an  righ  : 

6  Agus  bithidh  trian  aig  geata  Shuir, 
agus  trian  aig  a'  gheata  air  cùlaobh  an 
fhreiceadain  :  mar  so  gieidhidh  sibh  faire 
an  tighe,  a  ehum  nach  brisear  a  steach  air. 

7  Àgus  gleidhidh  dà  chuid  dhibhse  uile 
a  thèid  a  mach  air  an  t-sàbaid,  gleidhidh 
eadhon  iadsan  faire  tighe  an  Tighearna 
mu  n  cuairt  air  an  righ. 

8  Agus  cuairtichidh  sibh  an  righ  airgach 
taobh,  gach  fear  le  'airm  'na  làimh  :  agus 
esan  a  thig  au  taobh  a  stigh  do  na  sreath- 
aibh,  marbhar  e  ;  agus  bithibhse  maille  ris 
an  righ  'nuair  a  thèid  e  mach,  agus  an 
uair  atliig  e  steach. 

9  Agus  rinn  na  ceannarda-cheud  a  rèir 
gach  ni  a  db'àithn  Iehoiada  an  sagart,  ag- 
us  ghabh  iad  gach  fear  dhiubh  a  dhaoine  a 
bha  dol  a  steach  air  an  t-sàbaid,  maille 
riutha-san  a  bha  dol  a  mach  air  an  t-sàb- 
aid,  agus  thàinig  iad  a  dh'ionnsuidh  leho- 
iada  an  t-sagairt. 

10  Agus  thug  an  sagart  do  na  ceannard- 
aibh-cheud  sleaghanna  agus  sgiathan  righ 
Daibhidh,  a  bha  ann  an  tigh  an  Tighearn. 

11  Agus  sbeas  am  freiceadan,  gach  fear 
Ie  'airm  'na  làimh.  mu'n  cuairt  air  an  righ, 
o  thaobh  deas  an  tigbe  gu  ruig  taobh  clì  an 
tighe,  làimh  ris  an  altair  agus  an  tigh. 

12  Agus  thug  e  mach  mac  an  righ,  agus 
chuir  e  'n  crùn  air,  agus  thug  e  dha  an 
fhianuis ;  agus  rinn  iad  'na  ri'gh  e,  agus 
dh'ung  iad  e,  agus  bhuail  iad  am  basan, 
agus  thubhairt  iad,  Gu  ma  fada  beò  an 
righ. 

13  Agus  an  uair  a  chual'  Ataliah  fuaim 
an  t-sluaigh  a'  ruith  cuideachd,  thàinig  i 
dh'iounsuidh  an  t-sluaigh,  a  steach  do 
thigh  an  Tighearn. 

14  Agus  an  uair  a  dhamhairc  i,  feueh, 
sheas  an  righ  làimh  ri  post,  mar  bu  gh'nàth, 
agus  na  h-uachdarain,  agus  na  trompad- 
airean  làimh  ris  an  righ ;  ;igus  rinn  sluagh 
na  tire  uile  gairdeachas,  agus  shèid  iad  le 
trompaidaibh  :  agus  reub  Ataliah  a  h-eud- 
ach,  agus  dh'èigh  i,  Feall,  feall  ! 

15  Ach  dh  àithn  Iehoiada  an  sagart  do 
na  ceannardaibh-cheud,  a  chuireadh  os 
ceann  an  t-slòigh,  agus  thubhairt  e  riu, 
Thugaibh  a  mach  i  an  taobli  a  muigli  do 
na  sreathaibh  ;  agus  ge  b'e  neach  a  leanas 
i,  marbhar  leis  a'  chlaidhearrih  e  :  oir 
thubhairt  an  sagart,  Na  cuirear  gu  bàs  i 
ann  an  tigh  an  Tighearn. 

16  Agus  thug  iad  comas  d'i,  agus  dh'im- 
ich  i  air  an  t-slighe  air  an  tig  na  h-eich  gu 
tigh  an  righ,  agus  mharbhadh  an  sin  i. 

17  Agus  rinn  Iehoiada  coimhcheangal 
eadar  an  Tighearn  agus  an  righ  agus  an 
sluagh,  gu'm  biodh  iad  'nan  sluagh  aig  an 
Tighearna  ;  mar  >tn  ceudna  eadar  an  righ 
agus  an  sluagh. 

18  Agus  chaidh  sluagh  na  tìre  uile  a 
steach  do  thigh  Bhaail,  agus  leag  iad  sìos  e  ; 
'altairean  agus  a  dhealbhan  bhris  iad  gu 
tur;  agus  mhàrbh  iad  Matan  sagart  Bhaail 
fa  chomhair  nan  altair :  agus  chuir  an 
sagart  luchd-riaghlaidh  os  ceanu  tighe  an 
Tighearn. 

19  Agus  ghabh  e  iadsan  a  bha  os  ceann 
cheudan,  agus  na  ceannardan,  agus  am 
freiceadan,  agus  slua«-h  na  tìre  uile  ;  agus 
thugiada  nuas  an  righ  o  thigh  an  Tigh- 
earn,  agus  thàinig  iad  rathad  geata  an 
fhreiceadain  gu  tigh  an  righ  :  agus  shuidh 
e  air  caithir  nan  righ. 

20  Agus  rinn  sluagh  r.a  tìre  uile  gaird- 
eachas,  agus  bha  'm  baile  sàmhach :  agus 
mharhh  iad  Ataliah  leis  a'  chlaidheamh 
làimh  ri  tigh  an  righ. 

21  Seachd  bliadima  dh'aois  bha  Iehoas 
an  uair  a  thòisich  e  air  rìoghachadh. 

ANNS  an  t-seachdamh  bliadhna  do  Iehu 
thòisich  Iehoas  air  rìoghachadh,  agus 
rìghich  e  dà  fhichead  bliadhna  ann  an  le- 
rusalem :  agus  b'e  ainm  a  mhàthar  Sibiah 
o  Bheerseba. 

2  Agus  rinn  Iehoas  an  ni  a  bha  ceart 
ann  an  sùilibh  an  Tighearna  rè  a  làithean 
uile,  anns  an  do  theagaisg  Iehoiada  an 
sagart  e. 

3  Ach  cha  d'tliugadh  air  falbh  na  h-àit- 
ean  àrda :  bha  'n  sluagh  fathast  ag  ìob- 
radh,  agus  a'  losgadh  tùis  anns  na  h-àitibh 
àrda. 

4  Agus  thubhairt  Iehoas  ris  na  sagart- 
aibh,  Uile  airgiod  nan  nithe  coisrigte'  a 
bheirear  a  steach  do  thigh  an  Tighearn, 
airgiod  gach  duine  a  thèid  seachad  san 
àireamh,  airgiod  meas  gacli  duine,  an 
t-airgiod  uile  a  thig  e  aun  an  cridhe  duine 
sam  bith  a  thoirt  a  steach  do  thigh  an 
Tighearna, 

5  Gabhadh  na  sagairt  d'an  ionnsuidh  e, 
gach  duine  o 'f'hear-eòlais ;  agus  càireadh 
iad  briseadh  an  tighe,  eadhou  gach  bris- 
eadh  a  gheibhear  attn. 

6  Gidheadh,  anns  an  treas  bliadhna  fich- 
ead  do  righ  Iehoas,  cha  do  chàraich  na 
sagairt  briseadh  an  tighe. 


I  7  An  sin  ghairm  righ  Iehoas  air  Iehoi- 
1  ada  an  sagart,  agus  air  na  sagarlaibh  eile, 
agus  tlmbhairt  e  riu,  C'arson  nach'e^sibh 
a'  càradb  brisidh  an  tighe  ?  a  nis  ma  tana 
gabhaibh  airgiod  tuilleadh  o  luchd  bhur 
n-eòlais,  ach  thugaibh  air  son  brisidh  an 
i  tighe  e. 

!  8  Agus  dh'aontaich  na  sagairt  gun  air- 
giod  a  ghabhail  tuilleadh  o'n  t-sluagh,  ag- 
us  gun  bhriseadh  an  tighe  a  chàradh. 

9  Ach  ghabh  lehoiada  an  sagart  ciste, 
agus  rinn  e  toll  'na  h-uachdar,  agus  chuir 
e  i  ri  taobh  na  h-altarach  air  an  làiimS 
dheis,  mar  a  thig  duine  a  steach  do  thigh 

i  an  Tighearn  :  agtts  ann  an  sin  chuir  na 
sagairt  a  bba  gleidheadh  an  doruis,  an 
t-airgiod  uile  a  thugadh  a  steach  do  thigh 
an  Tjghearn. 

10  Agus  an  uair  a  chunnaic  iad  gu'n 
robh  mòran  airgid  anns  a'  chiste,  chaidh 
sgrìobhaich  an  righ  suas,  agus  an  t-àrd 

|  shagart,  agus  cheangail  iad  suas,  agus  dh'- 
i  àireanih  iad  an  t-aiigiod  a  fhuaradh  ann 

an  tigh  an  Tighearn. 
|  11  Agus  thug  iad  an  t-airgiod,  an  uair  a 
\  dh'àirmheadh  e,  ann  an  làimh  nan  daoine 
I  a  rinn  an  obair,  a  chuireadh  os  ceann  tighe 
i  an  Tighearn  ;  agus  thug  iadsan  a  mach  e 
>  do  na  saoraibh,  agus  do'n  luchd-togail,  a 
|  rinn  obair  air  tigh  an  Tighearn, 

12  Agus  do  chlacharaibh,  agus  doluchd- 
snaidhidh  chlach,  agus  a  cheannach  fiodha 
agus  chlacha  snaidhte  a  chàradli  brisidh 
tighe  an  Tighearn,  agus  air  son  gach  ni  a 

i  chuireadh  a  macli  air  an  tigh  g'  a  chàradh. 

13  Gidheadh,  cha  d'  rinneadh  do  thigh 
an  Tighearna  copain  airgid,  smàladairean, 
cuachan,  trompaidean,  soithichean  òir  air 
bith,  no  soithichean  airgid  air  bith,  do'n 
airgiod  a  thugadh  a  steach  do  thigh  an 
Tighearn  : 

i  14  Ach  thug  iad  e  do'n  luchd-oibre,  ag- 
[  us  chàraich  iad  leis  tigh  an  Tighearn. 

15  Os  bàrr,  cha  d  thug  iad  air  na  daoin- 
I  ibh,  an  làimh  an  d'  tliug  iad  an  t-airgiod 
I  chum  a  thoirt  do'n  luchd-oibre,  cunntas  a 

thoirt  seachad  :  oir  rinn  iadsau  gu  firinn- 
,  each.  . 

16  Cha  d'thugadh  an  t-airgiod  eusaont- 
ais  agus  an  t-airgiod  peacaidh  a  steach  do 

|  thigh  an  Tighearna :  bu  leis  na  sagairt  e. 

17  An  sfn  chaidh  Hasael  righ  Shiria 
j  suas,  agus  chog  e  an  aghaidh  Ghat,  agus 

ghlac  se  e  :  agus  chuir  Hasael  'aghaidh  ri 
dol  suas  gu  h- lerusalem. 

18  Agus  ghabh  Iehoas  righ  Iudah  na 
nithe  coisrigte  uile  a  choisrig  lehosaphat, 
agus  Ieltoram,  agus  Ahasiah  'aithrichffl 
rìghrean   ludah.  agus  a  nithe  coisrigte 

j  fèin,  agus  an  t-òr  uile  a  fhuaradh  ann  an 
;  ionmhasaibh  tighe  au  Tighearn,  agus  tighe 
an  righ,  agus  chuir  e  dh'ionnsuidh  Hasaeil 
righ  Shiria  e;  agus  dli'imich  e  o  Ierusa- 
lem. 

19  Agus  a'  chuid  eile  do  ghnìomharaibh 
Iehoais,  agus  gach  ni  a  rinn  e,  nach  'eil  iad 
sgrìobhta  ann  an  leabhar  eachdraidh  rìgh- 
rean  Iudah  ? 

20  Agus  dh'èirich  a  sheirbhisich,  agus 
rinn  iad  ceannairc,  agus  bhuail  iad  Iehoas 
ann  an  tigh  Mhilo,  a  tha  san  dol  sìos  gu 
Sila: 

21  Oir  bhuail  Iosachar  mac  Shimeat, 

agus  Iehosabad  mac  Shomair  a  sheirbhis- 
ich  e,  agus  f'huair  e  bàs ;  agus  dh'adhlaic 
iad  e  maille  r'a  aithrichihh  ann  am  baile 
Dhaihhidh  :  agus  rìghieh  Amasiah  a  mhac 
'na  àit. 

CAIB.  XIII. 

ANNS  an  treas  bliadhna  fichpad  do  Ioas 
mac  Aliasiah  rii-h  ludab,  thòisich  Ie- 
hoahas  mac  lehu  air  rìoghaehadh  os  ceann 
Israeil  ann  an  Samaria ;  agus  rìghick  e 
seachd  bliadhna  deug'. 

2  Agus  rinn  e  olc  ann  an  sùilibh  an 
Tighearn,  agus  lean  e  peacanna  Ierohoaim 
mhio  Nebait,  a  tbug-  air  Israel  peacaeh- 
adh  :  cba  do  dhealarch  e  riu. 

3  Agus  las  fearg  an  Tighearn  an  aghaidh 
Israeil,  agus  thug  e  thairis  iad  do  làimli 
Hasaeil  righ  Shiria.  agus  do  làimh  Blien- 
hadaid  mhic  Hisaeil,  rè  a  làitbean  uile. 

4  Agus  ghuidh  Iehoahas  airan  Tighearn, 
agus  dh'èisd  an  Tighearnaris  ;  oir  cbunnaic 
e  foirneart  Israeil,  oirrinn  righ  Shiriafoir- 
neart  orra. 

5  (Agus  thug  an  Tighearna  fear-saor- 
aidh  do  Israel,  agus  cliaidb  iad  a  mach  o 
bhi  fuidh  làimh  nan  Sirianach :  agus 
gbabh  clann  Israeil  còmhnuidh  'nam 
bùthaibh.  mar  a  rìhn  iad  roimlie. 

6  Gidheadh,  cha  do  dhealaich  iad  ri 
peacaibh  tiglie  Ieroboaim,  a  thug  air  Is- 
rael  peacachadb,  ach  ghluais  iad  annta: 
agus  dh fhan  an  doire  cuideachd  ann  an 
Samaria.) 

7  Agus  cha  d'fhàgadh  aig  Iehoahas  do'n 
t-sluagb  ach  leth-cheiui  marcach,  agus 
deich  carbaid,  agus  deich  mìle  coisiche ; 
oir  sgrios  righ  Shiria  iad,  agus  rinn  e  iad 
mar  an  duslach  le  bualadh. 

8  Agus  a'  chuid  eile  do  gltnìomharaibli 
Iehoahais,  agus  gach  ni  a  rinn  e,  agus  a 
thrèine,  nach  'eil  iad  sgrìobhta  ann  an 
leabhar  eachdraidh  rìghrean  Israeil  ? 

9  Agus  choidil  Iehoahas  maille  r'a  aith- 
richibh,  agus  dh'adhlaic  iad  e  ann  an  Sa- 
maria,  agus  rìghich  Ioas  a  mhac  'na  àit. 

10  Anns  an  t-seacbdamh  bliadhna  deug 
thar  fhichead  do  lehoas  righ  ludah,  thòis- 
ich  Ioas  mac  Iehoahais  air  rìoghachadh  os 
ceann  I-raeil  ann  an  Samaria  ;  agus  rìgh- 
ich  e  sè  hliadhna  deug'. 

11  Agus  rinn  e  olc  ann  an  sùilibh  an 
Tighearna:  cha  do  dhealaich  e  ri  uile 
pheacaibh  Ieroboaim  mhic  Nehait,  a  thug 
air  Israel  peacacbadh,  ach  ghluais  e  annta. 

12  Agus  a  chuid  eile  do  ghnìomharaibh 
Ioais,  agus  gach  ni  a  rinn  e,  agus  a 
thrèine  leis  an  dochogean  aghaidh  Amas- 
iah  righ  Iudah,  nach  'eil  iad  sgrìobhta 
ann  an  leabhar  eachdraidh  rìghrean  Is- 
raeil  ? 

13  Agus  choidil  Ioas  maille  r'a  aithrich- 
ibh,  agus  slmidh  Ieroboam  air  a  righ-chai- 
thir:  agus  dh'adhlaiceadh  loas  ann  an  Sa- 
mariamaille  ri  rìghrihh  L-raeil. 

14  A  nis  bha  Elisa  tinn  d'a  thinneas  d'an 
d'f'huair  e  bàs,  agus  thàinig  loas  righ  Is- 
raeil  a  nuas  d'a  ionnsuidh,  agus  ghuil  e  os 
a  cheann,  agus  thubhairt  e,  O  athair,  ath- 
air,  carbad  lsraed  agus  a  mharc-sliluagh. 

15  Agus  thubhairt  Elisa  ris,  Gahh  bogha 
agus  saighdean :  agus  ghabh  e  d'a  ionn- 
suidh  bogha  agus  saighdean. 


16  Agus  thubhairt  e  ri  righ  Israeil,  Cuir 
do  làmh  air  a'  bhogha.  Agus  chuir  e  a 
làmh  air;  agus  chuir  Elisa  a  làmhan  air 
làmhan  an  righ. 

17  Agns  thubbairt  e,  Fosgail  an  uinn- 
eag  a  làimh  na  h-àirde 'n  ear :  agus  dh'- 
tbosgail  e  i.  An  sin  thubhairt  Elisa, 
Tilg  :  agus  tliilg  esan.  Agus  thubhairt  e, 
Saighead  shaoraidh  an  Tighearn,  agus 
saighead  shaor  iidh  o  Sbiria :  oir  buailidh 
tu  na  Sirianaich  ann  an  Aphec,  gus  an 
cuir  thu  as  doibìi. 

18  Agus  thiibhairt  e,  Gabh  na  saigh- 
dean  :  agus  ghabh  esan  iad.  Agus  thubh- 
airt  e  ri  righ  Israeil,  Buail  air  an  talamh  : 
agus  bhuail  e  tri  uairean,  agus  stad  e. 

19  A-us  bha  fearg  air  an  duine  le  Dia 
ris,  agus  thubhairt  e,  Bu  chòir  dhuit  bual- 
adh  cùig  no  sè  uairean,  an  sin  bhuaileadh 
tu  Siria  gus  an  cuireadh  tu  as  d'i :  ach 
a  nis  buailidh  tu  Siria  a  mhàìn  tri  uair- 
ean. 

20  Agus  fhuair  Elisa  bàs,  agus  dh'adh- 
laic  iad  e  :  agus  thàinig  buidhnean  nam 
Moabach  a  stigh  do'n  tìr  aig  teachd  a 
steach  na  bliadhna. 

21  Agus  an  uair  a  bha  iad  ag  adhlacadh 
duine,  feuch,  chunnaic  iad  buidbeann 
dhaoine,  agus  thilg  iad  sìos  an  duine  do 
àit-adhlacaidh  Elisa;  agus  an  uair  a  leig- 
eadh  an  duine  sìos,  agus  a  bhean  e  ri 
cnàmhan  Elisa,  dh  ath- bheothaiclieadh  e, 
agus  dh  èirich  e  air  a  chosaibh. 

22  A  nis  rinn  Hasael  righ  Shiria  foir- 
neart  air  Israel  rè  uile  làithean  Iehoahais. 

23  Ach  bha  'n  Tighearna  bàigheil  riu, 
agus  ghabh  e  truas  riu,  agus  dh'amhairc  e 
orra  air  sgàth  a  choimhcheangail  ri  Abra- 
ham,  Isaac,  agus  Iacob,  agus  cha  b 'àill  leis 
an  sgrios,  cha  mhò  a  thilg  e  as  a  làthair  iad 
gus  a  nis. 

24  Agus  fhuair  Hasael  righ  Shiria  bàs, 
agus  rìghich  Ben-h.adad  a  mbac  'na  àit. 

25  Agus  thug  Ioas  mac  Iehoahais  air  an 
ais  as  làimh  Bhen-liadàid  mbic  Hasaeil, 
na  badtean  a  thug  esan  as  làimh  Iehoahais 
'athar  anns' a  chogadh  :  tri  uairean  bhuail 
Ioas  e,  agus  thug  e  air  an  ais  bailtean  Is- 
raeil. 

CAIB.  XIV. 
A  NNS  an  dara  blìadhna  do  Iehoas  mac 
£X-    lehoahais  righ  Israeil,  rìghich  Ama- 
siah  mac  Ioais  righ  ludah. 

2  Cùig  bliadhna  fichead  a  dh'aois  bha  e 
an  uair  a  thòisich  e  air  rìoghachadh,  ag- 
us  rìghich  e  naoi  hliadhna  fichead  ann  'an 
Ierusalera  :  agus  b'e  ainm  a  mhàthar  Ie- 
hoadan  o  Ierusalem. 

3  Agus  rinn  e  an  ni  a  bha  ceart  ann  an 
sùilibh  an  Tighearn  ;  ach  clia  6'ann  cos- 
mhuil  ri  Daibhidh  'athair  :  a  rèir  gach  ni 
a  rinn  Ioas  'athair,  rinn  esan. 

4  Ach  cha  d'thugadh  air  falbh  na  h-àit- 
ean  àrda  :  fathast  0/ia  'n  sluagh  ag  iobradh, 
agus  a'  losgadh  tùis  air  na  h-àitihh  àrda. 

5  A  nis  an  uair  a  dhaingnicheadh  an 
rìoghachd  'na  làimh,  mbarbh  e  a  sheir- 
bhisich  a  mharhh  an  righ  'athair. 

G  Ach  mic  nam  mortair  cha  do  mharbh 
e;  mar  a  tha  e  sgrìobhta  ann  an  leabhar 
lagha  Mhaois,  anus  an  d'àithn  an  Tigh- 
earn,  ag  ràdh,  Cha  chuirear  na  h-aithriclie 

gu  bàs  air  son  nam  niac,  agus  cha  chuirear 
u»  mic  gu  bàs  air  son  nan  aithriche  :  ach 
cuirear  gach  duine  gu  bàs  air  son  a  pheac- 
airìh  fèin. 

7  Bhuail  e  do  Edom  ann  an  gleann  an 
t-salainn  deich  mìle,  agus  ghlac  e  Selah 
anns  a'  chogadh,  agus  thug  e  locteel  mar 
ainm  air  gus  an  là'n  diugh. 

8  An  sin  chuir  Amasiah  teaclidairean  a 
dh'ionnsuidh  Iehoais  mliic.  Iehoahais,  mic 
Iehu  righ  Israeil,  ag  ràdh,  Thig,  seallain- 
aid  air  a  chèile  san  aghaidh. 

9  Agus  chuir  Iehoas  righ  Israeil  teaclid- 
airean,  a  dh'ionnsuidh  Amnsiah  righ  lu- 
dah,  ag  ràdh,  Chuir  a;n  foghannan  a  blia 
ann  an  Lebanon  fios  a  dh'iounsuidh  an 
t-seudair  a  bka.  ann  an  Lebanon,  ag  ràdh, 
Thoir  do  nighean  do  ìno  mhac-sa  'na 
mnaoi  :  agus  chaidli  fiad-hbheathach 
seachad  a  bha  ann  an  Lebanon,  agus  shalt- 
air  e  sìos  am  foghannan. 

10  Bhuail  thu  gun  amharus  Edom,  ag- 
us  thog  do  chridhe  suas  thu  :  dean  uaill  à 
so,  agus  fan  aig  do  thigh  :  oir  c'ar  son  a 
bhiodh  làmh  agad  ann  an  ni  clium  t'aimh- 
leis,  air  chor  as  gu'n  tuiteadh  tu  fèin  agus 
Iudah  maille  riut? 

11  Ach  cha  d'èisd  Amasiah  ris :  uime 
sin  ehaidh  lehoas  righ  Israeil  suas,  agus 
dh'amhairc  e  fèin  agus  Amasiah  righ  lu- 
dah  air  aghaidh  a  chèile  ajg  Betsemes,  a 
bhuineas  do  Iudah. 

12  Agus  bhuaileadh  Iudah  roimh  Is- 
rael,  agus  theich  iad  gach  fear  a  dh'ionn- 
suidh  am  nùthan. 

13  Agus  ghlac  Iehoas  righ  Israeil  Ama- 
siah  righ  Iudab,  mac  Iehoais  mhic  Ahas- 
iah,  aig  Betsemes,  agus  tbàinig  e  gu  h-Ie- 
rusalem,  agus  bhris  e  sìos  balla  lerusaleim, 
o  gheata  Ephraim  gu  geata  na  h-oisne, 
ceithir  cheud  làmh-choilte. 

14  Agus  ghabh  e  an  t-òr  agus  an  t-air- 
giod  uile,  agus  na  soithichean  uile  a  fhuar- 
adh  ann  an  tigh  an  Tighearn,  agns  ann  an 
ionmhasaibh  tighe  an  righ,  agus  braighd- 
ean-gill,  agus  phill  e  gu  Samaiia. 

15  Agus  a'  chuid  eile  do  glnùomharaibh 
Iehoais  a  rinn  e,  agus  a  thrèine,  agus  mar 
a  cbog  e  ri  Amasiah  righ  Iudah,  nach  'eil 
iad  sgrìobhta  ann  an  leabhar  eachdraidh 
rìghrean  Israeil  ? 

16  Agus  choidil  Iehoas  maille  r'a  aith- 
richibh,  ag-us  dh'adhlaiceadh  e  ann  an  Sa- 
maria  rnaììle  ri  rìghribh  Israeil,  agus  rìgh- 
ich  Ieroboam  a  mhac  'na  àit. 

17  Agus  bha  Amasiah  mac  Ioais  righ 
Iudah,  beò  an  rìèigh  bàis  Iehoais,  mhic  le- 
hoahais  righ  Israeli,  cùig  bliadhna  deug. 

18  Agus  a'  chuid  eile  do  ghnìomharaibh 
Amasiah,  nach  'eil  iad  sgrìobhta  ann  an 
leabhar  eaclidraidh  rìghrean  Iudah  ? 

19  Agus  rinn  iad  ceancairc  'na  aghaidh 
ann  an  ìerusalem  ;  agus  theich  e  gu  La- 
cbis :  ach  chuir  iad  daoine  'na  dhèigh  gu 
Lachis,  agus  mharbh  iad  e  an  sin. 

20  Agus  tbug  iad  leo  aireachaibh  e  :  ag- 
us  dh'adhlaiceadh  e  ann  an  Ierusalem 
maille  r'a  aithrichibh  ann  am  baile  Dhai- 
bhidh. 

21  Agus  ghabh  sluagh  Iudah  uile  Asa- 
riah.  agùs  e  sè  bliadhna  deug  a  dh'aois,  agus 
rinn  iad  'na  righ  e  aìi  àit  'atbar  Amasiah. 

22  Thog  esan  Efcit,  agus  dh'aisig  se  e  do 


Iudah,  an  dèigh  do'n  righ  codal  maille  r'a 
aithrichibh. 

23  Anns  a'  chùigeadh  bliadhna  deug  do 
Amasiah  mac  Ioais,  righ  Iudah.  tbòisich 
leroboam  mac  Ioais  righ  Israeil,  air  rìogh- 
achadh  ann  an  Samaria;  agus  rìghich  e 
bliadlina  agus  dà  thichead. 

24  Agus  rinn  e  olc  ann  an  sùilibh  an 
Tighearna :  cha  do  dhealaich  e  ri  uile 
pheacaibh  Ieroboaim  mhic  Nebait,  a  thug 
air  Israel  peacachadh. 

25  Dh'aisig  e  ciìoch  Israeil  o  dhol  a 
steach  Hamait  gu  ruig  muir  a'  chòmh- 
naird,  a  rèir  focail  an  "Tighearna  Dè  Is- 
raeil,  a  labhair  e  le  làimh  a  sheirbhisich 
Ionah,  mhic  Amitai  an  lliàidh,  a  bha  o 
Gbat-hepher. 

26  Oir  chunnaic  an  Tigbearn  àmhghar 
Israeil,  gu'n  robh  e  ro-shearbh  ;  oir  cha 
robh  neach  air  bith  air  a  dhruideadh  suas, 
agus  cha  d'fhàgadh  neach  air  bith,  agus 
cha  robh  fear-còmlinuidh  ann  aig  ls- 
raeì. 

27  Agus  cha  dubhairt  an  Tighearna  gu'n 
dubhadh  e  mach  ainm  Israeil  o  bld  fuidh 
nèainh  :  ach  shaor  e  iad  le  làimh  lero- 
boaim  mbic  Ioais. 

28  Agus  a'  chuideile  do  ghnìomharaibh 
Ieroboaim,  agus  gach  ni  a  rinn  e,  agus  a 
thrèine,  mar  a  chog  e,  agus  mar  a  dh'aisig 
e  Damascus,  agus  Hairmt,  [bu  le  Iudah,] 
do  Israel,  nach  'eil  iad  sgriobhta  ann  an 
leabhar  eachdraidh  rìghrean  Israeil  ? 

29  Agus  choidil  Ieroboam  maille  r'a 
aithrichibh.  niaille  ri  rìghribh  Israeil ; 
agus  rìghich  Sachariah  a  nihac  'na  àit. 

CAIB.  XV. 
A  NNS  an  t-seachdamh  bliadhna fichead 
J\_    do  Ieroboam  riyh  Israeil,  thòisich 
Asariah  mac  Amasiah   righ    Iudah  air 
rìoghachadb. 

2  Sè  bliadhna  deug  a  dh'aois  bha  e  'nuair 
a  thòisich  e  air  rìoghachadh  ;  agus  rìghich 
e  dà  bhliadhna  dbeug  agus  dà  fhichead  ann 
an  lerusalem  :  agus  b  e  ainm  a  mhàthar 
Iecholiah  o  Ierusalem. 

3  Agus  rinn  e  an  ni  a  bha  ceart  ann  an 
sùilibh  an  '1  ighearn,  a  rèir  gach  ni  a  rinn 
Amasiah  'athair. 

4  tìidheadh,  cha  d'thugadh  air  falbh  na 
h-àitean  àrda  :  fatbast  bha  'n  sluagh  ag 
ìobradh,  agus  a'  losgadli  tùis  anns  na  h-àit- 
ibh  àrda. 

5  Agus  bhuail  an  Tighearn  an  righ,  ag- 
us  bha  e  'na  lobhar  gu  là  a  bhàis,  agus 
ghabh  e  còmhnuidh  ann  an  tigh  air  leth  : 
agus  bha  Iotam  mac  an  righ  os  ceann  an 
tighe,  a'  toirt  breth  air  sluagh  na  tìre. 

6  Agus  a'  chuid  eile  do  ghnìombaraibh 
Asariah,  agus  gach  ni  a  rinn  e,  nach  'eil 
iad  sgrìobhtav.  ann  an  leabhar  eachdraidli 
rìghrean  Iudah  ? 

7  Agus  choidil  Asariah  maille  r'a  aith- 
richibh,  agus  dh'adhlaic  iad  e  maille  r'a 
aithrichibh  ann  am  baile  Dhaibhidh  :  ag- 
us  rìghich  Iotam  a  mhac  'na  àit. 

8  Ànns  an  ochdamh  bliadhna  deug  thar 
fhichead  do  Asariah  righ  Iudah,  rìghich 
Sachariab  mac  Ieroboaim  os  ceann  Israeil 
aim  an  Samaria  sè  mìosan. 

9  Agus  rinn  e  olc  ann  an  sùilihh  an 
Tighearna,  mar  a  rinn  'aithricbe  :  cha  do 

ìheakuch  e  ri  peacaibh  Ieroboaim  mhic  I 
Nebait,  a  thug  air  Israel  peacachadh. 

10  Agus  riun  Salum  mac  labeis  ceann- 
lirc  'na  aghaidh,  agus  bhuail  se  e  am  tian- 
uis  an  t-sluaigh,  agus  mharbh  se  e,  agus 
rìghich  e  'na  àit. 

ìl  Agus  a'  chuid  eile  do  ghnìomharaibh 
Shachariab,  feucli,  tlta  iad  sgrìobhta  ann 
an  leabbar  eacbdraidb  rìghrean  Jsraeil. 

12  B'  e  &o  focal  an  Tighearn,  a  Jabliair  e 
ri  Iehu,  ag  ràdh,  Suidhidh  do  mbic  air 
righ-chaithir  Israeil,  gu  ruig  an  ceathramh 
gmealach.    Agus  bha  e  mar  sin. 

13  Thòisich  Salum  mac  labeis  air 
rìoghachadli  anns  an  naothadii  bliadhna 
deug  thar  fhichead  do  Udsiab  righ  ludah, 
agus  rìghich  e  inìos  iomlan  anu  an  Sama- 
ria : 

14  Oir  chaidh  Menahem  mac  Ghadi 
suas  o  Thirsah,  agus  thàiuig  e  gu  Samaria, 
agus  bhuail  e  Salum  mac  labeis  ann  an  Sa-  j 
maria,  agus  mharbh  se  e,  agus  rìghich  e  ! 
'na  àit. 

15  Agus  a'  cbuid  eile  do  ghnìomharaibh 
Shaluim,  agus  a  cheannairc  a  rinne,  feuch, 
tha  iad  sgrìobhta  ann  an  leabhar  eachd- 
raidh  rìghrean  Israeil. 

16  An  sin  bhuail  Menahem  Tiphsah, 
agus  iadsan  uile  a  bha  ann,  agus  a  chrìoeh- 
an  o  Thirsah  ;  a  chionn  nacb  d'thosgail  iad 
dha,  uime  sin  bhuail  se  e :  a  mhnathau 
torrach  uile  reub  e  suas. 

17  Anns  an  naothadh  bliadhna  deugthar 
fhichead  do  Asariah  righ  Iudah  tbòisich 
Menahem  mac  Ghadi  air  rìoghachadh  os 
ceann  Israeil ;  agus  rìghich  e  deicli  bliadh- 
na  ann  an  Samaria. 

18  Agus  rinn  e  olc  ann  an  sùilibh  an 
Tighearna :  cha  do  dhealaich  e  rè  'uile 
làithean  ri  peacaibh  Ieroboaim  mhic  Ne- 
bait,  a  thug  air  Israel  peacacbadh. 

19  Agus  thàinig  Pul  righ  Asiria  an  agh- 
aidh  na  tìre  :  agus  thug  Menahem  do  Phul 
mìle  tàlann  airgid,  a  chum  gu'in  biodh  a 
làmh  leis,  a  dhaingneachadh  na  rìoghachd 
'na  làimh. 

20  Agus  thog  Menahem  an  t-airgiod  o 
Israel,  eadhon  uathasan  uile  a  bha  comas- 
ach  ann  an  saoibhreas,  leth-cheud  secel 
airgid  o  gach  duiue,  chum  a  thabhairt  do 
righ  Asiria  :  agus  phill  righ  Asiria  air  ais, 
agus  cha  dfhan  e  'n  sin  anns  an  tìr. 

21  Agus  a'  chuid  eile  do  gbnìomharaibh 
Mhenaheim,  agus  gach  ni  a  rinn  e,  nach 
'eil  iad  sgrìobhta  ann  an  leabhar  eachdraidh 
rìghrean  lsraeil  ? 

22  Agus  cboidil  Menahem  maille  r'a 
aithrichibh ;  agus  rìghich  Pecahiah  a  mhac 
'na  àit. 

23  Anns  an  deicheamh  bliadhna  agus  dà 
fhichead  do  Asariah  righ  Iudab,  tiiòisich 
Pecahiah  mac  Mhenaheim  air  rioghachadh 
os  ceann  Israeil  ann  an  Samaria ;  agus 
rìghich  e,  dà  bhliadhna? 

24  Agus  rinn  e  olc  ann  an  sùilibh  an 
Tighearna  :  cha  do  dhealaich  e  ri  peacaibh 
leroboaim  mhic  Nebait,  a  thug  air  Israel 
peacachadh. 

25  Ach  rinn  Pecah  mac  Remaliah, 
ceannard  leis  fèin,  ceannairc  'na  aghaidh, 
agus  bhuail  se  e  ann  an  Samaria,  ann  an 
lùchairt  tighe  an  righ,  maille  ri  Argob, 
agus  ri  Arieh,  agus  maille  ris  leth-cheud 


fear  do  na  Gileadaich  :  agus  mharbh  se  e 
agus  rìghich  e  'na  àit. 

26  A-jus  a'  chuid  eile  doglmìomharaibh 
Phecabiah,  agus  gach  ni  a  rinn  e,  feueh, 
tha  iad  sgrìobhta  ann  an  leabhar  eachd- 
raidh  rìghrean  Israeil. 

27  Anns  an  dara  bliadbna  deug  agus  dà 
fhichead  do  Asariah  righ  Iudaìi,  thòisich 
Pecah  mac  Remaliah  air  rìoghachadh  os 
ceann  Israeil  ann  an  Samaria  ;  agus  rìgh- 
ich  e  fichead  liliadhna. 

28  Agus  rinn  e  olc  ann  an  sùilibh  an 
Tighearn  ;  cha  do  dhealaich  e  ri  peacaihh 
Ieroboaim  mhic  Nebait,  a  thug  air  Israel 
peacachadh. 

29  Ann  an  làithibh  Phecah  righ  Israeil 
tbàinig  Tigìat-pileser  righ  Asiria,  agus 
ghlac  e  lion,  agus  Abel-bèt-maachah,  agus 
lanoab,  agus  Cedes,  agus  Hasor,  agus  Gi- 
lead,  agus  Galile,  uile  thìr  Naphtali,  agus 
thug  e  'nara  braighdibh  iad  gu  Asiria. 

30  Agus  rinn  Hoseah  mac  Elah  ceann- 
airc  an  aghaidh  Phecah  mhic  Remaliah, 
agus  bhuaìl  se  e,  aj?us  mharbh  se  e,  agus 
rìghich  e  'na  àit,  "anns  an  fhicheadamh 
bli'adhna  do  Iotam  mac  Udsiah. 

31  Agus  a'  chuid  eile  do  ghnìomharaibh 
Phecah,  agus  gach  ni  a  rinn  e,  feuch,  tha 
iad  sgrìobhta  ann  an  leabhar  eachdiaidli 
rìghrean  Israeil. 

32  Anns  an  dara  bliadhna  do  Phecah 
mac  Remaliah  righ  Israeil,  thòisich  Iotam 
mac  Udsiah  righ  ludah  air  rioghacbadh. 

33  Cùig  bliadhna  ficbead  a  dh'aois  bha 
e  'nuair  a  thòisich  e  air  rìoghachadh  ;  ag- 
us  rìghich  e  sè  bliadhna  deug  ann  an  Ieru- 
salem :  agus  b'e  ainm  a  mhàthar  Ierusa, 
nighean  Shadoic. 

34  Agus  rinn  e  an  ni  a  bha  ceart  ann  an 
sùilibh  an  Tighearn  :  a  rèir  nan  uile  nithe 
a  rinn  Udsiab  'athair,  rinn  esan. 

35  Gidheadh  cha  d'thugadh  air  falbh  na 
h-àitean  àrda :  fathast  bha  'n  sluagh  ag 
ìobradh  agus  a'  lòsgadh  tùis  anns  na  h-àit- 
ibh  àrda.  Chuir  e  suas  an  geata  a  b'àirde 
do  thigh  an  Tighearn. 

36  Agus  a'  chuid  eile  do  ghnìomharaibh 
Iotaim,  agus  gach  ni  a  rinn  e,  nach  'eil  iad 
sgrìobhta  anh  an  leabhar  eachdraidh  rìgh- 
rean  Iudah  ? 

37  (Anns  na  làithibh  sin  thòisich  an 
Tighearn  air  Resin  righ  Shiria,  agus  Pecah 
mac  Remaliah  a  chur  an  aghaidh  Iudah.) 

38  Agus  choidil  Iotam  maille  r'a  aith- 
richibh,  agus  dh'adhlaiceadh  e  maille  r'a 
aithrichibh  ann  am  baile  Dhaibhidh  'ath- 
ar :  agus  rìghich  Ahas  a  mhac  'na  àit. 

CAIB.  XVI. 

SAN  t-seachdamh  bliadhna  deug  do  Phe- 
cah  mac  Remaliab,  thòisich  Ahasmac 
Iotaim  righ  Iudah  air  rìoghacbadh. 

2  Fichead  bliadhna  dh'aois  bha  Ahas  an 
uair  a  thòisich  e  air  iìoghachadh,  agus 
rìghich  e  sè  bliadhna  deug  ann  an  Ierusa- 
lem  ;  agus  cha  do  rinn  e  an  ni  a  bha  ceart 
anu  an  sùilibh  an  Tighearn  a  Dhè,  mar  a 
rinn  Daibhidh  'athair. 

3  Ach  dh'imich  e  ann  an  slighe  rìghrean 
Israeil,  agus  mar  an  ceudna  tbug  e  air  a 
mbac  dol  troimh  'n  teine,  a  rèir  ghràineil- 
eachd  nan  cinneach,  a  thilg  an  Tighearn  a 
mach  roimh  chloinn  Israeil. 

4  Agus  dhìobair  e  agus  loisg  e  tùis  anns 
na  h-àitibh  àrda,  agus  air  na  cnoic,  agus 
fuidh  gach  craoibh  uaine. 

5  An  sin  thàinig  Resin  righ  Shiria,  agus 
Pecah  mac  Remaliah  righ  Israeil,  a  nìos 
gu  h-Ierusalem  a  chogadh  :  agus  theann- 
aich  iad  Ahas,  ach  clia  b'urrainn  iad 
buaidh  a  thoirt  air. 

6  San  àm  sin  choisinn  Resin  righ  Shiria 
Elat  air  ais  do  Shiria,  agus  dh'fhògair  e  na 
h-Iudhaich  à  h-Elat:  agus  thàinig  na  Si- 
rianaich  do  Elat,  agus  ghabh  iad  còmh- 
nuidh  ann  gus  an  là  'n  diugh. 

7  Aguschuir  Ahas  teachdairean  gu  Tig- 
lat-pileser  righ  Asiria,  ag  ràdh,  Is  mise 
t'òglach  agus  do  mhac ;  tliig  a  nìos  agus 
saor  mi  à  làimh  righ  Shiria,  agus  à 
làimh  righ  Israeil,  a  dh' èirich  a'm'  agh- 
aidh. 

8  Agus  ghabh  Ahas  an  t-airgid  agus  an 
t-òr  a  fhuaradh  ann  an  tigh  an  Tighearn, 
agus  ann  an  ionmhasaibh  tighe  an  righ, 
agus  chuir  se  e  mar  thiodhlac  gu  righ  A- 
siria. 

9  Agus  dh'èisd  righ  Asiria  ris;  oir 
chaidh  righ  Asiria  suas  an  aghaidh  Dha- 
mascuis,  'agus  ghlac  se  e,  agus  thug  e  a 
shluagh  leis  am  braighdeanas  gu  Cir,  agus 
mharbh  e  Resin. 

10  Agus  chaidh  righ  Ahas  an  coinn- 
eamh  Thiglat-pileseir  righ  Asiria  gu  Da- 
mascus,  agus  chunnaic  e  altair  a  bha  ann 
an  Damascus  :  agus  chuir  righ  Ahas  gu 
h-Uriah  an  sagart  samhladh  na  h-altar- 
ach,  agus  a  cumadh,  a  rèir  a  h-uile  oibre. 

U  Agus  thog  Uriah  an  sagart  altair  a 
rèir  gach  ni  a  chuir  Ahas  an  righ  o  Dha- 
mascus  :  mar  sin  rinn  Uriah  an  sagart  i 
air  cheann  do  righ  Ahas  teachd  o  Dha- 
mascus. 

12  Agus  an  uair  a  tliàinig  an  righ  o 
Dhamascus,  chunnaic  an  righ  an  altair : 
agus  thàinig  an  righ  am  fagus  agus  dh'ìob- 
air  e  oirre. 

13  Agus  loisg  e  a  thabhartas-loisgte,  ag- 
us  a  thabhartas-bìdh,  agus  thaom  e  a  tha- 
bhartas-dibhe,  agus  chrath  e  fuil  a  thabh- 
artasan-sìth  air  an  altair. 

14  Agus  tlfug  e  mar  an  ceudna  an  alt- 
air  umha,  a  bha  'm  fianuis  an  Tighearn,  o 
bheulaobh  an  tighe,  o  eadar  an  altair  agus 
tigh  an  Tighearn,  agus  chuir  e  i  air  taobh 
tuath  na  h-altarach. 

15  Agus  dh'àithn  righ  Ahas- do  Uriah 
an  sagart,  ag  ràdh,  Air  an  altair  mhòir 
loisg  tabhartas-loisgte  na  maidne,  agus 
tabhartas-bìdh  an  fheasgair,  agus  tabhart- 
as-loisgte  an  righ,  agus  a  thabìiartas-bìdh, 
agus  tabhartas-loisgte  uile  shluaigh  na 
tìre,  agus  an  tabhartas-bìdh,  agus  an  tabh- 
artas-dibhe ;  agus  crath  oirre  uile  fhuil 
an  tabhartas-loisgte,  agus  uile  fhuil  na 
h-ìobairte  :  agus  bithidh  an  altair  umha 
agamsa  gu  fiosrachadh  leatha. 

16  Mar  so  rinn  Uriah  an  sagart,  a  rèir 
gach  ni  a  dh'àithn  righ  Ahas. 

17  Agus  ghearr  righ  Ahas  iomaill  nam 
bonn  diubh,  agus  dh'atharraich  e  dhiubh 
an  soitheach-ionnjaid,  agus  thug  e  nuas 
an  fhairge  bhàrr  nan  damh  umha  a  bha 
foipe,  agus  chuir  e  i  air  urlar  chlach. 

.  18  Agus  an  còmhdachadh  sàbaid  a  thog 
iad  san  tigh,  agus  slighe  an  righ  a  steacb 


o'n  leth  muigh,  thionndaidh  e  o  thigh  an 
Tighearn  air  son  righ  Asiria. 

19  A  nis  a'  chuid  eile  do  ghnìomharaibh 
Ahais  a  rinn  e,  nach  'eil  iad  sgrìobhta  ann 
an  leabhar  eachdraidh  rìglirean  Iudah? 

20  Agus  choidil  Ahas  maille  r'a  aith- 
richibh,  agus  dh' adldaiceadh  e  maille  r'a 
aithrichibh  ann  am  baile  Dhaihhidh  ;  ag- 
us  rìghich  Heseciah  a  mhac  'na  àit. 

CAIB.  XVII. 

ANNS  an  dara  bliadhna  deug  do  Ahas 
righ  Iudah,  thòisich  Hoseah  mac  El- 
ah  air  rìoghachadh  ann  an  Samaria  air  Is- 
rael ;  agus  rìghich  e  naoi  bliadhna. 

2  Agus  rinn  e  olc  ann  an  sealladh  an 
Tighearn,  ach  cha  b'ann  mar  rìghribh  Is- 
raeil  a  bha  roimhe. 

3  'Na  aghaidh-san  thàinig  a  nìos  Salma- 
neser  righ  Asiria ;  agus  bha  Hoseah  'na 
sheirbhiseach  aige,  agus  thug  e  tiodhlac 
dha. 

4  Agus  fhuairrigh  Asiria  ceannairc  ann 
an  Hoseah  ;  oir  chuir  e  teachdairean  gu  So 
righ  na  h-Eiphit,  agus  cha  d'tlmg  e  tiodhlac 
air  bith  gu  righ  Asiria,  mar  a  chlcachd  e 
o  bhliadhna  gu  bliadhna:  uime  sin  dhruid 
righ  Asiria  suas  e,  agus  cheangail  e  ann 
am  prìosan  e. 

5  An  sin  thàinig  righ  Asiria  nìos  troimh 
'n  fhearann  uile,  agus  chaidh  e  suas  gu 
Samaria,  agus  theannaich  se  e  tri  bliadh- 
na. 

6  Anns  an  naothadh  bliadhna  do  Hoseah 
ghlac  righ  Asiria  Samaria,  agus  thug  e  leis 
Israel  do  Asiria,  agus  shuidhich  e  iad  ann 
an  Halah,  agus  ann  an  Habor  làimh  ri 
amhainn  Ghosain,  agus  ann  am  bailtibh 
nam  Medeach. 

7  Oir  tharladh  gu'n  do  pheacaich  clann 
Israeil  an  aghaidh  an  Tighearn  an  Dè,  a 
thug  a  nìos  iad  à  tìr  na  h-Eiphit,  o  bhi 
fuidh  làimh  Pharaoh  righ  na  h-Eiphit, 
agus  bha  eagal  dhiathan  eile  orra. 

8  Agus  dh'imich  iad  ann  an  reachdaibh 
nan  cinneach,  (a  thilg  an  Tighearn  a  mach 
roimh  chloinn  Israeil,  agus  ann  an  reachd- 
aibh  rìghrean  Israeil  a  rinn  iad. 

9  Agus  rinn  clann  Israeil  gu  dìomhair 
nithe  nach  robh  ceart  an  aghaidh  an  Tigh- 
earn  an  Dè,  agus  thog  jad  dhoibh  fèin 
àitean  àrda  'nam  mòr-bhailtibh  uile,  o 
thùrait  an  luchd-faire  gus  a'  bhaile  dhaing- 
nichte. 

10  Agus  chuir  iad  suas  dhoibh  fèin 
dealbhan  agus  doireachan  air  gach  uile 
chnoc  àrd,  agus  fuidh  gach  uile  chraoibh 
uaine. 

11  Agus  an  sin  loisg  iad  tùis  anns  na 
h-àitibh  àrda  uile,  mar  na  cinnich  a  thug 
Dia  air  falbh  rompa  ;  agus  rinn  iad  nithe 
olc  a  bhrosnachadh  an  Tighearna  gu  corr- 
uich  : 

12  Oir  rinn  iad  ^eirbhis  do  ìodholaibh, 
mu'n  d'thubhairt  an  Tighearna  riu,  Cha 
dean  sibh  an  ni  so. 

13  Gidheadh  thug  an  Tighearna  fianuis 
an  aghaidh  Israeil,  agus  an  aghaidh  Iu- 
dah,  leis  na  fàidhibh  uile,  agus  leis  an 
luchd-seallaidh  uile,  ag  ràdh,  Pilhbh  o 
bhur  droch  shlighibh,  agus  gleidhibh  m'- 
àitheantan  agus  mo  reaehdan,  a  rèir  an 
lagha  uile  a  dh'àithn  mi  d'  'ùr  n-aithrich- 

ìbh,  agrus  a  chuir  mi  d'  'ur  n-ionnsuidh  le 
m'  sheirbhisich  na  fàidlieau. 

14  Gidheadh  cha  baill  leo  èisdeachd, 
ach  chruadhaich  iad  am  muineal,  cosmhuil 
ri  inuineal  an  aithriche,  nach  do  chreid 
anns  au  Tighearn  an  Dia. 
[  15  Agus  rinn  iad  tàir  air  a  reachdaihh, 
agus  air  a  choimhcheangal  a  rinn  e  r'an 
aithrichibh,  agus  air  a  theisteis  leis  an 
d'thug  e  fianùis  'nan  aghaidh  ;  agus  lean 
iad  diomhanas,  agus  dh'fhàs  iad  dìomli- 
ain,  agus  chaidh  iad  an  dèigh  nan  cinn- 
each  a  bha  mun  cuairt  orra,  mu'n  d'thug 
an  Tighearna  sparradh  dhoibli,  nach  dean- 
adh  iad  cosmliuil  riu. 

16  Agus  thrèig  iad  uile  àitheantan  an 
Tighearn  an  Dè,  agus  rinn  iad  dhoibh  fèin 
dealbhan  leaghta,  eadhon  dà  laogh,  agus 
rinn  iad  doire,  agus  rinn  iad  aoradh  do  uile 
armailt  nèimh,  agus  rinn  iad  seirbhis  do 
Bhaal. 

17  Agus  thug  iad  air  am  macaibh  agus 
air  an  nigheauaibh  dol  troimh  'n  teine, 
agus  ghnàthaich  iad  fiosachd  agus  druidh- 
eaehd,  agus  reic  siad  iad  fèin  a  dheanamh 
uilc  ann  an  sealladh  an  Tighearua,  chum 
a  bhrosnachadh  gu  feirg. 

18  Uime  sin  bha  fearg  ro-mhòr  aig  an 
Tighearna  ri  h-Israel,  agus  dh'atharraich 
e  iad  as  a  shealladh :  cha  d'fhàgadh  aon 
ach  treubh  Iudah  a  mhàin. 

(19  Mar  an  ceudna  cha  do  ghlèidh  Iudah 
àitheautan  an  Tighearn  an  Dè,  ach  dh'- 
imich  iad  ann  an  reaclidaibh  Israeil  a  rinn 
iad.) 

20  Agus  chuir  an  Tighearna  cùl  ri  uile 
shliochd  Israeil,  agus  chuir  e  fuidh  amh- 
ghar  iad,  agus  thug  e  thairis  iad  do  làimh 
chreachadairean,  gus  an  do  thilg  e  as  a 
shealladh  iad. 

21  Oir  scar  Israel  e  fèin  o  thigh  Dhaibh- 
idh,  a/us  riun  iad  Ieroboam  mac  Nebait 
'na  righ ;  agus  dh'fhuadaich  Ieroboam  Is- 
rael  o'n  Tighearn  a  leantuinn,  agus  thug 
e  orra  peacadh  mòr  a  pheacachadh. 

22  Agus  dh'imich  clann  Israeil  ann  an 
uile  pheacaihh  leroboaim  a  rinn  e  :  cha  do 
dhealaich  iad  riu ; 

23  Gus  an  d'atharraich  an  Tighearn  Is- 
rael  as  a  shealladh,  mar  a  thubhairt  e  le 
'sheirbhisich  uile  na  fàidhean.  Agus  thug- 
adh  lsrael  air  falbh  as  an  tìr  fèin  do  Asiria, 
gus  an  là  'n  diugh. 

24  Agus  thug  righ  Asiria  daoine  o  Bha- 
bilon,  agus  o  Chutah,  agus  o  Abha,  agus 
o  Hamat,  agus  o  Shepharbhaiin,  agus 
shuidhich  e  iad  ann  am  bailtibh  Shamaria, 
an  àite  cliloinn  Israeil ;  agus  shealbhaich 
iad  Samaria,  agus  ghabh  iad  còmhnuidh 
'na  bhailtibh. 

25  Agus  tharladh,  'nuair  a  ghabh  iad  an 
toiseach  còmhnuidh  an  sin,  nach  robh  eagal 
an  Tighearn  orra ;  uime  sin  chuir  an  Tigh- 
earna  leòmhain'nam  measg,  a  mharbh  cuid 
diubh. 

26  Air  an  aobhar  sin  labhair  iad  ri  righ 
Asiria,  ag  ràdh,  Na  cinnich  a  dh'atharr- 
aich  thu,  agus  a  shuidhich  thu  ann  am 
bailtibh  Shamaria,  cha  'n  aithne  dhoibh 
gnàth  Dhè  na  tìre  :  uime  sin  chuir  e  leòmh- 
ain  'nam  measg,  agus,  feuch,  tha  iad  'gam 
marbhadh,  a  cliionn  nach  aithne  dhoibh 
gnàth  Dhè  na  tìre. 


27  An  sin  dh'àithn  righ  Asiria,  ag'ràdh, 
Thugaibh  leibh  an  sin  aon  do  na  sagart- 
aibh  a  thug  sibh  as  a  sin  ;  agus  rachadh  e 
agus  gabhadh  e  còmhnuidh  an  sin,  agus 
teagaisgeadh  e  dhoibh  gnàth  Dliè  na  tìre. 

28  An  sin  thàinig  aon  do  na  sagartaibh 
a  thug  iad  leò  a  Samaria,  agus  ghabh  e 
còmhnuidh  ann  am  Bet-el,  agus  theagaisg 
e  dhoibh  cionnus  bu  chòir  dhoibh  eagal  an 
Tighearn  a  bhi  orra. 

29  Gidheadli,  rinn  gach  cinneach  dèe 
dhoibh  fèin,  agus  chuir  siad  iad  ann  an 
tighibh  nan  àitean  àrda  a  rinn  na  Samarit- 
ich,  gach  cinneach  'nam  bailtibh  fèiu  anns 
an  do  ghabh  iad  còmhnuidh. 

30  Agus  rinn  daoine  Bhabiloin  Sucot- 
Benot,  agus  rinn  daoine  Chuit  Nergal,  ag- 
us  rinn  daoine  Hamait  Asima, 

31  Agus  rinn  na  h-Abhaich  Nibhas  ag- 
us  Tartac,  agus  loisg  na  Sepharbhaich  an 
clann  san  teine  do  Adramelech  agus  Ana- 
melech,  dèe  Shepharbhaim. 

32  Agus  bha  eagal  an  Tighearn  orra, 
agus  rinn  iad  doibh  fèin  do'n  chuid  a  b'ìsle 
dhiubh  sagairt  nau  àitean  àrda,  agus  thug 
iad  suas  ìobairtean  air  an  son  aun  an  tigh- 
ibh  nan  àitean  àrda. 

33  Bha  eagal  an  Tighearn  orra,  agus 
rinn  iad  seirbliis  d'an  diathaibli  fèin,  a  rèir 
gnàtha  nan  cinneach  a  tliug  iad  leo  as  a 
sin. 

34  Gus  an  là  'n  diugh  tha  iad  a'  dean- 
amh  a  rèir  nan  ceud  ghnàth  :  cha  'n  'eil 
eagal  an  Tighearn  orra,  cha  mhò  tha  iad 
a'  deanamh  a  rèir  an  reachda,  no  do  rèir 
an  orduighean,  no  do  rèir  an  lagha,  no  do 
rèir  na  h-àithne  a  dh'àithn  an  Tighearna 
da  chloinn  Iacoib,  air  an  d'thug  e  Israel 
marainm: 

35  Ris  an  d'rinn  an  Tighearn  coimh- 
cheangal,  agus  d'an  d  thug  e  sparradh,  ag 
ràdh,  Cha  bhi  eagal  dhiathan  eile  oirbh, 
agus  cha  chrom  sibh  sibh  fèin  doibh,  agus 
cha  dean  sibh  seirbhis  doibh,  agus  cha  'n 
ìobair  sibh  doibh : 

36  Ach  an  Tighearn,  a  thug  a  nìos  sibh 
à  tìr  na  h-Eiphit  le  mòr  chumhachd,  agus 
le  gairdean  sint'a  mach,  'eagal-san  bithidh 
oirbh,  agus  dha-san  lùbaidh  sibh  an  glùn, 
agus  dha-san  ìobraidh  sibh. 

37  Agus  na  reachdan,  agus  na  h-òr- 
duighean,  agus  an  lagh,  agus  an  àithne  a 
sgrìobh  e  dliuibh,  bheir  sibh  an  aire  gu'n 
dean  sibh  iad  gu  bràth  ;  agus  cha  bhi  eagal 
dhiathan  eile  oirbh. 

38  Agus  an  coimhcheangal  a  rinn  mise 
ribh  cha  dì-chuimhnich  sibh  ;  agus  cha  bhi 
eagal  dhiathan  eile  oirbh. 

39  Ach  bithidh  eagal  an  Tighearna  bhur 
Dè  oirbh,  ag  us  saoraidh  esan  sibh  à  làimh 
bhur  naimhdean  uile. 

40  Gidheadh  cha  d'èisd  iad,  ach  riun  iad 
a  rèir  an  ceud  ghnàtha. 

41  Agus  bha  eagal  an  Tighearn  air  na 
cinnich  sin,  gidheadh  rinn  iad  seirbhis  d'an 
dealbhaibh  snaidhte  fèin,  araon  an  clann, 
agus  clann  an  cloinne :  mar  a  rinn  an  aith- 
riche,  is  amhuil  a  ta  iadsau  a'  deanamh  gus 
an  là'n  diugh. 

CAIB.  XVIII. 

AGUS  anns  an  treas  bliadhna  do  Hoseah 
mac  Elah  righ  Israeil,  tliòisich  Hese- 

ciah  mac  Ahais,  righ  Iudah,  air  rìoghach- 
adh. 

2  Cùig  bliadhna  fichead  a  dh'aois  bha  e 
'nuair  a  thòisich  e  air  rìoghachadh  ;  agus 
rìghich  e  naoi  bliadhna  ficliead  ann  an  Ie- 
rusaletn :  agus  b'e  ainm  a  rahàthar  Abi, 
nighean  Shecliariah. 

3  Agus  rinn  e  an  ni  a  bha  ceart  ann  an 
sùilibh  an  Tighearn,  a  rèir  nan  uile  nithe 
a  rinn  Daibhidh  'athair. 

4  Chuir  e  air  falbh  na  h-àitean  àrda,  ag- 
us  bhris  e  na  dealbhan,  agus  gliearr  e  sìos 
na  doireachan,  agus  mhìn-phronn  e  an 
nathair  umha  a  rinn  Maois ;  oir  gus  na 
làithibh  sin  bha  clann  Israeil  a'  losgadh 
tùis  dh'i :  agus  thugadh  Nehustan  mar 
ainm  oirre. 

5  As  an  Tighearna  Dia  Israeil  bha 
'earbsadh  ;  agus  'na  dhèigh  cha  robh  neach 
sam  bith  cosmhuil  ris  am  measg  uile  rìgh- 
rean  Iudah,  no  aon  a  bha  roimhe. 

6  Oir  dhlùth-lean  e  ris  an  Tighearna, 
cha  do  chlaon  e  o  a  leantuinn  ;  ach  ghlèidh 
e  'àitheantan,  a  dh'àithn  an  Tighearn  do 
Mhaois. 

7  Agus  bha  'n  Tighearna  raaille  ris : 
anns  gach  àite  d'an  deachaidhe,  shoirbhich 
e.  Agus  dh'èirich  e  'n  aghaidh  righ  Asiria, 
agus  cha  d'rinn  e  seirbhis  dha. 

8  Bhuail  e  na  Philistich  gu  ruig  Gasa, 
agus  a  chrìochan,  o  thùr  an  fhreiceadain 
gu  ruig  am  baile  daingnichte. 

9  .Agus  anns  a'  cheathramh  bliadhna  do 
righ  Heseciah,  agus  san  t-seachdamh 
bliadhna  do  Hoseah  mac  Elah  righ  Is- 
raeil,  thàinig  Salmaneser,  righ  Asiria,  a 
nìos  an  aghaidh  Shamaria,  agus  theann- 
aich  se  e. 

10  Agus  ghlac  iad  e  an  ceann  thri 
bliadhna :  anns  an  t-sèathadh  bliadhna  do 
Heseciah,  agus  san  naothadh  bliadhna  do 
Hoseah  riglf  Israeil,  ghlacadh  Samaria. 

11  Agus  thug  righ  Asiria  leis  Israel  do 
Asiria,  agus  chuir  e  iad  ann  an  Halah  ag- 
us  ann  an  Habor  làimh  ri  amhainn  Ghos- 
ain,  agus  ann  am  bailtibh  nam  Medeach  : 

12  A  chionn  nach  d  eisd  iad  ri  guth  an 
Tighearn  an  Dè,  ach  gu'n  do  bhris  iad  a 
choimhcheangal,  na  h-uile  nithe  a  dh'- 
àithn  Maois  òglach  an  Tighearna ;  nach 
d'èisd  iad  riu,  agus  nach  mò  a  rinn  siad 
iad. 

13  Agus  anns  a'  cheathramh  bliadhna 
deug  do  righ  Heseciah  thàinig  Senacherib 
righ  Asiria  a  nìos  an  aghaidh  uile  bhailte 
daingnichte  Iudah,  agus  ghlac  e  iad. 

14  Agus  chuir  Heseciah  righ  Iudah 
teachdairean  gu  righ  Asiria  do  Lachis,  ag 
ràdh,  Chiontaich  mi ;  pill  uam  :  an  ni  a 
chuireas  tu  orm,  giùlainidh  mi.  Agus 
chuir  righ  Asiria  air  Heseciah  righ  Tudah 
tri  cheud  tàlann  airgid,  agus  deich  tàlanna 
fiehead  òir. 

15  Agus  thug  Heseciah  dha  an  t-airgiod 
uile  a  fhuaradh  ann  an  tigh  an  Tighearn, 
agus  ann  an  ionmhasaibh  tighe  an  righ. 

16  Anns  an  àra  sin  ghearr  Heseciah  air 
falbh  eòmhlaich  teampuill  an  Tighearn, 
agus  na  h-ursainnean  a  chòmhdaich  He- 
seciah  righ  Iudah,  agus  thug  e  iad  do  righ 
Asiria. 

17  Agus  chuir  righ  Asiria  Tartan,  agus 
Rabsaris,  agus  Rabsaceh,  o  Lachis  gu  righ 


Heseciah  le  sluagh  mòr  an  aghaidh  Ieru- 
saleim  :  agus  air  teachd  a  nìos  doibh,  thài- 
nig  iad  agus  sheas  iad  aig  sruth-chlais  na 
linne  a's  àirde,  a  tha  air  slighe  achaidh  an 
luadhadair. 

18  Agus  an  uair  a  dh'èigh  iad  ris  au 
righ,  thàinig  a  mach  d'an  ionnsuidh  Elia- 
cim  mac  Hilciah,  a  bha  os  ceann  an  teagh- 
laich,  agus  Sebna  an  sgrìobhaich,  agus 
Ioas  mac  Asaiph  an  seanachaidh. 

19  Agus  thubhairt  Rabsaceh  riu,  Ab- 
raibh  a  nis  ri  Heseciah,  Mar  so  tha  'n 
righ  mòr,  righ  Asiria,  ag  ràdh,  Ciod  an 
t-earbsadh  mòr  so  a  th'agad  ? 

20  Tha  thu  ag  ràdh,  (ach  is  briathra 
faoin  iad,)  Tha  comhairle  agus  neart  ag- 
am  chum  a'  chogaidh  :  a  nis  ma  ta  cò  as 
am  bheil  thu  ag  earbsadh,  gu'n  deanadh  tu 
cogadh  a'm'  agliaidh-sa? 

21  A  nis,  feuch,  tha  thu  'g  earbsadh  as 
an  luirg  bhriste  chuilce  sin,  as  an  Eiphit, 
a  thèid,  ma  leigeas  duine  a  chudthrom 
oirre,  a  steach  'na  làimh,  agus  a  thollas 
troimhe  i.  Js  ann  mar  so  a  tha  Pharaoh 
righ  na  h-Eiphitdhoibh-san  uile  a  dh'earb- 
as  as. 

22  Ach  ma  their  sibh  rium,  As  an  Tigh- 
earn  ar  Dia  tha  ar  n-earbsadh  :  nach  e  so 
esan,  a  chuir  Heseciah  air  falbh  'àitean 
àrda,  agus  'altairean,  agus  a  thubhairt  ri 
Iudah  agus  ri  Ierusalem,  Fa  chomhair  na 
h-altarach  so  sleuchdaidh  sibh  ann  an  Ie- 
rusalem  ? 

23  A  nis  uime  sin,  guidheam  ort,  thoir 
gill  do  m'  thighearna  righ  Asiria,  agus 
bheir  mise  dhuit  dà  mhìle  each,  ma's 
urrainn  thusa  air  do  thaobh  fèin  marcaich 
a  chur  orra. 

24  Cionnus  ma  ta  bheir  thu  air  aon 
cheannard,  do  na  seirbhisich  a's  lugha  a 
tha  aig  mo  thighearna-sa,  'aghaidh  a 
thionndadh  uait,  agus  a  dh'earbas  tu  as 
an  Eiphit  air  son  charbad  agus  marc- 
shluaigh  ? 

25  Ach  a  nis,  an  ann  as  eugmhais  an 
Tighearn  a  thàinig  mis'  a  nìos  an  aghaidh 
an  àite  so,  g'a  sgrios  ?  Is  e  'n  Tighearu  a 
thubhairt  riumsa,  Falbh  suas  an  aghaidh 
na  tìre  so,  agus  sgrios  i. 

26  An  sin  thubhairt  Eliacim  mac  Hil- 
ciah,  agus  Sebna,  agus  Ioah,  ri  Rabsaceh, 
Labhair,  guidheam  ort,  ri  d'  sheirbhisich 
anns  a'  chainnt  Shirianaich,  oir  tuigidh 
sinn  i ;  agus  na  labhair  ruinn  anns  a' 
chainnt  Iudhaich,  an  cluasaibh  an  t-sluaigh 
a  tha  air  a'  bhalla. 

27  Ach  thubhairt  Rabsaceh  riu,  An  ann 
a  dh'ionnsuidh  do  thighearna-sa,  agus  a  d 
ionnsuidh-sa,  a  chuir  mo  thighearna  mise 
a  labhairt  nam  briathra  so?  nach  ann  a 
dh'ionnsuidh  nan  daoine  a  tha  'nan  suidhe 
air  a'  bhalla,  a  chum  gu'n  ith  iad  an  salch- 
ar  fèin,  agus  gu'n  òl  iad  an  uisge  fèin 
maille  ribhse  ? 

28  An  sin  sheas  Rabsaceh,  agus  dh'èigh 
e  le  guth  ard  anns  a'  chainnt  Iudhaich, 
agus  labhair  e,  ag  ràdh,  Eisdibh  ri  focal  an 
righ  mhòir,  righ  Asiria  : 

29  Mar  so  tha'n  righ  ag  ràdh,  Na  meall- 
adh  Heseciah  sibh,  oir  cha  'n  urrainn  e 
bhur  saoraìlh  à  m'  làimh-sa  : 

30  Agus  ua  tugadh  Heseciah  oirbh  bhur 
dòchas  a  cimr  san  Tighearn,  ag  ràdh,  Gu 


CAIB.  XIX. 


313 


deimhin  saoraidh  an  Tighearnasinne,  agus 
cha  toirear  thairis  am  baile  so  do  làimh 
righ  Asiria. 

31  Na  h-èisdibh  ri  Heseciah :  oir  mar 
so  tha  righ  Asiria  ag  ràdh,  Deanaibh  suas 
cairdeas  riumsa,  agus  thigibh  a  mach  a  m' 
iounsuidh,  agus  ithibh  gach  fear  d'a 
chrann-fiona,  agus  gach  fear  d'a  chrann- 
fige  fèin,  agus  òlaibh  gach  fear  uisge  a 
thobair  fèin  ; 

32  Gus  an  tig  mise,  agus  gu'n  toir  mi 
air  falbh  sibh  do  thìr  cosmhuil  r'  'ur  tìr 
fèin,  tìr  arbhair  agus  fiona,  tìr  arain  agus 
fhìon-lios,  tìr  oìaidh  a'  chroinn-olaidh 
agus  meala,  a  chum  gu'm  bi  sibh  beò,  ag- 
us  nach  faigh  sibh  bàs :  agus  na  h-èisdibh 
ri  Heseciah,  an  uair  a  chuireas  e  impidh 
oirbh,  ag  ràdh,  Saoraidh  an  Tighearna 
sinu. 

33  An  do  shaor  riamh  dèe  nan  cinn- 
each,  gach  aon  a  thìr  fèin,  à  làimh  righ 
Asiria  ? 

34  C 'àit  am  bheil  dèe  Hamait,  agus  Ar- 
phaid?  c'àit  am  bheil  dèe  Shepharbhaim, 
Hena,  agus  Ibhah  ?  au  do  shaor  iad  Sania- 
ria  as  mo  làimh-sa  ? 

35  Cò  am  measg  uile  dhèe  nan  dùchan- 
na,  a  shaor  an  tìr  fèin  as  mo  làimh-sa, 
gu'n  saoradh  an  Tighearn  Ierusalem  as 
mo  làimh  ?  ; 

36  Ach  bha'n  sluagh  'nan  tosd,  agus  cha 
do  fhreagair  iad  aon  fhocal  da :  oir  b'i 
àithne  an  righ  dhoibh,  Na  tugaibh  freag- 
radh  air. 

37  An  sin  thainig  Eliacim  mac  Hilciah, 
a  bha  os  ceann  an  teaghlaich,  agus  Sebna 
an  sgrìobhaicìi,  agus  Ioah  mac  Asaiph  an 
seannachaidh,  gu  Heseciah  le'n  eudach 
reubta,  agus  dh'innis  iad  da  briathra  Rab- 
saceh. 

AGUS  an  uair  a  chual'  Heseciah  an  righ 
e,  reub  e  'eudach,  agus  chòmhdaich 
se  e  fèiu  le  saic-eudach,  agus  chaidh  e  do 
thigh  an  Tighearn. 

2  Agus  chuir  e  Eliacim,  a  bha  os  ceann 
an  tighe,  agus  Sebna  an  sgrìobhaich,  agus 
seannaire  nan  sagart,  còmhdaichte  le  saic- 
eudach,  gu  Isaiah  am  fàidh,  mac  Amois. 

3  Agus  thubhairt  iad  ris,  Mar  so  tha 
Heseciah  ag  ràdh,  Is  là  teinn,  agus  ach- 
mhasain,  agus  maslaidh  an  là  so :  oir  tha 
clann  air  teachd  gu  inbhe  breith,  agus 
neart  gu'm  breith  cha  'n'eil  ann. 

4  Theagamh  gu'n  cluinn  an  Tighearna 
do  Dhia  uile  bhriathra  Rabsaceh,  a  chuir 
a  thighearna  righ  Asiria  a  mhaslachadh  an 
Dè  biieò  ;  agus  gu'n  cronaich  e  na  briath- 
ran  a  chual'  an  Tighearna  do  Dhia :  tog 
suas  t'urnuigii  ma  ta  air  son  an  fhuighill 
a  dh'fhàgadh. 

5  Uime  sin  an  uair  a  thàinig  seirbhisich 
righ  Heseciah  gu  h-Isaiah, 

6  Thubhairt  Isaiah  riu,  Mar  so  their 
sibh  r'  'ur  tighearn,  Mar  so  tha'n  Tighearn 
ag  ràdb,  Na  biodh  eagal  ort  roimh  na 
briathraibh  a  chuala  tu,  leis  an  d'thug 
seirbhisicli  righ  Asiria  masladh  dhorahsa. 

7  Feuch,  cùiridh  mise  spiorad  ann,  agus 
cìuinnidh  e  tuairesgeul,  agus  pillidh  e  d'a 
thìr  fèin  ;  agus  bheir  mise  air  tuiteam  leis 
a'  chlaidheamh  'na  thìr  fèia. 


8  Agus  phill  Rabsaceh,  agus  fhuair  e 
righ  Asiria  a'  cogadh  an  aghaidh  Libnah  : 
oir  chual'  e  gu'n  d'r'halbh  e  o  Lachis. 

9  Agus  an  uair  a  chual'  e  'ga  ràdh  mu 
Thirhacah  righ  Etiopia,  Feucli,  tliàinig  e 
mach  a  chogadh  riut;  chuir  e  teachdair- 
ean  a  rìs  gu  Heseciah,  ag  ràdh, 

10  Mar  so  labhraidh  sibh  ri  Heseciah 
righ  ludah,  ag  ràdh,  Na  mealladh  do  Dhia 
thu,  as  am  bheil  thu 'g  earbsadh,  ag  ràdh, 
Cha  toirear  Ierusalem  thairis  do  làimh  righ 
Asiria. 

11  Feuch,  chuala  tu  ciod  a  rinn  rìghrean 
Asiria  ris  gach  uile  thìr,  g'  an  sgrios  gu 
tur  ;  agus  an  saorar  thusa  ? 

12  An  do  shaor  dèe  nan  cinneach  iadsan 
a  sgrios  m'aithriche-sa,  eadhon  Gosan,  ag- 
us  Haran,  agus  Reseph,  agus  clann  Edein 
a  bha  ann  an  Telasar  ? 

13  C'àit  am  bheil  righ  Hamait,  agus 
righ  Arpaid,  agus  righ  ìnòr-bhaile  Sheph- 
arbhaim,  Hena,  agus  Ibhah  ? 

14  Agus  ghalih  Heseciah  an  litir  à 
làimh  nan  teachdairean,  agus  leugh  e  i : 
agus  cliaidh  Heseciah  suas  do  thigh  an 
Tighearn,  agus  sgaoil  e  i  am  fianuis  au 
Tighearn. 

15  Agus  rinn  Heseciah  urnuigh  an  làth- 
air  an  Tighearn,  agus  thubhairt  e,  O 
Thighearna  Dhè  Israeil,  a  tha  d'  chòmh- 
nuidh  eadar  na  cheruban,  is  tu  fèin  Dia, 
thusa  a'd'  aonar,  Dia  uile  rìoghachda  na 
talmhainn  ;  is  tu  a  rinn  na  nèamhan  agus 
an  talamh. 

16  Crom,  a  Thighearn,  a  nuas  do  chluas, 
agus  èisd ;  fosgail,  a  Thighearna,  do  shùil- 
ean,  agus  faic  :  seadhcluinn  briathra  Shen- 
acherib,  a  chuir  e  a  mhaslachadh  an  Dè 
bheò. 

17  Gu  deimhin,  a  Thighearna,  sgrios 
rìghrean  Asiria  na  cinnich  agus  an  tìre ; 

18  Agus  thilg  iad  an  dèe  san  teine :  oir 
cha  bu  dèe  iad,  ach  oibre  làmha  dhaoine, 
fiodh  agus  clach  :  uime  sin  sgrios  said  iad. 

19  A  nis  ma  ta,  O  Thighearn  ar  Dia, 
saor  sinn,  guidlieam  ort,  as  a  làimh,  chum 
gu'm  bi  fios  aig  uile  rìoghachdaibh  na  tal- 
mhainn  gur  tusa  an  Tighearna  Dia,  thu 
fèin  a'd'  aonar. 

20  An  sin  chuir  Isaiah  mac  Amois 
teachdair  gu  Heseciah,  ag  ràdh,  Mar  so 
tha'n  Tighearna  Dia  Israeil  ag  ràdh,  An 
urnuigh  a  rinn  thu  riumsa  mu  thimchioll 
Slienacherib  righ  Asiria,  chuala  mi. 

21  So  am  fncal  a  labhair  an  Tighearna 
mu  'thimchioll :  Rinn  òigh  nighean  Shioin 
tàir  ort :  rinn  i  gàire  fanoid  riut ;  chrath 
nighean  Ierusaleim  a  ceann  air  do  chùl- 
aobh. 

22  Cò  d'an  d'thug  thu  masladh  agus 
toibheum  ?  agus  cò  a  dh'àrdaich  thu  do 
ghuth  'na  aghaidh,  agus  a  thog  thu  do 
shùilean  gu  h-àrd  ?  an  aghaidh  Tinaoimh 
Israeil. 

23  Le  làimh  do  theachdairean  mhas- 
laich  thu  an  Tighearn,  agus  thubhairt  thu, 
Le  lìonmhoireachd  mo  charbad  dhìrich  mi 
àirde  nam  beann,  sliosan  Lebanoin  ;  agus 
gearraidh  mi  sìos  a  chraoblian  seudair  a's 
àirde,  agus  roghadh  a  chraobhan  giuthais, 
agus  thèid  mi  stigh  a  dh 'àitibh-tàimh  a 
chrìche,  frìth  a  Charmeil. 

24  Chladhaich  mi  agus  dh'òl  mi  uisg- 

eacha  coimheach,  agus  le  bnnn  mo  chos 
thiormaicli  rai  suas  uile  aimhniche  nan 
daingneach. 

25  Nach  cuala  tu  o  cheann  fada  cìonnus 
a  rinn  mi  e,  agus  o'n  aimsir  chèin  gu'n 
do  dhealbh  mi  e  ?  a  nis  thug  mi  gu  crìch 
e,  gu'm  bitheadh  tusa  chum  bailtean 
daingnichte  fhàsachadh  'nan  carnaibh 
sgrios. 

26  Uime  sin  bha  'n  luchd-àiteachaidh 
air  bheag  neirt :  bha  crith-eagail  orra  ag- 
us  amhluadh  ;  bhaiad  mar  fheurna  mach- 
arach,  agus  mar  an  luibh  ghlas,  mar  l'heur 
mullaich  nan  tighean,  agus  mar  arbhar 
seargta  mu'm  fàs  e  suas. 

27  Ach  is  aithne  dhomh  t'àite-còmh- 
nuidh,  agus  do  dhol  a  mach,  agus  do 
theai  hd  a  steach,  agus  fraoch  t'fheirge 
a'm'  aghaidli. 

28  A  chionn  gu  bheil  fraoch  t'fheirge 
a'm'  aghaidh,  agus  t'onfhadh  air  teachd  a 
nìos  gu  m'  chluasaibh,  uime  sin  cuiridh 
mi  mo  dhublian  a'd'  shròin,  agus  mo  shrian 
a'd'  bheul,  agus  pillidh  mi  air  t'ais  thu  san 
t-slighe  air  an  d'thàinig  thu. 

29  Agus  bithidh  so  'na  chomhara  dliuit  : 
Jthidh  tu  air  a'  bhliadhna  so  na  nithe  a 
dh'fhàsas  leo  fèin,  agus  anns  an  dara 
bliadhna  na  nithe  a  chinneas  asda  sin  ; 
agus  arms  an  treas  bliadhna  cuiridh  agus 
buainidh  sibh,  agus  suidhichidh  sibh  fion- 
liosan,  agus  ithidh  sibh  d'an  toradh. 

30  Agus  gabhaidh  am  fuigbeall  a  thèid 
as  do  thigli  Iudah,  fathast  freumh  sìos, 
agus  cuiridh  e  toradh  suas. 

31  Oir  à  Ierusalem  tlièid  fuigheall  a 
mach,  agus  iadsan  a  tlièid  as  o  shliabh 
Shioin  :  ni  eud  Thighearna  nan  sluagh  so. 

32  Uime  sin  mar  so  tha'n  Tighearn  ag 
ràdh  mu  thimchioll  righ  Asiria,  Cha  tig  e 
do'n  bhaile  so,  agus  cha  tilg  e  saighead 
ann,  agus  cha  tig  e  fa  'chomhair  le  sgèith, 
agus  cba  chuir  e  suas  tòrr  'na  aghaidh. 

33  Air  an  t-slighe  air  an  d'thàinig  e,  air 
an  t-slighe  cheudna  pillidh  e,  agus  cha  tig 
e  steach  do'n  bhaile  so,  ars'  an  Tighearn : 

34  Oir  dìonaidh  mise  an  baile  so  chum 
a  shaoradh,  air  mo  shon  fèin,  agus  air  son 
Dhaibhidh  m'òglaich. 

35  Agus  air  an  oidhche  sin  fèin  chaidh 
aingeal  an  Tighearna  mach,  agus  bhuail  e 
ann  an  camp  nan  Asirianach  ceud  agus 
ceithir  fichead  agus  cùig  mìle  :  agus  an 
uair  a  dh'èirich  iad  gu  moch  anns  a'  mha- 
duinn,  feuch,  bha  iad  uile  'nan  corpaibh 
marbha. 

36  Agus  dh'imich  Senacherib  righ  Asi- 
ria,  agus  chaidh  e  agus  phill  e,  agus  ghabh 
e  còmhnuidh  ann  an  Ninebheh. 

37  Agus  an  uair  a  bha  e  ri  aoradh  ann 
an  tigh  Nisroich  a  dhè,  bhuail  Adram- 
elech  agus  Sareser  a  mhic  eleis  a'  chlaidh- 
eamh  ;  agus  theich  iad  do  thìr  Armenia  : 
agus  rìghich  Esarhadon  a  mhac  'na  àit. 

ANNS  na  làithibh  sin  bhaHeseciahtinn 
gu  bàs  :  agusthàinigam  fàidh  Isaiah 
mac  Amois  d'a  ionnsuidh,  agus  thubhairt 
e  ris,  Mar  so  tha'n  Tighearn  ag  ràdh,  Cuir 
do  thigh  an  òrdugh,  oir  gheibh  thu  bàs, 
agus  cha  bhi  thu  beò. 
2  An  sin  thionndaidh  e  'aghaidh  ris  a' 


bhalla,  agus  rinn  e  urnuigh  ris  an  Tigh- 
earn,  ag  ràdh, 

3  Guidheam  ort,  O  Thighearna,  cuimh- 
nich  a  nis  cionnus  a  ghluais  mi  a'd'  làthair 
ann  am  firinn,  agus  le  cridhe  iomlan,  agus 
a  rinn  mi  an  ni  a  ta  maith  a'd'  shùilibh. 
Agus  ghuil  Heseciah  gu  goirt. 

4  Agus  mu'n  deachaidh  Isaiah  mach 
do'n  chùirt  mheadhonaich,  thàinig  focal 
an  Tighearna  d'a  ionnsuidh,  ag  ràdh, 

5  Pill,  agus  abair  ri  Heseciah  ceannard 
mo  shluaigh,  Mar  so  tha'n  Tighearna,  Dia 
Dhaibhidh  t'athar,  ag  ràdh,  Chuala  mise 
t'urnuigh,  chunnaic  mi  do  dheoir  :  feuch, 
slànuichidh  mi  thu  ;  air  an  treas  là  thèid 
thu  suas  do  thigh  an  Tighearn. 

6  Agus  cuiridh  mi  ri  d'  làithibh  cùig 
bliadhna  deug ;  agus  saoraidh  mi  thusa, 
agus  am  baile  so,  à  làimh  righ  Asiria; 
agus  dìonaidh  mi  am  baile  so  air  mo  shon 
fèin,  agus  air  son  Dhaibliidh  m'òglaich. 

7  Agus  thubbairt  Isaiah,  Gabhaibh 
meall  fhìge.  Agus  ghabh  agus  chuir  iad 
e  air  an  neascaid,  agus  shlànuicheadh  e. 

8  Agus  thubhairt  Heseciah  ri  Isaiah, 
Ciod  an  comhara  gu'n  leighis  an  Tigh- 
earna  mi,  agus  gu'n  tèid  mi  suas  air  an 
treas  là  do  thigh  an  Tighearn  ? 

9  Agus  thubhairt  Isaiah,  JBithidh  so  'na 
chomhara  dhuit  o'n  Tighearna,  gu'n  dean 
an  Tighearn  an  ni  a  labhair  e :  An  tèid 
an  dubhar  air  aghaidh  deich'  ceumanna, 
no'n  tèid  e  air  ais  deich  ceumanna? 

10  Agus  fhreagair  Heseciah,  Is  suarach 
an  ni  do'n  dubhar  dol  sìos  deich  ceuman- 
na ;  ni  h-eadb,  ach  pilleadh  an  dubhar  air 
ais  deich  ceumanna. 

11  Agus  ghlaodh  Isaiah  am  fàidh  ris  an 
Tighearn  ;  agus  thug  e  air  ais  an  dubhar 
deich  ceumanna,  a  chaidh  e  sìos  air  ceum- 
annaibh  Ahais. 

12  San  àm  sin  chuir  Berodach-baladan 
mac  Bbaladain,  righ  Bhabiloin,  teachdair- 
ean  le  litrichibh  agus  tiodhlac  gu  Hese- 
ciah :  oir  chual'  e  gu'n  robh  Heseciah 
tinn. 

13  Agus  riun  Heseciah  gairdeachas  os 
an  ceann,  agus  dh'fheuch  e  dhoibh  uile 
thigh-tasgaidh  anithe  luachmhor,  an  t-air- 
giod,  agus  an  t-òr,  agus  na  spìosraidh,  ag- 
us  an  oladh  luachmhor,  agus  a  thigh-arm- 
achd,  agus  na  nithean  uile  a  fhuaradh  'na 
ionmhasaibh  :  cha  robh  ni  'na  thigb,  no 
'na  rìoghachd  uile,  nach  d'fheuch  Hese- 
ciah  dlioibh. 

14  An  sin  thàinig  Isaiah  am  fàidh  gu 
righ  Heseciab,  agus  thubbairt  e  ris,  Ciod 
a  thubhairt  na  daoine  so  ?  agus  cia  as  a 
thàinig  iad  a  d'  ionnsuidh  ?  agus  thubh- 
airt  Heseciah,  Thàinig  iad  o  thìr  chèin,  o 
Bbabilon. 

15  Agus  thubhairt  e,  Ciod  a  chunnaic 
iad  a'd'  thigh  ?  agus  fhreagair  Heseciah, 
Na  h-uile  nithe  a  ta  a'm'  thigh  chunnaic 
iad :  cha  'n'eil  ni  ann  am  ionmhasaibli 
nach  d'fheuch  mi  dhoibh. 

16  Agus  thubhairt  Isaiah  ri  Heseciah, 
Eisd  ri  focal  an  Tighearna  : 

17  Feuch,  tha  na  làithean  a'  teachd,  anns 
am  bi  na  h-uile  nithe  a  tha  ann  ad  thigh,  ag- 
us  nah-ionmhasan  a  thaisg  t'aithriche  suas 
gus  an  là'n  diugh,  air  an  giùlan  gu  Babilon  : 
cha'n  fhàgar  ni  air  bith,  ars'  au  Tighearn. 

18  Agus  cuid  do  d'mhacaibh  a  thig  uait, 
a  ghineas  tu,  bheir  iad  leo,  agus  bithidh 
iad  'nan  caillteanaich  ann  an  lùchairt  righ 
Bhabiloin. 

19  An  sin  thubhairt  Heseciah  ri  Isaiah, 
Is  maith  focal  an  Tighearn  a  labhair  thu  : 
thubhairt  e  mar  an  ceudna,  Nach  maith, 
ma  bhios  sith  agus  firinn  a'm'  làithibh-sa  ? 

20  Agus  a'  chuid  eile  do  glunomharaibh 
Heseciah,  agus  a  thrèine  uile,  agus  mar  a 
rinn  e  lochan,  agus  sruth-chlais,  agus  a 
thug  e  uisge  steach  do'n  bhaile,  nach  'eil 
iad  sgrìobhta  ann  an  leabhar  eachdraidh 
rìghrean  Iudah  ? 

21  Agus  choidil  Heseciah  maille  r'a 
aithrichibh  :  agus  rìghich  Manaseh  a  mhac 
'na  àit. 

DA  bhliadhna  dheug  a  dh'aois  bha  Ma- 
naseh  'nuair  a  tliòisich  e  air  rìogh- 
acJiadh,  agus  rìghich  e  cùig  bliadhna  deug 
agus  dà  fhichead  ann  an  Ierusalem  :  agus 
b'e  aium  a  mhàthar  Hephsibah. 

2  Agus  rinn  e  olc  ann  an  sùilibh  an 
Tighearn,  a  rèir  ghràineileachd  nan  cinn- 
each,  a  thilg  an  Tighearna  mach  roimh 
chloinn  Israeil. 

3  Oir  thog  e  suas  a  rìs  na  h-àitean  àrda 
a  sgrios  Heseciah  'athair ;  agus  chuir  e  suas 
altairean  do  Bhaal,  agus  rinn  e  doire,  mar 
a  rinn  Ahab  righ  Israeil ;  agus  shleuchd  e 
do  uile  armailt  nèimh,  agus  rinn  e  seirbhis 
doibh. 

4  Agus  thog  e  altairean  ann  an  tigh  an 
Tighearna,  mu'n  dubhairt  an  Tighearn, 
Ann  an  Ierusalem  cuiridh  mi  m'ainm. 

5  Agus  thog  e  altairean  do  uile  armailt 
nèimh,  ann  an  dà  chùirt  tighe  an  Tigh- 
earn. 

6  Agus  thug  e  air  a  mhac  dol  troimh  'n 
teine,  agus  thug  e  fa'near  àmanna,  agus 
ghnàthaich  e  druidheachd,  agus  chuir  e  air 
chois  leannain-shìth,  agus  luchd-fiosachd  : 
dh'oibrich  e  mòr  aingidheachd  ann  an  sùil- 
ibh  an  Tighearna,  g'a  bhrosnachadh  gu 
fèirg. 

7  Agus  chuir  e  dealbh  snaidhte  an  doire 
a  rinn  e,  anns  an  tigh  mu'n  dubhairt  an 
Tighearna  ri  Daibhidh,  agus  ri  Solamh  a 
mhac,  Anns  an  tigh  so,  agus  ann  an  Ieru- 
salem,  a  thagh  mi  à  uile  threubhan  Is- 
raeil,  cuiridh  mi  m'ainm  gu  bràth. 

8  Cha  mhò  a  bheir  mi  air  cosaibh  Israeil 
caruchadh  tuilleadh  a  mach  as  an  fhear- 
ann  a  thug  mi  d'an  aithrichibh  ;  a  mhàin 
ma  bheir  iad  an  aire  gu'n  dean  iad  a  rèir 
nan  uile  nithe  a  dh'àithn  mise  dhoibh,  ag- 
us  a  rèir  an  lagha  uile  a  dh'àithn  m'òglach 
Maois  dhoibh. 

9  Ach  cha  d'èisd  iad :  agus  tharruing 
Manaseh  iad  gu  tuilleadh  uilc  a  dheanamh 
na  rinn  na  cinnich,  a  sgrios  an  Tighearna 
roimh  chloinn  Israeil. 

10  Agus  labhair  an  Tighearna  le  'sheir- 
bhisich  na  fàidhean,  ag  ràdh, 

11  A  chionn  gu'n  d'rinn  Manaseh  righ 
Iudah  na  gràineileachda  so,  agus  gu'n 
d'rinn  e  ni's  mìosa  na  na  h-uile  nithe  a  rinn 
na  h-Amoraich  a  bha  roimhe,  agus  gu'n 
d'thug  e  air  Iudah  mar  an  ceudna  peac- 
achadh  le  ìodholaibh  : 

12  Uime  sin  mar  so  tha'n  Tighearna 


Dia  Israeil  ag  ràdh,  Feuch,  tha  mi  tabh- 
airt  uilc  air  Ierusalem  agus  ludah,  a  bheir 
air  gach  neach  a  chluinneas  e,  gu'm  bi 
gaoir  'na  dhà  chluais. 

13  Agus  sìnidh  mi  mach  os  ceann  Ieru- 
saleim  sreang-thomhais  Shamaria,  agus 
sreang-riaghailt  tighe  Ahaib :  agus  glan- 
aidh  mi  as  Ierusalem  mar  a  ghlanas  neach 
soitheach,  g'a  ghlanadh,  agus  a'  tionn- 
dadh  a  bheoil  fuidh. 

14  Agus  trèigidh  mi  fuigheall  m'oigh- 
reachd,  agus  bheir  mi  iad  do  làimh  an 
naimhdean;  agus  bithidh  iad  'nan  creich 
agus  'nan  cobhartach  dan  naimhdibh  uile  ; 

15  A  chionn  gu'n  d'rinn  iad  olc  a'm' 
shùilibh,  agus  gu'n  do  bhrosnaich  iad  mi 
gu  feirg  o'n  là  san  d'thàinig  an  aithriche 
mach  as  an  Eiphit,  eadhon  gus  an  là  'n 
diugh. 

16  Os  bàrr,  dhòirt  Manaseh  fuil  neò- 
chiontach  gu  ro-mhòr,  gus  an  dolìon  e  Ie- 
rusalem  o  cheann  gu  ceann,  a  thuilleadh 
air  a  pheacadh  fèin  leis  an  d'thug  e  air  Iu- 
dah  peacachadh,  le  olc  a  dheanamh  ann 
an  sùilibh  an  Tighearn. 

17  Agus  a'  chuid  eile  do  ghnìomharaibh 
Mhanaseh,  agus  na  h-uile  nithe  a  rinn  e, 
agus  a  pheacadh  a  rinn  e,  nach  'eil  iad' 
sgriobhta  ann  an  leabhar  eachdraidh  rì«-h- 
rean  Iudah? 

18  Agus  choidil  Manaseh  maille  r'a 
aithrichibh,  agus  dh'adhlaiceadh  e  ann  an 
lios  a  tlughe  fèin,  ann  an  lios  Udsa:  agus 
rìghich  Amon  a  mhac  'na  àit. 

19  Dà  bhliadhna  thar  fliichead  a  dh'aois 
bha  Amon  an  uair  a  thòisich  e  air  rìogh- 
achadh  ;  agus  rìghich  e  dà  bhliadhna  ann 
an  Ierusalem  :  agus  b'e  ainm  a  mhàthar 
Mesulemet,  nighean  Haruis  o  Iotbah. 

20  Agus  rinn  e  olc  ann  an  sùilibh  an 
Tighearna,  mar  a  rinn  Manaseh  'athair. 

21  Agus  dh'imich  e  anns  an  uile  shlighe 
san  d'imich  'athair,  agus  rinn  e  seirbhis  do 
na  h-ìodholaibh  d'an  d'rinn  'athair  seir- 
bhis,  agus  rinn  e  aoradh  dhoibh  : 

22  Agus  thrèig  e  'n  Tighearna  Dia  'aith- 
nche,  agus  cha  do  ghluais  e  ann  an  slighe 
an  Tighearn.  ° 

23  Agus  rinn  seirbhisich  Amoin  ceann- 
airc  'na  agliaidh,  agus  mharbh  iad  an  rig-h 
'na  thigh  fèin.  ° 

24  Agus  mharbh  sluagh  na  tìre  iadsan 
uile  a  rinu  ceannairc  an  aghaidh  righ  Am 
oin;  agus  rinn  sluagh  na  tìre  Iosiah  a 
mhac  'na  righ  'na  àit. 

25  Agus  a'  chuid  eile  do  ghnìomharaibh 
Amoin  a  nnn  e,  nach  'eil  iad  sgrìobhta 
ann^an  leabhar  eachdraidh  rìghrean  Iu- 

26  Agus  dh'adhlaic  iad  e  'na  uaigh  fèin 
ann  an  lios  Udsa :  agus  rìghich  Iosiah  a 
mhac  na  àit. 

CAIB.  XXII. 

OCHD  bliadhna  dh'aois  bha  Iosiah 
nuair  a  thoisich  e  air  rìog-hachadh 
agus  rìghich  e  aon  bliliadhna  deua-  thar 
fhichead  ann  an  Ierusalem  :  ag-us  b'e  ainm 
Bhom2tthar  I^idah,  nighea,r  Adaiah  'o 

A-Agm  r^n,e  an  ni  a  hha  ceart  ann  an 
suihbh  an  fighearn.  agus  dh'imich  e  am 
an  uile  shlighe  Dhaibhfdh  'athai-  agus  cha 

II.  RIGH. 


do  chlaon  e  dh'ionnsuidh  na  làimhe  deise 
no  na  làimhe  clìthe. 

3  Agus  anns  an  ochdamh  bliadhna  deug 
do  righ  Iosiah,  chuir  an  righ  Saphan  mac 
Asaliah,  mhic  Mhesulaira,  an  sgrìobh- 
aiche,  do  thigh  an  Tighearn,  ag  ràdh, 

4  Falbh  suas  gu  Hilciah  an  t-àrd  shag- 
art,  chum  gu'n  àireamh  e  an  t-airgiod  a 
thugadh  do  thigh  an  Tighearn,  a  chruinn- 
ich  luchd-gleidhidh  an  doruis  o'n  t-sluagh  : 

5  Agus  thugadh  iad  e  do  làimh  luchd- 
deanamh  na  h-oibre,  dhoibh-san  a  tha  os 
ceann  tighe  an  Tigljearn :  agus  thugadh 
iadsan  e  do  luchd-deanatnh  na  h-oibre,  a 
tha  ann  an  tigh  an  Tighearn,  a  chàradh 
brisidh  an  tighe ; 

6  Do  shaoraibh,  agus  do  luchd-togail, 
agus  do  chlachairibh,  agus  a  cheannach 
fiodha,  agus  chlach  snaidhte,  a  chàradh  an 
tighe. 

7  Gidheadh,  cha  d'rinneadh  cunntas  riu 
thaobh  an  airgid  a  thugadh  d'an  làimh,  a 
chionn  gu'n  d'rinn  iad  gu  h-ionraic. 

8  Agus  thubhairt  Hilciah  an  t-àrd  shag- 
art  ri  Saphan  an  sgrìobhaiche,  Fhuair  mi 
leabhar  an  lagha  ann  an  tigh  an  Tighearn  : 
agus  thug  Hilciah  an  leabliar  do  Shaphan, 
agus  leugh  se  e. 

9  Agus  thàinig  Saphan  an  sgrìobhaiche 
dh'ionnsuidh  an  righ,  agus  dh'aithris  e  'n 
gnothuch  do'n  righ,  agus  thubhairt  e, 
Chruinnich  do  sheirbhisich  an  t-airgiod  a 
fhuaradh  anns  an  tigh,  agus  thug  iad  e  do 
làimh  luchd-deanamh  na  h-oibre,  a  bha  os 
ceann  tighe  an  Tighearn. 

10  Agus  dh'innis  Saphan  an  sgrìobh- 
aiche  do'n  righ,  ag  ràdh,  Thug  Hilciah  an 
sagart  leabhar  dhomh  :  agus  leugh  Saphan 
e  an  làthair  an  righ. 

11  Agus  an  uair  a  chual*  an  righ  briath- 
ra  leabliair  an  lagha,  reub  e  'eudach. 

12  Agus  dh'àithn  an  righ  do  Hilciah  an 
sagart,  agus  do  Ahicam  mac  Shaphain, 
agus  do  Achbor  mac  Mhicaiah,  agus  do 
Shaphan  an  sgrìobhaiche,  agus  do  Asah- 
iah  seirbhiseach  an  righ,  ag  ràdh, 

13  Rachaibh,  fiosraichibh  do'n  Tighearn 
air  mo  shon-sa,  agus  air  son  an  t-sluaiglt, 
agus  air  son  Iudah  uile,  thaobh  bhriathran 
an  leabhair  so  a  fhuaradh  :  oir  is  mòr  fearg 
an  Tighearn  a  tha  air  lasadh  'nar  n-agh- 
aidh,  a  chionn  nach  d'èisd  ar  n-aithriche 
ri  briathraibh  an  leabhair  so,  a  dheanamh 
a  rèir  gach  ni  a  ta  sgrìobhta  d'ar  taobh. 

14  Uime  sin  chaidh  Hilciah  an  sagart, 
agus  Ahicam,  agus  Achbor,  agus  Saphan, 
agus  Asahiah,  dh'ionnsuidh  Huldah  a' 
bhan-fhàidh,  mnà  Shaluim  mhic  Thicbhah, 
mhic  Harhais,  fir-gleidhidh  an  eudaich,  (a 
nis  bha  i  chòmhnuidh  ann  an  Ierusalem 
anns  an  oil-thigh,)  agus  labhair  iad  rithe. 

15  Agus  thubhairt  i  riu,  Mar  so  tha'n 
Tighearna  Dia  Israeil  ag  ràdh,  Innsibh 
do'n  duine  a  chuir  a  m'  ionnsuidh-sa 
sibh, 

16  Mar  so  tha'n  Tighearn  ag  ràdh, 
Feuch,  bheir  mise  olc  .air  an  àite  so,  agus 
air  a  luchd-àiteachaidh,  eadhon  uile 
bhriathran  an  leabhair  a  leugh  righ  Iu- 
dah  : 

17  A  chionn  gu'n  do  thrèig  iad  mise,  ag- 
us  gu'n  do  loisg  iad  tùis  do  dhiathaibh 
eile,  clium  mo  bhrosnachadh  gu  corruich 


le  uile  oibribh  an  làmh :  uime  sin  lasaidh 
m'fhearg  an  aghaidh  an  àite  so,  agus  cha 
mhùchar  i. 

18  Ach  ri  righ  Iudah  a  chuir  sibh  a 
dh'fhiosrachadh  do'n  Tighearna,  mar  so 
their  sibh  ris,  Mar  so  tha'n  Tighearna  Dia 
Israeil  ag  ràdh,  A  thaobh  nam  briathran 
a  chual'  thu, 

19  A  chionn  gu'n  robh  do  chridhe  tiom, 
agus  gu'n  d'irislich  thu  thu  fèin  an  làthair 
an  Tighearna,  'nuair  a  chual'  thu  ciod  a 
labhair  mise  an  aghaidh  an  àite  so,  agus 
an  aghaidh  a  luchd-àiteachaidh,  gu'm 
biodh  iad  'nam  fàsach,  agus  'nam  mallach- 
adh,  agus  gu'n  do  reub  thu  t'eudach,  agus 
gu'n  do  ghuil  thu  a'm'  fhianuis;  chuala 
mise  mar  an  ceudna  thusa,  ars'  an  Tigh- 
earna. 

20  Feuch  uime  sin,  cruinnichidh  mise 
thu  chum  t'aithriche,  agus  cruinnichear 
thu  do  d'  uaigh  an  sìth,  agus  cha  'n  fhaic 
do  shùilean  an  t-olc  sin  uile  a  bheir  mise 
air  an  àite  so.  Agus  thug  iad  fios  a  rìs  a 
dh'ionnsuidh  an  righ. 

CAIB.  XXIII. 

AGUS  chuiran  righ  teachdairean  uaith, 
agus  chruinnich  d'a  ionnsuidh  uile 
sheanairean  ludah,  agus  lerusaleim. 

2  Agus  chaidh  an  righ  suas  do  thigh  an 
Tighearn,  agus  daoine  Iudah  uile,  agus 
uile  luchd-àiteachaidh  Ierusaleim  maille 
ris,  agus  na  sagartan,  agus  na  fàidhean, 
agus  an  slnagh  uile  eadar  bheag  agus 
mhòr:  agus  leugh  e  'nan  èisdeaclid  uile 
bhriathra  leabhair  a'  choimhcheangail,  a 
fhuaradh  ann  an  tigh  an  Tighearn.  . 

3  Agus  sheas  an  righ  làimh  ri  post,  agus 
rinn  e  coimlicheangal  am  fianuis  an  Tigh- 
earna,  gu'n  gluaiseadh  iad  an  dèigh  an 
Tighearn,  agus  gu'n  gleidlieadh  iad  'àith- 
eantan,  agus  a  theisteis,  agus  a  reachdan, 
ìe'n  uile  cliridhe,  agus  ìe'n  uile  anam,  a 
choimhlionadh  bhriathran  a'  choimh- 
cheangail  so,  a  ta  sgrìobhta  san  leabhar  so : 
agus  sheas  an  sluagh  uile  ris  a'  choimh- 
cheangal. 

4  Agus  dh'àithn  an  righ  do  Hilciah  an 
t-àrd  shagart,  agus  do  shagartaibh  an  dara 
òrduigh,  agus  do  luchd-gleidhidh  an  dor- 
uis,  na  soithichean  uile  a  rinneadh  do 
Bhaal,  agus  do'n  doire,  agus  do  uile  arm- 
ailt  nèimh,  a  thoirt  a  mach  à  teampull 
an  Tighearn:  agus  loisg  e  iad  an  taobh 
a  muigh  do  Ierusalem  ann  am  machair- 
ibh  Chidroin,  agus  ghiùlain  e'n  luath  gu 
Bet-el. 

5  Agus  chuir  e  as  do  shagartaibh  an 
ìodhol-aoraidh,  a  dh'òrduich  rìghrean  lu- 
dah  a  losgadh  tùis  anns  na  h-àitibh 
àrda,  ann  am  mòr-bhailtibh  Iudah,  agus 
anns  na  h-àitibh  mu  thimchioll  Ierusa- 
leim  ;  iadsan  mar  an  ceudna  a  loisg  tùis  do 
Bhaal,  do'n  ghrèin,  agus  do'n  ghealaich, 
agus  do  na  reultaibh  seachranach,  agus  do 
uile  armailt  nèimh. 

6  Agus  thng  e'n  doire  o  thigh  an  Tigh- 
earn,  an  taobh  a  mach  do  Ierusalem,  gu 
sruth  Chidroin,  agus  loisg  se  e  aig  sruth 
Chidroin,  agus  mhìn-phronn  e  gu  luaithre 
e,  agus  thiig  e  a  luaithre  air  uaighibh 
cloinne  an  t-sluaigh. 

7  Agus  bhris  e  sìos  tighean  nan  Sodom- 

,  ach  a  bha  làimh  ri  tigh  an  Tighearna,  far 
j*  an  robli  na  mnài  a'  figheadh  chùirteine 
do'n  doire. 

8  Agus  thug  e  mach  na  sagairt  uile  à 
'  bailtibh  Iudah,  agus  thruaill  e  na  h-àitean 
%  àrda  far  an  do  loisg  na  sagairt  tùis,  o 
'  Gheba  gu  Beer-seba,  agus  bhris  e  sìos  àit- 

ean  àrda  nau  geata,  a  bha  ann  an  dol  a 
stigh  geata  Iosua  uachdarain  a'  bhaile,  a 
bha  air  làimh  chlì  duine  ann  an  geata  a' 
bhaile. 

9  Gidheadh,  cha  deachaidh  sagairt  nan 
àitean  àrda  suas  gu  altair  an  Tighearn  ann 
an  lerusalem,  ach  dh'ith  iad  aran  neo- 
ghoirtichte  am  measg  am  bràithrean. 

10  Agus  thruaill  e  Tophet  a  tha  ann  an 
gleann  mhic  Hinnoim,  a  chum  nach  feud- 
adh  duine  air  bith  toirt  air  a  mhac  uo  air  a 
nighinn  dol  triomh  'n  teine  do  Mhol- 
ech. 

11  Agus  thug  e  air  falbh  na  h-eich  a 
thug  rìghrean  Iudah  do'n  ghrèin,  o  dhol  a 
steach  tighe  an  Tighearna,  làimh  ri  seòm- 
ar  Natan-meleich  a'  chaillteanaich,  a  bha 
sa'  mhach-bhaile,  agus  Joisg  e  carbada  na 
grèine  le  teine. 

12  Agus  na  h-altairean  a  bha  air  mull- 
ach  seòmair  uachdaraich  Ahais,  a  rinn 
rìghrean  Iudah,  agus  na  h-altairean  a  rinn 
Manaseh  ann  an  dà  chùirt  tighe  an  Tigh- 
earna,  thilg  an  righ  sìos,  agus  bhris  e  o 
sin  iad,  agus  thilg  e  'n  luaithre  ann  an 
sruth  Chidroin. 

!  13  Agus  na  h-àitean  àrda  a  bha  fa 
chomhair  Ierusaleim,  a  bh'  air  an  làimh 
dheis  do  shliabh  na  truaillidheachd,  a  thog 
Solamh  righ  Israeil  do  Astarot  gràineil- 
eachd  nan  Sidonach,  agus  do  Chemos 
gràineileachd  nam  Moabach,  agus  do 
Mhilcom  gràineileachd  chloinn  Amoin, 
thruaill  an  righ. 

14  Agus  bhris  e  'nam  bloighdibh  na 
dealbhan,  agus  ghearr  e  sìos  na  doireach- 
an,  agus  lion  e  'n  àitean  le  cnàmhaibh 
dhaoine. 

15  Os  bàrr,  an  altair  a  bh'aig  Bet-el,  ag- 
us  an  t-àit  àrd  a  rinn  Ieroboam  mac  Ne- 
bait,  a  thug  air  Israel  peacachadh,  araon 
an  altair  agus  an  t-àit  àrd  bhris  e  sìos,  ag- 
us  loisg  e  'n  t-àit  àrd;  agus  mhìn-phronn 
e  gu  luaithre  e,  agus  loisg  e  'n  doire. 

16  Agus  an  uair  a  thionndaidh  losiah 
mu'n  cuairt,  chunnaic  e  na  h-uaighean  a 
bha  'n  sin  san  t-sliabh,  agus  chuir  e  daoine 
uaith,  agus  thug  e  na  cnàmhan  as  na 
h-uaighibh,  agus  loisg  e  iad  air  an  altair, 
agus  thruaill  e  i,  a  rèir  focail  an  Tighearn, 
a  labhair  òglach  Dhè  a  chuir  an  cèill  na 
briathra  so. 

17  An  sin  thubhaìrt  e,  Ciod  e  an  carragh 
so  a  tha  mi  faicinn  ?  Agus  thubhairt 
daoine  a'  bliaile  ris,  Is  ì  uaigh  òglaich  Dhè 
a  th'ann,  a  tliàinig  o  ludah,  agus  a  chuir 
an  cèill  na  nithe  sin  a  rinn  thusa  an  agh- 
aidh  altarach  Bhet-eil. 

18  Agus  thubhairt  e,  Leigibh  leis;  na 
gluaiseacìh  duine  sam  bith  a  chnàmha-san  : 
agus  leig  iad  tàmh  d'a  chnàmhaibh  maille 
ri  cnàmhaibh  an  fhàidh  a  thàinig  à  Sa- 
maria. 

19  Agus  mar  an  ceudna  uile  thighean 
nanàitean  àrda  a  bha  ann  am  bailtibh  Sha- 
maria,  a  rinn  rìghrean  Israeil  a  bhrosnach- 


adh  an  Tighearna  gu  feirg,  thug  Iosiah  air 
falbh,  agus  rinn  e  riu  a  rèir  nan  uile 
ghnìomh  a  rinn  e  ann  am  Bet-el. 

20  Agus  mharbh  e  uile  shagairt  nan 
àitean  àrda  a  bha  'n  sin  air  na  h-altairibh, 
agus  loisg  e  cnàmhan  dhaoine  orra,  agus 
phill  e  gu  h-Ierusalem. 

21  Agus  dh'àithn  an  righ  do'n  t  sluagh 
uile,  ag  ràdh,  Cumaibh  a'  chàisg  do'n 
Tighearna  bhur  Dia,  mar  atae  sgrìobhta 
ann  an  leabhar  a'  choimhcheangail  so. 

22  Gu  cinnteach  cha  do  chumadh  a 
leithid  so  do  chàisg,  o  làithibh  nam  breith- 
eamh  a  thug  breth  air  lsrael,  no  ann  an 
uile  làithibh  rìghrean  Israeil,  no  rìghrean 
Iudah : 

23  Ach  anns  an  ochdamh  bliadhna  deug 
do  righ  Iosiah,  chumadh  a'  chàisg  so  do'n 
Tighearn,  ànn  an  Ierusalem. 

24  Os  bàrr,  na  leannain-shìth,  agus  an 
luchd-fiosachd,  agus  na  dealbhan,  agus  na 
h-ìodholan,  agus  gach  uile  ghràineileachd 
a  chunnacas  ann  an  tìr  Iudah,  agus  ann  an 
Ierusalem,  chuir  Iosiah  air  falbh,  a  chum 
gu'n  coimhlionadh  e  briathran  an  lagha,  a 
bha  sgrìobhta  san  leabhar  a  fhuair  Hilciah 
an  sagart  ann  an  tigh  an  Tighearn. 

25  Agus  cosmhuil  ris-san  cha  robh  righ 
air  bith  roimhe,  a  phill  a  dh'  ionnsuidh  an 
Tighearna  le  'uile  chridhe,  agus  le  'uile 
anam,  agus  le  'uile  neart,  a  rèir  lagha 
Mhaois  uile  ;  agus  'na  dhèigh  cha  d'èirich 
a  shamhuil. 

26  Gidheadh,  cha  do  phill  an  Tighearn 
o  theas  'fheirge  mòire,  leis  an  do  las 
'fhearg  an  agliaidh  Iudah,  air  son  nan  uile 
bhrosuachadh  leis  an  do  bhrosnaich  Ma- 
naseh  e. 

27  Agus  thubhairt  an  Tighearn,  Atharr- 
aichidh  mi  Iudah  mar  an  ceudna  as  mo 
shealladh,  mar  a  dh'  atharraich  mi  Israel, 
agus  cuiridh  mi  cùl  gu  tur  ris  a'  mhòr- 
bhaile  so  Ierusalem,  a  thagh  mi,  agus  ris 
an  tigh  mu'n  dubhairt  mi,  Bithidh  m'ainm 
an  sin. 

28  Agus  a'  chuid  eile  do  ghnìomharaibh 
losiah,  agus  na  h-uile  nithe  a  rinn  e,  nach 
'eil  iad  sgrìobhta  ann  an  leabhar  eachdraidh 
rìghrean  Iudah  ? 

29  'Na  làithibh-san  chaidh  Pharaoh- 
necho  righ  na  h-Eiphit  suas  an  aghaidh 
righ  Asiria  gu  amhainn  Euphrates:  agns 
chaidh  righ  Iosiah  'na  aghaidh,  agus 
mharbh  esan  e  aig  Megido  'nuair  a  chunn- 
aic  se  e. 

30  Agus  ghiùlaiu  a  sheirbhisich  e  marbh 
ann  an  carbad  o  Mhegido,  agus  thug  iad  e 
gu  h-Ierusalem,  agus  dh'adhlaic  iad  e  'na 
uaigh  fèin  :  ag  us  ghabh  sluagh  na  tìre  Ie- 
hoahas  mac  Iosiah,  agus  dh'ung  iad  e,  ag- 
us  rinn  iad  'na  righ  e  an  àit  'athar. 

31  Tri  bliadhna  fichead  a  dh'aois  bha 
Iehoahas  an  uair  a  thòisich  e  air  rìoghach- 
adh  ;  agus  rìghich  e  tri  mìosan  ann  an  Ie- 
rusalem:  agus  b'e  ainm  a  mhàthar  Ham- 
utal,  nighean  Ieremiah  o  Libnah. 

32  Agus  rinn  e  olc  ann  an  sùilibh  an 
Tighearn,  a  rèir  nan  uile  nithe  arinn  'aith- 
riche. 

33  Agus  chuir  Pharaoh-necho  e  ann  an 
cuibhreachaibh  aig  Riblah,  ann  an  tìr 
Hamait,  a  chum  nach  rìoghaicheadh  e 
ann  an  Ierusalem ;  agus  chuir  e  ceud  tàl- 

ann  airgid,  agus  tàlann  òir,  mar  chìs  air 
au  tìr. 

34  Agus  rinn  Pharaoh-necho  Eliaeim 
mac  Iosiah  'na  righ  an  àit  Iosiah  'athar, 
agus  thionndaidh  e  'ainm  gu  Iehoiacim, 
agus  thug  e  air  falbh  Iehoahas ;  agus 
thàinig  e  do'n  Eiphit,  agus  dh'eug  e  an 
sin. 

35  Agus  thug  Iehoiacim  an  t-airgiod  ag- 
us  an  t-òr  do  Pharaoh  :  ach  thug  e  fa'near 
an  tìr  a  mheas  a  chum  gu'n  ìocadh  iad  an 
t-airgiod  a  rèir  àithne  Pharaoh  ;  dlviarr  e 
'n  t-airgiod  agus  an  t-òr  o  shluagh  na  tìre, 
o  gach  neach  a  rèir  a  mheas,  gus  a  thabh- 
airt  do  Pharaoh-necho. 

36  Cùig  bliadhna  tìchead  a  dh'aois  bha 
lehoiacim  an  uair  a  thòisich  e  air  rìogh- 
achadh,  agus  rìghich  e  aon  bhliadhna  deug 
ann  an  Ierusalem  ;  agus  b'e  ainm  a  mhàth- 
ar  Sebudah,  nighean  Phedaiah  o  Rumah. 

37  Agus  rinn  e  olc  ann  an  sùilibh  an 
Tighearn,  a  rèir  nau  uile  nithe  a  rinn 
'aithriche. 

CAIB.  XXIV. 
91VTA  làithibh-san  thàinig  Nebuchad- 
JLM  nesar  righ  Bhabiloin  a  nìos,  agus 
bha  Iehoiacim  'na  sheirbhiseach  aige  tri 
bliadhna :  an  sin  phill  e  agus  rinn  e  ceann- 
airc  'na  aghaidh. 

2  Agus  chuir  an  Tighearna  'na  aghaidh 
buidhnean  do  na  Caldeauaich,  agus  buidh- 
nean  do  na  Sirianaich,  agus  buidhnean  do 
na  Moabaich,  agus  buidhnean  do  chloinn 
Amoin,  agus  chuir  e  iad  an  aghaidh  Iudah 
g'a  sgrios,  a  rèir  focail  an  Tighearn,  a  labh- 
air  e  le  'sheirbhisich  na  fàidhean. 

3  Gu  cinnteach  air  àithue  an  Tighearna 
thàinig  so  air  ludah,  chum  an  atharrach- 
adh  as  a  shealladh  air  son  pheacanna  Mha- 
naseh,  a  rèir  nan  uile  nithe  a  rinn  e  : 

4  Agus  mar  an  ceudna  air  son  na  fola 
neò-chiontaich  a  dhòirt  e  ;  oir  lìon  e  Ieru- 
6alem,  le  fuil  neò-chiontaich,  nach  maith- 
eadh  an  Tighearn. 

5  Agus  a'  chuid  eile  do  ghnìomharaibh 
Iehoiacim,  agus  na  h-uile  nithe  a  rinn  e, 
nach  'eil  iad  sgrìobhta  ann  an  leabhar 
eachdraidh  rìghrean  Iudah  ? 

6  Agus  choidil  Iehoiacim  maille  r'a  aith- 
richibh :  agus  rìghich  lehoiachin  a  mhac 
'na  àit. 

7  Agus  cha  d'thàinig  righ  na  h-Eiphit 
ni's  mò  as  a  thìr  fèin :  oir  ghlac  righ  Bha- 
biloin  o  amhainn  na  h-Eiphit  gus  an  arnh- 
ainn  Euphrates,  gach  ni  hu  le  righ  na 
h-Eiphit. 

8  Ochd  bliadhna  deug  a  dh'aois  bha  Ie- 
hoiachin  an  uair  a  thòisich  e  air  rìoghach- 
adh ;  agus  rìghich  e  ann  an  Ierusalem  tri 
mìosan  :  agus  b'e  ainm  a  ìnhàthar  Nehus- 
ta,  nighean  Elnatain  o  Ierusalem. 

9  Agus  rinn  e  olc  ann  an  sùilibh  an 
Tighearn,  a  rèir  uan  uile  nithe  a  rinn  'ath- 
air. 

10  Anns  an  àm  sin  thàinig  seirbhisich 
Nebuchadnesair  righ  Bhabiloin  a  nìos  an 
aghaidh  lerusaleim,  agus  theannaicheadh 
am  baile. 

11  Agus  thàinig  Nebuchadnesar  righ 
Bhabiloin  an  aghaidh  a'  bhaile,  agus 
theannaich  a  sheirbhisich  e. 

12  Agus  chaidh  Iehoiachin  righ  Iudah  a 


raach  a  dh'ionnsuidh  righ  Bhabiloin,  e 
fèin,  agus  a  mhàthair,  agus  a  sheirbhisich, 
agus  a  cheannardan,  agus  a  chaillteanaich  : 
agus  ghlac.  righ  Bhabiloin  e  san  ochdamh 
bliadhna  d'a  noghachadh. 

13  Agus  thug  e  mach  as  a  sin  uile  ion- 
mhais  tighe  an  Tighearn,  agus  ionmhais 
tighe  an  righ,  agus  ghearr  e  'nan  bloigh- 
dibh  na  soithichean  oir  uile  arinn  Solamh 
righ  Israeil  ann  an  teampull  an  Tighearna, 
mar  a  labhair  an  Tighearn. 

14  Agus  thug  e  leis  Ierusalem  uile,  agus 
na  ceannardan  uile,  agus  na  daoine  treuna 
uile,  deich  mìle  do  bhraighdibh,  agus  an 
luchd-ceirde  uile,  agus  na  gaibhne  :  cha 
d'lhan  a  h-aon  ach  bochdan  sluaigh  na 
tìre. 

15  Agus  thug  e  leis  Iehoiachin  do  Bha- 
bilon,  agus  màthair  an  righ,  agus  mnài  an 
rigb,  agus  a  chaillteanaich,  agus  daoine 
cumhachdach  na  tìre ;  iad  sin  thug  e  leis 
am  braighdeanas,  o  Ierusalem  do  Bhabi- 
lon  : 

16  Agus  na  daoine  gaisgeil  uile,  seachd 
mile,  agus  an  luchd-ceirde,  agus  na  gaibh- 
nean,  mìle,  iadsan  uile  a  bha  comasach  ag- 
us  a  dheanadh  cogadh,  eadhon  iadsan  thug 
righ  Bhabiloin  am  braighdeanas  leis  do 
Bhabilon. 

17  Agus  rinn  righ  Bhabiloin  Mataniah 
bràthair  'athar  'na  righ  'na  àit,  agus  thionn- 
daidh  e  'ainm  gu  Sedeciah. 

18  Bliadhna  thar  fhichead  a  dh'aois  bha 
Sedeciah  'nuair  a  thòisich  e  air  rìoghach- 
adh ;  agus  rìghich  e  aon  bhliadhna  deug 
ann  an  Ierusalem  :  agus  b'e  ainm  a  mhàth- 
ar  Hamutal,  nighean  Ieremiah  o  Libnah. 

19  Agus  rinn  e  olc  ann  an  sùilibh  an 
Tighearn,  a  rèir  nan  uile  nithe  a  rinn  Ie- 
hoiacim. 

20  Oir  troimh  chorruich  an  Tighearna 
bha  e  mar  sin  ann  an  Ierusalem  agus  ann 
an  Iudah,  gus  an  do  thilg  e  as  a  làthair 
iad  :  agus  rinn  Sedeciah  ceannairc  an  agh- 
aidh  righ  Bhabiloin. 

CAIB.  XXV. 

AGUS  anns  an  naothadh  bliadhna  d'a 
rìoghachadh,  san  deicheamh  mìos, 
air  an  deicheamh  là  do'n  mhìos,  thàinig  Ne- 
buchadnesar  righ  Bhabiloin,  e  fèin  agus 
'armailt  uile,  an  aghaidh  Ierusaleim,  agus 
champaicli  e  'na  h-aghaidh  ;  agus  thog  iad 
daingnichean  'na  h-aghaidh  mu'n  cuairt. 

2  Agus  bha  am  baile  air  a  theannach- 
adh  gus  an  aon  bhliadhna  deug  dorigh  She- 
deciah. 

3  Agus  air  an  naothadh  là  do'n  cheath- 
ramh  mìos,  bhuadhaich  a'  ghorta  sa' 
bhaile,  agus  cha  robh  aran  ann  do  shluagh 
na  tìre. 

4  Agus  bhriseadh  sìos  am  baile,  agus 
theich  na  fir  chogaidh  uile  san  oidhche,  air 
slighe  a'  gheata,  eadar  an  dà  bhalla,  a  tha 
làimh  ri  lios  an  righ;  (a  nis  bha  na  Cal- 
deanaieh  an  aghaidh  a'  bhaile  mu'n  cuairt ;) 
agus  dh'imich  iad  air  an  t-slighe  dh'ionn- 
suidh  a'  chòmhnaird. 

5  Agus  lean  armailt  nan  Caldeanach  an 
righ,  agus  rug  iad  air  ann  an  còmhnard- 
aibh  Iericho ;  agus  sgapadh  'armailt  uile 
uaith. 

6  Mar  sin  ghlac  iad  an  righ,  agus  thug 

ad  suas  e  dh'ionnsuidh  righ  Bhabiloin  gu 
Etiblah  ;  agus  tliug  esan  breth  air. 

7  Agns  mharbh  e  mie  Shedeciah  fa 
■liombair  a  shùl,  agus  chuir  e  a  shùilean 
i  Sedeciah,  agus  cbeangail  se  e  le  geimh- 
ibh  umha,  agus  thug  e  leis  e  do  Bhabi- 
on. 

8  Agus  anns  a'  chùigeamh  mìos,  air  an 
-seachdamh  là  do'n  mhìos,  (b'i  sin  an 
naothadh  bliadbna  deug  do  righ  Nebu- 

hadnesar,  righ  Bhabiloin,)  thàinig  Nebu- 
ar-adan  ceannard  an  fhreiceadain,  seir- 
bhiseaeh  righ  Bbabiloin,  gu  h-Ierusalem  : 

9  Agus  loisg  e  tigh  an  Tighearn,  agus 
tigh  an  righ,  agus  tigbean  Ierusaleim  uìle ; 
agus  gach  uile~thigh  mòr  loisg  e  le  teine. 

10  Agus  lea?  uile  armailt  nan  Caldean- 
ach,  a  bha  maiile  ri  ceannard  an  fhreicead- 
ain,  sìos  ballacha  Ierusaleim  mu'n  cuairt. 

11  Agus  a'  chuid  eile  do'n  t-sluagh  a 
dh'fhàgadh  sa'  bhaile,  agus  an  lucbd- 
teichidh  a  chaidh  thairis  gu  righ  Bbabi- 
loin,  maille  ri  fuigbeall  ant-sluaigb,  thug 
Nebusar-adan  ceannard  an  fhreiceadain  air 
falbh  leis. 

12  Ach  dh'fhàg  ceannard  an  fhreicead- 
ain  cuid  do  bbochdaibh  na  tìre,  gu  bhi  'nan 
luchd-deasachaidh  fhìonainean  agus  'nan 
'  •eabhaichibh. 

13  Agus  na  puist  umha  a  bha  ann  an 
gh  an  Tighearn,  agus  na  buinn,  agus  an 

fhairge  umha  a  bha  ann  an  tigh  anTigh- 
earna,  bhris  na  Caldeanaich  "nam  bloigh- 
dibh,  agus  thug  iad  leo  an  umha  do  Bha- 
bilon. 

14  Agus  na  poitean,  agus  na  sluasaidean, 
agus  na  smàladairean,  agus  na  spàinean, 
agus  na  soithicbean  umha  uile  leis  an 
d'rinn  iad  frithealadh,  thug  iad  leo. 

15  Agus  na  h-aighnean  teine,  agus  na 
cuaehan,  na  nithe  a  bha  do  òr  'na  òr,  agus 
a  bha  do  airgiod  'na  airgiod,  thug  ceann- 
ard  an  fhreiceadain  air  falbh. 

16  Dà  pbost,  aon  f  hairge,  agus  na  buinn 
a  rinn  Solamh  air  son  tighe  an  Tighearna  ; 
bhaumha  nan  soithiche  sin  uile  gun  tomh- 
as : 

17  Ochd  làmhan-coille  deug  àirde  aoin 
phuist,  agus  an  ceann-inullaich  a  bh'  air  do 
umha;  agus  àirde  a'  chinn-mhullaich  tri 
làmhan-coille  :  agus  an  lìon-obair,  agus  na 
poragranatan  air  a'  cheann-mbullaich  mu'n 
cuaift,  iad  sin  uile  do  umha :  agus  an 
leithide  sin  bha  aig  an  dara  post,  maille  ri 
lìon-obair. 

18  Agus  ghlac  ceannard  an  fhreiceadain 
Seraiah  an  t-àrd  shagart,  agus  Sepbaniah 
an  dara  sagart,  agus  na  tri  dorsairean. 

19  Agus  as  a'  bhaile  tbug  e  aon  cbailltean- 
acb,  a  bha  os  ceann  nam  fearcogaidh.  agus 
cùitriieKr  fhear  dhiubhsan  a  bha  'n  làthair 
an  righ,  a  fhuaradh  sa'  bhaile,  agus  àrd 


I  sgrìobhaiche  na  h-armailt,  a  bha  'g  iunn- 
I  sachadh  cogaidh  do  sbluagh  na  tìre,  agus 
I  tri  fichead  fear  do  shluagh  na  tìre  a  fhuar- 
I  adh  sa'  bhaile. 

!  20  Agus  ghlac  Nebusar-adan  ceannard 
|  an  fhreiceadain  iad  sin,  agus  thug  e  iad 
gu  righ  Bhabiloin  do  Riblah. 
I  21  Agus  bliuail  righ  Bbabiloin  iad,  agus 
:  mharbh  e  iad  aig  Riblah,  ann  an  tìr  Ha- 
!  mait.  Agus  thugadh  ludah  air  falbh  as 
(  an  tìr  fèin. 

!  22  Agus  os  ceann  an  t-sluaigh  a  dh'- 
fhàgadh  ann  an  tìr  Iudah,  a  dh  fhàg  Ne- 
!  buchadnesar  righ  Bhabiloin,  eadhon  os  an 
,  ceann-san  chuir  e  Gedaliah  mac  Ahicaim, 
mhic  Sbaphain. 

23  Agus  an  uair  a  chual'  uile  cbeann- 
arda  nan  armailt,  iad  fèin  agus  an  daoine, 

I  gu'n  do  rinn  rigb  Bbabiloin  Gedaliab  'na 
J  uachdaran,  thàinig  gu  Gedaliah  do  Mhis- 
;  pah,  eadhon  Ismael  mac  Netaniah,  agus 
Iohanan  mac  Chareab,  agus  Seraiah  mac 
|  Thanhumeit  an  Netophatach,  agus  Iaasan- 
iah  mac  Mhaachataich,  iad  fèin  agus  an 
daoine. 

24  Agus  mhionnaich  Gedaliah  dhoibh, 
agus  d'an  daoinibh,  agus  thubhairt  e  riu, 

I  Na  biodh  eagal  oirbh  a  bhi  'nur  seirbhis- 
j  ich  do  na  Caldeanaich  :  gabhaibh  còmh- 
!  nuidh  san  tìr,  agus  deanaibh  seirbhis  do 
i  righ  Bhabiloin,  agus  èiridh  gu  maith 
dhuibh. 

25  Ach  anns  an  t-seachdamh  mìos,  thài- 
I  nig  Ismael  mac  Netaniah,  mhic  Elisama, 
|  do'n  t-sliochd  rìoghail,  agus  deichnear 
j  fhear  maille  ris,  agus  bliuail  iad  Gedaliah 

air  chor  as  gu'n  d'eug  e,  agus  na  h-Iudh- 
|  aich  agus  na  Caldeanaich  a  bha  maille  ris 
'  aig  Mispah. 

26  Agus  dh'èirich  an  sluagh  uile  eadar 
bheag  agus  rahòr,  agus  ceannarda  nan  ar- 
mailt,  agus  tbàinig  iad  do'n  Eiphit :  oir 
bha  eagaì  nan  Caldeanach  orra. 

27  Ach  anns  an  t-seachdamh  bliadhna 
deug  thar  thichead  do  bhraighdeanas  Ie- 
hoiachin  righ  Iudah,  anns  an  dara  mìos 
deug,  air  an  t-seacbdamh  là  fichead  do'n 
mhìos,  thog  Ebhil-merodach  righ  Bhabi- 
loin,  air  a'  bbliadhna  anns  an  do  thòisich  e 
air  rìoghachadh,  suas  ceann  lehoiachin 
righ  Iudah  à  prìosan. 

28  Agus  labhair  e  gu  caoimhneil  ris, 
agus  cbuir  e  suas  a  righ-chaithir  os  ceann 
righ-chaitbir  nan  righ,  a  bha  maille  ris 
ann  am  Babilon : 

29  Agus  mhùth  e  'eudach-prìosain ;  ag- 
us  dh'ith  e  aran  a  ghnàth  'na  làthair  rè 
uile  làithean  a  bheatha. 

30  Agus  bu  chuibhrionn  gbnàthaichte  a 
chuibhrionn  a  thugadh  dha  o'n  righ,  cuid 
lathail  fa  chomhair  gach  là,  rè  uile  làith- 
ean  a  bheatha. 

CAIB.  I. 

ADHAMH,  Set,  Enos, 
2  Cenan,  Mahaleel,  Iered, 

3  Henoch,  Metuselah,  Lamech, 

4  Noah,  Sem,  Ham,  agus  Iaphet. 

5  Mic  lapheit ;  Gomer,  agus  Magog, 
agus  Madai,  agus  Iabhan,  agus  Tubal,  ag- 
us  Mesech,  agus  Tiras. 

~  6  Agus  mic  Ghomeir;  Aschenas,  agus 
Riphat,  agus  Togarmah. 

7  Agus  mic  Iabhain  ;  Elisah,  agus  Tar- 
sis,  Citim,  agus  Dodanim. 

8  Mic  Ham  ;  Cus,  agus  Misraim,  agus 
Phut,  agus  Canaan. 

9  Agus  mic  Ciiuis;  Seba,  agus  Habhil- 
ah,  agus  Sabta,  agus  Kaamah,  agus  Sab- 
techa  :  agus  mic  Raamah  ;  Seba  agus  De- 
dan. 

10  Agus  ghin  Cus  Nimrod :  thòisich 
esan  air  a  bhi  cumhachdach  ;iir  an  talainh. 

11  Agus  ghin  Misraim  na  Ludaich,  ag- 
us  na  h-Anamaich,  agus  na  Lehabaich, 
agus  na  Naphtuhaich, 

12  Agus  na  Patrusaich,  agus  na  Caslu- 
haich,  (o'n  d'thàinig  na  Philistich,  agus 
ua  Caphtoraich. 

13  Agus  ghin  Canaan  Sidon  a  cheud- 
ghin,  agus  Het, 

14  Agus  an  Iebusach,  agus  an  t-Amor- 
ach,  agus  an  Girsrasach, 

15  Agus  an  t-Ibheacli,  agus  an  t-Arch- 
ach,  agus  an  Sineach, 

16  Agus  an  t-Arbhadach,  agus  an  Se- 
maracli,  agus  an  t-Hamatach. 

17  Mic  Sheim  ;  Elam,  agus  Asur,  agus 
Arphacsad,  agus  Lud.  agus  Aram  ;  agus 
mic  Araim  Us,  agus  Hul,  agus  Geter,  ag- 
us  Mesech. 

18  Agus  ghin  Arphacsad  Selali,  agus 
ghin  Selah  Eber. 

19  Agus  do  Eber  rugadh  dithis  mhac  : 
b'e  ainm  aoiu  diubh  Peleg,  a  chionn  'na 
làithibh-san  gu'n  do  roinneadh  an  talamh  ; 
agus  ainra  a  bhràthar  Ioctan. 

20  Agus  ghin  Ioctan  Almodad,  agus  Se- 
leph,  agus  Hasarmabhet,  agus  Ierah, 

21  Agus  Hadoram,  agus  Usa),  agus  Dic- 
lah, 

22  Agus  Ebal,  agus  Abimael,  agus  Se- 
ba, 

23  Agus  Ophir,  agus  Habhilah,  agus 
Iobab.    B'iad  sin  uile  mic  Ioctain. 

24  Sem,  Arphacsad,  Selah, 

25  Eber,  Peleg,  Reu, 

26  Serug,  Nahor,  Terah, 

27  Abram,  is  e  sin  Abraham. 

28  Mic  Abrahaim  ;  Isaac  agus  Ismael. 

29  Is  iud  so  an  ginealaich  :  Ceud-ghin 
Ismaeil,  Nebaiot ;  an  sin  Cedar,  agus  Ad- 
beel,  agus  Mibsam, 


30  Misma,  agus  Dumah,  Masa,  Iìadad, 
agus  Tema, 

31  letur,  Naphis,  agus  Cedemah.  Js 
iad  sin  mic  Ismaeil. 

32  Agus  mic  Oieturah,  coimhleabaich 
Abrahaim  :  rug  ise  Simran,  agus  locsan, 
agus  Medan,  agus  Midian,  agus  Isbac,  aggj 
us  Suah.  Agus  mic  locsaiu  ;  Seba,  ayiis 
Dedan. 

33  Agus  mic  Mhidiain ;  Ephah,  agus 
Epiier,  agus  Henoch,  agus  Abida,  agus 
Eldaah.    Is  ìad  sin  uile  mic  Cheturah. 

34  Agus  gliin  Abraham  lsaac.  Mic 
Isaaic  ;  E>au  agus  Israel. 

35  Mic  Esau ;  Eliplias,  Reuel,  agus  Ie- 
us,  agus  Iaalam,  agus  Corah. 

36  Mic  Eliphais ;  Teman,  agus  Omar, 
Sephi,  agus  Gatam,  agus  Cenas  :  agus  rug 
Timna,  coimlileabach  Eliphais,  dha  Ama- 
lec. 

37  Mic  Reueil;  Nahat,  Serah,  Samah, 
agus  Midsah. 

38  Agus  mic  Sheir;  Lotan,  agus  Sobal, 
agus  Sibeon,  agus  Anah,  agus  Dison,  agus 
Eser,  agus  Disan. 

39  Agus  mic  Lotain;  Hori,  agus  Hom- 
am  :  ayus  b'i  Timna  piuthar  Lotain. 

40  Mic  Shobail;  Aìian,  agus  Manahat, 
agus  Ehal,  Seplii,  agus  Onam.  Agus  mic 
Siiibeoin  ;  Aiah,  agus  Anah. 

41  Mic  Anah ;  Dison.  Agus  mic  Dhi- 
soin  ;  Amram,  agus  Esban,  agus  Itran,  ag- 
us  Cheran. 

42  Mic  Eseir;  Bilhan,  agus  Sabhan, 
agus  Iacan.  Mic  Dhisain ;  Us,  agus  Ar- 
an. 

43  A  nis  is  iad  so  na  rìghrean  a  rìgh- 
ich  ann  an  tir  Edoim,  mun  do  rìgliich 
righ  air  bith  os  ceann  chloinn  Israeil; 
Bela  mac  Bheoir :  agus  b'e  ainm  a  bhaile 
Dinhabah. 

44  Agus  dh'eug  Bela;  agus  rìghich  Io- 
bab,  mac  Shera  o  Bhosrah,  'na  àit. 

45  Agus  dh'eug  lobab  ;  agus  rìghich  'na 
àit  Husam  o  thìr  nan  Temanach. 

46  Agus  dh'eug  Husam  ;  agus  rìghich 
Hadad  raac  Bhedaid  (a  bhuail  Midian  ann 
am  machair  Mhoaib)  'ca  àit :  agus  b'e  ainm 
a  bhaile  Abhit. 

47  Agus  dheug  Hadad ;  agus  rìghich 
Samlah  o  Mhasrecah  'na  àit. 

48  Agus  dh'eug  Samlah  ;  agus  rìghich 
Saul  o  Rehobot  làimh  ris  an  amhainn  'na 
àit. 

49  Agus  dh'eug  Saul ;  agus  rìghich 
Baal-hanan  mac  Achboir  'na  àit. 

50  Agus  dh'eug  Baal-hanan  ;  agus  rìgh- 
ich  Hadad'na  àit :  agus  b  e  ainm  a  bhaile 
Pau  ;  agus  b'e  ainm  a  mhnà  Mehetabel, 
nighean  Mhatreid,  nighinn  Mhesahaib. 

òl  Dh'eug  Hadad  mar  an  eeudna.  Ag- 
us  b'iad  cinu-fheadhua  Edoim ;  ceann- 
feadhna  Timuah,  ceann-feadhna  Aluah, 
ceann-feadhna  Ietet, 

52  Ceann-feadhna  Aholibamah,  ceann- 
feadhna  Elah,  ceann-feadhna  Pinon, 

53  Ceann-feadhna  Cenas,  ceann-feadhna 
Teman.  ceann-feadhna  Mibsar, 

54  Ceann-feadhna  Magdiel,  ceann- 
feadhna  Iram.  Is  iad  sin  cinu-fheadliua 
Edoim. 

CAIB.  II. 
JS  iad  so  mic  Israeil ;  Reuben,  Simeon, 
J_    Lebhi,  agus  Iudah,  Isachar,  agus  Se- 
bulun, 

2  Dan,  Ioseph,  agus  Beniamin,  Naph- 
tali,  Gad,  agus  Aser." 

3  Mic  Iùdah ;  Er,  agus  Onan,  agus  Se- 
Jah  :  an  triuir  so  rugadh  dha  le  nighinn 
Shuah  a'  Bhan-chauaanaich.  Agus  bha 
Er  ceud-ghin  Iudah  olc  ann  an  sùilibh  au 
Tigliearn,  agus  mharbh  se  e. 

4  Agus  rug  Tamar  a  blian-chliamhuin 
dha  Pliares  agus  Serah.  B'iad  uile  miiic 
Iudah  cùignear. 

5  Mic  Phareis :  He=ron  agus  Hamul. 

6  Aarus  mic  Sherah ;  Simri,  agus  Etan, 
agus  H'eman.  agus  Calcol,  agus  Dara : 
cùignear  diuhh  uile. 

7  Agus  mic  Charmi ;  Achar,  fear-buair- 
eis  Israeil,  a  chiontaich  aniis  an  ni  mhall- 
aichte. 

8  Agus  mic  Etain  ;  Asariah. 

9  Agus  mic  Hesroin,  a  rugadh  dha ;  Ie- 
rahmeel,  agus  Kam,  agus  Chelubai. 

10  Airus  gliin  Ram  Aminadab,  agus 
ghiu  Aminadab  Xahson,  ceannard  chlomn 
Iudah  ; 

11  Aarus  ghin  Xahson  Salma,  agus  ghin 
Salma  Boas, 

12  Agus  ghin  Boas  Obed,  agus  ghin 
Obed  Iese, 

13  Agus  ghin  Iese  a  cheud-ghin  Eliab, 
agus  Abinadab  an  dara  mac,  agus  Sima  an 
treas, 

14  Netaneel  an  ceathramh,  Radai  an 
cùigeadh, 

15  Osem  an  seathadh,  Daibhidh  an 
seachdamh : 

16  Agus  b'iad  am  peathraiche-san  Se- 
ruiah  agus  Abigail.  Agus  mic  Sheruiah  ; 
Abisai,  agus  Ioab,  agus  Asahel.  triuir. 

17  Agus  rug  Abfgail  Amasa :  agus  b'e 
athair  Amasa,  Ieter  an  t-Ismeeleach. 

18  Agus  ghin  Caleb  mac  Hesroiuri  Asu- 
bah  a  mhnaoi,  Ieriot :  b'iad  so  mar  an 
ceudna  a  mic,  Ieser,  agus  Sobab,  agus  Ar- 
don. 

19  Agus  an  uair  a  bha  Asubah  marbh, 
ghabh  Caleb  d'a  ionnsuidh  Ephrat,  a  rug 
Hur  dha. 

20  Agus  ghin  Hur  Uri,  agus  ghin  Uri 
Besaleel. 

21  Agus  'na  dhèigh  sin  chaidh  Hesron 
a  steach  a  dh'ionnsuidh  nighinn  Mhachir, 
athar  Ghilead,  agus  g-habh  e  i  'nuair  a  bha 
e  tri  fichead  bliadhna  dh'aois ;  agus  rug  i 
dha  Segub. 

22  Agus  ghin  Segub  Iair,  aig  an  robh  tri 
thar  fhichead  do  bhailtibh  mòra  ann  an 
tìr  Ghilead. 

23  Agus  thug  e  Gesur  agus  Aram  le  bailt- 


ibh  Iair  uatha,  maille  ri  Cenat  agus  a 
bhailtibh,  eadhon  tri  fichead  baile  mòr: 
bhuin  iad  sin  uile  do  mhacaibh  Mhachir 
athar  Ghilead. 

24  Agus  an  dèigh  do  Hesron  bàs  fhagh- 
ail  ann  an  Caleb-ephratah,  an  sin  rug 
Abiah  bean  Hesroin  Asur  athair  Tliecoah 
dha. 

25  Agus  b'iad  mic  Ierahmeeil  ceud-ghin 
Hesroin,  Ram  an  cend-ghin,  agus  Bunah, 
agus  Oren,  agus  Osem,  agus  Ahiah. 

26  Bha  mar  an  ceudna  bean  eile  aig  Ie- 
ralimeel  d'am  6'aium  Atarah  :  b'ise  màth- 
air  Ouaim. 

27  Agus  b'iad  mic  Ram  ceud-ghin  Ie- 
rahmeeil,  Maas,  agus  Iamin,  agus  Ecer. 

28  Agus  b'iad  mic  Onaim,  Samai,  agus 
Iada.  Agus  mic  Sìiainai ;  Nadab  agus 
Abisur. 

29  Agus  b'e  ainm  mnà  Abisuir.  Abihail ; 
agus  rug  i  dha  Ahban  agus  Molid. 

30  Agus  mic  Nadaib;  Seled  agus  Ap- 
aim  :  ach  fhuair  Seied  bàs  gun  chlanrt. 

31  Agus  mic  Apaim ;  Isi.  Agus  mic 
Isi ;  Sesan.    Asrus  mic  Shesain  ;  Ahlai. 

32  Agus  mic  Iada  bràthar  Shamai  ; 
Ieter,  agus  Ionatan  :  agus  fhuair  Ieter  bàs 
gun  chlann. 

33  Agus  mic  Ionatain  ;  Pelet,  agus  Sasa. 
B'iad  sin  mic  Ierahmeeil. 

34  A  nis  cha  robh  aig  Sesan  mic  ach 
nigheana :  agus  bha  aig  Sesan  òglach,  Ei- 
phiteach,  d'am  ò'ainm  ìarha. 

35  Agus  thug  Sesan  a  nighean  d'a  òg- 
lach   Iarha  'na  mnaoi ;  agus  rug  i  dha 

;  Atai. 

]  36  Agus  ghin  Atai  Natan,  agus  ghin 
j  Natan  Sabad, 

37  Agus  ghin  Sabad  Ephlal,  agus  ghin 
j  Ephlal  Obed, 

38  Agus  ghin  Obed  Iehn,  agus  ghin  Iehu 
Asariah, 

i  39  Agus  ghin  Asariah  Heles,  agus  ghiu 
:  Heles  Eleasah, 

:  40  Agus  ghin  Eleasah  Sisamai,  agus 
!  ghin  Sisamai  Salum, 

I  41  Agus  ghin  Salum  Iecamiah,  agus 
I  ghin  Iecamiah  Elisama. 
i  42  A  nis  b'iad  mic  Chaleib  bràthar  Ie- 
I  rahmeeil,  Mesa  a  cheud-ghin ;  b'  esan  ath- 
\  air  Shiph  ;  agus  mic.  Mharesali  athar  Heb- 
I  roin. 

!     43  Agus  mic  Hebroiu  ;  Corah,  agus  Ta- 

puah,  agus  Recem,  agus  Sema. 
j     44   Agus  ghin   Semah   Raham,  athair 

Iorcoaim  :  agus  ghin  Recem  Samai. 
j     45  Agus  b'e  mac  Shamai  Maon :  agus 
!  b'e  Maoìn  athair  Bhet-suir. 
i     46  Agus  rug  Ephah,  coimhleabach  Cha- 
\  leib,  Haran,  agus  Mosa,  agus  Gases  :  agus 
!  ghin  Haran  Gases. 

47  Agus  mic  lahdai ;  Regem,  agus  Io- 
tam,  agus  Gesan,  agus  Pelet,  agus  Ephah, 
agus  Saaph. 

48  Rug  Maachah,  coimhleabach  Chaleil', 
Seber  agus  Tirhanah. 

49  Rug  i  mar  an  ceudna  Saaph  athair 
Mhadmanah,  Sebhah  atliair  Mhachbenah, 

|  agus  athair  Ghibeah :  agus  b'i  nighean 
:  Chaleib  Achsa. 

50  B'iad  so  mic  Chaleib  mhic  Huir. 
ì  ceud-ghin  Ephratah  :  Sobal  athair  Chiriat- 

iearim, 
I  2  E 

51  Sa!ma  athair  Bhet-lehem,  Hareph 
athair  Bhet-gadeir. 

52  Agus  bha  aig  Sohal  athair  Chiriat- 
iearim  mic;  Haroeh,  Hatsi ;  Hameniot. 

53  Agus  teaghlaichean  Chiriat-iearim ; 
na  h-ltrich,  agus  na  Puthich,  agus  na 
Suinataich,  agus  na  Misraich  :  uatha-san 
thàinig  na  Sareataich,  agus  na  h-Estaul- 
aich. 

54  Mic.  Shalma;  Bet-lehem,  agus  na 
Nelophataich,  Atarot,  tigli  Ioab,  agus  leth 
nam  Manaheteach,  na  Soraich. 

55  Agus  teaghlaichean  nan  sgrìohhaich 
a  bha  chòmhnuidh  aig  labes  ;  na  Tirat- 
aich,  na  Simeataich,  agus  na  Suchataich. 
Is  iad  sin  na  Cenich  a  thàinig  o  Hemat, 
athair  tighe  Kechaib. 

CAIB.  III. 
\    NIS  h'iad  so  mic  Dhaibhidh,  a  rugndh 
jl.    dha  ann  an  Hebron :  an  ceud-ghin 
Amoon  o  Ahinoam  a'  Bhan-iesreeleach  : 
an  dnra  mcrc,  Daniel  o  Abigail  a'  Bhan- 
charmeleach  : 

2  An  treas  mac,  Absalom  mac  Mhaach- 
ah,  nighinn  Thalmai  righ  Ghesuir :  an 
ceathramh,  Adoniah  mac  Hagit : 

3  An  cùigeadh,  Sephatiah  o  Abital :  an 
sùathadh,  Itream  le  Eglah  a  mhnaoi. 

4  Itugadh  an  t-sèathnar  sin  dha  ann  an 
Hebron  ;  agus  ann  an  sin  rìghich  e  seachd 
bliadhna  agus  sè  mìosan  :  agus  ann  an  Ie- 
rusalem  rìghich  e  tri  bliadhna  deug  thar 
fhichead. 

5  Agus  rugadh  iad  so  dha  ann  an  Ieru- 
salem  ;  Simea,  agus  Sobah,  agus  Natan, 
agus  Solomon,  ceàthrar,  o  Bhatseba  nigh- 
iun  Amieil : 

G  Ibhar  mar  an  ceudna,  agus  Elisama, 
agus  Eliphelet, 

7  Agus  Nogah,  agus  Nepheg,  agus  Ia- 
phia, 

8  Agus  Elisama,  agus  Eiiada,  agus  Eli- 
phelet,  naonar. 

9  B'iad  sin  mic  Dhaihhidh  uile,  a  bhàrr 
air  macaibh  nan  coimhleabach,  agus  Ta- 
mar  am  piuthar. 

10  Agus  b'e  mac  Sholomoin  Rehoboam, 
Abia  a  mhac-san,  Asa  a  mhac-san,  Ieho- 
saphat  a  mhac-san, 

11  loram  a  mhac-san,  Ahasiah  a  mhac- 
san,  Ioas  a  mhac-san, 

12  Amasiah  a  mhac-san,  Asariah  a 
mliac-san,  Iotam  a  mhac-san, 

13  Ahas  a  rohac-san,  Heseciah  a  mhac- 
san,  Manaseh  a  mhac-san, 

14  Amon  a  mhac-san,  Iosiah  a  mhac- 
san. 

15  Agus  b'iad  mic  Iosiah  ;  an  ceud-ghin 
Iohanan,  an  dara  mac  lehoiacim,  an  treas 
mac  Sedeciah,  an  ceathramh  Sal.ura. 

16  Agus  mic  lehoiacim;  Ieconiah  a 
mhac,  Sedeciah  a  mhac. 

17  Agus  mic  Ieconiah  ;  Asir,  Salatiel  a 
mhac, 

18  Agus  Malchiram,  agus  Pedaiah,  ag- 
us  Senasar,  Iecamiah,  Hosama,  agus  Ne- 
dabiah. 

19  Agus  b'iad  mic  Phedaiah  Serubahel, 
agus  Simei :  affus  mic  Sherubabeil ;  Me- 
sulam,  agus  Hananiah,  agus  Selomit  am 
piuthar : 

20  Agus  Hasubah,  agus  Ohel,  agus  Ber- 


echiah,  agus  Hasadiah,  Insab-Hesed,  cùig- 
near. 

21  Agus  mic  Hananiah  ;  Pelatiah,  agus 
Iesaiah  a  mhac-san,  Rephaiah  a  mhac- 
san,  Arnan  a  mhac-san,  Obadiah  a  mhac- 
san,  Sechaniah  a  mhac-san. 

22  Agus  mic  Shechaniah ;  Seraaiah : 
agus  mic  Sheinaiah  ;  Hatus,  agus  Igeal, 
agus  Bariah,  agus  Neariah,  agus  Saphat, 
sèathnar. 

23  Agus  mic  Neariah  ;  Elioenai,  agus 
Heseciah,  agus  Asricam,  triuir. 

24  Agus  b'iad  mic  Elioenai ;  Hodaiah, 
agus  Eliasih,  agus  Pelaiah,  agus  Acub,  ag- 
us  Iohanan,  agus  Dalaiah,  agus  Anani, 
seachdnar. 

CAIB.  IV. 
1% /TIC  Iudah  ;  Phares,  Hesron,  agus  Car- 
_l_Yi.    mi,  agus  Hur,  agtis  Sohal. 

2  Agus  ghin  Reaiah  mac.  Shohail  Iahat; 
agtis  ghin ìahat  Ahuinai,  af,'us  Lahad.  Is 
iad  sin  teaghlaichean  nan  Soratacli. 

3  Agus  thàinig  iad  so  o  athair  Etaim 
Iesreel,  agus  Isma,  agus  Idbas  :  agus  b'e 
ainm  am  peathar  Haselelponi. 

4  Agus  Penuel  athair  Ghedoir,  aj^ 
Eser  athair  Husah.    Is  iad  sin  mic  Huir, 
ceud-ghin  Ephratah,  athar  Bet-lehem. 

5  Agus  bha  aig  Asnr  athair  Thecoah  dà 
mhnaoi,  Helah  agus  Naarah. 

6  Agus  rug  Naarah  dha  Ahusam,  agus 
Hepher,  agus  Temeni,  agus  Haahastari 
B'iad  sin  mic  Naarah. 

7  Agys  b'iad  mic  Helah,  Seret,  agus 
Iesoar,  agus  Etnan. 

8  Agus  ghin  Cos  Anuh,  agus  Sobebah,  ag- 
us  teaghlaichean  Aharheil,  mhic  Haruim. 

9  Agus  bha  Iabes  ni  b'urramaiche  na  a 
bhràithrean :  agus  thug  a  mhàthair  labes 
a  dh'ainm  air,  ag  ràdh,  A  chionn  gu'n 
d'rug  mi  e  le  doilgheas. 

10  Agus  ghairra  Iabes  air  Dia  Israeil, 
ag  ràdh,  O  gu'ra  beannaicheadh  tu  mi  da 
rìreadh,  agus  gu'n  cuireadh  tu  mochrìochr 
an  am  farsuinneachd,  agus  gu'm  biodh  do 
làmh  le-am,  agus  gu  n  gieidheadh  tu  mi  o 
olc,  a  chum  nach  cràidh  e  mi  !  Agus 
dheònaich  Dia  dha  an  ni  sin  a  ghuidh  e. 

11  Agus  ghin  Chelub  bràthair  Shuah 
Mehir;  ò'e3an  athair  Estoin. 

12  Agus  ghin  Eston  Betrapha,  agus  Pas- 
eah,  agus  Tehinah  athair  Irnaliais.  Is  iad 
sin  fir  Rechah. 

13  Agus  mic  Chenais ;  Otniel,  agus  Se 
raiah  :  agus  mic.  Otnieil ;  Hatat. 

14  Agus  ghin  Meonotai  Ophrah  :  agus 
ghin  Seraiah  Ioab,  athair  muinntir  glinne 
Charasaim  ;  oir  bu  luclid-ceircìe  iad. 

15  Agus  mic  Chaleib  mhic  I^phuneh  ; 
Iru,  Elah,  agus  Naam :  agus  mic  Elah  ; 
Cenas. 

16  Agus  mic  Iehaleleeiì  ;  Siph,  agus  Si- 
phah,  Tiria,  agus  Asareel. 

17  Agus  b'iad  mic  Esra,  Ieter,  agus  Mer- 
ed,  agus  Epher,  agus  Ialon  :  agus  rug  i 
Miriam,  agus  Samai,  agus  Isbah  athair 
Estemoa. 

18  Agus  rug  a  bhean  Iehudiah  lered 
athair  Ghedoir,  agus  Heber  athair  Sho- 
cho,  agus  Iecutiel  athair  Shannaii.  Agus 
is  iad  sin  mic  Bhitiah  nighinn  Plìaraoh,  a 
ghabh  Mered  'na  mnaoi. 

10  Agus  mic  a  tnhnà  Hodiah,  peathar 
Nahaim,  athar  Cheilah  a'  Gharmaich,  ag- 
us  Estemoa  a'  Mliaachataicli. 

20  Agus  b'iad  mic  Shimoin  Ainnnn, 
agus  Riùah,  Beu-liauau,  agus  Tilon.  Ag- 
us  b'iad  mic  Isi,  Soiiet,  ayus  Beu-sohet. 

21  B'iad  mic  Shelaii"mhic  ludah,  Er 
athair  Lecah,  asuis  Laadah  athair  Mhare- 
sah,  agus  teairhìaichean  tighe  na  muinutir 
a  dh'oibricii  anart  griun  do  thigh  Asbea. 

22  Agus  Iocim,  agus  daoiue  Clioseha, 
agus  Ioas,  agus  Sarapli,  aig  an  robh  an 
uachdarauachd  ann  ain  Mnab,  agus  Iasu- 
bilehem.    Agus  is  seann  nithe  iad  sin. 

23  B'iad  sin  na  criadhadairean,  agusiad- 
sau  a  chòmhuuich  am  raeasg  lusan  agus 
ghàraichean :  maille  ris  an  righ  'na  obair 
dh'fhàu  iad  an  sin. 

24  Biad  inic  Shimeoin,  Nemuel,  agus 
Iamin,  Iarib,  Serah,  agus  Saul : 

25  Salum  a  mhac-san,  Mibsam  a  mhac- 
sau,  Misma  a  mhac-san. 

26  Agus  mic  Mhisma ;  Hamuel  a  mhac, 
Sachur  a  mhac-san,  Simei  a  mhac-san. 

27  Agus  bha  aig  Simei  sè  mic  deug  agus 
6èathnar  nighean ;  ach  aig  a  bhràithribh 
cha  robh  mòran  cloinne,  agus  cha  deach- 
aidh  an  teaghlaichean  uile  an  lìonmhoir- 
eachd,  cosnihuil  ri  cloinn  Iudah. 

28  Agus  chòmhnuich  iad  ann  am  Beer- 
seba,  agus  Moladah,  agus  Hasarsual, 

29  Agus  ann  am  Bilhah,  agus  ann  an 
Esem,  agus  ann  an  Tolad, 

30  Agus  ann  am  Betuel,  agus  ann  an 
Hormah,  agus  ann  au  Siclag, 

31  Agus  ann  am  Bet-marcabot,  agus 
ann  an  Hasar-susim,  agus  ann  am  Bet- 
birei,  agus  ann  an  Saaràim.  B'iad  sin  am 
bailte  mòra,  gus  an  do  rìghich  Daibhidh, 
maille  ri'ra  bailtibh  beaga. 

32  Etam  mar  an  ceudna,  agus  Ain,  Ri- 
mon,  agus  Tochen,  agus  Asan,  cùig  bail'ce 
mòra ; 

33  Agus  ara  frith-bhailtean  uile  a  bha 
mu'n  cuairt  air  na  mòr-bhailtibh  sin  gu 
ruig  Baal.  B'iad  sin  an  ionaid-tàimh, 
agus  an  sloinnteireachd. 

34  Agus  Mesobab,  agus  Iamlech,  agus 
Iosah  ìnac  Amasiah, 

35  Ai^us  Inel,  agus  Iehu  mac  Iosibiah, 
mhic  Sheraiah,  mhic  Asieil, 

36  Agus  Elioenai,  agus  laacobah,  agus 
lesohaiah,  agtis  Asaiah,  agus  Adiel,  agus 
lesimiel,  agns  Benaiah, 

37  Agus  Sisa,  mac  Shiphi,  mhic  Aloin, 
mhic  Iedaiah,  mhic  Shimri,  mhic  Shema- 
iah. 

38  Bha  iad  sin  a  tha  air  an  aithris  air  an 
ainmibli  'nan  ceannardaibh  'nan  teagh- 
laichibh  fèin  :  agus  ann  an  tigh  an  aith- 
riche  mheudaich  iad  gu  mòr. 

39  Agus  chaidh  iad  gu  ruig  dol  a  steach 
Ghedoir,  eadhon  gu  ruig  taobh  an  ear  a' 
ghlinne,  a  dh'iarraidli  ionaltraidh  d'an 
treudaibh. 

40  Agus  fhuair  iad  ionaltradh  reamhar 
agus  maith,  agus  bha  an  tìr  farsuinn,  agus 
sàmhacli,  agus  sìochail;  oir  bha  sliochd 
Ham  a  chòmhnuidh  au  sin  roimhe. 

41  Agus  tnàinig  iadsan  a  tha  sgrìobhta 
air  an  ainm,  ann  an  làithibh  Heseciah  righ 
Iudah,  agus  bhuail  iad  am  bùtiian,  agus 
bì  h-ionada-còmhnuidh  a  fhuaradh  au  sin, 


agus  cliuir  iad  as  doibh  gu  tur  gus  an  là'n 
diugh,  agus  ghabh  iad  comhuuidh  'nasi 
àite  ;  a  cìiionn  gu  'n  robh  ionaltradh  an  sin 
d'an  treudaibh. 

42  Agus  chaidh  cuid  diubh,  eadhon  do 
mhacaibh  Shimeoin,  cùig  ceud  fear,  gu 
sliabh  Siieir ;  agus  Peiatiah,  agus  Near- 
iah,  agus  Rephaiah,  agus  Udsiel,  mic  Isi 
air  an  ceann. 

43  Agus  bhuail  iad  am  fuigheall  a  cliaidh 
as  do  Araalec,  agus  chòmhnuich  iad  an  siu 
gus  an  là'n  diugh. 

CAÌB.  V. 

ANIS  b'iad  mic  Reubein,  ceud-ghin  Is- 
raeil,  (oir  cVesan  an  ceud-ghin  ;  ach  a 
chionu  gu'n  do  thruaill  e  leabadh  'athar, 
thugadh  a  chòir-bhreith  do  mhacaibh  Io- 
seiph  mhic  Israeil :  agus  cha  'n  'eil  na  gin- 
ealaich  gu  bhi  air  an  àireamh  a  rèir  na 
còir-bhreithe. 

2  Oir  bhuadhaich  Iudah  air  a  bhràitlì- 
ribh,  agus  uaith-san  thàinig  an  t-àrd  riagh- 
ladair,  ach  bu  le  Ioseiph  a'  chòir-breith  ;) 

3  Mic  Reubein,  ceud-ghin  Israeil ;  Han- 
och,  agus  Palu,  Hesron,  agus  Carmi. 

4  Mic  Ioeil ;  Semaiah  a  mhac,  Gog  a 
mhac-san,  Simei  a  mhac-san, 

5  Micali  a  mhac-san,  Reaia  a  mhac-san, 
Baal  a  mhac-san, 

6  Beerah  a  rnhac-sau,  a  tliug  Tilgat-pil- 
neser,  righ  Asiria,  air  falbh  leis  :  b'esan 
uachdaran  nan  Reubeneach. 

7  Agus  bha  'bhràitlirean  a  rèir  an  teagh- 
laiche,  ('nuair  a  dh'àirmheadh  an  sloinnte 
a  rèir  an  ginealach.)  'nan  cinn-fheadhna, 
Ieiel,  agus  Sechariah, 

8  Agus  Bela  mac  Asais,  mhic  Shema, 
mhic  loeil,  aig  an  robh  a  chòmhnuidh  ann 
an  Aroer,  eadhon  gu  ruig  Nebo,  agus  Baal- 
meon : 

9  Agus  a  làimh  na  h-àirde  'n  ear  chòmh- 
nuich  e  gu  ruig  dol  a  steach  an  thàsaich 
o'n  amhainn  Euphrates;  a  chionu  gu'n 
d'fhàs  an  sprèidh  ro-lìonmhor  ann  am 
fearann  Ghilead. 

10  Agus  ann  an  làithihh  Shauil  rinn  iad 
cogadli  ris  na  Hagaraich,  a  thuit  le'n 
làimh  :  agus  chòmhnuich  iad  'nain  bùth- 
aibh-san  air  feadh  uile  aghaidh  na  h-àird* 
an  ear  do  Ghilead. 

11  Agus  chòrahnuich  clann  Ghad  thall 
fa'n  comhair,  aun  an  tìr  Bhasain  gu  ruig 
Salcah  : 

12  Ioel  an  ceann,  agus  Saphan  a  b'fhaigse, 
agus  Iaanai,  agus  Saphat  ann  am  Basan. 

13  Agus  b'iad  am  bràithre  dn  thigh  an 
aithriche,  Michael,  agus  Mesularu,  agus 
Seba,  agus  Iorai,  agus  Iachan,  agus  Sia, 
agus  Heber,  seachdnar. 

14  Is  iad  sin  clann  Abihail  mhic  Huri, 
mhic  Ieroah,  mhic  Gliilead,  mhic  Mhich- 
aeil,  mhic  Iesisai,  mhic  Iahdo,  mhic  Bhuis : 

15  Ahi  mac  Abdieil,  mhic  Ghuni,  ceann 
tighe  an  aithriche. 

16  Agus  ghabh  iad  còmhnuidh  ann  an 
Gilead,  ann  am  Basan,  agus  'na  bliailtibh, 
agus  ann  an  uile  fhearann  chomh-roinn 
Sharoin,  air  an  crìochaibh. 

17  Dhairmheadh  iad  sin  uile  le  sloinn- 
teireachd  ann  an  làithibh  Iotaim  righ  Iu- 
dah,  agus  aun  an  làithibh  Ieroboaim  righ 
Israeil. 

18  Bha  mic  Reubein,  agus  na  Gadaich, 
agus  leth-thrèibh  Mhanaseh,  do  fhear- 
aibh  treuna,  fir  chomasach  gu  sgiath  agus 
claidheamh  iomchar,  agus  gu  tilgeadli  le 
bogha,  agus  teòma  air  cogadh,  ceithir  agus 
dà  fhichead  mìle,  agus  seachd  ceud  agus 
tri  fichead  an  àireamh,  a  chaidh  a  mach 
gu  cogadh. 

19  Agus  rinn  iad  cogadh  ris  na  Hasrar- 
aich,  agus  ri  letur,  agus  Nephis,  agus  No- 
dab ; 

20  Agus  chuidicheadh  leo  'nan  aghaidh, 
agus  thugadh  thairis  'nan  làimh  na  Ha- 
garaich,  agus  iadsan  uile  a  bha  maille  riu  : 
<>ir  dh'èigh  iad  ri  Dia  anns  a'  chath,  agus 
dh'aontaich  esan  le'n  guidhe,  a  chionn 
gu'n  d'earb  iad  as. 

21  Agus  thug  iad  leo  am  feudail;  d'an 
càmhalaibh  deich  agus  dà  fhichead  mìle, 
agus  do  chaoiribh  dà  cheud  agus  leth 
<heud  mìle,  agus  do  asalaibh  dà  mhìle, 
agus  do  dhaoinibh  ceud  mìle  : 

22  Oir  thuit  mòran  sìos  air  am  marbh- 
adh,  a  chionn  gu  'n  robh  an  cogadh  o' 
Dhia.  Agus  ghabh  iad  còmhnuidh  'nan 
àite  gu  ruig  am  braighdeanas. 

23  Agus  chòmhnuich  clann  leth-thrèibh 
Mhanaseh  anns  an  tìr,  o  Bhasan  gu  Baal- 
liermon,  agus  Senir,  agus  gu  sliabh  Her- 
inoin  ;  agus  dh'fhàs  iad  lìonmhor. 

24  Agus  b'iad  so  cinn  tighe  an  àithriche, 
eadhon  Epher,  agus  Isi,  agus  Eliel,  agus 
Asriel,  agus  Ieremiah,  agus  Hodabhiah, 
agus  Iahdiel,  daoine  treunmhor,  daoine 
allail,  cinn  tighe  an  aithriche. 

25  Ach  cliiontaich  iad  an  aghaidh  Dhè 
an  aithriche,  agus  chaidh  iad  le  strìopach- 
as  an  dèigh  dhèe  muinntir  na  tìre,  a  sgrios 
Dia  rompa. 

26  Agus  dhùisg  Dia  Israeil  suas  spior- 
ad  Phul  righ  Asiria,  agus  spiorad  Thilgat- 
pilneseir  righ  Asiria,  agus  thug  e  leis  iad, 
(eadhon  na  Reubenich,  agus  na  Gadaich, 
agus  leth-thrèibh  Mbanaseh,)  agus  thug  e 
iad  gu  Halah,  agus  Habor,  agus  Hara,  ag- 
us  gu  amhainn  Ghosain,  gus  an  là'n  diugh. 

CAIB.  VI. 

MI C    Lebhi ;    Gerson,    Cohat,  agus 
Merari. 

2  Aerus  mic  Chohait ;  Amram,  Ishar, 
agus  Hebron,  agus  Udsiel. 

3  Agus  mic  Amraim ;  Aaron,  agus 
Maois,  agus  Miriam.  Agus  mic  Aaroin  ; 
Nadab,  agus  Abihu,  Eleasar,  agus  Itamar. 

4  Ghin  Eleasar  Phinehas,  agus  ghin 
Phinehas  Abisua, 

5  Aa^us  ghin  Abisua  Buci,  agus  ghin 
Buci  Udsi, 

6  Agus  ghin  Udsi  Serahiah,  agus  ghin 
Serahiah  Meraiot, 

7  Ghin  Meraiot  Amariah,  agus  ghin 
Amariah  Ahitub, 

8  Agus  ghin  Ahitub  Sadoc,  agus  ghin 
Sadoc  Ahimaas, 

9  Agus  ghin  Ahimaas  Asariah,  agus 
ghin  Asariah  Iohanan, 

10  Agus  ghin  Iohanan  Asariah,  (esan  a 
bha  frithealadh  ann  an  dreuchd  an  t-sag- 
airt  anns  an  tigh  a  thog  Solamh  ann  an 
Ierusalem,) 

11  Agus  ghin  Asariah  Amariah,  agus 
ghin  Amariah  Ahitub, 


12  Asrus  ghin  Ahitub  Sadoc,  agus  ghin 
Sadoc  Salum, 

13  Agus  ghin  Salum  Hilciah,  agus  ghin 
Hilciah  Asariah, 

14  Agus  ghin  Asariah  Seraiah,  agus  ghin 
Seraiah  Iehosadac, 

15  Agus  chaidh  Iehosadac  am  braigh- 
rleanas,  an  uair  a  thug  an  Tighearn  air 
falbh  Iudah  agus  Ierusalem  le  làimh  Ne- 
buchadnesair. 

16  Mic  Lebhi;  Gersom,  Cohat,  agus 
Merari. 

17  Agus  is  iad  so  ainmean  mhac  Gher- 
soim,  Libni  agus  Simei. 

18  Agus  b'iad  mic  Chohait,  Amrara, 
agus  Ishar,  agus  Hebron,  agus  Udsiel. 

'l9  Mic  Mherari ;  Mahli,  agus  Musi. 
Agus  is  iad  so  teaghlaichean  nan  Lebhith- 
each,  a  rèir  an  aithriche  : 

20  O  Ghersom  ;  Libni  a  mhac,  Iahat  a 
mhac-san,  Simah  a  mhac-san, 

21  Ioah  a  mhac-san,  Ido  a  mhac-san,  Se- 
rah  a  mhac-san,  Ieaterai  a  mhac-san. 

22  Mic  Chohait ;  Aminadab  a  mhac, 
Corah  a  mhae-san,  Asir  a  mhac-san, 

23  Elcanah  a  rahac-san,  agus  Ebiasaph 
a  mhac-san,  Agus  Asir  a  mhac-san, 

24  Tahat  a  mhac-san,  Uriel  a  mhac- 
san,  Udsiah  a  mhac-san,  agus  Saul  a 
mhac-san. 

25  Agus  mic  Elcanah ;  Amasai,  agus 
Ahimot : 

26  Elcanah  a  mhac-san,  Sophai  a  mhac- 
san,  agus  Nahat  a  mhac-san, 

27  Eliab  a  mhac-san,  Ieroham  a  mhac- 
san,  Elcanah  a  mhac-san. 

28  Agus  mic  Shamueil ;  an  ceud-ghin 
Ioel,  agus  an  dara  Abiah. 

29  Mic  Mherari ;  Mahli,  Libni  a  mhac- 
san,  Simei  a  mhac-san,  Udsa  a  mhac-san, 

30  Simea  a  mhac-san,  Hagiah  a  mhac- 
san,  Asaiah  a  mhac-san. 

31  Agus  is  iad  sin  iadsan  a  chuir  Dai- 
bhidh  os  ceann  seirbhis  a'  chiuil  ann  an 
tigh  an  Tighearn,  an  dèigh  do'n  àirc  fois 
fhaghail. 

32  Agus  bha  iad  a'  frithealadh  fa 
chomhair  pàilliuin  bùtha  a'  choimhthion- 
ail  le  ceòl,  gus  an  do  thog  Solamh  tigh  an 
Tighearn  ann  an  Ierusalem  ;  agus  an  sin 
dh'fheith  iad  air  an  dreuchd  a  rèir  an  òrd- 
uigh. 

33  Aq-us  is  iad  so  iadsan  a  bha  feith- 
eamh,  le'n  cloinn  :  do  mhacaibh  nan  Co- 
hatach  ;  Heman  am  fear-ciuil,  mac  Ioeil, 
mhic  Shemueil, 

34  Mhic  Elcanah,  mhic  Ierohaim,  mhic 
Elieil,  mhic  Thoah, 

35  Mhic  Shuph,  mhic  Elcanah,  mhic 
Mhahait,  mhic  Amasai, 

36  Mhic  Elcanah,  mhic  Ioeil,  mhic  Asa- 
riah,  mhic  Shephaniah, 

37  Mhic  Thahait,  mhic  Asir,  mhic  Ebia- 
saiph,  mhic  Chorah, 

38  Mhic  Ishair,  mhic  Chohait,  mhic 
Lebhi,  mhic  Israeil. 

39  Agus  a  bhràthair  Asaph,  (a  sheas  air 
a  làimh  dheis,)  eadhon  Asaph  mac  Bher- 
achiah,  mhic  Shimea, 

40  Mhic  Mhichaeil,  mhic  Bhaaseiah, 
mhic  Mhalchiah, 

41  Mhic  Etni,  mhic  Sherah,  mhic  Ada- 
iah, 

42  Mhic  Etain,  mhic  Shimah,  mhic  Shi- 
mei, 

43  Mhic  Iahait,  mhic  Ghersoin,  mhic 
Lebhi. 

44  Agus  am  bràithrean  mic  Mherari  air 
an  làimh  chlì ;  Etan  mac  Chisi,  mhic  Ab- 
di,  mhic  Mhalnìch,  i 

45  Mhic  Hasabiah,  mhic  Amasiah,  mhic 
Hilciah, 

46  Mhic  Amsi,  mìiic  Bhani,  mhic  Sha- 
meir, 

47  Mhic  Mhalili,  mhic  Mhusi,  mhic 
Mherari,  mhic  Lebhi. 

48  Dh'orduicheadh  mar  an  ceudna  am 
bràithre  na  Lebhithich  chum  gach  uile 
ghnè  sheirbhis  pàilliuin  tighe  Dhe. 

49  Ach  tluig  Aaron  agus  a  mhic  snas 
tabhartais  air  altair  na  h-ìobairt-loisgte, 
agus  air  altair  na  tùise  ;  agus  dh'orduich- 
eadh  iad  chum  uile  oibre  an  ionaid  ro- 
naoimh,  agus  a  chum  rèite  a  dheanamh 
air  son  lsraeil,  a  rèir  gach  ni  a  dh'àithu 
Maois  oglach  Dhè. 

50  Agus  is  iad  so  mic  Aaroin ;  Eleasar 
a  mhac,  Pliinehas  a  mhac-san,  Abisua  a 
mhac-san, 

51  Buci  a  mhac-san,  Udsi  a  mhac-san, 
Serahiah  a  mhac-san, 

52  Meraiot  a  mhac-san,  Amariah  a 
mhac-san,  Ahitub  a  mhac-san, 

53  Sadoc  a  mhac-san,  Ahimaas  a  mhac- 
6an. 

54  Agus  is  iad  so  an  àiteacha-còmh- 
nuìdh,  air  feadh  an  lùchairte  'nan  crìoch- 
aibh,  do  mhacaibh  Aaroin,  do  theaghlaich- 
ibh  nan  Cohatach ;  oir  bu  leo-san  an 
crannchur. 

55  Agus  thug  iad  dhoibh  Hebron  ann 
an  tìr  Iudah,  agus  fhearaun  comli-roinn 
mu'n  cnairt  air. 

56  Ach  achanna  a'  bhaile,  agus  a 
fhrith-bhailte  thug  iad  do  Chaleb  mac  Ie- 
phuneh. 

57  Agus  do  mhacaibh  Aaroin  thug  iad 
bailte  ;  Hebron  arn  baile  didein,  agus  Lib- 
nah  le  'fhearanri  comh-roinn,  agus  Iatir, 
agus  Estemoa  le  "fl<earann  comh-roinn: 

58  Agus  Hilen  le  'rhearann  comh-roiun, 
Debir  le  'fhearann  comh-roinn, 

59  Agus  Asan  le  'fhearanu  comh-roinn, 
agus  Betsemes  le  'fhearann  comh-roinn  : 

60  Agus  o  thrèibh  Bheniamin ;  Geba  le 
"fhearann  comh-roinn,  agus  Alemet  le 
'fhearann  comh-roinn,  aaus  Anatot  le 
'fhearann  comh-roinn.  B'iad  am  bailtean 
uile,  air  feadh  an  teaghlaichean,  tri  bailte 
deug. 

61  Agus  cìo  mhacaibh  Chohait  a  dh'- 
fhàgadh  do  theaghlach  an  trèibh  sin,  thug- 
adh  o'n  leth-thrèibh,  eadlton  ìeth-thrèibh 
Mhanaseh,  le  crannchur,  deich  bailtean. 

62  Agus  do  mhacaihh  Ghersoim  air 
feadh  au  teaghlaiche,  thugadh  o  thrèibh 
Isachair,  agus  o  thrèibh  Aseir,  agus  o 
thrèibh  Naphtali,  agus  o  thrèibh  Mhanaseh 
ann  am  Basan,  tri  bailte  deug. 

63  Do  mhacaibh  Mherari  air  feadh  an 
teaghlaichean,  o  thrèibh  Reubein,  agus  o 
thrèibh  Ghad,  agus  o  tbrèibh  Shebuluin, 
thugadh  le  crannchur  dà  bhaile  dheug. 

64  Agus  thug  clann  Israeil  do  na  Le- 
bhithich  na  bailte  sin  le'm  fearann  comh- 
roinn. 


65  Agus  thug  iad  le  crannehur  o  thrèibh 
chloinn  Iudah,  agus  o  tìirèibh  chloinn  Shi- 
meoin,  agus  o  thrèibh  chloinn  Bheniamin, 
na  bailte  sin  a  ghairmear  air  an  ainmibh. 

66  Agus  bha  aig  a'  chuid  eile  do  theagh- 
laichibh  mhac  Chohait  bailtean  an  crìch  o 
thrèibh  Ephraim. 

67  Agus  thug  iad  dhoibh  do  na  bailtibh 
dìc!ein,"Sechem  ann  an  sliabh  Ephraim,  le 
'/hearann  comh-roinn  :  Geser  mar  an 
ceudna  le  'ihearann  comh-roinn, 

68  Agus  Iocmeam  le  'fhearann  comh- 
roinn,  agus  Bethoron  le  'fhearann  comh- 
roinn, 

69  Agus  Aialon  le  'fhearann  comh- 
roinn,  agus  Gat-rimou  le  "fhearann  comh- 
roinn ; 

70  Agus  o  leth-thrèibh  Mhanaseh  ;  Aner 
le  'fhearann  comh-roinn,  agus  Bileam  le 
'fhearann  comh-roinn,  air  son  teaghlaich 
chloinn  Chohait  a  dh'fhàgadh. 

71  Do  mhacaibh  Gliersoim  thugadh  o 
tlieaghlach  leth-thrèibh  Mhanaseh,  Golan 
ann  am  Basan  le  'fhearann  comh-roinn, 
agus  Astarot  le  'fhearann  comh  roinn: 

72  Agus  o  thrèibh  Isachair;  Cedes  le 
'fhearann  comh-roinn,  Dabei'at  le  'fhear- 
ann  comh-roinn, 

73  Agus  Ramot  le  'fhearann  coml!- 
roinn,  agus  Auem  le  'fhearann  comli- 
roinn : 

74  Agus  o  thrèihh  Aseir ;  Masal  ie 
'fhearann  comh-roinn,  agus  Abdon  le 
fhearann  comh-roinn, 

75  Agus  Hucoc  le  'fhearann  comh- 
roinn,  agus  Rehob  le  'fhearann  comh- 
roinu : 

76  Agus  o  thrèibh  Naphtali ;  Cedes  ann 
an  Galile  le  "fhearann  comh-roinn,  agus 
Haraon  le  'fhearann  comh-roinn,  agus  Ci- 
riataim  le  'fhearann  comh-roinn. 

77  Do'n  chuid  eile  do  chloinn  Mherari, 
thugadh  o  thrèibh  Shebuluin,  Rimou  ìe 
'fhearann  comh-roinn,  Tabor  le  'fhear- 
ann  comh-roinn  : 

78  Agus  air  taobh  thall  lordain  làimli 
ri  lericho,  air  an  taobh  an  ear  do  Iordan, 
thugadh  dhoibh  o  thrèibh  Reubein,  Beser 
anns  an  fhàsach  le  'fhearann  comh-roinn, 
agus  lahsah  le  'thearann  comh-roinn, 

79  Agus  Cedemot  le  'fhearann  comh- 
roinn,  agus  Mephaat  le  'fhearaun  comh- 
roinn  : 

80  Agus  o  thrèibh  Ghad;  Ramot  ann 
an  Gilead  le  'fhearann  comh-roinn,  agus 
Mahanaim  le  'fhearann  comh-roinn, 

81  Agus  Hesbon  le  'fheHrann  comh- 
roinn,  agus  Iaser  le  'fhearann  comh-roinn. 

CAIB.  VII. 
A    NIS  b'iad  mic  Isachair,  Tola,  agus 
jT3L    Puah,  lasub,  agus  Simron,  ceathrar. 

2  Agus  mic  Tholah  ;  Udsi,  agus  Repha- 
iah,  agus  Ieriel,  agus  lahmai,  agus  Ihsam, 
agus  Semuel,  cinn  tighe  an  aithriche, 
eadhon  Tliola:  daoine  treuna  'nan  gineal- 
achaibh,  d  am  ò'àireamh  ann  an  làithibh 
Dhaiblndh  dà  mliìle  thar  fhichead  agus  sè 
ceud. 

3  Agus  mic  Udsi ;  Israhiah  :  agus  mir 
Israhiah ;  Michael,  agus  Obadiah,  agus 
Ioel,  agus  Isiah,  cùignear  ;  iad  uile  'nan 
ceannaibh  tighe  : 

2  E  2 

4  Agus  aca-san,  a  rèir  an  gineaiach,  a 
rèir  tighe  an  aithriche,  bha  buidhnean 
shaighdeir  gu  cogadli,  sè  mìle  deug  thar 
fhichead  fear :  oir  bha  iomadh  bean  agus 
mac  aca. 

5  Agus  bha  am  bràithrean  am  measg 
uile  theaghlaichean  lsachair'nan  daoinibh 
treuna,  air  an  àireamh  san  iomlan  a  rèir 
Hti  ginealach  'nan  seachd  agus  ceithir 
fìchead  mìle. 

6  Mic  Bheniamin;  Bela,  agus  Becher, 
agus  lediael,  triuir. 

7  Agus  mic  Bhela ;  Esbon,  agus  Udsi, 
agus  Udsiel,  agus  Ieriraot,  agus  Iri,  cùig- 
near ;  cinn  tighe  an  aithriche,  daoine 
treuna,  agus  dh'àirmheadh  iad  a  rèir  au 
ginealach  'nan  dà  mliìle  thar  fhiohead, 
agus  ceithir  deug  thar  fhichead. 

8  Agus  rnic  Bhecheir ;  Semira,  agus 
loas,  agus  Elieser,  agus  Elioenai,  agus 
Omri,  agus  lerimot,  agus  Abiah,  agus  An- 
sitot,  agus  Alaraet.  Is  iad  sin  uile  mic 
Bhecheir. 

9  Agus  b'e  an  àireamh  a  rèir  an  sloinnte, 
a  rèir  an  ginealach,  cinn  tighe  an  aith- 
riche,  daoine  treuna,  fichead  mìle  agus  dà 
cheud. 

10  Agus  mic  Iediaeil ;  Bilhan  :  agus  mic 
Bhilhain  ;  Ieus,  agus  Beniamin,  agus  E- 
hud,  agus  Cenaanah,  agus  Setan,  agus 
Tarsis,  agus  Ahisahar. 

11  Blia  iad  sin  uile  mic  Iediaeil,  a  rèir 
cheann  an  aithriche,  daoine  treuna,  'nan 
seaehd  mile  deug  agus  dà  cheud/ea?-,  iom- 
chuidh  gu  dol  a  mach  chum  cogaidh  agus 
catha. 

12  Supim  mar  an  ceudna  agus  Hupim 
mic  Ir,  agus  Husim  mic  Aheir. 

13  Mic  Naphtali ;  Iahsiel,  agus  Guni, 
agus  Ieser,  agus  Salum,  mic  Bhilhah. 

14  Mic  Mhanaseh  ;  Asriei  a  rug  i  :  (ach 
rug  a  choimbleabach,  a'  Bhan-aramach, 
Machir  athair  Ghilead. 

15  Agus  ghabh  Machir  mar  mhnaoi 
piuthar  Hupim  agus  Shupim,  agus  b'e 
ainm  a  peathar  Maachah  :)  agus  b'e  ainm 
aa  dara  mic  Selophehad  :  agus  bha  aig  Se- 
lophehad  nigheanan. 

16  Agus  rug  Maachah  bean  Mhachir 
mac,  agus  thug  i  Peres  mar  ainm  air ;  ag- 
us  b'e  ainm  a  bhràthar  Seres ;  agus  b'iad 
a  mhio-san  Ulam  agus  Racem. 

17  Agus  mic  Ulaim  ;  Bedan.  iTiad  sin 
mic  Ghilead,  mhic  Mhachir,  mhic  Mhana- 
seh. 

18  Agus  rug  a  phiuthar  Hamolecet  Is- 
od,  agus  Abieser,  agus  Mahalah. 

19  Agus  b'iad  mic  Shemida,  Ahian,  agus 
Sechem,  agus  Lichi,  agus  Aniam. 

20  Agus  mic  Ephraim ;  Sutelah,  agus 
Bered  a  mhac-san,  agus  Tahat  a  mhac- 
san,  agus  Eladah  a  rahac-san,  Tahat  a 
mhac-san, 

21  Agus  Sabad  a  mhac-san,  agus  Sute- 
lah  a  mhac-san,  agus  Eser,  agus  Elead,  a 
mharbh  fir  Ghat  a  rugadh  san  tìr  sin,  a 
chionn  gu'n  d'thàinig  iad  a  nuas  a  thogail 
an  creich. 

22  Agus  rinn  an  athair  Ephraim  hròn  rè 
iomadh  là,  agus  thàinig  a  bhràithre  gu 
comhfhurtachd  a  thoirt  da. 

23  Agus  chaidh  e  stigh  a  dh'ionnsuidh 
a  raiinà,  agus  dh'fhàs  i  torrach,  agus  rug 


i  mac,  agus  thug  e  Beriah  mar  ainm  air,  a 
chionn  gu'n  d'èirich  gu  h-olc  le  'thigh. 

24  (Agus  b'i  a  nighean  Serah,  ise  a  thog 
Bet-horon  iochdarach,  agus  uachdarach, 
agus  Udsen-serah.) 

25  Agus  b'e  Rephah  a  mhac,  mar  an 
ceudna  Reseph,  agus  Tela  a  mhac-san,  ag- 
us  Tahan  a  mhac-san, 

26  Laadan  a  mhac-san,  Amihud  a  mhac- 
san,  Elisama  a  mhac-san, 

27  Non  a  mhac-san,  Iehosua  a  mhac- 
san. 

28  Agus  b'iad  an  seilbh  agus  an  àit- 
eacha-còmhnuidh  Bet-el  agus  a  bhailtean, 
agus  a  làimli  na  h-àirde  'n  ear  Naaran,  ag- 
us  a  làimh  na  h-àirde  'n  iar  Geser  le 
'bhailtibh,  Sechem  raar  an  ceudna  agus  a 
bhailte,  gu  ruig  Gasa  agus  a  bhailteau. 

29  Agus  làimh  ri  cloinn  Mhanaseh,  Bet- 
sean  agus  a  bhailte,  Taanach  agus  a 
bhailte,  Megido  agus  a  bhailte,  Dor  àgus  a 
bhailte.  Annta  sin  ghabh  clann  Ioseiph 
mhic  lsraeil  còmlmuidh. 

30  Mic  Aseir ;  Imnah,  agus  Isuah,  agus 
Isui,  agus  Beriah,  agus  Serah  am  Diuthar. 

31  Agus  mic  Bheriah ;  Hebe"r,  agus 
Malchiel :  6'esan  athair  Bhirsabhit. 

32  Agus  ghin  Heber  Iaphlet,  agus  So- 
mer,  agus  Hotam,  agus  Suah  am  piuthar. 

33  Agus  mic  Iaphleit ;  Pasach,  agus 
Bimhal,  agus  Asbhat :  is  iad  sin  raic  Iaph- 
leit. 

34  Agus  mic  Shameir  ;  Ahi,  agus  Roh- 
gah,  Iehubah,  agus  Aram. 

35  Agus  mic  Heleim  a  bhràthar ;  Soph- 
ah,  Iinna,  agus  Seles,  agus  Amal. 

36  Mic  Shophah  ;  Suah,  agus  Harne- 
pher,  agus  Sual,  agus  Beri,  agus  Irarah, 

37  Beser,  agus  Hod,  agus  Sama,  agus 
Silsah,  agus  Itran,  agus  Beera. 

38  Agus  mic  Ieteir ;  Iephuneh,  agus 
Pisnah,  agus  Ara. 

39  Agus  mic  Ula  ;  Ara,  agus  Haniel, 
agus  Resia. 

40  B'iad  sin  uile  mic  Aseir,  cinn  tighe 
an  aithriche,  daoine  taghta,  treun  an 
neart,  roghadh  nan  uachdaran.  Agus  an 
uair  a  dh'àirmheadh  iad  a  rèir  an  giueal- 
ach  chum  cogaidh  agus  catha,  b'e  an  àir- 
eamh  sè  mile  fichead  fear. 

CAIB.  VIII. 

ANIS  ghin  Beniamin  Bela  a  cheud- 
ghin,  Asbel  an  dara,  agus  Ahara  an 

treas, 

2  Nohah  an  ceathramh,  agus  Rapha 
an  cùigeadh. 

3  Agus  b'iad  mic  Bhela,  Adar,  agus 
Gera,  agus  Abihud, 

4  Agus  Abisua,  agus  Naaman,  agus  A- 
hoah, 

5  Agus  Gera,  agus  Sephuphan,  agns 
Huram. 

6  Agus  is  iad  so  mic  Ehuid :  is  iad  so 
cinn  aithriche  luchd-àitheachaidh  Gheba, 
agus  dh'atharraich  siad  iad  gu  Manahet  : 

7  Agus  Naaman,  agus  Ahiah,  agus 
Gera,  dh'atharraich  e  iad,  agus  ghin  e 
Udsa,  agus  Ahihud. 

8  Agus  ghin  Saharaim  clann  ann  an  tìr 
Mhoaib,  an  dèigh  dha  Husim  agus  Baara 
a  rnhnài  a  chur  air  falbh. 

9  Agus  ghin  e  ri  Hodes  a  mhnaoi, 


CAIB.  IX. 

Iobab,  agus  Sibia,  agus  Mesa,  agus  Mal- 
chara, 

10  Agus  Ieus,  agus  Sachia,  agus  Mirma. 
.ff'iad  sm  a  mhic,  cinn  nan  aithriche. 

11  Agus  ri  Husim  ghin  e  Ahitub  agus 
Elpaal. 

12  Mic  Elpaail ;  Eber,  agus  Misam,  ag- 
us  Samed,  a  thog  Ouo,  agus  Lod  le  'bhailt- 
ibh. 

13  Agus  Beriah  agus  Sema :  ò'iadsan 
cinn  aithriche  luchd-àiteachaidh  Aialoin, 
a  ruag  luchd-àiteaehaidh  Ghat : 

14  Agus  Ahio,  Sasac,  agus  Ierimot, 

15  Agus  Sebadiah,  agus  Arad,  agus  Ad- 
er, 

16  Agus  Michael,  agus  Ispah,  agus  Io- 
ha,  mic  Bheriah  ; 

17  Agus  Sebadiah,  agus  Mesulam,  agus 
Heseci,  agus  Heber, 

18  Agus  Ismerai,  agus  Iesliah,  agus  Io- 
bab,  mic  Elpaail ; 

19  Agus  Iacim,  agus  Sichri,  agus  Sabdi, 

20  Agus  Elioenai,  agus  Siltai,  agus  El- 
iel, 

21  Agus  Adaiah,  agus  Beraiah,  agus 
Simrat,  mic  Shimhi ; 

22  Agus  Ispan,  agus  Heber,  agus  Eliel, 

23  Agus  Abdon,  agus  Sichri,  agus  Han- 
an, 

24  Agus  Hananiah,  agus  Elam,  agus 
Antotiah, 

25  Agus  Iphedeiah,  agus  Penuel,  mic 
Shasaic ; 

26  Agus  Samserai,  agus  Sehariah,  agus 
Ataliah, 

27  Agus  Iaresiah,  agus  Eliah,  agus  Sich- 
ri,  mic  Ierohaim. 

28  Sin  cinn  nan  aithrichean,  a  rèir  an 
ginealach,  cinn-fheadhna.  Bha  iad  sin  a 
chòmhnuidh  ann  an  Ierusalem. 

29  Agus  ann  an  Gibeon  bha  Iehiel,  ath- 
air  Ghibeoin,  a  chòmhnuidh ;  agus  b'e 
ainm  a  mhnà  Maachah  ; 

30  Agus  a  cheud-ghin  mic  Abdon,  agus 
Sur,  agus  Cis,  agus  Baal,  agus  Ner,  agus 
Nadab, 

31  Agus  Gedor,  agus  Ahio,  agus  Sach- 
er,  agus  Miclot. 

32  Agus  ghin  Miclot  Simeah.  Agus 
chòmhnuich  iad  sin  mar  an  ceudna  fa 
chomhair  am  bràithrean  ann  an  Ierusalem 
maille  r'am  bràithribh. 

33  Agus  ghin  Ner  Cis,  agus  ghin  Cis 
Saul,  agus  ghin  Saul  Ionatan,  agus  Mal- 
chisua,  agus  Abinadab,  agus  Esbaal. 

34  Agus  Ve  mac  lonatain  Merib-baal ; 
agus  ghin  Merib-baal  Micah. 

35  Agus  b'iad  mic  Mhicah,  Piton,  agus 
Melech,  gus  Tarea,  agus  Ahas. 

36  Agus  ghin  Ahas  Iehoadah ;  agus 
ghin  Iehoadah  Alemet,  agus  Asmabhet, 
agus  Simri ;  agus  ghìn  Simri  Mosa, 

37  Agus  ghin  Mosa  Binea  :  b'e  Rapha  a 
mhac-san,  Eleasah  a  mhac-san,  Asel  a 
mhac-san. 

38  Agus  bha  aig  Asel  sèathnar  mhac ; 
agus  is  iad  so  an  ainmean,  Asricam,  Bo- 
cheru,  agus  Ismael,  agus  Seariah,  agus 
Obadiah,  agus  Hanan.  2?'iad  sin  uile  mic 
Aseil. 

39  Agus  b'iad  raic  Eseic  a  bhràthar, 
Ulam  a  cheud-ghin,  Iehus  an  dara,  agus 
Eliphelet  an  treas. 


40  Agus  bha  mic  Ulaim  'nan  daoinibh 
treuna,  'nam  fir-bhogha;  agus  bha  mòran 
mhac  aca,  agus  mhac  am  mac,  ceud  agus 
leth-cheud :  iad  sin  uile  do  mhacaibh 
Bheniamin. 

CAIB.  IX. 

AGUS  dh'àirmheadh  Israel  uile  a  rèir  an 
ginealaeh,  agus,  feuch,  bha  iad 
sgrìobhta  ann  an  leabhar  rìghrean  Israeil. 
Ach  thugadh  Iudah  air  falbh  do  Bhabilon 
air  son  an  eusaontais. 

2  Agus  b'iad  an  ceud  luchd-àiteachaidh 
a  ghabh  còmhnuidh  'nan  sealbh  'nam 
bailtibh,  na  h-Israelich,  na  sagairt,  na  Le- 
bhithich,  agus  na  Netinich. 

3  Agus  ann  an  Ierusalem  ghabh  còmh- 
nuidh  do  chloinn  Iudah,  agus  do  chloinn 
Bheniamin,  agus  do  chloinn  Ephraim,  ag- 
us  Mhanaseh  ; 

4  Utai  mac  Amihuid,  mhic  Omri,  mhic 
Imri,  mhic  Bhani,  do  chloinn  Phareis 
mhic  Iudah. 

5  Agus  do  na  Silonaich ;  Asaiah  an 
ceud-ghin,  agus  a  mhic. 

6  Agus  do  mhacaibh  Sherah  ;  leuel,  ag- 
us  am  bràithre,  sè  ceud  agus  ceithir  fich- 
ead  agus  a  deich. 

7  Agus  do  mhacaibh  Bheniamin ;  Salu 
mac  Mhesulaim,  mhic  Hodabhiah,  mhie 
Hasenuah : 

8  Agus  Ibneiah  mac  Ierohaim,  agus 
Elah  mac  Udsi,  mhic  Mhichri,  agus  Mesu- 
lam  mac  Shephatiah,  mhic  Reueil,  mhic 
Ibniah ; 

9  Agus  am  bràithrean,  a  rèir  an  gineal- 
ach,  naoi  ceud  agus  sè  deug  agus  dà  f'hich- 
ead.  Bu  chinn  aithriche  na  dàoine  sin  uile 
ann  an  tigh  an  aithriche. 

10  Agus  do  na  sagartaibh  ;  Iedaiah,  ag- 
us  lehoiarib,  agus  Iachin ; 

11  Agus  Asariah  mac  Hilciah,  mhic 
Mhesulaim,  mhic  Shadoic,  mhic  Mheraiot, 
mhic  Ahituib,  riaghladair  tighe  Dhè  ; 

12  Agus  Adaiah  mac  lerohaim,  mhic 
Phasuir,  mhic  Mhalchiah ;  agus  Maasai 
mac  Adieil,  mhic  Iahserah,  mhic  Mhesu- 
laim,  mhic  Mhesulemit,  mhic  Imeir  ; 

13  Agus  am  bràithre,  cinn  tighe  an  aith- 
riche,  mìle  agus  seachd  ceud  agus  tri  fich- 
ead,  daoine  ro-fhoghainteach  fa  chomhair 
oibre  seirbhis  tighe  Dhè. 

14  Agus  do  na  Lebhithich ;  Semaiah 
mac  Hasuib,  mhic  Asricaim,  mhic  Hasa- 
biah,  do  mhacaibh  Mherari ; 

15  Agus  Bacbaciir,  Heres,  agus  Galal, 
agus  Mataniah  mac  Mhicah,  mhic  Shichri, 
mhic  Asaiph  ; 

16  Agus  Obadiah  mac  Shemaiah,  mhic 
Ghalail,  mhic  Iedutuin,  agus  Berechiah 
mac  Asa,  mhic  Elcanah,  a  bha  chòmh- 
nuidh  ann  am  frith-bhailtibh  nan  Netoph- 
atach. 

17  Agus  b'iad  na  dorsairean  Salum,  ag- 
us  Acub,  agus  Talmon,  agus  Ahiman,  ag- 
us  am  bràithre  :  b'e  Salum  an  ceannard ; 

18  A  bha  gus  an  àm  so  aig  geata  an  righ 
air  an  taobh  an  ear,  'nan  dorsairibh  ann 
an  cuideachdaibh  chloinn  Lebhi. 

19  Agus  bha  Salum  mac  Chore,  mhic 
Ebiasaiph,  mhic  Chorah,  agus  a  bhràithre, 
(do  thigh  'athar,)  na  Corahaich  os  ceann 
oibre  na  seirbhis,  'nan  luchd-gleidhidh 

gheatacha  a'  phàilliuin  ;  agus  an  aithriche 
os  ceann  slòigh  an  Tighearna,  'nan  luchd- 
gleidhidh  air  dol  a  stigh  a'  phàilliuin. 

20  Agus  h*e  Phinehas  niac  Eleasair  bu 
cheann-riaghlaidh  orra  o  shean  arn  tìanuis 
an  Tighearna. 

21  Maille  ris  bha  Sechariah,  mac  Mhese- 
lemiah,  'na  dhorsair  doruis  pàilliuin  a' 
choimhthionail. 

22  Iad  sin  uile  a  thaghadh  gu  bhi  'nan 
dorsairibh  anns  na  geataibh,  hu  dà  cheud 
agus  dà  fhear  dheug  iad.  Dh'àirmlieadli 
iad  sin  a  rèir  an  ginealach,  'nam  frith- 
bhailtibh,  a  shuidhich  Daibhidh  agus  Sa- 
muel  am  fear-seallaidh  'uan  dreuchd  suidh- 
ichte. 

23  Mar  sin  hha  iadsan,  agus  am  mic,  os 
ceann  glieataclia  tighe  an  'I'ighearn,  agus 
tighe  a'  phàilliuin  chum  an  gleidheadh. 

24  Ann  an  ceithir  chearnaibh  bha  na 
dorsairean,  a  làimh  na  h-àirde  'n  ear,  na 
h-àirda  'n  iar,  na  h-àirde  tuath,  agus  na 
h-àirde  deas. 

25  Agus  am  bràithre  'nam  frith-bhailt- 
ibli,  gu  teachd  au  dèigh  sheacJ)d  làithean 
o  àm  gu  h-àm  maille  riu. 

26  Oir  bha  na  Lebhithich  sin,  na  ceithir 
àrd  dhorsaireati,  'n  an  dreuchd  suidi)ichte, 
agus  bha  iad  os  ceann  sheòmraichean,  ag- 
us  os  ceann  ionmhasan  tighe  Dhè. 

27  Agus  bha  iad  a'  gabhail  tàimh  mu'n 
cuairt  air  tigh  Dhè,  a  chionn  gu'tn  b'ann 
orra-san  a  bha  a  chùram,  agus  gn'm  buin- 
eadh  dhoibh  'thosgladh  gach  maduinn. 

28  Agus  bha  cuid  diubli  os  ceann  nan 
soithiche  frithealaidh,  chum  au  toirt  a 
stiifh  agus  a  mach  air  àireamh. 

29  Chuireadh  cuid  diubh  mar  an  ceudna 
os  ceann  nan  soitìiiche,  agus  os  ceann  uile 
innealan  an  ionaid  naoimh,  agus  os  ceann 
na  mine  mìne,  agus  an  fhìonà,  agus  na 
h-oladh,  agus  na  tùise,  agus  nan  spìos- 
raidh. 

30  Agus  bha  cuid  do  mhacaibh  nan  sag- 
art  a'  deanamh  na  h-oladh-ungaidh  do  ria 
spìosraidh. 

31  Agus  b'ann  aig  Matitiah  aon  do  na 
Lebhithich,  eadhon  ceud-ghin  Shaluim  a' 
Chorahaich,  a  bha  dreuehd  suidhichte  os 
ceann  nan  nithe  a  rinneadh  ann  an  aigh- 
uibh. 

32  Agus  bha  cuid  eile  d'am  bràithribh, 
do  mhacaibh  nan  Cobatach,  os  ceann 
arain  na  fianuis,  gu  'dheasachadh  gach 
sàbaid. 

33  Agus  is  iad  sin  an  luchd-eiuil,  cinn 
aithriehe  nan  Lebhitheach,  a  bha  anns  na 
seòmraichibh,  saor  o  gach  cùram  eile.  ;  oir 
a  là  agus  a  dh'oidhciie  bha  orra  bhi  r'an 
obciìr-san. 

34  Bha  cinn  aithriche  sin  nan  Lebhith- 
each  'nan  cinn  a  rèir  an  ginealach :  bha 
iad  a  chòmhnuidh  ann  an  lerusalem. 

35  Agus  ann  an  Gibeon  chòmhnuich 
athair  Ghibeoin,  Iehiel;  agus  b'e  aiuoi  a 
mhnà  Maachah  : 

36  Agus  a  cheud-ghin  mic  Abdon,  an 
sin  Sur,  agus  Cis,  agus  Baal,  agus  Ner, 
agus  Nadab, 

37  Agus  Gedor,  agus  Ahio,  agus  Secha- 
riah,  agus  Miclot. 

38  Agus  ghin  Miclot  Siaieam :  agus 
ghabh  iadsan  mar  an  ceudna  còmhnuidh 


fa  chomhair  am  bràithrean  ann  an  Ierusa- 
lem,  maille  r'am  bràithribh. 

39  Agus  ghiu  Ner  Cis,  agus  ghin  Cis 
Saul,  agus  ghin  Saul  Ionatan,  agus  Mal- 
Chisua,  agus  Abinadab,  agus  Esbaal. 

40  Agus  b'e  mac  lonatain  Merib-baal: 
agus  ghin  Merib-baal  Micah. 

41  Agus  b'iad  inic  Mhicah,  Piton,  agus 
Melech.  agus  Tahrea,  agus  Ahas. 

42  Agus  ghin  Ahas  lehoadah,  agus  ghin 
Iehoadah  Alemet,  agus  Asmabhet,  agus 
Simri ;  agus  ghin  Simri  Mosa  ; 

43  Agus  ghin  Mosa  Binea :  ag)is  b'e 
Rephaiah  a  mhac-san,  Eleasah  amhac-san, 
Asel  a  )nhac-san. 

44  Agus  bha  aig  Asel  sèathnar  mbac, 
agus  is  iad  so  an  ainmean  :  Asricam,  Bo- 
cheru,  agus  Isinael,  agus  Seariah,  agus 
Obadiah,  agus  Hanan.  ^Biad  sin  inie 
Aseil. 

CAIB.  X. 

ANIS  chog  na  Philistich  an  aghaidh  Is- 
.  raeil ;  agus  theich  fir  Israeil  o  fhia- 
nuis  nam  Philisteach,  afrus  thuit  iad  sìos 
marbhta  anu  an  sliabh  Ghilboa. 

2  Agus  lean  na  Philistich  gu  teann  an 
dèigh  Shauil,  agus  an  dèigh  a  chuid  mac  ; 
agus  bhuail  na  Philisticli  Ionatan,  agus 
Abinadab,  agus  Malcliisua,  raic  Shauil. 

3  Agus  dh'fhàs  an  cath  cruaidh  an  agh- 
aidh  Shauil,  agus  chuimsich  na  fir-bhogha 
e,  agus  lotadh  e  ieis  na  fir-bhogha. 

4  An  sin  thubhairt  Saul  ri  fear  iomchair 
'arm,  Rùisg  do  chlaidheamh  agus  sàth 
tromham  e,  air  eagal  gu'n  tig  na  daoine 
neo-thimchioll-ghearrta  sin,  agus  gu'n 
gnàthaich  iad  gu  maslach  mi.  Ach  cha 
deanadh  fear  iomchair  'arm  sin,  oir  bha 
eagal  mòr  air.  Uime  sin  ghlac  Saul  claidli- 
eamh,  agus  thuit  e  air. 

5  Agus  an  uair  a  chunnaic  fear  iomchair 
'arm  gu'n  robh  Saul  marbh,  thuit  esan 
mar  an  ceudna  air  a  chiaidheamh,  agug 
fhuair  e  bàs. 

6  Mar  sin  fhuair  Saul  bàs,  agus  a  thriuir 
mhac,  agus  dh'eug  a  thigh  uile  san  aon 
àm. 

7  Agus  an  uair  a  chunnaic  uile  fhir  Is- 
raeil  a  bha  sa'  ghleann  gu'n  do  theich  iad, 
agus  gu'n  robh  Saul  agus  a  mhic  marl.h, 
an  sin  thrèig  iad  am  bailtean,  agus  theich 
iad;  agus  thàinig  na  Philistieh,  agus 
chòinhnuich  iad  annta. 

8  Agus  air  an  là  màireach,  an  uair  a 
thàinig  na  Philistich  a  dh'fhaobhachadh 
nam  marbh,  fhuair  iad  Saul  agus  a  rahic 
air  tuiteam  ann  an  sliabh  Ghilboa. 

9  Agus  an  uair  a  dlrfhaobhaich  iad  e, 
ghlac  ìfad  a  cheann,  agus 'airm,  agus  chuir 
lad  fios  do  thìr  natn  Philisteach  mu'n 
cuairt,  gu  sgeul  athoirt  do  thigh  an  diath- 
an  brèige,  agus  do'n  t-sluagh. 

10  Agus  chuir  iad  'airm  ann  an  tigh  an 
dèe,  agus  dhaingnich  iad  a  cheann  ann  an 
teampull  Dhagotn. 

11  Agus  an  uair  a  ehual'  uile  luchd-àit- 
eachaidh  Iabeis-ghilead  na  h-uile  nithe  a 
rinn  n  aPhilistich  ri  Saul, 

12  Dh'èirich  na  fir  threuna  uile,  agus 
thug  iad  leo  corp  Shauil,  agus  cuirp  a 
chuid  mac,  agus  thug  iad  gu  Iabes  iad, 
agus  dh'adhlaic  iad  an  cnàmhan  fuidh'n 


CAIB.  XI. 

daraig  ann  an  Iabes,  agus  thraisg  iad 
seachd  làithean. 

13  Mar  so  dh'eug  Saul  air  son  a  chionta 
a  rinn  e  'n  aghaidh  an  Tighearn,  an  agh- 
aidh  focail  an  Tigliearna  nach  do  ghlèidh 
e,  agus  mar  an  ceudna  aohionn  gu'n  d'iarr 
e  ùean  aig  an  robh  leannan-sìth,  a  dh'- 
fhiosrachadh  dfi'i. 

14  Agus  nach  d'fhiosraich  e  do'n  Tigh- 
earn  :  uirae  sin  mharbh  se  e,  agus  thionn- 
daidh  e  'n  rìogbaclid  a  dh'ionnsuidh  Dhai- 
bhidh  mhic  Iese. 

CAIB.  XI. 

AN  SIN  chruinnich  Israel  uile  iad  fèin  a 
dlvionnsuidh  Dhaibhidh  gu  Hebron, 
ag  ràdh,  Feuch,  is  sinne  do  clmàimh  agus 
t'fheoil. 

2  Agus  a  bhàrr  air  so,  san  ùine  chaidh 
seachad,  eadhon  an  uair  a  bha  Saul  'na 
righ,  bu  tusa  a  threòraich  a  rnach,  agus  a 
thug  a  steach  Israel ;  agus  thubhairt  an 
Tighearna  do  Dhiariut,  Beathaichidh  tusa 
nao  shluagh  Israel,  agus  bithidh  tu  a'd' 
cheannard  air  mo  shluagh  Israel. 

3  Agus  thàinig  uile  sheanairean  Israeil 
a  dh'ionnsuidh  an  righ  gu  Hebrou ;  agus 
rinn  Daibhidh  coimhcheangal  riu  ann  an 
Hebron  am  fianuis  an  Tighearn :  agus 
dh'ung  iad  Daibhidh  'na  righ  air  Israel,  a 
rèir  jucail  an  Tighearn,  le  làimh  Shamu- 
eil. 

4  Agus  chaidh  Daibhidh  agus  Israel  uile 
gu  h-Ierusalem,  (is  e  sin  Iebus,)  far  an 
robh  na  Iebusaich,  luchd-àiteachaidh  an 
fhearainn. 

5  Agus  thubhairt  luchd-àiteachaidh  Ie- 
buis  ri  Daibhidh,  Cha  tig  thu  'n  so.  Gidh- 
eadh,  ghlac  Daibhidh  tùr  Shioin ;  is  e  sin 
baile  Dhaibhidh. 

6  Agus  thubhairt  Daibhidh,  Ge  b'e 
bhuaileas  na  Iebusaich  an  toiseach,  bith- 
idh  esan  'na  cheannard  agus  'na  uachdar- 
an.  Agus  chaidh  Ioab  mac  Sheruiah  suas 
an  toiseach,  agus  bha  e  'na  cheannard. 

7  Agus  ghabh  Daibhidh  còmhnuidh  san 
tùr;  uirae  sin  thug  iad  baile  Dhaibhidh 
mar  ainm  air. 

8  Agus  thog  e  am  baile  mu'n  cuairt, 
eadhon  o  Mhilo  mun  cuairt:  agus  chuir 
Ioab  suas  a  rìs  a'  chuid  eile  do'n  bhaile. 

9  Agus  dh'fhàs  Daibhidh  ni  bu  mhò, 
agus  ni  bu  rahò ;  oir  bha  Tighearna  nan 
sluagh  leis. 

10  Agus  is  iad  so  roghadh  nan  daoine 
treuna  a  bha  aig  Daibhidh,  a  neartaich  iad 
fèin  leis  'na  rìoghachd,  agus  le  h-Israel 
uile,  gu  righ  a  dheanamh  dheth,  a  rèir 
focail  an  Tighearna  mu  thimchioll  Isra- 
eil.  * 

11  Agus  is  e  so  àireamh  nan  daoine 
treuna  a  bha  aig  Daibhidh;  Iasobeam, 
mac  Hachmoni,  'na  cheann  air  triuir: 
thog  esan  a  shleagh  an  aghaidh  thri  ceud, 
a  mharbhadh  leis  san  aon  àm. 

12  Agus  'na  dhèigh-san  bha  Eleasar, 
mac  Dhodo,  an  t-Ahohach  :  ò'aon  esan  do 
na  tri  gaisgich. 

13  Bha  esan  maille  ri  Daibhidh  ann  am 
Pasdamim,  agus  an  sin  bha  na  Philistich 
air  cruinneachadh  an  ceann  a  chèile  gu 
«ath  ;  [agus  dh'imich  fir  Israeil  rompa  : 

Dh'èirich  esan,  agus  bhuail  e  na  Philis- 


tieh  gus  an  robh  a  làmh  sgìth,  agus  gu'n 
do  lean  a  làmh  ris  a'  chlaidheamh.  Agus 
dh'oibrich  an  Tighearna  saorsa  mhòr  air 
an  là  sin  ;  agus  phill  an  sluagh  'na  dhèigh 
a  mhàin  a  dh'fhaobhachadh. 

Agus  'na  dhèigh-san  bha  Samah,  mac 
Agee,  an  Hararach  :  agus  chruinnicheadh 
na  Philistich  'nara  buidhinn  ;]  faranfrobh 
dail  f  hearainn  làn  eorna ;  agus  theich  au 
sluagh  roimh  na  Philistich. 

14  Agus  shuidhich  iadsan  iad  fèin  am 
meadhon  na  dalach  sin,  agus  dhìon  iad  i, 
agus  mharbh  iad  na  Philistich  ;  agus  shaor 
an  Tighearn  iad  le  saorsa  mhòir. 

15  A  nis  chaidh  triuir  do  na  deich  ceann- 
aird  fhichead  sìos  do'n  charraig  a  dh'ionn- 
suidh  Dhaibhidh,  gu  uaimh  Adullaim  : 
agus  champaich  feachd  nam  Philisteach 
ann  an  gleann  Rephaim. 

16  Agus  bha  Daibhidh  an  sin  san  daing- 
neach;  agus  bha  freiceadan  nam  Philis- 
teach  an  sin  ann  am  Bet-lehem. 

17  Agus  mhiannaich  Daibhidh,  agus 
thubhairt  e,  O  nach  tugadh  neach  dhomh 
deoch  uisge  o  thobar  Bhet-lehem,  a  tha 
aig  a'  gheata ! 

18  Agus  bhris  an  triuir  troimh  fheachd 
nam  Philisteach,  agus  tharruing  iad  uisge 
à  tobar  Bhet-lehem  a  bha  aig  a'  gheata,  ag- 
us  ghabh  iad  e,  agus  thug  iad  e  gu  Daibh- 
idh:  ach  cha  'n  òladh  Daibhidh  e,  ach 
thaom  e  mach  e  do'n  Tighearn, 

19  Agus  thubhairt  e,  Nar  leigeadh  mo 
Dhia  dhomh  gu'n  deanainn  an  ni  so :  au 
òlainnse  fuil  nan  daoine  soa  chuir  an  anam- 
an  ann  an  cunnart  ?  oir  le  cunnart  an  anam- 
an  thug  iad  leo  e  :  uime  sin  cha  'n  òladh  e 
dheth.  Na  nithe  sin  rinn  an  triuir  dhaoine 
treuna. 

20  Agus  bha  Abisai,  bràthair  Ioaib,  'na 
cheann  air  triuir :  agus  thog  e  a  shleagh  an 
aghaidh  tri  cheud,  a  mharbh  e  ;  agus  bha 
ainm  aige  am  measg  thriuir. 

21  Do'n  triuir  Ue  a  b'urramaiche  na  an 
dithis,  agus  bha  e  'na  cheannard  orra: 
gidheadh,  cha  d'ràinig  e  gu  ruig  a'  cheud 
triuir. 

22  Mharbh  Benaiah,  mac  Iehoiada, 
mhic  duine  ghaisgeil  o  Chabseel,  a  rinn 
mòran  ghnìomhara,  mharbh  esan  dithis 
fhear  leòmhanta  do  Mhoab  :  chaidh  e  sìos 
mar  an  ceudna,  agus  mharbh  e  leòmhan 
ann  am  meadhon  sluichd  air  latha  sneachd- 
aidh. 

23  Agus  mharbh  e  Eiphiteach,  duine  do 
mheudachd  mhòir,  cùig  làmhan-coille  air 
àirde  ;  agus  ann  an  làimh  an  Eiphitich  bha 
sleagh  cosmhuil  ri  garmain  figheadair; 
ach  chaidh  esan  sìos  d'a  ionnsuidh  le  luirg, 
agus  spìon  e  'n  t-sleagh  à  làimh  au  Eiph- 
itich,  agus  mharbh  e  le  'shleagh  fèin  e. 

24  Na  nithe  sin  rinn  Benaiah  mac  Iehoi- 
ada,  agus  bha  aiuin  aige  am  measg  triuir 
dhaoine  treuna. 

25  Feuch,  do'n  triuir  b'e  a  b'urramaiche, 
ach  cha  d'ràinig  e  gu  ruig  a'  cheud  triuir  : 
agus  chuir  Daibhidh  e  os  ceann  a  fhreic- 
eadain. 

26  Mar  an  ceudna  ò'iad  daoine  treuna 
nan  armailt,  Asahel  bràthair  Ioaib,  El- 
hanan  mac  Dhodo  o  Bhet-lehem. 

27  Saraot  an  t-Harorach,  Heles  ara 
Pelonach, 

28  Ira  mac  Iceis  an  Tecoach,  Abieser  an 
fc-Anatotach, 

29  Sihecai  an  t-Husatach,  llai  an  t- Aho- 
hach, 

30  Maharai  an  Netophataeh,  Heled  mac 
Bliaanah  an  Netophatach, 

31  Itai  mac  Kibai  o  Ghibeah  chloinn 
Bheniamin,  Benaiali  am  Piratonach, 

32  Hurai  o  shruthaibh  Ghaais,  Abiel  an 
t-Arbatach, 

33  Asmabhet  am  Baharumach,  Eliabha 
an  Saalbonach. 

34  Mic  Haseim  a'  Ghisonaich  ;  Ionatan 
mar  Shage  an  t-Hararach, 

35  Ahiam  mac  Shacair  an  t-Hararach, 
Eliphal  mac  Uir, 

36  Hepher  ain  Mecheratach,  Ahiah  am 
Pelonach, 

37  Hesro  an  Carmeleach,  Naarai  mac 
Esbai, 

38  Ioel  bràthair  Natain,  Mibchar  mac 
Hageri, 

39  Selec  an  t-Amonach,  Naharai  am 
Berotach,  fear  iomchair  arm  Ioaib  mhic 
Sheruiah, 

40  lra  an  t-Itreach,  Gareb  an  t-Itreach, 

41  Uriah  au  t-Hiteach,  Sabad  mac 
Ahlai, 

42  Adina  mac  Shisa  Reubeneach,  ceann- 
ard  do  na  Reubeaich,  agus  deich  thar 
fhichead  maille  ris, 

43  Hanan  mac  mhaachah,  agus  Iosaphat 
am  Mitneach, 

44  Udsia  an  t- Asteratach,  Sama  agus  Ie- 
hiel  mic  Hotaim  an  Aroerich, 

45  Iediael  mac.  Shimrì,  agus  Ioha  a 
bhràthair  an  Tidseach, 

46  Eliel  am  Mahabhach,  agus  Ieribai 
agus  Iosabhiah  mic  Elnaaim,  agus  Itmah 
am  Moabach, 

47  Eliel,  agus  Obed,  agus  Iasiel  o  Mheso- 


CAIB.  XII. 

ANIS  is  iad  so  iadsan  a  thàinig  a  dh'- 
ionnsuidli  Dhaibhidh  gu  Siclag,  'nuair 
a  bha  e  fathast  'ga  chumail  fèin  a  stigh  air 
eagal  Shauil  mhic  Cliis  :  agus  bha  iad  am 
measg  natn  fear  treuna,  'nau  luchd-cuid- 
eachaidh  sa'  chogadh. 

2  Bha  iad  armaichte  le  boghannaibh, 
agus  teòma  leis  au  làimh  dheis  agus  chlì 
air  clachan  a  thilgeadh,  agus  saighdean  à 
bogha,  eadhon  do  bhràithribh  Shauil  do 
Bheniamin. 

3  B  e  Ahieser  bu  bharraichte  dhiubh,  an 
sin  loas,  mic  Shemaah  a'  Ghibeataich ; 
agus  Iesiel  agus  Pelet  mic.  Asmabheit ;  ag- 
us  Beracha,  agus  Iehu  au  t- Anatotach, 

4  Agus  Ismaiah  an  Gibeonach,  duine 
treun  am  measg  an  deicli  thar  fhichead, 
agus  os  ceann  an  neich  thar  rhichead  ;  ag- 
us  Ieremiah,  agus  lehasiel,  agus  lohanan, 
agus  Iosahad  an  Gederatach, 

5  Elusai,  agus  Ierimot,  agus  Bealiah, 
agus  Semariah,  agus  Sephatiah  an  t-Har- 
uphach, 

6  Elcanah,  agus  Iesia,  agus  Asareel,  ag- 
us  loeser,  agus  Iasobeam,  na  Corhaich, 

7  Agus  Ioelah  agus  Sebadiah,  mic  lero- 
liaim  o  Ghedor. 

8  Agus  do  na  Gadaich  chaidh  thairis  a 
dh'ionnsuidh  Dhaibhidh,  do'n  daingneach 


anns  an  fhàsach,  daoine  treuna,  fìr  chog. 
aidh  iomchuidh  chum  catha,  d'am  b'aithne 
sgiath  agus  targaid  a  làimhsearhadh.  aig 
an  robh  an  gnùisean  mar  ghnùisibh  leòmli- 
an,  agus  iad  co  luath  ris  na  h-eildibh  air 
na  beanntaibh. 

9  Eser  an  ceud  fhear,  Obadiah  an  dara, 
Eliab  an  treas, 

10  Mismanah  an  ceathramh,  Ieremiah 
an  cùigeadh, 

11  Atai  an  sèathadh,  Eliel  an  seachd- 
amh, 

12  Iohanan  an  t-ochdamh,  Elsabad  an 
naothadh, 

13  Ieremiah  an  deicheamh,  Machbanai 
an  t-aon  fhear  deug. 

14  Bha  iad  sin  do  mhacaibh  Ghad  'nan 
ceannardaibh  an  t-slòigh  :  an  t-aon  bu. 
lugha  dhiubh  os  ceann  cheud,  agus  au  t-aon 
bu  mhò  os  ceann  mhìle. 

15  Sin  iadsan  a  chaidh  thairis  air  Iordan 
sa'  cheud  rahìos,  an  uair  a  bha  'sruth  cur 
thairis  air  a  bruachaibh  uile ;  agus  chuir 
iad  an  ruaig  air  muinntir  nan  gleann  uile, 
a  làimh  na  h-àirde  'n  ear,  agus  na  h  àirde 
'n  iar. 

16  Thàinig  mar  an  ceudna  cuid  do 
chloinn  Bheniamin  agus  Iudah  do'n  daing- 
neach  a  dh'ionnsuidh  Dhaibhidh. 

17  Agus  chaidh  Daibhidh  a  mach  'nan 
coinneamh,  agus  fhreagair  e,  agus  thubh- 
airt  e  riu,  Ma  thàinig  sibh  gu  sìochail  a  m' 
ionnsuidh-sa  a  chuideachadh  leam,  bithidh 
mo  chridhe  leibh  le  aon  rùn :  ach  roa 
thàinig  sibh  a  chum  mo  bhrath  do  ra' 
naimhdibh,  'nuair  nach  'eil  eucoir  air  bith 
a'm'  làmhaibh,  gu'n  amhairceadh  Dia  ar 
n-aithriche  air  sin,  agus  gu'n  cronaich- 
eadh  se  e. 

18  An  sin  thàinig  an  spiorad  air  Amasai, 
am  fear  a  b'inbhiche  do  na  ceannardaibh, 
agus  thubhairt  e,  Leatsa  tha  sinne,  a 
Dhaibhidh,  agus  air  do  thaobh,  a  mhic 
Iese :  sìth,  sith  dhuit,  agus  sìth  do  d' 
luchd-cuideachaidh ;  oir  tha  do  Dhia  a' 
còmhnadh  leat.  Agus  ghabh  Daibhidh 
iad,  agus  rinn  e  iad  'nan  ceannardaibh  na 
buidhne. 

19  Agus  chaidh  cuid  do  Mhanaseh  thai- 
ris  a  dh'ionnsuidh  Dhaibhidh,  'nuair  a 
thàinig  e  leis  na  Philistich  an  aghaidh 
Shauil  gu  cath,  ach  cha  do  chuidich  iad 
leo ;  oir,  le  comhairle,  chuir  tigìiearnau 
nam  Philisteacli  air  falbh  e,  ag  ràdh,  Le 
cunnart  ar  ceann-ne  thèid  e  thairis  a  dh'- 
ionnsuidh  Shauil  a  thighearna. 

20  'Nuair  a  bha  e  dol  gu  Siclag,  chaidh 
thairis  d'a  ionnsuidh  do  Mhanaseli.  Adnah, 
agus  losabad,  agus  Iediael,  agus  Michael, 
ayus  Iosabed,  agus  Elihu,  agus  Siltai,  cinn- 
fheadhna  nam  mìltean  a  bha  do  Mhana- 
seh. 

21  Agus  clmidich  iad  le  Daibhidh  an 
aghaidh  buidhne  nau  creachadairean  :  oir 
bu  daoine  treuna  iad  uile,  agus  liha  iad 
'nan  ceannardaibh  san  fheachd. 

22  Oir  mu'n  àm  sin,  là  'n  dèigh  là, 
thàinig  iad  a  dh'ionnsuidh  Dhaibhidh  a 
chòmhnadh  leis,  gus  an  robh  feachd  mòr 
ami,  mar  fheachd  Dhè. 

23  Agus  is  e  so  àireamh  nan  daoine  ar- 
maichte  chum  cogaidh,  h  thàinig  a  dh'- 
ionnsuidh  Dhaibhidh  gu  Hebron,  a  thienn- 

I   darìh  rìoghachd  Shauil  d'a  ionnsuidh-san, 
f   a  rèir  focail  an  Tighearna : 
^      24  Mic,  Iudah,  a  ghiùlain  sgiath  agus 
I   sleagh,  sè  inìle  agus  ochd  ceud,  arrnaichte 
-t  ehum  cogaidh. 

25  Do'mhaeaihh  Shimeoin,  fir  threuna 
1  gu  cogadh,  seachd  rnìle  agus  ceud. 

26  Do  mhacaibh  Lebhi,  ceithir  mìle  ag- 
81  us  sè  ceud. 

27  Agus  Iehoiada  ceannard  nan  Aaron- 
J'  aeh,  agus  maille  ris  tri  mìle  agus  seachd 

ceud. 

a     28  Agus  Sadoc  òganach  ro-threun,  ag- 
us  do  thigh  'athar  dà  cheannard  thar 
M  fhichead. 

29  Agus  do  mhacaibh  Bheniamin, 
ÌE  luchd-dàimh  Shauil,  tri  mìle ;  oir  fathast 
1  \bha  chuid  bu  mhò  dhiubh  'nam  freiceadan 
<  air  tigh  Shauil. 

30  Agus  do  nihacaibh  Ephraim,  fichead 
!i  mìle  agus  ochd  ceud,  fir  threuna,  ainmeil 
a  ann  au  tigh  an  aithriche. 

1  j    31  Agus  do  leth-thrèibh  Mhanaseh,  ochd 
I  mìle  deug,  a  dh'ainmicheadh  air  an  ainm- 
I  ibh,  gu  teachd  a  dheauamh  Dhaibhidh 
'na  righ. 

32  Agus  do  mhacaibh  Isachair,  aig  an 
1  robh  aitìine  air  na  h-aimsiribh,  a  thuigsinn 

ciod  be  chòir  do  Israel  a  dheanamh,  bu  rìà 
1  cheud  an  ceannardan  ;  agus  am  bràithrean 
*  uile  aig  an  ordugh-sa. 
»'  33  Do  Shebuìun  a'  mheud  'sa  chaidh 
4  mach  gu  cath,  daoine  teòma  ann  an  cog- 
M  adh,  le  uil'  innealaibh  cogaidh,  deich  agus 
m'  dà  fhichead  raìle;  a  clmideachadh  Dhaibli- 
ì»  idh  gun  cheilg  'nan  cridlie, 
U  34  Agus  do  Naphtali  mìle  ceannard,  ag- 
1  us  maille  riu-san,  le  sgèitli  agus  sleagh, 

seachd  mìle  rìeng  thar  fhichead. 
'À     35  Agus  do  na  Danaich,  teòma  ann  an 
'A  cogadh,  ochd  mìle  fichead  agus  sè  ceud. 
J     36  Agus  do  Aser,  a'  mheud  'sa  rachadh 

■  a  mach  gu  cath,  teòma  ann  au  cogadh,  dà 
d'  fhichead  mìle. 

J  37.  Agus  air  an  taobh  eile  do  Iordan,  do 
m  na  Reubenich,  agus  do  na  Gadaich,  agus 

■  do  leth-thrèibh  Mhanaseh,  le  uil'  inneal- 
aibh  cogaidh  chum  catha,  ceud  agus  fich- 

«■  earì  mìle. 

r  i     38  Na  fir  chogaidh  sin  uile,  d'am  b'aith- 

■  ne  dol  an  ordugh  blàir,  le  crirìhe  iomlan 
i»4  thàinig  iad  gu  Hebron  a  dheanamh  Dhaibh- 
m  idh  'na  righ  os  ceann  Israeil  uìle  :  agus 
Lt  mar  an  ceudna  blia  chuid  eile  do  Israel  gu 
v  leir  rìo  aon  chridhe  chum  Daibhidh  a 

dheanamh  'na  righ. 
iiflk     39  Agus  bha  iad  an  sin  maille  ri  Daibh- 
u  idh  tri  làithean,  ag  ithearìh  agus  ag  òl :  oir 
■À  dh'ulluieh  am  bràithrean  air  an  son. 
inj  |  40  A  bhàrr  air  sin,  thug  iadsan  a  hha 

■  fagus  doibh,  gu  ruig  Isachar,  agus  Sebu- 
lun,  agus  Naphtali,  aran  leo  air  asalaibh, 

ai  agus  air  chàmhalaibh,  agus  air  mhuileid- 
ot  ibh,  agus  air  dhamhaibh,  biadh,  min,  mill 
I  fhìge,  agus  bagaidean  do  fhìon-dhearcaibh 
tiormaichte,  agus  fion,  agus  oladh,  agus 
!  li  daimli,  agus  caoraich  arm  am  pailteas ;  oir 
m  bha  aoibhneas  ann  an  Israel. 
à 

CAIB.  XIII. 
I     A  GUSchuirDaibhirìhachomhairleriu- 
I  _r\.   san  a  bha  os  ceann  mhìltean  agus 
$  ;heud,  ris  gach  uile  cheannard. 


2  Agus  thuhhairt  Daibhidh  ri  uile 
chomhcliruinneachadh  lsraeil,  Ma  chith- 
eur  iomchuirìh  dhuibh,  agus  gur  ann  o'n 
Tighearn  ar  Dia  a  tha.  cìiùis,  cuireamaid 
fios  a  mach  a  dh'ioiinsuidh  ar  bràithrean 
anns  gacli  àit,  a  dh'ihàgadh  ann  an  uile 
thìr  Israeii,  agus  maille  riu-san  a  dh'ionn- 
suidh  nan  sagart  agus  nan  Lebhitheach  a 
tha  'nam  bailtibh  le  'm  fearanncomh-roinn, 
iad  g'an  cruinneachadh  fèiu  thugainn. 

3  Agus  thugamaid  a  rìs  àirc  ar  Dè  d'ar 
n-ionnsuidh :  oir  cha  d'fhiosraich  sinn 
dheth  ann  an  làitìiibh  Shauil. 

4  Agus  thubhairt  an  comhchruinneach- 
arìh  gu  lèir,  gu'm  bu  chòir  sin  a  dhean- 
amh  ;  oir  bha  an  ni  ceart  ann  an  sùilibh 
an  t-sluatgh  uile. 

5  Uime  sin  chruinnich  Daibhidh  Israel 
uile  an  ceann  a  chèile,  o  Shihor  na  h-Eiph- 
it  gu  dol  a  steach  Hamait,  chum  àirc  Dhè 
a  tlioirt  o  Chiriat-iearim. 

tì  Agus  chaidh  Daibhidh  suas,  agus  Is- 
rael  uile  do  Bhaalat,  eadhon  gu  Ciriat-iear- 
im  a  bhuineadli  do  ludah,  a  thabhairt  leo 
as  a  sin  àirc  Dhè  an  Tighearn,  a  tha 
chòmhnuidh  eadar  na  cheruban,  air  an 
gairmear  'ainm. 

7  Agus  ghiùlain  iad  àirc  Dhè  air  feun 
nomha  o  thigh  Abinadaib  :  agus  dh'iomain 
Usa  agus  Ahio  am  feun. 

8  Agus  chluich  Daibhidh  agus  Israel 
uile  am  fianuis  Dhè  le  'n  uile  neart,  eadh- 
ou  le  laoidhibh,  agus  le  clàrsaichibh,  agus 
le  saltairibh,  agus  le  tiompanaibh,  agus  le 
ciomhalaibh,  agus  le  trompaidibh. 

9  Agus  an  uair  a  thàinig  iad  gu  h-urlar- 
bualaidh  Chidoin,  chuir  Usa  a  mach  a  làmh 
a  ghabhail  greim  rìo'n  àirc,  oir  chuir  na 
dairnh  air  chrith  i. 

10  Agus  las  fearg  an  Tighearn  an  agh- 
aidh  U»a,  agus  bhuail  se  e,  a  chionn  gu'n 
do  chuir  e  a  làmh  ris  a;i  àirc  :  agus  dh'eug 
e  'n  sin  an  làthair  Dhè. 

11  Agus  bha  doilgheas  air  Daihhidh  a 
chionn  gu'n  d'rinn  an  Tighearna  briseadh 
air  Usa :  agus  dh'ainmich  e  'n  t-àite  sin 
Peres-usa  g'u  ruig  an  là  'n  diugh. 

12  Agus  bha  eagal  ajr  Daibhidh  roimh 
Dhia  air  an  là  sin,  agus  thubhairt  e, 
Cionnus  a  bheir  mise  àirc  Dhè  dhachaidh 
a  m'  ionnsuidh  ? 

13  Uime  sin  cha  d'thug  Daibhidh  an 
àirc  d'a  ionnsuidh  fèin  gu  baile  Dhaibh- 
idh  ;  ach  thug  e  a  leth-taobh  i  gu  tigh 
Obed-edoiin  a'  Ghitich. 

14  Agus  dlvfhan  àirc  Dhè  maille  ri 
teaghlach  Obed-edoim  'na  thigh  tri  mìos- 
an.  Agus  bheannaich  an  Tighearna  tigh 
Obed-edoim,  agus  gach  ni  a  6/ì'aige. 

CAIB.  XIV. 

ANIS  chuir  Hiram  righ  Thiruisteachrì- 
airean  a  dh'ionnsiiidh  Dhaibhidh,  ag- 
us  fiodh  seudair,  agus  ciachairean,  agus 
saoir,  a  thogaìl  tighe  dha. 

2  Agus  dh'aithnich  Daibhidh  gifn  do 
dhaingnich  an  Tighearn  e  'na  righ  air  Is- 
rael,  agus  gu'n  d  ardaicheadh  gu  mòr  a 
rìoghachd  air  son  a  shluaigh  Israeil. 

3  Agus  gliabh  Daibhidh  tuille  bhan  ann 
an  lerusalem ;  agus  ghin  Daibhidh  fath- 
ast  mic  agus  nigheana. 

4  Aguà  is  iacl  so  ainmean  a  chloinne  a 

bha  aige  ann  an  Ierusalem  ;  Samua,  agus 
Sobab,  Natan,  agus  Solamh, 

5  Agus  Ibhar,  agus  Elisua,  agus  Elpha- 
let. 

6  Agus  Nogah,  agus  Nepheg,  agus  Ia- 
phia, 

7  Agus  Elisama,  agus  Beeliada,  agus 
Eliphalet. 

8  Agus  an  uair  a  chuala  na  Philistich 
gu'n  d'ungadh  Daibhidh  'na  righ  air  Is- 
rael  uile,  thàinig  na  Philistich  gu  lèir  a 
nìos  a  dh'iarraidh  Dhaibhidb  :  agus  chuala 
Daibhidh  sin,  agus  chaidh  e  mach  'nan 
aghaidh. 

9  Agus  thàinig  na  Philistich,  agus 
sgaoil  siad  iad  fèiu  ann  an  gleann  Reph- 
airo. 

10  Agus  dh'fhiosraich  Daibhidh  do 
Dhia,  ag  ràdh,  An  tèid  mi  suas  an  agh- 
aidh  nam  Philisteach,  agus  an  toir  thu 
tliairis  iad  a'm'  làiinh  ?  Agus  thubhairt 
an  Tighearna  ris,  Gabh  suas,  agus  bheir 
niise  thairis  iad  a'd'  làimh. 

11  Agus  thàinig  iad  gu  Baal-perasim  ; 
agus  bhuail  Daibhidh  an  sin  iad.  Agus 
thubhairt  Daibhidh,  Bhris  Dia  mo  naimh- 
dean  o  chèile  le  m'  làimh-sa,  mar  bhris- 
eadh  uisgeachan  :  uime  sin  thug  iad  Baal- 
perasim  mar  ainm  air  an  àite  siu. 

12  Agus  dhfhàg  iad  an  diathan  an  sin, 
agus  thug  Daibhidh  àithne,  agus  loisgeadh 
iad  le  teine. 

13  Agus  thàinig  na  Philistich  a  rìs,  ag- 
us  sgaoil  8iad  iad  fèin  anns  a'  ghleann. 

14  Uime  sin  dh'fhiosraich  Daibhidh  a 
rìs  do  Dhia;  agus  thubhairt  Dia  ris,  Na 
gabh  suas  'nau  dèigh ;  tionndaidh  air 
falhh  uatha,  agus  thig  orra  fa  chomhair 
chraobh  nan  smeur. 

15  Agus  an  uair  a  chluinneas  tu  fuaim 
siubhail  ann  am  barraibh  chraobh  nan 
smeur,  an  sin  thèid  thu  mach  chum 
catha ;  oir  thèid  Dia  a  mach  romhad,  a 
bhualadh  feachd  nam  Philisteach. 

16  Agus  rinn  Daibhidh  mar  a  dh'àithn 
Dia  dlia :  agus  bhuail  iad  feachd  nam  Phi- 
listeach  o  Ghibeon  eadhon  gu  Gaser. 

17  Agus  chaidh  ainm  Dhaibhidh  a  mach 
do  gach  tìr,  agus  thug  au  Tighearn  'eag- 
al-san  air  na  h-uile  chinneachaibh. 

CAIB.  XV. 

AGUS  rinn  Daibhidh  dha  fèin  tighean 
ann  am  baile  Dhaibhidh,  agus  dh'- 
ulluich  e  àite  do  àire  Dhè,  agus  shuidhich 
e  bùth  dh'i. 

2  Ap  sin  thubhairt  Daibhidh  ;  cha  chòir 
do  neach  air  bith  àirc  Dhè  iomchar,  ach 
do  na  Lebhithich  :  oir  iadsan  ròghnaich 
an  Tighearna  gu  àirc  Dhè  iomchar,  agus 
gu  frithealadh  dha  gu  bràth. 

3  Agus  chruinnich  Daibhidh  Israel  uile 
an  ceann  a  chèile  gu  h-Ierusalem,  gu  àirc 
an  Tighearn  a  thoirt  suas  a  dh'ionnsuidh  a 
h-àite,  a  dh'ulluich  e  air  a  son. 

4  Agus  chruinnich  Daibhidh  mic  Aa- 
roin  agus  na  Lebhithich  : 

5  Do  mhacaibh  Chohait ;  Uriel  an 
,ceann,  agus  a  bhràithre  ceud  agus  fich- 
ead. 

6  Do  mhacaibh  Mherari ;  Asaiah  an 
ceann,  agus  a  bhràithre  dà  cheud  agus 
ficheacì. 


7  Do  mhacaibh  Ghersoim ;  Ioei  an 
ceann,  agus  a  bhràithre  ceud  agus  deich 
thar  fhichead. 

8  Do  mhacaibh  Elisaphain  ;  Semaiah 
an  ceann,  agus  a  bhràithre  dà  cheud. 

9  Do  rahacaibh  Hebroin ;  Eliel  an 
ceann,  agus  a  bhràithre  ceithir  fichead. 

10  Do  mhacaibh  Udsieil ;  Aminadab  an 
ceann,  agus  a  bhràithre  ceud  agus  dà  fhear 
dheug. 

11  Agus  ghairm  Daibhidh  air  Sadoc  ag- 
us  Abiatar  na  sagairt,  agus  air  na  Lebh- 
ithich,  air  Uriel,  Asaiah,  agus  Ioe),  Sema- 
iah,  agus  Eliel,  agus  Aminadab, 

12  Agus  thubhairt  e  riu,  7*  siblise  cinn 
aithriche  nan  Lebhitheach  :  naomhaichibh 
sibh  fèin,  sibhse  agus  bhur  bràithre,  chum 
gu'n  toir  sibh  suas  àirc  an  Tighearna  Dè 
Israeil,  a  dh'ionnsuidh  an  àit  a  dh'ulluich 
mise  dh'i : 

13  Oir  a  chionn  nach  robh  sibh  a  lùthair 
roimhe,  rinn  an  Tighearn  ar  Dia  briseadh 
oirnne,  do  bhrìgh  nach  d'iarr  sinn  e  air 
rnhodh  dligheach. 

14  Uime  sin  naomhaich  na  sai^airt  agus 
na  Lebhithich  iad  fèin,  a  thabhairt  suas 
àirce  an  Tighearna  Dè  Israeil. 

15  Agus  ghiùlain  rnic  nan  Lebhitheach 
àirc  Dhè  air  an  guailnibh,  leis  na  lunnaibh 
orra,  mar  a  dh'àithn  Maois  a  rèir  focail  an 
Tiffhearn. 

16  Agus  labhair  Daibhidh  ri  h-uachd- 
aranaibh  nan  Lebhitheach,  am  bràithrean 
orducliadh  bhi  'nan  luchd-ciuil  le  h-inn- 
ealaibh  ciuil,  saltairibh,  agus  clàrsaichibh, 
agus  ciombalaibh,  a'  deanamh  fuaim,  a' 
togail  suas  a'  ghutha  le  h-aoibhneas. 

17  Uime  sin  dh'òrduich  na  Lebhithich 
Heman  mac  loeil ;  agus  d'a  bhràithribb, 
Asaph  mac  Bherechiah  ;  agus  do  mhacaibh 
Mherari  am  bràithribh,  Ètan  mac  Chu- 
saiah  : 

18  Agus  maille  riu  am  bràithrean  do'n 
dara  ceum,  Sechariah,  Ben,  agus  Iaasiel, 
agus  Semiramot,  agus  lehiel,  agus  Uni, 
Eliab,  agus  Benaiah,  agus  Maaseiah,  ag- 
us  Matitiah,  agus  Elipheleh  agus  Micne- 
iah,  agus  Obed-edom,  agus  Ieiel,  na  dors- 
airean. 

19  Agus  bha  'n  luchd-ciuil,  Heman, 
Asaph,  agus  Etan,  gu  fuaim  a  dheanamh 
le  ciombalaibh  umha ; 

20  Agus  Sechariah,  agus  Asiel,  agus  Se- 
miramot,  agus  Iehiel,  agus  Uni,  agus  El- 
iab,  agus  Maaseiah,  agus  Benaiah,  le  salt- 
airibh  air  Alamot ; 

21  Agus  Matitiah,  agus  Elipheleh,  ag- 
us  Micneiah,  a^us  Obed-edom,  agus  Ieiel, 
agus  Asaiah,  ìe  clàrsaichibh  air  Seminit 
a  thoirt  barrachd. 

22  Agus  6/2«  Cenaniah  uachdaran  do  na 
Lebhithich  fa  chomhair  na  laoidh  :  slieòl  e 
mu  thimchioli  na  laoidh,  a  chionn  gu  'n 
robh  e  eòlach. 

23  Agus  bha  Berechiah  agus  Elcanah 
'nan  dorsairibh  do'n  àirc. 

24  Agus  bha  Sebaniah,  agus  lehosaphat, 
agus  Netaneel,  agus  Amasai.  agus  Secha- 
riah,  agus  Benaiah,  agus  Elieser  na  sag- 
airt,  a'  sèideadh  leis  na  trompaidibh  roimh 
àirc  Dhè :  agus  bha  Obed-edom  agus  le- 
hiah  'nan  luchd-gleidhidh  doruis  na  h» 
àirce. 

25  Mar  sin  chaidh  Daibhidh  agus  sean- 
aìreau  Israeil,  agus  na  ceannardan  mhìlt- 
ean,  a  thoirt  suas  àirce  cuimhcheangail  an 
Tighearn  à  tigh  Obed-edoim  le  h-aoibh- 
neas. 

26  Agus  an  uair  a  chuidich  Dia  leis  na 
Lebhitliich  a  ghiùlain  àirc  coimlicheangail 
an  Tighearna,  db 'ìobair  iad  seachd  tairbh 
oga  agns  seachd  reitheachan. 

27  Agus  bha  Daibhidh  sgeadaichte  le 
falluinn  do  anart  grinn,  agus  na  Lebhith- 
ich  uile  a  bha  giùlan  na  h-àirce,  agus  an 
luchd-ciuil,  agus  Chenaniah  an  t-àrd 
fhear-seinn  am  measg  an  luehd-ciuil  :  air 
Daibhidh  mar  an  ceudna  bha  ephod  an- 
airt. 

28  Mar  so  thug  Israel  uile  suas  àirc 
coimlicheangail  an  Tighearna  le  h-iolaich, 
agus  le  fuaim  a'  bhuabhuill,  agus  le  tromp- 
aidibh,  agus  le  ciombalaibh,  a'  deanamh 
coimhsheirm  le  saltairibh  agus  clàrsaich- 
ibh. 

29  Agus  an  uair  a  thàinig  àirc  coimh- 
cheangail  an  Tighearna  steach  do  bhaile 
Dhaibhidh,  bha  Michal,  nighean  Shauil, 
ag  amharc  a  mach  air  uinneig,  agus  cliunn- 
afc  i  righ  Daibhidh  a'  dannsadh  agus  a' 
cluicheadh ;  agus  rinn  i  tàir  air  'na 
cridhe. 

CAIB.  XVI. 

AGUS  thug  iad  a  steach  àirc  Dhè,  agus 
chuir  iad  i  ann  am  meadhon  a' 
bhùtha  a  shuidhich  Daibhidh  air  a  son : 
agus  thug  iad  seachad  ìobairtean-loisgte 
agus  ìobairtean-sìth  am  fianuis  Dhè. 

2  Agus  an  uair  a  cliuir  Daibhidh  crìoch 
air  na  h-ìobairtean-loisgte  tlioirt  suas,  ag- 
us  na  h-ìobairtean-sìth,  bheannaich  e  'n 
sluagh  an  ainm  an  Tighearn. 

3  Agus  roinn  e  air  gach  aon  do  Israel, 
eadar  fhear  agus  bhean,  do  gach  aon  buil- 
ionn  arain,  agus  mìr  maith  feòla,  agus 
copan  ./zcma . 

4  Agus  dh'òrduich  e  cuid  do  na  Lebh- 
i  ithich  a  fhrithealadh  roimh  àirc  an  Tigh- 

earn,  agus  a  chur  air  chuimhne,  agus  a 
thoirt  buidheachais  agus  cliu  do'n  Tigh- 
earna  Dia  Israeil : 

5  Asaph  an  ceann,  agus  'na  dhèigh-san 
Sechariah,  an  sin  Ieiel,  agus  Semiramot, 
agus  Iehiel,  agus  Matitiali,  agus  Eliab, 
agus  Benaiah,  agus  Obed-edom ;  agus 
Ieiel  le  saltairibh  agus  clàrsaichibh  ;  agus 

!  Asaph  le  ciombalaibh  a'  deauamh  fuaim  : 

6  Benaiah  mar  an  ceudna  agus  Iahasiel 
na  sagart,  le  trompaidibh  a  gbnàth  roimh 
àirc  coimhcheangail  Dhè. 

;  7  Au  sin  air  an  là  sin,  thug  Daibhidh 
|  seachad  a'  cheud  uair  an  laoidh  mholaidh 

so  do'n  Tighearn,  ann  an  làimh  Asaiph 

agus  a  bhràitbre : 
j     8  Molaibh  an  Tighearna,  gairmibh  air 
ì  'ainm,  deanaibh  a  ghnìoinharan  aithnichte 

am  measg  nan  sluagh. 

9  Seinnibh  dha-san,  seinnibh  sailm  dha, 
labliraibh  air  'uiìe  oibribb  iongantach-sa.  | 

10  Deanaibhse  uaill  'na  ainm  naomh : 
deanadh  cridhe  na  muinntir  a  tlia  'g  iarr- 
aidh  an  Tighearua  gairdeachas. 

11  Iarraibh  an  Tighearn  agus  a  neart, 
iarraibb  a  gbnùis  a  gbnàth. 

12  Cuimhnichibh  'oibrean  iongantach  a 

rinn  e,  a  chomharan  agus  breitheanais  a 
bhèil ; 

13  O  sibhse  a  sbliochd  Israeil  'oglaich- 
san,  sibhse  a  chlann  Iacoib,  a  dhaoine 
taghta-san. 

14  Is  esan  an  Tighearn  ar  Dia-ne;  air 
feadh  na  talmhainn  uile  tha  a  bhreithean- 
ais-san. 

15  Cuimhnichibh  an  còmhnuidn  a 
choimhcheangal,  am  focal  a  dh'àithn  e 
do  mhìle  ginealach  ; 

16  A  rinn  e  ri  h-Abraham,  agus  a 
mhionnan  do  Isaac  : 

17  Agus  dhaingnich  e  sin  do  lacob  mar 
lagh,  do  Isracl  mar  choimlicheangal  bith- 
bhuan, 

18  Ag  ràdh,  Dhuitse  bheir  mi  fearann 
Chanaain,  crannchur  bhur  n-oighreachd. 

19  An  uair  nach  robh  iad  ach  ro-thearc 
an  àireamh,  agus  'nan  coigrich  ann. 

20  Agus  a  chaidh  iad  o  chinneach  gu 
cinneach,  agus  o  rìoghachd  gu  sluagh 
eile ; 

21  Cha  do  leig  e  le  duine  sam  bith  eu- 
coir  a  dheanamh  orra ;  agus  smachdaich  e 
rìghrean  air  an  son-sa  : 

22  Ag  ràdh,  Na  beanaibh  ri  m'  dhaoin- 
ibh  ungta,  agus  air  m'fhàidhibh  na  dean- 
aibh  cron  sam  bith. 

23  Seinnibh  do'n  Tighearn,  gach  uile 
thìr  ;  foillsichibh  o  là  gu  là  a  shlàinte. 

24  Cuiribh  a  ghlòir  an  cèill  am  measg 
nan  cinneach  ;  'oibre  iongantach  am  measg 
nan  uile  shluagh  : 

25  Oir  is  mòr  an  Tighearn,  agus  ro-air- 
idh  air  cliu  ;  agus  is  aobbar  eagail  esan  os 
ceann  nan  uile  dhèe : 

26  Oir  ù  ìodhoil  uile  dhèe  nan  cinn- 
each;  ach  is  e  'n  Tighearn  a  rinn  na 
nèamha. 

27  Tha  glòir  agus  mòralachd  'na  làth- 
air  ;  neart  agus  subhachas  'na  ionad-san. 

28  Thugaibh  do'n  Tighearna,  sibhse 
fhineacba  nan  sluagh ;  thugaibh  do'n 
Tigliearn  urram  agus  neart. 

29  Thugaibh  do'n  Tighearn  an  t-urram 
a's  cubliaidh  d'a  ainm :  thugaibh  tabhar- 
tas  leibh,  agus  tbigibh  'na  làthair  ;  sleuchd- 
aibh  do'n  Tighearn  ann  am  maise  na 
naomhachd. 

30  Biodh  eagal  oirbh  'na  fhianuis-san, 
gach  uile  thìr :  daingnichear  an  domhan 
leis,  air  chor  as  nach  gluaisear  e. 

31  Biodh  na  nèamhan  ait,  agus  deanadh 
an  talamh  gairdeachas ;  agus  abradh  iad 
am  measg  nan  cinneach,  Tha'n  Tighearn 
a'  rìoghachadh. 

32  Beucadh  an  fhairge,  agus  alàn ;  dean- 
adh  a'  mhachair  gairdeachas,  agus  gach  ni 
a  ta  innte. 

33  An  sin  seinnidh  craobhan  na  coille  gu 
b-àrd-ghuthacli  an  làthair  an  Tighearn,  a 
chionn  gu  bheil  e  teachd  a  thoirt  breth  air 
an  talamh. 

34  Molaibh  an  Tighearn,  oir  tha  e 
maitli ;  oir  gu  bràth  mairidh  a  tbròcair. 

35  Agus  abraibhse,  Tèaruinn  sinn,  O 
Dliè  ar  slàinte,  agus  cruinnich  r'a  chèile 
sinn,  agus  saor  sinn  o  na  cinnich,  a  chum 
gu'n  toir  sinn  moladb  do  t'ainm  naomh-sa, 
agus  gu  n  dean  sinn  uàill  ann  ad  chliu. 

36  Beannaichte  gu  robh  an  Tigliearna 
Dia  liraeil  gu  saogbal  nan  saoghal.  Ag- 

us  thubhairt  an  sluagh  uile,  Amen,  agus 
chliùthaich  iad  an  Tighearn. 

37  Agus  dh'fhàg  e  an  sin  fa  chomhair 
àirce  coimhcheangail  an  Tighearn,  Asaph 
agus  a  bhràithrean,  a  fhrithealadh  air 
beulaobh  na  h-àirce  an  còmhnuidh,  mar  a 
dh'iarradh  obair  gach  là  : 

38  Agus  Obed-edom,  agus  am  bràith- 
rean,  ochd  agus  tri  fichead:  Obed-edom 
mar  an  ceudna,  mac  Iedutuin,  agus  Ho- 
sah,  'nan  dorsairibh  : 

39  Agus  Sadoc  an  sagart,  agus  a  bhràith- 
rean  na  sagairt,  fa  chomhair  pàilliuin  an 
Tighearn,  anns  an  àit  àrd  a  bh'  ann  an  Gi- 
beon, 

40  A  dh'iobradh  ìobairte-loisate  do'n 
Tighearn  air  altair  na  h-ìobairt-loisgte  a 
ghnàth,  sa'  mhaduinn  agus  san  fheasgar, 
agus  a  dheanamh  a  rèir  gach  ni  a  ta 
sgrìobhta  ann  an  lagh  an  Tighearn,  a  dh'- 
àithn  e  do  Israel : 

41  Agus  maille  riu-san  Heman  agus 
Iedutun,  agus  a'  chuid  eile  a  thaghadh,  a 
gliairmeadh  air  an  ainmibh,  a  tlìoirt  cliu 
do'n  Tighearn,  a  chionn  gu  bheil  a  thròc- 
air  bith-bhuan : 

42  Eadhon  maille  riu-san  Heman  agus 
Iedutuu  le  trompaidibh,  agus  le  ciombal- 
aibh,  a'  deanamh  fuaim,  agus  le  h-inneal- 
aibh  ciuil  Dè:  agus  bha  mic  Iedutuin  'nan 
dorsairibh. 

43  Agus  dh'fhalbh  an  sluagh  uile,  gach 
duine  d'a  thigh  fèin :  agus  phill  Daibhidh 
a  bheannachadh  a  thighe  fèin. 

CAIB.  XVII. 

ANIS  an  uair  a  bha  Daibhidh  'na 
shuidhe  'na  thigh,  thubhairt  Daibh- 
idh  ri  Natan  am  fàidh,  Feuch,  tha  mise 
a'm'  chòmhnuidh  ann  an  tigh  seudair,  ach 
tha  àirc  coimhcheangail  an  Tighearna 
fuidh  chùirteinibh. 

2  Agus  thubhairt  Natan  ri  Daibhidh, 
Dean  gach  ni  a  tha  ann  ad  chridhe ;  oir 
tha  Dia  leat. 

3  Agus  air  an  oidhche  sin  fèin  thàinig 
focal  Dhè  gu  Natan,  ag  ràdh, 

4  Falbh  agus  innis  do  m'òglach  Daibh- 
idh,  Mar  so  tha'n  Tighearn  ag  ràdh,  Cha 
tog  thusa  dhomhsa  tigh  gu  còmhnuidh 
ghabhail  ann : 

5  Oir  cha  do  ghabh  mise  còmhnuidh 
ann  an  tigh  o'n  là  air  an  d'thug  mi  nìos 
Israel  as  an  Eiphit  gus  an  là'n  diugh,  ach 
bha  roi  o  bhùth  gu  bùth,  agus  o  phàilliun 
gupàilliun. 

6  Ge  b'e  taobh  a  chaidh  mi  le  h-Israel 
uile,  an  do  labhair  mi  focal  ri  h-aon  do 
bhreitheamhnaibh  Israeil,  (d'an  d'àithn 
mi  mo  shluagh  a  bheathachadh,)  ag  ràdh, 
C'ar  son  nach  do  thog  sibh  dhomh  tigh 
seudair  ? 

7  A  nis  uime  sin  mar  so  their  thu  ri  m' 
sheirbhiseach  Daibhidh,  Mar  so  tha  Tigh- 
earna  nan  sluagh  ag  ràdh,  thug  mi  thu  o 
chrò  nan  caorach,  o  leantuinn  nan  caor- 
ach,  gu  bhi  d'  cheannard  air  mo  shluagh 
Israel : 

8  Agus  bha  mi  leat  gach  taobh  a  chaidh 
thu,  agus  ghearr  mi  as  do  naimhdean  uile 
romhad,  agus  rinu  mi  dhuit  ainm  cos- 
mhuil  ri  ainm  nan  daoine  mòra  a  tha  air 
sn  talamh. 


9  Agus  dh'òrduich  mi  àite  do  m'  shluagh 
Israel,  agus  shuidhich  mi  iad,  agus  gabh- 
aidh  iad  còmhnuidh  'nan  àit,  agus  cha 
ghluaisear  iad  tuilleadh  ;  cha  mhò  a 
chlaoidheas  clann  na  h-aingidheachd  iad 
tuilleadh,  mar  an  toiseach. 

10  Agus  o'n  àm  san  d'àithn  mi  do 
bhreitheamhnaibh  bhi  os  ceann  mo 
shluaigh  Israeil :  agus  ceannsaichidh  mi 
do  naimhdean  uile.  Mar  au  ceudna  tlia 
mi  'g  innseadh  dhuit  gu'n  tog  an  Tigh- 
earna  tigh  dhuit. 

11  Agus  an  uair  a  choimhlionar  do  làith- 
ean,  agus  gur  èigin  duit  triall  maille  ri 
d'aithrichibh,  togaidh  mise  suas  do 
shliochd  a'd'  dhèigli,  a  bhios  do  d'  mhac- 
aibh  ;  agus  daingnichidh  mi  a  rìoghachd- 
san. 

12  Togaidh  esan  tigh  dhomh,  agns 
daingnichidh  mi  a  righ-chaithir  gu  bràth. 

13  Bithidh  mi  a'm'  athair  dha,  agus 
bithidh  esan  'na  mhac  dhomhsa;  agus  cha 
toir  mi  mo  thròcair  air  falbh  uaith,  mar  a 
thug  mi  uaith-san  a  bha  romhad-sa. 

14  Agus  suidhichidh  mi  e  ann  am  thigh 
agus  ann  am  rìoghachd  gu  bràth ;  agus 
bithidh  a  righ-chaithir  daingean  gu  bràth. 

15  A  rèir  nam  briathra  so  uile,  agus  a 
rèir  an  taisbean  so  uile,  mar  sin  labhair 
Natan  ri  Daibhidh. 

16  An  sin  chaidh  righ  Daibhidh  a  stigh, 
agus  shuidh  e  am  fianuis  an  Tighearn,  ag- 
us  thubhairt  e,  Cò  mise,  O  Thighearna 
Dhè,  agus  ciod  e  mo  thigh,  gu'n  d'thug 
thu  mi  gu  ruige  so  ? 

17  Agus  bu  bheag  so  a'd'  shùilibh-sa,  O 
Dhè,  oir  labhair  thu  mar  an  ceudna  mu 
thigh  do  sheirbhisich  rè  aimsir  fhada  ri 
teachd,  agus  thug  thu  meas  orm  a  rèir 
staid  duine  àrd-inbhich,  a  Thighearna 
Dhè. 

18  Ciod  tuilleadh  is  urrainn  Daibhidh  a 
ràdh  riut,  air  son  urraim  do  sheirbhisich  ? 
ach  is  aithne  dhuit  do  sheirbhiseach. 

19  A  Thighearn,  is  ann  air  son  do  sheir- 
bhisich,  agus  a  rèir  do  chridhe  fèin  a  rinn 
thu  na  nithe  mòra  so  uile,  sfchum  gu'u 
deanadh  tu  na  nithe  mòra  so  gu  lèir  aith- 
nichte. 

20  O  Thighearna,  cha  'n'eil  neach  ann 
cosmhuil  riutsa,  agus  cha  'n'eil  Dia  ann 
ach  thusa,  a  rèir  gach  ni  a  chuala  sinn  le'r 
cluasaibh. 

21  Agus  cia  an  cinneach  air  thalamh 
cosmhuil  ri  d'  shluagh  Israel,  a  chaidh 
Dia  a  shaoradh  mar  shluagh  dha  fèin,  a 
dheanamh  ainme  dhuit  fèin,  a  dheanamh 
nithe  mòra  agus  uamhasach  le  cinnich 
fhògradh  roimh  do  shluagh,  a  shaor  thu 
as  an  Eiphit  ? 

22  Oir  rinn  thu  do  shluagh  Israel  'nan 
sluagh  dhuit  fèin  gu  bràth  ;  agus  tha 
thusa,  a  Thighearn,  a'd'  Dhia  aca. 

23  A  nis  ma  ta,  a  Thighearn,  am  focal  a 
labhair  thu  mu  thimcliioll  do  sheirbhisich, 
agus  mu  thimchioll  a  thighe,  daingnichear 
e  gu  bràth,  agus  dean  mar  a  thubhairt  thu. 

24  Biodh  e  eadhon  air  a  dhaingneach- 
adh,  agus  àrdaichear  t'ainm-sa  gu  bràth, 
ag  ràdh,  Is  e  Tighearna  nan  sluagh  Dia 
Israeil,  is  Dia  do  Israel:  agus  biodh  tigh 
Dhaibhidh  do  sheirbhisich  air  a  dhaing- 
neachadh  a'd'  fliianuis. 

25  Oir  dh'fhoillsich  thusa,  O  rao  Dhia, 
do  d'  sheirbhiseach,  gu'n  togadh  tu  tigh 
dha  :  uime  sin  fhuair  do  sheirbhiseach  'na 
chrìdhe  urnuigh  a  dheanarah  a'd'  làthair. 

26  Agus  a  nis,  a  Thigheam,  is  tu  fèin 
Dia,  agus  gheall  thu  do  d'  sheirbhiseach 
am  maitheas  so. 

27  A  nis  uime  sin  gu  ma  toil  leat  tigh  do 
sheirbhisich  a  bheanuachadh,  a  chum 
gu'm  bi  e  gu  bràth  a'd'  fhianuis  :  oir  an 
uair  a  bheannaicheas  tusa,  a  Thighearna, 
beannaichte  bithidh  e  gu  bràth. 

CAIB.  XVIII. 

AGUS  an  dèigh  so  bhuail  Daibhidh  na 
Philistich,  agus  cheannsaich  e  iad; 
agus  ghlac  e  Gat  agus  a  bhailte  beaga  a 
làimh  nam  Philisteach. 

2  Agus  bhuail  e  Moab ;  agus  bha  na 
Moabaic.h  'nan  seirbhisich  aig  Daibhidh, 
agus  thug  iad  tabhartais  leo. 

3  Agus  bhuail  Daibhidh  Hadareser  righ 
Shobah  gu  ruig  Hamat,  an  uair  a  chaidh 
e  a  dhamgneachadh  a  thighearnais  aig 
amhainn  Euphrates. 

4  Agus  thug  Daibhidh  uaith  mile  carb- 
ad,  agus  seacnd  mìle  marcach,  agus  fich- 
ead  mìle  coisiche :  agus  ghearr  Daibhidh 
speireacha  each  nan  carbad  uile,  ach  dh'- 
fhàg  e  dhiubh  dìol  cheud  carbad. 

5  Agus  an  uair  athàinig  Sirianaich  Dha- 
mascuis  a  chuideachadh  le  Hadareser  righ 
Shobah,  mharbh  Daibhidh  do  na  Sirian- 
aich  dà  mhìle  fichead  fear. 

6  An  sin  chuir  Daibhidh  freiceadain  ann 
an  Siria  Dhamascuis  ;  agus  bha  na  Sirian- 
aich  'nan  seirbhisich  aig  Daibhidh,  agus 
thug  iad  tabhartais  leo.  Agus  ghlèidh 
an  Tighearna  Daibhidh  gach  taobh  a 
chaidh  e. 

7  Agus  ghabh  Daibhidh  na  sgiathan  òir 
a  bh'air  seirbhisich  Hadareseir,  agus  thug 
e  iad  gu  h-Ierusalem, 

8  Agus  o  Thibat  agus  o  Chun,  bailtibh 
Hadareseir,  thug  Daibhidh  ro-mhòran 
umha,  leis  an  d'rinn  Solamh  an  fhairge 
umha,  agus  na  puist,  agus  na  soithichean 
umha. 

9  Agusan  uair  a  chuala  Tou  righ  Ham- 
ait  gu'n  do  bhuail  Daibhidh  uile  shluagh 
Hadareseir  righ  Shobah, 

10  Chuir  e  Hadoram  a  mhac  gu  righ 
Daibhidh.  a  chur  fàilte  air,  agus  g'a 
bheannachadh,  a  chionn  gu'n  do  chog  e'n 
aghaidh  Hadareseir,  agus  gu'n  do  bhuail 
se  e ;  (oir  bha  Hadareser  a'  cogadh  ri  Tou ;) 
agus  leis-san  gach  uile  ghnè  shoithichean 
òir,  agus  airgid,  agus  umha. 

11  Iad  sin  mar  an  ceudna  choisrig  righ 
Daibhidh  do'n  Tighearna,  maille  ris  an 
airgiod  agus  an  òr  a  thug  e  o  na  ciuneach- 
aibh  so  uile ;  o  Edom,  agus  o  Mhoab,  agus 
o  chloinn  Amoin,  agus  o  na  Philistich,  ag- 
us  o  Amalec. 

12  Os  bàrr,  mharbh  Abisai  mac  Sheru- 
iah  do  na  h-Edomaich  ann  an  gleann  an 
t-salainn  ochd  mìle  deug. 

13  Agus  chuir  e  freiceadain  ann  an  E- 
dom  ;  agus  bha  na  h-Edomaich  uile  'nan 
6eirbhisich  aig  Daibhidh.  Agus  ghlèidh 
an  Tighearna  Daibhidh  gach  taobh  a 
chaidh  e. 

14  Agus  rìghich  Daibhidh  air  Israel 


uile  ;  agus  bha  e  a'  cur  an  gnìomh  breith- 
eanais  agus  ceartais  d'a  shluagh  uile. 

15  Agus  bha  Ioab  mac  Sheruiah  os 
ceann  na  h-armailte ;  agus  Iehosaphat 
map  Ahiluid  'na  sheanachaidh  ; 

16  Agus  Sadoc  mac  Ahituib,  agus  Ahi- 
melech  mac  Abiatair  'nan  sagartaibh  ;  ag- 
us  Sabbsa  'na  sgrìobhaiche  ; 

17  Agus  Behaiah  mac  lehoiada  os  ceann 
nan  Cereteach,  agus  nam  Peleteach.  Ag- 
us  b'iad  mic.  Dhaibhidh  bu  mhò  inbhe  mu 
thimchioll  an  righ. 

CAIB.  XIX. 

AGUS  an  dèigh  so  fhuair  Nahas  righ 
chloinn  Amoin  bàs,  agus  rìghich  a 
mhac  'na  àit. 

2  Agus  thubhairt  Daibhidh,  Nochdaidh 
mi  caoimhneas  do  Hanun  mac  Nahais,  a 
chionu  gu'n  do  nochd  'athair-san  caoimh- 
neas  dhomhsa.  Uime  sin  chuir  Daibhidh 
teachdairean  gu  comhfhurtachd  a  thoirt 
da  mu  thimchioll  'athar  :  agus  thàinig  seir- 
bhisich  Dhaibhidh  do  fhearann  chloinn 
Amoin  gu  Hanuii,  chum  comhfhurtachd 
a  thabhairt  da. 

3  Ach  thubhairt  ceannardan  chloinn 
Amoin  ri  Hanun,  An  saoil  thusa  gur  ann 
a  chum  urram  a  thabhairt  do  t'athair  a 
chuir  Daibhidh  a  d'  ionnsuidh  luchd- 
comhfhurtachd  ?  nach  ann  a  rannsachadh, 
agus  a  ghabhail  beachd  air  an  fhearann, 
agus  g'a  sgrios,  a  thàinig  a  sheirbhisich  a 
d'  ionnsuidh  ? 

4  Uime  sin  ghlac  Hanun  seirbhisich 
Dhaibhidh,  agus  bhearr  e  iad,  agus  ghearr 
e  an  eudach  sa'  mheadhon,  gu  ruig  am 
màsan ;  agus  chuir  e  air  falbh  iad. 

5  Agus  chaidh  daoine,  agus  dh'innis  iad 
do  Dhaibhidh  mar  a  bhuineadh  ris  nafear- 
aibh  ;  agus  chuir  esan  teachdairean  'nan 
coinueamh,  a  chionn  gu'n  robh  nàire  mhòr 
air  na  daoinibh  :  agus  thubhairt  an  righ, 
Fanaibh  ann  an  Iericho  gus  am  fàs  bhur 
feusag,  agus  an  sin  pillibh. 

6  Agus  an  uair  a  chunnaic  clann  Amoin 
gu'n  d'rinu  siad  iad  fèin  gràineil  do  Dhaibh- 
ìdh,  chuir  Hanun  agus  clann  Amoin  mìle 
tàlann  airgid  a  thuarasdalachadh  charbad 
agus  marc-shluaigh  dhoibh  à  Mesopotamia, 
agus  à  Siria-maachah,  agus  à  Sobah. 

7  Agus  thuarasdalaich  iad  dà  mhìle 
dheug  thar  fhichead  fear,  agus  carbadan, 
agus  righ  Mhaachah  agus  a  shluagh  ;  ag- 
us  thàinig  iadsan  agus  champaich  iad  fa 
chomhair  Mhedeba.  Agus  chruinnich 
clann  Amoin  iad  fèin  an  ceann  a  chèile  as 
am  bailtibh,  agus  thàinig  iad  chum  catha. 

8  Agus  an  uair  a  chuala  Daibhidh  sin, 
chuir  e  mach  Ioab,  agus  uile  fheachd  nan 
daoine  treuna. 

9  Agus  thàinig  clann  Amoin  a  mach, 
agus  chuir  iad  an  cath  au  òrdugh  fa 
chòmhair  geata  a'  bhaile  :  agus  bha  na 
rìghrean  a  thàinig,  leo  fèin  anns  a'  mhach- 
air. 

10  Agus  an  uair  a  chunnaic  Ioab  gu'n 
robh  aghaidh  a'  chatha  ris  air  a  bheulaobh, 
agus  air  a  chùlaobh,  thagh  e  mach  cuid  do 
uile  dhaoinibh  taghta  Israeil,  agus  chuir  e 
ann  an  òrdugh  catha  ìad  an  aghaidh  nan 
Sirianach. 

11  Agus  a'  chuid  eile  do'n  t-sluagh  thug 

e  thairis  do  làimh  Abisai  a  bhràthar,  agus 
chuir  iadsan  iad  fèin  an  òrdugh  an  agh- 
aidh  chloinn  Amoin. 

12  Agus  thubhairt  e,  Ma  bhios  na  Sir- 
ianaich  ni's  treise  na  mise,  an  sin  cuidich- 
idh  tusa  leamsa:  ach  ma  bhios  clann  A- 
moin  ni's  trise  na  thusa,  an  sin  cuidich- 
idh  mise  leatsa. 

13  Bi  misneachail,  agus  biomaid  gaisgeil 
air  son  ar  sluaigh,  agus  air  son  bhailtean 
ar  Dè:  agus  deanadh  an  Tighearn  an  ni 
a  ta  maith  'na  shùilibh. 

14  Agus  thàinig  Ioab  am  fagus,  agus  an 
sluagh  a  bha  maille  ris,  an  aghaidh  nan  Si- 
rianach  gu  cath  ;  agus  theich  iad  roimhe. 

15  Agus  an  uair  a  chunnaic  clann  A- 
moin  gu'n  do  theich  na  Sirianaich,  theich 
iadsan  mar  an  ceudna  roimh  Ahisai  a 
bhràthair,  agus  chaidh  iad  a  steach  do'n 
bhaile.  An  sin  thàinig  Ioab  gu  h-Ierusa- 
lem. 

16  Agus  an  uair  a  chunnaic  na  Sirian- 
aich  gu'n  do  bhuaileadh  iad  roimh  Israel, 
chuir  iad  teachdairean  uatha,  agus  thug 
iad  a  mach  na  Sirianaich  a  bh'  a\r  an  taobh 
thall  do'n  amhainn  ;  agus  chaidh  Sophach 
ceannard  armailte  Hadareseir  rompa. 

17  Agus  an  uair  a  dh'innseadh  sin  do 
Dhaibhidh,  chruinnich  e  Israel  uile,  agus 
chaidh  e  thar  lordan,  agus  thàinig  e  orra, 
agus  chuir  e'n  cath  an  òrdugh  'nan  agh- 
aidh.  Agus  an  uair  a  chuir  Daibhidh  an 
cath  an  òrdugh  an  aghaidh  nan  Sirianach, 
chog  iad  ris. 

18  Agus  theich  na  Sirianaich  roimh  Is- 
rael ;  agus  mharbh  Daibhidh  do  na  Sir- 
ianaich  fir  sheachd  mìle  carbad,  agus  dà 
fhicliead  mìle  coisiche,  agus  mharbh  e 
Sophach  ceannard  na  h-armailte. 

19  Agus  an  uair  a  chunnaic  seirbhisich 
Hadareseir  gu'n  do  bhuaileadh  iad  roimh 
Israel,  rinn  iad  sìth  ri  Daibhidh,  agus  rinn 
iad  seirbhis  da  :  agus  cha  chuidicheadh  na 
Sirianaich  le  cloinn  Amoin  tuilleadh. 

CAIB.  XX. 

AGUS  aig  teachd  mu'n  cuairt  na  bliadh- 
na,  mu'n  àm  anns  an  tèid  rìghrean  a 
mach  gu  cogadh,  tharruing  loab  a  mach 
neart  an  airm,  agus  chuir  e  fàs  dùthaich 
chloinn  Amoin,  agus  thàinig  e  agus 
theannaich  e  Rabah  ;  (ach  dh'fhan  Daibh- 
idh  ann  an  Ierusalem  ;)  agus  bhuail  Ioab 
Rabah,  agus  sgrios  se  e. 

2  Agus  thug  Daibhidh  crùn  an  righ 
bhàrr  a  chinn,  agus  fhuair  e  cudthrom  tal- 
ainn  òir  ann,  agus  bha  clacha  luachmhor 
ann  ;  agus  chuireadh  e  air  ceann  Dhaibh- 
idh  ;  agus  thug  e  inach  ro-mhòran  creiche 
as  a'  bhaile. 

3  Agus  thug  e  mach  an  sluagh  a  bha 
ann,  agus  ghearr  e  iad  le  sàbhaibh,  agus  le 
h-innealaibh-bualaidh  iaruinn,  agus  le 
tuaghaibh  :  agu^  mar  so  bhuin  Daibhidh 
ri  uile  bhailtibh  chloinn  Amoin.  Agus 
phill  Daibhidh  agus  an  sluagh  uile  gu  h-Ie- 
rusalem. 

4  Agus  na  dhèigh  so  dh'èirich  cogadh 
ann  an  Geser  ris  na  Philistich  :  an  sin 
bhuaii  Sibechai  an  t-Husatach  Sipai  a  bha 
do  shliochd  an  fliamhair ;  agus  cheann- 
6aicheadh  iad. 

5  Agus  bha  rìs  cogadh  ris  na  Philistich  ; 


agus  bhuail  Elhanan  mac  Iair  Lamhi, 
bràthair  Gholiath  a'  Ghitich,  aig  an  robh 
crann  a  shleagha  mar  gharmain  fighead- 
air. 

6  Agus  hha  fathast  cogadh  ann  an  Gat, 
far  an  robh  fear  do  mheudachd  mhòir,  ag- 
us  sè  meoir  aige  air  gach  làirnh,  agus  sè 
air  gach  cois,  ceithir  thar  fhichead  an  àir- 
eamh  ;  agus  rugadh  esan  mar  an  ceudua 
do'n  fhamhair. 

7  Ach  an  uair  a  thug  e  dùbhlan  do  Is- 
rael,  mharbh  Ionatan  mac  Shimea,  bràth- 
air  Dhaibhidh,  e. 

8  Rugadh  iad  sin  do'n  fhamhair  ann  an 
Gat;  agus  thuit  iad  le  làimh  Dhaibhidh, 
agus  lelàiiuh  a  sheirbhiseach. 

CAIB.  XXI. 
A  GUS  sheas  Satan  suas  an  aghaidh  Is- 
J\.  raeil,  agus  bhrosnuich  e  Daibhidh  gu 
Israel  àireamh. 

2  Agus  thubhairt  Daibhidh  ri  Ioab,  ag- 
us  ri  uachdaranaibh  an  t-sluaigh,  Racn- 
aibh,  àirmhibh  Israel  o  Bheer-seba  eadhon 
gu  Dan;  agus  thugaibh  an  àireamh  a'm' 
ionnsuidh-sa,  chum  gu'm  bi  fios  agam  air. 

3  Agus  fhreagair  Ioab,  Gu'n  deanadh 
an  Tighearn  a  shhiagh  fèin  ceud  uair  ni's 
lìonmhoire  na  tha  iad.  Ach,  mo  thighearn 
a  righ,  nach  iad  seirbhisich  mo  thighearn 
iad  uile  ?  C'ar  son  ma  seadh  a  tha  mo 
thighearn  ag  iarraidh  an  ni  so  ?  C'ar  son 
a  bhios  e  'na  aobhar  cionta  do  Israel  ? 

4  Gidheadh,  bhuadhaich  focal  an  righ 
an  aghaidh  loaib  :  uime  sin  dh'imich  Ioab, 
agus  chaidh  e  air  feadh  Israeil  uile,  agus 
thàinig  e  gu  h-  lerusalem. 

5  Agus  thug  loab  uibhir  àireimh  an 
t-sluaigh  do  Dhaibhidh  :  agus  bha  ann  do 
Israel  uile,  mìle  do  mhìltibh  agus  ceud 
mìle  fear  a  tharruing  claidheamh  ;  agus  do 
Iudah,  ceithir  cheud  agus  deich  agus  tri 
fichead  inìle  fear  a  tharruing  claidheamh.  ■ 

6  Ach  Lebhi  agus  Beniamin  cha  d 'àir- 
eamh  e  'nam  measg  ;  oir  bha  focal  an  righ 
gràineil  do  Ioab. 

7  Agus  mhi-thaitinn  an  ni  so  ri  Dia; 
uime  siu  bliuail  e  Israel. 

8  Agus  thubhairt  Daibhidh  ri  Dia, 
Pheacaich  mi  gu  mòr,  a  chionn  gu'n  d'rinn 
mi  an  ni  so ;  ach  a  nis,  guidheam  ort,  thoir 
air  falbh  cionta  do  sheirbhisich  ;  oir  rinn 
mi  gu  ro-amaideach. 

9  Agus  labhair  an  Tighearna  ri  Gad, 
fear-seallaidh  Dhaibhidh,  ag  ràdh, 

10  Falbh  agus  labhair  ri  Daibhidh,  ag 
ràdh,  Mar  so  tha'n  Tighearn  ag  ràdh,  Tri 
nithe  tha  mi  cur  fa  d'  cliomhair ;  ròghnaich 
dhuit  fèin  aon  diubh,  chum  gu'n  dean  mi 
dhuit  e. 

11  Agus  thàinig  Gad  a  dh'ionnsuidh 
Dhaibhidh,  agus  thubhairt  e  ris,  Mar  so 
tha'n  Tighearn  ag  ràdh,  Gabh  do  rogh- 
ainn: 

12  Aou  chuid  tri  bliadhna  gortaidh  ;  no 
bhi  tri  mìo^an  a'  teicheadh  roimh  do 
naimhdibh,  agus  claidheamh  do  nàimhdean 
a'  breith  ort;  no  tri  làithean  do  chlaidh- 
earoh  an  Tighearn,  eadhon  do'n  phlàigh, 
anns  an  fhearann,  agus  aingeal  an  Tigh- 
earn  a'  sgrios  air  feadh  uile  chrìochan  Is- 
raeil :  a  nis  uime  sin  faic  ciod  a  fhreag« 
aireas  mi  dha-san  a  chuir  uaith  mi. 


r 


CAIB.  XXII. 


337 


13  Agus  thubhairt  Daibhidhri  Gad,  Tha 
mi  ann  an  teinn  mhòir:  tuiteam  a  nis  ann 
an  làiinh  an  Tighearn,  oir  is  ro-lìonmhor 
a  thròcairean ;  ach  ann  an  làimh  duine  na 
tuiteatn. 

14  Agus  chuir  an  Tighearna  plàigh  air 
Israel :  agus  thuit  do  Israel  deicli  agus  tri 
fichead  mìle  fear. 

15  Agus  chuir  Dia  aingeal  gu  h-Ierusa- 
lem,  clium  a  sgrios :  agus  an  uair  a  bha 
e  a'  sgrios,  dh'amhairc  an  Tighearn,  agus 
ghabh  e  aithreaclias  a  thaobh  an  uilc,  agus 
thubhairt  e  ris  an  aingeal  a  bha  ri  sgrios, 
Is  leòr  e  ;  cum  a  nis  air  do  làimh.  Agus 
sheas  aingeal  an  Tighearna  làimh  ri  urlar- 
bualaidh  Ornain  an  Iebusaich. 

16  Agus  thog  Daibhidh  suas  a  shùilean, 
agus  chunnaic  e  aingeal  an  Tighearn  'na 
sheasamh  eadar  talamh  agus  nèamh,  agus 
a  chlaidheamh  rùisgte  'na  làimh,  sìute 
mach  os  ceann  Ierusaleim :  agus  thuit 
DaibhidJi  agus  seanairean  Israeil,  còmh- 
daichte  le  saic-eudach,  sìos  air  an  agh- 
aidh. 

17  Agus  thubhairt  Daibhidh  ri  Dia, 
Nach  mise  a  dh'àithn  an  sluagh  àireamh? 
Is  mise  fèin  a  pheacaich,  agus  a  rinn  gu  ro 
olc  ;  ach  na  caoraich  so,  ciod  a  rinn  iad- 
san  ?  Bitheadh  do  làiuh,  guidheam  ort,  a 
Thighearna  mo  Dliia,  am'  aghaidh-sa, 
agus  an  aghaidh  tighe  m'athar ;  ach  an 
aghaidh  do  shluaigh  na  bitheadh  i,  gu 
plàigh  a  chur.orra. 

18  An  sin  dh'àithn  aingeal  an  Tighearna 
do  Ghad  a  ràdh  ri  Daibhidh,  gu'n  rachadh 
Daibhidh  suas  a  thogail  altarach  do'n 
Tighearn  ann  aii  urlar-bualaidh  Ornain 
an  Iebusaich. 

19  Agus  chaidh  Daibhidh  suas  air  focal 
Ghaid,  a  labhair  e  anu  an  ainm  an  Tigh- 
earn. 

20  Agus  thionndaidh  Ornan  air  ais,  ag- 
us  cliunnaic  e  an  t-aingeal ;  agus  dh  fhol- 
aich  a  cheathrar  mhac,  a  bha  maille  ris, 
iad  fèin.  A  nis  bha  Ornan  a'  bualadh 
cruithneachd. 

21  Agus  an  uair  a  thàinig  Daibhidh  a 
dh'ionnsuidh  Ornain,  dh'amhairc  Ornan 
agus  chunnaic  e  Daibhidh,  agus  chaidh  e 
mach  as  au  urlar-bbualaidh,  agus  chrom 
se  e  fèin  do  Dhaibhidh  le  'aghaidh  gu  làr. 

22  An  sin  thubhairt  Daibhidh  ri  Ornan, 
Thoir  dhomhsa  àit  an  urlar-bhualaidh  so, 
a  chum  gu'n  tog  mi  altair  ann  do'n  Tigh- 
earn:  air  a  làn  luach  bheir  thu  dhomli  e, 
a  chum  gu'n  caisgear  a'  phlàigh  o'n 
Usluagh. 

23  Agus  thubhairt  Ornan  ri  Daibhidh, 
Gabh  thugad  e,  agus  deanadh  mo  thigh- 
earn  an  righ  an  ni  a  ta  maith  'na  shùilibh  : 
feuch,  tha  mi  toirt  a'  bhuair  dhuit  chum 
ìobairtean-loisgte,  agus  nan  innealan-bual- 
aidh  chum  connaidh,  agus  a'  chruith- 
neachd  chum  tabhartais-bìdh  ;  sin  uile  tha 
mi  toirt  duit. 

24  Agus  thubhairt  righ  Daibhidh  ri  Or- 
nan,  Ni  h-eadh,  ach  gu  deimhin  ceannaich- 
idh  mi  iad  air  an  làn  luach  ;  oir  cha  ghabh 
mi  aii  ni  a's  leatsag  w  thoirt  do'n  Tighearn, 
agus  cha  toir  mi  suas  ìobairtean-loisgte 
gun  chostus. 

25  Uime  sin  thug  Daibhidh  do  Ornan 
air  an  àite,  sè  ceud  secel  òir  air  thomhas. 


26  Agus  thog  Daibhidh  an  sin  altair 
do'n  Tighearn,  agus  dh'ìobair  e  ìobairte- 
loisgte  agus  ìobairte-sìth,  agus  ghairm  e 
air  an  Tighearn ;  agus  flireagair  se  e  le 
teine  o  neamh  air  altair  na  h-ìobairt- 
loisgte. 

27  Agus  dh'àithn  an  Tighearna  do'n 
aingeal ;  agus  chuir  e  suas  a  chlaidheamh 
a  rìs  'na  thruaill. 

28  San  àm  sin,  an  uair  a  chunnaic  Dai- 
bhidh  gu'n  do  fhreagair  an  Tighearn  e  ann 
an  urlar-bualaidh  Ornain  an  lebusaich, 
dh'ìobair  e  an  sin  : 

29  Oir  bha  pàilliun  an  Tighearn  a  rinn 
Maois  san  fhàsach,  agus  altair  na  h-ìob- 
airt-loisgte  san  àm  sin  anns  an  àit  àrd  ann 
an  Gibeon. 

30  Ach  cha  b'urrainn  Daibhidh  dol  'na 
làthair,  a  dh'fhiosrachadh  do  Dhia;  oir 
bha  e  fuidh  eagal  air  son  claidheimh  aingil 
an  Tighearna. 

CAIB.  XXII. 

AGUS  thnhhairt  Daibhidh,  Is  e  so  tigh 
an  Tighearna  Dè,  agus  is  i  so  altair 
na  h-ìobairt-loisgte  do  Israel. 

2  Agus  dh'àithn  Daibhidh  na  coigrich 
a  bha  ann  am  fearann  Israeil  a  chruinn- 
eachadh  an  ceann  a  chèile ;  agus  chuir  e 
clachairean  a  ghearradh  chlach  snaidhte  a 
thogail  tighe  Dhè. 

3  Agus  sholair  Daibhidh  iarunn  ann  am 
pailteas  chum  tairngean  do  chomhlaich- 
ibh  nan  geata,  agus  a  chum  uan  dlùthadh  ; 
agus  umha  ann  am  pailteas,  gun  tomhas  ; 

4  Agus  fiodh  seudair  gun  àireamh,  oir 
thug  na  Sidonaich  agus  muinntir  Thiruis 
fiodh  seudair  am  pailteas  a  dh'ionnsuidh 
Dhaibhidh. 

5  Agus  thubhairt  Daibhidh,  Tha  Sol- 
amh  mo  mhac  òg  agus  maoth  ;  agus  an 
tigh  a  tha  ri  thogail  do'n  Tighearn,  is  còir 
a  dheanamh  mòr  agus  àrd,  a  chum  gu'm 
bi  e  ainmeil  agtis  'na  aobhar  uaill  air  feadh 
gaeh  uile  thìr :  uime  sin  ulluichidh  mise 
fa  'chomhair.  Agus  dh'ulluich  Daibhidh 
gu  pailt  roimh  a  bhàs. 

6  Agus  ghairm  e  air  Solamh  a  mhac,  ag- 
us  dh'àithn  e  dha  tigh  a  thogail  do'n  Tigh- 
earna  Dia  Israeil. 

7  Agus  thubhairt  Daibhidh  ri  Solamh, 
A  mhic,  air  mo  shonsa  dheth,  bha  ann  am 
aire  tigh  a  thogail  do  ainm  an  Tigliearna 
mo  Dhè : 

8  Ach  thàinig  focal  an  Tighearn  a  m' 
ionnsuidh,  ag  ràdh,  Dhòirt  thu  mòran  fola, 
agus  rinn  tliu  coganna  mòra  :  cha  tog  thu 
tigh  do  m'ainm-sa,  a  chionn  gu'n  do  dhòirt 
thu  mòran  fola  air  an  talamh  a'm'  fliian- 
uis. 

9  Feuch,  beirear  mac  dhuit :  bithidh 
esan  'na  dhuine  foistinneach,  agus  bheir 
mise  fois  dha  o  'naimhdibh  uile  mu'n 
cuairt ;  oir  bithidh  Solarih  mar  ainm  air, 
agus  sìth  agus  suaimhneas  bheir  mise  do 
Israel  r'a  linn-san. 

10  Togaidh  esan  tigh  do  m'ainm-sa; 
agus  bithidh  e  'na  mhac  dhomh,  agus  bitìi- 
idh  mise  a'm'  athair  dha-san  ;  agus  daing- 
nichidh  mi  righ-chaithir  a  rìoghachd  os 
ceann  Israeil  gu  bràth. 

11  A  nis  uime  sin,  a  mliic,  gu'n  robh  an 
Tighearna  maille  riut,  chum  gu'n  soirbh- 

ich  thu,  agus  gu'n  tog  thu  tigh  an  Tigh- 
earna  do  Dhè,  mar  a  labhair  e  rnu  d  thim- 
chioll. 

12  A  mhàin  gu'n  tugadh  an  Tighearna 
dhuit  gliocas  agus  tuisge,  agus  gu'n  tug- 
adh  e  dhuit  àithne  a  thaobh  Israeil,  chum 
gu'n  glèidh  thu  lagh  an  Tighearna  do 
Dhè. 

13  An  sin  soirbhichidh  tu,  ma  bheir  thu 
'n  aire  gu'n  coimhlion  thu  na  reachdan 
agus  na  breitheanais  a  dh'àithn  an  Tigh- 
earna  do  Mhaois  a  thaobh  Israeil  :  bi 
làidir,  agus  biodh  deadh  mhisneaoh  ag- 
ad ;  na  gabh  eagal  agus  na  bi  fo  uamh- 
ann. 

14  A  nis,  feuch,  ann  am  theanntachd 
dh'ulluich  mise  fa  chorohair  tighe  an  Tigh- 
earna  ceud  mìle  tàlann  òir,  agus  mìle  do 
mhìltibh  tàlann  airgid,  agus  do  umha  ag- 
ns  do  iarunn  gun  tomhas :  (oir  a  ta  ro- 
phailteas  ann  :)  fiodh  mar  an  ceudna  agus 
clachan  dh'ulluicli  mi ;  ach  feudaidh  tusa 
cur  riu. 

15  Mar  an  ceudna  tha  luchd-oibre  am 
pailteas  agad,  snaidheadairean  agus  luchd- 
saoithreach  cloiche  agus  fiodha,  agus  gach 
uile  ghnè  dhaoine  tùrail  fa  chomhair  gach 
gnè  oibre. 

16  Air  an  òr,  an  airgiod,  agus  an  umha, 
agus  an  iarunn,  cha  'ti'eil  àireamh.  Eir- 
ich  agus  dean  romhad,  agus  gu  robh  an 
Tighearna  maille  riut. 

17  Dh'àithn  Daibhidh  mar  an  ceudna  do 
uachdaranaibh  Israeil  gu  lèir,  iad  a  chuid- 
eachadh  le  Solamh  a  mhac,  ag  ràdh, 

18  Nach  'eil  an  Tighearna  bhur  Dia 
maille  ribh?  agus  nach  d'thug  e  dhuibh 
suaimhneas  air  gach  taobh  ?  oir  thug  e 
luchd-àiteachaidh  na  tìre  a'm'  làimh-sa; 
agus  tha'n  tìr  air  a  cìosnachadh  roimh  an 
Tighearn,  agus  roimh  a  shluagh. 

19  A  nis  uime  sin  socraichibh  bhur 
cridhe  agus  bhur  n-anam  a  dh'iarraidh  an 
Tighearna  bhur  Dè :  èiribhse  agus  togaibh 
ionad  naomh  an  Tighearna  Dè,  chum  gu'n 
toir  sibh  steach  àirc  coimhcheangaiì  an 
Tighearn,  agus  soithichean  naomha  Dhè, 
do'n  tigh  *a  tha  r'a  thogail  do  ainm  an 
Tighearna. 

CAIB.  XXIII. 

ANIS  an  uair  a  bha  Daibhidh  sean  agus 
làn  do  làithibh,  rinn  e  Solamh  a  mhac 
'na  righ  air  Israel. 

2  Agus  chruinnich  e  'n  ceann  a  chèile 
ceannardan  Israeil  uile,  agus  na  sagairt 
agus  na  Lebhithich. 

3  Agus  dh'àirmheadh  na  Lebhithich  o 
aois  dheich  bliadhna  fichead  agus  os  a 
cheann:  agus  b'e  an  àireamh  air  an  cinn, 
duin'  air  dhuine,  ochd  mìle  deug  thar 
fhichead. 

4  Dhiubh  sin  bha  ceithir  mìle  fichead  gu 
obair  tighe  an  Tighearn  a  chur  air  a  h-agh- 
aidh,  agus  sè  mìle  'nan  luchd-riaghlaidh 
agus  'nan  breitheamhnaibh : 

5  Agus  ceithir  mìle  'nan  dorsairibh ; 
agus  ceithir  mìle  a'  cliùthachadh  an  Tigh- 
earna  leis  na  h-innealaibh  a  rinn  Daibhidh 
gu  cliùthachadh. 

6  Agus  roinn  Daibhidh  iad  'nan  roinn- 
ibh  eadar  mhacaibh  Lebhi,  eadhon  Gher- 
soin,  Chohait,  agus  Mherari. 


7  Do  na  Gersonaich ;  Laadan  agus  Sj- 
mei. 

8  Mic  Laadain ;  Iehiel  an  ceann,  agus 
Setam,  agus  loel,  triuir. 

9  [Mic  Shimei ;  Selomit,  agus  Hasiel, 
agus  Haran,  triuir.]  2?'iad  sin  cinn  aith- 
riche  Laadain. 

10  Agus  mic  Shimei ;  Iahat,  Sidsa,  ag- 
us  Ieus,  agus  Beriah.  i?'iad  sin  mic  Shi- 
mei,  ceathrar. 

11  Agus  b'e  Iahat  an  ceann,  agus  Sidsa 
an  dara  fear :  ach  cha  robh  mòran  mliac 
aig  Ieus  agus  Beriah ;  uime  siu  bha  iad 
ann  an  aon  àireamh,  a  rèir  tighe  an  aitli- 
riche. 

12  Mic  Chohait;  Amram,  Itsar,  Heb- 
ron,  agus  Udsiel,  ceathrar. 

13  Mic  Amraim  ;  Aaron  agus  Maois  ; 
agus  dhealaicheadh  Aaron  chum  gu'n 
naomhaicheadh  e  na  nithe  ro-naomha,  e 
fèin  agus  a  mhic  gu  bràth,  gu'n  loisgeadh 
e  tùis  an  làthair  au  Tighearna,  gu'm  frith- 
eileadh  e  dha,  agus  gu'm  beannaicheadh  e 
'ainm  gu  bràth. 

14  A  nis  mu  thimchioll  Mhaois  òglaich 
Dhè,  bha  a  mhic  air  an  ainmeachadh  do 
thrèibh  Lebhi. 

15  Mic  Mhaois  ;  Gersom  agus  Elieser. 

16  Mic  Ghersoim  ;  Sebuel  an  ceann. 

17  Agus  b'iad  mic  Elieseir;  Rehabiah 
an  ceann.  Agus  cha  robh  aig  Èlieser  mic 
sam  bith  eile  ;  ach  bha  mic  Rehabiah  ro- 
lìonmhor. 

18  Mic  Itsair;  Selomit  an  ceann. 

19  Mic  Hebroin ;  Ieriah  an  ceud  fheur, 
Amariah  an  dara,  Iahasiel  an  treas,  agus 
Iecameam  an  ceathramh. 

20  Mic  Udsieil;  Micah  an  ceud  Jhear, 
agus  Iesiah  an  dara. 

21  Mic  Mlierari ;  Maclili  agus  Musi  : 
mic  Mhachli ;  Eleasar  agus  Cis. 

22  Agus  fhuair  Eleasar  bàs,  agus  cha 
robh  mic  aige,  ach  a  mhàin  nigheanan : 
agus  ghabh  am  bràithre  mic  Chis  iad. 

23  Mic  Mhusi ;  Machli,  agus  Eder,  ag- 
us  Ieremot,  triuir. 

24  i>"iad  sin  mic  Lebhi,  a  rèir  tighe  an 
aithriche,  cinn  nan  aithriche,  mar  a  dh'- 
àirmheadh  iad  le  àireamh  an  ainmean  air 
an  cinn,  a  rinn  obair  seirbhis  tighe  an 
Tighearn,  o  aois  fhichead  bliadlina  agus  os 
a  oheann. 

25  Oir  thubhairt  Daibhidh,  Tha'n  Tigh- 
earna,  Dia  Israeil,  air  toirt  fois  d  ashluagh, 
agus  gabhaidh  iad  còmhnuidh  ann  an  le- 
rusalem  gu  bràth. 

26  Agus  mar  an  ceudna  a  thaobh  nan 
Lebhitheach,  cha  bhi  'm  pàilliun  aca  ni's 
mò  r'a  iomchar,  agus  uile  shoithichean  a 
sheirbhis. 

27  Oir  le  briathraibh  deireannach 
Dhaibhidh  dh'àirmheadh  na  Lebhithich  o 
aois  fhichead  bliadhna  agus  os  a  cheann  : 

28  A  chionn  gu'm  b  e  an  dreuchd-san 
bhi  fuidh  làimh  mhac  Aaroin,  fa  chomh- 
air  seirbhis  tighe  an  Tighearn,  anns  na 
cùirtibh,  agus  anns  na  seòmraichibh,  agus 
ann  an  glanadh  nan  uile  nithe  naomha, 
agus  ann  an  obair  seirbhis  tighe  Dhè ; 

29  Araon  fa  chomhair  an  arain  thais- 
beanta,  agus  fa  chomhair  na  mine  mìne 
chum  tabhartais-bìdh,  agus  fa  chomhair 
nam  breacagan  neo-ghoirtichte,  agus  fa 

chonihair  nau  nithe  a  dlieasaichear  san 
aghann  agus  a  ròistear,  agus  fa  chomhair 
gach  uile  ghnè  tomhais  agus  meud ; 

30  Agus  a  chum  seasamh  gach  maduinn 
a  tlioirt  buidheachais  agus  cliu  do'n  Tigh- 
earn,  agus  mar  an  ceudna  mu  fheasgar ; 

31  Agus  a  chum  gach  ìobairt-loisgte 
thoirt  suas  do'n  Tighearn,  air  na  sàbaidibli, 
agus  air  ua  gealaicììibh  nuadh,  agus  air  na 
fèillibh  suidhichte,  ann  an  àireamh,  a  rèir 
na  riaghailt  a  dh  àithneadh  dhoibh  a  ghnàth 
an  làthair  an  Tighearn. 

32  Agus  a  chum  gu'n  gleidheadh  iad 
cùram  pàilliuin  a'  choimbthionail,  agus 
cùram  an  ionaid  naoimh,  agus  cùram  mhac 
Aaroin  am  bràithrean,  ann  an  seìrbhis 
tighe  an  Tighearna. 

CAIB.  XXIV. 

AGUS  is  iad  so  roiunean  mhac  Aaroin. 
Mic  Aaroin  ;  Nadab,  agus  Abihu, 
Eleasar  agus  Itamar. 

2  Ach  fhuair  Nadab  agus  Abihu  bàs 
roimh  an  athair,  agus  cha  robh  clann  aca  : 
uime  sin  fliritheil  Eleasar  agus  Itamar 
ann  an  dreuchd  an  t-sagairt. 

3  Agus  roinn  Daibhidh  iad,  araon  Sadoc 
do  mhacaibli  Eleasair,  agus  Ahimelech  do 
mhacaibh  Itamair,  a  rèir  an  àireimh  'nan 
seirbhis. 

4  Agus  fhuaradh  mic  Eleasair  ni's  lìon- 
mhoire  'nam  prìomh  dhaoinibh  na  mic 
Itamair  ;  agus  mar  so  roinneadh  iad  :  Do 
mhacaibh  Eleasair  bha  sè  prìomh  dhaoine 
deug,  a  rèir  tighe  an  aithriche  ;  agus  do 
mhacaibh  Itamair  ochdnar,  a  rèir  tighe  an 
aithriche. 

5  Agus  roinneadh  iad  le  crannchur,  iad 
so  leo  sin ;  oir  bha  uachdarain  an  ionaid 
naoimh,  agus  uachdarain  nam  breitheamh, 
do  mhacaibh  Eleasair  agus  do  mhacaibh 
Itamair. 

6  Agus  sgrìobh  Semaiah  mac  Netaneeil 
an  sgrìobhaiche,  duine  do  na  Lebhitliich 
iad,  am  fianuis  an  righ,  agus  nan  uachd- 
aran,  agus  Shadoic  'an  t-sagairt,  agus 
Ahimeleich  mhic  Abiatair,  agus  cheann 
aithriche  nan  sagart  agus  nan  Lebhith- 
each;  aon  phrìomh  thigh  air  a  ghabhail 
air  son  Eleasair,  agus  aon  air  a  ghabhail 
air  son  Itamair. 

7  Agus  thàinig  a'  cheud  chrann  a  mach 
do  Iehoiarib,  an  dara  do  Iedaiah, 

8  An  treas  do  Harim,  an  ceathramh  do 
Sheorim, 

9  An  cùigeadh  do  Mhalchiah,  an  sèath- 
adh  do  Mhiamin, 

10  An  seachdamh  do  Hacots,  an  t-ochd- 
amh  do  Abiah, 

11  An  naothadh  do  Iesua,  an  deicheamh 
do  Shecaniah, 

12  An  t-aon  deug  do  Eliasib,  an  dara 
crann  deug  do  Iacim, 

13  An  treas  deug  do  Chupah,  an  ceath- 
ramh  deug  do  Iesebeab, 

14  An  cùigeadh  deug  do  Bhilgah,  an 
sèathadh  deug  do  Imer, 

15  An  seachdamh  deug  do  Hedsir,  an 
t-ochdamh  deug  do  Aphses, 

16  An  naothadh  deug  do  Phetahiah,  am 
ficheadamh  do  Iehesecel, 

17  An  t-aon  thar  fhichead  do  lachin,  an 
dara  thar  fhichead  do  Ghamul, 


18  An  treas  thar  fhichead  do  Dhelaiah, 
an  ceathramh  thar  fhichead  do  Mhaa- 
siah. 

19  B'e  sin  an  àireamh  a  rèir  an  seirbhis 
chum  teachd  a  steach  do  thigh  an  Tigh- 
earn,  a  rèir  an  gnàtha,  fuidh  làimh  Aaroin 
an  athar,  mar  a  dh'àithn  an  Tighearna 
Dia  Israeil  dha. 

20  Agus  a  thaobh  a'  cliuid  eile  do  mhae- 
aibh  Lebhi :  do  mhacaibh  Amraim  ;  Sub- 
ael:  do  mhacaibh  Shubaeil;  lehdeiah. 

21  A  thaobh  Rehabiah :  do  mhacaibh 
Rehabiah,  an  ceud  fhear  Isiah. 

22  Do  na  h-Itsaraich ;  Selomot :  do 
mhacaibh  Shelomoit ;  Iahat. 

23  Agus  mic  Hebroin ;  Ieriah  an  ceud 
fhear,  Amariah  an  dara,  Iahasiel  an  treas, 
Iecameam  an  ceathramh. 

24  Do  mhacaibh  Udsieil ;  Michah  :  do 
mhacaibh  Mhichah  ;  Samir. 

25  B'e  bràthair  Mhichah  Isiah :  do 
mhacaibh  Isiah  ;  Sechariah. 

26  B'iad  mic  Mherari,  Machli  agua 
Musi :  [mic  Iaasiah  ;  Beno. 

27  Mic  Mherari  le  Iaasiah  ;  Beno,  agus 
Soham,  agus  Sachur,  agus  Ibri.] 

28  O  Mhachli  thàinig  Eleasar,  aig  nach 
robh  mic  sam  bith. 

29  A  thaobh  Chis :  mic  Chis ;  Ierah- 
meel. 

30  Agus  mic  Mhusi ;  Machli,  agus  Eder, 
agus  Ierimot.  iTiad  sin  mic  nan  Lebh 
itlieach,  a  rèir  tighe  an  aithriche. 

31  Agus  chuir  iad  sin  mar  an  ceudna 
crannchur  fa  chomhair  am  bràithre  mhac 
Aaroin,  am  fianuis  Dhaibhidh  an  righ,  ag- 
us  Shadoic,  agus  Ahimeleich,  agus  cheann 
aithriche  nan  sagart  agus  nan  Lebhith- 
eacli,  eadhon  cinn  nan  aithriche  fa  chomh- 
air  am  bràithrean  a  b'òige. 

CAIB.  XXV. 

OS  bàrr,  chuir  Daibhidh  agus  ceannardao 
an  t-sluaigh  air  leth  fa  chomhair  na 
seirbhis  do  mhacaibh  Asaiph,  agus  Hem- 
ain,  agus  Iedutuin,  daoine  a  dheanadh 
fàidheadaireachd,  le  clàrsaichibh,  le  salt- 
airibh,  agus  le  ciombalaibh.  Agus  b'e  àir- 
eamh  an  luchd-frithealaidh,  a  rèir  an  seir- 
bhis  : 

2  Do  mhacaibh  Asaiph  ;  Sachur,  agus 
Ioseph,  agus  Netaniah,  agus  Asarelah, 
mic  Asaiph,  fuidh  làimh  Asaiph,  a  bha  ri 
fàidheadaireachd  a  rèir  àithne  an  righ. 

3  O  ledutun :  mic  Iedutuin  ;  Gedaliah, 
agus  Seri,  agus  Iesaiah,  agus  Semei,  agus 
Hasabiah,  agus"  Matitiah,  sèathnar  fuidh 
làimh  an  athar  Iedutuin,  a  bha  ri  fàidh- 
eadaireachd  le  clàrsaich  a  thoirt  buidh- 
eachais  agus  cliu  do'n  Tighearn. 

4  O  Heman :  mic  Hemain ;  Buciah, 
Mataniah,  Udsiel,  Sebuel,  agus  lerimot 
Hananiah.  Hanani,  Eliatah,  Gidalti,  agus 
Romamti-eser,  Iosbecasah,  Maloti,  Hotir 
Mahasiot : 

5  B'mA  sin  uile  mic  Hemain,  fhir-seall- 
aidh  an  righ,  ann  am  briathraibh  Dhè 
chum  an  adharc  a  thogail  suas.  Agus  t\mi 
Dia  do  Heman  ceithir  mic  dheug  agus  tri 
nigheana. 

6  Bha  iad  so  uile  fuidh  làimh  an  athar 
fa  chomhair  laoidhean  tighe  Dhè,  Je  cionù 
balaibh,  saltairibh,  agus  clàrsaichibh,  chuna 

seirbhis  tighe  Dhè,  fuidh  làimh  an  righ, 
Asaiph,  Heraain,  agus  Iedutuin. 

7  Agus  b'e  an  àirearah  maille  r'am 
bràithribh,  a  fhuair  iunnsachadh  air 
laoidhibh  an  Tighearn,  eadhon  iadsan  uile 
a  bha  tùrail,  dà  cheud  ceithir  fichead  agus 
ochdnar. 

8  Agus  chuir  iad  crannchur,  buidheann 
an  aghaidh  buidhne,  am  beag  co  maith  ris 
a'  mhòr,  an  t-oid-iunnsaich  co  mhaith  ris 
an  fhòghlumach. 

9  Agus  thàinig  an  ceud  chrannchur  a 
mach  air  Asaph,  do  Ioseph  :  an  dara  do 
Ghedaliah,  dha  fèin  agus  d'a  bhràithribh 
agus  d'a  mhacaibh,  dà  Ihear  dheug : 

10  An  treas  do  Shachur,  d'a  mhacaibh 
agus  d'a  bhràithribh,  dà  fhear  dheug  : 

11  An  ceathramh  do  Isri,  d'a  mhacaibh 
agus  d'a  bhràithribh,  dà  fhear  dheug: 

12  An  cùigeadh  do  Netaniah,  d'a  mhac- 
aibh  agus  d'a  bhràithribh,  dà  fhear  dheug: 

13  An  sèathadh  dò  Bhuciah,  d'a  mhac- 
aibh  agus  d'a  bhràithribh,  dà  fhear  dheug  : 

14  An  seachdamh  do  Iesarelah,  d'a 
mhacaibh  agus  d'a  bhràithribh,  dà  fhear 
dheug : 

15  An  t-ochdamh  do  lesaiah,  d'a  mhac- 
aibh  agus  d'a  bhràithribh,  dà  fhear  dheug  : 

16  An  naothadh  do  Mhataniah,  d'a 
rahacaibh  agus  d'a  bhràithribh,  dà  fhear 
dheug: 

17  An  deicheamh  do  Shimei,  d'a  mhac- 
aibh  agus  d'a  hhràithribh,  dà  fhear  dlieug : 

18  An  t-aon  deug  do  Asareel,  d'a  mhac- 
aibh  agus  d'a  bhràithribh,  dà  fhear  dheug  : 

19  An  dara  crannchur  deug  do  Hasa- 
biah,  d'a  mhacaibh  agus  d'a  bhràithribh, 
dà  fhear  dheug : 

20  An  treas  deugdo  Shubael,  d'a  mhac- 
aibh  agus  d'a  bhràithribh,  dà  fhear  dheug : 

21  An  ceathramh  deug  do  Mhatitiah, 
d'a  'mhacaibh  agus  d'a  bliràithribh,  dà 
f  hear  dheug : 

22  An  cùigeadh  deug  do  lerimot,  d'a 
mhacaibh  agus  d'a  bhràitliribh,  dà  fhear 
dheug : 

23  An  sèathadh  deug  do  Hananiah,  d'a 
mhacaibh  agus  d'a  bhràithribh,  dà  fhear 
dheug : 

24  An  seachdamh  deug  do  Iosbecasah, 
d'a  mhacaibh  agus  d'a  bhràithribh,  dà 
fhear  dheug : 

25  An  t-ochdamh  deug  do  Hanani,  d'a 
mhacaibh  agus  d'a  bhràithribh,  dà  fhear 
dheug : 

26  An  naothadh  deug  do  Mhaloti,  d'a 
mhacaibh  agus  d'a  bhràitliribh,  dà  fhear 
dheug  : 

27  Am  ficheadamh  do  Eliatah,  d'a  mhac- 
aibh  agus  d'a  bhràithribh,  dà  fhear 
dheug : 

28  An  t-aon  thar  fhichead  do  Hotir,  d'a 
mhacaibh  agus  d'a  bhràithribh,  dà  fhear 
dheug : 

29  An  dara  thar  fhichead  do  Ghidalti, 
d'a  mhacaibh  agus  d'a  bhràithribh,  dà 
f  hear  dheug : 

30  An  treas  thar  fhichead  do  Mhahasiot, 
d'a  mhacaibh  agus  d'a  bhràithribh,  dà 
f  hear  dheug : 

31  An  ceathramh  thar  fhichead  do  Ro- 
mamti-eser,  d'a  mhacaibh  agus  d'a  bhràith- 
ribh,  dà  fhear  dheug. 


CAIB.  XXVI. 

ATHAOBH  roinnean  nan  dorsair:  do 
na  Corhaich,  Meselemiah  mac  Chore, 
do  mhacaibh  Asaiph. 

2  Agus  mic  Mheselemiah  ;  Sechariah  an 
ceud-ghin,  Iediael  an  dara,  Sebadiah  an 
treas,  Iatniel  an  ceathramh, 

3  Elam  an  cùigeadh,  lehohanan  an 
sèathadh,  Elioenai  an  seachdamh. 

4  Agus  mic  Obed-edoim  ;  Semaiah  an 
ceud-ghin,  Iehosabad  an  dara,  Ioah  an 
treas,  agus  Sacar  an  ceathramh,  agus  Ne- 
taneel  an  cùigeadh, 

5  Amiel  an  sèathadh,  Isachar  an  spachd- 
amh,  Peultai  an  t-ochdainh ;  oir  bheann- 
aich  Dia  e. 

6  Agus  do  Shemaiah  a  mhac  rugadh 
mic,  a  bha  riaghladh  tighe  an  athar :  oir 
bu  daoine  treuna  iad. 

7  Mic  Shemaiah  ;  Otni,  agus  Rephael, 
agus  Obed,  Elsabad  :  agus  b'iad  am  bràitli- 
re,  daoine  gaisgeil,  Elihu  agus  Semach- 
iah. 

8  Iad  sin  uile  do  mhacaibh  Obed-edoim  : 
iad  fèin,  agus  am  mic,  agus  am  bràithrean, 
daoine  comasach  an  neart  fa  chombair  na 
seirbhis,  'nan  tri  fichead  agus  a  dhà,  o 
Obed-edom. 

9  Agus  bha  aig  Meselemiah  mic  agua 
bràithrean,  daoine  gaisgeil,  ochd  fir  dheug. 

10  Agus  bha  aig  Hosah,  do  chloinn  Mhe- 
rari,  mic  ;  Simri  an  ceann  :  (oir  ged  nach 
b'e  an  ceud-ghin,  gidheadh  rinn  'athair  e 
'na  cheann :) 

11  Hilciah  an  dara  fear,  Tebaliah  an 
treas,  Sechariah  an  ceathramh  :  uiJe  mhic 
agus  bhràithrean  Hosah  tri  deug. 

12  Dhiubh  sin  bha  roinnean  nan  dorsair, 
eadhon  do  na  prìomh  dhaoinibh  a  bha  ri 
faire  fa  chomhair  am  bràithrean,  gu  frith- 
ealadh  ann  an  tigh  an  Tighearn. 

13  Agus  thilg  iad  croinn,  am  beag  co 
mhaith  ris  a'  mhòr,  a  rèir  tighe  an  aith- 
riche,  air  son  gach  geata. 

14  Agusthuitan  crannchur  a  làimh  na 
h-àird'  an  ear  air  Selemiah  :  agus  thilg  iad 
croinn  air  son  a  mhic  Sechariah,  (comhair- 
liche  glic,)  agus  thàinig  a  chrannchur-san 
a  mach  mu  thuath. 

15  Do  Obed-edom  mu  dheas,  agus  d'a 
mhacaibh  tigh  Asupim. 

16  Do  Shupim  agus  do  Hosah  a  làimh 
na  h-àird'  an  iar,  maille  ris  a'  gheata  Sal- 
echet,  làimh  ri  cruaidh-rathad  na  h-uchd- 
aieh,  faire  fa  chomhair  faire. 

.  17  Air  an  taobh  an  ear  bha  sèathnar 
Lebhitheach,  air  an  taobh  mu  thuath 
ceathrar  gach  là,  air  an  taobh  mu  dheas 
ceathrar  gach  là,  agus  air  taobh  Asupim 
dithis  agus  dithis. 

18  Aig  Parbar  a  làimh  na  h-àird'  an  iar, 
ceathrar  aig  a'  chruaidh-rathad,  agus  dith- 
is  aig  Parbar. 

19  Is  iad  sin  roinnean  nan  dorsair  do 
mhacaibh  Chore,  agus  do  mhacaibh  Mhe- 
rari. 

20  Agus  do  na  Lebhithich,  bha  Ahiah 
os  ceann  ionmhasan  tighe  Dhè,  agus  os 
ceann  ionmhasan  nan  nithe  naomha. 

21  A  thaobh  mhac  Laadain :  mic  a' 
Ghersonaich  Laadain,  prìomh  aithriche, 
eadhon  o  Laadan  an  Gersonach  bha  le- 
hieli. 

22  Mic  Iehieli  ;  Setam,  agus  Ioel  a 
bhràthair,  a  bha  os.ceann  ionmhasan  tighe 
an  Tighearna. 

23  Do  na  Hamramaich,  do  na  h-Idsar- 
aich,  do  na  Hebronaich,  agus  do  na  h-Ud- 
sielich. 

24  Agus  bha  Sebuel  mac  Ghersoim, 
mhic  Mhaojs,  'na  àrd  riaghlair  air  na 
h-ionmhasaibh. 

25  Agus  a  bhràithre  le  Elieser;  Reha- 
biah  a  mhac,  agus  Iesaiah  a  mhac-san,  ag- 
us  Ioram  a  mhac-san,  agus  Sichri  a  mhac- 
san,  agus  Selomit  a  mhac-san. 

26  B'e  Selomit  so  agus  a  bhràithrean,  a 
bha  os  ceann  uile  ionmhasa  nan  nithe  cois- 
rigte,  a  choisrig  Daibhidh  an  righ,  agus 
cinn  nan  aithriche,  agus  an  ceannarda 
mhìlteau  agus  cheud,  agus  ceannardan  an 
t-slòigh. 

27  As  na  cathaibh  agus  as  na  creachaibh 
choisrig  iad  tabhartais  a  chàradh  tighe  an 
Tighearn. 

28  Agus  gach  uile  ni  a  choisrig  Samuel 
am  fear-seallaidh,  agus  Saul  mac  Chis,  ag- 
us  Abner  mac  Neir,  agus  Ioab  mac  Sheru- 
iah;  agus  ge  b'e  neach  a  choisrig  ni  air 
bith,  bha  sin  fo  làimh  Shelomit  agus  a 
bhràithrean. 

29  Do  na  h-Idsaraich,  bha  Chenaniah 
agus  a  mhic  fa  chomhair  nan  gnothuichean 
o'n  leth  muigh  os  ceann  Israeil,  'nan 
luchd-riaghlaidh  agus  'nam  breitheamh- 
naibh. 

30  Do  na  Hebronaich,  bha  Hasabiah 
agus  a  bhràithrean,  daoine  gaisgeil,  mìle 
agus  seachd  ceud  fear,  'nan  luchd-riagh- 
laidh  air  Israel  air  an  taobh  so  do  Iordan  a 
làimh  na  h-àirde  'n  iar,  ann  an  uile  ghnoth- 
uichibh  an  Tighearn,  agus  ann  an  seirbhis 
an  righ. 

31  Do  na  Hebronaich,  b'e  Ieriah  ceann 
nan  Hebronach  a  rèir  ghinealach  'aith- 
riche.  Anns  an  dà  fhicheadamh  bliadhna 
do  rìoghachadh  Dhaibhidh  dh'iarradh  iad, 
agus  fhuaradh  'nam  measg  daoine  treuna 
ann  an  Iaser  Ghilead. 

32  Agus  a  bhràithrean,  daoine  gaisgeil, 
dà  mhìle  agus  seachd  ceud,  cinn  nan  teagh- 
lach :  agus  rinn  Daibhidh  iad  'nan  riagh- 
ladairibh  os  ceann  nan  Reubeneach,  agus 
nan  Gadach,  agus  leth-thrèibh  Mhanaseh, 
anns  gach  ni  a  bhuineadh  do  Dhia,  agus 
ann  an  gnothuichibh  au  righ. 

ANIS  bha  clann  Israeil,  a  rèir  an  àir- 
eimh,  eadhon  cinn  nan  aithriche,  ag- 
us  na  ceannarda  mhìltean  agus  cheud,  ag- 
us  an  luchd-riaghlaidh,  a'  frithealadh  do'n 
righ  anns  gach  cùis  a  bhuineadh  do  na 
roinnibh,  a  bha  teaehd  a  steach  agus  a'  dol 
a  mach  mìos  air  mliìos,  air  feadh  uile 
mhìos  na  bliadhna :  anns  gach  roinn  bha 
ceithir  mìle  fichead  fear. 

2  Os  ceann  na  ceud  roinne,  fa  chomhair 
a'  cheud  mhios,  bha  Iasobeam  mac  Shab- 
dieil:  agus  'na  roinn-san  bha  ceithir  mìle 
fichead. 

3  Do  chloinn  Pheres  bha  ceann  uile 
cheannardan  an  t-slòigh  fa  chomhair  a' 
cheud  mhìos. 

4  Agus  os  ceann  roinn  an  dara  mìos  bha 
Dodai  an  t-Ahohach,  agus  air  a  roinn-san 


b'e  Miclot  am  fear-riaghlaidh  :  agus  'na 
roinn-san  mar  an  ceudna  bha  ceithir  mìle 
fichead. 

5  B'e  treas  ceannard  an  t-slòigh,  fa 
chorahair  an  treas  mìos,  Benaiah  mac  Ie- 
hoiada,  àrd  shagairt:  agus  'na  roinn-san 
bha  ceithir  mìle  fichead. 

6  So  am  Benaiah  ud  a  bha  treun  am 
measg  an  deich  thar  fhichead,  agus  os 
ceann  an  deich  thar  fhichead :  agus  'na 
roinn-san  bha  Amisabad  a  mhac. 

7  B'e  'n  ceathramh  ceannard,  fa  chomh- 
air  a'  cheathramh  mìos,  Asahel  bràthair 
Ioaib,  agus  Sebadiah  a  mhae  'na  dhèigh  : 
agus  'na  roinn-san  bha  ceithir  mìle  fich- 
ead. 

8  B'e  'n  cùigeadh  ceannard,  fa  chomh- 
air  a'  chùigeadh  mìos,  Samhut  an  t-Israh- 
ach :  agus  'na  roinn-san  bha  ceithir  mìle 
fichead. 

9  B'e  'n  sèathadh  ceannard,  fa  chomhair 
an  t-sèathadh  mìos,  Ira  mac  lceis,  an  Te- 
cothach :  agus  'na  roinn-san  bha  ceithir 
mìle  fichead. 

10  B'e  'n  seachdamh  ceannard,  fa  chomh- 
air  an  t-seachdamh  mìos,  Heles  am  Pelon- 
ach  do  chloinn  Ephraim  :  agus  'na  roinn- 
san  bha  ceithir  mìle  fichead. 

11  B'e  'n  t-ochdamh  ceannard,  fa  chomh- 
air  an  ochdamh  mìos,  Sibecai  an  t-Husat- 
ach  do  na  Sarhaich  :  agus  'na  roinn-san 
bha  ceithir  mìle  fichead. 

12  B'e  'n  naothadh  ceannard,  fa  chomh- 
air  an  naothadh  mìos,  Abieser  an  t-Ane- 
totach  do  chloinn  Iamin  :  agus  'na  roinn- 
san  bha  ceithir  mìle  fichead. 

13  B'e  'n  deicheamh  ceannard,  fa  chomh- 
air  an  deicheamh  mìos,  Maharai  an  Neto- 
phatach  do  na  Sarhaich  :  agus  'na  roinn- 
san  bha  ceithir  mìle  fichead. 

14  B'e  'n  t-aon  cheannard  deug,  fa 
chomhair  an  aon  mhìos  deug,  Benaiah  am 
Piratonach  do  chloinn  Ephraim  :  agus  'na 
roinn-san  bha  ceithir  mìle  fichead. 

15  B'e  'n  dara  ceannard  deug,  fa  chomh- 
air  an  dara  mìos  deug,  Heldai  an  Netoph- 
atach  o  Otniel :  agus  'na  roinn-san  bha 
ceithir  mìle  fichead. 

16  Os  bàrr,  os  ceann  threubh  Israeil: 
b'e  ceannard  nan  Reubeneach,  Elieser  mac 
Shichri :  nan  Simeonach,  Sephatiah  mac 
Mhaachah  : 

17  Nan  Lebhitheach,  Hasabiah  mac 
Chemueil :  nan  Aaronach,  Sadoc: 

18  Ceannard  Iudah,  Elihu,  aon  do 
bhràithribh  Dhaibhidh  :  ceannard  Isa- 
chair,  Omri  mac  Mhichaeil : 

19  Shebuluin,  Ismaiah  mac  Obadiah : 
ceannard  Naphtali,  Ierimot  mac  Asrieil : 

20  Ceannard  chloinn  Ephraim,  Hosea 
mac  Asasiah  :  leth-thrèibh  Mhanaseh,  Ioel 
mac  Phedaiah. 

21  Ceannard  leth-thrèibh  Mhanaseh  ann 
an  Gilead,  Ido  mac  Sheehariah  :  Bhenia- 
min,  Iasiel  mac  Abneir  : 

22  Dhain,  Asareel  mac  Ierohaim.  ITiad 
sin  ceannarda  threubh  Israeil. 

23  Ach  cha  do  ghabh  Daibhidh  an  àir- 
eamh  o  aois  fhichead  bliadhna  agus  fuidh  ; 
a  chionn  gu'n  dubhairt  an  Tigheam,  gu'n 
deanadh  e  Israel  lìonmhor  mar  reulta  nan 
nèamh. 

24  Thòisich  Ioab  mac  Sheruiah  air  àir= 

eamh,  ach  cha  do  chrìochnaich  e,  a  chionn 

f u'n  robh  air  a  shon  so  fearg  an  aghaidh 
sraeil ;  cha  mhò  chuireadh  sìos  an  uibhir 
ann  an  àireamh  eachdraidh  righ  Daihh- 
idh.  S 

25  Agus  os  ceann  ionmhasan  an  righ 
bha  Asmabhet  mac  Adieil :  agus  os  ceann 
nan  tigh-tasgaidh  anns  na  machairibh, 
anns  na  mòr-bhailtibh,  agus  anns  na  frith- 
bhailtibh,  agus  anns  na  turaibh,  bha  Ieho- 
natan  mac  Udsiah. 

26  Agus  os  an  ceann-san  a  rinn  obair  na 
macharach,  ann  an  treabhadh  an  fhear- 
ainn,  bha  Esri  mac  Cheluib. 

27  Agus  os  ceann  nam  fion-lios  bha 
Simei  an  Ramatach  :  os  ceann  toraidh  nam 
fìon-lios,  fa  chomhair  nam  fion-thaisg- 
each,  bha  Sabdi  an  Siphmitheach. 

28  Agus  os  ceann  nan  craobh  oladh  agus 
nan  craobh  sicomoir  a  bha  sna  còmhnard- 
aibh  ìosal  bha  Baal-hanan  an  Gedereach : 
agus  os  ceann  nan  taisgeach  oladh  bha 
Ioas. 

29  Agus  os  ceann  a'  chruidh  a  bha  air 
feurach  ann  an  Saron  bha  Sitrai  an  Saron- 
ach :  agus  os  ceann  a'  chruidh  anns  na 
gleanntaibh  bha  Saphat  mac  Adlai. 

30  Os  ceann  nan  càmhal  mar  an  ceudna 
bha  Obil  an  t-Ismaeleach  :  agus  os  ceann 
nan  asal  bha  Iehdeiah  am  Meronotach. 

31  Agus  os  ceann  nan  treud  bha  Iasis  an 
fc-Hagereach.  iTiad  sin  uile  luchd-riagh- 
laidh  na  maoin  bu  le  righ  Daibhidh. 

32  Mar  an  ceudna  bha  Ionatan,  bràth- 
air-athar  Dhaibhidh  'na  chomhairleach, 
'na  dhuine  glic,  agus  na  sgrìobhaiche  :  ag- 
us  bha  Iehiel  mac  Hachmoni  maille  ri  mic 
an  righ. 

33  Agus  b'e  Ahitophel  comhairleach  an 
righ,  agus  Husai  an  t-Architheach  comp- 
anach  an  righ. 

34  Agus  an  dèigh  Ahitopheil  bha  Iehoi- 
ada  mac  Bhenaiah,  agus  Abiatar.  Agus 
b'e  Ioab  ceannard  armailt  an  righ. 

AGUS  chruinnich  Daibhidh  gu  h-Ieru- 
salera  uile  cheannardan  Israeil,  ceann- 
arda  nan  treubh,  agus  ceaunarda  nan 
roinn  a  bha  frithealadh  do'n  righ,  agus  na 
ceannarda  mhìltean,  agus  na  ceannarda 
cheud,  agus  an  luchd-riaghlaidh  os  ceann 
uile  mhaoin  agus  sprèidli  an  righ  agus  a 
mhac,  leis  an  luchd-dreuchd,  agus  na 
daoìnibh  cumhachdach,  agus  na  daoinibh 
gaisgeil  uile. 

2  An  sin  sheas  Daibhidh  an  righ  suas 
air  a  chosaibh,  agus  thubhairt  e,  Eisdibh 
liumsa,  mo  bhràithrean,  agus  mo  sliluagh  : 
Bha  e  agamsa  a'm'  chridhe  tigh-còmh- 
nuidh  a  thogail  do  àirc  coimhcheangail  an 
Tighearn,  agus  do  stòl-chos  ar  Dè-ne,  ag- 
us  dh'ulluich  mi  fa  chomhair  na  h-oibre  : 
#  3  Ach  thubhairt  Dia  rium,  Cha  tog  thu 
tigh  do  m'ainm-sa.  a  chionn  gu'n  tobh  thu 
a'd'fhear-cogaidh,  agus  gu'n  do  dhòirt  thu 
fuil. 

4  Gidheadh  ròghnaich  an  Tighearna 
Dia  Israeil  mi  roimh  uile  thigh  m'athar, 
ga  bhi  a'm'  righ  air  Israel  gu  bràth  :  oir 
ròghnaich  e  Iudah  mar  riaghlair,  agus  à 
fcigh  Iudah,  tigh  m'athar-sa,  agus  am 
laeasg  mhac  m'athar  bu  toil  leis  mise 


a  dheanamh  a'm'  righ  os  ceann  Israeil 
uile. 

5  Agus  do  m'  mhacaibh  uile,  (oir  thug 
an  Tighearna  mòran  rnhac  dhomh,)  rògh- 
naich  e  Solamh  mo  mhac  gu  suidhe  air 
righ-chaithir  rìoghachd  an  Tighearn  os 
ceaun  Israeil. 

6  Agus  thubhairt  e  rium,  Togaidh  So- 
lamh  do  mhac  mo  thigh-sa  agus  mo  lùch- 
airtean ;  oir  thagh  mi  e  gu  bhi  'na  mhac 
agam,  agus  bithidh  mise  a'm'  athair  aige- 
san. 

7  Os  bàrr,  daingnichidh  mi  a  rìoghachd 
gu  bràth,  ma  bhios  esan  seasmhach  a 
choimhlionadh  m'àitlieantan  agus  mo 
bhreitheanais,  mar  air  an  là'n  diugh. 

8  A  nis  uime  sin  guidheam  oirbh  ann  an 
sealladh  Israeil  uile,  comhchruinneachaidh 
an  Tighearn,  agus  ann  an  èisdeachd  ar  Dè- 
ne,  gleidhibh  agus  iarraibh  uile  àitheant- 
an  an  Tighearna  bhur  Dè  :  chum  gu 
sealbhaich  sibh  ara  fearann  maith  so,  agus 
gu  fàg  sibh  e  mar  oighreachd  d'  'ur  cloinn 
'nur  dèigh  gu  bràth. 

9  Agus  thusa,  a  Sholaimh,  a  mhic,  biodh 
aithne  agadair  Diat'athar,«gus  dean  seir- 
bhis  da  le  cridhe  iomlan,  agus  le  inntina 
thoilich :  oir  tha'n  Tighearu  a'  rannsach- 
adh  nan  uile  chridhe,  agus  a'  tuigsinn  uile 
dhealbhadh  nan  smuain  :  ma  dh'iarras 
tus'  esan,  gheibhear  e  leat ;  ach  ma  thrèig- 
eas  tu  e,  tilgidh  e  uaith  thu  gu  bràth. 

10  Thoir  an  aire  a  nis,  oir  thagh  an 
Tighearn  thu  gu  tigh  a  thogail  do'n  ion- 
ad  naomh  ;  bi  làidir  agus  dean  e. 

11  An  sin  thugDaibhidh  do  Sholamh  a 
mhac  samhladh  an  sgàth-thigh,  agus  a 
thighean,  agus  'ionadan-ionmhais,  agus  a 
sheòmraichean  uachdarach,  agus  a  sheòm- 
raichean  an  leth  stigh,  agus  àite  na  caithir- 
thròcair. 

12  Agus  samhladh  nan  uile  nithe  a  bha 
aige  'na  inntinn,  a  thaobh  lùchairtean 
tighe  an  Tighearn,  agus  a  thaobh  nan  uile 
sheòmraiche  mu'n  cuairt,  a  thaobh  ionad- 
an-ionmhais  tighe  Dhè,  agus  a  thaobb 
ionada-taisgidh  nan  nithe  coisrigte. 

13  Mar  an  ceudna  thaobh  roinnean  nan 
sagart  agus  nan  Lebhitheach,  agus  a 
thaobh  uile  oibre  seirbhis  tighe  an  Tigh- 
earn,  agus  a  thaobh  nan  uile  shoith- 
iche  seirbhis  ann  an  tigh  an  Tigh- 
earn. 

14  A  thaobh  òir  air  chudthrom  chure 
nithe  òir,  chura  uile  inneala  gach  uile  ghnt 
sheirbhis  ;  a  thaobh  airgid  chum  uile  inn- 
ealan  airgid  air  chudthrom,  chum  uile 
inneala  gach  uile  ghnè  sheirbhis  : 

15  Eadhou  an  cudthrora  chum  nar. 
coinnleir  òir,  agus  a  chura  an  lòchrana  òir 
air  chudthrom  chum  gach  coinnleir  aguf 
a  lòchranan :  agus  a  chum  nan  coinnleii 
airgid  air  chudthrom,  chum  a'  choinnleii 
agus  a  lòchranan,  a  rèir  feuma  gach  coinn- 
leir.  : 

16  Agus  òr  air  chudthrom  chum  bhorc 
an  arain  thaisbeanta,  chum  gach  buird,  ag- 
us  airgiod  chum  nan  bord  airgid  : 

17  Mar  an  ceudna  òr  glan  chum  naE 
greimichean  feòla,  agus  nan  cuach,  agus 
nan  copan :  agus  a  chum  nan  soitheach- 
ionnlaid  òir,  òr  air  chudthrom  fa  ehorah- 
air  gach  soithich-ionnlaid ;  agus  airgioà 

ùr  chudthrom  fa  chomhair  gach  soithich-  )  i 
onnlaid  airgid : 
18  Agus  a  chuni  altair  na  tùise  òr  fìor-  i 
"<a  rhlan  air  chudthrom  ;  agus  òr  fa  chomh- 
<i  ùr  samhlaidh  carbaid  nau  cherub,  a  sgaoil 
J  •  i  mach  an  sgiathan,  agus  a  chòmhdaich 

drc  coimhcheangail  an  Tighearna. 
%     19  So  uile,  arsa  Duibhidh,  thugan  Tigh- 
•arn  orm  a  thuigsinn  ann  an  sgrìobhadh 
■à  e  a  làimh  orm,  eadhon  uile  oibre  an 
i;-samhlaidh  so. 

I  20  Agus  thubhairt  Daibhidh  ri  Solamh 
I  b  mhac,  Bi  làidir  agus  gabh  misneach,  ag- 
i  us  dean  e  :  na  biodli  eagal  ort,  agus  na  bi 
i  i'o  uamhas,  oir  bithidh  an  Tighearna  Dia, 
no  Dhia-sa,  leat ;  cha  'n  f hàilnich  e  thu, 

oti  :ha  mhò  a  thrèigeas  e  thu,  gus  an  crìoch- 
I  ìaich  thu  an  obair  uile  fa  chomhair  seir- 
-  )his  tighe  an  Tighearn. 

js  21  Agus,  feuch,  roinnean  nan  sagart 
:.  igus  nan  Lebhitheach  maille  riut  chum 

i(|  sule  sheirbhis  tighe  Dhè,  agus  maille  riut 
j  i  chum  gach  uile  ghnè  oibre,  gach  duine 
;oileach  tùrail  fa  chomhair  gach  uile  ghnè 
<ì  àheirbhis ;  agus  na  ceannardan  agus  an 
;  >luagh  gu  h-iomlan  freagarrach  do  d'  àith- 

n  eantaibh  uile. 

CAIB.  XXIX. 
i    A  GUS  thubhairt  Daibhaidh  an  righ  ris  a' 
n  iXi  chomhchruinneach  uile,  Tha  Solamh 
mo  mhac,  d'an  d'rinn  Dia  a  mhàin  rogh- 
;.  n  ainn,  òg  agus  maoth,  agus  tha  'n  obair 
■  mòr :  oir  cìia'n  ann  air  sou  duine,  ach  air 

son  an  Tighearn  Dè,  tha  an  lùchairt. 
jxhi     2  A  nis  le  m'uile  neart  dh'ulluich  mise 
%  i  fa  chomhair  tighe  mo  Dhè,  an  t-òr  chum 
m  nithe  do  òr,  agus  an  t-airgiod  chum  nithe 
m  do  airgiod,  agus  an  t-umha  chum  nithe  do  | 
jj.  umha,  agus  an  t-iarunn  chum  nithe  do 
iarunn,  agus  am  fiodh  chum  nithe  do 
i  ii  ifhiodh  ;  clachan  onics,  agus  clachan  r'an 
rta  |cur,  clachan  lonrach  agus  do  iomadh  dath, 
agus  gach  uile  ghnè  chlach  luachmhor,  ag- 
<:à  us  clacha  marmoir  am  pailteas. 
'jìàì'  3  Os  bàrr,  a  chionn  gu'n  do  shocraich 
mi  m'aigne  air  tigh  mo  Dhè,  tha  agam  do 
laim'  sheilbh  àraidh  fèin,  do  òr  agus  do  air- 

giod  a  thug  mi  seachad  do  thìgh  mo  Dhè,  i 
>  a  bhàrr  air  na  dlvulluich  mi  uile  fa  chomh- 
I  air  an  tighe  naoimh, 

lìjk'     4  Tri  mìle  tàlarm  òir,  do  òr  na  h-Ophir, 
agus  seachd  mìle  tàlann  do  airgiod  fìor- 
a  ghlan,  a  chòmhdachadh   bhallachan  an 
m  I  tighe  : 

i ':»  5  An  t-òr  fa  chomhair  nithe  do  òr,  agus 
uik  an  t-airgiod  fa  chomhair  nithe  do  airgiod, 
agus  fa  chomhair  gach  uile  ghnè  oibre  a 
m  nìthear  le  làmhaibh  luchd-ceirde.  Agus 

soi.  cò  a  tha  toileach  air  a  sheirbhis  a  chois- 
•i  reagadh  an  diugh  do'n  Tighearn  ? 

odIs     6  An  sin  thug  cinn  nan  aithriche  agus 

'yjr  :  uachdarain  threuhh  Israeil,  agus  naceann- 
j.  arda  mhìltean  agus  cheud,  maille  ris  an 
luchd-riaghlaidh  os  ceann  oibre  an  righ, 

tcoii  tabhartais  uatha  gu  toileach. 

itt  I  7  Agus  thug  iad  seachad  fa  chomhair 
'  |  seirbhis  tighe  Dhè,  do  òr  cùig  mìle  tàlann 
at  agus  deich  mìle  darcon,  agus  do  airgiod 
;i  deicli  mìle  tàlann,  agus  do  umha  ochd 
mlle  deug  tàlann,  agus  ceud  mìle  tàlann 

4  iaruinn. 

, >fi'  I    8  Agus  ge  b'e  aig  an  d'fhuaradh  clacha 


luachmhor,  thug  iad  seachad  iad  do  ion- 
mhas  tighe  an  Tighearna,  le  làimh  Iehiei 
a'  GhersoDaich. 

9  Agus  rinn  an  sluagh  gairdeachas  a 
chionn  gu'n  d'thug  iad  uatha  gu  toileach, 
a  chionn  le  cridhe  iomlan  gu'n  d'thug  iad 
tabhartas  uatha  gu  toileach  do'n  Tigh- 
earn  :  agus  rinn  Daibhidh  an  righ  mar  an 
ceudna  gairdeachas  le  aoiblioeas  mòr. 

10  Air  an  aobhar  sin  bheannaich  Daibh- 
idh  an  Tighearn  ann  am  fianuis  a'  chomh- 
chruinnich  uile :  agus  thubhairt  Daibh- 
idh,  Gu  ma  beannaicht'  thu,  a  Tighearna 
Dhia  Israeil  ar  n-athar,  gu  saoghal  nan 
saoghal. 

11  leatsa,  O  Thighearn,  a'  mhòrachd, 
agus  an  cumhachd,  agus  a'  ghlòir,  agus  a* 
bhuaidh,  agus  a'  mhòralachd ;  oir  is  leat 
na  h-uile  a  ta  air  nèamh  agus  air  talamh  : 
is  leat  an  rìoghaclid,  O  Thighearn,  agus 
tha  thu  air  t  àrdachadh  mar  cheann  thar 
na  h-uile. 

12  Uaitse  tha  teachd  araon  saoibhreas 
agus  urram,  agus  tha  thu  a'  rìoghachadh 

<  os  ceann  gach  uile,  agus  ann  ad  làimh  tha 
cumhachd  agus  neart;  agus  ann  ad  làimh 
tha  e  neach  a  dheanamh  mòr,  agus  neart  a 
thoirt  do  gach  uile. 

13  A  nis  uime  sin,  ar  Dia-ne,  tha  sinn 
a'  toirt  buidheachais  duit,  agus  a'  cliùth- 
achadh  t'ainm  urramaich. 

14  Ach  cò  mise,  agus  ciod  iad  mo 
shluagh,  gum  biodh  e  'nar  comas  tabhart- 
ais  a  thoirt  seachad  cho  toileach  air  an 
dòigh  so  ?  oir  is  ann  uaitse  tha  na  h-uile 
nithe,  agus  is  ann  do  d'  chuid  fèin  a  thug 
sinn  duit : 

15  Oir  m  coigrich  sinne  a'd'  fhianuis  ag- 
|  us   luchd-cuairt,  mar   ar  n-aithrichean 

uile  ;  mar  fhaileas  tha  ar  làithean  air  thal- 
amh,  agus  cha  'n'eil  buanas  ann. 

16  O  Thighearn  ar  Dia,  tha  'm  pailteas 
so  uile  a  dh'ulluich  sinne  a  thogail  tighe 
dhuit  fa  chomhair  t'ainm  naoimh  a° 
teachd  o  d'  làimh  fèin,  agus  m  leat  fèin  e 
gu  lèir. 

17  Tha  fios  agam  mar  an  ceudna,  mo 
Dhia,  gu'n  dearbh  thusa  an  cridhe,  agus 

|  gu  bheil  tlachd  agad  ann  an  treibhdhireas. 
Do  m'  thaobh-sa,  ann  an  treibhdhireas  mo 
chridhe,  thug  mi  gu  toileach  uam  mar  tha- 
bhartas  na  nithe  so  uile  :  agus  anischunn- 
aic  mi  le  h-aoibhueas  do  shluagh,  a  tha'n 
so  a  làthair,  a'  toirt  seachad  gu  toileach  an 
tabhartais  dhuitse. 

18  O  Thighearna  Dhia  Abrahaim,  Isaaic, 
agus  Israeil  ar  n-aithriche,  glèidh  so  gu 
bràth  ann  am  breithneachadh  smuainte 
cridhe  do  shluaigh,  agus  ulluich  an  cridhe 
dhuit  fèin ; 

19  Agus  thoir  do  Sholamh  mo  mhac 
cridhe  iomlan,  a  ghleidheadh  t'àitheantan, 
do  theisteis,  agus  doreachdan,  agusa  dhean- 
amh  nan  nithe  so  uile,  agus  a  thogail  na 
lùchairt  fa  chomhair  an  d'ulluich  mise. 

20  Agus  thubhairt  Daibliidh  ris  a' 
chomhchruinneachadh  uile,  A  nis  beann- 

.    aichibh  an  Tighearna  bhur  Dia.  Agus 
bheannaich  an  comhchruinneachadh  gu 
.   lèir  an  Tighearna  Dia  an  aithriche,  agus 
i   chrom  iad  sìos  an  cinn,  agus  thug  iad  urr- 

am  do'n  Tighearn  agus  do'n  righ. 
i      21  Agus  dh'ìobair  iad  ìobairtean  do'n 

Tighearn,  agus  thug  iad  seachad  ìobairte- 
loisgte  do'n  Tighearn  air  an  là  màireach  an 
dèigh  an  là  sin,  eadhon  mìle  tarbh,  mìle 
reithe,  agus  roìle  uan,  le'n  tabhartais- 
dibhe,  agus  ìobairtean  am  pailteas  air  son 
Israeil  uile  ; 

22  Agus  dh'ith  agus  dh'òl  iad  an  làthair 
an  Tighearn  air  ah  là  sin  le  mòr  shubh- 
achas  ;  agus  rinn  iad  Solamh  mac  Dhaibh- 
idh  'na  righ  an  dara  uair,  agus  dh'ung  iad 
e  do'n  Tighearna  'na  àrd  uachdaran,  agus 
Sadoc  'na  shagart. 

23  Agus  shuidh  Solamh  ann  an  caithir 
rìoghail  an  Tighearna  mar  righ  an  àite 
Dhaibhidh  'athar,  agus  shoirbhich  leis, 
agus  bha  Israel  uile  ùmhal  dha. 

24  Agus  strìochd  na  h-uachdarain  uile, 
agus  na  daoine  cumhachdach,  agus  mar 
an  ceudna  uile  mhic  righ  Daibhidh,  iad 
fèin  do  Sholamh  an  righ. 

25  Agus  dh'àrdaich  an  Tighearna  Sol- 
amh  gu  ro-mhòr  an  sealladh  Israeil  uile, 
agus  thug  e  mòralachd  rìoghail  dha  nach 


robh  aig  righ  sam  bith  roimhe  ann  an  Ia- 
rael. 

26  Mar  so  rìghich  Daibhidh  mac  Iese  os 
ceann  Israeil  uile. 

27  Agus  b'i  'n  ùine  a  rìghich  e  03  ceann 
Israeil  dà  fhichead  bliadhna :  ann  an  He- 
bron  rìghieh  e  seachd  bliadhna,  agus  ann 
an  Ierusalem  rìghich  e  tri  bliadhna  deug 
thar  fhichead. 

28  Agus  fhuair  e  bàs  ann  an  deadh  shean 
aois,  làn  do  làithibh,  do  shaoibhreas,  agus 
do  urram  :  agus  rìghich  Solamh  a  mhac 
'na  àit. 

29  A  nis  gnìomhara  Dhaibhidh  an  righ, 
eadar  thoiseach  agus  dheireadh,  feuch,  tha 
iad  sgrìobhta  ann  an  leabhar  Shamueil  an 
fhir-sheallaidh,  agus  ann  an  leabhar  Na- 
tain  an  fhàidh,  agus  acn  an  leabhar  Ghad 
an  fhir-sheallaidh. 

30  Maille  r'a  rìoghachadh  gu  lèir,  agus  a 
chumhachd,  agus  na  h-aimsirean  a  chaidh 
thairis  air,  agus  thar  lsrael,  agus  thar  uile 
rìoghachda  nan  dùchanna. 


DARA  LEABHAR 

NAN 

EACHDRAIDH. 


CAIB.  I. 

A  GUS  dhaingnicheadh  Solamh  mac 
J\_  Dhaibhidh  'na  rìoghachd,  agus  bha  'n 
Tighearn  a  Dhia  maille  ris,  agus  dh'àrd- 
aicli  se  e  gu  mòr. 

2  Agus  dhàithn  Solamh  do  Israel  uile, 
do  na  ceannardaibh  mhìltean  agus  cheud, 
agus  do  na  breitheamhnaibh,  agus  do  gach 
uachdaran  air  Israel  uile,  cinn  nan  aith- 
riche. 

3  Agus  chaidh  Solamh  agus  an  coimh- 
thional  uile  maille  ris  do'n  àit  àrd  a  bha 
ann  an  Gibeon ;  oir  an  sin  bha  pàilliun 
coimhthionail  Dè,  a  rinn  Maois,  òglach  an 
Tighearn,  anns  au  fhàsach. 

4  Ach  àirc  Dhè  thuff  Daibhidh  a  nìos  o 
Ciiiriat-iearim  do  'n  àit  a  dh'ulluich  Dai- 
bhidh  dh'i ;  oir  shuidhich  e  pàilliun  air  a 
son  ann  an  Ierusalem. 

5  Maranceudna,  bha'n  altair  umha,  a 
rinn  Besaleel  mac  Uri,  mhic  Huir,  an  sin 
fa  chomhair  pàilliuin  an  Tighearn ;  agus 
dli'iarr  Solamh  agus  an  coimhthional  e. 

6  Agus  chaidh  Solamh  suas  an  sin  a 
dh'ionnsuidh  na  h-altair  umha  am  fianuis 
an  Tighearn,  a  bha  aig  pàilliun  a'  choimh- 
thionail,  agus  dh'ìobair  e  oirre  mìle  ìob- 
airt-loisgte. 

7  Air  an  oidhche  sin  dh'fhoillsich  Dia  e 
fèin  do  Sholamh,  agus  thubhairt  e  ris,  Iarr 
ciod  a  bheir  mi  dhuit. 

8  Aitus  thubhairt  Solamh  ri  Dia,  Nochd 
thu  dò  Dhaibhidh  m'athair  caoimhneas 
mòr,  agus  rinn  thu  mise  a'm'  righ  'na  àit. 


9  A  nis,  a  Thighearna  Dhè,  coimhlionar 
do  ghealladh  do  Dhaibhidh  ra'athair  :  oir 
rinn-thu  mise  a'm'  righ  air  sluagh,  lìon- 
mhor  mar  dhuslach  na  talmhainn. 

10  Thoir  dhomh  a  uis  gliocas  agus  eòlas, 
a  chum  gu'n  tèid  mi  mach  agus  gu'n  tig 
mi  steach  roimh  an  t-sluagh  so  :  oir  cò  a's 
urrainn  breth  a  thabhairt  air  do  shluagh 
so  a  tha  cho  mòr  ? 

11  Agus  thubhairt  Dia  ri  Solamh,  A 
chionn  gun  robh  so  a'd'  chridhe,  agus 
nach  d'iarr  thu  beartas,  maoin,  no  cliu,  no 
anam  do  naimhdean,  agus  mar  an  ceudna 
nach  d'iarr  thu  saoghal  fada ;  ach  gu'n 
d'iarr  thu  dhuit  fèin  gliocas  agus  eòlas, 
leis  an  tugadh  tu  breth  air  mo  shluagh-sa, 
air  an  d'rinn  mi  thu  a'd'  righ  ; 

12  Tha  gliocas  agus  eòlas  air  an  tabhairt 
duit,  agus  bheir  mise  dhuit  beartas,  agus 
maoin,  agus  cliu,  air  clior  as  nach  robh  a 
leithid  aig  na  rìghrean  a  bha  romhad,  agus 
a'd'  dhèigh  nach  bi  a  leithid. 

13  Agus  thàinig  Solamh  o'n  àit  àrd  a 
bha  ann  an  Gibeon  gu  h-Ierusalem,  olàth- 
air  pàilliuin  a'  choimhthionail,  agus  rìgh- 
ich  e  os  ceann  Israeil. 

14  Agus  chruinnich  Solamh  carbaid  ag- 
us  marc-shluagh :  agus  bha  mìle  agus 
ceithir  cheud  carbad  aige,  agus  dà  mhìle 
dheug  marcach  ;  agus  chuir  e  iad  ann  am 
bailtibh  nan  carhad,  agus  maille  ris  an  righ 
ann  an  Ierusalem. 

15  Agus  thug  an  righ  air  airgiod  agus 
air  òr  a  bhi  ann  an  Ierusalem  mar  na 

clachan,  agus  air  na  crannaibh  seudair 
thug  e  bhi  uiar  na  croinn  shicomoir  a  tha 
anns  an  t-srath,  air  lionmhoireachd. 

16  Agus  thugadh  eich  do  Sholamh  a 
mach  as  an  Eiphit,  agus  snàth-lìn :  ghabh 
ceannaichean  an  righ  an  snàth-lìn  air 
luach. 

17  Agus  thàinig  iad  a  nìos,  agus  thug 
iad  a  mach  as  an  Eiphit  carbad  air  shè 
ceud  secel  airgid,  agus  each  air  cheud  ag- 
us  leth-cheud:  agusmarsin  do  uile  rìgh- 
ribh  nan  Hiteach,  agus  do  rìghribh  Shiria, 
le'n  làimh-san  thugadh  a  mach  iad. 

CAIB.  II. 

AGUS  shònraich  Solamh  tigh  a  thogail 
do  ainm  an  Tighearn,  àgus  tigh  d'a 
rìoghachd. 

2  Agus  dh'àireamh  Solamh  a  mac.h  deich 
agus  tri  fichead  mìle  fear-iomchair  eallaich, 
agus  ceithir  fichead  mìle  fear  gearraidh 
anns  a'  bheinn,  agus  tri  mìle  agus  sè  ceud 

shealltuinn  thairis  orra. 

3  Agus  chuir  Solamh  tcacMair  gu  Hu- 
ram  righ  Thiruis,  ag  ràdh,  Mar  a  rinn  thu 
ri  Daihhidh  m'athair,  agus  a  chuir  thu  d'a 
ionnsuidh  craobhan  seudair  a  thogail  tiglie 
dha  gu  còmhnuidh  a  ghabhail  ann,  dean 
riumsa  : 

4  Feuch,  tha  mi  gu  tigh  a  thogail  do 
ainm  an  Tighearna  mo  Dhè,  chum  a  chois- 
reagadh  dha,  gu  tùis  chùbhraidh  a  losgadh 
'na  fhianuis,  agus  air  son  an  arain  thais- 
beanta  bhith-bhuain,  agus  air  son  ìobairt- 
ean-loisgte  air  maduinn  agus  air  feasgar, 
air  na  sàbaidibh,  agus  air  na  gealaichibh 
nomha,  agus  air  àrd  fhèillibh  an  Tigh- 
earn  ar  Dè :  gu  bràth  tha  so  ceangailte  air 
Israel. 

5  Agus  bithidh  an  tigh  a  thogas  mise 
mòr :  oir  is  mòr  ar  Dia-ne  os  ceann  nan 
uile  dhèe. 

6  Ach  cò  a's  urrainn  tigh  a  thogail  dha, 
'nuair  nach  cum  na  nèamha,  no  nèamha 
nan  nèamh  e  ?  Agus  cò  mise  gu'n  togainn 
dha  tigh,  ach  a  mhàin  a  losgadh  ìobairtean 
'na  fhianuis  ? 

7  A  nis  ma  ta  cuir  a  m'ionnsuidh  duine, 
teòma  air  oibreachadh  ann  an  òr,  agus  ann 
an  airgiod,  agus  ann  an  umha,  agus  ann  an 
iarunn,  agus  ann  an  corcur,  agus  ann  an 
dearg,  agus  ann  an  gorm,  agus  a  tha  eòlach 
air  gearradh  gu  grinn  maille  ris  na  daoin- 
ibh  ealanta  a  tha  maille  rium-sa  ann  an 
ludah,  agus  ann  an  Ierusalem,  a  sholair 
Daihhidh  m'athair. 

8  Cuir  a  m'  ionnsuidh  mar  an  ceudna 
craobhan  seudair,  craobhan  giuthais,  agus 
craobhan  alguim  o  Lebanon  :  oir  tha  fhios 
agam  gu  bheil  do  sheirbhisich  eòlach  air 
fiodh  a  ghearradh  ann  an  Lebanon  :  agus, 
feuch,  bithidh  mo  sheirbhisich-sa  maille  ri 
d'sheirbliisich-sa. 

9  Eadhon  a  dheasachadh  dhomh  fiodha 
ann  am  pailteas  ;  oir  bithidh  an  tigh  a  tlia 
inise  gus  a  thogail  mòr  agus  iongantach. 

'O  Agus,  feuch.  bheir  mi  do  d  sheirbh- 
isich,  na  gearradairean  a  ghearras  fiodh, 
fichead  mìle  toinhas  do  chruithneuchd 
buailte,  agus  fichead  mìle  tomhas  eorna, 
agus  fichead  mìle  bat  fiona,  agus  fichead 
mìle  bat  oladh. 

11  Agus  fhreagair  Huram  righ  Thiruis 


ann  an  sgrìobhadh,  a  chuir  e  dh'ionnsuidh 
Sholaimh,  A  chionn  gu  bheil  gràdh  aig  an 
Tighearna  d'a  shluagh,  rinn  e  thusa  a'd* 
rigli  os  an  ceann. 

12  Thubhairt  Huram  mar  an  ceudna, 
Beannaichte  gu  robh  an  Tighearna  Dia  Is- 
raeil  a  rinn  nèamh  agus  talamh,  a  thug  do 
Dhaibhidh  an  righ  mac  glic,  aig  am  bheil 
eòlas  agus  tuigse,  a  thogadh  tigh  do'n 
Tighearn,  agus  tigh  d'a  rìoghachd. 

13  Agus  a  nis  chuir  mi  a  d'  ionnsuidh 
duine  eòlach,  aig  am  bheil  tuigse,  a  blia 
aig  Huram  m'athair ; 

14  Mac  mnà  do  nigheanaibh  Dhain,  ag- 
us  'athair  'na  dhuine  o  Thirus,  teòma  air 
oihreachadh  aun  an  òr,  agus  ann  an  air- 
giod,  ann  an  utnha,  ann  an  iarunn,  ann  an 
cloich,  agus  arin  am  fiodh,  ann  an  corcur, 
ann  an  gorm,  agus  ann  an  anart  grinn,  ag- 
us  ann  an  dearg ;  agus  air  gearradh  gach 
gnè  gearraidh,  agus  air  dealbhadh  gach  ni 
innleachdaich  a  chuirear  fa  'chomhair, 
maille  ri  d'  dhaoinibh  ealanta-sa,  agus 
daoinibh  èalanta  mo  thighearna  Dhaibh- 
idh  t'athar. 

15  A  nis  air  an  aohhar  sin  an  cruith- 
neachd,  agus  an  t-eorna,  an  oladh,  agus 
am  fion,  air  an  do  labhair  mo  thighearn, 
cuireadh  e  iad  a  dh'ionnsuidh  a  sheirbhis- 
each : 

16  Agus  gearraidh  sinne  fiodh  à  Leba- 
non,  a  rèir  gaeh  feum  a  bhios  agad  ;  agus 
bheir  sinn  a  d'ionnsuidh  e  'na  ràthaibh  air 
muir  gu  Iopa;  agus  bheir  thusa  suas  e  gu 
h-Ierusalem. 

17  Agus  dh'àireamh  Solamh  na  coigrich 
uile  a  bha  ann  an  tìr  Israeil,  an  dèigh  an 
àireimh  leis  an  d'àireamh  Daibhidh  'ath- 
air  iad;  agus  fhuaradh  ann  diubh  ceud 
agus  leth-cheud  mìle  agus  tri  mìle  agus  sè 
ceud. 

18  Agus  rinn  e  tri  fichead  agus  deich 
mìle  dhiubh  'nan  luchd-iomchair  eallach, 
agus  ceithir  fichead  mìle  nan  gearradair- 
ibh  anns  an  t-sliabh,  agus  tri  mìle  agus  sè 
ceud  'nan  luchd-amhairc  thairis  a  thoirt 
air  an  t-sluagh  obair  a  dheanamh. 

CAIB.  III. 

AGUS  thòisich  Solamh  air  togail  tighe 
an  Tighearn  ann  an  Ierusalem  air 
sliabh  Mhoriah,  far  au  d'thoillsicheadh  an 
Tighearna  do  Dhaibhidh  'athair,  anns  an 
àit  a  dh'ulluich  Daibhidh  ann  an  urlar- 
bualaidh  Ornain  an  Iehusaich. 

2  Agus  thòisich  e  air  togail  air  an  dara 
mìos,  anns  a'  cheathramh  bliadhna  d'a 
rìoghachadh. 

3  Agus  is  iad  so  na  nithe  a  shuidhich- 
eadii  le  Solamh  chum  tigh  Dhè  a  thogail : 
am  fad  ann  an  làmhaibh-coille,  a  rèir  a' 
cheud  tomhais,  tri  fichead  làmh-choille, 
agus  an  leud  fichead  làmh-choille. 

4  Agus  an  sgàth-thigh  a  bha  air  beui- 
aobh  an  tighe,  fichead  làmh-choille  'fhad, 
a  rèir  leoid  an  tighe,  agus  ceud  agus  tìch- 
ead  lùmh-choille  'àirde  :  agus  chòmhdaich 
e  thairis  e  air  an  taobh  a  stigh  le  h-òr  fior- 
ghlan. 

5  Agus  an  tigh  mòr  chòmhdaich  e  le 
fiodh  giuthais,  agus  chòmhdaich  e  thairis  e 
le  h-òr  fior-ghlan,  agus  thug  e  aircraobhan- 
paihne  èirigh  suas  air,  agus  slabhraidhean. 

6  Agus  sgeadaich  e  aa  tigh  le  clachaibh 
uaisle  air  sgàth  sgèimlie  ;  agus  b'e  aa  t-òr 
òr  Pharbhaim. 

7  Agus  chòmhdaich  e  thairis  aa  tigh,  aa 
saileao,  na  puist,  agus  a  bhallachaa,  agus 
a  dhorsao,  le  h-òr  ;  agus  ghearr  e  cherub- 
an  air  na  'oallachaibh. 

8  Agus  rinn  e  'n  tigh  ro-naomh  :  'fhad 
a  rèir  leoid  an  tighe,  fichead  làmh-choille, 
agus  a  leud  fichead  làmh-choille :  agus 
chòmhdaich  e  thairis  e  le  li-òr  fior-ghlao, 
a  thainig  gu  sè  ceud  tàlano. 

9  Agus  b'e  cothrom  nao  tairngean  leth- 
cheud  secel  òir  :  agus  chòmlidaich  e  thairis 
na  seòmraichean  uachdarach  le  h-òr. 

10  Agus  aoos  ao  tigh  ro-oaomh  rioD  e 
dà  cherub  do  obair  sho-ghluaiste,  agus 
ehòmhdaicb  e  thairis  le  li-òr  iad. 

1  1  Agus  blia  sgiathao  nan  cherub  fich- 
ead  làinh-choille  air  fad  :  aon  sgiath  cùig 
làmhao-coille,  a'  ruigheachd  gu  balla  an 
tigiie;  agus  an  sgiath  eile  cùig  làmhao- 
coille,  a'  ruigheachd  gu  sgiath  a'  cheruib 
eile  : 

12  Agus  sgiath  a'  cheruib  eile  cùig 
làmhau-coille,  a'  ruigheachd  gu  balla  an 
tigbe  ;  asrus  ao  sgiath  eile  cùig  làmhaa- 
coille,  tàthta  ri  sgiath  a'  cheruib  eile. 

13  Sgaoil  sgiathan  oao  cberub  siu  iad 
fèio  a  mach  fichead  làmh-choille  :  agus 
sheas  iad  air  ao  cosaibh,  agus  aa  aghaiah- 
eao  ris  an  taohh  a  stigh. 

14  Agus  rinn  e  am  brat  do  ghorm,  ag- 
us  do  chorcur,  agus  do  dhearg,  agus  do 
anart  grion,  agus  dh'oibrich  e  cherubau 
air. 

15  Agus  rioo  e  air  beulaobh  ao  tighe  dà 
phost  cùig  làmhan-coille  deug  thar  thich- 
ead  air  àirde,  agus  an  ceann  a  bha  air 
mullach  gach  aoin  diubh  cùig  làmhao- 
coille. 

16  Agus  rioo  e  slabhraidheao,  mar  aons 
a'  ghutìi-àit,  agus  chuir  e  iad  air  mullach 
uam  post ;  agus  rioo  e  ceud  pomgranat, 
agus  chuir  e  iud  air  na  slabhraidhibh. 

"17  Agus  chuir  e  suas  na  puist  air  beul- 
aobh  an  teampuill,  aoo  air  ao  làimh  dheis, 
agus  aoo  air  aa  làimh  chlì.  Agus  thug  e 
Iachin  mar  ainm  air  a'  phost  air  an  làimh 
dheis,  agus  Boas  mar  ainm  air  a'  phost  air 
ao  làimh  chli'. 

CAIB.  IV. 

AGUS  rino  e  altair  umha :  fichead 
làmh-choille  a  fad,  agus  fichead 
làmh-choille  a  leud,  agus  deich  làmhao- 
coille  a  h-àirde. 

2  Agus  rinn  e  muir  leaghta,  deich  làmh- 
an-coille  o  bhile  gu  bile,  cruinn  mu'n 
cuairt,  agus  cùig  làmhaa-coille  a  h-àirde  ; 
agus  chuairtich  soathainn  dheich  làmhan- 
coille  thar  fhichead  i  mu'n  cuairt. 

3  Agus  fuidhe  bha  coslas  dhamh,  a 
chuairtich  i  mu'n  cuairt,  deich  aoos  aD 
làmh-choille  a'  dol  mu  thimchioll  oa  mara 
mu'n  cuairt.  Thilareadh  dà  shreath  dhamh 
an  uair  a  thilgeadh  i  fèin. 

4  Sheas  i  air  dà  dhamh  dheug,  tri  ag 
amharc  gu  tuath,  agus  tri  ag  amharc  ao 
iar,  agus  tri  ag  amharc  gu  deas,  agus  tri  ag 
amharc  ao  ear :  agus  chuireadh  a'  mhuir 
orra  gu  h-àrd,  agus  bha  a'  chuid-dheiridh 
dluubh  uile  a  stigh. 


5  Agus  bha  leud  boiae  air  tiuighead 
ioote,  agus  bha  a  bile  air  a  dheaoamh  mar 
bhile  copaio,  Je  blàthaibh  lili  :  ghabh  i  ag- 
us  chum  i  tri  mìle  bat. 

6  Agus  rinn  e  deich  soithichean-ionn- 
laid,  agus  chuir  e  cùig  dhiubh  air  an  làimh 
dheis,  agus  cùig  air  ao  làimh  chlì,  a  dh'- 
ionolad  aonta :  nithe  na  h-ìobairt-loisgte 
nigh  iad  annta;  ach  bha  a'  mhuir  air  son 
nan  sagart,  a  dh'ionnlad  innte. 

7  Agus  rinn  e  deich  coinnleirean  òir,  af 
rèir  an  cumaidh,  agus  chuir  e  iad  anns  an 
teampull,  cùig  air  an  làimh  dheis,  agus  cùig 
air  ao  làimh  chlì. 

8  Agus  rion  e  deich  buird,  agus  chuir  e 
iad  anns  an  teampull,  cùig  air  ao  làimh 
dheis,  agus  cùig  air  au  làimh  chlì :  agus 
rioo  e  ceud  cuach  òir. 

9  Agus  rioo  e  cùirt  nan  sagart,  agus  a' 
chùirrTmliòr,  agus  dorsan  air  son  na  cùirte, 
agus  chòmhdaich  e  ao  dorsao  thairis  le 
h-umha. 

10  Agus  chuir  e  a'  mhuir  air  ao  taobh 
deas  do'n  cheaoo  au  ear,  fa  chomhair  ua 
h-àirde  deas. 

11  Agus  rinn  Hnram  na  h-aighnean, 
agus  na  sluasaidean,  agus  na  cuachan  ;  ag- 
us  chuir  Huram  crìoch  air  deanamh  na 
h-oibre  a  rioo  e  do  righ  Solamh  aoa  an 
tigh  Dhè : 

12  Eadhon  ao  dà  phost,  agus  ua  cuairt- 
eao,  agus  Da  cioo  a  bh'  air  mullach  ao  dà 
phuist,  agus  ao  dà  lìoo-obaira  chòmhdach- 
adh  dà  chuairt  aanceaoa  a  bh'  air  mullach 
oam  post : 

13  Agus  ceithir  cheud  pomgranat  do'n 
dà  lìon-obair ;  dà  shreath  phomgranat  do 
gach  lìon-obair,  a  chòmhdachadh  dà 
chuairt  nan  ceann,  a  bh'  air  na  puist. 

14  Agus  rinn  e  buinn,  agus  nnn  e  soith- 
icheao-ionolaid  air  na  buioa  : 

15  Aou  mhuir,  agus  dà  dhamh  dheug 
fuidhe  : 

16  Agus  oa  h-aighoeaa,  agus  oa  sluas- 
aideao,  agus  oa  greimicheao  feola,  agus  an 
uidheam  uile,  ritm  Hurara  do  righ  Solamh 
auu  aa  tigh  ao  Tighearoa  do  umha  lìobh- 
ta. 

17  Aou  ao  còmhoard  Iordaia  thilg  an 
righ  iad,  aoos  ao  talamh  chreadha  eadar 
Sucot  agus  Seredatah. 

18  Agus  rioo  Solamh  au  t-uidheam  so 
uile  aoo  am  mòr-phailteas  ;  oir  cha  robh  e 
comasach  cothrom  ao  umha  fhaghail  a 
mach. 

19  Agus  rioo  Solamh  ao  t-uidheam  uile 
a  bhuineadh  do  thigh  Dhè,  agus  an  altair 
òir,  agus  ua  buird  air  an  robh  arao  na  fia- 
nuis ; 

20  Agus  na  coionleireao  maille  r'an 
lòchraoaibh,  chum  gu'o  loisgeadh  iad  a 
rèir  a'  ghoàtha  air  beulaobh  a'  ghuth-àite, 
do  òr  fior-ghlan ; 

21  Agus  na  blàthan,  agus  na  lòchrain, 
agus  na  clobhachan,  do  òr,  eadhon  do'n  òr 
bu  ghloine ; 

22  Agus  na  smàladaireau,  asrus  oa  cuach- 
ao,  agus  na  spàioeao,  agus  oa  tùiseirean, 
do  òr  fion-ghlan  ; 

23  Agus  dol  a  steach  an  tighe,  a  dhors- 
aa  a  b'fhaide  a  stigh  aig  ao  iooad  ro- 
aaomh,  agus  dorsau  tighe  an  teampuill,  do 
òr. 


CAIB.  V.  VI. 

CAIB.  V. 

AGUS  chrìochnaicheadh  an  obair  uile  a 
rinn  Solamh  air  son  tighe  an  Tigh-  j 
earn :  agus  thug  Solainh  a  stigh  nithe  : 
naomhaichte  Dhaibhidh  'athar :  an  t-air- 
giod,  agus  an  t-òr.  agus  na  h-innealan  uile,  ! 
chuir  e  am  measg  ionmhasan  tighe  Dhè. 

2  An  sin  chruiunich  Solamh  seanairean 
Israei),  asrus  cinn  nan  treubh  uile,  ceann-  ; 
ardan  aitiiriche  chloinn  Israeil,  gu  h-Ieru-  i 
salem,  clium  gu'n  tugadh  iad  a  nìos  àirc 
coimhcheangaiì  an  Tighearn  à  baile  Dhai-  | 
bhidh,  a'se  Sion 


14  Agus  cha  b'urrainn  na  sagairt  seas- 
amh  h  fhrithealadh  air  sgàth  an  neoil: 
oir  lìon  glòir  an  Tighearna  tigli  Dhè. 

CAIB.  VI. 
A  N  SINthubhairt  Solamh,  Thubhairt  an 
J\.  Tighearna  gu'n  gabhadh  e  còmhnuidh 
ann  an  dorchadas  tiugh. 

2  Ach  thog  mise  tigh-còmhnuidh  dhuit, 
agus  àite  chum  thu  dhìhantuinn  ann  gu 
bràth. 

3  Agus  thionndaidh  an  righ  'aghaidb, 
bheannaich  e  uile  choimhthional  Is- 


3  Agus  chruinnich  fir  Israeil  uile  iad  i  raeil,  Cagus  uile  choimhthional  Israeil  'nan 


seasamh,) 

4  Affus  thubhairt  e,  Gu  ma  beannaichte 
an  Tighearna  Dia  Israeil,  a  choimhlion  le 
a  Iàimh  na  labhair  e  le  'bheul  ri  m'athair 
Daibhidh,  ag  ràdh, 

5  O'n  là  air  an  d'thug  rni  mo  shluagh  a 
mach  à  tìr  na  h-Eiphit,  cha  do  thagh  mi 
baile  sam  bith  à  uile  threubhan  Israeil  a 
thogail  tighe,  chum  gu'm  biodh  m'ainm  an 
sin,  agus  cha  do  thagh  mi  duine  sam  bith 

,  ceann  mo  shluaigh 


fèin  a  dh'ionnsuidh  an  righ  air  an  fhèill 
[ann  am  mìos  Etanim,]  is  e  sin  an  seachd- 
amh  mìos. 

4  Agus  thàinig  uile  sheanairean  Israeil ; 
agus  thog  na  Lebhithich  an  àirc. 

5  Agus  thug  iad  suas  an  àirc,  agus  pàill- 
iun  a'  choimhthionail,  agus  na  soithichean 
naomha  uile  a  bha  sa'  phàilliun :  thug  na 
sagairt  agus  na  Lebhithich  iad  sin  suas. 

6  Agus  dhìobair  righ   Solamh,  agus 
coimhthional  Israeil  uile  a  chruinnich  d'a  gu  bhi  'nauachdaran 
ionnsuidh  roimh  an  àirc,  caoraich  agus  Israeil. 

crodh,  nach  robh  e'n  comas  àireamh  no  6  Ach  a  nis  thagh  mi  Ierusalem,  a 
mheas,  a  thaobh  lìonmhoireachd.  !  chum  gu'm  biodh  m'ainrn  an  sin  ;  agus 

7  Agus  thug  na  sagairt  a  steach  àirc  thagh  mi  Daibhidh  gu  bhi  os  ceann  mo 
coimhcheangail  an  Tighearna  d'a  h-àite   shluaigh  Israeil. 

fèin,  do  ghuth-àit  an  tighe,  do'n  ionad  a's  j    7  Agus  bha  e  ann  an  cridhe  Dhaibhidh 
ro-naomh,  eadhon  fuidh  sgiathaibh  nan  1  m'athar  tigh  a  thogail  do  ainm  an  Tigh- 
•   cherub  :  \  earna  Dè  Israeil. 

8  Oir  sgaoil  na  cheruban  a  mach  an\  8  Agus  thubhairt  an  Tighearna  ri  Daibh- 
sgiathan  os  ceann  àite  na  h-àirce,  agus  idh  m  athair,  A  chionn  gu'n  robh  e  ann 
chòmhdaich  na  cheruban  an  àirc  agus  a  I  ad  chridhe  tigh  a  thogail  do  m'  ainm-sa,  is 
lunuan  gu  h-àrd.  j  maith  a  rinn  thu  gu'n  robh  e  ann  do 

9  Agus  tharruing  iad  a  mach  na  lunnan,  i  chridhe  : 
air  chor  as  gu'm  faicte  cinn  nan  lunn  o'n  I    9  Gidheadh,  cha  tog  thusa  an  tigh,  ach 
àirc  fa  chomhair  a'  ghuth-àite  ;  ach  cha'n  j  do  mhac  a  thig  a  mach  as  do  leasraibh, 
fhaicte  a  mach  iad:  agus  tha  iad  an  sin  '  togaidh  esan  an  tigh  do  m'ainm-sa. 
gus  an  làn  diugh.  |     10  Agus  choimhlion  an  Tighearn  'fhocal 

10  Cha  robh  ni  air  bith  anns  au  àirc  ach  a  labhair  e,  agus  dh  èirich  mise  suas  an 
an  dà  chlàr  a  chuir  Maois  an  sin  ann  an  ,  àite  Dhaibhidh  m'athar,  agus  tha  mi  a'm' 
Horeb,  an  uair  a  rinn  an  Tighearna  coimh-  :  shuidhe  air  righ-chaithir  Israeil,  mar  a 
cheangal ri  cloinn  Israeil,  ag  teachd  a  mach  labliair  an  Tighearn,  agus  thog  mi  an  tigh 
dhoibh  as  an  Eiphit.  do  ainm  an  Tìghearna  Dè  Israeil : 

11  Agus  an  uair  a  thàinig  na  sagairt  a  11  Agus  shuidliich  mi  an  sin  an  àirc, 
mach  as  an  ionad  naomh ;  (oir  naomliaich-  |  anns  aìn  blieil  coimheheani:al  an  Tigh- 
eadh  na  sagairt  uile  a  bha  làthair:  cha  \  earn,  a  riun  e  ri  cloinn  Israeil. 


robh  iad  a'  feitheamh  san  am  sin  a  rèir  an 
roinnean  : 

12  An  sin  bha  na  Lebhithich,  an  luchd- 
seinn,  agus  iad  uile  do  Asaph,  do  Heman, 
do  Iedutun,  maille  r'am  macaibh  agus  am 
bràithribh,  air  dhoibh  bhi  air  an  sgead- 
achadh  ann  an  lìon-eudach  geal,  le  ciom- 
balaibh,  agus  le  saltairibh,  agus  le  clàr- 
saichibh,  'nan  seasamh  aig-  a'  cheann  an 


12  Agus  sheas  e  roimh  altair  an  Tigh- 
earn,  an  làthair  uiie  ehoimhthionail  Is- 
raeil,  a^us  sgaoil  e  mach  a  làmhan, 

13  (Oir  rinn  Solamh  bonn  umha,  a^us 
chuir  se  e  ann  am  meadhon  na  cùirte,  cùig 
làmhan-coille  air  fad,  agus  cùig  làmhan- 
coille  air  leud,  agus  trilàmhan-coille  air 
àirde  ;  agus  sheas  e  air,  agus  leig  se  e  fèiu 
air  a  ghlùinibh  an  làthair  coimhthionail  Is- 


ear  do'n  altair,  agus  maille  riu  ceud  agus  raeil  uile,  agus  sgaoil  e  macli  a  làmhan  gu 


ficbead  sagart  a'  deanamh  fuaim  le  trom 
paidibh.) 

13  Agus  blia  iad  mar  aon  a'  deanamh 
fuaim  le  trompaidibh,  agus  a'  seinn,  a 
thoirt  air  aon  ghuth  a  bhi  air  a  chluinn- 
tinn  a  mholadh  agus  a  thoirt  buidheachais 
do'n  Tighearn.  Ach  an  uair  a  thog  iad 
suas  an  guth  leis  na  trompaidibh,  agus  na 
ciombalaibh,  agus  na  h-innealaibh  ciuil, 
agus  a  bha  iad  a'  moladh  an  Tighearn,  a 
ciiionn  gu  bheil  e  maith,  a  chionn  gu  rnair 
a  thròcair  gu  bràth ;  an  sin  lìonadh  an 
tigh  le  neul,  tigh  an  Tighearn. 


nèamh,) 

14  Agus  thnbhairt  e,  A  Thighearna  Dhè 
Israeil,  cha  'n'eil  Dia  ann  cosmhuil  riutsa 
anns  na  nèamhaibh,  no  air  an  talamh,  a 
chumas  coimhcheangal  agus  tròcair  ri  d' 
sheirbhisich,  a  ghluaiseas  a'd'  fhianuis  le 
'n  uile  chridhe : 

15  A  chum  ri  t'òglach  Daibhidh  m'athair 
an  ni  a  labhair  thu  ris  ;  oir  labhair  thu  le 
d'  bheul,  agus  le  d'  làimh  choimhlion  thu, 
mar  air  an  là'n  diugh. 

16  A  nis  uime  sin,  a  Thizhearna  Dhe  Is- 
|  raeil,  cum  ri  t'òglach  Daibhidh  m'athau 

an  ni  a  labhair  thu  ris,  ag  ràdh,  Cha  bhi 
duine  dhìth  ort  a'm'  fhianuis-sa,  a  shuidh- 
eas  air  righ-chaithir  Israeil,  ma  choimhid- 
eas  a  mbàin  do  chlann  an  slighe,  a  ghluas- 
ad  ann  am  lagh,  mar  a  ghluais  thusa  a'm' 
fhianuis. 

17  Agus  a  nis,  a  Thighearna  Dbè  Israeil, 
daingnichear  t'fhocal  a  labhair  tbu  ri  t'òg- 
lach  Daibhidli. 

18  Ach  an  gabh  Dia  da  rìreadh  còmb- 
nuidh  maille  ri  daoinibh  air  an  talamh  ? 
feuch,  cha  cbum  na  nèamban  agus  nèamha 
nan  nèamh  tbusa ;  cia  is  ro  lugha  na  siu 
an  tigh  so  a  tliog  mise  ? 

19  Gidheadh,  amhairc  air  nrnuigh  do 
sheirbhisich,  agus  air  'athcbuinge,  a 
Thighearna  mo  Dhia,  a  dh'èisdeachd  ris  a' 
ghlaodh  agus  ris  an  urnuigh,  a  tha  do 
sheirbhiseach  a'  deanamh  a'  d'fhianuis  ; 

20  A  chum  gu'm  bi  do  shùilean  fosgailte 
ris  an  tigh  so  a  dh'oidhche  agus  a  là,  eadh- 
on  ris  an  àite  mu'n  dubhairt  thu  gu'n 
cuireadh  tu  t'ainm  an  sin,  a  dh'èisdeachd 
ris  an  urnuigh  a  ni  do  sheirbbiseach  a 
dh'ionnsuidh  an  àite  so. 

21  Eisd  air  an  aobbar  sin  ri  athchuinge 
do  sheirbhisich,  agus  do  shluaigb  Israeil, 
an  uair  a  ni  iad  urnuigb  a  dh'ionnsuidh  an 
àite  so ;  agus  èisd  tbusa  o  t'àite-còmh- 
nuidh,  o  na  nèambaibh  ;  agus  an  uair  a 
dh'èisdeas  tu,  maith  dhoibh. 

22  Ma  pheacaicheas  duine  an  aghaidh  a 
cboimhearsnaich,  agus  ma  dh'iarras  e 
mionnan  air,  a'  toirt  air  mionnacliadh,  ag- 
us  gu  n  tig  na  mionnan  an  làthair  t'altar- 
ach  anns  an  tigh  so ; 

23  An  sin  èisd  thusa  o  na  nèamhaibh, 
agus  dean,  agus  thoir  bretli  air  do  sheir- 
bhisich,  ag  ìocadh  do'n  aingidh,  a'  toirt  a 
shlighe  air  a  cheann  fèin  ;  àgus  a'  fìrean- 
achadh  an  fhìrein,  a'  tabhairt  da  a  rèir 
'fhìreantachd. 

24  Agus  ma  bhuailear  do  shluagh  Israel 
an  làthair  an  nàmhaid,  a  chionn  gu'n  do 
pheacaich  iad  a'd'  aghaidh,  agus  ma  phill- 
eas  iad  agus  gu'n  aidich  iad  t'ainm,  agus 
gu'n  dean  iad  urnuigh,  agus  gu'n  guidh 
iad  a'd'  làthair  anns  an  tigh  so  ; 

25  An  sin  èisd  thusa  o  na  nèamhaibh, 
agus  maith  peacadh  do  shluaigh  lsraeil, 
agus  thoir  a  rìs  iad  do'n  fhearann  a  thug 
thu  dhoibh  fèin  agus  d'an  aithrichibh. 

2G  An  uair  a  dhruidear  na  nèamhan, 
agus  nach  bi  uisge  ann,  a  chionn  gu'n  do 
pheacaich  iad  a'd'  aghaidh-sa,  agus  a  ni 
iad  urnuigb  a  dh'ionnsuidh  an  àite  so,  ag- 
tis  a  dh'aidicheas  iad  t  ainm,  agus  a  dh'- 
iompaicbear  iad  o'm  peacadh,  an  uair  a 
chuireas  tu  fuidh  àmhghar  iad  ; 

27  An  sin  èisd  thusa  o  na  nèamhaibh, 
agus  maith  peacadh  do  sheirbhiseach,  agus 
do  shluaigh  lsraeil,  a  chum  gu'n  teagaisg 
thu  dhoibh  an  t-slighe  mhaith  air  an  còir 
.dhoibh  gluasad,  agus  gu'n  cuir  thu  uisge 
air  an  fhearann  a  thug  thu  do  d'  shluagh 
mar  oighreachd. 

28  An  uair  a  bhios  gorta  anns  an  tìr,  an 
uair  a  bhios  plàigh  ann,  an  uair  a  bhios 
seargadh  ann,  no  fuar-dbealt,  locust,  no 
burruis  ;  an  uair  a  theannaicheas  a  nàmh- 
aid  e  ann  an  tìr  a  bhailte,  ciod  air  bith 
plàigh,  agus  ciod  air  bith  euslaint  a  bhios 
ann  ; 


29  Ge  fre  urnuigh,  ge  h'e  athchuinge  a 
cbuirear  suas  le  duine  sam  bith,  no  le  d' 
shluagh  Israel  uile,  an  uair  a  bhios  fios  aig 
gach  aon  air  a  phlàigh  fèin,  agus  a  dhoil- 
gheas  fèin,  agus  a  sgaoileas  e  mach  a  làmh- 
an  a  dh'ionnsuidh  an  tighe  so  ; 

30  An  sin  èisd  thusa  o  na  nèamhaibh,  o 
t'àite-còmhnuidh,  agus  maith,  agus  thoir 
do  gach  duine  a  rèir  a  shlighean  uile,  a  tha 
fios  agad  air  a  chridhe  ;  (oir  is  ann  agadsa, 
agadsa  mhàin  a  tha  fios  air  cridheachaibh 
chloinn  nan  daoine ;) 

31  A  chum  gu'm  bi  eagal  orra  romhad- 
sa,  a  gbluasad  ann  ad  shlighilih  rè  an  làith- 
ean  uile  a  bhios  iad  beò  anns  an  tir  a  thug 
thu  d'ar  n-aithrichibh. 

32  Os  bàrr,  a  thaobh  a'  choigrich,  nach 
'eil  do  d'  shluagh  Israel,  ach  a  thig  à  tìr 
cbèin  air  sgàth  do  mhòir  ainme-sa,  agus  do 
làimbe  làidir,  agus  do  ghairdein  sìnte 
mach,  agus  a  thig  agus  a  ni  urnuigh  anns 
an  tigh  so ; 

33  An  sin  èisd  thusa  o  na  nèambaibh,  o 
t'àite-còmhnuidh,  agus  dean  a  rèir  nan  uile 
nithe  mu  n  glaodh  an  coigreach  riut ;  a 
chum  gu'm  bi  eòlas  aig  uile  shlòigh  na 
talmhainn  air  t'ainm,  agus  gu'ra'  bi  eagal 
orra  romhad,  mar  a  ta  air  do  shluagh  Is- 
rael,  agus  gu'm  bi  fios  aca  gu'n  goirear 
t'ainm-sa  air  an  tigh  so  a  thog  mise. 

34  An  uair  a  thèid  do  shluagh  a  mach  a 
chogadh  an  aghaidb  an  naimhdean  air  aa 
t-slighe  air  an  cuir  thu  iad,  agus  a  ni  iad 
urnuigh  riut  a  làimh  a'  bhaile  so  a  rògh- 
naich  thusa,  agus  an  tighe  a  thog  mise  do 
t'ainm ; 

35  An  sin  èisd  thusa  o  na  nèamhaibh 
r'an  urnuigh  agus  r'an  athchuinge,  agus 
cum  ceartas  riu. 

36  An  uair  a  pheacaiclieas  iad  a'd'  agh- 
aidh,  (oir  clia  'n'eil  duine  ann  nach  peae- 
aich,)  agus  a  lasas  t'thearg  'nan  aghaidh, 
agus  a  bheir  thu  thairis  iad  d'  an  naimh- 
dibh,  agus  a  bheir  iad  leo  'nam  braighdibh 
iad  do  thìr  am  fad  no  am  fagus ; 

37  Gidheadh  ma  thig  iad  gu  inntinn 
cheart  anns  an  tìr  d'an  d  thugadh  'nam 
braighdibh  iad,  agus  ma  dh'iompaichear 
iad,  agus  ma  ni  iad  urnuigh  riut  ann  an 
tìr  am  braighdeanais,  ag  ràdh,  Pheacaich 
sinn,  rinn  sinn  gu  h-eucorach,  agus  rinn 


in  gu  h-aingidh  : 
38  Mapl  " 


hilleas  iad  a  d'  ionnsuidh-sa  le'n 
uile  chridhe,  agus  le'n  uile  anam,  ann  an 
tìr  am  braigbdeanais,  d'an  d'thugadh  iad 
'nam  braighdibh,  agus  ma  ni  iad  urnuigh 
a  làimh  an  tìre  fèin  a  thug  thu  d'an  aith- 
richibh,  agus  a  làimh  a'  bhaile  a  ròghnaich 
thu,  agus  a  làimli  an  tighe  a  thog  mise  do 
t'ainm ; 

39  An  sin  èisd  thusa  o  na  nèamhaibh,  o 
t'àite-còmhnuidh,  r'an  urnuigh  agus  r'an 
athchuinge,  agus  cum  ceartas  riu,  agus 
maith  do  d'  shluagh  a  pheacaich  a'd'  agh- 
aidh. 

40  A  nis,  mo  Dhia,  bitheadh,  guidheam 
ort,  do  shùilean  fosgailte,  agus  thugadh 
do  chluasan  an  aire  do  urnuigh  an  àite 
so. 

41  Ach  a  nis  èirich  thusa,  a  Thighearna 
Dhè,  do  d'  àite  suaimhneis,  thu  fèin,  agus 
àirc  do  neirt.  Bitheadh  do  shagairt,  a 
Thighearna  Dhè,  air  an  sgeadachadh  le 

slàinte,  agus  deanadh  do  naoimh  gaird- 
eachas  ann  am  maitheas. 

42  A  Thighearna  Dliè,  na  tionndaidh 
air  falhh  gnùis  t'aoin  ungta :  cuirnhnich 
"~     tròcairean  Dhaihhidh  do  sheirbhisich. 

CAIB.  VII. 

AGUS  an  uair  a  chuir  Solamh  crìoch  air 
urnuigh  a  dheanamh,  thàinig  an  teine 
a  nuas  o  nèamh.  agus  ioisg  e  suas  an  tabh- 
artas-loisgte  agus  na  h-ìobairtean  ;  agus 
lìon  glòir'an  Tiglvearn  an  tigh. 

2  Agus  cha  b'urrainn  na  sagairt  dol  a 
steach  do  thigh  an  Tisrhearn,  a  cliionn 

•1    gu'n  do  Ron  glòir  an  Tighearn  tigh  an 
Tighearn. 

3  Agus  an  uair  a  chunnaic  clann  Israeil 
uile  m'ar  a  thàinig  an  teine  nuas,  agus  glòir 
an  Tighearn,  air  an  tigh,  chrom  siad  iad 
fèin  le'n  aghaidhibh  chum  na  talmhainn 
air  an  urlar,  agus  rinn  iad  aoradh,  agus 
inhol  iad  an  Tighearn,  a  chionn  gu  bheil 
e  maith,  gu  mair  a  thròcair  gu  bràth. 

4  An  ~sin  dh  ìobair  an  righ  agus  an 
sluagh  uile  ìobairtean  am  fianuis  an  Tigh- 
earn. 

•5  Agus  dh'ìobair  righ  Solamh  mar  ìob- 
airt  dà  mhile  fichead  bò,  agus  ceud  agus 
fichead  mìle  caora  :  agus  choisrig  an  righ 
agus  an  sluagh  uile  tigh  Dhè. 

6  Agus  dh'fheith  na  sagairt  air  an 
dreuchd  ;  na  Lebhithich  mar~an  ceudna  le 
innealaibh-ciuil  an  Tighearn,  a  rinn  Dai- 
bhidh  an  righ  a  mholadh  an  Tighearn,  a 
chionn  gu  mair  a  thròcair  gu  bràth,  an 
uair  a  bha  Daibhidh  a'  cliùtnachadh  le  'n 
làimh-san  :  agus  shèid  na  sagairt  tromp- 
aidean  rompa,  agus  sheas  Israel  uile. 

7  Agus  naomhaich  Solamh  meadhon  na 
cùirte  a  bha  fa  chomhair  tighe  an  Tigli- 
earn  :  oir  thug  e  suas  an  sin  ìobairtean- 
loisgte,  agus  saill  nau  tabhartas-sìth,  a 
chionn  nach  b'urrainn  an  altair  umha  a 
rinn  Solamh  na  h-ìobairtean-loisgte,  agus 
na  tabhartasan-bìdh,  agus  an  t-saill,  a 
ghabhail. 

8  Agus  chum  Solamh  anns  an  àm  sin  an 
fhèill  seachd  làithean,  agus  Israel  uile 
raaille  ris,  comhchruinneachadh  ro-mhòr, 
o  dhol  a  stigh  Hamait  gu  ruig  amhainu  na 
h-Eiphit. 

9  Agus  air  an  ochdamh  là  chum  iad  àrd 
choimhthional;  oir  chum  iad  coisreagadh 

i  na  h-altaracb  seachd  làithean,  agus  an 

!  fhèill  seachd  làithean. 

j  10  Agus  air  an  treas  là  fichead  do'n 
t-seachdamh  mìos  leig  e  an  sluagh  air  falbh 
d'am  bùthaibh,  aoibhinn,  agus  subhach 
'nan  cridhe  air  son  a'  mhaitheis  a  nochd 
an  Tighearna  do  Dhaibhidh,  agus  do  Shol- 
amh,  agus  do  Israel  a  shluagh. 

11  Agus  chrìochnaich  Solamh  tigh  an 
Tighearn,  agus  tigh  an  righ ;  agus  gach  ni 
a  thàinig  ann  an  cridhe  Sholaimh  a  dhean- 
amh  ann  an  tigh  an  Tighearn,  agus  'na 
thigh  fèin,  shoìrbhich  leis  'na  dheanamh. 

12  Agus  dh'  fhoillsich  an  'l'ighearn  e 
fèin  do  Sholamh  san  oidhche,  agus  thubh- 
airt  e  ris,  Chuala  mi  t'urnuigh,  agus  thagh 
mi  'n  t-àite  so  dhomh  fèin  air  son  tighe 
ìobairte. 

13  Ma  dhruideas  mi  na  nèamhan,  agus 
aach  bi  uisge  ann,  no  raa  dh'àithneas  mi 


do  na  locuist  am  fearann  itheadh  suas,  no 
ma  chuireas  mi  plàigh  am  measg  mo 
shluaigh  ; 

14  Ma  dh'irioslaicheas  mo  shluagh  air  an 
goirear  m'ainm  iad  fèin,  agus  gu'n  dean 
iad  urnuigh,  agus  gu'u  iarr  iad  mo  ghnùis, 
agus  gu'm  pill  iad  o'n  droch  shlighibh,  an 
sin  cluinnidh  mise  o  na  nèamhaibh,  agus 
maithidh  mi  am  peacadh,  agus  leighisidh 
mi  am  fearann. 

15  A  nis  bithidh  mo  shùilean  fosgailte, 
agus  bheir  mo  diluasan  an  aire  do  urnuigh 
an  àite  so : 

16  Oir  a  nis  thagh  mi  agus  naomhaich 
mi  an  tigh  so,  chum  gu'm  bi  m'ainm  an 
sin  gu  bràth  ;  agus  bithidh  mo  shùilean  ag- 
us  mo  chridhe  an  sin  gacli  là. 

17  Agus  ma  ghluaiseas  tusa  ann  am 
fhianuis,  mar  a  ghluais  Daibhidh  t'athair, 
agus  ma  ni  thu  a  rèir  gach  ni  a  dh'àithn 
mi  dhuit,  agus  gu'n  glèidh  thu  mo  reaehd- 
an  agus  mo  bhreitheanais  ; 

18  An  sin  daingnichidh  mise  righ-chai- 
thir  do  rioghachd,  mar  a  rinn  rni  coimh- 
cheangal  ri  Daibhidh  tathair,  ag  ràdh, 
Cha  bhi  duine  dhìth  ort  gu  bhi  'na  uachd- 
aran  ann  an  lsrael. 

19  Ach  ma  thionndaidheas  sibh  uam, 
agus  gu'n  trèig  sibh  mo  reachdan  agus 
m'àitheantau  a  chuir  mi  roimhibh,  agus 
gu'n  tèid  sibh  agus  gu'n  dean  sibh  seirbhis 
do  dhiathaibh  eile,  agus  gu'n  sleuchd  sibh 
dhoibh  ; 

20  An  sin  spìonaidh  mise  sibh  à  m'fhear- 
ann  a  thug  mi  dhuibh  ;  agus  an  tigh  so  a 
naomhaich  mi  do  m'aium,  tilgidh  mi  as 
mo  shealladh,  agus  ni  mi  e  'na  shamhladh 
agus  'na  leth-fhocal  am  measg  nan  uile 
chinneach. 

21  Agus  an  tigh  so  a  bha  co  àrd,  bithidh 
iongantas  air  gach  neach  a  thèid  seachad 
air,  agus  their  e,  C'ar  son  a  rinn  an  Tigh- 
earna  mar  so  ris  an  tìr  so,  agus  ris  an  tigh 
so? 

22  Agus  freagrar,  A  chionn  gu'n  do 
thrèigiadan  Tighearna  Dia  an  aithriche, 
a  tliug  a  mach  iad  à  tìr  na  h-Eiphit,  agus 
gu'n  3o  ghabh  iad  d'an  ionnsuidh  diatlian 
eile,  agus  gu'n  do  shleuchd  iad  dhoibh,  ag- 
us  gu'n  do  rinn  iad  seirbhis  dhoibh  ;  uime 
sin  thug  e  an  t-olc  so  uile  orra. 

CAIB.  VIII. 

AGUStharladh  an  ceannfhichead  bliadh- 
na,  anns  an  do  thog  Soh-tmh  tigh  an 
Tjghearn  agus  a  thigh  fèin, 

2  Na  bailtean  a  thug  Huram  do  Shol- 
amh,  gu'n  do  thog  Solamh  iad,  agus  thug 
e  air  cloinn  Israeil  còmhnuidh  a  ghabhail 
an  sin. 

3  Agus  chaidh  Solamh  gu  Hamat-sub- 
ah,  agus  thug  e  buàidh  air. 

4  Agus  thog  e  Tadmor  anns  an  fhàs- 
ach,  agus  na  bailtean  ionmhais  uile  a  thog 
e  ann  an  Hamat. 

5  Mar  an  ceudna  thog  e  Bet-horon 
uachdarach,  agus  Bet-horon  ìochdarach, 
bailte  daingnichte,  le  ballachaibh,  geataibh 
agus  crannaibh : 

6  Agus  Baalat,  agus  na  h-uile  b'iailtean 
ionmhais  a  bha  aig  Solamh,  agus  uilc 
bhailte  nan  carbad,  agus  bailtean  a'mharc- 
shlnaigh,  agus  uile  mhiann  Sholaimh  a 

mhiannaich  e  thogail  ann  an  Ierusalem, 
agus  ann  an  Lebanon,  agus  ann  an  uile 
thìr  a  thighearnais. 

7  A  thaobh  an  t-sltiaigh  uile  a  dh'fhàg- 
adh  do  na  Hitich,  agus  do  na  h-Amor- 
aich,  agus  do  na  Peridsich,  agus  do  na 
Hibhich,  agus  do  na  Iebusaich,  nach  robh 
do  Israel, 

8  D'an  cloinn  a  dh'fhàgadh  'nan  dèigh 
anns  an  tìr,  nach  do  sgrios  clann  Israeil, 
dhiuhhsan  thog  Solamh  cìs  gus  an  là'n 
diugh. 

9  Ach  do  chloinn  Israeil  cha  d'rinn  Sol- 
amh  tràill  sam  bith  air  son  'oibre ;  oir  bha 
iad  'nam  fir-chogaidh,  agus  'nan  uachdar- 
anaibh,  agus  'nan  ceannardaibh  aige,  agus 
'nan  riaghlairibh  a  charbad  agus  a  mharc- 
shluaigh. 

10  Agus  b'  iad  so  uachdarain  an  luchd- 
dreuchd  a  bha  aig  ritfh  Solamh,  dà  cheud 
agus  leth-cheud  a  riaghail  os  ceann  an 
t-sluaigh. 

11  Agus  thug  Solamh  suas  nighean  Pha- 
raoh  à  baile  Dhaibhidh  a  dh'ionnsuidh  an 
tighe  a  thog  e  dh'i:  oir  thubhairt  e,  Cha 
ghabh  mo  bhean-sa  còmhnuidh  ann  an 
tigh  Dhaibhidh  righ  Israeil ;  oir  is  naomh 
na  h-àitean  d'an  d'thàinig  àirc  an  Tigh- 
earna  steach. 

12  An  sin  dh'ìobair  Solamh  ìohairtean- 
loisgte  do'n  Tighearn,  air  altair  an  Tigh- 
earn,  a  thog  e  fa  chomhair  an  sgàth- 
thighe  ; 

13  A  dhlighe  fèin  air  gach  là,  ag  \obradh 
a  rèir  àithne  Mhaois,  air  na  sàbaidibh,  ag- 
us  air  na  gealaichibh  nomha,  agus  air  na 
fèillihh  sònraichte,  tri  uairean  sa'  bhliadh- 
na,  air  fèill  an  arain  neo-ghoirtichte,  agus 
air  fèill  nan  seachduin,  agus  air  fèill  nam 
pàilliun. 

14  Agus  shuidhich  e,  a  rèir  riaghailt 
Dhaibhidh  'athar,  roinnean  nan  sagart 
chum  an  seirbhis,  agus  na  Lebhithich 
chum  an  cùraim,  a  raholadh  agus  a  fhrith- 
ealadh  am  fianuis  nan  sagart,  a  rèir  dlighe 
gach  là ;  agus  na  dorsairean  a  rèir  an 
roinnean  air  gacli  geata  :  oir  mar  sin  dh'- 
àithn  Daibhidh  òglach  Dhè. 

15  Agus  cha  do  chlaon  iad  o  'àithne  an 
righ  mu  na  sagairt  agus  na  Lebhithich,  a 
thaobh  ni  air  bith,  no  thaobh  nan  ion- 
mhas. 

16  Agus  dheasaicheadh  obair  Sholaimh 
uile  gu  ruig  an  là  anns  an  do  leagadh  bun- 
ait  tighe  an  Tighearn,  agus  gus  an  do 
chrìochnaicheadh  e.  Mar  sin  rinneadh 
tigh  an  Tighearna  gu  h-iomlan. 

17  An  sin  chaidh  Solamh  gu  h-Esion- 
geber,  agus  gu  h-Elot,  air  taobh  na  mara 
ann  an  tìr  Edoim. 

18  Agus  chuir  Huram  d'a  ionnsuidh  le 
iàimh  a  sheirbhiseach  longa,  agus  seirbhis- 
ich  aig  an  robh  eòlas  na  fairge ;  agus 
chaidh  iad  maille  ri  seirbhisich  Sholaimh 
gu  h-Ophir,  agus  thug  iad  as  a  sin  ceithir 
cheud  agus  leth-cheud  tàlann  òir,  agus 
thug  iad  gu  righ  Solamh  iad. 

CAIB.  IX. 
\  GUS  an  uair  a  chuala  ban-righinn  She- 
J\.  ba  cliù  Sholaimh,  thàinig  i  a  dhearbh- 
adh  Sholaimh  le  ceisdibh  cruaidhe  gu 
h-Ierusalem,  le  cuideachd  ro-mhòir,  agus 


le  càmhalaibh  a'  giùlan  spìosraidh  agus  òir 
ann  am  pailteas,  agus  chlacha  luachmhor : 
agus  an  uair  a  thàinig  i  dh'ionnsuidh  Sho- 
laimh,  labhair  i  ris  gach  ni  a  bha  'na 
cridhe. 

2  Agus  fhreagair  Solamh  dh'i  a  ceisdean 
uile  ;  agus  cha  robh  ni  air  bith  am  folach 
air  Solamh  nach  d'innis  e  dh'i. 

3  Agus  an  uair  a  chunnaic  ban-righinn 
Sheba  gliocas  Sholaimh,  agus  an  tigh  a 
thog  e, 

4  Agus  biadh  a  bhuird,  agus  suidhe  a 
sheirbhiseach,  agus  feitheamh  a  luchd- 
frithealaidh  agus  an  trusgan,  agus  a  ghill- 
ean-cupain  agus  an  trusgan,  agus  a  dhol- 
suas  air  an  deachaidh  e  suas  gu  tigh  an 
Tighearna;  cha  robh  spiorad  innte  ni's 
mò. 

5  Agus  thuhhairt  i  ris  an  righ,  B'iKvat 
an  t-iomradh  a  chuala  mi  ann  am  thìr  fèin 
air  do  ghnìomharaibh,  agus  air  do  ghlioc- 

as : 

6  Gidheadh  cha  do  chreid  mi  am  briath- 
ra,  gus  an  d'thàinig  mi,  agus  gu'm  faca  mo 
shùilean ;  agus,  feuch,  cha  d'innseadh 
dhomh  leth  meud  do  ghliocais :  chaidh 
thu  thar  an  iomradh  a  chuala  mi. 

7  Is  sona  do  dhaoine,  agus  is  sona  iad  so 
do  slieirbhisich,  a  sheasas  a'd'  fhianuis  an 
còmhnuidh,  agus  a  chluinneas  do  ghlioc- 
as. 

8  Gu  ma  beannaichte  an  Tighearna  do 
Dhia  a  ghabh  tlachd  annad  gu  o'  chur  air 
a  righ-chaithir,  gu  bhi  d'  righ  air  son  an 
Tighearna  do  Dhè :  a  chionn  gu'n  do 
ghràdhaich  do  Dhia  Israel,  chum  an 
daingneachadh  gu  bràth,  uime  sin  rinn  e 
thusa  a'd'  righ  os  an  ceann,  a  dheanamh 
breitheanais  agus  ceartais. 

9  Agus  thug  i  do'n  righ  ceud  aguB  fich- 
ead  tàlann  òir,  agus  ro-mhòran  do  spios- 
raidh,  agus  clacha  luachmhor  :  Agus  cha 
robh  riamh  a  leithid  so  do  spìosraidh,  as  a 
thug  ban-righinn  Sheba  do  righ  Solamh. 

10  Agus  mar  an  ceudna  thug  seirbhisich 
Huraim,  agus  seirbhisich  Sholaimli,  a  thug 
òr  o  Ophir,  fiodh  alguim  leo,  agus  clacha 
luachmhor. 

11  Agus  rinn  an  righ  do'n  fhiodh  alg- 
uim  staidhrichean  do  thigh  an  Tighearn, 
agus  do  thigh  an  righ,  agus  clàrsaichean 
agus  saltairean  do'n  luchd-ciuil :  agus  cha 
'n  fhacas  an  leithid  roimhe  ann  an  tìr  Iu- 
dah. 

12  Agus  thug  righ  Solamh  do  bhan- 
righinn  Sheba  a  h-uile  mhiann  a  dh'iarr 
i,  a  thuilleadh  air  na  thug  i  dh'ionnsuidh 
an  righ :  agus  thionndaidh  i  agus  dh'im- 
icli  i  d'a  tìr,  i  fèin  agus  a  seirbhisich. 

13  A  nis  b'e  cothrom  an  òir  a  thàinig  a 
dh'ionnsuidh  Sholaimh  annan  aonbhliadh- 
na,  sè  ceud  agus  tri  fìchead  agus  sè  tàlann- 
an  òir : 

14  A  thuilleadh  air  na  thug  na  ceann- 
aichean  agus  an  luchd-malairt,  agus  uile 
rìghrean  Arabia,  agus  uachdarain  na  tìre ; 
a  tliug  òr  agus  airgiod  a  dh'ionnsuidh  Sho- 
laimh. 

15  Agus  rinn  righ  Solamh  dà  cheud 
sgiath  do  òr  buailte  :  chaidh  sè  ceud  secel 
do  òr  buailte  chum  gach  sgèithe. 

16  Agus  rinn  e  tri  cheud  targaid  do  òr 
buailte :  chaidh  tri  cheud  secel  òir  chum 

gach  targaide  :  agus  chuir  an  righ  iad  ann 
an  tigh  frìthe  Lebanoin. 

17  Rinn  an  righ  mar  an  ceudna  righ- 
chaithir  mhòr  do  fhiaclaihb  elephant,  ag- 
us  chòmhdaich  e  i  leis  an  òr  bu  ghloine. 

18  Agus  bha  sè  ceuman  aig  an  righ- 
chaithir  agus  cos-stòl  òir,  air  an  tàthadh 
ris  an  righ-chaithir,  agus  làmhan  air  gach 
taobh  do'n  àite-shuidhe,  agus  dà  leòmhan 
a'  seasamh  làimh  ris  na  làmhan. 

19  Agus  sheas  dà  leòmhan  dheug  an  sin 
air  na  sè  ceumaibh,  air  an  taobli  so  agus 
air  an  taobh  ud.  Clia  d'  rinneadh  a  leith- 
id  aun  an  rìoghachd  air  bith  eile. 

20  Agus  bha  uile  shoithichean  òil  righ 
Solaimh  do  òr,  agus  uile  shoithiche  tighe 
frìthe  Lebanoin  do  òr  fior-ghlan :  cha  robh 
meas  do  airgiod  ann  an  làithibh  Sholaimh 
chum  ni  sam  bith. 

21  Oir  chaidh  loingeas  an  righ  gu  Tar- 
sis  maille  ri  seirbhisieh  Huraim  :  aon  uair 
anns  na  tri  bliadhnaibh  thàinig  loingeas 
Tharsis  a'  giùlan  òir  agus  airgid,  fhiacal 
elephant,  agus  apa,  agus  pheucag. 

22  Agus  thug  righ  Solamh  barrachd  air 
uile  righribh  an  domhain  ann  an  saoibh- 
roas  agus  gliocas. 

23  Agus  dh'iarr  uile  rìghrean  na  tal- 
mhainn  teachd  an  làthair  Sholaimh,  a 
chluinntinn  a  ghliocais  a  chuir  Dia  'na 
chridhe. 

24  Agus  thug  iad  leo  gach  fear  a  thiodh- 
lac,  soithichean  airgid,  agus  soithichean 
òir,  agus  trusganan,  agus  airm,  agus  spìos- 
raidli,  agus  eich,  agus  muileidean,  cuibh- 
rionn  bliadhna  anns  gach  bliadhna. 

25  Agus  bha  aig  Solamh  ceithir  mìle 
prasach  each  air  son  a  charbad,  agus  dà 
mhìle  dheug  marcach,  a  chuir  e  mach  ann 
am  bailtibh  nan  carbad,  agus  maille  ris  an 
righ  ann  an  Ierusalem. 

26  Agus  rìghich  e  os  ceann  nan  righ 
uile,  o'n  amhainn  gu  ruig  tìr  nam  Philist- 
each,  agus  gu  ruig  crìoch  na  h-Eiphit. 

27  Agus  thug  an  righ  air  airgiod  a  bhi 
ann  an  Ierusalem  mar  chlachan,  agus  air 
na  crannaibh  seudair  thug  e  bhi  mar  na 
croinn  shicomoir,  a  tha  anns  an  t-srath, 
air  lìonmhoireachd. 

28  Agus  thugadh  eich  a  dh'ionnsuidh 
Sholaimh  as  an  Eiphit,  agus  as  gach  uile 
thìr. 

29  Agus  a'  chuid  eile  do  ghnìomharaibh 
Sholaimh,  an  toiseach  agus  mu  dheireadh, 
nach  'eil  iad  sgrìobhta  ann  an  leabhar  Na- 
tain  an  fhàidh,  agus  ann  am  fàidheadair- 
eachd  Ahiah  an  t-Silonaich,  agus  ann  an 
seallannaibh  Ido  an  fhir-sheallaìdh  an  agh- 
aidh  Ieroboaim  mhic  Nebait  ? 

30  Agus  rìghich  Solamh  ann  an  Ierusa- 
lem  os  ceann  Israeil  uile,  dà  fhichead 
bliadhna. 

31  Agus  choidil  Solamh  maille  r'a  aith- 
richibh,  agus  dh'adhlaiceadh  e  ann  am 
baile  Dhaibhidh  'athar :  agus  righich  Re- 
hoboam  a  mhac  'na  àit. 

AGUS  chaidh  Rehoboam  do  Shechem  : 
oir  thàinig  Israel  uile  do  Shechem  g'a 
dheanamh  'na  righ. 

2  Agus  an  uair  a  chuala  Ieroboam  mac 
Nebait  sin,  a  bha  anns  an  Eiphit,  far  an  do 


theich  e  o  ghnùis  righ  Solaimh,  phill  Iero- 
boam  as  an  Eiphit. 

3  Agus  chuir  iad  fios,  agus  ghairm  iad 
e :  agus  thàinig  Ieroboam  agus  Israel 
uile,  agus  labhair  iad  ri  Rehoboam,  ag 
ràdh, 

4  Dh'antromaich  t'athair  ar  cuing-ne, 
ach  eutromaich  thus'  a  nis  seirbhis 
chruaidh  t'athar,  agus  a  chuing  throm  a 
chuir  e  oirnn,  agus  ui  sinn  seirbhis  dhuit. 

5  Agus  thubhairt  e  riu,  An  ceann  thri 
làithean  thigibh  a  rìs  a  m'  ionnsuidh.  Ag- 
us  dh'fhalbh  an  sluagh. 

6  Agus  chuir  righ  Rehoboam  a  chomh- 
airle  ris  na  seann  daoinibh  a  sheas  an 
làthair  Sholaimh  'athar,  an  uair  bu  bheò 
e,  ag  ràdh,  Cionnus  a  chomhairlicheas 
sibh  dhomh  freagradh  a  thabhairt  do'n 
t-sluagh  so  ? 

7  Agus  labhair  iadsan  ris,  ag  ràdh,  Ma. 
bhios  tusa  caoimhneil  ris  an  t-sluagh  so, 
agus  gu'n  toilich  thu  iad,  agus  gu'n  labhair 
thu  riu  briathra  maithe,  bithidh  iadsan 
agadsa  'nan  seirbhisich  gu  bràth. 

8  Ach  thrèig  esan  comhairle  nan  seann 
daoine,  a  thug  iad  air;  agus  chuir  e 
'chomhairle  ris  na  daoinibh  òga  a  dh'fhàs 
suas  maille  ris  fèin,  agus  a  sheas  'na  làth- 
air. 

9  Agus  thubhairt  e  riu,  Ciod  a  tha  sibh- 
se  a'  comhairleachadh,  a  chum  gu'  n  toir 
sinn  freagradh  do'n  t-sluagh  so,  a  labhair 
rium,  ag  ràdh,  Eutromaich  a'  chuing  a 
chuir  t'athair  oirnn  ? 

10  Agus  labhair  na  daoine  òga  a  dh'fhàs 
suas  maille  ris  fèin  ris,  ag  ràdh,  Mar  so 
their  thu  ris  an  t-sluagh  a  labhair  riut,  ag 
ràdh,  Dh'antronaaich  t'athair  ar  cuing-ne, 
ach  eutromaich  thusa  dhuinn  i;  mar  sc- 
their  thu  riu,  Is  gairbhe  mo  lùghdag-sa  na 
leasraidh  m'  athar. 

11  Agus  anis  chuir  m'athair  gun  amh- 
arus  oirbh  cuing  throm,  ach  cuiridh  mise 
ri  bhur  cuing ;  smachdaich  m'  athair  sibh 
le  slataibh,  ach  smachdaichidh  mise  sibh  le 
scorpionaibh. 

12  Agus  thàinig  Ieroboam  agus  an 
sluagh  uile  gu  Rehoboam  air  an  treas  là, 
mar  a  dh'àithn  au  righ,  ag  ràdh,  Thigibh 
a  rìs  a  m'  ionnsuidh  air  an  treas  là. 

13  Agus  fhreagair  an  righ  iad  gu  garbh ; 
agus  thrèig  righ  Rehoboam  comhairle  nan 
seann  daoine. 

14  Agus  labhair  e  riu  a  rèir  comhairle 
nan  daoine  òga,  ag  ràdh,  Dh'antromaich 
m'athair  bhur  cuing,  ach  cuiridh  mise 
rithe ;  smachdaich  m'  athair  sibh  le  slat- 
aibh,  ach  smachdaichidh  mise  sibh  le 
scorpionaibh. 

15  Mar  so  cha  d'eisd  an  righ  ris  an 
t-sluagh  ;  oir  bha'n  t-aobhar  o  Dhia,  chum 
gu'n  coimhlionadh  an  Tighearn  'fhocal 
fèin,  a  labhair  e  ie  làimh  Ahiah  an  t-Silon- 
aich  ri  Ieroboara  mac  Nebait. 

16  Agus  an  uair  a  chunnaic  Israel  uile 
nach  d'èisd  an  righ  riu,  f  hreagair  an  sluagh 
an  righ,  ag  ràdh,  Ciod  a'  chuibhrionn  a 
th'ag&inne  ann  an  Daibhidh  ?  agus  cha 
'n'eil  oighreachd  againn  ann  am  mac  Iese  : 
gach  fear  do  d'  bhùthaibh,  O  Israeil ;  a  nis 
thoir  an  aire  air  do  thigh  fèin,  a  Dhaibh- 
idh.  Agus  dh'fhalbh  Israel  uile  d'am 
bùthaibh. 


352 


II.  EACHDRAIDH. 


17  Ach  a  thaobh  chloinn  Israeil  a  bha 
cliòrahnuidh  ann  ara  bailtibh  Iudah,  rìgh- 
ich  Rehoboam  os  an  ceann. 

18  An  sin  chuir  righ  Rehoboam  Adoram 
a  bha  os  ceann  na  cìse  d'an  ionnsuidli  ; 
agus  chlach  clann  Israeil  e  le  clachaibh, 
agus  fhuair  e  bàs  :  agus  rinn  Rehoboam 
cabhag  gu  dol  suas  d'a  charbad,  chum  gu'n 
teicheadh  e  do  h-Ierusalem. 

19  Agus  rinn  Israel  ceannairc  an  agh- 
aidh  tighe  Dhaibhidh  gus  an  là'n  diugh. 

CAIB.  XI. 

AGUS  an  uair  a  thàinig  Rehoboam  gu 
h-lerusalem,  chruinnich  e  do  thigh 
Iudah  agus  Bheniamin,  ceud  agus  ceithir 
fichead  mìle  fear  taghta,  deanta  ri  cogadh, 
a  chogadh  an  aghaidh  Israeil,  a  chum  an 
rìoghachd  a  thoirt  a  rìs  gu  Rehoboam. 

2  Ach  thàinig  focal  an  Tighearna  gu  Se- 
maiah  òglach  Dhè,  ag  ràdh, 

3  Labhair  ri  Rehoboam,  mac  Sholaimh, 
righ  Iudah,  agus  ri  h-Israel  uile  ann  an 
Iudah  agus  annam  Beniamin,  ag  ràdh, 

4  Mar  so  tha'n  Tighearn  ag  ràdh,  Cha 
tèid  sibh  suas,  agus  cha  chog  sibh  ri'r 
bràithribh  :  pillibh,  gach  fear  a  dh'ionn- 
suidh  a  thighe ;  oir  leamsa  rinneadh  an 
ni  so.  Agus  dli'èisd  iad  ri  briathraibh  an 
Tighearn,  agus  phill  iad  o  dhol  an  aghaidh 
Ieroboaim. 

5  Agus  ghabh  Rehoboam  còmhnnidh 
ann  an  Ierusalem,  agus  thog  e  bailte  daing- 
nichte  ann  an  Iudah  : 

6  Thog  e  eadhon  Bet-lehem,  agus  Etam, 
agus  Tecoa, 

7  Agus  Bet-sur,  agus  Socho,  agus  Adull- 
am, 

8  Agus  Gat,  agus  Maresah,  agus  Siph, 

9  Agus  Adoraim,  agus  Lachis,  agus  Ase- 
cah, 

10  Agus  Sorah,  agus  Aialon,  agus  Heb- 
ron ;  a  tha  ann  an  Iudah,  agus  ann  am 
Beniamin,  'nam  bailtibh  dainguichte. 

11  Agùs  neartaìch  e  na  daingnichean, 
agus  chuir  e  ceannardan  annta,  agus  taisg- 
eacha  bìdh,  agus  olaidh,  agus  fìona. 

12  Agus  anns  gach  baile  fa  leth  chuir  e 
sgiathan  agus  sleaghan,  agus  rinn  e  ro- 
làidir  iad ;  oir  bha  ludah  agus  Beniarain 
aige  air  a  thaobh. 

13  Agus  thàinig  na  sagairt  agus  na 
Lebhithich,  a  bha  ann  an  Israel  uile,  d'a 
ionnsuidh  as  an  crìochaibh  uile  : 

14  (Oir  dh'fhàg  na  Lebhithich  am  fo- 
bhailtean,  agus  an  sealbh,  agus  thàinig  iad 
gu  Iudah  agus  gu  h-Ierusalem  ;  a  chionn 
gu'n  do  chuir  Ieroboam  agus  a  mhic  iad  o 
fhrithealadh  ann  an  dreuchd  nan  sagart 
do'n  Tighearn. 

15  Agus  rinn  e  dha  fèin  sagairt  air  son 
nan  àitean  àrda,  agus  air  son  dhiabhol,  agi 
us  air  son  nan  laogh  a  rinn  e.) 

16  Agus  'nan  dèigh-san  thàinig  a  mach 
à  uile  threubhan  Israeil,  iadsan  a  shoc- 
raich  an  cridhe  a  dh'iarraidh  an  Tighearna 
Dè  Israeil,  gu  h-Ierusalem  a  dh'ìobradh 
do'n  Tighearna  Dia  an  aithriche. 

17  Agus  dhaingnich  iad  rìoghachd  Iu- 
dah,  agus  rinn  iad  Rehoboam  mac  Shol- 
aimh  làidir  rè  thri  bliadhna  ;  oir  rè  thri 
bliadhna  ghluais  iad  ann  an  slighe  Dhaibh- 
idh  agus  Sholaimh. 


18  Agus  ghabh  Rehoboam  Mahalatnigh- 
ean  Ierimoit,  mhic  Dhaibhidh,  dha  fein 
'na  mnaoi ;  Abihail  mar  an  ceudua,  nigh- 
ean  Eliaib,  mliic  Iese  : 

19  Agus  rug  ise  dha  clann ;  Ieus,  agus 
Semariah,  agus  Saham. 

20  Agus  'na  dèigh-sa  ghabh  e  Maach- 
ah,  nighean  Absaloim,  a  rug  dha  Abiah, 
agus  Atai,  agus  Sisa,  agus  Selomit. 

21  Agus  ghràdhaich  Rehoboam  Maach- 
ah,  nighean  Absaloim,  os  ceann  a  bhan 
agus  a  choimhleabaichean  uile  ;  (oir  ghabh 
e  dha  fèin  ochd  mnài  dheug,  agus  tri  fich- 
ead  coimhleabach,  agus  ghin  e  ochd  mic 
fhichead,  agus  tri  fichead  nighean.) 

22  Agus  rinn  Rehoboam  'na  cheannard 
Abiah,  mac  Mhaachah,  gu  bhi  'na  riagh- 
lair  am  measg  a  bhràithrean  ;  oir  srauain- 
ich  e  air  a  dheanamh  'na  righ. 

23  Agus  rinn  e  gu  glic,  agus  sgaoil  e  a' 
chuid  eile  d'a  mhacaibb  uile  air  feadh  uile 
thìre  ludah  agus  Blieniamin,  anns  na 
bailtibh  daingnii  hte  uile  ;  agus  thug  e 
dhoihh  pailteas  bìdh  :  agus  dh'iarr  e  mòr- 
an  bhan. 

CAIB.  XII. 

AGUS  an  uair  a  daingnicheadh  rìogh- 
achd  Rehoboaim,  agus  a  dh'fhàs  e 
cumhachdach,  thrèig  e  lagh  an  Tighearn, 
agus  Israel  uile  maille  ris. 

2  Agus  anns  a'  chùigeadh  bliadhna  do 
righ  Rehoboam,  thàinig  Sisac  righ  na 
h-£iphit  a  nìos  an  aghaidh  Ierusaleim,  (a 
chionn  gu'n  do  pheacaich  iad  an  aghaidh 
an  Tighearn,) 

3  Le  mìle  agus  dà  cheug  carbad,  agus  le 
tri  ficliead  mìle  marcach  :  agus  bha  .'n 
sluagh  gun  àireamh  a  thàinig  maille  ris  as 
an  Eiphit ;  na  Lubaich,  na  Sucaich,  agus 
na  h-Etiopaich. 

4  Agus  ghlac  e  na  bailte  daingnichte  a 
bhuineadh  do  Iudah,  agus  thàinig  e  gu 
h-Ierusalem. 

5  An  sin  thàinig  Semaiah  am  fàidh  gu 
Rehoboam,  agus  gu  h-uachdaranaibh  Iu- 
dah,  a  bha  air  cruinneachadh  gu  h-Ieru- 
salem  air  eagal  Shisaic,  agus  thubhairt  e 
riu,  Mar  so  tha'n  Tighearn  ag  ràdh,  Dh'- 
fhàg  sibhse  mise,  agus  air  an  aobliar  sin 
dh'fhàg  mise  sibhse  ann  an  làimh  Shisaic. 

6  An  sin  dh'irioslaich  uachdarain  Is- 
raeil  agus  an  righ  iad  fèin,  agus  thubhairt 
iad,  Tha'n  Tigliearna  ceart. 

7  Agus  an  uair  a  cbunnaic  an  Tighearn 
gu'n  d  irioslaich  siad  iad  fèin,  thàinig  foeal 
an  Tighearna  gu  Semaiah,  ag  ràdh,  Dh'- 
irioslaich  siad  iad  fèin  ;  cha  sgrios  ini  iad, 
ach  bheir  mi  dhoibh  càil-eigin  do  shaorsa  ; 
agus  cha  taomar  mo  chorruich  a  raach  air 
Ierusalem  le  làimh  Shisaic. 

8  Gidlieadh,  bithidh  iad  'nan  seirbhisich 
aige,  agus  bithidh  aithne  aca  air  mo  sheir- 
bhis-sa,  agus  air  seirbhis  rìoghachda  nan 
dùcharina. 

9  Uime  sin  thàinig  Sisac  righ  na  h-Ei- 
phit  a  nìos  an  aghaidh  Ierusaleim,  agus 
tliug  e  leis  ionmhais  tighe  an  Tighearn, 
agus  ionmhais  tighe  an  righ  ;  bhuin  e  leis 
an  t-iomlan :  thug  e  leis  mar  an  ceudna  na 
targaidean  òir  a  rinu  Solamh. 

10  Agus  rinn  righ  Rehoboara  targaidean 
umha  'nan  àit,  agus  thug  e  thairis  iad  do 

làirah  cheannard  an  fhreiceadain,  a 
ghlèidh  dorus  tighe  an  r'ìgh. 

11  Agus  an  uair  a  chaidh  an  righ  a 
steach  do  thigh  an  Tighearna,  thàinig  am 
freiceadan  agus  thog  siad  iad,  agus  'thug 
iad  air  an  ais  iad  gu  seòmar  an  fhreicead- 
ain. 

12  Agus  an  uair  a  dh'irioslaich  se  e  fèin 
thionndaidh  corruich  an  Tigliearn  uaith, 
chum  nach  sgriosadh  se  e  gu  tur.  Agus 
mar  an  ceudna  ann  an  Iudah  bha  nithe  gu 
maith. 

13  Agus  dhaingnich  righ  Rehoboam  e 
fèin  ann  an  Ierusalem,  agus  rìghich  e.  A 
nis  bha  Rehoboam  aon  agus  dà  fhichead 
bliadhna  dh'aois  an  uair  a  thòisich  e  air 
rìoghacliadh,  agus  rìghich  e  seachd  bliadh- 
an  deug  ann  an  Ierusalem,  am  baile  a  thagh 
an  Tighearn  a  mach  à  uile  threubhan 
Israeil  a  chur  'ainme  an  sin  :  agus  b'e 
ainm  a  mhàthar  Naamah,  Ban-amon- 
ach. 

14  Agus  rinn  e  olc,  a  chionn  nach  d'ull- 
uich  e  a  chridhe  a  dh'iarraidh  an  Tigh- 
earn. 

15  A  nis  gnìomhara  Rehoboaim,  an 
toiseach  agus  mu  dheireadh,  nach  'eil  iad 
sgrìobhta  ann  an  leabhar  Shemaiah  an 
fhàidh,  agus  Ido  an  fhir-sheallaidh,  mu 
thimchioll  ghinealach  ?  Agus  bha  cogadh 
eadar  Rehoboam  agus  Ieroboam  rè  an 
làithean  uile. 

16  Agus  choidil  Rehoboam  maille  r'a 
aithrichibh,  agus  dh'adhlaiceadh  e  ann  am 
baile  Dhaibhidh:  agus  rìghich  Abiah  a 
mhac  'na  àit. 

CAIB.  XIII. 

ANIS  anns  an  ochdamh  bliadhna  deug 
do  righ  Ieroboam,  thòisich  Abiah  air 
rìoghachadh  os  ceann  Iudah. 

2  Tri  bliadhna  rìghich  e  ann  an  Ierusa- 
lem :  agus  b'e  ainm  a  mhàthar  Maachah, 
nighean  [Absaloim,  mhic]  Urieil  o  Ghib- 
eah.  Agus  bha  cogadh  eadar  Abiah  agus 
Ieroboam. 

3  Agus  chuir  Abiah  an  cath  an  òrdugh 
le  armailt  do  dhaoinibh  treuna  ann  an  cog- 
adh,  ceithir  cheud  mìle  fear  taghta :  agus 
chuir  Ieroboam  an  cath  an  ordugh  'na 
aghaidh  le  ochd  ceud  mìle  fear  taghta, 
daoine  treuna  gaigseil. 

4  Agus  sheas  Abiah  suas  air  sliabh  She- 
maraim,  a  tha  ann  an  sliabh  Ephraim,  ag- 
us  thubhairt  e,  Eisdibh  rium,  a  leroboaim, 
agus  Israeil  uile. 

5  Nach  bu  chòir  dhuibhse  fios  a  hhi  ag- 
aibh  gu'n  d'thug  an  Tighearna  Dia  Israeil 
au  rìoghachd  os  ceann  Israeil  thairis  do 
Dhaibhidh  gu  bràth,  eadhon  dha-san  agus 
d'a  mhacaibh  le  coimhcheangal  sal- 
ainn? 

6  Gidheadh,  dh'èirich  Ieroboam,  mac 
Nebait,  seirbhiseach  Sholaimh  mhic 
Dhaibhidh  suas,  agus  rinn  e  ceannairc  an 
aghaidli  a  thighearn : 

7  Agus  chruinnich  d'a  ionnsuidh  daoine 
faoine,  mic  Bheliail,  agus  neartaich  siad 
iad  fèin  an  aghaidh  Rehoboaim  mhic 
Sholaimh,  'nuair  a  bha  Rehoboam  òg  agus 
tais-chridheach,  agus  nach  b'urrainn  e  cur 
'nan  aghaidh. 

8  Agus  a  nis  tha  sibh  a*  smuaineachadh 


air  cur  an  aghaidh  rìoghachd  an  Tighearn 
ann  an  làimh  mhac  Dhaibhidh ;  agus  tha 
sibh  'nur  sluagh  mòr,  agus  tha  agaibh 
laoigh  òir,  a  rinn  leroboam  dhuibh  mar 
dhèe. 

9  Nach  do  thilg  sibh  a  mach  sagairt  an 
Tighearna,  mic  Aaroin,  agus  na  Lebhith- 
ich,  agus  nach  d'rinn  sibh  dhuibh  fèin  sag- 
airt  mar  chinnich  eìle  an  domhain  ?  Gach 
neach  a  thig  g'a  choisreagadh  fèin  le  tarbh 
òg  agus  le  seachd  reitheachaibh,  bithidh 
esan  air  ball  'na  shagart  dhoibh-san  nach 
'eil  'nan  diathaibh. 

10  Ach  d  ar  taobh-ne,  is  e  'n  Tighearn 
ar  Dia,  agus  cha  do  thrèig  sinn  e-:  agus  is 
iad  mic  Aaroin  na  sagairt  a  tha  fritheal- 
adh  do'n  Tighearn,  agus  tha  na  Lebhithich 
a'  feitheamh  air  an  obair/em  : 

11  Agus  tha  iad  a'  losgadh  do'n  Tigh- 
earn  ìobairte-loisgte  air  gach  maduinn  ag- 
us  air  gach  feasgar,  agus  tùis  chùbhraidh ; 
agus  tha  aran  na  fianuis  air  a'  bhòrd  fhìor- 
ghlan,  agus  an  coinnleir  òir  maille  r'a 
lòchranaibh  a  lasadh  air  gach  feasgar  :  oir 
tha  sinne  a'  gleidheadh  cùraim  an  Tighearn 
ar  Dè  ;  ach  thrèig  sibhse  e. 

12  Agus,  feuch,  maille  ruinne  tha  Dia 
fèin  'na  cheannard  oirnn,  agus  a  shagairt 
le  trompaidibh  fuaimneach  a  thoirt  cais- 
meachd  'nur  n-aghaidh-sa.  A  chlatm  Is- 
raeil,  na  cogaibhse  an  aghaidh  an  Tigh- 
earna  Dè  bhur  n-aithriche ;  oir  cha  soirbh- 
ich  sibh. 

13  Ach  thug  Ieroboam  air  luchd-feall- 
fholaich  teachd  mu'n  cuairt  air  an  cùl- 
aobh,  air  chor  as  gu  robh  iad  fèin  fa 
chomhair  Iudah,  agus  an  luchd-feall-fhol- 
aich  air  an  cùlaobh. 

14  Agus  an  uair  a  sheall  Iudah  'nan 
dèigh,  feuch,  bha  'n  cath  air  am  beulaobh 
agus  air  an  cùlaobh  :  agus  ghlaodh  iad  ris 
an  Tighearn,  agus  rinn  na  sagairt  fuaim 
Je  trompaidibh. 

15  Agus  rinn  fir  Iudah  gàir :  agus  an 
uair  a  rinn  fir  Iudah  gàir,  air  ball  bhuail 
Dia  Ieroboam  agus  Israel  uile  roimh  Abiah 
agus  Iudah. 

16  Agus  theich  clann  Israeil  roimh  Iu- 
dah ;  agus  thug  Dia  thairis  iad  'nan 
làimh. 

17  Agus  mharbh  Abiah  agus  a  shluagh 
iad  le  li-àr  mòr  ;  oir  thuit  sìos  marbhta  do 
Israel,  cùig  ceud  mìle  fear  taghta. 

18  Agus  dh'  irioslaicheadh  clann  Israeil 
air  an  àrn  sin,  agus  neartaicheadh  c.lann 
Iudah,  a  chionn  gu'n  d'earb  iad  as  an  Tigh- 
earna  Dia  an  aithriche. 

19  Agus  lean  Abiah  an  ruaig  air  Iero- 
boam,  agus  ghlac  e  uaith  mor-bhailte ; 
Bet-el  le  'bhailtibh  beaga,  agus  Iesanah  le 
'bhailtibh  beaga,  agus  Ephron  le  'bhailtibh 
beaga. 

20  Agus  cha  d'fhuair  Ieroboam  neart 
ni's  mò  ann  an  làithibh  Abiah :  agus 
bhuail  an  Tighearn  e,  agus  fhuair  e  bàs. 

21  Ach  dh'fhàs  Abiah  cumhachdach,  ag- 
us  phòs  e  ceithir  mnài  dheug,  agus  ghin  e 
dà  mhac  thar  fhichead,  agus  sè  nigheana 
deug. 

22  Agus  a'  chuid  eile  do  ghnìomharaibh 
Abiali,  agus  a  shlighean,  agus  a  bhriathra^ 
tha  iad  sgrìobhta  ann  an  eachdraidh  ati 
fhàidh  Ido, 

II.  EACHDRAIDH. 


CAIB.  XIV. 

AGUS  choidil  Abiah  maille  r'a  aithrich- 
ibh,  agus  dh'adhlaic  iad  e  ann  arn 
baile  Dhaibhidh;  agus  rìghich  Asa  a  inliac 
rna  àit.  'Na  làithibh-san  bha'n  tìr  sàmh- 
ach  deich  bliadhna. 

2  Agus  rinn  Asa  an  ni  a  bha  maith  ag- 
us  ceart  ann  an  sùilibh  an  Tighearn  a  Dhè : 

3  Oir  chuir  e  air  falbh  altairean  nan  dèe 
coimheach,  agus  na  h-àitean  àrda,  agus 
bhris  e  sìos  na  dealbhan,  agus  ghearr  e  sìos 
na  doireachan  ; 

4  Agus  dh'àithn  e  do  ludah  an  Tigh- 
earna  Dia  an  aithriche  iarraidh,  agus  an 
lagh  a  ghleidheadh,  agus  an  àithne. 

5  Chuir  e  air  falbh  mar  an  ceudna  à  uile 
bhailtibh  Iudah  na  h-àitean  àrda,  agus  na 
dealbhan.  Agus  bha  'n  rìoghachd  sàmh- 
ach  'na  làthair. 

6  Agus  tliog  e  bailte  daingnichte  ann  an 
Iudah  :  oir  bha'n  tìr  sìochail,  agus  cha  robh 
cogadh  aige  anns  na  bliadhnaibh  sin ;  oir 
thug  an  Tighearna  fois  da. 

7  Uime  sin  thubhairt  e  ri  Iudah,  Tog- 
amaid  na  bailte  so,  agus  deanamaid  rnu'n 
cuairt  orra  ballachan,  le  tùraibh,  geatach- 
aibh,  agus  crannaibh,  an  uair  a  tha  'n  tìr 
fathast  romhainn :  oir  dh'iarr  sinne  an 
Tighearn  ar  Dia ;  dh'iarr  sinn  e,  agus 
thug  e  fois  dhuinn  air  gach  taobh.  Uime 
ein  thog  iad,  agus  shoirbhich  leo. 

8  Agus  bha  aig  Asa  armailt  do  dhaoin- 
ibh  a  dh'iomchair  sgiath  agus  sleagh,  a 
Iudah  tri  cheud  mìle,  agus  à  Beniamin,  a 
dh'iomchair  targaid  agus  a  tharruing 
bogha,  dà  cheud  agus  ceithir  fichead  mìle  ; 
iad  sin  uile  'nan  daoinibh  treuna  gaisgeil. 

9  Agus  thàinig  a  mach  'nan  aghaidh 
Serah  au  t-Etiopach  le  armailt  mìle  do 
mhìltibh,  agus  tri  cheud  carbad,  agus 
tliàinig  e  gu  Maresah.  % 

10  Agus  chaidh  Asa  mach  'na  aghaidh, 
agus  chuir  iad  an  càth  an  òrdugh  ann  an 
gleann  Shephatah  aig  Maresah. 

11  Agus  ghlaodh  Asa  ris  an  Tighearn  a 
Dhia,  agus  thubhairt  e,  A  Thighearna, 
cha  'n  'eil  ann  ach  an  aon  chuid  duitse 
cuideachadh  le  mòran,  no  leo-san  a  ta  gun 
neart :  cuidich  leinne,  a  Thighearn  ar 
Dia ;  oir  asadsa  earbaidh  sinn,  agus  ann 
ad  ainm-sa  thèid  sinn  an  aghaidh  na  mòr- 
chuideachd  6o:  a  Thighearn,  is  tusa  ar 
Dia;  na  buadhaicheadh  duine  a'd'aghaidh. 

12  Agus  bhuail  an  Tighearna  na  h-Etio- 
paich  roimh  Asa,  agus  roimh  Iudah  ;  agus 
theich  na  h-Etiopaich. 

13  Agus  lean  Asa  agus  an  sluagh  a  bha 
maille  ris  iad  gu  Gerar:  agus  thuit  do  na 
h-Etiopaich  uiread  as  nach  robh  tuilleadh 
neart  aca ;  oir  sgriosadh  iad  roimh  an 
Tighearn  agus  roimh  'lheachd  :  agus  thug 
iad  leo  ro-mhòran  creiche. 

14  Agus  bhuail  iad  na  bailtean  uile 
mu'n  cuairt  air  Gerar,  oir  bha  eagal  an 
Tighearn  orra  :  agus  chreach  iad  na  bailt- 
ean  uile,  oir  bha  mòran  creiche  annta. 

15  Agus  bhuail  iad  mar  an  ceudna  bùth- 
an  na  sprèidh,  agus  thug  iad  leo  caoraich 
ann  am  paiiteas,  agus  càmhail ;  agus  phill 
iad  gu  h-Ierusalein. 

CAIB.  XV. 

AGUS  thàinig  spiorad  Dhe  air  Asariah 
mac  Odeid : 


2  Agus  chaidh  e  suas  an  coinneamh 
Asa,  agus  thubhairt  e  ris,  Eisdibh  riumsa, 
Asa,  agus  Iudah  uile,  agus  a  Bheniamin; 
Tha'n  'l'ighearn  ìnaille  ribh,  am  feadh  a 
tha  sibhse  maille  ris-san  :  agus  ma  dh'iarr- 
as  sibh  e,  gheibhear  leibh  e  ;  ach  mathrèig- 
eas  sibhse  esan,  trèigidh  esan  sibhse. 

3  A  nis  rè  iomadh  là  bithidh  lsrael  as 
eugmhais  Dhè  na  firinn,  agus  as  eugmhais 
sagairt  a  theagaisgeas,  agus  as  eugmhais 
lagha. 

4  Ach  an  uair  a  philleas  iad  'nan  airc  a 
dli'ionnsuidh  an  Tighearna  Dè  Israeil,  ag- 
us  a  dh'iarras  iad  e,  gheibhear  leo  e. 

5  Agus  anns  na  h-àmannaibh  sin  clia 
bhi  sìth  ann  dha-san  a  thèid  a  mach,  no 
dha-san  a  thig  a  steach,  ach  buaireas  mòr 
air  uile  luchdàiteachaidh  nan  dùchanna. 

6  Agus  sgriosar  cinneach  le  cinneach, 
agus  baile  le  baile  ;  oir  claoidhidh  Dia  iad  r 
leis  gacli  airc. 

7  Ach  bithibhse  làidir,  agus  na  biodh 
bhur  làmhan  lag ;  oir  tha  duais  ann  air 
son  bhur  n-oibre. 

8  Agus  an  uair  a  chual'  Asa  na  briathra 
sin,  agus  fàidheadaireachd  [Asariah  mhic] 
Odeid  an  fhàidh,  ghabh  e  misneach,  agus 
chuir  e  air  falbh  na  h-ìodhola  gràineil  à 
tìr  Iudah  agus  Bheniamin  uile,  agus  as 
na  bailtibh  a  ghlac  e  do  shliabh  Ephraim, 
agus  clh'athnuadhaich  e  altair  an  Tigh- 
earn,  a  bha  air  beulaobh  sgàth-thighe  an 
Tighearn. 

9  Agus  chruinnich  e  Iudah  uile  agus 
Beniamin,  agus  na  coigrich  maille  riu  à 
h-Ephraim,  agus  a  Manaseh,  agus  à  Si- 
meon  ;  oir  thàinig  iad  thairis  d'a  ionnsuidh 
à  h-Israel  ann  am  pailteas,  an  uair  a  chunn- 
aic  iad  gxx'n  robh  an  Tighearn  a  Dhia 
maille  ris. 

10  Agus  chruinnich  iad  an  ceann  a  chèile 
aig  lerusalem  anns  an  treas  mìos,  anns  a' 
chùigeadh  bliadhna  deug  do  rìoghachadh 
Asa. 

11  Agus  dh'ìobair  iad  do'n  Tighearna 
san  àm  sin  do'n  chreich  a  thug  iad  leo, 
seachd  ceud  bò,  agus  seachd  mìle  caora. 

12  Agus  rinn  iad  coimhcheangal  gu'n 
iarradh  iad  an  Tighearna  Dia  an  aithriche 
le'n  uile  chridlie,  agus  le'n  uile  anam  ; 

13  Agus  gu'n  rachadh  gach  neach  nach 
iarradh  an  Tighearna  Dia  Israeil,  a  chur 
gu  bàs,  cò  dhiubh  bu  bheag  no  mòr,  fear 
no  bean  e. 

14  Agus  mhionnaich  iad  do'n  Tighearna 
le  guth  àrd,  agus  le  gàir,  agus  le  trompaid- 
ibh,  agus  le  buabhullaibh. 

15  Agus  rinn  Iudah  uile  gairdeachas  a 
thaobh  nam  mionnan  sin  :  oir  mhionnaich 
iad  le'n  uile  chridhe,  agus  dh'iarr  iad  e 
le'n  uile  rùn ;  agus  f  huaradh  e  leo.  Agus 
thug  an  Tighearna  fois  dhoibh  air  gach 
taobh. 

16  Agus  mar  an  ceudna  thaobh  Mhaach- 
ah  màthar  righ  Asa,  chuir  e  i  o  bhi  'na 
ban-righinn,  a  cliionn  gu'n  d'rinn  i  dealbh 
uamhsach  ann  an  doire  :  agus  ghearr 
Asa  sìos  a  dealbh  uamhasach,  agus  mhìn- 
phronn  se  e,  agus  loisg  se  e  aig  sruth  Chid- 
roin. 

17  Ach  cha  do  chuireadh  na  h-àitean 
àrda  air  falbh  à  h-Israel:  gidheadh,  bha 
cridhe  Asa  iomlan  rè  a  làithean  uile, 

\  18  Agus  thug  e  steach  na  nithean  a 
naomhaTeh  'athair,  agus  na  nithean  a 
naomhaich  e  fèin,  do  thigh  an  Tighearn, 
airgiod,  agus  òr,  agus  soithichean. 
j  19  Agus  cha  robli  cogadh  tuilleadh  ann 
I  gu  ruig  an  cùigeadh  bliadhna  deug  thar 
fhichead  do  rìoghachadh  Asa. 

CAIB.  XVI. 
I    A  NNS  an  t-seathadh  bliadhna  deugthar 

jlJL  fhichead  dorìoghachadh  Asa,  thàinig 
'  Baasa  righ  Israeil  a  nìos  an  aghaidh  Iu- 
I  dah,  agus  thog  e  Ramah,  chum  nacli  leig- 

eadh  e  le  neach  air  bith  dol  a  mach  no 
i  teachd  a  stigh  gu  Asa  righ  Iudah. 
»,     2  An  sin  thug  Asa  mach  airgiod  agus  òr 
I  à  ionmhasaibh  tighe  an  Tighearn  agus 

tighe  an  righ,  agus  chuir  e  teachdairean 
i  gu  Benhadad  righ  Shiria  a  bha  chòmh- 
I  nuidh  aig  Damascus,  ag  ràdh, 

3  Biodh  coimhcheangal  eadar  mise  agus 
i  thusa,  mar  a  bha  eadar  m'athair-sa  agus 
I  t'athair-sa  :  feuch,  chuir  mi  a  d'ionnsuidh 

airgiod  agus  òr;  falbh,  bris  do  choimh- 
J»  cheangal  ri  Baasa  righ  Israeil,  achumgu'n 
ì  imiche  uara. 

k     4  Agus  dh'èisd  Benhadad  ri  righ  Asa, 

i  agus  chuir  e  ceannardan  nan  armailt  nbha 
aige,  an  aghaidh  bhailtean  Israeil ;  agus 

I  bhuail  iad  lon,  agus  Dan,  agus  Abel-maim, 
1  agus  uile  bhailtean  ionmhais  Naphtali. 
a     5  Agus  an  uair  a  chuala  Baasasm,  leig 
e  dheth  Ramah  a  thogail,  agus  sguir  e  d'a 
iis  obair. 

ii  6  An  sin  thug  Asa  an  righ  leis  Indah 
&  uile ;  agus  thug  iad  leo  claeha  Ramah, 
à  agus  'fhiodh,  leis  an  robh  Baasa  a'  togail ; 
m-  agus  thog  e  leo  Geba,  agus  Mispah. 

ìà  7  Agus  anns  an  àm  sin  thàinig  Hanani 
am  fear-seallaidh  gu  h-Asa  rigli  Iudali, 
1  agus  thubhairt  e  ris,  A  chionn  gu'n  d'earb 
■«'  thuàrigh  Shiria,  agus  nach  d'earb  thu  as 
à  an  Tighearna  do  Dhia,  uime  sin  tha  ar- 

mailt  righ  Shiria  air  dol  as  o  d'  làimh. 
ra  8  Nach  robh  na  h-Etiopaich  agus  na  Lu- 
D  baich  'nan  sluagh  Honmhor,  le  ro-mhòran 
charbad  agus  marc-shluaigh  ?  gidheadh,  a 
injchionn  gu'n  d'earb  thu  as  an  Tighearn, 
if  thug  e  thairis  do  d'  làimh  iad. 

9  Oir  iha  sùilean  an  Tighearn  ag  amh- 
ich  arc  a  nuìl  agus  a  nall  air  feadh  na  tal- 
in  ra'nainn  uile,  a  chum  e  fèin  a  nochdadh 
nf  làidir  as  an  \et\\-san,  aig  am  bheil  cridhe 

ìomlan  d'a  thaobh.  llinn  thu  gu  h-amaid- 
M  eacli  an  so  ;  air  an  aobhar  sin  o  so  a  mach 

i  hithidh  cogadh  a'd'  aghaidh. 

10  An  sin  bha  fearg  air  Asaris  an  fhear- 

ii  isheallaidh,  agus  chuir  e  ann  an  tigh  prìos- 
i  ain  e,  a  chionn  gu  'n  robh  e  ann  an  corr- 
]  e  uich  ris  a  thaobh  an  ni  so.  Agus  rinn 
m  Asa  ainneart  air  cuid  do  n  t-sluagh  san  àm 
m  sin. 

11  Agus,  feuch,  gnìomharan  Asa,  an 
in  toiseach  agus  rau  dheireadh,  feuch,  tha  iad 
iij  sgrìobhta  ann  an  leabhar  rìghrean  Iudah 
■  agus  Israeil. 

■arr  12  Agus  dh'fhàs  eucail  air  Asa  'na  chos- 
m  aibh  anns  an  naothadh  bliadhna  deug  thar 
H  |hi«head  d"a  rìoghachadh,  g-us  an  d'thùinig 
'eucail  gu  h-àirde  mhòir :  gidheadh,  'na 
i>an  eucail  cha  d'iarr  e  an  Tighearn,  ach  na 
lìiii  lighichean. 

13  Agus  choidil  Asa  maille  r'a  aithrich- 


ibh,  agus  dh'eug  e  anns  a'  cheud  bliadhna 
agus  dà  fhichead  d'a  rìoghachadh. 

14  Agus  dh'adhlaic  lad  e  'na  uaigh  fèin, 
a  rinn  e  air  a  shon  fèin  ann  ara  baile 
Dhaibhidh,  agus  cliuir  iad  'na  luidhe  e 
ann  an  leabàidh,  a  lìonadh  le  nithibh 
cùbhraidh,  agus  le  h-iomadh  gnè  olaidh 
air  an  deasachadh  le  h-ealadhain  an  lèigh  : 
agus  rinn  iad  dha  losgadh  ro-mhòr. 

CAIB.  XVII. 

AGUS  rìghich  lehosaphat  a  mhac  'na 
àit,  agus  neartaicli  se  e  fèin  an  agh- 
aidh  Israeil. 

2  Agus  chuir  e  feachd  ann  an  uile  bhailt- 
ibh  daingnichte  ludah,  agus  chuir  e  freic- 
eadain  ann  an  tìr  Iudah,  agus  ann  am 
bailtibh  Ephraim.  a  ghlac  Asa  'athair. 

3  Agus  bha  'n  Tighearna  maille  ri  Ieho- 
saphat,  a  chionn  gu'n  do  ghluais  e  ann  an 
ceud  shlighibh  Dhaibhidh  'athar,  agus 
nach  d'iarr  e  dh'ionnsuidh  Bhaalim  ; 

4  Ach  gu'n  d'iarr  e  dh'ionnsuidh  [an 
Tighearna]  Dè  'athar,  agusgu'ndoghluais 
e  'na  àitheantaibh,  agus  cha  b'ann  a  rèir 
deanadais  Israeil : 

5  Uime  sin  dhaingnich  an  Tighearn  an 
rìoghachd  'na  làimh  ;  agus  thug  Iudahuile 
tiodhlacan  gu  Iehosaphat ;  agus  bha  aige 
beartas  agus  urram  ann  am  pailteas. 

6  Agus  dh'àrdaicheadh  a  chridhe  ann  an 
slighibh  an  Tighearn ;  agus  mar  an  ceudna 
chuir  e  air  falbh  na  h-àitean  àrda  agus  na 
doireachan  à Iudah. 

7  Agus  anns  an  treas  bliadhna  d'arìogh- 
achadh  chuir  e  cuid  d'a  uachdaranaibh, 
Benhail,  agus  Obadiah,  agus  Sechariah, 
agus  Netaneel,  agus  Micaiah,  a  theagasg 
ann  am  bailtibh  Iudah. 

8  Agus  maille  riu-san  na  Lebhithich, 
Semaiah,  agus  Netaniah,  agus  Sebadiah, 
agus  Asahel,  agus  Semiramot,  agus  Ieho- 
natan,  agus  Adoniah,  agus  Tobiah,  agus 
Tob-adoniah,  Lebhithich  ;  agus  maille 
riu-san  Elisama,  agus  Iehoram,  nasagairt. 

9  Agus  theagaisg  iad  ann  an  Iudah, 
agus  leabhar  lagha  an  Tighearn  aca,  agus 
chaidh  iad  mu'n  cuairt  air  feadh  uile 
bhailtean  Iudah,  agus  theagaisg  iad  an 
sluagh. 

10  Agus  bha  eagal  an  Tighearn  air  uile 
rìoghachdaibh  nan  tìr  a  bha  mu'n  cuairt  air 
Iudah,  agus  cha  do  chog  iad  ri  Iehosaphat. 

11  Agus  thug  cuid  do  na  Philistich 
tiodhlacan  do  lehosaphat,  agus  airgiod 
cìse:  mar  an  ceudna  thug  nah-Arabaich 
d'a  ionnsuidh  sprèidh,  seachd  raìle  agus 
seachd  ceud  reithe,  agus  seachd  raìle  agus 
seachd  ceud  boc-gaibhre. 

12  Agus  dh'fhàs  Iehosaphat  gu  h-an- 
barrach  mòr ;  agus  thog  e  ann  an  Iudah 
caistealan  agus  bailtean  ionmhais. 

13  Agus  bha  mòran  oibre  aige  ann  ara 
bailtibh  Iudah,  agus  fir-chogaidh,  daoine 
comasach  gaisgeil  ann  an  Ierusalem. 

14  Agus  so  an  àireamh,  a  rèir  tighe  an 
aithriche :  Do  Iudah,  ceannarda  mhìlt- 
ean  ;  Adnah  an  ceannard,  agus  maille  ris 
daoine  comasacli  gaisgeil,  tri  cheud  tnìle. 

15  Agus  'na  dhèigh-san  Iehohanan  an 
ceannard,  agus  maille  ris  dà  cheud  agus 
ceithir  fichead  mìle. 

16  Agus  'na  clhèigh-san  Amasiah  mac 

Shichri,  a  thug  e  fèin  suas  do'n  Tighearn, 
agus  maille  ris  dà  cheud  mìle  fear  comas- 
ach  gaisgeil.  . 

17  Agus  do  Bheniamin  ;  Eliada  fear 
comasach  gaisgeil,  agus  maille  ris  daoine 
armaichte  le  bogha  agus  le  targaid,  dà 
cheud  mìle. 

18  Agus  'na  dhèigh-san  Iehosabad,  ag- 
us  maille  ris  ceud  agus  ceithir  fìchead 
mìle,  deas  gu  cogadh.  . 

19  Bha  iad  sin  a'  feitheamh  air  an  ngh, 
a  bhàrr  orra-san  a  chuir  an  ngh  anns  na 
bailtibh  daingnichte  air  feadh  ludah  uile. 

CAIB.  XVIII. 

AGUS  bha  aig  Iehosaphat  beartas  agus 
cliu  ann  am  pailteas ;  agus  rinn  e 
cleamhnas  ri  Ahab.  -    .  77 

•2  Agus  an  ceann  bhhadhnan  araidh 
cbàidh  e  sìos  a  dhionnsuidh  Ahaib  do 
Shamaria:  agus  rcharbh  Ahab  caoraich 
agus  crodh  ann  am  paiiteas  air  a  shon,  ag- 
us  air  son  an  t-sluaigh  a  bha  maille  ris,  ag- 
us  chuir  e  impidh  air  dol  suas  gu  Ramot- 

gll36!Agus  thubhairt  Ahab  righ  Israeil  ri 
lehosaphat  righ  Iudah,  An  tèid  thu  maille 
riumsa  do  Ramot-gilead  ?  Agus  flireagair 
esan  e,  Tha  mise  mar  a  ta  thusa,  agusrao 
shluagh-sa  mar  do  shluagh-sa,  agus  bith- 
idh  sinn  leat  anns  a'  chogadh. 

4  Apus  thubhairt  Iehosaphat  n  ngh  Is- 
raeil,  Fiosraich,  guidheam  ort,  an  diugh 
do  fhocal  an  Tighearn.  # 

5  Uime  sin  chruinnich  ngh  Israeil  na 
fàidhean  an  ceann  a  chèile,  ceithir  cheud 
fpar,  asus  thubhairt  e  riu,  An  teid  sinn  do 
Ramot-gilead  gu  cath,  no'n  leig  mi  leis? 
Agus  thubhairt  iadsan,  Falbh  suas ;  oir 
bheir  Dia  an  làimh  an  righ  lad.         ,    ,  ., 

6  Affus  thubhairt  lehosaphat,  Nach  eil 
an  so  fàidh  tuilleadh  leis  an  Tighearna, 
chum  ffu'm  fiosraich  sinn  dheth  ? 

7  Agus  thubhairt  righ  Israeil  n  Iehosa- 
phat,  Tha  fathast  aon  fhear  ann,  leis  am 
foud  sinn  fiosrachadh  do'n  Tighearn  ;  ach 
thafuath  agam  dha,  oir  cb&'n'eil  e  dean- 
amh  fàistneachd  rau  m'  thimchioll  ìdir  air 
maith,  ach  an  còmhnuidh  air  olc :  is  e  so 
Micaiah,  mac  Imla.  Agus  thubhairt  Ie- 
hosaphat,  Na  h-abradh  an  righ  mar  sm. 

8  Agus  ghairm  righ  Israeil  aon  da 
mhaoraibh,  agus  thubhairt  e,  Greas  an  so 
Micaiah  mac  Imla. 

9  Agus  shuidh  righ  Israeil,  agus  Iehosa- 
nhat  righ  Iudah,  gach  fear  air  a  ngh-chai- 
♦  hir  fèin,  le'n  earradh  rìoghail  orra,  agus 
shuidh  iad  ann  an  àite  rèidh,  aig  dol  a 
*teach  geata  Shamaria  ;  agus  bha  nafaidh- 
ean  uile  ri  fàidheadaireachd  'nan  làthair. 

10  Agus  rinn  Sedeciah,  mac  Chenaan- 
ah,  adhaircean  iaruinn  dha  fèin,  agus 
thubhairt  e,  Mar  so  tha'n  Tighearn  ag 
ràdh,  Leo  so  buailidh  tu  na  Sinanaich, 
<?us  an  cuirear  as  doibh. 

11  Ag-us  riun  na  fàidhean  uile  faidhead- 
aireachd  mar  sin,  ag  ràdh,  Falbh  suas  gu 
Ramot-gilead,  agus  soirbhich ;  oir  bheir  an 
Tighearn  an  làimh  an  righ  iad. 

12  Agus  an  teachdair  a  chaidh  a  ghairm 
Mhicaiah,  labhair  e  ris,  ag  ràdh,  Feuch, 
tha  briathra  nam  fàidh  le  h-aon  bheul  a 
foillseachadh  maith  do'u  righ :  bitheadh 


t'fhocal-sa,  guidheam  ort,  mar  fhocal 
aoin  diubhsan,  agus  labhair  maith. 

13  Agus  thubliairt  Micaiah,  Mar  is  beò 
an  Tighearn,  eadhon  an  ni  a  their  mo 
Dhia,  sin  labhraidh  mise. 

14  Agus  thàinig  e  dh'ionnsuidh  an  righ, 
agus  thubliairt  an  righ  ris,  A  Mhicaiah, 
an  tèid  sinn  do  Ramot-gilead  gu  cath, 
no'n  leig  mi  leis  ?  agus  thubhairt  esan, 
Rachaibh  suas,  agus  soirbhichibh,  oir 
bheirear  ann  bhur  làimh  iad. 

15  Agus  thubhairt  an  righ  ris,  Cia  lìon 
uair  a  mhionnaicheas  mi  thu,  nach  innis 
thu  dhomh  ach  an  fhìrinn  ann  an  ainm  an 
Tighearn  ? 

16  Agus  thubhairt  esan,  Chunnaic  mi 
Israel  uile  sgapta  air  na  slèibhtibh,  mar 
chaoraich  ai <f  nach  'eil  aodhaire  :  agus 
thubhairtan  righearna,  CU&'n'eil  maigh- 
stir  orra  so ;  pilieadh  gach  fear  d'a  thigh 
fèin  ann  an  sìth. 

17  (Agus  thuhhairt  righ  Israeil  ri  Ieho- 
saph;it.  Nach  d'innis  mi  dhuit,  nach  dean- 
adh  e  fàistneachd  mu  m'  thimchioll-=a  air 
maith,  ach  air  olc  ?) 

18  A  rìs  thubhairt  e,  Uime  sin  èisdibh 
ri  focal  an  Tighearna :  Chunnaic  mise  an 
Tighearna  'na  shnidhe  air  a  righ-chaithir, 
agus  uile  shlòigh  nan  nèamh  'nan  seasamh 
air  a  làimh  dheis  agus  air  a  làimh  chlì. 

19  Agus  thubliaiit  an  Tighearna,  Cò  a 
chuireas  impidh  air  Ahab  righ  Israeil,  a 
chum  gu'n  tèid  e  suas,  agus  gu'n  tuit  e 
ann  an  Ramot-gilead  ?  Agus  labhair  aon, 
ag  ràdh  mar  so,  agus  aon  eile  ag  ràdh  mar 
sud. 

20  Agus  thàinig  spiorad  a  mach,  agus 
sheas  e  am  fianuis  an  Tighearn,  agus  thu- 
hhairt  e,  Cuiridh  mise  impidh  air.  Agus 
thubhairt  an  Tighearna  ris,  Cia  leis  ? 

21  Agus  thubhairt  esan,  Thèid  mi 
mach,  agus  bithidh  mi  a'm'  spiorad  brèige 
ann  am  beul  'fhàidhean  uile.  Agus  thubh- 
airt  an  Tighearna,  Cuiridh  tu  impidh  air, 
agus  mar  an  ceudna  huaidhichidh  tu :  im- 
ich,  agus  deau  mar  sin. 

22  A  nis  uime  sin,  feuch,  chuir  an  Tigh- 
earna  spiorad  brèige  ann  am  beul  nam 
fàidh  sin  agad,  agus  labhair  an  Tighearu 
olc  mu  d'  thimchioll. 

23  An  sin  chaidh  Sedeciah  mac  Chena- 
anah  am  fagus,  agus  bhuail  e  Micaiah  air  a' 
ghiall,  agus  thubhairt  e,  Cia  an  taobh  a 
chaidh  spiorad  an  Tighearn  uamsa  a  labh- 
airt  riutsa? 

24  Agus  thubhairt  Micaiah,  Feuch,  chi 
thu  san  là  sin  air  an  tèid  thu  steach  do 
sheòmar-cùil  gu  d'fholachadh  fèin. 

25  An  sin  thubhairt  righ  lsraeil,  Glac- 
aibh  Micaiah.  agus  thugaibh  air  ais  e  gu 
h-Amon  uaclidaran  a'  bhaile,  agus  gu  Ioas 
mac  an  righ  ; 

26  Agus  abraibh,  Mar  so  thubhairt  an 
righ,  Cuiribh  am  fear  so  anns  a'  phriosan, 
agus  beathaichihh  e  le  aran  airce,  agus  le 
uisge  airce,  gus  am  pill  mise  ann  an  sìth. 

27  Agus  thubhairt  Micaiah,  Ma  philleas 
tusa  itìir  ann  an  sìth,  cha  do  labhair  an 
Tighearna  leamsa.  Agus  thubhairt  e, 
Eisdibh,  a  shlòigh  uile. 

28  Uime  sin  chaidh  righ  Israeil,  agus 
lehosaphat  righ  Iudah,  suas  gu  Ramot- 
gilead. 

-29  Agus  thubhairt  righ  Israeil  ri  Ieho- 
saphat,  Cuiridh  mise  mi  fèin  ann  an  eoslas 
eile,  agus  thèid  mi  steach  do'n  chath  ;  ach 
cuir  thusa  t'earradh  rìoghaU  ort.  Agus 
chuir  righ  Israed  e  fèin  ann  an  coslas  eile, 
agus  chaidli  e  steach  do'n  chath. 

30  A  nis  dh 'àithn  righ  Shiria  do  cheann- 
ardaibh  nan  carbad  a  bha  aige,  ag  ràdh, 
Na  cogaibh  ris  a'  bheag,  do  ris  a  mhòr, 
ach  ri  figh  Israeil  a  mhàin. 

31  Agus  an  uair  a  chunnaic  ceannardan 
nan  eafbad  Iehosaphat,  thubhairt  iad,  Js 
e  so  righ  Israeil  :  uime  sin  thùinig  iad 
rau'n  cuairt  air  a  chogauh.  Acli  glilaodh 
Iehosaphat  a  mach,  agus  chuidich  an 
Tighearna  leis,  agus  dh'aom  Dia  iad  gu 
Ja/bh  uaith. 

32  Oir  an  uair  a  chunnaic  ceannardan 
nan  carbad  nach  b'e  righ  Israeil  a  bha 
ann.  phill  iad  o  a  leantuinn. 

33  Agus  tharruing  fear  a  bhogha  a 
thaobh  tuairmse,  agus  bhuail  e  righ  Is- 
raeil  eadar  alta  na  lùirich :  uime  siu  thu- 
bhairt  e  r'a  charbadair,  Tionndaidh  do 
làmh,  agus  tlioir  a  mach  as  an  fheachd 
mi ;  oir  tiia  mi  leòinte. 

34  Ach  mheudaicli  an  catii  air  an  là  sin  : 
uime  sin  dh'fhan  rigb  Israeil  suas  'n  a 
charbad  an  aghaidh  nan  Sirianach  gu  ruig 
am  feasgar :  agus  fhuair  e  bàs  mu  àm 
dol  fodhà  na  grème. 

CAIB.  XIX. 

AGUS  phill  Ieliosaphat  righ  Iudah  a 
dh'iounsuidh  a  thighe  ann  an  sìth  gu 
h-lerusalem. 

2  Agus  chaidh  Iehu  mac  Hanani  am 
fear-seallaidh  a  mach  'na  choinneamh,  ag- 
us  tbubhairt  e  ri  righ  Iehosaphat,  Am 
buiueadh  dhuitse  an  t-aingidh  a  chuid- 
eachadh,  agus  iadsan  a  ghràdhachadh  a 
dh'fhuathaici.eas  an  Tighearn  ?  uime  sin 
tha  fearg  riut  o  làthair  an  Tighearn. 

3  Ach  fhuaraòh  nithe  maithe  annad,  a 
thaohh  gu'n  do  chuir  thu  air  falbh  na  doir- 
eachan  as  an  tìr,  agus  gu'n  d'ulluich  thu  do 
chridhe  a  dh'iarraidh  Dhè. 

4  Agus  ghabh  lehosaphat  còmhnuidh 
ann  an  Ierusalem :  agus  chaidh  e  mach  a 
rìs  air  feadh  an  t-sluaigh,  o  Blieer-seba  gu 
sliabh  Ephraiin,  agns  tnuge  air  an  ais  iad 
a  dh'iounsuidh  an  Tigheàrna  Dè  an  aith- 
riche. 

5  Agus  shuidhich  e  breitheamhna  anns 
an  tìr,  air  feadh  uile  bhailte  daingnichte 
Iudah,  anns  gach  baile  fa  leth. 

6  Agus  thubhairt  e  ris  na  hreitheamh- 
naibh,  Thugaibh  au  aire  cjod  a  ni  sibh,  oir 
cha  'n  ann  air  son  duine  a  tha  sibh  a'  tabh- 
airt  breth,  ach  air  son  an  Tighearn  ;  agus 
tha  efèin  maille  ribh  anus  a'  bhreitheanas. 

7  A  nis  ma  ta  bitheadh  eagal  an  Tigh- 
earn  oirbh  :  thugaibh  an  aire  agus  bithibh 
a'  deanamh  ;  oir  maille  ris  an  Tighearn  ar 
Dia  cha  'n  'eil  eu-ceart,  no  bàigh  ri  neach 
seach  a  chèile,  no  gabhail  duaise. 

8  Affus  mar  aa  ceudna  ann  an  Ierusa- 
lem  shuidhich  Iehosaphat  cuid  do  na  Lebh- 
ithich,  agus  do  na  sagartaibh,  agus  do 
cheannaibh  theaghlach  Israeil,  air  son 
breitlieanais  an  Tigbearn,  agus  gu  conn- 
sachadh  a  chriochnachaclh  an  uair  a  phill 
iad  gu  h-Ierusalein. 


9  Agus  thug  e  sparradh  dhoibh,  ag 
ràdh.  Mar  so  ni  sibti  ann  an  eagal  an  T  gh- 
eam,  aun  an  ionracas,  agus  le  cridhe  ioin- 
lan. 

10  Agus  ge  b'e  cùis  a  thig  d'  'ur  n-'om- 
suidh  o  bhur  bràithribh  a  tha  chòmhnuidh 
'uam  bailtibh,  eadar  fuil  agus  fuil.  eadar 
lagh  agus  àithne,  reachdan  agus  breithean- 
ais,  bheir  sihh  rabhadh  dhoibh  nach  dean 
iad  eusaontas  an  aghaidh  an  Tighearn,  ag- 
us  gu'n  tig  fearg  oirbhse  agus  air  bhur 
bràithribh  :  deanaibh  mar  so,  agus  cha 
chiontaich  sibli. 

11  Agus,  feuch,  tha  Amariah  an  t-àrd 
sbagart  os  bhur  ceann  ann  an  uile  ghnoth- 
uichibh  an  Tigliearn ;  agus  Sebadiah  mac 
Ismaeil  'na  cheauuard  air  tigh  Iudah  ann 
an  uile  ghnotbuichibh  an  righ ;  agus  na 
Lebhithich  'nan  luchd-riaghlaidh  'nur 
fianuis.  Bithibh  misneachail,  agus  dean- 
aibh  ;  agus  bithidh  an  Tiyhearna  maille 
ris  a'  mhaith. 

CAIB.  XX. 

AGUS  an  dèigh  nan  nithe  so  thàinig 
clann  Mhoaib,  agus  clann  Amoin, 
agus  maille  riu  cuid  do  na  h-Edomaich, 
an  aghaidh  Iehosaphait  gu  cath. 

2  Agus  thàinig  teachdairean,  agus  dh'- 
innis  iad  do  lehosaphat,  ag  ràdh,  Tha 
sluagh  mòr  a'  teachd  ort  a  nall  thar  fairge, 
agus  o  Edom  ;  agus,  feuch,  tha  iad  ann 
an  Hasason-tamar  ;  is  e  sin  En-gedi. 

3  Agus  bha  eagal  air  lehosaphat,  agus 
chuir  e  'aghaidh  a  dh'iarraidh  an  Tighearn, 
agus  ghairm  e  trasgadh  air  feadh  Iudah 
uile. 

4  Agus  chruiDnicheadh  Iudah  an  ceann 
a  cheile  a  dh'iarraidh  còmhnaidh  o'n 
Tighearn:  eadhon  à  uile  bhailtibh  Iudah 
thàinig  iad  a  dh'iarraidh  an  Tighearn. 

5  Agus  sheas  Iehosapliat  ann  an  coimh- 
thional  Iudah  agus  Ierusaleim,  ann  an 
tigh  an  Tighearna,  fa  chomhair  na  cùirte 
nomha, 

6  Agus  thubhairt  e,  a  Thighearna  Dhè  ar 
n-aitbfiche,  nach  tusa  Dia  anns  na  nèamh- 
aibh  ?  agus  nach  'eil  thu  a'  riaghladh  os 
ceann  uile  rìoghachda  nan  cinneach  ?  agus 
anu  ad  làimh-sarcacA  'eiYneart  agus  cutnh- 
achd,  air  chor  as  nach  'eil  neach  air  bith 
comasach  air  seasamh  a'd'  aghaidh  ? 

7  Nach  tusa  ar  Dia-ne,  a  dhfhògair  a 
mach  luchd-àiteachaidh  na  tìre  so  roimh 
d<»  shluagh  Israel,  agus  a  thug  i  do 
shliochd  Abrahaim  do  charaid  gu  bràth  ? 

8  Agus  ghabh  iad  còmhnuidh  innte,  ag- 
us  thog  iad  air  do  shonsa  innte  ionad 
naomh,  air  son  t'ainme-sa,  ag  ràdh, 

9  Ma  thig  olc  air  bith  oirnn,  claidheamh, 
breitheanas,  no  phVgh,  no  gorta,  seasaidh 
sinn  fa  chomhair  an  tighe  so,  agus  ann  ad 
fhianuis -?a,  (oir  tha  t'ainm  anns  an  tigh 
so,)  agus  glaodhaidh  sinn  riut  'nar  teinn, 
agus  èisdidh  tusa,  agus  saoraidh  tu  sinn. 

10  Agus  a  nis,  feuch,  tha  clann  Amoin, 
agus  Mhoaib,  agus  slèibh  Sheir,  aig  nach 
do  leig  thu  le  h-Israel  dol  troimh  an 
crìoclia,  'nuair  a  thàinig  iad  à  tìr  na  h-Ei- 
pbit,  ach  tbionndaidh  iad  uatha,  agus  cha 
do  sgrios  siad  iad  : 

11  Feuch  a  nis,  mar  a  ta  iad  a'  toirt 
luigheachd  dhuinn,  ìe  teachd  gus  ar  tilg- 

eadh  a  mach  à  t'oighreaehd,  a  thug  thu 
dhuinn  r'a  sealbhachadh. 

12  O  ar  Dia,  nach  toir  thu  breth  orra  ? 
oir  cha  'n'eil  neart  againne  an  aghaidh  an 
t-sluaigh  mhòir  so,  a  tha  teachd  oirnn  :  ag- 
us  cha  'n'eil  fhios  againn  ciod  a  ni  sinn  ; 
ach  ortsa  tha  ar  sùilean. 

J3  Agus  sheas  Iudah  uile  am  fianuis  an 
Tighearna ;  mar  an  ceudna  an  òigridh,  am 
ninài,  agus  an  clann. 

14  Agus  air  Iahasiel,  mac  Shechariah, 
mhic  Blienaiah,  mhic  Iehieil,  mhic  Mha- 
taniah,  Lebhitheach  do  mhacaibh  Asaiph, 
bha  spiorad  an  Tighearn,  ann  am  meadhon 
a'  choirahthionail : 

15  Agus  thubhairt  e,  Eisdibh  riumsa,  a 
Iudah  uile,  agus  a  luchd  àiteachaidh  Ieru- 
saleim,  agus  thusa  a  righ  Ieliosaphait : 
Mar  so  tha'n  Tighearn  ag  ràdh  ribh,  Na 
biodh  eagal  no  faitcheas  oirbh  air  son  an 
t-sluaigh  mhòir  so ;  oir  cha  leibhse  an  cath, 
ach  le  Dia. 

16  Am  inàireach  rachaibh  sios  'nan  agh- 
aidh  :  feuch,  tha  iad  a'  teachd  a  nìos  rath- 
ad  uchdaich  Shids;  agus  gheibh  sibh  iad 
aig  ceann  an  t-srutha,  fa  chomhair  fàsaich 
lerueil. 

17  Cha,  bhi  cath  agaibh  r'a  chur  an  so ; 
a  mhàin  thigibh  a  làthair,  seasaibh,  agus 
faicibh  saorsa  an  Tighearna  maille  ribh,  a 
ludah,  agus  a  Ierusalem  :  na  biodh  eagal 
no  faitcheas  oirbh  ;  am  màireach  rachaibh 
a  mach  'nan  aghaidh,  agus  bithidh  an  Tigh- 
earna  raaille  ribh. 

18  Agus  chrom  lehosaphat  a  cheann,  le 
'aghaidh  gu  làr ;  agus  thuit  Iudah  uile, 
agus  luchd-àiteachaidh  Ierusaleim,  sìosam 
fianuis  an  Tighearn,  a'  deanamh  aoraidh 
do'n  Tighearn. 

19  Agus  dh'èirich  na  Lebhithich  do 
chloinn  nan  Cohatach,  agus  do  chloinn 
nan  Corhach,  suas  a  mholadh  an  Tigh- 
earna  Dè  Israeil  le  guth  mòr,  gu  h-àrd. 

20  Agus  dh'èirich  iad  gu  moch  anns  a' 
mhaduinn,  agus  chaidh  iad  a  mach  gu  fàs- 
ach  Thecoa  :  agus  an  uair  a  bha  iad  a'  dol 
a  inach,  sheas  Iehosaphat  agus  thubhairt 
e,  Eisdibh  riumsa,  a  Iudah,  agus  a  luchd- 
àiteachaidh  Ierusaleim ;  Creidibh  anns  an 
Tighearna  bhur  Dia,  agus  daingnichear 
sibh ;  creidibh  'fhàidhean,  agus  soirbhich- 
idh  sibh. 

21  Agus  an  uair  a  thug  e  comhairle  do'n 
t-sluagh,  dh'òrduich  e  luchd-seinn  do'n 
Tighearn,  agus  daoine  a  mholadh  maise 
na  naomhachd,  an  uair  a  thigeadh  iad  a 
mach  roimh  an  armailt,  agus  a  theireadh, 
Thugaibh  buidheachas  do'n  Tighearn,  oir 
gu  bràth  mairidh  a  thròcair. 

22  Agus  an  uair  a  thòisich  iad  air  seinn 
agus  air  moladh,  chuir  an  Tighearna  luchd- 
feall-fholaich  an  aghaidh  ehloinn  Amoin, 
agus  Mhoaib,  agus  slèibh  Sheir,  a  thàinig 
an  aghaidh  Iudah  ;  agus  bhuaileadh  iad : 

23  Oir  sheas  clann  Amoin  agus  Mhoaib 
suas  an  aghaidh  luchd-àiteachaidh  slèibh 
Sheir,  chum  am  marbhadh  agus  an  sgrios 
gu  tur;  agus  an  uair  a  chuir  iad  as  do 
luchd-àiteachaidh  Sheir,  chuidich  iad  gach 
aon  diubh  gus  a  chèile  a  sgrios. 

24  Agus  an  ùair  a  thùinig  Iudah  làimh 
ri  tùr  na  faire  aims  an  fhàsach,  dh'amh- 
airc  iad  air  an  t-sluagh  mhòr,  agus,  feuch, 


bha  iad  'nan  corpaibh  marhha  air  tuiteam 
gu  talamh,  agus  cha  deachaidh  duine  as 
diubh. 

25  Agus  thàinig  Iehosaphat  agu3  a 
shluagh  a  thoirt  leo  an  creiche  ;  agus  f huair 
iad  'nam  measg  ann  am  pailteas  araon 
beartas  maille  ris  na  corpaibh  marbha,  ag- 
us  seudan  luachmhor  a  thug  iad  dhiubh 
air  an  son  fèin,  tuilleadh  as  a  b'urrainn 
iad  iomchar  leo :  agus  bha  iad  tri  làithean 
ann  an  cruinneachatih  na  creiche ;  oir  bha 
i  mòr. 

26  Agus  air  a'  cheathramh  là  chruinn- 
icheadh  iad  an  ceann  a  chèile  ann  an 
gleann  Eherachah ;  oir  an  sin  bheannaich 
iad  an  Tighearn :  uime  sin  thugadh  mar 

|  ainm  air  an  àite  sin  gleann  Bherachah,  gus 
|  an  là'n  diugh. 

|  27  An  sin  phill  fir  Iudah  agus  Iernsa- 
leim  uile,  agus  Iehosaphat  air  an  ceann, 
a  dhol  air  an  ais  gu  h-Ierusalem  le  gaird- 
eachas  ;  oir  thug  an  Tighearn  orra  gaird- 
eachas  a  dheanamh  os  ceann  an  naimh- 
dean. 

28  Agus  thàinig  iad  gu  h-Ieru3alem  le 
saltairibh,  agus  le  clàrsaichibh,  agus  le 
trompaidibh,  a  dh'ionnsuidh  tighe  an 
Tighearn. 

29  Agus  bha  eagal  Dè  air  uile  rìogh- 
aehdai'h  nan  dùchanna  sin,  an  uair  a 
chual'  iad  gu'n  do  chog  an  Tighearn  an 
aghaidh  naimhdean  Israeil. 

30  Agus  bha  rìoghachd  Iehosaphait 
sàmhach  ;  oir  thug  a  Dhia  fois  dha  air 
gaeh  taobh. 

31  Agus  rìghich  Iehosaphat  os  ceann 
Iudah:  cùig  bliadhna  deug  thar  fhichead 
do  aois  bha  e  'nuair  a  thòisich  e  air  rìogh- 
achadh,  agus  rìghich  e  cùig  bliadhna  fìch- 
ead  ann  an  Ierusalem :  agus  b'e  ainm  a 
mhàthar  Asubah,  nighean  Shilhi. 

32  Agus  ghluais  e  ann  an  slighe  Asa 
'athar,  agus  clia  do  dhealaich  e  rithe,  a' 
deanamh  an  ni  a  bha  ceart  ann  an  sùilibh 
an  Tighearn. 

33  Ach  cha  d'thugadh  air  falbh  na 
h-àitean  àrda ;  oir  fathast  cha  d'ulluich 
an  sluagh  an  cridhe  air  son  Dhè  an  aith- 
riche. 

34  A  nis  a'  chuid  eile  do  ghnìomharaibh 
Iehosaphait,  an  toiseach  agus  mu  dheir- 
eadh,  feuch,  tha  iad  sgriobhta  ann  am 
briathraibh  Iehu  mhic  Hanani,  a  chuir  e 
sìos  ann  an  leabhar  rìghrean  Israeil. 

35  Agus  'na  dhèigh  so  rinn  Iehosaphat 
righ  Iudah  coimhcheangal  ri  Ahasiah  righ 
Israeil,  a  bha  olc  'na  dheanadas. 

36  Agus  rinn  e  coimhcheangal  ris  long- 
an  a  dheanamh  a  rachadh  gu  Tarsis ;  ag- 
us  rinn  iad  na  longan  ann  an  Esion-geber. 

37  Ach  rinn  Elieser,  mac  Dhodabhah  o 
Mharesah,  fàistneachd  an  aghaidh  Iehosa- 
phait,  ag  ràdh,  A  chionn  gu'n  drinn  thu 
coimhcheangal  ri  Ahasiah,  bhris  an  Tigh- 
earna  t'oibre.  Agus  bhriseadh  na  longan, 
agus  cha  b'urrainn  iad  dol  gu  Tarsis. 

CAIB.  XXI. 

AGUS  choidil  lehosaphat  maille  r'a  aith- 
richibh,  agus  dh'adhlaiceadh  e  maille 
r'a  aithric.hibh  ann  am  baile  Dhaibhidh : 
agus  rìghich  Iehoram  a  mhac  'na  àit. 
2  Agus  bha  bràithrean  aige-san,  mic  Ie- 

hosaphait,  Asariah,  agus  Ielriel,  agus  Se- 
chariah,  agus  Asariah,  agus  Michael,  ag- 
us  Sephatiah  :  6'iad  siu  uile  mic  Iehosaph- 
ait,  righ  ludah. 

3  Agus  thug  an  athair  dhoibh  iomadh 
tiodhlac  airgid  agus  òir,  agus  nithe  luach- 
mhor,  maille  ri  bailtibh  daingnichte  ann 
an  Iudah  ;  ach  thug  e  an  rìoghachd  do  Ie- 
horam,  a  chionu  gu'm  b'e  an  ceud-ghin  e. 

4  Agus  an  uair  a  dh'èirich  Iehoram  suas 
gu  rìoghachd  'athar,  agus  a  dliaingnich  se 
e  fèin,  mliarbh  e  a  bhràithrean  uile  leis  a' 
chlaidheamh,  agus  mar  an  ceudna  cuìd  do 
uachdaranaibh  Israeil. 

5  Dà  bhliadhna  dheug  thar  fhichead  a 
dh'aois  bha  Iehoram  an  uair  a  thòisich  e 
air  rìoghachadh,  agus  rìghich  e  ochd 
bliadhna  ann  an  Ierusalem. 

6  Agus  ghluais  e  ann  an  slighe  rìghrean 
Israeil,  mar  a  rinn  tigh  Ahaib ;  oir  bha 
nighean  Ahaib  'na  mnaoi  aige  :  agus  rinn 
e  olc  ann  an  sùilibh  an  Tighearna. 

7  Gidheadh,  cha  b'àill  leis  an  Tighearna 
tigh  Dhaibhidh  a  sgrios,  air  sgàth  a' 
choimhcheangail  arinn  e  ri  Daibhidh,  ag- 
us  gu'n  do  gheall  e  solus  a  thabhairt  da 
fèin  agus  d'a  mhacaibh  gu  bràth. 

8  'Na  làithibh-san  dh'èirich  na  h-Edom- 
aich  o  bhi  fuidh  làimh  ludah,  agus  rinn 
iad  righ  os  an  ceann  fèiu. 

9  Agus  chaidh  lehoram  a  mach  le 
'cheannardaibh,  agus  a  charbadan  uile 
maille  ris :  agus  dh'èirich  e  san  oidhche, 
agus  bhuail  e  na  h-Edomaich  a  thàinig 
mu'n  cuairt  air,  agus  ceannardan  nan  car- 
bad. 

10  Gidheadh,  dh'èirich  na  h-Edomaich 
o  bhi  fuidh  làimh  Iudah  gus  an  là'n  diugh. 
Agus  dh'èirich  Libnah  san  àm  cheudna 
o  bhi  fuidh  a  làimh,  a  chionn  gu'n  do 
thrèig  e  an  Tighearna  Dia  'aithriche. 

11  Mar  an  ceudna  rinn  e  àitean  àrda 
ann  an  slèibhtibh  Iudah,  agus  thug  e  air 
luchd-àiteachaidh  Ierusaleim  strìopachas  a 
dheanamh,  agus  tharruing  e  Iudah  a  dh'- 
ionnsuidh  sin. 

12  Agus  thàinig  sgrìobhadh  d'a  ionn- 
suidh  o  Eliah  am  fàidh,  ag  ràdli,  Mar  so 
tha'n  Tighearna,  Dia  Dhaibhidh  t'athar, 
ag  ràdh,  A  chionn  nach  do  ghluais  thu  ann 
an  slighibh  Iehosaphait  t'athar,  no  ann  an 
slighibh  Asa  righ  Iudah* 

13  Ach  gu'n  do  ghluaif  thu  ann  an  slighe 
rìghrean  Israeil,  agus  gu'n  d'thug  thu  air 
ludah  agus  luchd-àiteachaidh  Ierusaleim 
strìopachas  a  dheanamh,  cosrahuil  ri 
strìopachas  tighe  Ahaib,  agus  mar  an 
ceudna  gu'n  do  mharbh  thu  do  bhràith- 
rean  do  thigh  t'athar,  a  b'fhearr  na  thu 
fèin  : 

14  Feuch,  buailidh  an  Tighearna  le 
plàigh  mhòir  do  shluagh,  agus  do  chlann, 
agus  do  mhnài,  agus  do  mhaoin  uile. 

15  Agus  bithidh  tu  ann  an  tinneas  mòr 
le  eucail  do  mhionaicb,  gus  an  tuit  do 
mhionach  a  mach  leis  an  eucail,  o  là  gu 
là. 

16  Uime  sin  bhrosnaich  an  Tighearn  an 
aghaidh  Iehoraim  spiorad  nam  Philist- 
each,  agus  nan  Arabach,  a  bha  làimh  ris 
na  h-Etiopaich  : 

17  Agus  thàinig  iad  a  nìos  gu  Iudah, 
agus  bhris  iàd  a  steach  innte,  agus  thug 


iad  Ieo  a'  mhaoin  uile  a  fhuaradh  ann  an 
tigh  an  righ,  agus  mar  an  ceudna  a  mhic 
agus  a  mhnài ;  air  chor  as  nach  d'fhàgadh 
mac  aige  ach  Ahasiah  a  mhac  a  b'òige. 

18  Agus  'na  dhèigh  so  uile  bhuail  an 
Tighearn  e  'na  mhionach  le  h-eucail  nach 
gahhadh  leigheas. 

19  Agus  an  dèigh  làithean  àraidh,  an 
ceann  dà  bhliadhna,  thuit  a  mhionach  a 
mach  le  'eucail,  agus  fhuair  e  bàs  le  droch 
ghalaraibh ;  agus  cha  d'rinn  a  shluagh 
losgadh  air  a  shon  cosmhuil  ri  losgadli 
aithriche. 

20  Dà  bhliadhna  dheug  thar  fhichead  a 
dh'aois  bha  e  'nuair  a  thòisich  e  air  rìogh- 
achadh,  agus  rìghich  e  ochd  bliadhna  ann 
an  Ierusalem,  agus  shiubhail  e  gun  dèidh 
sam  bith  air ;  agus  dh'adhlaic  iad  e  ann  an 
baile  Dhaibhidh,  ach  cha  b'ann  an  àitibh- 
adhlaic  nan  righ. 

CAIB.  XXII. 

AGUS  rinn  luchd-àiteachaidh  Ierusa- 
leim  Aliasiah  a  mhac  a  b'òige  'na 
righ  'na  àit :  oir  mharbh  a'  bhuidheann  a 
thàinig  maille  ris  na  h-  Arabaich  do'n  champ 
na  mic  bu  shine  uile.  Agus  rìghich  Aha- 
siah  mac  lehoraim,  righ  ludah. 

2  Dà  bhliadhna  thar  fhichead  a  dh'aois 
bha  Ahasiah  'nuair  a  thòisich  e  air  rìogh- 
achadh,  agus  rìghich  e  aon  bhliadhna  ann 
an  lerusalem  :  agus  b'e  ainm  a  mhàthar 
Ataliah  nighean  Omri. 

3  Ghluais  esan  mar  an  ceudna  ann  an 
slighibh  tighe  Ahaib ;  oir  b'i  'mhàthair  a 
chomhairliche  a  dheanamh  uilc. 

4  Air  ac  aobhar  sin  rinn  e  olc  ann  an 
sùilibh  an  Tighearna,  cosmhuil  ri  tigli 
Ahaib ;  oir  b'iad  sin  a  chomhairlichean  an 
dèigh  bàis  'athar,  chum  a  sgrios. 

5  Ghluais  e  mar  an  ceudna  a  rèir  an 
comhairle,  agus  chaidh  e  maille  ri  leho- 
ram,  mac  Ahaih  righ  Israeil,  a  chogadli 
an  aghaidh  Hasaeil  righ  Shiria  ann  an  Ra- 
mot-gilead;  agus  lot  na  Sirianaich  lo- 
ram. 

6  Agus  phill  e  gu  bhi  air  a  leigheas  ann 
an  Iesreel  o  na  lotaibh  a  thug  iad  dha  ann 
an  Kamah,  an  uair  a  chòmhraig  e  an 
aghaidh  Hasaeil  righ  Shiria.  Agus  chaidh 
Ahasiah  mac  Iehoraim,  righ  Iudah,  sìos 
a  dh'fhaicinn  loraim  mhic  Ahaib  ann  an 
Iesreel,  a  chionn  gu'n  robli  e  tinn. 

7  Agus  b'ann  o  Dhia  bha  sgrios  Aha- 
siah,  le  'theaclid  gu  Ioram  :  oir  an  uair  a 
thàinig  e,  chaidh  e  mach  maille  ri  Ieho- 
ram  an  aghaidh  lehu  mhic  Nimsi,  a  dh'- 
ung  an  Tighearn  a  ghearradh  as  tighe 
Ahaib. 

8  Agus  an  uair  a  bha  Iehu  a'  deanamh 
breitheanais  air  tigh  Ahaib,  agus  a  fhuair 
e  uachdarain  Iudah,  agus  mic.  bhràithrean 
Ahasiah,  a  fhritheil  do  Ahasiah,  mharbh 
e  iad. 

9  Agus  dh'iarr  e  Ahasiah ;  agus  ghlac 
iad  e,  (agus  e  am  folach  ann  an  Samaria  : ) 
agus  thug  iad  e  dh'ionnsuidh  Iehu,  agus 
mharbh  iad  e,  agus  dh'adhlaic  iad  e,  a 
chionn  (thubhairt  iad)  gur  e  mac  Iehosa- 
phait  e,  a  dh'iarr  an  Tighearna  le  'uile 
chridhe.  Agus  cha  robh  e  'n  comas  do 
thigh  Ahasiah  an  rìoghachd  a  ghleidheadh 
ni  b'fhaide. 

10  Agus  an  uair  a  cliunnaic  Ataliah, 
màthair  Ahasiah,  gu'n  robh  a  mac  tnarbh, 
dh'èirich  i,  agus  sgrios  i  uile  shlioclid 
rìoghail  tighe  ludah. 

11  Agus  ghabh  Iehosabet,  nighean  an 
righ,  Ioas  raac  Ahasiah,  agus  ghoid  i  e  à 
ineasg  mhac  an  righ  a  mharbhadh,  agus 
chuir  i  e  fèin  agus  a  bhanaltrum  ann  an 
seòmar  nan  leabaiche.  Mar  sin  dh'fhol- 
aich  lehosabet,  nighean  righ  Iehoraim, 
bean  Iehoiada  an  t-sagairt  e  (oir  b'i  piuth- 
ar  Ahasiah  i)  o  Ataliah,  air  chor  as  nach 
do  mharbli  i  e. 

12  Agus  bha  e  maille  riu  am  folach  ann 
an  tigh  Dhè  rè  shè  bliadhna  ;  agus  Ataliah 
a'  rìoghachadh  os  ceann  na  tìre. 

CAIB.  XXIII. 

AGUS  anns  an  t-seachdamh  bliadhna 
neartaich  Iehoiada  e  fèin,  agus  ghabh 
e  na  ceannardan  cheud.  Asariah  mac  Iero- 
Isaim,  agus  Ismael  mac  Iehohanain,  agus 
Asariah  mac  Obeid,  agus  Maaseiah  mac 
Adaiah,  agus  Elisaphat  mac  Shichri,  a 
steach  ann  an  coimhcheangal  ris. 

2  Agus  chaidli  iad  mu'n  cuairt  ann  an 
Iudah,  agus  chruinnich  iad  na  Lebhithich 
a  mach  a  uile  bhailtibh  Iudah,  agus  cinn 
aithrichean  Israeil,  agus  thàinig  iad  gu 
h-Ierusalem. 

3  Agus  rinn  an  coimhthional  uile  coimh- 
cheangal  ris  an  righ  ann  an  tigh  Dhè  :  ag- 
us  thubhairt  e  riu,  Feucli,  rìoghaichidli 
jnac  an  righ,  mar  a  thubhairt  an  Tigh- 
earna  mu  mhacaibh  Dhaibhidh. 

4  So  an  ni  a  ni  sibh  :  Bithidli  an  treas 
cuid  dhibhse  a  thèid  a  steach  air  an  t-sàb- 
aid,  do  na  sagartaibh  agus  do  na  Lebhith- 
ich,  'nan  luchd-gleidhidh  nan  dorus  : 

5  Agus  bithidh  trian  aig  tigh  au  righ  ; 
agus  trian  aig  geata  na  buuaite  :  agus 
bithìdh  an  sluagh  uile  ann  an  cùirtibh 
tighe  an  Tighearn. 

6  Ach  na  tigeadh  a  steach  do  thigh  an 
Tighearn  ach  na  sagairt,  agus  iadsan  do  na 
Lebhithich  a  fhritheileas ;  thèid  iadsan  a 
steach,  oir  tha  iad  naomha  :  ach  coimhid- 
idh  an  sluagh  uile  faire  an  Tighearn. 

7  Agus  cuairtichidh  na  Lebhithich  an 
righ  air  gach  taobh,  gach  fear  le  'airm  'na 
làimh;  agus  ge  b'e  neach  a  thig  a  steach 
do'n  tigh,  cuirear  gu  bàs  e :  ach  bithibhse 
inaille  ris  an  righ,  'nuair  a  thig  e  steach, 
agus  an  uair  a  thèid  e  mach. 

8  Agus  rinn  na  Lebhithich,  agus  Iudah 
uile,  a  rèir  nan,  uile  nithe  a  dh'àithn  Ieho- 
ìada  an  sagart,  agus  ghabh  iad  gach  fear  a 
dhaoine  fèin  a  bha  gu  teachd  a  steach  air 
an  t-sàbaid,  maille  riu-san  a  bha  gu  dol  a 
mach  air  an  t-sàbaid  ;  oir  cha  do  leig  Ieho- 
ìada  an  sagart  air  falbh  na  roinuean. 

9  Agus  thug  Iehoiada  an  sagart  do  na 
ceannardaibh-cheud  slea^han,  agus  sgiath- 
an,  agus  targaidean,  a  bh'aig  righ  Daibh- 
idh,  a  bha  ann  an  tigh  Dhè. 

10  Agus  chuir  e  an  sluagh  uile,  gach 
fear  le  'ghath  'na  làimh,  o  tliaobh  deas  an 
tighe  gu  ruig  taobh  clì  an  tiglie,  làimh  ris 
an  altair  agus  an  tigh,  inu'n  cuairt  air  an 
righ. 

11  Agus  thug  iad  a  mach  mac  an  righ, 
agus  chuir  iad  an  crùn  air,  agus  thug  iad 
dha  an  fhianuis,  agus  rinn  iad  'na  righ  e  : 


agus  dh'ung  Iehoiada  agus  a  mhic  e,  agus 
thubhairt  iad,  Gu  ma  fada  beò  an  righ. 

12  Agus  an  uair  a  chual'  Ataliah  fuaim 
an  t-sluaigh  a'  ruith  cuideachd,  agus  a' 
moladh  au  righ,  thàinig  i  dh'ionnsuidh  an 
t-s!uaigh,  a  steach  do  thigh  an  Tighearn. 

13  Agus  dh'amhairc  i,  agus,  feuch, 
sheas  au  righ  làimh  r'a  phost  aig  an  dol  a 
steach,  agus  na  h-uachdarain  agus  na 
trompaidean  làimh  ris  an  righ  ;  agus  rinn 
uile  sliluagh  ua  lire  gairdeachas,  agus  rinu 
iad  fuaim  le  trompaidibh,  agus  au  luchd- 
seinn  le  h-innealaibh-ciuil,  agus  iadsan  a 
bha  eòlach  air  moladh  :  agus  reub  Ata- 
liah  a  h-eudach,  agus  thubhairt  i,  Feall, 
feall  ! 

14  An  sin  dh'àithn  Iehoiada  an  sagart 
do  na  ceannardaibh-cheud  a  chuireadh  os 
ceann  an  t-slòigh,  agus  thubhairt  e  riu, 
Thugaibh  a  mach  i  an  taobh  a  rauigh  do 
ua  sreathaibh  ;  agus  ge  b'e  neach  a  leanas 
i,  marbhar  leis  a'  chlaidheamh  e :  oir 
thubhairt  an  sagart,  Na  cuiribh  gu  bàs  i 
ann  an  tigh  an  Tighearn. 

15  Agus  thug  iad  comas  d'i ;  agus  an  uair 
a  tliàinig  i  gu  dol  a  stigh  geata  nan  each 
aig  tigh  an  righ,  mharbh  iad  an  sin  i. 

16  Àgus  rinn  lehoiada  coimhcheangal 
eadar  e  fèin,  agus  an  sluagh  gu  lèir,  agus 
an  righ,  gu'm  biodh  iad  'nan  sluagh  aig  an 
Tighearn. 

17  Agus  chaidh  an  sluagh  uile  a  stigh 
do  thigh  Bhaail,  agus  leag  iad  sios  e,  agus 
bhris  iad  'altairean  agus  a  dhealbhan  gu 
tur,  agus  mharbh  iad  Matan  sagart  Bhaail 
fa  chomhair  nan  altair. 

18  Agus  shuidhich  Iehoiada  luchd-riagh- 
laidh  tighe  an  Tighearna  le  làimh  nan  sag- 
art  agus  nan  Lebhitheach,  a  roinn  Daibh- 
idh  ann  an  tigh  an  Tighearna,  chum  ìob- 
airtean-loisgte  an  Tighearn  ìobradh,  mar 
a  ta  e  sgrìobhta  ann  an  lagh  Mhaois,  le 
gairdeachas  agus  le  seinn,  a  rèir  orduigh 
Dhaibhidh. 

19  Agus  shuidhich  e  na  dorsairean  aig 
geataibh  tighe  an  Tighearna,  chum  nach 
rachadh  neach  air  bith  a  stigh,  a  bha  neò- 
ghlan  ann  au  ni  air  bith. 

20  Agus  ghabh  e  na  ceannardan-cheud, 
agus  na  h-àrd  uaislean,  agus  uachdarain  an 
t-sluaigh,  agus  uile  shluagh  na  tìre,  agus 
tliug  iad  a  nuas  righ  o  thigh  an  Tigh- 
earn  ;  agus  thàirifg  iad  troimh  'n  gheata 
àrd  a  steach  do  thigh  an  righ,  agus  chuir 
iad  an  righ  'na  shuidhe  air  righ-chaithir 
na  rìoghachd. 

21  Agus  rinn  uile  shluagh  na  tìre  gaird- 
eachas :  agus  bha  'ra  baile  sàmhach,  an 
dèigh  dhoibh  Ataliah  a  mharbhadh  leis  a' 
chlaidheamh. 

CAIB.  XXIV. 

SEACHD  bliadhna  dh'  aois  bha  Ioas  an 
uair  a  thòisich  e  air  rìoghachadh,  ag- 
us  rìghich  e  dà  fhichead  bliadhna  ann  an 
Ierusalem  :  agus  b'e  ainm  a  mhàthar  Sibia 
o  Bheerseba. 

2  Agus  rinn  Ioas  an  ni  a  bha  ceart  ann 
an  sùilibh  an  Tighearna  rè  uile  làithean 
Iehoiada  an  t-sagairt. 

3  Agus  ghabh  Iehoiada  air  a  shon  dà 
mhnaoi,  agus  ghin  e  mic  agus  nighean- 
au. 

4  Agus  'na  dhèigh  so  bha  e  ann  an  inn- 
tiun  Ioais  tigh  ati  Tighearn  a  chàradh. 

5  Agus  chruinnich  e  ri  chèile  na  sagairt 
agus  na  Lebhithich,  agus  thubhairt  e  riu, 
Rachaibh  a  macli  do  bhailtibh  Iudah,  ag- 
us  cruinnichibh  o  Israel  uile  airgiod  a 
chàradh  tighe  bhur  Dè  o  bhliadhna  gu 
bliadhna,  agus  faicibh  gu'n  deau  sibh  cabh- 
ag  sa  ghuothuch.  Gidheadh  cha  d'rinn 
na  Lebhithich  cabhag. 

6  Agus  ghairm  an  righ  Iehoiada  an 
t-àrà-shagart,  agus  thubtiairt  e  ris,  C'ar 
son  nach  d'iarr  thu  air  na  Lebhithich  cìs 
Mhaois,  òglaich  au  Tighearn,  a  thoirt  a 
steach  o  Iudah;  agus  o  lerusalem,  agus  o 
choimhthional  Israeil,  air  son  pàilliuiu  na 
fianuis  ? 

7  Oir  bhris  mic  na  droch  mlinà  Ataliah 
sìos  tigh  Dhè ;  agus  mar  an  ceudua  uile 
nithe  coisrigte  tighe  an  Tighearna  thug 
iad  seachad  do  Bhaalim. 

8  An  sin  air  àithne  an  righ  rinn  iad 
ciste,  agus  chuir  iad  i  aig  geata  tighe  an 
Tighearn  air  an  taobb  a  muigh. 

9  Agus  thug  iad  gairm  air  feadh  Iudah 
agus  lerusaleim,  cìs  Mhaois,  òglaich  Dhè, 
a  chuir  e  air  Israel  anns  an  fhàsach,  a 
thoirt  a  steach  do'n  Tighearn. 

10  Agus  rinn  na  h-uachdarain  uile  agus 
an  sluagh  uile  gairdeachas,  agus  thug  iad 
leo,  agus  thilg  iad  anns  a'  chiste,  gus  an  do 
iìonadh  i. 

11  Agus  an  uair  a  thugadh  a'  chiste 
steach  a  dh'ionnsuidh  luchd-riaghlaidh  an 
righ  le  làimh  nan  Lebhitheach,  agus  a 
chunnaic  iad  gu'n  robh  mòran  airgid  innte, 
an  sin  thàinig  sgrìobhaich  an  righ  agus 
fear-riaghlaidli  an  àrd-shagairt,  agus  dh'- 
fhalamhuich  iad  a'  chiste,  agus  ghabh  iad 
i,  agus  thug  iad  air  a  h-ais  i  d'a  h-àite  fèin. 
Mar  sin  rinn  iad  o  là  gu  là,  agus  chruinn- 
ich  iad  airgiod  ann  am  pailteas. 

12  Agus  thug  an  righ  agus  Iehoiada  e 
dhoibh-san  a  rinn  obair  seirbhis  tighe  an 
Tighearn,  a^us  thuarasdalaich  iad  luchd- 

!  snaithidh  chlach  agus  saoir  a  chàradh  tighe 
an  Tighearn,  agus  mar  an  ceudna  luchd- 
oibre  ann  an  iarunn  agusan  umha  a  dhean- 
amh  suas  tighe  an  Tighearn. 

13  Agus  dh'oibrich  an  luchd-oibre,  agus 
choimhlionadb  an  obair  le'n  làimh  ;  agus 
rinn  iad  suas  tigh  an  Tighearna  co-cheart 
as  a  bha  e  roimhe,  agus  dhaingnich  iad  e. 

14  Agus  an  uair  a  chrìochnaich  iad  an 
obair,  thug  iad  na  dh'fhàgadh  do'n  airgiod 
an  làthair  an  righ  agus  Iehoiada,  agusrinn 
iad  soithichean  deth  do  thigh  an  Tigh- 
earna,  soithichean-frithealaidh  nan  ìob- 
airt-loisgte,  agus  spàiuean,  agus  soithich- 
ean  òir  agus  airgid :  agus  dh'ìobair  iad 
ìobairtean-loisgte  a  ghnàth  ann  an  tigh  an 
Tighearna,  rè  uile  làithean  lehoiada. 

15  Agus  dh'fhàs  lehoiada  sean,  agus  hha 
e  làn  do  làithibh,  agus  f  huair  e  bàs  :  ceud 
agus  deich  bliadhna  fichead  a  dh'aois  bha 
e  'nuair  a  fhuair  e  bàs. 

16  Agus  dh'adhlaic  iad  e  ann  am  haile 
Dhaibhidh  maille  ris  na  rìghribh,  a  chionn 
gu'n  d'rinn  e  maith  ann  an  Israel,  araon  a 
thaobh  Dhè,  agus  a  thaobh  a  thighe. 

17  Agus  an  dèigh  bàis  lehoiada,  thàinig 
uachdarain  Iudah,  agus  rinn  iad  ùmhlachd 
do'n  righ.    An  sin  dh'èisd  an  righ  riu. 

18  Agus  thrèig  iad  tigh  an  Tighearna 
Dè  an  aithriche,  agus  rinn  iad  seirbhis  do 
dhoireachaibh  agus  do  dhealbhaibh  :  agus 
thàinig  fearg  air  ludah  agus  Ierusalem  air 
son  an  cionta. 

19  Gidheadh  chuir  e  fàidhean  d'an  ionn- 
suidh,  gu'n  toirt  air  an  ais  a  dh'ionnsuidh 
an  Tighearn ;  agus  rinn  iad  fianuis  'nan 
aghaidh,  ach  cha  d'èisd  iadsan  riu. 

20  Agus  thàinig  spiorad  an  Tighearn  air 
Sechariah  mac  Iehoiada  an  t-sagairt,  agus 
sheas  e  os  ceann  an  t-sluaigh,  agus  thubh- 
airt  e  riu,  Mar  so  tha  Dia  ag  ràdh,  C'ar 
son  a  tha  sibh  a'  briseadh  àitheantan  an 
Tighearn  ?  uime  sin  cha  soirbhich  sibh.  A 
chionn  gu'n  do  thrèig  sibhse  an  Tighearn, 
trèigidh  esan  sibhse. 

21  Agus  chaidh  iad  ann  an  comh-bhoinn 
'na  aghaidh,  agus  chlach  iad  le  clachaibh 
e,  air  àithne  an  righ,  ann  an  cùirt  tighe  an 
Tighearn : 

22  Oir  cha  do  chuimhnich  Ioas  an  righ 
an  caoimhneas  a  rinn  Iehoiada  'athair  ns, 
ach  mharbh  e  a  mhac :  agus  an  uair  a  bha 
esan  a'  faghail  a'  bhàis,  thubhairt  e,  Chi 
an  Tighearn,  agus  agraidh  e. 

23  Agus  aig  ceann  na  bliadhna  thàinig 
armailt  Shiria  nìos'na  aghaidh  ;  agus  thài- 
nig  iad  gu  Iudah  agus  gu  Ierusalem, 
agus  sgrios  iad  uile  uachdarain  an  t-sluaigh 
o  mheasg  an  t-sluaigh,  agus  chuir  iad  an 
creach  uile  dh'ionnsuidh  righ  Dhamas- 
cuis. 

24  Oir  le  beagan  dhaoine  thàinig  armailt 
Sliiria,  agus  thug  an  Tighearna  thairis 
'nan  làimh  sluagh  ro-mhòr,  a  chionn  gu'n 
do  thrèig  iad  au  Tighearna  Dia  an  aith- 
riche :  uime  sin  rinn  iad  breitheanas  an 
aghaidh  Ioais. 

25  Agus  an  uair  a  dh'imich  iad  uaith,  a 
chionn  gu'n  d'fhàg  iad  e  ann  an  eucailibh 
mòra,  rinn  a  sheirbhisich  fèin  ceannairc 
'na  aghaidh  air  son  fola  mhic  Iehoiada  an 
t-sagairt,  agus  mharbh  iad  e  air  a  leab- 
aidh,  agus  an  uair  a  fhuair  e  bàs,  dh'adh- 
laic  iad  e  ann  am  baile  Dhaibhidh,  ach  cha 
dh'adhlaic  iad  e  anu  an  àitibh-adhlaic  nan 
righ. 

26  Agus  is  iad  so  iadsan  a  rinn  ceann- 
airc  'na  aghaidh  ;  Sabad  mac  Shimeait  na 
Ban-amonaich,  agus  Iehosabad  mac  Shim- 
rit  na  Ban-mhoabaich,  agus  a  mhic. 

27  A  nis  a  thaobh  meud  na  cìse  a  thog 
e,  agus  mar  a  rinn  e  suas  tigh  Dhè,  feuch, 
tha  iad  sgrìobhta  ann  an  eachdraidh 
leabhar  nan  righ.  Agus  rìghich  Amasiah 
a  mhac  'na  àit. 

CAIB.  XXV. 

CUIG  bliadhna  fichead  a  dh'aois  bha  A- 
masiah  'nuair  a  thoisich  e  air  rìogh- 
achadh,  agus  rìghich  e  naoi  bliadhnafich- 
ead  ann  an  lerusalem  •  agus  b'e  ainm  a 
mhàthar  Iehoadan  o  Ierusaìem. 

2  Agus  rinn  e  an  ni  a  bha  ceart  ann  an 
sùilibh  an  Tighearn,  ach  cha  b'ann  le 
cridhe  iomlan. 

3  A  nis  an  uair  a  dhaingnicheadh  an 
rìoghachd  dha,  raharbh  e  a  sheirbhisich  a 
mharbh  an  righ  'athair. 

4  Ach  an  clann  cha  do  mharbh  e,  a  rèir 
raar  a  ta  e  sgrìobhta  anns  an  lagh  ann  an 
leabhar  Mhaois,  far  an  d'àithn  an  Tigh- 

earn,  ag  ràdh,  Cl)a  chuirear  na  h-aithriche 
gu  bàs  air  son  nam  mac,  agus  cha  chuir- 
ear  na  mic  gu  bàs  air  son  nan  aithriche  ; 
ach  cuirear  gach  duine  gu  bàs  air  son  a 
pheacaidh  fèin. 

5  Agus  chruinnich  Amasiah  Tudah  ra 
chèile,  agus  rinn  e  iad,  a  rèir  tighe  an 
aithriche,  'nan  ceannardaibh  mhìltean  ag- 
us  nan  ceannardaibh  cheud,  ann  an  lu- 
dah  agus  ann  am  Beniamin  uile  :  agusdh'- 
àireamh  e  iad  o  fhichead  bliadhna  dh'aois 
agus  os  a  cheann,  agus  fliuair  e  ann  diubh 
tri  cheud  mìle  fear  taghta,  a  rachadh  a 
mach  gu  cath,  a  làimhsicheadli  sleagh  agus 
sgiath. 

G  Thuarasdalaich  e  mar  an  ceudna  à 
h-Israel  ceud  mìle  fear  comasach  gaisgei) 
air  cheud  tàlann  airgid. 

7  Ach  tliàinig  duine  le  Dia  d'a  ionn- 
suidh,  ag  ràdh,  A  righ,  na  rachadh  arm- 
ailt  Israeil  maille  riut;  oir  cha  'n'eil  an 
Tighearna  maille  ri  h-Israel,  eadhon  maille 
ri  cloinn  Epliraim  uile. 

8  Ach  ma's  àill  leat  imeachd,  dean,  bi 
làidir  air  son  a'  cliatha :  bheir  Dia  ort 
tuiteam  roimh  an  nàmhaid  ;  oir  tha  Dia 
comasach  air  còmhnadh  a  dheanamh,  ag- 
us  air  tilgeadh  sìos. 

9  Agus  thuhhairt  Amasiah  ris  an  duine 
Ie  Dia,  Ach  ciod  a  ni  sinn  mu'n  cheud 
tàlann  a  thug  mi  do  armailt  Israeil  ?  Ag- 
us  fhreagair  an  duine  le  Dia,  Tiia'n  Tigh- 
earna  comasach  air  mòran  tuilleadh  na  sin 
a  thabhairt  duitse. 

10  An  sin  sgaoil  Amasiah  iadsan  do'n 
armailt  a  thàinig  d'a  ionnsuidh  à  h-Eph- 
raim,  a  chum  gu'n  rachadh  iad  d'an  àite 
fèin.  Agus  las  am  fearg  gu  mòr  an  agh- 
aidh  Iudah,  agus  phill  iad  d'an  àite  fèin 
ann  an  corruicli  mhòir. 

11  Agus  neartaich  Amasiah  e  fèin,  agus 
thug  e  mach  a  shluagh,  agus  chaidh  e  gu 
gleann  an  t-salainn,  agus  bhuail  e  do 
chloinn  Sheir  deich  mìle. 

12  Agus  deich  mìle  dhiubh  ghlac  clann 
Iudah  beò,  agus  thug  iad  leo  iad  gu  mull- 
ach  carraig,  agus  thilg  iad  sìos  iad  o  mhull- 
ach  na  carraig,  agus  bhriseadh  iad  gu  tur. 

13  Ach  bhris  fìr  na  h-armailt  a  chuir 
Amasiah  air  an  ais,  a  chum  nach  rachadh 
ìad  maille  ris  gu  cath,  a  stigh  air  bailtibh 
Iudah,  o  Shamaria  eadhon  gu  ruig  Bet- 
horon,  agus  bhuail  iad  tri  mìle  dhiubh,  ag- 
us  thug  iad  leo  creach  mhòr. 

14  A  nis  an  dèigh  do  Amasiah  teachd  o 
àrnan  Edomach,  thug  e  leis  dèe  chloinn 
Sheir,  agus  chuir  e  suas  iad  dha  fèin  mar 
dhiathaibh,  agus  chrom  se  e  fèin  sìos 
rompa,  agus  loisg  e  tùis  dhoibh. 

15  Uime  sin  las  fearg  an  Tighearn  an 
aghaidh  Amasiah,  agus  chuir  e  d'a  ionn- 
suidh  fàidh,  a  thubhairt  ris,  C'ar  son  a 
dh'iarr  thu'n  dèigh  dhiathan  an  t-sluaigh, 
nach  b'urrainn  an  sluagh  fèin  a  shaoradh 
as  do  làimh-sa  ? 

16  Agus  an  uair  a  bha  e  a'  labhairt  ris, 
fhreagair  esan  e,  An  d'rinneadh  thusa  a'd' 
chomhairliche  do'n  righ  ?  leig  dhìot ;  c'ar 
son  a  bhiodh  tu  air  do  bhualadh  ?  Agus 
leig  am  fàidh  dheth,  agus  thubhairt  e,  Tha 
fios  agam  gu'n  do  shònraich  Dia  air  do 
sgrios,  a  chionn  gu'n  d'rinn  thu  so,  agus 
nach  d'èisd  thu  ri  m'  chorahairle-sa. 


17  An  sin  ghabh  Amasiah  righ  Iudah 
comhairle,  agus  chuir  e  teachdairean  a 
dh'ionnsuidh  loais,  mhic  Iehoahais,  mhic 
lehu  righ  Israeil,  ag  ràdh,  Thig,  faiieam- 
aid  aghaidh  a  chèile. 

18  Agus  chuir  Ioas  righ  Israeil  teachd- 
airean  gu  Amasiah  righ  ludah,  ag  ràdh, 
Chuir  am  fogliannan  a  bha  ann  an  Leba- 
non  teachdair  a  dh'ionnsuidh  an  t-seudair 
a  blia  ann  an  Lebanon,  ag  ràdh,  Thoir  do 
nighean  do  m'  mhac-sa  'na  mnaoi  :  agus 
chaidh  fìadh-bheathach  seachad  a  bha  ann 
an  Lebanon,  agus  shaltair  e  sìos  am  fogh- 
annan. 

19  Thubhairt  thu,  Feuch,  bhuail  mi 
Edom,  agus  tliog  do  chridhe  suas  thu 
chum  uaill  a  dheanamh :  fan  a  nis  aig  do 
thigh  :  c'ar  son  a  bhiodh  làmli  agad  ann 
an  ni  chum  t'aimhleis,  air  chor  as  gu'n 
tuiteadh  tu  fèin  agus  ludah  maille  riut? 

20  Aclt  cha  d'èisd  Amasiah  ris ;  oir  bha 
e  o  Dhia  an  toirt  thairis  'n  a  làirnh,  a 
chionn  gu'n  d'iarr  iad  an  dèigh  dhiathan 
Edoim. 

21  Uime  sin  chaidh  Ioas  righ  Israeil 
suas,  agus  chunnaic  e  fèin  agns  Amasiah 
ri-h  Iudah  aghaidh  a  chèile  aig  Bet-semes, 
a  bhuineas  do  ludah. 

22  Agus  bhuaileadh  Iudah  roimh  Israel, 
agus  theich  iad  gach  fear  a  dh'ionnsuidh  a 
bhùtha. 

23  Agus  ghlac  Ioas  righ  Israeil  Amasiah 
righ  Iudah  mac  Ioais,  mhic  Ahasiah,  aig 
Bet-semes,  agus  thug  se  e  gu  h-lerusalem, 
agus  bhris  e  sìos  balla  Ierusaleim,  o  gheata 
Ephraim  gu  geata  na  h-oisne,  ceithir 
cheud  làmh-choille. 

24  Agus  [ghabh  e]  an  t-òr  agus  an  t-air- 
giod  uile,  agus  na  soithichean  uile  a  fhuar- 
adh  ann  an  tigh  Dhè  aig  Obed-edom,  ag- 
us  ionmhasan  tighe  an  righ,  agus  braigh- 
de-gill,  agus  phiTl  e  gu  Samaria. 

25  Agus  mhair  Amasiah  mac  Ioais,  righ 
ludah,  beò  an  dèigh  bàis  Ioais  mhic  lehoa- 
hais  righ  Israeil,  cùig  bliadhna  deug. 

26  Agus  a'  chuid  eile  do  ghnìomharaibh 
Amasiah,  an  toiseach  agus  mu  dheireadh, 
feuch,  nach  'eil  iad  sgrìobhta  ann  an 
leabhar  rìghrean  Iudah  agus  Israeil? 

27  Ach  o'n  àm  anns  an  do  thionndaidh 
Amasiah  o  leantuinn  an  Tighearn,  rinniad 
ceannairc  'na  aghaidh  ann  an  Ierusalem, 
agus  theich  e  gu  Lachis :  ach  chuir  iad 
daoine  'na  dhèigh  gu  Lachis,  agus  mharbh 
iad  e  an  sin. 

28  Agus  thug  iad  leo  air  eachaibh  e,  ag- 
us  dh'adhlaic  iad  e  maille  r'a  aithrichibh 
ann  am  baile  Dhaibhidh. 

CAIB.  XXVI. 

AGUS  ghabh  sluagh  Iudah  uile  Udsiah, 
agus  e  sè  bliadhna  deug  a  dlvaois, 
agus  rinn  iad  e  'na  righ  an  àit  'athar  Ama- 
siah. 

2  Thog  esan  Elat,  agus  dh'aisig  se  e  do 
Iudah,  an  dèigh  do  n  righ  codal  maille  r'a 
aithrichibh. 

3  Sè  bliadhna  deug  a  dh'aois  bha  Udsiah 
'nuair  a  thòisich  e  air  rìoghachadh,  agus 
rìghich  e  dà  bhliadhna  dheug  agus  dà 
fhichead  ann  an  Ierusalem  :  agus  b'e  ainm 
a  mhàthar  Iecoliah  o  h-Ierusalem. 

4  Agus  rinn  e  an  ni  a  bha  ceart  ann  an 

ùilibh  an  Tighearu,  a  rèir  gach  ni  a  rinn 
Atnasiah  'athair. 

5  Agrus  dh'iarr  e  Dia  ann  an  làithibh 
Shechariah,  a  theagaisg  e  ann  an  eagal 
Dè  :  agus  fhad  'sa  dh'iarr  e  an  Tighearna, 
thug  Dia  air  soirbheachadh. 

6  Agus  chaidh  e  mach,  agus  chog  e  'n 
jhaidh  nara  Philisteach,  agus  bhris  e  sìos 

balla  Ghait,  agus  balla  Iabneith,  agus 
batla  Asdoid  ;  agus  thog  e  bailtean  ann  an 
Asdod,  agus  am  measg  nam  Philisteaeh. 

7  Agus  chuidich  Dia  leis  an  aghaidh 
nara  Philisteaeh,  agus  an  aghaidh  nan 
Arabach  a  bha  'nau  còmhnuidh  ann  an 
Gur-baal,  agus  nan  Amonach. 

8  Agus  thug  na  h-  Amonaich  tiodhlacan 
clo  Udsiah ;  agus  chaidh  'aìnm  a  mach  gu 
ruig  dol  a  steach  na  h-Eiphit,  oir  dh 'fhàs 
e  ro-chumhachdach. 

9  Agus  thog  Udsiah  tùir  ann  an  Iertisa- 
m  aig  geata  na  h-oisne,  agus  aig  geata  a' 

ghlinne,  agus  aig  an  oisinn,  agus  dliaing- 
nich  e  iad. 

10  Agus  thog  e  tùir  anns  an  fhàsach, 
agus  chladhaicli  e  mòran  thobar ;  oir  bha 
mòran  sprèidh  aige,  agus  anns  an  tìr  ìos- 
ail  agus  anns  a'  cliòmhnard  treabhaichean, 
agus  fìon-liosadairean  anns  na  slèibhtibh 
agus  ann  an  Carmel,  a  chionn  gu'm  bu 
toigh  leis  tuathanachd. 

1  Bha  aig  Udsiah  mar  an  ceudna  arm- 
ailt  do  dhaoinibh  a  dheanadh  cogadh,  a 
rachadh  a  mach  gu  cath  'nam  buidhnibh, 
a  rèir  uibhir  an  àireimh,  le  làimh  leieil  an 
sgrìobhaiche,  agus  Mhaaseiah  an  fhir- 
riaghlaidh,  fuidh  làimh  Hananiah  aon  do 
uachdaranaibh  an  righ. 

12  B'e  àireamh  iomlan  phrìomh  aith- 
riche  nan  daoine  comasach  gaisgeil,  dà 
mhìle  agus  sè  ceud. 

13  Agus  fuidh  'n  làimh-san  bha  arm- 
ailt,  tri  cheud  mìle  agus  seachd  mìle  agus 
cùig  ceud,  a  dheanadh  cogadh  le  treun 
neart,  a  chuideachadh  leis  an  righ  an  agh- 
aidh  an  nàmhaid. 

14  Agus  dheasaich  Udsiah  air  an  son, 
dhon  do'n  fheachd  uile,  targaidean,  ag- 

us  sleaghan,  agus  clogaidean,  agus  lùir- 
ichean,  agus  boghanna,  agus  cranna-tabh- 
uill  a  thilgeadh  ehlach. 

15  Agus  rinn  e  ann  an  Ierusalem  innil- 
chogaidh,  a  dhealbhadh  ]e  daoinibh  eal- 
anta,  gu  bhi  air  na  tùraibh  agus  air  ois- 
nibh  nam  ballacha,  a  thilgeadh  shaighead 
agus  chlach  mòra  leo  :  agus  chaidh  'ainm 
a  mach  an  cèiu,  oir  b'iongantach  an  dòigh 
air  an  do  chuidicheadh  leis  gus  an  d'fhàs 
e  cumhachdach. 

16  Ach  an  uair  a  dh'fhàs  e  cumhachd- 
ach,  thogadh  a  chridhe  suas  a  chum  aimh- 
leis,  agus  pheacaich  e  an  aghaidh  an  Tigh- 
earn  a  Dhè:  oir  chaidh  e  steach  do 
theampull  an  Tighearn,  a  losgadh  tùise  air 
altair  na  tùise. 

17  Agus  chaìdh  Asariah  an  sagart  a 
steach  'na  dhèigh,  agus  maille  ris  ceithir 
fichead  sagart  leis  an  Tighearna,  fir 
threuna  ; 

18  Agus  sheas  iad  an  aghaidh  Udsiah  an 
righ,  agus  thubhairt  iad  ris,  Cha  bhuin  e 
dhuitse,  Udsiah,  tùis  a  losgadh  do'n  Tigh- 
earn,  ach  do  na  sagartaibh,  mic  Aaroin,  a 
tha  air  an  naomhachadh  a  losgudh  tùise  : 


j  imich  a  mach  a9  an  ionad  naomh,  oir 
;  pheacaich  thu,  agus  cha  bhi  e  dhuit  a  chum 
;  urraim  o'n  Tigheama  Dia. 
j     19  Agus  bha  fearg  air  Udsiah,  agus  tùis- 
!  eir  aige  'na  làirah  a  losgadh  tùi.-e  :  agus  an 
uair  a  bha  fearg  air  ris  na  sagartaibh,  air 
!  ball  dh'èirich  luibhre  suas  ann  an  clàr 
'eudain,  am  fianuis  nan  sagart  ann  an 
tigh  an  Tighearn,  os  ceann  altair  na  tùise. 
I     20  Agus  dh'ainhairc  Asariah  an  t-àrd 
i  shagart,  agus  na  sagairt  uile  air,  agus, 
feuch,  bha  luibhre  air  ann  an  clàr  eudain, 
agus  ghreas  iad  a  mach  as  a  sin  e ;  agus 
rinn  e  fèiu  mar  an  ceudna  cabhag  gu  dol  a 
mach,  a  chionn  gu'n  do  bhuail  an  Tigh- 
earn  e. 

21  Agus  hha  Udsiah  an  righ  'na  lobhar 
gu  là  a  bhàis,  agus  ghabh  e  còmhnuidh  ann 
an  tigh  air  leth,  mar  fhear  a  bha  'na  lobh- 
ar,  an  uair  a  dhruideadh  a  maeh  e  à  tigh 
an  Tighearn :  agus  bha  Iotam  a  mhac  os 
ceann  tighe  an  righ,  a'  toirt  breth  air 
sluagh  na  tìre. 

22  Agus  a'  chuid  eile  do  ghnìomharaibh 
Udsiah,  an  toiseach  agus  mu  dheireadh, 
sgrìobh  Isaiah  am  fàidh,  mac  Araois. 

23  Agus  choidil  Udsiah  maille  r'a  aith- 
richibh,  agus  dh'adhlaic  iad  e  maille  r'a 
aithricliibh  ann  am  raagh  c«Y-adhlacaidh 
nan  righ :  oir  thubhairt  iad,  Tha  e'  na 
lobhar.  Agus  rìghich  Iotara  a  rahac  'na 
àit. 

CAIB.  XXVII. 

CUIG  bliadhna  fichead  a  dh'aois  bha  Iot- 
am  an  uair  a  thòisich  e  air  rìoghach- 
adh,  agus  rìghich  e  sè  bliadhna  deug  ann 
an  Ierusalem  ;  agus  b'e  ainm  a  mhàthar 
lerusa,  nighean  Shadoie. 

2  Agus  rinn  e  an  ni  a  bha  ceart  ann  an 
sùilibh  an  Tighearn,  a  rèir  nan  uile  nithe 
a  rinn  Udsiah  'athair ;  gidheadh  eha 
deachaidh  e  steach  do  theampull  an  Tigh- 
earn,  agus  bha  'n  sluagh  fathast  truaill- 
idh. 

3  Thog  e  geata  àrd  tighe  an  Tighearn, 
agus  air  balla  Opheil  thog  e  mòran. 

4  Agus  thog  e  bailtean  ann  an  slèibh- 
tibh  Iudah,  agus  anns  na  coilltibh  thog  e 
eaistealan  agus  tùir. 

5  Agus  chog  e  ri  righ  chloinn  Amoin, 
agus  thug  e  buaidh  orra.  Agus  thug  clann 
Amoin  dha  air  a'  hhliadhna  sin  fèm  ceud 
tàlann  airgid,  agus  deich  mìle  tomhas 
cruithneachd,  agus  deich  mìle  tomhas  eor- 
na.  So  thug  clann  Amoin  seachad  da, 
araon  air  an  dara  bliadhna,  agus  air  au 
treas. 

6  Agus  dh'fhàs  Iotara  cumhachdach,  a 
chionn  gu'n  do  dheasaich  e  a  slilighean  am 
tìanuis  an  Tighearn  a  Dhè. 

7  Agus  a'  chuid  eile  do  ghnìomharaibh 
Iotaim,  agus  a  chogaana  uile,  agus  a 
shlighean,  feuch,  tha  iad  sgrìobhta  aun  an 
leabhar  rìghrean  Israeil  agus  Iudah. 

8  Cùig  bliadhna  fichead  a  dh'aois  bha  e 
'nuair  a  thòisich  e  air  rioghachadh,  agus 
rìghich  e  sè  bliadhna  deug  ann  an  Ierusa- 
lem. 

9  Agus  choidil  Iotam  maille  r'a  aith- 
riehibh,  agus  dh'adhlaic  iad  e  ann  am  baile 
Dhaibhidh  :  agus  rìghich  Ahas  a  mliac  'na 
àit. 

CAIB.  XXVIII. 

FICHEAD  bliadhna  dhaois  bha  Ahas 
an  uair  a  thòisich  e  air  rìoghachadh, 
agus  rìghich  e  sè  bliadhna  deug  ann  an  Ie- 
rusalem  :  agus  cha  d'rinn  e  an  ni  a  bha 
ceart  ann  an  sùilibh  an  Tighearna,  niar  a 
rinn  Daibhidh  'athair. 

2  Ach  dh'itnich  e  ann  an  slighibh  righ- 
rean  Israeil,  agus  mar  an  ceudn3  rinn  e 
dealbhan  leaghta  do  Bhaalim. 

3  Agus  loisg  e  tùis  ann  an  gleann  Bhen- 
hinoim,  agus  loisg  e  a  chlann  anns  an 
teine,  a  rèir  ghràineileachd  nan  cinneach 
a  thilg  an  Tighearna  mach  roimh  chloinn 
Israeil. 

4  Agus  dh'ìohair  e  agus  loisg  e  tùis  anns 
na  h-àitibh  àrda,  agus  air  na  cnoic,  agus 
fuidh  gach  craoibh  uaine. 

5  Uime  sin  thug  an  Tighearn  a  Dhia 
thairis  e  an  làimh  righ  nan  Sirianach  ;  ag- 
us  bhuail  iad  e,  agus  thug  iad  leo  mòran 
diubh  'nam  braighdibh,  agus  thug  siad  iad 
gu  Damascus :  agus  thugadh  mar  an  ceud- 
na  thairis  e  an  làimh  righ  Israeil,  a  bhuail 
e  le  h-àr  mòr. 

6  Agus  mharbh  Pecah  mac  Remaliah 
aun  an  Iudah  ceud  agus  fichead  mile  ann 
an  aon  là,  fir  threuna  uile  ;  a  chionn  gu'n 
do  thrèig  iad  an  Tighearna  Dia  an  aith- 
riche. 

7  Agus  mharbh  Sichri,  duine  treun  do 
Ephraim,  Maaseiah  mac  an  righ,  agus  As- 
ricam  uachdaran  an  tighe,  agus  Elcanah  a 
b'fhaigse  do'n  righ. 

8  Agus  thug  clann  Israeil  leo  'nam 
braighdibh  d'am  bràithnbh  dà  cheud  mìle, 
bean,  mac  agus  nighean,  agus  thog  iad  mar 
an  ceudna  creach  mhòr  uatha,  agus  thug 
iad  a'  chreach  gu  Samaria. 

9  Ach  bha  fàidh  leis  an  Tighearn  an  sin 
d'am  b'aium  Oded,  agus  cliaidh  e  mach 
am  fianuis  an  t-slòigh  a  tbàinig  gu  Sama- 
ria,  agus  thubhairt  e  riu,  Feuch,  a  chionn 
gu  robh  fearg  air  an  Tighearna  Dia  bhur 
n-aithriche  ri  Iudah,  thug  e  thairis  iad  ann 
bhur  làimh-sa,  agus  mharbh  sibh  iad  le 
buirbe  a  ràinig  suas  gu  nèamh. 

10  Agus  a  nis  tha  sibh  a'  cur  roimhibh 
clann  Iudah,  agus  Ierusalem  a  chur  fuidh- 
ibh  mar  thràillibh  agus  mar  bhan-tràillibh 
agaibh.  Nach  'eil  idir  agaibhse,  eadhon 
agaibhse,  peacanua  an  aghaidh  an  Tigh- 
earna  bhur  Dè  ? 

11  A  nis  ma  ta  èisdibh  riumsa,  agus 
thugaibh  air  an  ais  na  braighdean  a  tiiug 
sibh  leibh  ann  am  braighdeanas  o  bhur 
bràithribh ;  oir  tha  fearg  laiste  an  Tigh- 
earna  ribh. 

12  An  sin  dh'èirich  daoine  àraidh  do 
cheannaibh  chloinn  Ephraim,  Asariah  mac 
Iohanain,  Berechiah  mac  Mhesilemoit, 
agus  Iehisciah  raac  Shaluim,  agus  Amasa 
mac  Hadlai,  suas  'nan  aghaidh-san  '  a 
thàinig  o'n  chogadh, 

13  Agus  thubhairt  iad  riu,  Cha  toir  sibh 
na  braighdean  a  steach  an  so ;  oir  bhiodh 
sin  'na  cliionta  an  aghaidh  an  Tighearn 
oirnne.  Tha  sibhse  a'  cur  roirahibh  tuill- 
eadh  a  chur  r'ar  peacannaibh,  agus  r'ar 
cionta,  'nuair  a  ta  ar  c.ionta  cheana  mòr 
agus  fearg  laiste  ri  h-Isràel. 

14  An  sin  dh'fliàg  na  daoine  a  bha  fo  'n 
annaibh  na  braighdean  agus  a'  chreach 


am  fianuis  nan  uachdaran  agus  a'  chomh- 
chruinnich  uile. 

15  Agus  dh'èirich  na  daoine  a  ghairm- 
eadh  air  an  ainm,  agus  ghabh  iad  na  braigh- 
dean,  agus  dh'eudaich  iad  leis  a'  chreich 
iadsan  uile  a  blia  lomnochd  dhiubh,  agus 
an  uair  a  chuir  iad  eudach  agus  brògan 
orra,  thug  iad  orra  itheadh  agus  òl,  agua 
dh'ung  siad  iad,  agus  chuir  iad  air  asalaibh 
iadsau  uile  a  bha  anmhunn  diubh,  agus 
thug  siad  iad  gu  Iericho,  baile  nan  craobh 
pailme,  a  dh'ionnsuidh  am  bràithrean ; 
agus  phill  iad  gu  Samaria. 

16  San  àm  sin  chuir  righ  Ahas  fios  a 
dh'ionnsuidh  righ  Asiria,  e  chuideachadh 
leis. 

17  Oir  thàinig  na  h-Edomaich  a  rìs,  ag- 
us  bhuail  iad  ludah,  agus  thug  iad  leo 
braighdean. 

18  Thug  na  Philistich  mar  an  ceudna 
ionnsuidh  air  bailtibh  a'  chòmhnaird,  agus 
air  an  taobh  deas  do  Iudah,  agus  ghlac  iad 
Bet-semes,  agus  Aialon,  agus  Gederot, 
agus  Soclio  le  'bhailtibh  beaga,  agus  Tim- 
nah  le  'bhailtibh  beaga,  agus  Gimso  le 
'bhailtibh  beaga ;  agus  ghabh  iad  còmh- 
nuidh  an  sin. 

19  Oir  rinn  an  Tighearna  Iudah  ìosal  air 
son  Ahais  righ  Iudah,  a  chionn  gu'n  d'rinn 
e  Iudah  lomnochd,  agus  gu'n  d  rinn  e 
cionta  mòr  an  aghaidh  an  Tighearn. 

20  Uime  sin  thàinig  Tilgat-pilneser  righ 
Asiria  d'a  ionnsuidh,  agus  shàraich,  ach 
cha  do  neartaich  se  e. 

21  Oir  ghabh  Ahas  cuibhrionn  à  tigh  an 
Tighearn,  agus  à  tigh  an  righ,  agus  o  na 
h-uachdaranaibh,  agus  thug  e  sin  do  righ 
Asiria  ;  ach  cha  do  chuidich  e  leis. 

22  Agus  an  àm  a  theanntachd  rinn  e 
fathast  tuilleadh  cionta  an  aghaidh  an 
Tighearn,  an  righ  so  fèin  Ahas. 

23  Oir  dh'ìobair  e  da  dhiathaibh  Dha- 
mascuis  a  bhuail  e,  agus  thubliairt  e,  A 
chionn  gu'n  cuidich  dèe  rìghrean  Shiria 
leo,  ìobraidh  mìse  dhoibh  a  chum  gu'n 
cuidich  iad  leamsa  :  ach  is  ann  a  bha  iad 
'nan  aobhar  sgrios  dha  fèin,  agus  do  Israel 
uile. 

24  Agus  chruinnich  Ahas  soithichean 
tighe  Dhè,  agus  ghearr  e  'nam  mìribh 
soithichean  tighe  Dhè,  agus  dhruid  e  dor- 
san  tighe  an  Tighearn.  Agus  rinn  e  dha 
fèin  altairean  anns  gach  cearn  do  h-Ieru- 
salem. 

25  Agus  anns  gach  baile  fa  leth  do  Iudah 
rinn  e  àitean  àrda,  chum  tùis  a  losgadh  do 
dhiathaibh  coimheach,  agus  bhrosnaich  e 
gu  feirg  an  Tighearna  Dia  'aithriche. 

26  Agus  a'  chuid  eile  d'a  ghnìomhar- 
aibh  agus  d'a  shlighibh  uile,  an  toiseach 
agus  mu  dheireadh,  feuch,  tha  iad  sgrìobh- 
ta  ann  an  leabhar  rìghrean  Iudah  agus  Is- 
raeil. 

27  Agus  choidil  Ahas  maille  r'a  aith- 
richibh,  >gus  dh'adhlaic  iad  e  anns  a' 
bhaile,  ann  an  Ierusalera  ;  ach  cha  d'thug 
iad  e  do  àitibh-adhlaic  rìghrean  Israeil : 
agus  rìghich  Heseciah  a  mhac  'na  àit. 

CAIB.  XXIX. 

THOISICH  Heseciah  air  rìoghachadh 
'nuair  a  hha  e  cùig  bliadhna  fichead  a 
dh'aois,  agus  rìghich  e  naoi  bliadhna  fich- 

ad  ann  an  Ierusalem :  agus  b'e  ainm  a 
nhàtliar  Abiah,  uighean  Slieehariah. 

2  Agus  rinn  e  an  ni  a  bha  ceart  ann  an 
ùilibh  an  Tighearn,  a  rèir  nau  uile  nithe 

riun  Daibhidh  'athair. 

3  Aods  a'  cheud  bhliadhna  d'a  rìogh- 
ichadh,  air  a'  cheud  iiihtos,  dh'fhosgail  e 
iorsau  tighe  an  Tighearn,  agus  ehàirich  e 
ad. 

4  Agus  thug  e  stigh  na  sagairt  agus  na 
ebhithich,  agus  chruinnich  e  iad  do'n 
-sràid  an  ear, 

5  Agus  thubhairt  e  riu,  Eisdibh  rium,  a 
Lebhitheacha ;  a  nis  naomhaichibh  sibh 
ein,   agus  naomliaichibh  tigh  au  Tigh- 

na  Dè  bhur  n-aithriche,  agus  thugaibh 
a  mach  au  salachar  as  an  ionad  naomh  : 

6  Oir  pheacaich  ar  n-aithriche,  agus 
rinn  iad  an  ni  a  bha  olc  ann  an  sùilibh  an 
Tighearn  ar  Dè,  agus  thrèig  iad  e,  agus 
thionndaidh  iad  an  Hghaidliean  o  phàilliun 
an  Tighearn,  agus  chuir  iad  cùl  ris. 

7  Mar  au  ceudna  dhruid  iad  dorsan  an 
sgàth-thighe,  agus  chuir  iad  as  na  lòchrain, 
agus  cha'do  loisg  iad  tùis,  agus  cha  d'thug 
iad  ìobairtean-loisgte  suas  anns  an  ionaa 
naomh,  do  Dhia  Israeil. 

8  Uime  sin  bha  fearg  an  Tighearna  ri 
ludah  agus  ri  h-Ieru-alem,  agus  thug  e 
thairis  iad  do  thuairgne,  do  uamhann,  ag- 
us  do  sgeig,  mar  a  chi  sibh  le'r  sùilibh. 

9  Oir  feueh,  thuit  ar  n-aithriche  leis  a' 
chlaidheamh,  agus  tha  ar  mic,  agus  ar 
nigheanan,  agus  ar  mnài  ann  am  braigh- 
deauas  air  son  so. 

10  A  nis  tha  e  ann  am  chridhe  coimh- 
cheangal  a  dlieanamh  ris  an  Tighearna  Dia 
Israeil,  a  chum  gu'n  tioundaidh  'fhearg 
laiste  uainn. 

11  Mo  mhic,  na  bithibh  a  nis  dearmad- 
ach ;  oir  thagh  an  Tighearna  sibh  gu  seas- 
amh  'na  làthair  a  dheanamh  seirbhis  da, 
aa^us  gu  bhi  a  frithealadh  dha  agus  a'  losg- 
adh  tùise. 

12  Àu  sin  dh'èirich  na  Lebhithich,  Ma- 
liat  mac  Amasai,  agus  loel  mac  Asariah, 
do  mhacaibh  nan  Cohatach  :  agus  do 
mhacaibh  Mherari,  Cis  mac  Abdi,  agus 
Asariah  mac  Iehaleleil :  agus  do  na  Ger- 
sonaich,  Ioah  mac  Shimàh,  agus  Eden 
mac  Ioah  : 

13  Agus  do  mhaeaibh  Elisaphain,  Simri 
agus  lehiel  :  agus  do  mhacaibh  Àsaiph, 
Sechariah  agus  Mataniah : 

14  Agus  do  mhacaibh  Hemain,  Iehiel, 
agus  Simei :  a^us  do  mhacaibh  Iedutuin, 
Semaiah  agus  Udsiel. 

15  Agus  chruinnich  iad  am  bràithrean, 
agus  naomhaich  siad  iad  fèin,  agus  thàinig 
iad  a  rèir  àithne  an  righ  ann  am  briath- 
raibh  an  Tighearn,  a  ghlanadh  tighe  an 
Tighearn. 

16  Agus  chaidh  na  sagairt  do'n  chuid  a 
b'fhaide  steach  do  thigh  an  Tighearna  g'a 
ghlanadh,  agus  thug  iad  a  mach  gach  sala- 
char  a  fhuair  iad  ann  an  teampull  an  Tigh- 
earna,  gu  cùirt  tighe  an  Tighearn.  Agus 
thog  na  Lebhithich  leo  e,  gu  'thoirt  a  mach 
gu  sruth  Chidroin. 

17  A  nis  thòisich  iad  air  a'  cheud  ìà  do'n 
cheud  mhìos  air  naomhachadh,  agus  air 
an  oc.hdamh  là  do'n  mhìos  thàinig  iad  gu 
sgàth-thigh  an  Tighearn,  agus  naomhaicli 

iad  tigh  an  Tighearn  ann  an  ochd  làithibh, 
agus  air  an  t-sèathadh  là  deug  do'n  cheud 
mhìos  chrìochnaieh  iad  an  obair. 

18  An  sin  chaidh  iad  a  steach  a  dh'ionn- 
suidh  Heseciah  an  righ,  agus  thubhairt 
iad,  Ghlan  sinn  tigh  an  Tighearu  uile,  ag- 
us  altair  na  h-ìobairt-loisgte  maille  r'a 
soithichibh  uile,  agus  bòrd  an  arain  thais- 
beanta  maille  r'a  shoithicbibh  uile. 

19  Agus  na  soithiche  sin  uile  a  chuir  righ 
Ahas,  au  uair  a  rìghich  e,  air  falbh  'na 
eusaontas,  dheasaich  sinne  agus  naomh- 
aich  sinn,  agus,  feuch,  tha  iad  fa  chomhair 
altair  an  Tighearu. 

20  An  sin  dh'èirich  Heseciah  an  righ  gu 
moch,  agus  chruinnieh  e  uachdarain  a' 
bhaile,  agus  chaidh  e  suas  do  thigh  an 
Tighearu. 

21  Agus  thug  iad  leo  seachd  tairbh  òga, 
agus  seachd  reitheachan,  agus  seachd  ua;n, 
agus  seachd  buic-ghaibhre  mar  ìobairt- 
pheacaidh  air  son  na  rìoghachd,  agus  air 
son  an  ionaid  naoimh,  agus  air  son  ludah  : 
agus  dh'àithn  e  do  na  sagartaibh,  mic 
Aaroin,  an  ìobradh  air  altair  au  Tighearn. 

22  Uime  siu  mharbh  iadsan  na  tairbh, 
agus  ghabh  na  sagairt  an  fliuil,  agus  chrath 
iad  i  air  an  altair:  mharbh  iad  mar  an 
ceudna  na  reitheachan,  agus  <.  hrath  iad  an 
fhuil  air  an  altair  :  niharbh  iad  cuideachd 
na  h-uain,  agus  chrath  iad  an  fhuil  air  an 
altair. 

23  Agus  thug  iad  leo  na  buic-ghaibhre 
air  sou  na  h-ìobairt-pheacaidh  an  làthair 
an  rigb  agus  a'  choimhthionail,  agus  chuir 
iad  au  làmhan  orra  : 

24  Agus  mharbh  na  sagairt  iad,  agus 
chrath  iad  am  fuil  air  an  altair  chum  reite 
dheanamh  air  son  Israeil  uile  :  oir  dh'àithn 
an  righ  an  ìobairt-loisgte  agus  an  ìobairt- 
pheacaidh  air  son  Israeil  uile. 

25  Agus  chuir  e  na  Lebhithich  ann  an 
tigh  an  Tighearna  le  ciomhalaibh,  le  salt- 
airibh,  agus  le  clàrsaichibh,  a  rèir  àithne 
Dhaibhidh,  agus  Ghaid  fhir-sheallaidh  au 
righ,  agus  Natain  an  fhàidh  :  oir  b'i  sin 
àithne  an  Tighearna  le  làimh  'fhàidhean. 

26  Agus  sheas  na  Lebhithich  le  h-inn- 
ealaibh  Dhaibhidh,  agus  na  sagairt  leis  na 
trompaidibh. 

27  Agus  dh'àithn  Heseciah  an  ìobairt- 
loisgte  ìobradh  air  an  altair  :  agus  an  uair 
a  thòisich  an  ìobairt-loisgte,  thòisich  mar 
an  ceudna  laoidh  an  Tighearna  leis  na 
trompaidibh,  agus  le  h-innealaibh  Dhaibh- 
idh  righ  Israeil. 

28  Agus  rinu  an  coimhthional  uile  aor- 
adh,  agus  sheinn  an  luchd-seinn,  agus 
shèid  na  trompadairean :  mhaii  so  uile 
gus  an  do  chrìochnaicheadh  an  ìobairt- 
loisgte. 

29  Agus  an  uair  a  chuir  iad  crìoch  air 
ìobradh,  chrom  an  righ  agus  iadsan  uile  a 
blia  maille  ris  iad  fèin,  agus  rinn  iad  aor- 
adh. 

30  Agus  dh'àithn  Heseciah  an  righ  ag- 
us  na  h-uachdarain  do  na  Lebhithich  gu 
moladh  iad  an  Tighearn  am  briathraibh 
Dhaibhidh,  agus  Àsaiph  an  fhir-sheall- 
aidh :  agus  mhol  iad  le  subhaclias,  agus 
chrom  iad  an  cinn,  agus  rinn  iad  aoradh. 

31  An  sin  fhreagair  Heseciah,  agus 
thubhairt  e,  A  nis  choisrig  sibh  sibh  fèin 

do'n  Tighearna:  thigibh  am  fagus,  agus 
thugaibh  leibh  ìobairtean,  agus  tabhartais- 
buidheachais  do  thigh  an  Tighearn.  Ag- 
us  thug  an  coitnhthional  a  steach  ìobairt- 
ean,  agus  tabhartais-btiidheachais,  agus 
iadsan  uile  a  bha  toileach  'nan  cridhe, 
tabhartais-loisgte. 

32  Agus  b'e  àireamh  nan  tabhartas- 
loisgte  a  thug  an  coimhthional  leo,  tri  fich- 
ead  agus  deich  tairbh  òga,  ceud  reithe,  dà 
cheud  uan ;  iad  sin  uile  chum  ìobairt- 
loisgte  do'n  Tighearn. 

33  Agus  na  nithe  coisrigte,  sè  ceud  bò, 
agus  tri  mìle  caora. 

34  Ach  bha  na  sagairt  tearc,  agus  cha 
b'urrainn  iad  na  tabhartais-loisgte  uile 
fhionnadh  :  uime  sin  chuidich  am  bràithre 
na  Lebhithich  leo,  gus  an  do  chrìochnaich- 
eadh  an  obair,  agus  gus  an  do  naomhaich 
na  sagairt  iad  fèin  ;  oir  bha  na  Lebhithich 
ni  bu  deise  'nan  cridhe  chum  iad  fèin  a 
naomhachadh  na  na  sagairt. 

35  Agus  mar  an  ceudna  bha  na  tabhart- 
ais-loisgte  am  pailteas,  maille  ri  saill  nan 
tabliartas-sìth  agus  nan  tabhartas-dibhe, 
chum  na  h-ìobairt-lòisgte.  Agus  dheas- 
aicheadh  seirbhis  tighe  an  Tighearn. 

3f>  Agus  rinn  Heieciah  agus  an  sluagh 
uile  gairdeachas,  a  chionn  gu'n  do  dheas- 
aich  Dia  air  son  an  t-sluaigh  :  oir  rinneadh 
an  ni  gu  grad. 

CAIB.  XXX. 

AGUS  chuir  Heseciah  fios  gu  h-Israel 
uile  agus  gu  ludah,  agus  mar  an 
ceudna  sgrìobh  e  litrichean  gu  h-Ephraim 
agus  gu  Manaseh,  iad  a  theachd  gu  tigh  an 
Tighearn  ann  an  Ierusalem,  a  chumail  na 
eàisge  do'n  Tighearna  Dia  Israeil. 

2  Agus  ghabh  an  righ  comhairle,  agus 
'uachdarain,  agus  an  coimhthional  uile 
ann  an  Ierusalem,  a'  chàisg  a  chumail  air 
an  dara  mìos. 

3  Oir  cha  b'urrainn  iad  a  cumail  san  àm 
sin,  a  chionn  nach  do  naomhaich  na  sag- 
airt  iad  fèin  gu  leòr,  agus  nach  rohh  an 
sluagh  air  cruinneachadh  gu  h-Ierusalem. 

4  Agus  thaitinn  an  ni  ris  au  righ,  agus 
ris  a'  choimhthional  uile. 

5  Agus  shuidhich  iad  reachd,  gairm  a 
thabhairt  air  feadh  Israeil  uile  o  Bheer- 
seba  eadhon  gu  Dan,  iad  a  theachd  a 
chumail  na  càisge  do'n  Tighearna  Dia  Is- 
raeil  ann  an  Ierusalem  ;  oir  cha  do  chum 
mòran  i  mar  a  bha  e  sgrìobhta. 

6  Agus  chaidh  na  gillean-ruithe  le  lit- 
richibh  o'n  righ  agus  o  'uachdaranaibh  air 
feadh  Israeil  uile  agus  Iudah,  agus  a  rèir 
àithne  an  righ,  ag  ràdh,  A  chlann  Israeil, 
pillibh  a  dh'ionnsuidh  an  Tighearna  Dè 
Abrahaim,  Isaaic,  agus  Israeil,  agus  pill- 
ìdh  esan  a  dh'ionnsuidh  an  fhuighill  dibh 
a  chaidh  as  o  làimh  rìghrean  Asiria. 

7  Agus  na  bithibh  cosmhuil  ri'r  n-aith- 
richibh,  agus  cosmhuil  ri'r  bràithribh,  a 
pheacaich  an  aghaidh  an  Tighearna  Dè  an 
aithriche,  agus  thug  esan  thairis  iad  gu 
lèir-sgrios,  mar  a  chi  sibh. 

8  A  nis  na  bithibhse  cruaidh  mhuineil- 
each  cosmhuil  ri'r  n-aithrichibh  :  thugaibh 
6ibh  fèin  thairis  do'n  Tighearn,  agus  rach- 
aibh  a  steach  d'a  ionad  naomh,  a  naomh- 
aich  e  gu  bràth ;  agus  deanaibh  seirbhis 


do'n  Tighearna  bhur  Dia,  a  chum  gu|; 
tionndaidh  lasan  'fheirge  air  falbh  uaihh.  |« 

9  Oir  ma  philleas  sibh  a  dh'ionnsuidh  anj 
Tighearna,  [gheibh]  bhur  bràithrean  agusi 
bhur  clann  iochd  'nam  fianuis-san  a  thueL 
leo  am  braighdeanas  iad,  air  chor  as  gu  pillj, 
iad  a  dh'ionnsuidh  na  tìre  so :  oir  gràs-j 
mhor  agus  tròcaireach  tha'n  Tighearnah 
bhur  Dia,  agus  cha  tionndaidh  e  a  ghnùisl; 
air  falbh  uaibh,  ma  philleas  sibh  d'a  ionn-L 
suidh. 

10  Agus  chaidh  na  gillean-ruithe  thairis L 
o  bhaile  gu  baile,  air  feadh  tìre  Ephraira 
agus  Mhanaseh,  eadhon  gu  ruig  Sebulun: 
ach  bha  iad  a'  fanoid  orra,  agus  a'  dean- 
amh  ball-magaidh  dhiubh. 

11  Gidheadh,  dh'irioslaich  daoine  àraidh 
do  Aser,  agus  do  Mhanaseh,  agus  do  She- 
bulun  iad  fèin,  agus  thàinig  iad  gu  h-Ie- 
rusalem. 

12  Mar  an  ceudna  ann  an  Iudah  bha 
làmh  Dhè  a  thoirt  aon  chridhe  dhoibh,  a 
dheanamh  àithne  an  righ  agus  nan  uach- 
daran,  a  rèir  focail  an  Tighearn. 

13  Agus  chruinnich  ann  an  Ierusalem 
mòran  sluaigh,  a  chumail  fèill  an  arain 
neo-ghoirtichte  anns  an  dara  mìos,  comh- 
chruinneachadh  ro-mhòr. 

14  Agus  dh'èirich  iad,  agus  thug  iad  air 
falbh  na  h-altairean  a  bha  ann  an  lerusa- 
letn,  agus  na  h-altairean  uile  air  son  tùise 
thug  iad  air  falbh,  agus  thilg  siad  iad  ann 
an  sruth  Chidroin. 

15  Agus  mharbh  iad  a'  chàisg  air  a 
cheathramh  là  deug  do'n  dara  mìos ;  ag- 
us  bha  nàir  air  na  sagairt  agus  air  na 
Lebhithich,  agus  naomhaich  siad  iad  fèin, 
agus  thug  iad  a  steach  ìobairtean-loisgte 
do  thigh  an  Tighearn. 

16  Agus  sheas  iad  'nan  àit  a  rèir  an 
riaghailt,  a  rèir  lagha  Mhaois  òglaich 
Dhè ;  agus  chrath  na  sagairt  an  f  huil  a 
ghabh  iad  o  làimh  nan  Lebhitheach. 

17  Oir  bha  mòran  anns  a'  choimhthion- 
al  nach  robh  air  an  naomhachadh:  uime 
sin  bha  eùram  marbhaidh  na  càisge  air  na 
Lebhithich,  air  son  gach  neach  nach  robh 
glan,  a  chum  an  naomhachadh  do'n  Tigh- 
earn. 

18  Oir  cha  doghlan  mòran  do'n  t-sluagh, 
mòran  do  Ephraim,  agus  do  Mhanaseh,  do 
Isachar,  agus  do  Shebulun  iad  fèin  ;  gidh- 
eadh,  dh'ith  iad  à'  chàisg,  cha  b'ann  mar 
ata  e  sgrìobhta. 

19  Ach  rinn  Heseciah  urnuigh  air  an 
son,  ag  ràdh,  Gu  tugadh  an  l'ighearna 
maith  maitheanas  do  gach  aon,  a  dheas- 
aich  a  chridhe  a  dh'iarraidh  an  Tighearna 
Dè  'aithriche,  ged  nach  'eil  e  glan  a  rèir 
glanaidh  an  ionaid  naoimh. 

20  Agus  dh'èisd  an  Tighearna  ri  Hese- 
ciah,  agus  leighis  e  an  sluagh. 

21  Agus  chum  clann  Israeil  a  bha  làth- 
air  ann  an  Ierusalem  fèill  an  arain  neo- 
ghoirtichte  seaohd  làithean  le  mòr  ghaird- 
eachas  :  agus  mhol  na  Lebhithich  agus  na 
sagairt  an  Tighearn  o  là  gu  là,  a'  seinn  le 
h-innealaibh  fuaimneach  do'n  Tigh- 
earn. 

22  Agus  lahhair  Heseciah  gu  caoimhneil 
ris  na  Lebhithich  uile,  a  theagaisg  eòlas 
maith  an  Tighearn  :  agus  dh'ith  iad  air  an 
fhèill  rè  sheachd  làithean,  ag  ìobradh  ìob- 

ùrte-sith,  agus  a'  cliùthachadh  aa  Tigh- 
i»arna  Dè  an  aithriche. 

23  Agus  ghabh  an  coimhthional  uile 
romhairle  seachd  làithean  eile  a  chumail : 
igus  chum  iad  seachd  làithean  eile  le 
ì-aoibhneas. 

24  Oir  thug  Heseciah  righ  Iudah  suas 
lo'u  choimhthioual  mìle  tarbh  òg,  agus 
eachd  mìlecaora;  agus  thug  na  h-uach- 
iarain  suas  do'n  clioimhthional  mìle  tarbh 
>g,  agus  deich  mìle  caora:  agus  naomh- 
ùch  mòran  shagart  iad  fèin. 

25  Agus  rinn  coimhthional  Iudah  uile 
fairdeachas,  agus  nasagairt,  agus  na  Lebh- 
thich,  agus  an  coimhthional  uile  a  thàinig 
i  h-Israel,  agus  na  coigrich  a  thàinig  à  tìr 
Israeil,  agus  a  bha  chòmhnuidh  ann  an 
iudah. 

26  Mar  sin  bha  mòr  aoibhneas  ann  an 
[erusalem ;  oir  o  làithibh  Sholaimh,  mhic 
Ohaibhidh  righ  Israeil,  cha  robh  a  leithid 
inn  an  lerusalem. 

27  An  sin  dh'èirich  na  sagairt  agus  na 
Lebhithich,  agus  bheannaich  iad  an 
sluagh :  agus  chuala  [Dia]  an  guth,  agus 
;hàinig  an  urnuigh  suas  d'a  àite-còmh- 
auidh  naomha-san,  do  nèamh. 

CAIB.  XXXI. 
A  GUS  an  uair  a  ehrìochnaicheadh  so 
J\.  uile,  chaidh  Israel  uile  a  bha  làthair 
a  rnach  do  bhailtibh  Iudah,  agus  bhris  iad 
na  dealbhan,  agus  ghearr  iad  sìos  na  doir- 
sachan,  agus  tliilg  iad  sìos  na  h-ionadan 
ìrda  agus  na  h-altairean  à  Iudah  uile  agus 
i  Beniamin,  agus  ann  an  Ephraim,  agus 
Manaseh,  gus  an  do  sgrios  iad  gu  tur  iad. 
An  sin  phill  clann  Israeil  uile,  gacli  duine 
a  dh'ionnsuidh  a  sheilbhe  fèiu,  d'arn  bailt- 
ibh  fèin. 

2  Agus  shuidhich  Heseciah  roinnean 
nan  sagart  agus  nan  Lebhitheach  a  rèir  an 
roinnean,  gach  duine  a  rèir  a  sheirbliis 
fèin,  na  sagairt  agus  na  Lebhithich  air 
son  nan  ìobairt-loisgte,  agus  air  son  nan 
ìobairt-shìth,  a  fhrithealadh,  agus  a  thabh- 
airt  buidheachais,  agus  a  ehliùthaehadh 
ann  an  geatachaibh  chaimp  an  Tigh- 
earna : 

3  Cuibhrionn  an  righ  mar  an  ceudna  d'a 
mhaoin,  air  son  nan  ìobairt-loisgte,  air  son 
ìobairt-loisgte  na  maidne,  agus  an  fheasg- 
air,  agus  ìobairt-loisgte  nan  sàbaid,  agus 
nan  gealach  nomha,  agus  nam  fèill  suidh- 
ichte,  mar  atae  sgrìobhta  ann  an  lagh  an 
Tighearna. 

4  Dh'àithn  e  cuideachd  do'n  t-sluagh  a 
bha  chòmhnuidh  ann  an  Ierusalem,  gu'n 
tugadh  iad  seachad  cuibhrionn  nan  sagart 
agus  nan  Lebhitheach,  chum  gu'm  biodh 
iad  air  an  daingneachadh  ann  an  lagh  an 
Tighearn. 

5  Agus  co  luath  as  a  thàinig  an  àithne 
mach,  thug  clann  Israeil  seachad  gu  pailt 
ceud  thoradh  an  arbhair,  au  fhìona,  agus 
na  h-o!adh,  agus  na  meala,  agus  uile  fhàis 
an  fhearainn ;  agus  deachamh  nan  uile 
nithe  thug  iad  a  stigh  ann  am  pailteas. 

6  Agus  a  thaobh  ciiloinn  Israeil  agus  Iu- 
dah  a  bha  chòmhnuidh  an  am  bailtibh 
Iudah,  thug  iadsan  mar  an  ceudna  stigh 
deachamh  a'  bhuair  agus  nan  caorach,  ag- 
us  deachamh  nan  nithe  naomha  a  bha  air 


an  naomhachadh  do'n  Tighearn  an  Dia, 
agus  rinn  iad  mòran  chruach  diubh. 

7  Anns  an  treas  mìos  thòisich  iad  air 
bunaitean  nan  cruach  a  leagadh,  agusanns 
an  t-seachdamh  mìos  chrìochnaich  siad 
iad. 

8  Agus  thàinig  Heseciah  agus  na  h-uach- 
darain,  agus  chunnaic  iad  na  cruachan, 
agus  beannaich  iad  an  Tighearn  agus  a 
shluagh  Israel. 

9  Agus  dh'fhiosraich  Heseciah  do  na 
sagairt  agus  na  Lebhithich  mu  thimchioll 
nan  cruach. 

10  Agus  fhreagair  Asariah  an  t-àrd 
shagart  do  thigh  Shadoic  e,  agus  thubhairt 
e,  O'n  a  thòisich  iad  air  na  tabhartais  a 
thoirt  a  steach  do  thigh  an  Tighearna, 
dh'ith  sin  gus  an  do  shàsuicheadh  sinn, 
agus  dh'fhàg  sinn  pailteas :  oir  bheann- 
aich  an  Tighearn  a  shluagh,  agus  dh'- 
fhàgadh  am  pailteas  mòr  so. 

11  An  sin  dh'àithn  Heseciah  seòmraich- 
ean  ulluchadh  ann  an  tigh  an  Tighearn; 
agus  dh'ulluich  svAàiad; 

12  Agus  thug  iad  a  stigh,  na  tabhartais, 
agus  an  deachamh  agus  na  nithe  naomh- 
aichte  gu  firinneach  ;  agus  os  an  ceann 
bha  Cononiah  an  Lebhitheach  'na  riagh- 
lair,  agus  Simei  a  bhràthair  san  àit  a 
b'fhaigse. 

13  Agus  bha  Iehiel,  agus  Asariah,  agus 
Nahat,  agus  Asahel,  agus  Ierimot,  agus 
Iosabad,  agus  Eliel,  agus  Ismahiah,  agus 
Mahat,  agus  Benaiah,  nan  luchd-amhairc 
thairis  fuidh  làimh  Chononiah,  agus  Shi- 
mei  a  bhràthar,  air  àithne  Heseciah  an 
righ,  agus  Asariah  uachdarain  tighe  Dhè. 

14  Agus  bha  Core  mac  Imnah  an  Lebh- 
itheach,  an  dorsair  a  làimli  na  h-àrd'  an 
ear,  os  ceann  shaor  thiodhlac  Dhè,  chum 
gu'n  tugadh  e  seachad  tabhartais  an  Tigh- 
earn,  agus  na  nithe  ro-naomha. 

15  Agus  làimh  ris-san  Eden,  agus  Ben- 
iamin,  agus  Iesua,  agus  Semaiah,  agns 
Amariah,  agus  Secaniah,  ann  am  bailtibh 
nan  sagart  'n  an  cùram,  a  thabhairt  d'am 
bràithribh  'nan  roinnibh,  mar  do'n  mhòr 
mar  sin  do'n  bheag. 

16  A  thuilleadh  air  àireamh  nam  fir- 
ionnach  a  rèir  an  ginealach  o  thri  bliadh- 
na  dh'aois  agus  os  a  cheann,  do  gach  neach 
a  thèid  a  steach  da  thigh  an  Tighearn,  a 
chuibhrionn  lathail,  air  son  an  seirbhis 
'nan  cùram,  a  rèir  an  roinnean  ; 

17  Araon  do  àireamh  nan  sagart  a  rèir 
an  ginealach,  a  rèir  tighe  an  aithriche,  ag- 
us  nan  Lebhitheach  o  fhichead  bliadlma 
dh'aois  agusos  a  cheann,  'nan  cùram,a  rèir 
an  roinnean ; 

18  Agus  do  àireamh  an  cloinne  bige  uile 
a  rèir  an  ginealach,  am  ban,  agus  am  mac, 
agus  an  nigheana,  do'n  choimhthional 
uile ;  oir  'nan  cùram  naomhaich  siad  iad 
fèin  gu  mòr : 

19  Agus  do  mhacaibh  Aaroin  na  sagart- 
aibh  ann  am  fearanu  comh-roinn  am  baiit- 
ean,  anns  gach  baile  fa  leth,  na  daoine  a 
dh'ainmicheadh  air  an  ainm,  a  thabhairtffw 
cuibhrionna  do  gach  firionnach  am  measg 
nan  sagart,  agus  dhoibh-san  uile  a  bha  air 
an  àireamh  a  rèir  an  ginealach  am  measg 
nan  Lebhitheach. 

20  Agus  rinn  Heseciah  mar  so  feadh 

ludah  uile  :  agus  rinn  e  an  ni  sin  a  bha 
maith,  agus  ceai  t,  agus  frrinrieach  ann  am 
fianuis  an  Tighearn  a  Dhè. 

21  Agus  a  thaobh  gach  oibre  air  an  do 
thòisich  e  aun  an  seirbhis  tighe  Dhè,  agus 
anns  an  lagh,  agus  anns  na  h-àitheantaibh, 
a  dh'iarraidh  a  Dhè,  rinn  e  i  le  'uile 
chridhe,  agus  shoirbhich  e. 

CAIB.  XXXII. 

AN  DEIGH  nan  nithe  so  agus  an  uair  a 
bha  iad  air  an  suidheachadh,  tliàinig 
Senacherib  righ  Asiria,  agus  chaidh  e 
steach  do  Iudah,  agus  champaich  e  an 
aghaidh  nam  bailte  rìaintrnichte,  agus  shòn- 
raich  e  air  an  cosnadh  dha  fèin. 

2  Agus  an  uair  a  chunnaic  Heseciah 
gu  n  d'thàimg  Senacherib,  agus  gu'n  robh 
e  cur  roimhe  cogadh  an  aghaidh  lerusa- 
leim, 

3  Chuir  e  a  chomhairle  r'a  uachdaran- 
aihh  agus  r'a  dhaoinibh  cumhachdach, 
uisgeacha  nan  tobar  a  bha  'n  taobh  a  muigh 
do'n  bhaile  a  dhùnadh  suas  ;  agus  chuid- 
ich  iad  leis. 

4  Agus  chruinnich  sluagh  mòr,  agus 
dliùin  iad  suas  na  tobraichean  uile,  agus 
na  srnthain  a  bha  ruith  ann  am  meadhon 
na  tìre,  ag  ràdh,  C'ar  son  a  thigeadh  rìgh- 
rean  Asiria,  agus  a  gheibheadh  iad  mòran 
uisge  ? 

5  Agus  dhaingnich  se  e  fèin,  agus  thog 
e  am  balla  uile  a  chaidh  bhriseadh,  agus 
chuir  e  suas  tùir  air,  agus  balla  eile  air  an 
taobh  a  muigh,  agus  dhaingnich  e  Milo 
baile  Dhaihhidh,  agus  rinn  e  gathanna  ag- 
us  targaidean  an  am  pailteas. 

6  Agus  chuir  e  ceannardan  cogaidh  os 
ceann  an  t-sluaigh,  agus  chruinnich  e  iad 
d'a  ionnsuidh  anu  an  sràid  geata  a'  bhaile, 
agus  labhair  e  r'an  cridhe,  ag  ràdh, 

7  Bithibh  làidir  agus  bithibh  misneach- 
ail,  na  biodh  eagal  agus  ua  biodh  faitcheas 
oirbh  roimh  righ  Asiria,  no  roimh  an 
t-sluagh  mhòr  so  uile  a  tha  maille  ris  ;  o:r 
is  mò  a  ta  leinne  na  leis-san. 

8  Leis-san  tha  gairdean  feòla,  ach  leinne 
tha'u  Tighearn  ar  Dia,  a  chuideachadh 
leinn,  agus  a  chur  ar  catha.  Agus  dh'earb 
an  sluagh  à  briathraibh  Heseciah  righ  Iu- 
dah.  .,  . 

9  'Na  dhèigh  so  chuir  Senacherib  ngh 
Asiria  a  6heirbhisich  gu  h-lerusalem,  (oir 
bha  e  fèin  aig  Lachis,  agus  a  neart  uile 
maille  ris,)  a  dh'ionnsuidh  Heseciah  righ 
Iudah,  agus  a  dh'ionnsuidh  Iudah  uile,  a 
bha  aiar  leruaslem,  ag  ràdh, 

10  ftìar  so  tha  Senacherib  righ  Asiria  ag 
ràdh,  Cia  as  a  tha  sibh  ag  earbsadh,  agus 
sibh  a'  fantuinn  'nur  daingneachannan  Ie- 
rusalem? 

11  Nach  'eil  Heseciah  'gur  comhairl- 
eachadh  sibh  fèin  a  thoirt  thairis  gu  bàs  le 
fforta  agus'le  tart,  ag  ràdh,  Saoraidh  an 
Tighearn  ar  Dia  sinn  à  làimh  righ  Asiria  ? 

12  Nach  do  chuir  Heseciah  so  fèin  air 
falbh  'àitean  àrda,  agus  'altairean,  agus 
nach  d'àithn  e  do  Iudah  agus  do  Ierusa- 
lem  ag  ràdh,  Fa  chomhair  aoin  altarach 
sleuchdaidh  sibh,  agus  loisgidh  sibh  tùis 
oirre  ? 

13  Nach  'eil  fhios  agaibh  ciod  a  nnn 
mise  agus  m'aithriche  ri  uile  shluagh  nan 


dùchanna  ?  an  robh  dèe  chinneach  nan  tìr 
siu  comasach  air  an  tìr  fèin  a  shaoradh  as 
mo  )àimh-sa? 

14  Cò  am  measg  uile  dhèe  nan  cinneach 
sin  a  sgrios  m'aithriche-sa  gu  tur,  a  b  urr- 
ainn  a  shluagh  a  shaoradh  as  mo  làimh-sa, 
gu'm  biodh  bhur  Dia-sa  comasach  air 
bhur  saoradh  as  mo  làimh  ? 

15  A  nis  ma  ta  na  mealladh  Heseciah 
sibh,  agus  na  comhairliclieadh  e  sibh  mar 
so,  agus  na  creidibh  e  ;  oircha  robh  dia  air 
bith  cinnich  no  rìoghachd  sam  bith  comas- 
ach  air  a  shluagh  a  shaoradh  as  mo  làimh- 
sa,  agus  a  làimh  m'aithriche  ;  nach  lugha 
gu  mòr  na  sin  is  urrninn  bhur  Dia-sa  bhur 
saoradh  as  mo  làimh  ? 

16  Agus  labhair  a  sheirbhisich  tuilleadh 
as  so  an  aghaidh  an  Tighearna  Dè,  agus 
an  aghaidh  a  sheirbhisich  Heseciah. 

17  Sgrìobh  e  mar  an  ceudna  litrichean  a 
chàineadh  an  Tighearna  Dè  Israeil,  agus 
a  labhairt  'na  aghaidh,  ag  ràdh,  Mar  nach 
do  shaor  dèe  ciiinneach  nan  dùchannaan 
sluagh  as  mo  !àimh-sa,  mar  siri  cha  saor 
Dia  Heseciah  a  shluagh  as  mo  làimh. 

18  Ghlaorìh  iad  cuideachd  leguth  àrd  sa' 
chànain  ludhaich  ri  sluagh  lerusaleim  a 
bha  air  a'  bhalla,  gu  eagal  agus  buaireas  a 
chur  orra,  chum  gu'n  glacadh  iad  am 
baile. 

19  Agus  labhair  iad  an  aghaidh  Dhè  Ie- 
rusaleim,  mar  an  aghaidh  dhèe  shluaigh 
na  talmhainn,  oibre  làmhan  dhaoine. 

20  Agus  rinn  Hecesiah  an  righ,  agus  am 
fàidh  Isaiah  mac  Amois,  urnuigh  air  son 
so,  agus  ghlaodh  iad  gu  nèamh. 

21  Agus  chuir  an  Tighearn  aingeal 
uaith,  a  sgrios  na  daoiiie  comasach  gaisgeil 
uile,  agus  na  ceannardari,  agus  na  h-uachd- 
arain  ann  an  camp  righ  Asiria :  uime  sin 
phill  e  le  nàire  gnùise  d'a  thìr  fèin.  Agus 
an  uair  a  chaidh  e  steach  do  thigh  a  dhè, 
mharbh  iadsan  a  thàinig  a  mach  as  'innibh 
fèin  e  n  sin  leis  a'  chlaidheamh. 

22  Mar  so  shaor  an  Tighearna  Heseciah 
agus  luchd-àiteachaidh  lerusaleim  alàimh 
SÌienacherib  righ  Asiria,  agus  à  làimh  nan 
uile,  agus  stiùir  e  iad  air  gach  taobh. 

23  Agus  thug  mòran  tabhartais  a  dh'- 
ionnsuidh  an  Tighearna  gu  h-lerusalem, 
agus  tiodhlacan  a  dh'ionnsuidh  Heseciah 
righ  Iudah  :  agus  dh'àrdaicheadh  e  aun 
an  sùilibh  nan  uile  chinneach  'na  dhèigh 
sin. 

24  Anns  na  làithibh  sin  bha  Heseciah 
tinn  gu  bàs,  agus  rinn  e  urnuigh  ris  an 
Tighearn  :  agus  dh'èisd  esan  ris,  agus  thug 
e  comhara  dha. 

25  Ach  cha  d 'ìoc  Heseciah  a  rìs  a  rèir 
mar  a  bhuilicheadh  air ;  oir  thogadh  a 
chridhe  suas :  agus  bha  fearg  ris,  agus  ri 
Iudah  agus  lerusalem. 

26  Gidheadh  dh  irioslaich  Heseciah  e 
fèin  air  son  uabhair  a  chridhe ;  (araon  e 
fèin  agus  luchd-àiteachaidh  lerusaleim  :) 
uime  sin  cha  d'thàinig  fearg  an  Tigheam 
orra  ann  an  làithibh  Heseciah. 

27  Agus  bha  aig  Heseciah  beartas  agus 
urram  ro-mhòr :  agus  rinn  e  dha  fèin  ion- 
mhasan  do  airgiod,  agus  do  òr,  agus  do 
chlachaibh  luachmhor,  agus  do  sprosraidh, 
agus  do  thargaidibh,  agus  do  gach  seud 
taitneach ; 

28  Agus  tighean-tasgaidh  air  son  tor- 
sidh  an  arbhair,  agus  an  fhìona,  agus  na 
h-o)adh;  agus  tighean  air  son  gach  gnè 
ainmhidh,  agus  mainneirean  air  son  nan 
treud. 

29  Agus  rinn  e  dha  fèin  hailtean  :  agus 
bha  seaìbh  chaorach  agus  huar  aige  ànn 
am  pailteas,  oir  thug  Dia  dha  maoin  ro- 
mhòr. 

30  Chuir  Heseciah  so  fèin  mar  an  ceud- 
na  stad  air  sruth  uisge  uachdarach  Ghi- 
hoiu,  agus  thug  e  sìos  dìreach  e  a  làimh 
na  h-àirde  'n  iar  do  bhaile  Dhaibhidh. 
Agus  shoirbhich  Heseciah  'na  oibribh 
uiìe. 

31  Gidheadh,  a  thaobh  theachdairean 
uachdarana  Bhabiloiu,  a  chuireadh  d'a 
ionusuidh  a  dh'fhiosrachadh  mu'n  iong- 
nntas  a  bha  san  tìr,  thrèig  Dia  e  g'a 
dhearbhadh,  chum  gu'm  biodh  fios  aige  air 
gach  ni  a  bha  'na  cbridhe. 

32  Agus  a'  chuid  eile  do  ghnìomharaibh 
Heseciah,  agus  a  mhaitheas,  feuch,  tha  iad 
sgrìobhta  ann  am  fàistneachd  Isaiah  an 
fhàidh,  mhic  Amois,  agus  ann  an  leabhar 
rlghrean  Iudah  agus  Israeil. 

33  Agus  choidil  Heseciah  maille  r'a 
aithrichìbh,  agus  dh'adhlaic  iad  e  ann  an 
àrd  àit-adhlacaidh  mhac  Dhaibbidh:  agus 
thug  Iudah  uile  agus  luchd-àiteacliaidh 
lerusaleim  urram  dha  'nuair  a  fhuair  e 
bàs.  Agus  rìghich  Manaseh  a  mhac  'na 
àit. 

CAIB.  XXXIII. 

DA  hhliadhna  dheug  a  dh'aois  bha  Ma- 
naseh  'nuair  a  thòisich  e  air  rìogh- 
achadh,  agus  rìghich  e  cùig  bliadhna  deug 
agus  dà  fhicbead  ann  an  lerusalem. 

2  Ach  rinn  e  olc  ann  an  sùilibh  an  Tigh- 
earn,  a  rèir  ghràineileachd  nan  cinneach, 
a  thilg  an  Tighearu  a  mach  roimh  chloinn 
Israeil. 

3  Oir  thog  e  suas  a  rìs  na  h-àitean  àrda 
a  sgrios  Heseciah  'atbair,  agus  chuir  e 
suas  altairean  do  Bhaalim,  agus  rinn  e 
doireachan,  agus  shleuchd  e  do  uile 
shlòigli  nan  nèamh,  agus  rinn  e  seirbhis 
doibh. 

4  Agus  thog  e  altairean  ann  an  tigh  an 
Tighearna,  mu'n  dubhairj§an  Tighearn, 
Ann  an  Ierusalem  bithidh  m'ainm-sa  gu 
bràth. 

5  Agus  thog  e  altairean  do  uile  shlòigh 
nan  rièamh  ann  an  dà  chùirt  tighe  au 
Tighearn. 

6  Agus  thug  e  air  a  chloinn  dol  troimh 
'n  teine  aun  an  gleann  mhic  Hinoim  ;  ag- 
us  thug  e  fa'near  àmanna,  agus  ghnàth- 
aich  e  geasachd  agus  druidheachd,  agus 
chuir  e  air  chois  leannain-shìth  ayus 
luchd-fiosachd  :  dh'oibrich  e  mòr  aing- 
idheachd  ann  an  sùilihh  an  Tighearna,  g'a 
bhrosnachadh  gu  feirg. 

7  Agus  chuir  e  dealbh  snaidhte,  ìodhol 
a  rinn  e.  ann  an  tigh  Dhè,  nm'n  dubbairt 
Dia  ri  Daibhidh,  agus  ri  Solarah  a  mhac, 
Anns  an  tigh  so,  agus  ann  an  Ierusalem, 
a  thagh  mi  à  uile  tìireubhan  Israeil,  cuir- 
idh  mi  m'ainm  gu  bràth. 

8  Agus  cha  charuich  mi  cos  Israeil  ni's 
mò  as  an  fhearann  a  dh'orduicli  mi  do 
bhur  n  aithrichibh  ;  ma  bheir  iad  a  mhàin 


an  aire  gu'n  dean  iad  gach  ni  a  dh'àithn 
mi  dhoibh,  a  rèir  an  lagha  uile,  agus  nan 
reachd,  agus  nan  riaghailt  le  làimh 
Mhaois. 

9  Mar  sin  thug  Manaseh  air  Iudah  agus 
luchd-àiteachaidh  Ierusaleim  dol  air  seach- 
aran,  gu  tuilleadh  uilc  a  dheanamh  ua  rihn 
na  cinnich,  a  sgrios  an  Tighearna  roimh 
chloirin  Israeil. 

10  Agus  labhair  an  Tighearna  ri  Mana- 
seh,  agus  r'a  shluagh  ;  ach  cha'n  èisdeadh 
iad. 

11  Uime  sin  thug  an  Tighearn  orra 
ceantiarda  feachd  righ  Asiria  ;  agus  ghlac 
iad  Manaseh  ann  an  droighnicb,  agus 
cheangail  iad  e  le  slabhraidhibh,  agus  thug 
iad  leo  e  gu  Babilon. 

12  Agus  an  uair  a  bha  e  ann  an  àmh- 
ghar  dii'iarr  e  an  Tighearn  a  Dhia,  agus 
dh'irioslaich  se  e  fèin  gu  mòr  am  fianuis 
Dhè  'aithriche, 

13  Agus  rinn  e  urnuigh  ris,  agus  rinn- 
eadh  esan  rèidh  ris,  agus  dlrèisd  e  r'a  ath- 
chuinge,  agus  thug  e  air  ais  e  gu  h-Ierusa- 
lem  d  a  rìoghachd.  Agus  dh'aithnich  Ma- 
naseh  gur  e'n  Tighearn  a's  Dia  aun. 

14  Agus  'na  dhèigh  so  thog  e  balla  an 
taobh  a  muigh  do  bhaile  Dhatbhidh,  air 
an  taobh  an  iar  do  Ghihon  anns  a'  ghleann, 
eadhon  gu  ruig  dol  a  stigh  geata  an  èisg, 
agus  tbug  e  mu'n  cuairt  air  Ophel  e,  ag- 
us  thog  e  suas  e  gu  ro-àrd  ;  agus  chuir  e 
ceannardan  cogaidh  ann  an  uile  bhailtibh 
dainttnichte  Iudah. 

15"Agus  chuir  e  air  falbh  na  diathan 
coimbeach  agus  an  ìodhol  à  tigh  an  Tigh- 
earn,  agus  na  h-altairean  uile  a  thog  e  ann 
an  sliabh  tighe  an  Tigbearn,  agus  ann  an 
Ierusalem,  agus  thilg  e  mach  as  a'  bhaile 
iad. 

16  Agus  chàirich  e  altair  an  Tighearn, 
agus  dh'ìobair  e  oirre  ìobairtean-sìthe  ag- 
us  buidheachais,  agus  dh'àit'nn  e  do  Iudah 
seirbhis  a  dheanamh  do  n  Tighearna  Dia 
Israeil. 

17  Gidheadh,  dh'ìobair  an  sluagh  fath- 
ast  anns  na  h-àitibh  àrda,  ach  a  mbàin 
do'n  Tighearn  an  Dia. 

18  Agus  a'  chuid  eiie  do  ghnìomharaibh 
Mhanaseb,  agus  'urnuigh  r'a  Dhia,  agus 
briathra  nam  fear-seallaidh  a  labhair  ris 
ann  an  ainm  an  Tighearna  Dè  Israeil, 
feuch,  tha  iad  sgrìobhta  ann  an  leabhar 
rìgbreau  lsraeil. 

19  'Urnuigh  mar  an  ceudna,  agus  mar 
a  dh'èisdeadh  ris,  agus  a  pheacadh  uile, 
agus  'eusaontas,  agus  na  h-àitean  anns  an 
do  thog  e  ionadan  àrda,  agus  an  do  chuir 
e  suas  doireachan  agus  dealbban  snaidhte, 
mu'n  d  irioslaicheadh  e,  feuch,  tha  iad 
sgrìobhta  am  measg  bhriathar  nam  fear- 
sealìaidb. 

20  Agus  choidil  Mana^eh  maille  r'a 
aitbrichibh,  agus  dh'adhlaic  iad  e  'na 
tbigh  fèin:  agus  rìghich  a  mhac  Amon 
'na  àit. 

21  Dà  bhliadhna  fichead  a  dh'aois  bha 
Amon  an  uair  a  thòisich  e  air  rìoghach- 
adh,  agus  rìghich  e  dà  bhliadhna  anu  an 
Ierusalem. 

22  Agus  rinn  e  olc  ann  an  sùilibh  an 
Tigìiearua,  mar  a  rinn  Manaseh  'athair : 
oir  dh'ìobair   Ainon   do  na  dealbhaibli 

snaidhte  uile  a  rinn  Manaseh  'athair,  ag- 
us  rinn  e  seirbhis  doibh : 

23  Agus  cha  d'  irioslaich  se  e  fèin  am  fia- 
nuis  an  Tighearna,  mar  a  dh'irioslaich  Ma- 
naseh  'athair  e  fèin  ;  ach  mheudaich  Amon 
eusaontas. 

24  Agus  rinn  a  sheirbhisich  ceannairc 
'na  aghaidh,  agus  mharbh  iad  e  'na  thigh 
fèin. 

25  Ach  mharbh  sluagh  na  tìre  iadsan 
uile  a  rinn  ceannairc  an  aghaidh  righ  A- 
moin,  agus  rinn  sluagh  na  tìre  Iosiah  a 
mhac  'na  righ  'na  àit. 

CAIB.  XXXIV. 

OCHD  bliadhna  dh'aois  bha  Iosiah 
'nuair  a  tliòisich  e  air  rìoghachadh, 
agus  rìghich  e  ann  an  lerusalem  aon 
bhliadhna  deug  thar  fhichead. 

2  Agus  rinn  e  an  ni  a  bha  ceart  ann  an 
sùilibh  an  Tighearn,  agus  dh'imich  e  ann 
an  slighibh  Dhaibhidh  athar,  ajjus  cha  do 
chlaon  e  dhionnsuidh  na  làimhe  deise  no 
na  làimhe  clìthe. 

3  Oir  anns  an  ochdamh  bliadhna  d'a 
rìoghachadh,  'nuair  a  bha  e  fathast  òg, 
thòisich  e  air  Dia  Dhaibhidh  'athar  iarr- 
aidh,  agus  anns  an  dara  bliadhna  deug 
thòisich  e  air  Iudah  agus  Ierusalem  a 
ghlanadh  o  na  h-àitibh  àrda,  agus  na  doir- 
eachaibh,  agus  na  dealbhaibh  snaidhte,  ag- 
us  na  dealbhaibh  leaghta. 

4  Agus  bhris  iad  sìos  altairean  Bhaalim 
'na  fhianuis,  agus  na  dealblian  grianach  a 
bha  gu  h-àrd  os  an  ceann  ghearr  e  sìos,  ag- 
us  na  doireachan  ;  agus  na  dealbhan 
snaidhte,  agus  na  dealbhan  leaghta  bhris  e 
'nam  mìribh,  agus  phronn  e  gu  luaithre, 
asjus  chrath  e  i  air  uaighibh  na  muinntir  a 
dh'ìobair  dhoibh. 

5  Agus  loisg  e  cnàmhan  nan  sagart  air 
an  altairibh,  agus  ghJan  e  Iudah  agus  Ie- 
rusalem. 

6  Mar  an  ceudna  ann  am  bailtibh  Mha- 
naseh,  agus  Epbraim,  agus  Shimeoin, 
eadhon  gu  ruig  Naphtali,  'nan  àitibh  fàs- 
aichte  mu'n  cuairt. 

7  Agus  an  uair  a  bhris  e  sìos  na  h-alt- 
airean  agus  na  doireachan,  agus  a  phronn 
e  na  dealbhan  snaidhte  gu  luaithre,  agus 
a  ghearr  e  sìos  na  dealbhan  griauach  uile 
airfeadh  tìre  Israeil  uile,  phill  e  guh-Ie- 
rusalem. 

8  Agus  anns  an  ochdamh  bliadhna  deug 
d'a  rìoghachadh,  'nuair  a  ghlan  e  an  tìr, 
agus  an  tigh,  chuir  e  Saphan  mac  Asaliah, 
agus  Maa>eiah  uachdaran  a'  bbaile,  agus 
Ioah  mac  Ioahais  an  seanuchaidh,  a  chàradh 
tighe  an  Tighearn  a  Dhè. 

9  Agus  thàinig  iad  gu  Hilciah  an  t-àrd 
shagart,  agus  thugadh  dhoibh  an  t-airgiod 
a  thugadh  a  steach  do  thigh  Dhè,  achruinn- 
ich  na  Lebhithich  a  ghlèidh  na  dorsan  o 
làimh  Mhanaseh  agus  Ephraim,  agus  o  uile 
fhuigheall  Israeil,  agus  o  Iudah  uile,  agus 
o  Bheniamin,  agus  o  luchd  àiteachaidh  Ie- 
rusaleim. 

10  Agus  thug  iad  e  do  làimh  luchd- 
deanamh  na  h-oibre,  a  chuireadh  os  ceann 
tighe  an  Tighearn,  agus  thug  iadsan  e 
do'n  luchd-oibre  a  dh'oibrich  ann  an  tigh 
an  Tigbearn,  a  chàradh  agus  a  leasachadh 
aa  tighe : 


11  Thug  iad  e  eadhon  do  na  saoraibh 
agus  do'n  luchd-togail,  a  cheannach  chlach 
snaidhte,  agus  fìodha  chum  nan  ceangal, 
agus  gu  urlar  a  chur  sna  tighibh  a  mhill 
rìghrean  ludah. 

12  Agus  rinn  na  daoine  an  obair  gu  fir- 
inneach :  agus  b'iad  an  luchd-amhairc 
thairis  orra  lahat  agus  Obadiah,  na  Lebh- 
ithich,  do  mhacaibh  Mherari ;  agus  Secha- 
riah  agus  Mesulam,  do  mhacaibh  nan 
Cohatach,  a  chur  na  h-oibre  air  a  h-agh- 
aidb ;  mar  an  ceudna  do  na  Lebhithich 
gach  neach  a  bha  eòlach  air  innealaibh- 
ciuil. 

13  Bha  iad  cuideachd  os  ceann  an  luchd- 
iomchair  eallach,  agus  'nan  luchd-amhaircg 
thairis  orra-san  uile  a  rinn  obair  ann  an 
gnè  seirbhis  air  bith  :  agus  do  na  Lebhithich 
bha  sgrìobhaichean,  agus  riaghladairean, 
agus  dorsairean. 

14  Agus  an  uair  a  bha  iad  a'  toirt  a 
mach  an  airgid  a  thugadh  a  steach  do 
thigh  an  Tighearna,  fhuair  Hilciah  an 
sagart  leabhar  lagha  an  Tighearn  an  làimh 
Mhaois. 

15  Agus  fhreagair  Hilciah,  agus  thubh- 
airt  e  ri  Saphan  an  sgrìobhaiche,  Fhuair 
mi  leabhar  an  lagha  ann  an  tigh  an  Tigh- 
earn.  Agus  thug  Hilciah  an  leabhar  do 
Shaphan. 

16  Agus  thug  Saphan  an  leabhar  a 
dh'ionnsuidh  an  righ,  agus  db'aithris  e  'n 
gnothuch  do'n  righ,  ag  ràdh,  Gach  ni  a 
dh'àithneadh  do  d'  sheirbhisich,  tha  iad  a' 
deanamh. 

17  Chruinnich  iad  an  t-airgiod  a  fhuar- 
adli  ann  an  tigh  an  Tighearn,  agus  tbug 
iad  e  do  làirah  an  luchd-amhairc  thairis, 
agus  do  làimh  luchd-deanamh  na  h-oibre. 

18  Agus  dh'innis  Saphan  an  sgrìobhaiche 
do'n  righ,  ag  ràdh,  Thug  Hilciah  an  sagart 
leabhar  dhomh.  Agus  leugh  Saphan  e  an 
làthair  an  righ. 

19  Agus  an  uair  a  chuaT  an  righ  briath- 
ran  an  lagha,  reub  e  'eudach. 

20  Agus  dh'àithn  an  righ  do  Hilciah, 
agus  do  Ahicam  mac  Sliaphain,  agus  do 
Abdon  mac  Mhicah,  agus  do  Shaphan  an 
sgrìobhaiche,  agus  do  Asaiah  seirbhiseach 
an  righ,  ag  ràdh, 

21  Rachaibhgfiosraichibh  do'n  Tighearn 
air  mo  shon-sa,  agus  air  an  son-san  a  dh'- 
fhàgadh  ann  an  Israel  agus  ann  an  Iudah, 
thaobh  bhriathar  an  leabhair  a  fhuaradh  : 
oir  is  mòr  fearg  an  Tighearn,  a  tha  air  a 
taomadh  a  mach  oirnn,  a  chionn  nach  do 
choimhid  ar  n-aithriche  focal  an  Tighearn, 
a  dbeanamh  a  rèir  gach  ni  a  ta  sgrìobhta 
anns  an  leabhar  so. 

22  Agus  cliaidh  Hilciah  agus  iadsan  a 
dh'orduich  an  ri^h  gu  Huldah  a'  bhan- 
fhàidh,  bean  Shaluim,  mhic  Thicbhah, 
mhic  Hasrah  fhir-ghleidhidh  an  eudaich  ; 
(a  nis  bha  i  chòmhnuidh  ann  an  Ierusalem 
ann  an  oil-thigh ;)  agus  labhair  iad  rithe 
mar  sin. 

23  Agus  fhreagair  i  iad,  Mar  so  tha'n 
Tighearna  Dia  Israeil  ag  ràdh,  Innsibh 
do'n  duine  a  chuir  sibh  a  m'ionnsuidh- 
sa. 

24  Mar  so  tha  'n  Tighearn  ag  ràdh, 
Feuch,  bheir  mise  olc  air  an  àite  so,  agus 
air  a  luchd-àiteachaidh,  eadhon  gach  mall- 

achadh  a  ta  sgrìobhta  anns  an  leabhar  a 
leugh  iad  am  tìanuis  righ  Iudah  ; 

25  A  chionn  iju'n  do  thrèig  iad  mise, 
agus  gu'n  do  loisg  iad  tùis  do  dhiathaibh 
efle,  chum  mo  bhrosnacliadh  gu  corruich 
le  uile  oibribh  an  làmh  ;  uime  sin  taomar 
m'fhearg  a  mach  air  an  àite  so,  agus  cha 
mhuchar  i. 

26  Ach  a  thaobh  righ  Iudah,  a  chuir  sibh 
a  dh'fhiosrachadh  do'n  Tighearn,  mar  so 
their  sibh  ris,  Mar  so  tha'n  Tighearna  Dia 
Israeil  ag  ràdh,  A  thaobh  nam  briathar  a 
chual'  tliu. 

27  A  chionn  gu'n  do  thiomaich  do 
chridhe,  agus  gu'n  d'irioslaich  thu  thu  fèin 
an  làthair  Dhè,  'nuair  a  chual'  thu  a 
bhriathran  an  aghaidh  an  àite  so,  agus  an 
aghaidh  a  luchd-àiteachaidh,  agus  gu'n 
d'irioslaich  thu  thu  fèin  a'm'  làthair-sa, 
agus  gu'n  do  reub  thu  t-eudach,  agus  gu'n 
do  ghuil  thu  a  m'  làthair,  chuala  mise  mar 
an  ceudna  thusa,  ars'  an  Tighearn. 

28  Feuch,  cruinmchidh  mi  thu  chum 
t'aithriche,  agus  cruinnichear  thu  do  d' 
uaigh  an  sìth,  agus  cha'n  fhaic  do  shùilean 
an  t-olc  sin  uile  a  bheir  mise  air  an  àite  so, 
agus  air  a  iuchd-àiteachaidh.  Agus  thug 
iad  fios  a  rìs  a  dh'ionnsuidh  an  righ. 

29  Agus  chuir  an  righ  teachdairean 
uaith,  agus  chruinnich  e  r'a  chèile  uile 
sheanairean  Iudah  agus  Ierusaleim. 

30  Agus  chaidh  an  righ  suas  do  thigh  an 
Tighearn,  agus  fir  ludah  uile,  agus  luchd- 
àiteachaidh  lerusaleim,  agus  na  sagairt  ag- 
us  ua  Lebhithich,  agus  an  sluagh  uile  eadar 
bheag  agus  mhòr  ;  agus  leugh  e  'nan  èisd- 
eachd  uile  bhriathran  leabhair  a'  choimh- 
cheangail,  a  fhuaradh  ann  an  tigh  an  Tigh- 
earn. 

31  Agus  sheas  an  righ  'na  àite  fèin,  agus 
rinn  e  coimhcheangal  am  fianuis  an  Tigh- 
earna,  gu'n  gluaiseadh  e'n  dèigh  an  Tigh- 
earn,  agus  gu'n  gleidheadh  e  àitheantan, 
agus  a  theisteis,;  agus  a  reachdan,  le  'uile 
chridhe  agus  le  'uile  anam,  a  choimhlion- 
adh  bhriathar  a'  choimhcheangail,  a  tha 
sgrìobhta  anns  an  leabhar  so. 

32  Agus  thug  e  orra-san  uile,  a  fhuar- 
adh  ann  an  Ierusalem  agus  Beniamin, 
seasamh  :  agus  nnu  luchd-àiteachaidh  Ie- 
rusaleim  a  rèir  eoimhchea(^ail  Dè,  Dè  an 
aithriche. 

33  Agus  chuir  Iosiah  air  falbh  na  gràin- 
eileachdan  uile  as  na  tìribh  uile  a  bhuin- 
eadh  do  chloinn  Israeil,  agus  thug  e  orra- 
san  uile  a  fhuaradh  ann  an  Israel  seirbhis 
a  dheanarnh  do'n  Tighearn  an  Dia.  Rè  a 
làithean  uile  cha  do  chlaon  iad  o  leantuinn 
an  Tighearna,  Dè  an  aithriche. 

CAIB.  XXXV. 

AGUS  chum  Iosiah  ann  an  Ierusalem 
càisg  do'n  Tighearn  :  agus  mharbh  iad 
a'  chàisg  air  a'  cheathramh  là  deug  do'n 
eheud  mhìos. 

2  Agus  shuidhich  e  na  sagairt  'nan 
cùram,  agus  thug  e  misneach  dhoibh  chum 
seirbhis  tiglie  an  Tighearn. 

3  Agus  thubhairt  e  ris  na  Lebhithich  a 
theagaisg  Israel  uile,  a  bha  naomha  do'n 
Tighearna,  Cuiribh  an  àirc  naomh  anns  an 
tigh  a  thog  Solamh,  mac  Dhaibhidh,  righ 
Israeil ;  cha  bhi  i  'na  h-eallaich  air  bhur 

guaillibh :  deanaibh  seirbhis  a  nis  do'n 
Tighearna  bhur  Dia,  agus  d'a  shluagh  Is- 
rael ; 

4  Agus  deasaichibh  sibh  fèin  a  rèir  tighe 
bhur  n-àithriche,  a  rèir  bhur  roinnean, 
mar  a  sgrìobh  Daibhidh  righ  Israeil,  agus 
mar  a  sgrìobli  Solamh  a  mhac  ; 

5  Agus  seasaibh  anns  an  ionad  naomh  a 
rèir  roinnean  theaghlach  aithriche  bhur 
bràithre  do'n  t-sluagh,  agus  a  rèir  roinne 
theaghlach  aithriche  nan  Lebhitheach  ; 

6  Agus  marbhaibh  a'  chàisg,  agus 
naomhaichibh  sibh  fèin,  agus  deasaichibh 
bhur  bràithrean,  chum  gu'n  dean  iad  a 
rèir  focail  an  Tighearna  le  làimh  Mliaois. 

7  Agus  thug  losiah  do'n  t-sluagh  caor- 
aich,  uain  agus  minn,  iad  uile  air  son  ìob- 
airtean  càisge  dhoibh-san  uile  a  bha  làth- 
air,  gu  ruig  deich  mìle  fichead  an  àireamh, 
agus  tri  mìle  bò :  iad  sin  do  mhaoin  an 
rìgh. 

8  Agus  thug  na  h-uachdarain  aige  gu 
toileach  do'n  t-sluagh,  do  na  sagartaibh, 
agus  do  na  Lebhithich.  Thug  Hilciah, 
agus  Sechariah,  agus  Iehiel,  uachdarain 
tighe  Dhè,  do  na  sagartaibh,  air  son  ìob- 
airtean  na  càisge,  dà  mhìle  agus  sè  ceud 
[caora]  agus  tri  cheud  bò. 

9  Agus  thug  Conaniah,  agus  Semaiah, 
agus  Netaneel  agus  a  bhràithrean,  agus 
Hasabiah,  agus  lehiel,  agus  Iosabad,  uach- 
darain  naa  Lebhitheach,  do  na  Lebhithich 
air  son  ìobairteau  na  càigse,  cùig  mìle 
[caora,]  agus  cùig  ceud  bò. 

10  Agus  dh'ulluicheadh  an  t-seirbhis, 
agus  sheas  na  sagairt  'nan  àit,  agus  na  Le- 
bhithich  nan  roinnibh,  a  rèir  àithne  an 
righ. 

11  Agus  mharbh  iad  a'  chàisg,  agus 
chrath  'na  sagairt  [an  fhuil]  le'n  làimh, 
agus  dh'fhionu  na  Lebhithich. 

12  Agus  thug  iad  air  falbh  na  h-ìobairt- 
ean-loisgte,  clium  gu'n  tugadh  iad  seachad 
a  rèir  roinnean  theaghlach  an  t-sluaigh,  a 
dh'ìobradh  do'n  Tighearna,  mar  a  ta  e 
sgrìobhta  ann  an  leabhar  Mhaois :  agus 
mar  sin  rinn  iad  ris  a'  bhuar. 

13  Agus  ròist  iad  a'  chàisg  le  teine,  a 
rèir  na  riaghailt ;  ach  bhruich  iad  na  tabh- 
artais  naomha  ann  am  poitibh,  agus  ann 
an  coireachaibh,  agus  ann  an  aighnibh, 
agus  roinn  siad  iad  gu  gràd  am  measg  an 
t-sluaigh  uile. 

14  Agus  'na  dhèigh  sin  dheasaich  iad 
dhoibh  fèin  agus  do  na  sagartaibh.  A 
chionn  gu'n  robh  na  sagairt,  mic  Aaroin, 
ag  ìobradh  ìobairtean-loisgte  agusnasaill 
gu  h-oidhche,  uime  sin  dheasaich  na  Lebh- 
ithich  dhoibh  fèin  agus  do  na  sagairt,  mic 
Aaroin. 

15  Agus  bha'n  luchd-seinn,  mic  Asaiph, 
'nan  àite  fèin,  a  rèir  àithne  Dhaibhidh, 
agus  Asaiph,  agus  Hemain,  agus  Iedutuin 
fhear-seallaidh  an  righ,  agus  na  dorsairean 
aig  gach  geata :  cha  'n  fheumadh  iad  an 
seirbhis  fhàgail,  oir  dheasaich  am  bràith- 
rean  na  Lebhitbich  air  an  son. 

16  Agus  dheasaicheadh  uile  sheirbhis  an 
Tighearn  air  an  là  sin  fèin,  chum  a'  chàisg 
a  chumail,  agus  ìobairtean-loisgte  ìobradh 
air  altair  an  Tighearn,  a  rèir  àithne  an  righ 
losiah. 

17  Agus  chum  clann  Israeil,  a  bha  làth- 

air,  a'  oliàissr  san  àm  sin,  agus  fèill  an  arain 
neo-ghoirtiehte,  seaclid  làithean. 

18  Agus  cha  do  chumadli  a  leithid  sin 
do  chàisg  ann  an  Israel  o  làithibh  Slia- 
mueil  an  fhàidh  ;  ni  mò  a  chum  uile  righ- 
rean  Israeil  a  leithid  do  chàisgas  a  chum 
losiah,  agus  na  sagairt,  ag-us  na  Lebhith- 
ich,  agus  Iudah  agus  Israel  uile  a  bha 
làthair,  agus  luchd-àiteachaidh  lerusaleim. 

19  Anns  an  ochdamh  bliadhna  deug  do 
rìoarhachadh  Iosiah  chumadh  a'  chàisg  so. 

20  'Na  dhèigh  so  uile  'nuair  a  dheasaich 
losiah  an  teampull,  thàinig  Necho  righ  na 
h-Eiphit  a  nìos  a  chogadh  an  agliaidh 
Charcliemeis,  làimii  ri  Euphrates :  agus 
chaidh  Iosiah  a  mach  'na  aghaidh. 

21  Ach  chuir  esan  teachdairean  d'aionn- 
suidh,  ag  ràdh,  Ciod  e  mo  ghnothuch-sa 
riutsa,  a  righ  Iudah  ?  Cha'u  ann  ad  agh- 
aidh-sa  tha  raise  teachd  an  diugh,  acli  an 
aghaidh  tighe  ris  am  bheil  mi  a'  cogadh  ; 
agus  dh'àithn  Dia  dhomh  mi  dheanamh 
cabhaig :  leig  dhiot  a  bhi  ri  Dia,  a  tha 
maille  riumsa,  chum  nach  sgrios  e  thu. 

22  Gidheadh  cha  do  thionndaidh  Iosiah 
'aghaidh  uaith,  ach  dh'fhàs  e  ni  bu  dèine 
gu  togadh  'na  aghaidh,  agus  cha  d 'èisd  e 
ri  briathraibh  Necho  o  bheul  Dè,  agus 
chaiclh  e  steach  a  chur  catha  ann  au  gleann 
JVIhegido. 

23  Agus  thilg  na  fir-bhogha  air  righ  lo- 
siah  ;  agus  thubhairt  an  righ  r'a  sheirhhis- 
iih,  Beiribh  leibh  ini,  oir  tha  mi  air  mo 
lotadh  gu  mòr. 

24  Agus  thug  a  sheirbhisich  e  as  a' 
charbad  sin,  agus  chuir  iad  e  anns  an  dara 
carbad  a  bha  aige  ;  agus  thug  iad  e  gu  h- 
lerusalem,  agus~fhuair  e  bàs,  agus  dh  adh- 
laiceadh  e  ann  an  àit-adhlaic  'aithriche: 
agus  rinn  ludah  agus  Ierusalem  uile  caoidh 
air  son  Iosiah. 

25  Agus  rinn  Ieremiah  tuireadh  air  son 
Iosiah  ;  agus  labhair  na  fir-sheinn  agus  na 
muài-sheinn  uile  mu  thimchioll  Iosiah 
'nan  tuireannaibh  gu  ruig  an  là  'n  diugh, 
agus  rinn  siad  iad  'nan  reachd  ann  an  ìs- 
rael.  Agus,  feuch,  tha  iad  sgrìobhta  ann 
an  leabhar  nan  tuireadh. 

26  Agus  a'  chuid  eile  do  ghnìomharaibh 
losiah,  agus  a  mhaitheas,  mar  a  ta  e 
sgrìobhta  ann  an  lagh  an  Tighearn, 

27  Eadhon  a  ghnìomharan  an  toiseach 
agus  mu  dlieireadh,  feuch,  tha  iad  sgrìobh- 
ta  ann  an  leabhar  rìghrean  lsraeil  agus 
ludah. 

CAIB.  XXXVI. 
A  GUS  ghabh  sluagh  na  tìre  Iehoahas 
J\_   mac  losiah,  agus  rinu  iad  'na  righ  e 
an  àit  'athar  ann  an  lerusalera. 

2  Tri  bliadhna  fichead  a  dh'aois  bha  Ie- 
hoahas  an  uair  a  thòisich  e  air  rìoghach- 
adh,  agus  rìghich  e  ri  mìosan  ann  an  Ie- 
rusalem. 

3  Agus  chuir  righ  na  h-Eiphit  e  [o 
rìoghachadh]  ann  an  Ierusalem,  agus 
chuir  e  ceud  tàlann  airgid,  agus  tàlann 
òir,  mar  ùbhla  air  an  tìr. 

4  Agus  rinn  righ  na  h-Eiphit  Eliacim  a 
bhràthair  'na  rigli  air  Iudah  agus  Ierusa- 
lem,  agus  thionndaidh  e  'ainm  gu  Iehoia- 
cim.  Agus  ghabh  Necho  Iehoahas  a 
bhràthair,  agus  thug  e  do'n  Eiphit  e. 


5  Cùig  bliadhna  fichead  a  dh'aois  bha 
Iehoiacim  an  uair  a  thòisich  e  air  rìogh- 
achadh,  agus  rìghich  e  aon  bhliadhna 
deug  ann  an  Ierusalem  :  agus  rinn  e  olc 
ann  an  sùilìbh  an  Tighearn  a  Dhè. 

6  'Na  aghaidh-san  thàinig  Nebuchadne- 
sar  righ  Bhabiloin  a  nìos,  agus  cheangail 
e  aun  an  geimhlibh  umha  e,  chum  a  thoirt 
do  Bhabilon. 

7  Thug  Nebuchadnesar  mar  an  ceudna 
leis  cnia  do  shoithichibh  tighe  an  Tigh- 
earna  rìo  Bhabilon,  agus  chuir  e  iad  'na 
theampull  ann  am  Babilon. 

8  Agus  a'  chuid  eile  do  ghnìomharaibh 
Iehoiacim,  agus  a  ghràineileachdan  a  rinn 
e,  agus  na  thuaradh  ann,  feuch,  tha  iad 
sgrìobhta  anu  an  leabliar  rìghrean  Israeil 
agus  Iudah.  Agus  rìghich  lehoichin  a 
mhac  'na  àit. 

9  Oclid  bliadhna  deug  a  dh'aois  bha  Ie- 
hoiachin  an  uair  a  thòisich  e  air  rìoghach- 
adh,  agus  rìghich  e  tri  mìosan  agus  deich 
làithean  ann  an  Ierusalem ;  agus  rinn  e 
olc  ann  au  sùilibh  an  Tighearn. 

J0  Agus  aig  ceann  na  bliadhna  chuir 
righ  Nebuchadnesar  daoine  uaith,  agus 
thug  e  do  Bhabilon  e,  maille  ri  soithichibh 
taitneach  tighe  au  Tighearn  ;  agus  rinn  e 
Sedeciah  a  bhràthair  'na  righ  air  Iudah 
agus  Ierusalera. 

11  Bliadhna  thar  fhichead  a  dh'aois  bha 
Sedeciah  'nuair  a  thòisich  e  air  rìoghach- 
adh,  agus  rìghich  e  aon  bhliadhna  deug 
anu  an  Ierusàlem. 

12  Agus  rinn  e  olc  ann  an  sùilibh  an 
Tighearn  a  Dhè ;  agus  cha  d'  irioslaich  se 
e  fèin  am  fianuis  Ieremiah  an  fhàidh,  a 
labhair  o  bheul  an  Tighearn. 

13  Agus  mar  an  ceudna  rinn  e  ceann- 
airc  an  aghaidh  righ  Nebuchadnesair,  a 
thug  air  mionnachadh  air  Dia :  ach  rag- 
aich  e  a  mhuineal,  agus  chruaidhich  e  a 
chridhe  o  thionndadh  a  dh'ionnsuidh  an 
Tighearna  Dè  Iaraeil. 

14  Mar  an  ceudna  pheacaich  iadsan  uile 
a  b'àirde  do  na  sagartaibh  agus  do'n 
t-sluagh  gu  ro-mhòr,  a  rèir  uile  ghràineil- 
eachd  nan  cinneach,  agus  thruaill  iad 
tigh  an  Tighearn,  a  naomhaich  e  ann  an 
Ierusalem. 

15  Agus  chiA  an  Tighearna  Dia  an  aith- 
riche  Uos  d'l  ionnsuidh  le  làimh  a 
theachdairean,  ag  èirigh  gu  moch,  agus  a' 
cur  uaith ;  a  chionn  gu'n  robh  truas  aige 
d'a  shluagh,  agus  d*a  àite-còmhnuidh. 

16  Ach  rinn  iadsan  fanoid  air  teachdair- 
ibh  Dhè,  agus  rinn  iad  dìmeas  air  a  bhriath- 
raibh,  agus  rinn  iad  tarcuis  air  'fhàidhibhs 
gus  an  d'èirich  fearg  an  Tighearn  an  agh- 
aidh  a  shluaigh  air  chor  as  nach  robh  leigh- 
eas  ann. 

17  TJime  sin  thug  e  orra  righ  nan  Cal- 
deanach,  a  mharbh  an  daoine  òga  leis  a' 
chlaidheamh  ann  an  tigh  an  ionaid  naoimh, 
agus  nach  do  chaomhain  òig-fhearno  òigh, 
seann  duine  no  esan  a  bha  air  a  chromadh 
leis  an  aois :  thug  e  thairis  iad  uile  'na 
làimh. 

18  Agus  uile  shoithichean  tighe  Dhè, 
mòr  agus  beag,  agus  ionmhais  tighe  an 
Tighearn,  agus  ionmhais  an  righ  agus 
'uachdarana,  thug  e  leis  uile  do  Bhabilon. 

19  Agus  loisg  iad  tigh  Dhè,  agus  bhris 

iad  bìos  balla  Ierusaleim,  agus  loisg  iad  a 
lùchairtean  uile  le  teine,  agus  mhill  iad  a 
shoithichean  taitneach  uile. 

20  Agus  iadsan  a  chaidh  as  o'n  chlaidh- 
eamh  thug  e  leis  do  Bhabilon,  far  an  robh 
iad  'nan  seirbhisich  aige  fèin  agus  aig  a 
mhacaibli,  gus  an  do  rìghich  righ  Phersia  : 

21  Chum  gu'm  biodh  focal  an  Tighearna 
le  beul  Ieremiah  air  a  choimhlionadh,  gus 
am  mealladh  an  tìr  a  sàbaidean :  rè  na 
h-ùine  a  bha  i  fàs,  chum  i  sàbaidean.  gus 
an  do  choimhlionadh  tri  fichead  agus  deicli 
bliadhna. 

22  A  nis  ann  an  ceud  bhliadhna  Chiruis 
righ  Phersia,  chum  gu'm  biodh  focal  an 


Tighearna  le  beul  Ieremiah  air  a  choimh- 
lionadh,  dhùisg  an  Tighearna  suas  spiorad 
Chiruis  righ  Phersia,  agus  thug  e  fa'near 
gairm  a  bhi  air  a  tabhairt  air  feadh  a  rìogh- 
achd  uile,  agus  a  chur  mar  an  ceudna  ann 
an  sgrìobhadh,  ag  ràdh, 

23  Mar  so  tha  Cirus  righ  Phersia  ag 
ràdh,  Uile  rìogbachdan  an  domhain  thug 
an  Tighearna  Dia  nan  nèamh  dhomhsa, 
agus  dh'àithn  e  dhomh  tìgh  a  thogail  dha 
ann  an  lerusalem,  a  ta  ann  an  Iudah  :  ge 
b'e  neach  a  ta  'nur  measg  d'a  shluagh  uile, 
gu  robh  an  Tighearn  a  Dhia  maille  ris, 
agus  rachadh  e  suas. 

ANIS  ann  an  ceud  bhliadhna  Chiruis 
righ  Phersia,  chum  gu  m  biodh  focal 
an  Tighearna  le  beul  leremiah  air  a 
choirahlionadh,  dhùisg  an  Tighearua  suas 
spiorad  Chiruis  righ  Phersia,  agus  thug  e 
fa'near  gairm  a  bhi  air  athabhairtairfeadh 
a  rìoghachd  uile,  agus  a  chur  mar  an 
ceudna  ann  an  sgrìobhadh,  ag  ràdh, 

2  Mar  so  tha  Cirus  righ  Phersia  ag 
ràdh,  Uile  rìoghachdan  an  domhain  thug 
an  Tighearna  Dia  nan  nèamh  dhomhsa, 
agus  dh'àithn  e  dhomh  tigh  a  thogail  dha 
ann  an  Ierusalem,  a  ta  ann  an  Iudah. 

3  Ge  b'e  neach  a  ta  'nur  measg-sa  d'a 
shluagh  uile,  gu  robh  a  Dhia  maille  ris,  ag- 
us  rachadh  e  suas  gu  h-Ierusalem  a  ta  ann 
an  Iudah,  agus  togadh  e  tigh  an  Tigh- 
earn  Dè  Israeil :  is  esan  an  Dia,  a  ta  ann 
an  Ierusalem. 

4  Agus  ge  b'e  neach  a  dh'fhàgadh  ann 
an  àite  sam  bith  far  am  bheil  e  air  chuairt, 
cuidicheadh  daoine  'àite  leis  le  h-airgiod. 
agus  le  h-òr,  agus  le  maoin,  agus  Ie  h-ain- 
mhidhibh,  a  thuilleadh  ai«  an  tabhartas 
saor-thoile  air  son  tighe  I%è  a  ta  ann  an 
Ierusalera. 

5  An  sin  dh'èirìch  cinn  aithriche  Iudah 
agus  Bheniamin,  agus  na  sagairt  agus  na 
Lebhithich,  gach  neach  aig  an  do  dhùisg 
Dia  a  spiorad  gu  dol  suas  a  thogail  tighe 
an  Tighearn,  a  ta  ann  an  Ierusalem. 

6  Agus  neartaich  iadsan  uile  a  bha  mu'n 
cuairt  dhoibh  an  làmhan  le  soithichibh  air- 
gid,  le  h-òr,  le  maoin,  agus  le  h-ainmhidh- 
ibh,  agus  le  nithibh  luachmhor,  a  thuill- 
eadh  air  gach  ni  a  thugadh  seachad  le 
saor-thoil. 

7  Thug  mar  an  ceudna  an  righ  Cirus  a 
mach  soithichean  tighe  an  Tighearn,  a 
thug  Nebuchadnesar  a  mach  à  h-  Ierusa- 
lem,  agus  a  chuir  e  ann  an  tigh  a  dhèe  : 

8  Eadhon  iad  sin  thug  Cirus  righ  Pher- 
sia  mach  le  làimh  Mhitredait  fliir-ghleidh- 
idh  an  ionmhais,  agus  dh'àireamh  e  iad  do 
Shesbadsar  uachdaran  Iudah. 

9  Agus  is  e  so  an  àireamh  :  Deich  cuacha 


fichead  òir,  mìle  cuach  airgid,  uaoi  sgeana 
fichead, 

10  Deich  thar  fhichead  soitheach  ionn- 
laid  òir,  ceithir  cheud  agus  deich  soithich- 
ean-ionnlaid  airgid  do'n  dara  seòrsa,  mìle 
do  shoithichibh  eile 

11  Na  soithichean  òir  agus  airgid  uile, 
cùig  mìle  agus  ceithir  cheud  :  iad  sin  uile 
thug  Sesbadsar  suas  maille  ris  na  braigh- 
dibh,  a  thugadh  suas  o  Bhabilon  gu  h-Ie- 
rusalem. 

CAIB.  II. 

AGUS  is  iad  so  clann  na  mòr-roinne,  a 
chaidh  suas  do  na  braighdibh,  dhiubh- 
san  a  thugadh  air  falbh,  a  thug  Nebuchad- 
nesar  righ  Bhahiloin  air  falbh  leis  do  Bha- 
bilon,  agus  a  phill  gu  h-lerusalem  agus 
Iudah,  gacli  fear  d  a  bhaile  fèin ; 

2  A  thàinig  maille  ri  Serubabel,  Iesua, 
Nehemiah,  Seraiah,  Realaiah,  Mordecai, 
Bilsan,  Mispar,  Bigbhai,  Rehum,  Baanah. 

AIREAMH  DHAOINE  SLUAIGH 
ISRAEIL. 

3  Mic  Pharois,  dà  mhìle  ceud  tri  fichead 
agus  a  dhà-dheug. 

4  Mic  Shephatiah,  tri  cheud  tri  fichead 
agus  a  dhà-dheug. 

5  Mic  Arah,  seachd  ceud  tri  fichead  ag- 
us  cùig-deug. 

6  Mic  Phahat-mhoaib,  do  chloinn  Iesua 
[agus]  Ioaib,  dà  mhìle  ochd  ceud  agus  a 
dhà-dheug. 

7  Mic  Elaim,  mìle  dà  cheud  leth-cheud 
agus  a  ceithir. 

8  Mic  Shatu,  naoi  ceud  dà  fhichead  ag- 
us  a  cùig. 

9  Mic  Shacai,  seachd  ceud  agus  tri  fich- 
ead. 

10  Mic  Bhani,  sè  ceud  dà  fhichead  agus 
a  dhà. 

11  Mic  Bhebai,  sè  ceud  ficheadagusatri. 

12  Mic  Asgaid,  mìle  dà  cheud  fichead 
agus  a  dhà. 

13  Mic  Adonicaim,  sè  ceud  tri  fichead 
agus  a  sè.j 

14  Mic  Ehigbhai,  dà  raliìle  dà  fhichead 
agus  sè-deug. 

15  Mic  Adin,  ceithir  cheud  leth-cheud 
agus  a  ceithir. 

16  Mic  Ateir  o  Heseciah,  ceithir  ficliead 
agus  ochd-deug. 

17  Mic  Bhesai,  tri  cheud  fichead  agus  a 
tri. 

18  Mic  lorali,  ceud  agus  a  dhà  dlieug. 

19  Mic  Hasuim,  dà  cheud  fichead  agus 
a  tri. 

20  Mic  Ghibair,  ceithir  fiohead  agus 
cùig-deug. 

21  Mic  Bhet-leheim,  ceud  fichead  agus 
a  tri. 

22  Daoiue  Netophah,  dà  fhicliead  agus 
sè-deug. 

23  Daoine  Anatoit,  ceud  fichead  agus  a 
h-ochd. 

24  Mic  Asmabheit,  dà  fhichead  agus  a 
dhà. 

25  Mic  Chirat-arim,  Chephirah,  agus 
Bheeroit,  seachd  ceud  agus  dà  fhichead 
agus  a  tri. 

26  Mic  Ramah  agus  Gheba,  sè  ceud  fich- 
ead  agus  a  h-aon. 

27  Daoine  Mhichmais,  ceud  fichead  ag- 
us  a  dhà. 

28  Daoine  Bhet-eil  agus  Ai,  dà  cheud 
fichead  agus  a  tri. 

29  Mic  Nebo,  dà  flùchead  agus  a  dhà- 
dheug. 

30  Mic  Mhagbis,  ceud  leth-clieud  agus 
a  sè. 

31  Mic  Elaim  eile,  mìle  dà  cheud  leth- 
cheud  agus  a  ceithir. 

32  Mic  Harim,  tri  cheud  agus  fichead. 

33  Mic  Loid,  Hadid,  agus  Ono,  seachd 
ceud  fichead  agus  a  cùig. 

34  Mic  Iericho,  tri  cheud  dà  fhichead 
agus  a  eùig. 

35  Mic  Shenaah,  tri  mìle  agus  sè  ceud 
agus  deich  thar  fhichead. 

36  Na  sagairt :  Mic  Iedaiah,  do  thigh 
Iesua,  naoi  ceud  tri  fichead  agus  tri-deug. 

37  Mic  hueir,  mìle  dà  fhichead  agus  a 
dhà-dheug. 

38  Mic  Phasuir,  mìle  dà  cheud  dà  fhich- 
ead  agus  a  seachd. 

39  Mic  Harim,  mìle  agus  seachd-deug. 

40  Na  Lebhithich  :  Mic  Iesua  agus 
Cliadmieil,  do  chloinn  Hodabhiah,  tri  fich- 
ead  agus  ceithir-deug. 

41  An  luchd-seinn :  Mic  Asaiph,  ceud 
fichead  agus  a  h-ochd. 

42  Mic  nan  dorsair :  Mic  Shaluim,  raic 
Ateir,  mic  Thalmoin,  mic  Acuib,  mic  Ha- 
tita,  mic  Shobai,  iad  uile  ceud  agus  naoi- 
deug  thar  fhichead. 

43  Na  Netinich  :  mic  Shiha,  mic  Ha- 
supha,  mic  Thabaoit, 

44  Mic  Cuerois,  mic  Shiaha,  mic  Pha- 
doin, 

45  Mic  Lebanah,  mic  Hagabah,  mic 
Acuib, 

46  Mic  Hagaib,  mic  Shalmai,  mic  Han- 
ain, 

47  Mic  Ghideil,micGhahair,  micReaiah, 

48  Mic  Resin,  mic  Necoda,  mic  Ghad- 
saim, 

49  Mic  Udsa,  raic  Phaseah,  mic  Bhesai, 

50  Mic  Asnah,  mic  Mhehunim,  mic  Ne- 
"phusim, 


mic  Hacupha,*  mic 
mic  Mhehida,  .  mic 


51  Mic  Bhacbuic 
Harhuir, 

52  Mic  Bhasluit, 
Harsa, 

53  Mic  Bharcois,  mic  Shisera,  mic^Tha- 
mah, 

54  Mic  Nesiah,  mic  Hatipha. 

55  Mic  sheirhhiseach  Sholaimh :  Mic 
Shotai.  mic  Sliophereit,  mic  Pheruda,  I 

56  Mic  laàlah,  mic  Dharcoin,  mic  Ghid- 
eil, 

57  Mic  Shephatiah,  raic  Hatil,  mic 
Phocliereit  o  Sheboim,  mic  Ami. 

58  Na  Netinich  uile,  agus  clann  sheirbh- 
iseach  Sholaimh,  tri  cheud  ceitliir  fichead 
agus  a  dhà-rìheug. 

59  Agus  so  iadsan  a  chaidh  suas  o  Thel- 
melah,  Telliarsa,  Cherub,  Adan,  agus 
Imer  ;  acli  cha  b'urrainn  iad  tigh  an  athar 
a  nochdadh  agus  an  sliochd,  am  6'ann  do 
Israel  iad : 

60  Mic  Dhelaiah,  mic  Thobiah,  mic 
Necoda,  sè  ceud  leth-cheud  agus  a  dhà. 

61  Agus  do  mhacaibh  nan  sagart :  Mic 
Habaiali,  mic  Chois,  mic  Bharsillai,  a 
ghabh  bean  do  nigheanaibh  Bharsillai  a' 
Ghileadaich,  agus  a  ghoireadh  air  an  ainm. 

62  Dh'iarr  iadsau  an  clàr-sgrìobhaidh 
'nam  measg-san  a  bha  air  an  àireamh  le 
sloinnteireachd,  ach  cha  d'fhuaradh  iad : 
uime  sin  ghearradh  as  o'n  t-sagartachd 
iad. 

63  Agus  thubhairt  an  Tirsata  riu,  uach 
feudadh  iad  itheadh  do  na  nithibh  ro- 
naomha,  gus  an  seasadh  sagart  suas  le 
Urim  agus  le  Tumim. 

64  An  coimhthional  uile  cuideachd,  dà 
fhicliead  agus  dà  mhìle  tri  cheud  agus  tri 
fichead ; 

65  A  thuilleadh  air  an  seirbhisich  agus 
am  banoglaich,  d'an  robh  ann  seachd  mìle 
tri  cheud  agus  seachd-deug  thar  fhichead  ; 
agus  dhiubhsan  dà  cheud  'nam  fearaibh 
agus  'nam  mnaibh-seinn. 

66  An  eich,  seai-hd  ceud  agus  sè-deug 
thar  fhichead  :  am  muileidean,  dà  cheud 
dà  f  hichead  agus  a  cùig  : 

67  An  càmhail,  ceithir  clieud  agus  cùig- 
deug  thar  f  hichead  :  an  asail,  sè  mìle  seachd 
ceud  agus  fichead. 

68  Agus  thim  cuid  do  chinn  nan  aith- 
riche,  'uuair  affiàinig  iad  do  thigh  an  Tigh- 
earn  a  tha  ann  an  Ierusalem,  seachad  d'an 
saor-thoil  air  son  tighe  Dhè,  chum  a  ehur 
suas  'na  àite  fèin. 

69  A  rèir  an  comais  thug  iad,  gu  h-ion- 
mhas  na  h-oibre,  tri  fichead  agus  aon  mhìle 
darcon  òir,  agus  cùig  mìle  pund  airgid,  ag- 
us  ceud  culaidh  sagairt. 

70  Agus  ghabh  na  sagairt  agus  na  Lebh- 
ithich,  agus  cuid  do'n  t-sluagh,  agus  an 
luchd-seinn,  agus  na  dorsairean,  agus  na 
Netinich,  còmhnuidh  'nam  bailtibh,  agus 
lsrael  uile  'nam  bailtibh. 

CAIB.  III. 

AGUS  an  uair  a  thàinig  an  seachdamh 
mìos,  agus  clann  Israeil  'n  am  bailtibh, 
chruinnich  an  sluagh  an  ceann  a  chèile 
mar  aon  duine  gu  h-Ierusalem. 

2  Agus  sheas  Iesua  mac  losadaic  suas, 
agus  a  bhràithrean  na  sagairt,  agus  Seru- 
babel  mac  Shealtieil,  agus  a  bh'ràithrean, 

agus  tbog  iad  altair  Dhè  Israeil,  a  dh'ìob- 
radh  ìobairteau-loisgte  oirre,  mar  a  ta  e 
sgrìobhta  auu  au  lagh  Mhaois  òglaich 
Dhè. 

3  Agus  shuidhich  iad  au  altair  air  a  bonn- 
aibh,  oir  bha  eagal  orra  roimh  sliluagb  nan 
tìr  sin  ;  agus  dh'ìobair  iad  ìobairte-loisgte 
do'n  Ti^hearn,  ìobairte-loisgte  air  maduinn 
agas  air  feasgar. 

4  Agus  chum  iad  fèill  narn  pàilliun, 
mar  a  ta  e  sgrìobhta,  agus  dh'ìobair  iad 
an  ìobairt-loisgte  lathail  ann  an  àireamh, 
a  rèir  na  riagiiailt,  a  dhlighe  fèin  air  gach 

5  Agus  'na  dhèigh  sin  an  ìobairt-loisgte 
ghnàthaichte,  araon  air  na  gealaichibli 
nomha,  agus  air  uile  fhèillibh  naomhaichte 
an  Tighearn,  agus  o  gach  neach  a  thug 
seachad  gu  toileach  tabhartas  saor-thoile 
do'n  Tighearn. 

6  O'n  cheud  là  do'n  seachdamh  mìos 
thòisich  iad  air  ìobairtean-loisgte  ìobradb 
do'n  Tighearna,  'nuair  nach  do  leagadh 
fathast  bunaìt  teampuill  an  Tighearn. 

7  Ach  thug  iad  airgiod  do  na  snaidhead- 
airibh  agus  do'n  luchd-ceirde  ;  agus  biadh, 
agus  deoch,  agus  oladh  do  na  Sidonaich 
agus  do  na  Tioraich,  a  chum  gu'n  tugadh 
iad  fiodh  seudair  o  Lebanon  gu  muir  lopa, 
a  rèir  a'  chomais  a  fhuair  iad  o  Chirus  righ 
Phersia. 

8  Agus  anns  an  dara  bliadhna  an  deigh 
dhoibh  teachd  gu  tigh  Dhè  aig  Ierusalem, 
anns  an  dara  mìos,  tbòisich  Serubabel  rnac 
Shealtieil,  agus  Iesua  mac  Iosadaie,  agus 
fuigheall  am  bràithrean  na  sagairt  agus  na 
Lebhithich,  agus  iadsan  uile  a  thàinig  o'n 
bhraighdeanas  gu  h-Ierusalem  :  agus  dh'- 
orduich  iad  na  Lebhithich,  o  fhichead 
bliadhna  dh'aois  agus  os  a  cheann,  a  chur 
oibre  tighe  an  Tighearn  air  a  h-aghaidh. 

9  Agus  sheas  Iesua  agus  a  mhic  agus  a 
bhràithrean,  Cadmiel  agus  a  mhic,  agus 
raic  Iudah  mar  aon  duine  a  ghreasadh  an 
luchd-oibre  ann  au  tigh  Dliè  :  mic  Henad- 
aid  [agus]  am  mic  agus  am  bràithrean  na 
Lebhithich. 

10  Agus  an  uair  a  leag  an  luchd-togail 
bunait  teampuill  an  Tighearna,  sheas  na 
sagairt  'nan  culaidhibh  le  trompaidibh,  ag- 
us  na  Lebhithich,  mic  Asaiph,  le  ciombal- 
aibh,  a  mholadh  an  Tighearna  le  làimh 
Dhaibhidh  righ  Israeil. 

11  Agus  fhreagair  iad  a  chèile  ann  am 
moladh,  agus  ann  an  tabhairt  buidheach- 
ais  do'n  Tighearu,  A  chionn  gu  bheil  e 
rnaith,  gu  mair  a  thròcair  do  Israel  gu 
bràth.  Agus  rinn  an  sluagh  uile  gàir 
mbòr,  an  uair  a  mhol  iad  an  Tighearn,  a 
chioun  gu'n  do  leagadh  bunait  tighe  an 
Tighearn. 

12  Acb  bha  mòran  do  na  sagairt  agus  do 
na  Lebhithich,  aurus  do  chinn  nan  aith- 
riche,  seann  daorne  a  chunnaic  an  ceud 
thigh,  'nuair  a  leagadh  bunait  ari  tighe  so 
fa  chorahair  an  sùl,  a'  gul  le  guth  àrd; 
agus  bha  raòran  a'  deanamh  gàir  gu  h-àrd 
le  h-aoibhneas  : 

13  Air  chor  as  nach  b'urrainn  an  sluagh 
fuaim  gàir  an  aoibhneis  aithneachadh, 
seach  fuaim  gul  an  t-sluaigh  ;  oir  rinn  an 
sluagh  gàir  mhòr,  agus  chualas  an  fhuaim 
an  cèia. 

AGUS  chuala  uaimhdean  Iudah  agus 
Bheniamin  gu'n  robh  clann  a'bhraigh- 
deanais  a'  togail  an  teampuill  do'n  Tigh- 
earna  Dia  Israeil : 

2  Agus  thàinig  iad  gu  Serubabel,  agus 
gu  cinn  nan  aithriche,  agus  thubhairt  iad 
riu,  Togaidh  sinne  maille  ribh  ;  oir  tha 
sinne  ag  iarraidh  bhur  Dè-sa  mar  sibh  fèin, 
agus  dhasan  tha  sinn  ag  ìobradh  o  Jàithibh 
Esar-hadoin  righ  Asiria,  a  thug  a  uìos  an 
so  sinn. 

3  Ach  tbubhairt  Serubabel  agus  Iesua 
agus  a'  chuid  eile  do  cheannaibh  aithriche 
Israeil  riu,  Cha  bhuin  e  dhuibhse  tigh  a 
thogail  maille  ruiune  d'ar  Dia-ne  ;  oir  tog- 
aidh  sinn  fèin  nar  n-aonar  do'n  Tighearna 
Dia  Israeil,  mar  a  dh'àithn  Cirus  righ 
Phersia  dhuinn. 

4  Uime  sin  dh'  anmhunnaich  sluagh  na 
tìre  làmhan  sluaigh  Iudah,  agus  chuir  iad 
dragh  orra  anns  an  togail ; 

5  Agus  tbuarasdalaich  iad  comhairlich 
'nan  agbaidh,  a  bhacadh  an  rùin  rè  uile 
làithean  Chiruis  righ  Phersia,  eadhon  gus 
an  d<>  rìghich  Darius  righ  Phersia. 

6  Agus  an  uair  a  righich  Ahasuerus, 
ann  an  toiseach  a  rìogbacbaidh,  sgrìobh 
iad  litir-chasaid  an  aghaidh  luchd-àiteach- 
aidli  Iudah  agus  Ierusaleim. 

7  Agus  aun  an  làithibh  Artacsercseis 
sgrìobh  Bislam,  Mitridat,  Tabeel,  agus  a' 
chuid  eile  d'an  cuideachd,  gu  Artacsercses 
righ  Phersia ;  agus  bha  sgrìobhadh  na 
litireach  ann  an  sgrìobhadh  uan  Sirianach, 
agus  air  a  mhìueachadn  anns  a'  chànain 
Shiriiinaich. 

8  Sgrìobh  Rehum  an  t-àrd  chomhairJ- 
each,  agus  Simsai  an  sgrìobhaiche,  litir  an 
aghaidh  Ierusaleim  gu  h- Artacsercses  an 
righ  anns  na  briatbraibh  so  : 

9  An  sin  sgrìobh  Rehum  an  t-àrd  chomh- 
airleach,  agus  Simsai  an  sgrìobhaiche,  ag- 
us  a'chuid  eile  do'n  cuideachd,  na  Dinath- 
aich,  na  h-Apharsachaich,  na  Tarpelaich, 
na  h- Apliarsaich,  na  h-Arcliebbich,  na 
Babilonaich,  na  Susanchaich,  na  Dehabh- 
aich,  na  h-Elamaicb, 

10  Agus  a'  chuid  eile  do  na  cinnich  a 
thug  Asnapar  mòr  agus  urrarnaeh  a  nall, 
agus  a  shuidhich  e  ann  am  bailtibh  Sha- 
maria,  agus  a'  chuid  eìle  air  an  taobh  so 
do'n  amhainn,  agus  ann  an  leithid  so  do 
àm. 

11  Js  e  so  dùblachadh  na  litireach  a 
chuir  iad  d'a  ionnsuidh  :  Gu  h-Artacseicses 
an  rigli,  do  sheirbhisich,  na  daoine  air  an 
taobh  so  do'n  amhainn,  agus  aig  a  leithid 
so  do  àm. 

12  Biodh  fios  aig  an  righ  gu  bheil  na 
h-Iudhaicli  a  tbàinig  a  nìos  uait  d'ar  n-ionn- 
suidh  air  teachd  gu  h-lerusalem,  a'  togail 
a'  bbaile  cheannaircich  agus  uilc  sin,  agus 
a',cur  sùas  a  bballachan,  agus  a'  ceangal  r'a 
chèile  nam  bunait. 

13  Bitheadh  a  nis  fios  aig  an  righ,  ma 
thogar  am  baile  so,  agus  ma  chuirear  suas 
a  bhallachan,  nach  ìoc  iad  gearradh,  cìs, 
no  càin,  agus  gu'n  toir  thu  call  air  teachd 
a  steach  nau  righ. 

14  A  nis  a  chionn  gu  bheil  sinne  air  ar 
beathachadh  o'n  lùcliairt,  agus  nach  'eil  e 
iomchuidh  dhuinn  easurram  an  righ  thaic- 

inn,  uime  sin  chuir  sinn  titir  uainn,  agus 
thug  sinn  fios  do'n  righ, 

15  Chum  gu'n  rannsaichear  ann  an 
leabhar  eachdraidh  t'aithriche,  agus  gu  m 
faigh  thu  anns  an  leabhar  eachdraidh,  ag- 
us  gu'm  bi  fios  agad  gu  bheil  am  baile  so 
'na  bhaile  ceannairceach,  agus  diùbhalach 
do  rìghribh  agus  do  mòr-roinnibh,  agns 
gu'n  robh  iad  a'  deanamh  duaireachais  'na 
mheadhon  san  t-sean  aimsir :  air  son  so 
sgriosadh  am  baile  so. 

16  Tha  sinn  a'  toirt  fios  do'n  righ,  ma 
thogar  am  baile  so,  agus  ma  chuirear  suas 
a  bhallachan,  an  sin  nach  hi  cuibhrionn  air 
bith  agad  air  an  taobh  so  do'n  amhainn. 

17  Chuir  an  righ  freagradh  gu  Rehum 
an  t-àrd  chomhairleach,  agus  Simsai  an 
sgrìobhaiche,  agus  a'  chuid  eile  d'an  cuid- 
eachd  a  bha  chòmhuuidh  ann  an  Samaria, 
agus  a'  chuid  eile  an  taobh  thall  do'n 
amhainn,  Sìth,  agus  aig  a  leithid  so  do  àm. 

18  An  litir  a  chuir  sibjh  a  ra'  ionnsuidh, 
leughadh  gu  soilleir  a'ra'  làthair  i. 

19  Agus  thugadh  àithne  leam,  agus 
rannsaicheadh,  agus  fhuaradh  a  mach 
gu'n  robh  am  baile  so  o  shean  ag  èirigh 
an  aghaidh  rìghrean,  agus  gu'n  d'rinu- 
eadh  ceanuairc  agus  duaireachas  ann. 

20  Agus  blia  rìghrean  cumhachdach  ann 
an  Ierusalem,  a  ria^hlaich  os  an  ceann- 
san  uile  air  an  taobh  thall  do'n  atnhaiun; 
agus  dh'ìocadh  gearradh,  cìs,  agus  càin 
doibh. 

21  Thugaibhse  nis  àithne,  a  thoirt  air 
na  daoine  sin  sgur,  agus  nach  togar  am 
baile  sin  gus  an  tig  ordugh  uamsa. 

22  Thugaibh  au  aire  ma  ta  nach  dean 
sibh  mearachd  an  so.  C'ar  son  a  dh'fhàs- 
adh  calldach  ann  gu  cron  nan  righ  ? 

23  An  sin  an  uair  a  leu^hadh  dùblach- 
adh  litireach  Artacsercseis  anrigh  anlàth- 
air  Rehuim,  agus  Sliimsai  an  sgriobhaiche, 
agus  an  cuideachd,  chaidh  iad  le  cabhaig 
suas  gu  h-Ierusalem  a  dh'ionnsuidh  nan 
Iudhach,  agus  thug  iad  orra  sgur  leis  an 
làimh  làidir. 

24  An  sin  sguir  obair  tighe  Dhè,  a  ta 
ann  an  Ierusalem.  Sguir  i  gus  an  dara 
Miadhna  do  rìoghachadh  Dhariuis  righ 
Phersia. 

CAIB.  V. 

AGUS  rinn  Hagai  am  fàidh,  agus  Secha- 
riah  raac  Ido  an  fhàidh,  fàidheadair- 
eachd  do  na  h-Iudhaich  a  bha  ann  an  Iu- 
dah  agus  ann  an  Ierusalem,  fàidheadair- 
eackd  dhoibh  ann  an  ainm  an  Tighearna 
Dè  Israeil. 

2  An  sin  dh'èirich  Serubabel  mac  Sheal- 
tieil,  agus  Iesua  mac  Iosadaic,  agus  thòis- 
ich  iad  airtigh  Dhè  a  thogail,  a  tha  ann 
an  Ierusalem :  agus  maille  riu-san  bha 
fàidhean  Dhè  a'  cuideachadh  leo. 

3  Auns  an  àm  sin  fèin  thàinig  d'an  ionn- 
suidh  Tatnai,  an  t-uachdaran  air  an  taobh 
so  do'n  amhainn,  agus  Setar-bosnai,  agus 
an  cuideachd,  agus  mar  so  thubhairt  iad 
riu,  Cò  thug  ordugh  dhuibhse  an  tigh  so  a 
thogail,  agus  na  ballacha  so  a  dheanamh 
suas  ? 

4  An  sin  thubhairt  iad  riu  air  an  dòigh 
so,  C'ainm  a  th'  air  na  daoinibh  a  tha  tog- 
ail  na  h-aitreabh  so  ? 


5  Ach  bha  sùil  an  Dè  air  seanairibh  nan 
Iudhach,  agus  cha  d'thug  iad  orra  sgur, 
gus  an  d'thàinig  a'  chùis  a  dh'ionnsuidh 
Dhariuis;  agus  an  sin  thugadh  freagradh 
le  litir  mu  thimchioll  so : 

6  Dùblachadh  na  litireach  a  chùir 
Tatnai  an  t-uachdàran  air  an  taobh  so 
do'n  amhainn,  agus  Setar-bosnai  agus  a 
chuideachd  na  h-  Arphasachaich,  a  bha 
air  an  taobh  so  do'n  amhainn,  a  dh'ionn- 
suidh  Dhariuis  an  righ  : 

7  Chuir  iad  litir  d'a  ionnsuidh,  anns  an 
robh  sgrìobhta  mar  so :  Gu  Darius  an 
righ,  gach  uile  shìochaint. 

8  Biodh  fios  aig  an  righ  gu'n  deachaidh 
sinn  gu  mòr-roinn  Iudea,  a  dh'ionnsuidh 
tighe  an  Dè  mhòir,  a  tha  'ga  thogail  le 
clachaibh  mòra,  agus  tha  fiodh  air  a  chur 
anns  na  ballachaibh,  agus  tha'n  obair  so  a* 
dol  gu  luath  air  a  h-aghaidh,  agus  a' 
soirbheachadh  'nan  làmhaibh. 

9  An  sin  dh'fheòraich  siun  do  na  sean- 
airibh  sin,  [agus]  mar  so  thubhairt  sinn 
riu,  Cò  thug  dhuibh  ordugh  an  tigh  so  a 
thogail,  agus  na  ballacha  so  chur  suas  ? 

10  Agus  mar  an  ceudna  dh'fheòraich 
sinn  an  ainmean  diubh,  a  thoirt  fios  duit, 
a  chum  gu'n  sgrìobhamaid  ainmaan  nan 
daoiDe  a  6/i'air  an  ceann. 

11  Agus  mar  so  thug  iad  freagradh 
dhuinn,  ag  ràdh,  Is  sinne  seirhhisich  Dhè 
nan  nèamh  agus  na  talmhainn,  agus  tha 
sinn  a'  togail  tighe  a  chaidh  thogail  iom- 
adh  bliadhna  roimhe  so,  a  thog  agus  a 
chrìochnaich  righ  mòr  a  hh'air  lsrael. 

12  Ach  an  uair  a  bhrosnaich  ar  n-aith- 
riche  Dia  nèimh  gu  feirg,  thug  e  thairis 
iad  do  làimh  Nebuchadnesair  righ  Bhabi- 
loin  a'  Chaldeanaich,  a  sgrìos  au  tigh  so, 
agus  a  thug  au  sluagh  leis  do  Bhabilon. 

13  Ach  ann  an  ceud  bhliadhna  Chiruis 
righ  Bhabiloin,  thug  righ  Cirus  ordugh 
tigh  so  Dhè  a  thogail. 

14  Agus  mar  an  ceudna  soithichean  òir 
agus  airgid  tighe  Dhè,  a  thug  Nebuchad- 
nesar  as  an  teampull  a  bha  ann  an  lerusa- 
lera,  agus  a  thug  e  leis  do  theampull  Bha- 
biloin,  iad  sin  thug  righ  Cirus  a  mach  à 
teampull  Bhabiloin,  agus  thugadh  iad  do 
fhear  d'am  6'ainm  Sesbadsar,  a  rinn  e  'na 
uachdaran ; 

15  Agus  thubhairte  ris,  Gabh  na  soith- 
ìche  so,  imich,  thoir  leat  iad  do'n  teamp- 
ull  a  ta  ann  an  Ierusalem,  agus  biodh  tigh 
Dhè  air  a  thogail  'na  àit. 

16  An  sin  thàinig  Sesbadsar  sin,  agus 
leag  e  bunait  tighe  Dhè  a  ta  ann  an  Ieru- 
salem  :  agus  o'n  àm  sin  gus  a  nis  tha  e  'ga 
thogail,  agus  cha  'n'eil  e  fathast  crìoch- 
naichte. 

17  A  nis  uime  sin,  raa  's  raaith  leis  au 
righ,  deanar  rannsachadh  ann  an  tigh 
ionmhais  an  righ  a  ta  ann  am  Babilon,  a 
dh'fheuchainn  an  d'thugadh  an  t-ordugh 
so  le  righ  Cirus,  tigh  so  Dhè  a  thogail  ann 
an  Ierusalem,  agus  cuireadh  an  rigli  fios 
d'ar  n-ionnsuidh  ciod  i  a  thoil  a  thaobh  an 
ni  so. 

CAIB.  VI. 
\  N  SIN  thug  Darius  an  rigli  ordngh 
J\.    seachad,  agus  rannsaich  iad  ann  an 
tigh  nan  leabhar,  far  an  robh  na  h-iou- 
mhais  air  an  tasgaidh  ann  am  Babilon. 


CAIB 

2  Agus  fhuaradh  ann  an  Achmeta, 
anns  au  lùchairt  a  ta  ann  am  mòr-roinn 
nam  Medach,  clùr,  agus  mar  so  bha 
sgrìoblìta  ann  gu  bhi  air  a  chutnail  air 
chuimhne. 

3  Ann  an  ceud  bhliadhna  Chiruis  an 
righ,  tliug  Cirus  an  riiih  ordugh  s-eachad 
a  thaubh  tighe  Dhè  ann  an  Ierusalem, 
Biodli  an  tigh  air  a  thogail,  an  t-àit  anns 
an  d'ìobair  iad  ìobairtean,  agus  a  bhunait- 
eau  air  au  suidheachadli  gu  làidir  :  'àirde, 
tri  fichead  làmh-choille;  a  leud,  tri  fich- 
ead  làmli-choille  : 

4  Tri  sreathan  do  chlachaibh  raòra,  ag- 
us  sreatli  do  t hiodh  nomha ;  agus  luas- 
aichear  an  costus  à  tigh  an  righ. 

5  Agus  mar  an  ceudna  aisigear  soithich- 
eau  òir  agus  airgid  tighe  Dhè,  a  thug  Ne- 
huchadnesar  as  au  teampull  a  ta  ann  an 
Ierusalem,  agus  a  thug  e  leis  do  Bhabi- 
lon,  agus  thugar  a  rìs  iad  do'n  teampull  a 
ta  ann  an  Ierusalem,  gach  aon  d'a  àite 
fèin,  agus  suidhich  iad  ann  an  tigh  Dhè. 

6  A  nis  a  Thatnai,  uaclidarain  air  an 
taobh  tliall  do'n  amhainn,  a  Shetar-bosnai, 
maille  ri'r  cuideachd  na  h-Arphasachaich 
a  tha  air  an  taobh  thall  do'n  amhainn, 
bithibhse  fada  o  sin: 

7  Leigibh  le  obair  tighe  so  Dhè  :  togadh 
uachdaran  nan  Iudhach,  agus  seanairean 
nan  Iudhach,  tigh  so  Dhè  'na  àit. 

8  Agus  tha  mise  a'  toirt  orduigh  athaobh 
na  ni  sibh  ri  seanairibh  nan  Iudhach  sin, 
chura  tigh  so  Dhèathogail;  eadhon  gu'n 
tugar  do  mhaoin  an  righ,  do'n  chìs  air  an 
taobh  thall  do'n  amhainn,  costus  air  ball 
do  na  daoinibh  sin,  a  chum  nach  cuirear 
bacadh  orra. 

9  Agus  na  tha  dh'easbhuidh  orra,  araon 
tairbh  òga,  agus  reitheachan,  agus  uain, 
air  son  ìobairte-loisgte  Dhè  nèimh,  cruith- 
neachd,  salann,  fìon,  agus  oladh,  a  rèir 
orduigh  nan  sagart  a  ta  ann  an  Ierusalem, 
thugar  gu  cinnteach  dhoibh  o  là  gu  là, 
gun  fhàilingeadh  ; 

10  A  chum  gu'n  toir  iad  seachad  tabh- 
artais  deadh-bholaidh  do  Dhia  nèimh,  ag- 
us  gu'n  dean  iad  uruuigh  air  son  beatha 
an  righ  agus  a  mhac. 

11  Mar  an  ceudna  thug  mi  seachad  or- 
dugh,  ge  b'e  neach  a  dh'atharraicheas  am 
focal  so,  gu'n  spìonar  sìos  fiodh  as  a  thigh, 
agus  au  uair  a  chuirear  suas  e,  gu'n  croch- 
ar  air  e,  agus  gu'n  deanar  a  thigh  'na  òt- 
rach  air  son  so. 

12  Agus  an  Dia  a  thug  air  'ainm  còmh- 
nuidh  a  ghabhail  an  sin,  gu'n  sgriosadh 
esan  na  rìghrean  sin  uile,  agus  an  sluagh 
a  shìneas  a  macli  an  làmh  a  dh'atharrach- 
adh  agus  a  sgrios  tighe  Dhè  a  ta  ann  an 
Ierusalem.  Thug  mise  Darius  ordugh 
seachad  ;  deanar  an  ni  gu  luath. 

13  An  siu  rinn  Tatnai  an  t-uachdaran 
air  an  taobli  so  do'n  amhainn,  Setar-bos- 
nai,  agus  an  cuideachd,  gun  dàil  a  rèir  an 
fhios  a  chuir  Darius  an  righ  uaith. 

14  Agus  thog  seanairean  nan  Iudhach, 
agus  shoirbhich  leo  a  rèir  fàidheadaireachd 
Hagai  an  fhàidh,  agus  Shechariah  mhic 
Ido ;  agus  thog  iad  agus  chrìochnaich  iad, 
a  rèir  àithne  Dè  Israei),  agus  a  rèir  àithne 
Chiruis  agus  Dhariuis,  agus  Artacsercseis 
righ  Phersia. 

15  Agns  chrìochnaicheadh  an  tigh  so  air 
an  treas  là  do'n  rohìos  Adar,  a  bha  anns  an 
t-seathadh  bliadhna  do  rìoghachadh  Dha- 
riuis  an  righ. 

16  Agus  chum  clann  Israeil,  na  sagairt 
agus  na  Lebhithich,  agus  a'  chuid  eile  do 
chloinn  a'  bhraighdeanais,  coisreagadh 
tighe  so  Dhè  le  gairdeachas  ; 

17  Agus  dh'ìobair  iad  aig  coisreagadh 
tighe  so  Dhè,  ceud  tarbh  òg,  dà  cheud 
reithe,  ceitbir  cheud  uan ;  agus  mar  ìob- 
airt-pheacaidh  air  son  Israeil  uile,  dà  blioc 
dheug  gliaibhre,  a  rèir  àireimh  threubh 
Israeil. 

18  Agus  shuidhich  iad  na  sagairt  'nan 
roinnibh,  agus  na  Lehhithich  'nan  seal- 
aibh,  air  sou  seirbhis  Dhè,  a  ta  ann  an  Ie- 
rusalem  ;  mar  a  ta  e  sgrìobhta  ann  an 
leabhar  Mhaois. 

19  Agus  chum  clann  a'  bhraighdeanais  a' 
chàisg  air  a'  cheathramh  là  deug  do'n 
cheud  mhìos. 

20  Oir  ghlanadh  na  sagairt  agus  na  Le- 
bhithich  le  clièile :  bha  iad  uile  glan,  ag- 
us  mharbh  iad  a'  chàisg  do  chloinn  a' 
bhraighdeanais  uile,  agus  d'am  bràithribh 
na  sagartaibh,  agus  dhoibh  fèin. 

21  Agus  dh'ith  clann  Israeil  a  thàinig 
air  an  ais  o'n  bhraighdeanas,  agus  iadsan 
uile  a  dhealaich  iad  fèin  d'an  ionnsuidh  o 
shalaehar  chinneach  na  tìre,  a  dh'iarraidh 
an  Tighearna  Dè  Israeil. 

22  Agus  chum  iad  fèill  an  arain  neo- 
ghoirtichte  seachd  làithean  le  h-aoibhneas  : 
oir  rinn  an  Tighearn  aoibhinn  iad,  agus 
thionndaidh  e  cridhe  righ  Asiriad'an  ionn- 
suidh,  a  neartachadh  an  làmhan  ann  an 
obair  tighe  Dhè,  Dhè  Israeil. 

CAIB.  VII. 

AGUS  an  dèigh  nan  nithe  sin,  ri  linn 
Artacsercseis  righ  Phersia,  chaidh 
Esra  mac  Sheraiah,  mhic  Asariah,  mhic 
Hilciah, 

2  Mhic  Shaluim,  mhic  Shadoic,  mhic 
Ahituib, 

3  Mhic  Amariah,  mhic  Asariah,  [mhic 
Iohanain,  mhic  Asariah,  mhic  Ahimaais, 
mhic  Shado;c,  mhic  Ahituib,  mhic  Ama- 
riah,]  mhic  Mheraoit, 

4  Mhic  Sheraiah,  mhic  Udsi,  mhic  Bhuci, 

5  Mhic  Ahisua,  mhic  Phinehais,  mhic 
Eleasair,  mhic  Aaroin  an  àrd  shagairt : 

6  Chaidh  Esra  so  suas  o  Bhabilon,  agus 
e  'na  sgrìobhaiche  deas  ann  an  lagh 
Mhaois,  a  thug  an  Tighearna  Dia  Israeil 
seachad:  agus  thug  an  righ  dha,  a  chionu 
gu'n  robh  làmh  an  Tighearn  a  Dhè  air, 
'iarrtus  uile. 

7f  Agus  chaidh  cuid  do  chloinn  Israeil, 
agus  do  na  sagartaibh,  agus  do  na  Lebh- 
ithich,  agus  do  n  luchd-seinn,  agus  do  na 
dorsairibh,  agus  do  na  Netinich,  suas  gu 
h-Ierusalem,  anns  an  t-seachdamh  bliadh- 
na  do  Artarsereses  an  righ. 

8  Agus  thàinig  e  gu  h-Ierusalem  anns 
a'  chùigeadh  mìos,  a  bha  anns  an  t-  seachd- 
amh  bliadhna  do'n  righ. 

9  Oir  air  a'  cheud  là  do'n  cheud  mhìos 
thòisich  e  air  dol  suas  o  Bbabilon,  agus  air 
a'  cheud  là  do'n  chùigeadli  mìos  thàinig  e 
gu  h-Ierusalem,  a  chionn  gu'n  robh  làmh 
mhaith  a  Dhè  air. 

ESRA. 


12  Artacsercses  righ  nan  righ,  gu 
n  sagart,  sgrìobhaiche  lagha  Dliè 


10  Oir  dh'ulluich  Esra  a  chridhe  a  dh'- 
ìarraidh  lagha  an  Tighearn,  agus  g'a 
dheanarah,  agus  a  theagasg  ann  an  Israel 
reachdan  agus  bhreitheanas. 

11  Agus  !>  e  so  dùblachadh  na  litireach 
a  thug  righ  Artacsercses  do  Esra  an  sag- 
art,  an  sgrìobhaiche,  sgrìobhaichebhriathar 
àitheantan  an  Tighearn,  agus  a  reachdan 
do  Israel 

Esra 
nan 

nèamh,  gach  uile  shìth,  agus  'na  leithid  so 
do  àm.  * 

13  Tha  mi  a'  toirt  orduigh,  iadsan  uile 
ann  am  rìoghachd  do  shluagh  Israeil,  ag- 
us  d'a.  shagartaibh,  agus  rf'a  Lebhithich, 
leis  an  àill  triall  do  h-Ierusalem,  gu'n  tèid 
iad  maille  riutsa : 

14  A  thaobh  gu'n  do  chuireadh  thu  leis 
an  righ,  agus  le  'sheachdcomhairleacliaibh, 
a  dh'fhiosrachadh  mu  thimchioll  Iudah 
agus  Ierusaleim,  a  rèir  lagha  do  Dhè  a  ta 
ann  ad  Jàimh ; 

15  Agus  a  thoirt  leat  an  airgid  agus  an 
òir,  a  thug  an  righ  agus  a  chomhairlich 
d'an  toil  fèin  do  Dliia  Israeil,  aig  am  bheil 
'àite-còmhnuidh  ann  an  Ierusalem  ; 

16  Agus  an  airgid  agus  an  òir  uile  a 
gheibh  thu  ann  an  uile  mhòr-roinn  Bhabi- 
foin,  maille  ri  tabhartas  saor-thoile  an  t- 
sluaigh  agus  nan  sagart,  a'  toirt  seachad 
d'au  saor-thoil  air  son  tighe  an  Dè,  a  ta 
ann  an  Ierusalein : 

17  A  chum  gu'n  ceannaich  thu  air  ball 
leis  aa  airgiod  so  tairbh  òga,  reitheachan, 
uain,  agus  an  tabhartais-bìdh,  agus  an 
tabhartais-dibhe,  agus  gu'n  ìobair  thu  iad 
air  altair  tighe  bhur  Dè  a  ta  ann  an  Ieru- 
salera. 

18  Agus  ge  b'e  ni  a's  maith  leat  fèin  ag- 
us  le  d'  bhràithribh  a  dheanamh  leis  a' 
chnid  eile  do'n  airgiod  agus  do'n  òr,  a  rèir 
toile  bhur  Dè  deanaibh. 

19  Na  soithiclie  mar  an  ceudna  a  tha  air 
an  tabhairt  duit,  air  son  seirbhis  tighe  do 
Dhè,  thoir  seachad  am  fianuis  Dè  lerusa- 
leim. 

20  Agus  ge  b'e  ni  tuilleadh  a  bhios  feum- 
ail  air  son  tighe  do  Dhè,  a  chi  thu  aobhar 
air  a  bhuileachadh,  builich  e  à  tigh-ion- 
mhais  an  righ. 

21  Agus  tha  mise,  mise  fèin  Artacsercses 
an  righ,  a'  toirt  orduigh  do  uile  luchd- 
coimhead  an  ionmhais  a  ta  air  an  taobh 
thall  do'n  amhainn,  ge  b'e  ni  a  dh'iarras 
Esra  an  sagart,  sgrìobhaiche  lagha  Dhè 
nan  nèamh  oirbh,  gu'n  deanar  air  ball  e  ; 

22  Gu  ruig  ceud  tàlann  airgid,  agus  gu 
ruig  ceud  tomhas  cruithneachd,  agus  gu 
ruig  ceud  bat  fìona,  agus  gu  ruig  ceud  bat 
olaidh,  agus  salann  gun  àireamh. 

23  Gach  ni  a  ta  a  rèir  àithne  Dhè  nan 
nèamh,  deanar  gu  cùramach  e  do  thigh 
Dhè  nan  nèamh,  air  eagal  gu'm  bi  fearg 
an  aghaidh  rìoghachd  an  righ  agus  a  mhac. 

24  Mar  an  ceudna  tha  sinn  a'  toirt  fios 
duibh  a  thaobh  nan  sagart  uile  agus  nan 
Lebhitheach,  an  luchd-seinn,  nan  dorsair, 
nan  Netineach,  no  sheirbhiseach  tighe  so 
Dhè,  nach  feudar  gearradh,  cìs,  no  càin  a 
chur  orra. 

25  Agus  suidhich  thusa,  Esra,  a  rèir 
gliocais  do  Dhè,  a  ta  ann  ad  làimh,  uach- 


darain,  agus  breitheamhna,  a  bheir  breth 
air  an  t-sluagh  uile  a  ta  air  an  taobh  thall 
do'n  amhainn,  orra-san  uile  d'an  aithne 
laghanna  do  Dhè ;  agus  teagaisgibh  iadsan 
do  nach  aithne  iad. 

26  Agus  gach  neach  nach  dean  a  rèir 
lagha  do  Dhè  agus  lagha  an  righ,  deanar 
breitheanas  air  ball  air,  raa's  ann  a  chum 
bàis,  no  chum  fògraidh,  no  chum  ùbhlaidh, 
no  chum  prìosain. 

27  Beannaichte  gu  robh  an  Tighearna 
Dia  ar  n-aithriche,  a  chuir  mar  so  ann  an 
cridhe  an  righ,  a  dheanamh  tighe  an  Tigh- 
earn,  a  ta  ann  an  Ierusalem,  maiseach  ; 

28  Agus  a  fhuair  tròcair  dhomhsa  am 
fianuis  an  righ  agus  a  chomhairleach,  ag- 
us  am  fianuis  uile  uachdarana  cumhachd- 
ach  an  righ  :  agus  neartaicheadh  mi  a 
chionn  gu'n  robh  làmh  an  Tighearna  mo 
Dhè  orm  ;  agus  chruinnich  mi  à  h-Israel 
daoine  taghta  gu  dol  suas  maille  rium. 

CAIB.  VIII. 

AGUS  is  iad  so  cinn  an  aithriche,  agus  an 
àirearah  a  rèir  an  ginealach,  a  chaidh 
suas  maille  rium  o  Bhabilon,  ri  liun  Art- 
acsercseis  an  righ : 

2  Do  mhacaibh  Phinehais  ;  Gersom  :  do 
mliacaibh  Itamair;  Daniel :  do  mhacaibh 
Dhaibhidh ;  Hatus. 

3  Do  mhacaibh  Shechaniah  ;  ****  :  do 
mhacaibh  Pharois ;  Shechariah :  agus 
maille  ris-san  bha  air  an  àireamh  a  rèir  an 
ginealaeh  do  fhirionnaich  ceud  agus  leth- 
cheud.  ' 

4  Do  mhacaibh  Phahat-mhoaib ;  Elioe- 
nai  mac  Sherahiah,  agus  maille  ris  dà  cheud 
firionnach. 

5  Do  mhacaibh  [Shatu  :]  Sechaniah  mac 
Iahasieil,  agus  maille  ris  tri  cheud  firionn- 
ach. 

6  Agus  do  mhacaibh  Adin  ;  Ebed  mac 
Ionataiu,  agus  maille  ris  leth-cheud  fir- 
ionnach. 

7  Agus  do  mhacaibh  Elaim ;  Iesaiah 
mac  Ataliah,  agus  maille  ris  tri  fichead  ag- 
us  deich  firionnaich. 

8  Agus  do  mhacaibh  Shephatiah  ;  Seba- 
diah  mac  Mhichaeil,  agus  maille  ris  ceithir 
fichead  firionnach. 

9  Do  mhacaibh  Ioaib ;  Obadiah  mac  Ie- 
hieil,  agus  maille  ris  dà  cheud  agus  ochd 
firionnaich  dheug. 

10  Agus  do  mhacaibh  [Bhani ;]  Selomit 
mac  Iosiphiah,  agus  maille  ris  ceud  agus 
tri  fichead  firionuach. 

11  Agus  do  mhacaibh  Bhebai ;  Sechar- 
iah  mac  Bhebai,  agus  maille  ris  fichead  ag- 
us  ochd  firionnaich. 

12  Agus  do  mhacaibh  Asgaid;  Iohan- 
an,  mac  Hacatain,  agus  maille  ris  ceud  ag- 
us  deich  firionnaich. 

13  Agus  do  mhacaibh  deireannach  A- 
donicaim ;  agus  is  iad  so  au  ainmean,  Eli- 
plielet,  Ieiel,  agus  Semaiah,  agus  maille 
riu  tri  fichead  firionnach. 

14  Agus  do  mhacaibh  Bhigbhai;  Utai 
agus  Sabud,  agus  maille  riu  tri  fichead  ag- 
us  deich  firionnaich. 

15  Agus  chruinnich  mi  iad  a  dh'ionn- 
suidh  na  h-aimhne  a  tha  teachd  gu  Aha- 
bhah,  agus  an  sin  dh'fhan  sinn  ann  am 
bùthaibh  tri  làithean,  agus  ghabh  mi 

»eachd  do'n  t-sluagh,  agus  do  na  sagairt, 
'J  gus  cha  d'fhuair  mi  'n  sin  a  h-aon  do 
I  ahacaibh  Lebhi. 

1  16  An  sin  chuir  mi  fios  air  Elieser,  air 
a  \riel,  air  Semaiah,  agus  air  Elnatan,  ag- 
is  air  Natan,  agus  air  Sechariah,  agus 
1  iir  Mesulam,  prìomh  dhaoine ;  agus  air 
8  oiarib,  agus  air  Elnatan,  daoine  tuig- 
:  .each. 

17  Agus  chuir  mi  iad  le  h-àithne  gu  Ido 
in  ceann,  aig  àit  Chasiphia,  agus  dh'innis 

]  ni  dhoibh  ciod  a  theireadh  iad  ri  Ido, 
agus]  r'a  bhràithribh  na  Netinich  aig  àit 
Jhasiphia,  gu'n  tugadh  iad  d'ar  n-ionn- 
iuidh  seirbhisich  air  son  tighe  ar  Dè. 

18  Agus  le  làimh  rahaith  ar  Dè  oirnn 
|;hug  iad  d'ar  n-ionnsuidh  Is-sechel  do 
nhacaibh  Mhahli,  mhic  Lebhi,  mhic  Is- 
•aeil,  agus  Serebiah  agus  a  mhic  agus  a 
ihràithrean,  ochd fir  dheug; 

19  Agus  Hasabiah,  agus  maille  ris  Iesa- 
iah  do  mhacaibh  Mherari,  a  bhràithrean, 
iigus  am  mic,  fichead  ; 

20  Agus  do  na  Netinich  a  dh'orduich 
Daibhidh  agus  na  h-uachdarain  air  son 
seirbhis  nan  Lebhitheach,  dà  cheud  agus 
fichead  Netineach  :  ghoireadh  iad  uile  air 
an  ainm. 

21  An  sin  ghairm  mi  trasgadh  san  àite 
l>  sin  aig  amhainn  Ahabha,  chum  gu'n  irios- 

laicheamaid  sinn  fèin  am  fianuis  ar  Dè,  a 
dh'iarraidh  air  slighe  cheirt  dhuinn  fèin, 
agus  d'ar  cloinn  bhig,  agus  d'ar  maoin 
uile. 

1  22  Oir  bu  nàr  leam  buidheann  shaighd- 
earan  agus  marc-shluagh  iarraidh  air  an 
righ,  a  chuideachadh  leinn  an  aghaidh  an 
nàmhaid  air  an  t-slighe  ;  a  chionn  gu'n  do 
labhair  sinn  ris  an  righ,  ag  ràdh,  Tha 
llàmh  ar  Dè  clium  maith  orra-san  uile  a 
dh'iarras  c,  ach  a  chumhachd  agus  'fhearg 
'nan  aghaidh-san  uile  a  thrèigeàs  e. 

23  Uirae  sin  thraisg  sinn,  agus  dh'iarr 
sinn  ar  Dia  air  son  so,  agus  dh  èisd  e  ri'r 
n-athchuinge. 

24  An  sin  chuir  mi  air  leth  dà  fhear 
dheug  dhiubhsan  a  b'àirde  do  na  sagart- 
aibh,  Serebiah,  Hasabiah,  agus  deichnear 
d'ara  bràithribh  maille  riu ; 

25  Agus  thomhais  mi  dhoibh  an  t-air- 
giod,  agus  an  t-òr,  agus  na  soithichean, 
tabhartas  tighe  ar  Dè,  a  thug  an  righ,  ag- 
us  a  chomhairlieh,  agus  a  dhaoine  mòra, 
agus  Israel  uile  a  bha  làthair,  seachad ; 

26  Thomhais  mi  eadhon  d'an  làimh  sè 
ceud  agus  leth-cheud  tàlann  airgid,  agus 
do  shoithichibh  airgid  ceud  tàlaun,  agus 
eeud  tàlann  òir ; 

27  Agus  fichead  cuach  òir  do  mhìle 
darcon  ;  agus  dà  shoitheach  do  umha 
buidh  maith,  luachmhor  mar  òr. 

28  Agus  thubhairt  mi  riu,  Tha  sibhse 
naomha  do'n  Tighearn,  agus  na  soithich- 
ean  naomha,  agus  an  t-airgiod  agus  an  t-òr 
'na  thabhartas  saor-thoile  do'n  Tighearna 
Dia  bhur  n-aithriche. 

29  Deanaibh  faire,  agus  coimheadaibh, 
gus  an  cothromaich  sibh  iad  am  fianuis 
uachdarana  nan  sagart,  agus  nan  Lehhith- 
each,  agus  uachdarana  aithrichean  Israeil 
ann  an  Ierusalem,  ann  an  seòmraichibh 
tighe  an  Tighearn. 

30  Uime  siu  ghabh  na  sagairt  agus  na 


Lebhithich  cothrom  an  airgid  agus  an  òir, 
agus  nan  soitheach,  chum  an  tabhairt 
gu  h-lerusalem  a  dh'ionnsuidh  tighe  ar 
Dè. 

31  Agus  dh'imich  sinn  o  amhainn 
Ahabha  air  an  dara  là  deug  do'n  cheud 
mhìos,  gu  dol  do  h-Ierusalem ;  agus  bha 
làmh  ar  Dè  oirnn,  agus  shaor  e  sinn  o 
làimh  an  nàmhaid,  agus  o'n  làimh-san  a 
bha  deanamh  feall-fholach  air  an  t-slighe. 

32  Agus  thàinig  sinn  gu  h-Ierusalem, 
agus  dh'fhan  sinn  an  sin  tfi  làithean. 

33  Agus  air  a'  cheathramh  là  thomhais- 
eadh  an  t-airgiod  agus  an  t-òr,  agus  na 
soithichean  ann  an  tigh  ar  Dè,  le  làimh 
Mheremoit  rahic  Uriah  an  t-sagairt,  agus 
maille  ris  bka  Eleasar  mac  Phiuehais,  ag- 
us  maille  riu-san  Iosabad  mac  Iesua,  agus 
Noadiah  mac  Bhinui,  Lebhithich  : 

34  A  rèir  àireimh  agus  a  rèir  tomhais 
nan  uile  :  agus  sgrìobhadh  an  tomhas  uile 
san  àra  sin. 

35  Thug  clann  na  muinntir  a  thugadh 
air  falbh,  agus  a  thàinig  o'n  bhraighdean- 
as,  seachad  ìobairtean-loisgte  do  Dhia  Is- 
raeil,  dà  tharbh  dheug  òg'  air  son  Israeil 
uile,  ceithir  fichead  agus  sè  reithe  deug, 
tri  fichead  agus  seachd  uain  dheug,  dà 
bhoc  dheug  ghaibhre  mar  iobairt-pheac- 
aidh :  iad  uile  'nan  ìobairt-loisgte  do'n 
Tiffhearn. 

36  Agus  thug  iad  seachad  orduighean 
an  righ  do  àrd  riaghlairibh  an  righ,  agus 
do  na  h-uachdaranaibh  air  an  taobh  so 
do'n  amhainn  ;  agus  chuir  iadsan  an  sluagh 
agus  tigh  Dhè  air  an  aghaidh. 

CAIB.  IX. 

AGUS  an  uair  a  rinneadh  na  nithe  sin, 
thàinig  na  h-uachdarain  a  m'  ionn- 
suidh,  ag  ràdh,  Cha  do  dhealaich  sluagh 
Israeil,  agus  na  sagairt,  agus  na  l.ebhith- 
ich  iad  fèin  o  shluagh  ua  tìre,  a'  deanamh 
a  rèir  an  gràineileachd,  eadhon  nan  Ca- 
naanach,  nan  Hiteach,  nam  Peridseach, 
nan  Iebusach,  nan  Amonach,  nam  Moab- 
ach,  nan  Eiphiteach,  agus  nan  Amorach. 

2  Oir  ghabh  iad  d'an  nigheanaibh 
dhoibh  fèin  agus  d'am  raacaibh,  agus 
mheasg  an  sliochd  naomh  iad  fèin  ri  sluagh 
nan  tìr :  agus  bha  làmh  nan  uac.hdaran 
agus  nan  riaghlair  air  thoiseach  anns  a' 
chionta  so. 

3  Agus  an  uair  a  chuala  mi  an  ni  so, 
reub  mi  m'eudach,  agus  m'fhalluinn,  agus 
spìon  mi  cuid  do  ghruaig  mo  chinn  agus 
ra'fheusag,  agus  shuidh  mi  sìos  fo  uamh- 
ann. 

4  An  sin  chruinnicheadh  a  m'  ionnsuidh 
iadsan  uile  a  chriothnaich  roimh  bhriath- 
raibh  Dhè  Israeil,  air  son  eu-ceirt  na 
muinntir  a  thugadh  air  falbh  ;  agus  shuidh 
mi  fo  uamhann  gu  ruig  an  ìobairt-fheasg- 
air. 

5  Agus  aig  an  ìobairt-fheasgair  dh'èirich 
mi  o  m'  thuirse,  le  m'eudach  agus  m'  fhall- 
uinn  reubta  umam,  agus  leag  mi  mi 
fèin  air  mo  ghlùinibh,  agns  sgaoil  mi 
mach  mo  làmhan  a  dh'ionnsuidh  an  Tigh- 
earna  mo  Dhè, 

6  Agus  thubhairt  mi,  O  "mo  Dhia,  tha 
nàir  orm  agus  rudhadh  gruaidh  m'aghaidh 
thogail  riutsa,  mo  Dhia  :  oir  tha  ar  n  eu- 

ceartan  air  fàs  lìonmhor  os  ar  ceann,  agus 
tha  ar  eionta  air  èirigh  suas  gu  nèamh. 

7  O  làithibh  ar  n-aithriclie  bha  sinn  ann 
an  cionta  mòr  gu  ruig  an  là  'n  diugh,  agus 
air  son  ar  n-eu-cearta  thugadh  thairis  sinn. 
fèin,  ar  rìghrean,  ar  sagairt  do  làimh  righ- 
rean  nan  tìr,  do'n  chlaidheamh,  do  dhaorsa, 
agus  do  chreachadh,  agus  do  nàire  gnùise, 
mar  air  an  là'n  diugh. 

8  Agus  a  nis  car  tamuill  bliig  nochdadh 
gràs  o'n  Tighearn  ar  Dia,  a  dh'fhàgail 
duinn  fuighill,  agus  a  thabhairt  tairnge 
dhuinn  'na  ionad  naomh,  chum  gu'n  soill- 
sicheadh  ar  Dia  ar  sùilean,  agus  gu'n  tug» 
adh  e  dhuinn  beagan  beothachaidh  'nar 
daorsa :; 

9  Oir '  bha  sinne  'nar  tràillidh,  gidheadh 
'nar  daorsa  cha  do  thrèig  ar  Dia  sinn,  ach 
fhuair  e  tròcair  dhuinn  ann  an  sùilibh 
rìghrean  Phersia,  a  thoirt  duinn  ath- 
blieothachaidh  a  chur  suas  tighe  ar  Dè, 
agus  a  leasacliadh  na  mhilleadh  ann,  agus 
a  thoirt  duinn  balla  ann  au  ludah  agus  ann 
an  Ierusalem. 

10  Agus  a  nis,  O  ar  Dia,  ciod  a  their 
sinn  an  dèigh  so?  oir  thrèig  sinn  t-àith- 
eantan, 

11  A  dh'àithn  thu  le  d'  sheirbhisich  na 
fàidhean,  ag  ràdh,  Tha  'n  talamh  d'am 
bheil  sibh  a'  dol  g'a  shealbhachadh,  'na 
tlialamh  neòghlan  le  neèghloine  shluaigh 
nan  tìr  le'n  gràineileachdaibh,  a  lìou  e  o 
cheann  gu  ceann  le'n  salachar. 

12  A  nis  ma  ta  na  tugaibh  bhur  nigh- 
eana  d'am  macaibh,  ngus  an  nigheana-san 
na  gabhaibh  do  bhur  macaibh-sa,  agus  na 
h-iarraibh  an  sìth,  no  an  siioibhreas  gu 
bràth ;  chum  gu'm  bi  sibh  làidir,  agus 
gu'a  ith  sibh  maith  an  fhearainu,  agus 
gu'm  fàg  sibh  e  'na  oighreachd  do'r  cloinn 
gu  bràth. 

13  Ach  an  dèigh  gach  ni  a  thàinig  oirnn 
air  son  ar  droch  oibre,  agus  air  son  ar 
cionta  mhòir,  o  nach  d'rinn  thusa  ar  Dia 
peanas  oirnn  a  rèir  ar  droch  thoillteanais, 
agus  gu'n  d  thug  thu  dhuinn  a  leithid  so 
do  shaorsa ; 

14  Nam  briseamaid  a  rìs  t'àitheantan, 
agus  nan  deanamaid  cleamhnas  ri  sluagh 
nan  gràineileachd  sin,  nach  biodh  fearg 
ort  ruinn  gus  an  cuireadh  tu  as  duinn,  air 
chor  as  nach  biodh  fuigheall  no  dol  as 
ann  ? 

15  A  Thighearna  Dhè  Israeil,  is  ceart 
thusa,  oir  tha  sinn  a  làthair  a  thàinig 
as,  mar  air  an  là'n  diugh.  Feuch,  tha 
sinn  a'd'  fhianuis  'nar  peacannaibh  :  oir 
cha'n  urrainn  sinn  seasamh  a'd'  fhianuis 
air  son  so. 

CAIB.  X. 

ANIS  an  uair  a  rinn  Esra  urnuigh,  agus 
a  dh  aidich  e,  a'  gul,  agus  'ga  thilg- 
eadh  fèin  sìos  fa  ehomhair  tighe  Dhè, 
chruinnich  d'a  ionnsuidh  à  h-Israel  comh- 
chruinneachadh  ro-mhòr  do  thearaibh, 
agus  do  mhnaihh,  agus  do  chloinn  ;  oir 
ghuil  an  sluagh  gu  mòr. 

2  Agus  lahhair  Sechaniah  mac  lehieil, 
aon  do  mhacaibh  Elaim,  agus  thubhairt  e 
ri  h-Esra,  Pheacaich  sinn  an  agbaidh  ar 
Dè,  agus  ghabh  sinn  d'ar  n-ionnsuidh 
mnài  choimheach  do  shluagh  na  tìre  :  ach 


anis  thadòchas  aig  Israel  athaobh  an  ni  so 

3  A  nis  uime  sin  deanamaid  coimh 
cheangal  ri'r  Dia,  na  mnài  uile  a  chu 
uainn,  agus  iadsan  a  rugadh  leò,  a  rèi 
comhairle  mo  thighearn,  agus  na  muinn 
tir  a  chriothnaicheas  ri  àithne  ar  Dè,  agu 
deanar  a  rèir  an  lagha. 

4  Eirich ;  oir  dhuitse  luinidh  an  ni  to{ 
agus  bithidh  6inne  maille  riut:  gabh  mis 
nèach,  agus  dean. 

5  Agus  dh'èirich  Esra,  agus  thug  e  ai: 
na  h-àrd  shagartaibh,  na  Lebhithich,  ag 
us  Israel  uile  mionnachadh,  gu'n  deanadl 
iad  a  rèir  an  fhocail  so  ;  agus  mhionnaicl; 
iad. 

6  An  sin  dh'èirich  Esra  o  làthair  tiglx 
Dhe,  agus  chaidh  e  do  sheòmar  Iohanain 
mhic  Èliasib  :  agus  an  uair  a  thàinig  e'r 
sin,  cha  d'ith  e  aran,  agus  cha  d'òl  e  uisge 
oir  rinn  è  bròn  air  son  cionta  na  muinntii 
a  thugadh  air  falbh. 

7  Agus  thug  iad  gairm  air  feadh  ludal 
agus  Ierusaleim,  do  uile  chloinn  a'  bhraigh- 
deanais,  iad  a  chruinnicheadh  ri  chèilegu' 
h-Ierusalem  ; 

8  Agus  ge  h'e  neach  nach  tigeadh  ar 
ceann  thri  làithean,  a  rèir  comhairle  nai;! 
uachdaran  agus  nan  seanair,  gu'n  tugadk; 
uaith  a  mhaoin  uile,  agus  gu'm  biodh  c; 
fèin  air  a  dliealachadh  o  chomhchruinn- 
eachadh  na  muinntir  a  thugadh  air  falbh. 

9  Agus  chruinnicheadh  fir  Iudah  agus 
Bheniamin  uile  gu  h-Ierusalem  an  ceann 
thri  làithean  :  6/2«  e  anns  an  naothadh 
mìos,  air  an  fhicheadamh  là  do'n  mhìos : 
agus  shuidh  an  sluagh  uile  ann  an  sràid, 
tighe  Dhè,  air  chrith  air  son  an  ni  so,  ag- 
us  air  son  an  uisge  mhòir. 

10  Agus  dh'èinch  Esra  an  sagart,  agus 
thubhairt  e  riu,  Pheacaich  sibh,  agus; 
ghabh  sibh  dhuibh  fèin  mnài  chonnheach 
a  mheurìachadh  peacaidh  Israeil. 

11  A  nis  ma  ta  deanaibh  aidmheil  don 
Tighearna  Dia  bhur  n-aithriche,  agus 
coimhlionaibh  a  thoil ;  at;us  dealaichibh 
sibh  fèin  o  shluagh  na  tìre,  agus  o  na 
mnaibh  coimheach. 

12  Agus  fhreagair  an  coimhthional  uile, 
agus  thubhairt  iad  le  guth  àrd,  Mar  sin,  a 
rèir  t'fhocail,  tha  e  ceangailte  oirnne  a 
dheanamh. 

13  Ach  tha'n  sluagh  lìonmhor,  agus  is 
àm  mòr  uisge  e,  agus  cha'n  urrainn  sinn 
seasamh  a  muigh,  agus  cha'n  obair  aoin 
là,  na  dà  là  so ;  oir  tha  sinn  lìoiimhor  a 
pheacaich  anns  an  ni  so. 

14  Seasadh  a  nis,  ar  n-uachdarain  do'n 
choimhthional  uile,  agus  aig  àmannaibh 
suidhichte  thigeadh  iarìsan  uile  'nar  bailt- 
ibh  a  ghabh  dhoibh  fèin  mnài  choimheaeRi 
agus  maille  riu  seanairean  gach  baile,  ag- 
us  a  bhreitheamhna,  gus  an  tionndiarìh- 
ear  fearg  laiste  ar  Dè  uainn  a  thaobh  an 
ni  so. 

15  Sheas  a  mhàin  Ionatan  mae  Asaheil, 
agus  Iahasiah  mac  Thicbhah,  air  son  sa : 
agus  chuidich  Mesulam  agus  Sai^etai  an  Le- 
bhitheach  leo. 

16  Agus  rinn  clann  a'  bhraigh.rìeanais 
mar  sin  :  agus  dhealaicheadh  Esra  au  sag- 
art,  agus  chm  àraidh  nan  aithriche  a  rèir 
tighe  an  aithriche,  agus  iad  uile  a  rèir  an 
ainmean,  agus  shuidh  iad  sios  air  a'  cheud 

là  do'n  deicheamh  mìos  a  rannsachadh  na 

:ùise. 

17  Agus  chrìochnaìch  iad  a  thaobh  nan 
daoine  uile  a  ghalih  dhoibh  fèin  mnài 
•hoimheach,  air  a'  cheud  là  do'n  cheud 
rahìos. 

18  Agus  am  measg  mhac  nan  sagart 
fhuaradh  a  ghabh  dhoibh  fèin  mnài 
choimheach:  Do  mhacaibh  Iesua,  mhic 
Iosadaic,  agus  a  bhràithrean ;  Maaseiah, 
agus  Elieser,  agus  larib,  agus  Gedaliah. 

19  Agus  thug  iad  an  làmha  gu'n  cuir- 
eadli  iad  uatha  am  mnài :  agus  air  dhoibh 
bhi  ciontach,  thug  iad  reithe  do'n  treud  air 
son  an  cionta. 

20  Agus  do  mhacaibh  Imeir ;  Hanani, 
agus  Sebadiah. 

21  Agus  do  mhacaibh  Harim ;  Maase- 
iah,  ag-us  Eliah,  agus  Semaiali,  agus  Iehiel, 
agus  Udsiah. 

22  Agus  do  mhacaibh  Phasuir  ;  Elioe- 
nai,  Maaseiah,  Ismael,  Netaneel,  losabad, 
agus  Elasah. 

23  Agus  do  na  Lebhithich ;  Iosabad, 
agus  Simei,  agus  Celaiah,  (ìs  e  sin  Celita,) 
Petahiah,  Iudah,  agus  Elieser. 

24  Agus  do'n  luchd-seinu  ;  Eliasib  :  ag- 
us  do  na  dorsairibh  ;  Salum,  agus  Telein, 
agus  Uri. 

25  Agus  do  Israel :  Do  mhacaibh  Phar- 
ois  ;  Ramaiah,  agus  Iesiah,  agus  Malchiah, 
agus  Miamin,  agus  Eliaser,  agus  Malchiah, 
agus  Benaiah. 

26  Agus  do  mhacaibh  Elaim  ;  Mataniah, 
Sechariah,  agus  Iehiel,  agus  Abdi,  agus 
Ierimot,  agus  Eliah. 


27  Agus  do  mhacaibh  Shatu;  Elioenai, 
Eliasib,  Mataniah,  agus  Ieremot,  agus  Sa- 
bad,  agus  Asìsa. 

28  Agus  do  mhacaibh  Bhebai ;  Iehohan- 
an,  Hanauiah,  Sabai,  agus  Atlai. 

29  Agus  do  mhacaibh  Bhani ;  Mesulam, 
Maluch,  agus  Adaiah,  Iasub,  agus  Seal, 
agus  Ramot. 

30  Agus  do  mhacaibh  Phahat-mhoaib  ; 
!  Adna,  agus  Chelal,  Benaiah,  Maaseiah, 

Mataniah,  Besaleel,  agus  Binui,  agus  Ma- 
naseh. 

31  Agus  do  mhacaibh  Harim  ;  Elieser, 
)  Isiah,  Malchiah,  Semaiah,  Simeon, 

32  Beniamin,  Maluch,  agus  Semariah. 

I  33  Do  mhacaibh  Hasuim  ;  Matenai,  Ma- 
ì  tatah,  Sabad,  Eliphelet,  Ieremai,  Manaseh, 
!  agus  Simei. 

|    34  Do  mhacaibh  Bhani;  Maadai,  Am- 

ram,  agus  Uel, 
|     35  Benaiah,  Bedaiah,  Cheluh, 

36  Bhaniah,  Meremot,  Eliasib, 

37  Mataniah,  Matenai,  agus  Iaasau, 

38  Agus  Bani,  agus  Binui,  Simei, 

39  Agus  Selemiah,  agus  Natan,  agus 
Adaiah. 

40  Machnadebai,  Sasai,  Sarai, 

41  Asareel,  agus  Selemiah,  Semariah, 

42  Salum,  Amariah,  agus  Ioseph. 

43  Do  mhacaibh  Nebo ;  leiel,  Matit- 
\  iah,  Sabad,  Sebina,  Iadau,  agus  Ioel,  Ben- 
;  aiah. 

44  Ghabh  iad  sin  uile  dhoibh  fèin  mnài 
choimheach  :  agus  aig  cuid  diubh  bha 
mnài  ris  an  robh  clann  aca. 


N  E  H  E  M  I  A  H. 


CATB.  I.  1 

BRIATHRA  Nehemiah  mhic  Hacha- 
liah.  Agus  tharladh  anns  a'  mhìos 
Chisleu,  anns  an  fhicheadamh  bliadhna, 
'nuair  a  bha  mi  ann  an  Susan  an  lùchairt, 

2  Gu'n  d'thàinig  Hanani,  aon  do  m' 
bhràithribh,  e  fèin  agus  daoine  do  Iudah  ; 
agus  dh'fheòraich  mi  dhiubh  a  thaobh  nan 
Iudhach  a  chaidh  as,  a  dh'fhàgadh  do'n 
bhraighdeanas,  agus  mu  thimchioll  leru- 
saleim. 

3  Agus  thubhairt  iad  rium,  Tha  'm 
fuigheall  a  dh'fhàgadh  do'n  bhraighdean- 
as  an  sin  anns  a'  mhòr-roinn,  aun  an 
àmhghar  mòr  agus  ann  am  mi-chliu;  ag- 
us  biiriseadh  balla  lerusaleim  sìos,  agus 
loisgeadh  a  geatacha  le  teine. 

4  Agus  an  uair  a  chuala  mi  na  briathra 
so,  shuidh  mi  sìos,  agus  ghuil  mi,  agus 
rinn  mi  bròn  làithean  araidh,  agus  thraisg 
mi,  agus  rinn  mi  urnuigh  am  fianuisoDhè 
nan  nèamh, 

5  Agus  thubhairt  mi,  Guidheam  ort,  a 
Thighearna,  Dhè  nan  nèamh  ;  an  Dia 
mòr  agus  uamhasach,  a  ghleidheas 
coimlicheangal  agus  tròcair  dhoibh-san  a 


ghràdhaicheas  e,  agus  a  choimheadas  'àith- 
eantan ; 

6  Biodh  do  chluas  a  nis  furachar,  agus 
do  shùilean  fosgailte,  chum  gu'n  èisd  thu 
ri  urnuigh  t'òglaich,  a  tha  mi  a'  deanamh 
a'd'  fhianuis  a  nis,  a  là  agus  a  dh'oidhche, 
air  son  cliloinn  Israeil  t'òglach  :  agus  tha 
mi  'g  aideachadh  pheacanna  chloinn  Is- 
raeil,  a  pheacaich  sinn  a'd'  aghaidh  :  pheac- 
aich  araon  mise  agus  tigh  m'athair. 

7  Rinn  sinn  gu  ro-thruaillidh  a'd' 
thaobh-sa,  agus  cha  do  ghlèidh  sinn  na 
hàitheanta,  no  na  reachda,  no  na  breith- 
eanais  a  dh'àithn  thu  do  t'òglach  Maois. 

8  Cuimhnich,  guidheam  ort,  am  focal  a 
dh'àithn  thu  do  t'òglach  Maois,  ag  ràdh, 
Ma  pheacaicheas  sibh,  sgapaidh  mise  sibh 
am  measg  nan  cinneach. 

9  Ach  ma  philleas  sibh  a  m'ionnsuidh, 
agus  gu'n  coirahid  sibh  m'àitheantan, 
agus  gu'n  dean  sibh  iad,  ged  robh  iad 
dhibh  air  an  tilgeadh  a  mach  do'n  chuid 
a  's  i'omallaiche  do  nèamh,  cruinnichidh 
mi  as  a  sin  iad,  agus  bheir  mi  iad  do'n  àit 

,  a  thagh  mi,  a  chur  m'ainme  an  sin. 

10  A  nis  is  iad  so  do  sheirbhisich  agus 
I  2  K 

do  shluagh,  a  sliaor  thu  le  d'  rahòr  chumh- 
achd,  agus  le  d'  làimh  thrèin. 

11  A  Thighearna,  guidheam  ort,  biodh 
do  chluas  a  nis  furachar  ri  h-urnuigh  do 
sheirbhisich,  agus  ri  h-urnuigh  t'òglach, 
Je'm  miann  eagal  t  ainme  bhi  orra  :  agus 
soirbhich,  gnidheam  ort,  le  d'  sheirbhis- 
each  an  diugh,  agus  thoir  dha  tròcair  ann 
an  sealladh  an  duine  so.  A  nis  bha  mise 
a'm'  ghille-cupain  aig  an  righ. 

CAIB.  II. 

AGUS  tharladli  ann  am  mìos  Nisain, 
anns  an  fhicheadamh  bliadhna  do 
Artacsercses  an  righ,  gun  robh  fìon 
roimhe  ;  agus  gliabh  mi  am  fìon,  agus  thug 
mie  do'nrigh.  Agus  charobh  mise  roimhe 
sin  dubhach  'na  fhianuis. 

2  Uime  sin  thubhairt  an  righ  rium,  C'ar 
son  a  tlia  do  ghnùis  dubhach,  agus  gun 
thu  bhi  tinn?  cha  ni  eile  so  ach  cràdh 
cridhe.    Agus  bha  eagal  mòr  orm  ; 

3  Agus  thubhairt  mi  ris  an  righ,  Gu 
rnaireadh  an  righ  gu  bràth  :  c'ar  sou  nach 
biodh  ino  glinùis  dubhach,  an  uair  a  tha 
'm  baile,  àit-adhlacaidh  m'aitliriche,  air 
fhàsachadh,  agus  a  gheatachan  air  an 
caitheadh  le  teine  ? 

4  Agus  thubhairt  an  righ  rium,  Ciod  e 
so  a  tha  thu  ag  iarraidh  ?  Agus  rinn  mi 
uruuigh  ri  Dia  nan  nèamh  : 

5  Agus  thubhairt  mi  ris  an  righ,  Ma's 
maith  leis  an  righ,  agus  ma  gheibh  do 
sheirbhiseach  deadh-ghean  a'd'  fhianuis, 
gu'n  cuireadh  tu  mi  dh'ionnsuidh  Iudali, 
gu  baile  àit-adhlacaidh  ra'aithriche,  agus 
gu'n  tog  mi  e. 

6  Agus  thubhairt  an  righ  rium,  agus  a' 
bhan-righinn  'na  suirìlie  làimh  ris,  Cia  fad 
an  ùine  bhios  tu  nir  do  thurus  ;  agus  c'uin' 
a  philleas  tu?  Agus  bu  toil  leis  an  righ 
mo  chur  air  falbh,  agus  shuidhich  mi  àm 
ris. 

7  Agus  thubhairt  mi  ris  an  righ,  Ma's 
toil  leìs  an  righ,  thugar  litrichean  dhomh 
a  dh'ionnsuirìh  nan  uachdaran  air  an  taobh 
thall  do'n  amhainn,  chum  gu'n  cuir  iad 
tliairis  mi  gus  an  tig  mi  gu  Iudah  ; 

8  Agus  Htir  gu  Asaph  fear-gleidhidh 
f'rithe  an  righ,  chum  gu'n  toir  e  dhomh 
fiodh  a  dheanamh  sailean  air  son  gheat- 
achan  na  lùchairt  a  bhuineas  do'n  tigh, 
agus  air  son  balla  a'  bhaile,  agus  air  son 
an  tighe  d'an  tèid  mi.  Agus  thug  an  righ 
dhomh,  a  rèir  làimhe  mhaith  mo  Dhè 
orm. 

9  Agus  thàinig  mi  dh'ionnsuidh  nan 
uachdaran  air  an  taobh  eile  do'n  amhainn, 
agus  thug  mi  dhoibh  litrichean  an  righ.  A 
nis  chuir  an  righ  maille  rium  ceannardan 
do'n  armailt  agus  marc-shluagh. 

10  An  uair  a  chuala  Sanbalat  an  t-Hor- 
onach,  agus  Tobiah  an  seirbhiseach  an 
t-Atnonach  e,  chuir  e  doilgheas  mòr  orra 
gu'n  d'thàinig  duine  a  dh'iarraidh  leas 
chloinn  Israeil. 

11  Agus  thàinig  mi  gu  h-Ierusalem,  agus 
bha  mi  n  sin  tri  làithean. 

12  Agus  dh'èirich  roi  san  oidhche,  mi 
fèin  at-us  beagan  dhaoine  tnaille  rium  ;  ach 
cha  d'innis  mi  do  dhuine  ciod  a  chuir  mo 
Dhia  ann  am  chridhe  a  dheanamh  ann  an 
Ierusalem  :  agus  cha  robh  ainmhidh  maille 


rium,  ach  an  t-ainmhidh  air  an  do  mharc- 

aich  mi. 

'  13  Agus  chaidh  mi  mach  san  oidhche  air 
geata  a'  ghlinne,  agus  fa  chomhair  tobair 
an  dragoin,  agus  gu  geata  an  aolaich,  agus 
ghabh  mi  sealladh  do  bhallachaibh  Ieru- 
saleim,  a  bha  air  am  briseadh  sìos,  agua 
e?'a  geatachaibh  a  bha  air  an  caitheadh  le 
teine. 

14  Agus  chaidh  mi  air  m'aghaidh  gu 
geata  an  tobair,  agus  gu  lochan  an  righ  : 
ach  cha  robh  àit  ann  do'n  ainmhidh  a  bha 
fodham  gu  dol  thairis. 

15  An  sin  chaidh  mi  suas  san  oidhche 
làimh  ris  an  t-sruth,  agus  ghabh  mi  seall- 
adh  do'n  bhalla,  agus  thionndaidh  mi  air 
m'ais,  agus  chaidh  mi  steach  air  geata  a' 
ghlinne,  agus  phill  mi. 

16  Agus  cha  robh  fios  aig  na  riaghlairibh 
c'àit  an  deachaidh  mi,  no  ciod  a  rinn  mi, 
agus  cha  d'innis  mi  e  do  na  h-Iudhaich,  no 
do  na  sagartaibh,  no  do  na  h-àrd  uaislibh, 
no  do  na  riaghlairibh,  no  do'n  chuid  eile  a 
rinn  an  obair. 

17  Agus  thubhairt  mi  riu,  Tha  sibh  a' 
faicinn  a'  chruaidh-chais  anns  am  bheil 
sinn,  mar  a  ta  Ierusalem  air  a  fàsachadh, 
agus  a  geatachan  air  an  losgadh  le  teine  : 
thigibh  agus  togamaid  balla  Ierusaleim, 
chum  nach  bi  sinn  ni's  mò  'nar  masladh. 

18  Agus  dh'inois  mi  dhoibh  a  thaobh 
làimhe  mo  Dhè,  a  bha  maith  orm,  agus 
mar  an  ceudna  briathran  an  righ  a  labhair 
e  rium.  Agus  thubhairt  iarì,  Eireamaid 
agus  togamaid.  Agus  neartaich  iad  an 
làmhan  chum  maith. 

19  Ach  an  uair  a  chuala  Sanbalat  an 
t-Horonach,  agus  Tobiah  an  seirbhiseach 
an  t-Amonach,  agus  Gesem  an  t-Arabach 
e,  rinn  iad  gàire  fanoid  oirnn,  agus  rinn 
iad  tàir  oirnn,  agus  thubhairt  iad,  Ciod  an 
ni  so  a  tha  sibh  a'  deanamh  ?  an  dean  sibh 
ceannairc  an  aghaidh  an  righ  ? 

20  An  sin  fhreagair  mi  iad,  agus  thuhh- 
airt  mi  riu,  Dia  nan  nèamh,  soirbhichidh 
esan  leinn  :  a  chionn  gur  sinne  a  sheirbh- 
isich,  èiridh  sinn  agus  togaidh  sinn  :  ach 
agaibhse  cha  'neil  cuibhrionn,  no  còir,  no 
cuimhneachan  ann  an  lerusalem. 

CAIB.  III. 

AGUS  dh'èirich  Eliasib  an  t-àrd  shagart 
maille  r'a  bhràithribh  na  sagairt,  ag- 
us  thog  iarì  geata  nan  caorach  :  naomhaich 
iad  e,  agus  chuir  iad  suas  a  chomhlachan  : 
eadhon  gu  ruig  tùr  Mheah  naomhaich  iad 
e,  agus  gu  ruig  tùr  Hananeeil. 

2  Agus  làimh  ris-san  thog  fir  Iericho : 
agus  làimh  riu-san  thog  Sacur  mac  lmri. 

3  Ach  geata  an  èisg  thog  mic  Hasenaah  : 
leag  iad  a  shailean,  agus  chuir  iad  suas  a 
chomhlachan,  a  ghlasan,  agus  a  chroinn. 

4  Agus  làimh  riu-san  leasaich  Meremot 
mac  Uriah,  mhicChois:  agus  làimh  ris-san 
leasaich  Mesulam  mac  Bherechiah,  mhic 
Mhesesabeil :  agus  làirah  riu-san  leasaich 
Sadoc  mac  Bhaanah. 

5  Agus  làimh  riu-san  leasaich  na  Teco- 
aich  :  ach  cha  do  chuir  au  àrd  uaislean  am 
muineal  ri  seirbhis  an  Tighearn. 

6  Agus  an  seann  gheata  leasaich  Iehoi- 
ada  mac  Phaseah,  agus  Mesulam  mac  Bhe- 
sodeiah :  leag  iad  a  shailean,  agus  chuir 

iad  suas  a  chonihlachan,  agus  a  ghlasan, 
agus  a  chroinu. 

7  Agus  làimh  riu-san  leasaich  Melatiah 
an  Gibeonach,  agus  Iadon  am  Meronot- 
ach,  fir  Ghibeoin  agus  Mhispah,  gu  ruig 
righ-i  liaithir  an  uachdarain  air  an  taobh 
so  do'n  amhainn. 

8  Làimh  ris-san  leasaich  Udsiel  mac 
Harhaiah,  do  na  h-òr-cheardaibh  :  agus 
làimh  ris-san  leasaich  Hananiali,  raac  uoin 
do  na  lèigliibh,  agus  neartaich  iad  Ierusa- 
lem  gu  ruig  am  balla  leathan. 

9  Agus  làimh  riu-san  leasaich  Rephaiah 
mac  Huir,  riaghlair  leth-roinne  Ierusa- 
leim. 

10  Agus  làimh  ris-san  leasaich  Iedaiah 
raac  Haruraaph,  eadhon  fa  chomhair  a 
thighe  :  agus  làimh  ris-san  leasaich  Hatus, 
mac  Hasabniah. 

11  An  t-ath-thomhas  leasaich  Malchiah 
mac  Harim,  agus  Hasub  mac  Phahat- 
mhoaib,  agus  tùr  nan  àmhuinn. 

12  Agus  làimh  ris-san  leasaich  Salum 
mae  Haloheis,  riaghlair  leth-roinne  Ieru- 
saleim,  e  fèin  agus  a  nigheana. 

13  Geata  a'  ghl:nne  leasaich  Hanun, 
agus  luchd-àiteachaidh  Shanoah  :  thog  iad 
e,  agus  chuir  iad  suas  a  chomhlachan,  a 
ghlasau,  agus  a  chroinn,  agus  mìle  làmh- 
choille  do'n  bhalla,  gu  ruig  geata  au  aol- 
aich. 

14  Ach  geata  an  aolaich  leasaich  Mal- 
chiah  mac  Rechaib,  riaghlair  roinne  Bhet- 
hacereim  :  thog  se  e,  agus  chuir  e  suas  a 
chomhlachan,  a  ghlasan,  agus  a  chroinn. 

15  Ach  geata  an  tobair  leasaich  Salum 
mac  Chol-hoseh,  riaghlair  roinne  Mhis- 
pah  :  thog  se  e,  agus  chuir  e  dìon  air,  ag- 
us  chuir  e  suas  a  chomhlachan,  a  ghlasan, 
agus  a  chroinn,  agus  balla  lochain  Shiloah 
làimh  ri  lios  an  righ,  agus  gu  ruig  na 
ceuman  a'  dol  sìos  o  bhaile  Dhaibhidh. 

16  'Na  dhèigh-san  leasaich  Nehemiah 
mac  Asbuic,  riaghlair  leth-roinne  Bhet- 
suir,  gu  ruig  fa  chomhair  àitean-adhlacaidh 
Dhaibhidh,  agus  gu  ruig  an  lochan  a  rinn- 
eadh,  agus  gu  ruig  Bet-agbarim. 

17  'Na  dhèigh-san  leasaich  na  Lebhith- 
ich,  Rehum  mac  Bhani  :  làimh  ris-san 
leasaich  Hasabiah,  riaghlair  leth-roinne 
Cheilah,  'na  roinn  fèin. 

18  'Na  dhèigh-san  lea^aich  am  bràith- 
rean,  Babhai  mac  Henadaid,  riaghlair 
leth-roinne  Cheilah. 

19  Agus  làimh  ris-san  leasaich  Eser  mac 
Iesua,  riaghlair  Mhispah,  an  t-ath-thomh- 
as  fa  chomhair  an  dol  suas  do'n  arm-thigh 
aig  an  tionndadh. 

20  'Na  dhèigh-san  leasaich  Baruch  mac 
Shabai  an  t-ath-thomhas,  o'n  tionndadh 
gu  ruig  dorus  tighe  Eliasib  an  àrd  shag- 
airt. 

21  'Na  dhèigh-san  leasaich  Meremot  mac 
Uriah,  mhic  Acois,  an  t-ath-thomhas,  o 
dhorus  tighe  Eliasib  gu  ruig  ceann  tighe 
Eliasib. 

22  Agus  'na  dhèigh-san  leasaich  na  sag- 
airt,  daoine  a'  chòmhnaird. 

23  'Nan  dèigh-san  leasaich  Beniamin 
agus  Hasub,  fa  chomhair  an  tighe  :  'na 
dhèigh-san  leasaich  Asariah  mac.  Mhaa- 
Sfiiah,  mhic  Ananiah,  làimh  r'a  thigh. 

24  'Na  dhèigh-san  leasaich  Binui,  mac 


|  Henadaid,  an  t-ath-thomhas,  o  thigh  Asa- 
riah  gu  ruig  an  tionndadh,  agus  gu  ruig 
an  oisinn. 

25  Palal  mac  Udsai,  fa  chomhair  an 
tionndaidh,  agus  an  tùir  a  tha  dol  a  mach 
o  thigh  àrd  an  righ,  a  bha  làimh  ri  c.ùirt  a' 
phrìosain  :  'na  dhèigh-san  Pedaiah  mac 
Pharois. 

26  Mar  an  ceudna  na  Netinich  a  bha 
chòmhnuidh  ann  an  Ophel,  gu  ruig  fa 
chomhair  geata  an  uisge  a  làimh  na  h-àirde 
'n  ear,  agus  an  tùir  a  tha  dol  a  mach. 

27  'Nan  dèigh-san  leasaich  na  Tecoaich 
an  t-ath-thomhas,  fa  chomhair  an  tùir 
mhòir  a  tha  dol  a  mach,  gu  ruig  balla  Oph- 
eil. 

28  O  thaobh  shuas  geata  nan  each  leas- 
aich  na  sagaìrt,  gach  aon  fa  chomhair  a 
thighe. 

29  'Nan  dèigh-san  leasaich  Sadoc  mac 
Imeir,  fa  chomhair  a  thighe  :  agus  'na 
dhèigh-san  leasaich  Semaiah,  mac  Shecha- 
niah,  fear-gleidliidh  an  doruis  an  ear. 

30  'Na  dhèigh-san  leasaich  Hananiah, 
mac  Shelemiah,  agus  Hanun,  seathadh 
mac  Shalaiph,  an  t-ath-thomhas  :  'na 
dhèigh-san  leasaich  Mesulam  mac  Bher- 
echiah,  fa  chomhair  a  slieòmair  fèin. 

31  'Na  dhèigh-san  leasaich  Malchiah, 
mac  an  òr-cheird,  gu  àit  nan  Netineach, 
agus  nan  ceannaiche,  fa  chomhair  geata 
Mhiphcaid,  agus  gu  dol  suas  na  h-oisinn. 

32  Agus  o  dhol  suas  na  h-oisinn  gu  geata 
nan  caorach,  leasaich  na  h-òr-cheird  agus 
na  ceannaichean. 

CAIB.  IV. 

AGUS  an  uair  a  chuala  Sanbalat  gu'n 
robh  sinn  a'  togail  a'  bhalla,  bha  fearg 
air,  agus  bha  e  ann  an  corruich  ro-mhòir, 
agus  rinn  e  fanoid  air  na  h-Iudhaich. 

2  Agus  labhair  e  am  fianuis  a  bhràith- 
rean  agus  armailt  Shamaria,  agus  thubhairt 
e,  Ciod  a  ni  na  h-Iudhaich  anmhunn  so  ? 
an  daingnich  siad  iad  fèin  ?  an  ìobair  iad  ? 
an  crìochnaich  iad  ann  an  là?  an  tog  iad 
suas  a  rìs  na  clachan  as  na  dùnaibh  luaithre 
a  chaidh  losgadh  ? 

3  Agus  bha  Tobiah  an  t-Amonach  làimh 
ris,  agus  thubhairt  e,  Eadhon  an  ni  a  tha 
iad  a'  togail,  ma  thèid  sionnach  suas,  hris- 
idh  e  sìos  am  balla  cloiche. 

4  Eisd,  O  arDia,  oir  thatàir  air  a  dhean- 
arnh  oirnn,  agus  tionndaidh  am  masladh 
air  an  ceann  fèin,  agus  tabhair  iad  'nan 
cobhartach  ann  an  tìr  a'  bhraighdeanais  : 

5  Agus  na  còmhdaich  an  eu-ceart,  agus 
na  dubhar  a  mach  am  peacadh  à  d'fhian- 
uis;  oir  bhrosnaich  iad  thu  gu  feirg  an 
làthair  an  luchd-togail. 

6  Agus  thog  sinn  am  balla ;  agus  chean- 
gladh  am  balla  uile  ri  chèile  gu  ruig  a  leth  : 
oir  bha  toil  aig  an  t-sluagh  obair  a  dhean- 
amh. 

7  Ach  an  uair  a  chuala  Sanbalat,  agus 
Tobiah,  agus  na  h-Arabaich,  agus  na  h-A- 
monaich,  agus  na  h-Asdodaich,  gu'n  robh 
uile  bhallacha  Ierusaleim  'gan  cur  suas, 
gu'n  do  thòisich  na  bearnan  ri  bhi  air  an 
dùnadh,  an  sin  bha  fearg  mhòr  orra. 

8  Agus  chuir  iad  uile  an  comhairle  ri 
chèile  iad  a  theachd  a  chogadh  an  aghaidh 
Ierusaleim,  agus  g'a  bhacadh. 

9  Ach  rinn  sinne  urnuigh  r'ar  Dia,  agus 
shuidhioh  sinn  freiceadan  'nan  aghaidh  a 
là  agus  a  dh'oidhche  fa'n  comhair. 

10  Agus  thubhairt  ludah,  Tha  neart 
luchd-iomchair  nan  eallach  air  fàilingeadh, 
agus  mòran  luaìthre  ann,  air  chor  as  nach 
urrainn  sinn  am  balla  a  thogail. 

11  Agus  thubhairt  ar  naimhdean,  Cha 
bhi  fios  aca,  agus  cha'n  fhaic  iad,  gus  an  tig 
sinn  a  stigh  'nam  meadhon,  agus  gu  marbh 
sinn  iad,  agus  gu'n  cuir  sinn  stad  air  an  ob- 
air. 

12  Agus  an  uair  a  thàinig  na  h-Iudhaich 
a  bha  chòmhnuidh  làimh  riu,  thubhairt 
iad  ruinn  deich  uairean,  As  gach  àit  o'm 
pill  sibh  d'ar  n-ionnsuidh-ne,  bithidh  iad 
oirbh. 

13  Uime  sin  shuidhich  mi  anns  na  h-àit- 
ibh  a  b'ìsle  air  cùlaobh  a'  bhalla,  agus  air 
na  h-àitibh  a  b'àirde,  shuidhich  mi  eadhon 
an  sluagh  a  rèir  an  teaghlaichean  le'n 
claidhibh,  le'n  sleaghannaibh,  agus  le'm 
bogbannaibh. 

14  Agus  dh'amhaire,  agus  dh'èirich  mi, 
agus  thubhairt  mi  ris  na  h-àrd  uaislibh, 
agus  ris  na  riaghlairibh,  agus  ris  a'  chnid 
eile  do'n  t-sluagh,  Na  biodh  eagal  oirbh 
rompa :  cuimhnichibh  an  Tighearna  mòr 
agus  uamhasach,  agus  cogaibh  air  son  bliur 
bràithre,  bhur  mac,  agus  bhur  nigheana, 
bhur  ban,  agus  bhur  tighean. 

15  Ach  an  uair  a  chual'  nr  naimhdean 
gu'n  d'fhuair  sinn  fios  air,  agus  a  thug  Dia 
an  comhairle  gu  neo-ni,  phill  sinn  uile 
dh'ionnsuidh  a'  bhalla,  gach  aon  a  dh'ionn- 
suidh  'oibre  fèin. 

16  Aguso'n  àm  sin  a  mach  dh'oibrich  leth 
m'òglach-sa  anns  an  obair,  agus  chum  an 
leth  eile  dhiubh  na  sleaghanna,  na  sgiathan, 
agus  na  boghanna,  agus  na  lùirichean ; 
agus  bha  na  riaghlairean  air  cùlaobh  uile 
thighe  Iudah. 

17  Dh'oibrich  iadsan  a  thog  air  a'  bhalla, 
agus  iadsan  a  ghiùlain  eallacha,  maille 
riu-san  a  luchdaich,  gach  aon  le  aon  làimh 
anns  an  obair,  agus  leis  an  làimh  eile  chum 
e  gath. 

18  Agus  bha  aig  gach  aon  do'n  luchd- 
togail  a  chlaidheamh  crioslaichte  air  a  lèis, 
an  uair  a  thog  iad :  agus  bha  esan  a  shèid 
an  trompaid  làimh  riumsa. 

19  Agus  thubhairt  mi  ris  na  h-àrd  uais- 
libh,  agus  ris  na  riaghlairibh,  agus  ris  a' 
chuid  eile  do  n  t-sluagh,  Tha'n  obair  mòr 
agus  farsuinn,  agus  tha  sinn  air  ar  dealach- 
adh  air  a'  bhalla  gach  aon  fada  o  chèile  : 

20  Ge  b'e  àit  anns  an  cluinn  sibh  fuaim 
na  trompaid,  cruinnichibh  an  sin  d'ar 
n-ionnsuidh-ne :  cogaidh  ar  Dia  air  ar 
son. 

21  Agus  shaothraich  sinn  anns  an  obair : 
agus  chum  leth  dhiubh  na  sleaghanua  o 
èirigh  na  maidnegus  amfacasnarionnagan. 

22  Mar  an  ceudna  san  àm  sin  thubhairt 
mi  ris  an  t-sluagh,  Fanadh  gach  aon 
maille  r'a  òglach  ann  an  Ierusalem,  chum 
gu'm  bi  iad  'nam  freiceadan  dhuinn  san 
oidhche,  agus  san  là  'nan  oibrichibh. 

23  Agus  cha  do  chuir  mise  no  mo 
bhràithrean,  no  m'òglaich,  no  fìr  an 
fhreiceadain  a  lean  mi,  dhinn  ar  n-eud- 
ach  ;  ach  a  mhàin  gu'n  do  chuir  gach 
duine  dheth  e  air  son  ionnlaid. « 


CAIB.  V. 

AGUS  bha  gàir  mhòr  aig  an  t-sluagh, 
agus  aig  am  mnàibh,  an  aghaidh  am 
bràithre  nan  ludhach. 

2  Agus  bha  ann  a  thubhairt,  Le  ar  mic 
agus  ar  nigheana  tha  sinne  lìonmhor  ;  ag- 
us  gabhaidh  sinn  sìol  air  an  son,  chum  gu'n 
ith  sinn,  agus  gu'm  bi  sinn  beò. 

3  Agus  oha  ann  a  thubhairt,  Ar  fear- 
ann,  agus  ar  fìon-liosan,  agus  ar  tighean 
bheir  sinn  an  geall,  chum  gu'm  faigh  sinn 
sìol  anns  a'  ghorta. 

4  Agus  bha  ann  a  thubhairt,  Ghabh 
sinn  airgiod  an  coingheall  air  son  cìse  an 
righ  air  ar  fearann  agus  ar  fìon-liosaibh. 

5  Agus  a  nis  mar  fheoil  ar  bràithre  tha 
ar  feoil-ne,  mar  am  mic-san  ar  mic-ne ; 
ach  feuch,  tha  sinn  a'  toirt  thairis  ar  mac 
agus  ar  nigheana  gu  bhi  nan  tràillibh, 
agus  tha  cuid  d'ar  nigheanaibh  air  an 
toirt  thairis  a  cheana,  agus  gun  chomas 
againn  am  fuasgladh,  an  uair  a  ta  ar  fear- 
ann  agus  ar  tìon-liosan  aig  daoinibh  eile. 

6  Agus  bha  fearg  mhòr  orm  an  uair  a 
chuala  mi  an  gàir,  agus  na  briathra  sin. 

7  Agus  chuir  nii  mo  chomhairle  ri  m* 
chridhe  fèin,  agus  chronaich  mi  na  h-àrd 
uaislean,  agus  na  riaghlairean,  agus  thuhh- 
airt  mi  riu,  Tha  gach  aon  agaibh  a'  togail 
ocair  o  a  bhràthair.  Agus  chuir  mi 
comhchruinneachadh  mòr  'nan  aghaidh. 

8  Agus  thubhairt  mi  riu,  Shaor  sinne,  a 
rèir  ar  comais,  ar  bràithre  na  h-Iudhaich 
a  reiceadh  ris  na  cinnich,  agus  an  reic 
sibhse  mar  an  ceudna  bhur  bràithrean,  ag- 
us  an  reicear  iad  ruinn  fèin  ?  Ach  bha  iad 
'nan  tosd,  agus  cha  d'fhuair  iad  ni  air 
bith  ri  ràdh. 

9  Mar  an  ceudna  thubhairt  mi,  Cha 
mhaith  an  ni  a  tha  sibh  a'  deanamh  :  nach 
buineadh  dhuibh  gluasad  ann  an  eagal  ar 
Dè,  air  son  maslaidh  nan  cinneach  ar 
naimhde  ? 

10  Dh'fheudainn-se  cuideachd,  mo 
bhràithre,  agus  m'òglaich,  airgiod  agus 
sìol  a  thogail  uatha.  Leigeamaid  dhinn, 
guidheam  oirbh,  an  t-ain-dlighe  so. 

11  Aisigibh  dhoibh,  guidheam  oirbh, 
mar  air  an  là  'n  diugh,  am  fearann,  am 
fìon-liosan,  an  liosan-olaidh,  agus  an  tigh- 
ean ;  mar  an  ceudna  cuid  do'n  airgiod, 
agus  do'n  t-sìol,  do'n  fhìon,  agus  do'n 
oladh,  a  tha  sibh  a'  togail  uatha. 

12  Agus  thubhairt  iadsan,  Aisigidh 
sinn,  agus  cha'n  iarr  sinn  uatha :  mar  sin 
ni  sinn  mar  a  ta  thu  'g  ràdh.  An  sin 
ghairm  mi  na  sagairt,  agus  ghabh  mi 
mionnan  diubh  gu'n  deanadh  iad  a  rèir  a' 
gheallaidh  so : 

13  Mar  an  ceudna  chrath  mi  m'uchd, 
agus  thubhairt  mi,  Mar  so  crathadh  Dia 
gach  duine  nach  coimhlion  an  gealladh 
so,  a  mach  as  a  thigh,  agus  à  'obair,  eadh- 
on  mar  so  crathar  a  mach  agus  falmhaich- 
ear  e.  Agus  thubhairt  an  coimhthional 
uile,  Amen,  agus  mhol  iad  an  Tighearn. 
Agus  rinn  an  sluagh  a  rèir  a'  gheallaidh 
so. 

14  Os  bàrr,  o'n  là  air  an  d'thugadh  or- 
dugh  dhomh  mi  bhi  m'uachdaran  orra 
anu  an  tìr  ludah,  o'n  fhicheadamh  bliadh- 
na,  eadhon  gus  an  dara  bliadhna  deug  thar 
fhichead  do  Artacsercses  an  righ,  dà 

bhliadhna  dheug,  cha  d'ith  inise  no  mo 
I    bhràithrean  aran  an  uachdarain. 
a       15  Ach  bha  na  ceud  uachdarain  a  bha 

romham  trom  air  an  t-sluagh,  agus  ghabh 
3  iad  uatha  aran  agus  fion,  a  thuilleadh  air 
I    dà  fhichead  secel  airgid ;  rinn  eadhon  au 

òglaich  aiu-tighearnas  air  an  t-sluagh  :  ach 

cha  d'rinu  inise  niar  sin  air  eagalDè. 
*■      16  Agus  mar  an  eeudna  ann  an  obair  a' 
J    bhalla  so  bhuanaich    mi,  agus   cha  do 
1    cheannaich  sinn  fearann  ;  agus  chruinn- 

icheadh  m'òglaich  uile  an  sin  a  dh'ionn- 

suidh  na  h-oibre. 

17  Agus  bha  aig  mo  bhord  ceud  gu  leth 
Iudhach  agus  riaghlair,  a  bhàrr  orra-san 
a  thàinig  d'ar  n-ionnsuidh  o  na  ciiinich  a 
ta  rau'n  cuairt  oirnn. 

18  Agus  so  na  dheasaicheadh  air  son 
gach  là,  aon  damh,  sè  caoraich  thaghta  ; 
mar  an  ceudna  dheasaicheadh  eoin 
dhomh,  agus  aon  uair  anns  na  deich 
làithibh  pailteas  do  gach  gnè  f  ìona  :  gidh- 
eadh  air  son  so  cha  d'iarr  mi  aran  an 
uachdarain,  a  chionn  gu'u  robh  an  daorsa 
trom  air  an  t-sluagh  so. 

19  Cuimhnich  ormsa,  mo  Dhia,  chum 
maith,  a  thaobk  gach  ni  a  rinn  mi  air  son 
an  t-sluaigh  so. 

CAIB.  VI. 

ANIS  an  uair  a  chuala  Sanbalat,  agus 
Tobiah,  agus  Gesem  an  t-Arabach, 
agus  a'  chuid  eile  d'ar  naimhdibh  gu'n  do 
thog  mi  am  balla,  agus  nach  d'fhàgadh 
briseadh  ann,  (ged  nach  do  chuir  mi  suas 
san  àm  sin  comhlachan  air  na  geataibh.) 

2  Chuir  Sanbalat  agus  Gesem  teachdair- 
ean  a  m'  ionnsuidh,  ag  ràdh,  Thig,  agus 
coinnicheamaid  a  chèile  ann  an  Chephirim 
ann  an  còmhnard  Ono :  ach  smuainich 
iadsan  air  olc  a  dheanamh  orm. 

3  Agus  chuir  mi  teachdairean  d'an  ionn- 
suidh,  ag  ràdh.  Tha  mi  a'  deanamh  oibre 
mòire,  agus  cha'n  urrainn  mi  dol  sìos :  c'ar 
son  a  sguireadh  an  obair,  an  uair  a  dh'- 
fhàgainnse  i,  agus  a  rachainn  sìos  d'  'ur 
n-ionnsuidh  ? 

4  Gidheadh  chuir  iad  teachdairean  a  m' 
ionnsuidh  air  an  dòigh  so  ceithir  uairean  ; 
agus  fhreagair  mi  iad  air  an  dòigh  cheud- 
na. 

5  An  sin  chuir  Sanhalat  a  m'  ionnsuidh 
air  an  dòigh  so  an  cùigeadh  uair  'òglach 
fèin,  agus  litir  fhosgailte  'na  làimh  ; 

6  Anns  an  rohh  sgrìobhta ;  Am  measg 
nan  cinneach  tha  e  air  'aithris,  agus  tha 
Gesem  ag  ràdh,  gu  bhcil  thusa  agus  na 
h-Iudhaich  a'  smuaineachadh  air  ceann- 
airc  a  dheanamh  :  uime  sin  tha  thu  a'  tog- 
ail  a'  bhalla,  a  chum  gu'm  bi  thu  a'd'  righ 
orra  a  rèir  nam  briathar  so. 

7  Agus  mar  an  ceudna  dh'orduich  thu 
fàidhean  a  ghairm  mu  d'  thimchioll  ann 
an  Ierusalem,  ag  ràdh,  Is  righ  e  ann  an 
Iudah :  agus  a  nis  aithrisear  do'n  righ  a 
rèir  nam  briathar  so.  A  nis  ma  ta  thig, 
agus  cuireamaid  ar  comliairle  ri  chèile. 

8  An  sin  chuir  mi  fios  d'a  ionnsuidh,  ag 
ràdh,  Cha  d'rinneadh  nithe  sam  bith  mar 
a  ta  thu  'g  ràdh,  ach  is  ann  as  do  chridhe 
fèin  a  tha  thu  'gan  dealbh. 

9  Oir  bha  iad  uile  a'  cur  eagail  oirnn, 
ag  ràdh,  Anmhunnaichear  an  làmhan  o'n 


obair,  agus  cha  deanar  i  :  ach  a  nis  neart- 
aich  mise  mo  làmhan. 

10  An  sin  chaidh  mi  steach  do  thigh 
Shemaiah,  mhic  Dhelaiah,  mhic  Mhehe- 
tabeeil,  agus  e  air  a  dhruideadh  suas  ;  ag- 
us  thubhairt  e,  Coinnicheamaid  a  chèile 
ann  an  tigh  Dhè,  ann  am  meadhon  an 
teampuill,  agus  dùineamaid  dorsan  an 
teampuill ;  oir  thig  iad  g'ad  mharbhadh, 
eadhon  anns  an  oidhche  thig  iad  g'ad 
mharbhadh. 

11  Agus  thubhairt  mi,  An  teich  duine 
mar  a  ta  mise  ?  agus  cò  mar  a  ta  mise  a 
rachadh  a  steach  do'n  teampull,  a  chum 
gu  maireadh  e  beò  ?   Cha  tèid  mi  steach. 

12  Agus,  feuch,  dh'aithnich  mi  nach  do 
chuir  Dia  uaith  e,  ach  gu'n  do  labhair  e 
an  fhàidheadaireachd  so  a'm'  aghaidh : 
oir  thug  Tobiah  agus  Sanbalat  duais  dha. 

13  Air  an  aobhar  so  thugadh  duais  dha 
chum  gu'm  biodh  eagal  ormsa,  agus  gu'n 
deanainn  mar  so,  agus  gu'm  peacaichinn, 
agus  gu'm  biodh  fàth  droch  sgeoil  aca, 
churn  gu  maslaicheadh  iad  mi. 

14  Cuimhnich  thusa,  mo  Dhia,  air  To- 
biah  agus  Sanbalat  a  rèir  an  oibre  sin,  ag- 

|  us  mar  an  ceudna  air  a'  bhan-fhàidh  Noa- 
J  diah,  agus  a'  chuid  eile  do  na  fàidhibh  leis 
j  am  b'àill  eagal  a  chur  orm. 
j  15  Ach  chrìochnaicheadh  am  balla  air 
j  a'  chùigeadh  là  fichead  don  mhìos  Elul, 
ann  an  dà  là  dheug  agus  dà  fhichead. 

16  Agus  an  uair  a  chual'  ar  naimhdeau 
uile  e,  agus  a  chunnaic  na  cinnich  uile  a 

I  bha  mu'n  cuairt  duinn  e,  thilgeadh  gu  mòr 
sìos  iad  'nan  sùilibh  fèin ;  oir  dh'àithnich 
iad  gu'm  b'ann  le'r  Dia-ne  a  rinneadh  an 
obair  so. 

17  Os  bàrr,  anns  na  laithibh  sin,  chuir 
àrd  uaislean  Iudah  mòran  litrichean  gu 
Tobiali,  agus  thàinig  litriche  Thobiah  d'an 
ionnsuidh-san : 

18  Oir  bha  mòran  ann  'an  Iudah  air  toirt 
am  mionnan  da,  a  chionn  gu  'm  bu 
chliamhuin  e  do  Shechaniah  mac  Arah  ; 
agus  gu'n  do  ghabh  Iohanan  a  mhac  nigh- 
ean  Mhesulaim,  mhic  Bherechiah,  'na 
mnaoi. 

19  Mar  an  ceudna  dh'aithris  iad  a 
dheadh  bhuadhanna  a'm'  fhianuis,  agus 
dh'innis  iad  mo  bhriathra-sa  dha.  Agus 
chuir  Tobiah  litriche  uaithe  gu  eagal  a 
chur  orm. 

CAIB.  VII. 

ANIS  an  uair  a  thogadh  am  balla,  agus 
a  chuir  mi  suas  na  comhlachan,  agus 
a  dh'orduicheadh  na  dorsairean,  agus  au 
luchd-seinn,  agus  na  Lebhithich, 

2  Thug  mi  àithne  do  m'  bhràthair  Han- 
ani,  agus  Hananiah  uachdaran  na  lùch- 
airt,  a  thaobh  lerusaleim  ;  (oir  bha  e  'na 
dhuine  fìrinneach,  agus  eagal  Dè  air  os 
ceann  mhòrain ;) 

3  Agus  thubhairt  mi  riu,  Na  fosgailear 
geatacha  Ierusaleim  gus  am  fàs  a' ghrian 
teth  ;  agus  ag  seasamh  doibh  fathast  aig 
làimh,  druideadh  iad  na  comhlachan,  agus 
crannadh  siad  iad:  agus  shuidhich  mi 
freiceadain  do  luchd-àiteachaidh  Ierusa- 
leim,  gach  aon  'na  fhreiceadan,  agus  gach 
aon  fa  chomhair  a  thiglie  fèin. 

4  A  nis  bha  'm  baile  farsuinn  agus  mòr ; 

ach  òha'n  sluagh  tearc  ann,  agus  cha  robh  i 
na  tighean  air  an  togail. 

5  Agus  chuir  mo  Dliia  ann  am  chridhe 
gu'n  cruinnichinn  ri  chèile  na  h-àrd  uais- 
lean,  agus  na  riaghlairean,  agus  an  sluagh, 
gu  bhi  air  an  àireamh  a  rèir  an  ginealacli : 
agus  fhuair  mi  leabhar  ginealaich  na 
muinntir  a  thàinig  a  nìos  an  toiseach,  ag- 
us  fhuair  mi  sgrìobhta  ann, 

6  Is  iad  so  clann  na  mòr-roinne,  a  chaidh 
suas  do  na  braighdibh,  dhiubhsan  a  thug- 
adh  air  falbh,  a  thug  Nebuchadnesar  righ 
Bhabiloin  air  falbh  leis,  agus  a  phill  gu 
h-Ierusalem  agus  gu  ludah,  gach  fear  d'a 
bhaile  fèin ; 

7  A  thàinig  maille  ri  Serubabel,  Iesua, 
Nehemiah,  Asariah,  Raamiah,  Nahama- 
ni,  Mordecai,  Bilsan,  Misperet,  Bigbhai, 
Nehum,  Baanah. 

AIREAMH  DHAOINE  SLUAIGH 
ISRAEIL. 

8  Mic  Pharois,  dà  mhile  ceud  tri  fìch- 
ead  agus  a  dhà-dheug. 

9  Mic  Shephatiah,  tri  cheud  tri  fichead 
agus  a  dhà-dheug. 

10  Mic  Arah,  sè  ceud  dà  fhichead  agus 
a  dhà-dheug. 

11  Mic  Phahat-mhoaib,  do  chloinn  Ie- 
sua  agus  Ioaib,  dà  mhìle  ochd  ceud  agus 
ochd-deug. 

12  Mic  Elaim,  mìle  dà  cheud  leth-cheud 
agus  a  ceithir. 

13  Mic  Shatu,  ochd  ceud  dà  fhichead 
agus  a  cùig. 

14  Mic  Shacai,  seachd  ceud  agus  tri  fich- 
ead. 

15  Mic  Bhinui,  sè  ceud  dà  fhichead  ag- 
us  a  h-ochd. 

16  Mic  Bhebai,  sè  ceud  fichead  agus  a 
h-cchd. 

17  Mic  Asgaid,  dà  mhìle  tri  cheud  fich- 
ead  agus  a  dhà. 

18  Mic  Adonicaim,  sè  ceud  tri  fichead 
agus  a  seachd. 

19  Mic  Bhigbhai,  dà  mhìle  tri  fichead 
agus  a  seachd. 

20  mic  Adin,  sè  ceud  leth-cheud  agus  a 
cùig. 

21  Mic  Ateir  o  Heseciah,  ceithir  fichead 
agus  ochd-deug. 

22  Mic  Hasuim,  tri  cheud  fichead  agus 
a  h-ochd. 

23  Mic  Bhesai,  tri  cheud  fichead  agus  a 
ceithir. 

24  Mic  Hariph,  ceud  agus  a  dhà-dheug. 

25  Mic  Ghibeoin,  ceithir  fichead  agus 
cùig-deug. 

26  Fir  Bhet-leheim  agus  Netophah, 
ceud  ceithir  fichead  agus  a  h-ochd. 

27  Fir  Anatoit,  ceud  fichead  agus  a 
h-ochd. 

28  Fir  Bhet-asmabheit,  dà  fhichead  ag- 
us  a  dhà. 

29  Fir  Chiriat-iearim,  Chephirah,  agus 
Bheeroit,  seachd  ceud  dà  fhichead  agus  a 
tri. 

30  Fir  Ramah  agus  Gheba,  sè  ceud  fich- 
ead,  agus  a  h-aon. 

31  Fir  Mhichmais,  ceud  agus  fichead 
agus  a  dhà. 

32  Fir  Bhet-eil  agus  Ai,  ceud  fichead 
agus  a  tri. 


33  Fir  Nebo-air,  leth-cheud  agus  a  dhà. 

34  Mic  Elaim-air,  mìle  dà  cheud  leth- 
cheud  agus  a  ceithir. 

35  Mic  Harim,  tri  cheud  agus  fichead. 

36  Mic  lericho,  tri  cheud  dà  fhichead 
agus  a  cùig. 

37  Mic  Loid,  Hadid  agus  Ono,  seachd 
ceud  fichead  agus  a  h-aon. 

38  Mic  Shenaah,  tri  mìle  naoi  ceud  ag- 
us  deich  thar  fhichead. 

39  Na  sagairt;  Mic  Iedaiah,  do  thigh 
Iesua,  naoi  ceud  tri  fichead  agus  tri-deug. 

40  Mic  Imeir,  mìle  leth-cheud  agus  a 
dhà. 

41  Mic  Phasuir,  mìle  dà  cheud  dà 
fhichead  agus  a  seachd. 

42  Mic  Harim,  mìle  agus  seachd-deug. 

43  Na  Lebhithich :  Mic  Iesua  agus 
Chadmieil,  do  chloinn  Hodebhah,  tri  fich- 
ead  agus  ceithir-deug. 

44  An  luchd-seinn :  Mic  Asaiph,  ceud 
dà  fhichead  agus  a  h-ochd. 

45  Na  dorsairean :  Mic  Shaluim,  mic 
Ateir,  mic  Thalmoin,  mic  Acuib,  mic  Ha- 
tita,  mic  Shobai,  ceud  agus  ochd-deug  thar 
fhichead. 

46  Na  Netinich :  Mic  Shiha,  mic  Hasu- 
pha,  Mic  Thabaoit, 

47  Mic  Cherois,  mic  Shia,  mic  Phadoin, 

48  Mic  Lebana,  mic  Hagaba,  mic  Shal- 
mai, 

49  Mic  Hanain,  mic  Ghideil,  mic  Gha- 
hair, 

50  Mic  Reaiah,  mic  Resin,  mic  Necoda, 

51  Mic  Ghadsaim,  mic  Udsa,  mic  Phas- 
eah, 

52  Mic  Bhesai,  mic  Mheunim,  mic  Ne- 
phisesim, 

53  Mic  Bhacbuic,  mic  Hacupha,  mic 
Harhuir, 

54  Mic  Bhaslit,  mic  Mhehida,  mic  Har- 

55  Mic  Bharcois,  mic  Shisera,  mic  Tha- 
mah, 

56  Mic  Nesiah,  mic  Hatipha. 

57  Mic  sheirbhiseach  Sholaimh :  mic 
Shotai,  mic  Shophereit,  mic  Pherida, 

58  Mic  Iaala,  mic  Dharcoin,  mic  Ghid- 
eil, 

59  Mic  Shephatiah,  mic  Hatil,  mic 
Phocherit  o  Shebaim,  mic  Amoin  : 

60  Na  Netenich  uile,  agus  clann  sheir- 
bhiseach  Sholaimh,  tri  cheud  ceithir  fich- 
ead  agus  a  dhà-dheug. 

61  Agus  so  iadsan  a  chaidh  suas  o  Thel- 
melah,  Telharsa,  Cherub,  Adon  agus  lm- 
er ;  ach  cha  b'urrainn  iad  tigh  an  athar  a 
nochdadh  agus  an  sliochd,  am  ò'ann  do 
Israel  iad. 

62  Mic  Dhelaiah,  mic  Thobiah,  mic  Ne- 
coda,  sè  ceud  dà  fhichead  agus  a  dhà. 

63  Agus  do  na  sagartaibh :  Mic  Haba- 
iah,  mic  Chois,  mic  Bharsillai,  a  ghabh 
bean  do  nigheanaibh  Bharsillai  a'  Ghilead- 
aich,  agus  a  ghoireadh  air  an  ainm. 

64  Dh'iarr  iadsan  an  clàr-sgrìobhaidh 
'nam  measg-san  a  bha  air  an  àireamh  a 
rèir  an  ginealach,  ach  cha  d'fhuaradh  e : 
uime  sin  ghearradh  as  o'n  t-sagartachd  iad. 

65  Agus  thubhairt  an  Tirsata  riu,  nach 
feudadh  iad  itheadh  do  na  nithibh  ro- 
naomha,  gus  an  seasadh  sagart  suas  le 
Urim  agus  Tumim. 

66  Au  coimlithional  uile  cuideachd,  dà 
fhuhead  agus  dà  mhìle  tri  cheud  agus  tri 
fhichead ; 

67  Athuilleadh  air  an  òglaich  agus  am 
banoglaich,  d  an  robh  ann  seachd  mìle  tri 
cheud  agus  seachd-deug  thar  fhichead, 
agus  dhiubhsau  dà  cheud  agus  dà  fhichead 
agus  a  cùig  'nam  fearaibh  agus  'nam 
mnaibh-semn. 

68  An  eich,  seachd  ceud  agus  sè  deug 
thar  fhichead:  am  muileidean,  dà  cheud 
dà  fhichead  agus  a  cùig  : 

69  [An]  càmhail,  ceithir  cheud  agus 
cùig-deug  thar  fhichead :  [an]  asail,  sè 
mìle  seachd  ceud  agus  fichead. 

70  Agus  thug  cuid  do  chinn  nan  aith- 
riche  seachad  air  son  na  h-oibre.  Thug  an 
Tirsata  seachad  do'n  ionmhas,  mìle  darc- 
on  òir,  leth-cheud  cuach,  cùig  ceud  agus 
deich  thar  fhic.head  culaidh  sagairt. 

71  Agus  thug  cuid  do  chinn  nan  aith- 
riche  seachad  do  ionmhas  na  h-oibre, 
fichead  mìle  darcon  òir,  agus  dà  mhìle  ag- 
us  dà  cheud  pund  airgid. 

72  Agus  so  na  thug  a'  chuid  eile  do'n 
t-sluagh  :  fichead  mìle  darcon  òir,  agus  dà 
mhìle  pund  airgid,  agus  tri  ficliead  agus 
seachd  culaidli  sagairt. 

73  Agus  ghabh  na  sagairt,  agus  na  Le- 
bhithich,  agus  na  dorsairean,  agus  an 
luchd-seinn,  agus  cuid  do'n  t-sluagh,  agus 
na  Netinich,  agus  Israel  uile,  còmhnuidh 
'nam  bailtibh  ;  agus  an  uair  a  thàinig  an 
seachdamh  mìos,  bha  clann  lsraeil  'nam 
bailtibh. 

CAIB.  VIII. 

A6US  chruinnich  an  sluagh  uile  an 
ceann  a  chèile  mar  aon  duiue  do'n 
t-sràid  a  tha  fa  chomhair  geata  an  uisge ; 
agus  dh'iarr  iad  air  Esra  an  sgrìobhaiche  e 
thoirt  a  Iàthair  leabliair  laglia  Mhaois,  a 
dii'àithn  an  Tighearua  do  Israel. 

2  Agus  thug  Esra  an  sagart  an  lagh  an 
làthair  a'  choimhthionail.  araon  fhear  ag- 
us  bhan,  agus  gach  uile  a  thuigeadh  'nuair 
a  chluinneadh  iad  e,  air  a'  cheud  là  do'n 
t-seachdamh  mìos. 

3  Agus  leugh  e  ann  fa  chomhair  na 
sràide  a  tha  fa  chomhair  geata  an  uisge,  o 
mhaduinn  gu  meadhon-là,  an  làthair  nam 
fear  agus  nam  ban,  agus  na  muinntir  a 
thuigeadh ;  agus  bha  cluasan  an  t-sluaigh 
uile  ri  leabhar  an  lagha. 

4  Agus  sheas  Esra  an  sgrìobhaiche  air 
cranuaig  fhiodha,  a  rinn  iad  air  son  a' 
ghnothuich,  agus  làimh  ris  sheas  Matit- 
iah,  ajius  Sema,  agus  Anaiah,  agus  Uriah, 
agus  Hilciah,  agus  Maaseiah,  air  a  làimh 
dheis  ;  agus  air  a  Jàimh  chli  Pedaiah,  agus 
Misael,  agus  Malchiah,  agus  Hasum,  ag- 
us  Hasbadana,  Sechariah  [agus]  Mesu- 
lam. 

5  Agus  dh'fhosgail  Esra  an  leabhar  ann 
an  sealladh  an  t-sluaigh  uile,  oir  bha  e  os 
ceann  an  t-sluaigh  uile;  agus  an  uair  a 
dh'fhosgail  se  e,  sheas  an  sluagh  uile. 

6  Agus  bheannaich  Esra  an  Tigheam, 
an  Dia  mòr  :  agus  f hreagair  an  sluagh  uile, 
Amen,  Amen,  a'  togail  suas  anlàmh.  Ag- 
us  chrom  iad  an  cinn,  agus  rinn  iad  aoradh 
do'n  Tighearn  le'n  aghaidhibh  ris  an  tal- 
amh. 


7  Mar  an  ceudna  thug  Iesua,  agus  Bani, 
agus  Serebiah,  Iamiu,  Acub,  Sabetai, 
Hodiah,  Maaseiah,  Celita,  Asariah,  Iosa- 
bad,  Hanan,  Pelaiah,  agus  na  Lebhithich, 
air  au  t-sluagh  an  lagh  a  tiiuigsinn  :  agus 
sheas  an  sluagh  'nan  àit. 

8  Agus  leugh  iad  ann  an  leabhar  lagha 
Dhè  gu  soilleir,  agus  thug  iad  an  seadh 
seachad ;  agus  thuig  iadsan  an  uair  a 
leughadh. 

9  Agus  thubhairt  Nehemiah,  neach  a's 
e  an  Tirsata,  agus  Esra  au  sagart  an 
sgrìobhaiche,  agus  na  Lebhithich  a  theag- 
aisg  an  sluagh,  ris  an  t-sluagh  uile,  Tha ;  n 
là  so  naomh  do'n  Tighearna  bhur  Dia; 
na  deanaibh  caoidh  no  gul :  oir  ghuil  an 
sluagh  uile,  'nuair  a  chual'  iad  briathran 
an  lagha. 

10  An  sin  thubhairt  e  riu,  Imichibh, 
ithibh  nithe  reamhra,  agus  òlaibh  nithe 
milse,  agus  cuiribh  cuibhrionna  d'an  ionn- 
suidh-san  do  nach  d'ulluicheadh  ni  air 
bith  ;  oir  tha  'n  là  so  naomh  d'ar  Tighearn : 
agus  na  bithibh  ri  bròn,  oir  is  e  gairdeach- 
as  an  Tighearna  bhur  neart. 

11  Agus  chiùinich  na  Lebhithich  an 
sluagh  uile,  ag  ràdh,  Bithibh  'nur  tosd,  oir 
a  ta  'n  là  naomh,  agus  na  bithibh  ri  bròn. 

12  Agus  dh'imich  an  sluagh  uile  a  dh'- 
itheadh  agus  a  dh'òl,  agus  a  chur  chuibh- 
rionn  uatha,  agus  a  dheanamh  aoibhneis 
mhòir,  a  chionn  gu'n  do  thuig  iad  na 
briathran  a  chuir  iad  an  cèill  doibh. 

13  Agus  air  an  dara  là  chruinnicheadh 
cuideachd  cinn  aithriche  an  t-sluaigh  uile, 
na  sagairt  agus  na  Lebhithich  gu  h-Esra 
an  sgrìobhaiche,  chum  gu'n  tuigeadh  iad 
briathran  an  lagha. 

14  Agus  fhuair  iad  sgrìobhta  anns  an 
lagh  a  dh'àithn  an  Tighearn  le  làimh 
Mhaois,  gu'n  gabhadh  clann  Israeil  còmh- 
nuidh  ann  am  pàilliunaibh  air  an  fhèill 
air  an  t-seachdamh  mìos. 

15  Agus  an  uair  a  cliual'  iad  so,  thugiad 
gairm  'nam  bailtibh  uile,  agus  ann  an  Ie- 
rusalem,  ag  ràdh,  Rachaibh  a  mach  do'n  t- 
sliabh,  agus  thugaibh  leibh  geuga  chrann- 
olaidh,  agus  geuga  giuthais,  agus  geuga 
miortail,  agus  geuga  pailme,  agus  geuga 
chraobh  tiugh,  a  dheanamh  phàilliun,  mar 
atae  sgrìobhta. 

16  Agus  chaidh  an  sluagh  a  mach,  agus 
thug  iad  leo  iad,  agus  rinn  iad  dhoibh  fèin 
pàilliuna,  gach  fear  air  mullach  a  thighe, 
agus  'nan  cùirtibh,  agus  ann  an  cùirtibh 
tighe  Dhè,  agus  ann  an  sràid  geata  an 
uisge,  agus  ann  an  sràid  geata  Ephraim. 

17  Agus  rinn  uile  choimhthional  na 
muinntir  a  thàinig  air  an  ais  o  n  bhraighd- 
eanas  pàilliuna,  agus  shuidh  iad  fuidh  na 
pàilliunaibh :  oir  o  làithibh  Iosua  mhic 
Nuin,  gu  ruig  an  là  sin,  cha  d'rinn  clann 
Israeil  mar  sin  ;  agus  bha  gairdeachas  ro- 
mhòrann. 

18  Agus  leugh  e  ann  an  leabhar  lagha 
Dhè  là'n  dèigh  là,  o'n  cheud  là  gu  ruig  àn 
là  mu  dheireadh :  agus  chum  iad  an 
fhèill  seachd  làithean,  agus  air  an  ochd- 
amh  là  àrd  choimhthional  a  rèir  a'  ghnàtha. 

CAIB.  IX. 

ann  an  trasgadh,  agus  ann  an  saic-eudach, 
agus  ùir  orra. 

2  Agus  dhealaich  sìol  Israeil  iad  fèin  o 
uile  chloinn  clioigreach,  agus  sheas  iad, 
agus  dh'aidich  iad  am  peacauna,  agus  eu- 
ceartan  an  aithriche. 

3  Agus  dh'èirich  iad  'nan  àit,  agus  leugh 
iad  ann  an  leabhar  lagha  an  Tighearn  an 
Dè  an  ceathramh  cuid  do'n  là ;  agus 
ceathramh  eile  dh'aidich  iad,  agus  rinn  iad 
aoradh  do'n  Tighearn  an  Dia. 

4  An  sin  dh'èirich  air  cheumaibh  nan 
Lebhitheach,  Iesua,  agus  Bani,  Cadmiel, 
Sebaniah,  Buni,  Serebiah,  Bani,  agus  Che- 
nani,  agus  glilaodh  iad  le  guth  àrd  ris  an 
Tighearn  an  Dia. 

5  Agus  thubhairt  na  Lebhithich,  Iesua 
agus  Cadmiel,  Bani,  Hasabniah,  Serebiah, 
Hodiah,  Sebaniah,  agus  Petahiah,  Eiribh, 
beannaichibh  an  Tighearna  bhur  Dia  gu 
saoghal  nan  saoghal :  agus  beannaichte  gu 
robh  t'ainm  glòrmhor-sa,  a  ta  air 'àrdach- 
adh  os  ceann  gach  beannachaidh  agus  cliu. 

6  Is  tusa,  is  tusa  a'd'  aonar  an  Tigh- 
earn  :  rinn  thu  na  nèamha,  nèamha  nan 
nèamh  agus  an  slòigh  ui!e,  an  talamh  ag- 
us  gach  ni  a  ta  air,  na  cuanta  agus  gach  ni 
a  ta  annta,  agus  tha  thu  'gan  cumail  suas 
uile  ;  agus  a  ta  slòigh  nan  nèamh  a'  dean- 
amh  aoraidh  dhuit. 

7  Is  tu  fèin  an  Tighearn  an  Dia,  a  thagh 
Abram,  agus  a  thug  a  mach  e  à  h-Ur  nan 
Caldeanach,  agus  a  thug  Abraham  mar 
ainm  air. 

8  Agus  fhuair  thu  a  cliridhe  firinneach 
a'd'  fhianuis,  agus  rinn  thu  coimhcheang- 
al  ris,  gu'n  tugadh  tu  tìr  nan  Canaanach, 
nan  Hiteach,  nan  Amorach,  agus  nam 
Peridseach,  agus  nan  Iebusach,  agus  nan 
Girgasach,  gu'n  tugadh  tu  so  d'a  shliochd  ; 
agus  choimhlion  thu  do  bhriathran,  oir 
tha  thu  ceart. 

9  Agus  chunnaic  thu  àmhghar  arn-aith- 
riche  anns  an  Eiphit,  agus  chuala  tu  an 
glaodh  aig  a'  mhuir  ruaidh  : 

10  Agusnochdthu  comharan  agus  ion- 
gantais  air  Pharaoh,  agus  air  a  sheirbhis- 
ich  uile,  agus  air  uile  shluagh  a  thìre;  oir 
bha  fios  agad  gu'n  d'rinn  iad  gu  h-uaibh- 
reach  'nan  aghaidh  :  agus  fhuair  thu  dhuit 
fèin  ainm,  mar  air  an  là  'n  diugh. 

11  Agusroinn  thu  a'  mhuir  rompa,  ag- 
us  chaidh  iad  troimh  raheadhon  na  mara 
air  talamh  tioram  ;  agus  an  luchd-tòrachd 
thilg  thu  anns  an  doimhne,  mar  cliloich 
anus  na  h-uisgeachaibh  làidir. 

12  Agus  le  meall  neoil  threoraich  thu 
iad  san  là ;  agus  le  meall  teine  sau  oidhche, 
a  shoillseachadh  dhoibh  na  slighe  air  an 
imicheadh  iad.  , 

13  Agus  thàinig  thu  nuas  air  sliabh  Shi- 
nai,  agus  labhair  thu  riu  o  nèamh,  agus 
thug  thu  dhoibh  breitheanais  chearta,  ag- 
us  laghanna  fìrinn,  reachdan  agus  àith- 
eanta  maithe.  . 

14  Agus  do  shàbaid  naomh  dh  fhoillsich 
thu  dhoibh  ;  agus  àitheantan,  agus  reachd- 
an,  agus  lagh,  dh'àithn  thu  dhoibh  le 
làimh  Mhaois  t'òglaich  : 

15  Agus  aran  o  nèamh  thug  thu  dhoibh 
nan  ocras,  agus  uisge  as  a'  charraig  thug 
thu  mach  dlioibh  'nan  tart :  agus  thubh- 
airt  thu  riu  dol  a  steach  a  shealbhachadh 


an  fhearainn  a  mhionnaich  thu  gu'n  tug- 
adh  tu  dhoibh. 

16  Ach  rinn  iad  fèin  agus  ar  n-aithriche 
gu  h-uaibhreach,  agus  chruaidhich  iad  am 
muineal,  agus  cha  d'èisd  iad  ri  t'àitheant- 
aibh. 

17  Agus  dhiùlt  iad  èisdeachd,  agus  cha 
do  chuimhnich  iad  t'iongar.tasan  a  rinn 
thu  'nam  measg ;  ach  chruaidhich  iad  am 
muineal,  agus  dh  orduich  iad  ceannard, 
chum  pilltinn  d'an  daorsa  san  Eiphit :  ach 
is  Dia  thusa  a  tha  ealamh  gu  maitheanas 
a  thoirt  seachad,  gràsmhor  agus  tròcair- 
each,  mall  a  chum  feirge,  agus  pailt  ann 
an  truacantas,  agus  cha  do  thrèig  thu  iad. 

18  Eadhon  an  uair  a  rinn  iad  dhoibh 
fèin  laogh  leaghta,  agus  a  thubhairt  iad, 
So  do  dhia  a  thug  a  nìos  thu  as  an  Eiphit, 
agus  a  dh'oibrich  iad  mòran  brosnachaidh  ; 

19  Gidheadh  a'd'  thruacantas  mòr  cha 
do  thrèig  thu  iad  san  fhàsach  :  cha  do 
dhealaich  am  meall  neoil  riu  san  là,  gu'u 
treòrachadh  air  an  t  slighe ;  no  am  meall 
teine  san  oidhche,  a  shoillseachadh  na 
slighe  dhoibh  air  an  imicheadh  iad. 

20  Agus  do  spiorad  maith  thug  thu 
seachad  gu'n  teagasg,  agus  do  mhana  cha 
do  chum  thu  o'ra  beul,  agus  uisge  thugthu 
dhoibh  'nan  tart. 

21  Eadhon  dà  fhichead  bliadhna  bheath- 
aich  thu  iad  san  f hàsach  :  cha  robh  dìth 
orra  :  cha  d'fhàs  an  eudach  sean,  agus  cha 
d'at  an  cosan. 

22  Agus  thug  thu  dhoibh  rìoghachdan 
agus  slòigh,  agus  roinn  thu  iad  ann  an 
cearnaibli  ;  agus  shealbhaich  iad  tìr  Shi- 
hoin,  agus  tìr  righ  Hesboin,  agus  tìr  Og 
righ  Bhasain. 

23  Agus  rinn  thu  an  clann  lìonmlior 
mar  reulta  nan  nèamh,  agus  thug  thu  iad 
do'n  tìr  mu'n  dubhairt  tliu  r'an  aithrich- 
ibh,  gu'n  rachadh  iad  a  steach  g'  a  sealbh- 
achadh. 

24  Agus  chaidh  an  clann  a  steach,  agus 
shealbhaich  iad  an  tìr,  agus  chìosnaich  thu 
rompa  luchd-àiteachaidh  na  tìre,  na  Ca- 
naanaich,  agus  thug  thu  thairis  'nan 
làimh  iad  fèin  agus  an  rìghrean,  agus 
sluagh  na  tìre,  a  dheanamh  riu  mar  bu 
mhiann  leo. 

25  Agus  ghlac  iad  bailte  daingnichte, 
agus  talamh  reamhar,  agus  shealbhaich 
iad  tighean  làn  do  gach  ni  maith,  tob- 
raiche  cladhaichte,  fìon-liosan  agus  lios- 
an-olaidh,  agus  craobhan  meas  ann  am 
pailteas :  agus  dh'ith  iad,  agus  shàsuich- 
eadh  iad,  agus  dh'fhàs  iad  reamhar,  agus 
bha  toil-inntinn  aca  ann  ad  mhòr  mhaith- 
eas-sa. 

26  Gidheadh,  bha  iad  eas-umbal,  agus 
rinn  iad  ceannairc  a'd'  aghaidh,  agus  thilg 
iad  do  lagh  air  an  cùlaobh,  agus  mharbh 
iad  t'fhàidhean  a  thug  fianuis  'nan  agh- 
aidh,  chum  am  pilltinn  a  d'ionnsuidh  ; 
agus  dh'oibrich  iad  raòran  brosnachaidh. 

27  Air  an  aobhar  sin  thug  thu  thairis 
iad  do  làimh  an  naimhdean,  a  shàraich 
iad  :  agus  ann  an  àro  an  airce  ghlaodh  iad 
riut,  agus  o  na  nèamhaibh  chuala  tu,  agus 
a'd'  mhòr  thròcair  thug  thu  dhoibh  lucìid- 
saoraidh,  a  shaor  iad  à  làimh  an  naimh- 
dean. 

28  Ach  an  uair  a  bha  fois  aca,  rinn  iad 


CAIB.  X. 


389 


olc  a  rìs  a'd'  fhianuis ;  uime  sin  dh'fhàg 
thu  iad  ann  an  làimh  an  naimhdean,  agus 
bha  uachdaranachd  aca  orra.  Gidheadh, 
an  uair  a  phill  iad  agus  a  ghlaodh  iad  riut, 
chuala  tu  o  na  nèamhaibh,  agus  shaor  thu 
iad  a'd'  rahòr  thròcair  iomadh  uair : 

29  Agus  thug  thu  fianuis  'nan  aghaidh, 
chum  an  toirt  air  an  ais  a  dh'ionnsuidh  do 
lagha :  gidheadh,  rinn  iadsan  gu  h-uaibh- 
reach,  agus  cha  d  eisd  iad  ri  t'àitheant- 
aibh,  ach  pheacaich  iad  an  aghaidh  do 
bhreitheanas,  nitlie  ma  ni  duine,  bithidh  e 
beò  annta ;  agus  tharruing  iad  air  falbh  an 
gualainu,  agus  chruaidhich  iad  am  muin- 
eal,  agus  cha  'n  èisdeadh  iad. 

30  Agus  ghiùlain  thu  leo  rè  iomadh 
bliadhna,  agus  rinn  thu  fianuis  'nan  agh- 
aidh  le  d'  spiorad  le  làimh  t'fhàidheau  :  ach 
cha  'n  èisdeadh  iad,  agus  thug  thu  thairis 
iad  do  làimh  shluagh  uan  tìr. 

31  Gidheadh  ann  ad  mhòr  thròcair  cha 
do  chuir  thu  as  doibh  gu  tur,  agus  cha  do 
thrèig  thu  iad;  oir  is  Dia  gràsmhor  agus 
tròcaireach  tliusa. 

32  A  nis  ma  ta,  O  ar  Dia-ne,  a  Dhè 
mhòir,  chumhachdaich,  agus  uamhasaich, 
a  chumas  coimliclieangal  agus  tròcair,  na 
measar  beag  a'  d'  fhianuis  an  sàrachadh 
so  uile  a  thàinig  oirnne,  air  ar  rìghribh, 
air  ar  n-uachdaranaibh,  agus  air  ar  sag- 
artaibh,  agus  air  ar  fàidhibh,  agus  air  ar 
n-aithrichibh,  agus  air  do  shluagh  uile,  o 
làithibh  rìghrean  Asiria  gu  ruig  an  là'n 
diugh. 

33  Ach  a  ta  thusa  cothromach  anns 
gach  ni  a  thàinig  oirnn ;  oir  rinn  thusa 
gu  fìrinneach,  ach  rinn  sinne  gu  h-aingidh. 

34  Cha  do  ghlèidh  ar  rìghrean,  ar 
n-uachdarain,  ar  sagairt,  no  ar  n-aithriche 
do  lagh-sa,  agus  cha  d'èisd  iad  ri  d'àith- 
eantaibh,  agus  ri  d'theisteas  leis  an  d'thug 
tbu  teisteas  'nan  aghaidh  : 

35  Oir  cha  do  rinn  iad  seirbhis  dhuit  'nan 
rìoghachd,  agus  anns  a'  mhòr  mhaith  a 
thug  thu  dhoibh,  agus  anns  an  fhearann 
fharsuinn  agus  reamhar  a  chuir  thu  fa'n 
comhair ;  agus  cha  do  phill  iad  o'n  droch 
oibribh. 

36  Feuch,  is  seirbhisich  sinn  an  diugh, 
agus  am  fearann  a  thug  thu  d'ar  n-aithrich- 
ibh  a  dh'itheadh  a  thoraidh  agus  a  inhaith, 
feuch,  is  seirbhisich  sinn  ann. 

37  Agus  is  mòr  a  thoradh  do  na  rìgh- 
ribh  a  chuir  thu  os  ar  ceann  air  son  ar 
peacanna ;  agus  a  ta  uachdarauachd  aca 
os  ceann  ar  corpa,  agus  os  ceann  ar 
sprèidhe,  a  rèir  an  toile,  agus  tha  sinn  ann 
an  àmhghar  mòr. 

38  Agus  air  son  so  uile  ni  sinn  coimh- 
cheangal  cinnteach,  agus  sgrìobhaidh  sinn 
e  ;  agus  cuiridh  ar  n-uachdarain,  ar  Lebh- 
ithich,  agus  ar  sagairt  an  seula  air. 

CAIB.  X. 
A  GUS  so  iadsan  a  chuir  an  seula  air : 
u\_   Nehemiah  an  Tirsata,  mac  Hacha- 
liah,  agus  Sedeciah, 

2  Seraiah,  Asariah,  Ieremiah, 

3  Pasur,  Amariah,  Malchiah, 

4  Hatus,  Sebaniah,  Maluch, 

5  Harim,  Meremot,  Obadiah, 

6  Daniel,  Gineton,  Baruch, 

7  Mesulam,  Abiah,  Miamin, 


8  Maasiah,  Bilgai,  Semaìah :  è'iad  sin 
na  sagairt. 

9  Agus  na  Lebhithich  ;  Iesuah  mac  Asa- 
niah,  Binui  do  mhacaibh  Henadaid,  Cad- 
miel ; 

10  Agus  am  bràithrean,  Sebaniah,  Ho- 
diah,  Celita,  Pelaiah,  Hanan, 

11  Micha,  Kehob,  Hasabiah, 

12  Sacur,  Serebiah,  Sebaniah, 

13  Hodiah,  Bani,  Beninu. 

14  Cinn  an  t  sluaigh  :  Paros,  Pahat- 
moab,  Elam,  Satu,  Bani, 

15  Buui,  Asgad,  Bebai, 

16  Adoniah,  Bigbhai,  Adin, 

17  Ater,  Hisciah,  Adsur, 

18  Hodiah,  Hasum,  Besai, 

19  Hariph,  Anatot,  Nebai, 

20  Magpias,  Mesulam,  Hesir,  i 

21  Mesesabeel,  Sadoc,  Iadua,  .'  ! 

22  Pelatiah.  Hanan,  Anaiah, 

23  Hosea,  Hananiah,  Hasub, 

24  Halohes,  Pileha,  Sobec, 

25  Rehum,  Hasabnah,  Maaseiah, 

26  Agus  Ahiah,  Hanan,  Anan, 

27  Maluch,  Harim,  Baanah. 

28  Agus  a'  chuid  eile  do'n  t-sluagh,  na 
sagairt,  na  Lebhithich,  na  dorsairean,  an 
luchd-seinn,  na  Netinich,  agus  iadsan  uile 
a  dhealaich  iad  fèin  o  shluagh  nan  tìr  a 
chum  lagha  Dhè,  am  mnài,  am  mìc,  agus 
an  nigheana,  gach  aon  aig  an  robh  eòlas 
agus  tuigse; 

29  Dhlùth-lean  iad  r'am  bràithribh,  an 
àrd  uaislean,  agus  chaidh  iad  fo  mhallach- 
adh,  agus  fo  mhionnaibh,  gluasad  ann  an 
Jagh  Dhè,  a  thugadh  seachad  le  làimh 
Mhaois  òglaich  Dhè,  agus  a  choimhead  ag- 
us  a  dheanamh  uile  àitheantan  lehobhah 
ar  Tighearn,  agus  a  bhreitheanas,  agus  a 
reachdan : 

30  Agus  nach  toir  sinn  ar  nigheana  do 
shluagh  na  tìre,  agus  nach  gabh  sinn  an 
nigheana-san  d'ar  macaibh : 

31  Agus  ma  bheir  sluagh  na  tìre  leo 
bathar,  no  biadh  air  bith  air  là  na  sàbaid, 
g'a  reiceadh,  nach  ceannaich  sinn  e  uatha 
air  an  t-sàbaid,  no  air  là  naomh :  agus  gu'n 
leig  sinn  leis  an  t -seachdamh  bliadlina,  ag- 
us  le  togail  nam  fiach  uile. 

32  Mar  an  ceudna  rinn  sinn  reachdan 
dhuinn  fèin,  an  treas  cuid  do  shecel  a  chur 
a  dh'fhiachaibh  oirnn  fèin  gach  bliadhna, 
air  son  seirbhis  tighe  ar  Dè; 

33  Air  son  an  arain  thaisbeanta,  agus 
air  son  an  tabhartais-bhìdh  ghnàthaichte, 
agus  air  son  ìobairt-loisgte  ghnàthaichte 
nan  sàbaid  agus  nan  gealach  nomha,  air 
son  nam  fèill  suidhichte,  agus  air  son  nan 
nithe  naomha,  agus  air  son  nan  ìobairt- 
pbeacaidh,  a  dheanamh  rèite  air  son  Is- 
raeil,  agus  air  son  uile  oibre  tighe  ar  Dè. 

34  Agus  thilg  sinn  croinn,  na  sagairt,  na 
Lebhitliich,  agus  an  sluagh  mu'n  tabhart- 
as-fhiodha,  chum  a  thabhairt  gu  tigh  ar 
Dè,  a  rèir  tighe  ar  n-aithriche,  air  àmann- 
aibh  suidhichte,  o  bhliadhna  gu  bliadhna, 
a  losgadh  air  altair  an  Tighearn  ar  Dè, 
mar  ata  e  sgrìohhta  anns  an  lagh : 

35  Agus  a  thabhairt  ceud-thoraidh  ar 
fearainn,  agus  ceud-thoraidh  u^e  mheas 
gach  uile  chraoibh,  o  bhliadhna  gu  bliadh- 
na,  gu  tigh  an  Tighearn  : 

36  Agus  a  thabhairt  ceud-gkin  ar  mac, 

agus  ar  n-ainmhidhean,  mar  aiae  sgrìobh- 
ta  anns  an  lagh,  agus  eeud-ghin  ar  cruidh 
agus  ar  caorach,  gu  tigh  ar  Dè,  dh'ionn- 
suidh  nan  sagart  a  fhritheileas  ann  an  tigh 
ar  Dè : 

37  Agus  gu'n  tugamaid  ceud-thoradh  ar 
taoise,  agus  ar  tabhartasan,  agus  meas  gach 
gnè  craoibhe,  fìona  agus  olaidh,  dh'ionn- 
suidh  nan  sagart,  gu  seòmraichibh  tighe  ar 
Dè;  agus  deachamh  ar  fearainn  do  na  Le- 
bhithich,  air  chor  a's  gu  faigheadh  na  Le- 
bhithich  sin  an  deaehamh  ann  an  uile 
bhailtibh  ar  treabhachais. 

38  Agus  bithidh  an  sagart  mac  Aaroin 
maille  ris  na  Lebhithich,  an  uair  a  thogas 
na  Lebliithich  an  deachamh  :  agus  bheir 
na  Lebhithich  suas  leo  deachamh  an  deach- 
aimh  gu  tigh  ar  Dè,  a  steach  do  na  seòm- 
raichibh,  do  thigh  an  ionmhais: 

39  Oir  bheir  clann  Israeil,  agus  clann 
Lebhi  leo  tabhartas  an  arbhair,  an  fhìona 
nuaidh,  agus  na  h-olaidh,  steach  do  na 
seòmraichibh,  far  am  bheii  soithichean  au 
ionaid  naoimh,  agus  na  sagairt,  [agus]  an 
luchd-frithealaidh,  agus  na  dorsairean,  ag- 
us  an  luchd-seinn.  Agus  cha  trèig  sinne 
tigh  ar  Dè. 

•  CAIB.  XI. 

AGUS  chòmhnuich  uachdarain  an 
t-sluaigh  ann  an  Ierusalem  ;  agus 
thilg  a'  chuid  eile  do'n  t-sluagh  croinn,  a 
thoirt  aoin  as  an  deichnear  a  ghabhail 
còmhnuidh  ann  an  Ierusalem  ara  baile 
naomh,  agus  gu'm  biodh  naoi  earrannan 
anns  na  bailtibh  eile. 

2  Agus  bheannaich  an  sluagh  na  daoine 
uile,  a  thairg  iad  fèin  gu  toileach  gu  còmh- 
nuidh  ghabhail  ann  an  Ierusalem. 

3  Agus  is  iad  so  cinn  na  mòr-roinne,  a 
chòmhnuich  ann  an  Ierusalem,  agus  ann 
am  bailtibh  Iudah:  ghabh  gach  aon  còmh- 
nuidh  'na  sheilbh  fèin,  'nam  bailtibh,  na 
h-Israelich,  na  sagairt,  agus  na  Lebhithich, 
agus  na  Netinich,  agus  mic  sheirbhiseach 
Sliolaimh. 

4  Agus  chòmhnuich  ann  an  Ierusalem 
doxhloinn  Iudah,  agus  do  chloinn  Bhen- 
iamin :  do  chloinn  Iudah:  Ataiah  mac 
Udsiah,  mhic  Shechariah,  mhic  Amariah, 
mhic  Shephatiah,  mhic  Mahalaleeil,  do 
chloinn  Phereis : 

*  5  Agus  Maaseiah  mac  Bharuich,  mhic 
Cholhoseh,  mhic  Hasaiah,  mhic  Adaiah, 
mhic  .Ioiarib,  mhic  Shechariah,  mhic  Shi- 
loni. 

6  Mic  Phereis  uile  a  chòmhnuich  ann 
an  Ierusalem,  ceithir  cheud  tri  fichead  ag- 
us  ochd  fir  threuna. 

7  Agus  is  iad  so  mic  Bheniamin  ;  Salu 
mac  Mhesulaim,  mhic  Ioeid,  mhic  Pheda- 
iah,  mhic  Cholaiah,  mhic  Mhaaseiah,  mhic 
Itieil,  mhic  Iesaiah. 

8  Agus  'na  dhèigh-san  Gabai,  Salai, 
naoi  ceud  fichead  agus  a  h-ochd. 

9  Agus  Ioel  mac  Shichri  'na  fhear-amh- 
airc  thairis  orra ;  agus  Iudah  mac  Shenuah 
an?dara  fear  os  ceann  a'  bhaile. 

10  Do  na  sagartaibh :  Iedaiah,  Ioiarib, 
Iachin, 

11  .Seraiah  mac  Hilciah,  mhic  Mhesu- 
laim,  mhic  Shadoic,  mhic  Mheraioit,  mhic 
Ahituib,  riaghlair  tighe  Dhè. 


12  Agus  am  bràithrean  a  rinn  obair  an 
tighe,  ochd  ceud  fichead  agus  a  dhà  :  agus 
Adaiah  mac  Ierohaim,  mhic  Phelaliah, 
mhic  Amsi,  mhic  Shechariah,  mhic  Pha- 
suir,  mhic  Mhalchiah  ; 

13  Agus  a  bhràithre,  cinn  nan  aithriche, 
dà  cheud  dà  fhichead  agus  a  dhà :  agus 
Amasai  mac  Asareeil,  mhic  Ahasai,  mhic 
Mliesilemoit,  mhic  Imeir. 

14  Agus  am  bràithrean,  fir  chomasach 
gbaisgeil,  ceud  fichead  agus  a  h-ochd  :  ag- 
us  'na  fhear-amhairc  thairis  orra  Sabdiel, 
mac  aoin  do  na  daoinibh  mòra. 

15  Agus  do  na  Lebhithich :  Semaiah 
mac  Hasuib,  mhic  Asricaim,  mhic  Hasa- 
biah,  mhic  Bhuni ; 

16  Agus  Sabetai,  agus  Iosabad,  do 
cheannaibh  nan  Lebhitheach,  os  ceann 
oibre  tighe  Dhè  o'n  leth  muigh. 

17  Agus  Mataniah  mac  Mhicha,  mhic 
Shabdi,  mhic  Asaiph,  an  ceud  fhear  a 
thòisicheadh  air  buidheachas  a  thoirt  ann 
an  urnuigh  ;  agus  Bacbuciah  an  dara/ear 
atn  measg  a  bhràithre,  agus  Abda  mac 
Shamua,  mhic  Ghalail,  mhic  Iedutuin. 

18  Na  Lebhithich  uile  anns  a'  bhaile 
naomh,  dà  cheud  ceithir  fichead  agus  a 
ceithir. 

19  Agus  na  dorsairean,  Acub,  Talmon, 
agus  am  bràithrean  a  bha  ri  faire  aig  na 
geataibh,  ceud  tri  fichead  agus  a  dhà- 
dheug. 

20  Agus  bha  chuid  eile  do  Israel,  na 
sagairt,  agus  na  Lebhithich,  ann  an  uiie 
bhailtibh  Iudah,  gach  fear  'na  sheilbh 
fèin. 

21  Ach  ghabh  na  Netinich  còmhnuidh 
ann  an  Ophel ;  agus  bha  Siha  agus  Gispa 
os  ceann  nan  Netineach. 

22  Agus  b'e  fear-amhairc  thairis  nan 
Lebhitheach  ann  an  Ierusalem  Udsi  mac 
Bhani,  mhic  Hasabiah,  mhic  Mhataniah, 
mhic  Mhicha.  'Do  mhacaibh  Asaiph, 
bha'n  luchd-seinri,  fa  chomhair  oibre  tighe 
Dhè: 

23  Oir  b'i  àithne  an  righ  mu'n  tim- 
chioll,  gu'm  biodh  cuibhroinn  àraidh  air 
son  an  luchd-seinn,  a  dhlighe  fèin  air  gach 
là. 

24  Agus  bha  Petaiah  mac  Mhesesabeeil, 
do  chloinn  Sherah  mhic  Iudah,  aig  làimh 
an  righ  anns  gach  cùis  a  thaobh  an 
t-sluaigh. 

25  Agus  a  thaobh  nam  bailte  beaga  'nam 
fearann,  chòmhnuich  cuid  do  mhaeaibh' 
ludah  ann  an  Ciriat-arba  agus  'na  bhailtibh 
beaga,  agus  ann  an  Dibon  agus  'na  bhailt- 
ibh  beaga,  agus  ann  an  Iecabseel  agus  'na 
bhailtibh  beaga, 

26  Agus  ann  an  Iesua,  agus  ann  am  Mo- 
ladah,  agus  ann  am  Bet-pelet, 

27  Agus  ann  an  Hasar-sual,  agus  ann 
am  Beer-seba  agus  'na  bhailtibh  beaga, 

28  Agus  ann  an  Siclag,  agus  ann  am 
Meconah  agus  'na  bhailtibh  beaga, 

29  Agus  ann  an  En-rimon,  agus  ann  an 
Sareah,  agus  ann  an  larmut, 

30  Sanòah,  Adulam,  agus  'nam  bailtibh 
beaga,  ann  an  Lachis  agus  'na  fhearann, 
ann  an  Asecah  agus  'na  bbailtibh  beaga. 
Agus  chòmhnuich  iad  o  Bheer-seba  gu  ruig 
gleann  Hinoim  ; 

31  Agus  mic  Bheniamin  o  Gheba,  ann 

am  Michmas,  agus  Aia,  agus  Bet-el  agus 
'na  bhailtibh  beaga, 

32  Ann  an  Anatot,  Nob,  Ananiah, 

33  Hasor,  Raraah,  Gitaim, 

34  Hadid,  Seboim,  Nebalat, 

35  Lod,  agus  Ono,  gleann  an  luchd- 
ceirde. 

16  Agus  do  na  Lebhithich  bha  roinnean, 
ann  an  Iudah,  agus  ann  am  Beniamin . 

CAIB.  XII. 

AGUS  is  iad  so  na  sagairt  agus  na  Lebh- 
ithich  a  chaidh  suas  maiìle  ri  Seruba- 
bel  mac  Shealtieil,  agus  Iesua :  Seraiah, 
Ieremiah,  Esra, 

2  Amariah,  Maluch,  Hatus, 

3  Sechaniah,  Rehum,  Meremot, 

4  Ido,  Gineto,  Abiah, 

5  Miamin,  Maadiah,  Bilgah, 

6  Semaiah,  agus  Ioiarib,  Iedaiah, 

7  Salu,  Amoc,  Hilciah,  Iedaiah :  ò'iad 
sin  cinn  nan  sagart  agus  ambràithreau  ann 
an  làithibh  Iesua. 

8  Agus  na  Lebhithich :  Iesua,  Binui, 
Cadmiel,  Serebiah,  ludah,  agus  Mataniah, 
a  bha  os  ceann  nan  laoidh-mholaidh,  e  fèin 
agus  a  bhràithrean  : 

9  Agus  Bacbuciah,  agus  Uni,  agus  am 
bràithrean,  a  bha  thall  fa'n  comhair-san 
anns  na  fairibh. 

10  Agus  ghin  Iesua  loiacim,  agus  ghin 
loiacim  Eliasib,  agus  gliin  Eliasib  loiada, 

11  Agus  ghin  loiada  Ionatan,  agus  ghin 
Ionatan  Iadua. 

12  Agus  ann  an  làithibh  loiacim  bha 
sagairt,  cinn  nan  aithriche  :  o  Slieraiah, 
Meraiah  :  o  Ieremiah,  Hananiah  : 

13  O  Esra,  Mesulam  :  o  Amariah,  Ieho- 
hanan : 

14  O  Mhelicu,  Ionatan:  o  Shechaniah, 
Ioseph  : 

15  O  Harim,  Adnah :  o  Mheraiot,  Hel- 
cai : 

16  O  Ido,  Sechariah  :  o  Ghiceton,  Me- 
sulam : 

17  O  Abiah,  Sichri :  o  Mhiamin,  ***: 
o  Mhoadiah,  Piltai : 

18  O  Bhilgah,  Samua:  o  Shemaiah,  Ie- 
honatan : 

19  O  Ioiarib,  Matenai :  o  Iedaiah,  Udsi : 

20  O  Shalai,  Calai :  o  Amoc,  Eber: 

21  O  Hilciah,  Hasabiah  :  o  Iedaiah,  Ne- 
taneel. 

22  Sgrìohhadh  sìos  na  Lebhithich  ann 
an  làithibh  Eliasib,  Ioiada,  agus  Iolianain, 
agus  Iadua,  cinn  nan  aithriche  ;  agus  na 
sagairt  gu  ruig  rìoghachadh  Dhariuis  a' 
Phersaich. 

23  Sgrìobhadh  sìos  mic  Lebhi,  cinn  nan 
aithriche,  ann  an  leabhar  nan  eachdraidh, 
gu  ruig  làithean  Iohanain  mhic  Eliasib. 

24  Agus  cinn  nan  Lebhitheacli :  Hasa- 
biah,  Serebiah,  agus  Iesua  mac  Chadmieil, 
agus  am  bràithre  thall  fa'n  comhair,  a 
mholadh  agus  a  thabhairt  buidheachais  a 
rèir  àithne  Dhaibhidh  òglaich  Dhè,  faire 
fa  chomhair  faire. 

25  Mataniah,  agus  Bacbuciah,  Obadiah, 
Mesulam,  Talmon,  Acub,  'nan  dorsairibh 
a'  coimhead  na  faire  aig  stairsneachaibh 
nan  geata. 

26  Iad  sin  ann  an  làithibh  Ioiacim  mhic 
Iesua,  mhic  Iosadaic,  agus  ann  an  làithibh 

t-sagairt,  an  sgrìobhaiche. 

27  Agus  aig  coisreagadh  halla  Ierusaleim 
dh'iarr  iad  na  Lebhithich  as  an  àitibh  uile, 
chum  an  tabhairt  gu  h-Ierusalem,  a  chum- 
ail  a'  choisreagaidh  le  h-aoibhneas,  agus  le 
breth-buidheachais,  agus  le  seinn,  le  ciom- 
balaibh,  saltairibh,  agus  le  clàrsaichibh. 

28  Agus  chruinnich  mic  an  luchd-seinn 
an  ceann  a  chèile,  araon  as  an  tìr  rèidh 
mu  thimchioll  Ierusaleim,  agus  à  bailtibh 
beaga  Netophati  ; 

29  Agus  à  tigh  Ghilgail,  agus  à  mach- 
airibli  Gheba  agus  Asmabheit ;  oir  thog  an 
luchd-seinn  bailte  beaga  dhoibh  fèin  mu 
thimchioll  Ierusaleim. 

30  Agus  ghlan  na  sagairt  agus  na  Lebh- 
ithich  iad  fèin,  agus  ghlan  iad  an  sluagh, 
agus  na  geatachan,  agus  am  balla. 

31  An  sin  thug  mi  suas  uachdarain  Iu- 
dah  air  a'  bhalla,  agus  dh'orduich  mi  dà 
chuideachd  mhòr  chum  molaidh,  agus 
gu'n  imicheadh  aon  a  dh'ionnsuidh  na 
làimhe  deise  air  a'  bhalla  gu  geata  an  aoì- 
aich : 

32  Agus  'nan  dèigh-san  chaidh  Hosa- 
iah,  agus  leth  uachdarana  ludah, 

33  Àgus  Asariah,  Esra,  agus  Mesulam, 

34  ludah,  agus  Beniamin,  agus  Sema- 
iah,  agus  Ieremiah : 

35  Agus  cuid  do  mhacaibh  nan  sagart  1e 
trompaidibh ;  Sechariah  mac  Ionatain, 
mhic  Shemaiah,  mhic  Mhataniah,  mhic 
Mhichaiah,  mhic  Shacuir,  mhic  Asaiph  ; 

36  Agus  a  bhràithre  Semaiah,  agus 
Asareel,  Milalai,  Gilalai,  Maai,  Netaneel, 
agus  Iudah,  agus  Hanani,  le  innealaibh- 
ciuil  Dhaibhidh  òglaich  Dhè,  agus  Esra  an 
sgrìobhaiche  rompa. 

37  Agus  aig  geata  an  tobair  a  bha  fa'n 
comhair,  chaidh  iad  suas  air  ceumaibh 
baile  Dhaibhidh,  aig  dol  suas  a'  blialla,  os 
ceann  tighe  Dhaibhidh,  gu  ruig  geata  an 
uisge  a  làimh  na  h-àirde  'n  ear. 

38  Agus  dh'imich  a'  chuideachd  eile  a 
bha  chum  molaidh  thall  fa'n  comhair,  ag- 
us  mise  'nan  dèigh,  agus  leth  an  t-sluaigh 
air  a*  bhalla,  o  thaobh  shuas  tùir  nan 
àmhuinn  gu  ruig  am  balla  leathan  ; 

39  Agus  o  thaobh  shuas  geata  Ephraim, 
agus  os  ceann  an  t-sean  gheata,  agus  os 
ceann  geata  an  èisg,  agus  tùir  Hananeeil 
agus  tùir  Mheah,  gu  ruig  geata  nan  caor- 
ach ;  agus  sheas  ìad  ann  an  geata  a' 
phrìosain 

40  An  sin  sheas  an  dà  chuideachd  a  bha 
chum  raolaidh  ann  an  tigh  Dhè,  agus 
mise  agus  leth  nan  riaghlair  maille  rium  : 

41  Agus  na  sa^airt,  Eliacim,  Maaseiaii 
Miniamin,  Miciiaiah,  Elioenai,  Sechariah, 
Hananiah  le  trompaidibh ; 

42  Agus  Maaseiah,  agus  Semaiah,  agus 
Eleasar,  agus  Udsi,  agus  Iehohanan,  agus 
Malchiah,  agus  Elam,  agus  Eser :  agus 
sheinn  an  luchd-seinn  gu  h-àrd,  agus  Ies- 
raiah  'na  fhear-amhairc  thairis  orra. 

43  Agus  dh  ìobair  iad  air  an  là  sin  ìob- 
airtean  mòra,  agus  rinn  iad  gairdeachas  - 
oir  thug  Dia  orra  gairdeachas  a  dheanamh 
le  h-aoibhneas  mòr :  rinn  na  mnài  mar 
an  ceudna  agus  a'  chlann  gairdeachas 
agus  chualas  gairdeachas  Ierusaleim  an 

44  Agus  shuidhicheadh  air  an  là  cheud- 
na  daoine  os  ceann  nan  seòmar  air  son  nan 
ionmhas,  air  son  nan  tabhartas,  air  son  nan 
ceud  thoradh,  agus  air  son  nan  deachamh, 
chum  gu'n  cruinnicheadh  iad  annta  à  ach- 
annaibh  nam  bailte  cuibhrionnan  an  lagha 
do  na  sagairt  agus  do  na  Lebhithich  :  oir 
bha  aoibhneas  air  Iudah  air  son  nan  sag- 
art  agus  air  son  nan  Lebhitheach  a  bha  a' 
feitheamh. 

45  Agus  choimhid  iad  faire  an  Dè,  agus 
faire  a'  ghlanaidh,  araon  an  luchd-seinn 
agns  na  dor-airean,  a  rèir  àithne  Dhaibh- 
idh  agus  Sholaimh  a  mhic  : 

46  Oir  ann  an  làithibh  Dhaibhidh  agus 
Asaiph  o  sliean  bha  cinn  ann  air  an  luchd- 
seinn,  agus  air  na  laoidhibh  molaidh  agus 
buidheachais  do  Dhia. 

47  Agus  thug  lsrael  uile  seachad  ann  an 
làithibh  Sherubabeil,  agus  ann  an  làithibh 
Nehemiah,  cuibhrionnan  an  luchd-seinn 
agus  nan  dorsair,  dlighe  gach  là  air  a  là 
fèin  ;  agus  naomliaich  iad  nithe  do  na  Le- 
bhithich  ;  agus  naomhaich  na  Lebhithich 
do  chloinn  Aaroiu. 

CAIB.  XIII. 

AIR  an  là  sin  leughadh  ann  an  leahhar 
Mhaois  ann  an  èisdeachd  au  t-sluaigh, 
agus  fhuaradh  sgrìobhta  ann,  nach  tigeadh 
an  t-Amonach  agus  am  Moabach  a  steach 
do  choimhthional  Dhè  gu  bràth  ; 

2  A  chionn  nach  do  choinnich  iad  clann 
Israeil  le  h  aran  agus  le  h-uisge,  agus  gu'n 
do  thuarasdalaich  iad  Balaam  'nan  agh- 
aidh  chum  am  mallachadh  :  ach  thionn- 
daidh  ar  Dia  am  mallachadh  gu  beannach- 
adh. 

3  A  nis  an  uair  a  chual'  iad  an  lagh, 
dhealaich  iad  an  sluagh  measgta  uile  o  Is- 
rael. 

4  Agus  roimhe  so  bha  aig  Eliasib  an  sag- 
art,  a  chuireadh  os  ceann  seòmair  tighe  ar 
Dè,  cleamhnas  ri  Tobiah. 

5  Agus  rinn  e  dha  seòmar  mòr,  far  an 
robh  iad  roimhe  a'  cur  an  tabhartais-bhìdh, 
na  tùise,  agus  nan  soitheach,  agus  deach- 
aimh  an  arbhair,  an  fhìona  nuaidh,  agus 
na  h-olaidh,  (a  dh'orduicheadh  do  na 
Lebhithich,  agus  do'n  luchd-seinn,  agus  do 
na  dorsairibh,)  agus  tahhartais  nan  sagart. 

6  Ach  an  uair  a  thachair  so  uile  cha 
robh  mise  ann  an  Ierusalem ;  oir  anns  an 
dara  bliadhna  deuerthar  fhichead  do  Artac- 
sercses  righ  Bhabiloin,  thàinig  mi  dh'ionn- 
suidh  an  righ,  agus  an  dèigh  làithean  àr- 
aidh  fhuair  mi  mo  chead  o'n  righ  : 

7  Agus  thàinig  rai  gu  h-Ierusalem,  ag- 
us  thuig  mi  an  t-olc  a  rinn  Eliasib  air  son 
Thobiah,  seòmar  a  dheanamh  dha  ann  an 
cùirtibh  tighe  Dhè. 

8  Agus  ghabh  mi  gu  ro-olc  e ;  agus 
thilg  mi  uile  airneis-tighe  Thobiah  mach 
as  an  t-seòmar.  . 

9  Agus  dh'àithn  mi,  agus  ghlan  ìad  na 
seòmraichean  :  agus  thug  mi  air  an  ais  an 
sin  soithichean  tighe  Dhè,  an  tabhartas- 
bìdh  agus  an  tùis. 

10  Agus  dh'aithnich  mi  nach  dthugadh 
seachad  cuibhrionnan  nan  Lebhitheach ; 
oir  theich  na  Lebhithich  agus  an  luchd- 
seinn  a  rinn  an  obair,  gach  duine  a  dh'- 
ionnsuidh  'fhearainn  fèin. 


11  Agus  thug  mi  achmhasan  do  na  riagh 
lairibh,  agus  thubhairt  mi,  C'ar  son  i 
thrèigeadh  tigh  Dhè?  Agus  chruinnic) 
mi  iad  ri  chèile,  agus  shuidliich  mi  iad  'nai 
àit. 

12  Agus  thug  Iudah  uile  deachamh  ai 
arbhair,  agus  an  fhìona  nuaidh,  agus  n, 
h-olaidh  a  steach  do  na  h-ionmhasaibh. 

13  Agus  chuir  mi  luchd-eoirahid  o 
ceann  nan  ionmhas,  Seleraiah  an  sagart 
agus  Sadoc  an  sgrìobhaiche ;  agus  do  n: 
Lebhithich,  Pedaiah  ;  agus  làimh  rin-sai 

|  Hanan  mac  Sliacuir,  mhic  Mhataniah 
|  oir  mheasadh  fìrinneach  iad,  agus  bht 
!  orra-san  roinn  air  am  bràithribh. 

14  Cuimhnich  orm,  O  mo  Dhia,  air  soi 
so,  agus  na  cuir  as  do  shealladh  modheadl 
ghnìomharan  a  rinn  mi  a  thaobh  tighe  m< 
Dhè  agus  a  thaobh  'fhairean. 

15  Anns  na  làithibh  sin  cliunnaic  mi  ani 
an  ludah  daoine  a'  saltairt  fhìon-amar  ai 
an  t-sàbaid,  agus  a'  toirt  a  stigh  sguab,  ag 
ns  a'  cur  luchd  air  asalaibh  ;  agus  mar  ai 
ceudna  fìon,  fìon-dbearcan,  agus  fìgean 
agus  gach  gnè  eallaich,  a  thug  iad  a  stigl 
do  h-Ierusalem  air  là  na  sàbaid:  agui 
tlmg  mi  fianuis  'nan  aghaidh  air  an  là  aii 
an  do  reic  iad  biadh. 

16  Ghabh  mar  an  ceudna  Tìoraicl 
còmhnuidh  ann,  a  thug  a  stigh  iasg  agus 
gach  gnè  bathair ;  agus  reic  iad  air  at 
t-sàbaid  ri  clann  Iudah,  agus  ann  an  leru 
salem. 

17  Agus  thug  mi  achmhasan  do  àrduais- 
libh  Iudah,  agus  thubhairt  mi  riu,  Ciod  ar 
ni  olc  so  a  tha  sibh  a'  deanamh,  agus  sibr 
a'  briseadh  là  na  sàbaid  ? 

18  Nach  d'rinn  bhur  n-aithriche  mai 
so,  agus  naeh  d'thug  ar  Dia  an  t-olc  sc 
uile  oirnne,  agus  air  a'  bhaile  so  ?  agus  tha 
sibhse  a'  toirt  tuilleadh  feirge  air  Israe! 
leis  an  t-sàbaid  a  bliriseadh. 

19  Agus  au  uair  a  thòisich  geatachar 
Ierusaleim  air  a  bhi  dorcha  roimh  'n  t-sàb- 
aid,  dh'àithn  mi,  agus  dhruideadh  na 
comhlachan  ;  agus  dh'àithn  mi  nach  bith- 
eadh  iad  air  am  fosgladh  gus  an  dèigh  na 
sàbaid  :  agus  cuid  do  m'òglachaibh  shuidh- 
icli  mi  aig  na  geataibh,  chum  nach  tig- 
eadh  eallach  a  stigh  air  là  na  sàbaid. 

20  Agus  ghabh  na  ceannaicheau,  agus 
luchd-reicidh  gach  gnè  bathair,  tàmh  an: 
taobh  a  muigh  do  Ierusalem  uair  no  dhà. 

21  Agus  thug  mi  fianuis  'nan  aghaidh. 
agus  thubhairt  mi  riu,  C'ar  son  a  tha  sibh 
a'  gabhail  tàimh  fa  chomhair  a'  bhalla: 
ma  ni  sibh  a  rìs  e,  leagaidh  mi  làmh  oirbh. 
O'n  àm  sin  cha  d'thàinig  iad  tuilleadh  air 
an  t-sàbaid. 

22  Agus  dh'àithn  mi  do  na  Lebhithich. 
a  bha  'gan  glanadh  fèin,  agus  a  thàinig  a 
ghleidheadh  nan  geata,  gu'n  naomhaich- 
eadh  iad  là  na  sàbaid.  Cuimhnich  orm,  O 
mo  Dhia,  thaobh  so  mar  an  ceudna,  agus 
caomhain  mi  a  rèir  meud  do  thròcair. 

23  Mar  an  ceudna  anns  na  làithibh  sin 
chunnaic  mi  Iudhaich  a  phòs  mnài  do  As- 
dod,  do  Amon,  agus  do  Mhoab. 

24  Agus  labhair  an  clann  leth  ann  an 
cainnt  Asdoid,  agus  cha  b'urrainn  iad 
labhairt  ann  an  cainnt  nan  Iudhach,  ach 
a  rèir  cainnte  an  dà  shluaigh. 

25  Agus  thug  mi  achmhasan  dhoibh 

agus  mhallaich  rai  iad,  agus  bhuail  mi 
cuid  diubh,  agus  spìon  mi  dliiubh  am  falt, 
agus  thug  >ni  orra  mhionnachadh  air  Dia, 
nach  tugadh  iad  an  nigheana  d'am  mac- 
aibh-san,  agus  nach  gabhadh  iad  an  nigh- 
eana-san  d'am  macaibh,  no  dhoibh  fèin. 

26  Leis  na  nithibh  sin  nach  do  pheac- 
aich  Solamh  righ  Israeil?  gidheadh  ara 
measg  mhòrain  chinneach  cha  robh  righ 
ann  cosmhuil  ris,  a  bha  air  a  ghràdhach- 
adh  le  'Dhia,  agus  arinu  Dia  'na  righ  air 
Israel  uile  :  ach  thug;  mnài  choimheach 
air-san  fèin  peacachadh. 

27  An  èisu  sinn  ribh  ma  ta  gus  an  t-olc 
mòr  so  uile  a  dheanamh,  gu  peacachadh 
an  aghaidh  ar  Dè,  le  mnài  choimheach  a 
phòsadh  ? 


28  Agus  bha  aon  do  mhacaibh  Ioiada, 
mhic  Eliasib  an  àrd-shagairt,  'na  chliamh- 
uin  aig  Sanbalat  an  t-Horonach  :  uime  sin 
dh'fhògair  mi  uam  e. 

29  Cuimhnich  orra,  O  mo  Dhia,  chionn 
gu'n  do  thruaili  iad  an  t-sagartachd,  agus 
coimhcheangal  na  sagartachd  agus  nan 
Lebhitheach. 

30  Mar  so  ghlan  mi  iad  o  gach  coig- 
reach,  agus  dh'orduich  mi  fairean  nan 
sagart  agus  nan  Lebhitheach,  gach  aon  'na 
ghnothuch  fèin  : 

31  Agus  air  son  nan  tabhartas-fiodha, 
aig  àmannaibh  suidhichte,  air  son  nan 
ceud  thoradh.  Cuimhnich  orm,  O  mo 
Dhia,  chum  maith. 

ANIS  ann  an  iàithibh  Ahasueruis,  (is  e 
so  an  t-Ahasuerus  a  rìghich  o  India 
gu  ruig  Eliopia,  os  ceann  ceud  agus  seachd 
thar  fhichead  mòr  roinn  ;) 

2  Anns  na  làithibh  sin,  an  uair  a  shuidh 
righ  Ahasuerus  air  righ-chaithir  a  rìogh- 
achd,  a  bha  ann  au  Susan  au  lùchairt ; 

3  Anns  an  treas  bliadhna  d'a  rìoghach- 
adh,  rinn  e  fleadh  d'a  uachdarain  uile,  agus 
d'a  sheirbhisich ;  agus  cumhachd  Phersia 
agus  Mhedia,  àrd  uaislean  agus  uachdar- 
ain  nam  mòr-roinn  'na  làthair ; 

4  An  uair  a  nochd  e  saoibhreas  a  rìogh- 
achd  ghlòrmhoir,  agus  urram  a  mhòrachd 
òirdheirc,  rè  ceud  agus  ceithir  fichead  là. 

5  Agus  au  uair  a  chrìochnaicheadh  na 
làithe  sin,  rinn  an  righ  do'n  t-sluagh  uile 
a  bha  làthair  ann  au  Susan  an  lùchairt, 
eadar  rahòr  agus  bheag,  fleadh  sheachd 
làithean,  aun  an  cùirt  lios  tighe  an  righ. 

6  Bha  na  cùirteine  geal,  uaine,  agus 
gorm  air  an  crochadh  le  cordaibh  do  anart 
grinn  agus  do  chorcur,  air  failbheagaibli 
airgid,  agus  puist  raarmoir :  na  leabaiche 
do  òr  agus  do  airgiod,  air  leac-urlar  do 
mharmor  dearg,  agus  gorm,  agus  geal,  ag- 
us  dubh. 

7  Agus  thug  iad  deoch  seachad  ann  an 
soithichibh  òir,  agus  na  soithichean  ea-cos- 
mhuil  r'a  chèile,  agus  fìon  rìoghail  ann 
am  pailteas,  mar  a  tliigeadh  do'n  righ. 

8  Agus  bha  'u  t-òl  a  rèir  an  lagha,  gun 
neach  ann  a  dh'èignicheadh  ;  oir  mar  sin 
dh'àithn  an  righ  do  uile  dhaoinibh  mòra  a 
thighe,  gu'n  deanadh  iad  mar  a  b'àill  leis 
gach  duine. 

9  Mar  an  ceudna  rinn  Bhasti  a'  bain- 
righinn  fleadh  do  na  mnaibh  anns  an  tigh 
rìoghail  a  bhuineadh  do  righ  Ahasuerus. 

10  Air  an  t-seachdamh  là,  'nuair  a  bha 
cridhe  an  righ  subhach  le  fion,  dh'àithn  e 
do  Mhehuman,  do  Bhista,  do  Harbona,  do 
Bhigta,  agus  do  Abagta,  do  Shetar,  agus 
do  Charcas,  na  seachd  caillteanaich  a 


fhritheil  ann  an  làthair  an  righ  Ahasuer- 
uis, 

11  Bhasti  a'  bhan-righinn  a  thoirt  an 
Jàthair  au  righ  leis  a'  chrùn  rìoghail,  a 
nochdadh  do'n  t-sluagh  agus  do  na  h-uachd- 
aranaibh  a  sgèimhe  ;  oir  bha  i  maiseach  ri 
amharc  oirre. 

12  Ach  dhiùlt  a'  bhan-righinn  Bhasti 
teachd  air  àithne  an  righ  a  tliug  e  seachad 
le  làimh  nan  caillteanach :  agùs  bha  corr- 
uich  mhòr  air  an  righ,  agus  las  'fhearg  an 
taobh  a  stigh  dheth. 

13  An  sin  thubhairt  an  righ  ris  na  daoine 
glice,  d'am  b'aithne  na  h-aimsirean,  (oir 
b'e  sin  gnàth  an  righ  d'an  taobh-san  uile  a 
bha  eòlach  air  lagh  agus  breitheauas ; 

14  Agus  làimh  ris  bha  Carsena,  Setar, 
Admata,  Tarsis,  Meres,  Marsena  [agus] 
Memucan,  seachd  uachdarain  Phersia,  ag- 
us  Mhedia,  a  bha  faicinn  gnùise  an  righ, 
agus  a  shuidh  air  thoiseach  san  rìogh- 
achd,) 

15  A  rèir  an  lagha  ciod  a  ni  sinn  ris  a' 
bhan-righinn  Bhasti,  a  chionn  nach  d'rinrt 
i  iarrtus  an  righ  Ahasueruis  le  làimh  nan 
caillteanach  ? 

16  Agus  thubhairt  Memucan  an  làthair 
an  righ  agus  nan  uachdaran,  Cha'n  ann 
air  an  righ  a  mhàin,  a  rinn  Bhasti  a'  bhan- 
righinn  eucoir,  ach  mar  an  ceudna  air  na 
h  uachdaranaibh  uile,  agus  air  an  t-sluagh 
uile,  a  tha  ann  an  uile  mhòr-roinnibh  righ 
Ahasueruis  : 

17  Oir  thèid  gnìomh  na  ban-righinn  a 
mach  a  dh'ionnsuidh  nam  ban  uile,  air 
chor  as  gu'n  dean  iad  tàir  air  am  fir  'nan 
sùilibh,  'nuair  a  their  iad,  Dh'àithn  an 
righ  Ahasuerus  a'  hhan-righinn  Bhasti  a 
thoirt  a  steach  'na  làthair,  ach  cha  d'thài- 
nig  i. 

18  Mar  an  ceudna  air  an  là'n  diugh  their 
bain-tighearnan  Phersia  agus  Mhedia,  a 
chluinneas  mu  ghniomh  na  ban-righinn, 
ri  uile  uachdaranaibh  an  righ :  mar  so 
èiridh  suas  pailteas  tàire  agus  feirge. 

19  Ma's  maith  leis  an  righ,  thigeadh 
àithne  rìoghail  a  mach  uaith,  agus  sgrìobh- 
ar  i  am  measg  laghanna  nam  Persach  ag- 
us  nam  Medach,  chum  nach  atharraichear 
i,  Nach  tig  Bhasti  ni's  mò  an  làthair  an 
righ  Ahasueruis,  agus  gu'n  toir  an  righ  a 
h-inbhe  rìoghail  do  mhnaoi  eile  a's  fearr 
na  ise. 

20  Agus  an  uair  a  chluinnear  àithne  an 
righ  a  hheir  e  seachad  air  feadh  a  rìogh- 
achd  uile,  (oir  tha  i  mòr,)  bheir  na  mnài 
uile  urram  d'am  fearaibh,  eadar  mhòr  ag- 
us  bheag. 

21  Agus  tliaitinn  am  focal  ris  an  righ 
agus  r'a  uachdaranaibh  ;  agus  riun  an  righ 
a  rèir  focail  Mbemucain  : 

22  Agus  chuir  e  litrichean  a  dh'ionn- 
suidh  uile  mhòr  roinnean  an  righ,  dh'- 
ionnsuidh  gach  mòr-roinne  a  rèir  a 
sgriobliaidh,  agus  a  dh'ionnsuidh  gach 
-sluaigh  a  rèir  an  cànain,  gu  m  bitheadh 
gach  fear  'na  uachdaran  'na  thigh  fèin; 
agus  gu'm  biodh  so  air  fhoillseachadh  a 
reir  cànain  gach  sluaigh. 

CAIB.  II. 

AN  DEIGH  nan  nithe  sin,  an  uair  a 
thraogh  foar^  an  righ  Ahasueruis, 
cliuimhuicli  e  air  Bhasti,  agus  na  rinn  i, 
agus  na  dh  aithnearìh  'na  h-aghaidh. 

2  An  sin  thubhairt  òglaich  an  righ  a 
fhritheil  da,  Iarrar  do'n  righ  òighean  òga 
sgiamhach  : 

3  Agus  orduicheadh  an  righ  luchd-riagh- 
laidh  ann  an  uile  mhòr-roinnibh  a  rìogh- 
achd,  agus  cruinnicheadh  iad  na  h-òighean 
òga  sgiamhach  uile  gu  Susan  an  lùchairt, 
gu  tigh  nam  ban,  fuirìh  làimh  Hegai, 
chaillteanach  an  righ,  fhir-ghleidhidh 
nam  ban  ;  agus  thugar  dhoibh  na  nithe  air 
son  an  glanaidh. 

4  Agus  bitheadh  an  òigh  a  thaitneas  ris 
an  righ,  'na  ban-righinn  an  àite  Bhasti. 
Agus  thaitinn  an  ni  ris  an  righ,  agus  rinn 
e  mar  sin. 

5  Bha  Iudhach  àraidh  ann  an  Susan  an 
lùchairt,  d'am  /;'ainm  Mordecai,  raac  Iair, 
mhic  Shimei,  mhic  Chis,  duine  do  Bhen- 
iamin, 

6  A  thugadh  air  falbh  o  lerusalem  leis  a' 
bhraighrìeanas  a  thugadh  air  falbh  maille 
ri  Ieconiah  righ  Iudah,  a  thug  Nebuchad- 
nesar  righ  Bhabiloin  air  falbh. 

7  Agus  dh'àraich  e  Hadasah,  (b'i  sin  Es- 
ter,)  nighean  bràthar-'athar,  oir  cha  robh 
athair  no  màthair  aice ;  agus  bha'%  òigh 
maiseach  'ua  cruth,  agus  sgiamhach  'na 
gnùis :  agus  an  uair  a  dh'eug  a  h-athair 
agus  a  màthair,  ghabh  Mordecai  d'a  ionn- 
suidh  i  mar  a  nighean  fèin. 

8  Agus  an  uair  a  chualas  àithne  an  righ 
agus  'ordugìi,  agus  an  uair  a  chruinnich- 
eadh  iomadh  òigh  gu  Susan  an  lùchairt, 
gu  bhi  fuirìh  làimh  Hegai,  thugadh  Ester 
mar  an  ceudna  gu  tigh  an  rigb,  gu  bhi 
fuidh  làimli  Hegai,  ihir-ghleidlùdh  nam 
ban. 

9  Agus  thàitiun  an  òigh  ris,  agus  fhuair 
i  caoimhneas  'na  làthair,  agus  rinn  e  deifir 
gus  a  nithe  air  son  glauaidh,  agus  na 
bhuineadh  dh'i,  a  thabhairt  d'a  h-ionn- 
suidh,  agus  gu  seacbd  maighdeanan  iom- 
chuidh  a  tliabhairt  d  i  à  tigh  an  righ ;  agus 


chuir  e  i  fèin  agu3  a  maighdeanan  do'n  àit 
a  b'thearr  do  thigh  nam  ban. 

10  Cha  d'innis  Ester  a  sluagh,  no  a  luchd- 
dàimh ;  oir  dh'àithn  Mordecai  dh'i  gun 
innseadh. 

11  Agus  gach  là  bha  Mordecai  ag  im- 
eachd  fa  chomhair  cùirte  tighe  nam  ban,  a 
dh'fhiosracliadh  cionnus  a  bha  Ester,  ag- 
us  ciod  a  dh'èireadh  dh'i. 

12  Agus  an  uair  a  thàinig  àm  gach 
òighe  gu  dol  a  steach  a  dh'ionnsuidh  an' 
righ  Ahasueruis,  an  dèigh  dh'i  bhi  dà 
mliìos  dheug  a  rèir  gnàtha  nam  ban,  (oir 
mar  sin  choimhlionadh  làithean  an  glan- 
aidh,  sè  mìosan  le  h-oladh  mirr,  agus  sè 
mìosan  le  luibhibh  cùbhraidh,  agus  le 
nithibh  eile  chum  glanaidh  nam  baD,) 

13  An  sin  mar  so  thàinig  gach  òigh  a 
dh'ionnsuidh  an  righ  :  gach  ni  a  dh'iarr  i 
thugadh  dh'i  gu  dola  steach  leatha  à  tigh 
nam  ban  gu  tigh  an  righ. 

14  Air  feasgar  chaidh  i  steach,  agus  sa' 
mhaduinn  phill  i  gu  dara  tigh  nam  ban, 
fuidh  làirah  Shaasgais,  chaillteanaich  an 
righ,  fhir-ghleidhidh  nan  coimhleabach  : 
cha  d'thàinig  i  steach  tuilleadh  a  tìh'ionn- 
suidh  au  righ,  mar  do  gbabh  an  righ  tlachd 
dh'i,  agus  gu'n  do  ghairmeadh  i  air  a 
h-ainm. 

15  Agus  an  uair  a  thàinig  àm  Esteir, 
nighean  Abibai),  bràthar-athar  Mhordecai, 
(a  ghabh  d'a  ionnsuidh  i  rcar  a  nighean 
fèin,)  gu  dol  a  steach  a  dh'ionnsuidh  an 
righ.  cha  d  iarr  i  ni  air  bith  ach  na  dh'or- 
duich  Hegai,  caillteanach  an  righ,  fear- 
gleidhidh  nam  ban :  agus  fhuair  Ester 
gean-maith  'nan  sùilibh-san  uile  a  dh'- 
amhairc  oirre. 

16  Agus  thugadh  Ester  a  dli'ionnsuidh  an 
righ  Ahasueruis,  a  dh'ionnsuidh  a  thighe 
rìoghail,  anns  an  deicheamh  mìos,  (is  e  sin 
mìos  Thebeit,)  anns  an  t-seachdamh 
bliadhna  d'a  rìoghachadh. 

17  Agus  ghràdhaich  an  righ  Ester  os 
ceann  nara  ban  uile,  agus  fhuair  i  gean- 
maith  agus  caoimhneas  'na  làthair  os  ceann 
nan  òighean  uile ;  agus  chuir  e  an  crùn 
rìoghail  air  a  ceann,  agus  rinn  e  'ua  ban- 
righinn  i  au  àite  Bhasti. 

18  An  sin  rinn  an  righ  fieadh  mòr  d'a 
uachdaranaibh  uile  agus  d'a  sheirbhisicb, 
fieadh  Esteir ;  agus  thug  e  saorsa  do  na 
mòr  roinnibh,  agus  thug  e  seachad  tiodh- 
lacan,  mar  bu  chubhaidh  do'n  righ. 

19  Agus  an  uair  a  chruinnicheadh  na 
h-òighean  au  dara  uair,  an  sin  shuidh  Mor- 
decai  anu  an  geata  an  righ. 

20  Cha  d'innis  Ester  fathast  a  luchd- 
dàimh,  no  a  sluagh,  mar  a  dh'àithn  Mor- 
decai  dh'i ;  oir  rinn  Ester  iarrtus  Mhorde- 
cai,  mar  a  rinn  i  'nuair  a  dh'àraicheadh  i 
maille  ris. 

21  Anns  na  làithibh  sin,  an  uair  a  bha 
Mordecai  'na  shuidhe  ann  an  geata  an 
righ,  bha  fearg  air  Bigtan  agus  Teres. 
dithis  rìo  chaillteanaich  an  righ,  dhiubh- 
san  a  bha  coinahead  an  doruis,  agus  dh'- 
iarr  iad  làmh  a  chur  anns  an  righ  Aha- 
suerus. 

22  Agus  fhuair  Mordecai  fios  air  an  ni 
sin,  agus  dh'innis  se  e  do  Ester  a'  bhan- 
righinu  ;  agus  dh'innis  Ester  e  do'n  righ 
ann  an  ainm  Mhordecai. 

23   Agus  rannsaicheadh  an  ni,   agus  I 
fhuaradn  a  raach  e,  agus  chrochadh  suas 
iad  le  ehèile  air  crann  :  agus  sgrìobhadh  e 
ann  an  leabhar  nan  eachdraidh  am  tianuis 
an  righ. 

CAIB.  III. 

AN  DKIGH  nan  nithe  sin  rinn  an  righ 
Ahasuerus  Haman,  mac  Hamedata 
an  Agagaich,  'na  dhuine  mòr,  agus  dh'- 
àrdaich  se  e,  agus  chuir  e  aite-suidhe  os 
ceann  nan  uachdaran  uile  a  bka  maille  ris. 

2  Agus  chrom  na  seirbhisich  uile  a  bha 
ann  an  geata  au  righ  iad  fèin,  agus  thug 
iad  urram  do  Haman,  oir  dh'àithn  an  righ 
mar  sin  d'a  thaobh  ;  ach  cha  do  chrom 
Mordecai  e  fèin,  agus  cha  d'thug  e  urram 
dha. 

3  Agus  thubhairt  seirbhisich  an  righ,  a 
bha  ann  an  geata  an  righ,  ri  Mordecai, 
C'ar  sou  a  tha  thu  a'  briseadh  àithne  an 
righ  ? 

4  Agus  an  uair  a  labhair  iad  ris  là'n 
dèigh  là,  agus  nach  d'èisd  e  riu,  an  sin 
dh'innis  iad  e  do  Haman,  a  dh'fheuchainn 
an  seasadh  briathra  Mhordecai ;  oir  dh'- 
innis  e  dhoibh  gu'm  //Iudhach  e. 

5  Agus  chunnaic  Haman  nach  do  chrom 
Mordecai  e  fèin,  agus  nach  d'thug  e  urram 
dha,  agus  blia  Hainan  làn  feirge. 

6  Agns  cha  b't'hiù  leis  làmh  a  chur  ann 
am  Mordecai  'na  aonar,  oir  nochd  iad  da 
sluagh  Mhordecai  ;  uiuie  sin  dh'iarr  Ha- 
man  na  h-ludhaich  uile  sgrios  a  bha  ann 
an  uile  rìoghachd  Aliasueruis,  sluagh 
Mhordecai. 

7  Anns  a'  cheud  mhìos,  (is  e  sin  mìos 
Nisain,)  anns  an  dara  bliadhna  deug  do 
righ  Ahasuerus,  thilgeadh  Pur,  is  e  sin  an 
crannchur,  an  làthair  Hamain,  o  là  gu  ià, 
agus  o  mhìos  gu  mìos,  gus  an  dara  mìos 
deug,  is  e  sin  mìos  Adair. 

8  Agus  thubhairt  Haman  ri  righ  Aha- 
suerus,  Tha  sluagh  àraidh  ann  air  an 
sgaoileadh  agus  air  an  roinn  am  measg  an 
t-sluaigh  ann  an  uile  mhòr-roinnibh  do 
rìoghachd,  agus  tha  laghanna  air  leth  aca 
seach  gach  sluagh,  agus  cha  'n'eil  iad  a' 
coimhead  laghacna  an  righ  ;  uime  sin  cha 
'n'eil  e  air  son  leas  an  righ  am  fulang. 

9  Ma's  toil  leis  an  righ,  sgrìobhar  gu'm 
bi  iad  air  an  sgrios,  agus  ìocaidh  mise 
deich  mìle  tàlann  airgid  d'an  làimh-san  a 
ni  an  gnothuch,  chum  a  thabhairt  do  ion- 
mhasaibh  an  righ. 

10  Agus  thug  an  righ  'fhàinne  bhàrr  a 
làimhe,  agus  thug  se  e  do  Haman,  mac 
Hamedata  an  Agagaich,  nàmhaid  nan 
Iudhach. 

11  Agus  thuhliairt  an  righ  ri  Haman, 
Tha'a  t-airgiod  air  a  thabhairt  duit,  agus 
an  sluagh,  a  dheanamh  riu  mar  is  àill  leat. 

12  Agus  ghairmeadh  sgrìobhaichean  an 
righ  air  an  treas  ]à  deug  do'n  cheud  mhìos, 
agus  sgrìobhadh,  a  rèir  gaeh  ni  a  dh'àithu 
Haman,  chum  àrd  riaghlairean  an  righ, 
agus  a  chum  nan  uachdaran  a  bha  os 
ceann  gach  mòr-roinne,  agus  a  chum 
cheann-feadhna  gach  sluaigli,  chum  gaeh 
mòr-roinne  a  rèir  an  sgrìobhaidh,  agus  a 
chum  gach  sluaigh  a  rèir  an  cànain :  ann 
an  ainm  an  righ  Ahasueruis  sgrìobhadh  e, 
agus  sheulaicheadh  e  le  fàinne  an  righ. 


13  Agus  chuireadh  nalitrichean  leìàimh 
ghillean-ruithe  gu  uile  mhòr-roinnibh  au 
righ,  a  sgrios,  a  mharbhadh,  agus  a  chur 
as  do  na  hTudhaieh  uile,  eadar  òg  agus 
shean,  chlo'inn  bhig  agus  mhnaibh,  anu 
an  aon  là,  air  au  treas  là  deug  do'n  dara 
mìos  deug,  (is  e  sin  mìos  Adair,)  agus  am 
feudail  a  thogail  mar  chreich. 

14  B'e  dùblachadh  an  sgrìobhaidh,  Gu'n 
tugta  àithne  seachad  anns  gach  mòr-roinn, 
air  a  foillseachadli  do  gach  sluagh,  iad  a 
bhi  deas  fa  chomhair  an  là  sin. 

15  Chaidh  na  gillean  ruithe  a  maeh,  air 
an  greasadh  le  h-àithne  an  righ  ;  agus 
thugadli  an  t-ordugh  seachad  ann  a»  Su- 
san  an  lùchairt :  agus  shuidh  an  righ  agus 
Haman  sìos  a  dh'òl ;  ach  bha'm  baile  Su- 
san  fo  amhluadh. 

CAIB.  IV. 

AN  UAIR  a  dh'aithnich  Mordecai  gach 
ni  a  rinneadh,  reub  e  'eudach,  agus 
chuir  e  saic-eudach  air  agus  luaithre,  agus 
chaidh  e  mach  gu  meadhon  a'  bhaile, 
agus  ghlaodh  e  le  glaodh  àrd  agus  searbh. 

2  Agus  thàinig  e  eadhon  fa  chomhair 
geata  an  righ  :  oir  cha'n  fheudadh  neach 
air  bith  dol  a  stigh  do  gheata  an  righ  le 
saic-eudach  air. 

3  Agus  auns  gach  uile  mhòr-roinn  d'an 
d'thàinig  focal  an  righ  agus  'ordugh,  bha 
bròn  mòr  am  measg  nan  Iudhach,  agns 
trasgadh,  agus  gul,  agus  caoidh  ;  agus 
luidh  mòran  ann  an  saic-eudach  agus  an 
luaithre. 

4  Agus  thàinig  maighdeanan  Esteir  ag- 
us  a  eaillteanaich,  agus  dh'innis  iad  sin  d'i. 
Agus  bha  a'  bhan-righinn  ro-dhoiigheas- 
ach,  agus  chuir  i  eudach  gu  bhi  air  a  chur 
air  Mordecai,  agus  gu'n  tugta  'eudach- 
saice  dheth  :  ach  cha  ghabhadh  esan  e. 

5  An  sin  ghoir  Ester  air  Hatach,  aon  d<» 
chaillteanaich  au  righ,  d'an  d'ordnich  e 
feitheamh  oirre,  agus  thug  i  àithue  dha  gu 
Mordecai,  gu'm  faigheadh  e  fios  ciod  e  so, 
agtis  c  ar  son  so. 

6  Agus  cliaidh  Hatach  a  mach  a  dh'- 
ionnsuidh  Mhordecai,  gu  sràid  a'  bhaile,  a 
bha  fa  chomhair  geata  an  righ. 

7  Agus  dh'innis  Mordecai  dha  gach  ni  a 
thachair  dha,  agus  an  t-suim  airgid  a  gheall 
Haman  a  thomhas  a  stigh  do  ionmhasaibh 
an  righ  air  son  nan  Iudhach,  chum  an 
sgrios. 

"8  Agus  thug  e  dha  dùblachadh  sgrìobh- 
aidh  an  orduigh,  a  thugadh  ann  an  Susan 
gus  an  sgrios,  chum  'fheuchainn  do  Ester, 
agus  a  chur  an  cèill  d'i,  agus  a  dh  àithneadh 
dh'i  gu'n  rachadh  i  stigh  a  dh'ionnsuidh  an 
righ,  a  dh'aslachadh  air,  agus  a  ghuidli- 
eadh  air  as  leth  a  sluaigh. 

9  Agus  thàinig  Hatacìi,  agus  dh'innis  e 
do  Ester  briathra  Mhordecai. 

10  Agus  labhair  Ester  ri  Hatach,  agus 
thug  i  àithne  dha  gu  Mordecai : 

11  Tha  fios  aig  seirbhisich  an  righ  uile, 
agus  aig  sluagh  mhòr-roinnean  an  righ, 
ge  b'e  air  bith  fear  no  bean  a  thèid  a  steach 
a  dh'ionnsuidh  an  righ  do'n  chùirt  a's 
faide  a  stigh,  air  nach  goirear,  gu  bheil 
aon  lagh  aige  a  chur  gu  bàs,  ach  a  mhàin 
esan  d'an  sin  an  righ  a  mach  a  shlat-òir 
rìoghail,  a  chum  gu'm  bi  e  beò ;  ach  cha 

do  ghoireadh  ormsa  tear.hd  a'  steach  a  dh'- 
ionnsuidh  an  righ  na  deich  latha  fichead 
so. 

12  Agus  dh'innis  iad  do  Mhordecai 
briathran  Esteir. 

13  Agus  dh'àithn  Mordecai  freagradh  a 
thoirt  do  Ester,  Na  smuainich  agad  fèin 
gu'n  tèid  thu  as  ann  an  tigh  an  righ  ni's 
inò  na  na  h-Iudhaich  uile  : 

14  Oir  ma  bhitheas  tusa  gu  tur  a'd' 
thosd  san  àm  so,  thig  lasachadh  agus 
saorsa  do  na  h-Iudhaich  o  àit  eile ;  ach 
sgriosar  thusa  agus  tigh  t'athar :  agus  cò 
aig  am  bheil  fios  nach  ann  air  son  a  leithid 
so  do  àm  a  thàinig  thu  do'n  rìoghalaclid  ? 

15  An  sin  dh'iarr  Ester  am  freagradh  so 
a  thoirt  do  Mhordecai ; 

16  Falbh,  cruinnich  r'a  chèile  na  h-Iudh- 
aich  uile  a  gheibhear  ann  an  Susan,  agus 
traisgibh  air  mo  shon-sa,  agus  na  h-ithibh 
agus  na  h-òlaibh  rè  thri  làithean,  a  là  no 
dh'oidhche  :  traisgidh  mise  agus  mo 
mhaighdeanan  air  an  dòigh  cheudna;  ag- 
us  an  sin  thèid  mi  a  stigh  a  dh'ionnsuidh 
an  righ,  ni  nach  'eil  a  rèir  an  lagha  ;  agus 
mar  sin  ma  bhàsaicheas  mi,  bàsaicheam. 

17  Agus  dh'imich  Mordecai,  agus  rinn 
e  a  rèir  gach  ni  a  dh'àithn  Ester  dha. 

CAIB.  V. 

ANIS  air  an  treas  là  chuir  Ester  oirre  a 
[culaidh]  rìoghail,  agus  sheas  i  anns 
a'  chùirt  a  b'fhaide  steach  do  thigh  an 
righ,  fa  chomhair  tighe  an  righ  :  agus  bha'ra 
righ  'na  shuidhe  air  a  righ-chaithir  anns 
an  tigh  rìoghail,  fa  chomhair  geata  an 
tighe. 

2  Agus  an  uair  a  chunnaic  an  righ  Ester 
a'  bhan-righinn  'na  seasamh  anns  a'  chùirt, 
fhuair  i  deadh-ghean  'na  shealladh  :  agus 
shìn  an  righ  a  mach  gu  Ester  an  t-slat-òir 
rìoghail  a  bha  'na  làimh  ;  agus  thàinig 
Ester  am  fagus,  agus  bhean  i  ri  bàrr  na 
slaite. 

3  An  sin  thubhairt  an  righ  rithe,  Ciod 
a's  àill  leat,  a  bhan-righinn  Ester?  agus 
ciod  e  t'iarrtus  ?  gu  ruig  leth  na  rìogh- 
achd  bheirear  dhuit  e. 

4  Agus  fhreagair  Ester,  Ma's  maith  leis 
an  righ,  thigeadìi  an  righ  agus  Haman  an 
diugh  a  dh'ionnsuidh  na  fleadha  a  dheas- 
aich  mi  dha. 

5  Agus  thubhairt  an  righ,  Greasaibh 
Haman  a  dheanamh  mar  a  thubhairt 
Ester.  Agus  thàinig  an  righ  agus  Haman 
a  dh'ionnsuidh  na  fieadha  a  dheasaich 
Ester. 

6  Agus  thubhairt  an  righ  ri  Ester  aig 
fieadh  an  fhìona,  Ciod  i  t'athchuinge  ?  ag- 
us  bheirear  dhuit  i :  agus  ciod  e  t'iarrtus  ? 
agus  gu  ruig  leth  na  rioghachd  nìthear  e. 

7  Agus  fhreagair  Ester,  agus  thubhairt 
i,  Is  i  m'athchuinge  agus  m'iarrtus  ; 

8  Ma  fhuair  mi  deadh-ghean  ann  an 
sealladh  an  righ,  agus  ma's  maith  leis  an 
righ  m'athchuinge  a  dheònachadh,  agus 
m'  iarrtus  a  dheanamh,  thigeadh  an  righ 
agus  Haman  a  dh'ionnsuidh  na  fieadha  a 
dheasaicheas  mi  dhoibh,  agus  am  màireach 
ni  mi  a  rèir  focail  an  righ. 

9  Agus  cliaidh  Haman  a  mach  air  an  là 
sin  aoibhneach  agus  subhach  'na  chridhe: 
ach  an  uair  a  chunnaic  Haman  Mordecai 


ann  an  geata  an  righ,  agus  nach  d'èirich 
e,  agus  nach  do  charuich  e  air  a  shon,  bha 
e  làn  feirge  an  aghaidh  Mhordecai. 

10  Gidheadh  chum  Haman  air  fèin,  ag- 
us  chaidh  e  dhachaidh  ;  agus  chuir  e  Jios 
uaith,  agus  thug  e  air  a  chairdibh  teachd 
d'a  ionnsuidh,  agus  air  Seres  a  mhnaoi. 

11  Agus  chuir  Haman  an  cèill  doibh 
mòralaclid  a  bheartais,  agus  lìonmhoir- 
eachd  a  mhac,  agus  gach  ni  leis  an  d'rinn 
an  righ  mòr  e,  agus  mar  a  dh'àrdaich  se  e 
os  ceann  nan  uachdaran  agus  sheirbhiseach 
an  righ. 

12  Thubhairt  Haman  mar  an  ceudna, 
Os  bàrr,  cha  d'tliug  Ester  a'  bhan-righinn 
duine  air  bith  a  stigh  maille  ris  an  righ  a 
dh'iounsuidh  na  fieadha  a  dheasaich  i,  ach 
mi  fèin  ;  agus  mar  an  ceudna  am  màir- 
each,  tha  mi  air  mo  chuireadh  leatha 
maille  ris  an  righ. 

13  Gidheadh  cha  dean  so  uile  a  bheag  do 
inhaith  dhomh,  am  feadh  a  chi  mi  Morde- 
cai  an  t-Iudhach  'na  shuidhe  ann  an  geata 
an  righ. 

14  Agus  thubhairt  Seres  a  bhean  ris, 
agus  a  chairdean  uile,  Deanar  croich  leth- 
cheud  làmh-choille  air  àirde,  agus  anns  a' 
mhaduinn  labhair  ris  an  righ  gu'n  crochar 
Mordecai  oirre  ;  agus  gabh  a  steach  maille 
ris  an  righ  dh'ionnsuidh  na  fieadha  gu 
subhach.  Agus  thaitinn  an  ni  ri  Haman, 
agus  thug  e  fa'near  a'  chroich  a  bhi  air  a 
deanamh. 

CAIB.  VI. 

AIR  an  oidhche  sin  theich  codal  an  righ 
uaith  ;  agus  dh'iarr  e  leabhar-cuimh- 
ne  nan  eachdraidh  lathail  a  bhi  air  a  thabh- 
airt  d'a  ionnsuidh  ;  agus  leughadh  iad  am 
fianuis  an  righ. 

2  Agus  fhuaradh  sgrìoblita,  gu'n  d'inn- 
is  Mordecai  air  Bigtana  agus  air  Teres, 
dithis  do  chaillteanaich  an  righ,  dhiubhsan 
a  bha  coimhead  an  doruis,  a  dh'iarr  làmh 
a  chur  ann  an  righ  Ahasuerus. 

3  Agus  thubliairt  an  righ,  Ciod  an  t-urr- 
am  agus  an  iubhe  a  thugadh  do  Mhordecai 
air  son  so?  Agus  thubliairt  òglaich  an 
righ  a  fhritheil  dha,  Cha  d'rinneadh  ni  air 
bith  air  a  shon. 

4  Agus  thubhairt  an  righ,  Cò  a  tha  sa' 
chùirt  ?  (a  nis  bha  Haman  air  teachd  do 
chùirt  tighe  an  righ  a  b'fhaide  a  mach,  a 
labhairt  ris  an  righ,  gu'm  biodh  Mordecai 
air  a  chrochadh  air  a'  chroich  a  dheasaich 
e  dha;) 

5  Agus  thubhairt  òglaich  an  righ  ris, 
Feuch,  tha  Haman  'na  sheasamh  anns  a' 
chùirt.  Agus  thubhairt  an  righ,  Thig- 
eadh  e  stigh. 

6  Agus  thàinig  Haman  a  stigh  ;  agus 
thubhairt  an  righ  ris,  Ciod  a  nìthear  do'n 
duine,  air  an  toil  leis  an  righ  urram  a 
chur?  (A  nis  thubhairt  Haman  'na 
chridhe,  Cò  air  an  toil  leis  an  righ  urram 
a  chur  ni's  mò  na  orm  fèin  ?) 

7  Agus  fhreagair  Haman  an  righ,  Air 
son  an  duine  air  an  toil  leis  an  righ  urram 
a  chur, 

8  Thugar  a  làthair  a'  chulaidh  rìoghail 
a  chuireas  an  righ  air,  agus  an  t-each  air 
am  marcaich  an  righ,  agus  an  crùn  rìogh- 
ail  a  chuirear  air  a  cheann  : 

9  Agus  thugar  a'  chulaidh  agus  an  t-each 
do  làiuih  aoin  do  uachdaranaibh  ro-urr- 
aiuach  au  righ,  affus  sgeadaicheadh  iad  an 
duine  air  an  toil  teis  an  righ  urram  a  chur, 
agus  tluigadh  iad  air  marcachd  air  an  each 
afr  sràid  a'  bhaile  mhòir,  agus  gairmeadh 
iad  roimhe,  Mar  so  nìthear  do'n  duine  air 
an  toil  ieis  an  righ  urram  a  chur. 

10  Agus  thubhairt  an  righ  ri  Haman, 
Greas  ort,  gabh  a'  chulaidh  agus  an  t-each 
mar  a  tliubhairt  thu,  agus  dean  mar  sin  do 
Mhordecai  an  t-Iudhach,  a  tha  'na  shuidhe 
ann  an  geata  an  righ  :  na  dearmaid  ni  air 
bith  do  na  thubhairt  thu. 

11  An  sin  ghabh  Haman  a'  chulaidh  ag- 
us  an  t-each,  agus  sgeadaich  e  Mordecai, 
agus  tliug  e  air  marcac.hd  air  an  each  air 
sfàid  a'  bliaile  mhòir,  agus  ghairm  e 
roimlie,  Mar  so  nìthear  do'n  duine  air  an 
toil  leis  an  righ  urram  a  chur. 

12  Agus  phill  Mordecai  gu  geata  an 
righ  :  ach  ghreas  Haman  d'a  thigh  fèin  ri 
bròn,  agus  a  cheann  còmhdaichte. 

13  Agus  dh'innis  Haman  do  Sheres  a 
bhean,  agus  d'a  chairdibh  uile  gach  ni  a 
thachair  dha.  Agus  thubhairt  a  dhaoine 
glice  agus  Seres  a  bhean  ris,  Ma  's  ann  do 
shlioclid  nan  ludhach  Mordecai,  roimh  an 
do  thòisich  thu  air  tuiteam,  cha  bliuadh- 
aich  thu  'na  aghaidh,  ach  gun  teagamh 
tuitidh  tu  roimhe. 

14  Anuaira  bha  iad  fathast  a'  labhairt 
ris,  thàinig  caillteanaich  an  righ,  agus  rinn 
iad  deifir  gu  Haman  a  thabhairt  a  dh'ionn- 
suidh  na  fleadha  a  dheasaich  Ester. 

CAIB.  VII. 

AGUS  thàinig  an  righ  agus  Haman 
chum  na  fleadha  maille  ri  Ester  a' 
bhau-righinn. 

2  Agus  thubhairt  an  rigli  ri  Ester  mar 
an  ceudna  air  aa  dara  là  aig  fleadh  an 
fhìona,  Ciod  i  t'athchuinge,  a  bhan-righ- 
inn  Ester  ?  agus  bheirear  dhuit  i  :  agus 
ciod  e  t'iarrtus?  agus  gu  ruig  leth  na 
rìoghachd  nìthear  e. 

3  Agus  fhreagair  Ester  a'  bhan-righinn, 
agus  thubhairt  i,  Ma  fhuair  mi  deadh- 
gìiean  a'd'  shùilibh,  a  righ,  agus  ma  's 
maith  leis  an  righ,  thugar  dhomh  m'auam 
air  m'  athchuinge,  agus  mo  shluagh  air 
m'iarrtus: 

4  Oir  reiceadh  sinn,  mise  agus  mo 
shluagh,  gu  bhi  air  ar  dìtheachadh,  air  ar 
marbhadh,  agus  air  ar  leir-sgrios :  ach 
nam  b'aun  mar  tbràillibh  agus  mar  bhan- 
tràillibh  a  reicetidh  sinn,  bhithinn  a'm' 
thosd,  ged  nach  b'urrainn  an  nàmhàid 
call  an  righ  a  dheanamh  suas. 

5  Agus  fhreagair  righ  Ahasuerus,  agus 
thubhairt  e  ri  Ester  a'  bhan-righinn,  Cò  e 
so  ?  agus  c'àit  am  bheil  esan,  aig  an  robh 
a  dhànadas  'na  chridhe  deanamh  mar  sin  ? 

6  Agus  thubhairt  Ester,  Is  e'n  t-eascar- 
aid  agus  an  nàrahaid  Haman  an  droch 
dhuine  so.  Agus  bha  eagal  air  Haman  an 
làthair  an  righ  agus  na  ban-righinn. 

7  Agus  dh'èirich  an  righ  na  fheirg  o 
fhleadh  an  fhìona,  agus  chaidk  e  do  lios 
na  lùchairt ;  agus  sheas  Haman  gu  'anam 
a  ghuidhe  o  Ester  a'  bhan-righinn  ;  oir 
chunnaic  e  gu'n  do  shònraicheadh  olc  'na 
aghaidh  leis  an  righ. 


8  Agus  phill  an  righ  o  lios  na  lùchairt 
gu  tign  fleadh  an  fhiona ;  agus  bha  Ha- 
man  air  tuiteam  air  an  leabaidh  air  an 
robh  Ester.  Agus  thubhairt  an  righ,  An 
èignich  e  a'  bhau-righinn  mar  an  ceudna 
a'm'  làthair  aun  am  thigh  ?  An  uair  a 
chaidh  am  focal  à  beul  an  righ,  chòmh- 
daich  iad  aghaidh  Hamain. 

9  Agus  thubhairt  Harbonah,  aon  do  na 
caillteanaich,  an  làthair  an  righ,  Feuch, 
tha  mar  an  ceudna  a'  chroich  a  rinn  Ha- 
man  do  Mhordecai,  a  labhair  maith  air 
son  an  righ,  'na  seasamh  ann  an  tigh  Ha- 
main,  leth-cheud  làrah-choille  air  àirde. 
Agus  thubhairt  an  righ,  Crochaibh  e 
oirre. 

10  Agus  chroch  iad  Haman  air  a' 
chroich  a  dheasaich  e  do  Mliordecai.  Ag- 
us  thraogh  fearg  an  righ. 

CAIB.  VIII. 

AIE  an  là  sin  thug  an  righ  Ahasuerus 
tigh  Hamain,  eascaraidnan  Iudhach, 
do  Ester  a'  bhan-righinn ;  agus  thàinig 
Mordecai  an  làthair  an  righ  :  oir  dh'innis 
Ester  ciod  e  dh'i. 

2  Agus  thug  an  righ  dheth  'fhàinne  a 
thug  e  o  Haman,  agus  thug  se  e  do  Mhor- 
decai.  Agus  chuir  Ester  Mordecai  os 
ceann  tighe  Hamain. 

3  Agus  labhair  Ester  a  rìs  an  làthair  an 
righ,  agus  thuit  i  sìos  aig  a  chosaibh,  agus 
ghuil  i,  agus  ghuidh  i  aìr  gu'n  cuireadli  e 
air  falbh  olc  Haraain  an  Agagaich,  agns 
'aisinnleachd  a  dhealbh  e  an  aghaidh  nan 
Iudhach. 

4  Agus  shìn  an  righ  a  mach  an  t-slat-òir 
rìoghail  gu  h-Ester.  Agus  dh'èirich  Es- 
ter,  agus  sheas  i  an  làthair  an  righ, 

5  Agus  thubhairt  i,  Ma's  maith  leis  an 
righ,  agus  ma  fhuair  mise  deadh-gheau 
'na  làthair,  agus  ma  ta  an  ni  ceart  am  fia- 
nuis  an  righ,  agus  ma  ta  mi  taitneach  'na 
shùilibh,  sgrìohhar  a  ghairm  air  an  ais  nau 
litrichean  a  dhealbhadh  le  Haman  mac 
Hamedata  an  Agagaich,  a  sgrìobh  e  chum 
na  h-ludhaich  a  ta  ann  an  uile  mhòr- 
roinnibh  an  righ  a  sgrios. 

6  Oir  cionnus  is  urrainn  mi  amharc  air 
an  olc  a  thig  air  mo  shluagh  ?  agus  cionri  - 
us  is  urrainn  mi  amharc  air  sgrios  m«.» 
luchd-dàimh  ? 

7  An  sin  thubhairt  an  righ  Ahasuerus 
ri  Ester  a'  bhan-righinn,  agus  ri  Morde- 
cai  an  t-Iudhach,  Feuch,  tigh  Hamain 
thug  mi  do  Ester,  agus  esan  chroeh  iad  air 
a'  chroich,  a  chionn  gu'n  do  chuir  e  a 
làmh  anns  na  h-Iudhaich. 

8  Sgrìobhaibhse  mar  an  ceudna  air  son 
nan  Iudhach,  mar  is  maith  leibh,  ann  au 
ainm  an  righ,  agus  seulaichibh  le  fàinne 
an  righ :  oir  an  sgrìobhadh  a  sgrìobhar  ann 
an  ainm  an  righ,  agus  a  sheulaichear  le 
f'àinne  an  righ,  cha  'n  fheudar  a  chur  aìr  ais. 

9  Uime  sin  ghairmeadh  sgrìobhaichean 
an  righ  air  an  àm  sin  anns  an  treas  mìos, 
(is  e  sin  mìos  Shibhain,)  air  an  treas  la 
fichead  dheth ;  agus  sgrìobhadh,  a  rèir 
gach  ni  a  dh'àithn  Mordecai,  chum  nari 
ludhach,  agus  a  chum  nan  àrd-riagh!air, 
agus  nan  ceannard  agns  uachdaran  nam 
mòr-roinn  a  tha  o  India  gu  h-Etiopia, 
ceud  ficliead  agus  seachd  mòr-roinn,  chum 

gach  mòr-roinne  a  rèir  an  sgnobhaidh, 
agus  a  chum  gach  sluaigh  a  reir  an  càn. 
ain,  agus  a  chum  nan  Iudhach  a  rèir  an 
sgrìobhaidh,  agus  a  rèir  an  cànain. 

10  Agus  sgfìobh  e  ann  an  ainm  an  righ 
Ahasueruis,  agus  sheulaich  e  )e  fàinne  an 
righ,  agus  chuir  e  litrichean  le  làimh 
theachdairean  air  eachaibh,  a'  marcaehd 
air  eachaibh  luatha,  agus  air  muileidibh, 
mic  nan  cabull ; 

11  Anns  an  d'thug  an  righ  cead  do  na 
h-Iudhaich,  a  bha  anns  gach  baile,  cruinn- 
eachadh  an  ceann  a  chèile,  agus  seasamh 
air  son  an  anama,  a  sgrios,  a  miiarbliadh, 
agus  a  chur  as  do  uile  neart  sluaigfh  agus 
mòr-roinne  a  thigeadh  'nan  aghaidh,  ar- 
aon  an  clann  bheag  agus  am  mnài,  agus 
an  creach  a  thogail, 

12  Air  aon  là  ann  an  uile  mhòr-roinn- 
ìbh  an  righ  Ahasueruis,  air  an  treas  là 
deug  do'n  dara  mìos  deug,  (is  e  sin  inìos 
Adair.) 

13  B'e  dùhlachadh  an  sgrìobhaidh,  Gu'n 
tugta  àithne  seachad  anns  gach  mòr-roinn, 
air  a  foillseachadh  do  gach  sluagh,  gu'm 
biodh  na  h-Iudhaich  deas  air  an  là  sin 
gu'n  dìoladh  fèin  air  an  naimhdibh. 

14  Chaidh  na  teachdairean  a  macb,  a' 
marcachd  air  eachaibh  luatha,  [agus]  air 
muileidibh,  le  cabhaig,  agus  iad  air  an 
greasadh  le  àithne  an  righ  :  agus  thugadh 
an  t-ordugh  seachad  ann  an  Susan  an 
lùchairt. 

15  Agus  chaidh  Mordecai  mach  à  làth- 
air  an  righ  ann  an  eudach  rìoghail  do 
ghorm  agus  do  gheal,  agus  le  crùn  mòr 
òir,  agus  le  trusgan  do  anart  grinn  agus  do 
chorcur :  agus  rinn  baile  Shusain  gaird- 
eachas,  agus  bha  e  aoibhinn. 

16  Aig  na  h-Iudhaich  bha  solus,  agus 
aoibhneas,  agus  gairdeachas,  agus  urram. 

17  Agus  anns  gach  mòr-roinn,  agus 
anns  gach  baile,  ge  b'e  àit  d'an  d'thàinig 
àithne  an  righ  agus  'ordugh,  bha  aoibh- 
neas  agus  gairdeachas  aig  na  h-ludhaich, 
cuirm  agus  là  maith.  Agus  dh'fhàs  mòr- 
an  do  shluagh  na  tìre  'nan  Iudhaich  ;  oir 
thuit  eagal  nan  Iudhach  orra. 

CAIB.  IX. 

ANIS  anns  an  dara  mìos  deug.  (is  e  sin 
mìos  Adair,)  air  an  treas  là  deug  do'n 
mhìos,  air  an  robh  àithne  an  righ  agus 
'ordugh  gu  bhi  air  an  coimhlionadh,  air  an 
là  anns  an  robh  dùil  aig  naimhdibh  nan 
Iudhach  cumhachd  fhaghail  os  an  ceann, 
(ged  thachair,  air  a'  chaocliladh,  gu'n  robh 
aig  na  h-Iudhaich  cumhachd  os  an  ceann- 
san  a  dh'fhuathaich  iad,) 

2  Chruinnich  na  h-Iudhaich  iad  fèin  an 
ceann  a  chèile  'nam  bailtibh,  ann  an  uile 
mhòr-roinnibh  an  righ  Ahasueruis,  gu 
làmh  a  chur  annta-san  a  dh'iarr  an  cron  ; 
agus  cha  b'urrainn  duine  air  bith  seasamli 
'nan  aghaidh,  oir  thuit  an  eagal  air  gach 
uile  shluagh. 

3  Agus  thug  uile  uachdarana  nam  mòr- 
roinn  agus  na  h-àrd  riaghlairean,  agus  na 
ceannardan,  agus  iadsan  a  rinn  gnothuich- 
ean  an  righ,  urram  do  na  h-Iudhaich  ;  oir 
thuit  eagal  Mhordecai  orra  : 

4  Oir  bha  Mordecai  mòr  ann  an  tigh  an 
righ,  agus  chaidh  'iomradh  a  mach  air 


feadh  nam  mor-roinn  uile  ;  oir  dh'fhàs  an 
duine  so  Mordecai  ni  bu  mhò  agus  ni  bu 
mhò. 

5  Agus  bhuail  na  h-Iudhaich  an  naimh- 
dean  uile  le  buille  a'  chlaidheimh,  agus 
àir,  agus  sgrios ;  agus  rinn  iad  mar  bu 
mhiann  leo  orrasan  a  dh'fhuathaich  iad. 

6  Agus  anu  an  Susan  an  lùchairt 
mharbh  na  h-Iudhaich,  agus  sgrios  iad 
cùig  ceud  fear. 

7  Agus  Parsandata,  agus  Dalphon,  ag- 
us  Aspata, 

8  Agus  Porata,  agus  Adalia,  agus  Ari- 
data, 

9  Agus  Parmasta,  agus  Arisai,  agus  Ari- 
dai,  agus  Bhaiesata, 

10  Deich  mic  Hamain  mhic  Hamedata, 
nàmhaid  nan  Iudhach,  mharbh  iad  :  ach 
air  a'  chreich  cha  do  cliuir  iad  an  Jàmh. 

11  Air  an  là  sin  thugadh  àireamh  na 
muinntir  a  mharbhadh  ann  an  Susan  an 
lùchairt  an  làthair  an  righ. 

12  Agus  thubhairt  an  righ  ri  Ester  a' 
bhan-righinn,  Mharbh  na  h-Iudhaich  ag- 
us  sgrios  iad  cùig  ceud  fear  ann  an  Susan 
an  lùchairt,  agus  deich  mic  Hamain  :  ag- 
us  anns  a'  chuid  eile  do  mhòr-roinnibh  an 
righ  ciod  a  rinn  iad  ?  ach  ciod  i  t'ath- 
chuinge  ?  agus  bheirear  dhuit  i :  agus  ciod 
e  t'iarrtus  os  bàrr?  agus  nìthear  e. 

13  Agus  thubhairt  Ester,  Ma'i  maith 
leis  an  righ,  thugar  comas  do  na  h-Iudh- 
aich  a  tha  ann  an  Susan,  deanamh  mar  an 
ceudna  am  màireach  a  rèir  orduigh  an  là'n 
diugh,  agus  crochar  deich  mic  Hamain  air 
a'  chroich. 

14  Agus  dh'àithn  an  righ  a  dheanamh 
mar  sin ;  agus  thugadh  an  t-ordudh  ann 
an  Susan ;  agus  chroch  iad  deich  mic 
Hamain. 

15  Agus  chruinnich  na  h-Iudhaich  a 
bha  ann  an  Susan  an  ceann  a  chèile  mar 
an  ceudna  air  a'  cheathramh  là  deug  do 
mhìos  Adair,  agus  mharbh  iad  ann  an  Su- 
san  tri  cheud  fear ;  ach  air  a'  chreich  cha 
do  chuir  iad  an  làmh. 

16  Agus  chruinnich  a'  chuid  eile  do  na 
h-Iudhaich  a  bha  ann  am  mòr-roinnibh 
an  righ  an  ceaun  a  chèile,  agus  sheas  iad 
air  son  an  anama,  agus  bha  fois  aca  o'n 
naimhdibh,  agus  mharbh  iad  d'an  eascaird- 
ibh  cùig-deug  agus  tri  fichead  mìle ;  ach 
air  a'  chreich  cha  do  chuir  iad  an  làmh. 

17  Air  an  treas  là  deug  do  mhìos  Adair 
rinn  iad  mar  so  ;  agus  bha  fois  aca  air  a' 
cheathramh  là  deug  do'n  mhìos  cheudna, 
agus  rinn  iad  e  'na  là  cuirme  agus  aoibhneis. 

18  Ach  chruinnich  na  h-Iudhaich  a  bha 
ann  an  Susan  iad  fèin  an  ceann  a  chèile  air 
an  treas  là  deug,  agus  air  a'  cheathramh  là 
deug  do'n  mhìos  ;  agus  bha  fois  aca  air  a' 
chùigeadh  là  deug  do'n  mhìos  cheudna, 
agus  rinn  iade  'na  làcuirme  agus  aoibhneis. 

19  Uime  sin  rinn  Iudhaich  nam  bailte 
beaga,  a  bha  'nan  eòmhnuidh  ann  am 
bailtibh  nam  mòr-roinn,  an  ceathramh  là 
deug  do  mhìos  Adair  'na  là  aoibhneis,  ag- 
us  cuirme,  agus  'na  là  maith,  agus  a  chur 
chuibhrionn  a  chum  a  chèile. 

20  Agus  sgrìobh  Mordecai  na  nithe  so, 
agus  chuir  e  litriche  chum  nan  Iudhach 
uile  a  bha  ann  an  uile  mhòr-roinnibh  an 
righ  Ahasueruis,  am  fad  's  am  fagus ; 

21  Chum  a  shuidheachadh  'nani  measg,  I 
gu'n  cumadh  iad  an  ceathramh  là  àexig  do 
mhìos  Adair,  agus  an  cùigeadh  là  deug 
dheth  gach  bliadhna, 

22  A  rèir  nan  làithean  anns  an  d'fhuair 
nah-Iudhaieh  fois  o'n  naimhdibh,  agus  a' 
inhìos  a  dh'iompaicheadh  dhoibh  o  thuirse 
gu  h-aoibhneas,  agus  o  bhròn  gu  h-àm 
maith ;  gu'n  deanadh  siad  iad  'nan  làith- 
ibh  cuirme,  agus  aoibhneis,  agus  a  chur 
chuibhrionn  chum  a  chèile,  agus  thiodh- 
lacan  chum  nam  bochd. 

23  Agus  ghabh  na  h-Iudhaicli  os  làimh 
deanamh  mar  a  thòisich  iad,  agus  mar  a 
sgrìobh  Mordecai  d'an  ionnsuidh  ; 

24  A  chionn  gu'n  do  smuainich  Haman, 
mac  Hamedata  au  Agagaich,  nàmhaid  nan 
Iudhach  uile,  an  aghaidh  nan  Iudhach 
chum  an  sgrios,  agus  gu'n  do  thilg  e  Pur, 
(is  e  sin,  crannchur,)  chum  an  dìtheach- 
adh  agus  an  sgrios. 

25  Ach  an  uair  a  thàinig  [Ester]  an 
làthair  an  righ,  dh'orduich  e  le  litir,  gu'm 
pilleadh  'aisinnleachd  donadh  a  dhealbh  e 
an  aghaidh  nan  Iudhach  air  a  cheann 
fèin,  agus  gu'm  biodli  esan  agus  a  mhic  air 
an  crochadh  air  a'  chroich. 

26  Uime  sin  dh'ainmich  iad  na  làithean 
sin  Purim,  a  rèir  ainme  Phuir :  Air  an 
aobhar  sin  air  son  uile  bhriathar  na  litir- 
each  sin,  agus  na  chunnaic  iad  a  thaobh 
an  ni  so,  agus  na  thachair  dhoibh, 

27  Shuidhich  na  h-Iudhaich,  agus  ghabh 
iad  orra  fèiu,  agus  air  an  sliochd,  agus 
orra-san  uile  a  Jeanadh  riu,  air  chor  as 
nach  rachta  thairis  air,  gu'n  cumadh  iad 
an  dà  là  sin  a  rèir  an  sgrìobhaidh,  agus  a 
rèir  an  àm,  anns  gaeh  bliadhna  : 

28  Agus  gu'm  biodh  na  làithean  sin  air  j 


|  an  cuimhneachadh,  agus  air  an  cumail  air 
feadh  gach  àil,  gach  teaghlaich,  gach  mor- 
roinne,  agus  gach  baile  ;  agus  nach  leigte 
sìos  na  làithean  sin  Phurira  am  measg 
nan  Iudhach,  agus  nach  rachadh  as  d'an 
cuimhne  o'n  sliochd. 

29  Agus  sgrìobh  a'  bhan-righinn  Ester 
nighean  Abihail,  agus  Mordecai  ant-ludh- 
ach,  leis  an  uile  ùghdarras,  a  dhaingneach- 
adh  na  dara  litireach  so  Phurim. 

30  Agus  chuir  e  litrichechum  nan  Iudh- 
ach  uile,  chum  a'  cheud  agus  nan  seachd 
mòr-roinn  fhichead  do  rìoghachd  Ahasue- 
ruis,  le  briathraibh  sìth  agus  fìrinn, 

31  A  dhaingneachadh  làithean  sin  Phu- 
rim  'nan  àmannaibh,  mar  a  shuidhich  Mor- 
decai  an  t-Iudhach  agus  Ester  a'  bhan- 
righinn  d  an  taobh,  agus  mar  a  dh'orduich 
iad  air  an  son  fèin,  agus  air  son  an 
sliochd  nithe  nan  trasgadh  agus  an  èigh- 
ich. 

32  Agus  dhaingnich  ordugh  Esteir  nithe 
Phurim  sin;  agus  sgrìobhadh  e  ann  an 
leabhar. 

CAIB.  X. 

AGUS  chuir  an  righ  Ahasuerus  cìs  air 
an  tìr,  agus  air  eileanaibh  na  mara. 

2  Agus  uile  ghnìomharan  a  thrèine  agus 
a  chumhachd,  agus  foillseachadh  mòrachd 
Mhordecai  chum  an  d'àrdaich  an  righ  e, 
nach  'eiYiad  sgrìobhta  ann  an  leabhareachd- 
raidh  rìghrean  Mhedia  agus  Phersia? 

3  Oir  b'e  Mordecai  an  t-Iudhach  a 
b'fhaigse  do  righ  Ahasuerus ;  agus  bha  e 
mòr  am  measg  nan  Iudhach,  agus  tait- 
neach  do  mhòr  chuideachd  a  bhràithrean, 

!  ag  iarraidh  maith  d'a  shluagh,  agus  a' 
|  labhairt  sìth  r'a  shliochd  uile. 


I  O  B. 

BHA  duine  ann  an  tìr  Uis  d'am  ò'ainm 
Iob;  agus  bha'n  duine  sin  coimhlion- 
ta  agus  dìreach,  agus  'na  neach  air  an  robh 
eagal  Dè,  agus  a  sheachainn  olc. 

2  Agus  rugadh  dha  seachd  mic,  agus  tri 
nigheanan. 

3  Agus  b'i  a  mhaoin  seachd  mìle  caora, 
agus  tri  mìle  càmhal,  agus  cùig  ceud 
cuing  dhamh,  agus  cùig  ceud  asal  bhoir- 
ionn,  agus  teaghlach  ro-mhor  :  agus  bha 
'n  duine  sin  mòr  os  ceann  uile  dhaoine  na 
h-àirde  'n  ear. 

4  Agus  chaidh  a  mhic  agus  rinn  iad 
cuirm  aig  an  tigh,  gach  fear  air  a  là  fèin  ; 
agus  chuir  iad  fios,  agus  thug  iad  cuire 
d'an  tri  peathraichibh  a  dh'itheadh  agus  a 
dh'òl  maille  riu. 

5  Agus  an  uair  a  chaidh  làithean  na 
cuirme  mu'n  cuairt,  chuir  Iob  fios  orra, 
agus  naomhaich  e  iad  ;  agus  dh'  èirich  e 
moch  sa' mhaduinn,  agus*dh'ìobair  e  ìob- 


airt-loisgte  a  rèir  an  àireimh  uile  :  oir 
thubhairt  Iob,  Theagamh  gu'n  do  pheac- 
aich  mo  mhic,  agus  gu'n  do  mhallaich  iad 
Dia  'nan  cridhe.   Mar  so  rinn  Iob  gach  là. 

6  A  nis  bha  là  air  an  d'thàinig  mic  Dhè 
gu  seasamh  an  làthair  an  Tighearn  ;  agus 
thàinig  mar  an  ceudna  Satan  'nam  measg. 

7  Agus  thubhairt  an  Tighearna  ri  Sa- 
tan,  Cia  as  a  thàinig  thu  ?  Agus  fhreag- 
air  Satan  an  Tighearn,  agus  thubhairt  e, 
O  imeachd  mu'n  cuairt  air  an  talamh,  ag- 
us  o  shiubhal  sìos  agus  suas  air. 

8  Agus  thubhairt  an  Tighearna  ri  Sa- 
tan,  An  d'thug  thu  fa'near  m'òglach  Iob, 
nach  'eil  neach  ann  cosmhuil  ris  air  an 
talamh,  duine  coimhlionta  agus  dìreach, 
air  am  bheil  eagal  Dè,  agus  a'  seachnadh 
uilc? 

9  Agus  fhreagair  Satan  an  Tighearn, 
agus  thubhairt  e,  An  ann  a  nasgaidh  a  tha 
eagal  Dhè  air  Iob  ? 

10  Nach  do  chuir  thu  gàradh  mu'n 

cuairt  air  fèin,  agus  mu'n  cuairt  air  a 
thigh,  agus  mu'n  cuairt  air  gach  ni  a  ta 
aige  air  gac.h  taobh  ?  Ohair  alàmh  bheann- 
aich  thu,  agus  dh'fhàs  a  mhaoin  mòr  san 
tìr : 

11  Ach  cuir  a  nis  a  mach  do  làmh,  agus 
hean  ris  gach  ni  a  ta  aige,  agus  as  an  eud- 
an  mallaichidh  e  thu. 

12  Agus  thubhairt  an  Tighearna  ri  Sa- 
tan,  Feuch,  tha  gach  ni  a  ta  aige  a'd' 
làimh-sa  :  a  mhàin  air  fèin  na  cuir  do 
làmh.  Agus  chaidh  Satan  a  mach  o  làth- 
air  an  Tighearn. 

13  Agus  bha  là  air  an  robh  a  mhic  agus 
a  nigheana  ag  itheadh,  agus  ag  òl  fiona 
ann  an  tigh  am  bràthar  bu  shine  : 

14  Agus  thàinig  teachdair  gu  loh,  agus 
thubhairt  e,  Bha  na  daimh  ag  ar,  agus  na 
h-asail  ag  ionaltradh  làimh  riu  ; 

15  Agus  leum  na  Sabeanaich  orra,  ag- 
us  thug  iad  leo  iad,  agus  mharbh  iad  na 
h-òglaich  Je  faobliar  a'  chlaidheimh  ;  agus 
thàinig  mise  a'm'  aonar  as  a  dh'innseadh 
dhuit. 

16  An  uair  a  bha  e  fathast  a'  labhairt, 
thàiuig  mar  an  ceudna  fear  eiie,  agus 
thubhairt  e,  Thuit  teine  Dhèo  na  nèamh- 
aibh,  agus  loisg  e  na  caorairh,  agus  na 
h-òglaich,  agus  chuir  e  as  doibli ;  agus 
thàinig  mise  a'm'  aonar  ai  a  dh'innseadh 
dliuit. 

17  Anuairabhaefathasta'labhairt,  thài- 
nig  mar  an  cettdna  fear  eile,  agusthubhairt 
e,  Rinn  na  Caldeanaich  suas  tri  buidhnean, 
agus  thug  iad  ionnsuidh  air  na  càmhal- 
aibh,  agus  thug  iad  leo  iad,  agus  mharbli 
iad  na  h-òglaieh  le  faobhar  a'  chlaidh- 
eimh  ;  agus  thàinig  mise  a'm'  aonar  as  a 
dh'innseadh  dhuit. 

18  An  uair  a  bha  e  fathast  a'  labhairt, 
thàinig  mar  an  ceudna  fear  eile,  agus 
thuhhairte,  Bha  do  mhic  agus  do  nigheana 
ag  itheadh  agus  ag  òl  fiona  ann  an  tigh 
am  bràthar  bu  shine : 

19  Agus,  feuch,  thàinig  gaoth  rahòr  o'n 
fhàsach,  agus  bhuail  i  air  ceithir  oisinnibh 
an  tighe,  agus  thuit  e  air  na  h-òganaich, 
agus  tha  iad  marbh ;  a#us  thàinig  mise 
a'm'  aonar  as  a  dh  innseadh  dhuit. 

20  An  sin  dh'èirich  Iob,,  agus  reub  e 
'fhalluinn,  agus  bhearr  e  a  cheann,  agus 
thuit  e  sìos  air  an  talamh,  agus  rinn  e 
aoradh, 

21  Agus  thubhairt  e,  Lomnochd  thàinig 
mi  à  broinn  mo  mhàthar,  agus  lomnochd 
pillidh  mi  an  sin  :  thug  an  Tighearn  uaith, 
agus  thug  an  Tighearn  leis :  beannaichte 
gu  robh  ainm  an  Tighearn. 

22  An  so  uile  cha'do  pheacaich  Iob,  ag- 
as  cha  do  labhair  e  gu  h-amaideach  an 
aghaidh  Dhè. 

ARIS  bha  là  air  an  d'thàinig  raic  Dhè 
gu  seasamh  an  làthair  an  Tighearn, 
agus  thàinig  mar  an  ceudna  Satan  'nam 
measg  gu  seasamh  an  làthair  an  Tighearn. 

2  Agus  thubhairt  an  Tighearna  ri  Satan, 
Cia  as  a  thàinig  thu  ?  Agus  fhreagair  Sa- 
tan  an  Tighearn,  agus  thubhairt  e,  O  im- 
eachd  mu'n  cuairt  air  an  talamh,  agus  o 
shiubhal  sìos  agus  suas  air. 

3  Agus  thubhairt  an  Tighearn  ri  Satan, 
An  d'tìiug  thu  fanear  m'òglach  Iob,  nach 


'eil  neach  ann  cosmhuil  ris  air  an  talatnh, 
duine  coimhlionta  agus  dìreach,  air  am 
bheil  eagal  Dè,  agus  a'  seachnadh  uilc? 
agus  fathast  tlia  e  gleidheadh  'ionracais,  ge 
do  ghluais  thusa  mi  'na  aghaidh  chum  a 
sgrios  gun  aobhar. 

4  Agus  flireagair  Satan  an  Tighearn, 
agus  tlmbhairt  e,  Croicionn  air  son  croic- 
inn,  eadhon  gach  ni  a  ta  aig  duine  bheir  e 
air  son  'anama. 

5  Ach  cuir  a  nis  a  macli  do  làmh,  agus 
bean  r'a  chnàimh  agus  r'a  fheoil,  agus  as 
an  eudan  mallaiehidh  e  thu. 

6  Agus  thubhairt  an  Tighearn  ri  Satan, 
Feuch,  tha  e  a'd' làimh-sa;  ach  caomliaiu 
'anam. 

7  Agus  chaidh  Satan  a  maeh  olàthair  an 
Tighearn,  agus  bhuail  e  lob  le  neasgaidibh 
cràiteach,  o  bhonn  a  choise  gu  mullach 
a  chinn. 

8  Agus  ghabh  e  slige-chreadha  g'a 
sgrìobadh  fein  leatha;  agus  shuidh  e  am 
measg  naluaithre. 

9  Àn  sin  thubhairt  a  bhean  ris,  Am  bìieil 
thu  fathast  a'  cumail  t'ionracais  ?  mallaich 
Dia,  agus  faigh  bàs. 

10  Ach  thubhairt  esan  rithe,  Mar  alabh- 
ras  aon  do  na  mnaibh  amaideach  tha  thu 
a'  labhairt :  seadh,  an  gabh  sinn  maith  o 
làimh  Dhè,  agus  nach  gablt  sinn  olc  ?  An 
so  uile  cha  do  pheacaich  Iob  le  'bhilibh. 

11  A  nis  an  uair  a  chuala  tri  chairdean 
Iob  an  t-olc  so  uile  a  thàinig  air,  thàinig 
iad  gach  fear  o  àite  fèin ;  Eliphas  an  Te- 
manach,  agus  Bildad  an  Suhach,  agns 
Sophar  an  Naamatach  ;  oir  shuidhich  iad 
eatorra  fèin  teachd  a  dheanamh  bròin 
maille  ris,  agus  a  thabhairt  comhfhurt- 
aehd  dha. 

12  Agus  an  uair  a  t'nog  iad  an  sùilean 
fad  as,  agus  nach  d'aithnich  iad  e,  thog  iad 
an  guth  agusghuil  iad  ;  agus  reubiad  gach 
fear  'fhalluinn,  agus  chrath  iad  duslach  air 
an  cinn  a  làimh  nan  nèamh. 

13  Agus  shuidh  iad  sìos  maille  ris  air  an 
talamh  seachd  làithean  agus  seachd  oidh- 
chean,  agus  cha  do  labhair  neach  focal  ris  ; 
oir  chuunaic  iad  gu'n  robh  a  dhoilgheas 
ro-mhòr. 

CAIB.  III. 
5"|VTA  DHEIGH  so  dh'fhosgail  Iob  a 
JJM    bheul,  agus  mhallaich  e  a  là. 

2  Agus  labhair  Iob,  agus  thubhairt  e, 

3  Rachadh  as  do'n  là  air  an  d'rugadh 
mi,  agus  do'n  oidhche  anns  an  dubhradh, 
Ghineadh  leanabh  mic. 

4  Biodh  au  là  sin  'na  dhorchadas ;  na 
h-iarradh  Dia  eo'n  àirde,  agus  na  deal- 
raicheadh  solus  air. 

5  Dubhadh  an  dorchadas  agus  sgàile  a' 
bhàis  e ;  gabhadh  neul  còmhnuidh  air ; 
deanadh  iad  uamhasach  e  mar  na  làithean 
a's  seirbhe. 

6  An  oidhche  sin,  g'.acadh  dorchadas  i ; 
na  cuirear  i  ri  làithibh  na  bliadhna;  ann 
an  àireamh  nam  mìos  na  tigeadh  i. 

7  Feuch,  biodh  an  oidhche  sin  aonaran- 
ach  ;  na  tigeadh  fonn  aoibhinn  oirre. 

8  Mallaicheadh  iadsan  i  a  mhallaicheas 
an  là,  a  tha  deas  a  thogail  Lebhiatain. 

9  Dorchaichear  reultan  a  dùthra  ;  amh- 
airceadh  i  air  son  soluis,  ach  na  tigeadh  e  ; 
agus  na  faiceadh  i  rosga  na  maidne : 


CAIB.  IV.  V. 

10  A  chionn  nach  do  dhruid  i  dorsa  mo 
bhronn,  agus  nach  d'fholaich  i  bròn  o  m' 
shùilibh. 

11  C'ar  son  nach  d'eug  mi  o'n  bhroinn  ? 
c'ar  son,  an  uair  a  thàinig  mi  as  a'  bholg, 
nach  d'thug  mi  suas  an  deo  ? 

12  C'ar  son  a  ghabh  na  glùinean  romh- 
am  ?  agus  c'ar  son  na  cìocha,  gu'u  deoth- 
ailinn  ? 

13  Oir  a  nis  luidhinn  sìos,  agus  gheibh- 
inn  fois ;  choidlinn,  an  sin  bhiodh  tàmh 
agam  ; 

14  Maille  ri  rìghribh  agus  comhairlich- 
ibh  na  talmhainn,  a  thog  àitean  aonaran- 
acli  dhoibh  fèin ; 

15  No  maille  ri  h-uachdaranaibh  aig  an 
robh  òr,  a  lìon  an  tigheau  le  h-airgiod  : 

16  No  mar  thorraicheas  anabuich  fol- 
aichte  cha  bhithinn  ann  ;  mar  naoidheana 
nach  faca  solus. 

17  An  sin  sguiridh  na  h-aingidh  do 
bhuaireas,  agus  an  sin  gheibh  iadsan  a  ta 
sgìth  le  saothair  fois  : 

18  Cuideachd  bithidh  tàmh  aig  na  prìos- 
anaich  ;  cha  chluinn  iad  guth  an  fhir-shàr- 
achaidh. 

19  Tha  am  beag  agus  am  mòr  an  sin ; 
agus  an  seirbhiseach  saor  o  'mhaigh- 
stir. 

20  C'ar  son  a  thug  e  do'n  truagh  solus, 
agus  beatha  dhoibh-san  a  ta  ann  an  searbh- 
as  anama  ? 

21  A  tha  gabhail  fadail  air  son  a'  bhàis, 
ach  cha  'rieil  e  a'  teachd  ;  agus  a  chladh- 
aicheas  air  a  shon  ni's  mò  na  air  son  ion- 
rahasa  folaichte  : 

22  A  ni  aoibhneas  ro-mhòr,  a  ni  luath- 
ghaire  'nuair  a  gheibh  iad  an  uaigh  : 

23  Do'n  duine  aig  am  bheil  a  shlighe  fol- 
aichte,  agus  a  dhruid  Dia  suas  air  gach 
taobh. 

24  Oir  roimh  mo  bhiadh  thig  m'osnaich, 
agus  taomar  a  mach  mar  uisge  mo  bhùir- 
eadh. 

25  Oir  an  ni  roimh  an  robh  eagal  mòr 
orm,  thachair  e  dhomh ;  agus  an  ni  roimh 
an  robh  mi  fo  uamhann,  thàinig  e  orm. 

26  Cha  robh  mi  an  sìth,  agus  cha 
'fhuair  mi  fois,  agus  cha  robh  tàmh  ag- 

am  ;  oir  thàinig  buaireas. 

CAIB.  IV. 
A  NSIN fhreagair Eliphas an Temanach, 
Zjl    agus  thubhairt  e, 

2  Ma  dh'fheuchas  sinn  ri  labhairt  riut, 
an  gabh  thu  gu  h-olc  e  ?  ach  cò  a's  urrainn 

fèin  a  chumail  o  labhairt? 

3  Feuch,  theagaisg  thusa  mòran,  agus 
neartaich  thu  na  làmhan  laga. 

4  Esan  a  bha  tuiteam  chum  do  bhriathra 
suas,  agus  na  glùine  anmhunn  neartaich 
thu. 

5  Ach  a  nis  thàinig  e  ort,  agus  ghabh 
thu  gu  h-olc  e;  bhean  a  riut,  agus  tha  thu 
fo  amhluadh. 

6  Nach  e  t'eagal  diadhaidh  t'  earbsa,  ag- 
us  ionracas  do  shlighean  do  dhòchas  ? 

7  Cuimhnich,  guidheam  ort,  cò  e  an 
neò-chiontach  a  sgriosadh,  no  c'àit  an  do 
ghearradh  as  na  h-ionracain. 

8  A  rèir  mar  a  chunnaic  mise,  iadsan  a 
threabhas  eu-ceart,  agus  a  chuireas  ain- 
gidheachd,  buainidh  iad  e. 


9  Le  sèideadh  Dhè  sgriosar  iad,  agus  le 
anail  a  shròine  cuirear  as  doibh. 

10  Tha  heucaich  an  leòmhain,  agus  guth 
an  leòmhain  ghairg,  agusfiacla  nan  leòmh- 
an  òga  air  am  briseadh. 

11  Tha  'n  seann  leòmhan  a'  bàsachadh 
dhìth  cobhartaich,  agus  sgarar  o  chèile 
cuileana  an  leòmhain  bhoirinn. 

12  Ach  a  m'  ionnsuidh-sa  thugadh  focal 
gu  h-uaignidheach,  agus  ghabh  rao  chluas 
beagan  deth. 

13  Ann  an  smuaintibh  o  aislingibh  na 
h-oidhche,  'nuair  a  thuiteas  codal  trom  air 
daoinibh, 

14  Thàinig  eagal  orm  agus  crith,  a  thug 
air  mo  chnàmha  gu  lèir  criothnachadh  : 

15  Agus  ghabh  spiorad  seachad  roimh 
mo  ghnùis  ;  sheas  falt  mo  chuirp  : 

16  Sheas  e,  ach  cha  d'aithnich  mi  a 

chruth  :  dealbh  fa  chomhair  mo  shùl  

tosd,  agus  chuala  mi  guth  : 

17  Am  bi  duine  ni's  ceirte  na  Dia?  am 
bi  fear  ni's  gloine  na  'Chruith-fhear  ? 

18  Feuch,  as  a  stieirbhisich  cha'n  earb  e  ; 
agus  as  leth  'aingle  cuiridh  e  amaideachd  : 

19  Nach  lugha  na  sin  asda-san,  a  tha 
'nan  còmhnuidh  ann  an  tighibh  creadha, 
aig  am  bheil  am  bunadh  anns  an  duslach, 
a  bhruthar  roimh  an  leòmann  ? 

20  O  mhaduinn  gu  feasgar  bruthar  iad  ; 
gun  neach  ann  'ga  thoirt  fa'near,  thèid  as 
doibh  gu  bràth. 

21  Nach  siubhail  am  feodhas  air  falbh 
maille  riu  ?  bàsaichidh  iad,  agus  cha'n  ann 
le  gliocas. 

CAIB.  V. 

GAIRM  a  nis,  ma  ta  e  ann  a  fhreagair- 
eas  thu  ;  agus  cia  do  na  naomhaibh 
ris  an  tionndaidh  thu  ? 

2  Oir  marbhaidh  fearg  an  t-amaideach, 
agus  bheir  tnù  bàs  an  duine  shuaraich. 

3  Chunnaic  mi  an  t-amaideach  a 
freumhachadh  ;  ach  mhallaich  mi  'àite- 
còmhnuidh  air  ball. 

4  Is  fhad  a  bhios  a  mhic  o  thèaruin- 
teachd,  agus  bruthar  iad  anns  a'  gheata, 
gun  neach  ann  gu'n  teasairginn. 

5  Agus  ithidh  an  t-ocrach  suas  'fhogh- 
ara,  agus  eadhon  as  na  droighnibh  gabh- 
aidh  se  e  :  sluigidh  an  creachadar  suas  am 
maoin. 

6  Ged  nach  tig  àmhghar  a  mach  as  an 
duslach,  agus  nach  fàs  carraid  as  an  talamh, 

7  Gidheadh,  rugadh  an  duine  chum 
carraid,  mar  a  dh'èireas  na  srada  suas. 

8  Ach  dh'iarrainnse  dh'ionnsuidh  Dhè, 
agus  a  chum  Dhè  chuirinn  mo  ghuth  : 

9  A  tha  deanamh  nithe  mòra  agus  do- 
rannsachaidh ;  nithe  iongantach  gun  àir- 
eamh  : 

10  A  tha  toirt  fhras  uisge  air  aghaidh 
na  talmhainn,  agus  a'  cur  uisgeacha  air 
aghaidli  nam  machair ; 

11  A  chum  iadsan  a  tha  ìosal  a  chur  an 
àird,  agus  iadsan  a  tha  dubhach  a  thogail 
suas  an  tèaruinteachd : 

12  A  tha  toirt  innleachda  nan  cuilbh- 
cartach  gu  neo-ni,  air  chor  as  nach  coimh- 
lion  an  làmhan  an  gnìomh  : 

13  A  tha  glacadh  nan  daoine  glice  'nan 
cuilbheartachd  fèin,  air  chor  as  gu  tilgear 
sìos  comhairle  nan  daoine  fiara. 

14  San  là  coinnichidh  iad  dorchadas ; 
agus  mar  anns  an  oidhche  smeuraichidh 
iad  mu  mheadhon-là. 

15  Ach  saoraidh  e  am  bochd  o'n  chlaidh- 
eamh,  o'm  beul,  agus  o  làimh  a'  chumh- 
achdaich. 

16  Agus  aig  a'  bhochd  bithidli  dòchas, 
agus  druididh  aingidheachd  a  beul. 

17  Feuch,  j'inèarachdanduine  asmachd- 
aicheas  Dia :  air  cronachadh  an  Uile- 
chumhaclidaich  ma  ta  na  dean  -sa  tàir. 

18  Oir  cràdhaidh  e,  agus  ceanglaidh  e 
suas;  Iotaidh  e,  agus  leighisidh  a  làmhan. 

19  Ann  an  sè  teanntachdaibh  saoraidh 
e  thu,  agus  anns  an  t-seachdamh  cha  tig 
olc  an  gar  dhuit. 

20  Ann  an  gorta  tèarnaidh  e  thu  o'n 
bhàs;  agus  ann  an  cogadh,  o  chumhachd 
a'  chlaidheimh. 

21  O  sgiùrsadh  na  teanga  folaichear 
thu;  agus  cha  bhi  eagal  ort  roimh  sgrios 
an  uair  a  thig  e. 

22  Ri  sgrios  agus  ri  gorta  gàiridh  tu  ; 
agus  roimh  fhiadh-bheathaichibh  na  tal- 
mhainn  cha  bhi  eagal  ort. 

23  Oir  ri  clachaibh  na  raacharach  bithidh 
tu  ann  an  coimhcheangal ;  agus  bithidh 
fiadh-bheathaiche  na  macharach  ann  an 
sìth  riut. 

24  Agus  aithnichidh  tu  gu'wi  bi  do  phàill- 
iun  ann  an  sìth ;  agus  amhaircidh  tu  air 
t'àite-còmhnuidh,  agus  cha  dean  thu  gu 
h-olc. 

25  Aithnichidh  tu  mar  an  ceudna  gu'm 
bi  do  shliochd  lìonmhor,  agus  do  ghineal 
mar  fheur  na  talmhainn. 

26  Thig  thu  ann  an  làn  aois  chum  na 
h-uaighe,  mar  a  chuirear  suas  cruach  arbh- 
air  'na  h-àm. 

27  Feuch,  so  an  ni  a  rannsaich  sinn  ; 
mar  sin  a  ta  e:  èisd  ris,  agus  biodh  fios 
agad  air,  air  do  shon  fèin. 

CAIB.  VI. 

ACH  fhreagair  Iob,  agus  thubhairt  e, 
2  O  nach  robh  mo  dhoilgheas  air  a 
làn-chothromachadh,  agus  rao  dhòruinn 
togta  anns  na  meidhibh  le  chèile  ! 

3  Oir  a  nis  bhiodh  e  ni  bu  truime  na 
gaineamh  na  fairge  :  uime  sin  tha  mo 
bhriathran  air  an  slugadh  suas. 

4  Oir  tha  saighdean  an  Uile-chumhachd- 
aich  annara,  agus  tha  an  nimh  ag  òl  suas 
mo  spioraid  :  tha  uamhasan  Dhè  'gan  cur 
fèin  an  ordugh  catha  a'm'  aghaidh. 

5  An  dean  am  fiadh-asal  sitirich  os 
ceann  feoir?  an  dean  an  damh  geum  os 
ceann  'innlinn  ? 

6  An  gabh  an  ni  a  ta  neo-bhlasta  ith- 
eadh  gun  salanu  ?  am  bheil  blas  air  gealag- 
an  an  uibhe  ? 

7  Tha  m'anam  a'  diultadh  beantuinn 
riu:  tha  iad  sin  mar  mo  bhiadh  bròin. 

8  O  nach  tugta  dhomh  m'athchuinge ; 
agus  gu'n  deònaicheadh  Dia  dhomh  mo 
mhiann ! 

9  Agus  gu'm  bu  toil  le  Dia  mo  sgrios  ; 
gu'n  cuireadh  e  mach  a  làmh,  agus  gu'n 
gearradh  e  as  mi ! 

10  An  sin  bhiodh  furtachd  agam  fath- 
ast,  ged  bhithinn  air  mo  chruadhachadh 
ann  an  do-bhròn,  agus  nach  caomhnadh 
e ;  oir  cha  do  cheil  mi  briathran  an  Aoin 
jaaoimh. 


11  Ciod  e  mo  neart,  gu'm  biodh  dòclias 
agam  ?  agus  ciod  i  mo  chrìoch,  gu'n  sìn- 
iun  mo  bheatha? 

12  An  e  neart  nan  clach  mo  neart  ?  am 
bheil  m'fheoil  do  umha  ? 

13  Nach  'eil  mo  chabhair  annam  fèin  ? 
agus  an  d'fhuadaicheadh  gliocas  uara  ? 

14  Dha-san  a  thrèigeas  a  charaid  is  mòr 
am  masladh  e ;  trèigidh  e  mar  an  ceudna 
eagal  an  Uile-chumhachdaich. 

15  Mheall  mo  bhràithre  mi  mar  shruth : 
mar  neart  nan  sruth  ghabh  iad  seachad  : 

16  A  bhios  dubh  le  h-eigh ;  anns  am  fol- 
aichear  an  sneachda : 

17  An  uair  a  leaghas  iad,  thèid  as 
doibh  ;  an  uair  a  dh'fhàsas  e  teth,  caithear 
as  an  àit  iad. 

18  Tha  ceuman  an  slighe  air  claonadh  : 
thig  iad  gu  neo-ni,  agus  sgriosar  iad. 

19  Dh  amhairc  buidhnean  Thema,  dh'- 
flieith  cuideachdan  Slieba  orra. 

20  Bha  iad  fo  amhluadh,  a  chionn 
roimh  sin  gu'n  robh  dòchas  aca :  thàinig 
iad  an  sin,  agus  bha  nàire  orra. 

21  Ach  a  nis  tha  sibhse  'nur  neo-ni ;  chi 
sibh  mo  bhriseadh-cridhe,  agus  tha  eagal 
oirbh. 

22  An  dubhairt  mi,  Thugaibh  a  m'ionn- 
suidh  ?  no  d'  'ur  maoin  thugaibh  tiodhlac 
air  mo  shon  ? 

23  No  tèarnaibh  mi  o  làimh  an  nàmh- 
aid?  no  o  làimh  nan  eumhachdach  saor- 
aibh  mi  ? 

24  Teagaisgibh  mi,  agus  bithidh  mi  a'm' 
thosd ;  agus  ma  chaidh  mi  bheag  am 
mearachd,  thugaibh  orm  a  thuigsinn. 

25  Nach  neartmhor  briathran  ceart? 
ach  ciod  a  chronaicheas  esan  a  chronaieh- 
eas  'nur  measg  ? 

26  An  smuainich  sibh  air  briathran  a 
chronachadh,  agus  cainnt  an  eu-dòcJias- 
aich,  a  tha  mar  ghaoith  ? 

27  Seadh,  tha  sibh  a'  leum  air  an  dìll- 
eachdan,  agus  a'  cladhachadh  sluichd  d'  'ur 
caraid. 

28  A  nis,  uime  sin»  ma's  toil  leibh,  amh- 
aircibh  orm  ;  agus  bithidh  e  soilleir 
dhuibh,  raa  ni  mi  breug. 

29  Pillibh,  guidheam  oirbh,  na  biodh 
eu-ceart  ann;  seadh,  pillibh  fathast,  tha 
m'fhìreantachd-sa  ann. 

30  Am  bheil  ann  .am  theangaidh  eu- 
ceart?  nach  aithnich  mo  bhlas  nithe  fiara  ? 

CAIB.  VII. 

NACH  'eil  àm  suidhichte  aig  an  duine 
air  thalamh  ?  agus  mar  làithean  f hir- 
tuarasdail  a  làithean  ? 

2  Mar  a  mhiannaicheas  an  seirbhiseach 
an  sgàile,  agus  mar  a  bliios  sùil  aig  an 
fhear-tuarasdail  ri  duais  'oibre  ; 

3  Mar  sin  fhuair  mise  mar  sheilbh 
dhomh  fèin  mìosan  dìomhanais,  agus  àir- 
mhear  dhomh  oidhchean  cràidh. 

4  Ma  luidheas  mi  sìos,  their  mi,  C'uin'  a 
dh'èireas  mi,  agus  a  thèid  an  oidhche 
thairis  ?  agus  tha  mi  làn  luasgaidh  a  null 
agus  a  nall  gu  briseadh  na  fàire. 

5  Tha  m'fheoil  air  a  còmhdachadh  le 
cnuimhibh  agus  spairtibh  ùire;  bhris  mo 
chroicionn,  agus  tha  e  breun. 

6  Tha  mo  làithean  ni's  luaithe  na  spàl 
figheadair,  agus  tha  iad  air  an  caitheadh 
gun  dòchas. 


CAIB.  VIII.  IX. 

7  Cuimhnich  gur  gaoth  mo  bheatha : 
cha  phill  mo  shùil  a  dh  fhaicinn  maith. 

8  Sùil  an  tì  a  chunnaic  mi,  cha'n  fliaic 
i  mi  :  bithidh  do  shùilean  orm,  agus  cha 
bhi  mi  ann. 

9  Caithear  an  neul,  is  thèid  e  as ;  mar 
sin  esan  a  thèid  sìos  do'n  uaigh,  cha  tig  e 
nìos. 

10  Cha  phill  e  ni's  mò  dh'ionnsuidh  a 
thighe ;  agus  cha'n  aithnich  'àit  e  ni's  mò. 

11  Uime  sin  cha  chum  mi  mo  bheul; 
labhraidh  mi  ann  an  teanntachd  mo  spior- 
aid;  gearainidh  mi  ann  an  searbhas 
m'anama. 

12  Ara  muir  mi,  no  muc-mhara,  gu'n 
cuireadh  tu  faire  orm  ? 

13  Ma  their  tni,  Bheir  mo  leaba  furt- 
achd  dhomh,  eutromaichidh  m'uirigh  mo 

,    ghearan ; 

'  14  An  sin  cuiridh  tu  fuathas  orm  le 
h-aislingibh,  agus  uamhas  le  seallannaibh  : 

15  Agus  is  fearr  le  m'anam  taclidadh, 
'•5  bàs  na  beatha. 

16  Tha  mi  gabhail  gràin  deth  ;  cha  b'àill 
!   leam  bhi  beò  gu  bràth  :  leig  leam,  oir  is 

dìomhanas  mo  làithean. 

17  Ciod  e  an  duine,  gu'n  àrdaicheadh  tu 
:'  e  ?  agus  gu'n  suidhicheadh  tu  do  chridhe 
A  air? 

18  Agus  gu'm  fiosraicheadh  tu  e  gach 
'    maduinn  ?  gach  mionaid  gu'n  dearbhadh 

*]   tu  e  ? 

J  19  Cia  fhad  a  bhios  tu  gun  dealachadh 
J  rium  ?  agus  nach  leig  thu  leam  gus  an 
w   sluig  mi  sìos  mo  shile  ? 

20  Pheacaich  mi ;  ciod  a  ni  mi  dhuit,  O 
*■   fhir-coimhid  dhaoine?  c'ar  son  a  chuir 
•1-  thu  mi  a'd'  aghaidh,  agus  a  ta  mi  a'm'  eire 
orm  fèin  ? 

a  21  Agus  c'ar  son  nach  maith  tbu  m'eus- 
aontas,  agus  nach  cuir  thu  air  falbh  m'eu- 
ceart?  oir  a  nis  anns  an  duslach  coidlidh 

■  mi ;  agus  iarraidh  tu  mi  anns  a'  mhad- 
a   uinn,  ach  cha  bhi  mi  ann. 

CAIB.  VIII. 
\  N  SIN  fhreagair  Bildad  an  Suhach, 
XlL    agus  thubhairt  e, 
«5      2  Cia  fhad  a  labhras  tu  mar  sin,  agus  a 
■'3   bhios  briathra  do  bheoil  mar  ghaoitblàidir? 

3  Am  fiar  Dia  breitheanas,  agus  a:n  fiar 
«■    an  t-  uile-chumhachdach  ceartas  ? 

1  4  Ma  pheacaich  do  chlann  'na  aghaidh, 
agus  gu'n  d'thug  e  thairis  iad  do'n  eu- 
saontas ; 

iie      5  Nan  iarradh  tu  gu  mocli  a  dh'ionn- 
suidh  Dhè,  agus  air  an  Uile-chumhachd- 
.    ach  naa  aslaicheadh  tu  ; 

6  Nam  biodh  tu  glan  agus  ionraic,  gu 
"!   cinnteach  a  nis    mhosgaileadh  e  air  do 
H    shon,  agus  dheanadh  e  àite-còmhnuidh 
"'   t'fhìreantachd  sìochail. 
i!'      7   Ged    bhiodh    do    thoiseach  beag, 

dh'fhàsadh  do  chrìoch  gu  mòr. 
s      8  Oir  fiosraich,  guidheam  ort,  do'n  linn 

■  roimhe,  agus  deasaich  thu  fèin  chum 
rannsachaidh  an  aithriche  : 

9  (Oir  o'n  dè  tha  sinne,  agus  cha  'n 
aithne  dhuinn,  a  chionn  gur  sgàile  ar  làith- 

2  ean  air  thalamh  :) 

10  Nach  teagaisg  iad  thu,  nach  innis  iad 
0    duit,  agus  on  cridhe  nach  labhair  iad 

ibriathra. 


11  Am  fàs  an  luachair  gun  làthach  ?  am 
fàs  am  mìn-fheur  gun  uisge  ? 

12  'Nuair  a  bhios  e  fathast  'na  ghlaise, 
cha  ghearrar  sìos  e  ;  gidheadh,  roimh  gach 
luibh  seargaidh  e. 

13  Mar  sin  ceuma  nan  uile  a  dhì- 
chuimhnicheas  Dia;  agus  bàsaichidh 
dòclias  a'  chealgair : 

14  Aig  an  gearrar  a  dhòchas  as,  oir  is  e 
lìon  an  damhain-allaidh  'earbsa. 

15  Leigidh  e  'thaic  ri  'thigh,  ach  cha 
seas  e  :  cumaidh  ^e  gu  daingean  e,  aclrcha 
mhair  e. 

16  Uaine  tha  e  fa  chomhair  na  grèine ; 
agus  'na  lios  fàsaidh  a  mheanglan  suas. 

17  Air  a'  charn  bithidh  a  threumhan  air 
am  figheadh  air  feadh  a  chèile,  agus  fios- 
raichidh  e  àit  nan  clach. 

18  Ma  ghearras  e  as  o  'àit  e,  an  sin  àich- 
eadhaidh  se  e,  ag  ràdh,  Cha'n  fhaca  mi  thu. 

19  Feuch,  is  e  so  aoibhneas  a  shlighe- 
san  ;  ach  as  au  ùir  fàsaidh  aon  eile. 

20  Feuch,  cha  tilg  Dia  air  falbh  an  duine 
foirfe,  agus  cha  ghabh  e  greim  do  làimh 
nan  daoine  aingirih  : 

21  Gus  an  lìon  e  do  blieul  le  gàire,  agus 
do  bhilean  le  gàìrdeachas. 

22  ladsan  a  dh'ihuathaicheas  thu,  còmh- 
daicliear  iad  le  nàire ;  agus  cha  bhi  pàill- 
iun  nan  aingidh  ann. 

CAIB.  IX. 

AGUS  fhreagair  Iob,  agus  thubhairt  e, 
2  Gu  deimhin  tha  fhios  agam  gu 
bheil  e  mar  sin  :  oir  cionnus  a  shaoras 
duine  e  fèin  aig  Dia  ? 

3  Ma's  àill  leis  a  chùis  a  thagradh  'na 
làtbair,  cha  fhreagair  se  e  aon  uair  as  a' 
mhìle. 

4  Glic  an  cridhe,  agus  treun  an  neart,  cò 
a  chruaidhich  e  fèin  'na  aghaidh,  agus  a 
shoirbhich  ? 

5  A  dh'atharraicheas  na  beanntan,  agus 
cba  bhi  fios  ac'  air ;  a  thilgeas  bun  os 
ceann  iad  'na  fheirg : 

6  A  chrathas  au  talamh  as  'àit,  agus 
criothnaichidh  a  phuist : 

7  A  dh  àithneas  do'n  ghrèin,  agus  cha'n 
èirich  i ;  agus  air  na  reultaibh  a  chuireas 
seula : 

8  A  sgaoileas  a  mach  na  nèamha  'na 
aonar,  agus  a  shaltaireas  air  tonnaibh  na 
fairge  : 

9  A  tha  deanamh  Arcturuis,  Orioiiip 
agus  Phleiades,  agus  sheòmraiche  na 
h-àirde  deas : 

10  A  tha  deanamh  nithe  mòra,  nacb  bi 
e  'n  comas  fhaghail  a  mach,  agus  nithe 
iongantach  nach  gabh  àireamh. 

11  Feucb,  thèid  e  seachad  orm,  agus  cha 
'u  fhaic  mi  e  ;  agus  gabhaidh  e  thairis, 
ach  cha  mhothaich  mi  e. 

12  Feuch,  ma  bheir  e  air  falbh,  cò  a 
bhacas  e  ?  cò  a  their  ris,  Ciod  a  tha  thu  a' 
deanamh  ? 

13  Cha  tionndaidh  Dia  air  falbh  'fhearg  : 
fuidhe  cromaidh  fir-chuideachaidh  an  àrd- 
ain. 

14  Nach  ro-lugha  na  sin  a  fhreagaireas 
mise  e,  a  thaghas  mi  mo  briathra  ris  ? 

15  Oir  ged  bhitbinn  ioni-aic,  clia  fhreag- 
airinn  e ;  air  mo  bhreitheamh  dh'aslaich- 

.inn. 

16  NaD  gairrainn,  agus  gu'm  freagair- 
eadh  e  mi,  cha  chreidinn  gu'n  d'èisd  e  ri 
m'  ghuth : 

17  Oir  le  doinionu  tha  e  'gam  hhruth- 
adh,  agus  a'  deanamh  mo  lot  lìonmhor 
gun  aobhar. 

18  Cha  leig  e  leam  m'anail  a  tharruing, 
ach  lìonaidh  e  mi  le  searbhas. 

19  Ma  labhrar  mu  neart,  feuch,  tha  e 
làidir  ;  agus  ma  labhrar  mu  bhreitheanas, 
cò  a  shuidhicheas  àm  air  mo  shon  ? 

20  Ma  dh'fhìreauaicheas  mi  mi  fèin, 
dìtidh  mo  bheul  fèin  mi ;  agus  foirfe  ma 
ni  mi  mi  fèin,  nochdaidh  e  fiar  mi. 

21  Foirfe  ged  bhithinn,  cha'n  aithnich- 
inn  e ;  a'm'  anam  dheanainn  tàir  air  mo 
bheatha. 

22  Is  aon  ni  e :  uime  sin  thubhairt  mi, 
Am  foirfe  agus  an  t-aingidh  tha  ea'  sgrios. 

23  Ma  mharhhas  an  t-slat  gu  h-obann, 
ri  deuchainn  uan  neò-chiontach  gàiridh  e. 

24  Thugadh  an  talamh  an  làimh  anaing- 
idh  :  aghaidhean  a  bhreitheamhna  còmh- 
daichidh  e:  inar  dean  e  mar  so,  c'àit,  cò 
esan  a  ni? 

25  Bha  mo  làithean  ni  bu  luaithe  na 
gille-ruithe :  theich  iad  air  falbh,  cha'n 
fhac  iad  maith. 

26  Gliabh  iad  seachad  mar  na  longaibh 
luatha;  mar  an  iolaire  a'  dol  air  iteig  a 
chum  cobhartaich. 

27  Ma  their  mi,  Dì-chuimhnichidh  mi 
mo  ghearan,  leigidh  mi  dhìom  mo  dhubh- 
achas,  agus  bheir  mi  comhfhurtachd 
dhomh  fèin ; 

28  Tha  eagal  orm  roimh  mo  dhoilgheas- 
aibh  uile  ;  tha  fios  agam  uach  meas  thu 
ueò-chiontach  mi. 

29  Ma  bhios  mi  aingidh,  c'ar  son  ma  ta 
a  shaothraichinn  gu  dìomhain? 

30  Ma  nigheas  mi  mi  fèin  ann  an  uisg- 
ihh  sneachdaidh,  agus  ma  ghlanas  mi  gu 
glan  mo  làmhan ; 

31  An  sin  tumaidh  tu  mi  san  t-slochd, 
agus  gabhaidh  m'eudach  fèin  gràin  dìom. 

32  Oir  cha  duine  e  raar  a  ta  mise,  gu'm 
freagairinn  e,  gu'n  tigearaaid  cuideachd  gu 
breitheanas. 

33  Cha  'n  'eil  fear-rèite  eadaruinn,  a 
chuireadh  a  làmh  oirnn  le  chèile. 

34  Thugadh  e  air  falbh  a  shlat  dhìom,  ag- 
us  na  cuireadh  eagal  roimhe  uamhas  orm. 

35  4n  sin  iabhrainn,  agus  cha  bhiodh 
eagal  orm  roimhe  :  ach  cha  'n'eil  mi  mar 
sin  agam  fèin. 

CAIB.  X. 

THA  m'anam  sgìth  do  'm  bheatha  ; 
fàgaidh  mi  mo  ghearan  orm  fèin; 
labhraidh  mi  ann  an  searbhas  m'anama. 

2  Their  mi  ri  Dia,  Na  dìt  mi ;  thoir  fios 
dhomh  c'ar  son  a  tha  thu  a'  cur  a'm'  agh- 
aidh. 

3  Am  maith  leat  gu'n  sàraicheadh  tu? 
gu'u  deanamh  tu  tàir  air  obair  do  làmh  ? 
agus  gu'n  dealraicheadh  tu  air  comhairle 
nanaingidh? 

4  Am  bheil  sùilean  feòla  agad  ?  an  ann 
mar  a  chi  duine,  a  chi  thusa  ? 

5  An  ann  mar  làithibh  duine  a  tha  do 
làithean-sa?  am  bheil  do  bhliadhnacha 
mar  làithibh  duine, 

6  Gu'nsireadh  tu  air  son  m'eu-ceirt,  ag- 


us  gu'n  rannsaicheadh  tu  air  son  mo 
pheacaidh  ? 

7  Tha  fhios  agad  nach  d'rinn  mi  gu 
h-aingidh :  agus  cha  'n'eil  neach  ann  a 
shaoras  o  d'làimh. 

8  Shaothraich  do  làmha-sa  mi,  agus  rinn 
iad  mi  comhcheart  mu'n  cuairt ;  agus  an 
sgrios  thu  mi  ? 

9  Cuimhnich,  guidheam  ort,  gur  ann 
mar  chriadh  a  rinn  thu  mi ;  agus  gu  dus- 
lach  an  tionndaidh  thu  mi  a  ris  ? 

10  Mar  bhainne  nach  do  thaom  thu  mi 
mach,  agus  mar  chàise  nach  do  dhaingnich 
thu  mi  ? 

11  Le  croicionn  agus  le  feoil  chòmhdaich 
thu  mi,  agus  le  cnàmhaibh  agus  fèithibh- 
luthaidh  dhìon  thu  mi. 

12  Beatha  agus  caoimhneas  dheònaich 
thu  dhomh,  .agus  ehoimhid  tìo  fhreasdal 
mo  spiorad. 

13  Agus  na  nithe  so  dh'fholaich  thu  a'd' 
chridhe  :  tha  fios  agam  gu  bheil  so  agad. 

14  Ma  plieacaicheas  mi,  bheir  thu  fa'- 
near  mi,  agus  o  m'  eu-ceart  cha  saor  thu 
mi. 

15  Ma  bhios  rai  aingìdh,  rao  thruaigh 
mi  !  agus  ma  bhios  mi  ionraic,  cha  tog  mi 
mo  cheann.  Làn  maslaidh  a  ta  mi,  agus 
faic  fèin  m'  àmlighar ; 

16  Oir  thaea' meudachadh  ;  marleòmh- 
an  garg  tha  thu  a'  sealg  orm  ;  agus  a  rìs 
tha  thu  'gad  nochdadh  fèin  iongantach 
orm. 

17  Tha  thu  ag  ath-nuadhachadh  t'fhian- 
uisean  a'm'  aghaidh,  agus  a'  meudachadh 
do  cliorruich  rium  ;  tha  caochlaidh  agus 
c.ogadh  a'm'  aghaidh. 

18  C'ar  son  ma  ta  a  thug  thu  mach  as  a* 
bhroinn  mi  ?  Och  nach  d'thug  mi  suas  an 
deò,  gun  sùil  'gam  fhaicinn  ! 

19  Bhithinn  mar  nach  bithinn  ann  ;  o'n 
bhroinn  a  dh'ionnsuidh  na  h-uaighe  bhith- 
inn  air  mo  ghiùlau. 

20  Nach  tearc  molàithean  ?  sguirma  ta, 
agus  leig  leam,  agus  gu  faigh  mi  beagan 
comhfhurtachd, 

21  Mun  siubhail  mi,  agus  nach  pill  mi 
tuilleadh,  gu  tìr  an  dorchadais  agus  sgàile 
a'  bhàis ; 

22  Tìr  dorchadais  mar  dhuibhre  sgàile 
a'  bhàis,  agus  as  eugrahais  gach  riaghailt, , 
agus  lar  ara  bheil  an  solus  mar  dhorchadas. 

CAIB.  XI. 

AN  SIN  fhreagair  Sophar  an  Naamat- 
ach,  agus  thubhairt  e, 

2  Do  lìonmhoireachd  bhriathar  nach 
toirear  freagradh  ?  agus  an  saorar  fear  na 
mòr  bhruidhne  ? 

3  An  toir  do  bhreugan-sa  air  daoinibh  a 
bhi  'nan  tosd?  agus  an  uair  a  ni  thu  fan- 
oid,  nach  cuir  duin'  air  bith  nàir  ort? 

4  Oir  thubhairt  thu,  Glana  tu  mo  theag- 
asg,  agus  neò-chiontach  tha  mi  ann  ad 
shuilibh. 

5  Ach,  O  nach  labhradh  Dia,  agus  nach 
fosgaileadh  e  a  bhilean  riut ; 

6  Agus  nach  nochdadh  e  dhuit  nìthe 
dìomhair  a'  ghliocais,  gu  bheil  iad  dùbailte 
na  ta  ann  !  Biodh  fios  agad  uime  sin  gu 
bheil  Dia  'gad  agairt  air  son  t'eu-ceirt. 

7  An  urrainn  thusa  le  rannsachadh  Dia 
fhaghail  a  mach?  ^au  urrainn  thu  an 

t-Uile-chumhachdach  fhaghail  a  mach  gu 
h-iomlan  ? 

8  Ard  mar  na  nèamha ;  ciod  a  ni  thu  ? 
ni's  doimhne  na  ifrinn ;  ciod  is  aithne 
dhuit  ? 

9  Ni's  faide  na'n  talamh  a  thomhas,  ag- 
!  us  ni's  leithne  na'n  fhairge. 

10  Ma  ghearras  e  as,  no  ma  dhùineas  e 
suas,  no  ma  chruinnicheas  e  ri  chèile,  cò  a 
bhacas  e  ? 

11  Oir  is  aithne  dha  daoine  faoine  ;  ag- 
us  an  uair  a  chi  e  eu-ceart,  nach  toir  e  fa'- 
near  i  9 

12  Agus  b'àill  leis  an  duine  fholamh  a 
bhi  elic,  ged  is  ann  mar  loth  asail  Ihiadh- 
aich  a  bheirear  duine. 

13  Ma  dheasaicheas  tu  do  chridhe,  agus 
gu'n  sìn  thu  d'a  ionnsuidh  do  làmhan  ; 

14  Mabhioseu-cearta'd'  làimh,  cuirfada 
;  uait  i,  agus  na  leig  le  aingidheachd  còmh- 

nachadb  a'd'  phàiltiunaibh. 

15  Oir  an  sin  togaidh  tu  suas  do  gbnùis 
gun  smal,  agus  bithidh  tu  seasmhach,  ag- 
us  cha  bhi  eagal  ort : 

16  Oir  dì-chuimhnichidh  tu  do  dhoch- 
air ;  mar  na  h-uisgeachaibh  a  chaidh 
seachad  cuimhnichidh  tu  i. 

17  Agus  ni's  soilleire  na  meadhon-là  fàs- 
aidh  t'  aois ;  ged  robh  thu  ann  an  dorcha- 
das,  mar  a'  mhaduinn  bithidh  tu. 

18  Agus  earbaidh  tu,  oir  bithidh  dòch- 
as  agad ;  agus  cladhaichidh  tu,  [agus]  gu 
tèaruinte  gabhaidh  tu  tàmh. 

19  Agus  an  uair  a  luidheas  tu  sìos,  cha 
chuir  neach  air  bith  eagal  ort ;  agus  iarr- 
aidh  mòran  do  ghnùis. 

20  Ach  fàilnicliidh  sùilean  nan  aingidh  ; 
agus  dol  as  cha  bhi  aca ;  agus  bithidh  an 
dòchas  mar  thoirt  suas  an  deò. 

CAIB.  XII. 
A  GUS  fhreagair  Iob,  agus  thubhairt  e, 
2  Cha  'n'eil  teagamh  nach  sibhse  an 
sluagh,   agus   maille    ribhse  bàsaichidh 
gliocas. 

I  3  Ach  agamsa  tha  tuigse,  mar  a  ta  ag- 
aibhse  ;  cha'n  ìsle  inise  na  sibhse  :  agus  cò 

:  aig  nach  'eil  fios  aii  an  leithide  sin  ? 

j  4  Mar  neach  a  ta  'na  bhall-magaidh  aig 
a  charaid  tha  mise,  a  ghairmeas  air  Dia, 

;  agus  freagairidb  se  e :  'na  bhall-fochaid 
tha  an  duine  ceart  ionraic. 

5  Mar  lòchran  fuidh  thàir  ann  an 
!  smuaintibh  an  tì  a  ta  aig  fois,  bithidh  esan 
|  a  bhios  ullamh  gu  sleamlinachadh  le  'chois. 

6  Sìochail  bithidh  pàilliuna  chreachad- 
airean  ;  agus  tèaruiute  bithidh  iadsan  a 

i  bhrosnaicheas  Dia;  d'an  d'thug  Dia  ni 
'nan  làimh. 

7  Ach  feòraich  a  nis  do  na  h-ainmhidh- 
•  ibh,  agus  teagaisgidh  iad  thu  ;  agus  do 

eurilaith  nan  speur,  agus  innsidh  iad  duit : 

8  No  labhair  ris  an  talamh,  agus  teag- 
aisgidh  e  thu ;  agus  cuiridh  iasg  na  mara 
an  cèill  duit. 

9  Cò  aig  nach  'eil  fìos  a  thaobh  nan  nithe 
;  so  uile,  gur  i  làmh  an  Tighearn  a  riun  so  ? 

10  Aig  am  hheil  'na  làimh  anam  gach 
i  ni  beò,  agus  anail  gach  uile  fheòla  dhaoine. 

11  Nach  dearbh  a'  chluas  briathra  ?  ag- 
us  nach  blais  ain  beul  a  bhiadh  ? 

12  Anns  na  h-aosda  tha  gliocas ;  agus 
am  fad  làithean  tuigse. 


13  Maille  ris-san  tha  gliocas  agus  neart ; 
aige-san  tha  comhairle  agus  tuigse. 

14  Feuch,  brisidh  e  sìos,  agus  cha  togar 
suas:  druididh  e  suas  duine,  agus  cha'n 
fhosgailear. 

15  Feuch,  cumaidh  e  na  h-uisgeachan 
air  an  ais,  agus  tiormaichidh  iad  suas  ;  ag- 
us  cuiridh  e  mach  iad,  agus  tilgidh  iad  bun 
os  ceann  an  talamh. 

16  Aige-san  tha  neart  agus  gliocas :  is 
leis-san  esan  a  mheallar,  agus  esan  a 
mheallas. 

17  Cuiridh  e  air  falbh  c.omhairlieh 
creachta,  agus  do  bhreitheamhnaibh  ni  e 
amadain. 

18  Cuibhreach  rìghrean  sgaoilidh  e,  ag- 
us  crioslaichidh  e  crios  air  an  leasraibh. 

19  Cuiridh  e  air  falbh  uachdarain 
creachta,  agus  tilgidh  e  sìos  na  cumhachd- 
aich. 

20  Atharraichidh  e  cainnt  nam  fìrinn- 
each,  agus  bheir  e  air  falbh  tuigse  nan  aos- 
mhor. 

21  Taomaidh  e  tàir  air  àrd-uaislibh,  ag- 
us  anmhunnaichidh  e  ueart  nan  daoine 
treuna. 

22  Taisbeanaidh  e  nithe  doimhne  à 
dorchadas,  agus  bheir  e  sgàile  a'  bhàis  gu 
solus. 

23  Meudaichidh  e  na  cinnich,  agus 
sgriosaidh  se  iad :  farsuinnichidh  e  na  cinn- 
ich,  agus  cumhannaichidh  se  iad. 

24  Bheir  e  air  falbh  cridhe  cheannard 
sluaigh  na  talmhainn,  agus  cuiridh  e  air 
seacharan  iad  ann  am  fàsach  as  eugmhais 
slighe. 

25  Sineuraichidh  iad  san  dorchadas,  ag- 
us  iad  gun  solus  ;  agus  bheir  e  orra  tuis- 
leachadh  mar  dhuine  air  mhisg. 

CAIB.  XIII. 

FEUCH,  chunnaic  mo  shùil  so  uile ; 
chuala  mo  chluas,  agus  mhothaich 

i  e. 

2  Mar  is  aithne  dhuibhse,  is  aithne 
dhomhsa  mar  an  ceudna  :  cha  'n  ìsle  mise 
na  sibhse. 

3  Ach  labhrainnse  ris  an  Uile-chumh- 
achdach,  agus  b'àill  leam  tagradh  ri  Dia. 

4  Oir  is  luchd-cumadh  blireug  sibhse, 
lèighean  nach  fiu  sibh  uile. 

5  O  nach  robh  sibh  gu  tur  'nur  tosd  ! 
agus  b'e  sin  bhur  gliocas. 

6  Cluinnibh  a  nis  mo  thagradh,  agus 
èisdibh  ri  deasbaireachd  mo  bhilean. 

7  An  labhair  sibh  gu  h-aingidh  air  son 
Dhè?  agus  air  a  shon-san  an  labhair  sibli 
gu  cealgach  ? 

8  An  gabh  sibh  r'a  ghnùis?  air  son  Dhè 
an  dean  sibh  comh-stri  ? 

9  Am  bheil  e  maith  gu'n  rannsaicheadh 
e  mach  sibh  ?  mar  a  nìthear  fanoid  air 
duine,  an  dean  sibh  fanoid  air-san  ? 

10  Gu  cinnteach  cronaichidh  e  sibh,  ma 
ghabhas  sibh  an  uaignidbeas  ri  gnùis. 

11  Nach  cuir  òirrihearcas-san  eagal 
oirbh  ?  agus  naeh  tuit  'uamhann-san 
oirbh  ? 

12  Tha  bhur  cuimhne  cosmhuil  ri 
luaithre,  mar  chuirp  creadha  bhur  csirp. 

13  Bithibh  'nur  tosd  a  m'  thaobh-sa,  ag- 
us  labhraidh  mi,  agus  thigeadh  orm  na 
dh'fheudas. 

14  C'ar  son  a  tha  mi  gabhail  m'fheòla 
a'm'  fhiaclaibh,  agus  a'  cur  mo  bheatha 
a'm'  làimh  ? 

15  Ged  mharbh  e  mi,  gidheadh  earb- 
aidh  mi  as  :  ach  tagraidh  mi  mo  shlighean 
'na  fhianuis. 

16  Mar  an  ceudna  bithidh  e  dhomhsa 
chura  slàinte  ;  oir  cha  tig  cealgair  'na  làth- 
air. 

17  Eisdibh  gu  furachar  ri  m'  chainnt, 
agus  ri  m'  sgeul  le'r  cluasaibh. 

18  Feucli  a  nis,  chuir  mi  mo  chùis  an 
ordugh :  tha  fios  agam  gu'n  saorar 
mi. 

19  Cò  esan  a  thagras  rium  ?  oir  a  nis, 
ma  bhitheas  mi  a'm'  thosd,  bheir  mi  suas 
an  deò. 

20  A  mhàin  dà  ni  na  dean  rium  ;  an  sin 
o  d'  ghnùis  cha  'n  fholaich  mi  mi  fèiu. 

21  Tarruing  do  làmh  fada  uam  ?  agus  na  | 
cuireadh  t'uamliann  eagal  orm. 

22  An  sin  gairm  thusa,  agus  freagairidh 
mise :  no  labhraidh  mise,  agus  freagair 
thusa  mi. 

23  Cia  lionmhor  m'eu-ceartan  agus  mo 
pheacanna?  air  m'eusaontas  agus  mo 
pheacadh  thoir  fios  domh. 

24  C'ar  son  a  tha  thu  a'  folachadh  do 
ghnùise,  agus  'gatn  mlieas  mar  nàmhaid 
duit  ? 

25  Am  bris  thu  an  duilleag  a  thilgear  a 
null  agus  a  nall  ?  agus  an  ruaig  thu  an  as- 
bhuain  thioram  ? 

26  Oir  tha  thu  a'  sgriobhadh  nithe 
searbha  a'm'  aghaidh,  agus  a'  toirt  orm 
eu-cearta  m'òige  a  shealbhacliadh. 

27  Agus  tha  thu  a'  cur  mo  chos  anns  a' 
cheap,  agus  a'  geur-amharc  air  mo  shligh- 
ibh  gu  lèir,  agus  a'  cur  chomhar  air  bonn- 
aibh  mo  chos. 

28  Agus  raar  ni  breun  cuirear  as  da,  mar 
thrusgan  a  dh'itheas  an  leomann. 

CAIB.  XIV. 

THA  'n  duine  a  rugadli  o  mhnaoi,  gearr- 
shaoghalach,  agus  làn  àrahghair. 

2  Mar  bhlàth  thig  e  mach,  agus  gearrar 
sìos  e :  agus  teichidh  e  mar  sgàile,  agus 
cha'n  fhan  e. 

3  Gidheadh  air  a  leithid  sin  dh'fhosgail  j 
thu  do  shùilean  ;  agus  mise  tha  thu  a'  j 
tabhairt  gu  breitheanas  maille  riut. 

4  Cò  a  bheir  glan  à  neòghlan  ?  cha  tabh- 
az'rah-aon. 

5  Gu  deimhin  tha  a  làithean  suidhichte,  ] 
tha  àireamh  a  mhìos  agadsa;  dh'orduich 
thu  a  chrìochan,  agus  cha  tèid  e  thairis 
orra. 

6  Tionndaidh  uaith  chum  gu  bi  foisaige, 
gus  an  coimhlion  e  mar  fhear-tuarasdail  a 
là. 

7  Oir  tha  dòchas  à  craoibh,  ma  ghearrar 
sios  i,  gu'm  fàs  i  a  rìs,  agus  nach  fàilnich 
a  faillean  òg. 

8  Ged  fhàs  a  freumh  sean  anns  an  tal- 
amh,  agus  anns  an  ùir  ged  bhàsaich  a 
stoc ; 

9  Trìd  fhàile  an  uisge  ùr-fhàsaidh  i,  ag- 
us  bheir  i  mach  geuga  mar  òg-chraoibh. 

10  Ach  bàsaichidh  fear,  agus  thèid  gu 
tur  as  da ;  agus  bheir  duine  suas  an  deò, 
agus  c'àit  am  bheil  e  f 

11  Fàilnichidh  na  h  uisgeacha  o'nmhuir, 


agu3  caithear  an  amhainn,  agus  tiormaich- 
idh  i  suas : 

12  Mar  sin  luidhidh  an  duine  sìos,  agu? 
cha'n  èirich  e ;  gus  nach  bi  na  nèamhan 
ann,  cha  mhosgail  iad,  agus  cha  dùisgear 
as  an  codal  iad. 

13  Och  nach  folaicheadh  tu  mi  anns  an 
uaigh,  nach  gleidheadh  tu  mi  an  uaig- 
nidheas,  trus  am  biodh  t'fhearg  thairis  ! 
nach  suidhicheadh  tu  dhomh  àm  àraidh, 
agus  gu'n  cuimhtiicheadh  tu  mi ! 

14  Ma  bbàsaicheas  duine,  an  tig  e  beò? 
uile  làithean  m'aimsire  suidhichte  feithidh 
mi,  gus  an  tig  mo  chaochladh. 

15  Gairmidh  tusa,  agus  freagairidh  mise 
thu  :  air  obair  do  làmh  bithidh  dèigh  agad. 

16  Oir  a  nis  tha  thu  ag  àireamh  mo 
cheum  :  agus  nach  'eil  thu  ri  faire  air  mo 
pheacadh  ? 

17  Seulaichte  ann  an  ceanglachan  tha 
m'eusaontas,  agus  fuaighidh  tu  suas  m'eu- 
ceart. 

18  Agus  gu  deimhin  tuitidh  a'  bheinn, 
agus  thèid  as  d'i ;  agus  atharraichear  a' 
charraig  as  a  h-àit. 

19  Caithidh  na  h-uisgeacha  na  clacha: 
bheir  thu  tuil  air  na  nithibh  a  dh'fhàsas  à 
h-ùir  na  talmhainn,  agus  sgriosaidh  tu 
dòchas  an  duine. 

20  Buadhaichidh  tu  gu  bràth  'na  agh- 
aidh,  agus  siubhlaidh  e  :  caochailidh  tu  a 
ghnùis,  agus  cuiridh  tu  air  falhh  e. 

21  Urramach  fàsaidh  a  mhic,  agus  cha 
bhi  fios  aig  air  ;  agus  ìslichear  iad,  ach  cha 
toir  e  fa'near  iad. 

22  Ach  bithidh  'fheoil  an  taobh  a  stigh 
dheth  cràiteacìi,  agus  ni  'anam  au  taobh 
a  stigh  dheth  bròn. 

CAIB.  XV. 

AN  SIN  fhreaga;r  Eliphasan Temanach, 
agus  thubhairt  e, 

2  An  luadh  duine  glic  air  eòlas  na 
gaoithe,  agus  an  lìon  e  a  chliabh  lei3"  a' 
ghaoith  an  ear  ? 

3  An  tagair  e  le  briathraibh  gun  tairbhe, 
agus  le  cainnt  leis  nach  dean  e  maith  ? 

4  Seadh,  tha  thu  a'  tilgeadh  dhìot  eag- 
ail,  agus  a'  leigeadh  urnuigh  dhìot  an  làth- 
air  Dhè. 

5  Oir  teagaisgidh  t'aingidheachd  do 
bheul,  agus  ròghnaichidh  tu  teanga  nan 
cuilbheartach. 

6  Dìtidh  do  bheul  fèin  thu,  agus  cha 
mliise  ;  agus  bheir  do  bhilean  fèinfianuis 
a'd'  aghaidh. 

7  An  tusa  an  ceud  duine  a  rugadh  ?  no 
roimh  na  cnocaibh  an  do  rinneadh  thu  ? 

8  An  cuala  tu  bheag  ann  an  comhairle 
dhìomhair  Dhè?  agus  a  dionnsuidh  fèin 
a  mhàin  an  do  tharruing  thu  gliocas  ? 

9  Ciod  is  aithne  dhuitse,  nach  aithne 
dhuinne  ?  a  thuigeas  tusa,  nach  tuig 
sinne  ? 

10  Tha  araon  an  ceann-liath  agus  an 
t-aosmhor  'nar  measg-ne,  ni's  sine  gu  mòr 
na  t'athair. 

11  Ara  beag  leat  sòlasa  Dhè?  agus  ara 
bheil  ni  dìomhair  agad  ? 

12  C 'ar  son  a  tha"  do  chridhe  'gad  thoirt 
air  falbh  ?  agus  c'ar  son  a  tha  do  shùilean 
a' caogadh  ? 

13  Gu  bheil  thu  a'  tionndadh  do  spior- 

am  an  aghaidh  Dhè,  agus  a'  leigeadh  an 
ìeithide  sin  do  bhriathraibh  a  mach  as  do 
bheul? 

14  Cò  e  an  duine,  g"u'm  biodh  e  glan  ? 
agus  gu'n  saoradh  esan  e  fèin,  a  rugadh  o 
mhnaoi  ? 

15  Feuch,  as  a  naomhaibh  cha'n  earb 
e ;  agus  cha  'n  'eil  ua  nèamha  glan  'na 
shùilibh. 

16  Nach  gràineile  agus  nach  sailche  gu 
mòr  an  duine,  a  dh'òlas  eu-ceart  mar 
uisge  ? 

17  Innsidh  mi  dhuit,  èisd  rium ;  agus 
na  chunnaic  mi,  cuiridh  mi  'n  cèill ; 

18  A  dh'aithris  daoine  glice,  agus  nach 
do  chèil  an  aithriche  orra : 

19  D'an  d'thugadh  'uan  aonar  an  tal- 
amh,  agus  cha  d'imich  coigreach  'nam 
measg. 

20  Rè  a  làithean  uile  cràdhar  an  t-aing- 
idh ;  agus  folaichear  àireamh  a  bhliadh- 
nau  air  an  fhear-shàrachaidh. 

21  Tha  fuaim  eagalach  'na  chluasaibh  : 
'na  shoirbheachadh  tnig  am  fear-millidh 
air. 

22  Cha  chreid  e  gu'm  pill  e  as  an  dorch- 
adas ;  agus  feithear  air  leis  a'  chlaidh- 
earah. 

23  Tha  e  ag  imeachd  mu'n  cuairt  air 
son  arain,  ag  ràdh,  C'àit  am  bheil  e  f  tha 
fios  aige  gu  bheil  là  an  dorchadais  deas  aig 
a  làimh. 

24  Cuiridh  teanntachd  agus  àmhghar 
uamhas  air  :  buadhaichidh  iad  air,  mar 
righ  deas  a  chum  catha. 

25  Oir  sìnidh  e  raach  a  làmh  an  aghaidh 
Dhè,  agus  an  aghaidh  an  Uile-chumh- 
achdaich  neartaichidh  se  e  fèin. 

26  Ruithidh  e  air,  air  a  mhuineal,  air 
copaibh  tiugha  a  sgiath  ; 

27  A  chionn  gu'n  do  chòmhdaich  e  a 
ghuùis  le  a  shult,  agus  gu'n  d'rinn  e  fill- 

u     ean  saille  air  a  leasraibh. 

28  Agus  còmhnuichidh  e  ann  am  bailt- 
ibh  fàsaichte,  ann  an  tighibh  nach  'eil  air 

t,a,    an  àiteachadh,  a  tha  ullamh  gu  bhi  'nan 
carnaibh. 

29  Cha  bhi  e  beartach,  agus  cha  mhair  a 
>     mhaoin;  agus  cha  sìn  e  mach  a  fhreumh 

san  talamh. 

io  30  Cha  triall  e  à  dorchadas ;  tiormaich- 
aj    idh  lasair  a  mheanglan;  agus  siubhlaidh 

e  le  anail  a  bheoil. 
f       31  Na  h-earbadh  esan  a  mheallar  à 
a     dìomhanas ;  oir  dìomhanas  bithidh  aige 

mar  luigheachd. 
ro       32  Roimh  a  là  coimhlionar  e  ;  agus  cha 

bhi  a  gheug  uaine. 
r>       33  Crathaidh  e  dheth  mar  an  fhìonain 
gj     'fhìon-dhearcan  anabaich,  agus  tilgidh  e 

dheth  mar  au  crànn  olaidh  a  bhlàth. 
0        34  Oir  bithidh  coimhthional  nan  cealg- 
];j     air  aonaracli,  agus  caithidh  teine  pàilliuna 

na  duais-bhratha. 
?B       35  Ginidh  iad  donas,  agus  beiridh  iad 
,r     droch-bheart,   agus  ulluichidh   an  com 

cealg. 

CAIB.  XVI. 
,y  |     A  CH  fhreagair  lob,  agus  thubhairt  e, 
,s      XjL   2  Chuala  mi  mòrau  d'an  leithidibh 
sin:  is  luchd-comhfhurtachd  truagh  sibh 
...  aiie. 


3  Am  bi  crìoch  air  briathraibh  gaoithe? 
no  ciod  a  tha  toirt  an  dànadais  duit  gu 
bheil  thu  a'  freagairt  ? 

4  Dh'r'heudainnse  mar  an  ceudna  labh- 
airt  cosmhuil  nbhse  :  nam  biodh  bhur 
n-anam  an  àit  m'anama-sa,  dh'fheudainn 
briathra  chur  cuideachd  'nur  n-aghaidh, 
agus  mo  cheann  a  chrathadh  ribh  : 

5  [Ach]  neartaichinn  sibh  le  ra'  bheul, 
agus  luglidaicheadh  gluasad  mo  bhilean 
bhur  doilgheas. 

6  Ged  labhair  mise,  cha  lughdaichear 
mo  dhoilgheas ;  agus  ma  bhios  mi  a'm' 
thosd,  ciod  am  fuasgladh  a  gheibh  mi  ? 

7  Ach  a  nis  sgìthich  e  mi :  sgap  thu  mo 
chuideachd  uile. 

8  Agus  rinn  thu  mi  làn  phreasag;  eud- 
ain  ;  raar  fhianuis  tha  sin  :  agus  dh'èirich 
mo  chaoile  a'm'  aghaidh  ;  ri  m'eudan 
freagairidh  i. 

9  Reub  a  chorruich  mi,  agus  tha  fuath 
aige  dhomh  :  chas  e  'fhiaclan  rium  ;  tha 
mo  nàmhaid  a'  geurachadh  a  shùl  orm. 

10  Chas  iad  am  beul  rium  ;  le  masladh 
bhuailiad  moghiala;  cuideachd  ehruinn- 
ich  iad  a'm'  aghaidh. 

11  Thug  Dia  mi  thairis  do'n  ain-diadh- 
aidh,  agus  an  làimh  nan  aingidh  thiig  e 
mi. 

12  An  sìth  bha  mi,  ach  phronn  e  mi :  ag- 
us  rug  e  air  mo  mhuineal,  agus  chrath  e 
as  a  chèile  mi,  agus  chuir  e  suas  mi  dha 
fèin  mar  chuspair. 

13  Tha  a  luchd-shaighead  'gam  chuairt- 
eachadh  air  gach  taobh  :  sgoiltidh  e  m'air- 
nean  o  chèile,  agus  cha  chaomhain  e ; 
taomaidh  e  mach  mo  dhomblas  air  an  tal- 
amh. 

14  Brisidh  e  mi  le  briseadh  air  bhris- 
eadh  ;  ruithidli  e  orm  mar  churaidh. 

15  Dh'fhuaigh  mi  saic-eudach  air  mo 
chroicionn,  agus  shalaich  mi  m'adharc  san 
duslach. 

16  Tha  m'eudan  air  a  h-atadh  le  gal, 
agus  air  mo  rosgaibh  tha  sgàile  a'  bhàis; 

17  Cha'n  ann  air  son  eu-ceirt  a'm'  làmh- 
aibh  :  mar  an  ceudna  tha  m'urnuigh  glan. 

18  A  thalamh,  na  còmhdaich  thusa  m' 
fhuil,  agus  na  biodh  àit  aig  mo  ghlaodh. 

19  Mar  an  ceudna  nis,  feuch,  anns  na 
nèamhaibh  tha  m'  fhianuis,  agus  esan  a 
bheir  teisteas  orm  anns  na  h-àirdibh. 

20  A'  fanoid  orm  tha  mo  chairdean ; 
chum  Dhè  tha  mo  shùil  a'  taomadh 
dheur. 

21  O  nach  feudadh  duine  tagradh  ri  Dia, 
mar  a  thagras  mac  an  duine  r'a  chormh- 
earsnach  ! 

22  An  uair  a  thig  beagan  do  bhliadh- 
naibh,  an  sin  san  t-slighe  air  nacli  pill  mi 
siubhlaidh  mi. 

CAIB.  XVII. 

THRUAILLEADH  m'anail  ;  ghearr- 
adh  as  mo  làithean ;  tha  na  h-uaigh- 
ean  air  mo  shon-sa. 

2  Nach  'eil  luchd-fanoid  maille  rium  ? 
agus  'nam  brosnachadh  nach  'eil  mo  shùil 
a' buanachadh  ? 

3  Cuir  sìos  a  nis,  thoir  dhomh  urras 
maille  riut :  cò  esan  a  ghlacas  mo  làmh  ? 

4  Oir  dh'fholaich  thu  an  cridhe  o  thuig- 
se :  uime  sin  cha'n  àrdaich  thu  iad. 


408 


IOB. 


5  Esan  an  ni  miodal  r'a  chairdibh,  fàil- 
nichidh  sùilean  a  chloinne. 

6  Agus  rinn  e  mi  a'm'  ghnàth-fhocal  an 
t-sluaigh  ;  agus  tha  mi  mar  bhall-fochaid 
rompa. 

7  Agus  dhorchaich  mo  shùil  le  bròn, 
agus  tha  mo  bhuill  uile  mar  sgàile. 

8  Bithidh  uamhas  air  na  h-ionracain  air 
son  so ;  agus  dùisgidh  an  neò-chiontach 
an  aghaidh  a'  chealgair. 

9  Agus  cumaidh  an  duine  cothromach 
a  shlighe;  agus  gheibh  esan  a  ta  glan  'na 
làmhaibh  tuilleadh  neirt. 

10  Ach  air  bhur  son-sa  uile,  pillibh  ag- 
us  thigibh  a  nis  ;  agus  cha'n  fhaigh  ìni 
duine  glic  'nur  measg. 

11  Chaidh  mo  làithean  thairis,  bhriseadh 
mo  smuainte  air  falbh,  seilbh  mo  chridhe. 

12  An  oidhche  tionndadhaidh  iad  gu  là: 
tha'n  solus  goirid  a  thaobh  dorchadais. 

13  Ma  dh'fheitheas  mi,  is  i'n  uaigh  mo 
thigh  :  san  dorchadas  rinn  mi  mo  leaba. 

14  Ri  truaillidheachd  tliubhairt  mi,  Is 
tu  m'  athair ;  ris  a  chnuimh,  Is  tu  mo 
mhàthair,  agus  mo  phiuthar. 

15  Agus  c'àit  a  nis  am  bheil  rao  dhòch- 
as  ?  seadh,  mo  dhòchas-sa,  cò  chi  e  ? 

16  Gu  crannaibh  an  t-sluichd  thèid  iad 
sìos  :  an  sin  bithidh  ur  fois  cuideachd  anns 
an  duslach. 

CAIB.  XVIII. 

AN  SIN  fhreagair  Bildad  an  Suhach, 
agus  thubhairt  e, 

2  Cia  fhada  gus  an  cuir  sibh  crìoch  air 
briathraibh  ?  tuigibh,  agus  'na  dhèigh  sin 
labhramaid. 

3  C'ar  son  a  mheasar  sinne  mar  ain- 
mhidhibh,  agus  a  tha  sinu  tàireil  a'd' 
shùilibh-sa  ? 

4  Tha  e  a'  reubadh  'anama  'na  chorr- 
uich  :  air  do  shon-sa  an  trèigear  an  tal- 
arah  ?  agus  an  atharraichear  a'  charraig 
as  a  h-àit  ? 

5  Seadh,  cuirear  solus  an  aingidh  as: 
agus  cha  dealraich  lasair  a  theine. 

6  Dorchaichear  an  solus  'na  phàilliun, 
agus  cuirear  as  a  lòchran  aige. 

7  Cumhannaichear  ceuman  a  neirt,  ag- 
us  tilgidh  a  chomhairle  fèin  sìos  e  : 

8  Oir  cuirear  ann  an  lìon  e  le  a  chosaibh 
fèin,  agus  air  ribe  imichidh  e. 

9  Glacaidh  an  còrd  air  shàil  e ;  buadh- 
aichidh  am  fear-reubainn  'na  aghaidh. 

10  Foluichte  anns  an  talamh  tha  ribe  air 
a  shon,  agus  inneal-glacaidh  air  a  shon  air 
an  t-slighe. 

11  Air  gach  taobh  cuiridh  uamhasan 
eagal  air,  agus  fuadaichidh  iad  air  a  chos- 
aibh  e. 

12  Bithidh  a  neart  air  a  chlaoidh  le 
h-ocras,  agus  lèir-sgrios  deas  aig  a  thaobh. 

13  Ithidh  e  suas  neart  a  chroicinn  ;  ith- 
idh  ceud-ghin  a'  bhàis  suas  a  neart. 

14  Spìonar  as  a  phàilliun  a  dhòchas  ;  ag- 
us  bheir  se  e  gu  righ  nan  uamhann. 

15  Gabhaidh  e  còmhnuidh  'na  phàilliun, 
a  chionn  nach  leis-san  e ;  crathar  pronnasg 
air  'àite-còmhnuidh. 

16  Shìos  tiormaichear  a  fhreumhan,  ag- 
us  shuas  gearrar  air  falbh  a  bhàrr. 

17  Sgriosar  a  chuimhne  as  an  talamh, 
agus  cha  bhi  ainm  aige  air  an  t-sràid. 


18  Fogairear  e  o  sholus  gu  dorchadas, 
agus  as  an  t-saoghal  tilgear  e. 

19  Cha  bhi  mac  aige,  no  mac  a  mhic  am 
measg  a  shluaigh,  no  neach  a  mhaireas  'na 
àitibh-còmhnuidh. 

20  R'a  là  bithidh  iongnadh  orra-san  a 
thig  'na  dhèigh,  mar  a  ghlac  uamhas  iad- 
san  a  thàinig  roimhe. 

21  Gu  deimhin  is  iad  sin  ionada-còmh- 
nuidh  an  aingidh  ;  agus  is  e  so  'àite-san, 
do  nach  aithne  Dia. 

CAIB.  XIX. 

ACH  fhreagair  Iob,  agus  thubhairt  e, 
2  Cia  fhada  chuireas  sibh  doilgheas 
air  m'anam,  agus  a  bhriseas  sibh  mo 
chridhe  le  briathraibh  ? 

3  Na  deich  uairean  so  mhaslaich  sibh 
mi :  cha  nàir  leibh  gu  bheil  sibh  cho, 
coimheach  rium. 

4  Agus  gu  deimhin  ma  chaidh  mi  air 
seacharan,  fanaidh  mo  sheacharan  agam 
fèin. 

5  An  àrdaich  sibhse  d'a  rìreadh  sibh  fèin 
à'm'  aghaidh,  agus  an  tagair  sibh  rao  mhas- 
ladh  a'm'  aghaidh  ? 

C  Biodh  tìos  agaibh  a  nis  gu'n  do  thilg 
Dia  thairis  mi,  agus  gu'n  do  chuir  e  a  lìon 
mu'n  cuairt  orm. 

7  Feuch,  glaodhaidh  mi,  Eucoir,  ach 
cha  'n  èisdear  rium  ;  èighidh  mi  gu  h-àrd, 
ach  cha  'n'eil  breitheanas  ann. 

8  Dhùin  e  suas  mo  shlighe  air  chor  as 
nach  urrainn  mi  dol  seachad,  agus  chuir  e 
dorchadas  air  mo  cheumaibh. 

9  Bhuin  e  mo  ghlòir  dhìom,  agus  thug  e 
an  crùn  bhàrr  mo  chinn. 

10  Sgrios  e  mi  air  gach  taobh,  agus 
chaidh  as  domh ;  agus  chuir  e  air  falbh, 
mar  chraoibh,  mo  dhòchas. 

11  Agus  las  'fhearg  a'm'  aghaidh,  agus 
mheas  e  mi  mar  aon  d'a  naimhdibh. 

12  Cuideachd  thàinig  a  bhuidhnean,  ag- 
us  chuir  iad  suas  an  slighe  a'm'  aghaidn, 
agus  champaich  iad  mu'n  cuairt  air  mo 
phàilliun. 

13  Chuir  e  mo  bhràithrean  fad  uam  ;  ag- 
us  tha  mo  luchd-eòlais  gu  deimhin  air  fàs 
coimheach  rium. 

14  Thrèig  mo  dhilsean,  agus  dhì- 
chuimhnich  mo  luchd-eòlais  mi. 

15  Mheas  muinntir  mo  thighe,  agus  mo 
bhanoglaich  mi  mar  choigreach :  a'm'  eil- , 
thìreach  bha  mi  'nan  sùilibh. 

16  Air  mo  sheirbhiseach  ghairm  mi,  ag- 
us  cha  do  fhreagair  e :  le  m'  bheul  fèin 
ghuidh  mi  air. 

17  Bha  m'anail  coimheach  do  m'  mhnaoi, 
ge  do  ghuidh  mi  as  leth  cloinne  mo  chuirp 
fèin. 

18  Rinn  eadhon  clann  òg  tàir  orm : 
dh'èirich  mi,  agus  labhair  iad  a'm'  agh- 
aidh. 

19  Ghabh  mo  luchd-rùin  uile  gràin 
dìom ;  agus  tha  iadsan  a  ghràdhaich  mi 
air  tionndadh  a'm'  aghaidh. 

20  Ri  m'  chroicionn  agus  ri  m'fheoil 
dhlùth-lean  mo  chnàmhan ;  agus  chaidh 
mi  as  le  croicionn  m'fhiacal. 

21  Gabhaibh  truas  dìom,  gabhaibh  truas 
dìom,  O  mo  chairdean,  oir  bhean  làmh 
Dhè  rium. 

22  C'ar  son  a  gheur-leanas  sibhse  mi  raar 

a  ni  Dia,  agus  le  m'fheoil  nach  sàsuichear 
sibh? 

23  O  uach  robh  mo  bhriathra  nis  air  aa 
sgrìobhadh  !  O  nach  robh  iad  air  au  cur 
sios  ann  an  leabhai  ! 

24  Le  peann  iaruinn  agus  luaidìi  gu 
bràth  ann  au  carraig  nach  robh  iad  air  an 
gearradh  ! 

25  Oir  a  ta  fios  agam  gu  bheil  m  fhear- 
saoraidh  beò,  agus  ma  dheireadh  gu  seas  e 
a  r  an  talamh  : 

26  Agus  an  dèigh  dhoibh  so  mo  chroic- 
ionn  a  chnàmh,  gidl;  >adh  ann  ain  fheoil 
gu'm  faic  mi  Dia  : 

27  Neach  a  chi  mise  a*r  mo  shon  fèin, 
agus  air  an  amhairc  mo  shùilean-sa,  agus 
ni  h-e  neach  eile ;  so  uile  chuir  mi  suas 
a'm'  chom  fèin. 

28  Ach  their  sibhse,  C'ar  son  a  gheur- 
leanamaid  e,  agus  gu'n  d'fhuaradh  freumh 
a'  ghnothuieh  ann  ? 

29  Biodh  eagal  oirbh  roimh  'n  chlaidh- 
eamh  ;  oir  fàsaidh  an  claidheamh  teth  [an 
aghaidh]  eu-cearta,  chum  gu'm  bi  fios  ag- 
aibh  gu'm  bi  breitheanas  ann. 

CAIB.  XX. 

AN  SINfhreagair  Sophar  an  Naamat- 
ach,  agus  thubhairt  e,  ' 

2  Uime  sin  tha  mo  smuainte  toirt  orm 
freagairt,  agus  air  a  shon  so  ni  mi  deifir. 

3  Achmhasan  mo  mhaslaidh  cluinneam, 
agus  tha  spiorad  mo  thuigse  a'  toirt  orm 
freagairt. 

4  Nach  aithne  dhuit  so  o  chian,  o  shuidh- 
icheadh  an  duine  air  thalamh, 

5  Gur  gearr  caithreara  nan  aingidh,  ag- 
us  nach  'eil  gairdeachas  a'  chealgair  ach 
car  tiota  ? 

6  Ged  èirich  'àirde  suas  gus  na  nèarah- 
aibh,  agus  ged  ruig  a  cheann  na  neoil ; 

7  Mar  'aolach  fèin  gu  bràth  thèid  as  da: 
their  iadsan  a  chunnaic  e,  C'àit  am  bheil 
e? 

8  Mar  aisling  gradshiubhlaidh  e,  agus 
cha'n  fhaighear  e ;  agus  teichidh  e  mar 
shealladh  na  h-oidhche. 

9  An  t-sùil  a  chunnaic  e,  cha  'n  fhaic  i 
e  tuilleadh ;  agus  ni's  mò  cha'n  amhairc 
àite  fèin  air. 

10  larrai  ih  a  nhic  na  bochdan  a  thoill- 
eachadh,  agus  aisgidh  a  iàmhan  am 
maoin. 

11  Tha  a  chnàmha  làn  do  pheacadh 
'òige,  agus  maille  ris  anns  an  duslach 
luidhidh  e. 

12  Ged  robh  an  t-olc  milis  'na  hheul,  ged 
fholaich  se  e  fuidh  a  theangaidh  ; 

13  Ged  chaomhain  se  e,  agus  nach  trèig 
se  e,  ach  gu'n  glèidh  se  e  an  taobh  a  stigh 
a  bheoil ; 

14  Tionndaidhear  a  bhiadh  'na  mhion- 
ach,  gu  domblas  nan  nathair  an  taobh  a 
stigh  dheth. 

15  Shluig  e  sìos  beartas,  agus  sgeithidh 
e  nìos  e  :  tilgidh  Dia  mach  as  a  bhroinn 
e. 

16  Sùgaidh  e  nimh  nan  nathair  :  marbh- 
aidh  teanga  na  nathrach  milltich  e. 

17  Cha  'n  fhaic  e  na  h-aimhniche  'nan 
roinnibh,  na  sruthain  meala  agus  ime. 

18  Aisigidh  e  an  ni  air  son  au  do  shaoth- 
raich  e,  agus  cha  sluig  e  sìos  e :  a  rèir  a 


shaoibhris  bithidh  'aiseag,  agus  cha  dean  e 
gairdeachas  ann : 

19  A  chionn  gu'n  d'rinn  e  fòireigin,  gu'n 
do  thrèig  e  na  bochdan,  le  h-ainneart  gu'n 
d'thug  e  air  falbh  tigh  nach  do  thog  e. 

20  Òir  cha  mhothaich  e  suaimhneas  'na 
chom,  cha  tèaruinn  e  bheag  do  na  mhiann- 
aich  e. 

21  Clia  'n  fliàgar  a  bheag  d'a  bhiadh  ; 
uirae  sin  cha  bhi  sùil  aig  duine  air  bith  r'a 
mhaoin. 

22  Ann  an  iomlaine  a'  phailteis  bithidh 
e  ann  an  teanutachd:  thig  gach  aobhar 
dragha  air. 

23  An  uair  a  bhios  e  gus  a  bhrù  a  lìon- 
adh,  tilgidh  Dia  fraoch  'fheirge  air,  agus 
frasaidh  e  air  e  'nuair  a  bhios  e  ag  itheadh. 

24  Teichidh  e  roirah  na  h-armaibh  iar- 
uinn  ;  buailidh  atn  bogha  umha  troimhe  e. 

25  Tatrngear,  agus  thig  a  mach  as  a 
chorp,  thig  an  elaidheamh  loinneara  mach 
as  a  dhomblas  :  thig  uamhasan  air. 

26  Bithidh  gach  uile  dhorchadas  fol- 
aichte  'na  ionadaibh  dìomhair :  loisgidh 
tei.ne  gun  sèideadh  e  :  èiridh  gu  h-olc  dha- 
san  a  dh'fhàgar  'na  phàilliun. 

27  Foillsichidh  na  nèamhan  'aingidh- 
eachd ;  agus  èiridh  an  talamh  'na  agh- 
aidh. 

28  Triallaidh  fàs  a  thighe :  sruthaidh 
nithe  as  ann  an  là  'fheirge. 

29  Is  e  so  cuibhrionn  an  duine  aingidh 

0  Dhia,  agus  an  oighreachd  a  dh'orduich- 
eadh  dha  le  Dia. 

CATB.  XXI. 

ACH  fhreagair  Iob,  agus  thubhairt  e, 
2  Eisdibh  gu  furachar  ri  m'  chainnt, 
agus  biodh  so  mar  bhur  comhfhurtachd. 

3  Fuilgibh  dhomh,  agus  labhraidh  mi ; 
agus  an  dèigh  dhomh  labhairt,  cuiribh  ri'r 
fanoid. 

4  A'm'  thaobh-sa,  an  ann  ri  duine  a  tha 
mo  ghearan  ?  agus  nam  b'ann,  c'ar  son 
nach  biodh  mo  spiorad  fp  bhuaireas  ? 

5  Amhaircibh  orm,  agus  biodh  ìongnadh 
oirbh,  agus  cuiribh  bhur  làmh  air  bhur 
beul. 

6  Oir  an  uair  a  chuimhnicheas  mi,  tha 
eagal  orm ;  agus  glacaidh  geilt-chrith 
m'fheoil. 

7  C'ar  sou  a  ta  na  h-aingidh  beò,  a  dh'- 
fhàsas  iad  sean,  agus  a  bhios  iad  àrd  ann 
an  cumhachd  ? 

8  Tha'n  sliochd  air  a  dhaingneachadh 
'nam  fianuis  maille  riu,  agus  an  gineal  fa 
chomhair  an  sùl. 

9  Tha'n  tighean  saor  o  eagal ;  agus  cha 
'n'eil  slat  Dhè  orra. 

10  Ginidh  an  tarbh,  agus  cha'n  fhàil- 
nich  e  ;  beiridh  am  bò  laogh,  agus  cha  tilg 

1  e. 

11  Cuiridh  iad  a  marh  an  clann  bheag 
mar  threud  ;  agus  dannsaidh  an  gineal. 

12  Togaidh  iad  an  tiompau  agus  a'  chlàr- 
sach  ;  agus  ni  iad  gairdeachas  ri  fuaim  an 
orgain. 

13  Caithidh  iad  an  làithean  ann  an 
saoibhreas,  agus  ann  an  tiota  thèid  iad  sìos 
do'n  uaigh. 

14  Agus  their  iad  ri  Dia,  Imich  uainn  ; 
oir  chan  àill  leinn  eòlas  do  shlighean. 

15  Cò  e  an  t-Uile-churahachdach,  gu'n 
2  M  2 

deanamaid  seirbhis  dha?  agus  ciod  an 
tairbhe  bhios  ann  duinn,  ma  ni  sinn  urn- 
uigh  ris  ? 

16  Feuch,  cha  'n'eil  am  raaith  'nan 
làimh :  tha  comhairle  nan  aingidh  fada 
uam-sa. 

17  Cia  minic  a  chuirear  coinneal  nan 
aingidh  as  ?  agus  a  thig  an  sgrios  orra  ? 
roinnidh  Dia  doilgheasan  'na  fheirg. 

18  Bithidh  iad  mar  asbhuain  roimh  'n 
ghaoith,  agus  mar  mholl  a  bheir  an  iom- 
ghaoth  leatha. 

19  Taisgidh  Dia  suas  'eu-ceart-san  d'a 
chloinn  :  dìolaidh  e  dha,  agus  bithidh  fios 
aig  air. 

20  Chi  a  shùilean  a  sgrios,  agus  do  fheirg 
an  Uile-chumhachdaich  òlaidh  e. 

21  Oir  ciod  an  tlachd  a  bhios  aige  'na  thigh 
na  dhèigh,  'nuair  a  ghearrar  as  àireamh  a 
mhìos  'nam  meadhon  ? 

22  Do  Dhia  an  teagaisg  neach  air  bith 
eòlas,  agus  gur  e  fèin  a  bheir  breth  orra- 
san  a  ta  àrda  ? 

23  Bàsaichidh  e  so  'na  làn  neart,  agus  e 
uile  aig  fois  agus  an  sìth. 

24  Tha  'innidh  làn  saill,  agus  a  chnàmh- 
an  air  an  taiseachadh  le  smior. 

25  Agus  bàsaichidh  e  sin  ann  an  searbh- 
as  'anama,  agus  cìia  'n  ith  e  idir  le  toil- 
inntinn. 

26  Cuideachd  anns  an  duslach  luidhidh 
iad,  agus  còmhdaichidh  cnuimhean  iad. 

27  Feuch,  is  aithne  dhorah  bhur 
smuainte,  agus  na  h-innleachdan  a  tha 
sibh  a'  dealbhadh  gu  h-eucorach  a'm'  agh- 
aidh  : 

28  Oir  their  sibh,  C'àit  am  bheil  tigh  an 
duine  mhòir,  agus  c  àit  am  bheil  ionada- 
còmhnuidh  nan  aingidh? 

29  Nach  d  fheòraich  sibh  dhiubh-san  a 
ghabhas  seachad  air  an  t-slifdie  ?  agus  nach 
aithne  dhuibh  an  comharan  ? 

30  Gu'n  gleidhear  an  t-aingidh  chum  là 
an  sgrios  ;  chum  là  na  feirge  gu'n  toirear 
a  mach  iad. 

31  Cò  a  chuireas  an  cèill  a  shlighe  as  an 
eudan  :  agus  cò  a  dh'ìocas  dha  na  rinn  e  ? 

32  Ach  a  chum  na  h-uaighe  bheirear  e, 
agus  anns  an  àit-adhlacaidh  fanaidh  e. 

33  Bithidh  fòidean  a'  ghlinne  milis  dha, 
agus  tairngidh  gach  duine  'na  dhèigh,  mar 
a  ta  iad  doàireamh  roimhe. 

34  Ciounus  ma  ta  a  tha  sibh  a'  tabhairt 
comhfhurtachd  dhomh  gu  dìomhain,  an 
uair  a  ta  cealg  'nur  freagradh  ? 

CAIB.  XXII. 

AN  SIN  fhreagair  Eliphas  an  Teman- 
ach,  agus  thubhairt  e, 

2  Do  Dhia  am  feud  duine  a  bhi  tarbh- 
ach,  mar  a  dh'fheudas  esan  a  ta  glic  bhi 
tarbhach  dha  fèin  ? 

3  An  toil-inntinn  do'n  Uile-chumhachd- 
ach  gu'n  saor  thusa  thu  fèin  ?  agus  am 
buannachd  e  dha-san,  gu'n  dean  thu  do 
shlighean  iomlan  ? 

4  Air  eagal  romhad  an  cronaich  e  thu  ? 
an  tèid  a  chum  breitheanais  leat  ? 

5  Nach  'eil  t'aingidheachd  mòr?  agus 
t'eu-  cearta  gun  chrìoch  ? 

6  Oir  ghabh  thu  geall  o  d'  bhràithribh 
gun  aobhar,  agus  eudach  nan  lomnochd 
bhuin  thu  dhiubh. 


7  Cha  d'thug  thu  uisge  do'n  sgìth  r'a  òl, 
agus  o'n  ocrach  chum  thu  aran. 

8  Ach  aig  fear  a'  ghairdean  làidir  bha  aD 
talamh  ;  agus  ghabh  an  duine  urramach 
còmhnuidh  ann. 

9  Chuir  thu  bantraichean  uait  falamh, 
agus  bliriseadh  gairdeana  nan  dìlleachdan. 

10  Air  an  aobhar  sin  m'un  cuairt  ort 
bha  ribeachan,  agus  ghlac  geilt  obann  thu  ; 

11  No  dorchadas  air  chor  as  nach  faic- 
eadh  tu  ;  agus  chòmhdaich  pailteas  uisg- 
eachan  thu. 

12  Nach  'eil  Dia  ann  an  àirde  nan 
nèamh  ?  agus  faic  mullach  nan  rionnag, 
cia  àrd  a  ta  iad. 

13  Agus  their  thusa,  Cionnus  a  ta  fios 
aig  Dia?  troimh  an  dorchadas  am  breith- 
nich  e  ? 

14  Tha  neoil  'nan  còmhdachadh  dha, 
agus  cha'n  fhaic  e  ;  agus  aiin  an  cuirt  nan 
neamh  siubhlaidh  e. 

15  An  d'thug  thu  fa'near  an  t-slighe  o 
shean,  air  an  d'imich  daoine  aiugidh? 

16  A  ghearradh  sìos  roimh  an  àm,  agus 
thaom  tuil  thar  am  bunait ; 

17  A  thubhairt  ri  Dia,  Imich  uainn ; 
agus  ciod  is  urrainn  an  t-uile-chumhachd- 
ach  a  dheanamh  air  ar  son  ? 

18  Gidheadh  lìon  e  an  tighean  le  nithibh 
maithe  :  ach  gu  ma  fada  bhios  comhairle 
nan  aingidh  uam6a  ! 

19  Chi  na  h-ionraic,  agus  bithidh  aoibh- 
neas  orra;  agus  ni  an  neò-chiontach gàire- 
fanoid  riu. 

.  20  An  àit,  nach  do  ghearradh  ar  maoin- 
ne  sìos ;  ach  loisgidh  teine  am  fuigheall- 
san. 

21  Gabh-sa  nis  eòlas  air-san,  agus  bi  an 
sìth  :  mar  sin  thig  maith  a  d'  ionnsuidh. 

22  Gabh,  guidheam  ort,  an  lagh  o  'bheul, 
agus  cuir  suas  a  bhriathran  ann  ad  chridhe. 

23  Ma  philleas  tu  dh'ionnsuidh  an  Uile- 
chumhachdaich,  togar  suas  thu ;  cuiridh 
tu  eu-ceart  am  fad  o  d'  phàilliunaibh. 

24  Agus  cuiridh  tu  suas  òr  mar  dhus- 
lach,  agus  òr  Ophir  mar  chlachaibh  nan 
sruth. 

25  Agus  bithidh  an  t-Uile-chumhachd- 
ach  'na  dhìdean  agad,  agus  bithidh  neart 
airgid  agad. 

26  Oir  an  sin  bithidh  do  thlachd  anns 
an  Uile-chumhachdach,  agus  togaidh  tu 
suas  do  ghnùis  a  dh'ionnsuidh  Dhè. 

27  Ni  thu  urnuigh  ris,  agus  èisdidh  e 
riut,  agus  dìolaidh  tu  do  bhòidean. 

28  Agus  cuiridh  tu  ni  romhad,  agus 
daingnichear  dhuit  e  ;  agus  air  do  shligh- 
ibh  dealraichidh  solus. 

29  An  uair  a  dh'ìslichear  daoine,  an  sin 
their  thu,  Bithidh  àrdachadh  ann ;  agus 
saoraidh  e  an  t-iriosal. 

30  Saoraidh  se  esan  nach  'eil  neò-chiont- 
ach,  agus  saorar  e  le  gloine  do  làmh-sa. 

CAIB.  XXIII. 

ACH  fhreagair  Iob,  agus  thubhairt  e, 
2  An  diugh  fèin  is  searbh  mo  ghear- 
an  :  is  truime  mo  bhuille  na  m'osna. 

3  Och  gu'n  fhios  agam  c'àit  am  faighinn 
esan,  agus  gu'n  tiginn  a  dh'ionnsuidh  àite ! 

4  Chuirinn  mo  chùis  an  ordugh  'na  làth- 
air,  agus  lìonainn  mo  bheul  le  h-argum- 
aidibh. 

5  Bhiodh  fios  agara  air  na  briathraibh 
leis  am  freagaireadh  e  mi,  agus  thuiginn 
ciod  a  theireadh  e  rium. 

6  Le  a  mhòr  chumhachd  an  tagaireadh 
e  a'm'  aghaidh  ?  ni  h-eadh  ;  ach  chuireadh 
e  iie.art  annam. 

7  An  sin  thagaireadh  am  firean  ris,  agus 
bhithinn  air  mo  shaoradh  gu  bràth  o  m' 
bhreitlieamh. 

8  Feuch,  tlièid  mi  air  m'aghaidh,  ach 
;  cha  'n'eil.  esau  ann ;  agus  air  m'ais,  ach 

cha  mhothaich  mi  e  : 

9  Air  an  làimh  chlì,  far  am  bheil  e  ag 
oibreachadh,  ach  cha  'n  fhaic  mi  e;  fol- 
aichidli  se  e  fèin  air  an  làimh  dheis,  agus 
cha  lèir  dhomh  e. 

10  Ach  is  aithne  dha  an  t-slighe  agam : 
an  uair  a  dhearbhas  e  mi,  mar  òr  thig  mi 
a  mach. 

11  Air  a  cheumaibh  chum  mo  chos  ; 
ghlèidh  mi  a  shlighe,  agus  cha  do  chlaon 
mi. 

12  O  àithne  a  bhilean  cha  deachaidh  mi 
air  m'ais ;  ni's  mo  na  mo  dhlighe  bìdh 
mheas  mi  briathran  a  bheoil. 

;  13  Ach  tha  e  san  aon  bheachd,  agus  cò  a 
*    dh'iompaicheas  e  ?  agus  an  ni  is  miann  le 

'anam,  sin  ni  e. 
I       14  Oir  coimhlionaidh  e  an  ni  a  dh'ord- 
n    uicheadh  dhomhsa :  agus  tha  mòran  d'an 

leithidibh  sin  aige. 
s        15  Uime  sin  tha  fiamh  orm  'na  fhianuis  ; 
»    an  uair  a  bheir  mi  fa'near,  tha  eagal  orm 

roimhe  : 

u-       16  Oir  mhaothaich  Dia  mo  chridhe,  ag- 
&     us  chuir  an  t-uile-chumhachdach  fiamh 
orm  ; 

n       17  A  chionn  nach  do  ghearradh  as  mi 
roimh  an  dorchadas,  agus  o  m'  ghnùis  nach 
<à     d'fholaich  e  an  dorchadas. 

CAIB.  XXIV. 
i     /TAR  SON,  o  nach  d'fholaicheadh  aimsir- 

;   \y  eano'n  Uile-chumhachdach,  nachfaic 
Bt  ,   iadsan  d'an  aithne  e  a  làithean  ? 
m       2  Atharraichidh  iad  na  comharan-tal- 
mhainn  ;  bheir  iad  treudan  leo  le  fòirneart, 
M     agus  biadhaidh  siad  iad. 
sst  '      3  Iomamidh  iad  air  falbh  asal  nan  dìll- 

:  eachdan  ;  mar  gheall  glacaidh  iad  damh 
;e     na  bantraich. 

ti       4  Tionndadhaidh  iad  na  feuraaich  as  an 
i   t-slighe  :  le  chèile  folaichidh  bochdan  na 
bi     talmhainn  iad  fèin. 

5  Feuch,  mar  asalaibh  fiadhaich  anns 
rti  an  fhàsach  thèid  iad  a  mach  a  chum  an 
:à     oibre,  ag  èirigh  gu  moch  a  chum  creiche  : 

bheir  am  fàsach  biadh  dhoibh  d'an  òigridh. 
-ji  6  Anns  an  fhearann  buainidli  iad  arbh- 
un  j   ar;  agus  cruinnichidli  iad  f  ìon-fhoghara 

an  aingidh. 

odI        7  Bheir  iad  air  an  lomnochd  luidhe  gun 
i    eudach,  agus  gun  chòmhdachadh  anns  an 
fhuachd. 

8  Le  frasaibh  nam  beann  bithidh  iad 
e  j  fliuch,  agus  a  dhìth  fasgaidh  gabhaidh  iad 
d      'nan  glacaibh  a'  charraig. 

9  Spìonaidh  iad  an  dìlleachdan  o'n 
■$  chìch,  agus  o'n  bhoc.hd  gabhaidh  iad  geall. 
ìiti  10  Bheir  iad  air  imeachd  lomnochd, 
i>l!  gun  eudach  ;  agus  o  na  h-ocraich  bheir  iad 
3      leo  an  sguab. 

!       11  An  taobh  a  stigh  d'am  ballachaibh 


fàisgidh  iad  oladh  ;  bruthaidh  iad  am  fìon- 
amair,  agus  fuilingidh  iad  tart. 

12  As  a'  bhaile  tha  daoine  ag  osnaich, 
agus  èighidh  anam  nan  daoine  leònta; 
gidheadh  cha  chuir  Dia  amaideachd  as  an 
leth. 

13  Tha  iad  dhiubhsan  a  dh'èireas  suas  an 
aghaidh  an  t-soluis  ;  cha  'n  aithne  dhoibh  a 
shlighean,  agus  cha  ghluais  iad  'na  cheum- 
aibh. 

14  Leis  an  t-solus  èiridh  am  mortair, 
[agus]  marbhaidh  e  am  bochd  agus  am 
feumach ;  agus  anns  an  oidhche  bithidh  e 
mar  ghaduiche. 

15  Mar  an  ceudna  feithidh  sùil  an  adh- 
altrannaich  ris  an  dubh-thra,  ag  ràdh, 
Cha'n  fhaic  sùìl  mi;  agus  cuiridh  e  folach 
air  'aghaidh. 

16  Cladhaichidh  iad  anns  an  dorchadas 
troimh  thighibh,  a  chomharaich  iad 
dhoibh  fèin  san  là ;  cha'n  aithne  dhoibh 
an  solus  : 

17  Oir  tha  mhaduinn  dhoibh-san  mar 
sgàile  a'  bhàis  :  ma  dh'aithnicheas  neach 
iad,  bithidh  iad  ann  an  uamhasaibh  sgàile 
a'  bhàis. 

18  Luath  tha  e  mar  na  h-uisgeacha; 
mallaichear  an  cuibhroinn  air  an  talamh : 
cha'n  fhaic  e  slighe  nam  fìon-lios. 

19  Bheir  tiormachd  agus  teas  leo  uisg- 
eachan  an  t-sneachdaidh  ;'  an  uaigh  iad- 
san  a  pheacaich. 

20  Dì-chuimhnichidh  a'  bhrù  e  ;  biadh- 
aidh  a'  chnuimh  gu  milis  air  ;  ni's  mò  cha 
chuimhnichear  e ;  agus  brisear  aingidh- 
eachd  mar  chrann. 

21  Bithidh  e  olc  ris  a'  mhnuoi  neo- 
thorraich,  nach  beir  clann ;  agus  do'n 
bhantraich  cha  dean  e  maith. 

22  Agus  tairngidh  e  na  daoine  treuna  le 
a  neart :  èiridh  e  suas,  agus  cha  'n  'eil 
neach  air  bith  cinnteach  d'a  bheatha. 

23  Bheir  e  dha  a  bhi  ann  an  tèaruint- 
eachd,  agus  as  a  sin  earbaidh  e  ;  ach  n  ta 
a  shùilean  air  an  slighibh. 

24  Ardaichear  iad  rè  tamuill,  ach  cha 
bhi  iad  ann ;  ìslichear  iad,  agus  mar  na 
h-uile  bheirear  air  falbh  iad,  agus  mar 
cheann  dèise  gearrar  as  iad. 

25  Agus  mur  'eil  e  mar  sin  a  nis,  cò  a  ni 
breugaire  dhìom,  agus  a  bheir  gu  neo-ni 
mo  chainnt  ? 

CAIB.  XXV. 

AN  SIN  fhreagair  Bildad  an  Suhach,  ag- 
us  thubhairt  e, 

2  Tha  tighearnas  agus  eagal  maille  ris- 
san  :  ni  e  sìth  'na  ionadaibh  àrda. 

3  Am  bheil  àireamh  air  bith  air  a 
shlòigh  ?  agus  cò  air  nach  èirich  a  sholus? 

4  Cionnus  ma  ta  a  shaorar  duine  aig 
Dia  ?  agus  cionnus  a  bhios  esan  glan  a  rug- 
adh  o  mhnaoi  ? 

5  Amhairc  eadhon  air  a'  ghealaich,  ag- 
us  cha  dealraich  i ;  agus  cha  'n  'eil  na 
rionnaga  glan  'na  shealladh. 

6  Cia  is  ro-lugha  na  sin  an  duine  a  ta  'na 
chnuimh ;  agus  mac  an  duine  a  ta  'na 
chnuimh  ? 

CAIB.  XXVI. 
A  CH  fhreagair  Iob,  agus  thubhairt  e, 
2jl   2  Cionnus  a  chuidich  thu  leis  an  tì  a 

ta  gun  chumhachd  ?  cionnus  a  shaor  thu 
an  gairdean  a  ta  gun  neart  ? 

3  Cionnus  a  chomhairlich  thu  esan  aig 
nach  'eil  gliocas,  agus  a  dh'fhoillsich  thu 
gu  pailte  an  ni  mar  a  ta  e  ? 

4  Cia  ris  a  labhair  thu  briathran?  agus 
cialeis  an  spiorad  a  thàinig  uait  ? 

5  Dealbhar  nithe  marbha  fuidh  na 
h-uisgeachaibh,  agus  an  luchd-àiteach- 
aidh. 

6  Lomnochd  tha  ifrinn  'na  làthair,  ag- 
us  cha  'n'eil  còmlidacliadh  aig  lèir-sgrios. 

7  Tha  e  a'  sìneadh  na  h-àirde  tuath  os 
ceann  an  ionaid  fhalaimh,  a'  crochadh  na 
talmhainn  air  neo-ni ; 

8  A'  ceangal  suas  nan  uisgeacha  'na 
neulaibh,  agus  cha  reubar  an  neul  fopa  ; 

9  A'  cumail  a  stigh  aghaidh  a  righ- 
chaithreach,  a'  sgaoileadh  a  neoil  oirre. 

10  Chuairtich  e  na  h-uisgeacha  le 
crìochaibh,  gus  an  teirig  an  là  maille  ris 
an  oidhche. 

11  Criothnaichidh  puist  nan  nèamh,  ag- 
us  bithidh  uamlias  orra  r'a  achmhas- 
an. 

12  Le'chumhachdroinnidh  e  an  fhairge, 
agus  le  'thuigse  buailidh  e  an  t-uaibh- 
reach. 

13  Le  a  spiorad  sgeadaich  e  na  nèamha ; 
dhealbh  a  làmh  an  nathair  lùbach. 

14  Feuch,  it  iad  sin  cuid  d'a  shlighibh  ; 
ach  cia  beag  a'  chuibhroinn  a  chuala  sinn 
deth  ?  agus  cò  a  dh'fhendas  tairneanach  a 
chumhachd  a  thuigsinn  ? 

CAIB.  XXVII. 
A  GUS  hhuanaich  lob  'na  chosamhlachd 
J\.    a  labhairt  a  mach,  agus  thubhairt  e, 

2  Mar  is  beò  Dia  a  thug  air  falbh  mo 
bhreitheanas,  agus  an  t-Uile-churahachd- 
ach  a  chràidh  m'anam, 

3  Co  fhad  as  a  bhios  m'anail  annam,  ag- 
us  spiorad  Dhè  ann  am  chuinneinibh, 

4  Cha  labhair  mo  bhilean  aingidheachd, 
agus  cha  chan  mo  tlieanga  cealg. 

5  Nar  leigeadli  Dia  gu'n  saorainn  sibh  : 
gus  am  bàsaich  mi,  cha'n  atharraich  mi 
m'ionracas  uam. 

6  Ann  am  thìreantachd  fanaidh  mi,  ag- 
us  cha  leig  mi  uam  i ;  cha  mhaslaich  mo 
chridhe  mi  rè  mo  Uithean. 

7  Mar  an  t-aingidh  biodh  mo  nàmhaid  ; 
agus  esan  a  dli  èireas  suas  am'  aghaidh 
mar  an  t-eucorath. 

8  Oir  ciod  e  dòchas  a'  chealgair,  ge  do 
bhuanaich  e,  'nuair  a  bheir  Dia  air  falbh 
'anam  ? 

9  An  èisd  Dia  r'a  ghlaodh,  'nuair  a  thig 
àmhghar  air  ? 

10  Anns  an  Uile-chumhachdach  an  gabh 
e  tlachd  ?  an  gairm  e  air  Dia  gach  àm  ? 

11  Teagaisgidh  mi  sibh  le  làimh  Dhè; 
an  ni  a  ta  aig  an  Uile-chumhachdach,  cha 
cheil  mi. 

12  Feuch,  chunnaic  sibh  fèin  uile  e ;  c'ar 
son  ma  ta  a  tha  sibh  cho  ro-f  haoin  ? 

13  Is  i  so  cuibhroinn  an  duine  aingidh 
aig  Dia,  agus  oighreachd  luchd-foirneart  a 
gheibh  iad  o'n  Ùile-chumhachdach. 

14  Ma  dh'fhàsas  a  mhic  lìonmhor,  is 
ann  air  son  a'  chlaidheimh  ;  agus  cha  sàs- 
aichear  a  shliochd  le  h-aran. 

15  Adhlaicear  iadsan  a  mhaireas  'na 


dhèigh  anns  a'  bhàs;  agus  cha  ghuil  a 
bhantraichean. 

16  Ged  charn  e  suas  airgiod  mar  an  dus- 
lach,  agus  ged  dheasaicli  e  eudach  mar  an 
làthaich ; 

17  Deasaichidh  se  e,  ach  cuiridh  an 
t-ionracan  air  e;  agus  roinnidh  an  neò- 
chiontach  an  t-airgiod. 

18  Togaidh  e  mar  an  leomann  a  tliigh, 
agus  rnar  bhothan  a  ni  am  fear-coimhid. 

19  Luidhidh  an  saoibhir  sìos,  ach  cha 
chruinnichear  e  :  fosgailidh  e  a  shùilean, 
agus  cha  'n'eil  e  ann. 

20  Glacaidh  uamhasan  e  mar  uisgeacha : 
san  oidlu-he  goididh  doinionn  air  falbh  e. 

21  Bheir  a'  gliaoth  an  ear  leatha  e,  agus 
siuhhlaidh  e ;  agus  le  h-iomghaoith  grad- 
ghluaisidh  i  as  'àit  e. 

22  Oir  caithidh  Dia  air,  agus  cha 
chaomhain  e  :  bu  mhiann  leis  teicheadh 
as  a  làimh, 

23  Buailidh  daoine  am  basan  ris,  agus 
le  sgeig  fuadaichidh  iad  as  'àit  e. 

CAIB.  XXVIII. 

GUCINNTEACH  tha  dol  a  mach  aig 
an  airgiod,  agus  àit  aig  an  òr  anns 
an  leagh  iad  e. 

2  Bheirear  iarunn  as  an  talamh,  agus 
leaghar  a'  chlach  'na  h-umha. 

3  Chuir  e  erìoch  air  an  dorchadas ;  ag- 
us  rannsaichidh  e  mach  gach  iomlaine, 
clachan  duibhre  agus  sgàile  a'  bhàis. 

4  Brisidh  an  sruth  a  mach  o'n  luchd- 
àiteachaidh  ;  dearmadar  iad  leis  a'  chois  ; 
tiormaichear  suas  iad  ;  o  dhaoinibh  siubh- 
laidh  iad. 

5  A  thaobli  na  talmhainn,  aisde  thig  ar- 
an  ;  agus  fuidhe  tionndaidhear  suas  amh- 
uil  teine  : 

6  Is  iad  a  clachan  àit  na  saphir;  agus 
tha  duslach  òir  aice  : 

7  Ceum  nach  aithne  do'n  eunlaith,  agus 
nach  faca  sùil  na  fainge. 

8  Cha  do  shaltair  cuileana  an  leòmhain 
air,  agus  cha  deachaidh  an  leòmhan  garg 
seaciiad  air. 

9  Air  a'  charraig  cuiridh  e  mach  a 
làmh  ;  tilgidh  e  bun  os  ceann  na  beanntan. 

10  Anns  na  creagaibh  bheir  e  air  airoh- 
nichibh  briseadh  amach;  agus  chi  a  shùil 
gach  ni  luachmhor. 

11  Ceanglaidh  e  na  h-aimhnichean  o 
dhol  thairis  ;  agus  an  ni  a  ta  folaichte 
bheir  e  gu  solus. 

12  Ach  cia  as  a  gheibhear  gliocas  ?  agus 
c'àit  am  bheil  ionad  na  tuigse  ? 

13  Cha'n  aithne  do  dhuine  a  luach  ;  ag- 
us  cha'n  fhaighear  i  ann  an  tìr  nam  beò. 

14  Their  an  doimhue,  Cha  'n'eil  i  ann- 
am-sa;  agus  their  a'  mhuir,  Cha  'n'eil  i 
maille  riumsa. 

15  Cha  toirear  òr  air  a  son,  agus  cha 
tomhaisear  airgiod  mar  a  luach. 

16  Cha  mheasar  i  le  h-òr  na  h-Ophir, 
leis  an  Onics  luachmhoir,  no  leis  an  t-sa- 
phir. 

17  Cha  choimeasar  òr  no  leug  rithe  ;  ag~ 
us  cha  bhi  a  malairt  le  seudaibh  do'n  òr 
fhìor-ghlan. 

18  Air  coireal  no  neamhnuidibh  cha 
luadhar;  oir  tha  luach  gliocais  os  ceann 
nan  clach  a's  uaisle. 

19  Cha  choimeasar  topas  na  h-Etiopia 
rithe :  leis  an  òr  fhìor-glilan  cha  mheasar 

i. 

20  Cia  as  ma  ta  a  thig  gliocas  ?  agus 
c'àit  am  bheil  ionad  na  tuigse  ? 

21  Oir  a  ta  i  am  folach  o  shùilibh  nan 
uile  bheò;  agus  o  eunlaith  an  athair  tha  i 
an  cleith. 

22  Thubhairt  lèir-sgrios  agus  am  bàs, 
Le'r  cluasaibh  chuala  sinn  a  cliu. 

23  Tuigidh  Dia  a  slighe,  agus  is  aithne 
dha  a  h-àit : 

24  Oir  gu  crìochaibh  na  talmhainn  amh- 
aircidh  esan  ;  fuidh  na  nèamhaibh  uile  chi 
e  : 

25  Chum  gu  dean  e  cudthrom  do'n 
ghaoith,  agus  gu  tomhais  e  na  h-uisgeacha 
le  tomhas. 

26  An  uair  a  rinn  e  reachd  do'n  uisge, 
agus  slighe  do  dhealanach  na  tairnean- 
aich  ; 

27  An  sin  chunnaic  e  i,  agus  dh'fhoill- 
sich  e  i ;  dheasaich  e  i,  seadh,  agus  rann- 
saich  e  mach  i. 

28  Agus  thubhairt  e  ris  an  duine, 
Feuch,  eagal  an  Tighearn,  is  e  sin  gliocas  ; 
agus  an  t-olc  a  threigsinn,  tuigse. 

CAIB.  XXIX. 

AGUS  bhuanaich  Iob  'na  chosamhlachd 
a  labhairt  a  mach,  agus  thubhairt  e, 

2  Och  nach  robh  mi  mar  anns  na  mìos- 
aibh  a  chaidh  tharum,  mar  anns  na  làith- 
ibh  air  an  do  choimhid  Dia  mi ! 

3  'Nuair  a  thug  e  air  a  lòchran  dealrach- 
adh  air  mo  cheann,  agus  le  a  sholus  a 
ghluais  mi  san  dorchadas  ; 

4  Mar  a  bha  mi  ann  an  làithibh  m'òige, 
'nuair  a  bha  rùn-dìomhair  Dhè  air  mo 
phàilliun ; 

5  An  uair  a  bha'n  t-Uile-chumhachd- 
ach  fathast  maille  rium,  agus  m'òganaich 
mu  m'  thimchioll ; 

6  An  uair  a  nigh  mi  mo  cheuma  le 
h-ira,  agus  a  thaom  a'  charraig  a  mach 
dhomh  sruthain  olaidh ; 

7  'Nuair  a  chaidh  mi  mach  gu  geata  a' 
bhaile,  a  dheasaich  mi  m'àite-suidhe  anns 
an  t-sràid. 

8  Chunnaic  na  daoine  oga  mi,  agus 
dh'fholaich  siad  iad  fèin ;  agus  dh  èirich 
na  daoine  aosda,  agus  sheas  iad. 

9  Sguir  na  h-uachdarain  do  labhairt, 
agus  chuir  iad  an  làmh  air  am  beul. 

10  Dh'fhan  na  h-àrd-uaislean  'nan  tosd, 
agus  lean  an  teanga  r'an  gial. 

11  An  uair  a  chual'  a'  chluas,  bheann- 
aich  i  mi ;  agus  an  uair  a  chunnaic  an 
t-sùil,  thug  i  fianuis  leam  : 

12  A  chionn  gu'n  do  shaor  mi  am  bochd 
a  bha  'g  èigheach,  agus  an  dilleachdan  aig 
nach  robh  fear-cuideachaidh. 

13  Thàinig  beannachadh  an  tì  a  bha  ull- 
amh  gu  bàsachadh  orm  ;  agus  thug  mi  air 
cridhe  na  bantraich  seinn  le  h-aoibhneas. 

14  Chuir  mi  ionracas  orm,  agus  dli'eud- 
aich  e  mi :  mar  f  halluinn  agus  mar  chor- 
on  bha  mo  bhreitheanas. 

15  Bu  shùilean  mi  do'n  dall,  agus  bu 
chosan  mi  do'n  bhacach. 

16  Bha  mi  a'm'  athair  do  na  boehdaibh  ; 
agus  a'  chùis  nach  b'  aithne  dhomh  rann- 
saich  mi  a  mach. 


17  Agus  bhris  mi  gial  an  droch  dhuine, 
agus  à  'fhiaclaibh  spìon  mi  a'  chreach. 

18  Agus  thubhairt  mi,  Ann  am  nead 
gheibh  mi  bàs,  agus  mar  a'  ghaineamh  ni 
mi  mo  làithean  lìonmhor. 

19  Bha  mo  fhreumh  air  a  sgaoileadh  a 
mach  làimh  ris  na  h-uisgeachaibh,  agus 
luidh  an  drùchd  rè  na  h-oidhche  air  mo 
mheangan. 

20  Bha  mo  ghlòir  ùr  agam,  agus  dh'- 
ath-nuadhaicheadh  mo  bhogha  ann  am 
làimh. 

21  Riumsa  dh'èisd  daoine,  agus  dh'- 
fheith  iad,  agus  bha  iad  'nan  tosd  ri  m' 
chomhairle. 

22  An  dèigh  mo  bhriathra  cha  do  labhair 
iad  a  rìs ;  agus  shil  mo  chainnt  orra. 

23  Agus  blia  sùil  aca  rium,  mar  ris  an 
uisge;  agus  dh'fhosgaìl  iad  am  beul  gu 
farsuinn,  mar  air  son  an  uisge  dheirean- 
aich. 

24  Ma  ghàir  mi  riu,  cha  do  chreid  iad ; 
agus  solus  mo  ghnùÌ3e  cha  do  thilg  iad 
sìos. 

25  Thagh  mi  mach  an  slighe,  agus 
shuidh  mi  mar  cheannard,  agus  chòmh- 
nuich  mi  mar  righ  ann  an  armailt,  mar 
aon  a  bheir  comhfhurtachd  do  luchd-bròin. 

CAIB.  XXX. 
A  CH  a  nis  tha  iadsan  a's  òige  na  mise  a' 
A    deanamh  fanoid  orm,  muinntir  nach 
b'fhiu  leam  an  aithrichean  a  chur  maille 
ri  conaibh  mo  tiireuda. 

2  Seadli,  ciod  an  tairbhe  a  bhiodJi 
dhomhsa  ann  an  neart  an  làmh,  aig  an 
deachaidh  as  d'an  sean  aois  ? 

3  Le  dìth  agus  le  gorta  bha  iad  uaig- 
neach,  a'  teicheadh  do'n  fhàsach,  a  bha 
san  àm  a  chaidh  seachad  'na  fhàsalachd 
agus  'na  lèir-sgrios : 

4  A'  gearradh  sìos  maloimh  làimh  ris 
na  preasaibh,  agus  freumhan-aiteil  mar 
bhiadh. 

5  O  mheasg  dhaoine  dh'fhògradh  a  mach 
iad  :  dh'èigh  iad  'nan  aghaidh,  mar  an 
aghaidh  gaduiche. 

6  Bha  iad  a  chòmhnuidh  ann  an  sgar- 
adh  nan  gleann,  ann  an  uamhaibh  na  tal- 
mhainn  agus  nan  creag. 

7  Am  measg  nam  preas  rinn  iad  gear- 
an  :  fuidh  an  eanntagaich  chruinnicheadh 
iad  ri  chèile : 

8  Ciann  nan  amadan,  seadh,  clann 
dhaoine  gun  chliu  :  bha  iad  ni  bu  taireile 
na  'n  talamh. 

9  Agus  a  nis  is  mise  a's  òran  doibh,  ag- 
us  a  ta  mi  a'm'  leth-fhocal  aca. 

10  Tha  iad  a'  gabhail  gràin  dìom,  tha 
iad  a'  teicheadh  fad  as  uam,  agus  cha 
chaomhain  iad  smugaid  a  thilgeadh  a'm' 
eudan. 

11  A  chionn  gu'n  d'fhuasgail  e  mo 
chòrd,  agus  gu'n  do  shàruich  e  mi,  leig 
iadsan  mar  an  ceudna  an  t-srian  sgaoìlte 
romham. 

12  Air  mo  dheas  làimh  dh'èirich  an  òig- 
ridh ;  thug  iad  air  mo  chosaibh  sleamh- 
nachadh  uam,  agus  thog  iad  suas  a'm' 
aghaidh  slighean  an  sgrios. 

13  Mhill  iad  mo  cheuma,  chuir  iad  m* 
aimhleas  air  aghaidh,  gun  fhear-cuideach- 
aidh  aca. 

14  Mar  bhriseadh  a  steach  leathan  thài- 
nig-  iad,  raar  ann  an  lèir-sgrios  thaom  iad 
a  6tigh. 

15  Thionndaidh  uamhasan  a'm'  agh- 
aidh :  ruaig  iad  m'anam  mar  a'  ghaoth ; 
agus  mar  neul  chaidh  mo  thèaruiuteachd 
seachad. 

16  Agus  a  nis  tha  m'anam  air  a  dhòrtadh 
a  mach  orm  ;  ghlac  làithean  àmhghair  mi. 

17  San  oidhche  tha  mo  chnàmhan  air  an 
tolladh  annam :  agus  cha  bhi  m'fhèithean 
aig  fois. 

18  Le  meud  a  neirt  mhùth  e  m'eudach  : 
mar  bhile  mo  chòta  chuairtich  e  mi. 

19  Thilg  e  mi  anns  an  làthaich,  agus  tha 
mi  air  fàs  cosmhuil  ri  duslach  agus  ri 
luaith. 

20  Dh'èigh  mi  riut,  agus  cha  d'èisd  thu 
rium;  sheas  mi  suas,  agus  [cha]  d'thug 
thu  fa'near  mi. 

21  Tha  thu  air  fàs  an-iochdmhor  rium  ; 
le  neart  do  làimbe  tha  thu  'gad  chur  fèin 
a'm'  aghaidh. 

22  Iha  thu  'gam  thogail  ris  a'  ghaoitb  : 
tha  thu  toirt  orm  marcachd  oirre,  agus  a' 
leaghadh  as  mo  bhrìgh. 

23  Oir  a  ta  fhios  agam  gu'n  toir  thu  mi 
gu  bàs,  agus  a  chum  an  tighe  a  dh'ord- 
uicheadh  do  gach  uile  bheò. 

24  Gidheadh  cha  sìn  e  mach  a  làmh  a 
chum  na  h-uaighe,  ged  ghlaodh  iad  'na 
egrios. 

25  Nach  do  ghuil  mise  air  a  shon-san  a 
bha  ann  an  àmhghar?  nach  robh  m'anam 
doilich  air  son  an  duinc  bhocbd  ? 

26  An  uair  a  bha  sùil  agam  ri  maith,  an 
sin  thàinig  olc ;  agus  an  uair  a  bha  dùii 
agam  ri  solus,  thàinig  dorchadas. 

27  Bha  m'innigh  air  ghoil,  agus  cha 
robh  fois  aca  :  chuir  làithean  àmhghair 
romham. 

28  Ri  bròn  dh'imich  mi  as  eugmhais  na 
grèine  :  dh'èirich  mi,  anns  a'  chomh- 
chruinneachadh  dh'èigh  mi. 

29  Is  bràthair  mi  do  na  dragonaibh,  ag- 
us  is  companach  mi  do  na  cumhachagaibh. 

30  Dhubhadh  mo  chroicionn  orm,  agus 
ìoisgeadh  mo  chnàrahan  le  teas. 

31  Agus  tha  mo  chlàrsach  air  tionndadh 
gu  bròn,  agus  m'organ  gu  guth  na  muinn- 
£ir  a  ghuileas. 

CAIB.  XXXI. 

RINN  mi  coimhcheangal  ri  m'shùilibh  : 
c'ar  son  ma  ta  a  stnuainichinn  air 
maighdinn  ? 

2  Oir  ciod  e  cuibhrionn  Dhè  o'n  ionad 
shuas,  agus  oighreachd  an  Uile-chumh- 
achdaich  o'n  àirde  ? 

3  Nach  'eil  sgrios  ann  do'n  droch 
dhuine,  agus  coimhichead  do  luchd-dean- 
amh  na  h-eu-ceirt  ? 

4  Nach  'eil  e  a'  faicinn  mo  shligbean, 
agus  ag  àireamh  mo  cheumanna  gu  lèir  ? 

5  Ma  ghluais  mi  le  dìomhanas,  agus  ma 
ghreas  mo  chos  a  chum  ceilge; 

6  Cudtbromaichear  mi  ann  am  meidh- 
ibh  a'  cheartais,  ehum  gu'm  bi  fios  aig 
Dia  air  m'ionracas. 

7  Ma  thionndaidh  mo  cheum  as  an 
t-slighe,  agus  an  dèigh  mo  shùl  gu'n  do 
gbluais  mo  chridhe,  agus  ri  m'  làmhaibh 
ga'u  do  lean  smal  air  bith ; 


8  Cuiream,  agus  itheadh  neach  eile; 
seadh,  biodh  mo  shliochd  air  an  epìonadh 
as  am  frèimh. 

9  Ma  mhealladh  mo  chridhe  le  mnaoi, 
agus  aig  dorus  mo  choimhearsnaich  ma 
nnn  mi  feall-fholach  ; 

10  Meileadh  mo  bhean  do  nach  eile, 
agus  cromadh  daoine  eile  oirre: 

11  O'ìtìs  cionta  mor  so,  agus  is  eu-ceart 
e  air  son  nam  breitheamh. 

12  Oir  is  teine  e  a  loisgeas  chum  6grios, 
agus  a  spìonadh  as  m'fhàs  uile. 

13  Ma  rinn  mi  tàir  air  cùis  m'òglaich, 
no  mo  bhauoglaich,  an  uair  a  thagair  iad 
rium  ; 

14  Ciod  ma  ta  a  ni  mi  'nuair  a  dh'èireas 
Dia?  agus  an  uair  a  dh'fhiosraicbeas  e, 
ciod  a  fhreagaireas  mi  dha? 

15  Nach  e  n  ti  a  rinn  mise  anns  a' 
bhroinn,  a  rinn  esan?  agus  nach  aon  a 
dhealbh  sinn  anns  a'  bhroinn  ? 

16  Ma  chum  mi  na  bochdan  o'm  miann, 
agus  ma  thug  mi  air  6Ùilibh  na  bantraich 
fàilneachadh  ; 

17  No  ma  dh'ith  mi  mo  ghreim  a'm', 
aonar,  agus  nach  d'ith  an  dìlleachdan 
dheth ; 

18  (Oir  o  m'òige  dh'fhàs  e  suas  maille 
rium,  mar  aig  'athair:  agus  o  bhroinn  mo 
mhàthar  threoraich  mi  ise ;) 

19  Ma  chunnaic  mi  neach  a'  bàsachadh 
a  dhìth  eudaich,  agus  nach  robh  còmh- 
dachadh  aig  a'  bhoc.hd  ; 

20  Mur  do  bheannaich  a  leasraidh  mi, 
agus  mur  do  bhlàthaicheadh  e  le  lomradh 
mo  chaorach ; 

21  Ma  thog  mi  mo  làmh  an  aghaidh  an 
dìlleachdain,  an  uair  a  chunnaic  mi  mo 
chòmhnadh  anns  a'  gheata  ; 

22  Tuiteadh  mo  ghairdean  o'n  t-slinn- 
ean,  agus  brisear  mo  righe  o'n  chnàimh. 

23  Oir  bha  6grios  o  Dhia  'na  uamhas 
dhomhsa,  agus  a  thaobh  'àirde-san  cha 
robh  e'n  comas  domh  fulang. 

24  Ma  chuir  mi  san  òr  mo  dhòchas,  ag- 
us  ma  thubhairt  mi  ris  an  òr  fhìor-ghlan, 
Is  tu  m'earhsa ; 

25  Ma  rinn  mi  gairdeachas  a  chionn 
gu'ra  robh  mo  bheartas  raòr,  agus  a  chionn 
gu'n  d'thuair  mo  làmh  mòran ; 

26  Ma  dh'amhairc  mi  air  a'  ghrèin  an 
uair  a  dhealraich  i,  no  air  a'  ghealaich  a' 
gluasad  an  soillse, 

27  Agus  gu'n  do  mhealladh  mo  chridhe 
os  ìosal,  agus  gu'n  do  phòg  mo  bheul  mo 
làmh  : 

28  Is  cionta  so  mar  an  ceudna  air  son  a 
bhreitheimh ;  oir  dh'àicheadhainn  an  Dia 
a  ta  shuas. 

29  Ma  rinn  mi  gairdeachas  ri  sgrios  an 
tì  a  dh'fhuathaich  mi,  agus  raa  thog  mi 
mi  fèin  suas  a  chionn  gu'n  d'thàinig  olc  air : 

30  Oir  cha  do  leig  mi  le  m'  bheul  peac- 
achadh  le  mallacbadh  iarraidh  air  'anam. 

31  Mur  dubhairt  fir  mo  phàilliuin,  Och 
nach  robh  sinn  air  ar  sàsuchadh  le  'fheoil ! 

32  Am  muigh  cha  do  luidh  an  coig- 
reach  :  mo  dhorus  dh'fhosgail  mi  do'n 
fhear-turuis. 

33  Ma  cheil  mi,  mar  Adharah,  meus- 
aontais,  le  m'eu-ceart  fholachadh  a'ra'  uchd: 

34  An  uair  a  bha  eagal  orm  roimh 
mhòr-shluagh,  no  chuir  tarcuis  theaghlach 

uamhas  orm,  agus  a  bha  mi  a'm'  thosd, 
agus  nach  deachaidh  mi  mach  air  dor- 
us. 

35  Och  nach  èisdeadh  aon  rium  !  feuch, 
is  e  mo  mhiann  gu'm  freagaireadh  an  t- 
Uile-chumhachdach  mi,  agusgu'n  sgrìobh- 
adh  m'lhear-casaid  leabhar. 

36  Gu  deimhin  air  mo  ghualainn  ghabh- 
ainn  e  ;  cheanglainn  e  mar  choron  orm. 

37  Aireamh  mo  cheumanna  chuirinn  an 
cèill  da  ;  mar  cheaunard  racliainn  am  fag- 
us  da. 

38  Ma  dh'èigheas  m'fhearann  a'm'  agh- 
aidh,  no  ma  ghearaineas  mar  an  ceudna  a 
chlaisean : 

39  Ma  dh'ith  mi  a  thoradh  gun  airgiod, 
no  ma  thug  mi  air  a  luchd-seilbh  an  anam 
a  chall : 

40  An  àit  cruithneachd  fàsadh  droigh- 
neach,  agus  an  àit  eorna  ionntagach. 
Chrìochnaicheadh  briathran  Iob. 

CAIB.  XXXII. 

AN  SIN  sguir  an  triuir  dhaoine  so  do 
thoirt  freagraidh  air  lob,  a  chionn 
gu  'n  robh  e  ionraic  'na  shùilibh  fèin. 

2  Agus  l;»s  fearg  Elihu  mhic  Bharacheil 
a'  Bhusithich,  do  chinneadh  Ram  ;  anagh- 
aidh  Iob  las  'fhearg,  a  chionn  gu'n  d'fhìr- 
eanaich  se  e  fèin  ni's  mò  na  Dia. 

3  Mar  an  ceudna  an  aghaidh  a  thriuir 
cbairdean  las  'fhearg,  a  chionn  nach 
d'fhuair  iad  freagradh,  agus  gu'n  do  dhit 
iad  lob. 

4  A  nis  dh'fheith  Elihu  gus  an  do  labh- 
aìr  lob,  a  chionn  gu  'm  bu  shine  iad  na  esan. 

5  An  uair  a  chunnaic  Elihu  nach  robh 
freagradh  air  bith  ann  am  beul  au  triuir 
dhaoine  so,  an  sin  las  'fhearg. 

6  Agus  fhreagair  Elihu  mac  Bharacheil 
'a  Bhusith'ch,  agus  thubhairt  e,  Tha  mise 
òg,  agus  sibhse  aosmhor;  uime  sin  bha 
eagal  orm,  agus  bha  mi  sgàthach  mu  m' 
bharail  a  nochdadh  dhuibh. 

7  Thubhairt  mi,  Labhradh  làitbean,  ag- 
us  teagaisgeadh  lìonmhoireachd  bhliadh- 
nacha  gliocas. 

8  Ach  a  ta  spiorad  san  duine,  agus  hheir 
anail  an  Uile-chumhachdaich  tuigse  dha. 

9  Cha  bhi  daoine  mòra  a  ghnàth  glic ; 
agus  cha  tuig  na  h-aosmhoir  breitheanas. 

10  Uime  sin  thubhairt  mi,  Eisdibh 
rium  ;  nochdaidh  mise  mar  an  ceudna  mo 
bharail. 

11  Feuch,  dh'fheith  mi  ri'r  briath- 
raibh  ;  dh'èisd  mi  ri'r  reusonaibh,  gus  an 
do  rannsaich  sibh  ciod  a  theireadh  sibh. 

12  Seadh,  thug  mi  fa'near  sibh  ;  agus, 
feuch,  cha  robh  aon  agaibh  a  dhearbh  an 
aghaidh  Iob,  no  a  thug  freagradh  air  a 
bhriathraibh ; 

13  Air  eagal  gu'n  abradh  sibh,  Fhuair 
sinn  a  mach  gliocas :  is  e  Dia  a  thilgeas 
sìos  e,  cha  'n  e  duine. 

14  A  nis  cha  do  chuir  e  a  bhriathran  an 
ordugh  a'm'  aghaidh-sa  ;  agus  le  bhur  foc- 
laibh-sa  cha  fhreagair  mise  e. 

15  Bha  uamhas  orra ;  cha  do  fhreagair 
iad  ni  bu  mhò  ;  sguir  iad  do  labhairt. 

16  Agus  dh'fheith  mi,  ach  cha  do  labh- 
air  iad  ;  ach  sheas  iad,  agus  cha  do  fhreag- 
air  iad  ni  bu  mhò. 

17  Freagairidh  mise  mar  an  ceudna  mo 


chuid  fèin  ;  nochdaidh  mise  mar  an  ceud- 
na  mo  bharail. 

18  Oir  a  ta  mi  làn  do  bhriathraibh  ;  a  ta 
spiorad  mo  chuim  'gam  èigneachadh. 

19  Feuch,  a  ta  mo  chom  mar  fhìon  gun 
dol  as  aige  ;  mar  shearraga  nuadha,  tha  e 
ullamh  gu  bhi  air  a  reubadh. 

20  Làbhraidh  mi,  agus  bithidh  lasach- 
adh  agam ;  fosgailidh  mi  mo  bhilean,  ag= 
us  freagairidh  mi. 

21  Na  gabham-sa,  guidheam  ort,  rignùis 
duine  air  bith  ;  agus  ri  duine  na  labhram 
gu  miodalach. 

22  Oir  cha'n  aithne  dhomhsa  cainnt 
mhiodalach :  nam  b'aithne,  gu  h-aith- 
ghearr  bheireadh  mo  Chruith-thear  air 
faìbh  mi. 

CAIB.  XXXIII. 

UIME  SIN,  a  lob,  cluinn,  guidheam  ort, 
mo  bhriathran,  agus  èisd  ri  m'fhoc- 
laibh  uile. 

2  Feuch,  a  nis  dh'fhosgail  mi  mo  bheul  ; 
labhair  mo  theanga  ann  am  bheul. 

3  0  ionracas  mo  chridhe  thig  mo  bhriath- 
ran  ;  agus  iabhraidh  mo  bhilean  eòlas  gu 
soilleir. 

4  Rinn  spiorp.d  Dbè  mi,  agus  thug  anail 
an  Uile  chumhachdaich  beatha  dhomh. 

5  Ma's  urrainn  thu,  freagair  mi,  cuir  do 
bhriathran  au  ordugh  a'm'  làthair,  seas 
suas. 

6  Feuch,  a  ta  mise,  mar  a  ta  thu  fèin  o 
Dhia;  as  a'  chrèidh  dhealbhadh  mise  mar 

I  an  ceudua. 

7  Feuch,  cha  chuir  m'uamhas-sa  eagal 
ort,  agus  cha  bhi  mo  làmh  trotn  ort. 

8  Gu  cinnteach  Labhair  thu  a'm'  èisd- 
eaohd.  aarus  chuala  mi  guth  [do]  bhriath- 
ar,  ag  ràdh, 

9  Glan  a  ta  mi,  gun  eusaontas ;  neò- 
cbiontach  a  ta  mi,  agus  cha  'n'eil  eu-ceart 
annam. 

10  Feuch,  tha  e  faghail  chùisean  a'm' 
aghaidh  ;  tha  e  'gam  mheas  mar  a  nàmh- 
aid; 

1 1  Tha  e  a'  cur  mo  chos  anns  a'  cheap ; 
tha  e  a  geur-amharc  air  mo  cheumaibh  gn 
lèir. 

12  Feuch,  an  so  cha  'n'eil  thu  ceart; 
freagairidh  mi  thu  gur  mò  Dia  na  duine. 

13  C'ar  son  a  chuireas  tu  'na  aghaidb  ? 
oir  ann  an  aon  air  bith  d'a  nithibh  cha  toir 
e  cunntas. 

14  Oir  aon  uair  labhraidh  Dia,  agus  an 
dara  uair  cha'n  amhairc  e  thairis  air. 

15  Ann  an  aisling,  ann  an  sealladh  na 
h-oidhche,  'nuair  a  tliuiteas  codal  trom  air 
daoinibh,  'nuair  a  bhios  iad  'nan  suain  air 
an  leabaidh; 

16  An  sin  fosgailidh  e  cluasan  dhaoine, 
agus  seislaichidh  e  an  teagasg, 

17  Ciium  gu  tarruing  e  duine  o  a  dhean- 
adas,  agus  gu'm  folaich  e  uabhar  o 
dhuine ; 

18  Gu'n  cum  e  'anam  o'n  t-slochd,  agus 
a  bheatha  o  sgrios  leis  a'  chlaidheamh. 

19  Oir  smachdaichear  e  le  pèin  air  a 
leabaidh,  agus  lìonmhoireachd  a  chnàmh 
le  pèin  làidir: 

20  Air  chor  as  gu'n  gabh  a  bheatha  gràin 
do  aran,  agus  'anam  do  bhiadh  deadh- 
bhlasda. 

21  Caithear  'fheoil  air  chor  as  nach  faic- 
ear  i ;  agus  a  chnàmhan,  nach  facas,  seas- 
aidh  a  raach. 

22  Agus  tairngidh  'anam  am  fagus  do'n 
uaigh,  agus  a  bheatha  do  na  milltear- 
aibh. 

23  Ma  bhios  teachdair  aige,  eadar- 
theangair,  aon  am  measg  mhìle,  a  nochd- 
adh  'ionracais  do  dhuine  ; 

24  An  sin  gabhaidh  e  truas  deth,  agus 
their  e,  Saor  e  o  dhol  sìos  do'n  t-slochd ; 
fhuair  mi  èiric. 

25  Bithidh  'fheoil  ni's  ùire  na  feoil  lein- 
ibh ;  thig  e  air  ais  gu  làithibh  'òige  : 

26  Ni  e  urnuigh  ri  Dia,  agus  gabhaidh 
e  gu  caoimhneil  ris ;  agus  chi  e  a  ghnùis 
le  a^airdeachas ;  oir  ìocaidh  e  do  dhuine 
'ionracas. 

27  Amhaircidh  e  air  daoinibh,  agus  ma 
their  aon  duine,  Plieacaich  ini,  aguschlaon 
mi  an  nia  bha  ceart,  agus  charobh  e  chum 
tairbhe  dhomh ; 

28  Saoraidh  e  'anam  o  dhol  sìos  do'n 
t-slochd,  agus  chi  a  bheatha  solus. 

29  Feuch,  na  nithe  sin  uile  oibrichidh 
Dia  gu  minic  a  thaobh  duine, 

30  A  thoirt  'auama  air  ais  o'n  t-slochd, 
gu  bhi  air  a  shoillseachadh  le  solus  nam 
beò. 

31  Thoir  fa'near,  a  lob,  èisd  rium ;  bi 
d'thosd,  agus  labhraidh  mi. 

32  Ma  ta  bìieag  agad  r'a  ràdh,  freagair 
mi :  labhair,  oir  bu  mhiann  leam  do  shaor- 
adh. 

33  Mur  'eil,  èisd  thusa  riumsa:  ln  d' 
thosd,  agus  teagaisgidh  mise  dhuit  gliocas. 

CAIB.  XXXIV. 

ATHUILLEADH  air  so  fhreagair  Eli- 
hu,  agus  thubhairt  e, 

2  Cluinnibh  mo  bhriathra,  a  dhaoine 

flice,  agus  èisdibh  rium,  sibhse  aig  am 
heil  eòlas : 

3  Oir  dearbhaidh  a*  chluas  briathran, 
agus  blaisidh  am  beul  biadh. 

4  Ròghnaicheamaid  dhuinn  fèin  hreith- 
eanas  :  biodh  fios  againn  eadaruinn  fèin 
ciod  an  ni  a  ta  maith. 

5  Oir  thubhairt  Iob,  A  ta  mi  ionraic ; 
agus  thug  Dia  air  falbh  mo  bhreitheanas. 

6  Ann  am  bhreitheanas  tha  mi  air  mo 
mhealladh  :  tha  rno  lot  do-leighis,  as  eug- 
mhais  eusaontais. 

7  Cia  an  duine  a  ta  cosmhuil  ri  Iob,  a 
dh'òlas  suas  magadh  mar  uisge  ? 

8  A  dh'imicheas  ann  an  cuideachd 
luchd-deanamh  na  h-eu-ceirt,  agus  a 
shiubhlas  le  droch  dhaoinibh. 

9  Oir  thubhairt  e,  Cha  'n'eil  tairbhe  ann 
do  dhuine  tlachd  a  ghabhail  ann  an  Dia. 

10  Uime  sin  èisdibh  rium,  sibhse  a 
dhaoine  tuigseach  :  Fada  gu  robh  aingidh- 
eachd  o  Dhia,  agus  eu-ceart  o'n  Uile- 
chumhachdach. 

11  Oir  gnìomh  duine  ìocaidh  e  dha,  ag- 
us  bheir  e  air  gach  duine  gu  faigh  e  a  rèir 
a  shlighe. 

12  Seadh,  gu  cinnteach  cha  dean  Dia  gu 
h-aingidh,  agus  cha  chlaon  an  t-Uiie- 
chumhachdach  breitheanas. 

13  Cò  a  chuir  an  talamh  fuidh  a  chùr- 
am  ?  agus  cò  a  shuidhich  an  domhan  uile  ? 

14  Ma  chuireas  e  a  chridhe  air,  ma 


chruinnicheas  e  d'a  ionnsuidh  fèin  a  spior- 
ad  agus  'anail ; 

15  Bàsaichidh  gach  uile  fheoil  le  chèile, 
agus  pillidh  an  duine  a  rìs  do'n  duslach. 

16  A  nis  ma  tha  tuigse  agad,  cluinn  so  ; 
èisd  ri  guth  mo  bhriathar: 

17  An  riaghail  esan  fèin  aig  am  bheil 
fuath  do  cheartas?  agus  au  dìt  thu  esan 
a's  ro-cheirte  ? 

18  An  abrar  ri  righ,  Tha  thu  aingidh  ? 
ri  daoinibh  urramach,  Tlia  sibh  ain-diadh- 
aidh  ? 

19  Ris-san  nach  gabh  ri  gnùis  uachdar- 
an,  agus  nach  meas  an  saoibhir  ni's  mò 
na'm  bochd  ?  oir  is  iad  uile  oihre  a  làmh. 

20  Gu  h-obarm  gheibh  iad  bàs,  agus  mu 
mheadhon-oidhche  cuirear  an  sluagh  fo 
bhuaireas,  agus  siubhlaidh  iad  :  agus  bheir- 
ear  an  cumhachdach  air  falbh  gun  làmh. 

21  Oir  a  ta  a  shùilean  air  slighibli  duine, 
agus  chi  e  a  cheumanna  gu  lèir. 

22  Cha  'n'eil  dorchadas  no  sgàile  bàis 
ann,  far  am  folaich  luchd-deanamh  na 
h-aingidheachd  iad  fèin. 

23  Oir  cha  leig  e  tuilleadh  'sa  chòir  air 
duine,  chum  gu'n  rachadh  e  am  breithean- 
as  ri  Dia. 

24  Brisidh  e  sìos  daoine  cumhaehdaeh 
gun  àireamh,  agus  cuiridh  e  suas  daoine 
eile  'nan  àit. 

25  Uime  sin  is  aithne  dha  an  gnìomhar- 
an,  agus  tilgidh  e  bun  os  ceann  iad  san 
oidhche,  agus  sgriosar  iad. 

20  Mar  dhroch  dhaoinibh  buailidh  e  iad 
ann  an  sealladh  soilleir  dhaoine  eile: 

27  A  chionn  gu'n  do  thionndaidh  iad  air 
an  ais  uaith,  agus  nach  d'thug  iad  fa'near 
aon  air  hith  d'a  shlighibh  ; 

28  Air  chor  as  gu'n  d'thug  iad  airglaodh 
nam  bochd  teachd  d'aionnsuidh,  agusgu'n 
cual'  e  glaodh  nan  truaghan. 

29  An  uair  a  bheir  esau  fois,  cò  a  ni 
buaireas?  agus  an  uair  a  dh'fholaieheas  e 
a  ghnùis,  cò  a  chi  e?  ma's  ann  a  thaobh 
cinnich,  no  a  thaobh  duine  a  mhàin. 

30  A  chum  nach  rìghich  duine  a  bhios 
'na  chealgair,  air  eagal  gu'm  biodh  an 
sluagh  air  an  ribeadh. 

31  Gu  cinnteach  ri  Dia  tha  e  iomchuidh 
r'a  ràdh,  Ghiùlan  mi  srnachdachadh,  cha 
chionntaich  mi  ni's  mò. 

32  An  ni  nach  lèir  dhomh,  teagaisg  thusa 
dhomh  :  ma  rinn  mi  aingidheachd,  cha 
dean  mi  sin  ni's  mò. 

33  An  ann  a  rèir  do  thoile-sa  bu  chòiran 
ni  a  bhi?  dìolaidh  se  e,  ma  dhiùltas  tusa, 
oir  is  tu  fèin  a  ròghnaicheas,  agus  cha 
mhise  ;  uime  sin  an  ni  a's  aithne  dhuit 
labhair. 

34  Innseadh  daoine  tuigseach  dhomh, 
agus  èisdeadh  duine  glic  rium. 

35  Labhair  Iob  gun  eòlas,  agus  bha  a 
bhriathran  as  eugmhais  gliocais. 

36  Is  e  mo  mhiann  Iob  a  bhi  air  a 
dhearbhadh  chum  na  crìche,  air  son  a 
fhreagraidhean  le  daoinibh  aingidh. 

37  Oir  tha  e  a'  cur  ceannairc  r'a  pheac- 
adh,  a'  bualadh  a  bhas  'nar  measg,  agus  a' 
deanamh  a  bhriathra  lìonmhor  an  aghaidh 
Dhè. 

CAIB.  XXXV. 

FHREAGAIR  Elihu  a  rìs,  agus  thubh- 
airt  e, 

2  An  saoil  thusa  so  a  bhi  ceart,  gu'n 
dubhairt  thu,  Tha  ui'fhìreantachd-sa  os 
ceann  fìreantachd  Dhè. 

3  Oir  thubhairt  thu,  Ciod  an  tairbhe 
bhios  ann  dhuitse  ?  Agus,  ciod  a'  bhuann- 
achd  a  bhios  ann  dhomhsa,  ma  shaorar 
mi  o  m'  pheacadh  ? 

4  Freagairidh  mise  thu,  agus  do  chomp- 
anaich  maille  riut. 

5  Amhairc  air  na  nèamhaibh,  agus, 
feuch ;  agus  faìc  na  neoil  a's  àirde  na  thu. 

6  Ma  pheacaicheas  tu,  ciod  a  ni  thu  'na 
aghaidh-san  ?  agus  ma  dh'fhàsas  t-eusaont- 
ais  lìonmhor,  ciod  a  ni  thu  air-san  ? 

7  Ma  bhios  tu  ionraic,  ciod  a  bheir  thu 
dhasan  ?  no  ciod  a  gheibh  e  o  d'  làimh  ? 

8  Feudaidh  t'aingidheachd  cron  a  dhean- 
amh  do  dhuine  mar  a  ta  thusa,  agus  t'fhìr- 
eantachd  a  bhi  tarbhach  do  mhac  an  duine. 

9  Glaodhaidh  iadsan  a  tha  air  an  sàr- 
achadh  le  mòran,  èighidh  iad  air  son  gaird- 
ein  na  mòir  chuideachd. 

10  Ach  cha  'n  abair  aon  neach,  C'àit  am 
bheil  Dia  mo  Chruith-fhear,  a  tha  tabh- 
airt  dhàn  seachad  san  oidhche  ? 

11  A  tha  'gar  teagasg  ni's  raò  na  ainmh- 
idhean  na  talmhainn,  agus  'gar  deanamh 
ni's  glice  na  eunlaith  nan  speur. 

12  An  sin  èighidh  iad,  (ach  cha  fhreag- 
air  neach  air  bith  iad,)  air  son  uabhair 
dhroch  dhaoine. 

13  Gu  cinnteach  cha  'n  èisd  Dia  ri 
dìomhanas,  agus  cha  bhi  meas  aig  an  Uile- 
chumhachdach  air. 

14  Ged  their  thu  nach  faic  thu  e,  tha 
breitheanas  'na  làthair ;  uime  sin  earb 
thusa  as. 

15  Ach  a  nis  a  chionn  nach  'eil  e  mar 
sin,  dh'fhiosraich  e  na  chorruich,  gidh- 
eadh  ni  h-aithne  dha  sin  ann  an  deuchainn 
mhòir. 

16  Uime  sin  fosgailidh  lob  a  bheul  gu 
dìomhain  :  ni  e  briathra  lìonmhor  gun  eò- 
las. 

CAIB.  XXXVI. 

AGUS  chaidh  Elihu  air  aghaidh,  agus 
thubhairt  e, 

2  Leig  dhomh  beagan,  agus  nochdaidh 
mi  dhuit  gu  bheil  fathast  ni  agam  ri  labh- 
airt  air  son  Dhè. 

3  Tairngidh  mi  m'eòlas  o  chèin,  agus 
do  m'  Chruith-fhear  bheir  mi  ceartas. 

4  Oir  gu  cinnteach  cha  bhi  mo  bhriathra 
breugach :  tha  esan  a  ta  ioralan  ann  an 
eòlas  maille  riut. 

5  Feuch,  tha  Dia  cumhachdach,  agus 
cha  dean  e  tàir ;  cumhachdach  ann  an 
neart  le  gliocas. 

6  Cha  ghlèidh  e  beò  an  t-aingidh ;  ach 
bheir  e  ceartas  do  na  bochdaibh. 

7  Chatarruinge  a  shùilean  o'n  ionrac- 
an  ;  ach  a  ta  iad  le  rìghribh  air  an  righ- 
chaithir,  agus  daingnichidh  e  iad  gu  bràth, 
agus  àrdaichear  iad. 

8  Agus  ma  bhios  iad^  ceangailte  an 
geimhlibh,  ma  ghlacar  iad  ann  an  cord- 
aibh  àmhghair, 

9  An  sin  nochdaidh  e  dhoibh  an  obair 
agus  an  eusaontais,  gu'n  robh  iad  anabarr- 
ach. 

10  Agus  fosgailidh  e  an  cluas  chura  fògh- 
luim,  agus  àithnidh  e  dhoibh  pilltinn  o  eu- 
ceart. 


11  Ma  dh'èisdeas  iad  ris  agus  ma  ni  iad 
seirbhis  da,  caithidh  iad  an  làithean  ann 
an  saoibhreas,  agus  am  bliadhnan  ann  an 
subhachas. 

12  Ach  mur  èisd  iad,  cuirear  as  doibh 
leis  a'  chlaidheamh,  agus  gheibh  iad  bàs 
gun  eòlas. 

13  Ach  carnaidh  na  cealgairean  sa 
chridhe  suas  fearg ;  cha'n  èigh  iad  an  uair 
a  cheanglas  e  iad. 

14  Gheibh  iad  bàs  'nan  òige,  agus  tha  am 
beatha  am  measg  nan  neòghlan. 

15  Saoraidh  e  am  bochd  'na  àmhghar ; 
agus  fosgailidh  e  an  cluasan  'n  an  sàrach- 
adh. 

16  Eadhon  mar  sin  dh'atharraicheadh  e 
thusa  à  meadhon  teanntachd  gu  àite  far- 
suinn,  far  nach  'eil  teanntachd  air  bith  ; 
agus  bhiodh  na  chuirte  air  do  bhord  làn  do 
shaill. 

17  Ach  choimhlion  thu  breitheanas  an 
aingidh :  gabhaidh  breitheanas  agus  ceartas 
greim  dhìot. 

18  A  chionn  gu  bheil  fearg  riut,  tabhair 
an  aire  nach  toir  e  air  falbh  thu  le  a 
bhuille  :  an  sin  cha  saor  èiric  mhòr  thu. 

19  Am  meas  e  do  shaoibhreas  ?  cha 
mheas,  no  òr,  no  uile  neart  cumhachd. 

20  Na  miannaich  an  oidhche  'nuair  a 
ghearrar  as  sluagh  'nau  àit. 

21  Tabhair  an  aire  nach  claon  thu  gu 
eu-ceart;  oir  so  ròghnaich  thu  thar  àmh- 
ghar. 

22  Feuch,  àrdaichidh  Dia  le  a  chumh- 
achd  ;  cò  a  theagaisgeas  cosmhuil  ris-san  ? 

23  Cò  a  dh'fhiosraich  a  shlighe?  agus 
cò  a  dh'f heudas  a  ràdh,  Rinn  thu  eu-ceart  ? 

24  Cuimhnich  gu'n  àrdaich  thu  'obair- 
san,  a  chi  daoine. 

25  Chi  na  h-uile  dhaoine  i :  chi  duine  i 
o  chèin. 

26  Feuch,  tha  Dia  mòr,  agus  cha'n  aithne 
dhuinne  e ;  agus  cha  rannsaichear  a  mach 
àireamh  a  bhliadhnacha. 

27  Oir  ni  e  meanbh  na  braoin  uisge  : 
taomaidh  iad  a  nuas  uisge  a  rèir  a  cheò  ; 

28  A  shileas  na  neoif;  frasaidh  iad  air 
j  an  duine  gu  pailt. 

j  29  A  bhàrr  air  so  an  urrainn  neach  air 
|  bitli  sgaoileadh  nan  neul  a  thuigsinn,  no 
'  fuaim  a  phàilliuin  ? 

I  30  Feuch,  sgaoilidh  e  a  sholus  air,  agus 
:  còmhdaichidh  e  ìochdar  na  fairge. 

31  Oir  leo  sin  bheir  e  breth  air  an 
I  t-sluagh ;  bheir  e  biadh  seachad  am  pailt- 

eas. 

32  Le  a  làmhaibh  còmhdaichidh  e  an 
solus,  agus  àithnidh  e  dha  teachd  a  rìs. 

33  Nochdaidh  an  fhuaim  aige  a  thaobh 
sin,  an  sprèidh  mar  an  ceudna  a  thaobh  na 
thèid  suas. 

CAIB.  XXXVII. 

MAR  an  ceudna  uime  so  chriothnaich 
mo  chridhe,  agus  charaicheadh  as 

'àit  e. 

2  Eisdibh  gu  furachar  ri  fuaim  aghutha, 
agus  an  torman  a  thèid  a  mach  as  a  bheul. 

3  Fuidh  na  nèamhaibh  uile  stiùbhraidh 
se  e,  agus  a  dhealanach  gu  crìochaibh  na 
talmhainn. 

4  'Na  dhèigh  sin  beucaidh  guth :  ni  e 
tairneanach  le  guth  a  mhòralachd;  agus 

2  N- 

cha  chum  e  air  an  ais  iad  an  uair  a  chluinn- 
ear  a  ghuth. 

5  Ni  Dia  tairneanach  le  a  ghuth  gu 
h-iongantach  ;  ni  e  nithe  mòra  do-thuig- 
sinn. 

6  Oir  ris  an  t-sneachda  their  e,  Bi-sa  air 
an  talamh  ;  mar  an  ceudna  ris  an  uisge 
ìnheanbh,  agus  ri  uisge  mòr  a  neirt. 

7  Air  làirah  gach  duine  cuiridh  e  seula, 
chum  gu'n  aithnich  na  h-uile  dhaoine  'ob- 
air-san. 

8  Agus  thèid  na  fiadh-bheathaiche 
steach  d'an  garaidh,  agus  'nan  àitibh-tàimh 
luidhidh  iad. 

9  As  an  àirde  deas  thig  an  ioma-ghaoth, 
agus  fuachd  as  an  àirde  tuath. 

10  Le  h-anail  Dhè  bheirear  reodhadh ; 
cumhainnichear  leud  nan  uisgeacha. 

11  Mar  an  ceudna  le  h-uisgeachadh 
sgìthichidh  e  an  neul  tiugh  :  sgaoilidh  e  a 
neul  soillseach. 

12  Agus  tionndaidhear  mu'n  cuairt  e  le 
a  chomhairle ;  chum  gu'n  dean  iad  ge  b'e 
ni  a  dl)  àithneas  e  dhoibh  air  aghaidh  a' 
chruinne-chè. 

13  Bheir  e  air  teachd,  ma's  ann  a  chum 
smachdachaidh  no  air  son  'fhearaiun,  no 
air  son  tròcair. 

14  Eisd  ri  so,  a  Iob;  seas,  agus  tabhair 
fa'near  oibre  iongantach  Dhè. 

15  Am  bheil  fios  agad  c'uin'  a  dh'ord- 
uich  Dia  iad,  agns  a  thug  e  air  solus  a 
neoil  dealrachadh  ? 

16  Am  bheil  fios  agad  air  cothromach- 
adh  nan  neul,  air  oibribh  iongautach  an  Tì 
a  ta  iomlan  ann  an  eòlas  ? 

17  Cionnus  a  ta  t'eudach  blàth,  'nuair  a 
chiùinnichear  an  talamh  leis  a'  ghaoith  à 
deas? 

18  An  do  sffaoil  thu  mach  maille  ris-san 
na  speura,  a  ta  làidir,  mar  sgàthan  leagh- 
ta  ? 

19  Nochd  dhuinn  ciod  a  their  sinn  ris  : 
cha'n  urrainn  sinn  ar  cainnt  a  chur  an 
ordugh  a  thaobh  dorchadais. 

20  An  innsear  dha  'nuair  a  labhras  mi  ? 
Ma  labhras  duine,  gu  cinnteach  sluigear 
suas  e. 

21  Agus  a  nis  cha'n  fhaic  daoine  an 
solus  dealrach  a  ta  anns  na  neulaibh  :  ach 
siubhlaidh  a'  ghaoth,  agus  glanaidh  i  iad. 

22  As  an  àirde  tuath  thig  soinionn  :  aig 
Dia  tha  mòrachd  uamhasach. 

23  An  t-Uile-chumhachdach,  cha'nurr- 
ainn  siun  fhaghail  a  mach :  tha  e  òirdheirc 
ann  an  cumhachd,  agus  am  breitheanas, 
agus  an  làn  cheartas  :  cha  sàraich  e. 

24  Uime  sin  bithidh  eagal  air  daoinibh 
roimhe  :  cha  bhi  meas  aige  air  duine  sam 
bith  a  bhios  glic  an  cridhe. 

CAIB.  XXXVIII. 

AN  SIN  fhreagair  an  Tighearn  Iob  as  a' 
chuairt-ghaoith,  agus  thubhairt  e, 

2  Cò  e  so  a  tha  dorchachadh  comhairle 
le  briathraibh  gun  eòlas? 

3  Crioslaich  a  nis  mar  fhear  do  leas- 
raidh.  agus  feòraichidh  mi  dhìot,  agus 
frnagair  thusa  mi. 

4  C'àit  an  robli  thu  'nuair  a  leag  mise 
bunaitean  na  talmhainn?  innis,  ma  tha 
tuigse  agad. 

5  Cò  a  shuidhich  a  thoimhsean,  ma's 


aithne  dhuit  ?  no  cò  a  shìn  an  snàithne- 
tomhais  air  ? 

6  Ciod  air  am  bheil  a  bhunaitean  air  an 
daingneachadh  ?  no  cò  a  leag  a  chlach-ois- 
inn  ; 

7  'Nuair  a  sheinn  reulta  na  maidne 
cuideachd,  agus  a  rinn  uile  mhic  Dhè 
gairdeachas  ? 

8  No  cò  a  dhruid  a  stigh  an  fhairge  le 
dorsaibli,  'nuair  a  bhris  i  mach  mar  gu'n 
tigeadh  i  as  a'  bhroinn  ? 

9  An  uair  a  rinn  mi  neul  'na  thrusgan 
d'i,  agus  tiugh  dhorchadas  'na  chrios- 
spaoilidh  d'i  ? 

10  Agus  a  bhris  mi  suas  d'i  m'  àite  suidh- 
ichte,  agus  a  rinn  mi  dh'i  crannan  agus 
dorsan ; 

11  Agus  a  thubhairt  mi,  Gu  ruig  so  thig 
thu,  ach  cha  tig  ni's  faide,  agus  an  so 
coisgear  do  thonna  uaibhreach  ? 

12  O  t/ioiseach  do  làithean  an  d'thug 
thu  àithne  do'n  mhaduinn  ?  an  d'thug  thu 
fios  a  h-àite  do'n  scarthanaich  ? 

13  A  chum  greim  a  ghabhail  do  chrìoch- 
aibh  na  talmhainn,  agus  gu'n  crathta  na 
h-aingidh  as- 

14  Tionndaidhear  e  mar  chriadh  ris  an 
t-seula;  agus  seasaidh  iadsan  mar  eudach. 

15  Agus  cumar  an  solus  o  na  h-aingidh, 
agus  brisear  an  gairdean  àrd. 

16  An  deachaidh  tu  steach  gu  tobraich- 
ibh  na  fairge  ?  no  ann  an  rannsachadh  an 
dubh-aigein  an  d'imich  thu  ? 

17  An  d'fhosgladh  geatachan  a^  hhàis 
duit  ?  no  'm  faca  tu  dorsan  sgàile  a'  bhàis  ? 

18  An  d'thug  thu  fa'near  leud  na  tal- 
mhainn  ?  innis,  ma's  aithne  dhuit  e  uile. 

19  C'àit  am  bheil  an  t-slighe  anns  an 
còmhnuich  an  solus?  agus  an  dorchadas, 
c'àit  am  bheil  'ionad-san? 

20  Gu'n  gabhadh  tu  e  g'a  chrìch,  agus 
gu'm  b'aithne  dhuit  ua  ceuman  a  dh'ionn- 
suidh  a  thighe  ? 

21  An  aithne  dhuit  e,  a  chionn  gu'n  d' 
rugadh  tu  an  sin,  no  gu  bheil  àireamh  do 
bhliadhnacha  mòr  ? 

22  An  deachaidh  tu  steach  gu  ionmhas- 
aibh  an  t-sneachdaidh  ?  no'm  faca  tu  ion- 
mhasan  na  cloiche-meallain  ? 

23  A  thaisg  mise  fa  chomhair  aimsir  na 
teanntachd,  fa  chomhair  là  a'  chatha  agus 
a'  chogaidh. 

24  Cia  an  rathad  a  dhealaichear  an  sol- 
us,  a  sgaoileas  a'  ghaoth  an  ear  air  an  tal- 
amh  ? 

25  Cò  a  roinn  sruth-chlais  air  son  na 
tuile,  agus  slighe  air  son  dealanaich  na 
tairneanaich ; 

26  A  thoirt  air  frasadh  air  an  talamh 
far  nach  'eil  duine ;  air  an  f  hàsach  gun 
duine  ann ; 

27  A  shàsachadh  an  fhàsaich  agus  an 
dìoth-reabh,  agus  a  thoirt  air  cinneas  an  lus 
mhaoth  fàs  suas  ? 

28  Am  bheil  athair  aig  an  uisge  ?  no  cò 
a  ^rhin  braoin  an  drùchda  ? 

29  A  broinn  cò  an  d'  thàiuig  an  eigh? 
agus  liath-reodhadh  nan  speur,  cò  a  ghin 
e? 

30  Mar  chloich  tha  na  h-uisgeachan  air 
an  cruadhachadh,  agus  aghaidh  na  doimh- 
ne  air  reodhadh. 

31  Atn  feud  thusa  cumhachda  milse 

Phleiades  a  cheangal,  no  eeanglaichean  j 
Orioin  fhuasgladh  ? 

32  An  toir  thu  mach  Madsarot  'na  àra  ?  I 
no  an  stiùir  thu  Arcturus  maille  r'a  mhac- 
aibh? 

33  Au  aithne  dhuit  reachda  nan  nèamh  ? 
an  suidhich  thu  an  uachdaranachd  air  an 
talamh  ? 

34  Au  tog  thu  suas  a  dh'ionnsuidh  nan  i 
neul  do  ghuth,  air  chor  as  gu'n  còmhdaich 
pailteas  uisgeacha  thu  ? 

35  An  cùir  thu  uait  dealanaich,  agus  an 
tèid  iad,  agus  an  abair  iad  riut,  Tha  sinn 
an  so  ? 

36  Cò  a  chuir  gliocas  san  taobh  a  stigh  ? 
no  cò  a  thug  tuigse  do'n  chridhe  ? 

37  Cò  a  dh'àirinheas  na  neoil  an  gliocas  ? 
no  cò  a  choisgeas  searraga  nan  nèamh  ; 

38  'Nuair  a  dh'fhàsas  an  duslach  'na 
mheall  cruaidh,  agus  a  dhlùth-leanas  na 
fòideau  ri  chèile  ? 

39  An  sealg  thusa  cobhartach  do'n 
leòmhan  bhoirionn,  agus  an  sàsaich  thu 
cìocras  nan  leòralian  òga ; 

40  'Nuair  a  chrùbas  iad  'nan  garaidh,  a 
dh'fhanas  iad  ann  an  sgàile  chum  feall- 
f  heitheamh  ? 

41  Cò  a  sholaras  do'n  fhitheach  a  lòn? 
an  uair  a  dh'èigheas  an  t-àl  òg  aige  ri  Dia, 
thèid  iad  air  iomroll  a  chion  bìdh. 

CAIB.  XXXIX. 

AN  aithne  dhuitse  an  t-àm  anns  am  beir 
'gabhair  fhiadhaich  na  carraig?  an 
toir  thu  fa'near  c'uin'  a  bheireas  na  h-eilde 
laoigh  ? 

2  An  urrainn  thu  na  mìosan  àireamh  a 
choimhlionas  iad,  agus  an  aithne  dhuit  an 
t-àm  anns  am  beir  iad  ? 

3  Cromaidh  siad  iad  fèin,  beiridh  iad  an 
àl,  tilgidh  iad  dhiubh  an  do-bhròn. 

4  Tha  an  àl  an  culaidh  mhaith,  tha  iad 
a'  fàs  suas  anns  na  cluainibh ;  thèid  iad  a 
mach,  agus  cha  phill  iad  d'an  iounsuidh. 

5  Cò  a  chuir  a  mach  an  t-asal  fiadhaich 
saor,  agus  cò  a  dh'fhuasgail  ceanglaichean 
an  asail  f  hiadhaich  ? 

6  D'an  d'rinn  mi  a  thigh  do'n  fhàsach, 
agus  'àite-còmhnuidh  do'n  fhearann  neò- 
thorach. 

7  Ni  e  tarcuis  air  mòr  shluagh  a  bhaile  ; 
ri  èigheaeh  an  fhir-ghreasaidh  cha  'n  èisd 
e. 

8  Rannsaichidh  e  na  slèibhtean  chum 
ionaltraidh,  agus  siridh  e  'n  dèigh  gach  ni 
uaine. 

9  Am  bi  an  t-aon-adharcach  toileach  air 
seirbhis  a  dheanamh  dhuit  ?  am  fan  e  aig 
do  phrasaich  ? 

10  An  ceangail  thu  an  t-aon-adharcach 
le  'chuing  anns  a'  chlais  ?  no'n  cliath  e  na 
gleanntan  a'd'  dhèigh  ? 

11  An  earb  thu  as,  a  chionn  gur  mòr  a 
neart  ?  no  'm  fàg  thu  t'obair  dha  ? 

\i  An  creid  thu  e  gu'n  aisig  e  do  shìol, 
agus  gu'n  cruinnich  se  e  do  d'  urlar-bual- 
aidh? 

13  An  tusa  thug  sgiathan  breagha  do  na 
peucagaibh  ?  no  sgiathan  agus  iteach  do'n 
struth ; 

14  A  dh'fhàgas  a  h-uibhean  san  talamh, 
agus  a  bhlàthaicheas  iad  san  duslach, 

15  Agus  a  dhì-chuimhnicheas  gu'm  feud 


cos  am  bruthadh,  no  fiadh-bheathach  na 
macharach  am  briseadh  ? 

16  Cruadhaichear  i  an  aghaidh  ah-àlaich, 
mar  nach  bu  leatha  iad :  dìomhain  tha  a 
saothair  guu  eagal ; 

17  A  chionn  gu'n  do  dhiùlt  Dia  dh'i 
gliocas,  agus  nach  do  roiun  e  tuigse  rithe. 

18  Ge  b'e  uair  a  thogas  si  i  fèin  an  àird, 
ni  i  tàir  air  an  each,  agus  air  a  mharc- 
ach. 

19  Au  d'thug  thusa  neart  do'n  each  ?  an 
d'eudaich  thu  a  rahuineal  le  tairneanaich  ? 

20  An  dean  thu  gealtach  e  mar  an  leuni- 
nach-uaiue  ?  is  uamhasach  glòir  a  chuhm- 
eine. 

21  Bùraichidh  e  le  chois  anns  a'  ghleann, 
agus  ni  e  gairdeachas  'na  neart:  thèid  e 
air  aghaidh  an  coinneamh  an  airm. 

22  Ni  e  magadh  air  eagal,  agus  cha  bhi 
uamhann  air,  agus  cha  phill  e  air  ais  o 
fhaobhar  a'  chlaidheimh. 

23  Ni  'm  balg-saighid  torman  'na  agh- 
aidh,  an  t-sleagh  loinreach  agus  an  gath. 

24  Le  gairge  agus  feirg  cladhaichidh  e 
'n  talamh  ;  agus  cha  chreid  e  gur  i  fuaim 
na  trompaid  a  ta  ann. 

25  Am  meadhon  fuaim  na  trompaid 
their  e,  Ha,  ha !  agus  fad  as  gabhaidh  e 
boladh  a'  chatha,  tairneanaich  nan  ceann- 
ard,  agus  na  h-iolaich. 

26  An  ann  le  d'  ghliocas-sa  a  dh'iteal- 
aicheas  an  t-seabhag,  a  shìneas  i  a  sgiath- 
an  a  làimh  na  h-àirde  deas  ? 

27  An  ann  air  t'àithne-sa  a  dh'èireas  an 
iolaire  suas,  agus  a  ni  i  a  nead  gu  h-àrd? 

28  Gabhaidh  i  còmhnuidh  anns  a  charr- 
aig,  agus  fanaidh  i  air  scor  na  carraig,  ag- 
us  anns  an  daingneach. 

29  As  sin  iarraidh  i  cobhartach ;  chi  a 
sùilean  fad  as. 

30  Agus  sùgaidh  a  h-àlach  suas  fuil ; 
agus  far  am  bi  na  mairbh,  an  sin  bithidli 
ise. 

CAIB.  XL. 

ATHUILLEADH  air  so  fhreagair  an 
Tighearn  Iob,  agus  thubhairt  e, 

2  An  teagaisg  esan  a  ni  strì  ris  an  Uile- 
chumhachdach  ?  esan  a  thagras  ri  Dia, 
freagradh  e  air  a  shon. 

3  Agus  fhreagair  Iob  an  Tighearn,  agus 
thubhairt  e, 

4  Feuch,  tha  mi  gràineil ;  ciod  a  fhreag- 
ras  mi  dhuit  ?  cuiridh  mi  mo  làmh  air  mo 
bheul. 

5  Aon  uair  labhair  mi,  ach  cha  fhreag- 
air  mi ;  seadh,  dà  uair,  ach  cha  'n  abair 
mi  tuilleadh. 

6  An  sin  fhreagair  an  Tighearn  Iob  as 
a'  chuairt-ghaoith,  agus  thubhairt  e, 

7  Crioslaich  a  nis  mar  dhuine  do  leas- 
raidh  :  feòraichidh  mi  dhìot,  agus  freagair 
thusa  mi. 

8  An  toir  thusa  mo  bhreitheanas-sa  gu 
neo-ni  ?  an  dìt  thu  mise,  chum  gu  saorar 
thu  fèin  ? 

9  Am  bheil  gairdean  agad  cosmhuil  ri 
Dia?  no'n  dean  thu  tairneanach  le  guth 
cosmhuil  ris-san  ? 

10  Sgeadaich  thu  fèin  a  nis  le  mòrachd 
agus  le  h-òirdheirceas,  agus  eudaich  thu 
fèin  le  glòir  agus  maise. 

11  Taom  a  mach  fraoch  t'fheirge,  agus 

faic  gach  neach  a  ta  uaibhreach,  agus  ir- 
ioslaich  e. 

12  Faic  gach  neach  a  ta  uaibhreach,  ìs- 
lich  e,  agus  saltair  sìos  na  droch  dhaoine 
'nan  àit. 

13  Folaich  iad  san  duslach  le  chèile, 
ceangail  an  aghaidhean  an  dìomhaireachd. 

14  An  sin  mar  an  eeudna  aidichidh  mise 
dhuit,  gu'n  saor  do  dheas  làmh  fèin  thu. 

15  Feuch  a  nis,  Behemot,  a  rinn  mise 
maille  riut;  ithidh  e  feur  mar  dliamh. 

16  Feuch  a  nis,  tha  a  neart  'na  leasraidh, 
agus  a  spionnadh  anu  an  iomlaiga  bhronn. 

17  Gluaisidh  e  'earball  mar  sheudar : 
tha  fèithean-luthaidh  a  shleisdean  ceang- 
ailte  r'a  chèile. 

18  Tha  a  chnàmha  làidir  mar  umha ; 
tha  a  chnàmha  mar  chrannaibh  iaruinn. 

19  Is  e  tùs  shligheau  Dhè  e :  an  Tì  a 
chruthaich  e,  feudaidh  esan  a  chlaidheamh 
a  thoirt  ain  fagus  da. 

20  Gu  cinnteach  bheir  na  slèibhte  dha 
feur,  far  am  bi  uile  bheathaiche  na  mach- 
arach  ri  sùgradh. 

21  Fuidli  na  crannaibh  dubharach  luidh- 
idh  e,  ann  am  folach  na  cuilce  agus  na 
làithich. 

22  Còmhdaichidh  na  cranna  dubharach 
e  le'n  sgàile :  cuairtichidh  seileach  au 
t-sruthain  e. 

23  Feuch,  thig  amhainn  gu  cruaidh  air, 
agus  cha  dean  e  deifir :  bithidh  dòchas  aige 
'nuair  a  thig  Iordau  a  mach  g'a  bheul. 

24  'Na  shùilibh  an  glac  duine  e  ?  le 
dubhannaibh  an  toll  e  a  shròn  ? 

CAIB.  XLI. 

AN  tarruing  thu  mach  Lebhiatan  le 
dubhan,  no  a  theanga  la  cord  a  leig- 
eas  tu  sìos  ? 

2  An  cuir  thu  cromag  'na  shròin,  agus 
le  deil  an  toll  thu  a  ghial  ? 

3  An  dean  e  raòran  asluchaidh  ort  ?  an 
labhair  e  briathra  mìne  riut  ? 

4  An  dean  e  coimhcheangal  riut?  an 
gabh  thu  e  mar  sheirbhiseach  gu  bràth  ? 

5  An  dean  thu  cluicheadh  ris  mar  ri 
h-eun  ?  no'n  ceangail  thu  e  do  d'  ghruag- 
achaibli  ? 

6  An  dean  na  companaich  cuirm  dheth  ? 
an  roinn  iad  e  am  measg  nan  ceannaiche  ? 

7  An  lìon  thu  le  gathaibh  a  chroicionn, 
no  le  mòr-ghathaibh  èisg  a  cheann? 

8  Cuir  do  làmh  air,  cuimhnich  an  cath, 
na  dean  tuilleadh. 

9  Feuch,  is  dìomhain  a  dhòchas-san : 
eadhon  aig  a  shealladh  nach  tilgear  duine 
sìos  ? 

10  Nach  borb  e  'nuair  a  dhùisgeas  neach 
e  ?  agus  cò  esan  a  sheasas  'na  làthair  ? 

11  Cò  a  ghabh  romham,  agus  g^u'n  dìol- 
ainn  ?  gach  ni  a  ta  fuidh  na  nèamhaibh 
uile,  is  Ìeamsa  e. 

12  Cha  cheil  mi  a  bhuill,  no  a  neart,  no 
a  dhealbh  sgiamhach. 

13  Cò  a  dh'fhoillsicheas  aghaidh  'eud- 
aich  ?  cò  a  tliig  d'a  ionnsuidh  le  a  shrian 
dùbailte  ? 

14  Cò  a  dh'fhosgaileas  dorsan  'agh- 
aidh  ?  tha  'fhiaclan  uamhasaeh  mu'n 
cuairt. 

15  Is  iad  a  lannan  'uaill,  dùinte  suas  le 
chèile  mar  le  seula  daingean  ; 


16  Aon  air  a  cur  ri  h-aon  eile,  air  chor 
as  nach  tig  deò  eatorra. 

17  Tha  iad  air  an  tàthadh  ri  chèile,  tha 
iad  a'  dlùth-leantuinn  ri  chèile,  agus  cha 
ghabh  iad  dealachadh. 

18  Le  a  shitrich  soillsichidh  solus ;  agus 
tha  a  shùilean  cosmhuil  ri  rosgaibh  na 
maidne. 

19  As  a  bheul  thèid  leusan ;  leuraaidli 
srada  teine  a  mach. 

20  A  euinneanaibh  a  shròine  thig  deat- 
ach  a  mach,  mar  à  poit  air  ghoil  no  coire. 

21  Lasaidh  'anail  gual,  agus  thèid  lasair 
a  mach  as  a  bheul. 

22  'Na  mhuineal  còmhnuichidh  neart, 
agus  roimhe  ruithidh  bròn. 

23  Tha  filleachean  'fheòla  a'  leantuinn  ri 
chèile  :  tha  iad  daingean  annta  fèin  ;  cha 
ghabh  iad  gluasad. 

24  Tha  a  chridhe  cruaidh  mar  chloich, 
cruaidh  eadlion  mar  chloich-mhuilinn 
ìochdaraich. 

25  An  uair  a  thogas  se  e  fèin  suas,  bith- 
idh  na  curnhachdaich  fo  gheilt :  air  eagal 
brisidh  glanaidh  siad  iad  fèin. 

26  Cha  seas  claidheamh  an  tì  a  bheanas 
ris  ;  an  t-sleagh,  an  gath,  no'n  lùireach. 

27  Measaidh  e  mar  chonlaich  an  t-iar- 
unn,  mar  fhiodh  grod  an  t-umha. 

28  Cha  toir  an  t-saighead  air  teicheadh  ; 
'nau  conlaich  tionndaidhea  rleis  clachan 
a'  chroinn-tabhuill. 

29  Mar  chonlaich  measar  gathan ;  agus 
ni  e  gàire  ri  crathadh  sleagha. 

30  Fuidhe  tha  clacha  geura  :  sgaoilidh  e 
nithe  geura  air  an  làthaich. 

31  Bheir  e  air  an  doimhne  bhi  air  ghoil 
mar  choire  :  an  fhairge  ni  e  mar  phoit  ol- 
aidh-ungaidh. 

32  'Na  dhèigh  bheir  e  air  a  shlighe  soill- 
seachadh :  saoilidh  neach  an  t-aigean  a 
bhi  liath. 

33  Air  thalamh  cha  'n'eil  a  shamhuil,  a 
rinneadh  as  eugmhais  eagail. 

34  Chi  e  gach  ni  àrd :  tha  e  'na  righ  os 
ceann  uile  chloinne  an  uabhair. 

CAIB.  XLH. 

AN  SIN  fhreagair  Iob  an  Tighearn,  ag- 
us  thubhairt  e, 

2  Tha  fios  agam  gur  urrainn  thusa  gach 
ni  a  dheanamh,  agus  nach  ceilear  sumain 
air  bith  ort. 

3  Cò  esan  a  cheileas  comhairle  gun  eò- 
las  ?  uime  sin  chuir  mi  'n  cèill  nithe  nach 
do  thuig  mi ;  nithe  tuilleadh  's  iongantach 
air  mo  shonsa,  nach  b'aithne  dhomh. 

4  Eisd,  guidheam  ort,  agus  labhraidh 
mi :  feòraichidh  mi  dhìot,  agus  foillsich 
thusa  dhomh. 

5  Le  èisdeachd  na  cluaise  chuala  mi  thu ; 
ach  a  nis  chunnaic  mo  shùil  thu. 

6  Uime  sin  gabhaidh  mi  gràin  dìom 
fèin,  agus  ni  mi  aithreachas  ann  an  dus- 
lach  agus  an  luaith. 

7  Ach  an  dèigh  do'n  Tighearn  na  briath- 
ra  sin  a  labhairt  ri  Iob,  thubhairt  an  Tigh- 
earn  ri  Eliphas  an  Temanach,  Tha 
m'fhearg  air  a  lasadh  a'd'  aghaidh-sa,  ag- 
us  an  aghaidh  do  dhithis  chairdean.  a 
chionn  nach  do  labhair  sibh  a'm'  thaobh- 
sa  an  ni  a  bha  ceart,  mar  a  labhair  ra'òg- 
lach  Iob. 

S  Agus  uime  sin  gabhaibh  dhuibh  fèin 
seachd  tairbh  òga  agus  seachd  reitheach- 
an,  agus  rachaibh  a  dh'ionnsuidh  m'òg- 
laich  lob,  agus  ìohraibh  ìobairt-loisgte  air 
bhur  son  fèin ;  agus  ni  m'òglach  Iob  urn- 
uigli  air  bhur  son,  oir  ris-san  gabhaidh 
mi :  chutn  nach  buin  mi  ribh  a  rèir  bhur 
n-amaideachd,  a  chionn  nach  do  labhair 
sibh  a'm'  thaobh-sa  an  ni  a  bha  ceart,  mar 
a  labhair  ra'òglach  Iob. 

9  Agus  chaidh  Eliphas  an  Temauach, 
agus  Bildad  an  Suhach,  agus  Sopbar  an 
Naamatach,  agus  rinn  iad  mar  a  dh 'àithn 
an  Tighearna  dhoibh :  agus  ghabh  an  Tigh- 
earn  n  Iob. 

10  Agusthionndaidh  an  Tighearnbraigh- 
deanas  Iob,  an  uair  a  rinn  e  urnuigh  air 
son  a  chairdean:  agus  thug  an  Tighearu 
do  lob  a  dhà  uiread  sa  bha  aige  roimhe. 

11  Agus  thàinig  a  bhràithrean  uile  d'a 
ionnsuidlt,  agusa  pheathraichean  uile,  ag- 
us  iadsan  uile  d  am  b'aithne  e  roimhe,  ag- 
us  dli'ith  iad  aran  maille  ris  'na  thigh  ;  ag- 
us  bha  truas  aca  dheth,  agus  thug  iad 
cotnhfhurtachd  dha  thaobh  an  uilc  uile  a 


thug  an  Tighearn  air  :  agus  thug  iad  dha 
gach  aon  diubh  bonn  airgid,  agus  gach  aon 
diubh  cluas-fhàinne  òir. 

12  Agus  bheannaich  an  Tighearn  deir- 
eadh  Iob  ni's  mò  na  a  thoiseach  ;  agus  bha 
aige  ceithir  mìle  deug  caora,  agus  sè  mìle 
càmhal,  agus  mìle  cuing  dhamh,  agus  mìle 
asal  bhoinonn. 

13  Agus  bha  aige  seachd  mic,  agus  triùir 
nighean. 

14  Agus  thug  e  Iemima  mar  ainm  air  a' 
cheud  nighinn,  agus  Cesiah  mar  ainm  air 
an  dara,  agus  Ceren-hapuch  mar  ainm  air 
an  treas  nighinn. 

15  Agus  cha  d'fhuaradh  mnài  cho 
sgiamhach  ri  nigheanaibh  Iob  anns  an  tìr 
uile ;  agus  thug  an  athair  dhoibh  oigh- 
reachd  am  measg  am  bràithrean. 

16  Agus  hha  lob  beò  'na  dhèigh  so  ceud 
agus  dà  fhichead  bliadhna ;  agus  chunn- 
aich  e  a  mhic,  agus  mic  a  mhac,  ceithir  gin- 
ealaich. 

17  Agus  fhuair  Iob  bàs  'na  sheann 
duine,  agus  làn  do  làithibh. 

SALM  I. 

/S  beannaichte  an  duine  sin  nach  gluais 
ann  an  comhairle  nan  aingidh,  agus 
nach  seas  aun  au  slighe  nam  peacach,  ag- 
us  nach  suidh  ann  an  caithir  luchd-fan- 
oid: 

2  Ach  aig  am  bheil  tlachd  ann  an  lagh 
an  Tighearn,  agus  a  smuainicheas  air  a 
lagh-san  a  là  agus  a  dh'oidhche. 

3  Bithidh  e  mar  chraoibh  suidhichte 
làimh  ri  sruthaibh  uisge,  a  bheir  a  mach 
a  toradh  'na  h-aimsir,  agus  nach  caill  a 
duille  :  agus  soirbhichidh  leis  gach  ni  a  ni 
e. 

4  Cha'n  ann  mar  sin  a  bhios  na 
h-aingidh ;  ach  mar  mholl  a  sgapas  a' 
ghaoth. 

5  Air  an  aobhar  sin  cha  seas  na  h-aing- 
idh  ann  am  breitheanas,  no  peacaich  ann 
an  coimhthional  nam  fìrean. 

6  Oir  is  aithne  do'n  Tighearna  slighe 
nam  firean ;  ach  sgriosar  slighe  nan  aing- 
idh. 

SALM  II. 

C'AR  SON  a  ghabh  na  cinnich  boile, 
agus  a  smuainich  na  slòigh  ni  dìomh- 

ain  ? 

2  C'ar  son  a  dh'èirich  rìghrean  na  tal- 
mhainn,  agus  a  ghabh  na  h-uachdarain 
comhairle  le  chèile,  an  aghaidh  an  Tigh- 


I  earn,  agus  an  aghaidh  'Aoin  ungta-san, 

i  ag  ràdh, 

3  Briseamaid  o  chèile  an  cuibhreach, 
agus  tilgeamaid  dhinn  an  cuing  ? 

4  An  Tì  a  ta  'na  shuidhe  air  nèamh,  ni 
e  gàire  ;  ni  an  Tighearna  fochaid  orra. 

5  An  sin  labhraidh  e  riu  'na  fheirg  ;  ag- 
us  'na  chorruich  cuiridh  e  uamhann 
orra. 

6  Gidheadh  dh'ung  mise  mo  Righ  air 
Sion,  mo  shliabh  naomh-sa. 

7  Cuiridh  mi  an  cèill  ordugh  an  Tigh- 
earna :  thubhairt  e  rium,  Js  tu  mo  mhac- 
sa ;  an  diugh  ghin  mi  thu. 

8  Iarr  orm,  agus  bheir  mi  dhuit  na  cinn- 
ich  mar  oighreachd,  agus  crìocha  na  tal- 
mhainn  mar  sheilbh. 

9  Brisidh  tu  iad  le  slait  iaruinn;  mar 
shoitheach  criadhadair,  pronnaidh  tu  iad 
'nam  bloighdibh. 

10  A  nis  ma  ta,  a  rìghrean,  bithibh  glic  ; 
gabhaibh  fòghlum,  a  bhreitheamhna  na 
talmhainn. 

11  Deanaibh  seirbhis  do'n  Tighearna  le 
h-eagal,  agus  deanaibh  gairdeachas  le  ball- 
chrith. 

12  Pògaibh  am  mac,  air  eagal  gu'ra 
bi  fearg  air,  agus  gu  sgriosar  sibh  san 
t-slighe,  'nuaira  lasas  achgu  beag  achorr- 
uich.  Js  beannaichte  iadsan  uile  a  dh'- 
earbas  as. 

2  N  2 

SALM  III. 
Salm  le  Daibhidh,  'nuair  a  theich  e  roimh 
Absalom  a  mhac. 

ATHIGHEARN,  nach   lìonmhor  a 
dh'fhàs  mo  naimhdèan?  is  iomadh 
iad  a  tha  'g  èirigh  a'm'  aghaidh. 

2  Is  iomadh  iad  a  their  ri  m'anara,  nach 
'eil  furtachd  aige  ann  an  Dia.  Selah. 

3  Ach  a  ta  thusa,  a  Thighearn,  a'd' 
sgèith  dhomhsa ;  mo  ghlòir,  agus  fear-tog- 
alach  mo  chinn. 

4  Le  m'  ghuth  dh'èigh  mi  ris  an  Tigh- 
earn,  agus  dh'èisd  e  rium  as  a  shliabh 
naomh.  Selah. 

5  Luidh  mi  sìos,  agus  choidil  mi :  dhùisg 
mi,  oir  chum  an  Tighearna  suas  mi. 

6  Cha'n  eagal  leam  deich  mìle  sluagh,  a 
chuir  iad  fèin  a'm'  aghaidh  air  gach  taobh. 

7  Eirich,  a  Thighearn  ;  saor  mi,  O  mo 
Dhia :  oir  bhuail  thu  mo  naimhdean  uile 
air  an  gial ;  bhris  thu  fiacla  nan  aingidh. 

8  Is  Ieis  an  Tighearn  an  fhurtachd :  air 
do  shluagh tha  do  bheannachd.  Selah. 

SALM  IV. 
Do'nàrd  fhear-ciuil  air  Neginot.   Salm  le 
Daibhidh. 

5~VTUAIR  a  dh'èigheas  mi,  èisd  rium,  a 
JJM    Dhè  m'ionracais  ;  'nuair  a  bha  mi 
ann  an  teinn,  dh'fhuasgail  thu  orm;  dean 
tròcair  orm,  agus  èisd  ri  m'urnuigh. 

2  A  chlann  nan  daoine,  cia  fhad  a 
thionndaidheas  sibh  mo  ghlòir  chum 
nàire  ?  a  ghràdhaicheas  sibh  cììomhanas, 
a  shireas  sibh  an  dèigh  bhreug?  Selah. 

3  Ach  biodh  fios  agaibh  gu'n  do  rògh- 
nuich  an  Tighearn  an  duine  naomh  dha 
fèin  :  èisdidh  an  Tighearn  an  uair  a  dh'- 
èigheas  mi  ris. 

4  Biodh  eagal  oirbh,  agus  na  peacaich- 
ibh  :  labhraibh  r'  'ur  cridhe  air  bhur  leab- 
aidh,  agus  bithibh  tosdach^  Selah. 

5  lobraibh  ìobairtean  ìonracais,  agus 
earbaibh  as  an  Tighearn. 

6  Tha  mòran  ag  ràdh,  Cò  nochdas 
dhuinn  ni  maith  ?  Tog  oirnne  solus  do 
ghnùise,  a  Thigliearna. 

7  Chuir  thu  aoibhneas  ann  am  chridhe, 
ni's  mò  na  'nuair  is  pailte  an  arbhar  agus 
amfion-san. 

8  An  sìth  araon  luidhidh  mi,  agus  coid- 
lidh  mi;  oir  is  tusa  mhàin,  a  Thighearn, 
a  bheir  orm  còmhnuidh  ghabhail  gu  tèar- 
uinte. 

SALM  V. 

Do'n  àrd  fhear-ciuil  air  Nechilot.  Salm 
le  Daibhidh. 

RI  M'  bhriathraibh  èisd.  a  Thighearn  ; 
beachdaich  air  mo  smuaintibh. 

2  Thoir  an  aire  do  ghuth  mo  ghlaoidh, 
mo  Righ,  agus  mo  Dhia  ;  oir  riutsa  ni  mi 
urnuigh. 

3  A  Thighearn,  air  maduinn  cluinnidh 
tu  mo  ghuth ;  air  maduinn  deasaichidh 
mi  mi  fèin  a'd'  làthair,  agus  amhaircidh 
mi  suas. 

4  Oir  cha  Dia  thusa  aig  am  bheil  tlachd 
an  aingidheachd,  agus  cha  chòmhnuich  an 
t-aingidh  maille  riut. 

5  Cha  seas  na  h-amadain  a'd'  làthair: 
is  fuath  leat  luchd-deanamh  an  uilc. 

6  Sgriosaidh  tu  luchd-labhairt  bhreug : 


is  gràin  leis  an  Tighearn  an  duine  fuil- 
eachdach  agus  cealgach. 

7  Ach  air  mo  shon-sa,  ann  anlìonmhoir- 
eachd  do  thròcair,  thig  mi  steach  do  d' 
thigh  ;  sleuchdaidh  mi  aig  do  theampull 
naomh,  ann  ad  eagal. 

8  A  Thighearn,  treòraich  mi  ann  ad 
fhìreantachd :  air  sgàth  mo  naimhde, 
dean  do  shlighe  dìreach  romham : 

9  Oir  cha  'n'eil  ceart  'nam  beul ;  is  fior 
aingidlieachd  an  taobh  a  stigh  dhiubh ;  is 
uaigh  fhosgailte  an  sgornan  ;  ni  iad  miod- 
al  le'n  teangaidh. 

10  Sgrios  iad,  a  Dhè ;  tuiteadh  iad  le'n 
comhairle  fèin  :  air  son  lìonmhoireachd  an 
eu-cearta  tilg  a  mach  iad ;  oir  rinn  iad 
ceannairc  a'd'  aghaidh. 

11  Ach  deanadh  iadsan  uile  aoibhneas  a 
chuireas  an  dòigh  annad  :  gu  bràth  dean- 
adh  iad  iolach,  a  chionn  gu'n  dìon  thu  iad  : 
agus  deanadh  iadsan  luathghaire  annad, 
leis  an  ionmhuinn  t'ainm. 

12  Oir  beannaichidh  tusa  am  firean,  a 
Thighearna :  le  deadh-ghean  cuairtichidh 
tu  e,  mar  le  sgèith. 

SALM  VI. 
Do'n  àrd  fhear-ciuil  air  Neginot  air  Sem- 
init.    Salm  le  Daibhidh. 

ATHIGHEARN,  ann  ad  chorruich  na 
cronuich  mi,  agus  ann  ad  fheirg  na 
smachdaich  mi. 

2  Gabh  truas  dìom,  a  Thighearn,  oir  a 
ta  mi  lag  :  slànuich  mi,  a  Thighearn,  oir 
a  ta  mo  chnàmhan  air  an  cràdh  ; 

3  Agus  a  ta  m'anam  air  a  chràdh  gu 
mòr :  ach  thusa,  a  Thighearn,  cia  fhad  ? 

4  Pill,  a  Thighearna,  fuasgail  m'anam  : 
saor  mi,  air  sgath  do  thròcair. 

5  Oir  anns  a'  bhàs  cha  'n'eil  cuimhne 
ort :  anns  an  uaigh  cò  bheir  dhuit  cliu? 

6  Tha  mi  sgìth  le  m'osnaich ;  rè  na 
h-oidhche  tha  mi  cur  mo  leabaidh  air 
snàmh  ;  le  m'  dheuraibh  uisgicheam  m'uir- 
igh. 

7  Caithear  le  dubhachas  mo  shùil ;  fàs- 
aidh  i  sean,  air  son  m'eascairde  gu  lèir. 

8  Imichibh  uam,  sibhse  uile  a  luchd- 
deanamh  na  h-eu-ceirt,  oirchual'  an  Tigh- 
earn  guth  mo  chaoidh. 

9  Chual'  an  Tighearn  m'athchuinge ; 
gabhaidh  an  Tighearna  ri  m'urnuigh. 

10  Cuireargu  nàire  agus  gu  mor  amh- 
luadh  mo  uaimhde  gu  lèir :  pilleadh  iad, 
cuirear  gu  h-obann  gu  nàire  iad. 

SALM  VII. 
Sigaion  le  Daibhidh,  a  sheinn  e  do'n  Tigh- 
earna,  thaobh  bhriathar  Chuis  a'  Bhen- 
iaminich. 

\  THIGHEARNA  mo  Dhia,  annad 
J\_  cuiream  mo  dhòigh  :  saor  mi  uatha- 
san  uile  a  tha'n  tòir  orm,  agus  teasairg 
mi : 

2  Air  eagal  mar  leòmhan  gu'n  reub  e 
m'anam,  'g  a  liodairt,  gun  neach  a  shaoras. 

3  A  Thighearna  mo  Dhia,  ma  rinn  mi 
sò ;  ma  tha  lochd  a'm'  làmhaibh  ; 

4  Ma  dh'ìoc  mi  olc  do'n  fhear  a  bha  an 
sìth  rium,  no  ma  rinn  mi  foirneart  air-san 
a  bha  'na  eascaraid  dhomh  gun  aobhar ; 

5  Geur-leanadh  an  nàrahàid  m'anam, 
agus  glacadh  se  e,  agus  saltradh  e  mo 

bheatha  gu  lar,  agus  leagadh  e  mo  chliu 
san  duslach.  Selah. 

6  Eirìch,  a  Thighearn,  a'd'  fheirg ;  tog 
suas  thu  fèin  air  son  corruich  mo  naimh- 
dean  ;  agus  mosgail  air  mo  shon  chum  na 
breth  a  dh'àithn  thu. 

7  An  sin  cuairtichidh  coimhthional  an 
t-sluaigli  thu  ;  air  an  son-san  uime  sin  pill 
gu  h-ionad  àrd. 

8  Bheir  an  Tighearna  breth  air  an 
t-sluagh  :  thoir  breth  orm,  a  Thighearn,  a 
rèir  m'fhìreantachd,  agus  a  rèir  m'ionrac- 
ais  a  ta  annam.  ^ 

9  Thigeadh  crìoch  air  aingrdheachd  nan 
aingidli ;  ach  daingnich  thusa  am  firean : 
oir  dearbhaidh  tu  na  cridheachan  agus  na 
h-airnean,  a  Dhè  chothromaich. 

10  Is  e  Dia  mo  sgiath,  a  shaoras  iadsan 
a  tha  ceart  an  cridhe. 

11  Is  breitheamh  cothromach  Dia,  agus 
bithidh  Dia  am  feirg  ris  a  chiontach  gach 
là. 

12  Mur  pill  e,  geuraichidh  e  a  chlaidh- 
eamh :  chuir  e  a  bhogha  air  lagh,  agus 
dheasaich  se  e. 

13  Agus  dh'ulluich  e  air  a  shon  innil 
bàis :  dhealbh  e  a  shaighdean  an  aghaidh 
luchd  geur-leanmhuinn. 

14  Feuch,  tha  e  ri  saothair  le  h-eu-ceart ; 
ghin  e  olc,  agus  rug  e  breug. 

15  Dh'fhosgail  e  slochd,  agus  chladh- 
aich  se  e,  agus  thuit  e  fèin  anns  a'  chlais  a 
rinn  e. 

16  Pillidh  'olc  air  a  cheann  fèin,  agus 
thig  'fhoirneart  a  nuas  air  a  chloigionn 
fein. 

17  Molaidh  mise  an  Tighearn  a  rèir  a 
cheartais ;  agus  seinnidh  mi  cliu  do  ainm 
an  Tighearn  a's  ro-àirde. 

SALM  VIII. 
Do'n  àrd  fhear-ciuil  air  Gitit.   Salm  le 
Daibhidh. 

OIEHOBHAH  ar  Tighearn,  cia  òir- 
dheirc  t'ainm  air  feadh  na  talmhainn 
uile?  a  shocraich  do  ghlòir  os  ceann  nan 
nèamh. 

2  A  beul  naoidhean  agus  chìochran  dh'- 
orduich  thu  neart,  air  son  do  naimhde, 
chum  gu  coisgeadh  tu  an  nàmhaid  agus 
an  dioghaltaeh. 

3  'Nuair  a  dh'amhairceas  mi  air  do 
nèamhaibh,  obair  do  mheur  ;  air  a'  gheal- 
aich  agus  na  reultaibh,  a  shuidhich  thu  ; 

4  Cò  e  an  duine  gu'm  biodh  tusa  cuimh- 
neachail  air,  agus  mac  an  duine  gu'm  fios- 
raicheadh  tu  e  ? 

5  Rinn  thu  e  beagan  ni  b'ìsle  na  na 
h-aingil,  agus  chrùn  thu  e  le  glòir  agus  le 
h-urram. 

6  Thug  thu  uachdaranachd  dha  air  oib- 
ribh  do  làmh :  chuir  thu  gach  ni  fo  'chos- 
aibh  ; 

7  Caoraich  agus  buar  uile,  agus  mar  an 
ceudna  ainmhidhean  na  macharach; 

8  Eunlaith  nan  speur,  agus  iasg  na 
mara,  a  shiubhlas  air  slighibh  nan  cuan. 

9  O  Iehobhah,  ar  Tighearn,  cia  òir- 
dheirc  t'ainm  air  feadh  na  talmhainn  uile  ? 

SALM  IX. 
Do'n  àrd  fhear-ciuil  air  Mut-laben.  Salm 
le  Daibhidh. 


TV/TOLAIDH  mi  thu,  a  Thighearn,  le  m' 
j3jL  uile  chridhe ;  cuiridh  mi'n  cèill 
t'òibre  iongantach  gu  lèir. 

2  Ni  mi  aoibhueas  agus  gairdeachas 
annad  ;  seinnidh  mi  cliu  do  t'ainm,  O  Thì 
a's  àirde. 

3  'Nuair  a  phillear  mo  naimhdean  air  an 
ais,  tuitidh  iad  agus  thèid  as  doibh  a'd' 
fhianuis : 

4  Oir  sheas  thu  dhomh  mo  chòir  agus 
mo  chùis  :  shuidh  thu  air  do  righ-chaithir, 
a'  toirt  breth  le  ceartas. 

5  Smachdaich  thu  na  cinnich,  sgrios  thu 
na  h-aingidh ;  chuir  thu  as  d'an  ainm  gu 
saoghal  nan  saoghal. 

6  Chaidh  crìoch  air  sgrios  an  nàmhaid 
am  feasd ;  leag  thu  sios  am  bailte  mòra : 
thèid  as  d'an  cuimhne  maille  riu  fèin. 

7  Ach  mairidh  an  Tighearna  gu  sìorr- 
uidh :  dheasaich  e  a  righ-chaithir  chum 
breitheanais. 

8  Agus  bheir  esan  breth  air  an  t-saoghal 
am  fìreantachd,  ni  e  breitheanas  do'n  t- 
sluagh  an  ceartas. 

9  Agus  bithidh  an  Tighearna'nadhaing- 
neach  do'n  tì  a  shàruichear,  'na  dhaing- 
neach  ann  an  aimsiribh  teanntachd. 

10  Agus  cuiridh  iadsan  d'an  aithne 
t'ainm  an  dòigh  annad:  oir  cha  trèig 
thusa,  a  Thighearn,  iadsan  a  dh'iarras  thu. 

11  Seinnibh  cliu  do'u  Tighearn  a  chòmh- 
nuicheas  ann  an  Sion ;  aithrisibh  am 
measg  nan  cinneach  a  ghnìomhara. 

12  'Nuair  a  ni  e  rannsachadh  air  fuil, 
cuimhnichidh  e  orra :  cha  dì-chuimhnich 
e  glaodh  nam  bochd. 

13  Dean  tròcair  orm,  a  Thighearn : 
amhairc  air  m'àmhghar  a  tha  mi  fulang 
uatha-san  le'm  fuathach  mi,  O  thusa  a  tha 
ga  m'  thogail  suas  o  gheataibh  a*  bhàis  ; 

14  Chum  gu  foillsich  mi  do  chliu  uile 
ann  an  geataibh  nighinn  Shioin :  ni  mi 
gairdeachas  ann  ad  shlàinte. 

15  Thuit  na  cinnich  sìos  anns  an  t-slochd 
a  rinn  iad  :  anns  an  lìon  a  dh'fholaich  iad, 
chaidh  an  cos  fèin  an  sàs. 

16  Aithnichear  an  Tighearna  sa' 
bhreitheanas  a  rinn  e :  ann  an  gnìomh  a 
làmh  fèin  ribear  an  t-aingidh.  Higaion. 
Selah. 

17  Cuirear  na  h-aingidh  gu  h-ifrinn,  na 
cinnich  uile  nach  cuimhnich  Dia. 

18  Oir  cha  dì-chuimhnichear  an  t-ainnis 
gu  bràth ;  cha  tèid  as  do  dhòchas  nam 
bochd  gu  siorruidh. 

19  Eirich,  a  Thighearn,  na  buadhaich- 
eadh  duine ;  thugar  breth  air  na  cinnich 
a'd'  fhianuis. 

20  Cuir,  a  Thighearn,  eagal  orra ;  chum 
gu'n  aithnich  na  cinnich  nach  'eil  annta 
fèin  ach  daoine.  Selah. 

SALM  X. 

CAR  SON,  a  Thighearn,  a  sheasas  tu  fad 
o  làimh  ?  a  dh'fholaicheas  tu  thu  fèin 
ann  an  aimsiribh  teanntachd  ? 

2  'Na  uabhar  geur-leanaidh  an  t-aingidh 
am  bochd  :  glacar  iad  sna  h-innleachdaibh 
a  dhealbh  iad. 

3  Oir  ni  an  t-aingidh  ràiteachas  à  miann 
a  chridhe  ;  agus  molaidh  e  an  duine  sannt- 
ach,  ra's  beag  air  Dia. 

4  Ann.  an  uabhar  a  ghnùise  cha'n  iarr 

an  t-aingidh  Dia :  cha  'n'eil  Dia  'na  uile 
smuaintibh. 

5  Tha  a  shlighean  doilgheasach  anns 
gach  àm ;  tha  do  bhreitheanais  àrd  as  a 
shealladh  :  thaobh  a  naimhdean  uile,  ni  e 
tarcuis  orra. 

6  Thubhairt  e  'na  chridhe,  Cha  ghluais- 
ear  mi ;  gu  bràth  cha  bhi  mi  ann  an  àmh- 
ghar. 

7  Tha  a  bheul  làn  do  mhallachadh,  agus 
do  chèiJg,  agus  do  mhealltaireachd :  fo 
'theangaidh  tha  donas  agus  dìomhanas. 

8  Suidhidh  e  ann  an  ionadaibh-folaich 
nam  hailte  beaga  ;  ann  an  àitibh  dìomhair 
mortaidh  e  an  neò-chiontach  :  tha  a  shùil- 
ean  ann  an  uaignidheas  a'  dearcadh  air  a' 
hhochd. 

9  Ni  e  feall-fholach  gu  dìomhair,  mar 
leòmhan  'na  gharaidh  :  ni  e  feall-fholach 
chura  gu'n  glac  e  an  duine  bochd  :  glacaidh 
e  an  duine  bochd,  'ga  tharruing  'na  lìon. 

10  Crùbaidh  e,  cromaidh  e  sìos,  agus 
tuitidh  am  bochd  le  'dhaoinibh  làidir. 

11  Thubhairt  e  'na  chridhe,  Dhì-chuimh- 
nich  Dia :  dh'fholaich  e  a  ghnùis ;  cha 
lèir  dha  sud  am  feasd. 

12  Eirich,  a  Thigliearna  Dhè,  tog  suas 
do  làmh :  na  dì-chuimhnich  na  daoine 
bochd. 

13  C'ar  son  a  rinn  an  t-aingidh  tàir  air 
Dia  ?  a  thubhairt  e  'na  chridhe,  Cha'n  iarr 
thu  e  ? 

14  Chunnaic  thu  e ;  oir  is  lèir  dliuit 
donas  agus  mì-run,  chum  an  dìoladh  le  d' 
làimh :  ortsa  fàgaidh  an  duine  bochd  e 
fèin  ;  is  tu  fear-cuideachaidh  an  dllleachd- 
ain. 

15  Bris  tliusa  gairdean  an  aingidh,  agus 
an  droch  dhuine  ;  rnnnsaich  a  mach  'aing- 
idheachd  pus  nach  faigh  thu  i. 

16  Tka'n  Tighearna'na  Righ  gu  saoghal 
nan  saoghal :  sgriosadh  na  cinnich  a  raach 
as  a  thìr. 

17  A  Thighearna,  chuala  tu  miann  nan 
daoine  bochd :  deasaichidh  tu  an  cridhe  ; 
bheir  thu  air  do  chluais  èisdeachd  : 

18  A  cliumail  ceirt  ris  an  dìlleachdan 
agus  ris  an  truaghan,  chum  nach  dean 
duine  o'n  ùir  foirneart  ni's  mò. 

SALM  XI. 
Do'n  àrd  fhear-ciuil.    Salm  le  Daibhidh. 

AS  an  Tighearn  earbam :  c'ar  son  a  their 
sibh  rì  m'anam,  Teich  as  mar  eun,  gu 
d'  shliabh  ? 

2  Oir  feuch,  chuir  na  h-aingidh  bogha 
air  lagh  ;  ghleus  iad  an  saighead  air  sreing, 
chum  tilgeadh  san  dorcha  orra-san  a  ta 
ceart  'nan  cridhe. 

3  Ma  sgriosar  na  bunaitean,  ciod  a  ni 
am  firean  ? 

4  Tha'n  Tighearna  na  theampull 
uaomh  ;  tha  righ  chaithir  an  Tighearn 
anns  na  nèamhaibh  :  chi  a  sliùilean,  rann- 
saichidh  a  rosgan  clann  nan  daoine. 

5  Rannsaichidh  an  Tighearn  am  firean  ; 
ach  an  t-aingidh,  agus  esan  a  thug  spèis  do 
fhoirneart,  is  fuath  le  'anam. 

6  Frasaidh  e  air  na  h-aingidh  ribeach- 
an,  teine  agus  pronnusc,  agus  doin- 
jonn  uamhasach,  mar  chuibhrionn  an 
cupain. 

7  Oir  is  ionmhuinn  leis  an  Tighearna 


cheart  ceartas :  amhaircidh  a  ghnùis  air 
an  duine  ionraic. 

SALM  XII. 
Do'n  àrd  fhear-ciuil  air  Seminit.   Salm  le 
Daibhidh. 

CUIDICH  leam,  a  Thighearn,  oir  cha'n 
'eil  duine  diadhaidh  ann  ;  oir  theirig 
na  h-ionraic  o  mheasg  chloinn  nan  daoine. 

2  Labhraidh  iad  dìomhanas  gach  neach 
r'a  choimhearsnach  :  le  hilibh  miodalach, 
le  cridhe  dùbailte  labhraidh  iad. 

3  Sgathaidh  an  Tighearna  na  bilean 
miodalach  uile,  an  teangadh  a  labhras 
nithe  mòra ; 

4  Iadsan  a  thubhairt,  Le'r  teangaidh 
buaidhichidh  sinn  ;  is  leinn  fèin  ar  bilean  : 
cò  a  ta  'na  thighearn  os  ar  ceann  ? 

5  Air  son  foirneirt  nam  bochd,  air  son 
osnaich  nan  ainnis,  a  nis  èiridh  mi,  ars'  an 
Tighearn  :  cuiridh  mi  e  ann  an  tèaruint- 
eachd  uaithe-san  a  bhagras  'na  aghaidh. 

6  Is  briathra  fior-ghlan  briathran  an 
Tighearna ;  mar  airgiod  air  a  dliearbhadh 
ann  an  àmhuinn  chreadha,  air  a  ghlanadh 
seachd  uairean. 

7  Gleidhidh  tusa  sinn,  a  Thighearn ; 
dìonaidh  tu  sinn  o'n  ghinealach  so  gu 
bràth. 

8  Gluaisidh  na  h-aingidh  air  gach  taobh, 
'nuair  a  dh'àrduichear  iadsan  a's  suaraiche 
do  chloinn  nan  daoine. 

SALM  XIII. 
Do'n  àrd  fhear-ciuil.   Salm  le  Daibhidh.) 

CIA  fhad,  a  Thighearn,  a  dhì-chuimh- 
nicheas  tu  mi  ?  an  ann  gu  bràth  ?  Cia 
fhad  a  dh'fholaicheas  tu  do  ghnùis  uam? 

2  Cia  fhad  a  ghabhas  mi  comhairle  ann 
am  anam,  bròn  ann  am  chridhe  gach  là? 
Cia  fhad  a  dh'àrduichear  mo  nàmhaid  os 
mo  cheann? 

3  Arahairc  orm,  èisd  rium,  a  Thigh- 
earna  mo  Dhia :  soillsich  rao  shùilean,  air 
eagal  gu'n  coidil  mi  chum  bàis : 

4  Air  eagal  gu'n  abair  mo  nàmhaid, 
Bhuadhaich  mi  'na  aghaidh ;  gu'n  dean 
m'eascairdean  gairdeachas  an  uair  a  dh'- 
aomar  mi. 

5  Ach  dh'earb  mise  à  do  thròcair ;  ni  mo 
chridhe  gairdeachas  ann  ad  shlàinte. 

6  Seinnidh  mi  do'n  Tighearn,  a  chionn 
gu'n  do  bhuin  e  rium  gu  fial :  [agus  seinn- 
idh  mi  cliu  do  ainm  an  Tighearn  a's  ro- 
àirde.] 

SALM  XIV. 
.Do'n  àrd  fhear-ciuil.    Salm  le  Daibhidh. 

THUBH  AIRT  an  t-amadan  'na  chridhe, 
Cha  'n'eil  Dia  ann.  Tha  iad  truailJ- 
idh  ;  rinn  iad  oibre  gràineil ;  cha  'neil 
neach  ann  a  ni  maith. 

2  Dh'amhairc  an  Tighearn  a  nuas  o 
nèamh  air  cloinn  nan  daoine,  a  dh'fheuch- 
ainn  an  robh  neach  ann  a  bha  glic,  a  bha 
'g  iarraidh  Dhè. 

3  Chlaou  iad  uile ;  tha  iad  gu  lèir  air  fàs 
salach  :  cha  'n'eil  neach  ann  a  ni  maith, 
cha  'n'eil  eadhon  aon. 

4  Nach  'eil  eòlas  aca-san  uile  a  tha 
deanamh  na  h-eucorach,  a  tha  'g  itheadh 
suas  mo  shluaigh,  mar  a  dh'itheadh  iad 
aran,  agus  nach  gairm  air  an  Tighearn  ? 


SAILM. 


425 


5  An  sin  ghabh  iad  eagal  mòr,  a  chionn 
gu  bheil  Dia  ann  an  ginealach  nam  firean. 

6  Nàirich  iad  comhairle  an  duine 
bhochd,  a  chionn  gur  e'n  Tighearn  a  thear- 
munn. 

7  O  gu  tigeadh  slàinte  Israeil  a  mach  à 
Sion  !  An  uair  a  bheir  an  Tighearn  air  ais 
braighdeauas  a  shluaigh.  ni  Iacob  gaird- 
eachas,  ni  Israel  aoibhneas. 

SALM  XV. 
Salm  le  Daibhidh. 

ATHIGHEARN,  cò  dh'fhanas  ann  ad 
phàilliun  ?  cò  chòmhnuicheas  air  do 
shha!)h  naomh  ? 

2  Esan  a  ghluaiseas  gu  h-ionraic,  agus  a 
ni  ceartas,  agus  a  labhras  an  fhìrinn  'na 
chridhe  : 

3  Nach  dean  eùl-chàineàdh  le  'theang- 
aidh,  nach  dean  olc  d'a  charaid,  agus  nach 
tog  droch  sgeul  air  a  choimhearsnach  : 

4  Leis  an  suarach  an  droch  dhuine,  ach 
a  bheir  urram  dhoibh-san  air  am  bi  eagal 
an  Tighearn  ;  a  mhionnaicheas  chum  a 
challdaich  fèin,  agus  nach  caochail : 

5  Nach  cuir  'airgiod  a  mach  air  ocar, 
agus  nach  gabh  duais  an  aghaidh  an  neò- 
chiontaich.  Esan  a  ni  na  nithe  sin,  cha 
ghluaisear  gu  bràth  e. 

SALM  XVI. 
Michtam  le  Daibhidh. 

GLEIDH  mi,  a  Dhè,  oir  chuir  mi  mo 
dhòigh  annad. 

2  Thubhairt  mi  ri  Iehobhah,  Is  tu  mo 
Thighearn  :  cha  ruig  mo  mhaitheas  ortsa. 

3  A  thaobh  nan  naomh  a  ta  air  tha- 
lamh,  agus  namflath  ;  tha  mo  thlachd  uile 


4  Meudaichear  an  doilgheasan  dhoibh- 
san  a  ni  deifir  an  dèigh  dhèe  eile :  cha  'n 
ìobair  mi  an  ìobairtean-dibhe  do  fhuil, 
agus  cha  luadh  mi  air  an  ainmibh  le  m' 
bhilibh. 

5  /sean  Tighearna  cuibhrionn  m'oigh- 
reachd  agus  mo  chupain  :  is  tusa  a  chumas 
suas  mo  chrannchur. 

6  Thuit  mo  roinn  dhomhsa  ann  an  ion- 
adaibh  aoibhneach  ;  seadh,  tha  oighreachd 
thaitneach  agam. 

7  Beannaichidh  mise  an  Tighearn,  a 
thug  comhairle  orm :  tha  m'airnean  mar 
an  ceudna  'gam  theagasg  an  àtn  na 
h-oidhche. 

8  Chuir  mi  an  Tighearna  romham  a 
ghnàth  :  a  chionn  gu  bheil  e  air  mo  dheas 
làimh,  cha  ghluaisear  mi. 

9  Uime  sin  ni  ino  chridhe  aoibhneas, 
agus  ni  mo  ghlòir  gairdeachas :  gabhaidh 
m'fheoil  mar  an  ceudna  fois  ann  an  dòch- 
as. 

10  Oir  cha'n  fhàg  thu  m'anara  anns  an 
uaigh :  cha  leig  thu  le  t'aon  naomh  truaill- 
idheachd  fhaicinn. 

11  Feuchaidh  tu  dhomh  slighe  na  beatha : 
tha  lanachd  aoibhneis  a'd'  làthair-sa :  tha 
mòr  shubhachas  aig  do  dheas  làimh  gu 
siorruidh. 

SALM  XVII. 
Urnuigh  le  Daibhidh. 

EISD  ri  ceartas,  a  Thighearn,  tabhair 
aire  do  m'  ghlaodh ;  cluinn  m'urn- 


uigh,  a  thig  a  mach  cha'n  ann  o  bhilibh 
cealgach. 

2  O  d'fhianuis  thigeadh  mo  bhreth: 
faiceadh  do  shùilean  nithe  cothromach. 

3  Dhearbh  thu  mo  chridhe  ;  dh'fhios- 
raich  thu  mi  san  oidhche;  rannsaich  thu 
mi,  cha  d'fhuair  thu  a'  bheag  :  is  e  mo  rùn 
nach  ciontaich  mo  bheul. 

4  A  thaobh  ghnìomhara  dhaoine,  le  focal 
do  bhilean  sheachainn  mi  ceumanna  a* 
mhillteir. 

5  Cum  suas  mo  cheumanna  ann  ad 
shlighibh,  chum  nach  sleamhnuich  mo 
chosan. 

6  Ghairm  mi  ort,  oir  èisdidh  tu  rium,  a 
Dhè ;  aom  do  chluas  a  m'  ionnsuidh,  cluinn 
mo  chainnt. 

7  Taisbein  do  chaoimhneas  iongantach, 
O  thusa  a  shaoras  le  d'  dheas  làimh  iadsan 
a  dh'earbas  asad,  uatha-san  a  dh'èireas 
suas  'nan  aghaidh. 

8  Glèidh  nii  mar  chloich  na  sùla,  fuidh 
sgàile  do  sgiathan  foluich  mi. 

9  O  ghnùis  nan  droch  dhaoine  a  tha  ri 
foirneart  orm,  naimhdean  m'anama  a  tha 
ga  m'  chuairteachadh  air  gaeh  taobh. 

10  'Nan  saill  tha  iad  air  an  druideadh 
suas  ;  le'm  beul  labhraidh  iad  gu  h-uaihh- 
reach. 

11  'Nar  ceum  a  nis  chuairtich  iad  sinn  : 
shuidhich  iad  an  sùilean,  a'  craomadh  sìos 
gu  làr. 

12  Cosmhuil  ri  leòmhan  a  tha  gionach 
chum  cobhartaich,  agus  ri  leòmhan  òg  a' 
feitheamh  ann  an  ionadaibh  dìomhair. 

13  Eirich,  a  Thighearn,  cuir  roimhe, 
leag  sìos  e,  saor  m'anam  o'n  aingidh  le  d' 
chlaidheamh. 

14  O  dliaoinibh  le  d'  làimh,  a  Thighearn, 
o  dhaoinibh  an  t-saoghail,  d'am  bheil  an 
cuibhrionn  sa'  bheatha  so,  agus  d'an  do 
lìon  thu  am  brù  le  t'ionmhas  foluichte: 
sàsuichear  an  clann,  agus  fàgaidh  iad  am 
fuigheall  d'an  naoidheanaibh. 

15  Air  mo  shon-sa,  ann  am  fireantachd 
chi  mi  do  ghnùis  :  sàsuichear  mi,  'nuair  a 
dhùisgeas  mi,  le  d'  chosamhlachd. 

SALM  XVIII. 
Do'n  àrd  fhear-ciuil,  [Salm]  le  Daibhidh, 
òglach  an  Tighearn,  a  labhair  ris  an 
Tighearna  briathra  na  laoidh  so,  san  là 
air  an  do  shaor  an  Tigliearn  e  as  làimh 
a  naimhdean  uile,  agus  as  làimh  Shauil  : 
agus  an  dubhaiit  e, 

GRADHAICHIDH  mi  thu,  a  Thigh- 
earn,  mo  neart. 

2  Is  e  an  Tighearn  mo  charraig,  agus 
mo  dhaingneach,  agus  m'fhear-saoraidh  : 
mo  Dliia,  mo  chreag  anns  an  cuiream  mo 
dhòchas  ;  mo  sgiath,  agus  adharc  mo 
shlàinte,  mo  thùr  àrd. 

3  Gairmidh  mi  air  an  Tighearn  a's  air- 
idh  air  cliu,  agus  o  m'  naimhdibh  saorar 
mi. 

4  Chuairtich  piantan  a'  bhàis  mi,  agus 
chuir  tuilte  dhroch  dhaoine  eagal  orm. 

5  Chuairtich  piantan  ifrinn  mi ;  ghabh 
lìontan  a'  bhàis  romham. 

6  A'm'  èigin  ghairm  mi  air  an  Tigh- 
earn,  agusri  m'  Dhia  ghlaodh  mi:  chual' 
e  as  a  theampull  mo  ghuth,  agus  thàinig 
mo  ghlaodh  'na  làthair  d'a  chluasaibh. 

7  An  sin  chrathadh  agus  rhriotlinuich 
an  talamh,  agus  ghluaiseadh  bunaiteau 
nara  beann  agus  chrathadh  iad,  a  chionn 
gu'n  robh  corruich  air. 

8  Chaidh  deatach  suas  as  a  shròin,  agus 
dhian-loisg  teine  as  a  bheul :  lasadh  eibh- 
lean  leis. 

9  Agus  lùb  e  na  nèamhan,  agus  thuir- 
ling  e  nuas :  agus  bha  dorchadas  fuidh  a 
chosaibh. 

10  Agus  mharcaich  e  air  cherub,  agus 
chaidh  e  air  iteig :  agus  dh'ilealaich  e  air 
sgiathaibh  na  gaoithe. 

11  Chuir  e  dorchadas  mar  ionad  dìomh- 
air  mu'n  cuairt  air :  bu  phàilliun  da, 
duiblire  uisgeacha,  neoil  nan  speur. 

12  O'n  dealradh  a  bha  fa  chomhair 
chaidh  a  neoil  thairis  ;  clacha-meallain  ag- 
us  eibhlean  teine. 

13  Agus  rinn  an  Tighearna  tairneanach 
sna  speuraibh,  agus  chuir  an  Tì  a's  àirde 
a  mach  a  ghuth. 

14  Agus  chuir  e  mach  a  shaighdean,  ag- 
us  sgap  e  iad ;  agus  thilg  e  mòran  tein'- 
athair,  agus  chlaoidh  e  iad. 

15  Agus  chunnacas  aigein  nan  uisge,  ag- 
us  nochdadh  bunaitean  an  domhain  le  d' 
achmhasan-sa,  a  Thighearn,  le  sèideadh 
anail  t'fheirge. 

16  Chuir  e  nuas  o'n  àirde,  ghlac  e  mi, 
tharruing  e  mi  à  h-uisgeachaibh  Honmhor. 

17  Shaor  e  mi  o  m'  nàmhaid  làidir,  agus 
uatha-san  a  dh'fhuathaich  mi ;  oir  bu  treise 
iad  na  mise. 

18  Ghabh  iad  romham  ann  an  là  m'àmh- 
ghair  :  ach  bha'n  Tighearna  'na  chùl-taice 
dhomh. 

19  Agus  thug  e  mach  mi  gu  ionad  fars- 
uinn  :  shaor  e  mi,  a  chionn  gu'n  do  ghabh 
e  tlachd  annam. 

20  Thug  an  Tighearna  luigheachd 
dhomh  a  reir  m'ionracais :  a  rèir  gloine  mo 
làmh  dhìol  e  dhomh. 

21  Oir  ghlèidh  mi  slighean  an  Tighearn, 
agus  cha  do  chlaon  mi  gu  h-aingidh  o  m' 
Dhia. 

22  Oir  bha  a  bhreitheanais  uile  a'm' 
fhianuis ;  agus  a  reachdan  cha  do  chuir 
roi  uara. 

23  Agus  bha  mi  ionraic  'na  fhianuis,  ag- 
us  ghlèidh  mi  mi  fèin  o  m'  aingidheachd. 

24  Uime  sin  dhìol  an  Tighearna  dhomh 
a  rèir  m'ionracais,  a  rèir  gloine  mo  làmh 
ann  an  sealladh  a  shùl. 

25  Do'n  duine  thròcaireach  nochdaidh 
tu  thu  fèin  tròcaireach ;  do'n  duine  ion- 
raic  nochdaidh  tu  thu  fèin  ionraic. 

26  Do'u  duine  ghlan  nochdaidh  tu  thu 
fèin  glan ;  agus  do'n  duine  reasgach  nochd- 
aidh  tu  thu  fèin  reasgach. 

27  Oir  saoraidh  tu  an  sluagh  a  ta  fo  àrah- 
ghar ;  ach  na  sùilean  àrda  bheir  thu  nuas. 

28  Oir  lasaidh  tusa  molòchran,  a  Thigh- 
earn  :  soillsichidh  mo  Dhia  mo  dhorch- 
adas. 

29  Oir  leatsa  ruith  mi  troimh  bhuidh- 
inn  ;  agus  le  m'  Dhia  leum  mi  thar  balla. 

30  A  thaobh  Dhè,  tha  a  shlighe  iomlan : 
tha  focal  an  Tighearn  air  a  dhearbhadh  : 
is  sgiath  e  dhoibh-san  uile  a  chuireas  an 
dòchas  ann. 

31  Oir  cò  a's  Dia  ann  ach  an  Tighearn  ? 
agus  cò  a's  carraig  ann  ach  ar  Dia-ne  ? 


32  ls  e  Dia  a  tha  'gam  chrioslachadh  le 
neart,  agus  a"  deanamh  mo  shlighe  iomlan. 

33  Tha  e  deanamh  mo  chos  mar  chos- 
aibh  eilde,  agus  ga  m'  shocrachadh  air 
m'àitibh  àrda. 

34  Tha  e  'g  iunnsachadh  mo  làmh  gu 
cath,  air  chor  as  gu'm  brisear  bogha  umha 
le  m'  ghairdeinibh. 

35  Agus  thug  thu  dhomh  sgiath  do 
slilàinte  :  agus  chum  do  dheas  làmh  suas 
mi,  agus  rinn  do  chaoimhneas  mòr  mi. 

36  Rinn  thu  mo  cheuma  farsuinn  fodh- 
am,  air  chor  as  nach  do  shleamhnuich  mo 
chosa. 

37  Lean  mi  mo  naimhdean,  agus  rug  mi 
orra;  agus  cha  do  phill  uai  air  m'ais  gus 
an  do  chuir  mi  as  doibh. 

38  Lot  mi  iad,  agus  cha  bhi  e  'n  comas 
doibh  èirigh  :  thuit  iad  fo  m'  chosaibh. 

39  Oir  chrioslaich  thu  mi  le  neart  chum 
catha  :  leag  thu  sìos  fodham  iadsan  a  dh'- 
èirich  suas  a'm'  aghaidh. 

40  Agus  thug  thu  dhomh  mo  naimhdean 
air  mhuineal ;  iadsan  a  dh'fhuathaich  mi, 
agus  ghear  mi  as  iad. 

41  Ghlaodh  iad,  ach  cha  robh  fear-saor- 
aidh  ann ;  eadhon  air  an  Tighearn,  ach 
cha  do  fhreagair  e  iad. 

42  An  sin  rahìn-phronn  mi  iad  mar  dhus- 
lach  fa  chomhair  na  gaoithe  :  mar  chlàbar 
nan  sràid  bhrùth  mi  iad. 

43  Shaor  thu  mi  o  chomh-strì  an 
t-sluaigh  ;  rinn  thu  mi  a'm'  cheann  air  na 
cinnich:  ni  sluagh  nach  b'aithne  dhomli 
seirbhis  domh. 

44  Co  luath  'sa  chluinneas  iad,  gèillidh 
iad  dhomh  :  strìochdaidh  coigrich  dhomh. 

45  Seargaidh  coigrich  as,  agus  bithidh 
eagal  orra  mach  as  an  àitibh  daingne. 

46  Is  beò  an  Tighearn,  agus  gu  raa 
beannaichte  mo  charraig-sa  !  agus  air  'àrd- 
achadh  gu  robh  Dia  mo  shlàinte  ! 

47  Is  e  Dia  a  ni  dioghaltas  air  mo  shon, 
agus  a  chuireas  au  sluagh  fodhara ; 

48  A  shaoras  mi  o  m'  naimhdibh.  Seadh, 
os  an  ceann-san  a  dh'eireas  suas  a'm'  agh- 
aidh  togaidh  tusa  suas  mi :  o  fhear  an 
ainneirt  saoraidh  tu  mi. 

49  Uime  sin  cliùthaichidh  mi  thu,  a 
Thighearn,  am  measg  nan  cinneach,  agus 
seinnidh  mi  do  d'ainm. 

50  Bheir  esan  saorsa  mòr  d'a  righ,  agus 
nochdaidh  e  tròcair  d'a  aon  ungta  fèin,  do 
Dhaibhidh  agus  d'a  shliochd  gu  bràth. 

SALM  XIX. 
Do'n  àrd  fhear-ciuil.    Salm  le  Daibhidh. 

CUIRIDH  na  nèamhan  an  cèill  glòir 
Dhè,    agus  nochdaidh  na  speura 
gnìomh  a  làmh. 

2  Tha  là  a'  deanamh  sgèil  do  là,  agus 
oidhche  a'  foillseachadh  eòlais  a  dh'oidh- 
che. 

3  Cha  'n'eil  cainnt,  cha  'n'eil  briathra, 
anns  nach  cluinnear  an  guth. 

4  Air  feadh  na  talmhainu  uile  chaidh  am 
fuaim  a  mach,  agus  am  foeal  gu  h-iomall 
an  domhain. 

5  Do'n  ghrèin  chuir  e  pàilliun  annta ; 
agus  tha  i  mar  nuadh  fhear-pòsda  a' 
teachd  a  mach  à  'sheòmar ;  ni  i  gairdeach- 
as  mar  ghaisgeach  a  ruith  na  slighe. 

6  Tha  a  dol  a  mach  o  chrìch  nan  speur, 

agus  a  cuairt  gu  ruig  an  crìoehaibh  ;  agus 
cha  'rieil  ni  air  bith  a  dh'fholaichear  o  a 
teas. 

7  Js  iomlan  lagh  an  Tighearn,  ag  iomp- 
achadh  an  anama ;  tha  fianuis  an  Tigh- 
earna  cinnteach,  a'  deanamh  a'  bhaoghalta 
glic. 

8  Tha  reachdan  an  Tighearna  ceart,  a' 
deanamh  a'  chridhe  aoibhneach  ;  tha  àith- 
ne  an  Tighearna  glan,  a'  soillseachadh  nan 
sùl. 

9  Tha  eagal  an  Tighearna  fior-ghlan, 
a'  maireachduinn  am  feasd ;  is  tìrinn 
breitheanais  an  Tighearna ;  tha  iad  gu 
h-iomlan  cothromach. 

10  Ni's  mò  r'an  iarraidhtf/ia  iad  na  'n  t-òr, 
seadli,  na  mòian  do'n  òr  fhìor-ghlan  ;  ag- 
us  ni's  milse  na  a'  mhil,  seadh,  na  a'  mhil 
a  shileas  as  na  cìribh-meala. 

11  Os  bàrr,  tha  do  sheirbhiseach  a  faot- 
ainu  rabhaidh  uatha  :  'nan  coimhead  tha 
mòr  dhuais. 

12  Cò  thuigeas  a  sheacharain  ?  o  lochd- 
aibh  dìomhair  glan  thusa  mi. 

13  Mar  an  ceudna  o  pheacaibh  dànadais 
cum  air  ais  t'òglach  ;  na  biodh  àrd-cheann- 
as  aca  orm  :  an  sin  bithidh  mi  ionraic, 
agus  bithidh  mi  neò-chiontach  o  eusaontas 
mòr. 

14  Bitheadh  briathra  rao  bheoil,  agus 
smuainte  mo  chridhe,  taitneach  a'd'  làth- 
air,  a  Thighearna,  mo  charraig,  agus 
m'fhear-saoraidh. 

SALM  XX. 
Do'n  àrd  fhear-ciuil.    Salm  le  Daibhidh. 

GU'N  èisdeadh  an  Tighearna  riut  ann 
an  là  teanntachd  !  gu  cumadh  ainm 
Dhè  Iacoib  suas  thu  ! 

2  Gu  cuireadh  e  cabhair  thugad  as  'ion- 
ad  naomh  !  agus  à  Siou  gu  neartaicheadh 
e  thu  ! 

3  Gu  cuimhnicheadh  e  do  thabhartasan 
uile,  agus  gu'n  gabhadh  e  gu  taitneach 
uait  t'ìobairt-loisgte  !  Selah. 

4  Gu  tugadh  e  dhuit  a  rèir  do  chridhe 
fèin,  agus  gu  coimhlionadh  e  do  chomh- 
airle  uile  ! 

5  Ni  sinne  aoibhneas  ann  ad  shlàinte, 
agus  ann  an  ainm  ar  Dè-ne  togaidh  sinn 
suas  ar  bratach.  Gu  coimhlionadh  Dia 
t'iarrtuis  uile  ! 

6  A  nis  tha  fios  agam  gu'n  saor  an  Tigh- 
earn  'aon  ungta  fèin :  èisdidh  e  ris  o 
nèatnhaibh  a  naomliachd,  le  neart  saoraidh 
a  dheas  làimh. 

7  Earbaidh  cuid  à  carbadaibh,  agus  cuid 
à  h-eachaibh;  ach  cuimhnichidh  sinne 
ainra  an  Tighearn  ar  Dè. 

8  Dh'ìslicheadh  iadsan,  agus  thuit  iad; 
ach  dh'èirich  sinne,  agus  sheas  sinn. 

9  Saor  an  righ,  a  Thighearna ;  agus  èisd 
ruinn  san  là  a  ghairmeas  sinn. 

SALM  XXI. 
Do'n  àrd  fhear-ciuil.    Salm  le  Daibhidh. 

ANN  ad  neart,  a  Tliighearn,  ni  an  righ 
aoibhneas  ;  agus  ann  ad  shlàinte  cia 
mòr  an  gairdeachas  a  ni  e  ? 

2  Miann  a  chridhe  thug  thu  dha ;  agus 
athchuinge  a  bhilean  cha  do  dhiùlt  thu 
dha.  Selah. 

3  Oir  ghabh  thu  roimhe  le  beannachadh 


]  do  mhaithei9 ;  chuir  tliu  m'a  cheann  coron 
do  òr  fior-ghlan. 

4  Dh'iarr  e  beatlia  ort:  thug  thu  dha 
fad  làithean  gu  saoghal  nan  saoghal. 

5  Is  mòr  a  ghlòir  trìd  do  shlàinte-sa : 
urram  agus  mòralachd  chuir  thu  air. 

6  Oir  rinn  thu  e  ro-bheannaichte  gu 
bràth ;  rinn  thu  e  ro-aoibhneach  le  d' 
ghnùis. 

7  Oir  earbaidh  an  righ  as  an  Tighearn  ; 
agus  trìd  thròcair  an  Tì  a's  àirde,  cha 
ghluaisear  e. 

8  Gheibh  do  làmh  a  mach  do  naimhdean 
uile;  gheibh  do  dheas  làmh  a  mach  iadsan 
le'm  fuathach  thu. 

9  Ni  thu  iad  mar  àmhuinn  theinntich  ann 
an  àm  t'fheirge  :  sluigidh  an  Tigheama 
sìos  iad  'na  chorruich,  agus  caithidh  an 
teine  iad. 

10  An  toradh  sgriosaidh  tu  o'n  talamh, 
agus  an  sliochd  o  chloinn  nan  daoine. 

11  Oir  dhealbh  iad  olc  a'd'  aghaidh; 
smuainich  iad  droch  smuainte,  nach  b'urr- 
ainn  iad  a  choimìilionadh. 

12  Uime  sin  bheir  thu  orra  an  cùl  a 
thionndadh ;  air  sreangaibh  do  bhogha 
gleusaidh  tu  do  shaighdean  'nan  aghaidh. 

13  Bi  air  t'àrdachadh,  a  Thighearn,  ann 
ad  neart :  seinnidh  sinne  agus  molaidh 
sinn  do  chumhachd. 

SALM  XXII.  . 
Do'n  àrd   fhear-ciuil   air  Ailet-sachar. 
Salm  le  Daibhidh. 

MO  Dhia,  mo  Dhia,  c'ar  son  a  thrèig- 
thu   mi?  fad   o   m'  ghlaodh,  o 
bhnathraibh  mo  bhùiridh. 

2  O  mo  Dhia  !  gairmeam  san  là,  ach  cha 
fhreagair  thu  ;  agus  san  oidhche,  ach  cha 
'n'eil  fois  agam. 

3  Ach  a  ta  thusa  naomh,  a'd'  chòmh- 
nuidh  far  am  bheil  cliu  Israeil. 

4  Asadsa  dh'earb  ar  n-aithriche ;  dh'- 
earb  iad,  agus  shaor  thu  iad. 

5  Riutsa  ghlaodh  iad,  agus  theasairgeadh 
iad ;  asadsa  dh'earb  iad,  agus  cha  robh 
nàire  orra. 

6  Ach  is  cnuimh  mise,  agus  cha  duine  ; 
masladh  dhaoine,  ayus  tàir  an  t-sluaigh. 

7  Ni  iadsan  uile  a  chi  mi,  gàire-fanoid 
rium  ;  casaidh  iad  am  beul,  crathaidh  iad 
an  ceann,  ag  ràdh, 

8  Chuir  e  a  dhòigh  anns  an  Tighearn, 
fuasgladh  e  ajr ;  saoradh  se  e,  a  chionn  gu 
bheil  tlachd  aige  ann. 

9  Ach  is  tusa  an  Tì  a  thug  a  mach  as  a' 
bhroinn  mi ;  bu  tu  aobhar  mo  dhòchais, 
air  cìch  mo  mhàthar. 

10  Ortsa  thilgeadh  mi  o'n  bhroinn ;  o 
bhroinn  mo  mhàthar  is  tusa  mo  Dhia. 

11  Na  bi-sa  fad  uam,  oir  a  ta  àmhghar 
dlùth  dhomh,  agus  gun  neach  ann  gum 
chuideachadh. 

12  Chuairtich  mòran  tharbh  mi ;  dh'iadh 
tairbh  làidir  Bhasain  umam. 

13  Dh'fhosgail  iad  orm  am  beul,  mar 
leòmhan  reubach  agus  beucach. 

14  Mar  uisge  dhòirteadh  mach  mi,  agus 
sgàin  mo  chnàmhan  uile  o  chèile  :  tha  mo 
chridhe  mar  chèir,  air  leaghadh  am  meadh- 
on  mo  chuim. 

15  Air  tiormachadh  mar  shoitheach 
creadha  tha  mo  ueart ;  agus  tha  mo  theang- 

adh  a'  leantuinn  ri  m'  ghial ;  agus  gu  h-ùir 
a'  bhàis  thug  thu  mi.  . 

16  Oir  chuairtich  madraidh  mi ;  dh'iadh 
coimhthional  dhroch  dhaoine  umam  :  lot 
iad  mo  làmhan  agus  mo  chosan. 

17  Feudaidh  mi  mo  chnàmhan  uile  àir- 
eamh :  tha  iadsan  a'  sealltuinn,  tha  iad  a' 
geur-amharc  orm. 

18  Roinn  iad  mo  thrusgan  eatorra,  agus 
air  mo  bhrat  thilg  iad  crannchur. 

19  Ach  na  bi-sa,  a  Thighearn,  fad  uam  : 
O  thusa  mo  neart,  greas  gu  m'  chabhair. 

20  Teasairg  m'anam  o'n  chlaidheamh  ; 
m'aon  ghràdh  o  neart  a'  mhadaidh. 

21  Saor  mi  o  bheul  an  leòmhain,  agus  o 
adharcaibh  nam  buabhull  teasairg  mi. 

22  Cuiridh  mi  'n  cèill  t'ainm  do  m'bhràith- 
ribh  ;  ann  am  meadhon  a'  choimhthionail 
molaidh  mi  thu. 

23  Sibhse  air  am  bheil  eagal  Dè,  mol- 
aibh  e :  sibhse  uile,  a  shiol  Iacoib,  thug- 
aibh  glòir  dha ;  agus  biodh  'eagal-san 
oirbh,  sibhse  uile  a  sliìol  Israeil. 

24  Oir  cha  do  rinn  e  tàir  air,  agus  cha 
do  ghabh  e  gràin  do  àmhghar  an  truagh- 
ain,  agus  cha  d'fholuich  e  a  ghnùis  air ; 
ach  au  uair  a  ghlaodh  e  ris,  dh'èisd  e. 

25  Ortsa  bithidh  mo  mholadh  anns  a' 
mhòr  choimhthional :  mo  bhòidean  ìocaidh 
mi  'nan  làthair-san  d'an  eagal  e. 

26  Ithidh  na  daoine  macanta,  agus  sàs- 
uichear  iad :  molaitih  iadsan  an  Tighearn 
a  dh'iarras  e  :  bithidh  an  cridhe  beò  gu 
hràth. 

27  Cuimhnicbidh  air,  agus  pillidh  a  dh'- 
ionnsuidh  an  Tighearn  uile  chrìocha  na 
talmhainn ;  agus  strìochdaidh  uile  theagh- 
laiche  nan  ciuneach  'na  làthair. 

28  Oir  is  leis  an  Tighearn  an  rìoghachd  ; 
agus  tha  esan  'na  uachdaran  air  na  cinn- 
ich. 

29  Ithidh  daoine  reamhra  na  talmhainn 
uile,  agus  ni  iad  aoradh  :  na  làthair-san 
sleuchdaidh  iadsan  uile  a  thèid  sìos  do'n 
duslach  ;  oir  cha  chum  neach  'anam  beò. 

30  Ni  sliochd  seirbhis  dha :  measar  e 
do'n  Tighearna  mar  ghinealach. 

31  Thig  iad,  agus  cuiridh  iad  an  cèill 
'f hìreantachd  don  àl  ri  teachd,  gu'm  b'esan 
a  rinn  sud. 

SALM  XXIII. 
Salra  le  Daibhidh. 

JS  e'n  Tighearna  mo  bhuachaille :  cha 
bhi  mi  ann  an  dìth. 

2  Ann  an  cluainibh  glas  bheir  e  orm 
luidhe  sìos:  iàimh  ri  h-uisgeachaibh  ciuin 
treòraichidh  e  mi. 

3  Aisigidh  e  m'anam ;  treòraichidh  e 
mi  air  slighibh  na  fireantachd  air  sgàth 
'ainme  fèin. 

4  Seadh,  ged  shiubhail  mi  tioimh  ghlinn 
sgàile  a'  bhàis,  cha  bhi  eagal  uilc  orm  ;  oir 
a  ta  thusa  maille  rium  :  bheir  do  shlat  ag- 
us  do  lorg  comhfhurtachd  dhomh. 

5  Deasaichidh  tu  bord  fa  m'  chomhair 
am  fianuis  mo  naimhde  :  dh'ung  thu  le 
h-oladh  moxheann ;  tha  mo  chupan  a'  cur 
thairis. 

6  Gu  cinnteach  leanaidh  maith  agus  troc- 
air  mi  uile  làithean  mo  bheatha ;  agus 
còmhnuichidh  mi  ann  an  tigh  an  Tigh- 
earna  fad  mo  làithean. 


SALM  XXIV. 
Salm  le  Daibhidh. 

/S  leis  an  Tighearn  an  talamh,  agus  a 
làn  ;  an  domhau,  agus  iadsan  a  tha 
'nan  còmhnuidh  ann. 

2  Oir  shuidhich  e  air  na  cuantaibh  e,  ag- 
us  shocraich  e  air  na  sruthaibh  e. 

3  Cò  thèid  suas  gu  sliabh  an  Tighearn  ? 
agus  cò  sheasas  'na  ionad  naomh-san?_ 

4  Esan  aig  ara  bheil  làmhan  neò-chiont- 
ach  agus  cridhe  glan,  nach  do  thog  'anam 
ri  dìomhanas,  agus  nach  do  mhionnaich 
chum  ceilge. 

5  Gheibh  esan  beannachadh  o'n  Tigh- 
earn,  agus  fìreantachd  o  Dhia  a  shlàinte. 

6  Is  ì  so  ginealach  na  droin^e  a  dh  iarras 
e,  a  dh'iarras  do  ghnùis,  a  Dhia  Iacoib. 
Selah. 

7  Togaibh,  a  gheatacha,  bhur  cinn,  agus 
bithibh  air  bhur  togail  suas,  a  dhorsa  siorr- 
uidh  ;  agus  thig  Righ  na  glòire  steach. 

8  Cò  e  so  Righ  na  glòire  ?  An  Tighearna 
làidir  agus  treun,  an  Tighearna  treun  an 
cath. 

9  Togaibh  suas  bhur  cinn,  a  gheatacha, 
agus  bithibh  air  bhur  togail  suas,  a  dhorsa 
siorruidh,  agus  thig  Righ  na  glòire 
steach. 

10  Cò  e  so  Righ  na  glòire  ?  Tighearna 
nan  slògh,  is  esan  Righ  na  glòire.  Selah. 

SALM  XXV. 
Le  Daibhidh. 

RIUTSA,  a  Thighearna,  togamm'anam 
suas. 

2  Annadsa,  mo  Dhia,  cuiream  modhòch- 
as ;  na  nàraichear  mi,  agus  na  deanadh 
mo  naimhdean  gairdeachas  os  mo  cheann. 

3  Seadh,  na  nàraichear  neach  sam  bith 
a  dh'fheitheas  ortsa;  biodh  nàire  orra-san 
a  chinntaicheas  gun  aobhar. 

4  Noclid  dhomh  do  shlighean,  a  Thigh- 
earn ;  teagaisg  dhomh  do  cheumanna. 

5  Treòraich  mi  ann  ad  fhìrinn,  agus 
teagaisg  mi ;  oir  is  tusa  Dia  mo  shlàinte, 
agus  ortsa  tha  mi  feitheamh  gach  là. 

6  Cuimhnich  do  chaomh  thròcairean,  a 
Thighearn,  agus  do  chaoimhneasan  gràdh- 
ach  ;  oir  tha  iad  ann  o  chian  nan  cian. 

7  Peacanna  m'òige,  agus  m'eusaontais, 
na  cuimhnich  thusa  :  a  rèir  do  thròcair  bi- 
sa  cuimhneachail  orm,  airsgàth  domhaith- 
eis,  a  Thighearn. 

8  Is  maith  agus  is  dìreach  an  Tigheam  ; 
uime  sin  teagaisgidh  e  peacaich  san  t- 
slighe. 

9  Treòraichidh  e  na  daoine  Ciuin  ann 
am  breitheanas;  agus  teagaisgidh  e  do  na 
daoinibh  ciuin  a  shlighe. 

10  Is  tròcair  agus  firinn  uile  shlighean 
an  Tighearna,  dhoibh-san  a  ghleidheas  a 
choimhcheangal  agus  a  theisteis. 

11  Air  sgàth  t'ainme,  a  Thighearn,  lagh 
mo  chionta  ;  oir  a  ta  i  mòr. 

12  Cò  e  am  fear  air  am  bheil  eagal  an 
Tighearna?  seòlaidh  e  esan  san  t-slighe  a 
ròghnuicheas  e. 

13  Ni  'anam  tàmh  ann  am  maith ;  agus 
mealaidh  a  shliochd  an  tìr. 

14  Tha  rùn  an  Tighearn  aig  an  dream 
d'an  eagal  e ;  agus  foillsichidh  e  dhoibh  a 
choimhcheangal. 

15  Tha  mo  ehùilean  a  ghnàth  ris  an 

Tighearn ;  oir  bheir  esan  mo  chosan  as  an 
lìon. 

16  Amhairc  orm,  agus  gabh  truas  dìom  ; 
oir  a  ta  mi  am  aonar,  agus  fo  àmh- 
ghar. 

17  Tha  teinn  mo  chridhe  a'  dol  am 
meud  :  o  m'  àmhgharaibh  saor  thusa  mi. 

18  Amhairc  air  m'  àmhghar,  agus  air 
mo  phèin,  agus  lagh  mo  pheacanna  gu 
Jèir. 

19  Amhairc  air  mo  naimhdibh,  oir  tha 
ind  lìonmhor;  agus  le  fuath  anabarrach 
tha  iad  ga  m'  fliuatliachadh. 

20  Gleidh  m'anam,  agus  saor  mi ;  na 
leig  fo  nàire  mi,  oir  chuir  mi  mo  dhòigh 
annad. 

21  Dìonadh  ionracas  agus  ceartas  mi ; 
oir  tha  mi  feitheamh  ortsa. 

22  Saor  Israel,  a  Dhè,  as  'àmhgharaibh 
uile. 

SALM  XXVI. 
Le  Daibhidh. 

THOIR  breth  orm,  a  Thighearn,  oir 
ghluais  mi  ann  am  ionracas  :  o  chuir 
mi  mo  dhòigh  anns  an  Tighearn,  cha 
ghluaisear  mi. 

2  Fidir  mi,  a  Thighearn,  agus  dearbh 
mi ;  rannsaich  m'aiiuean  a^us  mo  chridhe. 

3  Oir  tha  do  chaoimhneas  gràdhach  fa 
chomhair  mo  shùl ;  agus  ghluais  mi  ann 
ad  fhìrinn. 

4  Cha  do  shuidh  mi  le  daoinibh  meall- 
tach,  agus  maille  ri  luchd-ceilge  cha  tèid 
mi  steach. 

5  Is  beag  orm  coimhthional  luchd-uilc, 
agus  le  daoinibh  aingidh  cha  suidh  mi. 

6  Nighidh  mi  mo  làmhan  ann  an  neò- 
chionta,  agus  cuairtichidh  mi  t'altair,  a 
Thighearn ; 

7  Chum  gu  foillsich  mi  le  guth  molaidh, 
agus  gu  cuir  mi  an  cèill  t'oibre  iongantach 
gu  lèir. 

8  A  Thighearn,  is  ionmhuinn  leam 
còmhnuidh  do  theach-sa,  agus  ionad  pàill- 
iuin  do  ghlòire. 

9  Na  cruinnich  m'  anam  le  peacachaibh, 
no  mo  bheatha  le  daoinibh  fuileachdach  : 

10  Aig  am  bheil  lochd  'nan  làmhaibh, 
agus  an  làmh  dheaslàn  do  dhuais-bhratha. 

11  Ach  gluaisidh  mise  ann  am  ionracas  : 
saor  mi,  agus  dean  tròcair  orm. 

12  Tha  mo  chos  'na  seasamh  ann  an  ion- 
ad  còmhnard :  anns  na  coimhthionalaibh 
beannaichidh  mi  an  Tighearn. 

SALM  XXVII. 
Le  Daibhidh. 

/S  e  an  Tighearna  mo  sholus,  agus  mo 
shlàinte  ;  cò  chuireas  eagal  orm  ?  Is  e 
an  Tighearna  neart  mo  bheatha  ;  cò  chuir- 
eas  geilt  orm  ? 

2  'Nuair  a  thàinig  luchd-uilc  orm  a  dh'- 
itheadh  suas  m'fheola,  mo  naimhdean  ag- 
us  m'eascairdean,  thuislieh  iad  fèin,  ag- 
us  thuit  iad. 

3  Ged  champaicheadh  feachd  a'm'  agh- 
aidh,  cha  bhiodh  eagal  air  mo  chridhe : 
ged  èireadh  cogadh  a'm'  aghaidh,  à  so  ni 
mi  mo  bhun. 

4  Aon  ni  ghuidh  mi  air  an  Tighearna, 
sin  iarraidh  mi,  a  bhi  m'  chòmhnuidh  ann 
an  tigh  an  Tighearna  rè  uile  làithean  mo 


bheatha,  chum  gu  faicinn  maise  an  Tigh- 
earn,  agus  gu  fiosraichinn  'na  theam- 
pull. 

5  Oir  folaichidh  e  mi  'na  sgàth-thigh 
ann  an  là  an  uilc ;  folaichidh  e  mi  ann  an 
dìoruhaireachd  a  phàilliuin ;  air  carraig 
togaidh  e  suas  mi. 

6  Agus  a  nis  togar  suas  mo  cheann  os 
ceann  mo  naimhdean  mu'n  cuairt  orm  ; 
agus  ìobraidh  mi  'na  phàilliun  iobairtean 
aoibhneis ;  seinnidh  mi,  agus  canaidh  mi 
cliu  do'n  Tighearn. 

7  Eisd,  a  Thighearna,  ri  m'  ghuth, 
'nuair  a  dh'èigheas  mi ;  dean  tròcair  orm, 
agus  freagair  mi. 

8  'Nuair  a  thubhairt  thusa,  Iarraibhse 
mo  ghnùis ;  thubhairt  mo  chridhe  riut,  Do 
ghnùis,  a  Thighearn,  iarraidh  mi. 

9  Na  folaich  do  ghnùis  uam  ;  na  cuir  air 
falbh  tòglach  am  feirg :  bu  tusa  mo  chabh- 
air ;  na  fàg  mi,  agus  na  trèig  mi,  a  Dhia 
mo  shlàinte. 

10  'Nuair  a  thrèigeas  m'athair  agus  mo 
mhàthair  mi,  an  sin  togaidh  an  Tigliearna 
suas  mi. 

11  Teagaisg  dhomh  do  shlighe,  a  Thigh- 
earn,  agus  treòraich  mi  air  slighe  dhìrich, 
air  sgàth  mo  naimhdean. 

12  Na  tabhair  thairis  mi  do  thoil  mo 
naimhdean  ;  oir  dh'èirich  fìanuisean  brèige 
a'm'  ag-haidh,  agus  luchd-bagairt  foirneirt. 

13  Gidheadh  chreid  mise  gu'm  faicinn 
maitheas  an  Tighearn  ann  an  tìr  nam  beò. 

14  Feith  air  an  Tighearna;  glac  mis- 
neach,  agus  neartaichidh  esan  do  chridhe  : 
feith,  tha  mi  'g  ràdh,  air  an  Tighearn. 

SALM  XXVIII. 
Le  Daibhidh. 

RIUTSA,  a  Thighearn,  èigheam,  mo 
charraig :  na  bi-sa  a'd'  thosd  a  m' 
thaobh,  air  eagal,  ma  bhios  tu  a'd'  thosd  a 
m'  thaobh,  gu  fàs  mi  cosmhuil  riu-san  a 
thèid  sìos  do'n  uaigh. 

2  Eisd  ri  guth  m'athchuingean  an  uair 
a  ghlaodhas  mi  riut,  an  uair  a  thogas  mi 
mo  làmhan  chum  do  ghuth-àite  naoimh- 
sa. 

3  Na  tarruing  mi  mach  leis  na  h-aing- 
idh,  agus  le  luchd-deanamh  na  h-eucor- 
ach,  a  tha  labhairt  sìth  r'an  coimhears- 
naich,  agus  olc  aca  'nan  cridhe. 

4  Thoir  dhoibh  a  rèir  an  oibre,  agus  a 
rèir  aingidheachd  an  gnìomharan ;  a  rèir 
oibre  an  làmh  thoir  dhoibh ;  ìoc  an  luigh- 
eachd  dhoibh. 

5  A  chionn  nach  toir  iad  an  aire  do 
ghnìomharaibh  an  Tighearna,  no  do  obair 
a  làmh,  sgriosaidh  e  iad,  agus  cha  tog  e 
suas  iad. 

6  Beannaichte  gu  robh  an  Tighearn,  a 
chionn  gu'n  d'èisd  e  ri  guth  m'athchuinge. 

7  Is  e  an  Tighearna  mo  neart,  agus  mo 
sgiath  ;  annsan  chuir  mo  chridhe  a  dhòch- 
as,  agus  chuidicheadh  leam  ;  uime  sinrinn 
mo  chridhe  gairdeachas ;  agus  le  m'  laoidh 
molaidh  mi  e. 

8  Isea,n  Tighearna  neart  a  shluaigh ; 
agus  is  esan  neart  slàinte  'aoin  ungta 
fèin. 

9  Saor  do  shluagh,  agus  beannaich 
t'oighreachd :  beathaich  iad,  agus  àrdaich 
iad  gu  bràth. 

SALM  XXIX. 
Salm  le  Daibhidh. 

THUGAIBH  do'n  Tighearn,  a  chlann 
nan  cumhachdaeh,   thugaibh  do'n 
Tighearna  glòir  agus  neart. 

2  Thugaibh  do  n  Tighearn  a'  ghlòir  a's 
cubhaidh  d  a  ainm  ;  sleuchdaibh  do'n  Tigh- 
earn  ann  am  maise  na  naomhachd. 

3  Tha  guth  an  Tighearna  os  ceann  nan 
uisgeacha :  rinn  Dia  na  glòire  tairnean- 
ach,  an  Tighearn,  os  ceann  nan  uisgeacha 
mòra. 

4  Tha  guth  an  Tighearna  cumhachdach ; 
tha  guth  an  Tighearna  làn  mòralachd. 

5  Brisidh  guth  an  Tighearna  na  seud- 
air ;  seadh,  brisidh  an  Tighearn  seudair 
Lebanoin. 

6  Agus  bheir  e  orra  leum  mar  laogh  ; 
Lebanon  agus  Siriou,  mar  bhuabbull  òg. 

7  Sgoiltidh  guth  au  Tighearna  lasraiche 
an  teiue. 

8  Crathaidh  guth  an  Tighearn  am  fàs- 
ach  ;  crathaidh~au  Tighearna  fàsach  Cha- 
deis. 

9  Bheir  guth  an  Tighearn  air  na  h-eild- 
ibh  an  laoigh  a  thilgeadh,  agus  lomaidh  e 
na  coillte :  agus  'ua  theampull  cuiridh 
gach  neach  an  cèill  a  ghlòir. 

10  Suidhidh  an  Tighearn  air  an  tuil ; 
agus  suidhidh  an  Tighearna  'na  Rig'i  gu 
siorruidh. 

11  Bheir  an  Tighearna  neart  d'a 
shluagh ;  beannaichidh  an  Tighearn  a 
shluagh  le  sìth. 

SALM  XXX. 
Salm ;  laoidh  coisreagaidh  tighe  Dhaibh- 
idh. 

MOLAIDH  mi  thu,  a  Thighearn  ;  oir 
thog  thu  suas  mi,  agus  cha  d'thug 
thu  air  m'eascairdibh  gairdeachas  a  dhean- 
amh  os  mo  cheann. 

2  A  Thighearna  mo  Dhia,  ghlaodh  mi 
riut,  agus  shlànuicli  thusa  mi. 

3  A  Thighearna,  thog  thu  m'anam  a 
nìos  as  an  uaigh ;  ghlèidh  thu  beò  mi, 
chum  nach  rachainn  sìos  do'n  t-slochd. 

4  Seinnibh  do'n  Tighearna,  sibhse  a 
naoimh-san,  agus  thugaibh  buidheachas 
ri  cuimhneachadh  air  a  naomhachd. 

5  Oir  cha  'n'eil  ach  tiota  'na  fheirg;  tha 
beatha  'na  dheadh-ghean :  rè  oidhche 
mairidh  bròn,  ach  air  maduinn  thig  gaird- 
eachas. 

6  Thubhairt  mise  a'm'  shocair,  Cha 
ghluaisear  mi  am  feasd. 

7  A  Thighearna,  led'  dheadh-ghean  thug 
thu  air  mo  bheinn  seasamh  gu  daingean  : 
dh'fholuich  thu  do  ghnùis ;  bha  mi  fo 
amhluadh. 

8  Ghlaodh  mi  riutsa,  a  Thighearn ;  ag- 
ns  air  an  Tighearn  dh'asluich  mi. 

9  Ciod  an  tairbhe  a  tha  ann  am  fhuil, 
'nuair  a  thèid  mi  sìos  do'n  t-slochd?  Am 
mol  an  ùir  thu  ?  an  cuir  i  an  cèill  t'fhìr- 
inn  ? 

10  Eisd  rium,  a  Thighearn,  agus  dean 
tròcair  orm :  A  Thighearna,  bi-sa  a'd' 
fhear-cuidich  leam. 

11  Thionndaidh  thu  dhomhsa  mo  bhròn 
gu  dannsadh  :  chuir  thu  dhìom  m'eudach- 
saic,  agus  chrioslaich  thu  rai  le  h-aoibh- 
rceas  ; 


12  Chura  gu  seinneadh  mo  ghlòir  clia 
dhuit,  agus  nach  bitheadh  i  'na  tosd.  A 
Thighearna  mo  Dhia,  gu  bràth  molaidh 
mise  thu. 

SALM  XXXI. 
Do'n  àrd  fhear-ciuil.    Salm  le  Daibhidh. 

ANNADSA,  a  Thighearn,  cuiream  mo 
dhòigh  ;  na  nàraichear  mi  gu  bràth  : 
trid  t'fhìreantachd  saor  mi. 

2  Aom  a  m'  ionnsuidh  do  chluas ;  gu 

S^rad  furtaich  orm  :  bi-sa  a'd'  charraig 
àidir  dhomh,  a'd'  thigh-tearmuinn  chum 
mo  dhìonadh. 

3  Oir  is  tusa  mo  charraig,  agus  mo 
dhaingneach;  agus  air  sgàtht'ainme  treòr- 
aichidh  agus  stiùraidh  tu  mi. 

4  Bheir  thu  mi  as  an  lìon  a  dh'fholuich 
iad  fa  m'  chomhair  ;  oir  is  tusa  mo  neart. 

5  Ann  ad  làimh-sa  tiomnam  mo  spiorad : 
saor  mi,  a  Thighearna  Dhè  na  firinn. 

6  7*  fuath  leat  iadsan  a  bheir  fa'near 
dìomhanasa  breugach  :  ach  anns  an  Tigh- 
earna  chuir  mise  mo  dhòchas. 

7  Ni  mi  aoibhneas  agus  gairdeachas  ann 
ad  thròcair :  oir  chunnaic  thu  m  àmhghar  : 
b'aithne  dhuit  m'anam  ann  an  teanntachd- 
aibh  ; 

8  Agus  cha  do  dhruid  thu  suas  mi  ann 
an  làimh  an  nàmhaid ;  shocraich  thu  mo 
chosan  ann  an  àite  farsuinn. 

9  Gabh  truas  dìom,  a  Thigliearn,  oir  tha 
mi  ann  an  teinn  ;  tha  mo  shùil,  m'anam, 
agus  mo  chom,  airseargadh  as  le  doilgheas. 

10  Oir  chlaoidheadh  mo  bheatha  le  bròn, 
agus  mo  bhliadhnan  le  h-osnaich  ;  air  son 
m'eu-eeirt  thuit  mo  neart,  aguschaitheadh 
mo  chnàmhan. 

11  Am  measg  mo  naimhdean  gu  lèir  bha 
mi  a'm'  mhasladh,  agus  gu  h-àraidh  do  m' 
choimhearsnaich,  agus  a'm'  aobhar  eagail 
do  m'  luchd-eòlais  :  iadsan  a  chunnaic  mi 
a  muigh,  theich  iad  uam. 

12  Dhì-chuimhnicheadh  mi  mar  dhuine 
marbh  air  dol  à  cuimhne  ;  tha  mi  raar 
shoitheach  briste. 

13  Oir  chuala  mi  cùl-chàineadh  mòrain 
dhaoine  ;  bha  eagal  air  gach  taobh,  'nuair  a 
ghabh  iad  comhairle  le  chèile  a'm'  aghaidh, 
a  dhealbh  iad  mo  bheatha  thoirt  uam. 

14  Ach  dh'earb  mise  asadsa,  a  Thigh- 
earn  :  thubhairt  mi,  Is  tu  mo  Dhia. 

15  Ann  ad  làimh-sa  tha  m'aimsirean  : 
saor  mi  à  làimh  mo  naimhdean,  agus  uatha- 
san  a  tha  'n  tòir  orrn. 

16  Thoir  air  do  ghnùis  dealrachadh  air 
t'òglach  :  saor  mi  air  sgàth  do  thròcair. 

17  Na  nàraichear  mi,  a  Thighearn,  oir 
ghairm  mi  ort ;  nàire  biodh  air  na  h-aing- 
idh,  'nan  tosd  bitheadh  iad  san  uaigh  ! 

18  Deanar  balbh  na  bilean  breugach,  a 
labhras  an  aghaidh  an  fhìrein  gu  cruaidh, 
le  h-uabhar  agus  tarcuis. 

19  Cia  mòr  do  mhaitheas,  a  thaisg  thu 
dhoibh-san  do'n  eagal  thu ;  a  rinn  thu 
dhoibh-san  a  dh'earbas  asad,  am  fianuis 
chloinn  nan  daoine  ! 

20  Folaichidh  tu  iad  ann  an  dìomhair- 
eachd  do  làthaireachd  o  àilgheas  dhaoine  ; 
folaichidh  tu  iad  ann  am  pàilliun  o  strì  nan 
teangadh. 

21  Beannaichte  gurobh  an  Tighearn ;  oir 
nochd  e  gu  h-iongantach  a  chaoimhneas 
dhomhsa  ann  am  baile  daingnichte. 

22  Thubhairt  mise  a'm'  dheifir,  Ghearr- 
adh  as  mi  o  fhianuis  do  shùl :  gidheadh 
dh'èisd  thusa  ri  guth  m'asluchaidh,  'nuair 
a  dh'èigh  mi  riut. 

23  Gràdhaichibh  an  Tighearn,  sibhse 
uile  a  naoimh-san  :  gleidhidh  an  Tighearn 
na  daoiue  trèibhdhireach,  agus  dìolaidh  e 
gu  pailt  dliasan  a  ni  gu  h-uaibhreach. 

24  Bithibhse  misneachail,  agus  neartaich- 
idh  esan  bhur  cridhe,  siblise  uile  a  chuir 
bhur  dòclias  anns  an  Tighearn. 

SALM  XXXII. 
Le  Daibhidh,  Maschil. 

/S  beannaichte  esan  d'an  do  mhaitheadh 
'eusaontas,  d'am  bheil  a  pheacadh  air 
fholachadh. 

2  Is  beannaichte  an  duine,  nach  cuir  an 
Tighearn  eu-ceart  as  a  leth,  agus  aig  nach 
'eil  cealg  'na  spiorad. 

3  'Nuair  a  bha  mi  a'm'  thosd,  luidh  aois 
air  mo  chnàmhaibh,  le  m'  bhùireadh  fad 
an  là. 

4  Oir  a  là  agus  a  dh'oidhche  bha  do  làmh 
trom  orm  :  tha  mo  bhrìgh  air  a  h-atharrach- 
adh  gu  tiormachd  an  t-samhraidh.  Selah. 

5  Dh'aidich  mi  mo  pheacadh  dhuit,  ag- 
us  cha  dc  cheil  mi  ra'eu-ceart:  thubhairt 
mi,  Aidichidh  mi  m'eusaontais  do'n  Tigh- 
earn:  agus  mhaith  thusa  cionta  mo  pheac- 
aidh.  Selah. 

6  Air  an  aobhar  sin  ni  gach  duine  diadh- 
aidh  urnuigh  riutsa,  san  àm  am  faighear 
thu :  gu  cinnteach  ann  an  tuil  nan  uisg- 
eacha  mòra,  cha  tig  iad  am  fagus  da. 

7  Tha  thusa  a'd'  ionad-foluich  dhomh  ; 
o  theinn  gleidhidh  tu  mi;  le  h-òranaibh 
saorsa  cuairtichidh  tu  mi.  Selah. 

8  Fior-theagaisgidh  mi  thu,  agus  nochd- 
aidh  mi  dhuit  an  t-slighe  air  an  tigeadh 
dhuit  triall;  seòlaidh  mi  dhuit  le  m'  shùil. 

9  Na  bi  mar  each,  no  mar  mhuileid,  aig 
nach  'eil  ciall ;  d'an  cuirear  sparrag  agus 
srian  'nam  beuJ,  chum  nach  tig  iad  an  gàr 
dhuit. 

10  /slìonmhor  doilgheasau  do'n  aingidh  ; 
ach  cuairtichidh  tròcair  esan  adh'earbas  as 
an  Tighearn. 

11  Bithibh  aoibhneach  anns  an  Tighearn, 
agus  deanaibh  gairdeachas,  sibhse  fhìr- 
eana ;  agus  deanaihh  luathghaire,  sibhse 
uile  a  tha  ceart  an  cridhe. 

SALM  XXXIII. 

DEANAIBH   gairdeachas   san  Tigh- 
earna,  sibhse  fhìreana;  do  na  h-ion- 
raic  tha  cliu  ciatach. 

2  Molaibh  an  Tighearn  air  clàrsaich  :  air 
an  t-saltair,  inneal-ciuil  nan  deich  teud, 
seinnibh  dha. 

3  Canaibh  dha  òran  nuadh  ;  seinnibh 
fonngu  h-ealanta,  le  fuaim  àrd. 

4  Oir  tlia  focal  an  Tighearna  ceart,  ag- 
us  tha  'oibre  uile  deanta  ann  am  firinn. 

5  Is  ionmhuinu  leis  ceartas  agus  breith- 
eanas ;  do  mhaitheas  an  Tighearna  tha'n 
talamh  làn. 

6  Le  focal  an  Tighearna  rinneadh  na 
nèamha,  agus  le  h-anail  a  bheoil  an  slòigh 
uile. 

7  Carnaidh  e  suas  mar  thòrr  uisgeacha 
na  fairge  ;  cuiridh  e  an  doimhne  suas  'na 
thighibh-tasgaidh. 


8  Roimh  an  Tighearna  biodh  eagal  air 
an  talamh  uile;  roirohe-san  biodh  fiamh 
air  uile  luchd-àiteachaidh  an  domhain  : 

9  Oir  labhair  e,  agus  bha  e  ann ;  dh'- 
àithn  e,  agus  sheas  e. 

10  Rinn  an  Tighearna  comhairle  nan 
cinneach  faoin  ;  thug  e  innleachdan  an 
t-sluaigh  gu  neo-ni. 

11  Seasaidh  comhairle  an  Tighearna  gu 
siorruidh,  smuaintean  a  chridhe  o  linn  gu 
linn. 

12  Is  beannaichte  an  cinneach  sin,  'gam 
bheil  an  Tighearna  'na  Dhia  dhoibh  ;  an 
sluagh  a  ròghnaich  e  mar  oighreachd  dha 
fèin. 

13  O  nanèamhaibh  amhaircidh  an  Tigh- 
earn  a  nuas  ;  chi  e  uile  chlann  nan  daoine. 

14  O  ionad  seasmhach  a  chòmhnuidh 
beachdaichidh  e  air  uile  luchd-àiteachaidh 
na  talmhainn. 

15  Chum  esan  an  cridhe  air  aon  dòigh; 
bheir  e  fa'near  an  gnìomharan  uile. 

16  Cha  tearnar  righ  le  meud  'theachd  ; 
cha  saorar  laoch  le  meud  a  neirt. 

17  Is  dìomhain  an  t-each  clium  tèaruint- 
eachd ;  agus  le  meud  a  neirt  cha  saor  e. 

18  Feuch,  tha  sùil  an  Tighearn  orra-san 
d'an  eagal  e  ;  orra-san  a  chuireas  an  dòch- 
as  'na  thròcair ; 

19  Chum  an  anam  a  theasairginn  o'n 
bhàs,  agus  an  cumail  beò  anns  a'  ghorta. 

20  Feithidh  ar  n-anam  air  an  Tighearn  ; 
is  esan  ar  cabhair,  agus  ar  sgiath. 

21  Oir  ann-san  ni  ar  cridhe  gairdeachas, 
a  chionn  'na  ainm  naomh-san  gu'n  do  chuir 
sinn  ar  dòigh. 

22  Gu  robh  do  thròcair,  a  Thighearn, 
oirnn,  a  rèir  mar  a  chuir  sinn  ar  dòchas 
annad. 

SALM  XXXIV. 
Le  Daibhidh,  'nuair  a  dh'atharraich  e  a 
ghiùlan  an  làthair  Abimeleich,  agus  a 
chuir  esan  uaith  e,  agus  a  dh'imich  e. 

BEANNAICHIDH  mi  an  Tighearna 
gach  àm  :  an  còmhnuidh  bithidh  a 
mholadh  ann  am  bheul. 

2  Anns  an  Tighearna  ni  m'anam  uaill ; 
cluinnidh  na  daoine  sèimhe,  agus  ni  iad 
aoibhneas. 

3  Molaibh  an  Tighearna  leamsa,  agus 
àrdaicheamaid  'ainm  le  chèile. 

4  Dh'iarr  mi  an  Tighearn,  agus  dh'èisd 
e  rium;  agus  shaor  e  mi  o  gach  aobhar 
eagail  a  bha  agam. 

5  Dh'amhairc  iad  air,  agus  shoillsich- 
eadh  iad  ;  agus  cha  robh  nàire  air  an  gnùis. 

6  Ghlaodh  an  duine  bochd  so,  agus  dh'- 
èisd  an  Tighearna  ris  ;  agus  as  a  theann- 
tachdaibh  gu  lèir  shaor  se  e. 

7  Campaichidh  aingeal  an  Tighearna 
mu'n  timchioll-san  d'an  eagal  e,  agus  teas- 
airgidh  e  iad. 

8  O  blaisibh  agus  faicibh  gur  maith  an 
Tighearn :  is  beannaichte  an  duine  sin  a 
dh'earbas  as. 

9  Biodh  eagal  an  Tighearn  oirbh,  a 
naoimh-san  ;  oir  cha  bhi  dìth  air  a  luchd- 
eagail-san. 

10  Bithidh  easbhuidh  air  na  leòmhan- 
aibh  òga,  agus  bithidh  ocras  orra  ;  ach 
orra-san  a  dh'iarras  an  Tighearna  cha  bhi 
maith  air  bith  a  dhìth. 


432 


SAILM. 


11  Thigibh,  a  chlann,  èisdibh  riura  ; 
teagaisgidh  mi  dhuibh  eagal  an  Tigh- 
earna. 

12  Cò  e  am  fear  a  mhiannaicheas  beatha, 
a  ghràdhaicheas  làithean  a  dh'fhaicinn 
maith  ? 

13  Glèidh  do  theangadh  o  olc,  agus  do 
bhilean  o  labhairt  ceilg. 

14  Seachainn  an  t-olc,  agus  dean  am 
maith  ;  iarr  sìochaint  agus  lean  i. 

15  Tha  sùilean  an  Tighearn  air  na  fir- 
eanaibh,  agus  a  chluas  r'an  glaodh. 

16  Tha  gnùis  an  Tighearn  an  aghaidh 
luchd-deanamh  uilc,  chum  an  cuimhne  a 
ghearradh  as  o'n  talamh. 

17  Ghlaodh  na  [fireana,]  agus  dh'èisd  an 
Tigliearn ;  agus  as  an  teanntachdaibh  gu 
lèir  shaor  e  iad. 

18  Is  dlùth  an  Tighearna  dhoibh-san  a 
tha  briste  'nan  cridhe  ;  agus  saoraidh  e 
iadsan  a  tha  brùite  'nan  spiorad. 

19  Is  lìonmhor  àmhgharan  an  fhìrein ; 
acli  asda  air  fad  saoraidh  an  Tighearn  e. 

20  Gleidhidh  an  Tighearn  a  chnàmhan 
uile  :  cha  bhi  h-aon  diubh  briste. 

21  Marbhaidh  olc  na  h-aingidh  ;  agus 
iadsan  a  tha  toirt  fuath  do'n  fhìrean  lom- 
sgriosar  iad. 

22  Saoraidh  an  Tighearn  auam  a  sheir- 
bhiseach  ;  agus  cha  sgriosar  aon  air  bith 
dhiubhsan  a  chuireas  an  dòigh  ann. 

SALM  XXXV. 
Le  Daibhidh. 
ril  AGAIR,  a  Thighearn,  riu-san  a  thag- 
JL    ras  a'm'  aghaidh  ;  cog  'nan  aghaidii- 
san  a  chogas  a'm'  aghaidh. 

2  Glac  targaid  agus  sgiath,  agus  èirich 
clrim  mo  chuideachaidh. 

3  Agus  tarruing  a  mach  an  t-sleagh,  ag- 
us  druid  an  t-slighe  'nan  aghaidh-san  a 
tha  'n  tòir  orm  :  abair  ri  m'anam,  Is  mi 
do  shlàinte. 

4  Nàire  agus  masladh  gu  robh  orra-san 
a  tha  'g  iarraidh  m'anama  :  gu  pillear  iad- 
san  air  an  ais,  agus  gu  robh  amhluadh 
orra,  a  tha  smuaineachadh  uilc  dhomh. 

5  Bitheadh  iad  mar  mholl  fa  chomhair 
na  gaoithe,  agus  aingeal  an  Tighearna  'gan 
ruagadh. 

6  Bitheadh  an  slighe  dorcha  agus  sleamh- 
uinn,  agus  aingeal  an  Tighearn  an  tòir 
orra. 

7  Oir  gun  aobhar  dh'fholuich  iad  air 
mo  shon  an  lìon  ;  slochd  gun  aobhar 
chladhaich  iad  air  son  m'anama. 

8  Thigeadh  sgrios  air  gun  f  hios  da,  ag- 
us  a  lìon  a  dlvfholuich  e  glacadh  se  e 
fèin  :  san  sgrios  sin  tuiteadh  e. 

9  Ach  ni  m'anam-sa  gairdeachas  anns 
an  Tighearn ;  ni  e  aoibhueas  'na  shlàinte. 

10  Their  mo  chnàmhan  uile,  A  Thigh- 
earn,  cò  is  cosmhuil  riutsa,  a  theasairgeas 
am  bochd  uaith-san  a's  treise  na  e,  agus 
am  bochd  agus  an  t-ainnis  uaith-san  a 
chreachadh  e  ? 

1 1  Dh'èirich  fianuisean  eucorach  ;  chuir 
iad  as  mo  leth  nithe  air  nach  robh  fios 
agam. 

12  Dhìol  iad  dhomh  olc  an  èiric  maith, 
a'  cur  rompa  mo  bheatha  a  thoirt  uam. 

13  Ach  a'm'  thaobh-sa,  'nuair  a  bha  iad- 
san  gu  tinn,  b'e  eudach-saic  mo  chulaidh  ; 


dh'irioslaich  rni  m'anam  le  trasgadh,  agu3 
phill  m'urnuigh  a'm'  uchd  fèin. 

14  Mar  gu'm  bu  charaid  no  bràthair 
dhomh  a  bhiodh  ann,  ghluais  mi  ;  mar 
fhear  caoidh  a  mhàthar,  gu  dubhach 
chrom  mi  sìos. 

15  Ach  air  bhi  dhomhsa  ann  an  àmh- 
ghar,  bha  iadsan  ait,  agus  chruinnich  iad 
le  chèile  ;  chruinnich  daoine  suarach  nach 
b'aithne  dhomh  le  chèile  a'm'  aghaidh ; 
reub  iad,  agus  cha  do  sguir  iad. 

16  Le  luchd  dian-mhagaidh  cealgach, 
chas  iad  am  fiacla  rium. 

17  Cia  fhad,  a  Thighearn,  a  dlv'amh- 
airceas  tu  air  sof  saor  m'anam  o  am  mill- 
eadh,  m'aon  ghràdh  o  na  leòmhanaibh. 

18  Cliùthaichidh  mi  thu  anns  a'  mhòr 
choimhthional  ;  am  measg  sluaigh  lìon- 
mhoir  molaidh  mi  thu. 

19  Na  deanadh  iadsan  a  ta  'nan  naimhd- 
ihh  dhomh  gu  h-eucorach,  gairdeachas  os 
mo  cheaun  :  iadsan  aig  am  bheil  fuath 
dhomh  gun  aobhar,  na  caogadh  iad  le'n 
sùil : 

20  Oir  cha  labhair  iad  sìth  ;  ach  an  agh- 
aidh  dhaoine  ciùin  na  tìre  dealbhaidh  iad 
nithe  cealgach. 

21  Dhìhosgail  iad  ara  beul  gu  farsuinn 
a'm'  aghaidh  ;  thubhairt  iad,  Aha,  aha! 
chunnaic  ar  sùil. 

22  Chuunaic  thusa  so,  a  Thighearn,  na 
bi  a'd'  thosd  :  a  Thighearn,  na  bi  fad  uam. 

23  Tog  ort,  agus  mosgail  chum  mo 
cheirt ;  chum  mo  chùise,  mo  Dhia  agus 
mo  Tiughearn. 

24  Thoir  breth  orm  a  rèir  do  cheartais, 
a  Thighearna  rao  Dhia,  agus  na  deanadh 
iad  gairdeachas  os  mo  cheann. 

25  Na  h-abradh  iad  'nan  cridhe,  Aha,  is 
e  sud  ar  miann  :  idir  na  h-abradh  iad, 
Shluig  sinn  suas  e. 

26  Nàire  agus  amhluadh  gu  robh  orra- 
san  le  chèile,  a  tha  deanamh  gairdeachais 
ri  ra'olc  :  còmhdaichear  le  nàire  agus  mas- 
ladh  iadsan  a  dh'àrdaicheas  iad  fèin  a'm' 
aghaidh  ! 

27  Deanadh  iadsan  iolach,  agus  bith- 
eadh  iad  aoibhneach,  a  sheasas  mo  chòir 
dhomh ;  agus  abradh  iad  a  ghnàth,  Mòr 
chliù  gu  robh  do'n  Tighearn,  aig  am  bheil 
tlachd  ann  an  sìth  a  sheirbhisich  ! 

28  An  sin  cuiridh  mo  theangadh  an  cèill 
do  cheartas,  air  feadh  an  là  do  chliù. 

SALM  XXXVI. 
Do'n  àrd  fhear-ciuiL,  Le  Daibhidh  òglach 

an  Tighearna. 
5  O  E  their  an  t-aingidh  an  taobh  a  stigh  d'a 

O  chridhe,  gu'm  peacaich  e  :  cha  'n'eil 
eagal  Dè  fa  chomhair  a  shùl. 

2  Oir  ni  e  bàigh  ris  fèin  'na  shùilibh 
fèin,  gus  am  faighear  a  mach  a  chionta 
mar  aobhar  fuatha. 

3  Is  eu-ceart  agus  cealg  briathran  a 
blieoil :  leig  e  dheth  bhi  glic,  maith  a 
dheanamh. 

4  Dealbhaidh  e  eu-ceart  air  a  leabaidh  ; 
suidhichidh  se  e  fèin  air  slighe  nach  'eil 
maith  ;  cha'n  oilteil  leis  an  t-olc. 

5  A  Thighearn,  anns  na  nèamhaibh 
tha  do  thròcair ;  tha  t'fhìrinn  gu  ruig  na 
neoil. 

6  Tha  t'fhìreantachd  mar  na  beanntan 

àrda,  do  hhreitheanais  'nan  doimhne 
mhòir:  gleidhidh  tusa,  a  Thighearn, 
duine  agus  aiumhidh. 

7  Cia  luachmhor  do  chaoimhneas  gràdh- 
ach,  aDliè:  uime  siu  earbaidh  claun  nan 
daoiue  à  sgàile  do  sgiathan. 

8  Sàsuichear  iad  gu  mòr  le  saill  do 
thighe  ;  agus  à  amhainn  do  shòlasan  bheir 
thu  orra  òl. 

9  Oir  agadsa  tha  tobar  na  beatha :  ann 
ad  sholus-'sa  chi  sinne  solus. 

10  Buanaich  do  chaoimhneas  gràidh 
dhoibh-sau  a  chuir  eòhis  ort,  agus  t'fhìr- 
eantachd  dhoibh-san  a  tha  ionraic  'nan 
cridhe. 

11  Na-tigeadh  cos  an  àrdain  orm,  agus 
na  gluaiseadh  làrah  nan  aingidh  mi. 

12  An  sin  thuit  luchd-deanamh  na  h-eu- 
ceirt  sìos ;  leagadh  sìos  iad,  agus  cha'n 
urrainn  iad  èirigh. 

SALM  XXXVII. 
Le  Daibhidh. 

NA  BIODH  campar  ort  mu  dhaoinibh 
aingidli,  agus  na  gabh  farmad  ri 
luchd-deanamh  na  h-euceirt : 

2  Oir  mar  am  feur  gearrar  gu  grad  sìos 
iad.  agus  mar  an  luibhghlas  seargaidh  iad. 

3  Earb  thusa  as  an  Tighearn,  agus  dean 
maith  ;  mar  s>n  gabhainh  tu  còmhnuidh 
san  tìr,  agus  beathaichear  thu  gu  cinnt- 
each. 

4  Mar  an  ceudna  gabh  tlachd  anns  an 
Tighearn,  agus  bheir  e  dhuit  iarrtuis  do 
ehridhe. 

5  Tabhair  suas  do  shlighe  do'n  Tigh- 
earn  ;  agus  earh  as,  agus  ni  se  e 

6  Agus  bheir  e  mach  t'fhìreantachd 
mar  an  solus,  agus  do  bhreitheanas  mar 
am  meadhon-là. 

7  Bi  d'  tbosd  an  làthair  an  Tighearn, 
agus  feith  le  foighidinn  air :  na  biodh  camp- 
ar  ort  mu'n  tì  a  shoirbhicheas  'na  shlighe, 
mu'n  fhear  a  bheir  a  dhroch  innleachda 
gu  buil. 

8  Leig  fearg  dhìot,  agus  trèig  corruich  ; 
na  biodh  campar  ort  air  aon  chor  chum 
uilc. 

9  Oir  gearrar  as  droch  dhaoine ;  ach 
iadsan  a  dh'fheitheas  air  an  Tighearn, 
buau-mhealaidh  iad  an  talamh. 

10  Oir  fathast  tamull  'neag,  agus  cha 
bhi  an  t-aingidh  ann;  seadh,  bheir  thu/a'- 
near  'àit-sau,  agus  cha  bhi  e  ann. 

11  Ach  mealaidh  daoine  macanta  an 
talamh,  agus  gabhaidh  iad  tlachd  ann  am 
meud  na  sìth. 

'  12  Tha'n  t-aingidh  a'  cumadh  uilc  do'n 
ionraic,  agus  a'  casadh  'fhiacal  ris. 

13  Ni  Dia  fanoid  air,  oir  is  lèir  dha  gu 
bheil  a  là  a'  teachd. 

14  Tharruing  na  h-aingidh  an  claidh- 
eamh,  agus  chuir  iad  am  bogha  air  ghleus, 
a  leagadh  sìos  a  bhochd  agus  an  ainnis,  a 
ìnhsrbhadh  luchd  deadh-bheus. 

15  Thèid  an  claidheamh  a  steach  'nan 
cridhe  fèin,  agns  brisear  am  bogha. 

16  ls  fearr  beagan  aig  an  duine  ionraic 
nasaoibhreas  mhòrain  dhrocli  dhaoine. 

17  Oir  brisear  gairdeana  dhroch 
dhaoine  ;  ach  cumaidh  Dia  suas  na  fir- 
eana. 

18  Is  fiosrach  Dia  air  làithibh  nan 


daoine  ionraic,  agus  bithidh  an  oighreachd 
gu  siorruidh. 

19  Cha  chuirear  gu  nàire  iad  ann  an  àm 
an  uilc,  agus  ann  an  làithibh  na  gorta  sàs- 
uichear  iad. 

20  Ach  sgriosar  droch  dhaoine,  agus 
bithidh  naimhdean  an  Tighearna  mar 
shaill  uan:  thèid  as  doibh,  mar  dheataich 
thèid  as  doibh. 

21  Gabhaidh  an  t-aingidh  air  iasachd, 
agus  cha  dìol  e  rìs  ;  ach  tha'm  firean  tròc- 
aireach,  agns  bheir  e  uaith. 

22  Oir  iadsan  a  bheannaichear  leis, 
mealaidh  iad  an  talamh ;  agus  iadsan  a 
mhallaichear  leis,  gearrar  asiad. 

23  Leis  an  Tighearn  tha  ceumanna 
duine  air  an  orduchadh,  agus  gabhaidh  e 
tlachd  'na  shlighe : 

24  Ged  thuit  e,  cha  tilgear  gu  tur  sìos 
e ;  oir  cumaidh  an  Tighearna  suas  air 
làimh  e. 

25  Bha  mi  òg,  agus  a  nis  tha  mi  sean  ; 
gidheadh  cha'n  fhaca  mi  am  firean  air  a 
tlirèigsinn,  agus  a  shliochd  ag  iai-raidh  ar- 
ain. 

26  Tha  e  ghnàth  truacanta  agus  coin- 
gheallach  ;  agus  bìthidh  a  shliochd  beann- 
aichte. 

27  Seachainn  an  t-olc,  agus  dean  am 
maith,  agus  gabh  còmhnuidh  gu  bràth. 

28  Oir  is  toigh  leis  an  Tighearna  breith- 
eanas,  agus  cha  trèig  e  a  naoimh  :  gu  bràth 
coimhidear  iadsan ;  ach  gearrar  as  sliochd 
nan  aingidh. 

29  Mealaidh  na  fireana  an  tìr,  agus 
gabhaidh  iadcòmhnuidh  innte  gu  bràth. 

30  Cuiridh  beul  an  fhìrein  an  cèill  glioc- 
as,  agus  labhraidh  a  theangadh  breithean- 
as. 

31  Tha  lagh  a  Dhè  'na  chridhe  :  cha 
sleamhnuich  a  cheumanna. 

32  Bithidh  an  droch  dhuine  ri  faire  air 
an  fhìrean,  agus  iarraidh  e  a  mharbhadh. 

33  Cha'n  fhàg  an  Tighearn  e  'na  làimh  ; 
agus  cha  dìt  se  e,  'nuair  a  bheirear  breth 
air. 

34  Feith  air  an  Tighearn,  agus  glèidh  a 
shlighe  ;  agus  àrdaichidh  e  thu,  chum  an 
tìr  a  mhealtuinn  :  'nuair  a  gnearrar  as 
droch  dhaoine,  chi  thu  e. 

35  Chunnaic  mi  an  duine  aingidh  am 
mòr  chumhachd,  agus  e  'ga  sgaoileadh 
fèin  a  mach  mar  ùr  chraoibh  uaine. 

36  Ach  chaidh  e  seachad,  agus,  feuch, 
cha  robh  e  ann  ;  agus  dh'iarr  mi  e,  ach  cha 
d  fhuaras  e. 

37  Thoir  fa'near  an  duine  foirfe,  agus 
amhairc  air  an  duine  ionraic ;  oir  is  i  sìth 
a's  crìoch  do'n  duine  sin. 

38  Ach  sgriosar  luchd-eusaontais  far- 
aon ;  gearrar  as  crìoch  dhroch  dhaoine. 

39  Tha  slàinte  nam  firean  o'n  Tighearn  ; 
is  esan  an  neart  ann  an  àm  teanntachd : 

40  Agus  cuidichidh  an  Tighearna  leo, 
agus  teasairgidh  e  iad  :  teasairgidh  e  iad  c> 
dhroch  dhaoinibh,  agus  saoraidh  e  iad,  a 
chionn  gu'n  d'earb  iad  as. 

SALM  XXXVIII. 
Salm  le  Daibhidh  a  chur  an  cuimhne. 

ATHIGHEARNA,  na  cronuch  mi  ann 
ad  chorruich,  agus  na  smachdaich  mi 
an  teas  t  fheirge  : 

2  0  2 

2  Oir  shàthadh  do  9haighdean  annam, 
agus  tha  do  làmh  trom  orm. 

3  Cha  'n'eil  fallaineachd  a'm'  fheoil  air 
son  t'fheirge  :  cha  'n'eil  sìth  a'm'  chnàmh- 
aibh  air  son  mo  pheacaidh  : 

4  Oir  chaidh  m'eu-cearta  thar  mo 
cheann  :  mar  eire  thruim  tha  iad  ro-throm 
air  mo  shon. 

5  Tha  mo  chreuchdan  lobhta,  breun,  air 
son  m'amaideachd. 

6  Tha  mi  cràiteach;  chromadh  sìos  mi 
gu  mòr  ;  air  feadh  an  là  uile  tha  mi  'g  im- 
eachd  gu  dubhach  : 

7  Oir  tba  mo  leasraidh  làn  do  ghalar 
granda ;  agus  cha  'n'eil  fallaineachd  a'm' 
fheoil. 

8  Tha  mi  lag,  agus  ro-bhrùite :  tha  mi 
a'  bùireadh  trìd  mi-shuaimhneis  mo 
chridhe. 

9  A  Tighearn,  tha  mo  mhiann  uile  a'd' 
làthair ;  agus  cha  'n'eil  m'osnaich  fol- 
uichte  ort. 

10  Tha  mo  chridhe  a'  ploscartaich ; 
thrèig  mo  neart  mi :  a  thaobh  fradhairc 
mo  shùl,  sin  mar  an  ceudna  eha  'n'eil  ag- 
am. 

1 1  Tha  luchd  mo  ghaoil  agus  mo  chaird- 
ean  a'  seasamh  fa  chomhair  mo  leòin ;  ag- 
us  tha  mo  dhilsean  a'  seasamh  fad  uam. 

12  Agus  tha  luchd-iarraidh  m'anama  a' 
cur  ribeacha  romham,  agus  luchd-iarraidh 
m'uilc  a'  labhairt  nithe  aimhleasach,  agus 
a'  smuaineachadh  ceilge  air  feadh  an  là 
uile. 

13  Ach  mar  dhuine  bodhar,  cha  chluinn 
mise ;  agus  tha  mi  inar  dhuine  balbh, 
nach  fosgail  a  bheul. 

14  Tha  mi  eadhon  mar  [fhear  nach 
cluinn,  agus  aig  nach  'eil  achmhasain  'na 
bheul. 

15  Oir  annad-sa,  a  Thighearn,  chuir  mi 
mo  dhòchas :  èisdidh  tusa,  a  Thighearna 
mo  Dhia. 

16  Oir  thubhairt  mi,  Air  eagal  gu'n 
dean  iad  gairdeachas  a'm'  aghaidh  ;  'nuair 
a  shleambnuicheas  mo  chos,  gu  n  àrdaich 
siad  iad  fèin  a'm'  aghaidh. 

17  Oir  tha  mi  ealamh  gu  tuisleachadh, 
agus  tha  mo  dhoilgheas  a'm'  fhianuis  a 
ghnàth. 

18  Oir  aidichidh  mi  ra'eu-ceart ;  bithidh 
mi  doilich  air  son  mo  pheacaidh. 

19  Ach  a  ta  mo  naimhdean  beothail,  tha 
iad  làidir ;  agus  tha  iadsan  aig  am  bheil 
fuath  dhomh  gu  h-eucorach,  air  fàs  hon- 
mhor. 

20  Agus  tha  iadsan  a  dhìolas  olc  air  son 
maith  a'  cur  a'm'  aghaidh,  a  chionn  gu 
bheil  mi  leantuinn  a'  mhaith. 

21  Na  trèig  mi,  a  Thighearn,  mo  Dhia ; 
na  bi-sa  fad  uam. 

22  Greas  chum  mo  chuideachaidh,  a 
Thighearn,  mo  shlàinte. 

SALM  XXXIX. 
Do'n  àrd  fhear-ciuil,  do  Iedutun.  Salm 
le  Daibhidh. 

THUBHAIRT  mi,  Bheir  mi  'n  aire  do 
m'  shlighibh,  nach  peacaich  mi  le  m' 
theangaidh :  gleidhidh  mi  srian  air  mo 
bheul,  an  uair  a  bhios  an  duine  aingidh 
a'm'  fhianuis. 
2  Bha  mi  balbh  tosdach ;  dh'fhan  mi  o 


labhairt  maith  fèin  ;  ach  dhùisgeadh  mo 
dhoilgheas. 

3  Dh'fhàs  mo  chridhe  teth  an  taobh  a 
stigh  dhìom  ;  'nuair  a  bha  mi  a'  beachd- 
smuaineachadh,  las  an  teine  ;  labhair  mi 
le  m'  theangaidh  : 

4  Thoir  fios  dhomh,  a  Thighearn,  air  mo 
chrìch,  agus  tomhas  mo  làithean  ciod  e, 
chum  gu  bi  fios  agam  cia  gearr  mo  rè. 

5  Feuch,  mar  leud  boise  rinn  thu  mo 
làithean,  agus  tha  m'aois  mar  neo-ni  a'd' 
fhianuis:  gu  deimhin  is  dìomhanas  gach 
duine  d'a  fheabhas.  Selah. 

6  Gu  deimhin  tha  gach  duine  a'  siul>haì 
ann  an  sambladh  dìomhain :  gu  deimhin 
cuirear  mi-shuaimhneas  orra  gu  faoin : 
carnaidh  neach  suas  beartas,  gun  fhios  aig 
cò  mhealas  e. 

7  Agus  a  nis  ciod  ris  am  feitheam,  a 
Thighèarn  ?  tha  mo  dhòchas  annad-sa. 

8  Saor  mi  o  ro'eusaontasaibh  uile  ;  na 
dean  ball-masludh  an  amadain  dbìom. 

9  Bha  mi  a'm'  thosd,  cha  d'fhosgail  mi 
mo  bheul,  a  chionn  gur  tusa  a  rinn  e. 

10  Tog  dhìom  do  bhuille :  le  beum  do 
làimh-sa  chlaoidheadh  mi. 

11  Le  achmhasanaibh  air  son  eu-ceirt 
'nuair  a  chronaicheas  tu  duine,  bheir  thu 
air  a  shnuadh  caitheadh  mar  leomann  :  gu 
deimhin  is  dìomhanas  gach  duine.  Selah. 

12  Cluinn  m'urnuigh,  a  Thighearn,  ag- 
us  èisd  ri  ra'  ghlaodh;  ri  m'dheoir  na  oi 
a'd'  thosd  :  oir  is  coigreach  mi  maille  riut, 
agus  fear-cuairt,  mar  m*aithriche  uile. 

13  O  !  caomhain  mi,  chum  gu  faigh  mi 
neart,  mun  siubhail  mi,  agus  nach  bi  mi 
ann  ni's  mò. 

SALM  XL. 
Do'n  àrd  fhear-ciuil.   Salm  le  Daibhidh. 

DH'FHEITH  mi  le  foighidinn  ris  an 
Tighearn,  agus  chrom  e  thugam  ;  ag- 
us  chual  e  mo  ghlaodh. 

2  Agus  thug  e  nìos  à  slochd  uamhuinn 
mi,  à  clàbar  làthaich,  agus  chuir  e  mo 
chosan  air  carraig ;  shocraich  e  mo  cheum- 
anna. 

3  Agus  chuir  e  òran  nuadh  ann  am 
bheul,  òran-molaidh  d'ar  Dia:  chi  mòran 
e,  agus  bithidh  eagal  orra,  agus  earbaidh 
iad  as  an  Tighearn. 

4  Is  beannaichte  an  duine  sin  a  chuireas 
a  dhòchas  anns  an  Tighearn,  agus  nach 
seall  an  dèigh  nan  uaibhreach,  no  'nan 
dèigh-san  a  chlaonas  chum  brèige. 

5  Is  lìonmbor,  a  Thighearna  mo  Dhia, 
na  nithe  a  rinn  thu  !  t'oibre  iongantach, 
agus  do  smuainte  d'ar  taobh-ne,  cha  'n  'eil 
e  'n  comas  a  chur  sìos  an  ordugh  dhuit  : 
nochdainn  agus  chuirinn  an  cèill  iad  ;  ach 
tha  iad  ni's  lìonmhoire  na  gu'n  gabh  iad 
àireamh. 

6  Ann  an  ìobairt  agus  an  tabhartas  cha 
do  ghabh  thu  tlachd :  dh'fhosgail  thu  mo 
chluasan  :  ìobairt-loisgte  agus  ìobairt- 
pheacaidh  cha  d'iarr  thu. 

7  An  sin  thubhairt  mi,  Feuch,  tha  mi 
teachd;  ann  an  rola  an  leabhair  tha  e 
sgrìobhta  ormsa ; 

8  Is  e  mo  thlachd  do  thoil  a  dheanamh, 
a  Dhè ;  seadh,  tha  do  lagh  an  taobh  a  stigh 
do  m'  chridhe. 

9  Rinn  mi  sgeul  air  f'fhìreantachd  sa' 

choimhthional  mhòr  :  feuch,  cha  do  choisg  I 
mi  mo  hhilean,  a  Thighearn,  is  aithne  dhuit. 

10  Cha  dfholuich  mi  t'fhìreantachd  ann 
am  meadhon  mo  chridhe  :  chuir  mi'n  cèill 
ffhìrinn  agus  do  shlàinte :  cha  do  cheil  mi 
do  chaoimhneas  gràdhach,  agus  t'fhìrinn, 
o'n  choimhthional  mhòr. 

11  A  Thighearn,  na  cum-sa  do  chaomh 
thròcairean  uam  :  gleidheadh  do  chaoimh- 
neas  gràdhach  agus  t'fhìrinn  a  ghnàth  mi. 

12  Oir  dh'iadh  uilc  gun  àireamh  mu'n 
cuairt  orm  ;  ghlac.  m'eu-cearta  mi,  agus 
cha  'n'eil  e'n  comas  dhomh  sealltuinn 
suas ;  ni's  lìonmhoire  tha  iad  na  falt  mo 
chinn,  agus  thrèig  mo  chridhe  mi. 

13  Gu  ma  toil  leat,  a  Thighearn,  mo 
theasairginn :  greas,  a  Thighearn,  chum 
mo  chuideachaidh. 

14  Nàire  agus  amhluadh  gu  robh  orra- 
san  le  chèile,  a  tha  'g  iarraidh  m'anama  g'a 
sgrios :  ruagar  air  au  ais  agus  nàraichear 
iadsan  a  tha  guidhe  uilc  dhomh. 

15  Aonaranach  gu  robh  iadsan  mar  thuar- 
asdal  au  nàire,  a  their  riumsa,  Aha,  Aha  ! 

16  Deanadh  iadsan  uile  a  dh'iarras  thusa, 
gairdeachas  agus  aoibhneas  annad  :  abradh 
jadsan  au  còmhnuidh,  a  ghràdhaicheas  do 
shlàinte,  Mor  mholadh  gu  robh  do'n  Tigh- 
earn. 

17  Tha  mise  bochd  agus  uireasbhuidh- 
each,  ach  smuainichidh  an  Tighearn  orm : 
is  tusa  m'fhear-cabhair,  agus  m'fhear- 
saoraidh  ;  a  Dhè,  na  dean  moille. 

SALM  XLI. 
Do'n  àrd  fhear-ciuil.    Salm  le  Daibhidh. 

7S  beannaichte  esan  a  bheir  an  aire  do'n 
duine  bhochd :  ann  an  là  an  uilc 
saoraidh  an  Tighearn  e. 

2  Gleidhidh  an  Tighearn  e,  agus  cum- 
aidh  e  beò  e,  agus  bithidh  e  beannaichte 
air  thalarah :  na  tabhair  thusa  e  do  thoil 
a  naimhdean. 

3  Bheir  an  Tighearna  neart  dha  air 
leabaidh  a  thinneis  iarganaich :  a  leabadh 
uile  ni  thusa  dha  'na  euslainte. 

4  Thubhairt  mi,  A  Thighearn,  dean 
tròcair  orm :  leighis  m'anam,  oir  pheac- 
aich  mi  a'd'  aghaidh. 

5  Tha  mo  naimhdean  a'  labhairt  uilc 
orm,  ag  ràdh,  C'uin'  a  gheibh  e  bàs  agus 
a  sgriosar  'ainm  ? 

6  Agus  ma  thig  neach  g'am  sbealltuinn, 
labhraidh  e  dìomhanas ;  carnaidh  a  chridhe 
eu-ceart  dha  fèin  ;  thèid  e  mach,  agus  labh- 
raidh  se  e. 

7  Tha  iadsan  uile  aig  am  bheil  fuath 
dhomh  a'  cogarsaich  le  chèile  a'm'  agh- 
aidh  :  tha  iad  a'  dealbh  uilc  a'm'  aghaidh. 

8  Tha  droch  ni,  ars'  iadsan,  air  teachd 
air ;  agus  esan  a  tha  nis  'na  luidhe,  cha'u 
èirich  e  ni  s  mò. 

9  Eadhon  fear  mo  shìth,  as  an  d'earb 
mi,  esan  a  dh'ith  do  m'aran,  thog  e  a  shàil 
a'm'  aghaidh. 

10  Ach  dean-sa,  a  Tighearn,  tròcair 
orm,  agus  tog  suas  mi,  agus  bheir  mi 
luigheachd  dhoibh. 

11  Le  so  tlia  fios  agam  gu  bheil  tlachd 
agadsa  annam,  a  chionn  nach  'eil  mo 
nàmhaid  u'  deaiiamh  caithreim  os  mo 
cheann. 

12  Ach  air  mo  shonsa,  cumaidh  tu  suas 


mi  ann  am  ionraeas,  agus  suidhichidh  tu 
mi  a'd'  fhianuis  gu  bràth. 

13  Beannaichte  gu  robh  an  Tighearna 
Dia  Israeil,  o  shiorruidheachd  gu  siorr- 
uidheachd  !    Amen  agus  Amen  ! 

SALM  XLII. 
Do'n  àrd  fhear-ciuil,  Maschil,  air  son 
mhac  Chorah. 

MAR  a  thogras  am  fiadh  chum  nan 
sruth  uisge,  mar  sin  tha  m'anam  a 
togairt  a  d'  ionnsuidhse,  a  Dhè. 

2  Tha  tart  air  m'anam  clium  Dhè, 
chum  an  Dè  bheò :  c'uin'  a  thig  mi,  agus  a 
nochdar  mi  am  fianuis  Dhè  ? 

3  Is  iad  mo  dheoir  a's  biadh  dhomh  a  là 
agus  a  dh'oidhche,  'nuair  a  theirear  rium 
gach  là,  C'àit  am  bheil  do  Dhia  ? 

4  Na  nithe  so  is  cuimhne  leam,  agus  tha 
rai  dòrtadh  a  mach  m'anama  leam  fèin ; 
oir  ghabh  mi  thairis  leis  a'  mhòr-chuid- 
eachd,  chaidh  mi  leo  gu  tigh  Dhè,  le  fuaim 
gairdeachais  agus  molaidh,  leis  a'  cliuid- 
eachd  a  bha  cumail  là  fèille. 

5  C'ar  son  a  tha  thu  air  do  leagadh  sìos, 
O  m'anam  ?  agus  c'ar  son  a  tha  thu  fo 
bhuaireas  an  taobh  a  stigh  dhìom  ?  earb 
thusa  a  Dia;  oir  fathast  molaidh  mise  e, 
slàinte  mo  ghnùise,  agus  mo  Dhia. 

6  Leagadh  sìos  m'anam  an  taobh  a  stigh 
dhìom  :  uime  sin  cuimhnichidh  mi  ortsa, 
mo  Dhia,  o  thìr  lordain,  agus  o  Hermon, 
o  shliabh  Mhitsair. 

7  Tha  doimhne  a'  gairm  air  doimhne  le 
fuaim  t'fheadan  uisge  ;  chaidh  do  stuaidh- 
ean  agus  do  thonnan  uile  tharum. 

8  Anns  an  là  àithnidh  an  Tighearn  a 
thròcair;  agus  san  oidhche  bithidh  a  laoidh 
maille  rium,  agus  m'urnuigh  ri  Dia  mo 
bheatha. 

9  Their  mi  ri  Dia  mo  charraig,  C'ar  son 
a  dhì-chuimhnich  thu  mi  ?  c'ar  son  a  tha 
mi  a'  triall  gu  dubhach  air  son  foirneirt 
an  eascaraid  ? 

10  Mar  chlaidheamh  a'm'  chnàmhaibh, 
tha  mo  naimhdean  a'  toirt  maslaidh 
dhomh,  'nuair  a  their  iad  rium  gach  là, 
C'àit  am  bheil  do  Dhia  ? 

11  C'ar."son  a  tha  thu  air  do  leagadh 
sìos,  O  m'anam  ?  agus  c'ar  son  a  tha  thu 
fo  bhuaireas  an  taobh  a  stigh  dhìom  ?  earb 
thusa  à  Dia ;  oir  fathast  molaidh  mise  e, 
slàinte  mo  ghnùise,  agus  mo  Dhia. 

SALM  XLIII. 

THOIR  breth  orm,  a  Dhè,  agus  tagair 
mo  chùis :  o  chinneach  an-iochd- 
mhor ;  o  fhear  na  ceilge  agus  na  h-eu- 
ceirt,  saor  thusa  mi. 

2  Oir  is  tusa  Dia  mo  neirt ;  c'ar  son  a 
chuir  thu  mi  fad  uait?  c'ar  son  a  tha  mi  a* 
triall  gu  dubhach  air  son  foirneirt  an  eas- 
caraid  ? 

3  O  cuir  a  mach  do  sholus  agus  t'fhìr- 
inn  !  seòladh  iadsan  mi,  thugadh  iad  mi 
chum  do  shlèibh  naomh-san,  agus  chum 
do  phàilliuna. 

4  An  sin  thèid  mi  dh'ionnsuidh  altair 
Dhè,  a  dh'ionnsuidh  Dhè  m'aoibhneis  ro- 
mhòir ;  agus  molaidh  mi  thu  air  a'  chlàrs- 
aich,  a  Dhia,  mo  Dhia. 

5  C'ar  son  a  tha  thu  air  do  leagadh 
sìos,  O  m'anam  ?  agus  c'ar  son  a  tha  thu 

fo  bhuaireas  an  taobh  a  stigh  dhìom  ? 
earb  thusa  à  Dia  ;  oir  fathast  molaidh  mise 
e,  slàinte  mo  ghnùise,  agus  mo  Dhia. 

SALM  XLIV. 
Do'n  àrd  fhear-ciuil,  air  son  mhac  Cho- 
rah,  Maschil. 

\  DHE,  le'r  cluasaibh  chualasinn,  dh'- 
J\.  innis  ar  n-aithriche  dhuinn  an  obair 
a  rinn  thu  'nan  làithibh-san,  sna  laithibh 
o  shean. 

2  Le  d'làimh  thilg  thu  mach  na  cinnich, 
ach  shuidhich  thu  iadsan:  chlaoidh  thu 
na  sloigh,  ach  thug  thu  orra-san  soirbh- 
eachadh. 

3  Oir  cha'n  ann  le'n  claidheamh  fèin  a 
fhuair  iad  sealbh  san  tìr,  agua  cha'n  e  an 
gairdean  fèin  a  shaor  iad ;  ach  do  dheas 
làmh,  agus  do  ghairdean-sa,  agus  solus  do 
ghnùise,  a  chionn  gu'n  robh  deadh-ghean 
agad  doibh. 

4  Is  tu  fèin  mo  righ,  a  Dhè:  àithn  thusa 
saorsa  do  Iacob. 

5  Trìd-sa  buailidh  sinn  ar  naimhdean; 
trìd  t'ainme-sa  saltraidh  sinn  orra-san  a 
dh'èireas  'nar  n-aghaidh. 

6  Oir  as  mo  bhogha  cha'n  earb  mi,  agus 
cha  saor  mo  chlaidheamh  mi. 

7  Ach  shaor  thusa  sinn  o  ar  naimhdibh, 
agus  nàirich  thu  iadsan  aig  an  robh  fuath 
dhuinn. 

8  A  Dia  ni  sinne  uaill  air  feadh  an  là; 
agus  t'ainm-sa  molaidh  sinn  gu  siorruidh. 
Selah. 

9  Ach  a  nis  thilg  thu  uait  sinn,  agus 
nàirich  thu  sinn  ;  agus  cha  'n'eil  thu  dol 
a  mach  le'r  n-armaiitibh. 

10  Thug  thu  oirnn  tionndadh  air  ar 
n-ais  o'n  nàmhaid,  agus  tha  iadsan  le'm 
fuathach  sinn  'gar  creachadh. 

11  Thug  thu  sinn  mar  chaoraich  air  son 
bìdh ;  agus  am  measg  nan  cinneach  sgap 
thu  sinn. 

12  Reic  thu  do  shluagh  gun  fhiach,  ag- 
us  cha  do  mheudaich  thu  do  mhaoin  le'n 
luach. 

13  Rinn  thu  sinn  'nar  masladh  d'ar 
coimhearsnaich,  'nar  ball  fanoid  agus 
magaidh  dhoibh-san  a  tha  mu'n  cuairt 
oirnn. 

14  Rinn  thu  gnàth-fhocal  dhinn  am 
measg  nan  cinneach,  aobhar  crathaidh 
cinn  am  measg  an  t-sluaigh. 

15  Fad  an  là  tha  m'amhluadh  a'm'  fhia- 
nuis,  agus  chòmhdaich  nàire  mo  ghnùise 
mi. 

16  Air  son  gutha  an  fhir  a  bheir  masladh 
agus  toibheum,  air  son  fianuis  an  nàmh- 
aid  agus  an  dìoghaltaich. 

17  Thàinig  so  uile  oirnn  ;  gidheadh,  cha 
do  dhì-chuimhnich  sinn  thu,  agus  cha 
d'rinn  sinn  cealg  ann  ad  choimhcheangal. 

18  Cha  do  thionndaidh  ar  cridhe  air  ais, 
agus  cha  do  chlaon  ar  cos  o  d'  shlighe : 

19  Ge  do  mhìn-phronn  thu  sinn  ann  an 
ionad  dhràgon,  agus  ge  do  chòmhdaich 
thu  sinn  le  sgàil  a'  bhàis. 

20  Ma  dhì-chuimhnich  sinn  ainm  ar  Dè, 
no  ma  shìn  sinn  ar  làmhan  gu  Dia  coimh- 
each, 

21  Nach  rannsaich  Dia  so  a  mach?  oir 
tha  fios  aige-san  air  nithibh  dìomhair  a' 
chridhe. 


22  Ach  air  do  shon-sa  mharbhadh  sinn 
rè  an  là  gu  lèir;  mheasadh  sinn  mar 
chaoraich  chum  casgraidh. 

23  Mosgail ;  c'ar  son  a  choidleas  tu,  a 
Thighearn  ?  dùisg,  na  tilg  sinn  uait  gu 
bràth . 

24  C'ar  son  a  dh'fholaicheas  tu  do  ghnùis  ? 
a  dhì-chuimhnicheas  tu  ar  n-àmhghar,  ag- 
us  ar  foirneart  ? 

25  Oir  chromadh  sìos  ar  n-anam  do'n 
ùir  ;  dhlùth-lean  ar  com  ris  an  talamh. 

26  Eirich,  cuidich  leinn,  agus  saor  sinn 
air  sgàth  do  thròcair. 

SALM  XLV. 
Do'n  àrd  fhear-ciuil  air  Sosanim,  air  son 
mhac  Chorah,  Maschil.    Oran  gràidh. 

THA  mo  chridhe  a'  deachdadh  deadh 
ni ;  cuiridh  mi  'n  cèill  na  nitlie  a  rinn 
mi  do'n  Righ  ;  bithidh  mo  theangadh  mar 
pheann  fir-sgrìobhaidh  dheis. 

2  Is  maisiche  thu  na  clann  nan  daoine; 
dhòirteadh  gràs  ann  ad  bhilibh  :  uime  siri 
bheannaich  Dia  thu  gu  bràth. 

3  Crioslaich  do  chlaidheamh  air  do  leis, 
O  a  ghaisgeich  ;  le  d'  ghlòir,  agus  le  d' 
mliòralachd. 

4  Marcaich  air  d'aghaidh  gu  buadhach 
air  sgàth  na  firinn,  agus  na  macantachd, 
agus  na  fireantachd ;  agus  teagaisgidh  do 
dheas  làmh  dhuit  nithe  uamhasach. 

5  Is  geur  do  shaighdean,  (tuitidh  na 
slòigh  fodhad,)  is  geur  iad  ann  an  cridhe 
naimhdean  an  Righ. 

6  Tha  do  righ-chaithir,  a  Dhè,  gu  saogh- 
al  nan  saoghal ;  is  slat  cheartais  slat- 
shuaicheantais  do  rìoghachd-sa. 

7  Ghràdhaich  thusa  fireantachd,  agus 
thug  thu  fuath  do  aingidheachd  ;  uime  sin 
dh'ung  Dia,  do  Dhia-sa,  thu  le  h-oladh 
aoibhneis  os  ceann  do  chompanach. 

8  Do  mhirr,  agus  do  alos,  as»us  do  chasia, 
thèid  fàile  o  d'  thrusgan  uile,  a  mach  à 
lùchairtibh  do  fhiaclaibh  elephant,  leis  an 
do  chuireadh  aoibhneas  ort. 

9  Tha  nigheana  rìghrean  am  measg  do 
bhan  urramach  ;  seasaidh  do  bhan-righinn 
air  do  dheas  làimh,  ann  an  òr  na  h-Ophir. 

10  Eisd,  a  nighean,  agus  amhairc,  agus 
aora  do  chluas ;  agus  dì-chuimhnich  do 
shluagh  fèin,  agus  tigh  t'athar. 

11  An  sin  gabhaidh  an  Righ  mòr  thlachd 
ann  ad  àille  :  a  chionn  gur  esan  do  Thigh- 
earn,  thoir-sa  urram  dha. 

12  Thig  eadhon  nighean  Thiruisle  tiodh- 
lac ;  asluichidh  daoine  saoibhir  an  t-sluaigh 
do  dheadh-ghean. 

13  Uile  glòrmhor  tha  nighean  an  righ  a 
stigh  ;  air  oibreachadh  le  h-òr  tha  a  h-eud- 
ach. 

14  Ann  an  trusgan  do  obair  ghrèis  bheir- 
ear  i  chum  an  Righ  ;  bheirear  na  maigh- 
deana  'na  dèigh,  a  bana-chompanaich,  a 
steach  thugad. 

15  Bheirear  iad  le  h-aoibhneas  agus  le 
gairdeachas ;  thèid  iad  a  steach  do  lùchairt 
an  Righ. 

16  An  àite  t'aithriche  bithidh  do  mhic ; 
ni  thu  iad  'nan  uachdaranaibh  air  an  ta- 
lamh  uile. 

17  Bheir  mi  airt'ainm  abhi  airchuimhne 
anns  gach  linn  a  thig:  uime  sin  molaidh 
an  sluagh  thu  gu  saoghal  nan  saoghal. 

SALM  XLVI. 
Do'n  àrd  fhear-eiuil  air  sou  mhac  Chorali. 

Oran  air  Alamot. 
JS  e  Dia  ar  tearmunn  agus  ar  neart ;  ar 
-*-  cahhair  ro-dheas  ann  an  teanntachdaibh  : 

2  Air  au  aohhar  sin  cha  bhi  eagal  oirnn, 
ged  ghluaisear  an  talamh,  agus  ged  ath- 
arruichear  na  beannta  gu  meadhon  na 
fairge  : 

3  Ged  hheuc  a  h-uisgeacha,  agus  ged 
chuirear  thar  a  chèile  iad ;  ged  chrioth- 
nuich  na  beannta  le  a  h-ataireachd.  Selah. 

4  Tha  ainhainn  ann,  agus  ni  a  sruthain 
caitliir  Dhè  àit;  naomh-ionad  phàilliun  an 
Tì  a's  àirde. 

5  Tha  Dia  'na  meadhon  ;  cha  ghluaisear 
i  :  cuidichidh  Dialeatha  gu  moch  air  mha- 
duinn. 

6  Ghabh  na  cinnich  boile  ;  ghluaiseadh 
na  rìoghachdan  :  chuir  e  mach  a  ghuth, 
leagh  an  talamli. 

7  Tha  Dia  nan  slògh  leinn ;  is  e  Dia  Ia- 
coib  a's  dìdean  duinn.  Selah. 

8  Thigibh,  faicibh  oibre  an  Tighearna, 
gach  lèir-sgrios  a  rinn  e  air  thalamh. 

9  Coisgidh  e  an  cogadh  gu  h-iomall  na 
talmhainn  ;  hrisidh  e  am  bogha,  agus  gearr- 
aidh  e  an  t-sleagh  :  na  carbadan-cogaidh 
loisgidh  e  le  teine. 

10  Bithibh  sàmhach,  agus  tuigibh  gur 
mise  Dia :  àrdaichear  mi  am  measg  nan 
cinneach,  àrdaichear  mi  air  thalamh. 

11  Tha  Dia  nan  slògh  leinn;  is  e  Dia 
Iacoib  a's  dìdean  duinn.  Selah. 

SALM  XLVII. 
Do'n  àrd  fhear-ciuil.   Salm  air  son  mhac 
Chorah. 

BUAILIBH  bhur  basan,  uile  shlòigh; 
togaibli  iolach  do  Dhia  le  guth  gaird- 
eachais. 

2  Oir  thà'n  Tighearn,  an  Tì  a's  àirde, 
'na  aobhar  eagail :  is  Righ  mòr  e  os  ceann 
na  talmhainn  uile. 

3  Cuiridh  e  na  slòigh  fo'r  smachd,  agus 
na  cinnich  fo'r  cosaibh. 

4  Taghaidh  e  ar  n-oighreachd  dhuinn, 
òirdheirceas  Iacoib,  a  ghràdhaich  e.  Selah. 

5  Chaidh  Dia  suas  le  caithream,  an 
Tighearna  le  fuaim  trompaid. 

6  Seinnibh  moladh  do  Dhia,  seinnibh ; 
seinnibh  moladh  d'ar  Righ,  seinnibh : 

7  Oir  is  e  Dia  righ  na  talmhainn  uile ; 
seinnibh  moladh  gu  h-eòlach. 

8  Tha  Dia  'na  Righ  os  ceann  nan  cinn- 
each  :  tha  Dia  'na  shuidhe  air  righ-chaithir 
a  naomhachd. 

9  Chruinnicheadh  uachdarain  nan  sluagh 
le  chèile,  sluagh  Dhè  Abrahaim :  oir  is  le 
Dia  sgiatha  na  talmhainn ;  tha  e  air  àrd- 
achadh  gu  mòr. 

SALM  XLVIII. 
Oran  agus  Salm  air  son  mhac  Chorah. 
JS  mòr  an  Tighearn,  agus  is  ro-airidh  air 
cliu  e  ann  am  baile  ar  Dè,  ann  an  sliabh 
a  naomhachd. 

2  Sgiamhach  'na  shuidheachadh,  aoibh- 
neas  na  talmhainn  uile,  is  e  sliabh  Shioin  : 
air  an  taobh  mu  thuath  tha  baile  an  Righ 
mhòir. 

3  Aithnichear  Dia  'na  lùchairtibh  mar 
thearmunn. 


4  Oir  feuch,  chruinnicheadh  na  rìgh- 
rean  ;  ghabh  iad  thairis  le  chèile. 

5  Cliunnaic  iad,  agus  b'ioghnadh  leo ; 
bha  uamhas  orra,  ghreas  iad  orra. 

6  Ghlac  geilt-chrith  iad  an  sin,  pian  mar 
phèin  mnà  ri  saothair. 

7  Le  gaoith  an  ear  mìn-bhrisidh  tu  longa 
Tharsis. 

8  Mar  a  chuala  sinn,  is  amhuil  a  chunn- 
aic  sinn  ann  am  baile  Thighearna  nan 
slògh,  ann  am  baile  ar  Dè :  daingnichidh 
se  e  gu  bràth.  Selah. 

9  Smuainich  sinn  air  do  chaoimhneas 
gràidh,  a  Dhè,  ann  am  meadhou  do  theam- 
puill. 

10  Mar  t'ainm,  a  Dhè,  mar  sin  a  ta  do 
chliu  gu  crìochaibh  na  talmhainn :  tha  do 
dheas  làmh  làn  do  fhìreantachd. 

11  Deanadh  sliabh  Shioin  aoibhneas, 
deanadh  nigheana  ludah  gairdeachas,  air 
son  do  bhreitheanas. 

12  Cuairtichibh  Sion,  agus  rachaibh  m'a 
timchioll ;  àirmhibh  a  tùir. 

13  Thugaibh  an  aire  d'a  balla  làidir, 
comharaichibh  a  lùchairtean,  chum  gu 
cuir  sibh  an  cèill  e  do'n  àl  ri  teachd. 

14  Oir  is  e  an  Dia  so  ar  Dia-ne  gu  saogh- 
al  nan  saoghal :  stiùraidh  e  siun  gu  ruig 
am  bàs. 

SALM  XLIX. 
Do'n  àrd  fhear-ciuil.   Salm  air  son  mhac 
Chorah. 

CLUINNIBH  so,  a  shlòigh  uile,  èisdibh, 
sibhse  uile  luchd-àiteachaidh  an  domh- 

ain ; 

2  Araon  a  dhaoine  ìosal  agus  àrd,  beart- 
ach  agus  bochd  le  chèile. 

3  Labhraidh  mo  bheul  gliocas,  agus 
smuainicliidh  mo  chridhe  air  tuigse. 

4  Aomaidh  mi  gu  cosamhlachd  mo 
chluas  ;  nochdaidh  mi  air  a'  chlàrsaich  mo 
ràdh  dorcha. 

5  C'ar  son  a  bhiodh  eagal  orm  ann  an 
làithibh  an  uilc,  'nuair  a  chuairticheas 
aingidheachd  m'eascairdean  mi, 

6  A  dh'earbas  as  an  saoibhreas,  agus  a 
ni  uaill  à  pailteas  am  beartais? 

7  Cha'n  urrainn  duine  air  chor  sam  bith 
a  bhràthair  a  shaoradh,  no  èiric  a  thabh- 
airt  do  Dhia  air  a  shon  : 

8  (Oir  tha  saorsa  an  anama  luachmhor, 
agus  sguiridh  e  am  feasd  :) 

9  Gu  maireadh  e  beò  gu  siorruidh,  agus 
nach  faiceadh  e  truaillidheachd. 

10  Oir  chi  e  gu'm  faigh  na  daoine  glice 
bàs,  gu'n  sgriosar  le  chèile  an  t-amadan 
agus  an  t-ùmaidh,  agus  gu'm  fàg  iad  am 
beartas  aig  daoinibh  eile. 

11  Is  iad  smuaintean  an  cridhe  gu  mair 
an  tighean  gu  bràth,  an  ionada-còmhnuidh 
o  linn  gu  linn  :  bheir  iad  ainm  air  am  fear- 
ann,  a  rèir  an  ainme  fèin. 

12  Ach  ged  robh  an  duine  ann  an  urr- 
am,  cha  mhair  e  :  is  cosmhuil  e  ris  na 
h-ainmhidhibh,  a  gheariar  as. 

13  Is  i  so  an  slighe,  eadhon  an  amaid- 
eachd  :  gidheadh  gabhaidh  an  sliochd 
tlachd  'nan  cainnt.  Selah. 

14  Mar  chaoraich  cuirear  iad  san  uaigh  ; 
ithidh  am  bàs  iad,  agus  bithidh  uachdar- 
anachd  aig  na  fireanaibh  os  an  ceann  anns 
a'  mhaduinn :  seargaidh  an  dreach  as  san 
uaigh,  an  ionad-còmhnuidh. 

15  Ach  saoraidh  Dia  m'anam-sa  o 
chumhachd  na  h-uaighe ;  oir  gabhaidh  e 
mi  d'a  ionnsuidh.  Selah. 

16  Na  gabh  thusa  eagal  an  uair  a  dh'- 
fhàsas  duine  beartach,  'nuair  a  mheud- 
airhear  glòir  a  thighe  : 

17  Oir  'nuair  a  gheibh  e  bàs,  cha  toir  e 
ni  air  bith  leis ;  cha  tèid  a  ghlòir  sìos  'na 
dhèigh : 

18  Ged  bheannaich  e  'anam  fèin,  'nuair 
a  tha  e  beò;  agus  molar  thusa,  'nuair  a  ni 
thu  maith  dhuit  fèin. 

19  Thèid  e  gu  h-àl  a  shinnsear :  gu  bràth 
cha'n  fhaic  iadsan  solus. 

20  Tha  'n  duine,  a  tha  ann  an  urram, 
agus  a  tha  guu  tuigse,  cosmhuil  ris  na 
h-ainmhidhibh  a  ghearrar  as. 

SALM  L. 
Salm  le  Asaph. 

LABHAIR  Dia  nan  Dia,  Iehobhah,  ag- 
us  ghairm  e  au  talamh  o  èirigh  gu 
ruig  luidhe  grèine. 

2  A  mach  à  Sion,  iomlaine  na  maise, 
dhealruich  Dia. 

3  Thig  ar  Dia-ne,  agus  cha  bhi  e  'na 
thosd  :  roimh  a  ghnùis  lasaidh  teine  millt- 
each,  agus  mu'n  cuairt  air  bithidh  doin- 
ionn  mhòr. 

4  Gairmidh  e  air  na  nèamhaibh  o'n 
àirde,  agus  air  au  talamh,  chum  breth  a 
thoirt  air  a  shluagh. 

5  Cruinnichibh  mo  naoimh  a  m'  ionn- 
suidh,  iadsan  a  rinn  coimhcheangal  rium 
Se  h-ìobairt. 

6  Agus  cuiridh  na  nèamhan  an  cèill  a 
cheartas  ;  oir  is  e  Dia  fèin  a's  Breitheamh 
ann.  Selah. 

7  Eisdibh,  O  mo  shluagh,  agus  labhraidh 
sni ;  O  Israeil,  agus  ni  mi  fianuis  a'd'  agh- 
aidh  :  is  mise  Dia,  do  Dhia-sa. 

8  Air  son  t'ìobairtean  cha'n  agair  mi 
thu  ;  oir  tha  t'ìobairtean-loisgte  a  ghnàth 
a'm'  fhianuis. 

9  Cha  ghabh  mi  tarbh  òg  as  do  thigh,  no 
gabhair  f  hirionn  as  do  mhainniribh  : 

10  Oir  is  leamsa  uile  bheathaiche  na 
coille,  an  sprèidh  air  mìle  sliabh. 

11  Is  aithne  dhomhsa  uile  eunlaith  nam 
beann;  agus  is  leamsa  fiadh-bheathaiche 
na  macharach. 

12  Nam  bithinn  ocrach,  cha  'n  innsinn 
duitse  ;  oir  is  leamsa  an  domhan,  agus  a 
ìàn. 

13  An  e  gu'n  ithinn  feoil  tharbh  ?  agus 
an  òlainn  fuil  ghabhar  ? 

14  Iobair  ìobairt  bhuidheachais  do  Dhia, 
agus  ìoc  do  bhòidean  do'n  Tì  a's  àirde. 

15  Agus  gairm  orm  ann  an  là  teanntachd : 
saoraidh  mise  thu,  agus  bheir  thusa  glòir 
dhomhsa. 

16  Ach  ris  an  droch  dhuine  their  Dia, 
Ciode  do  ghnothuch-sa  moreachdan  a  chur 
an  cèill,  no  gu'n  gabhadh  tu  mo  choimh- 
cheangal  ann  ad  hheul ; 

17  'Nuair  a  ta  fuath  agad  air  fòghlum, 
agus  a  thilg  thu  mo  bhriathran  air  do  chùl  ? 

18  Ma  chunnaic  thu  gaduiche,  dh'aont- 
aich  thu  leis  ;  agus  maille  ri  luchd-adhalt- 
rannais  bha  do  chuibhrionn. 

19  Chuir  thu  do  bheul  chum  uilc,  agus 
dhealbh  do  theangadh  cealg. 

20  Shuidh  thu,  agus  an  aghaidh  do 


bhràthar  labhair  thu ;  agus  do  mhac  do 
mhàthar  thug  thu  beum. 

21  Na  nithe  so  rinn  thu,  agus  bha  mise 
a'm'  thosd ;  shaoil  thu  gu'n  robh  mi  gu  tur 
mar  thu  fèin  :  cronaichidh  ini  thu,  agus 
cuiridh  mi  gach  ni  an  ordugh  fa  chomhair 
do  shùl. 

22  Smuainichibh  a  nis  air  so,  sibhse 
nach  cuimhnich  Dia ;  air  eagal  gun  reub 
mi  as  a  chèile,  gun  neach  ann  a  theasairg- 
eas. 

23  Esan  a  dh'ìobras  moladh,  bheir  e  glòir 
dhomhsa ;  agus  dhasan  a  dh'orduicheas  a 
shlighe,  nochdaidh  mi  slàinte  Dhè. 

SALM  LI. 
Do'n  àrd  fhear-ciuil,  Salm  le  Daibhidh, 
'nuair  a  thàinig  Natan  am  fàidh  d'a  ionn- 
suidh,  an  dèigh  dha  bhi  aig  Batseba. 

DEAN  tròcair  orm,  a  Dhè,  a  rèir  do 
chaoimhneis  gràidh  ;  a  rèir  lìonmhoir- 
eachd  do  chaomh  thròcairean,  dubh  as 
m'eusaontas. 

2  Gu  h-iomlan  ionnail  mi  o  m'  lochd, 
|  agus  glan  mi  o  m'  pheacadh  : 

3  Oir  tha  mi  aig  aideachadh  m'eusaont- 
ais,  agus  tha  mo  pheacadh  a'm'  làthair  a 
ghnàth. 

4  A'd'  aghaidh,  a'd'  aghaidh  fèin  a  mhàin 
pheacaich  mi,  agus  rinn  mi  olc  a'd'  sheall- 
adh,  air  chor  as  gu'm  fireanaichear  thusa 
'nuair  a  labhras  tu,  gu'm  bi  thu  glan  'nuair 
a  bheir  thu  breth. 

5  Feuch,  ann  an  eu-ceart  dhealbhadh  mi, 
agus  ann  am  peacadh  ghabh  mo  mhàthair 
mi  'na  broinn. 

6  Feuch,  is  ionmhuinn  leat  an  fhìrinn 
san  taobh  a  stigh ;  agus  san  ionad  fhol- 
uichte  bheir  thu  orm  gliocas  a  thuig- 
sinn. 

7  Glan  mi  le  hisop,  agus  bithidh  mi  glan ; 
ionnail  mi,  agus  bithidh  mi  ni's  gile  na 
sneachdadh. 

8  Thoir  orm  guth  subhachais  agus  aoibh- 
neis  a  chluinntinn;  agus  ni  na  cnàmhan 
a  bhris  thu  gairdeachas. 

9  Foluich  do  ghnùis  o  m'  pheacaibh,  ag- 
us  dubh  as  m'eu-cearta  gu  lèir. 

10  Cruthaich  annam  cridhe  glan,  a  Dhè  ; 
agus  ath-nuadhaich  spiorad  ceart  an  taobh 
a  stigh  dhìom. 

11  Na  tilg  mi  o  d'  shealladh,  agus  na  toir 
do  spiorad  naomh  uam. 

12  Aisig  dhomh  gairdeachas  do  shlàinte, 
agus  le  d'  spiorad  saor  cum  suas  mi. 

13  Teagaisgidh  mi  do  luchd-eusaontais 
do  shlighean;  agus  iompaichear  peacaich 
a  d'  ionnsuidh. 

14  Saor  mi  o  chionta  fola,  a  Dhè,  a  Dhè 
mo  shlàinte  :  àrd-mholaidh  mo  theangadh 
t'fhìreantachd.' 

15  A  Thighearn,  fosgail  mo  bhilean,  ag- 
us  cuiridh  mo  bheu)  au  cèill  do  chliu. 

16  Oir  cha'n  iarr  thu  ìobairt,  no  bheirinn 
dhuit  i ;  ann  an  ìobairt-loisgte  cha  'n'eil 
tlachd  agad. 

17  Is  iad  ìobairtean  Dhè  spiorad  briste  : 
air  cridhe  briste  agus  brùite,  a  Dhè,  cha 
dean  thusa  tàir. 

18  Dean  maith,  a'd'  deadh-ghean,  do 
Shion;  tog  suas  ballacha  Ierusaleim. 

19  An  sin  taitnidh  ìobairtean  ionracais 
riut,  ìobairtean-loisgte  agus  làn  ìobairtean- 

loisgte  :  an  sin  ìobraidh  iad  tairbh  òga  air 
t'altair. 

SALM  LII. 
Do'n  àrd  fhear-ciuil.  Maschil  le  Daibhidb, 
'nuair  a  thàinig  Doeg  an  t-Edomach,  ag- 
»s  a  dh'innis  e  do  Shaul,  agus  a  thubh- 
airt  e  ris,  Thàinig  Daibhidh  gu  tigh 
Ahimeleich. 

C'AR  SON  a  ni  thu  uaill  as  an  olc,  O 
ghaisgich  ?   Mairidh  maitheas  Dè  a 
ghnàth. 

2  Dealbhaidh  do  theangadh  aimhleas, 
mar  ealtuinn  ghèir,  ag  oibreachadh  ceilge. 

3  Is  annsa  leat  an  t-olc  na  maith,  a' 
bhreug  na  briathran  a'  cheartais.  Selah. 

4  Is  ionmhuinu  leat  gach  focal  millteach, 
an  teangadh  chealgach. 

5  Uime  sin  sgriosaidh  Dia  thu  gu  bràth  : 
bheir  e  air  falbh  thu,  agus  tairngidh  e  as 
[do]  phàilliun  thu,  agus  spìonaidh  e  do 
fhreuinhan  à  tìr  nam  beò.  Selah. 

6  Agus  chi  na  fireana,  agus  bithidh  eagal 
orra,  agus  ni  iad  gàire  uime,  ag  ràdh, 

7  Feuch,  so  ara  fear  nach  d'rinn  a  neart 
do  Dhia,  ach  a  dh'earb  à  pailteas  a  bheart- 
ais,  agus  a  neartaich  e  fèin  'na  aingidh- 
eachd. 

8  Ach  bithidh  mise  mar  chrann-olaidh 
uaine  ann  an  tigh  Dhè ;  earbaidh  mi  à 
tròcair  Dhè  gu  saoghal  nan  saoghal. 

9  Molaidh  mise  thu  gu  siorruidh,  a 
chionn  gu'n  d'rinn  thu  e ;  agus  feithidh 
mi  air  t'ainm-sa,  oir  tha  e  maith  an  làthair 
do  naomh. 

SALM  LIII. 
Do'n  àrd  fhear-ciuil  air  Mahalat,  Maschil 
le  Dailihidh. 

THUBH  AIRT  an  t-amadan  'na  chridhe, 
Cha  n'eil  Dia  ann  :  tha  iad  truaillidli, 
agus  rinn  iad  aingidheachd  ghràineil ;  cha 
'n'eil  neach  ann  a  ni  maith. 

2  Dh'amhairc  Dia  a  nuas  o  nèamh  air 
cloinn  nan  daoine,  a  dh'fheuchainn  an 
robh  neach  ann  a  bha  glic,  a  bha  'g  iarr- 
aidh  Dhè. 

3  Chaidh  gach  aon  diubh  air  ais ;  tha 
iad  gu  lèir  air  fàs  salach  :  cha  'n'eil  neach 
ann  a  ni  maith,  cha  'n'eil  eadhon  aon. 

4  Nach  'eil  eòlas  aca-san  a  tha  deanamh 
na  h-eucorach,  a  tha  'g  itheadh  suas  mo 
shluaigh,  mar  a  dh'itheadh  iad  aran,  agus 
nach  gairm  air  Dia  ? 

5  An  sin  ghabh  iad  eagal  mòr,  'nuair 
nach  robh  aobhar  eagail  ann  ;  sgaoil  Dia  a 
chnàmha-san  o  chèile  a  champaich  ad'  agh- 
aidh  :  nàirich  thu  iad,  a  chionn  gu'n  d'rinn 
Dia  tàir  orra. 

6  O  gu  tigeadh  slàinte  Israeil  a  mach  à 
Sion  !  An  uair  a  bheir  Dia  air  ais  braigh- 
deanas  a  shluaigh,  ni  Iacob  gairdeachas,  ni 
Israel  aoibhneas. 

SALM  LIV. 
Do'n  àrd  fhear-ciuil  air  Neginot,  Maschil 
le  Daibhidh,  'nuair  a  thàinig  na  Siph- 
ich,  agus  a  thubhairt  iad  ri  Saul,  Nach 
'eil  Daibhidh  'ga  fholach  fèin  maille 
ruinne  ? 

AIR  sgàth  t'ainme,  a  Dhè,  saor  thusa  mi, 
agus  le  d'  chumhachd  cum  cothrom 

rium. 


2  Cluinn  m'urnuighs  a  Dhè;  èisd  ri 
briathraibh  mo  bheoil. 

3  Oir  dh'èirich  coigrich  a'm'  aghaidh, 
agus  dh'iarr  luchd-foirneirt  mo  bheatha ; 
cha  do  chuir  iad  Dia  fa'n  comhair.  Selah. 

4  Feuch,  ise  Dia  m'fhear-cuideachaidh  : 
tha  'd  Tighearna  dhiubhsan  a  chumas  suas 
mo  bheatha. 

5  Dìolaidh  e  olc  do  m'  naimhdibh  :  a'd' 
fhìrinn  gearr  as  iad. 

6  Le  saor  thoil  bheir  mi  ìobairt  dhuit ; 
molaidh  mi  t'ainm,  a  Thighearn,  oir  tha  e 
maith. 

7  Oir  shaor  thu  mi  as  gach  teinn  :  agus 
chunnaic  mo  shùil  mo  mhiann  air  mo 
naimhdibh. 

SALM  LV. 
Do'n  àrd  fhear-ciuil  air  Neginot,  Maschil 
le  Daibhidh. 

EISD,  a  Dhè,  ri  m'urnuigh,  agus  na  fol- 
aich  thu  fèin  o  m'asluchadh. 

2  Thoir  aire  dhomh,  agus  èisd  rium : 
tha  rai  àrd  ann  am  ghearan,  agus  ri  bùir- 
eadh : 

3  Air  son  gutha  m'eascaraid,  air  son  foir- 
neirt  an  duine  aingidh;  oir  tha  iad  a'  tilg- 
eadh  eu-ceirt  orm,  agus  am  feirg  tha  iad  a' 
toirt  fuatha  dhomh. 

4  Tha  mo  chridhe  air  a  chràdh  an  taobh 
a  stigh  dhìom,  agus  thuit  uamhasan  a' 
bhàis  orm. 

5  Thàinig  eagal  agus  crith  orm,  agus 
chòmhdaich  uamhunn  mi. 

6  Agus  thubhairt  mi,  Och,  nach  robh 
agam  sgiathan  !  mar  choluman  theichinn 
as  air  iteig,  agus  gheibhinn  fois. 

7  Feuch,  shiùbhlainn  fad  as ;  chòmh- 
nuichinn  anns  an  fhàsach.  Selah. 

8  Dheanainn  deifir  gu  dol  as  o  ghaoith 
làidir,  agus  o'n  doinionn. 

9  Sgrios,  a  Thighearn,  agus  roinn  an 
teangadh  ;  oir  chunnaic  mi  foirneart  agus 
consachndh  sa'  bhaile. 

10  A  là  agus  a  dh'oidbche  tha  iad  a'  do! 
mu'n  cuairt  air,  air  a  bhallachaibh  ;  agus 
tha  eu-ceart  agus  aimhleas  'na  mheadhon. 

11  Tha  aingidheachd  'na  mlieadhon ; 
agus  cha  dealaich  feall  agus  cealg  r'a  shràid- 
ibh. 

12  Oir  cha  bu  nàmhaid  a  thug  masladh 
dhomh,  no  dh'fhuilginn  e  ,•  cha  b'e  fear 
le  m'  bfhuathach  mi  a  dh'àrdaich  e  fèin 
a'm'  aghaidh,  no  dh'fholaichinn  mi  fèin 
uaith : 

13  Ach  thusa  !  fear  bu  choimpire  dhomh 
fèin,  fear  ra'iùil,  agus  fear  m'eòlais. 

14  Le  chèile  ghabh  sinn  comhairle 
bhlasta ;  gu  tigh  Dhè  dh'imich  sinn  cuid- 
eachd. 

15  Gabhadh  am  bàs  sealbh  orra,  rachadh 
iad  sìos  beò  do'n  uaigh  ;  oir  a  ta  uilc  'nan 
àite-còmhnuidh,  'nam  meadhon. 

16  Glaodhaidh  mise  ri  Dia ;  agus  saor- 
aidh  Iehobhah  rai. 

17  Air  fea^gar,  air  maduìnn,  agus  aig 
raeadhon-là  ni  rai  urnuigh,  agus  glaodh- 
aidh  mi  gu  h-àrd  ;  agus  èisdidh  esan  ri  ra' 
ghuth. 

18  Saoraidh  e  m'anam  ann  an  sìth  o'n 
chòmhrag  a  m'  aghaidh  ;  oir  is  lìonmhor 
iad  a  tha  strì  rium. 

19  Eisdidh  Dia,  agus  bheir  e  nuas  iad, 

eadhon  esan  a  tha  ann  o  chian.  Selah : 
oir  cha  'n'eil  atharrachadh  orra,  agus  cha 
'n  'eil  eagal  Dè  orra. 

20  Shìn  e  mach  a  làmh  'nan  aghaidh-san 
a  bha  an  sìtli  ris  ;  bhris  e  a  choimhchean- 
gal. 

21  Bu  mhìne  na  im  focail  a  bhèil,  ach 
bha  cogadh  'na  chridhe ;  bu  bhuige  a 
bhriathra  na  oladh,  ach  bu  chlaidhean 
rùisgte  iad. 

22  Tilg  air  an  Tighearna  do  chùram,  ag- 
tis  cumaidh  esan  suas  thu  :  cha  leig  e  am 
feasd  do'n  fhìrean  a  bhi  air  a  ghluasad. 

23  Ach  tilgidh  tusa,  a  Dhè,  sìos  iad  gu 
slochd  an  sgrios :  cha  mhair  daoine  fuil- 
eachdach  agus  cealgach  leth  an  làithean ; 
ach  cuiridh  mise  mo  dhòigh  annadsa. 

SALM  LVI. 
Do'n  àrd  fhear-ciuil  air  lonatelim-recho- 
cim,  Michtam  le  Daibhidh,  an  uair  a 
ghlac  na  Philistich  e  ann  an  Gat. 

DEAN  iochd  orm,  a  Dhè ;  òir  b'àill  le 
duine  mo  shlugadh  suas  :  tha  e  'gam 
shàruchadh  gach  là  le  cogadh. 

2  B'àill  le  m'eascairdibh  mo  shlugadh 
suas  gach  là ;  oir  is  lìonmhor  iad  a  tha 
cogadh  rium  o  ionad  àrd. 

3  San  là  air  am  bi  eagal  orm,  earbaidh 
mi  asadsa. 

4  Ann  an  Dia  molaidh  mi  'fhocal ;  ann 
an  Dia  chuir  mi  mo  dhòigh  ;  cha'n  eagal 
leam  ciod  a  dh'fheudas  feoil  a  dheanamh 
orm. 

5  Gach  là  tha  iad  a'  fiaradh  mo  bhriath- 
ar ;  tha  'n  smuainte  uile  a'm'  aghaidh  chum 
uilc. 

6  Tha  iad  a'  cruinneachadh  le  chèile, 
tha  iad  'gam  folach  fèin ;  tha  iad  a'  toirt 
fa'near  mo  cheumanna,  'nuair  a  tha  iad  a' 
feitheamh  air  son  m'anama. 

7  Le  h-eucoir  an  tèid  iad  as  ?  ann  ad 
fheirg  tilg  sìos  na  slòigh,  a  Dhè. 

8  Dhaireamh  thu  mo  sheacharain  :  cuir 
mo  dheoir  ann  ad  shearraig  :  nach  'eil  iad 
ann  ad  leabhar  ? 

9  An  sin  pillear  mo  naimhdean  air  an 
ais,  san  là  a  ghairmeas  mi  ort :  air  so  tha 
fios  agam,  oir  tha  Dia  leam. 

10  Ann  an  Dia  molaidh  mi  'fhocal :  anns 
an  Tighearna  molaidh  mi  'fhocal. 

11  Ann  an  Dia  chuir  mi  mo  dhòigh : 
cha'n  eagal  leam  ciod  a  dh'fheudas  duine 
a  dheanamh  orm. 

12  Ormsa,  a  Dhè,  tha  do  bhòidean : 
ìocaidh  mi  cliu  dhuit : 

13  Oir  shaor  thu  m'auam  o'n  bhàs,  agus 
mar  an  ceudna  rao  chosan  o  thuisleadh, 
chum  gu  gluaisinn  ann  ad  fhianuis,  a  Dhè, 
ann  au  solus  nam  beò. 

SALM  LVII. 
Do'n  àrd  fhear-ciuil,  Al-taschit,  Michtam 
le  Daibhidh,  'nuair  a  theich  e  o  làthair 
Shauil  do'n  uaimh. 

DEAN  tròcair  orm,  a  Dhè,  dean  tròcair 
orm  ;  oir  annadsa  tha  m'anam  a'  cur 
a  dhòigh,  agus  fuidh  sgàile  do  sgiathan 
gabhaidh  mi  mo  thearmunn,  gus  an  tèid 
na  h-uilc  so  uile  thairis. 

2  Eighidh  mi  ris  an  Dia  a's  àirde,  ri  Dia 
a  choimhlionas  nithe  air  mo  shon. 

3  Cuiridh  e  neart  o  nèamh,  agus  saor- 


aidh  e  mi ;  bheir  e  masladh  do'n  fhear 
le'mb'àillmoshlugadhsuas.  Selah.  Cuir- 
idh  Dia  a  mach  a  thròcair  agus  'fhìrinn. 

4  Tha  m'anam  am  measg  leòmlian;  tha 
mi  a'm'  luidhe  um  measg  droinge  air  las- 
adh,  daoine  aig  am  bheil  am  fiacla  'nan 
sleaghaibh  agus  'nan  saighdibh,  agus  an 
teangadh  'na  claidheamh  geur. 

5  Ardaich  thu  fèin  os  ceann  nan  nèamh,  a 
Dhè ;  do  ghlòir  os  ceann  na  talmhainn  uile. 

6  Dheasaich  iad  lìon  fa  chcmhair  mo 
cheum  ;  chrom  iad  m'anara  sìos  :  chladh- 
aich  iad  slochd  romham  ;  thuit  iad  fèin  'na 
mheadhon.  Selah. 

7  Tha  mo  chridhe  deas,  a  Dhè,  tha  mo 
chridhedeas ;  seinnidh  mi,  agusmolaidh  mi. 

8  Mosgail,  mo  ghlòir ;  mosgail,  a  shalt- 
air  agus  a  chlàrsach  :  mosglaidh  mi  fèin 
moch  air  mhaduinn. 

9  Molaidh  mi  thu  ara  measg  nan  sluagh, 
a  Thighearn;  seinnidh  mi  dhuitam  measg 
nan  cmneach  : 

10  Oir  is  mòr  do  thròcair  gu  ruig  na 
nèamlia,  agus  t'fhìrinn  gu  ruig  na  neula. 

11  Ardaich  thu  fèin  os  ceann  nan 
nèamh,  a  Dhè  ;  do  ghlòir  os  ceann  na  tal- 
mhainn  uile. 

SALM  LVIII. 
Do'n  àrd  fhear-ciuil,  Al-taschit,  Michtam 
le  Daibhidh. 

AN  labhair  sibh,  a  choimhthionai],  da 
rìreadh  an  ceartas?  an  toirsibh  bretu 
gu  cothromach,  a  c.hlann  nan  daoine  ? 

2  Seadh,  'nur  cridhe  tha  sibh  a'  dealbh- 
adh  aingidheachd ;  air  talamh  tha  sibh  a' 
tomhas  foirneirt  bhur  làmh. 

3  Tha  na  h  aingidh  a'  claonadh  o'n 
bhroinn  ;  tha  iad  a'  dol  air  seacharan  o'm 
breith,  a'  labhairt  bhreug. 

4  Tha  an  nimh  mar  nimh  nathrach  ;  tha 
iad  mar  nathair  bhodhar,  a  dhruideas  a 
cluas; 

5  Nach  èisd  ri  guth  nan  druidh,  a  tha 
ro-sheòlta  'nan  druidheachd. 

6  Bris  am  tìaclan,  a  Dhè,  'nara  beul  ; 
pronn  gu  tur  tuisg  nan  leòmhan  òga,  a 
Thighearn. 

7  Leaghadh  iad,  mar  uisgeacha  a  ruith- 
eas  gu  saor ;  cuireadh  Dia  a  shaighdean 
'nan  aghaidh,  agus  gearrar  as  iad. 

8  Mar  sheilcheig  a  bhios  a'  leaghadh  as, 
rachadh  iad  as ;  mar  thorraicheas  anabuich 
mnà,  na  faiceadh  iad  a'  ghrian. 

9  Mu'm  mothaich  bhur  coireacha  teas 
o'n  droighnich,  bheir  e  air  falbh  iad  mar  le 
h-ioma-ghaoith,  araon  beò,  agus  'na  chorr- 
uich. 

10  Bithidh  aoibhneas  air  an  fhìrean,  an 
uair  a  chi  e  an  dioghaltas:  nighidh  e  a 
chosan  ann  am  fuil  an  duine  aingidh. 

11  An  sin  their  duine,  Gu  deimhin  tha 
duais  ann  do'n  f  hìrean ;  gu  cinnteach  tha 
Dia  ann  a  tha  toirt  breth  air  an  talamh. 

SALM  LIX. 
Do'n  àrd  fhear-ciuil,  Al-taschit,  Michtam 
le  Daibhidh  ;  'nuair  a  chuir  Saul  daoine 
uaith,  agus  a  chuir  iad  faire  air  an  tigh, 
chum  a  mharbhadh. 

TEASAIRG  mi  o  m'  naimhdibh,  O  mo 
Dhia ;  dìon  mi  uatha-san  a  tha  'g  èir- 
igh  a'm'  aghaidh. 

2  Teasairg  mi  o  luchd-deanamh  na  h-eu- 
ceirt,  agus  o  dhaoinibh  fuileachdach  saor 
ini : 

3  Oir  feuch,  tha  iad  a'  feitheamh  nam 
fàth  an  aghaidh  m'anama ;  tha  daoine 
cumhachdach  air  cruiiineachadh  a'm'  agh- 
aidh  ;  cha'n  auu  air  son  mo  lochd-sa,  no 
air  son  mo  pheacaidh,  a  Tighearn. 

4  Gun  choire  agamsa,  ruithidh  iad,  ag- 
us  ulluichidh  siad'iad  fèin  :  mosgail  thusa 
a  chuideachadh  leam,  agus  amhairc. 

5  O  thusa,  a  Thighearn,  a  Dhè  nan 
sluagh,  a  Dhè  Israeil,  mosgail  a  dh 'fhios- 
rachadh  nan  cinneach  uile :  na  dean  iochd 
air  luchd-eusaoutais  ciontach  sam  bith. 
Selah. 

6  Pillidh  iad  san  fheasgair,  ni  iad  donn- 
alaich  mar  choin,  agus  thèid  iad  mu'n 
cuairt  air  a'  bhaile. 

7  Feuch,  brùchdaidh  iad  a  mach  le'm 
heul ;  tha  claidhean  'nam  bilibh :  Oir  cò, 
ars'  iadsan,  a  chluinneas? 

8  Ach  ni  thusa,  a  Thighearn,  gàire 
umpa ;  ni  thu  fanoid  air  na  cinnich  uile. 

9  O  thusa  mo  neart,  feithidh  mi  ort : 
oir  is  e  Dia  mo  dhaingneach. 

10  Mo  Dhia,  gabhaidh  a  thròcair  romh- 
am  :  bheir  Dia  dhomh  gu  faic  mi  mo 
mhiann  air  m'eascairdibh. 

11  Na  marbh  iad,  air  eagal  gu'n  dì- 
chuimhnich  mo  shluagh ;  sgaoil  iad  le  d' 
neart,  agus  leag  gu  h-ìosal  iad,  a  Thigh- 
earn  ar  sgiath. 

12  Air  soìi  peacaidh  am  beoil,  air  son 
bhriathar  am  bileau,  glacar  iad  'nan  àrd- 
an;  eadhon  air  son  nam  mallachd  agus 
nam  breug  a  labhras  iad. 

13  Sgrios  [iad]  am  feirg,  sgrios  [iad,]  ag- 
us  na  biodh  iad  ann ;  agus  biodh  fios  aig 
daoine  gu  bheil  Dia  'na  uachdaran  ann  an 
Iacob,  gu  ruier  crìocha  na  talmhainn. 
Selah. 

14  Pillidh  iad  san  fheasgar,  ni  iad  donn- 
alaich  mar  choin,  agus  thèid  iad  mu'n 
cuairt  air  a'  bhaile. 

15  Gabhaidh  iad  a  null  agus  a  nall  air 
son  bìdh,  agus  mur  sàsuichear  iad,  ni  iad 
gearan. 

16  Ach  seinnidh  mise  mu  d"  neart,  agus 
àrd-mholaidh  mi  sa'  mhaduinn  dothròcair; 
oir  bu  tusa  mo  dhaingneach,  agus  mo  dhìd- 
ean,  ann  an  là  mo  theanntachd. 

j  17  O  thusa  mo  neart,  canaidh  mi  dhuit ; 
oir  is  e  Diamo  dhaingneach,  mo  Dhia-sa, 
i  mo  thròcair. 

SALM  LX. 
Do'n  àrd  fhear-ciuil  air  Susan-edut,  Mich- 
tam  le  Daibhidh,  chum  teagaisg,  an  uair 
a  chog  e  an  aghaidh  Aram  naharaim, 
agus  an  aghaidh  Aram-sobah,  agus  a 
phill  loab,  agus  a  bhuail  e  do  Edom  ann 
an  gleann  an  t-salainn  dà  mhìle  dheug. 

ADHE,  thilg  thu  uait  sinn,  saap  thu 
sinn,  bha  fearg  ort ;  O  pill  thusa 

ruinn. 

2  Chuir  thu  an  talamh  air  chrith  ;  bhris 
thu  e  ;  slànuich  a  bhriseadh,  oir  tha  e  air 
a  luasgadh. 

3  Nochd  thu  do  d'  shluagh  nithe  cruaidh  ; 
thug  thu  oirnn  fion  a'  bhuaireis  òl. 

4  Thugthu  bratach  dhoibh-san  d'an  eagal 
thu,  gu  bhi  air  a  togail  suas  air  sgàth  na 
firinn.  Selah. 


5  Chum  gu  teasairgear  iadsan  a's  ion- 
mhuinn  leat,  saor  thusa  le  d'  dheas  làimh, 
agus  èisd  rium. 

6  Labhair  Dia  'na  naomhachd  :  ni  mi 
aoibhneas  ;  roinnidh  nn'  Sechem,  agus 
tomhaisidh  mi  gleann  Shucoit. 

7  Is  leamsa  Gilead,  agus  is  leam  Mana- 
seh  ;  agus  is  e  Ephraim  neart  mo  chinn, 
ludah  fear-tabhairt  mo  lagha  : 

8  Is  e  Moab  mo  shoitheach-ionnlaid  ;  os 
ceann  Edoim  tilgidh  mi  mo  bhròg:  thar 
Palestin  ni  mi  caithream. 

9  Cò  bheir  mi  do'n  bhaile  dhaingnichte  ? 
cò  threòraicheas  mi  gu  h-Edom  ? 

10  Nach  tusa,  a  Dhè  ?  thusa  a  thilg  uait 
sinn,  agus  nach  deachaidh  a  mach,  a  Dhè, 
maille  r'ar  n-armailtibh  ? 

11  Thoir  còmhnadh  dhuinn  ann  an 
teinn  :  oir  is  dìomhain  furtachd  duine. 

12  Trìd  Dhè  ni  sinn  treubhantas ;  oir 
saltraidh  esan  sìos  ar  naimhdean. 

SALM  LXI. 
Do'n  àrd  fhear-ciuil  air  Neginot.    Salm  le 
Daiblndh. 

IMSD,  a  Dhè,  ri  m'  ghlaodh,  thoir  an  aire 
!i    do  m'  urnuigh. 

2  O  iomall  na  talmhainn  èighidh  mi  riut, 
an  uair  a  bhios  mo  chridhe  lag  :  chum  na 
carraig  a's  àirde  na  mi  fèin,  treòraich  thusa 
mi : 

3  Oir  bha  thusa  a'd'  thearmunn  dhomh, 
a'd'  thùr  làidir  an  aghaidh  an  nàmhaid. 

4  Gabhaidh  mi  còmhnuidh  ann  ad 
phàilliun  gu  bràth  :  cuiridh  mi  mo  dhòigh 
ann  an  sgàil  do  sgiathan.  Selah. 

5  Oir  chuala  tusa,  a  Dhè,  mo  bhòidean  : 
thug  thu  oighreachd  dhoibh-san  air  am 
bheil  eagal  t'ainme. 

6  Cuir  thusa  làithean  ri  làithibh  an 
righ  :  biodh  a  bhliadhnan  mar  linn  agus 
linn. 

7  Maireadh  e  gu  bràth  am  fianuis  Dhè : 
gleidheadh  tròcair  agus  firinn  e. 

8  Mar  sin  seinnidh  mi  cliu  do  t'ainm  gu 
bràth,  chum  gu  diol  mi  mo  bhòidean  o  là 
gu  là. 

SALM  LXII. 
Do'n  àrd  fhear-ciuil,  do  Iedutun.  Salm 
le  Daibhidh. 

AIR  Dia  a  mhàin  tha  m'anam  a'  feith- 
eamh  :  uaith-san  thig  mo  shlàinte. 

2  Is  esan  a  mhàìn  mo  charraig  agus  mo 
shlàinte  :  is  e  mo  dhìdean  :  cha  ghluaisear 
gu  mòr  mi. 

3  Cia  fhad  a  dhealbhas  sibh  aimhleas  an 
aghaidh  duine?  marbhar  sibh  uile ;  mar 
bhalla  ag  aomadh,  mar  ghàradh  air  chrith, 
bithidh  sibh. 

4  A  mhàin  chum  a  thilgeadh  sìos  o 
'àirde  tha  iad  a'  gabhail  comhairle  le 
chèile ;  is  miann  leo  breugan  ;  le'm  beul 
beannaichidh  iad,  ach  'nau  cridhe  mall- 
aichidh  iad.  Selah. 

5  A  mhàin  air  Dia  feith,  O  m'anam  ; 
oir  is  ann  uaith-san  a  ta  mo  dhòchas. 

6  Is  esan  amhàin,  mo  charraig,  agus  mo 
shlàinte  :  is  e  mo  dhìdean  ;  cha  ghluaisear 
mi. 

7  An  Dia  tha  mo  shlàinte  agus  mo 
ghlòir ;  carraig  mo  neirt,  mo  thearmunn 
is  e  Dia. 

8  Cuiribh  air  gaeh  àm  blmr  dòigh  ann, 
O  a  shluagh  ;  dòntibh  a  mach  bhur  cridhe 
'na  fhianuis  :  tha  Dia  'na  theannunn 
duinn.  Selah. 

9  Gu  cinnteach  tha  clann  Adhaimh  'nan 
dìomhanas,  ciann  an  duine  'nam  brèig: 
air  raeidh  ma  chuirear  iad,  is  eutruime  iad 
gu  lèir  na  dìomhanas. 

10  Na  h-earbaibh  à  foirneart,  agus  à 
reubainn  na  deanaibh  uaill :  'nuair  a  dh'- 
fhàsas  saoibhreas,  na  cuiribh  bhur  cridhe 
air. 

11  Aon  uair  labhair  Dia  ;  dà  uair  chuala 
mi  so,  gur  le  Dia  cumhachd. 

12  IVlar  an  ceudna  dhuitse,  a  Thigh- 
earn,  buìnidh  tròcair ;  oir  biieir  thu  luigh- 
eachd  do  diiuine  a  rèir  'oibre. 

SALM  LXIII. 
Salm  le  Daibhidh,  'nuair  a  bha  e  ann  am 
fàsach  ludah. 

\  DIIIA,  if  tu  mo  Dhia-sa ;  gu  moch 
XjL  iarraidh  mi  thu  :  tha  tart  air  m'anam 
n'd'  dhèigh,  tha  m'fheoil  a'  togradh  a 
d'ionnsuidh  ann  an  tìr  thioraim  agus 
tliartmhoir,  as  eugmhais  uisge  : 

2  Chum,  mar  a  chunnaic  mi  thu  ann  ad 
ionad  naomh,  gu  faicinn  do  chumhachd 
agus  do  ghlòir. 

3  Do  bhrìgh  gur  fearr  do  chaoimhneas 
j.rràidh  na  beatha,  blieir  mo  bhilean  cliu 
dhuit. 

4  Mar  sin  beannaichidh  mi  thu,  an  cian 
is  beò  mi ;  ann  ad  aiura  togaidh  mi  mo 
làrrihan. 

5  Mar  le  smior  agus  le  saill  sàsuichear 
m'  anam,  agu?  le  bilibh  aoibhneach  mol- 
aidh  mo  bheul  thu ; 

6  'Nuair  a  rlmirahnicheas  rai  ort  air 
mo  leabaidh,  a  bheachd-smuainicheas  mi 
ort  ann  am  fairibh  ua  h-oidhche. 

7  A  cliionn  gu  robh  thu  a'd'  chabhair 
agam,  uime  siu  fo  sgàile  do  sgiathan  ni  mi 
gairdeachas. 

8  Tha  m  anam  a'  dlùth-leantuinn  riut : 
cumaidh  do  dheas  làmh  suas  mi. 

9  Ach  iadsan  a  dh'iarras  m'anam  a 
chum  a  sgrios,  thèid  iad  do  ionadaibh 
ìoclìdarach  na  talmhainn. 

10  Tuitidh  iad  le  faobhar  a'  chlaidh- 
eimh  ;  mar  chuibhrionn  do  na  sionnach- 
aibh  bithidh  iad. 

11  Ach  bithidh  an  righ  aoibhneach  ann 
an  Dia :  ni  gach  ne-ach  a  mhionnaicheas 
air-san  uaill ;  'nuair  a  dhruidear  beul  na 
droinge  a  labhras  breug. 

SALM  LXIV. 
Do'n  àrd  fhear-ciuil.    Salm  le  Daibhidh. 

ÌMSD,  a  Dhè,  ri  m' ghuth  ann  am  as- 
J    luchadh  ;  o  eagal  au  nàmhaid  glèidh 
ao  bheatha. 

2  Folaich  mi  o  chorahairle  dhìomhair 
dhroch  dhaoine,  o  chomhchruinneachadh 
luchd-deanamh  na  h-eu-ceirt ; 

3  A  gheuraich  mar  chlaidheamh  an 
teangadh  ;  a  dheasaich  an  saighdean, 
eaàhon  briatbra  searbh ; 

4  Chum  an  tilgeadh  ann  an  ionadaibh 
dìomliair  air  an  rìuine  ionraic  :  gu  h-obann 
tilsidh  iad  air,  a-;us  cha  bhi  eagal  orra. 

5  Gahbaidh  iad  inisneach  dhoibh  fèin  an 
droch-bheirt ;  labluaidh  iad  le  chèile  mu 


leagadh  rilieacha  gu  dìomhair;  'se  their 
iad,  Cò  a  chi  sinn  ? 

6  Rannsaichidh  iad  a  mach  eu-cearta; 
coimhlionaidh  iad  mìn-rannsachadh  ;  ag- 
us  sin  an  taobh  a  stigh  do  diiuine,  eadhon 
sa'  chridhe  dhomhain. 

7  Ach  tilgidh  Dia  saighid  orra-san ;  gu 
h-obann  bithidh  iad  air  an  lotadb. 

8  Agus  bheir  iad  air  an  teangaidh  fèin 
tuiteam  orra  fèin :  teichidh  gach  ueacli  a 
chi  iad. 

9  Agus  bithidh  eagal  air  gach  duine, 
agus  cuiridh  iad  an  cèill  obair  Dhè ;  oir 
tuigidh  iad  a  ghnìomh-san. 

10  Ni  am  firean  aoibhneas  anns  an 
Tighearn,  agus  cuiridh  e  a  dliòchas  ann  : 
agus  ni  iadsan  uile  a  tha  ceai  t  'nan  cridhe 
gairdeachas. 

SALM  LXV. 
Do'n  àrd  fhear-ciuil.    Salm  no  laoidh  le 
Daibhidh. 

ORTSA,  O  Dhè,  tha  moladh  a'  feith- 
eamh  ann  an  Sion  ;  agus  dhuitse 
dìolar  a'  bhòid. 

2  O  thusa  a  dh'èisdeas  ri  h-urnuigh, 
thugad-sa  thig  gach  feoil. 

3  Thugeu-cearta  buaidh  oirnn  :  ar  n-eu- 
saontais  glanaidli  tusa  uainn. 

4  Is  heannaichte  esan  a  thaghas  tusa, 
agus  a  bheir  thu  am  fa^us  duit ;  gbeibh  e 
còmhnuidh  a'  d'  chùirtibh  :  sàsuichear 
sinne  le  maitheas  do  thighe,  do  theampuill 
naoimh. 

5  Le  nithibh  uamhasach  an  ceartas  bheir 
thu  freagradh  dhuinn,  a  Dhè  ar  slàinte, 
dòchas  uile  chrìocha  na  talmhainn,  agus 
na  fairge,  fada  uainn  ! 

6  A  tha  socrachadh  nam  beann  le  do 
chumhachd,  air  do  chrioslachadh  le  neart : 

7  A  chaisgeas  fuaim  fhairgean,  fuaira  an 
tonn,  agus  buaireas  nan  cinneach. 

8  Gabhaidh  eadhon  luchd-àiteachaidh 
nan  crìoch  fada  mach  eagal  roimh  do 
chomharaibh  :  bheir  thusa  air  dol  a  mach 
na  maidne  agus  an  fheasgair  gairdeachas  a 
dheanamh. 

9  Tha  thu  a'  fiosrachadh  na  talmhainn, 
agus'ga  uisgeachadh  ;  ni  thu  ro-bheartach 
e,  oir  tha  amhainn  Dè  làn  do  uisge:  deas- 
aichidh  tu  arhhar,  'nuair  a  dh'ulluich  thu 
e  mar  so. 

10  Tha  thu  gu  pailte  ag  uisgeachadh 
'iomairean ;  tha  thu  a'  leagadh  sìos  a 
sgrìoban  ;  le  frasaibh  ni  thu  tais  e  ;  beann- 
aichidh  tu  'fhàs. 

11  Crùnaidh  tu  a' bhliadhna  le  d'mhaith- 
eas ;  agus  silidh  do  cheuman  saill. 

12  Silidh  iad  air  cluainibh  an  fhàsaich  ; 
agus  ni  na  cnuic  gairdeachas  air  gach 
taobli. 

13  Tha  na  cluainean  air  an  sgeadachadh 
le  treudaibh,  agus  tha  na  ghnn  air  an 
còmhdachadh  le  h-arbhar :  ni  iad  iolach 
ait ;  seadh  seinnidh  iad. 

SALM  LXVI. 
Do'n  àrd  fhear-ciuih   Salm  no  laoidh. 

TOGAIBH  iolach  ait  do  Dhia,  a  tliìrean 
uile  : 

2  Seinuibh  glòir  'ainme,  deanaibh  a  chliu 
glòrmhor. 

3  Abraibh  ri  Dia,   Cia  h-uamhasach 

I  t'oibre !  trid  meud  do  neirt,  strìoehdaidh 
do  naimhde  dhuit. 

4  Sleuchdaidh  gach  tìrdhuit,  agusseinn- 
idh  iad  dliuit ;  seiunidh  iad  do  t'ainm. 
Selah. 

5  Thigibh,  agus  faicibh  oibre  Dhè: 
t      uamhasach  tha  e  'na  ghnìomharaibh  air 

chloinu  nan  daoine. 
m         6  Thionndaidh  e  a'  mhuir  gu  talamh 
I      tioram  :  troimh  'n  t-sruth  ghabh  iad  thai- 

ris  d'an  cois  ;  an  sin  rinu  sinn  gairdeachas 
f.  ann. 

i        7  Le  'thrèin  neart  riaghlaidh  e  gu  bràth  ; 

amhaircidh  a  shùilean  air  na  cinnich :  na 
u      h-àrdaicheadh  luchd-ceannairc  iad  fèin. 

Selah. 

8  Beannaichihh,  O  a  shlòigh,  ar  Dia-ne, 
agus  thugaibh  air  fuaim  amholaidh  bhi  air 
a  cluinutinn ; 

9  Neacli  a  chumas  arn-anam  beò,  agus 
?      nach  leig  le'r  cois  carruchadh. 

10  Oir  dhearhh  thu  sinn,  a  Dhè;  ghlan 
i.      thu  sinn  san  teme,  mar  a  ghlanar  airgiod. 

11  Thug  thu  steach  saifhon  sinn  ;  chuir 
thu  teinn  air  ar  leasraidh. 

K.  12  Thug  thu  air  daoinibh  marcachd  thar 
ar  einn  :  chaidh  sinn  troimh  theine,  agus 

j.  troimh  uisge ;  ach  thugthu  mach  sinn  gu 
h-ionad  saoibhir. 

i         13  Thèid  mi  do  d'  thigh  le  h-iobairtibh- 

f      loisgte  :  coimhlionaidh  mi  dhuit  mo  hhòid- 

j  ean'. 

|         14  Leis  an  d'fhosgladh  mo  hhiìean,  agus 
a  labhair  mo  bheul,  'nuair  a  bha  mi  ann  an 
ir  èigìn. 

ti  15  Iobairtean-loisgte  do  fheudail  reamh- 
l      ar  ìobraidh  mi  dhuit,  maille  ri  tùis  reith- 

eacha  :  hheir  mi  suas  buar  maille  ri  gabh- 
|      raibh.  Selah. 

1G  Thigibh,  èisdibh,  sibhse  uile  air  am 
j      bheil  eagai  Dè,  agus  cuiridh  rai  'n  cèill  na 

rinn  e  air  son  m'anama. 
j,         17  Ghlaodh  mi  ris  le  m'  bheul,  agus 
,      dh'àrdaicheadh  e  le  m'  theangaidh. 
I,         18  Ma  bheir  mi  spèis  do  eu-ceart  a'm' 
,      chridhe,  cha'n  èisd  an  Tighearna  rium. 

19  Gu  dearbli  dh'èisd  Dia,  thug  e  an  àire 
j      do  ghuth  m'urnuigh. 

j  20  Beannaichte  gu  robh  Dia,  nach  do 
i  thionndaidli  m'urnuigh  uaith-sau,  agus  a 
u      thròcair  uamsa. 

SALM  LXVII. 
s      Do'n  àrd  fhear-ciuil  air  Neginot.  Salm 
no  laoidh. 

U  DEANADH  Dia  tròcair  oirnn,  ag- 
T   us  gu  beannaicheadh  e  sinn  !  agus 
gu  tugadh  e  air  a  ghnùis  dealrachadh  oirnn  ! 
Selali. 

2  Chum  gu'n  aithnichear  do  shlighe  air 
an  talamh,  do  shlàinte  am  measg  nan  uile 

v  chinneach. 

3  Moìadh  na  slòigh  thu,  a  Dhè  !  moladh 
na  slòigh  uile  thu  ! 

4  Biodh  na  cinnich  aoibhneach,  agus 
deanadh  iad  luathghaire;  oir  l)heir  thusa 
breth  air  na  slòigh  an  ceartas,  agus  riagh- 
laidh  tuna  cinnich  air  an  talamh.  Selah. 

5  Moladh  na  slòigh  thu,  a  Dhè  !  moladh 
na  slòigh  uile  thu  ! 

6  Bheir  an  talamh  a  thoradh  :  gu  beann- 
J       aieheadh  l)ia,  ar  Dia-ne,  sinn  ! 

^         7  Gu  beannaichidh  Dia  sinn  !  agus  gu 


robh  'eagal-san  air  uile  chrìochaib'h  na  tal- 
mhainn  ! 

SALM  LXVIII. 
Do'n  àrd  fhear-ciuil.    Salm  no  laoidh  le 
Daibhidh. 

EIREADH  Dia  !  biodh  a  naimhdeanair 
an  sgapadh  !  agus  teiclieadh  iadsan 
aig  am  bheil  fuath  dha,  o  'ghnùis  ! 

2  Mar  a  dh'fhuadaichear  tieatach,  fuad- 
aichear  iad :  mar  a  leaghar  cèir  fa  chomh- 
air  an  teine,  sgriosar  droch  dhaoine  am 
fianuis  Dhè. 

3  Aeh  biodh  na  fireana  aoibhneach ; 
deanadh  iad  gairdeachas  am  fianuis  Dè, 
agus  biodh  iad  suilbhir  le  luathghaire. 

4  Seinnibh  do  Dhia,  molaibh  'ainm ; 
àrdaichibh  esan  a  ta  marcachd  air  na 
nèamhaibh  le  'ainm  Iah,  agus  deanaibh 
gairdeachas  'na  rhianuis. 

5  Athair  nan  dìlleachdan,  agus  breith- 
eamh  nam  hantrach,  is  e  Dia  ann  au  ion- 
ad-còmhnuidh  a  naomhachd. 

6  Suidhichidh  Dia  na  daoine  aonaran- 
ach  ann  an  teaghlaeh ;  bheir  e  mach  iad- 
san  a  tha  ceangailte  le  euibhreachaibh  ;  ach 
gabhaidh  na  ceannaircich  còmhnuidh  ann 
an  tìr  thartmhoir. 

7  A  Dhè,  'nuair  a  chaidh  thu  mach 
roimh  do  shluagh,  'nuair  a  dh'iuiich  thu 
anns  an  fhàsach  ;    Selah  : 

8  Chriothnaich  an  talamh,  shil  mar  an 
ceudna  na  nèamha;  [leagh  na  beannta]  <> 
làthair  Dhè,  Sinai  sin  fèin  o  làthair  an 
Tighearna  l)è  Israeil. 

9  Shil  thu  nuas  uisge  gu  pailt,  a  Dhè; 
air  t'oighreachd,  agus  i  sgìth,  dh  fhurt- 
aich  thu. 

10  Chòmhnuich  do  choimhthional  innte  ; 
dheasaich  thu,  a  Dhè,  do  d'  mhaitheas 
do'n  duine  bhochd. 

11  Chuir  an  Tighearn  a  ghuth  a  mach  ; 
bu  lìonmhor  cuidèachd  na  muinntir  a  dh'- 
fhoillsich  e. 

12  Theich,  theich  rìghrean  nan  arm- 
ailtean;  agus  roinn  ise'a  dh'fhan  aig  an 
tigh  a  chreacli. 

13  Ge  do  luidh  sihh  am  measg  choir- 
eacha,  bithidh  sibh  mar  sgiathaibh  coium- 
ain  air  an  còmhdachadh  ie  h-airgiod,  agus 
'iteagan  le  h-òr  buidhe. 

14  'Nuaira  sgaoil  an  t-Uile-chumhachd- 
ach  rìghrean  innte,  bha  i  geal  mar 
shneachdadh  air  Salmon. 

15  Tha  beinn  Dhè  mar  hheinn  Bhasain, 
'na  beinn  àrd  mar  bheinn  Bhasain. 

16  C'ar  son  a  leumas  sibh,  a  bheannta 
àrda?  is  i  so  a'  bheinn  anns  am  miann  le 
Dia  còmhnuidh  a  ghahhail,  seadh,  còmh- 
nuichidh  an  Tighearn  innte  gu  hràtli. 

17  Tha  carbaid  Dhè  'nam  fichead  mìle, 
le  mìltibh  do  mhìltibh  aìngle :  tha  an 
Tighearna  'nam  measg,  mur  ann  an  Sinai, 
san  ionad  naomh. 

18  Chaidh  thu  suas  air  ionad  àrd,  thug 
thu  bruid  am  brai?hdeanas :  thug  thu 
tiodhlacan  do  dhaoinibh,  seadh,  eadhon  do 
dhaoinibh  ceannairceach,  chum  gu  gabh- 
adh  an  Tighearna  Dia  còmhnuidh  'nam 
meass. 

19  Beannaichte  gu  robh  an  Tighearn,  a 
tha  gach  ìà  'gar  cumail  suas,  Dia  ar 
slàinte  !  Selah. 

20  Is  e  ar  Dia-ne  Dia  na  slàinte ;  agus 
do'n  Tighearna  Dia  buinidh  an  t-slighe 
o'n  bhàs. 

21  Ach  brisidh  Dia  ceann  a  naimhde, 
claigionn  greannach  an  fhir  a  dh'imicheas 
'na  pheacaibh. 

22  Thubhairt  an  Tighearna,  Mar  o 
Bhasan  bheir  mi  mo  shluagh  air  an  ais ; 
bheir  mi  air  an  ais  iad  mar  o  dhoimh- 
neachdaibh  na  fairge : 

23  Chum  gu  tumar  do  chos  ann  am  fuil 
do  naimhde,  teangadh  do  mhadradh  anns 
an  ni  cheudna. 

24  Chunnaic.  iad  do  thriall,  a  Dhè  !  triall 
mo  Dhè,  mo  Righ,  san  ionad  naomh  ! 

25  Dh'imich  an  luchd-seinn  air  thois- 
each.  an  luchd-ciuil  'nan  dèigh,  am 
meadhon  mhaighdean  a'  bualadh  thionip- 
an. 

26  Anns  na  coimhthionalaibh  beann- 
aichibh  Dia,  an  Tighearn  o  thohar  Is- 
raeil. 

27  An  sin  tha  Beniamin  beag  'na  uachd- 
aran  orra,  ceannardan  ludaii  an  luc.hd- 
comhairle,  ceannardan  Shebuluin,  ceann- 
anian  Naphtali. 

28  Dhàithn  do  Dhia  dhuit  do  neart: 
neartaich,  a  Dhè,  an  ni  so  a  rinn  tliu  uir 
ar  son. 

29  Air  son  do  thearapuill  ann  an  Ierusa- 
lem,  bheir  rìghrean  tiodblac  dhuit. 

30  Smaclidaich  luchd  nan  sleagh,  mòr 
chuideachd  nan  tarbh,  le  laoghaibh  au 
t  sluaigh,  gus  an  striochd  iad  le  rnìribh 
airgid  :  sgap  thnsa  na  slòigh  a  ghabh 
tlaehd  do'n  chogadh. 

31  Thig  àrd  uaislean  as  an  Eiphit ;  sìn- 
idh  Etiopia  a  làmhan  a  mach  gu  luath  ri 
Dia. 

32  A  rìoghachda  na  talmhainn,  seinn- 
ibh  do  Dhia;  seinnibh  moladh  do'n  Tigh- 
earna :  Selah. 

33  Dha-san  a  tha  marcachd  air  nèamh- 
aibh  nan  nèamh  o  chian  !  Feuch,  tha  e  a" 
cur  a  raach  a  ghutha,  gutha  neirt. 

34  Thugaibhse  neart  do  Dhia  :  thar  Is- 
rael  tha  a  ghlòir,  agus  tha  a  neart  anus  na 
neulaibh. 

35  Is  uamhasach  thusa,  a  Dhè,  o  d'ion- 
adaibh  naomha  !  Is  e  Dia  Israeil  a  bheir 
neart  agus  treòir  d'a  shluagli.  Gu  ma 
beannaichte  Dia ! 

SALM  LXIX. 
Do'n  àrd  fhear-ciuil  air  Sosanim.  Le 
Daibhidh. 

TEASAIRG  mi,  a  Dhè,  oir  thàinig  na 
h-uisgeacha  steach  gu  ruig  m'anam. 

2  Tha  mi  a'  dol  fodha  ann  an  làthaich 
dhomhain,  gu'n  àite  gu  seasamh  :  tha  mi 
air  teachd  gu  doimhneachdaibh  nan  uisge, 
agus  tha'n  sruth  a'  dol  tharum. 

3  Tha  mi  sgìth  le  m'  ghlaodhaich;  tha 
mo  scornan  air  tiormachadh :  tha  mo 
shùilean  air  fàilneachadh  le  feitheamh  air 
mo  Dhia. 

4  Is  lìonrahoire  na  falt  mo  chinn  iadsan 
aig  am  bheil  fuath  dhomh  gun  aobhar  :  tha 
iadsan  air  fàs  làidir  le'm  b'àill  mo  mhill- 
eadh,  a  tha  'nan  naimhdibh  dhomh  gu 
h-eucorach;  an  ni  sin  nach  d'thug  mi 
ìeam,  an  sin  is  èigin  domh  'aiseag. 

5  Tha  fios  agadsa,  a  Dhè,  air  m'amaid- 


eachd ;  agus  cha  "n  'eil  mo  lochdan  folaichte 
ortsa. 

6  Na  hiodh  nàire  orra-san  air  mo  sgàth- 
sa,  a  dh'f  heitheas  ortsa,  a  Thighearna  Dhè 
nan  slògh  :  na  biodh  amhluadh  orra-san 
air  mo  sgàth-sa,  a  dh'iarras  thusa,  a  Dhè 
Israeil : 

7  Oir  air  do  sgàth-sa  dh'fhuiling  mi  mas- 
ladh  ;  chòmhdaich  amhluadh  ino  ghnùis. 

8  Is  coigreach  mi  do  m'  bhràithribh,  ag- 
us  coimheacli  do  chloinn  mo  mhàthar  : 

9  Oir  dh'ith  eud  do  thighe  suas  mi ;  ag- 
us  ormsa  tliuit  toibheum  na  inuinutir  sin 
a  thug  toibheum  dliuitse. 

10  Agus  an  uair  a  dh'irioslaich  mi 
m'anam  le  trasgadb,  bha  e  'na  mhasladh 
dhomh. 

11  Agus  rinn  mi  mo  chulaidh  do  shaic- 
eudach,  agus  blia  mi  a'm'  leth-thocal  aca. 

12  Tha  iadsan  a  tha  'nan  suidhe  anns  a' 
gheata  a'  labhairt  a'ra'  aghaidh  ;  agus  tka 
mi  a'm'  oran  aca-sau  a  tha  'g  òl  dibhe 
làidir. 

13  Ach  air  mo  shon-sa,  tha  m'urnuigb 
riut-sa,  a  Tliightarn,  ann  an  àm  taitneach  : 
a  Dhè,  ann  an  lìonmhoireachd  do  thròcair 
èisd  rium,  ann  am  firinn  do  6hlàinte. 

14  Saor  rai  o'n  làthaich,  agus  na  racham 
sìos  :  teasairgear  rai  uatha-san  le'm  fuath- 
ach  mi,  a^us  o  na  h-uisgeachaibh  domhain. 

li  Na  rachadh  tuil  nan  uisge  tharum, 
agus  na  sluigeadh  an  doimhneachd  mi,  ag- 
us  na  druideadh  an  slochd  a  bheul  orm  ! 

16  Eisd  rium,  a  Thighearn,  oirwmaith 
do  chaoimhneas  gràdhach  ;  a  rèir  lìon- 
mhoireachd  do  chaomh  thròcairean  pill 
rium. 

17  Agus  na  folaich  do  ghnùis  o  d'  òg- 
lach,  oir  tha  mi  ann  an  airc  ;  èisd  rium  gu 
grad. 

18  Druid  ri  m'anam,  saor  e ;  a  bhrìgh 
m'  eascairdean,  teasairg  mi. 

19  Is  aithne  dhuit  mo  mhasladh,  agus 
mo  nàire,  agus  mo  mhi-chliu :  a'd'  fhia- 
uuis  tha  mo  naimhdean  nile. 

20  Bhris  masladh  rao  chridhe,  agus  tha 
mi  iarganach  :  agus  dh'amhairc  mi  air  son 
neach  a  ghabhadh  truas,  ach  cha  robh  e 
ann ;  agus  air  son  luchd-comhfhurtachd, 
ach  cha  d'fhuair  mi  iad. 

21  Agus  thug  iad  dhomh,  mar  mo 
bhiadh,  domblas ;  agus  ann  am  ìotadh, 
thug  iad  dhomh  fion-geur  r'a  òl. 

22  Biodh  am  bord  fa'n  corahair  mar 
ribe,  agus  an  soirbheas  mar  cheap-tuislidh 
dhoibh. 

23  Dorchaichear  an  sùilean,  chum  nach 
faic  iad  ;  agus  thoir  air  an  leasraidh  a 
ghnàth  bhi  air  chrith. 

24  Dòirt  t'fhearg  orra,  agus  glacadh  do 
chorruich  gheur  iad. 

25  Biodh  an  àite-tàimh  fàs ;  'nam  pàill- 
iunaibh  na  gabhadh  neach  còmhnuidh  ! 

26  Oir  gheur-lean  iad  an  tì  a  bhuail 
thusa;  agus  labhair  iad  chum  doilgheis 
dhoibh-san  a  lot  thu. 

27  Cuir  eu-ceart  r'an  eu-ceart,  agus  na 
tigeadh  iad  a  steach  a'd'  fhìrcantachd-sa. 

28  Dubh  a  mach  iad  à  leabhar  nam  beò, 
agus  maille  ris  na  fireanaibh  na  sgrìobhar 
iad. 

29  Ach  mise,  a  ta  bochd  agus  brònach, 
togadh  do  shlàinte,  a  Dhè,  an  àird  mi. 

10  Molaidh  mise  ainni  Dè  le  h-òran,  ag- 
us  àrdaichidh  roi  e  le  breith-buidheachais. 

31  Agus  is  fearr  leis  an  Tigheama  so  na 
damh,  ha  tarbh  òg  a  ta  adharcach,  crobh- 
ana.h. 

32  Clii  na  daoine  sèimli  so,  agus  hithidh 
aoibhneas  orra :  sibhse  a  dh'iarras  an  Tigh- 
earna,  bithidh  bhur  cridhe  beò. 

33  Oir  èisdidh  an  Tighearna  ri  bochd- 
aibh,  agus  cha  dean  e  tàir  air  a  phrios- 
anaich. 

34  Moladh  na  nèamhan  agus  an  talamh 
e ;  na  cuantan,  agus  gach  ni  a  ghluaiseas 
annta ! 

35  Oir  saoraidh  Dia  Sion,  agns  togaidh  e 
bailtean  Iudah ;  agus  gabhaidh  iad  còmh- 
nuidh  an  sin,  agus  mealaidh  iad  i. 

36  Sealbhaichidh  sliochd  a  sheirbhiseach 
i,  agus  gabhaidh  iadsan  a  ghràdhaicheas 
'ainm-sau  còmhnuidh  innte. 

SALM  LXX. 
Do'n  àrd  fhear-ciuil.    Salm  le  Daibhidh, 
a  chnr  an  cuimhne. 

ADHE,  chum  mo  theasairginn,  a  Thigh- 
earna,  chum  mo  chuideachaidh  dean 

deifir. 

2  Biodh  nàire  agus  amhluadh  orra-san  a 
tha  'g  iarraidh  m'anama  :  pillear  air  an  ais 
iad,  agus  mòr  amhluadh  gu  robh  orra-san 
a  tha  miannachadh  uilc  dhomh. 

3  Gu  pillear  iadsan  air  an  ais,  mar 
thuarasdal  d'an  nàire,  a  their  rium,  Aha, 
aha ! 

4  Deanadh  iadsan  uile  a  tha  ga  d'  iarr- 
aidh  aoibhneas  agus  gairdeachas  annad  ; 
agus  abradh  iadsan  a  ghnàth,  le'n  toigh  do 
shlàinte,  Mòr  mholadh  gu  robh  do  Dhia  ! 

5  Ach  a  ta  mise  bochd  agus  uireas- 
bhuidhearh  ;  aDhè.  greas  a  m'ionnsuidh: 
ìs  tusa  mo  chabhair,  agus  m'fhear-saor- 
aidh  ;  a  Thighearna,  na  dean  moille. 

SALM  LXXI. 

ANNADSA,  a  Thighearna,  cuiream  mo 
dhòigh :  nàire  na  biodh  orm  am 

feasd. 

2  A'd'  cheartas  teasairg  mi,  agus  thoir 
orm  dol  as ;  aom  do  chluas  rium,  agus 
sanr  mi. 

3  Bi-sa  a'd'  charraig  làidir  dhomh,  chum 
an  rachainu  a  ghnàth  :  dh'àithn  thu  mi 
bhi  air  mo  shaoradh ;  oir  is  tu  mo  charr- 
aig,  agusmo  dhaingneach. 

4  O  mo  Dhia,  thoir  fuasgladh  dhomh  à 
làimh  an  aingidh,  àlàimh  au  duine  eucor- 
aich  agus  an-iochdmhoir. 

5  Oir  is  tusa  mo  dhòchas,  a  Tighearna 
Dhè,  mo  dhòigh  o  m'òige. 

6  Leatsa  chumadh  mise  suas  o'n 
bhroinn:  à  h-innibh  mo  mhàthar  bhuin 
thu  mi :  ortsa  bithidh  mo  mholadh  an 
còmhnuidh. 

7  Mar  aobhar  iongantais  tha  mi  aig 
mòran  ;  ach  is  tusa  nw  theannunn  làidir. 

8  Lìonar  mo  blieul  le  d'  mholadh,  le  d' 
urram-sa  gach  là. 

9  Na  tilg  uait  mi  an  àm  sean  aoise ; 
'nuair  a  dh'fhàiluicheas  mo  neart,  na  trèig 
mi. 

10  Oir  labhair  mo  naimhdean  a'm'  agh- 
aidh  ;  agus  ghabh  iadsan  a  tha  feitheamh 
nam  fàth  air  m'anam,  comhairle  le  chèile, 


[     11  Ag  ràdh,  Thrèig  Dia  e  :  leanaibh  e  gu 
I  teann,  agus  glacaibh  e  ;  oir  cha'n'ei7neach 
ann  a  shaoras  e. 

12  A  Dhè,  na  bi-sa  fad  uam  ;  O  mo 
Dhia,  greas  gu  m'  chabhair. 

13  Biodh  nàire,  biodh  claoidh,  air  eas- 
l  cairdibh  m'anama  :  còmhdaichear  le  mas- 
I  ladh  agus  le  mi-chliu  iadsan  a  tha  'g  iarr- 
i  aidh  m'uilc. 

14  Ach  sìr-earbaidh  mise,  agus  cuiridh 
mi  ri  d'  chliu  uile. 

15  Aithrisidh  mo  bheul  t'fhìreantachd, 
air  feadh  an  là  do  shlàinte ;  ged  nach 
aithne  dhomh  an  àireamh. 

16  Thèid  mi  air  m'aghaidh  ann  an  r.eart 
an  Tighearua  Dè :  ni  mi  sgeul  air  t'fhìr- 
eantachd,  t'fhìreantachd  fèin  a  mhàin. 

17  O  Dhè,  theagaisg  thu  mi  o  m'òige  ; 
agus  gu  ruige  so  chuir  mi  t'oibre  iongant- 
ach  an  cèill. 

18  Agus  a  nis  an  uair  a  ta  mi  sean  agus 
liath,  a  Dhè,  na  trèig  mi ;  gus  an  cuir  mi 

:  an  cèill  do  neart  do'«  àl  so,  do  gach  àl  ri 

j  teachd  do  chumhachd. 

I     19  Agus  a  ta  t'fhìreantachd-sa,  a  Dhè, 

ro-àrd,"0  thusa  a  rinn  nithe  mòra  :  a  Dhè, 
i  cò  is  cosmhuil  riut  ? 

20  A  nochd  dhomh  teanntachdan  mòra 

agus  cruaidh,  a  bheothaicheas  mi  a  rìs,  ag- 
!  us  o  dhoimhneachdaibh  na  talmhainn  a 
|  bheir  a  nìos  a  rìs. 

i     21  Meudaichidh  tu  mo  mhòrachd,  agus 

air  gach  taobh  bheir  thu  sòlas  dhomh. 
j     22  Uime  sin  molaidh  mise  thu  air  an 
|  t-saltair,    seadh  t'fhìrinn-sa,  mo  Dhia ; 
'  seinnidh  mi  dhuit  air  a'  chlàrsaich,  O  Aom 
|  naoimh  Israeil. 

|  23  Ni  mo  bhilean  nnr-ghairdeachas  an 
|  uair  a  sheinneas  mi  dhuit,  agus  m'anam  a 
j  shaor  thu. 

!     24  Labhraidh  mar  an  ceudna  mo  theang- 
adh  air  t'fhìreantachd  air  feadh  an  là ;  oir 
i  chuireadh  amhluadh,  oir  chuireadh  nàire 
j  orra-sau  a  tha  'g  iarraidh  m'aimhleis. 

SALM  LXXII. 
Air  son  Sholaimh. 

ADHE,  thoir  do  bhreitheanais  do'n 
righ,  agus  t'fhìreantachd  do  mhac 
an  righ. 

2  Bheir  esan  breth  air  do  shìuagh  \e 
fireantachd,  agus  air  do  bhochdaibh  le 
ceartas. 

3  Bheir  na  beannta  sìth  do'n  t-sluagh, 
agus  na  tulaich. 

4  Le  ceartas  bheir  e  hreth  air  bochdaibh 
an  t-sluaigh  ;  saoraidh  e  clann  nan  ainnis, 
ach  mìn-bbrisidh  e  fear  au  fhoirneirt. 

5  Bithidh  t'eagal  orra  am  feadh  a  mhair- 
eas  a'  ghrian  agus  a'  ghealach,  o  Jinn  gu 
linn. 

6  Thig  e  nuas  mar  uisge  ?.ir  an  f/iaiche 
bhuainte,  mar  fhrasaibh  a  dh'uisgicheas 
an  talamh. 

7  'Na  làithibh-san  soir'nhichidh  leis  an 
fhìrean,  agus  bithidh  paiiteas  sìth  ann, 
gus  nach  bi  a'  ghealach  aiin  ni's  mò. 

8  Agus  bithidh  uachdaranachd  aige  o 
fhairgè  gu  fairge.  agus  o'n  amhainn  gu 
ruig  crìochaibh  na  talmhainu. 

9  'Na  fhianuis  sleinhdaidh  sìos  luchd- 
còmhnnidb  an  fhàsa:c;i ;  agus  imlichidi*  a 
naimhdean  an  ùir. 

10  Bheir  rìghrean  Tharsis  agus  nan 
eilean  tiodhlacan  uatha;  bheir  rìghrean 
Sheba  agus  Shaha  tabhartais  dha. 

11  Agus  sleuchdaidh  na  h-uile  rìghrean 
sìos  dha  :  ni  na  cinnich  uile  seirbhis  dha. 

12  Oir  saoraidh  e  an  t-ainnis  an  uair  a 
dh'èigheas  e  ;  agus  an  truaghan,  aig  nach 
'eil  fear-cuideachaidh. 

13  Caomhnaidh  e  am  boclid  agus  am 
feumach;  agus  tèamaidh  e  anama  nam 
feumach. 

14  O  fheill  agus  o  fhoirneart  saoraidh  e 
an  anam  ;  agus  bithidh  am  fuil  luachmhor 
'na  shùilibh. 

15  Agus  bithidh  e  beò,  agus  bheirear 
dha  do  òr  Sheba:  agus  nìthear  urnuigh 
air  a  shon  a  ghnàth  ;  gach  là  beannaich- 
ear  e. 

16  Bithidh  dorlach  sìl  san  talamh  air 
mullach  nam  beann ;  crathaidh  mar  Le- 
banon  a  thoradh;  agus  thig  iadsan  do'n 
bhaile  fo  bhlàth,  mar  luibh  na  talmhainn. 

17  Bithidh  'ainm-san  buan  gu  siorr- 
uidh  ;  comh-mhairionn  ris  a'  ghrèin  bith- 
idh  'ainm-san  ;  agus  annsan  beannaichear 
na  slòigh  uile,  agus  beannaichidh  iadsan  e. 

18  Beannaichte  gu  robh  an  Tighearna 
Dia,  Dia  Israeil,  an  Tì  a  mliàin  a  ni  nithe 
iongantach  ! 

19  Agus  beannaichte  gu  robh  'ainm 
glòrmlior-san  gu  siorruidh  ;  agus  lìonar  au 
talamh  uile  le  'ghlòir  !  Araen,  agus  A- 
men  ! 

20  Chrìochnaicheadh  urnuighean  Dhai- 
bhidh  mhic  Iese. 

SALM  LXXIII. 
Salm  le  Asaph. 

GU  DEIMHIN^a  Dia  maith  do  Israel, 
dhoibh-san  a  tha  glan  'nan  cridhe. 

2  Ach  air  mo  shonsa,  is  beag  nach  d'aom 
mo  chosan ;  cha  mhòr  nach  do  shleamh- 
nuich  mo  cheumanna  uam. 

3  Oir  ghabh  mi  tnù  ri  h-amadanaibh,  ri 
faicinn  soirbheis  dhaoine  aingidh  : 

4  Oir  cha  'n'eil  cuibhrichean  'nam  bàs ; 
ach  a  ta  an  neart  làidir. 

5  Ann  an  docair  mar  dhaoinibh  eile  cha 
'n'eil  iad ;  agus  mar  dhaoinibh  eile  cha 
'n  eil  iad  air  an  sàruchadh  : 

G  Uime  sin  mar  shlabhraidh  chuairtich 
àrdan  iad ;  mar  thrusgan,  chòmhdaich 
foirneart  iad. 

7  Sheas  an  sùil  a  mach  le  saill;  fhuair 
iad  thar  miann  an  cridhe. 

8  Tha  iad  truaillidh,  agus  labhraidh  iad 
gu  h-aingidh  air  foirneart ;  gu  h-àrd  labh- 
raidh  iad. 

9  Chuir  iad  am  beul  an  aghaidh  nan 
nèamh ;  agus  ghluais  an  teangadh  air 
feadh  ua  talmhainn. 

10  Air  an  aobhar  sin  pillidh  a  shlua£?h 
an  so  ;  agus  fàisgear  uisgeacha  cicpain  làin 
a  mach  dhoibh. 

11  Agus  their  iad,  Cionnus  is  aithne  do 
Dhia  ?  agus  am  bheil  eòlas  aig  an  Tì  a's 
àirde? 

12  Feuch,  is  iad  sin  na  daoine  aingidh,  a 
tlia  soirbheachadh  san  t-saoghal ;  tha  iad 
a'  carnadh  suas  beartais. 

13  Da  rìreadh  gu  dìomhain  ghlan  mi 
mo  chridhc,  agus  nigh  mi  mo  làmhan  an 
neò-chionta : 


14  Oir  bhuaileadh  mi  air  feadh  an  là, 
agus  smachdaicheadh  mi  gach  maduinn. 

15  Nan  abrainn,  Labhraidh  mi  mar  so, 
feuch,  ai'r  ginealach  do  chloinne  dheanainn 
eucoir. 

16  'Nuair  a  smuainich  mi  air  so  a  thuig- 
sinn,  bu  chruaidh  an  gnothuch  e  ann  am 
shùilibh. 

17  Gus  an  deachaidh  mi  steach  do 
naomh  ionad  Dhè:  an  sin  thuig  mi  an 
crìoch-3an. 

18  Gu  deimhin  ann  an  àitibh  sleamhna 
chuir  thu  iad  :  thilg  thu  sìos  iad  gu  sgrios. 

19  Cionnus  a  thugadh  iad  gu  sgrios, 
mar  ann  an  tiota  !  a  chuireadh  as  doibh  gu 
tur  le  h-uamhasaibh  ! 

20  Mar  aisling  'nuair  a  dhùisgeas  neach  ; 
a  Thighearn,  anns  a'  bhaile  ni  thu  tarcuis 
air  an  dealbh. 

21  Ach  bha  mo  chridhe  goirt,  agus  bha 
goimh  a'm'  airnibh. 

22  Agus  bha  mi  baoth,  agus  aineolach ; 
mar  aiumhidh  bha  mi  a'd'  làthair. 

23  Gidheadh,  tha  mi  a  ghnàth  maille 
riut;  cliuin  thu  suas  mi  air  mo  dheas 
làimh. 

24  Le  d'  chòmhairle  stiùraidh  tu  mi, 
agus  ta  diieoidh  gabhaidh  tu  mi  chum 
glòire. 

25  Cò  th'agam  anns  na  nèamhaibh  ach 
thusa  f  agus  an  coimhmeas  riut  cha  'n'eil 
neach  air  thalamh  air  am  bheil  mo  dhèigh. 

26  Tha  m'fheoil  agus  mo  chridhe  air 
fàilneachadh  :  is  e  Dia  neart  mo  chridhe 
agus  mo  chuibhrionn  gu  siorruidh. 

27  Oir  feuch,  sgriosar  iadsan  a  thèid  fad 
uait:  ghearr  thu  as  gach  neach  a  chaidh 
le  strìopachas  uait. 

28  Ach  is  maith  dhomhsa  teachd  dlùth  do 
Dhia  :  anns  an  TighearnaDia  cimir  mi  mo 
dhòigh,  chura  gu  foillsichinn  t'oibre  uile. 

SALM  LXXIV. 
Maschil  le  Asaph. 

C'AR  SON,  a  Dhè,  a  thilg  thu  uait  sinn 
gu  bràth  ?  a  lasas  t'fliearg  ri  caoraich 
t'ionaltraidh? 

2  Cuimhnich  do  choimhthional,  a 
cheannaich  thu  o  chian,  a  shaor  thu ;  slat 
t'oighreachd,  beinn  Shioin  so  anns  an  do 
ghabh  thu  còmhnuidh. 

3  Tog  do  chosa  chum  nam  fàsach  siorr- 
uidh,  chum  nan  uile  olc  a  rinn  an  nàmhaid 
ann  ad  ionad  naomh. 

4  Bheuc  do  naimhdean  am  measg  do 
choimhthionail ;  chuir  iad  suas  am  brat- 
aichean  mar  chomharaibh. 

5  Bha  neach  ainmeil  mar  a  thogadh  e  a 
thuagh  gu  h-àrd  air  coille  thiugh. 

6  A  nis  mar  an  ceudna  bhris  iad  sìos 
'obair  ghearrta  le  chèile  le  tuaghaibh  agus 
le  h-òrdaibh. 

7  Chuir  iad  ri  tlieine  t'ionad  naomh  gu 
ruig  an  làr ;  thruaill  iad  pàilliun  t'ainme-sa. 

8  Thubhairt  iad  'nan  cridhe,  Sgriosam- 
aid  iad  le  chèile :  loisg  iad  uile  ionada- 
cruinneachaidh  Dhè  san  tìr. 

9  Ar  comharan  cha'n  fhaic  sinn  ;  cha 
'n'eil  fàidh  ann  ni's  mò,  agus  cha  'n'eil  neach 
'nar  measg  aig  am  bheil  fhios  cia  fad. 

10  Cia  fad,  a  Dhè,  a  bheir  an  t-eascaraid 
beum?  an  dean  an  nàmhaid  tarcuis  air 
t'ainm  gu  bràth  ? 

11  C'ar  son  a  philleas  tu  do  làmh,  do 
dheas  làmh  fèin  air  a  h-ais?  huin  a  mach 
0  d'  bhrollach  ì. 

12  Oir  is  e  Dia  mo  Righ  o  chian,  ag 
oibreachadh  slàinte  am  mèadhon  na  tal- 
mhainn. 

13  Sgaoil  thusa  an  fhairge  le  d'  neart; 
bhris  thu  cinn  uan  dràgon  air  na  h-uisg- 
eachaibh. 

14  Phronn  thu  cinn  Lehhiatain  ;  thug 
thu  e  mar  bhiadh  do'n  t-sluagh  anns  an 
fhà^ach. 

15  Sgoilt  thu  an  tiobairt  asrus  an  sruth  ; 
thiormaich  thu  aiinhniche  mòra. 

16  Is  leatsa  an  là,  mar  an  ceudna  is  leatsa 
an  oidhche :  is  tu  dheasaich  solus  agus 
grian. 

17  Shuidhich  thu  uile  chrìocha  na  tal- 
mhainn ;  rinn  thu  an  samhradh  agus  an 
geaiuhradh. 

18  Cuirahnich  so  :  thng  an  t-eascaraid 
beum,  a  Thighearn,  agus  rinn  sluagh  am- 
aideach  tarcuis  air  t'ainm. 

19  Na  toir  suas  do'n  fhiadh-bheathach 
anam  do  cholumain  :  anaman  do  dhaoine 
truagh  ua  di-chuimhnich  gu  bràth. 

20  Thoir  an  aire  don  choimhclieangal ; 
oir  tha  àitean  dnrcha  na  tìre  làn  do  iouad- 
aibh-còmhnuidh  an  fhoirneirt. 

21  Na  pillear  air  ais  le  nàire  an  tì  a 
shàruichear :  moladh  am  bochd  agus  am 
feumach  t'aium. 

22  Eirich,  a  Dhè,  tagair  do  chùis  fèin  : 
cuimhnich  mar  a  ta  'n  t-amadan  a'  toirt 
toibheim  dhuit  gach  là. 

23  Na  dì-chuimhnich  guth  do  naimh- 
dean,  toirm  na  muinntir  a  dh'èirich  a'd' 
aghaidh,  a  tha  doì  suas  an  còmhuuidh. 

SALM  LXXV. 
Do'n  àrd  fhear-ciuil,  Al-taschit.    Salm  no 
laoidh  le  Asaph. 

BHEIR  sinn  moladh  dhuit,  a  Dhè,  bheir 
sinn  moladh  ;  oir  gu  bkeil  t'ainm  am 
fagus  cuiridh  t'oibre  iongantach  an  cèiU. 

2  'Nuair  a  ghlacas  mi  an  t-àm  suidh- 
ichte,  bheir  mi  breth  le  ceartas. 

3  Sgaoileadh  an  tìr  agus  a  luchd-àit- 
eachaidh  gu  lèir :  cumaidh  mise  suas  a 
puist.  Selah. 

4  Thubhairt  mi  ris  na  h-amadanaibh, 
Na  bithibh  amaideach  ;  agus  ris  na  h-ain- 
gidh,  Na  togaibh  suas  bhur  n-adharc. 

5  Na  togaibh  suas  bhur  n-adharc  gu 
h-àrd  ;  na  labhraibh  le  muineal  cruaidh. 

6  Oir  cha'n  anu  o'n  ear,  no  o'n  iar,  no  o 
dheas  d  thig  àrdachadh. 

7  Ach  is  e  Dia  ara  Breitheamh :  leag- 
aidh  e  sìos  am  fear  so,  agus  àrdaichidh  e 
am  fear  sin. 

8  Oir  tha  cupan  an  làimh  an  Tighearn, 
agus  tha  am  fion  dearg :  làn  coimeisg  tha 
e,  agus  dòirtidh  e  cnid  as :  ach  a  dheasg- 
ainean  fàisgidh  agus  òlaidh  uile  dhaoine 
aingidh  ua  talmhainn. 

9  Ach  ni  mise  gairdeachas  gu  bràth ; 
seinnidh  mi  moladh  do  Dhia  Iacoib. 

10  Agus  sgathaidh  mi  sìos  uile  adharca 
nan  aingidh  :  àrdaichear  adharc^n  an  fhìf- 
ein. 

SALM  LXXVI. 
Do'n  àrd  fhear-ciuil  air  Neginot.  Salm 
no  laoidh  le  Asaph. 


AITHNICHEAR  Dia  ann  an  Iudah; 
ann  an  Israel  tha  'ainm  mòr : 
2  Agus  ann  au  Salem  tha  a'  phàilliun, 
agus  'ionad-còmbnuidh  ann  an  Sion. 
1     3  An  sin  bhris  e  saighdean  a'  bhogha, 
j  an  sgiath,  agus  an  claidheamh,  agus  an 
cath.  Selah. 
4   Is  alloil  thusa,  is  glòrmhor  thu  os 
I  ceann  bheann  na  creiche. 
i     5  Chreachadh  iadsan  a  bha  misneachail 
an  cridhe  ;  choidil  iad  an  codal,  agus  cha 
d'rhuair  na  daoine  treuna  gu  lèir  an  làmh- 
an. 

i    6  Le  d'achmhasan,  a  Dhè  Iacoib,  chuir- 
eadh  araon  am  marcach  agus  an  t-each 
!  'nan  suain. 

7  Is  cùis  eagail  thusa.ead/iorcthusa  :  ag- 
1  us  cò  sheasas  a'd'  làthair  an  uair  a  bhios 

fearg  ort  ? 

8  Thug  thusa  air  breitlieanas  gu  'n  cual- 
|  adh  o  nèamh  e :  bha  eagal  air  an  talamh, 
'  agus  bha  e  'na  thàmh  ; 

1  9  An  uair  a  dli  èirich  Dia  chum  breith- 
;  eanais,  a  sliaoradh  uile  dhaoine  ciùine  na 

talmhainn.  Selah. 
10  Gu  cinnteach  bheir  fearg  duine  mol- 

adh  dhuit :  fuigheall  na  feirge  coisgidh  tu. 
j     11  Bòidichibh,  agus  ìocaibh  do'n  Tigh- 

earna  bhur  Dia  :  thugadh  iadsan  uile  a  ta 

m'a  thimchioll  tiodhlaca  dha-san  a's  aobhar 

eagail  ann. 
12  Sgathaidh  e  sìos  spiorad  uachdarana  : 

is  cùis  eagail  e  do  rìghribh  na  talmhainn. 

SALM  LXXVII. 
Do'n  àrd  fhear-ciuil,  do  Iedutun.  Salm 
le  Asaph. 

LE  m'  ghuth  dh'èigh  rai  ri  Dia,  le  m' 
gliuth  dh'èigh  mi  ri  Dia,  agus  dh'èisd 
e  rium. 

2  Ann  an  là  mo  theinn  dh'iarr  mi  an 
Tighearn  ;  shìneadh  mo  làmh  a  mach  san 
oidhche  gun  sgur ;  dhiùlt  m'anam  sòlas  a 
ghabhail. 

3  Chuimhnich  mi  air  Dia,  agus  bha  mi  fo 
bhuaireas  ;  rinn  mi  gearan,  agus  chlaoidh- 
eadh  rao  spiorad.  Selah. 

4  Chum  thu  mo  shùilean  'nam  faireach- 
adh ;  tha  mi  iarganach,  agu=  cha'n  urr- 
ainn  mi  labhairt. 

5  Smuainich  mi  air  7ia  làithibh  o  shean, 
air  bliadhnaibh  na  h-aimsir  chèin. 

6  Chuimhnich  mi  mo  cheòl  san  oidhche  ; 
rinn  mi  cainnt  ri  m'  chridhe  fèin,  agus 
rannsaich  mo  spiorad  gu  geur  : 

7  An  tilg  an  Tighearn  uaith  gu  bràth  ? 
agus  nach  nochd  e  a  dheadh-ghean  nis 
mò? 

8  An  do  sguir  a  chaoimhueas  am  feasd? 
an  d'fhàilnich  't'hocal  o  linn  gu  linn. 

9  An  do  dhearmaid  Dia  a  bhi  gràsmhor? 
an  do  dhruid  e  'na  chorruich  a  chaomh- 
thròcairean  ?  Selah. 

10  An  sin  thubhairt  mise,  Ts  e  so  m'an- 
mhuinneachd  :  is  e  caochladh  deas  làimhe 
an  Tì  a's  àirde  a  th'ann. 

11  Cuimhnicliidh  mi  oibre  an  Tigh- 
earna ;  gu  deimhin  cuimhnichidh  mi  t'- 
iouganta'is  o'n  aimsir  chèin. 

12  Agus  beachd-smuainichidh  mi  air 
t'oibribh  gu  lèir,  agus  air  do  ghnìomhar- 
aibh  labhraidh  mi. 

13  Tha  do  shlighe,  a  Dhe,  san  ionad 

naomh  :  cò  a  ta  'na  Dhia  mòr  mar  ar 
Dia-rae  f 

14  Is  tusa  an  Dia  a  tha  deanamh  nithe 
iongantach  :  thaisbein  tliu  am  measg  nan 
sluagh  do  neart. 

15  Shaor  thu  le  d'  ghairdean  do  shluagh, 
mic  Iacoih  agus  Ioseiph.  Selah. 

16  Chunnaic  na  h-uisgeachan  thu,  a 
Dhè  !  chunnaic  na  h-uisyeachan  thu  ;  bha 
eagal  orra,  seadh,  ghluaiseadh  na  doimh- 
neachda. 

17  Dhòirt  na  neoil  a  nuas  uisge;  thug 
na  speura  fuaim  ;  mar  an  ceudna  chaidh 
do  shaighdeart  a  mach. 

18  Bha  guth  do  thairneanaich  sanspeur; 
shoillsich  do  dhealanaich  an  saoghal ; 
ghluaiseadh  agus  chriothnaich  an  talamh. 

19  San  fhairge  bha  do  shlighe,  agus  do 
cheumanna  anns  na  h-uisgeachaibh  mòra; 
agus  cha  d'aithnicheadh  luirg  do  chos. 

20  Threòraich  thu  mar  threud  do  shluagh, 
le  làimh  mhaois  agus  Aaroin. 

SALM  LXXVIII. 
Maschil  le  Asaph. 

EISDIBH,  O  mo  shluagh,  ri  m'  reachd  ; 
aomaibh  bhur  cluas  chum  bhriathar 
mo  bhèil. 

2  Fosgailidh  mi  mo  hheul  ann  an  cos- 
amhlachd;  cuiridhmi  sean-fhocail  dhorcha 
an  cèill: 

3  A  chuala  sinn,  agus  a  b'aithne  dhuinn, 
agus  a  dh'innis  ar  n-aithriche  dhuinn. 

4  Cha  cheil  sinn  air  an  cloinn  iad,  a' 
foillseachadh  cliu  an  Tighearna  do'n  àl  a 
ta  ri  teachd,  agus  a  neart,  agus  'oibre  ion- 
gantach  a  rinn  e  : 

5  Oir  chuir  e  suas  teisteas  an  an  Iacob, 
agus  shuidhich  e  lagh  ann  an  Israel,  a  dh'- 
àithn  e  d  ar  n-aithrichibh  gu'n  deanadh 
iad  aithnichte  d'an  cloinn  ; 

6  Chum  gu'm  biodh  fios  aig  an  àl  ri 
teachd  orra,  gu'n  èireadh  a'  chlann  a 
bheirteadh,  agus  gu'n  cuireadh  iad  an 
cèill  iad  d'an  cloinn  fèin  ; 

7  Agus  gu'n  cuireadh  iad  an  dòchas  ann 
an  Dia,  agus  nach  dì-chuimhnicheadh  iad 
oibre  Dhè,  ach  gu'n  gleidheadh  iad  'àith- 
eantan ; 

8  Agus  nach  bitheadh  iad  mar  an  aith- 
riche,  'nan  ginealach  reasgachagus  ceann- 
airceach,  ginealach  nach  do  shuidhich  an 
cridhe  gu  ceart,  agus  aig  nach  robh  an 
spiorad  tairis  do  Dhia. 

9  Ged  bha  clann  Ephraim  fo'n  armaibh, 
agus  ge  do  thilg  iad  le  bogha,  phill  iad  air 
an  ais  ann  an  là  catha. 

10  Cha  do  ghlèidh  iad  coimhcheangal 
Dhè,  agus  dhiult  iad  imeachd  'na  reachd. 

11  Agus  dhì-chuimhnich  iad  'oibre,  agus 
'iongantais  a  nochd  e  dhoibh. 

12  An  làthair  an  aithriche  rinn  e  nithe 
iongantach,  ann  an  tìr  na  h-Eiphit,  ann  am 
machair  Shoain. 

13  Sgoilt  e  an  fhairge,  agus  thug  e  iad- 
san  thairis  ;  agus  thug  e  air  nah-uisgeach- 
aibh  seasamh  mar  thorr. 

14  Agus  stiuir  e  iad  le  neul  san  là,  agus 
air  feadh  na  h-oidhche  le  solus  teine. 

15  Sgoilt  e  na  creagan  san  fhàsach,  ag- 
us  thug  e  deoch  dhoibh,  raar  à  doimh- 
neachdaibh  mòra. 

16  Agus  thug  e  srutha  a  mach  as  a' 


charraig,  agus  thug  e  air  uisgeachaibh 
ruith  sìo3  mar  aimhnichibh. 

17  Gidheadh  pheacaich  iad  fathast  ni's 
mò  'na  aghaidh,  a'  brosnachadh  an  Tì  a's 
àirde  san  fhàsach. 

18  Agus  bhuair  iad  Dia  'nan  cridhe,  ag 
iarraidh  bìdh  d'am  miann. 

19  Seadh,  labhair  iad  an  aghaidh  Dhè ; 
thubhairt  iad,  An  urrainn  Dia  bord  a 
dheasachadh  san  f  liàsach  ? 

20  Feuch,  bhuail  e  a'  chreag,  agus 
hhrùchd  uisgeacha  mach,  agus  dh'èirich 
na  tuiltean  :  an  urrainn  e  mar  an  ceudna 
aran  a  thabhairt?  an  deasaich  e  feoil  d  a 
shluagh  ? 

21  Uime  sin  chual'  fm  Tighearn,  agus 
bha  corruich  air ;  agus  las  teine  an  agh- 
aidh  Iacoib,  agus  mar  an  ceudna  dh'èirich 
fearg  an  aghaidh  Israeil : 

22  A  chionn  nach  do  chreid  iad  ann  an 
Dia,  agus  nach  d'earb  iad  as  a  shlàinte  ; 

23  Ge  do  dh'àithn  e  do  na  neulaibh  o'n 
àirde,  agus  ge  do  dh'fhosgail  e  dorsa  nan 
nèamh  ; 

24  Agus  ge  do  fhras  e  nnas  mana  orra 
r'a  itheadh,  agus  ge  do  thug  e  dhoibh 
coirc  nan  nèamh. 

25  Dh'ith  daoine  biadh  nan  aingeal: 
thug  e  dhoibh  an  sàth  do  lòn. 

26  Thug  e  air  gaoith  an  ear  imeachd 
sna  nèamhaibh,  agus  le  a  neart  tliug  e 
stigh  a'  ghaoth  a  deas. 

27  Agus  fhras  e  nuas  feoil  orra  mar 
dhuslach,  agus  eunlaith  iteagach  mar 
ghaineamh  na  fairge. 

28  Agus  thug  e  orra  tniteam  am  meadh- 
on  an  caimp,  mu  thimchioll  an  àitean- 
còmhnuidh. 

29  Agus  dh'ith  iad,  agus  làn-shàsnich- 
eadh  iad ;  oir  thug  e  dhoibh  am  miann 
fèin. 

30  Cha  robh  iad  air  an  sgarachduinn  o 
ara  roiann :  fathast  bha  am  biadh  'nam 
beul ; 

31  An  sin  thàinig  fearg  Dhè  orra,  agus 
mharbh  e  iadsan  bu  shultmhoire  dhiubh, 
agus  leag  e  sìos  daoine  taghta  Israeil. 

32  An  dèigh  so  gu  lèir  pheacaich  iad 
fathast,  agus  cha  do  chreid  iad  air  son 
'oibre  iongantach-san. 

33  Uime  sin  chaith  e  an  làithean  ann  an 
dìomhanas,  agus  am  bliadhnachan  ann  an 
uamhas. 

34  'Nuair  a  mharbh  e  iad,  an  sin  dh'iarr 
iad  e,  agus  phill  iad,  agus  bha  iad  gu  moch 
ag  iarraidh  Dhè ; 

35  Agus  chuimhnich  iad  gu'm  b'e  Dia 
an  carraig,  agus  an  Dia  a's  àirde  am  fear- 
saoraidh. 

36  Ach  rinn  iad  miodal  ris  le'm  beul, 
agus  rinn  iad  breug  dha  le'n  teang- 
aidh : 

37  Oir  cha  robh  an  cridhe  ceait  maille 
ris,  agus  cha  robh  iad  dìleas  'na  choimh- 
cheangal. 

38  Gidheadh  gu  h-iochdmhor  mhaith 
esan  an  lochd,  agus  cha  do  sgrios  e  iad ; 
seadh,  iomadh  uair  thionndaidh  e  'fhearg 
uaith,  agus  cha  do  dhùisg  e  a  chorruich 
uile  : 

39  Oir  chuimhnich  e  nach  robh  annta 
ach  feoil;  osag  gaoithe  a  shiubhlas,  agua 
nach  pill  a  rìs. 

40  Cia  tric  a  bhrosnuich  iad  e  anns  an 
fhàsach,  a  chuir  iad  campar  air  anns  an 
ionad  uaìgneach  ? 

41  Seadh.  phill  iad  air  an  ais,  agus 
bhuair  iad  Uia,  agus  cliuir  iad  tomhas  air 
Aon  naomh  Israeil. 

42  Cba  do  chuimhnich  iad  a  làmh,  no'a 
là  air  an  do  sbaor  e  iad  o'n  nàmhaid  ; 

43  Mar  a  nochd  e  a  cliombaran  anns  an 
Eipbit,  agus  'oibre  iongantach  ann  am 
maehair  Sboain  ; 

44  Agus  a  tbionndaidh  e  an  uisgeacha 
gu  fuil,  agus  an  srutha,  air  chor  as  nach 
feudta  òl  diubh  ; 

45  A  chuir  e  'nam  measg  iomadh  gnè 
chuileag,  a  dh'ith  suas  iad,  agus  losgainn 
a  sgrios  iad  ; 

46  A  thug  e  an  toradh  do'n  bhurras, 
agus  an  saotìiar  do'n  locust ; 

47  A  mhill  e  an  croinn-fhìona  le  cloich- 
mheallain,  agus  an  croinn-fhìge  le  reodh- 
adh  ; 

48  Agus  a  thug  e  tbairis  am  feudail  do'n 
chloich-mheallain,  agus  an  treudan  do'n 
tein-athair ; 

49  A  thilg  e  orra  teas  'fheirge,  boile, 
agus  corruich,  agus  teinn,  le  aingil  olc  a 
chur  'nam  measg ; 

50  A  rinn  e  slighe  d'a  fheirg,  nach  do 
chaomhain  e  an  anam  o'n  bbàs,  ach  a 
thng  e  thairis  am  beatha  do'n  phlàigh  ; 

51  Agus  a  bhuail  e  gach  ceud-gbin  san 
Eiphit,  toiseach  an  neirt  ann  am  pàilliun- 
aibh  Ham  ; 

52  Ach  a  thug  e  mach  mar  chaoraich  a 
shluagh  fèin,  agus  a  threòraich  e  iad  mar 
threud  anns  an  fhàsach  ; 

53  Agus  a  stiùir  e  iad  gu  tèaruinte,  air 
chor  as  nach  robh  eagal  orra,  ach  a  chòmh- 
daich  an  f hairge  an  naimhdean  ; 

54  Agus  a  thug  e  iad  gu  crìch  'ionaid 
naoimh-san,  do'n  t-sliabli  so  a  choisinn  a 
dheas  làmh  ; 

55  Agus  a  thilg  e  mach  na  cinnich 
rompa,  agus  a  roihn  e  oighreachd  dhoibh 
le  crannchur,  agus  a  thug  e  air  treubhaibh 
Israeil  còmhnuidh  a  ghabhail  'nam  pàill- 
iunaibh-san. 

56  Gidheadh  bhuair  agus  bhrosnuich 
iad  an  Dia  a's  àirde,  agus  cha  do  ghlèidh 
iad  a  theisteis. 

57  Ach  phill  iad,  agus  ghluais  iad  gu 
fealltach,  mar  an  aithriche ;  chaidh  iad  a 
thaoibh,  mar  bhogha  fiar ; 

58  Agus  bhrosnuich  iad  e  le'n  ionadaibh 
àrda,  agus  le'n  dealbhaibh  gearrta  dhùisg 
iad  e  gu  h-eud. 

59  Chuala  Dia,  agus  bha  fearg  air,  agus 
ghabh  e  gràin  mhòr  do  Israel : 

60  Agus  thrèig  e  pàilliun  Shiloh,  am 
bùth  a  shuidhicb  e  am  measg  dhaoine. 

61  Agus  tbug  e  suas  a  neart  gu  braigh- 
deanas,  agus  aghlòir  do  làimh  an  nàmbaid. 

62  Agus  thug  e  thairis  a  shluagh  do  n 
chlaidheamh,  agus  ghabh  e  fearg  r'a  oigh- 
reachd. 

63  Loisg  an  teine  an  òigridh,  agus  cha 
d'fhuair  an  òighean  pòsadh. 

64  Thuit  an  sagairt  leis  a'  chlaidheamh, 
agus  cha  d'rinn  am  bantraicb  bròn. 

65  An  sin  mhosgail  an  Tighearna  mar 
neach  a  bha  'na  chodal,  mar  churaidh  a 
ni  iolach  an  dèigh  dha  fion  òl. 


66  Agus  bhuail  e  a  nàimhdean  'nan 
deireadh ;  thug  e  masladh  bith-bhuan 
dhoibh. 

67  Agus  dhiùlt  e  pàilliun  loseiph,  agus 
cha  do  thagb  e  treubh  Epbraim. 

68  Ach  thagb  e  treubh  Iudah,  sliabh 
Shioin  a  ghràdhaich  e. 

69  Agus  tbog  e  'ionad  naomh  fèin  mar 
lùchairt  àrd,  mar  an  talamh  a  shuidhich 
e  gu  bràth. 

70  Agus  thagh  e  Daibhidh  'òglach,  agus 
thug  se  e  o  chrò  nan  caorach. 

71  O  bhi  'n  dèigb  nan  caorach  a  bha 
trom  le  h-àl,  thug  se  e  a  bheathachadh  la- 
coib  a  sbluaigb,  agus  Israeil  'oighreachd. 

72  Agus  bheathaich  e  iad  a  rèir  ionrac- 
ais  a  cbridhe ;  agus  le  seòltachd  a  làmh 
stiùir  e  iad. 

SALM  LXXIX. 
Salm  le  Asaph. 

ADHE,  tbàinig  na  cinnich  a  steach  do 
d'oighreacbd  ;  thruaill  iad  do  theam- 
pull  naomh ;  dh'fhàg  iad  lerusalem  'na 
carnaibh. 

2  Thug  iad  cuirp  do  sheirbhiseach  mar 
bhiadh  do  eunlaith  nan  speur,  feoil  do 
naomh  do  fhiadh-bheatbaichibh  na  tal- 
mhainn. 

3  Dhòirt  iad  am  fuil  mar  uisge  timchioll 
Ierusaleim,  agus  cha  robh  neach  gu'n  adh- 
laeadh. 

4  Tha  sinn  'nar  masladh  d'ar  coimhears- 
naich,  'nar  n-aobhar  fanoid  agus  magaidh 
dhoibh-san  a  tha  mu'n  cuairt  oirnn. 

5  Cia  fhad,  a  Thighearn,  a  bhios  fearg 
ort?  gu  bràth  an  las  t'eud  mar  theine  ? 

6  Dòirt  do  chorruich  air  na  cinnich  aig 
nach  'èil  eòlas  ort,  agus  air  na  rìoghachà- 
aibh  nach  gairm  air  t'ainm. 

7  Oir  chuir  iad  as  do  Iacob,  agus  rinn 
iad  'àite-còmhnuidh  'na  fhàsach. 

8  Na  cuimhnich  thusa  'nar  n-aghaidh  ar 
n-eu-cearta  roimhe  so  :  gu  luath  gabhadh 
do  thròcairean  romhainn  ;  oir  thugadh  gu 
ro-ìosal  sinn. 

9  Cuidich  leinn,  a  Dhè  ar  slàinte,  air 
sgàth  glòire  t'ainme  ;  agus  teasairg  sinn, 
agus  glan  ar  peacaidh  uainn  air  sou 
t'ainme  fèin. 

10  C'ar  son  a  theireadh  na  cinnich, 
C'àit  am  bheil  an  Dia?  aithnichear  am 
measg  nan  cinneach  fa  chomhair  ar  sùl 
dìoghaltas  fola  do  sheirbhiseach,  a  dhòirt- 
eadh  ! 

11  Thigeadh  osnaich  a'  phrìosanaich  a'd' 
làthair,  a  rèir  meud  do  neirt :  saor  thusa 
iadsan  a  dh'orduicheadh  chum  bàis. 

12  Agus  dìol  d'ar  coimhearsnaich  a 
sheachd  uiread  'nam  brollach,  am  mas- 
ladh  leis  an  do  mhaslaich  iad  thusa,  a 
Thighearn. 

13  Agus  molaidh  sinne  do  shluagh,  agus 
caoraich  t'ionaltraidb,  thusa  gu  bràth  :  o 
linn  gu  linn  cuiridh  sinn  an  cèill  do  chliu. 

SALM  LXXX. 
Do'n  àrd  fhear-ciuil  air  Sosanim  Edut. 
Salm  le  Asaph. 

OAODHAIUE  Israeil,  èisd,  thusa  a 
stiùireas  Ioseph  mar  threud ;  thusa 
a  tha  d'  chòmhnuidh  eadar  na  cheruban, 
dealraich  a  mach. 

2  An  làthair  Ephraim,  agus  Bheniamin, 
agus  Mhanaseh,  dùisg  do  chumhachd,  ag- 
us  thig-  gu'r  saoradh. 

3  Pill  sinn,  a  Dhè  ;  agus  thoir  air  do 
ghnùis  dealracliadh,  agus  saorar  sinn. 

4  A  Thighearna  Dhè  nan  slògh,  cia 
fhad  a  bhios  fearg  ort  ri  urnuigh  do 
shluaigh? 

5  Thug  thu  dhoibh  aran  nan  deur  r'a 
itheadh,  agus  thug  thu  dhoibh  deòir  r'an 
òl  am  pailteas. 

6  Rinn  thu  sinn  'nar  n-aobhar  strì  d'ar 
coimhearsnaich  ;  agus  ni  ar  n-eascairdean 
gàire-fanoid  umainn. 

7  A  Dhè  nari  slògh,  pill  sinn ;  agus 
thoir  air  do  ghnùis  dealrachadh,  agus 
saorar  sinn. 

8  Thug  thu  fìonain  as  an  Eiphit ;  thilg 
thu  mach  na  cinnich,  agus  shuidhich  thu  i. 

9  Rèitich  thu  àite  fa  comhair,  agus  thug 
thu  oirre  freumhachadh  gu  daingean,  ag- 
us  lìon  i  an  tìr. 

10  Chòmhdaicheadh  beannta  le  a  sgàile, 
agus  le  a  geugaibh  seudair  àrda. 

11  Chuir  i  mach  a  ineoir  gu  ruig  a' 
mhuir,  agus  a  meanglain  gu  ruig  an  amh- 
ainn. 

12  C'ar  son  a  bhris  thu  sìos  a  ballacha- 
dìonaidh,  air  chor  as  gu  bheil  uile  luchd- 
gabhail  na  slighe  'ga  spìonadli  ? 

13  Tha  an  torc  as  a'  clioille  'ga  fàsach- 
adh,  agus  tha  fiadh-bheathach  na  machar- 
ach  'ga  h-itheadh  suas. 

14  A  Dhè  nan  slò0'h,  pill,  guidheamaid 
ort ;  amhairc  a  nuas  o  nèamh,  agus  faic, 
agus  fiosraich  an  fhionain  so ; 

15  Agus  am  fion-lios  a  shuidhich  do 
dheas-làmh,  agus  am  meanglan  a  neart- 
aich  thu  dhuit  fèin. 

16  Loisgeadh  i  le  teine,  ghearradh  sìos 
i :  le  achmhasan  do  ghnùise  sgriosar  iad. 

17  Biodh  do  làmh  air  fear  do  làimhe 
deise,  air  mac  an  duine  a  neartaich  thu 
dhuit  fèin. 

18  An  sin  cha  phill  sinn  air  ar  n-ais 
uait :  beothaich  sinn,  agus  gairmidh  sinn 
air  t'aium. 

19  A  Thighearna  Dhc  nan  slogh,  pill 
sinn,  thoir  air  do  ghnùis  dealrachadh,  ag  • 
us  saorar  sinn. 

SALM  LXXXI. 
Do'n  àrd  fhear-ciuil  air  Gitit.    Salm  le 
Asaph. 

SEINNIBH  gu  h-ait  do  Dhia  ar  neart; 
togaibh  iolach  do  Dhia  Iacoib. 

2  Glacaibh  salm,  agus  thugaibh  tiompan 
leibh :  a'  chlàrsach  bhinn  maille  ris  an 
t-saltair. 

3  Anns  a'  ghealaich  nuaidh  sèidibh  an 
trompaid,  anns  an  àin  shuidhichte,  air  là 
ar  fèille 

4  Oir  bu  reachd  so  do  Israel,  riaghailt  le 
Dia  Iacoib. 

5  Mar  fhianuis  shuidhich  se  e  ann  an 
loseph,  an  uair  a  thàinig  e  mach  à  tìr  na 
h-Eiphit,  far  an  cual'  e  cainnt  nach  do 
thuig  e. 

6  O'n  eallaich  thug  mi  as  a  ghuala :  o 
na  potaihh  shaoradh  a  làmhan. 

7  Ann  an  teinn  ghairra  thu,  agus  shaor 
mi  thu;  fhreagair  mi  thu  ann  an  ionad 
dìomhair  ìia  tairnpanaich  :  dhearbh  mi  thu 


làimh  ri  uisgeachaibh  Mheribah.  Se- 
lah. 

8  Eisd,  O  mo  shluagh,  agus  bheir  mi  fia- 
nuis  dhuit;  O  Israeil,  ma  dh'èisdeas  tu 
rium ; 

9  Cha  bhi  dia  coigreach  annad,  agus 
cha  chrom  thu  sìos  do  dhia  coimheach. 

10  Is  mise  an  Tighearna  rìn  Dhia,  a  thug 
a  nìos  thu  a  tìr  na  h-Eiphit :  fosgail  do 
bheul  gu  farsuinn,  agus  lìonaidh  mise  e. 

11  Gidheadh  cha  d'èisd  mo  shluagh  ri 
m'  ghuth,  agus  cha  do  ghabh  Israel  rium. 

12  Uime  sin  thug  mi  thairis  iad  do  ana- 
miann  an  cridhe  fèin ;  dh'imich  iad  'nan 
comhairle  fèin. 

13  O  nach  èisdeadh  mo  shluagh  rium  ! 
nach  imicheadh  Israel  a'm'  shlighihh  ! 

14  Gu  luath  leagainn  sìos  an  eascaird- 
ean,  agus  thionndaidhinn  mo  làmh  an  agh- 
aidh  an  naimhdean. 

15  Bheireadh  luchd-fuath  an  Tighearn 
ùmlilachd  dha :  ach  mhaireadh  an  aimsir- 
san  gu  bràth. 

16  Agus  bheathaicheadh  e  iad  le  smior 
a'  chruithueachd :  agus  le  mil  o  n  charraig 
shàsuichinn  thu. 

SALM  LXXXII. 
Salm  le  Asaph. 

THA  Dia  'na  sheasamh  ann  an  coimh- 
thional  nan  cumhachdach  :  am  measg 
nan  dèe  bheir  e  breth. 

2  Cia  fhad  a  bheir  sibh  breth  gu  h-eu- 
corach,  agus  a  ghabhas  sibh  ri  gnùis 
dhaoine  aingidh  ?  Selah. 

3  Deanaibh  ceartas  do'n  bhochd  agus 
do'n  dìlleachdan ;  cumaibh  còir  ris  au 
truaghan  agus  ris  an  fheumach. 

4  Teasairgibh  am  bochd  agus  an  t-ainn- 
is  ;  à  làimh  nan  aingidh  saoraibh  iad. 

5  Cha  'n'eil  eòlas  no  tuigse  aca  ;  ann  an 
dorchadas  gluaisidh  iad  :  tha  uile  bhunait- 
ean  na  talmhainn  air  chrith. 

6  Thubhairt  mi.  Is  dèe  sibh,  agus  i'i 
mic  sibh  uile  do'n  Tì  a's  àirde. 

7  Ach  gheibh  sibh  bàs  mar  dhaoine,  ag- 
us  tuitidh  sibh  mar  aon  do  na  h-uachdar- 
anaibh. 

8  Eirich,  a  Dhè,  thoir  breth  air  an  tal- 
amh  ;  oir  sealbhaichidh  tu  na  h-uile  chinn- 
ich  mar  oighreachd. 

SALM  LXXXIII. 
Laoidh  no  Salm  le  Asaph. 

ADHE,  na  bi  a'd'  thosd ;  na  bi  sàmh- 
ach,  agus  na  bi  a'd'  thàmh,  a  Dhè  : 

2  Oir  feuch,  tha  do  naimhdean  ri  buair- 
eas ;  agus  thog  iadsan  le'm  fuathach  thu 
suas  an  cinn. 

3  An  aghaidh  do  shluaigh  gu  cuilbh- 
eartach  dhealbh  iad  olc,  agus  ghabh  iad 
comhairle  le  chèile  an  aghaidh  do  mhuinn- 
tir  dhìomhair. 

4  Thubhairt  iad,  Thigibh,  agus  gearr- 
amaid  as  iad  o  bhi  'nan  cinneach,  chum 
nach  cuimhuichear  ainm  Israeil  ni's 
mò : 

5  Oir  le  h-aon  inntinn  ghabh  iad  comh- 
airle  1p  chèile,  a'd'  aghaidh-sa  rinn  iad 
coimhcheangal. 

6  Pàilliuna  Edoim  agus  na  h-Ismael- 
ich,  Moab  agus  na  Hagaraich, 

7  Gebal,  agus  Amon,  agus  Amalec,  na 

Philistich  maille  ri  luchd-àiteaehaidh 
Thìor : 

8  Mar  an  ceudna  dhlùth-lean  Asur  riu : 
bu  chòmhnadh  iad  do  chloinn  Lot.  Se- 
lah. 

9  Dean  orra  mar  air  Midian,  mar  air 
Sisera,  mar  air  Iabin,  aig  sruth  Chisoin  ; 

10  A  sgriosadh  aig  Èndor,  a  rinneadh 
mar  aolach  do'n  talamh. 

11  Dean  an  àrd  uaislean  mar  Oreb,  ag- 
us  mar  Sheeb,  agus  an  uachdarain  gu  leir 
mar  Sheba,  agusmar  Shalmuua ; 

12  A  thubhairt,  Glacamaid  dhuinn  fèin 
mar  oighreachd  àiteacha-eòmhnuidh 
Dhè. 

13  O  mo  Dhia,  dean  iad  mar  roth  ;  mar 
asbhuain  roimh  'n  ghaoith. 

14  Mar  a  loisgeas  teine  a'  choille,  agus 
mar  a  chuireas  lasair  na  beannta  ri 
theine  ; 

15  Mar  sin  dean  thusa  tòrachd  orra  le  d' 
dhoininn,  agus  le  d'  ioroa-ghaoith  cuir 
uamhunn  orra. 

16  Lìon  an  eudan  le  masladh,  chura 
gu'n  iarr  iad  t'ainm,  a  Thighearn. 

17  Biodh  amhluadh  agus  buaireas  orra 
gu  bràth ;  seadh,  glacadh  nàire  iad,  agus 
sgriosar  iad : 

18  Chum  tju'm  bi  fhios  aig  daoinibh  gur 
tusa  mhàin  d'au  ainm  Iehobhah,  an  Tì  a's 
àirde  os  ceann  na  talmhainn  uile. 

SALM  LXXXIV. 
Do'n  àrd  fhear-ciuil  air  Gitit.    Salm  air 
son  mhac  Chorah. 

CIA   so-ghràdhach   do   phàilliuna,  a 
Tliighearna  nan  slògh  ! 

2  Tha  ra'anam  a'  miannacliadh,  seadh, 
eadhon  a'  fannachadh  le  dèigh  air  cùirtibh 
an  Tighearna  :  tha  mo  chridhe  agus 
m'fheoil  ag  èigheach  gu  h-àrd  air  son  au 
Dè  bheò. 

3  Fhuair  eadhon  an  gealbhonn  tigh,  ag- 
us  an  gobhlan-gaoithe  nead  dh'i  fèin,  auns 
an  cuìreadh  i  a  h-àlach  ;  t'altairean-sa,  a 
Thighearna  nan  slògh,  mo  Dhia,  agus  mo 
Righ. 

4  Is  beannaichte  iadsan  a  tha  'nan 
còmhnuidh  a'd'  thigh-sa :  molaidh  iad  thu 
a  ghnàth.  Selah. 

5  Is  beannaichte  an  duine  sin  aig  am 
bheil  a  neart  annadsa,  agus  iadsan  aig  am 
bheil  d<>  shlighean  'nan  cridhe. 

6  A'  dol  troimh  ghlinn  Baca,  ni  iad  sin 
tobair  ann  :  lìonaidh  mar  an  ceudna  an 
t-uisge  na  linnte. 

7  Imichidh  iad  o  neart  gu  neart ; 
nochdar  gach  aon  diubh  an  làthair  Dhè 
ann  an  Sion. 

8  A  Tliighearna  Dhè  nan  slògh,  cluinn 
m'urnuigh  ;  èisd  a  Dhè  Iacoib.  Se- 
lah. 

9  A  Dhè,  ar  sgiath,  faic,  agus  amhairc 
air  gnùis  t'  Aoin  ungta  : 

10  Oir  is  fearr  là  a'd'  chùirtibh  na  mìle  : 
b'fhearr  leam  a  hhi  ri  dorsair^achd  ann  an 
tigh  mo  Dhè,  na  bhi'm  chòmhnuidh  ann 
am  pàilliunaibh  aiagidheachd : 

11  Oir  is  grian  agus  it  sgiath  an  Tigh- 
earna  Dia  ;  agus  bheir  an  Tighearna  gràs 
agus  glòir :  cha  chum  e  maith  air  bith 
uatlia-san  a  ghluaiseas  gu  h-ionraic. 

12  A  Thighearna  nah  slògh,  is  beann- 


aichte  an  duine  a  chuireas  a  dhòigh  ann- 
adsa. 

SALM  LXXXV. 
Do'n  àrd  fhear-ciuil.    Salm  air  son  mhac 
Chorah. 

BHA  thusa  bàigheil,  a  Thighearna,  ri  d' 
thìr  :  thug  thu  air  ais  braighdeanas 
lacoib. 

2  Mhaith  thu  cionta  do  shluaigh  ;  dh'- 
fholuich  tliu  am  peacadh  uile.  Selah. 

3  Choisg  thu  do  chorruich  uile  ;  thionn- 
daidh  thu  o  fhraoch  t'fheirge. 

4  Pill  sinn,  a  Dhè  ar  slàinte,  agus  tog 
t'fhearg  dhinn. 

5  Gu  bràth  am  bi  corruich  ort  ruinn? 
an  sìn  thu  t'fhearg  o  linn  gu  linn  ? 

6  Nach  ath-bheothaich  thu  sinn  ?  chum 
gu  dean  do  shlua»h  gairdeachas  annad  ? 

7  Nochd  dhuinn,  a  Thighearna,  do 
thròcair,  agus  deònuich  dhuinn  do 
shlàinte. 

8  Cluinnidh  mi  ciod  a  their  Dia  an 
Tighearn  :  oir  labhraidh  e  sìth  r'a  shluagh, 
agus  r'a  naorahaibh  ;  ach  na  pilleadh  iad 
chum  amaideachd. 

9  Gu  dearbh  tha  a  shlàinte  dlùth  dhoibh- 
san  d'an  eagal  e ;  chum  gu'n  còmhnuich 
glòir  'nar  tìr. 

10  Tha  tròcair  agus  fìrinn  air  còmhlaeh- 
adh  a  chèile  :  tha  ceartas  agus  sith  air 
pògadh  a  chèile. 

11  Fàsaidh  firinn  a  nìos  as  an  talamh, 
agus  seallaidh  ceartas  a  nuas  o  na  nèamh~ 
aibh. 

12  Seadh,  bheir  an  Tighearna  maith 
dhuinn ;  agus  bheir  ar  fearann  uaith  a 
thoradh. 

13  Imichidh  ceartas  roimhe,  agus  stiùr- 
aidh  e  a  cheumanna  san  t-slighe. 

SALM  LXXXVI. 
Urnuigh  le  Daibhidh. 

AOM,  a  Thighearna,  do  chluas,  èisd 
rium  ;  oir  tha  mi  bochd  agus  uireas- 
bhuidheach. 

2  Glèidh  m'anam,  oir  a  tn  mi  diadhaidh  : 
O  thusa  mo  Dhia,  saor  t'òglach,  a  dh'earb- 
as  asad. 

3  Dean  tròcair  orm,  a  Thighearn ;  oir 
tha  mi  a'  glaodhaich  riut  gach  là. 

4  Dean  anam  t'òglaich  fèin  aoibhinn  ;  oir 
riutsa,  a  Thighearna,  toeaidh  mi  m  anam  : 

5  Oir  a  ta  thusa,  a  Thighearna,  raaith 
agus  ioclidmhor,  agus  pailt  ann  an  tròcair 
dhoibh-san  uile  a  ghairmeas  ort. 

6  Eisd.  a  Thighearnn,  ri  m'urnuigh,  ag- 
us  thoir  fa'near  guth  m'athchuinge. 

7  Ann  an  là  mo  theinn  gairmidh  ini  ort ; 
oir  freagairidh  tu  mi. 

8  Cha  'rìeil  do  shamhuil-sa  am  measg 
nan  dèe,  a  Thighearn  ;  agus  cha  'rìeil  oibre 
ann,  cosmhuil  ri  t'oibribh-sa. 

9  Thig  na  cinnich  uile  a  rinn  thu,  agus 
sleuchdaidh  iad  a'd'  làthair,  a  Thighearn, 
agus  bheir  iad  glòir  do  t'ainm. 

10  Oir  is  mor  thusa,  agus  tha  thu  a" 
deanamh  nithe  iongantach ;  is  tusa  Dia, 
thu  fèin  a  mhàin. 

11  Teagaisg  dhomh,  a  Thighearna,  do 
shlighe  ;  gluaisidh  mi  a'd'fhìrinn  :  coimh- 
clieangail  mo  chridhe  chum  eagal  t'ainme 
bhi  orm. 

12  Molaidh  mi  thu,  a  Thighearna  mo 
Dhia,  le  m'uile  chriohe,  agus  bheir  mi 
glòir  do  t'ainm  gu  bràth  : 

13  Oir  is  raòr  do  thròcair  ormsa,  agus 
shaor  thu  m'anam  o'n  t-slochd  a's  iochd- 
araiche. 

14  A  Dhè,  dh'èirich  na  h-uaibhrich  a'm' 
aghaidh,  agus  dh'iarr  coimhthional  luchd- 
foirneirt  m'anam  ;  agus  cha  do  chuir  iad 
thusa  rompa. 

15  Ach  a  ta  thusa,  a  Thighearn,  a'd' 
Dhia  ìochdmhor,  agus  gràsmhor,  mall 
chura  feirge,  agus  pailt  ann  an  tròcair  ag- 
us  am  firinn. 

16  Amhairc  orm,  agus  dean  tròcair  orm  ; 
thoir  neart  do  t'òglach,  agus  saor  mac  do 
bhanoglaich. 

17  fhoir  dhomh  comhara  air  mhaith, 
chum  gu  faic  iadsan  e  aig  am  bheil  fuatli 
dhomh,  agus  gu'n  gabh  iad  nàire,  a  chionn, 
a  Thighearna,  gu'n  do  chuidich  thusa 
leam,  agus  gu'n  d'thug  thu  comhihurtachd 
dhoinh. 

SALM  LXXXVII. 
Salm  no  laoidh  air  son  rahac  Chorah. 
rjiHA  a  bhunait  anns  na  beauntaibh 
-l  naomha. 

2  Is  ionmhuinn  leis  an  Tighearna  geat- 
acha  Shioin,  thar  uile  ionada-còmhnuidh 
Iacoib. 

3  Innsear  nithe  glòrmhor  ortsa,  a  chaith- 
ir  Dhè.  Selah. 

4  Cuimhnichidh  mi  Rahab  agus  Babel 
dhoibh-san  d'an  aithne  mi .  feuch,  Palestin, 
agus  Tìor,  maille  ri  h-Etiopia;  rugadh  am 
fear  so  an  sin. 

5  Ach  mu  Shion  theirear,  Rugadh  am 
fear  so  agus  am  fear  ud  innte,  agus  daing- 
nichidh  an  Tì  a's  àirde  i. 

6  Comharaichidh  an  Tighearna,  'nuair 
a  sgrìobhas  e  sìos  na  tìneacha,  gu'n  d'rug- 
adh  am  fear  so  an  sud.  Selah. 

7  Bithidh  araon  luchd-seinn  agus  luchd- 
ciuil  an  sin :  tha  mo  thobair  uile  annadsa. 

SALM  LXXXVIII. 
Laoidh  no  salm  air  son  mhac  Chorah,  do'n 
àrd  fhear-ciuil  air  Mahalat  Leanot,  Mas- 
chil  le  Heman  an  t-Esrahach. 

ATHIGHEARN,  a  Dhè  mo  shlàinte,  a 
là  agus  a  dh'oidhche  ghlaodh  mi  a'd* 
fhianuis. 

2  Thigeadh  m'urnuigh  a'd' làthair  ;  aom 
do  chluas  ri  m'  ghlaodh  : 

3  Oir  tha  m'anam  làn  truaighe,  agus  tha 
mo  bheatha  dlùth  do'n  uaigh. 

4  Mheasadh  mi  mar  iadsan  a  thèid  sìos 
do'n  t-slochd  ;  tha  mi  mar  dhuine  gun 
neart ; 

5  Saor  am  measg  nam  marbh,  mar  iad- 
san  a  mharbhadh,  a  ta  nan  luidhe  san 
uaigh,  air  nach  'eil  cuimhne  agad  ni's  mò  ; 
oir  o  d'  làimh  gearradh  as  iad. 

6  Chuir  thu  mi  san  t-slochd  a's  ìsle  ann 
an  dorchadas,  anns  na  doimhneachdaibh. 

7  Luidh  t'fhearg  orm  gu  teann,  agus  le 
d'  thonnaibh  uile  chlaoidh  thu  mi.  Selah. 

8  Chuir  thu  mo  luchd-eòlais  fad  uam; 
rinn  thu  mi  a'm'  ghràineileachd  dhoibh  : 
druidte  suas  tha  mi,  agus  cha'n  urrainn 
mi  teachd  a  mach. 

9  Tha  mo  shùil  a'  fàilneachadh  a  bhrìgh 


m'àmhghair ;  ghairm  mi  ort,  a  Thighearna, 
gach  là  ;  shìn  mi  mo  làmhan  riut. 

10  Do  na  marbhaibh  an  nochd  thu  ion- 
gantais  ?  an  èirich  na  mairbh,  agus  am  mol 
iadthu?  Selah. 

11  An  cuirear  an  cèill  do  chaoimhneas 
caomh  san  uaigh  ?  t'fhirinn  ann  an 
sgrios  ? 

12  An  aithnichear  t'iongantais  anns  an 
dorchadas  ?  agus  t'fhìreantachd  ann  an  tal- 
amh  na  dì-chuimhne  ? 

13  Ach  riutsa,  a  Thighearna,  ghlaodh 
mise;  agus  anns  a' mhaduinn  thig  m  urn- 
uigh  a'd'  làthair. 

14  C'ar  son,  a  Thighearn,  a  thilgeas  tu 
m'anam  uait  ?  a  dh'fholaicheas  tu  do  ghnùis 
uam  ? 

15  Tha  mise  air  mo  chràdh,  agus  dlùth 
do'n  bhàs,  o  m'oige ;  dh'thuiling  mi 
t'uamhasan,  tha  mi  an  imcheist. 

16  Dh'imich  t'fhearg  gheur  tharum ; 
chlaoidh  t'uamhasan  mi. 

17  Chaidh  iad  timchioll  orm  mar  uisge 
gach  là  ;  chuairtich  iad  mi  le  chèile. 

18  Chuir  thu  fear  mo  ghaoil  agus  mo 
charaid  fad  uam  :  tha  luchd  m'eòlais  aun 
an  dorchadas. 

SALM  LXXXIX. 
Maschil  le  h-Etan  an  t-Esfsliach. 

AIR  tròcairibh  an  Tighearna  gu  bràth 
seinnidh  mi ;  o  linn  gu  linn  foillsich- 
idh  mi  t'fhìrinn  le  m'  bheul : 

2  Oir  thubhairt  mi,  Gu  bràth  togar  suas 
tròcair ;  anns  na  nèamhaibh  daingnichidh 
tu  t'fhìrinn,  ag  ràdh, 

3  Rinu  mi  coimhcheangal  ri  m'Aon 
ta^hta ;  mhionnaich  mi  do  Dhaibhidh, 
m'òglach. 

4  Gu  bràth  daingnichidh  mi  do  shliochd, 
agus  togaidh  mi  suas  do  righ-chaitliir  o  liun 
gu  linn.  Selah. 

5  Molaidh  na  nèamha  t'ion^antais,  a 
Thighearna  ;  mar  an  ceudna  t'thirinn  ann 
an  coimhtlùonal  nan  naomh. 

6  Oir  cò  ann  am  fiaitheanas  a  choirah- 
measar  ris  an  Tighearna?  cò  am  measg 
mhac  nan  cumhachdach  a  shamhluichear 
ris  an  Tighearn  ? 

7  Is  aobhar  eagail  Dia  gu  mòr  ann  an 
coimhthional  nan  naomh ;  agus  is  còir 
urram  a  thabhairt  da  os  an  ceann-san  uile 
a  tha  mu'n  cuairt  da. 

8  A  Thighearna  Dhè  nan  slògh,  cò  a  ta 
cosmhuil  riut  ?  treun  a  ta  tliu,  a  Thighearn, 
agus  tha  t'fhìriun  mu'n  cuairt  duit. 

9  Riaghlaidh  tusa  onfha  na  fairge : 
'nuair  a  dh'èireas  a  tonnan,  coisgidh  tu  iad. 

10  Mhìn-phronn  thu  Rahab,  mar  dhuine 
leònta ;  le  gairdean  do  neirt  sgap  thu  do 
naimhdean. 

11  Is  leatsa  na  nèamha,  mar  an  ceudna 
is  leat  an  talamh  ;  shuidhich  thusa  an 
cruinne-cè,  agus  a  làn. 

12  Chruthaich  thusa  an  àirde  tuath,  ag- 
us  an  àirde  deas ;  ni  Tabor  agus  Hermon 
gairdeachas  ann  ad  ainm. 

13  Agadsa  tha  gairdean  neartmhor :  is 
làidir  do  làmh,  is  àrd  do  dheas  làmh. 

14  Is  iad  ceartas  agus  breitheanas  àite- 
tàimh  do  righ  -chaithreach  ;  thèid  tròcair 
agus  firinn  roimh  do  ghnùis. 

15  Is  beannaichte  an  sluagh  d'an  aithne 

an  fhuaim  aoibhneacli :  imichidh  iad,  a 
Thighearn,  ann  an  solus  do  ghnùise. 

16  Ann  ad  ainin-sani  iadgairdeachasair 
feadh  an  là ;  agus  aun  ad  fhìreantachd  àrd- 
aichear  iad. 

17  Oir  is  tusa  glòir  an  neirt ;  agus  ann 
ad  dheadh-ghean  àrdaichear  ar  n-adharc. 

18  Oir  is  e  'n  Tighearn  ar  sgiath,  agus 
Aon  naomh  Israeil  ar  Righ. 

19  An  sin  labhair  thu  ann  an  taisbean  ri 
d' Aon  naoml),  agus  thubhairt  thu,  Chuir 
mise  cuideachadh  air  aon  a  ta  cumhachd- 
ach ;  dh'àrdaich  mi  aon  tagiita  as  an 
t-sluagh. 

20  Fhuair  mi  Daibhidh  m'òglach ;  le 
m'olarih  naomh  dh'ung  mi  e  : 

21  Le'in  bi  mo  làmh  gu  daingean  :  mar 
an  ceudna  neartaichidh  mo  ghairdean  e. 

22  Cha  tog  an  nàmhaid  cìs  dheth;  agus 
clia  chlaoidh  mac  an  uilc  e. 

23  Agus  pronnaidh  mi  a  naimhdean 
roimlie,  agus  buailidh  mi  iadsan  le'm  fuath- 
acli  e. 

24  Agus  bithidh  m'  fhìrinn  airus  mo 
thròcair  maille  ris  ;  agus  ann  am  ainm-sa 
àrdaichear  'adharc-san. 

25  Agus  cuiridh  mi  a  làrah  anns  an 
fliairge,  agus  i  dheas  làmh  auns  na  h-aimh- 
nichibh. 

26  Glaodhaidh  e  rium,  Js  tu  m'athair, 
mo  Dhia,  agus  carraig  mo  shlàinte. 

27  Mar  au  ceudna  ui  mi  mo  cheud-ghin 
dheth,  àrd  os  ceann  rìghrean  natalmhainn. 

28  Gu  bràth  gleidhidh  mi  mo  thròcair 
dha,  agus  bithidh  mo  choimhcheangal 
seasmhach  leis. 

29  Agus  suidhichidh  mi  gu  bràth  a 
shliochd,  agus  a  righ-chaithir  mar  làithibh 
nan  nèarah. 

30  Ma  thrèigcas  a  chlann  mo  lagh,  agus 
nach  gluais  iad  ann  am  blireitlieanasaibh ; 

31  Mamhi-naomhaicheas  iad  moreachd- 
an,  agus  mach  glèidh  iad  m'àitheantan  ; 

32  An  sin  fiosraichidh  mi  le  slait  an  eus- 
aontas,  agus  le  buillibh  an  eu-ceart. 

33  Gidheadh,  cha  bhuin  :ni  gu  tur  mo 
chaoimhneas-gràidli  uaith,  agus  cha 
hhreugaich  mi  mo  ghealladh. 

34  Cha  bhris  mi  mo  ehoimhcheangal  ; 
agus  an  ni  a  thàinig  à  m'  bhilibh  cha 
chaochail  mi. 

35  Aon  uair  mhionnaich  mi  air  mo 
naomhachd,  nach  dean  mi  breug  do 
Dhaibhidh. 

36  Mairidh  a  shliochd  gu  bràth,  agus  a 
righ-chaithir  mar  a'  ghrian  a'm'  làthair. 

37  Mar  a'  ghealach,  daingnichear  e  gu 
bràth  ;  agus  mar  fhianuis  dhìleas  ann  an 
nèamh.  Selah. 

38  Ach  thilg  thu  uait,  agus  ghabh  thu 
gràin  ;  bha  fearg  ort  ri  t'Aon  ungta. 

39  Sgaoil  thu  coimhcheangal  t'òglaich  ; 
thruailì  thu  a  choron,  g'a  tkugeadh  gu  làr. 

40  Bhris  thu  a  bhallacha-dionaidh  uile  ; 
rinn  thu  a  dhaingneacha  'nan  sgrios. 

41  Creachaidh  iadsan  uile  a  ghabhas  an 
t-tlighe  e  :  tha  e  'na  mhasladh  a'a  choimh- 
earsnaich. 

42  Thog  thu  suas  deas  làmh  a  naimhd- 
ean  ;  rinn  thu  'eascairdean  uile  ait. 

43  Mar  an  ceudna  phill  thu  faobhar 
a  chlaidheimh,  agus  cha  d'thug  thu  air 
seasatnh  anus  a'  chath. 


i  44  Chuir  thu  as  d'a  ghlòir,  agus  thilg 
thu  sìos  a  righ-chaithir  gu  làr. 

45  Ghiorraich  thulàithean 'òige  ;  chomh- 
daieh  thu  e  le  nàire.  Selah. 

46  Cia  fhad,  a  Thigliearn,  a  dh'fholuich- 
eas  tu  thu  fèin  gu  tur  ?  a  loisgeas,  raar 
theine,  do  chorruich  ? 

47  Cuirahnich  cia  gearr  m'aimsir:  c'ar 
son  a  chruthaich  thu  gu  dìomhain  clann 
nau  daoine  uile  ? 

48  Cò  e  an  duine  a  ta  beò,  agus  nach  faic 
ara  bàs,  no  theasairgeas  'auam  fèin  o  làimh 
nah-uaighe?  Selah. 

49  C'àit  am  bheil  do  chaoimhneasa-gràidh 
roimhe  so,  aThighearn,  a  mhionnaicli  thu 
do  Dhaibhidh  air  t'fhìrinn. 

50  Cuimhnich,  a  Thighearna,  masladh 
do  sheirUhiseach  ;  gu'n  do  ghiùlain  mise 
ann  am  uchd  uile  mhasladh  sluaigh  mhòir, 

51  Leis  an  do  mhaslaich  do  nairohdeaiì, 
a  Thighearna  ;  leis  an  do  mhaslaich  iaa 
ceutnanna  t'Aoin  ungta. 

52  Beannaichte  gu  robh  an  Tighearna  gu 
siorruidh  !    Amen  agus  Amen. 

SALM  XC. 
Urnuigh  le  Maois,  òglach  Dè. 

ATHIGHEARNA,  bha  thusa  a'd'  ion- 
ad-còmhnuidh  dhuinn  o  linn  gu  linn. 

2  Mun  do  ghinneadh  na  beanntau,  agus 
muu  do  dhealbh  thu  an  talamh  agus  an 
cruinne-cè,  eadhon  o  bhith-bhuantachd  gu 
bith-bhuantachd  is  tusa  Dia. 

3  Tionndaidhidh  tu  ar.  duine  gu  sgrios  ; 
agus  their  thu,  Pillibh,  a  chlann  nau 
daoine. 

4  Oir  a  ta  mìle  bliadhna  ann  ad  sheall- 
adh-sa,  mar  an  là'n  dè  'nuair  a  thèid  e 
seachad,  agus  mar  fhaire  anns  an  oidhche. 

5  Dh'f  huadaich  thu  iad,  mar  le  sruth  ; 
mar  cliodal  tha  iad  :  anns  a'  mhaduinn  tha 
iad  mar  fheur  a  dh'fhàsas  suas. 

6  Air  maduinn  thig  e  fuidh  bhlàth,  agus 
fàsaidh  e  suas ;  air  feasgar  gearrar  sìos  e, 
agus  seargaidh  e. 

7  Oir  tha  sinn  air  ar  caitheadh  le  d' 
fheirg,  agus  le  d'  chorruich  tha  sinn  air  ar 
claoidh. 

8  Chuir  thu  ar  n-eu-ceartan  a'd' fhianuis, 
ar  peacanna  dìomhair  ann  an  solus  do 
ghnùise. 

9  Oir  tha  ar  làithean  air  teireachduinn 
anu  ad  fheirg  :  chaith  sinn  ar  bliadlinacha 
mar  sgeul  a  dh'innseadh. 

10  Tha  làitliean  ar  bliadhnacha  'nan  tri 
fichead  bliadhna  agus  a  deich  ;  agus  le  tuill- 
eadh  neirt  ma  bhios  ceithir  fichead  ann,  is 
saothair  agus  doilgheas  an  spionnadh  :  oir 
gearrar  as  e  gu  grad,  agus  siubhlaidh 
sinn. 

11  Cò  d'an  aithne  neart  t'fheirge,  agus  a 
rèir  t'eagail,  do  chorruich  ? 

12  Teagaisg  dhuinn  mar  so  ar  làithean 
àireainh,  chuin  gu  socraich  sinn  ar  cridhe 
air  gliocas. 

13  Pill,  a  Thighearmt ;  cia  fhad  ?  agus 
gabh  aithreaclias  a  thaobh  do  sht'irbhiseaclt . 

14  Sàsuich  sinn  gu  moch  le  d'  thròcair, 
a  chum  gu  dean  sinn  gairdeacl.as  agus 
aoibhneas  rè  ar  làithean  uile. 

15  Dean  aoibhneach  sinn  a  rèir  nan  là 
air  an  do  chràidh  tlm  siun,  nam  bliadhna 
anns  am  faca  sinn  olc 

16  Faicear  t'obair  le  d'  sheirbhisich,  ag- 
us  do  ghlòir  le  'n  cloinn. 

17  Agus  biodh  maise  an  Tighearn  ar  Dè 
oirnn  ;  agus  daingnich  thusa  obair  ar  làmh 
dhuinn  ;  seadh,  daingnich  obair  ar  làmh. 

SALM  XCI. 

GABHAIDH  esan  a  tha  'na  chòmh- 
nuidh  ann  an  ionad  dìomhair  an  Tì 
a's  àirde,  tàmh  fo  sgàile  an  Uile-chumh- 
achdaich. 

2  Their  mi  mu  thimchioll  an  Tighearu, 
Is  e  mo  thearmunn,  agus  mo  dhaingneach  ; 
mo  Dhia,  anns  an  cuir  mi  mo  dhòigh. 

3  Gu  dearbh  saoraidh  e  thu  o  rib  an  eun- 
adair,  o'n  phlàigh  mhilltich. 

4  Le  'iteagaihh  còmhdaichidh  e  thu,  ag- 
us  fuidh  a  sgiathaibh  bithidh  t'earbsa: 
bithidh  'i hìrinn  'na  sgèith  agus  'na  targaid 
dhuit. 

5  Cha  bhi  eagal  ort  a  thaobh  an  uamhais 
anns  an  oidhche,  no  na  saighde  u  ruitheas 
san  là ; 

6  No  na  plàigh  a  ghluaiseas  an  dorchad- 
as,  no  an  sgrios  a  mhilleas  mu  mheadhon- 
là. 

7  Tuitidh  mìle  ri  d'  thaobh,  agus  deich 
mìle  air  do  làimh  dheis  ;  ach  cha  tig  e  am 
fagus  duit. 

8  A  mhàin  le  d'  shùilibh  seallaidh  tu, 
agus  chi  thu  dìol  nan  aingidh. 

9  A  chionu  gu'n  d'rinn  thu  an  Tighearn 
'na  thearmunn,  an  Tì  a's  àirde  'na  ionad- 
còmhnuidh  dhuit ; 

10  Cha'n  èirich  olc  air  bith  dhuit,  agus 
cha  tig  plàigh  am  fagus  do  d'fharduich  : 

11  Oir  bheir  e  àithne  d'a  ainglibh  mu  d' 
thimchioll,  chum  do  ghleidheadh  ann  ad 
shlighibh  uile. 

12  'N  an  làmhaibh  togaidh  iad  suas  thu, 
air  eagal  gu'm  buail  thu  do  chos  aircloich. 

13  Air  an  leòmhan  agus  an  nathair- 
nimhe  saltraidh  tu ;  pronnaidh  tu  fo  d' 
chois  an  leòmhan  òg  agus  an  dràgon. 

14  A  chionn  gu  bheil  gràdh  aige  dhomh, 
saoraidh  mi  e ;  àrdaichidh  mi  e,  a  chionn 
gur  aithne  dha  m'ainm. 

15  G-airmidh  e  orm,  agus  èisdidh  mi 
ris;  bithidh  mi  maille  ris  ann  an  teinn; 
teasairgidh  mi  e,  agus  bheir  mi  urram 
dha. 

16  Le  fad  làithean  sàsuichidh  mi  e,  ag- 
us  nochdaidh  mi  dha  mo  shlàinte. 

SALM  XCII. 
Salm  no  laoidh  air  son  la  na  sàbaid. 

/S  maith  an  ni  buidheachas  a  thabhairt 
do'n  Tighearn,  agus  cliu  athabhairt  do 
t'ainm-sa,  O  Thì  a'sàirde  ; 

2  Do  chaoimhneas-gràidh  a  chur  an 
cèill  anns  a'  mhaduinn,  agus  t'fhìrinn 
gach  oidhche, 

3  Air  inneal-ciuil  nan  deich  teud,  agus 
air  an  t-saltair  ;  air  a'  chlàrsaich  le  fuaim 
f  honnmhoir  àird. 

4  Oir  rinn  thu  mi  aoibhinn,  a  Thigh<- 
earna,  trìd  t'oibre-sa  ;  ann  an  gnìomhar- 
aibh  do  làmh  ni  mi  gairdeachas. 

5  Cia  mòr  do  ghnìomhara-sa,  a  Thigh- 
eurna  !  ro-dhomhain  tha  do  smuainte. 

6  Cha'n  eòl  do'n  amhlair,  agus  cha 
tuig  an  t'amadan  so. 

7  An  uair  a  chinneas  na  h-aingidh  mar 


fheur,  agus  a  thig  uile  luchd-deanamh  na 
h-eu-ceirt  fo  bhlàth,  bìthidh  iad  air  an 
sgrio3  am  feasd. 

8  Ach  a  ta  thusa  ro-àrd  gu  siorruidh  a 
Thighearn. 

9  Oir  feuch,  do  naimhdean,  a  Thigh- 
earn,  oir  feuch,  do  naimhdean,  sgriosar 
iad  :  sgapar  uile  luchd-deanamh  na  h-eu- 
ceirt. 

10  Ach  mar  adharc  buabhuill  àrdaich- 
idh  tu  m'adharc-sa :  ungar  mi  le  h-oladh 
ùir. 

11  Agus  amhaircidh  mo  shùil  air  m'eas- 
cairdibh  ;  mu  na  droch  dhaoinibh  a 
dh'èireas  suas  a'm'  aghaidh  cluinnidh  mo 
chluasan. 

12  Mar  chrann-pailme,  thig  am  firean 
fo  bhlàth ;  mar  sheudair  air  Lebanon, 
fàsaidh  e  suas. 

13  Iadsan  a  shuidhichear  ann  an  tigh  an 
Tighearn,  ann  an  cùirtibh  ar  Dè-ne  thig 
iad  fo  bhlàth  : 

14  Fathast  'nan  sean  aois  bheir  iad  a 
mach  toradh ;  sultmhor  agus  ùr  bithidh 
iad. 

15  A  chum  gu  nochd  iad  gu  bheil  an 
Tighearna,  mo  charraig,  cothromach,  agus 
nach  'eil  eu-ceart  anu. 

SALM  XCIII. 

THA'n  Tighearn  a'  rìoghachadh,  tha  e 
air  asgeadachadh  lemòrlachd;  tha'n 
Tighearn  air  a  sgeadachadh  le  neart,  agus 
chrioslaich  se  e  fein  :  tha'n  saoghal  mar  an 
ceudua  air  a  dhaingneachadh,  chum  nach 
gluaisear  e. 

2  Dhaingnicheadh  do  righ-chaithir  o 
chian  :  o  shìorruidheachd  tha  thusa. 

3  Thog  na  tuilte  suas,  a  Thighearna, 
thog  na  tuilte  suas  an  guth  :  togaidh  na 
tuilte  suas  an  tonna. 

4  Os  ceann  toirme  uisgeacha  lìonmhor, 
os  ceann  thonn  neartmhor  na  mara,  it 
neartmhor  anns  na  h-àrdaibh  an  Tigh- 
earna. 

5  Tha  do  theisteis  ro-fh'ior  :  do  d'  thigh- 
sa  is  iomchuidh  naomhachd,  a  Thighearna, 
gu  bràth. 

SALM  XCIV. 

ADHE  an  dioghaltais,  a  Thighearna 
Dhè  an  dioghaltais,  dealraich  a  mach. 

2  Ardaich  thu  fèin,  a  Bhreitheimh  na 
talrahainn  ;  ìoc  luigheachd  do  na  h-uaibh- 
rich. 

3  Cia  fhad  a  ni  na  h-aingidh,  a  Thigh- 
earna.  eia  fhad  a  ni  na  h-aingidh  caith- 
ream  ? 

4  Cia  fhad  a  bhrùchdas  iad  briathran,  a 
labhras  iad  nithe  cruaidhe?  a  bhios  uile 
luchd-deanamh  an  uilc  ri  ràiteachas? 

5  A  bhruthas  iad  do  shluagh,  a  Thigh- 
earn,  agus  a  chlaoidheas  iad  t'oighreachd  ? 

6  A  mharbhas  iad  a  bhantrach  agus  an 
coigreach,  agus  a  mhortas  iad  na  dìll- 
eachdain? 

7  Agus  a  their  iad,  Cha'n  fhaic  an 
Tighearn,  agus  cha  toir  Dia  Iacoib  fa'- 
near  e. 

8  Tuigibh,  sibhse  amhlairean  am  measg 
an  t-sluaigh  ;  agus  amadana,  c'uin'  a  bhios 
sibh  glic  ? 

9  An  Tì  a  shuidhich  a  chluas,  nach 

cluinn  e  ?  an  Tì  a  dhealbh  an  t-sùil,  nach 
feuc  e  ? 

10  An  Tì  a  smachdaicheas  na  fineacha, 
nach  cronaich  e  ?  an  Tì  a  theagaisgeas  eòl- 
as  do'n  duine,  nach  'eil  eòlas  aigef 

11  Is  fiosrach  an  Tighearn  air  smuaint- 
ibh  dhaoine,  gur  dìomhanas  iad. 

12  Is  beannaichte  an  duine  a  smachd- 
aicheas  tusa,  a  Thighearn,  agus  a  theag- 
aisgeas  tu  as  do  lagh  : 

13  Chum  fois  a  thabhairt  da  o  làithibh 
an  uilc,  gus  an  cladhaichear  slochd  do'n 
aingidh. 

14  Oir  cha  tilg  Dia  dheth  a  shluagh,  ag- 
us  cha  trèig  e  'oighreachd  fèin  ; 

15  Ach  pillidh  breitheanas  ri  ceartas ; 
agus  leanaidh  iadsan  uile  a  tha  ionraic  'nan 
cridhe  e. 

16  Cò  dh'èireas  leam  an  aghaidh  luchd- 
deanamh  an  ui!c  ?  cò  sheasas  air  mo  shon 
an  aghaidh  luchd-deanamh  na  h-aingidh- 
eachd  ? 

17  Mur  biodh  an  Tighearna  'gam  chuid- 
eachadh,  is  beag  nach  robh  m'anam  'na 
thàmh  gu  tosdach. 

18  'Nuair  a  thubhairt  mi,  Tha  mo  chos 
air  sleamhnachadh  uam,  chum  do  thròcair, 
a  Thighearna,  suas  mi. 

19  Ann  an  lìonmhoireachd  mo  smuainte 
an  taobh  a  stigh  dhìora,  thug  do  chomh- 
fhurtachd-sa  sòias  do  manam. 

20  Am  bi  comunn  riutsa  aig  'righ-chaith- 
ir  na  h-eu-ceirt,  a  dhealbhas  aimhleas  le 
reachd  ? 

21  Cruinnichidh  iad  le  chèile  an  aghaidh 
anama  au  fhìrein,  agus  dìtidh  iad  fuil  neò- 
chiontach. 

22  Ach  is  e'n  Tighearna  mo  dhaing- 
neach  ;  agus  is  e  mo  Dhia  carraig  mo  dhòch- 
ais. 

23  Agus  dìolaidh  e  orrafèin  an  eu-ceart, 
agus  'nan  aingidheachd  fèin  gearraidh  e  as 
iad  ;  gearraidh  an  Tighearn  ar  Dia  as  iad. 

SALM  XCV. 

OTHIGIBH,  seinneamaid  do'n  Tigh- 
earna ;  togamaid  iolach  do  charraig 
ar  slàinte. 

2  Thigeamaid  'na  fhianuis  le  buidheach- 
as,  agus  le  salmaibh  togamaid  ceòl  dha  gu 
suilbhireach : 

3  Oir  is  Dia  mòr  an  Tighearn,  agus  is 
Righ  mòr  e  os  ceann  nan  uile  dhèe. 

4  'Na  làimh-san  tha  doimhneachda  na 
talmhainn  ;  agus  is  leis  àirde  nam  beann. 

5  Is  leis  an  fhairge,  oir  is  e  a  rinn  i ;  ag- 
us  dhealbh  a  làmhan  an  talamh  tioram. 

6  O  thigibh,  sleuchdamaid,  agus  crom- 
amaid  sìos  ;  tuiteamaid  air  ar  glùinibh  am 
fianuis  an  Tighearn  a  rinn  sinn : 

7  Oir  is  esan  ar  Dia,  agus  is  sinne  sluagh 
'ionaltraidh-san,  agus  caoraich  a  làimhe. 

8  An  diugh  ma  dh'èisdeas  sibh  r'a  ghuth, 
na  cruaidhichibh  bhur  cridhe,  mar  anns  a' 
chonsachadh,  mar  ann  an  là  a'  bhuairidh, 
anns  an  fhàsaeh ; 

9  'Nuair  a  bhuair  bhur  n-aithriche  mi, 
a  dhearbh  iad  mi,  agus  a  chunnaic  iad 
m'oibre  rè  dhà  fhichead  bliadhna. 

10  Chuireadh  campar  orm  leis  a'  ghin- 
ealach  ud,  agus  thubhairt  mi,  Is  sluagh 
eeaeharanach  'nan  cridhe  iad,  agus  cha'n 
aitìme  dhoibh  mo  shlighean : 


11  D'an  d'thug  mi  mo  mhionnan  am' 
fheirg,  nach  rachadh  iad  a  steach  a'm' 
fhois. 

SALM  XCVI. 

CAN AIBH do'n  Tighearn  laoidh  nuadh ; 
canaibh  do'n  Tighearn,  a  thìrean 

uile. 

2  Canaibh  do'n  Tighearna,  beannaichibh 
'ainm  ;  foillsichibh  o  là  gu  là  a  shlàinte. 

3  Cuiribh  au  cèill  am  measg  nan  cinneach 
a  ghlòir,  am  measg  gach  sluaigh  'iongan- 
tais-san. 

4  Oir  is  mòr  an  Tighearn,  agus  is  ro- 
airidh  e  air  cliu  :  is  aobhar  eagail  esan  os 
ceann  nan  uile  dhèe  : 

5  Oir  is  ìodhoil  uile  dhèe  nan  cinneach  : 
ach  is  e'n  Tighearn  a  rinn  na  nèamhan. 

6  Tha  urram  agus  mòralachd  'na  fhia- 
nuis  :  neart  agus  maise  'na  ionad  naomh. 

7  Thugaibh  do'n  Tighearna,  sibhse 
fhineacha  nan  sluagh  ;  thugaibh  do'n 
Tighearna  glòir  agus  neart. 

8  Thugaibh  do'n  Tighearn  a'  ghlòir  a's 
cubhaidh  d'a  ainm  :  thugaibh  tabhartas 
leibh,  agus  thigibh  a  steach  d'a  chùirtibh. 

9  Sleuchdaibh  do'n  Tighearn  ann  am 
maise  na  naomhachd  ;  biodh  eagal  oirbh 
'na  fhianuis,  gach  uile  thìr. 

10  Abraibh  am  measg  nan  cinneach, 
Tha'n  Tighearn  a'  rìoghachadh :  mar  an 
ceudna  daingnichear  an  domhan,  chum 
nach  gluaisear  e  :  bheir  e  breth  air  na  slòigh 
le  ceartas. 

11  Biodh  na  nèamhan  aoibhneach,  agus 
deanadh  an  talamh  gairdeachas ;  beucadh 
an  fhairge,  agus  a  làn. 

12  Biodh  a'  mhachair  ait,  agus  gach  ni  a 
ta  innte ;  an  sin  deanadh  uile  chranna  na 
coille  luathghaire. 

13  An  làthair  an  Tighearn  ;  oir  tha  e  a' 
teachd,  oir  tha  e  a'  teachd  a  tlioirt  bretli 
air  an  talamh  :  bheir  e  breth  air  an 
t-saoghal  le  ceartas,  agus  air  na  slòigh  le 
'fhìrinn. 

SALM  XCVII. 

TH  A'n  Tigliearn  a'  rìoghachadh  ;  biodh 
aiteas  air  an  talamh  :  deanadh  na 
h-eileana  lìonmhor  gairdeachas. 

2  Tha  neoil  agus  dorchadas  m'a  thim- 
chioll  :  is  iad  ceartas  agus  breitheanas 
àite-còmhnuidh  a  righ-chaithreach. 

3  Thèid  teine  roimhe,  agus  loisgidh  e 
suas  a  naimhdean  air  gach  taobh. 

4  Shoillsich  a  dhealanaich  an  cruinne- 
cè;  chunnaic,  agus  chriothnuich  an  tal- 
amh. 

5  Leagh  na  beanntan  as  mar  chèir  o 
làthair  an  Tighearn,  o  làthair  Thigh- 
earna  na  talmhainn  uile. 

6  Cuiridh  na  nèamhan  an  cèill  a  cheart- 
as,  agus  chi  gach  sluagh  a  ghlòir. 

7  Bithidh  amhluadh  orra-san  uile  a  ni 
seirbhis  do  dhealbhaibh  snaidhte,  a  ni  uaill 
à  h-ìodholaibh :  sleuchdaibh  dha,  a  dhèe 
uile. 

8  Chuala  Sion,  agus  bha  aoibhneas 
oirre ;  agus  rinn  nigheana  Iudah  gaird- 
eachas,  air  son  do  bhreitheanas,  a  I  high- 
earn. 

9  Oir  a  ta  thusa,  a  Thighearn,  àrd  os 
ceann  na  talmhainn  uile  ;  tha  thu  air 

t'àrdachadh  gu  mòr  so  ceann  nan  uile 
dhèe. 

10  Sihhse  a  ghràdhaicheas  an  Tighear- 
na,  fuathaichibh  olc :  gleidhidh  e  anaman 
a  naomh ;  à  làirnh  nan  aingidh  saoraidh  e 
iad. 

11  Dh'èirich  solus  do'n  fhìrean,  agus 
aoibhneas  dhoibh-san  a  tha  iouraic  'nan 
cridhe. 

; .  12  Biodh  aoibhneas  oirbh,  fhìreara,  anns 
an  Tighearn ;  agus  thugaibh  buidlieachas 
ri  cuimhneachadh  air  a  uaomhachd. 

SALM  XCVIII. 
Salm. 

OSEINNIBH  do'n  Tighearna  laoidh 
nuadh,  oir  rinn  e  nithe  ioncantach  : 
dh'oibrich  a  dheas  làmh  agus  a  ghairdean 
naomh  slàinte  dha. 

2  Thaisbeiu  an  Tighearn  a  shlàinte  ;  an 
sealladh  nan  cinneach  dh'f hoillsich  e  'fhìr- 
eanutachd. 

3  Chuimhnich  e  a  thròcair  agus  'fhìr- 
inn  do  theaghlach  Israeil ;  chunnaic  uile 
chrìocha  na  talmhaiun  slàinte  ar  Dè. 

4  Togaibh  iolach  ait  do'n  Tighearn,  a 
thireau  uile  :  togaibh  bhur  guth,  deauaibh 
gairdeachas,  agus  seinnibh  cliu. 

5  Seinnibh  do'n  Tighearn  le  clàrsaieh ; 
le  clàrsaich  agus  guth  sailme. 

6  Le  trompaidibh  agus  guth  na  h-adh- 
airc,  togaibh  iolach  ait  an  làthair  an  Righ 
lehobhah. 

7  Beucadh  an  fhairge  agus  a  làn,  an 
saoghal  agus  iadsan  tha  'nan  còmhnuidh 
ann. 

8  Buaileadh  na  tuiltean  am  bosan ;  cuid- 
eachd  deanadh  ua  beannta  luathghaire. 

9  An  làthair  an  Tighearu  ;  oir  tha  e  a' 
teachd  a  thabhairt  bretli  air  an  talamh  : 
bheir  e  breth  air  an  t-saoghal  am  fireant- 
achd,  agiis  air  na  slòigh  an  ceartas. 

SALM  XCIX. 

THA  'n  Tighearn  a'  rìoghachadh  ; 
criothnaicheadh  na  slòigh  :  tha  e  'na 
shuidhe  eadar  cheruban;  biodh  crith  air 
an  talamh. 

2  Tha'n  Tighearna  mòr  ann  an  Sion, 
agus  tha  e  àrd  os  ceann  gach  sluaigh. 

3  Moladh  iad  t'ainm  mòr  agus  uamhas- 
ach :  is  naomh  e. 

4  Agus  is  toigh  leis  an  Righ  chumhachd- 
ach  breitheanas :  is  tu  a  shocruicheas  a* 
chòir;  ni  thusa  breitheanas  agas  ceartas 
aun  an  Iacob. 

5  Ardaichibh  an  Tighearn  ar  Dia,  agus 
sleuchdaibh  aig  stol  a  chos  :  is  naomh 
esan. 

6  Bka  Maois  agus  Aaron  am  measg  a 
shagart,  agus  Samuel  'nam  measg-san  a 
ghairin  air  'ainm  :  ghairm  iadsan  air  an 
Tighearn,  agus  fhreagair  esan  iad. 

7  Am  baideal  neoil  labhair  e  riu: 
ghlèidh  iad  a  tlieisteis,  agus  an  reachd  a 
thug  e  dhoibh. 

8  A  Thighearn  ar  Dia,  flireagair  thusa 
iad :  is  tu  an  Dia  a  thug  maitheanas 
dhoibh,  ge  do  rinn  thu  dioghaltas  air  son 
an  gnìomhara. 

9  Ardaichibh  an  Tighearn  ar  Dia,  agus 
sleuchdaibh  aig  a  shliabh  naomh:  oir  is 
naomh  an  Tighearn  ar  Dia. 


SALM  C. 
Salm  molaidh. 

TOGAIBH  iolach  ait  do  n  Tighearn,  a 
thìrean  uile. 

2  Deauaihh  seirbhis  do'n  Tighearna  le 
h-aoibhneas,  thigibh  'na  fhianuis  le  luath- 
ghaire. 

3  Biodh  fios  agaibh  gur  e'n  Tighearn  a's 
Dia  ann  :  is  e  a  rinn  sinu,  agus  cha  sinn 
fèin  ;  is  siDn  a  shluagh,  agus  caoraich  'iou- 
altraidh-sati. 

4  Thigibh  a  steach  'na  gheataibh  le 
buidheachas,  'nachùirtibh  le  moladh  ;  thug- 
aibh  huidheachas  dha,  beannaichibh  'ainm. 

5  Oir  tha'n  Tigliearna  maith;  muiridh 
a  thròcair  gu  bràth,  agus  'lhìrinu  o  linn  gu 
liuu. 

SALM  CI. 
Salm  le  Daibhidh. 

MU  thròcair  agus  breitheanas  canaidh 
rai :  dhuitse,  a  Thighearna,  seinnidh 

mi. 

2  Iomchairidh  mi  mi  fèin  gu  glic  air 
slighe  ionraic  ;  O  c.'uin'  a  thig  thu  a'm' 
ionnsuidh?  gluaisidh  mi  ann  an  ionracas 
mo  chridhe  am  meadhon  mo  thighe. 

3  Cha  chuir  mi  ni  olc  sam  bith  fa  chomh- 
air  mo  shùl :  is  fuathach  leam  obair  luchd- 
eusaontais ;  cha  lean  i  rium. 

4  Triailaidh  cridhe  iargalt  uam ;  air  an 
daoi  cha  c.huir  mi  eòlas. 

5  An  tì  gu  dìomhair  a  bheir  beum  d'a 
choimhearsnach,  esan  gearraidh  mi  as  ;  an 
tì  aig  am  bheil  sealladh  àrd,  agus  cridhe 
uaibhreach,  esan  cha'n  f  huiling  mi. 

6  Bithidh  mo  shùilean  air  fireanaibh  na 
tìre,  chum  gu  gabh  iad  còmhnuidh  leam  : 
esan  a  ghluaiseas  ann  an  slighe  ionraic,  ni 
e  seirbhis  dhomh. 

7  Cha  ghabh  fear-deanamh  ce^lge  còmh- 
nuidh  ann  am  thigh ;  cha'n  fhuirich  fear- 
labhairt  bhreug  fa  chomhair  mo  shùl. 

8  Gu  moch  gearraidh  mi  as  uile  dhroch 
dhaoine  na  tìre ;  chutn  gu  sgath  mi  as  o 
chaithir  an  Tighearn  uile  luchd-deanamh 
an  uilc. 

SALM  CII. 
Urnuigh  air  son  duine  thruaigh  'nuair  a 
bhìos  e  air  a  shàruchadh,  agus  a  thaomas 
e  a  ghearan  an  làthair  an  lighearu. 

ATHIGHEARN,  èisd  ri  m'urnuigh, 
agus  thigeadh  mo  ghlaodh  a  d'ionn- 

suidh. 

2  Na  foluich  do  ghnùis  uam  ann  an  là 
mo  theinn :  aom  do  c.hluas  rium  san  là 
air  an  gairm  mi  ort;  èisd  rium  gu  grad. 

3  Oir  tha  mo  làithean  air  teireachdainn 
mar  dheataich,  agus  tha  mo  chuàmhan  air 
an  losgadh  mar  theinntein. 

4  Tha  mo  chridhe  air  a  bhualadh,  agus 
air  seargadh  mar  fheur ;  air  chor  as  nach 
cuimhne  leam  m'aran  itheadh. 

5  Le  guth  m'osnaich,  lean  mo  chnàmh- 
an  ri  m'fheoil. 

6  Tha  mi  cosrahuil  ri  pelican  an  fhàs- 
aich  ;  tha  mi  mar  chomhachaig  nan  ionad 
aonaranach. 

7  Tha  mi  ri  faire,  agus  tha  mi  mar  eun 
'na  aonar  air  mullach  tighe. 

8  Air  feadh  an  là  tha  mo  naimhde  ga  m' 
mhasluchadh  ;  agus  iadsan  a  tha  air  bhoile 
rium,  mhionnaich  iad  a'm'  aghaidh. 

3  Oir  dh'ith  mi  luath  mar  aran,  agus 
mheasg  mi  mo  dlieoch  le  m'  dheuraibh," 

10  Trìd  do  chorruich  agus  t'fheirge  ;  oir 
thog  thu  mi  suas,  agus  leag  thu  mi  sìos. 

11  Tha  rao  làithean,  mar  sgàile,  ag  aom- 
adh  sìos  :  agus  tha  mi  fèin,  mar  fheur,  air 
seargadh. 

12  Ach  raairidh  tusa,  a  Thighearna,  gu 
bràth,  agus  do  chuimhne  o  linn  gu  linn. 

13  Eiridh  tusa,  ni  thu  tròcair  air  Sion ; 
oir  tha'n  t-àm  gu  deadh-ghean  a  nochdadh 
dh'i,  seadh,  an  t-àm  suidhichte  air  teachd. 

14  Oir  tha  do  sheirbhisich  a'  gabhail 
tlachd  'na  clachaibh,  agus  tha  deadh  rùn 
aca  d'a  luaithre. 

15  Mar  sin  bithidh  eagal  air  na  cinnich 
roimh  ainm  an  Tighearn,  agus  air  uile 
rìghribh  na  talmhainn  roimh  a  ghlòir. 

16  Au  uair  a  tliogas  an  Tighearna  suas 
Sion,  chitliear  e  'na  ghlòir. 

17  Bheir  e  'n  aire  do  urnuigh  nan  dìob- 
arach,  agus  cha  dean  e  tair  air  an  ath- 
chtiinge. 

18  Sgrìobhar  so  do'n  àl  ri  teachd ;  agus 
molaidli  an  siuagh  a  ghinear  an  Tighearn. 

19  Oir  dh'amhairc  e  nuas  o  àirde  a 
naomhachd  fèin ;  o  na  nèamhaibh  sheall 
an  Tighearn  air  an  talamh. 

20  A  chluinntinn  osnaich  a'  phrìosan- 
aich,  chum  fuasgladh  orra-san  a  dh'òrd- 
uicheadh  chum  bàìs ; 

21  Chum  ainm  an  Tighearna  chur  an 
cèill  ann  an  Sion,  agus  a  chliu  anu  an  Ie- 
rusalera  ; 

22  An  uair  a  chruinnichear  na  slòigh  le 
chèile,  agus  na  rìoghachda,  gu  seirbhis  a 
dheanamh  do'n  Tighearna. 

23  Chlaoidh  e  anns  an  t-slighe  mo 
neart ;  ghiorraich  e  mo  làithean. 

24  Thubhairt  mi,  Mo  Dhia,  na  tabhair 
air  falbh  mi  ann  am  meadhon  mo  làithean  : 
tha  do  bhliadhnan-sa  air  feadh  nan  uile 
ìinn. 

25  O  chian  leag  thu  bunaite  na  tal- 
mhainn  ;  agus  is  iad  na  nèamhan  obair  do 
làmh. 

26  Thèid  as  doibh-san,  ach  mairidh  tusa  : 
fàsaidli  iadsan  uile  sean  mar  eudach  ;  mar 
thrusgan  caochlaidh  tu  iad,  agus  bithidh 
iad  air  an  caochladh. 

27  Ac.h  is  tusa  an  Tì  ceudna,  agus  cha 
chrìochnaichear  do  bhliadhnan. 

28  Mairidh  clann  do  sheirbhiseach,  agus 
daingnichear  an  6liochd  a'd'  fhianuis. 

SALM  CIII. 
Salm  le  Daibhidh. 

BEANNAICH  an  Tighearn,  O  m'an- 
am  ;  agus  motadh  gach  ni  a  ta'n  taobh 
a  sti£h  dhìom,  'ainm  naomh-san. 

2  Beannaieh  an  Tighearn,  O  m'anam  ; 
agus  na  dì-chuimhnich  a  thiodhlaean  uile. 

3  'Se  mhaitheas  dhuit  do  pheacanna  gu 
lèir,  a  shlànuicheas  t'euslaintean  uile  ; 

4  A  shaoras  do  bheatha  o  sgrios,  a 
chrùnas  thu  le  caoimhneas-gràidh  agus 
caomh  thròcairibh. 

5  A  shàsuicheas  do  bheul  le  nithibh 
maithe,  air  chor  as  gu'n  ath-nuadhaichear 
t'òige,  mar  òige  na  h-iolaire. 

6  Ni  an  Tighearna  ceartas  agus  breith- 
eanas  dhoibh-san  uile  a  tha  air  an  sàruch- 
adh. 


7  Dh'fhoillsich  e  a  shlighean  do  Mhaois, 
a  ghnìomhara  do  chloinn  Israeil. 

8  Is  tròcaireach  agus  is  gràsmhor  an 
Tighearn,  mall  chum  feirge,  agus  pailt 
ann  an  caoimhneas-gràidh. 

9  Cha  chronaich  e  gu  siorruidh,  agus 
cha  ghlèidh  e  'fhearg  gu  bràth. 

10  A  rèir  ar  peacanna  cha  d'rinn  e  oirnn, 
agus  a  rèir  ar  n-eu-cearta  cha  d'thug  e 
luigheachd  dhuinn. 

11  Oir  mar  a  ta  na  nèamhan  àrd  os 
ceann  na  talmhainn,  mar  sin  a  ta  a  thròc- 
air  mòr  d'an  taobh-san  d'an  eagal  e. 

12  Cò  fhad  as  a  ta  'n  àird  an  ear  o'n 
àird  an  iar,  co  fhad  as  a  sin  chuir  e  uainn 
ar  n-eusaontais. 

13  Mar  a  ghabhas  athair  truas  d'a 
chloinn,  gabhaidh  an  Tighearna  truas 
dhiubhsan  d'an  eagal  e. 

14  Oir  is  aithne  dha  ar  dealbh;  is  cuimh- 
ne  leis  gur  duslach  sinn. 

15  An  duine,  mar  fheur  tlia  a  làithean  ; 
mar  bhlàth  na  macharach,  raar  sin  fàsaidh 
e  fo  bblàth. 

16  Oir  gabhaidh  a'  ghaoth  thairis,  agus 
cha  bhi  e  ann  ;  agus  cha  'n  aithnich  'ionad 
fèin  e  ni's  mò. 

17  Ach  a  tq  tròcair  an  Tighearn  o  shiorr- 
uidheachd  orra-san  d'an  eagal  e,  agus 
'fhìreantachd  do  chloinn  an  cloinne  ; 

18  Dhoibh-san  a  chumas  a  choimh- 
cheangal,  agus  a  cliuimhnicheas  'àith- 
eanta,  chum  an  deanamh. 

19  Shocruich  an  Tighearn  a  righ-chaithir 
anns  an  nèamhaibh ;  agus  tha  a  rìoghachd 
a'  riaghladh  os  ceann  nan  uile. 

20  Beannaichibh  an  Tighearna,  sibhse 
'aìngle,  treun  an  neart,  a'  deanamh  'iarr- 
tuis,  ag  èisdeachd  ri  fuaim  'fhocail. 

21  Beannaichibh  au  Tighearn,  a  shlòigh 
uile,  sibhse  a  luchd-frithealaidh  a  ni  a 
thoil. 

22  Beannaichibh  an  Tighearn,  'oibre 
uile,  anns  gach  àit  d'a  thighearnas  :  beann- 
aich  au  Tighearn,  O  m'anam  ! 

SALM  CIV. 

BE ANNAICH  an  Tighearn,  O  m  anam  ! 
A  Thighearna  mo  Dhia,  tha  thusa  ro- 
mhòr ;  le  h-urram  agus  mòralachd  tha  thu 
air  do  sgeadachadh. 

2  Tha  thu  a'  cur  soluis  umad  mar  thrusg- 
an,  a'  sìneadh  a  mach  nan  nèamh  mar 
chùirtean. 

3  Tha  e  a'  leagadh  sailean  a  sheòmar 
anns  na  h-uisgeachaibh,  a'  deanamh  nan 
neul  'nan  carbad  dha  fèin,  a'  siubhal  air 
sgiathaibh  na  gaoithe ; 

4  A'  deanamh  'aingle  'nan  spioradaibh, 
a  luchd-frithealaidh  'nan  teine  lasarach. 

5  Shuidhich  e  an  talamh  air  a  bhunait- 
ibh,  chum  nach  gluaisteadh  e  gu  bràth. 

6  Leis  an  doimhneachd,  mar  le  trusgan, 
chòmhdaich  thu  e:  sheas  na  h-uisgeacha 
os  ceann  nam  beann. 

7  O  t'achmhasan-sa  theich  iad,  o  ghuth 
do  thairneanaich  ghreas  iad  rompa. 

8  Chaidh  iad  suas  ri  taobh  nam  beann ; 
chaidh  iad  sìos  air  feadh  nan  gleann  do'n 
àit  a  dh'orduich  thusa  dhoibh. 

9  Shuidhich  thu  crìoch  air  nach  tèid  iad 
thairis ;  chum  nach  pill  iad  a  rìs  a  chòmh- 
dachadh  na  talmhainn. 

10  Tha  e  a'  cur  thobar  anns  na  gleann- 
taihh,  a  tha  a'  ruith  air  feadh  nam  beann. 

11  Bheir  iad  deoch  do  uile  bheathaich- 
ibh  na  raacharach :  coisgidh  na  h-asail 
fhiadhaich  an  ìotadh. 

12  Arn  fagus  doibh  còmhuuichidh  eun- 
laith  nan  speur,  a  bhios  a'  seinn  am  measg 
nan  geug. 

13  Uisgichidh  e  na  beanntan  o  'sheòm- 
raichibh :  le  toradh  a  ghnìomh  sàsuichear 
an  talamh. 

14  Bheir  e  air  feur  fàs  do'n  sprèidh,  ag- 
us  air  luibh  chum  seirbhis  an  duine,  chum 
aran  a  thabhairt  as  an  talamh, 

15  Agus  fion  a  ni  cridhe  an  duine  subh- 
ach,  oladh  a  ni  a  ghnùis  dealrach,  agus  ar- 
an  a  neartaicheas  cridhe  an  duine. 

16  Tha  craobhan  an  Tighearna  làn 
brìghe,  seudair  Lebanoin  a  shuidhich  e  : 

17  Far  an  dean  na  h-eoin  an  nid  ;  aig  an 
storc  tha  na  craobhan  giuthais  mar  ionad- 
tàimh. 

18  Tha  na  heanntan  àrda  'nan  tearmunn 
do  na  gabhair  fhiadhaich ;  na  creagan  do 
na  coineanaibh. 

19  Riun  e  a'  ghealach  air  son  aimsirean  ; 
is  aithne  do'n  ghrèin  mar  a  luidheas  i. 

20  Ni  thu  dorchadas,  agus  tha'n  oidhche 
ann :  an  sin  snàigidh  uile  bheathaiche  na 
coille  inach. 

21  Beucaidh  na  leòmhain  òga  air  son 
corahartaich,  agus  ag  iarraidh  ara  bìdh  air 
Dia. 

22  Eiridh  a'  ghrian,  cruinnichidh  iad  le 
chèile,  agus  'nan  àitibh-tàimh  luidhidh 
iad. 

23  Thèid  an  duine  mach  gu  'obair,  agus 
gu  'shaothair  gu  feasgar. 

24  Cia  lìonmlior  t  ()ibre,  a  Thighearn ! 
ann  an  gliocas  rinn  thu  iad  gu  lèir  :  tha'n 
talarah  làn  le  d'shaoibhreas  : 

25  Mar  an  ceudna  an  cuan  so  a  ta  rnòr 
agus  farsuinn,  anns  am  bheil  creutairean 
snàigeach  gun  àireamh,  araon  beathaich- 
ean  beaga  agus  mòra. 

26  An  sin  siubhlaidh  na  longan ;  agus 
an  Lebhiatan  sin,  a  dhealuh  thu  gu  sùg- 
radh  ann. 

27  Feithidh  iad  sin  uile  ortsa,  chum 
gu'n  tabhair  thu  dhoibh  am  biadh  'na 
thràth. 

28  Bheir  thusa  dhoibh,  cruinnichidh 
iadsan ;  fosgailidh  tu  do  làmh,  sàsuichear 
iad  le  maith. 

29  Foluichidh  tu  do  ghnùis,  bithidh  iad 
fo  arnhluadh ;  bheir  thu  uatha  an  deò, 
eugaidh  iad,  agus  pillidh  iad  ri'n  ùir. 

30  Cuiridh  tu  mach  do  spiorad,  cruth- 
aichear  iad;  agus  athnuadhaichidh  tu 
aghaidh  na  talrahainn. 

31  Mairidh  glòir  an  Tighearna  gu  bràth ; 
ni  an  Tighearna  gairdeachas  'na  oib- 
ribh. 

32  Seallaidh  e  air  an  talamh,  agus  crioth- 
naichidh  e  ;  beanaidh  e  ris  na  beanntaibh, 
agus  bithidh  deatach  dhiubh. 

33  Seinnidh  mise  do'n  Tighearn  an  cian 
is  beò  mi ;  canaidh  mi  moladh  do  ra'  Dhia 
fhad's  a  bhios  bith  agam. 

34  Bithidh  mo  smuaintean  air  milis;  ni 
mi  gairdeachas  anns  an  Tighearna. 

35  Sgriosar  peacaich  a  mach  as  an  tal- 
amh,  agus  cha  bhi  na  h-aingidh  ann  n's 


mò.  Beannaich  an  Tighearn,  O  m'anaro, 
Molaibhse  an  Tighearn. 

SALM  CV. 

THUGAIBH  buidheachas  do'n  Tigh- 
earna  ;  gairroibh  air 'ainm ;  foillsich- 
ibh  am  measg  nan  sluagh  a  ghnìomhara. 

2  Seinnibh  dha ;  seinnibh  sailm  dha ; 
labhraibh  air  'oibribh  iongantach-san  gu 
lèir. 

3  Deanaibh  uaill  à  'ainm  naomh-san  : 
biodh  gairdeac.has  air  cridhe  na  droinge  a 
dhiarras  an  Tighearn. 

4  Iarraibh  an  Tighearn  agus  a  neart ; 
iarraibh  a  ghnùis  a  ghnàth. 

5  Cuimhnichibh  'oibrean  iongantach  a 
rinn  e ;  a  chomharan  agus  breitheanais  a 
bhèil, 

6  O  sibhse  a  shliochd  Abrahaim  'òg- 
laich-san,  sibhse  a  chlann  Iacoib  a  dhaoine 
taghta-san. 

7  Is  esan  an  Tighearn  ar  Dia-ne ;  air 
feadh  na  talmhainn  uile  tha  a  bhreithean- 
ais. 

8  Chuimhnich  e  gu  siorruidh  a  choimh- 
cheangal,  ara  focal  «  dh'orduich  e  do  mhìle 
ginealach ; 

9  A  rinn  e  ri  h-Abraham,  agus  a 
mhionnan  do  Isaac : 

10  Agus  dhaingnich  e  sin  do  Iacob  mar 
reachd,  do  Israel  mar  choimhcheangal 
bith-bhuan  ; 

11  Ag  ràdh,  Dhuitse  bheir  mi  fearann 
Chanaain,  crannchur  bhur  n-oighreachd. 

12  An  uair  nach  robh  iad  ach  ro-thearc 
an  àireamh,  agus  'nan  coigrich  ann  ; 

13  Agus  a  chaidh  iad  o  chinneach  gu 
cinneach,  o  rìoghachd  gu  sluagh  eile  ; 

14  Cha  do  leig  e  le  duine  sam  bith  eu- 
coir  a  dheanamh  orra,  agus  smachdaich  e 
rìghrean  air  an  son  ; 

15  Ag  ràdh,  Na  beanaibh  ri  m'  dhaoin- 
ibh  ungta,  agus  air  m'thàidhibh  na  dean- 
aibh  cron. 

16  Agus  ghairm  e  gorta  air  an  tìr ;  bhris 
e  uile  lorg  an  arain. 

17  Chuir  e  duine  rompa,  loseph,  a  reic- 
eadh  mar  thràill. 

18  Le  geimhlibh  dhochainn  iad  a  chos- 
an  ;  chuireadh  an  iarunn  e  gu  teann  ; 

19  Gu  ruig  an  t-àm  anns  an  d'thainig  a 
bhriathar :  dhearbh  focal  an  Tighearn  e. 

20  Chuir  an  righ  teachdair  uaith,  agus 
dh'fhuasgail  e  air ;  uachdaran  an  t-sluaigh, 
agus  leig  e  saor  as  e. 

21  Rinn  se  e  'na  thighearn  air  a  thigh, 
agus  'na  uachdaran  os  ceann  a  mhaoin 
uile : 

22  Chum  gu'n  ceangladh  e  'àrd-cheann- 
ardan  a  rèir  a  thoile,  agus  gu'n  deanadh  e 
a  sheanairean  glic. 

23  Agus  thàinig  Israel  do'n  Eiphit, 
agus  bha  Iacob  air  chuairt  ann  an  tìr 
Cham. 

24  Agus  thug  e  air  a  shluagh  fàs  ro-lìon- 
mhor,  agus  rinn  e  ni  bu  treise  iad  na'n 
naimhdean. 

25  Dh'iomnaich  e  an  cridhe  gu  fuath  a 
thoirt  d'a  shluagh,  agus  gu  buntainn  gu 
cealgach  r'a  sheirbhisich. 

26  Chuir  e  d'an  ionnsuidh  Maois  'og- 
lach  fèin,  Aaron  a  thagh  e. 

27  Nochd  iad  a  chomharan  'nam  measg, 

agus  a  bheartan  iongantach  ann  an  tìr 
Cham. 

23  Chuir  e  mach  dorchadas,  agus  hlia 
dorchadas  ann  :  agus  cha  d'rinn  iad  ceann- 
airc  an  aghaidh  'lhocail. 

29  Thionndaidh  e  an  uisgeacha  gu  fui), 
agus  mharbh  e  an  iasg. 

30  Thug  an  tìr  a  mach  lòsgainn  gu 
pailt,  ann  an  seòmraichibh  an  rìghrean. 

31  Labhair  e,  ag-us  thàinig  iomadh  gnè 
chuileag  agus  mialan  'nan  cnoehaibh  uile. 

32  Air  son  an  uisge  tbug  e  dlioibh  clach- 
mheallain,  agus  teine  lasarach  'nan  tìr. 

33  Agus  bhuail  e  an  croinn-fhìona  agus 
an  croinn-fhìge  ;  agus  bhris  e  craobhan  an 
crìoch. 

34  Labhaire,  agus  thàinig  locuist,  agus 
burruis,  agus  sin  gun  àireamh  ; 

35  Agus  dh'ith  iad  gach  luibh  'nan  tìr; 
agus  dh'ith  iad  meas  am  fearainn. 

36  Agus  bhuail  e  gach  ceud-ghin  'nan 
tìr,  toiseach  an  neirt  uile. 

37  Agus  thug  e  mach  iad  le  h-airgiod 
agus  le  h-òr :  agus  'nan  treubhaibh  uile 
cha  rohh  aon  neach  lag. 

38  Bha  aoibhneas  air  an  Eiphit  an  uair 
a  chaidb  iad  a  mach  ;  oir  thuit  an  eagal- 
san  orra. 

39  Sgaoil  e  neul  mar  chòmhdach,  agus 
teine  gu  solus  a  thoirt  san  oidhche. 

40  Dh'iarr  iad,  agus  thug  e  dhoibh 
gearra-goirt;  agus  le  h-aran  nèitnh  shàs- 
uich  e  iad. 

41  Dh'fhosgail  e  a'  chreag,  agus  bhrùchd 
uisgeacha  mach  ;  ruith  iad  air  na  h-ionad- 
aibh  tioram  mar  amhainn. 

42  Oir  chuimhnich  e  a  ghealladh  naomh 
do  Abraham  a  sheirbhiseach. 

43  Agus  thug  e  mach  a  shluagh  le 
h-aoibhneas,  a  dhaoine  tagbta  le  gaird- 
eaclias. 

44  Agus  thug  e  dhoibh  fearann  nan 
cinneach;  agus  shealbhaich  iad  saothair 
ran  sluagh  ; 

45  Chum  gu  tugadh  iad  fa'near  a  reachd- 
an,  agus  gu  gleidheadh  iad  a  laghanna. 
Molaibh  an  Tighearna. 

SALM  CVI. 

MOLAIBH  an  Tighearn.    O  thugaibh 
buidheachas  do'n  Tighearn,  oir  tha 
e  maith,  oir  gu  bràth  mairidh  a  thròcair. 

2  Cò  is  urrainn  gnìomhara  treuna  an 
Tighearn  a  chuir  an  cèill?  cò  is  urrainn  a 
chliu  uile  fhoillseacbadh  ? 

3  Is  beannaiehte  iadsan  a  choimhdeas 
breitheanas,  a  ni  ceartas  anns  gach  àm. 

4  Cuimhnich  oirnn,  a  Thighearna,  leis 
an  deadh-gheau  a  nochdas  tu  do  d'shluagh 
fèin  :  O  fiosraich  sinn  le  d'  sblàinte  : 

5  Cbum  gu  faic  sinn  maith  do  dhaoine 
taghta,  clium  gn  dean  sinn  aoibhneas  ann 
an  aoiblineas  do  chinnich  ;  chum  gu  dean 
sinn  uaill  le  t'oighreaclul-sa. 

6  Pbeacaich  sinne  le'r  n-aithrichibh ; 
rinn  sinn  gu  h-olc,  rinn  sinn  gu  h-aing- 
idh. 

7  Cha  do  thuig  ar  n-aithriche  t'iongan- 
tais  anns  an  Eiphit ;  cha  do  thuig  iad  lìon- 
mhoireachd  do  thròcairean,  ach  bhros- 
nuich  iad  thu  làimh  ris  a'  mhuir,  aig  a' 
mhuir  ruaidh. 

8  Gidheadh  theasairg  e  iad  air  sgàth 


'ainme  fèin ;  chum  gu  nochdadh  e  a 
chumhachd. 

9  Agus  smachdaich  e  a'  mhuir  ruadh, 
agus  tbiormaicheadh  i ;  agus  threòraieh  e 
iad  troimh  na  doimhneachdaibh,  mar 
troimh  fàsach. 

10  Agus  theasairg  e  iad  o  làimh  an  tì  a 
thug  fuath  dhoibh,  agus  shaor  e  iad  o  làimh 
an  nàmbaid. 

11  Agus  dh'fboluich  na  h-uisgeachan  an 
eascairde  :  cha  d'fhàgadh  aon  diubh. 

12  An  sin  chreid  iad  a  bhriathran,  agus 
sheinn  iad  a  chliu. 

13  Gu  luath  dhì-chuimhnich  iad  a 
ghnìomhara ;  cha  d'fheith  iad  r'a  chomh- 
airle. 

14  Ach  ghlac  ana-miann  iad  san  fhàs- 
ach,  agus  bhuair  iad  Dia  anns  an  ionad 
uaiameach. 

15  Agus  thug  e  dhoibh  an  iarrtus,  ach 
chuir  e  caoile  air  an  anam. 

16  Agus  ghabh  iad  farmad  ri  Maois  anns 
a'  champ,  agus  ri  h-Araon  sagart  naomh 
an  Tigbearna. 

17  Dh'fhosgail  an  talamh,  agus  shluig 
e  sìos  Datan,  agus  dh'fholuicheadh  cuid- 
eacbd  Abiraim. 

18  Agus  las  teine  'nan  cuideachd  ;  loisg 
an  lasair  suas  na  droch  dhaoine. 

19  Rinn  iad  laogli  ann  an  Horeb,  agus 
shleuchd  iad  do'n  dealbh  leaghta. 

20  Agus  chaochail  iad  an  glòir  gu  cò- 
samhlachd  daimh  a  db'itheas  feur.  , 

21  Dhì-chuimhnich  iad  Dia  am  Fear- 
saoraidh,  a  rinn  nithe  mòra  anns  an  Ei- 
phit ; 

22  Nithe  iongantach  ann  an  tìr  Cham, 
nithe  uamhasach  aig  a'  mliuir  ruaidh  : 

23  Uime  sin  thubhairt  e  gu'm  milleadh 
e  iad,  mur  bhitheadh  gu'n  do  sbeas  'òglach 
taghta  Maois  fa  chomhair  anns  a'  bheirn, 
gus  a  chorruich  a  thionndadh  uatha,  chura 
nach  sgriosadh  e  iad. 

24  Agus  rinn  iad  tarcuis  air  an  tìr  thait- 
nich  :  cha  do  chreid  iad  'fhoeal. 

25  Agus  rinn  iad  gearan  'nam  bùthaibh  ; 
agus  cha  d'èisd  iad  ri  guth  an  Tigh- 
earn. 

26  An  sin  thog  e  a  làmh  'nan  aghaidh, 
a  thoirt  orra  tuiteam  anns  an  f hàsach  ; 

27  Agus  a  thilgeadli  sìos  an  sliochd  am 
measg  nan  cinneach,  agus  gu'n  sgaoileadh 
air  fearìh  nan  tìr. 

28  Mar  an  ceudna  naisg  iad  iad  fèin  ri 
Ball-peor,  agus  dh'ith  iad  ìobairtean  nara 
marbh. 

29  Agus  bhrosnuich  iad  e  'e'n  gnìomh- 
araibh ;  agus  bhris  a'  phlàigh  a  steach 
orra. 

30  A  sin  sheas  Phinehas,  agus  chuir  e 
breitbeanas  an  gnìomh;  agus  choisgeadh 
a'  pblàigh. 

31  Agus  mheasadh  sin  dha  mar  fhìrean? 
tachd,  o  linn  gu  linn  gu  bràth. 

32*Chuir  iad  fearg  air  mar  an  ceudna  n\e 
uisgeachaibh  Mheribah  ;  agus  dh'èirich  olc 
do  Mhaois  air  an  son. 

33  Oir  bhrosnuich  iad  a  spiorad,  air  chor 
as  gu'n  do  labhair  e  gu  h-aithffhearr  U 
'bhilibh. 

34  Cha  do  sgrios  iad  na  slòigh,  mu*n 
d'thug  an  Tighearn  àithne  dlioibh  ; 

35  Ach  choimh-mheasg  iad  iad  fèin  ara 

measg  nan  cinneach,  agus  dh'fhòghluim 
iad  an  oibre. 

36  Agus  rinn  iad  seirbhis  d'an  ìodhol- 
aibh,  a  bha  mar  ribe  dhoibh. 

37  Agus  dhìobair  iad  am  mic  agus  an 
nigheana  do  dlieamhnaibh, 

38  Agus  dhòirt  iad  fuil  neò-chiontach, 
fuil  am  raac  agus  an  nighean,  a  dh'ìobair 
iad  do  ìodholaibli  Chanaain :  agus  thruaill- 
eadh  an  tìr  le  fuil. 

39  Agus  rinneadh  neòghlan  iad  le'n  oib- 
ribh,  agus  chaidh  iad  air  striopachas  le'n 
gnìomharaibh. 

40  Agus  las  fearg  an  Tighearn  an  agh- 
aidh  a  shluaigh,  agus  ghabh  e  gràin  d'a 
oighreachd. 

41  Agus  thug  e  suas  iad  do  làimh  nan 
cinneach ;  agus  bha  iadsan  a  dh'fhuath- 
aich  iad,  'nan  uachdarain  os  an  ceann. 

42  Agus  shàruich  an  naimhdean  iad ; 
agus  leagadh  gu  h-ìosal  iad  fo'n  làimh. 

43  Iomadh  uair  shaor  e  iad  ;  ach  bhros- 
nuich  iad  e  le'n  comhairlibh,  agus  thugadh 
sìos  iad  air  son  an  cionta. 

44  Gidheadh  thug  e  an  àmhghar  fa'near, 
au  uair  a  chual'  e  an  glaodh  : 

45  Agus  chuimhnicli  e  dhoibh  a  choimh- 
cheangal,  agus  ghabh  e  aithreachas  a  rèir 
lìonmhoireachd  a  thròcair. 

46  Agus  fhuair  e  truas  dhoibh  an  seall- 
adh  na  muinntir  sin  a  thug  leo  'nam 
braighdibh  iad. 

47  Saor  sinn,  a  Thighearn  ar  Dia,  agus 
tionailsinn  o  mheasg  nan  cinneach,  chum 
buidheachas  a  thabhairt  do  t'ainm  naomh- 
sa,  chum  caithream  a  dheauamh  ann  ad 
chliu. 

48  Gu  ma  beannaichte  an  Tighearna 
Dia  Israeil  o  shiorruidheachd  gu  siorr- 
uidheachd  !  agus  abradh  an  sluagh  uile, 
Amen.   Molaibhse  an  Tighearn. 

SALM  CVII. 

OTHUGAIBH  buidheachas  do'n  Tigh- 
earn,  oir  tha  e  maith,  oir  gu  bràth 
ìnairidh  a  thròcair. 

2  Mar  so  abradh  iadsan  a  shaoradh  leis 
an  Tighearn,  a  shaor  e  o  làimh  an  nàmhaid  ; 

3  Agus  a  chruinnich  e  as  na  tìribh,  o'n 
aird  an  ear  agus  o'n  àird  an  iar,  o'n  àirde 
tuath  agus  o'n  àirde  deas. 

4  Chaidh  iad  air  seacharan  anns  an  fhàs- 
ach,  ann  an  ionad  uaigneach ;  slighe  gu 
baile  tàimh  cha  d'fhuair  iad. 

5  Ocrach  agus  tartmhor,  dh'fhàilnich 
an  anam  annta. 

6  An  sin  ghlaodh  iad  ris  an  Tighearna 
:nan  airc,  agus  as  an  teanntachdaibh  shaor 
e  iad. 

7  Agus  threòraich  e  iad  air  slighe  cheirt, 
chum  gu  rachadh  iad  gu  baile  tàimh. 

8  O  gu  moladh  daoine  Dia  air  son  a 
mhaitheis,  agus  air  son  a  bhearta  iongant- 
ach  do  chloinn  nan  daoine  ! 

9  Oir  shàsuich  e  an  t-anam  cìocfach, 
agus  lìon  e  an  t-anam  ocrach  le  maith. 

10  Iadsan  a  shuidh  aun  an  dorchadas 
agus  ann  an  sgàile  a'  bhàis,  ceangailte  ann 
an  truaighe  agus  an  iarunn, 

11  A  chionn  gu'n  d'rinn  iad  ceannairc 
an  aghaidh  bhriathar  Dhè,  agus  gu'n 
d'rinn  iad  tàir  air  comhairie  an  Tì  a's 
àirde ; 


12  Aig  an  do  leagadh  sìos  an  cridhe  le 
docair :  thuit  iad,  agus  cha  robh  fear- 
cuideachaidh  ann  : 

13  An  sin  ghlaodh  iad  ris  an  Tighearna 
'nan  airc,  agus  as  an  teanntachdaibh  shaor 
e  iad. 

14  Thug  e  iad  à  dorchadas  agus  à  sgàile 
a'  bhàis,  agus  bhris  e  o  chèile  an  cuibh- 
reach. 

15  O  gu  moladh  daoine  an  Tighearn  air 
son  a  mhaitheis,  agus  air  son  a  bhearta 
iongantach  do  chloinn  nan  daoine  ! 

10  Oir  bhris  e  na  geatachan  umha,  agus 
ghearr  e  sìos  na  croihn  iaruinn. 

17  Bha  amadain,  air  son  an  eusaontais, 
agus  air  son  an  eu-cearta,  fo  àmhghar. 

18  Dogach  biadh  ghabh  an  anam  gràin, 
agus  thàinig  iad  dlùth  do  gheataibh 
bàis. 

19  An  sin  ghlaodh  iad  ris  an  Tighearna 
'nan  airc,  agus  as  an  teanntachdaibh  shaor 
e  iad. 

20  Chuir  e  'fhocal  uaith,  agus  shiànuich 
e  iad  ;  agus  shaor  e  iad  o  sgr.os. 

21  O  gu  moladh  daoine  an  Tighearn  air 
son  a  mhaitheis,  agus  air  son  a  bheartaion- 
gantach  do  chloinu  nan  daoine  ! 

22  Agus  gu'n  ìobradh  iad  ìohairte 
buidheachais,  agus  gu'n  cuireadh  iad  an 
cèill  a  ghnìomhara  le  luathghaire  ! 

23  Iadsan  a  thèid  sios  do'n  f'hairge  air 
lonjcaibh,  a  ni  obair  air  uisgeachaibli  mòra, 

24  Chi  iadsan  gnìomharan  an  Tighearna, 
agus  a  bhearta  iongantach  san  doimhne. 

25  Oir  labhraidh  e,  agus  dùisgidh  e  a 
ghaoth  dhoinionnach,  agus  togaidh  i  a 
tonnan. 

26  Thèid  iad  suas  do  na  nèamhaibh, 
thèid  iad  sìos  do  na  dmmhneachdaibh ;  le 
h-àmhghar  leaghaidh  an  anam. 

27  Thèid  iad  thuige  agus  uaith,  agus 
tuislichidh  iad  mar  dhuine  air  mhisg  ;  ag- 
us  thèid  as  d'an  cèill  uile. 

28  An  sin  glaodhaidh  iad  ris  an  Tigh- 
earna  'nan  airc,  agus  as  an  teanntachdaibh 
bheir  e  iad. 

29  Cuiridh  e  au  doinionn  gu  fèith  ;  ag- 
us  bithidh  a  tonnan  'nan  tàmh. 

30  An  sin  bithidh  iad  ait,  a  chionn  gu'm 
bi  iad  sàmhach  ;  agus  bheir  e  iad  do'n 
chaladh  a's  miannach  leo. 

31  O  gu  rnoladh  daoine  an  Tighearn  air 
son  a  mhaitheis,  agus  air  son  a  bhearta 
iongantach  do  chloinn  nan  daoine ! 

32  Agus  gu'n  àrdaicheadh  iad  e  ann  an 
coimhthional  an  t-sluaigh,  agus  ann  an 
àite-suidhe  nan  seanair  gu  moladh  iad  e  ! 

33  Ni  e  aimhniche  'nam  fàsach,  agus 
tobair  uisge  'nan  talamh  tartmhor. 

34  Fearann  beartach  ni  e  fàs,  air  son 
aingidheachd  a  luchd-àiteachaidh. 

35  Ni  e  fàsach  'na  linne  uisge,  agus  fear- 
ann  tioram  'na  thobraichibh  uisge. 

36  Agus  an  sin  bheir  e  air  na  h-ocraich 
còmhnuidh  a  ghabhail ;  agus  deasaichidh 
iad  baile  tàfmh ; 

37  Agus  sìol  chuiridh  iad  achanna,  agus 
suidhichidh  iad  fion-liosan  ;  agus  bheir  iad 
toradh  pailt  uatha. 

38  Agus  beannaichidh  e  iad,  agusfàsaidh 
iad  ro  lìonmhor  ;  agus  cha  lughdaich  e  an 
sprèidh. 

39  Ach  ma  pheacakheas  iad,  lughdaich- 

ear  agus  leagear  sìos  iad  le  foirneart,  olc, 
agus  doilgheas. 
"40  Dòirtidli  e  tarcuis  air  àrd-uaislibh, 
agus  cuiridli  e  air  seacharan  iad  ann  am 
fàsach  as  eugmhais  slighe. 

41  Agus  togaidh  e  suas  am  bochd  o 
thruaighe,  agus  ni  e  teaghlaichean  dha 
mar  threud. 

42  Chi  ua  fireana  so,  agus  bithidh  iad 
ait ;  agus  druididh  gach  eu-ceart  a  beul. 

43  Còa  ta  glic,  agus  a  bheir  fa'near  na 
uithe  sin  ?  tuigidh  esan  caoimhneas  gràdh- 
ach  an  Tighearna. 

SALM  CVHI. 
Laoidh  no  Salm  le  Daibhidh. 
HHHA  mo  chridhe  deas,  a  Dhè ;  seinnidh 
.x     mi  agus  molaidh  mi,  eadhon  le  m' 
ghlòir. 

2  Mosgail,  a  shaltair  agus  a  chlàrsach  : 
mosglaidh  mi  fèin  raoch  air  mhaduinn. 

3  Molaidh  mi  thu  am  measg  nan  sluagh, 
a  Thighearn,  agus  seinuidh  mi  dhuit  am 
measjf  nan  cinneach. 

4  Oir  is  mòr  do  thròcair  os  ceann  nan 
nèamh  ;  agus  tha  t'fhìrinn  gu  ruig  na 
neula. 

5  Bi  air  t'àrdachadh  os  ceann  nan  nèamh, 
a  Dhè;  agus  os  ceann  na  talmhainn  uile 
biodh  do  ghlòir. 

6  Chum  gu  teasairgear  iadsan  a's  ion- 
mhuinu  leat,  saor  thusa  le  d'  dheas  làimh, 
agus  èisd  rium. 

7  Labhair  Dia  'na  naomhachd :  ni  mi 
aoibhneas,  roinnidh  mi  Sechem,  agus 
tomhaisidh  mi  gleann  Shucoit. 

8  Is  leamsa  Gilead ;  is  leam  Manaseh  ; 
agus  is  e  Ephraim  neart  mo  chinn ;  Iudah 
fear  tabhairt  mo  lagha. 

9  Is  e  Moab  mo  shoitheach-ionnlaid  ;  os 
ceann  Edoim  tilgidh  mi  mo  bhròg :  thar 
Palestin  ni  mi  caithream. 

10  Cò  bheir  mi  do'n  bhaile  dhaing- 
nichte?  cò  threòraicheas  mi  gu  h-Ed- 
om  ? 

11  Nach  tusa,  a  Dhè,  thusa  a  thilg  uait 
sinn,  agus  nach  deachaidh  a  mach,  a  Dhè, 
le  ar  n-armailtibh  ? 

12  Thoir  còmhnadh  dhuinn  ann  an  airc  ; 
oir  is  dìomhain  furtachd  duine. 

13  Trìd  Dhè  ni  sinn  treubhantas ;  oir 
saltraidh  esan  sìos  ar  naimhdean. 

SALM  CIX. 
Do'n  àrd  fhear-ciuil.    Salm  le  Daibhidh. 

ADHE  mo  chliu,  na  bi  a'd'  thosd. 
2  Oir  tha  beul  an  aingidh,  agus  beul 
na  ceilge  fosgailte  a'm'  aghaidh  ;  labhair 
iad  a'm'  aghaidh  le  teangaidh  nam  breug. 

3  Agus  le  briatliraibh  fuatha  chuairtich 
iad  mi ;  agus  chog  iad  a'm'  aghaidh  gun 
aobhar. 

4  An  èiric  mo  ghràidh  tha  iad  naimhdeil 
dhomh,  agus  mi  ri  h-urnuigh. 

5  Agus  dhìol  iad  dhomh  olc  an  èiric 
maith,  agus  fuath  an  èiric  mo  ghràidh. 

6  Cuir  an  t-aingidh  os  a  cheann,  agus 
seasadh  Satan  aig  a  dheas  làimh. 

7  'Nuair  a  bheirear  breth  air,  faighear 
ciontach  e,  agus  biodh  'urnuigh  dha  'na 
peacadh. 

8  Biodh  a  làithean  tearc,  agus  glacadh 
neach  eile  a  dhreuchd.  . 


9  Biodh  a  chlann  'nan  dìlleachdain,  ag- 
us  a  bheau  'na  bantraich. 

10  A  ghnàth  air  seacharan  biodh  a  chlann, 
agus  iarradh  iad  dèirc ;  agus  sireadh  iad 
as  an  àitibh  fàs. 

11  (ìlacadh  fear  nam  fiach  gach  ni  a  ta 
aige,  agus  creachadh  coigrich  a  shaothair. 

12  Na  biodh  neach  anu  a  ni  tròcair  air, 
agus  na  biodh  aon  ann  a  ghabhas  truas  d'a 
chloinn  gun  athair. 

13  Sgrios  gu  robh  air  a  shliochd:  san  àl 
a  thig  'na  dhèigh,  gu  cuirear  as  d'a  ainm. 

14  Air  chuimhne  biodh  aingidheachd 
'aithriche  aig  an  Tighearn  ;  agus  na  cuir- 
ear  as  peacadh  a  mhàthar. 

15  Biodh  iad  am  fianuis  an  Tighearn  a 
ghnàth;  agus  gearradh  e  as  an  cuimhne 
o'n  talamh. 

16  A  chionn  nach  do  chuimhnich  e  tròc- 
air  a  nochdadh,  ach  gu'n-  do  gheur-lean  e 
an  duine  bochd  agus  uireasbhuidheach,  ag- 
us  aig  an  robh  cridhe  goirt,  chum  a 
mharbhadh. 

17  Mar  a  ghràdhaich  e  raallachadh,  thig- 
eadh  e  air  :  mar  nach  robh  tlachd  aige  ann 
am  beannachadh,  biodh  e  fad  uaith. 

18  Mar  a  chuir  e  mallachadh  uime  mar 
'eudach,  thigeadh  e  steach  mar  uisge  'na 
chom,  agus  mar  oladh  'na  chnàmhaibh. 

19  Biodh  e  dha  mar  an  trusgan  leis  an 
còmhdaichear  e,  agus  mar  an  crios  leis  an 
crioslaichear  e  a  ghnàth. 

20  Is  e  so  obair  m'  eascairdean  an  làthair 
an  Tighearn,  agus  nan  daoine  a  labhras 
olc  an  aghaidh  m'anama. 

21  Ach  dean  thusa  air  mo  shon,  a 
Thighearna  Dhè,  air  sgàth  t'ainme ;  a 
chionn  gu  bheil  do  thròcair  maith,  saor 
thusa  mi. 

22  Oir  tha  mi  bochd  agus  uireasbhuidh- 
each,  agus  tha  mo  chridhe  air  a  lotadh  an 
taobh  a  stigh  dhìom. 

23  Mar  sgàile  a'  elaonadh  sìos  tha  mi  a' 
siubhal;  tha  mi  air  m'fhuadachadh  mar 
an  locust. 

24  Tha  mo  ghlùinean  lag  le  trasgadh, 
agus  tha  m'fheoil  a'  teireachduinn  le  dìth 
sulta. 

25  Agus  tha  mi  a'm'  aobhar  maslaidh 
dhoibh  :  'nuair  a  sheall  iad  orm,  chrath 
iad  an  cinn. 

26  Cuidich  leam,  a  Tliighearna  mo  Dhia ; 
saor  mi  a  rèir  do  thròcair : 

27  Chum  gu'm  bi  fios  aca  gur  i  so  do 
làmh,  gur  tusa,  a  Thighearn,  a  rinn  e. 

28  MaUaicheadh  iadsan,  ach  beannaich 
thusa:  'nuair  a  dh'èireas  iad,  biodh  nàire 
orra;  ach  biodh  t'òglach-sa  ait. 

29  Biodh  m'eascairdean  air  an  còmhd- 
achadh  le  nàire,  agus  biodh  iad  air  am 
folachadh  le'n  amhluadh  fèin,  mar  le  fall- 
uinn. 

30  Ard-mholaidh  mi  an  Tighearna  le  m' 
bheul ;  agus  am  measg  na  mòr-chuideachd 
bheir  mi  cliu  dha. 

31  Oir  seasaidh  e  aig  deas  làimh  an  duine 
bhochd,  chum  a  shaoradh  o  luchd-dìtidh 
'anama. 

SALM  CX. 
Salm  le  Daibhidh. 

THUBHAIRT    an   Tighearna  ri  m' 
Thighearna,  Suidh  aig  mo  dlieas 

làimh,  gus  an  cuir  mi  do  naimhdean  'uan 
stòl  fo  d'  chosaibh. 

2  Slat-shuaicheantais  do  chumhachd 
cuiridh  an  Tighearn  a  mach  à  Sion  :  bi 
thusa  a'd'  uachdaran  am  meadhon  do 
naimhdean. 

3  Bithidh  do  shluagh  ro-thoileach  ann 
an  là  do  chumhachd :  ann  am  maise  na 
naomhachd,  mar  an  drùchd  o  bholg  na 
maidne,  bithidh  t'òigridh  agad. 

4  Mhionnaich  an  Tighearn,  agus  cha 
ghabh  e  aithreachas,  Is  sagart  thu  gu  bràth, 
a  rèir  òrduigh  Mhelchisedeic. 

5  Bualidh  an  Tighearn,  a  ta  aig  do 
dheas  làimh,  rìghrean  ann  an  là  'fheirge. 

6  Bheir  e  breth  am  measg  nan  cinneach  ; 
lìonaidh  e  gach  àit  le  corpaibh  marbha ; 
lotaidh  e  an  t-uachdaran  os  ceann  iomadh 
tìr. 

7  Do'n  t-sruth  air  an  t-slighe  òlaidh  e; 
uime  sin  togaidh  e  suas  a  cheann. 

SALM  CXI. 

MOLAIBHSE  an  Tighearna.  Bheir 
mise  cliu  do'n  Tighearna  le  m'  uile 
chridhe,  ann  an  coinneamh  nam  firean, 
agus  anns  a'  choimhthional. 

2  Tha  gnìomharan  an  Tighearna  mòr ; 
rannsaichear  iad  leo-san  uile  aig  am  bheil 
tlachd  annta. 

3  Urramach  agus  glòrmhor  tha  'obair- 
san  ;  mairidh  'fhireantachd  gu  bràth. 

4  Chuir  e  a  ghnìomharan  iongantach  air 
chuimhne  :  gràsmhor  agus  truacanta  tha 
an  Tighearna. 

5  Thug  e  lòn  dhoibh-san  d'an  eagal  e  : 
cuimhnichidh  e  gu  bràth  a  choimhcheangal. 

6  Chuir  e  neart  'oibre  an  cèill  d'a  shluagh, 
le  oighreachd  nan  cinneach  a  thabhairt 
doibh. 

7  Is  iad  fìrinn  agus  ceartas  gnìomharan 
a  làmh ;  is  fior  'àitheanta-san  uile. 

8  Seasmhach  tha  iad  gu  saoghal  nan 
saoghal,  deanta  ann  am  firinn  agus  an 
ceartas. 

9  Chuir  e  saorsa  dh'ionnsuidh  a  shluaigh, 
dh'àithn  e  a  choimhcheangal  gu  bràth  :  is 
naomh  agus  urramach  'ainm-san. 

10  Is  e  eagal  an  Tighearna  toiseach  a' 
ghliocais ;  tha  deadh  thuigse  aca-san  uile 
a  ni  'àitheanta-san :  mairidh  a  chliu  gu 
bràth. 

SALM  CXII. 

MOL AIBHSE  an  Tighearn.  Is  beann- 
aichte  an  duine  air  am  bi  eagal  an 
Tighearn,  a  ghabhas  tlachd  mòr  d'a  àith- 
eantaibh. 

2  Làidir  anns  an  tìr  bithidh  a  shliochd  ; 
beannaichear  ginealach  nam  firean. 

3  Bithidh  maoin  agus  saoibhreas  'na 
thigh  ;  agus  mairidh  'fhìreantachd  gu  bràth. 

4  Ann  an  dorchadas  èiridh  solus  do  na 
fireanaibh  :  gràsmhor  agus  làn  truacantais, 
agus  cothromach  tha  [an  Tighearn.] 

5  Is  maith  do'n  duine  a  bhios  truacanta 
agus  coingheaìlach,  a  riaghlas  a  ghnoth- 
uiche  gu  ceart : 

6  Oir  gu  bràth  cha  ghluaisear  e ;  air 
chuimhne  gu  hràth  bithidh  ara  firean. 

7  Roimh  dhroch  sgeul  cha  bhi  eagal  air  ; 
£ha  a  chridhe  suidhichte,  ag  earbsadh  as 
an  Tighearna. 


8  Tha  a  chridhe  air  a  shocrachadh,  cha  bhi 
eagal  air,  gus  am  faic  e  crìoch  a  naimhdean. 

9  Sgaoil  e,  thug  e  do  na  bochdaibh ; 
mairidh  'fhìreantachd  gu  bràth  ;  mairidh 
'adharc  le  h-urram. 

10  Chi  an  droch  dhuine,  agus  bithidh 
fearg  air ;  casaidh  e  'f  hiaclan,  agus  searg- 
aidh  e  as :  sgriosar  miann  nan  aingidh. 

SALM  CXIII. 

MOL  AIBHSE  an  Tighearna.  Molaibh, 
O  sibhse  òglacha  an  Tighearna,  mol- 
aibh  ainm  an  Tighearna. 

2  Gu  raa  beannaichte  ainm  an  Tighearn, 
o'n  àm  so  agus  gu  bràth. 

3  O  èirigh  na  grèine  gu  ruig  a  luidhe,  24 
ionmholta  ainm  an  Tighearn. 

4  Ard  os  ceann  nan  cinneach  uile  tha  an 
Tighearn,  os  ceann  nan  nèamh  a  ghlòir. 

5  Cò  is  cosmhuil  ris  an  Tighearn  ar  Dia, 
a  tha  'na  chòmhuuidh  shuas  ? 

6  A  dh'ìslicheas  e  fèin  gu  amharc  air  na 
nithibh  a  ta  sna  nèamhaibh,  agus  air  an 
talamh. 

7  Togaidh  e  am  bochd  o'n  duslach  ;  o'n 
òtrach  àrdaichidh  e  an  t-ainnis  ; 

8  Chum  a  chur  'na  shuidhe  le  àrd  uais- 
libh,  !e  àrd  uaislibh  a  shluaigh. 

9  Bheir  e  air  a'  mhnaoi  a  ta  gun  sliochd 
còmhnuidh  a  ghabhail  ann  an  tigh,  'na 
màthair  ait  cloinne. 

SALM  CXIV. 

MOLAIBHSE  an  Tighearna.  'Nuair  a 
thàinig  Israel  a  mach  as  an  Eiphit, 
tigh  Iacoib  o  shluagh  coimheach, 

2  Bha  Iudah  dha  mar  a  chòmhnuidh 
naomh,  Israel  mar  a  thighearnas. 

3  Chunnaic  an  cuan,  agus  theich  e  ; 
thionndaidh  Iordan  air  a  h-ais. 

4  Leum  na  beannta  mar  reitheachan,  na 
cnuic  mar  uain. 

5  Ciod,  a  chuain,  a  thug  ort  teicheadh  ? 
a  Iordan,  a  thug  ort  tionndadh  air  t'ais  ? 

6  A  bheannta,  a  thug  oirbh  leum  mar 
reitheachan  ;  a  chnoca,  mar  uain  ? 

7  Criothnaich,  a  thalaimh,  an  làthair  an 
Tighearn,  an  làthair  Dhè  Iacoib  ! 

8  A  thionndaidheas  a'  charraig  gu  linne 
uisge,  an  ailbhinn  gu  tobar  uisge  ! 

SALM  CXV. 

TABHAIR  glòir,  a  Thighearna,  cha'n 
ann  duinne,  cha'n  ann  duinne,  ach  do 
t'ainm  fèin,  air  son  do  thròcair  agus  air 
son  t'thìrinn. 

2  C'ar  son  a  theireadh  na  cinnich,  C'àit 
a  nis  am  bheil  an  Dia  ? 

3  Ach  a  ia  ar  Dia-ne  anns  na  nèamh- 
aibh,  agus  rinn  e  gach  ni  a  b'àill  leis. 

4  Is  airgiod  agus  òr  an  ìodhoil-san,  ob- 
air  làmh  dhaoine ! 

5  Tha  bèil  aca.  ach  cha  labhair  iad  ;  sùil- 
ean  aca,  ach  cba'n  fhaic  iad. 

6  Tha  cluasan  aca,  ach  cha  chluinn  iad ; 
sròinean  aca,  ach  cha  ghabh  iad  fàile. 

7  Tha  làmhan  aca,  ach  clia  làimhsich 
iad  ;  cosan  aca,  ach  cha'n  imich  iad  ;  agus 
cha  labhair  iad  troimh  an  scornan. 

8  Cosmhuil  riu  fèin  tha  iadsan  a  ni  iad, 
agus  gach  neach  a  dh'earbas  asda. 

9  Earbaidh  tigh  Israeil  as  an  Tighearn : 
is  esan  an  còmhnadh,  agus  an  sgiath. 


SAILM. 

10  Earbaidh  tigh  Aaroin  as  an  Tigh- 
earn  :  wesan  ancòmhnadh,  agus  an  sgiath. 

11  Iadsan  air  am  bi  eagal  an  Tighearn, 
earbaidh  iad  as  an  Tighearn :  is  esan  an 
còmhnadh  agus  an  sgiath. 

12  Bha  an  Tighearna  cuimhneachail 
oirnn  :  beanuaichidh  e  sinn ;  beannaichidh 
e  tigh  Israeil ;  beanuaichidh  etigh  Aaroin. 

13  Beannaichidh  e  iadsan  air  am  bi  eag- 
al  an  Tighearna,  na  big  agus  na  mòir. 

14  Cuiridh  an  Tighearna  sibh  an  lìon- 
mhoireachd,  sibh  fèin  agus  bhur  clanu. 

15  Is  beannaichte  sibhse  o'n  Tighearn,  a 
rinn  na  nèamhan  agus  an  talamh. 

16  Is  leis  an  Tighearua  na  nèamhan, 
eadhon  na  nèamhan  ;  ach  an  talamh  thug 
e  do  chloinn  nan  daoine. 

17  Cha  mhol  namairbh  an  Tighearna,  no 
iadsan  uile  a  thèid  sìos  tosdach  do'n  uaigh. 

18  Ach  beannaichidh  sinne  an  Tighearn, 
o'n  àm  so  agus  gu  bràth.  Molaibhse  an 
Tighearna. 

SALM  CXVI. 

IS  toigli  leam  an  Tighearn,  oir  dh'èisd  e 
ri  guth  m'athchuingean. 

2  A  chionn  gu'n  d'aom  e  a  chluas  rium, 
uime  sin  ri  m'  bheò  èighidh  mi  ris. 

3  Chuairtich  doilgheasan  a'  bhàis  mi, 
agus  ghlac  piantau  ìfrinn  mi :  fhuair  mi 
teinn  agus  bròn. 

4  An  sin  ghairm  mi  air  ainm  an  Tigh- 
earn :  A  Thighearna,  guidheam  ort,  saor 
m'anam. 

5  Is  gràsmhor  an  Tighearn,  agus  coth- 
romach  ;  agus  is  tròcaireacli  ar  Dia-ne. 

6  Gleidlìidh  an  Tighearna  na  daoine 
aon-fhillte :  dh'ìslicheadh  mi,  agus  theas- 
airg  e  mi. 

7  Pill,  o  m'anam,  gu  d'  shuaimhneas, 
oir  bhuin  an  Tighearna  riut  gu  fial. 

8  Oir  shaor  thu  m'anam  o'n  bhàs,  mo 
shùil  o  dheuraibh,  agus  mo  chos  o  shleamh- 
nachadh. 

9  Gluaisidh  mi  am  fianuis  an  Tighearn 
ann  an  tìr  nam  beò. 

10  Chreid  mi,  uime  sin  labhair  mi  ; 
chlaoidheadh  mi  gu  mòr. 

11  Thubhairt  mi  a'm'  dheifir,  Tha  gach 
duine  breugach. 

12  Ciod  a  dh'ìocas  mi  do'n  Tighearn  air 
son  'uile  thiodhlaca  dhomh  ? 

|  13  Glacaidh  mi  cupan  na  slàinte,  agus 
gairmidh  mi  air  ainm  an  Tighearn. 

14  Iocaidh  mi  mo  bhòidean  do'n  Tigh- 
earn,  a  nis  an  làthair  a  shluaigh  uile. 

15  Is  luchmhor  an  sealladh  an  Tigh- 
earna  bàs  a  naomh. 

16  O  a  Thighearn,  gu  deimhin  is  mi 
t'òglach,  is  mi  t'òglach,  mac  do  bhanog- 

i  laich  ;  sgaoil  thu  mo  chuibhreach. 

17  Dhuitse  ìobrairìh  mi  ìobairt  molaidh, 
agus  air  ainm  an  Tighearna  gairmidh  mi. 

18  Iocaidh  mi  mo  bhòidean  do'n  Tigh- 
earn  a  nis  an  làthair  a  shluaigh  uile, 

19  Ann  an  cùirtibh  tighe  an  Tighearn, 
ann  ad  mheadhon-sa,  O  lerusalem.  Mol- 
aibhse  an  Tighearna. 

SALM  CXVII. 
~T\/TOLAIBH  an   Tighearna,   sibhse  a 
Ì3J_   chinneacha    uile ;   molaibh   e,  a 
sklòigh  uile : 


2  Oir  is  mòr  a  thròcair  chaomh  d'ar 
taobh-ne ;  agus  mairidh  firinn  an  Tigh- 
earna  gu  bràth.   Molaibhse  an  Tighearna, 

SALM  CXVIII. 

OTHUGAIBH  buidheachas  do'n  Tigb- 
earn,  oir  tha  e  maith,  oir  gu  bràth 
mairidh  a  thròcair. 

2  Abradh  Israel  a  nis,  gu  mair  a  thròc- 
air  gu  bràth. 

3  Abradh  tigh  Aaroin  a  nis,  gu  mair  a 
thròcair  gu  bràth. 

4  Abradh  iadsan  a  nis  d'  an  eagal  an 
Tighearna,  gu  mair  a  thròcair  gu  bràth. 

5  Ann  an  teinn  ghairm  mi  air  an  Tigh- 
earn :  fhreagair  an  Tighearna  mi,  ga  m' 
chur  ann  an  ionad  farsuinn. 

6  Tha'n  Tighearna  leam,  cha'n  eagal 
leam  ciod  a  dh'fheurìas  duine  a  dheanamh 
orm. 

7  Tha'n  Tighearn  am  measg  mo  luchd- 
cuideachaidh,  agus  chi  mi  crìoch  mo  luchd- 
fuatha. 

8  Is  fearr  earbsadh  as  an  Tighearna,  na 
earbsadh  à  duine. 

9  Is  fearr  earbsadh  as  an  Tighearna,  na 
earbsadh  à  h-uachdaranaibh. 

10  Chuairtich  na  cinnich  gu  lèir  mi ; 
ach  ann  an  ainm  an  Tighearna  gearraidh 
mi  as  iad. 

11  Chuairtich  iad  mi,  seadh,  chuairtich 
iad  mi;  ach  ann  an  ainm  an  Tighearna 
gearraidh  mi  as  iad. 

12  Chuairtich  iad  mi  mar  bheachaibh  ; 
cuirear  as  iad  mar  theine  droighnich  ;  oir 
ann  au  ainm  an  Tighearna  gearraidh  mi 
as  iad. 

13  Thug  thu  ionnsuidh  dhian  orm, 
chum  moleagadh;  ach  chuidich  an  Tigh- 
earna  leam. 

14  Is  e  an  Tighearna  mo  neart,  agus  mo 
cheòl ;  agus  is  e  mo  shlàinte. 

15  Tha  guth  gairdeachais  agus  slàinte 
ann  am  pàilliunaibh  nam  firean  :  rinn  deaa 
làmh  an  Tighearna  treubhantas  ! 

16  Dh'àrdaicheadh  deas  làmh  an  Tigh- 
earna ;  rinn  deas  làmh  an  Tighearna 
treubhantas ! 

17  Cha'n  fhaigh  mi  bàs,  ach  mairidh  mi 
beò,  agus  cuiridh  mi'n  cèill  oibre  an  Tigh- 
earna. 

18  Throm-smachdaich  an  Tighearna 
mi ;  ach  gu  bàs  cha  d'thug  e  thairis  mi. 

19  Fosglaibh  dhomh  geatachau  an  ion- 
racais  ;  thèid  mi  steach  orra,  agus  molaidh 
mi  an  Tighearn. 

20  Is  e  so  geata  an  Tighearn,  air  an  teid 
na  fireana  steach. 

21  Molaidh  mi  thu,  oir  dh'èisd  thu 
rium,  agus  is  tu  mo  shlàinte. 

22  A'  chlach  a  dhiùlt  na  clachairean, 
rinneadh  i  'na  c/o?c7i-chinn  na  h-oisinn. 

23  O'n  Tighearna  tha  so  ;  is  iongantach 
e  'nar  sùilibh-ne  ! 

24  Is  e  so  an  là  a  rinn  an  Tighearna : 
deanamaid  gairdeachas,  agus  biomaid  ait 
air. 

25  Guidheamaid  ort,  a  Thighearna,  saor 
a  nis;  guidheamaid  ort,  a  Thighearna, 
soirbhich  leinn  a  nis. 

26  Beannaichte  gu  robh  an  Tì  a  thig  an 
ainm  an  Tighearn ;  thug  sinne  beanu- 
achd  oirbhse  o  thigh  an  Tighearn. 

27  Is  e  Dia  a's  Tighearn  ann,  agus 
dliealraich  e  oimn  :  ceanglaibh  an  ìobairt 
le  cordaibh,  eadhon  ri  adharcaibh  na  h-al- 
tarach. 

28  Is  tusa  mo  Dhia,  agus  molaidh  mi 
thu :  mo  Dhia,  àrdaichidh  mi  thu. 

29  O  thugaibh  buidheachas  do'n  Tigh- 
earn,  oir  tha  e  maith,  oir  gu  bràth  mairidh 
a  thròcair ! 

SALM  CXIX. 
ALEPH. 

7S  beannaichte  iadsan  a  tha  neo-lochdach 
san  t-slighe,  a  dh'imicheas  ann  an  lagh 
an  Tighearna. 

2  Is  beannaichte  iadsan  a  ghleidheas  a 
theisteis,  a  dh'iarras  e  le  n  uile  chridhe. 

3  Mar  an  ceudna  cha  dean  iad  aingidh- 
eachd:  'na  shlighibh  imichidh  iad. 

4  Dh'àithn  thu  t'orduighean  a  bhi  air 
an  coimhead  gu  dìchiollach. 

5  O  nach  robh  mo  clieumanna  air  an 
Btiùradh,  chum  do  reachdan  a  choirahe.ad  ! 

6  An  sin  cha  ghabh  mi  nàire,  an  uair  a 
bheir  mi  spèis  do  t'àitheantaibh  gu  lèir. 

7  Molaidh  mi  thu  le  trèibhdhireas  cridhe, 
'nuair  a  dh'fhòlghluroas  mi  breitheanais 
do  cheartais. 

8  Coimhididh  mi  do  reachdan :  O  na 
trèig  mi  gu  tur  ! 

BETH. 

9  Ciod  leis  an  glan  an  t-òganach  a  i 
shlighe?  trìd  faicill,  a  rèir  t'fhocail. 

10  Le  m'uile  chridhe  dh'iarr  mi  thu :  na  , 
leig  dhomh  dol  air  seacharan  o  t'àitheant-  ! 
aibh. 

11  A'm'  chridhe  dh'fholuich  mi  t'fhoc- 
al,   chum   nach   peacaichinn   a'd'   agh-  J 
aidh. 

12  Is  beannaichte  thusa,  a  Thighearna  ; 
teagaisg  dhorah  do  reachdan. 

13  Le  m'  bhilibh  chur  mi  'n  cèill  uile 
bhreitheanais  do  bhèil. 

14  Ann  an  slighe  do  theisteas  rinn  mi 
gairdeachas,  mar  os  ceann  gach  uile 
shaoibhreis. 

15  Air  t'àitheantaibh  beachd-smuainich- 
idh  mi,  agus  dearcaidh  mi  air  do  cheum- 
annaibh. 

16  Ann  ad  reachdaibh  gabhaidh  mi 
tlachd;  cha  dì-chuimhnich  mi  dobliriath- 
ra. 

GIMEL. 

17  Buin  gu  fial  ri  t'òglach,  clmm  gu  bi 
mi  beò,  agus  gu  coimhid  mi  do  bhriathra. 

18  Fosgail  mo  shùilean,  chum  gu  faic 
mi  nithe  iongantach  o  d'  lagh. 

19  Js  coigreach  air  thalamh  mi ;  na  ceil 
brm  t'àitheantan. 

20  Tha  m'anam  brùite,  le  dèidh  air  do 
bhreitheanasaibh  gach  tràth. 

21  Smachdaich  thu  na  h-uaibhrich  :  is 
malluichte  iadsan  a  thèid  air  seacharan  o 
t'àitheantaibh. 

22  Tionndaidh  uam  masladh  agus  tàir  ; 
oir  ghlèidh  mi  do  theisteis. 

23  Shuidh  eadhonuachdarain,  agusìsbh- 
air  iadam'  aghaidh  ;  ach  bheachd-smuain- 
ich  tòglach  air  do  reachdaibh. 

24  Mar  an  ceudna  is  iad  do  theisteis  mo 
thlachd,  mo  chomhairlichean. 


DALETH. 

25  Tha  m'anam  a'  leantuinn  ris  an  ùir  : 
beothaich  mi  a  rèir  t'fhocail. 

26  Chuir  mi  an  cèill  mo  shlighean,  ag- 
us  dh'èisd  thu  rium  :  teagaisg  dhomh  do 
reachdan. 

27  Thoir  orm  slighe  t'àitheantan  a 
thuigsinn,  agus  labhraiclh  mi  air  t'oibribh 
iongantach. 

28  Tha  m'anam  a'  leaghadh  as  le  tuirse : 
neartaicli  mi  a  rèir  t'fhocail. 

29  Cuir  uam  sliglie  nam  breug,  agus  gu 
gràsmhor^deònaich  dhomh  do  lagh. 

30  Rògìinaich  mi  slighe  na  firinn  ;  chuir 
mi  do  bhreitheanais/«  m  chomhair. 

31  Dhlùth-lean  mi  ri  d'  theisteasaibh : 
a  Thighearna,  na  cuir  gu  nàire  mi. 

32  Ann  an  slighe  t'àitheantan  rnithidh 
mi,  'nuair  a  chuireas  tu  mo  cliridhe  am 
farsuinneachd. 

HE. 

33  Teagaisg  dhomh,  a  Thigliearna,  slighe 
do  reachdan,  agus  gleidhidli  mi  i  gu  ruig 
a'  chrìoch. 

34  Thoir  tuigse  dhomh,  agus  gleidhidh 
mi  do  lagh  ;  seadh,  coimhididh  mi  e  le  m' 
uile  chndhe. 

35  Thoir  orm  triall  an  ceum  t'àitheant- 
an  ;  oir  ann-san  tha  mo  thlachd. 

3G  Lùb  mo  chridhe  gu  d'  theisteasaibh, 
agus  m  h-ann  gu  sannt. 

37  Tionndaidh  mo  shùilean  o  amharc 
air  dìorahanas ;  ann  ad  shlighibh  beoth- 
aich  mi. 

38  Dain»nich  t'fhocal  do  t'òglach,  air 
am  hheil  t'ea»al-sa. 

39  Cuir  uam  mo  mhasladh  a's  eagal 
leam  ;  oir  tha  do  bhreitheanais  maith. 

40  Feuch,  is  miannach  leamsa  doreachd- 
an  :  a'd'  cheartas  beothaich  mi. 

VAU. 

41  Agus  thigeadh  do  thròcair  a  m'ionn- 
suidh,  a  Thighearn,  do  shlàinte  a  rèir 
t'fhocail : 

42  An  sin  bithidh  freagradh  agara  dha- 
san  a  bheir  masladh  dhomh,  gu  bheil 
m'earbsadh  à  t'fhocal-sa. 

43  Agus  na  buin  focal  na  firinn  gu 
h-iomlan  as  mo  bheul ;  oir  ann  ad  bhreith- 
eanasaibh  chuir  mi  mo  dhòchas. 

44  Agus  coimhididh  mi  do  lagh  a  ghnàth, 
gu  suthain  is  gu  sìor. 

45  Agus  gluaisidh  mi  ara  farsuinneachd  ; 
a  chionn  gu'n  iarr  mi  do  reachdan. 

46  Agus  labhraidh  mi  air  dotheisteis  an 
làthair  rìghrean,  agus  cha  bhi  nàire  orm. 

47  Agus  gabhaidh  mi  tlachd  do  t'àith- 
eantaibh,  d'an  d'thug  mi  gràdh. 

48  Agus  togaidh  mi  mo  làmhan  ri  t'àith- 
eantaibh,  d'an  d'tliug  mi  gràdh  :  agus 
beachd-smuainichidh  mi  air  doreachdaibh. 

ZAIN. 

49  Cuimhnich  am  focal  do  t'òglach,  as 
an  d'thug  thu  orm  earbsadh. 

50  Is  e  so  mo  chomhfhurtachd  ann  am 
àmhghar ;  oir  bhenthaich  t'fhocal  mi. 

51  Kinn  na  h-uaibhrich  fanoid  orm  gu 
mòr;  gidheadh  o  d'  lagh  cha  do  chlaon 
mi. 

52  Chuimhnich  mi  do  bhreitheanais  o 

chian,  a  Thighearn,  agus  fhuair  mi  comh- 
fhurtachd. 

53  Ghlac  uamhunn  mi  a  thaobh  nan 
daoine  aingidh,  a  thrèigeas  do  lagh. 

54  B'iad  do  reachdan  mo  cheol  ann  an 
tigh  ìno  chuairt. 

55  Chuimhnich  mi  t'ainm,  a  Thighearn, 
anns  an  oidhche,  agus  ghlèidh  mi  do  lagh. 

56  Mar  so  thnrladh  e  dhomhsa,  a  chionn 
gu'n  do  ghlèidh  mi  do  reachdan. 

CHETH. 

57  Is  tusa  mo  chuibhrionn,  a  Thighear- 
na:  thubhairt  mi  gu  coimhidinn  t'fhoe- 
ail. 

58  Dh'asluich  mi  do  dheadh-ghean  le 
m'uile  chridhe  :  dean  tròcair  orm  a  rèir 
t'thocail. 

59  Chnuasaich  mi  mo  shlighean,  agus 
phill  mi  mo  chosan  ri  d'  theisteasaibh. 

60  Rinn  mi  deifir,  agus  cha  robh  mi 
mairnealach,  chum  t'àitheantan  a  choimh- 
ead. 

61  Chreach  buidhnean  dhroch  dhaoine 
rai ;  ach  cha  do  dhì-chuimhnich  mi  do  lagh. 

62  Mu  rnheadhon-oidhche  èiridh  mi, 
chum  buidheachas  a  thoirt  duit  air  son 
bhreitheanas  do  cheartais. 

63  Is  fear-corauinn  mi  dhoibh-san  uile 
air  am  bi  t'eagal.  agus  dhoibh-san  a 
ghleidheas  do  reachdanT 

64  Do  d'  thròcair,  a  Thighearna,  tha  'n 
talamh  làn  :  teagaisg  dhomh  do  reachdan. 

TETH. 

65  Rinn  thu  gu  maith  do  t'òglach,  a 
Thighearn,  a  rèir  t'fhocail. 

66  Teagaisg  dhomh  deadh  thuigse  agus 
eòlas  ;  oir  chreid  mi  t  àitheantan. 

67  Mun  robh  mi  ann  an  àmhghar,  chaidh 
mi  air  seacharan  ;  ach  a  nis  tha  mi  a' 
gleidheadh  t'thocail. 

68  Is  maith  thusa,  agus  ni  thu  maith : 
teagaisg  dhomh  do  reachdan. 

69  Dhealbh  na  h-uaibhrich  breug  a'm' 
aghaidh ;  ach  gleidhidh  mise  t'àitheantan 
Je  m'uile  chridhe. 

70  Co  reamhar  ri  saill  tha  an  cridhe- 
san  ;  ach  ann  ad  lagh  tha  mo  thlachd-sa. 

71  Is  maith  dhomhsa  gu'n  robh  mi  ann 
an  àmhghar,  chum  gu  fòghlumainn  do 
reachdan. 

72  Is  fearr  dhomhsa  lagh  do  bhèil,  na 
mìltean  do  òr  agus  do  airgiod. 

IOD. 

73  Rinn  agus  dhealbh  do  làmhan  mi : 
thoir  tuigse  dhomh,  chum  gu  fòghlum  mi 
t'àitheantan. 

74  Chi  iadsan  air  am  bi  t'eagal  mi,  agus 
bithidh  iad  ait,  a  chionn  gu'u  d'earb  mi  à 
d  r  hocal. 

75  Tha  fhios  agam,  a  Thighearna,  gu 
bheit  do  bhreitheanais  ceart,  agus  gur  ann 
am  tirinn  a  chlaoidh  thu  mi. 

76  Biodh  a  nis  do  thròcair  chaomh  chum 
comh-fhurtachd  dhomh,  a  rèir  t'fhocail  ri 
t'òglach. 

77  Thigeadh  do  chaomh  thròcairean  a 
m'ionnsuidh,  chum  gu'm  bi  mi  beò ;  oir 
ù  e  do  lagh  mo  thlachd. 

78  Biodh  nàire  air  luchd  an  àrdain,  oir 
gun  aobhar  bhuin  iad  gu  fiar  rium;  ach 


beachd-smuainichidh  mise  air  t'àitheant- 
aibh. 

79  Pilleadh  iadsan  air  am  bheil  t'eagal 
rium,  agus  iadsan  a  tha  eòlach  air  do 
theisteasaibh. 

80  Biodh  mo  chridhe  trèibhdhireach  ann 
ad  reachdaibh,  chum  nach  nàraichear  mi. 

CAPH. 

81  Tha  m'anam  air  a  chlaoidh  le  dèigh 
air  do  shlàinte  :  ann  ad  fhocal  chuir  mi  mo 
dhòchas. 

82  Tha  mo  shùilean  air  an  caitheadh  le 
feitheamh  ri  t'fhocal,  'nuair  a  ta  mi  ag 
ràdh,  C'uin'  a  ni  thu  furtachd  orm  ? 

83  Oir  tlta  mi  mar  shearraig  ann  an 
deataich  ;  gidheadh  eha  do  dhì-chuimhnieh 
mi  do  reachdan. 

84  Cia  lìon  iad  làithean  t 'òglaich  ?  c'uin' 
a  chuireas  tu  breitheanas  au  gnìomh  orra- 
san  a  tha'n  tòir  orm  ? 

85  Chladhaich  na  h-uaibhrich  sluichd 
dhomh,  nach  'eil  a  rèir  do  lagha. 

86  Is  firinn  t'àitheantan-sa  gu  lèir :  gu 
fealltach  tha  iad  an  tòir  orm  ;  cuidich  thu- 
sa  leam. 

87  Is  beag  nach  do  chuir  iad  as  domh  air 
thalamh;  ach  cha  do  thrèig  mise  do 
reachdan. 

88  A  rèir  do  chaomh  thròcair  beothaich 
thusa  mi,  agus  gleidhidh  mi  teisteas  do  bhèil. 

LAMED. 

89  Gu  bràth,  a  Thighearn,  tha  t'fhocal 
seasmhach  auns  na  nèamhaibh. 

90  O  linn  gu  linn  tha  t'fhìrinn  :  dhaing- 
nich  thu  an  talamh,  agus  seasaidh  e. 

91  A  rèir  t'orduighean  tha  iad  buan  gus 
an  diugh  ;  oir  is  iad  na  h-uile  do  sheirbhis- 
ich. 

92  Mur  bhiodh  gu'm  be  do  lagh  mo 
thlachd,  an  sin  gheibhinn  bàs  a'rri'  àmh- 
ghar. 

93  Gu  bràth  cha  dì-chuimhnich  mi  do 
reachdan  ;  oir  leo-san  bheothaich  thu  mi. 

94  Is  leat  mise,  saor  mi ;  oir  dh'iarr  mi 
do  reachdan. 

95  Dh'fheith  na  h-aingidh  orm,  chum 
mo  sgrios  ;  ach  beachd-smuainichidh  mise 
air  do  theisteasaibh. 

96  Chunuaic  mi  crìoch  gach  iomlain  ; 
ach  tha  t'àithne-sa  ro-fharsuinn. 

MEM. 

97  O  cia  h-ionmhuinn  leam  do  lagh-sa  ! 
gach  là  is  e  mo  smuaineachadh. 

98  Le  t'àithne  rinn  thu  mi  ni's  glice  na 
m'eascairdean  ;  oir  tha  i  a  ghnàth  leam. 

99  Os  ceann  mo  luchd-teagaisg  uile  tha 
mi  a'  tuigsinn ;  oir  is  iad  do  theisteis  mo 
smuaineachadh. 

100  Os  ceann  nan  seanair  tha  mi  ciìon- 
na,  a  chionn  gu  bheil  mi  a'  gleidheadh  do 
reachdan. 

101  O  gach  droch  shlighe  chum  mi  mo 
chosan,  chum  gu  coimhidinn  t'fhocal. 

102  O  d'  bhreitheanasaibh  cha  do  chlaon 
mi  :  oir  theagaisg  thusa  mi. 

103  Cia  milis  )e  m'  bhlas  do  bhriathra  ! 
ni's  mil.se  tha  iad  na  mil  do  m'  bheul. 

104  Trìd  do  reachdan  fhuair  rai  tuigse: 
uime  sin  is  fuuthach  !eam  gach  slighe 
bhreugach. 

2  R 

NUN. 

105  Is  lòchran  t'fhocal  do  m'  chois,  ag- 
us  solus  do  m'  cheum. 

106  Mhionnaich  mi,  agus  coimhlionaidh 
mi  e,  gu'n  coimhid  mi  breitheanais  do 
cheartais. 

107  Tha  mi  ann  an  àmhghar  ro-mhòr : 
ath-hheothaich  mi,  a  Thighearn,  a  rèir 
t'f'hocail. 

108  Gahh  uam  gu  taitneach,  guidheam 
ort,  a  Thighearna,  saor  thabhartais  mo 
bhèil ;  agus  teagaisg  dhomh  do  bhreith- 
eanais. 

109  Tha  m'anam  a  ghnàth  a'm'  làimh ; 
gidheadh  cha  do  dhì-chuimhnich  mi  do  lagh. 

110  Chuir  droch  dhaoine  ribe  romham  ; 
ach  o  d'  reachdaibh  cha  deachaidh  mise 
air  seacharan. 

111  Ghabh  mi  do  theisteis  mar  oigh- 
reachd  gu  bràth  :  oir  ìs  iad  aoibhneas  mo 
chridhe. 

112  Dh'aom  mi  mo  chridhe  chum  do 
reaclulan  a  chur  an  gnìomh  a  ghnàth,  gu 
ruig  a'  chrìoch. 

SAMECH. 

113  Is  fuath  leam  smuainte  faoin ;  ach 
is  toigh  !cam  do  lagh. 

114  Is  tusa  m'ionad-foluich,  agus  mo 
sgiath  :  à  t'fhocal-sa  tha  m'earbaa. 

115  Imichibh  uain,  a  luchd-deanamh  an 
uilc ;  oir  gleidhidh  mise  àitheantan  mo  Dhè. 

116  Cum  suas  mi  a  rèir  t'fhocail,  agus 
mairidh  mi  beò ;  agus  na  leig  fo  nàire  mi 
a  thaobh  mo  dhòchais. 

1 17  Daingnich  mi,  agus  bithidh  mi  tèar- 
uinte  ;  agus  bithidh  tlachd  agam  ann  ad 
reachdaibh  a  ghnàth. 

118  Shaltair  thu  orra-san  uile  a  chaidh 
air  seacharan  o  d'  reachdaibh  ;  oir  is  breug 
an  cealg-. 

119  Mar  shal  tilgidh  tu  uait  uile  dhroch 
dhaoine  na  talmhainn :  uime  sin  is  toigh 
leam  do  theisteis. 

120  Chriothnaich  m'fheoil  le  h-uamhunn 
romhad ;  agus  bha  eagal  orm  roimh  do 
blireitheansaibh. 

AlN. 

121  Rinn  mi  breitheanas  agus  ceartas: 
na  fàg  mi  do  m'  luchd-foirneirt. 

122  Bi-sa  an  urras  air  t'òglach  chum 
maith  :  na  deanadh  na  h-uaibhrich  foir- 
neart  orm. 

123  Tha  mo  shùilean  air  an  caitheadh  le 
bhì  sealtuinn  air  son  do  shlàinte,  agus  air 
son  focail  t'fhìreantachd. 

124  Buin  ri  t'òglach  a  rèir  do  thròcair, 
agus  teagaisg  dhomh  do  reachdan. 

125  Is  mi  t'òglach;  thoir  tuigse  dhomh, 
chum  gu'm  bi  eòlas  agam  air  do  theisteas- 
aibh. 

126  Is  mithich  dhuit,  a  Thighearna,  a 
bhi  deanamh  :  bhris  iad  do  lagh. 

127  Uime  sin  is  annsa  leamsa  t'àitheant- 
an  na'n  t-òr,  seadh,  na'n  t-òr  fior-ghlan. 

128  Uime  sin  measam  do  reachdan  uile 
[a  thaobh  gach  ra']  a  bhi  ceart :  is  fuath- 
àch  leam  gach  slighe  bhreugach. 

PE. 

129  Is  iongantach  do  theisteis :  air  an 
aobhar  sin  gleidhidh  m'anam  iad. 


130  Bheir  fosgladh  do  bhriathar  solus,  a' 
teagasg-  nan  daoine  aon-fhillte. 

131  Dh'fhosgail  mi  mo  bheul,  a'  plosc- 
artaich  ;  oir  bha  mi  an  geall  air  t'àitheant- 
aibh.  ,. 

132  Amhairc  orm,  agus  dean  tròcair 
orm,  mar  is  gnàth  leat  a  dheanamh  dhoibh- 
san  le'n  ionmhuinn  t'ainm. 

133  Stiuir  mo  cheumanna  a  rèirt'fhoc- 
ail ;  agus  na  biodh  aig  eu-ceart  sam  bith 
uachdaranac-hd  orm. 

134  Teasairg  mi  o  fhoirneart  dhaoine  ; 
agus  coimhididh  mi  t'orduighean. 

135  Thoir  air  do  ghuùis  dealrachadh  air 
t'òglach,  agus  teagaisg  dhomh  do  reachd- 
an. 

136  Ruith  srutha  dheur  sios  o  m'  shùil- 
ibh,  a  chionn  nach  do  choimhid  iad  do 
lagh. 

TSADDI. 

137  Is  cothromach  thusa,  a  Thighearn, 
agus  is  ceart  do  bhreitheanas. 

138  Dhàithn  thu  do  theisteis  mar 
cheartas  agus  mar  fhìrinn  rnhòir. 

139  Chlaoidh  m'eud  mi,  a  chionn  gu'n 
do  dhì-chuimhnich  mo  naimhdean  do 
bhriathran. 

140  Ro-ghlan  tha  t'fhocal-sa,  agus  is 
ionmhuinn  le  t'òylach  e. 

J41  Beag  agus  suarach  a  ta  mi ;  gidh- 
eadh  cha  dì-chuimhnich  tni  do  reachdan. 

142  Is  ceartas  siorruidh  do  cheartas-sa, 
agus  is  firinn  do  lagh. 

143  Ghlac  teinn  agus  àmhghar  mi ;  ach 
is  iad  t  àitheantan  mothlachd. 

144  Mairidh  ceartas  do  tlieisteas  gu 
bràth  :  thoir-sa  tuigse  dhomh,  agus  bith- 
idh  mi  beò. 

KOPH. 

145  Ghlaodh  mi  le  m'  uile  chridhe ; 
èisd  rium,  a  Thighearna :  gleidhidh  mi 
do  reachdan. 

146  Ghlaodh  mi  riut  ;  saor  mi,  agus 
coimhididh  mi  do  theisteis. 

147  Thàiuig  mi  roirah  'n  scarthanaich, 
agus  dh'èigh  mi  :  à  d'fhocal  dh'earb 
mi. 

148  Ghabh  mo  shùilean  roimh  fhairibh 
na  h-oidhche,  chum  gu  beachd-srauainich- 
inn  air  t'fhocal. 

149  Eisdri  m'  ghuth  a  rèir  do  chaoimh- 
neis-ghràidh :  a  Thighearn,  a  rèir  do 
bhreitheanais  beothaich  mi. 

150  Thàinig  luchd-leanmhuinn  droch- 
bheirt  am  fagus :  ach  fada  bha  iad  o  d' 
lagh. 

151  Am  fagus  tha  thusa,  a  Thighearna  ; 
agus  is  firinn  t'àitheantan  uile. 

152  O  thoiseach  b  fhiosrach  mi  a  thaobh 
do  theisteas,  gu'n  do  shuidhich  thu  iad  gu 
bràth. 

RESH. 

153  Amhairc  air  m'àmhghar,  agus  teas- 
airg  mi ;  oir  cha  do  dhì-chuimhnich  mi  do 
lagh. 

154  Tagair  mo  chùis,  agus  saor  mi ;  a 
rèir  t'fhocail  beothaich  mi. 

155  Is  fada  slàinte  o  dhroch  dhaoinibh  ; 
oir  cha'n  iarr  iad  do  reachdan. 

156  Is  lìonmhor  do  chaomh  thròcair- 

ean,  a  Thighearn  ;  a  rèir  do  bhreitheanas 
beothaich  ini. 

157  Is  lìoninhor  mo  luchd-tòrachd  agus 
ni'eascairdean ;  gidheadh,  o  d'  theisteas- 
aibh  cha  do  chlaon  mise. 

158  Chunnaic  mi  luchd-eusaontais,  agus 
bha  doilgheas  orm,  a  chionn  nach  do 
choimhidiad  t'fhocal. 

159  Feuch,  is  ionmhuinn  leam  do  reachd- 
an :  a  Tighearn,  a  rèir  do  chaoimhneis- 
ghràidh  beothaich  thusa  mi. 

160  O  thoiseach  is  firinn  t'fhocal-sa; 
agus  gu  bràth  mairidh  uile  bhreitheanais 
do  cheartais. 

SCHIN. 

161  Bha  uachdarain  an  tòir  orm  gun 
aobhar :  ach  roimh  t'fhocal-sa  tha  eagal 
air  mo  chridhe. 

162  Tha  aiteas  orm  ri  t'fhocal-sa,  mar 
neach  a  fhuair  creach  mhòr. 

163  Is  fuath  leam,  agus  is  oillteil  leam 
breug  ;  ach  is  toigh  leam  do  lagh-sa. 

164  Seachd  uairean  san  là  bheiream  mol- 
adh  dhuit,  air  son  bhreitheanas  do  cheart- 
ais. 

165  Is  mòr  sìth  na  muinntir  a  tha  toirt 
gràidh  do  d'  lagh,  agus  cha'ra  èirich  aobhar 
tuislidh  dhoibh. 

166  Dh'fheith  rai  ri  d'shlàinte,  a  Thigh- 
earn;  agus  rinn  mi  t'àitheantan. 

167  Choimhid  m'anam  do  theisteis,  agus 
is  ro.ioumhuinn  leam  iad. 

168  Choimhid  mi  do  reachdan  agus  do 
theisteis ;  oir  tha  rao  shlighean  uile  fa  d' 
chomhair. 

TAU. 

169  Thigeadh  mo  ghlaodh  am  fagus  a'd' 
làthair,  a  Thighearn  :  a  rèir  do  bhriathar 
thoir  tuisge  dhomh. 

170  Thigeadh  m'asluchadh  a'd'  Iàthair: 
a  rèir  t'fhocail  teasairg  mi. 

171  Cuiridh  mo  bhilean  an  cèill  do  chliu, 
'nuair  a  theagaigeas  tu  dhomh  do  reachdan. 

172  Aithrisidh  mo  theangadh  t'fhocal ; 
oir  is  ceartas  t'àitheantan  uile. 

173  Cuidicheadh  do  làmh  leam ;  oir 
ròghnaich  mi  do  reaclidan. 

174  Bha  mi  'n  geall  air  do  shlàinte,  a 
Thighearn  ;  agus  is  e  do  lagh  mo  thlachd. 

175  Biodh  m'anam  beò,  agus  molaidh  e 
thu:  agus  cuidicheadh  do  bhreilheanais 
leam. 

176  Chaidh  mi  air  seacharan  mar  chaor- 
aich  chaillte ;  iarr  t'òglach,  oir  cha  do 
dhì-chuimhnich  mi  t'àitheautan. 

SALM  CXX. 
Laoidh  nan  ceum. 

A'M'  èigin  ghlaodh  mi  ris  an  Tighearn, 
agus  dh'èisd  e  rium. 

2  A  Thighearna,  saor  m'anam  o  bhilibh 
nam  breug,  o'n  teangaidh  chealgach. 

3  Ciod  a  bheirear  dhuit?  agus  ciod  a 
nìthear  ort,  a  theangadh  chealgach  ? 

4  Geur  shaighde  laoich,  le  eibhlibh  do'n 
aiteal. 

5  Mo  thruaighe  mi,  gu  bheil  rai  air 
chuairt  ann  am  Mesech,  gu  bheil  mi  a'm' 
chòmhnuidh  ann  am  bùthaibh  Chedair  ! 

6  Is  fada  ghabh  m'anarn  còmhnuidh  leo- 
sau  a  thug  fuath  do  shìth. 


7  Tha  mise  air  son  sìth ;  ach  'nuair  a 
labhras  mi,  tha  iadsan  air  son  cogaidh. 

SALM  CXXI. 
Laoidh  nan  ceum. 

TOGAIDH  mi  rao  shùilean  chum  nam 
beann,  o'n  tig  mo  chabhair. 

2  Thig  mo  chabhair  o'n  Tighearn,  arinn 
nèamh  agus  talamh. 

3  Cha  leig  e  le  d'  chois  sleamhnachadh  : 
cha  tuit  clò  codail  air  t'thear-coimhid. 

4  Feuch,  cha  tuit  clò  codail  no  suain  air 
fear-coimhid  Israeil. 

5  Is  e  an  Tighearna  t'fhear-coimlùd  :  is 
e  an  Tighearna  do  sgàile  air  do  làimh 
dheis. 

6  San  là  cha  bhuail  a'  ghrian  thu,  no  a' 
ghealach  san  oidhche. 

7  Coimhididh  an  Tighearna  thu  o  gach 
olc  :  coimhididh  e  t'anam. 

8  Coimhididh  an  Tighearna  do  dhol  a 
mach,  agus  do  theachd  a  steach,  o'n  àm 
so  eadhon  gu  bràth. 

SALM  CXXII. 
Laoidh  nan  ceum,  le  Daibhidh. 

BHA  aoihhneas  orm  an  uair  a  thubhairt 
iad  rium,  Dothigh  an  Tighearnathèid 

sinn. 

2  Seasaidh  ar  cosan  an  taobh  a  stigh  do 
d'  arheataibh,  O  Ierusalem. 

3  Tha  Ierusalem  air  a  togail  mar  chaith- 
ir  a  tha  air  a  coimhcheangal  ri  chèile  ; 

4  D'an  tèid  na  treubhan  suas,  treubhan 
an  Tighearna,  gu  teisteas  Israeil,  a  thoirt 
buidheachais  do  ainm  an  Tighearn. 

5  Oir  an  sin  tha  caithriche  breitheanais 
air  an  suidheachadh,  caithriche  tighe 
Dhaibhidh. 

6  Guidhibhse  air  son  sìth  Ierusaleim : 
soirbhichidh  iadsan  leis  an  ionmhuinn  tliu. 

7  Sìth  gu  robh  an  taobh  a  stigh  do  d' 
bhallachaihh,  suaimhueas  a'd'  lùchairt- 
ibh  ! 

8  Air  sgàth  mo  bhràithrean  agus  mo 
chairdean  their  mi  nis,  Sìth  gu  robh  an 
taobh  a  stigh  dhìot ! 

9  Air  sgàth  tigh  an  Tighearn  ar  Dè,  iarr- 
aidh  mi  maitli  dhuit. 

SALM  CXXIII. 
Laoidh  nan  ceum. 

AD'IONNSUIDH  thogmi  moshùilean, 
O  thusa  a  tha  d'  chòmhnuidh  anns  na 
nèamhaibh. 

2  Feuch,  mar  a  ta  sùilean  òglach  air 
làimh  am  maighstirean.ogws  mar  a  ta  sùil- 
ean  banoglaich  air  làimh  a  bana-mhaigh- 
stir,  mar  sin  tha  ar  sùile-ne  air  an  Tigh- 
earn  ar  Dia,  g^us  an  deau  e  tròcair  oirnn. 

3  Dean  tròcair  oirnn,  a  Thighearna, 
dean  tròcair  oirnn  ;  oir  tha  sinri  air  ar 
lìonadh  làn  do  tharcuis. 

4  Lìonadh  ar  n-anam  làn  le  fanoid  luchd 
na  seasgaireachd,  le  tarcuis  nan  uaibh- 
reach. 

SALM  CXXIV. 
Laoidh  nan  ceum,  le  Daibhidh. 

MUR  biodh  an  Tighearnaleinn,  abradh 
Israel  a  nis ; 
2  Mur  biodh  an  Tighearna  leinn,  an  uair 
a  dh'èirich  daoine  'nar  n  aghaidh  ; 

3  An  sin  shluigeadh  iad  heò  sinn,an  uair 
a  las  am  fearg  'nar  n-aghaidh  : 

4  An  sin  thigeadh  tuiltean  uisgeacha 
tharuinn,  rachadh  an  srutli  thar  ar  n-an- 
ara : 

5  An  sin  raohadh  na  h-uisgeachan 
uaibliseach  thar  ar  n-anam. 

6  Beannarchte  gu  robh  an  Tighearna, 
nach  d'thug  sinu  mar  chreich  d'am  fiac- 
laihh. 

7  Chaidh  ar  n-anam  as  mar  eun  à  ribe 
nan  eunadair  j  bhriseadh  an  ribe,  agus 
ehaidh  sinu  as. 

8  Tha  arcabhair  ann  an  ainm  an  Tigh- 
earn,  a  rinn  nèarah  agus  talamh. 

SALM  CXXV. 
Laoidh  nan  ceum. 
ITHIBH  iadsan  a  dh'  earbas  as  an 
Tighearn  mar  shliabh  Shioin,  nach 
carrtiichear,  ach  a  mhaireau  gu  siorruidh. 

2  Mar  a  ta  na  beannta  rnu  thimchioll 
Ierusaleim,  mar  sin  tha'n  Tighearna  mu 
thimchioll  a  shluaigh,  o'n  àm  so  agus  gu 
bràth. 

3  Oir  cha  ghabh  slat  nan  daoi  tàmh  air 
crannchur  nam  firean,  air  eagal  gu'n  sìn- 
eadh  na  fireana  an  làmhan  chum  eu-ceirt. 

4  Dean  maith,  a  Thighearna,  dlioibh-san 
a  ta  maith,  agus  dhoibh-ian  a  ta  ionraic 
'nan  cridhe. 

5  Ach  iadsan  a  thèid  a  thaobh  d'an  sligh- 
ibh  claona,  ioraainidh  an  Tigbearn  a  mach 
le  luchd-deanamh  an  uilc.  Sìth  gu  robh 
air  Israel ! 

SALM  CXXVI. 
Laoidh  nan  ceum. 
9~V[IJAIR  a  thug  an  Tigbearn  air  ais 
_L\    braighdeanas  Shioin,  bha  sinn  mar 
dhaoine  a  chunnaic  aisling. 

2  An  sin  lìonadh  ar  beul  le  gàire,  agus 
ar  teangadh  le  luathghaire  :  an  sin  thubh- 
airt  iad  am  measg  nan  cinneach,  Rinn  an 
Tighearna  nithe  mòra  air  an  son. 

3  Rinn  an  Tighearna  nithe  mòra  air  ar 
soin-ne  :  bha  sinn  aoibhneach. 

4  Pill  a  rìs,  a  Thighearn,  ar  braiglidean- 
as,  mar  shruthaibh  san  àirde  deas. 

5  Iadsan  a  chuireas  sìol  le  deuraibh, 
buainidh  iad  le  gairdeachas. 

6  Esan  a  tlrèid  a  mach,  agus  a  ghuiieas, 
ag  iomchar  rogliadh  sil,  gu  cinnteach  thig 
e  a  rìs  le  gairdeachas,  ag  iomchar  a  sguab. 

SALM  CXXVII. 
Laoidh  nan  ceum,  le  Solamh. 

MUR  tog  an  Tighearn  an  tigh,  gu 
dìomhain  saothraichidh  a  luchd-tog- 
ail :  mur  glèidh  an  Tigliearn  am  baile,  gu 
dìomhain  ni  am  fear-coimhid  faire. 

2  Is  dìomhain  dhuibhse  bhi  'g  eirigh  gu 
moch,  a  bhi  suidhe  gu  h-anmoch,  ag  ith- 
eadh  arain  a'  bhròin ;  'nuair  a  bheir  esan 
codal  d'a  sheirciir. 

3  Feuch,  is  i.id  clann  oighreachd  an 
Tighearna,  toradh  na  bronn  a  dhuais. 

4  Mar  shaighdibh  ann  an  làimh  gaisg- 
ich,  mar  sin  tha  raic  na  h-òige. 

5  Is  sonaam  fear  aig  am  bheil  abholg- 
saighead  làn  diubh :  cha  bi  nàire  orra, 
'nuair  a  labhras  iad  r'an  naimhdibh  anns  a' 
gheata. 


SALM  CXXVIII. 
Laoidh  nan  ceum. 
JS  beannaichte  gach  neach  air  am  bi  eag- 
al  an  Tighearn,  agliluaiseas  'na  shligli- 

ibh. 

2  Oir  ithidh  tu  toradh  do  làmh  :  sona 
bithidh  tu,  agus  èiridh  gu  maith  dhuit. 

3  Bitltidli  do  bhean  mar  fhìonain  tharbh- 
aich  ri  taobbiin  do  thighe  ;  do  chlann  mar 
òg  chroinn-olaidh  mu  thimchioll  do 
bliuird. 

4  Feuch,  mar  so  beannaichear  an  duine, 
air  am  bi  eagal  an  Tighearna. 

5  Beannaichidh  an  Tighearn  thu  à  Sion, 
agus  chi  thu  maith  Ierusaleim  rè  uile 
làithean  do  bheatha. 

C  Seadb,  chi  thu  clann  do  chloinne,  ag- 
us  sìth  air  Israel. 

SALM  CXXIX. 
Laoidh  nau  ceum. 

IS  minic  a  chràidh  iad  rni  o  m'òige,  ab- 
radlr  Israel  a  nis  : 

2  ls  minic  a  chràidh  iad  mi  o  m'òige ; 
gidheadlr  cba  d'tbug  ìad  buaidh  orm. 

3  Air  mo  dhruim  threabh  an  luchd- 
treabhaidh  ;  tharruing  iad  an  sgrìobau 
fada. 

4  Tha  an  Trghearna  cothromach  :  ghearr 
e  o  chèile  cuird  nan  aingidh. 

5  Cuirear  gu  h-amb)uadh,  agus  pillear 
air  an  ais  iadsan  ui!e  le'rn  fuathach  Sion. 

6  Bithidh  iad  mar  fheur  air  mullach 
thighean,  a  sheargas  mu'in  fàs  e  suas  : 

7  Leis  nach  lìon  am  buanaiche  a  ghlac, 
no  fear-ceangail  nan  sguab  a  bhrollach. 

8  Ni  mò  their  iadsan  a  bhios  a'  dol  seach- 
adriu,  Beannachd  an  Tigbearna  gu  robh 
oirbh  :  tha  sinn  'gur  beannachadh  ann  an 
ainin  an  Tighearna. 

SALM  CXXX. 
Laoidb  nan  ceum. 

ONA  doimhneachdaibh  ghlaodh  mi  ruit, 
a  Thighearn. 

2  A  Thigbearn,  èisd  ri  m'  ghuth  ;  thug- 
adh  do  chluasan  an  aire  do  ghuth  nvath- 
chuingean. 

3  Ma  chomharaicheas  tusa  aingidh- 
eachd,  a  Thighearn  ;  a  Thighearna,  cò  a 
sheasas. 

4  Ach  agadsa  tha  maitheanas;  agus 
uime  sin  bithidh  eagal  air  daoinibh  romh- 
ad. 

5  Tha  mi  a'  feitheamh  air  an  Tighearna, 
tba  m'anam  a'  feitheamh,  agus  'na  fhocal 
tha  mo  dhòigh. 

6  Tlia  m'anam  a'  feitheamh  arr  an  Tigh- 
earna  ni's  mò  na  luchd-faire  na  maidne, 
seadh,  na  luchd-faire  na  maidne. 

7  Earbadh  Israel  as  an  Tighearn  ;  oir  aig 
an  Tighearn  tha  tròcair,  agus  aige-san  tha 
mòr  shaorsa ; 

8  Agus  saoraidh  e  Israel  o  'eu-ceartaibh 
gu  lèir. 

SALM  CXXXI. 
Laoidh  nan  ceum,  le  Daibhidh. 

ATHIGHEARNA,  cha  'ueil  mo 
chridhe  uaibhreach,  no  mo  shùilean 
àrd  ;  agus  cha  do  gliabh  mi  gnothuch  ri 
nithibh  mòra,  no  ri  nithibh  àrda  arr  mo 
siion. 

2  Gu  deimhin  shocraich  agus  chiuinich 
mi  in  anam,  mar  leanabh  a  chuireadh  o 
chìch  a  mhàthar;  mar  leanabh  achuireadh 
o'n  cliìch  t/ia  m'anam-sa. 

3  Earbadh  Israel  as  an  Tighearn,  o'n  àm 
so  agus  gu  bràth. 

SALM  CXXXII. 
Laoidh  nan  ceum. 

CUIMHXICH.a  Thighearn,  air  Daibh- 
idh,  agus  air  'uile  àrnhghar: 

2  Mar  a  mhionnaich  e  doYn  Tighearn,  a 
bhòidich  e  do  Dhia  treun  Iacoib,  ag  ràdh, 

3  Gu  deimhin  cha  tèid  mi  do  phàilliun 
mo  thighe,  cha  tèid  mi  suas  air  mo  leab- 
aidh ; 

4  Cha  toir  mi  codal  do  m'  shùilibh,  no 
suain  do  m'  rosgaibh, 

5  Gus  am  faigh  mi  àit  do'n  Tighearn, 
ionad-còmhnuidh  do  Dhia  treun  Iacoib. 

6  Feuch,  chuala  sinn  uime  aig  Ephrat- 
ah  ;  fhuair  sinn  e  ann  am  macharaibh  na 
coille. 

7  Thèid  sinn  a  steach  d'a  phàilliunaibh  ; 
sleuchdaidh  sinn  aig  stòl  a  choise. 

8  Eirich,  a  Thighearna,  gu  d'  thàmh, 
thu  fèin  agus  àirc  do  neirt. 

9  Sgeadaichear  do  shagairt  le  h-ionrac- 
as,  agus  deanadh  do  naoimh  luathghaire. 

10  Air  sgàth  Dhaibhidh  t'òglaich,  na 
cuir  air  a  h-ais  aghaidh  t'Aoin  ungta. 

11  Mhiounaich  an  Tighearna  do  Dhaibh- 
idh  am  firinn  ;  cha  phill  e  uaith :  Do  thor- 
adh  do  chuirp  suidhichidh  mi  air  do  rigli- 
chaithir. 

12  Ma  choimhideas  do  chlann  mo 
choimhcheangal  agus  mo  theisteas,  a  theag- 
aisgeas  mi  dhoibh,  suidhidh  mar  an  ceudua 
an  clann-san  air  do  righ-chaithir  gu  bràth. 

13  Oir  ròghnaich  an  Tighearna  Sion; 
mhiannuich  e  i  mar  ionad-còmhnuidh  dha 
fèin,  ag  ràdh, 

14  Is  i  so  mo  shuaimhneas  gu  siorruidh  : 
an  so  gabhaidh  mi  còmhnuidh,  oir  mhiann- 
uich  mi  i. 

15  Beanna:chidh  mi  gu  mòr  a  lòn ;  sàs- 
uichidh  mi  a  bochdan  le  h-aran. 

16  Eudaichidh  rai  a  sagairt  le  slàinte  ; 
agus  ni  a  naoimh  àrd  luath-ghaire. 

17  An  sin  bheir  mi  air  adharc  Dhaibh- 
idh  fàs  :  dh'orduich  mi  lòchran  do  m'  Aon 
ungta. 

18  Eudaichidh  mi  a  naimhdean  le  nàire  : 
ach  air  fèin  tliig  a  choron  fo  bhlàth. 

SALM  CXXXIII. 
Laoidh  nan  ceum,  le  Daibliidh. 

FEUCH,  cia  maith  agus  cia  taitueach  an 
ni  do  bhràithribh  còtnhnuidh  a  ghabh- 
ail  cuideachd  ann  an  aonachd  ! 

2  Mar  dheadh  oladh-ungaidh  air  a' 
cheann,  a  ruith  sìos  air  an  fheusaig,  feus- 
aig  Aaroin,  a  ruith  sìos  air  iomall  athrusg- 
ain ; 

3  Mar  dhealt  air  Hermon,  a  thuiteas  air 
slèibhtibh  Shioin :  oir  an  sin  dlvàithn 
an  Tighearn  am  beannachadh,  beatha  gu 
siorruidh. 

SALM  CXXXIV. 
Laoidh  nan  ceum. 

FEUCH,  beannaichibh  an  Tighearna, 
sibhse  òglacha  an  Tighearna  gu  lèir,  a 


sheasas  ann  an  tigh  an  Tighearna  gach 
oidhche. 

2  Togaibh  bhur  làmhan  anns  an  ionad 
naomli,  agus  beannaichibh  an  Tighearna. 

3  Beannaicheadh  an  Tif,rhearn  thuà  Sion, 
a  rinn  nèamh  agus  talamli. 

SALM  CXXXV. 

MOLAIBH  an   Tighearna;  molaibh 
ainm  an  Tighearna,  molaibhse,  òg- 
lacha  an  Tighearna. 

2  Sibhse  a  sheasas  ann  an  tigh  an  Tigh- 
earn,  ann  an  cùirtibh  tighe  ar  Dè, 

3  Molaibh  an  Tighearn,  oir  tha  'n  Tigli- 
earna  maith  :  seinuibh  cliu  d'a  ainm,  oir 
tha  e  taitneach. 

4  Oir  ròghnaich  an  Tighearn  Iacob  dha 
fèin,  Israel  mar  'ionmlias  sònruichte. 

5  Oir  tha  fios  agam  gur  mòr  an  Tigh- 
earn,  agus  gu  bheil  ar  Tighearn  os  ceànn 
nan  uile  dhee. 

6  Ge  b'e  ni  bu  toil  leis  an  Tighearu  rinn 
e  air  nèamh  agus  air  talamh,  anns  na 
cuantaibh,  agus  anns  na  doimhneachdaibh 
uile. 

7  Is  esau  a  bheir  air  a'  cheò  dol  suas  o 
chrìch  na  talmhainn  ;  a  ni  dealanach  le 
h-uisge  ;  a  bheir  a  mach  a'  ghaoth  a  'ion- 
adaibh-tasgaidh ; 

8  A  bhuail  ceud-ghin  ua  h-Eiphit,  araon 
duine  agus  ainmhidh ; 

9  A  chuir  comharan  agus  iongantasan 
ann  ad  mheadhon,  O  Eiphit,  air  Fharaoh 
agus  air  'òglachaibh  gu  leir  ; 

10  A  bhuail  cinnich  mhòra,  agus  a 
mharbh  rìghrean  mòra, 

11  Sihon  righ  nan  Amorach,  agus  Og 
righ  Bhasain,  agus  uile  rìoghachda  Cha- 
naain, 

12  Agus  a  thug  am  fearann  mar  oigli- 
reachd,  mar  oighreachd  do  Israel  a 
shluairli. 

13  Mairidh  t" ainm-sa,  a  Thighearna,  gu 
hràth;  do  chuimhne,  a  Thighearn,  o  linn 
gu  liun. 

14  Oir  bheir  an  Tighearna  breth  air  a 
shluagh,  agus  gabhaidh  e  aitbreachas,  a 
thaobh  a  sheirbhiseach. 

15  Is  airgiod  agus  òr  ìodhoil  nan  cinn- 
each,  obair  iàmhan  dhaoine. 

16  Tha  beul  aca,  ach  cha  labhair  iad; 
sùilean  aca,  ach  cha'n  fhaic  iad. 

17  Tha  cluasan  aca,  ach  cha  chluinu  iad  : 
ni  mò  a  tha  anail  'nam  beul. 

18  Cosmhuil  riu  fèin  tha  iadsau  a  ni  iad, 
gach  neach  a  dh'earbas  asda. 

19  A  thigh  Israeil,  beannaichibh  an  Tigh- 
earn ;  a  thigh  Aaroin,  beannaichibh  au 
Tighearn, 

20  A  thigh  Lebhi,beannaichibh  an  Tigh- 
earn ;  sibhse  air  am  bheil  eagal  an  Tigh- 
earna,  beannaichibh  an  Tighearn. 

21  Beannaichte  gu  robh  an  Tighearn  à 
Sion,  aig  am  bheil  a  chòmhnuidii  ann  au 
Ierusalem.   Molaibhse  an  Tighearn. 

SALM  CXXXVI. 

OTHUGAIBH  buidheachas  do'n  Tigh- 
earn,  oir  tha  e  maith  ;  oir  gu  bràth 
mairidh  a  thròcair. 

2  Thugaibh  buidheachas  do  Dhia  nan 
dia ;  oir  gu  bràth  mairidh  a  thròcair. 

3  Thugaibh  buidbeachas  do  Thighearna 

nan  tighearna;  oir  gu  bràth  mairidh  a 
thròcair. 

4  Dha-san  'na  aonar  a  ni  iongantasan 
mòra  ;  oir  gu  bràtli  mairidh  a  thròcair. 

5  Dha-san  a  rinn  na  nèamlian  le  glioc- 
as ;  oir  gu  bràth  mairidh  a  thròeair. 

G  Dha-san  a  shìn  an  talamli  os  ceann  nan 
uisge  ;  oir  gu  bràth  mairidk  a  thròcair. 

7  Dha  san  a  rinn  soluis  mhòra;  oir  gu 
bràth  mairidh  a  thròcair. 

8  A'  ghrian  a  riaghladh  an  là;  oir  gu 
bràth  mairidh  a  tliròcair. 

9  A'  gliealach  agus  na  reultan  a  riagh- 
lftdh  na  h-oidhche;  oir  gu  bràth  mairidh 
a  thròcair. 

10  Dha-san  a  bhuail  na  h-Eiphitich 
'nau  ceud-ghinibh  ;  oir  gu  bràth  mairidh 
a  thròcair : 

11  Agus  a  thug  a  mach  Israel  as  am 
meadhon;  oir  gu  bràth  mairidh  a  thròc- 
air : 

12  Le  làimh  thrèin,  agus  le  gairdean 
sìnte  mach  ;  oir  gu  bràth  mairidh  a  thròc- 
air. 

13  Dha-san  a  roinn  a'  mhuir  ruadh  'na 
roinnibh  ;  oir  gu  bràth  mairidh  a  thròc- 
air : 

14  Agus  a  thug  air  Israel  dol  troimh  a 
meadhon;  oir  gu  bràth  mairidh  a  tliròc- 
air : 

15  Ach  a  thilg  Pharaoh  agus  'armailt 
hun  os  ceann  anns  a'  mhuir  ruaidh  ;  oir  gu 
bràth  mairidh  a  thròcair. 

16  Dha-san  a  threòraich  a  shluagh 
troimh  an  fhàsach :  oir  gu  bràth  muiridh 
a  thròcair. 

17  Dha-san  a  bhuail  rìghrean  mòra  ;  oir 
gu  bràth  mairidh  a  thròcair. 

18  Agus  a  mharbh  rìghrean  treuna  ;  oir 
gu  bràth  mairidh  a  thròcair  : 

19  Sihon  righ  nan  Amoracli ;  oir  gu 
bràth  mairidh  a  thròcaìr  : 

20  Agus  Og  righ  Bhasain  ;  oir  gu  bràth 
mairidh  a  thròcair : 

21  Agus  a  thug  am  fearann  mar  oigh- 
reachd  ;  oir  gu  bràth  mairidh  a  thròcair  : 

22  Mar  oighreachd  do  Israel  'òglach 
fèin  ;  oir  gu  bràth  mairidh  a  thròcair  : 

23  A  chuimhnich  oirnn  'nar  staid  ìos- 
ail ;  oir  gu  bràth  rnairidh  a  thròcair : 

24  Agus  a  shaor  sinn  o  ar  naimhdibh ; 
oir  gu  bràth  mairidh  a  thròcair. 

25  A  tha  tabhairt  bìdh  do  gach  feoil ; 
oir  gu  bràth  mairidh  a  thròcair. 

26  O  thugaibh  buidheachas  do  Dhia  nan 
nèamh  ;  oir  gu  bràth  mairidh  a  thròcair. 

SALM  CXXXVII. 

LAIMH  ri  aimhnichibìi  Bhabiloin,  an 
sin  shuidh,  agus  ghuil  sinn,  an  uair  a 
chuimhnich  sinn  air  Sion. 

2  Air  na  crannaibh  seilich  'na  meadh- 
on  chroch  sinn  ar  clàrsaichean. 

3  Òir  an  sin  dh'iarr  iadsau  a  thug  am 
braighdeanas  sinn,  òran  oirnn  ;  agus  dk'- 
iarr  iadsan  a  rinn  fògaraich  rìhinu  aoibh- 
neas  oirnn,  ag  ràdh,  Seinnibh  dhuinn  aon 
do  laoidhibh  Shioin. 

4  Cionnus  a  sheinneas  sinne  laoidh  an 
Tighearn  ann  an  tìr  choimhich  ? 

5  Ma  dhì-chuimhnicheas  mise  thusa,  a 
Ierusalem,  dì-chuimhnicheadh  mo  làmh 
dheas  a  seòltachd. 


6  Leanadh  mo  theangadh  ri  m'  ghial, 
mur  cuimhnich  mi  ort,  mur  fearr  leam  le- 
rusalem  na  m'aoibhneas  a's  àirde. 

7  Cuimhnich,  a  Thighearna,  clann  E- 
doim,  ann  an  là  lerusaleim,  a  thubhairt, 
Leagaibh,  leagaibh  sìos  i  gu  ruig  a  bun- 
ait. 

8  A  nighean  Bhabiloin,  a  lom-sgriosar, 
is  soua  esan  a  dhiolas  dhuitse,  a  rèir  mar 
a  rinn  tiiu  oirnne. 

9  7*  sona  esan  a  ghlacas  agus  a  phronna3 
do  chlann  bheag  ris  na  clachaibh. 

SALM  CXXXVIII. 
Salin  le  Daibhidh. 

MOLAIDII  mi  thu,  a  Thighearna,  le 
m'uile  chridhe  ;  an  làthair  nan  dèe 
seinnidh  mi  cliu  dhuit. 

2  Sleuchdaidh  mi  aig  do  theampull 
naomh,  agus  molaidh  mi  t'ainm  air  son  do 
chaoimhneis-gràidh,  asrus  air  sou  t'fhìrinn  ; 
oir  dh'àrdaich  thu  t'ihocal  os  ceann  t'- 
ainme  uile. 

3  San  là  air  an  do  ghlaodh  mi  riut, 
fhreagair  thu  mi;  neartaich  thu  mi  a'm' 
anam  le  treòir. 

4  Molaidh  uile  rìghrean  na  talmhainn 
thu.  a  Thighearna,  'nuair  a  chluinneas  iad 
briathran  do  bheoil : 

5  Agus  seinnidh  iad  ann  an  slighibh  an 
Tighearn  ;  oir  is  mòr  glòir  an  Tighearna. 

6  Ge  h-àrd  an  Tighearna,  gidheadh 
seallaidh  e  air  an  iriosal ;  ach  aithnichidh 
e  an  t-  uaibhreach  fad  as. 

I  7  Ged  ghluais  rai  ann  am  meadhon  àmh- 
j  ghair,  ath-bheothaichidh  tu  mi ;  an  agh- 
i  aidh  corruich  mo  naimhde  sìnidh  tu  do 

làmh,  agus  saoraidh  do  dheas  làmh  mi. 
|     8  Coimhlionaidh  an  Tighearn  air  mo 
|  shon  ;  muiridh  do  thròcair,  a  Thighearna, 
i  gu  bràth  :  na  trèig  oibre  do  làiuh. 

,  SALM  CXXXIX. 
i   Do'n  àrd  flear-ciuil.    Salm  le  Daibhidh. 

ATHIGHEARNA,  rannsaich  thu  rai, 
agus  is  aithne  dhuit  mi. 
2  Is  aithne  dhuit  mo  shuidhe  agus  m'èir- 
igh  ;  tuigidh  tu  mo  smuainte  l'ad  as. 
I     3  Chuairtich  thu  mo  cheum  agus  mo 
j  luidhe  sìos,  agus  air  mo  shlighibh  gu  lèir 
j  is  fiosraeh  thu. 

4  Oir  feuch,  cha  'n'eil  focal  air  mo 
i  theangaidh,  a  Thighearna,  nach  aithne 

dhuit  gu  lèir. 

5  Am  dhèigh,  agus  romham,  chuàirtich 
!  thu  mi,  agus  chuir  thu  do  làmh  orra. 

I  6  Is  ro-iongantach  an  t-eòlas  so  air  mo 
shon  :  tha  e  àrd  ;  cha  ruig  mi  air. 

I  7  C  àit  an  tèid  mi  o  d'  spiorad  ?  agus 
c'àit  an  teich  mi  o  d'  ghnùis? 

8  Ma  thèid  mi  suas  do  nèamh,  tha  thu 
'n  sin :  ma  ni  mi  mo  Jeabadh  anu  an  ifrinn, 
feuch,  tha  tbu  'n  sin. 

9  Ma  ghabhas  mi  sgiathan  na  maidne, 
agus  gu  còmhnuich  mi  ann  an  ionadaibh 
iomallach  na  fairge ; 

10  Eadhon  an  sin  stiùraidh  do  làmh  mi, 
agus  cumaidh  do  dheas  làmh  mi. 

11  Ma  their  mi,  Gu  deimhin  folaichidh 
an  dorchadas  mi,  bithidh  an  oidhche  fèin 
mar  sholus  mu'n  cuairt  orm. 

12  Cha'n  fholaich  eadhon  an  dorchadas 
uaitse;  ach  dealraiehidh  an  oidhche  mar 

an  là :  is  ionanu  an  dorchadas  ag us  an  sol- 
us  duitse. 

13  Oir  ghabh  thu  sealbh  air  m'airnibli : 
Ìh'fholaicb.  thu  tni  ann  am  broiun  mo 
mhàthar. 

14  Molaidh  mi  thu,  oir  is  uamhasach, 
iongantach  a  dhealbhadh  mi ;  is  iongantach 
t'oibre-sa,  agus  is  ro-fhiosrach  manam  air 
sin. 

15  Cha  d'fholaicheadh  mo  chorp  uait  an 
uair  a  rinneadh  mi  au  dìomhaireachd,  a 
dhealbhadh  mi  gu  h-iongantach  anu  an 
ionadaihh  ìochdarach  na  tàlm.ainn. 

16  Chunnaic  do  sliùileau  mo  cheud-fhàs 
m-abaich,  ajus  ann  ad  leabhar  sgrìobhadh 
sìos  mo  ù/iuill  uile,  a  dhealbhadh  "ri  h-ùine, 
gun  aou  diubh  fathast  an. 

17  O  cia  luachmhor  learasa  do  smuainte- 
sa,  a  Dhè  !  cia  mòr  au  uibhir  ! 

18  Nau  àirmhinu  iad,  is  hnnmhoire  iad 
na  a'  ghainearah:  'uuair  a  dhùisgeas  mi, 
tiia  mi  a  ghnàth  maille  riutsa. 

19  Gu  cinuteach,  a  Dhè,  marbhaidh 
tusa  an  t-aingidh  :  uime  sin,  a  dhaoiue 
fuileachdach,  imichibh  uam : 

20  Oir  labhair  iad  a'd'  aghaidh  gu  h-aing- 
idh  ;  thug  do  naimhde  t'ainm  au  dìomhau- 
as. 

21  Nach  'eil  mi  tabhairt  fuath,  a  Thigh- 
earna,  dhoibh-san  a  tha  toirt  fuath  dhnitse? 
agus  nach  'eil  mi  gabhail  gràin  dhiubhsan 
a  tha  'g  èirigh  suasVd  agliaidh  ? 

22  Le  fuath  iomlan  tlia  mi  toirt  fuath 
dhoìbfa  ;  mar  naiinhde  measam  iad. 

23  llannsaich  mi,  a  Dhè,  agus  aithnich 
mo  chridhe :  dearbh  mi,  agus  tuig  mo 
smuainte. 

24  Agus  amhairc  am  bheil  slighe  olc  air 
bith  aunam,  agus  treòraich  mi  anns  an 
t-sìighe  shiorruidh. 

SALM  CXL. 
Do'n  àrd  fbear-ciuil.    Saltn  le  Daibhidh. 
rpEASAIRG  mi,  a  Tliighearn,  o'n  droch 
_L    dhuiue  ;  o  fhear  na  foireigne  glèidh 
m; ; 

2  A  tha  smuaineachadh  aimhleis  'nan 
cridhe ;  cruinnichidh  iad  gach  là  ckum 
cogrtidh. 

3  Gheuraich  iad  an  teangadh,  mar 
theanzaidk  nathrach  ;  t'ia  niniìi  na  nath- 
rach  fo'm  bilibh.  Selah. 

4  Glèidh  mi,  a  Thighearn,  o  làmhaibh 
nan  aingidh ;  o  fhear  an  fhoirneirt  dìon 
mi,  le'm  baill  mo  cheumanna  thilgeadh 
bun  os  ceann. 

5  Dh'fholuich  na  h-uaibhrich  ribe 
dhorah,  agus  cuird  ;  sgaoil  iad  lìon  ri  taobh 
na  slighe";  leag  iad  ceapa-tuislidh  dhomh. 
Selali. 

6  Thubhairt  mi  ris  an  Tighearn,  Is  tu 
mo  Dhia :  èisd,  a  Thighearna,  ri  guth 
m'  athchuingean. 

7  A  Iehobhah,  a  Thighearna,  neart  mo 
shlàinte ;  dh'fholuich  thu  mo  cheann  anu 
an  là  catha. 

8  Na  deònuich,  a  Thighearna,  miannan 
an  aingidli ;  na  soirbhich  le  'ais-inuleachd, 
air  eagal  gu'n  àrdaich  siad  iad  fèin.  Selah. 

9  A  thaobh  nan  daoine  a  chuairtich  mi, 
còmhdaicheadh  aimhleas  am  bilean  fèin 
iad. 

10  Tuiteadh  eibhl.-an  teine  orra :  san 


!  teine  tilgear  iad ;  ann  an  siochdaibh  domh 
!  ain,  chum  nach  èirich  iad  a  rìs. 
|     11  Na  daingnichear  fear  labhairt  uilc  air 
an  talamh  :  sèalgaidh  olc  air  fear  an  fhoir- 
neirt,  chum  a  sgrios. 

12  Tha  fhios  agam  gu'n  cum  an  Tigh- 
earna  ceartas  ris  an  duine  thruagh,  còir 
ris  na  hochdaibh. 

13  Gu  dearbh  bheir  na  fireana  moladh 
do  t'ainm  :  gabhaidh  na  h-ionracain  còmli- 

|  nuidh  a'd'  fhianuis. 

SALM  CXLl. 
Salm  le  Daibhidh. 

ATHIGHEARXA,  tha  mi  ag  èigheach 
riut ;  greas  a  ra'  ionnsuidh  ;  èisd  ri 
m'  ghuth,  'nuair  a  dh'èigheas  mi  riut. 

2  Cuirear  m'  urnuigh  a'd'  làthair,  mar 
thùis ;  togail  suas  mo  làmh,  mar  an  ìob- 
airt  fhe^sgair. 

3  Cuir,  a  Thighearna,  faire  air  mo  bheul ; 
glèidh  dorus  rao  bhilean. 

4  Xa  aom  rao  chridhe  gu  ni  olc  air  bith, 
gu  bearta  aingidh  a  chur  an  gnìomh  le 
luchd-deanarah  na  h-eu-ceirt :  agus  na 
h-itlieara  fèin  d'an  nithibh  milse. 

5  Buaileadh  am  firean  mi,  is  caoimhneas 
'■  e  ;  agus  crouaicheadh  e  mi,  is  oladh  luach- 

rahor  e,  nach  bris  mo  cheauu  :  oir  fatha>t 
bithidh  m'  urnuigh  mar  an  ceudna  air  an 
son  'nan  àmhghairibh. 
|     6  'Nuair  a  thilgear  sìos  am  breitheamh- 
na  ann  an  ionadamh  clachach,  èisdidh  iad 
ri  m'  bhriathraibh,  oir  tha  iad  milis. 
!     7  Mar  a  ghearras  agus  a  sgoilteas  neach 
fiodk  air  an  làr,  sgaoileadh  ar  cnàrahan  aig 
(  beul  na  h-uaighe. 

8  Ach  a  d'  ionnsuidh-sa,  a  Iehobhah,  a 
Thighearna,  tka  mo  shùilean :  aunadsa 
|  chuir  mi  mo  dhòigh  ;  na  trèig  ra'anam. 
I    9  Coimhid  mi  o'n  ribe  a  leag  iad  dhomh, 
I  agus  o  cheapaibh-tuislidh  luciid-deanamh 
na  h-eu-ceirt. 

10  Tuiteadh  na  h-aingidh 'nan  liontaibh 
fèin,  am  feadh  a  bhios  mise  a'  gabhail 
thairis. 

SALM  CXLII. 
Maschil  le  Daibhidh.     Uruuigh  'nuair  a 
bha  e  anns  an  uaimh. 

LE  m'  ghuth  ghlaodh  mi  ris  an  Tigh- 
earna ;  le  m'  ghuth  dli'asluich  mi  air 
an  Tighearna. 

2  Thaom  mi  mo  ghearan  'na  làthair; 
chuir  mi  n  ceill  mo  theinn  'na  thianuis. 

3  'Nuair  a  chlaoidheadh  mospiorad  ann- 
am,  baithne  dhuitse  mo  cheum:  san 
t-slighe  air  an  dimich  mi,  dh'fholuich  iad 
ribe  dhomh. 

4  Dh'amhairc  mi  air  mo  làimh  dheis, 
agus  feuch,  cha  robk  fear  ann  d'am  b'aithne 
mi ;  thrèig  cabhair  mi ;  cha  ronh  neach 

I  ann  a  dh'fheòraicheadh  air  son  m'ana- 
|  ma. 

j     5  Ghlaodh  mi  riut,  a  Thighearna  :  thubh- 
airt  mi,  7^  tu  mo  thearmunu,  mo  chuibh- 
!  rionn  ann  an  tìr  nam  heò. 
,     6  Thoir  an  aire  do  m'  ghlaodh,  oir  dh'ìs- 
!  licheadh  rai  gu  mòr;  saòr  mi  uatha-san  a 
tha'n  tòir  orm,  oir  is  treise  iad  na  mi. 
7  Thoir  m'anam  à  priosan,  chum  gu  mol 
imit'ainm:  cuairtichidh  na  fireana  mi  : 
oir  buinidh  tu  gu  fial  rium. 


472 


SAILM. 


SALM  CXLIII. 
Salra  le  Daibhidh. 

CLUINN  m'urnuigh,  a  Thighearn  ;  èisd 
ri  m'athchuingibh  ann  ad  fhìrinn, 
freagair  rai  ann  ad  cheartas. 

2  Agus  na  tig  ann  am  breitheanas  le 
t'òglach  ;  oir  ann  ad  fliianuis  cha'n  fhìr- 
eanaichear  duine  beò  air  bith. 

3  Oir  gheur-lean  an  nàmhaid  m'anara  ; 
bhuail  e  mo  bheatha  sìos  gu  làr ;  thug  e 
orm  còmhnuidh  gliabhail  ann  an  dorchad- 
as,  mar  iadsan  a  bha  fada  marbh. 

4  Uime  sin  chlaoidheadh  mo  spiorad 
annam  ;  tha  mo  chridhe  briste  an  taobh  a 
stigh  dhìom. 

5  Is  cuimhne  leam  na  làithean  o  chian  ; 
tha  do  ghnìomhara  gu  lèir  a'  teachd  a'm' 
aire  ;  tha  mi  a'  beachd-smuaineachadh  air 
obair  do  làmh. 

6  Shìn  mi  mo  làmhan  riutsa  :  tha  m'an- 
am,  mar  thalamh  tartmhor.  an  eeall  ort. 
Selah. 

7  Eisd  rium  gu  gràd,  a  Thighearna; 
chaidh  as  do  m'  spiorad :  na  folaieh  do 
ghnùis  orm,  air  eagal  gu'm  bi  mi  cosmhuil 
riu-san  a  thèid  sìos  do  u  t-slochd. 

8  Thoir  orm  do  chaoimhneas-gràidh  a 
chluinntinn  anns  a'  mhaduinn,  oir  annadsa 
chuir  mi  mo  dhòigh  :  thoir  orm  gu'n  aith- 
nich  mi  an  t-slighe  anns  an  còir  dhomh 
imeachd,  oir  riut-sa  tha  mi  togail  suas 
m  anama. 

9  Teasairg  mi  o  m'  naimhdibh,  a  Thigh- 
earn  :  a  d'ionnsuidh-sa  teichidh  mi. 

10  Teagaisg  dhomh  do  thoil  a  dhean- 
amh,  oir  is  tu  mo  Dhia  :  treòraicheadh  do 
spiorad  maith  mi  gu  tìr  an  ionracais. 

11  Air  sgàth  t'ainme,  a  Thighearna, 
beothaich  thusa  mi :  trìd  d'  fhìreantachd 
saor  m'anam  o  theinn. 

12  Agus  trìd  do  thròcair  gearr  as  mo 
naimhdean,  agus  sgrios  iadsan  uile  a  tha 
claoidh  m'anama ;  oir  is  mi  t  òglacli. 

SALM  CXLIV. 
Salm  le  Daibhidh. 

BE  ANNAICHTE  gu  robh  an  Tighearna 
mo  charraig,  a  theagaisgeas  mo  làmh- 
an  gu  cath,  mo  mheoir  gu  comhrag  : 

2  Mo  mhaith,  agus  mo  dhaingneach  ; 
mo  thùr  àrd,  agus  m'fhear-saoraidh-sa ; 
mo  sgiath,  agus  an  Tì  as  an  earb  mi;  a 
cheannsaicheas  roo  shluagh  fodham. 

3  A  Thighearna,  ciod  e  an  duine,  gu 
bheil  thu  a'  gabhail  eòlais  air  ?  mac  an 
duine,  gu  bheil  meas  agad  air? 

4  Is  cosrohuil  an  duine  ri  dìomhanas : 
tha  a  làithean  mar  sgàile  a  ghabhas  seachad. 

5  A  Thighearna,  lùb  do  fhlaitheasa,  ag- 
us  thig  a  nuas :  bean  ris  na  beanntaibh, 
agus  bithidh  deatach  dhiubh. 

6  Cuir  a  mach  dealanach,  agus  sgaoil 
iad  ;  tilg  do  shaighdean,  agus  claoidh  iad. 

7  Sìn  uait  do  làmh  o'n  àirde,  saor  mi, 
agus  teasairg  mi  o  uisgeachaibh  mòra,  à 
làmh  cloinne  choigreach ; 

8  Aig  am  bheil  am  beul  a'  labhairt 
dìomhanais,  agus  is  i'n  deas  làmh  deas 
iàmh  na  brèige. 

9  A  Dhè,  seinnidh  mi  dhuit  òran  nuadh  ; 
air  an  t-saltair,  air  inneal-ciuil  nan  deich 
teud,  seinnidli  mi  moladh  dhuit. 

10  Is  esan  a  bheir  buaidh  do  rìghribh,  a 


shaoras  Daibhidh,  'òglach  fèin,  on  chlaidh- 
eamh  mhillteach. 

11  Saor  mi,  agus  teasairg  mi  o  làimh 
cloinne  choigreach,  aig  am  oheil  am  beul 
a'  labhairt  dìomhanais,  agus  is  i'n  deas 
làmh  deas  làmh  na  brèige  : 

12  Chum  gu'm  bi  ar  mic  mar  ùr  chroinn 
a'  fàs  suas  'nan  òige,  ar  nigheana  mar 
chlachaibh  oisinn,  snaidhte  a  rèir  cosamh- 
lachd  lùchairt : 

13  Chum  gu'm  bi  ar  saibhlean  làn,  a' 
toirt  uatha  do  gach  gnè  thoraidh,  ar  caor-. 
aich  a'  breth  nam  mìltean,  seadh  deich 
mìltean  'nar  macharaibh  ; 

14  Gu'm  bi  ar  daimh  làidir  gu  h-obair; 
nach  bi  briseadh  steach  ann,  no  dol  a  mach  ; 
agus  nach  bi  gearau  'nar  sràidihh. 

15  Is  sona  an  sluagh,  a  tha  san  staid  so: 
is  sona  an  sluagh,  d'an  Dia  an  Tighearna. 

SALM  CXLV. 
Laoidh-mholaidh  le  Daibhidh. 

ARDAICHIDH  mi  thu,  mo  Dhia,  mo 
Righ  ;  agus  beannaichidh  mi  t'ainin 
gu  saoghal  nan  saoghal. 

2  Gach  là  beannaichidh  mi  thu,  agus 
molaidh  mi  t'ainm  gu  saoghal  nan  saoglial. 

3  Is  mòr  an  Tighearn,  agus  is  ro-airidh 
e  air  moladh  ;  agus  cha'n  fheudar  a  mhòr- 
achd  a  rannsachadh. 

4  Molaidh  àl  do  àl  do  ghnìomhara,  agus 
cuiridh  iad  an  cèill  t'oibre  cutnhachdach. 

5  Air  urram  glòire  do  mhòrachd  agus 
air  t'oibribh  iongantach  labhraidh  mi. 

6  Agus  labhraidh  daoine  air  neart  do 
bhearta  uamhasach  ;  agus  aithrisidh  mise 
do  mbòrachd. 

7  Cuiridh  iad  an  cèill  gu  pailt  cuimhne 
do  mhaitheis  mhòir,  agus  àrd-raho)aidh 
iad  t'fhìreantachd. 

8  7*  gràsmhor  agus  truacanta  an  Tigh- 
earna ;  mall  chum  feirge,  agus  pailt  ann 
an  tròcair. 

9  Is  maith  an  Tighearna  do  na  h-uile, 
agus  tha,  a  chaomh  thròcairean  os  ceann 
'oibre  uile. 

10  Molaidh  t'oibre  gu  lèir  thu,  a  Thigh- 
earn  ;  agus  beannaichidli  do  naoimh  thu. 

11  Air  glòir  do  rìoghachd  labhraidh  iad, 
agus  cuiridh  iad  an  cèill  do  chumhachd  : 

12  Chum  a  bhearta  iongantach  a  dhean- 
amh  aithnichte  do  chloinn  nan  daoine,  ag- 
us  glòir  mòralachd  a  rìoghachd. 

13  Is  rìoghachd  sliiorruidh  do  rìogh- 
achd-sa;  agus  mairidh  t'uachdaranachd 
air  feadh  nan  uile  ghinealach- 

14  [Tha  an  Tighearna  firinneach  'na 
uile  briathraibh,  agus  naomh  'na  uile 
ghnìomharaibh.] 

15  Cumaidh  an  Tighearna  suas  iadsan 
uile  a  tha  tuiteam,  agus  togaidh  e  'n  àird 
iadsan  uile  a  tha  air  cromadli  sìos. 

16  Tha  sùilean  nan  uile  a'  feitheamh 
ort,  agus  bheir  thu  dhoibh  am  biadh  'na 
thràth. 

17  Tha  thu  a'  fosgladh  do  làimh,  agus 
a'  sàsuchadh  miann  gach  ni  beò.  8 

18  Tha'n  Tighearna  ceart  'na  uile 
shlighibh,  agus  naomh  'na  uile  ghnìomh- 
araibh. 

19  Is  dlùth  an  Tighearna  dhoibh-san  nile 
a  ghairmeas  air,  dhoibh-san  uile  a  ghairm- 
eas  air  am  firinn. 


SAILM. 

20  Coimhlionaidh  e  miann  na  droinge 
rì'an  ea^al  e ;  agus  èisdidh  e  r'au  glaodh, 
agu^  saoraidli  e  iad. 

21  Gleidlndh  an  Tighearn  iadsan  uile  a 
ghràdhak-heas  e  ;  ach  sgriosaidh  e  na 
Fi-aingidh  gu  leir. 

22  Àir  i-liu  an  Tighearna  labhraidh  mo 
bheul  :  agus  beannaiehidh  gach  feoil  'ainm 
naomh-san  gu  saoghal  nan  saoghal. 

SALll  CXLVI. 
OLAIBH.SE  an  Tighearna:  mol  an 
jLtJL    Tigliearn,  O  m'anam. 

2  Molaidh  mi  an  Tighearn  an  cian  is  beò 
mi  ;  seinnidh  mi  cliu  do  ni'  Dhia,  am 
feadh  a  bhioa  bitli  agam. 

3  Na  h-earbaibh  à  h-uachdaranaibh,  à 
mac  duine  sam  bith,  aniis  nach  'eil  furt- 
achd. 

4  Thèid  'anail  as,  pillidh  e  g'a  ùir;  san 
là  sin  fèin  tlièid  as  d'a  smuaintibh. 

5  Is  sona  an  tì  aig  am  bheil  Dia  Iacoib 
mar  a  ehabhair,  aig  um  bheil  a  diiòchas 
anns  an  Tighearu  a  Dhia, 

6  A  riun  nèamh  agus  talamh,  a'  mhuir 
agus  gaeh  ni  a  ta  annta  ;  a  ghleidheas  fir- 
iun  gu  bràth ; 

7  A  chumas  còir  riu-san  a  tha  fo  fhoir- 
neart  ;  a  hheir  biadli  do  na  h-ocraich. 
Cuiridh  an  Tigliearna  na  prìosanaich  fo 
sgaoil. 

8  Fosgailidh  an  Tighearna  sùilean  nan 
dall ;  togaidh  an  Tighearua  suas  iadsan  a 
tha  air  an  cromadh  sìos  :  is  ionmhuinn 
leis  an  Tighearna  na  fireana. 

9  Gleidhidh  an  Tighearna  na  coigrich ; 
togaidh  e  suas  an  dìlleachdan  agus  a' 
bhantrach  :  ach  tilgidh  e  slighe  nan  aing- 
idh  bun  os  ceann. 

10  Rìoghaichidh  an  Tighearna  gu  bràth, 
do  Dhia-sa,  a  Shion,  0  linn  gu  linn.  Mol- 
aibhse  an  Tighearna. 

SALM  CXLVIl. 

MOLAIBHSE  an  Tighearn ;  oir  is 
maith  au  ni  a  bhi  tabhairt  cliu  d'ar 
Dia,  oir  ata  e  taitneach,  agus  a  ta  moladh 
ciatach. 

2  Togaidh  an  Tighearna  suas  Ierusa- 
lem ;  cruinnichidh  e  ri  chèile  dìobaraich 
Israeil. 

3  Leighisidh  eiadsan  aig  am  bheil  cridhe 
briste,  agus  ceanglaidh  e  suas  an  leònta. 

4  Iunsidh  e  àireninh  nan  rionnag  ;  bheir 
e  ainmean  orra  uile. 

5  Is  mòr  ar  Tighearn,  agus  is  mòr  a 
chumhachd  :  tha  a  thuigse  guu  torahas. 

6  Togaidh  an  Tighearua  suas  na  daoine 
ciuine  ;  tilgidh  e  sìos  na  h-aingidh  gu  làr. 

7  Seinnibh  do'n  Tighearna  le  buidheach- 
as;  seinnibh  moladh  d'ar  Dia-ne  air  a' 
clilàrsaich : 

8  A  dh't'holaicheas  nèamh  le  neulaibh, 
a  dh'ulluicheas  uisge  do'n  talamh,  a  bheir 
air  feur  fàs  air  na  sleibhtibh. 

9  Bheir  esan  a  bhiadh  do'n  ainrahidh, 
do  na  fithich  òga  a  ghoireas. 

10  Ann  an  neart  an  eich  cha  bhi  a  dhùil ; 
ann  an  cosaibh  fir  cha  ghabh  e  tlachd. 

11  Gabhaidh  an  Tighearna  tlachd  annta- 
san  d'an  eagal  e,  a  chuireas  an  dòigh  'na 
thròcair. 

12  Mol  an  Tighearn,  a  Ierusalem;  mol 
do  Dhia,  a  Shion  : 


13  Oir  neartaich  e  croinn  do  gheatacha  ; 
bheanuaich  e  do  chlann  an  taobh  a  stigh 
dhìot. 

14  Ni  e  sìtii  a'd'  chrìochaibh  ;  sàsuich- 
idh  e  thu  le  smior  a'  chruitlineachd. 

15  Cuiridh  e  mach  'àithne  air  thalamh ; 
gu  luath  ruithidh  'ihocal. 

16  Bheir  e  sneachdadh  mar  olainn  ; 
sgaoilidh  e  an  liath-reodh  mar  luaithre. 

17  TiJgidh  e  mach  'eigh  mar  gliream- 
anna  ;  cò  dh'fheudas  seasamh  fa  chomh- 
air  'fhuachda  ? 

18  Cuiridli  e  maeh  'fhocal,  agus  leagh- 
aidh  e  iad  ;  sèididh  a  ghaoth,  sruthaidh  na 
h-uisgeacha. 

19  Foillsichidh  e  'fhocal  do  Iacob,  a 
reachdan  agus  a  bhreitheanais  do  Israel. 

20  Cha  do  bhuin  e  mar  so  ri  cinneach 
sam  bith  ;  cha  mhò  a  b'aithne  dhoibh  a 
blireitlieanais.   Molaibhse  au  Tighearna. 

SALM  CXLVHI. 

MOLAIBHSE  an  Tighearn.  Molaihh 
an  Tigiiearn  onauèamhaibh  ;  mol- 
aibh  e  anns  na  h-àrdaibh. 

2  Molaibh  e,  'aingle  ui!e  ;  rcolaibh  e,  a 
shlòigh  uile. 

3  Molaibh  e,  a  ghrian  agus  a  ghealach  ; 
molaibh  e,  uile  reulta  soluis. 

4  Molaibh  e,  a  nèamha  nan  nèamh,  rfg- 
us  uisgeacha  a  tha  os  ceann  nan  nèamh. 

5  Moladh  iad  ainm  an  Tighearn  ;  oir 
dh'àithu  e,  agus  chruthaicheadh  iad. 

6  Agus  dhaingnich  e  iad  gu  saoghal  nan 
saoghal ;  rinn  e"àithne,  nach  tèid  thairis. 

7  Molaibh  an  Tighearn  o'n  talamh,  a 
dhràgona,  agus  a  dhoimhtieachdan-uile. 

8  Teine  agus  clach-shneachd ;  sneachd- 
adh  agus  ceò  ;  gaoth  dhoinionnach  a' 
coimhl.onadh  'fhocail ; 

9  Na  beanntan  agus  na  cnuic  uile  ; 
craobhan-meas  agus  na  h-uile  slieudair ; 

10  JYffcM-bheathaiche,  agus  gach  uile 
ainmhidh  ;  nithe  snàigeach,  agus  eunlaith 
iteagach ; 

11  Rìghrean  natalmhainn  agus  nah-uile 
shlòigh  ;  uachdarana  agus  uile  bJireith- 
eamhna  na  talmhainn ; 

12  Araon  òig-fhir  agus  òighean;  seann 
daoine  agus  clann ; 

13  Moladh  iad  sin  ainm  an  Tighearn  : 
oir  a  ta  'aium-san  a  mhàin  urramach,  tha 
a  ghlòir  os  ceann  na  talmhainn  agus  nan 
nèamh. 

14  Agus  dh'àrdaich  e  adharc  a  shluaigh, 
moladh  a  naomh  uile,  eadhon  chloinn  Is- 
raeil,  sluaigh  a  ta  'm  fagus  da.  Mol- 
aibhse  an  Tighearna. 

SALM  CXLIX. 

MOL  AIBHSE  an  Tighearna.  Seinnibh 
do'n  Tighearn  òran  nuadh,  seinnibh 
a  mholadh  anu  an  coimhthional  nan 
naomh. 

2  Biodh  Israel  aoibhneach  'na  Chruitli- 
fhear :  deanadli  clann  Shioin  gairdeaclias 
'nan  Righ. 

3  Moladh  iad  'ainm  anns  an  dannsadh  : 
le  tioinpan  agus  le  clàrsaich  seinneadh  iad 
dha. 

4  Oir  gabhaidh  au  Tighearna  tlachd  'na 
sliluagh  :  ni  e  na  daoine  sèuniie  sgiamh- 
ach  le  slàinte. 

5  Deanadh  na  naoimh  gairdeachas  ann 
an  glòir :  deanadh  iad  iolach  air  an  leah- 
aichibh. 

6  Biodh  àrd  chliu  Dliè  'nam  heul,  agus 
claidheamh  dà  fhaobhair  'nan  làimh, 

7  A  chum  dìoghaltas  a  dheanamh  air 
na  cinnich,  6machdachadh  goirt  air  na 
slòigh  ; 

8  A  chum  an  rìghrean  a  cheangal  Ie 
slabhraidhibh,  agus  an  àrd  uaislean  le 
geimhlibh  iaruinn ; 

9  A  chum  am  breitheanas  a  chur  an 
gnìomh  orra,  a  tlia  sgrìobhta  :  than 
t-urram  so  aig  a  naoimh  uile.  Molaibhse 
an  Tighearna. 


SALM  CL. 

MOLAlBHSEanTighearna.  Molaibh 
Dia  'na  ionad  naomh  ;  molaibh  e 
ann  an  speuraibh  a  chumhachd. 

2  Molaibh  e  air  son  a  ghnìorohara 
treuna ;  molaibh  e  a  rèir  àirde  a  mhòrachd. 

3  Molaibh  e  le  fuaim  trompaid  ;  mol- 
aibb  e  le  saltair,  agusle  clàrsaich. 

4  Molaibh  e  le  tiompan  agus  dannsadh  ; 
molaibh  e  le  innealaibh-ciuil  nan  teud,  ag- 
us  le  organ. 

5  Molaibh  e  le  ciotr.balaibh  fonnmhor ; 
molaibh  e  le  ciombalaibh  àrd-fhuaim- 
neach. 

6  Moladh  gach  ni  anns  am  bheil  anail  an 
Tighearna.   Molaibhse  an  Tighearua. 


GNATH-FHOCAIL. 


CAIB.  I. 

GNATH-FHOCAIL   Sholaimh,  mhic 
Dhaibhidh,  righ  Israeil ; 

2  A  dh'aithneachadh  gliocais  agus  teag- 
aisg,  a  thuigsinn  bhriatbar  na  tui^se  ; 

3  A  ghabhail  teagaisg  a'  ghliocais,  a' 
cheartais,  agus  a'  bhreitheanais,  agus  na 
còrach ; 

4  A  thoirt  gèire  dhoibh-san  a  ta  baogh- 
alta,  eòlais  agus  cèill  do'n  òganach. 

5  Eisdidh  duine  glic,  agus  meudaichidh 
e  fòghlum  ;  agus  sealbhaichidh  duine  tuig- 
seach  comhairlean  glice : 

6  A  thuigsinn  guàth-fhocail,  agus  eadar- 
mhìneachaidh  ;  fhocal  nan  daoine  glice, 
agus  am  briatliar  dorcha. 

7  Is  e  eagal  an  Tighearna  tùs  an  eòlais  : 
air  gliocas  agus  teagasg  ni  amadain  tàir. 

8  A  mhic,  èisd  thusa  ri  teagasg  t'athar, 
agus  na  trèig  ìagh  do  mhàthar  : 

9  Oir  'nan  coron  maise  bithidh  iad  do  d' 
cheann,  agus  'nan  slabhruidhibh  do  d' 
mhuineal. 

10  A  mhic,  ma  tliàlaidheas  peacaich 
thu,  na  aontaich  thusa  leo. 

11  Ma  their  iad,  Thig  leinne,  deanamaid 
feall-fheitheamh  air  fuil,  luidheamaid  am 
folach  air  son  an  neò-chiontaich  gun  aobh- 
-ar : 

12  Mar  an  uaigh  sluigeamaid  suas  beò 
iad,  agus  iomlaiì  mar  iadsan  a  thèid  sìos 
do'n  t-slochd. 

13  Gheibh  sinn  gach  uile  mhaoin  luach- 
mhor,  lìonaidh  sinn  ar  tighean  le  creich  : 

14  Tilg  a  steach  do  chrannchur  'nar 
measg-ne:  bithidh  aon  sporan  againn  uile. 

15  A  mhic,  na  h-imich  thusa  san  t-slighe 
maille  riu ;  cum  air  a  h-ais  do  chos  o'n 
ceum. 

16  Oir  tha'n  cosan  a'  ruith  a  chum  uilc, 
agus  a'  deanamh  deifir  a  dhòrtadh  fola. 

17  Gu  deimhin  is  dìomhain  an  lìon  a 
sgaoileadh  an  sealladh  eoin  air  bith. 

18  Agus  tha  iad  ri  feall-fholach  an  agh- 


aidli  am  fola  fèin  ;  tha  iad  a'  luidhe  an 
uaigneas  an  aghaidh  an  anama/etn. 

19  Mar  sin  tha  slighean  gach  neach  a  ta 
sanntach  air  buannachd :  anam  a  seaibh- 
adairean  bheir  i  air  falbh. 

20  Tha  gliocas  ag  èigheach  a  muigh, 
anns  na  sràidibh  tha  i  a'  cur  a  mach  a 
gutha ; 

21  Ann  an  àitibh  sònruichte  a'  chomh- 
chruinneachaidh  tha  i  agèigheach,  ann  am 
fosgladh  nan  geata :  anns  a'  bhaile  tha  i  a' 
cur  a  mach  a  briathra,  og  ràdh, 

22  Cia  fhad,  a  dhaoine  baoghalta,  a 
ghràdhaicheas  sibh  baoghaltachd  ?  agus  a 
ghabhas  luchd-fochaid  tlachd  'uam  foch- 
aid,  agus  a  bheir  amadain  fuath  do  eòlas? 

23  Pillibh  ri  m'  achmhasan  :  feuch, 
dòirtidh  mi  raach  mo  spiorad  dhuibh ;  ni 
mi  aithnichte  mo  bhriathra  duibh. 

24  A  chionn  gu'n  do  ghairm  mi,  agus 
gu'n  do  dhiùlt  sibhse,  gu'n  do  shìn  mi 
raach  mo  làmh,  agus  nach  d'thug  duine 
sara  bith  an  aire ; 

25  Ach  gu'n  do  chuir  sibh  an  neo-bhrigh 
m'uile  chomhairle,  agus  nach  b'àill  leibh 
a  bheag  do  m'  achmhasan  ; 

26  Ni  mise  mar  an  ceudna  gàire  ri'r 
sgrios-sa ;  ni  mi  fanoid  'nuair  a  thig  bhur 
n-eagal ; 

27  'Nuaira  thig  bhur  n-eagal  marfhàs- 
achadh,  agus  a  thig  bhur  leir-sgrios  oirbh 
mar  ioma-ghaoith  ;  'nuair  a  thig  teinn  ag- 
us  cràdh-cridhe  oirbh. 

28  An  sin  gairmidh  iad  ormsa,  ach  cha 
fhreagair  mi ;  iarraidh  iad  mi  gu  moch, 
ach  cha'n  fhaigh  iad  mi ; 

29  A  chionn  gu'n  d'fhuathaich  iad  eòlas, 
agus  nach  do  ròghnaich  iad  eagal  an  Tigh- 
earna. 

30  Cha  b'àill  leo  bheag  do  m'  chomh- 
airle,  rinn  iad  tàir  air  m'achmhasan  uile. 

31  Uime  sin  ithidh  iad  do  thoradh  an 
slighe  fèin,  agus  lìonar  iad  le'n  iunleachd- 
aibh  fein. 


CAIB. 

32  Oir  marbhaidh  claonadh  nan  daoine 
baoghalta  iad,  agus  sgriosaidh  soirbheas 
nan  amadan  iad  fèin. 

33  Ach  ge  b'e  dh 'èisdeas  riumsa,  gabh- 
aidh  e  còmlinuidh  an  tèaruinteachd,  agus 
bithidh  e  saor  o  eagal  uilc. 

CAIB.  II. 

AMHIC,  ma  ghabhas  tu  mo  bhriathra- 
sa,  agus  ma  dh'fholuicheas  tu  m'àith- 
eantan  maille  riut ; 

2  Air  chor  as  gu'n  aom  thu  do  chluas 
ri  gliocas,  gu'n  leag  thu  do  chridhe  air 
tuigse :  1 

3  Seadh,  ri  eòlas  ma  dh'èigheas  tu,  ri 
tuigse  ma  thogas  tu  suas  do  ghuth  ; 

4  Ma  dh'iarras  tu  i  raar  airgiod,  agus  ma 
rannsaicheas  tu  air  a  son,  mar  air  son  ion- 
mhasan  folaichte  ; 

5  An  sin  tuigidh  tu  eagal  an  Tighearn, 
agus  gheibh  thu  eòlas  Dè : 

6  Oir  bheir  an  Tighearna  gliocas ;  as  a 
bheul  thig  eòlas  agus  tuigse. 

7  Tha  e  tasgaidh  suas  gliocais  fhallain 
air  son  nam  firean  :  is  sgiath  e  dhoibh-san 
a  ghluaiseas  gu  h-ionraic. 

8  Tha  e  a'  coimhead  ceumanna  a' 
bhreitheanais,  agus  a'  dìonadh  slighe  a 
naomh. 

9  An  sin  tuigidh  tu  fireantachd,  agus 
breitheanas,  agus  ceartas ;  seadh,  gach  uile 
dheadh  shlighe. 

10  'Nuair  a  thèid  gliocas  a  steach  ann 
ad  chridhe,  agus  a  bhios  eòlas  taitneach  do 
d'  anam, 

11  Ni  ciall  do  dhìonadh,  coimhididh 
tuigse  thu : 

12  Gu  d'  shaoradh  o  shlighe  an  droch 
dhuine ;  o'n  duine  a  labhras  nithe  fiara ; 

13  A  dh'fhàgas  ceumanna  an  ionracais, 
a  dh'imeachd  ann  an  slighibh  an  dorchad- 
ais ; 

14  Leis  an  aoibhinn  an  t-olc  a  dhean- 
amh,  agits  a  tha  gabhail  tlachd  ann  an 
aingealtachd  nan  aingidh. 

15  G'  am  bheil  an  sligheanna  cam,  agus 
iad  a'  claonadh  'nan  ceumannaibh  : 

16  Chura  do  shaoradh  o'n  rahnaoi 
choimhich,  o'n  bhana-choigrich  a  ni  miod- 
a)  le  a  briathraibh  ; 

17  A  thrèigeas  oid-iunnsaich  a  h-òige, 
agus  a  dhì-chuimhnicheas  coimhcheangal 
aDè: 

18  Oir  tha  a  tigh  a'  claonadh  chum  bàis, 
agus  a  ceurnanna  chum  nam  marbh. 

19  Cha  phill  duine  sam  bith  a  thèid  d'a 
h-ionnsuidh,  agus  a  rìs  cha'n  fhaigh  e 
sligheanna  na  beatha. 

20  Chum  gu'n  imich  thu  ann  an  slighe 
dhaoine  maithe,  agus  gu'n  glèidh  thu 
ceumanna  nara  firean. 

21  Oir  gabhaidh  na  h-ionracain  còmh- 
nuidh  san  tìr,  agus  fanaidh  na  daoine  foirfe 
innte. 

22  Ach  gearrar  na  daoine  aingidh  bhàrr 
na  talmhainn,  agus  spìonar  luchd-eusaon- 
tais  as. 

CAIB.  III. 

AMHIC,  na  dì-chuimhnich  mo  lagh  ; 
ach  gleidheadh  do  chridhe  m'àith- 
eantan : 

2  Oir  làithean  buan,  agus  saoghal  fada, 
agus  sìth  bheir  iad  dhuit. 

3  Na  trèigeadh  tròcair  agus  firinn  thu : 
ceangail  iad  mu  d'  mhuineal ;  sgrìobh  iad 
air  clàr  do  chridhe. 

4  Agus  gheibh  thu  deadh-ghean,  agus 
tuigse  mhaith  an  sealladh  Dhè  agus 
dhaoine. 

5  Earb  as  an  Tighearna  le  d'  uile 
chridhe.;  agus  ri  d'  thuigse  fèin  na  biodh 
do  thaice. 

6  Ann  ad  uile  shlighibh  aidich  e,  agus 
seòlaidh  esan  do  cheumanna. 

7  Na  bi  glic  a'd'  shùilibh  fèin ;  biodh 
eaa;al  an  Tighearna  ort,  agus  trèig  olc. 

8  'Na  shlàinte  bithidh  e  do  d'  iomlaig, 
agus  'na  smior  do  d'  chnàrahaibh. 

9  Thoir  urram  do'n  Tighearna  le  d' 
mhaoin,  agus  le  ceud  thoradh  t'uile  chinn- 
eis : 

10  Agus  lìonar  do  shaibhlean  le  pailteas, 
agus  le  fion  nuadh  ruithidh  t'fhìon-amair 
thairis. 

11  Air  cronachadh  an  Tighearn,  a  mhic, 
na  dean-sa  tàir,  agus  na  sgìthich  d'a 
smachdachadh. 

12  Oir  esan  a's  toigh  leis  an  Tighearna 
smaclidaichidh  e,  mar  a  smachaaicheas 
athair  am  mac  anns  ara  bheil  a  thlachd. 

13  Is  sona  an  duine  a  dh'amaiseas  air 
gliocas,  agus  am  fear  a  gheibh  tuigse  : 

14  Oir  is  fearr  a  ceannachd  na  ceann- 
achd  airgid,  agus  a  buannachd  na  'n  t-òr. 

15  Is  luachmhoire  i  na  na  seudan,  agus 
cha  'n'eil  gach  ni  a's  urrainn  thu  mhiann- 
achadh  r'an  coirahmeas  rithe. 

16  Tha  saoghal  fada  'na  làimh  dheis ; 
'na  làimh  chlì  saoibhreas  agus  urrara. 

17  Is  sligheanna  subhachais  a  sligh- 
eanna,  agus  is  sìth  a  ceumanna  uile. 

18  Is  craobh  beatha  i  dhoibh-san  a  ni 
greira  oirre,  agus  is  sona  iadsan  a  ghleidh- 
eas  i. 

19  Le  gliocas  shuidhich  an  Tighearn  an 
talamh  ;  le  tuigse  shocraich  e  na  nèamha. 

20  Le  'eòlas-san  brisear  suas  na  doimh- 
neachdan,  agus  silidh  na  neoil  a  nuas  an 
drùchd. 

21  A  mhic,  na  dealaicheadh  iad  ri  d' 
shùilibh  :  coimhid  gliocas  fallain  agus 
tuigse. 

22  Agus  bithidh  iad  'nam  beatha  do  d' 
anam,  agus  'nam  maise  do  d'  rahuineal. 

23  An  sin  imichidh  tu  a'd'  shlighe  gu 
tèaruiute,  agus  cha  tuislich  do  chos. 

24  'Nuair  a  luidheas  tu  sìos,  cha  bhi 
eagal  ort :  seadh,  luidhidh  tu  sìos,  agus 
bithidh  do  chodal  milis. 

25  Na  biodh  sgàth  ort  roimh  eagal 
obann,  no  roimh  fhàsachadh  nan  aingidh, 
'nuair  a  thig  e. 

26  Oir  bithidh  an  Tighearna  'na  thear- 
raunn  duit,  agus  gleidhidh  e  do  chos  o  bhi 
air  a  glacadh. 

27  Na  cum  maith  o'n  droing  d'an  dligh- 
ear  e,  'nuair  a  tha  e  'n  comas  do  làimh  a 
dheanamh. 

28  Na  h-abair  ri  d'  choimhearsnach, 
Iraich,  agus  thig  a  rìs,  agus  am  màireach 
bheir  mi  dhuit,  'nuair  a  tha  e  agad  làimh 
riut. 

29  Na  dealbh  olc  an  aghaidh  do  choimh- 

earsnaich,  agus  e  gabhail  còmhnuidh  gu 
muinghineach  làimh  riut. 

30  Na  dean  strì  ri  duine  gun  aobhar, 
mur  do  rinn  e  cron  ort. 

31  Na  biodh  farmad  agad  ri  fear  an 
fhoirneirt,  agus  na  ròghnaich  a  bheag  d'a 
shlighibh. 

32  Oir  is  gràineileachd  do'n  Tighearn  an 
duine  droch-mhuinte  ;  ach  tha  a  rùn  aig  an 
ionracan. 

33  Tha  mallachd  an  Tighearn  ann  an 
tigh  an  aingidh ;  ach  beannaichidh  e  àite- 
còmhnuidh  nam  firean. 

34  Gu  cinnteach  air  luchd-fochaid  ni  e 
fochaid ;  ach  do'n  iriosal  bheir  e  gràs. 

35  Sealbhaichidh  na  daoine  glice  urram  ; 
ach  is  e  nàire  àrdaehadh  nan  amadan. 

CAIB.  IV. 

CLUINNIBH,  a  chlann,  teagasg  athar, 
agus  tbugaibh  an  aire,  chum  gu  faigh 
sibh  eòlas  air  tuigse  : 

2  Oir  tlia  mi  toirt  duibh  deadh  theag- 
aisg :  na  trèigibhse  mo  reachd. 

3  Òir  bu  mhise  mac  muirneach  m'atbar, 
agus  mar  aon-ghin  mic  bha  mi  ann  an 
sèalladh  mo  mhàthar. 

4  Theagaisg  e  mi  mar  an  ceudna,  agus 
thubhairt  e  rium,  Cumadh  do  chridlie  mo 
bhriathra  ;  coimhid  m'àitheantan  agus 
mair  beò. 

5  Faigh  gliocas  ;  faigh  tuigse :  na  dì- 
chuimhnich,  agus  na  claon  o  bhriathraibh 
mo  bheoil. 

6  Na  trèig  i,  agus  gleidhidh  i  thu  : 
gràdhaich  i,  agus  coimhididh  i  thu. 

7  Is  e  gliocas  an  ui  sònruichte ;  faigh 
gliocas,  agus  maille  ri  d'  uile  f  haghail  faigh 
tuigse. 

8  Ardaich  i,  agus  cuiridh  i  suas  thu; 
bheir  i  gu  h-urram  thu,  'uuair  a  ghabhas 
tu  a'd'  ghlacaibh  i. 

9  Bheir  i  do  d'  cheann  coron  maise  : 
crùn  glòire  bheir  i  seachad  duit. 

10  Eisd,  a  inhic,  agus  gabh  m'  fhocail : 
agus  bithidh  bliadhnacha  do  bheatha  lìon- 
mhor. 

11  Ann  an  slighe  a'  ghliocais  theagaisg 
mi  thu  :  threòraìch  mi  thu  ann  an  ceum- 
annaibh  dìreach. 

12  'Nuair  a  dh'imicheas  tu,  cha  teann- 
aichear  do  cheumanna ;  agus  an  uair  a 
ruitheas  tu,  cha  tuislich  thu. 

13  Dean  greim  daingean  a>r  teagasg ;  na 
leig  as  e;  coimhid  e,  oir  is  e  do  bheatha 
e. 

14  Na  gabh  a  steach  do  rathad  nan  ain- 
gidh,  agus  na  h-imich  ann  an  slighe  dhroch 
dhaoine. 

15  Seachainn  i,  na  gabh  seachad  làimh 
rithe,  pill  uaithe,  agus  imich  romhad. 

16  Oir  cha  choidil  iadsan  mur  dean  iad 
olc :  agus  tha'n  codal  air  a  thoirt  uatha 
mur  toir  iad  air  cuid-eigin  tuiteam. 

17  Oir  tha  iad  ag  itheadh  arain  na 
h-aingidheachd,  agus  ag  òl  fiona  an  ainn- 
eirt. 

18  Ach  tha  slighe  nam  firean  mar  an 
solus  dealrach,  a  dhealraicheas  ni's  mò 
agus  ni's  mò  gu  ruig  an  là  iomlan. 

19  Tha  slighe  nan  aingidh  mar  dhorch- 
adas  :  cha'u  aitline  dhoibh  ciod  air  am  bheil 
iad  a'  tuisleachadh. 


20  A  mhic,  do  m'  fhoclaibh  thoir  aire ; 
ri  mo  bhriathraibh  aom  do  chluas  : 

21  Na  imicheadh  iad  o  d'  shùilibh : 
glèidh  iad  am  meadhon  do  chridhe. 

22  Oir  is  beatha  iad  dhoibh-san  a  gheibh 
iad.  agus  ìoc-shlaint  d'am  feoil  uile. 

23  Leis  gach  uile  dhìchioll  glèidh  do 
chridhe;  oir  as  a  sin  tha  sruthanna  na 
beatha. 

24  Cuir  uait  am  beul  fiar,  agus  na  bilean 
beumnaeh  cuir  fad  uait. 

25  Senlladh  do  shùilean  gu  ceart  rompa, 
agus  seòladh  fabhrainrieando  shùl  gu  dìr- 
each  romhad. 

26  Cothromaich  ceumanna  do  chos,  ag- 
us  biodh  do  shlighean  uile  air  an  socrach- 
adh. 

27  Na  tionndaidh  a  chum  na  làimhe 
deise,  no  clithe  :  carruich  do  chos  o'n 
olc. 

CAIB.  V. 

AMHIC,  do  m'  ghliocas  Ihoir  an  aire  ; 
ri  m'  thuigse  aom  do  chluas  ; 

2  Chum  gu'n  coimhid  thu  ciall,  agus 
gu'n  glèidh  do  bhilean  eòlas. 

3  [Na  h-èisd  ri  mealltaireachd  mnà :] 
oir  mar  a'  chìr-mheala  silidh  bilean  mnà 
coimhich,  agus  is  mìne  na  oladh  a  beul. 

4  Ach  tha  a  crìoch  searbh  mar  a'  bhur- 
maid,  geur  mar  chlaidhearah  dà  fhaobh- 
air. 

5  Tha  a  cosan  a'  dol  sìos  chum  a'  bhàis  : 
ni  a  ceutnanna  greim  air  ifrinn. 

6  Air  eagal  gu'n  cothromaicheadh  tu 
slighe  na  beatha,  luaineach  tha  a  ceum- 
anna,  air  chor  as  nach  urrainn  thu  an 
aithneachadh. 

7  A  nis  uime  sin,  a  chlann,  èisdibh  rium, 
agus  na  dealaichibh  ri  briathraibh  mo 
bheoil. 

8  Atharraich  do  shlighe  fad  uaithe,  ag- 
us  na  tig  am  fagns  do  dhorus  a  tighe  : 

9  Air  eagal  gu'n  toir  thu  do  neart  do 
mhuinntir  eile,  agus  do  bhliadhnacha  do'n 
an-iochdmhor : 

10  Air  eagal  gu'n  lìonar  coigrich  le  d' 
shaoibhreas,  agus  gu'm  bi  do  shaothair  ann 
an  tigh  coigrich ; 

11  Agus  gu'n  dean  thu  caoidh  ma  dheir- 
eadh,  'nuair  a  chaithear  t'rheoil  agus  do 
chorp, 

12  Agus  gu'n  abair  thu,  Cionnus  a  thug 
mi  fuath  do  theagasg,  agus  a  rinn  mo 
chridhe  tàir  air  achmhasan  ? 

13  Agus  nach  robh  mi  ùmhal  do  ghuth 
mo  luchd-teagaisg,  agus  nach  d'aom  mi 
mo  chluas  riu-san  a  theagaisg  mi  ? 

14  Is  beag  nach  robh  mi  anns  gaeh  olc, 
am  meadhon  a'  chomhchruinneachaidh, 
agus  a'  choimhthionail. 

15  Ol  uisgeachan  as  do  shoitheach  fèin  ; 
agus  uisgeacha  ruith  as  do  thobair  fèin. 

16  Biodh  do  thobraichean  air  an  sgaoil- 
eadh  a  mach ;  do  shruthan  uisge  anns  na 
sràidibh. 

17  Biodh  iad  agad  fèin  a  mhàin,  agus  na 
b'ann  aig  coigrich  maille  riut. 

18  Biodh  do  thobair  beannaichte  ;  agus 
dean  gairdeachas  maille  ri  mnaoi-phòsda 
t'òige. 

19  Biodh  i  mar  an  eilid  ghràdhach,  agus 
mar  an  earb  thaitneach,;  sàsuicheadh  a 

cìochan  thu  sgaeh  àra  :  le  a  gràdh  bi  a 
ghnàth  air  do  lìonadh. 

20  Agus  c'ar  son,  a  mhic,  a  mheallar  thu 
le  mnaoi  choimhich,  agus  a  dhlùthaicheas 
tu  ri  brollach  bana-choigrich  ? 

21  Oir  fa  chorahair  shùl  an  Tighearna 
tha  sligheanna  an  duine,  agus  tha  e  a' 
cothroraachadh  a  cheumanna  uile. 

22  Glacaidh  'eu-cearta  fèin  an  t-aingidh, 
agus  le  cuird  a  pheacaidh  ceanglar  e. 

23  Bàsaichidh  e  gun  teagasg  ;  agus  ann 
am  meud  'amaideachd  thèid  e  air  seach- 
aran. 

CAIB.  VI. 

AMHIC,  ma  ta  thu  'n  urras  air  do  char- 
aid,  ?na  bhuail  thu  do  làmh  le  neach 

eile. 

2  Ribeadh  thu  le  briathraibh  do  bheoil ; 
ghlacadh  thu  le  foclaibh  do  bheoil. 

3  Dean  so  a  nis,  a  mhic,  agus  saor  thu 
fèin,  'nuair  a  thig  thu  'n  làimh  do  c.har- 
aid  ;  imich,  irioslaich  thu  fèin,  agus  dean 
cinnteach  do  charaid. 

4  Na  toir  codal  do  d'  shùilibh,  no  clò 
chodail  do  d'rosgaibh. 

5  Thoir  as  thu  fèin  mar  earb  à  làimh 
an  t-sealgair,  agus  mar  eun  à  làimh  an 
eunadair. 

6  Imich  a  chum  an  t-seangain,  a  leisg- 
ein  ;  thoir  fa'near  a  shligheau,  agus  bi  glic  : 

7  Aig  nach  'eil  fear-seòlaidh,  fear-amh- 
airc,  no  riaghlair, 

8  A  dh'ulluicheas  a  bhiadh  san  t-samh- 
radh,  agus  a  chruinnicheas  a  theachd-an- 
tìr  san  fhogharadh. 

9  Cia  fhad  a  choidleas  tu,  a  leisgein  ? 
c'uin'  a  dh'èireas  tu  as  do  chodal? 

10  Fatkast  beagan  codail,  beagan  clò 
chodail,  beagan  fillidh  nan  làmh  gu  codal. 

11  An  sin  thig  do  bhochdainn  mar  fhear- 
siubhail,  agus  t'uireasbhuidh  mar  dhuine 
fuidh  armaibh. 

12  Duine  nach  fiu,  fear  aingidh,  siubh- 
laidh  e  le  beul  ana-cneasda. 

13  Caogaidh  e  le  'shùil,  bheir  e  sanas 
le  'chois,  teagaisgidh  e  le  'mheuraibh. 

14  Tha  aingealtachd  'na  chridhe,  tha  e 
a'  dealbhadh  uilc  a  ghnàth  ;  togaidh  e 
aimhreit : 

15  Uime  sin  gu  h-obann  thig  a  sgrios ; 
gu  grad  brisear  e,  gun  leigheas. 

16  Na  sè  nithe  so  is  fuathach  leis  an 
Tighearna;  seadh,  tha  seachd  nithe  'nan 
gràineileachd  d'a  anam  : 

17  Sealladh  àrd,  teangadh  bhreugach, 
agus  làmhan  a  dhòirteas  fuil  neò-chiont- 
ach ; 

18  Cridhe  a  dhealbhas  smuaintean  aing- 
idh,  cosan  a  bhios  luath  a  ruith  chum 
uilc ; 

19  Fianuis  bhreugach  a  labhras  breug- 
an,  agus  esan  a  thogas  aimhreit  eadar 
bhràithribh. 

20  A  mhic,  coimhid  àithne  t'athar,  agus 
na  trèig  reachd  do  mhàthar  : 

21  Ceaugail  iad  a  ghnàth  air  do  chridhe, 
daingnich  iad  mu  d'  mhuineal. 

22  'Nuair  a  dh'imicheas  tu,  treòraichidh 
iad  thu  ;  'nuair  a  choidleas  tu  gleidhidh 
iad  thu  ;  agus  an  uair  a  dhùisgeas  tu, 
labhraidh  iad  riut. 

23  Oir  is  lòchran  an  àithne,  agus  is  so- 


lus  an  reachd,  agus  is  iad  slighe  na  beatha 
achmhasain  teagaisg ; 

24  Chum  do  ghleidheadh  o'n  droch 
mhnaoi,  o  mhiodal  teangaidh  na  mnà 
coimhich. 

25  Na  miannaich  a  sgèimh  ann  ad 
chridhe;  agus  naglacadh  i  thu  le  arosgaibh  ; 

26  Oir  le  mnaoi  strìopachail  bheirear 
duine  gu  greim  arain  ;  agus  sealgaidh  a' 
bhan  adhaltrannach  air  an  anam  luach- 
mhor. 

27  An  urrainn  duine  teine  a  ghabhail 
'na  bhrollach,  agus  gun  'eudach  a  bhi  air 
a  losgadh  ? 

28  An  urrainn  duine  imeachd  air  eibh- 
libh  teithe,  agus  gun  a  chosan  a  bhi  air  an 
losgadh  ? 

29  Mar  sin  esan  a  tbèid  a  steach  chum 
mnà  a  choimhearsnaich  :  cha  bhi  neach 
air  bith  neò-chiontach  a  bheanas  rithe. 

30  Cha  deanar  tàir  air  gaduiche,  ma 
;  ghoideas  e  a  shàsuchadh  'anama,  'nuair  a 

bhios  e  ocrach : 

31  Ach  ma  ghlacar  e,  aisigidh  e  a 
,  sheachd  uiread  ;  uile  rahaoin  a  thighe  bheir 

e  seachad. 

j  32  Ach  ge  b'e  ni  adhaltrannas  ri  mnaoi, 
tha  e  gun  tuigse :  sgriosaidh  esan  a  ni  e 
'anam  fèin. 

j     33  Lot  agus  mi-chliu  gheibh  e  ;  agus  a 

mhasladh  cha  ghlanar  as. 
i     34  Oir  is  e'n  t-eud  cuthach  an  fhir  : 
!  uime  sin  cha  chaomhain  e  ann  an  là  an 
;  dìoshaltais. 

35  Cha  bhi  suim  aige  dh'èiric  air  bith  ; 

ni  mò  a  thoilichear  e,  ged  bheir  thu  dha 

mòran  thiodhlacan. 

CA.IE.  VII. 

AMHIC,  glèidh  mo  bhriathran,  agus 
taisg  m  àitheantan  maille  riut. 

2  Glèidh  m'àitheantan,  agus  bi  beò  ;  ag- 
us  mo  lagh  mar  dhubhagan  do  shùl. 

3  Ceangail  iad  air  do  mheuraibh  ;  sgrìobh 
iad  air  clàr  do  chridhe. 

4  Abair  ri  gliocas,  Is  tu  rao  phiuthar  ; 
agus  goir  do  bhan-charaid  do  thuigse  : 

5  Chum  gu'n  glèidh  iad  thu  o'n  mhnaoi 
choimhich,  on  bhana-choigrich  a  ni 
brionnal  le  a  briathraibh. 

6  Oir  aig  uinneig  mo  thighe  dh'amhairc 
mi  troimh  mo  chlèith, 

7  Agus  sheall  mi  ara  measg  nan  daoine 
baoghalta  ;  thug  mi  fa'near  am  measg  nan 
òganach,  òig-fhear  gun  chèill, 

8  A'  dol  seachad  air  an  t-sràid  fagus  d'a 
h-oisinn,  agus  ghabh  e  an  t-slighe  chum  a 
tighe, 

9  San  dù-thràth,  san  fheasgair,  san 
oidhche  dhuibh  dhoirch  : 

10  Agus,  feuch,  thachair  bean  air  ann 
an  culaidh  strìopaiche,  agus  cuilbheartach 
'na  cridhe. 

11  ( Tha  i  àrd-ghuthach  agus  ceann- 
làidir  ;  cha'n  fhan  a  cosan  na  tigh. 

12  A  nis  tha  i  mach,  a  nis  anns  na  sràid- 
ibh,  agus  a'  feitheamh  nam  fàth  aig  gach 
oisinn.) 

13  Agus  rug  i  aìr,  agus  phòg  i  e,  agus  le 
aghaidh  gun  nàire  thubhairt  i  ris, 

14  Tha  tabhartatsshith  agam  ;  an  diugh 
dh'ìoc  mi  rao  bhòidean  : 

15  L'ime   sia   thàinig    mi  mach  a'd' 

choinnearab,  a  dh'iarraidh  t'aghaidh  gu 
dìchiollach,  agus  f huair  mi  thu. 

16  Le  còmhdaichibh  grinne  sgeadaich 
mi  rao  leabadh,  le  oibribh  gearrta,  le  lìon- 
eudaich  mìn  o'n  Eiphit. 

17  Rinn  mi  mo  leabadh  cùbhraidh  le 
mirr,  aloe,  agus  canal. 

18  Thig,  gabhamaid  air  sàth  do  ghaol  gu 
maduinn ;  deanamaid  comh-ghairdeachas 
ann  an  gaol : 

19  Oir  cha  'n'eil  fear  an  tighe  aig  baile  ; 
chaidh  e  air  thurus  fada  : 

20  Sporan  airgid  thug  e  leis ;  air  an  là 
shuidhichte  thig  e  dhachaidh. 

21  Le  mòran  d  a  cainnt  mhilis  thug  i  air 
aontachadh ;  le  miodal  a  bilean  chomh- 
èignich  i  e. 

22  Tha  e  a'  dol  'na  dèigh  gun  dàil,  mar 
a  thèid  an  damh  chum  a  chosgaraidh,  no'n 
t-amadan  a  chum  peanais  a'  chip; 

23  Gus  an  tèid  saighead  troimh  'àinean, 
mar  a  ghreasas  eun  do'n  ribe,  gun  fhios 
aige  gur  ann  chum  a  bhàis  a  ta  e. 

24  A  nis  uirae  sin  èisdibh  rium,  a  chlann, 
agus  thugaibh  aire  do  bhriathraibh  mo 
hheoil : 

25  Na  claonadh  do  chridhe  chum  a  sligh- 
eanna,  na  rach  air  seacharan  'na  ceum- 
aibh. 

26  Oir  lot  agus  leag  i  sìos  mòran  ;  seadh, 
cliaidh  mòran  do  dhaoinibh  treuna  a 
mharbhadh  leatha. 

27  Isea  tigh  an  t-slighe  gu  h-ifrinn,  a' 
dol  sìos  gu  seòmraichibh  a:  bhàis. 

CAIB.  VIII. 
TVTACH  'eil  gliocas  ag  èigheach  ?  agus 
A_\  nach  'eil  tuigse  a'  cur  a  mach  a  gutha  ? 

2  Air  mullach  nan  àit  àrda,  làimh  ris  an 
t-slighe,  ann  am  meadhon  nan  rathad  tha 
i  'na  seasamh. 

3  Làimh  ris  na  geatachaibh,  aig  dol  a 
stigh  a'  bhaile,  far  an  tigear  a  steach  air 
ua  dorsaibh  tha  i  ag  èigheach  : 

4  Ribhse,  O  fheara,  tha  mi  ag  èigheach  ; 
agus  tha  mo  ghuth  ri  cloinn  nan  daoine. 

5  A  dhaoine  baoghalta,  tuigibh  gliocas  ; 
agus  araadana,  tuigibh  'nur  cridhe. 

6  Eisdibh,  oir  labhraidh  mi  air  nithibh 
òirdheirc;  agus  bithidh  fosgladh  mo  bhil- 
ean  air  nithibh  cearta. 

7  Oir  labhraidh  mo  bheul  firinn  ;  agus  is 
gràineileachd  aingidheachd  do  m'  bhilibh. 

8  Ann  an  ceartas  tha  uile  bhriathra  mo 
bheoil ;  annta-san  cha  'n'eil  ni  air  bith  olc 
no  tìar. 

9  Tha  iad  uile  soilleir  dhàsan  a  thuigeas, 
agus  ceart  dhoibh-san  a  gheibh  eòlas. 

10  Gabhaibh  mo  theagasg,  agus  ni  h-e 
airgiod,  agus  eòlas  thar  an  òr  thaghta. 

11  Oir  is  fearr  gliocas  na  na  clachan 
luachmhor ;  agus  cha  'n'eil  na  h-uile  nithe 
a  dh'fheudar  a  mhiannachadh  r'an  coimh- 
meas  rithe. 

12  Tha  mise  gliocas  a'm'  chòmhnuidh 
maille  ri  cèill,  agus  tha  mi  faghail  a  mach 
eòlais  air  nithibn  innleachdach. 

13  Is  e  eagal  an  Tighearn  an  t-olc 
fhuathachadh ;  uabhar,  agus  àrdan,  agus 
an  droch  shlighe,  agus  am  beul  fiar  is 
fuathach  leam. 

14  Is  leamsa  comhairle,  agus  fior  ghlioc- 
as  :  is  leamsa  tuigse ;  is  leamsa  neart. 


15  Leamsa  rìoghaichidh  rìghrean,  agus 
orduichidh  uachdarana  ceartas. 

16  Leamsa  riaghlaidh  uachdarana,  agu» 
daoine  mòra,  uile  bhreitheamhna  na  tal- 
rahainn. 

17  Iadsan  aig  am  bheii  gràdh  dhomh 
gràdhaichidh  mi ;  agus  iadsan  a  dh'iarra* 
mi  gu  moch  gheibh  iad  mi. 

18  Tha  beartas  agus  urram  maille  rium- 
sa;  saoibhreas  maireannach  agns  fireant- 
achd. 

19  Is  fearr  mo  thoradh  na  òr,  eadhon  na 
òr  fior-ghlan  ;  agus  mo  theachd-a-stigh  na 
airgiod  taghta. 

20  Air  slighe  a'  cheartais  treòraichidh 
mi  ;  ann  ara  meadhon  cheumanna  a' 
bhreitheanais ; 

21  A  chum  gu'n  toir  mi  orra-san  le'n 
ionmhuinn  mi  maoin  a  shealbhachadh  ; 
agus  lìonaidh  mi  an  ionmhasan. 

22  Bha  mise  aig  an  Tighearn  ann  an 
toiseach  a  sldighe,  roirah  'oibribh  o  shean. 

23  O  shiorruidheachd  chnireadh  suas 
mi,  o'n  toiseach,  mun  robh  an  talamh  ann. 

24  Mun  robh  doimhneachdan  ann,  ghin- 
eadh  mise  ;  'nuair  nach  mbh  tobraiche  ann, 
làn  do  uisgeachaibh. 

25  Mun  do  shuidhicheadh  na  beannta  ; 
roimh  na  cnocaibh  ghineadh  mise. 

26  Mun  d'rinn  e  fathast  an  talamh,  no 
na  machraichean,  no  chuid  a's  àirde  do 
dhuslach  an  domhain. 

27  'Nuair  a  dheasaich  e  na  nèaraha,  bha 
mi'n  sin  ;  'nuair  a  tiiarruing  e  cuairt  air 
aghaidh  na  doiinhne ; 

28  'Nuair  a  dhaingnich  e  'n  t-athar 
shuas  ;  'nuair  a  neartaich  e  tobraiche  na 
doimhne ; 

29  'Nuair  a  thug  e  areachd  do'n  fhairge, 
nach  rachadh  na  h-uisgeacha  thar  'àithne  ; 
'nuair  a  shuidhich  e  bunaite  na  talmhainn  ; 

30  An  sin  bha  mise  aige  mar  neach  a 
dh'altrumadh  maille  ris  ;  agus  bu  mhi  a 
thlachd  gach  là,  a'  deanamh  gairdeachais 
'na  fhianuis  an  còmhnuidh  ; 

31  A'  deanamh  gairdeachais  anns  a' 
chuid  a  dh'àitichear  d'a  thalamh,  agus  mo 
thlachd  maille  ri  cloinn  nan  daoine. 

32  A  nis  uime  sin,  a  chlann,  èisdibh 
rium  ;  oir  is  sona  iadsan  a  ghleidheas  mo 
shligheanna. 

33  Eisdibh  ri  teagasg,  agus  bithibh  glic, 
agus  na  diùltaibh  e. 

34  Is  beannaichte  an  duine  a  dh'èisdeas 
rium,  a'  deanamh  faire  aig  mo  gheataibh 
gacli  là,  a'  feitheamh  aig  ursainnibh  mo 
dhorsa. 

35  Oir  esan  a  gheibh  mise,  gheibh  e 
beatha,  agus  gheibh  e  deadh-ghean  o'n 
Tighearn. 

36  Ach  esan  a  pheacaicheas  a'm'  agh- 
aidh-sa,  ni  e  cron  d'a  anam  fèin  :  iadsau 
uile  a  dh'fliuathaicheas  mi,  gràdhaichidh 
iad  am  bàs. 

CAIB.  IX. 

THOG  gliocas  a  tigh  ;  ghearr  i  mach  a 
seachd  puist  : 

2  Mharbh  i  a  feoil  ;  mheasg  i  a  fion  ; 
dheasaich  i  mar  an  ceudna  a  bord  : 

3  Chuir  i  mach  a  h-òighean ;  tha  i  a' 
gairm  air  na  h-àitibh  a's  àirde  do'n  bhaile  : 

4  Ge  b'e  neach  a  ta  baoghalta,  thigeadh 


CAIB. 

r  a  stigh  au  so  :  riu-san  a  tha  dliìth  tuigse 
tha  i  ag  ràdh, 

5  Thigibh.  ithibh  do  m'aran-sa,  agus  òl- 
aibh  do'u  thìon  a  mheasg  mi. 

6  Trèigibh  nithe  ama'ideach,  agus  bith- 
ibh  beò;  agus  imichibh  air  slighe  na 
tuigse. 

7  Esan  a  bheir  achmhasan  do  fhear-foch- 
aid,  gheibh  e  dba  fèin  masladh  ;  agus  esan 
a  chronaicheas  an  t-aingidh,  gheibh  e  dha 
fèin  smal. 

8  Na  cronaich  fear-fochaid,  air  eagal 
gu'm  fnathaich  e  thu  :  cronaich  an  duine 
glic,  agus  gràdhaiciiidh  e  thu. 

9  Thoir  teagasg  do'n  duine  ghlic,  agus 
bithidh  e  ni's  glice :  teagaisg  an  duine 
cothromach,  agus  ineudaichidh  e  aun  am 
fòghlum. 

10  It  e  eagal  an  Tighearna  toiseach  a' 
ghliocais ;  agus  is  e  eolas  nithe  naomha, 
tuigse. 

11  Oir  leamsa  nìthear  do  làithean  lìon- 
nihor,  agus  cuirear  ri  bliadhnachaibh  do 
bheatha. 

12  Ma  bhios  tu  glic,  bithidh  tu  glic 
dhuit  fein :  ach  ma  bhios  tu  ri  fochaid,  is 
tu  fèin  a  mhàin  a  dh'iomchaireas  e. 

13  Tha  bean  amaideach  àrd-ghuthach ; 
baoghalta,  agus  cha'n  aithne  dh'i  ni  air  bith  : 

14  Oir  suìdhidh  i  aig  dorus  a  tighe,  air 
caithir,  ann  au  àitibh  àrda  a'  bhaile, 

15  A  ghairm  orra-san  a  bhios  a'  dol 
seachad  air  au  t-slighe,  a'  gabhail  dìreach 
rompa. 

16  Ge  b'e  neaoh  a  ta  baoghalta,  thig- 
eadh  e  stigh  an  so  ;  agus  ris-san  athadhìth 
tuigse  their  i, 

17  Tha  na  h-uisgeachan  a  ghoidear 
milis,  agus  an  t-aran  a  dh'ithear  an  uaig- 
neas  taitneach. 

18  Ach  cha  'n'eil  fhios  aige  gu  bheil  na 
mairbh  an  sin;  ann  an  doimhneachdaibh 
ifrinn  gu  bheil  a  h-aoidheanna. 

CAIB.  X. 

GNATH-FHOCAIL  Sholaimh.  Nimac 
glic  athair  subhach  ;  ach  is  e  mac  am- 
aideach  dubhachas  a  mhàthar. 

2  Cha  'n'eil  tairbhe  ann  an  ionrahasaibh 
aingidheachd ;  ach  saoraidh  ionracas  o'n 
bhàs. 

3  Cha  leig  an  Tighearna  le  anam  an  ion- 
raic  gort  fhulaug;  ach  sgaoilidh  e  maoin 
nan  aingidh. 

4  Ni  làmh  na  leisge  bochd ;  ach  ni  làmh 
nan  dìchiollach  beartach. 

5  Esan  a  chruinnicheas  anns  an  t-samh- 
radh,  is  mac  giic  e ;  ach  esan  a  choidleas 
anns  an  f  hogharadh,  it  mac  maslach  e. 

6  Bithidh  beannachdan  air  ceann  an 
f  hìrein ;  aoh  còmhdaichidh  foirneart  beul 
nan  aingidh. 

7  Bithidh  cuimhne  an  fhìrein  beann- 
aichte  ;  aoh  lobhaidh  ainm  nan  aingidh. 

8  Gabhaidh  esan  a  ta  glic  'na  ehridhe 
àitheantan  ;  ach  tuitidh  an  t-amadan  bith- 
bhriathrach. 

9  Esan  a  ghluaiseas  ann  an  ionracas, 
gluaisidh  e  gu  tèaruinte ;  ach  esan  a 
chlaonas  a  shlighean,  aithnichear  e. 

10  Esan  a  ciiaogas  le  'shùil,  bheir  e 
bròn :  agus  tuitidh  an  t-amadan  bith- 
bhriathrach. 

11  ls  tobar  beatha  beul  an  fhìrein  ;  ach 
còmhdaichidh  foirneart  beul  nan  aingidh. 

12  Dùisgidh  fuath  aimhreitean ;  ach 
folaichidh  gràdh  gach  coire. 

13  Ann  am  bilihh  an  duine  thuigsich 
gheibhear  gliocas;  ach  tha  slat  air  son 
druim  an  tì  a  tha  as  eugmhais  tuigse. 

14  Ceilidh  daoine  glice  na's  aithne 
dhoibh  ;  ach  tha  beul  an  amadain  dlùth 
do  sgrios. 

15  Is  e  beartas  an  duine  shaoibhir  a 
chaithir  làidir ;  is  e  milleadh  nam  bochd 
an  uireasbhuidh. 

16  Tha  saothair  an  fhìrein  chum  beatha ; 
teachd-a-stigh  an  aingidh  chum  peacaitìh. 

17  Tha  esan  a  choimhideas  fòghlum 
anns  an  t-slighe  gu  beatha ;  ach  tUa  esan 
a  dhiùltas  achmhasan  air  seacharan. 

18  Esan  a  cheileas  fuath  le  bilibh  cealg- 
ach,  agus  esan  a  labhras  mi-chliu,  is  am- 
adan  e. 

19  Ann  an  lìonmhoireaehd  bhriathar 
cha  bhithear  saor  o  pheacadh  ;  ach  tha 
esan  a  choisgeas  a  bhilean  glic. 

20  Mar  airgiod  taghta  tha  teangadh  an 
fhìrein ;  ach  tha  cridhe  nan  aingidh  mar 
ni  nach  fiu. 

21  Beathaichidh  bilean  an  fhìrein  mòr- 
an ;  ach  eugaidh  na  h-amadain  a  dhìth 
tuigse. 

22  Ni  beannachadh  an  Tighearna  saoibh- 
ir,  agus  cha  chuir  e  doilgheas  'na  chuid- 
eachd. 

23  Tha  e  mar  shùgradh  do'n  amadan 
olc  a  dheanamh  ;  ach  tha  gliocas  aig  fear 
na  tuigse. 

24  An  ni  is  eagal  leis  an  aingidh,  thig  e 
air  ;  ach  deònaichear  miann  nam  firean. 

25  Mar  a  thèid  an  ioma-ghaoth  thairis, 
mar  sin  cha  bhi  an  droch  dhuine  ni's  mò ; 
ach  is  bunait  siorruidh  am  firean. 

26  Mar  fhìon-geur  do  na  fiaclaibh,  agus 
mar  dheataich  do  na  sùilibh,  mar  sin  tìia'n 
leis^ein  dhoibh-san  a  chuireas  uatha  e. 

27  Cuiridh  eagal  an  Tighearna  ri  làith- 
ibh  duine ;  ach  giorraichear  biiadhnacha 
nan  aingidh. 

28  Bithidh  dùil  nam  firean  'na  aobhar 
aoibhneis ;  ach  thèid  as  do  dhòchas  nan 
aingidh. 

29  Is  neart  do  na  h-ionraic  slighe  an 
Tighearn  ;  ach  thig  sgrios  air  luchd-dean- 
amh  na  h-eu-ceirt. 

30  Cha  ghluaisear  am  firean  gu  bràth  ; 
ach  cha  ghabh  na  h-aingidh  còmhnuidh 
air  an  talamh. 

31  Bheir  beul  an  fhìrein  a  mach  glioc- 
as  ;  ach  gearrar  as  an  teangadh  f  hiar. 

32  Tha  fios  aig  bilibh  an  fhirein  air  an 
ni  a  ta  taitneach  ;  ach  labhraidh  beul  nan 
aingidh  nithe  fiara. 

CAIB.  XI. 

THA  meidhean  mealltach  'nan  gràineil- 
eachd  do'n  Tighearn  ;  ach  is  taitueach 
leis  toimhsean  ceart. 

2  'Nuair  a  thig  uabhar,  thig  masladh ; 
ach  aig  na  h-iriosail  tha  gliocas. 

3  Seòlaidh  ionracas  nam  firean  iad  ;  ach 
millidh  fiaradh  luchd  dò-bheirt  iad  fèin. 

4  Cha  bhi  tairbhe  ann  an  saoibhreas  ann 
an  là  na  feirge ;  ach  saoraidh  Sreantachd 
o'n  bhàs. 

5  Seòlaidh  fireantachd  an  duine  ionraic 
a  shlighe  ;  ach  trìd  'aingidheachd  fèin  tuit- 
idh  an  t-aingidh. 

6  Saoraidh  fireantachd  nan  ionraic  iad  ; 
ach  glacar  fealltairean  'nan  olc  fèin. 

7  'Nuair  a  bhàsaicheas  an  drocli  dhuine, 
thèid  as  d'a  dhòchas  ;  agus  teirgidh  dùil 
luchd-eu-ceirt. 

8  Saorar  an  firean  o  theinn ;  ach  thig 
an  droch  dhuine  'na  àite. 

9  Le  'bheul  millidh  cealgair  a  choimh- 
earsnach ;  ach  trìd  eòlais  saorar  na  fir- 
eana. 

10  'Nuair  a  dh'èireas  gu  maith  do  na  fir- 
eanaibh,  ni  am  baile  gairdeachas ;  agus  an 
nair  a  sgriosar  na  h-aingidli,  bithidh  luath- 
ghaire  ann. 

11  Le  beannachadh  nan  ionraic  àrdaich- 
ear  baile  :  ach  le  beul  nan  aingidh  leagar  e. 

12  Ni  esan  a  tha  as  eugmhais  gliocais 
tàir  air  a  choimhearsnach  ;  ach  hithidh  fear 
na  tuigse  'na  thosd. 

13  Imichidh  fear  tuaileis  mu'n  cuairt  a' 
foillseachadh  nithe  dìomhair ;  ach  esan  a 
ta  firinneach  'na  spiorad,  ceilidh  e  ni. 

14  Far  nach  'eil  comhairle,  tuitidh 
sluagh ;  ach  ann  an  lìonmhoireachd 
chomhairleach  tha  tèaruinteachd. 

15  Ciùrrar  gu  goirt  esan  a  bhios  an  urr- 
as  air  coigreach ;  ach  esan  a  dh'fhuath- 
aicheas  luchd-urrais,  bithidh  e  tèaruinte. 

16  Gheibh  bean  ghràsail  urram ;  agus 
cosnaidh  daoine  làidir  saoibhreas. 

17  Ni  an  duine  ìochdmhor  maith  d'a  an- 
am  fèin ;  ach  esan  a  ta  an-iochdmhor, 
claoidhidh  e  'fheoil  fèin. 

18  Oibrichidh  an  droch  dhuine  obair 
mhealltach;  ach  aige-san  a  chuireas  fir- 
eantachd  bithidh  duais  chinnteach. 

19  Mar  so  tha  fireantachd  chum  beatha  ; 
ach  esan  a  leanas  an  t-olc,  leanaidh  e  chum 
a  bhàis  fèin  e. 

20  Is  gràineileachd  do'n  Tighearn  iadsan 
a  tha  fiar  'nan  cridhe  ;  ach  is  taitneach  leis 
iadsan  a  tha  ionraic  'n  an  slighe. 

21  Ged  iadhadh  Iàmh  mu  làimh,  cha  bhi 
an  droch  dhuine  gun  pheanas;  ach  saorar 
sliochd  nam  firean. 

22  Mar  fhail  òir  ann  an  sròin  muice, 
tha  bean  sgiamhach  agus  i  as  eugmhais 
tuigse. 

23  Tha  miann  nam  firean  a  mhàin 
maith  ;  ach  is  e  dòchas  nan  aingidh  fearg. 

24  Tha  neach  aun  a  sgaoileas,  agus  fàs- 
aidh  e  ni's  saoibhire  ;  agus  tha  e  ann  a 
chumas  tuilleadh  'sa  ta  ceart, achthig  e  gu 
bochdainn. 

25  Nìthear  an  t-anam  fial  sultmhor; 
agusantì  a  dh'uisgicheas,  uisgichear  mar 
an  eeudna  e  fèin. 

26  Esan  a  chumas  suas  sìol,  mallaichidh 
an  sluagh  e;  ach  bithidh  beannachd  air 
ceann  an  tì  a  reiceas. 

27  Esan  a  dh'iarras  maith  gu  dùrachd- 
ach,  gheibh  e  deadh-ghean ;  ach  an  tì  a 
dh'iarras  olc,  thig  e  air  fèin. 

28  Esan  a  dh  earbas  as  a  shaoibhreas, 
tuitidh  e ;  ach  mar  ghèig,  thig  na  fireana 
fo  bhlàth. 

29  Esan  a  chuireas  a  theaghlach  fèin  fo 
bhuaireas,  bithidh  e  'na  oighre  air  a 
ghaoith ;  agus  an  t-amadan  'na  sheirbhis- 
each  dha-san  a  tha  glic  'na  chridhe. 


30  Is  craobh  beatha  toradh  an  fhìrein ; 
agus  tha  esan  a  chosnas  anama  glic. 

31  Feuch,  bheirear  luigheachd  do'n 
fhìrean  air  an  talamh  :  nach  mò  na  sin 
do'n  aingidh  agus  do'n  pheacach. 

CAIB.  XII. 

ESAN  a  ghràdhaicheas  fòghlum,  gràdh- 
aichidh  e  eòlas ;  ach  esan  a  dh'fhuath- 
aicheas  achmhasan,  tha  e  amaideach. 

2  Gheibh  duine  maitli  deadh-ghean  o'n 
Tighearn ;  ach  dìtidh  e  fear  nan  droch 
innleachd. 

3  Cha  daingnichear  duine  le  h-aingidh- 
achd ;  ach  cha  ghluaisear  freumh  nam 
firean. 

4  Tha  bean  mhaith  'na  crùn  d'a  fear; 
ach  mar  lobhadh  'na  chnàmhaibh  tha  ise 
a  nàiricheas  e. 

5  Is  ceartas  smuainte  nam  firean  ;  ach 
is  cealg  comhairle  nan  aingidh. 

6  Is  iad  briathra  nan  aingidh  feall- 
fheitheamh  air  son  fola ;  ach  tèarnaidh 
beul  nan  ionraic  iadsan. 

7  Tilgear  na  h-aingidh  bun  os  ceann, 
agus  cha  bhi  iad  ann  ;  ach  seasaidJi  tigh 

i  nam  firean. 

j  8  A  rèir  a  ghliocais  molar  duine ;  ach 
nìthear  dìmeas  air-san  a  tha  fiar  'na 
chridhe. 

9  Is  fearr  esan  air  an  deanar  tàir,  agus  a 
I  tha  'na  sheirbhiseach  dha  fèin,  na  esan  a 

bheir  urram  dha  fèin,  agus  a  bhios  a  dhìth 
arain. 

10  Bithidh  cùram  aig  an  duine  ionraic 
do  bheatha  'ainmhidh  ;  ach  is  an-iochd- 
mhor  truacantais  nan  aingidh. 

11  Esan  a  threabhas  'fhearann,  sàsuich- 
ear  le  h-aran  e  ;  ach  esan  a  leanas  daoine 
dìomhain,  tha  e  gun  tuigse. 

12  Miannaichidh  an  t-aingidh  lìon 
dhroch  dhaoine ;  ach  bheir  freumh  nam 
firean  toradh. 

13  Le  peacadh  a  bhilean  ribear  an  droch 
dhuine ;  ach  thig  am  firean  as  o  airc. 

14  Do  thoradh  a  bheoil  sàsuichear  duine 
le  maith ;  agus  ìocar  luigheachd  làmh 
duine  dha  fèin. 

15  Tha  slighe  an  amadain  ceart  'na 
shùilibh  fèin  ;  ach  tha  esan  a  dh'èisdeas  ri 
comhairle,  glic. 

16  Aithnichear  air  ball  fearg  an  amad- 
ain  ;  ach  ceilidh  duine  ciallach  masladh. 

17  Esan  a  labhras  an  fhìrinn,  foillsich- 
idh  e  ceartas;  ach  foillsichidh  fianuis 
bhreugach  cealg. 

18  Tha  dream  ann  a  labhras  mar  lotaibh 
claidheimh  ;  ach  is  slàinte  teangadh  nan 
daoine  glice. 

19  Bithidh  bile  na  firinn  seasmhach  gu 
bràth ;  ach  cha  bhi  an  teangadh  bhreug- 
ach  ach  car  tiota. 

20  Is  cealg  a  bhios  an  cridhe  luchd- 
deilbh  an  uilc ;  ach  do  chomhairleachaibh 
na  sìthe  bithidh  gairdeachas. 

21  Cha'n  èirich  aimhleas  air  bith  do'n 
fhìrean ;  ach  lìonar  na  h-aingidh  le  h-olc. 

22  Is  gràineileachd  do'n  Tighearna  bilean 
nam  breug ;  ach  is  iad  an  droing  a  ni  gu 
firinneach,  a  thlachd. 

23  Ceilidh  duine  ciallach  eòlas;  ach 
foillsichidh  cridhe  nan  amadan  amaid. 
eachd. 

24  Riaghlaidh  làmh  nan  dìchiollaeh; 
i,  i     ach  bithidh  làrnh  na  leisge  fo  chìs. 

25  Ni  iomagain  ann  an  cridhe  duine  a 
chromadh  sìos ;  ach  ni  focal  maith  sòlas- 
ach  e. 

26  Is  fearr  am  firean  na  a  choimhears- 
nach ;  ach  cuiridh  slighe  nan  aingidh  air 
seacharan  iad  fèin. 

27  Cha  ròist  an  leisgein  a  shìtheann  ; 
ach  is  luachmhor  saoibhreas  anduine  dhì- 
chiollaich. 

28  Ann  an  slighe  na  fireantachd  tha 
heatha ;  agus  'na  ceum  cha  'n'eil  bàs. 

CAIB.  XIII. 
TpIS D ID  H  mac  glic  ri  teasgasg  'athar  ; 
JOj   ach  cha'n  èisd  fear  na  fochaid  ri 
ilchmhasan. 

2  Do  thoradh  a  bheoil  ithidh  duine  ni 
maith;  ach  ithidh  anam  nam  fealtair 
ainneart. 

3  Esan  a  choimhideas  a  bheul,  gleidh- 
idh  e  'anam ;  ach  esan  a  dh'fhosglas  a 
bhilean,  thig  sgrios  air. 

4  Miaunaichidh  anam  an  leisgein,  agus 
cha  bhi  aige ;  ach  nìthear  anam  nan  dì- 
chiollach  sultmhor. 

5  Is  beag  air  an  fhìrean  na  breugan  ; 
ach  fàsaidh  an  droch  dhuine  gràineil,  agus 
nàirichear  e. 

6  Gleidhidh  fìreantachd  esan  a  ta  ion- 
raic  'na  shlighe  :  ach  claoidhidh  aiugidh- 
eachd  am  peacach. 

7  Tha  neach  ann  a  leìgeas  air  a  bhi 
beartach,  agus  gun  ni  air  bith  aige  ;  tha 
neach  ann  a  leigeas  air  a  bhi  bochd,  agus 
mòr  shaoibhreas  aige. 

8  Is  e  èiric  anama  duine  a  shaoibhreas 
ach  cha  chluinn  am  bochd  achmhasan. 

9  Ni  solus  nam  firean  aoibhneach ;  ach 
cuirear  as  lòchran  nan  aingidh. 

10  O  uabhar  a  mhàin  thig  consachadh  ; 
ach  aig  na  daoinibh  a  ghabhas  deadh 
chomhairle  tha  gliocas. 

11  Lughdaicliear  saoibhreas  an  dìomh- 
anais  ;  ach  esan  a  chruinnicheas  le  saoth- 
air  meudaichidh  e. 

12  Ni  an  dòchas  anns  an  cuirear  moille 
an  cridhe  tinn  ;  ach  is  craobh  beatha  am 
miann  'nuair  a  thig  e. 

13  Esau  a  ni  tàir  air  focal,  millear  e  ; 
ach  esan  air  am  bi  eagal  roimhe  àithne, 
gheibh  e  luigheachd. 

14  Is  tobar  beatha  lagh  an  duine  ghlic, 
chum  dol  as  o  lìontaibh  a'  bhàis. 

15  Bheir  tuigse  mhaith  deadh-ghean ; 
ach  is  cruaidh  slighe  luchd-eusaontais. 

16  Ni  gach  duine  ciallach  a  ghnothuch 
le  h-eòlas ;  ach  leigidh  au  t-amadan  ris 
'amaideachd. 

17  Tuitidh  an  droch  theachdair  ann  an 
olc ;  ach  is  slàinte  an  teachdair  dìleas. 

18  Bochdainn  agus  nàire  bìthidh  dhasan 
a  dhiùltas  fòghlum  ;  ach  an  tì  aig  am  bi 
meas  air  achmhasan,  gheibh  e  urram. 

19  Is  milis  do'n  anam  am  miann  a 
choimhlionar  ;  ach  is  beag  air  amadanaibh 
dealachadh  ris  an  olc. 

20  An  tì  a  shiùbhlas  ]e  daoinibh  glice, 
bithidh  e  glic;  ach  sgriosar  companach 
nan  amadan. 

21  Leanaidh  olc  peacaich  ;  achdonafir- 
eanaibh  ìocar  maitn. 


22  Fàgaidh  duine  maith  oighreachd  aig 
cloinn  a  chloinne  ;  ach  taisgear  do'n  fhìr- 
ean  maoin  a'  pheacaich. 

23  Bithidh  mòran  bìdh  ann  an  treabh- 
adh  nam  bochd  ;  ach  bithidh  neach  ann  a 
sgriosar  a  dhìth  breitheanais. 

24  An  tì  a  chaomhnas  a  shìat,  is  beag 
air  a  mhac;  ach  an  tì  leis  an  ioninhuimi 
e,  smachdaichidh  se  e  na  thràth. 

25  Ithidh  am  fireau  gu  sàsuchadh  'an- 
ama;  ach  bithidh  dith  air  broinn  nan 
aingidh. 

CAIB.  XIV. 

CUIRIDH  gach  bean  ghlic  a  tigh  suas  ; 
ach  leagaidh  a'  bhean  amaideach  sìos 
e  le  a  làmhaibh  fèin. 

2  Esan  a  ghluaiseas  'na  ionracas,  bithidh 
eagal  au  Tighearn  air  ;  ach  esan  a  ta  fiar 
'na  shlighibh,  ni  e  tàir  air. 

3  Ann  am  beul  an  amadain  tha  slat 
uabhair ;  ach  gleidhidh  bilean  nan  daoine 
glice  iad. 

4  Far  nach  bi  daimh,  bithidh  a'  phras- 
ach  glan ;  ach  bithidh  fàs  mòr  le  neart 
an  daimh, 

5  Cha  dean  an  fhianuis  dhìleas  breug  ; 
ach  labhraidh  an  fhianuis  chealgach 
breugan. 

6  Iarraidh  fear  na  fochaid  gliocas,  agus 
cha'ra  fhaigh  e;  ach  do'n  tì  a  thuigeas 
tha  eòlas  furas. 

7  Imich  à  làthair  an  duine  amaidich, 
'nuair  nach  mothaich  thu  ann  bilean  au 
eòlais. 

8  Is  e  gìiocas  an  duine  chiallaich  a 
shlighe  a  thuigsinn ;  ach  is  cealg  amaid- 
eachd  nan  amadan. 

9  Ni  amadain  magadh  do'n  pheacadh; 
ach  am  measg  nam  firean  tha  deadh- 
ghean. 

10  Is  aithne  da  chridhe  duine  searbhas 
'anama  ;  agus  'na  aoibhneas  cha  bhi  comh- 
roinn  aig  coigreach. 

11  Tilgear  tigh  nan  aingidh  bun  os 
ceann ;  ach  thig  pàilliun  nan  ionraic  fo 
bhlàth. 

12  Tha  slighe  ann  a  chithear  dìreach  le 
duine  ;  ach  is  iad  a  crìoch  slighean  a' 
bhàis. 

13  Ann  an  gàire  fèin  bithidh  an  cridbe 
brònach ;  agus  is  e  deireadh  an  t-subii- 
achais  sin  tuirse. 

14  Le  'shlighibh  fèin  lìonar  esan  a 
thionndaidh  air  ais  'na  chridhe ;  agus 
uaith  fèin  sàsuichear  an  duine  maith. 

15  Creididh  an  duine  baoghalta  gaeh 
focal ;  ach  bheir  an  duine  ciallach  an  aire 
d'a  cheum. 

16  Bithidh  eagal  air  an  duine  ghlic,  ag- 
us  trèigidh  e  'n  t-olc ;  ach  tha'n  t-amadan 
borb  agus  dàna. 

17  An  tì  air  am  bi  fearg  gu  h-obann,  m 
e  gu  h-arnaideach  ;  agus  fuathaichear  fear 
nan  droch  innleachd. 

18  Sealbhaichidh  daoiue  baoghaìta  am- 
aideachd  mar  oighreachd ;  ach  crùnar  na 
daoine  ciallach  le  h-eòlas. 

19  Cromaidh  droch  dliaoine  an  làthair 
dhaoine  maithe,  agus  na  h-aingidh  aig 
geataibh  an  fhìrein. 

20  Eadhon  le  'choimhearsnach  fèin 
fuathaichear  dnine  bochd  ;  ach  is  lìon- 

mhor  iad  leis  an  ionmhuinn  an  duine 
saoibhir. 

21  Ari  tì  a  ni  tàir  air  a  choirahearsnach, 
peacaichidh  e  ;  ach  is  sona  an  tì  a  ghabhas 
truas  do  na  bochdaibh. 

22  Nach  tèid  iadsan  air  seac.haran  a 
dhealbhas  an  t-olc  ?  ach  lithibh  tròcair  ag- 
us  firinn  aca-san  a  dliealbhas  atn  maith. 

23  Anns  gach  saothair  bithidh  tairbhe; 
ach  thig  cainiit  nam  bile  a  mhàin  gu  h-uir- 
easbhuidh. 

24  Is  e  crùn  nan  daoine  glice  an  saoibh- 
reas  ;  ach  is  amaideachd  amaideachd  nan 
amadan. 

25  Saoraidh  fianuis  fhìor  anama;  ach 
labhraidh fianuis  chealgach  breugan. 

26  Ann  an  eagal  an  Tighearna  tha 
aobhar  earbsaidh  làidir ;  agus  aig  a  chloinn 
bithidh  dìdean. 

27  Is  e  eagal  an  Tighearna  tobar  na 
beatha,  chum  dol  as  o  lìontaibh  a'  bhàis. 

28  Ann  an  lìonmhoireachd  sluaigh  tha 
urram  an  righ  ;  ach  ann  an  dìth  sluaigh 
tha  milleadh  an  uachdarain. 

29  An  tì  a  tha  mall  chum  fèirge,  tha  e 
pailt  ann  an  tuigse ;  ach  esan  a  tha  dian 
'na  spiorad,  àrdaichidh  e  amaideachd. 

30  Is  e  beatha  na  feòla  cridhe  fallain ; 
ach  is  e  lobhadh  nan  cnàrah  an  tnù. 

31  An  tì  a  shàruicheas  am  feumach, 
masluichidh  e  a  Chruith-fhear  ;  ach  bheir 
an  tì  sin  urram  dha,  a  ghabhas  truas  do'n 
bhochd. 

32  'Na  aingidheachd  fuadaichear  air 
falbh  an  t-aingidh  ;  ach  bithidh  dòchas 
aig  an  fhrrean  'na  bhàs. 

33  Ann  an  cridhe  an  duine  thuigsich 
gabhaidh  gliocas  tàmh ;  ach  aithnichear 
an  ni  a  ta  'n  taobh  a  stigh  nau  amadan. 

34  Ardaichidh  fireantachd  cinueach ; 
ach  is  e  am  peacadh  masladh  sluaigh  air 
bith. 

35  Bithidh  deadh-ghean  an  righ  aig  seir- 
bhiseach  glic ;  ach  bithidh  'fhearg  'na 
aghaidh-san  a  bhios  'na  aobhar  nàire. 

CAIB.  XV. 

PILLIDH  freagradh  mìn  corruich;  ach 
dùisgidh  briathra  garg  fearg. 

2  Cuiridh  teangadh  nan  daoine  glice  an 
cèill  eòlas  gu  ceart ;  ach  dòirtidh  beul  nan 
amadan  a  mach  araaideachd. 

3  Tha  sùilean  an  Tighearn  anns  gach 
àit,  ag  amharc  air  na  droch  dhaoinibh  ag- 
us  air  na  deadh  dhaoinibh. 

4  Is  craobh  heatha  teangadh  fhallain ; 
ach  is  briseadh  spioraid  fiaradh  innte. 

5  Ni  amadan  tàir  air  teagasg  'athar  ;  ach 
is  ciallach  an  tì  abheir  anaire  doachmhas- 
an. 

6  Ann  an  tigh  an  fhìreiu  tha  mòran 
ionrahais  ;  acli  ann  an  teachd-a-stigh  an 
aingidh  tha  buaireas. 

7  Sgaoilidh  bilean  nan  daoine  glice  eòl- 
as ;  ach  cha  dean  cridhe  nan  amadan  mar 
sin. 

8  Is  gràineileachd  do'n  Tighearn  ìobairt 
nan  aingidh  ;  ach  is  i  urnuigh  nan  ionraic 
a  thlachd. 

9  Is  gràineileachd  do'n  Tighearna  slighe 
an  aingidh  ;  ach  is  ionmhuinn  leis  an  tì  a 
ìeanas  an  dèigh  fireantachd. 

v  10  Is  searbh  smachdachadh  dha-san  a 


thrèigeas  an  t-slighe  ;  achgheibh  esan  le'm 
fuathach  achmhasan  bàs. 

11  Tha  ifrinn  agus  sgrios  fa  chomhair 
an  Tighearna :  cia  mòr  is  mò  na  sin 
cridheacha  chloinn  nan  daoine  ? 

12  Cha  toigh  le  fear-fochaid  esan  a 
chronaicheas  e ;  agus  a  dh'ionnsuidh 
dhaoine  glice  cha  tèid  e. 

13  Ni  cridhe  subhach  gnùis  shuilbhir; 
ach  le  bròn  a'  chridhe  brisèar  an  spiorad. 

14  Iarraidh  cridhe  an  duine  thuigsich 
eòlas  ;  ach  heathaichear  beul  nan  amadan 
le  amaideaclid. 

15  Tha  uile  làithean  an  duine  thruaigh 
olc  ;  ach  is  cuirm  a  ghnàth  an  cridhe  ait. 

16  Is  fearr  beagan  le  h-eagal  an  Tigh- 
earua,  na  ionmhas  mòr,  agus  buaireas 
leis. 

17  Is  fearr  lòn  do  luibhibh,  far  am  bi 
gràdh,  na  damh  biadhta  agus  fuath  leis. 

18  Dùisgidh  fear  feargach  consachadh ; 
ach  esan  a  ta  mall  chum  feirge,  ciùinich- 
idh  e  aimhreit. 

19  Tha  slighe  an  leisgein  mar  ghàradh 
droighinn ;  ach  tha  rathad  nan  ionraic  air 
a  dheanamh  rèidh. 

20  Ni  mac  glic  athair  aoibhneach  ;  ach 
ni  rnac  amaideach  tàir  air  a  mhàthair. 

21  Is  aobhar  aoibhneis  amaideachd  dha- 
san  a  tha  as  eugmhais  gliocais;  ach  im- 
ichidh  fear  na  tuigse  gu  dìreach. 

22  Gun  chomhairle,  thig  rùinte  gu  neo- 
ni ;  ach  ann  an  lìonmhoireachd  chomhair- 
leach  daingnichear  iad. 

23  Bithidh  aoibhneas  aig  duine  le  freag- 
radh  a  bheoil ;  agus  focal  'na  thràth,  cia 
maith  e ! 

24  Tha  slighe  na  beatha  shuas  do'n 
duine  ghlic,  chum  dol  as  o  ifrinn  shìos. 

25  Sgriosaidh  an  Tighearna  tigh  nan 
uaibhreach  ;  ach  daingnichidh  e  crìoch  na 
bantraich. 

26  Is  gràineileachd  do'n  Tighearna 
smuainte  dhroch  dhaoine  ;  ach  is  briathra 
taitneach  briathra  nam  fior-ghlan. 

27  Bheir  esan  buaireas  air  a  thigh  fèin 
a  tha  sanntach  air  buannachd ;  ach  bith- 
idh  esan  le'm  fuathach  duais-bhratha  beò. 

28  Smuainichidh  cridhe  an  fhìrein 
cionnus  is  còir  dha  freagairt ;  ach  dòirt- 
idh  beul  nan  aingidh  a  mach  droch  nithe. 

29  Tha'n  Tighearna  fada  o  na  h-aing- 
idh ;  ach  èisdidh  e  ri  h-urnuigh  nam  fir- 
ean. 

30  Ni  solus  nan  sùl  an  cridhe  aoibh- 
neach ;  agus  bheir  deadh  chliu  smior  do 
na  cnàmhaibh. 

31  Gabhaidh  a'  chluas  a  dh'èisdeas  ri 
achmhasan  na  beatha  còmhnuidh  am 
measg  nan  daoine  glice. 

32  An  tr  a  dhiùltas  fòghlum  ni  e  tàir  air 
'anam  fèin ;  ach  an  tr  a  dh'èisdeas  ri  ach- 
mhasan  gheibh  e  tuigse. 

33  Is  e  eagal  an  Tighearna  fòghlum  a' 
ghliocais ;  agus  roimh  urram  tha  irios- 
lachd. 

CAIB.  XVI. 
rpHA  deasachadh  cridhe  duine,  agus 
J.   freagradh  na  teangaidh  o'n  Tighearna. 

2  Tha  uile  shlighean  duine  glan  'na 
shùilibh  fèin  ;  ach  cothromaichidh  an 
Tighearna  na  spioraid. 

3  Tabliair  t'oibre  thairis  do'n  Tighearn, 
agus  dainguichear  do  smuainte. 

4  Riun  an  Tighearna  gach  ni  air  a  shon 
fèiu,  agus  mar  an  ceudna  an  t-aingidh  air 
son  là  au  uilc. 

[  5  Ts  gràineileachd  do'n  Tighearna  gach 
neach  a  ta  uaibhreach  'na  chridhe :  ged 
iadhadh  làmh  mu  làimh,  cha  bhi  e  gun 
pbeanas. 

6  Trìd  tròcair  agus  firinn  glanar  eu- 
ceart;  agus  trìd  eagail  an  Tighearua 
treigear  an  t-olc. 

7  An  uair  a  ghabhas  an  Tighearna 
tlachd  ann  an  slighibh  duine,  bbeir  e  air  a 
naimhdibh  fèiu  a  hhi  ann  an  sìtb  ris. 

8  Is  fearr  beagan  le  h-ionracas,  na 
teachd-a-stigh  mòr  gun  cheartas. 

9  Smuainichidb  cridbe  duine  air  a 
shligbe ;  ach  is  e'n  Tighearn  a  stiùireas  a 
cheùmanna. 

10  Tha  fàistneachd  air  bilibh  an  righ  : 
ann  am  breitlieanas  cha  dean  a  bheul 
eu-ceart. 

117*  leis  an  Tighearna  toimhsean  agus 
meidbean  cearta :  is  iad  uile  chlacha- 
tomhais  a'  mhàla  'obair-san. 

12  Is  gràineileacbd  do  rìghribh  aingidh- 
eachd  a  dheauamh ;  oir  le  h-ionracas 
daingnichear  an  righ-chaithir. 

13  Is  taitneach  do  rìghribh  bilean  an 
ionracais  ;  agus  is  ionmbuinn  leo  esan  a 
labhras  nithe  cearta. 

14  Tha  fearg  righ  mar  theachdairean 
bàis;  ach  ciùiuichidh  duine  glic  i. 

15  Ann  an  solus  gnùise  rigb  tha  beatha  ; 
agus  tha  a  dheadb-ghean  mar  neul  an 
uisge  dheireannaich. 

16  Cia  mòr  is  fearr  gliocas  fhaotainn 
na  òr  ?  agus  is  ròghnaiche  tuigse  fhaotainn 
naairgiod? 

17  Ise  rathad  mòr  nan  ionraic  an  t-olc 
a  thrèigsinn :  an  tì  a  choimhideas  a 
shlighe,  gleidhidh  e  'anam. 

18  Roimh  sgrios  thèid  uabhar ;  agus 
roimh  leagadh,  spiorad  àrdanach. 

19  Is  fearr  a  bhi  do  spiorad  iriosal  maille 
riu-saD  a  ta  ciùin,  na  a'  chreach  a  roinn 
mailie  ris  na  h-uaibhrich. 

20  An  tì  a  ni  gnothuch  gu  tuigseach, 
gheibh  e  maith  :  agus  an  tì  a  dh'earbas  as 
an  Tighearn,  is  soua  e. 

21  Goirear  duine  crìonna  do'n  tì  a  tha 
glic  'na  chridhe  ;  agus  meudaichidh  milse 
nam  bile  fòghlum. 

22  Is  tobar  beatba  an  tuigse  do'n  tì  aig 
am  bheil  i;  ach  is  amaideachd  fòghlum 
nan  amadan. 

23  Ni  cridhe  an  duine  ghlic  a  bheul 
tuigseach,  agus  air  a  bhilibh  cuiridh  e 
fòghlum. 

24  Mar  chìr-mheala  tha  briathra  tait- 
neach,  milis  do'n  anam,  agus  'nan  slàinte 
do  na  cnàmhaibh. 

25  Tha  slighe  ann  a  tha  ceart  ann  an 
sealladh  duiue ;  ach  is  iad  slighean  a' 
bhàis  a  crìoch. 

26  An  tì  a  shaothraicheas,  saothraich- 
idh  e  air  a  shon  fèin  ;  oir  iarraidh  a  bheul 
air  e. 

27  Cladhaichidh  an  duine  neo-dhiadh- 
aidh  olc  ;  agus  air  a  bhilibh  bithidh  mar 
theine  loisgeach. 

28  Togaidh  an  duine  fìar  aimhreit ;  ag- 

us  dealaichidh  fear  na  cogarsaich  cairde 
sònruichte. 

29  Meallaidh  fear  an  fhoirneirt  a 
choimhearsnach,  agus  bheir  e  air  imeachd 
air  sligbe  nacb  'eil  maith. 

30  Druididh  e  a  sbùilean  chum  srnuain- 
eachadh  air  uitbibh  fiara ;  a'  gluasad  a 
bhilean,  bheir  e  olc  gu  crìch. 

31  Is  coron  glòire  an  ceann  liath,  a 
gheibbear  ann  an  slighe  an  ionracais. 

32  Is  fearr  au  tì  a  ta  mall  chum  feirge 
na  gaisgeach  ;  agus  an  tì  a  riaghlas  a 
spiorad  fèin  na  esan  a  iirblacas  àrd-bhaile. 

33  Anns  an  uchd  tilgear  an  crannchur; 
ach  is  auu  o'n  Tighearn  a  tha  a  riaghladh 
gu  lèir. 

CAIB.  XVII. 

/S  fearr  greim  tioram,  agus  suaimhneas 
leis,  na  tigh  làn  do  ìobairtibh  maille  ri 
h-aimbreit. 

2  Riaghlaidh  seirbhiseach  tuigseach  os 
ceann  a'  mhic  a  bhios  na  aobhar  nàire ; 
agus  am  measg  nam  bràthar  roinnidh  e  an 
oighreaclid. 

3  Tha  a'  phoit-ghlanaidh  air  son  an  air- 
gid,  agus  au  àmhuinn  air  son  an  òir;  ach 
dearbhaidh  an  Tighearna  na  cridheacha. 

4  Bbeir  an  droch  dhuine  an  aire  do 
bhilibh  na  h-eu-ceirt ;  èisdidh  am  breugaire 
ri  teangaidh  an  aimhleis. 

5  An  tì  a  ni  fanoid  air  a'  bhochd,  bheir 
e  masladh  d'a  Chruith-thear :  an  tì  a  ni 
gairdeachas  ri  dòruinn,  cha  bhi  e  neò- 
chiontach. 

6  Is  iad  clann  an  cloinne  coron  sheann 
daoine ;  agus  is  iad  an  aithriche  urram 
cloinue. 

7  Cha  'n'eil  cainut  na  mòralachd  ciat- 
ach  do'n  amadan  :  nach  lugha  na  sin  a 
tha  bilean  na  breige  ciatach  do  dhuine 
mòr. 

8  Is  clach  uasal  tiodhlac  ann  an  sùilibh 
au  ti  aig  am  bi  e ;  ge  b'e  taobh  gus  an 
tionndaidb  e,  soirbhicbidh  leis. 

9  Au  tì  a  cheileas  cìonta,  cosnaidh  e 
gràdh ;  ach  esan  a  db'aithriseas  ni,  deal- 
aichidh  e  cairdean. 

10  Drùtbaidh  achmhasan  ni's  mò  air 
duine  glic,  na  ceud  buille  air  amadan. 

11  Is  ceannairc  a  mhàin  a  dh  iarras  an 
droch  dhuine  ;  uime  sin  cuirear  teachdair 
an-iochdmhor  'naaghaidh. 

12  Tachaireadb  math-ghamhuin  air  call 
a  cuilean  air  duine,  ni's  luaithe  na  amadan 
'na  amaideachd. 

13  Ge  b'e  dh'ìocas  olc  air  son  maith,  cha 
dealaich  olc  r'a  thigh. 

14  Mar  gun  leigeadh  ueacli  a  mach 
uisgeacha,  tha  toiseach  aimhreit;  uime 
sin  mu'n  sgaoil  a'  chomh-stri,  leig  dliìot  i. 

15  Tha  n  tì  a  shaoras  an  t-aingidh,  agus 
an  tì  a  dbìteas  am  firean,  araon  'nan  gràin- 
eileachd  do'n  Tighearn. 

16  C'ar  son  a  ta  luach  ann  an  làimh 
amadain  a  dh'fhaotainn  gliocais,  agus  e 
gun  rùn  aige  ? 

17  Anns  gach  àm  gràdhaichidh  caraid  • 
agus  rugadh  bràthair  fa  chomhair  teinn  ' 

18  Is  duine  gu'n  tuigse  a  bhuailea's  a 
làmh,  a  thèid  an  urras  am  fianuis  a  char 
aid. 

19  Gràdhaichidh  esan  peacadh  a  ghràdh- 

aicheas  aìmhreit :  an  tì  a  dh'àrdaicheas  a 
dhorus  iarraidh  e  sgrios. 

20  An  tì  a  ta  fiar  'na  chridhe  cha'n 
fhaigh  e  maith  ;  agus  an  tì  a  ta  lùbach  'na 
theangaidh  tuitidh  e  ann  an  olc. 

21  An  tì  a  ghineas  amadan,  ginirìh  se  e 
chum  a  dhoilgheis  fèin ;  oir  cha  bhi  sòlas 
aig  athair  amadain. 

22  Ni  cridhe  subhach  maith  mar  leigh- 
eas ;  ach  tiormaichidh  spiorad  briste  na 
cnàmhan. 

23  Bheir  droch  dhuine  tiodhlac  à  'uchd, 
a  chlaonadh  shlighean  a'  blireitheanais. 

24  Fa  chomhair  an  duine  thuigsich  tha 
gliocas;  ach  tha  sùilean  amadain  ann  an 
iomall  na  talmhainn. 

25  Tha  am  mac  amaideach  'na  dhoil- 
gheas  d'a  athair,  agus  'na  shearbhas  dh'ise 
a  rug  e. 

26  Mar  an  ceudna  cha  'n'eil  e  maith 
peanas  a  dheanamh  air  an  fhìrean,  no  àrd 
uaislean  a  bhualadh  air  son  ceartais. 

27  Caomhnaidh  an  tì  aig  am  bheil  eòlas 
a  bhriathran ;  agus  bithidh  fear  na  tuigse 
ciùin  'na  spiorad. 

28  Measar  an  t-amadan  fèin,  'nuair  a 
hhios  e  'na  thosd,  'na  dhuine  glic  ;  agus  an 
tì  a  dhruideas  a  bhilean,  'na  dhuine  tuig- 
seach. 

CAIB.  XVIII. 
A    REIR  a  thograidh  iarraidh  esan  a 
J\.  sgaras  e  fèin,  agus  buiuidh  e  ris  gach 
gliocas. 

2  Cha  'n'eil  tlaehd  aig  an  amadan  ann 
an  tuigse,  ach  gu'm  foillsicheadh  a  chridhe 
e  fèin. 

3  'Nuair  a  thig  an  t-aingidh,  thig  mar 
an  ceudna  tarcuis,  agus  maille  ri  mi-chliu 
masladh. 

4  Mar  uisgeacha  domhain  tha  briathra 
beoil  duine ;  mar  shruth  sgaoilteach  tha 
tobar  a'  ghliocais. 

5  Cha  'n'eil  e  maith  gabhail  ri  gnùis 
an  droch  dhuine,  chum  am  firean  a  thilg- 
eadh  bun  os  ceann  ann  am  breitheanas. 

6  Thèid  bilean  an  amadain  ann  an 
aimhreit,  agus  gairmidh  a  bheul  air  buill- 
ibh. 

7  Is  e  beul  amadain  a  sgrios,  agus  is  iad 
a  bhilean  ribe  'anama  fèin. 

8  Tha  briathra  fir  na  cogarsaich  mar 
lotaibh,  agus  thèid  iad  sìos  gu  ionadaibh 
ìochdarach  a'  chuim. 

9  Mar  an  ceudna  an  tì  sin  a  ta  leasg  'na 
obair,  is  bràthair  e  do'n  mhillteir  mhòr. 

10  Is  tùr  làidir  ainm  an  Tighearna : 
ruithidh  am  firean  d'a  ionnsuidh,  agus 
bithidh  e  tèaruinte. 

11  Is  e  beartas  an  duine  shaoihhir  a 
chaithir  làidir,  agus  mar  bhalla  àrd  'na 
bheachd  fèin. 

12  Roimh  sgrios  bithidh  cridhe  duine 
uaibhreach,  agus  roimh  urram  bithidh  ir- 
ioslachd. 

13  An  tì  a  bheir  freagradh  ann  an  cùis 
mu'n  cluinn  e  i,  is  araaideaclid  agus  nàire 
dha  e. 

14  Giùlainidh  spiorad  duine  a  laigse : 
ach  cò  is  urrainn  spiorad  briste  a  ghiùlan  ? 

15  Gheibh  cridne  an  duine  chrìonna 
eòlas;  agus  iarraidh  cluas  nan  daoine 
glice  eòlas. 


16  Ni  tiodhlac  duine  àite  dha,  agusbheir 
e  an  làthair  dhaoine  mòra  e. 

17  Saoilear  gu  bheil  a'  chòir  aige-san,  a 
tha  air  thoiseach  ann  an  agairt  a  chùise ; 
ach  thig  a  choimhearsnach,  agus  rann- 
saichidh  se  e. 

18  Bheir  an  crannchur  air  aimhreitibh 
sgur,  agus  roinnidh  e  eadar  ua  cumhachd- 
aich. 

19  Tha  bràthair  air  a  bhrosnachadh  ni's 
cruaidhe  r'a  chosnadh  na  caithir  làidir ; 
agus  tha  aimhreitean  bhrùithre  mar 
chrannaibh  lùchairt. 

20  Le  toradh  bèi)  duine  lìonar  a  bhrù ; 
agus  le  piseach  a  bhilean  sàsuichear  e. 

21  Tha  bàs  agus  beatha  ann  an  cumh- 
achd  na  teangaidh  ;  agus  itliidh  esan  leis 
an  ionmhuinn  i  d'a  toradh. 

22  An  tì  a  dh'amaiseas  air  mnaoi,  am- 
aisidh  e  air  ni  maith,  agus  gheibh  e  deadh- 
ghean  o'n  Tighearn. 

23  Le  h-impidliibh  labhraidh  an  duine 
bochd;  ach  freagraidh  an  duine  saoibhir 
gu  garbh. 

24  Feumaidh  fear  aig  am  bi  cairdean, 
cairdeas  a  nochdadh  ;  agus  tha  caraid  ann 
a  leanas  ni's  dlùithe  na  hràthair. 

CAIB.  XIX. 

7S  fearr  am  bochd  a  ghluaiseas  na  ion- 
racas,  na  esan  a  tha  fìar  'na  bhilihh, 
agus  e  'na  amadan. 

2  Mar  an  ceudna  cha  mhaith  do'n  anam 
a  bhi  as  eugmhais  eòlais  ;  agus  an  tì  a  ni 
cabhag  le  'chasaibh,  tuislichidh  e. 

3  Claonaidh  amaideachd  duine  a  shlighe, 
agus  an  aghaidh  an  Tighearna  ni  a  chridhe 
gearan. 

4  Ni  saoibhreas  mòran  chairdean  ;  ach 
sgaror  am  bochd  o  a  charaid. 

5  Cha  bhi  fianuis  bhreugach  gun  phean- 
as  ;  agus  an  tì  a  labhras  breugan,  cha  tèid 
e  as. 

6  Iarraidh  mòran  deadh-ghean  an  duine 
mhòir ;  agus  bithidh  gach  duine  'na  char- 
aid  do  fhear  nan  tiodhlac. 

7  Bheir  uile  bhràithrean  an  duine  bhochd 
fuath  dha  :  nach  mò  na  sin  a  thèid  a  chair- 
dean  am  fad  uaith  ?  leanaidh  e  iad  le 
briathraibh,  ach  tha  iad  a  dhìth  air. 

8  An  tì  a  gheibh  gliocas  gràdhaichidh 
e  'anarn  fèin ;  an  tì  a  ghleidheas  tuigse 
gheibh  e  maith. 

9  Cha  bhi  fianuis  bhreugach  gun  phean- 
as  ;  agus  sgriosar  an  tì  a  labhras  breugan. 

10  Cha  'n'eil  aoibhneas  iomchuidh  do 
amadan  ;  is  lugha  na  sin  do  sheirbhiseach 
riaghladh  os  ceann  uachdarana. 

11  Ni  tuigse  duine  e  mall  chum  feirge, 
agus  is  i  a  ghlòir  amharc  thairis  air  eucoir. 

J2  Mar  bheucaicli  leòmhain  iha  fearg 
righ ;  ach  mar  dhrùchd  air  feur  tha  a 
dheadh-ghean. 

13  Is  aobhar  doilgheis  d'a  athair  mac 
amaideach  ;  agus  mar  shìor-slyleadh  uisge 
tha  aimhreitean  mnà. 

14  Is  iad  oighreachd  aithriche  tigh  agus 
saoibhreas  ;  ach  is  ann  o'n  Tighearn  a  tha 
bean  chiallach. 

15  Bheir  leisge  air  duine  tuiteam  ann  an 
trom  chodal ;  agus  fuilingidh  an  t-anam 
dìomhanach  ocras. 

16  An  tì  a  ghleidheas  an  àithne,  gleidh- 

idh  e  'anam  fèin  ;  ach  an  tì  a  ni  tàir  air  a 
shlìghibh,  gheibh  e  bàs. 

17  An  tì  a  ghabhas  truas  do'n  bhochd, 
bheir  e  air  iasachd  do'n  Tighearn ;  agus 
an  ni  a  bheir  e  uaith,  ìocaidh  e  dha  a  rìs. 

18  Smachdaich  do  mhac  am  feadh  a  ta 
dòchas  d'a  thaobh,  agus  ua  caomhnadh 
t'anam  air  son  a  ghearain. 

19  Fuilingidh  fear  na  feirge  mòire  pean- 
as;  oir  ma  sliaoras  tu  e,  feumaidh  tu 
dheanamh  a  rìs. 

20  Eisd  ri  comhairle,  agus  gabh  fògh- 
lum,  chum  gu'm  bi  thu  glic  ann  ad  làith- 
ibh  deireannaeh. 

21  Is  lìonmhor  na  smuaintean  ann  an 
cridhe  duine  ;  ach  is  i  comhairle  an  Tigh- 
earn  a  slieasas. 

22  Is  e  tlaclid  duine  a  chaoimhneas  ;  ag- 
us  is  fearr  duine  bochd  na  breugaire. 

23  Treòraiehidh  eagal  an  Tighearna  gu 
beatha,  agus  gheibh  esan  a  bhios  air  a  lìon- 
adh  leis  fois  ;  cha'n  fhiosraichear  le  h-olc  e. 

24  Folaichidh  an  leisgein  a  làmh  'n  a 
bhrollach  ;  uiread  as  c.hum  a  bhèil  cha 
tabhair  e  i  a  rìs. 

25  Buaìl  fear-fochaid,  agus  bithidh  an 
duine  neo-gheur  air  'fhaicill  ;  agus  cron- 
aich  duine  tuigseach,  agus  tuigidh  e  eòlas. 

26  An  tì  a  chreachas  'athair,  agus  a  dh'- 
fhògras  a.  mhàthair,  is  mac  a  bheir  nàire 
agus  masladh  e. 

27  Sguir,  a  mhic,  do  èisdeachd  ris  an 
teagasg,  a  chuireas  air  seacharan  o  bhriath- 
raibh  an  eòlais. 

28  Ni  fianuis  aingidh  tarcuis  air  breith- 
eanas  ;  agus  sluigidh  beul  dhroch  dhaoine 
eu-ceart. 

29  Dh'ulluicheadh  breitheanais  do  luchd- 
fochaid,  agus  buillean  do  dhruim  nan  am- 
adan. 

CAIB.  XX. 

/S  cealgach  an  ni  fion,  is  buaireasach  an 
ni  deoch  làidir;  agus  ge  b'e  neach  a 
mheallar  leo,  cha'n'eil  e  glic. 

2  Mar  bheucaich  leòmhain  tha  eagal 
righ  :  an  tì  a  bhrosnuicheas  e  gu  feirg, 
peacaichidh  e  an  aghaìdh  'anama  fèin. 

3  Is  urramach  an  ni  do  fhear  fantuinn 
o  aimhreit ;  ach  raeasgaidh  gach  amadan 
innte. 

4  Air  son  an  fhuachda  cha  treabh  an 
leisgein  ;  iarraidh  e  dèirc  anns  an  fhogh- 
aradh,  ach  cha'ra  fkaigh  e. 

5  Mar  uisge  domhain  tha  comhairle  ann 
an  cridhe  duine,  ach  tairngidh  fear  na 
tuigse  nìos  i. 

6  Gairmidh  mòran  dhaoine  gach  aon 
diubh  a  mhaitheas  fèin ;  ach  cò  a  gheibh 
duine  fìrinneach  ? 

7  Gluaisidh  am  firean  'na  ionracas  : 
sona  bithidh  a  mhic  'na  dhèigh. 

8  'Nuair  a  shuidheas  righ  air  caithir- 
bhreitheanais,  sgaoilidh  e  gach  olc  le 
'shùilibh. 

9  Cò  a  dh'fheudas  a  ràdh,  Ghlan  mi  mo 
chridhe,  tha  mi  glan  o  m'  pheacadh  ? 

10  Aon  chothrom  agus  cothrom  eile,  aon 
soitheach-tomhais  agus  soitheach-tomhais 
eile,  is  gràineileachd  iad  araon  do'n  Tigh- 
earn. 

11  Aithnichear  eadhon  leanabh  le  a 
bheusaibh,  am  bi  a  dheanadas  glan,  agus 
am  bi  e  ceart. 


12  A'  chluas  a  chluinneas,  agus  an  t-sùil 
a  chi,  rinn  an  Tighearn  iad  araon. 

13  Na  gràdhaich  codal,  air  eagal  gu'iì 
tig  thu  gu  bochdainn  ;  fosgail  do  shùilean, 
agus  sàsuichear  tliu  le  h-aran. 

14  Is  olc,  is  olc  e,  ars'  an  ceannuiche  ; 
ach  an  uair  a  dh'imieheas  e  roimhe,  an  sin 
ni  e  uaill. 

15  Tha  òr  ann,  agus  mòran  do  chlach- 
aibh  luachmhor ;  ach  is  iad  bilean  an  eòl- 
ais  au  seud  a's  luachmhoire. 

16  Gabh  eudacli  an  tì  a  chaidh  an  urras 
air  coigreach  ;  agus  air  son  bana-choigrich 
gabh  an  geall  uaith. 

17  Is  milis  le  duine  aran  na  ceilge  ;  ach 
'na  dhèigh  sin  lìouar  a  bheul  do  ghain- 
eamh. 

18  Daingnichear  gach  tionnsgnath  le 
comhairle  ;  agus  le  comhairle  ghlic  dean 
cogadh. 

19  A'  foillseachadh  nithe  dìomhair,  im- 
ichidh  fear-tuaileis  mu'n  cuairt :  uime  sin 
ris-san  a  ni  miodal  le  'bhilibh  na  biodh 
gnothuch  agad. 

20  Ge  b'e  mhalluicheas  'athair,  no  a 
mhàthair,  cuirear  as  a  lòchran  ann  an 
duibhre  dorchadais. 

21  Feudar  oighreachd  fhaotainn  gu  luath 
an  toiseach  ;  ach  cha  bhi  a  crìoch  beann- 
aichte. 

22  Na  h-abair,  Iocaidh  mi  olc  air  son 
uilc  :  feith  air  an  Tighearn,  agus  saoraidh 
e  thu. 

23  Is  gràineileachd  do'n  Tighearn  aon 
chlach-thomliais  agus  clach-thomhais  eile, 
agus  cha  'rìeil  meidhean  cealgach  maith. 

24  Is  ann  o'n  Tighearn  a  tha  ceumanna 
duine  ;  oir  cionnus  a  thuigeas  duine  a 
shlighe  fèin  ? 

25  Is  ribe  e  do  dhuine  itheadh  do'n  ni  a 
ta  naomh,  agus  an  dèigh  bhòid  fiosrach- 
adh. 

26  Sgapaidh  righ  glic  na  h-aingidh,  ag- 
us  bheir  e  air  an  roth  teachd  thairis  orra. 

27  Is  e  spiorad  duine  lòchran  an  Tigh- 
earn,  a'  sgrùdadh  gach  ionaid  an  taobh  a 
stigh  do'n  chom. 

28  Gleidhidh  tròcair  agus  firinn  righ  ; 
seadh,  le  tròcair  daingnichear  a  righ- 
chaithir. 

29  Is  e  urram  dhaoine  òga  an  neart ;  ag- 
us  is  e  maise  sheann  daoine,  an  ceann 
liath. 

30  Glanaidh  guirme  cneidhe  olc ;  mar 
sin  glanaidh  buillean  na  blieil  an  taobh  a 
stigh  do'n  chom. 

CAIB.  XXI. 
AR  shruthaibh  uisgeacha  tha  cridhe 
righ  ann  an  làimh  an  Tighearna :  ge 
b'e  taobh  is  àill  leis,  tionndaidhidh  se  e. 

2  Tha  uile  shlighean  duine  ceart  'na 
shùilibh  fèin  ;  ach  measaidh  an  Tighearna 
na  cridheacha. 

3  Ceartas  a  dlieanamh  agus  breitheanas, 
is  ròghnaiche  leis  an  Tighearna  na  ìobairt. 

4  Is  peacach  sealladh  àrd,  agus  cridhe 
uaibhreach,  lòchran  nan  aingidh. 

5  Blieir  gu  deimiiin  smuaintean  an  duine 
dhìchiollaich  gu  pailteas ;  ach  thig  gach 
neach  a  ta  gun  fhoighidin  da  rìreadh  gu 
dìth. 

6  Ionmhasan  fhaotainn  le  teangaidh 

bhreugaich,  is  dìomhanas  e  air  a  luasgadh 
a  null  agus  a  nall  aig  an  droing  a  dh'iarras 
am  bàs. 

7  Sgriosaidh  reuhainn  nan  aingidh  iad, 
a  chionn  gu'n  diùlt  iad  breitheanas  a  dhean- 
amh. 

8  Fiar  agus  coimheach  tha  slighe  duine  ; 
ach  a  thaobh  an  fhìor-ghloin,  tlia  a  dhean- 
adas  dìreach. 

9  Is  fearr  còmhnuidh  a  ghabhail  ann  an 
oisinn  mullaich  tighe,  na  maille  ri  mnaoi 
aimhreitich  ann  an  tigh  farsuiun. 

10  Miannaichidh  anam  an  aingidh  olc : 
cha'n  fhaigh  a  choimhearsnach  deadh- 
ghean  'na  shùilibh. 

11  'Nuair  anìthear  peanas  air  fear-foch- 
aid,  fàsaidh  am  baoghalta  glic ;  agus  an 
uair  a  dh'fhòghlumar  an  duine  glic,  gheibh 
e  eòlas. 

12  Bheir  am  firean  an  aire  gu  glic  do 
thigh  an  aingidh  :  tilgear  na  h-aingidh  bun 
os  ceann  air  son  an  aingidheachd. 

13  An  tì  a  dhruideas  a  chluas  ri  glaodh 
an  duine  bhochd,  glaodhaidh  e  fèin  mar  an 
ceudna,  ach  cha'n  èisdear  ris. 

14  Ciùinichidh  tiodhlac  ann  an  diomh- 
aireachd  fearg;  agus  duais  san  uchd,  corr- 
uich  dhian. 

15  Is  aoibhneas  do'n  fhìrean  breitheanas 
a  dheanamh  ;  ach  thig  sgrios  air  luchd- 
deanamh  na  h-eu-ceirt. 

16  Au  duine  a  thèid  air  seacharan  o 
shlighe  na  tuigse,  fanaidh  e  ann  au  coimh- 
thional  nam  marbh. 

17  Bithidh  esan  'na  dhuine  bochd  a 
ghràdhaicheas  sògh ;  an  tì  a  ghràdhaich- 
eas  fion  agus  oladh,  cha'n  fhàs  e  saoibhir. 

18  'Na  eiric  air  son  an  fhìrein  bithidh 
an  t-aingidh,  agus  air  son  nan  ionraic  an 
duine  fealltach. 

19  Is  fearr  còmhnuidh  a  ghabhail  ann 
ara  fàsach,  na  maille  ri  mnaoi  aimhreitich 
agus  fheargaich. 

20  Tha  ionmhas  taitneach  agus  oladh 
ann  an  àite-còmhnuidh  an  duine  ghlic ; 
ach  caithidh  an  t-amadan  e. 

21  An  tì  a  leanas  fireantachd  agus  tròc- 
air,  gheibh  e  beatha,  fireantachd,  agus 
urram. 

22  Do  chaithir  nan  daoine  treuna  streap- 
aidh  an  duine  glic,  agus  leagaidh  e  sìos 
neart  a  h-earbsa. 

23  An  tì  a  ghleidheas  a  bheul  agus  a 
theangadh,  gleidhidh  e  'anam  o  theann- 
tachdaibh. 

24  Fear-magaidh  uaibhreach  àrdanach 
is  ainm  dha-san,  a  ghiùlaineas  e  fèin  ann 
an  corruich  an  uabhair. 

25  Marbhaidh  miann  an  leisgein  e  ;  oir 
diùltaidh  a  làmhan  obair  a  dheanamh. 

26  Air  feadh  an  là  sanntaichidh  e  gu 
mòr ;  ach  biieir  am  firean  uaith,  agus  cha 
chaomhain  e. 

27  Is  gràineileachd  ìobairt  nan  aingidh  : 
cia  mòr  is  mò,  'nuair  a  bheirear  suas  i  le 
droch  rùn  ? 

28  Sgriosar  fianuis  bhreugach ;  ach  an 
tì  a  dhèisdeas,  labhraidh  e  chum  deadh 
chrìche. 

29  Cruaidhichidh  an  droch  dhuine  'eud- 
an  ;  ach  ni  esan  a  ta  ionraic  a  shlighe  dìr- 
each. 

30  Cha  'n'eil  gliocas,  no  tuigse,  no 


comhairle  ann,  an  aghaidh  an  Tigh- 
earna. 

31  Deasaichear  an  t-each  fa  chomhair  là 
a'  chatha ;  ach  is  ann  o'n  Tighearu  a  tha 
tèaruinteachd. 

CAIB.  XXII. 

7S  ròghnaiche    ainm    maith    na  mòr 
shaoibhreas,  agus  deadh-ghean  na  air- 
giod  agus  òr. 

2  Coinnichidh  am  beartach  agus  am 
bochd  a  chèile  :  is  e'n  Tighearn  a  rinn  iad 
gu  lèir. 

3  Chi  an  duine  crìonna  olc,  agus  fol- 
aichidh  se  e  fèin  ;  ach  gabhaidh  na  daoine 
baoghalta  air  an  aghaidh,  agus  fuilingidh 
iad  peanas. 

4  Trìd  irioslachd  [agus]  eagail  an  Tigh- 
earna  thig  saoibhreas,  agus  urram,  agus 
beatha. 

5  Tha  droighionn  agus  ribeacha  ann  an 
slighe  an  duine  fhiair :  an  tì  a  ghleidheas 
'anam  fèin,  thèid  e  am  fad  uatha. 

6  Teagraisg  leanabh  a  thaobh  na  slighe 
air  an  còir  dha  imeachd ;  agus  an  uair  a 
bhios  e  sean,  cha  trèig  e  i. 

7  Riaghlaidh  am  beartach  os  ceann  nam 
bochd  ;  agus  bithidh  an  tì  a  ghabhas  an 
coingheall  'na  sheirbhiseach  dha-san  a 
bheir  an  coingheall. 

8  An  tì  a  shìol-chuireas  eu-ceart,  buain- 
idh  e  dìomhanas ;  agus  caithear  slat 
'fheirge. 

9  Beannaichear  esan  aig  am  bheil  sùil 
fhial ;  oir  bheir  e  d'a  aran  do'n  bhochd. 

10  Tilg  a  mach  am  fear-fochaid,  agus 
thèid  consachadh  a  mach ;  seadh,  sguiridh 
comh-stri  agus  masladh. 

11  An  tì  leis  an  ionmhuinn  gloine  cridhe, 
is  taitneach  a  bhilean,  bithidh  an  righ  'na 
charaid  aige. 

12  Coimhididh  sùilean  an  Tighearn  eò- 
las ;  ach  tilgidh  e  bun  os  ceann  briathran 
a'  chiontaich. 

13  Their  an  leisgein,  Tha  leòmhan  am 
muigh,  anns  na  sràidibh  marbhar  mi. 

14  Is  slochd  domhain  beul  bhan  coimh- 
each  ;  an  tì  a's  gràineil  leis  an  Tighearna, 
tuitidh  e  ann. 

15  Tha  amaideachd  ceangailte  ann  an 
cridhe  leinibh  ;  ach  cuiridh  slat  an  smachd- 
achaidh  fad  uaith  i. 

16  An  tì  a  shàruicheas  am  bochd  a 
raheudachadh  a  mhaoin  fèin,  agus  an  tì  a 
bheir  do'n  t-saoibhir,  thig  egu  deimhin  gu 
h-uireasbhuidh. 

17  Aora  do  chluas,  agus  èisd  ri  briath- 
raibh  dhaoine  glice,  agus  socraich  do 
chridhe  air  m'eòlas-sa : 

18  Oir  is  taitneach  an  ni  e,  ma  ghleidh- 
eas  tu  iad  ann  ad  chom,  ma  bhitheas  iad 
araon  deas  air  do  bhilibh. 

19  Chum  gu'm  biodh  t-earbsa  as  an 
Tighearna,  nochd  mi  dhuit  an  diugh, 
eadhon  dhuitse. 

20  Nach  do  sgrìobh  mi  dhuit  nithe 
òirdheirc,  ann  an  comhairlibh,  agus  an 
eòlas? 

21  Chum  gu  nochdainn  duit  cinnte 
bhriathar  na  firinn  ;  chum  gu  freagradh  tu 
briathranaftrinn  dhoibh-san  a  chuireas  fios 
a  d'ionnsuidh  ? 

22  Na  creach  am  bochd  a  chionn  gu  bheil 

e  bochd,  agus  na  sàruich  an  truaghan  anns 
a'  gheata : 

23  Oir  tagraidh  an  Tighearn  an  cùis, 
agus  millidh  e  auam  na  muinntir  a  mhill- 
eas  iad. 

24  Na  dean  suas  cairdeas  ris  an  fhearg- 
ach ;  agus  maille  ri  fear  na  h-àrd-chorr- 
uich  na  h-imich  ; 

25  Air  eagal  gu'n  iunnsaich  thu  a 
shlighean,  agus  gu'm  faigli  thu  ribe  do 
t'anam. 

26  Na  bi  dhiubh-san  a  bhuaileas  an 
làmhan,  no  dhiubh-san  a  thèid  an  urras 
air  son  fhiach. 

27  Mur  'eil  ni  agad  gu  dìoladh,  c'ar  son 
a  bheirteadh  uait  do  leabadh  a  ta  fodhad  ? 

28  Na  h-atharraich  an  seaun  chomhara- 
crìche,  a  shuidhich  t'aithriche. 

29  Ma  chi  thu  fear  a  bhios  eallamh  'na 
ghnothuichibh,  seasaidh  e  an  làthair  rìgh- 
rean,  cha  seas  e  an  làthair  dhaoine  ìosal. 

CAIB.  XXIII. 
51VTUAIR  a  shuidheas  tu  a  dh'itheadh 
maille  ri  h-uachdaran,  thoir  an  ro- 
aire  do  na  bheil  fa  d'  chomhair  ; 

2  Agus  cuir  sgian  ri  d'  sgornan,  ma's 
duine  thu  air  do  thabhairt  do  chraos. 

3  Na  miannaich  a  nithe  milse ;  oir  is 
biadh  raealltach  iad. 

4  Na  saothraich  gu  fàs  saoibhir ;  leig 
dhìot  do  ghliocas  fèin. 

5  An  cuir  thu  do  sliùilean  air  an  ni  nach 
I    'eil  ann?  oir  gu  cinnteach  ni  saoibhteas 

sgiathan  dha  fèin,  mar  iolaire  a  dh'iteal- 
aicheas  chura  nan  nèamh. 

6  Na  h-ith  aran  an  tì  aig  am  bheil  droch 
shùil,  agus  na  miannaioh  a  nithe  milse. 

7  Oir  mar  a  smuainicheas  e  'na  anam, 
mar  sin  bithidh  e  :  Ith  agus  òl,  their  e 
riut,  ach  cha  bhi  a  chridhe  leat. 

8  An  greim  a  dh'ith  thu,  sgeithidh  tu 
i  nìos,  agus  caillidh  tu  do  bhriathra  milse. 

9  Na  labhair  ann  an  cluasaibh  amadain  ; 
oir  ni  e  tàir  air  gliocas  do  bhriathar. 

10  Na  h-atharraich  an  seann  chomhara- 
crìche ;  agus  air  achaibh  nan  dìlleachdan 
na  bris  a  steach  : 

11  Oir  tha  am  fear-saoraidh  cumhachd- 
ach  ;  tagraidh  e  an  cùis  a'd'  aghaidh. 

12  Aom  do  chridhe  ri  fòghlum,  agus  do 
chluasan  ri  briathraibh  eòlais. 

13  Na  cum  smachdachadh  o  leanabh ; 
oir  ma  bhuaileas  tu  e  le  slait,  cha'n  fhaigh 
e  bàs. 

14  Buailidh  tu  e  le  slait,  agus  saoraidh 
tu  'anam  o  ifrinn. 

15  A  mhic,  raa  bhios  do  chridhe  glic,  ni 
md  chridhe-sa  gairdeachas,  eadhon  mo 
chridhe-sa : 

16  Seadh,  ni  m'  airnean  gairdeachas, 
'nuair  a  iabhras  do  bhilean  nithe  cearta. 

17  Na  gabhadh  do  chridhe  farmad  ri 
peacachaibh  :  ach  bi  an  eagal  an  Tighearn 
air  feadh  an  là  uile. 

18  Oir  gu  deimhin  tha  crìoch  ann ;  ach 
cha  ghearrar  as  do  dhòchas. 

19  Eisd  thusa,  a  mhic,  agus  bi  glic,  agus 
treòraich  do  chridhe  anns  an  t-slighe. 

20  Na  bi  ara  measg  phòiteirean  fiona; 
am  measg  luchd  comh-ithidh  g-eòcach 
feòla. 

21  Oir  thig  am  misgeir  agus  an  geòcaire 


gu  bochdainn ;  agus  eudaichidh  turra- 
chodal  duine  le  luideagaibh. 

22  Eisd  ri  t'athair  a  ghin  thu,  agus  na 
dean  tàir  air  do  mhàthair  'nuair  a  bhios  i 
aosda. 

23  Ceannaich  an  fhìrinn,  agus  na  reic  i ; 
mar  an  ceudna  gliocas,  agus  fòghlum,  ag- 
us  tuigse. 

24  Ni  athair  an  fhìrein  mòr  ghaird- 
eachas ;  agus  ni  esan  a  ghineas  mac  glic 
aoibhneas  ann. 

25  Ni  t'athair  agus  do  mhàthair  aoibh- 
neas,  agus  ni  ise  a  rug  thu  gairdeachas. 

26  A  mhic,  thoir  dhomh-sa  do  chridhe, 
agus  coimhideadh  do  shùilean  mo  shligh- 
ean. 

27  Oir  is  staing  dhomhain  strìopach ; 
agus  is  slochd  cumhann  bana-choigreach. 

28  Tha  i  mar  an  ceudna  ri  feall-fheith- 
eamh  mar  chreachadair,  agus  cuiridh  i 
luchd  rìò-bheirt  an  lìonmhoireachd  am 
measg  dliaoine. 

29  Cò  d'  am  buin  truaighe  ?  cò  a  ta  ri 
bròn  ?  cò  aig  am  bheil  consachadh  ?  cò  a 
ta  ri  gearan?  cò  aig  am  bheil  lotan  gun 
aobhar  ?  cò  aig  am  bheil  deirge  shùl  ? 

30  Iadsan  a  dh'fhanas  fad  aig  an  fhìon  ; 
iadsan  a  thèid  a  dh'iarraidh  fiona  measgta. 

31  Na  h-amhairc  thusa  air  an  fhìon  an 
uair  a  bhios  e  dearg,  'nuair  a  bheir  e  a 
dhath  sa'  chupan,  a  thèid  e  sìos  dìreach. 

32  Ma  dheireadh  teumaidh  e  mar  nath- 
air,  agus  mar  an  righ-nathair  sàthaidh  e  a 
ghath. 

33  Amhaircidh  do  shùilean  air  ranaibh 
coiraheach,  agus  cuiridh  do  chridhe  au 
cèill  nithe  claona : 

34  Agus  bithidh  tu  mar  an  tì  a  luidheas 
sìos  ann  am  meadhon  na  fairge,  no  mar 
esan  a  luidheas  air  bàrr  croinn-siuil. 

35  Bhuail  iad  mi,  their  thu,  agus  cha 
robh  mi  tinn  ;  ghabh  iad  orm,  agus  cha  du> 
mhothaich  mi ;  c'uin'  a  dhùisgeas  mi  ?  an 
sin  iarraidh  mi  fathast  e. 

CAIB.  XXIV. 

NA  gabh  farmad  ri  droch  dhaoinibh,  ag- 
us  na  miannaich  a  bhi  maille  riu  : 

2  Oir  smuainichidh  an  cridhe  air  mill- 
eadh,  agus  labhraidh  am  bilean  mu  dhon- 
as. 

3  Le  gliocas  togar  tigh,  agus  le  tuigse 
daingnichear  e  ; 

4  Agus  le  h-eòlas  lìonar  a  sheòmraicbe 
leis  gach  saoibhreas  luachmhor  agus  tait- 
neach. 

5  Tha'n  duine  glic  'na  dhuine  làidir  ; 
agus  tha  fear  an  eòlais  treun  an  neart. 

6  Oir  le  comhairle  ghlic  ni  thu  do  chog- 
adh  ;  agus  ann  an  lìonmhoireachd  chomh- 
airleach  tha  tèaruinteachd. 

7  Tha  gliocas  àrd  air  son  amadain  ; 
anns  a'  gheata  na  fosgladh  e  a  bheul. 

8  Esan  a  srnuainicheas  air  olc  a  dhean- 
amh,  goirear  fear  nan  droch  innleachd 
dheth. 

9  Is  peacadh  smuainte  na  h-amaid- 
eachd  ;  agus  is  e  fear  na  fochaid  gràin 
dhaoine. 

10  Ma  dh'fhannaicheas  tu  ann  an  là  an 
àmhghair,  is  beag  do  neart. 

11  Ma  dhearmadas  tu  iadsan  a  thear- 
nadh  a  thairngear  cliuin  bàis,  agus  iadsau 

a  tha  ullamh  gu  bhi  air  am  marbh- 
adh  ; 

12  Ma  their  thu,  Feuch,  cha  robh  fios 
againn  air  so  ;  nach  toir  esan  a  chothrom- 
aicheas  an  cridhe  fa'near?  agus  nach  bi 
fios  aige-san  a  choimhideas  t'anam  ?  agus 
nach  ìoc  e  do  gach  duine  a  rèir  a  ghnìomh- 
ara  ? 

13  A  mhic,  ith  thusa  mil,  do  bhrìgh  gu 
bheil  i  maith,  agus  a'  chìr  raheala  a  tha 
milis  do  d'  bhlas. 

14  Mar  sin  bithidh  eòlas  a'  ghliocais  do 
t'anam,  ma  gheibh  thu  e ;  agus  an  uair  a 
thig  do  chrìoch,  cha  ghearrar  as  do  dhòch- 
as. 

15  Na  dean  feall-fholach,  a  dhroch 
dhuine,  an  aghaidh  àite- còmhnuidh  an 
fhìrein  ;  na  creach  'ionad-tàimh. 

16  Oir  seachd  uairean  tuitidh  am  firean, 
agus  èiridh  e  rìs  ;  ach  tuitidh  na  h-aingidh 
ann  an  olc. 

17  'Nuair  a  thuiteas  do  nàmhaid,  na  bi 
aoibhneach,  agus  an  uair  a  thuislicheas  e, 
na  deanadh  do  chridhe  gairdeachas  : 

18  Air  eagal  gu'm  faic  an  Tighearn,  ag- 
us  gu'm  bi  e  olc  'na  shùilibh,  agus  gu'n 
tionndaidh  e  'fhearg  uaith. 

19  Na  biodh  campar  ort  mu  dhroch 
dhaoinibh,  agus  na  gabh  farmad  ris  na 
h-aingidh  : 

20  Oir  cha  bhi  crìoch  mhaith  air  an 
droch  dhuine ;  cuirear  lòchran  nan  ain- 
gidh  as. 

21  A  mhic,  biodh  eagal  an  Tighearn 
agus  an  righ  ort  :  riu-san  aig  am  bheil 
atharrachadh  giùlain  na  biodh  gnothuch 
agad  : 

22  Oir  gu  h-obann  thig  an  dòruinn  ;  ag- 
us  cò  d'am  fios  an  sgrios  araon  ? 

23  Buinidh  na  nithe  so  mar  an  ceudna 
do  dhaoinibh  glice.  Cha  mhaith  an  ni 
gnùis  aithneachadh  ann  am  breitheanas. 

24  Esan  a  their  ris  an  aingidh,  Tha  thu 
cothromach,  malluichidh  an  sluagh  e, 
gabhaidh  na  fineacha  gràin  deth. 

25  Ach  bithidh  toil-inntinn  aca-san  a 
chronaicheas  e,  agus  thig  beannachadh 
maith  orra. 

26  Pògar  bilean  an  tì  a  bheir  freagradh 

27  Ulluich  t'obair  am  muigh,  agus  deas- 
aich  i  dhuit  fèin  anns  an  achadh,  agus  'na 
dhèigh  sin  tog  do  thigh. 

28  Na  bi  t'fhianuis  gun  aobhar  an  agh- 
aidh  do  choimhearsnaich  ;  agus  na  meall 
le  d'  bhilibh. 

29  Na  h-abair,  Mar  a  rinn  e  orm,  mar 
sin  ni  mi  air  :  iocaidh  mi  do'n  duinea  rèir 
'oibre.  . 

30  Ghabh  mi  seachad  air  fearann  an 
duine  leisg,  agus  air  fion-lios  an  duine  gun 
tuigse  ; 

31  Agus,  feuch,  bha  e  uile  air  fàs  suas 
le  cluaranaibh,  chòmhdaich  an  eanntag- 
ach  'aghaidh,  agus  bhriseadh  sìos  a  bhalla 
cloiche. 

32  An  sin  chunnaic  mi,  thug  mi  an  aire 
gu  maith  ;  dh'amhairc  mi,  fhuair  mi  fògh- 

Ìum-  ,  . 

33  Fathast  beagan  codail,  beagan  clo- 
ehodail,  beagan  pasgaidh  nan  làmh  gu 
codal : 

34  An  sin  thig  do  bhochdainn  mar  fhear- 


siubhail,  agus  t'uireasbhuidh  mar  dhuine 
fuidh  armaibh. 

CAIB.  XXV. 

/S  iad  so  mar  an  ceudna  gnàth-fhocail 
Sholaimh,  a  dh'ath-sgrìobh  daoine  He- 
seciah  righ  Tudah. 

2  Is  i  glòir  Dhè  ni  a  cheiltinn  ;  ach  is  e 
urram  rìghrean  ni  a  rannsachadh. 

3  Tha  nèamh  air  àirde,  agus  an  talamh 
air  doimhne,  agus  cridhe  rìghrean  do-rann- 
sachaidh. 

4  Buin  an  salachar  o'n  airgiod,  agus  thig 
soitheach  a  mach  do'n  òr-cheard. 

5  Buin  an  droch  dhuine  à  làthair  an 
righ,  agus  daingnichear  ann  am  firean- 
tachd  a  righ-chaithir. 

6  Na  gabh  urram  dhuit  fèin  ann  am  fia- 
nuis  righ,  agus  na  seas  ann  an  àite  dhaoine 
mòra : 

7  Oir  is  fear  gu'n  abrar  riut,  Thig  a 
nìos  an  so,  na  gu  cuirear  sìos  thu  am  fia- 
nuis  an  uachdarain  a  chunnaic  do  shùil- 
ean. 

8  Na  gabh  a  mach  gu  h-obann  gu  strì, 
air  eagal  nach  bifios  agad  ciod  a  ni  thu  'na 
dhèigh  sin,  an  uair  a  bheir  do  choimh- 
earsnach  gu  nàire  thu. 

9  Tagair  do  chùis  ri  d'  choimhearsnach  ; 
agus  na  foillsich  rùn-dìomhair  do  neach 
eile : 

10  Air  eagal  gu  cùir  an  tì  a  chluinneas 
gu  nàire  thu,  agus  nach  atharraichear  do 
mhasladh. 

11  Mar  ùbhlan  òir  ann  an  dealbhaibh 
airgid,  tha  focal  a  labhrar  gu  h-iomchuidh. 

12  Mar  chluas-fhàinne  òir,  agus  mar 
usgair  do'n  òr  fhìor-ghlan,  tha  fear-cron- 
achaidh  glic  aig  cluais  fhurachair. 

13  Mar  fhuachd  sneachdaidh  ann  an 
àm  an  fhogharaidh,  tha  teachdair  dìleas 
dhoibh-san  a  chuireas  uatha  e  ;  oir  ath- 
bheothaichidh  e  anam  a  mhaighstir. 

14  Mar  neoil  agus  mar  ghaoith  gun  uisge 
tha  am  fear  a  ni  uaill  à  tiodhlac  gu  breug- 
acb. 

15  Le  fad-fhulangas  cuirear  impidh  air 
uachdaran,  agus  brisidh  teangadh  mhìn 
cnàimh. 

16  An  d'fhuair  thu  mil?  ith  ni's  leòr 
dhuit  d'i ;  air  eagal  gu  làn-shàsuichear 
thu,  agus  gu  sgeith  thu  i. 

17  Tarruing  do  chos  à  tigh  do  choimh- 
earsnaich,  air  eagal  gu'm  bi  e  sgìth  dhìot, 
agus  gu  fuathaich  e  thu. 

18  Is  òrd,  agus  claidheamh,  agus  saigh- 
ead  gheur,  am  fear  a  bheir  fianuis  bhrèige 
an  aghaidh  a  choimhearsnaich. 

19  Mar  fhiacail  bhriste,  agus  mar  chois 
as  an  alt,  tha  earbsa  à  duine  neo-dhìleas 
ann  an  là  airce. 

20  Mar  esan  a  bheir  air  falbh  eudach  ann 
an  là  fuachda,  mar  fhìon-geur  aig  creag- 
shalann,  mar  sin  tha  esan  a  sheinneas  òr- 
ain  do'n  chridhe  thuirseach. 

21  Ma  bhios  do  nàmhaid  ocrach.  thoir 
aran  dha  r'a  itheadh  ;  agus  ma  bhios  e  ìot- 
mhor,  thoir  uisge  dha  r'a  òl : 

22  Oir  carnaidh  tu  eibhle  teine  air  a 
cheann.  agus  bheir  an  Tighearna  luigh- 
eachd  dhuit. 

23  Cuiridh  a'  ghaoth  à  tuath  air  falbh 
an  t-uisge  ;  mar  sin  cuiridh  a'  ghuùis 

fheargach  air  falbh  teangadh  a'  chùl- 
chàinidh. 

24  Is  fearr  comhniudh  a  ghabhau  ann 
an  oisinn  mhullaich  tighe,  na  maille  ri 
mnaoi  aimhreitich  ann  an  tigh  farsuinn. 

25  Mar  uisgeacha  fuar  do'n  anam  thart- 
mhor,  mar  sin  tha  deadh  sgeul  à  tìr  chèin. 

26  Mar  thobar  air  a  chur  troimh  a 
clièile,  agus  mar  fnuaran  air  a  thruaill- 
eadh,  tha  am  firean  a  thuislicheas  am  fia- 
nuis  an  aingidh.  ^ 

27  Cha  'rìeil  e  maith  moran  meala  ith- 
eadli ;  agus  cha  ghlòir  e  do  dhaoinibh  an 
glòir  fèin  iarraidh. 

28  Mar  chaithir  briste  sìos,  gun  bhalla, 
tha  am  fear  aig  nach  'eil  ceannsal  air  a 
spiorad  fèin. 

CAIB.  XXVI. 

MARshneachdadh  san  t-samhradh,  ag- 
us  mar  uisge  san  fhogharadh,  mar 
sin  cha  'n'eil  urram  ioinchuidh  do'n  am- 
adan. 

2  Mar  eun  air  faondradh,  mar  an  gobh- 
lan-gaoithe  ag  itealaich,  mar  sin  cha  tig 
am  mallachadh  gun  aobhar. 

3  Sciùrs  do'n  each,  srian  do'n  asal,  agus 
slat  do  dhruim  nan  amadan. 

4  Na  freagair  amadan  a  rèir  'amaid- 
eachd,  air  eagal  gu'm  bi  thu  fèin  cosmhuil 
ris. 

5  Freagair  amadan  a  rèir  'amaideachd, 
air  eagal  gu'm  bi  e  glic  'na  shùilibh  fèin. 

6  Gearraidh  esan  dheth  a  chosan,  òl- 
aidh  e  dochann,  a  chuireas  teachdaireachd 
le  làimh  amadain. 

7  Cha  'n  ionnan  cosan  a'  bhacaich  ;  mar 
sin  tha  gnàth-fhocal  ann  am  beul  amad- 
ana. 

8  Mar  neac.h  a  cheanglas  clac.h  ann  an 
crann-tabhuill,  mar  sin  tha  esan  a  bheir 
urram  do  amadan. 

9  Mar  a  thèid  bior  suas  ann  an  làimh 
misgeir,  mar  sin  tha  gnàth-fhocal  ann  am 
beul  amadana. 

10  Bheir  an  Dia  mòr,  a  dhealbh  gach  ni, 
duais  do'n  amadan,  agus  bheir  e  duais  do 
luchd-eusaontais. 

11  Mar  a  philleas  madadh  chum  a  sgeith 
fèin,  pillidh  amadan  chum  'amaideachd 
fèin. 

12  Am  bheil  thu  faicirm  duine  a  tha  glic 
'na  bharail  fèin  ?  tha  aobhar  dòchais  ni's 
mò  do'n  amadan  na  dheth-san. 

13  Their  an  leisgein,  Tha  leòmhan  san 
t-slighe,  leòmhan  anns  na  sràidibh. 

14  Mar  a  thionndaidheas  an  dorus  air  a 
lùdnanaibh,  mar  sin  an  leisgein  air  a  leab- 
aidh. 

15  Folaichìdh  an  leisgein  a  làmh  'na 
bhrollach ;  is  doilich  leis  a  toirt  chum  a 
bhèil. 

16  Is  glice  an  leisgein  'na  bharail  fèin, 
na  seachdnar  a  bheir  freagradh  gu  ceart. 

17  Mar  neach  a  bheireas  air  madadh  air 
a  cbluasaibh,  tha  esan  a  thèid  seach,  agus 
a  ghabhas  gnothuch  ri  conspoid  nach  buin 
da. 

18  Mar  fhear  air  bhoile,  a  thilgeas  leus- 
an-teine,  saighdean,  agus  bàs, 

19  Mar  sin  tha  am  fear  a  mheallas  a 
ehoimhearsnach,  agus  a  their,  Nach  ann 
ri  fearas-chuideachd  a  tha  mi? 


20  Far  am  bi  dìth  connaidh,  thèid  an 
teine  as  ;  agus  far  nach  bi  fear-cogarsaich, 
sguiridh  a'  chomh-stri. 

21  Mar  ghual  do  eibhlibh,  agus  mar 
chonnadh  do  theine,  mar  sin  tha  fear  nan 
aimhreit  a  dhùsgadh  strì. 

22  Tha  briathra  fir  na  cogarsaich  mar 
lotaibh,  agus  thèid  iad  sìos  gu  ionadaibh 
ìoohdarach  a'  chuim. 

23  Mar  shoitheach  creadha  air  a  chòmh- 
dachadh  le  sal  airgid,  tha  bilean  air  lasadh 
agus  cridhe  olc. 

24  Le  'bhilibh  ceilidh  an  tì  a  dh'fhuath- 
aicheas;  ach  an  taobh  a  stigh  dheth  taisg- 
idh  e  cealg. 

25  An  uair  a  labhras  e  gu  breagha,  na 
creid  e  ;  oir  tha  seachd  gràineileachda  'na 
chridhe. 

26  An  tì  a  chòmhdaicheas  'fhuath  le 
ceilg,  foillsichear  'aiugidheachd  am  fianuis 
a'  chomhchruinnich. 

27  An  tì  a  c.hladhaicheas  slochd,  tuitidh 
e  fèin  ann  ;  agus  an  tì  a  charuicheas  clach, 
pillidh  i  air  fèin. 

28  Fuathaichidh  an  teangadh  bhreugach 
iadsan  d'an  dean  i  dochair ;  agus  oibrichidh 
am  beul  miodalach  sgrios. 

CAIB.  XXVII. 

NA  dean  uaill  a  thaobh  an  là  màireaoh  ; 
oir  cha  'n'eil  fhios  agad  ciod  a  bheir 
là  uaith. 

2  Moladh  neach  eile  thu,  agus  na  b'e 
do  bheul  fèin  ;  coigreach,  agus  na  b'iad  do 
bhilean  fèin. 

3  Is  trom  clach,  agus  is  cudthromach  a' 
ghaineamh;  ach  is  truime  corruich  am- 
adain  na  iad  le  chèile. 

4  Is  an-ioehdmbor  corruich,  agus  mar 
thuil  tha  fearg  :  ach  cò  is  urrainn  seasamli 
am  fìanuis  tnù  ? 

5  Is  fearr  achmhasan  follaiseach  na 
gràdh  folaichte. 

6  Is  dìleas  lotan  caraid  ;  ach  is  cealgach 
pògan  eascaraid. 

7  Gabhaidh  an  t-anam  làn  gràin  do'n 
chìr-mheala ;  ach  do'n  anam  ocrach  is 
milis  gach  ni  searbh. 

8  Mar  eun  air  seacbaran  o  a  nead,  mar 
sin  tha  am  fear  a  thèid  air  seacharan  o 
'àite  fèin. 

9  Ni  oladh-ungaidh  agus  boltrach  an 
cridhe  ait :  mar  sin  ni  milsead  caraid  duine 
le  comhairle  a  chridhe. 

10  Na  trèig  do  charaid  fèin,  no  caraid 
t'athar,  agus  na  rach  a  steach  do  thigh  do 
bhràthar  ann  an  là  t'àmhghair :  is  fearr 
coimhearsnach  am  fagus  na  bràthair  fad 
as. 

11  Bi  glic,  a  mhic,  agus  dean  mo  ehridhe 
ait,  agus  bithidh  freagradh  agam  dha-san  a 
bheir  masladh  dhomh. 

12  Chi  an  duine  crìonna  olc,  agus  fol- 
aichidh  se  e  fèin  ;  ach  gabhaidh  na  daoine 
baoghalta  air  an  aghauih,  agus  fuilingidh 
iad  peanas. 

13  Gabh  eudacli  an  tì  a  chairìh  an  urras 
air  coigreach,  agus  air  son  bana-choigrich 
gabh  an  geall  uaith. 

14  An  tì  a  bheannaicheas  a  charaid  le 
guth  àrd,  ag  èirigh  gu  moch  sa'  mhaduinn, 
measar  e  dha  mar  inhallachadh. 

15  Tha  sìor-shileadh  uisge  ann  an  là 

frasacb,  agus  bean  aimlireiteach  cosmhuil 
ri  rhèile. 

16  Ge  b'e  dh'fholaieheas  i,  folaichidh  e 
a'  ghaoth,  agus  oladh-ungaidh  a  làimhe 
deise  a  bbrathas  i  fèin. 

17  Geuraichear  iarunn  air  iarunn,  agus 
geuraiehidh  dniue  gnùis  a  charaid. 

18  Ge  b'e  ghleidheas  craobh-Huge,  ith- 
idh  e  d  a  toradh ;  mar  sin  esan  adh'fheith- 
eas  air  a  mhai^hstir,  gheibh  e  urram. 

19  Mar  ann  an  uisge  a  fhreagras  agh- 
aidh  do  aarhaidh,  mar  sin  freagraidh  cridhe 
duiue  do  dhuine. 

'20  Cha  sàsuichear  ifrinn  agus  lèir-sgrios, 
agus  cba  sàsuichear  sùilean  dhaoine. 

21  Mar  a'  plioit-ghlanaidh  air  son  an 
airgid,  agus  an  àmhuinn  air  son  an  òir, 
mar  sin  tha  duine  dobheul  an  tìa  mholas  e. 

22  Ged  phronn  tliu  amadan  ann  an  soith- 
each-prionnaidh,  am  measg  cruithneaclid 
le  bruthadnir,  cha  dealaich  'amaideachd  ris. 

23  Bitheadh  aithne  mhaith  agad  air 
staid  do  chaorach  ;  thoir  an  aire  do  d' 
threudaibh  : 

24  Oir  cha  m/m^Vbeartasgu  bràth  :  agus 
am  ììì'iir  an  crùn  o  linn  gu  linn  ? 

25  Nochdar  am  feur  gearrta,  agus  tais- 
beartaidh  atn  feur  maoth  e  fèin,  agus 
cruinnichear  luibhean  nam  beann. 

26  BUfiidh  na  h-uain  chum  t  eudaich  ; 
agus  is  iad  na  gabhair  luach  t'fhearainn. 

27  Agus  bithidh  ni's  leòr  do  bhainne 
ghabhar  agad  chum  bìdh,  chum  bìdh  do 
theaghlaich,  agus  chum  beathachaidh  do 
inhaighdeana. 

CAIB.  XXVIII. 
HpEICHIDH  an  t-aingidh,  gun  neach  air 
JL    bith  an  tòir  air ;  ach  bithidh  na  h-ìon- 
raic  dàna  mar  leòmhan. 

2  Air  son  eusaontais  tìre  bithidh  mòran 
uachdaran  oirre  ;  acb  le  duine  tuigseach 
eòlach  nìthear  a  staid  buan. 

3  Tha  duine  bochd  a  ni  foirneart  air 
bochdaibh,  mar  uisge  millteach  nach  fàg 
biadh  'na  dhèigb. 

4  Molaidh  iadsan  a  thrèigeas  an  lagh  na 
h-aingidh;  ach  ni  iadsan  a  ghleidheas  an 
lagh  strì  riu. 

5  Cha  tuig  droch  dhaoine  breitheanas; 
ach  tuigidh  iadsan  a  dh'iarras  an  Tighearn 
na  h-uile  nithe. 

6  Is  fearr  am  bochd  a  dh'imicheas  'na 
ionracas,  na  esan  a  tha  fiar  'na  shlighibh, 
ged  robh  e  saOibhir. 

7  An  tì  a  ghleidheas  an  lagh,  is  mac  glic 
e  ;  ach  esan  a  ta  'na  chorapanach  do  lucbd- 
craois,  nàirichidh  e  'athair. 

8  An  tì  a  mheudaicheas  a  mhaoin  le 
h-ocar  agus  le  tairbhe  eucoraich,  cruinn- 
ichidh  e  dha-san  a  ghabhas  truas  do'n 
bhochd. 

9  An  tì  a  thionndaidheas  a  chluas  o 
chluinntinn  an  lagha,  bithidh  'urnuigh  fèin 
na  gràineileachd. 

10  An  tì  a  chuireas  na  fireana  air  seach- 
aran  air  droch  shlighe,  tuitidh  e  'nashlochd 
fèin ;  ach  mealaidh  na  h-ionraic  nithe 
maithe. 

11  Is  glic  duine  saoibhir  'na  bharail 
fèin ;  ach  rannsaichidh  an  duine  bochd 
aig  am  bi  tuigse  mach  e. 

12  'Nuair  a  ni  na  fireana  gairdeachas, 


bithidh  glòir  mhòr  ann  ;  ach  an  uair  s  dh'- 
èireas  na  h-aingidli,  folaichear  duine. 

13  An  tì  a  db ThoIaichea3  a  pheacanna, 
cha  soirbhich  leis  ;  ach  esan  a  dh'aidicheas 
agus  a  thrèigeas  iad,  gheihh  e  tròcair. 

14  Is  beannaichte  an  duine  air  am  bi  eag- 
al  a  ghnàth  ;  ach  esan  a  chruaidhicheas  a 
chridhe,  tuitidh  e  ann  an  olc. 

15  Mar  leòmhan  beucach,  agus  mar 
mbath-ghamhuin  a  ruitbeas  a  null  agus  a 
nall,  tha  uachdaran  aingidh  os  ceaun 
sluaigh  hhochd. 

16  Am  fear-riaghlaidh  aig  nach  'eil 
tuigse,  is  mòr  mar  an  ceudna  am  fear-foir- 
neirt  e ;  ach  an  tì  a  dh'fhuathaicheas 
sannt,  sìnidh  e  a  làithean. 

17  An  duine  a  ni  ainneart  air  fuil  neach 
sam  bith,  teichidh  e  gu  ruig  an  slochd  ;  na 
cumadh  aon  duine  e. 

18  An  tì  a  ghluaiseas  gu  h-ionraic,  tèar- 
nar  e;  ach  esan  a  tha  fiar  'na  shlighibh, 
tuitidh  e  dh'aon  bbeum. 

19  An  tì  a  threabhas  'fhearann,  bithidh 
pailteas  arain  aige  ;  ach  esan  a  leanas  an 
dèigh  dhaoine  dìomhain,  bithidh  bochd- 
ainn  gu  leòr  aige. 

20  Bithidh  duine  firinneach  pailt  ann  am 
beannachdaibh  ;  ach  esan  a  ni  deifir  gu 
bhi  saoibbir.  cha  bhi  e  neò-chiontach. 

21  Cha  mbaith  an  ni  gnùis  aitbneach- 
adh  ;  gidheadh  air  son  greim  arain  ciont- 
aichidh  duine. 

22  Ni  fear  na  droch  shùile  deifir  gu  bbi 
saoibhir;  ach  cha'n 'ei!  thios  aige  gu'n  tig 
bochdainn  air. 

23  An  tì  a  chronaicheas  duine, 'na  dhèigh 
sin  gheibb  e  ni's  mò  do  dheadh-ghean  na 
esan  a  ni  miodal  le  "theangaidh. 

24  An  tì  a  ni  reubainn  air  'atbair  no  air 
a  mhàthair,  agus  a  tbeir,  Cha'n  'eil  cionta 
ann,  is  companach  e  do  fhear-millidb. 

25  An  tì  aig  am  bheil  cridhe  àrdanacb, 
dùisgidh  e  strì  ;  ach  esan  a  dh'earbas  as  an 
Tighearna,  nìthear  sultmhor  e. 

26  An  tì  a  dh'earbas  as  a  chridbe  fèin, 
is  amadan  e ;  ach  esan  a  ghluaiseas  gu 
glic,  saorar  e. 

27  An  ti  a  bheir  do'n  bbochd,  cha  bhi 
dìth  air;  ach  air  an  tì  a  dh'f  bolaicheas  a 
shùilean  bithidh  iomadh  mallachd. 

28  'Nuair  a  dh'èireas  na  h-aingidh,  fol< 
aichidh  daoine  iad  fèin  ;  ach  an  uair  a 
sgriosar  iad,  fàsaidh  na  tìreana  lìonmhor. 

CAIB.  XXIX. 

AM  fear  a  cbronaichear  gu  minic,  gidh- 
eadh  a  chruaidbicheas  a  mhuineal, 
sgriosar  e  gu  h-obann,  agus  sin  gun  leigheas. 

2  'Nuair  a  bhios  na  tìreana  cumhachd- 
ach,  ni  an  sluagh  gairdeachas ;  ach  an  uair 
a  riaghlas  na  h-aiugidh,  ni  an  sluagh  os- 
naich. 

3  Am  fear  a  ghràdhaicheas  gliocas,  ni 
e  "athair  ait ;  ach  esan  a  chumas  cuideachd 
ri  strìopaichibh,  caithidh  e  a  mhaoin. 

4  Le  breitheanas  daingnichidh  an  righ 
an  tìr;  ach  sgriosaidh  am  fear  a  ghabhas 
tiodhiacan  i. 

5  Am  fear  a  ni  miodal  r'a  choimhears- 
nach,  sgaoilidh  e  lìon  air  son  a  cbos. 

6  Ann  an  eusaontas  droch  dbuine  tha 
ribe  ;  ach  seinnidh  am  firean,  agus  bithidli 
e  aoibhneach. 

?  Bheir  am  firean  an  aire  do  chùis  nam 
hochd ;  ach  cha  ghabh  an  t-aingidh  suim 
do  eòlas  a  hhi  aige  oirre. 

8  Bheir  luchd-fochaid  baile  ann  an  ribe  ; 
aeh  pillidh  daoine  glice  fearg. 

9  Ma  ni  duine  glic  stri  ri  duine  amaid- 
each,  co  dhiubh  a  bhios  fearg  air,  no  ui  e 
gàire,  cha  bhi  fois  auu. 

10  Fuatbaichidh  daoine  fuileaclidach  an 
duine  ionraic  ;  ach  iarraidh  daoine  coth- 
romach  'anam. 

11  Cuiridh  amadan  an  cèill  'inntinn  uile  ; 
ach  cumaidh  duine  glic  a  stigh  i  gus  an 
deigh  sin. 

12  ÌVIa  dh'èisdeas  uàehdaran  ri  breug- 
aibh,  bitkidh  a  sheirbhisìch  uile  aingidh. 

13  Coinnichidli  am  bochd  agus  an  cealg- 
air  a  chèile  ;  bheir  an  Tighearna  solus  d'an 
sùilibh  araon. 

14  Ma  blieir  righ  breth  air  bochdaibh  ann 
ain  fìrinn,  dainguichear  a  righ-chaithir  gu 
bràth. 

15  Bheir  an  t-slat  agus  achmhasan 
gliocas  uatha;  ach  cuiridli  an  leanabh  a 
dh'fhàgar  dlia  fèin  nàireair  a  mhàthair. 

16  'Nuair  a  bhios  nab-aingidb  lìonmhor, 
bithidh  eusaontas  iìonmhor  :  ach  chi  ua 
fireaua  an  leagadh. 

17  Cronaieh  do  mhac  agus  bheir  e 
suaiinhneas  dhuit;  seadh,  bheir  e  sòlas 
do  t'anain. 

18  Far  nach  'eil  taisbeau,  leigear  ris  an 
sluagh  ;  ach  an  tì  a  choimhideas  an  lagh, 
is  sona  esan. 

19  Le  briathraibh  cha  leasaichear  seir- 
bliiseach  ;  oir  ged  thuig  e,  cba  fhreagair  e. 

20  Am  bheil  thu  faicinn  duine  a  tha 
dian  'na  bhriathribli  ?  tha  aobhar  dòchais 
»i's  mò  do'n  amadan  na  dheth-san. 

21  Ma  thogas  neach  a  sheirbhiseach  suas 
gu  muirneach  o  bhi  'na  leanabh,  ma  dheir- 
eadh  bithidh  e  aige  mar  mhac. 

22  Dùisgidh  duine  feargach  aimhreit, 
agus  bithidh  fear  na  corruich  pailt  ann  an 
eusaontas. 

23  Islichidh  uabhar  duine  e  ;  ach  gheibh 
esan  a  ta  iriosal  'na  spiorad  uirara. 

24  An  tì  a  ni  comh-roinn  ri  gaduiche, 
fuathaichidli  e  'anam  fèin :  cluinnidh  e 
mallachadh,  ach  cha'n  fhoillsich  e. 

25  Bbeir  eagal  duine  ribe  leis  ;  ach  ge 
b'e  dh'earbas  as  au  Tighearna,  bithidh  e 
tèaruinte. 

26  Iarraidh  mòran  deadh-ghean  an 
uaehdarain  ;  ach  is  ann  o'n  Tighearna  tha 
foreitbeanas  gach  duine. 

27  ls  e  fear  na  h-eu-ceirt  gràineileachd 
n am  firean ;  agus  is  e'n  ti  a  tha  ceart  'na 
shlighe  gvuneileachd  nan  aingidh. 

CAIB.  XXX. 

BRIATHKAN  Aguir  mhic  Iaceh, 
eadhon  an  fhàidheadaireacbd  :  labh- 
air  an  duine  ri  h-Itiel,  eadhon  ri  h-ltiel  ag- 
us  ri  h-Ueal. 

2  Gu  deimhin  tha  mi  ni's  amaidiehe  na 
duine  air  bith,  agus  ch&'rìeii  tuigse  duine 
agam. 

3  Agus  cha  d'fhòghluim  mi  gliocas,  ni 
mò  a  tha  eòlas  agam  air  nithibh  naomha. 

4  Cò  chaidh  suas  do  nèarnh,  no  thàinig 
a  nuas  ?  cò  chruinnieh  a'  ghaoth  'na 
cSiornaibh  ?  cò  cheangail  na  h-uisgeachan 

ann  an  trusgan  ?  cò  shuidhich  uile  ehrìocha 
na  talmhainn  ?  ciod  is  ainin  dha  ?  agus 
ciod  e  ainm  a  mhic,  ma  ta  fhios  agad  ? 

5  Tha  uile  fhocal  Dè  rior-ghlan :  is 
sgiath  e  dhoibh-san  a  chuireas  an  dòigh 
ann. 

6  Na  cuir-sa  ni  air  bith  r'a  bhriathraibh, 
air  eagal  gu  cronaich  e  thu,  agus  gu  faigh- 
ear  breugach  thu. 

7  Dà  ni  dh'iarr  mi  ort ;  na  diùlt  iad 
dhomh  mu'm  faigh  mi  bàs. 

8  Dìomhanas  agus  breugan  cuir  fad 
uam  ;  na  toir  dhomh  bochdainn  no  beai  t- 
as,  beathaich  mi  le  biadh  abhios  iomchuirìh 
air  mo  shon. 

9  Air  eagal  gu'm  bi  mi  làn,  agus  gu'n 
àicheadh  mi  thu,  agus  gu'n  abair  mi,  Cò  e 
an  Tighearu  ?  no  gu'in  bi  mi  bochd,  agus 
gu'n  goid  mi,  agus  gu'n  toir  mi  ainm  mo 
Dhè  an  dìomhanas. 

10  Na  dean  casaid  air  seirbhiseach  r'a 
mhaighstir,  air  eagal  gu  mallaich  e  thu, 
agus  gu  faighear  ciontach  thu. 

11  Tha  giuealach  ann  a  mhallaicheasan 
athair,  agus  nach  beannaicli  am  ìnàtlt- 
air. 

12  Tha  ginealach  ann  a  tha  glan  'nan 
sùilibh  fèin,  gidheadh  nach  'eil  air  an  nigh- 
eadh  o  an  salachar. 

13  Tha  ginealach  ann  aig  am  bheil  an 
sùilean  àrda,  agus  fàbhraidhean  an  sùl  air 
an  togail  suas. 

14  Thu  ginealach  ann  aig  arn  bheil  am 
fiacla  mar  chlaidhean,  agus  am  fiacla-cùìl 
mar  sgeana,  a  dh'itheadh  suas  nan  truagh- 
an  o  n  talamh,  agus  nam  feumach  o 
mheasg  dhaoine. 

15  Aig  an  deal-each  tha  dithis  nigh- 
ean,  ag  èigheach,  Tabhair,  tabhair.  Tha 
tri  nithe  ann  nach  sàsuichear,  seadii, 
ceithir  nithe  nach  abair,  Is  leòr  e  : 

16  An  uaigh,  agus  a'  bbrù  neo-thorrach, 
an  taiamh  nach  sàsuichear  le  h-uisge,  agus 
an  teine  nach  abair,  Is  leòr  e. 

17  An  t-sùil  a  ,ni  mat<adh  air  'atliair, 
agus  a  ni  tarcuis  air  ùmliiachd  do  'nihàth- 
air,  spìonaidh  fithich  a'  ghlinne  a  mach  i, 
agus  ithidh  na  li-iolairean  òga-suas  i. 

18  Tha  tri  nithe  ann  a's  iongantach 
leam,  seadh,  ceithir  nithe  nach  aithne 
dhomh  : 

19  Slighe  iolaire  anns  na  speuraibh, 
slighe  nathrach  air  <  arraig,  slighe  luinge 
ann  am  meadhon  na  fairge",  agus  sìighe  tir 
le  h-òigh.  * 

20  Mar  so  tha  slighe  ban-adhaUrann- 
aich  :  ithidh  i,  agus  glanaidh  i  a  beul,  ag- 
us  their  i,  Cha  d'rinn  mi  olc  air  bith. 

21  Air  son  tri  nithe  ghluaiseadh  am 
talamh,  agus  air  son  ceithir  nach  urrainn 
e  ghiùlan : 

22  Air  son  seirbhisich  an  uair  a  riaghlas 
e,  agus  air  son  amadain  an  uair  a  blnos  e 
làn  do  bhiadh. 

23  Air  son  mnà  fhuathaich  an  uair  a 
phòsar  i,  agus  air  son  banoglaich  an  uair 
a  bhios  i  'na  h-oighre  air  a  bana-mhait;hstir. 

24  Tha  ceithir  nithe  beaga  air  an  tal- 
amh,  ach  tha  iad  ro-ghlic  : 

25  Tha  na  seangain  'nan  sluagh  nach 
'eil  làidir,  gidheadh  ulluichidh  iad  am 
biadh  san  t-samhradh ; 

26  Tha  na  coineana  'nam  muinntir  nach 


492 


GNATH-FHOCAIL. 


'eil  neartmhor,  gidheadh  togaidh  iad  an 
tighean  anns  na  creagaibh  ; 

27  Cha  'n'eil  righ  aig  na  locustaibh, 
gidheadh  imichidh  iad  a  mach  uile  'nam 
buidhnibh  ; 

28  Gabhaidh  an  damhan-alluidh  greim 
le  a  làmhaibh,  agus  bithidh  e  ann  an  lùch- 
airtibh  nan  righ. 

29  Tha  tri  nithe  a  dh'imicheas  gu  maith, 
seadh,  ceithir,  a  tha  tlaclidmhor  'nan  siu- 
bhal  : 

30  An  leòmhan  a's  làidire  am  measg 
bheathaichean,  agus  nach  pill  air  ais  o  aon 
air  bith ; 

31  Miol  chù,  boc-gaibhre  mar  an  ceud- 
na,  agus  righ  an  aghaidh  nach  feudar  èir- 
igh. 

32  Ma  rinn  thu  gu  h-amaideach  le  thu 
fèin  a  thogail  suas,  no  ma  smuainich  thu 
olc,  cuir  do  làmh  air  do  bheul. 

33  Gu  deimhin  bheir  crathadh  hainne 
im  a  raach,  agus  bheir  fàsgadh  na  sròna 
fuil  a  mach  :  mar  sin  bheir  dùsgadh  torr- 
uich  aimhreit  a  mach. 

CAIB  XXXI. 

BRIATHRA  rig'h  Lemueil,  an  fhàidh- 
eadaireachd  a  theagaisg  a  mliàthair 

dha. 

2  Ciod,  a  mhic  ?  agus  ciod,  a  mhic  mo 
bhronn  ?  agus  ciod,  a  mliicmo  bhòidean  ? 

3  Na  tabhair  do  neart  do  mhnaibh,  no 
do  shlighean  de  mhilleadh  rìghrean. 

4  Cha  'n'eil  e  air  son  rìghrean,  a  Le- 
mueil,  cha  'n'eil  e  air  son  rìghrean  fion  òl, 
no  air  son  uachdarana  dèidh  a  bhi  aca  air 
dibh  làidir; 

5  Air  eagal  gu'n  òl  iad,  agus  gu'n  dì- 
chuimhnich  iad  an  lagh,  agus  gu  n  claon 
iad  breitheanas  do  aon  sara  bith  do  chloinn 
an  àmhghair. 

6  Thugaibh  deoch  làidir  dha-san  a  tha 
ullamh  gu  bàsachadh,  agus  fion  dhoibh- 
san  a  tha  ann  an  searbhas  anama. 

7  Oladh  e,  agus  dì-chuimhnicheadh  e  a 
bhochdainn,  agus  na  cuimhnicheadh  e  a 
thruaighe  ni's  mò. 

8  Fosgail  do  bheul  air  son  an  duine 
bhailbh,  ann  an  cùis  nan  uile  a  tha  air  an 
orduchadh  chum  sgrios. 

9  Fosgail  do  bheul,  thoir  breth  le  ceart- 
as,  tagair  cùis  an  truaghain  agus  an  fheum- 
aich. 


10  Cò  gheibh  bean  shubliailceach  ?  oir 
tha  a  luach  gu  raòr  os  ceann  clilach  uasal. 

11  Earbaidh  cridhe  a  fir  aisde,  agus  cha 
bhi  feum  aige  air  creich. 

12  Iocaidli  i  maith  dha,  agus  cha'n  e 
olc,  rè  uile  làithean  a  bheatha. 

13  Iarraidh  i  olann  agus  lìon,  agus  oib- 
richidh  i  gu  toileach  le  a  làmhaibh. 

14  Tha  i  mar  longaibh  nan  ceannaiche, 
bheir  i  a  biadh  o  thìr  chèin. 

15  Eiridh  i  mar  an  ceudna  'nuair  is  i  an 
oidhche  a  ta  fathast  ann,  agus  bheir  i  lòn 
d'a  teaglilach,  agus  cuibhrionn  d'a  maigh- 
deanaibh. 

16  Measaidh  i  achadh,  agus  ceannaich- 
idh  i  e  :  le  toradh  a  làmh  suidhichidh  i 
fìon-lios. 

17  Ciioslaichidh  i  a  leasraidh  le  neart, 
agus  neartaichidh  i  a  gairdeana. 

18  Mothaichidh  i  gu  bheil  a  ceannachd 
maith  :  cha  tèid  a  coinneal  as  san  oidhche. 

19  Cuiridh  i  a  làmhan  air  an  dealgan, 
agns  gabhaidh  glacan  a  làmh  greim  do'n 
cbuigeil. 

20  Fosgailidh  i  a  glac  do'n  truaghan, 
agus  sìnidh  i  a  làmhan  do'n  fheumach. 

21  Cha  'n'eil  eagal  oirre  roimh  'n 
t-sueachdadh  air  son  a  teaghlaich  ;  oir 
tha  ateaghlach  uile  eudaichte  le  scarlaid. 

22  Ni  i  dh'i  fèin  trusgain  do  obair 
ghrèis  ;  do  shìde  agus  do  chorcur  tha  a 
h-eudach. 

23  Aithnichear  anns  na  geataibh  a  fear, 
an  uair  a  shuidheas  e  maille  ri  seanairibh 
na  tìre. 

24  Ni  i  lìon-eudaeh  grinn,  agus  reicidh 
i  e,  agus  bheir  i  criosan  do'n  cheannaiche. 

25  Neart  agus  urram  is  eudach  dh'i  j  ag- . 
us  ni  i  gairdeachas  san  àm  ri  teachd. 

26  Fosgailidh  i  a  beul  le  gliocas,  agus 
tha  lagh  a  chaoimhneis  air  a  teangaidh. 

27  Bheir  i  an  aire  do  shlighibh  a  teagh- 
laich,  agus  cha'n  ith  i  aran  an  dìomhanais. 

28  Eiridh  a  clann,  agus  beannaichidh 
iad  i ;  a  fear,  agus  molaidh  e  i. 

29  Rinn  mòran  nighean  gu  subhailceach, 
ach  thug  thusa  barrachd  orra  uile. 

30  Is  mealltach  deadh-ghean,  agus  is 
dìomhain  sgèimh  ;  ach  bean  air  am  bi  eag- 
al  an  Tighearn,  is  ise  a  mholar. 

31  Thugaibh  dh'i  do  thoradh  a  làmh,  ag- 
us  moladh  a  h-oibre  fèin  anns  na  geat- 
aibh  i. 


EC  LESI  AS.TES, 

NO  AN 

SEARMONAICHE. 


CAIB.  I. 

T}RI  ATHRAN  an  t-Searmonaiehe,  mhic 
i)    Dhaibhidh,  righ  ann  an  lerusalern. 

2  Dìomhauas  nan  dìomhanas !  ars'  an 
Searmonaiche  ;  dìornhanas  nan  dìomhan- 
as  !  is  dìornhanas  na  h-uile  nithe. 

3  Ciod  an  tairbhe  a  th'aig  duine  'na  uile 
shaothair  a  ni  e  fuidh  'n  ghrèin  ? 

4  Tha  aon  ghinealach  a'  siubhal,  agus 
giuealach  eile  a'  teachd;  ach  fanaidh  an 
talamh  gu  bràth. 

5  Eiridh  mar  an  ceudna  a'  ghrian,  agus 
thèid  a'  ghrian  fuidh,  agus  luathaichidh  i 
d'a  h-àite  fèin  as  an  d'èirich  i. 

6  Thèid  a'  ghaoth  a  làimh  na  h-àirde 
deas,  agus  thèid  i  mu'n  cuairt  do'n  àirde 
tuath ;  thèid  i  mu'n  cuairt  agus  mu'n 
cuairt  a  ghnàth.  agus  ath-phillidh  a'ghaoth 
air  a  cuairtibh  fèin. 

7  Ruithidh  na  h-aimhnichean  uile  chum 
na  mara,  gidheadh  cha  'n'eil  a'  mhuir  làn  : 
chum  an  àite  as  an  d'thàinig  na  h-aimh- 
niche,  thuige  sin  pillidh  iad  a  rìs. 

8  Tha  na  h-uile  nithe  làn  do  shaothair; 
cha'n  urrainn  duine  a  cliur  an  cèill :  cha 
sàsuichear  an  t-sùil  le  faicinn,  agus  cha 
lìonar  a'  chlnas  le  cluinntinn. 

9  An  ni  a  bh'a  ann,  is  e  an  ni  sin  fèin  a 
bhitheas  ann ;  agus  an  ni  sin  a  rinneadh, 
is  e  an  ni  sin  fein  a  nìthear ;  agus  cha  'rìeil 
ni  sam  bith  nuadh  fuidh'n  ghrèin. 

10  Am  bheil  ni  ann  rau'ra  feudar  a 
ràdh,  Feuch,  tha  e  so  nuadh  ?  Bha  e  ann 
a  cheana  san  t-sean  aimsir  a  bh'ann  romh- 
ainu. 

11  Cha  'rìeil  cuimhne  air  bith  air  na 
nithe  a  bha  ann  roimhe  ;  cha  mhò  a  bhios 
cùimhne  air  na  nithe  a  ta  ri  teachd,  aca- 
san  a  thig  'nan  dèigh. 

12  Bha  mise  an  Searmonaiche  a'm'  righ 
air  Israel  ann  an  lerusalem. 

13  Agus  thug  mi  mo  chridhe  a  shireadh 
agus  a  rannsachadh  le  gliocas,  mu  thim- 
ehioll  gach  ni  a  nìthear  fo  nèamh :  an 
t-saothair  ghoirt  so  thug  Dia  do  chloinn 
nan  daoine,  chum  an  cleachdadh  fèin 
rithe. 

14  Chunnaic  mi  na  h-uile  oibre  fuidh'n 
ghrèin ;  agus,  feuch,  is  dìomhanas  iad 
uile,  agus  buaireadh  spioraid. 

15  An  ni  a  ta  cam,  cha  ghabli  e  dean- 
amh  dìreach  ;  agus  an  ni  a  ta  dh'easbhuidh, 
cha  ghabh  e  àirearah. 

16  Labhair  mi  ri  m'  chridhe  fèin,  ag 
ràdh,  Feuch,  dh'fhàs  mi  mòr,  agus  fhuair 
mi  tuilleadh  gliocais  na  iadsan  uile  a  bha 
romham  ann  an  Ierusalem,  agus  cliunn- 
aic  mo  chridhe  mòran  gliocais  agus  eòl- 
ais. 


17  Agus  thug  mi  mo  chridhe  a  dh'- 
fhaotainn  eòlais  air  gliocas,  agus  air  cuth- 
ach  agus  arnaideachd  :  dh'aithnich  mi  gur 
buaireadli  spioraid  e  so  mar  an  eeudna. 

18  Oir  ann  am  mòran  gliocais  tha  mcr- 
an  doilgheis;  agus  an  tì  a  mheudaicheas 
eòlas,  meudaichidh  e  bròn. 

CAIB.  II. 

THUBHAIRT  mi  a'm'  ehridhe,  Teann 
a  nis,  dearbhaidh  mi  thu  le  subhach- 
as ;  uime  sin  meal  maith  :  ach,  feuch,  is 
dìomhanas  so  mar  an  ceudna. 

2  Mu  ghaire  thubhairt  mi,  Js  cuthach 
e  ;  agus  mu  shùgradh,  Csod  a  ni  e  ? 

3  Dh'iarr  mi  ann  am  chridhe  mi  fèin  a 
thabhairt  do  fliìon,  (gidheadh  a'  seòladh 
mo  chridhe  ann  an  gliocas,)  agus  greim  a 
ghabhail  air  amaideachd,  gus  am  faicinn 
ciod  e  am  maith  sin  do  chloinn  nan  daoine, 
bu  chòir  dhoibh  a  dheanamh  fuidh  nèamh 
air  feadh  uile  làithean  am  beatha. 

4  Rinn  mi  oibre  mòra  dhomh  fèin  :  thog 
mi  dhomh  fèin  tighean;  shuidhieh  nn 
dhomh  fèin  fion-liosan : 

5  Rinn  mi  dhoinh  fèin  gàrachan  agus 
liosan  chrann-meas,  agus  shuidhich  mi 
annta  craobhan  do  gach  gnè  thoraidh ; 

6  Rìnn  mi  dhomh  fèiu  lochain  uisge,  a 
dh'uisgeachadh  leo  na  coille  anns  am  fàs 
craoblian  : 

7  Fhuair  mi  òglaich  agus  banoglaich, 
agus  rugadh  seirbhisich  a'rn'  thigh  :  isha 
mar  an  ceudna  sealbha  mòra  bhuar  agus 
threud  again,  os  ceann  nan  uile  a  bha 
romham  ann  an  Ierusalem  : 

8  Charn  mi  suas  mar  an  ceucina  dhemh 
fèin  airgiod  agus  òr,  agus  ionmhas  sòn- 
ruichte  nan  righ  agus  nam  mòr-roinn  ; 
fhuair  mi  dhomh  fèin  fir-chiuii  agus 
mnài-chiuil,  agus  aoibhneasa  chloinn  nan 
daoine,  mar  a  ta  innii-chiuil,  agus  sin  do 
gach  gnè. 

9  Mar  sin  bha  mi  mòr,  agus  dli'fhàs  mi 
ni's  mò  na  gach  duine  a  blia  romham'  ann 
an  Ierusaleìn  :  os  bàrr,  dh'fhan  mo  ghiioc- 
as  agam. 

10  Agus  gach  ui  a  mhiannaich  mo  shùil- 
ean  cha  do  chum  mi  uatha;  cha  do  bhac 
mi  mo  chridhe  o  shubhachas  saui  bith  : 
oir  rinn  mo  chrtdhe  àoibhneas  ann  am 
shaothair  uile  ;  agus  b'e  so  mo  chuibhriona 
do  m'uile  shaothair. 

11  An  sin  sheall  mi  air  m'oibribh  uììe  a 
rinn  mo  làmhan,  agus  air  an  t-saoLhair 
anus  an  do  shaothraich  mi  'ga  deauamh ; 
agus,  feuch,  bu  dìomhanas  an  t-iomlan, 
agus  buaireadh  spioraid,  agus  cha  r-obh 
tairbhe  ann  fuidh'n  ghrèin. 

12  Agus  sheall  mi  air  m'ais  a  dh'fhaic- 
inn  gliocais,  agus  cuthaich,  agus  amaid- 
eachd :  oir  ciod  a  dh'fheudas  an  duine  a 
dheanamh  a  thig  an  dèigh  an  righ  ?  an  ni 
sin  fèin  a  rinneadh  a  cheana. 

13  Agus  chunnaic  mi  gu  bheil  gliocas 
cò  fhad  os  ceann  amaideachd,  'sa  tha  sol- 
us  os  ceann  dorchadais. 

14  Tha  sùilean  an  duine  ghlic  'na 
cheann ;  ach  imichidh  an  t-amadan  ann 
an  dorchadas :  gidheadh  dh'aithnich  mi 
mar  an  ceudna  gu'n  tachradh  an  t-aon  ni 
dhoibh  uile. 

15  An  sin  thubhairt  mi  a'm'  chridhe, 
Mar  a  thachras  do'n  amadan,  mar  sin 
tachraidh  dhomhsa  fèin ;  at>us  c'ar  son 
uime  sin  a  bha  mise  ui  bu  ghlice  na  esan  ? 
an  sin  thubhairt  mi  a'm'  chridhe,  gur 
dìomhanas  so  mar  an  ceudna. 

16  Oir  cha  bhi  cuimhne  air  an  duine 
ghlic  ni's  mò  na  air  an  amadan  gu  bràth  ; 
o  dhì-chuimhnichear  na  nithe  a  ta  nis  ann, 
uile  anns  na  làitlùbh  a  ta  ri  teachd  :  agus 
cionnus  a  dh 'eugas  an  duine  glic?  mar  an 
t-amadan. 

17  Uime  sin  dh'fhuathaich  mi  beatha,  a 
chionn  gur  doilgheasach  dhomh  an  obair 
a  dh'oibrichear  fuidh'n  ghrèin :  oir  is 
dìomhanas  na  h-uile  nithe  agus  buaireadh 
spioraid. 

18  Seadh,  dh'fhuathaich  mi  mo  shaoth- 
air  uile  a  shaothraich  mi  fuidh'n  ghrèin, 
a  chionn  gu'm  fàg  mi  i  do'n  fhear  a  bhios 
a'm'  dhèigh. 

19  Agus  cò  aig  am  bheil  fios  cia  dhiubh 
a  bhios  e  'na  dhuine  glic  no  'na  amadan  ? 
gidheadh  bithidh  uachdaranachd  aige  os 
ceann  mo  shaoithreach  uile  anns  an  do 
shaothraich  mi,  agus  anns  an  d'fhuaradh 
mi  gu  glic  fuidh'n  ghrèin.  Is  dìomhanas 
so  mar  an  ceudna. 

20  Air  an  aobhar  sin  thionndaidh  mi 
thoirt  air  mo  chridhe  dol  an  eu-dochas 
mu'n  uile  shaothair  a  shaothraich  mi 
fuidh'n  ghrèin. 

21  Oir  a  ta  duine  ann  aig  am  bheil  a 
shaothair  ann  an  gliocas,  agus  an  eòlas, 
agus  an  ceartas  ;  gidheadh  do  dhuine  nach 
do  shaothraich  ann  bheir  se  e  mar  a 
chuibhrionn.  Is  dìomhanas  mar  an 
ceudna,  agus  olc  mòr. 

22  Oir  ciod  a  th'aig  duine  d'a  uile 
shaothair,  agus  do  bhuaireadh  a  chridhe, 
anns  an  do  shaothraich  e  fuidh'n  ghrèin  ? 

23  Oir  is  doilgheasan  a  làithean  uile,  ag- 
us  is  dò-bhròn  a  shaothair :  eadhon  san 
oidhehe  cha  ghabh  a  chridhe  fois.  Is 
dìomhanas  so  mar  an  ceudna. 

24  Cha  'n'eil  ni  ann  a's  fearr  do  dhuine 
na  gu'n  itheadh  agus  gu'n  oladh  e,  agus 
gu'n  tugadh  e  air  anam  maith  a  mliealt- 
uinn  'na  shaothair. 

25  Oir  cò  a's  urrainn  itheadh,  no  cò 
eile  a  luathaicheas  thuige  ni's  mò  na 
mise  ? 

26  Oir  do'n  duine  a  tha  maith  'na  sheall- 
adh,  bheir  Dia  gliocas,  agus  eòlas,  agus 
aoibhneas :  ach  do'n  pheacach  bheir  e 
saothair,  a  chruinneachadh  agus  a  charn- 
adh  suas,  chum  gu'n  tabhair  e  do'n  tì  a  ta 
maith  ann  am  fianuis  Dhè.  Is  dìomhan- 
as  so  mar  an  ceudna,  agus  buaireadh 
spioraid. 


CAIB.  III. 

AIG  gach  ni  tha  tràth,  agus  àm  aig  gach 
rùn  fuidh  nèamh : 

2  Am  gu  bhi  air  breith,  agns  àm  gu  bàa 
fhaotainn;  àm  gu  suidheachadh,  agus  àm 
gus  an  ni  a  shuidhicheadh,  a  spìonadh  suas ; 

3  Am  gu  marbhadh,  agus  àm  gu  leigh- 
eas  ;  àm  gu  briseadh  sìos,  agus  àm  gu  tog- 
ail  suas  ; 

4  Am  gu  gul,  agus  àm  gu  gàire ;  àm  gu 
caoidh,  agus  àm  gu  dannsadh  ; 

5  Am  gu  clachan  a  thilgeadh  air  falbh, 
agus  àm  gu  clachan  a  chruinneachadh  ; 
àm  gu  gabhail  an  glacaibh,  agus  àm  gu 
fantuinn  o  ghabhail  an  glacaibh  ; 

6  Am  gu  cosnadh,  agus  àm  gu  call  ; 
àm  gu  gleidheadh,  agus  àm  gu  tilgeadh  air 
falbh  ; 

7  Am  gu  reubadh,  agus  àm  gu  fuaigheal ; 
àm  gu  bhi  tosdach,  agus  àm  gu  labhairt ; 

8  Am  gu  gràdhachadh,  agus  àm  gu 
fuathachadh  ;  am  gu  cogadh,  agus  àm  gu 
sìth  ; 

9  Ciod  an  tairbhe  a  ta  aige-san  a  dh'oib- 
richeas,  san  ni  sin  anns  an  saothraich  e  ? 

10  Chunnaic  mi  an  t-saothair  a  thug  Dia 
do  chloinn  nan  daoine,  chum  au  cleachd- 
adh  fèin  rithe. 

11  Rinn  e  gach  ni  maiseach  'na  àm  fèin  : 
chuir  e  mar  an  ceudna  an  saoghal  'nan 
cridhe,  air  chor  as  nach  urrainn  aon  duine 
an  obair  fhaotainn  a  mach  a  tha  Dia  a' 
deanamh,  o  thoiseach  gu  deireadh. 

12  Tha  fhios  agam  nach  'eil  maith  air 
bith  annta,  ach  gu'm  biodh  duine  subh- 
ach,  agus  gu'a  deanadh  e  maith  rè  a 
bheatha. 

13  Agus  mar  an  ceudna  gu'n  itheadh 
agus  gu'n  òladh  gach  duine,  agus  gu 
mealadh  e  maith  a  shaothreach  uile,  is  e 
sin  tiodhlac  Dhè. 

14  Tha  fhios  agam  gach  ni  a  ni  Dia, 
gu'm  bi  e  gu  bràth ;  cha  ghabh  aon  ni  cur 
ris,  no  aon  ni  toirt  uaith  :  agus  ni  Dia  so, 
chum  gu'm  biodh  eagal  air  daoinibh 
roimhe. 

15  An  ni  a  bha,  tha  e  ann  a  nis ;  agus 
an  ni  a  bhitheas,  bha  e  ann  a  cheana; 
agus  iarraidh  Dia  an  ni  a  chaidh  seachad. 

16  Agus  os  bàfr,  chunnaic  mi  fuidh'n 
ghrèin  àit  a'  bhreitheanais,  gun  robh  eu- 
ceart  an  sin ;  agus  àite  na  fireantachd, 
gu'n  robh  aingidheachd  an  sin. 

17  Thubhairt  mi  a'm'  chridhe,  Bheir 
Dia  breth  air  an  fhìrean  agus  air  an  aing- 
idh  :  oir  tha  àm  an  sin  chum  gach  uile 
ruin,  agus  chum  gach  uile  oibre. 

18  Thubhairt  mi  ann  am  chridhe  a 
thaobh  staid  chloinn  nan  daoine,  gu'n 
glanadh  Dia  iad,  agus  gu'm  faiceadh  iad 
gur  ainmhidhean  iad  fèin. 

19  Oir  an  ni  sin  a  thachras  do  chloinn  nan 
daoine,  tachraidh  e  do  na  h-ainmhidhibh  ; 
tachraidh  dìreach  an  t-aon  ni  dhoibh  :  mar 
a  dh'eugas  aon  diubh,  is  ann  mar  sin  a  dh'- 
eugas  an  t-aon  eile  ;  seadh,  is  i  an  aon  anail 
a  ta  aca  uile  ;  agus  cha  'n'eil  barrachd  aig 
duine  air  ainmhidh,  oir  is  diomhanas  iad 
uile. 

20  Thèid  iad  uile  do  aon  àite  ;  tha  iad 
uile  o'n  duslach,  agus  pillidh  iad  uile  do'n 
duslach. 

21  Cò  d'an  aitlme  spiorad  chloinn  nan 


CAIB.  IV.  V. 

daoine  a  thèid  saas,  agus  spiorad  an  ain-  I 
mhidli  a  thèid  sìos  chum  na  talmhainn  ? 

22  Uime  sin  tha  mi  ag  aithneachadh 
nach  'eil  ni  a's  fearr  na  gu'n  deanadh 
duine  gairdeachas  'na  oibrihh,  a  chionn 
gur  e  sin  a  chuibhrionn  :  oir  eò  bheir  e  a 
ah'fhaicinn  an  ni  a  bhios  'na  dhèigh  ? 

CATB.  IV. 
A  N  SIN  thionndaidh  mi,  agus  dh'amh- 
J\_  airc  mi  air  na  h-uile  fhoirneartaibh  a 
nìthear  fuidh'n  ghrèin,  agus,  feuch,  deòir 
na  droinge  a  bha  fuidh  fhoirneart,  agus 
gun  aon  fhear-comhl  hurtachd  aca !  agus 
air  taobh  an  luchd-foirneart  Iha  neart, 
ach  cha  robh  fear-comhfhurtachd  aca-san. 

2  Uime  sin  mhol  mi  na  mairbh  a  dh'eug 
a  cheaua,  ni's  mò  na  na  beòtha  a  ta  beo 
fathast. 

3  Ach  is  fearr  na  iad  le  chèile  an  tì  nach 
robh  ann  fathast,  nach  faca  an  droch  obair 
a  nithear  fuidh'n  ghrèin. 

4  A  rìs,  dh'amhairc  mi  air  gach  uile 
shaothair  agus  gach  uile  obair  cheirt,  gur 
fàth  farmaid  do  dhuine  o  'choimhearsnach 
j.  Is  dìomhanas  so  mar  an  ceudna,  agus 
buaireadh  spioraid. 

5  Fillidh  an  t-amadan  a  làmhan  r'a 
chèile,  agus  ithidh  e  'fheoil  fèin. 

6  Is  fearr  làn  duirn  le  suaimhneas,  na'n 
dà  làimh  làn  le  saothair  agus  buaireadh 
spioraid. 

7  An  sin  thionndaidh  mi,  agus  chunnaic 
mi  dìomhanas  fuidh'n  ghrèin. 

8  Tha  duine  ann  leis  fèin,  agus  cha  'rìeil 
lethbhreac  aige ;  seadh,  cha  'rìeil  leanabh 
no  bràthair  aige  :  gidheadh,  cha  'rìeil  crìoch 
air  a  shaothair  uile,  agus  cha  sàsuichear  a 
shùil  le  saoibhreas  ;  cha  mhò  a  their  e,  Cò 
air  son  am  bheil  mi  a'  saoithreaohadh,  ag- 
us  a'  fàgail  m'anama  dh'easbhuidh  maith  ? 
Is  dìomhanas  so  mar  an  ceudna,  agus  is 
saothair  ghoirt  e. 

|  9  Is  fearr  dithis  na  aon  duine,  a  ohionn 
gu  bheil  deadh  dhuais  aca  air  son  an 
saoithreach. 

10  Oir  ma  thuiteas  duine  dhiubh  tog- 
aidh  an  duine  eile  suas  a  chompanach  : 
ach  mo  thruaighe  esan  a  ta  'na  aonar  an 
uair  a  thuiteas  e  ;  oir  cha  'rìeil  neach  eile 
aige  g'a  thogail  suas. 

11  Mar  an  ceudna  ma  luidheas  dithis 
cuideachd,  bithidh  iad  blàth:  ach  cionnus 
a  bhios  aon  blàth  leis  fèin. 

12  Agus  ma  bhuadhaicheas  aon  air,  seas- 
aidh  dithis  'na  aghaidh  ;  agus  cha  bhrisear 
cord  thri  dual  gu  h-obann. 

13  Is  fearr  leanabh  bochd  agus  glic  na 
righ  sean  agus  amaideach,  nach  gabh 
comhairle  ni's  mò. 

14  Oir  à  prìosan  thig  e  a  rìoghachadh; 
an  tì  mar  an  ceudna  a  rugadh  'na  rìogh- 
achd,  fàsaidh  e  bochd. 

|  15  Thug  mi  an  aire  do  na  h-uile 
bheòthaibh  a  shiuhhlas  fuidh'n  ghrèin, 
maille  ris  an  dara  leanabli  a  sheasas  suas 

i  'na  àite. 

16   Cha  'n'eil  crìoch  air  an  t-sluagh 
uile,  orra-san  uile  a  bha  rompa  :  cha  dean 
iadsan  mar  an  ceudna  a  thig  'nan  dhèigh 
ij  gairdeachas  ann.    Gu  cinnteach  is  dìomh- 
\  anas  so  mar  an  ceudna,  agus  buaireadh 
spioraid. 


CAIB.  V. 

COIMHID  do  chos  an  uair  a  thèid  thu 
do  thigh  Dhè,  agus  bi  ni's  deise  gu 
cluinntinn  na  gu  ìobairt  nan  amadan  a 
thabhairt ;  oir  cha  'n'eil  iad  sin  a'  toirt  an 
aire  gu  bheil  iad  a'  deanamh  uilc. 

2  Na  bi  bras  le  d'  bheul,  agus  na  luath- 
aicheadh  do  chridhe  gu  ni  a  labhairt  an 
làthair  Dhè  :  oir  a  ta  Dia  air  nèamh,  agus 
thusa  air  talamli :  uime  sin  biodh  do 
bhriathra  tearc. 

3  Oir  thig  aisling  le  iomadalachd 
ghnothuic.be,  agus  aithnichear  guth  amad- 
ain  le  iomadalachd  bhriathar. 

4  An  uair  a  bhòidicheas  tu  bòid  do 
Dhia,  na  cuir  dàil  'na  dìoladh ;  oir  cha 
'n'eil  tlachd  aige  ann  an  amadanaibh  :  an 
ni  a  bhòidicheas  tu,  dìol  e. 

5  7*  fearr  gun  thu  bhòideachadh,  na 
gu'm  bòidicheadh  tu,  agus  nach  dìoladh 
tu. 

6  Na  leig  le  d'  bheul  a  thoirt  air  t'fheoil 
peacachadh  ;  agus  na  h-abair  an  làthair  an 
aingil,  gu'm  bu  mhearachd  e  ;  c'uim'  am 
biodh  fearg  air  Dia  air  son  do  ghuth-sa, 
agus  an  sgriosadh  e  obair  do  làmh  ? 

7  Oir  mar  ann  an  iomadalachd  nan  ais- 
ling  a  bhios  dìomhanasa,  is  amhuil  a  bhios 
iad  ann  an  iomadalachd  nam  briathar : 
ach  biodh  eagal  Dè  ortsa. 

8  Ma  chi  thu  foirneart  an  duine  bhochd, 
agus  fiaradh  breitheanais  agus  ceartais  le 
làimh  làidir  ann  am  mòr-roinn,  na  biodh 
iongnadh  ort  ris  an  ni  so :  oir  bheir  an  tì 
a's  àirde  na'n  neach  a  ta  àrd  aca-san  an 
aire,  agus  tha  iad  ann  a's  àirde  na  iadsan. 

9  A  nis  a  ta  tairbhe  na  talmhainn  air 
son  nan  uile :  riaraichear  au  righ  fèin  as 
an  fhearann. 

10  An  tì  a  ghràdhaicheas  airgiod,  cha 
sàsuichear  e  le  h-airgiod  ;  no'n  tì  a  ghràdh- 
aicheas  pailteas,  le  toradh  :  is  dìomhanas 
so  mar  an  ceudna. 

11  An  uair  a  mheudaichear  nithe  maithe, 
meudaichear  iad  a  dh'itheas  iad  ;  agus  ciod 
an  tairbhe  a  tha  annta  d  an  sealbhadairibh, 
ach  am  faicinn  le  n  sùilibh  ? 

12  Tha  codal  oibriche  milis,  cia  dhiubh 
a  dh'itheas  e  beagan  no  mòran  :  ach  cha'n 
fhuiling  sàsachd  an  t-saoibhir  dha  codal. 

13  Tha  olc  cràiteach  ann  a  chunnaic  mi 
fuidh'n  ghrèin,  saoibhreas  air  a  ghleidh- 
eadh  d'a  shealbhadairibh  chum  an  aimh- 
leis. 

14  Ach  thèid  as  do'n  t-saoibhreas  sin  Ie 
droch  shaothair :  agus  ginidh  e  mac,  agus 
cha  bhi  ni  air  bith  'na  làimh. 

15  Mar  a  thàinig  e  mach  lomnochd  à 
broinn  a  mhàthar,  ath-phillidh  e,  a'  dol 
mar  a  thàinig  e  ;  agus  cha  ghiùlan  e  ni  air 
bith  d'a  shaothair  a  bheir  e  leis  'na 
làimh. 

16  Is  olc  cràiteach  so  mar  an  ceudna,  air 
gach  uile  chor  air  an  d'  thàinig  e,  mar  sin 
gu'n  tèid  e :  agus  ciod  an  tairbhe  a  ta  aige- 
san  a  shaothraich  do'n  ghaoith  ? 

17  Mar  an  ceudna  rè  a  làithean  uile  ithidh 
e  ann  an  dorchadas,  agus  bithidh  mòran 
doilgheis  agus  feirge  aige  'na  thinneas. 

18  Feuch,  an  ni  a  ehunnaic  mise  maith, 
gur  tlachdmhor  do  dhuine  itheadh  agus  òl, 
agus  maith  a  mhealtuinn  'na  uile  shaothair 
a  ghabh  e  fuidh'n  ghrèin,  air  feadh  uile 

làitheati  a  bheatha  a  bheir  Dia  dha ;  oir 
is  e  sin  a  chuibhrionn. 

19  Gach  duine  mar  an  ceudna  d'an 
d'thug  Dia  beartas  agus  saoiblireas,  agus 
dan  d'thug  e  comas  itheadh  dhiubh,  agus 
a  chuibìirionn  a  gblacadh,  agus  gairdeach- 
as  a  dheanamh  'na  shaothair ;  is  e  so 
tiodhlac  Dhè. 

20  Oir  cha  mhòr  a  chuimhnicheas  e 
làithean  a  bheatha  ;  a  chionn  gu'ra  freag- 
air  Dia  e  ann  an  aoibhneas  a  chridhe. 

CAIB.  VI. 

THA  ole  ann  a  chunnaic  mi  fuidh'n 
ghrèin,  agus  tha  e  coitchionn  am 
measg  dhaoine ; 

2  Duine  d'an  d'thug  Dia  beartas,  agus 
saoibhreas,  agus  urram,  agus  gun  e  ah'- 
easbhuidh  ni  air  bith  d'a  anara  do  nah-uile 
a  mhiannaicbeas  e,  ach  do  nach  'eil  Dia 
a'  tabhairt  comais  itbeadh  dhetli,  ach  a  ta 
coigreach  'ga  itheadh  :  is  diomhanas  so, 
agus  is  droch  an-shocair  e. 

3  Ma  ghineas  duine  ceud  leanaùh,  agus 
gu'm  bi  e  beò  iomadh  bliadhna,  air  chor 
as  gu'm  bi  làithean  a  bhliadhnan  lionmhor, 
agus  nach  sàsuicliear  'anam  !e  maith,  agus 
mar  an  ceudna  nach  bi  adhlacadh  aige,  is 
fearr,  tha  mi  ag  ràdh,  torraicheas  auabuich 
na  e. 

4  Oir  an  dìomhanas  thig  e,  agus  an 
dorchadas  thèid  e,  agus  le  dorchadas  còmh- 
daichear  'aitim. 

5  Mar  an  ceudna  cha'n  fhac  e  a'  ghrian. 
agus  cha  h'aithne  dha  ni  air  bith :  tha 
tuilleadh  foise  aige  so  na  aig  an  fhear  eile. 

6  Seadh,  ged  bhi  e  beò  mile  bliadhna  dà 
uair,  gidheadh  cha'n  fhaic  e  maith  :  nach 
imich  iad  uile  do  aon  àite  ? 

7  Tlta  uile  shaotbair  au  duine  air  son  a 
bheoil,  agus  gidheadh  cha  'n'eil  a  mhiann 
sàsuichte. 

8  Oir  ciod  tuilleadh  a  th'aig  an  duine 
ghlic  na  aig  an  amadan  ?  ciod  a  th'aig  a' 
bhochd,  d'an  aithne  siubhal  an  làthair  nam 
beò  ? 

9  Is  fearr  sealladh  nan  sùl  na  seacharau 
a'  mhiann  :  is  dìomhanas  so  mar  an  ceud- 
n a  agus  buaireadh  spioraid. 

10  An  ni  a  bba  ann,  dh'ainmicheadh  e 
a  cheana,  agus  a  ta  fhios  gu'm  b'e  'n  duine 
e,  agus  naeh  urrainu  e  gleachdadh  ris-san 
a's  treise  na  e  fèin. 

11  O  tha  mòran  do  nithibh  ann  a 
mheudaicheas  dìomhanas,  ciod  is  feairrd 
an  duine  sin  ? 

12  Oir  cò  aig  arn  bheil  fios  ciod  a  tha 
maith  do  dhuine  sa'  bheatha  so,  rè  uile 
làithean  a  bbeatha  dhìomhain  a  chaitbeas 
e  mar  sgàile  ?  oir  cò  is  urrainu  innseadh 
do  dhuine  ciod  a  bhios  'na  dhèigh  fuidh'n 
ghrèin  ? 

CAIB.  VII. 

/S  fearr  deadh  ainm  na  oladh-ungaidh 
lìiachmhor,  agus  là  bàis  na  là  breith 
neach. 

2  Is  fearr  dol  do  thigh  a'  bhròin,  na  dol 
do  thigh  na  cuirme  ;  oir  is  e  sin  crìoeh  nan 
uile  dhaoine,  agus  gabhaidh  am  beò  g  a 
chridhe  e. 

3  Is  fearr  doilgheas  na  gàire ;  oir  le 
dubhachas  na  gnùise  nìthear  an  cridhe  ni's 
fearr. 


4  Tha  cridhe  nan  daoine  glice  ann  an 
tigh  a'  bhròiu,  ach  cridhe  nan  amadan  ann 
an  tigh  an  t-subhachais. 

5  Is  fearr  èisdeaciid  ri  achrohasan  duinc 
ghlic,  na  gu'n  èisdeadh  duine  ri  h-òran 
ainadana. 

6  Oir  mar  fhuaim  droighnich  fuidh 
pboit,  mar  sin  tha  gàire  an  amadain  :  ù 
dìorohanas  so  mar  an  ceudna. 

7  Gu  cinnteach  cuiridh  foirneart  duine 
glic  air  bhoile,  agus  millidh  tiodhlac  an 
cridhe. 

8  Is  fearr  deireadh  ni  na  a  thoiseach  :  is 
fearr  esan  a  tha  foighidneaeh  'na  spiorad 
na  esan  a  tha  àrdanach  'na  spiorad. 

9  Na  deifrich  ann  ad  spiorad  gu  fearg  a 
ghabbail  ;  oir  còmhnuichidh  fearg  ann 
an  uchd  amadana. 

10  Na  h-abair,  Ciod  a  b'  aobhar  gu'n 
robh  na  ceud  làithean  ni  b'fbearr  na  iad 
so?  oir  cha'n  ann  o  ghliocas  a  dh'fheòr- 
aicheas  tu  mu'n  ni  so  ? 

11  Is  maith  gliocas  maille  ri  h-oigh- 
reachd  :  agus  leis  sin  tha  tairbhe  aca-san 
a  chi  a'  ghrian. 

12  Oir  is  dìdean  gliocas,  agus  is  dìdean 
airgiod :  ach  is  e  òirdheirceas  an  eòlais, 
gun  toir  gliocas  beatha  dhoibh-san  aig  am 
m  e. 

13  Smuainich  air  obair  Dhè :  oir  cò  is 
urrainn  an  ni  sin  a  dheauamh  direach  a 
rinn  esan  cam  ? 

14  Ann  an  là  an  t-soirbheis  bi  subhach, 
ach  ann  au  là  an  doirbheis  smuainich  : 
rinn  Dia  ìnar  an  ceuclna  so  fa  chomhair 
sud,  a  chum  nach  faigheadh  duine  mach 
aon  ni  'na  dhèigh. 

15  Cbunnaic  mi  na  h -jiile  nitlie  ann  an 
làithibh  mo  dhìomhanais;  tha  firean  aim 
d'an  tèid  as  'na  fhireatitachd.  agus  tba 
duine  aingidh  ann  a  shìneas  a  làithean  'na 
aingidheachd. 

16  Na  bi  anbharrach  fireanta,  agus  na 
gabh  ort  a  bhi  ro-ghlic  :  c'ar  son  a  sgrios- 
adh  tu  thu  fèin? 

17  Na  bi  ro-aingidh,  agus  na  bi  amaid- 
each :  c'ar  son  a  dh 'eugadh  tu  roimh  t'àm  ? 

18  Is  maith  dhuit  greim  a  ghabhail  deth 
so,  agus  o  so  mar  an  ceudna  ua  tabhair  air 
a  h-ais  do  làmh  ;  oir  an  tì  air  am  bi  eagal 
Dè,  thig  e  asda  sin  uile. 

19  Neartaichidh  gliocas  duine  glic  ni's 
roò  na  deichnear  dhaoine  cumhaclidach  a 
ta  sa'  chaithir. 

20  Oir  cha  'n'eil  duine  ceart  air  an  tal- 
amh,  a  ni  maitb,  agus  nach  peacaich. 

21  Mar  an  ceudna  na  tabhair  aire  do  na 
h-uile  bhriathraibh  a  labhrar,  air  eagal 
gu'ti  cluinn  tliu  t'òglach  'gad  mhalluchadh. 

22  Oir  a  ta  fbios  aig  do  chridhe,  gur 
minic  a  mhalluich  thu  fèin  daoiu'  eile  mar 
an  ceudna. 

23  So  uile  dhearbh  mi  le  gliocas  :  thubli- 
airt  mi,  Bithidh  mi  glic;  ach  b'fhada  sin 
uam. 

24  An  ni  sin  a  ta  fad  as,  agus  ro-dhomh- 
ain,  cò  dh'fheudas  'fhaotainn  a  mach? 

25  Leig  mi  mo  chridhe  air  faotainn  eòl- 
ais  air,  agus  air  rannsachadh,  agus  air  sir- 
eadh  gliocais,  agus  aobbair  nithe,  agus  air 
fios  a  bhi  agam  air  aingidheacbd  amaid- 
eàchd,  agus  air  amaideachd  na  mi-chèille. 

26  Agus  fhuair  mi  ni's  seirbhe  na'm  bàs 


CAIB.  VIII.  IX. 

a'  bhean,  aig  an  ribeachan  agus  lìontan  a 
cridhe.  agus  ceanglaichean  a  làtnhan  :  ge 
b'e  neach"  a  thaitneas  ri  Dia,  thèid  e  as 
uaitiie  ;  ach  glacar  ani  peacach  leatha. 

27  Feuch,  au  ni  so  fhuair  mi,  ars'  an 
searmonaiche,  a '  meas  gach  aoin  an  dèigh 
a  chèile,  a  dh'fhaotainn  an  aobhair  a 
macli  : 

28  Ni  a  ta  m'anam  ag  iarraidh  fathast. 
ach  nach  d't'huairmi  :  aon  t'hearam  measg 
mhìle  thuair  mi,  ach  bean  'nam  measg  sin 
uile  cha  d'fhuair  mi. 

29  Feuch,  an  ni  so  a  mhàin  fhuair  mi, 
gu'n  d'rinn  Dia  an  duine  dìreach  ;  ach 
dh'iarr  iad  fèin  iomadh  innleachd  a  mach. 

CATB.  VIII. 

CO  a  ta  mar  an  duine  glic  ?  agus  cò  d'an 
aitliae  eadar-mhìneachadh  ni  ?  Bheir 
gliocas  duine  air  a  ghnùis  dealrachadh,  ag- 
us  atharraichear  dànachd  a  ghnùise. 

2  Comhairlicheam  dhuit  àithne  an  righ 
a  choimhead,  agus  sin  air  son  mionnan 
Dè. 

3  Na  biodh  cabhag  ort  gu  dol  as  a  sheall- 
adh :  na  buanaieh  ann  an  droch  ni,  oir  ni 
esan  ^ach  ni  a's  àill  leis. 

4  Far  am  bheil  focal  righ,  tha  cumhachd  ; 
agus  cò  dh'fheudas  a  ràdh  ris,  Ciod  e  sin 
a  ta  thu  a'  deanamh  ? 

5  Ge  b'e  ghleidheas  an  àithne,  cha 
mhothaich  e  droch  ni  sam  bith  ;  agus  is 
aithne  do  chridhe  duine  ghlic  àm  agus 
breitheanas. 

6  A  chionn  aig  gach  ni  gu  bheil  àm  agus 
breitheanas ;  uime  sin  tha  truaighe  an 
duine  trom. 

7  Oir  cha  'rìeil  fhios  aige  air  an  ni  a 
bhios  ann :  oir  cò  dh'innseas  dha  cionnus 
a  bhitheas  e. 

8  Cha  'n'eil  duine  sam  bith  aig  am  bheil 
cumhachd  os  ceanu  an  spioraid,  a  chumail 
an  spioraid,  no  cumhachd  ann  an  là  a' 
bhàis  ;  agus  cha  'rìeil  dol  as  anns  a'  chath 
sin  ;  cha  mhò  a  theasairgeas  aingidheachd 
iadsan  a  ghnàthaicheas  i. 

9  So  uile  chunnaic  mi,  agus  shuidhich 
mi  mo  chridhe  air  gach  obair  a  nìthear 
fuidh'n  ghrèin  :  tha  àm  ann  san  riaghlaich 
duine  os  ceann  duin'  eile,  g'a  aimhleas 
fèin. 

10  Agus  mar  sin  chunnaic  mi  na  h-aing- 
idh  adhlaicte,  a  thàinig  agus  a  dh'imich 
o  àit  an  naoimh,  agus  dhì-chuimhnicheadh 
iad  anns  a'  chaithir  san  d'rinn  iad  mar  sin  : 
is  dìomhanas  so  mar  an  ceudna. 

11  A  chionn  nach  'eil  binn  an  aghaidh 
droch  oibre  'ga  cur  an  gnìomh  gu  luath, 
uime  sin  tha  cridhe  chloinn  nan  daoine 
làn-shuidhichte  air  olc  a  dheanamh. 

12  Ged  ni  peacach  olc  ceud  uair,  agus 
gu'n  sìnear  a  làithean,  gidheadh  a  ta  fios 
cinnteach  agam  gu'n  èirich  gu  maith 
dhoibh-san  air  am  bi  eagal  Dè,  air  am  bi 
eagal  'na  làthair. 

13  Ach  cha'n  èirich  gu  maith  do'n  aing- 
idh,  cha  mhò  a  shìneas  e  a  làithean  ;  mar 
sgàile  bithidh  esan  air  nach  bi  eagal  an 
làthair  Dhè. 

14  Tha  dìomhanas  ann  a  nìthear  air  an 
talamh,  gu  bheil  fìreana  ann  d'an  tachair 
a  rèir  oibre  nan  aingidh ;  agus  gu  bheil 
daoine  aingidh  ann  d'an  tachair  a  rèir 


oibre  nam  firean  :  thubhairt  mi  gur  dìomh- 
anas  so  mar  an  ceudna. 

15  An  sin  mhol  mi  subhachas,  do  bhrìgh 
nach  'eil  ni  a's  fearr  aig  duine  fuidh'n 
ghrèin  naitheadh  agus  òl,  agus  a  bhi  subh- 
ach  ;  oir  fanaidh  siu  aige  d'a  shaothair,  rè 
làitliean  a  bheatha,  a  bheir  Dia  dha  fuidh'n 
ghrèin. 

16  An  uair  a  leag  mi  mo  chridhe  air  eòl- 
as  a'  ghliocais  fhaotainn,  agus  air  na  gnoth- 
uichean  a  nìthear  air  an  talamh  fhaicinn  ; 
(oir  mar  an  ceudna  tha  neach  ann  nach 
faic  codal  a  là  no  dh'oidhche  le  'shùilibh  ;) 

17  An  sin  chunnaic  mi  uile  obair  Dhè.nach 
urrainn  duine  an  obair  a  nìthear  fuidh  n 
ghrèin  fhaotainn  a  mach  ;  a  chionn  ged 
ni  duine  a  dhìchioll  air  a  faotainn  a  mach, 
gidheadh  nach  faigh  e  i ;  seadh  fathast, 
ged  shaoil  duine  glic  gu'm  faigh  e  eòlas 
oirre,  nach  urrainn  e  a  faotainn  a  mach. 

CAIB.  IX. 

OIR  chuir  mi  romham  ann  am  chridhe 
so  uile  a  chur  an  cèill,  Gu  bheil  na 
fireana  agus  na  daoine  glice,  agus  an  oibre, 
ann  an  làimh  Dhè  :  cha'n  aithne  do  dhuine 
sam  bith  aon  chuid  gràdh  no  fuath,  leis  na 
h-uile  nithibh  a  ta  fa'n  comhair. 

2  Thig  na  h-uile  nithe  air  an  aon  seòl  do 
na  h-uile  dhaoinibh  :  tachraidh  an  t-aon  ni 
do'n  fhìrean  agus  do'n  aingidh  ;  do'n 
mhaith,  agus  do  n  ghlan,  agus  do'n  neò- 
ghlan  ;  dha-san  a  dh'ìobras,  agus  dha-saa 
nach  ìobair :  mar  a  ta  an  duine  maith,  is 
ann  mar  sin  a  ta  am  peacach  ;  agus  esan  a 
mhionnaicheas,  mar  an  tì  air  am  bheil 
eagal  mhionn. 

■3  Is  olc  so  am  measg  nan  uile  nithe  a 
nìthear  fuidh'n  ghrèin,  gu  tachair  an  t-aon 
ni  dhoibh  uile ;  agus  mar  an  ceudna  gu 
blieil  cridhe  chloinn  nan  daoine  làn  uilc, 
agus  gu  bheil  cuthach  'nan  cridhe  am  fad 
is  beò  iad,  agus  'na  dhèigh  sin  gu'n  tèid 
iad  chum  nam  marbh. 

4  Oir  aig  gach  neach  a  tha  ceangailte  ris 
na  h-uile  bheòthaibh,  tha  dòchas :  oir  is 
fearr  madadh  beò  na  leòmhan  marbh. 

5  Oir  tha  fios  aig  na  heòthaibh  gu'm 
faigh  iad  bàs  :  ach  clia  'n'eil  fios  ni  air  bith 
aig  na  mairbh,  cha  mhò  a  ta  luigheachd 
aca  ni's  mò  ;  oir  thèid  an  cuimhne  air  dhì- 
chuimhin'. 

6  Chaidh  as  mar  an  ceudna  a  nis  d'an 
gràdh,  agus  d 'am  fuath,  agus  d'  am  far- 
mad ;  agus  cha  bhi  cuibhrionn  aca  tuill- 
eadh  gu  bràth  an  aon  ni  a  nìthear  fuidh'n 
ghrèin. 

7  Imich  romhad,  ith  t'aran  le  gaird- 
eachas,  agus  òl  t'fhìon  le  cridhe  subhach  ; 
oir  tha  Dia  a  nis  toilichte  le  t'oibribh. 

8  Biodh  t'  earradh  sgach  àm  geal ;  agus 
na  biodh  dìth  olaidh-ungaidh  air  do 
cheann. 

9  Caith  do  bheatha  gu  subhach  leis  a' 
mhnaoi  a's  ionmhuinn  leat  rè  uile  làithean 
beatha  do  dhìomhanais,  a  thug  e  dhuit 
fuidh'n  ghrèin  :  oir  is  e  so  do  chuibhrionn 
anns  a'  bheatha  so,  agus  ann  ad  shaothair 
a  ghabhas  tu  fuidh'n  ghrèin. 

10  Ge  b'e  ni  a  gheibh  do  làmh  r'a 
dheanamh,  dean  e  le  d'  dhìcliioll ;  oir  cha 
'rìeil  obair,  no  innleachd,  no  eòlas,  no 
gliocas  anns  an  uaigh,  d'am  bheil  thu  a'  doL 

11  Thionndaidb  mi,  agus  chunnaic  mi 
fuidh'n  ghrèin,  nach  ann  do  na  daoinihh 
luatha  a  tha  an  rèis,  uo  do  na  daoinihh 
treuna  an  cath,  no  do  na  daoinibh  glice 
aran,  no  do  dhaoinibb  tuigseach  saoibh- 
reas,  no  do  dbaoinibh  eòlach  deadh-ghean, 
ach  gu'n  tachair  àm  agus  tuiteamas  dhoibh 
uile  : 

12  Oir  gu  deimhin  cba  'n'eil  fhios  aiof 
duine  air  'àm  fèìn  :  mar  iasg  a  ghlacar  ann 
an  droch  lìon,  agus  mar  eoin  a  ghlacar  ann 
an  ribe,  is  ann  rcar  sin  a  ribear  clanu  nan 
daoine  ann  an  drocb  àm,  an  uair  a  thuiteas 
e  orra  gu  h-obann. 

13  An  gliocas  so  mar  an  ceudna  cbunn- 
aic  mi  fuidh'n  ghrèin,  agus  bu  mhòr  ag- 
am  e. 

14  Bha  caithir  bbeag  ann,  agus  beagan 
dhaoine  innte;  agus  thàinig  righ  mòr  'na 
h-aghaidh,  agus  shuidh  e  mu'n  cuairt  oirre, 
agus  cbuir  e  dainguichean  mòra  suas  'na 
h-aghaidh. 

15  Agus  fhuaradh  innte  duine  bocbd 
glic,  agustheasairge  a'  chaithirle  'ghliocai; 
ach  cha  do  chuimhnich  neach  air  bith  air 
an  duine  bliochd  sin. 

16  An  sin  thubhairt  mise,  7*  fearr  glinc- 
as  na  neart :  gidheadh,  nìthear  tàir  air 
gliocas  an  duine  bhochd,  agus  cha'n  èisd- 
ear  r'a  bhriathraibli. 

17  Eisdear  ri  briatbraibh  dhaoine  glice 
an  ciùineas,  ni's  mò  na  ri  glaodh  an  tì  a 
riaghlas  am  measg  amadan. 

18  Is  fearr  gliocas  na  inneala-cogaidh  : 
ach  millidh  aon  pheacach  raòran  maith. 

CAIB.  X. 

BHEIR  cuileaga  marbha  air  oladh-ung- 
aidh  an  lèigh  boladh  breun  a  chur 
uaithe :  is  amhuil  a  ni  beagan  amaideachd 
air-san  a  tha  cliuiteach  air  son  gliocais  agus 
urraim. 

2  Tha  cridhe  duine  ghlic  air  a  làimh 
dbeis  ;  ach  cridbe  amadain  air  a  làimh 
chlì. 

3  San  t-slighe  fèin,  an  uair  a  sbiubhlas 
an  t-amadan,  trèigidh  a  ghliocas  e,  agus 
their  e  ris  gach  duine,  gur  amadan  e. 

4  Ma  dh'èireas  spiorad  an  uacbdarain 
a'd'  aghaidh,  na  fàg  t'àite  ;  oir  ciùinichidh 
gèilleadh  lochdan  mòra. 

5  Tha  olc  a  chunnaic  mi  fuidh'n  gbrèin, 
mar  sheacharan  a  thig  o  làthair  au  uachd- 
arain  ; 

6  Cuirear  amaideachd  an  inbhe  mhòir, 
agus  suidhidh  na  saoibhir  ann  an  ionad 
ìosal. 

7  Chunnaie  mi  òglaich  air  eachaibh,  ag- 
us  uachdarain  a'  siubhal  mar  òglachaibh 
air  an  talamh. 

8  An  tì  a  chladhaicheas  slochd,  tuitidh 
e.  fèin  ann ;  agus  an  tì  a  bhriseas  callaid, 
teumaidh  nathair  e. 

9  An  tì  a  dh'atharraicheas  clacban, 
goirtichear  e  leo  ;  agus  an  tì  a  sgoilteas 
fiodh,  bitbidh  e  an  cunnart  uaith. 

10  Ma  bhios  an  t  -iarunn  maol,  agus  nach 
geuraicb  e  am  faobhar,  feumaidh  e  an  tuill- 
*»adh  spionnaidh  a  chur  leis ;  ach  a  ta  glioc- 
as  tarbhach  a  sheòladh. 

11  Gu  deirohin  teuraaidh  an  nathair  gun 
srann,  agus  cha'n  fhearr  am  bith-bhriath- 
raeh. 


12  Tha  briathra  beoil  duine  ghlic  gràs- 
ail  ;  ach  sluigidh  bilean  amadain  e  fèin 
suas. 

13  Is  amaideachd  toiseach  bhriathar  a 
hheoil ;  agus  is  cuthach  millteach  deireadh 
a  chainnte. 

14  Agus  tha  araadan  làn  do  bhriath- 
rail>b  :  cba  'n'  eil  fhios  aig  duine  ciod  a 
bbios  ann  ;  agus  ciod  a  bbios  ann  'na  dbèigb 
cò  a's  urrainn  innseadh  dha? 

15  Sgìthichidh  saothair  nan  amadan  gach 
aon  diubh,  do  bhrìgh  nach  aitbne  dlia 
cionnus  a  thèid  e  do'n  chaithir. 

16  Mo  tbruaighe  tliu,  a  tlùr,  an  uair  m 
leauabh  a's  righ  dhuit,  agus  a  dh'itheas 
t'uachdarain  biadh  anns  a'  mhaduinn  ! 

17  Is  sona  thu,  a  thìr,  an  uair  is  e  do 
righ  mac  nan  uasal,  agus  a  dh'itheas 
t'itachdarain  ann  an  àm  iomcbuidli,  clium 
neirt,  agus  cha'n  ann  chum  misge  ! 

18  Le  mòran  leisge  thèid  an  aitreabh 
sìos  ;  agus  le  diomhauas  nan  ìkmìì  snidh- 
idh  an  tigb  troimhe. 

19  Nìtliear  cuirm  chura  aiteis,  agus  ni 
fìon  duine  subhach  :  ach  freagraidh  an 
t-airgiod  na  h-uile  nithe. 

20  Eadhon  ann  ad  smuaintibh  na  mall- 
uich  an  righ,  agus  an  taobh  a  stigh  do  d' 
sheòmar  na  malluich  an  saoibhir  ;  oir 
giùlainidh  eun  an  athair  an  guth,  agns 
innsidh  an  ni  air  am  bheil  6giathan  a' 
chùis. 

CAIB.  XI. 

I^ILGt  aranairaghaidh  nan  uisge  ;  oir 
.    au  dèigh  mhòrain  do  làithibh  gheibh 
thu  e. 

2  Thoir  cuibhrionn  do  sheachdnar,  agus 
mar  an  ceudna  do  ochdnar ;  oir  cha  'n'eil 
fhios  agad  ciod  an  t-olc  a  bhios  air  an  tal- 
amh. 

3  Ma  bhios  na  neoil  làn  do  uisge,  fal- 
mhaichidh  siad  iad  fèin  air  an  talamh  ; 
agus  ma  thuiteas  craobh  mu  dheas  no  mo 
Uiuath,  anns  an  àite  san  tuit  a'  chraobh, 
an  sin  bithidh  i. 

4  An  tì  a  bheir  an  aire  do'n  ghaoith,  cha 
chuir  e  sìol ;  agus  an  tì  a  dh'amhairceas 
air  na  neulaibh,  cha  bhuain  e. 

5  Mar  nach  'eil  fhios  agad  ciod  i  slighe 
an  spioraid,  no  cionnus  a  dh'fhàsas  na 
cnàmhan  am  hromn  na  ranà  a  bhios  torr- 
ach,  is  amhuil  sin  nach  'eil  fhios  agad  air 
oibribh  Dhè,  mar  a  ni  e  na  h-uile  nithe. 

6  Anns  a'  mhaduinn  cuir  do  shìol,  agus 
san  fheasgar  na  toir  air  do  làmh  sgur  ;  oir 
cha  'n'eil  fhios  agad  cia  dhiubb  is  fearr  a 
shoirbhicheas  so  no  sud,  no  am  bi  iad  le 
chèile  co  mhaith. 

7  Gu  deimhin  is  miìis  an  solus,  agus  is 
taitneach  do  na  sùilibh  sealltuinn  air  a' 
ghrèiu. 

8  Ach  ma  mhaireas  duine  iomadh 
bliadhna,  agus  gu  dean  e  gairdeachas  annta 
uile  ;  gidheadh  cuimhnicbeadh  e  làitheau 
an  dorchadais,  gu'm  bi  iad  lìonrahor.  It 
dìomhanas  gach  ni  a  thig. 

9  Dean  gairdeachas,  a  dhuin'  òig,  a'd' 
òige,  agus  deanadh  do  chridhe  subhach 
thu  ann  an  làithibh  t'òige,  agus  siuhhail 
ann  an  slighihh  do  chridhe,  agus  ann  an 
sealladh  do  shùl :  ach  biodh  fhios  agad  air 
an  son  so  uile  gu'n  toir  Dia  chum  breith- 
eanais  thu. 


CAIB. 

10  Uime  sin  atharraich  doilgheas  o  d' 
chridhe,  agus  cuir  olc  air  falbh  o  d'  fheoil ; 
oir  is  dìomìianas  leanabachd  agus  òige. 

CAIB.  XII. 

CUIMHNICH  a  nis  do  Chruith-fhear 
ann  an  làithibh  t'òige,  mu'n  tig  na 
droch  làithean,  agtis  an  druid  na  bliadli- 
nacha  riut,  anns  an  abair  thu,  Cha'n'eil 
tlachd  agam  annta : 

2  Mu'n  dorchaichear  a'  ghrian,  agus  an 
solus,  agus  a'  ghealach,  agus  na  rèultan, 
agus  ani  pill  na  neoil  an  dèigh  au  uisge : 

3  Anns  an  Jà  san  criothnaich  luchd- 
gleidhidh  an  tighe,  agus  an  erom  na  daoine 
ìàidir  iad  fèin,  agus  an  sguir  an  luchd- 
Weath,  a  chionn  gu  bheil  iad  tearc,  agus  an 
dorchaichear  an  dream  a  sheallas  a  mach 
air  na  h-uinneagaibh  ; 

4  Airus  an  dùinear  na  dorsan  anns  na 
sràidibh,  an  uair  a  bhios  fuaim  na  bleith 
ìosal,  agus  a  dh'èireas  e  suas  aig  guth  an 
eoin,  agus  a  dh'ìslichear  uile  nigheanan  a' 
chiuil ; 

5  Mar  an  ceudna,  'nuair  a  bhios  eagal 
orra  roimh  ni  àrd,  agus  a  bhios  uamhasan 
anns  an  t-slighe,  agus  a  bliios  a'  chraobh- 
almoin  fuidh  bhlàth,  agus  a  bhios  an  leum- 
nach-uaine  'na  eallaich,  agus  a  theirgeas 
miann  ;  a  chionn  gu  bheil  an  duine  a' 
triall  d'a  chòmhnuidh  bhuan,  agus  gu  bheil 
an  luchd-cumhaidh  a'  dol  mu'n  cuairt  sna 
sràidibh. 

6  Mu'm  fuasgailear  an  còrd  airgid,  ag- 
us  am  bruthar  an  copan  òir,  agus  am  bris- 
ear  a'  chuinneag  aig  an  tobar,  agus  am 
brisear  an  roth  aig  an  t-soitheach-cumail. 

7  An  sin  pillidh  an  duslach  chum  na 
talmhainn  mar  a  bha  e  ;  agus  piliidh  an 
spiorad  chum  Dhè,  a  thug  uaith  e. 

8  Dìomhanas  nan  dìomhanas  !  ars'  an 
searmonaiche  :  is  dìomhanas  na  h-uile 
nithe. 

9  Agus  os  bàrr,  do  bhrìgh  gu'n  robh  an 
searmonaiche  glic,  theagaisg  e'n  còmh- 
nuidh  eòlas  don  t-sluagh;  agus  thug  e 
deadh  aire,  agus  shir  e  mach,  agus  dheas- 

|  aich  e  mòran  ghnàth-fhocal. 

10  Dh'iarr  an  searmonaiche  briathra 
taitneach  fhaotainn  :  agus  bha  an  ni  a 
sgrìobhadh  ceart,  briathra  na  fìrinn. 

11  Tha  briathra  nan  daoine  glice  mar 
bhioraibh,  agus  mar  thairngibh  air  an 
sparradh  le  uachdaranaibh  choimthional, 
a  Ihugadh  le  aon  aodhaire. 

12  Agus  tuilleadh,  leo  so,  a  mhic,  gabh 
rabhadh  :  air  mòran  leabhraiciiean  a  dhean- 
amh  cha  'rieil  crìoch  ;  agus  tha  mòran 
leughaidh  'na  sgìos  do'n  fheoil. 

13  Cluinneamaid  brìgh  na  chaidh  ràdh 
uile  ;  Biodh  eagal  Dè  ort,  agus  glèidh 
'àitheantan  ;  oir  is  e  so  dleasdanus  iomlan 
an  duine.  * 

14  Oir  bheir  Dia  gach  ohair  chum  breith- 
eanais,  maille  ris  gach  ni  dìomhair,  ma's 
maith,  no  ma 's  olc  e. 


DAN  SHOLAIMH. 


CAIB.  I. 

DAN  nan  dàn,  dàn  Sholaimh. 
2  Pògadh  e  mi  le  pògaibh  a  bhèil; 
oir  is  maith  do  ghràdh  seach  fìon. 

3  Air  son  fàile  cùbhraidh  is  maith  t'ol- 
adh-ungaidh-sa  :  is  oladh-ungaidh  air  a 
dòrtadh  t'ainm  ;  uime  sin  ghràdhaich  na 
h-òighean  thu. 

4  Tarruing  mi.  A'd'  dhèigh  ruithidh 
sinn.  D'a  sheòmraichibh  threòraich  an 
Kigh  mi.  Ni  sinn  luathghaire  agus  bith- 
idh  aoibhneas  oirnn  annadsa :  cuiridh  sinn 
an  cuirnhne  do  ghràdh  ni's  mò  na  fìon : 
ghràdhaich  na  fìreana  thu. 

5  Dubh  a  ta  mi,  ach  sgiamhach,  O  a 
nigheana  lerusaleim,  mar  bhùthaibh 
Chedair,  mar  chùirteinibh  rìomh"ach  Shol- 
airah. 

6  Na  biodh  umhail  agaibh  ged  tha  mi 
dorcha,  a  chionn  gu'n  d'amhairc  a*  ghrian 
orm  :  bha  mic  mo  mhàthar  am  feirg  rium  ; 
rinn  iad  coimheadaiche  nam  fìon-lios 
dìora :  ara  fìon-lios  bu  leam  fèin  cha  do 
choimhid  mi. 

7  Innis  dhomh,  O  thusa  d'am  bheil  gràdh 
aig  m'anam,  c'àit  an  ionaltair  ttiu  do 
threuda,  c  àit  an  toir  thu  orra  luidheadh 
sios  mu  mheadhon-là ;  oir  c'ar  son  a  bhith- 


inn  mar  aon  air  faondradh  am  measg 
threud  do  chompanach  ? 

8  Mur  'eil  fhios  agad,  O  thusa  a's  àillidh 
am  measg  bhan,  imich  a  mach  air  luirg  an 
treud,  agus  ionaltair  do  mheannain  làimh 
ri  bùthaibh  nan  aodhaire. 

9  Ri  h-eachaibh  ann  an  carbadaibla 
Pharaoh  samhlaichean  thu,  a  bhean  mo 
ghaoil. 

10  Is  àillidh  do  ghruaidhean  le  sreath- 
aibh  sheud,  do  mhuineal  le  slabhraidhibh. 

11  Sreatban  òir  ni  sinn  dhuit,  le  bail- 
achaibh  airgid. 

12  Am  feadh  a  ta'n  Righ  aig  a  fhleadh, 
tha  mo  spiocnard  a'  sgaoileadh  'fhàile 
cùbhraidh. 

13  Is  ceanglachan  mirr  mo  ghràdh 
dhomhsa;  eadar  mo  chìochaibh  lnidhidlt 
e  rè  na  h-oidhche. 

14  Tha  mo  ghràdh  dhomh-sa,  mffrbhag- 
aid  do'n  chrann-champhir  ann  am  f'ion- 
liosaibh  Engedi. 

15  Feuch,  a  ta  thu  àillidh,  a  bhean  mo 
ghaoil;  feuch,  a  ta  thu  àillidh;  tha  sùil- 
ean  choluman  agad. 

16  Feuch,  a  ta  thu  àillidh,  fhir  mo 
ghràidh,  agus  taitneach,  agus  a  Ìa  ar 
n-uirigh  uaine. 

DAN  SHOLAIMH. 


17  Is  eroinn  sheudair  sailean  ar  tighe, 
croinn-ghiuthais  ar  ceann.fhiodh. 

CAIB.  II. 

7S  ròs  o  Sharon  mise,  lili  nan  gleann. 
2  Mar  lili  am  measg  droighnich,  is 
amhuil  mo  ghràdh-sa  am  measg  nan  nigh- 
ean. 

3  Mar  chrann-ubhall  am  measg  chrann 
na  coille,  is  amhuil  mo  rùn-sa  am  measg 
nan  ògauach  :  fuidh  a  sgàile  mhiannaich 
mi,  agus  shuidh  mi  sìos,  agus  bha  a  thor- 
adh  milis  do  m'  bhlas. 

4  Tlireòraich  e  mi  do  thigh  an  fhìona, 
agus  b'i  a  bhratach  tharum  an  gràdh. 

5  Cumaibh  suas  mi  le  cornaibh,  sgap- 
aibh  ùbhlan  mu  m'  thimchioll,  oir  a  ta  mi 
tinn  le  gràdh. 

G  Tha  a  làmh  chlì  fuidh  tn'  cheann,  ag- 
us  a  làmh  dl  eas  timchioll  orm. 

7  Cuiream  mar  fhiachaibh  oirbh,  a 
nigheana  Ierusaleim,  air  earbaibh  agus  air 
eildibh  na  macharach,  nach  cuir  sibh  dragh 
air,  agus  nach  dùisg  sibh  mo  ghràdh,  gus 
an  àill  leis  fèin. 

8  Guth  mo  ghràidh  !  Feuch,  tha  e  a' 
teachd,  a'  leumuaich  air  na  beanntaibh,  a' 
toirt  sithidh  air  na  tulaichibh. 

9  Is  cosmhuil  mo  ghràdh  ri  h-earb  no  ri 
laogh  fèidh  :  feuch,  tha  e  na  sheasamh  air 
cùl  ar  balla,  a'  sealltuinn  a  mach  air  na 
h-uinneagaibh,  'ga  nochdadh  fèin  troimh'n 
chlèith. 

10  Fhreagair  mo  ghràdh,  agus  thubh- 
airt  e  rium,  Eirich,  a  bhean  mo  ghaoil, 
m'aon  sgiamhach,  thig  leam  : 

11  Oir  feuch,  tha'n  geamhradh  seachad, 
tha'n  t-uisge  thairis,  dh'imich  e  roimhe. 

12  Chithear  na  blàthan  air  an  talamh, 
tha  àm  seinn  nan  eun  air  teachd,  agus 
cluinnear  guth  an  turtuir  'nar  tìr. 

13  Tha  an  crann-fìge  a'  cur  a  mach 
'fhìge  glasa,  agus  tha  dearcan  maotha  a' 
chroinn-fhìona  a'  toirt  fàile  cùbhraidh 
uatha :  èirich,  a  bhean  mo  ghaoi),  m'aon 
sgiamhach,  agus  thig  leam. 

14  Mo  choluman,  a  ta  ann  an  sgoltaibh 
na  creige,  ann  an  ionad-dìomhair  a'  bhruth- 
aich,  leig  dhomh  amharc  ort,  leig  leam  do 
ghuth  a  chluinntinn  !  oir  a  ta  do  ghuth 
binn,  agus  feugas  maiseach. 

15  GÌacaibh  dhuinn  na  sionnaich,  na 
sionnaich  bheaga,  a  mhilleas  na  croinn- 
fhìona,  agus  dearcan  òga  ar  crann-fìona. 

16  Is  leamsa  mo  ghràdh,  agus  is  leis-san 
mise  :  tha  e  ag  ionaltradh  am  raeasg  nan 
lili. 

17  Gus  am  bris  an  là,  agus  an  teich  na 
sgàilean,  pill ;  bi  cosmhuil  ri  earb,  a 
ghràidh,  no  ri  laogh  fèidh  air  beanntaibh 
Blieteir. 

CAIB.  III. 
\  IR  mo  leabaidh  anns  an  oidhche  dh  - 
J\.    iarr  mi  an  tì  d'am  bheil  gràdh  aig 
m'anam  :  dh'iarr  mi  e,  ach  cha  d'thuair 
mi  e. 

2  Eiridh  mi  a  nis,  agus  thèid  mi  mu'n 
cuairt  anns  a'  chaithir,  anns  na  sràidibh, 
agus  anns  na  slighibh  farsuinn  iarraidh  mi 
esan  d'am  bheil  gràdh  aig  m'anam:  dh'- 
iarr  mi  e,  ach  cha  d'fhuair  mi  e. 

3  Thachair  orm  an  luchd-faire  a'  do) 


mu'n  cuairt  anns  a'  chaithir :  Am  faca 
sibh  an  tì  d'am  bheil  gràdh  aig  m'anam  ? 

4  Cha  deachaidh  mi  ach  beagan  air 
m'aghaidh  uatha,  'nuair  a  fhuair  mi  esan 
d'am  bhei)  gràdh  aig  m'anam  ;  rinn  mi 
greim  air,  agus  cha  leiginn  as  e,  gus  an 
d  thug  mi  e  do  thigh  mo  mhàthar,  agus  d'a 
seòmar-sa  a  rug  mi. 

5  Cuiream  mar  thiachaibh  oirbh,  a  nigh- 
eana  Ierusaleim,  air  earbaibh  agus  air 
eildibh  na  macharach,  nach  cuir  sibh  dragh 
air,  agus  nach  dùisg  sibh  mo  ghràdh,  gus 
an  àill  leis  fèin. 

6  Co  ise  a  ta  'g  èirigh  suas  as  an  fhàsach 
mar  stuadhaibh  deataich,  cùbhraidh  le 
mirr  agus  tùis,  le  uile  mhìn-rìhus  ceann- 
aiche  nan  spìosraidh  ? 

7  Feuch,  uirigh  Sholaimh  !  Tri  fichead 
treun  fhear  m'a  timchioll  do  threun  fhear- 
aibli  Israeil. 

8  Fir  chlaidheimh  uile,  cleachdta  ann 
an  cogadh  ;  gach  fear  le  'chlaidheamh  air 
a  lèis,  an  aghaidh  gàbhaidli  na  h-oidliche. 

9  Rinn  Solamh  an  Righ  leabadh-phòs- 
aidh  dha  fèin  do  chrannaibh  Lebanoin. 

10  A  puist  dhea)bh  e  do  airgiod,  a 
h-ìochdar  do  òr,  a  còmhdach  do  chorcur ; 
bha  a  meadhon  air  'oibreachadh  le  samh- 
laibh  gràidh  le  nigheanaibh  lerusaleim. 

11  Rachaibh  a  mach,  a  nigheana  Shioin, 
agus  faicibh  Righ  Solamh  leis  a'  chrùn 
leis  an  do  chrùn  a  mliàthair  e  air  là  a 
phòsaidli,  agus  air  là  subhachais  a  cliridlie. 

CAIB.  IV. 
TT^EUCH,  is  àiilidh  thu,  a  bhean  mo 
JO  ghaoil ;  feuch,  is  àillidh  thu  !  tha 
sùilean  choluman  agad  an  taobh  a  stigh  do 
d'  chiabhaibh :  tha  t'fholt  mar  threud 
gliabhar  a  nochdar  o  shliahh  Ghilead. 

2  Is  cosmhuil  do  dheud  ris  an  treud 
)omarta,  a  thàinig  a  nìos  o'n  àite-nighidh, 
a  bheireas  gaeh  aon  diubh  càraid,  agus  gun 
aon  chaora  sheasg  'nam  measg. 

3  Mar  shnàthainn  dearg  air  a  dhath  dà 
uair  tha  do  bhilean,  agus  tha  do  chainnt 
binn  :  mar  mhìr  do  phomgranat  tha  do 
chamoga  am  meadhon  do  chiahh. 

4  Tha  do  mhuineal  mar  thùr  Dhaihh- 
idli,  air  a  chur  suas  gu  bhi  'na  thigh-arm  : 
tha  mìle  targaid  crochta  suas  ris,  uile 
sgiatha  nan  treun  fhear. 

5  Tha  do  dhà  chìch  mar  dlià  mheann 
earba,  càraid  na  maoislich,  a  dh'ionaltras 
am  measg  nan  lili. 

6  Gus  am  bris  an  là,  agus  an  teich  na 
sgàilean,  tlièid  mi  gu  beinn  a'  mhirr,  agus 
gu  tulach  na  tùise. 

7  Tha  thu  uile  àillidh,  a  bhean  mo  ghaoil, 
agus  smal  cha  'n  eil  annad. 

8  Leamsa  o  Lebanon,  a  chèile,  )eamsa 
thig  o  Lebanon  :  seall  o  mhullach  Amana, 
o  mhu)lach  Shenir  agus  Hermoin,  o  àit- 
ibh  tàimh  nan  laòmhan,  o  bheanntaibh 
nan  ìeopard. 

9  Dh  èignich  thu  mo  chridhe,  a  phiu- 
thar,  a  chèile ;  dh'èignich  thu  mo  chridhe 
le  aon  do  d'  shùilibh,  le  aon  slabhraidh 
mu  d'  mhuineal. 

10  Cia  taitneach  a  ta  do  ghràdh,  a  phiu- 
thar,  a  chèile  !  Cia  inòr  is  fearr  na  fion  do 
ghràdh,  agus  fàile  t'oladh-ungaidh  na  na 
h-uile  spìosraidh ! 


CAIB.  V. 

11  Mar  a'  chir-mheala  silidh  do  bhilean, 
a  chèile  :  tha  mil  agus  bainne  fo  d'  theang- 
aidh ;  agus  tha  fàile  do  thrusgain  inar 
fhàile  cùbhraidh  Lebanoin. 

12  Is  lios  glaiste  thu,  a  phiuthar,  a 
chèile;  fuaran  dùinte,  tobar  air  a  sheul- 
achadh. 

13  Tha  do  gheuga  mar  lios  phoingranat, 
leis  a'  rnheas  as  taitniche;  le  croinn 
champhir  maille  ri  preasaibh  spiocnaird  : 

14  Spiocnard  agus  cròch  ;  cuilc  mhilis 
agus  canal,  leis  na  h-uile  chraobhaibh 
tùise  ;  mirr  agus  aloe,  maille  ris  na  spìos- 
raidli  a's  taghta ; 

15  Fuaran  lios,  tobar  uisgeacha  beò,  ag- 
us  a'  sruthadh  o  Lebanon. 

16  Eirich,  a  ghaoth  à  tuath,  agus  thig, 
a  ghaoth  à  deas,  sèid  air  feadh  mo  liosa, 
rachadh  fàile  cùbhraidh  a  spìosraidh  a 
mach.  Thigeadh  m'annsachd  d'a  lios,  ag- 
us  itheadh  e  a  thoradh  taitneach. 

CAIB.  V. 

THA  mi  air  teachd  do  m'  lios,  aphiu- 
thar,  a  chèile ;  thionail  mi  mo  mhirr 
maille  ri  m'  spìosraidh  ;  dh'ith  mi  mo  chìr- 
mheala  maille  ri  m'  mhil ;  dh'òl  mi 
m'fhìon  maille  ri  m'  bbainne.  Ithibh,  a 
chàirde,  òlaibh,  seadh,  òlaibh  gu  pailt,  a 
luchd  mo  ghràidh. 

2  Tha  mi  m'  chodal,  ach  a  ta  mo  chridhe 
'na  fliaireach.  Guth  fir  mo  ghràidh  a' 
bualadh  !  Fosgail  dhomh,  mo  phiuthar, 
mo  bhana-charaid,  mo  choluman,  mo 
bhean  choimhlionta;  oir  tha  mo  cheann 
còmhdaichte  le  drùchd,  mo  chiabh  le 
braonaibh  na  h-oidhche. 

3  Chuir  mi  dhìom  mo  thrusgan  ;  cionn- 
us  a  chuireasmi  orm  e?  dh'ionulaid  mimo 
chosan  ;  cionnus  a  shalaicheas  mi  iad  ? 

4  Chuir  fear  mo  ghràidh  a  làmh  troimh 
tholl  an  doruis,  agus  ghluaiseadh  m'inn- 
igh  air  a  shon. 

5  Dh'èirich  mi  a  dh'fhosgladh  do  fhear 
mo  ghràdh  ;  agus  shil  mo  làmhan  mirr, 
agus  mo  mheoir  mirr  ruidhteach,  air 
làmhaibh  na  glaise. 

6  Dh'fhosgail  mi  do  fhear  mo  ghràidh  ; 
ach  thionndaidh  fear  mo  ghràidh,  agus 
dh'imich  e  roimhe.  Thrèig  m'anam  mi 
'nuair  a  labhair  e.  Dh'iarr  mi  e,  ach  cha 
u'fhuair  mi  e  ;  ghairm  mi  air,  ach  cha  do 
fhreagair  e  mi. 

7  Fhuair  an  luchd-faire  a  bha  dol  air  an 
cuairtibh  s-a'  chaithir  mi  ;  bhuail  iad  mi, 
lot  iad  mi ;  thug  luchd-coimhid  nam  balla 
m'fhalluinn  dhìom. 

8  Cuiream  mar  fhiachaibh  oirbh,  a 
nigheana  Ierusaleim,  ma  gheibh  sibh  fear 
mo  ghràidh,  gu'u  innis  sibh  dha,  mar  a  ta 
mi  tinn  le  gràdh. 

9  Ciod  e  fear  do  ghràidh-sa  thar  fear- 
gràidh  eile,  O  thusa  a's  àillidh  am  measg 
bhan  ?  ciod  e  fear  do  ghràidh-sa  thar  fear- 
gràidli  eile,  gu'n  do  chuir  thu  air  an  dòigh 
so  mar  f hiachaibh  oirnn  ? 

10  Tha  fear  mo  ghràidh-sa  geal  agus 
dèarg,  sònruichte  am  measg  dheich  mìle. 

11  Tha  a  cheann  mar  an  t-òr  a  s  gloine ; 
a  chiabha  bachlagach,  dubh  mar  am  fith- 
each. 

12  Tha  a  shùilean  mar  shùilibh  chol- 
uman  làimh  ri  sruthaibh  uisgeachan,  a 

nigheas  iad  fèin  ann  am  bainne,  air  an 
suidheachadh  gu  ceart. 

13  Tha  aghruaidheanmarleabaidhspìos- 
raidh, mar  bhlàthaibh  cùbhraidh ;  a  bhilean 
mar  Jilidhibh,  a'  sileadh  mirr  ruidhtich. 

14  Tha  a  làmhan  mar  fhàinnibh  òir 
suidhichte  le  berilibh  ;  a  chom  mar  fhiac- 
ail  elephaint  Hobhta,  air  a  cur  thairis  le 
saphairibh : 

15  Tha  a  chosan  mar  phuist  marmoir, 
suidhichte  air  bonnaibh  do'n  òr  a's  gloine  ; 
'eugas  mar  Lebanon,  barraichte  mar  na 
seudair. 

16  Js  ro-mhilis  a  bheul ;  seadh,  tha  e  gu 
lèir  ionmhuiun.  Is  e  so  fear  mo  ghràidh- 
sa,  agus  is  e  so  mo  charaid,  a  nigheana  Ie- 
rusaleim. 

CAIB.  VI. 

C'AIT  an  deachaidh  fear  do  ghràidh,  O 
thusa  a's  àillidh  am  measg  bhan?  cia 
an  taobh  a  thionndaidh  fear  do  ghràidh? 
agus  iarraidh  sinn  e  maille  riut. 

2  Cliaidh  fear  mò  ghràidh-sa  sìos  d'a 
lios,  gu  leabaichibh  nan  spìosraidh,  a 
dh'ionaltradh  anns  na  liosaibh,  agus  a 
thional  lili. 

3  ls  le  fear  mo  ghràidh  mise,  agus  is 
leamsa  fear  mo  ghràidh  :  tha  e  ag  ionalt- 
radh  am  measg  nan  lili. 

4  Is  àillidh  thu,  a  bhean  mo  ghaoil,  mar 
Thirsah,  maiseach  mar  Ierusalem,  uamh 
asach  mar  shluagh  le'm  brataichibh. 

5  Tionndaidh  uam  do  shùilean,  oir 
chlaoidh  iad  mi :  tha  t'f  holt  mar  threud 
ghabhar  a  nochdar  o  Ghilead. 

6  Tha  do  dheud  mar  threud  chaorach, 
a  thàinig  anìos  o'n  àite-nighidh,  a  bheir- 
eas  gach  aon  diubh  càraid,  agus  gun  aon 
chaora  sheasg  'nam  measg. 

7  Mar  mhìr  do  phomgranat  tha  do  cham- 
oga,  am  meadhon  do  chiabh. 

8  Tha  tri  fichead  ban-righinn,  agus 
ceithir  fichead  leannan  ann,  agus  òighean 
gun  àireamh. 

9  Is  ise  'na  h-aonar  mo  choluman,  mo 
bhean  choimhlionta ;  is  i  aon  nighean  a 
màthar  i,  a  seircin-sa  a  rug  i.  Chunnaic 
na  nigheana  i,  agus  bheannaich  iad  i ;  na 
ban-righinnean  agus  na  leannain,  agus 
mhol  iad  i. 

10  Cò  ise  a  chithear  mar  a'  rahaduinn, 
sgiamhach  mar  a'  ghealach,  glan  mar  a' 
ghrian,  uamhasach  mar  shluagh  le'm  brat- 
aichibh  ? 

11  Do  lios  nan  cnò  chaidh  mi  sìos,  a 
ghabhaii  beachd  do  thoradh  a'  ghlinne,  a 
dh'ihacinn  an  robh  an  fhìonain  fuidh 
bhlàth,  an  robh  na  pomgranait  a'  briseadh 
a  mach. 

12  Mu'n  d'thug  mi  an  aire,  air  leam 
gu'n  do  thairngeadh  a  mach  dhomh  carb- 
adan  Aminadaib. 

13  Pill,  pill,  a  Bhan-Shulamach,  pill, 
pill,  agus  amhairceamaid  ort.  C'ar  son  a 
dh  amhairceadh  sibh  air  a'  Bhan-Shulam- 
aich  ?  mar  bhuidheann  dà  fheachd. 

CAIB.  VII. 

CIA  àillidh  do  chosan  ann  am  brògaibh, 
a  nighean  rìoghail  !  tha  uflt  do 
shliasad  mar  usgraichibh,  obair  làmh  fir- 
ceirde  : 

2  U 

2  Tha  t'imleag  mar  chuaich  chruinn, 
air  nach  bi  easbhuidh  dibhe ;  do  bholg 

dhùn  cruithneachd,  cuairtichte  le 
lilidhibh. 

3  Tha  do  dhà  chìch  mar  dhà  mheann 
earba,  càraid  na  maoislich. 

4  Tha  do  mhuineal  mar  thùr  ìbhori; 
do  shùilean  mar  lochaibh  èisg  ann  an  Hes- 
bou,  làimh  ri  geata  Bhat-rabim  ;  do  shròn 
mar  thùr  Lebanoin,  a  sheallas  a  làimh 
Dhamascuis. 

5  Tha  do  cheann  ort  cosmhuil  ri  Car- 
mel,  agus  folt  do  chinn  cosmhuil  ri  cor- 
cur :  tha  an  righ  ceangailte  'na  sheòm- 
raichibh. 

G  Cia  àillidh,  agus  cia  taitneach  a  ta  thu, 
aghaoil,  ann  ad  mhaisealachd? 

7  Tha'n  àirde  sin  agad  cosmhuil  ri 
craoibh-phailme,  agus  tha  do  chìocha  mar 
bhagaidibh  fhìon-dhearc. 

8  Thubhairt  mi,  Streapaidh  mi  suas 
do'u  chraoibh-phailme,  gabhaidh  mi  greim 
d'ageugaibh:  agus  a  nis  bithidh  do  chìocha 
mar  bhagaidibh  do'n  fhìon-chraoibh,  agus 
cùbhraidheachd  teudain  mar  chùbhraidh- 
eachd  nan  ubhall : 

9  Mar  an  ceudna  do  chàirean  mar  am 
fìon  a's  fearr,  air  son  mo  ghràidli,  a  thèid 
sìos  gu  milis,  a'  toirt  cainnte  do  bhilibh 
an  dream  a  choidleas. 

10  Is  le  fear  mo  ghràidh  mise,  agus  is 
anu  ormsa  a  tha  a  chion. 

11  Thig,  fhir  mo  ghràidh,  rachamaid  a 
mach  do'n  mhachair ;  fanamaid  rè  na 
li-oidhche  anns  na  bailtibh. 

12  Anns  a'  mhoch-thràth  rachamaid  do 
na  fìon-liosnibh,  seallamaid  am  bheil  an 
fhìon-chraobh  air  teachd  fuidh  bhlàth, 
am  bheil  an  fhìon-dhearc  bheag  'ga  nochd- 
adh  fèin,  am  bheil  na  pomgranait  air  bris- 
eadh  a  mach  :  an  sin  bheir  mi  mo  ghràdli 
dhuit. 

13  Tha  ua  mandragan  a'  tabhairt  fàile 
chùbhraidh  uatha;  agus  aig  ar  geataibh, 
gach  meas  a's  taghta,  ùr  agus  sean,  fhir 
mo  ghràidh,  thaisg  mi  dhuitse. 

CAIB.  VIII. 
JS  truagh  nach  robh  thu  mar  mo  bhràth- 
J-    air,  a  dheothail  cìochan  mo  mhàthar  ! 
Nam  faighinn  a  muigh  thu,  phògainn  thu, 
aa:us  cha  deantadh  tàir  orm. , 


2  Threòraichinn  thu,  bheirinn  ieam  thu 
do  thigh  mo  mhàthar,  a  theagaisgeadh 
mi ;  bheirinn  ort  òl  do  fhìon  spìosradh- 
ach,  do  shùgh  mo  phomgranait. 

3  Bhiodh  a  làmh  chlì  fo  m'  cheann,  agus 
bhiodh  a  làmh  dheas  timchioll  orm. 

4  Cuiream  mar  fhiachaibh  oirbh,  a 
nigheana  lerusaleim,  [air  earbaibh  agus 
air  eildibh  na  macharach,]  nach  cuir  sibli 

!  dragh  air,  agus  nach  dùisg  sibh  mo  ghràdh 
i  gus  an  àill  leis  fèin. 

5  Cò  ise  a  ta  teachd  a  nìos  o'n  fhàsach, 
an  taice  ri  fear  a  gràidh  ?  Fuidh'n 
chraoibh-ubhall  thog  mi  suas  thu :  an  siu 
bha  do  mhàthair  ri  saothair  ort;  an  sin 
bha  i  ri  saothair,  rug  i  thu. 

6  Cuir  raise  mar  sheula  air  do  chridhe, 
mar  sheula  air  do  ghairdean  ;  oir  làidir 
mar  am  bàs  a  ta  'n  gràdh,  an-iochdmhor 
mar  an  uaigh  an  t-eud  :  is  eiblile-teine 
'eibhle-san,  lasair  ro-gharg. 

7  Cha'n  urrainn  uisgeaclia  lìonmlior  an 
gràdh  a  mhùchadh,  agus  cha  bhàth  na 
tuiltean  e.  Nan  tugadh  duine  uile  mhaoin 
a  thighe  air  son  gràidh,  dlieanadh  daoine 
tàir  air  gu  tur. 

8  Tha  piuthar  bheag  againn,  agus  cha 
'n'eil  cìochan  aice :  ciod  a  ni  sinn  air  son 
ar  peathar,  san  là  anns  an  labhrar  m'a 
timchioll  ? 

9  Ma's  balla  i,  togaidh  sinn  oirre  lùch- 
airt  airgid ;  agus  ma's  dorus  i,  dùinidh 
sinn  suas  i  le  bordaibh  seudair. 

10  Bu  bhalla  mi,  agus  bha  mo  chiochan 
mar  thùraibh  ;  an  sin  bha  mi  'na  shùilibh 
mar  aon  a  fhuair  deadh-ghean. 

11  Bha  fìon-lios  aig  Solamh  ann  am 
Baal-hamon;  dh'earb  e  am  fion-lios  ri 
luchd-coimhid  ;  bha  gach  fear  ga  tabhairt 
da,  air  son  a  thoraidh,  mìle  bonn  airgid. 

12  Tha'm  fìon-lios  a'*  leamsa  fa  m' 
chomhair:  tha  am  mìle  bonn  dhuitse,  a 
Sholaimh,  agus  dà  cheud  do  luchd-coimhid 
a  thoraidh. 

13  O  thusa  a  chòmhnuicheas  anns  na 
liosaibh,  tha  do  chompanaich,  a'  cluinn- 
tinn  do  ghutha ;  thoir  ormsa  a  chluinn- 
tinn. 

14  Luathaich  ort,  fhir  mo  ghràidh,  ag- 
us  bi  cosmhuil  ri  h-earb,  no  ri  laogh  fèidh 
air  beanntaibh  nan  spìosi-aidh, 


I  S  A  I  A  H. 


CAIB.  I. 

rpAISBEAN  Isaiah  mhic  Amois,  a 
JL  chunnaic  e  mu  thimchioll  Iudah  agus 
lerusaleim,  ann  an  Jàithibh  Usiah,  Iotaim, 
Ahais,  agus  Heseciah,  rìghrean  Iudah. 

2  Cluinnibh  O  nèamhan,  agus  tabhair 
èisdeachd  O  thalaimh,  oir  tha  an  Tigh- 
earn  a'  labhairt:  Dh'altruim  niise,  agus 


thog  mi  suas  clann ;  agus  rinn  iadsao 
ceannairc  a'm'  aghaidh. 

3  Is  aithne  do'n  dàmh  a  shealbhadair. 
agus  do'n  asail  prasaeh  a  maighstir;  ach 
cha  'n  aithne  do  Israel;  cha  'n'eil  mo 
shluagh-sa  a'  toirt  fa'near. 

4  Ah,  cinneach  peacach  !  sluagh  luchd- 
aichte  le  h-aingidheachd  !  siol  nan  daoi ! 


CAIB.  II. 

J  clann  a  ta  'nan  milltearibh  \  thrèig  iad 
■  an  Tighearn,  bhrosuuich  iad  Tì  naorah  Is- 
*■    raeil  gu  feirg,  dh Yhalbh  iad  air  an  ais. 

5  C'ar  son  a  bhuailear  sibh  ni's  raò  ? 
E    thèid  sibh  ni's  faide  agus  ni's  faide  air 
seacharan.    Tha  an  ceann  uile  tinu,  agus 
8     an  cridhe  uile  fann. 

*  6  O  bhonn  na  coise  gu  ruig  an  ceann, 
oha  'n'eìl  faliaineacJid  ann  ;  ach  lot,  agus 

*  bruthadh,  agus  creuchd  lobhta ;  cha  do 
theannaicheadh   ri   chèile   iad,   cha  do 

fc-  cheangladh  suas  iad,  cha  do  thaisicheadh 
1     le  h-oiadh  iad. 

"       7  Tha  bhur  tìr  fàs,  tha  bhur  bailtean  air 
i     an  losgadh  le  teine ;  bhur  fearann,  tha 
coigrich  'ga  itheadh  suas  'nur  làthair;  ag- 
tis  dh'fhàsaicheadh  e,  mar  gu'm  biodh  e 
r     air  a  sgrios  le  sluagh  coimheach. 
'       8  Agus  tha  nighean  Shioin  air  a  fàgail 
'     raar  bhothan  ann  am  tìon-lios,  mar  thigh- 
fasgaidh  aun  an  gàradh  chularan,  mar 
bhaile  air  a  tlieannachadh  le  naimMibh. 
1        9  Mur  bhiodh  gu'n  d'thàg  Tighearna 
1     nan  sluagh  iarmad  ro  bheag  againn,  's  ann 
(     a  bhitheamaid  mar  Shodom,  bliiomaid  cos- 

mhuil  ri  Gomorrah. 
1        10  Cluinuibh  focal  an  Tighearn,  o  uach- 
'     darana  Shodoim  ;  èisdibh  ri  lagh  ar  Dè-ne, 
'     a  mhuinntir  Ghomorrah: 

11  Ciod  e  lìonmhoireachd  'ur  n-ìobairt- 
<?an  dhomhsa?  deìr  an  Tighearn:  tha  mi 
làn  do  thabhartasaibh-loisgte  reitlieachan, 
agus  do  shaill  bheathaichean  biadhta;  ach 

1     anu  am  fud  tharbh,  agus  uan,  agus  bhoc 
ghaibhre,  cha  'n'eil  mo  thlachd. 

12  An  uair  a  thig  sibh  gu'r  taisbeanadh 
fèin  ann  am  làthair-sa,  cò  dh'iarr  so  air  'ur 
làimh,  mo  chùirtean-sa  a  shaltairt  ? 

13  Na  tugaibh  tabhartas  dìomhain  uaibh 
iii's  mò  :  tha  tùis  'na  gràineileachd  dhomh  ; 
a'  ghealach  ùr,  agus  an  t-sàbaid,  gairm  a' 
chomhchruinnich,  cha'n  fheudar  leam 
'fhulang;  is  eu-ceart  eadhon  an  comh- 
'ghairm  naomh. 

14  Bhur  gealaichean  ùra,  agus  'ur  fèill- 
ean  suidhichte,  is  fuath  le  m'anam ;  tha 
iad  'nan  eallaich  orm  ;  tha  mi  sgìth  d'an 
giùlan. 

15  Agus  an  uair  a  shtneas  sibh  mach  'ur 
làmhan,  folaichidh  mise  mo  shùilean 
uaibh  ;  seadh  an  uair  a  ni  sibh  iomadh 
nrnuigh,  cha  n-èisd  mi :  tha  'ur  làmhan 
làn  fola. 

16  Nighibh,  glanaibh  ;  cuiribh  air  falbh 
dlc  'ur  deanadais  as  mo  shealladh ;  sguir- 
ibh  do'n  olc  ; 

17  Fòghlumaibh  maith  a  dheanamh; 
iarraibh  breitheanas ;  deanaibh  fuasgladh 
air  an  fhear  tha  sàmiehte  ;  cumaibh  còir 
ris  an  dìlleachdan  ;  tagraibh  cùis  na  bant- 
raich. 

18  Thigibh  a  nis,  agus  tagramaid  ri 
chèile,  deir  an  Tighearn ;  ged  robh  'ur 
peacanna  mar  an  scarlaid,  bithidh  iad  geal 
mar  an  sneachdadh  ;  ged  robh  iad  dearg 
raar  choreur,  bithidh  iad  mar  olainn. 

19  Ma  bhitheas  sibh  toileach  agus  umh- 
al,  ithirìh  sihh  toradh  maith  an  fhearainn  : 

20  Ach  ma  bhios  sibh  eas-umhal  agus 
ceannairceach,  ithear  suas  sibh  leis  a' 
ehlaidheamh;  oir  labhair  beul  an  Tigh- 
*?arn  e. 

21  Cionnus  a  dh'fhàs  a'  chaithir  dhìleas 


'na  strìopaich  !  bha  i  Iah  dò  bhreitheanas, 
bha  ionracas  a'  gabhail  còmhnuidh  innte, 
ach  a  nis  mortairean. 

22  Tha  t'airgiod  air  fàs  'na  shalachar; 
tha  t'fhìon  air  a  mheasgadh  le  h-uisge  : 

23  Tha  t'uachdarain  ceannairceach,  ag- 
us  'nan  companachaibh  mheirleach  ;  tha 
gach  aon  diubh  an  geall  air  tiodhlac,  agus 
a'  leantuinn  dhuaisean  ;  ris  an  dìlleachdan 
cha  'n'eil  iad  a'  cumail  cothroim,  agns 
cùis  na  bantraich  cha  'n'eil  a'  teachd  'nan 
làthair. 

24  Uime  sin  deir  an  Tighearn,  Tighearn 
nan  sluagh,  Tì  cumhachdach  Israeil,  Aha  !. 
bheir  mi  fois  dhomh  fèin  a  thaobh  m'eas- 
cairdean  ;  dìolaidh  mi  mi  fèin  •  air  mo 
naimhdibh  : 

25  Agus  pillidh  mi  mo  làmh  ort,  agus 
glanaidu  mi  uait  do  shalachar  gu  ro-ghlan, 
agus  bheir  mi  air  falbh  d'uile  staoin. 

20  Agus  aisigidh  mi  do  bltreitheamhna. 
marairtùs,  agus  do  chomhairlichean  rnar 
a  bha  iad  an  toiseach  ;  'na  dhèigh  sin  goir- 
ear  dhìot  baile  na  fìreantachd,  a'  chaithir 
dhìleas. 

27  Saorar  Sion  ann  am  breitbeanas,  agus 
amuinntir  iompaichte  ann  am  fireantachd. 

28  Agus  claoidhear  luchd-eusaontais  ag- 
us  peacaich  maraon  ;  ag  us  bithidh  iadsan 
a  thrèigeas  an  Tighearn  air  an  caitheamh 
as. 

29  Oir  gabhaidh  iad  nàir  do  na  daragaibh 
a  mhiannaich  sibh ;  agus  bithidh  rugha 
gruaidh  oirbh  air  son  nan  liosan  a  rcgh- 
naich  sibh : 

30  Oir  bithidh  sibh  mar  dharaig  aig  am 
bheil  a  duilleach  air  seargadh,  agus"mar 
lios  anns  nach  'eil  uisge.^ 

31  Agus  bithidh  an  duìne  làidir  mar  asg- 
ar^,  agus  'oibriche  mar  shrad  :  agus  loisg- 
idh  iad  le  chèile  cuideachd,  agus  cha  bhi 
neach  ann  a  mhùchas  iad. 

CAIB.  II. 

AM  focal  a  chunnaic  Isaiah  mac  Amois 
muthimchioll  Iudah  agus  lerusaleim. 

2  Tarlaidh  anns  na  làithibh  deireannach 
gu'm  bi  sliabh  tighe  an  Tighearn  air  a 
dhaingneachadh  air  mullach  nan  slèibh- 
tean ;  agus  àrdaichear  e  os  ceann  nam 
beann  ;  agus  sruthaidh  na  h-uiìe  chinnich 
d'a  ionnsuidh. 

3  Agus  thèid  mòran  shlògh,  agus  their 
iad,  Ihigibh,  agus  rachamaid  suas  gu 
sliabh  an  Tighearna,  gu  tigh  Dhè  Iacoib; 
agus  teagaisgidh  e  sinn  mu  a  shlighibh, 
agus  imichidh  sinn  'na  cheumaibh  ;  oir  n 
Shion  thèid  an  lagh  a  mach,  agus  focal  an 
Tighearn  o  lerusalem. 

4  Agus  bheir  e  brc-th  am  measg  nan 
cinneach,  agus  bheir  e  achmhasan  do 
mhòran  shlògh ;  agus  buailidh  iad  an 
cìaidhean  gu  coltair,  agus  an  sleaghan  gu 
corranaibh-sgathaidh ;  cha  tog  cinneach 
claidheamh  an  aghaidh  cinnich,  agus  cha 
'n  fhòghlum  iad  cogadh  ni's  mò. 

5  O  thigh  Iacoib,  thigibh  agus  imich- 
eamaid  ann  an  solus  an  lighearn. 

6  Air  an  aobhar  sin  thrèig  thu  do 
shluàgh,  tigh  lacoib,  a  chionn  gu  bheil  iad 
air  an  lìonadh  o'n  àird  an  ear,  agus  'nan 
luchd-fiosachd  mar  na  Philistich ;  agus 
tha  an  tlachd  ann  an  cloinn  choigreach. 

7  Agus  tha  an  tìr  air  a  lìonadh  le  air- 
giod  agus  òr,  agus  cha  'n*eil  crìoch  air  an 
ionmhasaibh ;  tha  an  tìr  air  a  lìonadh  le 
h-eachaibh,  agus  cha  'n'eil  crìocn  air  an 
carbadaibh. 

8  Tha  an  tir  fòs  air  a  lìonadh  le  h-ìodh- 
olaibh ;  tha  iad  a'  sleuchdadh  do  ohair  an 
làmh  fèin,  do'n  ni  sin  a  rinn  am  meòir 
fèin. 

9  Agus  tha  an  duine  suarach  a'  cromadh 
sìos,  agus  tha  an  duine  àrd  'ga  ìsleachadh 
fèin  ;  agus  cha  tabhair  thusa  maitheanas 
dhoihh. 

10  Imich  a  steach  do'n  charraig,  agusfol- 
aich  thu  fèin  anns  an  ùir,  roimh  tiamhas 
an  Tighearn,  agus  o  ghlòir  a  mhòraclid. 

11  Islichear  sealladh  uaibhreach  an 
duine  rahòir,  agus  leagar  sìos  àrdan  nan 
daoine  suarach  ;  agus  bithidh  an  Tigheam 
'na  aonar  air  àrdachadh  anns  an  là  sin. 

12  Oir  thig  là  Tighearna  nan  sluagh  air 
gach  neach  a  ta  uaibhreach  agus  àrd,  agus 
air  gach  neach  a  ta  air  a  thogail  suas,  agus 
leagar  sìos  e ; 

13  Agus  air  uile  sheudaraibh  Lehanoin, 
a  ta  àrd  agus  togta  suas ;  agus  air  uile 
dharagaibh  Bhasain  ; 

14  Agus  air  na  h-uile  bheanntaibh  àrda, 
agus  air  na  h-uile  chnocaibh  a  tha  togta 
suas ; 

15  Agus  air  gach  tùr  àrd,  agus  air  gach 
tialla  daingnichte ; 

16  Agus  air  uile  longaibh  Tharsuis,  ag- 
us  air  na  h-uile  dliealbhaibh  sgiamhach. 

17  Agus  ìslichear  uabhar  an  duine 
mhòir,  agus  leagar  sìos  àrdan  nan  daoine 
suarach ;  agus  bithidh  an  Tighearn  'na 
aonar  air  'àrdachadh  anns  an  là  sin. 

18  Agus  cuiridh  e  na  h-ìodholan  gu  buil- 
each  air  cùl. 

19  Agus  thèid  iad  a  steach  ann  an  còs- 
aibh  nan  creag,  agus  ann  an  tuill  na  tal- 
mhainn,  roimh  uamhas  an  Tighearn,  ag- 
us  o  ghlòir  a  mhòrachd,  'iiuair  a  dh'èireas 
e  a  chrathadh  na  talmhainn  gu  h-uamhas- 
ach. 

20  Anns  an  là  sin  tilgidh  duine  'ìodhol- 
an  airgid  agus  'ìodholan  òir,  a  rinn  iad, 
gach  aon  dha  fèin,  gu  sleuchdadh  dhoibh, 
chum  nam  famh  agus  chum  nan  ialtag  ; 

21  Gu  dol  a  steach  ann  an  còsaibh  nan 
creag,  agus  ann  am  mullaichihh  nan  sgeir, 
roimh  uamhas  an  Tighearn,  agus  o  ghlòir 
a  mhòraclid,  'nuair  a  dh'èireas  e  a  chrath- 
adh  na  talmhainn  gu  h-uamhasach. 

22  Leigibh  dhibh  'ur  dùil  ri  duine,  aig 
am  bheil  'anail  'na  chuinneanaihh ;  oir 
ciod  am  fàth  mu'n  gabhar  meas  dheth  ? 

CAIB.  III. 

OIRfeuch,  bheir  an  Tighearn,  Tighearn 
nan  sluagh,  air  falbh  o  Ierusalem  ag- 
us  o  Iudah,  an  lorg  agus  am  bata,  uile  lorg 
an  arain,  agus  uile  lorg  an  uisge, 

2  An  treun-fhear  agus  am  fear-cogaidh, 
am  breitheamh  agus  am  fàidh,  an  duine 
glic  agus  an  seanair  ; 

3  An  ceannard  air  leth-cheud  agus  an 
duine  urramach,  agus  an  comhairliche, 
agus  am  fear-ceirde  seòlta,  agus  an  cainnt- 
fhear  deas-bhriathrach. 

4  Agus  ni  mi  leanabana  'nan  uachdar- 


anaibh  orra,  agus  riaghlaidh  naoidheana 
os  an  ceann. 

5  Agus  bithidh  an  shiagh  air  an  sàruch- 
adh,  gach  fear  le  chèile,  agus  gach  fear  le 
'choimhearsnach  ;  ni  an  t-òganach  tàir  air 
an  aosda,  agus  an  duine  an-uasal  air  an 
duìn'  uasal. 

6  An  uair  a  ghlacas  fear  a  bhràthair,  do 
thigh  'athar,  air  a  thrusgan,  ag  ràdh,  Thig, 
agus  bi  a'd'  fhear-riaghlaidh  oirnn,  agus 
biodh  an  t-aomadh  so  fuidh  do  làimh-sa  : 

7  Bheir  e  briathar  air  an  là  sin,  ag 
ràdh,  Cha  bjii  mis'  a'm'  fhear-slànuicn 
dhuibh  ;  oir  ann  am  thigh-sa  cha  'n'eil 
biadh  no  eudach  ;  na  cuiribh  mise  suas 
a'm'  fhear-riaghlaidh  air  an  t-sluagh. 

8  Oir  tha  lerusalem  air  aomadh  sìos,  ag- 
us  Iudah  air  tuiteam  ;  a  chionn  gu  bheil 
an  teangadh  agus  an  deanadas  an  aghaidh 
an  Tighearn,  a  chur  cathachaidh  air  sùil- 
ibh  a  ghlòire. 

9  Tha  sealladh  an  gnùise  a  toirt  fianuis 
'nan  aghaidli  ;  agus  tha  iad  a'  deanamh 
am  peaeaidh  follaiseach  mar  Shodom  ;  cha 
'n'eil  iad  'ga  fholach  ;  is  truagh  do  an  an- 
amaibh,  oir  thug  iad  olc  orra  fèin. 

10  Abraibh  ris  an  ionracan  gur  maith  a 
dh'èireas  dha ;  oir  toradh  an  gnìomharan 
ithidh  iad. 

11  Is  an-aoibhinn  do'n  aingidh  ;  is  olc  a 
dh'èireas  dha-san  ;  oir  dìolair  dha  obair  a 
làmh  fèin. 

12  Do  thaobh  rao  shluaigh-sa,  tha  clann 
a'  deanamh  sàruchaidh  orra,  agus  tha 
mnathan  a'  riaghladh  os  an  ceann.  O 
mo  shluagh,  tha  do  chinn-iuil  'gad  chur 
air  seacharan,  agus  a'  fiaradh  slighe  do 
cheumanna. 

13  Tha  an  Tighearn  a'  seasamh  suas 
chum  tagraidh  ;  agus  tha  e  a'  seasamh  a 
thabhairt  breth  air  an  t-sluagh. 

14  Tionnsgnaidh  an  Tighearn  ann  am 
breitheanas  ri  seanairihh  a  shluaigh,  agus 
r'an  uachdaranaibh  ;  oir  dh'ith  sibh  suas 
am  fiou-lios ;  tha  creach  nam  bochd  'nur 
tighibh. 

15  Ciod  a's  ciall  duibh,  gu  bheil  sibh  a' 
pronnadh  mo  shluaigh,  agus  a'  bleth  eud- 
anna  nam  hochd  ?  deir  lehobhah  Tigh- 
earna  nan  sluagh. 

16  Os  bàrr,  thubhairt  an  Tighearn,  A 
chionn  gu  bheil  nigheana  Shioin  uallach, 
agus  ag  imeachd  le  muinealaibh  sìnte 
mach,  agus  le  sùilibh  meara,  ag  imeachd 
le  ceumaibli  iullagach,  agus  a'  deanamh 
fuaime  le'n  cosaibh  : 

17  Uime  sin  ni  an  Tighearn  maol  mull- 
ach  cinn  nigheana  Shioin,  agus  leigidh  an 
Tighearn  ris  an  nàire. 

18  Anns  an  là  sin  bheir  an  Tighearn  air 
falbh  àille  nan  cos-fhàinneachan,  agus  na 
brèidean,  agus  na  samhlachan-geal- 
aich. 

19  Na  cluigeanan,  agus  na  làmh-fhaill- 
ean,  agus  na  sgàilean, 

20  Na  cuaileanan,  agus  na  glùineanan, 
agus  na  foilteanan,  agus  na  soireachan- 
boltraich,  agus  na  cluas-fhàinnean, 

21  Na  fàinneachan,  agus  na  6eudan- 
sròine, 

22  Na  trusgana  lasach,  agus  na  tonn- 
aga,  agus  na  falluinnean,  agus  na  deilg. 

23  Na  sgàthanàn,  agus  na  leintean  an- 
airt.  agus  na  euraiehdean,  agus  na  bratan- 
sgàile. 

"24  Agus  an  àit  deadh  fhàile  bithidh 
brèine,  "agus  an  àit  criosa  bithidh  srachd, 
aens  an  àit  fuilt  air  a  dhearìh-chleachdadh 
btthidh  maoile,  agus  an  àit  crios-uchd 
bitltidk  ceanglachan  saic-eudaich,  agus 
iosgadh  an  àit  maise. 

25  Tuìtidh  do  dhaoine  leis  a'  chlaidh- 
eamh,  agus  do  threun-fhir  anns  a'  chogadh. 

26  Agus  ni  a  geataeha  caoidh  agus  hròn  ; 
agus  suidhidh  i,  gu  h-aonaranacii,  sìos  air 
au  làr. 

CAIB.  IV. 

AGUS  ni  seaclid  mnathan  greim  air  aon 
fhear  san  là  sin,  ag  ràrìh,  Ar  n-aran 
fèin  ithidh  sinn,  agus  ar  n-eudaeh  fèin 
caithidli  sinri;  a  mhàin  biomaid  air  ar  n- 
ainmeachadh  ortsa,  a  thoirt  air  falbh  ar 
mi-chliu. 

2  Anns  an  là  sin  bithidh  meangan  an 
Tighearna  sgiamhach  agus  glòrmhor,  agus 
toradh  an  fhearainn  òirdheirc  agus  mais- 
each,  dhoibh-san  a  thèid  as  do  Israel. 

3  Agus  tarlaidh,  an  neach  a  rìh'fhàgar 
ann  an  Sion,  agus  a  dh'fhanas  ann  an  Ie- 
rusalem,  goirear  esan  naomh,  eadhon  gach 
aon  a  ta  sgrìobhta  am  measg  nam  beò  ann 
an  Ierusalem. 

4  Au  uair  a  nigheas  an  Tighearn  air 
falbh  salachar  nigheana  Shioin,  agus  a 
ghlanas  e  fuil  Ierusaleim  as  a  meadhon,  le 
spiorad  breitheanais,  agus  le  spiorad  losg- 
aidh. 

5  Agus  cruthaichidh  an  Tighearn  air 
gach  àite-tàimh  do  shliabh  Shioin,  agus  air 
a  coimhthionalaibh,  neul  anns  an  là,  ag- 
<us  deatach,  agus  dealradli  teine  lasaraich 
anns  au  oidhche ;  oir  thar  a'  ghlòir  uile 
bithidh  còmhdach. 

6  Agus  bithidh  e  'na  bhùth,  air  son 
sgàile  o'n  teas  anns  an  là,  agus  air  son  dìd- 
ein,  agus  air  son  ionaid-fasgaidh  o'n  doin- 
inn  agus  o'n  uisge. 

CAIB.  V. 

SEINNIDH  mi  nis  do  fhear  mo  ghràidh, 
òran  le  fear  mo  ghràidh  mu  thimchioll 
a  lios-fiona.  Bha  aig  mo  gliràdh-sa  fìon- 
lios  air  cnoc  àrd  tarbhach. 

2  Agus  chuir  e  callaid  m'a  thimchioll, 
agus  ghlan  e  na  elaehan  as,  agus  shuidhich 
e  rogha  fionain  ann,  agus  thog  e  tùr  'na 
mheadhon,  agus  cuideachd  chladhaich  e 
amar-fiona;  agus  dh'amhairc  e  dh'fheuch- 
ainn  an  tugadh  e  mach  dearcan  fiona,  ag- 
us  thug  e  mach  dearcan  fiadhain. 

3  Agus  nise,  O  luchd-àiteachaidh  leru- 
saleim,  agus  fheara  Iudah,  thugaibh  breth, 
guidheam  oirbh,  eadar  mise  agus  m'fhìon- 
lios. 

4  Ciod  tuilleadh  a  ghabhadh  deanamh 
ri  m'  fhìon  Jios  naeh  d'rinn  mi  ann  ?  C'ar 
son,  an  uair  a  dh'amhaire  mi  an  tugadh  e 
mach  dearcan  fiona,  a  thug  e  mach  dearc- 
an  fiadhain  ? 

5  Agus  a  nis  thigibh,  nochdaidh  mise 
dhuibh  ciod  a  ni  mi  ri  ra'fhìon-lios  ;  bheir 
mi  air  falbh  a  challaid,  agus  ithear  suas  e  ; 
brisidh  mi  a  bhalla,  agus  bithidh  e  air  a 
shaltairt  sìos. 

6  Agus  cuiridh  mi  fàs  e  ;  cha  sgathar  e, 
agus  cha  ruamhairear  e  ;  ach  fàsaidh  au 
dris  agus  an  droighinn  ann  ;  agus  bheir  mi 
àithne  do  na  neulaibh  nach  fras  iad  uisge 
air. 

7  Oir  is  e  fìon-lios  Tighearna  nan  sluagh 
tigh  Israeil,  agus daoine ludah  luibh  a inhòir 
thlachd  ;  agus  bha  sùil  aige  ri  breitheanas, 
agus  feuch  ain-tighearnas;  ri  ceartas,  agus 
feuch  gaoir  ghoirt. 

8  Is  an-aoìbhinn  dhuibhse  a  ta  cur  tiglie 
ri  tigh,  agus  a'  cur  aehaidh  ri  achadh,  gus 
nach  bi  àit  aun,  agus  gu'n  gabh  sibh 
còmhnuidh  air  leth  ann  am  meadhon  na 
tìre. 

9  Ann  mo  chluasaibh  thubhairt  Tigh- 
earna  nan  sluagh,  Gu  rìeitnhin  bithidh 
iomadli  tigh  fàs,  tighean  mòra  agus  mais- 
each,  guu  neach  a'  gabhail  eòmhnuirìii 
annta. 

10  Bheir  deich  acairean  do  fhìon-lios 
aon  bhatjinna,  agus  bheir  Homer  do  shìol 
uaith  Ephah. 

11  Is  an-aoibhinn  dhoibh-san  a  dh'èireas 
gu  moch  sa'  mhaduinn,  a  dhoì  an  dèigh 
dibhe  làidir ;  a  bhuanaicheas  gu  reasgar, 
ionnus  gun  cuir  am  lion  teas  orra. 

12  Agus  tha  a'  chlùrsacb,  agus  a'  chruit- 
chiuil,  agus  an  tabor,  agus  a'  phìb,  agus 
fion  'nau  cuirmibh  ;  ach  obair  an  Tigh- 
earna  cha'n  'eil  iad  a'  cur  an  suim,  agus 
gnìomh  a  làmh  cha'n'eil  iad  a'  toirt  fa'near. 

13  Uime  sin  tha  mo  shluagh  air  dol  ann 
am  braighdeanas,  a  chionn  gu  bheil  iud 
gun  eòlas ;  agus  tha  an  uais'lean  air  bàs- 
acliadh  le  gort,  agus  an  ìslean  air  tiorm- 
achadh  le  tart. 

14  Air  an  aobhar  sin  mheudaich  au 
uaigh  a  ciocras,  agus  dh'fhosgail  i  a  'oeul 
thar  tomhas  ;  agus  thèid  an  glòìr,  agus 
am  mòr  shluagh,  agus  an  greadhnachas, 
agus  esan  a  ta  ri  aighir,  sìos  d'a  h-ionn- 
suidh. 

15  Agus  leagar  sìos  an  duine  suarach, 
agus  islichear  an  rìuine  cumhachdach,  agus 
ìslichear  sùilean  nan  uaibhreach. 

16  Ach  bithidh  Tighearna  nan  sluagh 
air  'àrdachadh  ann  am  breitheanas ;  agus 
bitliidh  an  Dia  naomh  air  a  naomhachadh 
ann  an  ceartas. 

17  An  sin  ionaltraidh  na  h-uain  mar  a's 
àbhaist  doibh  ;  agus  ithidh  coigrich  mach- 
raichean  fàsail  na  muinntir  reamhair. 

18  ls  an-aoibhinn  dhoibh-san  a  tha  tarr- 
uing  aingidheachd  ie  cordaibh  dìomh- 
anais,  agus  peacaidh  mar  le  taodaiblì 
feuna : 

19  A  deir,  Deanadh  e  deifir,  luathaich- 
eadh  e  'obair,  a  chum  gu'm  faic  sinn ;  ag- 
us  dlùthaicheadh  comhairle  Tì  naoimh 
Israeil,  agus  thigeadh  i  gu  crìch,  a  chum 
gu'm  bi  fios  againn. 

20  Is  truagli  dhoibh-san  a  deir  maith  ri 
ole,  agus  olc  ri  maitli ;  a  ta  cur  dorehadais 
an  àit  soluis,  agus  soluis  an  àit  dorehadais 
a  ta  cur  an  t-seirbh  an  àit  a'  mhilis,  agus 
a'  mhilis  an  àit  an  t-seirbh. 

21  Is  truagh  dhoibh-san  a  ta  glic  'nam 
barail  fèin,  agus  'nam  beachd  fèin  tuig- 
seaeh. 

22  Is  truagh  dhoibh-san  a  ta  làidir  à  dh'- 
òl  fiona,  agus  'nan  daoinibh  neartmiior  a 
mheasgadh  dibhe  làiciir : 

2  U  2 

23  A  ta  saoradh  a'  chiontaich  air  son 
duaise  ;  agus  a'  toirt  ionracais  an  fhìrein 
air  falbh  uaith. 

24  Uime  sin  mar  a  dh'imlicheas  teang- 
adh  an  teine  suas  an  asbhuain,  agus  a 
chnàmhas  an  lasair  am  moll,  mar  sin  bith- 
idh  am  freumh-san  mar  fhiodh  grod,  agus 
thèid  am  blàth  suas  mar  dhuslach  ;  a  chionn 
gu'n  do  dhiùlt  iad  le  tàir  lagh  Tighearna 
nan  sluagh,  agus  gu'n  do  chuir  iad  cùl  ri 
focal  Tì  naoimh  Israeil. 

25  Air  an  aobhar  sin  tha  corruich  an 
Tighearn  air  lasadh  an  aghaidh  a  shluaigh  ; 
agus  shìn  e  mach  a  làmh  'nan  aghaidh, 
agus  bliuail  e  iad  ;  agus  chriothnaich  na 
sleibhtean,  agus  bha  an  colainnean  mar 
aolach  air  meadhon  nan  sràidean.  Air  son 
8o  uile,  cha  'n'eil  a  chorruich  air  pilleadh 
air  falbh  ;  ach  tha  a  làmh  fathast  sìnte 
mach. 

26  Agus  togaidh  e  suas  bratach  do  na 
cinneachaibh  am  fad  as,  agus  ni  e  fead  air 
an  son  o  iomall  na  talmhainn  ;  agus,  feuch, 
le  deifir  thig  iad  gu  luath. 

27  Cha  bhi  aon  neach  fann,  agus  cha 
bhi  aon  neach  tuisleach  'nam  measg ;  cha 
tig  clò,  cha  tig  codal  air  aon  diubk  ;  cha'n 
flmasgailear  crios  an  leasraidh,  agus  cha 
bhrisear  bàrr-iall  am  bròg. 

28  Aig  am  bheil  an  saighdean  geur- 
aichte,  agus  am  boghachan-ujle  air  ghleus  ; 
bithidh  iongana  an  eacha  airì«u  meas  mar 
ailbhinn,  agus  an  rothan  mar  chuairt- 
ghaoith. 

29  Bithidh  am  beucaich  mar  leòmhan 
boireann  ;  beucaidh  iad  mar  leòmhanaibh 
òga ;  agus  ni  iad  nuallan,  agus  glacaidh 
iad  a'  chrèach,  agus  togaidli  iad  leo  i,  agus 
cha  bhi  neach  ann  a  theasairgeas. 

30  Agus  anns  an  là  sin  beucaidh  iad  'nan 
aghaidh,  mar  bheucaich  na  fairge;  agus 
seallaidh  iad  air  an  talamh,  agus,  feuch, 
dorchadas  agus  teanntachd  ;  agus  bithidh 
an  solus  air  a  dhorchachadh  ann  a  speur- 
aibh. 

CAIB.  VI. 

ANNS  a'  bhliadhna  san  d'fhuair  righ 
Usiah  bàs,  chunnaic  mi  an  Tighearn 
'na  shuidhe  air  caithir  rìoghail,  àrd  agus 
togta  suas ;  agus  lìon  iomall  a  thrusgain 
an  teampull. 

2  Os  a  cheann  sheas  seraphim  :  aig  gach 
aon  bha  sè  sgiathan  ;  le  dithis  chòmhdaich 
e  'aghaidh,  agus  le  dithis  chòmhdaich  e  a 
chosan,  agus  le  dithis  rinn  e  itealaich. 

3  Agus  ghlaodh  iad,  gach  aon  r'a  chèile, 
agus  thubhairt  iad,  Is  naomh,  naomh. 
naomh  Tighearn  nan  sluagh ;  tha  an  tal- 
amh  uile  làn  d'a  ghlòir. 

4  Agus  ghluais  ursainnean  an  doruis  le 
guth  an  tì  a  ghlaodh,  agus  lìonadh  an  tigh 
le  deataich. 

5  Agus  thubhairt  mi,  Mo  thruaighe 
mise  !  oir  chaidh  as  domh  ;  oir  is  duine 
mi  aig  am  bheil  bilean  neòghlan,  ag-us  am 
nieasg  sluaigh  aig  am  bheil  bilean  neò- 
ghlan  tha  mi  a'm'  chòmhnuidh  ;  oir 
chunnaic  mo  shùilean  an  Righ,  Tighearna 
nan  sluagh. 

6  An  sin  thàinig  son  do  na  seraphim  ag 
itealaich  a  m'ionnsuidh,  agus  'na  làimh 
eibhleag  bheò,  a  thug  e  leis  a'  chlobha 
bhàrr  na  h-altarach  ; 


7  Agus  bhean  e  ri  mo  bheul,  agus  thu- 
bhairt  e,  Feuch,  bhean  so  ri  d'  bhilihh  ; 
agus  tha  d'aingidheachd  air  a  toirt  air 
falbh,  agus  do  lochd  air  a  ghlanadh. 

8  Agus  chuala  mi  guth  an  Tighearn 
ag  ràdh,  Cò  leis  a  chuireas  mi  fios  ?  agus  cò 
thèid  air  ar  son  ?  Agus  thubhairt  mi, 
Feuch,  tha  mise  an  so  ;  cuir  fios  leamsa. 

9  Agus  thubhairt  e,  Rach,  agus  abair  ris 
an  t-sluagh  so,  Cluinnibh  da  rireadh,  ach  na 
tuigibh  ;  agus  faicibh  da  rìreadh,  ach  na 
tugaibh  fa'near. 

10  Dean  cridhe  an  t-sluai#h  so  reamh- 
ar,  agus  dean  an  cluasan  trom,  agus  druid 
an  sùilean  ;  mu'm  faic  iad  le'n  sùilibh,  ag- 
us  mu'n  cluinn  iad  le'n  cluasaibh,  agus 
mu'n  tuig  iad  le'n  cridheachaibh,  agus 
gu'n  iompaichear  iad,  agus  gu'm  bi  iad  air 
an  slànuchadh. 

11  An  sin  thubhairt  mise,  Cia  fhad  a 
Thighearn  ?  Agus  thubhairt  esan,  Gus  an 
cuirear  bailtean  fàs,  gun  neach  'g  an  àit- 
eachadh  ;  agustighean,  gun  duine  a'gubh- 
ail  còmhnuidh  anntn  ;  agus  gu'm  bi  am 
fearann  gu  tur  air  'fhàsachadh  ; 

12  Agus  gu'm  fògair  an  Tighearn  daoine 
am  fad  as ;  agus  gu'm  bi  fàsalachd  mhòr 
ann  am  raeadhon  na  tìre. 

13  Ach  fathast  bithidh  deachamh  innte  ; 
agus  pillidh  e,  agus  caithear  e ;  mar  an 
cuilionn  agus  an  darach,  aig  am  bheil 
brìgh  annta,  ged  thilg  iad  an  duilleach  ; 
mar  sin  bithidh  sìol  naomh  'na  bhrìgli 
innte-san. 

CAIB.  VII. 

ANN  an  làithibh  Ahais  mhic  Iotaim, 
mhic  Usiah,  righ  Iudah,  chaidh  Re- 
sin  righ  Shiria,  agus  Pecah  mac  Remaliah 
righ  lsraeil,  suas  do  Ierusalem,  a  chogadh 
'na  h-aghaidh,  ach  cha  b'urrainn  iad 
buadhachadh  oirre. 

2  Agus  dh'innseadh  do  thigh  Dhaibh- 
idh,  ag  ràdh,  Tha  Siria  ann  an  comh- 
bhoinn  ri  Ephraim  ;  agus  bha  a  chridhe 
air  a  ghluasad,  agus  cridhe  a  shluaigh ; 
mar  a  ghluaisear  craobhan  na  coille  roimh'n 
ghaoith. 

3  Agus  thubhairt  an  Tighearn  ri  Isaiah, 
Rach  a  mach  a  nis  an  còdhail  Ahais,  thu 
fèin,  agus  Sear-iasub  do  mhac,  aig  ceann 
sruth-chlais  na  linne  uachdaraich,  air  slighe 
achaidh  an  luadhadair. 

4  Agus  abair  ris,  Thoir  an  aire,  agus  bi 
a'd'  thosd  ;  na  gabh  eagal,  agus  na  bi  lag- 
chridheach,  air  son  dà  earr  nan  àithinn- 
ean  smùidreach  so,  air  son  corruich  Resin 
agus  Shiria,  agus  mhic  Remaliah. 

5  Air  son  gu'n  do  dhealbh  Siria,  Eph- 
raim,  agus  raac  Remaliah,  olc  a'd'  agh- 
aidh,  ag  ràdh, 

6  Rachamaid  suas  an  aghaidli  Iudah, 
agus  teannaicheamaid  e,  agus  briseamaid 
a  steach,  agus  cuireamaid  righ  suas  gu 
rìoghachadh  'na  mheadhon,  eadhon  mac 
Thabeail : 

7  Mar  so  deir  an  Tighearn  Iehobhah, 
Cha  seas  e,  ni  mò  thig  e  gu  crìch. 

8  Ged  is  e  ceann  Shiria  Damascus,  ag- 
us  ceann  Dhamascuis  Resin  ;  gidheadh  an 
taobh  a  stigh  do  chùig  agus  tri  fichead 
bliadhna,  bithidh  Ephraim  air  a  bhri6eadh, 
ionnus  nach  bi  e  'na  chinneach  : 


CÀIB.  VIII. 

N  1)  Ged  is  e  oeann  Ephraim  Samaria,  ag- 
us  ceann  Shamaria  mac  Kemaliah.  Mur 

i  creid  sibh,  gu  cinnteach  cha  bhi  sibh  seas- 
mhach. 

i  10  Agus  lahhair  an  Tighearn  fathast  ri 
*    Ahas.  ag-  ràdh, 

11  Iarr  dhuit  fèin  comharadh  on  Tigh- 
earn  do  Dhia ;  iarr  anns  an  doimhne,  no 
"i!    anns  an  àirde  shuas. 

4  12  Ach  thubhairt  Ahas,  Cha'n  iarr  mi, 
'A   ni  mò  a  bhuaireas  mi  an  Tighearn. 

13  Agus  thubhairt  esao,  Eisdibh  a  nis, 
i  a  thigh  Dliaibliidh  ;  Am  beag  leibh  daoine 
i  a  sgìtheaohadh  ;  ach  an  sgìthich  sibh  fòs 
£.    mo  Dhia  ? 

■  14  Air  an  aohhar  sin,  bheir  an  Tigliearn 
1    fèin  comharadh  dhuibh ;   Feuch,  bithidh 

■  òigli  torrach,  agus  beiridh  i  mac ;  agus 
bheir  i  lmanuel  mar  ainm  air. 

I       15  Im  agus  mil  itliidh  e,  gus  an  tuig  e 

■  an  t-olc  a  dhiùltadh,  agus  am  maith  a 

i  ròghnaohadh. 

16  Oir  mu'n  aithne  do'n  leanabh  an 
ic    t-olc  a  dhiùltadh,  agus  am  maith  a  rògh- 

nachadh,  fàsaichear  fearann  an  dà  righ  leis 
K    am  bheil  thu  air  do  chlaoidheadh. 
s       17  Bheir  an  Tighearn  ortsa,  agus  air  do 

shluagh,  agus  air  tigh  t'athar,  làithean, 
I    nach  robh  an  leithide  ann  o'n  là  san  do 

ii  dhealaich  Ephraim  ri  Iudah  ;  eadhon  righ 
i  Asiria. 

I  18  Agus  tarlaidh  anns  an  là  sin,  gu'n 
1i    gairm  an  Tighearn  a'  chuileag  a  ta  ann  an 

iomall  aimhnichean  na  h-Eiphit,  agus  an 

seillean  a  th'ann  an  talamh  Asiria  : 

19  Agus  thig  iad,  agus  luidhidh  an  t-iom- 
j  lan  diubh  anns  na  gleanntaibh  fàsail,  agus 
I  ann  an  còsaibh  nan  creag,  agus  air  gaeh 
ili  uile  dhroighnich  agus  air  gach  uile  phreas. 
1  20  Anns  an  là  sin  lomaidh  an  Tighearn 
d    le  ealtainn  thuarasdail,  leis  an  t-sluagh  air 

taobh  thall  na  h-aimhne,  le  righ  Asiria,  an 
1    ceann  agus  fionna  nan  cosan  ;  agus  bearr- 
.    aidh  i  eadhon  an  fheusag. 
e       21  Agus  tarlaidh  anns  an  là  sin  gu'n  àr- 
;    aich  duine  bò  òg  agus  dà  chaora  : 
g       22  Agus  o  phailteas  a'  biiainne  bheir  iad 

uatha,  ithidh  e  im  ;  oir  im  agus  mil  ithidh 
i,    gac.h  neach  a  dh'fhàgar  anns  an  tìr. 
n       23  Agus  tarlaidh  anns  an  là  sin,  gach  àit 
j    anns  an  robh  mìle  fionan,  air  am  meas 
t    air  mhile  bonn  airgid,  gu'm  bi  e  'na  sgith- 

ich  agus  'na  dhroighnich. 
i       24  Le  saighdibh  agus  leis  a'  bhogha  thig 

iad  an  sin ;  oir  bithidh  an  talamh  uile  'na 
.    sgithich  agus  'na  dhroighnich. 
n       25  Agus  air  na  h-nile  chnocaibh  a  bhith- 

eas  air  an  ruamhradh  leis  a'  chaibe,  cha  tig 

eagal  sgithich  no  droighnich  ;  ach  bithidh 
.    e  'na  àiridh  dhamh,  agus  'na  ionaltradh 

mheanbh-chruidh. 

CAIB.  VIII. 
A  GUS  thubhairt  an  Tighearn  rium, 
J\-    Gabh  clàr  mòr,  agus  sgrìobh  air,  le 
inneal-sgrìobhaidh  duine  mu  Mhaher-sal- 
al-has-bas. 

2  Agus  thug  mi  leam.  chum  dearbhaidh, 
fianuisean  firinneaeh,  Uriah  an  sagart,  ag- 
us  Sechariah  mac  Ieberechiah. 

3  Agus  dhlùthaich  mi  ris  a'  bhan- 
f hàidhe ;  agus  dh'fhàs  i  torrach,  agus  rug 
i  mac :  agus  thubhairt  an  Tighearn  rium, 


Thoir  mar  ainm  air  Maher-salal-has- 
bas : 

4  Oir  mu  an  aithne  do'n  leanabh  m'ath- 
air  agus  mo  mhàthair  a  ràdh,  togar  air 
falbh  saoibhreas  Dhamascuis  agus  creach 
Shamaria,  roimh  righ  Asiria. 

5  Agus  labhair  an  Tighearn  fathast  rium, 
ag  ràdh, 

6  A  chionn  gu'n  do  c.huir  an  sluagh  so 
cùl  ri  uisgeachaibh  Shiloah,  a  ruitheas  gu 
sèimh  ;  agus  gu  bheil  iad  a'  gabhail  tlachd 
ann  an  Resin  asrus  ann  am  mac  Remaliah : 

7  Uime  sin,  feuch,  bheir  an  Tighearn  a 
nìos  orra  uisgeachan  na  h-aimhne,  làidir 
agus  lìonmhor,  eadhon  righ  Asiria  agus 
'uile  ghreadhnachas ;  agus  èiridh  e  os 
ceann  a  chlaisean  uile,  agus  thèid  e  thar 
'uile  bhruachaibh. 

8  Agus  gabhaidh  e  roimhe  air  feadh  Iu- 
dah,  a'  ruith  thairis  agus  a'  sgaoileadh  ; 
eadhon  gus  am  muineal  ruigidh  e ;  agus 
lìonaidh  sgaoileadh  a  sgiathan  leud  do 
thìre-sa,  O  Imanueil. 

9  Cruinnichibh  r' a  chèile,  a  chinneaeha, 
agus  brisear  sibh  'nur  bloighdibh  ;  èisdibh, 
sibhse  uile  a  ta  sna  dùchannaibh  fad  as ; 
crioslaichibh  sibh  fèin,  agus  brisear  sibh 
'nur  bloighdibh ;  crioslaichibh  sibh  fèin, 
agus  brisear  sibh  'nur  bloighdibh. 

10  Cuiribh  bhur  comhairle  ri  chèile,  ag- 
us  thig  i  gu  neò-bhrigh ;  labhraibh  am 
focal,  agus  cha  seas  e  ;  oir  tha  Dia  leinne. 

11  Oir  thuhhairt  an  Tighearn  rium,  le 
làimh  làidir,  agus  theagaisg  e  mi,  a  chum 
nach  siuhhlainn  ann  an  slighe  an  t-sluaigh 
so,  ag  ràdh, 

12  Na  abraibh-sa  comh  bhoinn  ris  gach 
ni  ris  an  abair  an  sluagh  so  comh-bhoinn  ; 
agus  na  gabhaibh  eagal  roimh  an  uamhas- 
san,  agus  na  biodh  geilt  oirbh. 

13  Tighearn  nan  sluagh,  naomhaichibh 
esan  fèin  :  agus  biodh  esan  duibh  'na  chùis- 
eagail,  agus  biodh  esan  duibh  'na  aobhar 
ball-chrith. 

14  Agus  bithidh  e  'na  ionad  naomh ; 
ach  'na  chloich-thuislidh,  agus  'na  charr- 
aig-oilbheim  do  dhà  thigh  Israeil ;  'na  lìon 
agus  :na  ribe  do  luchd-àiteachaidh  Ierusa- 
leim. 

15  Agus  gheihh  mòran  'nam  measg  tuis- 
leadh,  agus  tuitidh  iad,  agus  brisear  iad, 
agus  ribear  agus  glacar  iad. 

16  Ceangail  suas  an  fhianuis,  seulaich 
an  lagh  am  measg  mo  dheisciobul-sa. 

17  Ach  feithidh  mise  ris  an  Tighearn  a 
ta  foluch  a  ghnùise  o  thigh  Iacoib,  agus 
bithidh  sùil  agam  ris. 

18  Feuch,  tha  mise,  agus  a'  chlann,  a 
thug  an  Tighearn  dhomh,  'nar  comhar- 
aibh  agus  'nar  n-iongantasaibh  ann  an  ls- 
rael,  o  Thighearn  nan  sluagh  a  ta  'na 
ehòmhnuidh  ann  an  sliabh  Shioin. 

19  Agus  an  uair  a  their  iad  ruibh,  larr- 
aibh  a  chum  nam  ban-fniosaichean,  agus 
chum  nan  drùidhean,  muinntir  a  ni  bìdeil 
agus  borbhanaich;  nach  bu  chòir  do 
shluagh  iarraidh  chum  an  Dè?  an  ann  a 
dh'iarradh  iad  a  chum  nam  marbh,  an  àit 
nam  beò  ? 

20  larradh  iad  chum  an  lagha  a<^us 
chum  na  fianuis:  mar  labhair  iad  a  rèir 
an  fhocail  so,  ann  a  chionn  nach  'eil  sol- 
us  annta. 

21  Agus  siuhhlaìdh  gach  aon'  d'a  thrìd, 
ann  an  teinn  agus  ann  an  gorta ;  agus  tar- 
laidh,  'nuair  a  bhios  e  ann  an  gorta,  gu'm 
bi  corruich  air  ris  fèin,  agus  mallaichidh  e 
a  righ  agus  a  Dhia,  agus  e  sealltuinn  suas. 

22  Agus  seallaidh  e  air  an  talamh,  agus 
feuch  teanntachd  agus  doilleireachd  ;  dubh- 
ar  an  àinhghair,  agus  tiugh  dhorcliadas. 

CAIB.  IX. 

GIDHEADH  cha  bhi  an  doilleireachd 
mar  a  bha  ri  linn  a  h-amhghair,  an 
uair  a  bhuail  e  gu  h-eutrom  an  toiseach 
talamh  Shebuloin  agus  talamh  Naplitali, 
agus  'na  dhèigh  sin  bhuail  e  ni  bu  truime 
e,  air  slighe  na  fairge,  taobh  thall  Iordain, 
Galile  nan  cinneach. 

2  An  sluagh  a  bha  siubhal  ann  an  dorch- 
adas,  chunnaic  iad  solus  mòr ;  iadsan  a 
bha  'nan  còmhnuidh  ann  an  tìr  sgàile  a' 
hhàis,  dh'èirich  solus  orra. 

3  Rinn  thu  an  cinneach  lìonmhor ;  nach 
do  mheudaich  thu  an  aoibhneas  ?  rinn  iacl 
gairdeachas  a'd'  làthair,  mar  ghairdeachas 
anns  an  fhogharadh  ;  mar  ni  daoine  gaird- 
eachas,  au  uair  a  roinneas  iad  a'  chreach. 

4  Oir  bhris  thu  cuing  'eallaich,  agus  b.ita 
a  ghuailne,  slat  an  fhìr  a  shàruich  e,  mar 
ann  an  là  Mhidiain. 

~  5  Oir  tha  gach  uile  chath  an  fhir-chog- 
aidh  le  cruaidh  iomairt,  agus  eudach  air  a 
thumadh  ann  am  fnil;  ach  bithidh  so  le 
losgadh,  agus  connadh  air  son  an  teine. 

6  Oir  rugadh  dhuinne  duine-cloinne, 
thugadh  dhuinne  mac ;  agus  bithidh  an 
uaciidaranachd  air  a  ghualainn  ;  agus  goir- 
ear  mar  ainm  dheth,  Iongantach,  Comh- 
airliche,  an  Dia  cumhachdaeh,  an  t-Athair 
siorruidh,  Prionnsa  na  sìthe. 

7  Air  fàs  'uachdaranachd,  agus  air  a 
shìth,  cha  tig  crìoch ;  air  caithir  rìoghail  | 
Dhaibhidh,  agus  air  a  rìoghachd  ;  chum  a 
daingneachadh  agus  a  socruchadh  le  breith- 
eanas  agus  le  ceartas,  o  so  a  mach  agus  gu 
siorruidh  :  bheir  eud  Tighearna  nan  sluagh 
so  gu  crìch. 

8  Chuir  an  Tighearn  focal  dh'ionnsuidh 
Iacoib,  agus  thuit  e  air  Israel. 

9  Agus  hithidh  fios  aig  an  t-sluagh  uile, 
aig  Ephraim  agus  fear-àiteachaidh  Shama- 
ria,  a  ta  ag  ràdh,  ann  an  uaill  agus  àrdan 
cridhe, 

10  Tha  na  clachan  creadha  air  tuiteam, 
ach  togaidh  sinn  le  clachaibh  snaidhte ; 
tlia  na  craobhan  sicamoir  air  an  gearradh 
sìos,  ach  cuiridh  sinn  craobhan  seudair 'nan 
àit. 

11  Uime  sin  àrdaichidh  an  Tigheam 
luchd  mi-ruin  Resin'na  aghaidh,  agustog- 
aidh  e  suas  a  naimhdean  le  chèiìe  ; 

12  Na  Sirianaich  o'n  taobh  bheoil,  agus 
na  Philistich  o'n  taobh  chùil;  agus  ithidh 
iad  suas  Israel  le  beul  farsuinn.  Air  son 
so  uile  cha  'n'eil  a  chorruich  air  a  pilleadh 
air  falbh  ;  ach  tha  a  làmh  fathast  sìnte 
inach. 

13  Ach  cha  'n'eil  an  sluagh  so  air  pillt- 
inn  ris  an  tì  a  bhuail  iad ;  ni  mò  dh'iarr 
iad  Tighearn  nan  sluagh  : 

'  14  Uime  sin  gearraidh  an  Tighearn  as  o 
Israel  an  ceann  agus  an  t-earball,  a'  gheug 
agus  an  luachair,  ann  an  aon  là. 
15  An  duine  aosmhor  agus  urramach,  is 


esan  an  ceann  ;  agus  am  fàidh  a  ta  teagasg 
brèige,  is  esan  an  t-earball. 

16  Oir  tha  luchd-stiùraidh  an  t-sluaigh 
so  'gan  cur  air  seacharan ;  agus  bithidh 
iadsan  a  stiùrar  leo  air  an  slugadh  suas. 

17  Air  an  aobhar  sin  clia  dean  an  Tigh- 
earn  gairdeachas  os  ceann  an  òganacha,  ni 
mò  ni  e  iochd  ri'n  dìlleachdanaibh  agus  am 
bantrachail)h  ;  oir  tlia  gach  aon  diubh  'na 
chealgair  agus  'na  fhear  dò-hheirt,  agus 
tha  gach  beul  a*  labhairt  amaideachd. 
Air  son  so  uile  cha  'n'eil  a  chorruich  air 
a  pilleadh  air  falbh,  ach  tha  a  }àmh  fathast 
sìnte  mach. 

18  Oir  loisgidh  aingidheachd  mar  thèine  ; 
ithidh  i  suas  an  dris  agus  an  droighionn  ; 
agus  cuiridh  i  ri  thei.ne  badan  na  frìthe ; 
agus  èiridli  iad  an  àird  'nau  smùid  a'  dol 
suas. 

19  Trìd  corruich  Tighearna  nan  sluagh 
dhorchaicheadh  an  tìr;  agus  bithidh  an 
sluagh  mar  chonnadh  air  son  an  teine  :  cha 
dean  duine  iochd  air  a  bhràthair  fèin. 

20  Agua  bheir  e  teum  air  an  làimh 
dheis,  agus  gidheadh  bithidh  e  ocrach  ; 
agus  ithidh  e  suas  air  an  làimh  chjì,  agus 
cha  bhi  iad  sàsuichte ;  itliidli  gach  duine 
feoil  a  ghàirdein  fèin. 

21  Ithidh  Manaseh  Ephraim,  agus  Eph- 
raim  Manaseh  ;  agus  bithidh  iad  le  chèile 
an  aghaidh  Iudah.  Air  son  so  uile  cha 
'n'eil  a  chorruich  air  a  pilleadh  air  falbh, 
ach  tha  a  làmh  fathast  sìute  mach. 

CAIB.  X. 

IS  truagh  dhoibh-san  a  ta  'g  orduchadh 
reachdan  eucorach,  na  sgrìobhaichean 
a  ta  ag  àithneadh  foirneirt. 

2  A  thionndadh  an  fheumaich  o  bhreith- 
eanas,  agus  a  thabhairt  an  còracli  le 
h-ainneart  o  bhochdaibh  mo  shluaigli ;  air 
chor  as  gu'm  bi  bantraichean  'nan  cobhart- 
aich  dhoibh,  agus  gu'n  creach  iad  na  dìll- 
eachdain. 

3  Agus  ciod  a  ni  sibh  ann  an  là  an 
smaehoachaidh  ?  agus  anns  an  lèir-sgrios 
a  thig  o  chèin?  Cò  dh'ionnsuidh  a  theich- 
eas  sibh  chum  cabhair  ?  agus  c'àit  am  f'àg 
sibh  'ur  glòir  ? 

4  As  m'eugmhais-sa  aomaidh  iad  sìos  fo 
na  prìosanaieh,  agus  tuitidh  iad  fo  na 
mairbh.  Air  son  so  uile  cha  'n'eil  a  chorr- 
uieh  air  a  pilleadh  air  falbh,  ach  tha  a 
làrnh  fathast  sìnte  mach. 

5  Ho  Asirianaich,  slat  mo  chorruich  ; 
agus  am  bata  'nan  làimh  is  e  sin  m'fhearg. 

6  An  aghaidh  einnich  cheaìgaieh  euir- 
idh  mi  e  ;  agus  an  aghaidh  sluaigh  ris  am 
bheil  mo  chorruieh  bheir  mi  dha  àithne,  a 
thogail  creiche,  agus  a  thoirt  leo  cobhart- 
aich ;  agus  g'an  saltairt  sìos  mar  chlàbar 
nan  sràidean. 

7  Gidheadh  cha'n  e  sin  a  bhios  'na  aire- 
san,  agus  cha'n  e  rùn  a  chridhe  e ;  ach  is 
e  milleadh  tha  'na  chridhe,  agus  cinnich 
nach  gann  a  ghearradh  as. 

8  Oir  a  deir  e,  Nach  'eil  mo  cheannard- 
an  uile  'nan  rìghribh  ? 

9  Nach  'eil  Calno  mar  Charchemis? 
Nach  'eil  Hamat  mar  Arphad?  Naeh  'eil 
Samaria  mar  Dhamascus  ? 

10  Mar  a  ghlac  mo  làmh  rìogh/ichdan 
nan   ìodholan,   aig  an    robh  dealbhan 

enaidhte  ni  b'fhearr  na  iad  sin  a  ta  ann  an 
Ierusalem  <agus  ann  an  Samaria  ; 

11  Mar  a  rinn  mi  ri  Samaria  agus  r'a 
h-ìodholaibh,  nach  dean  mi  mar  an  ceud- 
na  ri  lerusalem  agus  r"a  dealbhaibh- 
san  ? 

12  Ach  tarlaidh,  'nuair  a  choimhlionas 
an  Tighearn  'obair  gu  h-iomlan  air  sliabh 
Shioin  agus  air  Ierusalem,  gu'n  dean  mi 
dìoghaltas  air  toradh  cridhe  uaiblireich 
ri-ih  Asiria,  agus  air  sealladh  àrd  a  shùl. 

13  Oir  deir  e,  Le  neart  mo  làimhe  rinn 
mi  e,  agus  le  mo  ghliocas ;  oir  tha  deadh 
tliuigse  agam ;  agus  dh'atharraich  mi 
crìocha  nam  fineachan,  agus  chreach  mi 
an  ionmhasan,  agus  leag  mi  sìos  an  sluagh 
mar  dhuine  treun  : 

14  Agus  fhuair  mo  làmh,  mar  nead, 
rnaoin  nan  slògh  ;  agus  mar  chruinnicheas 
neach  uighean  a  thrèigeadh,  mar  sin 
chruinnich  mise  an  talamh  uile  ;  agus  cha 
robh  aon  a  ghluais  an  sgiath,  a  dh'fhosgail 
an  gob,  no  rinn  biog-. 

15  An  dean  an  tuadh  uaill  an  aghaidh 
an  fhir  a  ta  gearradh  leatha?  An  àrdaich 
an  tuireasg  e  fèin  an  aghaidh  an  fhir  a  ta 
'ga  iomairt  ?  mar  gu'n  sìneadh  an  t-slat  i 
fèin  an  aghaidh  an  neach  a  ta  'ga  togail ; 
no  mar  gu'n  togadh  an  lorg  suas  e  fèin 
mar  nach  i'fhiodh  a  bh'  ann. 

16  Air  an  aobhar  sin  cuiridh  an  Tigh- 
earn,  Tighearn  nan  sluagh,  caoile  air  a' 
mhuinntir  reamhair ;  agus  fuidh  'òirdheir- 
ceas  fadaidh  e  losgadh,  mar  losgadh  teine. 

17  Agus  bithidh  solus  Israeil  'na  theine, 
agus  a  Thì  naomh  'na  lasair ;  agus  loisg- 
idh  agus  caithidh  e  a  dhroighionn  agus  a 
dhris  ann  an  aon  là  : 

18  Agus  caithidh  e  glòir  a  fhrìdhe,  ag- 
us  'achaidh  tharbhaich,  eadar  anam  agus 
fheoil ;  agus  bithidh  iad  mar  fhear-iom- 
chair  brataich  a'  call  a  threòir. 

19  Agus  bithidh  fuigheall  chraobhan  a 
choille  tearc,  ionnus  gu'n  sgrìobh  leanabh 
an  àireamh. 

20  Agus  tarlaidh  anns  an  là  sin,  nach 
leig  iarmad  Israeil,  agus  iadsan  a  thèid  as 
do  thigh  lacoib,  an  taice  ni's  mò  air  an 
fhear  a  bhuail  iad  ;  ach  leigidh  iad  an  taice 
air  an  Tigheam,  Tì  naomh  Israeil,  ann 
am  fìrinn. 

21  Pillidh  fuigheall,  eadhon  fuigheall  do 
lacob,  dh'ionnsuidh  Dhè  uile-chumhachd- 
aich. 

22  Oir  ged  bhi  do  shluagh,  O  Israeil, 
mar  ghaineainh  na  fairge,  'cha  phill  ach 
fuigheall  diubh.  An  lèir-sgrios  a  dh'ord- 
uicheadh,  ruithidh  e  thairis  le  ceartas. 

23  Oir  sgrios,  eadhon  sgrìos  sònruichte 
ni  Iehobhah,  Tighearn  nàn  sluagh,  am 
meadhon  na  tìre  uile. 

24  Air  an  aobhar  sin  mar  so  deir  Iehobh- 
ah,  Tighearn  nan  sluagh,  Na  biodh  eagal 
ort,  O  mo  shluagh,  a  ta  chòmhnuidh  ann 
an  Sion,  roimh  an  Asirianaich  ;  le  slait 
buailidh  e  thu,  agus  a  bhata  togaidh  e  suas 
a'd'  aghaidh,  a  rèir  gnàth  na  h-  Eiphit. 

25  Ach  fathast  ùine  ro  ghearr,  agus 
eoimhlionar  wi'fhearg,  agus  mo  chorruich 
'nan  Jèir-sgrios. 

26  Agus  togaidh  Tighearna  nan  eluagh 
slat-sgiùrsaidh  'na  aghaidh,  cosmhuil  ri  àr 
Mhidiain  aig  carraig  Oreib :  agus  mar  a 


bha  a  shlat  air  an  fhairg,  mar  sin  togaidh 
e  suas  i,  a  rèir  gnàth  na  h-Eipbit. 

27  Agus  tarlaidh  anns  an  là  sin,  gu'n 
atharraichear  'eallach  bhàrr  do  ghuaille, 
agus  a  chuing  bhàrr  do  mhuineil ;  agus 
caitliear  a'  chuing  do  bhrìgh  na  h-oladh- 
ungaidh. 

28  Thàinig  e  gu  Aiat,  chaidh  e  thairìs 
gu  Migron  ;  aig  Michmas  taisgidh  e  'airn- 
eis. 

29  Chaidh  iad  null  air  an  aisig ;  ann  an 
Gebah  ghabh  iad  tàmh  :  tha  Rarnah  air 
chrith  ;  tha  Gibeah  Shauil  a'  teicheadh. 

30  Tog  suas  do  ghuth,  O  nighean  Ghall- 
im  ;  cluinnear  e  gu  ruig  Lais,  O  Anatot 
thruagh. 

31  Theich  Madmenah ;  tha  luchd-àit- 
eachaidh  Ghebim  air  gabhail  na  ruaìge. 

32  Fanaidh  e  fathast  an  là  sin  ann  an 
Nob  ;  crathaidh  e  a  làmh  an  aghaidh  cnuic 
nighinn  Shioiu,  an  aghaidh  slèibh  Ierusa- 
leim. 

33  Feuch,  sgathadh  Iehobhah,  Tighearna 
nan  sluagh,  a'  gheug  le  luasgadh  mòr ;  ag- 
us  bithidh  iadsan  a's  àirde  fàs  air  an  gearr- 
adh  sìos,  agus  na  h-uaibhreich  air  an  ìs- 
leachadh. 

34  Agus  gearraidh  e  dosan  na  frìdhe  le 
iarunn  ;  agus  tuitidh  Lebanon  le  làimh 
chumhachdaich. 

CAIB.  XI. 

AGUS  thig  geug  a  mach  o  bhonn  Iese, 
agus  fàsaidh  faillean  suas  as  a  fhreumh- 

aibh. 

2  Agus  gabhaidh  spiorad  an  Tighearna 
còmhnuidh  air,spiorad  gliocais  agustuigse, 
spiorad  comhairle  agus  cumhachd,  spiorad 
eòlais  agus  eagail  an  Tighearn  : 

3  Agus  bithidh  e  geur-mhothachail  ann 
an  eagal  an  Tighearn ;  agus  cha'n  ann  a 
rèir  seallaidh  a  shùl  a  bheir  e  breth,  no  a 
rèir  claisteachd  a  chluas  a  bheir  e  achmhas- 
an. 

4  Ach  le  ceartas  bheir  e  breth  air  a' 
bhochd,  agus  bheir  e  achmhasan  le  coth- 
rom,  as  leth  dhaoine  ciùine  na  talmhainn  ; 
agus  buailidh  e  an  talamh  le  slait  a  bheoil, 
agus  le  anail  a  bhile  marbhaidh  e  an  t-aing- 
idh. 

5  Agus  bithidh  ionracas  'na  chrios  m'a 
leasraidh,  agus  firinn  'na  crios  m'a  airnibh. 

6  An  sin  gabhaidh  an  madadh-alluidh 
còmhnuidh  maille  ris  an  uan,  agus  luidh- 
idh  an  liopard  sìos  maille  ris  a'  mheann ; 
agus  an  laogh,  agus  an  leòmhan  ò<*,  agus 
an  sprèidh  reamhar  le  chèile  ;  agus  ni  lean- 
abh  beag  an  stiùradh. 

7  Agus  ionaltraidh  a'  bhò  agus  am  math- 
ghamhuin  le  chèile ;  luidliidh  an  àlach 
sìos  cuideachd ;  agus  ithidh  an  leòmhan 
connlach  raar  an  damh. 

8  Agus  cluichidli  an  leanabh  cìche  air 
toll  na  nathrach  nimhe;  agus  air  nead  na 
righ  nathrach  cuiridh  an  leanabh  a  thàinig 
o'n  chìch  a  làmh. 

9  Cha  dochainn  agus  cha  sgrios  iad,  aix 
feadh  mo  shlèibh  naoimh-sa  gu  h-iomlan; 
oir  lìonar  an  talamh  le  eòlas  an  Tighearna, 
mar  a  chòmhdaicheas  na  h-uisgeachan 
aigin  na  fairge. 

10  Agus  anns  an  là  sin,  bithidh  freumh 
Iese  'na  sheasamh  mar  bhrataich  do  na 

slòigh ;  d'a  ionnsuidh-san  iarraidh  nacinn- 
ich,  agus  hithidh  a  thàinh  glòrrahor. 

11  Agus  tarlaidh  anns  an  là  sin,  gu'n 
cuir  an  Tighearn  a  mach  a  làtnh  a  rìs  an 
dara  uair,  a  thoirt  air  ais  fuighill  a  shlnaigh, 
a  dh'fhàgar  dhiubh,  o  Asiria,  agus  o'n 
Eiphit,  agus  o  Phatros,  agus  o  Chus,  agus 
o  Èlam,  agus  o  Shinar,  agus  o  Hamat,  ag- 
us  o  innsibh  na  fairge. 

12  Agus  togaidh  e  'n  àird  bratach  airson 
nan  cinneach,  agus  tionailidh  e  dìobaraich 
Israeil,  agus  muinntir  sgapta  ludah  cruinn- 
ichidh  e  le  chèile  o  cheithir  chearnaibh  na 
talmhainn. 

13  Agus  sguiridh  farmad  Ephraim,  ag- 
us  bithidh  luchd-sàruchaidh  Iudah  air  an 
gearradh  as  ;  cha  bhi  farmad  aig  Ephraim 
ri  Iudah,  agus  cha  sàruich  Iudah  Eph- 
raitn. 

14  Ach  leumaidh  iad  air  guaillibh  nam 
Philisteach  an  taobh  an  iar ;  creachaidh 
iad  le  chèile  muinntir  na  h-àird'  an  ear ; 
air  Edom  agus  Moab  leagaidh  iad  an  làmh, 
agus  bheir  clann  Amoin  gèill  doibh. 

15  Agus  millidh  an  Tighearn  teangadh 
na  fairge  Eiphitich,  agus  cratiiaidh  e  a 
làmh  os  ceann  na  h-Aimhne  le  a  ghaoith 
làidir ;  agus  buailidh  e  i  'na  seachd  sruth- 
aibh,  agus  bheir  e  orra  imeachd  troimpe  le 
cosaibh  tioram. 

16  Agus  bithidh  rathad  mòr  aig  fuigh- 
eall  a  shluaigh  a  dh'fhàgar  o  Asiria  ;  mar 
a  bha  aig  Israel,  anns  an  là  san  d'tliàinig  e 
nìos  o  thìr  na  h-Eiphit. 

CAIB.  XII. 

AGUS  their  thu  anns  an  là  sin,  Molaidh 
mi  thu,  O  Thighearn,  ged  bha  thu 
feargach  rium,  tha  d'f  hearg  air  a  pilleadh 
air  falbh,  agus  thug  thu  comhfhurtachd 
dhomh. 

2  Feuch,  is  e  Dia  mo  shlàinte  ;  earbaidh 
mi,  agus  cha  bhi  eagal  orm ;  oir  is  e  an 
Tighearn  Iehobhah  mo  neart  agus  mo 
cheòl ;  ìs  e  fòs  a's  slàinte  dhomh. 

3  An  sin  tairngidh  sibh  uisge  le  h-aoibh- 
neas  à  tobraichibh  na  slàinte. 

4  Agus  anns  an  là  sin  their  sibh,  Mol- 
aibh  an  Tighearn,  gairmibh  air  'ainra ; 
cuiribh  an  cèill  a  ghmomhara  am  measg 
nan  cinneach ;  cumaibh  air  chuimhne  gu 
bheil  'ainm  air  'àrdachadh. 

5  Canaibh  do'n  Tighearn,  oir  rinn  e 
gnìomh  òirdheirc ;  tha  so  aithnichte  anns 
an  talamh  uile. 

6  Eigh  gu  h-àrd,  agus  dean  iolach,  a 
bhean-àiteachaidh  Shioin ;  oir  is  raòr  ann 
ad  meadhon  Tì  naomh  lsraeil. 

CAIB.  XIII. 

TROM  eallach  Bhabiloin,  a  chunnaic 
Isaiah  mac  Amois. 

2  Air  sliabh  àrd  togaibh  suas  bratach  ; 
èighibh  riu  gu  h-àrd ;  sìnibh  'ur  làinh,  a 
chum  gu'n  tèid  iad  a  steach  air  geatach- 
aibh  nan  uislean. 

3  Thug  mi  'àithne  do  mo  dhaoinibh  cois- 
rigte ;  seadh,  ghairin  mi  mo  dhaoine 
treuna  a  chum  mo  chorruich  a  chur  an 
gnìomh;  muinntir  a  ta  deanamh  luath- 
ghaire  ann  am  mhòrachd. 

4  Fuaim  mòr-chuideachdanns  na  slèibh- 
iibh,  amhuil  sluaigli  mhòir;  fuaim  luasg- 


aidh  rioghachdan  chinneach  air  an  cruinn- 
eachadh  le  chèile  ;  tha  Tighearn  nan  sluagh 
a'  deasachadh  feachd  chum  catha. 

5  Tha  iad  a'  teachd  o  thìr  chèin,  o  iom- 
all  nan  nèamha,  an  Tighearn  agus  buill- 
airm  a  chorruich,  a  mhilleadh  na  tìre  gu 
lèir. 

6  Guilibh  gu  h-àrd,  oir  tha  là  an  Tigh- 
earua  dlùth ;  mar  lèir-sgrios  o'n  Uile- 
chumhachdach  thig  e. 

7  Air  an  aobhar  sin  lagaichear  na  h-uile 
làmhan,  agus  leaghaidh  gach  cridhe  duine. 

8  Agus  bithidh  iad  fo  uamhas  ;  ni  piant- 
an  agus  guinean  greim  orra  ;  raar  mhnaoi 
ri  saothair  craidhear  iad ;  seallaidh  iad 
gach  aon  air  a  chèile  le  h-iongantas  ;  mar 
lasraichibh  teine  bithidh  an  eudana. 

9  Feuch,  tha  là  an  Tighearna  teachd, 
garg  le  feirg  agus  le  dian  chorruich,  a  chur 
ua  tìre  fàs,  agus  a  sgrios  nan  cioutach  a 
mach  aisde. 

10  Oir  cha  tabhair  reulta  nèimh,  agus  a 
cnmh-shoillse,  uatha  an  solus  ;  bitkidh  a' 
ghrian  air  a  dorchachadh  'na  dol  a  mach, 
agus  cha  toir  a'  ghealach  air  a  solus  deal- 
radh. 

11  Agus  diolaidh  mis'  airant-saoghal  an 
droch-bheart,  agus  air  na  h-aingidh  an  eu- 
ceart ;  agus  cuiridh  mi  crìoch  air  àrdan 
nan  uaibhreach,  agus  leagaidh  mi  sìos 
uaill  nan  uamhasach. 

12  Ni  mi  duine  ni's  luachmhoire  na  òr 
grinn  ;  seadh  duine,  na  fior  òr  na  h-Ophir. 

13  Uime  sin  luaisgidh  mi  na  nèamhan, 
agus  gluaisear  an  taìamh  as  'àit ;  ann  am 
feirg  Tighearna  nan  sluagh,  agus  ann  an  là 
a  dhian  chorruich. 

14  Agus  bithidh  iad  mar  earb  air  aruag- 
adh,  agus  mar  threud  chaorach  nach  'eil 
nench  à'  cuairteachadh  ;  tionndaidhidh  iad 
gach  aon  chum  a  shluaighfèin  ;  agusteich- 
idh  iad  gach  aon  g'a  dhùthaich  fèin. 

15  Gach  fear  a  ghlacar,  sàthar  troimh  e  ; 
agus  na  h-uile  a  dhlùth-leanas  r'a  chèile, 
tùitidh  iad  leis  a'  chlaidheamh. 

16  Agus  pronnar  an  naoidheana  fa 
chomhair  an  sùl ;  bithidh  an  tighean  air 
au  creachadh,  agus  am  mnathau  air  an 
èigneachadh. 

17  Feuch,  dùisgidh  mi  suas  'nan  aghaidh 
na  Medich,  aig  nach  bi  meas  air  airgiod; 
agus  air  son  òir,  cha  bhi  suim  aca  dhetli. 

18  Pronnaidh  am  boghachan  na  h-ògan- 
aich,  agus  cha  dean  iad  iochd  air  toradh 
na  bronn  ;  cha  ghabh  an  sùil  truas  dolean- 
abaibh . 

19  Agus  bithidh  Babilon,  maise  nan 
rìoghachdan,  glòir  uaill  nan  Caldeach,  mar 
an  lèir-sgrios  a  thug  Dia  air  Sodom  agus 
Gomorrah. 

20  Cha'n  àitichear  gu  bràth  i.  ni  mò 
ghabhar  còmhnuidh  innte  feadh  linn  nan 
linn;  cha  suidhich  an  t-Arabach  bùth  an 
sin;  ni  mo  ni  buachaillean  buaile  an 
sin. 

21  Ach  gabhaidh  fìadh-bheathaichean  an 
fhàsaich  còmhnuidh  an  sin  ;  agus  bithidh 
an  tighean  làn  do  uathbheistean ;  agus 
gabhaidh  na  cailleachan-oidhche  tàmh  an 
sin,  agus  ni  na  gabhair  fhiadhaich  mire  an 
sin. 

22  Agus  freagraidh  na  h-eoin  fhiadhaich 
a  chèile  'na  lùchairtibh,  agus  na  dragona 

auns  ua  seòmraichibh  aoibhinn ;  agus  a  ta  a 
Ji-àm  am  fagus,  agus  cha  bhi  a  làithean  air 
an  sìneadh. 

CAIB.  XIV. 
/^VIR  ni  an  Tighearn iochd  air  lacob,  ag- 
\J  us  ròghnaichidh  e  fathast  Israel,  ag- 
us  suidhichidh  e  iad  'nara  fearann  fèin ; 
agus  bithidh  an  coigreach  air  a  cheangal 
riu,  agus  dlùth-leanaidh  iad  ri  tigh  Ia- 
coib. 

2  Agus  gabhaidh  na  cinnich  iad,  agus 
;  bheir  iad  gu'n  àit  fèin  iad,  agus  sealbh- 
aichidh  tigh  Israeil  iad  ann  am  fearann  an 
1  Tighearna,  mar  òglaich  agus  mar  bhanog- 
laich ;  agus  ni  iad  braighdean  dhiubhsan 
aig  an  robh  iad  'nam  braighdibh  ;  agus 
riaghlaidh  iad  os  ceann  na  muinntir  a  bha 
I  'gan  sàruchadh. 

I  3  Agus  tarlaidh  anns  an  là  anns  an  tabh- 
air  an  Tighearn  dhuit  fois  o  d'  àmhghar, 
agus  o  d'  mhi-shuaimhneas,  agus  o'n 
daorsa  chruaidh  a  leagadh  ort, 

4  Gu'n  tog  thu  an  fhàistneachd  so  an 
aghaidh  righ  Bhabiloin,  agus  their  thu, 
Cionnus  a  sguir  an  fear-sàruchaidh  !  cionn- 
us  a  sguir  ise  a  bha  sgeadaichte  le  h-òr  ! 

5  Bhris  an  Tighearn  lorg  nan  aingidh, 
slat  rìoghail  an  luchd-riagluaidh. 

6  Esan  a  bhuail  na  slòigh  ann  am  feirg, 
1  le  buille  gun  sgur:  esan  a  thug  fo  ghèill 

na  cinnich  ann  an  corruich ;  tha  e  air  a 
'  dhian-ruagadli,  gun  neach  a'  bacadh. 

7  Tha  an  talamh  uiie  aig  fois,  agus  ann 
an  suaimhneas  ;  tha  iad  a'  togail  iolaich. 

8  Tha  ua  croinn-ghiuthais  fèin  ri  gaird- 
eachas  tiiarad,  agics  croinn-sheudair  Leba- 
noin,  ag  ràdh,  O'n  uair  a  thuit  thusa,  cha 
d'thàinig  fear-gearraidh  a  nìos  'nar  n-agh- 
aidh-ne. 

9  Tha  ionad  nam  marbh  air  glue.sad  shìos 
!  air  do  shon,  gu  do  choinneachadh  aig  do 

theachd  ;  tha  e  dùsgadli  nam  marbh  air  do 
i  shon,  uile  dhaoine  mòra  na  talmhainn ; 
tha  e  toirt  air  uile  rìghrean  nan  cinneacli 
èiridh  suas  o'n  caithrichibh. 

10  Labhraidh  gach  aon  diubh,  agus  their 
iad  riut,  Am  bheil  thusa  fòs  air  fàs  lag 
mar  sinne?  An  d'rinneadh  thu  cosmhuil 
ruinne? 

11  Tha  d'uabhar  air  a  thoirt  a  nuas 
chum  na  h-uaighe,  agus  fuaim  d'inneala- 
ciuil ;  tha  a'  chnuimh  air  a  sgaoileadh 
fodhad,  agus  is  iad  na  cnuimheagan  do 
chòmhdachadh. 

12  Cionnus  a  ta  thu  air  tuiteam  o  nèamh, 
a  reul  dhealrach,  a  mhic  na  maidne ! 
Cionnus  a  ta  thu  air  do  ghearradh  sìos  gu 
làr,  thusa  a  thug  fo  ghèill  na  cfnnich  ! 

13  'S  ann  a  thubhairt  thu  ann  ad  chridhe, 
Thèid  mi  suas  a  chum  nan  nèamhan,  os 
ceaun  reultan  Dè  àrdaichidh  mi  mo  righ- 
chaithir ;  agus  suidhidh  mi  air  sliabh  a' 
chomhchruinneachaidh,  air  taobh  na 
h-àirde  tuath. 

14  Thèid  mi  suas  os  ceann  àirde  nan 
I  neul :  bithidh  mi  cosmhuil  ris  an  Tì  a's 

■  àirde. 

M    15  Ach  bheirear  a  nuas  thu  chum  na 

■  h-uaighe,  gu  taobhan  an  t-sluichd. 

16  Iadsan  a  chi  thu,  amhaircidh  iad  gu 
M  geur  ort,  gabhaidh  iad  beachd  dhìot :  An 
B  e  so,  deir  iad,  am  fear  a  thug  air  an  talamh 


criothnachadh,  a  chuir  rioghachdan  air 
chrith  ? 

17  A  rinn  an  saoghal  mar  fhàsach,  agus 
a  leag  sìos  a  bhailtean ;  nach  d'fhosgail  am 
prìosan  d'a  bhraighdibh  ? 

18  Tha  uile  rìghrean  nan  cinneach,  ars  ' 
t-iomlan  diubh,  a'  luidhe  sìos  ann  an 
greadhnachas,   gach   aon  'na  fhàrdaich 
fèin. 

19  Ach  tha  thusa  air  do  thilgeadh  mach 
as  an  uaigh,  mar  ghèig  ghràineil,  mar 
thrusgan  nan  daoine  a  mharbhadh,  a 
throimh-lotadh  leis  a'  chlaidheamh,  a 
ehaidh  sìos  do  chlachaibh  an  t-sluichd  5 
mar  chìosaich  air  a  saltairt  fo  chosaibh. 

20  Cha'n  adhlaicear  thu  'nan  co-chuid- 
eaclid-san,  a  chionn  gu'n  do  sgrios  thu  do 
dhùthaich,  gu'n  do  mharbh  thu  do 
dhaoiue ;  cha  hhi  iomradh  gu  bràth  air 
sliochd  dhroch  dhaoine. 

21  Ulluichibh  àr  air  son  a  chloinne,  air 
son  aingidheachd  an  aithrichean  ;  a  chum 
nacli  èirich  iad,  agus  nach  sealbhaich  iad 
an  talamh,  agus  nach  lìon  iad  aghaidh  an 
domhain  ie  bailtibh. 

22  Oir  èiridh  mise  'nan  aghaidh,  deir 
Tighearn  nan  sluagh,  agus  gearraidh  mi 
as  o  Bhabilon  an  t-ainm  agus  an  t-iarmad, 
agus  am  mac  agus  an  t-ogha,  deir  an 
Tighearn. 

23  Agus  ni  mi  e  'na  sheilbh  do'n  ghràin- 
eig,  agus  'na  phollaibh  uisge  ;  agus  sguab- 
aidli  rai  e  le  sguaib  an  lèir-sgrios,  deir 
Tighearn  nan  sluagh. 

24  Mhionnaich  Tighearn  nan  sluagh,  ag 
ràdh,  Gu  cinnteach  mar  a  dhealbh  mise, 
mar  sin  tarlaidh  ;  agus  mar  a  chuir  mi 
romham,  bithidh  sin  air  bhuil ; 

25  A  chum  an  t-Asirianach  a  bhriseadh 
ann  mo  dhùthaich,  agus  a  shaltradh  fo  m' 
chosaibh  air  mo  shleibhtibh  :  an  sin  falbh- 
aidh  a  chuing  dhiubh,  agus  togar  'eallach 
bhàrr  an  guaille. 

26  So  a'  chomhairle  a  ta  air  a  suidb 
eachadh  mu'n  talarah  uile  ;  agus  so  an 
iàmh  a  ta  sinte  macli  thar  na  h-uile  chinn-- 
eachaibh. 

27  Oir  shònruich  Tighearn  nan  sluagh 
a'  chomhairle,  agus  cò  a  bhacas  ?  agus  is  i 
a  làmh-san  a  ta  sìnte  mach,  agus  cò  a 
philleas  air  a  h-ais  i  ? 

28  Anns  a'  bhliadhna  san  d'fhuair  righ 
Ahas  bàs,  bha  an  trom  eallach  so. 

29  Na  dean-sa  gàirdeachas,  O  uile  Pha- 
lestina,  a  cliionn  gu'n  do  bhriseadh  slat  an 
fhir  a  bha  'gad  bhualadh  ;  oir  o  fhreumh 
na  nathrach  thig  a  mach  righ-nathair,  ag- 
us  is  toradh  dh'i  nathair  theinnteach  iteal- 
ach. 

30  Agus  heathaichear  ceud-ghin  nam 
bochd,  agus  luidhidh  an  t-ainnis  sìos  ann 
an  tèaruinteachd ;  agus  marbhaidh  mi  d(* 
fhreumh-sa  le  gorta,  agus  d'iarmad  cuir- 
idh  e  gu  bàs. 

31  Nuallaich,  O  gheata  ;  èigh,  O  chaith- 
ir ;  O  Phalestina,  tha  thu  uile  air  do  leagh- 
adh  as ;  oir  o'n  àirde  tuath  thig  deatach, 
agus  cha  bhi  neach  aonaranach  'na  thràth- 
aibh  suidhichte. 

32  Agus  ciod  am  freagradh  bheirear  do 
theachdairibh  nan  cinneach  ?  Gu'n  do  leag 
an  Tighearn  bunaite  Shioin,  agus  innte 
cuiridii  bochdan  a  shluaigh  an  dòchas. 

CAIB.  XV. 

TROM  eallach  Mhaoib.  A  chionn  gu 
bheil  Ar  Mhoaib  air  a  fàsachadh,  anns 
an  oidhche,  agus  air  a  lomadh  gu  làr ;  a 
chionn  gu  bheil  Cir  Mhoaib  air  a  fàsach- 
adli,  agus  air  a  lomadh  gu  làr : 

2  Chaidh  e  suas  gu  Bait  agus  gu  Dibon, 
na  h-ionadaibh  àrda,  a  ghul.  Ni  Moab 
caoineadh  air  son  Nebo  agus  air  son  Mhe- 
deba ;  air  gach  ceann  diubh  bithidh 
maoile ;  bithidh  gach  feusag  air  a  gearr- 
adh  dheth. 

3  Ann  a  sràidibh  crioslaichidh  siad  iad 
fèin  le  eudach-saic ;  air  mullacli  a  tighean, 
agus  ann  a  sràidibh,  caoinidh  gach  aon 
diubh,  a'  sileadh  dheur  gu  frasach. 

4  Agus  bithidh  Hesbon  ag  èigheach, 
agus  Elealeh ;  cluinnear  an  guth  gu  ruig 
Iahas  ;  uime  sin  glaodhaidh  daoine  arm- 
aichte  Mhoaib  gu  n-àrd;  bithidh  a  beatha 
searbh  dh'i. 

5  Tha  mo  chridhe  ag  èigheach  air  son 
Mhoaib  ;  teichidh  a  luchd-fuadain  do 
Shoar,  mar  àigh  tri  bliadhna  dh'aois ;  dìr- 
idh  iad  uchdach  Luhit  le  gul ;  oir  ann  an 
slighe  Horonaim  togaidh  iad  iolach  mhill- 
idh. 

6  Oir  bithidh  uisgeacha  Niinrim  'nan 
lèir-sgrios  ;  oir  tha  an  luibh  air  seargadh  ; 
tha  am  feurair  teireachdainn  ;  cha'u'eil  ni 
glas  ann. 

7  Air  an  aobhar  sin,  an  beartas  a  fhuair 
iad,  agus  an  ni  sin  a  thaisg  iad,  bheir  iad 
air  faloh  gu  sruth  nan  seileach. 

8  Oir  chaidh  an  èigheach  timchioll 
crìche  Mhoaib  ;  ràinig  a  caoineadh  gu 
Eglaim,  agus  a  caoineadh  gu  Beer-elim. 

9  Oir  tha  uisgeacha  Dhimoin  làn  fola ; 
oir  bheir  mise  tuilleadh  air  Dimon,  au 
leòmhan  orra-san  a  thèid  as  o  Mlioab,  ag- 
us  air  fuigheall  na  tlre. 

CAIB.  XVI. 

CUIRIBHSE  uan  a  dh'ionnsuidh  na 
tìre,  o  Shela  an  fhàsaich,  gu  sliabh 
nighinn  Shioin. 

2  Oir  mar  eunlaith  seachranach,  air  am 
fògradh  o'n  nead,  mar  sin  bithidh  nigh- 
eana  Mhoaib  aig  àthannaibh  Arnoin. 

3  Tabhair  comhairle,  cuir  an  gnìomh 
breitheanas ;  dean  do  sgàile  mar  an  oidh- 
che  ann  an  àirde  mheadhon-là ;  folaich  na 
dìobaraich  ;  na  brath  am  fògarach. 

4  Gabhadh  mo  dhìobaraich  tàmh  maille 
riut,  O  Mhoaib ;  bi  a'd'  ionad-foluich 
dhoibh  o'n  mhilltear  ;  oir  thàinig  crìoch 
air  an  fhear-shàruchaidh,  sguir  am  fear- 
millidh  ;  tha  an  luchd-saltairt  air  an  caith- 
eadh  as  an  tir. 

5  Agus  daingnichear  an  righ-chaithir 
ann  an  tròcair,  agus  suidhidh  e  oirre  ann 
am  fìrinn,  ann  am  pàilliun  Dhaibhidh,  a' 
tabhairt  breth,  agus  a'  rannsachadh  na 
còrach,  agus  a'  deifreachadh  ceartais. 

6  Chuala  sinn  uabhar  Mhoaib  ;  tha  e  ro 
uaibhreach  ;  'àrdan,  agus  'uaill,  agus 
'fhearg  ;  ach  cha  'n'eil  a  spionnadh  d'a 
rèir. 

7  Air  an  aobhar  sin  caoinidh  Moab  ;  air 
son  Mhoaib  caoinidh  gach  aon ;  air  son 
bunaite  Chir-hareseit  ni  sibh  tuireadh  ;  gu 
cinnteach  tha  iad  air  am  bualadh. 

8  Oir  tha  raachraichean  Hesboin  air 


fàilneachadh,  agus  fìonain  Shibmah  ;  bhris 
maithean  nan  cinnearh  sìos  a  fion-chroinn 
ghasta  ;  ràinig  iad  gu  Iaser  ;  sgaoil  iad 
air  feadh  an  fiiàsaich  ;  shìn  a  geugan  iad 
fèin  a  mach,  chaidh  iad  thar  an  fhairge. 

9  Air  an  aobhar  sin  guilidh  mi  le  gul 
Iaseir  air  son  fionain  Shibmah  ;  uisgichidh 
mi  thu  le  m'  dheuraibh,  O  Heshoin  agus 
Elealeh  ;  oir  dh'fhalbh  a'  chomh-ghàir  air 
son  do  mlieas-samhraidh,  agus  air  son 
d'fhogharaidh. 

10  Agus  tha  aoibhneas  agus  gairdeach- 
as  air  an  toirt  air  falbh  o'n  mliachair  thorr- 
aich ;  agus  anns  na  fion-liosaibh  cha  dean 
iad  ceòl,  chatog  iad  iolach  ;  anns  na  h-am- 
araibh  cha  bhruth  am  fear-bruthaidh  fion  ; 
thug  mise  air  an  iolach  sgur. 

11  Uime  sin  ni  mo  chom  fuaim  mar 
chlàrsaich,  air  son  Mhoaib  ;  agus  mo 
thaobh  a  stigh,  air  son  Chir-hareis. 

12  Agus  tarlaidh,  'nuair  a  chithear  gu'n 
do  sgìthich  Moab  e  fèin  air  an  ionad  àrd, 
gu'n  tèid  e  steach  d'a  ionad  naomh  a 
dheanamh  urnuigh  ;  ach  cha  soirbhich 
leis. 

13  So  am  focal  a  labhair  an  Tighearn 
mu  thimchioll  Mhoaib  o'n  àm  sin. 

14  Ach  a  nis  labhair  an  Tighearn  ag 
ràdh,  an  ceann  thri  bliadhna,  mar  bhliadh- 
naibh  fir-thuarasdail,  nìthear  glòir  Mhoaib 
tàireil,  le  a  mhòr  shluagh  uile  ;  agus  bith- 
idh  am  fuigheall  ro  bheag  agus  anmhunn. 

CAIB.  XVII. 

TROM  eaUach  Dhamascuis.  Feuch,tha 
Dainascus  air  'atharrachadh  o  bhi  'na 
bhaile,  agus  bithidh  e  'na  thòrr  lèir-sgrios. 

2  Tha  bailtean  Aroeir  air  an  trèigsinn  ; 
bithidh  iad  air  son  threud  a  luidheas  sìos, 
agus  cha  bhi  neach  'g  am  fuadachadh. 

3  Agus  dealaichidh  au  daingneach  o 
Ephraim,  agus  an  rìoghachd  o  Dhamas- 
cus  ;  agus  fuigheall  Shiria,  bithidh  iad 
mar  ghlòir  chloinne  Israeil,  deir  Tighearn 
nan  sluagh. 

4  Agus  tarlaidh  anns  an  là  sin,  gu'm  bi 
glòir  Iacoib  air  a  caitheadh  as,  agus  fàsaidh 
saill  'fheòla  caol. 

5  Agus  bithidh  e  amhuil  an  uair  a 
chruinnicheas  neach  fogharadh  an  arbhair, 
agus  a  bhuaineas  a  ghairdean  na  diasan ; 
agus  bithidh  e  amhuil  a  thionaileas  neach 
diasan  ann  an  gleann  Rephaim. 

6  Gidheadh  fàgar  ann  fuigheall  dliearc- 
an,  mar  ann  an  crathadh  a'  chroinn-ol- 
adh  ;  dhà  no  trì  do  dhearcanaibh  air  mull- 
ach  a'  mheangain  a's  àirde  ;  ceithir  no 
cùig  air  a  gheugaibh  iomallach  torrach, 
deir  an  Tighearn  Dia  Israeil. 

7  Air  an  là  sin  amhaircidh  duine  air  a 
Chruith-fhear,  agus  seallaidh  a  òhùilean 
air  Tì  naomh  Israeil. 

8  Agus  cha  'n  amhairc  e  air  na  h-altair- 
ibh  a  rinn  a  làmha  fèin,  agus  air  an  ni  sin 
a  dhealbh  a  mheoir  cha  seall  e  ;  araon  na 
doireachan  agus  na  dealbhan. 

9  Anns  an  là  sin  bithidh  a  bhailtean 
daingnichte  cosmhuil  ri  meangan  a  dh'- 
fhàgadh,  no  ri  gèig  a  dh'fhàg  iad,  roimh 
chloinn  Israeil  ;  agus  bithidh  lèir-sgrios 
ann. 

10  A  chionn  gu'n  do  dhì-chuimhnich  thu- 
Dia  do  ehlàinte,  agus  nach  robh  thu 

cuirohneachail  air  carraig  do  neirt :  air 
an  aobhar  sin  suidiiichidh  tu  craobhan 
taitneach,  agus  suidhichidh  tu  failleana 
coimheach. 

11  Auns  an  là  bheir  thu  air  do  chraobh- 
an  fàs,  agus  anns  an  oidhche  bheir  thu  air 
doshiol  cinntinn;  ach  bithidh  am  foghar- 
adh  'ua  dhùn  aun  an  là  a'  dhoilgheis  agus 
a'  bhròin  gun  dòchas. 

12  Is  an-aoibhinn  do  mhòr  chuideachd 
nam  fmeacha  lìonmhor,  a  ta  deanamh 
fuaime  mar  I  huaim  nan  cuantan  ;  agus  do 
bheucaich  nan  cinneach,  a  ta  ri  beucaich 
cosmhuil  ri  toirm  uisgeacha  làidir. 

13  Beucaidh  na  cinnich  cosmhuil  ri 
toirm  mhòrain  uisgeacha ;  ach  blieir  Dia 
dhoibh  achmhasan,  agusteichidh  iad  fad  air 
falbh  ;  agus  fuadaichear  iad  mar  chauach 
an  t-slèibh  roimh'n  ghaoith,  agus  mar 
chuairteig  roimh  an  ioma-ghaoith. 

14  Agus,  feuch,  ri  h-àm  an  fheasgair, 
uamhas  ;  agus  mu'n  tig  a'  mhaduinn, 
cha'n  'eil  e  ann.  So  cuibhrionn  na  muinn- 
tir  a  ta  'gar  creachadh,  agus  crannchur 
na  dream  a  ta  'gar  spuinneadh. 

CAIB.  XVIII. 

IS  truagh  do'n  tìr  a  tafolaichte  le  sgiath- 
aihh,  a  ta  air  taobh  thall  aimhnichean 
Etiopia : 

2  A  ta  cur  theachdairean  air  an  fhairge, 
agus  ann  an  eathraichibh  cuilce  air  agh- 
aidh  uan  uisgeachan,  ag  ràdh,  Imichibh, 
a  theachdairean  luatha,  gu  cinneach  air  a 
sgaoileadh  a  mach  agus  air  a  lomadh  ;  gu 
sìuagh  uamhasach  o'n  toiseach  gu  ruige 
so ;  gu  cinneach  air  a  thomhas  a  mach 
leis  an  t-sreing,  agus  air  a  shaltairt  sìos  ; 
aig  am  bheil  'fhearann  air  a  chreachadh 
leis  na  h-aimhnichibh. 

3  Sibhse  uile  a  luchd-àiteachaidh  an 
t-saoghail,  agus  a  ta  gabhail  còmhnuidh 
air  an  talamh,  an  uair  a  thogar  bratach 
suas  air  na  slèibhtibh,  faicibh;  agus  an 
uair  a  shèidear  trompaid,  èisdibh. 

4  Oir  mar  so  thubhairt  an  Tighearn 
rium,  Gabhaidh  mi  fois,  agus  bithidh  mo 
shùil  air  m  àite-còmhnuidh  ;  niar  theas 
dealrach  air  an  fheur,  mar  neul  dealta  ann 
an  teas  an  fhogharaidh. 

5  Oir  roimh  an  fhogharadh,  'nuair  a 
bhitheas  am  blàth  iomlan,  agus  a  bliitheas 
am  fion-dhearc  an-abuich  a'  tilgeadh  a 
bhlàtha  ;  gearraidh  e  dheth  na  meoir  le 
corranaibh-sgathaidh,  agus  na  geuga 
bheir  e  air  falbh,  agus  gearraidh  e 
sios. 

6  Fàgar  iad  le  chèile  gu  eunlaith  nam 
beann,  agus  gu  beathaichibh  na  tal- 
mhainn  ;  agus  cuiridh  an  t-eunlaith  thairis 
an  samhradh  orra,  agus  cuiridh  gach  uile 
bheathach  na  talmhainn  thairis  an  geamh- 
radh  orra. 

7  Anns  an  àm  sin  bheirear  tabhartas  gu 
Tighearn  nan  sluagh  o  chinneach  air  a 
sgaoileadh  a  mach  agus  air  a  lomadh  ;  ag- 
ns  o  shluagh  uamhasach  o'n  toiseach  gu 
ruige  so  ;  cinneach  air  a  thomhas  a  mach 
leis  an  t-sreing,  agus  air  a  shaltairt  sìos, 
aig  am  bheil  am  fearann  air  a  chreachadh 
leis  na  h-airnhnichibh,  gu  ionad  ainme 
Tighearna  nan  sluagh,  gu  sliabh 
Shioin. 


CAIB.  XIX. 

TROM  eallach  na  h-Eiphit.  Feuch  tha 
an  Tighearn  a'  marcachd  air  neui 
luath,  agus  a'  teachd  rìo'n  Eiphit ;  agus 
bithirìh  iorìhola  na  h-Eiphit  airan  gluasad 
'na  fhianuis  ;  agus  leaghaidh  cridhe  na 
h-Eiphit  'na  meadhon. 

2  Agus  cuiridh  mis'  Eiphitich  an  agh- 
airìh  Eiphitich ;  agus  cogaidh  iad  gach 
fear  an  aghaidh  a  bhràthar,  agus  gach  fear 
an  aghairìh  a  choirahearsnaich ;  baile  an 
aghaidh  baile,  agus  rìoghachd  an  aghaidh 
rìoghachd. 

3  Agus  fannaichidh  spiorad  nah-Eiphit 
'na  meadhon  ;  agus  cuiridh  mi  ann  an 
neo-blirìgh  a  comhairle ;  agus  iarraidh 
iad  a  chum  nan  ìodholan,  agus  a  clmm 
nan  druidhean,  agus  a  elium  na  muinntir 
aig  am  bheil  leannain-shìth,  agus  a  chum 
au  luchd-fiosachd. 

4  Agus  bheir  mi  thairis  na  h-Eiphitich 
do  làimh  thighearna  an-iochdmhoir  ;  agus 
riaghlaidh  righ  borb  os  an  ceann,  cleir  an 
Tighearn,  Tighearn  nan  sluagh. 

5  Agus  fàiluichidh  na  h-  uisgeachan  o'n 
fhairge,  agus  thèid  an  Amhainn  an  deòth- 
adh,  agus  tiormaichear  suas  i. 

6  Agus  tionndaidhirìh  iad  na  h-aimh- 
nichean  fad  a  leth-taobh,  agus  bithidh  na 
sruthan  dìonaidh  air  an  deanamh  falamh 
agus  tioram  ;  seargaidli  a'  chuilc  agus  an 
luachair. 

7  Na  luibhean  ùrar  ri  taobh  nan  sruth, 
aig  beul  nan  sruth,  agus  gach  ni  a  chuir- 
earìh  an  cois  nan  sruth,  seargaidh,  sguab- 
ar  air  falbh,  agus  cha  bhi  e  ann  ni's  mò. 

8  Agus  ni  na  h-iasgairean  bròn,  agus  ni 
iadsan  uile  ta  tilgeadh  dubhain  anns  an 
amhainn  caoidh  ;  agus  fannaicliidh  iadsan 
a  ta  sgaoileadh  lìontan  air  aghaidh  nan 
uisgeachan. 

9  Agus  cuirear  gu  h-amhluadh  iadsan  a 
ta  'g  oibreachadh  an  lìn  ghrinn,  agus  iad- 
san  a  ta  figheadh  lion-oibre. 

10  Agus  sgaoilear  as  a  chèile  innleachd- 
an  gach  uile  neach  a  ni  claisean  agus  linn- 
eachan  air  son  èisg. 

11  Gu  cinnteach  is  amadain  ceannarrìan 
Shoain  ;  thug  comhairlichean  glice  Pha- 
raoh  comhairìe  mhi-chèillidh ;  cionnus  a 
deir  sibh  ri  Pharaoh,  Is  mise  mac  nau 
daoine  glice,  mac  nan  rìghrean  a  bh'ann  o 
chian. 

12  C'àit  am  bheil  iad?  Cia  iad  'do 
dhaoine  glice?  innseadh  iad  dhuit  a  nis, 
agus  cuireadh  iad  an  cèill,  ciod  i  comh- 
airle  Tighearna  nan  sluagh  do  thaobh  na 
h-Eiphit. 

13  Dh'fhàs  ceannardan  Shoain  'nan  am- 
adain,  tha  ceannardan  Noph  air  am  meall- 
adh ;  agus  thug  iad  air  an  Eiphit  dol  air 
seacharan,  eadhon  luchd-taice  a  treubhan. 

14  Mheasg  an  Tighearn  'nam  meadhon 
spiorad  seacharain  ;  agus  thug  iad  air  an 
Eiphit  dol  air  seacharan  'na  h-uile  oib- 
ribh,  cosmhuil  ri  misgear  a'  tuisleachadh 
'na  sgeith. 

15  Ni  mò  bhitheas  obair  air  bith  anns  an 
Eiphit,  aig  a'  cheann  no  aig  an  earball,  aig 
a'  ghèig  no  aig  an  luachair,  r'a  dhean- 
amh. 

16  Anns  an  )à  sin  bithidh  an  Eiphit  cos- 
mhuil  ri  mnaibh  ;  agus  bithidh  crith  agus 


ISAIAH. 


geilt  oirre,  roimh  chratliadh  làimhe  Tigh- 
earna  nan  sluagh,  a  chrathas  e  os  a  ceann. 

17  Agus  bithidh  tìr  ludah  'na  cùis-eag- 
;iil  do'n  Eiphit;  gach  neach  a  ni  luadh 
oirre,  gabhaidh  e  eagal  ann  fèin;  air  son 
corahairle  Tighearna  nan  sluagh,  a  ghabh 
e  'na  h-aghaidh. 

18  Anns  an  là  sin,  bithidh  cùig  bailtean 
anu  an  tìr  na  h-Eiphit,  a'  labhairt  cainnt 
Chanaain,  agus  a'  mionnachadh  do  Thigh- 
earn  nan  sluagh  ;  goirear  do  aon  diubh 
Baile  an  sgrios. 

19  Anns  an  lù  sin  bithidh  altair  do'n 
Tighearu  ann  am  meadhon  tìre  na  h-Ei- 
phit;  agus  carradh  aig  a  crìch  do'n  Tigh- 
eftrn, 

20  Agus  bithidh  e  mar  chomharadh  agus 
rnar  ('bianuis  do  Thighearn  nan  sluagh  aun 
au  tìr  nah-Eiphit;  oir  glaodhaidh  iad  ris 
au  Tighearn  air  son  an  luchd-sàruchaidh, 
agus  cuiridh  e  d'an  ionnsuidh  fear-saor- 
aidh,  eadhon  fear  treun,  ae-us  fuasglaidh  e 
iad.  5 

21  Agus  bithidhan  Tighearn  aithnichte 
do'n  Eipliit,  agus  aithnichidh  na  h-Eiphit- 
ieli  an  Tighearn  anns  an  là  sin  ;  agus  bheir 
i;id  ìohairt  apfus  tabhartas  uatha;  agus 
geallaidli  iad  irealladh  do'n  Tighearn,  agus 
coiinhlionaidh  iad  e. 

22  Agns  buailidh  an  Tighearn  an  Ei- 
phit,  a'  bualadh  agus  a'  leigheas  ;  agus 
pillìdh  iad  dh'ionnsuidh  an  Tighearn,  agus 
visdidh  esan  ri'n  guidhe,  agus  leighisidh  e 
iad. 

23  Anns  an  là  sin  bithidh  rathad  mòr 
o'n  Eiphit  gu  Asiria  ;  agus  thigant-As- 
irianach  do'n  Eiphit,  agus  an  t-Eiphiteach 
gu  Asiria;  agus  ni  an  t-Eiphiteach  aor- 
adh  maille  ris  an  Asirianach. 

24  Anns  an  là  sin  measar  Israel  an  treas 
aon,  maille  ris  an  Eiphit  agus  ri  Asiria,  'na 
bheannachadh  aun  am  meadhon  na  tìre; 

25  A  bheannaicheas  Tighearn  nan 
sluagh,  ag  ràdh,  Beannaichte  gu  robh  an 
Eiphit,  mo  shluagh-sa;  agus  Asiria,  ob- 
air  mo  làmh;  agus  Israel  m'oighreachd. 

CAIB.  XX. 

ANNS  a'  bhliadhnasan  d'thàinig  Tartan 
gu  Asdod  ;  an  uair  a  chuir  Sargon 
righ  Asiria  a  mach  e,  agus  chog  e  an  agh- 
aidh  Asdoid,  agus  ghlac  se  e  ; 

2  Anns  an  ùm  sin  labhair  an  Tighearn 
!e  Isaiah  mac  Amois,  ag  ràdh,  Imich,  ag- 
us  fuasgail  an  t-eudach-saic  o  d'  leasraidh, 
agus  cuir  dhìot  do  bluògan  bhàrr  do  chos  ; 
agus  rinn  e  mar  sin,  ag  imeachd  lomnochd 
agus  casruisgte. 

3  Agus  thubhairt  an  Tighearn,  Amhuil 
a  dh'imich  m'òglach  Isaiah  lomnochd  ag- 
us  casruisgte  tri  bliadhna,  'na  chomharadh 
agus  'na  iongantas  air  an  Eiphit  agus  air 
Etiopia  ; 

4  Mar  sin  bheir  righ  Asiria  air  falbh 
braighdean  na  h-Eiphit,  agus  fògaraich 
Etiopia,  òigridh  agus  seann  daoine,  le  an 
taobh-eùil  air  a  leigeadh  ris,  a  chum  nàire 
na  h-Fiphit. 

5  Agus  bithidh  iad  fuidh  amhluadh,  ag- 
us  gabhaidh  iad  nàire  do  Etiopia  bu  bhun- 
dòchais  cioibh,  agus  do'n  Eiphit,  a  6'aobh- 
ar  uaill  doibh. 

<j  Agus  their  fear-ùileachaidh  na  tìre  so 


anns  an  là  sin ;  Feuch  h  amhuil  so  ar 
bun-dòchais,  gus  an  do  theich  sinn  air  son 
cabhair,  a  chum  gu'm  bitheamaid  air  ar 
saoradh  o  righ  Asiria  ;  ciounusmatathèid 
siun  as  ? 

CAIB.  XXI. 

TROM  eallach  fàsaich  na  fairge.  Mar 
dhoinionnaibh  anns  an  àirde  deas,  a' 
dol  seachad ;  o'n  fhàsach  tha  e  teachd,  o 
thìr  uamhasaich. 

2  Dh'fhoillsicheadh  sealladh  eagalach 
dhomh  ;  tha  an  cealgair  a'  caitheadh  fèijl, 
agus  tha  ain  fear-creachaidh  a'  creachwdh. 
Rach  suas,  O  Elaim  ;  teannaich,  O  Mhedia  ; 
chuir  mise  crìoch  air  a  h-uile  osnaich. 

3  Uime  sin  lìonadh  mo  leasraidh  le 
cràdh  ;  ghlac  piantan  mi,  mar  phiantaibh 
mnà  ri  saothair-chloinne.  Bha  mi  air  mo 
chromadh  sìos,  an  uair  a  chuala  mi  ;  dh'- 
thàs  mi  air  chrith,  'nuair  a  chunnaic  mi. 

4  Chlisg  mo  chridhe ;  cluiir  uamhas 
fiamh  orm ;  feasgar  mo  shòlais  thionn- 
daidh  e  gu  h-uamhunn  domh. 

5  Deasaich  am  bòrd ;  suidhich  an 
fhaire;  ith  ;  òl;  èiribh,  a  cheanna-feadh- 
na,  ungaibh  an  sgiath. 

6  Oir  mar  so  thubhairt  an  Tigheam 
rium,  Imich,  suidhich  fear-faire  ;  an  ni  a 
chi e  innseadh  e. 

7  Agus  chunnaic  e  carbad  le  dà  mharc- 
ach,  carbad  le  asalaibh,  agus  carbad  le 
càmhalaibh  ;  agus  thug  e  tà'near  gu  dìch- 
iollach  le  geur  aire. 

8  Agus  ghlaodh  e,  Lfòmhan :  Mo 
thighearn,  ta  mi  a'm'  sheasamh  an  còmh- 
nuidh  ann  an  ionad-faire,  air  feadh  an  lù  : 
agus  tha  mi  a'  fantuinn  air  mo  fhreicead- 
an  rè  gach  oidhche. 

9  Agus,  feuch,  an  so  tha  carbad  do 
dhaoinibh  a'  teachd,  le  dù  mharcach.  Ag- 
us  fhreagair  e  agus  thubhairt  e,  Tha  Babi- 
lon  air  tuiteam,  air  tuiteam  ;  agus  tha  uile 
dhealbhan  snaidhte  a  diathan  air  am  bris- 
eadh  gu  lùr. 

10  Och  mo  bhualadh,  agus  arbhar 
m'urlair!  an  ni  a  chuala  mi  o  Thigheam 
nan  sluagh,  Dia  Israeil,  chuir  mi  an  cèiH 
duibhse. 

11  Trom  eallach  Dhumah.  Dh'èigh  e 
rium  o  Sheir,  Fhir  na  faire,  ciod  o'n  oidh- 
che  ?  Fhir  na  faire,  ciod  o'n  oidhche  ? 

12  Thubhairt  am  fear-faire.  Tha  a' 
mhaduinn  a'  teachd,  agus  fòs  an  oidhche  ; 
ma  dh'fhiosraicheas  sibhse,  fiosraichibh  : 
pillibh,  thigibh. 

13  An  fhàistneachd  mu  thimchioll  Ara- 
bia.  Anns  an  fhrìth  ann  an  Arabia  gabh- 
aidh  sibh  tàmh,  a  chuideachda-siuòhaiì 
Dhedanim. 

14  Thug  luchd-àiteac.haidh  tìre  Thema 
uisge  dh'ionnsuidh  an  tartmhoir  ;  le  an 
aran  thàinig  iad  an  còdhail  an  fhògaraich. 

15  Oir  o  na  claidhibh  theich  iad,  o'n 
chlaidheamh  rùisgte,  agus  o'n  bhoghn 
lùbta,  agus  o  bhoile  a*  chogaidh. 

16  Oir  mar  so  thubhairt  an  Tighearu 
rium,  Fathast  bliadhna,  mar  bhliadhuaibh 
fir-thuarasdail,  agus  bithidh  uile  ghlòir 
Chedair  air  caitheadh  as. 

17  Agus  lughdaichear  fuigheall  àireimli 
nam  fear-bogha,  fir-threuna  do  mhacaibli 
Chedair;  oir  labhair  an  Tighearn  Dia  Is- 
raeil  <?. 

CAIB.  XXII. 
rpROM  eallach  giinn  au  taisbein.  Ciod  a 
_L    thàinig  ort  a  nis.  gu'n  deachaidh  thu 
gu  lèir  suas  gu  mullach  nau  tighean? 

2  Thus'  a  bha  làn  farum,  a'd'  chaithir 
fhuaiinnioh,  a'd'  chaithir  aoibliinn  :  do 
dhamiie  a  th'air  am  marbhadh,  cha  do 
mharhhadh  ieis  a'  chlaidheamh  iad ;  ni  mò 
is  anns  a'  chath  a  dh'eug  iad. 

3  Tha  do  chinn-fheadhna  uile  air 
siubhal  le  chèile,  cheangladh  iad  Jeis  na 
tir-bhogha  ;  na  h-uile  a  fhuaradh  annad, 
cheangiadh  iad  le  chèile,  theich  iad  fad  air 
falbh. 

4  Air  an  aohharsinthubhairtmi,  Tionn- 
daidh  air  falbh  uarn  ;  guilidh  mi  gu  goirt ; 
na  feuchaibh  ri  comhfhurtachd  a  thoirt 
domh,  air  son  lèir-chreach  nighhm  mo 
shluaiffh. 

5  Oir  is  là  cruaidh  iomairt  e,  agus  sal- 
tairt  sios,  agus  buairidh,  o  lehobhah  Tigh- 
earn  nan  sluagh,  ann  an  gleann  an  tais- 
bein;  a'  hriseadh  sìos  bhailachan,  agus  a' 
glaodhach  ris  na  beanntaibh. 

6  Agus  tha  Elam  a'  giùlan  a'  bhuilg- 
shaighead,  le  carbad  do  dhaoinibh  agus  le 
marc-shluagh  ;  agus  tha  Cir  a'  rùsgadh  na 
sgèithe. 

7  Agus  tarlaidh  gu'm  hi  rogha  do  ghleann 
air  an  tìonadh  le  carbadaibh,  agus  cuiridh 
na  marcaich  iad  fèin  an  ordugh  fa  choinh- 
air  a'  gheata. 

8  Agus  thugadh  air  falbh  còmhdach  In- 
dah ;  agus  sheall  thu  san  là  sin  ri  airm 
tighe  na  frìthe. 

9  Agus  chunnaic  sibh  bearnan  baile 
Dhaihliidh,  gu  bheil  iad  lìonmhor  ;  agus 
chruinnich  sibh  uisgeacha  ua  linne  ìochd- 
araich. 

10  Agus  dh'àireamh  sibh  tighean  Ieru- 
saleim,  agus  bhris  sibh  sìos  na  tighean  a 
neartachadh  a'  bhalia. 

11  Agus  rinn  sibh  clais  eadar  an  dà 
bhalla,  air  son  uisge  na  seann  linne ;  ach 
cha  d'amhairc  sibh  air-san  a  rinn  e  ;  agus 
esau  a  dliealbh  o  shean  e,  cha  d  thug  sibh 
fa'near. 

12  Agus  anns  an  là  sin  ghairm  Iebobhah 
Tighearu  nan  sluagh  gu  gul,  agus  gu 
caoidh,  agus  gu  maoile,  agus  gu  cnoslach- 
adh  le  eudach  saic : 

13  Acli  feuch,  aoibhneas  agus  aighear, 
raarbhadh  dhamh  agus  casgairt  chaerach, 
itheadh  feòla  agus  òl  fioua  ;  Itheamaid 
agus  òlamaid,  oir  am  màireach  gheibh  sinn 
bàs. 

14  Agus  dlvfhoillsicheadh  ie  Tighearn 
nan  sluagh  ann  mo  chluasaibh,  Gu  deimhin 
cha  ghlanar  an  aingidheachd  so  air  falbh 
uaibh,  gus  am  faigh  sibh  bà<,  deir  Ieho- 
bhah  Tighearn  nan  sluagh. 

15  Mar  so  deir  lehobhah  Tjgliearn  nan 
6luagh,  Imicli,  rach  a  dh'ionnsuidh  an 
stiubhaird  so,  dh  iormsuidh  Shebna,  a  ta 
os  ceann  an  tighe,  agus  abair  ris  ; 

16  Ciod  a  tli  agad  yn  so?  agus  cò  ath'ag- 
ad  an  so,  gu'n  do  chladhaich  thu  mach 
uaigh  an  so  air  do  shon  fèin  ?  mar  neach  a 
ta  cladhachadh  mach  naighe  dha  fèin  gu 
h-àrd,  a  ta  gearradh  àite-còmlinuidh  dha 
fèin  ann  an  carraig. 

17  Feuch  tiigidh  an  Tighearn  a  mach 
thu,  'gad  thilgeadh  a  maeh  gu  làidir; 


agus  ni  e  gu  cinnteach  do  chòmhdach- 
adh. 

18  Gu  cinnteaeh  cuiridli  e  car  dìùot  tnu'n 
cuairt,  agus  bheir  e  urchair  air  falbh  dhuifc 
mar  spitheig  gu  tìr  fharsuinn  ;  ann  an  sin 
gheibh  thu  bàs,  agus  ann  an  sin  bithidh  do 
charhada  sgiamhach  'nan  nàire  do  thigh  do 
thigbearn. 

19  Agus  iomainidh  mi  à  d'àit  thu,  agus 
o  dinbhe  tilgidh  mi  sìos  thu. 

20  Agus  tarlaidh  anns  an  là  sin,  gu'n 
gairm  mise  m'òglach  Eliaeim  mac  Hil- 
ciah ; 

21  Agns  sgeadaichidh  mi  e  !e  d'fhall- 
uinn-sa,  agus  le  do  chrios  neartaicliidli  mi 
e ;  agus  d'uaciidaranachd  bheir  mi  thairis 
ann  a  làimh  ;  agns  bithidh  e  'na  athair  do 
luchd-àiteachaidh  lerusaleim,  agus  do 
thigh  ludah. 

22  Agus  iuchair  tighe  Dhaibhidh  cuiridh 
mi  air  a  ghualainn;  agus  fosgailidh  e,  ag- 
us  cha  dfuid  (aon  neach  ;  agus  druididh  e, 
agus  cha'n  lìiosgail  aon  neach. 

23  Agus  dainguichidh  mi  e  mar  tharr- 
ain  ann  an  àite  ciunteach ;  agus  bithidh  e 
mar  chaithir  ghlòrmhoir  air  son  tighe 
'athar. 

24  Agus  crocbaidh  iad  air-san  uileghlòir 
tighe  'athar,  an  sliochd  agus  an  gineal, 
gach  soitheacb  beag,  o  na  h-uile  ghnè 
chuach,  gus  na  h-uile  ghnè  aghann. 

25  Atuis  an  là  sin,  deir  Tighearn  nan 
sluagh,  bithidh  an  tarran  a  bha'air  a  suidh- 
eachadh  ann  an  àit  daingean  air  a  h-ath- 
arrachadh  ;  agus  gearrar  sìos  i,  agus  tuit- 
idh  i  ;  agus  gearrar  an  eallacli  a  bha  oirre 
air  falbh  ;  oir  labhair  an  Tighearn  e. 

CAIB.  XXIII. 

TROM  eallach  'l'liiruis.  Deanaibh 
caoineadh  a  longa  Tharsuis ;  oir 
sgriosadh  i  gu  tur,  ionnus  nach  'eil  tigh  no 
fardoch:  o  tlialamh  Chitim  dh'fhoillsich- 
eadh  dhoibh  e. 

2  Bithihh  tosdach,  a  luchd-àiteachaidli 
an  eilein  :  lìonadh  thu  le  ceannaichibh 
Shidoin  a  ta  siubhal  thar  cuan. 

3  Agus  siol  Shihoir  o  uisgeachaibh  rnòra, 
fàs  na  h-Aimhne,  b'e  sin  a  teachd-a-stigh  ; 
agus  hha  i  'na  margadh  do  na  cinuich. 

4  Biodh  nàir  ort,  O  Shidoin,  oir  labhair 
an  fhairge,  eadhon  neart  na  fairge,  ag 
ràdh,  cha  robh  mi  ri  saothair,  agus  cha 
d'rug  mi  clann  ;  cha  d'àraich  mi  òganaicli, 
ni  mò  thog  mi  suas  òighean. 

5  Mar  a  bha  'nuair  a  chualas  sgeul  mu'n 
Eìphit,  mar  sin  bithidh  iad  fo  àmltghar  ri 
cluinntinn  sgèil  mu  Thirus. 

6  Rachaibh  null  gu  Tarsus  ;  deanaibh 
caoineadh,  a  luchd-àiteachaidh  nan  eilean. 

7  An  i  so  bhur  caithir  aoibhinn,  aig  am 
bheil  a  h  aois  o  aimsir  chèin  ?  Giùlain- 
idh  a  cosan  fèin  i  fad  as  gu  fantuinn  air 
chuaìrt. 

8  Cò  a  ghabh  a'  chomhairle  so  an  agli- 
aidh  Tliiruis,  a  thug  seachad  corona  rìogh- 
ail,  aig  am  bheil  a  ceannaichean  'nam 
prionnsaibh  ;  agus  a  luchd-malairt  'nan 
daoihibh  urramach  na  tìre  ? 

9  Is  e  Tighearn  nan  sluagh  a  dh'orduich 
e,  a  chur  smala  air  uabhar  gacli  uile 
ghlòire,  agus  a  thabhairt  uile  naislean  na 
tìre  fuidh  dhìmeas. 

10  Ruith  thairis  air  d'fhearann,  mar 
amhainn,  O  nighean  Tharsuis ;  cha  'n'eil 
neart  ann  ni's  mò. 

11  Shìn  e  a  làmh  thar  an  fhairge  ; 
chrath  e  na  rìoghachdan  ;  thug  an  Tigh- 
earn  àithne  an  aghaidh  na  caithreach  a  ta 
na  ceanuaiche,  chum  a  daingnichean  lài- 
dir  a  sgrios. 

12  Agus  thubhairt  e,  Cha  dean  thu 
caithream  ni's  mò,  O  òigh  shàruichte,  a 
nighean  Shidoin  ;  èirich,  rach  thairis  gu 
Citim  ;  an  sin  fòs  cha'n  fhaigh  thu  suaimh- 
neas. 

13  Feuch  tìr  nan  Caldèach  ;  cha  robh 
an  sluagh  so  ann,  gus  an  do  sliuidliich  an 
t-Asirianach  i  air  son  luchd-àiteachaidh 
an  fhàsaich ;  thog  iad  a  baidealan,  chuir 
iad  suas  a  lùchairtean  ;  agus  rinn  e  a 
sgrios. 

14  Guilibh  gu  h-àrd,  a  longa  Tharsuis ; 
oir  sgriosadh  bhur  neart. 

15  Agus  tarlaidh  anns  an  là  sin.  gu'n 
leigear  air  dearmad  Tirus  deich  agns  tri 
fichead  bliadhna,  a  rèir  làithean  aon  righ  ; 
an  ceann  deich  agus  tri  fichead  bliadhna, 
seinnidh  Tirus  mar  striopaich. 

16  Glac  do  chlàrsach,  cuaìrtich  am  baile, 
a  strìopach  a  bha  air  do  dhearmad ;  dean 
ceòl  gu  binn  ;  seinn  iomadh  òran  ;  a  chura 
gun  cuimhnichear  a  rìs  thu. 

17  Agus  an  ceann  deich  agus  tri  fichead 
hliadhna,  thig  an  Tighearn  a  dh'amharc 
Thiruis  ;  agus  pillidh  i  a  chum  a  cos- 
naidh  ;  agus  ni  i  strìopachas  le  uile  rìogh- 
achdaihh  an  domhain,  a  ta  air  aghaidh  na 
talmhainn. 

18  Agus  bithidh  a  malairt  agus  a  buann- 
achd  naomh  do'n  Tighearn  ;  cha  taisgear 
suas  e,  agus  oha  ghleidhear  gu  tèaruint  e  ; 
oir  bithidh  a  malairt  air  son  na  muinntir  a 
ta  chòmhnuidh  am  fianuis  an  Tigbearn, 
air  son  lòin  a  shàsuicheas,  agus  air  son 
eudaich  a  mhaireas. 

.  CAIB.  XXIV. 

FEUCH  tha  an  Tighearn  a'  deanamh  an 
fhearainn  falamh,  agus  'ga  chur  fàs  ; 
tha  e  'ga  thionndadh  bun  os  ceann,  agus  a 
sgapadh  a'  luchd-àiteachaidh. 

2  Agus  tarlaidh,  mar  a  bhios  an  sluagh, 
mar  sin  bithidh  an  sagart ;  mar  a  bhios  an 
t-òglach,  mar  sin  bithidh  a  mhaighstir  ; 
mar  a  bhios  a'  bbanoglach,  mar  smbithidh 
a  ban-mhaighstir ;  ìnar  a  bhios  an  ceann- 
aiche,  mar  sin  bithidh  am  fear-reic ;  mar 
a  bhios  esan  a  bheir  iasachd,  mar  sin 
bithidh  esan  a  ghabhas  iasachd  ;  mar  a 
hhios  am  fear  a  ghabhas  riadh,  mar  sin 
bithidh  am  fear  a  bheir  riadh  uaith. 

3  Nìthear  an  tìr  gu  tur  falamh,  agus 
oreachar  i  gu  buileach  ;  oir  labhair  an 
Tighearn  am  briathar  so. 

4  Tha  an  tìr  ri  caoidh  agus  a'  seargadh  ; 
tha  an  saoghal  air  lagachadh  agus  a'  searg- 
adh  ;  tha  uaislean  na  tìre  air  lagach- 
adh. 

5  Tha  an  tìr  eadhon  air  a  truailleadh 
fuidh  a  luchd-àiteachaidh  ;  oir  bhris  iad  an 
reachd,  dh'atharraich  iad  an  t-ordugh ; 
sgaoil  iad  an  coimhcheangal  siorruidh. 

6  Air  an  aobhar  sin  dh'ith  mallachd 
suas  an  tìr,  agus  tha  a  luchd-àiteaehaidh 
air  am  fàsachadh  ;  uime  sin  tha  luchd-àit- 


eachaidh  na  tìre  air  an  Iosgadh  suas,  agus 
is  tearc  an  dream  a  dh'fhàgadh. 

7  Tha  am  fion  nuadh  n  caoidh,  tha  an 
fhìonan  lag,  tha  luchd  a'  chridhe  aoibhinn 
uile  ag  osnaich. 

8  Sguir  fuaim  aighireach  nan  tiompan  ; 
theirig  luathghaire  na  muinntir  a  bha  ri 
gairdeachas  ;  sguir  aighir  na  clàrsaich. 

9  Cha'n  òl  iad  fion  le  ceòl  ;  bithidh 
deoch  làidir  searbh  dhoibh-san  a  dh'òlas  i. 

10  Tha  caithir  na  mi-riaghailt  air  a 
briseadh  sìos  ;  tha  gach  tigh  air  a  dhruid- 
eadh  suas,  air  chor  as  nach  feud  aon  neach 
dol  a  steach. 

11  Tha  gaoir  anns  gach  sràid  air  son 
fiona  ;  dhorchaicheadh  gach  aighir ; 
shiubhail  gairdeachas  an  thearainn  air 
falbh. 

12  Dh'fhàgadh  lèir-chreach  anns  a* 
bhaile,  agus  le  buaireas  bhriseadh  sìos  an 
geata. 

13  An  uair  a  bhitheas  mar  so  ann  am 
meadhon  na  tìre,  am  measg  an  t-sluaigh, 
bithidh  amhuil  crathadh  a'  chroinn-oladh, 
agus  mar  an  dioghlum  an  uair  a  chrioch- 
naichear  am  fion-fhogharadh. 

14  Togaidh  iadsan  an  guth,  eliùthaich- 
idh  iad  gu  h-àrd  mòrachd  an  Tighearn  ; 
ni  iad  iolach  o'n  fhairge. 

15  Uirae  sin  anns  an  teine  glòraichibh 
an  Tighearn  ;  eadhon  ainm  an  Tighearna 
Dia  Israeil,  ann  an  eileanaibh  a'  chuain. 

16  O  iomall  na  talmhainn  chuala  sinn 
òrain,  eadhon  glòir  do'n  fhìrean  ;  ach 
thuhhairt  mise,  mo  chaoile,  mo  chaoile ; 
mo  thruaighe  mi !  tha  na  mealltairean  a' 
mealladh,  seadh  le  foill  tha  na  mealltairean 
a'  mealladh. 

17  Tha  an  t-namhas,  agus  an  slochd,  ag- 
us  an  ribe  ort,  O  fhir-àiteachaidh  na  tìre. 

18  Agus  tarlaidh,  esan  a  theicheas  o 
ghuth  an  uamhais,  gu'n  tuit  e  san  t-slochd ; 
agus  esan  a  thig  a  nìos  o  mheadhon  an 
t-sluichd,  gu'n  glacar  anns  an  ribe  e;  oir 
tha  na  tuil-dhorsan  o'n  àird  air  am  fosg- 
ladh  ;  agus  tha  bunaitean  na  talmhainn  air 
an  luasgadh. 

19  Tha  an  tìr  gu  tur  air  a  briseadh  sìos ; 
tha  an  tìr  air  a  sgaoileadh  gu  buileach  as  a 
chèile  ;  tha'n  tìr  air  a  luasgadh  gu  garbh. 

20  Bithidh  an  tìr  a'  gluasad  thuig  agus 
uaithe  mar  mhisgear  ;  agus  atharraicliear 
i  mar  bhothan-tàimh  ;  oir  luidhidh  a 
h-aingidheachd  gu  trom  oirre  ;  agus  tuit- 
idh  i,  agus  cha'n  èirich  i  ni's  mò. 

21  Agus  tarlaidh,  anns  an  )à  sin,  gu'n 
smachdaich  an  Tighearn  na  daoine  àrda  a 
ta  shuas,  agus  rìghrean  na  talmhainn  air 
antalamh. 

22  Agus  cruinnichear  iad  ri  chèile,  mar 
a  chruinnichear  prìosanaich  ann  an  slochd ; 
agus  druidear  suas  iad  mar.ann  am  prìosan ; 
agus  an  dèigh  mòrain  do  làithibh  fiosraich- 
ear  iad. 

23  An  sin  bithidh  a'  ghealach  air  a  mas- 
lachadh,  agus  a'  ghrian  air  a  nàrachadh  ; 
oir  rìoghaichidh  Tighearn  nan  sluagh  air 
beinn  Shioin,  agus  ann  an  Ierusalem  ;  ag- 
us  ann  am  fianuis  a  sheanairean  bithidh  a 


LAID.  A.A.V. 

OTHIGHEARN,  is  tu  mo  Dhia  ;  àrd- 
aichidh  mi  tliu,  molaidh  mi  d'ainm  ; 

«ir  rinn  thu  nithe  iongantach  ;  is  tairis- 
neachd  agus  ririnn  do  chomhairlean  o 
shean. 

2  Oir  rinn  thu  a'  chaithir  'na  tòrr,  am 
baile  daingnichte  'na  charn  sgrios ;  chuir 
thu  àros  nau  coigreach  o  bhi  'na  bhaile; 
gu  bràth  cha  togar  e. 

3  Air  an  aobhar  sin  bheir  an  sluagh  borb 
'lnuit  ulòir  ;  gabhaidh  caithir  nan  cinneach 
uamhasach  eàgal  romhad. 

4  Oir  bha  thu  a'd'  neart  do'n  bhochd, 
a'd'  neart  do'n  fheumach  'na  airc ;  a'd' 
uhìdean  o'n  doininn,  a'd'  sgàile  o'n  teas ; 
an  uair  a  bha  gaoth  nan  uarahasach  mar 
dhoininn  «'  sèìdeadh  ris  a'  bhalla. 

5  Mar  an  teas  ann  an  fearann  seargta, 
bheir  thusa  nuas  farum  nan  uaibhreach ; 
mur  an  teas  le  sgàil  neoil,  ìslichear  geug 
nan  uamhasach. 

6  Agus  anns  a'  bheinn  so  ni  an  Tighearn 
Bà  ua  h-uile  chinnich  cuirm  do  nithibh 
bìasta,  cuirm  do  fhìon  aosda,  do  nithibh 
blasta  làn  do  smior,  do  fhìon  aosda  air  a 
dheadh  tharruing. 

7  Agus  6griosaidh  e  air  a'  bheinn  so  an 
còtnhdach  a  chòmhdaich  aghaidh  nan  uile 
shluagh,  agus  an  sgàile  bha  air  a  sgaoil- 
eadh  thar  na  h-ui!e  chìnnich. 

8  Sluigidh  e  suas  am  bàs  le  buaidh,  ag- 
us  siabaidh  an  Tighearn  Iehobhah  au  deur 
o  gach  aghaidh,  agus  masladh  a  shluaigh 
hheir  e  air  falhh  o'n  talamh  uile  ;  oir  la'oh- 
air  an  Tighearn  e. 

9  Agus  anns  an  là  sin  theirear,  Feuch, 
is  e  so  ar  Dia  ne  ;  dh'fheith  sinn  ris,  agus 
thèaruinn  e  sinu ;  is  e  so  an  Tighearn, 
dh'iheith  sinn  ris,  ni  sinn  gairdeachas  ag- 
us  uaill  'na  shlàinte. 

10  Oir  gabhaidh  làmh  an  Tighearna  fois 
air  an  t-sliabh  so ;  agus  bithidh  Moab  air 
a  shaltairt  fuidhe,  mar  a  shaltairear  conn- 
lach  air  an  òtrach. 

11  Agus  sìaidh  e  mach  a  làmhan  'na 
mheadhon,  mar  a  shìneas  am  fear  a 
shnàmhas  a  mach  a  làmhan  gu  snàmh; 
agus  bheir  e  nuas  uabhar,  maille  ri  creich 
a  làmh. 

12  Asus  daingneach  àrd  do  bhallachan 
leagaidh  e  sìos,  ìslichidh  e,  bheir  e  chum 
an  làir,  eadhon  chum  an  duslaich. 

CAIB.  XXVI. 
A  NNS  an  là  sin  seinnear  an  dàn  so  ann 
xl    an  tìr  Iudah  ;  Tha  againn  caithir  lài- 
dir ;  slàinte  cuiridh  e  suas  mar  bhallachan 
agus  mar  dhaingneach. 

2  Fosglaibh-sa  na  geatachan,  a  chum 
gu'n  teid  an  cinneach  fìrinneach  a  Bteach, 
a  choimhideas  au  fhìrinn. 

3  Gieidhidh  tu  esan  ann  an  sìth  iomlain, 
aig  am  bheil  'inntinn  suidhichte  ort,  a 
chionu  gu'n  do  chuir  e  a  dhòchas  annad. 

4  Cuiribh-sa  bhur  dòchas  anns  an  Tigh- 
earn  do  ghnàth,  oir  anns  an  Tighearn  Ie- 
hobhah  tha  neart  siorruidh. 

5  Oir  dh'ìslich  e  iadsan  a  bha  chòmh- 
nuidh  gu  h-àrd;  a'  chaithir  àrd.  thug  e 
nuas  i ;  thug  e  nuas  i  chum  au  làir ;  tnug 
e  i  eadhon  chum  an  duslaich. 

6  Saltraidh  a'  chos  oirre,  cosau  an 
fheumaich,  ceuma  nam  bochdan. 

7  Tha  slighe  au  fiùrein  ro  dhìreach  ;  ni 
thusa  ceum  an  fhìrein  fior-chòmhnard. 


|  8  Seadh,  ann  an  slighe  do  bhreitheanais 
dJi'fheith  sinn  ort;  tha  roiann  ar  n-anama 
air  d'ainm,  agus  air  do  chuimhne. 

9  Le  m'anam  mhiannaich  mi  thu  san 
oidhche  ;  seadh,  le  mo  spiorad  an  taobh  a 
stigh  dh'iai  r  mi  thu  sa'  mhaduinn  ;  oir  an 
uair  a  bhios  do  bhreitheanais  air  an  tal- 
amh,  fòghlumaidh  luchd-àiteachaidh  an 
t-saoghail  fireantachd. 

10  Nochdar  tròcair  do'n  amgiàh,gidheadh 
cha'n  fhòghlum  e  fireantachd;  ann  an  tir 
an  ionracais  huinidh  e  gu  fealltach  ;  agus 
cha  toir  e  fa'near  mòralachd  an  Tighearn. 

11  A  Thighearn,  tha  do  làmh  togta  snas, 
gidheadh  cha'n  fliaic  iad  ;  ach  chi  iad,  ag- 
us  bithidh  iad  fuidh  amhluadh  air  son  eud 
an  t-sluaigh ;  seadh,  loisgidh  teine  do 
naimhdean^suas  iad. 

12  A  Thighearn,  orduichidh  tu  sìth 
dhuinne ;  oir  eadhon  ar  n-uile  bhearta 
ciimhaclidach  dh'oibrich  thusa  annainn. 

13  O  Thighearn  ar  Dia,  bha  ceannas 
oirnn  aig  tighearnaibh  eile  bharrachd  ort- 
sa;  ach  annadsa  a  mhàin  ni  ^inn  luadh 
air  d'aium. 

14  Tha  iad  marbh,  cha  tig  iad  beò ; 
dh'eug  iad,  cha'n  èirich  iad;  uime  sin  dh'- 
fhiosraich  agus  mhill  thu  iad,  agus  sgrios 
thu  as  an  cnimhne  gu  tur. 

15  Mheudaich  thu  an  cinneach,  O 
Thighearn  ;  mheudaich  thu  an  cinneach  ; 
tha  thu  air  tìo  ghlòrachadh ;  sgaoil  tiiu  e 
a  mach  eadhon  gu  uile  ioraallaibh  na  tal- 
mhainn. 

16  A  Thighearn,  ann  an  àmhghar  dh'- 
iarr  iad  thu;  dhòir'c  iad  a  mach  an  ath- 
chuinge  an  uair  a  bha  do  smaehdachadh 
orra. 

17  Mar  a  hhitheas  bean  thorrach,  an  uair 
a  bhios  àra  a  h-aisead  am  fagus,  ann  ati 
teanntachd,  ag  èigheach  guh-àrd  'na  saoth- 
air ;  mar  so  bha  sinn  ann  ad  fhianuis,  O 
Thighearn. 

18  Dh'fhàs  sinn  torrach,  bha  sinn  ann  an 
teanntachd,  rug  sinn  mar  gu'm  b'e  gaoth  ; 
cha  d'oibrich  sìnu  slàinte  anns  an  talamh, 
ni  mò  tha  luchd-àiteachaidh  an  t-saoghail 
air  tuiteam. 

19  Thig  do  mhairbh  beò ;  maìlle  ri  mo 
chorp  marbh-sa  èiridh  iad.  Dùisgibh  agus 
seinnibh,  sibhse  tha  chòmhnuidh  anns  an 
duslach  ;  oir  tha  do  dhrùchd  mar  dhrùchd 
luibhean  ;  agus  tilgidh  an  talamh  a  mach 
na  mairbh. 

20  Thig,  O  mo  shluagh,  imich  a  steach 
do  d'  sheòmraichibh,  agus  druid  do  dhor- 
san  mu'n  cuairtduit;  foluich  thu  fèin  car 
tamuill  bhig,  car  tiota,  gus  an  gabh  a' 
chorruich  thairis. 

21  Oir,  feuch,  tha  an  Tighearn  a*  teachd 
a  mach  as  àit,  a  smachdachadh  lucìiQ-àit- 
eachaidh  na  talmhainn  air  son  an  aingidh- 
eaclid ;  agus  leigidh  an  talamh  ris  an  fhuil 
a  ta  air,  agus  cha  chòmhdaich  e  ni's  mò  a 
mhairbh. 

CAIB.  XXVII. 

ANNS  an  là  sin  smachdaichidh  an  Tigh- 
earn,  le  a  chlaidheamh  cruaidh,  agus 
mòr,  agus  làidir,  Lebhiatan  an  nàthair 
dhìreach,  agus  Lebhiatan  an  nathair  lùb- 
ach  ;  agus  marbhaidh  e  an  dràgon  a  ta  san 
fhairge. 


518 


ISAIAH. 


2  Anns  an  là  sin,  canaibhse  do  fhìon-lios 
an  fhìona  dheirg : 

3  Tha  mise,  an  Tighearn,  'ga  choirah- 
ead,  uisgicheam  e  gach  tiota  ;  cliura  'snach 
dochainn  aon  neach  e,  coimhididh  mi  e  a 
là  agus  a  dh'oidhche. 

4  Annamsa  cha  'n'eil  dian  chorruich. 
Cò  a  chuireadh  an  droighionn  agus  an 
dris  a'm'  aghaidh  anns  a'  chath  ?  rachainn 
trompa,  loisginn  iad  le  chèile. 

5  No  deanadh  e  greim  air  mo  neart; 
deanadh  e  sìth  rium  ;  sìth  ni  e  rium. 

6  Bheir  e  orra-sau  a  thig  o  Iacob 
freumhachadh  ;  brisidh  Israel  a  mach,  ag- 
us  thig  e  fuidh  bhlàth ;  agus  lìonaidh  e 
aghaidh  an  t-sao«hail  ìe  toradh. 

7  An  do  bhuail  se  e  a  rèir  bualaidh  an 
tì  a  bhuail  esan  ?  Am  bheil  e  air  a  mharbh- 
adh  a  rèir  àir  na  muinntir  a  mharbhadh 
leis? 

8  Ann  an  tomhas  ceart,  an  uair  a  bhris- 
eas  e  mach,  ni  thu  tagradh  ris.  Choisg  e 
a  ghaoth  gharbh  ann  an  là  na  gaoithe  au  ear. 

9  Uime  sin,  le  so  glanar  aingidheachd 
lacoib  air  falbh  ;  agus  is  e  so  an  toradh 
uile  a  thabhairt  air  falbh  a  pheacaidh  ; 
'nuair  a  ni  e  uile  chlachan  na  h-altarath 
mar  chlachan  aoile  a  ta  air  ara  pronnadli 
as  a  chèile,  cha  seas  na  doireachau  no  na 
dealbhan  suas  ni's  mò. 

10  Ach  bithidh  a'  chaithir  dhaingnichte 
fàs,  agus  an  t-àite-còmhnuidh  air  a  thrèig- 
sinn,  agus  air  fhàgail  mar  fliàsach  ;  an  sin 
ionaltraidh  an  laogli,  agus  an  sinluidhidh 
e  sìos,  agus  ithidh  e  a  geugan. 

11  'Nuair  a  sheargas  a  meangana,  bris- 
eariad;  thig  mnathan  agus  cuiridh  iad  ri 
theine  iad ;  oir  is  sluagh  gun  tuigse  iad  ; 
uime  siu  cha  ghabh  au  tì  a  rinu  iad  truas 
diubh  ;  agus  cha  nochd  esau  a  dhealbh  iad 
caoimhneas  dhoibh. 

12  Agus  tarlaidh  anns  an  là  sin,  gu'n 
dean  an  Tighearn  bualadh  o  chlais  na 
h-  Aimhne  gu  sruth  na  h-Eiphit ;  a^us  tion- 
ailear  sibhse  suas,  aon  agus  aon,  O  chlann 
Israeil. 

13  Agus  tarlaidh  anns  an  là  sin,  gu'n 
sèidear  a'  ghall-tromp  mhòr:  agus  thig 
iadsan  a  bha  bàsachadh  ann  an  tìr  Asiria, 
agus  iadsan  a  bha  air  an  sgapadh  ann  an 
tìr  na  h-Eiphit ;  agus  sleuchdaidh  iad  sìos 
do'n  Tighearn,  auns  an  t-siiabh  naomh, 
aun  an  lerusalem. 

CAIB.  XXVIII. 

IS  an-aoibhinn  do  chrùn  uaibhreai  h  mhisg- 
earan  Ephraim,  agus  do  bhlàth  searg- 
ach  ara  maise  glòrmhoir;  dhoibh-san  a  ta 
air  ceann  a'  ghlinn  bheartaich,  a  ta  air  an 
leagadh  sìos  le  fion. 

2  Feuch,  tha  aig  an  Tighearn  fear  cumh-  j 
achdach  agus  làidir,  mar  stoirm  mheallain, 
mar  dhoininn  rahilltich,  raar  tliuil  uisg-  j 
eacha  mòra  a'  taomadh  thairis,  a  tliilgeas  i 
sìos  chum  an  làir  le  a  làimh. 

3  Bithidh  corona  uaibhreach  mliisgearan  j 
Ephraim  air  an  saltairt  fo  'chosaibh. 

4  Agus  bithidh  blàth  seargàch  am  maise  j 
glòrmhoir,  a  ta  air  ceann  a'  ghlinn  blieart- 
aich,  raar  am  meas  luath  roimh  an  t-samh-  i 
radh,  a  chi  an  neach  a  dh'amhairceas  air,  ì 
agus  cha  luaithe  bhitheas  e  'ua  làimh  na  ! 
dh'itheas  e  suas  e. 


5  Anns  an  là  sin  bithidh  Tighearn  nan 
sluagh  'na  chrùn  glòire,  agus  'na  chorou 
maiseach  do  iarmad  a  shluaigh  ; 

6  Agus  'na  spiorad  breitheanais  dhasan 
a  shuidheas  ann  am  breitheanas ;  agus  'na 
neart  dhoibh-san  a  philleas  air  ais  an  cath 
chum  a'  glieata. 

7  Ach  chaidh  iadsan  fòs  a  thaobh  le  fion, 
agus  le  dibh  làidir  chaidh  iad  air  seachar- 
an;  chaidh  an  sagart  agus  am  fàidh  a 
thaobh  le  dibh  làidir,  shluigeadh  suas  iad 
le  fion,  chaidh  iad  air  seacharan  le  dibh 
làidir ;  chaidh  iad  am  mearachd  ann  an 
sealladh,  thuislich  iad  ann  am  breithean- 
as. 

8  Oir  tha  am  bùird  uile  làn  do  sgeith, 
agus  do  shalachar,  air  chor  as  nach  'eil 
àite  sam  bith  saor. 

9  Cò  d'an  teagaisg  e  eòlas.  agus  cò  d'an 
iunnsaich  e  fòghlum  ?  dhoibh-san  a  chuir- 
eadh  o'n  chìch,  agus  a  sgaradh  o'n  bhroll- 
ach. 

10  Oir  tha  àithne  air  àithne,  àithne  air 
àithne ;  rann  air  roinn,  rann  air  roinn  ; 
beagan  an  so,  beagan  an  sud. 

11  Oir  le  beul  manntach,  agus  le  teang- 
aidh  choimhich,  labhraidh  e  ris  au  t-sluagh 
so. 

12  Ris  an  dubhairt  e,  So  an  fhois  leis 
an  tabhair  sibh  fois  dha-san  a  ta  sgìth,  ag- 
us  so  an  suaimhneas ;  gidheadh  cha  'n 
èisdeadh  iadsan. 

13  Ach  bithidh  focal  an  Tighearna 
dhoibh-san  'na  àithne  air  àithne,  àithne  air 
àithne ;  rann  air  roinn,  rann  air  roinn  ; 
beagan  an  so,  beagan  an  sud  ;  a  chum  gu'n 
rachadh  iad,  agus  gu'n  tuiteadh  iad  air  an 
ais,  agus  gu'm  biodh  iad  air  am  briseadh, 
agus  air  an  ribeadh,  agus  air  an  glacadh. 

14  Uime  sin  cluinnibh  focal  an  Tigh- 
earn,  a  luchd-fanoid,  a  luchd-riaghlaidh  an 
t-sluaigh  so  a  ta  ann  an  Ierusalem. 

15  A  chionn  gu'n  dubhairt  sibh,Dhaing- 
nich  sinn  coimhcheangal  ris  a'  bhàs,  agus 
ris  an  uaigh  rinn  sinn  còrdadh  ;  an  uair  a 
shiùbhlas  a  phlàigh  thairis  mar  thuil,  cha 
ruig  i  sinne  ;  oir  ghabh  sinn  a'  bhreug 
mar  ar  dìdein,  agus  fuidh  cheilg  dh'fhol- 
aich  sinn  sinn  fèin. 

16  Air  an  aobhar  sin  mar  so  deir  an 
Tighearn  Iehobhah,  Feuch  suidhichidh 
mise  mar  stèidh  ann  an  Sion  clach,  clach 
dhearbhta,  clach-chinn  na  h-oisinn  ;  sàr 
bhunait;  esan  a  chreideas,  cha  chuirear 
gu  h-amhluadh  e. 

17  Agus  tomhaisidh  mise  mach  breith- 
eanas  leis  an  riaghailt,  agus  ceartas  leis  au 
t-sreing-thomhais ;  agus  sguabaidh  a' 
chlach-mheallain  air  falbh  an  dìdein- 
bhrèige,  agus  còmhdaichidh  na  h-uisgeach- 
an  an  t-àit-folaich. 

18  Agus  brisear  'ur  coimhcheangal  ris 
a'  bhàs,  agus  cha  seas  'ur  còrdadh  ris  an 
uaigh  ;  'nuair  a  shiùbhlas  a'  phlàigh  thair- 
is  mar  thuil,  an  sin  bithidh  sibhse  air  bhur 
saltairt  sìos  leatha. 

19  O'n  àm  an  siubhail  i  troimhe,  ni  i 
greim  oirbh  ;  oir  maduinn  an  dèigh  maidne 
siubhlaidh  i  troimhe,  a  là  agus  a  dh'oidh- 
che ;  agus  dùisgidh  eadhon  an  t-iomradh 
a  mhàinn  uarahunn. 

20  Oir  tha  an  leabadh  tuilleadh  's  goirid 
gu  neach  e  fèin  a  shìneadh  oirre ;  agus 

tha  am  brat  tuilleadh  's  ai-leathan  gu  neach 
e  fèin  a  phasgadh  ann. 

21  Oir  èiridh  an  Tighearn  suas,  mar  ann 
an  sliabh  Pherasim.  bithidh  corruich  air 
mar  ann  an  gleann  Ghibeoin  ;  a  chum  gu'n 
coimhlion  e  'obair  fèin,  'obair  neo-gbnàth- 
ach ;  agus  gun  dean  e  a  ghnìomh  fèin,  a 
ghnìomh  coimbeach. 

22  Agus  a  nis,  na  bithibh  ri  fanoid,  air 
eagal  gu'n  deanar  bhur  cuibhrichean  lài- 
dir ;  oir  cbuala  mi  o  Iehobhah  Tigbearn 
nan  sluagh  sgrios,  eadhon  air  a  shònruch- 
adh  air  an  tìr  uile. 

23  Thugaibh-sa  an  aire,  agus  cluinnibh 
mo  ghuth ;  èisdibh,  agus  cluinnibh  mo 
bhriathra. 

24  Am  bhei!  an  treabhaiche  ri  h-ar,  rè 
an  là,  chuni  cur  a  dheanamh  ?  Am  bheil 
e  a'  fosgladh  agus  a'  briseadh  fòidean 
'fhearainn  ? 

25  An  uair  a  ni  e  'aghaidh  còmhnard, 
nach  sgaoil  e  au  sin  a'  mheanbh-pheasair, 
agus  nach  sgap  e  an  cumin  ;  agus  nach 
cuir  e  an  cruithneachd  anns  an  àit  a's 
fearr,  agus  an  t-eòrna  anns  an  ionad 
shuidhichte,  a°ns  an  seagal  'na  chrìch 
fèin? 

26  Oir  bitbidh  a  Dbia  ag  iunnsachadh 
eòlais  dba,  agus  'ga  theagasg. 

27  Oir  cha  'n  eil  a'  mheanbh-pheasair  air 
a  bualadh  le  inneal-bualaidh  ;  ni  mò  bheir- 
ear  air  roth  feuna  tionndadh  air  achumin  ; 
ach  tha  a'  mheaiibh-pheasair  air  a  bualadh 
le  slait,  agus  an  cumin  le  luirg. 

28  Ach  tha  siol  air  son  arain  air  a 
bhruthadh  :  Do  bhrìgh  nach  bi  e  'ga  shìr- 
bhualadh,  no  'ga  bhriseadh  le  roth  'theuna, 
no  'ga  phronnadh  le  'eachaibh. 

29  Tha  so  fòs  a'  teachd  o  Thighearn  nan 
sluagh  ;  tlia  esan  iongantach  ann  an  comh- 
airle,  òirdheirc  ann  an  gnìomh. 

CAIB.  XXIX. 

MO  thruaighe  Ariel,  Ariel,  am  baile 
anns  an  do  chòmhnuich  Daibhidh  ; 
cuinbh  bliadhna  ri  bliadhna;  marbhadh 
iad  ìobairtean. 

2  Gidheadh  teannaichidh  mise  Ariel, 
agus  bithidh  caoidh  agus  bròn  ann  ;  agus 
bithidh  e  dhomhsa  mar  Ariel. 

3  Agus  campaichidh  mi  a'd'  aghaidh 
mu'n  cuairt;  agus  teannaichidh  mi  thu  le 
tòrr;  agus  togaidh  mi  daingnichean  a'd' 
aghaidh. 

4  Agus  bheirear  sìos  thu,  agus  labh- 
raidh  tu  as  au  talamh,  agus  bithidh  do 
chainnt  ìosal  as  an  duslach  ;  agus  thig  do 
ghuth  a  mach  as  an  talainh,  mar  fhios- 
aiche,  agus  ni  do  chainnt  borbhanaich  as 
an  duslach. 

5  Agus  mar  an  dus  mìn  bithidh  mòr 
bhuidheann  do  choigreach,  agus  bithidh 
mòr  bhuidheann  nan  uamhasach  mar  am 
raoll  luaineach  ;  agus  tarlaidh  e  ann  an 
tiota,  gu  h-obann. 

6  Smachdaicherir  thu  le  Tighearn  nan 
ìluagh,  le  tairneanaich,  agus  le  crith-thal- 
mhainn,  agus  le  treun  ghuth,  le  stoirm 
igus  doininn,  agus  lasair  theine  chaith- 
àch. 

7  Agus  amhuil  bruadar,  aisling  na 
ì-oidhche,  bithidh  mòr  shluagh  nan  uile 
:hinneach,  eadhon  na  h-uile  a  ta  cogadh 


rithe  fèin,  agus  ri  a  daingneach,  agus  a  ta 
'ga  teannachadh. 

8  Agus  amhuil  duine  ocrach  a  chi  ais- 
ling,  agus,  feuch,  ta  e  'g  itheadh,  ach  air 
dùsgadh  dha,  tha  'anam  cìocrach  ;  agus 
amhuil  duine  tartmhor  a  chi  aisling,  agus, 
feuch,  tha  e  'g  òl,  ach  air  dùsgadh  dha, 
feuch  tha  e  fann  agus  'anam  a'  miannach- 
adh ;  mar  sin  tanaidh  do  mhòr  chuid- 
eachd  nan  uile  chinneach  a  ta  a'  cogadh  an 
aghaidh  slèibh  Shioin. 

9  Stadaibh,  agus  gabhaibh  iongantas ; 
seallaibh  mu'n  cuairt  le  h-ioghnadh,  agus 
amhaircibh ;  tlia  iad  air  mhisg,  ach  cha'n 
ann  le  fion  ;  tha  iad  a'  call  nan  cos,  ach 
cha'n  ann  le  dibh  làidir. 

10  Oir  dhòirt  an  Tighearn  oirbh  spiorad 
I  suaine  ;  agus  dhruid  e  suas  'ur  sùilean  ; 

air  na  fàidhean  agus  'ur  luchd-riaghlaidb, 
agus  air  an  luchd-seallaidh  chuir  e  còmh- 
dach. 

11  Agus  tha  an  taisbean  uiìe  dhuibhse, 
mar  bhriathraleabhair  air  a  ghlasadh  suas, 
a  bheir  iad  do  neach  aig  am  bheil  fòghlum, 
ag  ràdh,  Leugh  so,  guidheamaid  ort ;  agus 
tbeir  esan,  Cha'n  urrainn  mi,  oir  tha  e 
glaiste  suas. 

12  Agus  bheirear  an  leabhar  do  neach 
aig  nach'eil  fòghlum,  ag  ràdh,  Leugh  so, 
guidheam  ort ;  agus  their  esan,  Cha'n'eil 
fòg'hlum  agam. 

13  Uime  sin  thubhairt  an  Tighearn,  Do 
bhrìgh  gu  bheil  au  sluagh  so  a'  teachd  dlùth 
dhomhsa  le'm  beul,  agus  a'  toirt  onoir 
dhomh  le'm  bilibh,  ach  'nan  cridhe  gu'u 
do  theich  iad  fada  uam  ;  agus  gu'm  bheil 
an  eagal  romham-sa  aìr  a  theagasgle  àith- 
eautaibh  dhaoine ; 

14  Air  an  aobhar  sin,  feuch,  thèid  mis' 
air  m'  aghaidh  a  dheanamh  iongantais  am 
measg  an-sluagh  so,  iongantas  agus  ion- 
gantas  ;  ionnus  gu  n  tèid  gliocas  an  daoine 
glice  am  mugha,  agus  tuigse  an  daoine 
tuigseach  as  au  t-sealladh. 

15  Is  truagh  dhoibh-san  a  ta'g  iarraidh 
an  comhairle  fholachadh  gu  domhain  o'n 
Tighearn;  aig  am  bheil  an  gnìomhara 
anns  an  dorcha,  agus  a  ta  'g  ràdh,  Cò  a 
ta  'gar  faicinn  ?  Cò  aig  ara  bheil  fios 
oirnn  ? 

16  Gu  cinnteach  measar  bhur  ais-inn- 
leachda  mar  chriadh  a'  chriadhadair  :  an 
abair  an  obair  mu'n  oibriche,  Cha  d'rinn 
e  mi  ?  agus  an  abair  an  ni  a  dhealbhadh 
mu'n  neach  a  dhealbh  e,  Cha  robh  tuigse 
aige  ? 

I  17  Nach  tamull  ro  bheag  fòs,  gus  an 
deanar  Lebanon  'na  fhearann  torrach,  ag- 
us  gus  am  measar  am  fearann  torrach  mar 
fhrìdhe  ? 

18  Agus  anns  an  là  sin  cluinnidh  na 
bodhair  briathran  an  leabhair ;  agus  as  an 
dubhar  agus  as  an  dorchadas  gheibh  sùil- 
ean  nan  dall  an  lèirsinn. 

19  Meudaichidh  fòs  na  daoine  sèimhe  an 
aoibhneas  anns  an  Tighearn ;  agus  ni  na 
bochdan  am  measg  dhaoine  gairdeachas 
ann  an  Tì  naomh  Israeil. 

20  Oir  dh'f'hàilnich  an  t-uamhasacb,  ag- 
us  tliàimg  crìoch  air  an  fbear-fhochaid  ; 
agus  ghearradh  as  iadsan  uile  a  bha  fur- 
achair  chum  aingidheachd ; 

21  A  ni  duine  'na  pheacach  air  son  foc- 

ail  ;  a  ta  leagadh  ribe  air  a  shonsan  a  tha 
tagradh  anns  a'  gheata  ;  agus  a  tha  tionn- 
dadh  an  ionracain  a  leth-taobh  air  son  ni 
nach  fiù. 

22  Air  an  aobhar  sin  mar  so  deir  an 
Tighearn,  esan  a  shaor  Abraham,  mu 
thimchioll  tighe  Iacoib,  Cha  nàraichear 
lacob,  agus  cha  bhi  'aghaidh  nise  fo  arah- 
luadh. 

23  Ach  an  uair  a  chi  e  a  chlann,  obair  mo 
làrah-sa,  'na  mheadhon,  naomhaichidh  iad 
m'ainm,  agus  naomhaichidh  iad  Tì  naomh 
Iacoib,  agus  bithidh  eagal  orra  roimh  Dhia 
Israeil. 

24  Tuigidh  iadsan  fòs,  a  chaidh  mear- 
achd  ann  an  spiorad,  fior  eòlas  ;  agus  fògh- 
lumaidh  iadsan  a  bha  ri  horbhanaich  teag- 
asg. 

CAIB.  XXX. 

IS  trnagh  do'n  chloina  cheannaircich,  deir 
an  Tigbearn,  a  ta  dealldi  chomhairlean, 
ach  cha'n  ann  uamsa ;  a  ta  còmhdachadh 
le  brat-folaich,  ach  cha'n  ann  le  rao  spior- 
ad-sa;  a  chum  gu'n  cuir  iad  peacadh  ri 
ppacadh : 

2  A  ta  'g  imeachd  gu  dol  sìos  do'n  Ei- 
phit,  ach  iiach  d'  f  hiosraieh  dhìomsa ; 
o.hum  iad  fèin  a  neartachadh  le  neart  Pha- 
raoh,  agus  a  dheanamh  buin  à  sgàile  na 
h-Eiphit. 

3  Aeh  bithidh  neart  Pharaoh  dhuibh  'na 
nàire;  anus  'ur  bun  à  sgàile  na  h-Eiphit 
'ua  mhasladh. 

4  Oir  bha  a  cheannardan  aig  Soan,  agus 
thàinig  a  theachdairean  gu  Hanes. 

5  Ghabh  iad  uile  nàire  do  shluagh  o 
irach  d'fhuair  iad  tairbhe  ;  o  nach  d'f  liuair 
iad  cuideachadh  no  tairbhe ;  ach  a  bha 
'nan  nàire  agus  'nain  masladh. 

6  Eallach  ainmhidhean  na  h-àirde  deas; 
gu  tìr  airc  agus  èigin,  as  an  tig  an  leòmh- 
an  òg  agus  an  seann  leòrahau,  an  nathair 
nimhe,  agus  an  nathair  theinnteach  iteal- 
ach ;  giùlainidh  iad  an  saoi'ohreas  air  gual- 
ainn  nan  asal  òga,  agus  an  ionmhas  air 
croit  nan  càmhal ;  dh'ionnsuidh  sluaigh 
nacli  tabhair  buannachd  dhoibh. 

7  Oir  is  dìomhain  agus  gun  tairbhe 
còmhnadh  nan  Eiphiteach ;  uime  6in 
thubhairt  mi  rithe  so,  'Se  an  neart  fan- 
tuinn  'nan  tàmh. 

8  Imich  a  nis,  sgrìobh  e  fa'n  comhair  air 
clàr,  agus  comharaich  e  air  leabhar  ;  chum 
gu'm  bi  e  air  son  nan  aiinsirean  a  thig,  air 
son  fianuis  gu  siorruidh  ; 

9  Gur  sluagh  ceannairceach  so,  clann 
bhreugach,  clann  leis  nach  àill  èisdeachd  a 
thabhairt  do  lagh  an  Tighearn  : 

10  A  ta  'g  ràdh  ris  na  tìr-sheallaidh,  Na 
faicibh  ;  agus  ris  na  fàidhean,  Na  labhraibh 
nithe  cearta  ruinn  ann  am  fàistneachd; 
ìabhraibh  ruinn  nithe  mìne ;  deanaibh 
fàistneaclid  cheilge : 

11  Claonaibh  air  falbh  o'n  t-sliglie ; 
rachaibh  a  leth-taobh  o'n  rathad  dhìr- 
each  ;  cuiribh  air  falbh  uainn  Tì  naomh 
Israeil. 

12  Air  an  aobhar  sin,  mar  so  deir  I\ 
naomh  Israeil,  A  chionn  gu  bheil  sibh  a' 
deanamh  tàire  air  an  fhocal  so,  agus  ag 
earbsadh  à  claonadh  agus  à  ceaunairc,  ag- 
us  a'  leigeal  bhur  taice  ris  ; 


13  Uime  sin  bithidh  an  t-olc  so  dhuibh 
mar  bhriseadh  ullamh  gu  tuiteam,  mar 
aomadh  ann  am  balla  àrd,  a  thuiteas  gu 
làr  gu  h-obann,  ann  an  tiota. 

14  Agus  brisidh  se  e,  mar  bhriseadh 
soithidi  a'  chriadhadair,  a  bhrisear  'na 
bhloighdibh  ;  cha  chaomhain  c,  air  chor 
as  nach  faighear,  ann  a  bhriseadh,  sgealh  a 
thogas  teine  o'n  teinntein,  no  a  bheir  uisge 
o'n  tobar. 

15  Oir  mar  so  deir  an  Tighearn  Ieho- 
bhah,  Tì  naomh  Israeil,  ann  am  pilleadb, 
agus  ann  an  sàmhchair,  tèarnar  sibh  ;  ann 
an  suaimhneas  agus  ann  an  earbsa  bithidh 
'ur  neart;  acli  cha  b'àill  leibhse. 

16  Acli  thubhairt  sibh,  Ni  h-eadh,  ach 
air  eachaibh  teichidh  sinn  ;  air  an  aobhar 
sin  teicìiidh  sibh  ;  agus  air  ainmhidhibh 
luatha  marcaichidh  smn  ;  uime  sin  bitli- 
idh  iadsan  luath  a  leanas  air  'ur  tòir. 

17  Teichidh  aon  mhìle  roimh  achmhasan 
aoin  ;  roimh  achmhasan  chùignear  teich- 
idh  sibh  ;  gus  am  fàgar  sibh  mar  chraim 
iom  air  mullach  slèibh,  agus  mar  bhrat- 
aich  air  cnoc. 

18  Agus  air  an  aobhar  so  feithidh  an 
Tighearn,  chum  gu'n  nochd  e  deadh-ghean 
duibh  ;  agus  air  an  aobbar  so  àrdaichear 
e,  chum  gu'n  nochd  e  fcròcair  dhuibh  ;  oir 
is  Dia  ceart-bhreitheach  an  Tigliearn ;  is 
beannaichte  iadsan  uile  a  ta  feitheamh 
ris-san. 

19  Oir  gabhaidh  sluagh  còmhnuidh  ann 
an  Sion,  ann  an  lerusalem  ;  cha  ghuil  thu 
ni's  mò  ;  ni  e  mòr  tbròcair  ort,  ri  guth  do 
ghlaoidh  ;  co  luath  'sa  chluinneas  e,  bheir 
e  freagradh  dhuit. 

20  Agus  ged  bheir  an  Tigiiearn  dhuibh 
aran  airce,  agus  uisge  àmhgbair,  gidheadh 
cha  bhi  do  luchd-teagaisg  air  am  fògradh 
fad  as;  ach  bithidh  do  shùilean  a'  fàicinn 
do  luchd-teasaisg. 

21  Agus  cluinnidh  do  chluasan  focal  o 
d' chulaobh,  agràdh,  Soan  t-slighe,  gluais- 
ibh  innte,  'nuair  a  thionndafdheas  sibh 
chum  na  làimh  deise,  no  chum  na  làimhe 
clìthe. 

22  Agus  truaillidh  sibh  trusgan  'ur 
dealbhan  airgid,  agus  sgeadachadh  do 
dhealbhan  òir ;  tilgidh  tu  uait  iad  mar 
eudach  truaillte;  their  thu  ris,  Teich 
uam. 

23  An  sin  bheir  e  uisge  air  son  do  shìl, 
leis  an  cuir  thu  d'f  hearann  ;  agus  aran  do 
thoradh  na  talmhainn,  agus  bithidh  e 
reamliar  agus  pailt ;  anns  an  là  sin,  ion- 
altraidh  do  sprèidh  ann  an  àilean  farsuinn  ; 

24  Agus  ithidh  na  daimh,  agus  na  h-asail 
òga  a  threabhas  am  fearann.  innlinn  air  a 
deadh-ghlanadh,  air  a  greadhadh  leis  a 
ghuit  agus  leis  an  t-sluasaid. 

25  Agus  air  gach  beinn  mhcir,  agus  air 
gach  cnoc  àrd,  bithirì'n  caochain  agus 
sruthan  uisge  ;  ann  an  là  an  àir  mhòir,  an 
uair  a  thuiteas  na  baidealan. 

26  Agus  bithidh  solus  na  gealaich  mar 
sholus  na  grèine,  agus  bithidli  solus  na 
grèine  a  sheachd  uiread,  mar  sholus 
sheachd  làithean  ;  san  là  anns  an  ceangail 
an  Tighearn  suas  briseadh  a  shluaigh,  ag- 
us  anns  an  leighis  e  lot  a  bhuile. 

27  Feuch,  tha  ainm  an  Tighearn  a'  teachd 
o  chèin,  a'  losgadh  le  'fheirg,  agus  an  eall- 

ach  trora  ;  tha  a  bliilean  air  an  lìonadh  le 
corruich,  agus  a  theangadh  mar  theine 
caithteach. 

28  Agus  bithidh  'anail  raar  shruth  dian 
a'  ruitli  thairis,  a'  ruigheachd  gu  meadhon 
a'  raliuineil ;  a  dh'fhasgnadh  nan  cinn- 
eacli  le  fasgan  an  dìomhanais ;  agus  bith- 
idh  srian  ann  an  giallaibh  an  t-sluaigh,  'gan 
tarruing  air  seacharan. 

29  Bithidh  ceòl  agaibh,  mar  anns  an 
oidhche  san  coimhdear  fèill  naomh  ;  agus 
gairdeachas  cridhe,  amhuil  an  uair  a 
dh'imicheas  neach  le  ceòl  pìoba,  chum  dol 
gu  sliabh  an  Tighearna,  gu  carraig  Israeil. 

30  Agus  bheir  an  Tighearn  fa'near  gu'n 
cluinnear  a  ghuth  glòrmhor,  agus  gu'm 
faicear  leagadh  a  nuas  a  ghairdein,  )e  corr- 
uich  ghairg,  agus  le  lasair  teine  chaith- 
tich  ;  le  sgapadh,  agus  doininn,  agus  clach- 
aibh  meaìlain. 

31  Oir  le  guth  an  Tighearna  buailear  sìos 
an  t-Asirianach,  a  bha  bualadh  le  slait. 

32  Agus  anns  gach  àit  an  siubhail  an 
t-slat  shònruichte,  a  leagas  an  Tighearn 
air,  bithidh  tiompan  agus  clàrsaichean ; 
agus  le  cruaidh  chòrahraig  cogaidh  e 
leatha. 

33  Oir  dh'ulluicheadh  Tophet  o  shean ; 
eadlion  air  son  an  righ  tha  sin  air  'ulluch- 
adh  ;  rinn  e  domhain  e,  rinn  e  farsuinn  e  ; 
cruach  theine  agus  mòran  connaidh  ;  tha 
anail  an  Tighearna,  mar  shruth  pronnaisc 
'ga  fhadadh. 

CAIB.  XXXI. 

IS  truagh  dhoibh-san  a  tha  dol  sìos  do'n 
Eiphit  air  sou  còmhnaidh  ;  a  ta  'g 
earbsadh  à  h-eachaibh,  agus  a'  cur  an 
dòchais  ann  an  carbadaibh,  a  chionn  gu 
bheil  iad  lìonmhor ;  agus  ann  am  raarc- 
aichibh  a  chionn  gu  bheil  iad  ro  làidir; 
ach  cha  seall  iad  air  Tì  naomh  Israeil,  ag- 
us  cha'n  iarr  iad  an  Tighearn. 

2  Ach  tha  Esan  glic,  agus  bheir  e  olc 
orra,  agus  cha  chuir  e  'fhocal  air  chùl ; 
ach  èiridh  e  an  aghaidh  tighe  nan  aing- 
idh,  agus  an  aghaidh  cabhair  na  muinntir 
a  tha  deanamh  eu-ceirt. 
.  3  Oir  is  daoine  na  h-Eiphitich,  agus  cha 
Dia  iad ;  agus  is  feoil  an  eich,  agus  cha 
spiorad ;  an  uair  a  shìneas  an  Tighearn  a 
mach  a  làmh,  tuitidh  am  fear-cuideach- 
aidh,  agus  leagar  sìos  am  fear  a  bha  air  a 
chòmhnadh  leis ;  agus  raillear  iad  gu  lèir 
le  chèile. 

4  Oir  mar  so  thubhairt  an  Tighearn 
rium  ;  mar  a  raoiceas  an  leòmhan,  eadhon 
an  leòmhan  òg,  os  ceann  a  chobhartaich, 
'nuair  a  chruinnichear  buidheann  bhuach- 
aillean  'na  aghaidh  ;  cha  ghabh  e  geilt 
roimh  an  guth,  agus  cha  chaill  e  a  mhis- 
neach  air  son  an  comh-ghàir;  is  amh- 
luidh  thig  Tighearna  uan  sluagh  a  nuas 
gu  cogadh  air  son  slèibli  Shioin,  agus  air 
son  a  chnuic. 

5  Mar  eunlaith  ag  itealaich  os  ceann  an 
àlaich,  mar  sin  dìonaidh  Tighearn  nan 
sluagh  Ierusalera  ;  le  dìonadh  saoraidli  e 
i  ;  agus  le  leum  thairis  tèarnaidh  e  i. 

6  Pillibh  d'a  ionnsuidh-san  o'n  do  chlaon 
clann  Israeil  le  seacharan  fada. 

7  Oir  anns  an  là  sin  tilgidh  gach  aon  air 
falbh  uaith  'ìodholan  airgid,  agus  'ìodhol- 


an  òir,  a  rinn  'ur  làmhan  fèin  duibh  chttm 
peacaidh. 

8  Agus  tuitidh  an  t-  Asirianach,  eha'n 
ann  le  claidheamh  gaisgich  ;  seadh,  cha'n 
e  claidheamh  duine  a  shluigeas  suas  e ; 
ach  teichidh  e  o'n  chlaidheamh,  agus 
claoidhear  a  dhaoine  òga. 

9  Agus  troimh  eagal  thèid  e  null  dh'- 
ionnsuidh  a  dhaingnic.h,  agus  gabhaidh  a 
chinn-fheadhna  geilt  roirah'n  bhrataich  ; 
deir  an  Tighearn,  aig  am  bheil  a  theine 
ann  an  Sion,  agus  'àmhuinn  ann  an  Ieru- 
salem. 

CAIB.  XXXII. 

FEUCH,  rìoghaichidh  righ  ann  am  fìr- 
eantachd,  agus  riaghlaidh  uachdarain 
aun  am  breitheanas. 

2  Agus  bithidh  duine  mar  ionad-fasg- 
aidh  o'n  ghaoith,  agus  mar  dhìdein  on 
doininn  ;  mar  shruthaibh  uisge  ann  an 
àite  tioram,  mar  sgàile  craige  mòire  ann 
an  tìr  airsnealaich. 

3  Agus  cha  bhi  ceò  air  sùilibh  na  muinn- 
tir  a  chi ;  agus  bheir  c.luasa  na  rauinntir  a 
chluinneas  eisdeachd. 

4  Agus  tuigidh  cridhe  an  duine  bhrais 
eòlas  ;  agus  bithidh  teangadh  an  duine 
mhanntaich  ealamh  chum  labhairt  gu 
soilleir. 

5  Cha  ghoirear  an  t-ùmaidh  fial  ni's 
mò,  agus  cha  n  abrar  gu  bheil  ara  miodh- 
oir  daoineachdail. 

6  Oir  labhraidh  an  t-ùmaidh  do  ghnàth 
amaideachd,  agus  dealbhaidh  a  chridhe 
aingidheachd ;  a  chur  an  gnìomh  ceilge, 
agus  a  labhairt  foill  an  aghaidh  an  Tigh- 
earn,  a  dheanamh  anama  an  ocraich  fal- 
amh,  agus  a  thabhairt  na  dibhe  o'n  duine 
ìotmhor. 

7  Tha  innealan  an  duine  mhiodhoir 
olc  ;  tha  e  a'  dealbh  innleachdan  aimh- 
leasach,  a'  ribeadh  nam  bochd  le  briath- 
raibh  breugach,  sa'  cheart  àm  an  labhair 
an  t-ainniseach  gu  fìriuneach. 

8  Ach  dealbhaidh  an  duine  fial  nithe 
fiala ;  agus  le  nithibh  fiala  daingnichear  e. 

9  Eiribh,  a  mhnathan  a  ta  gu  suaimh- 
neach,  cluinnibh  mo  ghuth ;  a  nigheana 
gun  umhaill,  èisdibh  ri  mo  chainnt. 

10  Iomadh  là  agus  bliadhna  bithidh  sibli 
gun  fhois,  O  mhnathan  gun  umhaill ;  oir 
dh'fhàilnich  am  fion-fhogharadh,  cha  tig 
tional  an  toraidh. 

11  Criothnaichibh,  sibhse  ta  suaimh- 
neach  ;  bithibh  gun  fhois,  sibhse  ta  gun 
umhaill ;  cuiribh  dhibh,  rùisgibh  sibh  fèin, 
agus  crioslaichibh  'ur  leasraidh  le  eudach- 
saic. 

12  Ni  iad  caoidh  air  son  nan  cìoch,  air 
son  nam  raachraichean  taitneach,  air  son 
na  fionain  torraich. 

13  Thig  an  droighionn  agus  an  dris  a 
nìos  thar  fearann  mo  shluaigh  ;  seadh 
thar  na  h-uile  thighibh  aoldiach  anns  a" 
bhaile  luaghaireacli. 

14  Oir  tha  an  t-àros  air  a  thrèigsinn  ; 
tha  buidheann  lìonmhor  na  caithreach  air 
am  fàgail :  bithidh  an  daingneach  agus  aiì 
tùr  'nan  uarahaibh  gu  bràth,  'uan  aoibh- 
neas  do  na  h-asalaibh  fiadhaich,  'nan  ion- 
altradh  air  son  nan  treudau  ; 

15  Gus  an  dòirtear  a  nuas  oirnn  an 

Spiorad  o'n  àird,  agus  gu'm  bi  am  fàsach 
'na  mhachair  thorraich,  ngus  gu'ra  meas- 
ar  a*  mhachair  thorrach  'na  frìdh. 

16  An  sin  ni  breitheanas  tàmh  anns  an 
fhàsach,  agus  anns  a'  mhachair  thorraich 
gabhaidh  fìreantachd  còmhnuidh. 

17  Agus  is  sith  obair  na  tìreantachd ; 
agus  is  toradh  do'n  fhìreantachd  stiaimh- 
neas  agus  tèaruinteachd  gu  siorruidh. 

18  Agus  gabhaidh  mo  shluagh  còmh- 
nuidh  ann  am  fardaich  flioistiuich,  agus 
ann  an  ionadaibh-còmhniiidh  tèaruinte, 
agus  ann  an  àiteachaibh-tàimh  suaimh- 
neach, 

19  An  uair  a  thig  a  chlnch-mheallain  a 
nuas  air  au  doìre,  àgus  nìthear  a'  chaithir 
co  ìosal  ris  a'  chòmhnard. 

20  Is  beannaichte  sibhse  a  ta  cur  sìl  ri 
taobh  gach  uisge,  a  ta  cur  a  mach  coise  an 
daimh  agus  na'h-asai). 

CAIB.  XXXIII. 
T~S  an-aoibhinn  duitse  a  chreachadair, 
JL  nach  robh  air  do  chreachadh  thu  fèin  ; 
agus  f'hir  na  foill,  ris  nach  do  bhuin  iad  gn 
fealltach  :  an  uair  a  sguireas  tu  do  chreacli- 
adh,  creachar  thu  ;  agus  an  uair  a  bheir 
thu  thairis  a  bhi  ri  foill,  buinidh  iad  gu 
fealltach  riut. 

2  O  Thighearn,  dean  tròcair  oirnn  ; 
ortsa  tha  sinn  a'  feitheamh  ;  bi  thusa'  a'd' 
ghairdean  dhoibh  gach  maduinn  ;  ar 
slàinte  fòs  ri  h-àm  na  h-airce. 

3  O  ghuth  a'  bhuaireis  theich  na  slòigh  ; 
an  uair  a  thog  thu  suas  thu  fèin,  sgapadh 
na  cinnich. 

4  Agus  cruinnichear  'ur  creach  mar  a 
chruinnicheas  am  burrus  :  mar  shiubhal 
nan  locust,  thig  e  orra. 

5  Tha  an  Tighearn  air  'àrdachadh  ; 
seadh,  tha  a  chòmhnuidh  gu  h-àrd  ;  lìon 
e  Sion  le  breitheanas  agus  ceartas. 

6  Agus  bithidh  slàinte  làidir,  gliocas, 
agus  eòlas,  'nan  dainsiieachadh  do  d'  linn  ; 
tha  eagal  an  Tighearn  'na  ionmhas  da. 

7  Feuch,  togaidh  na  daoine  cumhachd- 
ach  gaoir  an  taobh  a  muigh  ;  guilidh 
teachdairean  na  sìthe  gu  goirt. 

8  Tha  na  ròide  mòra  fàsail,  dh'fhalbh 
am  fear-tnruis  ;  bhris  e  an  coimhcheangal, 
chuir  e  cùl  ris  na  caithrichibh,  cha  'n'eiì 
nieas  aig  air  duine. 

9  Tha  an  talamh  ri  bròn,  ngus  a'  fann- 
achadh  ;  tha  Lehanon  fo  uàire,  agus  air  a 
ghearradh  sios  ;  tha  Saron  air  fàs  mar 
fhàsach  ;  agus  Basan  agus  Carmel  air 
erathadh  dhiubli  an  toraidh. 

10  A  nis  èiridh  mi,  deir  an  Tighearn ; 
a  nis  àrdaichear  mi ;  a  nis  togaidh  mi  suas 
rni  fèin. 

11  Bithidh  sibh  torrach  air  moll ;  beir- 
idh  sibh  asbhuain  ;  ni  bhur  anail,  mar 
theine,  bhur  caitheadh. 

12  Agus  bithidh  na  slòigh  mar  aol  air  a 
losgadh  ;  mar  dhroighionn  air  a  ghearradh 
ssos,  loisgear  iad  anns  an  teine. 

13  Cluinnibh,  O  sibhse  tha  fad  as,  an  ni 
a  rinn  mi ;  agus  sibhse  tha  dlùth,  aidich- 
ibh  mo  chumhachd. 

Ì4  Tha  na  peacaich  ann  an  Sion  fuidh 
eagal ;  ghlac  uamhunn  na  cealgairean  ;  cò 
'nar  measg  a  ghabhas  còmhnuidh  maille  ri 
teine  nìillfceaeh  ?  cò  'nar  ineasg  a  ghabhas 


còmbnuidh  maille  ri  lasraichibh  siorr- 
uidh? 

15  Esan  a  ghluaiseas  gu  h-ionraic,  agns 
a  labhras  gu  ceart ;  a  ghabhas  gràin  do 
bhuannaehd  ria  h-ainneirt.  a  chrathas  a 
làmh  o  BIu  glacadh  duaise  na  h-eucorarh  ; 
a  dhruideas  a  chluas  o  èisdeachd  ri  sgeul 
fola,  agus  a  dlrùineas  a  shùilean  o  amh- 
arc  air  olc  ; 

16  Bithidh  a  chòmhnuidh  san  anns  na 
h-ionadaibh  àrda  ;  bithidh  daingnicheau 
nan  creag  'nan  dìdean  dha ;  bheirear  aran 
dha  ;  muiridh  uisge  gu  cinnteach  aige. 

17  Seallaidh  do  shùilean  air  an  Righ  na 
mhaise  ;  chi  iad  an  tìr  cian  fad  as. 

18  Smuainichidh  do  chridhe  air  uamh- 
unn.  C'àit  am  bheil  an  sgrìobhaiche  ? 
C'àit  am  bheil  am  fear-tomhais  ?  C'àit  ara 
bheil  esan  a  dh'àireamh  na  daingnichean  ? 

19  Cha'n  fhaic  thu  sluagh  borb ;  luchd 
na  cainnte  domhain,  nach  b'urrainn  thu 
chluinntinn  ;  luchd  na  teangaidh  ruannt- 
aich,  nach  b'urraiun  thu  thuigsinn. 

20  Amhairc  air  Sion,  caithir  ar  n-àrd 
fhèillean  ;  chi  do  shùilean  lerusalem  'na 
còmhnuidh  fhoistinich,  'ua  pàilliun  nach 
atharraichear ;  cha  ghluaisear  aon  d'a 
chuaillibh  gu  bràth,  ni  mò  bhrisear  aon 
d'a  chordaibh. 

21  Ach  anu  an  sin  bithidh  an  Tighearn 
glòrmhor  dhuinne  'na  ionad  aimhnichean 
agus  shruthan  leathan  ;  cha  siubhail  soith- 
each  ràmhach  ann  ;  ni  mò  thèid  long 
ghreadhnach  troimhe. 

22  Oir  is  e  an  Tighearn  ar  breitheamh  : 
is  e  an  Tiijhearn  ar  fear-tabhairt  lagha  ;  is 
e  an  Tighearn  ar  Righ  ;  tèarnaidh  e  sinn. 

23  Tha  do  chùird  fuasgailte  ;  cha  b'urr- 
ainn  iad  an  crann  a  ro-dhaingneachadh  ; 
cha  b'urrainn  iad  an  seòl  a  sgaoileadh  ;  an 
sin  tha  creach  phailt  air  a  roinn  ;  ghlac  am 
bacach  a'  chobhartach. 

24  Agus  cha'n  abair  am  fear-àiteach- 
aidh,  Tha  mi  tinn  :  gheibh  an  sluagh,  a  ta 
chòmhnuidh  an  sin,  maitheanas  'n  an 
aingidheachd. 

CAIB.  XXXIV. 

DLUTHAICHIBH,  a  chinneacha, 
chum  èisdeachd  ;  agus  thugaibh  aire, 
O  fhineacha :  èisdeatìh  an  talamb,  agus  a 
làn  ;  an  saoghal,  agus  nah-uile  a  ta  teachd 
a  mach  uaith. 

2  Oir  tha  fearg  air  an  Tighearn  an  agh- 
aidh  nan  cinneach  uile ;  agus  corruich  an 
aghaidh  an  slògh  uile ;  chuir  e  as  doibh, 
thng  e  thairis  iad  chum  casgairt. 

3  Agus  tilgear  am  mairbh  a  mach  ;  ag- 
us  o'n  cairbheannaibh  èiridh  breun  bhol- 
adh  ;  agus  leaghaidh  na  slèibhtean  sìos 
le'm  fuif, 

4  Agus  crìonaidh  feachd  nèimh  gu  lèir 
air  falbh,  agus  fillear  na  nèamhan  air  a 
chèile  mar  dhuille  leabhair ;  agus  tuitidh 
am  feachd  uile  sìos,  raar  thuiteas  an  duill- 
eag  sheargta  o'n  fhìonain,  agus  mar  am 
meas  làn-abuich  o'n  chranir-fhìge. 

5  Oir  tha  mo  chlaidheamh  air  a  chur  air 
mhisg  anns  na  nèarahaibh  ;  feuch,  tuitidh 
e  air  Idumea,  agus  air  an  t-sluagh  a  mhall- 
ai«-h  mise,  chum  breitheanais. 

6  Tha  claidheamh  an  Tighearn  sàs- 
uichte  le  fuil ;  tha  e  biadhta  le  saill,  le  fuil 


CAIB.  XXXV.  XXXVI. 

uan  agus  ghabhar,  le  saill  airnean  reith- 
eachan ;  oir  tha  ìobairt  aig  an  Tighearn 
ann  am  Bosrah,  agus  àr  mòr  an  an  tìr  ld- 
umea. 

7  Agus  thig  na  h-aon-adharcaich  a  nuas 
maille  riu,  agus  na  daimh  maille  ris  na 
tairbh ;  agus  cuirear  an  tìr  air  snàmh  le 
fuil,  agus  nìthear  an  duslach  rearahar  le 
saill. 

8  Oir  is  e  là  dìoghaltais  an  Tighearn  a 
th'ann,  agus  bliadhna  an  ath-dhìolaidh  air 
son  connsacliaidh  Shioin. 

9  Agus  iompaichear  a  sruthan  gu  pìc, 
agus  a  duslach  gu  pronuasc  ;  agus  fàsaidh 
a  fearann  uile  'na  phìc  loisgich. 

10  Cha  tèid  a  chur  as  a  dh'oidhche  no  a 
là;  gu  siorruidh  thèid  a  deatach  suas;  o 
àl  gu  h-àl  bithidh  i  fàs ;  gu  linn  nan  linn 
cha  tèid  aon  neach  troimpe. 

11  Ach  sealbhaichidh  am  pelican  agus 
a'  ghràineag  i ;  agus  gabhaidh  a'  chaill- 
each-oidhehe  agus  am  tìtheach  còmhnuidh 
innte ;  agus  sìuidh  e  thairis  oine  sreang 
an  leir-sgrios,  agus  clachan  na  faoineachd. 

12  Gairmidh  iad  a  h-uaislean  do'n  rìogh- 
achd,  ach  cha  bhi  iad  ann  ;  agus  thig  a 
eeannardan  uile  gu  neo-ni. 

■  13  Agus  fàsaidh  au  droighionn  suas  'na 
lùchairtibh  ;  an  eanutagach  agus  an  dris 
'na  daingnichibh  ;  agus  bithidh  i  'na  fàrd- 
aich  aig  dràgonaibh,  na  h-àros  aig  nigh- 
eanaibh  na  comhachaig. 

14  Agus  coinnichidh  fiadh-bheathaich- 
ean  an  fhàsaich  agus  fiadh-bheathaiehean 
na  macharacii  a  ehèile  ;  agus  glaodhaidh 
ara  fiadh-dhuine  r'a  chompanach  ;  an  sin 
fòs  gabhaidii  an  screuehag-oidhche  fois, 
agus  gheibh  i  dh'i  fèin  àite-tàimh. 

15  An  sin  ni  a'  chailleach-oidhche  mhòr 
a  nead,  agus  beiridh  i  a  h-uighean  ;  agus 
ni  i  gur,  agus  erninnichidh  i  a  ìi-àlach  io 
a  sgàile  ;  an  sin  fòs  cruinnichear  na  faiug, 
gach  aon  le  a  chèile  fèiu. 

16  Fiosraichibh  do  leabhar  an  Tighearn, 
agus  leughaibh  ;  cha  bhi  aon  dhiubh  so  air 
chall,  cha  bhi  aon  as  eugmhais  a  cèile  ;  oir 
is  e  mo  bheul-sa  thug  an  àithne,  agus  is  e 
a  spiorad  a  thionail  iad. 

17  Agus  thilg  e  an  crannchur  air  an 
son,  agus  roinn  a  làmh  dhoibh  e  lesreing; 
sealbhaichidh  iad  e  gu  siorruidh  ;  o  àl  gu 
h-àl  gabhaidh  iad  còmhnuidh  aun. 

CAIB.  XXXV. 

Nl  am  fàsach  agus  an  talamh  tartmhor 
gairdeachas  air  an  son  :  agus  bithidh 
an  dìthreabh  ait,  agus  thig  e  fo  bhlàth  mar 
an  ròs. 

2  Brisidh  e  mach  gu  h-ùrar,  seadh  ni  e 
gairdeachas  gu  subhach  agus  gu  ceòlmhor ; 
bheirear  glòir  Lebanoin  dha,  maise  Char- 
me.il  agus  Sharoin  ;  chi  iad  sin  glòir  an 
Tighearn,  agus  maise  ar  Dè-ne. 

3  Neartaichibh-sa  na  làmhan  laga,  agus 
daingnichibh  na  glùinean  anmhunn. 

4  Abraibh  riu-san  a  ta  lag-chridheach, 
Bithibh  làidir,  na  biodh  eagal  oirbh ; 
feuch,  thig  bhur  Dia  le  dìoghaltas,  'se 
Dia  le  ath-dhìoladh ;  thig  e  fèin,  agus 
saoraidh  e  sibh. 

5  An  sin  fosgailear  sùilean  nan  dall,  ag- 
us  bithidh  cluasan  nain  bodhar  air  am 
fosgladh. 


6  An  siu  leumaidh  am  bacach  mar 
fhiadh,  agus  seinnidh  teangadh  a'  bhalbh- 
ain  ;  oir  anns  an  fiiàsach  brisidh  uisg- 
eachan  a  mach,  agus  sruthan  anns  an 
dithreabh. 

7  Agus  fàsaidh  am  fearann  tioram  'na 
linne,  agus  am  fearann  tartmhor  'na  thob- 
raichibh  uisge :  ann  an  àite  còmhnuidh 
nan  dràgon,  agus  'nan  leabadh,  bithidh 
feur,  leis  a'  chuilc  agus  an  luachair. 

8  Agus  bithidh  rathad  raòr  an  sin,  agus 
slighe  ;  agus  goirear  slighe  ua  naomhachd 
dheth ;  -cha  siubhail  neach  neòghlan 
troimhe  ;  ach  bithidh  e  air  an  son-sa  ;  clia 
tèid  am  fear-turuis  no  na  daoine  baogh- 
alta  air  seacharan  ann. 

9  Cha  bhi  leòmhan  an  sin,  ni  mò  thig 
fiadh-bheathach  millteach  suas  ann  ;  cha'n 
f  haighear  an  sin  e ;  ach  siubhlaidh  a' 
mhuinntir  shaorta  ann : 

10  Agus  pillidh  saor-dhaoine  an  Tigh- 
earn,  agus  thig  iad  gu  Sion  le  caithream, 
agus  aoibhneas  siorruidh  air  an  cinn ; 
gheibh  iad  gairdeachas  agus  aoibhneas, 
agus  teichidh  bròn  agus  osuaich  air  falbh. 

CAIB.  XXXVI. 

AGUS  tharladh  anns  a'  cheathramh 
bliadhna  deug  dorigh  Heseciah,gi6 'n 
d'thàinig  Senacherib  righ  Asiria  nìos  an 
aghaidh  uile  bhailte  daingnichte  Iudah, 
agus  ghlac  e  iad. 

2  Agus  chuir  righ  Asiria  Rabsaceh,  o 
Lachis  do  Ierusalem,  dh'ionnsuidh  righ 
Heseciah,  le  armailt  mhòir ;  agus  sheas  e 
aig  sruth-chlais  na  linne  uachdaraich,  air 
rathad  mòr  achaidh  an  luadhadair. 

3  An  sin  thàinig  a  mach  d'a  ionnsuidiv 
Eliacim  mac  Hilciah,  a  bha  os  ceann  an 
tighe,  agus  Sebnah  an  sgrìobhaiche,  agus 
Ioab  mac  Asaiph  an  seanachaidh. 

4  Agus  thnbhairt  Rabsaceh  riu,  Abraibh 
a  nis  ri  Heseciah,  Mar  so  deir  an  righ 
ìnòr,  righ  Asiria,  Ciod  e  am  bun-dòchais 
so  as  am  bheil  thu  ag  earbsadh  ? 

5  Tha  thu  ag  ràdh,  (ach  is  briathra 
faoine  iad,)  Tha  comhairle  agus  neartc/o- 
am  air  son  a'  chogaidh  ;  a  nis  cò  as  am 
bheil  thu  ag  earbsadh,  gu  deanadh  tu 
ceannairc  a'm'  aghaidh-sa  ? 

6  Feuch,  tha  thu  'g  earbsadh  as  an  luirg 
bbriste  chuilce  sin,  as  an  Eiphit ;  ni,  raa 
leigeas  duine  a  chudthrom  air,  a  thèid  a 
steach  'na  làimh,  agus  a  thollas  troimhe 
i :  mar  so  tha  Pharaoh  righ  ua  h-Eiphit 
dhoibh-san  uiìe  a  dh  earbas  as. 

7  Ach  ma  their  thu  rium,  As  an  Tigh- 
earn  ar  Dia  tha  ar  n-earbsa;  nach  e  sin 
esan  a  chuir  Heseciah  air  falbh  'ionadan 
àrda  agus  'altairean  ;  agus  thubhairt  e  ri 
Iudah  agus  ri  Ierusaiem,  Fa  chomhair  na 
h-altaraeh  so  sleuchdaidh  sibh  ? 

8  A  nis  uime  sin,  guidheam  ort,  tabhair 
gèill  do  m'  thighearn  righ  Asiria ;  agus 
bheir  mise  dhuit  dà  mhìle  each,  raa's  urr- 
ainn  thu,  as  do  thaobh-sa,  marcaichean  a 
chur  orra. 

9  Cionnus  ma  ta  a  philleas  tu  air  ais  aon 
cheann-feadhna  do  na  seirbhisich  a's 
lugha  tha  aig  mo  thighearn  ?  agus  a  dh'- 
earbas  tu  as  an  Eiphit  air  son  charbadan 
agus  marc-shluaigh  ? 

10  Agus  a  nis,  an  ann  as  eugmhais  an 

Tighearn  a  thàinig  mise  a  nìos  an  agh- 
aidh  na  tìre  so,  g'a  sgrios  ?  7se  ao  Tigh- 
earn  a  thubhairt  rium,  Rach  suas  an  agh- 
aidh  na  tìre  so,  agus  sgrios  i. 

11  An  sin  thubhairt  Eliacim,  agus  Seb- 
nah,  agus  Ioah  ri  Rabsaceh,  Labhair, 
guidheamaid  ort,  ri  do  sheirbhisich,  anns 
a'  chainnt  Shirianaich,  oir  tuigidh  sinn  i ; 
agus  na  labhair  ruinn  anns  a'  cliainnt 
Iudhaich,  ann  an  cluasaibh  an  t-sluaigh  a 
ta  air  a'  bhalla. 

12  Agus  thubhairt  Rabsaceh,  An  ann  a 
dh'ionusuidh  do  thighearna-sa  agus  a 
d'ionnsuidh-sa,  a  chuir  mo  thighearn 
mise,  a  labhairt  nam  briathra  so?  nach 
ann  a  dh'  ionnsuidh  nan  daoine  a  ta  'nan 
suidhe  air  a'  bhalla,  a  chura  gu'n  ith  iad 
an  salachar  fèin,  agus  gu'n  òl  iad  an  uisge 
fèin,  maille  ribhse? 

13  An  sin  sheas  Rabsaceh,  agus  ghlaodh 
e  le  guth  àrd  anns  a'  chainnt  ludhaich,  ag- 
us  thubhairt  e,  Cluinnibh  briathran  an 
righ  mhòir,  righ  Asiria  : 

14  Mar  s<>  deir  an  righ,  Na  mealladh 
Heseciah  sibh,  oir  cha  bhi  e  comasach  air 
;ur  tèarnadh  : 

15  Agus  na  tugadh  Heseciah  oirbh  bhur 
dòchas  a  chur  anns  an  Tighearn,  ag  ràdh, 
Gu  cinuteach  tèarnaidh  an  Tighearn  sinn, 
cha  toirear  thairis  am  baile  so  anu  an 
làimh  righ  Asiria : 

16  Na  èisdibh  ri  Heseciah  ;  oir  mar  so 
deir  righ  Asiria,  Deanaibh  coimhcheangal 
riumsa  le  tiodhlac,  agus  thigibh  a  m'  ionn- 
suidh  ;  agus  itheadh  gach  fear  d'a  chrann- 
fìona,  agus  gach  fear  d'a  chrann-tìge 
fèin,  agus  òladh  gach  fear  uisge  a  thobair 
fèin  ; 

17  Gus  an  tig  mise  agus  gun  toir  mi 
sibh  gu  tìr  cosmhuil  ri'r  tìr  fein  ;  tìr  arbh- 
air  agus  fhìona,  tìr  arain  agus  fhìon-lios- 
ari. 

18  Thugaibh  an  aire  nach  cuir  Hese- 
ciah  impidh  oirbh,  ag  ràdh,  Tèarnaidh  an 
Tighearn  sinn.  An  do  theasairg  dèe  nan 
cinneach,  gach  aon  a  thìr  fèin,  à  làimh 
rigli  Asiria? 

19  C'àit  am  bheil  dèe  Haraait  agus  Ar- 
phaid?  c'àit  ara  bheil  dèe  Shepharbhaim  ? 
an  do  theasairg  iad  Samaria  as  mo  làirah- 
sa? 

20  Cò  am  measg  uile  dhiathan  nan 
dùthchanna  so,  a  theasairg  an  tìr  fèin  as 
molàimh  sa,  gu'n  teasairgeadh  an  Tigh- 
earn  lerusalem  as  rao  làimh  ? 

21  Ach  dh'fhan  iad  'nan  tosd,  agus  cha 
d'thug  iad  focal  freagraidh  air ;  oir  b'i 
àithne  an  righ,  Na  tugaibh  freagradh  air. 

22  An  sin  thàinig  Eliacim  mac  Hilciah, 
a  bha  os  ceann  an  tighe,  agus  Sebnah  an 
sgriobhaiche,  agus  Ioah  mac  Asaiph  an 
seanachaidh,  gu  Heseciah,  le'n  eudach 
reubta,  agus  dh'innis  iad  dha  briathran 
Rabsaceh. 

CAIB.  XXXVII. 

AGUS  an  uair  a  chuala  Heseciah  an 
righ  e,  reub  e  'eudach,  agus  chòmh- 
daich  se  e  fèin  le  eudach  saic,  agus  chaidh 
e  a  steach  do  thigh  an  Tighearn. 

2  Agus  chuir  e  Eliacim  a  bha  os  ceann 
an  tighe,  agus  Sebnah  an  sgrìobhaiche,  ag- 
us  seanairean  nan  sagart,  còmhdaichte  le 


eudach  saic,  gu  Isaiah  mac  Amois,  an 
fàidh. 

3  Agus  thubhairt  iad  ris,  Mar  so  deii 
Heseciah,  Is  là  teinn  agus  achmhasain  ag- 
us  maslaidh  an  là  so ;  oir  tha  clann  aii 
teachd  gu  inbhe  breith,  agus  neart  gu 
breith  ciia  'n'eil  ann. 

4  Theagamh  gu'n  tabhair  an  Tighearn 
do  Dhia  fa'near  briathran  Rahsaceh,  a 
chuir  a  thighearn  righ  Asiria  a  mhaslach- 
adh  an  Dè  bheò;  agus  gu'n  cronuich  e  na 
briathran  a  chual  an  Tighearn  do  Dliia  : 
cuir  thusa  ma  ta  suas  urnuigh  air  son  an 
iarmaid  a  dh'fhàgadh. 

5  Mar  sin  thàinig  òglaich  righ  Heseciah 
gu  Isaiah. 

6  Agus  thubhairt  Isaiah  riu,  Mar  so 
their  sibh  ri  'ur  tighearn,  Mar  so  tha  an 
Tighearn  ag  ràdh,  Na  biodh  eagal  ort  air 
son  nam  briathran  a  chuala  tu,  leis  an 
d'thug  òglaich  righ  Asiria  masladh 
dhomhsa. 

7  Feuch  cuiridh  mi  osag  air,  agus 
cluinnidh  e  tuairisgeul,  agus  piìlidh  e  d'a 
thìr  fèin  ;  agus  bheir  mi  air  tuiteam  leis  a' 
chlaidheamh  'na  thìr  fèin. 

8  Mar  sin  phill  Rahsaceh,  agus  fhuair  e 
righ  Asiria  a'  cogadh  an  aghaidh  Libnah  ; 
oir  chual  e  gu'n  d'fhalbh  e  o  Lachis. 

9  Agus  an  uair  a  chual  e  mu  thimchioll 
Thirhacah  righ  Etiopia,  ag  ràdh,  Thàinig 
e  mach  a  chogadh  riut ;  chuir  e  teachdair- 
ean  gu  Heseciah,  ag  ràdh, 

10  Mar  so  their  sibh  ri  Heseciah  righ 
Iudah,  Na  mealladh  do  Dhia  thu,  as  am 
bheil  thu  ag  earbsadh,  ag  ràdh,  Cha  toir- 
ear  Ierusalem  thairis  do  làimh  righ  Asiria. 

11  Feuch,  chuala  tu  ciod  a  rinn  rìghrean 
Asiria  ris  na  dùthchannaibh  uile,  'gan 
sgrios  gu  tur;  agus  am  bi  thu*a  air  do 
thèarnadh  ? 

12  An  do  theasairg  dèe  nan  cinneach 
iadsan  a  sgrios  m'aithriche-sa,  eadhon 
Gosan,  agus  Haran,  agus  Reseph,  agus 
mic  Edein  a  bha  ann  an  Telasar  ? 

13  C'àit  am  bheil  righ  Hamait,  agus 
righ  Arphaid,  agus  righ  mòr-bhaile  She- 
pharbhaim,  Hena,  agus  Ibhah  ? 

14  Agus  ghabh  Heseciah  an  litir  o  làimh 
nan  teachdairean,  agus  leugh  e  i ;  agus 
chaidh  Heseciah  suas  do  thigh  an  Tigh- 
earn,  agus  sgaoil  e  i  am  fianuis  an  Tigh- 
earn. 

15  Agus  rinn  Heseciah  urnuigh  ris  an 
Tighearn,  ag  ràdh, 

16  O  Thighearn  nansluagh,  Dhialsraeil, 
a  ta  a'd'  chòmhnuidh  eadar  na  cherubim  ; 
is  tusa  fèin,  a'd'  aonar,  Dia  uile  rìoghachda 
na  talmhainn  ;  is  tu  a  rinn  na  nèamhan 
agus  an  talamh. 

17  Crom,  O  Thighearn,  do  chluas,  agus 
cluinn ;  fosgail,  O  Thighearn,  do  shùil- 
ean,  agus  faic ;  agus  cluinn  uile  bhriath- 
ran  Shenacherib,  a  chuir  e  a  mhaslachadh 
an  Dè  bheò. 

18  Gu  deimhin,  O  Thighearn,  sgrios 
rìghrean  Asiria  na  cinnich  uile,  agus  am 
fearann, 

19  Agus  thil^  iad  an  dèe  anns  an  teine ; 
oir  cha  bu  dee  iad,  ach  obair  làmhan 
duine,  fiodh  agus  clach ;  uime  sin  sgrios 
iadsan  iad. 

20  Ach  a  nis,  O  Thighearn  ar  Dia,  teas- 

a  airg  sinn  o  a  làimh  ;  a  chum  gu'm  bi  fios 
aig  uile  rìoghachdaibh  na  talmhainn  gur 

«   tusa,  a  Thighearn,  an  t-aon  Dia. 

>$      21  An  sin  chuir  Isaiah  mac  Amois  fios 

«   gu  Heseciah,  ag  ràdh,  Mar  so  deir  an 

j  Tighearn  Dia  Israeil,  Do  thaobh  na  h-urn- 
uigh  a  rinn  thu  riutn  mu  thimcliioll  Shen- 

sr    acherib  righ  Asiria  ; 

M    22  So  am  focal  a  labhair  an  Tighearn 

1    m"a  thimcliioll-sau ;    Rinn  òigh  nighean 

m   Shioin  tàir  ort,  rinn  i  gàire  fanoid  riut; 

1   chrath  nighean  lerusaleim  a  ceann  air  do 

u  chùlaobh. 

23  Cò  d'an  d'thug  thu  masladh  agus  toi- 

I  bheum  ?  agus  cò  a  thog  thu  do  ghuth  'na 
aghaidh,  agus  a  thog  thu  suas  do  shùilean 

s*  gu  h-àrd?  an  ann  an  aghaidh  Tì  naoimh 

u  Israeil  ? 

m     24  Le  do  luchd-muinntir  mhaslaich  thu 
aa  an  Tighearn,  agus  thubhairt  thu,  Le  lìon- 
i  mhoireachd  mo  charbad  dhìr  mi  àirde  nam 
beanu,  sliosan  Lebanoin;  agus  gearraidh 

■  mi  sìos  a'  chuid  a's  àirde  d'a  chraobhan 
I  seudair,  rogha  a  chraobhau  giuthais ;  ag- 
■i  us  thèid  mi  stigh  do  ionad  àrd  a  chrìche, 

frìdh  a  Charmeil. 

■  25  Cliladhaich  mi  agus  dh'òl  mi  uisg- 
1  eachan  ;  agus  le  bonn  mo  chos  thiormaicli 

mi  uile  shruthan  nan  ionada  daingnichte. 

■  26  Nach  cuala  tu  o  shean  gu'n  d'rinn  mi 

■  e,  agus  o  aimsiribh  cèin  gu  n  do  dhealbh 

■  ini  e?  A  nis  thug  mi  gu  crìch  e,  gu'm 
biodh  tusa  chutn  bailtibh  daingnichte 
chur  fàs  'nan  carnaibh  sgrios. 

a     27  Uime  sin  bha  an  luchd-àiteachaidh 

■  air  bheag  neart ;  bha  iad  fo  gheilt-chrith 

■  agus  amhluadh;  bha  iad  mar  fheur  na 
a  macharach,  agus  mar  an  luibh  uaine  ;  mar 

■  fheur  mullaich  an  tighe.  agus  mar  an 
it  t-arbhar  a  sheargas  mu'm  fàs  e  suas. 

28  Ach  is  aithne  dhomh  do  shuidhe 

■  sìos,  agus  do  dhol  a  mach,  agus  do  theachd 

■  a  steach,  agus  do  bhoile  a'm'  aghaidh. 

vjì  29  A  chionn  gu'n  d'thàinig  do  bhoile 
a'm'  aghaidh,  agus  d'àrdan  a  nìos  gu  m' 

w  chluasaibh ;  air  an  aobhor  sin  cuiridh  mi 

if-  mo  dhubhan  ann  ad  shròin,agus  mo  shrian 
ann  ad  bheul ;  agus  pillidh  mi  air  d'ais  thu 

.mis  air  an  t-slighe  air  an  d  tliàinig  thu. 

A     30  Agus  bithidh  so  'na  chomhara  dhuit ; 

~>h  lthibh  air  a'  bhliadlina  so  an  ni  sin  a  dh'- 
fhàsas  leis  fèin,  agus  an  dara  bliadhna  an 
ni  a  chinneas  as  a  sin ;  agus  an  treas 

;aB  bliadhna  cuiribh  agus  buainibh  ;  agus 
suidhichibh  fion-liosan,  agus  ithibh  an  tor- 

•aeil  adh. 

jj  j  31  Agus  gabhaidh  am  fuigheall  a  thèid 
M  as  do  thigh  Iudah,  fathast  freumh  sìos, 
M  agus  giùlainidh  e  toradh  suas. 

32  Oir  o  lerusalem  thèid  fuigheall  a 
J  mach,  agus  iadsan  a  thèid  as  o  shliabh 
:!|  Shioin  ;  ni  eud  Tighearna  nan  sluagh  so  a 
3  choimhlionadh. 

j|     33  Air  an  aobhar  sin,  mar  so  deir  an 
iTighearn  mu  thimchioll  righ  Asiria,  Cha 
rrrio  pg  e  a  steach  do'n  chaitliir  so,  agus  cha  tilg 
j  ji  e  saighead  innte,  agus  cha  tog  e  sgiath  fa 
comhair,  agus  cha  chuir  e  suas  torr  'na 
jDflli-aghaidh. 

rfM  34  Air  an  t-slighe  air  an  d'thàinig  e, 
,Jmar  sin  pillidh  e;  agus  do'n  chaithir  so 
•  lcha  tig  e  steach,  deir  an  Tighearn. 
^1  35  Agus  dìonaidh  mise  a'  chaithir  so 


chum  a  tèarnadh,  air  mo  sgàth  fèin,  agus 
air  sgàth  Dhaibhidh  m'òglaich. 

36  Agus  chaidh  aingeal  an  Tighearn  a 
mach,  agus  bhuail  e,  ann  an  camp  nan 
Asirianach,  ceud  agus  ceithir  fichead  agus 
cùig  mìle  ;  agus  an  uair  a  dh'èirich  daoine 
sa'  mhaduinn,  bha  iad  sin  uile  'nan  corp- 
aibh  marbha. 

37  Agus  thog  Senacherib  righ  Asiria  air, 
agus  dh'fhalbh  e,  agus  phill  e,  agus  ghabh 
e  còmhnuidh  ann  an  Ninebheh. 

38  Agus  tharladh,  an  uair  a  bha  e  ri 
aoradh  ann  an  tigh  Nisroch  a  dhè,  gu'n 
do  bhuail  Adramelec  agus  Sareser,  a  mhic, 
e  leis  a'  chlaidheamh,  agus  theich  iad  do 
thìr  Armenia  ;  agus  rìghich  Esarhadon  a 
mhac  'na  àit. 

CAIB.  XXXVIII. 

ANNS  na  làithibh  sin  bha  Heseciali  tinn 
gu  bàs  ;  agus  thàinig  Isaiah  ain  fàidh, 
mac  Amois,  d'a  ionnsuidh,  agus  thubhairt 
e  ris,  Mar  so  tha  an  Tighearn  ag  ràdh, 
Cuir  do  thigh  an  ordugh  ;  oir  gheibh  thu 
bàs,  agus  cha  mhair  thu  beò. 

2  An  sin  thionndaidh  Heseciah  'aghaidh 
ris  a'  bhalla,  agus  rinn  e  urnuigh  ris  au 
Tighearn ; 

3  Agus  thubhairt  e,  Guidheam  ort,  O 
Thighearn,  cuimhnich  a  nis  cionnus  a 
ghluais  mi  a'd'  làthair  ann  am  firinn,  ag- 
us  le  cridhe  iomlan,  agus  a  rinn  mi  an  ni 
a  ta  maith  a'd'  sliùilibh.  Agus  ghuil  He- 
seciah  gu  goirt. 

4  An  sin  thàinig  focal  an  Tighearna  dh'- 
ionnsuidh  Isaiah,  ag  ràdh, 

5  Falbh  agus  abair  ri  Heseciah,  Mar  so 
deir  an  Tighearn,  DiaDhaiohidh  d'athar, 
Chuala  mise  d'urnuigh,  chunnaic  mi  do 
dheòir ;  feuch,  cuiridh  mi  ri  d'  làithibh 
cùig  bliadhna  deug ; 

6  Agus  saoraidh  mi  thusa  agus  am  baile 
so  à  làimh  righ  Asiria  :  agus  dìonaidh  mi 
am  baile  so. 

7  [Agus  thubhairt  Isaiah,]  Se  so  a's 
comhara  dhuit  gu'n  dean  au  Tighearn  an 
ni  a  lahhair  e  ; 

8  Feuch,  bheir  mi  air  ais  dubhar  nan 
ceum,  a  ta  air  dol  sìos  leis  a'  ghrèin  air 
ceumaibh  Ahais,  deich  ceuman  air  ais. 
Agus  phill  a'  ghrian  aira  h-aisdeich  ceum- 
an  air  na  ceumaibh  air  an  deachaidh  i  sìos. 

9  Sgrìobhadh  Heseciah  righ  Iudah,  an 
uair  a  bha  e  tinn,  agus  shlànuicheadh  e  o 
'thinneas. 

10  Thubhairt  mi,  ann  an  giorrachadh 
mo  làithean,  Thèid  mi  a  steach  air  dors- 
aibh  na  h-uaighe ;  chaill  mi  fuigheall  mo 
bhliadhuachan. 

11  Thubhairt  mi,  Cha'n  fhaic  mi  ni's 
mò  an  Tighearn,  eadhon  an  Tighearn,  ann 
an  tìr  nam  beò  ;  cha  seall  mi  air  duine  ni's 
mò,  maille  ri  luchd-àiteachaidli  aut-saogh- 
ail. 

12  Tha  m'  aois  air  dealachadh  rium,  ag- 
us  dh'atharraicheadh  i  air  falbh  mar 
phàilliun  buachaille ;  ghearradh  as  mo 
bheatha  mar  gu'm  b'ann  leis  an  fhighead- 
air ;  tha  e  'gam  chlaoidheadh  le  tinneas 
caithteach ;  o  là  eadhon  gu  h-oidhche  tha 
thu  a'  cur  as  domh. 

13  Shaoil  mi,  gus  a'  mhaduinn,  gu'm 
briseadh  e,  mar  leòmhan,  mo  chnàmhan 

2  Y 


526 


ISAIAH. 


uile ;  o  là  eadhon  gu  h-oidhche  tha  thu  a* 
cur  as  domh. 

14  Mar  ghobhlan  gaoithe  nomar  chorr, 
rinu  mi  cànran  ;  rinn  mi  caoidh  mar  chol- 
uman  :  tha  mo  shùilean  air  fàilneachadh 
le  sealltuinn  suas.  O  Thighearn,  tha  mi 
air  mo  shàruchadh ;  bi  thusa  a'  d'  urras 
dhomh. 

15  Ciod  a  their  mi  ?  Labhair  e  rium,  ag- 
us  fòs  choimhlion  e.  Gluaisidh  mi  gu  fòil 
uile  bhliadhnachan  mo  bheatha,  air  son 
àmhghair  m'anama. 

16  O  Thighearn,  troimh  na  nithibh  sin 
bithidh  iad  beò,  agus  anns  na  nithibh  siu 
tha  beatha  mo  spioraid  :  mar  sin  shlànuich 
agus  bbeothaich  thu  mi. 

17  Feuch,  tha  m'àmhghar  air  a  chaoch- 
ladh  gu  fois  ;  theasairg  thu  gu  caomh  m'an- 
am  o  shlochd  millteach  ;  seadh,  thilg  thu 
air  do  chùlaobli  m'uile  lochdan. 

1S  Cu  deimhin  cha  dean  an  uaigh  luadh 
ort ;  cha  toir  am  bàs  cliù  dhuit ;  cha  chuir 
ìadsan  a  thèid  sìos  do'n  t-slochd  an  dòigh 
ann  ad  fhìrinn. 

19  Atn  beò,  am  beò,  raolaidh  esan  thu, 
mar  a  dheanam-sa  air  an  là'n  diugh  ;  foill- 
sichidh  an  t-athair  do'n  chloinn  dothairis- 
neachd. 

20  Bha  an  Tighearn  leam  do  m'  thèarn- 
adh  ;  air  an  aobhar  sin  seinnidh  sinn  mo 
dhàin  air  na  h-innealaibh-ciuil,  uile  làith- 
ean  ar  beatha,  ann  an  tigh  an  Tighearn. 

21  Agus  thubhairt  Isaiah,  Gabhadh  iad 
xneall  fhìgean,  agus  sgaoileadh  iad  air  an 
neasgaid  iad,  agus  slànuichear  e. 

22  Agus  thubhairt  Heseciah,  Ciod  e  an 
comhara  gu'n  tèid  mi  suas  do  thigh  an 
Tighearna  ? 

CAIB.  XXXIX. 

ANNS  an  àm  sin,  chuir  Merodach-bala- 
dan,  mac  Bhaladain  righ  Bhabiloin, 
litir  agus  tiodhlacgu  Heseciah  ;  oir  chuai 
e  gu'n  robh  e  tinn,  agus  gu'n  do  shlàn- 
uicheadh  e. 

2  Agus  rinn  Heseciah  gairdeachas  air 
an  son ;  agus  dh'fheuch  e  dhoibh  tigh- 
tasgaidh  a  nithe  luachmhor,  an  t-airgiod, 
agus  an  t-òr,  agus  na  spìosraidhean,  agus 
an  oladh  luachmhor,  agus  a  thigh-armachd 
gu  lèir,  agus  na  h  uile  ni  a  fhuaradh  'na 
ionmhasaibh ;  cha  robh  ni  'na  thigh,  agus 
'na  rìoghachd  uile,  nach  d'fheuch  e 
dhoibh. 

3  Agus  thàinig  am  fàidh  Isaiah  gu  righ 
Heseciah,  agus  thubhairt  e  ris,  Ciod  a 
thubhairt  na  daoine  so  ?  agus  cia  as  a 
thàinig  iad  a  d'ionnsuidh  ?  Agus  thubh- 
airt  Heseciah,  Thàinig  iad  a  m'ionnsuidh 
o  thìr  chèin,  o  Bhabilon. 

4  Agus  thubhairt  e,  Ciod  a  chnnnaic  iad 
ann  adthigh  ?  Agus  thubhairt  Heseciah, 
Na  h-uile  nithe  a  th'&nu  mo  thigh  chunn- 
aic  iad  ;  cha  'n'eil  ni  ann  am  ionmhasaibh 
nach  d'fheuch  mi  dhoibh. 

5  An  sin  thubhairt  Isaiah  ri  Heseciah, 
Cluinn  focal  Tighearna  nan  sluagh  ; 

6  Feuch,  tha  na  làithean  a'  teachd,  anns 
am  bi  gach  ni  a  th'ann  ad  thigh,  agus  a 
thaisg  t'aithriche  suas  gus  an  là  an  diugh, 
air  a  ghiùlan  air  falbh  gu  Babilon  ;  cha  n 
fhàgar  ni  air  bith,  deir  an  Tighearn. 

7  Agus  do  d'  mhacaibh  a  thig  uait,  a 


ghineas  tu,  bheir  iad  leo ;  agus  blthidh  iad 
'nan  caillteanaich  ann  an  lùchairt  righ 
Bhabiloin. 

8  An  sin  thubhairt  Heseciah  ri  Isaiah, 
Is  maith  focal  an  Tighearn  a  labhair  thu ; 
oir  thubhairt  e  gu  m  bi  sìth  agus  firinn 
ann  rè  mo  làithibh-sa. 

CAIB.  XL. 

THUGAIBH  comhfhurtachd,  thugaibh 
comhfhurtachd  do  mo  shluagh-sa, 
deir  'ur  Dia. 

2  Labhraibh  gu  sòlasach  ri  Ierusalem  ; 
agus  glaodhaibh  rithe,  gu'n  do  choimhlion- 
adh  a  cogadh,  gu'n  do  ghlanadh  a  h-aing- 
idheachd  ;  oir  fhuair  i  o  làimh  an  Tigh- 
earn  a  dhà  uiread  r'a  h-uile  pheacaibh. 

3  Guth  an  tì  a  ghlaodhas  anns  an  fhàs- 
ach,  Ulluichibh  slighe  an  Tighearna  ;  rèit- 
ichibh,  anns  an  dì-threabh,  slighe  àrd  d'ar 
Dia-ne. 

4  Bithidh  gach  gleann  air  'àrdachadb, 
agus  gach  sliabhagus  cnocair 'ìsleachadh  ; 
agus  uìthear  ancàm  dìreach,  agusnah-iou- 
ada  garbha  'nan  còmhnard  rèidh. 

5  Agus  foillsichear  glòir  an  Tighearn, 
agus  chi  gach  uile  fheoil  i  le  chèile  ;  oir  is 
e  beul  an  Tighearn  a  labhair. 

6  Tha  guth  ag  ràdh,  Eigh  ;  agus  thubh- 
airt  mise,  Ciod  a  dh'èigheas  mi?  Is  feur 
gach  uile  fheoil,  agus  tha  a  h-òirdheirceas 
uile  mar  bhlàth  na  macharach  : 

7  Tha  am  feur  a'  seargadh,  am  blàth  a' 
crìonadh,  'nuair  a  shèideas  gaoth  an  Tigh- 
earn  air ;  gu  cinnteach  is  feur  ari  sluagh. 

8  Tha  am  feur  a'  seargadh,  am  blàth  a* 
crìonadh  ;  ach  seasaidh  focal  ar  Dè-ne  gu 
siorruidh. 

9  O  thusa  a  tha  tabhairt  deadh  sgèil  do 
Shion,  gabh  suas  gu  sliabh  àrd,  O  thusa  a 
tha  tabhairt  deadh  sgèil  do  Ierusalem,  tog 
do  ghuth  le  neart ;  tog  e,  na  biodh  eagal 
ort;  abair  ri  bailtibh  ludah,  Feuch  bhur 
Dia! 

10  Feuch  thig  an  Tighearn  lehobhah  le 
làimh  làidir,  agus  bheir  aghairdean  buaidh 
a  mach  dha ;  feuch,  tha  a  dhuais  maille 
ris,  agus  'obair  'na  fhianuis. 

11  Mar  bhuachaille  beathaichidh  e  a 
threud;  le  a  ghairdean  cuairtichidh  e  na 
h-uain,  agus  giùlainidh  e  iad  'na  uchd ; 
iomainidh  e  gu  sèimhan  sprèidh  athatrom 
le  h-àl. 

12  Cò  a  thomhais  na  h-uisgeachan  ann 
an  glaic  a  làimhe  ;  agus  a  shìn  a  mach  na 
nèamha  le  rèis  ;  agus  a  chruinnich  duslach 
na  talrahainn  ann  an  soitheach-torahais  ; 
agus  a  chothromaich  na  slèibhtean  ann  an 
sligibh,  agus  na  cnuic  ann  am  meigh-choth- 
roim  ? 

13  Cò  a  sheòl  Spiorad  an  Tighearna  ;  no 
mar  aon  d'a  chomhairle,  a  theagaisg  e  ? 

14  Cò  ris  a  chuir  e  a  chomhairle,  agus 
cò  a  theagaisg  e,  agus  a  sheòl  dha  ceum  a' 
bhreitheahais,  agus  a  dh'iunnsaich  dha 
eòlas,  agus  a  sheòl  dha  slighe  na  tuigse  ? 

15  Feuch,  tha  na  cinmch  mar  bhoinne 
an  t-soithich-uisge  ;  agus  measar  iad  mar 
dhus  mìn  na  slige-tomhais  :  feuch,  togaidh 
e  suas  na  h-eileana  mar  smùirnean. 

16  Agus  cha  leòr  Lebanon,  gu  a  losgadh. 
agus  cha  leòr  a  bheathaichean  air  son  ìob- 
airt-loisgte. 

17  Tha  na  cinnich  uile  mar  neo-ni  'na 
làthair-san  ;  tl>a  iad  air  ara  meas  leis  mar 
fhior  neo-ui  agus  dìomhanas. 

18  Cò  ris,  ìna  seadh,  a  shamhlaicheas 
sibh  Dia  ?  agus  ciod  an  coslas  a  ni  sibh 
dha? 

19  Tilgidh  am  fear-ceirde  dealbh 
snaidhte, "  agus  cuiridh  an  t-òr-cheard 
thairis  e  le  h-òr ;  agus  ni  e  slabhruidhean 
airgid  air  a  shon. 

20  Am  fear  aig  nach  'eil  fiìi  tabhartas, 
taghaidh  e  mìr  fiodha  nach  gmd  ;  iarraidh 
e  mach  dlia  fein  fear-oibre  seòlta,  a  chuir- 
eas  an  uigheam  dealbh  snaidlite  nach  tèid 
a  ghluasad. 

21  Nach  d'fhuair  sibh  fios?  nach  cuala 
sibh  sgeul  ?  nach  do  chuireadh  an  cèill 
duibh  "o  thùs  ?  nach  do  thuig  sibh  o  leag- 
adh  bunaite  na  talmhainn  ? 

22  Is  esan  a  ta  'na  shuidhe  air  cuairt  na 
talmhainu,  agus  tha  a  luchd-àiteachaidh 
mar  fhionnara-fheoir ;  a  ta  sìneadh  a 
mach  nan  nèamha  mar  sgàil  thana,  agus 
'gan  sgaoileadh  mar  bhùth  anns  an  gabhar 
còmhnuidh. 

23  A  tha  tabhairt  phrioansaehan  gu  neo- 
ni,  agus  a'  deanamh  bhreitheamhna  'nan 
dìomhanas. 

24  Seadh,  cha  suidhichear  iad,  ni  mò  a 
chuirear  iad,  ni  mò  a  fhreumhaicheas  am 
bun  san  taiamh ;  an  uair  a  shèideas  e  orra, 
seargaidh  iad ;  agus  bheir  a'  chuairt-ghaoth 
air  falbh  iad  mar  asbhuain. 

25  Cò  ris  ma  ta  a'  shamhìuicheas  sibh 
mise,  no  a  choimeasar  mi  ?  deir  an  Tì 
naomh. 

26  Togaibh  'ur  sùilean  an  àird,  agus 
feuchaihh,  cò  a  chruthaich  iad  so  ;  Esan  a 
bheir  a  mach  an  armailtean  air  àireamh  ; 
a  ghairmeas  orra  uile  air  an  aium  ;  troimh 
meud  a  neirt  agus  treise  a  chumhachd, 
eha  bhi  aon  air  chall. 

27  C'uime  a  deir  thusa,  O  Iacoib,  agus  a 
labhras  tu,  O  Israeil ;  Tha  mo  shlighe  fol- 
uichte  o'n  Tighearn,  tha  mo  chòir  air  a 
leigeadh  air  dearmad  le  mo  Dhia? 

28  Nach  aithne  dhuit,  nach  cuala  tu  ? 
An  Dia  bith-bhuan,  an  Tighearn,  Cruith- 
fhear  chrìocha  na  talmhaiun,  cha'n  fhann- 
aich  agus  cha  sgìthich  e  ;  cha'n  flieudar  a 
thuigse  a  rannsachadh. 

29  Bheir  esan  neart  do'n  anmhunn,  ag- 
us  dhoibh-san  a  ta  gu'n  lùgh  meudaichidh  e 
treise. 

30  Fàsaidh  na  h-òigfhir  lag  agus  sgìth, 
agus  tuitidh  an  òigridh  thaghta  gu  làr ; 

31  Ach  iadsan  a  dh'fheitheas  air  an 
Tighearn  gheibh  iad  spiounadh  nuadh; 
èiridh  iad  suas  mar  iolair  air  a  sgiathaibh ; 
ruithidh  iad  agus  cha  bhi  iad  sgìth,  siubh- 
laidh  iad  agus  cha'n  fhàs  iad  fann. 

CAIB.  XLI. 

BITHIBH  'nur  tosd  a'm'  làthair,  O  eil- 
eana,  agus  ath-nuadhaicheadh  na 
slòigh  an  neart;  thigeadh  iad  am  fagus, 
an  sin  labhradh  iad  ;  dlùthaicheamaid  r'a 
chèile  chum  tagraidh. 

2  Cò  a  dhùisg  suas  an  t-ionracan  o'n 
ear,?a  ghairm  e  chum  a  choise,  a  chuir  na 
einnich  'na  fhochair,  agus  a  thug  dha 
riaghladh  thar  rìghribh  ?  a  rinn  iad  mar 
&a  duslach  roimh  a  clilaidheamh,  agus 

mar  an  asbhuain  fhuadaichte  roimh  a 
bhogha  ? 

3  Ruaig  e  iad,  chaidh  e  thairis  ann  an 
tèaruinteachd ;  air  slighe  nach  d'imich  e 
rohnhe  le  a  chosaibh. 

4  Cò  a  dh'oibrich  agus  a  choimhlion  so, 
a'  gairm  nan  ginealach  o  thùs  ?  Mise  an 
Tighearn,  an  ceud  neach,  agus  maille  riu- 
san  air  dheireadh,  is  mise  e. 

5  Chunnaic  na  h-eileana,  agus  ghabh  iad 
eagal  ;  iomallan  na  tìre,  agus  bha  iad  fo 
uamhas;  dhlùthaich  iad,  thàinig  iad  am 
fagus. 

6  Chuidich  gach  fear  a  choimhearsnach, 
agus  thubhairt  e  r'a  bhràthair,  Bi  mis- 
neachail. 

7  Mar  sin  thug  an  saor  misneach  do'n 
òr-cheard ;  esan  a  rahìnicheas  leis  an  òrd, 
do'n  fhear  a  bhuaileas  air  an  inneiu,  ag 
ràdh,  Tha  e  ullamh  chum  a  thàthadh  ; 
agus  dhaingnich  e  le  tairngibh  e,  air  chor 
as  nach  gluaisteadh  e. 

8  Ach  thusa  Israeil,  m'òglach,  a  Iacoib, 
a  ròghnaich  mi  ;  sliochd  Abrahaim  mo 
charaid  ; 

9  Thusa,  a  stiùir  mi  o  iomallaibh  na 
talmhainn,  agus  a  ghairm  mi  o  mheasg  a 
maithean  ;  agus  thubhairt  mi  riut,  Is  tu 
m'òglach  ;  ròghnaich  mi  thu,  agus  cha  do 
chuir  mi  cùl  riut : 

10  Na  biodh  eagal  ort,  oir  tha  mise 
maille  riut;  na  biodh  geilt  ort,  oir  is  mise 
do  Dhia ;  neartaichidh  mi  thu  ;  seadh, 
cuidicbidh  mi  thu  ;  seadh,  cumaidh  mi 
suas  thu  le  deas  làimh  m'fhìreantachd. 

11  Feuch  nàraichear  agus  maslaichear 
iadsan  uile  a  bha  air  bhoile  riut;  bithirih 
iad  mar  neo-ni ;  agus  thèid  iadsan  a  ni  strì 
riut  am  mugha. 

12  Iarraidh  tu  iad,  agus  cha'n  fhaigh 
thu  iad,  eadhon  na  daoine  a  rinn  strì  riut ; 
bithidh  na  daoine  a  rinn  cogadh  riut  mar 
neo-ni,  agus  mar  ni  gun  bhrìgh. 

13  Oir"tha  mise,  àh  Tighearn  do  Dhia, 
'gad  cliumail  suas  air  do  làimh  dheis ;  tha 
mi  ag  ràdh  riut,  Na  biodh  eagal  ort,  ni 
mise  cabhair  ort. 

14  Na  biodh  eagal  ort,  a  chnuimh  a  Ia- 
coib,  a  dhaoine  bàsmhor  Israeil ;  ni  mìse 
cabhair  ort,  deir  an  Tighearn,  agus  is  e 
d'fhear-saoraidh  Tì  naomh  Israeil. 

15  Feuch,  ni  mise  thu  a'd'  inneal-bual- 
aidh  geur,  nomha,  aig  am  bi  fiacla  ;  buail- 
idh  tu  na  slèibhteau,  agus  pronnaidh  tu 
gu  mìn  iad  ;  agus  ni  thu  na  cnuic  mar 
mholl. 

16  Fasgainidh  tu  iad,  agus  bheir  a' 
ghaoth  air  falbh  iad,  agus  sgapaidh  a' 
chuairt-ghaoth  iad ;  ach  ui  thusa  gaird- 
eachas  anns  an  Tighearn,  ni  thu  uaiìl  ann 
an  Tì  naomh  Israeil. 

17  An  uair  a  bhitheas  am  bochd  agus 
an  t-innis  ag  iarraidh  uisge,  agus  nach  bi 
e  ann  ;  agus  a  bhitheas  an  teangadh  air 
tiormachadh  le  tart  ;  mise  lehobhah 
freagram  iad  ;  Dia  Israeil,  is  mi  nach  trèig 
iad. 

18  Fosgailidh  mi  airahnichean  anns  na 
h-ionadaibh  àrda,  agus  tobraichean  ann 
am  meadhon  nan  gleann ;  ni  mi  am  fàsach 
'na  linne  uisge,  agus  am  fearann  tioram 
'na  shruthaibh  uisge. 

19  Cuiridh  mi  anns  an  fhàsach  an  seud- 

ar,  an  sitta,  am  miortal,  agus  an  crann- 
oladh  ;  suidhichidh  mi  anns  an  fhàsach  an 
giuthas,  an  gall-ghiuthas,  agus  am  bocsa 
le  chèile : 

20  A  chum  gu'm  faic  agus  gu'n  aith- 
nìch  iad,  agus  gu'n  toir  iad  fa'near,  agus 
gu'n  tuig  iad  maraon,  gur  i  làmh  an  Tigh- 
earn  a  rinn  so,  agus  gur  e  Tì  naomh  Is- 
raeil  a  dhealbh  e. 

21  Thugaibh  am  fagus  'ur  cùis,  deir  an 
Tighearn ;  thugaihh  a  làthair  bhur  mòr 
chumhachdan,  deir  righ  lacoib. 

22  Thigeadh  iad  am  fagus,  agus  inn- 
seadh  iad  dhuinn  na  nithe  a  thig  gu  crìch  ; 
innseadh  iad  dhuinn  ciod  iad  na  nithe  a 
bha  roimhe,  clium  gu'n  toir  sinn  fa'near 
iad  ;  agus  gu'm  bi  fìos  againn  air  a' 
chrìch  ;  no  cuireadh  iad  an  cèill  nithe  ri 
teachd. 

23  Innsibh  dhuinn  na  nithe  a  thig  gu 
crìch  an  dèigh  so,  agus  aithnichidh  sinn 
gur  dèe  sibh  ;  seadh  deanaibh  maith  no 
deanaibh  olc,  a  chum  gu'n  amhairc  sinn, 
agus  gru'm  faic  sinn  e  maraon. 

24  Feuch,  is  neo-ni  sibh,  agus  is  ni  gun 
hhrìgh  bhurn-obair :  is  gràineileachd  esan 
a  ròghnaicheas  sibh. 

25  Thog  mi  suas  fear  o  thuath,  agus 
thig  e ;  o  èirigh  na  grèine  gairmidh  e  air 
in'ainm  ;  agus  thig  e  nuas  air  prionnsaibh 
mar  air  clàbar,  agus  mar  a  shaltras  an 
criadhadair  a'  chriadh. 

26  Cò  a  dh'innis  o  thùs,  ionnus  gu'm 
biodh  fios  againn  ?  agus  roimh  làimh,  gu'n 
nbramaid,  Tha  e  ceart  ?  Seadli,  cha  'n'eil 
neach  ag  innseadh,  seadh,  cha'n  'eil  neach 
ag  cur  an  cèill,  seadh,  cha  'n'eil  neach  ag 
cluinntinn  bhur  briathra. 

27  Their  mi  ri  Sion  an  toiseach,  Feuch, 
feuch  iad  sin  ;  agus  do  Ierusalem  bheir  mi 
teachdair  deadh  sgèil. 

28  Oir  dh'amhairc  mi,  agus  cha  robh 
neach  ann,  agus  'nam  measg  cha  robh 
fear-comhairle  ;  no  neach  a  bheireadh 
freagradh  an  uair  a  dh'fheòraich  mi 
dhiubh. 

29  Feuch,  is  dìomhanas  iad  uile  ;  is 
neo-ni  an  oibre  ;  is  gaoth  agus  faoineis  an 
dealbhan  leaghta. 

CAIB.  XLII. 
"T?EUCH  m'òglach,  a  chumas  mi  suas ; 
JO  m'aon  taghta,  anns  am  bheil  tlachd 
aig  m'anam  :  chuir  mi  mo  spiorad  air ; 
foillsichidh  e  breitheanas  do  na  cinn- 
ich. 

2  Cha  ghlaodh  e,  agus  cha  tog  e  iolach  ; 
agus  cha  chluinnear  a  ghuth  anns  na 
sràidibh. 

3  A'  chuilc  bhrùite  cha  bhris  e,  agus  an 
lìon  d'am  bheil  caol  smùid  cha  mhùch  e  ; 
foillsichidh  e  breitheanas  chum  fìrinn. 

4  Cha  tig  fàiling  no  briseadh  air,  gus  an 
suidhich  e  breitheanas  air  an  talamh  ;  ag- 
us  feithidh  na  h-eileana  air  a  lagh. 

5  Mar  so  deir  an  Tighearn  Dia,  esan  a 
chruthaich  na  nèamhan,  agus  a  shìn  a  mach 
iad ;  a  sgaoil  a  mach  an  talamh  agus  na 
chinneas  as  ;  a  tha  tabhairt  anail  do'n 
t-sluagh  a  ta  air,  agus  deò  dhoibh-san  a  ta 
'g  imeachd  air : 

6  Ghairm  mise  Iehobhah  thu  ann  am 
fìreantachd,  agus  gabhaidh  mi  greim  do  d' 


làirah,  agus  gleidhidh  mi  thu  ;  agns  hheir 
mi  tini  mar  choimhcheangal  do'n  t-sluagh, 
mar  sholus  do  na  cinnich. 

7  A  dh'fhosgladh  nan  sùilean  dalla;  a 
thabhairt  nam  prìosanach  a  mach  as  a' 
phrìosan,  agus  na  muinntir  a  ta  'nan  suidhe 
ann  an  dorchadas  à  tigh  na  daorsa. 

8  Is  mise  Iehobhah,  is  e  sin  m'ainm  ; 
agus  mo  ghlòir  cha  tabhair  mi  do  neach 
eile,  no  mo  chliu  do  dhealbhan  snaidhte. 

9  Feuch  na  seann  nithe,  thàinig  iad  gu 
crìch,  agus  nithe  nuadha  cuiream  an  cèill ; 
mu'm  bris  iad  a  mach,  foillsichidh  mi 
dhuihh  iad. 

10  Seinnibh  do'n  Tighearn  òran  nuadh  ; 
seinnibh  a  chliu  o  iomall  na  talmhainn  ; 
sibhse  a  bhios  dol  air  cuan,  agus  na  h-uile 
a  ta  'ga  lìonadh  ;  eileana,  agus  na  h-uile  a 
ta  chòmhnuidh  annta. 

11  Togadh  am  fàsach  iolach,  agus  na 
bailtean  a  ta  ann  ;  na  bailtean  beaga, 
luchd-àiteachaidh  Chedair  ;  deanadh 
luchd-àiteachaidh  na  creige  comh-ghàir ; 
o  mhullach  nan  slèibhtean  togadh  iad 
iolach. 

12  Thugadh  iad  glòir  do'n  Tighearn,  ag- 
uscuireadh  iad  an  cèill  a  chliu  am  measg 
nan  eilean. 

13  Mar  threun-fhear  thèid  an  Tighearn 
a  mach  ;  mar  fhear- cogaidh  dùisgidh  e 
suas  eud  :  glaodhaidh  e,  seadh  togaidh  e 
iolach ;  ni  e  gaisge  an  aghaidh  a  naimh- 
dean. 

14  Dh'fhan  mi  fada  sàmhach,  bha  mi 
a'm'  thosd,  chum  mi  orm  fèin  ;  nis  èigh- 
idh  mi  mar  mhnaoi  ri  saothair  ;  sgriosaidh 
mi,  agus  ithioh  mi  suas  maraon. 

15  Cuiridh  mi  fàs  slèibhtean,  agus 
tiormaichidh  mi  am  feur  uile  ;  ni  mi  na 
h-aimhnichean  'nan  eileanaibh,  agus  tior- 
maichidh  mi  na  linneachan  uisge. 

16  Agus  stiùraidh  mi  na  doill  air  slighe 
nach  b'aithne  dhoibh  ;  troimh  cheumaibh 
air  nach  robh  iad  eòlach  treòraichidh  mi 
iad  ;  ni  mi  an  dorchadas  'na  sholus  rompa, 
agus  ni  mi  slighean  fiara  dìreach  :  na 
nithe  so  ni  mi  air  an  son,  agus  cha  trèig 
mi  iad. 

17  Pillear  air  an  ais,  nàraichear  gu  tur, 
iadsan  a  ta  cur  an  dòchais  ann  an  dealbh 
snaidhte  ;  a  ta  'g  ràdh  ris  na  dealbhan 
leaghta,  ls  sibhse  ar  dèe-ne. 

18  Cluinnibh,  sibhse  ta  bodhar;  agus  a 
dhaoine  dalla,  amhaircibh  a  chum  gu'm 
faic  sibh. 

19  Cò  a  tha  dall  ach  m'òglach-sa,  no 
bodhar  mar  an  teachdair  a  chuir  mi  uam  ? 
Cò  a  tha  dall  mar  esan  a  ta  iomlan,  no  dall 
mar  òglach  an  Tighearna  ? 

20  Tha  thu  faicinn  iomadh  ni,  ach  cha 
'n'eil  thu  tabhairt  fa'near ;  tha  do  chluas- 
an  fosgailte,  ach  gun  bhi  cluinntinn. 

21  Tha  an  Tighearn  gràsmhor  air  sgàth 
'fhìrinn  fèin ;  àrdaichidh  e  an  lagh,  agus 
cuiridh  e  urram  air. 

22  Ach  is  sluagh  so  a  tha  spùinnte  agus 
creachta  ;  tha  iad  uile  air  an  glacadh  ann 
an  slochdaibh,  agus  air  an  druideadh  a 
steach  ann  am  prìosanaibh  ;  rinneadh  iad 
'nan  cobhartach,  agus  cha  'n'eil  neach  'gan 
tèarnadh  ;  'nan  creich,  agus  cha  'n'eiì 
ueach  a  deir,  Thoir  air  ais. 

23  Cò  'nur  measg  a  dh'èisdeas  ri  so ;  a 

bheir  fa'uear,  agus  a  ghabhas  suim  san  àm 
ri  teachd  ? 

24  Cò  a  thug  Iacob  mar  chobhartach,  ag- 
us  Israel  do'n  hichd-creachaidh  ?  Nach  b'e 
an  Tighearn,  esan  anaghaidh  an  dopheac- 
aich  iad,  agus  nach  b'aill  leo  gluasad  'na 
shlighibh,  ni  mò  thug  iad  gèill  d'a  reachd? 

25  Air  an  aobhar  sin  dhòirt  e  air  teas 
a  chorruich,  agus  neart  a'  chatha ;  agus 
dh'fhadaidh  e  teine  mu'n  cuairt  da,  ach 
cha  do  thuig  e;  agus  loisg  se  e,  gidheadh 
cha  d'tlmg  e  fa'near. 

CAIB.  XLIII. 

ACH  a  nis  mar  so  deir  an  Tighearn  a 
chruthaich  thìi,  O  Iacoib,  agus  a 
dhealbh  thu,  O  Israeil ;  Na  biodh  eagal 
ort,  oir  shaor  mise  tbu ;  ghairm  mi  thu 
air  d 'ainm  ;  is  leamsa  thu. 

2  An  uaira  shiùbhlastutroimh  nah-uisg- 
eachaibh,  bìthidh  mise  maille  riut;  agus 
troimh  na  h-aimhnichibh,  cha  tig  iad  thar- 
ad;  an  uair  a  dh'imicheas  tu  troimh  an 
teine,  cha  loisgear  thu,  agus  cha  dean  au 
lasair  greira  ort. 

3  Oir  is  mise  an  Tighearn  do  Dhia,  Tì 
naomh  Israeil,  d'fhear-saoraidh :  thug  mi 
an  Eiphit  ann  ad  èiric  ;  Etiopia  agus  Seba 
air  do  shon. 

4  A  chionn  gu'n  robh  thu  luachmhor 
ann  am  shealladh,  fhuair  thu  urram,  ag- 
us  thug  mise  gràdh  dhuit ;  uime  sin  bheir 
mi  daoine  air  do  slion,  agus  slòigh  an  èiric 
t'anama. 

5  Na  biodh  eagal  ort,  oir  tha  mise 
maille  riut ;  o'n  ear  bheir  mi  do  shliochd, 
agus  o'n  iar  cruinnichidh  mi  thu  : 

6  Their  mi  ris  an  àirde  tuath,  Thoir 
seachad,  agus  ris  an  àirde  deas,  Na  cum 
air  ais ;  thoir  mo  mhic  o  chèin,  agus  mo 
Uigheanan  o  chrìochaibh  na  talmhainn  ; 

7  Eadhon  gach  neach  a  ta  air  a  ghairm 
air  m'ainm-sa;  oir  chum  mo  ghlòire 
chruthaich  mi  e,  dhealbh  mi  e ;  seadh, 
rinn  mi  e. 

8  Thugaibh  a  mach  iadsan  a  tha  dall, 
agus  sùilean  aca ;  agus  a  ta  bodhar,  agus 
cluasan  aca. 

9  Cruinnichear  na  cinnich  uile  ri  chèile, 
agus  tionailear  na  slòigh  ;  cò  'nam  measg 
a  dh'fhoillsicheas  so,  agus  a  dh'innseas 
duinn  na  nithe  airthoiseach  ?  Thugadhiad 
a  làthair  am  fianuisean,  a  chum  gu'm  bi 
iad  air  am  fìreanachadh  ;  no  èisdeadh  iad, 
agus  aidicheadh  iad,  Tha  sin  fior. 

10  Is  sibhse  m'fhianuisean,  deir  an 
Tighearn,  eadhon  m'òglach  a  ròghnaich 
mi ;  a  chum  gu'n  aithnich  agus  gu'n  creid 
sibh  mi ;  agus  gu'n  tuig  sibh  gur  mi 
Esan ;  romham-sa  cha  robh  dia  sam  bith 
air  a  dhealbhadh,  ni  mò  bhitheas  aon  a'm' 
dhèidh. 

11  Is  mise,  eadhon  mise,  an  Tighearn; 
agus  a  mach  uamsa  cha  'n'eil  slànuighear 
ann. 

12  Dh'fhoillsich  mise,  agus  theasairg 
mi,  agus  chuir  mi'n  cèill,  an  uair  nach  robh 
dia  eile  'nur  measg;  uime  sin  is  fianuisean 
sibh  dhomhsa,  deir  Iehobhah,  gur  mi  Dia. 

13  Eadhon  mu'n  robh  là  ann,  is  mi  e ; 
agus  cha  'n'eil  neach  ann  a  theasairgeas  à 
mo  làimh ;  oibrichidh  mise,  agus  cò  a 
bhacas  e  ? 


14  Mar  so  deir  an  Tighearn,  'ur  fear- 
saoraidh,  Tì  naomh  Israeil,  Air  bhur  son- 
sa  chuir  mi  fios  gu  Babilon,  agus  thug  mi 
nuas  a  croinn-  dhruididh  uile,  agus  na 
Caldèich  a  ni  uaill  'nan  longaibh. 

15  Is  mise  an  Tighearn,  hhur  Tì  naomh, 
Cruith-fhear  Israeil,  bliur  righ. 

16  Mar  so  deir  an  Tighearn,  esan  a  ni 
slighe  anns  an  fhairge,  agus  rathad  anns 
na  h-uisgeachaibh  làidir ; 

17  A  bheir  a  mach  an  carbad  agus  an 
t-each,  an  armailt  agus  am  feachd ;  le 
chèile  luidhidh  iad  sìos,  agus  cha'n  èirich 
iad  ;  chuireadh  as  iad,  mhùchadh  iad  mar 
asgart. 

18  Na  cuimhnichibh  na  nithe  a  bh'ann 
roimhe ;  agus  na  nithe  a  bha  o  shean  na 
tugaibh  fa'near. 

19  Feuch  ni  mi  ni  nuadh  ;  a  nis  brisidh 
e  mach :  nach  toir  sibh  aire  dha  ?  Seadh, 
ni  mi  aans  an  fhàsach  slighe,  agus  aimh- 
nicheau  anns  an  dì-threabh. 

20  Bheir  fiadh-bheathach  na  macharach 
glòir  dhomh  ;  na  dràgonau  agus  na  caill- 
eachan-oidhche  ;  a  chionn  gu'n  d'thug  mi 
uisgeachan  anns  an  fhàsach,  aimhnichean 
anns  an  dì-threabh  ;  a  chum  deoch  a  tha- 
bhairt  do  m'  shluagh ;  do  mo  mhuinntir 
thaghta. 

21  An  sluagh  so  dhealbh  mi  air  mo 
shon  fèin ;  cuiridh  iad  an  cèill  mo 
chliu. 

22  Gidheadh  cha  do  ghairm  thu  orm,  O 
Iacoib ;  ach  ghabh  thu  seirbhe  dhìom,  O 
Israei). 

23  Cha  d'thug  thu  a'  m'  ionnsuidh 
meanbh-chrodh  do  thabhartasa  loisgte  ;  ni 
mò  thug  thu  urram  dhomh  le  t'ìobairtibh  ; 
cha  do  shàruich  mi  thu  le  tabhartas,  ni  mò 
sgìthich  mi  thu  le  tùis. 

24  Cha  do  cheannaich  thu  dhomh-sa  le 
h-airgiod  a'  chuilc  chùbhraidb,  ni  mò  lìon 
thu  mi  le  saill  t  ìobairtean ;  ach  shàruich 
thu  mi  le  do  lochdaibh ;  sgìthich  thu  mi 
le  d'  eu-ceartaibh. 

25  Is  raise,  mise  fèin,  esan  a  dhubhas  d' 
eu-ceartan  as,  air  mo  sgàth  fèin  ;  agus  do 
lochdan  cha  chum  mi  air  chuimhne. 

26  Cuir  a'm'  chuimhne,  tagramaid  ri 
chèile ;  cuir  an  cèill  do  chùis,  dh'fheuch- 
ainn  an  glan  thu  thu  fèin. 

27  Pheacaich  do  chend  athair,  agus 
chiontaich  do  luchd-teagaisg  a'm'  agh- 
aidh : 

28  Uime  sin  sjrar  mi  mach  uachdarain 
an  ionaid  naoimh  ;  agus  thug  mi  thairis 
Iacob  chum  mallachaidh,  agus  Israel 
chum  maslaidh. 

CAIB.  XLIV. 

ACH  a  nis  èisd,  O  lacoib  m'oglach,  agus 
Israeil  a  ròghnaich  mi. 

2  Mar  so  deir  an  Tighearn  a  chruthaich 
thu,  agus  a  dhealbh  thu  o'n  bhroinn,  agus 
a  chuidicheas  thu ;  Na  biodh  eagal  ort,  a 
Iacoib  m'òglach,  agus  a  Iesuruin  a  rògh- 
naich  mi ; 

3  Oir  dòirtidh  mi  mach  uisge  air  antart- 
mhor,  agus  sruthan  air  an  fhearann 
chruaidh ;  dòirtidh  mi  mach  mo  Spiorad 
air  do  shliochd,  agus  mo  bheannachd  air 
do  ghineil. 

4  Agus  fàsaidh  iad  suas  mar  anns  an 

fheur;  mar  gheugaibh  seilich  ri  taobh 
nan  sruth-chlaisean. 

5  Their  am  fear  so,  Is  leis  an  Tighearn 
mise ;  agus  ainmichear  fear  eile  air  ainm 
Iacoib ;  agus  sgrìobhaidh  fear  eile  le  a 
làimh  do'n  Tighearn,  agus  sloinnidh  se  e 
fein  air  ainm  Israeil. 

6  Mar  so  deir  an  Tighearn,  righ  Israeil, 
agus  'fhear-saoraidh,  Tighearn  nan  sluagh, 
Is  mi  an  ceud  neach,  agus  is  mi  an  neacli 
deireannach  ;  agus  a  macli  uamsa  cha  'n'eil 
dia  ann. 

7  Agus  cò,  mar  mise,  a  ghairraeas,  agus 
a  chuireas  an  cèill  e,  agus  a  chuireas  an 
òrdugh  dhomh  e,  o'n  àm  an  do  shuidhich 
mi  an  sluagh  o  shean  ?  no  a  chuireas  an 
eèill  duinn  na  nithe  a  ta  a'  teachd,  agus  a 
ta  ri  teachd. 

8  Na  biodh  eagal  oirbh,  agus  na  biodh 
geilt  oirbh  ;  nach  d'f  hoillsicli  mise  dhuit 
o'nàm  ud,  agus  nach  d'innis  mi  ?  seadh  is 
fianuisean  sibh  dhomh.  Am  bheil  dia  ann 
ach  mise  ?  seadh  cha  'n'eil  dia  eile  ann  ; 
cha'n  aithne  dhomh  aon. 

9  Iadsan  a  ni  dealbh  snaidhte,  is  dìomh- 
anas  iad  uile  ;  agus  'nan  nithihh  taitneach 
cha  bhi  tairbhe  ;  agus  tha  iad  'nam  fian- 
uisibh  'nan  aghaidh  fèin,  nach  faic  iad, 
agus  nach  tuig  iad,  a  chum  gu'm  biodh  iad 
air  an  nàrachadh. 

10  Cò  a  dhealbh  dia,  no  a  thilg  dealbh 
leaghta,  anns  nach  'eil  tairbhe  sam  bith  ? 

11  Feuch,  bithidh  a  chompanaich  uile 
air  an  nàrachadh ;  agus  an  luchd-oibre,  is 
daoine  iad :  cruinnichear  iad  uile  r'a 
chèile,  seasadh  iad  suas ;  bithidh  eagal 
orra,  agus  bithidh  iad  air  an  nàrachadh  le 
chèile. 

12  Gearraidh  an  gobha  mìr  iaruinn, 
oibrichidh  se  e  anns  na  h-eibhlibh,  agus  ni 
e  a  chumadh  le  h-òrdaibh,  agus  caithidh  e 
spionnadh  a  ghairdein  air ;  seadh  bithidh 
e  ocraeh,  agus  fàilnichidh  a  neart ;  cha  n 
òl  e  uisge,  agus  bithidh  e  fann. 

13  Sìnidh  an  saor  a  mach  a  riaghail, 
comharaichidh  se  e  le  dath ;  cuiridh  e 
cumadh  air  leis  an  lochdar,  agus  sgèitliidli 
se  e  leis  a'  ghobhal-roinn ;  agus  dealbh- 
aidh  se  e  a  rèir  coslais  fir,  a  rèir  maise 
duine,  chum  fantuinn  anns  an  fhàrdaich. 

14  Gearraidh  e  sìos  craobhan  seudair 
dha  fèin,  agus  gabhaidh  e  an  giuthas  ag- 
us  an  darach,  a  thaghas  e  dha  fèin  am 
measg  chraobhan  na  fi  ìdhe ;  suidhichidh 
e  crann-uinsinn,  agus  altruimidh  an  t-uis- 
ge  e. 

15  An  sin  bithidh  e  aig  duine  chum  a 
losgadh  ;  agus  gabhaidh  e  dheth,  agus  gar: 
aidh  se  e  fèin  ;  seadh,  cuiridh  e  teine  ris, 
agus  deasaichidh  e  aran  ;  seadh,  ni  e  dia, 
agus  bheir  e  aoradh  dha ;  ni  e  dealbh 
snaidhte  dheth,  agus  cromaidh  e  sìos  dha. 

16  Cuid  dheth  loisgidh  e  san  teine ;  le 
cuid  eile  dheth  deasaichidh  agus  ithidh  e 
feoil ;  ròstaidh  e  biadh,  agus  sàsuichear 
e ;  an  sin  garaidh  se  e  fèin,  agus  their  e 
Aha,  rinn  mi  mo  gharadh ;  dh'aithnich 
mi  an  teine. 

17  Agus  do'n  chuid  eile  dheth  ni  e  dia, 
eadhon  dealbh  snaidhte  dha  fèin  ;  crom- 
aidh  e  sìos  dha,  agus  bheir  e  aoradh  dha  ; 
agus  ni  e  urnuigh  ris,  agus  their  e,  Teas- 
airg  mi,  oir  is  tu  mo  dhia. 


18  Cha  'n'eil  eòlas  aca,  ni  mò  tha  tuigsc 
aca ;  oir  dhruid  e  an  sùilean  air  chor  as 
nach  faic  iad,  agus  an  cridheachan  air 
chor  as  nach  tuig  iad. 

19  Agus  cha  'n'eil  aon  neach  a'  toirt 
fa'near  'na.  chridhe,  ni  mò  tha  eòlas  no 
tuigse  aige  gu  a  ràdh,  Loisg  mi  cuid  dheth 
san  teine,  dheasaich  mi  fòs  aran  air  eibh- 
libh  dheth  ;  ròist  mi  feoil  agus  dh'ith  mi, 
agus  an  dean  mi  am  fuigheall  deth  'na 
ghràineileachd  ?  an  crom  mi  mi  fèin  sìos 
do  bhun  craoihhe? 

20  Tha  e  a'  teachd  beò  air  luaithre ; 
thug  cridhe  meallta  air  seacharan  e,  air 
chor  as  nach  toir  e  as  'anam  fèin  ;  ni  mò 
their  e,  Nach  'eil  breug  ann  am  làimh 
dheis? 

21  Cuimhnich  na  nithe  so,  O  lacoib  ; 
agus  Israeil,  oir  is  tu  m'òglach  ;  dhealbh 
mi  thu,  is  òglach  dhomhsa  thu;  O  Israeil, 
cha  leig  mise  air  dì-chuimhn'  t)iu. 

22  Dhubh  mi  as,  tnar  neul,  d'  eu-ceart- 
an ;  agus  mar  cheò,  do  lochdan ;  pill 
rium,  oir  shaor  mise  thu. 

23  Seinnibh,  o  nèamhan,  oir  thug  an 
Tighearn  gu  crìch ;  togaibh  iolach,  O 
dhoimhneachda  na  talmhainn ;  brisibh  a 
mach  Ie  ceileir  a  shlèibhteau  ;  O  dhoire, 
agus  gach  craobh  a  ta  ann ;  oir  shaor  an 
Tighearn  Iacob,  agus  ghlòraich  se  e  fèin 
ann  au  Israel. 

24  Mar  so  deir  an  Tighearn  d'fhear- 
saoraidh,  agus  esan  a  dhealbh  thu  o'n 
bhroinn ;  ls  mise  an  Tighearn,  cruith- 
fhear  nan  uile  nithe  ;  a  ta  sìneadh  nan 
nèamhan  a  mach  a'm'  aonar  ;  a  ta  sgaoil- 
eadh  na  talmhainn  leam  fèin  ; 

25  A  bheir  gu  neo-ni  comharan  nam 
mealltairean,  agus  a  chuireas  na  fiosaich- 
ean  air  chuthach ;  a  philleas  daoine  glice 
air  an  ais,  agus  a  thionndaidheas  an  eòlas 
gu  amaideachd. 

26  A  dhaingnicheas  focal  a  sheirbhisich, 
agus  a  choimhlionas  comhairle  a  theachd- 
airean  ;  a  deir  ri  Ierusalem,  Bithidh  tu  air 
t'àiteachadh  ;  agus  ri  bailtibli  Iudah,  Bith- 
idh  sibh  air  bhur  togail ;  agus  a  h-ionada 
fàsail  togaidh  mi  suas. 

27  A  deir  ris  an  doimhne,  Bi  air  do 
thiormachadh ;  agus  tiormaichidh  mi  t'- 
aimhnichean : 

28  A  deir  mu  Chirus,  Is  e  mo  bhuach- 
aille  ;  agus  coimhlionaidh  e  m'uile  thoil; 
ag  ràdh  ri  Ierusalem,  Togar  thu  ;  agus  ris 
an  teampull,  Leagar  do  bhunait. 

CAIB.  XLV. 

MAR  so  deiran  Tighearnr  aaon  ungta, 
ri  Cirus  air  am  bheil  greim  agam  air 
a  Jàimh  dheis,  a  cheannsachadh  chinneacli 
roimhe,  agus  fuasgailidh  mi  leasraidh 
rìghrean ;  a  dh'fhosgladh  nan  còmhlach 
roimhe,  agus  cha  bhi  na  geatachan  air  an 
druideadh. 

2  Thèid  mise  romhad,  agus  ni  mi  na 
slighean  fiara  dìreach ;  na  còmhlaichean 
umha  spealgaidh  mi,  agus  na  croiun  iar- 
uinn  bnsidh  mi  'nam  bloighdibh. 

3  Agus  bheir  mi  dhuit  ionmhasan  an 
dorchadais,  agus  taisgeacha  nan  ionada 
dìomhair;  a  chura  gu'm  bi  fios  agad  gur 
mise  an  Tighearn,  a  ghairm  thu  air  d'ainm, 
Dia  Israeil. 

4  Air  sgàth  Iacoib  nvòglaich,  agus  Is- 
raeil  a  ròghnaich  mi,  ghairm  mi  eadhon 
air  d'ainm  thu  ;  thug  mi  sloinneadh  ort, 
agus  tliu  aiueolach  orm. 

5  Is  mi  an  Tighearn,  agus  cha  'n'eil  ann 
ach  mi ;  a  mach  uamsa  cha  'n'eil  Dia  ann  : 
crioslaichidh  mi  thu,  agus  thu  aineolach 
orm. 

6  A  chum  gu'm  bi  fios  aca  o  èirigh  na 
grèine  agus  o'n  Iar,  nach  'eil  ann  ach  mi. 
ìs  mise  'an  Tigliearn,  agus  cha  'n'eil  ath- 
arrach  ann. 

7  Taim  a'  dealhhadh  an  t-soluis,  agus  a' 
cruthachadh  an  dorchadais ;  a'  deanamh 
sìthe,  agus  a'  cruthachadh  dòlais ;  tha 
mise  au  Tighearn  a'  deanamh  nan  nithe 
so  uile. 

8  Silibh,  O  nèamhan,  o'n  àird,  agus 
frasadh  na  neoil  a  nuas  fìreantachd  ;  fosg- 
ladh  an  talamh,  agus  gineadh  iad  slàinte, 
agus  fàsadh  fìreantachd  a  nìos  maraon  ; 
is  mise  an  Tighearn  a  chruthaich  e. 

9  Is  an-aoibhinn  dhasan  a  ni  strì  ris  an 
f  hear  a  rinn  e ;  an  t-slige-chreadha  ri  fear- 
deilbh  na  creadha:  an  abair  a'  chriadh 
ris-san  a  chumas  i,  Ciod  a  tha  thu  dean- 
amh  ?  no  an  ahair  an  ni  a  rinn  thu,  Cha 
'n'eil  làmhan  aige-san  a  rinn  mi? 

10  Is  an-aobhinn  dhasan  a  their  r'a  ath- 
air,  Ciod  a  ta  thu  gintinn  ?  no  r'a  mhàth- 
air,  Ciod  a  ta  thu  breith  ? 

11  Mar  so  deir  an  Tighearn,  Tì  naomh 
Israei),  agus  esan  a  dhealbh  e,  Feòraichibh 
dhìom  nithe  ri  teachd,  mu  thimchioll  mo 
chloinne  ;  agus  iarraibh  orm  a  thaobh  oibre 
mo  làmh. 

12  Is  mise  a  rinn  an  talamh,  agus 
chruthaich  mi  an  duine  air;  is  iad  mo 
làmhan  a  shìn  a  mach  na  nèamhan  ;  agus 
d'am  feachd  uile  thug  mi  àithne. 

13  Thog  mi  esan  suas  ann  am  fìreant- 
achd,  agus  ni  mi  dìreach  'uile  shlighean ; 
togaidh  e  mo  chaithir,  agus  fuasgailidh  e 
mo  bhraighdean  ;  cha'n  ann  air  son  luach, 
no  air  sou  duaise,  deir  Tighearn  nan 
sluagh- 

14  Mar  so  deir  an  Tighearn,  Saothair  na 
h-Eiphit,  agus  ceannachd  Etiopia,  agus  na 
Sabeich,  daoine  àrda  ann  an  cruth ;  thig  iad 
thairis  a  d'ionnsuidh,  agus  bithidh  iad  leat ; 
leanaidh  iad  thu ;  ann  an  cuibhrichibh  thig 
iad  thairis ;  agus  cromaidh  iad  sìos  duit, 
agus  cuiridh  iad  suas  athchuinge  riut ;  ag 
ràdh,  Gu  deimhin  annadsa  tha  Dia  ;  agus 
cha  'n'eil  Dia  eile  ann. 

15  Gu  deimhin  is  Dia  thusa  a  ta  'gad 
fholachadh  fèin,  O  Dhè  Israeil,  an  Slàn- 
uighear. 

16  Tha  iad  air  an  nàrachadh,  tha  iad 
eadhon  air  am  maslachadh,  an  t-iomlan 
diubh ;  cuirear  iad  maraon  gu  h-amhluadh, 
a  tha  'nan  luchd-deanamh  ìodholan. 

17  Ach  saorar  Israel  anns  an  Tighearn  le 
saorsa  shiorruidh  ;  cha  uàraichear  sibh,  ni 
mò  mhaslaichear  sibh,  feadh  linne  na  sior- 
ruidheachd. 

18  Oir  mar  so  deir  an  Tighearn,  a  chruth- 
aich  na  nèamhan  ;  esan,  eadhon  Dia,  a 
dhealbh  an  talamh  agus  a  rinn  e,  esan  a 
dhaingnich  e;  'cha  do  chruthaich  e  gu 
dìomhain  e,  dhealbh  se  e  gu  bhi  air  'àit- 
eachadh ;)  Is  mise  an  Tighearn,  agus  cha 
'n'eil  atharrach  ann. 

19  Cha  do  labhair  mi  ann  an  uaigneas, 
ann  an  ionad  dorcha  do'n  talamh ;  cha 
dubhairt  mi  ri  sliochd  lacoib  gu  dìomhain, 
larraibh  mi :  is  mise  an  Tighearn  a  labh- 
ras  anu  am  fìreantachd,  a  dh'fhoillsicheas 
nithe  cearta. 

20  Cruinnichibh  sibh  fèin,  agus  thigibh  ; 
dlùthaichibh  ri  chèile,  sibhse  a  ta  air  dol 
as  o  raheasg  nan  cinneach  :  cha  'n'eil  eòl- 
as  aca-san  a  ta  cur  suas  fiodha  an  deilbh 
shnaidhte,  agus  a'  deanamh  urnuigli  ri  dia 
nach  urraiun  tèarnadh. 

21  Cuiribh  an  cèill,  agus  thugaibh  am 
fagus ;  seadh,  cuireadh  iad  an  comhairle 
ri  chèile ;  cò  a  dh'aithris  so  o  chian  ?  a  dh'- 
innis  e  o'n  àm  ud?  nach  mise,  an  Tigh- 
earn?  agus  cha'n'eil  dia  tuilleadh  ann  ach 
mi ;  Dia  ceart  agus  Slànuighear ;  cha  'n'eil 
ann  ach  mi. 

22  Seallaibh  riumsa,  agus  bithibh  air 
bhur  tèarnadh,  uile  iomalla  na  talmhainn  ; 
oir  is  mise  Dia,  agus  cha  'n'eil  atharrach 
ann. 

23  Orm  fèin  mhionnaich  mi ;  chaidh  fìr- 
inn  a  mach  as  mo  bheul ;  briathar,  agus 
cha  phill  e  air  ais ;  Gu  cinnteach  dhomhsa 
lùbaidh  gach  glùn,  mionnaichidh  gach 
teangadh. 

24  Gu  cinnteach,  deir  neach,  anns  an 
Tighearn  tha  agam  fìreantachd  agus  neart ; 
d'a  ionnsuidh-san  thig  iad  ;  bithidh  iadsan 
uile  air  an  nàrachadh  air  am  bheil  corr- 
uich  'na  aghaidh. 

25  Anns  an  Tighearn  fireanaichear  uile 
shliochd  Israeil,  agus  ni  iad  uaill. 

CAIB.  XLVI. 

THA  Bel  a'  cromadh  sìos,  Nebo  a'  crùb- 
adh  ;  bha  an  ìodholan  air  na  beath- 
aichibh  agus  air  na  h-ainmhidhibh ;  tha 
bhur  n-eallaichean  trom,  'nan  cudthrom 
do'n  ainmhidh  airsnealach. 

2  Chrùb  iad,  chrom  iad  sìos  le  chèile ; 
cha  b'urrainn  iad  an  eallach  a  thèarnadh  ; 
ach  chaidh  iad  fèin  ann  am  braighdean- 
as. 

3  Eisdibh  rium  a  thigh  Iacoib,  agus  uil<» 
iarmad  tighe  Israeil ;  a  ghiùlaineadh  leam 
o'n  bhroinn,  a  dh'iomchaireadh  o  n  bholg  : 

4  Eadhon  gu  bhur  sean  aois,  agus  gu 
bhur  falt  liath,  is  mise  fèin  an  tì  a  ghiùl- 
aineas  sibh  ;  is  mi  a  rinn,  agus  giùlainidh 
mi ;  iomchairidh  mi,  agus  tèarnaidh  mi. 

5  Cò  e  ris  an  samhluich  sibh  mi,  agus 
ris  an  dean  sibh  comhad  mi  ?  agus  cò  e  ris 
an  coimeas  sibh  mi,  a  chum  gu'm  bi  sinn 
cosmhuil? 

6  Taomaidh  iad  òr  as  a'  mhala,  agus 
tomhaisidh  iad  airgiod  anns  a'  mhèigh  ; 
tuarasdalaichidh  iad  òr-cheard,  agus  ni  esan 
dia  dheth ;  cromaidh  iad  sìos,  seadh  ni  iad 
aoradh. 

7  Giùlainidh  iad  e  air  an  guaillibh,  iom- 
chairidh  iad  e,  agus  cuiridh  iad  e  'na  àit, 
agus  seasaidh  e  ;  as  'ionad  cha  ghluais  e  : 
seadh,  glaodhaidh  neach  ris,  ach  clia 
fhreagair  e,  agus  cha  teasairg  se  e  o 
'theinn. 

8  Cuimhnichibh  so,  agus  bithibh  fear- 
ail ;  thugaibh  fa'near  e  a  ris,  a  luchd-bris- 
eadh  an  lagha. 

9  Cuimhnichibh  na  ceud  nithe,  a  bh'ann 
o  shean ;  oir  is  mise  Dia,  agus  cha  'n'eil 

atharrach  ann  ;  is  mise  Dia,  agus  cha  'n'eil 
ino  shamhuil  ann  ; 

10  A'  foillseachadh  na  crìche  o'n  tùs, 
agus  o'n  aimsir  chèin  ;  nan  nithe  nach  'eil 
fathast  deanta;  ag  ràdh,  Seasaidh  mo 
chomhairle,  agus  gach  ni  a's  àill  leara  ni 
mi : 

11  Ag  gairm  na  h-iolaire  o'n  ear,  agus 
fir  mo  chomhairle  o  thìr  chèin ;  seadh, 
labhair  mi,  agus  bheir  mi  gu  crìch  e  ;  rùn- 
aich  mi,  agus  coimhlionaidh  mi  e. 

12  Eisdibh  rium,  sibhse  aig  am  bheil  an 
cridhe  ràg,  a  tha  fad  as  o  fhìreantachd : 

13  Bheir  mise  am  fagus  m'fhìreantachd- 
sa,  cha  bhi  i  fad  as ;  agus  cha  dean  mo 
shlàinte  moille ;  agus  bheir  mi  slàinte  ann 
an  Sion,  do  Israel  mo  ghlòir. 

CAIB.  XLVII. 

THIG  a  nuas  agus  dean  suidhe  anns  an 
duslach,  Oigh-nighean  Bhabiloin ; 
suidh  air  an  làr,  cha  'n'eil  righ-chaithir 
ann,  a  nighean  nan  Caldèach ;  oir  cha 
ghoir  iad  maoth  agus  muirneach  dliìot  ni's 
mò. 

2  Gabh  na  clacha-muilinn  agus  bleith 
min ;  leig  ris  do  chiabhan,  rùisg  do 
throidh,  leig  ris  do  chos,  imich  troimh  na 
h-aimhnichibh. 

3  Leigear  ris  do  lomnochduigh,  chithear 
eadhon  do  nàir ;  ni  mi  dìoghaltas,  cha 
choinnich  mi  thu  mar  dhuine. 

4  Air  fear-saoraidh,  is  e  Tighearn  nan 
sluagh  a's  ainm  dha,  Tì  naomh  Israeil. 

5  Suidh  a'd'  thosd,  rach  a  steach  ann  an 
dorcliadas,  O  nighean  nan  Caldèach  ;  oir 
cha'n  abrar  riut  ni's  mò  Baintighearn  nan 
rìoghachdan. 

6  Bha  corruich  orm  ri  mo  shluagh ; 
thruaill  mi  m'oi^hreachd,  agus  thug  mi 
thairis  iad  do  d*  ìàimh  ;  cha  do  nochd  thu- 
sa  tròcair  dhoibh  ;  air  an  aosda  leag  thu  do 
chuinge  gu  trom. 

7  Agus  thubhairt  thu,  Bithidh  mi  a'm' 
bhaintighearn  gu  siorruidh ;  air  chor  as 
nach  do  leag  thu  d  aire  air  na  nithibh  so  ! 
cha  do  chuimhnich  thu  a  chrìoch  dheir- 
eannach. 

8  Uime  sin,  cluinn  so  a  nis,  a  bhean 
shoghmhor,  a  ta  a'd'  shuidhe  gun  umh- 
aill ;  a  ta  'g  ràdh  ann  ad  chridhe,  Tha  mi, 
agus  cha  'n'eil  ann  ach  mi ;  cha  suidh  mi 
a'm'  bhantraich,  cha'n  aithnich  mi  call 
cloinne. 

9  Gidheadh  thig  an  dà  ni  so  ort  gu  h-ob- 
ann,  ann  an  aon  là,  call  cloinne,  agus 
bantrachas  ;  thig  iad  ort  'nan  làn  tomhas, 
air  son  lìonmhoireachd  do  dhruidheachd- 
an,  agus  iomadalachd  do  ghisreagan. 

10  Oir  dh'earb  thu  à  d'  aingidheachd ; 
thùbhairt  thu,  Cha  'n'eil  neach'gam  fhaic- 
inn  ;  chuir  eadhon  do  ghliocas  agus  t'eòlas 
air  seacharan  thu ;  air  chor  as  gu'n  dubh- 
airt  thu  ann  ad  chridhe,  Tha  mi,  agus  cha 
'n'eil  ann  ach  mi. 

11  Uime  sin  thig  olc  ort,  nach  bi  fios  ag- 
ad  cia  as  a  dh'èirich  e  ;  agus  tuitidh  aimh- 
leas  ort,  nach  bi  thu  comasach  air  athionn- 
dadh  uait ;  agus  thig  lèir-sgrios  ort  gu 
h-obann,  gu'n  thu  'ga  mhothachadh. 

12  Seas  suas  a  nis  le  do  ghisreagaibh, 
agus  le  lìonmhoireachd  do  dhruidheachd- 
an,  anns  an  do  shaothraich  tl>u  o  t'òige ; 


ma's  e  as  gur  urrainn  thu  buannachd 
fhaghail,  ma's  e  as  gu'm  feud  thu  buadh- 
achadh. 

13  Tha  thu  air  do  sgìtheachadh  ann  an 
lìonmhoireachd  do  chomhairlean.  Seas- 
adh  na  speuradairean  suas,  luchd-amharc 
nan  reultan,  iadsan  a  ta  ri  fiosachd  gach 
mìos,  agus  tèarnadh  iad  thu  o  na  nithibh 
a  tha  gu  teachd  ort. 

14  Feuch  bithidh  iad  mar  asbhuain, 
loisgidh  an  teine  suas  iad ;  cha  tèaruinn 
iad  an  anama  fèin  o  chumhachd  na  lasar- 
ach  ;  cha'rc  fhàgar  flu  eibhleag  gu  neach 
a  gharadh,  no  teine  gu  suidhe  làimh  ris. 

15  Is  amhuil  a  bhitheas  dhuit  a'  rnhuinn- 
tir  leis  an  do  shaothraich  thu,  iadsan  ris 
an  robh  gnothuch  agad  o  t'òige ;  tionnd- 
aidhidh  gach  aon  aleth-taobh  gu  aghnoth- 
uch  fèin  ;  cha  bhi  d  f  hear-tèarnaidh  ann. 

CAIB.  XLVIII. 

CLUINNIBH  so,  O  tliigh  Iacoib,  sibhse 
ta  air  bliur  n-ainmeachadh  air  Israel ; 
agus  a  thàinig  a  mach  o  uisgeachaibh  Iu- 
dah  ;  a  ta  mionnachadh  air  ainm  an  Tigh- 
earn,  agus  a'  deanamh  luaidh  air  Dia  Is- 
!  raeil ;  ach  cha'n  ann  am  fìriun  no  ann  an 
ionracas. 

2  Oir  tha  iad  'gan  ainmeachadh  fèin  air 
a'  Chaithir  naomh,  agus  a'  leigeil  an  taice 
ri  Dia  Israeil ;  is  e  Tighearn  nan  sluagh 
a's  ainm  dha. 

3  Dh'fhoillsich  mi  na  ceud  nithe  o  thùs ; 
agus  o  m'  bheul  chaidh  iad  a  mach,  agus 
chuir  mi  an  cèill  iad  ;  ann  an  ath-ghoirid 
rinn  mi  iad,'  agus  tliàinig  iad  gu  crìch. 

4  A  chionn  gu'n  robh  tìos  agam  gu'n 
robh  thu  reasgach,  agus  gu'n  robh  do 
mhuineil  mar  fhèith  iaruinn,  agus  d'  eud- 
an  'na  umha. 

5  Uime  sin  dh'fhoillsich  mi  dhuit  iad 
o'ntùs;  mu'n  d'thàinig  iad  gu  crìch,  dh'- 
innis  mi  dhuit  iad ;  a  chum  nach  abradh 
tu,  Is  e  m'ìodhol  a  thug  mu'n  cuairt  iad  ; 
is  iad  mo  dhealbh  snaidhte,  agus  mo 
dhealbh  leaghta,  a  dh'orduich  iad. 

6  Chuala  tu  so,  faic  e  air  a  choimhlion- 
adh ;  agus  nach  cuir  sibhse  an  cèill  e  ? 
Innseam  dhuit  nithe  nuadha  o'n  àm  so,  a 

fhleidheadh  dìomhair,  agus  air  nacli  robh 
os  agad. 

7  Tha  iad  air  an  tabhairt  gu  crìch  a  nis, 
agus  cha  b'ann  o  shean  ;  agus  roimh  an  là 
so  cha  chuala  tu  iad  ;  a  chum  nach  abradh 
tu,  Feuch,  bha  fios  agam  orra. 

8  Seadh,  cha  chuala  tu ;  seadh,  cha 
b'aithne  dhuit;  seadh,  o'n  toiseach  cha 
d'fhosgladh  do  chluas ;  oir  bha  fios  agam 
gu'ra  buineadh  tu  gu  ro-chealgach,  agus 
gu'm  b'e  Fear-eusaontais  a  b'ainm  dliuit 
o'n  bhroinn. 

9  Air  sgàth  m'ainme  cuiridh  mi  dàil  ann 
am  chorruich,  agus  air  son  mo  chliu  cum- 
aidh  mi  air  a  h-ais  i  uaitse,  air  chor  as 
nach  gearr  mi  as  thu. 

10  Feuch,  ghlan  mi  thu,  ach  cha  b'ann 
le  h-airgiod ;  thagh  mi  thu  arin  an  àmh- 
uinn  an  àmhghair. 

11  Air  mo  sgàth,  air  mò  sgàth  fèin,  ni 
mi  e  ;  oir  cionnus  a  bhiodh  m'ainm  air  a 
mhaslachadh  ?  Agus  mo  ghlòir  cha  tabh- 
air  mi  do  neach  eile. 

12  Eisd  rium,  O  Iacoib,  agus  Israeil,  a 

ghairm  rai,  Is  rni  Esan,  is  mi  an  ceud 
ueach  ;  is  mi  fòs  an  neach  deireannach. 

13  Is  i  mo  làmh  a  leag  stèidh  na  talmh- 
aiim,  agns  rèis  mo  dlieas  làimhe  a  thomh- 
ais  na  nèamhan ;  bheir  mi  gairm  dhoibh, 

9    seasaidh  iad  suas  le  chèile. 

.       14  Cruinnichibh  uile  sibh  fèin  ri  chèile, 

i  agus  èisdibh  ;  cò  'nam  measg  a  dh'i'hoill- 
sich  na  nithe  so  ?  cuiridh  esan  a's  ionmli- 
uinn  leis  an  Tighearn  an  gnìoinh  a  thoil 

j    air  Babilon,  agus  bithidh  a  ghairdean  air 

•.    na  Caldèich. 

j       15   Mise,    mise  fèin   labhair ;  seadh, 
ghairm  mi  e,  threòraich  mi  e,  agus  soirbh- 
J    ichidh  a  shlighe. 

•  ;  16  Dlùthaichibh  rium,  agus  ciuinnibh 
so ;  o'n  toiseach  cha  do  labhair  mi  ann  an 
uaigneas ;  o'n  àm  an  do  thachair  e,  bha 
mise  an  sin  ;  agus  a  nis  chuir  an  Tighearn 
lehobhah,  agus  a  Spiorad,  mach  mise. 

17  Mar  so  deir  an  Tighearn,  d'fhear- 
■j  saoraidh,  Tì  naomh  Israeil;  Is  mise  an 
3    Tighearn  do  Dhia,  a  tha  teagasg  dhuit  ciod 

a  thig  gu  d'  bhuannachd  ;  a  tha  'gad  stiùr- 
3    adh  anns  an  t-slighe  air  an  imich  thu. 

18  O  gu'n  tugadh  tu  fa'near  m'àith- 
3    eanta-sa !  an  sin  bhiodh  do  shìth  mar  amh- 

ainn,  agus  d'fhìreantachd  mar  thonna  na 
ij   fairge : 

19  Agus  bhiodh  do  shìol  mar  a'  ghain- 
eamh,  agus  sliochd  do  chuim  mar  a' 
meanbh  chloeha ;  cha  bhiodh  t'ainm  air  a 
ghearradh  as,  no  air  a  sgrios  as  mo  làth- 
air. 

20  Rachaibh  a  mach  o  Bhabilon ;  teich- 
ibh  o  thìr  nan  Caldèach  ;  le  guth  gaird- 
eachais  inusibh,  cuiribh  so  an  cèill ;  sgaoil- 
ibh  an  sgeul  gu  iomall  na  talmhainn  ;  ab- 
raibh,  Shaor  an  Tighearn  'òglach  fèin 
Iacob. 

21  Agus  cha  robh  tart  orra  anns  na  fàs- 
aichibh  troimh  an  d'thug  thu  orra  siubh- 
al ;  thug  e  air  uisge  sruthadh  dhoibh  as  a' 
charraig ;  seadh,  Igoilt  e  a'  chreag,  agus 
bhrùchd  an  t-uisge  mach. 

22  Cha  'n'eil  sìth,  deir  an  Tighearn, 
do'n  aingidh. 

CAIB.  XLIX. 
T7ISDIBH,  O  eileana,  riumsa  ;  agus 
JCj    thugaibh  aire,  a  shlòigh,  o  chèin  ;  o'n 
bhroinn  ghairm  an  Tighearn  mi ;  o  chom 
:  mo  mhàthar  thug  e  luadh  air  m'ainm. 

2  Agus  rÌDn  e  mo  bheul  mar  chlaidh- 
eamh  geur ;  ann  an  sgàil  a  làimhe  dh'fhol- 
aich  e  mi ;  seadh,  rinn  e  mi  a'm'  ghath 
liomhta  ;  thaisg  e  mi  ann  a  dhorlaeh. 

3  Agus  thubhairt  e  rium,  Is  tu  m'òg- 
lach,  O  Israeil,  anns  am  bi  mi  air  mo 
ghlòrachadh. 

4  Agus  thubhairt  mise,  Shaothraich  mi 
gu  dìomhain  ;  air  son  neo-ni,  agus  air  son 
dìomhanais,  chaith  mi  mo  neart ;  ach  gu 

".  I  cinnteach  tha  mo  bhreth  maille  ris  an 

■  Tighearn,  agus  m'obair  maille  ri  mo  Dhia. 
,  ■    5  Agus  a  nis  mar  so  deir  an  Tighearn, 

■  (a  dhealbh  mi  o'n  bhroinn  gu  bhi  a'm'  òg- 
■iach  dha,  a  thabhairt  lacoib  air  ais  d'a 

■  ionnsuidh,  agus  a  chum  gu'm  bi  Israel  air 

■  a  chruinneachadh  thuige  ;  uime  sin  bith- 

■  eam  giòrmhor  ann  an  sùilibh  an  Tigh- 

■  earn,  agus  bithidh  mo  Dhia  'na  neart 

■  dhomh : 


6  Mar  so  deir  e.)  Is  ni  suarach  dliuit 
gu'm  bitheadh  tu  a'd'  òglach  dhomhsa,  a 
thogail  suas  gheugan  lacoib,  agus  a  dh'- 
aisig  mheangana  Israeil;  bheir  mi  thu  fòs 
mar  sholus  do  na  cinnich,  gu  bhi  a'd' 
shlàinte  uamsa  gu  iomall  na  talmhainn. 

7  Mar  so  deir  an  Tighearn,  fear-saoraidh 
Israeil,  a  Thì  naomh  ;  ris-san  a  ta  air  a 
dhìmeas  le  daoinibh,  ris-san  d'an  do  ghabh 
an  cinueach  gràin  ;  ri  seirbhiseach  an 
luchd-riaghlaidh ;  a  chi  rìghrean,  agus 
èiridh  iad  suas;  uachdarain,  agus  ni  ìad 
aoradh  ;  air  son  an  Tighearn  a  ta  dìleas, 
agus  Tì  naomh  Israeil  a  ròghnaich  thu. 

8  Mar  so  deir  an  Tighearn,  Ann  an  àm 
taitneach  chuala  mi  thu,  agus  ann  an  là  na 
slàinte  chuidich  mi  thu ;  agus  gleidhidh 
mi  thu,  agus  bheir  mi  thu  mar  choimh- 
cheangal  do'n  t-sluagh ;  a  dhaingneach- 
adh  na  tìre,  agus  a  thabhairt  air  na  h-oigh- 
reachdaibh  fàsail  bhi  air  an  sealbhachadh ; 

9  A  ràdh  ris  a'  mhuinntir  a  ta  cean- 
gailte,  Rachaibh  a  mach  ;  agus  riu-san  a 
ta  ann  an  dorchadas,  Thigibh  am  follas : 
Beathaichear  iad  air  na  sligheachaibh,  ag- 
us  anns  na  h-uile  ionadaibh  àrda  ni  iad 
ionaltradh. 

10  Cha  bhi  octf.s  no  tart  orra,  ni  mò 
bhuaileas  an  teas  no  a'  ghrian  iad ;  oir  ni 
esan  aig  am  bheil  iochd  orra  an  stiùradh, 
agus  treòraichidh  e  iad  a  chum  nan  sruth- 
an  uisge. 

1 1  Agus  ni  mi  mo  shlèibhtean  uile  'nan 
slighe  chòmhnaird;  agus  togar  suas  mo 
ròide  mòra. 

12  Feuch,  thig  iad  so  o  chian  ;  agus, 
feuch,  iad  so  o  thuath  agus  o'n  iar  ;  agus 
iad  so  o  thìr  Shinim. 

13  Seinnibh  gu  h  àrd  O  nèamhan,  agus 
dean  gairdeachas  O  thalamh ;  agus  tog- 
aibh  iolach  O  shlèibhtean  ;  oir  thug  an 
Tighearn  comhfhurtachd  d'a  shluagh,  ag- 
us  gabhaidh  e  truas  d'a  mhuinntir  a  ta  fo 
àmhghar. 

14  Ach  thubhairt  Sion,  Thrèig  an  Tigh- 
earn  mi,  agus  rinn  mo  Thighearn  mo  dhì- 
chuimhneachadh. 

15  An  dì-chuimhnich  màthair  a  leanabh 
cìche,  gun  iochd  a  dheanamh  air  mac  a 
cuim  ?  Feudaidh  eadhoniadsan  dì-chuimh- 
neachadh,  ach  cha  dì-chuimhnich  mise 
thusa. 

16  Feuch  air  dearnaibh  mo  làmh  ghearr 
mi  thu  ;  tha  do  bhallachan  a'm'  fhianuis 
an  còmhnuidh. 

17  Ni  do  chlann  deifir ;  siùbhlaidh  iad- 
san  a  mach  asad,  a  bha  'gad  sgrios  agus  'gad 
chur  fàs. 

18  Tog  suas  do  shùilean,  agus  faic  ;  tha 
iad  so  uile  air  an  cruinneachàdh  ri  chèile, 
tha  iad  a'  teachd  a  d'  ionnsuidh.  Mar  ìsj 
beò  mise,  deir  an  Tighearn,  sgeadaichidh 
tu  thu  fèin  leo  uile,  mar  le  culaidh  rìomh- 
aich  ;  agus  ceanglaidh  tu  iad  umad,  mar  a 
ni  bean-bainnse  a  seudan. 

19  Oir  t'ionadan  fàsail  agus  faondrach, 
agus  fearann  do  lèir-sgrios,  eadhon  a  nis 
bithidh  e  air  a  dhomhlachadb  le  luchd- 
àiteachaidh  ;  agus  siùbhlaidh  iadsan  fad  air 
falbh,  a  bha  "gad  shlugadh  suas. 

20  Their  a'  chlann,  a  sgaradh  uait» 
fathast  ann  ad  chluasaibh,  Tlia  an  t-ion- 
ad  so  ro-chumhann  air  mo  shon  ;  thoir 

àite  dhomh  a  chum  gu'n  gabh  mi  còmh- 
nuidh. 

21  An  sin  their  thu  ann  ad  chridhe,  Cò 
a  ghin  dhomh  iad  so?  oir  dh'fhàgadh  mi 
gun  chloinn  agus  a'm'  aonar,  a'm'  fhòg- 
arach  agus  air  m'fhuadachadh  ;  agus  cò  a 
dh'àraich  iad  so?  Feuch,  dh'fhàgadh  mi 
a'm'  aonar;  iad  so,  c'àit  an  robh  iad? 

22  Mar  so  deir  an  Tighearn  leliobhah, 
Feuch,  togaidh  mise  mo  làmh  ris  na  cinn- 
jch,  agus  ris  na  slòigh  cuiridh  mi  suas  mo 
bhratach  ;  agus  bheir  iad  do  mhic  'nan 
uchd,  agus  giùlainear  do  nigheanan  air  an 
guaillibh. 

23  Agus  bithidh  rìghrean  'nan  oideach- 
an-altruim  dhuit,  agus  am  ban-righinn- 
ean  'nam  màthraiehean-altruim  dhuit  ; 
sleuchdaidh  iad  sìos  duit,  ìe'n  aghaidh  ris 
an  làr,  agus  imlichidh  iad  duslach  do  chos  ; 
agus  aithnichidh  tu  gur  mise  an  Tighearn, 
agus  cha  nàraichear  iadsan  a  chuireas  an 
dòchas  annamsa. 

24  An  toirear  a'  chreach  o'n  fhear  lài- 
dir,  no  an  leigear  a'  chobhartach  dhligh- 
each  as  ? 

25  Ach  mar  so  deir  an  Tighearn,  Bheir- 
ear  eadhon  cobhartach  an  fhir  làidir  uaith, 
agus  thèid  creach  an  fhir  uamhasaich  as  ; 
oir  gleacaidh  mi  ris-san  a  ghleacas  riut, 
agus  do  chlann  tèarnaidh  mi. 

2G  Agus  bheir  mi  air  do  luchd-sàruch- 
aidh  am  feoil  fèin  itheadh  ;  agus  cuiridh 
mi  air  mhisg  iad  le'm  fuil  fèin,  mar  le  fion 
nuadh  ;  agus  bithidh  fìos  aig  gach  uile 
fheoil  gur  mise  an  Tighearn  do  Shlànuigh- 
ear,  agus  gur  e  d'fhear-saoraidh  Tì  cumh- 
achdach  Iacoib. 

CAIB.  L. 

MAR  so  deir  an  Tighearn,  C'àit  am 
bheil  litir-dhealaich  'ur  màthar,  a 
chuir  mise  uam  ?  No  cò  e  am  measg  mo 
luchd-fiacharis  an  doreic  mi  sibh  ?  Feucb, 
air  son  'ur  do-bheartan  tha  sibh  air  bhur 
reiceadh  ;  agus  air  son  'ur  n-eu-ceartan 
chuireadh  air  falhh  'ur  màthair. 

2  C'ar  son,  an  uair  a  thàinig  mi,  nach 
robh  aon  neach  ann  ?  an  uair  a  ghairm  mi, 
nach  d'thug  aon  neach  freagradh  ?  Am 
bheil  mo  làmh  air  fàs  co  ro-ghoirid  as  nach 
urrainn  mi  saoradh  ?  agus  am  bheil  mi 
gun  chumhachd  agam  gu  tèarnadh  ? 
Feuch,  le  m'achmhasan  tiormaichidh  mi 
an  fhairge,  ni  mi  na  h-airahnichean  'nam 
fàsach ;  tha  an  iasg  a'  lobhadh  dh'easbh- 
uidh  uisge,  agus  a'  bàsachadh  le  tart. 

3  Eideam  na  nèamha  le  dubh-dhorch- 
adas,  agus  euiridh  mi  eudach-saie  orra 
mar  chòmhdach. 

4  Thug  an  Tighearn  Iehobhah  dhomhsa 
teangadh  nan  daoine  fòghluimte,  a  chum 
gu'm  b'aithne  dhomh  focal  a  labhairt  ann 
an  deadh  àm  ris  an  neach  a  ta  airsnealach : 
tha  e  dùsgadh,  maduinn  an  dèigh  maidne  ; 
tha  e  dùsgadh  mo  chluaise,  gu  èisdeachd 
mar  a  ni  fòghlumach. 

5  Dh'fhosgail  an  Tighearn  Iehobhah  mo 
chluas,  agus  cha  robh  mi  ceannairceach ; 
ni  mò  thionndaidh  mi  air  m'ais. 

6  Thug  mi  mo  dhruim  do'n  luchd-bual- 
aidh,  agus  mo  ghialan  dhoibh-san  a  spìon 
am  fionna ;  cha  d'fholuich  mi  mo  ghuùis 
o  nàire  agus  o  shile. 


7  Oir  is  e  an  Tighearn  Iehobhah  fear 
mo  chuideachaidh,  air  an  aobhar  sin  cha 
chuirear  mi  gu  h-amhluadh  ;  uime  sin 
shuidhich  mi  mo  ghnùis  mar  chloich- 
theine,  agus  tha  fìos  agam  nach  nàraichear 
mi. 

8  Tha  esan  am  fagus  a  dh'fhìreanaich- 
eas  ini ;  cò  esan  a  ni  strì  rium  ?  Seasamaid 
a  mach  )e  chèile  ;  cò  e  m'eascaraid  ?  thig- 
eadh  e  dlùth  a'm'  chòdhail. 

9  Feucb,  is  e  an  Tighearn  lehobhah 
m'fhear-cuidich,  cò  a  dhìteas  mi?  Feuch, 
fàsaidh  iad  uile  sean  mar  thrusgan  ;  ithidh 
an  leòman  suas  iad. 

10  Cò  e  'nur  measg  air  am  bbeil  eagal 
an  Tighearn,  a  ta  'g  èisdeachd  ri  gutli  a 
sheirbhisich,  a  ta  siubhal  ann  an  dorchad- 
as,  agus  aig  nach  'eil  solus?  earbadh  e  a3 
ainm  an  Tighearn,  agus  leigeadh  e  a  thaice 
r'a  Dhia. 

11  Feuch,  sibhse  uile  a  ta  fadadh  teine, 
a  ta  'gur  cuairteachadh  fèin  le  sradaibh  ; 
siubhlaibh  ann  an  solus  bhur  teine,  agus 
nan  sradan  a  las  sibh;  so  gheibh  sibh  o  m* 
làimh-sa,  luidhidh  sibh  sìos  ann  an  doil- 
ghios. 

CAIB.  LI. 

EISDIBH  rium,  sibhse  ta  leantuinn  fìr- 
eantachd,  sihhse  ta  'g  iarraidh  an 
Tig'nearna ;  6eallaibh  ris  a'  charraig 
o'n  do  ghearradh  a  mach  sibh,  agus  ri 
slochd  na  h-uamha  o'n  do  chladhaicbeadh 
sibh. 

2  Seallaibh  air  Abraham  'ur  n-athair, 
agus  air  Sarah  a  rug  sibh  ;  oir  ghairm  mise 
e  'na  aonar,  agus  bheannaich  mi  e,  agus 
rinn  mi  lìonmhor  e. 

3  Oir  bheir  an  Tighearn  comhfhurtachd 
do  Shion ;  bheir  e  comhfhurtachd  d'a  h-ion- 
adaibh  fàsail  uile  ;  agus  ni  e  a  fàsach  mar 
Eden,  agus  a  dì-threabh  mar  ghàradh  an 
Tighearna ;  gheibhear  aoibhneas  agus 
subhachas  innte,  breith-buidheachais  agus 
fonn  ciuil. 

4  Eisdibh  rium,  O  mo  shluagh  ;  agus 
thugaibh  aire  dhomh,  O  mo  chinneach  ; 
oir  thig  reachd  a  mach  uam,  agus  foill- 
sichidh  mi  mo  bhreitheanais  chum  soluis 
do  na  slòigh. 

5  Tha  m'fhìreantachd  am  fagus,  tha  mo 
shlàinte  air  dol  a  mach,  agus  ni  mo  ghàird- 
ean  hreitheanas  air  na  fineachaibh  ;  feith- 
idh  na  h-eileana  rium,  agus  ann  mo  ghàird- 
ean  cuiridh  iad  an  dòchas. 

6  Togaibh  'ur  sùilean  suas  ris  na  nèamh- 
aibh,  agus  amhaircibh  air  au  talamh  shìos  ; 
oir  sgaoilear  o  chèile  na  nèamha  mar  dheat- 
aich,  agus  fàsaidh  an  talamh  sean  mar 
thrusgan  ;  agus  bàsaichidh  a  luchd-àiteach- 
aidh  air  an  amhluadh  cheudna  ;  ach  mair- 
idh  mo  shlàinte-sa  gu  siorruidh,  agus  cha 
tèid  m'fhìreantachd  air  chùl. 

7  Eisdibh  rium,  sibhse  ta  eòlach  air  fìr- 
eantachd,  a  shluagh  aig  am  bheil  mo  lagh 
ann  'ur  cridhe ;  na  biodh  eagal  oirbh  roimh 
mhasladh  dhaoine,  agus  na  gabhaibh  geilt 
roimh  an  càineadh. 

8  Oir  ithidh  an  leòman  iad  mar  thrusg- 
an,  agus  ithidh  a'  chnuimh  iad  mar  ol- 
ainn  ;  ach  mairidh  m'fhìreantachd-sa  gu 
siorruidh,  agus  mo  shlàinte  gu  linn  nan 
linntean. 


CAIB.  LII.  LIII. 

i_  9  Dùisg,  dùisg,  cuir  umad  neart,  O 
1  ghàirdein  an  Tighearna  ;  dùisg,  mar  anns 
^  na  làithibh  o  shean,  anns  na  h-aimsiribh  o 
1  chian.  Nach  tusa  a  ghearr  Rahab,  a  lot 
"    an  dràgon  ? 

10  Nach  tusa  a  thiormaich  an  fhairge, 
uisgeacha  na  doimhne  mòire  ?   a  rinn 
I   doimhneachdan  na  fairge  'nan  slighe  do'n 
mhuinntir  shaorta  gu  dol  thairis. 

•  11  Mar  so  pillidh  muinntir  shaorta  an 
J   Tighearn,  agus  thig  iad  gu  Sion  le  h-iol- 

I  aich ;  agus  bithidh  soibhneas  bith-bhuan 
S  air  an  ceann;  gheibh  iad  aoibhneas  agus 

4   subhachas,    asus   teichidh   mulad  agus 
,   caoidh  air  falbh. 
7*      12  Is  mise,  eadhon  mise,  an  tì  a  bheir 
I   dhuibh  comhfhurtachd;    cò  thusa  gu'm 
I  biodh  eagal  ort  roimh  dhuine  a  gheibh  bàs, 

*  agus  roimh  mhac  an  duine  a  nìthear  mar 
a  amfeur? 

J  13  Agus  gu'n  dì-chuimhnicheadh  tu  an 
Jj  Tighearn  do  Chruith-fhear,  a  shìn  a  mach 
1  na  nèamhan,  agus  a  leag  stèidh  na  tal- 
9  mhainn ;  agus  gu'm  biodh  sìor  eagal  ort 

gach  là,  air  son  corruich  an  fhir-  shàruch- 
I   aidh,  mar  gu'm  biodh  e  ullamh  gu  sgrios  ? 

agus  c'àit  am  bheil  corruich  an  fhir-shàr- 

uchaidh  ? 

14  Tha  an  ciomach  a'  deanamh  deifir  gu 
1  bhi  air  'fhuasgladh,  a  chum  nach  faigh  e 
|l  hàs  auns  an  t-slochd,  agus  nach  failnich 
J5  'aran. 

*J  15  Oir  is  mise  an  Tighearn  do  Dhia,  a 
•l  chiùinicheas  an  fhairge,  an  uair  a  bheucas 

.    a  tonna:  is  e  Tighearn  nan  sluagh  a's 

:r'  ainra  dha. 

Jl  16  Agus  chuir  mise  mo  bhriathran  ann 
ìl  ad  hheul,  agus  le  sgàile  mo  làimhe  dh'- 
J  fholuich  mi  thu;  a  shuidheachadh  nan 
3  nèamhan,  agus  a  leagadh  bunaite  na  tal- 

3'  mhainn ;  agus  a  ràdh  ri  Sion,  Is  tu  mo 

3  shluagh . 

1  17  Oùisg,  dùisg,  èirich  suas  o  Ierusa- 
51  lem,  a  dh'òl,  o  làimh  an  Tighearna,  cuach 
flj  a  chorruich ;  dh'òl  thu,  dh'fhàisg  thu  as, 

deisgeanan  cuaiche  na  ball-chrith. 
19      18   Cha  'n'eil  fear-stiùraidh  aice,  am 
'  measg  nan  uile  mhac  a  rug  i ;  cha  'n  'eil 
J'  aon  a  ghlacas  air  làimh  i,  am  measg 
,:a  nan  uile  mhac  a  dh'altruim  i  ? 

19  Thachair  an  dà  ni  so  dhuit ;  cò  a  ni 
'fl  caoidh  air  do  shon  ?  creachadh  agus  mill- 
•3'  eadh,  a:  ghort  agus  an  claidheamh ;  cò  a 
'*  bheir  dhuit  comhfhurtachd  ? 
W  |    20  Tha  do  mhic  air  fannachadh,  tha  iad 

air  tuiteam  sìos  aig  ceann  gach  sràide,  mar 
■J  tharbh  fiadhaich  ann  an  lìon ;  lìonadh  iad 
H  làn  do  chorruich  an  Tighearna,  do  ach- 
**  mhasan  do  Dhè. 

381      21  Air  an  aobhar  sin,  cluinn  so  a  nis,  O 
5     thusa  a  ta  fuidh  àmhghar,  agus  air  mhisg, 
*r'  ach  cha'n  ann  le  fion. 
™      22  Mar  so  deir  do  Thighearn  Iehobhah, 

agus  do  Dhia  a  thagras  cùis  a  shluaigh  ; 
u'  Feuch,  thug  mi  as  do  làimh  cuach  na  ball- 
H    chrith ;   deisgeanan  cuaiche   mo  chorr- 
''■"J   uich  ;  cha'n  òl  thu  dh'i  ni's  mò. 
5*       23  Ach  cuiridh  mi  i  ann  an  làimh  luchd 

do  shàruchaidh,  a  ta  'g  ràdh  ri  fanam, 
H  Crom  sìos,  a  chum  gu'n  tèid  sin  thairis ; 
'j    agus  leag  thu  do  chorp  sìos  mar  an  làr, 

agus  mar  an  t-sràid,  dhoibh-san  a  ta  gabh- 
li   ail  seachad. 


CAIB.  LII. 

DUISG,  dùisg,  cuir  umad  do  neart,  O 
Shion  ;  cuir  umad  do  chulaidh 
sgiamhach,  O  Ierusalem,  a  Chaithir 
naomh  ;  oir  cha  tèid  an  neo-thimchioll- 
ghearrta  agus  an  neòghlan  a  steach  annad 
ni's  mò. 

2  Crat'n  thu  fèin  o'n  duslach  ;  rach  suas, 
dean  suidhe,  O  Ierusalem  ;  fuasgail  thu 
fèin  o  cheanglaichibh  do  mhuineil,  O  nigh- 
ean  Shioin  a  ta  fo  dhaorsa. 

3  Oir  mar  so  deir  an  Tighearn,  Air 
neo-ni  reiceadh  sibh,  agus  cha'n  ann  le 
h-airgiod  a  dh'f  huasgailear  sibh. 

4  Oir  mar  so  deir  an  Tighearn  Iehobh- 
ah,  Chaidh  mo  shluagh  sìos  do'n  Eiphit 
an  toiseach,  gu  bhi  air  chuairt  an  sin  ;  ag- 
us  rinn  an  t-Asirianach,  mu  dheireadh, 
an  sàruchadh. 

5  Agus  a  nis,  ciod  a  th'agamsa  an  so, 
deir  an  Tighearn,  o  thugadh  air  falbh  mo 
shluagh  air  neo-ni  ?  tha  an  luchd-riagh- 
laidh  toirt  orra  caoineadh,  deir  an  Tigh- 
earn ;  agus  tha  m'ainm-sa  an  còmhnuidh3 
gach  aon  là,  a'  faghail  toibheim. 

6  Air  an  aobhar  sin,  bithidh  eòlas  aig 
mo  shluagh  air  m'ainm  ;  air  an  aobhar 
sin  bithidh  fios  aca,  air  an  là  sin,  gur  mise 
an  Tì  a  ta  labhairt ;  feuch,  is  mise  a  th'ann. 

7  Cia  maiseach  air  na  slèibhtibh  cosan 
an  teachdair  aoibhinn,  a  ta  'g  èigheach 
sìthe  ;  teachdair  an  deadh  sgèil,  a  ta  'g 
èigheach  slàinte  ;  a  ta  'g  ràdh  ri  Sion,  Is 
e  do  Dhia  a's  rigli  ann  ! 

8  Togaidh  do  luchd-faire  an  guth  ;  ie'n 
guth  ni  iad  iolach  le  chèile ;  oir  chi  iad 
aghaidh  ri  h-aghaidh,  an  uair  a  bheir  an 
Tighearn  Sion  air  a  h-ais. 

9  Brisibh  a  mach  le  gairdeachas,  dean- 
aibh  ceòl  le  chèile,  O  fhàsaichean  Ieru- 
saleim  ;  oir  thug  an  Tighearn  comhfhurt- 
achd  d'a  shluagh,  shaor  e  Ierusalem. 

10  Leig  an  Tighearn  ris  a  ghairdean 
naomh  ann  an  sùilibh  nan  uile  chinneach  ; 
agus  chi  uile  iomalla  na  talmhainn  slàinte 
ar  Dè-ne. 

11  Imichibh,  imichibh  ;  rachaibh  a  mach 
as  a  sin  ;  na  beanaibh  ri  ni  neòghlan  ; 
rachaibh  a  mach  as  a  meadhon  ;  bithibh- 
sa  glan,  a  ta  giùlan  shoitheachan  an  Tigh- 
earn. 

12  Oir  cha'n  ann  le  cabhaig  a  thèid  sibh 
a  mach,  agus  cha'n  ann  le  teicheadh  a 
shiùbhlas  sibh  ;  oir  gluaisidh  an  Tighearn 
roimhibh,  agus  cuairtichidh  Dia  Israeil 
sibh  o'n  taobh  chìdl- 

13  Feuch,  ni  m'òglach  gu  glic  ;  bithidh 
e  air  a  thogail  suas,  agus  air  'àrdachadh, 
agus  bithidh  e  ro  àrd. 

14  Mar  a  ghabh  mòran  iongantas  riut ; 
(is  co  mhòr  a'  mhi-mhaise  a  rinneadh  air 
'aghaidh,  seach  aon  duine  ;  agus  air  a 
dhreach,  seach  clann  dhaoine  ;) 

15  Mar  sin  crathaidh  e  uisge  air  mòran 
chinneach  ;  'na  fhianuis  druididh  rìghrean 
am  beoil ;  oir  an  ni  nach  do  chuireadh  an 
cèill  doibh,  chi  iad  ;  agus  an  ni  nach  cual 
iad,  bheir  iad  fa'near. 

CAIB.  LIII. 

CO  a  chreid  ar  teachdaireachd  ?  agus  cò 
do'n  rohh  gairdean  an  Tighearn  air 
'thoillseachadh  ? 

ISAIAH. 


2  Oir  fàsaidh  e  suas  mar  fhaillean  'na 
làthair,  agus  mar  fhreumh  à  talamh  tior- 
am  ;  cha  'n'eil  sgèimh  no  grinneas  aige, 
gu'n  amhairceamaid  air;  ni  mò  tha  maise 
aige,  gu'n  iarramaid  e. 

3  Tha  e  air  a  dhìmeas,  agus  air  a  chur 
air  chùl  le  daoinibh  ;  'na  dhuine  dhoil- 
ghiosan,  agus  eòlacli  air  bròn ;  agus  mar 
neach  a  dh'fholuicheas  'aghaidh  uainn, 
tha  e  air  a  dhìmeas,  agus  cha  'n'eil  suim 
againn  dheth. 

4  Gu  deimhin  ar  n-anmhuinneachd 
ghiùlain  e,  agus  ar  doilghiosan  dh'iom- 
chair  e  ;  ach  shaoil  sinne  gu'n  robh  e  air 
a  bhualadh,  air  a  smachdachadh  le  Dia, 
agus  air  a  chlaoidheadh. 

5  Ach  lotadli  e  air  son  ar  peacaidh-ne, 
bhrùthadh  e  air  son  ar  n-aingidheachdan  ; 
leagadh  air-san  smachdachadh  air  sìth,  ag- 
us  le  a  chreuchdaibh-sau  shlànuicheadh 
sinne. 

6  Chaidh  sinn  uile,  mar  chaoraich,  air 
seacharan  ;  thionndaidh  sinn,  gach  aon  g'a 
shlighe  fèin  ;  agus  leag  an  Tighearn  air-san 
aingidheachd  gach  aoin  dinn. 

7  Shàruicheadh  e,  agus  rinneadh  ain- 
neart  air,  gidheadh  èha  d'fhosgail  e  a 
bheul  ;  thugadh  e  mar  uan  chum  a' 
chasgraidh,  àgus  mar  chaor  a  bhios  balbh 
an  làthair  a  luchd  lomairt,  mar  sin  cha 
d'fhosgail  e  a  bheul. 

8  O  fhoirneart  agus  o  bhreitheanas 
thugadh  air  falbh  e  ;  agus  a  ghinealach  cò 
a  chuireas  an  cèill  ?  oir  ghearradh  as  e  o 
thìr  nam  beò  ;  air  son  eusaontais  mo 
shluaigh-sa  bha  e  air  a  throm-bhualadh. 

9  Agus  dh'òrduicheadh  'uaigh  maille 
ris  na  h-aingidh,  agus  maille  ri  duine 
saoibhir  'na  bhàs ;  air  son  nach  d'rinn  e 
eucoir,  agus  nach  robh  cealg  'na  bheul. 

10  Ach  b'i  toil  an  Tighearn  a  bhruth- 
adh  ;  chuir  e  fo  àmhghar  e ;  an  uair  a  ni 
thu  'anam  'na  ìobairt-rèitich,  chi  e  sliochd, 
sìnear  a  làithean  ;  agus  soirbhichidh  rùn 
an  Tighearna  'nan  làimh. 

11  Do  shaothair  'anama  chi  e,  agus 
bithidh  e  toilichte.  Le  eòlas  air-san  ni 
m'òglach  fìreanach  mòran  fhìreanach- 
adh  ;  oir  giùlainidh  e  an  eu-ceartan. 

12  Air  an  aobhar  sin,  roinnidh  mi  dha 
cuibhrionn  maille  ris  a'  mhòran,  agus 
roinnidh  e  a'  chreach  maille  ris  na  cumh- 
achdaich  ;  a  chionn  gu'n  do  dhòirt  e  mach 
'anam  gu  bàs ;  agus  gu'n  robh  e  air  'àir- 
eamh  am  measg  nan  ciontach ;  agus  ghiùl- 
ain  e  peacadh  mhòrain,  agus  rinu  e  eadar- 
ghuidhe  air  son  nan  ciontach. 

CAIB.  LIV. 

SEINN,  a  bhean  aimrid  nach  d'rug 
clann  ;  seinn  guluadh-ghaireach,  agus 
dean  iolach  àrd,  thusa  nach  robh  ri  saoth- 
air-chloinne ;  oir  is  lìonmhoire  clann  na 
mnà  aonaranaich,  na  clann  na  mnà  pòsda, 
deir  an  Tighearn. 

2  Leudaich  ionad  do  phàilliuin,  agus 
sgaoileadh  iad  a  mach  brata-còrnhdaich  do 
bhùthan  ;  na  caomhain,  leig  am  fad  do 
chùird,  agus  daingnich  do  chuaillean  : 

3  Oir  air  an  làimh  dheis,  agus  chlì,  bris- 
idh  tu  mach  ;  agus  sealbhaichidh  do 
shliochd  na  cinnich,  agus  àitichidh  iad  na 
eaithrichean  fàsail. 


4  Na  gabh  eagal,  oir  cha  mhaslaichear 
thu;  na  gabh  nàire,  oir  cha  chuirear  thu 
gu  h-amhluadh  ;  oir  dì-chuimhnichidh  tu 
nàire  t'òige,  agus  masladh  do  bhantrach- 
ais  cha  chuimhnicli  thu  ni's  mò. 

5  Oir  is  e  d'fhear-pòsda  do  Chruith- 
fhear;  'se  Tighearn  nan  sluagh  a's  ainm 
dha  ;  agus  is  e  d'fhear-saoraidh  Tì  naomh 
Israeil ;  goirear  Dia  an  domhain  uile  mar 
ainm  ris. 

6  Oir  mar  mhnaoi  air  a  trèigsinn,  agus 
fo  àmhghar  'na  spiorad,  ghairm  an  Tigh- 
earn  thu,  agus  mar  mhnaoi  aphòsadh  'na 
h-òige,  a  chionn  gu'n  do  chuireadh  air 
falbh  thu,  deir  an  Tighearn. 

7  Rè  tiota  bhig,  dhealaich  mi  riut ;  ach 
le  mòr  iocbd  cruinnichidh  mi  thu. 

8  Ann  an  corruich  bhig,  dh  fholuich  mi 
mo  ghnùis  car  tiota  uait ;  ach  le  caoimh- 
neas  siorruidh  ni  mi  tròcair  ort,  deir  an 
Tighearn  d'fhear-saoraidh. 

9  Oir  tha  so  mar  uisgeachaibh  Noah 
dhomh  ;  mar  a  mhionnaich  mi  nach  rach- 
adh  uisgeacha  Noah  tuilleadh  thar  an  tal- 
amh,  is  amhuil  a  mhionnaich  mi  nach 
bithinn  ann  an  corruich  riut,  agus  nach 
toirinn  achmhasan  duit. 

10  Oir  dealaichidh  na  slèibhtean  ri'm 
bunait,  agus  atharraichear  na  beanntan  as 
an  àit ;  ach  cha  dealaich  mo  chaoimhueas 
riutsa,  agus  cha'n  atharraichear  coimh- 
cheangal  mo  shìth,  deir  an  Tighearn  aig 
am  bheil  truas  dhiot. 

,  11  O  thusa  a  ta  ainniseach,  air  doluasg- 
adh  leis  an  doininn,  agus  gun  chomhfhurt- 
achd  agad ;  feuch  leagaidh  mi  do  clilach- 
an  ann  an  dath  sgiamhach,  agus  suidh- 
ichidh  mi  do  bhuuaitean  le  clachaibh  sa- 
phir. 

12  Agus  ni  mi  t'uinneagan  do  chlach- 
aibh  rubi,  agus  do  gheatachan  do  char- 
buncalaibh,  agus  d'uile  iomall  do  chlach- 
aibh  rìomhach. 

13  Agus  bithidh  do  chlann  uile  air  an 
teagasg  leis  an  Tighearn ;  agus  is  mòr  a 
bhios  sìth  do  chloinne. 

14  Ann  am  fireantachd  socraichear  thu  ; 
bithidh  tu  fada  o  shàruchadh,  ionnus  nach 
gabh  thu  eagal ;  agus  o  uamhas,  ionnus 
nach  tig  e  dlùth  dhuit. 

15  Feuch,  bithidh  cruinneachadh  gu 
deimhin  ann,  ach  cha'n  ann  leam-sa;  cò 
sam  bith  a  chruinnicheas  a'd'  aghaidh, 
tuitidh  e  air  do  sgàth. 

16  Feuch,  is  mise  a  chruthaich  an  gobha 
ta  sèideadh  suas  nan  eibhlean  san  teine, 
agus  a'  toirt  a  mach  acfuinn  a  chum  'oihje  ; 
agus  is  mi  a  chruthaich  am  milltear  chum 
cur  fàs. 

17  Cha  soirbhich  inneal  sam  bith  a 
dhealbhar  a'd'  aghaidh  ;  agus  gach  teang- 
adh  a  dh'èireas  riut  am  breitheanas,  dìtidh 
tu.  Is  i  so  oighreachd  sheirbhise;!C,h  an 
Tighearn  ;  agus  tha  am  fìreantachd  uara- 
sa,  deir  an  Tighearn. 

CAIB.  LV. 

HO  !  gach  neach  air  am  bheil  tart,  thig- 
ibhse  chum  nan  uisgeachau ;  agus 
esan  aig  nach  'eil  airgiod,  thigibh,  ceann- 
aichibh  agus  ithibh  ;  seadh,  thigibb,  ceann- 
aichibh,  gun  airgiod  agus  gun  luach,  fion 
agus  bainne. 


CAIB.  LVI.  LVII. 

2  C'ar  son  a  ta  sibh  a'  caitheamh  airgid 
air  ni  nach  aran  ?  aarus  bhur  saothair  air 
ni  nach  sàsuich  ?  Èisdibh  ie  deadh  aire 
riumsa,  agus  ithibh  an  ni  a  ta  maith  ;  ag- 
us  gabhadh  'ur  n-anam  toil-inntinn  aun 
an  cuilm  shòghmhoir. 

3  Aomaibh  'ur  cluas,  agus  thigibh  a' 
m'ionnsuidh-sa ;  èisdibh,  agus  mairidh  'ur 
ìi'anam  beò  ;  agus  ni  mi  ruibh  coimh- 
cheansral  siorruidh,  eadhon  tròcairean 
cinnteach  Dhaibhidh. 

4  Feuch,  thug  mi  e  mar  fhianuis  do  na 
cinnich.  'na  cheann-iùil  agus  'na  uachdar- 
an  do  na  slòigh. 

5  Feucb,  gairmidh  tu  c.inneach  nach 
b'aithne  dhuit  ;  agus  cinnich  do  nach 
b'aithne  thu,  ruithidh  iad  a'  d'  ionnsuidh, 
air  sgàth  an  Tighearna  do  Dhè,  agus  air 
son  'fì  naoimh  Israeil  ;  oir  ghlòraich  e 
thu. 

6  Iarraibh  an  Tighearn,  am  feadh  a  ta  e 
r'a  fhaotainn  ;  gairmibh  air,  ain  feudh  a 
ta  e  am  fagus. 

7  Trèigeadh  an  t-aingidh  a  shlighe,  ag- 
us  an  duine  eucorach  a  smuainte  ;  agus 
pilleadh  e  ris  an  Tighearn,  agus  nochdaidh 
e  tròcair  dha  ;  agus  ri  ar  Dia-ne,  oir  bheir 
e  maitheanas  gu  pailt. 

8  Oir  cha  'n  iad  mo  smuainte-sa  bhur 
smuainte-sa,  ni  mò  is  ìad  'ur  slighean-sa, 
mo  shlighean-sa,  deir  an  Tighearn. 

9  Oir  mar  a  ta  na  nèamhan  àrd  seach 
an  talamh  ;  mar  sin  tha  rno  shlighean-sa 
àrd  seach  bhur  slighean-sa,  agus  mo 
smuainte-sa  seaeh  bhur  smuainte-sa. 

10  Oir  mar  a  thig  au  t-uisge  a  nuas, 
agus  an  sneachdadh  o  nèamh,  agus  nach 
pill  e  an  sin,  ach  gu'n  uisgich  e  an  talamh, 
agus  gu'n  toir  e  air  fàs  torrach,  agus  tor- 
adh  thabhairt  uaith,  a  chum  gu'n  tabhair 
e  sìol  dha-san  a  chuireas,  agus  aran  dha- 
san  a  dh'itheas ; 

11  Is  amhuìl  a  bhios  m'fhocal-sa  a 
thèid  a  mach  as  mo  bheul ;  cha  phill  e  a' 
m'ionnsuidh  gun  tairbhe ;  ach  coimhlion- 
aidh  e  an  ni  a's  àill  leam,  agus  bheir  e  gu 
buil  an  ni  mu'n  do  chuir  mi  mach  e. 

12  Oir  le  h-aoibhneas  thèid  sibh  a 
mach,  agus  le  sìth  stiùrar  sibh  air  'ur 
n-aghaidh  :  togaidh  na  slèibhtean  agus  na 
cnuic  roimhibh  àrd  iolach,  agus  uile 
chraobhan  na  macharach  buaiiidh  am 
basan . 

13  An  àit  droighne  fàsaidh  an  giuthas, 
agus  an  àit  drise  fàsaidh  am  miortal ;  ag- 
us  bithidh  e  do'n  Tighearn  mar  ainm, 
mar  chomhara  bith-bhuan,  nach  cuirear 
as  'àit. 

CAIB.  LVI. 

MAR  so  deir  an  Tighearn,  Coimhead- 
aibh  breitheanas,  agus  deanaibh 
ceartas ;  oir  tha  mo  shlàinte  dlùth  chum 
teachd,  agus  m'fhìreantachd  chum  bhi  air 
a  foillseachadh. 

2  Is  beannaichte  an  duine  a  ni  so,  agus 
mac  an  duine  a  ni  greim  air ;  a  choimh- 
deas  an  t-sàbaid  gun  a  mi-naomhachadh, 
agus  a  choimhdeas  a  làmh  o  aon  olc  a 
dheanamh. 

3  Agus  na  labhradh  mac  a'  choigrich,  a 
ta  dlùth  leantuinn  ris  an  Tighearn,  ag 
ràdh,  Sgar  an  Tighearn  mise  gu  tur  o 


'shluagh  ;  agus  na  h-abradh  an  cailltean- 
ach,  Feuch,  tha  mise  a'm'  chrann  tioram. 

4  Oir  mar  so  deir  an  Tighearn,  Do  na 
càillteanaich  a  choimhdeas  mo  shàbaid- 
e  n,  agus  a  rògbnaiclieas  an  ni  a  thaitneas 
rium,  agus  a  ni  greim  air  mo  choimh- 
cheangal ; 

5  Dhoibh  sin  bbeir  mi  ann  am  thigh, 
agus  an  taobh  a  stigh  do  m'  bhallachan,  àit 
agus  ainm  ni's  fearr  na  ainm  mhac  agns 
nighean  ;  ainm  siorruidh  bheir  mi  dhoibh, 
nach  gearrar  as. 

G  Agus  mic  a'  choigrich  a  ta  dlùth-lean- 
tuinn  ris  an  Tighearn,  gu  frithealadh  dha, 
agus  gràdh  a  thoirt  do  ainm  an  Tighearn, 
agus  gu  bhi  'nan  òglaich  dha ;  gach  aon  a 
ghleidheas  an  t-sàbaid  gun  a  mi-naomh- 
achadh,  agus  a  ni  greim  air  mo  choimh- 
cheangal ; 

7  Iad  sin  bheir  mi  chum  mo  shlèibh 
naoimh  ;  agus  ni  mi  aoibhneach  iad  ann 
am  thigh-urnuigh  ;  bithidh  an  tabhartais- 
loisgte  agus  an  ìobairteau  air  an  gabbail  gu 
taitneach  air  m'altair ;  oir  goirear  ri  m* 
thigh-sa,  Tigh-urnuigh  air  son  nan  uile 
shlògh. 

8  Mar  so  deir  an  Tighearn  Iehobhah,  a 
ta  cruinneachadh  r'a  chèile  diobaraich  Is- 
raeil  ;  Fathast  cruinnichidh  mi  muinntir 
cile  d'a  ionnsuidh,  os  bàrr  orra-san  a  ta  air 
an  cruinneachadh. 

0  O  uile  bheathaiche  'na  macharach,  thig- 
ibh  chum  itheadh  ;  O  uile  bheathaiche  na 
frìdhe. 

10  Tha  a  luchd-faire  dall,  gach  aon 
diubh  ;  tha  iad  aineolach,  gach  aon  diubh  ; 
is  coin  bhalhh  iad  nach  urrainn  tabhann- 
aich  ;  a'  tuiteam  nan  codal,  'gan.  sìneadh 
fèin  sìos,  leis  an  ionmhuinn  codal. 

11  Seadh,  is  coin  cbìocrach  iad  nach  urr- 
ainn  bhi  toìlic.hte  ;  agus  is  buachaillean  iad 
nach  urrainn  tuigsinn  ;  tha  iad  a'  seall- 
tuinn,  gach  aon  diubh,  air  a  shlighe  fèin  ; 
gach  fear  air  a  bhuannachd  o  a  chrìch 
fèin. 

12  Thigibh,  deir  iad,  gabhamaid  fion, 
agus  òlamaid  dibhe  làidir ;  agus  mar  an 
là'n  diugh  bithidh  am  màireach,  agus  ni's 
ro  phaiite  gu  mòr. 

CAIB.  LVII. 

THA  an  duine  ionraic  a'  bàsachadh,  ag- 
us  gu'n  aon  neach  a'  toirt  fa'near  ;  ag- 
us  na  daoine  tròcaireach  air  an  toirt  air 
falbh,  agus  gun  aon  neach  a'  tuigsinn  gu 
bheil  an  t-ionracan  air  a  thoirt  air  falbh 
o'n  olc  a  ta  ri  teachd. 

2  Siùbhlaidh  e  ann  an  sìth  ;  gabhaidh 
esan  fois  'na  leabaidh,  a  ta  'g  imeachd  'na 
ionracas. 

3  Ach  thigibhse  am  fagus  an  so,  a  mhaca 
na  ban-fhiosaich,  a  shliochd  an  adhaltran- 
aich  agus  na  strìopaich. 

4  Cò  d'am  bheil  sibh  a'  deanamh  àbh- 
achd  ?  ris  am  bheil  sibh  a'  deanamh  beoil 
f'harsuinn,  agus  a'  sìneadh  a  mach  na 
teangaidh  ?  Nach  clann  sibh  a  chlaon  a 
leth-taobh,  sìol  na  foill  ? 

5  A'  fadadh  bhur  an-mhiann  le  h-ìodh- 
olaihh  fo  gach  crann  uaine ;  a'  marbhadh 
na  cloinne  anns  na  gleanntaibh,  fo  sgolt- 
aibh  nan  creag. 

6  Am  measg  mhìn  chlachan  a'  ghlinne 

tha  do  chuibhrionn  ;  is  iad  sin,  is  iad  sin 
do  chrannchur ;  eadhon  dhoibh  so  dhòirt 
thu  mach  tabhartas  dibhe,  dh'ìobair  tlm 
tiodhlac.  An  gabhainn-sa  tlachd  annta 
sin  ? 

7  Air  sliabh  cruachach  àrd  shuidhieh  thu 
do  leabadh  ;  eadhon  do'n  àit  sin  chaidh  thu 
suas  a  thoirt  seachad  ìobairt. 

8  Air  cùl  an  doruis  agus  na  h-ursainn 
chuir  thu  suas  do  chuimhneachan  ;  dh'- 
imich  thu  air  falbh  uamsa,  agus  rhaidh 
thu  suas ;  leudaich  thu  do  leabadh,  agus 
rinn  thu  coimhcheangal  riu  ;  thug  thu 
gràdh  da  ati  leabaidh-san,  cia  b'e  àit  anna 
am  faca  thu  i. 

9  Agus  chaidh  thu  dh'amharc  an  righ  le 
h-oladh-ungaidh,  agus  mheudaich  thu  do 
hholtraichean  ;  agus  chuir  thu  do  theachd- 
airean  arn  fad,  agus  dh'ìsiich  thu  thu  fèin 
eadhon  gus  an  uaigh. 

10  Ann  am  buanas  do  shlighe  sgìthich- 
eadh  thu  ;  ach  cha  dubhairt  thu,  Cha  'n'eil 
dòchas  ann  ;  fhuair  thu  beatha  do  làimhe  ; 
air  an  aobhar  sin  cha  d'fhannaich  thu. 

11  Agus  cò  as  a  ghabh  thu  eagal  agus 
fiamh,  gu'n  d'rinn  thu  breug,  agus  nach  do 
chuimhnich  thu  ormsa,  ni  mò  thug  thu 
fa'near  ?  Nach  d'fhau  mise  a'm'  thosd, 
eadhon  o  chian,  agus  cha  n'eil  eagal  ort 
romham  ? 

12  Leigidh  mise  ris  d'fhìreantachd,  ag- 
us  do  ghnìomhara ;  oir  cha  dean  iad  feum 
dJiuit. 

13  An  uair  a  ghlaodhas  tu,  deanadh  do 
chuideachdan  do  thèarnadh  ;  ach  togaidh 
a'  ghaoth  air  falbh  iad  uile,  bheir  an  ceò 
asiad;  ach  an  neach  a  chuireas  a  dhòch- 
as  annam-sa,  sealbhaichidh  e  am  fearann, 
agus  gheibh  e  mar  oighreachd  mo  shliabh 
naomh. 

14  An  sin  their  mi,  Tilgibh  suas,  tilgibh 
suas  ;  ulluichibh  an  t-slighe  ;  thugaibh  air 
falbh  gach  ceap-tuislidh  à  rathad  mo 
shluaigh. 

15  Oir  mar  so  deir  an  Tì  àrd  agus  uasal, 
do'n  àit-còmhnuidh  siorruidheachd,  do'n 
ainm  an  Tì  naomh  ;  Anns  an  ionad  àrd  ag- 
us  naomh  gabham-sa  còmhnuidh ;  maille 
ris-san  fòs  a  ta  leònta  agus  iriosal  'n  a  spior- 
ad  ;  a  bheothachadli  spioraid  nan  iriosal, 
agus  a  bheothachadh  cridhe  nan  daoine 
leònta. 

16  Oir  cha  bhi  mi  a'  cronachadh  gu  sìor, 
agus  cha  bhi  fearg  orm  an  còmhnuidh  ; 
oir  dh'fhàilnicheadh  an  spiorad  romham, 
agus  na  h-anaman  a  rinn  mi  fèin. 

17  Air  son  cionta  ashannta  bhacorruich 
orm,  agus  bhuail  mi  e,  a'  folachadh  mo 
ghnùise  ann  am  feirg  ;  agus  dh'imich  e 
roimhe  gu  fiar,  air  slighe  a  chridhe 
fèin. 

18  Dh'amhairc  mise  air  a  shlighibh,  ag- 
us  leighisidh  mi  e  ;  seadh,  treòraichidh 
mi  e,  agus  aisigidh  mi  sòlasan  dhasan  agus 
d'a  luchd-bròin. 

19  Is  mi  a  chruthaicheas  toradh  nam 
bile  ;  sìth,  sìth,  dhasan  a  ta  fad  as,  agus 
dhasan  a  ta  dlùth,  deir  an  Tighearn  ;  agus 
slàuuichidh  nri  e. 

20  Ach  tha  na  h-aingidh  cosmhuil  ris  a' 
mhuir  bhuairte,  oir  cha'n  urrainn  i  bhi  aig 
fois ;  ach  tha  a  h-uisgeachan  a'  dùsgadh 
nìos  salachair  agus  làthaich. 


21  Cha  'n'eil  sìth,  deir  mo  Dhia,  do  na 
h-aingidh. 

CAIB.  LVIII. 

GL  AODH  gu  h-àrd,  ua  caomhain ;  mar 
ghall-truimp  togsuas  doghuth;  ag- 
us  nochd  do  m'  shluagh-sa  an  eusaontas, 
agus  do  thigh  Iacoib  an  lochdan. 

2  Gidlieadh  o  là  gu  là  tha  iad  'gam  iarr- 
aidh-sa,  agus  is  toil  leo  eòlas  agliabhail  air 
mo  shlighibh  ;  mar  chinneach  a  ta  cur  an 
gnìomh  fìreantachd,  agus  nach  do  thrèig 
reachd  an  Dè ;  tha  iad  a'  fiosrachadh 
dhìom-sa  mu  thimchioll  reachdan  na  fìr- 
eantachd,  agus  is  miann  leo  bhi  teachd 
dlùth  do  Dhia. 

3  C'ar  son  a  thrais<r  sinn,  deir  iad,  agua 
nach  'eil  thusa  a'  faicinn  ?  C'ar  son  a 
chràidh  sinn  ar  n-anam,  agus  nach  'eil 
thusa  a'  toirt  fa'near  ?  Feuch,  ann  an  là 
bhur  traisg  tha  sibh  a'  mealltuinn  'ur  sòl- 
ais,  agus  'ur  n-uile  dhlighe  saoithreach  tha 
sibh  ag  agairt. 

4  Feucii,  tha  sibh  a'  trasg  chum  conn- 
sachaidh  agus  aimhreit,  agus  chum  bualadh 
le  dorn  na  h-eueorach  ;  cha  bhi  sibh  ri 
trasg  mar  air  an  là'n  diugh,  a  thoirt  air 
bhur  guth  gu'n  cluinnear  e  gu  h-àrd. 

5  An  e  leithid  so  do  thrasg  a  ròghnaich 
mise,  gu'n  cuireadh  duine  anam  fo  leòn 
car  là?  An  e  gu'n  cromadh  e  a  cheann 
mar  luachair,  agus  gu'n  sgaoileadh  e  sac- 
eudach  agus  luaithre  fuidhe  ?  An  abair 
thu  trasg  ri  so,  agus  là  taitneach  do'n 
Tighearn  ? 

6  Naeh  e  so  an  trasg  a  ta  mise  a'  rògh- 
nachadh  ;  cuibhrichean  na  h-aingidheachd 
a  sgaoileadh,  na  h-uallaichean  troma  las- 
aehadh,  agus  a'  mhuinntir  shàruichte 
fhuasgladh  ;  agus  gach  uile  chuing  a  bhris- 
eadh  ? 

7  Nach  e  t'aran  a  roinn  ris  an  ocrach, 
agus  aoidheachd  a  thoirt  do  na  bochdaibh 
seachranach  ?  an  uair  a  ehi  thu  an  lom- 
nochd  gu'n  còmhdaich  thu  e  ;  agus  nach 
foluich  thu  thu  fèin  o  d'fheoil  fèin? 

8  An  sin  brisidh  do  sholus  a  mach  mar 
a'  mhaduinn,  agus  fàsaidh  do  shlàinte  gu 
grad  ;  agus  thèid  d'fhìreantachd  air  thois- 
each  ort:  bithidh  glòir  an  Tighearn  'gad 
chuairteachadh  o'n  taobh  chùil. 

9  An  sin  gairmidh  tu,  agus  freagraidh 
an  Tighearn  ;  glaodhaidh  tu,  agus  their  e, 
Tha  mise  an  so.  Ma  chuireas  tu  air  falbh 
as  do  mheadhon  a'  chuing,  tomhadh  a' 
mheòir,  agus  labhairt  toibheim ; 

10  Agus  ma  thiomaicheas  t'anam  ris  an 
ocrach,  agus  gu'n  sàsuich  thu  an  t-anam 
leònta  ;  an  sin  èiridh  do  sholus  ann  an 
doilleireachd,  agus  bithidh  do  dhorchadas 
mar  mheadhon-là. 

11  Agus  stiùraidh  an  Tighearn  thu  an 
còmhnuidh,  agus  sàsuichidh  e  t'anam  ri 
àm  tarta,  agus  ungaidh  e  do  cbnàmhan ; 
agus  bithidh  tu  mar  lios  air  a  dheadh  uisg- 
eachadh,  agus  mar  thobar  fior-uisge,  air 
nach  tig  fàiling  uisge. 

12  Agus  togaidh  iadsan  a  ghinear  uait 
na  seann  làraichean ;  togaidh  tu  suas  bun- 
aite  nan  iomadh  ginealach ;  agus  goirear 
dhìot  Fear-eàramh  a'  bheuma,  Fear-aisig 
nan  ròidean  chum  bhi  air  an  àiteachadh. 

13  Ma  philleas  tu  air  falbh  do  chos  o'n 

t-Sàbaid,  do  thoil  fèin  a  dheanamh  air  rao  j 
là  naomh-sa ;  agus  gu'n  abair  thu  ris  an 
t-Sàbaid,  Toil-inntinn ;  ri  là  naomh  an  | 
Tighearn,  Urraraach;  agus  gu'n  tabhair 
thu  onoir  dh'i,  gun  bhi  leantuinn  do  shligh- 
eachan  fèin,  no  gabhail  do  shòlais  fèin,  no 
labhairt  do  bhriathra  ,• 

14  An  sin  gabhaidh  tu  tlachd  anns  an 
Tighearn ;  agus  bheir  mise  ort  marcachd 
air  ionadaibh  àrda  na  talmhainn  ;  agus 
beathaichidh  mi  thu  le  oighreachd  lacoib 
d'athar ;  oir  labhair  beul  an  Tighearn  e. 

CAIB.  LIX. 

FEUCH,  cha  'n'eil  làmh  an  Tighearnair 
dol  an  giorrad,  air  chor  as  nach  feud 
i  tèarnadh  ;  ni  mò  tha  a  chluas  air  fàs 
mall,  air  chor  as  nach  feud  i  cluinntinn. 

2  Ach  chuir  bhur  n  eu-ceartan  dealach- 
adh  eadar  sibh  fèin  agus  bhur  Dia ;  agus 
dh'fholuich  'ur  lochdan  uaibh  a  ghnùis, 
ionnus  nach  èisd  e. 

3  Oir  tha  bliur  làmhan  air  an  truailleadh 
!e  fttil,  agus  'ur  meòir  le  h-eu-ceirt ;  labhair 
'ur  bilean  cealg ;  bithidh  bhur  teangadh  a' 
teachd  air  aimhleas. 

4  Clia  'n'eil  ueach  a'  gairm  air  ceartas, 
cha  'n'eil  neach  a'  tagradh  air  son  na  lìr- 
inn ;  tha  iad  a'  cur  an  dòigh  ann  an 
dìomhanas,  agus  a'  labhairt  bhreug ;  air 
thorrac.has  le  h-aimhleas,  agus  a'  breith 
eu-ceirt. 

5  Tha  iad  a'  gur  air  uighean  na  ri-nath- 
rach,  agus  a'  figheadh  lìon  an  damhan-all- 
uidh  ;  esan  a  dh'itheas  do'n  uighean,  gheibh 
e  bàs  ;  agus  an  uair  a  bhruthar  e,  brisidh 
nathar  nimhe  mach. 

6  Do'n  lìontaibh  cha  deanar  trusgan ; 
ni  mò  chòmhdaicheas  iad  iad  fèin  le'n  oib- 
ribh  ;  an  oibre  is  oibre  na  h-eucorach  iad  ; 
agus  tha  gnìomh  an  fhoirneirt  'nan  làmh- 
aibh. 

7  Tha  an  cas  a'  ruith  chum  uilc,  agus  tha 
iad  a'  greasadh  chum  fuil  neò-chiontach  a 
dhòrtadh  ;  is  innleachdan  aingidheachd  an 
innleachdan  ;  tha  lèir-sgrios  agus  milleadh 
'nan  ceumaibh. 

8  Slighe  na  sìthe  cha'n  aithne  dhoibh,  ni 
mò  tha  ceart-bhreth  'nan  ròidibh ;  rinn 
iad  dhoibh  fèin  ceuma  cama;  cò  air  bith 
a  shiùbhlas  annta,  cha'n  aithne  dha 
eìth. 

9  Air  an  aobhar  sin  tha  breitheanas 
fada  uainn,  agus  cha  'n'eil  ceartas  a' 
breith  oirnn ;  tha  sinn  ag  amharc  air  son 
soluis,  ach  feuch  dorchadas  ;  air  son  soill- 
eireachd,  ach  tha  sinn  a'  gluasad  ann  an 
duibhre. 

10  Tha  sinn  a'  smeurachadh,  mar  na 
doill,  ag  iarraidh  a'  bhalla;  agus  mar 
mhuinntir  gun  fhradharc  tha  sinn  a' 
smearachadh;  tha  sinn  a'  tuisleachadh 
mu  mheadhon-là,  mar  anns  an  du-thrà; 
tha  sinn  ann  an  ionadaibh  uaigneach  mar 
dhaoinibh  marbha. 

11  Tha  sinn  a'  bùirich  mar  mhath- 
ghamhnuibh;  mar  cholumain  tha  sinn  ri 
sìor-chaoirean  ;  tha  ar  sùil  ri  breitheanas, 
ach  cha  'n'eil  e  ann  ;  ri  fuasgìadh,  ach  's 
ann  a  tha  e  fada  uainn. 

12  Oir  tha  ar  lochdan  air  fàs  lionmhor 
ann  ad  làthair,  agus  tha  ar  ciontan  a'  toirt 
Saauis  'nar  n-aghaidh ;  oir  tha  ar  lochd- 


an  'nar  cuideachd,  agus  ar  n-aìngidheachd 
is  lèir  dhuinn ; 

13  Le  peacachadh  agus  le  breugaibh  an 
aghaidh  an  Tighearn,  agus  le  pilleadh  air 
falbh  o  ar  Dia ;  le  ainneart  a  labhairt,  ag- 
us  le  ceannairc  a  dhealbhadh  ;  agus  le 
briathran  breugach  aithris  o'n  chridhe. 

14  Agus  tha  breitheanas  air  pilleadh  air 
ais,  agus  tha  ceartas  a'  seasamh  fad  as; 
oirthuislich  an  fhìrinn  air  an  t-sràid,  ag- 
us  cha  b'urrainn  ionracas  teachd  a  steaeh. 

15  Agus  tha  fìrinn  air  teicheadh  air 
falbh :  agus  tha  esan,  a  sheachaineas  an 
t-olc,  'ga  dbeanamh  fèin  'na  chreich  ;  agus 
chunnaic  an  Tighearn,  agus  mhi-thaitinn 
e  ris,  nach  robh  breitheanas  ann. 

16  Agus  chunnaic  e  nach  robh  fear  ann, 
agus  bioghnadh  leis  nach  robh  eadar- 
mheadhonair  ann ;  an  sin  dh'oibrich  a 
ghairdean  fèin  slàinte  air  a  shon ;  agus 
fhìreantachd  fèin  chum  i  suas  e. 

17  Agus  chuir  e  uime  fìreantachd  mar 
uchd-èididh  ;  agus  clogaid  na  slàinte  air  a 
cheann ;  agus  chuir  e  uime  trusgan  an 
dìoghaltais  mar  'eudach,  agus  chòmhdaich 
se  e  fèiu  le  h-eud  mar  le  falluinn. 

18  A  rèir  an  gniomhara,  mar  sin  bheir 
e  ath-dhìoiadh  ;  corruich  d'a  naimhdibh, 
dìoghaltas  d'a  eascairdibh  ;  do  na  h-eil- 
eanaibh  ìocaidh  e  dìoghaltas. 

19  Mar  sin  bheir  iadsan  o'n  iar  urram 
do  ainm  an  Tighearn  ;  agus  iadsan  o  èir- 
igh  na  grèine  d  a  ghlòir  ;  an  uair  a  thig  an 
nàmhaid  mar  thuil,  togaidh  Spiorad  an 
Tigliearna  suas  bratach  'na  aghaidh. 

20  Agus  thig  am  Fear-saoraidh  gu  Sion, 
agus  tionndaidhidh  e  eusaontas  o  Iacob, 
deir  an  Tighearn. 

21  Agus  air  mo  shon-sa,  so  mo  choimh- 
cheangal  riu,  deir  an  Tighearn ;  Mo 
Spiorada  ta  ortsa,  agus  mobhriathran  chuir 
mi  ann  ad  bheul,  cha  dealaich  iad  ri  d' 
bheul,  no  ri  beul  do  shliochd,  no  ri  beul 
sliochd  do  shliochd,  deir  an  Tighearn,  o'n 
àm  so  eadhon  gu  siorruidh. 

CAIB.  LX. 

17*  IRICH,  deairaich  ;  oir  thàinig  do  sho- 
J    lus,  agus  tha  glòir  an  Tighearn  air 
èirigh  ort. 

2  Oir,  feuch,  còmhdaichidh  dorchadas 
an  talamh,  agus  dall-cheò  na  cinnich  ;  ach 
ortsa  èiridh  an  Tighearn,  chithear  a  ghlòir 
a'  dealradh  ort. 

3  Agus  thig  cinnich  dh'ionnsuidh  do 
sholuis,  agus  rìghrean  dh'ionnsuidh  do 
ghrian-èirigh. 

4  Tog  suas  do  shùilean  mu'n  cuairt, 
agusfaic;  tha  iad  uile  air  an  cruinneach- 
adh  ri  chèile ;  tha  iad  a'  teachd  a'd'  ionn- 
suidh ;  thig  do  mhic  o  chèin,  agus  bith- 
idh  do  nigbeanan  air  an  giùlan  air  an  lèis. 

5  An  sin  chi  thu,  agus  sruthaidh  tu 
thairis,  agus  ni  do  chridhe  plosgartaicl), 
agus  nìtliear  farsuinn  e;  a  chionn  gu'n 
tionndaidhear  mòr  shluagh  na  fairge  thug- 
ad,  agus  gu'n  tig  feachd  nan  cinneach  a* 
d'ionnsuidh. 

6  Còmhdaichear  thu  le  lìonmhoireachd 
nan  càmhal,  le  dromedairibh  Mhidiain  ag- 
us  Ephah  ;  thig  iad  uile  o  Sheba  ;  òr  agus 
tùis  giùlainidh  iad,  agus  cliù  an  Tighearna 
cuiridh  iad  an  cèill. 

7  Cruinnichear  a'  d'  ionnsuidh  uile 
threudan  Chedair;  ni  reitheachan  Neba- 
loit  frithealadh  dhuit;  thèid  iad  suas,  ag- 
us  gabhar  iad  gu  taitneach  air  m'altair ; 
agus  tigh  mo  ghlòire  fathttst  glòraichidh 
rai. 

8  Cò  iad  so  a  ta  snàmh  mar  cheò,  agus 
raar  cholumain  ag  itealaick  a  dh'ionnsuidli 
an  ionaid-tàimh  ? 

9  Gu  deimhin  feithidh  nah-eileana  rium, 
agus  longa  Tharsuis  air  thoiseach  ;  athoirt 
do  mhac  o  chèin,  le  'n  airgiod  agus  an  òr 
inaiJle  riu  ;  a  clium  ainme  an  Tighearna 
do  Dhè,  agus  a  chum  Tì  naoimh  Israeil, 
oir  ghlòraich  esan  thu. 

10  Agus  togaidh  mic  a'  choigrich  suas 
do  bhallachan,  agus  fritheilidh  an  rìgh- 
rean  duit ;  oir  ann  am  chorruich  bhuail 
mi  thu,  ach  ann  am  dheadh-ghean  ni  mi 
iochd  oi't. 

11  Agus  bithidh  do  gheatachan  fosgailt 
an  còmhnuidh ;  a  là  agus  a  dli'oidhche 
elia  druidear  iad  ;  a  chum  gu'w  toirear  a' 
d'ionnsuidh  mòr  shluagh  nan  cinneach, 
agus  an  rìghrean  le  greadhnachas. 

12  Oir  an  cinneach  agus  an  rìoghachd 
nach  dean  seirbhis  dhuit,  hithidh  iad 
caillte  ;  seadh,  sgriosar  na  cinnich  sin  gu 
tur. 

13  Thig  glòir  Lebanoin  a'  d'ionnsuidh, 
an  giuthas,  an  gall-ghiuthas,  agus  an 
crann-bocsa  Je  chèile  ;  a  chur  maise  air  mo 
naomh-ionad-sa,  agus  a  chum  gu'n  glòr- 
aichinn  àit  mo  chos. 

14  Agus  thig  mic  do  luchd-sàruchaidh 
'gan  cromadh  fèin  ann  ad  làthair  ;  agus  ni 

fach  neach  a  rinn  tàir  ort  ùmhlachd  gu 
onnaibh  do  chos ;  agus  goiridh  iad  dhìot, 
Caithir  an  Tighearna,  Sion  Tì  naoimh  Is- 
raeil. 

15  An  àit  thu  bhi  air  do  thrèigsinn,  agus 
air  d'fhuathachadh,  air  chor  as  nach  do 
shiubhail  aon  neach  tromhad;  ni  mi  thu 
a'd'  oirdhearcas  siorruidh,  a'd'  aobhar- 
gairdeachais  feadh  linn  nan  linn. 

16  Agus  deothailidh  tu  bainne  chinn- 
each,  agus  cìoch  rìghrean  deothailidh  tu ; 
agus  bithidh  fios  agad  gur  mise  an  Tigh- 
earn  do  Shlànuighear ;  agus  gur  e  d'fhear- 
saoraidh  Tì  cumhachdach  Iacoib. 

17  Agus  an  àit  umha,  bheir  mi  òr;  ag- 
us  an  àit  iaruinn,  bheir  mi  airgiod ;  agus 
an  àite  fiodha,  umha ;  agus  an  àite  chlach, 
iarunn  ;  agus  ni  rui  do  mhaoir  'nan  sìth, 
agus  do  chìs-mhaoir  'nan  ceartas. 

18  Cha  chluinnear  ni's  mò  foirneart  ann 
ad  fhearann,  sgrios  agus  milleadh  an  ad 
chrìochaibh ;  ach  their  thu  Slàinte  mar 
ainm  ri  d'  bhallachau,  agus  Moladh  ri  d' 
gheatachan. 

19  Cha  bhi  a'  ghrian  agad  ni's  faide  mar 
sholus  anns  an  là  ;  ni  mò  bhitheas  deal- 
radh  na  gealaich  'gad  shoillseachadh  ;  ach 
bithidh  an  Tighearn  'na  sholus  siorruidh 
dhuit,  agus  do  Dhia  'na  ghlòir  agad. 

20  Cha  tèid  do  ghrian  tuilleadh  sìos,  ni 
inò  dhorchaichear  do  ghealach  ;  oir  bith- 
idh  an  Tighearn  'na  sholus  siorruidh 
dhuit,  agus  crìochnaichear  làithean  do 
bhròin. 

21  Agus  bithidh  do  shluagh  uile  'nam 
fìreanaibh  ;  sealbhaichidh  iad  am  fearann 
gu  siorruidh ;  am  meangan  a  shuidhich 


mi,  obair  mo  làmha,  chum  gu'm  bi  mi  air 
mo  ghlòrachadh. 

22  Fàsaidh  an  aon  bheag  'na  mìle,  agus 
an  aon  shuarach  'na  cinneach  làidir; 
luathaichidh  mise  Iehobhah  e  'na  thràth. 

CAIB.  LXI. 

THA  Spiorad  an  Tighearna  Iehobhah 
orm,  do  bhrìgh  gu'ri  d'ung  an  Tigh- 
earn  mi ;  a  thoirt  deadh  sgèil  do'n  mhac- 
anta  chuir  e  mi ;  a  cheangal  suas  luclid  a' 
chridhe  bhriste,  a  dh'èigheach  fuasglaidh 
do  na  braighdibh,  agus  fosglaidh  a'  phrìos- 
ain  dhoibh-san  a  ta  ceangailte  ; 

2  A  dh'èigheach  bliadhna  thaitnich  an 
Tighearn,  agus  là  dìoghaltais  ar  Dè-ne ; 
a  thoirt  comh-fhurtachd  dhoibh-san  uile  a 
ta  ri  bròn  ; 

3  A  dh'orduchadh  do  luchd-caoineadh 
Shioin,  a  thoirt  doibh  maise  an  àit  luaithre, 
oladh  aoibhneis  an  àit  bròin,  èididh  mhol- 
aidh  an  àit  spioraid  airsneil ;  a  chum  gu'n 
goirteadh  dhiubh  Craobhan  fìreantachd, 
a  shuidhich  an  Tighearn  air  sgàth  a 
ghlòire. 

4  Agus  togaidh  iad  suas  na  seann  làr- 
aichean,  càirichidh  iad  r'a  chèile  na  h-ion- 
ada  sgaoilte  o  chian ;  ath-nuadhaichidh 
iad  na  caithrichean  briste,  ionada  fàsaichte 
nan  iomadh  linn. 

5  Agus  seasaidh  coigrich  suas,  agus 
beathaìchidh  iad  bhur  treudan  ;  agus  bith- 
idk  mic  a'  choigrich  'nan  treabhaichean 
dhuibh,  agus  'nan  luchd-saoithreachadh  na 
fionain. 

6  Ach  goirear  dhibhse  Sagartan  an  Tigh- 
earna ;  Luchd-frithealaidh  ar  Dè-ne  their- 
ear  ribh  ;  saoibhreas  nan  cinneach  ithidh 
sibh,  agus  'nan  glòir  ni  sibh  uaill. 

7  An  àite  bhur  nàire  gheibh  sibh  cuibh- 
rionn  dhùbailte ;  agus  an  àite  maslaidh, 
ni  iad  gairdeachas  'nan  cuibhrionn ;  uime 
sin  'nan  tìr  sealbhaichidh  iad  roinn  dhùb- 
aiite  ;  bithidh  aoibhneas  aca  gu  siorruidh. 

8  Oir  is  mise  an  Tighearn,  leis  an  ion- 
mhuinn  breitheanas  ;  is  beag  orm  ainneart 
air  son  tabhartais-loisgte  ;  agus  cuiridh  mi 
air  a  h-agbaidh  an  obair  ann  am  firinn; 
agus  coimhcheangal  siorruidh  ni  mi  riu. 

9  Agus  aithnichear  an  sliochd  am  measg 
nan  cinneach,  agus  an  gineal  am  measg  nan 
sluagh  ;  na  h-uile  a  chi  iad,  aidichidli  iad 
gur  sliochd  iad  a  bheaunaich  an  Tighearn. 

10  Ni  mi  gairdeachas  gu  mòr  anns  an 
Tighearn ;  bithidh  m'anam  aoibhneach 
ann  am  Dhia;  oir  chuir  e  orm  èididh  na 
slàinte,  chòmhdaich  e  mi  le  trusgan  na 
fìreantachd ;  mar  a  sgeadaicheas  fear- 
bainnse  e  fèin  le  crùn  sgiamhach,  agus 
mar  a  dh'uigheamaicheas  bean-bainnse  i 
fèin  le  a  seudaibh. 

11  Oir  mar  a  chuireas  an  talamh  a  raach 
a  chinneas,  agus  mar  a  bheir  an  lios  air 
an  t-sìol  fàs  a  nìos  ;  raar  sin  bheir  an  Tigh- 
earn  Iehobhah  air  fireantachd  agus  mol- 
adh  fàs  suas  an  làthair  nan  uile  chinn- 
each. 

CAIB.  LXII. 
A  IR  sgàth  Shioin  cha  bhi  mi  a'm'thosd, 
J\.  agus  air  sgàth  lerusaleim  cha  ghabh 
mi  fois;  gus  am  bris  a  fìreantachd  a 
mach  mar  sholus  dealrach,  agus  a  slàinte 
mar  leus  lasarach. 


CAIB.  LXIII.  LXIV. 

2  Agus  chi  na  cinnich  d'fhìreantachd, 
agus  na  h-uile  rìghrean  do  ghlòir;  agus 
bheirear  ainm  nuadh  ort,  a  ghairmeas 
beul  an  Tighearn. 

3  Agus  bithidh  tu  a'd'  chrùn  glòire  ann 
an  Iàimh  an  Tighearn,  agus  a  d'  choron 
rìoghail  ann  an  glaic  do  Dhè. 

4  Cha  'n  abrar  riut  tuilleadh,  Tè  ris  an 
do  chuireadh  cùl;  ni  mò  theirear  ri 
d'fhearann  tuilleadh,  am  Fàsach  ;  ach  'se 
theirear  riut,  Bean  mo  rùin ;  agus  ri 
d'fhearann,  Bean-phòsda;  oir  bithidh  rùn 
an  Tighearn  ort,  agus  bithidh  d'fhearann 
air  a  cheangal  ann  am  pòsadh. 

5  Oir  mar  a  phòsas  duin'  òg  òigh,  mar 
sin  pòsaidh  d'fhear-togail  thusa ;  agus 
mar  a  ni  am  fear  nuadh-pòsda  gairdeachas 
'n  a  mhnaoi,  mar  sin  ni  do  Dhia  gaird- 
eachas  annadsa. 

6  Chuir  mi  luchd-faire  air  do  bhallach- 
an,  O  Ierusalem ;  rè  an  là,  agus  rè  na 
h-oidhche,  cha  bhi  iad  'nan  tosd ;  sibhse 
ta  deanamh  luaidh  air  ainm  an  Tighearna, 
na  bithibhse  'nur  tosd  ; 

7  Agus  na  tugaibh  fois  dha,  gus  an 
daragnich  e,  agus  gus  an  dean  e  Ierusa- 
lem  'na  cliù  air  an  talamh. 

8  Mhionnaich  an  Tighearn  air  a  làimh 
dheis,  agus  air  a  ghairdean  cumhachdach, 
cha  tabhair  mi  ni's  mò  t'arbhar  mar  lòn 
do  d'  naimhdibh  ;  ni  mò  dh'òlas  clann  a' 
choigrich  t'fhìon  nuadh,  air  son  au  do 
shaothraich  thu : 

9  Ach  ithidh  iadsan  e,  a  thionaileas  e, 
agus  raolaidh  iad  an  Tighearn ;  agus  iad- 
san  a  chruinnicheas  e,  òlaidh  iad  e  ann  am 
chùirtibh  naomha-sa. 

10  Siubhlaibh,  siubhlaibh  troimh  na  geat- 
achaibh ;  ulluichibh  slighe  au  t-sluaigh ; 
tilgibh  suas,  tilgibh  suas  an  rathad  mòr ; 
glanaibh  as  na  clachan;  togaibh  suas 
bratach  air  son  nan  slògh. 

11  Feuch,  ghlaodh  an  Tighearn  gu  iom- 
all  an  domhain;  Abraibh  ri  nighinn 
Shioin,  Feuch,  tha  do  Shlànuighear  a' 
teachd;  feuch,  tha  a  luigheachd  maille 
ris,  agus  duais  'oibre  'na  làthair. 

12  Agus  theirear  riu,  An  sluagh  naomh, 
muinntir  shaorta  an  Tighearn;  agus  riut- 
sa  theirear,  Miannaichte,  Caithir  nach 
trèigear. 

CAIB.  LXIII. 

CO  so  a  ta  teachd  o  Edom,  le  culaidh 
dhaithte  o  Bhosrah  ?  e  so  a  ta  sgiamh- 
ach  'na  èididh,  a'  siubhal  ann  am  mòrachd 
a  ueirt  ?  Mise,  a  ta  labhairt  ann  am  fìr- 
eantachd,  cumhachdach  gu  tèarnadh. 

2  C'ar  son  a  tha  d'èididh  dearg,  agus  do 
chulaidh  mar  neach  a'  saltairt  an  amair- 
fhìona  ? 

3  Shaltair  mi  an  t-amar  a'm'  aonar,  ag- 
us  do  na  slòigh  cha  robh  aon  neach  maille 
rium  ;  oir  shaltair  rai  orra  ann  am  fheirg, 
agus  phronn  mi  iad  ann  am  chorruich  ; 
agus  chrathadh  am  fuil  air  mo  chulaidh, 
agus  tharruing  mi  sal  air  m'èididh  uile. 

^  4  Oir  bha  là  an  dìoghaltais  ann  mo 
chridhe,  agus  bha  bliadhna  mo  mhuinntir 
shaorta  air  teachd. 

5  Agus  dh'amhairc  mi,  agus  cha  robh 
fear-cuidich  ann ;  agus  b'ioghnadh  leam 
nach  robh  fear-taice  ann ;  uime  sin  dh'. 


oibrich  mo  ghairdean  fèin  slàinte  dhomh, 
agus  chum  mo  chorruich  fèin  taice  rium. 

6  Agus  shaltair  mi  sìos  na  slòigh  ann 
am  fheirg,  agus  chuir  mi  air  mhisg  iad 
ann  mo  chorruich,  agus  thug  mi  sìos  an 
neart  chum  an  làir. 

7  Tròcairean  an  Tighearn  aithrisidh  mi, 
agus  cliù  an  Tighearn ;  a  rèir  gach  ni  a 
bhuilich  an  Tighearn  oirnn,  agus  meud  a 
mhaitheis  do  thigh  Israeil,  a  dheònaich  e 
dhoibh  a  rèir  a  chaoimhneis,  agus  a  rèir 
lìoninhoireachd  a  thròcairean. 

8  Oir  thubhairt  e,  Gu  deimhin  is  iad  mo 
shluagh,  clann  nach  dean  breug  ;  agus  bha 
e  'na  Shlànuighear  dhoibh. 

9  'Nan  uile  àmhghar  bha  esan  fo  àmh- 
ghar ;  agus  rinn  aingeal  a  làthaireachd  au 
tèarnadh  ;  ann  a  ghràdh  agus  ann  a  iochd 
rinn  e  fèin  an  saoradh  ;  agus  dh'iomchair 
e  iad,  agus  ghiùlain  e  iad,  rè  nan  uile 
làithean  o  shean. 

10  Ach  rinn  iadsan  ceannairc,  agus 
chuiriad  doilghios  air  a  Spiorad  naomh  ; 
air  chor  as  gu'n  d'fhàs  e  e  'na  nàmhaid 
doibh,  agus  chog  e  fèin  'nan  aghaidh. 

11  An  sin  chuimhnich  e  'na  làithean  o 
shean,  Maois  agus  a  shluagh  ;  ag  ràdh, 
Cia  esan  a  thug  a  nìos  iad  o'n  fhairge,  le 
buachaille  a  threud  ?  Cia  esan  a  chuir  a 
Spiorad  naomh  an  taobh  a  stigh  dheth  ? 

12  A  stiùir  iad  aig  deas  làimh  Mhaois  le 
a  ghairdeau  glòrmhor;  a'  sgoltadh  nan 
uisgeacha  roimhe,  a  dheanamh  ainme 
shiorruidh  dha  fèin  ? 

13  'Gan  stiùradh  troimh  an  doimhne, 
mar  each  anns  an  fhàsach,  ionnus  nach 
tuislicheadh  iad  ? 

14  Mar  a  thèid  an  sprèidh  sìos  do'n 
ghleann,  thug  Spiorad  an  Tighearn  orra 
fois  a  ghabhail :  mar  sin  threòraich  thu  do 
shluagh,  a  dheanamh  ainme  ghlòrmhoir 
dhuit  fèin. 

15  Seall  a  nuas  o  nèamh,  agus  faic  o  d' 
ionad-còmhnuidh  naotnh  agus  glòrmhor ; 
c'àit  arn  bheil  t'eud,  agus  do  neart ;  lìon- 
mhoireachd  do  thròcairean  agus  do  thruas 
dhìom  ?  Am  bheil  iad  air  an  cumail  air  an 
ais? 

16  Gu  deimhin  is  tusa  ar  n-Athair,  ged 
nach  aithne  do  Abraham  sinn,  agus  nach 
'eil  Israel  a'  gabhail  ruinn ;  is  tusa,  a 
Thighearn,  ar  n-Athair,  ar  Fear-saoraidh ; 
tha  d'aimn  o  shiorruidheachd. 

17  C'ar  son,  a  Thighearn,  a  thug  thu 
oirnn  dol  air  seacharan  o  d'  shlighibh,  ag- 
us  a  chruaidhich  thu  ar  cridhe  o  d'  eagal? 
Pil),  air  sgàth  do  sheirbhiseach,  treubhan 
d'  oighreachd  fèin. 

18  Is  beag  an  ùine  a  shealbhaich  do 
shluagh  naomh ;  shaltair  ar  naimhdean 
sìos  do  naomh-ionad. 

19  Bu  leat  sinne  riamh  ;  cha  robh  thu  a' 
riaghladh  os  an  ceann-san ;  cha  robh  iad 
air  an  gairm  air  d'ainm. 

CAIB.  LXIV. 

OGU'N  reubadh  tu  o  chèile  na 
nèamhan,  gu'n  tigeadh  tu  nuas,  gu'n 
sruthadh  na  slèibhtean  sìos  ann  ad  làth- 
air ; 

2  Mar  a  loisgeas  an  teine-leaghaidh,  mar 
a  chuireasan  teine  goil  air  uisge  ;  a  chum 
d 'ainin    a   dheanamh   aithnichte   do  d' 
2  Z  2 

naimhdibh,  gu'n  criothnaicheadh  na  cinn- 
ich  aun  ad  rhianuis  ! 

3  An  uair  a  rinn  thu  nithe  iongantach 
ris  nach  robh  sùil  againn,  thàinig  thu 
nuas  ;  ann  ad  làthair  sliruth  na  slèibhtean 
sìos. 

4  Oir  riamli  cha  chuala  daoine,  cha  d'air- 
ich  iad  le'n  cluais,  ni  mò  cbunnaic  sùil,  dia 
eìle  ach  thusa,  a  ni  a  leithid  air  son  an  tì  a 
db'fbeitheas  air. 

6  Tha  tliu  a'  teacbd  an  còdhail  an  tì  a  ta 
gabhail  tlachd  anu  an  ceartas  adheanamh  ; 
a'  mhuinntir  a  ta  euimhneach  ortsa  aun 
ad  shlighibh :  feucb,  tha  corruich  ort,  oir 
pheacaich  sinne ;  eadiìon  riusan  o  shean, 
ach  tha  sinn  air  ar  tèarnadh. 

6  Agus  tha  sinne  uile  mar  ni  truaillidh, 
agus  ar  n-uile  fhìreantachd  mar  iuideig 
shalaich  ;  agus  tha  sinn  uile  air  seargadh 
inar  dhuilleach ;  agus  rinn  ar  lochdan, 
mar  a'  ghaoth,  ar  giulan  air  falbh. 

7  Agus  cha  'n'eil  aon  neach  ann  a  ta 
gairm  air  d'ainm,  a  ta  'ga  dhùsgadh  fèin 
suas  a  dheanamh  greim  ort ;  oir  dh'fhol- 
uich  thu  do  ghnùis  uainn,  agus  chlaoidh 
thu  sinn  air  son  ar  n-eu-ceartan. 

8  Ach  a  nis,  O  Thighearn,  is  tusa  ar 
n- Athair  ;  is  sinne  a'  chreadh,  agus  is  tusa 
ar  fear-deilbh  ;  agus  is  sinne  uile  obair  do 
làimhe. 

9  Na  biodh  corruich  ro  gheur  ort,  a 
Tbighearn,  agus  na  cuimhnieh  aingidh- 
eachd  gu  bràth ;  feuch,  amhairc,  guidheam- 
aid  ort,  is  sinne  uile  do  shluagb. 

10  Dh'fhàs  do  bhailtean  naomha  'nam 
fàsach ;  tha  Sion  'na  fàsach ;  tha  Ierusa- 
lem  fàondrach. 

11  Tha  ar  tigh  naomh  agus  àluinn,  anns 
an  d'thug  ar  n-aithrichean  moladh  dhuit, 
air  a  losgadh  le  teine ;  agus  tha  ar  n-uile 
nithe  tlachdmhor  air  an  lèir-sgrios. 

12  An  cum  thu  ort  fèin  air  son  nan  nithe 
sin,  a  Tbighearn  ?  Am  bi  thu  a'd'  thosd, 
agus  an  cràidh  thu  sinn  gu  goirt  ? 

CAIB.  LXV. 

DH'FHOILLSICHEADH  mi  dhoibh- 
san  nach  robh'gamfharraid;  fhuar- 
adh  mi  leosan  nach  robh  'gam  iarraidh  ; 
tbubhairt  mi,  Feueh  mi,  feuch  mi,  ri  cinn- 
each  nach  robh  air  'ainmeachadh  orm. 

2  Sbìn  mi  mach  mo  làmhan  fad  an  là  ri 
sluagh  ceannairceach,  a  ta  gluasad  ann  an 
droch  shlighe,  a  rèir  an  innleachdan  fèin  ; 

3  Sluagli  a  ta  an  còmhnuidh  'gam  bhros- 
nachadh  gu  feirg  ri  m'  aghaidh ;  ag  ìob- 
radh  anns  na  liosaibh,  agus  a'  losgadh 
tùise  air  na  clachaibh-  creadha  ; 

4  A  ta  fantuinn  am  measg  nan  àiteach- 
an-adhlaic,  agus  a'  gabhail  còmhnuidh 
anns  na  h-uamhaibh  ;  a  ta  'g  itheadh  feòla 
mhuc,  agus  aig  am  bheil  sùgh  nithe  gràin- 
eil  'nan  soitbichibh. 

5  A  ta  'g  ràdh,  Fan  agad  fèin,  na  tig  am 
fagus  domhsa;  oir  is  mise  a's  naomha  na 
thusa.  Tha  iad  so  'nan  deataich  ann  am 
sliròin,  'nan  teine  tha  losgadh  rè  an  là 
uile. 

6  Feuch,  tha  e  sgrìobhta  ann  am  làth- 
air;  clia'n  fhan  mi  a'm'  thosd,  ach  ath- 
dhìolaidh  mi ;  seadh,  ath-dhìolaidh  mi  ri'n 
uchd, 

7  Bhur  n-eu-ceartan,  agus  eu-ceartan 


'ur  n-aithrichean  le  chèile,  deir  an  Tigh- 
earn,  a  loisg  tùis  air  na  slèibhtibh,  agus  a 
thug  to;bbeum  dbomh  air  na  cnocaibh  ; 
seadh,  tomhaisidh  mi  air  ais  dhoibh  'nan 
uchd  an  obair  a  rinn  iad  roimhe  so. 

8  Mar  so  deir  an  Tighearn,  Amhuil  a 
gbeibhear  am  fion  nuadh  anns  a'  bhagaide, 
agus  a  tbeir  neach,  Na  mill  e,  oir  tha 
beannacbadh  ann  ;  mar  sin  ni  mise  air 
sgàth  mo  sheirbhiseach  ;  cha  sgrios  mi  an 
t-iomlan. 

.9  Agus  bbeir  mi  mach  sliochd  o  Iacob, 
agus  o  Iudah  sealbhadair  mo  shlèibhtean  ; 
agus  sealbhaicliidh  mo  mhuinntir  thaghta 
amfearann,  agus  gabhaidh  m'òglaich  tàmh 
ann. 

10  Agus  bitbidh  Saron  'na  chrò  chaor- 
ach,  agus  gleann  Achoir  'na  bhuaile  bhò, 
air  son  mo  sbluaigh-sa,  a  bha  'gam  iarr- 
aidh. 

11  Agus  sibhse  a  thrèig  an  Tighearn,  a 
dhi-chuimhnich  mo  shliabh  naomh ;  a  ta 
deasachadh  buird  do  Gbad,  agus  a'  lion- 
adh  ìobairt-dhibhe  do  Mheni ; 

12  Airmhidh  mi  sibhse  chum  a'  chlaidh- 
eimh,  agus  cromaidh  sibh  uile  sìos  chum 
a'  chasgraidh  ;  a  chionn,  an  uair  a  ghlaodh 
mi,  nacb  do  fhreagair  sibhse ;  an  uair  a 
labbair  mi,  nach  d 'èisd  sibh  ;  ach  rinn  sibh 
olc  ann  am  shealladh,  agus  an  ni  anns  nach 
robh  tlachd  agam  ròghnaich  sibh. 

13  Air  an  aohhar  sin  mar  so  deir  an 
Tighearn  Iehobhah,  Feuch,  itbidh  m'òg- 
laich-sa,  ach  bitbidh  ocras  oirbhse  ;  feuch, 
òlaidh  m'òglaich-sa,  ach  bithidh  tart 
oirbhse ;  feuch,  ni  m'òglaich-sa  gairdeach- 
as,  acli  bithidh  nàire  oirbhse  : 

14  Feuch,  seinnidh  m'òglaich-sa  tre 
aoibhneas  cridbe,  ach  glaodhaidh  sibhse  tre 
dhoilghios  cridhe  ;  agus  tre  chràdh  spioraid 
ni  sibh  caoineadh. 

15  Agus  fàgaidh  sibh  bhur  n-ainm  mar 
mhallachadh  do  m'  mhuinntir  thagbta-sa  ; 
oir  marbhaidh  an  Tighearn  Iehobhah  thu, 
agus  bheir  e  ainm  eile  air  'òglaich. 

16  An  neacb  a  bheannaicheas  e  fèin  air 
talamh,  beannaichidh  se  e  fèin  ann  an  Dia 
na  fìrinn  ;  agus  an  neach  a  bheir  mionnan 
air  talamh,  mionnaichidh  e  air  Dia  na  fir- 
inn ;  a  chionn  gu  bheil  na  h-àmhgharan 
roimhe  air  an  dì-chiiimhneachadh,  agus  a 
chionn  gu  bheil  iad  foluichte  o  m'  shùilibh. 

17  Oir  feuch,  crutbaicheam  nèamhau 
nuadha  agus  talamh  nuadh ;  agus  cha 
chuimhnicbear  iad  sin  a  bh'ann  roimhe, 
agus  cha  tig  iad  an  aire  do'n  duìne. 

18  Ach  deanaibh-sa  gairdeachas,  agus 
bitbibh  aoibhneach  gu  cian  nan  cian,  air 
son  an  ni  a  chruthaicheam ;  oir  feuch, 
cruthaicheam  lerusalem  'na  cùis-aoibh- 
neis,  agus  a  sluagh  'nan  cùis-ghairdeach- 
ais. 

19  Agus  bithidh  mi  aoibhneach  ann  an 
Ierusalem.agus  ni  mi  gairdeachas  ann  mo 
shluagh  ;  agus  cha  chluinnear  guth  caoidh 
no  guth  caoinidh  innte  ni's  mò. 

20  Oir  cha  bhi  as  a  sin  suas  naoidhean 
gearr-shaoghalach,  noseann  duine  nach  do 
choimhlion  a  làithean ;  oir  bàsaichidh  au 
naoidhean  an  uair  a  ruigeas  e  ceud  bliadh- 
na  dh'aois ;  ach  bithidh  am  peaeair  a 
ruigeas  ceud  bliadhna  dh'aois  malluichte. 

21  Agus  togaidh  iadtighean,  agus  gabh- 

aidh  iad  còmlinuidli  annta ;  agus  suidh- 
ichidh  ìad  fion-liosan,  agus  ithidh  iad  d'an 
toradh. 

22  Cha  dean  iadsan  togail,  agus  neach 
eile  àiteachadh ;  cha  dean  iadsan  suidli- 
eachadli,  agus  neach  eile  itheadh  ;  oir  mar 
làithean  craoibhe  bithidh  làithean  mo 
shluaigh-sa ;  agus  mealaidh  mo  rahuinn- 
tir  thaghta  rè  ùin'  fhada  obair  an  làmha 
fèin. 

23  Cha  saothraich  iad  gu  diomhain,  ni 
inò  ghineas  iad  sliuchd  cluim  dragha  ;  oir 
is  iad  sìol  dhaolne  heannaiclite  au  Tigli- 
earn,  agus  an  slioclid  maille  riu. 

24  Agus  tarlaidh,  mu  an  gairm  iad, 
freagraidh  mi ;  agus  am  feadli  a  bhios  iad 
fòs  a'  labhairt,  èisdidh  mi. 

25  Ni  am  madadh-alluidh  agus  an  t-uan 
ionaltradh  le  chèile  ;  agus  ithidh  an  leòmh- 
an  conlach  mar  an  damh  ;  ach  's  e  an  dus- 
lach  a's  hiadh  do'n  nathair.  Cha  dochainn 
agus  cha  mhill  iad  ann  mo  shliabh  naomh- 
sa  uile,  deir  an  Tighearn. 

CAIB.  LXVI. 

MAR  so  deir  an  Tighearn,  Is  iad  na 
nèamha  mo  righ-chaithir,  agus  an 
talamh  stòl  mo  chos ;  cia  e  an  tigli  a  thog- 
as  sibh  dhomhsa?  agus  cia  e  ionad  mo 
chòmhnuidh  ? 

2  Oir  na  nithe  so  uile  rinn  mo  làrah,  ag- 
us  na  nithe  so  uile  is  leamsa,  deir  an  Tigh- 
earn  ;  ach  air  an  fhear  so  amhaircidh  mi, 
eadhon  air-sau  a  ta  bochd  agus  leònta  'n  a 
spiorad,  agus  a  chriothnaicheas  roimh 
ra'fhocal. 

3  Tha  esan  a  mharbhas  damh,  mar  gu'm 
mortadh  e  duine;  esan  a  dh  ìobras  uan, 
mar  gu'n  cuireadh  e  an  ceann  do  mi.ad- 
adh  ;  esan  a  bheir  seacbad  tabhartas,  mar 
gu'n  tugadli  e  seachad  fuil  mhuc  ;  esan  a 
loisgeas  tùis,  mar  gum  beannaicheadh  e 
ìodhol ;  seadh,  ròghnaich  iad  an  sligheach-  j 
an  fèin,  agus  'nan  gràineileachdaibh  fèin  ' 
tha  an  anam  a'  gabhail  tlachd.  i 

4  Ròghnaichidh  mise  fòs  am  faoin- 
smuainte-san,  agus  an  cùis-eagail  bheir  mi  • 
orra;  a  chionn  gu'n  do  ghlaodh  mi,  agus 
nach  d  thug  aon  neach  freagradh  ;  labhair 
mi,  agus  cha  d'èisd  iad ;  ach  rinn  iad  olc  I 
ann  am  shealladh,  agus  an  ni  anns  nach  | 
rohh  tlachd  agam  ròghnaich  iad. 

5  Cluinnìbh-safocalau  Tighearna,  sibhse  I 
ta  criothnachadh  roimh  fhocal;  bhur  ! 
bràithrean  a  tha  toirt  fuath  dhuibh,  a  thilg 
a  mach  sibh  air  sgàth  m'ainme-sa,  deir  iad, 
Biodh  an  Tighearn  air  a  ghlòrachadh ;  ach 
foillsichear  echum  aoibhneis  dhuibhse,  ag- 
us  cuirear  iadsan  gu  h-amhluadh. 

6  Gutli  àrd-ghlaoidh  o'n  chaithir :  guth 
o'n  teampull ;  guth  an  Tighearn,  a'  toirt 
ath-dliìolaidh  d  a  naimhdibh. 

7  Mu'n  robh  i  ann  an  saothair-chloinne, 
dh'aiseadadìi  i  ;  mu'n  d'thàinig  a  h-iogh- 
auna,  rug  i  leanabh-mic. 

8  Cò  chual  a  leithid  so  ?  cò  chunnaic  an 
leithide  so  do  nithibh  ?  an  talihair  an  tal- 
amh  a  mach  a  thoradh  ann  an  aon  là?  am 
hi  cinneach  air  a  bhreith  dh'aon  bheum  ? 
oir  cha  bu  luaithe  bha  Sion  ann  an  saoth- 
air  na  rug  i  a  clann. 

9  An  toir  mi  gus  a'  bhreith,  agus  nach 
toir  mi  fa'near  gu'm  beirear  ?  deir  an 


'  Tighearn ;  an  gin  mi,  agus  am  bac  mi  a' 
bhreith  ?  deir  do  Dhia. 

10  Deanaibh  gairdeachas  Je  lerusalem, 
agus  bithibh  subhach  air  a  son,  sibhse  uile 
le'n  ionmhuinn  i ;  bithibh  ro  aoibhneach 
leatha,  sihhse  uile  a  ta  ri  bron  air  a  son  ; 
i     11    A  chum  gu'n  deòtliail   sibh,  agus 
gu'm  bi  sibh  sàsuirhte  Je  eìoehaibh  a  sòl- 
ais  ;  a  chum  gu'n  tarruingsibh,  agus  gu'm 
;  faigh  sibh  toil-inntinn  anu  am  pailteas  a 
'  glòire. 

|  12  Oir  mar  so  deir  an  Tighearna ; 
!  Feuch,  sgaoileam  sibh  thairis  oirre  mar 
'  amhainn,  agus  glòir  nan  cinneach  mar 
i  shruth  a'  taomadh  a  nuas ;  an  sin  deòth- 
!  laidh  sibh,  giùlainear  sibh  air  an  lèis,  agus 
|  luaisgear  sibh  air  na  glùiuibh. 

13  Mar  neach  do'n  tabhair  a  mhàthair 
|  comhthurtachd,  mar  sin  bheir  mise  comh- 
i  fhurtachchddhuibhse  ;  agusannanlerusa- 
!  lem  gheibh  sibh  sòlas. 

14  An  uair  a  chi  sihh  so  ni  bhur  cridhe 
j  gaii  deachas ;  agus  bithidh  'ur  cnàmhan 
1  urar  mar  an  feur  ;  agus  foillsichear  làmh 
|  an  Tighearn  d  a  òglaich ;  ach  lasaidh 
I  'fhearg  an  aghaidh  a  naimhdean. 
1  15  Oir  feuch,  thig  an  Tighearn  Je  teine, 
|  agus  a  charbad  mar  chuairt-ghaoith  ;  a 
I  dhòrtadli  a  mach  a  chorruich  mar  an-teas, 
I  agus  'achmliasain  le  lasraichibh  teine. 
1     16  Oir  le  teine  agus  le  a  chlaidheamh 

tagraidh  an  Tighearn  ris  gach  uiie  fheoil  ; 
agus  bithidh  mòran  air  am  marbhadh  leis 
an  Tigheam. 

17  Iadsan  a  ta  'g  an  naomhachadh  fèin 
agus  'g  an  glanadh  fèin  anus  na  liosaibh, 
air  cùl  aon  chraoibhe  's  à'  meadhon  ; 
itheadh  feòla  mhuc,  agus  na  gràineileachd, 
agus  nan  luch  ;  gearrar  as  iad  le  chèile, 
deir  an  Tighearn. 

18  Oir  is  aithne  dhomhsa  an  gnìombara, 
agus  an  innleachdan  ;  thigeam  a  c.hruiiin- 
eachadh  nan  uile  chinneach  agus  tlieang- 
anna  ri  chèile  ;  agus  thig  iad,  agus  clii  iad 
mo  ghlòir. 

19  Agus  cuiridh  mi  comhara  'nam 
measg  ;  agus  a'  mhuinntir  a  thèid  as  diubh 
cuiridh  mi  dh'ionnsuidh  nan  cinneach,  gu 
Tarsis,  Pul,  agus  Lud,  a  thairngeas  am 
bogha  ;  gu  Tubal  agus  Iabhan,  na  crìoch- 
an  fad  as  ;  nach  cuala  iomradh  orm,  agus 
nach  faca  riamh  mo  ghlòir;  agus  cuiridh 
iad  an  cèill  mo  ghlòir  am  measg  nan  cinn- 
each. 

20  Agus  bheir  iad  'ur  bràithrean  uile, 
as  gach  cinneach,  mar  thabhartas  do'n 
Tighearn ;  air  eachaibh,  agus  air  carbad- 
aibh,  agus  air  uirighibh,  air  muilidhibh, 
agus  air  ainmhidhean  luath-chosach  ;  gu 
mo  shliabh  naomh-sa  Ierusalem  deir  an 
Tighearn  ;  amhuil  a  bheir  clann  Israeil 
tabhartas  ann  au  soitheach  glan  gu  tigh  an 
Tighearn. 

21  Agus  dhiubhsan  mar  anceudnagabh- 
aidh  rai,  air  son  shagart,  agus  air  son 
Lebhitheach,  deir  an  Tighearn. 

22  Oir  amliuiJ  a  mhaireas  na  nèamha 
nuadha,  agus  an  talamh  nuadh,  a  ta  mi 
cruthachadh,  ann  am  fhianuis,  deir  an 
Tighearn  ;  mar  sin  mairidh  bhur  slioclid- 
sa,  agus  'ur  n-ainm. 

23  Agus  tarlaidh,  o  ghealaich  ùir  gu 
gealaich  ùir,  agus  o  sliàbaid  gu  sàbaid, 


544  IEREMIAH. 


#u'n  tig-  gach  aile  fheoil  a  dheanamh  aor- 
aidh  ann  am  làthair-sa,  deir  an  Tighearn. 

24  Agus  thèid  iad  a  mach,  agus  seall- 
aidh  iad  air  closaichean  nan  daoine  a 


chiontaich  a'm'  aghaidh ;  oir  cha  bhàs- 
aich  an  cnuimh,  agus  cha  mhùchar  an 
teine ;  agus  hithidh  lad  'nan  gràineileachd 
do  na  h-uile  fheoil. 

CAIB.  I. 

BRIATHRAN  leremiah  mhic  Hilciah, 
aon  do  na  sagartaibh  a  bha  an  Anatot 
ann  ara  fearann  Bheniamin  : 

2  A  dh'ionnsuidh  an  d'thàinig  focal  an 
Tighearn  ann  an  làithibh  losiah  mhic 
Amoin  righ  Iudah,  anns  an  treas  bliadhna 
deug  d'a  rìoghachadh. 

3  Thàinig  e  mar  an  ceudna  ann  an 
làithibh  Iehoiacim  mhic  Iosiah  righ  Iudah, 
gu  ceann  aon  bliliadhna  deug  Shedeciah 
mhic  Iosiah,  righ  Iudah,  gus  an  d'thug- 
adh  air  falbh  lerusalem  ann  am  braigh- 
deanas  anns  a'  chùigeamh  mìos. 

4  Thàinig  an  sin  focal  an  Tighearn  a' 
m'ionnsuidh-sa,  ag  ràdh, 

5  Mu'n  do  dhealbh  rai  thu  sa'  bhroinn, 
b'aithne  dhorah  thu ;  agus  mu'n  d'thàinig 
thu  mach  o'n  bholg,  cliuir  rai  air  leth  thu  : 
mar  fhàidh  do  na  cinnich  thug  mi  thu. 

6  An  sin  thubhairt  mise,  Och  !  a  Thigh- 
earna  Iehobhah,  feuch,  cha'n  aithne 
dhomhsa  labhairt,  oir  is  leanahh  rai. 

7  Agus  thubhairt  an  Tighearna  rium, 
Na  abair,  It  leanabh  mi :  ach  a  chum  nan 
uile  gus  an  cuir  mise  thu,  thèid  thu ;  agus 
ciod  sam  bith  a  dh'àithneas  mi  dhuit, 
labhraidh  tu. 

8  Na  biodh  eagal  ort  roimh  an  gnùis  ; 
oir  tha  mise  maille  riut  a  chura  do  thèar- 
nadh,  deir  an  Tighearn. 

9  Agus  chuir  an  Tighearn  a  mach  a 
làmh,  agus  bhean  e  ri  m'  bheul;  agus 
thubhairt  an  Tighearn  rium,  Feuch,  chuir 
raise  mo  bhriathran  ann  ad  bheul. 

10  Feuch,  chuir  mi  thu  air  an  là'n  diugh 
os  ceann  nan  cinneach  agus  os  ceann  nan 
rìoghachd,  gu  spìonadh  as,  agus  gu  tarr- 
uing  a  nuas,  agus  gu  sgrios,  agus  gu  leag- 
ail ;  ga  togail,  agus  gu  suidheachadh. 

11  Agus  thàinig  focal  an  Tighearn  a' 
m'ionnsuidh,  ag  ràdh,  Ciod  a  tha  thu  faic- 
inn,  a  Ieremiah  ?  Agus  thubhairt  mise, 
Tha  mi  faicinn  slaite  do  chraoibh  almoin. 

12  Agus  thubhairt  an  Tighearna  rium, 
Is  ceart  a  chunnaic  thu:  oir  deifrichidh 
mise  m'fhocal  a  chum  a  choimhlionadh. 

13  Agus  thàinig  focal  an  Tighearn  a' 
m'ionnsuidh  an  dara  uair,  ag  ràdh,  Ciod 
a  tha  thu  faicinn?  Agus  thubhairt  mise, 
Tha  mi  faicinn  coire  air  ghoil ;  agus  air  a 
tionndadh  o'n  àirde  tuath. 

14  Agus  thubhairt  an  Tighearn  rium, 
O'n  àirde  tuath  brisidh  an  t-olc  a  mach  air 
uile  luchd-àiteachaidh  na  tìre. 

15  Oir  feuch,  gairmidh  raise  air  uile 
theaghlaichean  rìoghachdan  na  h-àirde 
tuath,  deir  an  Tighearn;  agus  thig  iad, 
agus  suidhichidh  iad,  gach  aon  a  righ- 


chaithir  aig  dol  a  steach  gheatachan  Ieru- 
saleim,  agus  air  a  ballachan  uile  mu'n 
cuairt,  agus  os  ceann  uile  bhailtean  Iudah. 

16  Agus  cuiridh  mise  mo  bhreitheanais 
an  cèill  'nan  aghaidh,  air  son  an  uil'  aing- 
idheachd;  a  chionn  gu'n  do  thrèig  iad 
mise,  agus  gu'n  do  loisg  iadtùis  do  dhiath- 
aibh  eile,  agus  gu'n  doshleuchd  iad  do  oib- 
ribh  an  làmha  fèin. 

17  Crioslaich  thusa  suas  uime  sin  do 
leasraidh,  agus  èirich,  agus  labhair  riu  na 
h-uile  nithe  a  dh'àithneas  mise  dhuit ;  na 
biodh  fiamh  ort  rompa,  air  eagal  gu'n  cuir 
mise  gu  h-arahluadh  thu  'nam  fianuis. 

18  Oir  feuch,  rinn  raise  thu  an  dingh 
a'd'  chaithir  dhaingnichte,  agus  a'd'  phost 
iaruinn,  agus  a'd'  bhalla  umha,  an  aghaidh 
na  tìre  so  uile;  an  aghaidh  rìghrean  Iu- 
dah,  an  aghaidh  a  mòr  uaislean,  an  agh- 
aidh  a  sagartan,  agus  an  aghaidh  sluaigh 
na  tìre  : 

19  Agus  cathaichidh  iad  ann  ad  aghaidh, 
ach  cha  toir  iad  buaidh  ort :  oir  tha  mise 
maille  riut,  deir  an  Tighearn,  chum  do 
thèarnadh. 

CAIB.  II. 

THAINIG  focal  an  Tighearna  mar  an 
ceudna  a'm'  ionnsuidh,  ag  ràdh, 

2  Imich  agus  glaodh  ann  an  cluasaibh 
Ierusaleim,  ag  ràdh ;  Mar  so  deir  an  Tigh- 
earn,  Chuimhnich  mise  as  do  leth  an 
caoimhneas  a  nochd  mi  dhuit  ann  ad  òige, 
gràdh  do  cheangail-pòsaidh,  'nuair  a  dh'- 
imich  thu  a'ra'  dhèigh  anns  an  fhàsach, 
ann  am  fearann  nach  do  threabhadh. 

3  Is  naomhachd  do'n  Tighearn  Israel, 
ceud  thoradh  a  chinneis  :  iadsan  uile  a  ta 
'ga  shlugadh  suas,  measar  iad  ciontach; 
thig  airahleas  orra,  deir  an  Tighearn. 

4  Cluinnibh  focal  an  Tighearn,  O  thigh 
Iocoib,  agus  uile  theaghlaichean  tighe  Is- 
raeil : 

5  Mar  so  deir  an  Tighearn ;  Ciod  an  eu- 
ceart  a  fhuair  'ur  n-aithrichean  annam-sa, 
gu'n  d'imich  iad  fada  uam,  agus  gu'n  do 
ghluais  iad  an  dèigh  diomhanais,  agus  gu'n 
d'fhàs  iad  diomhain  ? 

6  Agus  cha  dubhairt  iad,  C'àit  am  bheil 
an  Tighearn,  esan  athug  a  nìos  sinn  o  thìr 
na  h-Eiphit,  a  stiùir  sinn  troimh  an  fhàs- 
ach,  troimh  fearann  fàsail  agus  làn  shlochd, 
troimh  fearann  tairt  agus  sgàile  bàis,  trìd 
fearainn  nach  do  shiubhail  aon  duine 
troimhe,  agus  far  nach  do  ghabh  duine 
riamh  còrahnuidh  ? 

7  Thug  mi  sibh  mar  an  ceudna  gu  dùth- 
aich  thorraich,  a  dh'itheadh  a  toraidh,  ag- 
us  a  maitheis ;  ach  an  uair  a  thàinig  sihh 


CAIB.  III. 

r  steaeh,  thraaili  sibh  m'fliearann,  ag;us 
ra'oighreaclid  rinn  sibh  'na  gràineil- 
eachd. 

8  Clia  dublmirt  na  sagairt,  C 'àit  atn  hheil 
an  Tighearn  ?  a^us  iadsan  a  làimhsich  an 
reachd,  cha  b'aithne  dhoibh  mise :  rinn  na 
h-aodhairean  fòs  ceannairc  ann  am  agh- 
aidh  ;  agus  rinu  na  fàidhean  fàistneachd  le 
Baal,  agus  leau  iad  nitlie  nach  toir  buann- 
achd. 

9  Uime  sin  tagraidh  raise  ruibh  fathast, 
deir  au  Tighearn,  agus  ri  cloinn  bhur 
cloinne  tagraidh  mi. 

10  Oir  siubhlaibh  thairis  gu  crìocha 
Chitim,  agus  faicibh  ;  agus  cuiribh  tìos  gu 
Cedar,  agus  tluigaibh  geur  aire ;  feuchaibh 
an  do  thachair  riamh  a  leithid  so. 

11  An  do  cliaochail  cinneach  an  dèe, 
eadlion  iad  sin  nach  robh  'nan  dèe  ?  Acli 
chaochail  tno  shluagh-sa  an  glòir  air  son 
ni  gun  bhuaunachd. 

12  Biodh  ioghnadh  oirbh,  O  nèamha, 
mu'n  ni  so,  agus  biodh  uamhas  oirbh  :  bith- 
ibh  air  bhur  troin-bhualadh  le  h-uamhunn, 
deir  an  Tighearn : 

13  Oir  chuir  mo  shluagh-sa  dà  olc  an 
gniomh  :  thrèig  iad  mise,  tohar  nan  uisg- 
eacha  beò ;  asits  chladliaich  iad  a  mach 
dhoibh  fèin  sluiehd,  sluichd  eu-dìonach, 
nach  cum  uisge. 

14  An  tràill  Israel  ?  Ma's  ann  do  chloinn 
an  teaghlaich  e,  c'uim'  an  d'rinneadh  e  'na 
chobhartaich  ? 

15  Beucaidh  na  leòmhain  òga  'na  agh- 
aidh ;  thog  iad  an  guth,  rinn  iad  'fhear- 
ann  'na  fhàsach  ;  tha  a  bhailtean  air  an 
losgadh,  gun  aon  'gan  àiteachadh. 

16  Ni  claun  Noiph  agus  Taphaneis  mar 
an  ceudiia  mullach  do  chinn  a  bhriseadh. 

17  Nach  do  choisinn  thu  so  dhuit  fèin, 
a  chionn  gu'n  do  thrèig  thu  an  Tighearn 
do  Dhia,  an  uair  a  bha  e  'g  ad  stiùireadh 
anns  an  t-slighe? 

18  Agus  a  nis  ciod  do  ghnothuch  ri  slighe 
na  h-Eiphit,  a  dh'òl  uis^eachan  Shihoir? 
No  ciod  do  ghnothuch  ri  slighe  Asiria,  a 
dh'òl  uisgeachan  na  h- Aimhne  ? 

19  Smachdaichidh  t'aingidheachd  fèin 
thu,  agus  ni  do  chùl-sleamhnachadh  fèin 
do  chronachadh  :  aithnich  uime  sin  agus 
faic,  gur  olc  agus  searbh  an  ni,  gu'n  do 
thrèig  tliu  an  Tighearn  do  Dhia,  agus  nach 
'eil  m'  eagal-sa  anuad,  deir  an  Tighearn 
Dia  nan  sluagh. 

20  Gu  deimhin  o  chian  fada  bhris  mi 
do  chuing,  sgaoil  mi  do  chuibhrichean ; 
agus  thubhairt  thu,  Cha  bhi  mi  eas-ùmhal. 
Oir  air  gach  cnoe  àrd,  agus  fo  gach  craoibh 
uaine,  tha  thu  dol  air  seacharan  ri  strìop- 
achas. 

21  Gidheadh  shuidhich  mise  thu  a'd' 
fhìonain  uasail,  gu  h-iomlan  a'd'  sliìol 
ceart :  ach  cionnus  a  chaochail  thu  orm, 
a'  gheug  chrìouaich  na  fionain  coimhich  ? 

22  Oir  ged  nigh  thu  thu  fèin  le  natar, 
agus  ged  ghabh  thu  mòran  sìopuinn,  tha 
t'aingidheachd  air  a  comharachadh  ann 
am  làthair-sa,  deir  an  Tighearna  lehobh- 
ah. 

23  Cionnus  a  dh'fheudas  tu  ràdh,  Cha'n 
'eil  mi  salach.  cha  deachaidh  mi  an  dèigh 
Bhaalim  ?  Feuch  do  shlighe  anns  a' 
ghleann ;  aithnich  ciod  a  riun  thu.  Tha 


thu  mar  dhromedari  luath  ag  iraeachd  n» 

slifjrhe ; 

24  Mar  asail  fhiadhaich  cleachdta  ri  fàs- 
ach,  a  thairngeas  a'  ghaoth  suas  ìia  cuinn- 
eauaibli,  ann  an  cìocras  a  h-anama:  an  trà 
tbig  a  miann  cò  a  philleas  i  ?  ladsan  uile 
bhios  'ga  h-iarraidb  cha  sgìthichear  iad ; 
an  ceann  a  mìosa  glieibh  iad  i. 

25  Cum  do  chos  o  bhi  rùisgte,  agus  do 
mhuineal  o  thart.  Ach  thubhairt  thusa, 
Cha  'n'eil  leigheas  air  a'  chùis  a  nis ;  cha 
chum  ;  oir  gliràdbaich  mi  coigrich,  agus 
'nan  dèigh  thèid  mi. 

26  Mar  a  bbios  nàire  air  meirleach  an 
uair  a  ghlacar  e  ;  mar  sin  chuireadh  gu 
nàire  tigh  lsraeil ;  iad  fèin,  an  rìgbrean, 
au  uacbdarain,  agus  an  sagairt,  agus  am 
fàidhean  : 

27  A  ta  'g  ràdh  ri  mìr  fiodha,  Is  tu  , 
m'athair;  agus  ri  cloich,  Js  tu  ghin  mi ; 
oir  thionndaidb  iad  riumsa  an  cùl,  is  cha  n 

i  an  aghaidh  ;  ach  ann  an  àm  an  airce  their 
iad,  Eirich,  agus  teasairg  sinn. 

28  Ach  c'àit  ain  bheil  do  dhèe  a  rinn 
thu  dhuit  fèin  ?  Eireadh  iadsan,  ma's 
urrainn  iad  do  thèarnadh  ann  an  àm  do 
cbruaidh-chais  :  oir  a  rèir  àireimh  do 
bhailtean  bha  do  dhèe,  O  Iudah. 

29  C'ar  son  a  thagras  sibh  riumsa  ? 
chiontaich  sibli  uile  a'm'  aghaidh,  deir  an 
Ti^hearu. 

30  Gu  diomhain  bhuail  mi  bhur  clann  ; 
clia  do  ghabh  iad  cronuchadh.  Shluig  'ur 
claidbeauih  fèin  'ur  fàidhean,  amhuil 
leòmhan  millteach. 

31  O  sibhse  do'n  ghinealach  so,  feuch- 
aibh  focal  an  Tighearn  :  an  robh  mise  a'm' 
fhàsach  do  Israel  ?  a'm'  fhearanu  dorchad- 
ais  ?  C  uim'  an  dubhairt  mo  shluagh,  Is 
tighearnan  sinn  oirnn  fèin  ;  cha  tig  sinn 
ni's  mò  thugad-sa? 

32  Am  feud  òg-bhean  a  h-usgraichean 
a  dhearmad  ?  no  bean-bainnse  a  culaidh  ? 
Gidheadh  dhearmaid  mo  shluagh  mise 
làithean  gun  àireamh. 

33  C'uim'  an  seòl  thu  do  shlighe  a  dh'- 
iarraidh  gaoil  ?  air  an  aobhar  sin  fòs  seòl- 
aidh  mise  dòrainnean  air  do  shlighean-sa. 

34  Fhuaradh  ann  ad  sgiobul  mar  an 
ceudna  fuil  anama  nan  neò-chiontach 
bochda :  cha  'n  ann  le  sgrudadh  domhain 
a  fhuair  mi  mach  i,  ach  air  a  craobh- 
sgaoileadh. 

35  Gidheadh  tha  thu  'g  ràdh,  A  chionn 
gu  bheil  mi  neò-chiontach,  gu  cinnteach 
pillidh  a  chorruich  uam.  Feuch  tionnsg- 
naidh  raise  ann  am  breitheanas  riut,  a 
chionn  gu  bheil  thu  ag  ràdh,  Cha  do  pheac- 
aich  mi. 

36  C'uim'  am  bi  thu  co  ro-luaineach  a 
chaochladh  do  shlighe  ?  bithidh  fathast 
nàire  ort  do'n  Eiphit,  amhuil  a  bha  nàire 
ort  do  Asiria. 

37  Seadh,  cuideachd  thèid  thu  mach  as 
a  so,  le  d'  làmhan  air  do  cheaim  :  oir  dhiùlt 
an  Tighearn  cuspairean  do  dhòchais,  agus 
leo  cha  soirbiiich  thu. 

CAIB.  III. 

THEIR  iad,  Ma  chuireas  duine  air  falbh 
a  hhean,  agus  gu'n  imich  i  uaith,  ag- 
us  gu'n  gabh  i  Je  fear  eile,  am  pill  e  da 
h-ionnsuidh  a  rìs  ?  nach  bi  ara  fearann  6inì 

gu  ro-mhòr  air  a  thruailleadh  ?  Ach  rinn 
thusa  strìopachas  le  mòran  leannan  ; 
gidheadh  pill  riumsa  a  rìs,  deir  an  Tigh- 
earn. 

2  Tog  do  shùilean  suas  ris  na  h-ionad- 
aibh  àrda,  agus,  feuch,  cia  an  t-àit  anns 
nach  do  thruailleadh  thu?  Shuidh  thu  'gam 
feitheamh  anns  naslighibh,  mar  an  t-Arab- 
ach  san  fhàsach  ;  agus  shalaich  thu  am 
fearann  le  d'  strìopachas,  agus  le  d'  dliroch- 
bheirt. 

3  Agus  chumadh  na  frasan  air  an  ais, 
agus  an  t-uisge  deireannach  cha  robh  ann ; 
gidheadh  agadsa  bha  eudan  strìopaich, 
chuir  thu  cul  ri  nàire. 

4  Nach  gairm  thu  ormsa  o'n  uair  so,  ag 
ràdh,  M'athair,  bu  tusa  fear  stiùraidh  m' 
òige? 

5  An  glèidhear  fearg  gu  bràth  ?  an  cura- 
ar  corruich  gu  siorruidh  air  chuimhue? 
Feuch,  labhair,  agus  rinn  thu  aingidh- 
eachd  ;  agus  chaidh  e  leat. 

6  Thubhairt  an  Tighearn  rium  fòs  ann 
an  làithibh  Iosiah  an  righ,  Ara  faca  tu  ciod 
a  rinn  Israel  chùl-sleamlmach  ?  Chaidh  i 
suas  air  gach  sliabh  àrd,  agus  fo  gach  crann 
gorm,  agus  an  sin  rinn  i  strìopachas. 

7  Agus  thubhairt  mise,  an  dèigh  dh'i  so 
uile  a  dheanamh,  Pill  a'm'  ionnsuidh-sa : 
ach  cha  do  phill  i.  Agus  chunnaic  a  piuth- 
ar  fhealltach  Iudah  so. 

8  Agus  chunnaic  mise,  'nuair,  air  son 
na  h-uile  adhaltrais  anns  an  robh  Israel 
chùl-sleamhnach  ciontach,  a  chuir  mi  air 
falbh  i,  agus  thug  mi  litir-dhealaich  dh'i, 
gidheadh  nach  do  ghabh  a  piuthar  fheall- 
tach  ludah  eagal,  ach  gu'n  d'imich  i,  agus 
gu'n  d'rinn  i  fèin  strìopachas  raar  an  ceud- 
na. 

9  Agus  tharladh,  le  ro-mheud  atograidh 
gu  neòghloine,  gu'n  do  thruaill  i  am  fear- 
ann,  agus  gu'n  d'rinn  i  adhaltras  le  clach- 
aibh  agus  crannaibh. 

10  Agus  fòs  an  dèigh  so  uile  cha  do  phill 
a  piuthar  fhèalltach  Iudah  riumsa  le  a 
h-uile  chridhe,  ach  gu  cealgach,  deir  an 
Tighearn. 

11  Uime  sin  thubhairt  Iehobhah  rium ; 
Is  mò  dh'fhìreannaich  Israel  chùl-sleamh- 
nach  i  fèin  na  Iudah  chealgach. 

12  Imich  agus  glaodh  na  briathran  so  fa 
chomhair  na  h-àirde  tuath,  agus  abair; 
Pill,  O  Israel  chùl-sleamhnach,  deir  an 
Tighearn,  agus  cha  leig  mi  mo  chorruich 
ort ;  oir  tha  mise  tròcaireach,  deir  an 
Tighearn,  cha  ghlèidh  mi  m'fhearg  gu 
bràth. 

13  A  mhàin  aidich  do  chionta,  gu'n 
d'rinn  thu  eusaontas  an  aghaidh  an  Tigh- 
earna  do  Dhè ;  agus  gu'n  d'rinn  thu  do 
shligheachan  coitchionn  do  choigrich,  fo 

fach    aon   chraoibh  uaine :    agus  nach 
'thug  sibh  gèill  do  m'  ghuth-sa,  deir  an 
Tighearn. 

14  Pillibh,  O  chlann  chùl-sleamhnach, 
deir  an  Tighearn,  oir  tha  mi  pòsda  ruibh  : 
agus  gabhaidh  mi  sibh,  aon  à  baile,  agus 
dithis  à  teaghlach,  agus  bheir  mi  sibh  gu 
Sion  : 

15  Agus  bheir  mi  dhuibh  aodhairean  a 
rèir  mo  chridhe  fèin,  agus  beathaichidh  iad 
sibh  le  h-eòlas  agus  le  tuigse. 

16  Agus  tarlaidb,  an  uair  a  thèid  sibh  an 


lìonmhoireachd  agus  am  meud  anns  an 
fhearann,  anns  na  làithibh  sin,  deir  an 
Tighearn,  cha'n  abair  iad  ni's  mò,  Airce 
coimhcheangail  an  Tighearna,  ni  mò  thig 
i  'nan  aire,  ni  raò  chuimhnicheas  iad  i,  ni 
mò  bheir  iad  sùil  'na  dèigh,  ni  mò  nìthear 
sin  tuilleadh. 

17  Anns  an  àm  sin  theirear  ri  Ierusalem 
righ-chaithir  an  Tighearn  ;  agus  bithidh 
tathaich  nan  uile  chinneach  d'a  h-ionn- 
suidh,  air  sgàth  ainme  an  Tighearn  a  bhith- 
eas  ann  an  lerusalem  ;  agus  cha  ghluais 
iad  ni's  mò  a  rèir  cruais  an  droch  cliridhe 
fèin. 

18  Anns  na  làithibh  sin  thèid  tigh  lud- 
ah  gu  tigh  Israeil ;  agus  thig  iad  le  chèile 
mach  as  an  tìr  mu  thuath,  a  chum  an 
fhearainn  a  thug  raise  mar  sheilbh  do  'r 
n-aithrichibh. 

19  Agus  'nuair  a  thubhairt  mi,  Cionnus 
a  bheir  mi  àite  dhuit  am  measg  mhac,  ag- 
us  a  bheir  mi  dhuit  am  fearann  taitneach, 
oighreachd  aoibhneach  shluagh  nan  cinn- 
each  ?  an  sin  thubhairt  mi,  Goiridh  tu 
riumsa,  M'athair ;  agus  cha  phill  thu  air 
t'ais  o  m'  leantuinn. 

20  Gu  deimhin,  mar  a  chlaonas  bean 
neò-dhìleas  o  a  fear-pòsda,  mar  sin  bhuin 
sibhse  gu  neò-dhìleas  riumsa,  O  thigh  Is- 
raeil,  deir  an  Tighearn. 

21  Chualas  guth  air  na  h-ionadaibh  àrda  ; 
caoidh  agus  àthchuinge  cloinne  Israeil ;  a 
chionn  gu'n  do  chlaon  iad  an  slighe ;  dln- 
chuimhnich  iad  an  Tighearn  an  Dia. 

22  Pillibh,  o  chlann  chùl-sleamhnach, 
leighisidh  mise  bhur  cùl-sleamhnachaidh. 
Feuch,  tha  sinn  a'  teachd  a'  d'ionnsuidh, 
oir  is  tu  an  Tighearn  ar  Dia. 

23  Gu  deimhin  cha'n  'eil  ach  dìomhanas 
anns  na  cnocaibh,  ann  an  neartnan  slèibh- 
tean ;  gu  deimhin  anns  an  Tighearn  ar  Dia- 
ne  tha  slàinte  Israeil. 

24  Ach  dh'ith  an  ni  nàrach  sin  suas 
saothair  ar  n-aithrichean  o  ar  n-òige ;  an 
caoraich,  agus  am  buar,  am  mic,  agus  an 
nigheana. 

25  Luidhidh  sinn  sìos  'nar  nàire,  agus 
thig  ar  masladh  tharuinn:  a  chionn  gu'n 
do  pheacaich  sinn  an  aghaidh  an  Tighearn 
ar  Dia,  sinn  fèin  agus  ar  n-aithrichean,  o'r 
n-òige,  eadhon  gus  an  diugh,  agus  nach 
robh  sinn  ùmhal  do  ghuth  an  Tighearn  ar 
Dia. 

CAIB.  IV. 

MA  philleas  tu  a  rìs,  O  Israeil,  deir  an 
Tighearn,  a'm'ionnsuidh-sa  pilljdh 
tu ;  agus  ma  chuireas  tu  air  falbh  do 
ghràineileachdan  o  m'  làthair-sa,  an  sin  cha 
ghluaisear  thu : 

2  Ach  mionnaichidh  tu,  Mar  is  beò  an 
Tighearn,  ann  am  firinn,  ann  am  breith- 
eanas,  agus  ann  an  ionracas :  agus  beann- 
aichidh  na  cinnich  iad  fèin  ann-san,  agus 
ann-san  ni  iad  uaill. 

3  Uime  sin,  mar  so  deir  an  Tighearn  ri 
fearaibh  ludah,  agus  ri  Ierusalem  ;  Bris- 
ibh  suas  bhur  fearann  treabhaidh,  agus  na 
cuiribh  am  measg  dhroighionn. 

4  Bithibh  air  'ur  timchioll-ghearradh 
do'n  Tighearn,  agus  thugaibh  air  falbh 
roimh-chroicinn  'ur  cridheachan,  O  fheara 
Iudahj  agus  a  luchd-àiteachaidh  Ierusa- 

leim ;  mu'n  tèid  mo  chorruich-sa  mach 
mar  theine,  agus  mu'n  las  i,  air  chor  as 
nach  feudar  a  mùchadh,  air  son  aingidh- 
eachd  'ur  gnìomhara. 

5  Cuiribh-sa  an  cèill  ann  an  ludah,  agus 
ann  an  Ierusalera  deanaibh  follas,  agus 
abraibh ;  Sèidibh  an  trompaid  anns  an  tìr ; 
èighibh  gu  h-àrd  agus  abraibh,  Cruinnich- 

'  ibh  ri  chèile,  agus  rachamaid  a  steach  do 
'  na  caithrichibh  daingnichte. 

6  Cuiribh  suaicheantas  suas  ann  an  Sion, 
■  rachaibh  air  bhur  n-ais,  na  seasaibh;  oir 

tha  mise  a'  tabhairt  uilc  o'n  àirde  tuath, 
eadhon  lèir-sgrios  mòr. 

7  Thàinig  an  leòmhan  a  nìos  o  a  dhoire, 
agus  tha  milltear  nan  cinneach  air  a  thur- 
us;  dh'imich  e  mach  as  'àite  chum  d'fhear- 

.  ann  a  dheanamh  'na  fhàsach ;  bithidh  do 
bhailtean  air  an  sgrios,  air  chor  is  nach  bi 
,  aon  'gan  àiteachadh. 

8  Air  an  aobhar  sin  crioslaichibh  sibh 
fèin  le  sac-èididh,  deanaibh  caoidh  agus 

,  gul ;  oir  cha  'n  'eil  fraoch  feirge  an  Tigh- 
earn  air  a  pilleadh  air  falbh  uainn. 

9  Agus  tarlaidh  anns  an  là  sin,  deir  an 
Tighearn,  gu  'm  bàsaich  cridhe  an  righ, 
agus  cridhe  nan  àrd-uaislean ;  agus  bith- 
idh  amhluadh  air  na  sagartaibh,  agus 
uamhas  air  na  fàidhibh. 

I  10  An  sin  thubhairt  mise,  Och  !  a  Thigh- 
l  earna  Iehobhah  !  gu  cinnteach  mheall  thu 
,  gu  tur  an  sluagh  so  agus  lerusalem,  ag 
ràdh,  Bithidh  sìth  agaibh  ;  an  uair  a  tha 
'n  claidheamh  a'  ruigheachd  gu  ruig  an 
t-anam. 

j  11  Anns  an  àm  sin  theirear  ris  an 
!  t-sluagh  so  agus  ri  Ierusalem ;  Gaoth 
i  loisgeach  ann  an  ionadaibh  sgaoilte  an 

fhàsaich,  leth  ri  nighinn  mo  shluaigh-sa ; 

cha  'n  ann  gu  fasgnadh  no  gu  glanadh  ; 

12  Tliig  treun-ghaoth  o  na-hàitibh  sin 
a*  m'ionnsuidh-sa ;  a  nis  fòs  labhraidh  mi 

!  fèin  breitheanas  'nan  aghaidh. 

13  Feuch,  mar  neulaibh  thig  e  nìos ; 
i  mar  chuairt-ghaoith  bithidh  a  charbadan  ; 
'  is  luaithe  na  iolairean  a  chuid  each  ;  mo 

thruaighe  sinne  !  oir  tha  sinn  creachta. 
|    14  Glan  do  chridhe  o  aingidheachd,  O 
i  Ierusalem,  a  chum  gu  tèarnar  thu.  Cia 

fhad  a  ghabhas  do  smuaintean  aingidh 

còmhnuidh  an  taobh  a  stigh  dhiot  ? 
15  Oir  tha  guth  ag  èigheach  o  Dhan,  ag- 

us  a'  cur  àmhghair  an  cèill  o  shliabh  Eph- 
i  raim. 

ì  16  Glaodhaibh-sa  ris  na  cinnich,  Feuch  ! 
Cuiribh  an  cèill  an  aghaidh  Ierusaleim,  gu 
bheil  luchd-freiceadain  a'  teachd  o  dhùth- 
aich  fad  as,  agus  gu  tog  iad  suas  an  guth 
an  aghaidh  bhailtean  Iudah. 

17  Mar  luchd-coimhid  faiche  tha  iad  'na 
h-aghaidh  mu'n  cuairt  d'i,  a  chionn  gu'n 

i  d'rinn  i  ar  a  mach  ann  am  aghaidh-sa, 
deir  an  Tighearn. 

18  Choisinn  do  shlighe  agus  do  dhean- 
adas  na  nithe  so  dhuit;  's  i  so  t'aingidh- 
eachd;  a  chionn  gu  bheil  i  searbh,  oir  tha 

|  i  ruigheachd  gu  do  chridhe. 

19  Mo  chom,  mo  chom !  tha  mi  air  mo 
\  chràdh  ann  am  ballachan  mo  chridhe  ;  an 
l  taobh  a  stigh  dhiom  tha  mo  chridhe  ri 
i  fuaira  ;  cha  'n  urrainn  mi  fantuinn  a'm' 
4  thosd  ;  a  chionn  gu  cuala  tu,  O  m'anam  ! 
I  guth  na  trompaid,  gaoir  a'  chatha. 


20  Tha  lèir-sgrioa  air  lorg  lèir-sgrios  air 
a  ghairm;  gu  cinnteach  tha  'n  tìr  gu 
h-iomlan  creachta :  gu  h-obann  chreach- 
adh  mo  phàilliuna,  mo  sgàileachan  ann  an 
tiota. 

21  Cia  fhad  a  chi  mi  a'  bhratach?  a 
chluinneas  mi  fuaim  na  trompaid? 

22  Gu  cinnteach  tha  mo  shluagh-sa  am- 
aideach,  ormsa  cha  do  ghabh  iad  eòlas ;  is 
clann  aig  nach  'eil  tuigse  iad,  agus  tha  iad 
air  dhiobhail  cèille  :  tha  iad  seòlta  a  dhean- 
amh  uilc,  ach  maith  a  dheanamh  cha  'n 
aithne  dhoibh. 

23  Chunnaic  mi  an  talamh,  agus,  feuch  ! 
bha  e  gun  dealbh  agus  falamh  ;  na  nèamha 
fòs,  agus  bha  iad  gun  solus. 

24  Chunnaic  mi  na  slèibhtean,  agus, 
feuch  !  chriothnaich  iad;  agus  bhanacnuic 
uile  air  an  luasgadh  gu  mòr. 

25  Dh'amhairc  mi,  agus,  feuch  !  charobh 
aon  duine  ann  ;  agus  uile  eoin  na  h-ealt- 
uinn,  theich  iad. 

26  Dh'amhairc  mi,  agus,  feuch  !  bha  a' 
mhachair  thorrach  'na  fàsach,  agus  a  h-uile 
bhailtean  air  an  tilgeadh  sìos,  roimh  làth- 
air  an  Tighearna,  roimh  dhian-theas 
'fheirge. 

27  Oir  mar  so  deir  Iehohhah,  Bithidh  am 
fearann  gu  h-iomlan  air  'fhàsachadh,  ach 
cha  dean  mi  làn  chrìoch. 

28  Air  son  so  ni  an  talamh  bròn,  agus 
dorchaichear  na  nèamha  shuas ;  a  chionn 
gu  'n  do  labhair  mise,  agus  cha  ghabh  mi 
aithreachas ;  chuir  mi  romham,  agus  cha 
tèid  mi  air  m'  ais  uaith. 

29  Roimh  iolach  nam  marcach  agus  nam 
fear-bogha,  tha  gach  caithir  a'  teicheadh  ; 
chaidh  iad  a  steach  do  thiugh  choilltibh, 
agus  streap  iad  suas  air  na  creagaibh  :  tha 
na  h-uile  bhailtean  air  an  trèigsinn,  agus 
cha  'n  'eil  aon  duine  'gan  àiteachadh. 

30  Agus  thusa,  'nuair  a  chreachar  thu, 
ciod  a  ni  thu  ?  Ged  èid  thu  thu  fèin  le  cor- 
cur,  ged  sgeadaich  thu  thu  fèin  le  seud- 
aibh  òir,  ged  ung  thu  do  rosgan  le  dath- 
aibh,  gu  diomhain  ni  thu  thu  fèin  sgiamh- 
ach:  nìthear  tàir  ort  le  do  leannain,  air 
t'anam  tha  iad  an  tòir. 

31  Gu  cinnteach  chuala  mi  glaodh  amh- 
uil  mnà  ri  saothair,  teanntachd  amhuil 
ranà  ri  breith  a  ceud  leinibh,  glaodh  nigh- 
inn  Shioin  ;  a'  caoidh,  a'  sgaoileadh  a  bas, 
agus  ag  ràdh,  Mo  thruaighe  mise  nis  !  oir 
tha  m'anain  air  a  chlaoidh  le  luchd-mort- 
aidh  ! 

CAIB.  V. 

RUITHIBH  air  'ur  n-ais  agus  air  'ur 
n-aghaidh  feadh  shràidean  Ierusa- 
leim,  agus  faicibh  a  nis,  agus  biodh  fìos  ag- 
aibli,  agus  iarraibh  'na  h-ionadaibh  fars- 
uinn,  arn  faigh  sibh  aon  duine,  am  bheil 
neach  sam  bith  ann  a  ta  cur  an  gnìomh 
breitheanais,  a  ta  'g  iarraidh  na  firinn ; 
agus  bheir  mise  dh'i  maitheanas. 

2  Ach  ged  their  iad,  Mar  is  beò  an  Tigh- 
earn,  gu  deimhin  tha  iad  a'  mionraaehadh 
gu  breugach. 

3  O  Thighearn,  nach  'eil  do  shùilean-sa 
air  an  fhìrinn  ?  Bhuail  thu  iad,  ach  cha 
d'rinn  iad  bròn  ;  chaith  thu  iad,  ach  dhiùlt 
iad  gabhail  ri  smachdachadh  ;  rinn  iad  an 
aghaidh  ni's  cruaidhe  na  creag ;  dhiùlt  iad 
pilleadh. 

4  An  sin  thubhairt  mise,  Gu  cinnteach 
3s  iad  so  na  daoine  ìosal ;  tha  iad  gun 
rhèill,  a  chionn  nach  aithne  dhoibh  slighe 
an  Tighearna,  breitheanas  an  Dè. 

5  Ruigidh  mi  na  daoine  uasal,  agus 
labhraidh  mi  riu-san  ;  oir  is  aitline  dhoibh- 
san  slighe  an  Tighearna,  breitheanas  an 
Dè.  Ach  spealg  iad  so  gu  h-iomlan  a' 
chuing,  sgaoil  iad  as  a  chèile  na  cuibhrich- 
ean. 

6  Uime  sin  ni  leòmhan  as  a'choiile  an 
sgrios,  ni  madadh-alluidh  an  fhàsaich  am 
milleadh  ;  ni  liopard  faire  os  ceann  am 
hailtean  :  gach  aon  a  thèid  a  mach  asda 
reubar  e  'na  bhloighdibh  ;  a  chionn  gu 
bheil  an  lochdan  lìonrnhor,  an  cùl-sleamh- 
nachadh  minic. 

7  Cionnus  a  mhaitheas  mi  so  dhuit? 
thrèig  do  chlann  mise,  agus  mhionnaich 
iad  orra  sin  nach  'eil  idir  'nan  dèe :  an 
uair  a  shàsuich  miseiad  le  lòn,  an  sin  rinn 
iad  adhaltranas,agus  ann  an  tigh  nastrìop- 
aich  ehruinnich  iad  'nam  buidiinibh. 

8  Bha  iad  mar  òig-eich  bhiadhta  sa' 
mhaduinn  ;  gach  aon  a'  sitrich  an  dèigh 
mnà  a  choimhearsnaich. 

9  Air  son  nan  nithe  so  nach  tig  mise  g'  an 
amharc,  deir  an  Tighearn  ;  agus  air  a' 
leithid  so  do  chinneach  nach  dean  m'anaru 
dioghaltas  ? 

10  Rachaibh-sa  suas  air  a  ballachan,  ag- 
us  sgriosaibh ;  ach  na  deanaibh  crìoch- 
nachadh  :  thugaibh  air  falbh  a  daingnich- 
ean,  oir  cha  bhuin  iad  do  'n  Tighearn. 

11  Oir  bhuin  tigh  Israeil  agus  tigh  Iud- 
ah  gu  ro-chealgach  riumsa,  deir  an  Tigh- 
earn. 

12  Dh'àicheadh  iad  an  Tigliearn,  agus 
thubhairt  iad,  Cha  'n  e  a  t'ann  ;  ni  mò 
thig  olc  oirnn ;  agus  an  claidheamh  no  a' 
ghort  cha'n  fhaic  sinn. 

13  Ach  bithidh  na  fàidheanmarghaoith; 
agus  cha  'n'eil  ara  focal  annta :  mar  so  nìth- 
ear  orra  fèin. 

14  Air  an  aobhar  sin  mar  so  deir  Iehobh- 
ah  Dia  nan  sluagh ;  A  chionn  gu  bheil  sibh 
a'  labhairt  an  fhoeail  so,  feuch,  ni  mise 
m'fhocal  ann  ad  bheul-sa  'na  theine,  agus 
an  sluagh  so  'nan  connadh,  agus  loisgidh  e 
suas  iad. 

15  Feuch,  bheir  mi  'nur  n-aghaidh  cinn- 
each  o  chèin,  O  thigh  Israeil,  deir  an  Tigh- 
earn  :  is  cinneach  cumhachdach  e,  is  cinn- 
each  ro-shean  e ;  cinneach  nach  aithne 
dhuit  an  cainnt,  ni  mò  thuigeas  tu  ciod  a 
their  iad. 

16  Tha  am  balg-saighead  mar  uaigh 
f  hosgailte  ;  tha  iad  uile  'nan  daoine  treuna. 

17  Agus  caithidh  iad  d'fhogharadh,  ag- 
us  t'aràn  ;  caithidh  iad  do  mhic.  agus  do 
nigheana;  caithidh  iad  do  chaoraich  agus 
do  chrodh  ;  caithidh  iad  d'fhìonainean  ag- 
us  do  chranna-fìge ;  ni  iad  bochd  leis  a' 
chlaidheamh  na  bailtean  daingnichte  anns 
an  robh  thu  a'  cur  do  dhòchais. 

18  Gidheadh  anns  na  làithibh  sin,  deir 
an  Tighearn,  cha  dean  mise  ruibh  crìoch- 
nachadh. 

19  Agus  tarlaidh,  an  uair  a  their  sibh, 
C'uim'  an  d'rinn  an  Tighearn  ar  Dia  ruinn 
na  nithe  so  uile  ?  an  sin  freagraidh  tusa 
iad,  Amhuil  a  thrèig  sihhse  mise,  's  a  rinn 
sibh  seirbhis  do  dhiathaibh  coimheach  ann 


'ur  tìr,  mar  sin  ni  sibh  seirbhis  do  choigrich 
ann  an  dùthaich  nach  leibh  fèin. 

20  Innsibh-sa  so  ann  an  tigh  lacoib,  ag- 
us  cuiribh  an  cèill  e  ann  an  Iudah,  ag 
ràdh, 

21  Eisdibh  so  a  nis,  O  shluagh  amaid- 
each  agus  mhi-chèillidh,  aig  am  bheil  sùil- 
ean,  ach  nach  faic ;  aig  am  bheil  cluasan, 
ach  nach  cluinn. 

22  Nach  bi  eagal  oirbh  romham-sa,  deir 
an  Tighearn  ?  nach  criothnaich  sibh  anu  am 
làthair-sa,  a  shuidhich  a'  ghaineamh  mar 
chrìch  do'n  fhairge,  le  òrdugh  buan,  nach 
feud  i  dol  thairte:  ged  luaisg  a  tuinn  iad 
fèin,  cha  toir  iad  buaidh ;  ged  bheuc  iad, 
cha  tèid  iad  ni  's  faide? 

23  Ach  aig  an  t-sluagh  so  thacridheeas- 
ùmhal  agus  ceannairceach  :  chaidh  iad  air 
an  ais.  agus  dh'imich  iad  air  falbh. 

24  Ni  mò  deir  iad  'nan  cridhe,  Biodh  a 
nis  eagal  an  Tighearn  ar  Dè  oirnn,  a  tha 
toirt  araon  an  uisge  thoisich  agus  an  uisge 
dheireannaich,  'na  àm  fèin  ;  seachduineau 
suidhichte  an  fhogharaidh  tha  e  gleidh- 
eadh  air  ar  son. 

25  Phill  hhur  n-aingidheachd  na  nitheso 
airfalbh;  agus  chum  bhur  lochdau  an  ni 
a  ta  maith  air  ais  uaibh. 

26  Oir  gheibhear  am  measg  mo  shluaigh- 
sa  droch  dhaoine:  tha  iad  ri  feall-fholach, 
mar  neach  a'  suidheachadh  lìontan  ;  tha 
iad  a'  leagadh  ribe,  tha  iad  a'  glacadh 
dhaoine. 

27  Mar  chliabh  tha  làn  eun,  mar  sin  tha 
an  tighean  làn  do  cheilg:  uime  sin  tha  iad 
airfàs  mòr,  agus  air  cinntinn  saoibhir. 

28  Tha  iad  air  fàs  reamhar,  tha  iad  deal- 
rach :  seadh,  thug  iad  bàrr  air  gnìomhar- 
aibh  nan  aingidh :  cha  'n  'eil  iad  a'  toirt 
breth  air  a'  chùis,  cùis  an  dìlleachdain, 
gidlieadh  tha  iad  a'  soirbheachadh  ;  agus 
còir  an  uireasbhuich  cha  'n  'eil  iad  a'  seas- 
amh. 

29  Air  son  nan  nithe  so  nach  tig  mise 
g'  an  amharc  ?  deir  an  Tighearn  :  air  a' 
leithid  so  do  chinneach  nach  dean  m'anam 
dioghaltas? 

30  Tha  ni  uamhasach  agus  ro-eagalach 
'ga  chur  an  gnìomh  anns  an  tìr : 

31  Tha  na  fàidhean  ri  fàistneachd 
bhrèige ;  agus  na  sagairt  a'  riaghladh  air 
anlàimh-san;  agus  is  ait  le  m'shluagh-sa 
e  hhi  mar  sin :  ach  ciod  a  ni  sibh  ann  an 
deireadh  na  cùise. 

CAIB.  VI. 

TEICHIBH  gu  h-iomlan,  O  mhaca 
Bheniamin,  a  mach  à  meadhon  Ieru- 
saleim.ayus  annan  Tecoa  sèidibh  an  tromp- 
aid  ;  air  "Betacerem  fòs  cuiribh  suas  comh- 
ara  teine :  oir  dh'fhoillsicheadh  olc  o'n 
àirde  tuath,  agus  dòrainn  mhòr. 

2  Cosmhuil  ri  àit  ioualtraidh  taitneachj 
rinn  mise  nighean  Shioin. 

3  D'a  h-ionnsuidh  thig  na  buachaillean 
le'n  treudaib'n :  suidhichidh  iad  am  pàill-| 
iuna  'na  h-aghaidh  air  gach  taobh  ;  ionalt- 
raidh  iad  gach  aon  'na  àite  fèin. 

4  Deasaichibh  cogadh  'na  h-aghaidh  :' 
Eiribh,  agus  rachamaid  suas  mu  mheadh-l 
on  ià:  Mo  thruaighe  sinne !  oir  tha  'n  là^ 
air  dol  seachad ;  oir  tha  dubharan  an  an- 
moicli  air  an  sìneadh  a  mach. 

6  Eiribh,  agus  rachamaid  suas  anns  an 
oidhche,  agus  milleamaid  a  lùchairtean. 

6  Oir  mar  so  labhair  Tighearna  nan 
sluagh,  Gearraibh  sìos  craobhan,  agus 
tilgibh  tòrr  an  aghaidh  Ierusaleim  :  is  i  so 
a'  chaithir  a  ta  gu  bhi  air  a  smachdachadh  ; 
is  foirneart  i  gu  h-iomlan  an  taobh  a  stigh 
dh'i. 

7  Amhuil  a  chuireas  tobar  a  mach  'uisg- 
eachan,  mar  sin  tha  ise  a'  cur  a  mach  a 
droch-bheairt:  tha  ainneart  agus  creach 
ri  chluinntinn  innte  :  a'm'  làthair-sa  do 
ghnàth  tlia  bròn  agus  lotadh. 

8  Gabh  fòghlum,  O  Ierusalem,  air  eagal 
gu  dealaich  m'  anam  riut ;  air  eagal  gu 
dean  mi  fàsach  dhiot,  fearann  neo-àit- 
ichte. 

9  Mar  so  deir  Tighearna  nau  sluagh  ; 
Dìolumaidh  iad  gu  buileach  mar  fhìonain 
iarmad  Israeil :  pill  air  a  h-ais  do  làmh, 
mar  fhear-tionail  nam  fion-dhearcan  gus 
na  cliabha. 

10  Cò  ris  an  labhair  mi,  agus  d'an  toir 
mi  rabhadh,  air  chor  is  gu'n  cluinn  iad  ? 
Feuch,  tha  an  cluas  gun  timchioll-ghearr- 
adh,  agus  cha'n  urrainn  iad  èisdeachd : 
feuch,  tha  focal  Iehobhah  dhoibh-san  'na 
mhasladh  ;  cha  'n  'eil  tlachd  aca  ann. 

11  Air  an  aobhar  sin  tha  mise  làn  do 
chorruich  [an  Tighearna:]  tha  mi  sgìth 
g'a  cumail  a  steach :  dòirtidh  mi  mach  i 
air  a'  chloinn  anns  na  sràidibh,  agus  air  an 
òigridh  a  ta  cruinn  le  chèile :  seadh,  glac- 
ar  am  fear,  agus  fòs  a  bhean,  an  t-aosda, 
maille  ris  an  tì  bhios  làn  do  làithibh. 

12  Agus  bheirear  thairis  an  tighean  do 
dhaoinibh  eile,  am  fearann  agus  na  mnath- 
an  mar  an  ceudna ;  oir  sìnidh  mise  mo 
làmh  a  mach  an  aghaidh  luchd-àiteachaidh 
na  tìre,  deir  an  Tighearn. 

13  Oir  o'n  aon  a's  lugha  gus  an  aon  a's 
mò  dhiubh,  tha  gach  neach  'ga  thoirt  fèin 
suas  d'a  an-miannaibh  ;  agus  o'n  fhàidh 
fòs  gus  an  sagart,  tha  gach  aon  a'  gnàth- 
achadh  ceilge. 

14  Leighis  iad  mar  an  ceudna  lot  nigh- 
inn  mo  shluaigh-sa  gu  faoin,  ag  ràdh,  Sìth, 
sìth  ;  agus  gun  sìth  ann. 

15  An  robh  nàire  orra  chionn  gu'n  do 
chuir  iad  gràineileachd  an  gnìomh?  ni 
h-eadh,  cha  do  ghabh  iad  nàire  air  aon 
chor ;  ni  mò  bha  rugha  air  an  gruaidh  : 
uime  sin  tuitidh  iad  am  measg  na  muinnt- 
ir  a  thuiteas ;  anns  an  àm  an  tig  mise  'gan 
amharc,  tilgear  sìos  iad,  deir  an  Tighearn. 

16  Mar  so  thubhairt  an  Tighearna; 
Seasaibh  anns  na  ròidibh  agus  faicibh,  ag- 
us  feòraichibh  air  son  nan  seana  cheum- 
anna,  Cait  am  bheil  an  t-slighe  mhaith 
agus  gluaisibh  innte ;  mar  sin  gheibh  sibh 
fois  do  'r  n-anamaibh.  Ach  thubhairtiad- 
san,  Cha  ghluais  sinn  linnte.] 

17  Chuir  mi  mar  an  ceudna  luchd-faire 
os  'ur  ceann,  ag  ràdh  ;  Eisdibh  ri  fuaira 
na  trompaid.  Ach  thubhairt  iadsan,  Cha 
'n  èisd  sinn. 

18  Uirae  sin  cluinnibh,  O  fhineacha,  's 
biodh  fios  agaibh,  O  choimhthionail ;  an 
ni  sin  a  ta  'nam  measg  cluinn,  O  thal- 
amh  ! 

19  Feuch,  bheir  mise  dòrainn  air  an 
t-sluagh  so,  toradh  an  smuaintean  fèin ;  a 
chionu  nach  d'thug  iad  èisdeachd  do  m' 


bhriathraibh :  agus  a  thaobh  mo  reachd, 
chuir  iad  eadhon  cùl  ris. 

20  C'uim'  an  tig  thugam-sa  tùis  o  Sheba  ? 
agus  a'  chuilc  chubhraidh  o  dhùthaich  fad 
as?  Cha  'n  'eil  bhur  tabhartais-loisgte 
taitneach,  ni  mò  tha  tlachd  agam-sa  'nur 
n-ìobairtibh. 

21  Air  an  aobhar  sin  mar  so  deir  an 
Tighearn,  Feuch,  leagaidh  mi  cip-thuis- 
lidh  an  rathad  an  t-sluaigh  so,  agus  tuit- 
idh  na  h-aithrichean  agus  na  mic  orra ; 
an  coimhearsnach  agus  a  charaid  bàsaich- 
idh  le  chèile. 

22  Mar  so  deir  an  Tighearn,  Feuch,  tha 
sluagh  a'  teachd  o  fhearann  na  h-àirde 
tuath,  agns  dùisgear  cinneach  mòr  o 
chrìochaibh  na  talmhainn. 

23  Glacaidh  iad  am  bogha  agus  an 
t-sleagh  :  tha  iad  an-iochdmhor,  agus  cha 
ghabh  iad  truas  ;  beuchdaidh  an  guth  mar 
an  fhairge,  agus  marcaichidh  iad  air  each- 
aibh,  air  an  tarruingan  ordugh  mar  dhaoine 
gu  cogadh,  anu  ad  aghaidh-sa,  O  nighean 
Shioin. 

24  Chuala  sinn  iomradh  air  so :  dh'fhàs 
ar  làmhan  lag :  tha  goimh  air  deanamh 
greim  oirnn;  pian,  amhuil  mnà  ri  saoth- 
air  chloinne. 

25  Na  rachaibh  a  inaeh  do'n  mhachair, 
na  siùbhlaibh  anns  an  t-slighe  ;  oir  an  sin 
tha  claidheamh  an  nàmhaid,  uamhas  air 
gach  taobh. 

26  O  nighean  mo  shluaigh,  èid  thu  fèin 
le  eudach  saic,  agus  aornagain  thu  fèin  ann 
an  luaithre  :  dean  caoidh  mar  air  son  aoin 
mhic,  cumha  ro-gheur :  oir  gu  h-obann thig 
an  creachadair  oirun. 

27  Shonruich  mi  thusa  gu  bhi  a'd'  bhaid- 
eal,  a  d'  dhaingneach  am  measg  mo 
shluaigh ;  agus  aithnichidh  tu,  agus  dearbh- 
aidh  tu  an  slighe. 

28  Tha  iad  uile  'nan  daoinibh  a  thug 
barrachd  ann  an  ceannairc,  a'  gluasad  gu 
cealgach  :  is  umha  agus  iarunn  iad ;  an 
t-iomlan  diubh  'nan  innealaibh  truaillidh- 
eachd. 

29  Loisgeadh  na  builg  leis  an  teine, 
chaitlìeadh  anluaith  ;  leagh  am  fear-leagh- 
aidh  gu  dìomhain ;  oir  cha  'n  'eil  iadsan  a 
ta  olc  air  an  sgaradh  air  falbh  : 

30  Airgiod  nach  fiu  theirear  riu-san,  a 
chionn  gu'n  do  chuir  an  Tighearn  cùl 
riu. 

CAIB.  VII. 

AM  focal  a  thàinig  gu  Ieremiah  o'n 
Tighearn,  ag  ràdh  ; 

2  Seas  ann  an  geata  tighe  an  Tighearn, 
agus  glaodh  anns  an  àite  sin  am  focal  so, 
agus  abair,  Cluinnibh  focal  an  Tighearn, 
uile  Iudah,  sibhse  ta  'g  imeachd  a  steach 
air  na  dorsaibh  so  gu  aoradh  a  thoirt  do 
Iehobhah. 

3  Mar  so  deir  Tighearn  nan  sluagh,  Dia 
Israeil,  Leasaichibh  'ur  sligheachan  agus 
'ur  gnìomhara,  agus  bheir  mise  dhuibh 
còmhnuidh  a  ghabhail  anns  an  àite  so. 

4  Na  h-earbaibh  à  briathraibh  breugach, 
ag  radh,  7*  teampull  an  Tighearna,  team- 
pull  an  Tighearna,  teampuil  an  Tighearn 
ìad  so. 

5  Oir  maleasaicheassibhguh-iomlan'ur 
sligheachan  agus  'ur  gnìomhara ;  ma  bheir 

sibh  gu  ceart  breitheanas  eadar  duine  agus 
a  choimhearsnach; 

6  Mur  sàruich  sibh  an  coigreach,  an  dìll- 
eachdan  agus  a'  bhantrach ;  agus  mur  dòirt 
sibh  fuil  neò-chiontach  anns  an  àite  so,  agus 
mur  tèid  sibh  air  lorg  dhèe  eile,  chum  'ur 
dòrainn  fèin: 

7  An  sin  bheir  mise  dhuibh  còmhnuidh 
a  ghabhail  anns  an  àite  so,  anns  an  fhear- 
ann  a  thug  mi  do'r  n-aithrichibh,  o  linn 
gu  linu. 

8  Feuch,  tha  sibhse  a'  deanamh  buin  à 
briathraibli  breugach  o  nach  faigh  sibh 
buannachd. 

9  Ciod  ?  am  feadh  a  ta  sibh  a'  goid,  a' 
mortadh,  agus  a'  deanamh  adhaltrais,  ag- 
us  a'  mionnachadb  gu  breugach,  agus  a' 
losgadh  tùise  do  Bhaal,  agus  a'  gluasad  air 
lorg  dhèe  coimheach,  air  nach  robh  eòlas 
agaibh : 

10  An  tig  sibh  an  sin,  agus  an  seas  sibh 
ann  am  làthair-sa,  san  tigh  so  a  ta  air  a 
ghairm  air  m'  ainm,  agus  an  abair  sibh, 
Tlia  sinn  air  ar'  toirt  thairis  a  chum  nan 
gràinpileachdau  so  uile  a  chur  an 
gnìomh  ? 

11  An  e  gu'n  d'rinneadh  an  tigh  so,  a 
dh'ainmicheadh  ormsa,  'na  shlochd  mheir- 
leach  'nur  sùilibh-sa?  Feuch,  chunnaic 
mise  fèin  e,  deir  an  Tighearn. 

12  Ach  rachaibh  a  nis  do  m'àite-sa  ta 
an  Siloh,  far  an  do  chuir  mi  m'ainm  an 
toiseach,  agus  faicibh  cionnus  a  bhuin  mi 
ris,  air  son  aingidheachd  mo  shluaigh 
lsraeil. 

13  Agus  anis,  a  ehionngu'n  d'rinn  sibhse 
na  h-oibre  so  uile,  deir  an  Tighearn,  agus 
gu'n  do  labhair  mise  ruibh  ag  èirigh  gu 
moch,  agus  a'  labhairt,  ach  cha  d'èisd 
sibhse ;  agus  gu'n  do  ghlaodh  mi  ruibh, 
ach  cha  do  fhreagair  sibh  : 

14  Uime  sin,  ni  mi  ris  an  tigh  so  a 
dh'ainmicheadh  orm,  as  am  bheil  sibhse  a' 
deauamh  buin,  agus  ris  an  ionad  a  thug 
mi  dhuibhse,  agus  do  'r  n-aithrichibh, 
amhuil  a  rinn  mi  ri  Siloh. 

15  Agus  tilgidh  mi  sibh  a  mach  à 
m'fhianuis,  mar  a  thilg  mi  mach  bhur 
bràithrean  uile,  an  t-iomlan  do  shliochd 
Ephraim. 

16  Air  an  aobhar  sin,  na  guidh  thusa  air 
son  an  t-sluaigh  so,  ni  mò  chuireas  tu  suas 
glaodh  no  athchuinge  as  an  leth,  ni  mò  ni 
thu  eadar-ghuidhe  riumsa  ;  oir  cha'n  èisd 
raise  riut. 

17  Nach  faic  thu  ciod  a  tha  iad  so  a' 
deanamh  ann  am  bailtibh  Iudah,  agus  ann 
an  sràidibh  Ierusaleim  ? 

18  Tha  a'  chlann  a'  tional  connaidh,  ag- 
us  na  h-aithrichean  a'  fadadh  an  teine, 
agus  na  mnài  a'  fuineadh  taoise,  a  dhean- 
amh  bhreaeag  do  bhan-righinn  nèimh,  ag- 
us  a  dhòrtadh  a  mach  tharbhartasa-dibhe 
do  dhiathaibh  eile,  gu  campar  a  chur 
ormsa. 

19  Am  bheil  iad  a'  cur  campair  ormsa  ? 
deir  an  Tighearn ;  nach  ann  a  tha  iad  a'  cur 
[dragh]  orra  fèin,  a  chum  maslaidh  an 
gnùise  fèin  ? 

20  Air  an  aobhar  sin,  mar  so  deir  an 
Tighearn  Iehobhah,  Feuch,  dòirtear 
m'fhearg-sa,  agus  mo  dhian-chorruich  a 
mach  air  an  àite  so,  air  duine  agus  air 


ainmhidh,  agus  air  craobhan  na  machar- 
ach,  agus  air  toradh  an  fhearainn  ;  agus 
loisgidh  i,  agus  cha  ghabh  i  mùchadh. 

21  Mar  so  deir  Tighearn  nan  sluagh,  Dia 
Israeil,  Cuiribh  'ur  tabhartais-loisgte  ri'r 
nìobairtibh,  agus  ithibh  feoil. 

22  Oir  cha  do  labhair  mise  ri'r  n-aith- 
richibh,  ni  mò  dh'àithn  mi  dhoibh,  anns 
an  là  san  d'thug  mi  iad  a  mach  à  tìr  na 
h-Eiphit,  mu  thimchioll  thabhartas-loisgte 
no  ìobairtean : 

23  Ach  an  ni  so  dh'àithn  mi  dhoibh,  ag 
ràdh,  Thugaihh  gèill  do  m'  ghuth,  agus 
bithidh  mise  a'm'  Dhia  dhuibhse,  agus 
bithidh  sihbse 'nur  sluagh  dhomh-sa  ;  ag- 
us  gluaisibh  anns  na  h-uile  shlighibh  a 
dh'àithn  mi  dhuibh,  a  chum  gu'n  èirich  gu 
maith  dhuibh. 

24  Ach  cha  d'èisd  iad,  ni  mò  dh'aom  iad 
an  cluas,  ach  ghluais  iad  ann  an  comhair- 
libh  aisinnleachdach  an  droch  chridhe  fèin, 
agus  chaidh  iad  air  an  ais,  agus  cha'n  ann 
air  an  aghaidh. 

25  O'n  là  air  an  d'thàinig  bhur  n-aith- 
richean  a  mach  à  tìr  na  h-Eiphit,  gus  an 
là  'n  diugh,  chuir  mi  d'  'ur  n-ionnsuidh 
m'uile  sheirbhisich  na  fàidhean,  ag  èirigh 
gach  là  gu  moch  agus  'gau  cur  a  mach  : 

26  Gidheadh  cha  d'èisd  iad  rium,  ni  mò 
dh  aom  iad  an  cluas,  ach  chruaidhich  iad 
am  muineal;  rinn  iad  ni  bu  mhiosa  na'n 
aithrichean. 

27  Uime  sin,  labhraidh  tu  na  briathra 
so  uileriu,  ach  cha'n  èisd  iadriut:  glaodh- 
aidh  tu  riu  mar  an  ceudna,  ach  cha  fhreag- 
air  iad  thu. 

28  Uime  sin  their  thu  riu,  So  an  ciun- 
each  nach  'eil  a'  toirt  gèill  do  ghuth  an 
Tighearn  an  Dia;  ni  mò  ghabh  iad  ri 
cronuchadh :  dh'eug  an  fhìrinn,  agus 
ghearradh  a  mach  o'm  beul  i. 

29  Gearr  dhìot  do  ghruag,  0  lerusalem, 
agus  tilg  uait  i,  agus  tog  suas  tuireadh  air 
na  h-ionadaibh  àrda :  oir  chuir  lehobhah 
uaith,  agus  thrèig  e  ginealach  a  chorr- 
uich. 

30  Oir  rinn  clann  Iudah  olc  ann  am 
shealladh-sa,  deir  an  Tighearn ;  chuir  iad 
an  gràineileachdan  anns  an  tigh  a  dh'- 
ainmicheadh  ormsa,  chum  a  thruaill- 
eadh. 

31  Agus  thog  iad  ionadan  àrda  Thoph- 
eit,  a  th'ann  an  gleann  mhic  Hinoim,  a 
losgadh  am  mac  agus  an  nigheana  san 
teine;  ni  nach  dàithn  mise,  's  nach 
d'thàinig  idir  ann  am  chridhe. 

32  Air  an  aobhar  sin,  feuch,  tha  na 
làithean  a'  teachd,  deir  an  Tighearn,  anns 
nach  goirear  ni  's  mò  ris  Tophet,no  gleann 
mhic  Hinoim ;  ach  gleann  a'  mharbhaidh  : 
oir  adhlaicidh  iad  ann  an  Tophet,  gus  nach 
bi  kitefalamh  ann. 

33  Agus  bithidh  cairbheannan  an  t- 
sluaigh  so  'nam  biadh  do  eunlaith  an  ath- 
air,  agus  do  bheathaichibh  na  talmhainn ; 
agus  cha  n  fhuadaich  aon  neach  air  falbh 
iad. 

34  An  sin  cuiridh  mise  cosgadh  ann  am 
bailtibh  Iudah,  agus  ann  an  sràidibh  Ieru- 
saleim,  air  guth  an  t-subhachais,  agus  guth 
an  aoibhneis,  guth  an  fhir  nuadh-phòsda, 
agus  guth  na  mnà  nuadh-pòsda :  oir  bith- 
idh  an  dùthaich  'na  fàsacb. 

CAIB.  VIII. 

ANNS  an  àm  sin,  deir  an  Tighearn, 
bheir  iad  a  mach  cnàmhan  rìghrean 
Sudah,  agus  cnàmhan  a  prionnsachan,  agus 
cnàmhan  nan  6agart,  agus  cnàmhan  nam 
fàidhean,  agus  cnàmhan  luchd-àiteachaidh 
lerusaleim  as  an  uaighean ; 

2  Agus  sgaoilidh  siad  iad  fa  choinneamh 
na  grèine,  agus  na  gealaich,  agus  uile 
fheachd  nèimh,  d'an  d'thug  iad  spèis,  ag- 
us  d'an  d'rinn  iad  seirbhis,  agus  air  anrobh 
iad  a'  leanmhuinn,  agus  a  bha  iad  ag  iarr- 
aidb,  agus  d'an  d'thug  iad  aoradh :  cha 
chruinnichear  iad,  cha'n  adhlaicear  iad ; 
'nan  aolach  bithidh  iad  air  aghaidh  na  tal- 
mhainn. 

3  Agus  bithidh  bàs  ni's  roghnaiche  na 
beatha  leis  an  uile  fhuigheall  a  mhaireas 
do'n  teaghlach  olc  so,  a  bhios  'nam  fuigh- 
eall  anns  gach  uile  àite  gus  am  fògair  mise 
iad,  deir  Tighearn  nan  sluagh. 

4  Os  bàrr,  their  thu  riu,  Mar  so  deir  an 
Tighearn  ;  An  tuit  iad  agus  nach  èirichiad 
a  rìs ;  An  tèid  e  air  falbh,  agus  nach  pill 
e  air  ais  ? 

5  C'ar  son  ma  ta  tha'n  sluagh  so  a' 
sleamhnachadh  air  an  ais  ?  c'arson  a  ta  Ie- 
rusalem  ri  cùl-sleamhachadh  bith-bhuan  ? 
tha  iad  a'  deanamh  greim  daingean  air 
ceiig,  tha  iad  a'  diùltadh  pilleadh. 

6  Thug  mise  fa'near,  agus  chuala  mi; 
cha  do  labhair  iad  gu  ceart:  cha'n  'eil 
aithreachas  air  son  neach  d'a  aingidh- 
eachd,  ag  ràdh,  Ciod  a  rinn  mi?  Tha 
gach  aon  a'  piìleadh  g'a  shlighe,  mar  a 
<ihian-ruitheas  an  t-each  a  chum  a'  chòmh- 
raig. 

7  Seadh,  is  aithne  do'n  chorra-bhàin 
anns  an  athar  a  h-àm  fèin,  agus  is  aithne 
do'n  choluman,  agus  do'n  ciiorra-mhon- 
aidh,  agus  do'n  gholan-ghaoithe  àm  an 
teachd  :  ach  cha'n  aithne  do  m'shluagh-sa 
breitheanas  an  Tighearna. 

8  Cionnus  a  their  sibh,  Tha  sinn  glic, 
agus  tha  reachd  an  Tighearna  'nar  measg  ? 
Feuch,  gu  deitnhin  is  diomhanas  obair  na 
cleit-sgriobhaidh,  cha  'n  'eil  anns  na 
sgrìobhaichibh  ach  diomhanas. 

9  Nàraicheadh  na  daoine  glice,  tha  iad 
fo  grheilt,  tha  iad  an  sàs;  feuch,  ri  focal 
an  Tighearna  chuir  iad  cul;  agus  ciod  an 
gliocas  a  ta  aca  ? 

10  Uime  sin,  am  mnathan  bheir  mise  do 
dhaoinibh  eile ;  am  fearann  dhoibh-san  a 
thèid  an  seilbh  ann:  oir  tha  iad  uile,  o'n 
neach  is  mò  gus  an  neach  is  lugha,  air  an 
toirt  suas  d  an  an-miannaibh ;  o'n  fhàidh 
eadhon  gus  an  sagart,  tha  gach  aon  a' 
gnàthachadh  ceilge. 

11  Agus  leighis  iad  lot  nighinn  mo 
shluaigh-sa  gu  faoin,  ag  ràdh,  Sìth,  sìth ; 
agus  gun  sìth  ann. 

12  An  robh  nàire  orra  chionn  gu'n  do 
chuir  iad  gràineileaehd  an  gnìomh?  Ni 
h-eadh,  cha  robh  iad  nàrach  air  aon  chor, 
ni  mò  ghabh  an  gruaidh  rugha :  uime  sin 
tuitidh  iad  am  measg  na  muinntir  a  thuit- 
eas  ;  anns  an  àm  an  tig  mise  'gan  amharc 
tilffear  sìos  iad,  deir  an  Tighearn. 

13  Ni  mise  gu  buileach  an  sgrios,  deir  an 
Tighearn ;  cha  bhi  fìon-dhearc  air  an 
fhìonain,  no  fìgean  air  a'  chrann-fhìge ; 
seargaidh  eadhon  an  duilleach ;  agus  na 


nithe  thug  mise  dhoibh  sinbhlaidh 
uatha. 

14  C'ar  son  a  ta  sinn  a'  suidhe  'nur 
tàmh?  cruinnichibh  sibh  fèiu  agus  rach- 
amaid  a  steach  do  na  caithrichibh  daing- 
nichte ;  agus  bitheamaid  'nar  tosd  an  sin ; 
oir  chuir  an  Tighearn  ar  Dia  'nar  tosd 
sinn,  agusthug  e  dhuinn  uisge  dom-blasda 
r'a  òl,  a  chionn  gu'n  do  pheacaich  sinn  an 
aghaidh  an  Tighearna. 

15  Bha  sùil  againn  ri  sìtli,  ach  maith 
sam  bith  cha  d'thainig  ;  ri  h-aimsir  slàinte, 
agus  feuch  uamhas ! 

16  O  Dhan  chualas  srannail  a  chuid 
each  :  roimh  thorman  sitrich  'eacha 
raeamnach  chrìothnaich  am  fearann  uile : 
oir  thàinig  iad,  agus  shluig  iad  am  fearann, 
agus  gach  ni  a  ta  ann ;  a'  chaithir  agus 
iadsan  a  tha  'ga  h-àiteachadh. 

17  Oir  feuch,  cuiridh  mise  'nur  measg, 
nathraichean,  righ-nathraichean,  air  nach 
luidh  geasan,  agus  teumaidh  iad  sibh,  deir 
an  Tighearn. 

18  Cha  'n'eil  leigheas  air  mo  bhròn  ;  tha 
mo  chridhe  fo  leòn  an  taobh  a  stigh  dhìom. 

19  Feuch,  guth  glaoidh  nighinn  mo 
shluaigh,  o  thìr  chèin  :  Nach  'eil  an  Tigh- 
earn  ann  an  Sion  ?  nach  'eil  a  righ  innte  ? 
c  ar  son  ma  ta  bhrosnuich  iad  mise  gufeirg 
le'n  dealbhan  snaidhte,  agus  le'n  diomhan- 
asaibh  coimheach  ? 

20  Chaidh  am  fogharadh  seachad,  tha'n 
samhradh  cr  ochnaichte,  ach  cha  'n  'eil 
sinne  air  ar  saoradh. 

21  Air  son  leòin  nighinn  mo  shluaigh, 
tha  mise  air  mo  leòn  ;  tha  mi  dubh-bhròn- 
ach  ;  rinn  uamhunn  mo  ghlacadh. 

22  Nach  'eil  ioc-shlàint  ann  an  Gilead  ? 
nach  'eil  lèigh  an  sin  ?  C'ar  son,  ma  ta,  nach 
'eil  slàinte  air  a  h-aisig  do  nighinn  mo 
shluaigh-sa? 

CAIB.  IX. 

OCH  nach  b'uisge  mo  cheann,  agus  nach 
bu  tobar  dheur  rao  shùilean,  a  chum 
gu'n  guilinn  a  là  agus  a  dh'oidhche  air 
son  muinntir  mharbhta  nighinn  mo 
shluaigh  ! 

2  Och  nach  rohh  agam  anns  an  fhàsach 
pàilliun  fir-thuruis,  a  chuin  gu  fàgainn  mo 
shluagh,  agus  gu'n  imichinn  uatha !  oir  is 
luchd..adhaltrais  iad  uile,  coimhthional  do 
dhaoine  cealgach. 

3  Agus  tha  iad  a'  lùbadh  an  teangaidh 
mar  am  boghachum  ceilge  ;  ach  cha'n'eil 
iad  treubhach  air  son  na  hrinn  anns  antal- 
amh :  oir  tha  iad  a'  dol  air  an  aghaidh  o 
olc  gu  olc,  agus  cha'n  'eil  eòlas  ac'orm-sa, 
deir  an  Tighearn. 

4  Bithibh  air  'ur  faicill,  gach  aon  roimh 
a  choimhearsnach,  agus  na  h-earbaibh  a 
bràthair  air  bith  :  oir  le  foill  meallaidh  gach 
bràthair,  agus  gluaisidh  gach  companach 
gu  cealgach. 

5  Agus  meallaidh  iad,  gach  aon  a 
choimhearsnach,  agus  cha  labhair  iad  an 
fhìrinn :  chleachd  iad  an  teangadh  ri  labh- 
airt  bhreug ;  sgìthich  iad  iad  fèin,  a'  cur 
an  gniomh  do-bheairt. 

6  Tha  do  chòmhnuidh  ann  am  meadhon 
ceilge ;  ann  an  eeilg  tha  iad  a'  diùltadh  eòl- 
as  a  ghabhail  ormsa,  deir  an  Tighearn. 

7  Air  an  aobhar  sin,  mar  so  deir  Tigh- 

earn  nan  sluagh,  Feach,  leaghaidh  mi  iad, 
agus  dearbhaidh  mi  iad ;  oir  ciod  a  dh'- 
theudas  mi  dheanamh  a  thaobh  nighinn 
mo  shluaigh  ? 

8  Tha  an  teangadh  mar  shaighead  fir- 
mbillidh  ;  is  cealg  a's  cainnt  d  i :  le  'bheul 
labhraidh  neach  gu  sìochail  r'a  choimh- 
earsnach,  ach  'na  chridhe  tha  e  caitheadh 
foill  air. 

9  Air  son  nan  nithe  so  nach  tig  mise  g'an 
amharc  ?  deir  an  Tighearn  :  air  a'  leithid 
so  do  chinneach  nach  dean  m'anam  diosrh- 
altas  ? 

10  Air  son  nan  slèibhtean  togaidh  mi  gul 
agus  caoidh,  agus  air  son  ionada  còmhnuidh 
an  fhàsaich,  tuireadh,  a  chionn  gu  bheil 
iad  air  an  losgadh  suas,  air  chor  as  nach 
teid  aon  neach  trompa  ;  agus  cha  chluinn- 
ear  annta  guth  na  sprèidhe  :  eunlaith  an 
athair  agus  an  t-ainmhidh  maraon  theich, 
shiubhail  air  falbh. 

11  Agus  ni  mise  Ierusalem  'na  carnaibh, 
'na  h-uaimh  dhràgou  ;  agusbailtean  Iudab 
ni  mi  'nam  fàsach,  gun  neach  'gan  àiteach- 
adh. 

12  Cò  e'n  duine  glic,  a  thuigeas  so  ?  ag- 
us  ris  an  do  labhair  beul  an  Tighearn,  a 
chuin  gu  cuireadh  e  'n  cèill  e.  C'ar  son  a 
ta  n  tìr  air  a  milleadh  ;  air  a  losgadh  suas 
mar  fhàsach,  nach  'eil  aon  neach  ag  im- 
eachd  troimpe  ? 

13  Agus  thubhairt  an  Tighearn,  Do 
hhrìgh  gu'n  do  thrèig  iad  mo  reachd  a 
chuir  mise  fa'n  comhair,  agus  nach  robh 
iad  ùmhal  do  m'  ghuth,  ni  mò  ghluais  iad 
d'a  rèir ; 

14  Ach  gu'n  do  ghluais  iad  a  rèir  breith- 
neachaidh  an  cridhe  fèin,  agus  an  dèigh 
nan  dèe  a  theagaisg  an  aithrichean 
dhoibh : 

15  Uime  sin,  mar  so  deir  Tighearn  nan 
sluagh,  Dia  Israeil ;  Feuch,  beathaichidh 
mise  iad,  eadhon  an  sluagh  so,  le  searbh 
luibhibh,  agus  bheir  mi  uisge  dom-blasda 
dhoibh  r'a  òl. 

16  Sgapaidh  miiad  mar  anceudnameasg 
nan  cinneach,  air  nach  robh  aon  chuid  iad 
fèin  no  an  aithrichean  eòlach :  agus  cuir- 
idh  mi  an  claidheamh  air  an  tòir,  gus  an 
cuir  mi  as  doibh. 

17  Mar  so  deir  Tighearn  nan  sluagh, 
Thugaibh  fa'near,  agus  gairmibh  mnathan 
tuiridh,  agus  thigeadh  iad;  agus  cuiribh 
fios  air  mnathaibh  seòlta,  agus  thigeadh  iad- 
san : 

18  Agus  deifricheadh  iad,  agus  togadh 
iad  suas  caoidh  air  ar  son ;  achum  gu  ruith 
ar  sùilean  sìos  le  deuraibh,  agus  gu  brùchd 
ar  rosgan  a  mach  le  h-uisgeachaibh. 

19  Gun  amharus  chualas  guth  caoidh  o 
Shion ;  Cionnus  a  tha  sinn  air  ar  creach- 
adh  !  tha  sinn  air  ar  maslachadh  gu  ro- 
mhòr!  a  chionn  gu'n  do  thrèig  sinn  am 
fearann,  a  chionn  gu'n  do  thilg  iad  sìos  ar 
n-ionada-còmhnuidh. 

20  Air  an  aobhar  sin  èisdibh,  O  mhnath- 
an,  focal  an  Tighearn,  agus  glacadh  bhur 
cluas  focal  a  bheoil ;  agus  teagaisgibh  do'r 
nigheanaibh  caoidh,  agus  gach  aon  d'a 
ban-choimhearsnaich  tuireadh  : 

21  Oir  tha  am  bàs  air  teachd  an  àird  gus 
ar  n-uinneagan,  air  teachd  a  steach  gus  ar 
ìùchairtean  ;  thàinig  e  a  ghearradh  sìos  ar- 


aon  an  naoidhean  anns  a'  mhachair,  agus 
nan  òganach  anns  na  sràidibh. 

22  Abair,  Mar  so  deir  an  Tighearn ; 
Tuitidh  eadhon  colainnean  dhaoine  mar 
aolach  air  aghaidh  na  faiche,  agus  mar  an 
dlaogh  an  deigh  a'  hhuanaiche,  'nuair  nach 
bi  aon  neach  ann  gu  'thional. 

23  Mar  so  deir  an  Tighearn,  Na  dean- 
adh  an  duine  glic  uaill  as  a  gbliocas,  agus 
na  deanadh  an  duine  neartmhor  uaill  as  a 
neart,  agus  na  deanadh  an  duine  saoibhir 
uaill  à  'shaoibhreas : 

24  Ach  deanadh  esan  a  ni  uaill,  uaill  à 
so,  gu  bheil  tuigse  agus  eòlas  aige  ormsa, 
gur  mi  an  Tighearn  a  nochdas  caoimh- 
neas  gràdhach,  breitheanas,  agus  ceartas 
air  an  talamh  ;  oir  anns  na  nithibh  so  tha 
mo  thlachd-sa,  deir  an  Tighearn. 

25  Feuch,  tha  na  làithean  a'  teachd, 
deir  an  Tighearn,  anns  an  smachdaich 
mise  na  h-uile  thimchioll-ghearrta,  maille 
ris  an  neo-thimchioll-ghearrta. 

26  An  Eiphit,  agus  Iudah,  agus  Edom, 
agus  clann  Amoin,  agus  Moab,  agus  na 
h  uile  a  ta  anns  na  cearnaibh  iomallach,  a 
ta  chòmhnuidh  anns  an  fhàsach:  oir  tha 
na  cinnich  so  uile  neo-thimchioll  ghearrta, 
agus  tha  tigh  Israeil  uile  neo-thimchioll- 
ghearrta  'nan  cridhe. 

CAIB.  X. 

CLUINNIBH  am  focal a  ta  an  Tighearn 
a'-labhairt  ruibh,  O  thigh  Israeil. 

2  Mar  so  deir  an  Tighearn ;  Na  fògh- 
lumaibh  slighe  nan  cinneach,  agus  nabiodh 
eagal  oirbh  roimh  chomharan  nan  nèamha, 
ged  tha  eagal  air  na  cinnich  rompa. 

3  Oir  tha  gnàthachadh  nan  slògh  *na 
fhìor-dhìomhanas  :  oir  tha  iad  a'  gearr- 
adh  craoibhe  as  a'  choille,  obair  làmh  an 
fhir  a  dh'oibricheas  le  inneal  geur. 

4  Le  h-airgiod  agus  le  h-òrthaiad  'ga 
deanamh  maiseach,  le  tairngibh  agus  le 
h-orduibh  tha  iad  'ga  deanamh  daingean, 
air  chor  as  nach  gluais  i. 

5  Mar  chrann  pailme  tha  iad  so  rag,  ag- 
us  cha  labhair  iad :  is  èigin  an  giùlan,  a 
chionn  nach  urrainn  iad  imeachd :  na 
biodh  eagal  oirbhse  rompa,  oir  cha  'n  urr- 
ainn  iad  cron  a  dheanamh ;  agus  fòs  maith 
a  dheanamh  cha  'n'eil  'nan  comas. 

6  Cha  'n  'eil  aon  neach  'ann  cosmhuir 
riut-sa,  O  Thighearn ;  Is  mòr  thu,  agus 
is  mòr  t'ainm  ann  an  cumhachd. 

7  Cò  air  nach  biodh  eagal  romhad-sa,  O 
Righ  nan  slògh  ?  oir  dhuitse  buinid'n  urr- 
am;  a  chionn  nach  'eil  am  ineasg  uile 
dhaoine  glice  nan  cinneach,  agus  am  raeasg 
an  uile  rìoghaehdan,  aon  neach  cosmhuil 
riut. 

8  Ach  tha  iad  gu  h-iomlan  brùideil  agus 
mi-thuigseach:  tha  am  fiodh  e  fèin  a'  cur 
an  cèill  an  dìomhanais. 

9  Bheirear  airgiod  air  a  bhualadh  a  mach 
o  Tharsis,  agus  òr  o  Uphas ;  obair  an  fhir- 
oibre,  agus  làimhe  an  òir-cheaird:  is  gorm 
agus  dearg  as  èididh  dhoibh  :  is  iad  gulèir 
obair  dhaoine  seòlta. 

10  Ach  Iehobhah,  is  esan  an  Dia  fìor, 
an  Dia  beò,  agus  an  righ  bith-bhuan : 
roimh  a  chorruich-san  crìothnaichidh  an 
talamh,  agus  cha  'n  urrainn  na  cinnich 
'fhearg  a  ghiùlan. 

'11  Mar  so  their  sibh  riu,  Na  dèe  nach 
d'rinn  na  nèamha  no  au  talamh,  sgriosar 
iad  a  mach  o'u  talamh,  agus  o  bhi  fuidh 
n:i  nèamha  so. 

12  Rinn  esan  an  talamh  le  'chumhachd, 
shocruich  e  an  saoghal  le  'ghliocas,  agus  le 
'thuigse  sg-aoil  e  mach  na  nèamha. 

13  'Nuair  a  chuireas  e  mach  a  ghuth, 
tha  toirra  uisgeachan  anns  na  nèamhaibh, 
bheir  e  air  a'  cheò  dol  suas  o  chrìochaibh 
na  talrahainn :  ni  e  dealanach  le  frasaibh, 
agus  bheir  e  mach  a'  ghaoth  as  'ionadaibh- 
tasgaidh. 

14  Dh'fhàs  gach  duine  mar  bhrùid  'na 
eòlas  ;  nàraicheadh  gach  òr-cheard  le 
ìomhaigh  leaghta;  oir  is  ni  breugach  an 
dealbhan  leaghta,  agus  anail  air  bith  cha 
'n  'eil  annta. 

15  Is  ni  faoin  iad,  obair  mhearachd : 
ann  an  àm  an  smachdachaidh  thèid  iad  am 
mugha. 

16  Cha  chosmhuil  riu  so  Cuibhrionn 
lacoib  ;  oir  is  esan  fear-cumaidh  an  domh- 
ain,  agus  is  e  Israel  slat  'oighreachd ; 
Tighearna  nan  sluagh  is  ainm  dha. 

17  Cruinnich  suas  do  mhaoin  as  an 
fhearann,  O  thusa  a  ta  'g  àiteachadh  an 
daingnich : 

18  Oir  mar  so  deir  an  Tighearn  ;  Feuch, 
bheir  mi  urchair  do  luchd-àiteachaidh  na 
tìre,  air  a'  chuairt  so,  agus  claoidhidli  mi 
iad,  airchoras  gumothaich  iad  mo  dhiogh- 
altas. 

19  Mo  thruaighe  mise  thaobh  mo  dhoch- 
ainn !  is  cràiteach  mo  chreuchd :  ach  thubh- 
airt  mi,  Gu  deimhin  is  deacair  so,  ach  is 
èigin  'fhulang. 

20  Tha  mo  phàilliun  air  a  chur  fàs,  ag- 
us  tha  mo  chuird  gu  lèir  air  am  briseadh  ; 
dh'imich  mo  chlann  a  raach  uam,  agus 
cha'n  'eil  iad  ann :  cha  'n'eil  neach  ann  a 
sgaoileas  mo  phàilliun  a  mach  ni  's  mò,  no 
chuireas  suas  mo  sgàile. 

21  Oir  tha  na  h-aodhairean  airfàsbrùid- 
eil,  ag  us  cha'n  'eil  iad  ag  iarraidh  an  Tigh- 
earn  :  uime  sin  cha  soirbhich  leo  fèin,  ag- 
us  bithidh  an  treudan  uile  air  an  sgapadh. 

22  Fuaim  an  iomraidli !  feuch,  tha  i 
teachd  dlùth,  eadhon  gluasad  mòr  o'n  tìr 
mu  thuath,  a  dheanamh  bhailtean  Iudah 
'nam  fàsach,  'nan  àite-còmhnuidh  do 
dhràgonaibli. 

23  Is  aithne  dhoinh,  a  Thighearn,  nach 
'eil  slighe  duine  'na  chomas  fèin:  cha  'n 
'eil  e  'n  comas  duine  a  ta  'g  imeachd  a 
cheum  a  stiùradh. 

24  O  Thighearn,  cronuich  mi,  ach  ann 
an  tomhas;  ni  h-ann  a'd'  chorruich,  air 
eagal  gu  cuir  thu  as  domh. 

25  Dòirt  a  mach  do  dhian-chorruich  air 
na  cinnich  nach  do  ghabh  eòlas  ort,  agus 
air  na  teaghlaichean  nach  'eil  a'  gairm  air 
t'afnm:  oir  dh'ith  iad  suas  Iacob, 'ga  ith- 
eaclh  agus  'ga  chaitheamh,  agus  rinn  iad 
'àite-còmhnuidh  fàsail. 

AM  focal  a  thàinig  gu  Ieremiah  o'n 
Tighearn,  ag  ràdh, 

2  Cluinn  briathran  a'  choimhcheangail 
so,  agus  labhair  iad  ri  fearaibh  ludah,  ag- 
us  ri  luchd-àiteachaidh  Ierusaleim  ; 

3  Agus  abair  riu,  Mar  so  deir  an  Tigh- 


earn  Dia  Israeil,  Malluichte  gu  robh  an 
duine  nach  bi  ùmhal  do  bhriathraibh  a 
choimhcheangail  so, 

4  A  dh'àithn  mise  do  'ur  n-aithrichibh 
anns  an  là  san  d'thug  mi  iad  a  mach  à  tìr 
na  h-Eiphit,  as  an  fhuirneis  iaruinn,  ag 
ràdh,  Thugaibh  gèill  do  m'  ghuth,  agus 
deanaibh  na  nithe  sin  uile,  rèir  mar  tha 
mise  'g  àithneadh  dhuibh :  mar  sin  bith- 
idh  sibh  'nur  sluagh  dhomhsa,  agus  bith- 
idh  mise  ann  am  Dhia  dhuibhse  ; 

5  A  chum  gu  coimhlion  rai  na  mionnan 
a  mhionnaich  mi  do  'ur  n-aithrichibh,  gu 
tugainn  doibh  fearann  a'  sruthadh  le  mil 
agus  le  bainne,  mar  air  an  là  'n  diugh. 
An  sin  fhreagair  mise,  agus  thubhairt  mi, 
Bitheadh  amhluidh,  O  Thighearn. 

6  Agus  thubhairt  an  Tighearn  rium, 
Glaodh  na  briathran  so  gu  lèir,  ann  am 
bailtibh  Iudah,  agus  ann  an  sràidibh  Ieru- 
saleim,  ag  ràdh,  Cluinnibh-sa  briathran  a' 
choimhcheangail  so,  agus  deanaibh  iad. 

7  Oir  dh'earalaich  mise  gu  dùrachdach 
do  'ur  n-aithrichibh,  air  an  là  san  d'thug 
mi  iad  a  mach  à  tìr  na  h-Eiphit,  gus  an  là 
'n  diugh,  ag  èirigh  gu  moch  agus  ag  ear- 
alachadh,  ag  ràdh,  Thugaibh  gèill  do  m' 
ghuth. 

8  Gidheadh  cha  d'thug  iadsan  gèill,  ni 
mò  dh'aom  iad  an  cluas,  ach  ghluais  iad 
gach  aon  a  rèir  crosdachd  a  dhroch  chridhe 
fèin  :  uime  sin  bheir  mise  orra  uile  bhriath- 
ran  a'  choimhcheangail  so,  a  dh'àithn  mi 
dhoibh  a  dheanamh,  ach  nach  d'rinn  iad. 

9  Mar  an  ceudna  thubhairt  an  Tigh- 
earn  rium,  Fhuaradh  co-fheall  am  measg 
fheara  Iudah,  agus  am  measg  luchd-àit- 
eachaidh  Ierusaleim. 

10  Tha  iad  air  pilleadh  air  an  ais  gu 
aingidheachd  an  aithrichean  o  shean,  a 
dhiùlt  mo  bhriathran-sa  a  choimhead  ;  ag- 
us  a  chaidh  air  lorg  dhèe  coimheach,  a 
chum  gu'n  deanadh  iad  seirbhis  dhoibh : 
bhris  tigh  Israeil  agus  tigh  Iudah  mo 
choimhcheangal,  a  rinn  mi  r'an  aithrich- 
ibh. 

11  Uime  sin  mar  so  deir  an  Tighearn, 
Feuch,  bheir  mise  orra  dòrainn  o  nach  bi 
e  comasach  dhoibh  dol  as;  agus  ged 
ghlaodh  iad  rium,  cha  'n  èisd  mi  riu. 

12  An  sin  thèid  bailtean  Iudah,  agus 
luchd-àiteachaidh  Ierusaleim,  agusglaodh- 
aidh  iad  ris  na  diathaibh  do'n  do  loisg  iad 
tùis ;  ach  cha  dean  iad  sin  air  aon  chor  au 
tèarnadh  ri  àm  an  airce. 

13  Oir  a  rèir  àireimh  do  bhailtean,  bha 
do  dhèe,  O  Iudah;  agus  a  rèir  àireimh 
shràidean  Ierusaleim  chuir  sibh  suas  alt- 
airean  do'n  ni  nàrach  sin,  altairean  a  losg- 
adh  tùise  do  Bhaal. 

14  Air  an  aobhar  sin  na  dean  thusa  urn- 
uigh  air  son  an  t-sluaigh  so,  ni  raò  thogas 
tu  suas  glaodh  no  athchuinge  as  an  leth  : 
oir  clia  'n  èisd  mise  san  àm  anns  an  glaodh 
iad  rium  an  airce. 

15  Ciod  a  th'aig  mo  ghràdh  ri  dhean- 
amh  ann  am  thigh-sa?  chuiri'n  gnìomh 
mòr  ghràineileachdan ;  agus  tha'n  fheoil 
naomh  air  teicheadh  uait.  An  uair  a  ta 
thu  aingidh,  an  sin  tha  thu  aoibhneach. 

16  Gorm-clirann  oladh,  maiseach  agux 
deadh-thorrach,  thug  an  Tighearn  mar 
ainm  ort :  le  fuaim  toirme  mòire  dh'fhad- 

aidh  e  teine  *na  mhullacli,  agus  tha  a 
gheugan  air  am  briseadh. 

17  Oir  rinn  Tighearn  nan  sluagh,  a 
shurdhich  thu,  olc  a  labbairt  a'  d'  aghaidh  ; 
air  son  aingidheachd  tighe  Israeil,  agus 
tighe  Iudah,  a  chuir  iad  an  gnìorah  'nan 
aghaidh  fèin,  le  mise  bhrosnuchadh  gu 
feirg,  le  tùis  a  losgadh  do  Bhaal. 

18  Thug  an  Tighearn,  uiar  an  ceudna, 
fios  dhomhsa,  agus  thuig  mi ;  an  sin  dh'- 
f  heuch  thu  dhomh  an  innleachdan. 

19  Oir  bha  mi  mar  uan,  no  mar  dhamh, 
air  a  stiùradh  a  chum  a'  chasgraidh  ;  agus 
cha  robh  fios  agam  gu'n  do  dhealbh  'iad 
innleachdan  ann  am  aghaidh,  ag  ràdh, 
Sgriosamaid  an  cranu  maille  r'a  thoradli, 
agus  gearramaid  e  sìos  à  fearann  nam  beò, 
a  chum  nach  bi  'aium  ni's  mò  air  a 
<huimhneachadh. 

20  Ach,  O  Thighearna  nan  sluagh,  a 
bheir  breth  gu  cothrornach,  a  dbearhhas 
na  h-airnean  agus  an  cridhe,  faiceam  do 
dhioghaltas  orra;  oir  dhuitse  dh'fhoillsich 
mi  mo  chùis. 

21  Air  an  aobhar  sin,  mar  so  deir  an 
Tighearn,  A  thaobh  muinntir  Anatoit,  a 
tlra  ag  iarraidh  t'anama,  ag  ràdh,  Na  dean 
fàistneachd  ann  an  ainm  Iehobhah,  mu'm 
faigh  thu  bàs  le'r  làimh-ne: 

22  (Uime  sin,  mar  so  deir  Tighearna  nan 
sluagh,)  Feuch,  smachdaichidh  mise  iad ; 
bàsaichidh  na  h-òganaich  leis  a'  chlaidh- 
eamh ;  bàsaichidh  am  mic  agus  an  nigh- 
eana  le  gorta. 

23  Agus  cha'n  fhàgar  fuigheall  beò 
dhiubh ;  oir  bheir  mise  olc  air  muinntir 
Anatoit,  bliadhna  an  smachdachaidh. 

CAIB.  XII. 

IS  ceart  thusa,  O  Thighearn,  'nuair  a 
thagram  riut :  gidheadh  ceadaich 
dhomh  labbairt  riut  mu  thimchioll  do 
bhreitheanais  :  C'ar  son  a  ta  slighe  nan 
droclr  dhaoine  a'  soirbheachadh  ?  c'ar  son 
a  ta  iadsan  uile  suaimhneach  a  ta  ro-aing- 
idh  ? 

2  Shuidhich  thusa  iad,  seadh,  ghabh  iad 
freumh  ;  tha  iad  a'  fàs,  agus  fòs  a'  toirt  a 
mach  toraidh:  tha  thusa  dlùth  'nam  beul, 
ach  fada  o'n  airnibh. 

3  Ach  is  aithne  dhuitse  mi,  O  Thigh- 
earh;  chunnaic  thu  mi,  agus  dhearbh  thu 
mo  chridhe,  [gu  bheil]  e  leat :  tarruing  iad 
a  raaeh  mar  chaoraich  air  son  a'  chasg- 
raidh,  agus  cuir  air  leth  iad  fa  chomhair  là 
a'  mharbhaidh. 

4  Cia  f  had  a  ni  'm  fearann  bròn,  agus  a 
bhios  luibliean  gach  macharach  a'  searg- 
adh,  air  son  aingidheachd  a  luchd-àiteach- 
aidh  ?  Bhàsaich  gach  ainmhidh  agus  eun, 
a  chionn  gu'n  dubhairt  iad,  Cha'n  fhaic 
esan  ar  crìoch  dheireannach. 

5  Ma  ruith  thu  leis  na  coisichean,  agus 
gu'n  do  sgìthich  iad  thu,  cionnus  idir  a  ni 
thu  strì  ri  h-eachaibh?  agus  ann  am  fear- 
ann  sìth  ged  robh  agad  dòchas,  gidheadh 
ciod  a  ni  thu  ann  an  onrha  Iordain  ? 

6  Air  son  gu'n  do  bhuin  eadhon  do 
bhràithrean  agus  tigh  t'athar,  eadhon  iad- 
san,  gu  fealltach  riut ;  ruaig  eadhon  iadsan 
thu  le  h-eighe  chruaidh  ;  na  creid  iad  ged 
labhair  iad  briathra  caoine  riut. 

7  Thrèig  mise  mo  thigh,  dh'fhàg  mi 


m'oighreachd,  thug  mi  thairis  gràdh  m'an- 
ama  do  làimh  a  narmhdean. 

8  Bha  m'oighreachd  dhomhsa  mar 
leòmhan  anns  a  choille ;  chuir  i  mach  a 
guth  ann  am  aghaidh:  air  an  aobhar  sin 
thug  mi  fuath  dh'i. 

9  Bha  m'oighreachd  dhomhsa  mar  an 
t-eun  fuileachdach  Seboa ;  O  euna  fuil- 
eachdach,  thigibhse  'na  h-aghaidh  air  gach 
taobh  ;  cruinnichibh,  uile  bheathaiche  na 
macharach,  thigibh  a  chum  itheadh  a 
suas. 

10  Mhill  mòran  aodhairean  mo  lìos 
fìona,  shaltair  iad  mo  chuibhrionn  fo  chois, 
rinn  iad  mo  chuibhrionn  taitneach  'na 
fhàsach  uaigneach. 

11  Rinn  iad  e  'na  fhàsach,  riumsa  tha  e 
'na  fhàsach  ri  caoidh  ;  rinneadh  an  tir  gu 
h-iomlan  fàs,  gidheadh  cha'n  'eil  aon  neach 
'ga  chur  an  suim. 

12  Air  gach  uile  thulaich  san  fhàsach 
thàinig  an  luchd-creachaidh  ;  oir  sluigidh 
claidheamh  an  Tighearna  suas,  o  aon 
iomall  do'n  tìr  gus  an  t-iomall  eile  :  cha 
bhi  sìth  aig  aonfheoil. 

13  Chuir  iad  cruithneachd,  ach  buainidh 
iad  droighionn :  shaoraich  iad,  ach  cha 
bhuannaich  iad  :  mar  sin  masluichear  sibh 
a  thaobh  'ur  cinnis,  do  bhrìgh  lasair  feirge 
an  Tighearna. 

14  Mar  so  deir  an  Tighearn ;  A  thaobh 
m'uile  dhroch  choimheursnacha,  a  ta  cur 
dragh  air  an  oighreachd  a  thug  mise  mar 
sheilbh  do  m'shluagh  Israel ;  feuch,  spìon- 
aidh  mi  iad  a  mach  as  am  fearann,  agus  as 
am  meadhon  spìonaidh  mi  mach  tigh  lu- 
dah. 

15  Agus  tarlaidh,  an  dèigh  dhomh  an 
tarruing  a  mach,  gu  pill  mi,  agus  gu  gabh 
mi  truas  diubh,  agus  bheir  mi  iad  air  an 
ais,  gach  aon  g'a  oighreachd  fèin,  agus 
gach  aon  g'a  fhearanu  fèin. 

16  Agus  tarlaidh,  ma  dh'fhòghluimeas 
[  iad  da  rìreadh  sligheanna  mo  shluaigh-sa, 

gu  mionnachadh  air  m'  ainm,  Mar  is  beò 
lehobhah,  amhuil  a  theagaisg  iadsan  do 
m'  shluagh-sa  mionnachadh  air  Baal,  an 
sin  daingnichear  iad  ann  am  meadhon  mo 
shluaigh. 

17  Ach  mur  toir  iad  gèill,  an  sin  spìon- 
aidh  mi  a  nìos  an  cinneach  sin,  a'  spìon- 
adh  a  nìos  agus  a'  sgrios,  deir  an  Tighearn. 

CAIB.  XIII. 

MAR  so  thubhairt  an  Tighearn  rium, 
Imich  agus  faigh  dhuit  fèin  crios 
anairt,  agus  cuir  air  do  leasraibh  e,  ach  na 
cuir  ann  an  uisge  e. 

2  Is  amhuil  a  fhuair  mi  crios,  a  rèrr  foc- 
ail  an  Tighearn,  agus  chuir  mi  air  mo 
leasraibh  e. 

3  Agus  thàinig  focal  an  Tighearn  a' 
m'ionnsuidh  an  dara  uair,  ag  ràdh, 

4  Gablr  an  crios  a  fhuair  thu,  a  ta  air  do 
leasraibh,  agus  èirich,  imich  gu  Euphrates, 
agus  folaich  an  sin  e,  ann  au  toll  do'n  charr- 
aig. 

5  Is  amhuil  a  dh'imich  mi  agus  dh  fhol- 
aich  mi  e  aig  Euphrates,  mar  a  dh'àithn  an 
Tighearn  dhomh. 

6  Agus  tharladh  an  dèigh  mhòrain  làith- 
ean,  gu'n  dubhairt  an  Tighearu  rium,  Err- 
ich,  imich  gu  Euphrates,  agus  thoir  as  a  sin 

nn  crios  a  dh'àithn  mise  dhuit  fholach  anns 
an  àite  sin. 

7  An  sin  dh'fhalbh  mi  gu  Euphrates,  ag- 
us  chladhaich  mi,  agus  thug  mi  an  crios  as 
an  àite  san  dh'fholuich  mi  e;  agus,  feucb, 
bha'n  crios  millte,  cha  b'fhiù  air  son  ni  sam 
bith  e. 

8  An  sin  thàinig  focal  an  Tighearn  a' 
m'ionnsuidh,  ag  ràdh, 

9  Mar  so  deir  an  Tighearn  ;  Air  a' 
mhodh  so  millidh  mise  uaill  ludah,  agus 
uaill  mhòr  Ierusaleira. 

10  An  sluagh  olc  so,  tha  diùltadh  mo 
bhriathran-sa  èisdeachd,  a  tha  siubhal  a 
rèir  cruais  an  cridhe  fèin,  agus  a'  dol  au 
dèigh  dhèe  coimbeach,  gu  seirbhisa  dhean- 
amh  dhoibh,  agus  gu  aoradh  a  thoirt 
doibh  ;  bithidh  iad  eadhon  mar  an  crios  so, 
nach  fiù  air  son  ni  sam  bith. 

11  Oir  mar  a  dhlùth-leanas  an  crios  ri 
leasraibh  duine,  mar  sin  thug  mise  air  tigh 
Israeil  uile,  agus  air  tigh  ludah  uile, 
dlùth-leantuinn  rinmsa,  deir  an  Tighearn  ; 
achumgu'm  biodli  iad  dhomh  mar  shluagh, 
agus  mar  ainm,  agus  mar  chliù,  agus  mar 
ghlòir  :  ach  cha'n  èisdeadh  iadsan. 

12  Labhraidh  tu  riu  fòs  am  focal  so,  Mar 
so  deir  Iehobhah  Dia  Israeil ;  Lìonar  gach 
soireadh  le  fìon'.  Agus  their  iad  riut,  Nach 
'ei)  fios  cinnteach  againn  gu  lìonar  gach 
soireadh  le  fìon  ? 

13  An  sin  their  thu  riu,  Mar  so  deir  an 
Tighearn,  Feuch  lìonaidh  mise  luchd-àit- 
eachaidh  na  tìre  so  air  fad,  eadhon  na  rìgh- 
rean  a  tha  'nan  suidlie  an  àite  Dhaibhidh 
air  a  righ-chaithir,  agus  na  sagairt,  agus  na 
fàidhean,  agus  uile  luchd-àiteachaidh  Ie- 
rusaleim,  le  misg. 

14  Agus  pronnaidh  mi  iad  an  aghaidh  a 
chèile,  eadhon  na  h-aithricheau  agus  na 
mic  le  chèile,  deir  an  Tighearn ;  cha  ghabh 
mi  truas,  ni  mò  cboigleas  mi,  ni  mò  a  ni 
mi  iochd,  air  cbor  as  nach  sgriosainn 
iad. 

15  Eisdibh,  agus  thugaibh  aire,  na  bith- 
ibh  uaibhreach  ;  oir  labhair  an  Tigh- 
earn. 

16  Thugaibh-saglòir  do'n  Tighearn  bhur 
Dia,  mu'n  tig  an  dorchadas,  agus  mu'n 
tuislich  'ur  cosan  air  slèibhtibh  na  doilleir- 
eachd  ;  an  sin,  an  uair  bhios  'ur  sùil  ri  sol- 
us,  caochailear  e  gu  sgàile  a'  bhàis,  eadhon 
gu  dorchadas  tiugh. 

17  Ach  mur  èisd  sibh  ris,  guilidh  m'an- 
am  ann  an  ionadaibh  uaigneach  air  son  'ur 
n-uabhair,  agus  guilidh  mo  shùil  gu  goirt, 
agus  silidh  mo  dheoir  gu  pailt,  a  chionn 
gu  toirear  ann  am  bruid  treud  an  Tigh- 
earn. 

18  Abair  ris  an  righ,  agus  ris  a'  bhan- 
righinn,  Irislichibh  sibh  fèin,  suidhibh 
sìos ;  oir  leagar  sìos  bhur  culaidh-chinn, 
eadhon  crùn  bhur  glòire. 

19  Tha  bailtean  na  h-àirde  deas  air  an 
druideadh  suas,  agus  cha'n  'eil  neach  'gam 
fosgladh  ;  tha  Iudah  uile  air  a  toirt  am 
bruid,  tha  i  gu  h-iomlan  air  a  toirt  am 
braighdeanas. 

20  Tog  suas  do  slmilean  agus  faic  iadsan 
a  ta  teachd  o'n  àirde  tuatb  :  c'àit  am  bbeil 
an  treud  a  thugadh  dhuit,  caoraich  do 
mhaise  ? 

21  Ciod  a  their  thu  an  uair  a  thig 


smachdachadh  ort  ?  an  dèigh  dhuit  a  theag- 
asg  dhoibh  riaghladh  tharad  mar  cheann- 
ardan  ?  nach  deau  ioghanna  do  ghlacadh 
amhuil  mnaoi  ri  saothair  ? 

22  Agus  an  uair  a  their  thu  ann  ad 
chridhe,  C'ar  son  a  thàinig  na  nithe  so 
orm  ?  Air  son  meud  do  chionta  tha  do 
sgiortan  air  an  leigeadh  ris,  tha  do  sbailt- 
ean  air  an  rùsgadh. 

23  Am  feud  an  t-Etiopach  a  chraicionn 
a  mhùthadh,  no  an  liopard  a  bhreice?  an 
sin  feudaidh  sibhse,  bha  cleachdta  ri  olc, 
maith  a  dheanamh. 

24  Air  an  aobbar  sin  sgapaidh  mise  iad 
mar  an  asbhuain,  a  shiubhias  air  falbh  le 
gaoith  an  fhàsaich. 

25  Is  e  so  do  chrannchur,  an  cuibhrionn 
a  thomhaiseadh  leamsa  air  do  shon,  deir 
anTighearn  ;  achionn  gu'n  do  dhì-chuimh- 
nich  thu  mise,  agus  gu'n  do  chuir  thu  do 
dhòchas  anns  a'  bhrèig. 

26  Uime  sin  leigidli  mise  do  sgiortan  ris 
air  do  bheulaobh,  a  chum  gu  faicear  do 
nàire. 

27  Chunnaic  mi  t'adhaltranas,  agus  do 
shitrich,  agus  do  strìopachas  mi-nàracb, 
do  ghràineileachdan  air  na  cnocaibh,  anns 
a'  mhachair.  Mo  thruaighe  thu,  O  leru- 
salem  !  nach  hi  thu  air  do  ghlanadh  ?  c'uin' 
idir  a  bhìtheas  sin  ? 

CAIB.  XIV. 

FOC  AL  an  Tighearn,  a  thàinig  gu  Iere- 
miah  a  thaobh  na  goinne. 

2  Tha  Iudah  ri  bròn,  dh'fhàs  a  geatach- 
an  lag  ;  tha  iad  duaichnidh  air  an  làr ;  ag- 
us  tha  gaoir  lerusaleim  air  dol  suas. 

3  Chuir  na  h-uaislean  fòs  an  clann  bheag 
a  dh'iarraidh  uisge  ;  thàinig  iad  gus  na 
sluichd,  agus  cba  d'fhuair  iad  uisge  sam 
bith  ;  phill  iad  Je  'n  soithichibh  falamh  ; 
bha  nàire  agus  masladh  orra,  chòmhdaich 
iad  an  cinn. 

4  A  chionn  gu  bheil  am  fearann  'na  smùr, 
oir  cha  robh  uisge  auns  an  tìr  ;  ghabh  na 
treabhaichean  nàire,  dh  fholuich  iad  an 
cinn. 

5  Seadh  fòs,  rug  an  eilid  a  laogh  anns  a' 
mhachair,  agus  thrèig  i  e,  a  chionn  nach 
robh  feur  ann. 

6  Agus  sheas  na  h-asala  fiadhaich  air  na 
h-ionadaibh  àrda,  tharruing  iad  suas  a' 
ghaoth  mar  dhràgonaibh ;  dh'fhàilnich  an 
sùilean  a  chionn  nach  robh  feur  ann. 

7  Ged  tlia  ar  n-eu-ceartan  a'  tabhairt 
fianuis  'nar  n-aghaidh,  O  Thighearn,  dean 
thusa  air  sgàth  t'ainme  fèin  :  oir  tha  ar 
cùl-sleamhuachaidh  lìonmhor,  pheacaich 
sinn  a'd'  aghaidh. 

8  O  dhòchais  Israeil,  a  Sblànuighear  ri 
àm  airce,  c'uim'  am  bitheadh  tu  mar  choig- 
reach  anns  an  tìr  ?  agus  mar  fhear-turuis 
a  thionndaidheas  a  leth-taobh  gu  fuireach 
car  oidhche  ? 

9  C'uim'  am  bitheadh  tu  marneachann 
an  suain  chodail  ?  mar  ghaisgeach  aig  nach 
'eil  cumhachd  gu  tèarnadh  ?  Gidheadh  tha 
thusa,  O  Thighearn,  'nar  meadhon,  agus 
ortsa  tha  sinn  air  ar  n-ainmeachadh ;  na 
dean  ar  trèigsinn. 

10  Mar  so  deir  an  Tighearn  a  thaobh  an 
t-sluaigh  so,  Mar  so  bu  toil  leo  dol  air 
seachran,  cha  do  chum  iad  air  an  ais  an 

eosan ;  uime  sìn  cha  ghabh  an  Tighearn 
riu,  cuimhnichidh  e  nis  an  aingidheachd, 
agus  cronuichidh  e  an  cionta. 

11  Uime  sin  thubhairt  an  Tighearn 
rium,  Na  guidh  as  leth  an  t-sluaigh  so  air 
son  an  leas. 

12  An  uair  a  thraisgeas  iad,  cha'n  èisd 
mise  r'an  glaodh  ;  agus  an  uair  a  dh'ìobras 
iad  ìobairt-loisgte  agus  tabhartas,  cha 
ghabh  mise  iad ;  ach  leis  a'  chlaidheamh, 
agus  leis  a'  ghort,  agus  leis  a*  phlàigh, 
cuiridh  mi  as  doibh. 

13  An  sin  thubhairt  mise,  Och  !  a  Thigh- 
earna  Dhia  !  feuch,  tha  na  fàidhean  ag 
ràdh  riu,  Cha  'n  fhaic  sihh  an  claidheamh, 
ni  mò  thig  gort  oirbh,  ach  sìtli  chinnteach 
bheir  mise  dhuibh  anns  an  àite  so. 

14  An  sin  thubhairt  an  Tighearn  rium, 
Tha  na  fàidhean  ri  fàistneachd  bhrèige  ann 
am  ainm-sa ;  cha  do  chuir  mise  uam  iad, 
ni  mò  thug  mi  àithne  dhoibh,  ni  mò  labh- 
ajr  mi  riu :  sealladh  breugach,  agus  fios- 
achd,  agus  neo-ni,  agus  mealltaireachd 
an  cridhe  fèin,  tha  iad  a'  fàistueachd 
dhuibh. 

15  Uime  sin  mar  so  deir  an  Tighearn ; 
A  thaobh  nam  fàidhean  atha  ri  fàistneachd 
ann  am  ainm-sa,  ged  nach  do  chuir  mise 
mach  iad,  agus  ag  ràdh,  Cha  bhi  claidheamh 
agus  gorta  san  f  hearann  so ;  Le  claidheamh 
agus  Te  gorta  bithidh  na  fàidhean  sin  air  an 
caitheamh. 

16  Agus  bithidh  an  sluagh  do'n  d'rinn 
ìad  fàistneachd  air  an  tilgeadh  a  mach  ann 
an  sràidioh  Ierusaleim,  fa  chùis  na  gorta, 
agus  a'  chlaidheimh,  agus  cha  bhi  neach 
ann  a  dh'adhlaiceas  iad  ;  iad  fèin,  am 
mnathan,  agus  am  mic,  agus  an  nighean- 
an :  oir  taomaidh  mise  orra  fèin  an  aing- 
idheachd. 

17  Agus  labhraidh  tu  riu  am  focal  so ; 
Sileadh  mo  shùilean  le  deuraibh  a  dh'- 
oidhch'  is  a  là,  agus  na  sguireadh  iad  :  oir 
tha  òigh-nighean  mo  shluaigh  air  a  doch- 
ann  le  dochann  mòr,  le  buille  ro-chràit- 
each. 

18  Ma  thèid  mi  mach  do'n  mhachair, 
an  sin  feuch  iadsan  a  mharhhadh  leis  a' 
chlaidheamh  !  agus  ma  thèid  mi  steach 
do'n  chaithir,  an  sin  feuch  iadsan  a  ta  air 
an  claoidh  leis  a'  ghorta !  seadh,  tha  am 
fàidh,  agus  fòs  an  sagart  ag  imeaclid  air 
chuairt,  gu  talamh  anns  nach  'eil  iad  eòl- 
ach. 

19  An  do  chuir  thu  gu  tur  cùl  ri  Iudah  ? 
an  d'fhuathaich  t'anam  Sion  ?  c'uim'  an  do 
bhuail  thu  sinn,  agus  gun  aon  chabhair 
againn  ?  bha  ar  sùil  ri  sìth,  ach  maith  cha 
d'thàinig  ;  agus  ri  àm  leighis,  agus  feuch 
àmhghar ! 

20  Tha  sinn  ag  aideachadh,  O  Thigh- 
earn,  ar  n-aingidheachd  fèin,  agus  eu-ceart 
ar  n-aithrichean  ;  oir  pheacaich  sinn  a' 
d'aghaidh-sa. 

21  Na  tilg  uait  sinn  air  sgàth  t'ainme 
fèin ;  na  maslaich  caithir  do  ghlòire  : 
euimhnich,  na  bris  do  choimhcheangal 
ruinn. 

22  Am  bheil  aon  air  bith  am  measg 
dhìomhanas  nan  cinneaeh  a's  urrainn  uisge 
thoirt  seaehad?  no'n  urrainn  na  nèamha 
frasan  a  thabhairt  ?  nach  tu  fèin  an  Tì  a  ni 
tin,  O  Thighearn  ar  Dia-ne  ?  air  an  aobh- 


ar  sin,  feithidh  sinne  riut 
na  nithe  so  uile. 


oir  is  tu  a  rinn 


CAIB.  XV. 

AN  SIN  thubhairt  an  Tighearn  rium  ; 
Ged  sheasadh  Maois  agus  Samuel  a'm' 
làthair,  cha  bhiodh  m'anam  leis  an  t-sluagh 
so ;  cuir  a  mach  iad  à  m'fhianuis,  agus 
siùbhladh  iad  air  falbh. 

2  Agus  tarlaidh,  ma  their  iad  riut,  C'àit 
an  siubhail  sinn  air  falbh  ?  an  sin  their  thu 
riu,  Mar  so  deir  an  Tighearn,  ladsan  a  ta 
air  son  bàis,  a  chum  bàis ;  agus  iadsan  a  ta 
air  son  a'  chlaidheimh,  a  chum  a'  chlaidh- 
eimh  ;  agus  iadsan  a  ta  air  son  na  gorta, 
chum  na  garta ;  agus  iadsan  a  ta  air  son 
na  bruid,  a  chum  braighdeanais. 

3  Agus  orduichidh  mise  os  an  ceann 
ceithir  seòrsanna,  deir  an  Tighearn  ;  an 
claidheamh  gu  marbhadh,  agus  na  coin  gu 
reubadh,  agus  eunlaith  an  athair,  agus 
beathaichean  na  macbarach,  gu  itheadh 
agus  gu  mTIleadh. 

4  Agus  fuadaichidh  mi  iad  air  feadh 
uile  rìoghachdan  an  domhain,  air  son 
Mhanaseh,  mhic  Heseciah,  righ  Iudah, 
air  son  nan  nithe  sin  a  rinn  e  ann  an  Ie- 
rusalem. 

5  Oir  cò  ghabhas  truas  dìot,  O  Ierusa- 
lem  ?  no  cò  ni  bròn  leat  ?  no  cò  thèid  a 
leth-taobh,  a  dh'fheòrach  cionnus  a  tha 
thu? 

6  Thrèig  thu  mise,  deir  an  Tighearn, 
chaidh  thu  air  t'ais  ;  air  an  aobhar  sin,  sìn- 
idh  mise  mo  làmh  a  mach  a'  d'aghaidh,  ag- 
us  sgriosaidh  mi  thu ;  tha  mi  sgìth  do 
ghabhail  aithreachais. 

7  Uime  sin  dh'fhuadaich  mi  iad  le  inn- 
eal  fasgnaidh  ann  an  geatachaibh  na  tìre  : 
dh'fhàg  mi  gun  chlann,  sgrios  mi  mo 
shluagh  ;  o'n  slighibh  cha  do  phill  iad. 

8  Kinneadh  am  bantraichean  ni  bu  lìon- 
mhoire  leamsa  na  gaineamh  na  fairge : 
thug  mi  an  aghaidh  na  màthar  agus  nam 
mac  fear-millidh  ann  am  meadhon  an  là : 
thug  mi  air  nàmhaid  agus  air  uamhasan 
bualadh  oirre  gu  h-ebann. 

9  Dh'fhannaich  ise  a  rug  seachdnar, 
thug  i  suas  an  deò ;  chaidh  a  grian  sìos  am 
feadh  a  ta  fathasd  an  là  ann  ;  nàraicheadh 
agus  mhasluicheadh  i :  agus  na  mhaireas 
diubh  bheir  mise  do'n  chlaidheamh  ann 
am  fianuis  an  naimhdean,  deir  an  Tigh- 
earn. 

10  Mo  thruaighe  mise,  O  mo  mhàthair ! 
oir  rug  thu  mi  a'm'  fhear-strì,  agus  a'ra' 
fhear-connsachaidh  anns  an  fhearann  uile ; 
cha  d'thug  mi  seachad  air  ocar,  ni  mothug 
aon  neach  air  ocar  dhomh ;  gidheadh  tha 
iad  uile  'gam  mhalluchadh. 

1 1  Thubhairt  an  Tighearn,  gu  cinnteach 
èiridh  gu  maith  do  t'iarmad ;  gu  cinnteach 
bheir  mi  air  an  nàmhaid  bhi  bàigheil  riut 
ann  an  àm  na  h-airce,  agus  ann  an  àm 
a'  chruaidh-chais. 

12  Am  bris  esan  iarunn  'na  bhloighd- 
ibh,  iarunn  o  thuath  agus  umha  ? 

13  Do  mhaoin  agus  t'ionmhasan  bheir 
mise  rnar  chreich,  cha'n  ann  air  son  luach, 
ach  air  son  t'uile  lochdan  ;  seadh  ann  ad 
uile  chrìochaibh. 

14  Agus  bheir  mi  orra  siubhal  air  falbh 
le  d'  naimhdibh  gu  fearann  air  nach  robh 

thu  eòlach  ;  oir  tha  teine  air  'fhadadh  ann 
am  fheirg,  agus  lasaidh  e  'nur  n-aghaidh. 

15  Agadsa  tlia  fios,  O  Thighearn  ;  cuirah- 
nich  ormsa,  agus  thig  g'am  amharc,  agus 
thoir  dhomh  aiclìbheil  air  mo  luchd-tòr- 
achd;  ann  am  buanas  t'fheirge  na  toir  air 
falbh  mi ;  thoir  fa'near  g'un  d'fhuiling  un 
masladli  air  do  sgàth. 

16  Fhuaradh  do  bhriathran,  agus  dh'ith 
mi  suas  iad  ;  agus  bha  tfhocal  dhomh  'na 
aoibhneas,  agus  'na  gliàirdeachas  do  m' 
chridhe ;  oir  tha  mi  air  m'ainmeachadh 
ortsa,  O  Iehobhah  Dhia  nan  sluagh. 

17  Cha  do  shuidh  rai  ann  an  cuideachd 
luchd-fochaid,  ni  mò  bha  mi  subhach  ;  air 
son  do  làmh-sa  shuidh  mi  ann  am  aonar; 
a  chionn  gu'n  do  lìon  thusa  mi  le  boile. 

18  C'uim'  am  bheil  mo  ghoimh  gun  las- 
achadh  ?  agtis  mo  chreuchd  bàsmhor,  a' 
diùltadh  a  bhi  air  a  leigheas?  c'ar  son  a 
bhios  tusa  dhomh  uile  gu  lèir  amhuil 
sruthan  mealltach,  as  nach  feudar  earbs- 
adh? 

19  Uime  sin  mar  so  deir  an  Tighearn, 
Ma  philleas  tu,  an  sin  bheir  mise  air  t'ais 

u,  agits  seasaidh  tu  ann  am  làthair  :  ag- 
us  ma  sgaras  tu  an  luachmhor  o'n  ni  nach 
fiù,  mar  mo  bheul-sa  bithidh  tu  :  pillidh 
iad  so  riutsa,  ach  cha  phill  thusa  riusan. 

20  Agus  ni  mise  dhìot,  an  aghaidh  an 
t-sluaigh  so,  balla  làidir  umha ;  an  uair  a 
.'hathaicheas  iad  a'd'  aghaidh  cha  toir  iad 
buaidh  ort :  oir  tha  mise  maille  riut,  a 

hum  do  dhìon,  agus  a  chum  do  thèarn- 
adh,  deir  an  Tighearn. 

21  Agus  saoraidh  mi  thu  o  làimh  nan 
aingidh,  agus  fuasglaidh  mi  thu  o  ghreim 
nan  uamhasach. 

THAINIft  focal  an  Tighearna  fòs  a'm' 
ionnsuidh,  ag  ràdh, 

2  Cha  ghabh  thu  dhuit  fèin  bean,  ni  mò 
bhios  agad  mic  no  nigheanan  anns  an  àite 

i. 

3  Oir  mar  so  deir  an  Tighearn;  A 
thaobh  nam  mac,  agus  a  thaobh  nan  nigh- 
eanan,  a  ta  air  am  breith  anns  an  àite  so, 
agus  a  thaobh  am  màithrichean  a  rug  iad, 
agus  a  thaobh  an  aithrichean  a  ghin  iad, 
anns  an  tìr  so  ; 

4  Le  bàs  doilgheasach  bàsaichidh  iad ; 
eha  chaoidhear  iad,  agus  cha'n  adhlaicear 
iad  ;  mar  aolach  air  aghaidh  na  talmhainn 
bithidh  iad ;  le  claidheamh  fòs,  agus  le 
gorta,  caithear  iad;  agus  bithidh  an 
cairbheanan  mar  lòn  do  eunlaith  an  ath- 
air,  agus  do  bheathaichibh  na  talmhainn. 

5  Oir  mar  so  deir  an  Tighearn,  Cha  tèid 
thu  steach  do  thigh  a'  bhroin,  ni  mò  thèid 
thu  deanamh  caoidh,  no  thoirt  dhoibh 
eomhfhurtachd ;  oir  thug  mise  air  falbh 
mo  shìth  o'n  t-sluagh  so,  deir  an  Tighearn, 
caoimhneas  gràdhach  agus  caomli-thròc- 
airean. 

6  Agus  gheibh  iad  bàs,  eadar  bheag  ag- 
us  mhòr,  anns  an  tìr  so  ;  cha'n  adhlaicear 
iad,  agus  cha  deanar  caoidh  air  an  son; 
cha  ghearr  aon  neach  e  fèin,  ni  mò  ni  aon 
neach  e  fèin  maol  air  an  son. 

7  Agus  cha  bhris  daoine  aran  'nam 
measg,  ri  àm  bròin,  a  chum  comhfhurt- 
achd  a  thoirt  doibh  air  son  neach  a  fhuair 


bàs ;  ni  mò  bheirear  dhoibh  deoch  à  rupan 
na  comhfhurtachd,  air  son  athar  neach,  no 
air  son  a  mhàthar. 

8  Mar  an  ceudna  cha  tèid  thu  gu  tigh 
na  cuirme,  gu  suidhe  sìos  maille  riu  a  dh'- 
itlieadh  agus  a  dh'òl. 

9  Oir  mar  so  deir  Tighearn  nan  sluagh, 
Dia  Israeil,  Feuch,  cuiridh  mise  'na  thosd 
anns  an  àite  so,  fa  chomhair  'ur  sùl-sa,  ag- 
us  ann  'ur  làithibh,  guth  an  t-subhachais, 
agus  guth  an  aoiblmeis,  guth  an  fhir 
nuadh-phòsda,  agus  guth  na  mnà  nuadh- 
pòsda. 

10  Agus  tarlaidh,  an  uair  a  dh'innseas 
tu  do'n  t-sluagh  so  na  nithe  so  uile,  aeus  a 
their  iad  riut,  C'ar  son  a  labhair  an  Tigh- 
earn  'nar  n-aghaidh  an  t-olc  mòrsouile? 
agus  ciod  i  ar  n-aingidheachd,  agus  ciod  e 
ar  lochd,  a  chuir  sinn  an  gnìomh  an  agh- 
aidh  an  Tigliearn  ar  Dia? 

11  An  sin  their  thusa  riu,  Achionn  gu'n 
do  thrèig  bhur  n-aithrichean  mise,  deir  an 
Tighearn,  agus  gu'n  deachaidh  iad  air  lorg 
dhèe  eile,  agus  gu'n  d'thug  iad  seirbhis 
dhoibh,  agus  gu'n  d'thug  iad  dhoibh  aor- 
adh,  agus"  gu  n  do  thrèig  iad  mise,  agus 
nach  d<>  choimhid  iad  mo  reachd. 

12  Agus  gu'n  d'rinn  sibhse  ni's  miosa 
na  bhur  n-aithrichean  ;  oir  feuch,  tha  sibh 
ag  imeachd,  gach  aon  a  rèir  ais-innleachd 
a  dhroch  chridhe  fèin,  gun  ghèill  a  thoirt 
dhomhsa. 

13  Uime  sin  tilgidh  mi  sihh  a  mach  as 
an  tìr  so,  gu  tìr  air  nach  d'fhuair  sibh  eòl- 
as,  sibh  fèin  no  'ur  n-aithrichean  ;  agus  an 
sin  ni  sibh  seirbhis  do  dbiathaibh  coimh- 
each,  a  là  agus  a  dh'oidhche,  a  chionn  nach 
dean  mise  tròcair  oirbh. 

14  Uime  sin,  feuch  tha  na  làithean  a 
teachd,  deir  an  Tighearn,  anns  nach  abrar 
ni's  mò,  Mar  is  beò  an  Tighearn,  a  thug  a 
nìos  clann  Israeil  à  tìr  na  h-Eiphit; 

15  Ach,  Mar  is  beò  an  Tighearn,  a  thug 
air  an  ais  clann  Israeil  o  thalamh  na  h-àirde 
tuath,  agus  o  gach  talamh  gus  an  d'fhòg- 
air  e  iad  ;  oir  bheir  mise  air  an  ais  iad  gu'm 
fearann  fèin,  a  thug  mi  do'n  aithrichibh. 

16  Feuch,  cuiridh  mi  fios  air  mòran 
iasgairean,  deir  an  Tighearn,  agus  ni  iad 
an  iasgach  ;  agus  'na  dhèigh  sin,  cuiridh 
mi  fios  air  mòran  shealgairean,  agus  ni  iad 
an  sealg,  o  gach  uile  shliabh,  agus  o  gach 
uile  chnoc,  agus  o  sgeiribh  nan  creag. 

17  Oir  tha  mo  shùilean-sa  air  an  uile 
shlighibh  ;  c.ha'n  'eil  iad  foluichte  o  m' 
ghnùis,  ni  mò  tha  an  aingidheachd  air  a 
còmhdachadh  o  fhradharc  mo  shùl. 

18  Agus  dìolaidh  mi  le  tomhas  dùbailte 
an  aingidheachd  agus  an  lochd,  a  ehionn 
gu'n  do  thruaill  iad  m'  fhearann  le  sailch- 
ead  an  gnìomhara  fuathach  ;  agus  le  'n 
gràineileachdaibh  lìon  iad  m'oighreachd. 

19  O  Thighearn,  mo  neart,  agus  mo 
dhaingneaeh,  agus  mo  dhìdein  ann  an  là 
nah-airce;  a'd'ionnsuidh-sa  thig  na  cinn- 
ich  o  chrìochaibh  na  talmliainn,  agus  their 
iad,  Gu  deimhin  shealbhaich  ar  n-aithrich- 
ean  ni  gun  bhrìgh  ;  dìomhanas,  agus  nithe 
gun  tairbhe. 

20  An  dean  duine  dha  fèin  dèe,  agus 
nach  'eil  iad  'nan  dèe  ? 

21  Air  an  aobhar  sin,  foillsic.hidh  mi 
dhoibh,  air  an  aon  uair  so,  foillsichidh  mi 

dhoibh  mo  làmh  agus  mo  chumhachd  ;  ag- 
us  bithidh  fios  aca  gur  e  m'ainm  Iehobh- 
ah. 

CAIB.  XVII. 

THA  peacadh  Iudah  air  a  sgrìobhadh  le 
peann  iaruinn  ;  le  roinn  daoimein  tha 
e  air  a  ghearradh,  air  clàr  an  cridhe,  agus 
air  adharcaibh  an  altairean  : 

2  Am  feadh  a  ta  an  clann  a'  cuimh- 
neachadh  an  altairean,  agus  an  doireachan, 
aig  na  crannaibh  uaine,  air  na  cnocaibh 
àrda. 

3  O  mo  shliabh  anns  a'  mhachair,  do 
tnhaoin,  agus  do  thaisgeacha  gu  h-iomlan, 
bheir  mi  thairis  do  'n  chreich  ;  t'ionadan 
làidir,  air  son  peacaidh,  air  feadh  t'uile 
chrìochan. 

4  Agus  fògrar  thu,  eadhon  thusa  fèin, 
o  d'  oighreachd  a  thug  mi  dhuit ;  agus 
bheir  mi  ort  seirbhis  a  dheanamh  do 
d'naimhdibh  ann  an  tìr  anns  nach  'eil  thu 
eòlach:  a  chionn  gu'n  d'fhadaidh  sibh, 
ann  ain  fheirg-sa,  teine  a  loisgeas  gu  siorr- 
uidh. 

5  Mar  so  deir  an  Tighearn,  Is  malluichte 
an  neach  a  chuireas  a  dhòchas  aun  an 
duine,  agus  a  ni  feoil  'na  gairdean  da,  ag- 
us  aig  am  bheil  cridhe  tha  claonadh  air 
falbh  o'n  Tighearn. 

6  Oir  bithidh  e  mar  phreas  seargta  san 
ionad  sgaoilte,  nach  mothaich  am  maith  an 
uair  athige;  ach  a  ta  'g  àiteachadh  ion- 
ada  loisgte  an  fhàsaich,  fearainn  gun  tor- 
adh  agus  gun  chòmhnuidh. 

7  Is  beannaichte  an  neach  a  dh'earbas  a9 
an  Tighearn,  agus  a  chuireas  a  dhòchas  aun 
an  lehobhah. 

8  Oir  bithidh  e  mar  chraoibh  air  a 
suidheachadh  ri  taobh  uan  uisgeachan,  a 
sgaoileas  a  mach  a  freumhan  ri  taobh  an 
t-srutha,  agus  nach  mothaich  c'uin'  a  thig 
antart:  ach  aig  am  bi  a  duilleach  uaine, 
agus  air  nach  bi  iomgain  ann  am  bliadhna 
na  tiormachd,  ni  mò  sguireas  i  thoirt 
seachad  toraidh. 

9  Tha  an  cridhe  cealgach  thar  na  h-uile 
nithe,  agus  tha  e  do-leigheas;  cò  is  urr- 
ainn  a  thuigsinn  ? 

10  Tha  mise  Iehobhah  a'  rannsachadh  a' 
chridhe,  agus  a'  sgrudadh  nan  àirnean,  a 
chum  gu  tabhair  mi  do  gach  neach  a  rèir 
a  shlighe,  agus  a  rèir  toraidh  a  dheanad- 
ais. 

1 1  Mar  a'  chearc  a  ni  gur  air  uighean, 
agus  nach  toir  a  mach  eoin,  [tha]  esan  a 
gheibh  beartas,  ach  nach  ann  le  còir ;  ann 
am  meadhon  a  làithean  dealaichidh  e  ris ; 
agus  'na  chrìch  dheireannaich  bithidh  e 
'na  amadan. 

12  Is  righ-chaithir  ghlòrmhor,  àrdaichte 
o  chian.àit  ar  n-ionaid  naoimh-ne. 

13  O  Thighearn,  cuspair-dòchais  Is- 
raeil,  bithidh  amhluadh  air  gach  aon  a 
thrèigeas  thu ;  sgrìobhar  iad  'nan  luchd- 
ceannairc  san  talamh ;  a  chionn  gu'n  do 
thrèig  iad  an  Tighearn,  tobar  nai»  uisg- 
eachabeò. 

14  Leighis  mi,  O  Thighearn,  agu^ 

idh  mi  air  mo  leigheas ;  slànuich  mi,  agu 
bithidh  mi  air  mo  shlànuchadh;  oir  's  tu 
mo^mholadh. 

15  Feuch,  tha  iad  so  ag  ràdh  rium,  C'àit 


am  bheil  focal  an  Tighearna  ?  thigeadh  e 
nis. 

16  Ach  cha  d'rinn  mi  deifir  o  bhi  a'm' 
fhear-coimhid  a'd'  dhèigh-sa,  agus  là  na 
h-iarguin  cha  d'iarr  mi ;  agad  fèin  tha  fios 
air  an  ni  a  thàinig  a  macli  as  mo  bheul, 
bha  e  ann  ad  làthair. 

17  Na  bi  a'd'  uamhas  domh ;  is  tu  mo 
dhìdein  ann  an  là  na  h-airce. 

18  Biodh  nàire  air  a'  mhuinntir  a  ta  'g 
am  ruagadh,  ach  na  nàraichear  mise : 
biodh  iadsan  fo  gheilt,  ach  na  hiodh  geilt 
ormsa  :  thoir  thusa  orra  là  na  dòrainn,  ag- 
us  le  sgrios  ath-bhuailte  sgrios  iad. 

19  Mar  so  thubhairt  an  Tighearn  rium  ; 
Falbh  agus  seas  ann  an  geata  cloinne  an 
t-sluaigh,  air  an  tig  righrean  Iudah  a 
steach,  agus  air  an  tèid  iad  a  mach,  agus 
ann  an  uile  gheatachaibh  Ierusaleim  ; 

20  Agus  abair  riu,  Cluinnibh-sa  focal  an 
Tighearn,  a  rìghrean  Iudah,  agus  a  ludah 
uile,  agus  uile  luchd-àiteachaidh  Ierusa- 
leim,  a  ta  teachd  a  steach  air  na  geatacha 
so. 

21  Mar  so  deir  an  Tighearn,  Thugaibh 
aire  dhuibh  fèin,  agus  na  giùlainibh  uall- 
ach  air  bith  air  )à  na  sàbaid,  agus  na  tug- 
aihh  a  steach  i  air  geatachan  Ierusaleim  ; 

22  Ni  mò  bheir  sibh  a  mach  uallach  aa 
bhur  tighibh  air  là  na  sàbaid,  ni  mò  ni  sibh 
obair  air  bith  ;  ach  naomhaichibh  là  na 
sàbaid,  mar  a  dh'àithn  mise  do'  ur  n-aith- 
richibh. 

23  Ach  cha  d'thug  iadsan  gèill,  ni  mò 
dh'aom  iad  an  cluas.ach  rinn  iad  am  muin- 
eal  rag,  air  chor  as  nach  èisdeadh  iad,  ag- 
us  air  chor  as  nach  gabhadh  iad  teagasg. 

24  Ach  tarlaidh,  ma  dh'èisdeas  sibh  gu 
cùramach  riumsa,  deir  an  Tighearn,  gun 
uallach  sam  bith  a  thoirt  a  steach  troimh 
geatachan  a'  bhaile  so  air  là  na  sàbaid,  ach 
là  na  sàbaid  a  naomhachadh,  gun  obair 
sam  bith  a  dheanamh  air : 

25  An  sin  thèid  a  steach  air  geatachan 
a'  bhaile  so,  rìghrean  agus  prionnsachan, 
'nan  suidhe  air  righ-chaithir  Dhaibhidh, 
a'  marcachd  air  carbadaibh  agus  air  each- 
aibh,  iad  fèin  agus  an  ceannardan,  fir  Iud- 
ah,  agus  luchd-àiteachaidh  Ierusaleim; 
agus  daingnichear  gu  bràth  a'  chaithir  so. 

26  Agus  thig  iad  o  bhailtibh  ludah,  ag- 
us  o  na  h-àiteachaibh  timchioll  Ierusa- 
leim,  agus  o  fhearann  Bheniamin,  agus  o 
'n  chòmhnard,  agus  o  na  beanntaibh,  agus 
o'n  àirde  deas,  a'  toirt  leo  thabhartasa- 
loisgte,  agus  ìobairtean,  agus  thabhartasa- 
bìdh,  agus  tùise,  a'  toirt  ìobairtean  mol- 
aidh  gu  tigh  an  Tighearn. 

27  Ach  mur  èisd  sibh  riumsa,  chum  là 
na  sàbaid  a  naomhachadh,  agus  gun  uall- 
ach  a  ghiùlan,  a'  dol  a  steach  air  geatach- 
an  Ierusaleim  air  là  na  sàbaid  ;  an  sin  fad- 
aidh  mise  teine  'na  geatachaibh,  agus  loisg- 
idh  e  lùchairtean  Ierusaleim,  agus  cha  n 
fheudar  a  mhùchadh. 

CAIB.  XVIII. 

AM  focal  a  thàinig  a  dh'ionnsuidh  Iere- 
miah  o'n  Tighearn,  ag  ràdh, 

2  Eirich,  agus  imich  sìos  gu  tigh  a' 
chriadhadair,  agus  an  sin  bheir  mise  ort 
mo  bhriathran  a  chluinntinn. 

3  An  sin  chaidh  mi  sìos  gu  tigh  a' 

chriadhadair,  agus,  feuch,  bha  e  deanamh 
oibre  air  na  leacaibh. 

4  Agus  bha  'n  soitheach  a  bha  e  dean- 
amh  do  chriadh,  air  a  mhilleadh  ann  an 
làimh  a'  chriadhadair  ;  an  sin  rinn  e  dheth 
a  rìs  soitheach  eile,  mar  a  chunnacas  ceart 
do'n  chriadhadair  a  dheanamh. 

5  An  sin  thàinig  focal  an  Tighearn  a'  m' 
ionnsuidh,  ag  ràdh, 

6  O  thigh  Israeil,  nach  feud  mise  a 
dheanamh  ruibhse  mar  an  criadhadair  so  ? 
deir  an  Tighearn.  Feuch,  mar  a'  chriadh 
an  làimh  a'  chriadhadair,  is  amhuil  sin 
siblise  ann  mo  làimh-sa,  O  thigh  Israeil. 

7  C'uin'  air  bith  a  labhras  mise  muthim- 
chioll  cinnich,  agus  mu  thimchioll  rìogh- 
achd,  gu  spìonadh  a  nìos,  gu  leagail  sìos, 
agus  gu  sgrios ; 

8  Ma  philleas  an  cinneach  sin  an  aghaidh 
an  do  labhair  mi,  o'n  olc ;  gabhaidh  mise 
aithreachas  do'n  olc  a  bha  ann  am  aire 
thoirt  orra. 

9  Agus  c'uin'  air  bith  a  labhras  mi  mu 
thimchioll  cinnich,  agus  mu  thimchioll 
rìoghachd,  gu  'thogail,  agus  gu  'shuidh- 
eachadh  ; 

10  Agus  gu'n  dean  e  an  ni  sin  a  ta  olc 
ann  am  shealladh,  agus  nach  bi  e  ùmhal 
do  m'  ghuth  ;  an  sin  gahhaidh  mi  aith- 
reachas  do'n  mhaith  a  bha  romham  a 
dheanamh  dhoibh. 

11  A  nis,  uime  sin,  imich  agus  lanhair 
ri  fearaibh  Iudah,  agus  ri  luehd-àiteach- 
aidh  Ierusaleim,  ag  ràdh,  Mar  so  deir  an 
Tighearn,  Feuch,  tha  mise  a'  cumadh  uilc 
'nur  n  aghaidh,  agus  a'  dealbh  innleachd 
'nur  n-aghaidh :  pillibh  a  nis  gach  aon  o 
'dhroch  shlighe,  agus  leasaichibh  'ur  sligh- 
eanna  agus  'ur  gnìomhara. 

12  Ach  thubhairt  iadsan,  Cha  'n'eil  dòch- 
as  ann;  oir  gluaisidh  sinn  a  rèir  ar 
smuainte  fèin,  agus  ni  sinn,  gaeh  aona  rèir 
tograidh  a  dhroch  chridhe  fèin. 

13  Uime  sin  mar  so  deir  an  Tighearn, 
Feòraichibh  a  nis  am  mea-g  nan  cinneach, 
cò  chuala  an  samhuil  so  do  nithibh  ?  rinn 
òigh  Israeil  ni  ro-ghràineil. 

14  An  trèig  duine  rao  mhagh-sa  air  son 
carraig,  air  son  shneaehdaidh  Lebanoin  ? 
an  trèigear  am  fuar  uisge-ruith  air  son 
uisgeachan  eile  ? 

15  Ach  dhì-chuimhnich  mo  shluagh 
mise,  loisg  iad  tùis  do  dhìomhanas,  agus 
thug  iad  orra  tuisleachadh  'nan  sligheach- 
aibh  a  bha  'nan  seann  ròidibh,  gu  gluasad 
air  ceumaibh  eile,  air  slighe  nach  'eil 
deanta ; 

16  A  chum  am  fearann  a  dheanamh  fàs, 
'na  bhall-àbhacais  bith  bhuan:  gabhaidh 
gach  neach  a  thèid  seachad  air  mòr  iong- 
antas,  agus  crathaidh  e  a  cheann. 

17  Sgapaidh  mise  iad  mar  gu  b'ann  le 
gaoith  an  ear  roimh  an  nàmhaid ;  tionnd- 
aidhidh  mi  riu  mo  chùl,  agus  cha  'n  i  m' 
aghaidh,  ann  an  là  an  lèir-sgrios. 

18  An  sin  thuhhairt  iad,  Thigibh,  agus 
dealbhamaid  innleachdan  an  aghaidh  Ie- 
remiah :  oir  cha  bhàsaich  an  reachd  o'n 
t-sagart,  no  comhairle  o'n  eagnuidh,  no 
*m  focal  o'n  fhàidh.  Thigibh,  agus  buail- 
eamaid  e  leia  an  teangaidh,  agus  na  tugam- 
aid  aire  do  aon  d'a  bhriathraibh. 

19  Thoirthusa,  O  Iehobhah,  airedhomh, 

agus  cluinn  guth  na  muinntir  a  ta  ri  9tri 
num. 

20  An  dìolar  olc  air  son  maith  ?  Gu 
cinnteach  chladhaich  iad  slochd  air  son  m' 
anama.  Cuimhnich  cionnus  a  sheas  mi  ann 
ad  fhianuis,  a  dheanamh  eadar-ghuidhe  » 
chum  an  leas,  a  thionndadh  do  chorruich 
air  falbh  uatha. 

21  Uime  sin  thoir  thusa  thairis  an  clann 
do'n  ghorta,  agus  thoir  orra  leaghadh  as  le 
neart  a'  chlaidheimh  ;  biodh  am  mnathan 
air  am  fàgail  gun  chlann,  agus  iad  'nam 
bantraichean,  agus  faigheadh  am  fir  bàs 
leis  a'  phlàigh,  agus  marbhar  an  òganaich 
anns  an  àraich  leis  a'  chlaidheamh. 

22  Cluinnear  gaoir  as  an  tighean,  an  trà 
bheir  thusa  feachd  orra  gu  h-obann  ;  oir 
chladhaich  iad  slochd  gu  mise  a  ghlacadh, 
agus  shuidhich  iad  lìontan  air  son  mo 
chos. 

23  Ach  agadsa,  O  Thighearn,  tha  fiosair 
an  innleachdaibh  uile  an  aghaidh  m' 
anama ;  na  maitli  an  cionta,  agus  na  glan 
an  lochd  a  mach  à  d'fhianuis  :  ach  tilgear 
iad  thairis  ann  ad  làthair  ;  tionnsgain  'nan 
aghaidh  ann  an  àra  do  chorruich. 

CAIB.  XIX. 

MAR  so  thubhairt  Iehobhah  rium-sa, 
Falbh  agus  faigh  criadh-shoitheach 
criadhadair,  agus  thoir  leat  cuid  do  shean- 
airibh  an  t-sluaigh,  agus  do  sheanairibh 
nan  sagart ; 

2  Agus  thèid  thu  mach  gu  gleann  mhic 
Hinoim,  a  ta  fa  chomhair  a'  gheata  Harsit, 
agus  glaodhaidh  tu  anns  an  àite  sin  na 
briathran  a  labhras  mise  riut ; 

3  Agus  their  thu,  Eisdibh-sa  focal  an 
Tighearu,  O  a  rìghrean  Iudah,  agus  a 
luchd-àiteachaidh  Ierusaleim  ;  Mar  so  deir 
Tighearn  nan  sluagh,  Dia  Israeil,  feuch, 
bheir  mise  olc  air  an  àite  so,  a  bheir  air 
neach  sam  bith  a  chluinneas  e  gu'm  bi 
gaoir  'na  chluasaibh  : 

4  A  chionn  gu'n  do  thrèig  iad  mise,  ag- 
us  gu'n  d'rinn  iad  an  t-àite  so  coimheach, 
agus  gu'n  do  loisg  iad  tùis  ann  do  dhiath- 
aibh  eile,  nach  b'aithne  dhoibh  ;  iad  fèin, 
agus  an  aithrichean,  agus  rìghrean  Iudah, 
agus  gu'n  do  lìon  iad  an  t-àite  so  le  fuiì 
neò-chiontach  : 

5  Agus  gu'n  do  thog  iad  ionadan  àrda 
Bhaail,  a  chum  am  mic  a  losgadh  anns  an 
teine,  mar  thabhartais-loisgte  do  Bhaal  ; 
ni  nach  d'àithn  mise,  ni  mò  labhair  mi,  ni 
mò  thàinig  e  ann  am  aire  : 

6  Uime  sin,  feuch,  tha  na  làithean  a' 
teachd,  deir  an  Tighearn,  anns  nach  abrar 
ris  an  àite  so  ni's  mò  Tophet,  no  gleann 
mhic  Hinoim,  ach  gleann  a'  mharbhaidh. 

7  Agus  cuiridh  mise  gu  neò-bhrigh 
comhairle  Iudah  agus  Ierusaleim  anns  an 
àite  so  ;  agus  bheir  mi  orra  tuiteam  leis  a' 
chlaidheamh  an  làthair  an  naimhdean, 
agus  le  làimh  na  muinntir  a  ta  'g  iarraidh 
an  anama :  agus  bheir  mi  an  colainnean 
mar  bhiadh  do  eunlaith  an  athair,  agus  do 
bheathaichibh  na  talmhainn. 

8  Agus  ni  mi  a'  chaithir  so  'na  fàsach, 
agus  'na  ball-sgeig  :  bithidh  mòr-ioghnadh 
air  gach  neach  a  thèid  seachad  oirre,  agus 
ni  e  sgeig  air  son  a  h-uile  phlàighean. 

9  Agus  bheir  mise  orra  gu'n  ith  iad  feoil 

am  mac,  agus  feoil  an  nigheanan ;  agus 
ìthidh  iad,  gach  aon  feoil  a  charaid,  anns 
a'  chogadh,  agus  anns  an  teinne,  leis  an 
teannaichear  iad  le  'n  naimhdibh,  agus 
leo-san  a  ta  'g  iarraidh  an  anama. 

10  An  sin  brisidh  tu  an  soitheach  ann  an 
sealladh  nan  daoine  a  thèid  maille  riut, 

11  Agus  their  thu  riu,  Mar  so  deir  Tigh- 
earn  nan  sluagh,  Amhuil  so  brisidh  mise 
an  sluagh  so,  agus  a'  chaithir  so,  mar  a 
bhriseas  neach  soitheach  a'  chriadhadair, 
naeh  feudar  a  shlànuchadh  a  rìs ;  agus 
adhlaicear  daoine  ann  an  Tophet,  gus  nach 
bi  àit  ann  gu  adhlacadh. 

12  Mar  so  ni  mise  ris  an  àite  so,  deir  an 
Tighearn,  agus  r'a  luchd-comhnuidh,  air 
chor  as  gu'n  deanar  a'  chaithir  so  eadhon 
mar  Thophet. 

13  Agus  bithidh  tighean  Ierusaleim,  ag- 
us  tighean  rìghrean  ludah,  amhuil  ionad 
Thophet,  neòghlan  ;  maille  ris  na  tighean 
sin  air  fad,  air  an  d'rinn  iad  tùis  a  losgadh 
air  am  mullach  do  uile  fheachd  nèimh, 
agus  ìobairtean-dibhe  a  dhòrtadh  a  inach 
do  dhiathaibh  coimheach. 

14  Agus  thàinig  leremiah  o  Thophet, 
gus  an  do  chuir  an  Tighearn  e  gu  tàist- 
neachd ;  agus  sheas  e  ann  an  cùirt  tighe 
an  Tighearn,  agus  thubhairt  e  ris  an  t- 
sluagh  uile, 

15  Mar  so  deir  Tighearn  nan  sluagh,  Dia 
Israeil,  Feuch,  bheir  mise  air  a'  chaith- 
ir  so,  agus  air  a  h-uile  bhailtibh,  an  t-olc 
sin  nile  a  labhair  mi  'na  h-aghaidh  ;  a 
chionn  gu'n  d'rinn  iad  am  muineal  rag, 
air  chor  as  nach  èisdeadh  iad  ri  mo  bhriath- 
raibh. 

CAIB.  XX. 

AN  uair  a  chuala  Pasur  mac  Imeir  an 
sagart,  (a  bha  fòs  'na  àrd  uachdaran 
ann  an  tigh  an  Tighearna,)  leremiah  a' 
fàistneachd  nan  nithe  so  : 

2  An  sin  bhuail  Pasur  Ieremiah  am 
fàidh,  agus  chuir  e  anns  an  tigh-smachd- 
achaidh  e,  a  bha  aig  geata  uachdarach 
Bheniamin,  làimh  ri  tigh  an  Tighearn. 

3  Agus  tharladh  air  an  là  màireach, 
gu'n  do  leig  Pasur  Ieremiah  a  mach  as 
an  tigh-smachdachaidh.  An  sin  thubh- 
airt  leremiah  ris,  Cha  'n  e  Pasur  a  thug 
an  Tighearn  mar  aium  ort,  ach  Magor- 
misabib. 

4  Oir  mar  so  deir  an  Tighearn,  Feuch, 
ni  mise  dhiot  uamhas  duit  fèin,  agus  do  d' 
uile  chairdibh ;  agus  tuitidh  iadsan  le 
claidheamh  an  naimhdean,  agus  do  shùil- 
ean  sa  'g  amharc  ;  agus  ludah  uile  bheir 
mi  do  làimh  righ  Bhabiloin,  agus  bheir 
e  leis  iad  ann  am  bruid  gu  Babilon,  ag- 
us  cuiridh  e  gu  bàs  iad  leis  a'  chlaidh- 
eamh. 

5  Agus  bheir  mi  seachad  uile  neart  na 
caithreach  so,  agus  a  h-uile  shaothair,  ag- 
us  a  h-uile  nithe  luachmhor;  agus  uile 
bheartas  rìghrean  Iudah  bheir  mi  thairis 
do  làimh  an  naimhdean,  a  chreachas  iad, 
agus  a  ghlacas  iad,  agus  a  bheir  iad  air 
falbh  gu  Babilon. 

6  Agus  thusr  a  Phasuir,  agus  na  h-uile 
ta  chòmhnui'''  ann  ad  thigh,  siùbhlaidh 
sibh  ait'  falbh  ann  am  braighdeanas  ;  agus 
thèid  thusa  gu  Babilon,  agus  an  sin  gheibh 


thu  bàs,  agus  an  sin  adlilaicear  thu,  thu  % 

fèin,  agus  t'uile  chairdean,  do'n  d'rinn  thu  * 
fàistneachd  bhrèige. 

7  Mheall  thu  mi,  O  Thighearn,  agus  bha  e. 
mi  air  mo  mhealladh;  is  tu  a's  treise  na  < 
mise,  agus  thug  thu  buaidh  ;  tha  mi  anri  f, 
am  chùis-mhagaidh  gach  là,  gach  aon  rij  h 
fanaid  orm. 

8  Oir  co  tric  as  a  labhras  mi,  a  ghlaodh-  E 
as  mi  mach  an  aghaidh  ainneirt,  no  dh'J  ( 
èigheas  mi  lèir-chreach,  tha  focal  an  Tigh-j 
earn  air  a  dheanamh  dhomh   'na  chùis-  & 
mhaslaidh  agus  fhanaid  gach  aon  là. 

9  An  uair  a  their  mi,  Cha  toir  mi  iom-  M 
radh  air,  ni  mò  labhras  mi  tuilleadh  'na  |p> 
ainm ;  an  sin  tha  e  ann  am  chridhe,  mai  |j 
gu'm  b'e  teine  loisgeach,  air  a  dhruideadl:  | 
suas  ann  am  chnàmhan  ;  agus  ged  sgithicl.  | 
mi  mi  fèin  'ga  chumail  a  steach,  cha'n  urr-  * 
ainn  mi. 

10  Oir  chuala  mi  tuairisgeul  mhòrain 
Uamhas  air  gach  taobh  aithrisibh-sa,  agut  0: 
aithrisidh  sinne  e:  tha  iadsan  uile  ris  an 
robh  mi  anu  an  sìth  furachair  air  son  mo  c 
thuislidh,  ag  ràdh,  Theagamh  gu  meallar  g 
e,  agus  gu  taigh  sinn  buaidh  air,  agus  gu'r  g 
gabh  sinn  dioghaltas  deth.  \ 

11  Ach  tha  au  Tighearn  leam  mar  aor  ^ 
chumhachdach  uamhasach ;  air  an  aobhar  & 
sin  tuislichidh  mo  luchd-tòir,  agus  cha  ^ 
bhuadhaich  iad :  tha  iad  air  an  lìonadh  le  , 
nàire  ro-mhòr,  a  chionn  nach  do  shoirbh-  9 
ich  leo,  le  masladh  bith-bhuan,  nach  leig-  D 
ear  gu  bràth  air  dì-chuimhne.                  1  di 

12  Ach,  O  Thighearna  nan  sluagh,  e 
dhearbhas  am  fìrean,  agus  a  chi  na  h- 
airnean  agus  an  cridhe,  faiceam  orra  dt  a 
dhioghaltas :  oir  dhuitse  leig  mise  ris  mc  | 
chùis.                                                   i  ici 

13  Seinnibhse  do'n  Tighearn  ;  molaibhsc  ac 
an  Tighearn,  oir  shaor  e  anam  a'  bhochc  |j 
à  làimh  nan  aingidh. 

14  Malluichte  gu  robh  an  là  air  an  d'rug-  a 
adh  mise  ;  an  là  air  an  d'rug  mo  mhàthair  : 
mi,  nar  robh  e  beannaichte.  r 

15  Malluichte  gu  robh  esan  a  thug  fios  s  ^ 
dh'ionnsuidh  m'athar,  ag  ràdh,  Thalean- 
abh  mic  air  a  bhreth  dhuit,  g'a  dheanaml  | 
ro-aoibhneach. 

16  Agus  biodh  an  duine  sin  mar  m  | 
bailtean  a  sgrios  an  Tighearn,  agus  mi  u 
nach  do  ghabh  e  aithreaclias ;  cluinneadh  t  a[ 
gaoir  auns  a'  mhaduinn,  agus  iolach  anns  ^ 
a'  mheadhon-là ; 

17  A  chionn  nach  do  mharbh  e  mi  o'r  ai 
bhroinn,  no  gu'm  biodh  mo  mhàthair  'nt 
h-uaigh  dhomh,  agus  a  brù  an  còmhnuidl  i; 
torrach  leam.                                        !  ^ 

18  C'uim'  an  d'thàinig  mi  mach  as  a,  pj 
bhroinn  a  dh'fhaicinn  mi-shuaimhneis  aguì  t. 
bròin,  agus  a  chaitheamh  mo  làithean  ani  a 
am  masladh  ? 

CAIB.  XXI.                    j  5 

A  M  focal  a  thàinig  chum  Ieremiah  o'r  \- 
J\_   Tighearn,  an  uair  a  chuir  an  righ  Se 
deciah  d'a  ionnsuidh  Pasur  mac  Mhelciah 

agus  Sephaniah  mac  Mhaaseiah  an  sagart  ^ 
ag  ràdh, 

2  Fiosraich,  guidheamaid  ort,  do'n  Tigh  * 
earn  air  ar  son-ne,  oir  tha  Nebuchadresa; 

righ  Bhabiloin  a'  cogadh  'nar  n-aghaidh  p 

a  dh'fheuchainn  an  dean  an  Tigheari  r 

1  ruinn  a  rèir  'uile  bhearta  iongantach,  a 
1  chum  gu'n  tèid  e  suas  uainn. 

3  Agus  thubhairt  leremiah  nu,  Mar  so 
*  their  sibh  ri  Sedeciali ; 
u    4  Mar  so  deir  an  Tighearn  Dia  Israeil, 
J  Feuch,  tionndaidhidh  mise  air  an  ais  na 
:  1  li-airm-cliogaidh  a  ta  'nur  làmhan,  leis  am 
bheil  sibh  a'  cogadh  an  aghaidh  righ  Bha- 
j  biloin,  agus  an  aghaidh  nan  Caldèach  a  ta 
1  'ff  'ur  teannachadh  air  taobh  a  muigh  a' 
1  bìialla,  agus  cruinnichidh  mi  iad  aun  am 
raeadhon  a'  bhaile  so. 
5  Agus  ni  mise  fèin  cogadh  'nur  n-agh- 

I  aidh  le  làimh  sìnte  mach,  agus  le  gairdean 

II  treun,  eadhon  ann  am  feirg,  agus  ann  am 
j  boile,  agus  ann  an  corruich  mhòir. 

^  6  Agus  buailidh  mi  luchd-àiteachaidh  a' 
*j  bhaile  so,  eadar  dhuine  agus  ainmhidh ; 
-7l  gheibh  iad  bàs  do  phlàigh  mhòir. 

7  Agus  'na  dhèigh  sin,  deir  an  Tighearn, 
J|  bheir  mi  thairis  Sedeciah  righ  Iudah,  ag- 

■  us  'òglaich,  agus  an  sluagh,  eadhon  na  dh'- 
a  fhàear  anus  a'  bhaile  so  o'n  phlàigh,  o'n 
m  chlaidheamh,  agus  o'n  ghorta,  do  làiinh 
■x  Nebuchadresair  righ  Bhabiloin,  agus  do 
m  làimh  an  naimhdean,  agus  do  làimh  na 

muinntir  a  ta  'g  iarraidh  an  anama,  agus 
M  buailidh  e  le  faobhar  a'  chlaidheimh  iad : 
lSI  cha  ghabli  e  truas  diubh,  ni  mò  choigleas 
'l1  e,  ni  mò  ni  e  tròcair. 

m  8  Asrus  ris  an  t-sluagh  so  their  thu,  Mar 
m  so  deir  an  Tighearn,  Feuch,  tha  mise  a'  cur 
1  tou  'r  coinneamh  slighe  na  beatha,  agus 

sliifhe  a'  bhàis. 
m  9  Esan  a'  dh'fhanas  anns  a'  bhaile  so, 
I k'  bàsaichidh  e  leis  a'  chlaidheamh,  agus  leis 
!  *  a'  ghort,  agus  leis  a'  phlàigh  :  ach  esan  a 
™|thèid  a  mach,  agus  a  thèid  thairis  a  dh'- 
J  ionnsuidh  nan  Caldèach  a  ta  'g  'ur  teann- 
®1  achadh  mu'n  cuairt,  mairidh  e  beò,  agus 

bithidh  'anam  aige  mar  chobhartaich. 
10  Oir  chuir  mise  mo  ghnùis  an  aghaidh 
u?j  a'  bhaile  so  air  son  uilc,  agus  cha  'n  ann  air 
M  son  maith,  deir  an  Tighearn  ;  do  làimh 

righ  Bhabiloin  bheirear  thairis  e,  agus 
»•(  loisgidh  esan  e  le  teine. 
eaij     ll  Agus  mu  thimchioll  tighe  righ  Iudah, 
'm  cluinnibh-sa  focal  an  Tighearn  ; 

12  O  thigh  Dhaibhidh,  mar  so  deir  Ie- 
1 4  hobhah,  Deanaibh  gu  moch  breitheanas, 

■  agus  saoraibh  an  duine  sàruichte  o  làimh 
M  an  fhir-shàruchaidh,  mu'n  tèid  mo  chorr- 
ani  uich-sa  mach  mar  theine,  agus  mu'n  las  i 

air  chor  as  nach  feudar  a  mùchadh,  air  son 
oe  aingidheachd  bhur  gnìomhara. 
'm      13  Feuch,  tha  mise  a  d' aghaidh,  O  thu- 
m  sa  a  ta  ehòmhnuidh  ann  an  gleann  Shoir, 

anns  a'  chòmhnard,  deir  an  Tighearn ; 

sibhse  ta  'g  ràdh,  Cò  thig  a  nuas  'nar 
m  n-aghaidh  ?  no  cò  thig  a  steach  d'ar  n-ion- 
■M  ada  còmhnuidh  ? 

14  Ach  smachdaichidh  raise  sibh  a  rèir 

toraidh  bhur  deanadais,  deir  an  Tighearn  ; 

agus  lasaidh  mi  teine  'na  coilltibh,  agus 
io'»   loisgidh  e  gach  ni  mu'n  cuairt  da. 
il 

lart  IV/TAR  so  thubhairt  an  Tighearn  ;  Falbh 
JYL  sìos  gu  tigh  righ  Iudah,  agus  an  sin 
ià  labhraidh  tu  am  focal  so, 
a  2  Agus  their  thu,  Cluinn  focal  an  Tigh- 
il  earn,  O  a  righ  Iudah,  a  ta  a'd'  shuidhe  air 
efii    righ-chaithir  Dhaibhidh,  thu  fèin,  agus 


t'òglaich,  agus  do  shluagh  a  ta  dol  a  steach 
air  na  dorsaibh  so ; 

3  Mar  so  deir  an  Tighearn  ;  Cuiribh  an 
gnìomh  breitheanas  agus  ceartas,  agus  saor- 
aibh  an  duine  sàruichte  o  làimh  an  fhir- 
shàruchaidh  :  agus  na  deanaihh  foill :  na 
deanaibh  ainneart  air  a'  choigreach,  air  an 
dìlleachdan,  no  air  a'  bhantraich,  ni  mò 
dhòirteas  sibh  fuil  neò-chiontach  anns  an 
àite  so. 

4  Oir  ma  ni  sibh  gun  amharus  a  rèir  an 
fhocail  so,  an  sin  thig  a  steach  air  geatach- 
an  an  tighe  so  rìghrean  a  shuidheas  ann  an 
àite  Dhaibhidh,  air  a  righ-chaithir,  a' 
marcachd  air  carbadaibh  agusair  eachaibh, 
gach  aon,  'òglaich  agus  a  shluagh. 

5  Ach  mur  toir  sibh  èisdeachd  do  na 
briathraibh  so,  orm  fèin  thug  mise  mionn- 
au,  deir  an  Tighearn,  Gu  cinnteach  nìth- 
ear  ionad  fàs  do'n  tigh  so. 

6  Oir  mar  so  thubhairt  an  Tighearn  a 
thaobìi  tighe  righ  Iudah  ;  Tha  thu  mar 
Ghilead  diiomhsa,  O  mhullaich  Lebanoin  ; 
ach  ni  mi  gu  cinnteach  fàsach  dhiot, 
bailtean  nach  hi  àitichte. 

7  Agus  orduichidh  mi  ann  ad  aghaidh 
luchd-millidh,  gach  aon  le  'airmihh ;  agus 
gearraidh  iad  sios  rogha  do  sheudar,  agus 
tilgidh  iad  anns  an  teine  iad. 

8  Agus  gabhaidh  mòran  chinneach 
seachad  air  a'  chaithir  so,  agus  their  iad, 
gach  aon  r'a  choimhearsnach,  C  ar  son  a 
rinn  an  Tighearn  mar  so  ris  a'  chaithir 
mhòir  so  ? 

9  An  sin  freagraidh  iad,  A  chionn  gu'n 
do  thrèig  iad  coimhcheangal  an  Tighearn 
an  Dia,  agus  gu'n  d'thug  iad  aoradh  do 
dhiathaibh  coimheach,  agus  gu'u  d'riun 
iad  seirbhis  dhoibh. 

10  Na  guilibh  air  son  a'  mhairbh,  ni  mò 
ni  sibh  caoidh  air  a  shon  :  guilibh  gu  goirt 
air  a  shon-san  a  dh'imich  air  falbh  :  oir 
cha  phill  e  ni's  mò,  agus  cha'n  fhaic  e 
tuilleadh  tìr  a  dhùchais. 

11  Oir  mar  so  deir  Iehobhah  mu  thim- 
chioll  Shaluim  mic  Iosiah,  righ  ludah,  a 
rìgliich  an  àite  Iosiah  'athar,  a  chaidh  a 
mach  as  an  àite  so,  Cha  phill  e  thuige  ni's 
mò. 

12  Ach  anns  an  àite  gus  an  d'thug  iad 
air  falbh  e  ann  am  braighdeanas,  gheibh  e 
bàs  ;  agus  an  tìr  so  cha'n  fhaic  e  ni's  mò. 

13  Is  an-aoibhinn  dha-san  a  thogas  a 
thigh  le  h-eucoir,  agus  'àrd-sheòmraich- 
ean  le  ana-cothrom  ;  a  ghabhas  saothair  a 
choimhearsnaich  a  nasgaidh,  agus  air  son 
'oibre  nach  toir  dha  dìoladh. 

14  A  ta  'g  ràdh,  Togaidh  mi  dhomh  fèin 
tigh  mòr,  agus  seòmraichean  farsuinn :  a' 
gearradh  a  mach  dha  fèin  mar  an  ceudna 
uinneaga,  'ga  cliòmlidachadh  fòs  le  seudar, 
agus  'ga  dhath  le  corcur. 

15  An  righ  tliu  a  chionn  gu  bheil  thu 
'gad  dhùnadh  fèin  ann  an  seudar?  nach 
d'ith  agus  nach  d'òl  t'athair,  agus  nach 
d'rinn  e  cothrom  agus  ceartas?  An  sin 
shoirbhich  leis. 

16  Dhìon  e  cùis  a'  bhochd  agus  an 
fheumaich ;  an  sin  dh'èirich  gu  maith 
dha.  Nach  b'e  so  eòlas  afghabhail  ormsa? 
deir  an  Tighearn.         \  x\<. 

17  Ach  cha  'n'eil  do  shùilean-sa  agus  do 
chridhe  ach  air  t'  ana-mianna  fèin,  agus 

air  fuil  nan  neò-chiontach,  a  chum  a  dòrt- 
adh,  agus  air  sàruchadh  agus  foirneart,  a 
chura  a  dheanamh. 

18  Air  an  aohhar  sin,  mar  so  deir  an 
Tighearn  mu  thimchioll  Iehoiacim  mhic 
Iosiah  righ  Iudah,  Cha  dean  iad  caoidh  air 
a  shon,  ag  ràdh,  Och  mo  hhràthair !  no, 
Och  mo  phiuthar !  Cha  dean  iad  caoidh 
air  a  shon,  ag  ràdh,  Och  a  Thighearn  !  no, 
Och  a  ghlòir-sa ! 

19  Le  h-adhlacadh  asail  adhlaicear  e, 
air  a  tharruing  air  falbh,  agus  air  a  thilg- 
eadh  an  taobh  a  mach  do  gheatachan  Ie- 
rusaleim. 

20  Imich  suas  gu  Lebanon  agus  èigh ; 
agus  air  Basan  tog  an  àird  do  ghuth,  agus 
glaodh  o  na  crìochaibh  mu'n  cuairt,  oir 
chlaoidheadh  iadsan  uile  a  thug  gràdh 
dhuit. 

21  Labhair  mi  riut  ann  an  àm  do 
shoirbheachaidh,  thnbhairt  thu,  Cha'n 
èisd  mi :  b'e  so  do  chleachd  o  t'òige. 

22  A  chionn  nach  d 'èisd  thu  ri  m'  ghuth- 
sa,  ithidìi  oàann  suas  an  t-iomlan  do  d' 
aodhairibb,  agus  imichidh  do  luchd-gaoil 
airfalbh  ann  am  brai»hdeanas :  gu  cinnt- 
each  an  sin  bitbidh  nàire  ort,  agus  còmh- 
daichear  tliu  le  li-amhluadh  air  son  t'uile 
dhroch  dheanadais. 

23  O  thusa  ta  'g  àiteachaidh  Lehanoin, 
a  ta  deanamh  do  nid  ann  an  seudaraibh, 
cia  gràsmhor  a  bhitheas  tu  an  uair  a  ni 
piantan  greim  ort,  goimh,  amhuil  mnà  ri 
saothair  ! 

24  Mar  is  beò  mise,  deir  an  Tighearn,  ge 
b'e  Coniah  mac  Iehoiacim  righ  ludah,  am 
fàinne  air  mo  làimh  dheis,  gidheadh  as  a 
sin  dheanainn  do  spìonadh  ; 

25  Agus  bheir  mi  thu  do  làimh  na 
muinntir  a  ta  'g  iarraidh  t'anama,  agus  do 
làimh  na  muinntir  roimh  am  bheil  eagal 
ort,  eadhon  do  làimh  Nebuchadresair  righ 
Bhahiloin,  agus  do  làimh  nan  Caldèach. 

26  Agus  tilgidh  mi  mach  thu  fèin,  agus 
do  mhàthair "  a  rug  thu,  gu  dùthaich 
choimhich,  far  nach  robh  sibh  air  'ur 
breith,  agus  an  sin  gheibh  sibh  bàs. 

27  Agus  gus  an  talamh  d'am  bu  mhiann- 
ach  Ie<»  pilleadh,  gu  sin  cha  phill  iad. 

28  An  dealbh  suarrach  briste  an  duine 
so  Coniah  ?  no  an  soitheach  e  anns  nach 
"eil  aig  aon  neach  tlachd?  c'uim'  am  bheil 
iad  air  an  tilgeadh  a  mach,  e  fèin  agus  a 
shliochd,  agus  air  an  iomain  gu  tìr  anns 
nach  'eil  iad  ^òlach. 

29  O  thalamh  !  a  thalamh  !  a  thalamh  ! 
cluinn  focàl  an  Tighearna. 

30  Mar  so  deir  an  Tighearn,  Sgrìobh- 
aibh-sa  am  fear  so  gun  chlann,  duine  nach 
soirbhich  'na  làithìbh  :  oir  cha  soirbhich 
duine  d'  a  shliochd,  a  shuidheas  air  caithir 
Dlìaibhidh,  agus  a  riaghlas  'na  dhèigh  so 
ann  an  Iudah. 

IS  an-aoibhinn  do  na  h-aodhairibh  a  ta 
sgrios   agus   a'  sgapadh  treud  mo 
chluaine-sa,  deir  an  Tighearn. 

2  Air  an  aobhar  sin  mar  so  deir  an  Tigh- 
earn  Dia  Israeil,  a  thaobh  nan  aodhairean 
a  ta  'g  ionaltradh  mo  shluaigh-sa,  Sgap 
sfbh  rao  threud,  agus  dh'fhuadaich  sibh 
air  falbh  iad,  agus  cha  deachaidh  sibh  g'an 


amharc;  feuch,  thig  mise  g'ur  n-amharc- 
sa  air  son  aingidheachd  'ur  deanadais,  deir 
an  Tighearn. 

3  Ach  tionailidh  mi  fuigheall  mo  threud 
as  gach  uile  dhùthaich  gus  an  d'thògair  mi 
iad,  agus  bheir  mi  iad  air  an  ais  d'am 
mainniribh  fèin,  agus  fàsaidh  iad  torrach 
agus  lìonmhor. 

4  Agus  togaidh  mi  suas  os  an  ceann  aodfa- 
airean  a  dh'ionaltras  iad,  air  chor  as  nach 
bi  eagal  orra  tuilleadh,  ni  mo  bbios  geilt 
orra,  ni  mò  bhios  iad  air  an  smachdachadh, 
deir  an  Tighearn. 

5  Feuch,  tha  na  làithean  a'  teachd,  deir 
an  Tighearn,  anns  an  tog  mise  suas  do 
Dhaibhidh  Meanglan  fìreanach,  agus 
rìoghaichidh  righ,  agus  soirbhiehidh  leis, 
agus  cuiridli  e  an  gnìomh  breitheanas  ag- 
us  ceartas  air  an  talamh. 

6  'Na  làithibh-san  tèarnar  Iudah,  agus 
gabhaidh  Israel  còmhnuidh  ann  an  tèar- 
uinteachd:  agus  is  e  so  ainm  a  ghoirear 
ris,  IEHOBHAH  AR  FIREANT- 
ACHD-NE. 

7  Air  an  aobhar  so,  feuch,  tha  na  làith- 
ean  a'  teachd,  deir  an  Tighearn,  anns 
nacfa  abair  iad  ni's  mò,  Mar  is  beò  an  Tigh- 
earn  a  thug  a  nìos  clann  lsraeil  a  tìr  na 
h-Eiphit. 

8  Ach,  Mar  is  beò  an  Tighearn,  a  thug 
a  nìos  agus  a  stiùir  sliochd  tighe  Israeil  as 
an  tìr  mu  thuath,  agus  as  na  dùthcliann- 
aibh  sin  uile  gus  an  d'fhuadaich  mise  iad  : 
a  chum  gu'n  gabhadh  iad  còmlinuidh  'nam 
fearann  fèin. 

9  A  thaobh  nam  fàidhean.  Tha  mo 
chridhe  briste  an  taobh  a  stigh  dhiom  ;  tha 
mo  chnàmhan  gu  lèir  air  ghluasad  ;  is  co9- 
rahuil  mi  ri  fear  air  mhisg ;  is  ionnan  rai 
's  duine  air  an  d'fhuair  fìon  làmh-an- 
uachdar,  air  son  an  Tighearn,  agus  air  son 
bhriathran  a  naomhachd. 

10  Oir  tha  am  fearann  làn  do  luchd-adh- 
altrais:  oir  air  son  mhionnan  tha  'n  tìr  a' 
caoidh  :  tha  ionadan  aoibhinn  an  fhàsaich 
air  tiormachadh  suas  ;  tha  an  siuhhal  mar 
an  ceudna  olc.  agus  au  neart  eucorach. 

11  Oir  tha  am  fàidh  agus  an  sagartaraon 
ain-diadhaidh  ;  eadhon  ann  am  theach 
fèin  fhuair  mi  an  aingidheachd,  deir  an 
Tighearn. 

12  Uime  sin  bithidh  an  slighe  dhoihli 
mar  ionada  sleamhainn  ann  an  dorchadas; 
iomainear  iad  air  an  aghaidh,  agus  tuitidh 
iad  ann  :  gu  cinnteach  bheir  mise  dòrainn 
orra,  bliadhna  au  smachdachaidh,  deir  au 
Tighearn. 

13  Amhuil  a  chunnaic  mi  ann  am  fàidh- 
ean  Shamaria  amaideachd  ;  rinn  iad  fàist- 
neachd  ann  an  ainm  Bhaail,  agus  thug  iad 
air  mo  shluagh  Israel  dol  air  seacharan  : 

14  Mar  sin  ann  am  fàidhean  Ierusaleim 
chunnaic  mi  uamharrachd:  thaiada  dean- 
amh  adhaltrannais,  agus  ag  imeachd  ann 
am  breugaibh  :  tha  iad  a'  neartachadh  mar 
an  eeudha  làmhan  nan  aingidh,  air  chor  as 
nach  'eil  aon  neach  a'  pilleadh  o'aingidh- 
eachd  :  tha  iad,  an  t-iomlan  diubh,  dhomh- 
sa  mar  Shodom,  agus  a  luchd-àiteachaidh 
mar  Ghomorah. 

15  Air  an  aobhar  sin  mar  so  deir  Tigh- 
earn  nan  sluagh  mu  thimchioll  nam  fàidh- 
ean ;  Feuch,  bheir  mise  dhoibh  searbh- 

luibhean  r'an  itheadh,  agus  uisge  dom- 
biasda  r'a  òl :  oir  o  fhàidhean  Ierusaleim 
tha  ain-diadhaehd  air  dol  a  mach  air  feadh 
na  tìre  gu  h-ioralau. 

16  Mar  so  deir  Tighearn  nan  sluagh,  Na 
h-èisdibh  ri  briathraibh  uam  fàidhean,  a  ta 
ri  fàistneachd  dhuibh;  tha  iad  'g'ur  meall- 
adh  le  uithibh  faoine;  tha  iad  a'  labhairt 
fìosachd  an  cridhe  fèin,  agus  cha'n  ann  o 
bliettl  an  Tighearn; 

17  Ag  ràdh  an  còmhnuidh  ris  a'  mhuinn- 
tir  a  ta  deanamh  dì-meas  air  focal  an  Tigh- 
earna,  Bithidh  sìth  agaibh;  agus  am  feadh 
a  ta  gach  aon  ag  imeaehd  a  rèir  ana- 
mianna  a  chridhe  fèin,  tha  iad  ag  ràdh, 
Cha  tìg  olc  air  bith  oirbh. 

18  Oir  cò  sheas  ann  an  comhairle 
dhìomhair  an  Tighearn,  agus  a  chunnaic, 
agus  a  chual  a  cìiùis  ?  no  cò  dh'èisd  agus 
a  chuala  'fhocal  ? 

19  Feuch,  chaidh  cuairt-ghaoth  mach 
o'n  Tighearn  le  boile,  eadhon  cuairt-ghaoth 
ro-dhian  ;  air  ceann  nan  aingidh  tuitidh  i 
gu  h-uamhasach. 

20  Cha  phill  corruich  an  Tighearn  air  a 
h-ais,  gus  an  cuir  e  'n  gnìomh,  agus  gus  an 
voimhlion  e  rùn  a  chridhe  :  anns  na  làith- 
ibh  deireannach  bheir  sibh  so  fa'near  le  làn 
aire. 

21  Cha  do  chuir  mise  na  fàidhean  so  a 
mach,  gidheadh  ruith  iad :  cha  do  labhair 
mi  riu,  gidheadh  rinn  iad  fàistneachd. 

22  Ach  nam  biodh  iad  air  seasamh  ann 
ara  chomhairle-sa,  an  sin  bheireadh  iad  air 
mo  shluagh  mo  bhriathrau  èisdeachd,  an 
sin  bheireadh  iad  orra  pilleadh  o'n  slighe, 
agus  o  aingidheachd  an  deanadais. 

23  An  Dia  dlùth  do  làimh  mise,  deir  an 
Tighearn?  agus  nach  Dia  rai  am  fad  as  ? 

24  Am  feud  neach  air  bith  e  fèin  fhol- 
ach  ann  an  ionadaibh  dìomhair,  air  chor 
as  naeh  faic  mise  e  ?  deir  an  Tighearn. 
Nach  'eil  mise  a'  lìonadh  nan  nèamhan 
agus  na  talmhainn  ?  deir  an  Tighearn. 

25  Chuala  mise  ciod  a  thubhairt  na 
fàidheau,  a  ta  fàistneachd  bhreug  ann  am 
ainm-sa,  ag  ràdh,  Chuunaie  mi  aisling, 
chunnaic  mì  aisling. 

26  Cia  fhad  a  bhios  so  an  cridhe  nam 
fàidhean  a  ta  ri  fàistneachd  bhreug?  seadh, 
fàidhean  eeilge  an  cridhe  fèin : 

27  Aig  am  bheil  rùn  a  thoirt  air  mo 
shluagh-sa  m'ainm  a  leigeil  air  dì-chuhnh- 
ne,  le  'n  aislingibh  a  ta  iad  ag  innseadh, 
gaeh  aon  d'a  choimhearsuach,  amhuil  a 
rinn  an  aithriehean  m'ainm  a  leigeil  air 
uì-chuimhne,  air  son  Bhaail. 

28  Am  fàidh  aig  am  bheil  aisling,  inns- 
■eadh  e  'aisling ;  ach  esan  aig  am  bheil  m' 
fhocal-sa,  labhradh  e  m'fhocal  gu  dìleas : 
eiod  e  am  moll  do'n  chruithneachd  ?  deir 
an  Tighearn. 

29  Nach  ionnan  ra'fhocal-sa  agus  teine  ? 
deir  an  Tighearn :  agus  nach  iounan  e  ag- 
us  òrd  a  bhriseas  a'  chreag  'na  bloighdibh  ? 

30  Uiine  sin,  feuch,  tha  mise  an  aghaidh 
nam  fàidhean,  deir  an  Tighearn,  a  ta  goid 
rao  bhriathran-sa,  gach  aon  o  'choimhears- 
nach. 

31  Feuch,  tha  mise  an  aghaidh  nam 
fàidhean,  deir  an  Tighearn,  a  ta  gnàthach 
adh  an  teangaidh  fèìn,  agus  ag  ràdh,  Labh- 
air  esan  e. 


32  Feuch,  tha  mise  an  aghaidh  na 
muinntir  a  ta  fàistneachadh  aislingean 
brèige,  deir  an  Tighearn,  agus  a  ta  'gan 
innseadh,  agus  a'  toirt  air  mo  shluagh-sa 
dol  air  seacharan  le  'm  breugaibh  agus  le 
'm  briathraibh  faoine  ;  gidheadh  cha  do 
chuir  mise  a  mach  iad,  ni  mò  thug  mi 
àithne  dhoibh  ;  air  an  aobhar  sin  cha  dean 
iad  air  aon  chor  tairbhe  do'n  t-sluagh  so, 
deir  an  Tighearn. 

33  Agus  an  uair  a  dh'fheòr  ncheas  an 
sluagh  so,  no  fàidh,  no  sagart,  diot,  ag 
ràdh,  Ciod  e  focal  cudthromach  an  Tigh- 
earn  ?  an  sin  their  thusa  riu,  Is  sibhse  an 
cudthrom,  agus  tilgidh  mise  dhiom  sibh, 
deir  an  Tighearn. 

34  Agus  am  fàidh,  agus  an  sagart,  agus 
an  sluagh,  a  their,  Focal  cudthromach  an 
Tighearna,  bheir  eadhon  mise  peanas  air 
an  duine  sin  agus  air  a  theaghlach. 

35  Mar  so  their  sibh,  gach  aon  r'a 
choimhearsnach,  agus  gach  aon  r'a  bhràth- 
air,  Cìod  a  fhreagair  an  Tighearn  ?  agus, 
Ciod  a  labhair  an  Tighearn  ? 

36  Agus  air  focal  eudthromach  an  Tigh- 
earna  cha  toir  sibh  luadh  ni's  mò  ;  oir  is 
cudthrom  do  gach  aon  a  bhriathra  fèin  : 
oir  chlaon  sibh  briathran  an  Dè  bheò, 
Tighearna  nan  sluagh,  ar  Dè-ne. 

37  Mar  so  their  thu  ris  an  fhàidh,  Ciod 
am  freagradh  a  thug  an  Tighearn  dhuit  ? 
agus,  Ciod  a  lanhair  an  Tighearn? 

38  Ach  ma  their  sibh,  Focal  cudthrom- 
ach  an  Tighearn  :  nime  sin,  mar  so  deir  an 
Tighearn,  A  chionn  gu  hheil  sibh  ag  ràdh 
an  fhocail  so,  Focal  cudthromach  an  Tigh- 
earna,  ge  do  chuir  mise  fios  thugaibh,  ag 
ràdh,  Cha'n  abair  sibh  Focal  cudthromaeh 
an  Tighearn ; 

39  Uime  sin,  feuch,  togaidh  mise  sibhse 
mar  chudthrora,  agus  tilgidh  mi  air  falbh, 
araon  sibh  fèin  agus  a'  chaithir  so,  a  thug 
mi  dhuibhse,  agus  do  'ur  n-aithrichibh,  a 
mach  as  mo  làthair : 

40  Agus  bheir  mi  oirbh  masladh  siorr- 
uidh,  agus  nàire  bhith-bhuan,  nach  leigear 
gu  bràth  air  di-chuimhne. 

CAIB.  XXIV. 

DH'FHOILLSICH  au  Tighearn  dhomh, 
agus,  feuch,  dà  chliabh  fhìgean  air 
an  curfa  chomhair  teampuill  an  Tighearn, 
an  dèi^h  do  Nebuchadresar  righ  Bhabiloiii, 
leconiah  mac  Iehoiaciin  righ  ludah,  agus 
maithean  Iudah,  agus  an  luchd-ealainn, 
agus  na  h-airm-cheaird,  a  thoirt  air  falbh 
ann  am  braighdeanas  o  lerusalem,  agus  au 
toirt  leis  gu  Babilon  : 

2  Ann  an  aon  chliabh  bha  figean  ro- 
mhaith,  mar  na  fìgean  a  bhios  an  toiseach 
abuich  :  agus  anns  a'  chliabh  eile  fìgean 
ro-olc,  nach  feudta  itheadh  aig  an  olcas. 

3  An  sin  thubhairt  an  Tighearn  rium, 
Ciod  a  tha  thu  faicinn,  a  Ieretniah  ?  agus 
thubhairt  mise,  Fìgean  :  na  fìgean  maithe 
ro-mhaith  ;  agus  na  droch  fhigean  ro-olc, 
air  chor  as  nach  feudar  an  itheadh  aig  an 
olcp' 

j/i  sin  thàinig  focal  an  Tighearn  a'm' 
^suidh,  ag  ràdh, 
5  Mar  so  deir  an  Tighearn,  Dia  lsraeil, 
Amhuil  na  figean  maithe  so,  mar  sin  gabh- 
aidh  mise  ris  na  dh'fhalbh  ann  am  bruid 

do  Iudab,  a  chuir  mi  mach  as  an  àite  so 
gu  tìr  nan  Caldèach,  a  chum  an  Jeas. 

6  Oir  cuiridli  mi  mo  shùilean  orra  chum 
maitii,  agus  bheir  mi  iad  air  an  ais  do'n  tìr 
so  ;  agus  togaidh  mi  iad,  agus  cha  tilg  mi 
sìos ;  agus  suidhichidh  mi  iad,  agus  clia 
spìon  mi  à  bun. 

7  Agus  bheir  mi  dhoibh  cridhe  gu  m'aith- 
neachadh,  gur  mi  an  Tighearn  ;  agus  bith- 
idh  iad  dhomhsa  'nan  sluagh,  agus  bithidh 
mise  dhoibh-san  a'm'  Dhia  ;  oir  pillidh  iad 
a'm'  ionnsuidh  le  'n  uile  chridhe. 

8  Agus  amhuil  na  droch  fhìgean,  nach 
feudar  itheadh  aig  an  olcas,  (mar  so  gu 
deimhin  deir  an  Tighearn,)  mar  sin  bheir 
mi  thairis  Sedeciali  righ  Iudah,  agus 
'uachdarain,  agus  am  fuigheall  do  Ierusa- 
lera  a  dh'fhanas  anns  an  tìr  so,  agus  iad- 
san  a  ta  chòmhnuidh  ann  am  fearann  na 
h-Eiphit; 

9  Bheir  eadhon  mise  thairis  iad  gu  bhi 
air  an  luasgadh  air  feadh  uile  rìoghachdan 
an  dorahain,  a  chum  an  aimhleis  ;  gu  bhi 
'nan  cùis-fhanaid,  agus  'nan  gnàth-fhocal, 
'nam  ball-raagaidh,  agus  'nam  mallach- 
adh,  anns  na  h-uile  àite  gus  am  fògair  mi 
iad. 

10  Agus  cuiridh  mi  an  claidheamh,  a' 
ghort,  agus  a'  phlàigh  'nam  measg,  gus  an 
caithear  iad  bhàrr  an  fhearainn,  a  thug 
mise  dhoibh  fèin  agus  do'n  aithrichibh. 

CAIB.  XXV. 
\  M  focal  a  thàinig  a  dh'ionnsnidh  Iere- 
u\.  miah  muthimchioll  uile  shluaigh  Iu- 
dah,  ann  an  ceathramh  bliadhna  lehoia- 
cim  mhic  Iosiah  righ  Iudah  ;  b'i  sin  ceud 
bliadhna  Nebuchadresair  righ  Bhabiloin  : 

2  A  labhair  Ieremiah  am  fàidh  ri  uile 
shluagh  Iudah,  agus  ri  uile  luchd-àiteach- 
aidh  Ierusaleim,  ag  ràdh, 

3  O  threas  bliadhna  deug  Iosiah  mhic 
Amoin  righ  Iudah,  eadhon  gus  an  là  an 
diugh,  (is  i  so  an  treas  bliadhna  fìchead,) 
thàinig  focal  an  Tighearn  a'm'  ionnsuidh- 
sa,  agus  labhair  mi  ruibh-sa,  ag  èirigh  gu 
moch  agus  a'  labhairt ;  ach  cha  d'èisd  i 
sibh. 

4  Agus  chuir  an  Tighearn  do  'ur  n-ionn-  j 
suidh  'uile  sheirhhisich  na  fàidhean,  ag  I 
èirigh  gu  moch  agus  'gan  cur  a  mach ;  ach 
cha  d'èisd  sibhse,  agus  ni  mò  dh'aom  sibh 
'ur  cluas  gu  èisdeachd. 

5  Thubhairt  iadsan,  Pillibh  air  'ur  n-ais 
a  nis,  gach  aon  o  'dhroch  shlighe,  agus  o 
olcas  a  dheanadais,  agus  gabhaibh  còmh- 
nuidh  anns  an  fhearauu  a  thug  an  Tigh- 
earn  dhuibh,  agus  do  'ur  n-aithrichibh  o 
linn  gu  linn. 

6  Agus  na  rachaibh  an  dèigh  dhèe 
coimheach,  gu  seirbhis  a  dheanamh  dhoibh, 
agus  gu  aoradh  a  thoirt  doibh,  agus  na 
brosnuichibh  mise  gu  corruich  le  obair  'ur 
làmh  ;  agus  cha  dean  mi  olc  oirbh. 

7  Gidheadh  cha  d'èisd  sibh  riumsa,  deir 
an  Tighearn  ;  a  chum  gu'm  brosnuicheadh 
sibh  mi  gu  corruich  le  obair  'ur  làmh,  a 
chum  'ur  n-aimhleis  fèin. 

8  TJime  sin  mar  so  deir  Tighearn  nan 
sluagh,  A  chionn  nach  d'èisd  sibh  ri  mo 
bhriathraibh-sa, 

9  Feuch,  cuiridh  mi  fios,  agus  bheir  mi 
Jeam  uile  mhuinntir  na  h-àirde  tuath,  deir 


an  Tighearn,  agus  Nebuchadresar  righ 
Bhabiloin  m'òglach,  agus  bheir  mi  iad  an 
aghaidh  na  tìre  so,  agus  an  aghaidh  a 
luchd-àiteachaidh,  agus  an  agliaidh  nan 
cinneach  so  uile  mu'n  cuairt.  agus  sgrios- 
aidh  mi  gu  tur  iad,  agus  ni  mi  iad  'nan 
uamhas,  agus  'nan  sgeig,  agus  'nara  fàs- 
ach  gu  bràth. 

10  Os  bàrr,  bheir  mi  uatha  guth  a' 
ghairdeachais  agus  guth  an  aoibhneis, 
guth  an  fhir-nuadh-phòsda,  agus  guth  na 
mnà-nuadh-pòsda,  fuaim  nan  clacha- 
muilinn,  agus  solus  na  coinnle. 

11  Agus  bithidh  am  fearann  so  uile  'na 
fhàsach,  agus  'na  uamhas :  agus  ni  na  cinn- 

j  ich  so  seirbhis  do  righ  Bhabiloin  deich  ag- 
j  us  tri  fichead  bliadhna. 
I     12  Agus  tarlaidh,  'nuair  a  choimhlionar 
deich   agus  tri  fichead   bliadhna,  gu'n 
smachdaich  mise  righ  Bhabiloin,  agus  aa 
cinneach  sin,  deir  an  Tighearn,  air  son  aa 
aingidheachd,  agus  fearann  nan  Caldèacb, 
,  agus  ni  mi  e  'na  fhàsach  gu  bràth. 
[     13  Agus  bheir  mi  air  an  fhearann  sin 
:  m'  uile  bhriathran  a  labhair  mi  'na  agh- 
aidh,  gach  ni  tha  sgrìobhta  san  leabhar  so, 
a  rinn  leremiah  fhàistneachd  an  aghaidh 
j  nan  uile  chinneach. 

14  Oir  ni  mòran  chinneach,  agus  rìgh- 
rean  mòra,  seirbhis  a  ghabhail  dhiubhsan 
mar  an  ceudna :  agus  dìolaidh  mise  riu  a 
rèir  an  gnìomhara,  agus  a  rèir  oibre  an 
làmha  fèin. 

15  Oir  mar  so  tha  an  Tighearn  Dia  Is- 
raeil  ag  ràdh  riura,  Gabh  cuach  fhìona  ni 
fraoich  feirge  so  as  mo  làimh-sa,  agus 
thoir  r'a  h-òl  i  do  na  h-uile  chinnich  gus 
an  cuir  mise  tliu  : 

16  Agus  òlaidh  iad,  agus  bithidh  iad  air 
bhaJl-chrith,  agus  air  chuthach,  leis  a' 
chlaidheamh  a  chuireas  mise  'nam  measg. 

17  An  sin  ghlac  mi  a'  chuach  à  làimh  an 
Tighearn,  agus  thug  mi  r'a  h-òl  i  do  na 
h-uile  chinneach  gus  an  do  chuir  an  Tigh- 
earn  mi ; 

18  Do  Ierusalem,  agns  do  bhailtibh  Iu- 
dah,  agus  d'a  rìgliribh,  agus  d'a  h-uachd- 
aranaibli,  a  chum  an  deanamh  'nan 
nochdlaraich,  'nan  uamhas,  'nan  sgeig, 
agus  'nam  mallachadh,  mar  air  an  là  'n 
diugh  : 

19  Do  Pharaoh  righ  na  h-Eiphit,  agus 
d'a  òglachaibh,  agus  d'a  uachdaranaibh, 
agus  d'a  uile  shluagh  ; 

20  Agus  do  gach  uile  shluagh  eile  tha 
measg  a  chèile,  agus  do  uile  rìghribh  fear- 
ainn  Uis,  agus  do  uile  rìghribh  fearainn 
Dam  Philisteach,  agus  do  Ascelon,  agus  do 
Ghasah,  agus  do  Ecron,  agus  do  fhuigh- 
eall  Asdoid ; 

21  Do  Edom,  agus  do  Mhoab,  agus  do 
chloinn  Amoin ; 

22  Agus  do  uile  rìghribh  Thiruis,  agus 
do  uile  rìghribh  Shidoin,  agus  do  righribh 
nan  crìochan  a  ta  'n  taobh  thall  do'n 
f  hairge ; 

23  Do  Dhedan,  agus  do  Thema,  agus  do 
Bhus,  agus  do  na  h-uile  a  ta  aons  na  cearn- 
aibh  iomallach ; 

24  Agus  do  uile  rìghribh  Arabia,  agns 
do  uile  rìghribh  an  t-sluaigh  mheasgta  ta 
chòrahnuidh  anns  an  fhàsach ; 

25  Agus  do  uile  rìghribh  Shirari,  agus 

do  uile  rìghribh  Elaim,  agus  do  uile  rìgh- 
ribh  Mhedia ; 

26  Ague  do  uile  rìghrihh  na  h-àirde 
tnath,  am  fad  agus  ara  fagus,  gach  aon  le 
•chèite,  agus  do  uile  rìoghachdaibh  an 
dorahain,  a  ta  air  aghaidh  na  talmhainn : 
agtis  òlaidli  righ  Shesaich  'nan  dèigh  so. 

27  Agus  their  thu  riu,  Mar  so  tlia  an 
Tighearn  Dia  nan  sluagh,  Dia  Israeil,  ag 
ràdh,  Olaibh,  agus  bithibh  air  mhisg,  agus 
sgeithibh,  agus  tuitibh,  agus  na  h-èiribh 
ni's  mò,  roimh  'n  chlaidheamh  a  chuireas 
mise  'nur  measg. 

28  Agus  tarìaidh,  ma  dhiùitas  iad  a' 
chuach  a  ghabhail  as  do  làimh,  gu  òl,  an  sin 
gu'n  abair  thu  riu,  Mar  so  deir  Tighearn 
nan  sluagh,  Olaidh  sibh  gu  deimhin. 

29  Oir  feuch,  air  a'  chaitliir  a  ta  air  a 
h-ainmeachadh  air  m'aium,  oirre  sin  tha 
mise  tionnsgnadh  air  olc  a  thabhairt,  agus 
am  feud  sibhse  dol  as  gu  glan-shaor  o 
pheanas  ?  cha  tèid  sibh  as  :  oir  gairmidh 
mise  claidheamh  air  uile  luchd-àiteachaidh 
na  talmhaiun,  deir  Tighearn  nan  sluagli. 

30  Air  an  aobhar  sin  labhair  thusa  'nan 
aghaidh  na  briathran  fàistneachd  so  air 
fad,  agus  abair  riu,  Beucaidh  an  Tighearn 
o  'ionad  àrd,  agus  o  ionad  còmhnuidh  a 
naomhachdcuiridh  e  mach  a  ghuth  ;  beuc- 
aidh  e  gu  cumhachdach  an  aghaidh  ionaid 
a  thàimh  ;  togaidh  e  iolach,  mar  [iolaich] 
luchd-bruthaidli  nam  fìon-deurc,  an  agh- 
aidh  uile  luchd-àiteachaidh  na  talmhainn. 

31  Thig  toirm  gu  iomallaibh  na  tal- 
inliainn,  a  chionn  gu  bheil  comh-strì  aig 
Dia  ris  na  cinnich  ;  tagraidh  e  ris  na  h-uile 
fheoil  ;  hheir  e  'n  dream  a  ta  olc  do'n 
chlaidheamh,  deir  an  Tighearn. 

32  Mar  so  tha  Tighearn  nan  sluagh  ag 
ràdh,  Feuch,  thèid  olc  a  mach  o  chinn- 
each  gu  ciuneach,  agus  dùisgear  suas  ioma- 
ghaoth  mhòr  o  chrìochaibh  na  talmhainn. 

33  Agus  bithidh  iadsan  a  mharbhar  leis 
an  Tighearn  san  là  sin,  o  aon  iomall  na 
talmhainn  eadhon  gu  iomall  eile  na  tal- 
mhainn ;  cha  chaoidhear  iad,  ni  mò 
ebruiunichear  iad,  ni  mò  dh'adhlaicear 
iad  ;  'nan  aolach  air  aghaidh  na  talmhainn 
bithidh  iad. 

34  Togaibh  gaoir  bhròin,  a  bhuachaill- 
eau,  agus  èighibh,  agus  aornaganaibh  sibh 
fèin,  [ànn  an  luaithre,]  sibhse  a  's  urram- 
aiche  do'n  treud,  a  chionn  gu  bheil  làith- 
ean  bhur  ;raarbhaidh  agus  bhur  sgapaidh 
air  an  coimhlionadh  ;  agus  tuitidh  sihli 
mar  shoitheach  luachmhor. 

35  Agus  cha  bhi  seòl-teichidh  aig  na 
buachaiìlibh,  no  dol  as  aig  maithean  an 
treud. 

36  Guth  caoidh  nam  buachailleah,  agus 
nuallau  mhaithean  an  treud  :  oir  rahill  an 
Tighearn  an  cluain-ionaltraidh. 

37  Mhilleadh  fòs  ionada-còmhnuidh  na 
sìthe  le  dian-chorruich  an  Tighearna. 

38  Thrèig  e,  mar  leòmhan,  a  gharradh ; 
oir  rinneadh  an  cuid  fearaun  fàs,  troimh 
corruich  a'  mhillteir,  agus  troirah  dian- 
'theas  'fheirge. 

CAIB.  XXVI. 

ANN  an  toiseach  linn  Iehoiacira,  mhic 
Iosiah  righ  Iudah,  thàinig  am  focal 
so  o  'n  Tighearn,  ag  ràdh, 


2  Mar  so  tha  an  Tighearn  ag  ràdh,  Seas 
ann  an  cùirt  tighe  an  Tighearu,  agus  labh- 
air  ri  uile  bhailtibh  Iudah,  a  ta  teachd  a 
dheanamh  aoraidh  ann  an  tigh  an  Tigh- 
earna,  na  h-uile  bhriathran  a  dh 'àithneas 
mise  dhuit  a  labhairt  riu ;  na  lughdaich 
focal ; 

3  A  dh'fheuchainn  an  èisd  iad,  agus  am 
pill  iad,  gach  aon  o  'dhroch  shlighe,  chum 
gu'n  gabh  mise  aithreachas  do'n  olc  a 
th'ann  am  rùn  a  thoirt  orra  air  son  aing- 
idheachd  an  gnìomhara. 

4  Agus  their  thu  riu,  Mar  so  tha  an 
Tighearn  ag  ràdh,  Mar  èisd  sibh  riumsa, 
gu  siubhal  ann  am  reachd,  a  chuir  mi  fa 
'ur  comhair, 

5  Gu  èisdeachd  a  thoirt  do  bhriathraibh 
mo  sheirbhiseach  na  fàidhean,  a  chuir  mi 
thugaibh,  araon  ag  èirigh  gu  moch  agus  'g 
an  cur  a  maeh,  (ged  nach  d'èisd  sibhse  ;) 

6  An  sin  ni  mise  an  tigh  so  cosmhuil  ri 
Siloh,  agus  ni  mi  a'  chaithir  so  'na  mall- 
achadh  do  uile  chinnich  na  talmhainn. 

7  Agus  chuala  na  sagairt,  agus  na  fàidh- 
ean,  agus  an  sluagh  uile,  Iereraiah  a'  labh- 
airt  nam  briathra  so  ann  an  tigh  an  Tigh- 
earn. 

8  A  nis  tharladh,  air  do  Ieremiah  sgur  do 
labhairt  nan  uile  nithe  a  dh'àithn  an  Tigh- 
earn  dha  a  labhaht  ris  an  t-sluagh  uile, 
gu'n  do  ghlac  na  sagairt,  agus  na  fàidhean, 
agus  an  sluagli  uile  e,  ag  ràdh,  Cuirear  gu 
deimhin  gu  bàs  thu. 

9  C'ar  son  a  rinn  thu  fàistneachd  ann  an 
ainm  an  Tighearn,  ag  ràdh,  Bithidh  an 
tigh  so  cosmhuil  ri  Siloh,  agus  cuirear  :>' 
chaithir  so  fàs  gun  aon 'ga  h-àiteachadh  ? 
Agus  chruinnicheadh  an  sluagh  air  fad  aii 
aghaidh  Ieremiah,  ann  au  tigh  an  Tigh- 
earna. 

10  'Nuair  a  chuala  maithean  Iudah  na 
nithe  so,  an  sinthàinig  iad  a  nìos  o  thigh 
an  righ,  gu  tigh  an  Tighearu,  agus  shuidh 
iad  ann  an  dol  a  steach  a'  gheata  nuaidli 
aig  tigh  an  Tighearn. 

11  An  sin  labhair  na  sagairt,  agus  isa 
fàidhean  ris  na  maithibh,  agus  ris  au 
t-sluagh  gu  lèir,  ag  ràdh,  Is  airidh  an 
duine  so  air  bàs,  oir  rinn  e  fàistneachd  an 
aghaidh  na  caithreach  so,  mar  a  chuala 
sibh  le  'r  cluasaibh. 

12  An  sin  labhair  Ieremiah  ris  namaith- 
ibh  uile,  agus  ris  an  t-sluagh  gu  h-iomlan, 
agràdh,  Chuir  an  Tighearn  mise  gu  labh- 
rainn  ann  am  tàistneac.lid  an  aghaidh  an 
tighe  so,  agus  an  aghaidh  na  caitlireach  so, 
na  h-uile  bhriathra  sin  a  chuala  sibh. 

13  Uime  siu  a  nis  leasaichibh  'ur  sliylie 
agus  'ur  deanadas,  agus  thugaibh  gèilì  do 
ghuth  an  Tighearna  bhur  Dè;  agus  gahh- 
aidh  an  Tighearn  aithreachas  do'n  olc  a 
labhair  e  'nur  n-aghaidh. 

14  Air  mo  shon-sa,  feuch,  tha  mi  'nm 
làimh ;  deanaibh  rium  mar  a  chithear 
maith  agus  ceart  duibh. 

15  Ach  biodh  gu  cinnteach  fios  agaibh, 
ma  chuireas  sibh  gu  bàs  mise,  gu'n  tarr- 
uing  sibh  fuil  neò-chiontach  oirbh  fèin, 
agus  air  a'  chaithir  so,  agus  air  a  luchd- 
àiteachaidh  :  oir  gu  firinneach  chuir  an 
Tighearn  mise  thugaibh,  gus  na  briathran 
so  uile  a  labhairt  'nur  cluasaibh. 

16  Au  sin  thubhairt  na  maithean,  agus 

an  sluagh  uile  ris  na  sagartaìbh,  agus  ris  na 
fàidhibh,  Clia'n  airidh  an  duine  so  air  bàs, 
oir  ann  an  ainm  an  Tighearn  ar  Dè  labhair 
e  ruinn. 

17  An  sin  sheas  cuid  do  sheanairibh  na 
tìre  suas,  agus  labhair  iad  ri  uile  choimh- 
thional  an  t-sluaigh,  ag  ràdh, 

18  Rinn  Micah  am  Morastach  fàist- 
neachd  ann  an  làithibh  Heseciah  righ  Iu- 
dah,  agus  labhair  e  ri  uile  shluagh  Iudah, 
ag  ràdh,  Mar  so  deir  Tigliearn  nan  sluagh, 
bithidh  Sion  mar  mhachair  air  a  treabh- 
adh,  agus  bithidh  Ierusalem  'na  carnaibh, 
agus  sliabh  an  tighe  mar  ionadaibh  àrda  na 
frìdhe. 

19  An  d'thug  Heseciah  righ  Iudah,  ag- 
us  Iudah  uile  thairis  gu  bàs  e?  nach  robh 
eagal  an  Tighearn  air,  agus  nach  d'  iarr  e 
an  Tighearn,  agus  ghabh  an  Tighearn 
aithreachas  do'n  olc  a  labhair  e  'nan  agh- 
aidh?  Ach  sinne,  tha  sinn  a'  deanamh 
aimhleis  mhòir  an  aghaidh  ar  n-anama 
fèin. 

20  Agus  hha  fòs  duine  ann  a  rinn  fàist- 
neachd  ann  an  ainm  an  Tighearn,  Uriah 
mac  Shemariah,  o  Chireat-iearira,  a  rinn 
fàistneachd  au  aghaidh  na  eaithreach  so, 
agus  an  aghaidh  na  tìre  so,  a  rèir  uile 
bhriathran  Ieremiah : 

21  Agus  an  uair  a  chuala  Iehoiacim  an 
righ,  agus  a  dhaoine  cumhachdach  uile, 
agus  na  maithean  uile,  a  bhriathran,  dh'- 
iarr  an  righ  a  chur  gu  bàs ;  agus  chuala 
Uriah  sin,  agus  bha  eagal  air,  agus  theich 
e,  agus  dh'imich  e  do'n  Eiphit : 

22  Agus  chuir  an  righ  Iehoiacim  daoine 
Eiphiteach,  Elnatan  mac  Achboir,  agus 
iadsan  a  bha  leis,  do'n  Eiphit ; 

23  Agus  thug  iad  Unah  a  mach  as  an 
Eiphit,  agus  thug  iad  e  chum  an  righ  le- 
hoiacim,  a  mharbh  e  leis  a*  chlaidheamh, 
agus  a  thilg  a  chorp  ann  an  uaighean  nan 
daoine  coitchionn. 

24  Gidheadh  bha  làmh  Ahicaim  mhic 
Shaphain  le  Ieremiah,  chum  nach  biodh  e 
air  a  thoirt  thairis  do  làimh  an  t-sluaigh, 
gu'  chur  gu  bàs. 

CAIB.  XXVII. 

ANN  an  toiseach  linn  Iehoiacim  mhic 
Iosiah  righ  Iudah,  thàinig  am  focal 
so  gu  Ieremiah  o'n  Tighearn,  ag  ràdh, 

2  Mar  so  tha  an  Tighearn  ag  ràdh  rium, 
Dean  dhuit  fèin  boinn  agus  cuingean,  agus 
cuir  iad  air  do  mhuineal ; 

3  Agus  cuir  iad  gu  righ  Edoim,  agus  gu 
righ  Mhoaib,  agus  gu  righ  nan  Amonach, 
agus  gu  righ  Thiruis,  agus  gu  righ  Shi- 
doin,  le  làimh  nan  teachdairean  a  ta  a' 
teachd  gu  Ierusalem,  a  chum  Shedeciah 
righ  Iudah : 

4  Agus  àithn  doibh  a  ràdh  ri  'n  tighearn- 
aibh,  Mar  so  tha  Tighearn  nan  sluagh,  Dia 
Israeil,  ag  ràdh,  Mar  so  their  sibh  ri  'ur 
tighearnaibh  j 

5  Rinn  mise  an  talamh  ;  an  duine  agus 
an  t-ainmhidh  a  ta  air  aghaidh  na  tal- 
mhainn,  le  mo  mhòr-chumhachd,  agus  le 
m'  ghairdean  sìnte  mach  ;  agus  cò  air  bith 
do  'm  facas  iomchuidh  leam  a  thabhairt, 
dha-san  thug  mi  e. 

6  Agus  a  nis  thug  mi  na  dùthchanna  so 
»ile  do  làimh  Nebuchadresair  righ  Bhabi- 


loin,  m'  òglaich ;  agus  beathaichean  na 
macharach  fòs  thug  mi  dha,  gu  frithealadh 
dha. 

7  Agus  bheir  na  h-uile  chinnich  gèill  dha- 
san,  agus  d'a  mbac,  agus  do  mhac  a  mhic, 
gus  an  tig  àm  a  dhùthcha  fèin  :  an  sin  bheir 
ìoraadh  cinneach,  agus  rìghrean  mòra  air- 
san  gu'n  toir  e  gèill  doibh. 

8  Agus  tarlaidh,  an  cinneach  no  an 
rìoghachd  nach  toir  gèill  do  Nebuchadre- 
sar  so  righ  Bhabiloin,  agus  nach  cuir  ara 
muineal  fo  chuing  righ  Bhabiloin  ;  le 
claidheamh,  agus  le  gort,  agus  le  plàigh, 
smachdaichidh  mise  au  cinneach  siu,  deir 
an  Tighearn,  gus  an  sgrios  mi  iad  gu  tur  le 
'làimh-san. 

9  Uime  sin  na  h-èisdibh-sa  ri  'ur  fàidh- 
ean,  no  ri  'ur  fiosaichean,  no  ri  'ur  bruad- 
araichean,  no  ri  'ur  speuradairean,  no  ri 
'ur  druidhean,  a  ta  labhairt  ruibh,  ag  ràdh, 
Cha  toir  sibh  gèill  do  righ  Bhabiloin  : 

10  Oir  tha  iad  a'  fàistneachd  brèige 
dhuibh,  a  chum  'ur  n-atharrachadh  fad  o 
'ur  fearann  fèin,  agus  a  chum  gu  fògrainn- 
sa  mach  sibh,  agus  gu'n  rachadh  sibh  am 
mugha. 

11  Ach  an  cinneach  sin  a  chuireas  an 
amhach  fo  chuing  righ  Bhabiloin,  agus  a 
bheir  dha  ùmhlachd,  leigidh  mise  dhoibh 
sin  fuireach  'nam  fearann  fèin,  agus 
treabhaidh  iad  e,  agus  gabhaidh  iad  còmh» 
nuidh  ann. 

12  Agus  labhair  mise  ri  Sedeciah  righ 
Iudah,  a  rèir  nam  briathran  so  air  fad,  ag 
ràdh,  Cuiribh  'ur  n-amhacha  fo  chuing 
ri  Bhabiloin,  agus  thugaibh  dha  ùmh- 
lachd,  dha  fèin,  agus  d'a  shluagh,  agus 
mairibh  beò. 

13  C'ar  son  a  bhàsaicheas  sibh,  thu  fèin 
agus  do  shluagh,  lejs  a'  chlaidheamh,  leis 
a'  ghort,  agus  leis  a  phlàigh,  mar  a  labhair 
Dia  an  aghaidh  a'  chinnich  nach  toir  gèill 
do  righ  Bhabiloin  ? 

14  Uime  sin  na  h-èisdibh  ri  briathraibh 
nam  fàidhean  a  ta  labhairt  ruibh,  ag  ràdh, 
Cha  toir  sibh  ùmhlachd  do  righ  Bhabiloin : 
oir  tha  iad  a'  fàistneachd  brèige  dhuibh. 

15  Oir  cha  do  chuir  mise  a  mach  iad, 
deir  an  Tighearn,  gidheadh  tha  iad  a' 
fàistneachd  bhrèig  ann  am  ainm,  a  chum 
gu  fògrainn  sibhse  mach,  agus  gu  rachadh 
sibh  am  raugha;  sibh  fèin  agus  na  fàidh- 
ean  a  ta  ri  fàistneachd  dhuibh. 

16  Labhair  mi  cuideachd  ris  na  sagart- 
aibh,  agus  ris  an  t-sluagh  so  uile,  ag  ràdh, 
Mar  so  deir  an  Tighearn,  Na  h-èisdibh  ri 
briathraibh  'ur  fàidhean  a  ta  ri  fàistneachd 
dhuibh,  ag  ràdh,  Feuch,  bheirear  soithich- 
ean  tighe  an  Tighearn  air  an  ais  o  Bhabi- 
lon  a  nis  gu  h-aithghearr ;  oir  tha  iad  a' 
faistneachd  bhrèig  dliuibh. 

17  Na  h-èisdibh  riu  ;  .gèillibh  do  righ 
Bhabiloin,  agus  mairibh  beò ;  c'ar  son  a 
bhitheadh  a  chaithir  so  air  a  deanamh  'na 
fàsach  ? 

18  Ach  ma's  fàidhean  iad,  agus  ma  ta 
focal  an  Tighearna  raaille  riu,  deanadh 
iad  a  nis  eadar-ghuidhe  ri  Tighearn  nan 
sluagh,  a  chum  nach  rachadh  na  soithich- 
ean  a  ta  air  am  fàgail  ann  an  tigh  an 
Tighearn,  agus  ann  an  tigh  righ  ludab, 
agus  ann  an  Ierusalem,  gu  Babilon. 

19  Oir  mar  so  tha  Tighearn  nan  sluagh 

ag  ràdh,  mu  thimchioll  nam  prop,  agus 
niu  thimchioll  na  fairge,  agus  mu  thim- 
chìoll  nam  bonn,  agus  mu  thimchioll  na 
cuid  eile  do  na  soitliichibh  a  dh'fhan  anns 
a'  chaithir  so ; 

20  Nach  d'thug  Nebuchadnesar  righ 
Bhabiloin  leis,  an  uair  a  thug  e  air  falbli 
ann  atn  braiffhdeanas  Ieconiah  mac  Iehoi- 
acim  righ  Iudah,  o  Ierusalem  gu  Bal)ilon, 
agus  uile  uaislean  Iudah  agus  Ierusaleim  ; 

21  Seadh,  mar  so  deir  Tighearn  nan 
sluagh,  Dia  Israeil,  raa  thimchioll  nan 
soithichean  a  dh'f'han  ann  an  tigh  an 
Tighearn,  agus  ann  an  tigh  righ  Iudah, 
agus  ann  an  Ierusalem; 

22  Gu  Babilon  bheirear  air  falbh  iad, 
agus  an  sin  bithidh  iad  gus  an  là  anns  an 
tèid  mise  g'an  amharc,  deir  an  Tighearn : 
an  sin  bheir  mise  a  nìos  iad,  agus  aisigidh 
mi  iad  a  rìs  do'n  àite  so. 

CAIB.  XXVIII. 

AfiUS  tharladh  anns  a'  bhliadhna  sin 
fèin,  an  toiseach  linn  Shedeciah  righ 
Iudah,  anns  a'  cheathramh  bliadhna,  anns 
a'  chùigeadh  mìos,  gu'n  do  labhair  Hana- 
niah  mac  Asuir,  am  fàidh  a  bha  o  Ghi- 
heon,  riumsa  ann  an  tigh  an  Tighearn,  an 
làthair  nan  sagart,  agus  an  t-sluaigh  uile, 
ag  ràdh, 

2  Mar  so  labhair  Tighearn  nan  sluagh, 
Dia  Israeil,  ag  ràdh,  Bhris  mise  cuing  righ 
Bhabiloin. 

3  An  ceann  dà  bhliadhna  iomlain  bheir 
mise  air  an  ais  a  chum  an  àite  so  uile 
shoithichean  tighe  an  Tighearn,  a  thug 
Nebuchadnesar  righ  Bhabiloin  air  falbh 
o'n  àite  so,  agus  a  ghiùlain  e  gu  Babilon. 

4  Agus  bheir  mi  chum  an  àite  so  a  rìs 
Ieconiah  mac  Iehoiacim  righ  ludah, 
maille  ri  uile  bhraighdibh  Iudah,  a  dh'im- 
ich  gu  Babilon,deir  an  Tighearn  ;  oir  bris- 
idh  mise  cuing  righ  Bhabiloin. 

5  Agus  thubhairt  am  fàidh  Ieremiah  ris 
an  fhàidh  Hananiah,  an  làthair  nan  sag- 
art,  agus  an  làthair  an  uile  shluaigh  a  bha 
'nan  seasamh  ann  an  tigh  an  Tighearn, 

6  Thubhairt  eadhon  am  fàidh  leremiah, 
Amen  :  gu'n  deanadh  an  Tighearn  mar 
sin  ;  gu'n  coimhlionadh  an  Tighearn  do 
bhriathran  a  rinn  thu  fhàistneachd,  le 
soithichean  tighe  an  Tighearn,  agus  gach 
ni  eile  a  thugadh  air  falbh  ann  am  bruid,  a 
thoirt  air  an  ais  o  Bhabilon  a  chum  an 
àite  so. 

7  Gidheadh  cluinn  thusa  a  nis  am  focal 
so  tha  mise  a'  labhairt  ann  ad  èisdeachd, 
agus  ann  an  èisdeachd  an  t-sluaigh  uile  ; 

8  Na  fàidhean  a  bha  romham-sa  agus 
romhad-sa  o  shean,  rinn  iad  fàistneachd 
araon  a  thaobh  mhòran  dhùthchannah, 

i  agus  a  thaobh  rìoghachdan  mòra,  air  cog- 
adh,  agus  air  gort,  agus  air  plàigh. 

|  9  Am  fàidh  a  ni  fàistneachd  mu  shìth, 
'nuair  a  thig  focal  an  rhàidh  gu  crìch, 
aithnichear  gur  e  an  Tighearn  gu  deimh- 
in  a  chuir  am  fàidh  sin  a  mach. 

10  An  sin  thug  am  fàidh  Hananiah  a' 
chuing  bhàrr  muineil  an  fhàidh  leremiah, 
agus  bhris  e  i. 

11  Agus  labhair  Hananiah  an  làthair  an 
!  t-sluaigh  uile,  ag  ràdh,  Mar  so  deir  an 
j  Tighearn,  Ainhuil  so  brisidh  mise  cuing 


Nebuchadnesair  righ  Bhabiloin  o  rnhuin- 
eal  nan  uile  chinneach  an  taobh  a  stigh  do 
dhà  bhliadhna  iomlan.  Agus  dh'thalbh 
am  fàidh  leremiah  roimhe. 

12  Agus  tliàinig  focal  an  Tighearna  gu 
Ieremiah  (an  dèigh  do'n  fhàidh  Hananiah 
a'  chuing  a  hliriseadh  bhàrr  muineil  an 
fhàidh  leremiah,)  ag  ràdh, 

13  Imich  agus  labhair  ri  Hananiah,  ag 
ràdh,  Marsodeiran  Tighearn,  Na  cuibh- 
ricbean  fiodha  bhris  thu,  ach  ni  thu  'nan 
aite  cuibhrichean  iaruinn. 

14  Oir  mar  so  deir  Tighearn  nan 
sluagh,  Dia  Israeil,  Cuing  iaruinn  chuir 
mise  air  muineal  nan  cinneach  so  uile,  a 
chum  gu'n  tugadh  iad  gèill  do  Nebuchad- 
nesar  righ  Bhabiloin  ;  agus  bheir  iad  gèill 
da  ;  agus  beathaichean  na  macharach  thug 
mi  dha  mar  an  ceudna. 

15  An  sin  thubhairt  am  fàidh  Ieremiah 
ris  an  fhàidh  Hananiah,  Eisd  a  nis,  a 
Hananiah  ;  Cha  do  chuir  an  Tighearn  fios 
leatsa,  ach  tha  thu  toirt  air  an  t-sluagh  so 
earbsa  a  dheanamh  à  brèig. 

16  Uime  sin  mar  so  deir  an  Tighearn, 
Feuch,  tilgidh  mise  thu  bhàrr  aghaidh  na 
talmhainn  ;  air  a'  bhliadhna  so  gheibh  thu 
bàs,  a  chionn  gu'n  do  labbair  thu  ceann- 
airc  an  aghaidh  an  Tighearna. 

17  Mar  sin  fhuair  am  fàidh  Hananiah 
bàs  air  a'  bhlia  Ihna  sin  fèin,  anns  an 
t-seachdamh  mìos. 

CAIB.  XXIX. 

ANIS  is  iad  so  briathran  na  litireach  a 
chuir  am  fàidh  Ieremiah  o  Ierusalem 
gus  a'  chuid  eile  do  na  seanairibh  a  thug- 
adh  air  falbh  ann  am  braighdeanas,  agus 
gus  na  sagartan,  agus  gus  na  fàidhean,  ag- 
us  gus  an  uile  shluagh  a  thug  Nebuchad- 
nesar  air  falbh  ann  am  braighdeanas  o  Ie- 
rusalem  gu  Babilon  ; 

2  (An  dèigh  do  Ieconiah  an  righ,  agus 
a'  bhan  righinn,  agus  na  caillteanaich,  ag- 
us  maithean  Iudah  agus  lerusaleim,  agus 
an  luchd-ealainn,  agus  na  h-airm-cheaird, 
imeachd  air  falbh  o  Ierusalem  ;} 

3  Le  làimh  Elasah  mhic  Shaphain,  agus 
Ghemariah  mhic  Hilciah,  (a  chuir  Sede- 
ciah  righ  Iudah  do  Bhabilon,  gu  Nebu- 
chadnesar  righ  Bhabiloin,)  ag  ràdh, 

4  Mar  so  deir  Tighearn  nan  sluagh,  Dia 
Israeil,  ris  na  h-uile  a  ta  air  an  toirt  air 
falbh  ann  am  braighdeanas,  a  chuir  mise 
air  falbh  ann  atn  braighdeanas  o  Ierusalem 
gu  Bibilon, 

5  Togaibh  tighean,  agus  gabhaibh  còmh- 
nuidh  ;  agus  suidhichibh  liosau,  agus  ith- 
ibh  an  toradh  : 

6  Gabhaibh  mnathan,  agus  ginibh  mic 
agus  nigheanan ;  agus  gabhaibh  mnathan 
d'  'ur  macaibh,  agus  thugaibh  'ur  nigh- 
eana  do  fhearaihh,  a  chum  gu'm  beir  iad 
mic  agus  nigheanan  ;  a  chuin  gu  meud- 
aichear  sibh  anns  au  àite  sin,  agus  nach 
lughdaichear  sibh. 

7  Agus  iarraibh  sith  na  dùthcha  gus  an 
do  chuir  mise  air  falbh  sibh  ann  am 
braighdeanas  :  agus  guidhibh  air  a  son  ris 
an  Tighearn  :  oir  'na  sìth-sa  bithidh  sìth 
agaibh-sa. 

8  Oir  mar  so  deir  Tighearn  nan  sluagh, 
Dia  Israeil,  Na  meallar  sibh  leis  na  fàidh- 

ean  a  ta  'nur  measg,  agus  le  'ur  luchd- 
fiosachd ;  ni  mò  dh'èisdeas  sibh  ri  'ur 
bruadair  a  ta  sibh  a'  toirt  fa'near  a  bhruad- 
ar. 

9  Oir  tha  iad  a'  fàistneachd  bhreug 
dhuibh  ann  am  ainm-sa;  cha  do  chuir 
mise  a  mach  iad,  deir  an  Tighearn. 

10  Oir  raar  so  deir  an  Tighearn,  An  uair 
a  choimhlionar  ann  am  Babilon  deich  ag- 
us  tri  fichead  bliadlina,  tbig  mise  gu  'r 
n-amharc,  agus  coimblionaidh  mi  dhuibh 
m'  fhocal  maith,  a  chum  'ur  toirt  air  'ur 
n-ais  do'n  àite  so. 

11  Oir  is  aithne  dhomh  na  smuaintean 
a  smuainich  mi  do  'ur  taobh,  deir  an 
Tighearn,  smuaintein  sìthe,  agus  cha'n  e 
aimhleas,  a  thoirt  duibh  sliochd  agus 
dòchais. 

12  An  sin  gairmidh  sibh  orm,  agus  thèid 
sibh  agus  ni  sibh  uruuigh  rium,  agus  eisd- 
idh  mise  ruibh. 

13  Agus  iarraidh  sibh  mi,  agus  gheibh 
sibh  mi.  an  uair  a  rannsaicheas  sibh  air  mo 
shon  le  'ur  n-uile  chridhe,, 

14  Agus  bithidh  mise  air  m'  fhaotainn 
leibh,  deir  an  Tighearn,  agus  pillidh  mi 
air  a  h-ais  'ur  hruid,  agus  cruinnichidh  mi 
sibh  o  na  h-uile  chinnich,  agus  o  na  h-uile 
àite  gus  an  d'fhògair  mi  sibh,  deir  an 
Tighearn  ;  agus  bheir  mi  sibh  a  rìs  a  chum 
an  àite  o'n  do  chuir  mi  air  falbh  sibh  ann 
am  braighdeanas. 

15  A  chionn  gu'n  dubhairt  sibh,  Thog 
an  Tighearn  suas  duiun  fàidhean  ann  am 
Babilon  : 

16  Mar  so  deir  an  Tighearn  ris  an  righ 
a  ta  'na  shuidhe  air  caithir  Dhaihhidh, 
agus  ris  an  uile  shluagh  a  ta  chòmhnuidh 
anns  a'  bhaile  so,  agus  ri  'ur  bràithribh 
nach  deachaidh  a  mach  leibh  ann  am 
braighdeanas ; 

17  Mar  so  deir  Tighearn  nan  sluagh, 
Feuch,  cuiridh  mise  orra  an  claidheamh,  a' 
ghort,  agus  a'  phlàigh,  agus  ni  mi  iad  mar 
dhroch  fhìgean,  nach  feudar  itheadh  aig 
an  olcas. 

18  Agus  dian-ruaigidh  mi  iad  leis  a' 
ehlaidheamh,  leis  a'  ghort,  agus  leis  a' 
phlàigh ;  agus  bheir  nìi  thairis  iad  gu  bhi 
air  an  luasgadh  air  feadh  uile  rìoghachdan 
an  dorahain,  gu  bhi  'nam  mallachadh,  ag- 
us  'nan  uamhas,  agus  'nan  sgeig,  agus  'nam 
masladh,  am  measg  nan  uile  chinneach 
gus  am  fògair  mi  iad. 

19  A  chionn  nach  d'èisd  iad  ri  m' 
hhriathraibh-sa,  deir  an  Tighearn,  'nuair 
a  chuir  mi  do'n  ionnsuidh  m'  òglacha  na 
fàidhean,  ag  èirigh  gu  raoch,  agus  'gan  cur 
a  mach;  ach  cha  n-èisdeadh  sibhse,  deir 
an  Tighearn. 

20  Cluinnibh  uime  sin,  focal  Iehobhah, 
sibhse  uile  a  ta  do'n  bhruid,  a  chuir  mise 
o  Ierusalem  gu  Babilon: 

21  Mar  so  deir  Tighearn  nan  sluagh, 
Dia  Israeil,  a  thaobh  Ahaib  mhic  Chola- 
iah,  agus  Shedeciah,  mhic  Mhaaseiah,  a  ta 
fàistnèachd  bhrèig  dhuibh  ann  am  ainm- 
sa,  Feuch,  bheir  mise  thairis  iad  do  làimh 
Nebuchadresair  righ  Bhabiloin,  agus 
marbhaidh  esan  iad  fa  chomhair  'ur  sùl ; 

22  Agus  uatha-san  togar  suas  malìach- 
adh  le  uile  bhraighdibh  ludah  a  th'ann 
am  Babilon,  ag  ràdh,  Gu'n  deanadh  an 


Tighearn  thu  cosmhuil  ri  Sedeciah,  aguu 
cosmhuil  ri  Ahab,  a  ròst  righ  Bhabiloin 
anns  an  teine. 

23  Do  bhrìgh  gu'n  do  chuir  iad  an 
gnìomh  aingidheaciid  ann  an  Israel,  agua 
gu'n  d'rinn  iad  adhaltras  le  mnaihh  an 
coimhearsnach,  agus  gu'n  do  labhair  iad 
briathran  breugach  aun  am  ainm-sa,  nach 
d'àithn  mise  dhoibh,  air  am  bheil  eadhou 
mise  hosrach  agus  a'm'  fhianuis,  deir  an 
Tighearn. 

24  Labhraidh  tu  fòs  ri  Semaiah  an  Ne- 
helamach,  ag  ràdh, 

25  Mar  so  lahhair  Tighearn  nan  sluagh, 
Dia  Israeil,  ag  ràdh,  A  chionn  gu'n  do 
chuir  thu  litrichean  ann  ad  ainm  a  chura 
an  uile  shluaigh  a  th'ann  an  Ierusalem, 
agus  a  chura  Shephaniah  mhic  Mhaaseiah 
an  sagart,  agus  a  chura  nan  sagart  air  fad, 
ag  ràdh, 

26  Rinn  an  Tighearn  dhiotsa  sagart  ann 
an  àite  Iehoiada  an  t-sagairt,  a  chum 
gu'm  biodh  luchd-riaghailt  ann  an  tigh  an 
Tighearn,  air  son  gach  duine  tha  air 
chuthach,  agus  a'  deanamh  dheth  fèiu 
fàidh,  a  chur  anns  an  tigh-smachdachaidh, 
agus  ann  an  sàs. 

27  Uime  sin  a  nis,  c'uime  nach  do 
chronuich  thu  Ieremiah  o  Anatot.  a  tha 
'ga  dheanamh  fèin  'na  fhàidh  dhuibh  ? 

28  Oir  chuir  e  gun  amharus  fios  thug- 
ainne  a  ta  ann  am  Babilon,  ag  ràdh,  Tha 
a'  bhruid  so  buan,  togaibh  tighean,  agus 
gabhaibh  còmhnuidh,  agus  suidhichibh 
liosan,  agus  ithibh  an  toradh. 

29  [Agus  leugh  Sephaniah  an  sagart  an 
litir  so  ann  an  cluasaibh  leremiah  an 
fhàidh.] 

30  Uime  sin  thàinig  focal  an  Tighearna 
gu  leremiah,  ag  ràdh, 

31  Cuir  fios  gu  muinntir  na  bruid  air 
fad,  ag  ràdh,  Mar  so  labhair  an  Tighearn 
a  thaobh  Shemaiah  an  Nehelamaich ;  A 
chionn  gu'n  d'rinn  Semaiah  fàistneachd 
dhuibh  an  uair  nach  do  chuir  mise  mach 
e,  agus  gu'n  d'thug  e  oirbh  earbsa  a  dhean- 
amh  à  brèig : 

32  Air  an  aobhar  sin,  mar  so  tha  an 
Tighearn  ag  ràdh,  Feuch,  smachdaichidh 
mise  Semaiah  an  Nehelamach  agus  a 
sliliochd :  cha  bhi  aige  duine  ghabhas 
còmhnuidh  am  measg  an  t-sluaigh  so,  ni 
mò  chi  e  am  maith  a  ci  mise  air  son  mo 
phobuill,  deir  an  Tighearn,  a  chionn  gu'n 
do  labhair  e  ceannairc  an  aghaidh  an 
Tighearna. 

AM  focal  a  thàinig  a  chum  Ieremiah  o'n 
Tighearn,  ag  ràdh, 

2  Mar  so  labhair  an  Tighearn  Dia  Is- 
raeil,  ag  ràdh,  Sgrìobh  dhuit  fèin  na  h-ui)e 
bhriathrau  a  labhair  mise  riut,  ann  an 
leabhar. 

3  Oir  feuch,  tha  na  làithean  a'  teachd, 
deir  an  Tighearn,  anns  an  toir  mise  air  a 
h-ais  bruid  mo  shluaigh,  Israeil  agus  Iu- 
dah,  deir  an  Tighearn,  agus  bheir  mi  orra 
pilltinn  a  chum  an  fhearainn  a  thug  mi 
do'n  aithrichibh,  agus  sealbhaichidh  iad  e. 

4  Agus  so  na  briathran  a  labhair  an  Tigh- 
earn,  mu  thimchioll  Israeil,  agus  mu  thim- 
chioll  Iudah. 

5  Oir  mar  so  deir  an  Tighearn,  Guth 
criothnachaidh  chuala  sinn  ;  eagal,  agus 
cha'n  e  sìth. 
i  6  Feòruichibh  a  nis,  agus  feuehaibh  am 
beir  firionnach  leauabh  ?  c'uiine  am  faic 
mi  gach  duine  agus  a  làmlian  air  a  leas- 
raibh,  mar  mhnaoi  ri  saothair,  agus  tha  na 
h-uile  aghaidh  air  fàs  bàn  ? 

7  Mo  thruaighe  !  oir  is  mòr  an  là  sin, 
3    agus  cha  'n'eil  a  choimeas  ann :  agus  is 

aimsir  teanntachd  i  do  Iacob  ;  ach  tearnar 
aisd'  e. 

8  Oir  tarlaidh  anns  an  là  sin,  deir  Tigh- 
J    earn  nan  sluagh,  gu'm  bris  mise  a  chuing 

]  bhàrr  a  mhuineil,  agus  a  chuibhrichean 
i    sgaoilidh  mi  as  a  cheile ;  agus  cha  ghabh 

j    coigrich  ni's  mò  seirbhis  deth. 
\      9  Ach  bheir  iad  seirbhis  do'n  Tighearn 
[    an  Dia,  agus  do  Dhaibhidh  au  righ,  a 
thogas  mise  suas  doibh. 

m  |  10  Uime  siu  na  biodh  eagal  ort,  O  la- 
3    coib,  m'òglaich-sa,  deir  an  Tighearn,  agus 

1  na  biod'u  geilt  ort,  O  Israeil :  oir  feuch, 
I  bheir  mise  tèaruint  thu  o  chèin,  agus  do 
E    shlioohd  o  thìr  au  daorsa ;  agus  pillidh 

1    lacob,  agus  gheibh  e  fois  agus  sìth,  agus 
cha  blii  aon  neach  a'  cur  eagail  air. 

b      11  Oir  tha  mise  maille  riut,  deir  an 

. ,   Tighearn,  chum  do  thèarnadh :  ged  bheir 
mi  crìoch  iomlan  air  na  h-uile  chinnich 
j    gus  au  d'fhògair  mi  thu,  gidheadh  cha 
toir  mi  crìoch  iomlan  ortsa :  ach  smachd- 

j    aichidh  mi  thu  ann  an  tomhas,  agus  cha 

J   leig  mi  as  thu  gu  h-iomlan  o  pheanas. 

12  Oir  mar  so  deir  an  Tighearn,  Is  do- 
J  leigheas  do  bhruthadh,  is  cràiteach  do 
]  chrenchd. 

13  Cha  'n'eil  neach  ann  a  ni  tagradh  air 
„,   do  slion,  a  chum  gu'm  biodh  tu  air  do 

cheangal  suas:  ìocshlàint  chum  leigheis 
j  cha  'n'eil  agad. 

3  14  Rinn  do  leannana  gu  lèir  do  dhear- 
1  mad :  cha  'n'eil  iad  'g  a  d'  iarraidh,  oir 
i  rinn  mise  do  lot  le  lot  nàmhaid  le  smachd- 
^lachadh  garg ;  a  chionn  gu'n  robh  do 
chionta  mòr ;  do  lochdan  lìonmhor. 

15  C'uime  an  glaodh  thu  air  son  t'àmh- 
1  ghair  ?  cha  ghabh  do  bhron  leigheas ;  a 
J  chionn  gu'n  robh  do  chionta  mòr,  do  loch- 

!  dan  ììonmhor,  rinn  mise  na  nithe  so  ort. 

16  Uime  sin  bithidh  iadsan  uile  a  ta  ga 
j  d'  shlugadh,  air  an  slugadh,  agus  thèid  do 
jj  naimhdean  uile,  gach  aon  diubh  aun  am 
9  braighdeanas  :  bithidh  iadsan  a  ta  ga  d' 
J  chreachadh  'nan  creich,  agus  na  h  uile  a  ta 

deanamh  cobhartaich  dhiot,  bheir  mise  gu 
bhi  'nan  cobhartach. 

17  Oir  aisigidh  mi  slàinte  dhuit,  agus 
leighisidh    mi    do   chreuchdan,   deir  an 

1  Tighearn  ;  ge  do  thubhairt  iad  riut  Dìob- 
J  arach,  Sion,  ise  do  nach  'eil  aig  aon  neach 
I  suim. 

18  Mar  so  deir  an  Tighearn,  Feuch, 
bheir  mise  air  a  h-ais  bruid  phàilliun  Ia- 
coib,  agus  air  'ionada-còmhnuidh  ni  mi 
iochd,  agus  togar  a'  chaithir  air  a  tòrr  fèin, 
agus  bithidh  an  lùchairt  a  rèir  a  nòis  fèin 
air  a  daingneachadh. 

19  Agus  a  mach  asda  thig  buidheachas, 
agus  guth  na  muinntir  a  ni  gairdeachas; 

i  agus  ni  mise  lìonmhor  iad,  agus  cha  bhi 
iad  tearc;  ni  mi  fòs  glòrmhor  iad,  agus 
<  cha  bhi  iad  suarrach. 

20  Bithidh  a  chlann  fòs  mar  roimhe  so, 
agus  bithidh  a  choimhthional  air  a  dhaing- 
neachadh  ann  am  làthair-sa,  agus  ni  mi 
peanas  air  gach  neach  a  shàruicheas  e. 

21  Agus  thig  'Uachdaran  uaith  fèin, 
agus  thig  'fhear-riaghlaidh  a  mach  as  a 
mheadhon  ;  agus  tairngidh  mise  e,  agus 
thig  e  dlùth  dhomh :  oir  cò  e  so  a  shoc- 
ruich  a  chridhe  air  teachd  am  fagus 
dhomhsa  ?  deir  an  Tighearn. 

22  Agus  bithidh  sibhse  'nur  sluagh 
dhomhsa,  agus  bithidh  mistf  ann  am  Dhia 
dhuibhse. 

23  Feuch,  tha  cuairt-ghaoth  an  Tighearn 
a'  dol  a  mach  le  corruich  ;  cuairt-ghaoth 
bhuan,  a  thuiteas  le  dòrainn  air  ceann  nan 
ciontach. 

24  Cha  phill  dian-chorruich  an  Tighearn 
air  a  h-ais,  gus  an  dean,  agus  gus  an 
coimhlion  e  rùn  a  chridhe  :  anns  na  làith- 
ibh  deireannach  bheir  sibh  so  fa'near. 

ANNS  an  àm  sin,  deir  an  Tighearn, 
bithidh  mise  ann  am  Dhia  do  uile 
theaghlaichibh  Israeil,  agus  bitliidh  iadsan 
dhomhsa  'nan  sluagh. 

2  Mar  so  deir  an  Tighearn,  Fhuair  an 
sluagh  a  dh'fhàgadh  leis  a'  chlaidheamh, 
caoimhneas  anns  an  fhàsach ;  eadhon  Is- 
rael,  'nuair  a  chaidh  mise  a  thoirt  fois  da. 

3  O  chèin  dh'fhoillsicheadh  Iehobhah 
dhomhsa,  ag  ràdh,  Seadh,  le  gràdh  sior- 
ruidh  ghràdhaich  mi  thu  ;  uime  sin  tharr- 
uing  mi  thu  le  caoimhneas  gràdhach. 

4  A  rìs  togaidh  mi  thu,  agus  bithidh  tu 
air  do  thogail,  O  òigh  Israeil ;  a  rìs  sgead- 
aichear  thu  le  d'  thiompanaibh,  agus  thèid 
thu  mach  ann  an  dannsa  na  muinntir  a  ni 
aidhear. 

5  Suidhichidh  tu  fathast  fion-liosan  air 
slèibhtibh  Shamaria ;  suidhichidh  an 
luchd-suidheachaidh,  agus  ithidh  iad  an 
toradh. 

6  Oir  thàinig  an  là,  dh'èigh  an  luchd- 
faire  air  sliabh  Ephraim ;  Eiribh,  agus 
rachamaid  suas  gu  Sion,  a  chum  an  Tigh- 
earn  ar  Dia. 

7  Oir  mar  so  deir  an  Tighearn,  Dean- 
aibh  iolach  ann  an  Iacob  le  h-aoibhneas, 
agus  deanaibh  luadh-ghàir  am  measg 
rogha  nan  cinneach  ;  cuiribh  an  cèill,  mol- 
aibh,  agus  abraibh,  O  Thighearn,  saor  do 
shluagh,  iarmad  Israeil. 

8  Feuch,  bheir  mi  iad  o'n  tìr  mu  thuath, 
agus  tionailidh  mi  iad  o  chrìochaibh  na 
talmhainn:  an  dall  agus  am  bacach  maille 
riu,  a'  bhean  thorrach,  maraon  agus  ise  a 
ta  ri  saothair  ;  'nan  cuideachd  mhòir  pill- 
idh  iad. 

9  Thig  iad  le  gul,  agus  le  caomhalachd 
ni  mise  an  treòrachadh ;  treòraichidh  mi 
iad  ri  taobh  nan  sruthan  uisge,  air  slighe 
rèidh,  far  nach  faigh  iad  tuisleadh  ;  oir  tha 
mise  ann  am  athair  do  Israel ;  agus  Eph- 
raim,  is  esan  mo  cheud-ghin. 

10  Cluinnibh  focal  an  Tighearn,  O 
chinneacha,  agus  cuiribh  an  ceill  e  anns 
na  h-eileanaibh  fad  as,  agus  abraibh, 
Esan  a  sgap  Israel,  ni  e  a  chruinneachadh 
agus  a  choiinhead,  mar  ni  buachaille  a 
threud. 

11  Oir  shaor  an  Tighearn  Iacob,  agus 

dh'fhuasgail  se  e  o  làirah  an  fhir  bu  treise 
na  e  fèin. 

12  Uirne  sin  thig  iad  agus  seinnidh  iad 
ann  an  àirde  Sliioiu,  agus  cruinnichidh  iad 
ri  chèile  chum  maitheis  an  Tighearn,  air 
son  cruithneachd,  agus  air  son  fiona,  ag- 
us  air  son  olaidh,  agus  air  son  àlaich  an 
treud  agus  na  sprèidhe :  agus  bithidh  an 
anam  mar  ghàradh  uisgichte,  agus  cha 
dean  iad  air  aon  chor  bròn  ni's  mò. 

13  An  sin  ni  an  òigh  gairdeachas  anns 
an  dannsa,  na  daoine  òga,  agus  na  seann 
daoine  le  chèile  :  oir  tionndaidhidh  mise 
am  bròn  gu  h-aoibhneas,  agus  blieir  mi 
dhoibb  comb-fburtacbd,  agus  ni  mi  sòlas- 
ach  iad  an  dèigh  au  àmhgbair. 

14  Agus  sàsuichidh  mi  anam  nan  sagart 
le  nithibh  blasda,  agus  bithidh  mo  shluagh 
air  an  sàsuchadh  le  mo  mhaitheas,  deir  an 
Tighearn. 

15  Mar  so  deir  an  Tighearn,  Chualas 
guth  ann  an  Ramah,  caoidh,  gul  ro-ghoirt; 
Kachel  a'  gul  air  son  a  cloinne ;  dhiùlt  i 
comhfhurtachd  air  son  a  cloinne,  a  chionn 
nach  'eil  iad  ann. 

16  Mar  so  deir  an  Tigeearn,  Cum  do 
ghuth  o  chaoidh,  agus  do  shùilean  o  dheur- 
aibh :  oir  gheibh  do  shaothair  duais,  deir 
an  Tighearn,  agus  thig  iad  a  rìs  o  thìr  an 
nàmhaid. 

17  Agus  tha  dòchas  a  thaobh  do  chrìch 
dheireannaich,  deir  an  Tighearn,  gu'n  tig 
do  chlann  a  rìs  gu'n  crìochaibh  fèin. 

18  Gu  deimhin  chuala  mi  Ephraim  a' 
caoidh  gu  goirt,  Smachdaich  thu  mi,  agus 
bha  mi  air  mo  smachdachadh,  mar  dhamh 
nach  do  chleachd  a'  chuìng :  pill  thusa 
mi,  agus  bithidir  mi  air  mo  philleadh ;  oir 
is  tu  an  Tigbearn  mo  Dhia. 

19  Gu  deimhin  an  dèigh  dhomh  bhi  air 
mo  philleadh,  ghabh  mi  aithreachas  ;  agus 
an  dèigh  dhomh  bhi  air  mo  theagasg, 
bhuail  mi  air  mo  lèis ;  bha  nàire  orm, 
seadh  fòs  geur-amhluadh,  a  chionn  gu'n 
do  ghiùlain  mi  masladh  m'òige. 

20  Nach  e  Ephraim  mo  mhac  caomh  ? 
nach  leanabh  ro-thaitneach  e?  oir,  o'n  uair 
a  labhair  mi  'na  aghaidh,  tha  mi  gu  dùr- 
achdach  'ga  chuimhneachadh  fathasd : 
uime  sin  tha  iomairt  ann  am  ehòra  air  a 
shon  :  ni  mi  gu  deimhin  tròcair  air,  deir 
an  Tighearn. 

21  Cuir  suas  dhuit  fèin  comharan  slighe  ; 
dean  duit  fèin  croinn  àrda :  cuir  do 
chridhe  ris  an  t-slighe.  an  t-slighe  air  an 
d'imich  thu :  pill  a  rìs,  O  òigh  Israeil, 
pill  a  rìs  dh'iounsuidh  do  chaithrichean 
so. 

22  Cia  fhad  a  bhios  tu  a'  tionndadh 
mu'n  cuairt,  O  a  nighean  chùl-sleamh- 
nach :  oir  chrutbaich  an  Tighearn  ni 
nuadh  air  an  talamh,  Ni  bean  fear  a 
chuairteachadh. 

23  Mar  so  deir  Tighearn  nan  sluagh, 
Dia  Israeil,  Gnàthaichidh  iad  fathast  a' 
chainnt  so  ann  am  fearann  Iudah,  agus 
'na  bhailtibh,  an  uair  a  bheir  mise  air  a 
h-ais  am  bruid,  Gu'm  beannaicheadh  an 
Tighearn  thu,  O  àite-còmhnuidh  a'  cheart- 
ais,  O  shlèibh  na  naomhachd. 

24  Agus  ann  an  Iudah,  agus  'na  uile 
bhailtibh,  gabhaidh  treabhaichean  còmh- 
jnuidh,  agus  luchd-coimhead  nan  treuda. 


25  Oir  shàsuich  mi6e  an  t-anam  tart. 
mhor,  agus  gach  anam  ocracli  lion  mi. 

26  An  sin  mhosgail,  agus  cliunnaic  mi, 
a.  us  bha  mo  cbodal  taitneach  dhomh. 

27  Feuch,  tha  na  làithean  a'  teachd, 
deir  an  Tighearn,  anns  an  cuir  mise  tigh 
Israeil,  agus  tigh  ludah  le  srol  duine  agus 
le  sìol  ainmhidh. 

28  Agus  tarlaidh,  amhuil  a  rinn  mise 
faire  os  an  ceann  gu  spìonadh  a  nios,  gu 
briseadh,  agus  gu  tilgeadh  sìos,  agus  gu 
sgrios,  agus  gu  claoidh ;  mar  sin  ni  mi 
faire  os  an  ceann,  gu  togail,  agus  gu  suidh- 
eachadh,  deir  an  Tighearn. 

29  Anns  na  làithibh  sin  clia'n  abair  iad 
ni's  mò,  Dh'ith  na  h-aithrichean  meas 
searbh,  agus  tha  deisinn  air  fiaclaibh  na 
cloinne. 

30  Ach  gheibh  gach  aon  bàs  'na  aing- 
idheachd  lèin  ;  gach  aon  a  dh'itlieas  an 
caorann  searbh,  air  'fhiaclaibh-san  bithidh 
deisinn. 

31  Feuch,  tha  na  làithean  a'  teachd,  deir 
an  Tighearn,  anns  an  dean  mise  coimh- 
cheangal  nuadh  ri  tigh  Israeil,  agus  ri  tigh 
ludab  : 

32  Cha'n  ann  a  rèir  a'  choimhcheangail 
a  rinn  mi  r'an  aithrichibh,  anns  an  là  san 
do  ghlac  mi  air  làimh  iad,  a  chum  an 
toirt  a  mach  à  tìr  na  h-Eiphit ;  eadhon  mo 
choimhcheangal  a  bhris  iad,  ged  bha  mi 
a'm'  fhear-posda  dhoibh,  deir  an  Tigh- 
earn : 

33  Ach  so  an  coiraheheangal  a  ni  mi  ri 
tigh  Israeil ;  An  dèigh  nan  làithean  sin, 
deir  an  Tighearn,  cuiridh  mi  mo  reachd 
'nan  taoblr  a  stigh,  agus  sgrìobhaidh  mi 
air  an  cridheachan  e,  agus  bithidh  mise 
dhoibh-san  a'm'  Dhia,  agus  bithidh  iadsan. 
dhomhsa  'nam  pobull. 

34  Agus  cha  teagaisg  iad  ni's  mò,  gach 
aon  a  chormhearsnach,  agus  gach  aon  a 
bhràthair,  ag  ràdh,  Gabbaibh  eòlas  air  an 
Tighearn  ;  oir  bithidh  eòlas  acaormsa  uile, 
o'n  neach  a's  lugha,  gus  an  neach  a's  mò 
dhiubh,  deir  an  Tighearn:  oir  maithidh 
mise  an  aingidheachd,  agus  cha  chuimh- 
nich  mi  ni's  mò  an  cionta. 

35  Mar  so  deir  an  Tighearn,  tha  toirt  na 
grèine  air  son  soluis  anns  an  là,  orduighean 
na  gealaich  agus  nan  reultan  air  son  soluis 
anns  an  oidhche,  tha  deanamh  na  fairge 
ciùin,  trà  bhios  a  tuinn  a'  beucaich  ;  Tigh- 
earn  nan  sluagh  is  e  'ainm. 

36  Ma  dh'imicheas  na  h-orduighean  so 
as  mo  shealladh-sa,  deir  an  Tighearn,  an 
sin  cuideachd  sguiridh  sliochd  lsraeil  o 
bhi  'nan  cinneach  am  feasd  ann  am  làth- 
air. 

37  Mar  so  deir  an  Trghearn,  Ma  dh'- 
fheudar  na  nèamha  shuas  a  thomhas,  ag-. 
us  bunaite  na  talmhainn  shìos  a  rannsach- 
adh  a  mach,  an  sin  tilgidh  mise  uam  mar 
an  ceudna  uile  shliochd  Israeil,  air  son 
gach  ni  a  rinn  iad,  deir  an  Tighearn. 

38  Feuch,  tha  na  làithean  a'  teachd, 
deir  an  Tighearn,  anns  an  togar  a'  chaithir 
air  son  an  Tighearn,  o  thòrr  Hananeeil, 
gu  geata  na  h-oisne. 

39  Agus  thèid  an  t-sreang-thomhars 
fathasd  a  mach  m'  a  coinneamh,  thar 
sliabh  Ghareib,  agus  cuairtichidh  i  steach 
Goat. 

40  Agus  gleann  nan  corpa  marbha  gu 
h-iomlan,  agus  na  luaithre,  agus  na  mach- 
raichean  uile  gu  sruthan  Chidroin,  gu 
oisinn  geata  nan  each  an  taobh  an  ear, 
hithidh  iad  naomh  do'n  Tigliearn  :  cha 
spìonar  a  nìos,  agus  cha  tilgear  sìos  e  ni's 
mò  gu  bràth. 

CAIB.  XXXII. 

AM  focal  a  thàinig  gu  Ieremiah  o'n  | 
Tigliearn  annsan  deicheamh  bliadhna  i 
i  do  Hnn  Shedeciah  righ  Iudah,  (b'i  sin  an 

t-ochdamh  bliadhna-deug  do  linn  Nebu-  J 
i  chadnesair:) 

2  Anns  an  àm  an  robh  feachd  righ  Bha-  | 
biloin  a'  cuairteachadh  lerusaleim,  agus  i 
Ieremiah  am  fàidh  air  a  dhruideadh  suas 
ann  an  cùirt  a'  phrìosain  a  bha'n  tigh  righ  j 
ludah. 

3  Oir  dhruid  Sedeciah  righ  Iudah  suas  | 
e,  ag  ràdh,  C'uime  am  bheil  thu  ri  fàist-  j 
neachd,  agus  ag  ràdh.  Mar  so  deir  an 
Tighearn,  Feuch,  bheir  mise  a'  chaithir 
so  do  làimh  righ  Bhabiloin,  agus  glacadh 
esan  i  ? 

4  Agus  chatèid  Sedeciah  righ  Iudah  as 
ò  làimh  nan  Caldèach,  ach  bheirear  suas  e 
gu  deimhin  do  làimh  righ  Bhabiloin,  agus 
labhraidh  e  ris,  beul  ri  beul,  agus  chi  a 
shùileau  a  shùilean-san. 

5  Agus  bheir  e  leis  Sedeciah  gu  Babi- 
lon,  agus  an  sin  bithidh  e  gus  an  tig  mise 
'ga  amharc,  deir  an  Tighearn  :  ged 
ghleachd  sibh  ris  na  Caldèicii,  eha  bhuadh- 
aich  sibh. 

6  Agus  thubhairt  Ieremiah,  Thàinig 
focal  au  Tighearn  a'm'  ionnsuidh,  ag  ràdh, 

7  Feuch,  thig  Hanameel  mac  Shaluim, 
bràthar-t'athar,  do  d'  ionnsuidh,  ag  ràdh, 
Ceannaich  dhuitfèin  m' achadh-sa  a  ta  ann  ' 
an  Anatot,  oir  is  leat  còir  a  fuasglaidh,  gus 
aceannach. 

8  Agus  thàinig  Hanameel,  mac  bhràtliar 
m'  athar  a'm'  ionnsuidh  ann  an  cùirt  a'  j 
phrìosain,  a  rèir  focail  an  Tighearn,  agus  i 

i  tlmbhairt  e  rium,  Ceannaich,  guidheam  I 
ort,  m'achadh  a  ta  ann  an  Anatot,  ann  an  j 
dùthaich  Bheniamin  :  oir  is  leatsa  a'  j 
chòir-sheilbhe,  agus  is  leatsa  a  fuasgladh,  j 
ceannaich  i  dhuit  fèin  :  an  sin  dh'aithnich  j 
mi  gu'm  be  so  foca!  an  lighearn. 

9  Agus  cheannaich  mi  achadh  Hana- 
meeil,  mhic  bhràtliar  m'athar,  a  bha  ann 

:  an  Anatot,  agus  thomhais  rni  dha  an 
t  airgiod,  seachd  seceile  deug  airgid. 

10  Agus  chuir  iad  mo  làmh  ris  an 
sgriohhadh,  agus  sheulaich  mi  e,  agus 
ghabh  mi  rianuisean,  agus  thomhais  mi 
an  t-airgiod  air  a'  mheigh. 

11  Agus  ghabh  mi  dearbhadh  a"  cheann- 
I  aich,  e  sin  anns  an  robh  an  gnothuch  agus 

na  cùmhnantan  seulaichte,  agu^  e  sin  a  bha 
fossrailte. 

12  Agus  thug  mi  dearbhadh  a'  cheann- 
aich  do  Bharuch  mac  Neriah,  mhic  Mhaa- 
seiah.  ann  aa  sealladh  Hanameeil  mhic 
bhràthar  m'  athar,  agus  an  làthair  nam 

ifianuisean,  a  chuir  an  làmh  ri  leabhar  a' 
i  cheannaich,  an  làthair  nan  Iudhach  uile 
bha  'nau  suidhe  ann  an  cùirt  a'  phrìosain. 

13  Agus  thug  mi  earail  theann  do  Bhar- 
uch  'nan  làthair,  ag  ràdh, 

14  Mar  so  tha  Tighearn  nan  sluagh,  Dia 


Israeil,  ag  ràdh,  Gabh  na  sgrìobhainnean 
so,  sgrìobhadh  so  na  ceannachd,  araon  e 
sin  a  ta  seulaichte,  agus  an  sgrìobhadh  so 
a  ta  fosgailte,  agus  cuir  iad  ann  an  soith- 
each  criadha,  chum  gu  mair  iad  mòrau 
làithean. 

15  Oir  mar  so  deir  Tighearn  nan  sluagh, 
Dia  Israeil,  Sealbhaichear  tighean,  agus 
machraichean,  agus  fion-liosan  anns  an  tìr 
so  fathasd. 

16  A  nis  an  uair  a  thug  mi  seachad 
sgrìobhadh  na  ceannachd  do  Bharuch  mac 
Neriali,  rinn  mi  urnuigh  ris  an  Tigliearn, 
ag  ràdh, 

"17  Ah,  a  Thighearna  Dhia,  feuch,  rinn 
thusa  nèamh  agus  an  talamh  le  d'  mhòr 
chumhachd  agus  le  d'  ghairdean  sìnte 
mach,  agus  cha  n  'eil  ni  sam  bith  tuilleadh 
's  cruaidh  ort. 

18  Taisbeanaidh  tu  caoimhneas  gràdh- 
ach  do  mhìltibh,  agus  dìolaidh  tu  aing- 
idheachd  nan  aithfichean  ann  an  uchd 
an  cloinne  'nan  dèigh  ;  an  Dia  mòr, 
cumhachdach,  do'n  ainm  Tighearn  nan 
sluagh. 

19  Mòr  ann  an  comhairie,  agus  cumh- 
achdach  ann  an  gnìomh,  (oir  tha  do 
shùilean  fosgailte  air  uile  shligbibh 
chloinn  nan  daoine,  a  thoirt  do  gacli  aori 
a  rèir  a  shlighe,  agus  a  rèir  toraidh  a 
ghniomhara  ;) 

20  A  dh'fhoillsich  comharan  agus  mìor- 
bhuilean  ann  an  tìr  na  h-Eiphit,  gus  au  là 
an  diugh,  agus  ann  an  Israel,  agus  am 
measg  dhaoine,  agus  a  rinn  duit  fèin  ainm, 
mar  air  an  là  'ri  diugh  ; 

21  Agus  a  thug  a  mach  do  shluagh  Is- 
rael  à  tìr  na  h-Eiphitle  comhara^bb,  agus 
le  mìorbhuilibh,  asrus  le  làimh  làidir,  ag- 
us  le  gairdean  sinte  a  mach,  agus  "le 
h-namhas  mòr ; 

22  Agus  a  thug  dhoibh  am  fearann  so, 
a  mhionnaich  thu  do'n  aithrichibh  gu'n 
tugadh  tu  dhoibh,  fearann  a'  srutliadli  le 
bainne  agus  le  mil : 

23  Agus  thàinig  iad  a  steach,  agus 
shealbhaich  iad  e  ;  ach  cha  d'  thug  iad 
gèill  do  d'  ghuth-sa,  ni  mò  ghluais  iad  aim 
ad  reachd  ;  cha  d'rinn  iad  ni  sam  bith  do 
na  h-uile  nithibh  a  dh  àithn  thusa  dhoibh 
a  dheanamh  ;  uime  sin  thug  thu  an  t-olc 
so  uile  orra. 

24  Fench  na  li-innil-bhrisidh,  tha  iad  air 
teachd  a  chum  na  caithreach  gus  a  glac- 
adh,  agus  tha  a'  chaithir  air  a  toirt  do 
làimli  nan  Caldèach  a  ta  cogadh  'na  h-agh- 
aidh,  air  son  a'chlaidheimh,  agus  na  gorta, 
agns  na  plàighe ;  agus  an  ni  a  labhair  thu, 
thàinig  e  gu  crìch  ;  agus,  feuch,  tha  thusa 
'g  a  fhaicinn. 

25  Gidheadh  thubhairt  thu  riumsa,  (O 
Thighearna  Dhia,)  Ceannaich  dhuit  fèin 
an  t-achadh  air  son  airgid,  agus  gabh  fia- 
nuisean  :  an  uair  a  ta  a'  chaithir  air  a  toirt 
thairis  do  làimh  nan  Caldèach. 

26  An  sin  thàinig  focal  an  Tighearna  gu 
leremiah,  ag  ràdh, 

27  Feuch,  is  mise  an  Tighearn,  Dia  na 
h-uile  fheòla:  am  bheil  ni  sam  bith  tuill- 
eadh  's  cruaidh  ormsa? 

28  Uime  sin,  mar  so  deir  an  Tigh- 
earn,  Feuch,  bheir  mi  a'  chaithir  so'do 
làimh  nan  Caldèach,  agus  do  làimh  Ne- 

bucliadnesair  righ  Bhabiloin,  agus  glac- 
aidh  e  i : 

29  Agus  thig  na  Caldèich  a  ta  cogadh  an 
aghaidh  na  caithreach  so,  agus  cuiridh 
iad  teine  rithe,  agus  loisgidh  iad  i,  maille 
ris  na  tighibh  air  an  do  ìoisg  iad  tùis  air 
am  raullach  do  Bhaal,  agus  air  an  do 
dhòirt  iad  tabhartasa-dibhe  a  mach  do 
dhiathaibh  eile,  chum  mise  a  bhrosnuch- 
adh  gu  feirg. 

30  Oir  cha  d'rinn  clann  Israeil,  agus 
clann  Iudah  ach  olc  a  mhàin  ann  am 
fhianuis-sa  o'n  òige :  oir  cha  d'rinn  clann 
Israeil  ach  a  mhàin  mo  bhrosnuchadh  gu 
feirg  le  obair  an  làtnha,  deir  an  Tighearn. 

31  Oir  bha  a'  chaithir  so  dhoinhsa  'na 
h-aobhar  feirge  agus  corruich,  o'n  là  san 
do  thog  iad  i,  eadhon  gus  an  là  an  diugh  ; 
a  chum  gu'n  athdrraichinn  i  as  mo  sheall- 
adh; 

32  Air  son  uile  aingidlieachd  cloinne 
Israeil,  agus  cloinne  ludah,  a  rinn  iad  a 
chum  mise  a  bhrosnuehadh  gu  corruich, 
iad  fèin,  an  rìghrean,  an  uachdarain,  an 
sagairt,  agus  am  fàidhean,  agus  muinntir 
Iudah,  agus  luchd-àiteachaidh  Ierusa- 
leim. 

33  Agus  thionndaidh  iad  riumsa  an  cùl, 
agus  cha'n  i  an  aghaidh  ;  ged  theagaisg  mi 
iad,  ag  èirigh  gu  moch  agus  a'  teagasg, 
gidheadh  cha  d'  èisd  iadsan,  a  ghabhail 
teagaisg. 

34  Ach  shuidhich  iad  an  gràineileachd- 
an  anns  an  tigh  a  ta  air  'ainmeachadh 
ormsa,  chum  a  thruailleadh. 

35  Agus  thog  iad  ionadan  àrda  Bhaail, 
a  ta  ann  an  gleann  mhic  Hinoim,  a  thoirt 
air  am  mic  agus  air  an  nigheana  dol 
troimh  an  teine  do  mholoch ;  ni  nach 
d'àithn  mise  dhoibh,  agus  nach  d'thàinig 
idir  ann  am  aire ;  a'  cur  an  gnìomh  na 
gràineileachd  so,  gu  cionta  tlioirt  air  Iu- 
dah. 

36  Agus  a  nis  uime  sin,  mar  so  deir  an 
Tighearn  Dia  Israeil,  a  thaobh  na  caith- 
reach  so,  mu'm  bheil  sibhse  ag  ràdh,  Bith- 
idh  i  air  a  toirt  thairis  do  làimh  righ  Bha- 
hiloin,  leis  a'  chlaidheamh,  agus  leis  a' 
ghort,  agus  leis  a'  phlàigh  : 

37  Feuch,  tionailidh  mise  iad  as  na 
li-uile  dhùthchannaibh  gus  an  d'  fhògair 
mi  iad  ann  am  chorruich,  agus  ann  am 
bhoile,  agus  ann  am  mhòr-f heirg ;  agus 
bheir  mi  chum  an  àite  so  iad  a  rìs,  agus 
bheir  mi  orra  còmhnuidh  ghabhail  gu 
tèaruinte. 

38  Agus  bithidh  iad  dhomhsa  'nan 
sluagh,  agus  bithidh  mise  dhoibh-san  a'm' 
Dhia. 

39  Agus  bheir  mi  dhoibh  aon  chridhe, 
agus  aon  slighe,  a  chum  gu  'm  bi  m'  eagal- 
sa  gu  bràth  orra,  chum  an  leas  fèin,  agus 
ieas  an  cloinne  'nan  dèigh. 

40  Agus  ni  mi  riu  coimhcheangal  sior- 
ruidh,  nach  pill  rai  air  falbh  uatha,  chum 
maith  a  dlieanamh  dhoibh  ;  agus  cuiridh 
mi  m'  eagal  'nan  cridlie,  chum  nach  deal- 
aich  iad  rium. 

41  Seadh,  ni  mi  gairdeachas  os  an  ceann 
chum  maith  a  dheanarah  dhoibh,  agus 
suidhichidh  mi  iad  anns  an  fhearann  so 
gu  deimhin,  le  m'  uile  chridhe,  agus  le  m' 
uile  anam. 


42  Oir  mar  so  deir  an  Tighearn,  Amhuil 
a  thug  mi  an  t-olc  mòr  so  uile  air  an 
t-sluagh  so,  is  amhluidh  bheir  mi  orra  am 
maith  sin  uile  a  gheall  mi  dhoibh. 

43  Agus  ceannaichear  achaidh  anns  an 
fhearann  so,  mu  'm  bheil  sibhse  ag  ràdh, 
Tha  e  fàs  gun  duine  no  ainmhidh  :  tha  e 
air  a  thoirt  do  làimh  nan  Caldèach. 

44  Ceannaichidh  daoine  acbaidh  air  son 
airgid,  agus  cuiridh  iad  an  làtnh  risgrìobh- 
ainnibh,  agus  seulaichidh  iad,  agus  gabh- 
aidh  iad  fianuisean  ann  am  fearann  Bhen- 
iamin,  agus  anns  na  h-àrteachaihh  dlùth 
do  Ierusalem,  agus  ann  am  bailtibh  lu- 
dah,  agus  ann  am  bailtibh  nam  heann, 
agus  ann  am  bailtibh  a'  chòmhnaird,  agus 
ann  am  bailtibh  na  h-àirde  deas  :  oir  bheir 
mise  air  a  h-ais  am  bruid,  deir  au  Tigh- 
earn. 

CAIB.  XXXIII. 

OS  bàrr,  thàinig  focal  an  Tighearna  gu 
Ieremiah  an  dara  uair,  (an  trà  bha  e 
fathasd  air  a  dhruideadh  suas  ann  an  cùirt 
a'  phrìosain,)  ag  ràdh, 

2  Mar  so  deir  an  Tighearn  a  rinn  e,  an 
Tighearn  a  dhealbh  e,  a  ta  fòs  'ga  dhaing- 
ueachadh  ;  is  e  'ainm  Iehobhah  ; 

3  Glaodh  riumsa,  agus  freagraidh  mi 
thu,  agus  feuchaidh  mi  dhuit  nithe  mòra 
agus  cumhachdach,  air  nach  'eil  thu  eòl- 
ach. 

4  Oir  mar  so  tha  an  Tighearn,  Dia  Is- 
raeil,  ag  ràdh,  a  tbaobh  thighean  na  caith- 
reach  so,  agus  a  thaobh  thiijhean  rìghrean 
ludah,  a  ta  air  an  tilgeadh  sìos  leis  na 
h-innil-bhrisidh,  agus  leis  a'  chlaidheamh  : 

5  A  ta  air  teachd  gu  cogadh  air  taobh 
nan  Caldèach,  agus  gu'n  lìonadh  le  corp- 
aibh  marbha  nan  daoine  a  bhuail  mise  ann 
am  fheirg,  agus  ann  am  chorruich,  agus  a 
thug  orm,  air  son  an  uile  aingidheachd, 
mo  ghnùis  fholach  o'n  chaithir  so  : 

6  Feuch,  bheir  mi  dh'i  slàinte  agus 
leigheas,  agus  ni  mi  an  slànuchadh  ;  agus 
nochdaidh  mi  dhoibh  pailteas  sìthe  agut 
fìrinn. 

7  Agus  bheir  mi  air  a  h-ais  bruid  Iudah 
agus  bruid  Israeil ;  agus  togaidh  mi  iad 
mar  air  tùs. 

8  Agus  glanaidh  mi  iad  o'n  uile  aing- 
idheachd,  leis  an  do  chiontaich  iad  a'm 
aghaidh  ;  agus  maithidh  mi  an  uile  lochd- 
an,  leis  an  do  pheacaich  iad,  agus  leis  ar 
d'rinn  iad  ceannairc  a'm'  aghaidh. 

9  Agus  bithidh  a'  chaithir  so  dhomhs: 
'na  h-ainra  sòlais,  'na  moladh,  agus  'ns 
maise,  am  measg  uile  chinneach  na  tal 
mhainn,  a  chluinneas  gach  uile  mhaith  i 
ni  mise  dhoibh :  agus  bithidh  eagal  agu 
crith  orra,  air  son  an  uile  mhaitheis,  agu 
air  son  an  uile  shoirbheachaidh  a  dheòn 
aicheas  mise  dhoibli. 

10  Mar  so  deir  an  Tighearn,  arìs  cluinn 
ear  anns  an  àite  so,  (mu  'm  bheil  sibhse  a, 
ràdh,  Tha  e  fàs  gun  duine  agus  gun  ain 
mhidh,  eadhon  ann  an  caithrichibh  ludali; 
agus  ann  an  sràidibh  Ierusaleim,  a  ta  fàt 
gun  duine,  eadhon  gun  f hear-àiteachaidh  j 
agus  gun  ainmhidh,) 

11  Guth  aoibhneis,  agus  guth  subhach 
ais,  guth  an  fhir-nuadh-phòsda,  agus  gut 
na  mna-nuadh-pòsda ;  guth  na  muinnti 

a  theìr,  Molaibhse  Tighearn  nan  sluagh, 
oir  tha  an  Tighearn  maith,  oir  tha  a 
thròcair  buan  gu  siorruidh  ;  agus  na 
inuinntir  a  bheir  an  ìobairt-mholaidh  gu 
tigh  an  Tighearn  :  oir  bheir  mise  air  a 
h-ais  bruid  an  fhearainn,  mar  air  tùs,  deir 
an  Tighearn. 

12  Mar  so  deir  Tighearn  nan  sluagh, 
Fathasd  anns  an  àite  so  a  ta  fàs,  gun  duine 
agus  gun  ainuihidh,  agus  'na  uile  bhailt- 
àbh,  bithidh  àite-còmhnuidh  nam  buach- 
aillean  a'  fcoirt  air  an  treudan  luidhe  sìos. 

13  Ann  am  bailtibh  nam  beann,  agus 
ann  am  bailtibh  a'  chòmhnaird,  agus  ann 
am  bailtihh  na  h-àirde  deas,  agus  ann  am 
fearann  Bheniamin,  agus  anns  na  h-ionad- 
aibh  timchioll  Ierusaleim,  agus  ann  am 
hailtihh  Iudah,  siùbhlaidh  na  treudan  a  rìs 
fo  làirah  an  tì  dh'airmheas  iad,  deir  an 
Tighearn. 

14  Feuch,  tha  na  làithean  a'  teachd,  deir 
an  Tighearn,  anns  an  coirahlion  mise  an 
ni  maith  sin  a  gheall  mi  do  thigh  Israeil, 
agus  do  thigh  Iudah. 

15  Anns  na  iàithibh  sin,  agus  anns  an 
am  sin,  bheir  mise  air  Meanglan  fìreant- 
achd  fàs  suas  do  Dhaibhidh,  agus  cuiridh 
e  an  gnìomh  breitheanas  agus  ceartas  air 
an  talamh. 

16  Anns  na  làithibh  sin  tèarnar  Iudah, 
agus  gabhaidh  lerusalem  còrahnuidh  ann 
an  tèaruinteachd :  agus  is  e  so  esan  ris  an 
goirear  IKHOBHAH  AR  FIREANT- 
ACHD. 

17  Oir  mar  so  tha  lehobhah  ag  ràdh, 
Cha  bhi  gu  bràth  a  dh'uireasbhuidh  air 
Daibhidh  duine  a  shuidheas  air  righ- 
chaithir  tighe  Israeil ; 

18  Ni  mò  bhios  na  sagairt  na  Lebhithich 

Jgun  duine  ann  a:n  làthair-sa,  a  dh'ìobradh 
thabhartas-loisgte,  agus  a  losgadh  thabh- 
jBartas-bìdh,  agus  a  dheanamh  ìobairt  an 
lcòmhnuidh. 

lA  19  Thàinig  focal  an  Tighsarna  fòs^gu 
jJleremiah,  ag  ràdh, 

iiil:  20  Mar  so  deir  an  Tighearn,  Ma  dh'- 
"Ifheudar  leibh  mo  choimhcheangal-sa  ris 
jian  là  a  bhriseadh,  agus  mo  choimhcheangal 
alris  an  oidhche,  agus  nach  bi  là  no  oidhche 
lann  'nan  àm  fein  ; 

,1.  21  ^raw'rafòs  feudar  mo  clioimhcheangal- 
■sa  ri  Daibhidh  m'òglach  a  bhriseadh,  gun 
iMmhac  a  bhi  aige  gu  riaghladh  air  a  righ- 
■chaithir;  a#us  ris  na  Lebhithich  na  sag- 
lairt,  mò  luchd  frithealaidh. 
■M  22  Mar  nach  feud  feachd  nèimh  a  bhi 
■air  'àireamh,  no  gaineamh  na  fairge  bhi 
«air  a  tomhas  :  is  amhluidhani  mise  lìon- 
Jmhor  sliochd  Dhaibhidh  m'òglaich,  agus 
«na  Lebhithich  a  ta  frithealadh  dhomh. 
M  23  Os  bàrr,  thàinig  focal  an  Tighearna 
-■gu  Ieremiah,  ag"  ràdh, 

I  24  Am  bheil  thu  toirt  fa'near  ciod  a 
r;4tha'n  sluagh  so  a'  labhairt,  ag  ràdh,  An 
..■dà  theaghlach  a  ròghnaich  an  Tighearn, 
Brinn  e  an  tilgeadh  uaith  ?  agus  rinn  iad 
Sdì-meas  air  mo  shluagh-sa,  air  chor  as 
■nach  'eil  iad  'gam  meas  ni's  mò  mar 
ichinneach. 

"■  25  Mar  so  tha  an  Tighearn  ag  ràdh, 
■  ■Mur  'eil  mo  choimhcheangal-sa  ris  an  là 
Aagus  ris  an  oidhche ;  reachdan  nèimh  ag- 
:M  us  talmhainn  mur  do  shocruich  mi ; 


26  An  sin  tilgidh  mi  uam  sliochd  Ia- 
coib,  agus  Dhaibhidh  ra'òglaich,  gun  aon 
d'a  shliochd  a  ghabhail,  gu  bhi  'nan 
luchd-riaghlaidh  thar  sliochd  Abrahaim, 
Isaaic,  agus  Iacoib  :  oir  bheir  mi  air  a 
h-ais  am  bruid,  agus  ni  roi  tròcair  orra. 

CAIB.  XXXIV. 

AM  focala thàinig  gu  leremiah  o'n  Tigh- 
earn,  ('nuair  a  chog  Nebuchadnesar 
righ  Bhabiloin,  agus  'uile  fheachd,  agus 
uile  rìoghachdan  an  domhain  a  bha  fo 
'thighearnas,  agus  na  slòigh  aile,  an  agh- 
aidh  Ierusaleim,  agus  an  aghaidh  a  h-uile 
bhailtean,)  air  ràdh, 

2  Mar  so  tha  an  Tighearn,  Dia  Israeil, 
ag  ràdh,  Imich,  agus  labhair  ri  Sedeciah 
riifh  ludah,  agus  abair  ris,  Mar  so  deir  an 
Tighearn,  Feuch,  bheir  mise  a'  chaithir  so 
do  làimh  righ  Bhabiloin,  agus  loisgidh  e  i 
le  teine  : 

3  Agus  thusa,  cha  tèid  thu  as  o  'làimh, 
ach  bithidh  tu  gu  cinnteach  air  do  ghlac- 
adh,  agus  air  do  thoirt  thairis  d'a  làimh, 
agus  chi  do  shùilean  sùilean  righ  Bhabi- 
loin,  agus  labhraidh  e  riut  beul  ri  beul, 
agus  falbhaidh  tu  gu  Babilon. 

4  Gidheadh  cluinn  focal  an  Tighearn,  O 
Shedeciah,  a  righ  Iudah  ;  Mar  so  deir  an 
Tighearn  do  d'  thaobh-sa,  Cha'n  fhaigh 
thu  bàs  leis  a'  chlaidheamh  ; 

5  Gheibh  thu  bàs  ann  an  sìth;  agus  a 
rèir  losgaidh  t'aithrichean,  na  rìgiirean 
roimhe  so,  a  bha  air  thoiseach  ortsa,  is 
amhluidh  a  loisgear  tùis  dhuitse  ;  agus  ni 
iad  caoidh  air  do  shon,  ag  ràdh,  Och  a 
thighearn  !  oir  labhair  mise  am  focal,  deir 
anTighearn. 

6  Agus  labhair  Ieremiah  am  fàidh  na 
briathran  so  uile  ri  Sedeciah  righ  Iudah, 
ann  an  Ierusalera, 

7  An  uair  a  chog  feachd  righ  Bhabiloin 
an  aghaidh  Ierusaleira,  agus  an  aghaidh 
uile  bhailtean  ludah  a  bha  air  am  fàgail, 
an  aghaidh  Laclieis,  agus  an  aghaidh  Ase- 
cah  :  oir  mhair  iad  so  do  bhailtibh  ludah 
'nam  bailtibh  daingnichte. 

8  Am  focal  a  thàinig  gu  Ieremiah  o'n 
Tighearn,  an  dèigh  dorigh  Sedeciah  coimh- 
cheangal  a  dheanamh  ris  an  uile  shluagh  a 
bha  ann  an  Ierusalem,  a  dh'èigheach 
saorsa  dhoibh  : 

9  A  chum  gu'n  leigeadh  gach  duine  d'a 
òglach,  agus  gach  duine  d  a  bhanoglaich, 
Eabhrach  no  ban-Eabhrach,  falbh  saor, 
gun  neach  a  ghabhail  seirbhis  diubh,  gach 
aon  do  Iudhach  a  bhràthair. 

10  A  nis,  an  uair  a  chuala  na  h-uaclid- 
arain  uile,  agus  an  sluagh  uile,  a  thionns- 
gain  anns  a'  choimhcheangal,  gu'n  leig- 
eadh  gach  duine  d'a  òglach,  agus  gach 
duine  d'a  bhanoglaich  falbh  saor,  nach 
gabhadh  aon  seirbhis  diubh  ni  bu  mhò, 
an  sin  thug  iad  gèill,  agus  leig  iad  air 
falbh  iad. 

11  Ach  thionndaidh  iad  a  rìs,  agus  thug 
iad  air  na  h-òglaich,  agus  air  na  banog- 
laich,  a  leigeadh  air  falbh  saor,  pilleadh 
air  an  ais,  agus  thug  iad  fo  smachd  iad,  a 
chum  bhi  'nan  òglaich,  agus  'nam  banog- 
laich. 

12  Uime  sin  thàinig  focal  an  Tighearna 
gu  Ieremiah,  ag  ràdh, 

13  Mar  so  tha  an  Tighearn,  Dia  Israeil, 
ag  ràdh,  Rinn  mise  coimhcheangal  ri  'ur 
n-aithrichibh  anns  an  là  san  d'thug  mi  iad 
a  mach  à  tìr  na  h-Eiphit,  à  tigh  nan  daor, 
ag  ràdh, 

14  An  ceann  sheachd  bliadhna,  leigibh 
a  chead,  gach  aon  d'a  bhràthair  Eabh- 
rach,  a  bha  air  a  reic  riut :  an  uair  a  bheir 
e  seirbhis  duit  sè  bliadhna,  leigidh  tu  dha 
falbh  uait  saor.  Ach  cha  d'èisd  'ur  n-aith- 
richean  riumsa,  ni  mò  dh'aom  iad  an 
cluas. 

15  Agus  bha  sibh  a  nis  air  pilleadh,  ag- 
us  air  deanamh  gu  ceart  ann  amshealladh- 
sa,  le  saorsa  a  ghlaodhach,  gach  neach  d'a 
choimhearsnacn;  agus  rinn  sibh  coimh- 
cheangal  ann  am  fhianuis,  anns  an  tigh  a 
ta  air  a  ghairm  air  m'ainm  : 

16  Ach  phill  sibh,  agus  thruaill  sibh  m' 
ainm,  agus  thug  sibh,  gach  aon  air  'òg- 
lach,  agus  gach  aon  air  a  bhanoglaich,  a 
leig  e  saor  uaith  gu  thoil  fèin,  pilleadh  air 
an  ais  ;  agus  chuir  sibh  fo  smachd  iad,  gu 
bhi  dhuibh  'nan  òglaich  agus  'nara  ban- 
òglaich. 

17  Air  an  aobbar  sin,  mar  so  deir  an 
Tighearn,  Cha  d'èisd  sibh  riumsa  ann  an 
saorsa  a  ghlaodhach,  gach  aon  d'a  bhràth- 
air,  agus  gach  aon  d'a  choimhearsnach  : 
feuch  do  'ur  taobhsa  tha  mise  a'  glaodhach 
saorsa,  deir  an  Tighearn,  do'n  chlaidh- 
eamh,  do'n  phlàigh,  agus  do'n  ghort ;  ag- 
us  bheir  mi  oirbh  bhi  air  'ur  luasgadh  air 
feadh  uile  rìoghachdan  an  domhain. 

18  Agus  bheir  mi  a'  mhuinntir  a  bhris 
rao  choimhcheangal,  nach  do  choimhlion 
briathran  a'  choimhcheangail  a  rinn  iad 
ann  am  làthair-sa,  'nuair  a  ghearr  iad  an 
laogh  'na  dhà  leth,  agus  a  dh'imich  iad 
eadar  a  bhloighdean, 

19  Ceannardan  ludah,  agus  ceannardan 
lerusaleim,  agus  na  caillteanaich,  agus  na 
sagairt,  agus  uile  shluagh  an  fhearainn  a 
dh'imich  eadar  bloighdean  an  laoigh  ; 

20  Bheir  mi  eadhon  iad  sin  do  làimh  an 
naimhdean,  agus  do  làimh  na  muinntir  a 
ta  'g  iarraidh  an  anama ;  agus  bithidh  an 
cairbheannan  mar  bhiadh  do  eunlaith  an 
athair,  agus  do  bheathaichibh  na  tal- 
mhainn. 

21  Agus  Sedeciah  righ  Iudah,  agus  a 
phrionnsachan,  bheir  mise  do  làimh  an 
naimhdean,  agus  do  làimh  na  muinntir  a 
ta  'g  iarraidh  an  anama,  eadhon  do  làimh 
feachdan  righ  Bhabiloin,  a  ta  air  imeachd 
suas  uaibh. 

22  Feuch,  bheir  mise  àithne,  deir  an 
Tighearn,  agus  bheir  mi  orra  pìlleadh  air  an 
ais  do'n  chaithir  so ;  agus  cogaidh  iad  'na 
h-aghaidh,  agus  glacaidh  iad  i,  agus  loisg- 
idh  iad  i  le  teine  ;  agus  bailtean  Iudah  ni  mi 
'nan  làraich  sgaoilte,  gun  aon  neach  'g  an 
àiteachadh. 

CAIB.  XXXV. 

AM  focal  a  thàinig  gu  Ieremiah  o'n 
Tighearn,  ann  an  làithibh  Iehoiacim 
mhic  Iosiah  righ  Iudah,  ag  ràdh, 

2  Iraich  gu  tigh  nan  Rechabach,  agus 
labhair  riu,  agus  thoir  iad  a  chum  tighe  an 
Tighearna,  gu  aon  do  na  seòmraichibh,  ag- 
us  thoir  dhoibh  fion  r'a  òl. 

3  Au  sin  ghabh  nii  laasaniah  mac  Iere- 


miah,  mhic  Habasiniah,  agns  a  bhràith- 
rean,  agus  uile  mhic,  agus  uile  theaghlach 
nan  Rechabach ; 

4  Agus  thug  mi  iad  gu  tigh  an  Tigh- 
earna,  gu  seòmar  mhac  Hanain,  mhic 
Igdaliah,  òglaich  Dhè,  a  bha  ri  taobh 
seòmair  nan  uachdaran,  a  bha  os  ceann 
seòmair  Mhaaseiah  mhic  Shaluim,  fir- 
gleidhidh  an  doruis : 

5  Agus  chuir  mi  air  beulaobh  mhac 
tighe  nan  Rechabach  soireachan  làn  fiona, 
agus  copain ;  agus  thubhairt  mi  riu,  Ol- 
aibh  fion. 

6  Ach  thubhairt  iadsan,  Cha'n  òl  sinne 
fion :  oir  thug  Ionadab  mac  Rechaib  ar 
n-athair,  àithne  dhuinn,  ag  ràdh,  Na  h-òl- 
aibhse  fion,  sibh  fèin  no  'ur  mic  gu  bràth. 

7  Ni  mò  thogas  sibh  tigh,  no  chuireaa 
sibh  sìol,  no  shuidhicheas  sibh  fion-lios, 
no  bhios  aon  agaibh ;  ach  fad  'ur  n-uile 
làithean  ni  sibh  còmhnuidh  ann  am  bùth- 
aibh,  a  chum  gu  mair  sibh  mòran  làithean 
san  fhearann  anns  am  bheil  sibh  'nur  coig- 
rich. 

8  Agus  thug  sinn  gèill  do  ghuth  Ionad- 
aib  mhic  Rechaib  ar  n-athar,  anns  gach  ni 
a  chuir  e  mar  fhiachaibh  oirnn,  gun  fhìon 
air  bith  òl  fad  ar  n-uile  làithean,  sinn  fèin, 
ar  mnài,  ar  mic,  no  ar  nigheana ; 

9  No  tighean  a  thogail  duinn  fèin  gu 
còmhnuidh  ghabhail  aunta :  ni  mò  ta  ag 
ainn  fion-lios,  no  achadh,  no  sìol. 

10  Ach  ghabh  sinn  còmhnuidh  ann  am 
bùthaibh,  agus  thug  sinn  gèill,  agus  rinn 
sinn  a  rèir  gach  ni  a  dh'àithn  ar  n-athair 
Ionadab  dhuinn. 

11  Ach  tharladh,  an  uair  a  thàinig  Ne- 
buchadnesar  righ  Bhabiloin  a  nìos  do'n 
fhearann,  gu'n  dubhairt  sinn,  Thigibh, 
agus  rachamaid  gu  lerusalem,  air  eagal1 
feachd  nan  Caldèach,  agus  air  eagal  feachd 
nan  Siriach :  air  an  aobhar  sin  tha  sinn  a 
chòmhnuidh  ann  an  lerusalem. 

12  An  sin  thàinig  focal  an  Tighearna  gu 
Ieremiah,  ag  ràdh, 

13  Mar  so  tha  Tighearn  nan  sluagh,  Dia! 
Israeil,  ag  ràdh,  Imich  agus  abair  ri  fear- 
aibh  Iudah,  agus  ri  luchd-àiteachaidh  Ie-j 
rusaleim,  Nach  gabh  sibh  ri  teagasg,  a 
thoirt  èisdeachd  do  m'  bhriathraibh-sa  ? 
deir  an  Tighearn. 

14  Tha  briathran  Ionadaib  mhic  Rech- 
aib,  a'  dh'àithn  e  d'a  mhacaibh,  gun  f  hìon 
òl,  air  an  coimhlionadh ;  oir  gus  an  là  an 
diugh  cha'n  òl  iad  fion  sam  bith,  ach  tba{ 
iad  ùmhal  do  àithne  an  athar:  gidheadhì 
labhair  mise  ruibhse,  ag  èirigh  gu  mochi  : 
agus  a'  labhairt,  ach  cha  d'èisd  sibh  rium.  i  " 

15  Chuir  mi  d"ur  n-ionnsuidh  mar  an 
ceudna  m'  uile  sheirbhisich  na  fàidhean, 
ag  èirich  gu  moch  agus  'g  an  cur  a  mach, 
ag  ràdh,  Pillibh  a  nis,  gach  aon  o  'dhroch 
shlighe,  agus  leasaichibh  'ur  deanadas, 
agus  na  rachaibh  air  lorg  dhèe  eile  gii| 
seirbhis  a  thoirt  doibh,  agus  gabhaioh 
còmhnuidh  anns  an  fhearann  a  thug  mise 
dhuibh,  agus  d'  'ur  n-aithrichibh  :  ach  cha 
d'aom  sibh  'ur  cluas,  ni  mò  thug  sibh 
èisdeachd  dhomh. 

16  A  chionn  gu'n  do  choimhlion  mic 
Ionadaib,  mhic  Rechaib,  àithne  an  athar,  a 
dh'àithn  e  dhoibh,  ach  nach  d'èisd  an 
sluagh  so  riumsa ; 

17  Air  an  aobhar  sin,  mar  so  deir  Ieho- 
bhah  Dia  nan  sluagh,  Dia  Israeil ;  Feuch, 
bheir  mise  air  ludah,  agus  air  uile  luchd- 
ìiteachaidh  Ierusaleim,  an  t-olc  sin  uile  a 
tabhair  mi  'nan  aghaidh  :  a  chionn  gu'n  do 
labhair  rai  riu,  ach  nach  d'èisd  iad;  agus 
gu'n  do  ghlaodh  mi  riu,  ach  nach  do 
f  hreagair  iad. 

18  Agus  ri  teaghlach  nan  Rechabach 
ithubhairt  Ieremiah  ;  Mar  so  deir  Tigh- 
jearn  nan  slnagh,  Dia  Israeil,  A  chionn 
?u'n  d'thug  sibhse  gèill  do  àithne  Ionadaib 
ì'ur  n-athar,  agus  gu'n  do  choimhid  sibh 
i  uile  iarrtuis,  agus  gu'n  d'rinn  sibh  a  rèir 
igach  ni  a  dh'àithn  e  dhuibh  : 

ì  19  Uime  sin  mar  so  deir  Tighearn  nan 
sluagh,  Dia  Israeil,  Cha  bhi  Ionadab  mac 
iRechaib  gun  duine  aige  gu  seasamh  ann 
am  làthair-sa  gu  bràth. 

CAIB.  XXXVI. 
GUS  tharladh  ann  an  ceathramh 
bliadhna  Iehoiacim  mhic  Iosiah  righ 
ludah,  gu'n  d'  thàinig  am  focal  so  gu  Ie- 
remiah  o'n  Tighearn,  ag  ràdh, 
2  Gabh   dhuit  clàr-sgrìobhaidh,  agus 

■  sgrìobh  ann  na  h-uile  bhriathran  alabhair 
Snaise  riut  an  aghaidh  Israeil,  agus  an  agh- 

ùdh  Iudah,  agus  an  aghaidn  nan  uile 
Jjchinneach,  o'n  là  san  do  labhair  mi  riut 

inn  an  làithibh  Iosiah,  eadhon  gus  an  là  'n 
■diugh. 

■  3  Theagamh  gu'n  tabhair  tigh  Iudah 
:,  ra'near  an  t-oic  sin  uile  a  th'ann  am  aire- 
1.  >a  dheanamh  orra;  air  chor  as  gu'm  pill 
■iad,  gach  aon  o  'dhroch  shlighe,  agus  gu 
■i  naith  mise  an  aingidheachd  agus  am  peac- 

idh. 

m  4  An  sin  ghairm  Ieremiah  Baruch  mac 
M  Neriah ;  agus  sgrìobh  Baruch  o  bheul  le- 
remiah  uile  bhriathran  an  Tighearn,  a 

■  abhair  e  ris,  air  clàr-sgrìobhaidh. 

I  5  Agus  dh'àithn  Ieremiah  do  Bharuch, 
ig  ràdh,  Tha  mise  air  mo  dhruideadh 
Isuas,  cha'n  urrainn  mi  dol  gu  tigh  an 
■Tighearn : 

«  6  Uime  sin,  imich  thusa  agus  leugh  anns 
i'  chlàr  a  sgrìobh  thu  o  ra'  bheul-sa, 

■  Driatbran  an  Tighearn,  ann  an  èisdeachd 
iftui  t-sluaigh,  ann  an  tigh  an  Tighearn,  air 

à  an  traisg :  agus  fòs  ìeughaidh  tu  iad  ann 
m  èisdeachd  uile  Iudah  a  thig  a  mach  as 
Jlam  bailtibh. 

Jj  1  Theagamh  gu'n  taisbean  iad  an  ath- 

■  ihuinge  an  làthair  an  Tighearn,  agus  gu'm 
pill  iad,  gach  aon  o  'dhroch  shlighe  ;  oir  is 

Anaòr  an  fhearg,  agus  a'  chorruich  a  labh- 
\ vàs  an  Tighearn  an  aghaidh  an  t-sluaigh 
Jìso. 

M  8  Agus  rinn  Baruch  mac  Neriah  a  rèir 

■  gachni  a  dh'àithn  Ieremiah  am  fàidh  dha, 
v  leughadh  anns  an  leahhar  briathran  an 

iiBTighearn  ann  an  tigh  an  Tighearn. 
1   9  Agus   tharladh   ann  an  cùigeamh 

Jibliadhna  Iehoiacim  mhic  Iosiah  righ  Iu- 
dah,  anns  an  naothamh  mìos,  gu'n  d'èigh 
iad  trasg  an  làthair  an  Tighearn,  an  sluagh 
uile  a  bha  ann  an  lerusalem,  agus  an 

1  sluagh  uile  a  thàinig  o  bhailtibh  Iudah  gu 

jMlerusalem. 

■  10  An  sin  leugh  Baruch  anns  an  leabh- 
ar  briathran  Ieremiah  ann  an  tigh  an 
Tighearn,   ann  an  seòmar  Ghemariah 


mhic  Shaphain  an  sgrìobhaiche,  anns  a' 
chùirt  uacndaraich,  aig  dol  a  steach  geata 
nuaidh  tighe  an  Tighearn,  ann  an  èisd- 
eachd  an  t-sluaigh  uile. 

11  Agus  chuala  Michaiah  mac  Ghema- 
riah,  mhic  Shaphain,  uile  bhriathran  an 
Tighearn  as  an  leabhar, 

12  Agus  chaidh  e  sìos  gu  tigh  an  righ, 
gu  seòmar  an  sgrìobhaiche ;  agus,  feuch, 
bha  na  h-uachdarain  uile  'nan  suidhe  an 
sin,  Elisama  an  sgrìobhaiche,  agus  Del- 
aiah  mac  Shemaiah,  agus  Elnatan  mac 
Achboir,  agus  Gemariah  mac  Shaphain, 
agus  Sedeciah  mac  Hananiah,  agus  na 
h-uaislean  uile. 

13  An  sin  chuir  Michaiah  an  cèill  doibh 
na  h-uile  bhriathran  a  chual'  e,  'nuair  a 
leugh  Baruch  an  leabhar  ann  an  èisdeachd 
an  t-sluaigh. 

14  Agus  chuir  na  h-uachdarain  uile  Ie- 
hudi  mac  Netaniah,  mhic  Shelemiah, 
mhic  Chusi,  gu  Baruch,  ag  ràdh,  Glac 
ann  ad  làimh  an  clàr  san  do  leugh  thu  ann 
an  èisdeachd  an  t-sluaigh,  agus  thig.  Ag- 
us  ghabh  Baruch  mac  Neriah  an  clàr  'na 
làimh,  agus  thàinig  e  do'n  ionnsuidh. 

15  Agus  thubhairt  iad  ris,  Suidh  sìos  a 
nis,  agus  leugh  e  'nar  n-èisdeachd.  Ag- 
us  leugh  Baruch  'nan  èisdeachd. 

16  A  nis  tharladh,  an  uair  a  chuala  iad 
na  h-uile  bhriathran,  gu'n  d'amhairc  iad 
le  h-eagal,  gach  aon  air  a  chèile  ;  agus 
thubhairt  iad  ri  Baruch,  Inn6idh  sinn  gu 
deimhin  do'n  righ  na  briathran  so  air  fad. 

17  Agus  dh'fheòraich  iad  do  Bharuch, 
ag  ràdh,  Innis  duinn  a  nis  cionnus  a 
sgrìobh  thu  na  briathran  so  uile  o  'bheul  ? 

18  Agus  fhreagair  Baruch  iad,  Labhair 
e  rium  le  'bheul  na  briathran  so  uile,  ag- 
us  sgrìobh  mi  iad  le  dubh  ann  an  leabhar. 

19  An  sin  thubhairt  na  h-uachdarain  ri 
Baruch,  Falbh,  agus  folaich  thu  fèin,  thu- 
sa  agus  Ieremiah  ;  agus  na  biodh  fios  aig 
aon  neach  c'àit  am  bi  sibh. 

20  Agus  chaidh  iad  a  steach  a  chum  an 
righ  do'n  chùirt,  ach  thaisg  iad  suas  an 
cìàr  ann  an  seòmar  Elisamah  an  sgrìobh- 
aiche ;  agus  dh'innis  iad  na  h-uile  bhriath- 
ran  ann  an  èisdeachd  an  righ. 

21  An  sin  chuir  an  righ  Iehudi  a  thoirt 
a'  chlàr  d'a  ionnsuidh,  agus  thug  e  à  seòm- 
ar  Elisamah  an  sgrìobhaiche  e,  agus  leugh 
Iehudi  e  ann  an  èisdeachd  an  righ, 
agus  anu  an  èisdeachd  nan  uile  uachdar- 
an  a  sheas  ri  taobh  an  righ. 

22  Agus  bha'n  righ  'na  shuidhe  anns  an 
tigh  gheamhraidh,  anns  an  naotliamh  mìos, 
agus  bha  teintein  fa  'chomhair  le  èibhlibh 
teine. 

23  Agus  tharladh  an  uair  a  leugh  Iehu- 
di  tri  no  ceithir  earrannan,  gu'n  do  ghearr 
e  leis  an  sgein-phinn  e,  agus  thilg  e  anns 
an  teine  a  bha  air  an  teintein  e,  gus  an 
robh  an  clàr  gu  h-iomlan  air  a  chaitheamh 
anns  an  teine  a  bha  air  an  teintein. 

24  Ach  cha  do  ghabh  iad  eagal,  ni  mò 
reub  iad  an  trusgain,  aon  chuid  an  righ, 
no  aon  d'a  sheirbhisich  a  chuala  na  briath- 
ran  so  uile. 

25  Agus  ge  do  rinn  Elnatan,  agus  Dela- 
iah,  agus  Gemariah  eadar-ghuidhe  ris  an 
righ,  nach  loisgeadh  e  an  clàr,  gidheadh 
cha'n  èisdeadh  e  riu. 

26  Agus  dh'àithn  an  righ  do  Ierahmeel 
mac  Haraeleich,  agus  do  Sheraiah  mac 
Asrieil,  agus  do  Shelemiah  mac  Abdeeil, 
Baruch  au  sgrìobhaiche  agus  Ieremiah  am 
fàidh  a  ghlacadh  :  ach  dh'tholaich  an  Tigh- 
earn  iad. 

27  An  sin  thàinig  focal  an  Tighearna  gu 
Ieremiah,  (an  dèigh  do'n  righ  an  clàr  ag- 
us  na  briathran  a  sgrìobh  Baruch  o  bheul 
Ieremiah  a  losgadh,)  ag  ràdh, 

28  Gabh  thugad  a  rìs  clàr  eile,  agus 
sgrìobh  ann  na  h-uile  bhriathran  ceudna 
bha  sa'  cheud  chlàr,  a  loisg  Iehoiacim 
righ  Iudah. 

29  Agus  their  thu  ri  Iehoiacim  righ  Iu- 
dah,  mar  so  deir  an  Tighearn,  Loisg  thu 
'n  clàr  so,  ag  ràdh,  C'uime  an  do  sgrìobh 
thu  ann,  ag  ràdh,  Thig  righ  Bhabiloin 
gu  deimhin,  agus  sgriosaidh  e  am  fearann 
so,  agus  gearraidh  e  gach  duine  agus  gach 
beathach  a  mach  as  ? 

30  Air  an  aobhar  sin,  mar  so  deir  an 
Tighearn  a  thaobh  Iehoiacim  righ  Indah, 
Cha  bhi  aige  neach  a  shuidheas  air  righ- 
chaithir  Dhaibhidh,  agus  tilgear  a  chair- 
bhean  a  mach  a  chum  an  teas  anns  an  là, 
agus  a  chum  an  reothaidh  anns  an  oidhche. 

31  Agus  ni  mise  peanas  air  fèin  agus  air 
a  shliochd,  agus  air  a  sheirbhisich,  air  son 
an  eusaontais,  agus  bheir  mi  orra-san,  ag- 
ns  air  luchd-àiteachaidh  Ierusaleim,  agus 
air  fearaibh  Iudah,  an  t-olc  sin  uile  a  labh- 
air  mi  'nan  aghaidh,  ach  nach  d'èisd  iad. 

32  An  sin  ghabh  Ieremiah  clàr  eile,  ag- 
us  thug  e  do  Bharuch  mac  Neriah,  an 
sgrìobhaiche  e,  a  sgrìobh  ann  o  bheul  Ie- 
remiah,  uile  bhriathran  an  leabhair  a 
loisg  lehoiacim  righ  Iudah  anns  an  teine  ; 
agus  chuireadh  os  bàrr  riu  mòran  do 
bhriatrrraibh  eile  cosmhuil  riu  sin. 

CAIB.  XXXVII. 

AGUS  rìghich  Sedeciah  mac  losiah  ann 
an  àite  Choniah  mhic  Iehoiacim,  a 
rinn  Nebuchadnesar  righ  Bhabiloin  'na 
righ  anu  am  fearann  Iudah. 

2  Ach  cha  d'èisd,  aon  chuid  e  fèin  no  a 
sheirbhisich,  no  sluagh  na  tìre,  ri  briath- 
raibh  an  Tighearn,  a  labhair  e  leis  an 
fhàidh  Ieremiah. 

3  Agus  chuir  an  righ  Sedeciah  Iehucal 
mac  Shelemiah,  agus  Sephaniah  mac 
Mhaaseiah  an  sagart,  a  chum  an  fhàidh 
Ieremiah,  ag  ràdh,  Dean  urnuigh,  a  nis, 
guidheam  ort,  ris  an  Tighearn  ar  Dia  air 
ar  son-ne. 

3  A  nis  bha  Ieremiah  a'  teachd  a  steach 
agus  a'  dol  a  mach  am  measg  an  t-sluaigh, 
oir  cha  do  chuir  iad  fathast  ann  am  prìos- 
an  e. 

5  Anns  an  àm  sin  bha  feachd  Pharaoh 
air  teachd  a  mach  as  an  Eiphit ;  agus  an 
uair  a  chuala  na  Caldèich,  a  bha  a'  teann- 
achadh  Ierusaleim  mu'n  cuairt,  iom- 
radh  orra,  dh'imich  iad  o  Ierusalem. 

6  An  sin  thàinig  focal  an  Tighearna 
chum  an  fhàidh  Ieremiah,  ag  ràdh, 

7  Mar  so  tha  an  Tighearn,  Dia  Israeil, 
ag  ràdh,  Mar  so  their  sibh  ri  righ  Iudah  a 
chuir  thugamsa  sibh,  gu  m'  iarraidh  ; 
Feuch,  pillidh  feachd  Pharaoh,  a  thàinig  a 
mach  'gur  còmhnadh,  do'n  Eiphit,  d'an  tìr 
fèin. 


8  Agus  thig  na  Caldèich  a  rls,  agus  cog- 
aidh  iad  an  aghaidh  na  caithreach  so,  agu» 
glacaidh  iad  i,  agus  loisgidh  iad  i  le  teine. 

9  Mar  so  deir  an  Tighearn,  Na  meallaibh 
sibh  fèin,  ag  ràdh,  Gu  deimhin  imicliidh 
na  Caldèich  uainn  :  oir  cha'n  imich  iad. 

10  Oir^ed  bhuaileadh  sibh  uile  fheachd 
nan  Caldeach  a  ta  cogadh  'nur  n-aghaidh, 
agus  nach  maireadh  'nam  measg  ach  daoine 
leònta,  gach  aon  'na  bhùth,  dh'èireadh  iad 
sin  fèin  suas,  agus  loisgeadh  iad  a'  chaithir 
so  le  teine. 

11  Agus  tharladh  an  uair  a  dh'imich 
sluagh  nan  Caldèach  air  falbh  o  Ierusalem, 
air  eagal  sluaigh  Pharaoh, 

12  Gu'n  d'iraich  an  sin  Ieremiah  a  mach 
à  Ierusalem,  a  chum  dol  gu  fearann  Bhen- 
iamin,  a  dh'fhaotainn  cuibhrinn  deth  am 
measg  an  t-sluaigh. 

13  Agus  an  uair  a  bha  e  'n  geata  Bheu- 
iamin,  bha  ceannard  an  fhreiceadain  an  sin, 
d'  am  b'ainm  Iriah,  mac  Shelemiah,  mhic 
Hananiah  ;  agus  ghlac  e  Ieremiah  am  fàidh, 
ag  ràdh,  Tha  thu  dol  thairis  a  chum  nan 
Caldèach. 

14  An  sin  thubhairt  Ieremiah,  Cha'n 
fhìor  sin  ;  Cha  'n'eil  mi  dol  thairis  a  chum 
nan  Caldèach :  ach  cha  d'èisd  e  ris :  mar 
sin  ghlac  Iriah  Ieremiah,  agus  thug  e  chum 
nan  uachdaran  e. 

15  Agus  bha  corruich  air  na  h-uachdar- 
anaibh  ri  Ieremiah,  agus  bhuail  iad  e,  agus 
chuir  iad  ann  am  prìosan  e,  ann  an  tigh 
Ionatain  an  sgrìobhaiche  ;  oir  rinn  iad 
prìosan  deth  sin. 

16  An  uair  a  chaidh  Iereraiah  steach  do'n 
phrìosan  ìochdarach,  agus  do  na  slochd- 
aibh,  agus  a  bhuanaich  leremiah  an  sin 
mòran  làithean ; 

17  An  sin  chuir  Sedeciah  an  righ  fios,  ag- 
us  thug  e  mach  e ;  agus  dh'fheòraich  an 
righ  dheth  gu  h-uaigneach  'na  thigh,  agus 
thubhairt  e,  Am  bheil  foeal  sam  bith  o'n 
Tighearn  ?  Agus  thubhairt  Ieremiah, 
Tha:  oir  thubhairt  e,  Do  làimh  righ  Bha- 
biloin  bheirear  thairis  thu. 

18  Os  bàrr  thubhairt  leremiah  ri  righ 
Sedeciah,  Ciod  an  crou  a  rinn  mise  ann  ad 
aghaidh-sa,  no'n  aghaidh  do  sheirbhiseach, 
no'n  aghaidh  an  t-sluaigh  so,  gu'n  do  chuir 
sibh  mi  ann  am  prìosan? 

19  C'àit  am  bheil  a  nis  'ur  fàidhean  a 
rinn  fàistneachd  dhuibh,  ag  ràdh,  Cha  tig 
righ  Bhabiloin  'nur  n-aghaidh,  no'n  agh- 
aidh  an  fhearainn  so? 

20  Ach  èisd  a  nis,  guidheam  ort,  a 
thighearn,  mo  righ  ;  gabìiar  m'athchuinge 
guidheam  ort,  ann  ad  làthair  ;  agus  na 
toir  orm  pilleadh  gu  tigh  Ionatain  au; 
sgrìobhaiche,  air  eagal  gu'm  faigh  mi  bàs 
an  sin. 

21  Agus  dh'àithn  an  righ  Sedeciah  gu'n 
cuireadh  iad  Ieremiah  ann  an  cùirt  a' 
phrìosain,  agus  gu'n  tugadh  iad  dha  gach 
là  cuihhrionn  arain  à  sràid  nam  fuinead- 
airean,  gus  am  biodh  uile  aran  na  caith- 
reach  air  teireachduinn.  Agus  dh'fhan 
Ieremiah  ann  an  cùirt  a'  phrìosain. 

CAIB.  XXXVIII. 

AN  SIN  chuala  Sephatiah  MacMhatain, 
agus  Gedaliah  mac  Phasuir,  agus  Iu-j 
cal  mac  Shelemiah,  agus  Pasur  raac  Mhal- 1 

ehiah,  na  hriathran  a  labhair  Ieremiah  ris 
an  t-sluagh  uile,  ag  ràdh, 

2  Mar  so  deir  aa  Tighearn,  Esan  a 
Ih'fhanas  anns  a'  chaithir  so  bàsaichidh  e 
eis  a'  chlaidheamh,  leis  a'  ghort,  agus  leis 
'  phlàigh ;  ach  esan  a  thèid  a  mach  a 
hum  nan  Caldèach,  mairidh  e  beò ;  oir 
jheibh  e  'anam  mar  chobhartach,  agus 
mairidh  e  beò. 

3  Mar  so  tha  an  Tighearn  ag  ràdh, 
Bheirear  gu  deimhin  a'  chaithir  so  suas 

ì  làimh  feachda  righ  Bhabiloin,  a  ghlac- 
!  i. 

4  Air  an  aobhar  sin,  thubhairt  na 
•uachdarain  ris  an  righ,  Biodh  an  duine 
>,  guidheamaid  ort,  air  a  chur  gu  bàs: 

)ir  mar  so  tha  e  a'  lagachadh  làmhan  an 
uchd-cogaidh  a  ta  fathasd  a  làthair  anns 
i'  chaithir  so,  agus  làmhan  an  t-sluaigh 
ìile,  le  bhi  labhairt  a'  leithide  so  do 
)hriathraibh  riu :  oir  cha  'n  'eil  an  duine 
ìo  ag  iarraidh  leas  an  t-sluaigh  so,  ach  an 
umhleis. 

5  An  sin  thubhairt  an  righ  Sedeciah, 
Feuch,  tha  e  'nur  làimh :  oir  cha'n  e  'n 
•igli  esan  a  dh'fheudas  aon  ni  a  chur  'nur 
i-aghaidh. 

6  An  sin  ghlac  iad  Ieremiah,  agus  thilg 
ad  e  ann  an  slochd  Mhalchiah  mhic  Ha- 
neleich,  a  bha  ann  an  cùirt  a'  phrìosain ; 
igus  leig  iad  sìos  Ieremiah  le  cordaibh. 

,J<Vgus  anns  an  t-slochd  cha  robh  uisge  sam 
1  )ith,  ach  clàbar :  agus  chaidh  Ieremiah 
uidhe  anns  a'  chlàbar. 

7  A  nis  an  uair  a  chuala  Ebed-melech 
iii  t-Etiopach,  adn  do  na  caillteanaich  a 
)ha  'n  tigh  an  righ,  gu'n  do  chuir  iad  Ie- 
•emiah  san  t-slochd,  (agus  an  righ  'na 
ihuidhe  san  àm  sin  ann  an  geata  Bhenia- 
nin,) 

8  Chaidh  Ebed-melech  a  mach  à  tigh  an 
'igh,  agus  labhair  e  ris  an  righ,  ag 
ràdh, 

9  Mo  thighearn  a  righ,  rinn  na  daoine 
>o  gu  h-olc  anns  gach  ni  a  rinn  iad  ri  Ie- 

A  remiah  am  fàidh,  a  thilg  iad  anns  an 
>slochd  ;  oir  gheibh  e  bàs  le  h-ocras  anns 
m  àite  sin,  a  chionn  nach  'eil  ni's  mò  ar- 

.JJan  anns  a'  bhaile. 

10  An  sin  dh'àithn  an  righ  do  Ebed- 
melech  au  t-Etiopach,  ag  ràdh,  Thoir  leat 
i  so  deich  fir  fhichead,  agus  thoir  a  nìos 
leremiah  am  fàidh  as  an  t-slochd,  mu  'm 
faigh  e  bàs. 

11  Agus  thug  Ebed-melech  leis  na 
liaoine,  agus  chaidh  e  steach  do  thigh  an 
!"igh  fo  'n  tigh-thasgaidh,  agus  thug  e  as 
Ìi  sin  seana  bhroineagan,  agus  seann  luid- 
pagan,  agus  leig  e  sìos  iad  gu  Ieremiah 

Jo'n  t-slochd  le  cordaibh. 
ì  12  Agus  thubhairt  Ebed-melech  ant-Et- 
iopach  ri  Ieremiah,  Cuir  a  nis  na  seann 
i  uideagan,  agus  na  broineagan  so,  fo  d' 
jjasgailtean  mu  na  cordaibh.   Agus  rinn 

leremiah  mar  sin. 

j  13  Agus  tharruing  iad  a  nìos  Ieremiah 
i'e  cordaibh,  agus  thug  iad  a  mach  as  an 
Ifc-slochd  e  ;  agus  dh'fhan  leremiah  ann  an 
(trùirt  a'  phrìosain. 

!  14  An  sin  chuir  an  righ  Sedeciah  fios, 
iagus  thug  e  leremiah  am  fàidh  d'a  ionn- 
jsuidh  gus  an  treas  dol-a-steach  a  ta  'n  tigh 
:an  Tighearn.    Agus  thubhairt  an  righ 


ri  Ieremiah,  Feòraichidh  mi  ni  àraidh 
dhiot;  ua  ceil  a'bheag  orm. 

15  Agus  thubhairt  Ieremiah  ri  Sede- 
ciah,  Ma  dhinnseas  mi  dhuit,  nach  dean 
thu  gu  cinnteach  mo  chur  gu  bàs?  agus 
ma  bheir  mi  comhairle  ort,  an  èisd  thu 
rium  ? 

16  An  sin  mhionnaich  an  righ  Sedeciah 
do  Ieremiah  os  ìosal,  ag  ràdh,  Mar  is  beò 
an  Tighearn  a  rinn  dhuinn  an  t-anam 
so,  cha  chuir  mi  gu  bàs  thu,  ni  mò  bheir 
mi  thairis  thu  do  làimh  na  muinntìr  sin  a 
ta  'g  iarraidh  t'anama. 

17  Agus  thubhairt  Ieremiah  ri  Sede- 
ciah,  Mar  so  tha  Iehobhah,  Dia  nan 
sluagh,  Dia  Israeil,  ag  ràdh,  Ma  thèid  thu 
gu  deimhin  thairis  gu  cinn-fheadhna  righ 
Bhabiloin,  an  sin  mairidh  t-anam  beò,  ag- 
us  cha  loisgear  a'  chaithir  so  le  teine  ;  ach 
mairidh  tu  beò,  thu  fèin  agus  do  theagh- 
lach. 

18  Ach  mur  tèid  thu  mach  gu  cinn- 
fheadhna  righ  Bhabiloin,  an  sin  bheirear 
a'  chaithir  so  do  làimh  nan  Caldèach,  ag- 
us  loisgidh  iad  i  le  teine,  agus  cha  tèid 
thusa  fein  as  o'n  làmhan. 

19  Agus  thubhairt  an  righ  Sedeciah  ri 
Ieremiah,  Tha  eagal  nan  Iudhach  orm,  a 
theich  a  chum  nan  Caldèach,  gu'n  toir  iad 
thairis  mi  do'n  làmhan,  agus  gu'n  dean 
iad  fanaid  orm. 

20  Ach  thubhairt  Ieremiah,  Cha  toir 
iad  thairis  thu  ;  thoir  gèill,  guidheam  ort, 
doghuth  an  Tighearna,  san  ni  a  ta  mise 
a'  labhairt  riut :  mar  sin  èiridh  gu  maith 
dhuit,  agus  mairidh  t'anam  beò. 

21  Ach  ma  dhiùltas  tu  dol  a  mach,  so 
an  ni  a  thaisbein  an  Tighearn  dhomhsa  : 

22  Eadhon,  feuch,  na  h-uile  mhnathan 
a  ta  air  am  fàgail  ann  an  tigh  righ  Iudah, 
bheirear  a  mach  gu  cinn-fheadhna  righ 
Bhabiloin,  agus  their  iad,  Bhrosuuich  do 
chairdean  thu,  agus  thug  iad  buaidh  ort : 
chuir  iad  do  chosan  an  sàs  anns  an  làth- 
aich,  agus  phill  iad  air  an  ais. 

23  Agus  bheir  iad  a  mach  t'uile  mhnath- 
an,  agus  do  chlann  a  chum  nan  Caldèach ; 
agus  cha  tèid  thu  fèin  as  o'n  làmhan,  ach 
glacar  thu  le  làimh  righ  Bhabiloin,  agus 
bithidh  tu  coireach  anus  a'  bhaile  so  blu 
air  a  losgadh  le  teine. 

24  An  sin  thubhairt  Sedeciah  ri  Iere- 
miah,  Na  biodh  fios  aig  duine  sam  bith,  air 
na  briathraibh  so,  agus  cha'n  fhaigh  thu 
bàs. 

25  Ach  ma  chluinneas  na  h-uachdarain 
gu'n  do  labhair  mise  riut,  agus  gu'n  tig 
iad  a'  d'  ionnsuidh,  agus  gu'n  abair  iad 
riut,  Innis  duinn  a  nis  ciod  a  thubhairt 
thu  ris  an  righ,  na  ceil  e  oirnne,  agus  cha 
chuir  sinn  gu  bàs  thu ;  mar  an  ceudna 
ciod  a  thubhairt  an  righ  riutsa : 

26  An  sin  their  thu  riu,  Thaisbein  mi 
m'  athchuinge  an  làthair  an  righ,  nach 
tugadh  e  orm  pilleadh  gu  tigh  lonatain,  a 
dh'fhaotainn  bàis  an  sin. 

27  Agus  thàinig  na  h-uachdarain  uile 
gu  Ieremiah,  agus  dh'fhiosraich  iad 
dheth  ;  agus  dh'innis  e  dhoibh  a  rèir  nan 
uile  bhriathran  so  a  dh'àithn  an  righ  dha  : 
mar  sin  sguir  iad  do  labhairt  ris,  oir  cha 
do  mhòthaicheadh  a'  chùis. 

28  Mar  sin  dh'fhan  Ieremiah  ann  an. 

cuirt  a'  phrìoaan,  gus  an  là  san  do  ghlac- 
adh  Ierusalem  ;  agus  bha  e  'n  sin  an  uair 
a  ghlacadh  lerusalem. 

CAIB.  XXXIX. 

ANN  an  naothamh  bliadhna  Shedeciah 
righ  Iudah,  anns  an  deicheamh  mìos, 
thàinig  Nebuchadnesar  righ  Bhabiloin, 
agus  'uile  fheachd  an  aghaidh  lerusaleim, 
agus  champaich  iad  m'  a  timchioll. 

2  Ann  an  aon  bhliadhna  deug  Shede- 
ciah,  anns  a'  cheathramh  mìos,  air  an 
naothamh  là  do'n  mhìos,  bha  a'  chaithir 
air  a  briseadh  suas. 

3  Agus  thàinig  uile  chinn-fheadhna 
righ  Bhabiloin  a  steach,  agus  shuidh  iad 
anns  a  gheata  sa'  mheadhon ;  Nergal- 
sareser,  Samgarnebo,  Sarsechim,  Rabsaris, 
Nergal-sareser,  Rabmag,  leis  a'  chuid  eile 
air  fad  do  chinn-fheadhna  righ  Bhabi- 
loin. 

4  Agus  tharladh,  an  trà  chunnaic  Sede- 
ciah  righ  Iudah  iad,  agus  na  fir-chogaidh 
ujle,  gu  n  do  theich  iad,  agus  gu'n  deach- 
aidh  iad  a  mach  as  a'  chaithir  anns  an 
oidhche,  air  slighe  gàraidh  an  righ,  troimh 
a'  gheata,  eadar  an  dà  bhalla ;  agus  chaidh 
iad  amach  airslighe  a'  chòmhnaird. 

5  Ach  lean  feachd  nan  Caldèach  air  an 
tòir,  agus  rug  iad  air  Sedeciah  ann  an 
comhuardaibh  lericho;  agus  ghlac  iad  e, 
agus  thug  iad  e  gu  Nebuchadnesar  righ 
Bhabiloin,  aig  Riblah,  ann  am  fearann 
Hamait,  faran  d'thug  e  breth  air. 

6  An  sin  mharbh  righ  Bhabiloin  mic 
Shedeciah,  ann  an  Riblah,  fa  chomhair  a 
shùl :  uile  mhaithean  Iudah  mar  an  ceud- 
na  mharbh  righ  Bhabiloin. 

7  Agus  chuir  e  mach  sùilean  Shede- 
ciah,  agus  cheangail  e  le  slabhruidhean  e, 
a  chum  a  thoirt  gu  Babilon. 

8  Agus  loisg  na  Caldèich  tigh  an  righ, 
agus  tighean  an  t-sluaigh  le  teine,  agus 
bhris  iad  sìos  ballachan  Ierusaleim. 

9  An  sin  thug  Nebusar-adan,  ceannard 
an  fhreiceadain,  leis  'nam  braighdibh  gu 
Babilon  am  fuighleach  sluaigh  a  dh'fhan 
anns  a'  chaithir,  agus  iadsan  a  theich  thai- 
ris  d'a  ionnsuidh,  leis  a'  chuid  eile  do'n 
t-sluagh  a  dh'fhan  beò. 

10  Ach  cuid  do  bhochdaibh  an  t-sluaigh, 
aig  nach  robh  ni  sam  bith,  dh'f  hàg  Nebu- 
sar-adan  ceannard  an  fhreiceadain  ann 
am  fearann  Iudah,  agus  thug  e  dhoibh 
fion-liosan  agus  machraichean  anns  an  àm 
sin. 

11  Agus  thug  Nebuchadnesar  righ  Bha- 
biloin  àithne  mu  thimchioll  Ieremiah  do 
Nebusar-adan  ceannard  an  fhreiceadain, 
ag  ràdh, 

12  Thoir  leat  e,  agus  thoir  aire  mhaith 
dha,  agus  na  dean  cron  sam  bith  air, 
ach  dean  ris  amhuil  mar  a  their  e 
riut. 

13  Mar  sin  chuir  Nebusar-adan  ceann- 
ard  an  fhreiceadain  fios,  agus  Nebusas- 
ban,  Rabsaris,  agus  Nergal-sareser,  Rab- 
mag,  agus  uile  cliinn-fheadhna  righ  Bha- 
biloin : 

14  Chuir  eadhon  iadsan  fios,  agus  thug 
iad  Ieremiah  mach  à  cùirt  a'  phrìosain, 
agus  thug  iad  e  do  Ghedaliah  mac  Ahi- 
caim,  mhic  Shaphain,  gu  'thoirt  dhach- 


aidh :  mar  sin  ghabh  e  còmhnuidh  am 
roeasg  an  t-sluaigh. 

15  Agus  thàinig  focal  an  Tighearna 
chum  Ieremiah,  'nuair  a  bha  e  fathasd  air 
a  dhruideadh  suas  ann  an  cùirt  a'  phrìos- 
ain,  agràdh, 

16  Imich  agus  labhair  ri  Ebed-melech 
an  t-Etiopach,  ag  ràdh,  Mar  so  tha  Tigh- 

i  earn  nan  sluagh,  Dia  Israeil,  ag  ràdh, 
|  Feuch,  bheir  mise  mo  bhriathran  air  a' 
[  chaithir  so  air  son  uilc,  agus  cha'n  ann  air 
i  so  maith  ;  agus  thig  iad  gu  crìch  ann  ad 
j  fhianuis-sa  anns  an  là  sin. 

17  Ach  tèarnaidh  mi  thusa  san  )à  sin, 
I  deir  an  Tighearn,  agus  cha  toirear  thairia 
j  thu  do  làitnh  ua  muinntir  roimh  am  bheil 

eagal  ort. 

|  18  Oir  tèarnaidh  mi  thu,  agus  cha  tuit 
thu  leis  a'  chlaidheamh,  ach  bithidh  t'an- 
I  am  mar  chobhartach  agad,  a  chionn  gu'n 
!  do  chuir  thu  do  dhòchas  annam-sa,  deir 
'  an  Tighearn. 

CAIB.  XL. 

AM  focal  a  thàinig  a  chum  Ieremiah  o'n 
Tighearn,  an  deigh  do  Nebusar-adan 
ceannard  an  fhreiceadain  a  leigeadh  as  o 
Ramah,  an  uair  a  thugadh  e  d'a  ionn- 
suidh,  agus  e  ceangailte  le  slabhruidhean 
am  measg  na  muinntir  sin  uile  a  thugadh 
air  falbh  'nam  braighdibh  o  Ierusalem  ag- 
us  o  Iudah,  a  thugadh  ann  am  braighd- 
eanas  gu  Babilon. 

2  Agus  ghabh  ceannard  an  fhreiceadain 
Ieremiah,  agus  thubhairt  e  ris,  Labhair  an 
Tighearn  do  Dhia-sa  an't-olc  so  an  agh- 
aidh  an  àite  so. 

3  A  nis  thug  an  Tighearn  gu  crìeh  e, 
agus  rinn  e  mar  a  labhair  e :  a  chionn 
gu'n  do  pheacaich  sibh  an  aghaidh  an 
Tighearn,  agus  nach  d'thug  sibh  gèill  d'a 
ghuth,  air  an  aobhar  sin  tha'n  t-olc  so  air 
teachd  oirbh. 

4  Agus  a  nis,  feueh,  tha  mise  'g  ad 
fhuasgladh  an  diugh  o  na  slabhruidhean 
a  bha  air  do  làmhan :  ma  chi  thu  ceart 
teachd  leamsa  gu  Babilon,  thig;  agus 
bheir  mi  aire  mhaith  dhuit :  ach  mur  faic 
thu  ceart  teachd  leamsa  gu  Babilon,  fan  : 
feuch,  tha  am  fearann  gu  h-iomlan  fa  d' 
chomhair :  far  am  faicear  ceart  agus  iom- 
chuidh  dhuit  dol,  theirig  ann ;  agus  ciod 
air  bith  tuilleadh  cha  chumar  air 
ais  e. 

5  Falbh  uime  sin  air  d'ais  gu  Gedaliah 
mac  Ahicaim,  mhic  Shaphain,  a  rinn  righ 
Bhabiloin  'na  uachdarau  os  ceann  bhailt- 
ean  Iudah,  agus  gabh  còmhnuidh  leis,  am 
measg  an  t-sluaigh  :  no  falbh  c'àit  air  bith 
am  faic  thu  iomchuidh  dol.  Mar  sin  thug 
ceannard  an  fhreiceadain  biadh  agus  duais 
da,  agus  leig  e  dha  imeachd. 

6  An  sin  chaidh  Ieremiah  gu  Gedaliah 
mac  Ahicaim,  gu  Mispah,  agus  ghabh  e 
còmhnuidh  leis,  am  measg  an  t-sluaigh  a 
dh'fhàgadh,  anns  an  fhearann. 

7  A  nis  an  uair  a  chuala  uile  cheannard- 
an  an  fheachd  a  bha  sna  machraichibh, 
iad  fèin  agus  an  daoine,  gu'n  d'rinn  righ 
Bhabiloin  Gedaliah  mac  Ahicaim  'na 
uachdaran  anns  an  fhearann,  agus  gu'n  ' 
d'earb  e  ris  fir,  agus  mnathau,  agus  clann, 
eadhon  cuid  do  bhochdaibh  an  fhearainn, 

dhiubhsan  nach  d'thugadh  air  falbh  ann 
ara  bruid  gu  Babilon  ; 

8  An  sin  tbàinig  iad  gu  Gedaliah  gu 
Mispah,  eadhon  Ismael  mac  Netaniah,  ag- 
us  lohanan,  agus  Ionatan,  mic  Chareah, 
agus  Seraiah  mac  Thanhumeit,  agus  mic 
Èphai  an  Netophataich,  agus  lesaniah 
mac  Maachataich,  iad  fèin  agus  an  daoine. 

9  Agus  mhionnaich  Gedaliah  mac  Ahi- 
caim  mhic  Shaphain  dhoibh-san,  agus  do'n 
daoine,  ag  ràdh,  Na  biodh  eagal  oirbh  gèill 
a  thoirt  do  na  Caldèich ;  gabhaibh  còmh- 
nuidh  ann3  an  tìr,  agus  thngaibh  gèill  do 
righ  Bhabiloin,  agus  èiridh  gu  maith 
dhuibh. 

10  Air  mo  shon-sa,  feuch,  ni  mi  còmh- 
nuidh  ann  am  Mispah,  a  fhrithealadh  do 
na  Caldèich  a  thig  d'ar  n-ionnsuidh  ;  ach 
sibhse,  tionailibh  fion,  agus  meas  samh- 
raidh,  agus  oladh,  agus  cuiribh  iad  'nur 
soithichibh,  agus  deanaibh  còmhnuidh 
'nur  bailtibh  air  an  d'rinn  sibh  greim. 

11  Air  an  dòigh  cheudna  'nuair  a  chuala 
na  h-uile  ludhaich  a  bha  ann  am  Moab, 
agus  am  measg  nan  Amonach,  agus  ann 
an  Edom,  agus  a  blia  anns  na  h-uile 
dhùthchannaibh,  gu'n  d'fhàg  righ  Bhabi- 
loin  fuigheall  do  Iudah,  agus  gu'n  do  chuir 
e  os  an  ceaun  Gedaliah  mac  Ahicaim, 
mhic  Shaphain ; 

12  An  sin  phill  na  h-uile  Iudhaich  as  na 
h-uile  àite  gus  an  robh  iad  air  am  fògradh, 
agus  thàinig  iad  gu  tìr  ludah,  gu  Geda- 
liah,  do  Mhispah,  agus  thionail  iad  fion, 
agus  meas  samhraidh,  gu  ro-phailt. 

13  Agus  thàinig  Iohanan  mac  Chareah, 
agus  uile  cheannardan  an  fheachd  a  bha 
sna  machraichibh,  gu  Gedaliah  do  Mhis- 
pah, 

14  Agus  thubhairt  iad  ris,  Am  bheil  fios 
agad  gu  cinnteach  gu'n  do  chuir  Baalis 
righ  nan  Amonach  Ismael  mac  Netaniah 
chum  do  mharbhadh  ?  Ach  cha  do  chreid 
Gedaliah  mac  Ahicaim  iad. 

15  An  sin  labhair  Iobanan  mac  Chareah 
ri  Gedaliah  ann  am  Mispah  gu  h-uaig- 
neach,  ag  ràdh,  Leig  dhomhsa  dol,  guidh- 
eam  ort,  agus  marbhaidh  mi  Ismael  mac 
Netaniah,  agus  cha  bhi  fios  aig  duine  sam 
bith  a  ir :  c'uime  am  marbhadh  e  thusa, 
agus  gu'm  biodh  na  h-uile  ludhaich  a  ta 
air  an  cruinneachadh  a'd'  ionnsuidh  air  an 
sgapadh,  agus  gu'm  bàsaicheadh  na  tha 
mairionn  do  Iudah  ? 

16  Ach  thubhairt  Gedaliah  mac  Ahicaim 
ri  Iohanan  mac  Chareah,  Cha  dean  thu 
an  ni  so,  oir  is  breug  a  tha  thu  labhairt  a 
thaobh  Ismaeil. 

CAIB.  XLI. 

ANIS  tharladh  air  an  t-seachdamh 
mìos,  gu'n  d'thàinig  Ismael  mac  Ne- 
taniah,  mhic  Elisama,  do'n  t-siol  rìoghail, 
agus  maithean  an  righ,  eadhon  deich  fir, 
maille  ris,  gu  Gedaliah  mac  Ahicaim  do 
Mhispah,  agus  an  sin  dh'ith  iad  aran  le 
chèile  aun  am  Mispah. 

2  An  sin  dheirich  Ismael  mac  Netan- 
ìah,  agus  na  deich  fir  a  bha  maille  ris,  ag- 
us  bbuail  iad  Gedaliah  mac  Ahicaitn, 
mhic  Shaphain,  leis  a'  chlaidheamh,  agus 
mharbh  iad  e,  esan  a  chuir  righ  Bhabiloin 
'na  uachdaran  os  ceann  an  fhearainn. 


3  Mharbh  Ismael  mar  an  ceudna  na 
h-Iudhaich  uile  bha  maille  ris,  maille  ri 
Gedaliah  ann  am  Mispah,  agus  na  Cal- 
dèich  a  fhuaireadh  an  sin,  na  fir-chog- 
aidh. 

4  Agus  tharladh  air  an  dara  là,  an  dèigh 
dha  Gedaliah  a  mharbhadh,  agus  guii 
fhios  aig  duine  sam  bith  air  ; 

5  Gu'n  d  tliàinig  daoine  àraidh  o  Shech- 
em,  o  Shiloh,  agus  o  Sbamaria,  ceithir 
fichead  fear,  aig  an  robh  am  feusagan  air 
am  bearradb,  an  eudaichean  air  an  reub- 
adh,  agus  iad  fèin  gearrta,  le  tabhartasaibh 
agus  tùis  'nan  làimh,  gu'n  toirt  gu  tigh  an 
Tighearn. 

6  Agus  chaidh  Ismael  mac  Netaniah 
mach,  o  Mhispah  'nan  còdhail,  a'  gul  fad 
na  slighe  :  agus  tharladh  an  uair  a  chionn- 
ich  e  iad,  gu'n  d'  thubhairt  e  riu,  Thig- 
ibh  gu  Gedaliah  mac  Ahicaim. 

7  Agus  tharladh  an  uair  a  thàinig  iad 
gu  meadhon  a'  bhaile,  gu'n  do  mharbh  Is- 
mael  mac  Netaniah  iad,  agus  thilg  e  iad 
ann  ara  meadhon  an  t-sluichd,  e  fein  ag- 
us  na  daoine  bha  leis. 

8  Ach  thuaiseadh  'nam  measg  deich- 
near  fhear  a  thubhairt  ri  lsmael,  Na 
marbh  sinne  :  oir  tha  ionmhasan  agaiun 
sa'  mhachair,  do  chruithneachd,  agus  do 
eorna,  agus  do  oladh,  agus  do  mhil.  Mar 
sin  sguir  e,  agus  cha  do  mharbh  e  iad  am 
measg  am  bràithrean. 

9  A  nis  b'e  'n  slochd  anns  an  do  thilg 
Ismael  uile  chorpa  marblia  nan  daoine  a 
mharbh  e  air  son  Ghedaliah,  an  slochd  sin 
arinn  Asa  an  righ  air  eagal  Bhaasa  riglii 
Israeil ;  lion  Ismael  mac  Netaniah  e  leo- 
san  a  mharbhadh. 

10  An  sin  tbug  Ismael  leis  ann  am  bruid 
na  h-uile  bha  làthair  do'n  t-sluagh  a  bh'- 
ann  am  Mispali,  eadlion  nigheanan  an 
righ,  agus  an  sluagh  uile  a  dh'tban  ann 
am  Mispah,  a  thug  Nebusar-adan  ceann- 
ard  an  fhreiceadain  do  Ghedaliah  mac 
Ahicaim ;  thug  eadbon  Ismael  mac  Ne- 
taniah  leis  ann  am  bruid  iad,  agus  dh'im- 
ich  e  gu  dol  thairis  a  chum  nan  Amou- 
ach. 

11  Ach  an  uair  a  chuala  Iohanan  mac 
Chareah,  agus  uile  cheannardan  an 
fheachd,  a  bha  maille  ris,  an  t-olc  icd  a 
rinn  Ismael  mac  Netaniah, 

12  An  sin  thug  iad  leo  na  daoine  air 
fad,  agus  chaidh  iad  a  chogadh  ri  Ismael 
mac  Netaniah,  agus  fhuair  iad  e  aig  na 
h-uisgeachaibh  mòra  a  ta  ann  an  Gibeon. 

13  A  nis  tharladh  an  uair  a  chunnaic 
an  sluagh  sin  uile  hha  le  Ismael  lohanan 
mac  Chareah,  agus  uile  cheannardan  an 
fheachd  a  bha  maille  ris,  gu'n  robh  iad  an 
sin  aoibhneach. 

14  Agus  thionndaidh  an  sluagh  uile,  a 
thug  Ismael  air  falbh  ann  am  bruid  o 
Mhispah,  mu'n  cuairt,  agus  phill  iad,  ag- 
us  chaidh  iad  gu  Iohanan  mac  Chareah. 

15  Ach  chaidh  Ismael  mac  Netaniah  as 
o  Iohanan  le  ochdnar  fhear,  agus  chaidh 
e  chum  nan  Amonach. 

16  An  sin  ghabh  Iohanan  mac  Chareah, 
agus  uile  cheannardan  an  fheachd  a  bha 
leis,  uile  iarmad  an  t-sluaigh  a  bhuin  e  o 
Ismael  mac  Netaniah,  o  Mhispah,  (au 
dèigh    dha   Gedaliah    mac   Ahicaim  a 

mharbhadb,)  gaisgich,  fir-chogaidh,  agus 
mnathan,  agus  clann,  agus  caillteanaich,  a 
thug  e  air  an  ais  o  Ohibeon  : 

17  Agus  dh'imich  iad,  agus  ghabh  iad 
còmhnuidh  ann  an  aitreabh  Chimhaim,  a 
ta  làirah  ri  Betlehem,  a  chum  falbh  gu 
dol  a  steach  do'n  Eiphit,  à  fianuis  nan 
Caldèach : 

18  Oir  bha  eagal  orra  rompa,  a  chionn 
gu'n  do  mharbh  lsmael  mac  Netaniah  Ge- 
daliah  mac  Ahicaim,  a  rinn  righ  Bhabi- 
loin  'na  uachdaran  anns  an  fhearann. 

CAIB.  XLII. 

AN  sin  thàinig  am  fagus  uile  cheannard- 
an  an  fheachd,  agus  Iohanan  mac 
Chareah,  agus  Iesaniah  mac  Hosaiah,  ag- 
us  an  sluagh  gu  h-iomlan,  o'n  bheag  gus 
a'  mhòr ; 

2  Agus  thubhairt  iad  ri  Ieremiah  am 
fàidh,  Biodh  ar  n-athchuinge,  guidheam- 
aid  ort,  taitneach  ann  ad  làthair,  agus  dean 
urnuigh  air  ar  son  ris  an  Tighearn  do 
Dhia,  eadhon  air  son  an  iarmaid  so  uile, 
(oir  cha  d'fhàgadh  dhinn  ach  beagan  do 
mhòran,  mar  a  tha  do  shùilean  'gar  faic- 
inn,) 

3  Gu  seòladh  an  Tigheam  do  Dhia 
dhuinn  an  t-slighe  anns  an  gluais  sinn,  ag- 
us  an  ni  a  tha  sinn  ri  dheanamh. 

4  Agus  thubhairt  Ieremiah  am  fàidh 
riu,  Chuala  mi ;  feuch,  ni  mise  urnuigh 
ris  an  Tighearn  bhur  Dia  a  rèir  'ur  briath- 
ran;  agus  tarlaidh,  ge  b'e  freagradh  a 
bheir  an  Tighearn  dhuibh,  gu'n  innis  mise 
dhuibh  e:  cha  chum  mi  ni  sam  bith  air 
ais  uaibh. 

5  Agus  thubhairt  iad  ri  Ieremiah, 
Biodh  an  Tighearn  'na  fhianuis  fhìor  ag- 
us  dhìleas  eadaruinn,  mur  dean  sinne  gach 
ni  air  son  an  cuir  an  Tighearn  do  Dhia  d'ar 
n-ionnsuidh  thu. 

6  Ma's  maith  no  ma's  olc  e,  bheir  sinn 

fèill  do  ghuth  an  Tighearn  ar  Dia,  gus  am 
heil  sinn  'gad  chur ;  a  chum  gu'n  èirich 
gu  maith  dhuinn  an  uair  a  bhios  sinn 
ùmhal  do  ghuth  an  Tighearn  ar  Dia. 

7  Agus  tharladh  an  ceann  dheich  làith- 
ean,  gu'n  d'thàinig  guth  an  Tighearna  do 
Ieremiah. 

8  An  sin  ghairm  e  Iohanan  mac  Char- 
eah,  agus  uile  cheannardan  an  fheachd  a 
bha  maille  ris,  agus  an  sluagh  uile,  o'n 
bheag  gus  a'  mhòr, 

9  Agus  thubhairt  e  riu,  Mar  so  deir  an 
Tighearn  Dia  Israeil,  gus  an  do  chuir  sibh 
mise  chum  'ur  n-athchuinge  a  chur  suas 
'na  làthair ; 

10  Ma  dh'fhanas  sibh  an  còmhnuidh 
anns  an  tìr  so,  an  sin  togaidh  mise  sibh, 
agus  cha  tilg  mi  sìos ;  agus  suidhichidh 
mi  sibh,  agus  cha  spìon  rai  nìos:  oir  is 
aithreach  leara  an  t-elc  a  rinn  mi  oirbh. 

1 1  Na  biodh  eagal  righ  Bhabiloin  oirbh, 
as  am  bheil  sibh  a'  gabhail  eagail :  na 
biodh  eagal  oirbh  roimhe,  deir  an  Tigh- 
earn;  oir  tha  mise  leibh 'g'ur  tèarnadh, 
agus  g'ur  saoradh  as  a  làimh. 

12  Agus  nochdaidh  mi  tròcairean  duibh, 
agus  gabhaidh  esan  truas  dibh.agus  suidh- 
ichidh  e  sibh  'nur  dùthaich  fèin. 

13  Ach  ma  their  sibh,  Cha  ghabh  sinn 
còmhnuidh  anns  an  fhearann  so ;  air  chor 


as  nach  toir  sibh  gèill  do  ghuth  an  Tigh- 
earna  bhur  Dia, 

14  Ag  ràdh,  Ni  h-eadh ;  ach  thèid  sinn 
do  thìr  na  h-Eiphit,  far  nach  faic  sinn 
cogadh  sam  bith,  ni  mò  chluinneas  sinn 
fuaim  na  trompaid,  no  bhios  ea-bhuidh 
arain  oirnn ;  agus  an  sin  gabhaidh  sinn 
còmhnuidh  : 

15  (Seadh  a  nis  uime  sin  èisdibh  focal  an 
Tighearn,  O  iarmaid  Iudah,  Mar  so  tha 
Tighearn  nan  sluagh,  Dia  Israeil,  ag  ràdh, 
Ma  chuireas  sibh  da  rìreadh  bhur  n-agh- 
aidh  ri  dol  do'n  Eiphit,  agus  gu'n  tèid  sibh 
an  sin  air  chuairt;) 

16  An  sin  tarlaidh  gu'n  dean  an  claidh- 
eamh,  roimh  am  bheil  eagal  oirbh,  'ur 
giacadh  an  sin  ann  an  tìr  na  h-Eiphit; 
agus  a'  ghort,  roimh  am  bheil  eagal  oirbh, 
dlùth-leanaidh  air  'ur  tòir  an  sin  anns  an 
Eiphit ;  agus  an  sin  gheibh  sibh  bàs. 

17  Is  amhluidh  a  thachaireas  do  na  h-uile 
dhaoine  a  chuireas  an  aghaidh  ri  dol  do'n 
Eiphit  gu  fantuinn  air  chuairt  an  sin ;  bàs- 
aichidh  iad  leis  a'  clilaidheamh,  leis  a' 
ghort,  agus  leis  a'  phlàigh  :  agus  cha  bhi 
aon  a  mhaireas,  no  thèid  as  o'n  olc  a  bheir 
mise  orra. 

18  Oir  mar  so  deir  Tighearn  nan  sluagh, 
Dia  Israeil,  Mar  a  bha  m'fhearg  agus  mo 
chorruich  air  a  dòrtadh  a  mach  air  luchd- 
àiteachaidh  lerusaleim,  is  amhluidh  bhios 
mo  chorruich  air  a  dòrtadh  a  roach  oirbhse 
'n  trà  thrèid  sibh  a  steach  do'n  Eiphit :  ag- 
us  bithidh  6ibh  'nur  mallachadh,  agus  'nur 
n-uamhas,  agus  'nur  mallachd,  agus  'nur 
masladh;  agus  cha'n  fhaic  sibh  an  t-àite 
so  ni's  mò. 

19  Is  e  focal  an  Tighearna  do  'ur  taobh- 
sa,  O  fhuigheall  Iudah,  Na  rachaibh  do'n 
Eiphit ;  biodh  fios  cinnteach  agaibh  gu'n 
d'thug  mise  rabhadh  dhuibh  an  diugh. 

20  Gu  deimhin  chuir  sibh  an  gnìomh 
cealg  an  aghaidh  'ur  n-anama  fèìn:  oir 
chuir  sibh  mise  chum  an  Tighearna  bhur 
Dia,  ag  ràdh,  Guidh  air  ar  son-ne  ris  an 
Tighearn  ar  Dia,  agus  a  rèir  gach  ni  atheir 
an  Tighearn  ar  Dia,  mar  sin  innis  duinn, 
agus  ni  sinne. 

21  Agus  dh'innis  mise  dhuibh  air  an  là 
an  diugh,  ach  cha  d'thug  sibhse  gèill  do 
ghuth  an  Tighearna  bhur  Dia,  no  do  aon 
ni  air  son  an  do  chuir  e  mise  do  'ur  n-ionn- 
suìdh. 

22  Air  an  aobhar  sin  biodh  dearbh  fhios 
agaibh  gu'm  bàsaich  sibh  leis  a'  chlaidh- 
eamh,  agus  leis  a'  ghort,  agus  leis  a'  phlàigh, 
anns  an  àite  gus  an  àill  leibh  siubhal  gu 
fantuinn  air  chuairt. 

CAIB.  XLIII. 

AGUS  tharladh,  trà  sguir  Ieremiah  do 
labhairtris  an  iomlan  do'n  t-sluagh 
uile  bhriathran  an  Tighearn  an  Dia,  air 
son  an  do  chuir  an  Tighearn  an  Dia  esan 
d'an  ionnsuidh,  eadhon  nan  uile  bhriathra 
so; 

2  Gu'n  do  labhair  Asariah  mac  Hosaiah, 
agus  Iohanan  macChareah,  agusnadaoine 
uaibhreach  uile,  ag  ràdh  ri  Ieremiah,  Is 
breug  a  tha  thu  labhairt :  cha  do  chuir  an 
Tighearn  ar  Dia  thu  gu  ràdh,  Na  rachaibh 
do'n  Eiphit  a  dh'fhantuinn  air  chuairt  an 
sin : 

3  Ach  tha  Baruch  mac  Neriah  'gad 
bhrosnuchadh  'nar  n-aghaidh,  a  chum  ar 
toirt  suas  do  làimh  nan  Caldèach,  a  chum 
ar  marbhadh,  no  ar  toirt  air  falbh  'nar 
braighdihh  gu  Babilon. 

4  Mar  so  cha  d'  thug  Iohanan  mac  Cha- 
reah,  agus  uile  cheannardan  an  fheachd, 
agus  an  sluagh  uile,  g-èill  do  ghuth  au 
Tighearna,  gu  còmhnuidh  ghabhail  ann 
aii  tìr  Iudah  : 

5  Ach  ghabh  lohanan  mac  Chareah,  ag- 
us  uile  cheaunardan  an  fheac.hd,  a'  mlieud 
as  a  blia  làthair  do  Iudah,  a  phill  o  na 
h-uile  cliinnich  gus  an  robh  iad  air  am 
fògradh,  gu  còmhnuidh  ghabhail  ann  an 
tìr  Iudah  ; 

6  Na  lir,  agus  na  mnathan,  agus  a' 
chlann,  agus  nigheanan  an  righ,  agus  gach 
neach  a  dh'fhàg  Nebusar-adan  ceannard 
an  fhreiceadain  le  Gedaliah  mac  Ahicaim, 
mhic  Shaphain,  agus  Ieremiah  am  fàidh, 
agus  Baruch  mac  Neriah  ; 

7  Agus  dh'imich  iad  gu  tìr  na  h-Eiph- 
it;  oir  cha  d'thug  iad  gèill  do  gliuth  an 
Tighearn ;  agus  thàiuig  iad  eadhon  gu 
Taphanes. 

8  An  sin  thàinig  focal  an  Tighearna  gu 
Ieremiah  ann  an  Taphanes,  ag  ràdh, 

9  Gabh  ann  ad  làimh  clachan  mòra,  ag- 
us  folaich  iad  anns  a'  chreadh,  ann  an  àth 
nan  clacha-creadha,  a  ta  aig  dol  a  steach 
tighe  Pharaoh,  ann  an  Taphanes,  ann  an 
sealladh  fheara  Iudah. 

10  Agus  abair  riu,  Mar  so  tha  Tighearn 
nan  sluagh,  Dia  Israeil,  ag  ràdh  ;  Feuch, 
cuiridh  mise  fios,  agus  gabhaidh  mi  Ne- 
buchadnesar  righ  Bhabiloin,  mo  sheir- 
bhiseach,  agus  suidhichidh  mi  a  righ- 
chaithir  air  na  clachaibh  so  a  dh'fholaich 
mi,  agus  sgaoilidh  e  a  phàilliun  rìoghail  os 
an  ceann. 

11  Agus  thig  e,  agus  buailidh  e  tìr  na 
h-Biphit,  iadsan  a  ta  chum  bàis,  le  bàs ; 
agus  iadsan  a  ta  chum  daorsa,  le  daorsa ; 
agus  iadsan  a  ta  chum  a'  chlaidheimh,  leis 
a'  chlaidheamh. 

12  Agus  fadaidh  mise  teine  ann  an  tigh- 
ibh  dhèe  na  h-Eiphit;  agus  loisgidh  esan 
iad,  agus  bheir  e  air  falbh  'nam  braighd- 
rbh  iad,  agus  èididh  se  e  fèin  le  tìr  na 
h-Eiphit,  mar  a  dh'èideas  buachaill  e  fèin 
le  'thrusgan;  agus  thèide  mach  as  a  sin 
ann  an  sìth. 

13  Brisidh  e  fòs  dealbhan  tighe  na  grèine 
a  ta  an  tìr  na  h-Eiphit ;  agus  tigheau  dhèe 
na  h-Eiphit  loisgidh  e  le  teine. 

CAIB.  XLIV. 

AM  focal  a  thàinig  gu  Ieremiah  mu 
thimchioll  nan  uiìe  Iudhach  a  ta 
chòmhnuidh  aun  am  fearann  nah-Eiphit, 
a  ta  chòmhnuidh  aig  Migdol,  agus  aig 
Taphanes.  agus  aig  Noph,  agus  ann  an 
dùthaich  Phatrois,  ag  ràdh, 

2  Mar  so  tha  Tighearn  nan  sluagh,  Dia 
Israeil,  ag  ràdh,  chunnaic  sibh  an  t-uile 
olc  a  thug  mise  air  Ierusalem  agus  air  uile 
bhailtibh  Iudah ;  oir  feuch  an  diugh  tha 
iad  'nam  fàsach,  agus  cha  'n  'eil  neach  'gan 
àiteachadh, 

3  Air  son  an  aingidheachd  a  chuir  iad 
an  gnìomh,  a  chum  mise  a  bhrosnuchadh 
gu  feirg,  le  iad  a  dhol  a  losgadh  tùise,  gu 


seirhhis  a  thoirt  do  dhiathaibh  eile  nach 
b'aithne  dhoibh  :  dhoibh-san,  dhuibhse,  no 
do  'ur  naithrichibh. 

4  Chuir  mi  mar  an  ceudna  do  'ur  n-ionn- 
suidh  m'uile  sheirbhisich  na  fàidhean,  ag 
èirigh  gu  moch  agus  'gan  cur  a  mach,  ag 
ràdh,  Guidheam  oirbh,  na  deanaibh  an  ni 
gràineil  so  a's  fuathach  leam-sa. 

5  Ach  cha  d'èisd  iad,  ni  mò  thionnd- 
aidh  iad  an  cluas,  gu  pilleadh  o'n  airigidh- 
eachd,  agus  gun  tùis  a  losgadh  do  dhiath- 
aibh  eile. 

6  Uime  sin  bha  m'fhearg  agus  mo  chorr- 
uich  air  a  taomadh  a  mach,  agus  air  a  las- 
adh  ann  am  bailtibh  Iudah,  agus  ann  an 
sràidibh  lerusaleim,  agus  tha  iad  'nam  fàs- 
ach,  agus  'nan  làraich  sgaoilte,  mar  air  an 
là  an  diugh. 

7  Agus  a  nis  mar  so  deir  Iehobhah  Dia 
nan  sluagh,  Dia  Israeil ;  C'uime  ara  bheil 
■Sibh  a'  cur  an  gnìomh  an  uilc  mhòir  so  an 
aghaidh  'ur  n-anama  fèin,  a  ghearradh  as 
uaibh  an  fhir  agus  na  mnà,  an  leinibh  ag- 
us  an  naoidhein,  a  mach  à  Iudah  ;  ionnus 
nach  fàgar  fuigheall  beò  dhibh  ; 

8  Agus  gu  bheil  sibh  'gam  bhrosnuch- 
adh-sa  gu  corruich  le  oibribh  'ur  làmh,  a' 
losgadh  tùise  do  dhiathaibh  coimheach  ann 
an  tìr  na  h-Eiphit,  gus  am  bheil  sibh  air 
dol  a  ghabhail  còmhnuidh  ;  a  chum  gu'm 
hiodh  sibh  air  'ur  gearradh  as,  agus  gu'm 
biodh  sibh  'nur  rnallachadh,  agus  'nur 
masladh  am  ineasg  uile  chmneach  na  tal- 
mhainn  ? 

9  An  do  dhì-chuimhnich  sibh  aingidh- 
eachd  bhur  n-aithrichean,  agus  aingidh- 
eachd  rìghrean  Iudah,  agus  aingidheachd 
am  mnathan,  agus  'ur  n-aingidheachd 
fèin,  agus  aingidheachd  'ur  ban,  a  chuir 
iad  an  gnìomh  ann  am  fearann  Iudah,  ag- 
us  ann  an  sràidibh  lerusaleim  ? 

10  Cha  'n  'eil  iad  air  an  irioslachadh  gus 
an  là  an  diugh,  ni  mò  ghabh  iad  eagal,  no 
ghluais  iad  ann  am  lagh-sa,  no  ann  am 
reachdaibh,  a  chuir  mi  roimhibh-sa,  agus 
roimh  bhur  n-aithrichibh. 

11  Uime  sin  mar  so  tha  Tighearn  nan 
sluagh,  Dia  Israeil,  «g  ràdh,  Feuch,  cuir- 
idh  mise  mo  ghnù^  'nur  n-aghaidh  a  chum 
uìlc,  eadhon  a  chum  Iudah  uile  a  ghearr- 
adh  air  falbh. 

12  Agus  gabhaidh  mi  fuigheall  Iudah,  a 
chuir  an  aghaidh  ri  dol  do  thìr  na  h-Eiph- 
it  gu  fantuinn  air  chuairt  an  sin,  agus  caith- 
ear  iad  uile  ann  an  tìr  na  h-Eiphit ;  tuit- 
idh  iad  leis  a'  chlaidheamh,  caithear  iad 
leis  a'  ghort ;  o'n  bheag  gus  a'  mhòr,  bàs- 
aichidh  iad  leis  a'  chlaidheamh,  agus  leis 
a'  ghort;  agus  bithidh  iad  'nam  mallach- 
adh,  agus  'nan  uamhas,  agus  'nam  mall- 
achd,  agus  'nam  masladh. 

13  Agus  smachdaichidh  mi  iadsan  a  ta 
chòmhnuidh  ann  an  tìr  na  h-Eiphit,  mar 
a  smachdaich  mi  lerusalem,  leis  a  chlaidh- 
eamh,  leis  a'  ghort,  agus  leis  a'  phlàigh. 

14  Agus  do  fhuigheall  Iudah  a  ta  air 
teachd  air  chuairt  do'n  Eiphit,  cha  bhi 
neach  a  thèid  as  no  mhaireas  beò,  gu  pill- 
eadh  do  thìr  Iudah,  gus  am  bheil  iad  an 
geall  air  pilleadh  a  ghabhail  còmhnuidh ; 
seadh,  cha  phill  ach  iadsan  a  thèid  as. 

15  An  sin  na  h-uile  dhaoine  aig  an  robh 
fios  gu'n  do  loisg  am  mnathan  tùis  do 

dhiathaihh  eile,  agus  na  h-uile  mhnathan 
a  sheas  dlùth,  sluagh  mòr,  eadhon  an  t-uile 
shluagh  a  bha  chòmhnuidh  ann  an  tìr  na 
h-Eiphit,  ann  am  Patros,  fhreagair  iad 
Ieremiah,  ag  ràdh, 

16  A  thaobh  an  fhocail  a  labliair  thu 
ruinn  ann  an  ainm  an  Tighearna,  cha'n 
èisd  sinn  riut. 

17  Ach  ni  sinn  gu  deimhin  gach  uile  ni 
a  thig  a  mach  as  ar  beul  fèin,  a  losgadh 
tùise  do  bhan-righinn  nèimh,  agus  a  thaom- 
adh  a  mach  thabhartasa-dibhe  dh'i ;  amh- 
uil  a  rinn  sinn,  sinn  fèin  agus  ar  n-aith- 
richean,  ar  rìghrean,  agus  ar  n-uaislean, 
ann  am  bailtibh  Iudah,  agus  ann  an  sràid- 
ibh  Ierusaleim :  oir  an  sin  bha  pailteas 
hìdh  againn,  agus  shoirbliich  leinn,  agus 
cha'n  fhaca  sinn  olc  air  bith. 

18  Ach  o'n  àm  an  do  sguir  sinn  do  losg- 
adh  tùise  do  bhan-righiun  nèimh,  agus  do 
thaomadh  a  mach  thabhartasa-dibhe  dh'i, 
bha  easbhuidh  nan  uile  nithe  oirnn,  agus 
bha  sinn  air  ar  caitheamh  leis  a'  chlaidh- 
eamh  agus  leis  a'  ghort. 

19  Agus  an  uair  a  loisg  sinn  tùis  do 
bhan-righinn  nèimh,  agus  a  dhòirt  sinn  a 
mach  tabhartasa-dibhe  dh'i,  an  d'rinn  sinn 
breacagan  dh'i  d'a  h-aoradh,  agus  a  dhòr- 
tadh  thabhartasa-dibhe  dh'i,  as  eugmhais 
ar  feara  ? 

20  An  sin  labhair  Ieremiah  ris  an  uile 
shluagh,  ris  na  fearaibh,  agus  ris  na 
tnnaihh,  agus  ris  an  uile  shluagh  a  thug 
dha  freagradh,  ag  ràdh, 

21  An  tùis  a  loisg  sibh  ann  am  bailtibh 
Iudah,  agus  ann  an  sràidibh  Ierusaleim, 
sibh  fèin,  agus  'ur  n-aithrichean,  'ur  rìgh- 
rean,  agus  'ur  n-uachdarain,  agus  sluagh 
an  fhearainn,  nach  do  chuimhnich  an 
Tighearn  iad,  agus  nach  d'thàinig  iad  'na 
aire  ? 

22  Air  chor  as  nach  feudadh  an  Tigh- 
earn  giùlan  leibh  ni  b'fhaide,  air  son  aing- 
idheachd  'ur  deanadais,  air  son  nan  gràin- 
eileachdan  a  chuir  sibh  an  gnìomh  :  air  an 
aobhar  sin  tha  'ur  fearann  'na  fhàsach,  ag- 
us  'na  uamhas,  agus  'na  mhallachd.  gun 
aon  fhear-àiteachaidh,  mar  air  an  là  an 
diugh. 

23  A  chionn  gu'n  do  loisg  sibh  tùis,  ag- 
us  a  chionn  gu'n  do  pheacaich  sibh  an  agh- 
aidh  an  Tighearn.  agus  nach  d  thug-  sibh 
gèill  do  ghuth  an  Tighearna,  ni  mo  ghluais 
sibh  'na  lagh,  no  'na  reachdaibh,  no  'na 
àitheantaibh  :  air  an  aobhar  sin  tha'n  t-olc 
so  air  teachd  oirbh,  mar  air  an  là  an  diugh. 

24  Os  bàrr,  thubhairt  Ieremiah  ris  an 
t-sluagh  uile,  agus  ris  na  mnaibh  uile, 
Eisdibh  focal  an  Tighearn,  uile  Iudah  a 
ta  an  tìr  na  h-Eiphit ; 

25  Mar  so  labhair  Tighearn  nan  sluagh, 
Dia  Israeil,  ag  ràdh,  Labhair  sibh  fèiu  ag- 
us  'ur  mnathan  le  'ur  beoil,  agus  chuir 
sibh  an  gnìomh  le  'ur  làmhan,  ag  ràdh, 
Coimhlionaidh  sinn  gu  deimhin  ar  bòidean 
a  thug  sinn,  gu  tùis  a  losgadh  do  bhan- 
righinn  nèimh,  agus  tabhartasa-dibhe 
dhòrtadh  a  mach  dh'i :  ni  sibh  gu  deimhin 
'ur  bòidean  a  dhaingneachadh,  agus  ni 
8ibh  gu  deimhin  'ur  bòidean  a  choimhlion- 
adh. 

26  Uirae  sin  èisdibh  focal  an  Tighearn, 
uile  Iudah,  a  ta  chòmhnuidh  ann  an  tìr  na 


h-Eiphit;  Feuch,  mhionnaich  mise  air 
m'ainm  mòr,  deir  an  Tighearn,  nach  bi  m' 
ainm  ni's  mò  air  'ainmeachadh  ann  am 
beul  duine  air  bith  do  ludah,  ann  an  uile 
thìr  na  h-Eiphit,  ag  ràdh,  Mar  is  beò  an 
Tighearn  Dia. 

27  Feuch,  ni  mise  faire  os  an  ceann  air 
son  uilc,  agus  cha'n  ann  air  son  maith,  ag- 
us  sgriosar  gach  duine  do  Iudah  a  ta  'n  tìr 
na  h-Eiphit,  leis  a'  chlaidheamh,  agus  leis 
a  ghort,  gus  am  bi  làn  chrìoch  orra. 

28  Agus  a'  mhuinntir  a  thèid  as  o'n 
chlaidheamh,  pillidh  iad  o  thìr  na  h-Eiph- 
it  gu  tìr  Iudah,  tearc  ann  an  àireamh  :  ag- 
us  aithnichidh  uile  fhuigheall  Iudah  a 
chaidh  air  chuairt  do  thìr  na  h-Eiphit,  cd 
am  focal  a  sheasas,  m'fhocal-sa,  no  am  foc- 
al-san. 

29  Agus  bithidh  so  mar  chomhara 
dhuibh,  deir  an  Tighearn,  gur  mise  a 
smachdaich  sibh  anns  an  àite  sin,  a  chum 
gu'n  aithnich  sibh  gu  cinnteach  gu  seas 
mo  bhriathran-sa  'nur  n-aghaidh  a  chum 
'ur  dochainn : 

30  Mar  so  deir  an  Tighearn,  Feuch, 
bheir  mise  Pharaoh-hophra  righ  na  h-Eiph- 
it  do  làimh  a  naimhdean,  agus  do  làimh  na 
muinntir  a  ta  'g  iarraidh  'anama ;  mar  a 
thug  mi  Sedeciah  righ  ludah  do  làimh  Ne- 
buchadnesair  righ  Bhabiloin,  agus  fear- 
tòrachd  'anama. 

CAIB.  XLV. 

AM  focal  a  labhair  Ieremiah  am  fàidh  ri 
Baruch  mac  Neriah,  'nuair  a  sgrìobh  e 
na  briathran  so  ann  an  leabhar  o  bheul  Iere- 
miah,  ann  an  ceathramh  bliadhna  Iehoia- 
cim  mhic  Iosiah  righ  Iudah,  ag  ràdh, 

2  Mar  so  labhair  an  Tighearn  Dia  Is- 
raeil  do  d'  thaobh-sa,  O  Bharuich  ; 

3  Thubhairt  thu,  Mo  thruaighe  mise 
nis  !  oir  chuir  an  Tighearn  bron  ri  m' 
dhoilghios;  tha  mi  sgìth  le  m'  osnaibh, 
agus  fois  air  bith  cha  d'fhuair  mi ! 

4  Mar  so  their  thu  ris,  Mar  so  thubhairt 
an  Tighearn,  Feuch,  an  ni  sin  a  thog  mi 
tilgidh  mi  sìos  ;  agus  an  ni  sin  a  shuidnich 
mi  spìonaidh  mi  nìos ;  eadhon  am  fearann 
so  gu  h-iomlan. 

5  Agus  am  bheil  thusa  ag  iarraidh  air 
do  shon  fèin  nithe  mòra?  Na  h-iarr :  oir, 
feuch,  bheir  mise  olc  air  na  h-uile  fheoil, 
tha  an  Tighearn  ag  ràdh :  ach  bheir  mi 
dhuitse  t'anam  mar  chobhartach,  anns  na 
h-uile  àite  gus  an  tèid  thu. 

CAIB.  XLVI. 

FOCAL  an  Tighearn  a  thàinig  gu  Iere- 
miah  am  fàidh,  mu  thimchioll  nan 
cinneach. 

2  Mu  thimchioll  na  h-Eiphit.  A  thaobh 
feachda  Pharaoh-necho  righ  na  h-Eiphit, 
a  bha  ri  taobh  na  h-aimhne  Euphrateis 
ann  an  Carchemis,  a  bhuail  Nebuchad- 
nesar  righ  Bhabiloin,  ann  an  ceathramh 
bliadhna  Iehoiacim,  mhiclosiah,  righ  Iudah. 

3  Gleusaibh  an  targaid  agus  an  sgiath, 
agus  dlùthaichibh  a  chum  a'  chatha. 

4  Uidhimichibh  na  h-eich,  agus  rach- 
aibh  air  am  muin,  a  mharc-shluagh ;  agus 
seasaibh  a  mach  le  ceann-bheartaibh ; 
lìomhaibh  na  sleaghan,  cuiribh  oirbh  na 
lùirichean. 


CAIB. 

5  Cuime  am  faca  mi  iad  80  fo  gheilt, 
agus  a'  gabhail  na  ruaige  ?  tha  eadhon  an 
daoine  cumhachdach  air  an  claoidh ;  seadh 
a'  teicheadh  gu  luath,  agus  gun  iad  a' 
sealltuinn  'nan  dèigh.  Tha  eagal  air  gach 
làimh,  deir  an  Tighearn. 

6  Na  teicheadh  am  fear  luath,  agus  na 
rachadh  am  fear  làidir  as  ;  a  làimh  na 
h-àirde  tuatb,  ri  taobh  na  h-aimhne  Eu- 
phrateis,  thuislich,  agus  fhuair  iad  leag- 
adh. 

7  Cò  so  teachd  a  nìos  mar  amhainn, 
agus  a  h-uisgeachan  ag  atadh  mar  thuilt- 
ean? 

8  Dh'èirieh  an  Eiphit  mar  amhainn, 
tha  a  h-uisgeachan  ag  atadh  mar  thuilt- 
ean,  agus  tha  i  ag  ràdh,  Thèid  mi  suas, 
còmhdaichidh  mi  am  fearaun,  sgriosaidh 
mi  a'  chaithir  agus  iadsan  a  ta  'ga  h-àit- 
eachadh. 

9  Rachaibh  air  'ur  n-eachaibh,  agus 
bithibh  air  mhire-chatha ;  air  ua  carbad- 
aibh,  agus  rachadh  na  fir-chogaidh  a 
mach  :  na  h-Etiopaich,  agus  na  Libian- 
aich  a  ghlacas  an  sgiath,  agus  na  Libian- 
aich  a  ghlacas  agus  a  chuireas  air  lagh  am 
bogha. 

10  Oir  is  e  so  là  Tighearna  nan  sluagh, 
là  dìoghaltais,  a  chum  e  fèin  a  dhìoladh 
air  a  naimhdibh  :  agus  sluigidh  an  claidh- 
eamh,  agus  bithidh  e  sàthach,  agus  cuir- 
ear  air  mhisg  e  le  'm  fuil*.  oir  tha  ìobairt 
aig  Tighearn  nan  sluagh  anns  an  tìr  mu 
thuath,  làimh  ri  amhainn  Euphrateis. 

11  Theirig  suas  gu  Gilead,  agus  gabh 
ioc-shlaint,  O  òg-bhean,  a  nighean  na 
h-Eiphit;  is  dìomhain  duit  mòran  chung- 
aidhean-leigheis  a  ghnàthachadh  :  air  do 
leigheas  cha  bhi  thu. 

12  Chuala  na  cinnich  do  mhasladh,  agus 
lìon  do  ghaoir  an  talamh  :  oir  thuislich  iad, 
an  laoch  an  aghaidh  an  laoich ;  thuit  iad 
araon  le  chèile. 

13  Am  focal  a  labhair  an  Tighearn  ri 
Ieremiah  am  fàidh,  mu  theachd  Nebu- 
chadnesair  righ  Bhabiloin,  a  bhualadh  tìre 
na  h-Eiphit. 

14  Foillsichibh  anns  an  Eiphit,  agus 
cuiribh  an  cèill  ann  am  Migdoi ;  innsibh 
fòs  ann  an  Noph,  agus  ann  an  Taphanes 
abraibh  ;  Seas  daingean,  agus  deasaich  thu 
fèin  ;  oir  shluig  an  claidheamh  a'  mhuinn- 
tir  a  ta  mu'n  cuairt  duit. 

15  C'uime  am  bheil  do  chumhachdaich 
air  an  leagail  ?  cha  do  sheas  iad,  a  chionn 
gu'n  do  thilg  an  Tighearn  sìos  iad. 

16  Thug  e  air  mòran  tuisleachadh, 
seadh,  tuiteam  air  muin  a  chèile :  thubh- 
airt  iad  uime  sin,  Thigibh,  agus  pilleamaid 
gu  ar  sluagh  fèin,  agus  gu  tìr  ar  dùchais, 
o  chlaidheamh  a'  mhillteir. 

17  Dh'èigh  iad  an  sin,  O  Pharaoh,  a 
righ  na  h-Eiphit,  chuir  ioma-luasgadh 
bacadh  air  a'choinneamh  ashuidhicheadh. 

18  Mar  is  beò  mise,  deir  an  Righ,  d'an 
ainm  Iehobhah  Dia  nan  sluagh,  gu  deimh- 
iu  mar  Thabor  am  measg  nam  beann,  ag- 
us  mar  Charmel  ri  taobh  na  fairge,  thig  e. 

19  Cuir  t'  airneis  an  uidheam  air  son  dol 
air  ghluasad,  O  a  nighean  a  ta  chòmhnuidh 
san  Eiphit ;  oir  bithidh  Noph  na  fhàsach, 
bithidh  e  fòs  'na  làraich  sgaoilte,  gun  aon 
'ga  àiteachadh. 

20  Is  agh  aig  am  bheil  aogus  àluinn  an 
Eiphit;  tha  milleadh  o'n  àirde  tuath  a' 
teachd  'na  h-aghaidh. 

21  Tha  a  fir-thuarasdai)  fòs  'na  meadhon 
mar  dhaimh  bhiadhta ;  gidheadh  thionnd- 
aidh  eadhon  iadsan  an  cùlaobh,  theich  iad 
le  chèile,  cha  do  sheasiad;  a  chionn  gu'n 
d'thàinig  orra  là  an  aimhleis,  aimsir  an 
smachdachaidh. 

22  Thèid  a  ghuth  a  mach  mar  ghutk 
nathrach ;  oir  gluaisidh  iad  mar  armailt, 
agus  thig  iad  'na  h-aghaidh  le  tuaghaibh, 
mar  luchd-gearradh  chraobh. 

23  Gearraibh  sìos  a  coillteach,  tha  an 
Tighearn  ug  ràdh,  air  chor  as  nach  bi  i  r'a 
faotainn  le  iarraidh  ;  ge  lìonmhoire  iad  na 
locuist,  agus  ged  nach  feudar  an  àireamh. 

24  Tha  amhluadh  air  nighinn  na  h-Ei- 
phit ;  thugadh  thairis  i  do  làimh  sluaigh 
na  h-àirde  tuath. 

25  Thubhairt  Tighearn  nan  sluagh,  Dia 
Israeil,  Feuch,  smachdaichidh  mise  Amon 
No,  agus  Pharaoh,  agus  an  Eiphit,  agus  a 
dèe,  agus  a  rìghrean ;  eadhon  Pharaoh 
agus  iadsan  a  ta  cur  an  dòchais  ann. 

26  Agus  bheir  mi  thairis  iad  do  làimh 
na  muinntir  a  ta  'g  iarraidh  an  anama, 
eadhon  do  làimh  Nebuchadnesair  righ 
Bhabiloin,  agus  do  làimh  a  sheirbhiseach  : 
agus  'na  dhèigh  sin  àitichear  i,  mar  anns 
na  làithibh  o  shean,  deir  an  Tighearn. 

27  Ach  na  biodh  eagal  ortsa,  O  Iaeoib, 
m'  òglaich,  agus  na  biodh  geilt  ort,  O  Is- 
raeil ;  oir,  feuch,  bheir  mise  tèaruinte  thu 
o  chèin,  ajjrus  do  shliochd  o  thìr  an  daorsa ; 
agus  pillidh  Iacob,  agus  gheibh  e  fois  agus 
sìth ;  agus  cha  bhi  aon  neach  ann  a  chur 
eagail  air. 

28  Na  biodh  eagal  ort,  O  Iacoib  m'  òg- 
laich,  deir  an  Tigliearn,  oir  tha  mise  inaille 
riut;  ged  bheir  mi  crìoch  iomJan  air  na 
h-uile  chinnich  gus  an  d  fhògaìr  mi  thu, 
gidheadh  cha  toir  mi  crìoch  iomlan  ortsa  ; 
ach  smachdaichidh  mi  thu  anu  an  tomhas, 
agus  cha'n  fhuiling  mi  dhuit  dol  as  gu 
h-iomlan  saor. 

CAIB.  XLVII. 

FOCAL  an  Tighearn  a  thàinig  gu  Iere- 
miah  am  fàidh  a  thaobh  nan  Philist- 
each,  mu'n  do  bhuail  Pharaoh  Gasa. 

2  Mar  so  deir  an  Tighearn,  Feuch,  tha 
uisgeachan  a'  teaehd  a  nìos  o'n  àirde 
tuath,  agus  fàsaidh  iad  'nan  tuil  a  thig 
thairis,  agus  a  chòmhdaicheas  am  fearann, 
agus  gach  ni  a  ta  ann  ;  a'  chaithir,  agus 
iadsan  a  ta  'g  a  h-àiteachadh  :  agus  èighidh 
na  daoine  gu  h-àrd,  agus  ni  uile  luchd- 
àiteachaidh  na  tìre  tuireadh. 

3  Ri  fuaim  tartair  ionganan  eacha  meam- 
nach,  ri  farum  a'  charbad,  ri  stairirich  a 
rothan,  cha  seall  na  h-aithrichean  air  an 
ais  ri  'n  cloinn,  le  laigse  làmh ; 

4  Air  son  an  là  a  ta  teachd  a  chreachadh 
nam  Philisteach  uile,  agus  a  ghearradh  air 
falbh  o  Thirus  agus  o  Shidon  gacli  fear- 
cuideachaidh  a  mhaireas :  oir  creachaidh 
an  Tighearn  na  Philistich,  fuigheall  tìre 
Chaphtoir. 

5  Thàinig  maoile  air  Gasa  ;  mhilleadh 
Ascelon.  O  fhuigheall  an  glinne ;  cia 
fhada  ni  thusa  thu  fèin  a  ghearradh  ? 

6  Ho  !  a  chlaidheimh  lehobhali  !  cia 

fhada  gus  an  gabh  thu  fois  ?  taisg  thu  fèin 
ann  ad  thruaill,  gabh  fois,  agus  bi  sàmh- 
ach. 

7  Cionnus  a  dh'fheudas  e  bhi  sàmhach, 
o  thug  an  Tighearn  àithne  dha  ?  An  agh- 
aidh  Asceloin,  agus  an  aghaidh  oir-thìr  na 
fairge,  an  sin  dh'orduich  se  e. 

CAIB.  XLVIII. 

MU  THIMCHIOLL  Mhoaib.  Mar  sotha 
Tighearn  nan  sluagh,  Dia  Israeil,  ag 
ràdh  ;  Is  an-aoibhinn  do  Nebo  !  oir  tha  e  air 
a  chreachadh  :  tha  Ciriataitn  air  a  chur  gu 
h-amhluadh,  air  a  ghlacadh  ;  tha  e  air  a 
mhaslachadh,  an  daingueach  àrd,  agus  air 
a  bhriseadh  sìos. 

2  Ni's  mò  cha  bhi  uaill  aig  Moab  ann  an 
Heshon  ;  dhealbh  iad  olc  'na  aghaidh,  ag 
ràdh,  Thigihh,  agus  gearramaid  as  e  o  bhi 
'na  chinneach  :  millear  thusa  mar  an  ceud 
na,  O  Mliadmein,  bithidh  an  claidheamh 
air  do  thòir. 

3  Tha  fuaim  èighich  o  Horonaim,  mill- 
eadh  agus  àr  mòr. 

4  Tha  Moab  air  a  mhilleadh,  thug  a 
chlann  bheag  air  an  gaoir  a  bhi  air  a  cluiun- 
tinn. 

5  Gu  dearbh  aig  uchdaich  Luhit,  thèid 
gul  a  suas  gun  fhois:  gu  dearbh  aig  leath- 
ad  Horonaim  chuala  nio  naimhdean  èigh 
a'  mhillidh. 

6  Teichibh,  tèarnaibh  'ur  n-anam,  agus 
hithibh  mar  phreas  seargta  san  ionad 
sgaoilte. 

7  Oir  a  chionn  gu'n  d'earb  thu  à  do 
mhaoin,  agus  à  d'ionmhasaibh,  air  an 
aobhar  sin  bithidh  tu  fèin  fòs  air  do  glilac- 
adh  :  agus  thèid  Chemos  air  falbh  am 
braighdeanas,  a  shagairt  agus  'uachdarain 
maille  ris. 

8  Thig  creachadair  fòs  air  gach  uile 
chaithir ;  agus  cha  tèid  caithir  air  bith  as  : 
agus  millear  an  gleann,  agus  thèid  an 
còmhnard  a  sgrios,  amhuil  a  labhair  an 
Tighearn. 

9  Thugaibh  sgiathan  do  Mhoab,  a  chum 
gu'n  teich  e  gu  Tuath  air  falbh  ;  agus  biodh 
a  bhailtean  'nam  fàsach,  gu'n  aon  'gan 
àiteachadh. 

10  Is  malluichte  esan  a  ni  obair  an 
Tighearna  gu  cealgach  ;  agus  is  mall- 
uicbte  esan  a  chumas  a  chlaidheamh  air 
ais  o  fhuil. 

11  Bha  suaimhneas  aig  Moab  o  'òige, 
agus  shocruich  e  air  a  dheasgainibh,  agus 
e.ha  do  tharruingeadh  a  mach  o  shoitheach 
gu  soitheach  e,  ni  mò  dh'imich  e  ann  am 
braighdeanas :  air  an  aobhar  sin  mhair  a 
bhlas  ann,  agus  cha  d'  atharraicheadh 
'fhàile. 

12  Uime  sin,  feuch,  tha  na  làithean  a' 
teachd,  deir  an  Tighearn,  auns  an  cuir 
mise  d'aionnsuidh  luchd-gluasaid,  a  bheir 
air  dol  air  ghluasad,  agus  a  dh'fhalamh- 
aicheas  a  shoithichean,  agus  a  bhriseas  a 
shoireachan. 

13  Agus  bithidh  nàire  air  Moab  do  Che- 
mos,  mar  a  bha  nàire  air  tigh  Israeil  do 
Bhet-el  am  muinghinn. 

14  Cionnus  a  their  sibh,  Tha  sinn  'nar 
daoiue  cumhachdach,  agus  treuna  air  son 
a'  chatha  ? 

15  Tha  Moab  air  a  chreachadh,  agus  air 


dol  suas  as  a  bhailtibh,  agus  thàinig  an 
òigridh  thaghta-san  a  nuas  a  chum  an  àir, 
deir  an  Righ,  d'an  ainm  Iehobhah  Dia 
nan  sluagh. 

16  Tha  lèir  sgrios  Mhoaib  dlùth  do 
làimh,  agus  'àmhghar  gu  luath  a'  greasad. 

17  Guilibh  air  a  shon,  sibhse  uile  mu'n 
cuairt  da  ;  agus  sibhse  uile  d'an  aithne 
'ainm,  abraibh,  Cionnus  a  bnriseadh  slat- 
rìoghail  na  treise  !  lorg  na  maise  ! 

18  Thig  a  nuas  o  d'  àilleachd,  agus 
suidh  ann  an  iota,  O  a  nighean  a  ta  'u 
àiteachadh  Dhiboin  ;  a  chionn  gu  bheiì 
creachadair  Mhoaib  air  teachd  a  nìos  ann 
ad  aghaidh,  fear-millidh  do  dhaingnich- 
ean. 

19  Seas  aig  an  t-slighe,  agus  gabh  seall- 
adh,  O  bhean-àiteachaidh  Aroeir  ;  feòr- 
aich  dheth-san  a  theicheas,  agus  dh'isf 
chaidh  as,  abair  Ciod  a  rinneadh  ? 

20  Mhasluicheadh  Moab,  oir  bhriseadb 
a  sìos  e  :  deanaibh  ulartaich  agus  àrd-èigh- 
each  ;  innsibh  an  sgeul  ann  an  Arnon,  gu 
bheil  Moab  air  a  mhilleadh. 

21  Agus  thàinig  breitheanas  air  an  tii 
chòmhnaird ;  air  Holon,  agus  air  Iahasah. 
agus  air  Mephaat, 

22  Agus  air  Dibon,  agus  air  Nebo,  agus 
air  Bet-diblataim, 

23  Agus  air  Ciriataim,  agus  air  Bet-ga- 
mul,  agus  air  Bet-meon, 

24  Agus  air  Ceriot,  agus  air  Bosrah,  ag- 
us  air  uile  bhailtibh  fearainn  Mhoaib,  anc 
fad  agus  am  fagus. 

25  Ghearradh  adharc  Mhoaib  uaith,  ag- 
us  tha  a  ghairdean  air  a  bhriseadh,  deir  ar 
Tighearn. 

26  Cuir  air  mhisg  e ;  a  chionn  gu'n  dc 
thog  e  suas  e  fèin  an  aghaidh  an  Tigh- 
earna :  seadh,  ni  Moab  e  fèin  aonairt  'nii 
sgeith  fèin,  agus  bithidh  e  mar  an  ceudnf 
'na  bhall-fanaid. 

27  Oir,  nach  robh  Israel  'na  bhall-fanaic 
dhuitse  ?  an  d'fhuaradh  am  measg  mheir- 
leach  e,  gu'n  tugadh  tu  ana-cainnt  da  leis 
na  h-uile  bhriathraihh  a  b'urrainn  thu  ? 

28  Fàgaibh  na  bailtean,  agus  gabhaibr 
còmhnuidh  anns  a'  charraig,  O  sibhse  a  tf 
'g  àiteachadh  Mhoaib;  agus  bithibh  cos- 
mhuil  ris  a'  choluman  a  ni  a  nead  ann  air 
bruaich  bile  na  h-uaimhe. 

29  Chuala  sinn  uabhar  Mhoaib;  tha  < 
ro-uaibhreach  ;  a  mhòr-chùis,  agus  'uabh- 
ar,  agus  'uaill,  agus  àrdan  a  chridhe. 

30  Is  aithne  dhomhsa,  deir  an  Tighearn 
a  chorruich,  ach  cha'n  'eil  a  neart  d'a  rèir 
a  ràiteachas,  ach  cha'n  'eil  a  dheanadas  d'i 
rèir. 

31  Air  an  aobhar  sin  guilidh  mise  air  sot 
Mhoaib,  eadhon  air  son  Mhoaib  uile  tog 
aidh  mi  'n  àird  mo  ghuth  ;  ri  fearaibl 
Chir-hereis  ni  laser  èigheach  le  gul. 

32  Guilidh  mi  air  do  shon,  O  fhìonaii 
Shibmah  ;  sgaoil  do  mheanglain  thar  ai 
fhairge,  ràinig  iad  gu  ruig  fairge  Ijiseir 
air  do  mheas-samhraidh,  agus  air  d'  fhìon 
fhogharadh  bhuail  am  fear-millidh. 

33  Agus  tha  aoibhneas  agus  gairdeach 
as  air  an  toirt  air  falbh  o'n  mhachair  thorr 
aich,  eadhon  o  thìr  Mhoaib  ;  agus  air  fioi 
o'n  amar-bhruthaidh  chuir  mise  casgadh 
am  fear-bruthaidh  cha  bhruth,  an  iolacl 
cha'n  iolach  i. 


CAIB.  XLIX. 


I  34  O  ghaoir  Hesboin  gu  Elealeli,  gu 
ìlalias  chuir  iad  a  mach  an  guth,  o  Shoar 
Uu  ruig  Horonaim,  mar  thn-bliadhnach 

aigh  ;  oir  bithidh,  eadhon  uisgeacha  Nim- 

rim  'nan  lèir-sgrios. 

\  35  Agus  cuiridh  mise  casgadh  ann  am 
Moab,  tha  an  Tighearn  ag  ràdh,  air-san  a 
ih'ìobras  air  ionad  àrd,  agus  air-san  a  loisg- 
eas  tùis  d'a  dhiathaibh. 

36  Air  an  aobhar  sin  ni  mo  chndhe 
fuaiin  mar  phìobaibh  air  son  Mhoaib;  ni 

ìiadhon  mo  chridhe  fuaim  mar  phìobaibh 
lir  son  fheara  Cliir-hereis  :  a  ehionn  gu'n 

fieachaidh  am  beartas  a  fhuair  ìad  am 
mugha. 

i  37  Seadh,  bithidh  gach  ceann  maol,  agus 
|*ach  feusag  bearrta  :  air  na  h-uile  làmhan 
hitliidh  gearraidhean,  agus  air  na  h-uile 
|leasraibh  sac-èididh. 

',  38  Air  mullach  uile  tbighean  Mhoaib, 
iagus  'na  shràidibh,  bithidh  tuireadh  coit- 
rjhionn:  oir  bhris  raise  Moab,  mar  shoith- 
leach  anns  nach  'eil  aig  aon  neach  tlachd, 
deir  an  Tighearn. 

|   39  Cionuus  a  bhriseadh  sìos  e  !  (bhuir 
jiad  ;)  cionnus  a  thionndaidh  Moab  a  chùl- 
aobh  !  nàraicheadh  Moab,  agus  bithidh  e 
l'na  bhall-fanaid,  agus  'na  uamhunn  dhoibh- 
jsan  uile  mu'n  euairt  da. 
ì   40  Oir  mar  so  tha  an  Tighearn  ag  ràdh, 
JFeuch,  itealaichidh  aon  mar  iolair,  agus 
Isgaoilidh  e  a  sgiathan  thar  Mhoab. 
\   41  Ghlacadh  na  hailtean,  agus  tha  na 
jdaingnichean  an  làimh,  agus  bithidh  cridh- 
leachan  laoch  Mhoaib  anns  an  là  sin  mar 
lchridhe  mnà  ri  saothair. 
I    42  Agus  sgriosar  Moab  o  bhi  ni's  mò  'na 
lchinneat  h,  a  cliionn  gu'n  d'  àrdaich  se  e 
Ifèin  an  aghaidh  an  Tighearna. 
[    43  Bithidh  an  t-uamhas,  an  slochd,  agus 
fan  rib  ort,  O  fhir-àiteachaidh  Mhoaib, 
[deir  an  Tighearn. 

I  44  Esan  a  theicheas  o'n  uamhas,  tuitidh 
e  san  t-slòchd,  agus  esan  a  dh 'èireas  as  an 
jt-slochd,  glacar  e  san  rib ;  oir  bheir  mise 
[air,  eadhon  air  Moab,  bliadhna  a  smachd- 
achaidh,  deir  an  Tighearn. 
i  45  Fuidh  sgàile  Hesboin  sheas  iadsan  a 
itheich  o'naiuneart:  ach  thig  teine  mach 
f  o  Hesbon,  agus  lasair  à  meadhon  Shihoin, 
9  agus  loisgidh  e  cearna  Mhoaib,  agus  mull- 
yach  cinn  nan  daoine  ceannairceach. 
I  46  Is  an-aoibhinn  dhuitse,  O  Mhoaib !  tha 
Ijthusa  caillte,  O  shluaigh  Chemois !  oir 
athugadh  do  mhic  air  falbh  am  braighdean- 
3  as,  do  nigheanan  ann  am  bruid  mar  an 
|  ceudna. 

ij  47  Gidheadh  bheir  mise  air  a  h-ais  bruid 
i  Mhoaib  anns  na  làithibh  deireannach,  deir 
|  an  Tighearn.  An  fhad  so  breitheanas 
|  Mhoaib. 

CAIB.  XLIX. 

MU  thimchioll  nan  Amonach,  Mar  so 
tha  an  Tighearn  ag  ràdh,  Nach  'eil 
mic  idir  aig  Israel  ?  nach  'eil  oighre  sain 
bith  aige  ?  c'uime  am  bheil  sealbh  aig  Mil- 
com  air  Gad,  agus  a  shluagh  a  chòmh- 
nuidh  'na  bhailtibh  ? 

2  Uime  sin,  feuch,  tha  na  làithean  a' 
teachd,  deir  an  Tighearn,  san  toir  mise 
fa'near  gu'n  cluinnear  ann  an  Rabah  nan 
Amonach  caismeachd  cogaidh  ;  agus  bith- 

idh  e  'na  thòrr  lèir-sgrios,  agus  loisgear  a 
nigheanan  !e  teine :  an  sin  bithidh  Israel 
'na  oighre  air  an  dream  a  bha  'nan  oigh- 
reachan  air-san,  deir  an  Tighearn. 

3  Dean  ulartaich,  O  Hesooin,  oir 
chreachadh  Ai :  èighibh,  a  nigheana  Rab- 
ah,  cuiribh  urnaibh  eudach-saic:  deanaibh 
tuireadh,  agus  ruithibh  air  'ur  n-ais  agus 
air  ur  n-aghaidh  ri  taobh  nan  callaidean  ; 
oir  falbhaidh  Milcom  ann  am  braighdean- 
as,  a  shagairt  agus  'uachdarain  maille  ris. 

4  C'uime  am  bheìl  thu  ri  uaill  ann  an 
gleanntaibh  ?  ged  tha  do  ghleann  torrach, 
O  a  nighean  cheannairceach  :  ag  earbsa  as 
a  h-ionmhasaibh,  agiàdh,  cò  thiga'm'  ionn- 
suidh-sa? 

5  Feuch,  bheir  mise  uamhas  ort,  tha  an 
Tighearn  Dia  nan  sluagh  ag  ràdh,  o  na 
h-uile  taobh  mu'n  cuairt  duit,  agus  iom- 
ainearamach  sibh,  gach  aon  roimhe,  ag- 
us  cha  bhi  neach  ann  a  chruinnicheas  air 
an  ais  a'  mhuinntir  a  ghabhas  an  ruaig. 

6  Ach  "na  dhèigh  sin  bheir  mise  air  a 
h-ais  bruid  cloinne  Amoin,  deir  an  Tigh- 
earn. 

7  Mu  thimchioll  Edoim.  Mar  so  tha 
Tighearn  nan  sluagh  ag  ràdh,  Nach  'eil 
gliocas  ni's  mò  ann  an  Teman  ?  an  do  bhàs- 
aich  comhairle  nan  daoine  gliee  ?  an  deach- 
aidh  an  gliocas  am  mugha? 

8  Teiehibh,  pillibh  air  'ur  n-ais,  rach- 
aibh  domhain  a  ghabhail  còmhnuidh,  O  a 
luchd-àiteachaidh  Dhedain  ;  oirbheirmise 
dòrainn  Esau  air,  an  uair  a  smachdaicheas 
mi  e. 

9  Ma  thig  luchd-tionail  fhìon-dhearc  a' 
d'  ionnsuidh,  cha'n  fhàg  iad  uirread  as 
dìoghlum  :  ma  thig  gaduichean  anns  an 
oidhche,  creachaidh  iad  gus  am  bi  aca  ni's 
leòr. 

10  Oir  rùisg  mise  Esau,  leig  mi  ris  'ion- 
ada  dìomhair,  air  chor  as  nach  feud  se  e 
fèin  fholach ;  chreachadh  a  shliochd,  ag- 
us  a  bhràithrean,  agus  a  choimhearsnaich, 
agus  cha'n  'eil  e  fèin  ann. 

11  Fàg  do  dhìlleachdain,  gleidhidh  mise 
beò  iad  ;  agus  cuireadh  do  bhantraichean 
an  dòchas  annam-sa. 

12  Seadh,  mar  so  deir  an  Tighearn, 
Feuch,  iadsan  nach  robh  cho  toillteanach 
^iir  òl  do'n  chuaich,  dh'òl  iad  dh'i  gu 
deimhin,  agus  am  feudthusa  dol  saor  as? 
cha  tèid  thu  as,  ach  gu  deimhin  òlaidh  tu. 

13  Oir  orm  fèin  mhionnaich  mise,  deir 
an  Tighearn,  gu'm  bi  Bosrah  'na  lèir- 
sgrios,  'na  mhasladh,  'na  fhàsach,  agus  'na 
mhallachadh  ;  agus  gu'm  bi  'uile  bhailtean 
'nam  fàsaichean  siorruidh. 

14  Chuala  mi  aithris  o'n  Tighearn,  agus 
chuireadh  teachdair  chum  nan  cinneach, 
ag  ràdh,  Cruinnichihh  ri  chèile,  agus  thig- 
ibh  'na  h-aghaidh,  agus  èiribh  suas  chum 
a'  chatha. 

15  Oir  feuch,  ni  mise  beag  thu  am  measg 
nan  cinneach,  agus  suarach  am  measg 
dhaoine. 

16  Rinn  do  mhòr-chumhachd  do  mheall- 
adh,  uabhar  do  chridhe,  O  thusa  ta  'g  àit- 
eachadh  uamha  na  carraig,  ta  gleidheadh 
àirde  a'  chnuic :  ged  dhean  thu  gu  h-àrd, 
mar  an  iolair,  do  nead,  as  a  sin  bheir  mise 
nuas  thu,  deir  an  Tighearn. 

17  Agus  bithidh  Edom  'na  fhàsach; 

bithidh  uamhunn  air  gach  neach  a  thèid 
seachad  air,  agu3  ni  iadsgeig  ra'  a  uile  lèir- 
sgrios. 

18  Ceart  mar  ann  an  agrios  Shodoim  ag- 
us  Ghomorrah,  agus  nan  ionadan  a  bha 
dlùth  dhoibh,  deir  an  Tighearn,  cha  ghabh 
duine  còmhnuidh  an  sin,  ni  mò  thèid  mac 
duine  gu  fuireach  air  chuairt  ann. 

19  Feuch,  mar  leòmhan  thig  e  nìos  o  at- 
aireachd  Iordain  gu  ionad-còmlinuidh  nan 
cumhachdach.  Gu  deimhin  bheir  mise 
fa  'near  gu  luath  gu'n  ruith  e  nìos  as  a  sin ; 
agus  cò  e  an  gaisgeach  taghta  a  chuireas 
mi  os  a  cheann  ?  Oir  cò  is  cosmhuil  rium- 
sa,  no  cò  a  chumas  coinneamh  rium,  no 
c'àit  am  blieil  am  buachaill  sin  a's  urrainn 
seasamh  ann  am  làthair? 

20  Air  an  aobhar  sin  èisdibh  rùn  an 
Tighearn,  a  rùnaich  e  an  aghaidh  Edoim, 
agus  a  srauaintean  a  smuaintich  e  an  agh- 
aidh  iuchd  àiteachaidh  Themain :  gu 
deimhin  spìonar  air  falbh  àlach  an  treud, 
gu  deimhin  nìthear  lèir-sgrios,  os  an  ceann, 
d  an  àite-eòmhnuidh. 

21  Le  fuaim  au  leagaidh,  tha  crith  air  an 
talamh  ;  tha  'ghaoir  a'  dol  a  mach  ;  aig  a 
Mhuir-ruaidh  chualas  an  èigheach. 

22  Feuch,  thig  e  nìos  mar  .iolair  ag  it- 
ealaich,  agus  sgaoilidh  e  a  sgiathan  thar 
Bosrah ;  agus  bithidh  cridheachan  laoch- 
ruidh  Edoim  anns  an  là  sin  mar  chridhe 
innà  ri  saothair. 

23  Mu  thimchioll  Dhamascuis.  Chuir- 
eadh  gu  h-arahluadh  Hamat  agus  Arphad, 
oir  chual'  iad  droch  sgeul ;  tha  iad  fuidh 
ioraagain  mar  mhuir  bhuairte  nach  feud  a 
bhi  sàmhach. 

24  Tha  Damascus  air  fàs  lag,  tha  e  'ga 
thionndadh  fèin  gu  teicheadh,  agus  fhuair 
eagal  greim  air ;  ghlac.  teanntachd  e,  agus 
ioghanna,  mar  rahnaoi  ri  saothair. 

25  Cionnus  nach  mairionn  caithir  a' 
mholaidh,  baile  mo  shòlais  ! 

26  Uime  sin  tuitidh  a  h-òganaich  'na 
sràidibh,  agus  gearrar  as  na  hr-chogaidh 
uile  san  là  sin,  deir  Tighearn  nan  sluagh. 

27  Agus  fadaidh  mise  teine  ann  am  balla 
Dhamascuis,  agus  loisgidh  e  lùchairtean 
Bhenhadaid. 

28  A  thaobh  Chedair,  agus  a  thaobh 
rìoghachdan  Hasoir,  a  bhuail  Nebuchad- 
nesar  righ  Bhabiloin.  Mar  so  thubhairt 
an  Tighearn,  Eiribh,  rachaibh  suas  gu 
Cedar,  agus  creaehaibh  daoine  an  àirde  an 
ear. 

29  Am  bùthan  agus  an  treudan  glacadh 
iad,  an  sgàileachan  agus  an  airneis  uile; 
agus  an  càmlialan  gabhadh  iad  dhoibh 
fein  ;  agus  abradh  iadriu,  Uamhas  air  gach 
taobh. 

30  Teichibh,  imichibh  gu  luath,  rachaibh 
domhain  a  ghabliail  còmhnuidh,  O  a 
luchd-aiteachaidh  Hasoir,  deir  an  Tigh- 
earn  ;  oir  ghabh  Nebuchadnesar  righ  Bha- 
biloin  comhairle  'nur  n-aghaidh,  agus 
dhealbh  e  innleachd  'nur  n-aghaidh. 

31  Eiribh,  rachaibh  suas  an  aghaidh 
cinnich  shuaimhneich,  a  ta  gabhail  còmh- 
nuidh  gun  chùram,  deir  an  Tighearn  ;  aig 
nach  'eil  aon  chuid  dorsan  no  croinn  ;  a  ta 
chòmhnuidh  air  le^h  leo  fèin. 

32  Agus  bithidh  an  càmhala  'nan  cobh- 
artaich,  agus  pailteas  an  sprèidhe  'na 


chreich ;  agus  sgapaidh  mise  gas  na  h-ai!e 
ghaoth  iadsan  a  th'anns  na  cearnaibh 
iomallach,  agus  o  na  h-uile  taobh  dheth 
bheir  mise  an  dòrainn,  deir  an  Tighearn. 

33  Agus  bithidh  Hasor  'na  ionad-còmh- 
nuidh  dhràgon,  'na  fhàsach  bith-bhuan; 
cha  gliabh  duine  còmhnuidh  an  sin,  ni  mò 
thèid  mac  duine  gu  fuireach  air  chuairt 
ann. 

34  Focal  an  Tighearn  a  thàinig  gu  Iere- 
miah  am  fàidh  mu  thimchioll  Elaim,  an 
toiseach  linn  Shedeciah  righ  Iudah,  ag 
ràdh. 

35  Mar  so  tha  Tighearu  nan  sluagh  ag 
ràdh,  Feuch,  brisidh  mise  bogha  Elaim,  a 
chuid  a  s  trèine  d'an  cumhachd. 

36  Agus  bheir  mise  air  Elam  ceithir 
ghaoithean  o  cheithir  chearnaibh  nèimh, 
agus  sgapaidh  mi  iad  roimh  na  gaoithean 
so  uile ;  agus  cha  bhi  cinneach  sam  bith 
gus  nach  tig  iadsan  a  dh'lhògradh  o  El- 
am. 

i  37  Oir  bheir  mise  air  Elam  a  bhi  fuidh 
I  gheilt  roimh  an  naimhdean,  agus  roimh 
j  'n  mhuinntir  a  ta  'g  iarraidh  an  anama  ; 
I  agus  bheir  mi  aimhleas  orra,  teas  mo 
I  chorruich,  deir  an  Tighearn  ;  agus  cuir- 
!  idh  mi  'nan  dèigh  an  claidheamh  gus  an 
|  cuir  mi  as  doibh. 

!  38  Agus  cuiridh  ni  mo  righ-chaithir 
ann  an  Elam,  agus  sgriosaidh  mi  as  a  sin 

j  an  righ  agus  na  ceannardan,  deir  an 
Tighearn. 

39  Ach  tarlaidh  anns  na  làithibh  deir- 
eannach,  gu'n  toir  mise  air  an  ais  bruid 
Elaim,  deir  an  Tighearn. 

CAIB.  L. 

AM  focal  a  labhair  an  Tighearn  mu 
thimchioll  Bhabiloin,  agus  mu  thira- 
chioll  fearainn  nan  Caldèach,  le  Ieremiah 
am  fàidh. 

2  Cuiribh  an  cèill  am  measg  nan  cinn- 
each,  agus  foillsichibh,  agus  cuiribh  suas 
a'  bhratacii ;  foillsichibh,  na  ceilibh  :  ab- 
raibh,  Gltlacadh  Babilon,  mhasluicheadh 
Bel,  bhriseadh  Merodach  'na  bhloighdibh, 
chlaoidheadh  a  h-ìodholan,  bhriseadh 
'nam  bloighdibh  a  dealbhan. 

3  Oir  tha  cinneach  a'  teachd  a  nìos  'na 
h-aghaidh  o'n  àirde  tuath,  a  ni  a  fearann 
'na  fhàsach,  air  chor  as  nach  gabh  aon 
neach  còmhnuidh  ann ;  eadar  dhuine  ag- 
us  ainmhidh  gluaisidh  iad,  siùbhlaidh  iad 
air  falbh. 

4  Ach  anns  na  làithibh  sin,  agus  air  atì 
àra  sin,  deir  an  Tighearn,  thig  clann  ls- 
raeil,  iad  fèin  agus  clann  Iudah  le  chèile, 
ag  imeachd,  agus  a'  gul  nan  imeachd,  ag- 
us  iarraidh  iad  an  Tighearn  an  Dia. 

5  larraidh  iad  an  t  slighe  gu  Sion  le  'n 
aghaidh  d'a  h-ionnsuidh,  ag  ràdh,  Thigibh 
agus  naisgeamaid  sinn  fèin  ris  an  Tigh- 
earn  ann  an  coimhcheangal  siorruidh  nach 
leigear  air  dìchuimhne. 

6  Bu  chaoraich  chaillte  mo  shluagh-sa:  . 
thug  an  aodhairean  orra  dol  air  seacharan, 
tharruing  iad  a  thaoibh  iad  air  na  slèibh- 
tibh;  shiubhail  iad  o  sbliabh  gu  cnoc,  leig 
iad  an  àite-foìs  air  dì-chuimhne. 

7  Iadsan  uile  a  fhuair  iad,  shluig  iad 
suas  iad ;  oir  thubhairt  an  naimhdean, 
Cha  'n'eil  sinn  ri  cron  air  bith,  a  chionn 

gu'n  do  pheacaich  iad  an  aghaidh  an  Tigh- 
earn,  àite-tàimh  a'  cheartais ;  eadhon  an 
Tighearna,  dòchais  an  aithrichean. 

8  Gluaisibh  a  raach  à  meadhon  Bhabi- 
loin,  agus  imichibh  à  tìr  nan  Caldèach, 
agus  bithibh  mar  na  gabhraibh  firionn  air 
toi^each  nan  treudan. 

9  Oir  feuch,  dùis-ridh  mise,  agus  bheir 
mi  nìos  an  aghaidh  Bhabiloin,  coimhthion- 
al  chinneach  mòra  o'n  tìr  mu  thuath  ;  ag- 
us  cuiridh  iad  iad  fèin  an  ordugh  'na 
h-aghaidh,  air  sheòl  as  gu'n  glacar  i :  bith- 
idh  an  saighdean  mar  gu'm  b'ann  o  ghaisg- 
each  seòlta ;  cha  phill  aon  diubh  gu  dìomh- 
ain. 

10  Agus  bithidh  Caldèa  'na  creich,  iad- 
san  uile  a  chreachas  i  gheibh  iad  an  sàth, 
deir  an  Tighearn. 

11  A  clùonn  gu  bheil  sibh  ri  gairdeach- 
as,  a  chionn  gu  bheil  sibh  ri  aidhear,  O 
sibhse  a  chreach  m'  oighreachd  ;  a  chionn 
ga  bheil  sibh  air  fàs  reamhar  mar  aigh 
bhiadhta,  agus  ri  sitrich  mar  eachaibh 
meamnach. 

12  Masluichear  'ur  màthair  gu  mòr, 
nàraichear  ise  a  rug  sibh ;  feuch  ise,  deir- 
eadh  nan  cinneach,  'na  fàsach,  'na  fearann 
tioram  agus  falamh. 

13  Air  son  corruich  an  Tighearna  cha 
bhi  i  ni's  mò  air  a  h-àiteachadh,  ach  bith- 
idh  i  'na  fàsach  gu  h-iomlan :  bithidh 
uamhunn  air  gach  aon  a  thèid  seachad  air 
Bahilon,  agus  ni  e  sgeig  m'  a  h-uile 
phlàighibh. 

14  Cuiribli  sibh  fèin  an  ordugh  an  agh- 
aidh  Bhabiloin  air  gach  taobh :  sibhse  uile 
a  lùbas  am  bogha,  caithibh  oirre,  na 
caomhnaibh  saighdean ;  oir  chiontaich  i 
an  aghaidh  an  Tighearn. 

15  Eighihh  os  a  ceann  air  gach  taobh : 
strìochd  si  i  fèin;  thuit  a  daingnichean, 
thilgeadh  sìos  a  ballachan :  oir  is  e  so 
dioghaltas  au Tighearna,  deanaibhse  diogh- 
altas  oirre :  mar  a  rinn  i  fèin,  deanaibhse 
rithe. 

16  Gearraibh  o  Bhabilon  am  fear-cuir, 
agus  esan  a  ghlacas  an  corran  an  àm  an 
fhogharaidh :  air  eagal  claidheimh  a' 
mhillteir,  pillidh  iad,  gach  aon  g'a  shluagh, 
teichidh  iad  gach  aon  g'a  dhùthaich. 

17  Is  treud  sgapta  Israel ;  rinu  leòmhain 
a  ruagadh  ;  an  toiseach,  chaith  righ  Asiria 
suas  e  ;  agus  mu  dheireadh,  dh'ith  Nebu- 
chadnesar  so  righ  Bhabiloin  gu  ruig  an 
cnàimh  e. 

18  Air  an  aobhar  sin  mar  so  tha  Tigh- 
earn  nan  sluagh,  Dia  Israeil,  ag  ràdh, 
Feuch,  smachdaichidh  mise  righ  Bhabiloin 
agus  'fhearann,  mar  a  smachdaich  mi  righ 
Asiria. 

19  Ach  bheir  mi  Israel  air  ais  gu  'àite- 
còmhnuidh  fèin,  agus  ionaltraidh  e  air 
Carmel  agus  Basan,  agus  air  sliabh  Eph- 
raim  agus  air  Gilead  sàsuichear  'anam 
anns  na  làithibh  sin. 

20  Agus  anns  an  àm  sin,  deir  an  Tigh- 
earn,  iarrar  aingidheachd  Israeil,  agus  cha 
bhi  i  ann;  agus  lochdan  Iudah,  ach  cha 
bhi  iad  r'am  faotainn :  oir  hheir  mise 
maitheanas  dhoibh  sin  a  chaomhaineas  mi. 

21  An  aghaidh  fearainn  nan  ceannair- 
ceach  imich  suas,  air  fèin,  agus  air  a  luchd- 
àiteachaidh  dean  peanas,  O  a  chlaidheimh, 


I  agus  cuir  as  gu  buileach  da'n  gineil,  deir 
I  an  Tighearn,  agus  coimhlion  gach  ni  mar 
j  a  dh'àithn  mise  dhuit. 
)    22  Tha  fuaim  a'  chatha  san  fhearann, 
eadhon  milleadh  ro-mhòr. 

23  Cionnus  a  bhriseadh  agus  a  spealgadh 
1  fairche  an  domhain  uile  !  Cionnus  a  dh'- 
j  fhàs  Babilon  'na  fàsach  sgaoilte  am  measg 

nan  cinneach  ! 

24  Leag  mise  rib  air  do  shon,  agus  bha 
thu  fòs  air  do  ghlacadh,  O  Bhabilon,  an 
uair  nach  do  shaoil  thu :  fhuaradh,  agus 
fòs  ghlacadh  thu,  a  chionn  gu'n  d'rinn  thu 
strì  an  aghaidh  an  Tighearna. 

25  Dh'fhosgail  an  Tighearn  a  thigh-arm, 
agus  thug  e  mach  airm  a  chorruich  :  oir  is 
i  so  obair  Iehobhah,  Tighearna  nan  sluagh, 
ann  an  tìr  nan  Caldèach. 

26  Thigibh  'na  h-aghaidh  o  'n  chearna 
a's  iomallaiche,  fosglaibh  a  tighean-taisg, 
cuiribh  fo  'ur  cosaibh  i  mar  thòrr,  agus 
sgriosaibh  i  gu  buileach ;  na  biodh  fuigh- 
eall  d'i  air  'fhàgail. 

27  Marbhaibh  a  daimh  air  fad :  rachadh 
iad  sìos  a  chum  an  àir :  is  truagh  dhoibh- 
san !  oir  tha  an  là  air  teachd,  àm  an 
smachdachaidh. 

28  Guth  na  muinntir  a  theich,  agus  a 
chaidh  as  o  thìr  Bhabiloin,  a  dh'fhoill- 
seachadh  ann  an  Sion  dioghaltais  an  Tigh- 
earn  ar  Dia-ne,  dioghaltais  a  theampuill. 

29  Gairmibh  sluagh  lìonmhor  an  agh- 
aidh  Bhabiloin ;  sibhse  uile  ta  lùbadh  a' 
bhogha,  cuairtichibh  le  feachd  i  air  gach 
làimh  ;  na  rachadh  cuid  air  bith  dh'i  as ; 
dìolaibh  rithe  a  rèir  a  h-oibre,  a  rèir  gach 
ni  a  rinn  i,  deanaibh  rithe  ;  a  chionn  gun 
d'  rinn  i  gu  h-uaibhreach  au  aghaidh  an 
Tighearn,  an  aghaidh  Tì  naoimh  Israeil. 

30  Air  an  aobhar  sin  tuitidh  a  h-ògan- 
aich  'na  sràidibh,  agus  bithidh  a  fir-chog- 
aidh  uile  air  an  gearradh  as  anns  an  là  sin, 
deir  an  Tighearn. 

31  Feuch  tha  mise  a'd'  aghaidh,  O 
uaibhreich,  deir  Iehobhah  Tighearn  nan 
sluagh  :  gu  cinnteach  tha  do  là  air  teachd, 
an  t-àm  san  dean  mise  do  smachdachadh. 

32  Agus  gheibh  an  t-uaibhreach  tuis- 
leadh  agus  leagadh,  agus  cha  bhi  neach 
ann  a  thogas  suas  e :  agus  fadaidh  mise 
teine  'na  bhailtibh,  agus  loisgidh  e  gach  ni 
mu'n  cuairt  da. 

33  Mar  so  tha  Tighearn  nan  sluagh  ag 
ràdh,  Shàruicheadh  clann  lsraeil,  agus 
clann  Iudah  le  chèile;  agus  rinn  iadsan 
uile  a  thug  am  braighdeanas  iad  greim 
daingean  orra ;  dhiult  iad  anleigeadh  air 
falbh. 

34  Is  cumhachdach  am  fear-saoraidh  ; 
Iehobhah  Dia  nan  sluagli  is  e  'ainm  :  tag- 
raidh  e  gu  daingean  an  cùis,  a  chum  gu 
'n  toir  e  suaimhneas  do  'n  talamh,  agus 
mi-shuaimhneas  do  luchd-àiteachaidh 
Bhabiloin. 

35  Bithidh  claidheamh  air  na  Caldèich, 
tha  an  Tighearn  ag  ràdh,  agus  air  luchd- 
àiteachaidh  Bhabiloin,  agus  air  a  h-uachd- 
aranaibh,  agus  air  a  daoinibh  glice  ; 

36  Claidheamh  air  na  breugairibh,  agus 
bithidh  iad  air  mhi-chèill ;  claidheamh  air 
a  daoinibh  cumhachdach,  agus  bithidh  iad 
fo  uamhunn. 

37  Claidheamh  air  a  h-eachaibh.  agus 

air  a  carbadaibh,  agus  air  a  h-uile  shluagh 
coimh-measgta  ta  'na  meadhon,  agus  bith- 
idh  iad  mar  mhnaibh  ;  claidheamh  air  a 
h-ionmhasaihh,  agus  bithidh  iad  air  an 
spùinneadh ; 

38  Tiormachd  air  a,  h-uisgeachaibh,  ag- 
us  tiormaichear  suas  iad :  a  chionn  gur  i 
tìr  nan  dealbha  snaidhte,  agus  as  a  h-iodh- 
olaibh  gu  bheil  i  a'  deanamh  uaille. 

39  Air  an  aobhar  sin  gabhaidh  fiadh- 
bheathaichean  nam  fàsach,  agus  madaidh- 
alluidh  nan  coilltean  tàmh  an  sin  ;  an  sin 
fòs  ni  nigheana  na  caillich-oidhche  còrah- 
nuidh  :  agus  cha  'n  àitichear  i  tuilleadh  gu 
siorruidh ;  ni  mò  ghabhar  còmhnuidh 
innte  o  linn  gu  linn. 

40  Amhuil  'nuair  a  sgrios  Dia  Sodom 
agus  Gomorrah,  agus  na  bailtean  a  bha 
dlùth  dhoibh,  deir  an  Tighearn,  cha  ghabh 
duine  còmhnuidh  an  sin,  ni  mò  thèid  mac 
duine  sru  fuireach  air  chuairt  ann. 

41  Feuch,  sluagh  a'  teaehd  o'n  àirde 
tuath,  eadhon  cinneach  mòr,  agus  dùisg- 
ear  mòran  rìghrean  o  chrìochaibh  an 
domliai  n. 

42  Ara  bogha  agus  an  t-sleagh  glacaidh 
iad  :  tha  iad  fuileachdach,  agus  cha  nochd 
iad  tròcair:  heuchdaidh  an  guth  mar  an 
fhairge,  agus  marcaicliidh  iad  air  each- 
aibh,  aun  an  ordugh  mar  dhaoine  chum  a' 
ehatlia,  ann  ad  aghaidh-sa,  O  nighean 
Bhabiloin. 

43  Chuala  righ  Bhabiloin  iomradh  orra, 
agus  dh'fhàs  a  làmhan  lag ;  ghlac  àmh- 
ghar  e,  goimh,  amhuil  mnà  ri  saothair. 

44  Feuch,  mar  leòmhan  thig  e  nìos  o 
ataireachd  Iordain  gu  còmhnuidh  nan 
ctunhachdach.  Gu  deimhin  bheir  mise 
fa'near  gu  luath  gu'n  ruith  e  nìos  as  a  sin  ; 
agus  cò  e  an  gaisgeach  taghta  a  chuireas 
mise  os  a  cheann?  oir  cò  is  cosmnuil 
riurasa,  no  cò  a  chumas  coinneamh  rium, 
no  c'àit  am  bheil  am  buachaill  sin  a's  urr- 
ainn  seasamh  ann  am  làthair  ? 

45  Air  an  aobhar  sin  èisdibh  rùn  an 
Tighearn  a  rùnaich  e  an  aghaidh  Bhabi- 
lòin,  agus  a  smuaintean  a  smuaintich  e  an 
aghaidh  tìre  Chaldèa.  Gu  deimhin  spìon- 
ar  air  falbh  àlach  an  treud,  gu  deimhin 
nìthear  lèir-sgrios,  os  an  ceann,  d'  an  àite- 
còmhnuidh. 

46  Leis  an  fhuaim,  Ghlacadh  Babilon  ! 
tha  an  talamh  air  a  luasgadh,  agus  chualas 
a'  ghaoir  am  measg  nan  cinneach. 

MAR  so  tha  an  Tighearn  ag  ràdh, 
Feuch,  dùisgidh  mise  suas  an  agh- 
aidh  Bhabiloin,  agus  an  aghaidh  na  muinn- 
tir  a  ta  chòmhnuidh  ann  am  meadhon  na 
<iream  sin  a  ta  'g  èirigh  am  aghaidh,  gaoth 
sgriosach  : 

2  Agus  cuiridh  mi  gu  Babilon  luchd- 
fasgnaidh,  agus  fasgnaidh  iad  i,  agus  fal- 
amhaichidh  iad  a  fearann;  oir  cuairt- 
ichidh  iad  air  gach  taobh  i  ann  an  là  na 
h-airce. 

3  Lùbadh  an  saighdear  gun  tàmh  a 
bhogha,  agus  na  cuireadh  e  dheth  a  lùir- 
each ;  agus  na  caomhnaibh  a  h-òganaich, 
sgriosaibh  gu  buileach  an  t-ioralan  d'  a 
feachd. 

4  Agus  tuitidh  iadsan  a  mharbhar  ann 


an  tìr  nan  Caldèach,  agus  iadsan  a  bhuail- 
ear  troimh  'na  sràidibh. 

5  Oir  cha  do  dhìobradh  Israel  no  Iudah 
le  'Dhia,  le  Tighearn  nan  sluagh,  ged  bha 
am  fearann  air  a  lìonadh  le  peacadh  an 
aghaidh  Tì  naoimh  Israeil. 

6  Teichibh  a  mach  à  meadhon  Bhabi- 
loin,  agus  sàbhaladh  gach  neach  "anam, 
mu'n  gearrar  as  sibh  'na  h-ain^idheachd ; 
oir  is  i  so  aimsir  dioghaltais  an  Tighearna ; 
dìolaidh  e  rithe  luigheachd. 

7  Bu  chupan  òir  Babilon  ann  an  làimh 
an  Tighearn,  a  chuir  air  mhisg  an  talamh 
uile  :  d'a  fion  dh'òl  na  cinnich,  uime  sin 
tha  na  cinnich  air  bhoile. 

8  Thuit  Babilon  gu  h-obann,  agus  mhill- 
eadh  i ;  guilibh  os  a  ceann  ;  gabhaibh  ìoc 
air  son  a  leòin,  ma  dh'fheudar  mar  sin  a 
leigheas. 

9  B'àill  leinne  Babilon  a  leigheas,  ach 
cha'n  'eil  i  air  a  leigheas ;  trèigibh  i,  agus 
rachamaid  gach  aon  d'a  dhùthaich  fèin ; 
oir  ràinig  a  breitheanas  na  nèamha,  agus 
thogadh  suas  e  gus  na  speuraibh. 

10  Thug  an  Tighearn  saorsa  dhuinne ; 
thigibh  agus  cuireamaid  an  cèill  ann  an 
Sion  obair  an  Tighearn  ar  Dia. 

11  Geuraichibh  na  saighdean ;  cruinn- 
ichibh  na  sgiathan ;  dhùisg  an  Tigheara 
suas  spiorad  rìghrean  Mhedia;  oir  tha  a 
rùn  an  aghaidh  Bhabiloin,  a  chum  a  sgrios  : 
gu  deirahin  is  e  dioghaltas  an  Tighearna, 
dìoghaltas  a  theampuill. 

12  Fa  chomhair  bhallacha  Bhabiloin 
cuiribh  suas  a'  bhratach,  deanaibh  am 
freiceadan  làidir ;  suidhichibh  fir-fhaire, 
deasaichibh  luchd  feall-fholach  ;  oir  mar  a 
dhealbh  an  Tighearn,  mar  an  ceudna  rinn 
e,  na  nithe  sin  a  labhair  e  an  aghaidh 
luchd-àiteachaidh  Bhabiloin. 

13  O  thusa  tha  chòmhnuidh  air  mòran 
uisgeachaibh,  saoibhir  ann  an  ionmhas- 
aibh,  thàinig  do  chrìoch,  tomhas  do 
shainnt. 

14  Thug  Tighearn  nan  sluagh  mionnau 
air  fèin,  ag  ràdh,  Gu  deimhin  lìonaidh  mi 
thu  le  daoinibh,  mar  gu'm  b'  ann  le  loc- 
uist,  agus  togaidh  iad  suas  iolach  ann  ad 
aghaidh. 

15  Rinn  esan  an  talamh  le  'chumhachd, 
shocruich  e  'n  saoghal  Je  'ghliocas,  agus  le 
'thuigse  sgaoil  e  mach  na  nèamha. 

16  'Nuair  a  chuireas  e  mach  a  ghuth,  tha 
toirm  uisgeachan  anns  na  nèamhaibh,  ag- 
us  bheir  e  air  a'  cheò  dol  suas  o  iomallaibh 
na  talmhainn ;  ni  e  dealanach  le  frasaibh, 
agus  bheir  e  mach  a'  ghaoth  as  'ionadaihh 
tasgaidh. 

17  Dh'fhàs  gach  duine  mar  'bhrùid  'na 
eòlas;  nàraicheadh  gach  òr-cheard  le 
ìomhaigh  leaghta ;  oir  is  ni  breugach  an 
dealbhan  leaghta,  agus  cha  'n  'eil  anail 
annta. 

18  Is  ni  faoin  iad,  obair  mhearachd :  ann 
an  àm  an  smachdachaidh  thèid  iad  am 
mugha. 

19  Cha  chosmhuil  riu  so  Cuibhrionn 
Iacoib,  oir  is  esan  Fear-cumaidh  an 
domhain  uile ;  agus  is  e  Israel  slàt 
'oighreachd ;  Tighearn  nan  sluagh  is  e 
'ainm. 

20  Is  tu  mo  thuagh-chatha,  agus  m' 
acfuinn-chogaidh ;  agus  leatsa  brisidh  mi 

'nam  bloighdibh  cinnich  ;  agus  leatsa  mill- 
idh  mi  rìoghachdan ; 

21  Agus  leatsa  brisidh  mi  'nam  bloighd- 
ihh  an  t-each  agus  a  mharcach  ;  agus  leat- 
sa  brifiidh  mi  'ua  bhloighdibh  an  carbad, 
agus  esan  a  shuidheas  air; 

22  Agus  leatsa  brisidh  mi  'nam  bloighd- 
'bh  am  fear  agus  a'  bhean  ;  agus  leatsa 
brisidh  mi  'nam  bloighdibh  an  seann 
duine  agus  an  leanabh  ;  agus  leatsa  bris- 
idh  mi  'nam  bloighdibh  an  t-ògauach  ag- 
us  a'  ghruagach ; 

23  Agus  featsa  brisidh  mi  'nam  bloighd- 
ibh  am  buachaill  agus  a  threud  ;  agus  leat- 
sa  brisidh  mi  'nam  bloighdibh  an  treabh- 
aiche  agus  a  chuing ;  agus  leatsa  brisidh 
mi  'nam  bloighdibh  ciun-fheadhna  agus 
luchd-riaghlaidh. 

24  Agus  dìolaidh  mi  ri  Babilon,  agus  ri 
uile  luchd-àiteachaidh  Chaldèa,  an  nile 
olc  a  rinn  iad  ann  an  Sion,  'nur  sealladh- 
sa,  deir  an  Tighearn. 

25  Feuch,  tha  mise  ann  ad  aghaidh,  O 
a  shlèibh  sgriosaich,  deir  an  Tighearn,  a 
ta  sgrios  na  talmhainn  uile ;  agus  sìnidh 
mi  mo  làmh  a  mach  ort,  agus  iomainidh 
mi  thu  sìos  o  na  creagaibh,  agus  ni  mi 
beinn  loisgte  dhiot. 

26  Agus  cha  ghabh  iad  dhiot  clach  air 
son  oisne,  no  clach  air  son  bhunaitean  ; 
ach  ann  ad  charnaibh  lèir-sgrios  bitbidh  tu 
gu  siorruidh,  deir  an  Tighearn. 

27  Cuiribh  suas  bratach  anns  an  fhear- 
ann,  sèidibh  an  trompaid  am  measg  nan 
cinneach,  deasaichibh  'na  h-aghaidh  cinn- 
ich,  gairmibh  an  ceann  a  chèile  'na  h-agh- 
aidh  rìoghachdan,  Ararat,  Mini,  agus 
Aschenas ;  sònraichibh  ceann-feadhna  'na 
h-aghaidh  ;  thugaibh  air  na  h-eachaibh 
teachd  a  nìos  mar  na  locuist  fhriodhan- 
ach. 

28  Deasaichibh  'na  h-aghaidh  cinnich, 
righrean  Mhedia,  a  cinn-fheadhna,  agus  a 
h-uile  luchd-riaghlaidh,  agus  uile  fhear- 
ann  a  tigheaniais. 

29  Agus  bithidh  crith  air  an  fhearann, 
agus  doilghios ;  oir  seasaidh  comhairle  an 
Tighearn  an  aghaidh  Bhabiloin  gu  daing- 
ean,  a  dheanamh  tìre  Bhabiloin  'na  fàs- 
ach,  gu'n  neach  'g  a  h-àiteachadh. 

30  Leig  laoich  Bhabiloin  dhiubh  cog- 
adh,  dh'fhan  iad  ann  an  daingnichibh  ; 
dh'fhàilnich  an  treise  ;  dh'fhàs  iad  mar 
mhnaibh  ;  loisgeadh  a  h-ionada-còmh- 
nuidh  ;  bhriseadh  a  croinn-dhruididh. 

31  Greasaidh  fear-ruith  gu  luath  an 
còdhail  fir-ruithe,  agus  teachdair  an  còdh- 
ail  teachdair,  a  dh'innseadh  do  righ  Bha- 
biloin  gu'n  do  ghlacadh  a  chaithir  aig 
gach  ceann ; 

32  Agus  tha  na  sligheachan  air  an  glac- 
adh,  agus  a'  chuilceach  loisg  iad  le  teine, 
agus  tha  na  fir-chogaidh  air  ara  bualadh  le 
Ji-uarahunn. 

33  Oir  mar  so  tha  Tighearn  nan  sluagh, 
Dia  Israeil,  agràdh,  Tha  nighean  Bhabiloin 
mar  urlar-bualaidh  ;  fathasd  tiota  beag, 
agus  thig  àm  a  bualaidh,  agus  àm  a  buain. 

34  Dh'ith  Nebuchadnesar  righ  Bhabi- 
loin  suas  sinn,  chaith  e  sinn,  rinn  e  sinn 
'nar  soitheach  falamh ;  shluig  e  suas  sinn 
mar  dhràgon ;  lìon  e  a  bhrù  le  ar  nithibh 
blasda,  thilg  e  mach  sinn. 


135  Gu  robh  an  t-ainneart  a  rinneadh 
ormsa,  agus  air  m'  fheoil  air  Babilon, 
their  fear-àiteachaidh  Shioin  ;  agus,  Gu 
robh  m'  fhuil-sa  air  luchd-àiteachaidh 
Chaldèa,  their  Ierusalem. 

36  Air  an  aobhar  sin,  mar  so  tha  an 
Tighearn  ag  ràdh,  Feuch,  tagraidh  mise 
do  chùis,  agus  ni  mi  dioghaltas  air  do 
shon ;  agus  tiormaichidh  mi  suas  a  fairge, 
agus  ni  mi  a  màthair-uisge  tioram. 

37  Agus  bithidh  Babilon  'na  carnaibh, 
'na  h-ionad-còmhnuidh  dhràgon,  'na 
h-uamhas,  agus  'na  ball-sgeig,  gun  aon 
'ga  h-àiteachadh. 

38  Beucaidh  iad  le  chèile  mar  leòmhan- 
aibh  ;  screadaidh  iad  mar  chuileanaibh 
leòmhan. 

39  'Nan  teas  cuiridh  mise  cuirm  rompa, 
agus  cuiridh  mi  air  mhisg  iad,  a  chum. 
gu'n  dean  iad  aighir,  agus  gu'n  coidil  iad 
codal  siorruidh,  agus  nach  dùisg  iad,  ars' 
an  Tighearn. 

40  Bheir  mi  nuas  iad  mar  uain  a  chum 
am  marbhadh,  mar  reitheachan  leis  na 
gabhraibh  firionn. 

41  Cionnus  a  ghlacadh  Sesac  !  agus 
cionnus  a  rinneadh  greim  air  cliù  an 
domhain  uile  !  cionnus  a  dh'fhàs  Babilon 
'na  h-uamhas  am  measg  nan  cinneach  ! 

42  Thàinig  an  fhairge  nìos  air  Babilon  : 
tha  i  air  a  còmhdachadh  le  lìonmhoireachd 
a  tonnan. 

43  Tha  a  bailtean  'na  fàsach,  'nam 
fearann  tioram,  agus  'nan  làraich  sgaoilte  ; 
talamh  anns  naeh  'eil  duine  a  chòmh- 
nuidh,  ni  mò  thèid  mac  duine  troimpe. 

44  Agus  bheir  mise  breitheanas  air  Bel 
ann  am  Babilon,  agus  bheir  mi  mach  as  a 
bheul  an  ni  sin  a  shluig  e  ;  agus  cha 
chruinnich  na  cinnich  an  ceann  a  chèile 
thuige  ni's  mò  ;  thuit  fòs  balla  Bhabiloin. 

45  Rachaibh-sa  mach  as  a  meadhon,  O 
mo  shluagh-sa,  agus  tèarnaibh  gach  aon 
'anam  o  chorruich  ghairg  an  Tighearn. 

46  Agus  a  chum  nach  bi  'ur  cridhe  meat, 
ni  mò  bhios  eagal  oirbh  roimh  an  iomradh 
a  chluinnear  anns  an  fhearann :  oir  thig 
an  t-iomradh  air  bliadhna,  agus  air  an 
atfA-bhliadhna  'na  dhèigh  sin  thig  iom- 
radh,  agus  ainneart  anns  an  fhearann, 
uachdaran  an  aghaidh  uachdarain  ; 

47  Air  an  aobhar  sin,  feuch,  tha  na 
làithean  a'  teachd  anns  an  dean  mise 
breitheanas  air  dealbhan  snaidhte  Bhabi- 
loin  ;  agus  cuirear  gu  h-amhluadh  a  fear- 
ann  uile,  agus  tuitidh  a  mairbh  gu  lèir  'na 
meadhon. 

48  Agus  togaidh  na  nèamhan  agus  an 
talamh  iolach  os  ceann  Bhabiloin,  agus  na 
h-uile  ta  annta :  an  uair  a  thig  a  luchd- 
creachaidh  'na  h-aghaidh  o'n  àirde  tuath, 
deir  an  Tighearn. 

49  Oir  mar  thug  Babilon  air  muinntir 
chlaoidhte  Israeil  tuiteam  ;  mar  sin  aig 
Babilon  thuit  muinntir  chlaoidhte  an 
dorahain  uile. 

50  Sibhse  a  chaidh  as  o'n  chlaidheamh, 
imichibh  roimhibh,  na  fanaibh  'nur  seas- 
amh :  cuimhnichibh  an  Tighearn  o  chèin, 
agus  thigeadh  Ierusalem  'nur  n-aire. 

51  Bha  sinn  fo  amhluadh,  a  chionn 
gu'n  cuala  sinn  mi-chliu,  chòmhdaich 
nàire  ar  n-aghaidh  ;  oir  thàinig  coimhicii 

a  steach  do  ionadaibh  naomha  tighe  an 
Tighearn. 

52  Uime  sin  feuch,  tha  na  làithean  a' 
teachd,  deir  an  Tighearn,  anns  an  dean 
mise  breitheanas  air  a  dealbhan  snaidhte  ; 
agus  feadh  a  fearainn  uile  bithidh  acain 
nan  daoine  leònta. 

53  Ged  èireadh  Babilon  suas  gu  ruig  na 
nèamha,  agus  ged  dhaingniclieadh  i  gu 
h-àrd  a  neart,  uamsa  thig  luchd-creach- 
aidh  d'a  h-ionnsuidh,  deir  an  Tighearn. 

54  Fuaim  èighich  o  Bhabilon,  agus  lèir- 
sgrios  mòr  o  thìr  nan  Caldèach. 

55  Oir  mhill  an  Tighearn  Babilon,  agus 
bhàsaich  a  mòr-f  harum  'na  meadhon  ;  ged 
bha  a  fuaim  mar  thoirm  uisgeacha  mòra, 
ge  b'  àrd  a  dh'èirich  a  farum. 

56  A  chionn  gu'n  d'thàinig  fear-millidh 
'na  h-aghaidh,  an  aghaidh  Bhabiloin  ;  ag- 
us  ghlacadh  a  laoich,  agus  bhriseadh  gach 
aon  d'  am  boghachan  ;  oir  blieir  an  Tigh- 
earn,  Dia  na  luigheachd,  gu  cinnteach 
luigheachd  dh'ise. 

57  Agus  cuiridh  mise  air  mhisg  a 
prionnsachan,  agus  a  daoine  glice,  a  cinn- 
fheadhna,  agus  a  h-uachdarain,  agus  a 
daoine  cumhachdach  ;  agus  coidlidh  iad 
codal  bith-bhuan,  agus  cha  dùisg  iad  tuill- 
eadh,  deir  an  Righ  d'  an  ainm  Iehobhah 
Dia  nan  sluagh. 

58  Mar  so  tha  Tighearn  nan  sluagh  ag 
ràdh,  Brisear  gu  tur  ballacha  leathan  Bha- 
biloin,  agus  loisgear  a  geatachan  àrda  le 
teine  ;  agus  saoraichidh  na  slòigh  gu 
dìomhain,  agus  na  cinnich  anns  an  teine, 
gus  an  toir  iad  thairis  le  sgìos. 

59  Am  focal  a  dh'àithn  leremiah  am 
fàidh  do  Sheraiah  mac  Neriah,  mhic 
Mhaaseiah,  'nuair  a  chaidh  e  le  Sedeciah 
righ  Iudah  gu  Babilon,  anns  a'  cheath- 
ramh  bliadhna  d'a  linn :  agus  b'e  Seraiah 
an  t-àrd  chaillteanach. 

60  Agus  sgrìobh  leremiah  na  h-uile  olc 
a  bha  ri  teachd  air  Babilon  ann  an  aon 
leabhar,  na  briathran  so  uile  ta  air  an 
sgrìobhadh  mu  thimchioll  Bhabiloin. 

61  Agus  thubhairt  Ieremiah  ri  Seraiah, 
'Nuair  a  thig  thu  gu  Babilon,  agus  a  chi, 
agus  a  leughas  tu  na  briathra  so  uile, 

62  An  sin  their  thu ;  O  Thighearn, 
labhair  thu  an  aghaidh  an  àite  so  gu 
'ghearradh  as,  air  chor  as  nach  bi  neach  a 
chòmhnuidh  ann,  aon  chuid  duine  no 
ainmhidh,  ach  gu  m  bi  e  fàs  gu  siorr- 
uidh. 

63  Agus  tarlaidh,  'nuair  a  sguireas  tu 
do  leughadh  an  leabhair  so,  gu'n  ceangail 
thu  clach  ris,  agus  tilgidh  tu  e  ann  am 
meadhon  Euphrateis. 

64  Agus  their  thu,  Mar  so  thèid  Babi- 
lon  fuidhe,  agus  cha'n  èirich  i  ni's  mò,  do 
bhrìgh  an  uilc  a  bheir  mise  oirre  ;  agus 
ciosnaichear  iad. 

An  fhad  so  briathran  Ieremiah. 

CAIB.  LII. 

BHA  Sedeciah  bliadhna  thar  fhichead  a 
dh'aois  an  uair  o  thòisich  e  air  rìogh- 
achadh,  agus  rìghich  e  aon  bhliadhna 
deug  ann  an  Ierusalem  ;  agus  b'e  ainm  a 
mhàthar  Hamutal,  nighean  Ieremiah  o 
Libnah. 

2  Agus  rinn  e  an  ni  sin  a  blia  olc  ann  an 


sùilibh  an  Tighearn,  a  rèir  gach  ni  a  rinn 
Iehoiacim. 

3  Oir  troimh  fheirg  an  Tighearna  thar- 
ladh  ann  an  Ierusalem  agus  ann  an  ludah, 
gus  an  do  thilg  e  iad  a  mach  as  'fhianuia, 
gu'n  d'  rinn  Sedeciah  ar  a  mach  an  agh- 
aidh  rigli  Bhabiloin. 

4  Agus  tharladh  anns  an  naothamh 
bliadhna  d'a  linn,  anns  an  deicheamh 
mìos,  air  an  deicheamh  ìà  do'n  mhìos, 
gu'n  d'thàinig  Nebuchadnesar  righ  Bha- 
biloin,  e  fèin  agus  'uile  fheachd,  an  agh- 
aidh  Ierusaleim,  agus  shuidhich  iad  camp 
'na  h-aghaidh,  agus  thog  iad  daingnicheau 
'na  h-aghaidh  air  gach  taobh. 

5  Mar  sin  bha  a'  chaithir  air  a  teann- 
achadh  gus  an  aon  bliliadhna  deug  do  linn 
righ  Shedeciali. 

6  Agus  anns  a'  cheathrarah  mìos,  air  an 
naothamh  là  do'n  mhìos,  bha  a'  ghorta 
trom  anns  a'  chaithir,  agus  cha  robh  aran 
air  bith  aig  muinntir  na  tìre. 

7  An  sin  bha  a'  chaithir  air  a  briseadh 
sìos,  agus  theich  na  fir-chogaidh  uile,  ag- 
us  chaidh  iad  a  mach  as  a'  chaithir  feadh 
na  h-oidhche,  air  slighe  a'  gheata,  eadar 
an  dà  bhalla  a  bha  aig  lios  an  righ,  (an 
uair  a  bha  na  Caldèich  aig  a'  chaithir  tim- 
chioll  mu'n  cuairt,)  agus  dh'imich  iad  air 
slighe  a'  chomhnaird. 

8  Ach  lean  feachd  nan  Caldèach  air  tòir 
an  righ,  agus  rug  iad  air  Sedeciah  ann  an 
còmhnardaibh  Iericho ;  agus  bha  'fheachd 
uile  air  an  sgapadh  uaith.  . 

9  Agus  ghlac  iad  an  righ,  agus  thug  iad 
suas  e  gu  righ  Bhabiloin,  aig  Riblah,  ann 
am  fearann  Hamait,  far  an  d'thug  e  breith- 
eanas  air. 

10  Agus  mharbh  righ  Bhabiloin  mic 
Shedeciah  fa  chomhair  a  shùl :  mharbh  e 
raar  an  ceudna  uile  cheannardan  Iudah 
ann  an  Riblah. 

11  Agus  chuir  e  mach  sùilean  Shede- 
ciah,  agus  cheangail  e  le  slabhruidhibh  e  ; 
agus  thug  righ  Bhabiloin  leis  e  gu  Babi- 
lon,  agus  chuir  e  ann  am  prìosan  e  gu  là  a' 
bhàis. 

12  Agus  anns  a'  chùigeamh  mìos,  air  an 
deicheamh  là  do'n  mhìos,  (b'i  sin  an  naoth- 
amh  bliadhna  deug  do  linn  Nebuchadne- 
sair  righ  Bhabiloin,)  thàinig  Nebusar-ad- 
an  ceannard  an  fhreiceadain,  a  fhritheil 
do  righ  Bhabiloin,  gu  Ierusalem, 

13  Agus  loisg  e  tigh  an  Tighearn,  agus 
tigh  an  righ  ;  agus  uile  thighean  lerusa- 
leim,  eadhon  na  h-uile  tigh  mòr  loisg  e  le 
teine. 

14  Agus  bhris  uile  fheachd  nan  Cal- 
dèach,  a  bha  le  ceannard  an  fhreicead- 
ain,  ballachan  Ierusaleim  sìos  air  gach 
taobh. 

15  Agus  cuid  do  bhochdaibh  an  t-sluaigh, 
agus  fuigheall  an  t-sluaigh  a  dh'fhan  anns 
a'  chaithir,  agus  iadsan  a  chaidh  thairis  gu 
righ  Bhabiloin,  agus  a'  chuid  eile  do'n 
t-sluagli,  thug  Nebusar-adan  ceannard  an 
fhreiceadain  air  falbh  'nam  braighdibh. 

16  Ach  cuid  do  bhoohdaibh  an  fhear- 
ainn  dh'fhàg  Nebusar-adan  ceannard  an 
fhreiceadain  gu  bhi  'nan  luchd-deasach- 
aidh  fhìonainean,  agus  'nan  treabhaich- 
ibh. 

17  Agus  na  puist  umha  a  bha  an  tigh 

an  Tighearn,  agus  na  buinn,  agus  an 
Ihairge  umha  a  bha  'n  tigh  an  Tighearna, 
bhris  na  Caldèich,  agus  thug  iad  an  umha 
uiie  gu  Babilon. 

18  Na  coireachan  fòs,  agus  na  sluasaid- 
ean,  agus  na  smàladairean,  agus  na  cuach- 
an,  agus  na  liadhan,  agus  na  h-uile  shoith- 
ichean  nmha,  leis  an  do  fhrithei)  iad,  thug 
iad  air  falbh. 

19  Agus  na  soithichean  ionnlaid,  agus 
na  h-aighnean-teine,  agus  na  cuachan,  ag- 
us  na  coireachan,  agus  na  coinnleirean, 
agus  na  liadlian,  agus  na  copain,  a'  chuid 
a  bha  do  òr  'na  òr  ;  agus  a'  chuid  a  bha  do 
airgiod  'na  airgiod,  thug  ceannard  an 
fhrèiceadain  air  falbh. 

20  An  dà  phost,  an  aon  fhairge,  agus  an 
dà  tharbh  dheug  umlia,  a  bha  fuidh  na 
bonnaibh  a  rinn  righ  Solamh  air  son  tighe 
an  Tighearna ;  cha  robh  tomhas  air  umha 
nan  soithichean  so  uile. 

21  A  thaobh  nam  post,  h'e  àirde  gach 
aoin  phuist  ochd  làmh-choille  deug  ;  agus 
dheanadh  sreang  dà  làmh-choille  dheug  a 
thomhas  mu'n  cuairt ;  agus  b'e 'thiuigh- 
ead  ceithir  oirlich,  fàs  a  stigh. 

22  Agus  bha  coron  umha  air ;  agus  b'e 
cùig  làmh-choille  àirde  gach  aoin  choroin, 
le  Tìon-obair  agus  pomgranataibh  air  na 
coronaibh  mu'n  cuairt,  an  t-iomlan  do 
umha  ;  air  a'  phost  eile  mar  an  ceudna  bha 
pomgranatan  cosmhuil  riu  so. 

23  Agus  bha  sè-deug  agusceithirfichead 
pomgranat  air  aon  taobh,  ceud  pomgranat 
air  an  lìon-obair  uile  mu'n  cuairt. 

24  Agus  thug  ceannard  an  fhreiceadain 
leis  Seraiah  an  t-àrd-sagart,  agus  Sepha- 
niah  an  dara  sagart,  agus  na  tri  dorsair- 
ean. 

25  Thug  e  fòs  as  a'  chaithir  caillteanach 
air  an  robh  cùram  nam  fear-cogaidh,  agus 
seachd  fir  dhiubhsan  a  bha  dlùth  do 
phearsa  an  righ,  a  fhuaradh  anns  a'  chaith- 
ir,  agus  àrd-sgrìobhaiche  an  t-sluaigh,  a 


ghabh  àireamh  muinntir  an  fhearainn, 
agus  tri  fichead  fear  do  mhuinntir  an 
fiiearainn,  a  fhuaradh  ann  am  meadhon 
a'  bhaile ; 

26  Ghabh  eadhon  Nebusar-adan  ceann- 
ard  an  fhreìceadain  iad,  agus  thug  e  iad  a 
chum  righ  Bhabiloin  gu  Riblah. 

27  Agus  bhuail  righ  Bhabiloin  iad,  ag- 
uschuiregu  bàs  iad  ann  an  Riblah,  ann 
am  fearann  Hamait:  mar  sin  thugadh 
Iudah  air  falbh  ann  am  bruid  as  'fhearann 
fèin. 

28  So  an  sluagh  a  thug  Nebuchadnesar 
air  falbh  ann  am  bruid  ;  anns  an  t-seachd- 
amh  bliadhna,  tii  mìle  Iudhach  agus  tri 
tliar  fhichead. 

29  Ann  an  ochdamh  bliadhna  deug  Ne- 
buchadnesair,  thug  e  air  falbh  ann  am 
bruid  o  Ierusalem,  ochd  ceud  anam,  agus 
a  dhà  dheug  thar  fhichead. 

30  Ann  au  treas  bliadhna  fichead  Nebu- 
chadnesair,  thug  Nebusar-adan  ceannard 
an  fhreiceadain  air  falbh  ann  am  bruid  do 
na  h-Iudhaich  seachd  ceud  dà  fhichead 
agus  cùig  auara  :  b'  iad  na  h-anaman  uile 
ceithir  mìle  agus  sè  ceud. 

31  Agus  tharladh  anns  an  t-seachdamh 
bliadhna  deug  thar  fhichead  do  bhraighd- 
eanas  Iehoiacim  righ  Iudah,  anns  an  dara 
mìos  deug,  air  a'  chùigeamh  là  fichead 
do'n  mhìos,  gu'n  do  thog  Ebhil-merodach 
righ  Bhabiloin,  anns  a'  cheud  bhliadhna 
d'a  linn,  suas  ceann  lehoiacim  righ  Iudah, 
agus  thug  e  mach  à  prìosau  e, 

32  Agus  labhair  e  gu  caomhail  ris,  agus 
chuir  e  a  chaithir  os  ceann  chaithriche  nan 
rìghrean  a  bha  leis  anu  am  Babilon. 

33  Agus  dh'atharraich  e  a  chulaidh- 
phrìosain  :  agus  dh'ith  e  aran  'na  fhianuis 
do  ghnàth,  fad  uile  làithean  a  bheatha. 

34  Agus  air  son  a  lòin  làthail,  thugadh 
dha  o  righ  Bhabiloin,  gach  aon  là  cuibh- 
rionn,  gu  là  a  bhàis,  fad  uile  làithean  a 
bheatha. 

CAIB.  I. 

CIA  uaigneach  a  ta  i  'na  suidhe,  a' 
chaithir  a  bha  làn  do  dhaoine ! 
cionnus  a  dh'fhàs  i  mar  bhantraich  !  lse 
bha  mòr  am  measg  nan  cinneac.h,  agus  'na 
h-uachdaran  am  measg  nan  dùthchanna, 
cionnus  a  ta  i  air  teachd  f  uidh  chìs  ! 

2  Tha  i  ri  gul  gu  geur  anns  an  oidhche, 
agus  a  deoir  air  a  gruaidhean  ;  fear-comh- 
fhurtachd  air  bith  cha  'n'eil  aice  am  measg 
a  h-uile  Iuchd-gaoil ;  bhuin  a  cairdean  uile 

u  fealltach  ritlie,  dh'fhàs  iad  'nan  naimh- 
eau  d'i. 

3  Dh'imich  Iudah  air  falbh  ann  am 
braighdeanas ;  ann  an  an-shocair,  agus 


ann  an  daorsa  mhòr  tha  i  chòmhnuidh  am 
measg  nan  cinneach  ;  cha  'n  'eil  i  faotainn 
suaimhneis  air  bith ;  rug  a  luchd-ruag- 
aidh  uile  oirre  eadar  na  cunglaichean. 

4  Tha  ròidean  Shioic  ri  bròn,  a  chionn 
nach  'eil  aon  neach  a'  teachd  a  chum  na 
h-àrd-fhèille ;  tha  a  geatachan  uile  fàs; 
tha  a  sagairt  ag  acain  ;  tha  a  h-òighean  fo 
leòn,  agus  tha  i  fèin  ann  an  searbhadas. 

5  Is  iad  a  h-eascairdean  a  tha  'n  uach- 
dar,  tha  a  naimhdean  a'  soirbheachadh  ; 
oir  leòn  an  Tighearn  i  air  son  lìonmhoir- 
eachd  a  lochdan  ;  dh'fhalbh  a  clann  am 
braighdeanas  fa  chomhair  an  nàmhaid. 

6  Agus  dhealaich  a  sgèimh  uile  ri  nigh- 

inn  Shioin ;  tha  a  prionnsachan  air  fàs 
mar  fhèidh  nach  'eil  a'  faotainn  ionalt- 
raidh ;  agus  dh'imich  iad  gun  neart  roimh 
an  fhear-ruaige. 

7  Chuimhnich  Ierusalem  ann  an  là  a 
h-àmhghair,  agus  a  truaighe,  air  a  h-uile 
nithibh  sòlasach  a  hha  aice  anns  na  làith- 
ibh  o  sliean  ;  an  trà  thuit  a  daoine  ann  an 
làimh  an  nàmhaid,  auus  nach  d'rinn  neach 
a  cuideachadh  ;  chunnaic  na  naimhdean, 
agus  rinn  iad  fanoid  air  a  sàbaidibh. 

8  Pheacaich  lerusalem  gu  trom  ;  air  an 
aobhar  sin  tha  i  air  a  h-atharrachadh  : 
iadsan  uile  thug  urratn  dh  i,  tha  iad  ri  tàir 
oirre,  a  chionn  gu  fac'  iad  a  lomnochd- 
uidh ;  seadh,  tha  ise  ri  caoidh,  agus  a' 
tionndadh  air  a  h-ais. 

9  Bha  a  salachar  'na  sgiortaibh ;  cha 
robh  i  cuimhneach  air  a  crìch  dheireann- 
aich ;  uime  sin  thugadh  i  nua3  gu  h-ion- 
gantach ;  cha'n  'eil  fear-comhfhurtachd 
aice  :  amhairc,  O  Thighearn,  air  m'  àmh- 
ghar,  oir  mheudaich  an  nàmhaid  e  fèin. 

10  Shìn  an  nàmhaid  a  raach  a  làmh  air 
a  h-uile  nithibh  taitneach ;  gu  deimhin 
chunnaic  i  cinnicli  a'  dol  a  steach  d'a 
h-ionad  naomh,  do'n  d'àithn  thusa  nach 
rachadh  iad  a  steach  do  d'  choimhthional. 

11  Tha  a  sluagh  uile  ag  osnaich ;  tha 
iad  ag  iarraidh  arain  ;  thug  iad  an  nithe 
luachmhor  air  son  lòin,  a  chutnail  beò  an 
anama:  feuch,  O  Thighearn,  agus  thoir 
fa'near,  mar  a  ta  mi  air  fàs  suarach. 

12  O  sibhse  uile  tha  gabhail  an  rathaid, 
amhaircibh  agus  faicibh  am  bheil  bròn 
sam  bith  cosmhuil  ri  mo  bhròn-sa  a  thug- 
adh  orm,  o'n  uair  an  d'rinn  an  Tighearn 
mo  smachdachadh  anu  an  là  a  dhian 
fheirge. 

13  Chuire  teine  a  nuas,  agus  thug  e  air 
dol  a  steach  do  m'  chnàmhaibh ;  sgaoil  e 
lìon  air  son  mo  chos ;  phill  e  mi  air  m' 
ais :  rinn  e  fàs  mi,  fad  an  là  ri  caoidh. 

14  Tha  a'  chuing  air  a  ceangal ;  tha  rao 
lochdan  air  an  snìomh  le  a  làimh,  tha  iad 
air  au  càradh  mu  m'  mhuineal ;  thug  e  air 
mo  threise  tuiteam,  thug  an  Tighearn 
thairis  mi  d'  an  làmhaibh,  cha'n  urrainn 
mi  èirigh  suas. 

15  Shaltair  an  Tighearn  fo  chois  ra'  uile 
dhaoine  cumhachdach  ann  am  mheadhon^ 
ghairm  e  coimhthional  a'  m'  aghaidh  a 
bhruthadh  mo  dhaoine  òga ;  mar  ann  an 
amar-bruthaidh  fiona,  bhruth  an  Tighearn 
òigh  nighean  Iudah. 

16  Air  son  nan  nithe  so  guileam,  tha  mo 
shùil,  mo  shùil  a'  sìleadh  sìos  le  h-uisge  ; 
chioun  gu  bheil  am  fear-comhfhurtachd, 
a  bheireadh  fuasgladh  do  m'anam,  fada 
uam  :  tha  mo  chlann  uaigneach,  a  chionn 
gu'n  dthug  an  nàmhaid  buaidh. 

17  Tha  Sion  a'  sgaoileadh  a  mach  a 
làmh,  cha'n  'eil  neach  ann  a  thoirt  d'i 
comhfhurtachd ;  dh'àithn  an  Tighearn  a 
thaobh  Iacoib,  a  naimhdean  a  bhi  air  gach 
taobh  rau'n  cuairt  da ;  tha  Ierusalem  'nam 
measg  mar  aon  a  chuireadh  air  leth  air 
son  neò-ghloine. 

18  Is  ceart  an  Tighearn,  oir  chathaich 
mise  an  aghaidh  àitheantan ;  èisdibh, 
guidheam  oirbh,  a  shlòigh  gu  lèir,  agus 
faicibh  mo  bhròn  :  m'òighean  agus  in'òg- 
anaich  dh'fhalbh  ann  am  braighdeanas. 


19  Ghairm  mi  air  rao  leannain,  ach 
mheall  iad  mi ;  thug  mo  shagairt  agus  mo 
sheanairean  suas  an  deò  anns  a'  chaithir, 
afli  feadh  a  dh'iarr  iad  am  biadh  gu  cabh- 
air  air  an  anam. 

20  Feuch,  O  Thighearn,  mar  a  ta  mi 
ann  an  teinn  ;  tha  mo  chom  fo  thrioblaid  ; 
tha  rao  chridhe  air  tionndadh  an  taobh  a 
stigh  dhiom  ;  oir  chiontaich  mi  gu  trom  : 
a  muigh  tha  claidheamh  a'  sgrios,  a  stigh 
tha  amhuil  bàs. 

21  Chualiad  mar  a  rinn  mi  acain,  ach 
cha'n  'eil  neach  a  thoirt  dhomh  comh- 
fhurtachd  ;  chuala  mo  naimhdean  uile  m' 
àmhghar;  rinn  iad  gairdeachas  a  chionn 
gu'n  d  rinn  thusa  sin  :  bheir  thusa  an  là  a 
ghairm  thu,  agus  bithidh  iadsan  cosmhuil 
riumsa. 

22  Thigeadh  an  aingidheachd  uile  fa  d' 
chomhair ;  agus  dean  riu,  ìnar  a  rinn  thu 
riumsa  air  son  m'uile  lochdan :  oir  tha 
m'  osnaidhean  lìonmhor,  agus  mo  chridhe 
lag. 

CAIB.  II. 

CIONNUS  a  tharruing  an  Tighearn  'ua 
chorruich  neul  air  nighinn  Shioin  ! 
agus  a  thilg  e  sios  o  nèamh  gu  talamh 
maise  Israeil !  agus  clia  do  chuimhnich  e 
stòl  a  choise  ann  an  là  'fheirge  ! 

2  Shluig  an  Tighearn  suas  uileàiteacha- 
còmhnuidh  Iacoib,  agus  cha  do  ghabh  e 
truas:  thilg  e  sìos  'na  chorruich  daing- 
nichean  làidir  nighinn  Iudah  :  thug  e  nuas 
gu  làr  iad  ;  thruaill  e  an  rìoghachd  agus  a 
daoine  urramach. 

3  Ghearr  e  as  'na  dhian-fheirg  adharc 
Israeil  uile :  tharruing  e  air  a  h-ais  a  làmh 
dheas  o  aghaidh  an  nàmhaid;  agus  loisg  e 
an  aghaidh  Iacoib  mar  theine  lasarach  a 
loisgeas  airgach  taobh. 

4  Lùb  e  a  bhogha  mar  nàmhaid  ;  thog  e 
'n  àird  a  làmh  dheas  mar  eas-caraid,  agus 
mharbh  e  na  h-uile  òganach  a  bha  tait- 
neach  do'n  t-sùil ;  ann  am  pàilliun  nigh- 
inn  Shioin  thaom  e  mach  a  chorruich  mar 
theine. 

5  Bha  an  Tighearn  mar  nàmhaid: 
shluig  e  suas  Israel,  shluig  e  suas  'àrois 
uile  ;  sgrios  e  a  dhaingnichean  làidir,  agus 
mlieudaich  e  anu  an  nighinn  Iudah  bròn 
agus  caoidh. 

6  Agus  sgaoil  e  as  a  chèile  a  phàilliun 
mar  challaid;  sgrios  e  a  choimhthional 
fèin  :  leig  an  Tighearn  as  'aire  ann  an  Sion 
an  àrd-fhèill  agus  an  t-sàbaid;  agus  rinn 
e  tàir,  ann  an  teas  a  chorruich,  air  an  righ 
agus  air  an  t-sagart. 

7  Chuir  an  Tighearn  air  cùl  'altair, 
ghabh  e  gràin  d'  a  naomh-iouad ;  thug  e 
suas  ballachan  a  h-àrois  do  làimh  a  eas- 
caraid ;  rinn  iad  gàir  ann  an  tigh  an  Tigh- 
earna,  mar  ann  an  là  àrd-fhèille. 

8  Tha  an  Tighearn  fa  rùn  ballachan 
nighinn  Shioin  a  mhilleadh ;  shìn  e  mach 
sreang,  cha  do  chum  e  a  làmh  o  mhill- 
eadh  :  ach  thug  e  air  an  daingneach  agus 
air  a'  bhalla  caoidh ;  shearg  iad  as  le 
chèile. 

9  Tha  a  geatachan  air  dol  sìos  anns  an 
talamh ;  mhill  agus  bhris  e  a  croinn- 
dhruididh  ;  tha  a  rìghrean  agus  a  h-uach- 
darain  am  measg  uan  cinneach ;  an  lagh 

cha'n  "eil  ann  ;  aig  a  fàidhean  fòs  cha'n  'eil 
sealladh  air  bith  o'n  Tighearn. 

10  Tha  seanairean  nighinn  Shioin  'nan 
suidhe  air  an  làr,  tha  iad  'nan  tosd ;  chuir 
iad  duslach  air  an  ceann  :  chrioslaich  iad 
iad  fèin  le  sac-èididh  :  tha  òighean  leru- 
saleim  a*  cromadh  sios  an  cinn  gu  làr. 

11  Tha  mo  shùilean  air  fàilneachadh  le 
deurail)h ;  tha  mo  chom  fo  thrioblaid ; 
dhòirteadh  mo  sgamhan  air  an  talamh  air 
son  lèir-sgrios  nighinn  mo  shluaigli ;  a 
chionn  gu~bheil  a'  chiann  bheag  agus  na 
naoidheana  a'  fannachadh  ann  an  sràidibh 
na  caithreach. 

12  Ri  'm  màithrichibh  tha  iad  ag  ràdh, 
C'àit  am  bheil  arbhar  agus  fion  ?  an  trà 
tha  iad  a'  fàilneachadh  mar  dhaoine  leònta 
ann  an  sràidibh  a'  bhaile,  trà  tha  an  anam 
air  a  dhòrtadh  a  mach  ann  au  uchd  am 
màthar. 

13  Ciod  a  thairngeas  mi  mar  fhianuis 
a'd'  aghaidh  ?  ciod  an  ni  a  shamhluicheas 
mi  riut,  O  nighean  lerusaleim?  ciod  a 
choimeasas  mi  riut,  a  chum  gu'n  tugainn 
comhfhurtachd  dhuit,  O  òigh-nighean 
Shioin?  oir  tha  do  bhriseadh  mòr  mar  an 
fhairge  ;  cò  dh'fheudas  do  leigheas. 

14  Chunnaic  d'  fhàidhean  nithe  dìomh- 
ain  agus  amaideach  air  do  shon,  agus  cha 
do  leig  iad  ris  t  eu-ceart,  a  chum  do  bhruid 
a  p'iilleadh  air  a  h-ais ;  ach  chunnaic  iad 
air  do  shon  fàistneachd  neo-fhìrinneach, 
agus  aobhar  fògraidh. 

15  Tha  mheud  as  a  ta  gabhail  seachad 
a'  bualadh  am  bàs  riut :  tha  iad  ri  sgeig- 
f hiacal,  agus  a'  crathadh  an  cinn  ri  nigh  - 
inn  Ierusaleim,  ag  ràdh,  An  i  so  a'  chaith- 
ir  ri  'n  goirear  Foirfeachd  maise,  Aoibh- 
neas  an  domhain  uile  ? 

16  'Dh'fhosgail  do  naimhdean  uile  am 
beul  a'd'  aghaidh  :  rinn  iad  sgeig  is  giosg- 
an  fhiacal;  thubhairt  iad,  Shluig  sinn 
suas  i ;  gu  cinnteach  is  e  so  an  là  ri  'n  robh 
ar  sùil :  fhuair  sinn  e,  chunnaic  sinn  e. 

17  Rinn  an  Tighearn  an  ni  sin  a  dhealbh 
e;  choimhlion  e 'fhocal,  a  dh 'àithn  e  anns 
na  làithibh  o  shean  :  thilg  e  sìos,  agus  cha 
do  ghabh  e  truas  ;  ach  thug  e  air  nàmhaid 

airdeachas  a  dheanamh  os  do  cheann, 
h'àrdaich  e  adharc  do  naimhdean. 

18  Dh'èigh  an  cridhe,  Ann  an  làthair 
an  Tighearn,  O  a  nighean  Shioin,  silèadh 
deoir  sìos  mar  shruth  a  là  agus  a  dh'oidh- 
che :  na  toir  dhuit  fèin  suaimhneas  air 
bith  ;  na  gabhadh  cloch  do  shùl  fois. 

19  Eirich,  glaodh  gu  h-àrd  anns  an 
oidhche  :  ann  an  tùs  na  faire  dòirt  a  mach 
do  chridhe  mar  uisge  fa  chomhair  gnùise 
lehobhah :  tog  suas  do  làmhan  d'a  ionn- 
suidh  air  son  anama  do  chloinne  òige,  a  ta 
fàilneachadh  le  h-ocras  aig  ceann  gach 
aoin  sràide. 

20  Feuch.  O  Thighearn,  agus  thoir 
fa'near  cò  ris  a'  bhuin  thu  mar  so  :  an  ith 
na  mnathan  toradh  na  bronn,  naoidheana 
maotha?  ara  marbhar  an  sagart  agus  am 
fàidh  ann  an  ionad  naomh  an  Tighearna  ? 

21  Luidh  an  t-òg  agus  an  sean  air  an 
làr  anns  na  sràidibh  ;  tha  m'  òighean  agus 
m'  òganaich  air  tuiteam  leis  a'  chlaidh- 
eamh  ;  mharbh  thu  iad  ann  an  là  dochorr- 
uich  ;  mharbh  thu,  agus  cha  do  ghabh  thu 
truas. 


22  Ghairm  thu,  mar  air  là  suìdhichte, 
m'  uamhasan  air  gach  taobh,  air  chor  as, 
air  là  feirge  an  Tighearna,  nach  robh 
neach  ann  a  chaidh  as,  no  mhair  beò :  a' 
mhuinntir  a  dh'oil  agus  a  dh'àirich  mi, 
chuir  mo  nàmhaid  as  doibh. 

IS  mise  an  duine  a  chunnaic  àmhghar  le 
slait  a  chorruich. 

2  Stiùir  e  mi,  agus  thug  e  orm  gluasad 
ann  an  dorchadas,  agus  ni  h-ann  an  solus. 

3  Gu  cinnteach  a'm'  aghaidh-sa  phill  e  ; 
tha  e  pilleadh  alàimhe  air  a  h-ais  ann  am 
aghaidh  feadh  an  là  gu  h-iomlan. 

4  M'fheoil  agus  mo  chraicionn  rinn  e 
sean  ;  bhris  e  mo  chnàmhan. 

5  Thog  e  ann  am  aghaidh,  agus  chuairt- 
ich  e  mi  le  domblas  agus  le  saothair. 

6  Chuir  e  mi  chòmhnuidh  ann  an  ion- 
adaibh  dorcha,  mar  iadsau  a  tacian  marbh. 

7  Chuairtich  e  mi  le  gàradh  air  gach 
taobh,  air  chor  as  nach  feud  mi  teachd  a 
mach  ;  rinn  e  mo  shlabhruidh  trom. 

8  Mar  an  ceudna,  trà  ghlaodhas  agus  a 
dh'èigheas  mi,  tha  e  druideadh  a  mach 
m'urnuigh. 

9  Dhruid  e  suas  mo  shlighe  le  clachaibh 
snaidhte  ;  rinn  e  cam  mo  clieuma. 

10  Mar  rahath-ghamhuinn  a'  luidhe  am 
folach  bha  e  dhomh,  mar  leòmhan  ann  an 
ionadaibh  naigneach. 

11  Rinn  e  mo  shlighe  fiar,  agus  reab  e 
mi  am  bloighdibh  :  rinn  e  mi  a'm'  aonar- 
an. 

12  Lùb  e  a  bhogha,  agus  chuir  e  mise 
mar  cliomhara  air  son  na  saighde. 

13  Thug  e  air  saighdibh  a  dhorlaich  dol 
a  steach  ann  am  airnibh. 

14  Bha  mi  ann  am  chùis-mhagaidh  do 
mo  shluagh  uile,  ann  am  òran  doibh  fad 
an  là. 

15  Lìon  e  mi  le  searbhadas,  chuir  e  air 
mhisg  mi  le  searbh-luibhean. 

16  Bhris  e  ra'  fhiacla  fòs  le  clachaibh 
gainmhiche,  chòmhdaich  e  mi  le  luaithre. 

17  Agus  dh'atharraich  thu  m*  anam  am 
fad  o  shìth ;  dhì-chuimhnich  mi  soirbh- 
eachadh. 

18  Agus  thubhairt  mi,  Tha  mo  spionn- 
adh  agus  mo  dhòchas  air  bàsachadh  o  'n 
Tigheam. 

19  Tha  cuimhneachadh  air  m'  àmhghair 
agus  mo  thruaighe,  'na  shearbhadas  agus 
'na  dhomblas. 

20  Tha  m'  anam  fathasd  'g  an  euimh- 
neachadh,  agus  air  irioslachadh  an  taobh 
a  stigh  dhìom. 

21  Tha  mi  gairm  so  a  rìs  gu  m'  aire ; 
uime  sin  tha  dòchas  agam. 

22  Is  ann  do  thròcairibh  an  Tighearna 
nach  'eil  sinn  air  ar  caitheadh,  a  chionn 
nach  'eil  fàilinn  air  a  thròcairibh. 

23  Tha  iad  nuadh  gach  aon  mhaduinn, 
is  mòr  do  dhìlseachd  ! 

24  Is  e  an  Tighearn  mo  chuibhrionn, 
tha  m'  anam  ag  ràdh  ;  uime  sin  cuiridh 
mi  mo  dhòchas  ann. 

25  Is  maith  an  Tighearn  dhoibh-san  a 
dh'f  heitheas  air,  do'n  anam  a  dlviarras  e. 

26  Is  maith  bhi  ann  an  dòchas,  agus 
feitheamh  gu  fòil  ri  slàinte  an  Tigh- 
earn. 

27  Is  maith  do  dhuine  a'  chuing  a  gliiùl- 
an  'na  òige ; 

28  Suidhidh  e  'na  aonar,  agus  bithidh  e 
'na  thosd,  a  chionn  gu'n  d'rinu  e  a  giùlan. 

29  Cuiridh  e  'bheul  anns  an  duslach, 
ma's  teagarah  gu'm  bi  dòchas  ann. 

30  Bheir  e  a  ghial  do'n  tì  a  bhuaileas  e  ; 
bithidh  e  air  a  lìonadh  làn  do  mhasladh. 

31  Oir  cha  tilg  an  Tighearn  uaith  gu 
bràth ; 

32  Ach  ged  bheir  e  aobhar  bròin,  gidh- 
eadh  ni  e  iochd  a  rèir  lìonmhoireachd  a 
thròcairean. 

33  Oir  cha  chlaoidh  e  d'  a  dheòin,  ni  mò 
chraidheas  e  clann  nan  daoine. 

34  Prìosanaich  na  talmhainn  uile  a 
bhruthadh  f'a  chosaibh, 

35  Còir  duine  thionndadh  a  leth-taobh, 
fa  chorahair  gnùise  an  Tì  a's  àirde, 

36  Eucoir  a  dheanamh  air  duine  'na 
chùis,  cha  taitneach  leis  an  Tigìiearn. 

37  Cò  esan  a  their,  agus  gu'n  tig  e  gu 
crìch,  an  uair  nach  àithn  an  Tighearn  ? 

38  Nach  ann  o  ordugh  an  Tì  a's  ro-àirde 
a  thig  olc  agus  maith  ? 

39  C'uime  an  dean  duine  beò  gearan, 
duine  air  son  smachdachaidh  a  pheacaidh. 

40  Rannsaicheamaid  agus  dearbhamaid 
ar  slighean,  agus  pilleamaid  a  rìs  a  dh'- 
ionnsuidh  an  lighearna. 

41  Togamaid  suas  ar  cridhe  maille  ri  ar 
iàmhan  ri  Dia  anns  na  nèamhaibh. 

42  Pheacaich  sinne  agus  rinn  sinn  ar  a 
mach,  agus  cha  do  mhaith  thusa. 

43  Chuairtich  thu  le  feirg,  agus  gheur- 
lean  thu  siun  ;  mharbh  thu,  cha  do  ghabh 
thu  truas. 

44  Chòmhdaich  thu  thu  fèin  le  neul, 
ionnus  nach  rachadh  urnuigh  troimhe. 

45  Rinn  thu  sinn  'nar  salachar  agus  'nar 
diù  am  measg  an  t-sluaigh. 

46  Dh'fhosgail  ar  naimhdean  uile  am 
beul  'nar  n-aghaidh. 

47  Thàinig  eagal  agus  rib  oirnn,  fàsal- 
achd  agus  milleadh. 

48  Tha  mo  shùil  a'  sileadh  sìos  le  sruth- 
aibh  uisge  air  son  lèir-sgrios  uighinn  mo 
shluaigh. 

49  Tha  mo  shùil  a'  sileadh  sìos  gun 
chasgadh  agus  gun  sgnr, 

50  Gus  an  seall  an  Tighearn  a  nuas,  ag- 
us  gu  'n  amhairc  e  o  nèamh. 

51  Tha  mo  shùil  a'  cur  doilgheis  air  mo 
chridhe,  air  son  uile  nigheaua  mo  chaith- 
reach. 

52  Ruaig  mo  naimhdean  mi  gu  geur, 
mar  eun  gun  aobhar. 

53  Ghearr  iad  as  m'anam  anns  a'  phrìos- 
an,  agus  chuir  iad  clach  orm. 

54  Chaidh  uisgeachan  thar  mo  cheann 
mar  thuil ;  thubliairt  mi,  Tha  mi  air  mo 
ghearradh  as. 

55  Ghairm  mi  air  t'  ainm-sa,  O  Thigh- 
earn,  as  an  t-slochd  ìochdarach. 

56  Chuala  tu  mo  ghuth;  na  cum  do 
chluas  o  m'  athchuinge  agus  o  mo  ghlaodh. 

57  Tharruing  thu  'm  fagus  anns  an  là 
san  do  ghairm  mi  ort :  thubhairt  thu,  Na 
biodh  eagal  ort. 

58  Thagair  thusa,  O  Thighearn,  cùisean 
m'anama  ;  shaor  thu  mo  bheatha. 

59  Chunnaic  thusa,  O  Thighearn,  m' 
àmhghar ;  cum  thusa  còir  rium. 

60  Chunnaic  thu  an  uile  dhioghaltas,  an 
uile  innleachdan  ann  am  aghaidh. 

61  Cuuala  tu  am  masladh,  O  Thighearn, 
an  uile  innleachdan  ann  am  aghaidh  ; 

62  Bile  ua  muinntir  a  dh'èirich  suaa 
a'm'  aghaidh,  agus  am  borbhanaich  ann 
am  aghaidh  fad  an  là. 

63  Feuch  an  suidhe  sìos,  agus  an  èirigh 
suas ;  is  mise  an  ceòl. 

64  Bheir  thusa  luigheachd  dhoibh,  O 
Thighearn,  a  rèir  oibre  an  làmh. 

65  Bheir  thu  doilghios  cridhe  dhoibh,  ni 
thu  am  mallachadh. 

66  Ruaigidh  tu  ann  am  feirg,  agus 
sgriosaidh  tu  iad  o  bhi  fuidh  nèamhaibh 
an  Tighearna. 

CAIB.  IV. 

CIONNUS  a  thàinig  smal  air  an  òr  !  a 
chaochail  an  t-òr  ro-fhìnealta  !  tha 
clachan  an,  naomh-ionaid  air  an  tilgeadh  a 
mach  air  mullach  gach  aoin  sràide  ! 

2  Mic  luachmhor  Shioin,  a  dh'fheudta 
choimeas  ri  òr  fìnealta,  cionnus  a  mheasar 
iad  mar  shoithichean  creadha,  obair  a' 
chreadhadair ! 

3  Tairngidh  eadhon  na  dràgoin  a  mach 
am  brollach,  bheir  iad  a'  chìoch  d'  an  àl- 
ach :  tha  nighean  mo  shluaigh-sa  an- 
iochdmhor,  mar  na  struthan  san  fhàsach. 

4  Tha  teangadh  naoidhein  na  cìche  a' 
leantuinn  r'a  ghial  le  tart :  tha  chlann  òg 
ag  iarraidh  arain  ;  cha  'n'eil  aon  'ga  bhris- 
eadh  dhoibh. 

5  Tha  iadsan  aig  an  robh  biadh  sòghail 
'nan  aonarain  anns  na  sràidibh  ;  iadsan  a 
thogadh  suas  ann  an  scarlaid,  tha  iad  a' 
filleadh  an  làmh  mu'n  òtrach. 

6  Seadh,  tha  peanas  aingidheachd  nigh- 
inn  mo  shluaigh-sa  ni's  mò  na  peanas 
peacaidh  Shodoim,  a  thilgeadh  bun  os 
ceann  ri  tiota,  agus  air  nach  d'thàinig 
laisge  làmh. 

7  Bha  a  Nasaraich  ni  bu  ghloine  na 
sneachdadh  ;  bu  ghile  iad  na  bainne  ;  bu 
deirge  iad  sa'  chorp  na  ruiteachain ;  bha 
an  dreach  mar  Shaphir. 

8  Is  duibhe  an  gnùis  na  gual ;  cha'n 
aithnichear  iad  anns  na  sràidibh ;  tha  an 
craicionn  a'  leantuinn  ri  'n  cnàmhaihh ; 
tha  e  air  tiormachadh ;  tha  e  air  fàs  mar 
mhaide. 

9  Is  fearr  dhoibh-san  a  mharbhar  leis  a' 
chlaidheamh  na  dhoibh-sana  mharbhar  le 
gort ;  oir  tha  iad  sin  a'  seargadh  as,  air  an 
lotadh  dh'uireasbhuidh  toraidh  na  mach- 
arach. 

10  Bhruich  làmha  nam  ban  iochdmhor 
an  clann  fèin ;  b'  iad  am  biadh,  ann  an  lèir- 
sgrios  nighinn  mo  sluaigh. 

11  Choimhlicn  an  Tighearn  a  chorr- 
uich  ;  thaom  e  mach  a  dhian-fhearg,  agus 
las  e  teine  ann  an  Sion,  agus  loisg  e  sin  a 
bunaitean. 

12  Cha  chreideadh  rìghrean  na  tal- 
mhainn,  no  uile  luchd-àiteachaidh  an 
domhain,  gu'n  rachadh  an  t-eas-caraid 
agus  an  nàmhaid  a  steach  air  geatachan 
Ierusaleim. 

13  Air  son  pheacanna  a  fàidhean,  agus 
aingidheachdan  a  sagart,  a  dhòirt  fuil  nam 
firean  'na  meadhon ; 

14  Chaidh  iad  air  seacharan  mardhaoine 


CAIB.  y. 

dall  anns  na  sràidibh,  shalaich  iad  iad  fèin 
le  fuil,  air  chor  as  nach  feudadh  daoine 
buntainn  ri  'n  eudach. 

15  Imichibh,  tha  sibh  neòghlan,  thubh- 
airt  daoine  riu  ;  imichibh,  imichibh,  na 
beanaibh  :  seadh,  theich  iad,  dh'fhalbh 
iad;  thubhairt  iad  am  measg  nan  cinn- 
each,  Cha  ghabh  iad  còmhnuidh  an  so  ni's 
mò. 

16  Rinn  fearg  an  Tighearn  an  sgaoil- 
eadh ;  cha  chuir  e  ni's  mò  an  suim  iad  : 
cha  robh  meas  aca  air  pearsannaibh  nau 
sagart ;  ris  na  seanairibh  cha  do  chum  iad 
bàigh. 

17  Am  feadh  a  bha  sinn  ann,  dh'fhàil- 
nich  ar  sùilean  ag  amharc  ri  cabhair 
dlùomhain  :  am  feadh  a  rinn  sinn  faire, 
bha  ar  sùil  ri  cinneach  nach  b'  urrainn 
tèarnadh. 

18  Lorgaich  iad  ar  ceuma,  air  chor  as 
nach  feudamaid  imeachd  'nar  sràidibh : 
tha  ar  crìoch  dlùth,  tha  ar  làithean  air  an 
coimhlionadh  ;  seadh,  thàinig  ar  crìoch. 

19  Bu  luaithe  ar  luchd-leanmhuinn  na 
iolairean  cèimh  ;  ruaig  iad  sinn  air  na 
slèibhtibh,  luidh  iad  am  folach  air  ar  son 
anns  an  f  hàsach. 

20  Ghlacadh  'nan  slochdaibh  anail  ar 
cuinneana,  tì  ungta  an  Tighearna,  mu'n 
d'  thubhairt  sinn,  Fuidh  a  sgàile  mairidh 
sinn  beò  am  measg  nan  cinneach. 

21  Dean  gairdeachas,  agus  bi  ait,  O 
nighean  Edoim,  aig  am  bheil  do  chòmh- 
nuidh  ann  am  fearann  Uis  ;  thèid  au  cup- 
an  thairis  fòs  thugadsa  ;  bithidh  tu  air 
mhisg,  agus  leigidh  tu  ris  do  loranochd- 
uidh. 

22  Tha  peanas  t'  eu-ceirt  air  a  choimh- 
lionadh,  O  nighean  Shioin  ;  cha  toir  e  ni's 
mò  air  falbh  ann  am  bruid  thu  :  smachd- 
aichidh  e  t'  eu-ceart-sa,  O  nighean  Edoim, 
leigidh  e  ris  do  lochdan. 

CAIB.  V. 

CUIMHNICH,  O  Thighearn,  ciod  a 
thàinig  oirnn :  thoir  fa'near,  agus 
faic  ar  masladh. 

2  Thugadh  thairis  ar  n-oighreachd  gu 
coimhich,  ar  tighean  gu  coigrich. 

3  Tha  sinn  'nar  dìlleachdain,  agus  gun 
athair,  ar  màthraichean  mar  bhantraich- 
ibh. 


4  Dh'òl  sinn  ar  n-uisge  air  son  airgid  ; 
tha  ar  coille  air  a  reic  ruinn. 

5  Le  cuing  ar  muineal  tha  sinn  air  ar 
sìor-leòn  ;  tha  sinn  a'  saoithreachadh,  ag- 
us  gun  fhois  againn. 

6  Thug  sinn  an  làmh  do  na  h-Eiphitich, 
agus  do  na  h-Asirianaich,  a  chum  bhi  air 
ar  sàsuchadh  le  h-aran. 

7  Pheacaich  ar  n-aithrichean,  agus  cha 
'n  'eil  iad  ann,  agus  ghiùlain  sinn  an  eu- 
ceartan. 

8  Bha  seirbhisich  'nan  uachdacain  oirnn  : 
cha  'n  'eil  duine  sam  bith  ann  a  shaoras 
o'n  làmhan. 

9  Fhuair  sinn  ar  n-aran  le  cunnart  ar 
n-anama,  do  bhrìgh  claidheimh  an  fhàs- 
aich. 

10  Bha  ar  craicionn  dubh  mar  àmh- 
uinn,  do  bhrìgh  na  gorta  uamhasaich. 

11  Dh'èignich  iad  na  mnathan  ann  an 
Sion,  na  maighdeanan  ann  an  caithrichibh 
Iudah. 

12  Bha  prionnsachan  air  an  crochadh 
suas  le'n  làimh  :  cha  d'  thug  iad  urrara  do 
aghaidh  nan  aosda. 

13  Ghabh  iad  na  h-òganaich  gu  meil- 
eadh,  agus  thuit  a'  chlanu  fuidh  'n  chonn- 
adh. 

14  Thrèig  na  seanairean  an  geata,  na 
h-òganaich  an  ceòl. 

15  Sguir  aoibhneas  ar  cridhe ;  chaochail 
ar  dannsadh  gu  bròn. 

16  Thuit  an  coron  bhàrr  ar  cinn  :  mo 
thruaighe  sinne,  a  chionn  gu'n  do  pheac- 
aich  siun  ! 

17  Air  son  so  tha  ar  cridhe  lag  ;  air  son 
nan  nithe  so  tha  ar  sùilean  air  au  dorch- 
achadh. 

18  Air  son  slèibh  Shioin  a  ta  fàs ;  tha 
na  sionnaich  a'  coiseachd  air. 

19  Ach  tha  thusa,  O  Thighearn,  mair- 
eannach  gu  siorruidh;  do  chaithir  rìogh- 
ail  o  linn  gu  linn. 

20  C'uime  an  dean  thu  dearmad  oirnn 
gu  bràth,  agus  am  bheil  thu  'g  ar  trèigsìnn 
ùinecofhada? 

21  Pill  sinne  thugad,  O  Thighearn,  ag- 
us  bithidh  sinn  air  ar  pilleadh :  ath-nuadh- 
aich  ar  làithean  mar  o  shean. 

22  Oir  thilg  thu  sinu  cian  fada  uait ;  bha 
thu  ro-fheargach  'nar  n-aghaidh. 

CAIB.  I. 

AGUS  tharladh,  anns  an  deicheamh 
bliadhna  fichead,  anns  a'  cheathramh 
mìos,  air  a'  chùigeamh  là  do'n  mhìos,  (air 
dhomhsa  bhi  measg  nam  braighdean  aig 
amhainn  Chebair,)  gu'n  d'  fhosgladh  na 
nèamhan,  agus  chunnaic  mi  taisbeana 
Dhè. 

2  Air  a'  chùigeamh  là  do'n  mhìos,  (b'i 


sin  an  cùigeamh  bliadhna  do  bhruid  rigli 
Iehoiacin,') 

3  Thàinig  focal  an  Tighearna  gu  Eseciel 
an  sagart,  mac  Bhusi,  ann  an  tìr  nan  Cal- 
dèach,  aig  uis«e  Chebair;  agus  bha  làmh 
an  Tighearn  air  anns  an  àite  sin. 

4  Àsrus  dh'amhairc  mi,  agus,  feuch, 
ghiùlain  ioma-ghaoth  o'n  airde-tuath, 
ueul  mòr  a  bha  air  a  chuairteachadh  le 

filltean  teine,  agus  dealradh  air  gach  taobh 
dheth ;  agus  'na  mheadhon  bha  amhuil 
dreach  òmair,  eadhon  aun  am  meadhon 
an  teine. 

5  Agus  mach  as  a  mheadhon  mar  an 
ceudna  thàinig  coslas  cheithir  ainmhidh- 
ean,  agus  b'e  so  an  aogus;  Bha  iad  ann 
am  meudachd  duìne, 

6  Agus  bha  ceithir  aghaidhean  aig  gach 
aon  diubh,  agus  ceithir  sgiathan  aig  gach 
aon  diubh. 

7  Agus  bha  an  cosan  dìreach ;  agus  bha 
bonn  an  cos  mar  bhonn  coise  laoigh,  agus 
loinnrich  iad  mar  dhath  praise  lìomhta. 

8  Agus  bha  làmlian  duine  fuidh  an 
sgiathaibh,  air  an  ceithir  taobhaibh  ;  agus 
bha  aig  a'  cheithir  an  agliaidhean  agus  an 
sgiathan. 

9  Bha  an  sgiathan  dlùthaichte,  gach  aon 
r'a  chèile ;  cha  do  thionndaidh  iad  nuair 
a  ghluais  iad  ;  chaidh  iad  air  an  aghaidh, 
gach  aon  dìreach  roimhe. 

10  Air  son  coslais  an  aghaidhean,  bha 
aca  'nan  ceathrar  aghaidh  duine,  agus 
aghaidh  leòmhain  air  an  taobh  deas;  agus 
bha  aca  'nan  ceathrar  aghaidh  daimh  air 
an  làimh  chlì :  bha  fòs  aca  'nan  ceathrar 
aghaidh  iolaire. 

11  B'  amliuil  so  an  aghaidhean  :  agus  an 
sgiathan  sgaoilte  gu  h-'àrd  ;  dithis  aig  gach 
aon,  dlùthaichte  r'a  chèile,  agus  dithis  a' 
folach  an  cuirp. 

12  Agus  dh'imich  jad,  gach  aon  dìreach 
air  aghaidh  :  far  an  robh  an  spiorad  air  tì 
dol,  dh'imich  iad:  cha  do  thionndaidh  iad 
'nuair  a  dh'imich  iad. 

13  A  thaobh  coslais  nan  ainmhidhean, 
bha  an  aogus  mar  eibhle  dearga  teine, 
cosmhuil  rf  lòehran,  a  chaidh  air  ais  agus 
air  aghaidh  am  rneasg  nan  ainmhidhean  : 
agus  bha  'n  teine  dealrach ;  agus  as  an 
teine  thàinig  a  mach  dealanach. 

14  Agus  ruith  na  h-ainmhidhean,  agus 
phill  iad,  mar  phlath  dealanaich. 

15  A  nis  am  feadh  a  bha  mi  sealltuinn 
air  na  h-ainmhidhean,  feuch,  aon  roth  air 
an  talamh,  làiinh  ris  na  h-ainmhidhean, 
aig  an  ceithir  aghaidhean. 

16  Bha  dreach  uan  rothan  agus  an  obair 
mar  dhreach  criostail ;  agus  bha  an  aon 
choslas  aig  a'  cheithir,  agùs  bha  an  aogus 
agus  an  obair  mar  gu'm  biodh  ann  roth 
ann  am  meadhon  rotha. 

17  'Nan  imeachd  dh'imich  iad  air  an 
ceithir  taobhaibh  :  cha  do  thionndaidh  iad 
'nuair  a  dh'imich  iad. 

18  A  thaobh  an  cearcal,  bha  iad  co  àrd  as 
gu  'm  b'  uamhasach  iad;  agus  bha  an 
cearcail  làn  do  shùilibh  mu'n  cuairt  doibh 
'nan  ceathrar. 

19  Agus  an  uair  a  ghluais  na  h-ainmh- 
idhean,  ghluais  na  rothan  làimhriu:  ag- 
us  an  uair  a  thogadh  na  h-ainmhidhean 
suas  o  'n  talamh,  thogadh  na  rothan. 

20  C'àit  air  bith  a  bha'n  spiorad  air  tì 
dol,  dh'imich  iadsan  an  taobh  a  bha'n 
spiorad  air  tì  dol,  agus  thogadh  suas  na 
rothan  fa  'n  comhair ;  oir  bha  spiorad  an 
ainrnhidh  anns  na  rothaibh. 

-  21  'Nuair  a  ghluais  iad  sin,  ghluais  [iad 
so;]  agus  'nuair  a  sheas  iad  sin,  sheas  [iad 
so ;]  agus  'nuair  a  thogadh  iad  sin  6uas 
o'n  talamh,  thogadh  na  rothan  suas  fa'n 


comhair :  oir  bha  spiorad  an  ainmhidh 
anns  na  rothaibh. 

22  Agus  bha  aogus  an  speur  a  bha  thar 
cinn  an  ainmhidh  mar  dhreach  criostail 
uamhasaich,  air  a  sgaoileadh  thar  an  cinn 
gu  h-àrd. 

23  Agus  fuidh  an  speur  bha  an  sgiathan 
gu  dìreach,  gach  aon  fa  chomhair  a  chèile  ; 
aig  gach  aon  bha  dithis,  a  dh'fholuich  air 
an  taobh  so,  agus  aig  gach  aon  bha  dithis 
a.dh'fholuich  air  an  taobh  sin,  an  cuirp. 

24  Agus  chuala  mi  fuaim  an  sgiathan, 
mar  thoirm  mhòran  uisgeacha,  mar  ghuth 
an  Uile-chumhachdaich  ;  an  uair  a  ghluais 
iad,  chluinnteadh  fuaim  mar  thorman 
sluaigh  ;  trà  sheas  iad,  leig  iad  sìos  an 
sgiathan. 

25  Agus  blia  guth  o'n  speur,  a  bha  thar 
an  cinn,  trà  slieas  iad,  agus  a  leig  iad  sìos 
an  sgiathan. 

26  Agus  os  ceann  an  speur,  a  bha  thar 
an  cinn,  bha  sàmhladh  righ-chaithreach, 
mar  choslas  cloiche  sapheir ;  agus  air 
sàmhladh  na  righ-chaithreach,  hha  taisb- 
ean  mar  gu'm  biodh  coslas  duine  'na 
shuidhe  air. 

27  Agus  chunnaic  mi  mar  dhreach  òm- 
air,  mar  choslas  teine  air  gach  taobh  a  stigh 
ann  :  o  thaisbean  a  leasraidh,  agus  os  a 
cheann,  agus  o  thaisbean  a  leasraidh  agus 
fuidhe,  chunnaic  mi  mar  gu'm  biodh  ann 
coslas  teine,  agus  e  dealrach  mu'n  cuairt- 

28  Mar  choslas  a'  bhogha  a  ta  san  neul 
ann  an  là  na  fraise,  b'  amhuil  dreach  an 
dealraidh  mu'n  cuairt.  B'  e  so  foillseach- 
adh  sàmhlaidh  glòire  an  Tighearn  ;  agus 
'nuair  a  chunnaic  mise,  thuit  mi  air  m' 
aghaidh,  agus  chuala  mi  guth  aoin  a'labh- 
airt. 

CAIB.  II. 

AGUS  thubhairt  e  rium,  A  mhic  an 
duiue,  seas  air  do  chosaibh,  agus 
labhraidh  mise  riut. 

2  Agus  chaidh  an  spiorad  a  steach  ann- 
am  an  uair  a  labhair  e  rium,  agus  chuir  e 
air  mo  chosaibh  mi,  ionnus  gu'n  cuala  mi 
an  tì  a  labhair  rium. 

3  Agus  thubhairt  e  rium,  A  mhic  an 
duine,  tha  mise  ga  d'  chur  gu  cloinn  Is- 
raeil,  gu  cinneach  ceannairceach  a  rinn  ar 
a  mach  a'm'  aghaidh  ;  chiontaich  iad  fèin 
agus  an  aithrichean  a'm'  aghaidh,  gus  an 
là  an  diugh. 

4  Oir  is  clann  mhi-nàrach  aguschruaidh- 
chridheach  iad  :  tha  mise  ga  d'  chur  d'an 
ionnsuidh,  agus  their  thu  riu,  Mar  so  deir 
an  Tighearn  Dia. 

5  Agus  iadsan,  ma  dh'èisdeas  iad,  no 
ma  dhearmaideas  iad,  (oir  is  tigh  ceann- 
airceach  iad,)  gidheadh  bithidh  fios  aca 
gu  robh  fàidh  'nam  measg. 

6  Agus  thusa,  a  mhic  an  duine,  na  biodh 
eagal  ort  rompa,  agus  na  biodh  fiamh  ort 
roimh  am  briathraibh,  ged  tha  drisean  ag- 
us  droighionn  mu'n  cuairt  duit,  agus  do 
chòmhnuidh  am  measg  nathraichean 
nimhe :  na  biodh  eagal  ort  roimh  am 
briathraibh,  ni  mò  bhios  geilt  ort  roimh 
an  gnùis,  ged  is  tigh  ceannairceach  iad. 

7  Agus  labhraidh  tu  mo  bhriathra-sa 
riu,  co  ac'  a  dh  èisdeas  iad,  no  dhearmaid- 
eas  iad ;  oir  tha  iad  ro  cheannairceach. 

8  Ach  thusa  a  mhic  an  duine,  cluina 


CAIB.  III.  IV. 

-  eiod  a  tha  mise  ag  ràdh  riut ;  Na  bi  thu- 
|  sa  eas-ùmhal  cosmhuil  ris  an  tigh  eas- 
,  lùmhal  sin  :  fosgail  do  bheul,  agus  ith  an 
I  rm  bheir  mise  dhuit. 

D  |  9  Agus  'nuair  a  dh'amhairc  mi,  feuch, 
m  làmh  air  a'  cur  a  m'  ionnsuidh,  agus, 
j  feuch,  bha  rola  leabhair  innte ; 
;  10  Agus  sgaoil  e  fa  m'  choinneamh  e; 
r  agus  bha  e  sgrìobhta  stigh  agus  a  mach  :  ag- 
I  us  bha  sgrìobhta  ann  tuireadh,  agus  bròn, 
agus  truaighe. 

CAlB.  III. 

OS  BARR  thubhairt  e  rium,  A  mhic  an 
duine,  ith  an  ni  gheibh  thu;  ith  an 
à  1  rola  so,  agus  falbh,  labhair  ri  tigh  Israeil. 

2  Mar  sin  dh'fhosgail  mi  mo  bheul,  ag- 
r  us  thug  e  orm  an  rola  sin  itheadh. 
E  h  3  Agus  thubhairt  e  rium,  A  mhic  an 
j  duine,  thoir  air  do  bhroinn  itheadh,  agus 
r  lìon  do  chom  leis  an  rola  so  a  blieiream-sa 
j  '  dhuit.  An  sin  dh'ith  mi,  agus  bha  e  ann 
r   mo  blieul  mar  mhil  air  mhilisead. 

4  Agus  thubhairt  e  rium,  A  mhic  an 
s  duine,  falbh,  imich  gu  tigh  Israeil,  agus 

labhair  le  m'  bhriathraibh-sa  riu. 

5  Oir  cha'n  'eil  thu  air  do  chur  gu 
j  sluagh  aig  am  bheil  teangadh  choimheach, 
)   agus  cainnt  chruaidh,  ach  gu  tigh  Israeil. 

j  6  Cha  'n  ann  gu  mòran  sluaigh,  aig  am 
j  bheil  teangadh  choimheach,  agus  cainnt 
chruaidh,  nach  urrainn  thu  'm  briathrau 
i  a  thuigsinn  :  gu  cinnteach  nan  cuirinn  do'n 
3   ionnsuidh-san  thu,  dh'èisdeadh  iad  riut. 

7  Ach  chan  èisd  tigh  Israeil  riut,  oir 
s  cha'n  èisd  iad  riumsa;  oir  tha  tigh  Israeil 
|   uile  mi-nàrach  agus  cruaidh-chridheach. 

8  Feuch,  rinn  mi  do  ghnùis  làidir  an 
aghaidh  an  gnùise-san,  agus  t'  eudan  làid- 
ir  an  aghaidh  an  eudain-san. 

„  9  Mar  adamant,  ni's  cruaidhe  na  clach 
5  theine,  rinn  mise  t'  eurìan  :  na  biodh  eag- 
al  ort  rompa,  agus  na  hiodh  sgàth  ort 
,.  roimh  an  guùis,  ged  tha  iad  'nau  tigh 
e  ceannairceach. 

ù  ;     10  Os  bàrr,  thubhairt  e  rinm,  A  mhic 
an  duine,  gabh  ann  ad  chridhe  tn'  uile 
j   bhriathra-sa  a  labhras  mi  riut,  agus  èisd  le 
;.  ;  d'  chluasaibh. 

I  11  Agus  falbh,  imich  dh'ionnsuidh  na 
n  muinntira  ta  ann  am  bruid,  gu  cloinn  do 
|    shluaigh,  agus  labhair  riu,  agus  innis 

doibh,  Mar  so  tha  an  Tighearn  Dia  ag 
I  ;  ràdh,  co  ac'  a  dh'èisdeas  iad  no  nach  èisd. 
m      12  An  sin  thog  an  spiorad  suas  mi,  agus 
I    chuala  mi  air  mo  dhèigh  guth  tormain 

mhòir,  ag  ràdh,    Beannaichte  gu  robh 
B   glòir  an  Titjhearn  o  'àite  fèin, 
j.      13    Chuila  mi  fòs   fuaim  sgiath  nan 
a    ainmhidhean  a  bhean  ri  chèile,  agus  fuaim 

nan  roth  thall  mu'n  coinneamh,  agus 
\\   fuaim  luasgaidh  mhòir. 

;  14  An  sin  thog  an  spiorad  suas  mi,  agus 
|  thug  e  leis  mi,  agus  dh'imich  mi  ann  an 
j0  searbhas,  ann  an  teas  mo  spioraid,  ach  bha 
jn  làmh  an  Tighearna  treun  orm. 
n  i  15  An  sin  thàinig  mi  chum  na  muinn- 
jl    tir  a  bha  'nam  braighdibh  aig  Tel-abib,  a 

bha  chòmhnuidh  làimh  ri  amhainn  Che- 
53    bair,  agus  shuidh  mi  far  an  do  shuidh  iad- 

san,  agus  dh'fhan  mi  'n  sin  seachd  làith- 

ean  làn  uamhais  'nam  meadhon. 
gj  '   16  Agus  tharladh  an  ceaun  sheachd 


làithean,  gu'n  d'thàinig  focal  an  Tighearn 
a  m'  ionnsuidh,  ag  ràdh, 

17  A  mhic  an  duine,  rinn  mise  fear- 
faire  dhìot  do  thigh  Israeil :  uime  sin, 
èisd  am  focal  o  m'  bheul,  agus  thoir  rabh- 
adh  dhoibh  uamsa. 

18  'Nuair  a  their  mise  ris  an  aingidh, 
Gheibh  thu  gu  cinnteach  bàs ;  agus  nach 
toir  thusa  rabhadh  dha,  a«us  nach  labhair 
thu  thoirt  rabhaidh  do'n  chiontach  o 
'dhroch  shlighe,  chum  'anam  a  thèarnadh  ; 
bàsaichidh  an  droeh  dhuine  sin  'na  aing- 
idheachd,  ach  iarraidh  mise  'fhuil  air  do 
làimh-sa. 

19  Gidheadh  ma  bheir  thu  rabhadh  do'n 
aingidh,  agus  nach  pill  e  o  'aingidheachd, 
no  o  'dhroch  shlighe,  bàsaichidh  esan  'na 
aingidheachd  ;  ach  shaor  thusa  t'  anam 
fèin. 

20  A  rìs,  an  uair  a  philleas  fìrean  o 
'fhìreantachd,  agus  a  chuireas  e  'n  gnìomh 
peacadh,  agusachuireas  mise  ceap-tuislidh 
fa  chomhair,  gheibh  e  bàs;  a  chionn  nach 
d  thug  thusa  dha  rabhadh,  'na  pheacadh 
glieibh  e  bàs,  agus  cha  chuimhnichear 
tbìreantachd  a  rinn  e  ;  ach  iarraidh 
mise  'thuil  air  do  làimh-sa. 

21  Gidbeadh  ma  bheir  thu  rabhadh  do'n 
fhìrean,  air  chor  as  nach  ciontaich  am 
firean,  agus  nach  dean  e  peacadh  ;  mair- 
idh  e  gu  cinnteach  beò,  do  bhrìgh  gu'n  d' 
thuair  e  rabhadh  ;  mar  an  ceudna  shaor 
thusa  t'  anam  fèin. 

22  Agus  bha  làmh  an  Tighearn  orm  an 
sin,  agus  thubhairt  e  rium  ;  Eirich,  siubh- 
ail  a  mach  do'n  chòmhnard,  agus  an  sin 
labhraldh  mise  riut. 

23  An  sin  dh'èirich  mi,  agus  chaidh  mi 
mach  a  chum  a'  chòmbnaird,  agus,  feuch, 
slieas  glòir  an  Tighearna  san  àite  sin,  mar 
a'  ghlòir  a  chunnaic  mi  aig  amhainn  Che- 
bair  ;  agus  thuit  mi  air  m'  aghaidh. 

24  An  sin  chaidh  an  spiorad  annam,  ag- 
us  chuir  e  air  mo  chosaibh  mi,  agus  labh- 
air  e  rium,  agus  thubhairt  e  rium,  Falbh, 
druid  thu  fèin  a  stigh  ann  ad  thigh. 

25  Ach  thusa,  O  mhic  an  duine,  feuch, 
cuiridh  iad  boinn  ort,  agus  ceanglaidh  iad 
thu  leo,  agus  cha  tèid  thu  mach  'nam 
measg. 

26  Àgus  bheir  mise  air  do  theangaidh 
leantuinn  ri  d'  ghial,  air  chor  as  gu'm  bi 
thu  balbh,  agus  nach  bi  thu  dhoibh  a'd' 
fhear-cronachaidh ;  oir  tha  iad  'nan  tigh 
ceannairceach. 

27  Ach  an  uair  alabhras  mise  riut,  fosg- 
laidh  mi  do  bheul,  agus  their  thu  riu,  Mar 
so  tha  an  Tighearn  Dia  ag  ràdh,  Esan  a 
dh'èisdeas,  èisdeadh  e  ;  agus  esan  a  dhearm- 
aideas,  dearmaideadh  e  :  oir  tha  iad  'nan 
tigh  ceannairceach. 

CAIB.  IV. 

THUSA  mar  an  ceudna,  a  mhic  an 
duine,  gabh  thugad  leac-shuaine,  ag- 
us  cuir  fa  d'  chomhair  i,  agus  tarruing 
oirre  am  baile,  Ierusalem  : 

2  A«us  cuairtich  e  le  feachd,  agus  tog 
'na  aghaidh  daingneach,  agus  tilg  suas  tòrr 
'na  aghaidh ;  suidhich  fòs  camp  'na  agh- 
aidh,  agus  cuir  reitheacha-cogaidh  'na 
aghaidh  air  gach  taobh  mu'n  cuairt. 

3  A  thuilleadh  air  so,  gabh  thugad  agh- 

3  E 

ann  iaruinn,  agus  suidhich  e  mar  hhalla 
taruinn,  eadar  thu  agus  am  haile,  agus 
•  uir  do  ghnùis  'na  aghaidh,  agus  bithidh 
e  air  a  theannachadh,  agus  cuiridh  tu 
camp  'na  aghaidh  :  bithidh  so  'na  chomh- 
ara  do  thigh  Israeil. 

4  Luidh  thusa  fòs  air  do  thaobh  clì,  ag- 
us  leigeu-ceart  tighe  Isr«ieil  air  :  arèiràir- 
eimh  nan  làithean  a  luidheas  tu  air,  giùl- 
ainidh tu  an  eu-ceart. 

5  Oir  leig  mise  ortsa  blìadhnachan  an 
eu-ceartan,  a  rèir  àireimh  nan  làithean,  tri 
cheud  deich  agus  ceithir  firliead  là:  mar 
sin  giùlainidh  tu  eu-ceart  tighe  lsraeil. 

6  Agus  'nuair  a  choimhlionas  tu  iad, 
luidli  a  rìs  air  do  thao'oh  deas,  agus  giùl- 
ainidh  tu  eu-ceart  tighe  Iudah  dà  fhichead 
là  :  dh'orduich  mise  dlmit  là  air  son 
bliadhna. 

7  Uiine  sin  cuiridh  tu  d'  aghaidh  ri 
sèisdeadh  Ierusaleim,  agus  bithidh  do 
ghairdean  air  a  rùsgadh,  agus  ni  thu  fàist- 
ueaohd  'na  aghaidh. 

8  Agus,  feuch,  cuiridh  mise  cuihhrich- 
ean  ort,  agus  cha  tionndaidh  tlvu  thu  fèin 
o'n  aon  taobh  gus  an  taobh  eile,  gus  an 
òrìochnaich  thu  làithean  do^hèisdidh. 

9  (inbh  thugad  fòs  crivithneachd,  agus 
eorna,  agus  pònair,  figus  peasair,  agus 
roeanbh-pheasair,  agus  peasair  fhiadhain, 
agus  cuir  iad  ann  an  aon  soitheach,  agus 
dean  duit  fèin  aran  diubh,  a  rèir  àireimh 
nan  làithean  a  luidheas  tu  air  do  thaobh  ; 
tri  cheud  ceithir  fichead  agus  deich  làith- 
eau  ithidh  tu  dheth. 

10  Agus  bithidh  am  biadh  a  dh'itheas  tu 
air  a  chothromachadh,  fìchead  secel  anns 
an  là  :  o  àm  gu  h-àm  ithidh  tu  e. 

11  Olaidh  tu  mar  an  ceudna  uisge  le 
totnhas;  an  sèathamh  cuid  do  hin  :  o  àm 
gn  h-àm  òlaidh  tu. 

12  Agus  ithidh  tu  e  mar  arain  eorna, 
agus  le  aolach  a  thig  a  mach  à  duine  deas- 
aichidh  tu  e  'nan  sealladh. 

13  Agus  thubhairt  an  Tighearn,  Eadh- 
on  m;ir  so  ithidh  clann  Israeil  an  aran 
truailltè  measg  nan  cinneach,  gus  an  iom- 
ain  mise  iad. 

14  An  sin  thubhairt  mise,  Ah  a  Thigh- 
earu  Dhia  !  feuch,  cha  do  thruailleadh  m' 
aiiam-sa  :  oir  o  m'  òige  nìos  gus  a  nis  cha 
•ì'  ith  mi  dheth  sin  a  bhàsaicheas  leis  fèin, 
no  bha  'na  chonablach  ;  ni  mò  thàinig 
feoil  ghràineil  ann  am  bheul. 

15  An  sin  thubhairt  e  rium,  Feuch, 
tliug  mi  dhuit  buachar  bhò  an  àite  aolaich 
du'me,  agus  deasaichidh  tu  t'  aran  leis. 

16  Os  bàrr  thubhairt  e  rium,  A  mhic  an 
duine,  feuch,  brisidh  mise  lorg  au  arain 
ann  an  lerusalem  :  agus  ithidh  iad  aran  le 
cothrom  agus  le  cùram  ;  agus  òlaidh  iad 
uisge  le  torahas  agus  le  h-  uamhas. 

17  A  chum  gu  m  hi  uireasbhuidh  arain 
agus  uisge  orra,  agns  gu'm  bi  uamhas  orra 
gach  aon  ri  chèile,  agus  gu'n  leagh  iad  air 
talbh  air  son  an  eu-ceirt. 

CAIB.  V. 

AGUS  thusa,  a  mhic  an  duine,  gabh 
thugad  sgian  gheur,  gabh  thugad  eal- 
tuina  bearradair,  agus  thoir  oirre  siublial 
air  dc»  cheann,  agus  air  d'  fheusaig  ;  an 


sin  gabh  meigh  thomhais,  agu3  roinn  am 

folt. 

2  Trian  loisgidh  tu  le  teine  ann  am 
meadhon  a'  bhaile,  trà  bhios  làithean  an 
t-sèisdidh  air  an  coimhlionadh  ;  agus  gabh- 
aidh  tu  trian,  agus  buailidh  tu  m'a  thim- 
chioll  le  sgein  ;  agus  sgapaidh  tu  trian  leis 
a'  ghaoitii,  agus  tairngidh  mise  mach 
claidheamh  'nan  dèigh. 

3  Gabhaidh  tu  mar  an  ceudna  dhiubh 
heagan  ann  an  àireamh,  agus  ceanglaidh 
tu  iad  ann  ad  sgiortaibh. 

4  An  sin  gabh  dhiuhh  a  rìs,  agus  tilg 
iad  am  meadhon  an  teine,  agus  loisg  iad 
anns  an  teine  ;  as  a  sin  thig  teine  mach  gu 
tigh  lsraeil  uile. 

5  Mar  so  tha  an  Tighearn  Dia  ag  ràdh, 
Is  i  so  Ierusalem  ;  ciiuir  raise  i  am  meadh- 
on  nan  cinneach,  agus  nan  dùthchanna 
mu'ii  cuairt  d'i. 

6  Agus  dh'atharraich  i  mo  breitheanais 
gu  aiiigidhenchd  ni's  raò  na  na  cinnich ; 
agus  mo  reachdan  ni's  mò  na  na  dùth- 
channa  mu  n  cuairt  d'i  :  oir  dhiùlt  iad  mo 
hhreitheanais ;  agus  mo  reachdan,  cha  do 
ghluais  iad  annta. 

7  Uime  sin,  mar  so  tha  an  Tigheam 
Dia  ag  ràdh,  A  chionn  gu'n  d'  fhàs  sibh 
lìonmhor  seach  na  cinnich  mu'n  cuairt 
duibh,  agus  nach  do  ghluais  sibh  ann  am 
reachdaibh-sa,  ni  mò  choimhid  sihh  mo 
bhreitheanais,  ni  mò  rinn  sibh  eadhon  a 
rèir  breitheanais  nan  cinneach  mu'n  cunirt 
duibh  ; 

8  Uime  sin,  mar  so  tha  an  Tighearn 
Dia  ag  ràdh,  Feuch,  tha  mise,  eadhon 
mise  a'd'  aghaidh,  agus  ni  mi  breitheanais 
ann  ad  mheadhon,  ann  an  sealladh  nan 
cinneach. 

9  Agus  ni  mi  annad  an  ni  sin  nach  d' 
rinn  mi.  agus  nach  dean  mi  ni's  mò  ui  cos- 
mhuil  ris,  air  son  t'uile  ghràineileachrian. 

10  Uime  sin  ithidh  na  h-aithrichean  am 
mic  ann  ad  mheadhon,  agus  ithidh  na  mic 
an  aithriehean  ;  agus  ni  inise  breitheaiiais 
annad,  agus  sgapaidh  mi  an  t-iomlan  do  d' 
fhuigheall  anns  gach  uile  ghaoith. 

11  Air  an  aobliar  sin,  mar  is  beò  mise. 
deir  an  Tighearn  Dia,  Gu  deimhin,  a 
chionn  gu'u  do  thruaill  thu  m'  ionad 
naornh  le  t'uile  nithibh  fuathach,  agus  le 
t'uile  ghràineileachdaihh,  uime  sin  lugh- 
daichidh  mise  thu  mar  an  ceudna ;  agus 
cha  choigil  mo  shùil,  ni  mò  bhios  truas  air 
bith  agam. 

12  Bàsaichidh  trian  diot  leis  a'  phlàigh, 
agus  le  gorta  caithear  iad  ann  ad  mheadh- 
on  :  agus  tuitidh  trian  leis  a'  chlaidheamh 
mu'n  cuairt  duit ;  agus  sgapaidh  mi6e 
trian  anns  na  h-uile  ghaothaibh,  agus 
tairngidh  mi  mach  claidheamh  nan  dèigh. 

13  Mar  so  coimhlionar  mo  chorruich, 
agus  bheir  mi  air  mo  dhian  theirg  luidhè 
orra,  agus  bheir  mi  dhomh  fèin  fois :  agus 
bitbidh  fios  aca  gur  raise  an  Tighearn  a 
labhair  ann  am  eud,  an  trà  choirahlionas 
mi  orra  mo  dhian  ch.orruich. 

14  A  thuilleadh  air  so,  ni  mi  dhiot  fàs- 
ach  agus  masladh  am  measg  nan  cinneach 
mu'n  cuairt  duit,  ann  au  seallarfh  nan  uile 
a  thèid  seachad. 

15  Agus  bithidh  tu  ann  ad  mhasladh, 

xgus  ann  »d  mhagadh,  ana  ad  theagasg, 
agus  aun  ad  uaruhas,  do  na  cinnich  mu'n 
cuairt  duit,  an  trà  ni  mise  breitheanais 
annad,  ann  am  feirg,  agus  ann  an  corr- 
uich,  agus  ann  an  garg  achmhasanaibh  : 
niise  Iehobhah  labhaìr. 

16  An  trà  chuireas  mi  orra  droch 
shaighde  na  gorta,  a  bhios  air  son  sgrios,  a 
chuireas  mise  g'  'ur  sgrios  :  meudaichidh 
mi  fòs  a'  ghort  oirbh,  agus  brisidh  mi  iorg 
'ur  n-arain. 

17  Mar  sin  cuiridh  mi  oirbh  gort,  agus 
droch  hheathaichean,  agus  ui  iad  uireas- 
bliuidheach  thu :  agus  siùbhlaidh  plàigh 
agus  fuil  tronihad,  agus  blieir  mi  ort  an 
cJaidheamh ;  mise  Iehobhah  labhair. 

CAIB.  VI. 

AGUS  thàinig  focal  an  Tighearn  a  m' 
ionusuidh,  ag  ràdh, 

2  A  mliic  an  duine,  cuir  d'  aghaidh  ri 
slèibhtibh  Israeil,  agus  dean  fàistneachd 
'rran  aghaidh, 

3  Agus  abair,  A  shlèibhtean  Israeil, 
cluinnibh  focal  an  Tighearna  Dia,  mar  so 
tha  an  Tighearn  Dia  ag  ràdh  ris  na  slèibh- 
tibh,  agus  ris  na  cnocaibh,  rìs  na  srutli- 
aibh,  agus  ris  na  gleannaihh,  Feuch,  bheir 
mise,  mise  fèin,  claidheamh  oirbh,  agus 
sgriosaidh  mi  'ur  n-ionadan  arda. 

4  Agus  bithidh  'ur  n  altairean  fàs,  agus 
'ur  dealbhan  air  am  briseadh :  agus  tiig- 
idh  mise  sìos  'ur  daoine  marbhta  fa  chomli- 
air  'ur  n-ìodholan. 

5  Agus  leagaidh  mi  cuirp  mharbha 
chloiun  Israeil  fa  chomhair  an  ìodholan  ; 
agus  sgapaidh  mi  'ur  cnàmhau  mu  thim- 
chioll  'ur  n-altaireau. 

6  Ann  'ur  n  uile  àiteachaibh  còmhnuidh, 
nithear  na  bailtean  fàs,  agus  bithidh  'ur 
n-ionadan  àrda  faotidrach,  air  ciior  as 
gu'm  bi'ur  n-altairean  fàs  agus  uaigneach, 
agus  gu'n  tig  briseadh  agus  cosgadh  air 
'ur  n  ìodholaibh,  agus  gu'n  dubhar  as  'ur 
n-oibre. 

7  Agus  tuitidh  iadsan  a  bhios  leònta 
'nur  meadhon  ;  asrus  bithidh  fios  agaibh 
gur  inise  an  Tighearu. 

8  Gidheadh  fùgaidh  mi  fuigheall,  air 
chor  as  gu'm  bi  agaibh  cuid  a  thèid  as  o'n 
chlaidheamh  am  measg  nau  cinnich,  an 
trà  bhios  sibh  air  'ur  sgapadh  am  measg 
nan  dùthchanna. 

9  Agus  cuimhnichidh  a'  mheud  dhihh  is 
a  thèid  as  mise,  am  measg  nan  cinueach 
gus  an  toirear  iad  'nam  braighdibh,  an  trà 
chìosnaicheas  mise  an  cridhe  strìopachail 
a  dhealaich  rium,  agus  an  sùilean  a  ta  dol 
air  strìopachas  an  dèigh  an  iodholan  ;  ag- 
us  bithidh  gràin  aca  dhiubh  fèin  air  son 
nan  olc  a  chuir  iad  an  guìomh  'nan  uile 
ghràineileach  dai  hh . 

10  Agus  aithnichidh  iad  gur  mise  an 
Tighearn,  agus  nach  ann  gu  dìomhain  a 
thubhairt  mi  gu'n  deanaiun  an  t-olc  so 
orra. 

11  Mar  so  tha  an  Tighearn  Dia  ag  ràdh, 
Buail  le  d'  làimh,  agus  breab  le  d'  chois,  ag- 
us  abair,  Mo  thruaighe  !  air  son  uile  dhroch 
ghràineileaehdan  tighe  Israeil ;  oir  tuitidh 
iad  leis  a'  chlaidheamh,  leis  a'  ghort,  agus 
leis  a'  phlàigh. 

22  Esan  a  ta  fad  as  bàsaichidh  leis  a' 


phlàigh  ;  agus  esan  a  tha  dlùth  tuitidh  leis 
a'  chlaidheamh ;  agus  esan  a  mhaireas, 
agus  a  ta  air  a  shèisdeadh,  bàsaichidh  leis 
a^  ghort :  mar  so  coimhlionaidh  mise  mo 
chorruich  orra. 

13  An  sin  bithidh  fios  agaibh  gur  mise  an 
Tighearn,  an  trà  bhios  au  daoine  marbhta, 
measg  an  ìodholan,  mu'n  cuairt  air  an 
altaiiibh,  air  gach  aon  chnoc  àrd,  air  uile 
mhuUachaibh  nan  sliabh,  agus  fo  gach  uile 
chrann  uaine,  agus  fo  gach  daraig  gheug- 
aich  ;  an  t-àite  san  d'  Chug  iad  boltrach 
cùbhraidh  do'n  uile  ìodholaibh. 

14  Mar  sin  sinidh  mise  mach  mo  làmh 
orra,  agus  ni  mi  am  fearann  fàs,  seadh,  ni's 
uaigniche  'na  fàsach  Dhihlait,  'uan  ùile 
iouadaibh  còmhnuidh ;  agus  bithidh  tios 
aca  gur  mi  an  Tighearn. 

CAIB.  VII. 

OS  barr,  thàinig  focal  au  Tighearn  a 
m'  ionnsuidh,  ag  ràdh, 

2  Fòs  a  mhic  an  duine,  ahair,  Mar  so 
tha  an  Tighearn  Dia  ag  ràdh  ri  fearaun  ls- 
raeil :  Thàinig  crìoch,  thàinig  crìoch  air 
ceithir  chearnaibh  na  tìre. 

3  A  nis  thàinig  crìoch  ort,  agus  cuiridh 
mise  mo  chorruich  ort,  agus  bheir  mi  breth 
ort  a  rèir  do  shlighe,  agus  dìolaidh  mi  rìut 
t'uile  ghràineileachdan. 

4  Agus  cha  choigil  mo  shùil  thu,  ni  raò 
bhios  truas  agam,  ach  dìolaidh  mi  riut  do 
shìighe,  agus  bithidh  do  ghràineileachrìan 
ann  ad  mhearìhon  ;  agus  bithidh  fios  ag- 
aibh  gur  mise  an  Tighearn. 

5  Mar  so  tha  an  Tighearn  Dia  ag  ràdh.; 
Feuch,  tha  olc,  aon  olc  eile  a'  teachd. 

6  Tha  crìoch  air  teachd,  thàinig  a' 
chrìoch  ;  tha  i  ri  faire  air  do  shon,  fèùch 
thàinigi. 

7  Dh  èirich  a'  mhaduinn  ort,  O  thusa  "a 
ta  ag  àiteachadh  na  tìre  ;  thàinig  an  t-àm, 
tha  là  an  àinhghair  dlùth,  agus  cha'n  e  ath- 
fhreagradii  nan  sliabh. 

S  A  nis  gu  h-aithghearr  dòirtidh  mi 
mach  m'  thearg,  agus  coimhliouaidh  mi 
mo  chorrnich  ort :  agus  bheir  mi  breth  ort 
a  rèir  do  shlighe,  aj<us  dìolaidh  mi  riut  t* 
uile  ghràineileachdan. 

9  Agus  cha  choigil  mo  shùil,  ni  mò 
bhios  truas  agam  :  dìolaidh  mi  riut  a  rèir 
do  shlighe,  agus  do  ghràineileachdan  ann 
ad  mheadhon  ;  agus  bithidh  fios  agaibh  gur 
mise  an  Tighearn  a  ta  bualadh. 

10  Feuch  au  là,  feuch,  thàinig  e  ;  chaidh 
a'  mhaduinn  a  mach,  thàinig  blàth  air  an 
t-slait,  ùr-fhàs  air  an  uabhar. 

11  Dh'fhàs  ainneart  suas  gu  slait  aing- 
idheachd  :  cha  mltair  aon  diubh,  no  do'n 
sluagh,  no  aon  a  bhuineas  doibh,  ni  raò 
bhios  cumha  sam  bith  air  an  son. 

12  Thàiijig  an  t-àm,  tha  an  là  a'  teachd 
am  fagus  ;  na  deanadh  am  fear-reice  gaird- 
eachas,  no  am  fear-ceannaich  bròn :  oir 
thuit  fearg  air  a  mòr-chuideachd  uile. 

13  Oir  cha  phill  am  fear-reice  ris  an  ni 
sin  a  reiceadh,  ged  robh  iad  am  measg 
nam  beò ;  oir  tha  an  taisbean  mu  thim- 
chioll  a  mòr-chu:deachd  uile ;  cha  phill 
iad,  ni  mò  neartaicheas  aon  duine  e  fèin 
ann  an  aingidheachd  a  bheatha. 

14  Shèidiad  an  trompaid,  eadhon  a  chura 
na  h-uile  a  dheanamh  deas ;  ach  cha  'n 

'eil  neach  air  bith  a'  dol  a  chum  a'  chatha  : 
oir  tha  m'  fhearg-sa  air  a  mòr-chuideachd 
uile. 

15  Tha  an  claidheamh  a  muigh,  agus  a' 
phlàigh,  agus  a'  ghort  a  stigh  :  esan  a  ta 
sa'  mhachair  bàsaichidh  e  lèis  a'  chlaidh- 
eamh  ;  agus  esan  a  ta  sa'  bhaile  oi  gort 
agus  plàigh  'itheadh  suas. 

16  Ach  iadsan  a  thèid  as  diubh,  thèid 
as,  agus  bithidh  iad  air  na  slèibhtibh  mar 
choiumain  nan  gleann,  iad  uile  a'  caoidh, 
gach  aon  diubli  air  son  'aingidheachd  fèin. 

17  Bithidh  na  h-uile  làmhan  lag,  agus 
bithidh  na  h-uile  ghlùinean  aumhunn  mar 
uisge. 

18  Crioslaichidh  iad  fòs  iad  Jein  le  eud- 
ach-saic,  agus  ni  uamhas  an  còmhdachadh, 
agus  bithidh  nàire  air  na  h-uile  aghaidh, 
agus  air  an  cinn  uile  bithidh  maoile. 

19  Tilgidh  iad  an  airgiod  anns  na  sràid- 
ibh,  agus  atharraichear  an  òr  :  cha  bhi  an 
airgiod  agus  an  òr  comasach  air  an  saoradh 
ann  an  là  feirge  an  Tighearna :  cha  sàsuich 
iad  an  anama,  ni  mò  lìonas  iad  an  com  : 
a  chionn  gu'n  toir  an  aingidheachd  tuis- 
leadh  orra. 

20  A  chionn  gu'n  d'  rinn  iad  dheth  èid- 
idh  àillidh  agus  sgiamhach,  leis  an  do 
sgeudaich  iad  dealbhan  gràineil  an  nithe 
fnathach,  uime  sin  bheir  mise  fa'near  gu'm 
buinear  e  uatha. 

21  Agus  bheir  mi  e  do  làmhaibh  nan 
coimheach  mar  chobhartaich,  agus  do 
dhroch  dhaoinibh  na  talmhainn  mar 
chreich,  a^us  ni  iadsan  a  thruailleadh. 

22  Pillidh  mi  fòs  m'  aghaidh  uatha,  ag- 
us  bithidh  m'ionad  dìomhairair  a  thruaill- 
eadh;  oir  thèid  an  luchd-spùinnidh  a 
steach  ann,  agus  truaillidh  iad  e. 

23  Dean  slabhruidh ;  oir  tha  am  fear- 
ann  làn  do  chiontaibh  fuilteach,  agus  tha 
a'  chaithir  làn  do  ainneart. 

24  Uime  sin,  bheir  mise  a'  chuid  a's 
miosa  do  na  cinnich,  agus  sealbhaichidh 
iad  an  tighean  :  cuiridh  mi  fòs  cosgadh  air 
uabhar  nan  neartmhor,  agus  truaillear  an 
ionada  naomha. 

25  Tha  lèir-sgrios  a'  teachd,  agus  iarr- 
aidh  iad  sìth,  ach  cha  bhi  i  ann. 

26  Thig  urchuid  air  urchuid,  agus  tuair- 
isgeui  air  thuairisgeul ;  an  sin  iarraidh  iad 
sealladh  o'n  fhàidh:  ach  eugaidh  an  lagh 
o'n  t-sagart,  agus  comhairle  o  no  seanair- 
ibh. 

27  Ni  an  righ  caoidh,  agus  bithidh  am 
prionnsa  air  èideadh  le  lèir-sgrios,  agus 
bithidh  làmhan  sluaigh  na  tìre  fo  gheilt : 
ni  mise  riu  a  rèir  an  slighe,  agus  a  rèir  an 
toillteanais  bheir  mi  breth  orra,  agus  bith- 
idh  fios  aca  gur  mi  an  Tighearn, 

CAIB.  VIII. 

AGUS  tharladh  anns  an  t-sèathamh 
bliadhna,  anns  an  t-sèathamh  mìos, 
anns  a'  chùigeamh  là  do'n  mhìos,  'nuair  a 
shuidh  mi  ann  am  thigh,  agus  seanairean 
ludah  'nan  suidhe  rau'm  chomhair,  gu'n 
do  thuit  orm  an  sin  làmh  an  Tighearna 
Dia. 

2  An  sin  dh'amhairc  mi,  agus,  feuch, 
cosamhlachd  mar  shàmhladh  duine :  o 
thaisbean  a  leasraidh  agus  fuidhe  raar 
theine;  agus  o  'leasraibh  agus  os  a  cheann, 


mar  thaisbean  dealanaich,  mar  dhath  òm. 
air. 

3  Agus  chuir  e  mach  cumachd  làimhe, 
agus  ghlac  e  mi  air  dual  do  m'  cheann,  ag- 
us  thog  an  spiorad  suas  mi  eadar  talamh 
agus  nèamh,  agus  thug  e  mi  ann  am  foill- 
seachaibh  Dhe  gu  Ierusalem,  gu  dorus  a' 
gheata  is  faide  steach,  a  ta  'g  amharc  ris 
an  àirde  tuath,  far  an  robh  àite  iomhaigh 
an  eud,  a  bhrosnuicheas  gu  eud. 

4  Agus,  feuch,  bha  glòir  Dhè  Israeil  an 
sin,  a  rèir  an  t-seallaidh  a  chunnaic  mi 
anns  a'  chòmhnard. 

5  An  sin  thubhairt  e  rium,  A  mhic  an 
duine,  tog  suas  do  shùilean  a  nis  ri  slighe 
na  h-àirde  tuath  :  agus  tliog  mi  suas  mo 
shùilean  ri  slighe  na  d-àirde  tuath,  agus, 
feuih,  mu  thuath,  aig  geata  na  h-altarach, 
ìomhaigh  so  an  eud  anns  an  dol  a  steach. 

6  Agus  thubhairt  e  rium,  A  mhic  an 
duine,  am  faic  thu  ciod  a  ta  iad  a'  dean- 
amh  ?  na  gràineileachda  mòra  tha  tigh  Is- 
raeil  a'  cur  an  gnìomh  an  so,  a  chum  gu'n 
rachainn-sa  am  fad  o  ra'  naòrch-ionad? 
ach  pill  fathasd,  chi  thu  gràineileachdan 
a's  mò. 

7  Agus  thug  e  mi  gu  dorus  na  cùirte ; 
agus  an  uair  a  dh'amhairc  mi,  feuch  toll 
anns  a'  bhalla. 

8  An  sin  thubhairt  e  rium,  a  mhic  an 
duine,  cladhaich  a  nis  anns  a'  bhalla :  ag- 
us  'nuair  a  chladhaich  mi  anns  a'  bhalia, 
feuch  dorus. 

9  Agus  thubhairt  e  rium,  Imich  a  steach, 
agus  feuch  gràineileachdan  aingidh  a  ta 
iad  a'  deanarah  an  so. 

10  Marsin  chaidh  mi  steach  agus  chunn- 
aic  mi,  agus,  feuch,  uile  chosamhlachda 
gach  ni  shnàgas,  agus  gach  beathaich 
ghràineil,  agus  uile  ìodholan  tighe  Israeil 
air  an  tarruing  air  a'  bhalla,  gach  taobh 
rau'n  cuairt. 

11  Agus  sheas  'nan  làthair  deich  agus 
tri  fichead  fear  do  sheanairibh  tighe  1&- 
raeil,  agus  'nam  meadhon  sheas  Iaasaniah 
mac  Shaphain,  gach  fear  le  'thùisear  'na 
làimh,  agus  neul  tiugh  tùise  a'  dol  suas. 

12  An  sin  thubhairt  e  rium,  A  mhic  an 
duine,  am  faca  tu  ciod  a  tha  seanairean 
tighe  Israeil  a'  deanamh  anns  an  dorcha, 
gach  fear  ann  an  seòmraichibh  'ìomhaigh- 
eachd  fèin  ?  oir  tha  iad  ag  ràdh,  Cha  'n 
'eil  an  Tighearn  'g  ar  faicinn ;  thrèig  an 
Tighearn  an  talamh. 

13  Thubhairt  e  rium  mar  an  ceudna, 
Pill  fòs  a  rìs,  chi  thu  gràineileachdan  a's 
mò  a  ta  iad  a'  deanamh. 

14  An  sin  thug  e  mi  gu  dorus  geata  tighe 
an  Tighearn,  a  bha  ris  an  àirde  tuath,  ag- 
us,  feuch,  an  sin  shuidh  mnai  a'  gul  air  son 
Thamuis. 

15  An  sin  thubhairt  e  rium,  Am  faca  tu 
so,  a  mhic  an  duine  ?  pill  fòs  a  rìs,  chi  thu 
gràineileachdan  ni's  mò  na  iad  so. 

16  Agus  thug  e  mi  do'n  chùirt  a's  faide 
steach  do  thigh  an  Tighearn,  agus,  feuch, 
aig  dorus  teampuiJl  an  Tighearn,  eadar  an 
sgàth-thigh  agus  an  altair,  tuaiream  cùig 
fir  fhichead,  le  'n  cùlaobh  ri  teampull  an 
Tighearn,  agus  an  aghaidh  ris  an  àird  an 
ear,  agus  iad  ag  aoradh  do'n  ghrèin  ris  an 
àird  an  ear. 

17  An  sin  thubhairt  e  rium,  Am  faca  tu, 


CAIB. 


IX.  X. 


O  mhic  Rti  duine  ?   An  nì  faoìn  do  thfgh 
Iudah  a  bhi  dennarah  nan  gràineileachdan 
« ta  iad  a'  deanamli  an  so  ?  oir  lìon  iad  an 
■     tìr  le  ainneart,  agus  phill  iad  do  ra'  bhros- 
'     nucharìh-sa  chtnn  feirge ;    Rgus,  feuch, 
;     chuir  iad  am  meanglan  fi  an  sroin. 
1        18  Uime  sin  buinidh  mise  riu-san  fòs 
I     ann  am  feirg :  cha  choigiì  mo  shùil,  ni  mò 
I     bhios  truas  agam  :  agus  ged  èigh  iad  ann 
I  ain  chluasaibh  le  guth  àrd,  gidheadh  cha'n 
1  |  èisd  mi  riu. 

CAIB.  IX. 

1     rf^  HLAODH  e  fòs  ann  am  chluasaibh  le 

*  vJT   guth  àrd,  ag  ràdh,  Thoir  air  uachd- 

*  ,  arain  a'  bhaile  teachd  am  fagus,  eadhon 
i  gach  duine  le  'arm-sgriosaidh  'na  làimh. 

"i  2  Agus,  feuch,  thàinig  seisear  fliear  o 
shlighe  a'  gheata  a's  àirde,  ta  g  amharc 
1  ;  ris  an  àirde  tuath,  agus  aig  gach  fear  'inn- 
i  i  eal-sgrios  fèin  'na  làimh  :  agus  bha  aon 
I    fhear  'nam  measg  air  èideadh  le  lìoneud- 

*  |  ach,  agus  acfuinn-sgrìohhaidh  clèirich  aira 
'■  |  lèis :  agus  chaidh  iad  a  steach,  agus  sheas 
1    iad  ri  taobh  na  h-altarach  umha. 

3  Agus  dh'èirich  glòir  Dhè  Israeil  suas 
j  '  bhàrr  a'  eheruib  air  an  robh  e,  gu  stairs- 
1  i  neach  an  tighe  ;  agus  ghlaorìh  e  ris  an 
j  duine  bha  air  'èideadh  leis  an  lìon-eudach, 
n  aig  an  robh  an  acfuinn-sgrìobhaidh  clèir- 
!■    ich  r'a  thaobh  ; 

•i  4  Agus  thubhairt  aa  Tighearn  ris,  Im- 
!  ich  troimh  mheadhon  a'  bhaile,  troimh 
\  '<  mheadhou  lerusaleim,  agus  cuir  comhara 
s  :  air  eudanaibh  na  muinntir  a  ta  'g  osnaich 
agus  a'  glaodhaich  air  son  nan  uile  ghràin- 
I  eileachdan  a  ta  air  an  deanamh  'na  meadh- 
i  on, 

J  5  Agus  ri  càch  thubhairt  e  ann  am  èisd- 
il  j  eachd,  Rachaibhse  'na  dhèigh-san  troimh 

*  i  'n  bhaile,  agus  buailibh  :  na  coigleadh  'ur 

sùil,  ni  mò  bhios  truas  agaibh. 
B       6  Marbhaibh  gu  tur  an  sean,  agus  an 
|  |  t-òg,  an  òigh,  agus  an  leanabh,  agus  na 

*  I  mnài ;  ach  na  beanaibh  ri  aon  duine  air 

*  i  am  bheil  an  comhara;  agus  tòisichibh  aig 

mo  naomh-ionad-sa.  An  sin  thòisich  iad 
m  aig  na  seann  daoine  bha  fa  chumhair  an 
a  tighe. 

M  7  Agus  thubhairt  e  riu,  Truaillibh  an 
b  tigh,  agus  iìonaibh  na  cùirtean  leis  na 
'«    marhhmbh ;    rachaibli    a    mach :  agus 

*  chaidh  iad  a  mach,  agus  mharbh  iad  anns 
a'  bhaile. 

*  8  Agus  tharladh  trà  bha  iad  'g  am 
i'i    rnarbhadh,  agus  a  bha  mise  air  m'  fhàgail, 

gu'n  do  thuit  tni  air  m'  aghaidh,  agus 
»(  ghlaodh  mi,  ag  ràdh,  Ah  !  a  Thighearn 
?•  Dhia,  an  sgrios  thu  iarmad  Israeii  uile, 
oii   ann  an  dòrtadh  a  mach  do  dhian  chorruich 

air  lerusalem  ? 
tn      9  An  sin  thuhhairt  e  rium,  Tha  aing- 
3ii    ìdheachd  tighe   Israeil  agus   ludah  an- 

mhor,  agus  tha  ain  fearann  iàn  do  fhuil, 
it  agus  am  baile  làn  do  cheannairc :  oir  tha 
i  iad  ag  ràdh,  Thrèig  an  Tighearn  an  tal- 
m  amli,  agus  cha'n  'eil  an  Tighearn  a'  faic- 
ii|  inn. 

»      10  Agus  air  mo  shon-sa  mar  an  ceudna, 
>•    cha  choigil  mo  shùil,  ni  mò  bhios  truas  ag- 
U    am  ;  dìolaidh  mi  an  slighe  air  an  t  eann. 
11  Agus,  feuch,  dh  innis  am  fear  a  bha 
sjfeudaiehte  leis  anlìon-eudach,  agusaigan 


ro'oh  an  acfuinn-sgriobhaidh  r'a  thaobh,  a 
cliùis,  ag  ràdh,  Rinn  mi  amhuil  mar  a 
dh'àithu  thu  dhomh. 

CAIB.  X. 

AN  SIN  dh'amhaircmi,  agus.feuch,  anns 
an  speur  a  bha  thar  cinn  nan  cerub- 
im,  thaisbeanadh  os  an  ceann  mar  gu  m 
biodh  ann  clach  shaphir,  inar  thaisbean 
coslais  righ-chaithreach. 

2  Agus  labhair  e  ris  an  duine  bha  sgeud- 
aichte  leis  an  lìon-eudach,  agus  thubhairt 
e,  Imich  a  steach  eadar  na  rothan,  fuidh 
an  cherub,  agus  lìon  do  làmh  le  èibhlibh 
teine  eadar  na  cerubim,  agus  sgap  iad  thar 
a'  bhaile.  Agus  chaidh  e  steach  ann  am 
shealladh. 

3  A  nis  sheas  na  cerubim  air  taobh 
deas  an  tighe,  'nuair  a  chaidli  an  duine 
steach;  agus  lìon  an  neul  a'  chùirt  a 
b't'haide  stigh. 

4  An  sin  chaidh  glòir  an  Tighearna  suas 
bhàrr  a'  cheruib,  agus  sheas  i  os  ceann 
stairsnich  an  tighe  ;  agus  Tmnadh  an  tigti 
leis  an  neul,  agus  hha  a'  chùirt  làn  do 
dhealradh  glòire  an  Tighearn. 

5  Agus  chualas  fuaim  sgiath  nan  ceruh- 
im  gus  a'  chùirt  a  b'fliaide  mach,  mar 
ghuth  an  Dè  uile-chumhachdaich  an  uaìr 
a  labhras  e. 

6  Agus  tharladh,  an  trà  thug  e  àithnc 
do 'n  ouine  bha  sgeudaichte  leis  an  lìon- 
eudach,  ag  ràdh,  Glac  teine  o  eadar  na 
rothan,  o  eadar  na  cerubim,  gu'n  deach- 
aidh  e  'n  sin  a  steach,  agus  sheas  e  làimìi 
ris  na  rothaibh. 

7  Agus  shìn  cerub  a  mach  a  làmh  o  ead- 
ar  na  cerubim,  chum  an  teine  a  bha  eadar 
na  cerubim,  agus  ghabh  e  dheth ;  agus 
chuir  e  'n  làmhan  an  tì  bha  sgeudaichte 
leis  an  lìon-eudach  e  ;  neach  a  ghlac  e  ag- 
us  a  chaidh  a  macli. 

8  Agus  chunnacas  anns  na  cerubira 
cumachd  làimhe  duine  fo  an  sgiathaibh. 

9  Agus  'nuair  a  dh'amhairc  mise,  feuch 
na  ceithir  rothan  aig  taobh  nan  cerubirn, 
aon  roth  aig  aon  cherub,  agus  roth  eilf 
aig  cerub  eile  :  agus  bha  dreach  nan  roth- 
an  air  dhath  cloiche  criostail. 

10  Agus  air  son  an  aoguis,  bha  'n  aon 
choslas  aca  'nan  ceathrar,  mar  gu'm  biodii 
roth  ann  am  meadhou  rotha. 

11  'Nuair  a  ghluais  iad,  dh'imich  iad  air 
an  ceithir  taobhaibh  ;  cha  do  thionndaidli 
iad  'nan  imeachd,  ach  ris  an  àite  gus  an 
robh  an  ceann  ag  amharc,  lean  iadsan  e ; 
cha  do  thionndaidh  iad  'nuair  a  dh'imich 
iad. 

12  Agus  bha  an  corp  gu  h-iomlan,  agus 
an  dromanna,  agus  an  sgiathan,  agns  na 
rothan,  làn  do  shùiiibh  mu'n  cuairt  atr 
gach  taobh,  eadhon  na  rothau  a  bha  aca 
'nan  ceathrar. 

13  Agus  ris  na  rothaibh  glilaodhadh  arifi 
am  èisdeachd-sa,  Ruithibh. 

14  Agus  bha  ceithir  eudanan  aig  ga<  h 
aon  :  aghaidh  cheruib  a'  cheud  eudan,  ag- 
us  aghaidh  duine  an  dara  eudau,  agus  agti- 
aidh  leòmhain  an  treas,  agus  aghaidh  iol- 
aire  an  ceathramh. 

15  Agus  thogadh  suas  na  cerubim.  So 
an  t-ainmhidh  a  chunnaic  raise  aig  srutH 
Chebair. 

3  E  3 

ju§  ^?08  an  ua,r  a  R^^uais  na  cerubim, 
«n  imich  na  rothan  làimh  riu  :  agus  'nuair 
a  thog  na  ceruhim  suas  an  sgiathan,  a 
♦K-Um  ,eiridn  suas  o'n  talamh,  cha  do 
thionndaidh  na  rothan  ceudna  sin  o  bhi 
nam  fochair. 

17  'Nuair  a  sheas  iad  sin,  sheas  tad  so  ; 
agus  nuair  a  dh'èirich  iad  sin  suas,  dh'èir- 
ic.h  tad  so ;  oir  bha  spiorad  an  ainmhidh 
annta. 

18  An  sin  dh'imich  glòir  an  Tighearn  o 
fitairsnich  an  tighe,  agus  sheas  i  thar  na 
cerubim. 

19  Agus  thog  na  cerubim  suas  an  sgiatli- 
an,  agus  chaidh  iad  suas  o'n  talamh  ann 
ara  shealladh :  an  uair  a  cliaidh  iad  a 
mach,  bha  na  rothan  mar  an  ceudna  làimh 
nu ;  agus  sheas  iad  aig  dorus  geata  shoir 
tighe  an  Tighearn,  agus  bha  glòir  Dhè  Is- 
raeil  tharta  os  au  ceann. 

20  So  an  t-ainmhidh  a  chunnaic  mi 
tuidh  Dhia  Israeil,  làimh  ri  sruth  Che- 
bair ;  agus  dh'aithnich  mi  gu'm  b'  iad  na 
cerubim. 

21  Bha  ceithir  eudanan  aig  gach  aon  fa 
leth,  agus  aig  gach  aon  bha  ceithir  sgiath- 
an ;  agus  bha  coslas  làmhan  duine  fuidh 
an  sgiathaibh. 

22  Agus  b'e  coslas  an  aghaidhean  na 
h-aghaidliean  ceudna  a  chunnaic  mi  aig 
sruth  Chebair,  an  aogus  agus  iad  fèin  : 
ah  ìmich  iad  gach  aon  dìreach  air  agh- 
aidh.  ° 


A  GUS  thog  an  spiorad  suas  mi,  agus 
r-£*-  thug  e  mi  gu  geata'n  ear  tighe  an 
1  ighearna,  ta  'g  amharc  ris  an  àird  an  ear : 
agus,  feuch,  aig  dorus  a'  gheata,  cùig  fir 
fhichead :  agus  chunnaic  mi  nam  measg 
Iaasaniah  mac  Asuir,  agus  Pelatiah  mac 
Bhenaiah,  uachdarain  an  t-sluaigh. 

2  An  sin  thubhairt  e  rium,  A  mhic  an 
duine,  so  na  daoine  tha  dealbh  uilc,  agus 
a'  toirt  drocb  chomhairle  sa'  bhaile  so  ; 

3  A  ta  'g  ràdh,  Cha'n  'eil  e  dlùth  ;  toga- 
maid  tighean :  is  e  am  baile  so  an  coire, 
agus  sinne  an  fheoil. 

}  4  Air  an  aobhar  sin,  dean  fàistneachd 
nan  aghaidh,  dean  fàistneachd  a  mhic  an 
duine. 

5  Agus  thuit  orm  spiorad  an  Tighearn, 
agus  thubhairt  e  rium,  Abair,  Mar  so  tha 
an  Tighearn  ag  ràdh,  Mar  so  thubhairt 
sibh,  O  thigh  Israeil :  oir  is  aithne  dhomh- 
sa  na  nithe  tha  teachd  'nur  n-inntinn, 
gach  uile  ni  dhiubh. 

6  Mheudaich  sibh  'ur  mairbh  anns  a' 
chaithir  so,  agus  lìon  sibh  a  sràidean  leo- 
san  a  mharbhadh. 

7  Air  an  aobhar  sin  mar  so  tha  an  Tigh- 
earn  Dia  ag  ràdh,  'Ur  mairbh  a  chuir 
sibh  'na  meadhon,  is  iadsan  an  fheoil,  ag- 
us  is  i  a'  ehaithir  so  an  coire ;  ach  bheir 
mise  sibh  a  mach  as  a  meadhon. 

8  Bha  eagal  oirbh  roimh  an  chlaidh- 
eamh  ;  agus  bheir  mise  claidheamh  oirbh, 
deir  an  Tighearn  Dia. 

9  Agus  bheir  mi  sibh  a  mach  as  a 
roeadhon,  agus  bheir  mi  thairis  sibh  do 
làmhan  choimheach,  agus  ni  mi  breith- 
eanais  'nur  measg. 

10  Tuitidh  sibh  leis  a'  chlaidheamh : 


bheir  mige  breitheanas  oirbh  ann  an  iom- 
all  lsraeil,  agus  bithidh  fìos  agaibh  gur  mi 
an  Tighearn. 

11  Cha  'n  i  a'  chaithir  so  a  bhios  'na 
coire  dhuibh,  ni  mò  bhios  sibhse  'na 
meadhon  mar  fheoil :  ann  an  ioinall  ls- 
raeil  bheir  mise  breth  oirbh. 

12  Agus  bithidh  fios  agaibh  gur  mise  an 
Tigheam  ;  oir  cha  do  ghluais  sibh  ann  am 
reachdaibh,  ni  raò  rinn  sibh  mo  bhreith- 
eanais,  ach  rinn  sibh  a  rèir  nòis  nan 
cinneach  a  ta  air  gach  taobh  mu'n  cuairt 
duibh. 

13  Agus  tharladh  an  trà  rinn  mise  fàist- 
neachd,  gu'n  d'  eug  Pelatiah  mac  Bhen- 
aiah  :  an  sin  thuit  mi  sìos  air  m'  aghaidh, 
agus  ghlaodh  mi  le  guth  àrd,  agus  thubh- 
airt  mi,  Ah  !  a  Thighearn  Dhia,  an  dean 
thu  làn  chrìochnacliadh  air  iarmad  Is- 
raeil  ? 

14  A  rìs  thàinig  focal  an  Tighearn  a  m* 
ionnsuidh,  ag  ràdh, 

15  A  mhic  an  duine,  is  iad  do  bhràith- 
rean,  do  bhràithrean,  fir  do  dhìlseachd, 
agus  uile  thigh  Israeil  gu  h-iomlan,  ris  an 
dubhairt  luchd-àiteachaidh  Ierusaleim, 
Imichibh  am  fad  o'n  Tighearn:  dhuinne 
thugadh  ain  fearann  so  mar  sheilbh. 

16  Air  an  aobhar  sin  abair,  Mar  so  tha 
an  Tighearn  Dia  ag  ràdh,  Ge  do  thilg  mi 
fada  uam  iad  am  measg  nac  cinneach,  ag- 
us  ge  do  sgap  mi  iad  am  measg  nan  dùth- 
channa,  gidheadh  bithidh  mi  dhoibh  ann 
ara  naomh-ionad  bheag  anns  na  dùth- 
channaibh  gus  an  tig  iad. 

17  Uime  sin  abair,  Mar  so  tha  an  Tigh- 
earn  Dia  ag  ràdh,  Ni  mi  eadhon  'ur  tion- 
al  o  na  cinnich,  agus  'ur  cruinneachadh  as 
na  dùthchannaibh  anns  an  robh  sibh  air 
'ur  sgapadh,  agus  bheir  mi  dhuibh  fearann 
Israeil. 

18  Agus  thig  iad  d'  a  ionnsuidh,  agus 
bheir  iad  'uile  nithe  fuathach,  agus  'uile 
ghràineileachdan  air  falbh  as. 

19  Agus  bheir  mi  dhoibh  aon  chridhe, 
agus  cuiridh  mi  spiorad  nuadh  an  taobh  a 
stigh  dhiubh;  agus  bheir  mi  an  cridhe 
cloiche  as  am  feoil,  agus  bheir  mi  dhoibh 
cridhe  feòla ; 

20  A  chum  gu'n  gluais  iad  ann  am 
reachdaibh,  agus  gu'n  coimhid  iad  ra'  òrd- 
uighean,  agus  gu'n  dean  siad  iad :  agua 
bithidh  iad  'nam  pobuJl  dhomh-sa,  agu* 
bithidh  mise  a'm'  Dhia  dhoibh-san. 

21  Ach  do'n  taobh-san  a  thionndas  an 
cridhe  a  rèir  cridhe  an  nithe  fuathach  ag- 
us  an  gràineileachda,  dìolaidh  raise  an 
slighe  air  an  ceann  fèin,  deir  an  Tighearn 
Dia. 

22  An  sin  thog  na  cerubim  suas  an  sgiath- 
an,  agiis  na  rothan  làimh  riu ;  agus  bha 
glòir  Dhia  Israeil  tharta  os  an  ceann. 

23  Agus  chaidh  glòir  an  Tighearna  suas 
o  mheadhon  a'  bhaile,  agus  sheas  i  air  an 
t-sliabh  a  ta  air  an  taobh  an  ear  do'n  hhaile. 

24  'Na  dhèigh  sin  ghlac  an  spiorad  suas 
mi,  agus  thug  e  mi  ann  an  taisbean  Je 
spiorad  Dhè  gu  Caldèa,  chum  nam  braigh- 
dean.  Mar  sin  chaidh  an  sealladh  a 
chunnaic  mi  suas  uam. 

25  An  sin  labhair  mi  riu-san  a  bh'anns 
an  daorsa,  na  h-uile  nithe  a  thai6bean  an 
Tighearn  dhomh. 

CAIB.  XII. 

THAINIG  focal  an  Tighearna  fòs  a  m' 
ionnsuidh,  ag  ràclh, 

2  A  rahie  an  duine,  tha  thu  chòmh- 
nuidli  ann  am  meadhou  tighe  cheannairc- 
ich,  aig  am  bheil  sùilean  gu  faicinn,  ach 
cha'n  'eil  iad  a'  faicinn;  tha  cluasan  aca 
gu  cluinntinn,  ach  cha'n  'eil  iad  a'  cluinn- 
tinn  :  oir  is  tigh  ceannairceach  iad. 

3  Uime  sin,  a  mliic  an  duine,  deasaicli 
dhuit  fèin  airneis  air  son  dol  air  imrich, 
agus  atharraich  anns  an  là  'nan  sealladh  ; 
agus  atharraichidli  tu  o  t'  àite,  gu  àit  eile 
'nan  sealladh  ;  theagamh  gu'n  toir  iad 
fa'near,  ged  is  tigh  ceaunairceach  iad. 

4  An  sin  bheir  thu  mach  t  airneis  anns 
an  là  'nau  sealladh,  mar  airneis  air  son  im- 
rich  :  agus  thèid  thu  mach  san  anmoch, 
'nan  sealladh,  mar  iadsan  a  thèid  a  mach 
ann  am  braighdeanas. 

5  Cladhaich  troimh  'n  bhalla  'nan  seall- 
adh,  a^us  thoir  a  mach  troimh  sin. 

.  6  'Nan  sealladh  giùlainidh  tu  air  do 
ghuaillibh,  bheir  thu  mach  auns  an  dubh- 
anmoch  :  còmhdaichidh  tu  d'aghaidh  air 
chor  as  nach  faic  thu  an  làr :  oir  chuir  mi 
thu  mar  chomhara  do  thigh  Israeil. 

7  Agus  rinn  mi  ceart  raar  a  dh'àithneadh 
dhomh  :  thug  rai  mach  m'  airneis  anns  an 
Jà,  mar  airneis  air  son  braighdeanais,  agus 
anns  an  anmoch  chladhaich  mi  troimh  'n 
bhalla  le  m'  làirah  ;  thug  mi  mach  i  sau 
dubh-aumoch,  agus  ghiùlain  mi  air  mo 
ghuaillibh  i  'nan  sealladh. 

8  Agus  air  maduinn  thàinig  focal  an 
Tighearn  a  m'  ionnsuidh,  ag  ràdh, 

9  A  mhic  an  duine,  nach  duhhairt  tigh 
Israeil,  an  tigh  ceannairceach,  riut,  Ciod 
a  tha  thu  deanatnh  ? 

10  Abair  thusa  riu,  Mar  so  tha  an  Tigh- 
earn  Dia  ag  ràdh,  Do'n  phrionnsa  ann  an 
Ierusalem  ùuinidh  an  t-uallach  so,  agus  do 
thigh  Israeil  a  ta  'nam  measg. 

11  Abair,  Tha  mise  ann  am  chomhara 
dhuibh  ;  amhuil  a  rinn  mise,  raar  sin  nìth- 
aar  riu-san  :  atbarraichidh  iad,  agus  thèid 
iad  air  falbh  ann  am  braighdeanas. 

12  Agus  am  prionnsa  a  ta  'nam  measg 
pùlainidh  e  air  a  ghuaillibh  auns  an  dubh- 
mraoch,  agus  thèid  e  mach  :  cladhaichidh 
:  ad  troimh  'n  bhalla,  chum  giùlain  a  mach 
i'a  thrìd  :  còmlidaichidh  e  'aghaidh,  air 
ihor  as  nach  faic  e  'n  làr  le  'shùilibh. 

13  Sgaoilidh  mise  fòs  mo  lìon  air,  agus 
tlflacar  ann  am  rib  e ;  agus  bheir  mi  e  gu 
.Ijiìabilon,  gu  tìr  nan  Caldèach  ;  gidheadh 
tliha  'n  fhaic  e  i,  ged  fhaigh  e  bàs  an 
■M  >in. 

I  14  Agus  sgapaidh  mi  ris  gach  aon 
"haoith  na  h-uile  ta  m'  a  thimchioll  g'  a 
ji'  hòmhnadh,  agus  'uile  bhuidhnean ;  agus 
■  airngidh  mi  mach  an  claidheamh  'nan 
jBièigh. 

•M  15  Agus  aithnichidh  iad  gur  mise  an 
vli  i'ighearn,  'nuair  a  sgapas  mi  iad  am  measg 
.•  itau  cinneach,  agus  a  sgaoileas  mi  iad  feadh 
b  lan  dùthchannan. 

iH  16  Agus  fàgaidh  mi  beagan  fhear  dliiubh 
I  'u  chlaidheamh,  o  'u  ghort,  agus  o  'n 
Hhlàigh,  a  chutn  gu'n  cuir  iad  an  cèili  an 
l  ile  ghràineileachdan  am  measg  nan  cinn- 

^l'iach  gus  an  tig  iad  ;  agus  aithnichidh  iad 
li  ur  mise  an  Tighearn. 

17  Os  bàrr,  thàinig  focal  an  Tighearn  s 

m'  ionnsuidh,  ag  ràdh, 

18  A  mhic  an  duine,  ith  t'  aran  le  crith,  ag- 
us  òl  t'uisge  le  ball-chrith  agus  le  cùram  ; 

19  Agus  abair  ri  sluagh  na  tire,  Mar  so 
tha  an  Tighearn  Dia  ag  ràdh  mu  thim- 
chioll  luchd-àiteachaidh  lerusaleim,  agus 
dùthcha  Israeil,  Ithidh  iad  an  aran  le  cùr- 
am,  agus  òlaidh  iad  an  uisge  le  uamhas, 
air  chor  as  gu  m  bi  am  fearann  fàs  o  'n 
iomlan  a  ta  ann,  air  son  fòirneirt  na 
muinntir  sin  uile  ta  ehòmhnuidh  ami. 

20  Agus  nìthear  na  bailtean  a  ta  air  an 
àiteachadh  fàs,  agus  bithidh  am  fearann 
falamh ;  agus  aithuichidh  sibh  gur  mise 
an  Tighearn. 

21  Agus  thàinig  focal  an  Tighearn  a  m' 
ionnsuidh,  ag  ràdh, 

22  A  mhic  an  duine,  Ciod  e  an  gnàth- 
fhocal  sin  a  f/i'agaibh  ann  am  fearanu  Is- 
raeil,  ag  ràdh,  Tha  na  làithean  air  an  sìn- 
eadh,  agus  dh'fhàilnich  gach  uile  fhoill- 
seachadh. 

23  Innis  doibh  uime  sin,  Mar  so  tha  an 
Tighearn  Dia  ag  ràdh,  Bheir  mise  air  a' 
ghnàtli-fhocal  so  sgur,  agus  cha  labhair 
iad  e  ni's  faide  mar  ghnàth-fhocal  ann  au 
Israel :  ach  abair  riu,  Tha  na  làithean  aig 
làimh,  agus  buil  gach  aoin  taisbein. 

24  Oir  cha  bhi  ni's  mò  aon  taisbean 
faoin,  no  fàistneachd  mhiodalach  an  taobli 
a  stigh  do  thigli  Israeil. 

25  Oir  mise  Iehobhah,  labhraidh  rai, 
agus  am  focal  a  labhras  mi  thig  gu  crìch  : 
cha  dean  e  ni  s  faide  mailie ;  oir  ann  'ur 
làithibh-sa,  O  thigh  clteannaircich,  labh- 
raidh  mise  am  focal,  agus  ni  mi  e,  deir  an 
Tighearn  Dia. 

26  A  rìs  thàinig  focal  an  Tighearn  a  m' 
ionnsuidh,  ag  ràdh, 

27  A  mhic  an  duine,  feuch  tha  tigh  Is- 
raeil  ag  ràdh,  Tha  'n  taisbean  a  tha  e  faic- 
inn  air  son  mhòran  làithean,  agus  tha  e  ri 
fàistneachd  mu  na  h-aimsiribh  fad  as. 

28  Air  an  aobhar  sin  ahair  riu,  Mar  so 
tha  an  Tighearn  Dia  ag  ràdh,  Cha  bhi  aon 
do  mo  bhriathraibh-sa  air  a  shìneadh  ni's 
faide ;  ach  am  focal  a  labhras  mi,  coimh- 
lionar  e,  deir  an  Tighearn  Dia. 

CAIB.  XIII. 

AGUS  thàinig  focal  an  Tighearn  a  m'  ^ 
ionnsuidh,  ag  ràdh, 

2  A  mhic  an  duine,  dean  fàistneachd  an 
aghaidh  fhàidhean  Israeil,  a  ta  ri  fàist- 
neachd,  agus  abair  thusa  riu-san  a  ta  ri 
fàistneachd  as  an  cridhe  fèin,  Eisdibhse 
focal  an  Tighearna. 

3  Mar  so  tha  an  Tighearn  Dia  ag  ràdh, 
Is  deacair  do  na  fàidhibh  amaideach,  a  ta 
leantuinn  an  spioraid  fèin,  agus  nach  faca 
ni  sam  bith. 

4  O  Israeil,  is  cosmhuil  d'  fhàidhean  ris 
na  sionnachaibh  anus  na  fàsaichibh. 

5  Cha  deachaidh  sibh  suas  a  chum  nam 
bearnan,  ni  mò  rinn  sibh  suas  a'  challaid 
do  thigli  Israeil,  gu  seasamh  anns  a'  chath 
ann  an  là  an  Tighearna. 

6  Chunnaic  iad  dìomhanas,  agus  rinn  iad 
fiosachd  bhrèige,  ag  ràdh,  Deir  an  'l'igh- 
earn;  'nuair  nach  do  chuir  an  Tighearn  a 
mach  iad  :  agus  thug  iad  air  daoinibh  earb- 
sadh  gu'n  daingnicheadh  iad  am  focal. 

7  Naeh  faca  sibh  sealladh  faoin,  agus 
nach  do  lalihair  sibli  fiosachd  bhrèige,  le 
bhi  'g  ràdh,  Thubhairt  an  Tighearn,  ged 
nach  do  labhair  mise  ? 

8  Air  an  aobhar  sin,  Mar  so  tha  an 
Tighearn  Dia  ag  ràdh,  A  chioi.n  gu'n  do 
ìabhair  sibh  dìomhanas,  agus  gu'm  faca 
sibh  breugan,  uime  sin  feuch,  tha  mise  'nur 
n-aghaidh,  deir  an  Tighearn  Dia. 

9  Agus  bithidh  mo  làmh  air  na  fàidhihh 
a  chi  dìomhanas,  agus  a  ta  fàistneachd 
bhreug:  cha  bhi  iad  ann  an  coimhthional 
tno  sliluaigh,  ni  mò  bhios  iad  air  an 
sgrìobhadh  ann  an  sgrìohhadh  tighe  Is- 
raeil,  ni  mò  thèid  iad  a  steach  do  fhearann 
Israeil ;  agus  aithnichidh  sibh  gur  mise  an 
Tighearn  Dia. 

10  A  ehionn,  eadhon  a  ehionn  gu'n 
d'thug  iad  air  mo  shluagh  dol  air  seachar- 
an,  ag  ràdh,  Sìth,  agus  gun  sìth  a  bhi 
ann  :  agus  thog  aon  suas  halla,  agus, 
feuch,  thilg  cach  thairis  e  le  crè  gun  oib- 
reachadh. 

11  Abair  riu-san  a  ta  'ga  thilgeadh  thai- 
ris  le  crè  gun  oibreachadh,  gu'n  tuit  e  : 
bithidh  fras  thuilteach  ann,  agus  tuirling- 
ìdh  sibhse,  O  chlacha-meallain  mòra ;  ag- 
us  ni  gaoth  dhoinionnach  a  bhriseadh. 

12  Feuch,  'nuair  a  thuiteas  am  balla, 
laach  abrar  ruihh,  C'àit  am  bheil  a'  chrè 
leis  an  do  thilg  sibh  thairis  e  ? 

13  Uime  sin.  mar  so  tha  an  Tighearn 
Dia  ag  ràdh,  Ni  mise  fòs  a  bhriseadh  le 
gaoith  dhoinionnaich  ann  am  f'heirg :  ag- 
us  bithidh  fras  thuilteach  ann  am  chorr- 
uich-sa  ann,  agus  clriehan-meallain  mòra 
ann  am  dhian-r heirg  g'a  mhilleadh. 

14  Mar  sin  brisidh  mi  sìos  am  balla  a 
thilg  sibh  thairis  le  crè  ffiin  oibreachadh, 
agus  bheir  mi  nuas  gu  làr  e,  air  chor  as 
gu'n  leigear  ris  a  blìunaite;  agus  tuitidh 
e,  agus  bithidh  sibhse  air  'ur  milleadh  'na 
mheadhon  ;  agus  aithnichidh  sihh  gur 
mise  an  Tighearn. 

15  Mar  so  coimhlionaidh  mi  mo  chorr- 
uich  air  a'  bhalla,  agus  orra-san  a  thilg 
thairis  e  le  cre  gun  oibreachadh,  agus  their 
rni  ruibh,  Cha'n  'eil  am  balla  ann,  ni  mò 
tha  iadsan  a  thilg  thairis  e ; 

16  Eadhon  fàidhean  Israeil,  a  ta  ri  fàist- 
neachd  mu  thimchioll  lerusaleim,  agus  a 
ta  faicinn  seallaidh  sìth-shàimh'  dh'i,  agus 
gun  sith  idir  ann,  deir  au  Tighearn  Dia. 

17  Mar  an  ceudna,  thusa,  a  mhic  an 
duine,  cuir  d'  eudan  an  aghaidh  nigheana 
do  shluaigh,  a  ta  ri  fàistneachd  as  an 
cridhe  fèin,  agus  dean-sa  fàistneachd  'nan 
aghaidh. 

"18  Agus  abair,  Mar  so  tha  an  Tighearn 
Dia  ag  ràdh,  Is  truagh  do  na  mnaibh  a  ta 
fuigheal  chluasag  ris  na  h-uile  asgailtaibh, 
agus  a'  cur  bhrèideau  air  ceann  gach  aoise, 
a  dheanamh  seilg  air  anamaibh.  An  dean 
sibh  sealg  air  anamaibh  mo  shluaigh-sa, 
agus  an  coimhid  sibh  beò  anama  na  muinn- 
tir  a  ta  teachd  thugaibh  ? 

19  Agus  an  truaill  sibh  mise  measg  mo 
shluaigh  air  soa  ghlacaidean  eorna,  agus 
air  son  mhìrean  arain,  a  mharbhadh  nan 
anama  nach  bu  chòir  bàsachadh,  agus  a 
choimhead  beò  nan  anama  nach  bu  chòir 
a  bhi  beò,  le  'ur  breugaibh  do  m'  shluagh- 
sa,  a  ta  'g  èisdeachd  'ur  breug  ? 


20  Air  an  aobhar  siu,  mar  so  tha  an 
Tighearn  Dia  ag  ràdh,  Feuch,  tba  mise  an 
aghaidh  'ur  cluasag,  leis  am  bheil  6ibh  an 
sin  a'  sealg  air  na  h-anamaibh,  a  chum  an 
glacadh  ;  agus  spìonaidh  mise  iad  o  'ur 
gairdeinibh,  agus  leigidh  mi  air  falbh  na 
h-anama,  na  h-anama  sin  air  am  bheil 
sibh  a'  sealg  a  chum  an  glacadb. 

21  Reubaidh  mi  fòs  ur  brèidean,  agus 
saoraidh  mi  mo  sbluagh  a  mach  as  'ur 
làimh,  agus  cha  hbi  iad  ni's  mò  'nur  làimh 
gu  bhi  air  am  fiadhach  :  agus  aithnichidh 
sibh  gur  mise  an  Tighearn. 

22  A  chionn  le  breugaibh  gu'n  d'  rinri 
sibh  cridhe  an  ionracain  dubhach,  agus 
nach  d'  rinn  mise  dubhach  e  ;  agus  gu'n 
do  neartaich  sibh  làmhan  an  aingidh, 
chum  nach  pilleadh  e  o  'dhroch  shlighe,  le 
bhi  gealltuinn  beatha  dha. 

23  Uime  sin  eha'n  thaic  sibh  dìomhanas 
ui's  mò,  agus  cha  dean  sibh  fàistneac.hd 
tuilleadh ;  oir  saoraidh  mise  mo  6hluagh 
as  'ur  làimh,  agus  bithidh  fios  agaibh  gur 
mi  an  Tighearn. 

CAIB.  XIV. 

AN  SIN  tbàinig  cuid  do  sheanairibh  Is- 
raeil  a  m'  ionnsuidh,  agus  shuidh  iad 
mu  m'  choinneamh. 

2  Agus  thàinig  focal  an  Tighearn  a  m' 
ionnsuidh,  ag  ràdh, 

3  A  mhic  an  duine,  chuir  na  daoine  so 
suas  an  ìodholan  'nan  cridhe,  agus  chuir 
iad  eeap-tuislidh  an  aingidbeacbd  fa'n 
comhair :  an  leig  mise  dhoibh  air  aon 
chor  m'  iarraidh  ? 

4  Uime  sin  labhair  riu,  agus  abair  riu, 
Mar  so  tha  an  Tighearn  Dia  ag  ràdh, 
Gach  duine  do  thigh  Israeil  a  chuireaa 
suas  'ìodhola  'na  chridhe,  agus  a  chuireas 
ceap-tuislidh  'aingidheachd  fa  chomhair, 
aprus  a  thig  chum  an  fhàidh,  bbeir  mise 
Iehobhah  freagradh  dhasan  a  thig,  a  rèir 
lìonmhoireachd  'ìodholan. 

5  A  chum  gu'n  glac  mi  tigh  Israeil  'nan 
cridhe  fèin,  a  chionn  gu  bheil  iad  uile  air 
dol  air  seacharan  uamsa  tre  an  ìodholan. 

6  Air  an  aobhar  sin,  abair  ri  tigh  Is- 
raeil,  Mar  so  tha  an  Tighearn  Dia  ag 
ràdh,  Gabhaibh  aithreachas,  agus  pillibh 
o  'ur  n  iodholaibh  ;  agus  tionndaibh  'ur 
n-agbaidh  air  falbh  o  'ur  n-uile  ghràineil- 
eachdaibh. 

7  Oir  gach  aon  do  thigh  Israeil,  no  do 
na  coigrich  a  ta  air  chuairt  ann  an  Israel, 
a  ta  'ga  sgaradh  fèin  uamsa,  agus  a'  cur 
suas  'ìodbola  'na  cbridhe,  agus  a'  cur  ceap- 
tuislidh  'aingidheacbd  fa  chomhair,  agu» 
a'  teachd  a  chum  fàidh,  a  dh'fhiosrach- 
adh  dheth  mu  m'  thimchioll-sa ;  hheir' 
mise  lehobhah  freagradh  dha  leam  fèin. 

8  Affus  cuiridh  mi  mo  ghnùis  an  agh- 
aidh  an  duine  sin,  agus  rii  mi  e  'na  chomh- 
ara  agus  'na  ghnàth-fhocal,  agus  gearr- 
aidh  mi  as  e  o  mheadhon  mo  shliiaigh  ; 
agus  aithnichidh  sibh  gur  mise  an  Tigh- 
earn. 

9  Agus  ma  bhios  am  fàidh  air  a  mbeall- 
adh  an  trà  labhair  e  ni,  is  mise  an  Tigh- 
earn  a  mbeall  am  fàidh  sin  ;  agus  sìnìdh 
mi  mo  làmh  a  mach  air,  a>,'U6  sgriosaidh 
mi  e  o  mheadhon  mo  phnbuill  Israeil. 

10  Agus  giùlainidh  iad  peanas  an  e'u- 


CAIB.  XY.  XVI. 

ceartan :  bitbidh  peanas  an  fhàidh  amh- 
uil  peanas  an  tì  a  dh'iarras  thuige  ; 

11  A  chum  nach  tèid  tigh  Israeil  ni's 
mò  air  seacharan  uamsa,  agus  nach  bi  iad 
air  au  truailleadh  ni's  mò  le  'n  uile  chiout- 
ail>h  ;  ach  a  chum  gu'm  bi  iad  dhomhsa 
'nam  pobull,  agus  mise  dhoibh-san  ann  am 
Dhia,  deir  an  Tighearu  Dia. 

12  Thàinig  a  rìs  focal  an  Tighearn  a  m' 
ionnsuidh,  ag  ràdh, 

13  A  mhic  an  duine,  trà  pheacaicheas 
an  tìr  ann  am  aghaidh-sa  le  ciontaehadh 
gu  h-anmhor,  an  sin  sìnidh  mi  a  mach  mo 
làmh  oirre,  agus  brisidh  mi  lorg  a  h-arain, 
airus  cuiridh  mi  gort  oirre,  agus  gearr- 
aidh  mi  uaipe  duine  agus  ainmhidh. 

14  Ged  hliiodh  an  triuir  fhear  so,  Noah, 
Daniel,  agus  Iob  innte,  cha  saoradh  iad 
ach  an  auama  fèin  le  'm  fireantaehd,  deir 
an  Tighearn  Dia. 

15  Ma  bheir  mise  air  beathaichihh  cron- 
ail  dol  troimh  an  fhearann,  agus  gu  mill 
iad  e,  air  chor  as  gu'm  hi  e  fàs,  ionnus 
nach  feud  neach  air  bith  dol  troimhe  air 
son  a'  bheathaich  : 

16  Ged  bhiodh  an  triuir  dhaoine  so  ann, 
mar  is  beò  mise,  tha  an  Tighearn  Dia  ag 
ràdh,  cha  saoradh  iad  aon  chuid  mic  no 
nigheana  ;  shaoirteadh  iad  fèin  a  mhàin, 
ach  bhiodh  am  fearann  fàs. 

17  No  ma  bheir  niise  claidheamh  air  an 
f  hearann  so,  agus  gu'n  abair  mi,  A  chlaidh- 
eirah,  iraieh  troimh  an  fhearann  ;  air  chor 
as  gu'n  gearr  mi  duine  agus  ainmhidh  a 
mach  as : 

18  Ged  bhiodh  an  triuir  dhaoine  so  ann, 
mar  is  beò  mise,  tha  an  Tighearn  Dia  ag 
ràdh,  cha  saoradh  iad  aon  chuid  mic  no 
nighe.tnan,  ach  bhiodh  a  mhàin  iad  fèin 
air  an  saoradh. 

19  No  ma  chuireas  mi  plàigh  do'n 
fhearann  sin,  agus  gu'n  dòirt  mi  mo  chorr- 
uich  a  mach  air  ann  am  fuil,  a  chum 
duine  agus  ainmhidh  a  ghearradh  a  rnaeh 
as : 

20  Ged  bhiodh  Noah,  Daniel,  agus  Iob 
ann,  mar  is  beò  mise,  tha  an  Tighearn  Dia 
ag  ràdh,  cha  saoradh  iad  aon  chuid  mac  no 
nighean  :  cha  saoradh  iad  ach  an  anama 
fèin  le  'm  fìreantachd. 

21  Oir  mar  so  tha  an  Tighearn  Dia  ag 
ràdh,  Cia  mò  gu  mòr  trà  chuireas  mi  mo 
cheithir  breitheanais  ghoirt  air  Ierusalem, 
an  claidheamh,  agus  a'  ghort,  agus  am 
beathach  cronail,  agus  a'  phlàigh,  a  chum 
duine  agus  ainmhidh  a  ghearradh  a  mach 

|as?  ft 

j  22  Gidheadh  reuch,  fàgar  iarmad  ann,  a 
ibheirear  a  mach,  mic  agus  nigheanan  : 
|feuch,  thig  iad  a  mach  thugaibh,  agus  chi 
|  sibh  an  slighe,  agus  an  gnìomhara  :  agus 
jgheibh  sibh  comhfhurtachd  a  thaobh  an 
I  uilc  a  thug  mise  air  Ierusalem,  a  thaobh 
gach  ni  a  thug  mi  air. 

j  23  Agus  bheir  iad  comhfhurtachd 
dhuibh,  an  uair  a  chi  sibh  an  slighe,  agus 
an  gnìomhara :  agus  aithnichidh  sibh 
nach  ann  gun  aobhar  a  rinn  mise  gach  ni 
a  rinn  mi  ann,  deir  an  Tighearn  Dia. 

CAIB.  XV. 

AGUS  thàinig  focal  an  Tighearn  a  m' 
ionnsuidh,  ag  ràdh, 


2  A  mhic  an  duine,  Ciod  e  am  fìon- 
chrann  thar  crann  air  bith  eile,  ma  thiosv 
mar  ghèig  a  ta  measg  chraobha  ua  frìdhe  ? 

3  An  gabhar  fiodh  dheth  gu  obair  air 
hith  a  dheanamh  ?  no  an  gabhar  cnag 
dheth  a  ehrochadh  soithich  air  bith  air  ? 

4  Feuch,  tilgear  e  san  teine  mar  chonn- 
adh  ;  loisgidh  an  teine  a  dhà  cheann,  agus 
loisgear  a  mheadhon  :  am  bheil  e  iom- 
chuidh  air  son  cungaidh  ? 

5  Feuch,  'nuair  a  hha  e  slàn  cha  robh  « 
iomchuidh  air  son  cungaidh  sam  bith  :  eia 
mò  gu  mòr  is  lugha  bhios  e  iomchuidh  air 
son  oibre,  'nuair  a  chaitheas  an  teine  e,  ag- 
us  a  bhios  e  loisgte  ? 

6  Air  an  aobhar  sin,  mar  so  tha  an 
Tighearn  Dia  ag  ràdh,  Mar  am  tìon- 
chrann  am  measg  chranna  na  frìdhe,  a 
thug  mise  do'n  teine  mar  chonnadh,  is 
amhluidh  a  bheir  mi  luchd-àiteachaidh 
Ierusaleim. 

7  Agus  cuiridh  mi  mo  ghnùis  'nan  agh- 
aidh,  thèid  iad  a  mach  o  theine,  agus  ni 
tein'  eile  an  caitheamh:  agus  aithnichidh 
sibh  gur  mise  an  Tighearn,  trà  chuireas 
mi  mo  ghnùis  'nan  aghaidh. 

8  Agus  ni  mi  am  fearann  fàs,  a  chionn 
gu'n  do  chuir  iad  an  gnìoinh  eu-ceart,  deir 
an  Tighearn  Dia. 

CAIB.  XVI. 

ARIS  thàinig  focal  an  Tighearn  a  m' 
ionnsuidh.  ag  ràdh, 

2  A  mhic  an  duine,  thoir  air  Ierusalem 
a  gràineileachdan  aithneachadh, 

3  Agus  abair,  Mar  so  tha  an  Tighearn 
Dia  ag  ràdh  ri  Ierusalem,  Tha  do  bhreth 
agus  do  dhùchas  o  thir  Chanaain  ;  b'  Am- 
orach  t'  athair,  agus  bu  bhan-Hiteach  do 
mhàthair. 

4  Agus  air  son  do  dhùehais,  anns  an  là 
san  d'  rugadh  thu,  cha  do  ghearradh  t'  im- 
leag,  ni  mò  bha  thu  air  do  nigheadh  ann 
an  uisge,  gu  do  mhaothachadh  :  cha  do 
chrathadh  salann  ort,  ni  mò  bha  thu  air 
do  spaoileadh. 

5  Cha  do  ghabh  sùil  air  bith  truas  diot, 
a  chum  aon  ni  dhiubh  so  a  dheanamh 
dhuit,  a  dheanamh  ioehd  ort ;  ach  bha  thu 
air  do  thilgeadh  a  mach  anns  a'  mhachair 
sgaoilte,  le  gràin  do  d'  anam,  air  an  là  san 
d'  rugadh  thu. 

6  Agus  an  trà  ghabh  mise  seachad 
dlùth  dhuit,  agus  a  chunnaic  mi  thu  sal- 
ach  ann  ad  fhuil  fèin,  thuhhairt  mi  riut, 
agus  thu  ann  ad  fhuil,  Mair  beò ;  seadh, 
thubhairt  mi  riut,  agus  thu  ann  ad  fhuil, 
Mair  beò. 

7  Thug  mi  ort  fàs  lìonmhor  mar  chinn- 
eas  na  faiche,  agus  dh'fhàs  thu  lìonmhor 
agus  mòr ;  agus  thàinig  thu  gu  sgeudach- 
adh  rcaiseach  :  tha  do  clùochan  air  an  cum- 
adh,  agus  do  ghruag  air  fàs,  an  àite  dhuit 
a  bhi  ruisgte  agus  lom. 

8  Agus  'nuair  a  ghabh  mi9e  seachad 
dlùth  dhuit,  agus  a  dh'amhairc  mi  ort, 
feuch,  hha  t'aimsir  'na  h-aimsir  ghràidh, 
agus  sgaoil  mise  mo  sgiort  os  do  cheann, 
agus  dìi'fholuich  mi  do  lomnochduidh  : 
seadh  mhionnaich  mi  dhuit,  agus  thionns- 
gain  mi  ann  an  coimhcheangal  riut,  deir 
an  Tighearn  Dia,  agus  bu  leamsa  thu. 

9  An  sin  nigh  mi  thu  le  h-uisge,  seadh, 

nigh  mi  d'  fhuil  gu  glan  air  falbh  uait,  ag- 
us  dh  ung  mi  thu  le  h-oladh. 

10  Sgeudaich  mi  thu  fòs  le  h-obair- 
ghrèise,  agus  chuir  mi  brògan  do  chraic- 
ionn  bruic  ort,  agus  chrioslaich  mi  rau'n 
cuairt  thu  le  h-anart  grinn,  aguschòmhd- 
aich  mi  thu  le  sìde. 

11  Kinn  mi  sgiamhach  thu  mar  an  ceud- 
na  le  h-usgraichibh,  agus  chuir  mi  làmh- 
xhailean  air  do  làmhan,  agus  slabhruidh 
mu  d'  mhuineal. 

12  Agus  chuir  mi  seud  rìotnhach  air  t' 
eudan,  agus  cluas-fhàinneachan  ann  ad 
chluasaibh,  agus  crùn  maiseach  air  do 
cheann. 

13  Mar  so  bha  thu  air  do  sgeudachadh 
le  h-òr  agus  !e  h-airgiod  ;  agus  bha  do 
thrusgan  a  dh'anart  grinn,  agus  do  shìde, 
agus  do  obair  ghrèise  ;  dh'ith  thu  mìn- 
chruithneachd,  agus  mil,  agus  oladh,  agus 
bha  thu  ro-mhaiseach,  agus  dh'fhàs  thu 
suas  gu  bhi  a'.I'  rìoghachd. 

14  Agus  chaidh  d'  iomradh  a  mach  am 
measg  nan  cinneach  air  son  do  mhaise : 
o;r  bha  sin  iomlan  tre  mo  sgèimh-sa  a 
ehuir  mi  ort,  deir  an  Tighearn  Dia. 

15  Ach  chuir  thu  do  dhòi^h  ann  ad 
mhaise  fèin,  agus  rinn  thu  strìopachas  an 
aghaidh  do  chliù,  agus  dhòirt  thu  mach  do 
strìopachas  air  gach  neach  a  gliabh  seach- 
ad  ;  bu  leis-san  thu. 

16  Agus  ghabh  thu  do  d'  chulaidhean, 
agus  rinn  thu  maiseach  t'  ionadan  àrda  le 
dathaibh  eag-sàmhluidh,  agus  rinu  thu 
strìopachas  orra,  mar  nach  robh,  agus  mar 
nach  bi. 

17  Ghabh  thu  fòs  do  sheudan  rìomhach 
do  m'  òr-sa,  agus  do  tn'  airgiod,  a  thug  mi 
dhuit;  agus  rinn  thu  dhuit  fèin  dealbhan 
dhaoine,  agus  chuir  thu  strìopaehas  au 
gnìomh  leo. 

18  Agus  ghabh  thu  do  chulaidhean 
grèise,  agus  chòmhdaieh  thu  iad  :  agus 
chuir  thu  m'  oladh-sa,  agus  mo  thùis  mu'u 
eomhair. 

19  Mo  bhiadh  fòs  a  thug  mi  dhuit,  mìn- 
ehruithneachd,  agus  oladh,  agus  mil,  a 
thug  mi  dhuit  r'an  itheadh,  chuir  thu 
eadhon  'nan  làthair  iad  mar  fhàile  cùbh- 
raidh. 

20  Seadh  cuideachd,  tha  an  Tighearn 
Dia  ag  ràdh,  ghabh  thu  do  mliic  agus  do 
nigheanan  a  rug  thu  dhomhsa,  agus  iad 
£0  dh'ìobair  thu  dhoibh-sau,  gu  bhi  air  an 
slugadh  suas. 

21  An  ni  suaraeh  dhuit,  le  d'  strìopach- 
as,  gu'u  do  mharbh  thu  mo  chlann,  agus 
gu'n  d'  thug  thu  iad  seachad  gu  dol  troimh 
un  teine  air  an  son-san  ? 

22  Agus  an  ad  uile  ghràineileachdaibh 
agus  strìopachais,  cha  do  chuimhnich  thu 
làithean  t'  òige,  trà  bha  thu  lomuochd  ag- 
us  rùisgte,  air  do  thruailleadh  ann  ad 
fhuil  fèin. 

23Agus  tharladh,  an  dèigh  t'  aingidh- 
eachd  uile,  (Mo  thruaighe,  mo  thruaighe 
tliu  !  deir  an  Tighearn  Dia,) 

24  Gun  do  thog  thu  dhuit  fèin  fòs  ion- 
ad  àrd,  agus  gu'n  d'  rinn  thu  dhuit  fèin 
àite  àrd  anns  gach  aon  sràid. 

25  Thog  thu  ionad  àrd  air  gach  aon 
cheann  do'n  t-slighe,  agus  thug  thu  air  do 
mhaise  bhi  air  a  fuathachadh,  agus  rinn 


thu  coitchionn  thu  fèin  do  gach  aon  * 
ghabh  seachad,  agus  rinn  thu  do  strìopach- 
ais  lìonmhor. 

26  Rinn  thu  fòs  strìopachas  leis  na  h-Ei- 
phitich,  do  choimhearsnaich,  a  ta  mòr  ain 
feoil ;  agus  mheudaich  thu  do  strìopachaÌ6, 
a  chum  mise  a  bhrosnuchadh  gu  feirg. 

27  Feuch  uitoe  sin,  shìn  mise  mo  làmh 
a  mach  os  do  cheann,  agus  lughdaich  mi 
do  lòn,  agus  thug  mi  thairis  thu  do  thoil 
na  muinntir  leis  am  fuathach  thu,  nigh» 
eana  nam  Philisteach,  air  am  bheil  nàire 
do  d'  shlighe  mhi-chiataich. 

28  Rinn  thu  mar  an  ceudna  strìopachas 
leis  na  h-  Asirianaich,  a  chionn  gu'n  robh 
thu  do-shàthac)iadh  ;  seadb,  rinn  thu 
strìopachas  leo,  agus  gidheadh  cha'n  Iheud- 
adh  tu  bhi  air  do  shàthachadh. 

29  Mheudaich  thu  os  bàrr  do  strìopach- 
as  ann  am  fearann  Chanaain  gu  ruig  Cal- 
dèa,  agus  gidheadh  charobh  thu  sàthaichto 
le  sin. 

30  Cionnus  a  ghlanas  mise  do  chridhe, 
tha  an  Tighearn  Dia  ag  ràdh,  'nuair  a  tha 
thu  deanamh  nan  nithe  so  uile,  obair  mnà 

I  neo-gheamnuidh  ladarna? 

31  Nuair  a  tha  thu  togail  t'  ionaid  àird 
an  ceann  gach  slighe,  agus  a'  deanamh  t' 
àite  àird  anns  gach  aon  sràid ;  agus  nach 
robhthu  cosmhuil  ri  strìopaich,  (a  chionn 
nach  b'fhiù  leat  tuarasdal ;) 

32  Ach  ri  mnaoi  a  ni  adhaltras,  a  ghabh- 
as  coi'grich  an  àit  a  fir  fèin. 

33  Do  na  h-uile  strìopachaibh  bheir  iad 
duais;  ach  tha  thusa  a'  toirt  duaise  do  d' 
leanuanaibh  uile,  agus  'g  an  tuarasdalach- 
adh,  a  chura  gu'n  tigeadh  iad  thugad  gach 
aon  taobh  air  son  do  strìopachais. 

34  Agus  tha  thusa  dlreach  an  aghaidh 
nòis  rahnathan  eile  aun  ad  strìopachas,  am 
feadh  nach  'eil  aon  neach  a'  dol  air  do 
dhèigh  a  dheanamh  strìopachais :  is  ann  a 
tha  thu  a'  toirt  duaise  seachad,  agus  gun 
duais  air  hith  'ga  toirt  duit :  uime  siu  tha 
thu  'nan  aghaidh  ann  ad  nòs. 

35  Air  an  aobhar  siu,  O  a  strìopach, 
cluinn  focal  an  Tighearna  : 

36  Mar  so  tha  an  Tighearn  Dia  ag  ràdh, 
A  chionn  gu  n  robh  do  shalachar  air  a 
diiòrtadh  a  mach,  agus  do  lomnochduidh 
air  a  leigeadh  ris  troimh  do  strìopachais  )e 
d'  leaunanaibh,  agus  le  uile  ìodholaibh  do 
ghràineileachdan,  agus  le  fuil  do  chloinne, 
a  thug  thu  dhoibh  ; 

37  Feuch  uime  sin,  cruinnicliidh  mise 
t'  uile  leannain,  leis  an  do  ghabh  tbu  sòlas, 
agus  na  h-uile  do'n  d'thug  thu  gràdh,  leis 
na  h-uile  do'n  d'thug  thu  fuath  :  ni  mi 
eadhon  an  cruinneachadh  mu'n  cuairt  ann 
ad  aghaidh,  agus  leigidh  mi  ris  doibh  do 

;  lomnochduidh,  a  chum  gu  faic  iad  do  lom- 
nochduidh  uile. 

38  Agus  bheir  mi  breth  ort  mar  a  bheir- 
ear  breth  air  mnaibh  a  bhriseas  an  ceang- 
al-pòsaidh,  agus  a  dhòirteas  fuil,  agus  bheir 
mi  peanas  ort  ann  an  corruich  agus  aun  an 
eud. 

39  Agus  bheir  mi  thu  fòs  d'  an  laimh, 
agus  tilgidh  iad  sìos  t'  àite  cnocach,  agus 
brisidh  iad  sìos  t'  ionadan  àrda ;  buinidh 
iad  dhiot  mar  an  ceudha  t'  eudach,  agus 
glacaidh  iad  do  6heuda  rìomhach,  agui 
fàgaidh  iad  thu  lomnochd  agus  rùisgte. 

40  Bheir  iad  mar  an  ceudna  buidheann  a 
nìos  a  d'  aghaidh,  agus  clachaidh  iad  thu 
le  clachaibh,  agus  sàthaidh  iad  tromhad  an 
claidhean. 

41  Agus  loisgidh  iad  do  thighean  le  teine, 
agus  ni  iad  breitheanas  ort  ann  an  sealladh 
mhòran  bhan  :  agus  bheir  mise  ort  sgur 
do  strìopachas,  agus  cha  toir  thu  tuarasd- 
al  seachad  ni's  mò. 

42  Mar  sin  bheir  mi  air  mo  chorruich 
riut  fois  a  ghabhail,  agus  imichidh  m'  eud 
uait,  agus  gabhaidh  mi  fois,  agus  cha  bhi 
fearg  orm  ni's  mò. 

43  A  chionn  nach  do  chuimhnich  thu 
làithean  t'  òige,  agus  gun  do  chuir  thu 
corruich  ormsa  anns  na  nithibh  so  uile  ; 
feuch  uime  sin,  dìolaidh  mise  fòs  do 
shlighe  air  do  cheann,  tha  an  Tighearn 
Dia  ag  ràdh  ;  agus  cha  chuir  thu  an 
gnìomh  an  neòghloine  so  thar  t'  uile 
ghràineileachdaibh. 

44  Feuch  gach  aon  a  ghnàthaicheas 
sean-fhoela,  gnàthaichidh  an  sean-fhocal 
so  a'd'  aghaidh,  ag  ràdh,  Mar  a'  mhàthair 
is  amhluidh  an  nighean. 

45  Is  tusa  nighean  do  mhàthar,  leis  am 
fuathach  a  fear  agus  a  clann  ;  agus  is  tu 
pluthar  do  pheathraichean,  leis  am  b' 
fhuathach  am  fir  agus  an  clann  :  bu  bhan- 
Hiteach  'ur  màthair,  agus  b'  Amorach  'ur 
n-athair. 

46  Agus  is  i  do  phiuthar  a  's  sine  Sa- 
maria,  i  fèin  agus  a  uigheanan  a  ta  chòmh- 
nuidh  aig  do  làimh  chlì:  agus  do  phiuth- 
ar  a  's  òige,  ta  chòmhuuidh  aig  do  làimh 
dheis,  Sodom  agus  a  nigheanan. 

47  Gidheadh  'nnn  slighe-san  cha  do 
ghluais  tliu,  ni  mò  rinn  thu  a  rèir  an  gràin- 
eileachdan  :  ach  mar  gu'm  bu  ni  ro-Wìieag 
sin,  bha  thu  air  do  thruailleadh  ni's  mò  na 
iadsan  a'd'  uile  shlighibh. 

48  Mar  is  beò  mise,  tha  an  Tighearn  Dia 
ag  ràdh,  cha  d'  rinn  do  phiuthar  Sodom,  i 
fein  no  a  nigheanan,  mar  a  rinn  thusa,  thu 
fèin  a?us  do  nigheanan. 

49  Feuch  b'  i  so  aingidheachd  dopheath- 
ar  Sodom  ;  uabhar,  sàth  arain,  agus  pailt- 
eas  dìomhanais,  bha  ìnnte  fèin  agus  'na 
nigheanaibh  ;  ni  mò  a  neartaich  i  làmh  a' 
bhochd  agus  an  fheumaich. 

I  50  Agus  bha  iad  àrdanach,  agus  chuir 
!  iad  gràineileachd  an  gnìomh  ann  am  fhian- 

\iis-6a ;  uime  sin  thug  mi  air  falbh  iad  mar 

a  chunnacas  ceart  domh. 

51  Ni  mò  chuir  Samaria  an  gnìomh  leth 
do  lochdan-sa ;  ach  mheudaich  thu  do 
ghràineiìeachda  ni's  mò  na  iadsan,  agus 
dh'fhìreanaich  thu  do  pheathraiehean  ann 
ad  uile  gbràineileaehdaibh  a  rinn  thu. 

52  Thusa  fòs  a  thug  breth  air  do  pheath- 
raìchibh,  giùlain  do  nàire  fèin,  air  son  do 
lochdan  a  chuir  thu  'n  griìomh  ni's  gràin- 
eile  na  iadsan :  tha  iadsan  ni's  ionraice  na 
thusa:  seadh,  bi  thusa  air  do  mhaslachadh 
fòs,  agus  giìilain  do  nàire,  chionn  gu'n  d' 
fhìreanaich  thu  do  pheathraichean. 

53  An  uair  a  phiileas  mi  air  a  h-ais  am 
braighdeanas,  bruid  Shodoim  agus  a  cuid 
nighean,  agus  bruid  Shamaria  agus  a  cuid 
nighean,  au  sin  bheir  ■mi  air  a  h-ais  bruid 
dò  bhraighdean-sa  'nam  meadhon  ; 

54  A  chum  gu'n  giùlain  thn  do  nàire 
f<*in,  agus  gu'm  bi  thu  air  do  rahaslachadh 


anns  gach  ni  a  rinn  thu,  a  chionu  gu'n  robh 
thu  toirt  doibh  comhfhurtachd. 

55  'Nuair  a  philleas  do  pheathraichean, 
Soriom  agus  a  cuid  nighean,  gus  an  ceud 
staid,  agus  a  philleas  Samaria  agus  a  cuid 
uighean  gus  an  ceud  staid,  an  sin  pillidh 
tusa  agus  do  nigheana  gu'r  ceud  staid. 

56  Oir  cha  robh  luadh  air  do  phiuthar 
Sodom  ann  ad  bheul  ann  an  là  t'  uabhair. 

57  Mun  robh  t'  aingidheachd  air  a  leig- 
eadh  ris,  agus  àm  do  mhaslaidh,  mar  nigh- 
eanan  Shiria,  agus  na  h-uile  bha  dlùth  dh'i, 
agus  mar  nigheanan  nam  Philisteach  a  bba 
mu'n  cuairt  duit. 

58  Giùlainidh  tu  do  neòghloine  agus  do 
ghràineileachdan,  deir  an  Tighearn. 

59  Oir  mar  so  tha  an  Tighearn  Dia  ag 
ràdh,  Buinidh  mise  riutsa  amhuil  mar  a 
rinn  thu  fèin,  a  rinn  tàir  air  na  mionnan, 
ann  am  hriseadh  a'  choimhcheangail. 

60  Gidheadh  cuimhnuhidh  nii  mo 
choimhcheangal  riut  ann  an  làithihh  t' 
òige,  agus  daingnichidh  mi  riut  'coirah- 
cheangal  siorruidh. 

61  An  sin  cuimhnichidh  tu  do  slilighe, 
agus  bithidh  nàire  ort,  'nuair  a  ghabhas  tu 
do  pheathraichean,  do  phiuthar  a's  sine  ag- 
us  a's  òige  :  agus  bheir  mise  dhuit  iad  mar 
nigheanan,  ach  cha'n  ann  air  son  do 
choimhcheangail-sa. 

62  Agus  daingnichidh  mi  mo  choimh- 
cheangal  riuts-a,  agus  bithidh  fios  agad  gur 
mi  an  Tighearn  : 

63  A  chum  gu'n  cuimhnich  thu,  aj?us 
gu  m  bi  nàire  ort,  agus  nach  fhosgail  thu 
do  bheul  gu  bràth  ni's  mò,  do  bhrìgh  do< 
nàire,  'nuair  a  bhios  mise  rèidh  riut  air  son 
gach  uile  ui  a  rinn  thu,  deir  an  Tigheam 
lehobhah. 

CAIB.  XVII. 

AGUS  thàinig  focal  an  Tighearn  a  m' 
ionnsuidh,  ag  ràdh, 

2  A  mhic  an  duine,  cuir  a  mnch  toimh- 
seachan,  agus  labhair  cosamlilachd  ri  tigh 
Israeil ; 

3  Agus  abair,  Mar  so  tha  an  Tighearu 
Dia  ag  ràdh,  Thàinig  fìr-eun  mòr, 
sgiathaibh  mòra,  agus  le  altaibh  Jàidir,  làii 
do  chlùmhach,  air  an  robh  dathau  eug- 
samhluidh,  gu  Lebanon,  agus  ghabh  e  airi 
meangan  a  b'  àirde  do'n  t-seudar. 

4  Ghearr  e  dheth  bàrr  a  mheangana  òga, 
agus  thug  e  leis  e  gu  tir  malairt ;  shuiah- 
ich  e  ann  am  baile  cheannaichean  e. 

5  Ghabh  e  fòs  do  shìol  an  fhearainn,  ag- 
us  chuir  e  ann  am  machair  thorraich  e; 
shuidhich  e  ri  taobh  uisgeacha  mòra  e,  'gn 
chur  mar  cWrann  seilich  : 

6  Agus  dh'i  hàs  e,  agus  thàinig  e  gu  bhi 
'na  t  hìonain  leathain,  air  bheag  àirde,  aig 
an  robh  a  gheugan  air  an  tionndadh  ris  [an 
fhìr-eun,]  agus  aig  an  robh  a  fhreumhan 
fuidhe  :  mar  sin  dh'fhàs  e  'na  fhìonaiif, 
agus  thug  e  mach  geugau,  agus  chuir  e 
uaithe  meangain. 

7  Bha  fòs  anu  tìr-eun  mnr  eile,  le  sgiath- 
aibh  mòra,  agus  mòran  clùmhaich;  agus, 
feuch,  chlaon  an  fhìonain  so  a  freumha  d'a 
ionnsuidh,  agus  thilg  i  mach  a  geugan 
thuige,  chum  bhi  air  a  h-uisgeaclìadh  le 
claisibh  a  ghàraidh. 

8  Bha  i  air  a  suidheachadh  ann  am  fear- 

ann  maith,  ri  taobh  ui6geacha  mòra,  chum 
gu'n  tugadh  i  mach  geugan,  agus  gu'n 
giùlaineadh  i  toradh,  agus  gu  'm  biodh  i 
na  deadh  fhìonain. 

9  Ahair  thusa,  Mar  so  tha  an  Tighearn 
Dia  ag  ràdh,  Am  bi  piseach  oirre  ?  nach 
spìon  e  nìos  a  freumha,  agus  nach  gearr  e 
dh'i  a  toradh,  air  chor  as  gu'n  searg  e  ? 
crìonaidh  i  ann  an  uile  dhuillibh  a  ceud- 
fhàis,  eadhon  gu'n  chumhachd  mòr,  no 
mòran  sluaigh,  g'  a  spìonadh  a  nios  as  a 
freumhaibh. 

10  Seadh,  feuch,  an  dèigh  a  suidheach- 
adh,  am  bi  piseach  oirre?  nach  searg  i  gu 
tur  an  uair  a  bheanas  a'  gliaoth  an  ear 
rithe  ?  crìonaidh  i  anns  na  claisibh  anns 
an  d'  fhàs  i. 

11  Os  bàrr,  thàinig  focal  an  Tighearn  a 
m'  ionnsuidh,  ag  ràdh, 

12  Abair  a  nis  ris  an  tigh  cheannairc- 
each,  Nach  'eil  fìos  agaibh  ciod  is  ciall  do 
na  nithibh  so?  Innis  doibh,  Feuch,  tha 
righ  Bhabiloin  air  teachd  gu  Ierusalem, 
agus  ghlac  e  a  righ,  agus  a  prionnsachan, 
agus  thug  e  leis  iad  gu  Babilon  : 

13  Agus  ghabh  e  do  shliochd  an  righ,  ag- 
us  rinn  e  coimhcheangal  ris,  agus  ghabh  e 
mionnan  deth  :  ghlac  e  fòs  daoine  cumh- 
achdach  na  tìre  : 

14  A  chum  gu'm  biodh  an  dùthaich 
euarach,  ionnus  nach  togadh  i  suas  i  fèin  ; 
ach  le  'choimhcheangal  a  choimhead  gu 
feudadh  i  seasamli. 

15  Ach  rinn  e  ar  a  mach  'na  aghaidh- 
san  le  'theac.hdairean  a  chur  do'n  Eiphit, 
a  chum  gu'n  tugadh  iad  dha  eich  agus 
mòran  sluaigh :  an  èirich  gu  maith  diia  ? 
an  tèid  esau  a  ni  na  nithe  so  as  ?  no  am 
bris  e  an  coimhcheangal  agus  an  saorar  e? 

16  Mar  is  beò  mise,  deir  an  Tighearn 
Dia,  gu  deimhin  anns  an  àit  am  bheil 
còmknuidh  an  righ  a  rinn  rgh  dheth-san, 
neach  a  rinn  e  tàir  air  a  mhionnan,  agus  a 
bhris  e  a  chùmhnantan,  eadhon  Jeis-san, 
ann  am  meadhon  Bhabiloin,  gheibh  e  bàs. 

17  Ni  mò  ni  Pharaoh  feum  dha,  le 
'fheachd  cumhachdach,  agus  le  'bhuidh- 
einn  mhòir,  anns  a'  chogadh,  Je  tòrr  a 
thilgeadh  suas,  agus  le  daingnichean  a 
thogail,  a  ghearradh  as  mhòran  anama. 

18  A  chionn  gu'n  d'rinn  e  tàir  air  na 
mionnan,  leis  a'  choimhcheangal  a  bhris- 
eadh,  (an  uair  a  thug  e,  feuch,  a  làruh,)  ag- 
us  a  rinn  e  ca  nithe  so  uile,  cha  tèid  e  as. 

19  Uime  sin,  mar  so  tha  an  Tighearn 
Dia  ag  ràdh,  Mar  is  beò  mise,  mo  mhionn- 
an  air  an  d'  rinn  e  tàir,  agus  mo  choimh- 
cheangal  a  bhris  e,  eadhon  sin  dìolaidh 
mise  air  a  cheann  fèin. 

20  Agus  sgaoilidh  mi  mo  lìon  air,  agus 
glacar  ann  ain  rib  e ;  agus  bheir  mi  e  gu 
Babilon,  agus  tagraidh  mi  ris  an  sin  air  son 
a  chionta,  leis  an  do  chiontaich  e  a'm' 
aghaidh. 

21  Agus  tuitidh  na  theich  thuige,  le  'uile 
fheachd,  leis  a'  chlaidheamh ;  agus  bith- 
idh  iadsan  a  dh'f  hàgar  air  an  sgapadh  ris 
na  h-uile  gbaoith :  agus  aithnichidh  sibh 
gur  mise  lehobliah  a  labhair  e. 

22  Mar  so  tha  an  Tighearn  Dia  ag  ràdh, 
Gabhaidh  mise  mi  fèin  do'n  ghèig  a's  àirde 
do'n  t-seudar  àrd,  agus  suidhichidh  mi  e  ; 
gaarraidh  mi  o  bhàrr  a  mheangana  òga, 


geug  mhaoth,  agus  suidhichidh  mi  air 
sliabh  uachdarach  agus  àrd  i. 

23  Air  sliabh  àrd  Israeil  suidhichidh  mi 
i :  agus  togaidh  i  suas  a  geug,  agus  bheir  i 
uiach  toradh,  agus  fàsaidh  i  'na  seudar 
rìoghail :  agus  fuipe  gabhaidh  na  h-uile 
eunlaith  do  gach  aon  iteig  còmhnuidh  :  fo 
dhubhar  a  geug  ni  iad  còinhnuidh. 

24  Agus  aitnnichidh  uile  chraoblia  na 
macharach  gu'n  d'  thug  mise  Iehobhah 
nuas  an  cratin  àrd,  gu  'n  d'  àrdaich  mi  an 
crann  ìosal,  gu'n  d'  rinn  mi  an  crann 
uaine  tioram,  agus  gu'n  d'  thug  mi  air  a' 
chrann  tliioram  bhi  fuidli  bhlàth :  miue 
lehobhah  labhair,  agus  ni  mi  e. 

CAIB.  XVIII. 

TH  AINIG  focal  an  Tighearn  a  m'  ionn- 
suidh  a  ris,  ag  ràdh, 

2  Ciod  is  ciall  duibh,  gu  bheil  sihh  a' 
gnàthachadh  an  t-sean-fhocail  so  a  thaobh 
dùthcha  lsraeil,  ag  ràdh,  Dh'ith  na  h-aith- 
richean  dearcan  searbha,  agus  tha  dèisinn 
air  fiaclaibh  na  cloinne  ? 

3  Mar  is  beò  mise,  tha  an  Tighearn  Dia 
ag  ràdh,  cha  bhi  aobhar  agaibh  an  sean- 
fhocal  so  a  ghnàthachadh  ni  's  mò  ann  an 
Israel. 

4  Feuch  is  leamsa  na  h-uile  anama  ;  mar 
is  leam  anam  an  athar,  is  amhluidh  is 
leam  anam  a'  mhic :  an  t-anam  a  chiont- 
aicheas  gheibh  e  siu  bàs. 

5  Ach  ma  bhios  duine  ionraic,  agus 
gu'n  dean  e  au  ni  a  bhios  dligheach  agus 
ceart, 

6  Mur  d'  ith  e  air  na  slèibhtibh,  ni  mò 
thog  e  suas  a  shùilean  ri  ìodholaibh  tighe 
Israeil,  no  thruaill  e  bean  a  choimhears- 
naich,  no  thàinig  e  dlùth  do  mhnaoi  a 
chuireadh  air  leth, 

7  Agus  mur  do  shàraich  e  aon  neach, 
ach  gun  d  'thug  e  'gheall  air  ais  do'u 
fheumach ;  mur  do  chreach  e  neach  air 
bith  le  fòirneart,  ach  gu'n  d'rthug  e  aran 
do  'n  acrach,  agus  gu'n  do  chòmhdaich  e 
'n  lomnochd  le  eudach  ; 

8  Esan  nach  d'  thug  seachad  air  ocar, 
ni  mò  ghabh  aon  riadh,  a  chum  air  a  h-ais 
a  làmh  oeu-ceart,  a  rinn  breitheanas  ftor 
eadar  duine  agus  duine, 

9  A  ghluais  ann  am  reachdaibh,  agus  a 
clioimhid  mo  bhreitheanais,  gu  fìrmn  a 
chur  an  gnìomh ;  so  an  duine  ionraic, 
mairidh  esan  gu  deimhin  beò,  deir  an 
Tighearn  Dia. 

10  Ma  ghineas  e  mac  a  bhios  'na  shlaid- 
ear,  agus  'na  fhear-dòrtaidh  fola,  a  ui 
sàmhuil  aoin  ni  dhiuhh  so, 

11  Agus  nach  dean  aon  do  na  dleasdan- 
ais  sin,  ach  a  dh'ith  eadhon  air  na  slèibh- 
tibh,  agus  a  thruaill  bean  a  choimhears- 
naich, 

12  A  shàruich  am  bochd  agus  am  feum- 
ach,  a  chreach  le  fòirneart,  nach  d'  thug 
air  ais  an  geall,  agus  athog  suas  a  shùilean 
ri  ìodholaibh,  a  chuir  an  gnìomh  gràineil-; 
eachd, 

13  A  thug  seachad  air  ocar,  agus  a 
ghabh  riadh  :  am  mair  e  'n  sin  heò  ?  cha 
mhair  e  beò  :  rinn  e  na  gràineileachdan  so< 
uile;  gheibh  e  gu  cinnteach  bàs,  bithidh 
'fhuil  air  fèin. 

14  Agus,  feuch,  ma  ghineas  esanmaca 

chi  na  h-uile  lochdan  a  rinn  'athair,  agus 

fru'n  toir  e  ia'near,  agus  nach  dean  e  an 
eithide ; 

15  Nach  d'  ith  air  na  slèibhtibh,  ni  mo 
thog  e  suas  a  shùilean  ri  ìodholaibh  tighe 
Isràeil,  nach  do  thruaill  bean  a  choimh- 
earsnaich, 

16  Nach  do  shàruich  aon  neach,  nach 
do  ghlèidh  an  geall,  ni  mò  chreach  le 
h-ainneart,  ach  a  thug  'aran  do'n  acrach, 
agus  a  chòmhdaich  an  lomnochd  le  eud- 
ach ; 

17  A  thog  a  làmh  o  na  bochdaibh,  nach 
do  ghabh  orar  no  riadh,  a  rinn  mo  bhreith- 
eanais,  a  ghluais  ann  am  reachdaibh ; 
cha  'n  fhaigh  esan  bàs  air  son  aingidh- 
eachd  'athar,  mairidh  e  gu  cinnteach  beò. 

18  'Athair,  a  chionn  gu'n  do  shàruich  e 
gu  h-an-iochdmhor,  gu  n  do  chreach  e  a 
bhràthair  le  fòirneart,  agus  gu'n  d'  rinn  e 
an  ni  sin  nach  robh  ceart  am  measg  a 
shluaigh,  feuch,  bàsaichidh  eadhon  esan 
'na  aingidheachd. 

19  Gidheadh  tha  sibhse  ag  ràdh,  C'ar 
son  ?  nach  'eil  am  mac  a'  giùlan  aingidh- 
eachd  an  athar  ?  An  uair  a  rinn  am  mac 
an  ni  sin  a  tha  dligheach  agus  ceart,  a 
ghlèidh  e  mo  reachdan-sa  uile,  agus  a  rinn 
e  iad,  mairidh  e  gu  cinnteach  beò. 

20  An  t-anam  a  chiontaiclieas,  gheibh 
esan  bàs:  cha  ghiùlain  am  mac  aingidh- 
eachd  an  atbar,  ni  mò  ghiùlaineas  an 
t-athair  aingidheachd  a'  mhic :  bithidh 
fìreantachd  an  fhìrein  air  fèin,  agus  aing- 
idheachd  an  aingidh  air  fèin. 

21  Ach  ma  philleas  an  t-aingidh  o  'uile 
aingidheachd  a  rinn  e,  agus  gu  n  coimhid 
e  mo  reachdau  sa,  agus  gu'n  dean  e  an  ni 
sin  a  tlia  dligheach  agus  ceart,  mairidh  e 
beò,  cha'n  fhaigh  e  bàs. 

22  'Uile  lochdan  a  chuir  e  'n  gnìomh 
cha  bhi  iad  air  an  cuimhneachadh  dha : 
'na  fhìreantachd  a  chuir  e  'n  gnìomh 
mairidh  e  beò. 

23  Am  bheil  tlachd  air  bith  agam-sa  ann 
am  bàs  an  aingidh  ?  Tha  au  Tighearn  Dia 
ag  ràdh  :  nach  ann  a  ta  mo  thlachd  'na 
philleadh  o  shlighe,  agus  gu  'm  biodh  e 
beò  ? 

24  Aeh  an  uair  a  philleas  ara  firean  air 
falbh  o  'fhìreantachd,  agus  a  chuireas  e  'n 
gnìomh  aingidheachd,  a'  deanamh  a  rèir 
nan  uile  ghràineileachdan  a  ni  an  t-aing- 
idh,  atn  mair  e  beò  ?  air  'uile  f  hìreantachd 
a  riun  e  cha  bhi  iomradh  :  'na  chionta  a 
chiontaich  e,  agus  'na  pheacadh  a  pheac- 
aich  e,  annta-san  gheibh  e  bàs. 

25  Gidheadh  tha  sibhse  ag  ràdh,  Cha'n 
'eil  slighe  an  Tigliearna  cothromach. 
Eisdibh  a  nis,  O  tì.igh  lsraeil,  nach  'eil  mo 
shlighean-sa  cothromach  ?  nach  'eil  'ur 
slighean-sa  neo-chothromach  ? 

26  'Nuair  a  chlaonas  am  fìrean  o  'fhìr- 
eantachd,  agus  a  chuireas  e  'n  gnìomh 
aingidheachd,  agus  a  bhàsaicheas  e  innte ; 
air  son  'aingidheachd  a  rinn  e  gheibh  e 
bàs. 

27  A  rìs,  an  uair  a  philleas  an  t-aingidh 
air  falbh  o  'aingidheachd  a  chuir  e  'n 
gnìomh,  agus  a  ni  e  an  ni  a  ta  dligheach 
agus  ceart,  gleidhidh  e  'anara  beò. 

28  A  chionn  gu  bheil  e  toirt  fa  'near,  ag- 
1  us  a'  pilleadh  o  'uile  lochdaibh  a  chuir  e  'n 

gnìomh,  mairidh  e  gu  cinnteach  beò,  cha  'n 
fhaigh  e  bàs. 

29  Gidheadh  tha  tigh  Israeil  ag  ràdh, 
Cha'n  'eil  slighe  an  Tighearna  cothrom- 
ach.  O  thigh  Israeil,  Nach  'eil  mo  shligh- 
ean-sa  cothromach  ?  nach  'eil  'ur  slighean- 
sa  neo-chothroinach  ? 

30  Uime  sin  bheir  mise  breth  oirbh,  O 
thigh  Israeil,  gach  aon  a  rèir  a  shlighe,  tha 
an  Tighearn  Dia  ag  ràdh  :  Gabhaibh  aith- 
reachas,  agus  pillibh  o  'ur  n-uile  chiont- 
aibh  ;  mar  sin  cha  dean  aingidheaclid  'ur 
milleadh. 

31  Tilgibh  uaihh  'ur  n-uile  chionta  leis 
an  do  chiontaich  sibh,  agus  deanaibh 
dhuibh  fèin  cridhe  nuadh,  agus  spiorad 
nuadh ;  oir  c'ar  son  a  bhàsaicheas  sibh,  O 
thigh  Israeil? 

32  Oir  cha  'n  'eil  tlachd  agam-sa  ann  am 
bàs  an  tì  a  bhàsaicheas,  tha  an  Tigheam 
Dia  ag  ràdh :  uime  sin,  pillibhse,  agus 
mairibh  beò. 

CAIB.  XIX. 

OS  barr,  tog  thusa  suas  tuireadh  air 
son  uachdarana  Israeil, 

2  Agus  abair,  Ciod  i  do  mhàthair  ? 
leòmhan  boirionn :  luidh  i  sìos  am  measg 
leòmhan,  dh'altruim  i  a  cuileanan  am 
measg  leòmhan  òga. 

3  Agus  thog  i  suas  aon  d'  a  cuileanaibh  : 
dh'fhàs  e  'na  leòmhan  òg,  agus  dh'fhogh- 
luim  e  breth  air  a'  chreich  ;  shluig  e  daoine. 

4  Chuala  na  cinnich  fòs  iomradh  air, 
glilacadh  e  'nan  slochd,  agus  thug  iad  e  le 
slabhruidhibh  gu  tìr  na  h-Eiphit. 

5  A  nis,  'nuair  a  chunnaic  i  gu'n  d'  fhàs 
i  lag,  agus  gu'n  do  chaill  i  a  dòchas,  an  sin 
ghabh  i  aon  eile  d'a  cuileanaibh,  agus  rinn 
i  leòmhan  òg  dheth. 

6  Agus  dh'imich  e  sìos  agus  suas  am 
measg  nan  leòmhan,  dh'fhàs  e  'na  leòmhan 
òg,  agus  dh'fhoghluim  e  breth  air  a' 
chreich  ;  shluig  e  daoine. 

7  Agus  thug  e  fa'near  an  àrois,  agus 
chuir  e  fàs  am  bailtean  ;  agus  bha  'n  dùth- 
aich  fuidh  uamhas,  agus  anlàn  a  bha  innte, 
le  fuaim  a  bheucaich. 

8  An  sin  diruinnich  na  cinnich  'na  agh- 
aidh  air  gach  taobh,  o  na  mòr-roinnibh, 
agus  sgaoil  iad  an  lìon  thairis  air  :  ghlac- 
adh  e  'nan  slochd. 

9  Agus  chuir  iad  e  'n  sàs  ann  an  slabh- 
ruidhe.m,  agus  thug  iad  e  gu  righ  Bhabi- 
loin  ;  thug  iad  e  gu  daingnichean,  a  chum 
nach  cluinnteadh  tuilleadh  a  ghuth  air 
slèibhtibh  Israeil. 

10  Tha  do  mhàthair  cosmhuil  ri  fionain, 
suidhichte  ri  taobh  nan  uisgeacha :  bha  i 
torrach,  agus  làn  do  gheugaibh,  a  thaobh 
mhòran  uisgeacha. 

11  Agus  bha  slata  làidir  aice,  air  son 
slata-riaghlaidh  nan  uachdaran  ;  agus  bha 
a  h-àirde  togta  suas  ara  measg  nan  tiugh- 
gheugan,  agus  chunnacas  i  'na  h-àirde 
fèin  am  measg  lìonmhoireachd  a  meang- 
lan. 

12  Ach  spìonadh  a  nìos  i  ann  an  corr- 
uich,  thilgeadh  i  sìos  gu  làr,  agus  thiorm- 
aich  a'  ghaoth  an  ear  suas  a  raeas  :  bhris- 
eadh  agus  sheargadh  a  slata  làidir,  loisg  an 
teine  iad. 

13  Agus  a  nis,  tha  i  air  a  suidheachadh 

anns  an  fhàsach,  ann  am  fearann  tioram 
tartmhor. 

14  Agus  tha  teine  air  dol  a  mach  o  shlait 
d'  a  geugaibh,  a  loisg  a  meas,  air  chor  as 
nach  'eil  slat  làidir  air  bith  aice  gu  bhi  'na 
slait  gu  riaghladh.  Is  tuireadh  so,  agus 
bithidh  e  'na  thuireadh. 

CAIB.  XX. 

AGUS  tharladli  anns  an  t-seachdamh 
bliadhna,  sa'  chùigeamh  mìos,  air  an 
deicheamh  là  do  'n  mhìos,  gu  'n  d'thàinig 
cuid  àraid  do  sheanairibh  Israeil  a  dh'- 
fhiosrachadh  o  !n  Tighearn,  agus  shuidh 
iad  ann  am  làthair-sa. 

2  An  sin  thàinig  focal  an  Tighearn  a  m' 
ionnsuidli,  ag  ràdh, 

3  A  mhic  an  duine,  labhair  ri  seanair- 
ibh  Israeil.  agus  abair  riu,  Mar  so  tha  an 
Tighearn  Dia  ag-  ràdh,  An  d'  thàinig  sibh 
a  dh'fhiosrachadii  dhiom-sa?  mar  is  beò 
mise,  deir  an  Ti<rhearn  Dia,  cha  bhi  mi  air 
m'  fhiosrachadh  leibli. 

4  An  tagair  thusa  as  an  leth,  a  mhic  an 
duine,  an  tagair  thu  ?  thoir  orra  gn'xi 
aithnich  iad  gràineileachdan  an  aithrich- 
ean ; 

5  Agus  abair  riu,  Mar  so  tha  an  Tigh- 
earn  Dia  ag  ràdh,  Anns  an  là  san  do  rògìi- 
naich  mise  Israel,  agus  anns  an  do  thog 
mi  suas  mo  làmli  air  son  sliochd  tighe  la- 
coib,  agus  anns  an  d'  rinn  mi  mi  fèin  aith- 
nichte  dhoibh  ann  an  tlr  na  h-Eiphit, 
'nuair  a  thog  mi  suas  mo  làmh  air  an  son, 
ag  ràdh,  Is  mi  Iehobhah  'ur  Dia: 

6  Anns  an  là  san  do  thog  mi  suas  mo 
làmh  air  an  son,  gu'n  toirt  a  mach  à  tìr  na 
h-Eiphit,  a  chum  fearainn  a  rannsairh  mi 
mach  dhoibh,  a'  sruthadh  le  bainne  agus 
le  mil,  a's  e  glòir  nan  uile  fhearann. 

7  An  sin  thubhairt  mi  riu,  Tilgibh 
uaihh,  gach  aon  neach  gràineileachdan  a 
shù),  agus  na  truaillibh  sibh  fèin  le  ìodh- 
olaibh  na  h-Eiphit :  Is  mise  lehobhah  'ur 
Dia. 

8  Ach  chathaich  iad  a'm'  aghaidh,  agus 
eha  'n  èisdeadh  iad  rium  :  cha  do  thilg  iad 
uatha,  gach  aon  gràineileachdan  an  sùl,  ni 
tnò  threrg  iad  ìodhola  na  h-Eìphit :  an  sin 
thubhairt  mi,  Dòirtidh  mi  mo  chorruich 
orra,  a  chum  gu'n  coimhlion  rai  m'  fhearg 
'nan  aghaidh  ann  am  meadhon  tìre  na 
h-Eiphit. 

9  Ach  dh'oibrich  mi  air  sgàth  m'  ainme 
fein,  a  chum  nach  truaillteadh  e  an  làthair 
uan  cinneach  am  measg  au  robh  iad,  agus 
an  d'  r  nn  mi  mi  fèin  aithnichte  dhoibh 
'tian  sealladh,  le  'n  toirt  a  mach  à  tìr  na 
h-Eiphit. 

10  Air  an  aobhar  sin  thug  mi  orra  dol  a 
mach  à  tìr  na  h-Eiphit,  agus  thug  mi  iad  a 
chum  an  fhàsaich  ; 

11  Agus  thug  mi  dhoibh  mo  reachdan, 
agus  dh'fhoillsich  mi  dhoibh  mo  bhreith- 
eanais,  iad  sin  ma  choimhlionas  duine  sam 
bith,  mairidh  e  beò  annta. 

12  A  thuilleadh  air  so  fòs,  thug  mi  dlioibh 
ino  shàbaidean,  gu  bhi  'nan  comhara  eadar 
mise  agus  iadsan,  a  chum  gu'n  aithnich- 
eadh  iad  gur  mi  an  Tighearn  a  ta  'gan 
naomhachadh. 

13  Ach  rinn  tigh  Israeil  ceannairc  a'm' 
aghaidh  anns  an  fhàsach :  cha  do  ghluais 


iad  ann  am  reachdaibh,  agns  rinn  iad  tàhr 
air  rao  bhreitheanais,  nithe  ma  ni  duine, 
mairidh  e  beò  annta;  agus  mo  shàbaidearj 
thruaill  iad  gu  mòr:  an  sin  thubhairt  mi 
gu'n  dòirtinn  mo  chorruich  a  mach  orru 
san  fhàsach,  a  chum  an  caitheamh. 

14  Ach  dh'oibrich  mi  air  sgàth  m'  ainme 
fèin,  a  chum  nach  hiodh  e  air  a  tbruaill- 
eadh  am  measg  nan  cinneach,  a  thug  rai 
iad  a  mach  'nan  sealladh. 

15  Ach  fòs  thog  mi  suas  mo  làmh  dhoibh 
anns  an  fhàsach,  nach  tugainn  iad  do  'n 
fhearann  a  thug  mi  dhoibh,  a'  sruthadh 
le  bainne  agus  le  mil,  a  's  e  glòir  nau  uile 
fhearann  : 

16  A  chionn  gu  'n  d'  rinn  iad  tàir  air  mo 
bhreitheanais,  agus  nach  do  ghluais  iad 
ann  am  reachdaibh,  ach  gu  n  do  thruaill 
iad  mo  shàbaidean  :  oir  chaidh  an  cridhe 
an  dèidh  an  ìodholan. 

17  Gidheadh  choigil  mo  shùil  iad  o  'n 
sgrios,  ni  mò  rinn  ini  crìoch  a  thoirt  orra  ' 
san  fhàsach. 

18  Ach  thubhairt  mi  r'  an  cloinn  anns 
an  fhàsach,  Na  gluaisibh-sa  ann  an  reachd- 
aibh  'ur  n-aithnchean,  ni  mo  ghleidheas 
sibh  ara  breitheanais,  no  thruailleas  sibh 
sibh  fèin  le  n  ìodholaibh. 

19  Is  mise  an  Tighearn  'ur  Dia;  gluais- 
ibh  ann  am  reachdaibh,  agus  coimhidibh 
mo  bhreitheanais,  agus  deanaibh  iad  : 

20  Agus  naomhaidiibh  mo  shàbaidean  ; 
agus  bithidli  iad  'nan  eomhara  eadar  roise 
agus  sibhse,  a  chum  gu  'm  bi  fios  agaibh 
gur  mise  an  Tighearn  bhur  Dia. 

21  Gidheadh,  rinn  an  clann  ar  a  mach 
ann  ara  aghaidh  :  cha  do  ghluais  iad  ann 
am  reachdaibh,  ni  mò  choimhid  iad  mo 
bbreitheanais  gu  'n  deanamh,  nitbe  raa  ni 
duine,  mairidh  e  beò  annta;  thruaill  iad 
mo  sbàbaidean  :  an  sin  thubhairt  mi  gu  'n 
dòirtinn  a  mach  mo  chorruich  orra,  chum 
gu'n  coimhlionainn  m  fbearg  'nan  agh- 
aidh  anns  an  fhàsach. 

22  Gidheadh,  pbill  mi  air  a  h-ais  mo 
làmh,  agus  rinn  mi  air  sgàth  m'  ainrne 
fèin,  a  cbum  nach  hiodh  e  air  a  tbruaill-. 
eadh  ann  am  fianuis  nan  cinneach,  a  thug 
mi  iad  a  mach  'nan  sealladh. 

23  Thog  mi  suas  mo  làmh  dhoibh  fòs 
anns  an  fhàsach,  gu  'n  sgapainn  iad  am 
measgnan  cinneach,  agus  gu  'n  sgaolinn 
iad  feadh  nan  dùthchannan"; 

24  A  chionn  nach  do  chuir  iad  an  gnìomh 
mo  bhreitheanais,  ach  gu'n  d'  rinn  iad  tàir 
air  mo  reachdaibh,  agus  gu'n  do  thruaill 
iad  mo  shàbaidean,  agus  gu  'n  robh  an  sùil- 
ean  an  dèigh  ìodholan  an  aithrichean. 

25  Uime  sin  thug  mi  dhoibh  fòs  reachd- 
an  nach  robh  maith,  agus  breitheanais  leis 
nach  biodh  iad  beò. 

26  Agus  thruaill  mi  iad  'nan  tiodhlac- 
aibh  fèin,  le  iad  a  bhi  toirt  air  gach  ni  a 
dh'fhosglas  a  bhrù  dol  troimh  an  teine, 
ionnus  gu  'n  deanainn-sa  fàs  iad,  a  chum 
gu  'n  aithnicheadh  iad  gur  mi  an  Tigh- 
earn. 

27  Uime  sin,  a  mhic  an  duine,  labhair  ri 
tigh  Israeil,  agus  abair  riu,  Mar  so  tha  an 
Tighearn  Dia  ag  ràdb,  Ann  an  so  fòs 
mhasluich  'ur  n- aithrichean  mise,  le  ciont-  i 
achadh  gu  trom  a'm'  aghaidh. 

23  'Nuair  a  thug  rni  iad  do'n  fhearann, 

ìkxx  'n  do  thog  mi  suas  mo  làmh  gu'n  tug- 
ainn  doibh  o,  an  siu  chunnaic  iad  gach 
CBOc  àrd,  agus  na  h-uile  chranna  tiugha, 
agus  dh'ìobair  iad  an  sin  an  ìobairtean, 
agus  an  sia  thug  iad  seachad  an  tabhartasa 
fuathach  :  an  sin  fòs  rinn  iad  am  fàile 
cùbhraidh,  agus  dhòirt  iad  a  mach  an  ìob- 
airtean  dibhe. 

29  An  siu  thubhairt  mi  riu,  Ciod  an 
t-ionad  àrd  gus  am  bheil  sibh  a'  dol  ?  agus 
goirear  Bamali  mar  aium  air  gus  an  là  an 
diiiìjh. 

30  Uime  sin,  abair  ri  tigh  Israeil,  Mar 
so  tha  an  Tighearn  Dia  ag  ràdh,  Am  bheil 
sibh  air  'ur  truailleadh  a  rèir  nòis  bhur 
n-aithrichean  ?  agus  am  bheil  sibh  a'  cur 
strìopaichais  an  guìomh  a  rèir  an  gràineil- 
eachda-san  ? 

31  Oir  an  uair  a  tha  sibh  a'  toirt  seachad 
'ur  tiodhlaca,  'nuair  a  tha  sibh  a'  toirt 
air  'ur  mic  dol  troimh  an  teine,  tha  sibh 
'g  'ur  truailleadh  fèin  le  'ur  n-uile  ìodhol- 
aibh,  eadhon  gus  an  là  an  diugh  :  agus  an 
toir  mise  freagradh  dhuibh,  O  thigh  Is- 
raeil  ?  Mar  is  beò  mi,  tha  an  Tighearn 
Dia  ag  ràdh,  cha  toir  mi  dhuibh  freag- 
radh. 

32  Agus  an  ni  sin  a  ta  teachd  'nur 
n-aire  cha  tachair  air  chor  air  bith,  ann  ara 
bheil  sihh  ag  ràdh,  Bithidh  sinn  mar  na 
cinnich,  mar  mhuinntir  nan  dùthchann- 
an,  ann  an  seirbhis  a  thoirt  do  chrann  ag- 
us  do  chloich. 

33  Mar  is  beò  mise,  tha  an  Tighearn 
Dia  ag  ràrìli,  gu  ciunteach  le  làimh  chumh- 
achdaich,  agus  le  gairdean  sìnte  mach,  ag- 
gus  le  corruich  air  a  dòrtadh  a  mach,  riagh- 
laidh  mise  os  'ur  ceann  : 

34  Agus  bheir  mi  mach  sibh  as  na 
slòigh,  agus  tionailidli  mi  sibh  as  na  dùth- 
channaibh  anns  ara  bheil  sibh  air  'ur  sgap- 
adh,  le  làimh  thrèin,  Hgus  le  gairdean  sìnte 
mach,  agus  le  corruich  air  a  dòrtadh  a 
mach. 

35  Agus  bheir  mi  sibh  gu  fàsach  nam 
fineachan,  agus  an  sin  tagraidh  mi  ruibh 
aghaidh  ri  h-aghaidh. 

36  Amhuil  a  thagair  mi  ri  'ur  n-aith- 
richibh  ann  am  fàsach  tìre  na  h-Eiphit,  is 
amhuil  a  thagras  mi  ruibhse,  deir  an  Tigh- 
earn  Dia. 

37  Agus  bheir  mi  oirbh  imeachd  fuidh 
'n  t-slait,  agus  bheir  mi  sibh  fuidh  cheang- 
al  a'  chùmhnaint. 

38  Agus  glanaidh  mi  mach  as  'ur  measg 
na  ceannaircich,  agus  an  dream  a  ta  ciojit- 
achadh  a'm'  aghaidh  :  bheir  mi  iad  a  mach 
as  an  dùthaich  anns  am  bheil  iad  air 
chuairt,  agus  cha  tèid  iad  a  steach  do 
fhearann  Israeil ;  agus  aithnichidh  sibh 
gur  mise  an  Tighearn. 

39  Air  'ur  son-sa,  O  thigh  Israeil,  mar 
so  tha  an  Tighearn  Dia  ag  ràdh,  Imich- 
ibh,  deanaibh  seirbhis,  gach  aon  duine  d'a 
ìodholaibh  a  nis  'na  dhèigh  so,  mur  èisd 
sibh  riumsa:  ach  na  truaillibh  m'  ainm 
naomh-sa  ni's  mò  le  'ur  tabhartasaibh  ag- 
us  le  'ur  n-ìodholaibh. 

40  Oir  ann  am  shliabh  naomh-sa,  ann  an 
sliabh  àirde  Israeil,  tha  an  Tighearn  Dia 
ag  ràdh,  ann  an  sin  ni  uile  thigh  Israeil, 
na  bhios  air  thalamh  uile  dhiubh,  seirbhis 
dhomh-sa :  an  sin  gabhaidh  mi  riu,  agus 


an  sin  iarraidh  mi'ur  tabhartais,agus  ceud 
thoraidh  'ur  n-ìobairtean,  le  'ur  n-uile 
nithibh  naomha. 

41  Gabliaidh  rai  ruibh  le  'ur  boltrach 
cùbhraidh  an  uair  bheir  mi  mach  sibh  o 
na  fineachaibh,  agus  a  thionaileas  mi  si'oh 
o  na  dùthchannaibh  anns  an  robh  sibh  air 
'ur  sgapadh ;  agus  bithidh  mi  air  mo 
naomhacliadh  anuaibh  ann  am  fianuis  nan 
einneach. 

42  Agus  aithnichidh  sibh  gur  mise  an 
Tighearn,  'nuair  a  bheir  mi  sibh  gu  fear- 
ann  Israeil,  gus  an  dùthaich  mu'n  do  thog 
mi  suas  mo  làmh  gu'n  tugainn  i  do  'ur 
n-aithrichibh. 

43  Agus  ann  an  sin  cuimhnichidh  sibh 
'ur  slighe,  agus'ur  n-uile  dheauadais,  anns 
an  robh  sibh  air  'ur  truailieadh  ;  agus  bith- 
idh  sibh  gràineil  ann  'ur  sealladh  fèin  air 
son  'ur  n-uile  lochdan  a  rinn  sibli. 

44  Agus  aithnichidh  sibh  gur  mise  an 
Tighearn,  'uuair  a  dh'oibricheas  mi  leibh 
air  son  m  ainrae  fèin,  cha'n  ann  a  rèir  'ur 
droch  shlighe,  no  a  rèir  'ur  deanadais 
aingidh,  O  thigh  Israeil,  deir  an  Tighearn 
Dia. 

45  Os  bàrr  thàinig  focal  an  Tighearn  a 
m'  ionnsuidh,  ag  ràdh, 

46  A  mhic  an  duine,  cuir  d'  aghaidh  ris 
an  àirde  deas,  agus  leig  sileadh  do  d'fhocal 
ri  deas,  agus  dean  fàistneachd  an  aghaidh 
frìdhe  na  machaiaeh  mu  dheas  ; 

47  Agus  abair  ri  frìdh  na  h-àirde  deas, 
Eisd  focal  an  Tighearna;  Mar  so  tha  ati 
Tighearn  Dia  ag  ràdh,  Feuch,  fadairìh 
mise  teine  annad,  agus  loisgidh  e  gacli  uile 
ciirann  uaine  annad,  agus  gach  uile  chrann 
seargta ;  cha  mhùchar  an  teine  lasarach, 
agus  loisgear  ann  na  h-uile  aghaidh,  o 
dheas  gu  ruige  tuath. 

48  Agus  chi  na  h-uile  fheoil  gur  mise  aìi 
Tighearn  a  las  e :  cha  bhi  e  air  a  mhùch- 
adh. 

49  An  sin  thubhairt  mise,  Ah  !  a  Thigh- 
earna  Dhia,  tha  iad  ag  ràdh  do  m'  thaohh- 
sa,  Nach  'eil  e  labhairt  chosamhlachd 
dorcha  ? 

AGUS  thàing  focal  an  Tighearn  a  m' 
ionnsuidh,  ag  ràdh, 

2  A  mhic  au  duine,  cuir  d'  aghaidh  ri 
Ierusalem,  agus  leig  sileadh  do  d'  fhocal 
ris  na  h-ionadaibh  naomha,  agus  dean 
fàistneachd  an  aghaidh  fearainn  lsraeil, 

3  Agus  abair  ri  fearaun  Israeil,  Mar  so 
tha  an  Tighearn  ag  ràdh,  Feuch,  tha  mise 
ann  ad  aghaidh,  agus  tairngidh  mi  mach 
mo  chlaidheamh  as  a  thruaill,  agus  buin- 
idh  mi  mach  asad  am  fìrean  agus  an  t- 
aingidh. 

4  A  chionn  gu'n  gearr  mi  as  uait  am 
fìrean  agus  au  t-aingidh,  uime  sin  thèid 
mo  chlaidheamh  a  mach  as  a  thruaill  an 
aghaidh  gach  uile  fheòla,  o  dheas  gu 
tuath  : 

5  A  chum  gu'n  aithnich  gach  uile  fheoil 
gu'n  do  tharruing  mise  Iehobhah  mo 
chlaidheamh  a  mach  as  a  thruaill ;  cha 
phill  e  air  ais  ni's  mò. 

6  Dean  acain  uime  sin,  a  mhic  an  duine, 
a  dhochainneas  do  leasraidh ;  agus  ie 
searbhas  dean  osnaicli  fa  chomhair  an  sùl. 

7  Agus  larlaidh,  'nuair  a  their  iad  riut, 
C'ar  son  a  ta  thu  'g  osnaich  ?  gu  freagair 
thusa,  Air  son  an  sgeoil,  a  chionn  gu  bheil 
e  teachd  :  agus  leaghaidh  gach  aon  chridhe, 
agus  bithidh  na  h-uile  làmhan  lag,  agus 
gach  aon  spiorad  fann,  agus  na  h-uile 
ghlùinean  anmhunn  mar  uisge  :  feuch  tha 
e  teachd,  agus  bheirear  e  gu  crìch,  deir  an 
Tighearn  Dia. 

8  A  rìs  thàinig  focal  an  Tighearn  a  m' 
ionnsuidh,  ag  ràdh, 

9  A  mhic  an  duine,  dean  fàistneachd, 
agus  abair,  Mar  so  tha  an  Tighearn  ag 
ràdh,  Abair,  Tha  claidheamh,  tha  claidh- 
eamh  air  a  gheurachadh,  agus  fòs  air  a 
lìomhadh. 

10  Tha  e  air  a  gheurarhadh  a  dheanamh 
àir  ghoirt ;  tha  e  air  a  lìomhadh  a  chum 
gu'n  dealradh  e ;  a  chum  gu'n  tilgeadh  e 
sìos  slat  rìoghail  mo  mhic,  gun  chrann  air 
bith  a  chaomhnadh. 

11  Agus  thug  e  gu  bhi  air  a  lìomhadh  e, 
chum  gu'm  biodh  e  air  a  ghlacadh  :  tha  an 
claidheamh  air  a  gheurachadh,  agus  tha  e 
air  a  lìomhadh,  gu  'thoirt  do  làimh  a' 
mharbhaiche. 

12  Eigh  agus  nuallaich,  a  mhic  an  duine, 
oir  bithidh  e  air  mo  shluagh-sa,  air  uile 
mhòr-uaislihh  Israeil :  bithidh  uamhasan, 
do  thaobh  a'  chlaidheimh,  air  mo  shluagh  : 
buail,  uime  sin,  air  do  leis. 

13  Oir  tha  e  dearbhta;  agus  an  t-slat 
rìoghail  an  uair  nach  coigil  e  i.cha  bhi  ann 
ni's  mò,  deir  an  Tighearn  Dia. 

14  Dean  thusa,  uime  sin,  a  mhic  an 
duine,  fàistneachd,  agus  buail  do  làmhan 
air  a  chèile,  agus  biodh  an  claidheamh  an 
treas  uair  air  a  dhùblachadh,  claidheamh 
nan  daoine  marbhta,  claidheamh  a'  ghaisg- 
ich  a  mharbhadh,  a  thèid  a  steach  d'  an 
seòmraichibh  uaigneach. 

15  Chuir  mi  roinn  a'  chlaidheimh  an 
aghaidh  an  geatachan  uile,  a  chum  gu 
tneathadh  an  cridhe,  agus  gu  meudaichear 
am  milleadh :  ah  !  rinneadh  loinreach  e, 
gheuraicheadh  air  son  an  àir  e. 

16  Imich  thusa  taobh  no  taobh  èigin,  air 
do  làimh  dheis,  no  air  do  làimh  chlì,  ciod 
air  bith  taobh  a  ta  d'  aghaidh. 

17  Buailidh  mise  fòs  mo  làmhan  air  a 
chèile,  agus  bheir  mi  air  mo  chorruich  gu'n 
gabh  i  fois  :  mise  Iehobhah  thubhairt  e. 

18  Thàinig  focal  an  Tighearn  a  m'  ionn- 
suidh  a  rìs,  ag  ràdh, 

19  Mar  an  ceudna,  a  mhic  an  duine,  son- 
raich  dà  shlighe  dhuit  fèin,  a  chum  gu'n 
tigeadh  claidheamh  righ  Bhabiloin :  thig 
araon  an  dithis  a  mach  as  an  aon  tìr ;  agus 
tagh  thusa  àite,  tagh  e  aig  ceann  na  slighe 
chum  a'  bhaile. 

20  Sonraich  slighe,  chum  gu'n  tigeadh 
an  claidheamh  gu  Rabat  nan  Amonach, 
agus  gu  Iudah  ann  an  lerusalem,  a' 
chaithir  dhaingnichte. 

21  Oir  sheas  righ  Bhabiloin  aig  dealach- 
adh  na  slighe,  aig  ceann  an  dà  shlighe,  a 
dheanamh  fiosachd :  lìomh  e  a  shaigh- 
dean ;  chuir  e  a  chomhairle  ri  dealbhan, 
sheall  e  anns  an  sgamhan. 

22  Aig  a  làimh  dheis  bha'n  fhàist- 
neachd  air  sou  Ierusaleim,  a  dh'orduch- 
adh  cheanna-feadhna,  a  dh'fhosgladh  a' 
bfaeoil  anns  an  àr,  a  thogail  suas  a'  ghutha 


le  h-iolaich,  a  dh'orduchadh  reitheachan- 
cogaidh  an  aghaidh  nan  geatachan.a  thilg- 
eadh  suas  tòrr,  a  thogail  daingnich. 

23  Agus  bithidh  e  dhoibh-san  mar  neach 
ri  fàistneachd  bhrèige  'nan  sealladh, 
dhoibh-san  a  thug  mionnan  :  ach  gairmidh 
e  gu  cuimhne  an  aingidheachd,  a  chum 

!  gu  m  bi  iad  air  an  glacadh. 

24  Air  an  aobhar  sin  mar  so  tha  an 
Tighearn  Dia  ag  ràdh,  a  chionn  gu'n 
d'thug  sibh  air  'ur  n-aingidheachd  a  bhi 

air  a  cuimhneachadh,  le  'ur  n-eusaontas  a  i  fcl 

bhi  air  a  leigeadh  ris,  air  chor  agus  gu 
!  bheil  'ur  lochdan  follas  'nur  n-uile  dhean- 

adas :  a  chionn  gu  blieil  sibh  air  'ur  toirt 
j  gu  cuimhne  glacar  an  làimh  sibh. 
!     25  Agus  thusa,  a  phrionnsa  mhi-dhiadh- 
!  aidh,  aingidh  Israeil,  aig  am  bheil  do  là 
,  air  teachd,  anns  am  bi  crìoch  air  aingidh- 

eachd. 

I  26  Mar  so  tha  an  Tighearn  Dia  ag  ràdh, 
f  Atharraich  an  coron  rìoghail,  agus  thoir 

dhiot  an  crùn  :  cha'n  e  an  aon  ceudna  ; 
I  bliios  ann :  àrdaich  an  t-ìosal,  agus  ìslich 

an  t-àrd. 

I  27  Tilgidh  mi  e  bun  os  ceann,  bun  os 
ceann,  bun  os  ceann,  agus  cha  bhi  e  ann, 
gus  an  tig  esan  aig  am  bheil  còir  air,  agus 
ahasan  bheir  mi  e. 

28  Agus  thusa,  a  mhic  an  duine,  dean 
fàistneachd,  agus  abair,  Mar  eo  tha  an 
Tighearn  Dia  ag  ràdh  a  thaobh  nan  Am- 
onach,  agus  a  thaobh  am  maslaidh  :  eadh-  n 
on  abair  thusa,  Tha  an  claidheamh, 
tairngte  :  air  son  an  àir  tha  e  lìomhta  ;  air 

son  sgrios  tha  e  mar  dhealanaich.  s!r 

29  ( Am  feadh  a  ta  thu  faicinn  dhuit  fèin  i;, 
dìomhanais,  am  feadh  a  ta  thu  fàistneachd 
dhuit  fèin  brèige,)  a  chum  do  thoirt  air  m 
mhuinealaibh  na  muinntir  a  leònadh,  nan  i 
aingidh  aig  am  bheil  an  là  air  teachd,  anns  t  \ 
am  bi  crìoch  aig  an  eu-ceart. 

30  An  toir  mi  air  pilleadh  air  ais  g'  a     ( --. 
thruaill  ?  Anns  an  àite  san  do  chruthaich-  r, 
eadh  thu,  ann  am  fearann  do  dhùchais,  K, 
bheir  mise  breth  ort. 

31  Agus  dòirtidh  mi  mach  ort  mo  dhian  ,• 
chorruich  ;  sèididh  mi  ort  ann  an  teine  m'  , 
fheirge,  agus  bheir  mi  thairis  thu  do  làimh 
dhaoine  brùideil,  cleachdta  ri  milleadh. 

32  Bithidh  tu  mar  chonnadh  do'n  teine  : 
bithidh  d'fhuil  ann  am  meadhon  an  fhear- 
ainn ;  cha  bhi  thu  ni's  mò  air  chuimhne:  , 
oir  mise  Iehobhah  labhair  e. 

»  CAIB.  XXII. 

OS  barr  thàinig  focal  an  Tighearn  a  m'     f ... 
ionnsuidh,  ag  ràdh, 

2  A  nis,  a  mhic  an  duine,  an  tagair  thn,     .  : 
an  tagair  thu  à  leth  na  caithreach  fhuil- 
eachdaich?  seadh,  feuchaidh  tu  dh'i  a 
h-uile  ghràineileachdan. 

3  An  sin  abair  thusa,  mar  so  tha  an 
Tighearn  Dia  ag  ràdh,  Tha  a'  chaithir  a*    t  ' 
dòrtadh  fola  'na  meadhon,  a  clium  gu'n 
tigeadh  a  h-àm,  agus  a'  deanamh  ìodhola  s 
'na  h-aghaidh  fèin,  gu  i  fèin  a  thruaill- 
eadh.  tj  ' 

4  Tha  thu  air  fàs  ciontach  ann  ad  fhuil 
a  dhòirt  thu,  agus  thruaill  thu  thu  fèin 
ann  ad  ìodholaibh  a  rinn  thu ;  agus  thug 

thu  air  do  làithean  teachd  dlùth,  agus  s  .  ■ 
thàinig  thu  chum    do    bhliadhnachan  ì     ~. .. 

uìme  sin  rinn  raise  dhiot  masladh  do  na 
rinnich,  agus  ball-magaidh  do  na  h-uile 
dhùthchannaibh. 

5  ladsan  a  ta  dlùth,  agus  iadsan  a  ta 
fada  uait,  ni  iad  fanoid  ortsa,  ta  mi-chliù- 
teach,  a  ta  ri  mòran  sàruehaidh. 

6  Feuch  tha  uachdarain  Israeil  annad, 
gach  aou  a  rèir  a  chumhachd  a  dliòrtadh 
fola. 

7  Annadsa  rinn  iad  dìmeas  air  athair  ag- 
us  màthair  :  ann  ad  mheadhon  bhuin  iad 
le  h-ainneart  ris  a'  ehoigreach  :  annadsa 
shàruich  iad  an  dìlleachdan  agus  a  bhant- 
rach. 

8  Rinn  thu  tàir  air  mo  nithibh  naomha- 
sa,  agus  thruaìll  thu  mo  shàbaidean. 

9  Annadsa  tha  luclid-aithris  sgeoil  a 
dhòrtadh  fola  :  agus  annad  tha  iad  ag  ith- 
eadh  air  na  slèibhtibh  :  ann  ad  mheadhon 
tha  iad  a'  cur  an  gnìomh  neòghloine. 

10  Annadsa  leig  iad  ris  lomnochduidh  an 
athar  ;  dh'islich  iad  annad  ise  a  chuireadh 
a  thaoibh  air  son  neòghloine. 

11  Agus  rinn  aon  gràineileachd  le  mnaoi 
a  ehoimhearsnaich  ;  agus  thruaill  aon  eile 
gu  gràirieil  nighean  a  mhnà;  agus  dh'ìs- 
Rch  neach  eile  annad  a  phiuthar,  nighean 
-'athar. 

,  12  Annadsa  ghabh  iad  duais  gu  fuil  a 
dhòrtadh  :  ghabh  thu  ocar  agus  riadh,  ag- 
us  bhuannaich  tlm  gu  sanntach  o  d' 
choimhearsnaich  le  h-ana-cothrom,  agus 
dhì-chuimhnich  thu  mise,  deir  an  Tigh- 
earn  Dia. 

13  Feuch  uime  sin  bhuail  mise  mo  làmh 
air  do  bhuannachd  neo-ionraic  a  rinn  thu, 
agus  air  d'fhuil,  a  bha  ann  ad  mheadhon. 

14  An  urrainn  do  chridhe  fulang,  no'n 
urrainn  do  làmhan  a  bbi  làidir  anns  na 
làithibh  anns  am  buin  mise  riut?  Mise  Ie- 
hobhah  labhair,  agus  ni  mi. 

15  Agus  sgapaidh  mi  thu  measg  nan 
cinneacìi  agus  sgànraidh  mi  thu  measg 
nan  dùthchannan,  agus  caithidh  mi  do 
neòghloine  asad. 

16  Agus  bithidh  tu  air  do  thruailleadh 
ann  an  sealladh  nan  cinneach,  agus  aith- 
nichidh  tu  gur  mise  an  Tighearn. 

Jti       17  Agus  thàinig  focal  an  Tighearn  a  m' 

ionnsnidh,  ag  ràdìi, 
m:  ■     18  A  mhic  an  duine,  tha  tigh  Israeil  air 

fàs  dhomhsa  mar  s'nal ;  tha  iad  uile  'nan 
Mj     umha,  agus  'nan  stàn,  agus  'nan  iarunn, 

agus  'nan  luaith,  ann  am  meadhon  na 

fuirneis  ;  cha'n  'eil  annta  ach  sal  airgid. 
19  Air  an  aobhar  sin,  mar  so  tha  an 
ss'     Tischearn  Dia  ag  ràdh,  A  chionn  gu'n 

d'rhàs  sibh  uile  'nur  sal,  feuch,  uirae  sin, 
tin  cruinnichidh  mise  sibh  gu  meadhon  Ieru- 
rnil  ;  saleim. 

\  1       20  Mar  a  chruinnicheas  iad  airgiod,  ag- 
us  umha,  agus  iarunn,  agus  luaith,  agus 
iH    stàn  gu  meadhon  na  fuirneis,  a  chum  an 
n'     teine  a  shèideadh  air,  gus  a  leaghadh ;  is 
nj     arahuil  a  chruinnicheas  mise  sibhse  ann 
14     am  chorruich.  agus  ann  am  t'heirg,  agus 
fàgaidh  mi  sibh  an  sin,  agus  leaghaidh  rai 
sibh. 

m       21   Seadh,  cruinnichidh  rai  sibh,  agus 
!3     sèididh  mi  oirbh  ann  an  tein*  mo  chorr- 
tl*     uich,  agus  bithidh  sibh  air  'ur  leaghadh  'na 
mheadiion. 

iì       22  Mar  a  leaghar  airgiod  ann  am  meadh- 

on  na  fuirneis,  is  amhluidh  a  leaghar  sibhse 
'na  mheadhon-sin  ;  agus  aithnichidh  sibh 
gu'n  do  dhòirt  mise  Iehobhah  mach  mo 
chorruich  oirbh. 

23  Agus  thàinigfocal  an  Tighearn  a  m' 
ionnsuidh,  ag  ràdti, 

24  A  mhic  an  duine,  abair  ris  an  fhear- 
ann,  Is  tusa  am  fearann  nach  'eil  air  t' 
uisgeachadh,  air  nach  do  thuit  frasaclid 
ann  an  là  na  dian-fheirge 

25  Tha  co-bhoinn  fhàidhean 'na  mheadh- 
on ;  mar  leòmhan  beucach,  an  tòir  air  a' 
chreich  :  shluig  iad  anama:  ghlac  iad  an 
t-ionmhas  agùs  na  nithe  luachmhor  : 
rinn  iad  a  bhantraichean  lìonmhor  'na 
mheadhon. 

26  Bhris  a  shagairt  mo  reachd,  agus 
mhi-naomhaich  iad  mo  nithe  naoraha  : 
cha  do  chuir  iad  deaìachadh  sam  bith  ead- 
ar  an  naomh  agus  am  mi-naorah,  ni  rnò 
dh'fheuch  iad  ciod  tha  neòghlan.  ^  ogus 
ciod  glan  :  agus  dh'tholuich  iad  an  sùilean 
o  m'  shàbaidean,  agus  tha  mi  air  mo  mhi- 
naomhachadh  'nam  measg. 

27  Tha  'uachdarain  'na  mheadhon  tnar 
mhadraibh-alluidh,cìocrachachurucreiche, 
a  dhòrtadh  fola,  asgrios  anaraa,  adh'fhaot- 
ainn  buannachd  neo-ionraic. 

28  Agus  chòmhdaich  'fhàidhean  iad  le 
crè  gun  oibreachadh,  a'  faicinn  dìomhan- 
ais,  agus  a'  fàistneachd  bhreug  dhoibh,  ag 
ràdh,  Mar  so  tha  an  Tighearn  Dia  ag 
ràdh,  'nuair  nach  do  labhair  an  Tigheart). 

29  Ghnàthaich  sluagh  an  fhearainn  ain- 
neart,  agus  chuir  iad  an  gnìomh  reiibainu, 
agus  shàruich  iad  ara  bochd  agus  am 
feumach :  seadh,  rinn  iad  foirneart  air  a' 
choigreach  gu  h-eucorach. 

30  Agus  dh'iarr  mise  air  son  duine  'nam 
measg  a  dheanadh  suas  a'  challaid,  agus  a 
sheasadh  anns  a'  bbriseadh  fa  m'  chonth- 
air  air  son  an  fhearainn,  a  chum  nach 
sgriosainn  e  ;  ach  cha  d'fhuair  mi  aon 
neach. 

31  Uime  sin  dhòirt  mi  mach  orra  mo 
dhian  chorruich  ;  chaith  mi  iad  le  teine 
m'  fheirge :  an  slighe  fèin  dhìol  mi  air  an 
cinn,  deir  an  Tighearn  Dia. 

THAINIG  focal  an  Tigheam  a  m'  ionn- 
suidh  a  rìs,  agràdh, 

2  A  mhic  an  duine,  bha  dithis  bhan  ann, 
nigheanan  na  h-aoin  mhàthar  ; 

3  Agus  rinn  iad  striopachas  anns  an  Ei- 
phit,  rinn  iad  strìopachas  'nan  òige  ;  an 
sin  bha  an  uchd  air  a  bhruthadh,  agus  an 
sìn  bhruthadh  cìochan  am  maighdeanais. 

4  Agus  b'  iad  an  ainmean,  Aholah  ise 
bu  shine,  as:us  Aholihah  a  piuthar :  agus 
bu  leamsa  iad,  agus  rug  iad  mic  agus  nigh- 
eana:  mar  so  an  ainmean  ;  is  i  Aholah 
Samaria,  agus  is  i  Aholibah  Ierusalein. 

5  Agus  rinn  Aholah  strìopachas  an  uair 
bu  leamsa  i  ;  agus  bha  i  'n  cion  air  a 
leannain,  air  na  h-Asirianaich,  a  coimh- 
earsnaich. 

6  Sgeudaichte  le  gorm,  'nan  cinn-fhearìh- 
na,  agus  'nan  luchd  riaghlaidh,  iad  uile 
'nan  òganaich  àillidh,  inarc-shluagh,  a' 
marcachd  air  eachaibh. 

7  iVIar  so  rinn  i  strìopachas  leo,  leis  a'  - 
mheud  as     bha  do  fhearaibh  taghta  n 

3  F  3 

Asiria,  agus  leis  na  h-uile  air  an  robh  a 
eion  ;  le  'n  ìodholaibh  uile  shalaich  si  i 
fèin. 

8  Ni  mò  a  sguir  i  d'  a  strìopachas  leis  an 
Eiphit :  oir  'na  h-òige  luidli  iad  leatha, 
agus  bhruth  iad  ciochan  a  maighdeauais, 
agus  dhoirt  iad  oirre  an  strìopachas. 

9  Air  an  aobhar  sin  thug  mise  thairis  i 
do  làimh  a  leaunan,  do  làimh  nan  Asirian- 
ach  air  an  robh  a  cion. 

10  Leig  iad  so  ris  a  loranochduidh  ; 
ghabh  iad  a  mic  agus  a  nigheanan,  agus 
mharbh  iad  i  leis  a'  chlaidheamh  :  agus 
dh'fhàs  i  iomraiteach  am  measg  bhan,  oir 
thug  iad  breitheanas  oirre. 

11  Agus  an  uair  a  chunuaic  a  piuthar 
Aholibah  60,  bha  i  ni  bu  truaillidh  'na 
gràdh  neo-mheasarra  na  ise  ;  agus  'na 
strìopachas  ni  bu  mhò  na  a  piuthar  'na 
strìopachas. 

12  Bha  a  cion  air  na  h-Asirianaich  a 
coimhearsnaich,cinn-fheadhna,  agusluchd- 
riaghlaidh,  sgeudaichte  gu  ro  sgiamhach, 
marc-shluagh,  a'  marcachd  air  eachaibh,  iad 
uile  'nan  òganaich  àillidh. 

13  An  sin  chunnaic  mi  gu'n  robh  i  air 
a  truailleadh,  gu'm  b'  ionnan  slighe  dhoibh 
araon ; 

14  Ach  gu'n  deachaidh  ise  ni  b'  fhaide 
'na  strìopachas  :  oir  'nuair  a  chunnaic  i 
daoine  air  an  dealbh  air  a'  bhalla,  ìomh- 
aighean  nan  Caldèach,  air  an  tarruing  le 
corcur, 

15  Crioslaichte  le  criosaibh  air  an  leas- 
raibh,  sgeudaichte  le  ceann-èididh  daitlite 
air  an  cinn,  iad  uile  mac  chinn-fheadhna 
ri  'm  faicinn,  cosmhuil  ri  mic  Bhabiloin, 
a  dh'àraich  tìr  Chaldèa. 

16  Agus  co  luath  as  a  chunnaic  i  iad  le 
a  sùilibh,  ghabh  i  cion  orra,  agus  chuir  i 
teachdairean  d'an  ionnsuidh,  gu  Caldèa. 

17  Agus  thàinig  na  Babilonaich  d'  a 
h-ionnsuidh  gus  an  leabadh-ghaoil,  agus 
thruaill  iad  i  le  'n  strìopachas  ;  ach  an 
dèigh  bhi  air  a  truailleadh  leo,  bha  a 
h-inntinn  air  a  claouadh  air  falbh  uatha. 

18  Mar  sin  leig  i  ris  a  strìopachas,  agus 
leig  i  ris  a  lomnochduidh ;  an  sin  phill  m' 
inntinn-sa  uaipe,  amhuil  a  phiil  m'  innt- 
inn  o  a  piuthair. 

19  Gidheadh  mheudaich  i  a  strìopach- 
ais,  le  làithean  à  h-òige  ghairm  gu  cuimhne, 
anns  an  d'  rinn  i  strìopachais  ann  an  tìr 
na  h-Eiphit. 

20  Oir  mhiannaich  i  a  co-chèilidhean, 
aig  am  bheil  am  feoil  mar  fheoil  asal,  agus 
an  sìol  mar  shiol  each. 

21  Mar  so  ghairm  thu  gu  cuimhne  neò- 
ghloine  t'  òige,  ann  am  bruthadh  do  bhroll- 
aich  leis  na  h-Eiphitich,  anu  am  bruthadh 
cìocha  t'  òige. 

22  Air  an  aobhar  sin,  O  Aholibah,  mar 
so  tha  an  Tighearn  Dia  ag  ràdh,  Feuch, 
dùisgidh  mise  suas  do  leannain  ann  ad 
aghaidh,  o  'm  bheil  t'  inntinn  air  claonadh, 
agus  bheir  mi  iad  ann  ad  aghaidh  air  gach 
taobh  ; 

23  Na  Babilonaich,  agus  na  Caldèich 
uile,  Pecod.  agus  Soa,  agus  Coa,  na  h-Asir- 
ianaich  uile  maille  riu  :  iad  uile  'nan 
daoine  àillidh,  cinn-fheadhna,  agus  luchd- 
riaghlaidh,  tighearnan  mòra  agus  iomrait- 
eachj  iad  uile  a'  marcachd  air  eachaibh. 


24  Agus  thig  iad  ann  ad  agbaidh  le 
carbadaibh,  le  cobhanaibh,  agus  le  roth- 
aibh,  agus  )e  coimhthional  sluaigh,  a  chuir-  n 
eas  ann  ad  aghaidh  targaid,  agus  sgiath, 
agus  clogaide,  air  gach  aon  taobh  :  agu9 
cuiridh  mise  breitheanas  fa'n  comhair,  ag- 

us  bheir  iad  breth  ort  a  rèir  am  breithean-  ■ 
ais. 

25  Agus  cuiridh  mise  m'  eud  a'd'  agh- 
aidh,  agus  buinidh  iad  gu  ro  gharg  riut :  i 
bheir  iad  air  falbh  do  shròin,  agus  do 
chluasan,  agus  tuitidh  d'  fhuigheall  leis  a'  I 
chlaidheamli  :  bheir  iad  leo  do  mhic,  agus  i 
do  nigheanan,  agus  loisgear  na  dh'lhàgar 
dhiot  anns  an  teine. 

26  Bheir  iad  dhiot  mar  an  ceudna  t'eud- 
ach,  agus  bheir  iad  air  falbh  do  sheuda  n 
maiseach. 

27  Mar  so  bheir  mise  air  do  neòghloine 
sgur  annad,  agus  air  do  strìopachas  le  tìr  wi 
nah-Eipliit:  air  chor  as  nach  tog  thu  suas  { 
do  sliùilean  riu,  agus  nach  cuiinhnich  thu  m 
an  Eiphit  ni's  mò. 

28  Oir  mar  so  tha  an  Tighearn  Dia  ag  tl 
ràdh,  Feuch,  bheir  mise  thairis  thu  do  i 
làimh  na  muinntir  leis  am  fuathach  thu,  do  ni 
làirah  na  muinntir  o'm  bheil  do  chridhe  air  .»; 
claonadh. 

29  Agus  buinidh  iad  riut  gu  fuathach, 
agus  bheir  iad  air  falbh  t'uiìe  shaothair,  fo 
agus  fàgaidh  iad  thu  lom  agus  rùisgte  ;  ag- 

us  bithidh  lomnochduidh  do  strìopachais  fcj 
air  a  leigeadh  ris,  araon  do  ghràineileachd  p 
agus  do  strìopachas. 

30  Ni  mise  na  nithe  so  riut,  a  chionn 
gu'n  deachaidh  tu  le  strìopachas  an  dèigh 
uan  cinneach,  a  chionn  gu  bheil  thu  air  ^ 
do  thruailleadh  le  n  ìodholaibh. 

31  Ghluais  thu  ann  an  slighe  do  pheath-  f]^ 
ar,  uime  sin  bheir  mise  a  cupan-sa  ann  ad  d; 
làirah.  i£:. 

32  Mar  so  tha  an  Tighearn  Dia  ag  ràdh,  t- 
Olaidh  tu  do  chupan  do  pheathar,  domh-  g 
ain  agus  farsuinn  ;  nìthear  gàire  fanoid 
riut,  agus  bithidh  tu  a'd'  bhall-magaidh ;  n 
is  mòr  na  bheil  ann. 

33  Lìonar  thu  le  miss  agus  le  doilghios,  $ 
le  cupan  uamhais  agus  Ièir -sgrios,  le  cupan 

do  pheathar  Shamaria. 

34  Ni  thu  fòs  'òl  agus  a  shùghadh  a-  |*{ 
mach,  agus  brisidh  tu  a  bhloighdean,  agus 
spìonaidh  tu  do  chiochan  fèin  asad :  oir 
mise  labhair  e,  deir  an  Tighearna  Dia.  i  r 

35  Uime  sin  mar  so  tha  an  Tighearna 
Dia  ag  ràdh,  A  chionn  gun  do  dhì-  J-, 
chuimhnich  thu  mise,  agus  gu'n  do  thilg  |r. 
thu  mi  air  do  chùlaobh,  air  an  aobhar  sin,     ,  i 
giùlain  thusa  fòs  do  ghràineileachd  agus  t 
do  strìopachais. 

36  Thubhairt  an  Tighearn  riura  os  bàrr, 
A  mhic  an  duine,  an  toir  thu  breth  air 
Aholah,  agus  air  Aholibah?  seadh,  foill- 
sich  dhoibh  an  gràineileachdan  ; 

37  Gu'n  do  chuir  iad  an  gnìomh  adhalt-  >  T.V 
ras,  agus  gu  bheil  fuil  'nan  làmhan,  agus 

le  'n  ìodholaibh  gu'n  d'rinn  iad  adhaltras,  • 
agus  gu'n  d  thug  iad  fòs  air  am  mic,  a  rug  .v 
iad  dhomhsa,  siubhal  air  an  son-san  *roimh 
an  teine  g'  an  losgadh. 

38  Os  bàrr  rinn  iad  so  riurasa ;  thr  \aill  p' 
iad  m'  ionad  naomh  air  an  là  sin  fèin,  ag- 

us  mhi-naomhaich  iad  mo  shàbaidean. 

39  Oir  an  uair  a  mharbh  iad  an  clann  d' 

»n  ìodholaihh,  an  sin  thàinig  iad  air  an  là 
sin  fèin  do  m'  ionad  naomh-sa,  'g  a  thruaill- 
eadh  ;  agus,  feuch,  mar  so  rinn  iad  ann  am 
meadhou  mo  thighe. 

40  Agus  a  thuilleadh  air  so,  gu  'n  do 
cliuir  iad  fios  air  daoine  gu  teachd  o  chèin, 
eus  au  do  chuireadh  teachdair ;  agus, 
feuch,  thàinig  iad,  air  son  an  d'  rinn  thu 
thu  fèin  a  nigheadh,  do  shùilean  a  dhath, 
agus  thu  fèiu  a  sgeudachadh  le  h-usgraich- 
jhh. 

1        41  Agus  shuidh  thu  air  leahaidh  urram- 

•  aich,  agus  bòrd  ulluichte  f  a  comhair,  air 
an  do  chuir  thu  mo  bholtrach-sa,  agus 
m'  oladh. 

>•        42  Agus  bha  guth  na  muinntir  a  bha  aig 

•  suaimhneas  maille  riu,  agus  mòr  chuid- 
eachd  nam  fear  o  Shana,  o  'n  fhàsach,  a 

'*     chnir  làmh-fhailean  air  an  làtnhan,  agus 

1     corona  maiseach  air  an  cinn. 

b        43  An  sin  thubhairt  raise  rithe-sa  bha 

■  sean  ann  an  adhaltras,  An  dean  iad  a  nis 
8trìopachas  leatha,  agus  ise  leo-san? 

4        44  Gidheadh  chaidh  iad  a  steach  d'  a 

■  h-ionnsuidh,  mar  a  thèid  iad  a  steach  gu 
«  strìopaich  :  mar  sin  chaidh  iad  a  steach  gu 
H     Aholah  agus  gu  Aholibah,  na  mnathan 

neòghlan. 

K  45  Atcus  bheir  na  daoine  cothromach 
n,  breth  orra,  a  rèir  breith  bhan-adhaltran- 
v  ach,  agus  a  rèir  breith  hhan  a  dhòirteas 
B     fuil  j  a  chionn  gur  ban-adhaltranaich  iad, 

■  agus  gu  bheil  fuil  'nan  làmhan. 

46  Oir  mar  so  tha  an  Tighearna  Dia  ag 
2a  ràdh,  Bheir  mise  nìos  cuideachd  orra,  ag- 
xi  us  bheir  mi  iad  gu  hhi  air  an  atharrachadh, 
ist     agus  air  an  creachadh. 

47  Agus  clachaidh  a'  chuideachd  iad  le 
ik-  clachaibh,  agus  gearraidh  iad  sìos  iad  le  'n 
»4    claidhibh  ;  marbhaidh  iad  ara  raic  agus 

an  nigheanan,  agus  loisgidh  iad  an  tighean 
.cli,    le  teine. 

H  48  Mar  so  cuiridh  raise  cosgadh  air 
ifil    gràineileachd  anns  an  fhearann,  a  chum 

Su  fòghluim  na  h-uile  mhnathan  gun 
eanamh  a  rèir  'ur  gràineileachd-sa. 
liot       49  Agus  dìolaidh  iad  ruibh  ur  gràineil- 
p    eachd,  agus  giùlainidh  sibh  lochdan  'ur 
n-ìodholan>    agus  aithnichidh  sibh  gur 

•  s    mise  an  Tighearn  Dia. 
m 

ARIS,  anns  an  naothamh  bliadhna,  anns 
an  deicheamh  mìos,  air  an  deicheamh 
Ii  là  do  'n  mhìos,  thàinig  focal  an  Tighearn 
m  a  ra'  ionnsuidh,  ag  ràdh, 
u,  2  A  mhic  an  duine,  sgrìobh  dhuit  ainm 
t$i  an  là,  a'  cheart  là  so  :  chuir  righ  Bhabiloin 
e  fèin  an  aghaidh  Ierusaleim  air  a'  cheart 
xjt,   là  so. 

Ii  air      3  Agus  labhair  cosamhlachd  ris  an  tigh 
foìl    cheannairceach,  agus  abair  ris,  Mar  so  tha 
an  Tighearna  Dia  ag  ràdh,  Cuir  air  coire  ; 
ii-    cuir  air  e,  agus  fòs  dòirt  an  uisge  : 
M      4  Cruinnich  a  mhìrean  ann,  gach  aon 

•  mhìr  maith,  an  t-sliasaid  agus  an  slinu- 
:  rof B  ean  ;  lìon  e  le  taghadh  nan  cnàmh. 

jil    5  Gabh  roghadh  an  treud,  agus  loisg  fòs 
I  na  cnàmhan  fuidhe,  thoir  goil  bhras  air, 
:vil|agus  biodh  a  chnàmhan  air  am  bruich 
ann. 

I  6  Uime  sin,  mar  so  tha  an  Tighearna 
.-JÌDia  ag  ràdh,  Is  an-aoibhinn  do  'n  chaithir 


fhuiltich,  do  'n  choire  aig  am  bheil  a  shal 
ann,  agus  o  nach  deachaidh  a  shal  a  mach 
uaithe ;  thoir  a  mach  e,  mìr  air  mhìr,  na 
ttiiteadh  crannchur  air  bith  air. 

7  Oir  tha  a  fuil  'na  meadhon,  chuir  i  air 
mullach  creige  i,  cha  do  dhòirt  i  air  an  tal- 
amh  i,  chum  a  folach  )e  duslach  : 

8  A  chum  gu'n  tugadh  i  air  feirg  teachd 
a  nìos  a  dheanamh  dìoghaltais  :  chuir 
mise  a  fuil  air  mullach  c.reige,  clium  nach 
biodh  i  air  a  folach. 

9  Air  an  aobhar  sin,  Mar  so  tha  an 
Tighearna  Dia  ag  ràdh,  ls  au-aoibhinn  do'n 
chaithir  fhuiltich;  ni  mise  fòs  a' chruach- 
theine  mòr. 

10  Carnaibh  connadh,  fadaibh  an  teine, 
caithibh  an  fheoil,  cuiribh  oirre  spìosraidh 
gu  leòr,  agus  loisgear  na  cnàmhan. 

11  An  sin  cuir  falamh  e  air  'èibhlibh,  a 
chum  gu  'n  teasaich  a'  phrais,  agus  gu  'n 
loisg  i,  agusgu'm  bi  asalachar  air  aleagh- 
adh  innte,  air  chor  as  gu  'm  bi  a  sal  air  a 
chaitheamh. 

12  Leau  a  sal  rithe  gu  teann,  agus  cha  do 
dhealaich  e  rithe  ;  tha  a  salachar  mòr,  tha 
a  salachar  breun. 

13  Ann  ad  shalachar  tha  neòghloine,  do 
bhrìgh  gu  'n  do  ghlan  mi  thu,  agus  nach 
robh  thu  glan  ;  cha  bhi  thu  air  do  ghlan- 
adh  o  d'  thruaillidheachd  ni  's  mò,  gus  an 
toir  mise  air  mo  chorruich  gu  'n  gahh  i  tàmh 
ort. 

14  Mise  Iehobhah  labhair,  thig  e  gu 
crìch,  agus  coimhlionaidh  mise  e,  cha  tèid 
mi  air  m'  ais,  ni  mò  choigleas  mi,  no  ghabh- 
as  mi  aithreachas ;  a  rèir  do  shlighe,  agus 
a  rèir  do  dheanadais  bheir  iad  breth  ort, 
deir  an  Tighearna  Dia. 

15  Mar  an  ceudna  thàinig  focal  an  Tigh- 
earn  a  m'  ionnsuidh,  ag  ràdh, 

16  A  mhic  an  duine,  feuch,  bheiream-sa 
air  falbh  uait  miann  d»  shùl  le  buille  :  gidh- 
eadh  cha  dean  thu  bròn  no  gul,  ni  mò  shil- 
eas  do  dheòir. 

17  Leig  dhiot  glaodhaich,  na  dean  caoidh 
air  son  nam  marbh,  ceangail  culaidh  do 
chinn  ort,  agus  cuir  do  bhrògan  air  do 
chosaibh,  agus  na  foluich  do  ghnùis,  agus 
na  h-ith  aran  luchd-bròin. 

18  Mar  sin  labhair  mi  ris  na  daoinibh 
anns  a'  mhaduinn,  agus  dh'eug  mo  bhean 
mu  anmoch  ;  agus  rinn  mi  sa'  nihaduinn 
mar  dh'àithneadh  dhomh. 

19  Agus  thubliairt  an  sluagh  rium,  Nach 
innis  thu  dhuinn  ciod  ar  gnothuch-ne  ris 
na  nithibh  so  a  ta  thu  deanamh  ? 

20  An  sin  fhreagair  mi  iad,  Thàinig  foc- 
al  an  Tighearn  a  m'  ionnsuidh,  ag  ràdh, 

21  Labhair  ri  tigh  lsraeil,  Mar  so  tha  an 
Tighearua  Dia  ag  ràdh,  Feuch,  truaillidh 
mise  m'  ionad  naomh,  òirdheirceas  'ur 
treise,  miann  'ur  sùl,  agus  an  ni  a's  caomh 
le  'ur  n-anam  :  agus  'ur  mic  agus  'ur  nigh- 
eanan  a  dh  fhàgadh,  tuitidh  leis  a'  chlaidh- 
eamh. 

22  Agus  ni  sibh  mar  a  rinn  mise  :  cha  'n 
fholuich  sibh  'ur  n-aghaidh,  agus  cha  'n  ith 
sibh  aran  luchd-bròin. 

23  Agus  bithidh  'ur  n-èididh  air  'ur  cinn, 
agus  'ur  brògan  air  'ur  cosaibh  :  cha  dean 
sitaH  bròn  no  gùl,  ach  seargaidh  sibh  as  air 
son  ;ur  n-eu-ceartan,  agus  ni  sibh  bròn, 
gach  aon  r'a  chèile. 

ESECIEL. 


24  Mar  so  tha  Eseciel  dhuibh  'na  chomh- 
ara  :  a  rèir  gach  ni  a  rinn  esan,  ni  sibhse  : 
agus  an  uair  a  thig  so,  aithnichidh  sibh 
gur  mise  an  Tighearna  Dia. 

25  Mar  an  ceudna,  a  mhic  an  duine, 
nach  tachair  e  anns  an  là  sam  buin  mise 
uatha  au  neart,  aoibhneas  an  glòire,  miann 
an  sùl,  agus  an  ni  sin  air  an  suidhich  iad 
an  inntinn,  am  mic,  agus  an  nigheana  ; 

26  Gu  'n  tig  esan  a  thèid  as  air  an  là  sin 
do  d'  ionnsuidh,  a  thoirt  ort  a  chluinntinn 
le  d'  chluasaibh  ? 

27  Anns  an  là  sin  fosgailear  do  bheul 
do  'n  tì  thèid  as,  agus  labhraidh  tu,  agus 
cha  bhi  thu  ni  's  mò  balbh,  a^us  bithidh  tu 
dhoibh  mar  chomhara,  agus  aithnichidh 
iad  gur  mise  an  Tighearn. 

CAIB.  XXV. 

THAINIG  focal  an  Tighearn  a  rìs  a  m' 
ionnsuidli,  ag  ràdh, 

2  A  mhic  an  duine,  cuir  do  ghnùis  an 
aghaidh  nan  Amonach,  agus  dean  fàist- 
neachd  'nan  aghaidh ; 

3  Agusabairris  na  h- Amonaich,  Cluinn- 
ìl»h  focal  an  Tighearna  Dia,  Mar  so  tha  an 
Tighearn  ag  ràdh,  a  chionn  gu'n  d'  thubh- 
airt  thu,  Aha,  an  aghaidh  m'  ionaid 
naoimh,  'nuair  a  thruailleadh  e,  agus  an 
aghaidh  fearainn  Israeil,  an  uair  a  bha  e 
fàs,  agus  an  aghaidh  tighe  Iudah,  an  uair 
a  dh'fhalbh  iad  ann  am  braighdeanas  ; 

4  Feucli,  uime  sin,  bheir  mise  thairis 
thu  do  mhuinntir  na  h-àirde  'n  ear  mar 
sheilhh,  agus  suidhichidh  iad  annad  an 
àrois,  agus  ni  iad  an  àite-còmhnuidh  ann- 
ad:  fthidh  iad  do  mheas,  agus  òlaidh  iad 
do  bhainne. 

5  Agus  ni  mi  Rabah  'na  crò  air  son 
chàmhal,  agus  clann  Amoin  'na  àite-luidhe 
do  threudaibh :  agus  aithnichidh  sibh  gur 
mise  an  Tighearn.  • 

6  Oir  mar  so  tha  an  Tighearna  Dia  ag 
ràdh,  A  chionn  gu  'n  do  bhuail  thu  do 
làmhan,  agus  gu  'n  do  bhreab  thu  le  do 
chosaibh,  agus  gu  'n  d'  rinn  thu  gairdeachas 
ann  ad  chridhe,  le  d'  uile  tharcuis  an  agh- 
aidh  fearainn  Israeil ; 

7  Feuch,  uime  sin,  sìnidh  mise  mach 
mo  làmh  ort,  agus  blieir  mi  seachad  thu 
mar  chreich  do  na  cinnich,  agus  gearraidh 
mi  as  thu  o  na  slòigh,  agus  caithidh  mi 
thu  a  mach  as  na  dùthchannaibh  :  sgrios- 
aidh  mi  thu,  agus  aithnichidh  tu  gur  mi 
an  Tighearn. 

8  Mar  so  tha  an  Tighearna  Dia  ag  ràdh, 
A  chionn  gu  bheil  Moab  agus  Seir  ag  ràdli, 
Feuch,  tha  tigh  Iudah  cosmhuil  ris  na 
h-uile  chinnich ; 

9  Air  an  aobhar  sin,  feuch,  fosglaidh 
mise  taobh  Mhoaib,  a  leigeadh  ris  nam 
bailtean  a  ta  air  'iomall,  maise  na  dùth- 
cha,  Bet-iesimot,  Baalmeon,  agus  Ciriat- 
aim. 

10  Do  fhearaibh  na  h-àirde  'n  ear, 
maille  ri  cloinn  Amoin,  agus  bheir  mi  iad 
inar  sheilbh,  a  chum  nach  bi  cuimhne  air 
cloinn  Amoin  am  measg  nan  cinneach. 

11  Agus  bheir  mi  breitlieanas  air  Moab, 
agus  aithnichidh  iad  gur  ini  an  Tighearn. 

12  Mar  so  tha  an  Tighearna  Dia  ag  ràdh, 
A  chionn  gu  'n  do  ghnàthaich  Edom  dìogh- 
altas  trom  an  aghaidh  Iudah,  agus  gu'u 


I  d'  thug  e  oilhheum  raòr  anns  an  dìoghaltas 
a  rinn  e  orra  : 

13  Uime  sin,  mar  so  tha  an  Tighearna 
Dia  ag  ràdh,  Sìnidh  mise  fòs  a  mach  mo 

!  làmh  air  Edom,  agus  gearraidli  mi  as  duine 
agus  ainmhidh  uaithè,  agus  ni  mi  fàs  e  o 
Theman,  agus  tuitidh  muinntir  Dhedain 
leis  a'  chlaidheamh. 

14  Agus  lea^aidh  mi  mo  dhìoghaltas  air 
Edom  le  làimh  mo  shluaigh  Israeil,  agua 
ni  iad  ann  an  Edom  a  rèir  mo  ehorruich, 
a^us  a  rèir  mo  dliian  fheirge ;  agus  bith- 
idh  fios  mo  dhìoghaltais  aca,  deir  an  Tigh- 
earn  Dia. 

15  Mar  so  tha  an  Tighearn  Dia  ag  ràdh, 
A  chionn  gu  'ri  do  bhuin  na  Philistich  gu 
dìoghaltach,  agus  gu  'n  d'  rinn  iad  dìogh- 
altas  le  cridhe  aingidh  gu  milleadh,  air  son 
an  t-span  r.aimhdeis; 

16  Uime  sin,  mar  so  tha  an  Tighearna 
Dia  ag  ràdh,  Feuch,  sìnidh  miife  mach  mo 
làmh  air  na  Philistich,  agus  gearraidh  mi 
as  na  Ceretich,  agus  millidh  mi  fuigheaU 
slios  na  fairge. 

17  Agus  ni  mi  dìoghaltas  mòr  orra  le 
achmhasain  gharga,  agus  aithnicliidh  iad 
gur  mise  an  Tighearn,  'nuair  a  leagas  mi 
orra  mo  dhìoghaltas. 

CAIB.  XXVI. 

AGUS  tharladh  anns  an  aon  hhliadhna 
deug,  air  a'  cheud  là  do  'n  mhìos, 
gu  'n  d'  thàinig  focal  an  Tighearn  a  m' 
ionnsuidh,  ag  ràdh, 

2  A  mhic  an  dtiine,  a  chionn  gu  'n  d' 
thubhairt  Tirus  an  aghaidh  Ierusaleim, 
Aha,  tha  ise  bha  'na  dorsaibh  do  'n  t-sluagh 
briste  :  phill  i  thugam-sa ;  leasaichear  mise 
nis,  o  chuireadh  ise  fàs  ; 

3  Air  an  aohhar  sin,  raar  so  tha  an 
Tighearna  Dia  a?  ràdh,  Feuch.  tha  mise 
a'  d'  aghaidh,  O  Thiruis,  agns  bheir  mi  air 
mòran  chinneach  teachd  a'nìos  a'  d'  agh- 
aidh,  mar  a  bheir  an  fhairge  air  a  tonnaibh 
teachd  a  nìos. 

4  Agus  sgriosaidh  iad  ballachan  Thiruis, 
agus  brisidh  iad  sìos  a  bàbhuinn  :  tairng- 
idh  mise  fòs  a  duslach  uaipe,  agus  ni  mi  i 
mar  mhullach  creige. 

5  Bithidh  i  'na  h-ionad-sgaoilidh  lìon 
ann  am  meadhon  na  fairge :  oir  labhair 
mise,  tha  an  Tighearna  Dia  ag  ràdh,  agus 
bithidh  i  'na  creich  do  na  cinnich. 

6  Agus  marbhar  a  nigheanan  a  ta  sa 
mhachair  leis  a'  chlaidheamh,  agus  aith- 
nichidh  iad  gur  mise  an  Tighearn. 

7  Oir  mar  so  tha  an  Tighearna  Dia  ag 
ràdh,  Feuch,  bheir  roise  air  Tirus  Nebu- 
chadnesar  righ  Bhabiloin,  righ  rìghrean, 
o  'n  àirde  tuath,  le  eachaibh,  agus  le  carbad- 
aibh,  agus  le  marcaich,  agu3  le  cuideachd- 
aihh,  agus  le  mòran  sluaigh. 

8  Marbhaidh  e  leis  a'  chlaidheamh  do 
nigheanan  anns  a'  mhachair  ;  agus  ni  e 
daingneach  ann  ad  aghaidh,  agus  tilgidh  e 
suas  tòrr  a'  d'  affhaidh,  agus  togaidh  e  suas 
a'  d'  aghaidh  an  sgiath. 

9  Agus  cuiridh  e  innil-cogaidh  an  agh- 
aidh  do  biiallachan,  agus  le  'thuaghaibh 
brisidh  e  sìos  do  hhàbhuinri. 

10  Le  lìonmhoireachd  a  chuid  each.  fol- 
aiciiidh  an  duslach  thu  ;  criothnaichidh  do 
bhalla  le  toirm  a'  mharc-shluaigh,  agus 

nan  rothan,  agus  nan  carbadan,  an  uair 
thèid  e  steach  air  do  gheatachaibh,  raar  a 
thèid  daoine  steach  air  baile  san  d'  rinn- 
eadh  briseadh. 

11  Le  iongannaibh  a  chuid  each  salt- 
raidh  e  sìos  do  shràidean  uile :  marbhaidh 
e  do  shluagh  leis  a'  chlaidheamh,  agus 
thèid  do  dhaingnichean  làidir  sìos  gu  làr. 

12  Agus  ni  iad  creach  do  d'  shaoibhreas, 
agus  ni  iad  cobhartach  do  d'  cheannachd  ; 
agus  brisidh  iad  sìos  do  bliallachan,  agus 
millidh  iad  do  thighean  taitneach  ;  agus 
leagaidh  iad  do  chlachan,  agus  d'  fhiodh, 
agus  do  dhuslach  ann  am  meadhon  an 
uisge. 

13  Agus  bheir  mise  air  fuaim  t'  òran 
sgur,  agus  cha  chluiunear  fonn  do  chlàr- 
sacìi  ni  's  mò. 

14  Agus  ni  mi  thu  marmhullach  creige  : 
bithidh  tu  ann  an  ionadgu  sgaoileadh  lìon 
air :  cha  bhi  thu  air  do  thogail  ni  's  mò : 
oir  mise  lehobhah  labhair,  deir  an  Tigh- 
earna  Dia. 

15  Mar  so  tha  an  Tighearna  Dia  agràdh 
ri  Tirus,  Nach  criothnaich  na  h-eileanan 
ri  fuaim  do  leagaidh,  'nuair  dh'èigheas  a' 
mhuinnlir  leònta,  'nuair  nìthear  an  t-àr 
ann  ad  raheadhon  ? 

16  An  sin  thig  uile  phrionnsacha  na 
fairge  nuas  o  'n  righ-chaithrichibh,  agus 
cuiridh  iad  am  falluinnean  a  thaoibh,  agus 
cuiridh  iad  dhiubh  an  culaidhean  grèise : 
èididh  iad  iad  fèin  le  ball-chrith,  suidhidh 
iad  air  an  làr,  agus  criothnaichidh  iad  gach 
tiota,  agus  bithidh  uamhas  orra  do  d' 
thaobh-sa. 

17  Agus  togaidh  iad  tuireadh  air  do 
shon,  agus  theìr  iad  riut,  Cionnus  a  sgrios- 
adh  thusa  bha  air  d'  àiteachadh  le  luchd- 
fairge,  a'  chaithir  iomraiteach  a  bha  làidir 
anns  an  fhairge,  i  fèin  agus  a  luchd-àit- 
eachaidh,  a  ta  cur  an  eagail  air  na  h-uile 
ta  ga  tathaich  ? 

18  A  nis  criothnaichidh  na  h-eileanan 
ann  an  là  do  leagaidh  ;  seadh,  bithidh  na 
h-eileanan  a  ta  san  fhairge  fo  bhuaireadh 
air  son  do  shiubhail. 

19  Oir  mar  so  tha  an  Tighearna  Dia  ag 
ràdh,  an  uair  ni  mise  dhiot  caithir  fhàs, 
mar  na  caithrichean  nach  'eil  air  an  àit- 
eachadh,  an  uair  bheir  mi  nìos  ort  an 
doimhne,  agus  a  thig  na  tuiltean  mòra  os 
do  cheann  ; 

20  An  uair  bheir  mi  ort  dol  sìos  leo-san 
a  thèid  sìos  do  'n  t-slochd,  le  muinntir  na 
h-aimsir  o  shean,  agus  a  chuireas  mi  thu 
an  iouadaibh  ìochdarach  natalmhainn,  ann 
an  ionadaibh  fàs  o  shean,  leo-san  a  thèid 
sìos  do  'n  t-slochd,  air  chor  as  nach  bi  thu 
air  d  àiteachadh,  agus  nach  seas  thu  ni  's 
mò  ann  an  tìr  nam  beò  : 

21  Ni  mi  uamhas  dhiot,  agus  cha  bhi 
thu  ann  :  ged  iarrar  thu,  gidheadh  cha 'n 
fhaighear  thu  ni  's  mò  gu  bràth,  deir  an 
Tighearn  Dia. 

CAIB.  XXVII. 

THAINIG  focal  an  Tighearn  a  m'ionn- 
suidh  a  rìs,  ag  ràdh, 

2  A  nis,  a  mhic  an  duine,  tog  suas  tuir- 
eadh  air  son  Thiruis  ; 

3  Agus  abair  ri  Tirus,  O  thusa  ta  air  do 
shuidheachadh  aig  dol  a  steach  na  fairge, 


a  ta  d'  cheannaiche  do  'n  t-sluagh  air  son 
mliòran  eileanan,  Mar  so  tha  an  Tighearna 
Dia  ag  ràdh,  O  Thiruis,  thubhairt  thu, 
Tha  mi  ro-sgiamhach. 

4  Tha  t'  iomall  ann  am  meadhon  na 
fairge,  rinn  do  luchd-togail  do  mhaise 
foirfe. 

5  Rinn  iad  t'  uile  chlàra  do  chrannaibh 
giubhais  Shenir  :  thug  iad  seudairo  Leba- 
non  a  dheanainh  chranna-siùil  duit. 

6  Do  dharagaibh  Bhasain  rinn  iad  do 
ràmhan :  rinn  cuideachd  nan  Asurach  do 
thotachan  do  chnàmha-deuda  o  eileanaibh 
Chitim. 

7  B'e  anart  grinn,  le  obair  ghrèise  o  'n 
Eiphit  a  sgaoil  thu  mach  gu  bhi  'na  sheòl 
duit :  b'  e  gorm  agus  purpur  o  eileanaibh 
Elisah  an  ni  sin  a  sgeudaich  thu. 

8  B'  iad  luchd-àiteachaidh  Shidoin  agus 
Arbhaid  do  mharaichean  :  b'  iad  do  dhaoine 
giice  bha  annad,  O  Thiruis,  luchd-stiùir- 
idh  do  loingeis. 

9  B'  iad  seanairean  Ghebail,  agus  a 
dhaoineglice,  bhaagadnanluchd-calcaidh : 
bha  loingeis  na  fairge  gu  lèir,  le  'm  mar- 
aichibh  annad,  a  chum  do  mhalairt  a 
mheudachadh. 

10  B'  iad  muinntir  Phersia,  agus  Luid, 
agus  Phuit,  d'  fhir  chogaidh  ann  ad 
fheachd :  chroch  iad  suas  an  sgiath  agns 
a'  cheann-bheart  annad  ;  chuir  iad  an  cèill 
do  mhaise. 

11  Bha  fir  Arbhaid  le  d'  fheachd  air  do 
bhallachaibh  mu  'n  cuairt,  agus  bha  na  Ga- 
madaich  ann  ad  thùraibh :  chroch  iad  an 
sgiathan  air  do  bhallachaibh  mu'n  cuairt: 
rinn  iad  do  mhaise  foirfe. 

12  B' i  Tarsis  do  cheannaiche,  do  bhrìgh 
pailteis  an  uile  stòrais  ;  le  airgiod,  iarunn, 
stàn,  agus  luaith,  rinn  iad  malairt  ann  ad 
mhargaidhean. 

13  Iabhan,  Tubal,  agus  Mesech,  b'  iad- 
san  do  cheannaichean  :  reic  iad  pearsanna 
dhaoine,  agus  soithichean  umha  ann  ad 
mhargadh. 

14  Rinn  muinntir  Thogarmah  malairt 
ann  ad  mhargaidhean,  le  eachaibh,  agus  le 
marc-shluagh,  agus  le  muileidibh. 

15  B'  iad  fir  Dhedain  do  cheannaichean, 
mòran  eileanan  malairt  do  làimhe :  thug 
iad  a'  d'  ionnsuidh  mar  thiodhlac,  adharca 
deud-chnàmh,  agus  eboni. 

16  B'  i  Siria  do  cheannaiche  airson  lìon- 
mhoireachd  nan  oibre  a  rinn  thu  :  rinn  iad 
malairt  ann  ad  mhargaidheau  le  emeraild, 
purpur,  agus  obair  ghrèise,  agus  anart 
grinn,  agus  coireal,  agus  agat. 

17  B  iad  Iudah  agus  tìr  Israeil  do 
cheannaichean  :  reic  iad  ann  ad  mhargadh 
cruithneachd  Mhinnit,  agus  Pannag,  agus 
mil,  agus  oladh,  agus  ìoc. 

18  B'  e  Damascus  do  cheannaiche  ann 
an  lìonmhoireachd  nan  oibre  a  rinn  thu, 
air  son  pailteis  an  uile  shaoibhreis :  ann 
am  fion  Helboin,  agus  ann  an  olainn  ghil. 

19  Rinn  Dan  fòs,  agus  Iabhan,  a'  dol  air 
an  ais,  agus  air  an  aghaidh,  malairt  ann  ad 
mhargaidhean  :  bha  iarunn  oibrichte,  casia 
agus  calamus  ann  ad  mhargadh. 

20  B'  e  Dedan  do  cheannaiche  ann  an 
eudaichibh  luachmhor  air  son  charbad. 

21  Rinn  Arabia,  agus  uile  phrionnsach- 
an  Chedair  malairt  riut  aun  an  uanaibh, 

agus  ann  an  reitheachaibh,  agus  ann  an 
gabhraibh  :  anns  na  nithibli  so  b'  iad  do 
luchd-malairt. 

22  Ceannaichean  Sheba  agus  Raamah, 
b'  iadsan  do  cheannaichean  :  rinn  iad  mal- 
airt  ann  ad  mhargadh  le  taghadh  nan  uile 
spìosradh,  agus  leis  na  h-uile  chlachaibh 
luachmhor,  agus  le  h-òr. 

23  B'  iad  Haran  agus  Canneh,  agus 
Eden,  ceannaichean  Sheba,  Asuir,  agw 
Chilrnaid,  do  cheannaichean-sa. 

24  B'  iad  so  do  luchd-raalairt  anns  na 
h-uile  nithibh,  ann  an  eudaichibh  gorma, 
agus  ann  p.n  obair  ghrèise,  agus  ann  an 
cisteachan  do  chulaidhean  rìomhach,  air 
an  ceangal  le  cordaibh,  agus  deanta  do 
sheudar,  am  measg  do  mhalairt. 

25  Sheinn  longa  Tharsis  mu  d'  thim- 
chioll  ann  ad  mhargadh ;  agus  bha  thu 
air  do  lìonadh,  agus  air  do  dlieanamh  ro 
ghlòrmhor  ann  am  meadhon  nan  cuanta. 

26  Thug  do  ràmhaichean  thu  gu  uisg- 
eacha  mòra :  bhris  a'  ghaoth  an  ear  thu 
ann  am  meadhon  na  fairge. 

27  Do  shaoibhreas,  agus  do  mhargadh, 
do  mhalairt,  do  mharaichean,  agus  d  f'hir- 
stiùiridh,  do  luchd-calcaidh,  agus  doluchd- 
malairt,  agus  t'  uile  luchd-cogaidh  a  ta 
annad,  agus  ann  ad  uile  chuideachd  a  ta 
anu  ad  mheadhon,  tuitidh  ann  am  builsg- 
ean  na  fairge,  ann  an  là  do  sgrios. 

28  Ri  fuaim  gaoire  luchd-stiuiridh  do 
loingeis,  criotlmaichidh  na  bailtean  mu'n 
cuairt  duit. 

29  Agus  thig  na  h-uile  a  ghlacas  an 
ràmh,  na  maraicliean,  uile  stiuireadairean 
na  fairge,  nuas  o  'n  longaibh,  seasaidh  iad 
air  an  tìr. 

30  Agus  bheir  iad  air  an  guth  gu  'n 
cluinnear  e  os  do  cheann,  agus  glaodiiaidh 
iad  gu  goirt,  agus  tilgidh  iad  suas  duslach 
air  an  cinn,  aoruaganaidh  iad  iad  fèiu  anns 
an  luaithre. 

31  Agus  ni  iad  iad  fèin  uile  maol  air  do 
shon,  agus  crioslaichidh  iad  iad  fèin  ann 
an  eudach-saic,  agus  guilidh  iad  air  do 
shon  le  goirteas  cridhe,  le  tuireadh  geur. 

32  Agus  'nan  caoidh  togaidh  iad  cumha 
air  do  shon,  agus  ni  iad  bròn  os  do  cheann ; 
ag  ràdh,  Cò  bu  chosmhuil  ri  Tirus,  bu 
chosmhuil  rithe-sa  ta  millte  ann  am 
meadhon  na  fairge  ? 

33  'Nuair  chaidh  t'  oibre  a  mach  anns 
na  fairgibh,  shàsuich  thu  iomadh  sluagh  ; 
rinn  thu  beartach  rìghrean  na  talmhainn 
le  mòr-phailteas  do  shaoibhreis  agus  do 
mhalairt. 

34  San  àm  anns  am  brisear  thu  leis  an 
fhairge  ann  an  doimhneachd  nan  uisg- 
eachan,  tuitidh  do  cheannachd  agus  do 
chuideachd  gu  h-iomlan  ann  ad  mheadhon. 

35  Bithidh  uamhas,  do  d  thaobh,  air 
uile  luchd-àiteachaidh  nan  eileanan,  bith- 
idh  eagal  anmhor  air  an  rìghrean,  bithidh 
an  gnùis  fo  ghruaimean. 

36  Ni  na  ceannaichean  am  measg  nan 
cinneach  sgeige  ort ;  bithidh  tu  ann  ad 
uamhas,  agus  cha  bhi  thu  anu  ni  's  mò  gu 
bràth. 

CAIB.  XXVIII. 

THAINIG  focal  anTighearn  am'  ionn- 
suidh  a  rìs,  ag  ràdh, 


2  A  mhic.  an  duine,  abair  ri  prionnsa 
Thiruis,  mar  so  tha  an  Tigheaina  Dia  ag 
ràdh,  a  chionn  gu  bheil  do  chridhe  air  a 
thogail  suas,  agus  gu  'n  d'  thubhairt  thu, 
Is  dia  mi,  tba  mi  'm  shuidhe  ann  an 
caithir  Dhè,  ann  am  meadhon  nan  cuanta; 
gidheadh  is  duine  thu,  agus  rha  Dia,  ged 
chuir  thu  do  chridhe  mar  chridhe  Dhè. 

3  Feuch,  is  glice  thu  na  Daniel ;  cha  'n 
'eil  dìomhaireaclid  sam  bith  foluichte  uait : 

4  Le  d'  ghliocas  agus  le  d'  thuigse 
fhuair  thu  dhuit  fèin  maoin,  agus  fhuair 
thu  òr  agus  airgiod  ann  ad  thaisgeach- 
aibh. 

5  Le  d'  ghliocas  mòr,  agus  le  d'  mhal- 
airt,  mheudaich  thu  do  shaoibhreas,  agus 
tha  do  chridhe  air  a  thogail  suas  le  d' 
bheartas. 

6  Air  an  aobhar  sin,  mar  so  tha  an  Tigh- 
earna  Dia  ag  ràdh,  A  chionn  gu  'n  do  chuir 
thu  do  chridhe  mar  chridhe  Dhè  ; 

7  Feuch,  uime  sin,  bheir  mise  coimhich 
ort,  fir  uamhasach  nan  cinneach ;  agus 
tairngidh  iad  an  claidheau  an  aghaidh 
maise  do  ghliocais,  agus  truaillidh  iad  do 
dhealradh. 

8  Cuiridh  iad  sìos  do  'n  t-slochd  thu, 
agus  bàsaichidh  tu  le  bàs  na  muinntir  a 
mharbhar  ann  am  meadhon  na  fairge. 

9  An  abair  thu  fathast  an  làthair  an  tì 
a  mharbhas  thu,  Is  dia  mi  ?  ach  bithidh  tu 
a'  d'  dhuine,  agus  ni  h-ann  a'  d'  dhia  aun 
an  làimh  an  tì  a  mharbhas  thu. 

10  Bàsaichidh  tu  le  bàs  nan  neo-thim- 
chioll-ghearrta,  le  làinih  nan  coimheach  : 
oir  mise  labhair  e,  deir  an  Tighearna  Dia. 

11  Os  bàrr,  tbàinig  focal  an  Tighearn  a 
m'  ionnsuidh,  ag  ràdh, 

12  A  mhic  an  duine,  tog  suas  caoidh  os 
ceann  righ  Thiruis,  agus  abair  ris,  Mar  so 
tha  an  Tighearna  Dia  ag  ràdh,  Tha  thu 
cur  seuladh  air  do  chuid  stòrais,  làn  do 
ghliocas,  agus  foirfe  ann  am  maise. 

13  Bha  thu  anh  an  Eden,  gàradh  Dhè; 
b'  e  do  chòmhdachadh  na  h-uile  clach 
luachmhor,  an  sardius,  an  topas,  agus  an 
daimean,  am  beril,  an  t-onics,  agus  an 
iasper,  an  saphir,  an  t-emerald,  agus  an 
carbuncal,  agus  an  t-òr:  ghleusadh  obair 
do  thiompan,  agus  do  phìoban  annad  anns 
an  là  san  do  chruthaicheadh  thu. 

14  Is  tu  an  cerub  ungta  a  chòmhdaich- 
eas :  agus  shuidhich  mise  thu ;  bha  tha 
air  sliabh  naomh  Dhè ;  shiubhail  thu  ann 
am  meadhon  nan  clacha  dealrach. 

15  Bha  thu  foirfe  ann  ad  shlighibh,  o'n 
là  san  do  chruthaicheadh  thu,  gus  an  d' 
fhuaradh  annad  aingidheachd. 

16  Le  lìonmhoireàchd  do  mhalairt  lìon 
iad  do  mheadhon  le  h-ainneart,  agus 
pheacaich  thu  :  uime  sin,  tilgidh  mise  thu, 
mar  ni  mi-naomh,  a  mach  o  shliabh 
Dhè  :  agus  sgriosaidh  mi  thu,  O  a  cheruib 
a  chòmhdaicheas  !  à  meadhon  nan  clacha 
dealrach. 

17  Bha  do  chridhe  air  a  thogail  suas  le 
d'  mhaise ;  thruaill  thu  do  ghliocas  le  d' 
dhealradh  :  tilgidh  mise  gu  làr  tliu,  cuir- 
idh  mi  thu  an  làthair  rìghrean,  gu  bhi  a' 
d'  hhall-amhairc  dhoibh. 

18  Le  lìonmhoireachd  t'  eu-ceartan 
thruaill  thu  t'  ionadau-naomha,  le  eu- 
ceart  do  mhalairt;  uime  ein  bheir  mi6e 

mach  teine  as  do  mlieadlion,  raithidh  e 
thu,  agus  ni  mise  luath  dhiot  air  an  tal- 
amh,  ann  an  sealladh  nan  uile  a  chi  thu. 

19  Iadsan  uile  d'  an  aithne  thu  mea=g 
an  t-sluaigh,  bithidh  uamhas  orra  do  d' 
thaobh :  bithidh  tu  ann  ad  uamhunn,  ag- 
us  cha  hhi  thu  ann  ni  's  mò  gti  bràth. 

20  A  rìs  thàinig  focal  an  Tighearn  a  m' 
i      ionnsuidh,  ag  ràdh, 

21  A  mliic  an  duine,  cuir  d<>  ghnùis  an 
aghaidh  Shidoin,  agus  dean  fàistneachd 

i      'na  h-aghaidh. 

22  Agus  abair,  Marsot'iaan  Tighearna 
Dia  ag  ràdh,  Feuch,  tha  mise  ann  ad  agh- 
aidli,  O  Shidoin,  agus  bithidh  mi  air  mo 
ghlòrachadh  ann  ad  mheadhon  :  agus 
aithnichidh  iad  gur  nii  an  Tighearn  'nuair 
a  ni  mi  innte  breitheanais  agus  a  bhios 
mi  air  mo  naomhachadh  innte. 

lt        23  Oir  cuiridh  mi  innte  plàigh,  agus  fuil 
'na  sràidibh,  agus  bheirear  breitheanas  air 
i     an  leònta  'na  meadhon,  leis  a'  chlaidheamh 
!  i     a  bhios  oirre  air  gach  taobh  ;  agus  aith- 
i     nichidh  iad  yrur  mi  an  Tighearn. 

24  Agus  cha  bhi  dris  dliealgach  ann  ni  's 
mò  do  thigh  Israeil,  no  dris  a  bheir  doil- 
t,     ghios,  dhiubhsan  uile  mu  'n  cuairt  a  ta  ri 
tàir  orra ;  agus  aithnichidh  iad  gur  mise 
an  Tighearna  Dia. 
i!i       25  Mar  so  tha  an  Tighearna  Dia  ag 
to     ràdh,  'nuair  a  thionaileas  mise  tigh  Israeil 
uii     o  na  ciunich  am  measg  am  bheil  iad  air 
an  sgapadh,  agus  a  bhios  mi  air  mo 
>     naomhachadh  annta,  an  sealladh  nan  cinn- 
each,    an  sin  gabhaidh  iad  còmhnuidh 
'nam  fearann  a  thug  mise  do  m'  òglach 
j  lacob. 

26  Agus  gabhaidh  iad  còmhnuidh  ann 
hoi  gu  tèaruinte,  agus  togaidh  iad  tighean, 
ìiio  agus  suidhichidh  iad  rìon-liosan  :  seadh, 
tk  gabhaidh  iad  còmhnuidh  le  dànachd,  an 
i  4o  uair  a  ni  mise  breitheanas  orra-san  uile  ta 
deanamh  tàir  orra  gach  taobh  mu  'n  cuairt 
>hè;  doibh ;  agus  aithnichidh  iad  gur  mise  Ie- 
b  ì    hobhah  an  Dia. 

CAIB.  XXIX. 
li      A  NNS  an  deicheamh  bliadhna,  anns  an 
i'wit    XjL    deicheamh  mìos,  air  an  dara  là  deug 
aais    do  'n  mhìos,  thàinig  focal  an  Tighearn  a 

m'  ionnsuidh,  ag  ràdh, 
i  ;t.       2  A  mhic  an  duine,  cuir  do  ghnùis  an 
ithg   aghaidh  Pharaoh  righ  na  h-Eiphit,  agus 
;aa    dean  fàistneachd  n;Vaghaidh-san,  agus  an 

aghaidh  na  h-Eiphit  uììe» 
i  »1      3  Labhair  agus  abair,  Mar  so  tha  an 
aud'    Tighearna  Dia  ag  ràdh,  Feuch,  tha  mise 
a'  d'  aghaidh,  O  Pharaoh,  a  rigli  na  h-Ei- 
oi   phit,  an  ua-bheist  mhòr  a  ta  'na  luidhe 
ann  am  meadhon  'aimhnìrhean  fèin,  a 
•  i   thubhairt,  Is  learn  fèin  ra'  amhainn,  rinn 
r'-grt   mi  air  rao  shon  fèin  i. 
jtmik      4  Ach  cuiridh  mise  dubhain  ann  ad 
,ii    ghialaibh,  agus  bheir  rai  air  iasg  t'  aimh- 
nichean  leantuinn  ri  d'  lannaibh,  agus  bheir 
jjjj    mi  nìos  tbu  à  meadhon  t'  aimhnicliean, 
-  i    agus  leanaidh  uile  iasg  t'  aimhnichean  ri 
l3!.    d'  lannaibh. 

'm      5  Agus  trèigidh  mise  thu  san  fhàsach, 
thu  fèin  agus  uile  iasg  t'  aimhnichean  : 
•j    tuitidh  tu  air  na  macliraichibh  sgaoilte  ; 
,  i    cha  blii  thu  air  do  thional,  no  air  do 
'■0   chruinneachadh  ri  chèile :  thug  mise  thu 

mar  bhiadh  do  bheathaichibh  na  machar- 
ach,  agus  do  eunlaith  an  athair. 

6  Agus  aithnichidh  uile  luchd-àiteach- 
aidh  na  h-Eiphit  gur  mise  an  Tighearn,  a 
chionn  gu  n  robh  iad  'nan  luirg  chuilce  do 
thigh  Israeil. 

7  'Nuair  a  ghlac  iad  thu,  bhris  thu  'nan 
Jàimh,  agus  reub  thu  an  gualainn  uile: 
agus  an  uair  a  leig  iad  an  taice  riut,  bhris 
tlìu,  agus  dh'fhàg  thu  an  leasraidh  uile 
gun  taice. 

8  Air  an  aobhar  sin,  mar  so  tha  an  Tigh- 
earna  Dia  ag  ràdh,  Feuch,  bheir  mise 
claidheamh  ort,  agus  gearraidh  mi  mach 
asad  duine  agus  ainmlndh. 

9  Agus  bithidh  tir  na  h-Eiphit  falamh 
agus  fàs:  agus  aithnichidh  iad  gur  mise 
an  Tighearn  :  a  chionn  gu  'n  d'  thubhairt 
e,  ls  leamsa  an  amhainn,  agus  is  mi  a 
rinn  i. 

10  Feuch,  uime  sin,  tha  mise  ann  ad 
aghaidh,  agns  an  aghaidh  t'  aimhnichean  ; 
agus  ni  mi  tìr  na  b-Eiphit  gu  tur  fàs  agus 
falamh,  o  thùr  Shieue,  eadhon  gu  iomall 
Etiopia. 

11  Cha  'n  imich  cos  duine  sam  bith 
troimpe,  agus  cha  'n  imich  cos  ainmhidh 
troimpe,  ni  mò  bbios  i  air  a  h-àiteachadh 
rè  dà  fhichead  bliadhna. 

12  Agus  ni  mi  tìr  na  h-Eiphit  fàs  ann 
am  meadhon  nan  dùthchanna  ta  fàs,  agus 
bithidh  a  caithricliean,  ann  am  meadhon 
nan  caithrichean  a  ta  falamh,  air  an  dean- 
amh  'nam  fàsach  rè  dà  fhichead  bliadhna  : 
agus  sgapaidh  mi  na  h-Eiphitich  am  measg 
nan  cinneach,  agus  sgaoilidh  mi  iad  feadh 
nan  dùthchannan. 

13  Gidheadh  mar  so  tha  an  Tighearna 
Dia  ag  ràdh,  An  ceann  dà  fhichead 
bliadhna  cruinnichidh  mise  na  h-Eiphitich 
o  na  cinnich  anns  an  robh  iad  air  an  sgaoil- 
eadh. 

14  Agus  bheir  mi  air  a  h-ais  bruid  nan 
Eiphiteach,  agus  bheir  mi  orra  pilleadh  gu 
fearann  Phatrois,  gn  dùthaich  an  còmh- 
nuidh,  agus  bithidh  iad  an  sin  'nan  rìogh- 
achd  shuaraich. 

15  Bithidh  i  suarach  seach  gach  rìogh- 
achd,  agus  cha  'n  àrdaich  si  i  fèin  ni  's  mò 
am  raeasg  nan  cinneach  :  oir  lughdaichidh 
mise  iad,  air  chor  as  nach  riaghlaich  iad 
ni  's  mò  os  ceann  nan  cinneach. 

16  Agus  cha  bhi  i  ni  's  faide  'na  dòchas 
aig  tigh  Israeil,  a  bheir  an  eusaontas  gu 
cuimhne,  'nuair  a  sheallas  iad  'nau  dèigh  : 
ach  aithnichidh  iad  gur  mise  an  Tighearna 
Dia. 

17  Agus  tharladh  anns  an  t-seachdamh 
bliadhna  fichead,  anns  a'  cheud  mhìos,  air 
a'  cheud  là  do  'n  mhìos,  gu  'n  d'  thàinig 
focal  an  Tighearn  a  m'  iounsuidh,  ag  ràdb, 

18  A  mhic  an  duine,  thug  Nebuchad- 
nesar  righ  Bhabiloin  air  a  shluagh  seirbhis 
mhòr  a  dheanamh  an  aghaidh  Thiruis  : 
rinneadh  gach  ceann  maol,  agus  gach  guala 
lom  ;  gidheadh  cha  robh  tuarasdal  air 
bith  aige  fèin,  no  aig  a  shluagh,  air  son 
Thiruis,  air  son  na  seirbhis  a  rinn  e  'na 
h-aghaidh. 

19  Air  an  aobhar  sin,  mar  so  tha  an 
Tighearna  Dia  ag  ràdh,  Feuch,  bheir  mise 
tìr  na  h-Eiphit  do  Nebuchiidnesar  righ 
Bhabiloin,  agus  glacaidh  e  a  sluagh,  ag'us 

glaeaidh  e  a  creach,  agus  glacaidh  e  a 
cobhartach,  agus  bithidh  sin'na  tliuarasdal 
aig  a  shluagh. 

20  Thug  mise  dha  tìr  na  h-Eiphit  air 
son  a  shaoithreach  leis  an  do  shaoithrich 
e  'na  h-aghaidh  ;  a  chionn  ?u  'n  d'  oibrich 
iad  air  mo  shonsa,  deir  an  Tighearna  Dia, 

21  Anns  an  là  sin  bheir  mi  air  adharc 
tighe  Israeil  briseadh  a  mach,  agus  bheir 
mi  dhuit-sa  fosgladh  a'  bheoil  'nam 
meadhon  ;  agus  aithnichidh  iad  gur  mise 
an  Tighearn. 

CAIB.  XXX. 

THAINIG  focal  an  Tighearn  am'  ionn- 
suidh  a  rìs,  ag  ràdh, 

2  A  mhic  an  duine,  dean  fàistneachd 
agus  abair,  Mar  so  tha  an  Tighearna  Dia 
ag  ràdh,  Deanaihh  ulartaich  ;  Och,  an  là  ! 

3  Oir  tha  an  là  dlùth,  eadhon  là  an 
Tighearna  dlùth,  là  neulach,  àm  nan  cinn- 
each  a  bhios  ann. 

4  Agus  thig  an  claidheamh  air  an  Ei- 
phit,  agus  bithidh  cràdh  mòr  ann  an 
Etiopia,  'nuair  a  thuiteas  iadsan  a  mharhh- 
ar  anus  an  Eiphit,  agus  bheir  iad  a  sluagh 
air  falbh,  agus  hrisear  sìos  a  bunaitean. 

5  Etiopia,  agus  Lihia,  agus  Lidia,  agus 
an  sluagh  coimeasgta  gu  lèir,  agus  Chub, 
agus  muinntir  na  tìre  ta  'n  co-bhoinn, 
tuitidh  leosan  leis  a'  chlaidhearah. 

6  Mar  so  tha  an  Tighearn  ag  ràdh, 
Tuitidh  iadsan  fòs  a  ta  cumail  suas  na 
h-Eiphit,  agus  thig  uabhar  a  cumhachd  a 
nuas  :  o  thùr  Shiene  tuitidh  iad  innte  leis 
a'  chlaidheamh,  deir  an  Tighearna  Dia. 

7  Agus  bithidh  iad  fàs  ann  am  meadhon 
nan  dùthchanna  fàsail,  agus  bithidh  a 
caithrichean  ann  am  meadhon  uan  caith- 
richean  a  ta  air  am  fàsachadh. 

8  Agus  aithnichidh  iad  gur  mise  an 
Tighearn,  'nuair  a  chuireas  rai  teine  san 
Eiphit,  agus  a  sgriosar  a  h-uile  luchd- 
cuideachaidh. 

9  Anns  an  là  sin  thèid  teachdairean  a 
mach  uamsa  ann  an  longaihh,  a  chur 
eagail  air  na  h-Etiopaich  air  nach  'eil 
cùram,  agus  thig  cràdh  mòr  orra,  mar 
ann  an  là  na  h-Eiphit:  oir  feuch,  tha  e 
teachd. 

10  Mar  so  tha  an  Tighearna  Dia  ag 
ràdh,  Cuiridh  raise  fòs  cosgadh  air  mòr- 
shluagh  na  h-Eiphit,  le  làimh  Nebuchad- 
nesair  righ  Bhabiloin. 

11  Bheirear  e  fèin  agus  a  shluagh  roaille 
ris,  a'  ehuid  a  's  uamhasaiche  do  na  cinn- 
ich,  a  sgrios  na  tìre  :  agus  tairngidh  iad  an 
claidheamh  an  aghaidh  na  h-Eiphit,  agus 
lìonaidh  iad  an  talamh  le  mairbh. 

12  Agus  ni  mise  na  h-aimhnichean  tior- 
am,  agus  reicidh  mi  am  fearann  ri  làimh 
nan  aingidh  ;  agus  ni  mi  an  tìr  fàs,  agus 
na  h-uile  ta  innte,  le  làirah  nan  coimheach  : 
mise  Iehobhah  labhair. 

13  Mar  so  tha  an  Tighearna  Dia  ag 
ràdh,  Sgriosaidh  mi  fòs  na  h  ìodholan,  ag- 
us  dìthichidh  mi  ìomhaighean  a  mach  à 
Noph  :  agus  cha  bhi  ni  's  mò  prionnsa  air 
tìr  na  h-Eiphit ;  agus  cuiridh  raieagal  ann 
am  fearann  na  h-Eiphit. 

14  Agus  ni  mi  Patros  'na  fhàsach,  agus 
cuiridh  mi  teine  ann  an  Soan,  agus  ni  rai 
breitheanais  ann  an  No. 


15  Agus  dòirtidh  mi  mo  chorruich  ah* 
Sin,  neart  na  h-Eiphit,  agus  gearraidh  mi 
as>  muinntir  No. 

16  Agus  cuiridh  mi  teine  anns  an  Ei- 
phit,  bithidh  cràdh  mòr  air  Sin,  agus  reub- 
ar  No  as  a  chèile,  agus  bithidh  Noph  gach 
là  ann  an  airc. 

17  Tuitidh  òganaich  Abhein  agus  Phi- 
beseit  leis  a'  chlaidheamh,  agus  imichidh 
na  bailtean  so  gu  daorsa. 

18  Ann  an  Tahapanes  fòs  bithidh  an  là 
dorcha,  'nuair  a  bhriseas  mise  an  sin  cuing 
na  h-Eiphit:  agus  sguiridh  mòr-chuis  a 
neirt  innte  :  seadh,  folaichidh  neul  i,  agus 
thèid  a  nigheanan  air  falbh  am  braigh- 
deanns. 

19  Mar  so  ni  mise  breitheanais  anns  an 
Eiphit;  agus  aithnichidh  iad  gur  mi  an 
Tighearn. 

20  Agus  tharladh,  anns  an  aon  bhliadhna 
deug,  anns  a'  cheud  mhìos,  air  an  t-  seachd- 
amh  là  do  'n  mhìos,  gu  'n  d'  thàinig  focal  an 
Tighearn  a  m'  ionnsuidh,  ag  ràdh, 

21  A  mhic  an  duine,  bhris  misegairdean 
Pharaoh  righ  nah-Eiphit ;  agus,  feuch,  cha 
cheanglar  e  suas  gu  bhi  air  a  lei<<liea8,  a 
chur  crios  air  g'  a  cheangal,  g'  a  dheanamh 
làidir,  a  chumail  a'  chlaidheimh. 

22  Uirne  sin,  mar  so  tha  an  Tighearna 
Dia  ag  ràdh,  Feuch,  tha  mise  an  aghaidh 
Pharaoh  righ  na  h-Eiphit,  agus  bri*idh  mi 
a  ghairdeanan,  e  sin  a  ta  làidir,  agus  e  sin 
a  bhriseadh  ;  agus  bheir  mi  air  a'  chlaidh- 
eamh  tuiteam  as  a  làimh. 

23  Agus  sgapaidh  mi  na  h-Eiphitich  am 
measg  nan  cinneach,  agus  sgaoilidh  mi  iad 
feadh  nan  dùthchannan. 

24  Agus  neartaichidh  mi  gairdeanan 
righ  Bhabiloin,  agus  cuiridh  mi  mo 
chlaidheamh  'na  làimh  :  ach  brisidh  mi 
gairdeanan  Pharaoh,  agus  ni  e  caoirean 
'na  fhianuis,  mar  dhuine  a  ta  leònta  gu 
bàs. 

25  Ach  neartaichidh  mi  gairdeanan  righ 
Bhabiloin,  agus  tuitidh  gairdean  Pharaoh 
sìos ;  agus  aithnichidh  iad  gur  mise  an 
Tighearn,  'nuair  a  cnuireas  mi  mo  chlaidh- 
eamh  ann  an  làimh  righ  Bhabiloin,  agus  a 
shìneas  e  mach  e  air  tìr  na  h-Eiphit. 

26  Agus  sgapaidh  mi  na  h-Eiphitich  am 
measg  nan  cinueach,  agus  sgaoilidh  mi  iad 
feadh  nan  dùthchannan ;  agus  aithnich- 
idh  iad  gur  mi  an  Tighearn. 

CAIB.  XXXI. 

AGUS  tharladh,  anns  an  aon  bhliadhna 
deug,  anns  an  treas  mìos,  air  a'  cheud 
là  do  'n  mhìos,  gu  'n  d'  thàinig  focal  an 
Tighearn  a  m'  ionnsuidh,  ag  ràdh, 

2  A  mhic  an  duine,  labhair  ri  Pharaoh 
righ  na  h-Eiphit,  agus  r' a  mhòr-chuid 
eachd,  Cò  ris  a  's  cosmhuil  thu  ann  ad 
mhòrachd  ? 

3  Feuch,  bu  chrann  seudair  ann  an  Le- 
banon  an  t-Asirianach,  le  geugaibh  mais* 
each,  agus  le  sffàile  dhorcha,  agus  le  àirde 
rahòir;  agus  bha  a  bhàrr  am  measg  narc 
meangana  tiugha. 

4  Thug  na  h-uisgeachan  air  fàs,  dh'àr. 
aich  an  doimhne  suas  e,  rnith  a  sruthar 
mu  thimchioll  a  mheanglan,  agus  chuir  : 
mach  a  sruthana  beaga  chuin  uile  chraobh; 
na  macharach. 


CAIB.  XXXII. 

5  Uime  sin  dh'èirìch  'àirde  suas  os  ceann 
uile  chraobha  na  macharach,  agus  bha  e 
mheangana  lìonmhor,  agus  dh'fhàs  a 
gheugan  fada,  le  lìonmhoireachd  nan  uisg- 
eachan,  an  uair  a  sgaoil  e  mach. 

6  Rinn  uile  eunlaith  nau  speur  an  nid 
'na  gheugaibh,  agus  fuidh  a  gheugaibh  rug 
uile  bheathaichean  na  macnarach  an  àl- 
ach,  agus  fuidh  a  sgàile  ghabh  cruinneach- 
adh  mhòran  chinneach  còmhnuidh. 

7  Mar  so  bha  e  maiseach  'na  mhòrachd, 
ann  am  fad  a  gheuga  :  oir  bha  a  fhreumh 
rì  taobh  nan  uisgeacha  mòra. 

8  Cha  b'  urrainn  na  seudair  ann  an  gàr- 
adh  Dhè  'lholach  :  cha  robh  na  craobha 
giuthais  cosmhuil  r'  a  mheanganaibh,  no 
na  craobha  geanm-chnò  cosmhuil  r'  a 
gheugaibh  :  cha  robh  crann  air  bith  ann 
an  gàradh  Dhè  cosmhuii  rìs  'na  mhaise. 

9  Rinn  mi  maiseach  e  le  lìonmhoireachd 
a  gheuga  ;  ionnus  gu  'n  do  ghabh  uile 
chraobhan  Edein,  a  bha  ann  au  gàradh 
Dhè,  farmad  ris. 

10  Air  an  aobhar  sin,  mar  so  tha  an 
Tighearna  Dia  ag  ràdh,  A  chionn  gu  'n  d* 
rinn  e  uaill  as  'àirde,  agus  gu  'n  do  chuir 
e  suas  a  bhàrr  ann  am  meadhon  nan  neul, 
agus  gu  bheil  a  chridhe  air  a  thogail  suas 
'na  àirde ; 

11  Uime  sin  thug  mi  thairis  e  do  làimh 
aoin  chumhachdaich  nan  cinneach  :  buin- 
idh  esan  gu  làidir  ris,  dh'fhuadaich  mise  a 
mach  e  air  son  a  chionta. 

12  Agus  ghearr  coimhich,  a'  chuid  a  's 
uamhasaiche  do  na  cinnich,  a  mach  e,  ag- 
us  dh'fliàg  iad  e :  air  na  slèibhtibh,  agus 
anns  na  gleanntaibh  uile  thuit  a  gheugan, 
agus  tha  a  mheangain  air  am  brìseadh  anns 
gach  uile  cliearnaidh  do'n  talamh ;  agus 
dh'imich  uile  shluagh  an  domhain  sìos  o  a 
sgàile,  agus  thrèig  iad  e. 

13  Air  a  bhallachaibh  briste  gabhaidh 
uile  eunlaith  an  athair  còmhnuidh,  agus 
bithidh  uile  bheathaiche  na  macharach  air 
a  gheugaibh  : 

14  A  chum  nach  àrdaicheadh  crann  air 
bith  do  chrannaibh  nan  uisgeachan,  iad 
fèin  air  son  an  àirde,  agus  nach  cuireadh 
iad  suas  am  bàrr  am  measg  nan  tiugh 
gheugan,  ni  mò  sheasadh  an  croinn  suas 
'nan  àirde,  gach  aon  ag  òl  suas  nan  uisg- 
eachan  :  oir  tha  iad  uile  air  an  toirt 
thairis  gu  bàs,  do  ionadaibh  ìochdarach  na 
talmhainn,  aun  am  meadhon  chloinn  nan 
daoine,  maille  riu-san  a  thèid  sìos  do  'n 
t-slochd. 

15  Mar  so  tha  an  Tighearna  D'ì§  ag 
ràdh,  Anns  an  là  air  an  deachaidh  e  sìos 
do  'n  uaigh,  thug  mise  fa'near  caoidh  a 
dheanamh  ;  chòmhdaich  mi  air  a  shon  an 
doimhne,  agus  chaisg  mi  a  tuiltean,  agus 
bhacadh  na  h-uisgeacha  mòra;  thug  mi 
fòs  air  Lebanon  caoidh  air  a  shon,  agus 
dh'fhannaich  air  a  shon  uile  chraobhan  na 
macharach. 

16  Thug  mi  air  na  cinnich  criothanach- 
adh  ri  fuaim  a  leagaidh,  'nuair  a  thilg  mi  e 
èì«s  do  'n  ionad  ìochdarach,  leo-san  athèid 
sìos  do  'n  t-slochd  :  agus  bithidh  an  comh- 
fhurtachd  ann  an  ionadaibh  ìochdarach 
na  talmhainn  aig  uile  chraobhan  Edein, 
rogha  agus  tagha  Lebanoin,  na  h-uile  ta  'g 
òl  suas  an  uisge. 


17  Chaidh  iadsan  mar  an  ceudna  sìos 
do  'n  ionad  ìochdarach  maille  ris,  a  chum 
na  dream  a  mharbhadh  leis  a'  chlaidh- 
eamh ;  agus  iadsan  bu  ghairdean  da,  a 
ghabh  còrahnuidh  fuidh  a  sgàile  ann  am 
meadhnn  nan  cinneach. 

18  Cò  ma  ta  ris  an  cosmhuil  thusa  mar 
so  ann  an  glòir,  agus  ann  am  raòrachd  am 
measg  chraobhan  Edein  ?  gidheadh,  bheir- 
ear  sìos  thu  maille  ri  craobhan  Edein 

ffu  àiteachan  ìochdarach  na  talmhainn : 
uidhidh  tu  ann  am  meadhon  na  muinntir 
neo-thimchioll-ghearrta,  maille  riu-san  a 
mharbhadh  leis  a'  chlaidheamh:  so  Pha- 
raoh  agus  a  mhòr-chuideachd  uile,  deir  an 
Tighearna  Dia. 

CAIB.  XXXII. 

AGUS  tharladh,  anns  an  dara  bliadhua 
deug,  anns  an  dara  mìos  deug,  air  a* 
cheud  là  do  'n  mhìos,  gu  'n  d*  thàinig  focal 
an  Tighearn  a  m'  ionnsuidh,  ag  ràdh, 

2  A  mhic  an  duine,  tog  suas  tuireadh 
air  son  Pharaoh  righ  na  h-Eiphit,  agus 
abair  ris,  Is  cosmhuil  thu  ri  leòmhan  òg 
do  na  cinnich,  agus  tha  thu  mar  ua-bheist 
anns  na  cuantaibh  ;  agus  thàinig  thu  mach 
le  d'  shruthaibh,  agus  chuir  thu  troimh 
chèile  na  h-uisgeachan  le  d'  chosaibh,  agus 
shaluich  thu  an  aimhnichean. 

3  Mar  so  tha  an  Tighearna  Dia  ag  ràdh, 
Sgaoileadh  mise  uime  sin  mo  lìon  os  do 
cheann,  le  cuideachd  mhòran  chinneach, 
agus  bheir  iad  a  nìos  thu  ann  am  lìon. 

4  An  sin  fàgaidh  mi  air  an  talamh  thu, 
tilgidh  mi  mach  air  an  fhaiche  luim  thu, 
agus  bheir  mi  air  uile  eunlaith  an  athair 
luidhe  ort,  agus  bheir  mi  do  uile  bheath- 
aichibh  na  talmhainn  an  sàth  diot. 

5  Agus  cuiridh  mi  d'  fheoil  air  na 
slèibhtibh,  agus  lìonaidh  mi  na  glinn  le  do 
thulaichibh. 

6  Uisgichidh  mi  fòs  le  d'  fhuil  am  fear- 
ann  anns  am  bheil  thu  a'  snàmh,  gu  ruig 
na  slèibhtean  ;  agus  bithidh  na  h-aimh- 
nichean  làn  dìot. 

7  Agus  an  uair  a  chuireas  mi  as  thu, 
folaichidh  mi  na  nèamhan,  agus  ni  mi  an 
reulta  dorcha  :  còmhdaichidh  mi  a'  ghriau 
le  neul,  agus  cha  toir  a'  ghealach  seachad 
a  solus. 

8  Uile  sholuis  dealrach  nèimh  ni  mi 
dorcha  os  do  cheann,  agus  cuiridh  mi 
dorchadas  air  d'  fhearann,  deir  an  Tigh- 
earna  Dia. 

9  Cuiridh  mi  fòs  doilghios  air  cridheach- 
aibh  mhòran  dhaoine,  'nuair  a  bheir  mi  do 
lèir-sgrios  am  measg  nan  cinneach,  gus  na 
dùthchanna  nach  b'  aithne  dhuit. 

10  Seadh,  cuiridh  mi  air  mòran  dhaoine 
uamhas  do  d'  thaobh,  agus  bithidh  eagal 
ro-mhòr  air  an  rìghribh  air  do  shon,  'nuair 
thogas  mise  mo  chlaidheamh  'nan  làthair ; 
agus  criothnaichidh  iad  ann  an  tiota ;  gach 
aon  air  son  a  bheatha  fèin,  ann  an  là  do 
leagaidh-sa. 

11  Oir  mar  so  tha  an  Tighearna  Dia 
ag  ràdh,  Thig  claidheamh  righ  Bhabiloin 
ort. 

12  Le  claidhibh  nan  cumhachdach  bheir 
mise  air  do  mhòr-chuideachd  tuiteam,  leo- 
san  uile  a  's  uamhasaiche  do  na  cinnich ; 
agus  millidh  iad  mòr-chuis  na  h-Eiphit 

agus  bithidh  a  mòr-shluagh  gu  lèir  air  an 
sgrios. 

13  Sgriosaidh  mi  fòs  a  h-ainmhidhean 
uile  o  thaobh  nan  uisgeacha  mòra,  agus 
cha  chuir  cos  duine  dragh  orra  tuilleadh, 
ni  mò  ghluaisear  iad  le  ionga  ainmhidh. 

14  An  sin  ni  niise  an  uisgeachan  domh- 
ain,  agus  bheir  mi  air  an  aimhnichean 
ruith  raar  oladh,  deir  an  Tighearna  Dia. 

15  'Nuair  a  ni  mi  tìr  na  h-Eiphit  'na 
fàsach,  agus  a  bhios  an  dùthaich  falamh 
do  'n  ni  sin  do  'n  robh  i  làn,  'nuair  a 
bhuaileas  mi  na  h-uile  ta  chòmhnuidh 
innte,  an  sin  aithnichidh  iad  gur  raise  an 
Tighearn. 

16  So  an  tuireadh  leis  an  tuir  iad  os  a 
ceann  :  ni  nigheana  nan  cinneach  caoidh 
air  a  son  :  ni  iad  caoidh  air  a  son,  air  son 
na  h-Eiphit,  agus  air  son  a  mòr-shluaigh 
uile,  deir  an  Tighearna  Dia. 

17  Tharladh  mar  an  ceudna,  san  dara 
bliadhna  deug,  air  a'  chùigeamh  là  deug 
do  'n  mhìos,  gu  'n  d'  thàinig  focal  an  Tigh- 
earn  a  m'  ionnsuidh,  ag  ràdh, 

18  A  mhic  an  duine,  dean  cumha  air 
son  mòr-shluaigh  na  h-Eiphit,  agus  tilg 
sìos  i,  i  fèin  agus  niglieana  uan  cinneach 
iomraiteach,  gu  ionadan  ìochdarach  na 
talmhainn,  maille  riu-san  a  thèid  sìos  do  'n 
t-slochd. 

19  Cò  air  am  bheil  thu  toirt  barrachd 
ann  am  maise  ?  imich  sìos,  agus  luidh  leis 
na  neo-thimchioll-ghearrta. 

20  Tuitidh  iad  'nam  roeadhon-san  a 
mharbhadh  leis  a'  chlaidheamh  :  thugadh 
thairis  do  'n  chlaidheamh  i  :  tairngibh  a 
mach  i  fèin  agus  a  sluagli  gu  h-iomlan. 

21  Labhraidh  cinn-fheadhna  nan  cumh- 
achdach  ris  o  mheadhon  an  ionaid  ìochdar- 
aich,  raaille  riu-san  a  chuidich  leis  :  chaidh 
iad  sìos,  tha  iad  'nan  luidhe  leis  na  neo- 
thimchioll-ghearrta  a  mharbhadh  leis  a' 
chlaidheamh. 

22  Tha  Asur  an  sin  agus  a  chuideachd 
uile :  tha  'uaighean-san  m'  a  thimchioll : 
tha  iad  uile  marbh,  air  tuiteam  leis  a' 
chlaidheamh. 

23  Tha  an  uaighean  air  an  suidheachadh 
air  gach  taobh  do  'n  t-slochd,  agus  tha  a 
chuideachd  mu  thimchioll  'uaighe :  iad 
uile  air  am  marbhadh,  air  tuiteam  leis  a' 
chlaidheamh,  a  dhùisg  uamhas  ann  an  tìr 
nani  beò. 

24  An  sin  tha  Elam  agus  a  shluagh  uile 
mu  thimchioll  'uaighe,  iad  uile  air  am 
niarbhadh,  air  tuiteam  leis  a'chlaidheamh  ; 
chaidh  iadsan  sìos  neo-thimcliioll-ghearrta 
gu  ionadan  ìochdarach  na  talmhainn,  a 
dhùisg  uamhas  ann  an  tìr  nam  beò  ;  gidh- 
eadh  ghiùlain  iad  an  nàire  leo-san  a  chaidh 
sìos  do  'n  t-slochd. 

25  Ann  am  meadhonnam  marbh  shuidh- 
ich  iad  leabadh  dha  maille  r'  a  uile  shluagh  : 
tha  an  uaighean  m'  a  thimchioll,  iad  uile 
neo-thimchioll-ghearrta,  airara  marbhadh 
leis  a'  chlaidheamh  :  ge  do  dhùisgeadh  an 
uamhas  ann  an  tìr  nam  beò,  gidheadh 

hiùlain  iad  an  nàire  leo-san  a  chaidh  sìos 
o  'n  t-slochd  :  chuireadh  e  ann  am  meadh- 
on  na  rauinntir  a  mharbhadh. 

26  An  sin  tha  Mesech,  Tubal,  agus  a 
shluagh  uile  ;  tha  an  uaighean  m'  a  thim- 
chioll  :  iad  uile  neo-thimclùoll-ghearrta, 


air  am  marbhadh  leis  a'  chlaidheamh,  ge 
do  sgaoil  iad  an  uarahas  ann  an  tìr  nam 
beò. 

27  Agus  cha  luidh  iad  leis  na  cumh- 
achdaich,  a  thuit  do  na  neo-thimchioll- 
ghearrta,  a  chaidh  sìos  do  ifrinn  le  n  arm- 
aibh  cogaidh  :  agus  chuir  iad  an  claidhean 
fnidh  'n  cinn,  ach  bithidh  an  aingidheachd 
air  an  cnàmhan,  ge  b'  iad  uamhas  nan 
cumhachdach  «nn  an  tìr  nam  beò. 

28  Seadh,  brisear  thu  ann  am  meadhon 
nan  neo-thimchioll-ghearrta,  agus  luidh- 
idh  tu  leo-san  a  mharbhadh  leis  a'  chlaidh- 
eamh. 

29  An  sin  tha  Edom,  a  rìghrean,  agus  a 
phrionusachan  uile,  a  ta  )e  'n  neart  'nan 
luidhe  ann  am  fochair  na  muinntir  a 
mharhhadh  leis  a'  chlaidhearah  :  luidhidh 
iad  leis  na  neo-thimchioll-ghearrta,  agus 
leo-san  a  thèid  sios  do  'n  t-slochd. 

30  An  sin  tha  prionnsachan  na  h-àirde 
tuath,  an  t-iomlan  diubh,  agus  na  Sidon- 
aich  uile,  a  chaidh  sìos  leis  na  mairbh,  le 
'n  uamhas  tha  nàir'  orra  d'  an  cumhachd  ; 
agus  tha  iad  'nan  luidhe  neo-thimchioll- 
ghearrta  leo-san  a  mharbhadh  leis  a' 
chlaidheamh,  agus  a'  giùlan  an  nàire  leo- 
san  a  thèid  sìos  do  'n  t-slochd. 

31  Chi  Pharaoh  iad,  agus  bithidh  còmh- 
fhurtachd  aige  os  ceann  a  mhòr-chuid- 
eachd  uile,  eadhon  Pharaoh  agus  'fheachd 
gu  lèir  air  am  raarbhadh  leis  a'  chlaidh- 
earah,  deir  an  Tighearna  Dia. 

32  Oir  dhùisg  mise  m'  uarahas  ann  an 
tìr  nam  beò :  agus  suidhichear  esan  ann 
am  meadhon  nan  neo-thimchioll-ghearrta, 
leo-san  a  mharbhadh  leis  a'  chlaidheamh, 
Pharaoh  agus  a  shluagh  gu  leir,  deir  an 
Tighearna  Dia. 

CAIB.  XXXIII. 

ARIS  thàinig  focal  an  Tighearn  a  m' 
ionnsuidh,  ag  ràdh, 

2  A  mhic  an  duine,  labhair  ri  cloinn  do 
shluaigh,  agus  abair  riu,  'Nuair  a  bheir 
mise  an  claidheamh  air  dùthaich,  ma 
ghabhas  muinutir  na  dùthcha  duine  do  'n 
crìochaibh  fèin,  agus  gu  'n  cuir  iad  e  gu 
bhi  'na  fhear-faire  dhoibh  ; 

3  Ma  shèideas  e  'n  trompaid  'nuair  a  chi 
e  an  claidheamh  a'  teachd  air  an  fhearann, 
agus  ma  bheir  e  rabhadh  do  'n  t-sluagh ; 

4  An  sin,  cò  air  bith  a  chluinneas  fuaim 
na  trompaid,  agus  nach  gabh  rabhadh ; 
ma  thig  an  claidheamh,  agus  gu  n  toir  e 
air  falbh  e,  bithidh  'fhuiì  air  a  cheann 
fèin* 

5  Chual  e  fuaim  na  trompaid,  agus  cha 
do  ghabh  e  rabhadh,  bithidh  'fhuil  air 
fèin :  ach  esan  a  ghabhas  rabhadh  tèarn- 
aidh  e  'anam. 

6  Ach  ma  chi  am  fear-faire  an  claidh- 
eamh  a'  teachd,  agus  nach  sèid  e  'n  tromp- 
aid,  agus  nach  faigh  an  sluagh  rabhadh ; 
ma  thig  an  claidheamh,  agus  gu  'n  toir  e  aon 
neach  air  falbh  uatha,  tha  e  air  a  thoirt  air 
falbh  'na  aingidheachd  :  ach  iarraidh  mise 
'fhuil  air  làimh  an  fhir-fhaire. 

7  Mar  sin  thusa,  a  mhic  an  duine,  chuir 
mi  thu  mar  f  hear-faire  chum  tighe  Israeil : 
uime  sin  èisdidh  tu  am  focal  o  m'  bheul-sa, 
agus  bheir  thu  dhoibh  rabhadh  uam-sa. 

8  'Nuair  a  their  mise  ris  au  aingidh,  O 

dhuìne  ainsridh,  gheibh  thu  gu  deimhin 
bàs;  mur  làbhairthusa  chum  an  t-aingidh 
a  thoirmeasg  o  'shlighe,  gheibh  an  duine 
aingidh  sin  bàs 'na  aingidheachd :  ach  air 
do  làimh-sa  iarraidh  mise  'fhuil. 

9  Gidheadh,  ma  bheir  thusa  rabhadh 
do  'n  aingidh  rau  thimchioll  a  shlighe,  gu 
pilleadh  ùaipe  :  raur  pill  e  o  'shlighe,  gheibh 
e  bàs  'na  aingidheachd,  ach  thèaruinn 
thusa  t'  anam. 

10  Uime  sin,  a  mhic  an  duine,  labhair 
thusa  ri  tigh  Israeil,  Mar  so  deir  sibh,  ag 
ràdh,  Ma  bhios  ar  cionta  agus  ar  lochdan 
oirnn,  agus  gu'n  searg  sinn  annta,  cionnus 
a  dh'i'heudas  sinn  mar  sin  bhi  beò? 

11  Abair  riu,  Mar  is  beò  mise,  deir  an 
Tighearna  Dia,  cha  'n  'eil  tlachd  air  bith 
agara-sa  ann  am  bàs  an  aingidh  ;  ach  gu'm 
pilleadh  an  t-aingidh  o  'shlighe,  agus  gu'm 
biodh  e  beò  :  pillibh,  pillibh,  o  'ur  droch 
shlighibh,  c'  ar  son  a  ohàsaicheas  sibh,  O 
thigh  Israeil  ? 

12  Uime  sin,  a  mhicanduine,  abairthusa 
ri  cloinn  do  shluaigli,  Chadean  fìreantachd 
an  fhìrein  a  shaoradh  ann  an  là  a  chionta  : 
agus  'na  aingidheachd  cha  tuit  an  t-aingidh 
anns  an  là  sam  pill  e  o  'chionta ;  ni  mò 
dh'fheudas  am  firean  a  bhi  beò  air  son 
fhìreantnclid  anns  an  là  sara  peacaich  e. 

13  'Nuair  a  their  mise  ris  an  fhìrean  gu 
mair  e  gu  deirahin  beò :  raa  ni  e-  hun  à 
'fhìreantachd  fèin,  agus  gu  'n  dean  e  aing- 
idheachd,  cha  chuimhnichear  'uile  fhìr- 
eantachd;  ach  air  son  'aingidheachd  a 
rinn  e,  air  son  sin  gheibh  e  bàs. 

14  A  rìs,  an  uair  a  their  raise  ris  an 
aingidh,  Gheibh  thu  gu  deimhin  bàs:  ma 
philleas  e  o  'pheacadh,  agus  gu  'n  dean  e 
an  ni  sin  a  ta  dligheach  agus  ceart ; 

15  Ma  bheir  an  t-aingidh  air  ais  an  geall, 
agus  gu  'n  aisig  e  a  rìs  an  ni  a  ghoid  e,  gu'n 
gluais  e  ann  an  reachdaibh  na  beatha,  gun 
aingidheachd  a  chur  an  gnìomh ;  mairidh 
e  gu  deimhin  beò,  cha  'n  fhaigh  e  bàs. 

16  Chachuimhnichear  dha  lochd  air  bith 
a  rinn  e  :  rinu  e  an  ni  a  ta  dleasdanach 
agus  ceart :  raairidh  e  gu  cinnteach 
beò. 

17  Gidheadh  tha  clann  do  shluaigh-sa 
ag  ràdh,  Cha  'n  'eil  slighe  an  Tighearna 
cothromach.  Ach  air  an  son-san,  cha  'n 
'eil  an  slighe  cothromach. 

18  'Nuair  a  philleas  am  fìrean  air  ais  o 
'fhìreantachd,  agus  a  chuireas  e  'n  gniomh 
aingidheachd,  glieibh  e  bàs  d'  a  chionn. 

19  Ach  ma  philleas  an  t-aingidh  air 
falbh  o  'aingidheachd,  agus  gu'n  dea#  e  an 
ni  sin  a  ta  dleasdanach  agus  ceart,  mairidh 
e  beò  d'  a  chionn. 

20  Gidheadh  tha  sibh  ag  ràdh,  Cha  'n 
'eil  slighe  an  Tighearna  cothromach  :  O 
thigh  Israeil,  bheir  raise  breth  oirbh,  air 
gach  aon  a  rèir  a  shlighe. 

21  Agus  tharladh  anns  an  aon  bhliadhna 
deug  d'  ar  bruid,  anns  an  deìcheamh  mìos, 
air  a'  ehùigeamh  là  do  'n  mhìos,  gu  'n 
d'  thàinig  aon  a  theich  o  Ierusalem  a  m' 
ionnsuidh-sa,  ag  ràdh,  Bhuaileadh  am 
baile. 

22  Agus  bha  làmh  an  Tighearn  orm 
anns  an  an-raoch,  mu  'n  d'  thàinig  esan  a 
theich,  agas  dh'fhosgail  i  mo  bheul,  gus 
an  d'  thàinig  e  thugam  anns  a'  mhaduinn  ; 


agus  dh'fhosgladh  mo  bheul,  agus  cha 
robh  mi  ni  bu  mhò  balbh. 

23  An  sin  thàinig  focal  an  Tighearn  a 
m'  ionnsuidh,  ag  ràdh, 

24  A  mhic  an  duine,  tha  iadsan  a  ta  'g 
àiteachadh  nan  ionada  fàsa  sin  do  fhear- 
ann  Israeil  a'  labhairt,  ag  ràdh,  Bha  Ab- 
raham  'na  aonar,  agus  shealbhaich  e  am 
fearann  :  ach  tha  sinne  lìonmhor,  thugadh 
am  fearann  dhuinn  mar  sheilbh. 

25  Air  an  aobhar  sin,  abair  riu,  Mar  so 
tha  an  Tighearna  Dia  ag  ràdh,  Tha  sibh 
ag  itheadh  maille  ris  an  fhuil,  agus  a'  tog- 
ail  'ur  sùl  suas  ri  'ur  n-iodholaibh,  agus  a' 
dòrtadh  fola ;  agus  an  sealbhaich  sibh  am 
fearann  ? 

26  Tha  sibh  a'  seasamh  air  'ur  claidh- 
eamh,  tha  sibh  a'  deanamh  gràineileachd, 
agus  a'  truailleadh,  gach  aon  agaibh,  mnà 
a  choimhearsnaich ;  agus  an  sealbhaich 
sibh  ara  fearann  ? 

27  Abair  thusa  riu  raar  so,  Mar  so  tha 
an  Tighearna  Dia  ag  ràdh,  Mar  is  beò 
mise,  gu  deimhin  tuitidh  iadsan  a  ta  anns 
na  h-ionadaibh  fàsa  leis  a'  chlaidheamh; 
agus  esan  a  ta  sa'  mhachair  sgaoilte,  bheir 
mise  do  na  beathaichibh  r'  a  itheadh  ;  agus 
bàsaichidh  iadsau  a  bhios  anns  na  daing- 
nichi'oh  agus  anns  na  h-uamhaibh  leis  a' 
phlàigh. 

28  Oir  fàgaidh  mise  am  fearann  ro  fhàs- 
ail,  agus  sguiridh  mòraclid  a  threise  :  agus 
bithidh  slèibhtean  Israeil  fàs,  air  chor  as 
nach  tèid  aon  neach  trompa. 

29  An  sin  aithnichidh  iad  gur  mise  an. 
Tighearn  'nuair  a  ni  mi  am  fearann  ro 
fhàsail,  air  son  an  uile  ghràineileachdan  a 
chuir  iad  an  gnìomh. 

30  Agus  thusa,  a  mhic  an  duine,  tha 
clann  do  shluaigh  an  còmhnuidh  a'  labh- 
airt  umad  ri  taobh  nam  ballachan,  agus 
ann  an  dorsaibh  nan  tighean,  agus  a'  labh- 
airt  aon  r'  a  chèile,  gach  aon  r'  a  bhràthair, 
ad  ràdh,  Thigibh,  guidheam  oirbh,  agus 
èisdibh  ciod  am  focal  a  ta  teachd  a  mach 
o  'n  Tighearn. 

31  Agus  tha  iad  a'  teachd  a  d'  ionnsuidh 
mar  chruinneachadh  sluaigh,  agus  tha  iad 
a'  suidhe  ann  ad  làthair  mar  mo  phobull- 
sa,  agus  tha  iad  ag  èisdeachd  do  bhriath- 
ran,  ach  cha  'n  'eil  iad  'gan  deanamh  :  oir 
tha  iad  a'  taisbeanadh  mòran  gràidh  le  'm 
beul,  ach  tha  an  cridhe  a'  dol  an  dèigh  an 
sainnt. 

32  Agus,  feuch,  tha  thusa  dhoibh  raar 
òran  ro  thaitneach  duine  aig  am  bheilguth 
binn,  agus  a  chluicheas  gu  maith  air  inn- 
eal  ciuil :  oir  tha  iad  ag  èisdeachd  do 
bhriathran,  ach  cha  'n  'eil  iad  'gan  dean- 
amh. 

33  Agus  'nuair  a  thig  so  gu  crìch,  (feuch 
tha  e  teachd,)  an  sin  aithnichidh  iad  gu  'n 
robh  fàidh  'nam  measg. 

CAIB.  XXXIV. 

AGUS  thàinig  focal  an  Tighearn  a  m' 
ionnsuidh,  ag  ràdh, 
2  A  mhic  an  duine,  dean  fàistneachd  an 
aghaidh  aodhairean  lsraeil,  dean  fàist 
neachd,  agus  abair  riu,  O  aodhairean,  mar 
so  tha  an  Tighearna  Dia  ag  ràdh,  Mo 
thruaighe  aodhairean  Israeil,  a  ta  'g  am 
beathachadh  fèin ;    nach   bu   chòir  do 

na  h-aodhairibh  an  treud  a  bheathach- 
adh. 

3  Tha  sibh  ag  itheadh  na  saill,  agus  'gur 
n-èideadh  fèin  leis  an  olainn,  tha  sibh  a' 
marbhadh  nam  ainmhidhean  biadhta : 
cha  'n  'eil  sibh  a'  beathachadh  an  treud. 

4  Cha  do  neartaich  sibh  an  lag,  ni  mò 
leighis  sibh  an  tinn,  ni  mò  cheangail  sibh 
suas  e  sin  a  bha  briste,  ni  mò  thug  sibli  air 
ais  a'  chuid  a  sgapadh,  ni  mò  dh'iarr  sibh 
a'  chuid  a  chaiileadh  ;  ach  le  h-ainneart 
riaghlaich  sibh  iad,  agus  le  h-an-iochd. 

5  Agus  s<*apadh  iad  le  ditli  aodhairean  : 
agus  bha  iad  'nam  biadli  do  uile  bheathaich- 
ibh  na  macharach,  an  uair  a  bha  iad  air 
an  sgapadh. 

6  Chaidh  mo  chaoraich-sa  air  seacharan 
air  feadh  nan  uile  bheann,  agus  air  gach 
sliabh  àrd :  seadh,  bha  mo  threud  air  a 
sgapadh  air  aghaidh  na  talmhainn  uile,  ag- 
us  cha  robh  aon  neach  'g  an  sireadh  no  'g 
an  iarraidh. 

7  Uime  sin,  O  aodhairean,  èisdibhse  foc- 
al an  Tighearna ; 

8  Mar  is  beò  mise,  tha  an  Tighearna  Dia 
ag  ràdh,  gu  deimhin  a  chionn  gu  'u  robh  mo 
threud  'nan  creich,  agus  gu  'n  d'  rinneadh 
mo  threud  'nan  biadh  do  uile  bheathaich- 
ibh  na  macharach,  a  chionn  nach  robh 
aodhaire  sam  hith  ann,  ni  mò  dh'iarr  m' 
aodhairean  mo  threud,  ach  bheathaich  na 
h-aodliairean  iad  fèin,  agus  cha  do  bhiath 
iad  mo  tlireud-sa : 

9  Uime  sin^O  aodhairean,  èisdibh  focal 
an  Tighearna. 

10  Mar  so  tha  an  Tighearna  Dia  agràdh, 
Feuch,  tha  mise  an  aghaidh  nan  aodhair- 
ean,  agus  iarraidh  mi  rao  threud  air  an 
làimh,  agus  bheir  mi  orra  sgur  do  bhiath- 
adh  an  treud ;  ni  raò  bheathaicheas  na 
h-aodhairean  iad  fèin  tuilleadh ;  oir  saor- 
aidh  raise  mo  threud  as  am  beul,  a  chum 
nach  bi  iad  dhoibh  'nam  biadh. 

11  Oir  mar  so  tha  an  Tighearna  Dia  ag 
ràdh,  Feuch,  lorgaichidh  mise,  mise  fèin, 
mo  chaoraich,  agus  iarraidh  mi  mach  iad. 

12  Amhuil  a  lorgaicheas  aodhaire  mach 
a  threud,  anns  an  là  bhios  e  measg  a  chaor- 
ach  a  chaidh  a  sgapadh  ;  mar  sin  iarraidh 
mise  mo  chaoraich  fèin,  agus  saoraidh  mi 
iad  as  na  h-uile  àite  gus  an  robh  iad  air  an 
sgànradh,  anns  an  là  neulach  agus  dhor- 
cha. 

13  Agus  bheir  mi  mach  iad  o  mheasg 
nan  cinneach,  agus  cruinnichidh  mi  iad  o 
na  dùthchannaibh,  agus  bheir  mi  iad  gu  'm 
fearann  fèin,  agus  ionaltraidh  mi  iad  air 
slèibhtibh  lsraeil,  an  cois  nan  aimhnichean, 
agus  aun  an  uile  ionadaibh  àitichte  na 
tìre. 

14  Ionaltraidh  mi  iad  ann  an  innis 
mhaith,  agus  bithidh  am  buaile  air  slèibh- 
tibh  àrda  Israeil  :  an  sin  luidhidh  iad  ann 
an  cluain  mhaith,  a-us  ionaltraidh  iad  ann 
an  innis  reamhair  air  slèibhtibh  Israeil. 

15  Beathaichidh  mise  mo  threud,  ague 
bheir  mi  orra  luidhe  sìos,  deir  an  Tigh- 
earna  Dia. 

16  Iarraidh  mi  a'  chuid  a  chailleadh, 
agus  bheir  mi  air  ais  a'  chuid  a  dh'fhuad- 
aicheadh  air  falbh,  agus  ceanglaidh  mi  suas 
a'  chuid  a  bhriseadh,  agus  neartaichidh  mi 
a'  chuid  a  bha  tinn  ;  ach  sgriosaidh  mi  an 


reamhar  agus  an  làidir;  beathaichidh  mi 
iad  sin  le  breitheanas. 

17  Agus  air  'ur  son-sa,  O  mo  threud ; 
mar  so  tha  an  Tighearna  Dia  ag  ràdh, 
Feuch,  bheir  mise  breth  eadar  sprèidli  ag- 
us  sprèidh,  'eadar  na  reitheachan  agus  na 
gabhair  fhirionn. 

18  An  ni  suarach  leibhse  an  innis  mhaith 
itheadh  suas,  ach  gu  'n  saltair  sibh  fòs  a' 
chuid  eile  do  'n  ionaltradh  sìos  fuidh  'ur 
cosaibh  ?  agus  òl  do  na  h-uisgeachan 
dorahain,  ach  gur  èigin  duibh  a'  chuid  eile 
a  shalachadh  le  'ur  cosaibh. 

19  Agus  air  son  mo  threud-sa,  thaiad 
ag  itheadh  an  ni  sin  a  shaltair  sibh  fuidh 
'ur  cosaibh,  agus  ag  òl  an  ni  sin  a  rinn  'ur 
cosan  a  thruailleadh. 

20  Air  an  aobhar  sin,  mar  so  tha  an 
Tighearna  Dia  ag  ràdh  riu,  Feuch,  bheir 
mise,  mise  fèìn,  breth  eadar  an  sprèidh 
reamhar  agus  an  sprèidh  chaol. 

21  A  chionn  gu  'n  do  thulg  sibh  le  taobh 
agus  le  slinnein,  agus  gu  'n  d'  rinn  sibh  an 
t-euslan  uile  a  phurradh  le  'ur  n-adharc- 
aibh,  gus  an  do  sgainnir  sibh  iad  o  chèile  : 

22  Uime  sin  tearnaidh  mise  mo  threud, 
agus  cha  bhi  iad  ni  s  mò  'nan  creich  ;  ag- 
us  bheir  mi  breth  eadar  sprèidh  agus 
sprèidh. 

23  Agus  cuiridh  mi  suas  aon  aodhaire 
os  an  ceann,  agus  beathaichidh  esan  iad, 
eadhon  mo  sheirbhiseach  Daibhidh  ;  beath- 
aichidh  esan  iad,  agus  bithidh  e  dhoibh  'na 
aodhaire. 

24  Agus  bithidh  mise  Iehobhah  ann  am 
Dhia  dhoibh,  agus  mo  sheirbhiseach  Daibh- 
idh  'na  phrionnsa  'nam  measg;  labhair 
mise  Iehobhah  e. 

25  Agus  ni  mise  coimhcheangal  sìthe 
riu,  agus  cuiridh  mi  cosgadh  air  na  droch 
bheathaichibh  anns  an  fhearann  ;  agus 
gabhaidh  iad  còmhnuidh  gu  tèaruinte  san 
fhàsach,  agus  coidlidh  iad  anns  na  coilltibh. 

26  Agus  ni  mi  iadsan,  agus  nah-ionad- 
an  timchioll  mo  sheilbh  'nam  beannach- 
adh  ;  agus  bheir  mi  air  an  fhras  teachd  a 
nuas  'na  h-àm  :  bithidh  frasan  do  bheann- 
achdaibh  ann. 

27  Agus  bheir  craobh  na  macharach 
seacliad  a  toradh,  agus  bheir  an  talarah 
seachad  a  chinneas,  agus  bithidh  iad  tèar- 
uinte  'nan  dùthaich,  agus  aithnichidh  iad 
gur  mise  an  Tighearn,  'nuair  a  bhriseas 
rai  cuibhrichean  an  cuinge,  agus  a  shaoras 
mi  iad  à  làimh  na  muinntir  a  ghabh  seirbh- 
is  diubh. 

28^gus  cha  bhi  iad  ni  's  mò  'nan  cobh- 
artaich  do  na  cinnich,  ni  raò  ni  beathaich- 
ean  an  f  hearainn  an  slugadh  suas :  ach 
gabhaidh  iad  còmhnuidh  gu  tèaruinte,  ag- 
us  cha  chuir  aon  neach  eagal  orra. 

29  Agus  togaidh  mi  suas  doibh  meang- 
an  cliùiteach,  agus  cha  bhi  iad  air  an 
claoidh  ni  's  mò  le  gort  anns  an  fhearann, 
ni  mò  ghiùlaineas  iad  masladh  nan  cinn- 
each  ni  's  faide. 

30  Mar  so  aithnichidh  iad  gu  bheil  miSe 
an  Tighearna  Diamailleriu,  agus  guriad- 
san,  tigh  Israeil,  mo  shluagh,  deir  an  Tigh- 
earna  Dia. 

31  Agus  sibhse,  mo  threud,  treud  m' 
ionaltraidh,  is  daoine  sibh,  agus  is  mise 
bhur  Dia,  deir  an  Tighearna  Dia. 

CAIB.  XXXV. 
/"\S  BARR,  thàinig  focal  an  Tighearn  a 
\J    m'  ionnsuidh,  ag  ràdh, 

2  A  nihic  an  duine,  cuir  d'  aghaidh  ri 
sliahh.Sheir,  agus  dean  fàistneachd  'na  agh- 
aidh,  * 

3  Agus  abair  ris,  Mar  so  tha  an  Tigh- 
earna  Dia  ag  ràdh,  Feuch,  O  shlèibh 
Sheir,  tha  mise  a'  d'  aghaidh,  agus  sìnidh 
mi  mo  làmh  a  mach  a'  d'  aghaidh,  agus  ni 
mi  strrios  agus  lèir-sgrios  ort. 

4  Ni  mi  3o  bhailtean  'nam  fàsach,  agus 
bithidh  tu  a'  d'  nochd-làraich,  agus  bithidh 
fios  agad  gur  mise  an  Tighearn. 

5  A  chionn  gu  'n  robh  fuath  bith-bhuan 
agad,  agus  gu  'n  do  dhòirt  thu  fidl  cloinne 
lsraeil  fe  neart  a'  chlaidheimh,  ann  an  àm 
an  airce,  anns  an  àm  au  robh  deireadh  aig 
an  aingidheachd. 

6  Air  an  aobhar  sin,  mar  is  beò  mise, 
tha  an  Tighearna  Dia  ag  ràdh,  ulluichidh 
mi  thusa  air  son  fola,  agus  ni  fuil  do  dliian- 
ruagadh  :  a  chionn  nach  d'  fhuathaich  thu 
fuil,  ni  fuil  do  dhian-ruagadh. 

7  Mar  so  ni  mi  lèir-sgrios  air  sliabh 
Sheir,  agus  gearraidh  mi  uaithe  an  tì  thèid 
a  mach,  agus  an  tì  a  philleas  air  ais. 

8  Agus  lìonaidh  mi  a  shlèibhtean  le 
'dhaoine  marbhta :  air  do  chnocaibh,  agus 
ann  ad  ghleanntaibh,  agus  ann  ad  uile 
aimhnichean  tuitidh  iadsan  a  mharbhar 
leis  a'  chlaidheamh. 

9  Ni  mise  fàsaichean  siorruidh  dhiot, 
agus  cha  togar  a  rìs  do  bhailtean  ;  agus 
aithnichidh  sibh  gur  mise  an  Tighearn  ; 

10  A  chionn  gu  'n  d'  thubhairt  thu,  Bith- 
idh  an  dà  chinneach  so,  agus  an  dà  dhùth- 
aich  so  agam-sa,  agus  sealbhaichidh  sinn 
iad  :  ged  bha  an  Tighearn  an  sin  : 

11  Uime  sin,  mar  is  beò  mise,  tha  an 
Tighearna  Dia  ag  ràdh,  ni  mi  eadhon  a 
rèir  d'  fheirge,  agus  a  rèir  d'  fharmaid  a 
nochd  thu,  le  d'  fhuath  'nan  aghaidh  ;  ag- 
us  ni  mi  mi  fèin  aithnichte  'nam  measg, 
an  uair  a  bheir  mi  breth  ortsa. 

12  Agus  aithnichidh  tusa  gur  mi  an 
Tighearn,  agus  gu  'n  cuala  mi  t'  uile 
thoibheum  an  aghaidh  shlèibhtean  Israeil, 
ag  ràdh,  Dh'fhàgadh  fàs  iad,  agus  thug- 
adh  iad  dhuinne  g'  an  slugadh. 

13  Mar  so  le  'ur  beul  rinn  sibh  uaill  ann 
am  ajfhaidh-sa,  agus  mheudaich  sibh  'ur 
briathran  ann  am  aghaidh  ;  chuala  mise. 

14  Mar  so  tha  an  Tighearna  Dia  ag 
ràdh,  An  uair  a  ni  an  talamh  uile  gaird- 
eachas,  ni  mise  fàs  thusa. 

15  Mar  a  rinn  thusa  gairdeachft  os 
ceann  oighreachd  tighe  Israeil,  a  chionn 
gu  'n  robh  i  fàs,  mar  sin  ni  mise  riutsa : 
bithidh  tu  fàs,  O  shlèibh  Sheir,  agus 
Idumea  uile,  an  t-iomlan  deth  ;  agus  aith- 
nichidh  iad  gur  mise  an  Tighearn. 

CAIB.  XXXVI. 

MAR  an  ceudna,  a  mhic  an  duine,  dean 
fàistneachd  do  shlèibhtibh  Israeil, 
agus  abair,  A  shlèibhte  lsraeil,  cluinnibh 
fucal  an  Tigliearna. 

2  Mar  so  tha  an  Tighearna  Dia  ag  ràdh, 
A  chionn  gu  n  d'  thubhairt  an  nàmhaid 
'nur  n-aghaidh,  Aha,  is  leinne  fòs  na  seann 
ionada  àrda  mar  sheilbh  : 

3  Uime  sin,  dean  fàistneachd  agus  ab- 


air,  Mar  so  tha  an  Tigliearna  Dia  ag  ràdh, 
A  chionn  gu  'n  d'  rinn  iad  fàs  sibh,  agus 
gu  'n  do  shluig  iad  suas  sibh  air  gach  taobh, 
gu  bhi  'nur  seilbh  do  fhuigheall  nan  cinn- 
each,  agus  gu  bheil  sibh  air  'ur  gabhail  ann 
am  beul  luchd-seanachais,  agus  'nur  mi- 
chliu  am  measg  dhaoine : 

4  Air  an  aobhar  sin,  a  shlèibhte  Israeil, 
èisdibh  focal  an  Tighearna,  Mar  so  tha  an 
Tighearna  Dia  ag  ràdh  ris  na  slèibhtibh 
agus  ris  na  cnocaibh,  ris  na  sruthaibh,  ag- 
us  ris  na  gleanntaibh,  ris  na  fàsaichibh 
uaigneach,  agus  ris  na  bailtibh  a  thrèig- 
eadh,  a  dh'fhàs  'nan  cobhartaich  agus  'nam 
ball-fanaid  do  fhuigheall  nan  cinneach 
mu  'n  cuairt : 

5  Air  an  aobhar  sin  mar  so  tha  an  Tigh- 
earna  Dia  ag  ràdh,  Gu  deimhin  ann  an 
teine  m'  eud  labhair  mi  'n  aghaidh  fuighill 
nan  cinneach,  agus  an  aghaidh  Idumea 
uiie,  a  ghabh  mo  dhùthaich-sa  gu  bhi  'na 
seilbh  dhoibh,  le  gairdeachas  an  uile 
chridhe,  le  inntinn  aingidh,  g'atoirt  thair- 
is  mar  chreich. 

6  Dean  fàistneachd  uime  sin  mu  thim- 
chioll  fearainn  Israeil,  agus  abair  ris  na 
slèibhtibh  agus  ris  na  cnocaibh,  ris  na 
sruthaibh  agus  ris  na  gleanntaibh,  Mar  so 
tha  an  Tighearna  Dia  ag  ràdh,  Feuch, 
labhair  mise  ann  am  eud  agus  ann  am 
chorruich,  a  chionn  gu  'n  do  ghiùlain  sibh 
tàmailte  nan  cinneach. 

7  Air  an  aobhar  sin,  mar  so  tha  an  Tigh- 
earna  Dia  ag  ràdh,  Thog  mise  suas  mo 
làmh  ;  Gu  deimhin  na  cinnich  mu  'n  euairt 
duibh  giùlaiuidh  iad  fèin  am  masladh. 

8  Ach  sibhse,  O  shlèibhte  Israeil,  cnir- 
idh  sibh  a  mach  'ur  geugan,  agus  bheir 
sibh  'ur  toradh  do  m  shluagh-sa  Israel, 
oir  tha  iad  am  fagus  a  chum  teachd. 

9  Oir  feuch,  tha  mise  leihh,  agus  pillidli 
mi  ruibh,  agus  bithidh  sihh  air  'ur  treabh- 
adh  agus  air  'ur  cur. 

10  Agus  ni  mi  daoine  lìonmhor  oirbh, 
uile  thigh  Israeil  gu  h-iomlan  ;  agus  bith- 
idh  na  bailtean  air  an  àiteachadh,  agus 
bithidh  na  h-ionadan  fàs  air  au  togail. 

11  Agus  ni  mi  lìonmhor  oirbh  duine  ag- 
us  ainmhidh,  agus  fàsaidh  iad  lìonmhor, 
agus  bheir  iad  toradh  ;  agus  suidhichidh 
mi  sibh  mar  a  bha  sibh  o  shean,  agus  ni 
mi  ruibh  ni  's  fearr  na  ann  'ur  toiseach  ; 
agus  aithnichidh  sibh  gur  mise  an  Tigh- 
earn. 

12  Seadh,  bheir  mi  air  daoine  coiseachd 
oirbh,  eadhon  mo  phobull  Israel,  agus 
sealbhaichidh  iadsan  thu,  agus  bithidh  tu 
dhoibh  a'  d'  oighreachd,  agus  cha  dean  thu 
iad  ni  's  mò  uireasbhuidheach. 

13  Mar  so  tha  an  Tighearna  Dia  ag  ràdh, 
A  chionn  gu  'n  abair  iad  riut,  Thusa  a 
shluig  suas  daoine,  agus  a  dh'fhàg  guu 
sliochd  do  chinnich : 

14  Uime  sin  cha  sluig  thu  daoine  ni  's 
mò,  agus  cha  'n  fhàg  thu  do  chinnich  tìì  's 
mò  gun  sliochd,  deir  an  Tighearna 
Dia. 

15  Ni  mò  dh'fhuilingeas  mise  gu  'h 
cluinnear  tàmailte  nan  cinueach  annart 
tuilleadh,  ni  mò  ghiùlaineas  tu  masladh  an 
t-sluaigh  ni  's  faide,  ni  mò  bheir  thu  air  d<> 
chinnich  tuiteam  tuilleadh,  deir  an  Tigh- 
earna  Dia. 

16  Os  bàrr,  thàimg  focal  an  Tigheara  a 
m*  ionnsuidh,  ag  ràdh, 

17  A  mhic  an  duine,  'nuair  hha  tigh  Is- 
raeil  a  chòmhnuidh  'nan  dùthaich  fèin, 
thruaill  iad  i  le  an  slighe  fèin,  agus  le  an 
deanadas :  bha  an  slighe  ann  am  làthair- 
sa  mar  neògliloine  mnà  a  chuireadh  air 
leth. 

18  Air  an  aobhar  sin  dhòirt  mi  orra  mo 
chorruich,  air  son  na  fola  a  dhòirt  iad  air 
an  fhearann,  agus  air  son  an  ìodhola  leis 
an  d'  rinn  iad  a  thruailleadh  : 

19  Agus  sgap  mi  iad  am  measg  nan  cinn- 
each,  agus  bha  iad  air  an  sgaoileadh  air 
feadh  nan  dùthchannan.  A  rèir  an  slighe, 
agus  a  rèìr  an  deanadais  thug  mise  breth 
orra. 

20  Agus  'nuair  chaidh  iad  a  steach  a 
chum  nan  cinneach  gus  an  deachaidh  iad, 
thruaill  iad  sin  m'  ainm  naomh-sa,  'nuair 
a  thubhairt  iad  riu,  Is  iad  so  sluagh  an 
Tighearna,  gidheadh  chaidh  iad  a  mach  as 
'fhearann. 

21  Ach  ghabh  mise  truas  diubh  air  son 
m'  ainme  naoimh  fèin,  a  thruaill  tigh  Is- 
raeil  am  measg  nan  cinneach  gus  an  deach- 
aidh  iad. 

22  Air  an  aobhar  sin,  abair  ri  tigh  Is- 
raeil,  Mar  so  tha  an  Tighearna  Dia  ag  I 
ràdh,  Cha  'n  'eil  mi  deanamh  so  air  'ur  I 
iJon-sa,  O  thigh  Israeil,  ach  air  son  m' 
ainme  naoimh  fèin,  a  thruaill  sibhse  am  i 
measg  nan  cinneach  gus  an  deachaidh 
sibh. 

23  Ach  naomhaichidh  mi  m'  ainm  mòr 
fèin,  a  bha  air  a  thrnailleadh  am  measg  ! 
nan  cinneach,  a  thruaill  sibhse  'nam  J 
meadhon  ;  agus  aithnichidh  na  cinnich 
gur  mise  an  Tighearn,  tha  an  Tighearna 
Dia  ag  ràdh,  'nuair  a  bhios  mi  air  mo 
naomhachadh  annaibh-sa  fa  chomhair  an 
sùl. 

24  Oir  bheir  mi  sibh  o  mheasg  nan  cinn- 
each,  agus  tionailidh  mi  sibh  as  na  h-uile 
dhùthchannaibh,  agus  bheir  mi  sibh  gu  'ur 
fearann  fèin : 

25  An  sin  crathaidh  mi  uisge  glan  oirbh, 
agus  bithidh  sibh  glan:  o  'ur  n-uile  shala- 
char,  agus  o  'ur  n-uile  ìodholaibh  glanaidh 
mi  sibh. 

26  Bheir  mi  fòs  dhuibh  cridhe  nuadh, 
agus  cuiridh  mi  spiorad  nuadh  an  taobh  a 
stigh  dhibh  ;  agus  buinidh  mi  air  falbh  an 
cridhe  cloiche  as  'ur  feoil,  agus  bheir  mi 
dhuibh  cridhe  feòla. 

27  Agus  cuiridh  mi  mo  spiorad  an  taobh 
a  stigh  dhibh,  agus  bheir  mi  oirbh  gluasad 
ann  am  reachdaibh,  agus  coimhididh  sibh 
mo  bhreitheanais,  agus  ni  sibh  iad. 

28  Agus  gabhaidh  sibh  còmhnuidh  anns 
an  fhearann  a  thug  mise  do  'ur  n-aithrich- 
ibh,  agus  bithidh  sibh  'nur  sluagh  dhomh- 
sa,  agus  bithidh  mise  ann  am  Dhia  dhuibh- 
sa. 

29  Saoraidh  mi  sibh  fòs  o  'ur  n-uile  shala- 
charaibh ;  agus  gairmidh  mi  air  an  arbh- 
ar,  agus  meudaichidh  mi  e,  agus  cha  chuir 
mi  gort  air  bith  oirbh. 

30  Agus  meudaichidh  mi  meas  na 
craoibhe,  agus  cinneas  na  macharach,  air 
chor  as  nach  faigh  sibh  ni  's  mò  masladh 
gorta  measg  nan  cinneacli. 

31  An  sin  cuimhnichidh  sibh  'ur  droch 


shlighe  fèin,  agua  'ur  deanadais  nach  robh 
maith,  agus  fuathaichidh  sibh  sibb  fèin  ann 
'ur  sealladh  fèin,  air  son  'ur  n-eu-ceartan, 
agus  air  son  'ur  gràineileachdan. 

32  Cha  'n  ann  air  'ur  son-sa  ta  mise  a' 
deanamh  so,  tha  an  Tighearna  Dia  ag  ràdh, 
biodh  fios  agaibh  :  biodh  nàire  agus  amh- 
luadh  oirbli  air  son  'ur  sligheanna  fèin,  O 
thigh  Israeil. 

33  Mar  so  tha  an  Tighearna  Dia  ag 
ràdh,  Anns  an  là  san  glan  mi  sibh  o  'ur 
n-uile  aingidheachd,  bheir  mi  fòs  fa'near 
gu  'n  gabh  sibh  còmhnuiah  anns  na  caith- 
richibh,  agus  bithidh  na  h-ionadan  fàsa  air 
an  togail. 

34  Agus  bithidh  am  fearann  fàs  air  a 
threabhadh,  an  àit  e  bhi  'na  luidhe  fàs  an 
sealladh  gach  aoin  a  gbabh  seachad. 

35  Agus  their  iad,  Tha  an  tìr  so  a  bha 
uaigneaeh,  air  fàs  mar  ghàradh  Edein  ;  ag- 
us  na  caithrichean  falamh,  fàs,  agus  millte, 
tha  iad  air  an  daingneachadh,  agus  air  an 
àiteachadh. 

36  An  sin  aithnichidh  na  cinnich  a  dh'- 
fhàgadh  air  gach  taobh  dhibh  gur  mise  an 
Tighearn  a  tliogas  na  h-àitean  sgriosta,  a 
shuidhicheas  an  t-ionad  fàsail:  mise  Ie- 
hobhah  labhair,  agus  ni  rai. 

37  Mar  so  tha  an  Tighearna  Dia  ag  ràdh, 
Bithidh  mise  fathasd  air  m'  iarraidh  san  ni 
so  le  tigh  Israeil,  a  chum  a  dheanamh  air 
an  son  ;  ni  mi  lìonmhor  iad  le  daoine  mar 
threud. 

38  Mar  an  treud  naomh,  mar  threud  Ie- 
rusaleim  'na  fèillibh  àrda:  mar  sin  bith- 
idh  na  bailtean  fàs  air  an  lìonadh  le  treud- 
aibh  dhaoine  ;  agus  aithnichidh  iad  gur 
mise  an  Tighearn. 

CAIB.  XXXVII. 

BHA  làmh  an  Tighearn  orm,  agus  thug 
e  mach  mi  ann  an  spiorad  an  Tigh- 
earn,  agus  chuir  e  sìos  mi  ann  am  meadh- 
on  a'  ghlinne  a  bha  làn  do  chnàmhan. 

2  Agus  thug  e  orm  gabhail  seachad  orra 
mu  'n  cuairt,  air  gach  taohh  :  agus,  feuch, 
bha  iad  ro-lìonmhor  anns  a'  mhachair 
sgaoilte  ;  agus,  feuch,  bha  iad  ro-thioram. 

3  Agus  thubhairt  e  rium,  A  mhic  an 
duine,  am  feud  na  cnàmhan  so  teachd  beò? 
agus  fhreagair  mise,  O  Thighearn  Dhia, 
agad-sa  tha  fios. 

4  An  sin  thubhairt  e  rium,  A  mhic  an 
duine,  dean  fàistneachd  do  na  cnàmhan 
so,  agus  abair  riu,  O  chnàmhan  tiorma, 
èisdibh-sa  focal  an  Tighearna. 

5  fHar  so  tha  an  Tighearn  Iehobhah  ag 
ràdh  ris  na  cnàmhan  so,  Feuch,  cuiridh 
mise  anail  annaibh,  agus  bithidh  sibh  beò. 

6  Agus  cuiridh  mi  fèithean  oirbli,  agus 
bheir  mi  air  feoil  fàs  oirbh,  agus  còmhd- 
aichidh  mi  sibh  le  craicionn,  agus  cuiridh 
mi  anail  annaibh  ;  agus  bithidh  sibh  beò, 
agus  aithnichidh  sibh  gur  mi  an  Tigh- 
earn. 

7  Mar  sin  rinn  mise  fàistneachd  mar  a 
dh'àithneadh  dhomh  :  agus  ara  feadh  a 
bha  mi  ri  fàistneachd,  bha  toirm  ann,  ag- 
us,  feuch,  crith-ghluasad,  agus  thàinig  ua 
cnàmha  chum  a  chèile,  cnàimh  a  chum  a 
chnàmha. 

8  Agus  an  uair  a  dh'amhairc  mi,  feuch, 
dh'fhàs  fèithean  agus  feoil  orra,  agus 

ehòmhdaich  an  craicionn  iad;  ach  cha 
robh  anail  annta. 

9  An  sin  thubhairt  e  rium,  Dean  fàist- 
neachd  do  'n  anail,  dean  fàistneachd,  a 
mhic  an  duine,  agus  abair  ris  an  anail, 
Mar  so  tha  an  Tighearn  lehobhah  ag  ràdh, 
Thig  o  ua  ceithir  ghaothaibh,  O  anail,  ag- 
us  sèid  air  na  mairbh  so,  chum  gu'm  bi  iad 
beò. 

10  Is  amhuil  a  rinn  mise  fàistneachd 
mar  a  dh'àithneadh  dhomh,  agus  thàinig 
an  anail  do  'n  ionnsuidh,  agus  dh'fhàs  iad 
beò.  agus  sheas  iad  air  an  cosaibh,  arm- 
ailte  anbharr  mòr. 

11  An  sin  thubhairt  e  rium,  A  mhic  an 
duine,  is  iad  na  cnàmhan  so  an  t-iomlan 
do  thigh  Israeil ;  feuch  tha  iad  ag  ràdh, 
tha  ar  cnàmhan  air  tiormachadh,  agus  ar 
dòchas  air  a  chall,  is  ann  a  tha  sinn  air  ar 
gearradh  as. 

12  Air  an  aobhar  sin  dean  fàistneachd, 
agus  abair  riu.  Mar  so  tha  an  Tighearn  Ie- 
hobhah  ag  ràdh,  Feuch,  O  mò  shluagh, 
fosgailidh  mise  bhur  n-uaighean,  agus  bheir 
mi  oirbh  teachd  a  uìos  as  'ur  n-uaighibh, 
agus  bheir  mi  sibh  gu  fearann  Israeil. 

13  Agus  aithnichidh  sibh  gur  mise  an 
Tighearn  'nuair  a  dh'fhosglas  mi  'ur 
n-uaighean,  O  mo  shluagh,  agus  a  bheir 
mi  sibh  a  nìos  as  ur  n-uaighibh, 

14  Agus  a  chuireas  mi  mo  spiorad  ann- 
aibh,  agus  a  bhitheas  sibh  beò,  agus  a 
shuidhicheas  mi  sibh  'nur  fearann  fèin : 
an  sin  aithnichidh  sibh  gur  mise  Iehobhah 
a  ìabhair,  agus  gu  'n  d'  rinn  mi,  deir  an 
Tighearn. 

15  Thàinig  focal  an  Tighearn  a  m'  ionn- 
suidh  a  rìs,  ag  ràdh, 

16  A  bhàrr  air  so,  a  mhic  an  duine,  gabh 
thusa  dhuit  fèin  aon  mhaide,  agus  sgrìobh 
air,  Air  sou  Iudah,  agus  air  son  cloinne 
Israeil  a  chompanaich  :  an  sin  gabh  maide 
eile,  agus  sgrìobh  air,  Air  son  Ioseiph, 
maide  Ephraim,  agus  uile  thighe  Israeil  a 
chompanaich. 

17  Agus  ceangail  iad  aon  r'  a  chèile  'nan 
aon  mhaide  ;  agus  fàsaidh  iad  'nanaon  ann 
ad  làimh. 

18  Agus  an  uair  a  labhras  clann  do 
shluaigh  riut,  ag  ràdh,  Nach  feuch  thu 
dhuinu  ciod  is  ciall  duit  leis  na  nithibh 
so? 

19  Abair  riu,  Mar  so  tha  an  Tighearn 
Iehobhah  ag  ràdh,  Feuch,  gabhaidh  mise 
maide  Ioseiph  a  ta  'n  làimh  Ephraim,  ag- 
us  fineachau  Israeil,  a  chompanaich,  ,agus 
cuiridh  mi  iad  maille  ris,  maille  ri  maide 
Iudah,  agus  ni  mi  aon  mhaide  dhuibh,  ag- 
us  bithidh  iad  'nan  aon  ann  am  làimh. 

20  Agus  bithidh  na  maidean  air  an 
sgrìobhthu  ann  ad  làimh  fa  chomhair  an 
sul. 

21  Agus  abair  riu,  Mar  so  tha  an  Tigh- 
earn  lehobhah  ag  ràdh,  Feuch,  bheir  mise 
claun  Israeil  o  mheasg  nan  cinneach  gus 
ma  bheil  iad  air  imeachd,  agus  cruinnich- 
idh  mi  iad  air  gach  taobh,  agus  bheir  mi 
iad  gu  'n  dùthaich  fèin. 

22  Agus  ni  mi  aon  chinneach  dhiubh 
anns  an  fhearann,  air  slèibhtibh  Israeil, 
agus  bithidh  aon  righ  'na  righ  dhoibh 
uile :  agus  cha  bhi  iad  ni  's  mò  'nan  dà 
chinneach,  ni  mò  bhios  iad  air  an  roinn 


'nan  dà  rìoghachd  tuilleadh  air  aon 
chor. 

23  Ni  mò  thruailleas  siad  iad  fèin  tuill- 
eadh  le'n  ìodholaibh,  no  le  'n  nithibh  fuath- 
ach,  no  le  aon  air  bith  do  'n  eu-ceartaibh  : 
ach  aaoraidh  mise  iad  o  'n  uile  cheannairc- 
ibh  anns  an  ro'oh  iad  ciontach,  agus  glan- 
aidh  mi  iad  :  mar  sin  bithidh  iadsan  'nan 
sluagh  dhomh-sa,  agus  bithidn  mise  ann 
am  Dhia  dhoibh-san. 

24  Agus  bithidh  m'  òylach  Daibhidh  'na 
riirli  os  an  ceann  :  agus  bithidh  aon  bhuach- 
aill  ac'  uile :  gluaisidh  iad  fòs  ann  am 
reachdaibh,  agus  bheir  iad  fa'near  m'  òrd- 
uighean,  agus  ni  siad  iad. 

25  Agus  gabhaidh  iad  còmhnuidh  san 
fhearann  a  thug  mise  do  m'  òglach  Iacob, 
anns  an  do  ghabh  'ur  n-aithrichean  còmh- 
nuidh  :  agus  gabhaidh  iadsan  còmhnuidh 
ann,  iad  fein,  agus  an  clann,  agus  clann  an 
cloinne  gu  bràth ;  agus  bithidh  m'  òglach 
Daibhidh  'na  righ  dhoibh  gu  siorruidh. 

26  A  thuilleadh  air  so,  ni  mise  coimh- 
cheangal  sìthe  riu  ;  bithidh  e  'ua  choimh- 
cheangal  siorruidh  riu,  agus  suidhichidh 
mi  iad,  agus  ni  mi  lìonmhor  iad,  agua 
cuiridh  mi  mo  naomh-ionad  'nam  meadh- 
on  gu  bràth. 

27  Bithidh  mo  phàilliun  mar  an  ceudna 
maille  riu  ;  seadh,  bithidli  mise  dhoibh-san 
aiin  am  Dhia,  agus  bithidh  iadsan  dhomh- 
sa  'nan  sluagh. 

28  Agus  aithnichidh  na  cinnich  gur 
mise  Ieliobhah  a  naomhaicheas  Israel,  an 
uair  a  bhios  mo  naomh-iouad  nam  meadn- 
on  gu  siorruidh. 

CAIB.  XXXVIII. 
\  GUS  thàinig  focal  an  Tighearn  a  m' 
J\.    ionnsuidh-sa,  ag  ràdh, 

2  A  mhic  an  duine,  cuir  do  glinùis  an 
aghaidh  Ghog,  tìr  Mhagog,  àrd  phrionnsa 
Mheseich  agus  Thubail,  agus  dean  fàist- 
neachd  'na  aghaidh, 

3  Agus  abair  ris,  Mar  so  tha  an  Tigh- 
earna  Dia  ag  ràdh,  Feuch,  tha  mise  a'  d' 
aghaidh,  O  Ghog,  àrd  phrionnsa  Mheseich 
agus  Tliubail ; 

4  Agus  pillidh  mi  air  d'  ais  thu,  agus 
cuiridh  mi  dubhain  anu  ad  ghialaibh,  agus 
bheir  mi  mach  thu  fèin,  agus  d'  fheachd 
uile,  eich  agus  marcaich,  iad  uile  air  an 
èideadh  leis  gach  uile  ghnè  armachd ; 
cuideachd  mhòr  le  targaidibh  agus  le 
sgiathaibh,  an  t-iomlan  diubh  ag  iomairt 
chlaidheau. 

5  Persia,  Etiopia,  agus  Libia  maille  riu  ; 
an  t-iomlan  diubh  le  sgèith  agu3  ceann- 
bheart : 

6  Gomer  agus  a  chuideachdan  uile,  tigh 
Thogarmah  o  na  h-àirdibh  tuath,  agus 
'uile  bhuidhnean ;  mòran  sluaigh  maille 
riut. 

7  Bi  thusa  deas,  agus  ulluich  airdoshon 
fèin,  thu  fèin  agus  t'  uile  c.huideachd  a  ta 
air  an  cruinneachadh  thugad,  agus  bi 
dhoibh  a'  d'  dhìdein. 

8  An  dèigh  mhòran  làithean  thigear  do 
d'  amharc  :  anns  ua  bliadhnaibh  deireann- 
ach  thig  thu  do  'n  fhearann  a  thugadh  air 
ais  o  'n  c.hlaidheamh,  a  chruinnicheadh  a 
mòran  chinneach,  an  aghaidh  shlèibhtean 
Israeil,  a  bha  fada  fàs:  ach  thugadh  a 

mach  as  na  cìnnich  e,  agus  gabhaidh  iad- 
san  uile  còmhnuidh  ann  an  tearuinteachd. 

9  Eiridh  tu  suas,  agus  thig  thu  mar 
dhoininn,  bithidh  tu  cosmhuil  ri  neul  a 
dh'fholach  an  fhearainn,  thu  fèin  agus 
t'  uile  bhuidhnean,  agus  mòran  sluaigh 
maille  riut. 

10  Mar  so  tha  an  Tighearna  Dia  ag  ràdh, 
Tarlaidh  anns  an  là  sin  gu  'n  tig  nithe  ann 
ad  aire,  agus  gu  'n  smuainich  thu  droch 
smuainte. 

11  Agus  their  thu,  Thèid  mi  suas  gu  tìr 
nam  bailtean  gun  bhallachan,  thig  mi  air 
a'  mhuinntir  a  ta  aig  fois,  a  ta  gabhail 
còmhnuidh  ann  an  tèaruinteachd,  iad  uile 
gabhail  còmhnuidh  gun  bhallachan,  agus 
gun  chroinn  no  dorsan  aca, 

12  A  ghlacadh  creiche,  agus  a  ghlacadh 
cobhartaich  ;  a  thionndadh  do  làimhe  air 
na  h-ionadan  fàsa  a  ta  nis  air  an  àiteach- 
adh,  agus  air  an  t-sluagh  a  chruinnicheadh 
a  mach  as  na  cinnich,  a  fhuair  seilbh  agus 
maoin,  a  ta  chòmhnuidh  ann  am  meadhon 
na  tìre. 

13  Their  Seba,  agus  Dedan,  agus  ceann- 
aichean  Tharsuis,  agus  a  chuid  bailtean, 
riut,  Am  bheil  thu  air  teachd  a  ghlacadh 
cobhartaich?  an  do  chruinnich  thu  do 
chuideachd  a  ghlacadh  creiche?  a  thoirt 
leat  òir  agus  airgid;  a  thoirt  air  falhh 
sprèidhe  agus  maoin ;  a  ghlacadh  creiche 
mòire  ? 

14  Uime  sin,  a  mhic  an  duine,  dean 
fàistneachd,  agus  abair  ri  Gog,  Mar  so  tha 
an  Tighearn  lehobhah  ag  ràdh,  Anns  an 
là  san  gabh  rao  shluagh-sa  Israel  còmh- 
nuidh  gu  tèaruinte,  nach  bi  fios  agad  ? 

15  Agus  thig  thu  à  d'  àite,  mach  as  na 
h-àirdibh  tuath,  thu  fèin  agus  mòran 
sluaigh  maille  riut,  iad  uile  a'  marcachd 
air  eachaibh.  buidheann  mhòr,  agus  feachd 
cumhachdach : 

16  Agus  thig  thu  nìos  an  aghaidh  mo 
shluaigh-sa  Israeil,  mar  neul  a  dh  fholach 
an  fhearann,  tarlaidh  e  sna  làithibh  deir- 
eannach,  agus  bheir  mise  thu  an  aghaidh 
m'  fhearainn,  a  chum  gu  'n  aithnich  na 
cinnich  mi,  'nuair  a  bhios  mi  air  mo  naomh  - 
achadh  annad-sa,  O  Ghog,  fa  chomhair  an 
sùl. 

17  Mar  so  tha  an  Tighearna  Diaagràdh, 
An  tusa  an  tì  mu  'n  do  labhair  mi  o  shean 
Je  m'  sheirbhisich,  fàidhean  Israeil,  a  rinn 
fàistneachd  anns  na  làithibh  sin,  rè 
bhliadhnachan,  gu 'n  tugainn-sa  thu  'nan 
aghaidh  ? 

18  Agus  tarlaidh  anns  an  àra  cheudna, 
'nuair  a  thig  Gog  an  aghaidh  fearainn  Is- 
raeil,  tha  an  Tighearna  Dia  ag  ràdh,  gu  'n 
tig  mo  chorruich-sa  nìos  ann  am  eudan. 

19  Oir  ann  ara  eud,  ann  an  teine  mo 
chorruich,  labhair  mi :  Gu  cinnteach  anns 
an  là  sin  bithidh  crith  mhòr  air  fearann  Is- 
raeil : 

20  Air  chor  as  gu  'n  criothnuich  ann  am 
ìàthair-sa  iasga  na  fairge,  agus  eunlaith  an 
athair,  agus  beathaichean  na  macharach, 
agus  na  h-uile  nithe  snàgach  a  shnàgas  air 
uachdar  na  talmhainn,  agus  na  h-uile 
dhaoine  a  ta  air  aghaidh  na  talmhainn; 
agus  tilgear  na  slèibhtean  sìos,  agus  tuit- 
idh  na  h-ionadan  àrda,  agus  tuitidh  na 
h-uile  balla  gu  talamh. 


21  Agus  gairmidh  niiso  air  son  ciaidh 
eimh  'na  aghaidh  air  feadh  m'  uile  shlèibh 
tean,  tha  an  Tighearn  Iehobhah  ag  ràdh 
bithidh  claidheamh  gach  aoin  duine  an 
aghaidh  a  bhràthar. 

22  Agus  tagraidh  mi  'na  aghaidh  le 
plàigh  agus  le  fuil,  agus  frasaidh  mi  air 
fèin,  agus  air  a  bhuidhnean,  agus  air  a 
mhòr-shlnagh  a  ta  maille  ris,  frasan  tuilt 
each,  agus  clachan-meallain  mòra,  teine 
agus  pronnusc. 

23  Mar  so  ni  rai  raòr  mi  fèin,  agas 
naomhaichidh  mi  mi  fèin ;  agus  aithnich 
ear  mi  ann  an  sùilibh  mhòran  chinneach 
agus  bithidh  fios  aca  gur  mi  an  Tigh 
earn. 

CAIB.  XXXIX. 

UIME  sin,  dean  thusa,  a  mhic  an  duine 
fàistneachd  an  aghaidh  Ghog,  agus 
abair,  Mar  so  tha  an  Tighearna  Dia  ag 
ràdh,  Feuch,  tha  mise  ann  ad  aghaidh,  O 
Ghog,  àrd  phrionnsa  Mheseich  agus  Thub 
ail: 

2  Agus  pillidh  mi  air  d'  ais  thu,  agus 
cha  'n  fhàg  mi  ach  an  sèathadh  cuid  dluot, 
agus  bheir  mi  ort  teachd  a  nìos  o  na 
h-àirdibh  tuath,  agus  bheir  mi  thu  gu 
slèibhtean  Israeil : 

3  Agus  buailidh  mi  do  bhogha  à  do 
làimh  chlì,  agus  bheir  mi  air  do  shaighd- 
ean  tuiteam  à  do  làimh  dheis. 

4  Tuitidh  tu  air  slèibhtibh  Israeil,  thu 
fèin  agus  do  bhuidhnean  uile,  agus  an 
sluagh  a  ta  maille  riut :  bheir  mi  thu  do  'n 
eunlaith  fhuileachdach  do  gach  seòrsa,  ag- 
us  do  bheathaichibh  na  talmhainn,  a  chum 
bjii  air  do  shlugadh  suas. 

5  Tuitidh  tu  air  a'  mhachair  sgaoilte ; 
oir  labhair  mise,  deir  an  Tighearn  Iehobh- 
ah. 

6  Agus  cuiridh  mi  teine  air  Magog,  ag- 
us  am  measg  na  muinntir  a  ta  chòmhnuidh 
gu  neo-umhaileach  anns  na  h-eileanaibh  ; 
agus  aithnichidh  iad  gur  mi  an  Tighearn. 

7  Mar  so  ni  mi  m'  ainm  naomh  aith- 
nichte  ann  am  meadhon  mo  phobuill  Is- 
raeil,  agus  cha  leig  rai  m'  ainm  naomh  a 
thruailleadh  ni  's  mò ;  agus  bithidh  fios  aig 
na  cinnich  gur  mi  an  Tighearn,  aon  naomh 
Israeil. 

8  Feuch  thàinig  e  gu  crìch,  agus  rinn- 
eadh  e,  tha  an  Tighearn  lehobhah  ag 
ràdh :  is  e  so  an  là  mu  'n  do  labhair  mise. 

9  Agus  thèid  iadsau  a  ta  chòmhnuidh 
ann  am  bailtibh  Israeil  a  mach,  agus  cuir- 
idh  iad  ri  theine,  agus  loisgidh  iad  na 
h-airm,  an  targaid,  agus  fòs  an  sgiath,  am 
bogha,  agus  na  saighdean,  agus  an  gath, 
agus  an  t-sleagh,  agus  loisgidh  iad  le  teine 
iad  seachd  bliadhna : 

10  Airchòr  as  nach  toir  iad  connadh  air 
bith  as  a'  mhachair,  ni  mò  ghearras  iad  a' 
bheag  do  na  coilltibh :  oir  loisgidh  iad  na 
h-airm  anns  an  teine,  agus  creachaidh  iad 
an  dream  le  'n  do  chreachadh  iad,  agus 
spùinnidh  iad  an  dream  le  'n  do  spùinn- 
eadh  iad,  deir  an  Tighearn  Iehobhah. 

11  Agus  tarlaidh  air  an  là  sin  gu  'n  toir 
mise  do  Ghogan  sin  àite  air  son  uaighean 
ann  an  Israel,  gleann  an  luchd-siubhail  air 
taobh  an  ear  na  fairge;  agus  bacaidh  e  'n 
luchd-siubhail :  agus  an  sin  adhlaicidh  iad 

Gog,  agus  a  shluaah  uile ;  agus  goiridh 
iad  ris,  GleaDn  sluaigh  Ghog. 

12  Agus  bithidh  tigh  Israeil  'gan  adhlac- 
adh,  a  chum  an  fearann  a  ghlanadh, 
seachd  raìosan. 

13  Seadh,  hithidh  uile  shluagh  an  fhear- 
ainn  'gan  adhlacadh.  agus  bithidh  là  mo 
ghlòire-sa  iomraiteach  'uan  measg,  deir 
an  Tiahearn  Iehobhah. 

14  Agus  cuiridh  iad  airleth  daoine  dean- 
adach,  a  shiùbhlas  feadh  an  fhearainn,  a 
dh'adhlacadh  leis  an  luchd-siubhail  na 
muinntir  a  ta  fathasd  air  aghaidh  na  tal- 
mhainn,  a  chum  a  ghlanadh ;  an  ceann 
sheachd  mìosan  bithidh  iad  'g  an  iarraidh. 

15  Agus  an  luchd-siubhail  a  ta  'g  im- 
eachd  troimh  an  fhearann,  'nuair  a  chi 
aon  neach  cnàimh  duine,  an  sin  cuiridh  e 
comhara  suas  làimh  ris,  gus  an  adhlaic  an 
luchd-adhlacaidh  e  aun  an  Gleann  Ham- 
on-Gog. 

16  Agus  fòs  bithidh  Hamonah  mar 
ainm  air  a'  bhaile  :  mar  so  glanaidh  iad 
am  fearann. 

17  Agus  thusa,  a  mhic  an  duine,  mar  so 
tha  an  Tighearna  lehobhah  ag  ràdh,  Labh- 
air  ris  gach  eun  iteagach,  agus  ri  uile 
bheathaichibh  na  macharach,  Cruinnich- 
ibh  sibh  fèin,  agus  thigibh  ;  cruinnichibh 
sibh  fèin  o  gach  taobh,  gu  m'  ìobairt-sa  ta 
mi  deanamh  air  'ur  son,  eadhon  àr  mòr 
air  slèibhtibh  Israeil.  a  chum  gu'n  ith  sibh 
feoil,  agus  gu  'n  òl  sibh  fuil. 

18  Ithidh  sibh  feoil  nan  cumhachdach, 
agus  òlaidh  sibh  fuil  phrionnsachan  na  tal- 
mhainn,/ui7reitheachan,  uan,  agus  ghabh- 
ar,  agus  tharbh ;  iad  uile  air  am  biathadh 
ann  am  Basan. 

19  Agus  ithidh  sibh  saill  gus  am  bi  sibh 
sàthach,  agus  òlaidh  sibh  fuil  gus  am  bi 
sibh  air  mhisg,  do  m'  ìobairt-sa  a  mharbh 
mi  air  'ur  son. 

20  Mar  so  lìonar  sibh  air  mo  bhòrd-sa  le 
h-eachaibh,  agus  le  carbadaibh,  le  daoine 
cumhachdach,  agus  leis  na  h-uile  fhear- 
aibh-cogaidh,  deir  an  Tighearn  Iehobhah. 

21  Agus  cuiridh  mi  mo  ghlòir  am  measg 
nan  cinneach,  agus  chi  na  cinnich  mo 
bhreitheanas  a  rinu  mi,  agus  mo  làmh  a 
leag  mi  orra. 

22  Mar  sin  aithnichidh  tigh  Israeil  gur 
mise  an  Tighearn  an  Dia  o  'n  là  sin,  agus 
uaithe  sin  a  mach. 

23  Agus  aithnichidh  na  cinnich  gu  'n 
deachaidh  tigh  Israeil  gu  bruid  air  son  an 
aingidheachd ;  a  chionn  gu  'n  do  pheacaich 
iad  a'  m'  aghaidh-sa,  uime  sin  dh'fholuich 
mi  mo  ghnùis  uatha,  agus  thug  mi  iad  do 
làimh  an  naimhdean;  mar  sin  thuit  iad 
uile  leis  a'  chlaidheamh. 

24  A  rèir  an  neòghloine,  agus  a  rèir  an 
rionta  rinn  mise  riu,  agus  dh'fholuich  mi 
mo  ghnùis  uatha. 

25  Air  an  aobhar  sin,  mar  so  tha  an 
Tighearn  Iehobhah  ag  ràdh,  A  nis  bheir 
mi  air  a  h-ais  bruid  Iacoib,  agus  ni  mi 
tròcair  air  uile  thigh  Israeil,  agus  bithidh 
mi  eudmhor  air  son  m'  ainme  naoimh  : 

26  An  dèigh  dhoibh  an  nàire  a  ghiùlan, 
agus  an  uile  chionta  leis  an  do  chiontaich 
iad  a'  m'  aghaidh-sa,  'nuair  a  ghabhas  iad 
còinhnuidh  gu  tèaruinte  'nan  dùthaich 
fein,  agus  nach  cuir  aon  neach  eagal  orra. 


.  XL.  629 

27  An  uair  a  bheir  mise  air  an  ais  iad  o 
na  cinnich,  agus  a  chruinnicheas  mi  iad  o 
dhùthchannaibh  an  naimhdean,  agus  a 
naomhaichear  mi  annta  ann  an  sealladh 
mhòran  chinneach. 

28  An  sin  aithnichidh  iad  gur  mise  Ie- 
hobhah  an  Dia,  a  thug  fa'near  iad  a  bhi  air 
an  toirt  ann  am  bruid  am  measg  nan  cinn- 
each :  ach  chruinnich  mi  iad  chum  an 
dùthcha  fèin,  agus  cha  d'fhàg  mi  aon 
diubh  ni  's  raò  an  sin. 

29  Ni  mò  dh'fholaicheas  rai  tuilleadh 
mo  ghnùis  uatha :  oir  dhòirt  mi  mach  mo 
spiorad  air  tigh  Israeil,  deir  an  Tighearn 
Iehobhah. 

ANNS  a'  chùigeamh  bliadhna  fichead  d' 
ar  bruid,  ann  an  toiseach  na  bliadh- 
na,  air  an  deicheamh  là  do  'n  mhìos,  (b'  i 
sin  an  ceathramh  bliadhna  deu»  an  dèigh 
do  'n  bhaile  bhi  air  a  bhualadh,)  air  a' 
cheart  là  sin  bha  làmh  an  Tighearn  orm, 
agus  thug  e  chum  an  àite  sin  mi. 

2  Ann  an  taisbean  Dhè  thug  e  mi  gu  tìr 
Israeil,  agus  chuir  e  mi  air  sliabh  ro-àrd, 
làimh  ris  an  robh  amhuil  cumadh  caith- 
reach  thall  fa  chomhair. 

3  Agus  thug  e  'n  sin  mi,  agus  feuch, 
duine,  agus  a  dhreach  mar  dhreach  umha, 
le  sreing  lìn  'na  làimh,  agus  le  slait-thomh- 
ais  ;  agus  sheas  e  anns  a'  gheata. 

4  Agus  thubhairt  an  duine  rium,  A 
mhic  an  duine,  faic  le  d'  shùilibh,  agus 
cluinn  le  d'  chluasaibh,  agus  socruich  do 
chridhe  air  na  h-uile  ni  a  dh'fheucha3 
mise  dhuit ;  oir  is  ann  a  chum  gu  feuch- 
ainn  duit  ìad  a  thugadh  an  so  thu ;  foill- 
sich  gach  ni  a  chi  thu  do  thigh  Israeil. 

5  Agus,  feuch,  bha  balla  air  taobh  a 
mach  an  tighe  mu  'n  cuairt,  agus  ann  an 
làimh  an  duine  bha  slat-thomhais  sè 
làmha-coille  air  fad,  le  leud  boise  ris  gach 
aon  làmh-choille  :  mar  sin  thomhais  e  leud 
a'  bhalla,  aon  slat ;  agus  'àirde,  aon  slat. 

6  An  sin  thàinig  e  gus  a'  gheata  ta  'g 
amharc  ris  an  àird'  an  ear,  agus  chaidh  e 
suas  air  a  cheumaibh,  agus  thomhais  e 
stairsneach  a'  gheata,  aon  slat  air  leud,  ag- 
us  an  t-àrd-dhorus  cuideachd,  aon  slat  air 
leud. 

7  Agus  bha  gach  seòmar  beag  aon  slàt 
air  fad,  agus  aon  slat  air  leud,  agus  eadar 
na  seòmraichean  beaga  bha  cùig  làmha- 
coille,  agus  bha  stairsneach  a'  gheata,  aig 
sgàth-thigh  a'  gheata  an  taobh  a  stigh,  aon 
slat. 

8  Thomhais  e  mar  an  ceudna  sgàth- 
thigh  a'  gheata  an  taobh  a  stigh,  aon  slat. 

9  An  sin  thomhais  e  sgàth-thigh  a' 
gheata  ochd,  làmha-coille,  agus  a  phuist, 
dà  làmh-choille  ;  agus  bha  sgàth-thigh  a' 
gheata  an  taobh  a  stigh. 

10  Agus  bha  tri  do  sheòmraichibh  beaga 
geata  na  h-àird'  an  ear,  air  an  taobh  so, 
agus  tri  air  an  taobh  sin  ;  bha  iad  'nan 
tri  do  aon  tomhas,  agus  bha  na  puist  do 
aon  tomhas,  air  an  taobh  so  agus  air  an 
taobh  sin. 

11  Agus  thomhais  e  leud  dol  a  steach  a' 
gheata,  deich  làmha-coille,  agus  fad  a* 
gheata  tri  làmha-coille-deug. 

12  B'e  an  dealachadh  fòs  fa  chomhair 

nan  seòmraichean  beaga  aon  làmli-ohoille 
air  an  taobh  so,  agus  aon  làmh-choille  au 
dealachadh  air  an  taobh  sin ;  agus  bha  na 
seòmraichean  beaga  sè  làmha-coille  air  an 
taobh  so,  agus  sè  làmha-coille  air  an  taobh 
sin. 

13  Thomhais  e  'n  sin  an  geata  o  mhull- 
ach  aoin  seòmair  bhig  gu  mullach  aoin 
eile  :  b'e  an  leud  cùig  làmha-coille  fichead, 
dorus  fa  chomhair  doruis. 

14  Thomhais  e  mar  an  ceudna  puist  tri 
fichead  làmh-choille,  eadhon  gu  bhi  'nara 
puist  do  'n  gheata,  air  gach  taobh  do  'n 
chùirt. 

15  Agus  o  aghaidh  geata  an  dol  a  steach, 
gu  aghaidh  sgàth-thighe  a'  gheata-stigh, 
bha  deich  agus  dà  fhichead  làmh-choille. 

16  Agus  bha  uinneagan  cumhann  ris  na 
seòmraichibh  beaga,  agus  ri  'n  aghaidh  an 
taobh  a  stigh  do  'n  gheata  mu  'n  cuairt,  ag- 
us  mar  an  ceudna  ris  na  sgàth-tbighibh ; 
agus  bha  uinneagan  mu  'n  cuairt  air  an 
taobh  a  stigh  :  agus  air  gach  post  bha 
croinn-phailme. 

17  An  sin  thug  e  mi  do  'n  chùirt  a  stigh, 
agus,  feuch,  seòmraichean  agus  urlar 
deanta  air  son  na  cùirte  timchioll  air  gach 
taobh :  bha  deich  seòmraichean  fichead 
anns  an  urlar. 

18  Agus  an  t-urlar  ri  taobh  nan  geat- 
achan,  thall  fa  chomhair  leud  nan  geatach- 
an,  b'  e  sin  an  t-urlar  a  b'  ìsle. 

19  An  sin  thomhais  e  'n  leud  o  aghaidh 
a*  gheata  a  b'  ìsle,  gu  aghaidh  a  mach  na 
cùirte  a  b'fhaide  steach,  ceud  làmh-choille 
ris  an  àird'  an  ear. 

20  An  sin  thug  e  mi  gus  an  taobh  mu 
thuath,  agus  thomhais  e  fad  geata  na 
cùirte  mach  a  ta  'g  amharc  ris  an  àirde 
tuath,  agus  a  leud. 

21  Agus  b'  iad  a  sheòmraichean  beaga, 
tri  air  an  taobh  so,  agus  tri  air  an  taobh 
sin  ;  agus  bha  a  phuist  agus  a  sgàth-thigh- 
ean  a  rèir  tomhais  a'  cheud  geata;  b'  e 
deich  agus  dà  fhichead  làmh-choille  'fhad  ; 
agus  cùig  làmha-coille  thar  fhichead 
'àirde. 

22  Agus  bha  an  uinneagan,  agus  an 
sgàth-thighean,  agus  an  croinn-phailme  a 
rèir  tomhais  a'  gheata  ta  'g  amharc  ris  an 
àirde  'n  ear;  agus  cliaidh  iad  suas  d'  a 
ionnsuidh  le  seacbd  ceumaibh;  agus  bha  a 
sgàth-thighean  fa  'n  comhair. 

23  Agus  bha  geata  na  cuirte  stigh  fa 
chomhair  a'  gheata  ta  'g  amharc  ris  an 
àirde  tuath,  mar  e  sin  ris  an  àirde  'n  ear  ; 
agus  thomhais  e  o  gheata  gu  geata  ceud 
làmh-choille. 

24  An  dèigh  sin  thug  e  mi  air  slighe  na 
h-àirde  deas,  agus,  feuch,  geata  ris  an  àirde 
deas ;  agus  tliombais  e  a  pliuist,  agus  a 
sgàth-tliighean,  a  rèir  nan  tomhas  ceudna. 

25  Agus  bha  uinneagan  ann,  agus  'na 
sgàth-thighibh  mu  'n  cuairt  air  gach  taobh, 
cosmhuil  ris  na  h-uinneagaibh  sin ;  b' e 
'fhad  deich  agus  dà  fhicbead  làmh-choille, 
agus  a  leud  cùig  làmha-coille  thar  fhich- 
ead. 

26  Agus  bha  seachd  ceuma  gu  dol  suas 
thuige,  agus  bha  a  sgàth-thighean  fa  chomh- 
air;  agus  bha  croinn-phailme  air,  aon  air 
an  taobh  so,  agus  aon  eile  air  an  taobh  sin, 
air  a  phuist. 


27  Agus  bha  geata  sa'  chùirt  a  stigh  ri 
deas,  agus  thomhais  e  o  gheata  gu  geata  ri 
deas,  ceud  làmh-choille. 

28  Agus  thug  e  mi  do  'n  chùirt  a  stigh 
troimh  a'  gheata  mu  dheas,  agus  thomhais 
e  an  geata  rau  dheas  a  rèir  nan  tomhas 
ceudna. 

29  Agus  a  sheòmraichean  beaga,  agus  a 
phuist,  agus  a  sgàth-thighean,  a  rèir  nan 
tomhas  ceudna  ;  agus  bha  uinneagan  ann, 
agus  'na  sgàth-thighibh  air  gach  taobh 
mu  'n  cuairt :  b'  e  deich  agus  dà  fhichead 
làmh-choille  'fhad,  agus  cùig  làmha-coille 
thar  f  hichead  a  leud. 

30  Agus  bha  na  sgàth -thighean  air  gach 
taobh  mu  'n  cuairt,  cùig  làraha-coille  thar 
fhichead  air  fad,  agus  cuig  làinha-coille  air 
leud. 

31  Agus  bha  a  sgàth-thighean  ris  a' 
chùirt  a  mach,  agus  croinn-phailme  air  a 
phuist :  agus  bha  ochd  ceuma  'na  dhol 
suas. 

32  Agus  thug  e  mi  gus  a'  chùirt  a  etigh 
leth  ris  an  àirde  'n  ear,  agus  thomhais  e  ai 
yeata  a  rèir  an  tomhais  so. 

33  Agus  bha  a  sheòmraichean  heaga,  ag 
us  a  phuist,  agus  a  sgàth-thighean  a  reir 
nan  tomhas  so ;  agus  bha  uinneagan  ann 
agus  'na  sgàth-thighibh  air  gach  taobh 
mu'n  cuairt;  deich  agus  dà  fhichead  làmh- 
choille  'fhad,  agus  cuid  làmha-coille  thar 
fhichead  a  leud. 

34  Agus  bha  a  sgàth-thighean  ris 
chùirt  a  mach,  agus  croinn-phailme  air  a 
phuist  air  an  taobh  so,  agus  air  an  taobh 
sin ;   agus   bha   ochd   ceuma  'na  dhol 
suas. 

35  Agus  thug  e  mi  gus  a'  gheata  tuath, 
agus  thomhais  è  a  rèir  nan  tomhas  so  : 

36  A  sheòmraichean  beaga,  a  phuist,  ag- 
us  a  sgàth-thighean,  agus  'uinneagan  air 
gach  taobh  mu  'n  cuairt :  deich  agus  dà 
fhichead  Jàmh-choille  'fhad,  agus  cùig 
làmba-coille  thar  fhichead  a  leud. 

37  Agus  bha  a  pbuist  ris  a'  chùirt 
mach,  agus  croinn-phailme  air  a  phuist  air 
an  taobh  so,  agus  air  an  taobh  sin,  agus  'na 
dhol  suas  bha  ochd  ceuroa. 

38  Agus  bha  na  seòmraichean  agus  an 
dol  a  steach  làimh  ri  puist  nan  geatacha 
far  an  do  nigh  iad  na  tabhartais-loisgte. 

39  Agus  ann  an  sgàth-thigh  a'  gheata 
bha  dà  chlàr  air  an  taobh  so,  agus  dà  chlàr 
air  an  taobh  sin,  a  chum  an  ìobairt-lòisgte 
agus  an  ìobairt-pheacaidh,  agus  an  ìobairt- 
eusaontais  a  mharbhadh  orra. 

40  Agus  air  an  taobh  a  mach,  mar  thèid 
aon  suas  gu  fosgladh  a'  gheata  thuath,  bha 
dà  chlàr  ;  agus  air  an  taobh  eile,  aig  sgàth. 
thigh  a'  gheata  bha  dà  chlàr. 

41  Bha  ceithir  clàir  air  an  taobh  so,  agus*:; 
ceithir  clàir  air  an  taobh  sin,  ri  taobh  a' 
gheata;  ochd  clàir,  air  an  do  mharbh  iad 
an  ìobairtean. 

42  Agus  bha  na  ceithir  clàir  do  chloichi  ue 
shnaighte  air  son  na  h-ìobairt-loisgte, 
làmh-choille  gu  leth  air  fad,  agus  làmh- 
choille  gu  leth  air  leud,  agus  aon  làmh- 
choille  air  àirde  ;  air  an  do  leag  iad  mar  an 
ceudna  an  acfuinn  leis  an  do  mharbh  iad 
an  tabhartas-loisgte  agus  an  ìobairt. 

43  Agus  bha  dubhain  iaruinn  do  leui 
boise  an  taobh  a  stigh,  air  an  daingneach- 

adh  iu u  'n  cuairt  air  gach  taobh  ;  agus  air 
na  clàraibh  bha  feoil  na  h-ìobairt. 

44  Agus  thug  e  mi  chura  a'  gheata  stigh  ; 
agus,  feuch,  an  sin  bha  dà  sheòmar  anns 
a'  chùirt  a  stigh  ;  aon  air  taobh  tuath  a' 
gheata,  ag  amharc  ris  an  àirde  deas,  agus 
an  t-aon  eile  air  taobh  deas  a'  gheata,  ag 
amharc  ris  an  àirde  tuath. 

45  Agus  thubhairt  e  rium,  Tha  an  seòm- 
ar  so  ta  'g"  amharc  ri  deas,  air  son  nan 
sagart  a  tha  frithealadh  air  coimhead  an 
tighe. 

46  Agus  tha  an  seòmar  a  ta  'g  amharc 
ri  tuath  air  son  nan  sagart  a  tha  fritheal- 
adh  air  coimhead  na  h-altarach  :  is  iad  so 
mic  Shadoic  am  measg  mhac  Lebhi,  a  ta 
teachd  dlùth  do  'n  Tighearn  chum  frith- 
ealadh  dha. 

47  Mar  sin  thomhais  e  a'  chùirt,  ceud 
làmh-choille  air  fad,  agus  ceud  làmh- 
choille  air  leud,  ceithir-chearnach  ;  agus 
an  altair  ri  aghaidh  an  teampuill. 

48  Agus  thug  e  mi  gu  sgàth-thigh  an 
teampuill,  agus  thomhais  e  gach  post  do  'n 
sgàth-thigh,  cùig  làmha-coille  air  an  taobh 
so,  agus  cuig  làmha-coille  air  an  taobh  sin ; 
agus  b'  e  leud  a'  gheata  tri  làmha-coille  air 
an  taobh  so,  agus  tri  làmha-coille  air  an 
taobh  sin. 

49  B'  e  fad  an  sgàth-thighe  fichead 
làmh-choille,  agus  aleud  aon  làinh-choille 
deug,  agus  anns  an  dol  suas  d'  a  ionnsuidh 
bha  deich  ceuma :  agus  bha  pruip  aig  na 
puist,  aon  air  an  taobh  so,  agus  aon  air  an 
taobh  sin. 

JJM    pull,  agus  thomhais  e  na  puist,  sè 
.j.  j  làmha-coille  air  leud  air  an  aon  taobh, 
agus  sè  làmha-coille  air  leud  air  an  taobh 
eile,  b'  e  so  leud  gach  puist. 

2  Agus  b'  e  leud  an  doruis  deich  làmha- 
coille  ;  agus  bha  ursannan  an  doruis  cùig 
làmha-coille  air  an  aon  taobh,  agus  cùig 
làmha-coille  air  an  taobh  eile  :  agus  tliomh- 
ais  e  'fhad,  dà  fhichead  làmh-choille,  agus 
a  leud  fichead  làmh-choille. 

3  An  sin  chaidh  e  gus  an  taobh  a  stigh, 
agus  thomhais  e  post  an  doruis  dà  làmh- 
choille,  agus  an  dorus  fèin  sè  làmha-coille 
air  leud,  agus  air  gach  taobh  do  'n  dorus 
seachd  làmha-coille. 

4  Mar  sin  thomhais  e  'fhad  fichead 
làmh-choille,  agus  an  leud  fichead  làmh- 
choille,  fa  chomhair  aghaidh  an  teampuill ; 
agus  thubhairt  e  rium,  Is  e  so  an  t-ionad 
ro-naomh. 

5  'Na  dhèigh  sin  thomhais  e  balla  an 
teampuill  sè  làmha-coille  ;  agus  leud  gach 
seòmair-thaoibh  ceithir  làmha-coille,  tim- 
chioll  an  teampuill  air  gach  taobh. 

6  Agus  bha  na  seòmraichean-taoibh  aon 
an  dèigh  aoin,  tri  deug  thar  fhichead  an 
àireamh,  agus  bhuineadh  iad  do  'n  bhalla 
sin  a  hha  mu  'n  cuairt  air  an  teampull  air 
cùl  nan  seòmraichean-taoibh,  bha  greim 
aca  dheth,  ach  cha  robh  greim  aca  ann  am 
balla  an  teampuill. 

7  Agus  bha  farsuinneachd  agus  sìor  dhol 
mu  'n  cuairt  au  àird  chum  nan  seòmraich- 
ean-taoibh,  oir  chaidh  cuairteachadh  an 
tighe  do  ghnàth  suas  mu  thimchioll  an 


tighe  :  agus  mar  sin  bha  leud  an  tighe 
shuas,  agus  air  an  dòigh  sin  bha  e  dol  am 
meud  o  'n  t-seòmar  ìochdarach  gus  an  aon 
a  b'  àirde  aig  a'  mheadhon. 

8  Chunnaic  mi  fòs  mu  'n  cuairt  air  an 
tigh,  o  ìochdar  stèidh  nan  seòmraichean- 
taoibh,  gu  'm  b'e  àirde  gach  aoin  diubh 
slat  iomlan  shè  làmha-coille  mòra. 

9  B'  e  leud  a'  bhalla,  a  bha  eadar  na 
seòmair-thaoibh  a  mach  cùig  làmha-coille  ; 
b'  e  sin  fhad  as  a  bha  eadar  na  seòmraich- 
ean-taoibh  a  hha  ri  taobh  an  tighe. 

10  Agus  eadar  na  seòmraichean  eile  bha 
fichead  làmh-choille  air  gach  taobh,  mu  :n 
cuairt  do  'n  tigh. 

11  Agus  bha  dorsan  nan  seòmraichean- 
taoibh  ris  an  ionad  a  dh'fhàgadh,  aon 
dorus  ris  an  àirde  tuath,  agus  dorus  eile 
ris  an  àirde  deas  ;  agus  b'  e  leud  an  ionaid 
a  dh'fhàgadh  cùig  làmha-coille  air  gach 
taobh  raù  'n  cuairt. 

12  A  nis  bha  an  aitreabh  a  bha  fa  chomh- 
air  an  àite  air  leth,  ris  an  àird  an  iar,  deich 
agus  tri  ficliead  làmh-choille  air  leud  ;  ag- 
us  bha  bhalla  na  h-aitreibh  cùig  làmha- 
coille  air  tiuighead  gach  taobh  mu'n  cuairt ; 
agus  b'  e  'fhad  deich  agus  ceithir  fichead 
làmh-choille. 

13  Mar  sin  thomhais  e  an  tigh  ceud 
làmh-choille  air  fad,  agus  an  t-àit  air  leth, 
agus  an  aitreabh  le  a  ballachaibh,  ceud 
làmh-choille  air  fad. 

14  Mar  an  ceudna  leud  aghaidh  an  tighe, 
agus  an  ionaid  air  leth  ris  an  àird  an  ear, 
ceud  làmh-choille. 

15  Agus  thomhais  e  fad  na  h-aitreibh  fa 
chomhair  an  àit  air  leth,  agus  a  bha  air  a 
chùlaobh,  agus  a  sheòmraichean  air  an 
taobh  so  agus  air  an  taobh  eile,  ceud  làmh- 
choille,  maille  ris  an  teampull  a  stigh,  ag- 
us  ri  sgàth-thighibh  na  cùirte. 

16  Bha  puist  an  doruis  agus  nah-uinn- 
eagan  cumhann,  agus  na  seòmraichean 
mu  'n  cuairt  air  an  tri  urlair,  thall  fa 
chomhair  an  doruis,  foluichte  le  fìodh 
timchioll  mu  'n  cuairt,  agus  o  'n  làr  suas  gu 
ruig  na  h-uinneagan  ;  agus  bhana  h-uinn- 
eagan  air  an  còmhdachadh. 

17  Ach  os  ceann  an  doruis,  agus  anns 
an  teampull  a  mach,  gu  e  sin  a  b'  fhaide 
steach,  agus  air  a'  bhalla  uile  mu  'n  cuairt 
do  'n  teampull  a  stigh  agus  a  muigh, 

18  Bha  cerubim  air  an  deanamh,  agus 
croiun-phailme,  air  chor  as  gu  'n  robh 
crann-pailme  eadar  cerub  agus  cerub  ;  ag- 
us  aig  gach  cerub  bha  dà  aghaidh  : 

19  Air  chor  as  gu  'n  robh  aghaidh  duine 
ris  a'  chrann-phailme  airan  aon  taobh,  ag- 
us  aghaidh  leòmhain  òig  ris  a'  chrann- 
phailme  air  an  taobh  eile :  bha  so  deanta 
feadh  an  tighe  uile  mu  'n  cuairt. 

20  O  'n  làr  gus  os  ceaun  an  doruis  bha 
cerubim  air  an  deanamh,  agus  croinn- 
phailme,  agus  air  balla  an  teampuill. 

21  Bha  puist  an  teampuill  ceithir- 
chearnach,  agus  aghaidh  an  ionaid  naoimli 
air  a'  chumachd  cheudna. 

22  Bha  an  altair  do  fhiodh  tri  làmha- 
coille  air  àirde,  agns  dà  làmh-choille  air 
fad  ;  air  a  deanamh  cearnach  le  oisnibh 
agus  clàraibh  fiodha :  agus  thubhairt  e 
rium,  So  am  bòrd  a  ta  fa  chomhair  an 
Tighearn. 

23  Agus  bha  dà  dhorus  aig  an  tearapull, 
agus  aig  an  ionad  naomh. 

24  Agus  bha  dà  dhuilleig  aig  gach  dorus, 
dà  dhuiileig  a'  tionndadh ;  dà  dhuilleig  air 
son  an  aoin  doruis,  agus  dà  dhuilleig  air 
eon  au  doruis  eile. 

25  Agus  bha  cerubim  agus  croinn- 
phailme  deanta  orra,  air  dorsaibh  an  team- 
puill,  mar  a  bha  deanta  air  na  ballachan, 
agus  hha  dèileachan  tiugha  air  aghaidh  an 
Bgàth-thighe  a  mach. 

26  Agus  bha  uinneagan  cumhann  agus 
croinn-phailme  air  an  aon  taobh  agus  air 
an  taobii  eile,  air  taobhan  an  sgàth-thighe, 
agus  air  seòmraichean-taoibh  an  tighe,  ag- 
us  air  na  dèileaclian  tiugha. 

CAIB.  XLII. 

AN  SIN  thug  e  mach  mi  gus  a'  chùirt  a 
mach,  air  slighe  na  h-àirde  tuath, 
agus  thug  e  mi  do  'n  t-seòmar  a  bha  os 
ceann  an  ionaid  air  leth,  agus  a  bha  fa 
chomhair  na  h-aitreibh  ris  an  àirde  tuath. 

2  Fa  chomhair  fad  cheud  làmh-choille 
bha  an  dorus  tuath ;  agus  b'e  an  leud 
leth-cheud  làmh-choille. 

3  Fa  chomhair  dhorsan  na  cùirte  steach, 
agus  fa  chomhair  an  urlair  a  bha  air  son 
na  cùirte  mach,  bha  seòmar  air  aghaidh 
seòmair  air  tri  urlair. 

4  Agus  fa  chomhair  nan  seòmraichean 
bha  àite  spaisdearachd  deich  làmha-coille 
air  leud  a  stigh,  agus  ceud  làmh-choille  air 
fad  ;  agus  bha  na  dorsan  ri  tuatli. 

5  Agus  bha  na  seòmraichean  uachdar- 
ach  cumhann :  oir  aca  so  chrìochnaich  na 
seòmraiche  beaga,  a  dh'èirich  gus  a'  cheud 
agus  an  dara  urlar  do  'n  aitreibh. 

6  Oir  bha  'iad  'nan  tri  urlair,  ach  cha 
robh  pruip  aca  mar  phruip  nan  cùirtean  : 
uime  sin  bha  an  tigh  ni  bu  chumhainne  na 
chuid  a  b'  ìochdaraiche,  agus  bu  mheadh- 
onaiche  o  'n  làr. 

7  Agus  bha  am  balla  bha  mach  fa 
chomhair  nan  seòmraichean,  leth  ris  a' 
chùirt  a  b'  fhaide  mach  air  beulaobh  nan 
seòmraichean,  leth-cheud  làmh-choille  air 
fad. 

8  Oir  b'  e  fad  nan  seòmraichean  a  bha 
sa  chùirt  a  mach  leth-cheud  làmh-choille  : 
agus,  feuch,  fa  chomhair  an  teampuill  bha 
ceud  làmh-choille. 

9  Agus  fo  na  seòmraichean  so  bha  'n  dol 
a  steach  air  an  taobh  an  ear,  mar  thèid  aon 
a  steach  annta  o  'n  chùirt  a  muigh. 

10  Bha  na  seòmraichean  ann  an  tiuigh- 
ead  balla  na  cùirte  ris  an  àird  an  ear,  thall 
fa  chomhair  an  ionaid  air  leth,  agus  thall 
fa  chomhair  an  tighe. 

11  Agus  bha  an  t-àite  spaisdearachd  aig 
an  aghaidh  cosmhuil  ris  sin  a  bha  aig 
seòmraichean  na  h-àirde  tuath  ;  ionnan 
ann  am  fad,  agus  ionnan  ann  an  leud  ;  ag- 
us  bha  an  uile  dhol  a  maeh  araon  air  an 
aon  dreach,  agus  fòs  an  dorsan. 

12  Agus  a  rèir  dorsa  nan  seòmraichean 
a  bha  ris  an  àirde  deas,  bha  dorus  ann  an 
ceann  na  slighe,  na  slighe  dìreach  fa 
chomhair  a'  bhalla,  ris  an  àird  an  ear,  mar 
a  thèid  aon  a  steach  orra. 

13  An  sin  thubhairt  e  rium,  Na  seòm- 
raichean  mu  thuath,  agus  na  seòmraich- 
ean  mu  dheas,  a  ta  fa  chomhair  an  iouaid 


air  leth,  is  seòraraichcan  naomha  iad,  far 
an  ith  na  sagairt  a  thig  dlùth  do  'n  Tigh- 
earn  na  nithe  a  's  ro-naomha  :  an  sin  cuir- 
idh  iad  na  nithe  a  's  ro-naomha,  agus  an 
tabhartas-bìdh,  agus  an  tabhartas-peac- 
aidh,  agus  an  tabhartas-eusaontais ;  oir 
tha  an  t-ionad  naomh. 

14  'Nuair  a  thèid  na  sagairt  a  steach 
ann,  an  sin  cha  tèid  iad  a  rnach  as  an  ion- 
ad  naomh  gus  a'  chùirt  a  mach,  ach  an 
sin  cuiridh  iad  an  eudaichean,  far  am 
bheil  iad  a'  frithealadh ;  oir  tha  iad 
naomha :  agus  cuiridh  iad  orra  eudaichean 
eile,  agus  thig  iad  dlùth  do  na  nithibh  sin 
a  ta  air  son  a'  phobuill. 

15  A  nis  'nuair  a  chuir  e  crìoch  air 
tomhas  an  tighe  stigh,  thug  e  mach  mi 
chum  a'  gheata,  ta  'g  amharc  ris  au  àird 
an  ear,  agus  thomhais  e  mu  'n  cuairt  e. 

16  Thomhais  e  an  taobh  an  ear  leis  an 
t-slait-thomhais,  cùig  agus  ceud  slat,  leis 
an  t-slait-thomhais  timchioll  mu  'n  cuairt. 

17  Thomhais  e  an  taobh  mu  thuath, 
cùig  agus  ceud  slàt,  leis  an  t-slait-thomh- 
ais  timchioll  mu  'n  cuairt. 

18  Thomhais  e  an  taobh-deas,  cùig  agus 
ceud  slat,  leis  an  t-slait-thomhais. 

19  Thionndaidh  e  mu  'n  cuairt  gus  an 
taobh  an  iar,  agus  thomhais  e  cùig  agus 
ceud  slat,  leis  au  t-slait-thomhais. 

20  Thomhais  e  air  na  ceithir  taobhan  e  : 
bha  balla  aige  mu  'n  cuairt,  cùig  agus  ceud 
slat  air  fad,  agus  cùig  agus  ceud  air  leud, 
a  dheanamh  dealachaidh  eadar  an  t-ionad 
naomh  agus  an  t-àite  mi-naomh. 

CAIB.  XLIII. 
5lVrA  DHEIGH  sin  thug  e  mi  chum  a' 
X\  gheata,  an  geata  ta  'g  amharc  ris  an 
'àird'  au  ear : 

2  Agus,  feuch,  thàinig  glòir  Dhè  Israeil 
o  shlighe  na  h-àirde  'n  ear :  agus  bha  a 
ghuth  mar  thoirm  mhòran  uisgeachan, 
agus  dhealraich  an  talamh  le  'ghlòir. 

3  Agus  bha  an  sealladh  so  a  chunnaic  mi 
cosmhuil  ris  an  t-sealladh  sin  a  chunnaic 
mi,  'nuair  thàinig  e  chum  am  baile  a  sgrios  : 
agus  bha  a'  choslas  mar  an  coslas  a  chunn- 
aic  mi  aig  sruth  Chebair:  agus  thuit  mi 
air  m'  aghaidh. 

4  Agus  thàinig  glòir  an  Tighearna  chura 
an  teampuili,  air  slighe  a'  gheata  ta  'g 
amharc  ris  an  àird  an  ear. 

5  An  sin  tliog  an  spiorad  suas  mi,  agus 
thug  e  mi  gus  a'  chùirt  a  stigh,  agus, 
feuch,  lìon  glòir  an  Tighearn  an  teampuU. 

6  Agus  chuala  mi  e  labhairt  rium  a 
mach  as  an  teampull ;  agus  sheas  au  duine 
làimh  rium. 

7  Agus  thubhairt  e  rium,  A  mhic  an 
duine,  tha  thu  faicinn  àite  mo  righ-chaith- 
reach,  agus  ionad  bhonn  mo  chos,  far  an 
gabh  mi  còmhnuidh  ann  am  meadhon 
cloinne  Israeil  gu  siorruidh,  agus  m'  ainm 
naomh-sa  cha  truaill  tigh  Israeil  ni  's  mò, 
iad  fèin  no  'n  rìghrean,  le  'n  strìopachas, 
no  le  conablachaibh  an  rìghrean  'nan  ion- 
adaibh  àrda. 

8  Le  suidheachadh  an  stairsneich  aig 
mo  stairsneich-sa,  agus  am  puist  aig  mo 
phuist-sa,  agus  am  balla  eadar  mise  ague 
iadsau,  rinn  iad  eadhon  m'  ainm  naomh  a 
thruailleadh  le  'n  gràineileachdaibh  a  chuii 


CAIB.  XLIV. 

iad  an  gnìomh  :  nime  sin  chaith  mise  iad 
ann  am  chorruich. 

9  A  nis  cuireadh  iad  air  falbh  an  strìop- 
achas,  agus  cairbhinnean  an  rìghrean  fada 
uam,  agus  gabhaidh  mi  còmhnuidh  'nam 
meadhon  gu  sìorruidh. 

10  A  mhic  an  duine,  feuch  an  teampull 
so  do  thigh  Israeil,  a  chum  gu  'n  gabh  iad 
nàire  do  n  eu  ceartaibh  ;  agus  tomhais- 
eadh  iad  an  sàmhladh. 

11  Agus  ma  bhios  nàire  orra  do  gach  ni 
a  rinn  iad,  feuch  dhoibh  dreach  an  tighe, 
agus  a  chumachd,  agus  a  dhol  a  mach, 
agus  a  theachd  a  stigh,  agus  'uile  choslas, 
agus  'uile  orduighean,  agus  'uile  dhealbh, 
agus  'uile  reachdan ;  rfgus  sgrìobh  e  'nan 
sealladh,  a  chum  gu  'n  coimhid  iad  'uile 
Bhreach,  agus  'uile  orduighean,  agus  gu  'n 
dean  siad  iad. 

12  Is  e  so  reachd  an  tighe  ;  Air  mullach 
an  t-slèibh  bithidh  a  chrìoch  uile  mu  'n 
cuairt  ro-uaomh :  feuch  is  e  so  reaehd  an 
tigite. 

13  Agus  is  iad  so  toimhsean  na  h-altar- 
ach  ann  an  làmha-coille,  le  leud  boise  ris 
gach  aon  làmh-choille;  bithidh  eadhon 
làmh-choille  na  boun,  agus  làmh-choille 
'na  leud,  agus  rèis  'na  h  iomall  air  an 
fhoir  mu  'n  cuairt;  agus  bithidh  so  'na 
chuairteachadh  do  'n  altair. 

14  Agtis  o  'u  bhonn  air  an  làr  gu  ruig  an 
suidlieachadh  ìoehdarach  bithidh  dà  làmh- 
choille,  agus  aon  làmh-cìtoille  an  leud; 
agus  o  'n  t-suidheachadh  a  's  lugha  gus  an 
suidheachadh  a  s  mò,  bithidh  eeithir 
làmha-coille,  agus  au  leud  aon  làmh- 
choille. 

15  Mar  sin  bithidh  an  altair  ceithir 
làmha-coille  ;  agus  o  'n  altair  an  àird  bith- 
idh  ceitbir  adharcan. 

16  Agus  bitnidh  an  altair  Ahlàmh-choille 
dheug  air  fad.  a  dhà-dbeug  air  leud,  ceith- 
ir-chearnach  'na  ceithir  chearnaibh. 

17  Agus  bithidh  am  bonn  ceithir  làmha- 
coille  deug  air  fad,  agus  ceithir-deug  air 
leud,  'na  cheithir  chearnaibh  ;  agus  bith- 
idh  an  fhoir  mu  'n  cuairt  oirre  leth  làmh- 
choille ;  agus  bithidh  a  bonn  làmh-choille 
rau  'n  cuairt,  agus  amhaircidh  a  ceuma  ris 
an  àird  an  ear. 

18  Agus  thubhairt  e  rium,  A  mhic  an 
duine,  mar  so  tha  an  Tighearna  Dia  ag 
ràdh,  Is  iad  so  orduighean  na  h-altarach 
anns  an  là  san  dean  ian  i,  chum  tabhart- 
asa-loisgte  ìobradh  oirre,  agus  a  churn  fuil 
a  chrathadh  oirre. 

19  Agus  bheir  thu  do  na  sagartaihh  na 
Lebhithioh  a  ta  do  shiiochd  Shadoic,  a 
thig  dlùth  dhomh-sa,  chum  frithealadh 
dliomh,  tha  an  Tighearna  Dia  ag  ràdh, 
tarbh  òg  mar  thabhartas-peacaidh. 

20  Agus  gabhaidh  tu  d'  a  fhuil,  agus 
cuiridh  tu  i  air  a  ceithir  adharcaibh,  agus 
à;r  ceithir  chearnaibh  a  buinn,  agus  air  an 
thoir  mu  'n  cuairt :  mar  so  glanaidh  agus 
uuhidh  tu  i. 

21  Gabhaidh  tu  fòs  tarbh  na  h-ìobairt- 
pheacaidh,  agus  loisgidh  esan  e  ann  an 
lonad  orduichte  an  tighe,  an  taobh  a  mach 
do  n  naomh-ionad. 

22  Agus  air  an  dara  là  ìohraidh  tu 
meann  do  na  gabhraibh  gun  ghaoid,  air 
son  tabhartais-pheacaidh ;  agus  glanaidh 


iad  an  altair,  mar  a  ghlan  iad  i  leis  an 
tarbh. 

23  'Nuair  a  sguireas  tu  d'  a  glanadh, 
ìobraidh  tu  tarbh  òg  gun  ghaoid,  agus 
reithe  as  an  treud  gun  ghaoid. 

24  Agus  ìobraidh  tu  iad  an  làthair  an 
Tighearn  ;  agus  tilgidh  na  sagairt  salann 
orra,  agus  ìobraidh  iad  suas  iad  mar  ìob- 
airt-loisgte  do  'n  Tighearn. 

25  Seachd  làithean  deasaichidh  tu,  gach 
aon  là,  gabhar  air  son  ìobairt-pheacaidh  : 
deasaichidh  iad  fòs  tarbh  òg  agus  reithe  as 
an  treud  gun  ghaoid. 

26  Seachd  làilhean  glanaidh  iad  an  alt- 
air,  agus  nighidh  iad  i,  agus  naomhaichidh 
siad  iad  fèin. 

27  Agus  an  uair  a  bhios  na  làithean  so 
air  an  crìochuachadh,  tarlaidh  air  an  ochd- 
amh  là,  agus  mar  sin  sìos,  gu  'n  dean  na 
sagairt  'ur  n-ìobairtean-loisgte  air  an  alt- 
air,  agus  'ur  n-ìobairtean-sìth,  agus  gabh- 
aidh  mise  ruibh,  deir  an  Tigheam  leho- 
bhah. 

CAIB.  XLIV. 

AN  SIN  thug  e  mi  air  m'  ais  air  slighe 
geata  an  ionaid  uaoimh  a  mui  jh,  a 
ta  'g  amharc  ris  an  àird  an  ear,  agus  bha  e 
druidte. 

2  An  sin  thubhairt  an  Tighearna  rium, 
Bithidh  an  geata  so  druidte,  cha  'n  fhosg- 
ailear  e,  agus  cha  tèid  neach  air  bith  a 
steach  air,  a  chionn  gu  'n  deachaidh  an 
Tighearna  Dia  Israeil  a  steach  air. 

3  Uime  sin  bithidh  e  druidte  nir  a* 
phrionnsa  ;  am  prionnsa  fèin  suidhidh  ann 
a  dh'itheadh  arain  an  làthair  an  Tigh- 
earna;  thèid  e  steach  air  slighe  cùirt'  a* 
gheata,  agus  thig  e  mach  air  an  t-slighe 
cheudna. 

4  An  sin  thug  e  mi  air  sligh  a'  gheata 
thuath,  fa  chomhair  an  teampuill,  agus 
dh'amhairc  mi,  agus,  feuch,  lìon  glòir  an 
Tighearna  teampull  an  Tighearna ;  agus 
thuit  mise  air  m  aghaidh. 

5  Agus  thuhhairt  an  Tighearn  rium,  A 
mhic  an  duiue,  thoir  geur-aire,  agus  faic 
le  d'  shùilibh,  agus  cluinn  le  d'  chluasaibh, 
gach  ni  a  their  mise  riut  mu  thimchioll 
uile  orduighean  tighe  an  Tighearn,  agus 
'uile  reachdan,  agus  tlioir  aire  mhaith  do 
dhol  a  steach  an  tighe,  le  uile  dhol  a  mach 
an  ionaid  uaoimh. 

6  Agus  their  thu  ris  an  tigh  cheannairc- 
each,  ri  tigh  Israeil,  Mar  so  tha  an  Tigh- 
earna  Dia  ag  ràdh,  O  thigh  Israeil,  gu  ma 
leòr  leibh  do  'ur  n-uile  ghràineileachd- 
aibh, 

Y  Gu  'n  d'  thug  sibh  coigrich  neo-thim- 
chioll  ghearrta  'nan  cridhe,  agus  neo-thim- 
chioll-ghearrta  'nam  feoil,  gu  bhi  ann  am 
naomh-ionad-sa,  a  thruailleadh  mo  thighe, 
am  feadh  a  ta  sibh  a'  tiodhlacadh  dhomh- 
sa  an  arain,  na  saill,  agus  na  fola ;  agus 
bhris  sibh  mo  choimhcheangal  le  'ar  n-uile 
ghràineileachdaibh. 

8  Agus  cha  do  ghlèidh  sibh  cùram  mo 
nithe  naomha;  ach  chuir  sibh  luchd- 
coimhid  mo  chùraim  ann  am  ionad  naomh 
air  'ur  son  fèin. 

9  Mar  so  tha  an  Tighearna  Dia  ag  ràdh, 
Cha  tèid  aon  choigreach  neo-thimchioll- 
ghearrta  'na  chridhe,  no  neo-thimchioll- 

ghearrta  'na  fheoil,  a  steach  do  m'  ionad 
naomh-sa,  do  choigTeach  air  bith  a  ta  ; 
measg  cloinne  Israeil. 

10  Agus  na  Lebhithich  a  dh'imich  am 
fad  uamsa,  'nuair  a  chaidh  Israel  air  seach-  I 
aran,  a  dh'fhalbh  air  seacharan  uamsa  au  l 
dèigh  an  ìodhola,  giùlainidh  eadhon  iad-  J 
san  an  aingidheachd. 

11  Gidheadh  bithidh  iad  'nan  luehd-  I 
frithealaidh  ann  am  ionad  naomh,  air  am  1 
bi  cùram  gheatachan  an  leampuill,  agus  j 
a  bhios  a'  frithealadh  do  'n  teampull :  J 
marbhaidh  iad  an  tabhartas-loisgte,  agus 
an  ìobairt  air  son  an  t-sluaigh,  agus  seas-  j 
aidh  iad  'nan  làthair  gu  frithealadh  dhoibh  :  : 

12  A  chionn  gu  'n  d'  rinn  iad  frithealadh  j 
dhoibh  ann  an  làthair  an  ìodholan,  agus  \ 
gu'n  d'thug  iad  air  ti^h  lsraeil  tuiteam  gu  j 
aingidheachd  ;  uime  sin  thog  mise  suas  mo  | 
làmh  'nan  aghaidh,  tha  an  T ighearn  leho-  | 
bhah  ag  ràdh,  agus  giùlainidh  iad  an  aing-  • 
idheachd. 

13  Agus  cha  tig  iad  am  fagus  domh-sa,  i 
a  dheanamh  dleasdanais  sagairt  domh,  no  j 
theachd  dlùth  do  bheay  air  bith  do  m' 
nithibh  naomha  san  ionad  a  's  ro  naomh  : 
ach  giùlainidh  iad  an  nàire,  agus  an  gràin-  j 
eileachdan  a  chuir  iad  an  gnìomli. 

14  Ach  ni  mi  iad  'nan  luchd-coimhid  • 
cùraim  an  tighe,  air  son  'uile  sheirbhis,  j 
agus  air  son  gach  uile  ni  bhios  ri  dhean-  j 
amh  ann. 

15  Ach  na  sagairt  na  Lebhithich,  mic 
Shadoic,  a  choimhid  cùram  m'  ionaid  i 
naoimh,  'nuair  a  chaidh  clann  IsraeiJ  air  ! 
seacharan  uam,  thig  iadsan  dlùth  dhomh,  j 
chum  frithealadh  dhomh,  agus  seasaidh  | 
iad  ann  am  fhianuis  a  dhìobradh  dhomh  J 
na  saill  agus  na  fola,  deir  an  Tighearn  le- 
hobhah. 

16  Thèid  iad  a  steach   do  m'  ionad 
naomli,  agus  thig  iad  dlùth  do  m'  bhord,  a  1 
chum  frithealadh  dhomh,  agus  coimhididh  j 
iad  mo  chùram. 

17  Agus  tarlaidh,  'nuair  a  thèid  iad  a  j 
steach  air  geatacha  na  cuirte  stigh,  gu  'm  j 
bi  iad  air  an  èideadh  le  eudach  lìn ;  agus 
cha  tig  olainn  air  bith  orra,  am  feadh  a  ta 
iad  a'  frithealadh  ann  an  geatachaibh  na 
cùirte  steach,  agus  an  taobh  a  stigh. 

18  Bithidh  curaichdean  lìn  air  an  rinn, 
agus  bithidh  triughais  lìn  air  an  leasraibh  :  | 
cha  chrioslaich  siad  iad  fèin  le  aon  ni  a  j 
thogas  fallus. 

19  Agus  'nuair  a  thèid  iad  a  mach  do  'n 
chùirt  a  muigh,  a  chum  an  t-sluaigh,  | 
cuiridh  iad  dhiubh  an  eudaichean  anns  ' 
an  d' rinn  iad  frithealadh,  agus  cuiridh  iad 
anns  na  seòmraichibh  naomha  iad,  agus 
cuiridh  iad  orra  eudaichean  eile,  agus  cha 
naomhaich  iad  am  pobull  'nan  eudaichibh. 

20  Ni  mò  a  lomas  iad  an  cinn,  no  dh'- 
f  huilingeas  iad  do  'n  ciabhan  fàs  fada ; 
cha  dean  iad  ach  a  mhàin  an  cinn  a  bharr- 
adh. 

21  Ni  mò  dh'òlas  sagart  air  bith  fìon, 
'nuair  thèid  iad  a  steach  do  'n  chùirt  a 
stigh. 

22  Ni  mò  ghabhas  iad  dhoibh  fèin  mar 
mhnaoi  banntrach,  no  bean  a  chuireadh 
air  falbh  :  ach  gabhaidh  iad  maighdeanan 
do  shliochd  tighe  Israeil,  no  banntrach  aig 
uu  robh  sagart  roimhe. 


23  Agus  teagaisgidh  iad  do  m'  shluagh- 
sa  an  dealachadh  eadar  naomh  agus  mi- 
naomh,  agus  bheir  iad  orra  dealachadh  a 
chur  eadar  an  glan  agus  an  neòghlan. 

24  Agns  ann  an  comh-stri  seasaidh  iad 
ann  am  breitheanas  ;  bheir  iad  breth  air  a 
rèir  mo  reachdan-sa;  agus  coimhididh 
iad  mo  lagh  agus  mo  reachdan,  anu  am 
uile  choimhthionalaibh,  agus  naomhaich- 
idh  iad  mo  shàbaidean. 

25  Agus  cha  tig  iad  dlùth  do  dhnine 
marbh  gu  iad  fèin  a  thruailleadh  :  ach  air 
son  athar,  no  air  son  màthar,  no  air  son 
mic,  no  air  son  nighinn,  air  son  bràthar, 
no  air  son  peathar  aig  nach  robh  fear, 
feudaidh  siad  iad  fèin  a  thruailleadh. 

26  Agus  an  dèigh  dha  bhi  air  a  ghlan- 
adh,  àirmhidh  iad  dha  seachd  làithean. 

27  Agus  air  an  là  san  tèid  e  steach  do  'n 
ionad  naomh,  do  n  chùirt  a  stigh  gu  frith- 
ealadh  anns  an  ionad  naonih,  bheir  e 
seachad  tabhartas-peacaidh,  deir  an  Tigh- 
earna  Dia. 

28  Agus  cha  bhi  oighreachd  air  bith 
aca  ;  is  mise  an  oighreachd-san  :  agus  cha 
toir  sibh  dhoibh  sealbh  air  bith  ann  an  ls- 
rael ;  is  mise  an  sealbh. 

29  Ithidh  iad  an  tabhartas-bìdh,  agus  an 
tabhartas-peacaidh,  agus  an  tabhartas-eus- 
aontais  ;  agus  aca-san  bithidh  gach  uile  ni 
coisrigte  ann  an  Israel. 

30  Agu3  bithidh  toiseach  ceud  thoraidh 
nan  uile  nithe,  agus  gach  uile  thabhartas 
do  gach  seòrsa  do  'ur  tabhartais  aig  na 
sagairt :  bheir  sibh  mar  an  ceudna  do  'n 
t-sagart  toiseach  'ur  taoise,  chum  gu  'n 
toir  e  air  a  bheannachadh  còmhnuidh  a 
ghabbail  ann  ad  thigh. 

31  Cha  'n  ith  an  sagart  do  ni  air  bith  a 
dh'eugas  leis  fèin,  no  bhios  reubta,  ma  's 
eun  no  ainmhidh  e. 

CAIB.  XLV. 

MAR  an  ceudna  'nuair  a  roinneas  sibh 
le  crannchur  am  fearann  mar  oigh- 
reachd,  bheir  sihh  tabhartas  do  'n  Tigh- 
earn,  earrann  naomh  do  'n  fhearann  :  is  e 
'lhad  cùig  raile  fichead  làmh-ciioille,  agus 
a  leud  deich  mìle  :  bithidh  so  naomh  na 
uile  chrìochaibh  mu  'u  cuairt. 

2  Dheth  so  bithidh  air  son  an  ionaid 
naoimh  cùig  ceud  airfad,  le  cùig  ceud  air 
leud,  ceithir-chearnach  mu  'n  cuairt;  agus 
leth-cheud  làmh-choille  mu  'n  cuairt,  air 
son  a  dhlùth-bhailtean. 

3  An  dèigh  an  tomhais  so  toimhsidh  tu 
ann  am  fad  cùig  mìle  fichead,  agus  ann  an 
leud  deich  mìle ;  agùs  an  sin  bithidh  an 
t-ionad  naomh,  an  t-àite  ro-naomh. 

4  Bithidh  a'  chuid  so  do  'n  fhearann 
naomh  do  na  sagairt,  luchd-frithealaidh  an 
ionaid  naoimh,  a  thig  dlùth  chum  fritheal- 
adh  do  :n  Tighearn ;  agus  bithidh  e  'na 
ionad  air  son  an  tighean,  agus  'na  àite 
naomh  air  son  an  naomh-ionaid. 

5  Agus  fòs  cùig  raìle  fichead  air  fad, 
agus  deich  raìle  air  leud  bithidh  aig  na 
Lebhitliich,  'luchd-frithealaidh  an  tighe, 
air  an  son  fèin,  mar  sheilbh  air  son  hch- 
ead  seòmar. 

6  Agus  orduichidh  sibh  mar  sheilbh  na 
caithreach  cùig  mìle  làmh-choille  air  leud, 
agus  cùig  mìle  fichead  air  fad,  thall  f» 

ehomhair  àite  &n  ionaid  naoimh:  hithidh 
e  aig  uile  thigh  Israeil. 

7  Agus  bithidli  aig  an  uachdaran  air  an 
aon  tàobh,  agus  air  an  taobh  eile  do 
chuibhrionn  an  ionaid  naoimh,  agus  do 
sheilbh  na  caithreach,  fa  chomhaìr  cnibh- 
rùiu  an  ionaid  naoimh,  agus  fa  chomhair 
seilbh  na  caithreach,  o  'n  taohh  an  iar,  ris 
an  iar ;  agus  o  'n  taohh  an  ear,  ris  an  ear ; 
agus  bithfdh  am  fad  thall  fa  chomhair  aoin 
do  na  h-earrannaibh,  o  'n  iomall  an  iar  gus 
an  iomall  an  ear. 

8  Auns  an  fhearann  bithidh  a  shealhh 
ann  an  Israel ;  agus  cha  sàruich  m'  uach- 
darain-sa  ni  's  mò  rao  shluagh :  agus  am 
fearann  bheir  iad  do  thigh  Israeil  a  rèir  am 
fineachan. 

9  Mar  so  tha  an  Tighearna  Dia  ag  ràdh, 
)       Gu  mar  leòr  leibh,  O  uachdarana  Israeil : 

cuiribh  uaibh  ainneart  agus  creach,  agus 
»  ;     deanaibh  breitheanas  agus  ceartas,  togaibh 

leibh  'ur  n-an-tighearnas  o  m'  shluagh-sa, 

deir  an  Tigliearn  Iehobhah. 
ii         10  Bithidh  agaibh  meighean  cothrom- 
i      ach,  agus  ephah  chothromach,  agus  bat 
i.  cothromach. 

11  Bithidh  an  ephah  agus  am  bat  do  aon 
a  tomhas,  air  chor  as  gu  'n  cum  am  bat  an 
>•  deieheamh  cuid  do  homer,  agus  au  ephah 
ìi      an  deicheamh  cuid  do  homer:  bithidh  a 

thomhas  a  rèir  an  homeir  : 
t         12  Agus  hithidh  ann  an  secel  fiehead 
i>      gerah  :    rìcliead   secel,    cùig  seceil  thar 
ìi      fhichead,  cùig  seceil  deug,  bithidh  sin  'na 
•j      mhaneh  agaibh. 

0  13  So  an  tabhartas  a  bheir  sibh  uaibh ; 

1  au  sèathamh  cuid  do  ephah  à  homer 
cruithneachd,  agus  bheir  sibh  an  sèath- 

i      amh  cuid  do  ephah  à  homer  eorna. 

i  14  A  thaobh  reachd  na  h-oladh,  am  bat 
oladh,  bheir  sibh  uaibh  au  deicheamh 
cuid  do  bhat  as  a'  chòr,  is  e  sin  homer 
dheich  bhat ;  oiris  deich  bait  a  ta  ana  an 

!k      homer : 

h-  15  Agus  aon  uan  as  an  treud,  à  dà 
h-  cheud,  à  h-ionaltradh  reamhar  Israeil,  air 
i(  son  tabhartais-bbìdh,  agus  air  son  ìobairt- 
ru>  loisgte,  agus  air  son  thabhartas-sìth,  chum 
di  rèite  dheanamh  air  an  son,  deir  an  Xigh- 
earna  Dia. 

(i  16  Bheir  uile  shluagh  an  fliearainn  an 
irif  tabhartas  so  air  son  an  uachdarain  ann  an 
a-  Israel. 

aa        17  Agus  buinidh  e  do  'n  phrionnsa  tabh- 
artasa-loisgte,  agus  tabhartasa-bìdh,  agus 
tc      tabhartasa-dibhe  thoirt  uaithe  air  na  làith- 
n      ibh  fèill,  agus  air  na  gealaichibh  nua^h, 
a      agus  air  na  sàbaidihh,  agus  air  uile  àrd- 
fhèillibh  tighe  Israeil  :  deasaichidh  e  'n 
là      tabhartas-peacaidh,  agus   an  tabhartas- 
bìdh,  agus  an  tabhartas-loisgte,  agus  na 
tabhartasa-sìth,  a  dheanamh  rèite  àir  son 
tighe  Israeil. 

18  Mar  so  tha  an  Xighearna  Dia  ag 
ràdh,  Anns  a'  cheud  mhìos,  air  a'  cheud 
là  do  'n  mhìos,  gabhaidh  tu  tarbh  òg  gun 
ghaoid,  agus  glanaidh  tu  an  naomh-ionad. 

19  Agus  gabhaidh  an  sagart  do  fhuil 
na  h-ìobairt-pheacaidh,  agus  cuiridh  e  i 
air  puist  an  tighe,  agus  air  ceithir  chearn- 
aibh  buinn  na  h-altarach,  agus  air  puist 
geata  na  cùirte  stigh. 

20  Agus  mar  sin  ni  thu  air  an  t-seachd- 


amh  là  do  'n  mhìos,  air  son  gach  aoin  a 
thèid  air  seacharan,  agus  a  ni  gu  h-am- 
aideach  :  mar  sin  ni  6ibh  rèite  air  son  an 
teampuill. 

21  Anns  a'  cheud  mhìos,  air  a'  cheath- 
ramh  là  deug  do  'n  mhìos,  bithidh  a'  chàisg 
agaibh,  fèill  sheachd  làithean  ;  ithear  arau 
gun  ghoirteaehadh. 

22  Agus  air  an  là  sin  deasaichidh  am 
prionusa  air  a  shon  fèin,  agus  air  son  uile 
shluaigh  an  fhearainn,  tarbh  air  son  ìob- 
airt-pheacaidh. 

23  Agus  air  seachd  làithean  na  feille 
deasaichidh  e  ìobairt-loisgte  do  'n  Xighearn, 
seachd  tairbh,  agus  seachd  reitheachan 
gun  ghaoid,  gacli  là,  fad  nan  seachd  Iàith- 
ean,  agus  meann  do  na  gabhraibh  gach  là 
air  son  ìobairt-pheacaidh. 

24  Agus  deasaichidh  e  tabhartas-bìdh, 
eadhon  ephah  air  son  tairbh,  agus  ephah 
air  son  reithe,  agus  hin  oladh  air  son  eph- 
ah. 

25  Anns  an  t-seachdamh  mìos,  air  a' 
chùigeamh  là  deug  do  'n  mhìos,  ni  e  a  rèir 
sin  air  fèill  nan  seachd  làithean,  a  rèir  an 
tabhartais-pheacaidh,  a  rèir  na  h-ofrail- 
loisgte,  agus  a  rèir  an  tabhartais-bhìdh, 
agus  a  rèir  na  h-oladh. 

CAIB.  XLVI. 

MAR  so  tha  an  Xigbearna  Dia  ag  ràdh, 
Bithidh  geata  na  cùirte  stigh,  a  ta  'g 
amharc  ris  an  àird  an  ear,  druidte  na  sè 
làithean  oibre :  ach  air  an  t-sàbaid  bithidii 
e  fosgailte,  agus  air  là  na  rè  nuaidh  bith- 
idh  e  fosgailte. 

2  Agus  thèid  an  t-uachdaran  a  steach 
air  slighe  sgàth-thighe  a'  gheata  an  taobh 
a  mach,  agus  seasaidh  e  aig  ursann  a' 
gheata,  agus  deasaichidh  an  sagart  a  thabh- 
artas-ioisgte,  agus  a  thabhartais-shìth,  agus 
ni  e  Horadh  aig  stairsneich  a'  gl'eata:  an 
sin  thèid  e  mach,  ach  cha  druidear  an 
geata  gu  anmoch. 

3  Mar  an  ceudna  ni  sluagh  an  fhearainn 
aoradh  aig  dorus  a'  gheata  so  an  làthair  an 
Xighearn,  air  na  sàbaidibh,  agus  air  na 
gealaichibh  nuadha. 

4  Agusis  i  an  ìobairt-loisgte  a  hheir  an 
t-uachdaran  do  'n  Xighearn  air  là  na  sàb- 
aid,  sè  uain  gun  ghaoid,  agus  reithe  gun 
ghaoid. 

5  Agus  is  e  an  tabhartas-bìdh  ephah  air 
son  reithe,  agus  an  tabhartas-bìdh  air  son 
nan  uan  mar  a  hhios  'na  chomas  a  thoirt 
uaithe,  agus  hin  oladh  air  son  ephah. 

6  Agus  air  là  na  rè  nuaidh  bheir  e  tarbh 
òg  gun  ghaoid,  agus  sè  uain,  agus  reitlie  : 
bithidh  iad  gun  ghaoid. 

7  Agus  deasaichidh  e  tahhartas-bìdh, 
ephah  air  son  tairbh,  agus  ephah  air  son 
reithe  :  agus  air  son  nan  uan  a  rèir  mar  a 
bhios  'na  chotnas,  agus  hin  oladh  air  son 
ephah. 

8  Agus  nuair  a  thèid  an  t-uachdaran  a 
steach,  thèid  e  stigh  air  slighe  sgàth-thighe 
a'  gheata,  agus  thèid  e  mach  air  a  6hlighe 
sin. 

9  Ach  'nuair  a  thig  muinntir  an  fhear- 
ainn  an  làthair  an  Xighearn,  anns  na 
h-àrd-fhèillibh,  esan  a  thèid  a  steach  air 
slighe  a'  gheata  thuath  gu  aoradh,  thèid  a 
mach  air  slighe  a'  gheata  dheas ;  agus  e&an 

a  thèid  a  steach  air  slighe  a'  gheata  dheas, 
thèid  a  mach  air  slighe  a'  gheata  thuath  : 
clia  phill  e  air  slighe  a'  gheata  air  an 
deachaidh  e  steach,  ach  thèid  e  mach  thall 
fa  chomhair. 

10  Agus  thèid  an  t-uachdaran  a  steach 
'nam  meadhon  'nuair  thèid  iad  a  steach ; 
agus  'nuair  thèid  iad  a  mach,  thèid  e 
mach. 

11  Agus  air  na  fèillibh,  agus  air  na 
h-àrd-fhèillibh,  is  e  an  tabhartas-bìdh 
ephah  air  son  tairbh,  agus  ephah  air  son 
reithe,  agus  air  son  nan  uan  a  rèir  a  chom- 
ais,  agus  hin  oladh  air  son  ephah. 

12  A  nis  'nuair  a  dheasaicheas  an 
t-uachdaran  o  'thoil  fèin  ìobairt-loisgte, 
no  tabliartais-shìth,  gu  toileach  do'n  Tigh- 
earn,  fosgailear  dha  an  sin  an  geata  ta  'g 
amharc  ris  an  àird  an  ear,  agus  ulluichidh 
e  'ìobairt-loisgte,  agus  a  thabhartasa-sìth 
mar  a  rinn  e  air  là  na  sàbaid  :  an  sin  thèid 
e  mnch,  agus  an  dèigh  dha  dol  a  mach, 
druidear  an  dorus. 

13  Ulluichidh  tu  gach  là  tabhartas- 
loisgte  do  'n  Tighearn,  uan  do  'n  cheud 
bhliadhna  gun  ghaoid ;  ulluichidh  tu  e 
gach  aon  mhaduinn. 

14  Agus  ulluichidh  tu  tabhartas-bìdh 
air  a  slion  gach  aon  mhaduinn,  an  sèath- 
amh  cuid  do  ephah,  agus  an  treas  cuid  do 
hin  oladh,  chum  a  mheasgadh  leis  a' 
mhìn-chruithneachd  ;  tabhartas-bìdh  do 
ghnàth,  le  ordugh  siorruidh  do  'u  Tigh- 
earn. 

15  Mar  so  ulluichidh  iad  an  t-uan,  agus 
an  tabhartas-bìdh,  agus  an  oladh  gacli  aon 
mhaduinn,  mar  ìobairt-loisgte  ghnàth- 
aichte. 

16  Mar  so  tha  an  Tighearna  Dia  ag 
ràdh,  Ma  bheir  an  t'uachdaran  tiodhlac 
do  aon  air  bith  d'  a  mhic,  bithidh  a  shealbh 
sin  aig  a  mhic  ;  bithidh  a  shealbh  aca  mar 
oighreachd. 

17  Ach  ma  bheir  e  tiodhlac  do  aon  d'  a 
sheirbhisich,  an  sin  bithidh  e  aige-san  gu 
bliadhna  nasaorsa:  'na  dhèigh  sin  pillidh 
e  chum  an  uachdarain  ;  ach  bithidh  'oigh- 
reachd  aig  a  mhic  dhoibh  fèin. 

18  A  thuilleadh  air  so  cha  ghabh  an 
t-uachdar.in  do  oighreachd  an  t-sluaigh  le 
h-ainneart,  a  chum  an  tilgeadh  a  mach  as 
an  seilbh  :  ach  bheir  e  d'  a  mhic  oigh- 
reachd  as  a  sheilbh  fèin  :  a  chum  nach  bi 
mo  shluagh-sa  air  an  sgapadh  gach  aon  o 
'sheilbh. 

19  'Na  dhèigh  sin  thug  e  mi  troimh  an 
fhosgladh,  a  bha  aig  taobh  a'  gheata,  gu 
seòmraichean  naomha  nau  sagart,  a  bha  'g 
amharc  ri  tuath ;  agus,  feuch,  bha  àite  an 
sin  aig  oisinn  na  h-àird'  an  iar. 

20  An  sin  thubhairt  e  rium,  So  an  t-àite 
sam  bruich  na  sagairt  an  ìobaiit-eusaont- 
ais,  agus  an  ìobairt-pheacaidh,  far  am  fuin 
iad  an  tabhartas-bìdh :  a  chura  nach  toir 
iad  a  mach  iad  gus  a'  chùirt  a  mach,  gus 
an  sluagh  a  naomhachadh. 

21  An  sin  thug  e  mach  mi  gus  a'  chùirt 
a  mach,  agus  thug  e  orm  gabhail  seachad 
air  ceithir  oisinnibh  na  cùirte  ;  agus, 
feuch,  bha  cùirt  anns  gach  aon  oisinn  do  'n 
chùirt. 

22  Ann  an  ceithir  oisinnibh  na  cùirte 
bha  cùirtean  ceangailte  rithe,  dà  fhichead 


lamh-choille  air  fad,  agus  deich  thar  fhich- 
ead  air  leud :  bha  na  ceitliir  oisinnean  so 
do  aon  tomhas. 

23  Agus  bha  aca  balla  mu  'n  cuairt  doibh 
'nan  ceithir,  agus  ionada-bruich  deanta  fo 
'u  bhalla,  mu  'n  cuairt. 

24  An  sin  thubhairt  e  rium,  Is  iad  so 
àiteachan  na  muirintir  a  hhruicheas,  far 
am  bruich  luchd-frithealaidh  an  teampuill 
ìobairtean  an  t-sluaigh. 

91VTA  DEIGH  sin  thug  e  mi  rìs  gu  dor- 
X\  us  an  teampuill,  agus,  feuch,  bhrùchd 
uisgeachan  a  mach  o  ìochdar  stairsnewh 
an  tighe  ris  an  àird  an  ear :  oir  bha  agh- 
aidh  an  tighe  ris  an  àird  an  ear,  agus 
thàinig  na  h-uisgeaehan  a  nuas  fuidhe,  o 
thaobh  deas  an  tighe,  air  taobh  mu  dheas 
na  h-altarach. 

2  An  sin  thug  e  mach  mi  air  slighe  a' 
gheata  mu  thuath,  agus  thug  e  orm  siubh- 
al  mu  n  cuairt  air  an  t-slighe  muigh  gus 
an  geata  mach,  air  an  t-slighe  ta  'g  amharc 
ris  an  àird  an  ear,  agus,  feuch,  ruith  uisg- 
eachan  a  mach  air  an  taobh  deas. 

3  Agus  'nuair  a  chaidh  an  duine  aig  an 
rohh  an  t-sreang  'na  làimh  a  mach  air 
slighe  na  h-àird'  an  ear,  thomhais  e  mìle 
làmh-choille,  agus  thug  e  mi  troirah  na 
h-uisgeachan  :  bha  na  h-uisgeachan  gu 
ruig  na  h-aobrana. 

4  A  rìs  thomhais  e  mìle,  agus  thug  e 
mi  troimh  na  h-  nisgeachan  ;  blia  na  h-uisg- 
eachan  gu  ruig  na  glùinean  :  a  rìs  thomh- 
ais  e  mìle,  agus  thug  e  mi  troimh  na 
h-uisgeachan  ;  bha  na  h-uisgeachan  gu 
ruig  na  leasraidh. 

5  'Na  dhèigh  sin  thomhais  e  mìle ;  agus 
bha  e  'na  shruth  nach  b'  urrainn  mi  dol 
thairis  :  oir  bha  na  h-uisgeachan  air  èirigh, 
uisgeachan  air  son  snàmh  annta,  amhainn 
nach  feudta  dol  troimpe. 

6  Agus  thubhairt  e  rium,  Nach  faca  tu, 
a  mhic  an  duine  ?  an  sin  thug  e  leis  mi, 
agus  thug  e  orm  pilleadh  gu  bruaich  na 
h-aimhne. 

7  A  nis  an  uair  a  phill  mi,  fcuch,  air 
bruaich  na  h-aimhne  bha  ro-mhòran 
chraobh,  air  an  taobh  so,  agus  air  an 
taobh  eile. 

8  An  sin  thubhairt  e  rium,  Tha  na 
h-uisgeachan  so  ag  imeachd  a  mach  rath- 
ad  tìre  na  h-àirde  'n  ear,  a^us  a'  dol  sìos 
do  'n  fhàsach,  agus  a'  dol  a  steach  do  'n 
fhairge  ;  'nuair  bheirear  iad  a  niach  a 
ch%m  nafairge,  leighisear  na  h-uisgeach- 
an. 

9  Agus  tarlaidh,  gach  aon  bheathach 
beò,  a  ta  gluasad,  taobh  air  bith  gus  an  tig 
na  h-aimhnichean,  mairidh  e  beò  :  agus 
bithidh  ro-mhòran  èisg  ann,  a  chionn 
gu  'n  tig  na  h-uisgeachan  so  thuige  :  oir 
leighisear  iad,  agus  mairidh  gach  ni  beò 
far  an  tig  an  amhainn. 

10  Agus  tarlaidh,  gu  'n  seas  na  h-iasg- 
airean  oirre,  o  Engedi  gu  ruig  Eneglaim ; 
bithidh  iad  'nan  ionad  a  sgaoileadh  a  mach 
lìon,  bithidh  an  iasg  a  rèir  an  seòrsa,  mar 
iasg  na  fairge  mòire,  ro-lìonmhor. 

11  Ach  a  fàthach,  agus  'àiteachan  fliucha 
cha  bhi  air  an  leigheas,  bheirear  iad  thairia 
gu  salann. 

12  Agus  air  taobh  na  h-aimhne,  air  a 
bruaieh,  air  an  taobli  so,  agus  air  an  taobh 
vn,  fàsaidh  ua  h-uile  cliraobhan  air  son 
hìdlt.  aig  nach  bi  an  diiilleach  air  seargadh, 
no  an  toradh  air  a  chaitheamh  :  bheir  e 
mach  toradh  nuadh  a  rèir  a  mhìosan,  do 
bhrìgli  gu  'n  do  shruth  'uisyeaehan  a  mach 
o  'n  ionad  naomh  ;  agus  bithidh  a  thoradh 
air  son  bìdh,  agus  a  dhuilleach  air  son 
leighis. 

13  Mar  so  tba  an  Tighearna  Dia  ag 
ràdh,  So  a'  chrìoch  leis  an  sealbhaich  sibh 
am  fearann,  a  rèir  dà  threubh  dheug  Is- 
raeil :  bithidh  dà  rointi  aig  loseph. 

14  Agus  sealbhaichidh  sibh  e,  aon  co 
maith  r'  a  ehèile  :  oir  am  fearann  so  mu  'n 
do  thog  mise  suas  mo  làmh.  tru  'n  tugainn 
e  do  'ur  n-aithrichibh,  tuitidh  oirbhse  mar 
oighreachd. 

15  Agus  so  crìoch  an  fhearainn  air  an 
taobh  mu  thuath,  o  'n  fhairge  raliòir, 
sliyhe  Hetloin,  mar  a  tlièid  daoine  eu 
Sedad : 

16  Hamat,  Berotah,  Sibraim,  a  ta  eadar 
crìoch  Dhamascuis  agus  crìoch  Hamait ; 
Hasar-haticon,  a  ta  làimh  ri  iomall  Haur- 
ain. 

17  Atrus  o  'n  fhairge  bithidh  a'  chrìoch 
aig  Hasar-enan,  crìoch  Dliamascuis,  agus 
an  àirde  tuath  air  an  taobh  mu  thuath, 
agus  crìoch  Hamait :  agus  so  an  taobh  mu 
thualh. 

18  A<rus  an  taobh  an  ear  toimhsidh  sibh 
o  Hauran,  agus  o  Dhamascus,  agus  o 
Ghilead,  agus  o  fhearann  Israeil  làìinh  ri 
lordan,  o  "n  chrìch  gu  ruig  an  fhairge  'n 
tar  :  agus  so  an  taobh  an  ear. 

19  Agus  an  taobh  deas  mu  dheas  o  Tha- 
mar,  gu  uisgeacha  na  strì  ann  au  Cades, 
an  sriith  gus  an  fhairge  mbòr  :  agus  so  an 
taobh  deas  mu  dheas. 

20  An  taobh  au  iar  mar  an  ceudna  bitb- 
idh  aig  au  fhairge  mhòir  o  'n  iomall,  gus 
an  tig  duine  nall  fa  chomhair  Hatnait :  so 
an  taobh  an  iar. 

21  Mar  so  roinnidh  sibh  am  fearann  so 
dhuibh,  arèir  fhineachan  Israeil. 

22  Agus  tarlaidh  gu  'n  roinn  sibh  e  le 
crannchur  air  son  oighreachd  dhuihh  fèin, 
agus  do  na  coigrich  à  bhios  air  chuairt  'nur 
meassr,  a  irhineas  clann  'nur  measg :  agus 
bithidh  iad  dhuibh  mar  gu  'm  biodh  iad  air 
am  breth  san  dùthaich  am  measg  cloinne 
Israeil ;  bithidh  oighreachd  aca  maille 
rnibh,  am  measg  fhineachaii  Israeil. 

23  Agus  tarlaidh,  anns  an  treubh  anns 
am  bi  an  coigreach  air  chuairt,  an  sin  gu'n 
toir  sibh  dlìa  'oighreachd,  deir  an  Tigh- 
earna  Dia. 

CAIB.  XLVIII. 
\  NIS  is  iad  so  ainmean  nan  treubh,  o  'n 
J\_  cheann  mu  thuath  gu  iomall  slighe 
Hetloin,  mar  a  thèid  neach  gu  Hamat, 
Hasar-enan,  crloch  Dhamascuis  mu  thuath, 
gu  iomall  Hamait,  (oir  is  iad  so  a  thaobh- 
an  an  ear  agus  an  iar,)  bithidh  aoti  roinn 
aig  Dau.  1 

2  Agus  làimh  ri  crìch  Dhain,  o  'n  taobh 
an  ear  gus  an  taobh  an  iar,  aon  aig  Aser. 

3  Agus  làimh  ri  crìch  Aseir,  o  'n  taobh 
m  ear  gus  an  taobh  an  iar,  aon  aig  Naph- 
tali. 


4  Agus  làimh  ri  crich  Naphtali,  o'n  taobh 
an  ear  gus  an  taobh  an  iar,  aon  aig  Ma- 
naseh. 

5  Agus  làimh  ri  crìch  Mhanaseh,  o  'n 
taobh  an  ear  gus  an  taobh  an  iar,  aon  aig 
Ephraim. 

6  Agus  làimh  ri  crìch  Ephraim,  o  'n 
taobh  an  ear  gus  an  taooh  an  iar,  aon  aig 
Reuben. 

7  Agus  làimh  ri  crìch  Reubein,  o  'n 
taobh  an  ear  gus  an  taobh  an  iar,  aon  aig 
Iudah. 

8  Aguslàimh  ri  crich  Iudah,  o 'n  taobh 
an  ear  gus  an  taobh  an  iar,  bithidh  tabh- 
artas  a  bheir  sibh  seachad,  cùig  mìle  fich- 
ead  làmh-choille  air  leud,  agus  air  fad  mar 
aon  do  na  h-earannaibh  eile,  o'n  taobh  an 
ear  gus  an  taobh  au  iar,  agus  bithidh  an 
t-ionad  naomh  'na  mheadhon. 

9  An  tabhartas  a  bheir  sibh  seachad  do  'n 
Tighearn,  bithidh  e  cùig  mìle  fiehead 
làmh-choille  air  fad,  agus  deich  mìle  làmh- 
choille  air  leud. 

10  Agus  air  an  son-san,  air  son  nan  sag- 
art,  bithidh  an  tabhartas  naomh  so,  ris  an 
àirde  tuath,  cùig  mìletfichead  làmh-choille 
airjad,  agus  ris  an  àird  an  iar,  deich  mìle 
làmh-choille  air  leud,  agus  ris  an  àird  an 
ear,  deich  mìle  làmh-choille  air  leud,  agus 
ris  an  àirde  deas,  cùig  mìle  fichead  làmh- 
choilie  air  fad ;  agus  bithidh  ionad  naomh 
an  Ti^hearna  'na  mheadhon. 

11  Bithidh  e  air  son  nan  sagart  a  ta 
naomhaichte,  do  mhacaibh  Shadoic,  a 
choimhid  an  ni  a  dh'earb  mise  riu,  nach 
deachaidh  air  seacharan  an  uair  a  chaidh 
clann  Israeil  air  seacharan,  mar  a  chaidh 
na  Lebhithich  air  seacharan. 

12  Agus  is  ro-naomh  dhoibh-san  tabh- 
artas  so  an  fhearainn,  làimh  ri  crìch  nan 
Lebhitheach. 

13  Agus  thall  fa  chomhair  crìche  nan 
sagart,  bithidh  aig  na  Lebhithich  cùig 
mìle  fichead  làmh-choille  air  fad,  agus 
deich  mìle  làmh-choilìe  air  leud  ;  is  e  am 
fad  uile  cùig  mìle  fichead  làmh-choille,  ag- 
us  an  leud  deich  raìle. 

14  Agus  cha  reic  iad  deth,  ni  mò  ni  iad 
a  mhalairt,  no  bheir  iad  uatha  ceud  thor- 
adh  an  fhearainn:  oir  tha  e  naomh  do 'n 
Tighearn. 

15  Agus  bithidh  na  cùig  mìle  làmh- 
choille  a  ta  air  am  fàgail  anns  an  leud,  thall 
fa  chomhair  nan  cùig  raìle  fichead,  'na  ion- 
ad  nach  bi  naomh,  air  son  a'  hhaile,  air 
son  còrahnuidh,  agus  air  son  dlùth-bhailt-. 
ean;  agus  bithidh  am  baile  'na  mheadh- 
ou. 

16  Agus  so  a  thoimhsean  ;  an  taobh  mu 
thuath  ceithir  mìle  agus  cùig  ceud,  agus 
an  taobh  mu  dheas  ceithir  mìle  agus  cùig 
ceud,  agus  air  an  taobh  an  ear  ceithir  mìle 
agus  cùig  ceud,  agus  antaobh  aniar  ceithir 
mìle  agus  cùig  ceud. 

17  Agus  bithidh  dlùth-bhailtean  na 
caithreach  ris  an  àirde  tuath  dà  cheud  ag- 
us  leth-cheud,  agus  ris  an  àirde  deas  idà 
cheud  agus  leth-cheud,  a^us  ris  an  àird  an 
ear  dà  cheud  agus  leth-cheud,  agus  ris  an 
àird  an  iar  dà  cheud  agus  leth-cheud. 

18  Agus  bithidh  a'  chuid  eile  air  leud, 
thall  fa  chomhair  tabhartais  a'  chuibhrinn 
naoimh,  deich  mìle  ris  an  taobh  an  ear, 

agus  deich  mìle  ris  an  taobh  an  iar  :  agus 
bithidh  e  thall  fa  choinhair  tabhartais  a' 
chuibhrinn  naoimh  ;  agus  bithidh  a  chinn- 
eas  mar  lòn  do  luchd-frithealaidh  na  caith- 
reach. 

19  Agus  ni  a'  mhuinntir  a  fhrithealas 
do  'n  bhaile  frithealadh  dha  à  uile  threubh- 
aibh  Israeil. 

20  Is  e  an  tabhartas  uile  cùig  mìle  fich- 
ead,  le  cùig  mìle  fichead  :  bheir  sibh 
seachad  an  tabhartas  naomh  ceithir-chearn- 
ach,  maille  ri  seilbh  na  caithreach. 

21  Agus  bithidh  a'  chuid  eile  air  son  an 
uachdarain,  air  an  taobh  so,  agus  air  an 
taobh  eile  do  'n  tabhartas  naomh,  agus  do 
sheilbh  na  caithreach,  thall  fa  chomhair 
nan  cùig  mìle  fichead  do  'n  tabhartas  leth 
ris  a'  chrìch  an  ear,  agus  an  taobh  an  iar 
thall  fa  chomhair  nan  cùig  mìle  fichead 
leth  ris  a'  chrìch  an  iar,  thall  fa  chomhair 
nan  cuibhrionnair  son  an  uachdarain;  ag- 
us  bithidh  e  so  'na  thabhartas  naomh,  ag- 
us  bithidh  naomh-ionad  an  teampuill  'na 
mheadhou. 

22  Au  dèigh  seilbh  nan  Lebhitheacb, 
agus  seilbh  na  caithreach,  bithidh  sin  anns 
a'  mheadhon  aig  an  uachdaran,  eadar 
crìoch  Iudah  agus  crìoch  Bheniamiu,  bith- 
idh  so  aig  an  uachdaran. 

23  A  thaobh  na  cuid  eile  do  na  treubh- 
an,  o  'n  taobh  an  ear  gus  an  taobh  an  iar, 
bithidh  aon  roinn  aig  Beniamin. 

24  Agus  làimh  ri  crich  Bheniamin,  o  'n 
taobh  an  ear  gus  an  taobh  an  iar,  aon  aig 
Simeon. 

25  Agus  làimh  ri  crìch  Shimeoin,  o  'n 
taobh  an  ear  gus  an  taobh  an  iar,  aon  aig 
Isachar. 

26  Agus  làimh  ri  crìch  Isachair,  o  'n 


taobh  an  ear  gus  an  taobh  an  iar,  aon  aig 
Sebulun. 

27  Agus  làimh  ri  crìch  Shebuluin,  o  'n 
taolih  an  ear  gus  an  taobh  an  iar,  aon  aig 
Gad. 

28  Agus  làimh  ri  crìch  Ghaid,  aig  an 
taobh  deas  mu  dheas,  bithidh  a'  chrìo<ih  o 
Tharaar,  eadhon  gu  uisgeacha  na  strì  ann 
an  Cades,  gus  an  amhainn  leth  ris  hh 
thairge  mhòir. 

29  So  am  fearann  a  roinneas  sibh  le 
crannchur  do  threubhan  Israeil  air  son 
oighreachd,  agus  so  na  cuibhrionnan  aca, 
deir  an  Tighearna  Dia. 

30  Agus  so  dol  a  mach  na  caithreach  air 
an  taobh  mu  thuath,  ceithir  mìle  agus 
cùig  ceud  tomhas. 

31  Agus  bithidh  geatachan  na  caithreach 
a  rèir  ainmean  threubhan  Israeil,  tri  geat- 
acha  ris  an  àirde  tuath  ;  aon  gheata  do 
Reuben,  aon  gheata  do  ludah,  aon  gheata 
do  Lebhi. 

32  Agus  air  an  taobh  an  ear  ceithir  mìle 
agus  cùig  ceud :  agus  tri  geatacha ;  aon 
gheata  do  loseph,  aon  gheata  do  Bhenia- 
min,  aon  gheata  do  Dhan. 

33  Agus  air  an  taobh  mu  dheas  ceithir 
mìle  agus  cùig  ceud  tomhas  :  agus  tri  geat- 
achan ;  aon  gheata  do  Shimeon,  aon  gheatà 
do  Isachar,  aon  gheata  do  Shebulun. 

34  Air  an  taobh  an  iar  ceithir  mìle  agus 
cùig  ceud,  le  'n  tri  gheatachaibh ;  aon 
gheata  do  Ghad,  aon  gheata  do  Aser,  aon 
gheata  do  Naphtali. 

35  Bha  e  mu  'n  cuairt  ochd  mìle  deug 
tomhas :  agus  bithidh  mar  ainm  air  a' 
chaithir  o  'n  là  sin,  A  ta  an  Tighearn  an 
sin. 

ANNS  an  treas  bliadhna  do  linn  Iehoia- 
cim  righ  Iudah,thàinigNebuchadne- 
sar  righ  Bhabiloiu  gu  Ierusalem,  agus 
chuairtich  e  le  feachd  e. 

2  Agus  tuug  au  'i'ighearn  Iehoiacim 
righ  ludah  d'  a  làimh,  le  cuid  do  shoithich- 
ibh  tighe  Dhè,  a  thug  e  gu  tìr  Shìnair,  gu 
tigh  a  dhè;  seadh,  thug  e  na  soithichean 
gu  tigh-tasgaidh  a  dhè. 

3  Agus  labhair  an  righ  ri  Aspenas  uach- 
daran  a  chaillteanach,  gu  'n  tugadh  e  leis 
cuid  do  chloinn  Israeil,  agus  do  shliochd 
an  righ,  agus  do  na  prionnsachaibh, 

4  Clann  air  nach  robh  ciuram  air  bith, 
ach  a  bha  maiseach,  agus  fòghluimte  anns 
na  h-uile  ghliocas,  agus  fiosrach  ann  an 
eòlas,  agus  seòlta  air  ealuidh,  agus  a  bha 
comasach  air  seasamh  ann  an  lùchairt  an 
righ,  agus  d'  am  feudadh  iad  fòghlum  ag- 
us  teangadh  nan  Caldèach  a  theagasg. 

5  Agus  dh'orduich  an  righ  dhoibh  lòn 


lathail  do  bhiadh  an  righ,  agus  do  'n  fhìoa 
a  bha  e  ag  òl :  mar  sin  'g  an  àrachadh  tri 
bliadhna,  a  chum  gu  seasadh  iad  an  ceann 
na  h-aimsir  sin  an  làthair  an  righ. 

6  A  nis  am  measg  na  muinntir  so  bha,  do 
chloinn  Iudah,  Daniel,  Hananiah,  Misael, 
agus  Asariah : 

7  D'  an  d'thug  uachdarannan  cailltean- 
ach  ainmean  :  oir  thug  e  air  Daniel  mar 
aìnm  Beltesasar ;  agus  air  Hananiah  Sad- 
rach ;  agus  air  Misael  Mesach  ;  agus  air 
Asariah  Abednego. 

8  Ach  ghabh  Daniel  rùn  'na  chridhe 
nach  truailleadh  se  e  fèin  leis  a'  chuibh- 
rionn  do  bhiadh  an  righ,  no  leis  an  fhìon 
d'  an  d'  òl  e  :  uime  sin  ghuidh  e  air  uacb- 
daran  nan  caillteanach,  nach  biodh  e  air  a 
shalachadh. 

9  A  nis  thug  Dia  do  Dhaniel  deadh- 

fhean  agus  caoimhneas  gràdhach  o  uach- 
aran  nan  caillteanach. 

10  Agus  thubhairt  uachdaran  nan  caillt- 

eannrh  ri  Daniel,  Thaeagal  orm  roimh  mo 
tlughearn  an  righ,  a  dh  orduich  'ur  biadh 
agus  'ur  deoch  :  oir  ciod  uime  am  faiceadh 
e  'ur  n-aghaìdhean  ni  's  miosa  eoslais  na 
chlann  eile  d' 'urseòrsa  ?  an  sin  cuiridh  sibh 
mise  aun  an  cunnart  mo  chinn  o  'n  righ. 

11  An  sin  thubhairt  Dunieì  ri  Melsar,  a 
chuir  uacbdaran  nan  caillteanach  os  ceaun 
Dhanieil,  Hananiah,  Mhisaeil  agus  Asar- 
iah, 

12  Dearbh  do  sheiibhisich,  guidheam 
ort,  deicli  làithean,  agus  thugar  dhuinn 
peasair  ri  h-itlieadb,  agus  uisge  r'  a  òl. 

13  An  sin  amhaircear  air  ar  n-aghaidh- 
ean  ann  ad  làthair-xa,  agus  air  aghaidh  na 
cloiune  ta  'g  itlieadli  do  chuibhrionn  bìdli 
an  righ :  agus  mar  a  chithear  ceart  duit, 
buin  ri  d'  slieirbhisich. 

14  Is  amhuil  a  dh'aontaich  e  leo  anns 
a'  chùis  so,  agus  dhearbh  e  iad  deich  làith- 
ean. 

15  Agus  an  ceann  dheich  làithean  bha 
dreach  an  aghaidhean  ni  bu  mhaisiche  ag- 
us  ni  bu  shultrahoire  na  an  uile  chlann  a 
dh'ith  an  cuihhrionn  do  bhiadh  an  righ. 

16  Mar  so  thug  Melsar  air  falbh  cuibh- 
rionn  ara  bìdh,  agus  am  fion  bu  chòir 
dhoibh  òl ;  agus  thug  e  dhoibh  peasair. 

17  A  thaobh  nan  ceathrar  chloinne  so, 
thug  Dia  dhoihh  eòlas  agus  tuigse  anns  na 
h-uile  fhòghlum  agus  ghliocas :  agus  bha 
tuigse  aig  Daniel  anns  ua  h-uile  sheallan- 
aibh  agus  hhruadaraibh. 

18  A  nis  aig  ceann  nan  làithean,  anns  an 
d'  thubhairt  an  righ  gu  'n  tugadh  e  steach 
iad,  an  sin  thug  uachdaran  nan  cailltean- 
ach  a  steach  iad  an  làthair  Nebuchadne- 
6air. 

19  Agus  rinn  an  righ  còrahradh  riu  ; 
agus  'nam  measg  uile  cha  d'thuaradh  aon 
cosmhuil  ri  Daniel,  Hananiah,  Misael,  ag- 
us  Asariah  :  air  an  aobhar  siu  sheas  iad  fa 
chomhair  an  righ. 

20  Agus  anns  ria  h-nile  ghnothuichibh 
gliocais  agus  tuigse  a  dh'Hitosraich  an  righ 
dhiubh,  fhuair  e  iad  deich  uairean  ni  b' 
fhearrnana  h-uile  dhruidheanagws  speur- 
adairean  a  bha  'na  rìoghachd  uilè. 

21  Agus  mhair  Daniel  gu  ceud  bhliadh- 
na  righ  Chiruis. 

AGUS  anns  an  dara  bliadhna  do  linn 
Nebuchadnesair,  bhruadair  Nebu- 
chadnesar  bruadar,  leis  an  robh  'inntinn 
air  a  buaireadh,  agus  dhealaich  a  chodal 
ris. 

2  An  sin  dh'àithn  an  righ  na  druidh- 
ean,  agus  na  speuradairean,  agus  an  luchd- 
fiosachd,  agus  na  Caldèich  a  ghairm,  a 
dh'fheuchainn  do'n  righ  abhruadair:  mar 
sin  thàinig  iad,  agus  sheas  iad  an  làthair 
an  righ. 

3  Agus  thubhairt  an  righ  riu,  Bhruad- 
air  mi  bruadar,  airus  bha  m'  inntinn  air  a 
buaireadh  a  dh'fhaotaiun  fios  a'  bhruad- 
air. 

4  An  sin  lahhair  na  Caldèich  ris  an  righ 
anns  a'  chànain  Shiriaich,  O  a  righ,  mair 
beò  gu  bràth  :  innis  do  d'  sheirbhisich  am 
bruadar,  agus  feuchaidh  sinne  a  bhrìgh. 

5  Fhreagair  an'righ  agus  thubhairt  e  ris 
na  Caldèich,  Tha  an  ni  air  dol  as  ra'  aire ; 


mur  toir  sibhse  fios  dhomh  air  a'  bhruadar 
le  'bhrìgh,  gearrar  sibh  'nur  bloighdibh, 
agus  nìthear  'ur  tighean  'nan  dùn  aolaich. 

6  Ach  ma  dh'fhèucbas  sibh  am  bruadar 
agus  a  bhrìgh,  gheibh  sibh  uam-sa  tiodh- 
lacan  agus  duais,  agus  onoir  mhòr :  uime 
sin  feuchaibh  dhomh  am  bruadar  agus  a 
bhrìffh. 

7  Fhreagair  iadsau  a  rìs,  agus  thuhhairt 
iad,  Innseadh  an  righ  d'a  sheirbhisich  am 
bruadar,  agus  feuchaidh  sinne  a  bhrìgh. 

8  Fhrea^air  an  righ  agus  thubhairt  e, 
Tha  fios  agam  gu  deimhin  gu  'm  b'  àill 
leibh  ùine  rhaotainn,  a  chionn  gn  bheil 
sibh  a'  faicinn  gu  bheil  an  ni  air  dol  as  ni' 
aire. 

9  Ach  mur  toir  sibh  fios  domh  air  a' 
bhruadar,  cha  'n  'eil  ach  an  aon  blireth 
dhuibh  :  oir  dh'ulluich  sibh  briathran 
bieugach  agus  truaillidh  gu  lahhairt  am 
làthair  sa,  gu  atharrachadh  na  h-aimsir : 
uirne  sin  innsibh  dhomh  am  bruadar,  agus 
aithnichidh  mi  gur  urrainn  sibh  a  bhrìgh 
flieuchainn  dhomh. 

10  Fhreagair  na  Caldèich  ann  am  fian- 
uis  an  righ,  agus  thuhhairt  iad,  Cha  'n  'eil 
duine  air  an  talamh  a  's  urrainn  gnothuch 
an  righ  Mioillseachadlì :  air  an  aobhar  sin 
cha  'n  'eil  righ,  no  tighearn,  no  fear- 
riaghlaidh  a  dh'iarr  an  leithide  so  do  nith- 
ibh  air  aon  druidh,  no  speuradair,  no  Cal- 
dèach. 

11  Agus  is  ni  deacair  a  ta  an  riffb  ag 
iarraidh,  agus  cha  'n  'eil  aon  air  bith  eiie 
a  's  urrairin  fheuchainn  fa  chomhair  an 
righ,  ach  na  dèe  aig  nacli  'eil  an  còmh- 
nuidh  maille  ri  feoil. 

12  Air  an  aobhar  so  bha  'n  righ  ann  am 
feirg,  agus  ann  an  teas-chorruich,  agus 
dh'àithn  e  uile  dhaoine  glice  Bhabiloiri  a 
mhilleadh. 

13  Agus  chaidh  an  t-ordugh  a  maeh 
gu  'm  biodh  na  daoine  glice  air  am  marbli- 
adh  ;  agus  dh'iarr  iad  Daniel  agus  a 
chompanaich  gu  bhi  air  am  marbhadh. 

14  An  sin  fbreagair  Daniel  le  romhairkt 
agus  le  gliocas,  Arioch,  ceann-feadlina 
freiceadain  an  righ,  a  chaidh  a  mach  a 
mharbhadh  dhaoine  glice  Bhabiloin. 

15  Fhreagair  e  agus  thubhairt  e  ri 
Arioch,  ceann-feadhna  an  righ,  C'  ar  son 
a  tha  'n  t-òrdugh  cho  dian  o  'n  righ  ?  An 
sin  dh'innis  Arioch  a'  chùis  do  Dhaniel. 

16  An  sin  chaidh  Daniel  a  steach,  agus 
ghuidh  e  air  an  righ  gu  'n  tugadh  e  dha 
ùine,  agus  gu  feuchadh  e  do  'n  righ  a' 
bhrìgh. 

17  An  sin  chaidh  Daniel  g'  a  thigh,  agus 
dh'innis  e  a'  chùis  do  Hananiah,  Mhisael, 
agus  Asariah,  a  chompanaich  ; 

18  A  chum  gu  'n  hirradh  iad  tròcair  air 
Dia  nèimh  mu  thimchioll  na  dìomhair- 
eachd  so  ;  a  chum  nacb  bàsaicheadh  Da- 
niel  agus  a  chompanaich  leis  a'  chuid  eile 
do  dhaoine  glice  Bhabiloin. 

19  An  sin  bha  an  dìomhaireachd  air  a 
foillseachadh  do  Dhaniel  ann  an  sealladh 
san  oidhche:  an  sin  bheannaich  Daniel 
Dia  nèimh. 

20  Fhreagair  Daniel  agus  thubhairt  e, 
Beannaichte  gu  robh  airnn  Dhè  gu  saoghal 
nan  saoghal ;  oir  is  leis-san  gliocas  agus 
cumhaclid. 

21  Agus  atharraichidh  e  na  h-àmanna, 
agus  na  h-aimsirean :  atharraichidh  e 
rìghrean,  agus  cuiridh  e  suas  rìghrean : 
bheir  e  gliocas  do  'n  ghlic,  agus  eòlas 
dhoibh-san  d'  an  aithne  tuigse. 

22  Foillsichidh  e  na  nithe  dorahain  agus 
dìomhair:  is  aithne  dha  ciod  a  ta  san 
dorchadas,  agus  tha  an  solus  a  chòmh- 
nuidh  maille  ris. 

23  Tha  mi  toirt  buidheachais  agus  cliù 
dhuit,  O  thusa,  a  Dhia  m'  aithrichean,  a 
thug  dhomh  gliocas  agus  cumhachd,  agus 
a  thug  fios  duinn  a  nis  air  an  ni  a  dh'  iarr 
sinn  ort:  oir  thug  thu  fios  duinn  a  nis  air 
gnothuch  an  righ. 

24  Uime  sin  chaidh  Daniel  a  steach  gu 
Arioch,  a  shonraich  an  righ  gu  daoine  glice 
Bhabiloi  n  a  mhilleadh :  chaidh  e  agus 
labhair  e  mar  so  ris,  Na  sgrios  daoine  gTice 
Bhahiloin  :  thoir  mise  steach  ann  am  fian- 
uis  an  righ,  agus  feuchaidh  mi  do  'n  righ 
an  seadh. 

25  An  sin  thug  Arioch  a  stigh  Daniel 
ann  am  fianuis  an  righ  gu  luath,  agus 
thubhairt  e  rnar  so  ris,  Fhuair  mi  duine 
do  bhraighdibh  Iudah,  a  bheir  fios  do  'n 
righ  air  an  t-seadh. 

26  Fhreagair  an  righ,  agus  thubhairt  e 
ri  Daniel,  d'  am  b'  ainm  Beltesasar,  An 
urrainn  thusa  fios  a  thoirt  domh  air  a' 
bhruadar  a  chunnaic  mi,  agus  air  a  bhrìgh  ? 

27  Fhreagair  Daniel  ann  am  fianuis  an 
righ,  agus  thubhairt  e,  An  dìomhaireachd 
a  dh'  iarr  an  righ  cha  'n  urrainn  na  daoine 
glice,  na  speuradairean.  na  druidhean,  no 
an  luchd-fiosachd  fheuchainn  do  'n  righ  ; 

28  Ach  tha  Dia  ann  an  nèamh  a  dh'- 
fhoillsicheas  nithe  dìotnhair,  agus  a  ta 
toirt  tìos  do  Nehuchadnesar  ciod  a  thach- 
ras  anns  na  làithibh  deireannach.  Do 
bhruadar,  agus  aislingean  do  chinn  air  do 
leabaidh,  is  iad  so  iad  : 

29  (Do  d'  thaobh-sa,  O  a  righ,  thàinig 
do  smuainte  ann  ad  aire  air  do  leabaidh, 
na  nithe  bha  ri  tachairt  'na  dhèigh  so ; 
agus  tha  esan  a  dh'fhoillsicheas  nithe 
dìomhair  a'  toirt  fios  duit  ciod  a  thig  gu 
crìch. 

30  Ach  do  m'  thaobh-sa,  cha  'n  'eil  an 
diomhaireachd  so  air  a  leigeadh  ris  domh 
air  son  gliocais  air  bith  a  ta  agam  thar 
aon  duine  beò,  ach  air  an  son-san  a  ni  a* 
bhrìgh  aithnichte  do  'n  righ  ;  agus  a  chum 
gu  'm  biodh  fios  agad-sa  air  smuainte  do 
ehridhe:) 

31  Chunnaic  thusa,  O  a  rie:h,  agus 
feuch  ìomhaigh  mhòr:  sheas  an  ìomhaigh 
mhòr  so,  aig  an  robh  dealradh  òirdheirc, 
fa  d'  chomhair,  agus  bha  a  dreach  uamh- 
asach. 

32  Bha  ceann  na  h-ìomhaigh  so  do  òr 
finealta,  a  h-uchd  agus  a  làmha  do  air- 
giod,  a  brù  agus  a  slèisde  do  umha, 

33  A  luirgnean  do  iarunn,  a  cosau,  cuid 
do  iarunn,  agus  cuid  do  chrè. 

34  Chunnaic  thu  gus  an  robh  clach  air 
a  gearradh  a  mach  gun  làmhan,  a  bhuail 
an  ìomhaigh  air  a  cosan  a  bha  do  iarunn 
agus  do  chrè,  agus  a  bhris  'nam  bloighd- 
ibh  iad. 

35  An  sin  bha  an  t-iarunn,  a'  chrè,  an 
umha,  an  t-airgiod  agus  an  t-òr,  air  am 
briseadh  'nara  bloighdibh  le  chèile,  agus 


dh'fhàs  iad  cosmhuil  ri  moll  nan  urlar?- 
bualaidh  anns  an  t-samhradh,  agus  thug  a' 
ghaoth  air  falbh  iad,  air  chor  as  nach 
d'  fhuaradh  àite  sam  bith  dhoibh  :  agua 
dh'  fhàs  a'  chlach  a  bhuail  an  ìomhaigh 
'na  sliabh  mòr,  agus  lìon  i  an  talamh  uile. 

36  So  am  bruadar ;  agus  innsidh  sinn  a 
bhrìgh  an  làthair  an  righ. 

37  O  a  righ,  is  righ  os  ceann  rìghrean 
thusa:  air  thug  Dia  nèimh  dhuit  rìogh- 
achd,  cumhachd,  agus  neart,  agus  glòir. 

38  Agus  c'  àit  air  bith  am  bheil  clann 
nan  daoine  a'  gabhail  còmhnuidh.  beath- 
aichean  na  macharach,  agus  eunlaith  an 
athair,  thug  e  do  d'  làimh-sa,  asus  rinn  e 
uachdaran  diot  os  an  ceanu  uile  :  is  tusa 
an  ceann  so  do  òr. 

39  Agus  ann  ad  dhèigh-sa  èiridh  rìogh- 
achd  eile,  ni  's  lugha  nathusa,  agus  treas 
rìoghachd  eile  do  umha,  aig  am  m  uachd- 
aranachd  os  ceann  an  domhain  uile. 

40  Agus  bithidh  an  ceathramh  rìogh- 
achd  làidir  mar  iarunn  :  amhuil  a  bhriseas 
iarunn  anu  am  bloighdibh,  agusa  chlaoidh- 
eas  e  na  h-uile  nithe:  agus  amhuil  iarunn 
a  bhriseas  iad  so  uile,  brisidh  i  ann  arn 
bloighdibh,  agus  bruthaidh. 

41  Agus  mar  a  chunnaic,  thu  na  cosan 
agus  na  meoir,  cuid  do  chrè  a'  chriadhad- 
air,  agus  cuid  do  iarunn,  bithidh  an  riogh- 
achd  air  a  roinn ;  ach  bithidh  innte  do 
neart  an  iaruinn,  ann  a'  mheud  as  a  chunn- 
aic  thu  an  t-iarunn  air  a  mheasgadh  le  crè 
làthaich. 

42  Agus  mar  a  bha  meoir  nan  cos,  cuid. 
do  iarunn,  agus  cuid  do  chrè;  bithidh 
cuid  d'  an  rìoghachd  làidir,  agus  cuid 
briste. 

43  Agus  mar  a  chunnaic  thu  iarunn  air 
a  mheàsgadh  le  crè  làthaich,  measgaidh 
iadsan  iad  fèin  le  sìol  dhaoine:  ach  cha 
ghreimich  iad  r'  a  chèile,  amhuil  mar  nach 
gabh  iarunn  tàthadh  ri  crè. 

44  Agus  ann  an  làithibh  nan  rìghrean 
so,  cuindh  Dia  nèimh  suas  rìoghachd  nach 
tèid  gu  siorruidh  a  sgrios  :  agus  cha  bhi  an 
rìoghachd  air  a  fàgail  aig  sluagh  eile,  ach 
brisidh  i  'nam  bloighdibh,  agus  caithidh  i 
na  rìoghachdan  so  uile,  agus  seasaidh  i  gn 
siorruidh. 

45  Ann  a'  mheud  as  gu  facadh  tu  gu  'n 
robh  a'  chlach  air  a  gearradh  a  mach  as 
an  t-sliabh  as  eugmhais  làmhan,  agus  gu  'n 
do  bhris  i  'nam  bloighdibh,  an  t-iarunn, 
an  umha,  a'  chrè,  an  t-airgiod  agus  an 
t-òr;  thug  an  Dia  mòr  fios  do 'n  righ  ciod 
a  thig  gu  crìch  'na  dhèigh  so:  agtis  tha 
am  bruadar  cinnteach,  agus  a  bhrìgh 
dearbhta. 

46  An  sin  thuit  an  righ  Nebuchadnesar 
air  'aghaidh,  agus  thug  e  urram  do  Dha- 
niel,  agus  dh'  àithn  e  gu  'n  f ugadh  iad  dha 
tabhartas  agus  boltrach  cùbhraidh. 

47  Fhreagair  an  righ  Daniel,  agus 
thubhairt  e,  Gu  firinneach  is  e  bhur  Dia- 
sa  Dia  nan  dèe,  agus  Tighearna  nan  rìgh- 
reau,  agus  fear-foillseachaidh  nithe  dìomh- 
air,  air  dhuitse  bhi  comasach  an  dìomhair- 
eachd  so  fhoillseachadh. 

48  An  sin  rinn  an  righ  duine  mòr  do 
Dhaniel,  agus  thug  e  dha  mòran  thiodh- 
laca  luachmhor,  agus  rinn  e  fear-riagh- 
lajdh  dheth  os  ceann  mhòr-roinn  Ehabi- 

loìn  uile,  agus  ceannard  air  na  h-uachdar- 
ain  os  ceann  uile  dhaoine  glice  Bhabiloin. 

49  An  siu  dh'iarr  Daniel  air  an  righ, 
a?us  chuir  e  Sadrach,  Mesach,  agus  Abed- 
nego  os  ceanu  ghuothuichean  mhòr-roinu 
Bliabiloin  :  ach  shuidh  Daniel  ann  an  geata 
an  righ. 

CAIB.  IIT. 

RINN  Nebuchadnesar  an  righ  ìomhaigh 
òir,  a  bha  tri  fichead  làmh-choille  air 
àirde,  agus  sè  làmha-coille  air  leud  :  chuir 
e  suas  i  ann  am  machair  Dhura,  ann  am 
mòr-roinn  Bhabiloin. 

2  An  sin  chuir  Nebuchadnesar  an  righ 
fios  a  chum  gu  *n  crainnichear  ri  chèile  na 
prionnsachan,  na  fir-riaghlaidh,  agus  na 
cinn-fheadhna,  na  breitheamhna,  luchd- 
Cuimhid  an  ionmbais,  na  comhairlich,  na 
fir-lagha,  agus  uile  luchd-i-iaghlaidh  nam 
mòr-roinn,  gu  teachd  a  chum  coisreagaidh 
na  h-ìomhaigh  a  chuir  Nebuchadnesar  an 
righ  suas. 

3  An  sin  bha  na  prionnsachan,  na  fir- 
riaghlaidh,  na  cinn-fheadhna,  na  breith- 
eamhna,  luchd-coimhid  an  ionmhais,  na 
comhairlieh,  na  firlagha,  agus  uile  luchd- 
riaglilaidh  nam  mòr-roiun  air  an  cruinn- 
eachadh  ri  chèile,  chum  coisreagaidh  na 
h-ìomhaigh  a  chuir  Nebucliadnesar  an 
righ  suas ;  agus  sheas  iad  fa  choinhair  na 
h-ìomhaigh  a  chuir  Nebuchadnesar  suas. 

4  An  sin  ghlaodh  fear-èighich  gu  h-àrd, 
Dhuibhse  ta  e  air  'àithneadh,  O  shluagii, 
fhineacha,  agus  a  theanganna, 

5  Ciod  air  bith  àm  an  cluinn  sibh  fuaitn 
na  trompaid,  an  fheadain,  na  clàrsaich, 
sacbuit,  saltair,  dulsimeir,  agus  na  h-uile 
seòrsa  ciùil,  gu  'n  tuit  sibh  sìos,  agus  gu  'n 
toir  sibh  aoradh  do  'n  ìomhaigh  òir  a  chuir 
an  righ  Nebucbadnesar  suas. 

6  Agus  cò  air  bith  nacli  strìochd  sìos, 
agus  nach  dean  aoradh,  tilgear  e  san  uair 
sin  fèin  ann  am  builsgeanàmhuinn  theiunt- 
ich  dbian-loisgich. 

7  TJime  sin  anns  an  àm  sin,  an  uair  a 
chuala  an  sluagh  uile  fuaim  na  trompaid, 
an  flieadain,  na  clàrsaich,  sacbuit,  saltair, 
agus  ua  h-uile  seòrsa  ciùil,  thuit  an  sluagh 
uile,  ua  fineacha,  agus  na  teanganna,  sìos, 
agus  tliug  iad  aoradh  do  'n  ìomhaigh  òir  a 
chuir  ati  righ  Nebuchadnesar  suas. 

8  Air  an  aobhar  sin,  anns  an  àm  sin 
thàinig  Caldèich  àraidh  am  fagus,  agus 
rinn  iad  casaid  air  na  h-Iudhaich. 

9  Labhair  iad,  agus  thubliairt  iad  ris  an 
righ  Nebuchadnesar,  O  a  righ,  mair  beò  gu 
bràth. 

10  Thug  thusa,  O  a  righ,  ordugh  gu  'n 
deanadh  gach  aon  a  chluinneadh  fuaitn  na 
trompaid,  an  fheadain,  na  clàrsaich,  sac- 
buit,  saltair,  agus  dulsimeir,  agus  na  h-uile 
seòrsa  ciùil,  strìochdadh  agus  aoradh  do  'n 
ìomhaigh  òir : 

11  Agus  cò  air  bith  nach  strìochd  sìos, 
agus  nach  dean  aoradh,  gu  'm  biodh  e  air 
a  thilgeadh  ann  am  builsgean  àmhuinu 
theinntich  dhian-loisgich. 

12  Tha  Iudhaich  àraidh,  a  chuir  tliu  os 
ceann  ghnothuichean  mhòr-roinn  Bhabi- 
loin,  Sadrach,  Mesach,  agus  AbecUiego; 
cha  d'  thug  na  daoine  so,  O  a  righ,  meas 
ortsa,  cha  'n  'eil  iad  a'  deanamh  seirbhis 


do  d*  dhiathaibh,  no  toirt  aoraidh  do  'n 
ìomhaigh  òir  a  chuir  thu  suas. 

13  An  sin  dh'àithn  Nebuchadnesar,  'na 
fheirg,  agus  'na  chorruich,  Saiirach,  Mes- 
ach,  agus  Abednego,  a  thoirt  d'  a  ionn- 
suidh  :  an  sin  thug  iad  na  daoine  so  an 
làthair  an  righ. 

14  Labhair  Nehuchadnesar,  agus  thubh- 
airt  e  riu,  Am  bheil  so  fior,  O  Shadraich, 
a  Mhesaich,  agus  Abednego?  nach  'eil 
sibhse  toirt  seirbhis  do  m'  dhiathaibh-sa, 
no  toirt  aoraidh  do  'n  ìomhaigh  òir  a  chuir 
mi  suas  ? 

15  A  nis  ma  bhios  sibh  deas,  ge  b'  e  air 
bith  àm  anns  an  cluinn  sibh  fuaim  na 
trorapaid,  an  fheadain,  na  clàrsaich,  sac- 
huit,  saltair,  agus  dulsimeir,  agus  na 
h-uile  seòrsa  ciùil,  gu  strìochdaclh  sìos, 
agus  aoradh  a  dheanamh  do  'n  ìomhaigh  ;t 
rinn  mise,  is  maitk  :  ach  mur  dean  sibh 
aoradh,  tilgear  sibh  anns  a'  cheart  uair  sin 
ann  am  builsgean  àmhuinn  theinntich 
dhian-loisgich ;  agus  cò  an  Dia  sin  a  's 
urrainn  'ur  tèarnadh  as  mo  làmhan-sa  ? 

16  Fhreagair  Sadrach,  Mesach,  agus 
Abednego,  agus  tlutbhairt  iad  ris  an  righ, 
O  Nebuchadnesair,  cha  'n  'eil  suim  ag- 
ainne  freagradh  a  thoirt  duit  anns  a'  chùis 

I  so. 

17  Ma  's  ann  mar  sin  a  bhitheas,  tha  ar 
j  Dia-ne,  d'  am  bheil  sinn  a'  toirt  seirbhis, 
j  comasach  air  ar  saoradh  o  'n  àmhuinn 
i  theinntich  dhian-loisgich,  agusniear  saor- 

adh  as  do  làitnh-sa,  O  a  righ. 
I     18  Ach  mur  dean,  biodh  fios  agad,  O  a 
j  righ,  nach  toir  sinn  seirbhis  do  d'  dhiath- 
i  aibh,  no  aoradh  do  'n  ìomhaigh  òir  a  chuir 

thu  suas. 

I  19  An  sin  bha  Nebuchadnesar  làn  do 
|  chorruich,  agus  bha  dreach  a  ghnùise  air 
j  caochladh  an  aghaidh  Shadraich,  Mhes- 
j  aich,  agus  Ahednego;  labhair  agus  dh'- 
I  àithn  e  gu  'n  teasaicheadh  iad  an  àmhuinn 
I  seachd  uairean  ni  bu  mhò  na  bu  ghnàth 
leo  a teasachadh. 

20  Agus  dh'àithn  e  do  na  daoine  bu 
treise  'na  fheachd  Sadrach,  Mesach,  agus 
Abedneg-o  a  cheangal,  agus  a  thilgeadh 
do  'n  àmhuinn  theinntich  dhian-loisgich. 

21  An  sin  cheaugladh  na  daoine  so  'nan 
còtaichibh,  'nan  triughasaihh,  agus  'nan 
ceann-eudaichibh,  agus  'nan  eudaichibh 
eile,  agus  thilgeadh  iad  ann  am  meadhon 
na  h-àmhuinn  theinntich  dhian-loisgich. 

22  Air  an  aobhar  sin,  a  chionn  gu  'n 
robh  àithne  an  righ  ro-theann,  agus  an 
àmhuinn  ro-theith,  mharbh  lasair  an  teine 
na  daoine  sin  a  thog  suas  Sadrach,  Mesach, 
agus  Abednego. 

23  Agus  thuit  an  triuir  dhaoine  so,  Sad- 
rach,  Mesach,  agus  Abednego  sìos  ceang- 
ailte  ann  am  builsgean  na  h-àmhuinn 
theinntich  dhian-loisgich. 

24  An  sin  bha  au  righ  Nebuchadnesar 
làn  uamhuinn,  agus  dh'èirich  e  suas  ann 
an  deifir,  agus  labhair  e,  agtts  thubhairt  e 
r'  a  cltomhairlich,  Nach  do  thilg  sinn  triuir 
dhaoine  ceangailte  do  mlieadhon  an  teine  ? 
Fhreagair  iadsan  agus  thubhairt  iad  ris  an 
righ,  Is  fior,  O  a  righ. 

25  Fhreagair  esan  agus  thubhairt  e, 
Feuch,  chi  mi  ceathrar  dhaoine  fuasgailte, 
a'  coiseachd  ann  am  meadhon  an  teine, 

agus  cha  'n  'eil  dochann  sam  bith  orra,  ' 
agus  tha  coslas  a'  cheathramh  mar  mhac 
Dè. 

26  A  sin  thàinig  Nebuchadnesar  dlùth  I 
do  bheul  na  h-amhuinn  theinntich  dhian-  | 
loisgich,  agus  labhair  e,  ag  ràdh,  A  Shad- 
raich,  Mhesaich,  agus  Abeduego,  òglacha  1 
an  Dè  a  's  àirde,  thigibh  a  mach,  agus  I 
thigibh  an  so.    An  sin  thàinig  Sadracb, 
Mesach,  agus  Abednego  a  mach  à  meadh- 
on  an  teine. 

27  Agus  chunnaic  na  prionnsachan,  na  I 
uachdarain,  agus  na  cinn-f  headhna,  agus  | 
comhairlich  an  righ,  a  bhacruinn  an  ceann 
a  chèile,  na  daoine  so,  nach  robh  cumh- 
achd  ajr  bitli  aig  an  teine  air  an  corpaibh, 
ni  mò  bha  fuiltean  d'  an  ceann  dàithte,  no 
an  còtaicbean  air  an  caochladh,  no  fàile 
an  teine  dhiubh. 

28  An  sin  labhair  Nebuchadnesar,  agus 
thubhairt  e,  Gu  ma  beannaichte  gu  robh 
Dia  Shadraich,  Mhesaich,  agus  Abednego, 
a  chuir  a  nuas  'aingeal,  agus  a  shaor  'òg- 
laich  a  chuir  an  dòclias  ann,  agus  a  chuir 
an  aghaidh  focail  an  righ,  agus  a  thug 
seachad  an  cuirp  a  chum  nach  tugadh  iad 
seirbhis  no  aoradh  do  dhia  air  bith,  ach  an 
Dia  fèin. 

29  Uime  sin  tha  mise  a*  toirt  teann-ord- 
uigh,  gu  'm  bi  gach  sluagh,  cinneach,  ag- 
us  teangadh,  a  labhras  ni  sam  bitb  air 
dhochair  an  aghaidh  Dhè  Shadraich, 
Mhesaich,  agus  Abednego,  air  an  gearradh 
'nain  bloighdibb,  agus  an  tigbeau  air  an 
deanamh  'nan  dùn  aolaich,  a  chionn  nach 
'eil  Dia  air  bith  eile  ann  a's  urrainn  tèarn- 
adh  air  an  dòigh  so. 

30  An  sin  dh'àrdaich  an  righ  Sadrach, 
Mesach,  agus  Abednego  ann  am  mòr- 
roinn  Bhabiloin. 

CAIB.  IV. 
■VTEBUCHADNESAR  an  righ  chum 
1M    nan  uile  shluagh,  fhìneacha,  agus 
theanganna  a  ta  cbòmhnuidh  air  an  tal- 
amh  uile  :  Gu  meudaichear  sìth  dhuibh. 

2  Chunnacas  ceart  dhomh-sa  gu  'n  cuir- 
inn  an  cèill  na  comharan  agus  na  mìor- 
bhuilean  a  dh'oibrich  an  t-àrd  Dhia  do  m' 
thaobh  : 

3  Cia  mòr  a  chomharan !  agus  cia 
cumhachdach  a  mhìorbhiiilean  !  a  rìogh- 
achd-san  is  rìoghachd  sbiorruidh  i,  agus 
tha  'uachdnranachd  o  linn  gu  linn. 

4  Bha  mise  Nebuchadnesar  gu  suaimh- 
neach  ann  am  thigh,  agus  gu  h-àluinn  ann 
am  lùchairt : 

5  Chunnaic  mi  bruadar  a  chuir  eagal 
orm,  agus  rinn  mo  smuainte  air  mo  leab- 
aidh,  agus  aislinge  mo  chinn  mo  bhuair- 
eadh. 

6  Uime  sin  thug  mi  teann-ordugh  uile 
dhaoine  glice  Bhabiloin  a  thoirt  a  steach 
a'  m'  fhianuis,  a  cbum  gu  'n  tugadh  iadfios 
domh  air  brìgh  a'  bhruadair. 

7  An  sin  thàinig  a  steach  na  druidhean, 
na  speuradairean,  na  Caldèich,  agus  na 
fiosaichean  :  agus  dh'  inuis  mi  am  bruadar 
nan  làthair ;  ach  cha  d'  thug  iad  fios  domh 
air  a  bhrìgh. 

8  Ach  mu  dheireadh  thàinig  Daniel  a 
steach  a'  m'  làthair,  (d'  am  b'  ainm  Belte- 
sasar,  a  rèir  ainme  mo  dhè-sa,  agus  anns 


am  bheil  spiorad  nan  dèe  naomha,)  agu« 
'na  làthair-san  dh'  innis  mi  am  bruadar,  ag 

ràdh, 

9  O  Bheltesasair,  thusa  a  's  àirde  do  na 
druidhibh,  a  chionn  gu  bheil  fios  agam  gu 
bheil  spiorad  nan  dèe  naomba  annad-sa, 
agus  nach  cuir  dìomhaireachd  air  bith 
dragb  ort,  innis  domh  sealladh  mo  bhruad- 
air  a  chunnaic  mi,  eadhon  a  bhrìgh. 

10  Mar  so  bha  aislinge  mo  chinn  air  mo 
leabaidh;  Chunnaic  mi,  agus,  feuch,  craobh 
ann  am  raeadhon  na  talmbainn,  agus  bba  a 
h-àirde  mòr. 

11  Dh'fhàs  a'  chraobh,  agus  bha  i  làid- 
ir,  agus  ràinig  a  h-àirde  gu  nèamh,  agus  a 
sealladh  gu  crìeh  na  talmhainn  uile : 

12  Bha  a  duilleach  maiseach,  agus  a 
toradh  pailt,  agus  innte  bha  biadh  air  son 
na  h-uile :  bha  aig  beathaiche  na  mach- 
arach  sgàile  fuipe,  agus  ghabh  eunlaith  au 
athair  còmhnuidh  'na  geugaibh,  agU3 
bheathaicheadh  na  h-uile  feoil  uaipe. 

13  Chunnaic  mi  ann  an  aislingibh  mo 
chinn  air  mo  leabaidh,  agus,  feuch,  thài- 
nig  fear-faire,  eadhon  aou  naomh  a  nuas 
a  nèamh  : 

14  Gblaodh  e  gu  h-àrd,  agus  thubhairt 
e  mar  so,  Gearr  sìos  an  crann,  agus  sgàth 
dheth  a  gheugan,  crath  dlieth  a  dhuill- 
each,  agus  sgap  a  thoradh  ;  imicheadh  na 
beathaichean  o  bhi  fuidhe,  agus  na  h-eun- 
laith  o  'gheugaibh. 

15  Gidheadh,  fàg  bun  a  fhreumh  anns 
an  talamb,  eadhon  le  boinn  iaruinn  agus 
umha,  ann  am  feur  maoth  na  faiche  ;  agus 
biodh  e  fliuch  le  dealt  nèimh,  agus  a 
chuibhrionn  leis  na  beathaichibh  ann  am 
feur  na  talmhainn. 

16  Atharraichear  a  chridhe  o  bhi  'na 
chridhe  duine,  agus  thugar  dha  cridbe  ain- 
mhidh ;  agus  gabhadh  seachd  aimsirean 
thairis  air. 

17  Tha  a'  chùis  so  le  teann-ordugh  nam 
fearr-faire,  agus  an  t-iarrtus  air  focal  nan 
naomh  :  a  chum  gu  'ra  biodh  fios  aig  na 
hheil  beò  gu  bheil  an  Tì  a's  àirde  a'  riagh- 
ladh  ann  an  rìoghachd  dhaoine,  agus  'ga 
tahhairt  do  neach  air  bith  as  àill  leis,  agus 
a'  cur  suas  os  a  ceann  an  tì  a  's  suarraiche 
do  dhaoine. 

18  Am  bruadar  so  chunnaic  mise  Nebu- 
chadnesar  an  righ  :  a  nis,  O  Bheltesasair, 
foillsich  thusa  a  bhrìgh,  a  chionn  nach  'eil 
uile  dhaoine  glice  mo  rìoghachd  cotnasach 
air  fios  a  thoirt  domh  air  a  bhrìgh  :  ach 
tha  thusa  comasach,  oir  tha  spiorad  nan 
dèe  naomha  annad. 

19  An  sin  bha  Daniel,  (d'  am  b*  ainm 
Beltesasar,)  air  a  lìonadh  le  h-uamhunn 
car  aon  uaire,  agus  rinn  a  smuaintean  a 
bhuaireadh  :  labhair  an  righ,  agus  thubh- 
airt  e,  A  Bheltesasair,  na  deanadh  am 
bruadar  no  a  bhrìgh  do  bhuaireadh. 
Fhreagair  Beltesasar,  agus  thubhairt  e, 
Mo  thighearn,  biodh  am  bruadar  dhoibh- 
san  le  'm  fuathach  thu,  agus  a  bhrìgh  do 
d'  naimhdibh. 

20  An  crann  a  chunnaic  thu,  a  dh'fhàs, 
agus  a  bha  làidir,  a  ràinig  'àirde  gu  nèamh, 
agus  a  shealladh  gus  an  talamh  uile  ; 

21  Aig  an  robh  a  dhuilleach  maiseach, 
agus  a  thoradh  pailt,  agus  anns  an  robh 
biadh  do  na  h-uile;  fuidh  an  do  ghabh 

beathaichean  na  macharach  còmhnuidh, 
agus  aig  an  robh  air  a  gheugaibh  àite- 
tàimh  do  eunlaith  an  athaìr: 

22  Is  tusa  sin,  O  a  righ,  a  ta  air  fàs  agus 
air  cinntinn  làidir:  oir  tha  do  mheud  air 
fàs  agus  a'  ruigheachd  gu  nèamh,  agus  t' 
uachdaranachd  gu  crìch  na  talmhainn. 

23  Agus  mar  a  chunnaic  an  righ  fear- 
faire,  agus  aon  naomh  a'  teachd  a  nuas  o 
nèamh,  agus  ag  ràdh,  Gearr  an  crann  sìos, 
agus  sgrios  e  :  gidheadh  fag  bonn  a 
fhreurah  anns  an  talamh,  eadhon  le  boinn 
iaruinn  agus  umha  ann  am  feur  maoth  na 
faiche  ;  agus  biodh  e  fiiuch  le  dealt  nèimh, 
agus  a  chuibhrionn  le  beathaichibh  na 
macharach,  gus  an  gabh  seachd  aimsirean 
thairis  air : 

24  So  a'  bhrìgh,  O  a  righ,  agus  so  ord- 
ugh  an  Tì  a  's  àirde,  a  ta  air  teachd  air  mo 
thighearn  an  righ : 

25  Gu  fògair  iad  thu  o  dhaoinibh,  agus 
gu  'm  bi  do  chòmhnuidh  le  beathaichibh  na 
macharach,  agus  bheir  iad  ort  feur  ith- 
eadh  mar  dhaimh,  agus  fliucliaidh  iad  thu 
le  dealt  nèimh,  agus  thèid  seachd  aimsir- 
ean  thairis  ort,  gus  am  bi  fios  agad  gu 
bheil  an  Tì  a  's  àirde  a'  riaghladh  ann  an 
rìoghachd  dhaoine,  agus  'ga  tabhairt  do 
neach  air  bith  as  àill  leis. 

26  Agus  mar  a  dh'àithn  iad  bun  freumh 
a"  chroinn  fhàgail,  bithidh  do  rìoghachd 
cinnteach  dliuit,  an  dèigh  dhuit  fios  a 
bhi  agad  gu  bheil  na  nèamhan  a'  riagh- 
ladh. 

27  Uime  sin,  O  a  righ,  biodh  mo 
chomhairlesa  taitneach  leat,  agus  bris 
air  falbh  do  pheacanna  le  fireantachd,  ag- 
us  t'  eu-ceartan  le  tròcair  a  nochrìadh  do 
na  bochdaibh,  a  dh'fheuchainn  am  buan- 
aichear  do  shìochaint. 

28  Thàinig  so  uile  air  righ  Nebuchad- 
nesar. 

29  An  ceann  dà  mhìos  deug  bha  e 
spaisdearachd  ann  an  lùchairt  rìoghachd 
Bhabiloin. 

30  Labhair  an  righ  agus  thubhairt  e, 
Nach  i  so  Babilon  mhòr,  a  thog  mise  mar 
thigh  na  rìoghachd,  le  neart  mo  chumh- 
achd,  agus  air  son  onoir  mo  mhòrachd  ? 

31  Ain  feadh  a  bha  am  focal  ann  am 
beul  an  righ,  tìiuit  guth  o  nèamh,  ag  ràdh, 
O  a  righ  Nebuchadne?air,  riutsa  ta  e  air  a 
labhairt,  Tha  an  rìoghachd  air  dealachadh 
riut. 

32  Agus  fògraidh  iad  thu  o  dhaoine,  ag- 
us  bithidh  do  chòmhnuidh  le  beathaichibh 
na  macharach  :  bheir  iad  ort  feur  itheadh 
mar  dhaimh,  agus  thèid  seachd  aimsirean 
thairis  ort,  gus  am  bi  fios  agad  gu  bheil  an 
Tì  a  's  àirde  a'  riaghladh  ann  an  rìoghachd 
dhaoine,  agus  'ga  tabhairt  do  neach  air 
bith  as  àill  leis. 

33  Air  an  uair  sin  fèin  choimlilionadh 
an  ni  sin  air  Nebuchadnesar ;  agus  bha  e 
air  fhògradh  o  dhaoine,  agus  dh'ith  e  feur 
mar  dhaimh,  agus  bha  a  cholann  fliuch  le 
dealt  nèimh,  gus  an  d'fhàs  'fhionna  mar 
chloimh  na  h-iolaire,  agus  'iongannan  mar 
tpuirean  eun. 

34  Agus  an  ceann  nan  làithean  thog 
mìse  Nebuchadnesar  suas  mo  shùilean  ri 
nèamh,  agns  phill  mo  thuigse  a  m'  ionn- 
suidh,  agus  blieannaich  mi  an  Tì  a  s  àirde, 


agus  chliùthaich  mi,  agus  thug  mi  onoir 
dha-san  a  ta  beò  gu  siorruidh,  aig  am 
bheil  'uchdaranachd  'na  h-uachdaran- 
achd  shiorruidh,  agus  a  rìoghaclid  o  linn 
gu  linn. 

35  Agus  tha  uile  luchd-àiteachaidh  na 
talmhainn  air  am  meas  mar  neo-ni :  agus 
ni  esan  mar  is  àill  leis  ann  am  feachd 
nèimh,  agus  am  measg  luchd-àiteachaidh 
na  talmhainn  :  agus  cha  'n  urrainn  aon 
neach  a  làmta  a  bhacadh,  no  ràdh  ris,  Ciod 
a  tha  thu  deanamh  ? 

36  Anns  an  àin  sin  fèin  phill  mo  thuigse 
thugam  ;  agus  a  thaobh  glòir  mo  rìogh- 
achd,  phill  m'  onoir  agus  mo  mhòrachd 
thugam  ;  agus  dh'iarr  rao  chomhairlich- 
ean  agus  mo  thighearnan  a  m'  ionnsuidh  ; 
agus  bha  mi  air  mo  dhaingneachadh  ann 
am  rìoghachd,  agus  thugadh  tuilleadh 
dhomh  do  mhòrachd  òirdheirc. 

37  A  nis  tha  mise  Nebuchadnesar  a' 
cliùthachadh  agus  ag  àrdachadh,  agus  a' 
toirt  onoir  do  Righ  nèimh,  aig  am  bheil 
'uile  oibre  'nam  firinn,  agus  a  sìiligheanna 
'nam  breitheanas  ;  agus  a'  mhumntir  a 
shiùbhlas  ann  an  uabhar,  tha  esan  comas- 
ach  air  an  ìsleachadh. 

CAIB.  V. 

RINN  Belsasar  an  righ  cuirm  mhòr  do 
mhìle  d'  a  thighearnaibh,  agus  dh'òl  e 
fìon  ann  an  làthair  a'  mhìle. 

2  Dh'àithn  Belsasar,  'nuair  a  bhlais  e 
am  fìon,  na  soithichean  òir  agus  airgid  a 
thug  'athair  Nebuchadnesar  as  an  teara- 
pull  a  bha  ann  an  Ierusalem  a  thoirt  d'  a 
ionnsuidh,  a  chum  gu  'n  òladh  an  righ  ag- 
us  a  mhòr-uaislean,  a  mhnathan  agus  a 
choimhleabaich  asda. 

3  An  sin  thug  iad  thuige  na  soithichean 
òir  a  thugadh  à  teampull  tighe  Dhè,  a  bha 
ann  an  Ierusalem  ;  agus  dh'òl  an  righ  ag- 
us  a  mhòr-uaislean,  a  mhnathan  agus  a 
choimhleabaich  asda. 

4  Dh'  òl  iad  fìon,  agus  chliùthaich  iad  na 
diathan  òir  agus  airgid,  umha,  iaruinn, 
fhiodha,  agus  chloiche. 

5  Anns  an  uair  sin  fèin  thàinig  a  mach 
meoir  làimhe  duine,  agus  sgrìobh  iad  thall 
fa  chomhair  a'  choinnleir,  air  aghaidh  balla 
lùchairt  an  righ  ;  agus  chunnaic  an  righ 
a'  chuid  d'  an  làimh  a  sgrìobh. 

6  An  sin  chaochail  gnùis  an  righ,  agns 
rinn  a  smuaintean  a  bhuaireadh,  air  chor 
as  gu  'n  robh  uilt  a  leasraidh  air  am  fuasg- 
ladh,  agus  bhuail  a  ghlùinean  an  aghaidh 
a  chèile. 

7  Ghlaodh  an  righ  gu  h-àrd  na  speurad- 
airean,  na  Caldèich,  agus  na  tìosaichean  a 
thoirt  a  stigh  :  agus  labhair  an  righ,  agus 
thubhairt  e  ri  daoine  glice  Bhabiloin,  Cò 
air  bith  a  leughas  an  sgrìobhadh  so,  ag- 
us  a  dh'fhoillsicheas  domhsa  a  bhrìgh  ; 
sgeudaichear  e  le  sgarlaid,  agus  cuirear 
slabliruidh  òir  m'  a  mhuineal,  agus  is  e  an 
treas  fear-riaghlaidh  a  bhios  anns  an  rìogh- 
achd. 

8  An  sin  thàinig  uile  dhaoine  glice  an 
righ  a  steach ;  ach  cha  b'  urrainn  iad  an 
sgrìobhadh  a  leughadh,  no  fios  a  thoirt 
do  'n  righ  air  a  bhrìgh. 

9  An  sin  bha  an  righ  Belsasar  gu  raòr 
air  a  bhuaireadh,  agus  bha  a  ghnùis  air  a 

h-atharrachadh,  agua  bha  uamhas  air  a 
thighearnaihh. 

10  A  nis  thàinig  a'  bhan-righinn  air  son 
bhriathran  an  righ  agus  a  thighearnan,  a 
stigh  gu  tigh  na  cuirme ;  agus  labhair  a 
bhanrighinn,  ag  ràdh,  O  a  righ,  mair  beò 
gu  bràth  :  na  deanadh  do  smuainte  do 
bhuaireadh,  agus  na  biodh  do  ghuùis  air  a 
caochladh. 

11  Tha  duine  ann  ad  rìoghachd  anns  am 
bheil  spiorad  nan  dèe  naomha,  agus  ann 
an  làithibh  t'  atliar,  blia  solus,  agus  tuigse, 
agus  gliocas,  mar  ghliocas  nan  dèe,  air  am 
faotainn  ann;  neach  a  rinn  an  righ  Ne- 
buchadne^ar  t'  athair,  t'athair-sa,  O  a  righ, 
'na  uachdaran  air  na  druidhibh,  speuràd- 
airibh,  Caldèich,  agus  fiosaichibh  ; 

12  Do  bhrìgh  gu  'n  d'lhuaireadh  spiorad 
òirdheirc,  agus  eòlas,  agus  tuigse,  mìn- 
eachadh  bhruadar,  agus  taisbean  cheistein 
cruaidhe,  agus  fuasgladh  imcheistein, 
anns  an  Daniel  so  fèin,  air  an  d'  thug  an 
righ  raar  ainm  Boltesasar  :  a  nis  gairmear 
Daiiiel,  agus  foillsichidh  esau  a  bhrìgh. 

13  An  sin  thugadh  Daniel  a  steach  an 
làthair  an  rigli ;  agus  labliair  au  righ,  agus 
tliubhairt  e  ri  Damel,  An  tusa  an  Daniel 
sin  a  ta  do  chloinn  bhraighdeanais  Iudah, 
a  thug  an  righ,  m'  athair  à  tìr  nan  Iudh- 
acli? 

14  Chuala  mise  iomradh  ort,  gu  bheil 
spiorad  nan  dèe  annad,  agus  gu  bheil  sol- 
us,  agus  tuigse,  agus  gliocas  Òirdheirc  air 
'fhaotainn  annad. 

15  Agus  a  nis  thugadh  na  daoine  glice, 
na  speuradairean  a  steach  a  ni'  fhianuis,  a 
cuuin  gu  'n  leugbadh  iad  an  sgrìobhadh  so, 
agus  gu  'n  tugadh  iad  dhomh-sa  tìos  air  a 
hìirìgh :  ach  cha  b'  urraiun  iacl  brìgh  na 
cùisè  fhoillseachadh. 

16  Agus  chuala  mi  do  d'  thaobh-sa,  gur 
urrainn  thu  brìgh  a  thoirt  à  ni,  agus  ceist- 
ein  fhuasgladh  ;  a  nis  ma  's  urrainn  thu  an 
sgrìohhadh  a  leughadh,  agus  a  bhrìgh 
fhoillseachadh  dhomh-sa,  èidichear  thu  le 
sgarlaid,  atjus  cuirear  slabhruidh  òir  mu 
rì'  mhuineal,  agus  is  tu  an  treas  fear-riagh- 
laidh  a  bhios  anns  an  rìoghachd. 

17  An  sin  fhreagair  Daniel,  agus  thubh- 
airt  e  an  làthair  au  righ,  Biodh  do  thiodh- 
lacan  agad  fèin,  agus  thoir  do  dhuaisean 
do  neach  eile,  gidheadh  leughaidh  mise  an 
sgrìobhadh  do  'n  righ,  agus  leigidh  ini  ris 
a  bhrìgh  dha. 

18  O  thusa  a  righ,  thug  an  Dia  a  's  àirde 
do  Nebuchadnesar  t'  atliàir  rìoghachd,  ag- 
us  mòrachd,  agus  glòir,  agus  onoir. 

19  Agus  air  son  na  morachd  a  thug  e 
dha,  bha  crith  agus  eagal  air  na  h-uile 
shluagh,  fhineachaibh,  agus  theangann- 
aibh  roimbe :  mharbhadh  e  an  tì  a  b'  àill 
leis,  agus  an  neach  a  b'àill  leis  chumadh  e 
beò,  agus  au  neaeh  a  b'  àill  leis  chuireadh 
e  suas,  agus  an  neach  a  b'  àill  leis  chuir- 
eadh  e  sìos. 

20  Ach  an  uair  a  bha  a  chridhe  air  a 
thogail  suas,  agus  'inntìnn  air  a  cruadh- 
achadh  ann  an  uabhar,  chuireadh  sìos  o 
'chaithir  rìoghail  e,  agus  thug  iad  a  ghlòir 
uaith. 

21  Agus  dh'  fhògradh  e  o  chloinn  nan 
daoine,  agus  bha  a  chridhe  mar  na 
h-ainmhidheaii,  agus  a  chòmhnuidh  leis 


na  h-asalaibh  fiadhaich  :  bhiadh  iad  e  le 
feur  mar  dhaimh,  agus  bha  a  chorp  fliuch 
le  drùchd  nèimh,  gus  an  d'  aithnich  e 
gu  'm  b'  e  an  Dia  a  's  àirde  bha  riaghladh 
ann  an  rìoghachd  dhaoine,  agus  gu  bi.eil 
e  'g  orduchadh  os  a  ceann  an  tì  is  àill  leis 

22  Agus  thusa  a  mhac,  O  Bhelsasair, 
cha  dìslich  thu  do  chridhe,  ged  bha  fios 
agad  air  so  uile : 

23  Ach  thog  thu  suas  thu  fèin  an  agh 
aidh  Tighearna  nèimh,  agus  tliug  iad  soith- 
ichean  a  thighe  ann  ad  làthair,  agus  dh'òl 
thu  fèin,  agus  do  thighearnau,  do  mhnath 
an,  agus  do  leannain,  fìon  asda,  agus 
chliùthaich  thu  na  diathau  airgid,  agus 
òir,  umha,  iaruinn,  fhiodha,  agus  chloiche 
aig  nach  'eil  leirsinn,  no  clàisteachd,  no 
aithne:  agus  au  Dia  aig  am  bheil  t'  anail 
'na  làimh,  agus  do  'm  buin  t'  uile  shlighe, 
cha  do  ghlòraich  thu. 

24  An  sin  chuireadh  a'  chuid  do  'n  làimh 
uaith,  agus  bha  an  sgrìobhadh  so  air  a 
sgrìobhadh. 

25  Agus  so  an  sgriobhadh  a  bha  air  a 
sgiìobhadh,  MENE,  MENE,  TECEL, 
UPHARSIN. 

26  So  hrìgh  na  cùiee;  MENE,  rinn  Dia 
do  rìoghachd  àireamh,  agus  chrìochnaich 
e  i. 

27  TECEL,  tha  thu  air  do  thomhas  air 
a'  mheigh,  agus  fhuaireadh  easbhuidh- 
each  thu. 

28  PERES,  roinneadh  do  rìoghacbd 
agus  thugadh  i  do  na  Medich  agus  do  os 
Persich. 

29  An  sin  dh'  àithn  Belsasar  gu  'n  èid- 
eadh  iad  Daniel  le  sgarlaid,  agus  gu  'n  cuir- 
eadh  iad  slabhruidh  òir  m'  a  ìuhuineal,  ag 
us  gu  'n  glaodbadh  iad  m'  a  thimchioll 
gu  'm  b'  e  an  treas  fear-riaghlaidh  a  bhiodiv 
anns  an  rìoghachd. 

30  Air  an  oidhche  sin  chaidh  Belsasar 
righ  nan  Caldèach  a  mharhhadh. 

31  Agus  ghlac  Darius  am  Medach  an 
rìoghachd,  agus  e  mu  thimchioll  tii  tìch 
ead  agus  dà  hhliadhna  dh'aois. 

CAIB.  VI. 

B'I  toilDhariuis ceudagusficheaduach- 
daran  a  chur  os  ceann  na  rìoghachd, 
muiuntir  a  bhiodh  os  ceann  na  rìoghachd 
uile  ; 

2  Agus  os  an  ceann  so  tri  àrd-uachdar- 
ain,  ;do  'm  b'  e  Daniel  an  ceud  aon,)  a  chum 
gu  'n  tugadh  na  h-uachdarain  an  cunntais 
doibh,  agus  nach  biodh  calldach  air  bith 
aig  an  righ. 

3  An  sin  bha  Daniel  so  air  'ùrdachadh 
os  ceann  nan  uachdaran,  agus  namprionn- 
sachan,  a  chionn  gu'n  robh  spiorad  òir 
dheirc  ann ;  agus  bha  e  'n  aire  anrigh  a  chur 
os  ceann  na  rioghachd  uile. 

4  An  sin  dh'  iarr  na  h-uachdarain  agus 
na  prionnsachan  cùis  fhaotainn  an  agh 
aidh  Dhanieil  a  thaobh  na  rìoghachd,  ach 
cha  b'  urrainn  iad  cùis  air  bith  fhaotainn 
no  coire  :  do  bhrìgh  gu  'n  robh  e  dìleas,  ni 
mò  fhuaireadh  mearachd  no  coire  sara 
bith  ann. 

5  An  sin  thubhairt  a'  mhuinntir  so, 
Cha  'n  fhaigh  sinn  cùis  air  bith  an  aghaidl 
an  Danieil  so,  mur  faigh  sinn  i  'na  agh- 
aidh  a  thaobh  reachd  a  Dhè. 


CAIB.  VII. 

6  An  sin  chruinnich  na  h-uachdarain 
agus  na  priounsachan  so  ri  chèile  chum  an 
righ,  agus  thubhairt  iad  ris  raar  so,  A 
righ  Dhariuis,  mair  beò  gu  bràth. 

7  Ghabh  uile  uachdarain  na  rìoghachd, 
an  luchd-riaghlaidh,  agus  ua  prionnsach- 
an,  na  comhairlich  agus  na  cinn-flieadh- 
na,  corahairle  le  chèile  gu  reachd  rìoghail 
a  dhaingneachadh,  agus  ordugh  làidir  a 
dheanamh,  ge  b'e  dh'  iarras  athchuiDge  air 
bith  air  aon  dia  no  duine  rè  deich  làithean 
fichead,  ach  ortsa,  O  a  righ,  gu  'n  tilgear  e 
ann  an  garaidh  nan  leòmhan. 

8  A  nis,  O  a  righ,  daingnich  an  t-ord- 
ugh,  agus  seulaich  an  sgrìobhadh,  a  chum 
nach  caochlaidhear  e,  a  rèir  reachd  nam 
Medach  agus  nam  Persach,  nach  fheudar 
'atharrachadh. 

9  Uime  sin  sheulaich  righ  Daruis  an 
sgrìobhadh  agus  an  t-ordugh. 

10  A  nis  'nuair  a  thuig  Daniel  gu  'n 
deachaidh  an  sgrìobhadh  a  sheulachadh, 
chaidh  e  cbum  a  thighe,  agus  air  da  'uinn- 
eagan  a  hhi  fosgailte  'na  sheòmar  ri  leru- 
salem,  thuit  e  sìos  air  a  ghlùinibh  tri 
uairean  anns  an  là,  agus  rinn  e  urnuigh, 
agus  tbug  e  buidheachas  an  làthair  a  Dhia, 
mar  a  rinn  e  san  aimsir  roimhe. 

11  An  sin  chruinnich  na  daoine  so,  ag- 
us  fhuair  iad  Daniel  ri  urnuigh,  agus  a' 
deanamh  athchuinge  ann  an  làthair  a 
Dhia. 

12  An  sin  thàinig  iad  am  fagus,  agus 
labhair  iad  ann  am  fianuis  an  righ  mu 
thimchioll  orduigh  an  righ,  Nach  do  sheul- 
aich  thusa  reachd,  gach  duine  sam  bith  a 
ni  athchuinge  ri  aon  dia  no  duine,  an 
taobh  a  stigh  do  dheich  làitbean  fichead, 
aeh  riutsa,  O  a  rigli,  gu  'n  tìlgear  ann  an 
garaidh  nan  leòmhan  e  ?  Fhreagair  an 
righ,  agus  thubhairt  e,  Tha  an  ni  fior  a 
rèir  reachd  nam  Medach  agus  nam  Per- 
sach,  nacli  atharraichear. 

13  An  sin  fhreagair  iadsan,  agus  thubh- 
airt  iad  ann  an  làthair  an  righ,  Daniel  sin 
a  ta  do  chloinn  hhruid  ludah,  cha  'n  'eil 
suim  aige  dhiot-sa,  O  a  righ,  no  do  'n 
reachd  a  sheulaich  thu,  ach  tha  e  ri  ath- 
chuinge  tri  uairean  anns  an  là. 

14  An  sìn  bha  'n  r  gh,  'nuair  a  chual  e 
na  briatliran,  ro-dhiomhach  dheth  fèin, 
agus  shuidhich  e  a  chridhe  air  Daniel  g'  a 
shaoradh :  agus  shaothraich  e  gu  dol 
fuidhe  na  grèine  chum  a  thèarnadh. 

15  An  sin  chruinnich  ua  daoine  so  chum 
an  righ,  agus  thubhairt  iad  ris  an  righ, 
Biodh  fios  agad,  O  a  righ,  gur  e  lagh  nam 
Medach  agus  nam  Persach,  nach  feudar 
ordugh  no  reachd  air  bith  a  dhaingnich  an 
righ  a  chaochladh. 

16  An  sin  dh'àithn  an  righ,  agus  thug 
iad  leo  Daniel,  agus  thilg  iad  e  do  ghar- 
aidh  nan  leòmhan  :  agus  labhair  an  righ  ri 
Daniel,  ag  ràdh,  Do  Dhia,  d'  am  bheil  thu 
a'  deanamh  seirbhis  a  ghnàth,  ni  esan  do 
thèarnadh. 

17  Agus  thugadh  clach,  agus  leagadh 
air  beul  na  garaidh  i ;  agus  sheulaich  an 
righ  le  'sheula  fèin  i,  agus  le  seula  a  thigh- 
earnan;  a  chum  nach  biodh  a'  chomh- 
airle  air  a  h-atharrachadh  mu  thimchioll 
Dhanieil. 

18  An  sin  chaidh  an  righ  d'  a  lùchairt, 


agus  chaith  e  an  oidhche  ri  trasg :  ni  mò 
thugadh  innil-ciùil  'na  làthair;  agus  dh'- 
imich  a  chodal  uaith. 

19  An  sin  dh'èirich  an  righ  gu  ro-mhoch 
anns  a'  mhaduinn,  agus  chaidh  e  gu  luath 
gu  garaidh  nan  leòmhan. 

20  Agus  an  uair  a  thàinig  e  chum  na 
garaidh,  ghlaodh  e  le  guth  muladach  ri 
Daniel ;  seadh  labhair  an  righ,  ag  ràdh 
ri  Daniel,  O  Dhanieil,  òglaich  an  Dè 
bheò,  am  bheil  do  Dhia,  d'  am  bheil  thu 
a'  deanamh  seirbhis  an  còmhnuidh,  com- 
asach  air  do  thèarnadh  o  na  leòmhan- 
aibh?  . 

21  An  sin  thubhairt  Daniel,  O  a  righ, 
mair  beò  gu  bràth. 

22  Chuir  mo  Dia-sa  nuas  'aingeal,  ag- 
us  dhruid  e  beoil  nan  leòmhan,  air  chor  as 
nach  d'  rinn  iad  mo  dhochann :  do  bhrìgh 
'na  fhianuis  gu  'n  d'  fhuaireadh  neo- 
chiont  anam  ;  agus  fòs  a'  d'  fhianuis-sa  O 
a  righ,  cha  d'  rinn  mi  cron  sam  bith. 

23  An  sin  bha  an  righ  ro-aoibhneach  air 
a  shon,  agus  dh'  àithn  e  gu  'n  tugadh  iad 
Daniel  a  nìos  as  a'  gharaidh  :  mar  sin 
thugadh  Daniel  a  nìos  as  a'  gharaidh,  ag- 
us  cha  d'  fhuaireadh  gnè  air  bith  doch- 
ainn  air,  a  chionn  gu  'n  do  chreid  e  'na 
Dhia. 

24  Agus  dh'  àithn  an  righ,  agus  thug  iad 
leo  na  daoine  sin  a  rinn  easaid  air  Daniel, 
agus  thilg  siad  iad  do  gharaidh  nan  leòmh- 
an,  iad  fèin,  an  clann,  agus  am  mnathan  ; 
agus  thug  na  leòmhain  buaidh  orra,  agus 
bhris  iad  an  cnàmhan  uile  'nam  bloighd- 
ihh.  mu  'n  d'  ràinig  iad  ìochdar  na  gar- 
aidh. 

25  An  sin  sgrìobh  Darius  a  chum  nan 
uile  shluagh,  chinneach  agus  chànainean 
a  ta  chòmhnuidh  air  an  talamh  uile,  Gu 
robh  sìth  air  a  meudachadh  dhuibh. 

26  Tha  mise  a'  tòirt  orduigh,  anns  gach 
uile  thighearnas  do  m  rìoghachd,  gu  'm  bi 
crith  agus  ea^al  air  daoine  roimh  Dhia 
Dhanieil :  oir  is  esan  an  Dia  heò,  agus 
bunaiteach  gu  bràth,  agus  a  rìoghachd- 
sau  clia  sgriosar  a  chaoidh,  agus  'uachd- 
aranachd  tha  gus  a'  chrìoch. 

27  Saoraidh  esan,  agus  tèarnaidh  e,  ag- 
us  oibrichidh  e  comharan  agus  mìorbhuil- 
ean  air  nèamh  agus  air  talamh,  neach  a 
shaor  Daniel  o  chumhachd  nan  leòmhan. 

28  Mar  so  shoirbhich  Daniel  so  ann  an 
linn  Dhariuis,  agus  ann  an  linn  Chiruis  am 
Persach. 

CAIB.  VII. 
\  NN  an  ceud  bhliadhua  Bhelsasair  righ 
XJl  Bhabiloin,  chunnaic  Daniel  bruadar, 
agus  aisling  a  chinn  air  a  leabaidh  :  an  sin 
sgrìobh  e  am  bruadar,  agus  dh'  innis  e 
suim  nan  nithe. 

2  Labhair  Daniel  agus  thubhairt  e, 
Chunnaic  mi  ann  atn  aisling  anns  an  oidh- 
che,  agus,  feuch,  ghleachd  ceithir  ghaotha 
nèimh  air  an  f  hairge  mhòir. 

3  Agus  thàinig  ceithir  beathaichean 
mòra  nìos  as  an  fhairge,  eag-samhuil  aon 
o  chèile. 

4  Bha  a'  cheud  aon  cosmhuil  ri  leòmh- 
an,  agus  bha  sgiathan  iolaire  aige :  agus 
dh'  amhairc  mi  gus  an  do  spìonadh  a 
sgiathan,  agus  thogadh  suas  o  'n  talamh  e, 

agus  thugadh  air  seasamh  air  a  chosaibh 
mar  dhuine,  agus  thugadh  dha  cridhe 
duine. 

5  Agus  feuch  beathach  eile.  an  dara  aon, 
cosmhuil  ri  raath-ghamhuinn,  agus  thog  e 
stias  e  fèin  air  aon  taobh,  agus  bha  aige  tri 
giala  'na  bheul,  an  taobh  a  stigh  d'  a  f  hiac- 
laibh  :  agus  thubhairt  iad  ris  mar  so,  Eir- 
ich,  sluig  mòran  feòla. 

6  'Na  dhèigh  so  dh'  amhairc  mi,  agus, 
feuch,  aon  eile  arahuil  liopard,  aig  an  robh 
air  a  dhruim  ceithir  sgiathan  eoin ;  hha 
aig  a'  bheathacli  mar  an  ceudna  ceithir 
cliinn  ;  agus  thugadh  dha  uachdaranachd. 

7  'Na  dhèigh  so  chuunaic.  mi  ann  an  ais- 
lingibh  na  h-oidhche,  agus  feuch  ceath- 
rarnh  beathach ;  eagalach  agus  uamhas- 
ach,  agus  ro-làidir  ;  agus  bha  fìaclan  mòra 
iaruinn  aige  :  shluig  e  suas  agus  bhris  e 
ann  am  hloigndibh,  agus  shaltair  e  'm 
fuigheall  le  'chosaibh ;  agus  bha  e  ea- 
cosmhuil  ris  na  h-uile  bheathaichean  a 
bha  roimhe ;  agus  hha  deich  adhaircean 
air. 

8  Thug  mi  fa  'near  na  h-adhaircean,  ag- 
us,  feuch,  thàinig  a  nìos  'nam  measg  adh- 
arc  bheag  eile,  roimh  an  robh  tri  do  na 
ceud  adhaircibh  air  an  spìonadh  a  nìos  as 
am  freumhaibh  :  agus,  feuch,  anns  an  adh- 
arc  so  bha  sùilean  mar  shùilean  duine,  ag- 
us  beul  a'  labhairt  nithe  mòra. 

9  Dh'  amhairc  mi  gus  an  robh  na  righ- 
chaithrichean  air  an  suidheachadh,  agus 
shuidh  Aosda  nan  làithean,  aig  an  robh  a 
thrusgan  geal  mar  shneachdadh,  agus  folt 
a  chinn  mar  olainn  ghlain ;  a  chaithir- 
rìoghail  mar  laisir  theine,  a  rothan  mar 
theine-loisgeach. 

10  Bhrùchd  sruth  teinnteach,  agus  thài- 
nig  e  mach  o  a  iàthair :  bha  mìle  do  mhìl- 
tibh  a'  frithealadh  dha,  agus  sheas  deich 
rnìle  uair  deich  mìle  'na  fhianuis  :  shuidh- 
icheadh  am  breitheanas,  agus  dh'  fhosgladh 
na  leabhraichean. 

11  Dh'amhairc  mi  an  sin.do  bhrìgh  guth 
nam  briathran  mòra  a  labhair  an  adharc : 
dh'  amhairc  mi  gus  an  do  raharbhadh  am 
beathach,  agus  gus  an  robh  a  chorp  air  a 
sgrios,  agus  air  a  thoirt  do  'n  lasair  loisg- 
ich. 

•  12  A  thaobh  na  cuid  eile  do  na  beath- 
aichibh,  thugadh  an  uachdaranachd  air 
falbh  :  gidheadh  shìneadh  am  beatha,  rè 
tamuill  agus  aimsir. 

13  Chunnaic  mi  ann  an  aislingibh  na 
h-oidhche,  agus,  feuch,  thàinig  neach  cos- 
mhuil  ri  mac  an  duine  le  neuiaibh  nèimh, 
agus  thàinig  e  chum  Aosda  nan  làithean, 
agus  thug  iad  e  dlùth  'na  làthair. 

14  Agus  thugadh  dha  uachdaranachd, 
agus  glòir,  agus  rìoghachd,  a  chum  gu  'n 
tugadh  na  h-uile  shluagh,  chinneacha,  ag- 
us  theanganna,  seirbhis  dha :  'uachdaran- 
achd  is  uachdaranachd  shiorruidh  i,  nach 
siubhail  thairis,  agus  a  rìoghachd  cha 
sgriosar  i. 

15  Bha  mise  Daniel  muladach  ann  am 
spiorad,  ann  am  meadhon  mo  chuirp,  ag- 
bs  rinn  aislingean  mo  chinn  mo  bhuair- 
eadh. 

16  Thàinig  mi  am  fagus  do  aon  dhiubh- 
san  a  sheas  dlùth,  agus  dh'  fheòraich  mi 
dheth  brìgh  an  iomlain  deth  so :  an  sin 


dh'  innis  e  dhomh,  agus  thug  e  fios  domh 
air  brìgh  nan  nithe. 

17  Na  ceithir  beathaiche  mòra  so,  is 
ceithir  rìghrean  iad,  a  dh'  èireas  a  mach  as 
an  talamh. 

18  Ach  glacaidh  naoimh  an  Tì  a  's  àirde 
an  rìoghachd.  agus  sealbhaichidh  iad  an 
rìoghachd  gu  siorruidh,  eadhon  gu  saogh- 
al  nan  saoghal. 

19  An  sin  h'  àill  leam  fios  fhaotainn  air 
seadh  a' cheathramh  beathaich,  a  bha  eag- 
samhuil  ri  càch  uile,  anbharr  uamhasach, 
aig  an  robh  'fhiacla  do  iarunn,  agus  'iong- 
annan  do  phrais ;  a  shluig  suas,  a  bhris 
ann  am  hloighdibh,  agus  a  shaltair  am 
fuigheall  le  'chosaibh ; 

20  Fòs  air  seadh  nan  deich  adharca  bha 
'na  cheann,  agus  na  h-aoin  eile  a  thàiuig  a 
nìos,  agus  roimh  an  do  thuit  tri,  eadhon  na 
h-adhairc  sin  aig  an  robh  sùilean,  agus 
beul  a  labhair  nithe  ro-mhòr,  aig  an  robh 
sealladh  ni  bu  cliruadalaiche  na  càch. 

21  Dh'  amhairc  mi,  agus  rinn  an.adharc 
cheudna  cogadh  ris  na  naoimh,  agus 
bhuadhaich  i  'nan  aghaidh  ; 

22  Gus  an  d'  thàinig  Aosda  nan  làith- 
ean,  agus  an  d'  thugadh  breitheanas  do 
naoimh  an  Tì  a  's  àirde  ;  oir  thàinig  an 
t-àm  anns  an  do  shealbhaich  na  naoimh  an 
rìoghachd. 

23  Mar  so  thubhairt  e,  Is  e  an  ceath- 
ramh  beathach  an  ceathramh  rìoghachd  a 
bhios  air  au  talamh,  a  bhios  eag-samhuil  o 
na  h-uile  rìoghachd,  agus  a  shluigeas  suas 
an  talamh  uile,  agus  a  shaltras  sìos  e,  agus 
a  bhriseas  e  'na  bhloighdibh. 

24  Agus  na  deich  adhaircean  as  an 
rìoghachd  so,  is  deich  rìghrean  iad  a  dh'- 
èireas  suas :  agus  èiridh  aon  eile  'nan 
dèigh  ;  agus  bithidh  e  eag-samhuil  o  'n 
cheud  aon,  agus  ceannsaichidh  e  tri  rìgh- 
rean. 

25  Agus  labhraidh  e  briathran  an  agh- 
aidh  an  Tì  a  's  àirde,  agus  claoidhidh  e 
naoimh  an  lì  a  's  àirde,  agus  bithidh  dùil 
aige  aimsirean  agus  reachdan  a  chlaoch- 
ladh  :  agus  bheirear  iad  d'  a  làimh  gu  aim- 
sir,  agus  aimsirean,  agus  roinn  aimsir. 

26  Agus  suidhidh  am  breitheanas,  agus 
bheir  iad  air  falbh  a  thighearnas,  gu 
'chaitheamh,  agus  gu  a  sgrios  gu  ruig  a' 
chrìoch. 

27  Agus  bheirear  an  rìoghachd  agus  an 
uachdaranachd,  agus  mòrachd  na  rìogh- 
achd  fuidh  nèamh  uile,  do  'mhuinntir 
naomh  an  Tì  a  's  ro-àirde,  aig  am  bheil  a 
rìoghachd  'na  rìoghachd  shiorruidh,  agus 
blieir  na  h-uile  thighearnais  umhlachd  ag- 
us  gèill  da. 

28  An  so  bha  crìoch  na  cùise.  Air  mo 
shon-sa  Daniel,  rinn  rao  smuainte  gu  ro- 
mhòr  mo  bhuaireadh,  agus  dh'  atharraich 
mo  ghnùis  annam ;  ach  ghlèidh  mi  a' 
chùis  ann  am  chridhe. 

CAIB.  VIII. 

ANNS  an  treas  bliadhna  do  linn  righ 
BheJsasair,  chunnacas  aisling  leamsa, 
learasa  Daniel,  an  dèigh  na  h-aisling  sin  a 
chunnacas  leam  an  toiseach. 

2  Agus  chunnaic  mi  ann  an  aisling,  (ag- 
us  tharladh  'nuair  a  chunnaic  mi,  gu  "n 
robh  mi  ann  an  Susan,  anns  an  àros,  a  ta 

stnn  am  mòr-roinn  Elaim,)  agus  chunnaic 
mi  ann  an  aisling,  agus  bha  mi  aig  amh- 
ainu  Ulai. 

3  An  sin  thog  mi  suas  mo  shùilean,  ag- 
us  chunnaic  mi,  agus,  feuch,  sheas  fa 
chomhair  na  li-aimhne  reithe,  aig  an  robh 
dà  a  thairc;  agus  bha  an  dà  adhairc  àrd; 
ach  aon  ni  b'  àirde  na  'n  aon  eile ;  agus 
thàinig  an  aon  a  b'  àirde  nìos  mu  dheir- 
eadh. 

4  Chunnaic  mi  an  reithe  a'  purradh  le 
'adhaircihh  an  iar,  agus  mu  thuath,  agus 
mu  dheas  ;  air  chor  as  nach  feudadh  beath- 
ach  air  bith  seasamh  fa  chomhair,  ni  mò 
bha  neach  ann  a  b'  urrainn  saoradh  as  a 
làiinh,  ach  rinn  e  a  rèir  a  thoile,  agus  dh'- 
fhàs  e  mòr. 

5  Agus  am  feadh  a  hha  mi  a'  beachd- 
achadh,  feuch,  thàinig  boc-gaibhre  o  'n 
àird  an  iar,  air  aghaidh.  na  talmhainn  uile, 
agus  cha  do  bhean  e  do  'n  làr :  agus  bha 
adharc  shònraichte  aig  a'  bhoc  eadar  a 
shùilean. 

6  Agus  thàinig  e  chum  an  reithe  aig  an 
robh  dà  adhairc,  a  chunnaic  mi  'na  sheas- 
amh  fa  chomhair  na  li-aimhne,  agus  ruith 
e  d'  a  ionnsuidh  ann  an  cuthach  a  threise. 

7  Agus  chuunaic  mi  e  teachd  teann  air 
an  rèithe,  agus  dhùisg  'fhearg  'na  agh- 
aidh,  agus  bhuail  e  'n  reitlie,  agus  bhris  e 
a  dhà  adhairc  ;  agus  cha  robh  cumhachd 
air  bith  aig  an  reithe  gu  seasamh  roimhe, 
ach  thilg  e  sìos  churu  an  làir  e,  agus  shalt- 
air  e  air :  agus  clìa  robh  neach  air  bith  a 
b'  urrainn  an  reithe  a  thèarnadh  as  a 
làimh. 

8  Air  an  aobhar  sin  dh'fhàs  am  boc- 
gaibhre  ro-mliòr  :  agus  'nuair  a  bha  e 
Ìàidir,  chaidh  an  adharc  mhòr  a  bhriseadh  ; 
agus  'na  h-àite  thàinig  a  nios  ceithir  adh- 
aircean  sònraichte,  ri  ceithir  ghaothaibh 
nèimh. 

9  Agus  a  mach  as  aon  diubh  thàinig 
adharc  bheag,  a  dh'fhàs  anbharr  mòr,  rìs 
an  àirde  deas,  agus  ris  an  àird  an  ear,  agus 
ris  an  tìr  thaitnich. 

10  Agus  dh'fhàs  i  mòr  gu  ruig  feachd 
nèimli,  agus  thilg  i  sìos  cuid  do  'n  fheachd, 
agus  do  na  reultaibh  a  chum  an  làir,  agus 
slialtair  i  orra. 

11  Seadh,  rinn  i  uaiM  aisde  fèin  an  agh- 
aidh  prionnsa  an  theachd,  agus  leatha 
thugadh  air  falbh  an  ìobairt  lathail,  agus 
bha  àite  a  naomh-ionaid  air  a  thilgeadh 
sìos. 

12  Agus  thugadh  feachd  dh'i  an  aghaidh 
na  hìobaìrt  lathail,  do  bhrìgh  eu-ceirt,  ag- 
us  thilg  i  sìos  an  fhìrinn  a  chum  an  Ìàir; 
agus  dhealbh  i  innleachdan,  agus  shoirbh- 
ich  i. 

13  An  siu  chuala  mi  aon  naomh  a'  labh- 
airt,  agus  thubhairt  naomh  eile  ris  an 
naomh  àraidh  sin  a  labhair,  Cia  fhad  a 
bhios  an  aisling  mu  thimchioll  na  h-ìobairt 
lathail,  agus  a  bheirear  thairis  eu-ceart  gu 
miìleadh,  agus  a  bhios  an  naomh-ionad 
agus  am  feachd  air  an  saltairt  fo  chois? 

14  Agus  thubhairt  e  rium,  Gu  dà  mhìle 
agus  tri  cheud  là :  an  sin  glanar  an  naomli- 
ionad. 

15  Agus  tharladh  an  uair  a  chunnaic 
mise,  mise  Daniel,  an  sealladh,  agus  a  dh'- 
iarr  mi  air  >son  na  brìgh,  an  sin  feuch, 


|  sheas  fa  m'  chomhair  amhuil  coslas 
j  duine. 

|  16  Agus  chuala  mi  guth  duine  eadar 
j  bhruachan  Ulai,  a  ghlaodh,  agus  a  thubh- 

airt,  A  Ghabrieil,  thoir  air  an  fìiear  so  an 

sealladh  a  thuigsinn. 
17  Agus  thàinig  e  dlùth  do  'n  àite  san  do 
j  sheas  mi :  agus  'nuair  a  thàinig  e,  bhaeag- 

al  orm,  agus  thuit  mi  air  m'  aghaidh  :  ach 

thuhhairt  e  rium,  Tuig,  O  mhic  an  duine, 
;  oir  anns  an  aimsir  dheireannaich  bithidh 

an  sealladh. 
I     18  A  nis,  am  feadh  a  bha  e  labhairt 
ì  rium,  bha  mi  aun  an  codal  trom,  air  m' 

aghaidh  ris  an  talamh  :  ach  hhean  e 
i  dhomh,  agus  chuir  e  suas  gu  dìreach  mi. 
I  19  Agus  thubhairt  e,  Feuch,  bheir  mise 
I  fios  duit  ciod  a  thacliras  ann  an  crìch 
t  dheireannaich  na  dian  fheirge :  oir  anns 
1  an  àm  a  shònraicheadh  thig  a'  chrìoch. 
|  20  An  reithe  a  chunnaic  thu,  aig  an 
i  robh  dà  adhairc,  is  iad  sin  rìghrean  Mhe- 
1  dia  agus  Phersia. 

21  Agus  a  ghabhar  ribeach  is  e  sin  righ 
;  na  Grèige  ;  ayus  an  adharc  mhòr  a  ta  ead- 
;  ar  a  shùilean,  is  e  sin  an  ceud  righ. 

22  A  nis,  air  dha  sin  briseadh,  mar  a 
1  sheas  ceithir  suas  'na  àite,  seasaidh  ceithir 

rìoghachdan  suas  as  a'  chinneach,  ach 
cha  'n  ann  'na  neart-san. 

|  23  Agus  ann  an  aimsir  dheireannaich  an 
rìoghachd,  'nuair  a  bhios  luchd  an  eus- 

I  aontaisairan  coimhlionadh,  seasaidh  suas 

i  righ  aig  am  bi  aghaidh  bhorb,  agus  a  thuig - 

j  eas  briathran  dorcha. 

24  Agus  bithidh  a  neart  cumhachdach, 

|  ach  cha  'n  aun  le  'threise  fèin  :  agus  sgrios- 
aidh  e  gu  h-iongantach,  agus  soirbhichidh 
leis,  agus  bheir  e  gu  crìch,  agus  millidh  e 

;  na  cumhachdaich  agus  an  sluagh  naomh. 

j     25  Agus  le  a  sheòltachd  fòs  bheir  e  air 

I  ceilg  soirbheachadh  'na  làimh ;  agus  ni  e 
uailì  as  fèin  'na  chridhe,  agus  le  foill 
sgriosaidh  e  mòran  :  seasaidh  e  fòs  suas  an 
aghaidh  prionnsa  nam  prionnsachan,  ach 

j  brisear  e  as  eugmhais  làimhe. 

26  Agus  tlìa  aisling  nan  Jàithean,  a 
chaidh  innseadh,  fior:  air  an  aobhar  sin 
druid  thusa  suas  an  sealladh,  oir  bìthidh  e 
an  ceann  mhòran  làithean. 

27  Agus  nrmsa  Daniel  thàinig  fàilinn, 
agus  bha  mi  tinn  car  làithean  àraidh  ;  'na 
dhèigh  sin,  dh'èirich  mi  suas,  agus  rinn  mi 
guothuichean  an  righ;  agus  bha  uamhas 
oriu  mu  'n  aisling,  ged  nach  d'  thug  aon 
neach  sin  fa'near. 

CAIB.  IX. 

ANN  an  ceud  bhliadhna  Dhariuis  mhic 
Ahasueruis,  do  shìol  nam  Medach,  a 
rinneadh  'na  righ  os  ceann  rìoghaclid  nan 
Caldèach. 

2  Anns  a'  cheud  bhliadhna  d'  a  linn-san, 
thuig  mise  Daniel,  le  leabhraichean,  àir- 
eamh  nam  bliadhnachan,  mu  'n  d'  thàinig 
focal  an  Tighearna  gu  leremiah  am  fàidh, 
gu  'n  coimhlionadh  e  deich  agus  tri  hchead 
bliadhna  sam  biodh  Ierusalem  'na  làraich- 
ibh. 

3  Agus  chuir  mi  m'  aghaidh  ris  an  Tigh- 
earna  Dia,  g'  a  iarraidh  le  urnuigh  agus  le 
athchuinge,  le  trasg,  agus  le  eudach-saic, 
agus  le  luaithre : 

4  Agus  rinn  mi  urnuigh  ris  an  Tighearn 
mo  Dliia,  agus  rinn  mi  m  aidmheil,  agus 
thubhairt  mi,  O  Thighearn,  an  Dia  mòr, 
agus  uamhasach,  ata  cumail  coimhclieang- 
ail  agus  tròcair  riusan  a  ghràdhaicheas  e, 
agus  do  'n  dream  a  choimhdeas  'àitheant- 
an : 

5  Fheacaich  sinne,  agus  chuir  sinn  an 
gnìomh  eu-ceart,  agus  rinn  sinn  gu  h-aing- 
idh,  agus  bha  sinn  ceannairceach,  eadhon 
le  dealachadh  ri  t'  àitheantaibh  agus  ri  d' 
bhreitheanais. 

6  Ni  mò  dh'èisd  sinn  ri  d'  sheirbhisich 
na  fàidhean,  a  labhair  ann  ad  ainm-sa  ri 
ar  righribh,  ri  ar  n-uachdaranaibh,  agus  ri 
ar  n-aithrichibh,  agus  ri  uile  shluagh  an 
fhearainn. 

7  O  Thighearn,  buinidh  fireantachd 
dhuit-sa,  ach  dhuinne  nàire  gnùise,  mar 
air  an  là  an  diugh  :  do  mhuinntir  Iudah, 
agus  do  luchd-àiteachaidh  Ierusaleim,  ag- 
us  do  uile  Israel,  am  fagus  agus  am  fad  as, 
feadh  nan  uile  dhùthchannan  gus  an 
d'fhògair  thusa  iad,  air  son  am  peacannan 
a  pheacaich  iad  ann  ad  aghaidh-sa. 

8  O  Thighearn,  dhuinne  buinidh  nàire 
gnùise,  do  ar  rìghribh,  do  ar  prionnsachan, 
agus  do  ar  n-aithrichibh,  a  chionn  gu  'n  do 
pheacaich  sinn  a'  d  aghaidh. 

9  Do  'n  Tighearn  ar  Dia  buinidh  tròcair- 
ean  agus  maitheanais,  ge  do  rinn  sinne  ar 
a  mach  na  aghaidh. 

10  Ni  mò  thug  sinn  gèill  do  ghuth  an 
Tighearn  ar  Dia,  a  chum  gluasad  'na 
reachdaibh  a  chuir  e  romhainn  le  'sheirbh- 
isich  na  fàidhean. 

11  Seadh,  bhris  Israel  uile  do  reachd, 
eadhon  le  dol  a  thaoibh,  a  chum  nach  tug- 
adh  iad  gèill  do  d'  ghuth ;  air  an  aobhar 
sin  tha  am  mallachd  air  a  dhòrtadh  oirnn, 
agus  an  truaighe  a  ta  sgrìobhta  ann  an 
lagh  Mhaois  òglaich  Dhè,  a  chionn  gu  'n 
do  pheacaich  sinn  'na  aghaidh. 

12  Agus  dhaingnich  e  a  bhriathran  a 
labhair  e  'nar  n-aghaidh,  agus  an  aghaidh 
ar  breitheamhna  a  thug  breth  oirnn,  le 
dòrainn  mhòr  a  thoirt  oirnn ;  oir  fuidh 
nèamh  uile  cha  d'  rinneadh  mar  a  rinn- 
eadh  air  Ierusalem. 

13  Mar  a  ta  e  sgrìobhta  ann  an  lagh 
Mhaois,  tha  an  t-olc  so  uile  air  teachd 
oirnn  ;  gidheadh  cha  d'  rinn  sinn  ar  n-urn- 
nigh  an  làthair  an  Tighearn  ar  Dia,  a  chum 
gu  'm  bitheamaid  air  ar  pilleadh  o  'r  n-eu- 
ceartaibh,  agus  gu  'n  tuigeamaid  d'  fhìr- 
inn. 

14  Uime  sin  rinn  Dia  faire  air  an  olc, 
agus  thug  e  oirnn  e  :  oir  tha  an  Tighearn 
ar  Dia  ceart  'na  uile  oibribh  a  ta  e  dean- 
amh :  oir  cha  d'  thug  sinne  gèill  d'  a  ghuth. 

15  Agus  a  nis,  O  Thighearn  ar  Dia,  a 
thug  do  shluagh  a  mach  à  tìr  na  h-Eiphit 
le  làimh  chumhachdaich,  agus  a  fhuair 
dhuit  fèin  cliù,  mar  air  an  là  an  diugh, 
pheacaich  sinne,  rinn  sinn  gu  h-aingidh. 

16  O  Thighearn,  a  rèir  t'  uile  fhìreant- 
aclid,  guidheara  ort,  leig  le  d'  chorruich 
agus  le  d'  fheirg  pilleadh  air  falbh  o  d" 
chaithir  Ierusalem,  do  shliabh  naomh  :  a 
chionn,  air  son  ar  lochdan,  agus  air  son 
aingidheachdan  ar  n-aithrichean,  gu  bheil 
lerusalem  agus  do  shluagh  'nam  masladh 
do  na  h-uile  mu  'u  cuairt  duinn. 


17  A  nis,  uime  sin,  O  ar  Dia,  èisd  urn- 
uigh  t'  òglaich,  agus  'athchuinge,  agus  thoir 
air  do  ghnùis  dealradh  air  t'  lonad  naomh 
a  ta  'na  làraich  air  sgàth  an  Tighearna. 

18  O  mo  Thighearna,  crom  do  chluas  ag- 
us  cluinn  ;  fosgail  do  shùilean,  agus  faic  ar 
sgaoileadh,  agus  a'  chaithir  a  ta  air  a  gairm 
air  t'  ainm  :  oir  cha  'n  'eil  sinn  a'  taisbean- 
adh  ar  n-athchuingean  a'  d'  làthair  air  son 
ar  n-ionracais,  ach  air  son  do  mhòr-thròc- 
air  fèin. 

19  O  Thighearn,  èisd ;  O  Thighearn, 
maith;  O  Thighearn,  cluinn  agus  dean ; 
na  dean  maille,  air  do  shon  fein,  O  mo 
Dhia  :  oir  tha  do  chaithir  agus  do  shluagh 
air  an  gairra  air  t'  ainm. 

20  Agus  am  feadh  a  bha  mi  a'  labhairt, 
agns  ri  urnuigh,  agus  ag  aideachadh  mo 
lochd,  agus  lochd  mo  shluaigh  Israeil,  ag- 
us  a'  taisheanadh  m'  athchuinge  an  làth- 
air  an  Tighearna  mo  Dhia,  air  son  slèibh 
naoimh  mo  Dhè: 

21  Seadh,  am  feadh  a  bha  mi  a'  labhairt 
ann  an  urnuigh,  an  neach  ceudna,  achunn- 
aic  mi  anns  an  aisling  air  tùs,  Gabriel  air 
an  d'  thugadh  itealaich  gu  luath,  bhean 
rium  mu  àm  na  h-ìobairt  fheasgair. 

22  Agus  thug  e  fios  dhomh,  agus  labh- 
air  e  rium,  agus  thubhairt  e,  O  Dhanieil, 
tha  mise  nis  air  teachd  a  mach  a  thoirt 
duit  gliocais  agus  tuigse. 

23  Aig  toiseach  t'  athchuinge  thàinig  an 
àithne  a  mach,  agus  thàinig  mise  a  dh'- 
fheuchainn  duit :  oir  tha  thu  air  do 
ghràdhachadh  gu  ro-mhòr  :  uime  sin,  tuig 
a'  chùis,  agus  thoir  fa  near  an  aisling. 

24  Tha  deich  agus  tri  fichead  seachduin 
air  an  orduchadh  air  do  shluagh,  agus  air 
a'  chaithir  naomh,  a  chrìochnachaah  eu- 
ceirt,  agus  a  chur  crìch  air  lochdan,  agus  a 
dheauamh  rèite  air  son  aingidheachd,  agus 
a  thoirt  a  steach  fireantachd  shiorruidh, 
agus  a  sheulachadh  suas  na  h-aisling  agus 
na  fàistneachd,  agus  a  dh'ungadh  an  Tì  a's 
ro-naomha. 

25  Aithnich  uime  sin  agus  tuig,  o  dhol  a 
mach  na  h-àithue,  gu  Ierusalem  aiseag  ag- 
us  a  thogail  suas,  gu  Mesiah  am  Prionnsa, 
gu'm  bi  seachd  seachduinean,  agustrifich- 
ead  agus  dà  sheàchduin  :  togar  an  t-sràid 
a  rìs  agus  am  balla,  eadhon  ann  an  airasir- 
ibh  carraideach. 

26  Agus  an  ceann  nan  tri  fichead  agus 
dà  sheachduin,  gearrar  Mesiah  as,  ach 
cha'n  ann  air  a  shon  fèin :  agus  sgriosaidh 
sluagh  a'  phrionnsa  a  thig  a'  chaithir,  agus 
an  naomh-ionad;  agus  bithidh  a  chrìoch 
sin  le  tuil,  agus  gu  deireadh  a'  chogaidh 
tha  lèir-sgrios  air  a  h-orduchadh. 

27  Agus  daingnichidh  esan  an  coimh- 
cheangal  ri  mòran  car  aon  seachduin  :  agus 
ann  am  meadhon  na  seachduin  bheir  e  air 
an  ìobairt  agus  air  an  tabhartas  sgur ;  ag- 
us  anns  an  teampull  bithidh  gràineileachd 
an  lèir-sgrios,  gus  an  coimhlionar  an 
sgrios  a  dh'orduicheadh,  air  a  làraich 
fhàsail. 

CAIB.  X. 

ANN  an  treas  bliadhna  Chiruis  righ 
Phersia,  dh'fhoillsicheadh  ni  do 
Dhaniel,  (do  'm  b'  ainm  Beltesasar,)  agus 
bha  an  ni  fìor,  agus  mu  thimchioll  feachd 


CAIB.  XL 

mhòir :  agus  thuig  e  a'  chùis,  oir  bha  e 
eòlach  ann  an  sealladh. 

2  Anns  na  làithibh  sin  bha  mise  Daniel 
ri  bròn  tri  seachduinean  inmlan. 

3  Cha  d'ith  mi  aran  taitneach  air  bith, 
ni  mò  thàinig  feoil  no  fion  anu  am  bheul, 
ni  mò  dh'ung  mi  mi  fèin  idir,  gus  an  robh 
tri  seachduinean  iomlan  air  an  coimhlion- 
adh. 

4  Agus  air  a'  cheathramh  Ià  fichead 
do  'n  cheud  mhìos,  an  uair  a  bha  mi  ri 
taobh  na  ii-aimhue  mòire,  Hidecel; 

5  Au  sin  thog  mi  suas  mo  shùilean,  ag- 
us  dh'amhairc  mi,  agus,  feuch,  duine  àr- 
aidh  ann  an  eudach  lìu,  aig  an  robh  a  leas- 
raidh  erioslaichte  le  òr  grinn  Uphais: 

6  Bha  a  chorp  fòs  cosmhuil  ri  beril,  ag- 
us  a  ghnùis  mar  dhreach  dealanaich,  agus 
a  shùilean  mar  lòchrana  teine,  agus  a 
ghairdeanan  agus  a  chosan  cosmhuil  ann 
an  dath  ri  umha  lìomhta,  agus  fuaim  a 
bhriathran  cosmhuil  ri  guth  sluaigh 
mhòir. 

7  Agus  chunnaic  mise  Daniel  a  mhàin 
an  sealladh  :  oir  cha  'n  fhaca  nadaoine  bha 
maille  rium  an  sealladh  :  ach  thuit  crith 
mhor  orra,  ionuus  gu  'n  do  theich  iad  gu 
iad  fein  fholach. 

8  Air  an  aobhar  sin  dh'fhàgadh  mise 
anu  am  aonar,  agus  chunnaic  mi  an  seall- 
adh  mòr  so,  agus  cha  d'  fhan  cumhachd 
air  bith  annam :  oir  dh'  atharraicheadh 
annam  mo  mhaise  gu  duaichneachd,  agus 
cha  do  mhair  neart  aunam. 

9  Gidheadh  chuala  mi  fuaim  a  bhriath- 
ran :  agus  an  uair  a  chuala  mi  fuaim  a 
bhriathran,  an  sin  bha  mi  ann  an  codal 
trom  air  m'  aghaidh,  agus  m'  aghaidii  ris 
an  làr. 

10  Agus,  feuch,  bhean  làmh  rium,  a 
chuir  mi  air  mo  ghlùinibh,  agus  air  bas- 
aibh  mo  làmh. 

11  Agus  thubhairt  e  rium,  O  Dhanieil, 
a  dhuine  ro-ionmhuinn,  tuig  na  briathran 
a  ta  mise  a'  labhairt  riut,  agus  èirich  ann 
ad  sheasamh  :  oir  a  d'  ionnsuidh-sa  tha 
mi  nis  airmo  chur.  Agus  an  uair  a  labh- 
air  e  am  focal  so  rium,  sheas  mi  air  chrith. 

12  An  sih  thubhairt  e  rium,  Na  biodh 
eagal  ort,  a  Dhanieil ;  oir  o  'n  cheud  là  san 
do  shuidhich  thu  do  chridhe  chum  tuig- 
sinn,  agus  chum  thu  fein  irioslachadh  ann 
an  làthair  do  Dhia,  bha  do  bhriathran  air 
an  cluinntinn,  agus  tha  mise  air  teachd  air 
son  do  bhriathran. 

13  Ach  sheas  prionnsa  rìoghachd  Pher- 
sia  ann  am  aghaidh  là  thar  f  hichead :  ach 
feuch,  thàinig  Michael,  aon  do  ua  K-àrd 
phrionnsachan  gu  m'  chòmhnadh ;  agus 
dh'  fhan  mi  an  sin  le  righribh  Phersia. 

14  An  nis  tha  mi  air  teachd  a  thoirt  ort  a 
thuigsinn  ciod  a  thachras  do  d'  shluagh 
anns  an  làithibh  deireannach :  oir  tha  an 
sealladh  fathasd  rè  mhòran  làithean. 

15  Agus  an  uair  a  labhair  e  an  leithide 
so  do  bhriathraibh  rium,  chuir  mi  m'  agh- 
aidh  ris  an  làr,  agus  bha  mi  ann  am 
thosd. 

16  Agus,  feuch,  bhean  neach  cosmhuil 
ri  samhladh  mhac  dhaoine  ri  m'bhilibh; 
an  sin  dh'  fhosgail  mi  mo  bheul,  agus  labh- 
air  mi,  agus  thubhairt  mi  ris-san  a  sheas 
fa  m'  chomhair,  O  mo  thighearn,  leis  an 


t-sealladh,  tha  m'  àmhghar  air  pilltinn 
orm,  agus  thrèig  mo  neart  mi. 

17  Oir  cionnus  a  dh'  fheudas  òglach  an 
tì  so  mo  thighearna  labhairt  ris  an  tì  so  mo 
tliighearn  ?  oir  air  mo  shon-sa,  air  ball  cha 
d'  f  han  neart  air  bith  annam,  ni  mò  a  dh'- 
fhàgadh  anail  annam. 

18  An  sin  thàinig  a  rìs  agns  bhean  rium, 
neach  cosmhuil  ri  samhladh  duine,  agus 
neartaich  e  mi. 

19  Agus  thubhairt  e,  O  dhuine  ro-ion- 
mhuinn,  na  biodh  eagal  ort;  sìth  dhuit, 
bi  làidir,  seadh  bi  làidir.  Agus  an  uair  a 
labhair  e  rium,  neartaicheadh  mi,  agus 
thubhairt  mi,  Labhradh  mo  thighearn: 
oir  rinn  thu  mo  neartachadh. 

20  An  sin  thubhairt  e,  Am  bheil  fios  ag- 
ad  c'  ar  son  a  thàinig  mi  a  d'  ionusuidh  ? 
agus  a  nis  pillidh  mi  gu  cogadh  ri  prionnsa 
Phersia :  agus  an  uair  a  thèid  mise  a 
mach,  feuch,  thig  prionnsa  na  Grèige. 

21  Ach  nochdaidh  mi  dhuit  an  ni  sin  a 
ta  comharaichte  ann  an  sgrioptur  na  fir- 
inn  ;  agus  cha  'n  'eilaon  a  chuireas  leam- 
sa  anns  na  nithibh  so  ach  Michael  'ur 
prionnsa-sa. 

CAIB.  XI. 

AGUS  ann  an  ceud  bhliadhna  Dhariuis 
a'  Mhedich,  sheas  mise  gu  'dhaing- 
neachadh  agus  gu  'neartachadh. 

2  Agus  a  nis  foillsichidh  mi  dhuit  an 
fhìrinn ;  Feuch,  seasaidh  suas  fathasd  tri 
rìghrean  ann  am  Persia;  agus  bithidh  an 
ceathramh  ni  's  beartaiche  gu  mòr  na  iad 
uiìe  :  agus  le  'chumhachd,  trìd  a  bheartais, 
dùisgidh  e  suas  ua  h-uile  anaghaidhrìogh- 
achd  na  Grèige. 

3  Agus  seasaidh  righ  cumhachdach  suas 
a  riaghlas  le  tighearnas  mòr,  agus  a  ni  a 
rèir  a  thoile  fèin. 

4  Agus  an  uair  a  sheasas  e  suas,  brisear 
a  rìoghachd,  agus  roinnear  i  ri  ceithir 
ghaothaibh  nèimh;  agus  cha  'n  ann  d'  a 
shliochd,  no  a  rèir  a  thighearnais,  leis  an 
do  riaghlaich  e  :  oir  bithidh  a  rìoghachd 
air  a  spìonadh  a  nìos,  eadhon  air  son 
muinntir  eile  a  bharrachd  orra  so. 

5  Agus  bithidh  righ  na  h-àirde  deas 
làidir,  ach  bithidh  aon  do  na  prionnsaeh- 
aibh  eadhon  ni  's  làidire  na  esan ;  agus 
bithidh  aige  tighearnas  ni  's  mò  na  'thigh- 
earnas-san. 

6  Agus  an  ceann  bhliadhnachan  ceang- 
laidh  siad  iad  fèin  r'  a  chèile ;  oir  thig  nigh- 
ean  righ  na  h-àirde  deas  a  chum  rigli  na 
h-àirde  tuath  a  dheanamh  rèite  eatorra : 
ach  cha  ghlèidh  i  cumhaclid  a'  ghairdein, 
ni  mò  sheasas  i  fèin  no  a  sliochd  :  ach 
bheirear  ise  seachad,  agus  iadsan  a  thug 
leo  i,  agus  esan  a  ghin  i,  agus  esananeart- 
aich  i  anns  na  h-aimsiribh  so. 

7  Ach  a  mach  à  meangan  d'  a  freumh 
seasaidh  aon  suas  'na  inbhe,  a  thig  le  feachd, 
agus  a  thèid  a  steach  gu  daingneach  righ 
na  h-àirde  tuath,  agus  cuiridh  e  'nan  agh- 
aidh,  agus  bheire  buaidh  : 

8  Agus  bheir  e  fòs  'nam  braighdibh  do  'a 
Eiphit,  an  dèe,  maille  ri  'm  prionnsaibh, 
agus  ri  an  soithichibh  luachmhor  airgid 
agus  òir ;  agus  buannaichidh  e  tuilleadh 
bhliadbnachan  na  righ  na  h-àirde  tuath. 

9  Mar  sin  thig  righ  na  h-airde  deas  d'  a 

rìoghaehd-san,  agus  pillidh  e  g'  a  dhùth- 
aich  fèin. 

10  Ach  bithidh  a  mhic  air  an  dùsgadh 
suas,  agus  cruinnichidh  iad  sluagh  do 
f heachdaihh  mòra :  agus  thig  aon  gu 
deimhin  agus  sgaoilidh  e  thairis,  agus  jm- 
ichidh  e  troimh  :  an  sin  pillidh  e,  agus 
dùisgear  suas  e,  gu  ruig  a  dhaingnich. 

11  Agus  lìonar  righ  na  h-àirde  deas  le 
feirg,  agus  thig  e  mach,  agus  cogaidh  e  ris, 
eadfion  ri  righ  na  h-àirde  tuath  :  agus 
cuiridh  e  mach  sluagh  mòr ;  ach  bheirear 
am  mòr-shluagh  thairis  d'a  )àimh-san. 

12  Agus  'nuair  a  bheir  e  air  falbh  am 
mòr-shluagh,  bithidh  a  chridlie  air  a  thog- 
ail  suas,  agus  tilgidh  e  sìos  deich  mìltean; 
gidheadh  cha  neartaichear  e. 

13  Oir  pillidh  righ  na  h-àirde  tuath,  ag- 
us  cuiridh  e  sluagh  mòr  a  mach,  a  's  mò  na 
cheud  sluagh,  agus  thig  e  gu  cinnteach, 
(an  dèigh  bhliadhnachan  àraidh,)  le  feachd 
mòr,  agus  le  pailteas  saoibhreis. 

14  Agus  anns  na  h-aimsiribh  sin  seas- 
aidli  moran  suas  an  aghaidh  righ  nah-àirde 
deas  :  mar  an  ceudna  ni  luchd-creachaidh 
mo  shluaigh-sa,  iad  fèin  àrdachadh  a  chum 
an  sealladh  a  dhaingneachadh,  ach  tuit- 
idh  iad. 

15  Mar  sin  thig  righ  na  h-àirde  tuath, 
agus  tilgidh  e  suas  tòrr,  agus  glacaidh  e  na 
bailtean  a  's  làidire  ;  agus  cha  seas  gaird- 
eana  na  h-àirde  deas  'na  aghaidh,  no  a 
shluagh  taghta,  ni  mò  bhios  neart  air  bith 
a  chuireas  na  aghaidh. 

16  Ach  ni  esau  a  thig  'na  aghaidh  a  rèir 
a  thoile  fèin,  agus  cha  seas  neach  air  bith 
roimhe :  agus  seasaidh  e  san  tìr  ghlòr- 
mhoir,  a  bliius  air  a  sgrios  le  a  làimh. 

17  Suidhichidh  e  fòs  'aghaidh  gu  dol  a 
steach  le  neart  a  rìoghachd  uile,  agus 
daoine  ionraic  maille  ris  :  mar  so  ui  e ;  ag- 
us  bheir  e  dhanighean  nam  ban  g'  a  truaill- 
eadh  :  ach  cha  seas  i  air  a  thaobh-san,  ni 
mò  bhios  i  air  a  shon. 

18  'Na  dhèigh  so  tionndaidhidh  e  'agh- 
aidh  ris  na  h-eileanaibh,  agus  glacaidh  e 
mòran  :  ach  bheir  prionnsa  air  a  shon  fèin 
fa'near  gu  'n  sguir  am*masladh  a  thug  e 
uaith  :  gun  mhasladh  dha  fèin  bheir  e  air 
pilleadh  air-san. 

19  An  sin  tionndaidhidh  e  'aghaidh  ri 
daingiieach  a  thìre  fèin  :  ach  gheibh  e  tuis- 
leadh  agus  leagadh,  agus  cha  bhi  e  ri  f  haot- 
ainn. 

20  An  sin  seasaidh  suas  'na  àite  aon  a 
chuireas  fear-togail  chìsean  thar  an  rìogh- 
achd  ghlòrmhoir;  ach  an  ceann  bheagan 
làithean  sgriosar  e,  cha'n  ann  an  corruich, 
no  an  cath. 

21  Agus  'na  àite-san  seasaidh  suasneach 
suarach,  do  nach  toir  iad  onoir  na  rìogh- 
achd  :  ach  thig  e  steach  gu  sìochail,  agus 
gheibh  e  'n  rìoghachd  le  miodal. 

22  Agus  gairdeana  na  tuile  bàthar  as  a 
làthair,  agus  brisear  iad;  seadh,  fòs 
prionnsa  a'  choimhcheangail. 

23  Agus  an  dèigh  na  rèite  ris,  buinidh 
e  gu  cealgach  ;  agus  thig  e  nìos,  agus  fàs- 
aidh  e  làidir  le  sluagh  beag. 

24  Thèid  e  steach  gu  sìochail  eadhon  air 
na  h-ionadan  a  's  fearr  do  'n  mliòr-roinu, 
agu&  ni  e  an  ni  nach  d'  riun  'aithrichean, 
no  aithrchean  'aithriche  ;  sgapaidh  e  'nam 


measg  a'  chreach,  agus  a'  chobhartach, 
agus  an  saoibhreas :  agus  dealbhaidh  e 
'innleachdan  an  aghaidh  nan  daingnicheau 
làidir,  eadhon  rè  seal. 

25  Agus  dùisgidh  e  suas  a  chumhachd 
agus  achruadal,  an  aghaidh  righ  an  h-àirde 
deas  le  feachd  mòr ;  agus  bithidh  righ  na 
h-àirde  deas  air  a  dhùsgadh  suas  gu  cath, 
le  feachd  ro-mhòr  agus  cumhachdach : 
ach  cha  seas  e  :  oir  dealbhaidh  iad  inn- 
leachdan  na  aghaidh. 

26  Seadh,  marbhaidh  iadsan  a  dh'  itheas 
cuihhrionn  d'  a  bhiadh  e,  agus  sgaoilidh 
'fheachd  a  mach  mar  thuil :  agus  tuitidh 
mòran  sìos  marbh. 

27  Agus  bithidh  cridheachan  nan  rìgh- 
rean  so  araon  air  aimhleas  a  dheanamh, 
agus  labhraidh  iad  breugan  air  aon  bhòrd  ; 
ach  cha  soirbhich  sin :  oir  fathasd  bithidh 
a'  chrìoch  anns  an  àm  a  shonraicheadh. 

28  An  sin  pillidh  esan  gu  'dhùthaich  le 
saoibbreas  mòr ;  agus  bithidh  a  chridhe  an 
aghaidh  a'  choimhcheangail  naoimh :  ag- 
us  an  dèigh  so  a  dheanamh,  pillidh  e  gu 
'thìr  fèin. 

29  Anns  an  àm  a  shonraicheadh  pillidh 
e,  agus  thig  e  ris  an  àirde  deas ;  ach  cha 
bhi  na  nithe  ma  dheireadh  mar  na  ceud 
nithe. 

30  Oir  thig  longa  Chitim  'na  aghaidh : 
air  an  aobhar  sin  bithidh  doilghios  air,  ag- 
us  pillidh  e,  agus  bithidh  fearg  air  an  agh- 
aidh  a'  choimhcheangail  naoimh  :  mar  sin 
ni  e ;  eadhon  pillidh  e,  agus  cumaidh  e 
bàigh  riu-san  a  thrèigeas  an  coimhcheangal 
naomh. 

31  Agus  seasaidh  làmhan  air  a  thaobh, 
agus  truaillidh  iad  naomh-ionad  an  neirt, 
agus  bheir  iad  air  falbh  an  ìobairt  lathail, 
agus  suidhichidh  iad  a'  ghràineileachd  a 
chuireas  fàs. 

32  Agus  a'  mhuinntir  a  ni  gu  h-olc  an 
aghaidh  a'  choimhcheangail  truaillidh  e  le 
miodal :  ach  an  sluagh  aig  am  bheil  eòlas 
air  an  Dia,  bithidh  iadsan  làidir,  agus  ni 
iad  gu  treun. 

33  Agus  iadsan  aig  am  bheil  tuisge  am 
measg  an  t-sluaigh,  teagaisgidh  iad  mòr- 
an :  gidheadh  tuitidh  iad  leis  a'  chlaidh- 
eamh,  agus  leis  an  lasair,  le  bruid,  agus  le 
creich,  rè  mòran  làithean. 

34  A  nis  'nuair  a  thuiteas  iad,  cuidich- 
ear  iad  le  beagan  cuideachaidh  :  ach  lean- 
aidh  mòran  riu  le  miodal. 

35  Agus  tuitidh  cuid  dhiubhsan  aig  am 
bheil  tuisge,  chura  an  dearbhadh,  agus  an 
glanadh,  agus  an  deanamh  geal,  eadhon 
gu  àìn  na  crìche ;  a  chionn  gu  bheil  e 
fathasd  air  son  àm  a  shonraicheadh. 

36  Agus  ni  an  righ  a  rèir  a  thoile  fèin  ; 
agus  àrdaichidh  se  e  fèin,  agus  togar  e  'na 
mhòr-chuis  os  ceann  gach  dè,  agus  labh- 
raidh  e  nithe  iongantach  an  aghaidh  Dhè 
nan  dèe,  agus  soirbhichidh  leis  gus  an 
coimhlionar  a'  chorruich:  oir  nìthear  an 
ni  sin  a  dh'  orduicheadh. 

37  Ni  raò  bhios  suim  aige  do  dhia  'aith- 
richean,  no  do  thoil  bhao,  no  suim  do  dhia 
air  bith :  oir  meudaichidh  se  e  fèin  os 
ceann  nan  uile. 

38  Ach  'na  àite  bheir  e  onoir  do  'n  dia 
Mahusim  :  agus  do  Dhia  nach  b'  aithne  d'a 
aithrichean  bheir  e  onoir  le  h-òr  agus  air- 


CAIB.  XII. 


651 


giod,  agns  te  clachaibh  rìomhach,  agus 
nithibh  taitneach. 

39  Mar  so  ni  e ;  do  luchd-coimhid  Mha- 
husim,  dhè  choimhich,  a  ta  esan  ag  aid- 
eachadh,  bheir  e  onoir  mhòr,  agus  bheir  e 
orra  riaghladh  thar  mòran  ;  agus  roinnidh 
e  am  fearann  air  son  duaise. 

40  Agus  an  àm  na  crìche  ni  righ  na 
h-àirde  deas  a  phurradh,  agus  thig  righ  na 
h-àirde  tuath  'na  aghaidh  raar  chuairt- 
ghaoith,  le  carbadaibh,  agus  le  marcach- 
aibh,  agus  le  mòran  longa ;  agus  thèid  e 
steach  do  na  dùthchannaibh,  agus  sgaoil- 
idh  e  mar  thuil,  agus  siùbhlaidh  e  thairis. 

41  Thèid  e  fòs  a  steach  do  'n  tìr  ghlòr- 
mhor,  agus  hithidh  mòran  dhùthchannan 
air  an  tilgeadh  bun  os  ceann  ;  ach  thèid  i 
iad  so  as  o  'làimh,  Edom,  agus  Moab,  ag- 
us  rogha  cloinne  Amoin. 

42  'Sìnidh  e  fòs  a  mach  a  làmh  air  na 
dùthchannaibh  ;  agus  cha  tèid  tìr  na  h-  I 
Eiphit  as. 

43  Ach  bithidh  cumhachd  aige  os  ceann  j 
nan  ionmhasan  òir  agus  airgid,  agus  os  ' 
ceann  uile  nitlie  rìomhach  na  h-Eiphit:] 
agus  bithidh  na  Libiaich  agus  na  h-Etiop- 
aich  air  a  lorg. 

44  Ach  ni  sgeul  o  'n  àird  an  ear,  agus 
o'n  àirde  tuath  a  bhuaireadh  :  airanaobh- 
ar  sin  thèid  e  mach  le  corruich  mhòr  gu 
sgrios.  agus  gu  mòran  amhilleadh  gu  tur. 

45  Àgus  suidhichidh  e  pàilliunan  a  lùch- 
airtean  eadar  na  cuantan,  anns  an  t-sliabh 
ghlòrmhor  naomh  ;  gidheadh  thig  e  gu 
'chrìch,  agus  cha  cliuidich  neach  air  bith 
leis. 

CAIB.  XII. 

AGUS  anns  an  àra  sin  seasaidh  Michael 
suas,  am  prionnsa  mòr  a  ta  seasamh 
air  son  cloiune  do  shluaigh-sa;  agus  bith- 
idh  aimsir  carraid  ann,  mar  nach  robh 
riamh  o  bha  cinneach  ann,  gus  an  uair  sin 
fèin:  agus  anus  an  àm  sin  saorar  do 
shluagh-sa,  gach  aon  a  gheibhear  sgrìobh- 
ta  san  leabhar. 

2  Agus  dùisgidh  mòran  dhiubhsan  a  ta 
'nan  codal  ann  an  duslach  na  talmhainn, 
cuid  gu  beatha  shiorruidh,  agus  cuid  gu 
nàire  agus  masladh  bith-bhuan. 


3  Agus  dealraidh  iadsan  a  ta  glic  mar 
shoilleireachd  nan  speur ;  agus  iadsan  a 
thionndaidheas  mòran  gu  fìreantachd  mar 
na  reultan  fad  saoghail  nan  saoghal. 

4  Ach  thusa,  O  Dhanieil,  druid  suas  na 
briathran,  agus  seulaich  an  leabhar,  gu  àm 
na  crìche  :  ruithidh  mòran  sìos  agus  suas, 
agus  bithidh  eòlas  air  a  raheudachadh. 

5  An  sin  dh'ambairc  mise  Daniel,  agus, 
feuch,  sheas  dithis  eile,  aon  air  an  taobh 
so  do  bhruaich  na  h-aimhne,  agus  aon  air 
an  taobh  eile  do  bhruaich  na  h-aimhne. 

6  Agus  thubhairt  neach  ris  an  duine  bha 
sgeudaichte  le  lìon-eudach,  a  bha  air  uisg- 
eachaibh  na  h-aimhne,  Cia  fhad  abhith- 
eas  gu  crìch  nan  iongantas  so  ? 

7  Agus  chuala  mi  an  duine  bha  sgeud- 
aichte  le  lìon-eudach,  a  bha  air  uisgeach- 
aibh  na  h-aimhne,  'nuair  a  thog  e  suas  a 
làmh  dheas  agus  a  làmh  chlì  gu  nèamh, 
agus  a  mhionnaich  e  air-san  a  ta  beò  gu 
siorruidh,  gu  'm  bi  e  gu  aimsir,  agus  aim- 
sirean,  agus  leth  aimsir:  agus  'nuair  a 
sguireas  e  do  sgapadh  feachd  aa  t-sluaigh 
naoimh,  crìochnaichear  na  nithe  so 
uile. 

8  Agus  chuala  mi,  ach  cha  do  thuig  mi  : 
an  sin  thubhairt  mi,  O  mo  Thighearu, 
ciod  a'  chrìoch  a  bhios  aig  na  nithe  so  ? 

9  Agus  thubhairt  e,  ìmich  romhad,  !a 
Dhanieil :  oir  tha  na  briathran  air  an 
druideadh  suas,  agus  air  an  seulachadh  gu 
àm  na  crìche. 

10  Bithidh  mòran  air  an  glanadh,  agus 
air  an  deanamh  geal,  agus  air  an  dearbh- 
aidh  :  ach  ni  na  h-aiugidh  gu  h-olc  ;  agus 
cha  tuig  aon  neach  do  na  h-aingidh  ;  ach 
tuigidh  na  daoine  glice. 

11  Agus  o  'n  àm  an  toirear  air  falhh  an 
ìobairt  lathail,  agus  an  cuirear  suas  a' 
ghràineileachd  a  ni  lèir-sgrios,  bithidh 
mìle,  dà  cheud,  ceithir  fichead  agus  deicli 
làithean. 

12  Is  beannaichte  esan  a  dh'  fheitheas, 
agus  a  thig  gus  am  mìle  tri  cheud  agus 
cùig  deug  thar  fhichead  là. 

13  Ach  imich  thusa  romhad  gus  an  tig 
a'  chrìoch  :  oir  gabhaidh  tu  fois,  agus  seas- 
aidh  tu  ann  ad  chrannchur  aig  crìch  nan 
làithean. 


H  O  S  E  A. 


CAIB.  I. 

FOCAL  an  Tighearn  a  thàinig  gu  Hosea, 
mac  Bheeri,  ann  an  làithibli  Usiah, 
lotaim,  Ahais,  agus  Heseciah,  rìghrean  Iu- 
dah ;  agus  ann  an  làithibh  leroboaim, 
mhic  Iohais,  righ  Israeil. 

2  Toiseach  focail  an  Tighearna  le  Ho- 
sea.  Agus  thubhairt  an  Tighearn  ri  Ho- 
sea,  Imicli,  gabh  a  d'  ionnsuidh  bean 
strìopacliais :  agus  clann  strìopachais:  oir 


rinn  am  fearann  strìopachas  mòr  ann  an 
dealachadh  ris  an  Tighearn. 

3  Agus  dh'imich  e,  agusghabh  e  Gomer 
nighean  Dhiblaim  ;  agus  dh'fhàs  i  torr- 
ach,  agus  rug  i  mac  dha. 

4  Agus  thubhairt  an  Tighearn  ris,  Goir 
Iesreel  mar  ainm  air  ;  oir  fòs  tamull  beag, 
agus  dìolaidh  mise  fuil  lesreeil  air  tigll 
Iehu,  agus  cuiridh  mi  cosgadh  air  rìogh- 
achd  tighe  Israeil. 


652 


HOSEA. 


b  Agus  tarlaidh  air  an  là  sin,  gu  'm  bris 
mise  bogha  Israeil  ann  an  gleann  Iesreeil. 

6  Agus  dh'fhàs  i  torrach  a  rìs,  agus  rug 
i  nighean  ;  agus  thubhairt  Dia  ris,  Goir 
Loruhamah,  Cha  d'fhuaireas  tròcair,  mar 
ainm  oirre  ;  oir  eha  dean  mise  tròcair  ni  's 
mò  air  tigh  Israeil,  ach  bheir  mi  gu  tur  air 
falbh  iad. 

7  Ach  air  tigh  Iudah  ni  mì  tròcair,  agus 
tèarnaidh  mi  iad  leis  an  Tighearn  an  Uia, 
agus  cha  'n  ann  le  bogha  no  le  claidheamh 
a  thèarnas  mi  iad,  no  le  cath,  no  le  h-each- 
aibh,  no  le  marcaich. 

8  Agus  chuir  i  o'n  ehìch  Loruhamah,  ag- 
us  dh'  fhàs  i  torrach,  agus  rug  i  mac. 

9  An  sin  thubhairt  Dia,  Goir  Lo-ammi, 
Sluagh  nach  leamsa,  mar  ainm  air :  oir  cha 
sibhse  mo  shluagh-sa,  agus  cha  bhi  mise 
ann  am  Dhia  dhuibh-sa. 

10  Gidheadh  hithidh  àireamh  cloinne  Ts- 
raeii  mar  ghaineamh  na  fairge,  nach  gabh 
tomhas  no  àireamh  ;  agus  tarlaidh,  anns 
an  àite  san  dubhradh  riu,  Cha  sibh  mo 
Bhluagh-sa,  gu  'n  abrar  riu,  Is  sibh  mic  an 
Dè  bheò. 

11  Agus  bithidh  clann  Iudah  agus  clann 
Israeil  air  an  cruinneachadh  ri  chèile,  a^us 
gabhaidh  iad  dhoihh  fèin  aon  cheann,  agus 
thig  iad  a  nìos  as  an  tìr :  oir  is  mòr  a  bhith- 
eas  là  Iesreeil. 

CAIB.  II. 

ABRAIBIISE  ri  'ur  bràithribh,  Ammi, 
Mo  shlua,gh-sa,  agus  ri  'ur  peath- 
raichibh,  Ruhamah,  Fhuaireus  tròcair. 

2  Tagraibh  ri  'ur  màthair,  tagraibh  :  oir 
cha  'n  i  mo  bhean-sa,  ni  mò  is  mise  a  fear- 
sa:  cuireadh  i  air  falbh  uime  sin  a  striop- 
achais  as  a  sealladh,  agus  a  h-adhaltrais  o 
h-uchd ; 

3  Air  eagal  gu  'n  rùisg  mise  i  lomnochd, 
agus  gu  'n  cuir  mi  i  mar  anns  an  là  san  d' 
rugadìh  i,  agus  gu  'n  dean  mi  i  mar  fhàs- 
ach,  agus  gu  'm  fàg  mi  i  mar  fhearann 
tioram,  agus  gu  marbh  mi  i  le  tart : 

4  Agus  nach  gabh  mi  truas  d'  a  cloinn, 
oir  is  clann  strìopachais  iad. 

5  Oir  rinn  am  màthair  strìopachas  :  rinn 
ise  a  ghabh  'na  broinn  iad  gu  beag-nar- 
ach  :  oir  thubhairt  i,  thèid  mi  an  dèigh  mo 
luchd-gaoil,  a  ta  toirt  dhomh  m'  arain  ag- 
us  m'  uisge,  m'  olainn  agus  mo  lìn,  m'  ol- 
adh  agus  mo  dhibhe. 

6  Uime  sin  feuch,  druididh  mise  suas  a 
slighe  le  droighionn,  agus  dùinidh  mi  a 
callaid,  air  chor  as  nach  amais  i  air  a 
ceuma. 

7  Agus  leanaidh  i  an  dèigh  a  luchd- 
gaoil,  ach  cha  bheir  i  orra;  agus  iarraidh 
i  iad,  ach  cha  'n  amais  i  orra  :  an  sin  their 
i,  Siùbhlaidh  mi  agus  pillidh  mi  gu  'm 
clieud  fhear,  oir  bha  mi  ni  b'  fhearr  dheth 
an  sin  na  an  nis. 

8  Agus  cha  robh  fios  aice  gu  'n  d'  thug 
mise  dh'i  arbhar,  agus  fion,  agus  oladh, 
agus  an  t-airgiod  a  rinn  mi  pailt  dh'i,  agus 
an  t-òr  a  thug  iad  mar  thabhartas  do 
Bhaal. 

9  Uime  sin  pillidh  mise,  agus  bheir  mi 
m'  arbhar  leam  'na  àm,  agus  m'  fhìon  'na 
àm,  agus  blieir  mi  leam  m'  olann  agus  mo 
lìon,  a  tkugadh  a  chòmhdachadh  a  lom- 
nochduidh. 


10  Agus  a  nis  leigidh  mi  ris  a  neò- 
ghloine  ann  an  sealladh  a  luchd-gaoil,  ag- 
us  cha  saor  duine  sam  bith  aa  mo  làimh  i. 

11  Bheir  mi  fòs  air  a  h-aighir  uile  sgur ; 
a  rè  nuadh,  agus  a  sàbaid,  agu3  a  h-àrd- 
fhèillean  uile. 

12  Agus  millidh  mi  a  fionain  agus  a 
crann-fìge,  mu  'n  d'  thubhairt  i,  Is  ìad  so 
mo  dhuais  a  fhuair  mi  o  m'  luchd-gaoil: 
agus  ni  rai  frìth  dhiubh,  agus  ithidh  bcath- 
aichean  na  macharach  iad. 

13  Agus  agraidh  mi  oirre  làithean  Bhaal- 
im,  anns  an  do  ìoisg  i  tùis  doibh,  agus 
anns  an  do  sgeudaich  si  i  fèin  le  a  cluas- 
fhàinnibh  agus  le  a  sendaibb,  agus  anns 
an  deachaidh  i  an  dèiglt  a  ieannan,  agus 
anns  an  do  dhì-chuimhnich  i  mise,  deir  an 
Tighearn. 

14  Gidheadh  feuch,  bheir  mise  oirre  mo 
|  leantuinn,  agus  blieir  mi  i  do  'n  fhàsach, 
|  agus  labhraidh  mi  rithe  gu  cairdeil. 
|     15  Agus  as  a  sin  bheir  mi  dh'i  a  fion- 
!  liosan,  agus  gleann  Achoir  mar  dhorus 

dòcliais ;  agus  seinnidh  i  an  sin,  mar  ann 
an  làithibh  a  h-òige,  agus  mar  anns  an  là 
san  d'  thàinig  i  nìos  à  tir  na  h-Eiphit. 

16  Agus  tarlaidh  air  an  là  sin,  tha  an 
Tighearn  ag  ràdh,  gu  'n  goir  tliu  dhìom-sa, 
M'  fhear,  agus  nach  goir  thu  rium  ni  's  mò, 
Mo  Bhaal. 

17  Oir  bheir  mi  ainmean  Bliaalim  a 
mach  as  a  beul,  agus  cha  'n  ainmichear  ni  's 
mò  iad  air  an  ainm. 

18  Agus  anns  an  là  sin  ni  mise  coimh- 
cheangal  air  an  son,  ri  beathaichibh  na 
niacharach,  agus  ri  eunlaith  nèimh,  agus 
ri  nithibh  snàgach  na  talmhainn  :  agus  am 
bogha,  agus  an  claidheamb,  agus  an  cath, 
brisidh  mi  a  mach  as  an  thearanri,  agus 
bheir  mi  orra  gu  'n  luidh  iad  sios  an  tèar- 
uinteachd. 

19  Agus  pòsaidh  mi  thu  rium  fèin  gu 
bràth  ;  seadh,  pòsaidh  mi  rium  fèin  thu 
ann  am  fìreantachd,  agus  ann  an  ceartas, 
agus  ann  an  caoimhneas,  agus  ann  an 
caomh-ghràdh  ; 

20  Seadh,  ni  mi  ceangal-pòsaidh  riut 
ann  am  fìrinn,  agus  gabhaidh  tu  eòlas  air 
an  Tighearn. 

21  Agus  tarlaidh  air  an  là  sin,  cluinnidh 
mise,  tha  an  Tighearn  ag  ràdh,  cluinnidh 
mise  na  nèamha;  agus  cluinnidh  iadsan 
an  talamh ; 

22  Agus  cluinnidh  an  talamh  an  t-arbh- 
ar,  agus  am  fion,  agus  an  oladh  ;  agus 
cluinnidh  iadsan  Iesreel. 

23  Agus  suidhichidh  mi  dhomh  fèin  i 
anns  au  fhearann,  agus  ni  mi  tròcair 
oirre-sa  nach  d' fhuair  tròcair ;  agus  their 

|  mi  riu-san  nach  robh  'nan  sluagh  dhomh, 
|  Is  tu  mo  shluagh ;  agus  their  iadsan,  Is 
tu  mo  Dhia. 

GAIB.  III. 

OS  BARR  thubhairt  an  Tighearn  rium, 
lmich  a  rìs,  gràdhaich  bean,  (ionmh- 
J  uinn  le  a  caraid,  ged  tha  i  'na  ban-adhalt- 
ranaich,)  a  rèir  gràidh  an  Tighearna  do 
chloinn  Israeil,  ged  tha  iadsan  r.g  amharc 
ri  diathaibh  eile,  agus  a  gràdhachadh 
chopana  fìona. 

2  Mar  sin  cheannaich  mi  dhomh  fèin  i 
air  chùig  buinn  deug  airgid,  agus  homer 
eorna,  agus  leth  homeir  eorna. 

3  Agus  tliubhairt  mi  rithe,  Fanaidh  tu 
ieamsa  mòran  làithean ;  cha  dean  thu 
strìopachas,  ni  mò  bhios  tu  aig  fear  eile ; 
mar  sin  bithidh  mise  mar  au  ceudua  ag- 
adsa. 

4  Oir  fanaidh  clann  Israeil  mòran  làith- 
ean  gun  righ,  agus  gun  phrionnsa,  agus 
gun  ìobairt,  agus  gun  ìomliaigh,  agus  gun 
«phod,  agus  gun  teraphim  : 

5  'Na  dhèigh  sin  jrillidh  clann  Israeil, 
agus  iarraidh  iad  an  Tighearn  an  Dia,  ag- 
us  Daibhidh  an  righ ;  agus  bithidh  eagal 
an  Tighearn  agus  a  mhaitheis  orra,  anns 
na  làithibh  deireannach. 

CAIB.  IV. 

EISDIBHSEfocalan  Tighearn.Ochlann 
Israeil :  oir  tha  comh-stri  aigan  Tigh- 
earn  ri  luchd-àiteachaidh  na  tìre ;  a  chionn 
nach  'eil  firinn,  no  tròcair,  no  eòlas  Dè 
anns  an  fhearann. 

2  Le  mionnaibh,  agus  breugaibh,  agus 
marbliadh,  agus  goid,  agus  deanamh  adh- 
altrais,  bhris  iad  a  mach ;  agus  tha  fuil  a' 
ruigheachd  gu  fuil. 

3  Uime  sin  ni  am  fearann  caoidh,  agus 
seareraidh  gach  aon  a  ta  chòmhnuidh  ann, 
mailie  ri  beathaichibh  na  macharach,  ag- 
us  ri  eunlaith  an  athair ;  seadh,  bheirear 
iasga  na  fairge  fòs  air  falbh. 

4  Gidheadh  cha  'n  'eil  duine  sam  bith  a' 
tagradh,  agus  cha  'n  'eil  duine  sam  hith  a' 
cronuchadh:  oir  tha  mo  shluagh  mar 
dhream  a  ni  strì  ris  an  t-sagart. 

5  Uime  sin  tuitidh  tu  san  là,  agus  tuit- 
idh  am  fàidli  fòs  leat  anns  an  oidhche ; 
agus  sgriosaidh  mise  do  mhàthair. 

6  Tha  mo  shluagli-sa  air  an  sgrios  le 
dìth  eòlais.  A  chioun  gu 'n  do  chuir  thu 
cùl  ri  eòlas,  cuiridh  mise  fòs  cùl  riutsa, 
air  chor  as  nacli  bi  thu  agara  a'  d'  shagart : 
a  chionn  gu  'n  do  dhearmaid  thu  lagh  do 
Dhia,  dearmaididh  mise  fòs  do  chlann-sa. 

7  Amhluidh  mar  chaidh  iad  am  meud, 
mar  sin  chiontaich  iad  a'  m'  aghaidh-sa : 
caochlaidh  mise  an  glòir  gu  nàire. 

8  Tha  iad  ag  itheadh  suas  peacaidh  mo 
shluaigh-sa,  agus  a  socruchadh  an  cridhe 
air  an  eu-ceart. 

9  Agus  amhuil  a  bhios  an  sluagh,  mar 
sin  bithidh  an  sagart ;  agus  smachdaichidh 
mise  iad  air  son  an  slighean,  agus  dìolaidh 
mi  orra  an  deanadas. 

10  Agus  ithidh  iad,  ach  cha  bhi  iad  sàs- 
uichte  ;  ni  iad  strìopachas,  agus  cha'n  fhàs 
iad  lìonmhor  :  oir  leig  iad  dhiubh  bhi  toirt 
aire  do  'n  Tighearn. 

11  Bheir  strìopachas,  agus  fìon,  agus 
fìon  nuadh  air  falbh  an  cridhe. 

12  Tha  mo  shluagh-sa  ag  iarraidh  comli- 
airle  air  an  crannaibh,  agus  tha  an  lorg  a' 
deanamh  foillseachaidh  dhoibh  :  oir  thug 
spiorad  an  strìopachais  orra  dol  air  seach- 
aran,  agus  chaidh  iad  le  strìopachas  air 
falbh  o  'n  Dia. 

13  Air  mullaichibh  nan  sliabh  tha  iad  ag 
ìobradh,  agus  air  na  slèibhtibh  tha  iad  a' 
losgadh  tùise ;  fo  chrannaibh  daraich,  ag- 
us  crithich,  agus  cuilinn,  a  chionn  gu  bheil 
an  sgàile  taitueach  :  air  an  aobhar  sin  tlia 
'ur  nigheana  ri  strìopachas,  agus  'ur 
mnathan  ri  adhaltras. 

14  Nach  smachdaich  mise  bhur  nigh- 

eanan,  a  chionn  gu  bheil  iad  ri  strìopach- 
as  ?  agus  'ur  mnathan  a  chioun  gu  bheil 
iad  ri  adhaltras  ?  a  chionn  gu  bheil  iad 
'gan  cur  fèin  air  leth  le  strìopachaibb,  ag- 
us  ag  ìobradh  le  luchd-neòghloine :  uime 
sin,  an  sluagh  aig  nach  'eil  tuigse,  tuitidh 
iad. 

15  Ged  dhean  thusa  strìopachas,  O  Is- 
raeil,  gidheadh  na  ciontaicheadh  Iudah  ; 
agus  na  tigibh-sa  gu  Gilgal,  ni  mò  thèid 
sibh  suas  gu  Bet-abhen  ;  ni  mò  a  mhionn- 
aicheas  sibh,  Mar  is  beò  an  Tighearn. 

16  Oir  tha  Israel  a'  claonadh  air  ais, 
mar  agh  cùl-sleamhnach  :  a  nis  biadhaidh 
an  Tighearn  iad  mar  uan  ann  an  àite  far- 
suinn. 

17  Tha  Ephraim  air  a  dhlùth-cheangal 
ri  ìodholaibh,  leig  leis  : 

18  Tha  an  deoch  searbh  :  rinn  a  h-uachd- 
arain  strìopachas  gun  chlos ;  ghràdhaich 
iad  ni  nàrach  : 

19  Cheangail  a'  ghaoth  suas  i  'na  sgiath- 
aihh  ;  agus  bithidh  nàire  orra  a  thaobh  an 
ìobairtean. 

CAIB.  V. 

CLUINNIBHSE  so,  a  shagartan  ;  agus 
thugaibh-sa  aire,  O  thigh  Israeil ;  ag- 
us  thugaibh-sa  fa'near,  O  thigh  an  righ  ; 
oir  tha  breitheanas  dlùth  dhuibh  ;  achionn 
gu  'n  robh  sibh  mar  rib  air  Mispah,  agus 
mar  lìon  sgaoilte  air  Tabor. 

2  Agus  rinn  na  ceannaircich  àr  domh- 
ain  ;  uime  sin  bheir  mise  smachdachadh 
air  an  iomlan  diubh. 

3  Is  aithne  dhomhsa  Ephraim,  agus  Is- 
rael  cha  'n  'eil  am  folach  orm  :  oir  a  nis 
rinn  Ephraim  strìopachas;  tha  Israel  air 
a  thruailleadh. 

4  Cha  dealbh  iad  an  deanadas  gu  pill- 
eadh  chum  an  Dè :  oir  tha  spiorad  strìop- 
achais  'nam  meadhon,  agus  air  an  Tigh- 
earn  cha  do  ghabh  iad  eòlas. 

5  Air  an  aobhar  sin  ìslichear  uabhar  Is- 
raeil  fa  chomhair  a  shùl ;  agus  Israel,  agus 
Ephraim  tuislichidh  'nan  aingidheachd : 
tuislichidh  fòs  Iudah  maille  riu. 

6  Le  'n  treudaibh  agus  le  'm  bnaraibh, 
thèid  iad  a  dh'iarraidh  an  Tighearna  :  ach 
cha  'n  f haigh  iad  e  ;  tharruing  se  e  fèin 
uatha. 

7  Bhuin  iad  gu  fealltach  an  aghaidh  an 
Tighearn  ;  oir  ghin  iadclann  choimheach  : 
a  nis  sluigiih  mìos  iad  maille  r'  an  cuibh- 
rionnaibh. 

8  Sèidibh-sa  an  trompaid  ann  an  Gibeah, 
am  buabhull  ann  an  Ramah :  èighibh 
caismeachd  chatha  ann  am  Bet-abhen  :  an 
nàmhaid  air  do  thòir,  O  Bheniamin. 

9  Bithidh  Ephraim  'na  fhàsach  ann  an 
là  an  achmhasain :  am  measg  threubhan 
Israeil  rinn  mise  aithnichte  an  ni  sin  a  thig 
gu  crìch  gu  deimhin. 

10  Bha  prionnsachan  Iudah  cosmhuil 
riu-san  a  dh'  atharraicheas  an  comhara- 
fearainn  :  dòirtidh  mise  mo  chorruich  a 
mach  orra  mar  uisge. 

11  Tha  Ephraim  sàruichte,  briste  ann 
am  breitheanas  ;  a  chionn  gu  'n  do  ghluais 
e  gu  toileach  an  dèigh  na  h-àithne. 

12  Uime  sin  bithidh  mise  mar  leòman 
do  Ephraim  :  agus  mar  lobhadh  do  thign 
Iudah. 

13  'Nuair  a  chunnaic  Ephraim  a  thinn- 
eas,  agus  ludah  a  chreuchd,  an  sin  chaidh 
Ephraim  a  chum  an  Asirianaich,  agus 
ohuir  e  fios  gu  righ  lareb :  gidheadh  cha 
b'  urrainn  e  'ur  leigheas,  ni  mò  slilànuich 
e  'ur  creuchd. 

14  Gu  deimhin  bithidh  mise  mar  leòmh- 
an  do  Ephraim,  agus  mar  leòmhan  òg  do 
thigh  Iudah  :  reubaidh  mise,  eadhon  mise 
fèin,  agus  imichidh  mi  romham ;  bheir 
mi  leam,  agus  cha  bhi  aon  neach  ann  a 
thèarnas : 

15  Imichidh  mi,  agus  pillidh  mi  gu  m' 
àite,  gus  an  aidich  iad  an  cionta,  agus  an 
iarr  iad  m'  aghaidh :  'nan  àmhghar  iarr- 
aidh  iad  mi  gu  moch. 

CAIB.  VI. 

THIGIBH,  agus  pilleamaid  ris  an  Tigh- 
earn  :  oir  is  esan  a  reub,  agus  is  e  ni 
ar  leigheas  ;  is  e  bhuail,  agus  ceanglaidh  e 
suas  sinn. 

2  An  ceann  dà  là  ni  e  ar  n-ath-bheoth- 
achadli,  air  an  treas  là  dùisgidh  e  suas 
sinn,  agus  bithidh  sinn  beò  'na  shealiadh. 

3  Agus  bithidh  eòlas  againn  ;  thèid 
sinn  air  ar  n-aghaidh  a  ghabhail  eòlais  air 
an  Tighearn :  tha  a  dhol  a  mach  air  'ull- 
uchadh  mar  a'  mhaduinn ;  agus  tliig  e  d' 
ar  n-ionnsuidh  mar  an  t-uisge ;  mar  an 
t-nisge  deireannach,  agus  an  ceud  uisge 
air  an  talamh. 

4  Ciod  a  ni  mi  riut,  O  Ephraim  ?  Ciod  a 
ni  mi  riutsa,  O  ludah  ?  oir  tha  'ur  maith- 
eas  mar  neul  maidne,  agus  mar  an  drùchd 
rnoch,  a  shiùbhlas  air  falbh. 

5  Uime  sin  sgath  mi  sìos  iad  leis  na 
fàidhibh :  mliarbh  mi  iad  le  briathraibh 
mo  bheoil ;  agus  bha  do  hbreitheanais  mar 
an  solus  'na  dhol  a  mach. 

6  Oir  dh'iarr  mise  tròcair,  agus  ni  h-e 
ìobairt ;  agus  eòlas  Dè  ni  's  mò  na  ìobairt- 
ean-loisgte. 

7  Ach  bhris  iadsan  an  coimhcheangal 
mar  Adhamh  :  an  sin  bhuin  iad  gu  feallfc- 
ach  a'  m'  aghaidh-sa. 

8  Is  caithir  luchd-deanamh  eucorach 
Gilead ;  air  a  truailleadh  le  fuil. 

9  Agus  amliuil  a  dh'fheitheas  buidh- 
eann  air  son  duine,  tha  cuideaehd  nan  sag- 
art  a'  marbhadh  anns  an  t-slighe  gu  Sech- 
em  a  dh'aon-bheachd ;  oir  rinn  iad  gu 
dàna  aingidheachd. 

10  Ann  an  tigh  Israeil  chunnaic  mi  ni 
ro-ghràineil :  an  sin  tlia  Ephraim  ri  strìop- 
achas  ;  tha  Israel  air  a  thruailleadh. 

11  Air  do  shon-sa,  mar  an  ceudna,  O  Iu- 
dah,  tha  fogharadh  air  a  shònrachadh,  an 
uair  a  philleas  raise  air  a  h-ais  bruid  mo 
shluaigh. 

CAIB.  VII. 

AN  uair  a  b'àill  leamsa  Israel  a  leigheas, 
an  siu  leigeadh  ris  aingidheacbd  Eph- 
raim,  agus  eu-ceart  Shamaria :  oir  tha  iad 
a'  cur  an  gnìomh  ceilge :  seadh,  tha  an 
gaduiche  a'  dol  a  steach ;  tha  a'  cheath- 
airne  ri  creach  a  muigh. 

2  Agus  cha'n  'eil  iad  a'  toirt  fa  'near  'nan 
cridhe  gur  cuimhne  leamsa  an  uile  ain- 
gidheachd  :  a  nis  chuairtich  an  gnìomhara 
fèin  iad  air  gach  taobh  ;  tha  iad  fa  chomh- 
air  m'  aghaidh-sa. 


3  Le  'n  aingidheachd  tha  iad  a'  deanamh 
an  righ  ait ;  agus  nait  uachdaran  le  'm 
breugaibh. 

4  Is  adhaltranaich  iad  uile ;  mar  àmh- 
uinn  air  a  teasacliadh  leis  an  thuineadair, 
an  uair  a  sguireas  fear-oibreachaidh  na 
taoise  d'  a  fuineadh  gus  am  bi  i  air  a  gort- 
achadh. 

5  Air  là  fèille  ar  righ,  'nuair  a  bha  na 
prionnsachan  air  an  teasachadh  le  fìon, 
shìn  esan  a  mach  a  làmli  le  luchd-fanoid. 

6  Oir  dh'ulluich  iad  an  cridhe  mar  àmh- 
uinn,  am  feadh  a  ta  iad  ri  feall-fholach  : 
fad  na  h-oidhche  tha  am  fuineadair  a'  cod- 
al ;  anns  a'  mhaduinn  tha  i  losgadh  mar 
theine  lasarach. 

7  Tlieasaich  iad  uile  iad  fèin  mar  àmh- 
uinn,  agus  shluig  iad  am  breitheamhna  ; 
tha  an  rìghrean  uile  air  tuiteam ;  cha  'n 
'eil  aon  'nam  measg  a  ta  gairm  orm-sa. 

8  Ephraim,  mheasg  esan  e  fèin  leis  na 
cinnich  ;  is  aran  nach  deachaidh  a  thionn- 
dadh  Ephraim. 

9  Shluig  coigrich  suas  a  neart,  agus 
cha  'n  'eil  fios  aig  air :  seadh,  tha  fuiltean- 
an  liatha  air  an  sud  agus  an  so,  gidheadh 
cha  'n  'eii  fios  aig  air. 

10  Agus  tha  uabhar  Israeil  a'  tabhairt 
fianuis  fa  chomhair  a  shùl :  gidheadh 
cha  'n  'eil  iad  a'  pilleadh  ris  an  Tighearn 
au  Dia,  no  'ga  iarraidh  air  son  so  uile. 

11  Tha  Ephraim  fòs  raar  choluman  am- 
aideach,  gun  eòlas :  tha  iad  a'  glaodhach 
ris  an  Eiphit,  tha  iad  a'  triall  gu  Asiria. 

12  An  uair  a  thriallas  iad,  sgaoilidh  mise 
mo  lion  thairis  orra  ;  mar  eunlaith  an  ath- 
air  bheir  mi  nuas  iad  :  smachdaichidh  mi 
iad  an  uair  a  dh'  èisdeas  iad  ri  'n  coimh- 
thional. 

13  Mo  thruaighe  iad  !  oir  theich  iad 
uamsa :  lèir-sgrios  dhoibh,  oir  chiontaich 
iad  a'  m'  aghaidh-sa  :  ge  do  shaor  mi  iad, 
gidheadh  labhair  iad  breugan  a'  m'  agh- 
aidh. 

14  Agus  cha  do  ghlaodh  iad  riumsa  le 
'n  cridiie;  ged  rinn  iad  donnalaich  air  an 
leabaichibh  air  son  arbbair  agus  fìona  : 
tha  iad  a'  cruinneachadh  an  ceann  a 
chèile,  tlia  iad  ag  èirigh  suas  a'  m'  agh- 
aidh-sa. 

15  Seadh,  smachdaich  mi  iad ;  neartaich 
mi  fòs  an  gairdeanan  ;  gidheadh  tha  iad  a' 
dealbh  aimhleis  a'  m'  aghaidh. 

16  Tha  iad  a'  tionndadh  an  dèigh  ni 
gun  bhuannachd:  tha  iad  mar  bhogha 
cealgach :  tuitidh  an  uachdarain  leis  a' 
chlaidheamh,  air  son  nimhe  an  teang- 
aidh  :  so  cùis  am  maslaidh  ann  an  tìr  na 
h-Eiphit. 

CAIB.  VIII. 

AN  trompaid  ri  d'  bheul !  mar  iolair  an 
aghaidh  tighe  an  Tighearna  thig  e: 
a  chionn  gu  'n  do  bhris  iad  mo  choimh- 
cheangal-sa,  agus  gu  'n  do  chiontaich  iad 
an  aghaidh  moreachd. 

2  Rium-sa  glaodhaidh  iad,  O  Dhia  Is- 
raeil,  is  aithne  dhuinne  thu. 

3  Chuir  Israel  uaith  am  fad  an  ni  ta 
maith  :  ni  nàmhaid  a  ruagadh. 

4  Chuir  iad  suas  rìghrean,  ach  cha  'n 
ann  uamsa :  rinn  iad  uachdarain,  agus  cha 
robh  agamsa  fios  air :  d'  an  airgiod  agus  d' 

an  òr  rìnn  iad  dhoibh  fèin  ìodholan,  a 
chum  gu  'n  gearrar  as  iad. 

5  Cuir  am  fada  uait  do  laogh,  O  Shama- 
ria;  tha  mo  chorruich-sa  air  lasadh  'nan 
aghaidh :  cia  fhad  a  bhios  iad  gun  ruigh- 
eachd  air  neo-chionta? 

6  Oir  bha  so  fòs  o  Israel  :  dhealhh  am 
fear-oibre  e ;  agus  cha  Dia  ta  ann :  oir 
brisear  'ua  bhloighdibh  laogh  Shamaria. 

7  Oir  chuir  iad  a'  ghaoth,  agus  buain- 
idh  iad  a'  chuairt-ghaoth  :  cha 'n  'eil  tor- 
adh  air  an  dèis  ;  cha  toir  i  uaipe  min  ;  no 
xna  bheir,  sluigidh  coigrich  suas  i. 

8  Tha  Israel  air  a  shlugadh  suas :  a  nis 
tha  iad  am  raeasg  nan  cinneach,  raar 
shoitheach  anns  nach  'eil  tlachd  air  bith. 

9  Oir  chaidh  iad  suas  gu  Asiria:  isasal 
fhiadhaich  san  aonach  Ephraim  ;  thuar- 
asdalaich  iad  leannain. 

10  Seadh,  ge  do  thuarasdalaich  iad  am 
measg  nan  cinneach,  a  uis  tionailidh  mise 
iad  ri  chèile ;  agus  bithidh  iad  gu  goirid 
air  an  cràdh  le  uallach  an  righ  agus  'uach- 
daran. 

11  A  chionn  gu  'n  d'rinn  Ephraim  mòr- 
an  altairean  gu  peacachadh,  altairean  gu 
peacachadh  tha  aige. 

12  Sgrìobh  mise  d'  a  ionnsuidh  nithe 
mòra  mo  reachd  ;  acli  mheasadh  iad  mar 
ni  nach  buineadh  dlioibh. 

13  Tha  iad  ag  ìobradh  feòla  mar  thabh- 
artas  dhomhsa,  agus  'ga  h-itheadh  ;  ach 
cha  ghabh  an  Tighearn  riu  :  a  nis  cuimh- 
nichidh  e  an  aingidheachd,  agus  stnachd- 
aichidh  e  an  lochdau :  pillidh  iad  air  an  ais 
do  'n  Eiphit. 

14  Oir  dhì-chuimhnich  Israel  a  Chruith- 
fhear,  agus  thog  e  teampuill :  agus  chuir 
Iudah  an  lìonmhoireachd  caitlirichean 
daingean  :  ach  cuiridh  mise  teine  air  a 
chaithrichibh,  agus  loisgidh  e  lùchairt- 
ean. 

CAIB.  IX. 

NA  dean  aoibhneas,  O  Israeil,  na  dean 
gairdeachas  mar  na  cinnich  :  oir 
chaidh  thu  air  strìopachas  o  d'  Dhia ; 
ghràdhaich  thu  duais  air  gach  uile  urlar 
arbhair. 

2  An  t-urlar  arbhair  agus  an  dabhach- 
fhìona  cha  dean  am  beathachadh,  agus 
meallaidh  am  fìon  nuadh  an  dòchas. 

3  Cha  ghabh  iad  còmhnuidh  aun  ara 
fcjarann  an  Tighearn  :  ach  pillidh  Eph- 
raim  do  'n  Eiphit ;  agus  anu  an  Asiria  ith- 
idh  iad  nithe  neòghian. 

4  Cha  'n  ìobair  iad  tabhartais-  f hìona 
do  'n  Tighearn,  ni  mò  bhios  iad  taitneach 
dha  :  bithidh  an  ìobairtean  doibh  mar 
aran  luchd-bròin  ;  bithidh  iadsan  uile  a 
dh'  itheas  deth  air  an  salachadh  ;  gu  rìearbh 
cha  tig  an  aran  air  son  an  anatna  gu  tigh 
an  Tighearna. 

5  Ciod  a  ni  sibh  ann  an  là  na  h-àrd- 
fhèille,  agus  ann  an  là  fèille  an  Tigh- 
earna? 

6  Oir  feuch,  dh'  imich  iad  air  falbh  o 
làthair  an  fhir-mhillidh  :  tionailidh  an 
Eiphit  iad,  adhlaicidh  Memphis  iad :  na 
h-ionada  taitneach  a  cheannaich  iad  le  'n 
airgiod,  sealbhaichidh  an  ionntagach  iad : 
'nara  pàilliunaibh./ara^/ì  an  droighionn. 

7  Thàinig  làithean  an  smachdachaidb, 

thàinig  làithean  na  luigheachd:  aithnich- 
idh  Israel  gu  'm  b'  amadan  am  fàidh,  gu  'n 
robh  fear  an  spioraid  air  bhoile ;  air  son 
ro-mheud  t'  aingidheachd,  agus  air  son  d' 
fhuath  mhòir. 

8  Tha  fear-faire  Ephraim  le  m'  Dhia- 
sa  :  tha  am  fàidh  mar  lion  an  eunadair  'na 
uile  shlighibh-san :  neaHaich  iad  am  fuath 
an  aghaidh  tighe  mo  Ohè. 

9  Thruaill  siad  iad  fèin,  mar  ann  an 
làithibh  Ghibeah  :  cuimhnichidh  esan  an 
aingidheachd,  smachdaichidh  e  an  lochd- 
an. 

10  Mar  dhearca-fìona  san  fhàsach, 
fhuair  mise  Israel ;  mar  am  meas  kiath 
air  a'  chrann-fhìge  'na  cheud  àm,  chunn- 
aic  mi  'ur  n-aithrichean.  Ach  chaidh  iad 
gu  Baal-peor,  agus  dhealaich  siad  iad  fèin 
a  chum  an  ni  nàraich  sin  ;  agus  dh'  fhàs 
iad  gràineil,  mar  chuspair  an  gràidh. 

11  Air  son  Ephraim,  itealaichidh  an 
glòir  air  falbh  mar  eun ;  o  'n  bhreth,  agus 
o  'n  bhroinn,  agus  o  'n  ghineamhuinn. 

12  Seadh,  ged  àraich  iad  an  clann, 
sgriosaidh  mise  iad  o  mheasg  dhaoine  ; 
seadh,  is  an-aoibhinn  doibh,  an  uair  a  dh'- 
itnicheas  raise  uatha. 

13  Tha  Ephraira,  mar  a  chunnaic  mi 
Tirus,  air  a  shuidheachadh  ann  an  ionad 
taitneach  :  ach  blieir  Ephraim  a  mach  a 
chlann  do  'n  fhear-mhillidh. 

14  Thoir,  O  Thighearn.  Ciod  a  bheir 
thu?  thoir  dhoibh  brù  chaillteach,  agus 
cìochan  seasga. 

15  Tha  an  cionta  gu  lèir  ann  an  Gilgai 
fa  m'  chomhair :  oir  an  sin  thug  mise 
fuatli  dhoibh  :  air  son  aingidhearhd  an 
deanadais  iomainidh  mi  as  mo  thigh  iad  ; 
cha  toir  mi  ni  's  faide  gràdh  dhoibh  ;  tha 
am  maithean  uile  cùl-sleamhnach. 

16  Tha  Ephraim  buailte;  thiormaich- 
eadh  suas  am  freurah  ;  cha  ghiùlain  iad  a' 
bheag  do  thoradh  :  seadh,  ge  do  bheireadh 
iad,  gidheadh  marbhaidh  mise  toradh 
gràdhach  am  bronn. 

17  Tilgidh  mo  Dhia  air  falbh  iad,  a 
chionn  nach  d'  èisd  iad  ris  :  agus  bithidh 
iad  'nam  fògaraich  am  measg  nan  cinn- 
each. 

CAIB.  X. 

Bì  FHIONAIN  thorrach  Israel :  thug  e 
mach  toradh  dha  fèin  :  arèir  pailteis 
a  thoraidh  chuir  e  altairean  an  lìonmhoir- 
eachd ;  a  rèir  maitheis  'fhearainn  rinn  e 
dealbhan  àluinn. 

2  Tha  an  cridhe  air  a  roinn  ;  a  nis 
gheibhear  ciontach  iad  :  brisidh  esan  sìos 
an  altairean  :  sgriosaidh  e  an  dealbhan. 

3  Oir  a  nis  tha  iad  ag  ràdh,  Cha  'n  'eil 
righ  air  bith  againn,  a  chionn  nach  robh 
eagal  an  Tighearn  oirnn  :  ciod  uime  sin  a 
dheanadh  righ  dhuinn? 

4  Labhair  iad  briathra  faoine,  'nuair  a 
mhionnaich  iad  ;  breugan  an  uair  a  rinn 
iad  coimhcheangal  :  mar  so  tha  breith- 
eanas  a'  fàs  a  nìos,  mar  an  iteotha  ann  an 
claisihh  na  macharach. 

5  Air  son  laoigh  Bhet-abhein  bithidh 
eagal  air  luchd-àiteachaidh  Shamaria ;  oir 
ni  a  shluagh  caoidh  os  a  cheann,  agus  a 
shagairt  acain  air  a  shon ;  air  son  a  ghlòire, 
oir  dhealaich  i  ris. 

6  Os  bàrr  bheirear  e  fèin  gu  Asiria,  mar 
thabhartas  do  righ  Iareb :  ui  masladh 
greim  air  Ephraim,  agus  gabhaidh  Israel 
nàire  d'  a  chomhairle  fèin. 

7  Air  son  Sliamaria,  gbearradh  a  righ  as 
mar  an  cobhar  air  uachdar  an  uisge. 

8  Sgriosar  fòs  ionada  àrda  Abhein, 
cionta  Israeil :  thig  an  droighionn  agus 
am  foghannan  a  nios  air  an  altairean  ; 
agus  their  iad  ris  na  slèibhtibh,  Folaichibh 
sinn,  agus  ris  na  beanntaibh,  Tuitibh 
oirnn. 

9  O  Israeil,  chiontaich  thu  ni  's  mò  na 
ann  an  làithibh  Ghibeah :  an  sin  sheas 
iad :  nach  d'  rug  an  cath  orra  ann  an  Gi- 
beah  ? 

10  An  aghaidh  cloinne  na  h-aingidh- 
eachd  thàinig  mise,  agus  smachdaich  mi 
iad.  Agus  cruinnichear  na  slòigh  'nan 
aghaidh-san  'nuair  a  srnachdaichear  iad 
air  son  an  dà  chionta. 

11  Agus  bithidh  Ephraim  'na  agh  fògh- 
luimte,  le'm  miann  a  bhi  saltairt  a  mach 
au  arbhair ;  ach  chaidh  mise  thairis  air  a 
muineal  sgiambach.  Bheir  mi  air  Eph- 
raim  marcachd;  treabhaidh  Iudah,  bris- 
idh  Iacob  'r'l  òidean. 

12  Cuiril>h  dhuibh  fèin  ann  am  fìreant- 
achd,  buainibh  ann  an  toradh  na  tròcair : 
brisibh  suas  'ur  fearann  neo-threabhta : 
oir  is  mithich  Iehobhah  iarraidh,  gus  an 
tig  e  ;  agus  am  fras  e  oirbh  fìreantachd. 

13  Threabh  sibh  aingidheachd,  bhuain 
sibh  eu-ceart ;  dh'  ith  sibh  toradh  bhreug- 
an  :  a  chionn  gu  'u  d'  earb  thu  as  do 
shlighe,  a  mòr-chuideachd  do  dhaoine 
treuna ; 

14  Uime  sin  èiridh  buaireas  am  measg 
do  shluaigh,  agus  bitbidh  t'  uile  dhaing- 
nichean  air  am  milleadh,  amhuil  a  ralnll 
Salmon  Bet-arbel  ann  an  là  a'  chatha ; 
ghearradh  'nam  bloighdibh  a'  mhàthair 
agus  a'  chlann  le  cbèile. 

15  Is  amhuil  a  nìtbear  ruibhse,  O  Bhet- 
el,  air  son  ro-mheud  bhur  n-aingidheachd  : 
aun  am  maduinn  gearrar  as  gu  cinnteach 
righ  Israeil. 

CAIB.  XI. 
>"j\TU AIR  a  bha  Israel  'na  leanabh,  an  sin 
i_l     thug  mise  gràdh  dha ;  agus  a  mach 
as  an  Eiphit  ghairm  mi  mo  mhac. 

2  'Nuair  a  ghairm  iad  orra,  an  sin  dh'- 
imich  iadsan  uatha :  dh'ìobair  iad  do 
Bhaalim,  agus  loisg  iad  tùis  do  dhealbhan 
snaighte. 

3  Theagaisg  mise  fòs  do  Ephraim  cois- 
eachd,  'gan  togail  ann  am  ghairdeanaibh  ; 
ach  cha  robh  fios  aca  gu  'n  do  leighis  mi 
iad. 

4  Tharruing  mi  iad  le  còrdaibh  duine, 
le  ceanglaichibh  gràidh ;  agus  bha  mi 
dhoibh  mar  neach  a  tliogas  dhiubh  a' 
chuing  air  an  gialaibh,  agus  chuir  mi  sìos 
biadh  dhoibh. 

5  Cha  phill  «  gu  tìr  na  h-Eiphit,  ach 
bithidh  an  t-Asirianach  'na  righ  air,  a 
chionn  gu  'n  do  dhiùlt  iad  pilleadh  riumsa. 

6  Agus  tuitidh  an  claidheamh  gu  trom 
air  a  bhailtibh,  agus  caithidh  e  a  tfheug- 
an ;  agus  sluigidh  e,  air  son  an  comhair- 
lean. 

7-.  Agus  tha  mo  shluagh-sa  an  ti  air  cùl- 


sleamhnachadh  uam ;  ge  do  ghlaodh  iad 
ris  an  Tì  a  's  àirde,  cha  'n  àrdaicheadh  aon 
neach  e. 

8  Cionnus  a  bheir  mi  thairis  thu,  O 
Ephraim  !  cionnus  a  bbeir  mi  seachad 
thu,  O  Israeil !  cionnus  a  ni  mi  thu  mar 
Admah  !  a  chuireas  mi  thu  mar  Sbeboira  ! 
tha  mo  chridhe  an  taobh  a  stigh  dhìom  air 

]  tionndadh  ;  tha  m'  aithreachais  air  lasadh 
le  chèile. 

9  Cha  chuir  mi  'n  gnìomh  mo  dhian- 
I  chorruich,  cha  phill  mi  a  mhilleadh  Eph- 
ì  raim  ;  oir  is  Dia  mise,  agus  cha  duine  ; 
J  an  Tì  naomh  ann  ad  mheadhon ;  gidh- 

eadh  nach  'eil  a'  tathaich  bhailtean. 

10  Siùbhlaidh  iad  an  dèigh  an  Tigh- 
]  earua  :  beucaidh  e  mar  leòmhan  :  an  uair 
I  a  bheucas  e,  an  sin  criothnaichidh  na  mic 

o  'n  àird  an  iar. 

11  Itealaichidh  iad  mar  eun  as  an  Ei- 
phit,  agus  mar  choluman  à  tìr  Asiria  ;  ag- 
us  suidhichidh  mise  'nan  tighibh  iad,  deir 
an  Tighearn. 

12  Tha  Ephraim  'g  am  chuairteachadh 
le  breugaibh,  agus  tigh  Israeil,  le  ceil<r : 
ach  fathast  tha  ludah  a'  riaghladh  maille 
ri  Dia;  agus  tha  e  dìleas  maille  ris  na 
naoimh. 

CAIB.  XII. 

THA  Ephraim  ag  ionaltradh  air  gaoith, 
'agusiag  imeachd  an  dèigh  na  gaoithe 
an  ear :  gach  aon  là  tha  e  cur  bhreug  ag- 
us  reubainn  an  lìonmhoireachd  ;  rinn  iad 
fòs  coimhcheangal  ri  Asiria,  agus  tha 
oladb  'ga  giùlain  do  'n  Eiphit. 

2  Tha  consachadh  fòs  aig  an  Tighearn 
ri  Iudah,  agus  ni  e  peanas  air  Iacob  a  rèir 

j  a  shligheana ;  a  rèir  a  dheauadais  bheir  e 
dba  luigheachd. 

3  Anns  a'  bhroinn  ghlac  e  a  bhràthair 
air  sbàil ;  agus  le  a  neart  bha  cumhachd 
aipe  maille  ri  Dia. 

4  Seadh,  bha  cumhachd  aige  maille  ris 
an  aingeal ;  agus  thug  e  buaidh  :  ghuil  e, 
agus  rinn  e  guidhe  ris :  fhuair  e  ann  am 
Bet-el  e,  agus  an  sin  labhair  e  ris. 

5  Eadhon  Iehobhah  Dia  nan  sluagh,  is 
e  Iehobhah  a  chuimhneaehan. 

6  Uime  sin  pill  tbusa  ri  a'  Dbia  :  coimh- 
id  tròcair  agus  breitheauas  ;  agus  feith  air 
do  Dhia  a  ghnàth. 

7  ls  fear-malairt  e  :  'na  làimh  tha  meigh 
na  mealltaireachd ;  is  toigh  leis  a  bhi  ri 
ainneart. 

8  Agus  thubhairt  Ephraim,  Gu  deirohin 
tha  mi  air  fàs  saoibbir,  fhuair  mi  dhomh 
fèin  stòras :  ann  am  shaotharaibh  uile 
cha  'n  fhaigh'iad  eu-ceart  air  bith  annam ; 
bhiodh  sin  'na  chionta. 

9  Agus  mise  lehobhah  do  Dhia,  a  thug  a 
nìos  thu  o  thìr  na  h-Eiphit,  bheir  mi  ort 
fòs  còmhnuidh  gbabhail  ann  am  pàilliun- 
aibh,  mar  ann  an  làithibh  na  h-àrd-fhèille. 

10  Labhair  mi  fòs  leis  na  fàidhean,  agus 
rinn  mi  lìonmhor  seallanna  ;  agus  le  fnth- 
ealadh  nam  fàidhean  ghnàthaich  mi  cos- 
amhlachdan. 

11  Gu  dearbh  ann  an  Gilead  tha  eu- 
ceart ;  gu  cinnteach  is  dìomhanas  iad  ;  tha 
iad  ag  ìobradh  tharbh  ann  an  Gilgal ; 
seadh,  tha  an  altairean  mar  chuirn  ann  an 
clasaibh  na  macharach. 

12  Ach  theich  lacob  gu  dùthaich  Shiria ; 
agus  riun  Israel  seirbhis  air  son  mnà ;  agus 
air  sou  mnà  ghlèidh  e  caoraich. 

13  Agus  le  fàidh  thug  an  Tighearn  Is- 
rael  a  mach  as  an  Eiphit ;  agus  le  fàidh 
thèarnadh  e. 

14  Bhrosnuich  Ephraim  e  chum  feirge 
gu  ro-shearbh  :  uime  sin  fàgaidh  a  Thigh- 
earn  'fhuil  air  fèin ;  agus  pillidh  e  thuige 
fein  a  mhasladh. 

CAIB.  XIII. 

AN  uair  alabhair  Ephraim  le  crith,  dh'- 
àrdaich  se  e  fèin  ann  an  Israel ;  aeh 
an  uair  a  chiontaich  e  ann  am  Baal,  Bhàs- 
aich  e. 

2  Agus  a  nis  tha  iad  a'  ciontachadh  ni  's 
mò  agus  ni  's  mò,  agus  rinn  iad  dhoibh  fèin 
dealbh  leaghta  d'  an  airgiod  :  ìodholan  a 
rèir  an  seòltachd  fèin ;  an  t  iomlan  deth 
obair  nam  fear-ceirde:  tlia  iad  ag  ràdh 
do  'n  taobh,  Deanadh  a'  mhuinntir  a  ta  'g 
ìobradh  na  laoigh  a  phògadh. 

3  Air  an  aobhar  sin  bithidh  iad  mar  neul 
na  maidne ;  agus  mar  an  drùchd  moch  a 
shiùbhlas  air  falbh :  mar  am  moll  air 
'fhuadachadh  le  cuairt-ghaoith  o  'n  urlar- 
bhualaidh ;  agus  mar  thoit  a  mach  as  an 
luidlieir. 

4  Gidheadh  is  raise  an  Tighearn  do  Dhia, 
a  thug  a  nìos  thu  o  thìr  na  h-Eipbit,  agus 
cha  bhi  aithne  agad  air  dia  air  bith  ach 
rnise  ;  oir  cha  'n  'eil  slànuighear  ann  ach 
mi. 

5  B'  aithne  dhomh-sa  thu  san  fhàsach, 
ann  am  fearann  an  tarta  mliòir: 

6  'Nan  ionaltradh  bha  iad  air  an  lìon- 
adh  :  bha  iad  air  an  lìonadh,  agus  dh'  àrd- 
aicheadh  an  cridhe ;  air  an  aobhar  sin 
dhì-chuirahnich  iad  mise. 

7  Uime  sin  bithidh  mise  dhoibh  mar 
leòmhan :  mar  lìopard  anns  an  t-slighe 
bheir  mi  fa  'near  iad. 

8  Coinnichidh  mi  iad  mar  mhath- 
ghamhuinn  o  'n  do  bhuineadh  a  cuileanan, 
agus  reubaidh  mi  sgairt  an  cridhe ;  agus 
an  sin  sluigidh  mi  iad  mar  leòmhan  bòir- 
ionn  :  ni  fiadh-bheathach  na  macharach  an 
reubadh. 

9  O  lsraeil,  sgrios  thu  thu  fèin,  ach  ann- 
am-sa  tha  do  chabhair. 

10  Bithidh  mise  ann  am  righ  dhuit : 
c'  àit  arn  bheil  aon  neach  eile  a  thèarnas 
thu  ann  ad  chaithriehibh  uile  !  agus  do 
bhreitheamhna  uile  ris  an  d'  thubhairt 
thu,  Thoir  dhomh  righ  agus  prionnsach- 
an. 

11  Thug  mise  righ  dhuit  ann  am  fheirg, 
agus  thug  mi  air  falbh  e  ann  am  chorr- 
uich. 

12  Tha  aingidheachd  Ephraim  air  a 


carnadh  suas :  tha  a  chionta  air  a  thasg- 
aidh. 

13  Thig  ioghanna  mnà  ri  saothair  air: 
is  mac  nach  'eil  glic  e  so  ;  no  cha  'n  fhan- 
adh  e  fada  ann  an  àite  briseadh  a  mach  na 
cloinne. 

14  Fuasglaidh  mise  iad  o  chumhachd 
na  h-uaighe :  saoraidh  mi  iad  o  'n  bhàs : 
O  bhàis,  bithidh  mise  a'  m'  phlàidh  dhuit; 

0  uaigh,  bithidh  mise  a'  m'  sgrios  duit ; 
bitliidh  aithreachas  air  'fholach  o  m' 
shùilibh. 

15  Ged  bha  e  torrach  am  measg  a 
bbràithrean,  thig  gaoth  an  ear,  thig  gaoth 
an  Tighearna  nios  o  'n  fhàsaeh,  agus  fàs- 
aidh  'fhuaran  tioram,  agus  tiormaichear 
suasathohar:  bithidh  ionmhasuile  shoith- 
ichean  taitneach  air  a  chreachadh. 

16  Bithidh  Samaria  'na  fàsach,  oir  rinn 

1  ceanuairc  an  aghaidh  a  Dè :  tuitidh  iad 
leis  a'  ehlaidheamh,  brisear  an  naoidheana 
'nam  bloighdibh ;  agus  reubar  suas  am 
mnathan  torrach. 

CAIB.  XIV. 

PILL,  O  Israeil,  ris  an  Tighearn  do 
Dhia,  oir  thuit  thu  le  t'  aingidheachd. 

2  Thugaibh  leibh  briatlirau,  agus  pillibh 
ris  an  Tighearn ;  abraibh  ris,  Thoir  air 
falbh  ar  n-uile  chionta,  agus  gabh  ruinn 
gu  gràsmhor :  mar  sin  bheir  sinn  seachad 
laoigh  ar  bilean. 

3  Cha  dean  Asur  ar  tèarnadh  ;  air  each- 
aibh  cha  dean  sinn  marcachd  ;  ni  mò  their 
sinn  tuilleadh  ri  obair  ar  làmha  fèin,  Is 
sibhse  ar  dèe  :  oir  annad-sa  gheibh  an  dìll- 
eachdan  tròcair. 

4  Leighisidh  mise  an  cùl-sleamhnach- 
adh,  gràdhaichidh  mi  iad  gu  saor :  oir  phill 
mo  chorruich  air  falbh  uaith. 

5  Bithidh  mi  mar  an  drùchd  do  Israel : 
fàsaidh  e  mar  an  liligh,  agus  cuiridh  e 
mach  a  fhreumha  mar  Lebanon. 

6  Sgaoilidh  a  gheugan,  agus  bithidh  a 
mhaise  mar  an  crann-oladh,  agus  'fhàile 
mar  Lebanon. 

7  Pillidh  iadsan  a  ta  chòmhnuidh  fo  a 
sgàile  :  mar  an  t-arbhar  bithidh  iad  air  an 
ath-bheothachadh  ;  agus  fàsaidh  iad  mar 
an  f  hìonain  :  bithidh  'fhàile  mar  fhìon 
Lebanoin. 

8  Tìieir  Ephraim,  Ciod  mo  ghnothuch- 
sa  tuilleadh  ri  ìodholàibh  ?  Chuala  mise  e  ; 
agus  thug  mi  fa  'near  e  ;  is  cosmhuil  mi  ri 
crann  uaine  giuthais  ;  uamsa  tha  do  thor- 
adh  r'  a  fhaotainn. 

9  Cò  a  ta  glic,  agus  tuigidh  esan  na 
nithe  so  ?  crionna,  agus  aithnichidh  e  iad  ? 
oir  tha  sligheana  an  Tighearna  ceart,  agus 
gluaisidh  na  fìreana  annta  :  ach  gheibh  na 
ciontaich  tuisleadh  aunta. 

I  O  E  L. 


CAIB.  I. 

FOCAL  an  Tighearn  a  thàinig  a  chum 
Ioeil,  rnhic  Phetueil. 

2  Cluinnibh-sa  so,  a  sheann  daoine  ;  ag- 
us  thugaibh-sa  fa  'near,  uile  luchd-àiteach- 
aidh  na  tìre  :  an  robh  so  'nnr  làithibh-sa  ; 
no  'n  làithibh  bhur  n-aitbricheau  ? 

3  Innsibh-sa  do  'ur  cloinn  e,  agus  inn- 
sendh  'ur  clann  do  'n  cloinn-san,  agus  an 
clann-sa  do  ghinealach  eile. 

4  An  ni  sin  a  dh'Miàg  a'  phailm-chnuimh, 
dh'  ith  an  locust ;  agus  an  ni  a  dh'fhàg  an 
locust,  dh'  itb  a  chnàmh-hheist ;  agus  an 
ni  sin  a  dh'  f 'hàg  a'  chnàmh-bheist,  dh'  ith 
am  burrus. 

5  Dùisgibh,  a  mhisgearan,  agus  guilibh  ; 
agus  deanaibh-sa  caoidh,  uile  phòitearan 
fiona,  air  son  an  fhìon  nuadha,  oir  tha  e 
air  a  ghearradh  air  falbh  o  "ur  beul. 

6  Oir  tha  cinneach  air  teachd  a  nìos  air 
m'  fhearann-sa,  treun,  agus  tliar  àireamh  ; 
is  fiaclan  leòmhain  am  fiaclan ;  agus  tha 
fiaclan  carbaid  leòmhain  bhoirinn  aca. 

7  Dh'  fhàg  iad  m'  fhìonain-sa  'na  fàs- 
ach,  agus  rùisg  iad  mo  chrann-fìge : 
rùisg  iad  e  gu  buileach,  agus  thilg  iad  air 
falbh  e ;  tha  a  gheugan  air  an  deanamh 
geal. 

8  Dean  caoidh  maròighe  criosluichte  le 
eudach-saic  air  son  cèile  a  h-òige. 

9  Tha  an  tabhartas-bìdh  air  a  ghearr- 
adh  air  falbh,  agus  an  tabhartas-dibhe  o 
thigh  an  Tighearna :  deanaibh-sa  bròn,  O 
shagarta,  òglach  a  an  Tighearna. 

10  Tha  a'  mhachair  'na  fàsach,  tha  an 
talamh  ri  caoidh  ;  oir  tha  an  t-arbhar  air 
a  mliilleadh  ;  tha  am  fìon  nuadh  air  searg- 
adh,  dh'  fhàilnich  an  oladh. 

11  Gabhaibh  nàire,  O  threahhaichean  : 
deanaibh-sa  caoidh,  O  luchd- deasachaidh 
na  fìonain,  air  son  a'  chruithneachd,  agus 
air  son  an  eorna  :  a  chionn  gu  'n  do  raheath 
fogharadh  na  macharach. 

12  Tha  an  fhìonain  air  tiormachadh 
suas,  agus  an  crann-fìge  air  seargadh  ;  tha 
am  pomgranat,  an  crann-pailme  fòs,  agus 
an  crann-ubhall,  eadhon  uile  chraobha  na 
macharach,  air  seargadh :  gu  deimhin 
siiearg  aoibhneas  air  falbh  o  chloinn  nan 
daoine. 

13  Criosluichibh  sibh  fèin  le  eudach- 
saic,  agus  tuiribh,  O  shagarta :  deanaibh 
ulartaich,  a  luchd-frithealaidh  na  h-altar- 
ach :  thigibh,  luidhibh  fad  na  h-oidhche 
ann  an  eudach-saic,  òglacha  mo  Dhè:  oir 
tha  an  tabhartas-bìdh  agus  an  tabhartas- 
dibhe  air  a  chumail  air  ais  o  thigh  ar  Dè. 

14  Naombaichibh-sa  trasg,  gairmibh  là 
toirmisg,  cruinnichibh  na  seanairean,  uile 
luchdàiteachaidh  na  tìre,  gu  tigh  an 
Tighearn  'ur  Dè,  agus  glaodhaibh  ris  an 
Tighearn. 

15  Och  air  son  an  Jà  !  oir  tha  là  an 
Tighearna  dlùth,  agus  mar  lèir-sgrios  o  'n 
Uile-chumhachdach  thig  e. 


16  Nach  'eil  ar  lòn  air  a  ghearradh  as  fa 
chomhair  ar  sùl?  aoibhneas  agus  luaghair 
o  thigh  ar  Dè  ? 

17  Lobh  an  siol  f'  a  fhòidibh  ;  dh'fhàg- 
adh  fàs  na  h-ionada-tasgaidh ;  bhriseadh 
sìos  na  saihhlean :  a  chionn  gu  'n  do  shearg 
an  t-arbhar. 

18  Cionnus  a  tha  na  beathaichean  ag  os- 
naich  ?  tha  na  buailean  sprèidhe  ann  an 
airc,  a  chionn  nach  'eil  ionaltradh  aca  :  tlia 
na  treudan  chaorach  fòs  air  am  railleadh. 

19  Riutsa,  O  Thighearn,  glaodhaidh 
mise  ;  oir  chaith  an  teine  cluaintean  an 
fhàsaich,  agus  loisg  an  lasair  uile  chraobha 
na  macharach. 

20  Tha  beathaichean  na  macharach  fòs 
a'  glaodhach  riutsa:  oir  thiormaicheadh 
suas  na  h-aimhnichean  uisge,  agus  chaith 
an  teine  cluaintean  au  fhàsaich. 

CAIB.  II. 

SEIDIBHSE  an  trompaid  ann  an  Siou, 
aguì  èighibh  caismeachd  catha  ann  ara 
shliabh  naomli-sa:  criothnaicheadh  uile 
luchd-àiteachaidh  na  tìre :  oir  tha  là  an 
Tighearn  a'  teachd,  oir  tha  e  am  fagus. 

2  Là  dorchadais  agus  ogluidheachd :  là 
neul  agustiugh-dhorchadais;  mar  an  doill- 
eireachd  air  a  sgaoileadh  air  na  slèibhtibh, 
thig  sluagh  lìonmhor  agus  làidir  ;  an  leith- 
ide  cha  robh  ann  o  shean,  agus  cha  bhi  ni  's 
mò  'nan  dèigh,  eadhon  gu  bliadhnacha 
mhòran  ghinealach. 

3  Rompa  tlia  teine  ri  sgrios,  agus  'nan 
dèigh  tha  lasair  a'  losgadh  :  tha  am  fear- 
ann  mar  ghàradh  Edein  rompa,  agus  'nan 
dèigh  'na  fhàsach  uaigneach ;  seadh,  cha 
bhi  dol  as  aig  aon  ni  uatha. 

4  Bithidh  an  coslas  mar  choslas  each  ; 
agus  mar  mharcaichean  is  amhluidh  a 
ruitheas  iad. 

5  Mar  fharura  charbau  air  mhullach 
nam  beann  leumaidh  iad  ;  raar  thoirm  las- 
air  theine  a  loisgeas  an  asbhuain  :  mar 
shluagh  làidir  air  an  cur  an  ordugh  catha. 

6  Roimh  an  gnùis  bithidh  geur-ghoimh 
air  an  t-sluagh  :  tionailidh  na  h-u:le  agh- 
aidh  dubhachas. 

7  Ruithidh  iad  air  an  aghaidh  mar 
dhaoine  cumhachdach  ;  streapaidh  iad  am 
halla  mar  luchd-cogaidh  ;  agus  siùbhlaidh 
iad  gach  aon  air  a  shlighe,  agus  cha  bhris 
iad  an  ordugh. 

8  Ni  mò  theannaicheas  aon  air  aon  eile  ; 
coisichidh  iad  gach  aon  'na  cheum  fèin : 
agus  ma  thuiteas  iad  air  a'  chlaidheamh, 
cha  bhi  iad  air  an  leòuadh. 

9  Ruithidh  iad  air  an  ais  agus  air  an  agb- 
aidh  anns  a'  bhaile:  ruithidh  iad  air  a' 
bhalla :  streapaidh  iad  suas  do  na  tighean  : 
thèid  iad  a  steach  air  na  h-uinneagaibh 
mar  mheirleacli. 

10  Bithidh  ball-chrith  air  an  talamh 
rompa,  criothnaichidh  na  nèamha :  bith- 
idh  a'  ghrian  agus  a'  ghealach  dorcha,  ag- 

us  cumaidh  na  reultan  air  ais  au  deal- 
radh. 

11  Agus  cuiridh  an  Tigliearn  a  mach  a 
ghuth  fa  chomhair  'fheachd :  oir  tha  a 
champ  ro-mhòr ;  oir  is  treun  esan  a  thoirt 
gu  buil  'fhocail ;  oir  tha  là  an  Tighearna 
mòr  agusro-uamhasach,  agus  cò  dh'  fheud- 
as  fhùlang? 

12  Uime  sin  a  nis  mar  an  ceudna,  tha 
an  Tighearn  ag  ràdh,  pillibh  a  m'  ionn- 
suidh-sa  le  'ur  n-uile  chridhe,  agus  le 
trasg,  agus  le  gul,  agus  le  caoidh. 

13  Agus  reubaibh  bhur  cridhe,  agus  ni 
h-e  'ur  n-eudach  ;  agus  pillibh  ris  an  Tigh. 
earn  bhur  Dia:  oir  tha  e  tròcaireach  agus 
iochdmhor,  mall  a  chum  feirge,  agus  làn 
do  chaomhalachd,  agus  gabhaidh  e  aith- 
reachas  mu  'n  olc. 

14  Cò  aig  am  bheil  fios  nach  pill,  agus 
nach  gabh  e  aithreachas,  agus  nach  fàg  e 
beannachd  'n  a  dhèigh,  tabhartas-bìdh 
agus  tabhartas-dibhe,  do  'n  Tighearn  bhur 
Dia. 

15  Sèidibh  an  trompaid  ann  an  Sion, 
naomhaichibh  trasg,  gairmibh  là  toirm- 
isg. 

16  Cruinnichibh  an  sluagh.  naomhaich- 
ibh  an  coimhthional ;  gairmibh  ua  sean- 
airean  ;  tionailibh  a'  chlann,  agus  iadsan  a 
ta  deòthal  na  cìche :  rachadh  am  fear 
nuadh-pòsda  mach  as  a  sheòmar,  agus  a' 
hhean  nuadh-phòsda  mach  as  a  seòmar 
uaigneach. 

17  Deanadh  na  sagairt,  seirbhisich  an 
Tighearna,  gul  eadar  an  s«àth-thigh  agus 
an  altair,  agus  abradh  iad,  Coigil,  O  Thigh- 
earna,  do  shluagh,  agus  na  toir  t'  oigh- 
reachd  thairis  gu  masladh  :  a  chum  gu  'n 
riaghladh  na  cinnich  os  an  ceann :  c'  uim' 
an  abradh  iad  am  measg  nan  cinneach, 
C'  àit  am  bheil  an  Dia  ? 

18  An  sin  bithidh  an  Tighearn  eudmhor 
m'  a  f  hearann,  agus  gabhaidh  e  truas  d'  a 
shluagh. 

19  Seadh,  freagraidh  an  Tighearn.  agus 
their  e  r' a  shluagh  :  Feuch,  cmridh"mi 

I    d'  'ur  n-ionnsuidh  arbhar,  agus  fion,  agus 
oladh,  agus  bithidh  sibh  air  'ur  sàsuchadh 
||    leo ;  agus  cha  dean  mi  sibh  ni  's  mò  'nur 
j    masladh  am  measg  nan  cinneach. 

20  Ach  atharraichidh  mi  am  fad  uaibh 
feachd  na  h-àirde  tuath,  agus  fògraidh  mi 
e  gu  fearann  falamh  fàsail,  a  thoiseach  gus 
an  fhairge  'n  ear,  agus  a  dheireadh  gus  an 
fhairge  'n  iar ;  agus  thig  a  bhrèine  nìos, 
agus  èiridh  a  dhroch  fhàile,  a  chionn  gu  'n 
do  mhaoidh  e  nithe  mòra. 

21  Na  biodh  eagal  ort,  O  fhearainn;  bi 
luaghaireach  agus  ait :  oir  ni  an  Tigliearn 
nithe  mòra. 

22  Na  biodh  eagal  oirbh  a  bheathaiche 
na  macharach  :  oir  tha  cluaintean  an  fhàs- 
aich  a'  briseadh  a  nìos  ;  oir  tha  a'  chraobh 
a'  giùlan  a  toraidh  ;  tha  an  crann-fìge  ag- 
us  an  fhìonain  a'  toirt  seachad  an  neirt. 

23  Bithibh  ait  raa  ta,  O  chlann  Shioin, 
agus  deanaibh  gairdeachas  anns  an  Tigh- 
earn  bhur  Dia;  oir  thug  e  dhuibh  an 
t-uisge  a  's  toisiche  ann  an  ceart-thomhas  ; 
agus  bheir  e  air  frasaibh  teachd  a  nuas  d'  'ur 
n-ionnsuidh,  anceuduisge,  agus  ant-uisge 
deireannach  amhuil  roimhe  so. 

24  Agus  bithidli  na  h-urlair-bhualaidh 


làn  do  chruithneachd,  agus  cuiridh  na 
dabhacha  thairis  le  tìon  agus  le  h-oladh. 

25  Agus  aisigidh  mise  dhuibh  na  bliadh- 
nachan  a  dh'  ith  an  locust,  a'  chnàmh- 
bheist,  am  burrus,  a'  phailm-chnuimh, 
m'  fheachd  mòr,  a  chuir  mi  'nur  measg. 

26  Agus  ithidh  sibh  ann  am  pailteas,  ag- 
us  bithidh  sibh  sàthach,  agus  cliùthaichidh 
sibh  ainm  an  Tighearna  bhur  Dia,  a  bhuin 
ruibh  gu  h-iongantach :  agus  cha  nàraich- 
ear  am  feasd  mo  shluagh-sa. 

27  Agus  aithnichidh  sibh  gu  bheil  mise 
ann  am  meadhon  Israeil,  agus  gur  mi  an 
Tighearn  'ur  Dia,  agus  nach  aon  air  bith 
eile  :  agus  cha  nàraichear  am  feasd  roo 
shluagh. 

28  Agus  tarlaidh  'n  a  dhèigh  sin,  gu  'n 
dòirt  mise  mach  mo  spiorad  air  gach  uile 
fheoil,  agus  ni  bhur  mic  agus  bhur  nigh- 
eana  fàistneachd,  bruadairidh  'ur  seann 
daoine  bruadair,  agus  chi  'ur  n-òganaich 
seallanna: 

29  Agus  fòs  air  na  h-òglachaibh  agus  air 
na  banoglachaibh,  anns  na  làithibh  sin, 
dòirtidh  mi  mach  mo  spiorad. 

30  Agus  nochdaidh  mi  iongantais  anns 
na  nèamhaibh,  agus  air  an  talamh  ;  fuil, 
agus  teiue,  ,  agus  smùidrich  dheath- 
aich. 

31  Ioropaichear  a'  ghrian  gu  dorchadas, 
agus  a'  ghealach  gu  fuil,  mu  'n  tig  là  mòr 
agus  uamhasach  an  Tighearn. 

32  Agus  tarlaidh,  ge  b'  e  air  bith  a 
ghairmeas  air  ainm  an  Tighearna,  tèarnar 
e  :  oir  ann  an  sliabli  Shioin  agus  ann  an 
Ierusalem  bithidh  tèarnadh,  mar  a  thubh- 
airt  an  Tighearn  ;  eadhon  am  measg  an 
iarmaid  a  ghairmeas  an  Tigliearn. 

CAIB.  III. 

OIR  feuch,  anns  na  làithibh  sin,  agus 
anns  an  àm  sin,  'nuair  a  bheir  mise 
air  a  h-ais  bruid  Iudah,  agus  Ierusaleim, 

tarlaidh, 

2  Gu  'n  cruinnich  mi  na  h-uile  chinnich, 
agus  bheir  mi  sìos  iad  gu  gleann  Iehosaph- 
ait,  agus  tagraidh  mi  riu  an  sin  air  son  ino 
shluaigh,  agus  aìr  son  m'  oighreachd  Is- 
raeil,  a  sgap  iad  am  measg  nan  cinneach  ; 
agus  roinn  iad  mo  dhùthaich. 

3  Agus  thilg  iad  croinn  air  son  mo 
shluaigh ;  agus  thug  iad  macan  air  son 
strìopaich,  agus  reic  iad  nigheanag  air  sou 
fiona,  chum  gu  'n  òladh  iad. 

4  Seadh,  agus  ciod  'ur  gnothuch-sa 
rium-sa,  O  Thiruis,  agus  a  Shidoin,  agus 
uile  chrìocha  Phalestin?  an  dìol  sibh  rium 
luigheachd  ?  a  nis  ma  bheir  sibh  dhomh 
luigheachd,  gu  luath,  gu  grad  dìolaidh  mi 
'ur  luigheachd  air  'ur  ceann  fèin  ; 

5  A  chionn  gu  'n  do  ghabh  sibh  m'  air- 
giod  agus  m'  òr,  agus  gu  'n  do  ghiùlain 
sibh  gu  bhur  teampuill  mo  nithe  luach- 
mhor  taitneach. 

6  Clann  Iudah  fòs,  agus  clann  Ierusa- 
leim  reic  sibh  ris  na  Greugaich,  a  chum 
gu  'n  atharraicheadh  sibh  iad  am  fad  o  'u 
crìch  fèin. 

7  Feuch,  togaidh  mise  iad  as  an  àite  gus 
an  do  reic  sibh  iad;  agus  pillidh  mi  bhur 
luigheachd  air  bhur  ceann  fèin. 

8  Agus  reicidh  mi  'ur  mic  agus  'ur  nigh- 
eana  gu  làimh  cloinne  Iudah  ;  agusreicidh 

iadsan  iad  ris  na  Sabèich,  ri  sluagh  fad  as  ; 
oir  labhair  an  Tighearn  e. 
.  9  Eighibh-sasoammeasgnancinneac.h; 
ulluichibh  cogadh,  dùisgibh  suas  na  cumh- 
achdaich  ;  thigeadh  na  fir-chogaidh  uile 
am  fagus,  thigeadh  iad  a  nìos. 

10  Deacaibh  claidhean  do  'ur  coltraihh, 
agus  sleaghan  do  'ur  corranaibh-sgathaidh  ; 
abradh  an  lag,  Tha  mi  làidir. 

11  Cruinnichibh  sibh  fèin,  agus  thigibh, 
achinneacha  gulèir,  agus  tionailibh  ogach 
taobh  mu  'n  cuairt :  an  sin  bheir  tliusa  air 
na  cumhachdaich  teachd  a  nuas,  O  Thigh- 
earn. 

12  Dùisgeadh  na  cinnich,  agus  thigeadh 
iad  a  nìos  gu  gleann  lehosaphait :  oir  an 
sin  suidhidh  mise  gu  breth  a  thoirt  air  na 
cinnich  uile  mu  'n  cuairt. 

13  Sàthaibli  an  corran,  oirthaam  fogb- 
aradh  abuich  ;  thigibh,  gabhaibh  sìos,  oir 
tha  an  t-amar-fiona  làn,  tha  na  dabhacha 
a'  cur  thairis  :  oir  tha  an  aingidheachd 
mòr. 

14  Mòr-chuideachda,  mòr-chuideachda, 
ann  an  gleann  a'  ghearraidh ;  oir  tha  là  an 
Tighearna  dlùth  ann  an  gleann  a'  ghearr- 
aidii. 

15  Dorchaichear  a'  ghrian  agus  a'  gheal- 
ach,  agus  cumaidh  na  reultan  air  ais  an 
dealradh. 


16  Agu3  beucaidh  an  Tighearn  a  mach 
à  Sion,  agus  o  Ierusalem  cuiridh  e  mach  a 
ghuth,  agus  bithidh  crith  air  nanèamhaibh, 
agus  air  an  talamh  :  ach  bithidh  an  Tigh- 
earn  'na  ionad-dìdein  d'  a  shluagh ;  agus 
na  dhaingneach  làidir  do  chlòinn  Is- 
raeil. 

17  Mar  sin  aithnichidh  sibh  gur  mise  an 
Tighearn  'ur  Dia,  a  ta  chòmhnuidh  ann  an 
Sion,  mo  sliliabh  naomh  :  an  sin  bithidh 
Ierusalem  naomh,  agus  cha  tèid  coigrich 
troimhe  ni  's  mò. 

18  Agus  tarlaidh  anns  an  là  sin,  gu  'n  sil 
na  slèibhtean  a  nuas  fìon  nuadh,  agua 
sruthaidh  nabeannta  le  bainne ;  agussruth- 
aidh  uile  aimhnichean  ludah  le  h-uisgeach- 
aibh  ;  agus  thig  tobar  a  mach  o  thigh  an 
Tighearn,  agus  uisgichidh  e  gleann  Shitim. 

19  Bithidh  an  EiphiCna  nochd-làraich, 
agus  bithidh  Edom  'na  fhàsach  uaig- 
neach  ;  air  son  an  ainneirt  an  aghaidh 
cloinne  Iudah  ;  a  chionn  gu  'n  do  dhòirt 
iad  fuil  nan  neò-chiontach  'nam  fear- 
ann. 

20  Ach  gabhaidh  Iudah  còmhnuidh  gu 
siorruidh,  agus  Ierusalem  o  linn  gu 
linn. 

21  Agus  glanaidh  mise  am  fuil-san,  nach 
do  ghlan  mi ;  agus  gabhaidh  an  Tigheam 
còmhnuidh  ann  an  Sion. 


A  M  O  S. 


CAIB.  I. 

BRIATHRAN  Amois,  a  bha  am  measg 
bhuachaillean  Thecoa,  a  fhuair  e  mu 
thimi'hioll  lsraeil,  ann  an  làithibh  Usiah 
righ  Iudah,  agus  ann  an  làithibh  Ieroboaim 
mhic  Iohais,  righ  Israeil,  dà  bhliadhna 
roimh  an  chrith-thalmhainn. 

2  Agus  thubhairt  e  ;  Beucaidh  Iehobhah 
o  Shion,  agus  o  Ierusalem  cuiridh  e  mach 
a  ghuth;  agus  ni  ionada-còmhnuidh  nam 
buachailleau  bròn,  agus  seargaidh  mullach 
Charmeil. 

3  Mar  so  tha  an  Tighearn  ag  ràdh  ;  Air 
son  thri  lochdan  Dhamascuis,  agus  air  son 
cheithir,  cha  phill  mi  air  falbh  a  pheanas ; 
a  chionn  gu  'n  do  bh uail  iad  Gilead  le inneal- 
aibh-bnalaidh  iaruinn. 

4  Ach  cuiridh  mise  teine  air  tigh  Has- 
aeil,  a  loisgeas  lùchairtean  Bhenhad- 
aid. 

5  Brisidh  mi  fòs  crann-druididh  Dha- 
maseuis,  agus  gearraidh  mi  as  am  fear-àit- 
eachaidh  o  chòmhnard  Abhein,  agus  esan 
a  ghlacas  an  t-slat-rìoghail  o  thigh  Edein  : 
agus  siùbhlaidh  sluagh  Shiria  ann  am 
bruid  gu  Cir,  deir  an  Tighearn. 

6  Mar  so  tha  an  Tighearn  ag  ràdh  ;  Air 
son  thri  lochdan  Ghasa,  agus  air  son  cheith- 
ir,  cha  phill  mi  air  falbh  a  pheanas ;  a 
chioun  gu  'n  d'  thug  iad  a'  bhruid  uile  air 

falbh  am  braighdeanas,  a  chum  an  toirt 
seachad  do  Edom  : 

7  Ach  cuiridh  mi  teine  air  balla  Ghasa, 
a  sgriosas  a  lùchairtean. 

8  Agus  gearraidh  mi  am  fear-àiteach- 
aidh  'air  falbh  o  Asdod,  agus  esan  a  ghlac- 
as  an  t-slat-rìoghail  o  Ascelon  ;  agus 
tionndaidhidh  mi  mo  làmh  an  aghaidh 
Ecroin  :  agus  bàsaichidh  fuigheall  nam 
Philisteach,  deir  an  Tighearn  Iehobhah. 

9  Mar  so  tha  an  Tighearn  ag  ràdh  ;  Air 
son  thri  lochdan  Thiruis,  agus  air  son 
cheithir,  cha  phill  mi  air  falbh  a  pheanas  ; 
a  chionngu  'n  d'  thugiadsuas  a'  bhruiduile 
do  Edom,  agus  nach  do  chuimhnich  iad  an 
coimhcheangal  bràthaireil. 

10  Ach  cuiridh  mi  teine  air  balla  Thir-  t 
uis,  a  loisgeas  'àrois  rìoghail. 

11  Mar  so  tha  an  Tighearn  ag  ràdh  ;  Air  1 
son  thri  lochdan  Edoim,  agus  air  son  cheith- 
ir,  cha  phill  mi  air  falbh  a  pheanas ;  a  ! 
chionn  gu  'n  do  ruaig  e  a  bhràthair  leis  a' 
chlaidheamh,  agus  gu  'n  do  thilg  e  uaith  na 
h-uile  iochd,  agus  gu  'n  do  reub  'fhearg  a  1 
ghnàth,  agus  gu  'n  do  ghlèidh  e  a  chorruich  )■ 
an  còmhnuidh. 

12  Ach  cuiridh  mi  teine  air  Teman,  a 
loisgeas  lùchairtèan  Bhosrah. 

13  Mar  so  tha  an  Tighearn  ag  ràdli ;  Air 
son  thri  lochdan  chloinne  Amoin,  agus  air  ,  i 


CAIB. 

son  cheithir,  cha  phill  mi  air  falhh  a  phean- 
nt  ;  a  cliionn  gu'n  do  reub  iad  suas  innathan 
torrach  Ghileaid,  a  chum  an  crìocha  fèin  a 
chur  am  farsuinneachd. 

14  Ach  fadaidh  mise  teine  air  balla  Rab- 
ah,  agus  loisgidh  e  sìos  a  lùchairtean;  le 
iolaich  aun  an  là  a'  chatha,  le  cuairt- 
ghaoith  ann  an  là  na  doinion. 

15  Agus  imichidh  an  righ  ann  am 
braighdeanas,  e  fèin  agus  a  mhòr-uaislean 
le  chèile,  deir  an  Tighearn. 

CAIB.  II. 

MAR  so  tha  an  Tighearn  ag  ràdh  ;  Air 
son  thri  lochdan  Mhoaib,  agus  air 
son  cheithir,  cha  phill  mi  air  falbh  nphean- 
<ts  ;  a  chionn  gu  'n  do  loisg  e  cnàmhan  righ 
Edoim  gu  h-aol. 

2  Ach  cuiridh  mi  teine  air  Moab,  agus 
loisgidh  e  lùchairtean  Chirioit,  agus  bàs- 
aìchidh  Moab  le  co-ghaoir,  le  iolaich,  le 
fuaim  na  trompaid. 

3  Agus  gearraidh  mi  as  am  breitheamh 
as  a  mheadhon,  agus  marbhaidh  mi  'uile 
pltrionnsachan  maille  ris,  deir  an  Tighearn. 

4  Mar  so  tlia  an  Tighearn  ag  ràdh  ;  Air 
son  thri  lochdan  ludah.  agus  air  son  cheith- 
ir,  cha  phill  mi  air  falbh  a  pheanas  ;  a 
cliionn  gu'n  d'rinniad  dìmeas  air  reachd  an 
Tighearn,  agus  nach  do  choimhid  iad  'àith- 
eantan  ;  agus  thug  an  diathan  brèige  orra 
dol  air  seacharan,  ìad  sin  a  chaidh  an  aith- 
richean  air  an  dèigh. 

5  Ach  cuiridh  mi  teine  air  Iudah,  agus 
loisgidh  e  lùchairtean  lerusaleim. 

6  Mar  so  tha  an  Tighearn  ag  ràdli ;  Air 
son  thri  lochdan  Israeil,  agus  air  son  cheith- 
ir,  cha  phill  mi  air  falbh  a  pheanas ;  a 
chionn  gu  'n  do  reic  iad  am  tìrean  air  son 
airgid,  agus  am  bochd  air  son  bliròg. 

7  Tha  iad  a'  saltairt  sìos  cheann  nam 
bochd  ann  an  duslach  na  talmhainn,  agus 
a'  fiaradh  slighe  nan  daoine  ciùine :  agus 
tha  duine  agus  'athair  a'  dol  a  steach  a  chum 
na  h-aoin  ghruagaich,  a  thruilleadh  m' 
ainme  naoimh-sa. 

8  Agus  tha  iad  'gan  sìneadh  fèin  air  eud- 
aichibh  aghabhadhan  geall,  aigtaobhgach 
altarach  ;  agus  tha  iad  ag  òl  hona  na 
Hjuiuntir  a  dhìteadh  ann  an  tigh  an  dè. 

9  Gidheadh  sgrios  mise  an  t-Amorach 
rompa,  a  bha  àrd  mar  àirde  nan  seudar ; 
agus  làidir  mar  na  daragaibh  :  gidheadh 
sgrios  mise  a  thoradh  os  a  cheann,  agus  a 
fhreumha  fuidiie. 

10  Fòs  thug  mi  sibhse  a  nìos  o  thìr  na 
h-Eiphit,  agus  stiùir  mi  sibh  troimh  an 
fhàsach  dà  fhichead  bliadhna ;  a  chum 
gu  'n  sealbhaicheadh  sibh  fearann  nan 
Amorach. 

11  Agus  thog  mi  suas  cuid  do  'ur  mac- 
aibh  air  son  fhàidhean,  agus  do  'ur  n-ògan- 
aich  air  son  Nasarach.  Nach  ann  mar  so 
a  ta  e,  O  chlann  Israeil  ?  deiran  Tighearn. 

12  Ach  thug  sibh  do  na  Nasaraich  fion 
r'  a  òl ;  agus  dh'àithn  sibh  do  na  fàidhean, 
ag  ràdh,  na  deanaibh  fàistneachd. 

13  Feuch,  bruthaidh  mise  bhur  n-àite, 
mar  a  bhruthas  carbad  luchdaichte  le  ar- 
bhar  a  sguaban. 

14  Agus  trèigidh  a  luathas  an  duine 
luath,  agus  cha  bhi  'n  duine  làidir  treun 
'na  neart,  ni  mò  ni  'n  duiue  cumhachdach 
e  fèin  a  shaoradh. 


II.  III.  661 

15  Cha  seas  esan  fòs  a  làimhsicheas  am 
bogha,  agus  cha  saor  an  luath-chosach  e 
fèin  ;  ni  mò  thèarnas  an  tì  a  mharcaicheas 
an  t-each  e  fèin. 

16  Agus  esan  a"  ta  daingneachadh  a 
chridhe  am  measg  nan  cumhachdach, 
teichidh  e  air  falbh  rùisgte  san  )à  sin,  deir 
an  Tighearn. 

CAIB.  III. 

CLUINNIBH  am  focal  so  a  labhair  an 
Tighearn  'nur  n-aghaidh,  O  chlann 
Israeil,  an  aghaidh  au  uile  theaghlaich  a 
thug  mi  nìos  o  thìr  na  h-Eiphit,  ag  ràdh, 

2  Is  sibhse  mhàin  air  an  do  ghabh  mi 
eòlas  do  uile  theaghlaichibh  na  talmhainu  : 
uime  sin  smachdaichidh  mi  sibh  air  son  'ur 
n-uile  lochdan. 

3  Am  feud  dithis  imeachd  le  chèile,  mur 
bi  iad  rèidh  ? 

4  Am  beuc  an  leòmhan  anns  a'  choille, 
an  uair  nach  'eil  creach  air  bith  aige  ?  an 
èigh  an  leòmhan  òg  as  a'  gharaidh,  mar  do 
ghlac  e  aon  ni  ? 

5  Am  feud  eun  tuiteam  ann  an  lion  air 
an  talamh,  far  nach  'eil  aon  rib  air  a  shon  ? 
an  tog  neach  eangach  suas  o  'n  talamh,  ag- 
us  gun  ni  air  bith  a  ghlacadh  ? 

6  An  sèidear  an  trompaid  ann  am  baile, 
agus  gun  eagal  a  bhi  air  an  t-sluagh  ?  am 
bi  dòrainn  ann  am  baile,  agus  nach  e  an 
Tighearn  a  chnir  ann  e  ? 

7  Gu  deimhin  cha  dean  an  Tighearn 
Iehobhah  aon  ni  gun  a  rùn-dìomhair 
t'hoillseachadh  d'  a  sheirbhisich  na  fàidh- 
ean. 

8  Bheuc  an  leòmhan ;  cò  air  nach  bi 
eagal  ?  labhair  an  Tighearn  Iehobhah,  cò 
nach  deanadh  fàistneachd? 

9  Cuiribh  an  cèill  anns  na  lùchairtibh 
an  Asdod,  agus  anns  na  tallachaibh  an  tir 
na  h-Eiphit,  agus  abraibh,  Cruinnichiba 
sibh  fèin  air  sìèibhtibh  Shamaria ;  agus 
feuchaibh  an  t-ioma-luasgadh  tnòr  a  ta  "na 
meadhon,  agus  iadsan  a  ta  air  an  sàruch- 
adh  innte. 

10  Oir  cha  'n  aithne  dhoibh  a'  chòir  a 
dheanamh,  tha  an  Tighearn  ag  ràdh  ;  tha 
iad  a'  tasgaidh  suas  fòirneirt  agus  creich 
'nan  lùchairtibh. 

11  Air  an  aobhar  sin,  mar  so  tha  an 
Tighearn  Iehobhah  ag  ràdh,  Bithidh  eas- 
caraid  fòs  mu'n  cuairt  air  an  fhearann  ;  ag- 
us  bheir  e  nuas  do  neart  uait,  agus  creachar 
do  lùchairtean. 

12  Mar  so  tha  an  Tighearn  ag  ràdh, 
Amhuil  a  spìonas  am  buachaill  a  mach  à 
beul  an  leòmhain  dà  chois,  no  mìr  do 
chluais  ;  mar  sin  bheirear  a  mach  clann 
Israeil,  a  ta  chòmhnuidh  anu  an  Samaria, 
ann  an  cùil  leabach  ;  agus  ann  au  Damas- 
cus,  air  uirigh. 

13  Eisdibh-sa  agus  togaibh  fianuis  do 
thigh  lacoib,  tha  an  Tighearn  lehobhah, 
Dia  nan  sluagh,  ag  ràdh, 

14  Anns  an  là  »an  agair  mise  lochdan  Is- 
raeil  air,  gu  'n  agair  mi  fòs  air  altairean 
Bhet-eil ;  agus  gearrar  adhaircean  na  h- 
altarach  dlt'i,  agus  tuitidh  iad  chum  an 
làir. 

15  Agus  buailidh  mi  an  ti?h-geamh- 
raidh  maille  ris  an  tigh-shamhràidh  ;  agus 
sgriosar  na  tighean  deud-chnàmh,  acus. 

thig  crìoch  air  na  tighean  mòra,  deir  an 
Tighearn. 

CAIB.  IV. 

CLUINNIBHSE  am  focal  so,  O  a 
sprèidh  Bhasain,  a  ta  air  sliabh  Sha- 
maria ;  a  ta  sàruchadh  nani  bochd,  a  ta 
bruthadh  nam  feumach  ;  a  ta  'g  ràdh  ri  am 
maighstiribh,  Thugaibh  d'  ar  n-ionnsuidh 
agus  òlamaid. 

2  Mhionnaich  an  Tighearn  Iehobhah 
air  a  naomhachd,  Feuch,  ga'n  tig  oirbh  na 
làithean  arms  an  toir  e  sibh  air  falbh  le 
dubhanaibh,  agus  bhur  sliochd  le  dubhan- 
aibh-iasgaic  h. 

3  Agus  thèid  sibh  a  mach  air  na  beal- 
aich,  gach  bò  air  a'  bhealach  m'  a  coinn- 
eamh;  agus  tilgear  sibh  anns  an  tigh- 
ciiasgairCdeir  an  Tigliearn. 

4  Kachaibh  gu  Betel  agus  ciontaichibh  ; 
aig  Gilgal  deanaibh  'ur  loehdan  lìonmhor  ; 
agus  tliugaibh  leibh  bhur  n-ìobairtean 
gach  maduinn,  'ur  deachamh  gach  tri 
bliadhna  ; 

5  Agus  ìobraibh  ìobairt-bhuidheachais  le 
taois  ghoirt,  agus  èighibh,  cuiribh  an  cèill 
na  saor-thabhartais ;  oir  tha  so  taitneach 
dhuibli,  O  clilann  Israeil,  deiran  Tighearn 
lehobhali. 

6  Agus  thug  mi  fòs  dliuibh  glaine  fhiac- 
al'nurn-uile  bhailtibh,  agus  gainne  arain 
ann  'ur  n-uile  lùchairtibh:  gidheadh  cha 
do  phill  sibh  riumsa,  deir  an  Tighearn. 

7  Agus  chum  mi  uaibh  mar  an  ceudna 
an  t-uisge,  'nuair  a  bha  lathasd  tri  mìosa 
gu  fogharadh ;  agus  thug  mi  air  frasadh 
air  aon  bhaile,  agus  gun  fhrasadh  air  baile 
eile ;  air  aon  cliuid  thàinig  an  t-uisge; 
agus  a'  chuid  eile  air  nach  d'thàinig  an  t- 
uisge,  shearg  e. 

8  Agus  shiùbhail  dà  no  tri  do  bhailtean 
gu  aon  bhaile,  a  dh'òl  uisge  ;  ach  cha  rohh 
iad  air  an  sàsuchadh  :  gidheadh  cha  do 
phill  sibh  riumsa,  deir  an  Tighearn. 

9  Bhuail  mi  sibh  le  seargadh  agus  le 
crith-reodh  ;  'nuair  a  dh'fhàs  'ur  gàraidh- 
ean  agus  'ur  fion-liosan,  'ur  croinn-fhìge, 
agus  'ur  croinn-oladh,  dli'  ith  a'  phailm- 
chnuimh  iad :  gidheadh  cha  do  phill  sibh 
riumsa,  deir  an  Tighearn. 

10  Chuir  mi  'nur  measg  a'  phlàigh,  a 
rèir  nòis  na  h-Eiphit ;  mharbh  mi  'ur 
n-òganaich  leis  a'  chlaidheamh,  agus  thug 
mi  air  falbh  'ur  n-eacha,  agus  thug  mi  air 
droch  fhàile  bhur  caimp  teachd  a  nìos  gu  'r 
pollairibh  :  gidheadh  cha  do  phill  sibh 
riumsa,  deir  an  Tighearn. 

11  Sgrios  mi  cuid  dibh,  mar  a  sgrios  Dia 
Sodom  agus  Gomorah,  agus  bha  sibh  mar 
aithinne  air  a  spìonadh  as  an  losgadh  : 
gidheadh  cha  do  phili  sibh  riumsa,  deir  an 
Tighearn. 

12  Air  an  aobhar  sin  mar  so  ni  mi  riut, 
O  Israeil  ;  agus  a  chionn  gu  'n  dean  mi  so 
riut,  ulluich  thu  fèiu  gu  codhail  a  chumail 
ri  d'  Dhia,  O  Israeil. 

13  Oir  feuch,  esan  a  dhealbhas  na 
slèibhtean,  agus  a  chruthaicheas  a'  ghaoth, 
agus  a  dh'rhoillsieheas  do  dhuine  ciod  is 
Bmuainte  dha ;  esan  a  ni  a'  mhaduinn  'na 
dorchadas,  agus  a  shaltras  air  ionadaibh 
àrda  na  talmhainn,  lehobhah,  Dia  nan 
ìòluagh,  is  e  'ainra. 


CAIB.  V. 

EISDIBHSE  am  focal  so  a  ta  mise  cnr 
an  cèill  'nur  n-aghaidh,  eadhon  tuir- 
eadh,  O  thigh  Israeil. 

2  Thuit,  agus  cha  'n  èirich  ni  's  mò,  òigh 
Israeil :  tha  i  sìnte  mach  air  a  fearaua 
fèin ;  cha  'u  'eil  neach  ann  g'  a  togail  suas. 

3  Oir  mar  so  tha  an  Tighearn  Iehobhah 
ag  ràdh  ;  A  chaithir  a  chaidh  a  mach  'na 
mìle,  fàgaidh  i  ceud ;  agus  i  sin  a  chaidh 
a  mach  'na  ceud,  fàgaidh  i  deichnear  aig 
tigh  Israeil. 

4  Uime  sin,  mar  so  tha  an  Tighearn  ag 
ràdh  ri  tigfi  Israeil ;  Iarraibh-sa  mise,  agus 
mairidh  sibh  beò : 

5  Ach  na  h-iarraibh  Betel,  agus  narach- 
aibh  a  steach  gu  Gilgal,  agus  na  siùbhlaibh 
thairis  gu  Beer-seba:  oir  thèid  Gilgal  gu 
deimhin  am  braighdeanas,  agus  tliig  Betel 
gu  neo-ni. 

6  Iarraibh  an  Tighearn  agus  mairidh 
sibh  beò  ;  air  eagal  gu  'm  bris  e  mar  theine 
air  tigh  loseiph,  agus  gu  'n  loisg  e  tigh  Is- 
raeil,  agus  nach  bi  aou  neach  ann  gu 
'mliùchadh. 

7  Sibhse  tha  tionndadh  breitheanais  gu 
searbhadas,  agus  a'  leigeadh  dhibh  fìreant- 
achd  air  an  talamh, 

8  Iarraibh  esan  a  ta  deanamh  nan 
seachd  reultan  agus  Orion  ;  agus  a'  tionn- 
dadh  sgàile  a'  bhàis  gu  maduinn,  agus  a  ni 
an  là  dorcha  mar  an  oidhche  :  a  ta  gairm 
air  uisgeachaibh  na  fairge,  agus  'gan  dòrt- 
adh  a  mach  air  aghaidh  na  talmhainn ;  is 
e  Iehobhah  'ainm : 

9  A  neartaiciieas  an  creachta  an  aghaidh 
an  trèin ;  air  chor  as  gu  'n  tig  an  duine 
creachta  an  aghaidh  an  daingmch. 

10  Is  fuath  leo  esan  a  bheir  achmhasan 
anns  a'  gheata  ;  agus  is  gràin  leo  esau  a 
labiiras  gu  h-ionraic. 

11  Air  an  aobhar  siu,  a  chionn  gu  bheil 
sihh  a'  saltairt  air  a'  bhochd,  agus  a'  gabh- 
ail  uaith  duaise  do  ehruithueaclid ;  gc  do 
thog  sibh  tighean  do  chlachaibh  snaighte, 
gidheadh  cha  'n  àitich  sibh  iad  ;  ge  do 
shuidhich  sibh  fion-liosan  taitneach,  gidh- 
eadh  cha  'n  òl  sibh  fion  diubh. 

12  Oir  is  aithne  dhomh-sa  bhur  lochdan 
lìonmhor,  agus  bhurpeacanna  mòra;  sibh- 
se  ta  claoidh  an  f  hìrein,  a  ta  gabhail  cumha, 
agus  a'  cur  a'  bhochd  a  leth-taobh  anns  a' 
gheata. 

13  Air  an  aobhar  sin  fanaidh  an  duine 
glic  'na  thosd  anns  an  àm  sin ;  oir  is  aim- 
sir  olc  i. 

14  Iarraibh-sa  maith,  agus  ni  h-e  olc,  a 
chum  gu  mair  sibh  beò  :  agus  mar  sio  bith- 
idh  an  Tighearna  Dia  nan  sluagh  leibh, 
mar  a  labhair  sibh  fèin. 

15  Fuathaichibh  an  t-olc,  agus  gràdh- 
aichibh  am  maith,  agus  daingnichibh 
breitheanas  anns  a'  gheata ;  theagamh 
gu  'm  bi  an  Tighearna  Dia  nan  sluagh 
gràsmhor  do  iarmad  Ioseiph. 

16  Oir  mar  so  tha  lehobhah  Dia  nan 
sluagh,  an  Tighearn,  ag  ràdh  ;  Bithidh 
caoidh  anns  na  h-uile  shràidibh  ;  agus  tlieir 
iad  anns  na  h-uile  rathaidibh  mòra,  Mo 
thruaighe,  mo  thruaighe  !  agus  gairmidh 
iad  an  treabhaiche  gu  bròn,  agus  iadsan  a 
ta  eòlach  air  caoidh  gu  tuireadh. 

17  Agus  anns  na  h-uile  non-lios  bithidh 

caoinendh  :  oir  gnbhaidh  mise  troimh  do 
inheadhon,  deir  an  Tighearn. 

18  Is  truagh  dhuihh-sa  ta  'g  iarraidh  là 
an  Tighearna.  Ciod  e  sin  duibh-sa  là  an 
Tighearna?  dorchadas  agus  cha  'n  e  solus. 

19  Ceart  mar  gu  'n  teiclteadh  duine  o 
leòmhan,  agus  gu  'n  coinuicheadh  math- 
ghamhuinn  e;  no  gu 'n  rachadh  e  steach 
d'  a  thigh,  agus  a  làmh  a  leigeadh  air  a' 
bhalla,  agus  ga  'n  deanadh  nathair  a 
theumadh. 

20  Nach  bi  là  an  Tighearna  'na  dhorch- 
adas.  ainis  ni  h-ann  'na  shohis  ?  eadhon  ro- 
dhorcha,  agus  gun  soilleireachd  air  bitli 
ann  ? 

21  Is  fuath  leam,  is  beag  orm  'ur  làith- 
ean-fèille,  agus  cha  ghabh  mi  tlachd  ann  am 
fàile  'ur  n-àrd-fhèillean. 

22  Ged  ìobair  sibh  dhomh  ìobairtean- 
loisgte,  agus  tahhartais-bhìdh,  cha  ghabh 
mi  iad :  ni  mò  bheìr  mi  fa'near  tabhart- 
ais-shìth  'ur  beathaiche  reamhra. 

23  Buin  uam  fuairn  t'  òran  ;  agus  ceòl 
do  chlàrsach  cha  'n  èìsd  mi. 

24  Ach  ruitheadh  breitheanas  sìos  mar 
uisgeacha,  agus  fireantachd  mar  shruth 
làidir. 

25  An  do  thairg  sibh  dhomhsa  ìobairt- 
ean  agus  tabbartais  atins  an  rhàsach  rè  dà 
fhichead  bhliadhna,  O  thigh  Israeil  ? 

26  Ni  h-eadh,  ach  ghiùlain  sibh  pàilliun 
'ur  Moloich,  reul  bhur  dè  Chiuin,  bhur 
dealbhau,  a  rinn  sibh  dhuibh  fèin. 

27  Uime  sin  bheir  mise  oirbh  imeachd 
am  bruid  taobh  thall  Dhamascuis,  tha  an 
Tighearn,  do  'n  ainm  Dia  nan  sluagh,  ag 
ràdh. 

CAIB.  VI. 

IS  truagii  dhoibh-san  a  ta  gu  suaimhneach 
ann  an  Sion,  agus  ag  earbsadh  à  sliabh 
Sliamaria;  a  ta  'gan  ainmeachadh  fèin  air 
tùs  nan  cinneach,  gus  am  bheil  imeachd 
tighe  Israeil. 

2  Siùbhlaibh  thairis  gu  Calneh,  agus 
faicibh  ;  agus  rachaibh  as  a  sin  gu  Hamat 
mòr:  an  sin  rachaibh  sìos  ga  Gat  nam 
Philisteach  :  am  fearr  iadsan  na  na  rìogh- 
achdan  so?  no  am  bheil  an  erìochani's  mò 
na  'ur  crìocha-sa? 

3  Is  truagh  dhoibh-san  a  ta  cur  an  droch 
là  fada  uatha,  agus  a'  toirt  am  fagus  àite- 
suidhe  au  fhòirneirt : 

4  A  ta  luidhe  air  leabaichibh  deud- 
chnàmh,  agus  'gan  sìneadh  fèin  air  an  uir- 
ighibh ;  a  ta  ag  itheadh  uan  an  treud,  ag- 
us  nau  laogh  à  meadhon  an  tigh-bhiadh- 
aidh : 

5  A  ta  seinn  do  fhuaim  na  clàrsaich  ;  a 
ta  coitnhuil  ri  Daibhidh,  a'  dealbh  dhoibh 
fèin  inneala-ciùil : 

6  A  ta  'g  òl  tìona  ann  an  cuachaibh,  ag- 
us  'g  an  ungadh  fèin  le  tagha  gach  oladh  : 
ach  nach  'eil  doilich  air  son  àmhghair  Io- 
seiph. 

7  Air  an  aohliar  sin  a  nis  thèid  iad  am 
bruid  leis  a'  cheud  chuid  a  dh'  fhalbhas 
ann  am  braighdeanas ;  ag  us  bheirear  air 
falbh  cuirm  na  muinntir  a  bha  'g  an  sìn- 
eadh  fèin. 

8  Mhionnaich  an  Tighearn  Iehobhah  air 
fèin,  tha  Iehobhah  Dia  nau  sluagh  ag 
ràdh;  Is  gràiu  leam  òirdheirceas  lacoib, 


agus  is  fuath  leam  a  lùchairtean  :  uirae  sin 
bheir  mi  seachad  am  baile,  agus  gach  ni  a 
ta  ann. 

9  Agus  tarlaidh  ma  dh'  fhanas  deichnear 
fhear  ann  an  aon  tigh,  gu  faigh  iad  bàs. 

10  Agus  togaidh  caratd  duine  suas  e,  ag- 
us  esan  a  loisgeas  e,  chum  na  cnàmhan  a 
thoirt  a  mach  as  an  tigh  ;  agus  their  e  ris- 
san  a  ta  steach  sau  tigh,  am  bheil  aon  nench 
fath-ist  leat 9  Agus  their  esan,  Cha  'n  'eil : 
An  sin  fcheir  e,  Bi  a'  ù'  thosd.  A  ehroiin 
nach  'eil  iad  a'  toirt  luaidh  air  ainm  le- 
hobhah. 

11  Oir  feuch,  àithnidh  an  Tighearn,  ag- 
us  buailidh  e  an  tigh  mòr  le  bearnaibh,  ag- 
us  an  tigh  beag  le  scoltaibh. 

12  An  ruith  eich  air  carraig  ?  an  treabh- 
ar  i  le  daimh?  oir  thionndaidh  sibh  breith- 
eanas  gu  domblas,  agus  toradh  an  ionrac- 
ais  gu  iteodha. 

13  Sibhse  a  ta  ri  gairdeachas  ann  an  ni 
a  's  neo-ni ;  a  ta  ag  ràdh,  Nach  do  ghabh 
sinn  do  ar  n-ionnsuidh  uachdaranachd  le 
ar  neart  fèin  ? 

14  Agus,  feuch,  dùisgidh  mise  suas  cinn- 
each  'nur  n-agliaidh,  O  tbigh  Israeil,  tha 
Iehobhah  Dia  nan  slua^h  ag  ràdh  ;  agus 
sàruichidh  iad  sibh  o  dhol  a  steach  Ham- 
ait,  gu  ruig  amiiainn  an  fhàsaich. 

CAIB.  VII. 

MAR  so  thaisbein  an  Tighearn  lehobh- 
ah  dhomh-sa,  agus,  feuch,  dhealbh  e 
locuist  ann  an  toiseach  teachd  a  nìos  an 
fhàis  mu  dheireadh  ;  agus,  feuch,  b'  e  sin 
am  fàs  deireannach,  an  dèigh  buain  an 
righ. 

2  Agus  tharladh  'nuair  a  chuir  iad 
crìoch  air  itlieadh  luibhean  na  tire,  gu  'n 
d'  thubhairt  mise,  O  Thighearna  Iehohh- 
ah,  maith,  guidheam  ovt ;  cò  thogas  suas 
Iacob  ?  oir  tha  e  ro-bneag. 

3  Ghabh  an  Tighearn  aithreachas  dheth 
so  :  Cha  tachair  so,  deir  an  Tighearn. 

4  Mar  so  thaisbein  an  Tighearn  Iehobh- 
ah  dhomh-sa  ;  agus,  feuch,  ghairm  an 
Tighearn  lehobhàh  gu  breitheanas  Ie 
teine,  agus  loisg  e  an  doimhne  mhòr  :  ag- 
us  shluig  e  suas  earrann. 

5  An  sin  thubhairt  mise,  O  Tltighearn 
Iehobhah,  sguir,  guidheam  ort :  cò  thogas 
suas  Iacob  ?  oir  tha  e  ro-bheag. 

6  Ghabh  an  Tighearn  aithreachas  dheth 
so :  Cha  tachair  so  fòs,  deir  an  Tigheam 
Iehobltah. 

7  Mar  so  thaishein  e  dhomh  ;  agus, 
feuch,  sheas  an  Tighearn  air  balla  deantn 
le  sreing-riaghailt,  agus  sreang-riaghatlt 
'na  làimh. 

8  Agus  thubhairt  an  Tighearn  rium  ; 
Ciod  a  tha  thu  faicinn,  Amois  ?  Agus 
thubhairt  mise,  Sreang-riaghailt.  An  &in 
thubhairt  an  Tighearn,  feueh,  cttiridh 
mise  sreaug-riaghailt  ann  am  meadhon  mo 
shluaigh  Israetl ;  cba  ghabh  mi  ni  's  rno 
seachad  orra  tuilleadh. 

9  Agus  cuirear  ionadan  àrda  Israeil  fàs  ; 
agus  nìthear  naomh-ionaid  Israeil'nan  làr- 
aich  sgaoilte,  agus  èiridh  mise  an  aghaidh 
tighe  leroboaim  leis  a'  chlaidheamh. 

10  An  sin  chuir  Amasiah  sagart  Bbet- 
eil  fios  gu  Ieroboam  righ  Israeil,  ag  ràdh, 
Dhealbh  Amos  feall  a'  d'  aghaidh  ann  ara 

meadhon  tighe  Israeìl :  cha  'n  urrainn  am 
fearann  a  bhriathran  uile  a  ghiùlan. 

11  Oir  mar  so  tha  Araos  ag  ràdh, 
Gheibh  Ieroboam  bàs  leis  a'  chlaidheamh; 
agus  bheirear  Israel  gu  deimhin  air  falbh 
ann  am  bruid  as  an  tìr  fèin. 

12  Thubhairt  Amasiah  mar  an  ceudna 
ri  Amos ;  O  fhiosaiclie,  falbh,  teich  thusa 
gu  tìr  Iudah,  agus  ith  aran  an  siu,  agus  an 
ein  dean  fàistneachd : 

13  Ach  na  dean  fàistneachd  ni  's  mò  ann 
am  Betel :  oir  is  e  sin  naomh-ionad  an 
righ,  agus  is  e  sin  teach  na  rìoghachd. 

14  An  sin  fhreagair  Amos,  agus  thubh- 
airt  e  ri  Amasiah,  Cha  b'  fhàidh  mise,  ni 
mò  bu  mhac  fàidh  mi  ;  ach  bu  bhuachaill 
sprèidhe  mi,  agus  fear-tionail  meas  sica- 
moir : 

15  Agus  thug  an  Tighearn  mi  o  bhi 
leantuinn  an  treud  ;  agus  thubhairt  an 
Tighearn  rium,  Falbh,  dean  fàistneachd 
do  m'  phobull  Israel. 

16  A  nis  uime  sin,  cluinn  thusa  focal  an 
Tighearna  :  tha  thu  ag  ràdh,  Na  dean 
fàistneachd  an  aghaidh  Israeil,  agus  na 
sileadh  d'  fhocal  an  aghaidh  tighe  Isaaic. 

17  Air  an  aobhar  sin,  raar  so  tha  an 
Tighearn  ag  ràdh,  Bithidh  do  bhean  'na 
strìopaich  anns  a'  bhaile,  agus  tuitidh  do 
mhic  agus  do  nigheana  leis  a'  chlaidh- 
eamh  ;  agus  bithidh  d'  fhearann  air  a  roinn 
leis  ant-sreing:  agus  gheibh  thu  bàs  ann 
am  fearann  tfuailte,  agus  thèid  Israel  gu 
deimhin  air  falbh  ann  am  bruid,  a  mach  à 
'dhùthaich  fèin. 

CAIB.  VIII. 

MARsothaisbein  an  Tighearn  Iehobhah 
dhomh-sa:  agus,  feuch,  cliabh  do 
mheas  samhraidh. 

2  Agus  thubhairt  e,  Ciod  a  tha  thu  faic- 
inn,  Amois  ?  Agus  thubhairt  mise,  Cliabh 
do  mheas  samhraidh.  An  sin  thubhairt 
an  Tighearn  rium,  Tha  a'  chrìoch  air 
teachd  air  mo  shluagh-sa  Israel ;  cha 
ghabh  mise  seachad  orra  ni  's  mò. 

3  Agus  bithidh  òrain  an  teampuill  'nan 
ulartaich  anns  an  là  sin,  tha  an  Tighearn 
Iehobhah  ag  ràdh  :  bithidh  mòran  do 
chorpa  marbha  anns  gach  ionad  :  tilgidh 
iad  gu  tosdach  a  mach  iad. 

4  Cluinnibh  so,  O  sibhse  ta  slugadh  suas 
an  ainnis,  eadhon  a  thoirt  air  bochdan  an 
fhearann  fàilneachadh. 

5  Ag  ràdh,  C'  uin'  a  thèid  a'  ghealaeh  ùr 
seachad,  a  chum  gu'n  reiceamaid  sìol  ?  ag- 
us  an  t-sàbaid,  a  chum  gu  'n  tugamaid  a 
mach  cruithneachd  ?  a'  deanamh  an  eph- 
ah  beag,  agus  an  t-seceil  mòr;  agus  a' 
deanamh  na  meighe  mearachdach  le  ceilg: 

6  A'  ceannach  nam  bochd  air  son  airgid, 
agus  an  fheumaich  air  son  bhròg  ;  a'  reic 
ffòs  deireadh  a'  chruithneachd. 

7  Mhionnaich  an  Tighearn  air  òir- 
dheirceas  Iacoib,  Gu  deimhin  cha  dì- 
chuimhnich  mi  gu  bràth  an  uile  oibre. 

8  Nach  criothnuich  ara  fearann  air  son 
so  ?  agus  nach  dean  gach  duine  ta  chòmh- 
nuidh  ann  caoidh  ?  agus  nach  èirich  amh- 
uil  tuil  thar  an  iomlan  deth  ?  nach  tilgear 
a  mach,  agus  nach  bàthar  e,  mar  gu  'm 
b'  ann  le  amhainn  na  h-Eiphit? 

9  Agus  tarlaidh  air  an  là  sin,  tha  an 


Tighearn  Iehobhah  ag  ràdh,  gu  'n  toir 
mise  air  a'  ghrèin  dol  fuidh  air  mheadh- 
on-là,  agus  ni  mi  an  talamh  dorcha  san  là 
shoilleir. 

10  Agus  tionndaidhidh  mi  'ur  fèillean 
gu  bròn,  agus  'ur  n-òrain  uile  gu  tuireadh  ; 
àgus  bheir  mi  air  na  h-uile  leasraibh  eud- 
ach-saic,  agus  air  gaeh  aon  cheann  maoile, 
agus  ni  mi  e  mar  chumha  air  son  aoin  mhic, 
agus  a  chrìoch  mar  là  searbh. 

11  Feuch  tha  na  làitheau  a'  teachd,  tha 
an  Tighearn  Iehobhah  ag  ràdh,  san  cuir 
mise  gort  anns  an  fhearann  ;  cha  n  i  gort 
dhìth  arain,  no  tart  dhìth  uisge,  acli  dhìth 
èisdeachd  fhocal  an  Tighearna. 

12  Agus  siùbhlaidh  iad  o  fhairge  gu 
fairge,  agus  o  'n  àirde  tuath,  eadhon  gus 
an  àird  an  ear  ;  ruithidh  iad  air  au  ais  ag- 
us  air  an  aghaidh,  a  dh'  iarraidh  focail  an 
Tighearn,  agus  cha  'n  fhaigh  iad  e. 

13  Anns  an  là  sin  fannaichidh  na  h-òigh- 
ean  maiseach,  agus  na  h-òganaich  le  tart. 

14  Iadsan  a  ta  mionnachadh  air  peacadh 
Shamaria,  agus  ag  ràdh,  Tha  do  dhia-sa 
beò,  O  Dhain,  agus  tha  cùis-aoraidh 
Bheer-seba  beò  ;  tuitidh  eadhon  iadsan, 
agus  cha  'n  èirich  iad  suas  gu  bràth  tuill- 
eadh. 

CAIB.  IX. 

CHUNNAIC  mi  an  Tighearn  'na  sheas- 
amh  air  an  altair ;  agus  thubhairt  e, 
Buail  an  t-àrd-dhorus,  air  chor  as  gu  'n 
criothnuich  na  h-ursannan:  oir  gearraidh 
mise  sa'  cheann  iad,  an  t-iomlan  diubh  ; 
agus  an  sliochd  marbhaidh  mi  leis  a' 
chlaidheamh  :  an  tì  theicheas  dhiubh  cha 
tèid  e  as ;  agus  an  tì  a  ghabhas  an  ruaig 
dhiubh  cha  tèarnar  e. 

2  Ged  chladhaich  iad  gu  ruig  an  t-ionad 
ìochdarach,  as  a  sin  bheir  mo  làmh-sa  nios 
iad  ;  ged  thèid  iad  suas  gu  nèamh,  as  a  sin 
bheir  mise  nuas  iad. 

3  Agus  ged  fholuich  siad  iad  fèin  ann 
am  mullach  Charmeil,  rannsaichidh  mise, 
agus  bheir  mi  mach  as  a  sin  iad  ;  agus  ged 
bhiodh  iad  air  am  folach  o  m'  shealladh 
ann  an  ìochdar  na  fairge,  an  sin  bheir  mi 
àithne  do  'n  nathair,  agus  ni  i  an  teum- 
adh. 

4  Agus  ged  rach  iad  gu  daorsa  roimh  an 
nàimhdean,  an  sin  bheir  mise  àithne  do  'n 
chlaidheamh,  agus  marbhaidh  e  iad  :  agus 
leagaidh  mi  mo  shùilean  orra  chura  uilc, 
agus  ni  h-ann  a  chum  maith. 

ò  Oir  is  e  an  Tighearn  Ieliobhah  Dia 
nan  sluagh  a  bheanas  ris  an  fhearann, 
agus  leaghaidh  e  ;  agus  ni  na  h-uile  ta 
chòmhnuidh  ann  caoidh  ;  agus  èiridh  e 
suas  gu  h-iomlan  mar  thuil,  agus  bàthar 
e,  mar  gu  'm  b'  ann  le  amhainn  na  h-Ei- 
phit. 

6  Is  esan  a  thogas  'àrd-sheòmraichean 
anns  na  nèamhaibh,  agus  a  shuidhicheas 
a  thigh-tasgaidh  air  an  talarah ;  an  Tì  a 
ghairmeas  air  uisgeachaibh  na  fairge,  agus 
a  dhòirteas  iad  a  mach  air  aghaidh  na  tal- 
mhainn  :  is  e  lehobhah  'ainm. 

7  Nach  'eil  sibh  mar  chloinn  nan  Eti- 
opach  dhomhsa,  O  chlann  Israeil  ?  tha  an 
Titfhearn  ag  ràdh.  Nach  d'  thug  mise  Is- 
rael  à  tir  na  h-Eiphit :  agus  na  Philistich 
à  Caphtor,  agus  na  Siriaich  à  Cir  ? 

8  Feuch,  tlia  sùilean  an  Tighearn  Ie- 
hobhah  air  an  rìoghachd  chiontaich,  agus 
sgriosaidh  mise  bhàrr  aghaidh  na  tal- 
mhainn  i :  a  mhàin  cha  rahill  mi  gu  tur 
tigh  Iacoib,  deir  an  Tighearn. 

"9  Oir  feuch,  bheir  mise  àithne,  agus 
criathraidh  mi  tigh  Israeil  am  measg  nan 
uile  chinneach,  mar  a  chriathrar  slol  ann 
an  criathar,  gidheadh  cha  tuit  an  sìlean 
a  's  lugha  dheth  air  an  talamh. 

10  Bàsaichidh  uile  pheacaich  mo 
shluaigh-sa  leis  a'  chlaidheamh,  a  ta  'g 
ràdh,  Cha  hheir  an  t-olc  oirnn,  agus  cha 
ghlac  e  sinn  gu  h-obann. 

11  Anns  an  là  sin  togaidh  mise  suas 
pàìlliun  Dhaibhidh  a  ta  air  tuiteam,  agus 
dùinidh  mi  suas  a  bhearnan  ;  agus  togaidh 
mi  suas  a  làraichean,  agus  cuiridh  mi  suas 
e  mar  autis  na  iàithibh  o  shean : 

12  A  chum  gu  'n  sealbhaich  iad  na 


mhaireas  do  Edom,  agus  na  h-uile  chinn- 
ich  a  dh'ainmichear  air  m'ainm-sa,  deir  an 
Tighearn  a  ni  so. 

13  Feuch  tha  na  làithean  a'  teachd,  tha 
an  Tighearn  ag  ràdh,  anns  am  beir  an 
treabhaiche  air  a'  bhuanaiche,  agus  fear- 
bruthaidh  nam  fion-dhearc  air  fear  cur  an 
t-sìl ;  agus  silidh  na  slèibhtean  fìon  milis, 
agus  leaghaidh  na  h-uile  chnuic. 

14  Agus  bheir  mise  air  a  h-ais  a  rìs 
bruid  mo  shluaigh  Israeil,  agus  togaidh  iad 
na  bailtean  fàsa,  agus  ni  iad  an  àitèachadh  ; 
agus  suidhichidh  iad  fìon-liosan,  agus  òl- 
aidh  iad  am  fìon ;  ui  iad  fòs  liosan,  agus 
ithiah  iad  an  toradh. 

15  Agus  suidhichidh  mise  iad  'nam 
fearann,  agus  cha  bhi  iad  ni  's  mò  air  an 
spìonadh  a  nìos  as  an  fhearann  a  thug 
mise  dhoibh,  deir  an  Tighearn  do  Dhia-sa. 


O  B  A  D  I  A  H. 


CAIB.  I. 

SEALLADH  Obadiah.  Mar  so  tha  an 
Tighearn  Iehobhah  ag  ràdh  a  thaobh 
Edoim :  Chuala  sin  aithris  o  'n  Tigh- 
earn,  agus  chuireadh  teachdair  am  measg 
nan  cinneach,  ag  ràdh,  Eiribh-sa,  agus 
èireamaid-ne  suas  'na  h-aghaidh  ann  an 
cath . 

2  Feuch,  rinn  mise  beag  thu  measg  nan 
cinneach :  tha  thu  gu  mòr  air  do  chuir  fo 
dhìmeas. 

3Mhealluabhar  do  chridhe  thu,  O  thusa 
ta  chòmlinuidh  ann  an  sgeiribh  nan  creag, 
ann  ad  chòmhnuidh  àrd  ;  a  ta  'g  ràdh  ann 
ad  chridhe,  Cò  bheir  a  nuas  mi  chum  an 
làir? 

4  Ged  àrdaich  thu  thu  fèin  mar  an  iol- 
air,  agus  ged  shuidhich  thu  do  nead  am 
measg  nan  reultan,  as  a  sin  bheir  mise 
nuas  thu,  deir  an  Tighearn. 

5  Ma  thig  meirlich  a  d'  ionnsuidh,  ma 
thig  gaduichean  anns  an  oidhche,  (cionnus 
a  ghearradh  as  thu  !)  nach  goideadh  iad 
gus  am  biodh  gu  ieòr  aca?  nan  tigeadh 
luchd-tional  nam  tìon  dhearc  a  d'  ionn- 
suidh,  nach  fàgadh  iad  dìoghlum  do  na 
dearcaibh  ? 

6  Cionnus  a  ta  Esau  air  iarraidh  a 
mach  !  a  nithe  foluichte  air  an  rannsach- 
adh  ! 

7  Thug  uile  dhaoine  do  chomuinn  a 
olium  na  crìche  thu;  na  daoine  bha  'n  sìth 
riut,  a  dh'ith  aran  leat,  mheall  iad  thu, 
agus  bhuadhaich  iad  ann  ad  aghaidh :  leag 
iad  rib  fodhad :  cha  'n'eil  tuigse  sam  bith 
annad. 

8  Nach  sgrios  mise  san  là  sin,  tha  an 
Tighearn  ag  ràdh,  araon  na  daoine  glice 
mach  à.  Edom,  agus  tuigse  à  sliabh  Esau  ? 

9  Agus  claoidhear  do  dhaoine  treun-sa, 
O  Themain ;  a  chum  gu  'n  gearrar  as  gach 
duine  do  shliabh  Esau  le  h-àr. 


10  Air  son  t'  ainneirt  an  aghaidh  do 
bhràthar  Iacoib,  ni  nàire  do  chomhdach- 
adh,  agus  bithidh  tu  air  do  ghearradh  as 
gu  bràth. 

11  Anns  an  là  san  do  sheas  thu  air  an 
taobh  eile,  anns  an  là  san  d'  thug  na 
coimhich  a  shluagh  am  bruid,  anns  an 
deachaidh  coigrich  a  steach  air  a  gheat- 
achan,  agus  anns  an  do  thilgiad  crannchur 
air  lerusalera,  bha  eadhon  thusa  mar  aon 
diubh. 

12  Ach  cha  bu  chòir  dhuit  amharc  le 
sòlas  air  là  do  bhràthar,  anns  an  là  san 
d'rinneadh  coigreach  dheth :  ni  mò  bu 
chòir  dhuit  gairdeachas  a  dheanamh  os 
ceann  cloinne  ludah  ann  an  là  an  lèir- 
sgrios :  ni  mò  bu  chòir  dhuit  labhairt  gu 
h-uaibhreach  ann  an  là  au  àmhghair. 

13  Cha  bu  chòir  dhuit  dol  a  steach  air 
geata  mo  shluaigh-sa  ann  an  là  an  àmh- 
ghair ;  seadh,  cha  bu  chòir  dhuit  amharc 
le  sòlas  air  an  teinn  ann  an  là  an  airce ; 
no  làmh  a  chur  air  am  maoin  ann  an  là  an 
àmhghair. 

14  Ni  mò  bu  chòir  dhuit  seasamh  anns 
an  t-slighe  tharsuinn,  a  ghearradh  as  an 
dream  a  chaidh  as  d'  a  mhuinntir ;  ni  mo 
bu  chòir  dhuit  iadsan  a  mhair  d'  a  chuid- 
eachd  a  thoirt  suas  ann  an  là  na  dòrainn. 

15  Oir  tha  là  ac  Tighearna  dlùth  air  na 
h-uile  chinnich  :  mar  a  rinn  thusa,  nìth- 
ear  riut:  pillidh  do  luigheachd  air  do 
cheann  fèin. 

16  Oir  amhuil  a  dh'òl  sihhse  air  mo 
shliabh  naomh-sa,  òlaidh  na  h-uile  chinn- 
ich  mu  'n  cuairt ;  seadh  òlaidh,  agus  sluig- 
idh  iad  sìos  ;  agus  hithidh  iad  mar  nach 
biodh  iad  idir  ann. 

17  Ach  air  sliabh  Shioin  bithidh  saorsa, 
agus  bithidh  naomhachd ;  agus  sealbh- 
aichidh  tigh  Iacoib  an  sealbh  fèin. 

18  Agus  bithidh  tigh  lacoib  'na  theine, 


IONAH. 


agus  tigh  Ioseiph  'na  lasair;  a^us  tigh 
Esau  'na  asbhuain ;  agus  lasaidh,  agus 
loisgidh  iadsan  iad ;  agùs  cha  'n  fhàgar  a 
h-aon  beò  do  thigh  Esau ;  oir  labhair  an 
Tighearn. 

19  Agus  gabhaidh  iadsan  o  dheas  sealbh 
air  sliabh  Esau ;  agus  iadsan  o  'n  chòmh- 
nard  air  na  Philistich ;  agus  sealbhaich- 
idh  iad  machair  Ephraim,  agus  machair 
Shamaria;  agus  sealbhaichidh  Beniamin 
Gilead. 


20  Agus  sealbhaichidh  braighdean  an 
t-sluaigh  so  chloinne  Israeil,  fearann  nan 
Canaanach,  eadhon  gu  Sarephat;  agus 
sealbhaichidh  braighdean  Ierusaleim,  a 
ta  an  Sepharad,  bailtean  na  h-àirde 
deas.  ' 

21  Agus  thig  fir-shaoraidh  nìos  air  6liabh 
Shioin,  a  thoirt  breith  air  sliabh  Esau ; 
agus  bithidh  an  rìoghachd  leis  an  Tigh- 


I  O  N  A  H. 


CAIB.  I. 

ANIS  thàinig  focal  an  Tighearna  gu 
Ionah  mac  Amitai,  ag  ràdh, 

2  Eirich,  imich  gu  Nineoheh,  am  baile 
mor  sin,  agus  tog  do  ghuth  'na  aghaidh  ; 
oir  tha  an  aingidheachd  air  teachd  a  nìos 
a'  m'  làthair-sa. 

3  Ach  dh'èirich  Ionah  suas  gu  teich- 
eadh  do  Tharsis  o  fhianuis  an  Tighearn ; 
agus  chaidh  e  sìos  gu  Iopa ;  agus  fhuair 
e  long  a'  dol  gu  Tarsis,  agus  phàigh  e  'n 
luach-aisig,  agus  chaidh  e  sìos  innte,  gu 
dol  leo  gu  Tarsis,  o  làthair  an  Tighearn. 

4  Ach  chuir  an  Tighearn  a  mach  gaoth 
mhòr  air  an  fhairge,  agus  bha  onfha  ro- 
mhòr  air  an  fhairge;  ionnus  gu  'n  do 
shaoil  iad  gu  'm  biodh  an  long  air  a  bris- 
eadh. 

5  An  sin  bha  eagal  air  na  maraichean, 
agus  ghlaodh  iad  gach  duine  r'a  dhia  ;  ag- 
us  thilg  iad  a  raach  am  bathar  a  bha  san 
luing  do  'n  fhairge,  chum  a  h-eutromach- 
adh  :  ach  chaidh  lonah  sìos  gu  taobhan  na 
Juinge;  agus  luidh  e,  agus  bhae'na  shuain 
chodail. 

6  An  sin  thàinig  maighstir  na  luinge 
d'  a  ionnsuidh,  agus  thubhairt  e  ris,  Ciod 
is  ciall  duit,  O  thusa  a  ta  a'  d'  chodal  ? 
èirich,  gairm  air  do  Dhia  ;  theagamh  gu'n 
smuainich  Dia  oirnn,  a  chum  nach  bàs- 
aich  sinn. 

7  Agus  tliubhairt  iad,  gach  aon  r'  a 
chompanach,  Thigibh,  agus  tilgeamaid 
croinn,  a  chum  gu  'n  aithnicheaìnaid  cò 
air  son  a  ta  an  t-olc  so  air  teachd  oirnn. 
Mar  sin  thilg  iad  croinn,  agus  thuit  an 
craniK-hur  air  Ionah. 

8  An  sin  thubhairt  iad  ris,  Innis  duinn, 
guidheamaid  ort,  ciod  a  b'  aobhar  do  'n  olc 
so  teachd  oirnu ;  ciod  is  dreuchd  dhuit  ? 
agus  cia  as  a  thàinig  thu  ?  ciod  is  dùth- 
aich  dhuit  ?  agus  cò  na  daoine  do  'm  bheil 
thu? 

9  Agus  thubhairt  e  riu,  Is  Eabhruidh- 
each  mi,  agus  tha  eagal  an  Tighearna  Dia 
nèimh  orm,  an  Tì  a  riun  an  cuan  agus  an 
talamh  tioratn. 

10  An  sin  bha  na  daoine  fo  anbharr  eag- 
ail,  agus  thubhairt  iad  ris,  C'ar  son  a  rinn 
thu  so?  (oir  thuig  na  daoine  gu  'n  do 


theich  e  o  làthair  an  Tighearn  ;  oir  dh'- 
innis  e  dhoibh.) 

11  An  sin  thubhairt  iad  ris,  Ciod  a  ni 
sinn  riut,  a  chura  gu  'ra  bi  an  fhairge  ciùin 
dhuinn  ?  (oir  bha  onfha  na  fairge  a'  fàs  ni 
bu  mhò  agus  ni  bu  mhò.) 

12  Agus  thubhairt  e  riu,  Togaibh  suas 
mi,  agus  tilgibh  a  raach  rai  anns  an  fhairge ; 
mar  sin  bithidh  an  fhairge  ciùindhuibh-sa : 
oir  tha  fios  agam  gur  ann  air  mo  shon-sa 
tha  'n  doiuionn  mhòr  so  oirbh. 

13  Gidheadh  dh'iomraim  na  daoine  gu 
cruaidh,  a  chum  pilleadh  gu  tìr,  acli  cha 
b'urrainn  iad ;  oir  dh'fhàs  onfha  na  fairge 
ni  bu  mhò  agus  ni  bu  mhò  'nan  aghaidh. 

14  Air  an  aobhar  sin,  ghlaodh  iad  ris  an 
Tighearn,  agus  thubhairt  iad,  Guidheam- 
aid  ort,  O  Thighearn,  na  leig  dhuinne 
bàsachadh  air  son  anaraa  an  duine  so,  ag- 
us  na  leig  oirnn  fuil  neo-chiontach :  oir 
rinn  thusa,  O  Thighearn,  mar  a  b'  àill  leat 
fèin. 

15  An  sin  ghlac  iad  Ionah,  agus  thilg 
iad  a  mach  e  anns  an  fhairge  ;  agus  sguir 
an  fhairge  d'  a  boìle. 

16  An  sin  bha  eagal  an  Tighearna  gu 
ro-mhòr  air  na  daoine,  agus  dh'  ìobair  iad 
ìobairt  do  'n  Tighearn,  agus  thug  iad  bòid- 
ean. 

17  A  nis  dh'ulluich  an  Tighearn  iasg 
mòr  chum  lonah  a  shlugadh  suas ;  agus 
bha  Ionah  ann  am  broinn  an  èisg  tri  làith- 
ean  agus  tri  oidhchean. 

CAIB.  II. 

AN  sin  rinn  Ionah  urnuigh   ris  an 
Tighearn  a  Dhia,  à  broinn  an  èisg, 

2  Agus  thubhairt  e ;  Ghlaodh  mi  a 
thaobh  m'  àmhghair  ris  an  Tighearn,  ag- 
us  dh'èisd  e  rium;  à  broinn  na  h-uaighe 
ghlaodh  mi ;  chuala  tusa  mo  ghuth. 

3  Oir  thilg  thu  mi  san  doimhne,  ann  am 
meadhon  na  fairge  ;  agus  dh'iadh  na  tuilt- 
ean  mu  m'  thimchioll ;  chaidh  do  shum- 
ainnean  agus  do  thonnan-sa  uile  thairis 
orm. 

4  An  sin  thubhairt  mi,  Tha  mi  air  mo- 
thilgeadh  a  mach  à  fradharc  do  6hùl;  gidh- 
eadh  seallaidh  mi  a  rìs  ri  do  theampull 
naomh. 


CAIB.  III.  IY. 

5  Dh'  iadh  na  h-uisgeachan  mu  m'  thim- 
chioll,  eadhon  gu  ruig  an  t-anam  : 
chòmhdaich  an  doimhne  mi  mu'ncuairt; 
bha  mo  cheann  air  a  ribeadh  anns  an 
fheamainn. 

6  Chaidh  mi  sìos  gu  h-ìochdar  nan 
slèibhtean;  dhruid  an  talamh  a  croiun  gu 
bràth  orm :  gidheadh  thug  thusa  a  nìos  as 
an  t-slochd  mo  bheatha,  O  Thighearna  mo 
Dhia. 

7  'Nuair  a  lag  air  m'  anam  an  taobh  a 
stigh  dhiom,  chuimhnich  mi  air  an  Tigh- 
earn  ;  agus  thàinig  m'  urnuigh  a  d'  ionn- 
suidh,  gu  d'  theampull  naorah. 

8  Iadsan  a  ta  leantuinn  air  dìomhanasa 
breugach,  tha  iad  a'  trèigsinn  an  tròcair 
fèin. 

9  Ach  ìobraidh  mise  dhuitse  le  guth 
buidheachais  ;  ìocaidh  mi  an  ni  sin  a 
bhòidich  mi  ;  ìs  ann  do  'n  Tighearn  a 
bhuineas  slàinte. 

10  Agus  labhair  an  Tighearn  ris  an  iasg, 
agus  thilg  e  mach  Ionah  air  an  talamh 
thioram. 

CAIB.  III. 
4  GUS  thàinig  focal  an  Tighearna  gu 
J\.   Ionali  an  dara  uair,  ag  ràdh, 

2  Eirich,  Imich  gu  Ninebheh,  am  baile 
mòr  6in,  agus  labhair  ris  anns  na  briath- 
raibh  a  dh'  àithneas  mise  dhuit. 

3  Agus  dh'  èirich  Ionah,  agus  chaidh  e 
gu  Ninebheh,  a  rèir  focail  an  Tighearna. 
( A  nis  bu  bhaile  ro-mhòr  Ninebheh,  astar 
thri  làithean.) 

4  Agus  thòisich  Ionah  air  dol  troimh  an 
bhaile,  astar  aoin  là ;  agus  ghlaodh  e,  agus 
thubhairt  e,  Fathasd  dà  fhichead  là,  agus 
sgriosar  Ninebheh. 

5  Agus  chreid  muinntir  Ninebheh  Dia, 
agus  dh'  èigh  iad  trasg,  agus  chuir  iad 
umpa  eudach-saic,  o  'n  aon  bu  mliò  dhiubh 
gus  an  aon  bu  lugha. 

6  Oir  thàinig  an  sgeul  gu  righ  Nine- 
bheh ;  agus  dh'  èirich  e  o  a  righ-chaithir, 
agus  chuir  e  'fhalluinn  uaith,  agus  chòmh 
daich  se  e  fèiu  le  eudach-saic,  agus  shuidh 
e  ann  an  luaithre. 

7  Agus  thug  e  fa  'near  a  ghlaodhach  ag- 
us  a  chur  an  cèill  feadh  Ninebheh,  (le 
ordugh  an  righ  agus  'uaislean,)  ag  ràdh  ; 
Na  blaiseadh  duine  no  beathach,  buair  no 
treud,  aon  ni ;  na  h-ionaltradh  iad,  agus  na 
h-òladh  iad  uisge. 

8  Ach  biodh  duine  agus  ainmhidh  air 
an  còmhdachadh  le  eudach-saic,  agus 
glaodhadh  iad  gu  treun  ri  Dia  :  seadh, 
pilleadh  iad  gach  aon  o  'dhroch  shlighe, 
agus  o  'n  fhòirneart  a  ta  'nan  làmhan. 

9  Cò  aig  am  bheil  tios  nach  pill  Dia,  ag- 
us  nach  gabh  e  aithreachas,  agus  nach  pill 


e  o  'dhian-chorruich ;  air  chor  as  nach 
bàsaich  sinn  ? 

10  Agus  chunnaic  Dia  an  oibre,  gu  'n 
do  phill  iad  o  'n  droch  shlighe  ;  agusghahh 
Dia  aithreachas  mu  'n  olc  a  thubhairt  e  gu 
'n  deanadh  e  orra,  agus  cha  d'  rinn  se  e. 

CAIB.  IV. 

AGUS  mhi-thaitinn  sin  ri  Ionah  gu  ro- 
mhòr,  agus  bha  fearg  mhòr  air. 

2  Agus  ghuidh  e  ris  an  Tighearn,  agus 
thubhairt  e,  Guidheam  ort,  O  Thighearn, 
nach  dubhairt  mise  so,  'nuair  a  bha  mi 
fathasd  ann  am  dhùthaich  fèin  ?  Uime  sin 
theich  mi  roimhe  so  gu  Tarsis :  oir  bha 
fios  agam  gur  Dia  gràsmhar  thusa,  agus 
tròcaireacli,  mall  a  chum  feirge,  agus  pailt 
ann  an  iochd.  agus  gu  'n  gabh  thu  aith- 
reachas  mu  olc. 

3  Uime  sin  a  nis,  O  Thighearn,  buin, 
guidheara  ort,  m'  anam  uam  ;  oir  is  fearr 
dhomh  bhi  marbh  na  beò. 

4  An  sin  thubhairt  an  Tighearn,  Am 
maith  a  thig  dhuit  fearg  a  bhi  ort  ? 

5  A  nis  bha  Ionah  air  dol  a  mach  as  a' 
bhaile,  agus  shuidh  e  air  an  taobh  an  ear 
do  'n  bhaile,  agus  an  sin  rinn  e  dlia  fèin 
bothan,  agus  shuidh  e  fuidhe  san  dubhar, 
gus  am  faiceadh  e  ciod  a  thachradh  do  'n 
bhaile. 

6  Agus  dh'  ulluich  an  Tighearna  Dia 
luibh-sgàile,  agus  dh'  fhàs  i  suas  os  ceann 
lonah,  a  chum  gu  'm  biodh  i  mar  sgàile 
thar  a  cheann,  g'  a  shaoradh  o  'dhoilghios. 
Agus  bha  lonah  ro-ait  air  son  na  luidh- 
sgàile. 

7  Ach  dh'  ulluich  Dia  cnuimh  an  uair  a 
dh'  èirich  a'  mhaduinn  air  an  ath  ]à,  agus 
bhuail  i  an  luibh-sgàile,  agus  shearg  i. 

8  Agus  tharladh  'nuair  a  dh'  èirich  a' 
ghrian,  gu  'n  do  dheasaich   Dia  gaoth 

|  theath  o  'n  ear ;  agus  bhuail  a'  glirian  air 
j  eeann  Ionah,  ionnus  gu  'n  d'  thannuich  e, 
i  ngus  ghuidh  e  ann  fèin  bàs  fhaotainn,  ag- 
|  us  thubhairt  e,  Is  fearr  dhomh  bhi  marbh 
na  beò. 

9  Agus  thubhairt  Dia  ri  lonah,  An  ceart 
dhuit  do  chorruich  a  bhi  air  lasadh  air  son 
na  luibh-sgàile  ?  Agus  thubhairt  esrn,  Is 
ceart  dorah  a  bhi  ann  an  corruich  gu 
bàs. 

10  An  sin  thubhairt  an  Tighearn, 
Choigleadh  tusa  an  luibh-sgàile,  air  son 
nach  do  shaothraich  thu,  ni  mò  thug  thu 
oirre  fàs;  a  dh'  fhàs  suas,  ann  an  oidhche, 
agus  a  chaidti  seachad  ann  an  oidhche. 

11  Agus  nach  coiglinn-sa  Ninebheh,  am 
baile  mòr  sin,  anns  am  bheil  tuilleadh  ag- 
us  sè  fichead  mìle  pearsa,  do  nach  aithne 
an  làmh  dheas  seach  an  làmh  chlì;  agus 
mòran  sprèidhe  ? 

CAIB.  I. 

FOCAL  an  Tighearn,  athàinig  gu  Micah 
am  Morastacli,  ann  an  làithibh  Jot- 
aim,  Ahais,  ugus  Heseciali,  rìghrean  lu- 
dah  ;  a  chunnaic  e  a  thaobh  Shamaria  ag- 
us  Ierusaleim. 

2  Eisdibh,  O  shlòigh,  an  t-iomlan  dibh  : 
thoir  fa'near,  O  thalaimh,  agus  na  h-uile  a 
ta  ann  ;  agus  biodh  an  Tighearn  Iehobhah 
'na  fliianuis  'nur  n-aghaidh,  an  Tighearn 
à  'theampull  naomh. 

3  Oir  feuch,  thig-  an  Tighearn  a  mach 
as  'àite ;  agus  thig  e  nuas,  agus  saltraidh 
e  air  ionadaibh  àrda  na  talmhainn. 

4  Agus  leaghar  na  slèibJitean  fuidhe, 
agus  sgaoiltear  na  gleannta;  mar  chèir  fa 
chomhair  an  teine,  mar  uisgeachau  a 
dhòirtear  thar  bruaich  chorruich. 

5  Air  son  eusaontais  Iacoib  tha  so  uile, 
agus  air  son  lochdan  tighe  Israeil.  Ciod  e 
eusaontas  Iacoib?  Nach  e  Samaria  ?  agus 
ciod  iad  ionadan  àrda  Iudah?  nach  iacl  sin 
a  ta  an  Ierusalem  ? 

6  Uime  sin  ni  mise  Samaria  'na  carn  sa' 
mbachair,  'nah  àit  air  son  suidheachaidh 
fhìon-lios  ;  agus  taomaidh  mi  sìos  a  clach- 
an  do  'n  ghleann,  agus  leigidh  mi  ris  a 
bunaitean. 

7  Agus  brisear  a  dealbhan  snaighte  gu 
Jèir  'nam  bloighdibh,  agus  loisgear  a  tuar- 
asdal  gu  lèir  le  teine,  agus  an  t-iomJau  d  a 
l)-ìodholaibh  leigidli  mise  sìos  'nan  làr- 
aich  :  oir  dothuarasdal  strìopaich  cliruinn- 
ich  i  a  h-ionmhais ;  agus  do  thuarasdal 
strìopaich  pillidh  iad. 

8  Air  an  aobhar  sin  ni  mise  caoidh  agus 
àrd-ghul  ;  siùbhlaidh  mi  rùisgte  agus 
lomnochd :  ni  mi  caoidh  mar  na  dràgoin, 
agus  cumha  mar  nigheana  na  caillich- 
oidliche. 

9  Oir  'tha  a  creuchd  do-Jeigheas,  oir 
thàinig  i  gu  Iudah  ;  thàinig  i  gu  geata  mo 
shluaigh-sa,  gu  Ierusalem. 

10  Na  cuinbh  an  cèill  e  ann  an  Gat;  na 
guilibh  air  aon  chor;  ann  an  tigh  Aplirah 
aornagain  thu  fèin  san  luaithre. 

11  Imich  air  falbh,  a  bhean-àiteachaidh 
Shaphir,  le  d'  nàire  air  a  leigeadh  ris  :  cha 
deachaidh  Juchd-àiteachaidh  Shanain  a 
mach  gu  tuireadh  :  O  Bheteseil,  gheibh  e 
uaibhse  àite-seasamh. 

12  Gu  dearbh  tha  bean-àiteachaidh 
Mharoit  a'  feitheamh  air  son  maith ;  gu 
dearbh  thàinig  olc  a  nuas  o  'n  Tighearn  gu 
geata  Ierusaleim. 

13  Ceangail  an  carbad  ris  an  each  luatli, 
O  thusa  ta  'g  àiteachadh  1-acheis.  B'  ise 
bu  toiseach  peacaidh  do  nighean  Shioin  : 
oir  annadsa  fhuaireadh  eusaontais  Israeil. 

14  Uime  sin  blieir  thu  tiodhlacan  do 
Mhoreset-Gat  :  bithidh  tighean  Achsib 
'nam  mealladh  do  rìghribh  Israeil. 

15  Agus  bheir  mise  oighre  a  d'ionn- 
suidh-sa,  O  bhean-àiteachaidh  Mharesah; 
thig  e  gu  Adulam,  glòir  IsraeiJ. 


16  Dean  maol  thu  fèin,  agus  dean  do 
bhearradh  air  son  do  chloinne  àillidh  ; 
sgaoil,  mar  an  iolair,  do  mhaoile  ;  oir 
dh'fhalbh  iad  uait  am  braighdeanas. 

CAIB.  II. 

IS  truagh  dhoibh-san  atadealbh  aingidh- 
eachd,  agus  a'  cur  an  gnìomh  uilc  air 
an  leabaichibh  ;  an  uair  a  shoillsiches  a' 
mhaduinn  tha  iad  'g  a  dheanamli,  a  chionn 
gu  bheil  e  'n  comas  an  làimhe. 

2  Agus  tha  iad  a'  sanntachadh  mhach- 
raichean,  agus  'gan  glacadh  le  fòirneart 
agus  thighean,  agus  tha  iad  'gan  toirt  air 
falbh  :  mar  sin  tha  iad  a'  sàruchadh  duine 
agus  a  thighe  ;  duine  mhòir  agus  'oigh- 
reachd. 

3  Air  an  aobhar  sin,  mar  so  tha  an 
Tighearn  ag  ràdh  ;  Feuch,  an  aghaidh  an 
Teaghlaich  so  tha  mise  a'  dealbh  uilc,  o 
nach  buin  sibh  air  falbh  bhur  muineil,  ni 
mò  dh  imicheas  sibh  gu  h-uaibhreach  :  oir 
is  aimsir  olc  so. 

4  Anns  an  là  sin  togar  cosamhlachd 
'nur  n-aghaidh,  agus  nìthear  tuireadh  le 
cumha  brònach,  ag  ràdh  ;  Tha  sinn  gu  tur 
air  ar  creachadh  ;  dh'atharraich  e  cuibh- 
rionn  mo  shluaigh:  cionnus  a  dh'atharr- 
aich  e  uam  e?  roinn  e  ar  machraichean,  a 
shaoil  sinn  a  bhiodh  air  an  aiseag  dhuinn 
fèin. 

5  Gu  dearbh  clia  hhi  aon  neacli  agad  a 
shìneas  a  mach  sreang  le  crannchur  ann 
an  coimhthional  an  Tighearna. 

6  Na  deanaibh-sa  fàibtneaclid,  O  sibhse 
ta  ri  fàistneachd  :  cha  dean  iad  fàistneachd 
dhoibh ;  clia  toir  esan  air  falbh  am  mas- 
ladh. 

7  Am  bheil  tigh  Iacoib  ag  ràdh,  Am 
bheil  Spiorad  an  Tighearn  air  a  ciiumh- 
annachadh  ?  au;  iad  so  a  ghnìomhara  ? 
nach  'eil  mo  bhriathran-sa  a'  deanamh 
maith  do  'n  neach  a  ghluaiseas  gu  h-ion- 
raic  ? 

8  Ach  o  chian  fada  dh'èirich  mo  shluagh 
suas  mar  nàmhaid :  tha  sibh  a  spìouadh 
na  falluinn,  maille  ris  an  trusgan,  o  'n 
mhuinntir  a  ta  'g  imeachd  seachad  gu 
tèaruinte,  mar  dhaoine  gun  spèis  do  chog- 
adh. 

9  Mnathan  mo  phobuill  thilg  sibh  a 
mach  o  'n  tighibh  taitneach;  o  n  cloinn 
thug  sibh  air  falbli  mo  ghlòir  gu  bràth. 

10  Eiribh,  agus  imichibh,  oir  cha  'n  i  so 
bhur  còmhnuidh  :  a  chionn  gu  bheil  e  air 
a  shalachadh,  sgriosar  e  ;  agus  bithidli  an 
s^rios  mòr. 

11  Ma  ni  duine  sam  bith,  ag  imeachd 
ann  an  spiorad  brèige  agus  ceilg,  fàist- 
neachd  dhuit  air  son  fìona  agus  air  son 
dibhe  làidir,  bithidh  eadhon  esan  'na 
fhàidh  do  'n  t-sluagh  so. 

12  Cruinnichidh  mi  gu  cinnteach,  O 
Iacoib,  an  t-iomlan  diotsa :  cruinnichidh 
mi  gu  cinnteach  iarmad  Israeil ;  cuiridh 

mi  iad  ri  chèile  mar  chaoraich  Bhosrah, 
mar  threud  ann  am  meadhon  am  mainn- 
ireach  :  ni  iad  farum  mòr  le  lìonmhoir- 
eachd  dhaoine. 

13  Thàinig  am  fear-brisidh  a  nìos  rompa : 
bliris  iad  an  geata,  agus  chaidh  iad 
troirahe  ;  a«us  cìiaidh  iad  a  mach  d'a  thrìd  ; 
agus  siùbhlaidh  an  righ  air  an  toiseach, 
eadhon  an  Tighearn  air  an  ceann. 

CAIB.  III. 

AGUS  thubhairt  mi,  Eisdibh,  guidheam 
oirbh,  O  cheannarda  Iacoib,  agus  a 
phrionnsachan  tiglie  Israeil  ;  nach  buin 
duibhse  fios  a  blii  agaibh  ciod  a  tha  ceart  ? 

2  Sibhse  ta  fuathachadh  a'  mhaith,  agus 
a'  gràdhachadh  an  uilc  ;  a  ta  spìonadh 
dhiubh  an  craicinn,  agus  am  feòla  bhàrr 
au  cnàmh  : 

3  A  ta  fòs  ag  itheadh  feòla  mo  shluaigh- 
sa,  agus  a'  fionnadh  dhiubh  an  craicinn, 
agus  a'  briseadh  an  cnàmh,   agus   'gan  j 
gearradh  'nam  bìoighdibh,  mar  flieoil  air  : 
son  na  poite,  agus  mar  bhiadh  ann  am  | 
meadhon  a'  clioire. 

4  An  sin  glaodhaidh  iad  ris  an  Tigh-  j 
earn,  ach  cha  chluinn  e  iad :  folaichidh  e  j 
fòs  a  ghuùis  uatha  san  àm  sin,  mar  a 
ghiùlain   siad   iad  fèin   gu  h-olc   'nan  | 
gnìomharaibh. 

5  Mar  so  tha  an  Tighearn  ag  ràdh  mu 
thimehioll  nam  fàidhean  a  ta  toirt  air  mo 
shluagh-sa  dol  air  seacharan,  a  ta  teumadh 
le  'm  naclaibh,  ayus  a'  glaodhach,  Sìth  : 
ach  air  son  an  tì  nach  cuir  'nam  beul,  tha  ! 
iad  ag  ulluchadh  cogaidh  'na  aghaidh. 

6  Air  an  aobhar  sin  thig  oidhche  oirbh,  ' 
air  chor  as  nach  faic  sibh  sealladh;  agus  j 
thig  dorchadas  oirbh,  air  chor  as  nach  dean  j 
sibh  fàistneachd  ;  agus  thèid  a'  ghrian  sìos  ! 
air  na  fàidhean,  agus  bithidh  an  là  os  an  j 
ceann  dorcha. 

7  An  sin  bitbidh  nàire  air  na  fiosaich-  | 
ean,  agus    amhluadh  air  na  fàidhean  ; 
seadh,  còmhdaichidh  iad  uile  am  beu!,  oir  J 
cha  'n  'eil  freagradh  air  bith  o  Dhia. 

8  Ach  gu  deimhin  tba  mise  làn  do  j 
chumhachd,  do  spiorad  an  Tighearn,  agus 
do  bhreitheanas,  agus  do  neart ;  a  leigeadh  j 
ris  'eusaontais  do  lacob,  agus  a  pheacaidh  j 
do  Israel. 

9  Cluinnibh    so,   guidheam    oirbh,  a 
cheannarda  tighe  Iacoib,  agus  a  luchd-  j 
stiùraidh  tighe  Israeil ;  sibhse  aig  am  bheil 
fuath  do  bhreitheanas,  agus  a  ta  fiaradh 
gach  uile  cheartais, 

10  A  ta  a'  togail  Shioin  suas  le  fuil,  ag- 
us  Ierusaleim  le  dò-bheart: 

11  Tha  an  ceannardan  a' toirt  breth  air 
son  duaise,  agus  an  sagairt  a'  teagasg  air  ! 
son  tuarasdail,  agus  am  fàidhean  a'  fàist-  j 
neachd  air  son  airgid;  gidheadh  leigidh  I 
iadan  taice  ris  an  Tighearn,  ag  ràdh,  Nach 
'eil  an  Tighearn  'nar  meadhon?  cha  tig 
aon  olc  oirnn. 

12  Uime  sin,  air  bhur  sonsa  bithidh  ! 
Sion  air  a  treabhadh  mar  mliachair,  agus 
hithidh    Ierusalem    'na   carnaibh  ;  agus 
sliabh  an  tighe  mar  ionada  àrda  na  frìthe. 

CAIB.  IV. 

ACH  tarlaidh  anns  na  làithibh  deireann- 
ach  gu  'm  bi  sliabh  tighe  an  Tigh- 


earn  air  a  dhaingneachadh  air  mullach 
nan  sliahh,  agus  àrdaichear  e  os  ceann 
nam  beann  ;  agus  sruthaidh  na  slòigh  d'  a 
ionnsuidh. 

2  Agus  thèid  mòran  chinneach,  agus 
their  iad,  Thigibh,  agus  rachamaid  suas 

fu  sliabh  an  Tighearn,  agus  gu  tigh  Dhè 
acoib;  agus  teasaisgidh  e  dhuinn  m'  a 
shlighibh,  agus  gluaisidh  sinne  'na  cheum- 
aibh:  oir  à  Siòn  thèid  an  lagh  a  mach, 
agus  focal  an  Tighearn  à  Ierusalem. 

3  Agus  bheir  e  breth  am  measg  mhòran 
shluagh,  agus  bheir  e  achmhasan  do 
chinnich  làidir  fad  as ;  agus  buailidh  iad 
an  claidhean  gu  coltair,  agus  an  sleaghan 

!  gu  corranaibh-sgathaidh  :  cha  tog  cinn- 
each  claidheamh  an  aghaidh  cinnich,  agus 
cha  'n  fhòghluim  iad  cogadh  ni  's  mò. 

4  Ach  suidhidh  iad,  gach  duine  fuidh 
'fhìonain,  agus  fuidh  'chrann-fìge  fèin, 
agus  cha  chuir  aon  neacli  eagal  orra :  oir 
beul  Iehobhah  Dhia  nan  sluagh  labhair  e. 

5  Oirgluaisidh  na  h-uile  shluagh,  gach 
aou  ann  an  ainm  a  dhè  fèin  ;  ach  gluais- 
idh  sinne  ann  an  ainm  lehobhah  ar  Dè-ne, 
gu  saogbal  nan  saoghal. 

6  Anns  an  là  sin,  tha  an  Tighearn  ag 
ràdh,  cruinnichidh  mi  ise  ta  bacach,  agus 
tionailidh  mi  ise  ta  air  a  fògradh  a  mach, 
agus  ise  a  chuir  mi  fuidb  àmhghar. 

7  Agus  ni  mi  ise  bha  bacach  'na  h-iar- 
mad,  agus  ise  bha  air  a  tilgeadh  air  falbh, 
'na  cinneach  làìdir  ;  agus  riaghlaidh  an 
Tighearn  os  an  ceann  ann  an  sliabh  Shioin, 
o  so  a  mach,  eadhon  gu  siorruidh. 

8  Agus  thusa,  O  thùir  an  treud,  a 
dhaingnich  làidir  nighinn  Shioin,  thig  t' 
àm-sa ;  agus  pillidh  an  t-sean  uachdar- 
anachd,  an  rìoghachd,  gu  nighinn  lerusa- 
leim. 

9  A  nis  c'ar  son  a  ta  thu  glaodhach  gu 
h-àrd?  am  bheil  righ  air  bith  annad?  an 
do  bhàsaich  d'f  hear-comhairle  ?  oir  ghlac 
ioghanna  thu,  mar  mhnaoi  ri  saothair. 

10  Bi  ann  an  saothair,  agus  beir,  O 
nighean  Shioin,  mar  mhnaoi  ri  saothair  : 
oir  a  nis  tbèid  thu  mach  as  a'  chaithir, 
agus  gabhaidh  tu  còmhnuidh  anns  a' 
mhachair,  agus  thèid  thu  eadlion  gu  Ba- 
bilon;  an  sin  saorar  thu ;  an  sin  fuasg- 
laidh  an  Tighearn  thu  à  làimh  do  naimh- 
dean. 

11  A  nis  fòs  tha  mòran  chinneach  air 
cruinneacbadh  a'  d'  aghaidh,  a  ta  'g  ràdh, 
Biodh  i  air  a  truaillea'dh,  agus  faiceadh  ar 
sùil  ar  miann  air  Sion. 

12  Ach  cha'n  aithne  dhoibh  so  smuainte 
an  Tighearna,  ni  mò  thuigeas  iadachomh- 
airle:  oir  ni  e  an  cruinneachadh  mar  na 
sguaban  a  chum  an  urlair. 

13  Eirich  agus  buail  an  t-arbhar,  O 
nighean  Shioin;  oir  ni  mise  t'  adharc  'na 
h-iarunn,  agus  t'  ionganna  'nan  umha ; 
agus  buailidh  tu  'nam  bloighdibh  mòran 
chinneach  ;  agus  coisrigidh  tu  an  ionmhas 
do  'n  Tighearn  ;  agus  am  maoin  do  Thriath 
na  talmhainn  uile. 

CAIB.  V. 

ANIS  cruinnic.h  thu  fèin  ann  am 
buidbnibh,  O  nighean  bhuidhnean : 
chuairtich  iad  le  feachd  sinn  ;  bhuail  iad 
le  slait  air  a'  ghial  breitheamh  Israeil. 

3  L 

2  Agus  thusa,  a  Bhetlehem-Ephratah, 
ged  tha  thu  beag  am  measg  mhìltean  Iu- 
dah  ;  gidheadh  asad  thig  a  mach  a  m' 
ionnsuidh-sa  neach  a  bhios  'na  uachdaran 
air  Israel ;  aig  an  robh  a  dhol  a  mach  o 
sheau,  o  làithibh  na  siorruidheachd. 

3  Air  an  aobhar  sin  bheir  e  thairis  iad, 
gus  an  t-àm  anns  an  toir  ise,  a  ta  gu  lean- 
abh  a  bhreth,  dhachaidh  clann;  agus  gus 
an  iompaichear  fuigheall  am  bràithrean, 
maille  ri  macaibh  Israeil. 

4  Agus  seasaidli  e,  agtis  ionaltraidh  e  a 
threud ann  an  neart  an  Tighearn  ;  ann  am 
mòrachd  ainme  an  Tighearn  a  Dhia ;  ag- 
us  bithidh  iadsan  air  an  iompachadh  :  oir 
a  nis  bithidh  e.san  mòr  gu  ruig  crìocha  na 
talmhainn. 

5  Agus  bithidh  esan  'na  shìth.  'Nuair 
a  thig  an  t-Asirianach  d'  ar  tìr,  agus  a 
shaltras  e  'nar  lùchairtibh,  an  sin  togaidh 
sinn  'na  aghaidh  seachd  buachaillean,  ag- 
us  oclid  cinn-f  headhna  sluaigh. 

6  Agus  cuiridh  iad  fearann  Asiria  fàs 
Jeis  a'  chlaidheamh,  eadlion  fearann  Nim- 
roid  'na  dhol  a  steach  :  mar  so  saoraidh 
iad  sinu  o  'n  Asirianach  'nuair  a  thig  e 
chum  ar  fearainn,  a^us  'nuair  a  shaltras  e 
an  taohh  a  stigh  d'  ar  crìochan. 

7  Agus  bithidh  fuigheall  Iacoib  am 
measg  mhòran  shluagh,  mar  au  drùchd 
o  'n  Tighearn,  mar  na  frasan  air  an  fheur 
nach  feith  ri  duine,  agus  nach  fau  ri  mac- 
aibh  dhaoine. 

8  Agus  bithidh  fuigheall  Iacoib  am 
measg  nan  cinneach,  am  meadhon  mhòran 
shluagh,  mar  leòmhan  am  measg  bheath- 
aichean  na  frìthe,  mar  chuilean  leòmhain 
am  measg  nau  treuda  caorach  :  e  sin,  ma 
thèid  e  roimhe,  araon  saltraidh  sìos,  agus 
reubaidh,  agus  cha  tèaruinn  aon  neach. 

9  Togar  do  làmh  suas  os  ceann  do 
naimhdean,  agus  bithidh  t'  eascairdean  gu 
lèir  air  an  gearradh  as. 

10  Agus  tarlaidh  anns  an  là  sin,  tha  an 
Tighearn  ag  ràdh,  gu  'n  gearr  mise  do 
chuid  each  a  mach  as  do  mheadhon,  agus 
sgriosaidh  mi  do  charbaid. 

11  Agus  gearraidh  mi  as  bailtean  d'- 
fhearainn,  agus  tilgidh  mi  sìos  t'  uile 
dhaingnichean. 

12  A^us  gearraidh  mi  na  druidhean  a 
mach  as  do  mheadhon  ;  agus  cha  bhi  fios- 
aicliean  air  hith  agad. 

13  Do  dhealbhan  snaighte  mar  an  ceud- 
na  gearraidh  mi  as,  agus  do  dhealbhan 
seasmhach  a  mach  as  do  mheadhon  ;  agus 
cha  toir  thu  ni  's  mò  aoradh  do  obair  do 
làmh. 

14  Agus  spìonaidh  mi  nìos  do  dhoir- 
eachan  as  do  mheadhon :  sgriosaidh  mi 
fòs  do  naimhdean  : 

15  Agus  ni  mi  dioghaltas,  ann  am  feirg 
agus  aun  an  corruich,  air  na  cinnich, 
ionnus  nach  cual  iad  a  leithid. 

CAIB.  VI. 

EISDIBHSE  nis  ciod  a  ta  an  Tighearn 
ag  ràdh ;  Èirich,  tagair  fa  chomhair 
num  beaun,  agus  cluinneadh  na  cnuic  do 
ghuth. 

2  Eisdibh-sa,  O  shlèibhte,  comh-stri  an 
Tighearn;  agus  sibhse,  a  bhunaite  làidir 
iia  talmhainn  :  pir  tha  comh-stri  aig  an 


Tighearn  r'  a  shluagh,  agas  tagraidh  e  rii 
lsrael. 

3  O  mo  shlungh,  ciod  a  rinn  mise  ort? 
agus  ciod  anns  an  do  sgìthich  mi  thu  ?  tog 
fianuis  a'  m'  aghaidh. 

4  Oir  thug  mi  nìos  thu  à  tìr  na  h-Ei- 
phit ;  agus  à  tigh  nan  tràillean  shaor  mi 
tliu  ;  agus  chuir  mi  romhad  Maois,  Aaron, 
agus  Miriam. 

5  O  mo  shluagh,  cuimhnich  a  nis  ciod 
a'  chomhairle  a  ghabh  Balac  righ  Mhoaib  ; 
agus  ciod  am  freagradh  a  thug  Balaam 
mac  Bheoir  dha,  o  Shitim  gu  Gilgal  ;  a 
chum  gu  'n  aithnich  sibli  fìreantachd  an 
Tighearna. 

6  Ciod  leis  an  tig  mi  ann  am  fianuis  an 
Tighearna  ;  leis  an  strìochd  mi  mi  fèin  an 
làthair  an  Dia  a  's  àirde  ?  an  tig  mi  'na 
fhianuis  le  iobairtibh-loisgte ;  le  lauigh  a 
bhios  bliadhna  dh'aois? 

7  Am  bi  an  Tigliearn  toilichte  le  mìlt- 
ibh  do  reitheachaibh,  le  deieh  mìltibh  do 
shrutliaibh  oladh  ?  an  toir  mi  mo  cheud- 
ghin  air  son  mo  chionta  ;  toradh  mo  chuirp 
air  son  cionta  m'anama? 

8  Dh  fheuch  e  dhuit,  O  dhuine,  ciod  a 
tha  maith ;  agus  ciod  a  tha  an  Tighearn 
ag  iarraidh  ort,  ach  ceartas  a  dheanamh, 
tròcair  a  ghràdhachadh,  agus  gluasad  gu 
h-iriosal  maille  ri  d'  Dhia. 

9  Tha  guth  an  Tighearna  glaodhach  ris 
a'  bhaile,  agus  bheir  an  duine  glic  fa'near 
t'ainm  :  èisdibh-sa  an  t-slat,  agus  an  Tì  a 
dh'orduich  i. 

10  Am  bheil  fathasd  ionmhasa  nah-ain- 
gidheachd  ann  an  tigh  an  droch  dhuine  ; 
agus  an  tomhas  gann  a  ta  gràineil  ? 

11  Am  meas  mise  glan  i  Jeis  na  meigh- 
ibh  eucorach,  agus  le  màla  nan  cothroma 
cealgach  ? 

12  Aig  am  bheil  a  daoine  beartach  làn 
ainneirt  :  agus  labhaira  luchd-àiteachaidli 
breugan ;  agus  tha  an  teangadh  cealgach 
'nam  beul. 

13  Uime  sin  tionsgnaidh  mise  air  do 
bhualadh,  air  do  dheanamh  fàs  air  son  do 
lochdan. 

14  lthidh  tu,  ach  cha  sàsuichear  thu  ; 
agus  bithidh  do  leagadli  ann  ad  mheadhon  ; 
agus  gabhaidh  tu  greim,  ach  cha  gldèidh 
thu  :  a^us  an  ni  sin  a  ghlèidheas  tu,  bheir 
mise  do  'n  chlaidheamh. 

15  Cuiridh  tu,  ach  cha  bhuain  thu  ; 
bruthaidh  tu  meas  a'  cliroinn-oladh,  ach 
cha  'n  ung  thu  thu  fèin  Je  h-oladh  ;  agus 
dearcan  an  fhìon-nuadh,  ach  cha  'n  òl  thu 
fion. 

16  Oir  choimhid  thu  reachdan  Omri, 
agus  uile  oibre  tighe  Ahaib  ;  agus  tha 
sibh  ag  imeachd  'nan  comhairlibh  ;  a 
chum  gu  'n  deanainn-sa  'na  h  ionad  fàs  i, 
agus  a  Juchd-àiteachaidh  'nan  sgeig;  agus 
gu  'n  giùlain  sibhse  masladh  mo  shluaigh- 


CAIB.  VII. 

MO  thruaighe  mise  !  oir  dh'fhàs  mi  mar 
luchd-tionail  a'  mlieas  shamhraidh; 
rnar  luchd-dìoghluim  an  fhìon-fhoghar- 
aidh  :  cha  'n  'eil  aon  hbagaide  r'  a  itheadh  : 
tha  m'anam  ag  iarraidh  a'  cheud  thor- 
aidh. 

2  Bhàsaich  an  t-ionracan  as  an  fhear- 


CAÌB.  I. 

ki\ìi,  agus  clia  :n  'eìl  neach  trèibhdliireach 
aro  measg  dhaoine  :  tha  iad  uile  a'  gabhail 
fàth  air  son  fola :  tha  iad,  gach  aon,  a' 
sealg  a  bhràthar  le  lìon. 

3  A  chum  gu  'n  dean  iad  olc  le  uile 
dbìcliioll  an  lànih ;  tha  am  prionnsa  agus 
am  breitheamh  ag  iarraidb  dtiaise  :  agus 
tlia  an  duine  mòr  a'  foillseachadh  a  dhroch 
thograidh  :  mar  sin  tha  iad  'ga  pliasgadh 
suas. 

4  Tha  an  tì  is  fearr  dhiubh  mar  dhris ; 
tha  an  tì  is  ionraice  'nam  measg  mar  phris 
dbroighinn  :  is  e  so  là  do  luchd-faire  ;  tha 
do  sràachdachadh  air  teachd ;  a  nis  bith- 
idh  iad  ann  an  imcheist. 

5  Na  h-earbaibh  à  caraid;  na  cuiribh 
muinighinn  ann  am  fear-iùil :  o  'n  tè  a 
luidheas  aun  ad  uchd  glèidh  dorsa  do 
bheoil. 

6  Oir  tha  am  mac  a'  toirt  eas-onoir  do  'n 
athair ;  tha  an  nighean  ag  èirigh  suas  an 
aghaidh  a  màthar,  bean  a'  mliic  an  a°ii- 
aidh  a  raàthar-chèile :  is  iad  naimhdean 
duine  muinntir  a  thighe  fèin. 

7  Ach  seallaidh  mise  ris  an  Tighearn : 
bithidìi  mo  dhòchas  ann  an  Dia  mo 
shlàinte  :  èisdidh  mo  Dhia  rium. 

8  Na  dean  gairdeachas  a'  m'  aghaidh,  O 
mo  nàmhaid ;  ged  thuit  rai,  èiridh  mi ; 
ged  shuidheam  ann  an  dorchadas,  bithidh 
an  Tighearn  'na  sholus  dhomh. 

9  Giùlainidh  mi  corruich  an  Tighearn, 
a  chioun  gu  'n  do  pheacaich  mi  'na  agh- 
aidh ;  gus  an  tagair  e  mo  chùis,  agus  an 
toir  e  breth  air  mo  shon  :  bheir  e  mach  mi 
chum  an  t-soluis ;  chi  mi  'fhìreant- 
achd. 

10  Agus  chi  mo  nàmhaid  sin,  agus 
còmhdaichidh  nàire  ise  thubhairt  rium, 
C'  àit  am  bheil  an  Tighearn  do  Dliia  ?  chi 
do  shùilean  am  miann  oirre  ;  a  nis  saltrar 
sàos  i  mar  chlàbar  nau  sràidean. 


11  Anns  an  là  sam  bi  do  bhallachan  air 
an  togail,  anns  an  là  sin  cuirear  am  fad 
uait  an  t-ordugh. 

12  Anns  an  là  sin  fòs  thig  iad  a'd*  ionn- 
suidh  o  Asiria,  agus  o  na  bailtibh  daing- 
nichte ;  agus  o  'n  daingneach  eadhon  gus 
an  amhainn  ;  agus  o  fhairge  gu  fairge,  ag- 
us  o  shliabh  gu  sliabh. 

13  Gidheadh  bithidh  an  talamh  'na  fhàs- 
ach,  air  son  a  luchd-àiteachaidh,  air  son 
toraidh  an  deanadais. 

14  Beathaich  do  shluagh  le  d'  luirg, 
treud  t'  oighreachd,  a  ta  gabhail  còmh- 
nuidh  gu  h-uaigneach  san  fhrìth  ;  ann  am 
meadhon  Charmeil  ionaltradh  iad,  ann  am 
Basan,  agus  an  Gilead,  mar  anns  na  làith- 
ibh  o  shean. 

15  Mar  anns  na  làithibh  san  d'  thàìnig 
iad  a  mach  à  tìr  na  h-Eiphit,  nochdaidh 
mise  dhoibh  nithe  mìorbhuileach. 

16  Chi  na  cinnich,  agus  bithidh  iad  fo 
amliluadh  air  son  an  uile  chumhachd : 
cuiridh  iad  an  làmh  air  am  beul,  bithidh 
an  cluasan  bodhar. 

17  Imlichidh  iad  an  duslach  mar  nath- 
air ;  gluaisidh  iad  a  mach  as  an  tuill  mar 
chnuimhean  na  talmhainn  :  bithidh  eagal 
orra  roimh  an  Tighearn  ar  Dia-ne,  agus 
bithidh  iad  fo  gheilt  air  do  shon-sa. 

18  Cò  a  'S~  Dia  ann  cosmhuil  riutsa,  a 
mhaitheas  aingidheachd,  agus  a  ghabhas 
seachad  air  eusontas  iarmaid 'oighreachd  ? 
cha  ghlèidh  e  a  chorruich  gu  siorruidh  a 
chionn  gur  toigh  leis  tròcair. 

19  Pillidh  e  a  rìs,  gabhaidh  e  truas  dinn  : 
còmhdaichidh  e  ar  n-eusaontais :  seadh, 
tilgidh  tu  an  nile  lochdan  ann  an  doimh- 
neachdaibh  na  fair^e. 

20  Coimhlionaidh  tu  an  fhìrinn  do  lacob, 
agus  an  tròcair  do  Abraham,  a  mhionn- 
aich  thu  do  ar  n-aithrichibh  o  na  làithibh 
o  shean. 


N  A  H  U  M. 


CAIB.  I. 

AN  fhàistneachd  mu  thimchioll  Nine- 
bheh.  Leabhar  seallaidh  Nahuim  an 
Elcosich. 

2  Tha  Dia  eudmhor,  agus  ni  an  Tigh- 
earn  dioghaltas  ;  ni  an  Tighearn  dioghalt- 
as,  agus  tha  e  ann  am  feirg  ;  ni  an  Tigh- 
earn  dioghaltas  air  'eascairdibh ;  agus 
taisgidh  e  corruich  air  son  a  naimhdean. 

3  Tha  'n  Tighearn  mall  a  chum  feirge, 
agus  mòr  ann  an  cumhachd,  agus  cha  saor 
an  Tighearn  air  chor  air  bith  an  t-aingidh. 
Anns  a'  chuairt-gliaoith  agus  anns  an  doin- 
inu  tha  a  shlighe,  agus  is  iad  na  neoil 
luaithre  a  chos. 

4  Bheir  e  achmhasan  do  'n  fhairge,  agus 
ni  e  tioram  i ;  agus  tiormaichidh  e  6uas  na 


h-aimhnichean  uile:  shearg  Basan  agus 
Carmel ;  agus  tha  blàth  Lebanoin  air 
crìonadh. 

5  Criothnaichidh  na  slèibhtean  roimhe- 
san,  agus  leaghaidh  na  cnuic  ;  agus  tha  an 
talarrh  air  a  losgadh  suas  'na  làthair ;  an 
saoghal,  agus  'uile  luchd  àiteachaidh. 

6  Cò  a  's  urrainn  seasamh  roimh  'fhearg- 
san  ?  agus  cò  dh'  fheudas  fuireach  ann  an 
dian-theas  a  chorruich  ?  tha  a  chorruich 
air  a  dòrtadh  a  mach  mar  theine,  agus  tha 
na  creagan  air  an  tilgeadh  sìos  leis. 

7  Is  maith  an  Tighearn,  is  daingneach 
làidir  e  aun  an  là  na  h-airce,  agus  is  aithne 
dha  iadsan  a  ta  cur  an  dòchais  ann. 

8  Ach  le  tuil  a'  ruith  thairis  bheir  e 
crìoch  iomlan  air  an  dream  a  dh'  èireas  'na 


■ 

NAHUM. 


aghaidh ;  agus  ruaigidh  dorchadas  a 
naimhdean. 

9  Ciod  a  tha  sibh  a*  smuainpRchadh  an 
aghaidh  an  Tighearna?  ni  e  crìoch  iom- 
lan ;  cha  'n  èirich  àmhghar  suas  an  dara 
uair. 

10  Oir  am  feadh  a  ta  iad  air  am  filleadh 
anns  a'  chèile  mar  sgitheach  ;  agus  mar 
gu  'm  h'  ann  air  mhisg  le  'm  fion,  caithear 
iad  raar  asbhuain  làn  thioram. 

11  Asad-sa  chaidh  aon  a  mach  a  dhealbh 
olc  an  aghaidh  an  Tighearna ;  droch 
fhear-comhairle. 

12  Mar  so  tha  an  Tighearn  ag  ràdh,  Ged 
thaiad  sàmhach,  agus  fòs  lìonmhor,  gidh- 
eadh  gearrar  as  iad,  agtis  siùbhlaidh  iad  air 
falbh.  Ge  do  rinn  mi  thusa  chlaoidh,  cha 
chlaoidh  mi  thu  ni  's  mò. 

13  Oir  a  nis  brisidh  mi  a  chuing-san 
dhiot,  a?us  sgaoilidh  mi  as  a  chèile  do 
chuibhrichean. 

14  Agus  thug  an  Tighearn  àithne  mu 
d'  thimchioll,  nach  froisear  a  marh  t'  ainm 
ni  's  mò.  A  mach  a  tigh  do  dhèe  gearr- 
aidh  mise  an  ìomhaigh  shnaighte,  agus  an 
ìomhaigh  leaghta;  orduichidh  mi  t' uaigh, 
oir  dh'  fhàs  thu  gràineil. 

15  Feuch  air  na  slèibhtibh  cosan  an  tì  a 
ta  toirt  deadh  sgeoil  leis,  a  ta  craobli- 
sg-aoileadh  sìthe  :  O  Iudah,  glèidh  t'  àrd- 
Ihèillean;  coimhlion  do  bliòidean :  oir 
iha  siubhail  an  t-aingidh  ni  's  mò  tromhad  ; 
tlia  e  gu  tur  air  a  ghearradh  as. 

CAIB.  II. 

THA  esan  a  plironnas  anu  am  bloighdihh 
air  teachd  a  nìos  fa  d'  chomhair ; 
glèidh  an  daingneach,  cur  faire  air  an 
t-slighe,  dean  do  leasraidh  làidir,  neart- 
aich  gu  treun  do  chumhachd. 

2  Oir  aisigidh  an  Tighearn  a  rìs  òir- 
dheirceas  Iacoib,  mar  òirdheirceas  Israeil: 
oir  mhill  an  luchd-millidh  iad,  agus  syrios 
iad  an  geugan. 

3  Rinneadh  sgiath  a  dhaoine  cumhachd- 
ach  dearg,  tha  na  gaisgich  ann  an  sgarlaid  : 
hithidh  na  carbaid  mar  leusa  lasarach  ann 
an  là'ulluichidh  ;  agus  crathar  gu  li-uamh- 
asach  na  sleaghan  giumhais. 

4  Bithidh  na  carbaid  air  bhoile  anns  na 
sràidibh,  buailidh  iad  an  aghaidh  a  chèile 
anns  na  h-ionadaibh  farsuinn :  bithidh  an 
dreach  mar  leois,  ruitliidh  iad  mar  dheal- 
anaich. 

5  Airmhidh  e  a  dhaoine  trenna  a  rìs: 
leagaidh  iad  a  sìos  'nan  imeachd :  ni  iad 
deifir  a  chuin  a'  bhalla,  agus  ulluichear  an 
dìdein. 

6  Fosgailear  geatacha  na  h-aimhne,  ag- 
us  bithidh  an  lùchairt  air  a  sgaoileadh. 

7  Agus  bheirear  Husab  air  falhh  am 
bruid,  bheirear  suas  i ;  agus  a  gruagaich- 
ean  'na  co-imeachd  mar  le  guth  choluman, 
a'  hualadh  air  an  uchd. 

8  Ach  tha  sruthan  Ninebheh  mar  linne 
uisge ;  agus  tha  iadsan  a'  teicheadh.  Seas- 
aibh,  seasaibli ;  ach  cha  seall  aon  neach  'na 
dlièigh. 

9  Glacaibhsa  a'  chreach  airgid,  glacaibh 
a'  chreach  òir;  oir  cha  'n  'eil  crìoch  air 
an  ionmhas  ghlòrmhor,  leis  gach  uile 
sheòrsa  do  shoithichibh  rìomhach. 

10  Tha  i  falamh,  agus  faoin,  agus  fàs, 


agus  tha  an  cridhe  a*  leaghadh,  agus  na 
gluinean  a'  bualadh  air  a  chèile  ;  agus  tha 
mòran  cràidh  anns  na  h-uile  leasraibh  ; 
agus  tha  an  aghaidhean  gu  lèir  a'  tional 
dorchadais. 

11  C'  àit  ara  bheil  còmhnuidh  nan 
leòmhan,  agus  àite-beathachaidh  nan 
leòmhan  òga?  far  an  do  ghluais  an  leòmh- 
an,  an  seann  leòmhan,  agus  cuilean  an 
leòmhain,  gun  aon  air  bith  a  chur  geilt 
orra. 

12  Reub  an  leòmhan  gu  leòr  air  son  a 
chuileanan,  agus  mharbh  e  air  son  a 
leòmliana-hoirionn,  agus  lìou  e  a  thuill  le 
cobhartach,  agus  'uaimh  le  creich. 

13  Feuch  tha  mise  ann  ad  aghaidh,  tha 
Tighearn  nan  sluagh  ag  ràdh,  agus  loieg- 
idh  mi  do  charbadan  san  teine ;  agus  ith- 
idh  an  claidheamh  do  leòmhain  òga  ;  agus 
gearraidh  mise  do  chreach  o  'n  talamh,  ag- 
us  cha  chluinnear  ni  's  mò  guth  do  theach- 
dairean. 

CAIB.  III. 

IS  truagh  do  'n  chaithir  fhuiltich  !  tha  i 
uile  'na  ceilg,  làn  do  reubainn ;  cha  'n 
'eil  sgur  air  a'  chreich. 

2  Fuaim  slait-sgiùrsaidh,  agus  torman 
farum  nan  rothan,  agus  nan  each  meam- 
nach,  agus  nan  carbad  leumnach  ! 

3  Togaidh  am  marcach  suas  araon  an 
claidheamh  loinreach,  agus  an  t-6leagh 
lìomhaigh  :  agus  tha  mòran  do  rahairbh 
ann,  agus  àireamh  mòr  do  chorpaibh : 
cha  'n  'eil  crìoch  air  an  cairbhinnibh  ;  tha 
iad  a  tuisleachadh  air  an  corpaibh  : 

4  Air  son  lionmhoireachd  strìopachais 
na  strìopaich  maisich,  ban-mhaighstir  nan 
druidheachdan ;  a  ta  reic  chinneach  le  a 
strìopachas,  agus  theaghlaichean  le  a 
druidheachdan. 

5  Feuch,  tha  mise  a'  d'  aghaidh,  tha 
Tighearn  nan  sluagh  ag  ràdh,  agus  leigidh 
mi  ris  do  sgiortan  air  t'  aghaidh,  agus 
foillsichidh  mi  do  na  cinnich  do  lomnoclid- 
uidh,  agus  do  na  rìoghachdaibh  do  mhas- 
ladh. 

6  Agus  tilgidh  mi  salachar  gràineil  ort, 
agus  ni  mi  suarach  thu,  agus  cuiridh  mi 
thu  mar  bhall-amhairc. 

7  Agus  tarlaidh,  iadsan  uile  a  dh'  amh- 
airceas  ort,  gu  'n  teich  iad  uait,  agus  their 
iad,  Rinneadh  Ninehheh  'na  fàsaeh,  cò 
chaoidheas  i  ?  cia  as  a  dh'iarras  nii  luchd- 
comhfhurtaehd  air  do  shon  ? 

8  Am  fearr  thusa  na  No  sluaghmhor  a 
bha  air  a  suidheachadh  am  measg  nan 
aitnhnichean  ;  aig  au  robh  na  h-uisgeach- 
an  mu  'n  cuairt  d'  i,  aig  an  robh  an  fhairge 
mar  dhìdein,  agus  a'  mhuir  mar  bhalla. 

9  B'  e  Etiopia  agus  an  Eiphit  a  neart, 
agus  bha  sin  anbharr :  b'  iad  Put  agus 
Lubim  a  luchd-cuideachaidh. 

10  Gidheadh  thugadh  air  falbh  i,  dh'  im- 
ich  i  ann  am  braighdeanas  :  bha  a  clannòg 
fòs  air  am  pronnadh  'nam  bloighdibh  aig 
ceann  nan  uile  shràidean  :  agus  thilg  iad 
croinn  air  son  a  daoine  urramach,  agus 
bha  a  daoine  mòra  gu  lèir  air  an  ceangal 
ann  an  slabhruidhean. 

11  Bithidh  tusa  fòs  air  rahisg ;  folaich- 
idh  tu  thu  fèin ;  iarraidh  tu  dìdein  o  'n 
nàmhaid. 


CAIB 

ìi  Bithidh  t'  uile  dhaingnichean  làidir 
tnar  chroinn-fhìge  leis  na  ceud  fhìgibh 
abuich :  raa  chrathar  iad,  tuitidh  iad  ann 
am  beu)  an  tì  a  dh'itheas  iad. 

13  Feuch,  tha  do  dhaoine  mar  mnath- 
au  anu  ad  mheadhon  :  sgaoilear  gu  fars- 
uinn  do  d'  naimhdibh  geatacha  do  thìre ; 
caithidh  an  teine  do  chroinn-dhruididh. 

14  Tarruing  uisge  dhuit  fèin  air  son  an 
fheachd,  neartaich  do  dhaingnichean  làid- 
ir :  rach  a  steach  do  'n  cliriadh  agus  post  an 
làthach  ;  daingnich  an  àth-chriadha. 

15  An  sin  ni  an  teine  do  chaitheamh ; 
gearraidh  an  claidheamh  as  thu,  ithidh  e 
suas  thu  mar  a'  chnàmh-chnuiinli  :  dean 
thu  fèin  lìonmhor  mar  a'  chnàmh- 
chnaimh,  dean  thu  fèin  lìonmhor  mar  an 
locuist: 

16  Riun  thu  do  luchd-raalairt  lìonmhor 

thar  reulta  nèimh :  millidh  a'  chnàmh- 
chnuimh,  agus  siùbhlaidli  i  air  falbh. 

17  Tha  iadsan  a  chrùnadh  annad  mar 
na  locuist,  agus  do  chinn-fheadhna  mar 
na  fionnain-fheoir,  a  chòmhnuicheas  anns 
na  harranaibh  san  là  fhuar ;  ach  nuair  a 
dh'èireas  a'  ghrian  teichidh  iad  air  falbh, 
agus  cha  'n  'eil  fios  cia  an  t-àit  am  bheil 
iad. 

18  Tha  do  bhuachaillean  ri  clò-chodal, 
O  righ  Asiria :  tha  t'  uaislean  'nan  tàmh  : 
tha  do  shluagh  air  an  sgapadh  air  na 
slèibhtean,  agus  cha  'n  'eil  aon  neach  ann 
g'  an  cruinneachadh. 

19  Cha  'n  'eil  leigheas  air  do  bhruthadh  : 
tha  do  lot  nimhneach  :  na  h-uile  achluinn- 
eas  iomradh  ort,  buailidh  iad  am  basan  os 
do  cheann;  oir  cò  air  nach  do  shiubhail 
t'  olc  an  còmhnuidh  ? 


II  A  B  A  C  U  C. 


CAIB.  I. 

AN  fhàistneachd  a  chunnaic  Habacuc 
am  fàidh. 

]        2  Cia  fhad,  O  Thighearn,  a  ghlaodhas 
,     rni,  agus  nach  èisd  thu?  a  ghlaodlias  mi 
.     riut  air  son  fòirneirt,  agus  nach  saor 
thu? 

,        3  C'  ar  son  a  ta  thu  nochdadh  dhomh  ain- 

gidheachd,  agus  a'  toirt  orm  sealtuinn  air 
s  i  doilghios  ?  oir  tha  creath  agus  foirneart  fa 

m*  chomhair;  agus  luchd-dùsgaidh  strì 

agus  aimhreite. 
4  Air  an  aobhar  sin  tha  an  reachd  air 
^     fàilneachadh,  agus  cha  'n  'eil  breitheanas 
jj  |  uair  air  bith  a'  dol  a  mach  :  oir  tha  an 
i  ciontach  ag  iadhadh  mu  thimchioll  an 
|  fhìrein  :  uime  sin  tha  breitheanas  eucor- 
ij     ach  a'  dol  air  aghaidh. 
^       5  Faicibh  am  measg  nan  cinneach,  agus 
j     amhaircibh,  agus  gabhaibh  iongantas  gu 

mòr  :  oir  ni  mise  obair  'nur  làithibh,  nach 
,  creid  sibli  ged  innsear  i  duibh. 
jj  6  Oir  feuch,  dùisgidh  mi  suas  na  Cal- 
I,  dèich,  an  cinneach  searbh  agus  easgaidh 
„  sin,  a  dh'imicheas  troimh  leud  an  fhear- 
5  ainn,  a  ghabhail  seilbh  air  na  h-àiteacha- 
J  còmhnuidh  nach  leo  fèin. 
uj       7  Tha  iad  uamhasach  aerus  eagalach  : 

thig  am  breitheanas  agus  an  òirdheirceas 

a  raach  uatha  fèin. 

8  Tha'n  eich  fòs  ni  's  luaithe  na  liopaird, 
agus  tha  iad  ni  's  buirhe  na  madaidh-all- 
uidh  an  anmoich :  agus  sgaoilidh  am 
marcaichean  iad  fèin,  agus  thig  am  rnarc- 
shluagh  o  ioma-chèin ;  itealaichidh  iad 
mar  an  iolair  a  dheifricheas  gu  itheadh. 

9  Thig  iad  uile  air  son  ainneirt:  sgrios- 
'jB  aidh  iad  rompa  mar  a'  ghaoth  an  ear  ;  ag- 

m  us)  cruinnichidh  iad  braighdean  mar  a' 
■  ghaineamh. 


10  Agus  ni  iad  sgeig  air  rìghrihh,  agus 
bithidh  prionnsachan  'nan  cùis-mhagaidli 
dhoibh  :  ni  iad  fanoid  air  gach  daingneacli 
làidir;  agus  cruachaidh  iad  suas  talamh, 
agus  glacaidh  iad  e. 

11  An  sin  caochlaidh  an  inntinn,  agus 
siùbhlaidh  iad  air  falbh,  agus  measar  iad 
ciontach.    Tha  an  neart  so  aca  o  an  dìa. 

12  Nach  'eil  thusa  o  shiorruidheachd,  O 
Thighearn,  mo  Dhia-sa,  m'  Aon  naomh  ? 
cha  bhàsaich  sinn.  O  Thighearn,  dh'ord- 
uich  thu  iadsan  air  son  breitheanais ;  agus 
O  Dhè  chumhachdaich,  dhaingnich  thu 
iad  air  son  smachdachaidh. 

13  Tha  do  shùilean  ni  's  glaine  na  gu'n 
seall  thu  air  olc,  agus  cha  'n  fh^ud  thu 
amhairc  air  aingidheachd :  c'uim'  ambheil 
thu  'g  amharc  air  luchd-ceannairc,  agus  a' 
fantuinn  a'  d  thosd  an  uair  tha  'n  t-aing- 
idh  a'  slugadh  suas  an  duine  is  ionraice  ha 
e  fèin  ? 

14  Agus  c'uim'  am  òheil  thu  deanamh 
dhaoine  mar  iasga  na  fairge,  mar  na  nithe 
snàgach  aig  nach  'eil  aon  f  hear-riaghlaidh 
os  an  ceann  ? 

15  Tha  iad  'gan  togail  suas  uile  leis  au 
dubhan  ;  tha  iad  'gan  glacadh  'nan  Jìon, 
agus  'gan  cruinneachadh  'nan  eangaich  ; 
uime  sin  tha  iad  aoibhneach  agus  ait. 

16  Air  an  aobhar  sin  tha  iad  ag  ìobradli 
d'  an  lìon,  agus  a'  losgadh  tùise  d'  an  eang- 
aich  :  a  chionn  leo  sin  gu  bheil  an  cuibn- 
rionn  reamhar,  agus  an  lòn  pailte. 

17  An  dean  iad  air  an  aobhar  sin  an  lìon 
falamh,  agus  nach  coigil  iad  a  bhi  sìor- 
mharbhadh  nan  cinneach? 

CAIB.  II. 

SEASAIDH  mi  air  m'  fhaire,  agus  cuir- 
idh  nai  mi  fèin  air  an  tùr,  agus  feuch- 
3  L  3 

aidh  mi  ciod  a  their  e  rium,  agus  ciod  a 
f  hreagras  mi  'nuair  a  clironuichear  mi. 

2  Agus  fhreagair  an  Tighearn  mi,  ag 
ràdh  ;  Sgrìobh  an  fhàistneachd,  agus  dean 
soilleir  i.air  clàraibh,  air  chor  as  gu  feud 
esan  ruith  a  leughas  i. 

3  Oir  tha  'n  fhàistneachd  fathasd  air  son 
aimsir  shònraichte,  ach  air  a'  cheann  mu 
dheireadh  labhraidh  i,  agus  cha  dean  i 
breug  :  ged  dhean  i  maille,  feith  rithe  ;  oir 
gu  deimhin  thig  i,  cha  bhi  i  air  dheireadh. 

4  Feuch,  cha  'n  'eil  'anam-san,  a  ta  air  a 
thogail  suas,  ceart  an  taobh  a  sligh  dheth  : 
ach  mairidh  am  fìrean  beò  le  a  chreidimh. 

5  Seadh  fòs,  mar  dluùne  thèid  as  an 
rathad  le  fion,  tha  e  uaibhreach,  agus  eha'n 
'eil  e  gabhail  fois  ;  a'  meudachadh  a  chìoc- 
rais  mar  an  uaigh  ;  agus  mar  am  bàscha'n 
fheudar  a  shàsuchadh  ;  agus  tha  e  cruinn- 
eachadh  d'  a  ionnsuidh  nan  uile  chinn- 
each,  agus  a'  tional  dha  fèin  nau  uile 
shluagh. 

6  Nach  tog  iad  so  uile  suas  cosamhlachd 
'na  aghaidh,  agus  gnàth-fhocal  tàmailt- 
each  m'  a  thimchioll,  ag  ràdh,  Is  truagh 
dha-san  a  mheudaicheas"  an  ni  nach  leis 
fèin  !  cia  fhad?  agus  dha-san  a  luchdaich- 
eas  e  fèin  le  crè  thiuglr. 

7  Nach  èirich  iadsan  suas  gu  grad  a 
theumas  thu;  agus  nach  dùisg  iadsan  a 
chuireas  dragh  ort?  agus  nach  bi  thusa 
dhoibh  mar  chobhaitach  ? 

8  A  chionn  gu  'n  do  chreach  thu  mòran 
chinneach,  creachaidh  uile  iarmad  nan 
cinneach  thusa :  air  son  fola  dhaoine,  ag- 
us  sàruchaidh  an  fhearainn,  na  caithreach, 
agus  a  h-uile  luchd-àiteachaidh. 

9  Mo  thruaighe  esan  a  ta  sanntachadh 
droch  shainnt  d'  a  thigh  ;  a  chum  a  nead 
a  shuidheachadh  gu  h-àrd ;  gu  e  fèin  a 
shaoradh  o  chumhachd  àmhghair. 

10  Dhealbh  thu  nàire  do  d'  thigh,  le 
mòran  shluagh  a  ghearradh  as ;  agus 
plieacaich  thu  an  aghaidh  t'  anama  fèin. 

11  Oir  glaodhaidh  a'  chlach  a  mach  as 
a  bhalla ;  agus  freagraidh  an  t-sail  as  an 
fhiodh  i. 

12  Is  an-aoibhinn  dha-san  a  thogas  baile 
le  fuil,  agus  a  dhaingnicheas  caithir  le 
aingidheachd. 

13  Feuch,  nach  ann  o  Thighearn  nan 
sluagh  a  ta  so,  gu  'u  saothraicheadh  daoine 

nns  an  teine,  agus  gu  'n  sgìthicheadh 
slòigh  iad  fèin  air  son  ni  faoin  ? 

14  Gu  cinnteach  lìonar  an  talamh  le  eòl- 
as  glòhe  an  Tighearna,  mar  a  tanah-uisg- 
eachan  a'  còmhdachadh  na  fairge. 

15  Is  an-aoibhinn  dha-san  a  tlia  toirt  air 
a  choimhearsnach  òl,  a  ta  cur  ris  a'  chop- 
ain,  agus  'ga  chur  air  mhisg  mar  an  ceud- 
na,  chum  gu  'n  amhairceadh  e  air  a  lom- 
nochduidh. 

16  Tha  thu  air  do  lìonadh  le  nàire  an 
àit  glòire :  òl  thusa  fòs,  agus  biodh  do 
roimh-ehraicionn  air  a  leigeadh  ris  :  riut- 
sa  pillear  cupan  làimhe  deise  au  Tighearn ; 
agus  bithidh  sgeith  nàrach  air  do  ghlòir. 

17  Oir  ni  ainneart  Lebanoin  do  cliòmh- 
dacliadh,  agus  cuiridh  sgrios  ainmhidhean 
eagal  ort ;  air  son  fola  dhaoine,  agus  air 
son  sàruchaidh  an  fhearainn,  na  caith- 
reach,  agus  a  h-uile  luchd-àiteachaidh. 

18  Ciod  an  tairbhe  tha  san  ìomhaigh 


shnaighte,  gu  'n  d'  rinn  am  fear  a  dhealbit 
i  a  enaigheadh  :  anns  an  ìomhaigh  leaghta, 
agus  ann  am  fear-teagasg  nam  breug,  gu'n 
carbadh  fear-deanamh  na  h-oibre  so  aisde, 
a  dheanamh  ìodhola  balbha? 

19  Is  truagh  dha-san  a  ta  ag  ràdh  ris  an 
fhiodh,  Dùisg :  ris  a'  chloich  bhailhh, 
Eirich.  An  teagaisg  i  ?  Feuch,  tha  i  air 
a  cur  thairis  le  h-òr  agus  airyiod ;  agus 
cha  'n  eil  anail  air  bith  an  taobh  a  stigh 
dh'i. 

20  Ach  tha  an  Tighearn  'na  theampull 
naomli  :  bi  a'  d'  thosd  'na  fhianuis,  O  thal- 
aimh  uile. 

CAIB.  III. 

URNUIGH  Habacuc  au  fhàidh  air  Sigi- 
onot. 

2  O  Thighearn,  chuala  mi  do  chainnt ; 
bha  eagal  orm  :  O  Thighearn,  ath-bheoth- 
aich  t'  obair  an  am  meadhon  nam  bliadh- 
naclian,  ann  am  meadhon  nain  bliadh- 
nachan  dean  aithnichte ;  ann  an  corruich 
cuiinhnich  tròcair. 

3  Thàinig  Dia  o  Theman,  agus  an  Tt 
naomli  o  sluiabh  Pharain.  Selah.  Chòmh- 
daich  a  ghlòir  na  nèamhan,  agu6  bha  an 
taìamh  làn  d'  a  chliù. 

4  Agus  bha  a  shoilleireachd  mar  a' 
ghrian  ;  o  a  làimh  shruth  dèarsanna  sol- 
uis  ;  agus  an  sin  bha  àite  foluich  a  mhòr- 
achd. 

5  Roimh  a  gnùis  chaidh  a'  phlàigh  ; 
agus  chaidh  eiblile  teine  mach  o'chosaibh. 

6  Sheas  e,  agus  thomhais  e  an  talamh  : 
dh'  amhairc  e,  agus  sgap  e  na  cinnich  as  a 
chèile  ;  agus  bha  na  slèibhte  siorruidh  air 
am  briseadh ;  chrom  na  cnuic  bith- 
bliuan  ;  tha  a  shlighe  maireannach. 

7  Chunnaic  mi  pàilliuna  Chusain  ann 
an  àmhghar :  chnothnuich  brat-sgàile 
fearainn  Mhidiain. 

8  An  robh  corruich  air  an  Tighearn  ris 
na  tuiltibh  ?  an  robh  d'  fhearg  an  aghaidh 
nan  aimhnichean  ?  an  robh  do  chorruich 
an  aghaidh  na  fairge,  gu  'n  do  mharcaich 
tim  air  t  eachaibh,  agus  air  docharbadaibh 
fclàinte  ? 

9  Rinneadh  do  bhogha  glan-rùisgte,  a 
rèir  nam  mionn  do  na  treubhaibh,  eadhon 
d'  fhocail.  Selah.  Sgoilt  thu  an  talamh 
le  sruthaibh. 

10  Chunnaic  na  slèibhtean  thu  agus 
chriothnuich  iad :  ghabh  tuil  nan  uisg- 
eachan  seachad  :  chuir  an  t-aigein  a  mach 
a  ghuth,  thog  an  doimhne  suas  a  làmhan. 

11  Sheas  a'  ghrian  agus  a'  ghealach  'nan 
àite  :  'nan  solus  shiubhail  do  shaighdean  ; 
'nan  dealradh  do  shleaghan  lìomhaidh. 

12  Dh'  imich  thu  troirah  au  fhearann 
ann  am  feirg,  bhuail  thu  na  c.innich  ann 
an  corruich. 

13  Chaidh  thu  mach  air  son  tèarnaidh 
do  shluaigh,  air  son  tèarnaidh  do  mhuinn- 
tir  ungta :  bhuail  thu  'n  ceann  o  thigh  an 
aingidh  :  leig  thu  ris  na  bunaite  gu  ruig  a 
mhuineil.  Selah. 

14  Bhuail  thu  le  d'  shlait  ceann  a  bhailt- 
ean.  Ruith  iad  a  mach  mar  chuairt- 
ghaoith  gu  ar  sgapadh  ;  bha  an  gairdeach- 
as  mar  gu  'n  slmgeadh  iad  am  buchd  gu 
h-uaigneach. 

15  Choisich  thusa  troimh  an  fhairge  le 

t'eachaibh  :  troiuoh  cruinneachadh  nan 
uisgeacha  mònt.  | 

16  'Niiaira  cliuala  mi,  chriothnuich  mo  j 
chom;  bha  mo  bhile  air  chrith  roimh  do 
ghuth  :  chaidh  lobliadh  a  steach  ann  am  j 
chnàmhaibh,  agus  chriothnuich  mi  ann  am  i 
àite ;  a  chum  gu  'm  biodh  fois  agam  ann 
an  là  an  àmhghair :  'nuair  a  thèid  e  suas 
an  aghaidh  an  t-sluaigh,  agus  a  chlaoidh- 
eas  e  iad  le  'bhuidhnibh. 

17  G«d  nach  toir  an  crann-fìge  uaith 
blàth,  agus  ged  nach  fàs  air  an  fhìonain 
cinueas ;  ged  fhàtlnich  meas  a'  cl)roinn-  | 


oladh,  agus  ged  nach  toir  na  machraichean 
uatha  lòn  ;  ged  ghearrar  an  treud  as  o  'n 
mhainnir,  agus  ged  nach  bi  buar  air  bith 
anns  na  buailtibh ; 

18  Gidheadh  ni  mise  gairdeachas  anns 
an  Tighearn,  ni  mi  aoibhneas  ann  an  Dia 
mo  shlàinte. 

19  ls  e  au  Tighearn  Iehobhah  mo  neart, 
agus  ni  e  mo  chosan  mar  chosnibh  èilde, 
agus  bheir  e  orm  coiseachd  air  m'  ionad- 
aibh  àrda.  Do  'n  àrd-lhear-chiùil  air  m' 
innealaibh  teudach. 


SEPHANIAH. 


CATB.  I. 

FOCAL  an  Tighearn  athàiniggu  Seph- 
aniah  mac  Chusi,  mhic  Ghedahah, 
mhic  Amariah,  mlnc  Hisciah,  ann  an 
làithibh  losiah,  mhic  Amoin,  righ  Iud- 
ah. 

2  Sgriosaidh  mise  gu  tur  na  h-uile  nithe 
bhàrr  aghaidh  an  fhearainu,  deir  an  Tigh- 
earn. 

3  Sgriosaidh  mi  duine  agus  ainmhidh, 
sgriosaidh  tni  eunlaith  an  athair,  agus  iasga 
na  fairge,  agus  na  cip-thuislidh  maille  ris 
na  h-aingidh  :  agus  gearraidh  mi  as  an 
duine  bhàrr  aghaidh  an  ihearainn,  deir  an 
Tighearn. 

4  Sìnidh  mi  fòs  a  mach  mo  làmh  air  Iu- 
dah,  agus  air  uile  luchd-àiteachaidh  leru- 
saleim  ;  agus  gearraidh  mi  as  fuigheall 
Bhaail  o  'n  àite  so ;  aimn  an  luchd-ìobraidh 
maille  ris  na  sagairt ; 

5  Agus  iadsan  a  ta  'g  aoradh  do  fheachd 
nèimh  air  mhullach  nan  tighean  ;  agus  iad- 
san  a  ta  'g  aoradh,  agus  a'  mionnachadh 
air  an  Tighearn,  agus  fòs  a'  mionnachadh 
air  Malcham ; 

6  Agus  iadsan  a  phill  air  an  ais  o  'n  Tigh- 
earn ;  agus  iadsan  nach  d'iarr  an  Tigliearn, 
agus  nach  d'fhiosraich  dheth. 

7  Bithibh  tosdach  an  làthair  an  Tighearn 
Iehobhal),  oir  tha  là  an  Tighearna  dlùth : 
oir  dh'ulluich  an  Tighearn  ìobairt,  ghairm 
e  'aoidhean. 

8  Agus  tarlaidh  ann  an  là  ìobairt  an 
Tighearna  gu  'n  smachdaich  mise  na 
priounsachan,  agus  clann  nan  rìghrean, 
agus  na  h-uile  ta  air  an  èideadh  le  culaidh 
enoituhich. 

9  Agus  air  an  là  cheudna  smachdaichidh 
mi  iadsau  uile  a  ta  leum  air  a'  stairsnich, 
a  ta  lìnnadh  tighean  am  maighstirean  le 
ainneart  agus  le  ceilg. , 

10  Agus  tarlaidh  air  an  là  sin,  tha  an 
Tighearn  ag  ràdh,  gu  m  bi  fuaim  èighich 
o  gheata  an  èisg,  agus  ulartaich  o  'n  dara 
baile,  agus  bruanadh  mòr  o  na  cnocaibh. 

11  Ard-ghuilihh,  a  luchd-àiteaehaidh 
Mhacteis,  oir  tha  'n  luchd-malairt  gu 


h-iomlan  air  an  gearradh  as  ;  tha  ttite 
luchd-giùlain  an  airgid  air  am  milleadh. 

12  Agus  tarlaidh  anns  an  àm  6in,  gu  'n 
rannsaich  mise  Ierusalem  le  coinnlibh,  ag- 
us  smachdaichidh  mi  na  daoine  ta  socair 
air  an  deasgainibh  ;  a  ta  'g  ràdh  'nan 
cndhe,  Cha  dean  an  Tighearn  maith,  ni 
mò  ni  e  olc. 

13  Air  an  aobhar  sin  bithidh  am  maoira 
'na  chobhartach,  agus  an  tighean  'nam  fàs- 
ach  :  agus  togaidh  iad  tighean,  ach  cha  'n 
àitichiad;  agus  suidhichidh  iad  fìon-hos- 
an,  ach  cha  'n  òl  iad  am  fìon. 

14  Tha  là  mòr  an  Tighearna  dlùth,  tha 
e  dlùth,  agus  a' deifreachadh  gu  mòr:  tha 
gutli  là  an  Tighearna  searbh  :  guilidh  an 
sin  an  cumhachdach. 

15  Is  là  feirge  an  là  sin,  !à  trioblaid  ag- 
us  teanntac.hd  ;  là  fàsalachd  agus  lèir- 
sgrios ;  là  dorchadais  agus  ogluidheachd ; 
là  neul  agus  tiugh-dhorchadais ; 

16  Làtrompaid  agus  iolaich  an  aghaidh 
nam  bailtean  daingnichte,  agus  an  aghaidh 
nam  tùr  àrda. 

17  Agus  bheir  mise  airc  air  daoine, 
ionnus  gu  'n  siubhail  iad  mar  dhaill,  a 
chionn  gu  'n  do  pheacaich  iad  an  aghaidh 
an  Tighearn :  agus  dòirtear  a  mach  atn 
fuil  mar  dhuslach,  agus  am  feoil  mar  aol- 
ach. 

18  Ni  mò  dh'fheudas  an  airgiod  no  'n 
òr  an  saoradh  ann  an  là  feirge  an  Tigh- 
earn  ;  ach  le  teine  'eud-san  loisgear  ara 
fearann  uile :  oir  bheir  e  gu  deimhin  lèir- 
sgrios  obann  air  uile  luchd-àiteachaidh  na 
tìre. 

CAIB.  II. 

CRUINNICHIBH  sibh  fèin  ri  chèile, 
seadh  cruinnichibh  ri  chèile,  O  fhin- 
eadh  gun  iarraidh : 

2  Mu  'n  tig  an  t-ordugh  gu  bui!,  mu  'n 
siubhail  'ur  là  seachad  mar  mholl ;  mu  'n 
tig  corruich  gharg  an  Tighearn  oirbh, 
mu  'n  tig  là  feirge  an  Tigheart)  oirbh. 

3  Iarraibh-sa  an  Tighearn,  uile  dhaoine 
ciùine   na   talmhaiun,   a   dh'  oibrich  a 

bhreìtheanas  ;  iarraibh  fìreantachd,  iarr- 
aibh  macantachd:  feudaidh  e  bhith  gu  'n 
tèarnar  sibhse  ann  an  là  feirge  an  Tigh- 
earna. 

4  Gu  dearbh  trèigear  Gasa,  agus  cuir- 
ear  fàs  Ascelon  :  fògraidli  iad  a  mach  As- 
dod  air  mheadhon-là;  agus  bithidh  Ecron 
air  a  spìonadh  à  freumh. 

5  Mo  thruaighe  lurhd-àiteachaidh  sliosa 
na  fairge,  cinneach  nan  Cereteach  :  tha 
focal  an  Tighearn  'nur  n-aghaidh.  O  Cha- 
naain,  a  thìr  nam  Philisteach,  sgriosaidh 
mise  thu,  ionnus  nach  bi  aon  'g  adàiteach- 
adh. 

6  Agus  bithidh  taobh  na  fairge  'na 
bhothanaibh  aig  buachaillibh,  agus  'na 
mhanraichibh  aig  treudan. 

7  Agus  bithidh  an  slios  aig  iarmad  tighe 
Iudah  ;  ionaltraidh  iad  air :  ann  an  tigh- 
ibh  Asceloin  luidhidh  iad  sìos  anns  an  an- 
moch  :  oir  thig  an  Tighearn  an  Dia  g'  an 
amharc,  agus  bheir  e  air  an  ais  am  braigh- 
dean. 

8  Chuala  mise  masladh  Mhoaib,  agus 
anacainnt  cloinne  Amoin,  leis  an  d'  rinn 
ìad  mo  shluagh-sa  mhaslachadh,  agns  iad 
fèin  a  mheudachadh  an  aghaidh  an  crìoch- 
an. 

9  Air  an  aobhar  sin  mar  is  beò  mise,  tha 
Tighearn  nan  sluagh,  Dia  Israeil,  ag  ràdh  ; 
gu  deimhin  bithidh  Moab  mar  Shodotn, 
agus  clann  Amoin  mar  Ghomorah,  'na 
fhàsaeh  ionntagarh.  agus  'na  phuill  shal- 
ainn,  agus  'fia  lèir-sgrìos  siorruidh  ;  ni 
fuighealì  ìno  shluai^h-sa  an  creachadh, 
agus  iarraad  mo  chinnich  an  sealbhach- 
adh. 

10  So  gheihh  iad  air  son  an  uabhair,  a 
chionn  gu  'n  d'  thug  iad  masladh,  agus  gu  'n 
do  iiiheudaich  siad  iad  fèin  an  aghaidh 
cinnich  Tighearna  nan  sluagh. 

11  Bithidh  an  Tighearn  uamhasach  'nan 
aghaidh  ;  oir  bheir  e  gort  air  uile  dhiath- 
aibh  na  talmhainn  ;  agus  bheir  iad  aoradh 
dlia-san,  gach  aon  o  'àite  fèin,  eadhon  uile 
eileana  nan  cinneach. 

12  Sibhse,  Etiopacha,  mar  an  ceudna, 
marbhar  sibh  fèin  leis  a'  chlaidheamh. 

13  Agus  sìnidh  e  mach  a  làmh  an  agh- 
aidh  na  h-àirde  tuath,  a?us  sgriosaidh  e 
Asiria  ;  agus  ni  e  Ninebheh  'na  làraich 
luim,  tioram  mar  an  fhàsach. 

14  Agus  luidhidh  treudan  sìos  'na 
meadhon,  uile  bheathaiche  na  taimhainn: 
gabhaidh  am  pelican  agus  a'  ghràineag 
tàmli  'na  h-àrd-dhoruis  :  hitliidh  om  fuaim 
'na  h-uinneagaibh  ;  bithidh  fàsalachd  anns 
an  sgàth-thigh  :  oir  leigidh  e  ris  a  h-obair 
sheudair. 

15  So  a'  chaithir  luaghaireach  a  ghabh 
còmhnuidh  gu  tèaruinte ;  a  thnhhairt  'na 
cridhe,  Tha  mi,  agus  cha  'n  'eil  ann  ach 
mi.  Cionnus  a  dh 'fhàs  i  'na  fàsach,  'na 
h-àite  air  son  bheathaiehean  gu  luidlie 
sìos  ann  !  sgeigidh  gach  aon  a  thèid  seach- 
ad  oirre,  agus  crathaidh  e  a  làmh. 

CAIB.  III. 

IS  an-aoibhinn  dh'ise  a  ta  ceannaire.each 
agus  truaillte,  do  'n  chaithir  a  ta  ri  sàr- 
uchadh. 

2  Cha  d'thug  i  gèill  do  'n  ghuth  ;  cha  do 
ghabh  i  cronachadh  :  cha  d'earb  i  as  an 


Tighearn  :  cha  do  tharruing  i  dlùth  d'  a 
Dia. 

3  Tha  a  prionnsachan  an  taobh  a  stigh 
dh'i  'nan  leomhain  bheucach  ;  is  madaidh- 
alluidh  an  anmoich  am  breitheamhna, 
cha  'n  fheith  iad  gus  a'  mhaduinn  gun  na 
cnàmhan  itheadh. 

4  Is  daoine  eutrom  fealltach  a  fàidhean  : 
thruaill  a  sagairt  an  t-ionad  naomh  :  bhris 
iad  an  reachd. 

5  Tha  an  Tighearn  cothromach  'na 
meadhon :  cha  dean  esan  eu-ceart:  gach 
maduinn  bheir  e  breitheanas  gu  solus, 
cha  'n  fhàilnich  e:  ach  cha  'n  'eil  eòlas  aig 
an  eticorach  air  nàire. 

6  Ghearr  mi  as  na  cinnich :  tha  an  tùir 
uaigneach  ;  rinn  mi  fàs  an  ^ràidean,  air 
chor  as  nach  'eil  aon  'gan  imeachd :  tha 
am  bailtean  air  an  sgrios,  gun  duine  sam 
bith  annta,  gun  aon  neach  'gan  àiteach- 
adh. 

7  Thubhairt  mi,  Gu  deimhin  bithidh 
m'  eagal  ort,  gabhaidh  tu  teagasg :  mar 
sin  cha  bhiodh  an  àite-còmhnuidh  air  a 
ghearradh  as,  cionnus  air  bith  a  smachd- 
aichinn  iad  :  ach  dh'èirich  iad  gu  moch, 
agus  thruaill  iad  an  uile  dheanadas. 

8  Uime  sin  feithibh-sa  riumsa,  tha  an 
Tighearn  ag  ràdh,  gus  an  là  san  èirich  mi 
suas  a  chum  na  creiche  :  oir  is  e  mo  rùu 
na  cinnich  a  chruinneachadh,  na  riogh- 
achdan  a  tharruing  ri  chèile ;  a  dhòrtadh 
orra  mo  chorruich,  uile  theas  m'  fheirge  : 
oir  loisgear  an  talamh  gu  h-iomlan  le  teine 
m'  eud-sa. 

9  Gu  deimhin  pillidh  mi  'n  sin  air  na 
slòigh  teangadh  ghlan,  gu  gairro  gu  lèir 
air  ainm  an  Tighearna,  gu  seirbhis  a 
dheanamh  dha  le  aon  rùn. 

10  O  thaobh  thall  aimhnichean  Etiopia, 
bheir  mo  luchd-athchuinge.  am  measg  mo 
mhuinntir  sgapta,  tabhartas  a  m'  ionn- 
suidh. 

11  Anns  an  là  sin  cha  nàraichear  thn 
air  son  t'  uile  dheanadais,  leis  an  do  chiont- 
aich  thu  ann  am  aghaidh-sa:  oir  an  sin 
bheir  mi  air  falbh  as  do  mheadhon  iadsan 
a  ta  ri  gairdeachas  ann  ad  uabhar;  agus 
cha  'n  àrdaich  thu  ni  's  mò  thu  fèin  ann  am 
shliabh  naomh-sa. 

12  Fàgaidh  mi  fòs  ann  ad  mheadhon 
sluagh  anshocrach  agus  dìblidh  ;  agus  cuir- 
idh  iad  an  dòchas  ann  an  ainm  an  Tigh- 
earna. 

13  Cha  dean  iarmad  Israeil  aingidh- 
eachd,  ni  mò  labhras  iad  breugan :  ni  mò 
gheibhear  teangadh  chealgach  'nam  beul. 
Oir  ionaltraidh'agus  luidhidh  iad  sìos,  ag- 
us  cha  chuir  aon  neach  eagal  orra. 

14  Seinn,  O  nighean  Shioin  ;  tog  iolach, 
O  Israeil  ;  bi  ait,  agus  dean  gairdeach- 
as  le  t'  uile  cridhe,  O  nighean  Ierusa- 
leim. 

15  Thug  an  Tighearn  air  falbh  do 
bhreitheanais ;  phill  Righ  Israeil  air  falbh 
do  naimhdean:  tha  'n  Tighearn  ann  ad 
mheadhon  ;  cha  'n  fhaic  thu  olc  ni  's  mò. 

16  Anns  an  là  sin  theirear  ri  lerusalem, 
Na  biodh  eagal  ort  ;  agus  ri  Sion,  Na 
biodh  do  làmhan  lag. 

17  Tha  'n  Tighearna  Dia  ann  ad 
mheadhon  cumhachdach ;  ni  e  do  thèarn- 
adh  ;  ni  e  gairdeachas  os  do  cheann  le 

luaghair ;  gabhaidh  e  fois  'na  ghràdh  ;  ni 
e  gairdeachas  os  do  cheann  le  seinn. 

18  Cruinnichidh  mi  iudsan  a'  d'  mheasg 
a  t<i  ri  caoidh  air  son  an  àrd-choimhthion- 
ai!,  do  'n  robh  a  mhasladh  'na  eallaich. 

19  Feuch,  millidh  mise  t'  uile  luchd- 
sàruchaidh  anns  an  àm  sin  ;  agus  leighis- 
idh  mi  ise  ta  hacach,  agus  cruinnichidh 
rai  ise  hha  sgaoilte ;  agus  gheibli  mi  dhoibh 

eìiò  agus  deadh  iomradh  anns  gach  aon 
tìr  anns  an  d'  fhuair  iad  nàire. 

20  Anns  an  àm  sin  bheir  mi  air  bhur 
n-ais  sibh  ;  agus  anns  an  àin  san  cruinnich 
mi  sibh,  bheir  mi  gun  amharus  dhuibh 
ainm  agus  cliù  am  measg  uile  ehinneach 
na  talmhainn,  an  uair  a  philleas  mi  air  a 
h-ais  'ur  bruid  fa  chorahair  an  sùl-san, 
deir  an  Tighearn. 


H  A  G  A  I. 


CAIB.  T. 

ANNan  dara  bliadhna  Dharuis  an  righ, 
anns  an  t-seathamh  mìos,  air  a' 
cheud  là  do'n  mhìos,  thàinig  focal  anTigh- 
earnn  le  Hagai  am  fàidh  gu  Serubabel  mac 
Shealtiei),  uachdaran  Iudah,  agus  gu  Io- 
suah  raac  Iosedeich,  an  t-àrd-shagart,  ag 
ràdh  ; 

2  Mar  so  labhair  Tighearn  nan  sluagh. 
ag  ràdh,  Thubhairt  an  sluagh  so,  Cha  d' 
thàinig  an  t-àm  gu  tigh  an  Tighearn  a 
thogail. 

3  An  sin  thàinig  focal  an  Tighearna  le 
Hagai  ara  fàidh,  ag  ràdh, 

4  An  àm  dhuibh-sa,  O  sibhse,  còmh- 
nuidh  a  ghabhail  'nur  tighibh  maiseach, 
agus  an  tigh  so  'na  f hàsach  ? 

5  A  nis  ma  ta  mar  so  tha  Tighearn  nan 
sluagh  ag  ràdh,  Thugaibh  fanear  bhur 
sligheanna. 

6  Chuir  sibh  mòran,  agus  is  beag  a 
thug  sibh  a  steach  ;  tha  sibh  ag  itheadh, 
ach  cha  'n  'eil  gu  leòr  agaibh  :  tha  sibh  ag 
òl,  ach  cha  'n  'eil  sibh  sàthach  :  tha  sibh 
'gur  n-èideadh,  ach  cha  'n  'eil  aon  neach 
blàth  :  agus  esan  a  tha  cosnadh  tuarasdail, 
tha  e  'ga  chosnadh  gu  'chur  ann  an  sporan 
tolltach. 

7  Mar  so  tha  Tighearn  nan  sluagh  ag 
ràdh,  Thugaibh  fa'near  bhur  sligheanna. 

8  Rachaibh  suas  a  chum  an  t-slèibh,  ag- 
us  thugaibh  leibh  fiodh,  agus  togaibh  an 
tigh ;  agus  gabhaidh  mise  tlachd  ann,  ag- 
us  bithidh  mi  air  rao  ghlòrachadh,  deir  an 
Tighearn. 

9"  Bha  sùil  agaihli  ri  mòran,  agus,  feuch, 
thàinig  e  gu  beagan  ;  agus  an  uair  a  thug 
sihh  dhachaidh  e,  shèid  mise  air.  C'  ar 
son?  tha  Tighearn  nan  sluagh  ag  ràdh. 
Air  son  mo  thighe  ta  fàs,  agus  sibhse  a' 
ruith  gach  duine  g'  a  thigh  fèin. 

10  Air  an  aobhar  sin  chum  na  nèamha 
os  'ur  ceann  air  ais  an  drùchd,  agus  ghlèidh 
an  talamh  a  thoradh. 

11  Agus  ghairm  mise  tart  air  an  fhear- 
ann,  agus  air  na  slèibhtean,  agus  air  an 
arbhar,  agus  air  an  fhìon  nuadh,  agus  air 
an  oladh ;  agus  air  gach  ni  bheir  an  tal- 
amh  a  mach  ;  agus  air  duine,  agus  air  ain- 
mhidh;  agus  air  uile  shaothair  nan  làmh. 


12  An  sin  thug  Seruhabel  mac  Shealt- 
ieil,  agus  losuah  mac  Iosedeich,  an  t-àrd- 
shagart,  leis  a'  chuid  eile  do  'n  t-sluagh 
uile,  gèill  do  ghuth  an  Tighearn  an  Dia, 
agus  'do  bhriathraibh  Hagai  au  fhàidh, 
(mar  a  chuir  an  Tighearn  an  Dia  fios  leis,) 
agus  bha  eagal  air  an  t-sluagh  roimh  an 
Tighearn. 

13  An  sin  labhair  Hagai  teachdair  an 
Tighearn,  ann  an  teachdaireachd  an  Tigh- 
earna,  ris  an  t-sluagh,  ag  ràdh,  Tha  mise 
leibh,  deir  an  Tighearn. 

14  Agus  dhùisg  an  Tighearn  spiorad 
Sìierubabeil  mhic  Shealtieil,  uachdarain 
Iudah,  agus  spiorad  Iosuah  mhic  Iosed- 
eich,  an  àrd-shagairt,  agus  spiorad  na  cuid 
eile  do  'n  t-sluagh  uile  ;  agus  thàinig  iad, 
agus  rinn  iad  obair  aun  an  tigh  Tighearna 
nan  sluagh,  an  Dia, 

15  Air  a'  cheathramh  là  fichead  do  'n 
t-seathamh  mìos,  ann  an  dara  bliadhna 
Dhariuis  an  righ. 

CAIB.  II. 

ANNS  an  t-seachdamh  mìos,  air  an  aon 
làficliead  do  'n  mhìos,  thàinig  focal  an 
Tighearna  leis  an  fhàidh  Hagai,  ag  ràdh  ; 

2  Labhair  a  nis  ri  Serubabel  mac  Sheal- 
tieil,  uachdaran  Iudah,  agus  ri  Iosuah 
mac  losedeich  an  t-àrd-shagart;  agus  ris 
a'  chuid  eile  do  'n  t-sluagii,  ag  ràdh, 

3  Cò  a  ta  air  'fhàgail  'nur  measg  a 
chunnaic  an  tigh  so  'na  cheud  ghlòir  ?  ag- 
us  cionnus  a  tha  sibh  'ga  thaicinn  a  nis  ? 
nach  'eil  e  'nur  sùilibh,  làimh  ri  sin,  mar 
neo-ni  ? 

4  Gidheadh  a  nis  bi  làidir,  O  Sheruha- 
bèil,  tha  an  Tighearn  ag  ràdh  ;  agus  bi 
làidir,  O  Iosuah,  mhic  losedeich,  àrd- 
shagairt ;  agus  bithibii-sa  làidir,  uile 
shluagh  an  fhearainn,  tha  an  Tijrhearn  ag 
ràdh  ;  agus  deanaibh  obair ;  oir  tha  misa 
leibh,  deir  Tighearn  nan  sluagh. 

5  A  rèir  an  fhocail  a  dhaingnich  mi 
ruibh  'nuair  a  thàinig  sibh  a  mach  as  an 
Eiphit,  mar  sin  tha  mo  spiorad  a'  fantuinn 
'nur  measg  :  na  biodh  eagal  oii  bh. 

6  Oir  raar  so  tha  Tighearn  nan  sluagh 
ag  ràdh ;  Fathasd  aon  uair,  ann  an  ùine 
biiig,  crathaidh  mise  na  nèamhan,  agus  aa 

talamh,  agus  an  fhairge,  agus  am  fearann 
tioram  : 

7  Agus  crathaidh  rai  na  h-uile  chinnich, 
agus  thig  miann  nan  uile  chinneach  ;  ag- 
us  lìonaidh  rai  an  tigh  so  le  glòir,  deir 
Tigliearn  nan  sluagh. 

8  Is  leamsa  an  t-airgiod,  agus  is  leamsa 
an  t-òr,  deir  Tighearn  nan  sluagh. 

9  Bithidh  glòir  an  tighe  dheireannaich 
so  ni  's  mò  na  glòir  a'  cheud  thighe,  tha 
Tighearn  nan  sluagh  ag  rìdh  ;  agus  anns 
an  àite  so  bheir  mise  sìth,  deir  Tighearn 
nan  sluagh. 

10  Air  a*  cheathramh  là  fichead  do  'n 
naotliamh  mìos,  ann  an  dara  bliadhna 
Dliariuis,  thàinig  focal  an  Tighearna,  le 
Hagai  am  fàidh,  ag  ràdh  ; 

11  Mar  so  tha  Tighearn  nan  sluagh  ag 
ràdh,  Feòrait-h  a  nis  do  na  sagartaibh  mu 
'n  reachd,  ag  ràdh, 

12  Ma  ghiùlaineas  aon  feoil  naomh  ann 
an  sgiobul  a  thrusgain,  agus  gu  'm  bean  a 
thrusgan  ri  aran,  no  brochan,  no  fion,  no 
oladlt,  no  biadh  sam  bith,  am  bi  sin  naomh  ? 
Agus  fhreagair  na  sagairt,  agus  thubhairt 
iad,  Cha  bhi. 

13  An  sin  thubhairt  Hagai,  Ma  bheanas 
aon  a  ta  neòghlan  le  corp  marbh  ri  aon  air 
bith  do  na  nithe  so,  am  bi  sin  neòghlan  ? 
Agus  fhreagair  na  sagairt,  agus  thubhairt 
iad,  Bithidh  e  neòghlan. 

14  An  sin  fhreagair  Hagai  agus  thubh- 
airt  e,  Is  amhuil  a  bha  an  sluagh  so,  agus 
is  amhuil  a  bha  an  cinneach  so  ann  am 
ìàthair-sa,  tha  an  Tighearn  ag  ràdh  ;  agus 
is  amhuil  a  bha  uile  obair  an  làmh  ;  agus 
an  tabhartas  a  thug  iad  seachad  an  sin  bha 
e  neòghlan. 

15  Agus  a  nis  guidheam  oirbh,  thugaibh 
fa'near;  o  'n  là  'n  diugh,  agus  o  sin  suas, 
mu  'n  do  leagadh  clach  air  cloich  ann  an 
teampull  an  Tighearna : 


16  'Nuair  a  thàinig  aon  gu  cruach 
fhichead  tomhas,  cha  robh  ann  ach  deich  : 
'nuair  a  thàinig  aon  gu  amar-bruthaidh  an 
fhìona,  gu  leth-cheud  soitheach  a  tharr- 
uing  a  mach  as  an  amar,  cha  robh  an  ach 
fichead. 

17  Bhuail  mi  sibh  le  seargadh,  agus  le 
fuar-dhealt,  agus  cloich-mheallainn,  ann 
an  uile  shaothair  bhur  làmh ;  gidheadh 
cha  do  phiH  sibh  riumsa,  deir  an  Tigh- 
earn. 

18  Thugaibh  fa'near  a  nis  o  'n  là  'n 
diugh,  agus  o  sin  suas,  o  'n  cheathrarah  là 
fichead  do  'n  naothamh  mìos,  agus  o  'n  là 
san  do  leagadh  bunaite  teampuill  an  Tigh- 
earna  :  thugaibh  fa  'near. 

19  Am  bheil  siol  fathasd  anns  an  t-sabh- 
al  ?  seadh  gu  ruige  so,  cha  d'  thug  am 
fionain,  no  a'  chraobh-fhìge,  no  a'  phom- 
granat,  no  an  crann-oladh,  seachad  tor- 
adh.  Ach  o  'n  là  so  mach  beannaichidh 
mise. 

20  Agus  tliàinig  focal  an  Tighearn  a  rìs 
gu  Hagai,  air  a  cheathramh  là  fichead 
do  'n  mhìos,  ag  ràdh  ; 

21  Labhair  ri  Serubabel  uachdaran  lu- 
dah,  ag  ràdh,  Crathaidh  mise  na  nèamh- 
an,  agup.  an  talamh  ; 

22  Agus  tilgidh  mi  caithir  rìoghachdan 
bun  os  ceann,  agus  sgriosaidh  mi  neart 
rìogliachdan  nan  cinneach  ;  agus  tilgidh 
mi  bun  os  ceaun  na  carbaid,  agus  iadsan  a 
ta  marcachd  orra,  agus  tuitidh  na  h-eich 
agus  am  marcaichean  sìos,  gach  aon  le 
claidheamh  a  bhràthar. 

23  Anns  an  là  sin,  tha  Tighearn  nan 
sluagh  ag  ràdh,  gabhaidh  mi  thusa,  O 
Sherubabeil,  a  mhic  Shealtieil,  m'  òglaich, 
tha  an  Tighearn  ag  ràdh,  agus  ni  mi  thu 
mar  sheula  ;  oir  ròghnaich  mise  thu,  deir 
Tighearn  nan  sluagh. 

CAIB.  I. 

ANNS  an  ochdamh  mìos,  ann  an  dara 
bliadhna  Dhariuis,  thàinig  focal  an 
Tighearna  gu  Sechariah  mac  Bharachiah, 
mhic  Ido,  am  fàidh,  ag  ràdh, 

2  Bha  corruich  ro-mhòr  air  an  Tigh- 
earn  ri  bhur  n-aithrichibh  : 

3  Agus  abair  thusa  riu,  Mar  so  tha 
Tlghearna  nan  sluagh  ag  ràdh,  Pillibh-sa 
riumsa,  tha  Tighearh  nan  sluagh  ag  ràdh; 
agus  pillidh  mise  ruibhse,  deir  Tighearn 
nan  sluagh. 

4  Na  bithibh  mar  bhur  n-aithrichean, 
rìs  an  do  ghlaodh  na  fàidhean  a  bh'  ann 
roimhe  so,  ag  ràdh  ;  mar  so  tha  Tighearn 
nan  sluagh  agràdh  ;  rillibh-sa  nis  o  bhur 


droch  shlighibh,  agus  o  bhur  droch  dhean- 
adais.  Ach  cha  d'  èisd  iad,  ni  mò  thug 
iad  aire  dhomh-sa,  deir  an  Tighearn. 

5  'Ur  n-aithrichean,  c'  àit  am  bheil  iad? 
agus  na  fàidhean,  am  mair  iad  beò  am 
feasd  ? 

6  Ach  mo  bhriathran-sa,  agus  mo 
reachdan,  a  dh'  àithn  mi  do  m'  òglaich  na 
fàidhean,  nach  d'  rinn  iad  greim  air  bhur 
n-aithrichean  ?  agus  nach  d'  thubhairt  iad, 
Amhuil  mar  a  shaoil  Tighearn  nan  sluagh 
a  dheanamh  ruinne,  a  rèir  ar  slighean, 
agus  a  rèir  ar  deanadais^  mar  sin  rinn  e 
ruinn. 

7  Air  a'  cheathramh  là  fichead  do  'n  aon 
mhìos  deug,  (sin  am  mìos  Sebat,)  ann  an 
dara  bliadhna  Dhariuis,  thàinig  focal  an 


CAIB.  II.  III. 

Tighearna  ga  Sechariah,  mac  Bharachiah, 
inhic  Ido,  am  fàidh,  ag  ràdh  ; 

8  Chunnaic  mi  san  oidhche,  agus  feuch 
duine  a'  marcachd  air  each  ruadh,  agus 
sheas  e  measg  nan  craobha-miortail  a  bha 
sa'  ghleann,  agus  air  a  chùlaobh  bha  eich 
ruadha,  blireaca,  agus  bhàna. 

9  An  sin  thubhairt  mi,  Ciod  iad  so,  O 
mo  Thighearn?  Agus  thubliairt  an  t-ain- 
geal  a  labhair  rium,  Feuchaidh  mise  dhuit 
ciod  iad  so. 

10  Agus  fhreagair  am  fear  a  bha  'na 
sheasamh  am  measg  nan  craobha-miortail, 
agus  thubhairt  e,  So  iadsan  a  chuir  an 
Tighearn  gu  siubhal  sìos  agus  suas  air 
feadli  na  talmlvainn. 

11  Agus  fhreagair  iad  aingeal  an  Tigh- 
earn,  a  sheas  am  measg  nan  craobha- 

I  miortail,  agus  .thubhairt  iad,  Shiubhail 
sinne  nìos  agus  sìos  air  feadh  na  tal- 
mhainn  ;  agus,  feuch,  tha  an  talamh  uile 
'na  thàmh,  agus  a'  gabhail  fois. 

12  An  sin  fhreagair  aingeal  an  Tigh- 
j    earn,  agus  thubhairt  e  ;  O  Thighearn  nan 

sluagh,  cia  fhad  a  bliios  tu  gun  tròcair  a 
dheanamh  air  Terusalem,  agus  air  bailtibh 
Iudah,  ris  am  bheil  thu  <inn  an  corruich  a 
nis  deich  agus  tri  fichead  hliadhna? 

13  Agus  fhreagair  an  Tighearn  an 
i  t-aingeal  a  Jabhair  riumsa,  le  briathraibh 
l    maithe,  le  briathraibh  sòlasach. 

14  Mar  sin  thubhairt  an  t-aingeal  a  bha 
labhairt  rium,  Glaodh  thusa,  ag  ràdh, 
Mar  so  tha  Tighearn  nan  sluagh  ag  ràdh, 

i  Tha  mise  eudmhor  air  son  Ierusaleim. 
\    agus  air  son  Sliioin  le  eud  mòr  : 

15  Agus  tlia  mi  ann  au  corruich  ro- 
mhòir  ris  na  cinnich  a  ta  suaimhneach ; 

i      oir  cha  robh  ormsa  ach  corruich  bheag, 
:     agus  chuidich  iadsan  air  a  h-aghaidh  an 
dorainn. 

16  Air  an  aobhar  sin  mar  so  tha  an 
Tighearn  ag  ràdh  ;  Phill  mi  ri  Ierusalem 
le  tròcairibh  :  bithidh  mo  thigh  air  a  thog- 
ail  ann,  tha  Tighearn  nan  sluagh  ag  ràdh, 
agus  bithidh  sreang-thorahais  air  a  sgaoil- 
eadh  a  mach  air  Ierusalem. 

17  Glaodh  fathasd,  ag  ràdh,  Mar  so  tha 
Tighearn  nan  sluagh  ag  ràdh,  Bithidh  mo 
bhailtean-sa  fathasd  air  an  sgaoileadh  a 
mach  le  soirbheachadh,  agus  bheir  an 
Tighearn  fathasd  comhfhurtachd  do  Shion, 
agus  ròghnaichidh  e  fathasd  lerusa- 
lein. 

18  An  sin  thog  mi  suas  mo  shùilean, 

Iagus  chunnaic  mi ;   agus  feuch  ceithir 
adhaircean. 
19  Agus  thnbhairt  mi  ris  an  aingeal  a 
bha  labliairt  riura,  Ciod  iad  so  ?  Agus 
fhreagair  esan  mi,  Is  iad  so  na  h-adhairc- 
ean  a  sgap  Iudah,  Israel,  agus  lerusa- 
lem. 
20  Agus  dh'fheuch  an  Tighearna  dhomh 
ceithir  fir-cheirde. 
21  An  sin  thubhairt  mi,  Ciod  a  thàinig 
iad  so  gu  dheanamh  ?    Agus  labhair  esan, 
ag  ràdh  ;  Is  iad  so  na  h-adhaircean  a  sgap 
lu^ah,  ionnus  nach  do  thog  aon  duine 
''l'm  suas  a  c^eaun  :  aen  thàinig  iad  so  chum 
Heagal  a  chur  orra,  a  thilgeadh  a  mach  adh- 
liaircean  nan  cinneach  a  thog  suas  an  adh- 
.-tBarc  an  aghaidh  fearainu  Iudah,  ciium  a 
i  sgapadh. 


CAIB.  II. 

THOG  mi  suas  mo  shùilean  a  rls,  agus 
dh'  amhairc  mi ;  agus,  feuch,  fear  le 
sreing-thomhais  'na  làimh. 

2  An  sin  thubhairt  raise,  C'  àit  am  bheil 
thu  dol  ?  Agus  thubhairt  e  riura,  A  thomh- 
as  Ierusaleim,  a  dh'  fheuchainn  ciod  e  a 
leud,  agus  ciod  e  a  fad. 

3  Agus,  feuch,  chaidh  an  t-aingeal  a 
labhair  rium  a  mach,  agus  chaidh  aingeal 
eile  mach  'na  chòdhai). 

4  Agus  thubhairt  e  ris,  Ruith,  labhair 
ris  an  òganach  sin,  ag  ràdh  ;  Bithidh  Ie- 
rusalem  air  a  h-àiteacbaiih  mar  bliailteaa 
gun  bhallachan,  le  lìonmhoireachd  nan 
daoine  agus  na  sprèidhe  bhios  innte. 

5  Oir  bithidh  mise,  tha  an  Tighearn  ag 
ràdh,  an  am  bhalla  teine  dh'i  mu'n  cuairt, 
agus  bitltidh  mi  ann  am  ghlòir  'na  meadh- 
on. 

6  Ho  !  ho  !  thigibh  agus  teichibh  o  'n  tìr 
mu  thuath,  tha  an  Tighearn  ag  ràdh  ;  oir 
ri  ceithir  ghaotliaibh  an  atliair  sgaoil  mise 
sibh  a  mach,  deir  an  Tighearn. 

7  Ho !  a  Shioin,  tàr  as,  O  thusa  ta 
chòmhnuidh  tnaille  ri  nighinn  Bhabiloin. 

8  Oir  mar  so  tha  Tighearn  nan  sluagh 
ag  ràdh  ;  An  dèigh  na  gloire  so  chuir  e 
mise  chuin  nan  cinneach  a  chreach  sibh- 
se;  oir  an  tì  bheanas  ruibhse,  bheauaidh  e 
ri  cloich  a  sbùla-san. 

9  Oir  feuch,  crathaidh  raise  rao  làmh 
orra,  a<rus  bithidh  iad  'nan  cobhartaich  d' 
an  tràillibh  :  agus  aithnichidh  sibhse  gu  'n 
do  chuir  Tighearn  nan  sluagh  fios  leam- 
sa. 

10  Seinn,  agus  dean  gairdeachas,  O  nigh- 
ean  Shioin  ;  oir  feuch,  tha  mise  a'  teachd, 
agus  gabhaidh  mi  còmhnuidh  ann  ad 
raheadhon,  deir  an  Tiyhearn. 

11  Agus  bithidh  raòran  chinneach  air  an 
cur  ris  an  Tighearn  san  là  sin,  agus  bith- 
idh  iad  'nan  sluagh  dhomh-sa  :  agus  gabh- 
aidh  mise  còmhnuidh  ann  ad  mheadhon  ; 
agus  bithidh  fios  agad  gu'n  do  chuir  Tigh- 
earn  nan  sluagh  mise  a  d'  ionnsuidh. 

12  Agus  sealbhaichidh  an  Tighearn  Iu- 
dah,  a  chuibhrionn,  anns  an  fhearann 
naomh  ;  agus  ròghnaichidh  e  Ierusalem  a 
rìs. 

13  Bi  tosdach,  O  uile  fheoil,  an  làthair 
an  Tighearna  :  oir  tha  e  air  a  thogail  suas 
o  'ionad-còmhnuidh  naomh. 

CAIB.  III. 

AGUS  thaisbein  e  dhomh  losuah  an 
t-àrd-sha?art,  'na  sheasamh  an  làth- 
air  aingeil  an  Tijfhearn  ;  a^'iis  Satan  'na 
sheasamh  aig  a  Jàiinh  dheis,  gu  cur  'na 
aghaidh. 

2  Agus  thuhhairt  an  Tighearn  ri  Satan, 
Gu  'n  deanadh  an  l'igheam  do  clironach- 
adh,  O  Shatain  ;  gu  'n  deanadh  eadhon  an 
Tighearn  a  ròghnaich  Ierusalem.do  chron- 
achadh  :  nach  aithinne  e  so,  air  a  spìonadh 
as  an  teine  ? 

3  A  nis  bha  Iosuah  air  'èideadh  le  eud- 
ach  salach,  agus  sheas  e  an  làthair  an  ain- 
geil. 

4  Agus  fhreagair  esan,  agus  labhair  e 
riu-san  a  sheas  'na  làthair,  ag  ràdh,  Thug- 
aibh  dheth  an  t-eudach  salach.  Agus  ris- 
san  thubhairt  e,  Feucli,  thug  mi  air  t' aing- 

idheachd  imeachd  uait,  agus  èididh  mi 
thu  le  culaidh  mhaisich. 

5  Agus  thubhairt  e,  Cuireadh  iad  ceann- 
eudach  maiseach  air  a  cheann  :  agus  chuir 
iad  ceann-eudach  maiseach  air  a  cheann, 
agus  dh'  èid  iad  e  le  falluinnibh  ;  agus  sheas 
aingeal  an  Tighearna  leo. 

6  Agus  dhearbh  aingeal  an  Tighearnado 
Iosuah,  ag  ràdh, 

7  Mar  so  tha  Tighearn  nan  sluagh  ag 
ràdh,  Ma  ghluaiseas  tu  ann  am  shlighibh- 
aa,  agus  ma  choimhideas  tu  mo  reaclid ;  an 
sin  hheir  thu  mar  an  ceudna  breth  air  mo 
thigh,  agus  gleidhidh  tu  fòs  mo  chùirteau  ; 
agus  bheir  mi  dhuit  àiteacha  coiseachd  am 
measg  na  muinntir  so  'nan  seasamh  leat. 

8  Eisd  a  nis,  O  Iosuah,  àrd-sha<<airt,  thu 
fèin  agus  do  chompanaich  a  ta  'nan  suidhe 
a'  d'  làthair :  oir  is  daoine  tha  'nan  sàmh- 
ladh  iad:  oir  feuch,  bheir  mise  mach 
m  òglach,  Am  MEANGAN. 

9  Oir  feuch,  a'  chlach  a  leag  mise  fa 
ehomhair  losuah  :  air  aon  chloich  tha 
seachd  sùilean.  Feuch  gearraidh  mise  a 
gearradh,  tha  Tighearn  nan  sluagh  ag 
ràdh.  agus  atharraichidh  mi  aingidheachd 
an  fhearainn  so  ann  an  aon  là. 

10  Anns  an  là  sin,  tha  Tighearn  nan 
sluagh  a«  ràdh,  gairmidh  sibh  gach  fear  a 
choimhearsnach  fo  'n  fhìonain,  agus  fo  'n 
ehranu.fhìge. 

CAIB.  IV. 

ÀGUS  thàinig  an  t-aingeal  a  labhair 
riura  a  rìs,  agus  dhùisg  a  mi,  mar 
dhuine  air  a  dhùsgadli  as  a  chodal. 

'2  Agus  thubhairt  e  riura,  Ciod  a  tha  thu 
faicinn  ?  Agus  thubhairt  mise,  Dli' amh- 
airc  mi,  agus,  feuch,  coiunleir  uile  do  òr, 
le  'chopan  air  a  mhullach,  agus  a  sheachd 
lòchrain  air,  agus  seachd  feadain  gus  na 
geachd  lòchrain  a  ta  air  a  mhullach. 

3  Agus  dà  chrann-oladh  làimh  ris,  aon 
air  taobh  deas  a'  chopain,  agus  aon  air  a 
thaobh  clì. 

4  An  sin  fhreagair  mi,  agus  labhair  mi 
ris  an  aingeal  a  bha  ri  còmhradh  rium,  ag 
ràdh,  Ciod  iad  so,  mo  thighearn  ? 

5  Agus  fhreagair  an  t-aingeal  a  bha 
labhairt  rium,  agus  thubhairt  e  riura, 
Nach  'eil  fios  agad  ciod  iad  so  ?  Agus 
thubhairt  mise,  Cha  'n  'eil,  mo  thighearu. 

6  An  sin  fhreagair  e  agus  labhair  e 
rium,  ag  ràdh,  1=  e  so  focal  an  Tighearna 
ri  Serubabel,  ag  ràdh,  Cha  'n  ann  le  neart, 
no  le  cumhachd,  ach  le  m'  spiorad-sa,  deir 
Tighearn  nan  bluagh. 

7  Cò  thusa,  O  shlèibh  mhòir?  Roimh 
Sherubabel  fàsaidh  tu  a'  d'  chòmhnard  ; 
agus  bheir  e  mach  a'  chlach-chinn  le  h-iol- 
ach,  a'  glaodhach,  Gràs,  gràs  gu  robh  dh'  i. 

8  Os  bàrr,  thàinig  focal  an  Tighearn  a 
m'  ionnsuidh-sa,  ag  ràdh  ; 

9  Leag  làmhan  Sherubabeil  stèidh  an 
tighe  so ;  ni  a  làinhan  fòs  a  chrìochnach- 
adh  :  agus  bithidh  fios  agaibh  gu  'n  do  chuir 
Tighearn  nan  sluagh  mise  do  bhur  n-ionn- 
suidh. 

10  Oir  cò  rinn  dìmeas  air  là  nan  nithe 
beaga  ?  ni  eadlion  iadsan  gairdeachas.  ag- 
us  chiiadan  t-sreangthomhais  an  làirah 
Sherubabeil.  Is  iad  an  t-seachdnar  so 
BÙilean  an  Tighearna;  tha  iad  a'  ruith 


sìos  agus  suas    air  feadh  na  talmhainn 

uile. 

11  An  sin  fhreagair  mise,  agus  thubh- 
airt  mi  ris,  Ciod  iad  an  dà  chrann-oladh  eo 
air  taobh  deas  a'  choinnleir,  agus  air  a 
thaobh  clì  ? 

12  Agus  fhreagair  mi  a  rìs,  a<jus  thubh- 
airt  mi  ris,  Ciod  iad  dà  ghèig  nan  crann- 
oladh,  a  ta  làirah  ris  an  clà  Mieadan  òir  a 
taomadh  na  h-oladh  asda  fèin  ? 

13  Agus  fhreagair  e  mi,  agus  thubhairt 
e,  Nach  'eil  fios  agad  ciod  iad  so  ?  Agus 
thubhairt  mise,  Cha  'n  'eil,  mo  thighearn. 

14  An  sin  thubhairt  esan,  Is  iad  so  an 
dithis  ungta  ta  'nan  seasamh  làirah  ri 
Tighearn  na  talmhainn  uile. 

CAIB.  V. 

AGUS  thog  mi  suas  mo  shùilean  a  rts 
agus  dh'  amhairc  mi,  agus,  feuch,  ròla 
ag  itealaich. 

2  Agus  thubhairt  esan  rinm,  Ciod  a  tha 
thu  faicinn  ?  Agus  fhreagair  raise,  tha  tni 
faicinn  ròla  ag  itealaich,  fichead  làmh- 
choille  air  fad,  agus  deich  làmha-coille  air 
leud. 

3  An  sin  thubhairt  e  rium,  Is  e  so  am 
mallachd  a  ta  dol  a  mach  air  aghaidh  an 
fhearainn  uile  :  agus  gearrar  as  gach  aon 
a  ghoideas,  mar  air  an  taobh  so  dheth  :  ag- 
us  gearrar  as  gach  aon  a  mhionnaicheas 
mar  air  an  taobh  sin  deth. 

4  Thug  mise  maeh  e,  tha  Tighearn  nan 
sluagh  ag  ràdh,  agus  thèid  e  steach  do 
thigh  a'  mheirlich,  agus  do  thigh  an  tì  a  ta 
mionnaehadh  gu  breugach  air  ra'  ainm- 
sa;  agus  fanaidh  e  ann  am  meadhon  a 
thighe,  agus  sgriosaidh  e,  eadar  fhiodh  agus 
chloich  e. 

5  An  sin  chaidh  an  t-aingeal  a  labhair 
rium  a  mach,  agus  thubhairt  e  rium,  Tog 
suas  a  nis  do  shùilean,  agus  faic  ciod  so  tha 
dol  a  mach. 

6  Agus  thubhairt  mise,  Ciod  e?  Agus 
thubhairt  esan,  So  Ephah  a  ta  dol  a  mach. 
Agus  thubhairt  e,  Is  i  so  an  samhladh 
anns  an  fhearann  uile.. 

7  Agus,  feuch,  bha  tàlann  luaidhe  air  a 
thogail  suas  :  agus,  feuch,  bean  'na  suidhe 
ann  am  meadhon  na  h-ephah. 

8  Agus  thubhairt  e,  Is  i  so  Aingidh- 
eachd  :  agus  thilg  e  i  ann  am  meadhon  na 
h-ephah;  agus  chuir  e 'n  cothrom  luaidhe 
air  a  beul. 

9  Au  sin  thog  mi  suas  mo  shùilean,  ag- 
us  dh'  amhairc  mi ;  agus,  feuch,  thàinig  a 
maeh  dà  mhnaoi,  agus  a'  ghaoth  'nan 
sgiathaibh  ;  (oir  bha  sgiathan  aca  mar 
sgiathan  corra-glaise ;)  agus  thog  iad  an 
ephah  suas  eadar  an  talamh  agus  na 
nèamha. 

10  An  sin  thubhairt  mise  ris  an  aingeal 
a  labhair  rium,  C'  àit  am  bheil  iad  so  a' 
giùlan  ua  h-ephah  ? 

11  Agus  thubhairt  e  rium,  A  thogail 
tighe  dh'  i  ann  an  tìr  Shìnair  ;  agus  bithidh 
i  air  a  daingneachadh,  agus  air  a  suidh- 
eachadh  an  sin  air  a  bonn. 

CAIB.  VI. 

AGUS  a  rìs  thog  mi  suas  mo  shùilean, 
af,'us  dh'  amhairc  mi ;  agus,  feuch, 
thàinig  ceithir  carbaid  a  raach  o  eadar  dhà 

shliabh ;  agus  bu  shlèibhtean  umha  na 
slèibhtean. 

2  Ris  a'  cheud  charbad  bha  eich  ruadha, 
agus  ris  an  dara  carbad  eich  dhubha, 

3  Agus  ris  an  treas  carbad  eich  gheala, 
agus  ris  a'  cheathramh  carbad  eich  bhalla- 
dhearg. 

4  Au  sin  fhreagair  mi,  agus  thubhairt 
mi  ris  an  aingeal  a  bha  labhaìrt  rium,  Ciod 

,    iad  so,  rao  tlnghearn  ? 

5  Agus  fhreagair  an  t-aingeal,  agus 
thubhairt  e  rium,  Is  iad  so  ceithir  spiorada 
nan  nèauiha,  a  ta  dol  a  mach  o  bhi  'nan 
seasamli  an  làthair  Tighearna  na  talmhainn 
uile. 

6  Thèid  na  h-eich  dhubha  a  ta  ann  a 
maeh  do  "n  tìr  mu  thuath,  agus  thèid  na 

1  h-eich  gheala  mach  'nan  dèigh ;  agus  thèid 
na  h-eich  bhalla-dhearg  a  mach  ris  an  tìr 
mu  dheas. 

7  Agus  chaidh  na  h-eich  bhalla-dhearg 
I  a  mach,  agus  thairg  iad  imeachd  a  chum 

gu  'n  siùbhladh  iad  sìos  agus  suas  air  feadh 
ua  talmhainn :  Agus  thubhairt  e,  Falbh- 
aibh,  imichibh  sìos  agus  suas  air  feadh  na 
talmhainn.  Is  amhuil  a  dh'  imich  iad  sìos 
agus  suas  air  feadh  na  talmhainn. 

i       8  An  sin  ghairm  e  orm,  agus  labhair  e 

i  rium,  ag  ràdh ;  Feuch,  iad  so  a  ta  'g  im- 
eachd  gus  au  tìr  mu  thuath,  chiùinich  iad 

i,    mo  spiorad  anns  an  tìr  mu  thuath. 

9  Agus  thàinig  focal  an  Tighearn  a  mr 

i     ionnsuidh,  ag  ràdh  ; 

i  10  Gabh  dhiubhsan  a  ta  do  'n  bhruid,  do 
i  theaghlach  Heldai,  agus  Thobiah,  agus  Ie- 
v  daiah  ;  agus  falbhaidh  tu  air  an  là  cheud- 
i  na,  agus  thèid  thu  steach  do  thigh  Iosiah 
i    mhic  Shephaniah,  a  phill  o  Bhabilon. 

11  Agus  gabhaidh  tu  airgiod  agus  òr, 
i  agus  ni  thu  crùn,  agus  cuiridh  tu  e  air 
t  ceann  Iosuah,  mhic  Iosedeich,  an  àrd-shag- 
x    airt : 

12  Agus  labhraidh  tu  ris,  ag  ràdh  ;  Mar 
i  so  labhair  Tighearn  nan  sluagh,  ag  ràdh  ; 
i.  Feuch  an  duine  do  'n  ainm  Am  MEANG- 
j    AN;  agus  fàsaidh  e  nìos  as  'àite,  agus 

togaidh  e  teampull  an  Tighearna. 
j       13  Togaidli  eadhon  esan  teampull  an 
*    Tighearn.  agus  gheibh  e  glòir,  agus  suidh- 

idli  e,  agus  riaghlaichidii  e  air  a  righ- 
■.  chaithir  ;  agus  bithidh  e  'na  shagart  air  a 
a  righ-chaithir ;  agus  bithidh  comhairle  na 
a    sìthe  eatorra  araon. 

14  Agus  bithidh  crùn  aig  Helem,  a°rus 
;.    aig  Tobiah,  agus  aig  Iedaiah,  agus  aig  Hen 

mac  Shephaniah,  mar  chaimhneachan  ann 
an  teampull  an  Tighearn. 

15  Agus  thig  iadsan  a  ta  fad  as,  agus 
togaidbTiad  ann  an  teampull  au  Tighearn  ; 
agus  bithidh  fios  agaibh  gu  'n  do  chuir 
Tighearn  nan  sluagh  mise  do  bhur  n-ionn- 
suidh.  Agus  thig  so  gu  crìch,  ma  bheir 
sibh  gèill  gu  cùramach  do  ghuth  an  Tigh- 
earn~'ur  Dia. 

CAIB.  VII. 
\  GUS  tharladh  ann  an  ceathramh 
il  bliadhna  Dhariuis,  gu'n  d'  thàinig  foc- 
al  an  Tighearna  gu  Sechariah,  air  a' 
cheathramh  là  do  'n  naothamh  mìos,  eadh- 
on  Chisleu. 

2  ('Nuair  a  chuir  iad  gu  tigh  Dhè,  Sere- 
sar  agus  Regemelech,  agus  an  daoine,  a 
dh'  fhiosrachadh  an  làthair  an  Tighearn  ; 


3  A  labhairt  ris  na  sagairt  a  bha  an  tigh 
Tighearna  nan  sluagh,  agus  ris  na  fàidh- 
ean,  ag  ràdh ;  An  dean  mi  gul  anns  a' 
chùigeadh  mìos,  'gam  dhealachadh  fèin, 
mar  a  rinn  mi  an  iomadh  bliadhna  so  ?) 

4  An  sin  thàinig  focal  Tighearna  nan 
sluasrh  a  m'  ionnsuidh-sa,  ag  ràdh  ; 

5  Labhair  ri  uile  shluagh  an  fhearainn, 
agus  ris  na  sagairt,  ag  ràdh ;  'Nuair  a 
thraisg  agus  a  ghuil  sibh  anns  a'  chùig- 
eamh  agus  anns  an  t-seachdamh  mìos, 
eadhon  na  deich  agus  tri  fichead  bliadhna 
so,  an  do  thraisg  sibh  idir  air  mo  shon-sa, 
eadhon  air  mo  shon-sa  ? 

6  Agus  an  uair  a  dh'  ith  sibh,  agus  'nuair 
a  dh'  òl  sibh,  nach  d'  ith  sibh  air  bhurson 
fèin,  agus  nach  d'  òl  sibh  air  bhur  sonfèin  f 

7  Nach  iad  so  na  briathran  a  dh'  èigh  an 
Tighearn  leis  na  ceud  fhàidhibh,  nuair 
bha  Ierusalem  air  a  h-àiteachadh,  agus  a' 
soirbheachadh,  agus  a  bailtean  mu  'n  cuairt 
d'  i ;  agus  an  taobh  deas  agus  an  còmhnard 
air  an  àiteachadli  ? 

8  An  sin  thàinig  focal  an  Tighearna  gu 
Sechariah,  ag  ràdh ; 

9  Mar  so  labhair  Tighearn  nan  sluagh, 
ag  ràdh  ;  Cuiribh  an  gnìomh  ceart-bhreith- 
eanas,  agus  nochdaibh  tròcair  agus  iochd 
gach  duine  d'  a  bhràthair  : 

10  Agus  na  sàruichibh  a'  bhantrach,  no 
an  d'dleachdan,  an  coigreach,  no  am  bochd  ; 
agus  na  smuainicheadh  neach  air  bith  ag- 
aibh  'nur  cridhe,  olc  an  aghaidh  a  bhràth- 
ar. 

11  Ach  dhiùlt  iadsan  èisdeachd,  agus 
tharruing  iad  a'  ghualadh  o  'n  chuing,  agus 
dhruid  iad  an  cluasan,  a  chum  nach 
cluinneadh  iad. 

12  Seadli,  rinn  iad  an  cridheachan  mar 
chloich  adamaint,  mu  'n  cluinneadh  iad  an 
lagh,  agus  na  briathran  a  chuir  Tighearna 
nan  sluagh  le  a  Spiorad,  leis  na  fàidhean 
roimhe  so :  air  an  aobhar  sin,  tliàinig 
corruich  mhòr  o  Thighearn  nan  sluagh. 

13  Agus  thachair,  amhuil  a  ghlaodh 
mise,  agus  nach  d'  èisd  iadsan ;  mar  sin 
ghlaodh  iadsan,  agus  cha  d'  èisd  mise,  deir 
Tighearn  nan  sluagh. 

14  Ach  sgap  mi  iad  le  cuairt-ghaoith, 
am  measg  nan  uile  chinneach  nach  b'  aitbne 
dhoibh  :  agus  bha  am  fearann  fàs  'nan 
dèigh,  air  chor  as  nach  do  shiubhail  neach 
air  bith  troimhe,  air  ais  no  air  aghaidh : 
agus  rinn  iad  an  tìr  thaitneach  'na  fàsach.j 

CAIB.  VIII. 

AGUS  thàinig  focal  Tighearna  nan 
sluagh,  a'  m'  ionnsuidh,  ag  ràdh  ;* 

2  Mar  so  tha  Tighearn  nan  sluagh  ag 
ràdh ;  Bha  mise  eudtnhor  air  son  Shioin 
le  eud  mòr,  agus  bha  mi  eudmhor  air  a 
son  le  mòr-chorruich. 

3  Mar  so  tha  Tighearn  nan  sluagh  ag 
ràdh ;  Phill  mise  gu  S.oa,  agus  gabhaiou 
mi  còmhnuidh  ann  an  Ierusalem;  agus 
goirear  ri  Ierusalem,  Baile  fìrinn,  agus  ii 
sliabh  Tighearna  nan  sluagh,  Sliabh 
naomh. 

4  Mar  so  tha  Tighearn  nan  sluagh  ag 
ràdh,  Gabhaidh  seann  daoine,  agus  seaca 
mhnathan   còmhnuidh    fathasd  ann  an 

i   sràidibh  Ierusaleim,  agus  gach  duine  le  a 
luirg  'na  làimh  le  ro-aois. 

5  Agus  bithidh  sràidean  a'  bhaile  làn  do 
mhacanaibh  agus  do  nigheanagaibh,  a' 
ciuicheadh  'na  sràidibh. 

6  Mar  so  tha  Tighearn  nan  sluagh  ag 
ràdh,  Ma  bhios  e  iongantach  ann  au  sùil- 
ibh  iarmaid  an  t-sluaigh  so  anns  na  làith- 
ibh  sin,  am  bi  e  iongantach  ann  am  shùil- 
ibh-sa  fòs,  deir  Tighearn  nan  sluagh? 

7  Mar  so  tha  Tighearn  nan  sluagh  ag 
ràdh,  Feuch,  saoraidh  ìnise  mo  shluagh  o  'u 
tìr  an  ear,  agus  o  'n  t'ir  an  iar  : 

8  Agus  bheir  mi  air  an  ais  iad,  agus 
gabhaidh  iad  còmhnuidh  ann  au  lerusa- 
ìem,  agus  bithidh  iad  'nan  sluagh  dhomh- 
s»,  agus  hithidh  mise  am  Dhia  dhoibh- 
san,  ann  am  fìrinn,  agus  ann  an  ceartas. 

9  Mar  so  tha  Tighearn  nan  sluagh  ag 
ràdh;  Biodh  bhur  Jàmhan  lùidir,  sibhse' 
ta  cluinntinn  anns  na  làithibh  so  nam 
briathrau  so  à  beul  nam  fàidhean,  a  ta  san 
là  sam  bheil  stèidh  tighe  Tighearna  nan 
sluagh*  'g-a  shuidheachadh,  eadhon  an 
teanipuill,  a  chum  gu  'm  biodh  e  air  a 
thogail. 

10  Oir  roimh  na  làithean  so,  cha  robh 
luach  saothaireach  air  bith  aig  duine,  no 
luach  saothaireaeh  air  bith  aig  ainmhidh; 
ìù  mò  bha  sìth  aig  an  tì  a  rachadh  a  mach, 
no  thigeadh  a  steach,  ieis  an  teinn ;  oir 
chuir  mise  na  h-uile  dhaoine,  gach  aou  an 
aghaidh  a  choiraliearsnaich. 

11  Ach  a  nis  cha  bhi  mi  do  iarmad  an 
t-sluaigh  so  mar  aims  na  làithibh  roimhe 
so,  deir  Tighearn  nati  sluagh. 

12  Oir  syirbhichidh  an  sìol ;  bheir  an 
fhìonain  seachad  a  meas,  agus  bheir  au 
talamh  seachad  a  thoradh,  agus  bheir  na 
nèamha  seachad  an  drùchd ;  agus  bheir 
mise  air  iarmad  an  t-sluaigh  so  na  nithe 
so  gu  lèir  a  shealbhachadh. 

13  Agus  tarlaidh,  mar  a  bha  sibh  'nur 
mallachadh  am  measg  nan  cinneach,  O 
thigh  ludah,  agus  a  thigh  Israeil,  is  amhuil 
a  shaoras  inise  sibh,  agus  bithidh  sibh 
'nur  beannachadh.  Na  biodh  eagal  oirbh, 
biodh  'ur  làmhan  làidir. 

14  Oir  mar  so  tha  Tighearn  nan  shiagh 
ag  ràdh,  Mar  a  chuir  mi  romham  olc  a 
dheanamh  oirbh,  an  uair  a  bhrosnuich 
bhur  n-aithricliean  mi  gu  feirg,  tha  Tigh- 
earn  nan  sluagh  ag  ràdh,  agus  nach  do 
ghabh  mi  aithreachas ; 

15  Mar  sin  smuainich  mi  a  rìs,  anns  na 
ìàithibh  so,  xnaith  a  dheauamh  do  Ierusa- 
lem,  agus  do  thigh  Iudah.  Na  biodli  eagal 
oirbhse. 

16  So  na  nithe  a  ni  sibh,  Labhraibh, 
gach  neach  an  fhìrinn  r'  à  ckoimhears- 
nach  :  deanaibh  breitheanas  na  fìrinn  ag- 
«s  na  sìthe  'nur  geatachaibh  : 

.  17  Agus  na  dealhhaibh  'nur  cridhe, 
gach  aon  neach  olc  an  aghaidh  a  choimh- 
earsnaich,  agus  na  gràdìiaichibh  mioiman 
brèige  sam  bith :  oir  na  nithe  so  uiie  is 
fuathach  leamsa,  deir  'au  Tighearn. 

18  Agus  thàinig  focal  Tighearna  nan 
sluagh  a'  m'  iounsuidh,  ag  ràdh  ; 

19  Mar  so  tha  Tighearn  nau  sluagh  ag 
ràdh,  Trasg  a'  cheathramh  mìosa,  agus 
Irasg  a'  chùigeamh,  agus  trasgan  t-seachd- 
amh,  agus  trasg  au  deicheainli,  bithidh 
do  tliigh  Iudah,  'nan  aoibhneas  agus  'uan 
yairdeachas,  agus  'nam  fèiliean  subhach ; 


a  mhàin  gràdhaichibh-sa  fìrinn  agus 
sìochainnt. 

20  Mar  60  tha  Tighearn  nan  sluagh  ag 
ràdh,  Fathasd  tarluidh  gu  'n  tig  mòran 
dhaoine,  agus  luchd-àiteachaidh  mhòran 
bhailtean  : 

21  Agus  thèid  luchd-àiteachaidh  aoin 
bhaile  gu  aon  eile,  ag  ràdh,  liachamaid 
da  rìreadh  a  dheanamh  urnuigh  an  làtii- 
air  an  Tigliearn,  agus  a  dh'  iarraidh  Tigh- 
earna  nau  sluagh :  thèid  mise  mar  an 
ceudna. 

22  Seadh,  thig  mòran  shluagh,  agus 
cinnich  chumhachdach  a  dh'  iarraidh 
Tighearna  nan  sluagh  ann  an  Iei  usalem, 
agus  a  gliuidhe  an  làthair  an  Tighearna. 

23  Mar  so  tha  Tigbeain  nan  sluagh  ag 
ràdh,  Anns  na  làithibh  sin  tarlaidh  gu 'n 
dean  deichnear  greim,  as  uile  chànainibb 
nan  cinneach,  eadhon  gu  'n  dean  iad  greim 
air  sgiort  an  tì  a  bhios  'na  Iudhach,  ag 
ràdh,  Thèid  siune  leat,  oir  chuala  sinn  gu 
bheil  Dia  leibh. 

CAIB.  IX. 

FAISTNEACHD  focail  an  Tighearna. 
Air  fearann  Hadraich,  agus  air  Da- 
mascus  gabhaidh  i  tàmh  :  (oir  tlia  sùil  gach 
duine,  agus  uile  threubhan  Israeil,  air  an 
Tighearn.) 

2  Agus  fòs  air  Hamat  a  ta  làimh  ris: 
air  Tirus  agus  air  Sidon,  ged  tha  i  ro- 
ghlic. 

3  Ge  do  thog  Tirus  dh'  i  fèin  daingneach 
làidir,  agus  ge  do  charn  i  suas  airgiod  inar 
an  duslach,  agus  òr  fìor-ghlan  mar  pholl 
nan  sràidean  ; 

4  Feuch,  tilgidh  an  Tighearn  mach  i, 
agus  buailidh  e  sau  fhairge  a  neart ;  agus 
sgriosar  i  le  teine. 

5  Clii  Ascelon,  agus  bithidli  eagal  oirre  ; 
Gasa  fòs,  agus  bithidh  i  ro-bhrònach ;  is 
amliuil  a  bhitheas  Ecron,  oir  nàraicheadli 
a  dòchas ;  agus  bàsaichidh  an  righ  o 
Ghasa,  agus  cha  'n  àitichear  Ascelon. 

6'  Agus  gabhaidh  clann  dìolain  còmh- 
nuidh  ann  an  Asdod;  agus  gearraidh  mise 
as  uabhar  nan  Philisteach. 

7  Agus  bheir  mi  air  falbh  'fliuil  as  a 
bheul,  agus  a  ghràineileachdan  o  eadar 
'flùaclan :  ach  an  tì  a  mhaireas,  bithidh 
esanairson  ar  Dè-ne,  agus  bithidh  e  mar 
uachdaran  ann  an  ludah,  agus  Ecron  mar 
an  lebusach. 

8  Agus  campaichidh  mise  timchioll  mo 
thighe,  'g  a  dhìonadh  o  'n  fheachd  a  bhios 
dol  seachad,  no  a  bhios  a'  pilltinn ;  ni  mò 
thèid  am  fear-sàruchaidh  trompa  ni  's  mò  : 
oir  a  nis  chunnaic  mi  le  m'  shùilibh. 

9  Dean  gairdeachas  gu  mòr,  O  nighean 
Shioin  ;  tog  iolach,  O.nighean  Ierusaleim  : 
feuch,  tha  do  righ  a'  teachd  a'  d'  ionnsuidh : 
is  fìrean,  agus  is  Slànuighear  e;  iriosal, 
agus  a'  marcachd  air  asail,  agus  air  searr- 
ach,  mac  na  h-asail. 

10  Agus  gearraidh  mi  as  an  carbad  o 
Ephraim,  agus  an  t-each  o  Ierusalem ; 
agus  gearrar  as  am  bogha-cogaidh  ;  agus 
labhraidh  esan  sìth  ris  na  cinnich :  agus 
bithidh  'uachdaranachd  o  mhuir  gu  muir, 
agus  o  'n  amhainn  gu  iomallaibh  na  tìre. 

11  Air  do  shon  sa  fòs,  le  fuil  do  choinih- 
cheangail  chuir  mi  mach  do  phrìosanaich 


CAIB. 

as  an  t-slochd  anns  nach  robh  uisge  sara 
bith. 

12  Pillibh  a  chum  an  daingnich,  O 
phrìosanacha  an  dòchais ;  eadhnn  air  an 
là  an  diugh  tha  mi  'g  innseadh  gu  'n  dìol 
mi  dhuit  beannachdan  dùbailt. 

13  Oir  lùb  mi  dhomh  fèin  ludah,  lìon 
mi  arn  bogha  le  Ephraim  ;  agus  togaidh 
mi  suas  do  mhic-sa,  O  Shioin,  an  agliaidh 
do  mhac-sa,  O  Ghrèig,  agus  ni  mi  tliu  mar 
chlaidheamh  duine  chumhachdaich. 

14  Agus  chithear  an  Tighearn  os  an 
ceann,  agus  tlièid  a  shaighea'd  a  mach  mar 
aa  dealanach  :  agus  sèididh  an  Tighearn 
lehobbah  an  trompaid,  agus  tbèid  e  mach 
le  ioma-ghaothaibh  na  h-àirde  deasi 

15  Ni  Tighearn  nan  sluagh  an  dìon  :  ag- 
us  ithidh  iad,  agus  ceannsaichidh  iad  le 
clachaibh-tabhuiil ;  agus  òlaidh  iad,  agus 
ni  iad  iolach  mar  le  fìon ;  agus  lìonar  iad 
mar  chopain,  mar  oisinnibh  na  h-altarach. 

16  Agus  tèarnaidh  an  Tighearn  an  Dia 
iad  anns  an  là  sin,  rnar  tbreud  a  shluaigh  ; 
oir  togar  suas  clacha-buaidh  an  crùin  air 
feadh  am  fearainn. 

17  Oir  cia  mòr  an  soirbheachadli,  agus 
cia  mòr  am  maise  !  ni  an  t-arbharna  h-òg- 
anaich,  agus  am  fìon-nuadh  na  h-òigliean, 
subhach. 

CAIB.  X. 

IARRAIBHSE  air  an  Tighearn  uisge 
ann  an  àm  an  uisge  dheireannaich  ;  ni 
an  Tighearn  dealanach,  agus  bheir  e  dhuibh 
pailteas  uisge  ;  do  gach  aou  feur  anns  an 
i  fhaiche. 

2  Oir-labhair  na  h-ìodhola  dìomhanas, 
agus  cbunnaic  na  fiosaicheau  breug,~agus 
I  dh'  innis  iad  aislinge  faoine  ;  is  dìomhain 
an  comhfhurtachd  :  uime  sin  db'  imich 
;  iad  air  falbli  mar  threud ;  bha  iad  air  an 
i  claoidh,  a  cliionn  nach  robh  buachaill  air 
i  bithann. 

i       3  An  agliaidh  nam  bnachaillean  las  mo 
.  chorruich-sa,  agus  na  gabhair  smachdaicb- 
.    idh  mi.    Ach  dh'  amhairc  Tighearn  nan 
*    sluagh  air  a  thrend,  tigh  Iudah  ;  agus  ni  e 

iad  mar  each  maiseach  anns  a'  chath. 
a      4  Uaith-san  thig  a  mach  a'  chlach-oisne, 
K    uaith-san  an  tarann,  uaith-san  am  bogha- 
\   catha,  uaith-san  gach  uile  uachdaran  le 
ar  chèile. 

ar  t  5  Agusbithidh  iad  ann  an  cath  cosmhuil 
ri  gaisgich  a  shaltras  air  clàbar  nan  sràid- 
U  ean :  agus  eogaidh  iad,  a  chionn  gu  bheil 
a  an  Tighearn  maille  riu ;  agus  cuirear 
bò  raarcaichean  nan  each  gu  nàire. 
5:  6  Agus  neartaicbidh  mise  tigh  Iudah, 
agus  tèarnaidh  mi  tigh  Ioseiph ;  agus 
au  suidhichidh  mi  ìad  a  rìs ;  oir  tha  truas  ag- 
5,  ara  dhiubb :  agus  bithidh  iad  mar  nach 
|:  tilginn  fada  uam  iad  :  oir  is  mise  Iehobhah 
jl,  an  Dia,  agus  èisdidh  rai  riu. 
n.  7  Agus  bithidh  Ephraim  mar  ghaisg- 
each ;  agus  ni  an  cridhe  gairdeachas,  mar 
[j  le  fion :  seadh,  chi  an  clann,  agus  bithidh 
g<  iadait;  ni  an  cridhe  gairdeachas  anns  an 
a;  Tighearn. 

Vjj  8  Gairmidh  mise  iad,  agus  cruinnichidh 
jr,  mi  iad,  oir  sliaor  mi  iad  :  agus  meudaich- 

idh  iad,  eadkon  mar  a  mbeudaich  iad. 
jjj.  I    9  Agus  cuiridh  mi  iad  mar  sbìol  am 

raeasg  nan  cinneach;  agus  cuimhnichidh 

iad  ormsa  ann  an  dùtbchannaibh  fad  as ; 
agus  mairidh  iad  beò  le  'n  cloinn,  agus 
pillidh  iad  a  rìs. 

10  Agus  bheii-  mi  air  an  ais  iad  o  thìr 
na  h-Eipbit,  agus  cruinnichidh  mi  iad  a 
mach  à  Asiria ;  agus  bheir  mi  iad  air  an 
ais  gu  tìr  Ghileaid  agus  Lebanoin;  agus 
cha  bhi  àite  ni  's  leòr  r'  a  fhaotainn  doibh. 

11  Agus  thèid  e  troimh  an  fhairge,  le 
dòrainn'":  agus  buailidh  enatonnan  annsan 
fhairge  ;  agus  tiormaichidh  uile  dhoimh- 
neachdan  na  h-aimhne  suas :  agus  bheirear 
a  nuas  uabhar  Asiria,  agus  imichidh  slat- 
rìoghail  na  Ii-Eiph:t  seachad. 

12  Agus  neartaichidh  mi  iad  anns  an 
Tighearn ;  agus  'na  ainm-san  gluaisidh 
iad,  deir  an  Tighearn. 

CAIB.  XI. 

FOSGAIL  do  dhorsan,  O  Lebanoin,  a 
chum  gu  'n  loisg  an  teine  do  sheudair. 

2  Guil  gu  h-àrd,  O  chraobh  ghiumhais, 
oir  thuit  au  seudar;  oir  tha  iadsan  a  b* 
àirde  air  am  milleadh  :  deanaibh  gul,  O 
dharaga  Bhasain,  oir  ghearradh  frìth  na 
callaid. 

3  Guth  ulartaich  nam  buachaìllean  !  a 
chionn  gu  blieil  an  glòir  air  a  milleadh  : 
guth  beucaich  nan  leòmhan  òga  !  oir  tha 
uabhar  Iordain  air  a  chreachadh. 

4  Mar  so  thubhairt  an  Tigliearn  mo 
Dhia,  Beathaich  thusa  treuda'  cbasgraidli ; 

5  A  ta  an  sealbhadairean  a'  marbhadli, 
agus  'gam  meas  fèin  neò-chiontach  :  agus 
tba  iadsan  a  ta  'gan  reic  ag  ràdh,  Beann- 
aicbtè  gu  'n  robh  an  Tighearn,  oir  tlia  ini 
saoibhir  -.  agus  cha  'n  'eiì  truas  aig  an  aodh- 
airibh  fèin  diubh. 

6  Oir  cha  ghabh  mise  ni  's  mò  truas  do 
luchd-àiteachaidh  na  tìre,  tha  an  Tighearn 
ag  ràdh :  ach  feucb,  bheir  mi  thairis 
daoine,  gach  aon  do  làimh  a  choimhears- 
naich,  agus  do  iàimh  a  righ  ;  agus  buailidh 
iad  am'fearann,  agus  cìia  saor  mi  as  an 
làimh. 

7  Agus  beathaichidh  mi  treud  a'  chasg- 
raidh,  eadhon  sibhss,  bhochdan  an  treud. 
Agus  ghabh  mi  a  m'  ionnsuidh  dà  luirg  : 
air  aon  diubh  thug  mi  mar  ainm  Maise, 
agusair  an  aon  eile  thug  mi  raar  ainm  Cuibh- 
richean ;  agus  bheathaich  mi  an  treud. 

8  Tri  aodhairean  fòs  ghearr  mi  as  ann 
an  aon  mhìos ;  agus  bha  gràin  aig  m'  an- 
am-sa  dbiubh-san,  agus  bha  fuath  aig  an 
anam-sa  dhomh-sa. 

9  An  sin  thubhairt  mi,  Cha  bheathaich 
rni  sibh :  an  ni  sin  a  bhàsaicheas,  bàsaich- 
eadh  e ;  agus  an  ni  sin  a  ta  gu  bhi  air  a 
ghearradh  as,  gearrar  as  e:  agus  itheadh 
a'  chuid  eile,  gach  aon  feoil  a  chèile. 

10  Agus  ghabh  mi  mo  lorg,  eadhon 
Maise,  agus  ghearr  mi  'na  bloighdibh  i, 
chum  gu  'm  brisinn  rao  choimhcheangal  a 
rinn  mi  ris  na  slòigh  uile. 

11  Agus  bhriseadh  e  san  là  sin :  agus 
mar  sin  dh'  aithnich  bochdan  an  treud  a 
thug  an  aire  dhomh,  gu  'm  b'  e  sin  focal  an 
Tighearn. 

12  Agus  thubhairt  mi  riu,  Ma  chithear 
ceart  duibh,  thugaibh  dhomh  mo  luach  : 
agus  mar  faicear,  leigibh  leis :  mar  siu 
tbomhais  iad  air  son  rao  luach,  deich  buinn 
fhichead  airgid. 

13  Agus  thubhairt  an  Tighearn  rium, 
Tilg  a  chum  a'  chriadhadair  e :  luach  ciat- 
ach  leis  an  robh  mise  air  mo  mheas  leo-san, 
Agus  ghabh  mi  na  deich  buinn  fhichead 
airgid,  agus  thilg  mi  iad  ann  an  tigh  an 
Tighearn,  a  chum  a'  chriadhadair. 

14  Agus  ghearr  mi  as  a  chèile  mo  lorg 
eile,  eadhon  Cuibhrichean  ;  a  chum  gu  'm 
brisinn  am  bràithreachas  eadar  ludah  agus 
Israel. 

15  Agus  thubhairt  an  Tighearn  rium  a 
rìs,  Gabh  a  d'  ionnsuidh  fathasd  innil 
buachaill  amaidich  : 

16  Oir  feuch,  togaidh  mise  suas  buach- 
aill  san  fhearann,  nach  seall  an  dèigh  an 
Tii  sin  a  ghearrar  as;  nach  iarr  a'  chuid  a 
ta  òg ;  agus  nach  leighis  a'  chuid  a  fhuair 
dochann  ;  ni  mò  bheathaicheas  e  a'  chuid 
a  sheas:  ach  ithidh  e  feoil  na  cuid  a  ta 
reamhar,  agus  reubaidh  e  an  crobhain  'nam 
blòighdibh. 

17  Is  truagh  do  'n  droch  bhuachaill  a 
dh'  fhàgas  an  treud :  thig  sgrios  air  a 
ghairdean,  agus  air  a  shùil  deas :  searg- 
aidh  a  ghairdean  gu  tur,  agus  dorchaich- 
ear  a  shùil  deas  gu  h-iomlan. 

CAIB.  XII. 

FAISTNEACHD  focail  an  Tighearna. 
A  thaobh  Israeil,  tha  an  Tighearn  ag 
ràdh,  a  ta  sgaoileadh  a  mach  nan  nèamha, 
agus  a'  suiclheachadh  stèidh  na  talmhainn, 
agus  a'  cruthachadh  spioraid  dhuine  an 
taobh  a  stigh  dheth. 

2  Feuch,  ni  mise  Ierusalem  'na  copan 
ball-chrith  do  na  slòigh  uile  mu  'n  cuairt : 
air  son  Iudah  mar  an  ceudna  bithidh  e  san 
fheachd  an  aghaidh  Ierusaleim. 

3  Agus  anns  an  là  sin  ni  mi  Ierusalem 
'na  cloich  chudthromaich  do  na  slòigh 
uile  ;  na  h-uile  a  ghabhas  i  mar  uallach 
orra  fèin,  gearrar  iad  'nam  bloighdibh  : 
agus  'na  h-aghaidh  bithidh  uile  chinnich 
an  domhain  air  an  cruinneachadh  ri 
chèile. 

4  Anns  an  là  sin,  tha  an  Tighearn  ag 
ràdh,  buailidh  mise  gach  each  le  uamhas, 
agus  a  mharcach  le  cuthach  ;  agus  fosg- 
laidh  mi  mo  shùiJean  air  tigh  Iudah,  agus 

fach  aon  each  aig  na  slòigh  buailidh  mi  le 
oille. 

5  Agus  theìr  uachdarain  Iudah  'nan 
cridhe,  Is  iad  luchd-àiteaehaidh  lerusa- 
leim  mo  neart  ann  an  Tighearna  nan 
sluagh  an  Dia. 

6  Anns  an  là  sin  ni  mise  uachdarain  Iu- 
dah  mar  theallach  teine  am  measg  conn- 
aidh,  agus  mar  leus  teine  ann  an  sguaib ; 
agus  loisgidh  iad  air  an  làimh  dheis,  agus 
air  an  làimh  chlì,  na  slòigh  uile  mu  'n 
cuairt :  agus  àitichear  Ierusalem  a  rìs,  'na 
h-ionad  fein,  ann  an  Ierusalem. 

7  Saoraidh  an  Tighearn  fòs  pàilliunan 
Iudah,  mar  o  shean ;  mu  'n  dean  glòir 
tighe  Dhaibhidh,  no  glòir  luchd-àiteach- 
aidh  lerusaleim,  iad  fèin  àrdachadh  an 
aghaidh  Iudah. 

8  Anns  an  là  sin  dìonaidh  an  Tighearn 
luchd-àiteachaidh  Ierusaleim  ;  agus  bith- 
idh  esan  a  ta  lag  'nam  measg  anns  an  là 
sin  mar  Dhaibhidh  ;  agus  tigh  Dhaibhidh 
mar  Dhia,  mar  aingeal  an  Tighearna  'nan 
làthair. 


9  Agus  tarlaidh  anns  an  là  sin,  gu'n  iarr 
mise  na  h-uile  chinnich  a  thig  an  aghaidh 
Ierusaleim  a  mhilleadh. 

10  Agus  dòirtidh  mi  air  tigh  Dhaibhidh, 
agus  air  luchd-àiteachaidh  Ierusaleim, 
spiorad  nan  gràs  agus  nan  athchuingean ; 
agus  amhaircidh  iad  aìr-san  alot  iad,  agus 
ni  iad  caoidh  air  a  shon,  mar  a  chaoidheas 
duine  air  son  aoin  mhic  :  agus  bithidh  an 
doilghios  air  a  shon  mar  dhoilghios  air  son 
ceud-ghin. 

11  Anns  an  là  sin  bithidh  cumha  mhòr 
ann  an  lerusalem,  cosmhuil  ri  cumha 
Hadadrimoin,  ann  an  gleann  Mhegidoin. 

12  Agus  ni  am  fearann  caoidh,  gach  aon 
teaghlach  air  leth  :  teaghlach  tighe  Dhaibh- 
idh  air  leth,  agus  am  mnathan  air  leth  : 
teaghlach  tighe  Natain  air  leth,  agus  am 
mnathan  air  leth : 

13  Teaghlach  tighe  Leblii  air  leth,  agus 
am  mnathan  air  leth :  teaghlach  Shimei 
air  leth,  agus  am  mnathan  air  leth  : 

14  Na  n-uile  theaghlaichean  eile,  gach 
teaghlach  air  leth,  agus  am  mnathan  air 
leth. 

CAIB.  XIII. 

ANNS  an  là  sin  bithidh  tobar  air  'fhosg- 
ladh  do  thigh  Dhaibhidh,  agus  do 
luchd-àiteachaidh  Ierusaleim,  air  sonpeac- 
aidh  agus  air  son  neòghloine. 

2  Agus  tarlaidh  air  an  là  sin,  tha  Tigh- 
earn  nan  sluagh  ag  ràdh,  gu  'n  gearr  mise 
mach  ainmean  nan  ìodhola  as  an  fhearann, 
agus  cha  chuimhnichear  iad  ni  's  mò :  agus 
fòs  bheir  mi  air  na  fiosaichean,  agus  air  na 
spioradaibh  neòghlan  siubhal  a  mach  as  an 
fhearann. 

3  Agus  tarlaidh,  'nuair  a  ni  duine  sam 
bith  fàistneachd,  an  sin  gu  'n  abair  'athair 
agus  a  mhàthair  a  ghin  e  ris,  Cha  mhair 
thu  beò ;  oir  labhair  thu  breugan  ann  an 
ainm  an  Tighearn  :  agus  ni  'athair  agus  a 
mhàthair  a  gliin  e,  a  bhualadh  troimhe  an 
uair  a  ni  e  fàistneachd. 

4  Agus  tarlaidh  anns  an  là  sin,  gu  'm  bi 
nàire  air  na  fàidhibh,  gach  aon  d'  a  sheall- 
adh,  'nuair  a  ni  e  fàistneachd:  ni  mò 
chuireas  iad  umpa  falluinne  molach  gu 
mealladh. 

5  Ach  their  gach  aon,  Cha  'n  fhàidh 
mise,  is  treabhaiehe  mi  ;  oir  tha  còir  aig 
duine  eile  orm  o  m'  òige. 

6  Agus  tlieir  aon  ris,  Ciod  iad  na  lota 
sin  ann  ad  làmhaibh  ?  An  sin  freagraidh 
esan,  Iad  sin  leis  an  do  lotadh  mi  ann  an 
tigh  mo  chairdean. 

7  Dùisg,  O  chlaidheimh,  an  aghaidh  mo 
bhuachaill,  agus  an  aghaidh  an  duine  ta 
'na  dhlùth-chompanach  dhomh-sa,  tha 
Tighearn  nan  sluagh  ag  ràdh.  Buailidh 
mise  am  buachaill,  agus  bithidh  an  treud 
air  a  sgapadh  ;  agus  tionndaidhidh  mi  mo 
làmh  air  a'  mhuinntir  bhig. 

8  Agus  tarlaidh  anns  an  fhearann  uile, 
tha  an  Tighearn  ag  ràdh,  gu  'n  gearrar  as 
dà  thrian  ann,  agus  gu  'm  bàsaichiad  ;  ach 
bithidh  an  treas  trian  air  fhàgail  ann. 

9  Agus  bheir  mise  an  treas  trian  troimh 
an  teine,  agus  glanaidh  mi  iad  mar  a 
ghlanar  an  t-airgiod,  agus  dearbhaidh  mi 
iad  mar  a  dhearbhar  an  t-òr  :  gairmidhiad 
air  m'  ainm-sa,  agus  èisdidh  mise  riu ; 


CAIB.  XIY. 

thfir  mi,  ls  iad  mo  shluagh  ;  agus  their 
iadsan,  Is  e  an  Tighearn  mo  Dhia. 

CAIB.  XIV. 

FEUCH,  tha  là  an  Tighearn  a'  teachd, 
agus  roinnear  do  chreach  ann  ad 
mheadhon. 

2  Oir  cruinuichidh  mise  nah-uile  chinn- 
ich  an  aghaidh  Ierusaleim  gu  cogadh  ;  ag- 
us  glacar  am  baile,  agus  creachar  na  tigh- 
ean,  agus  èignichear  na  mnathan ;  agus 
thèid  leth  a'  bhaile  air  falbh  am  bruid  ;  ag- 
us  cha  ghearrar  a'  chuid  eile  do  'n  t-sluagh 
as  o  'n  bhaile. 

3  Agus  thèid  an  Tighearn  a  mach,  agus 
cogaidh  e  an  aghaidh  nan  cinneach  sin, 
inar  a  chog  e  ann  an  là  a'  chatha. 

4  Agus  seasaidh  a  chosan  air  an  là  sin 
air  sliabh  nan  Oladh,  a  ta  fa  chomhair  Ie- 
rusaleim  air  an  taobh  an  ear  :  agus  sgoilt- 
idli  sliabh  nan  Oladh  'na  mheadhon,  ris  an 
àird  an  ear,  agus  ris  an  àird  an  iar,  air 
chor  as  gu  'm  bi  gleann  ro-mhòr  ann :  ag- 
us  gluaisidh  leth  an  t-slèibh  ri  tuath,  agus 
an  ìeth  eile  ri  deas. 

5  Agus  teichidh  sibhse  rathad  glinn  nan 
sliabh  :  oir  ruigidh  gleann  nan  sliabh  gu 
h-Asal :  seadh,  teichìdh  sibh  mar  a  theich 
sibh  roimli  au  chrith-thalmhainn,  ann  an 
làithibh  Usiah  righ  ludah :  agus  thig  an 
Tighearn  mo  Dhia-sa,  agus  a  naoimh  uile 
maille  ris. 

6  Agus  tarlaidh  anns  an  là  sin,  nach  bi 
solus  soilleir  agus  dorchadas  ann  ; 

7  Ach  bithidh  e  'na  aon  là,  a  bhios  aith- 
nichte  do  'n  Tighearn  :  cha  là,  agus  cha  'n 
oidhche  bhios  ann:  ach  tarlaidh  air  trà 
feasgair  gu  'm  bi  solus  ann. 

8  Agus  tarlaidh  air  an  là  sin,  gu  'n  tèid 
uisgeacha  beò  a  mach  à  Ierusalem  ;  leth 
dhiubh  ris  an  fhairge  'n  ear,  agus  le'th 
dhiubh  ris  an  fhairge  'n  iar:  anns  an 
t-samhradh  agus  anns  a'  gheamhradh  bith- 
idh  e. 

9  Agus  bithidh  an  Tighearn  'na  righ  os 
ceann  na  talmhainn  uile  :  anns  an  là  sin 
bithidh  aon  Tighearn  ann,  agus  'ainm  'na 
aon. 

10  Agus  cuairtichidh  e  am  fearann  uile 
mar  chòmhnard,  O  Gheba  gu  Rimon,  mu 
dheas  do  Ierusalem  :  agus  togar  suas  i,  ag- 
us  àitichear  i  'na  h-ionad,  o  gheata  Bhen- 
iamin  gu  àit  a'  cheud  gheata,  agus  gu 
geata  na  h-oisne,  agus  o  thùr  Hananeeil 
gu  fìon-amair  an  righ. 

11  Agus  ni  daoine  còmhnuidh  innte, 


|  agus  cha  bhi  lèir-sgrios  ann  ni  's  mò  ;  ach 
bithidh  Ierusalem  air  a  h-àiteachadh  ann 
I  an  tèaruinteachd. 

12  Agus  so  a'  phlàigh  leis  am  buail  an 
Tighearn  na  slòigh  uile  a  chog  an  aghaidh 
Ierusaleim:  leaghaidh  am  feoil  air  falbh 
am  feadh  a  ta  iad  'nan  seasamh  air  an  cos- 
aibh,  agus  leaghaidh  an  sùilean  air  falbh 
'nan  sluichd,  agus  leaghaidh  an  teangadh 
air  falbh  'nam  beul. 

13  (Agus  tarlaidli  anns  an  là  sin  gu  'm  bi 
buaireas  mòr  o  'n  Tighearn  'nam  measg  : 
agus  glacaidh  iad  greim,  gach  aon  do 
làimh  a  choimhearsnaich ;  agus  èiridh  a 
làmh  suas  an  aghaidh  làimhe  a  clioimh- 
earsnaich. 

14  Agus  cogaidh  Iudah  fòs  aig  Ierusa- 
lem;  agus  cruinnichear  ri  chèile  maoin 
nan  uile  chinneach  mu  'n  cuairt,  òr,  agus 
airgiod,  agus  earradh,  ann  am  pailteas 
mòr.) 

15  Agus  bithidh  plàigh  an  eich,  na  mul- 
eid,  a'  chàmhail,  agus  na  h-asail,  agus  nan 
uile  bheathaichean  a  bhios  anns  na  camp- 
aibh  so,  mar  a'  phlàigh  so. 

16  Agus  tarlaidh  gu  'n  tèid  gach  aon  a 
dh'fhàgar,  do  na  h-uile  chinnich  a  thàinig 
an  aghaidh  lerusaleim,  suas  o  bhliadhna 
gu  bliadhna  gu  aoradh  a  dheanamh  do  'n 
Righ,  Tighearn  nan  sluagh,  agus  a  choimh- 
ead  fèille  nara  pàilliunan. 

17  Agus  tarlaidh,  cò  sam  bith  do  uile 
theaghlaichibh  na  talmhainn  nach  tèid 
suas  gu  Ierusalem,  a  dheanamh  aoraidh 
do  'n  Righ,  Tighearn  nan  sluagh,  eadhon 
orra  sin  cha  tig  uisge  sam  bith. 

18  Agus  mur  tèid  teaghlach  na  h-Eiph- 
it  suas,  agus  mur  tig  iad  :  orra-san  bithidh 
a'  phlaigh  sin  leis  am  buail  an  Tighearn 
na  cinnich  nach  tèid  suas  a  choimhead 
fèille  nam  pàilliunan. 

19  So  peanas  na  h-Eiphit,  agus  peanas 
nan  uile  chinneach  nach  tèid  suas  a 
choimhead  fèille  nam  pàilliunan. 

20  Anns  an  là  sin,  bithidh  air  cluig  nan 
each,  NAOMHACHD  DO  'N  TIGH- 
EARN:  agus  bithidh  na  coireachan  ann 
an  tigh  an  Tighearna  mar  na  cuaehan  fa 
chomhair  na  h-altarach. 

21  Seadh,  bithidh  gach  poit  ann  an  Ieru- 
salem,  agus  ann  an  Iudah,  'nan  naomh- 
achd  do  Thighearn  nan  sluagh  :  agus  thig 
iadsan  uile  a  dh'  ìobras,  agus  gabhaidh  iad 
dhiubh,  agus  bruichidh  iad  annta:  agus 
cha  bhi  ni  's  mò  an  Canaanach  ann  an  tigh 
Iehobhah  Dhia  nan  sluagh,  san  là  sin. 


M  A  L  A  C  H  I. 


CAIB.  I. 

FAISTNEACHD  focail  an  Tighearna 
chum  Israeil,  le  Malachi. 
2  Ghràdhaich  mise  sibh,  tha  an  Tigh- 
earn  ag  ràdh :   Gidheadh  tha  sibhse  ag 


ràdh,  Ciod  san  do  ghràdhaich  thu  sinn  ? 
Nach  b'  e  Esau  bràthair  Iacoib,  tha  an 
Tighearn  ag  ràdh  ?  gidheadh  ghràdhaich 
mise  Iacob, 
3  Agus  dh'  fhuathaich  mi  Esau ;  agus 

ehuir  mi  a  shlèibhtean  fàs,  agus  tha  'oigh- 
reachd  aig  nathraichibh  an  fhàsaich. 

4  Mar  a  ta  Edom  ag  ràdh,  Rinneadh 
bochd  sinn,  ach  piilidh  sinn  agus  togaidh 
sinn  na  h-ionada  sgaoilte ;  mar  so  tba 
Tighearn  nan  sluagh  ag  ràdh,  Togaidh 
iadsan,  ach  tilgidb  mise  sìos  ;  agus  goirear 
riu,  Crìoch  na  h-aingidbeachd,  agus  an 
sluagh  ris  am  bheil  corruich  aig  an  Tigh- 
earn  gu  siorruidh. 

5  Agus  chi  bhur  sùilean-sa,  agus  their 
sibh,  Bithidh  an  Tighearn  air  'àrdachadh 
thar  crìochan  Israeil. 

6  Bheir  mac  onoir  d'  a  atbair,  agns  seir- 
bhiseach  d'  a  mbaigbstir;  ma's  atbair  mise 
ma  ta,  c'  àit  am  bheil  m'  onoir  ?  agus  ma's 
maighstir  mi,  c'  àit  am  bheil  m'  eagal  ?  tha 
Tighearn  nan  sluagh  ag  ràdh  ruibbse,  O 
shagartan  a  ta  deanamh  tàire  air  m'  ainm- 
sa;  agus  tba  sibh  ag  ràdh,  Ciod  anns  an 
d'  rinn  sinne  tàir  air  t'ainm  ? 

7  Tba  sibb  a'  toirt  seachad  arain  tbruaill- 
te  air  m'  altair ;  agus  tba  sibh  ag  ràdh, 
Ciod  anns  an  d'  rinn  sinne  dothruailleadh  ? 
Le  sibh  a  bhi  'g  ràdh,  Tha  bord  an  Tigh- 
earna  suarach. 

8  A  nis  ma  thairgeas  sibh  an  ni  tha  dall 
mar  ìobairt,  nach  olc  sin?  agus  ma  thairg- 
oas  sibh  an  ni  tha  bacach  agus  tinn,  nach 
olc  sin  ?  tairg  e  nis  do  t'  uachdaran,  am  bi 
e  toilichte  leat,  no  'n  gabh  eriut,  deir  Tigh- 
earn  nan  sluagh  ? 

9  Agus  a  nis,  guidheam  oirbh,  iarraibh 
aghaidìi  an  Tighearna  gu  'm  bi  e  tròcair- 
each  dhuinn.  Is  ann  o  bhur  làimh-sa 
thàinig  so  ;  an  gabh  mise  ri  aon  agaibh  gu 
taitneach  ?  deir  Tigbearn  nan  sluagh. 

10  Gu  cinnteach  druidear  na  dorsan  'nur 
n-aghaidh  ;  agus  cha  'n  f  hadaidh  sibh  teine 
air  m'  altair-sa  gu  dìornhain.  Cha  'n  'eil 
tlachd  air  bith  agam  annaibh,  tba  Tigh- 
earn  nan  sluagh  ag  ràdh,  ni  mò  ghabhas 
mi  tabhartas  air  bith  o  bhur  làimh. 

11  Oir,  o  èirigh  na  grèine  gu  ruig  a  dol 
sìos,  bitbidh  m'  ainm-sa  mòr  am  measg 
nan  cinneach  ;  agus  anns  gach  àite  tairg- 
ear  tùis  do  m'  ainm-sa,  agus  tabhartas 
fior-ghlan  :  oir  bithidh  m'  ainm  mòr  am 
measg  nan  cinneach,  deir  Tighearn  nan 
sluagh. 

12  Ach  thruaill  sibbse  e,  le  sibh  a  bhi 
'g  ràdli,  Tha  bord  an  Tigbearna  truaillte  ; 
agus  an  tabhartas  air,  eadhon  a  bhiadh, 
tha  e  suarach. 

13  Thubhairt  sibh  fòs,  Cia  mòr  an  sgìos 
e  ?  agus  shèid  sibh  uaibh  e,  tha  Tighearn 
nan  sluagh  ag  ràdh  !  agus  thug  sibh  a  m' 
ionnsuidh  an  ni  bha  reubta,  agus  bacach, 
agus  tinn ;  mar  so  thug  sibh  tabhartas : 
an  gabh  mise  sin  o  bhur  làimh,  deir  Tigh- 
earn  nan  sluagh  ? 

14  Ach  malluicbte  gu  robh  am  meallt- 
air,  aig  am  bheil  firionn  'na  threud,  agus 
a  bhòidicheas  agus  a  dh'  ìobras  ni  truaill- 
idh  do  'n  Tighearn  :  oir  is  Righ  mòr  mise, 
tha  Tighearn  nan  sluagh  ag  ràdh,  agus 
tha  m'  ainm  uamhasach  am  measg  nan 
einneach. 

CAIB.  II. 

AGUS  a  nis  dhuibh-sa  tha  'n  àithne  so, 
O  shagartan. 
2  Mur  èisd  sibh,  agus  mur  cuir  sibh  an 


suim  i,  ehum  glòir  a  thoirt  do  m'ainm-sa, 
tha  Tigbearn  nan  sluagh  ag  ràdh,  cuiridh 
mise  eadhon  mallachd  oirbh  ;  agus  mall- 
aichidh  mi  bhur  beannachdan :  seadh 
mhallaich  rni  iad  cheana,  a  chionn  nach 
'eil  sibh  'g  a  chur  an  suim. 

3  Feuch,  bbeir  rai  air  an  t-sìol  nach  fàs 
e,  agus  tiigidh  mi  aolaeh  'nur  n-aghaidh, 
aolach  bhur  n-àrd-fhèillean ;  agus  giùl- 
ainear  sibh  fein  maille  ris. 

4  Agus  aithnichidh  sibh  gu  'n  do  cbuir 
mise  do  'ur  n-ionnsuidh  an  àitbne  so, 
ehum  gu  maireadh  mo  choimbcheangal  le 
Lebhi,  deir  Tigbearn  nar.  sluagh. 

5  Bba  mo  choimhcheangal  ris-san,  mu 
thimchioll  beatha  agus  sìthe,  agus  thug  mi 
dha  iad,  air  son  an  eagail  leis  an  robh  eag- 
al  air  romham,  agus  leis  an  robh  geilt  air 
roimh  ra'  ainm. 

6  Bha  lagh  na  fìrinn  'na  bbeul,  agus 
cha  d'fhuaireadh  aingidheachd  'na  bhil- 
ibh ;  ghluais  e  leamsa  ann  an  sìth  agus 
ann  an  ionracas,  agus  phill  e  mòran  air 
falbh  o  eu-ceart. 

7  Oir  bu  chòir  do  bhilibh  an  t-sagairt 
eòlas  a  choimhead,  agus  bu  chòir  an  reachd 
iarraidh  as  a  bheul :  oir  is  esan  teachdair 
Tighearna  nan  sluagh. 

8  Ach  chaidh  sibh  air  seaeharan  o  'n 
t-slighe  ;  thug  sibb  air  mòran  tuisleachadh 
air  nn  reachd  :  thruaill  sihh  coimhcbeang- 
al  Lebbi,  deir  Tigbearna  nan  sluagh. 

9  Uime  sin  rinn  mise  fòs  sibhse  suarach 
agus  tàireil  arm  an  sealladb  an  uile  shluaigb, 
a  rèir  mar  nach  do  ehoimhid  sibb  mn 
shlighean,  ach  gu'n  robh  sibh  leth-bhreith- 
eacb  anns  an  lagb. 

10  Nach  'eil  aon  athair  againn  uile  ? 
nach  aon  Dia  a  chrutbaich  sinn  ?  c'  uime 
am  bbeil  sinn  a'  buntainn  gu  fealltach, 
gach  duine  an  aghaidh  a  bhràtliar,  )e  bhi 
briseadh  coimhcheangail  ar  n-aitbrich- 
ean? 

11  Bhuin  Iudah  gu  fealltach,  agus 
chuireadh  gràineileachd  an  gnìomh  ann 
an  Israel  agus  ann  an  Ierusalem  :  oir 
thruaill  Iudah  naomhachd  Dhia  a  's 
ionmhuinn  leis,  agus  phòs  e  nighean  dè 
choimhich. 

12  Gearraidh  an  Tighearn  as  an  duine 
a  nì  so ;  am  fear-faire,  agus  am  fear-freag- 
raidh,  a  mach  à  pàilliunaibh  Iacoib;  agus 
esan  a  bheir  tabhartas  do  Thighearn  nan 
sluagh. 

13  Agus  so  fòs  rinn  sibh  ;  chòmhdaich 
sibh  le  deuraibh  altair  an  Tighearna,  le 
gul,  agus  le  h-èigheach  ;  ionnus  nacli  'eil 
suim  aige  do  thabJiartas  ni  's  mò,  agus  cha 
ghabh  e  le  deadh-ghean  o  bhur  làimh  e. 

14  Gidheadh  tha  sibh  ag  ràdh,  C'  ar  son  ? 
A  chionn  gu  'n  robh  an  Tighearn  'na 
fhianuis  eadar  thu  agus  bean  t'  òige,  ris 
an  do  bhuin  thu  gu  fealltach :  gidheadh 
b'  i  do  bhana-chompanach  i,  agus  bean  do 
choimhcbeangail. 

15  Agus  nach  d'  rinn  e  aon  fheoìl  diuhh  ? 
agus  tha  fuigheall  an  spioraid  aige.  Agus 
ciod  a  tha  esan  ag  iarraidh  ?  sliochd  diadh- 
aidh.  Uime  sin  biodh  faieill  agaibh  air 
bhur  spiorad,  agus  na  buineadh  neach  air 
bitli  gu  fealltach  an  aghaidh  mnà  'òige. 

16  Oir  is  fuath  leam-sa  esan  a  chuireas 
air  falbh,  tha  an  Tighearn  Dia  Israeil  ag 


CAIB.  III.  IV. 

ràdh  :  agus  esan  a  dh'  fholaicheas  ainneart 
le  'thrusgan,  tha  Tighearn  nan  sluagh  ag 
ràdh.  l/inie  sin  biodh  faieill  agaibh  air 
bluir  spiorad,  nach  buin  sibh  gu  feallt- 
ach. 

17  Sgìthich  sibh  an  Tighearn  le  bhar 
briathraibli :  gidheadh  tlia  sibh  ag  ràdh, 
Ciod  anns  an  do  sgìthich  sinne  e  ?  Le  sibh 
a  bhi  'g  ràdh,  Tha  gach  aon  a  ta  deanamh 
uilc  taitneach  ann  au  sealladh  an  Tigh- 
earn  ;  agns  tha  tlaclid  aig  annta :  no,  C  àit 
aiu  bheil  Dia  a'  bhreitheanais  ? 

CATB.  III. 

FEUCH,  cuirìdh  raise  mach  mo  theaehd- 
air,  agus  ulluichidh  e  'n  t-slighe  roinh- 
am ;  agus  thig  an  Tighearn  a  ta  sibh  ag 
iarraidli,  g'  a  theampull  gu  grad;  eadhon 
teachdair  a'  choimhcheaugail,  anns  am 
bheil  bhur  tlaclid ;  feuch  thig  esan,  deir 
Tighearn  nan  sluagh. 

2  Ach  cò  dh'  fheudas  là  a  theaclid  a 
Riùìan  ?  agus  cò  sheasas  an  uair  a  dh'- 
Koillsichear  e  ?  oir  is  cosmhuil  e  ri  teine 
an  fhir-leaghaidh,  agus  ri  acfuinn-ghlan- 
aidh  an  fliir  a  nigheas  eudach  : 

3  Agus  suidhidh  e  mar  fhear-Ienghaidh 
agus  glanaidh  airgid  :  agus  glanaidli  e  mic 
Leblii,  agus  saoraidh  e  o  shal  iad,  mar  òr 
agus  mar  airgiod,  chum  gu  'm  bi  iad  'nan 
òglaich  do  'n  Tighearn,  a'  tairgseadh  diia 
tabhartais  ann  atn  fìreantachd. 

4  An  sin  bithidh  tabhartas  Iudah  agus 
lerusaleim  taitueaeh  do  'n  Tighearn,  mar 
anns  na  làithibh  o  shean,  agus  anns  na 
bliadhnaibh  roimhe  so. 

5  Agus  thig  mise  dlùth  dhuibh  gu 
breitheauas,  agus  bithidh  mi  a'  m"  fhian- 
uis  luath  an  aghaidh  fhiosaichean,  agus 
aa  aghaidh  adhaltrannach,  agus  an  agh- 
aidh  na  muinntir  a  bheir  mionnan-eithich, 
igus  an  aghaidh  na  muinntir  a  ta  eumail 
iir  ais  a  thuarasdail  o  'n  t-sèirbhiseach,  a' 
tàruckadh  na  bantraich  agus  an  dìlleachd- 
ain,  agus  a'  cur  a'  chogrich  a  thaoibh,  a^- 
ìs  air  nach  'eil  eascal  romhain-ba,  deir 


^'ighearn  nan  sluagh. 


Oir  is  mise  Iehobhah,  cha  chaochail 
ni :  air  an  aobliar  sin  cha  'n  'eil  sibhse,  O 
:hlann  Iacoib,  air  'ur  sgrios. 
7  Eadhon  o  làithibh  'ur  n-aithriehean 
hlaon  sibh  o  m'  reachdaibh-sa,  agus  cha 
lo  choimhid  sibh  iad:  pillibh  riumsa,  ag- 
pillidh  mise  ruibh-sa,  tha  Tighearn  nan 
luagh  ag  ràdh :    Ac-h  thubhairt  sibhse, 
datms  am  pill  sinn  ? 
An   spùinn   duine  Dia?  gidheadh 
pùinn  sibhse  mise  :  ach  tha  sibh  ag  ràdh, 
,iod  anns  an  do  spùinn  sinn  tliu?  Aun 
n  deachamli  agus  ann  an  tabhartasaibh. 

9  Tha  sibh  malluichte  le  mallachd :  oir 
3Ùinu  sibh  mise ;  eadhon  an  cinneach  so 
'ile. 

10  Thugaibh  an  deachamh  uile  chura  an 
gh-thasgaidh,  air  chor  as  gu  'm  bi  biadh 
on  am  thigh-sa ;  agus  dearbhaibh  mi  nis 
ùs  an  ni  so,  tlia  Tighearn  nan  sluagh  ag 
idh,  mur  fosgail  mi  dhuibh  uinneagan 
an  nèamh,  a  dbòrtadh  a  mach  beanuachd 

rbb,  gus  nach  bi  àit  ann  g'  a  chumail. 


11  Agus  cronuichidh  mi  am  milltear  air 
'ur  sgàth-sa,  agus  cha  mhill  e  toradh  bhur 
fearainn,  ni  mò  thilgeas  bluir  fionain  a 
meas  an-abuich  san  fhaiche,  deir  Tigh- 
earn  nan  sluagh. 

12  Agus  goiridh  na  h-uile  chinnich 
beannaichte  sibh :  oir  hithidh  sibh  'nur 
dùthaich  thaituich,  deir  Tighearn  nan 
sluagh. 

13  Bha  bhur  briathran  dalma  ann  am 
agliaidh-sa,  tlia  au  Tighearn  ag  ràdh ; 
gidheadh  tha  sibh  ag-  ràdh,  Ciod  a  labhair 
sinn  a'  d'  aghaidh. 

14  Thubbairt  sibh,  Is  dìomhain  seirbh- 
is  a  thoirt  do  'n  Tighearu ;  agus  ciod  a' 
bhuannaelid  dhuinn  gu  'n  do  choimhid  sinn 
'ordugh,  agus  gu  'n  do  ghluais  sinn  gu 
brònach  au  làthair  Tighearna  nan  sluagh  ? 

15  Agus  a  nis  tha  siun  a'  meas  nau 
uaibhreach  sona :  seadh,  tha  iadsan  a  ta 
cur  an  gnìomh  aingidheachd  air  an  àrd- 
achadh  :  seadh,  tha  iadsan  a  ta  buaireadh 
Dhia,  eadhon  air  an  saoradh. 

16  An  sin  labhair  iadsan  air  an  robh 
eagal  an  Tighearna,  gach  aon  gu  tric  ri 
cheile  ;  agus  dh'  èisd  an  Tighearn,  agus 
chual'  e,  agus  bha  leabhar-cuimhne  air  a 
sgrìobhadh  'na  lùthair  air  son  na  muinntir 
air  an  robh  eagal  an  Tighearn,  agus  a 
smuainieh  air  'ainm. 

17  Bithidh  iad  leamsa,  tha  Tighearn  nan 
sluagh  ag  ràdh,  anns  an  là  sin  anns  an 
dean  mi  suas  mo  sheudan  ;  agus  coiglidìi 
mi  iad,  mar  a  choigleas  duiue  a  mhac  fèiu 
a  ta  deanamh  seirbbis  da. 

18  An  sin  pillidh  sibhse,  agus  chi  sibh 
an  deaiachadh  eadar  am  fireau  agus  an 
t-aingidh ;  eadar  an  tì  a  ta  deanamh 
seirbhis  do  Dhia,  agus  an  tì  nach  'eil  ri 
seirbhis  da  idir. 

CAIB.  IV. 

OIR  feuch,  tlia  'n  là  a'  teachd,  a  loisgeas 
mar  àmhuinn ;  agus  bithidh  na 
h-uaibhreich  uile,  seadh,  gach  neach  a  ta 
ri  aingidlieachd,  mar  asbhuain ;  agus 
loisgidh  an  là  tha  teachd  suas  iad,  tha 
Tigiiearn  nan  sluagh  ag  ràdh ;  oir  cha  'n 
fhàg  e  bun  no  hàrr  dhiubh. 

2  Ach  dhuibh-sa  air  am  bheil  eagal  m' 
ainme-sa  èiridh  Grian  na  fìreantachd  le 
slàinte  'iia  sgiathaibh  ;  agus  thèid  sibh  a 
maCh,  agus  iàsaidh  sibh  suas  mar  laoigh 
bhiadhta. 

3  Agus  saltraidh  sibh  sìos  na  h-aingidh  : 
oir  bituidh  iad  mar  luaithre  fo  bhonnaibh 
'ur  cos,  anns  an  là  san  dean  mise  so,  deir 
Tigiiearu  nan  sluagh. 

4  Cuimhnichibh-sa  lagh  Mhaois  m'  òg- 
laich,  a  dh'  àithn  mise  dha  ann  an  Horeb, 
air  son  Is'raeil  uile,  eadhon  na  reachdau 
agus  na  breitheanais. 

5  Feuch,  cuiridh  mise  do  bhur  n-ionn- 
suidlv  Eliah  am  fàidh,  roimh  theachd  là 
mhòir  agus  uamhabaich  an  Tighearn. 

6  Agus  tionndaidbidh  esau  cridhe  nan 
aifchrichean  a  chum  na  cloinne,  agus 
cridhe  na  eloinne  chum  an  aithrichean,  air 
eagal  gu  'n  tig  mise,  agus  gu  'm  baail  im 
aiu  fearann  le  lèir-sgrios. 

CAIB.  I. 

LKABHAR    ginealaich    Iosa  Criosd, 
mhic  Dhaibhidh,  mhic  Abrahaim. 

2  Ghin  Abraham  Isaac,  agus  ghin  Isaac 
Iacob,  agus  ghin  Iacob  ludas  agus  a 
bliràithrean. 

3  Agus  ghin  Iudas  Phares  agus  Sara  o 
Thamar,  agus  ghin  Phares  Esrom,  agus 
ghin  Esrom  Aram. 

4  Agus  ghin  Arani  Aminadab,  agus  ghin 
Aminadab  Naason,  agus  ghin  Naason  Sal- 
ition. 

5  Agus  ghin  Salmon  Boos  o  *Rachab, 
agus  ghin  Boos  Obed  o  Rut,  agus  ghin 
Obed  ìese. 

Agus  ghin  Iese  Daibhidh  an  righ,  ag- 
us  ghin  Daibhidh  an  righ  Solomon  o  'n 
inlmaoi  a  blia  aig  Urias. 

7  Asus  ghin  Solomon  Roboam,  agus 
ghin  Roboam  Abia,  agus  ghin  Abia  Asa. 

8  Agus  ghin  Asa  Iosaphat,  agus  ghin 
Iosaphat  Ioram,  agus  ghin  Ioram  Osias. 

9  Agus  ghin  Osias  Ioatam,  agus  ghin 
Ioatam  Achas,  agus  ghin  Achas  Èsecias. 

10  Agus  ghin  Esecias  Manases,  agus 
ghin  Manases  Amon,  agus  ghin  Amon 
losias. 

11  Agus  ghin  Iosias  Iechonias  agus  a 
bhràithre,  mu  àm  an  giùlain  do  Bhabilon. 

12  Agus  an  dèigh  an  toirt  do  Bhabilon, 
ghin  Iechonias  Salatiel,  agus  ghin  Salatiel 
Serobabel. 

13  Agus  ghin  Serobabel  Abiud,  agus 
ghin  Àbiud  Eliacim,  agus  ghin  Eliacim 
Asor. 

14  Agus  ghin  Asor  Sadoc,  agus  ghin 
Sadoc  Achim,  agus  ghin  Achim  Eliud. 

15  Agus  ghin  Eliud  Eleasar,  agus  ghin 
Eleasar  Matan,  agus  ghin  Matan  iàcob. 

16  Agus  ghin  Iacoh  Ioseph  fear  Mhuire, 
o  'n  d'  rugadh  Iosa,  d'  an  goirear  Criosd. 

17  Uime  sin  na  h-uile  gninealaich  o  Ab- 
raham  gu  Daibhidh,  is  ceithir  ginealaich 
deug  iad;  agus  o  Dhaibhidh  gu  bruid 
Bhabiloin,  ceithir  ginealaich  deug;  agus  o 
bliruid  Bhabiloin  gu  Criosd,  ceithir  gin- 
ealaich  deug. 

18  Agus  mar  so  bha  breith  Iosa  Criosd : 
oir  an  dèigh  do  cheangal-pòsaidh  bhi  air  a 
dheanamh  eadar  a  mhàthair  Muire  agus 
Ioseph,  roimh  dhoibh  teachd  cuideachd, 
fhuaradh  torrach  i  o  'n  Spiorad  Naomh. 

19  Ach  air  bhi  do  loseph  a  fear  'na 
dhuine  cothromach,  agus  gu  'n  toil  aige 
ball-sampuill  a  dheanamh  dh'  i,  bu  mhiann 
leis  a  cur  uaith  os  ìosal. 

20  Ach  ag  smuaineachadh  nan  nithe  sin 
dha,  feuch,  dh'  fhoillsich  aingeal  an  Tigh- 
earn  e  fèin  da  ann  am  bruadar,  ag  ràdh, 


A  Ioseph,  a  mhic  Dhaibhidh,  na  biodh 
eagal  ort  do  bhean  Muire  a  ghabhail  a 
d'  ionnsuidh :  oir  an  ni  a  ta  air  a  ghin- 
eamhuin  innte,  is  ann  o  'n  Spiorad  Naomh 
e. 

21  Agus  beiridh  i  mac,  agus  bheir  thu 
Iosa  mar  ainm  air ;  oir  saoraidh  e  a  shluagh 
fèin  o  'm  peacaibh. 

22  (Agus  rinneadh  so  uile  chum  gu 
coimhliontadh  an  ni  a  thubhairt  an  Tigh- 
earna  leis  an  fhàidh,  ag  ràdh, 

23  Feuch,  bithidh  maighdean  torrach, 
agus  beiridh  i  mac,  agus  bheir  iad  Ema- 
nuel  mar  ainm  air,  is  ionnan  sin  r'  a  ràdh, 
air  eadar-theangachadh,  Dia  maille  ruinn.) 

24  Agus  air  mosgladh  do  loseph  as  a 
chodal,  rinn  e  mar  a  dlr  iarr  aingeal  an 
Tighearn  air,  agus  ghabh  e  d'  a  ionnsuidh 
a  bhean : 

25  Agus  cha  d'  aithnich  e  i  gus  an  d'  rug 
i  a  ceud-ghin  mic  ;  agus  thug  e  Iosa  mar 
ainm  air. 

CAIB.  II. 

AGUS  an  uair  a  rugadh  Iosa  ann  am 
Betlehem  Iudea,  ann  an  làithibh  He- 
roid  an  righ,  feuch,  thàinig  druidhean  o  'n 
àird  an  ear  gu  Ierusalem, 

2  Ag  ràdh,  C'  àit  am  bheil  righ  sin  nan 
Iudhach  a  ta  air  a  bhreith  ?  oir  chunnaic 
sinne  a  reult  san  àird  an  ear,  agus  a  ta 
sinn  air  teachd  a  thabhairt  aoraidh  dha. 

3  An  uair  a  chual  Herod  an  righ  sin, 
bha  e  fo  thrioblaid,  agus  Ierusalem  uile 
maille  ris. 

4  Agus  air  cruinneachadh  nan  àrd-shag- 
art  uile  dha,  agus  sgrìobhaichean  an 
t-sluaigh,  dh'  fheòraich  e  dhiubh  c'  àit  an 
robh  Criosd  gu  bhi  air  a  bhreith. 

5  Agus  thubhairt  iad  ris,  Ann  am  Bet- 
lehem  Iudea:  oir  mar  so  sgrìobhadh  leis 
an  fhàidh, 

6  Agus  thusa  Bhetlehem  an  tìr  Iudah, 
cha  tu  idir  a  's  lugha  am  measg  cheannard 
Iuda  :  oir  asadsa  thig  Uachdaran  a  stiùras 
mo  shluagh  Israel. 

7  An  sin  air  do  Herod  na  druidhean  a 
ghairm  os  iosal  d'  a  ionnsuidh,  gheur-fhios- 
raich  e  dhiubh  cia  an  t-àm  an  d'  f  hoillsich- 
eadh  an  reult. 

8  Agus  churr  e  iad  gu  Betlehem,  agus 
thubhairt  e,  Imichibh,  agus  iarraibh  gu 
dìchiollach  an  naoidhean;  agus  an  dèigh 
dhuibh  fhaotainn,  innsibh  dhomhsa  e, 
chum  gu  racham-sa  fèin,  agus  gu  deanam 
aoradh  dha. 

9  Agus  an  uair  a  chual  iad  an  righ,  dh'- 
imich  iad ;  agus,  feuch,  chaidh  an  reult  a 
chunnaic  iad  san  àird  an  ear  rompa,  gus 

an  d'  thàinig  i  agus  gu  'n  do  stad  i  os  ceann 
an  ionaid  an  robh  an  naoidhean. 

10  Agus  an  uair  a  chunnaic  iad  an  reult, 
rinn  iad  gairdeachas  le  h-aoibhneas  ro- 
mhòr. 

11  Agus  air  dol  a  steach  dhoibh  do  'n 
tigh,  fhuair  iad  an  naoidhean  maille  r'  a 
mhàthair  Muire,  agus  thuit  iad  sìos,  agus 
rinn  iad  aoradh  dha :  agus  air  fosgladh  an 
ionmhas  dhoibh,  thug  iad  dha  tiodhlacan  ; 
òr,  agus  tùis,  agus  mirr. 

12  Agus  air  faotainn  rabhaidh  o  Dhia 
ann  am  bruadar,  gun  iad  a  philltinn  a 
dh'  ionnsuidh  Heroid,  chaidh  iad  d'  an 
dùthaich  fèin  air  slighe  eile. 

13  Agus  an  uair  a  dh'  imich  iad  air  an 
ais,  feuch,  nochdadh  aingeal  an  Tigh- 
earna  do  Ioseph  ann  am  bruadar,  ag  ràdh, 
Eirich,  agus  gabh  an  naoidhean  agus  a 
mhàthair,  agus  teich  do  'n  Eiphit,  agus  bi 
an  sin  gus  an  labhair  mise  riut:  oir  iarr- 
aidh  Herod  an  naoidhean  g'  a  ìnhill- 
eadh. 

14  Agus  dh'  èirich  e,  agus  ghabh  e  d'  a 
ionnsuidh  an  naoidhean  agus  a  mhàthair 
san  oidhche,  agus  dh'  imich  e  do  'n  Eiphit : 

15  Agus  bha  e  an  sin  gu  bàs  Heroid :  a 
chum  gu  coimhliontadh  an  ni  a  labhair  an 
Tighearna  leis  an  fhàidh,  ag  ràdh,  A  mach 
as  an  Eiphit  ghoir  mi  mo  Mhac. 

16  An  sin  an  uair  a  chunnaic  Herod 
gu  'n  d'  rinn  na  druidhean  fanoid  air,  las  e 
le  feirg  ro-mhòir,  agus  chuir  e  luchd-mill- 
idh  uaith,  agus  mharbh  e  na  bha  do  lean- 
abaibh  mac  am  Betlehem,  agus  'na  crìoch- 
aibh  uile,  o  aois  dhà  bhliadhna  agus  fuidh, 
a  rèir  na  h-aimsir  a  dh'  fhòghluim  e  gu 
dìchiollach  o  na  druidhibh. 

17  An  sin  choimhlionadh  an  ni  a  labh- 
radh  le  Ieremias  am  fàidh,  ag  ràdh, 

18  Chualas  guth  ann  an  Rama,  caoidh, 
agus  gul,  agus  bròn  ro-mhòr,  Rachel  a' 
caoineadh  a  cloinne,  agus  cha  b'  àill  leatha 
sòlas  a  ghabhail,  a  chionn  nach  'eil  iad 
beò. 

19  Ach  an  uair  a  dh'eug  Herod,  feuch, 
nochdadh  aingeal  an  Tighearn  ann  am 
bruadar  do  Ioseph  san  Eiphit, 

20  Ag  ràdh,  Eirich,  agus  gabh  an  naoidh- 
ean  agus  a  mhàthair,  agus  imich  gu  tal- 
amh  Israeil :  oir  fhuair  an  dream  a  bha  'g 
iarraidh  anama  an  leinibh  bàs. 

21  Agus  dh'  èirich  esan,  agus  ghabh  e  an 
leanabh  agus  a  mhàthair  d'  a  ionnsuidh, 
agus  thàimg  e  gu  talamh  Israeil. 

22  Ach  an  uair  a  chual  e  gu  'n  robh  Ar- 
chelaus  'na  righ  an  tìr  Iudea  an  àit  Heroid 
'athar,  bha  eagal  air  dol  an  sin:  ach,  air 
faotainn  da  rabhaidh  o  Dhia  ann  am 
bruadar,  thionndaidh  e  gu  crìochaibh  Gha- 
lile : 

23  Agus  thàinig  e  agus  ghabh  e  còmh- 
nuidh  ann  am  baile  d'  an  goirear  Nasaret, 
a  chum  gu  coimhliontadh  an  ni  a  lablu 
radh  leis  na  fàidhibh,  Gu  goirear  Nasar- 
ach  dheth. 

CAIB.  III. 

AGUS  anns  na  làithibh  sin  thàinig  Eoin 
Baiste,  a'  searmonachadh  am  fàsach 

ludea, 

2  Agus  ag  ràdh,  Gabhaibh  aithreachas : 
oir  a  ta  rìoghachd  nèimh  aro  fogus. 


3  Oir  is  e  so  an  Tì  ud  mu  'n  do  labhair 
Esaias  am  fàidh,  ag  ràdh,  Guth  an  Tì  a 
ghlaodhas  anns  an  fhàsach,  Ulluichibh 
slighe  an  Tighearna,  deanaibh  a  cheum- 
anna  dìreach. 

4  Agus  bha  a  chulaidh  aig  Eoin  do 
fhionna  chàmhal,  agus  crios  leathair  aige 
timchioll  a  leasraidh  ;  agus  is  e  bu  bhiadh 
dha  locuist  agus  mil  fhiadhaich. 

5  Chaidh  Ierusalem  a  mach  d'  a  ionn- 
suidh  an  sin  agus  Iudea  uile,  agus  luchd- 
àiteachaidh  na  dùthcha  timchioll  Iordain 
uile. 

6  Agus  bhaisteadh  iad  leis-san  ann  an 
Iordan,  ag  aideachadh  am  peacanna. 

7  Ach  an  uair  a  chunnaic  e  mòran  do 
na  Phairisich,  agus  do  na  Sadusaich  a* 
teachd  a  chum  a  bhaistidh-san,  thubhairt 
e  riu,  A  shìol  nan  nathraiche  nimhe,  cò  a 
thug  rabhadh  dhuibh-sa  teicheadh  o  'n 
fheirg  a  ta  ri  teachd? 

8  Air  an  aobhar  sin  thugaibh  a  mach 
toradh  iomchuidh  do  'n  aithreachas. 

9  Agus  na  smuainichibh  a  ràdh  annaibh 
fèin,  A  ta  Abraham  'na  athair  againn : 
oir  a  ta  mi  ag  ràdh  ribh,  gur  comasach 
Dia  air  clann  a  thogail  suas  a  dh'  Abraham 
do  na  clochaibh  sin. 

10  Agus  a  nis  a  ta  an  tuadh  air  a  cur  ri 
freumh  nan  crann :  air  an  aobhar  sin,  ge 
b'  e  crann  nach  toir  a  mach  toradh  maith, 
gearrar  e,  agus  tilgear  san  teine  e. 

11  Gu  deimhin  a  ta  raise  'gur  baisteadh 
le  h-uisge  chum  aithreachais ;  ach  an  Tì  a 
thig  a'  m'  dhèigh,  is  cumhachdaiche  e  na 
mi,  agus  cha  'n  airidh  mise  air  a  bhrògan  a 
ghiùlan  :  baistidh  esan  sibh  leis  an  Spiorad 
Naomh,  agus  le  teine  : 

12  Aig  am  bheil  a  ghuit  'na  làimh,  agus 
glanaidh  e  gu  ro-bhaileach  'ùrlar-bualaidh, 
agus  cruinnichidh  e  a  chruithneachd  d'  a 
thigh-tasgaidh ;  ach  loisgidh  e  am  moll 
le  teine  nach  feudar  a  mhùchadh. 

13  An  sin  thàinig  Iosa  o  Ghalile  gu  Ior- 
dan  a  dh'  ionnsuidh  Eoin,  chum  gu  'm 
biodh  e  air  a  bhaisteadh  leis. 

14  Ach  bhac  Eoin  e,  ag  ràdh,  A  ta  feum 
agarasa  bhi  air  mo  bhaisteadh  leatsa,  agus 
am  bheil  thusa  a'  teachd  a'  m'  ionnsuidh- 
sa? 

15  Agus  fhreagair  Iosa  agus  thubhairt 
e  ris,  Leig  do  'n  chùis  a  bhi  mar  so  a  nis  : 
oir  mar  so  is  iomchuidh  dhuinn  gach  uile 
fhìreantachd  a  choimhlionadh.  An  sin 
dh'  fhulaing  e  dha. 

16  Agus  an  uair  a  bhaisteadh  Iosa, 
chaidh  e  air  ball  suas  as  an  uis^e ;  agus, 
feuch,  dh'fhosgladh  nèamh  dha,  agus 
chunnaic  e  Spiorad  Dè  a'  tuirling  mar 
choluman,  agus  a'  teachd  air-san  : 

17  Agus,  feuch,  guth  o  nèamh,  ag  ràdh, 
Is  e  so  mo  Mhac  gràdhach,  anns  am  bheil 
mo  mhòr-thlachd. 

CAIB.  IV. 

AN  sin  threòraicheadh  Iosa  leis  an 
Spiorad  do  'n  f  hàsach,  chum  gu  'm 
biodh  e  air  a  bhuaireadh  leis  an  diabhul. 

2  Agus  an  uair  a  thraisg  e  dà  f  hichead 
là  agus  dà  fhichead  oidhche,  an  dèigh  sin 
bha  ocras  air. 

3  Agus  air  teachd  do  'n  bhuaireadair  d'  a 
ionnsuidh  thubhairt  e,  Ma  's  tu  Mac  Dhè, 


CiIB.  V. 

thoir  àithne  do  na  clochaibh  so  a  bhi  'nan 
aran. 

4  Ach  fhreagair  esan  agus  thubhairt  e, 
A  ta  e  sgrìobhta,  Cha  'n  ann  le  h-aran  a 
mhàin  a  bheathaiehear  duine,  ach  leis  gach 
uile  fhocal  a  thig  o  bheul  Dè. 

5  An  sin  thug  an  diabhul  e  do  'n  bhaile 
naomh,  agus  chuir  e  air  binnein  an  team- 
puill  e. 

6  Agus  thubhairt  e  ris,  Ma  's  tu  Mac 
Dhè,  tilg  thu  fèin  sìos  :  oir  a  ta  e  sgrìobh- 
ta,  gu  toir  e  àithne  d'  a  ainglibh  mu  d' 
thimchioll,  agus  togaidh  iad  suas  thu  'nan 
lànihaibh,  chum  nach  buail  thu  uair  air 
bith  do  chos  air  cloich. 

7  Thubhairt  Iosa  ris  a  rìs,  A  ta  e 
sgrìobhta,  Cha  bhuair  thu  an  Tighearna  do 

l  Dhia. 

8  Thug  an  diablml  e  a  rìs  chum  beinne 
ro  àird,  aarus  nochd  e  dha  uile  rìoghachd- 
an  an  domhain,  agus  an  glòir ; 

9  Agus  tlmbhairt  e  ris,  Iad  so  uile  bheir 
mise  dhuit,  ma  thuiteas  tu  sìos  agus  ma  ni 
thu  aoradh  dhomhsa. 

10  An  sin  thubhairt  Iosa  ris,  Imich 
uam,  a  Shatain  :  oir  ata  e  sgrìobhta,  Bheir 
thu  aoradh  do  'n  Tighearna  do  Dhia,  agus 
dhasan  'na  aonar  ni  thu  seirbhis. 

11  An  sin  db'fhàg  an  diabhul  e;  agus, 
feuch,  thàinig  aingil  agus  fhritheil  iad  da. 

12  Ach  an  uair  a  chual  Iosa  gu  'n  do 
chuireadh  Eoin  an  làimh,  dh'  imich  e  do 
Ghalile. 

13  Agus  air  fàgail  Nasaret  da,  thàinig  e 
agus  ghabh  e  còmhnuidh  anu  an  Caper- 
naum,  a  ta  ri  taobli  na  fairge,  ann  au  leth- 
iomall  Sliahuloin  agus  Naphtalim  : 

14  A  chum  gu'n  coimhliontadh  an  ni  a 
labhradh  le  Esaias  am  fàidh,  ag  ràdh, 

15  Talamh  Shabuloin,  agus  talamh 
Naphtalim,  slighe  na  fairge  air  an  taobh 
thall  do  Iordan,  Galile  nan  Cinneach  : 

16  Am  pobull  a  bha  'nan  suidhe  an 
dorchadas,  chunnaie  iad  solus  mòr;  agus 
a  ta  solus  air  èirigh  do  na  daoinibh  a  bha 
'nan  suidhe  an  tìr  agus  an  sgàil  a'  bliàis. 

17  O  sin  a  mach  thòisich  Iosa  air  sear- 
moin  a  dbeanamh,  agus  a  ràdh,  Gabhaibh 
aithreachas,  oir  a  ta  rìoghachd  nèimh  am 
fogus. 

18  Agus  ag  imeachd  do  Iosa  ri  taobh 
fairge  Ghalile,  chunnaic  e  dithis  bhvàithre, 
Simon  d'  an  goirear  Peadar,  agus  Aindreas 
a  bhràthair,  a'  tilgeadh  lìu  san  fhairge  : 
<oir  b'  iasgairean  iad.) 

19  Agus  thubhairt  e  riu,  Leanaibh 
mise,  agus  ni  mi  iasgaireau  air  daoiuibh 
dhibh. 

20  Agus  air  ball  dh'  fhàg  iad  na  lìonta, 
aguslean  iadesan. 

21  Agus  air  triall  da  as  a  sin,  chunnaic 
e  dithis  eile  bhràitlire,  Seumas  mac  She- 
bede,  agus  Eoin  a  bhràthair,  ann  an  luing 
maille  r'  an  athair  Sebede,  a'  càradh  an 
lìon  :  agus  ghairm  e  iad. 

22  Agus  air  ball  dh'  f  hàg  iad  an  long  ag- 
us  an  athair,  agus  lean  iad  e. 

23  Agus  dh'  imich  Iosa  timchioll  Gha- 
lile  uile,  a'  teagasg  'nan  sionagogaibh,  ag- 
us  a'  searmonachadh  soisgeil  na  rìogh- 
achd,  agus  a'  slànuchadh  gach  gnè  thinn- 
is,  agus  gach  gnè  eucail  am  measg  an 
t-sluaigh. 


24  Agus  ehaidh  a  chliù  feadh  Shiria 
uile:  agus  thug  iad  d'a  ionnsuidh  iadsan 
uile  a  bha  euslan,  agus  a  bha  air  an  cuibh- 
reachadh  le  galaraibh,  agus  iomadh  gnè 
phianta,  agus  iadsan  aig  an  robh  deamh- 
ain  annta,  agus  air  an  robh  an  tuiteamas, 
agus  luehd  pairilis  ;  agus  shlànuicli  e  iad. 

25  Agus  leau  cuideachd  mhòr  e  o  Gha» 
lile,  agus  o  Dhecapolis,  agus  o  lerusalem, 
agus  o  Iudea,  agus  o  na  crìochaibh  a  ta  an 
taobh  thall  do  Iordan. 

CAIB.  V. 

AGUS  an  uair  a  chunnaic  Iosa  an 
sluagh,  chaidh  e  suas  air  beinn ;  agus 
air  suidhe  dha,  thàinig  a  dheisciobuil  d'  a 
ionnsuidh. 

2  Agus  dh'  fhosgail  e  a  bheul,  agus 
theagaisg  e  iad,  ag  radh, 

3  Is  beannaichte  iadsan  a  ta  bochd  'nan 
spiorad :  oir  is  leo  rìoghachd  nèimh. 

4  Is  beannaichte  iadsan  a  ta  ri  bròn :  oir 
gheibh  iad  sòlas. 

5  Is  beannaiehte  na  daoine  macanta : 
oir  sealbhaichidh  iad  an  talamh  mar  oigh- 
reachd. 

6  Is  beannaichte  an  dream  air  am  bhesl 
ocras  agus  tart  na  còracli :  oir  sàsuichear 
iad. 

7  Is  beannaichte  na  daoine  tròcaireach  ; 
oir  gheibh  iad  tròcair. 

8  Is  beannaichte  na  daoine  ata  glan  'nan 
cridhe :  oir  chi  iad  Dia. 

9  Is  beannaichte  luchd-deanamh  na 
sìthe  :  oir  goirear  clann  Dè  dhiubh. 

10  Is  beannaiehte  an  dream  a  ta  fulang 
geur-leanmhuinn  air  son  na  còrach  :  oir  is 
leo-san  rìoghachd  nèimh. 

11  Is  beannaichte  bhitheas  sibh  an  uair 
a  bheir  daoine  anacainnt  dhuibh,  agus  a  ni 
iad  geur-leanmhuinn  oirbh,  agus  a  labhras 
iad  gach  uile  dhroch  f Jiocal  ribh  gu  breug- 
ach,  air  mo  sgàth-sa.  i 

12  Deanaibh  gairdeachas,  agus  bithibh 
ro-shubhach;  oir  is  mòr  bhur  duais  air 
nèamh :  oir  mar  sin  rinn  iad  geur-lean- 
mhuinn  air  na  fàidhibh  a  bha  roimhibh. 

13  Is  sibhse  salann  na  talmhainn  ;  gidh- 
eadh  ma  chailleas  an  salann  a  bhlas,  ciod 
leis  an  saillear  e  ?  cha  'n  'eil  feum  ann  o 
sin  suas,  ach  a  thilgeadh  mach,  agus  a 
shaltairt  fo  chosaibh  dhaoine. 

14  Is  sibhse  solus  an  t-saoghail.  Cha  'n 
fheudar  baile  a  ta  air  a  shuidheachadh  air 
sliabh  fholach. 

15  Agus  eha  las  daoine  coinneal,  chum 
gu  'n  cuir  iad  i  fuidh  shoitheach,  ach  ann 
an  coinnleir,  agus  ni  i  solus  do  na  bheil  a 
stigh. 

16  Gu  ma  h-ann  mar  sin  a  dhealraich- 
eas  bhur  solus  an  làthair  dhaoine,  chum 
gu  faic  iad  bhur  deadh  oibre,  agus  gu  toir 
iad  glòir  do  bhur  u-athair  a  ta  air  nèamh. 

17  Na  measaibh  gu  'n  d'  thàinig  mise  a 
bhriseadh  an  lagha  no  nam  fàidhean ; 
cha  'n  ann  a  bhriseadh  a  thàinig  mi,  aeh  a 
choimhlionadh. 

18  Oir  a  ta  mi  ag  ràdh  ribh  gu  firinn- 
each,  Gus  an  tèid  nèamh  agus  talamh 
thairis,  cha  tèid  aon  lide  no  aon  phunc 
do  'n  lagh  thairis,  gus  an  coimhlionar  gach 
aon  ni. 

19  Air  an  aobhar  sin  ge  b'  e  neach  a 

bhriseas  aon  do  na  h-àitheantaibh  so  a  's 
lugha,  agus  a  theagaisgeas  daoine  mar  sin, 
goirear  an  duine  a  's  lugha  dheth  ann  an 
rìoghachd  nèimh :  ach  ge  b*  e  neach  a  ni, 
agus  a  theagaisgeas  tad,  goirear  duine 
mòr  dheth  anu  an  rìoghachd  nèimli. 

20  Oir  a  ta  mi  ag  ràdh  ribh,  Mur  toir 
bhur  fireantachd-sa  'barrachd  air  fìrean- 
tachd  nan  sgrìobhaiche  agus  nam  Phairis- 
each,  nach  tèid  sibh  air  chor  air  bith  a 
steach  do  rìoghachd  nèimh. 

21  Ghuala  sibh,  gu  'n  dubhradh  ris  na 
sinnsiribh,  Na  dean  mortadh ;  agus  ge  b'  e 
neach  a  ni  mortadh,  bithidh  e  an  cunnart 
a'  bhreitheanais. 

22  Ach  a  ta  mise  ag  ràdh  ribh,  Ge  b'  e 
neach  aig  am  bi  fearg  r'  a  bhràthair  gun 
aobhar,  gu  'm  bi  e  an  cunnart  a'  bhreith- 
eanais :  agus  ge  b'  e  neach  a  their  r'  a 
bhràthair,  Raca,  gu  'm  bi  e  an  cunnart  na 
comhairle  :  ach  ge  b'  e  neach  a  their,  Am- 
adain,  gu  'm  bi  e  an  cunnart  teine  ifrinn. 

23  Uime  sin  ma  bheir  thu  do  thabhartas 
chum  na  h-altarach,  agus  gu  'n  cuimhnich 
thu  an  sin  gu  bheil  ni  air  bith  aig  do 
bhràthair  a'  d'  aghaidh  ; 

24  Fàg  do  thabhartas  an  sin  an  làthair 
na  h-altarach,  agus  imich,  agus  dean  rèite 
air  tùs  ri  d'  bhràthair,  agus  an  dèigh  sin 
thig  agus  tabhair  uait  do  tlùodhlac. 

25  Bi  rèidh  ri  d'  eascaraid  gu  luath,  am 
feadh  a  bhios  tu  maille  ris  san  t-slighe  ;  air 
eagal  gu  'n  toir  an  t-eascaraid  thairis  thu 
do  'n  bhreitheamh,  agus  gu  'n  toir  am 
breitheamh  thu  do  'n  mhaor,  agus  gu  tilg- 
ear  am  prìosan  thu. 

26  A  ta  mi  ag  ràdh  riut  gu  firinneach 
nach  tèid  thu  mach  as  a  sin,  gus  an  ìoc  thu 
an  fheoirling  dheireannach. 

27  Chuala  sibh  gu  'n  dubhradh  ris  na 
sinnsiribh,  Na  dean  adhaltrannas. 

28  Ach  a  ta  mise  ag  ràdh  ribh,  Ge  b'  e 
neach  a  dh'  amhairceas  air  mnaoi  chum  a 
miannachadh,  gu  'n  d'  rinn  e  adhaltrannas 
leatha  cheana  'na  chridhe. 

29  Agus  ma  bheir  do  shùil  dheas  aobhar 
tuislidh  dhuit,  spìon  a  mach  i,  agus  tilg 
uait  i :  oir  is  fearr  dhuit  gu  sgriosar  aon 
do  d'  bhallaibh,  na  do  chorp  uile  bhi  air  a 
thilgeadh  do  ifrinn. 

30  Agus  ma  bheir  do  làmh  dheas  oil- 
bheum  dhuit,  gearr  dhìot  i,  agus  tilg  uait  i : 
oir  is  fearr  dhuit  gu  sgriosar  aon  do  d' 
bhallaibh,  na  do  chorp  uile  bhi  air  a  thilg- 
eadh  do  ifrinn. 

31  Agus  a  dubhradh,  Ge  b'  e  chuireas  a 
bhean-phòsda  air  falbh,  thugadh  e  litir- 
dhealaich  dh'  i. 

32  Ach  a  ta  mise  ag  ràdh  ribh,  Ge  b'  e 
neach  a  chuireas  air  falbh  a  bhean-phòsda 
fèin,  ach  a  mhàin  air  son  strìopachais,  gu 
bheil  e  toirt  oirre  adhaltrannas  a  dhean- 
amh:  agus  an  tì  a  phòsas  a'  bhean  sin  a 
chuireadh  air  falbh,  a  ta  e  a'  deanamh 
adhaltrannais. 

33  Mar  an  ceudna,  chuala  sibh  gu  'n 
dubhradh  ris  na  sinnsiribh,  Na  tabhair 
mionnan  eitheich,  ach  coimhlion  do 
mhionnan  do  'n  Tighearna. 

34  Ach  a  ta  mise  ag  ràdh  ribh,  Na  tug- 
aibh  mionnan  idir :  na  tugaibh  air  nèamh 
oir  is  e  righ-chaithir  Dhè  e. 

35  Na  tugaibh  air  an  talamh,  oir  is  e 


stòl  a  chos  e :  na  tugaibh  air  Ierusalem, 
oir  is  e  baile  an  righ  mhòir  e. 

36  Na  tabhair  mionnan  air  do  cheann , 
oir  cha  'n  urrainn  thu  aon  fhuiltein  a 
dheanamh  geal  no  dubh. 

37  Ach  gu  ma  h-e  is  còmhradh  dhuibh, 
Seadh,  seadh :  ni  h-eadh,  ni  h-eadh;  oir 
ge  b'  e  ni  a  bhios  os  ceann  so,  is  ann  o  'n  olc 
a  ta  e. 

38  Chuala  sibh  gu  'n  dubhradh,  Sùil  air 
son  sùla,  agus  fiacail  air  son  fiacla. 

39  Ach  a  ta  mise  ag  ràdh  ribh,  Na  cuir- 
ibh  an  aghaidh  an  uilc :  ach  ge  b'  e  neach 
a  bhuaileas  tu  air  do  ghial  deas,  tionndaidh 
thuige  an  gial  eile  mar  an  ceudna. 

40  Agus  an  tì  le  'm  b'  àill  thusa  a  thag- 
radh  san  lagh,  agus  do  chòta  a  bhuin  diot, 
leig  leis  d'fhalluinn  mar  an  ceudna. 

41  Agus  ge  b'  e  bheir  leis  air  feadh  mìle 
a  dh'  aindeoin  thu,  imich  leis  air  feadh  dhà 
mhìle. 

42  Tabhair  do  'n  tì  a  dh'  iarras  ort ;  agus 
uaithsan  le  'm  bu  mhiann  iasachd  fhaot- 
ainn  uait,  na  pill  air  falbli. 

43  Chuala  sibh  gu  'n  dubhradh,  Gràdh- 
aichidh  tu  do  choimhearsnach,  agus  bith- 
idh  fuath  agad  do  d'  nàmhaid. 

44  Ach  a  ta  mise  ag  ràdh  ribh,  Biodh 
gràdh  agaibh  do  bhur  naitnhdibh,  beann- 
aichibh  an  dream  a  mhallaicheas  sibh, 
deanaibh  maith  do  na  daoinibh  air  am 
beag  sibh,  agus  deanaibh  urnuigh  air  son 
na  muinntir  ata  buntuinn  ribh  gu  naimh- 
deil,  agus  a  ta  'gur  geur-leanmhuinn : 

45  A  chum  gu  'm  bi  sibh  'nur  cloinn  aig 
bhur  n-Athair  a  ta  air  nèamh :  oir  a  ta 
esan  a'  tabhairt  air  a  ghrèin  fèin  èirigh  air 
na  droch  dhaoinibh,  agus  air  na  deadh 
dhaoinibh,  agus  a'  cur  uisge  air  na  firean- 
aibh  agus  air  na  neo-fhìreanaibh. 

46  Oir  ma  bhios  gràdh  agaibh  do  'n 
mhuinntir  aig  am  bheil  gràdh  dhuibh, 
ciod  an  duais  a  gheibh  sibh?  nach  'eil 
eadhon  na  cìs-mhaoir  a'  deanamh  an  ni 
ceudna  ? 

47  Agus  ma  chuireas  sibh  fàilte  air  bhur 
bràithribh  fèin  a  mhàin,  ciod  a  tha  sibh  a' 
deanamh  thar  chàch  ?  nach  'eil  na  cìs- 
mhaoir  fèin  a'  deanamh  an  ni  ceudna  ? 

48  Air  an  aobhar  sin  bithibh-sa  coimh- 
lionta  mar  a  ta  bhur  n-Athair  a  ta  air 
nèamh  coimhlionta. 

CAIB.  VI. 

THUGAIBH  an  aire  nachtoir  sibhbhur 
dèirc  am  fianuis  dhaoine,  chum  gu  'm 
faicear  leo  sibh ;  no  cha  'n  fhaigh  sibh  tuar- 
asdal  o  bhur  n-Athair  a  ta  air  nèamh. 

2  Uime  sin,  an  uair  a  bheir  thu  do 
dhèirc,  na  toir  fa'  near  galltromp  a  shèid- 
eadh  romhad,  mar  a  ni  na  cealgairean, 
anns  na  sionagogaibh,  agus  anns  na  sràid- 
ibh,  ehuin  gu  faigh  iad  glòir  o  dhaoinibh. 
Gu  firinneach  a  ta  mise  ag  ràdh  ribb,  gu 
bheil  an  tuarasdal  aca. 

3  Ach  an  uair  a  bheir  thusa  dèirc,  na 
biodh  fios  aig  do  làimh  chlì  ciod  a  ta  do 
làmh  dheas  a'  deanamh  ; 

4  Chum  gu  'm  bì  do  dheirc  an  uaignidh- 
eas :  agus  bheir  t'  Athair  a  chi  an  uaignidh- 
eas,  duais  dhuitse  gu  follaiseach. 

5  Agus  an  uair  a  ni  thu  urnuigh,  na  bi 
mar  lùchd  an  fhuar-chràbhaidh :  oir  is 

ionmhuinn  leo  urnuigh  a  dheanamh  anns 
im  sionagogaibh,  agus  ann  an  coiuneach- 
adh  nan  sràid  'uan  seasamh,  chum  gu  faic- 
ear  le  daoinibh  iad.  Gu  deimhin  tha  mise 
ag  ràdh  ribh,  gu  bheil  an  tuarasdal  aca. 

6  Ach  thusa,  an  uair  a  ni  thu  urnuigh, 
imich  a  steach  do  d'  slieòmar,  ag  us  air  dùn- 
adh  do  dhoruis  duit,  dean  urnuigh  ri  t' 
Athair  a  ta  an  uaignidheas,  agus  bheir  t' 
Athair  a  chi  an  uaignidheas,  duais  dhuit 
gu  follaiseach. 

7  Ach  an  uair  a  ni  sibh  urnuigh  na 
gnàthaichibh  ath-iarrtais  dhìomhain,  mar 
na  Cinnich  :  oir  saoilidh  iadsan  gu  'u  èisd- 
ear  riu  air  son  lìonmhoireachd  am  focla. 

8  Uime  siu  na  bithibh-sa  cosmhuilriu: 
oir  a  ta  fios  aig  bhur  n-Athair  cia  iad  na 
nithe  a  ta  dh'  uireasbhuidh  oirbh,  mu  'n 
iarr  sibh  air  iad. 

9  Air  an  aobhar  sin  deanaibh.sa  ùrn- 
uigh  air  a'  mhodh  so:  Ar  n-Athair  a  ta 
air  nèamh,  Gu  naomhaichear  t'  ainm. 

10  Thigeadh  do  rìoghachd.  Deanar  do 
thoil  air  an  talainh,  mar  a  nìthear  air 
nèamh. 

11  Tabhair  dliuinn  an  diugli  ar  n-aran 
lathail. 

112  Agus  maith  dhuinn  ar  fiacha,  amh- 
uil  mar  a  mhaitheas  sinne  d'  ar  luchd- 
fiach. 
13  Agus  na  leig  am  buaireadh  sinn  ;  ach 
saor  sinn  o  olc  :  oir  is  leatsa  an  rìoghachd, 
agus  an  cumhachd,  agus  a'  ghlòir,  gu  sìor- 
ruidh.  Amen. 

14  Oir  ma  mhaitheas  sibh  an  cionta  do 
dhaoinibh,  maithidh  bliur  n-Athair  nèamh- 
aidh  dhuibh-sa  mar  an  ceudna  : 
i  I       15  Ach  mur  maith  sibh  an  cionta  do 
dhaoinibh,  cha  mhò   a  mhaitheas  bhur 
n-Athair  dhuibh-sa  bhur  cionta. 
[         16  Agus  an  uair  a  ni  sibh  trasgadh,  na 
bitheadh  gruaim  air  bhur  gnùis,  mar  luchd 
an  fhuar-chràbhaidh  :  oir  cuiridh  iadsan 
|      mi-dhreach  air  an  aghaidh  chum  gu  faic- 
i     ear  le  daoinibh  iad  a  bhi  trasgadh.  Tha 
r      mi  ag  ràdh  ribh  gu  firinneach,  gu  bheil  an 
i'      tuarasdal  aca. 

■r         17  Ach  thusa,  an  uair  a  ni  thu  trasgadh, 
cuir  oladh  air  do  cheann,  agus  ionnail 
,.      t'  aghaidh : 

i  18  CJium  nach  faicear  le  daoinibh  gu 
bheil  thu  a'  deanamh  trasgaidh,  ach  le  t' 
Athair  a  ta  an  uaignidheas:  agus  bheir 
t*  Athair  a  chi  an  uaignidheas,  duais  dhuit 

j      gu  follaiseach. 

,j  19  Na  taisgibh  dhuibh  fèin  ionmhais  air 
j.      an  talamh,  far  an  truaill  an  leomann  agus 

a'  mheirg  e,  agus  far  an  cladhaich  nameir- 
do      lich  a  stigh  agus  an  goid  iad. 
il.         20  Ach  taisgibh  ionmhais  dhuibh  fèin 
jH      air  nèamh,  far  nach  truaill  an  leomann  no 
jj.      a*  mheirg,  agus  nach  cladhaich,  agus  nach 

goid  na  meirlich. 
n         21  Oir  ge  b'  e  àit  am  bheil  bhur  n-ion- 

mhas,  is  ann  an  sin  a  bhios  bhur  cridlie 
oj      mar  an  ceudna. 

ìd         22  Is  i  an  t-sùil  solus  a'  chuirp:  uime 
ì    sin  ma  bhio$  do  shùil  glan,  bithidh  do  chorp 
j.      uile  làn  soluis. 

$         23  Ach  ma  bhios  do  shùil  gu  h-olc,  hith- 
idh  do  chorp  uile  dorcha.    Air  an  aobhar 
H      sin  ma  tha  an  solus  a  ta  annad  na  dhorch- 
;  1   adas,  cia  mòr  an  dorchadas  sin  ? 


24  Cha  'n  urrainn  neach  air  bith  seirbhis 
a  dheanamh  do  dhà  Thighearn:  oir  an 
dara  cuid  bithidh  fuath  aige  do  neach  aca, 
agus  gràdh  do  neach  eile ;  no  gabhaidh  e 
le  neach  aca,  agus  ni  e  tàir  air  neach  eile. 
Cha  'n  uirainn  sibh  seirbhis  a  dheauamh  do 
Dhia  agus  do  Mhamon. 

25  Uime  sin  a  ta  mise  ag  ràdh  ribh,  Na 
biodh  ro-chùram  oirbh  mu  thimchioll  bhur 
beatha,  ciod  a  dh'  itheas  no  dh'  òlas  sibh  ; 
no  mu  thimchioll  bhur  cuirp,  ciod  a  chuir- 
eas  sibh  umaibh.  Nach  mò  a'  bheatha  na 
'm  biadh,  agus  an  corp  na'n  t-eudach  ? 

26  Amhaircibh  air  eunlaith  an  athair : 
oir  cha  chuir  iad  sìol,  agus  cha  bhuain  iad, 
agus  cha  chruinnich  iad  an  saibhlibh : 
gidheadh  a  ta  bhur  n-Athair  nèamhaidh- 
sa  'g  am  beathachadh,  Nach  fearr  sibhse 
gu  mòr  na  iadsan  ? 

27  Agus  cò  agaibh  le  mòr-chùram  a 
dh'  fheudas  aon  làmh-choille  a  chur  r'  a 
àirde  fèin  ? 

28  Agus  c'  ar  son  a  ta  sibh  ro-chùramach 
mu  thimchioll  bhur  culaidh  ?  fòghluinaibh 
cionnus  a  ta  na  lilighean  a'  fàs  sa'  mhach- 
air ;  cha  saothraich  iad,  agus  cha  snìomh 
iad. 

29  Gidheadh  a  ta  mise  ag  ràdh  rihh, 
Nach  robh  Solamh  fèin  'na  uile  ghlòir  air 
eudachadh  mar  aon  diubh  so. 

30  Air  an  aobhar  sin,  ma  tha  Dia  mar 
sin  a'  sgeadachadh  feoir  na  macharach,  a 
ta  an  diugh  ann,  agus  am  raàireach  air  a 
thilgeadh  san  àmhuinn,  nach  mò  na  sin  a 
sgeadaicheas  e  sibhse,  a  dhaoine  air  bheag 
creidimh  ? 

31  Uime  sin  na  bithibh  làn  do  chùram, 
ag  ràdh,  Ciod  a  dh'  itheas  sinn  ?  no  ciod  a 
dh'  òlas  sinn  ?  no  ciod  a  chuireas  sinn  um- 
ainn  ? 

32  (Oir  iad  so  uile  iarraidh  na  Cinnich  ;) 
oir  a  ta  fios  aig  bhur  n-Athair  nèamhaidh 
gu  bheil  feum  agaibh-sa  air  na  nithibh  so 
uile. 

33  Ach  iarraibh  air  tùs  rìoghachd  Dhè, 
agus  'fhìreantachd-san,  agus  cuirear  na 
nithe  so  uile  ribh. 

34  Uime  sin  na  bitheadh  ro-chùram 
oirbh  mu  thimchioll  an  là  màireach  :  oir 
bithidh  a  làn  do  chùram  air  an  là  màireach 
mu  thimchioll  a  nithe  fèin :  is  leòr  do  'n  là 
'oic  fèin. 

CAIB.  VII. 

NA  tugaibh  breth,  chum  nach  toirear 
breth  oirbh : 

2  Oir  a  rèir  na  breth  a  bheir  sibh,  bheir- 
ear  breth  oirbh  :  agus  leis  an  tomhas  le  'n 
tomhais  sibh,  tomhaisear  dhuibh  a  rìs. 

3  Agus  c'  ar  son  a  ta  thu  a'  faicinn  an 
smùirnein  a  ta  an  sùil  do  bhràthar,  ach 
nach  'eil  thu  toirt  fa'near  an  t-sail  a  ta  ann 
do  shùil  fèin  ? 

4  No  cionnus  a  their  thu  ri  d'  bhràthair, 
Fulang  dhomh  an  smùirnein  a  spìonadh 
as  do  shùil ;  agus,  feuch,  an  t-sail  ann  do 
shùil  fèin  ? 

5  A  chealgair,  huin  air  tùs  an  t-sail  as 
do  shùil  fèin  ;  agus  an  sin  is  lèir  dliuit  gu 
maith  an  smùirnein  a  bhuntuinn  à  sùil  do 
bhràthar. 

6  Na  toiribh  an  ni  naomh  do  na  mad- 
raibh,  agus  na  tilgibh  bhur  nèamhnuidean 

am  fianuis  nara  muc,  air  eagal  gu  saltair 
iad  orra  le  'n  cosaibh,  agus  air  pilltinn  doibh 
gu  reub  iad  sibh  fèin  as  a  chèile. 

7  Iarraibh,  agus  bheirear  dhuibh  :  sir- 
ibh,  agus  gheibh  sibh  :  buailibh  an  dorus, 
agus  fosgailear  dhuibh  : 

8  Oir  gach  uile  neach  a  dh'  iarras,  glac- 
aidh  e :  agus  ge  b'  e  a  shireas,  gheibh  e : 
agus  do  'n  tì  a  bhuaileas  an  dorus,  fosgail- 
ear. 

9  Oir  cò  an  duine  agaibh-sa,  ma  's  e  's 
gu  'n  iarr  a  mhac  aran,  a  bheir  cloch  dha  ? 

10  Agus  raa  's  iasg  a  dh'  iarras  e,  an  tabh- 
air  e  nathair  dha  ? 

11  Air  an  aobhar  sin  ma  's  aithne 
dhuibh-sa  a  ta  olc,  tiodhlacan  maithe  a 
thabhairt  do  bhur  cloinn,  nach  nrrò  na  sin 
a  bheir  bhur  n-Athair  a  ta  air  nèamh 
nithe  maithe  dhoibh-san  a  dh'  iarras  air 
iad  ? 

12  Uime  siu  gach  uile  ni  bu  mhiann 
leibh  daoiue  a  dheanamh  dhuibh-sa,  dean- 
aibh-sa  a  leithid  dhoibh-san  mar  an  ceud- 
na:  oir  is  e  so  an  lagh  agus  na  fàidh- 
ean. 

13  Imichibh  a  steach  air  an  dorus  chumh- 
ann  ;  oir  is  farsuinn  an  dorus,  agus  is 
leathan  an  t-slighe  a  ta  treòrachadh  chum 
sgrios,  agus  is  lìonmhor  iad  a  ta  dol  a 
steach  oirre  : 

14  Ach  is  cumhann  an  dorus,  agus  is 
aimhleathan  an  t-slighe  a  ta  treòrachadh 
chum  na  beatha,  agus  is  tearc  iad  a  ta  'g 
amas  oirre. 

15  Coimhidibh  sibh  fèin  o  na  fàidhibh 
hrèige,  a  tliig  d'ur  n-ionnsuidh  ann  an  cul- 
aidhibh  chaorach,  ach  a  ta  o  'n  leth  a  stigh 
'nam  madaibh-alluidh. 

16  Air  an  toraibh  aithnichidh  sibh  iad : 
an  tiouail  daoine  dearcan-fìona  do  dhris- 
ibh,  no  figean  do  na  foghannanaibh  ? 

17  Agus  mar  sin  bheir  gach  uile  chrann 
maith  toradh  maith  :  ach  bheir  an  droch 
chrann  droch  thoradh. 

18  Cha  'n  fheud  a  chraobh  mhaith  droch 
thoradh  a  ghiùlan,  no  an  droch  chraobh 
toradh  maith  a  thabhairt. 

10  Gach  uile  chrann  nach  giùlain  toradh 
maith,  gearrar  sìos  e,  agus  tilgear  san 
teine  e. 

20  Air  an  aobhar  sin  is  ann  air  an  tor- 
aibh  a  dh'  aithnicheas  sibh  iad. 

21  Cha  'n  e  gach  uile  neach  atheir  rium- 
sa,  A  Thighearn,  a  Thighearn,  a  thèid  a 
steach  do  rioghachd  nèimh ;  ach  an  tì  a 
ni  toil  ra'  Athair-sa  a  ta  air  nèamh. 

22  Is  iomadh  iad  a  their  riumsa  san  là 
ud,  A  Thighearn,  a  Thighearn,  nach 
d'rinn  sinn  fàidheadaireachd  a'  t'  ainm-sa  ? 
agus  a'  t'  ainm-sa  nach  do  thilg  sinn  amach 
deamhain  ?  agus  a'  t'  ainm-sa  nach  d'  rinn 
sinn  iomadh  miorbhuile  ? 

23  Agus  an  sin  aidichidh  mise  gu  foll- 
aiseach  dhoibh,  Cha  b'  aithne  dhomh  riamh 
sibh :  imichibh  uam,  a  luchd-deanamh  na 
h-eucorach. 

24  Air  an  aobhar  sin,  gach  uile  neach  a 
chluinneas  na  briathra  so  agarasa,  agus  a 
ni  iad,  samhluichidh  mi  e  ri  duine  glic,  a 
thog  a  thigh  air  carraig : 

25  Agus  thuirling  an  t-uisge,  agus 
thàinig  na  tuiltean,  agus  shèid  na  gaothan, 
ajus  bnuail  iad  air  au  tigh  sin :  agus  cha 


do  thuit  e,  oir  bha  a  bhunadh  suidhichte 
air  carraig. 

26  Agus  gach  uile  neach  a  chluinneas 
na  briathra  so  agamsa,  agus  nach  coimh- 
lion  iad,  samhluichear  e  ri  duine  amaid- 
each  a  thog  a  thigh  air  a'  ghaineamh  : 

27  Agus  thuirling  an  t-uisge,  agus 
thàinig  na  tuiltean,  agus  shèid  na  gaoth- 
an,  agus  bhuail  iad  air  an  tigh  sin :  agus 
thuit  e  ;  agus  bu  mhòr  athuiteam. 

28  Agus  tharladh  an  uair  a  chrìoch- 
naich  Iosa  na  briathra  so,  gu  'n  do  ghabh 
am  pobull  iongantas  r'  a  theagasg-san : 

29  Oir  theagaisg  e  iad  mar  neach  aig  an 
robh  cumhachd,  agus  cha  'n  ann  mar  na 
sgrìobhaichean. 

CAIB.  VIII. 

AGUS  air  teachd  a  nuas  o  'n  bheinn  dha, 
lean  cuideachd  mhòr  e. 

2  Agus,  feuch,  thàinig  lobhar,  agus  rinn 
e  aoradh  dha,  ag  ràdh,  A  Thighearna, 
ma  's  àill  leat,  is  comasach  thu  air  mise  a 
ghlanadh. 

3  Agus  shìn  Iosa  mach  a  làrnh,  agus 
bhean  e  ris,  ag  ràdh,  Is  àill  leam  ;  bi  thu- 
sa  glan.  Agus  air  ball  bha  a  luibhre  air  a 
glanadh. 

4  Agus  thubhairt  Iosa  ris,  Feuch  nach 
innis  thu  do  dhuine  sam  bith,  ach  imich, 
taisbein  thu  fèin  do  'n  t-sagart,  agus  thoir 
d'  a  ionnsuidh  an  tiodhlac  a  dh'  àithn 
Maois,  mar  fhianuis  dhoibh. 

5  Agus  air  dol  do  Iosa  a  steach  do  Cha- 
pernaum,  thàinig  d'  a  ionnsuidh  Caiptin- 
ceud,  a'  guidhe  air. 

6  Agus  ag  ràdh,  A  Thighearna,  tha 
m'òglach  'na  luidhe  a  stigh  am  pairilis, 
agus  air  a  phianadh  gu  h-anabarrach. 

7  Agus  thubhairt  losa  ris,  Thèid  mise, 
agus  slànuichidh  mi  e. 

8  Agus  air  freagairt  do  'n  Chaiptin-ceud, 
thubhairt  e,  A  Thighearna,  cha  'n  airidh 
mise  air  thusa  a  theachd  a  steach  fo  m* 
chleìth  :  ach  a  mhàin  abair  am  focal,  ag- 
us  slànuichear  m'òglach. 

9  Oir  is  duine  mise  fèin  a  ta  fuidh  ùgh- 
darras,  aig  am  bheil  saighdeara  fodhàm : 
agus  their  mi  ris  an  fhear  so,  lmich,  agus 
imichidh  e :  agus  ris  an  fhear  so  eile, 
Thig,  agus  thig  e :  agus  ri  m'  sheirbhis- 
each,  Dean  so,  agus  ni  se  e. 

10  'Nuair  a  chual  Iosa  so,  ghabh  e  ion- 
gantas,  agus  thubhairt  e  ris  a'  mhuinntir 
a  lean  e,  Gu  firinneach  a  ta  mi  ag  ràdh 
ribh,  ann  an  Israel  fèin  nach  d'  fhuair  mi 
creidimh  co  mòr  as  so. 

11  Agus  a  ta  mi  ag  ràdh  ribh,  gu  'n  tig 
mòran  o  'n  àird  an  ear,  agus  o  'n  àird  an  iar, 
agus  gu  'n  suidh  iad  maille  ri  Abraham, 
agus  lsaac,  agus  Iacob,  ann  an  rìoghachd 
nèimh  : 

12  Ach  gu  'n  tilgear  clann  na  rìoghachd 
ann  an  dorchadas  a  ta  'n  leth  a  muigh ; 
bithidh  an  sin  gul  agus  giosgan  fhiacal. 

13  Agus  thubhairt  Iosa  ris  a'  Chaiptin- 
ceud,  Imich  romhad,  agus  biodh  dhuit  a 
rèir  mar  a  chreid  thu.  Agift  shlànuich- 
eadh  'òglach  air  an  uair  sin  fèin. 

14  Agus  an  uair  a  thàinig  Iosa  gu  tigh 
Pheadaìr,  chunnaic  e  màthair  a  mhnà  'na 
luidhe,  agus  i  ann  am  fiabhrus. 

15  Agus  bhean  e  r'  a  làimh,  agus  dh'- 

fhàg  am  fiabhrus  i :  agus  dh'  èirich  i,  ag- 
us  riuu  i  fritliealadh  dha. 

16  Agus  an  uair  a  bha  am  feasgar  air 
teachd,  thug  iad  d'  a  ionnsuidh  mòran  anns 
an  robh  deamhain  ;  agus  thilg  e  na  spior- 

i  aid  a  mach  le  'fhocal,  agus  shlànuich  e  iad 
uile  a  bha  etislan  : 

17  A  chum  gu  'n  coimhliontadh  an  ni  a 
labhradh  le  Esaias  am  fàidh,  ag  ràdh, 
Ghabh  esan  ar  n-anmhuinneachdan  air 
fèin,  agus  ghiùlain  e  ar  n-euslaintean. 

18  Agus  an  uair  a  chunnaic  Iosa  sluagh 
i      mòr  m'  a  thimchioll,  dh'  àithn  e  dol  à  sin 

do  'n  taobh  eile. 
i        19  Agus  thàinig  sgrìobhaiche  àraidh, 
i      agus  thubhairt  e  ris,  A  mhaighstir,  lean- 
aidh  mise  thu,  ge  b'  e  taobh  a  thèid  thu. 

20  Agus  thubhairt  Iosa  ris,  Tha  tuill  aig 
na  sionnaich,  agus  nid  aig  eunlaith  an  ath- 
air ;  ach  cha  'n  'eil  aig  Mac  an  duine  ion- 
ad  anns  an  cuir  e  a  cheann  fuidh. 
i        21  Agus  thubhairt  fear  eile  d'  a  dheis- 
,  |    ciobluibh  ris,  A  Thighearna,  leig  dhomh- 
ì  j    sa  imeachd  air  tùs  agus  m'  athair  adhlac- 
adh. 

s        22  Ach  thubhairt  Iosa  ris,  Lean  mise,  ag- 
us  leig  leis  na  mairbh  am  mairbh  fèin  adh- 
i  !  lacadh. 

23  Agus  air  dol  dhasan  a  steach  do  luing, 
t     lean  a  dheisciobuil  e. 

24  Agus,  feuch,  dh'  èirich  doinionn 
r  mhòr  air  an  fhairge,  iounus  gu  'n  d'  fhol- 
i  I    aich  na  tuinn  an  long :  ach  bha  esan  'na 

chodal. 

•  j  25  Agus  thàinig  a  dheisciobuil  d'  a  ionn- 
suidh,  agus  dhùisg  iad  e,  ag  ràdh,  A 
Thighearn,  teasairg  sinn  :  -  a  ta  sinn  caillte. 

a        26  Agus  thubhairt  e  riu,  C'  ar  son  a  ta 

s,  sibh  eagalach,  sibhse  air  bheag  creidimh? 
An  sin  dh'  èirich  e,  agus  chronuich  e  na 

!.  j  gaothan  agus  an  fhairge ;  agus  bha  ciùine 
mhòr  ann. 

i,        27  Ach  ghabh  na  daoine  iongantas,  ag 
ì  |   ràdh,  Ciod  e  ghnè  dhuine  so,  gu  bheil  na 
!,  ;    gaotha  fèin  agus  an  f  hairge  ùmhal  dha  ? 
I      28  Agus  air  teachd  dha  do  'n  taobh  eile, 
i   gu  tìr  na  Gergeseneach,  thachair  dithis 
dhaoine  air,  anns  an  robh  deamhain,  a' 
teachd  a  mach  as  na  h-àitibh-adhlaic,  agus 
iad  ro-gharg,  ionnus  nach  feudadh  duine 
sam  bith  an  t-slighe  sin  a  ghabhaìl. 

29  Agus,  feuch,  ghlaodh  iad,  ag  ràdh, 
Ciod  e  ar  gnothuch-ne  riut,  Iosa  a  Mhic 
Dhè  ?  An  d'  thàinig  thu  an  so  g'  ar  pian- 
adh  roimh  an  àm  ? 

30  Agus  bha  treud  mòr  mhuc  am  fad 
uatha,  ag  ionaltradh. 

31  Agus  dh'  iarr  na  deamhain  a  dh'  ath- 
i  chuinge  air-san,  ag  ràdh,  Ma  thilgeas  tu 

mach  sinn,  leig  dhuinn  dol  san  treud 
mhuc  ud. 

32  Agus   thubhairt  e   riu,  Imichibh. 
i   Agus  air  dol  a  mach  dhoibh,  chaidh  iad 

anns  an  treud  mhuc:  agus,  feuch,  ruith 
an  treud  mhuc  uile  gu  dian  sìos  air  ionad 

I  corrach,  do  'n  chuan ;  agus  chailleadh  sna 
h-uisgeachaibh  iad. 

i     33  Agus  theich  na  buachaillean,  agus 
chaidh  iad  do  'n  bhaile,  agus  dh'  innis  iad 
na  nithe  so  uile,  agus  na  thachair  dhoibh- 
san  anns  an  robh  na  deamhain. 
-34  Agus,  feuch,  chaidh  am  baile  uile  a 

j  mach  a  choinneachadh  Iosa ;  agus  an  uair 


a  chunnaic  iad  e,  ghuidh  iad  air  imeachd 
as  an  crìochaibh-san.  , 

CAIB.  IX. 

AGUS  air  dol  an  luing  dha,  chaidh  e 
thar  an  uisge,  agus  thàinig  e  d'  a 
bhaile  fèin. 

2  Agus,  feuch,  thug  iad  d'  a  ionnsuidh 
duine  air  an  robh  am  pairilis,  'na  luidhe 
air  leabaidh  :  agus  an  uair  a  chunnaic  Iosa 
an  creidimh,  thubhairt  e  ri  fear  na  pairilis, 
Biodh  deadh  mhisneach  agad,  a  mhic,  a 
ta  do  pheacanna  air  am  maitheadh  dhuit. 

3  Agus,  feuch,  thubhairt  dream  àraidh 
do  na  sgrìobhaichibh  annta  fèin,  A  ta  ara 
fear  so  a'  labhairt  toiblieim. 

4  Agus  air  do  Iosa  an  smuaintean  fhaic- 
inn,  thubhairt  e,  C'  ar  son  a  ta  sibh  a' 
smuaineachadh  uilc  ann  bhur  cridheach- 
aibh  ? 

5  Oir  cia  is  usadh  a  ràdh,  A  ta  do  pheac- 
anna  air  am  maitheadh  dhuit  ?  no  a  ràdh, 
Eirich  agus  imich  ? 

6  Ach  a  chum  gu  'm  bi  fios  agaibh  gu 
bheil  cumhachd  aig  Mac  an  duine  peac- 
anna  a  mhaitheadh  air  an  talamh,  (thubh- 
airt  e  an  sin  ri  fear  na  pairilis,)  Eirich,  tog 
do  leabaidh,  agus  imich  do  d'  thigh. 

7  Agus  dh'  èirich  e,  agus  chaidh  e  d'  a 
thigh  fèin. 

8  Ach  an  uair  a  chunnaic  am  pobull  so, 
ghabh  iad  iongantas,  agus  thug  iad  glòir 
do  Dhia,  a  thug  a  leithid  so  a  chumhachd 
do  dhaoinibh. 

9  Agus  ag  dol  do  Iosa  as  an  àite  sin, 
chunnaic  e  duine  'na  shuidhe  aig  bòrd  na 
cìse,  d'  am  b'  ainm  Mata  ;  agus  thubhairt  e 
ris,  Lean  mise.  Agus  dh'  èirlch  e,  agus 
lean  se  e. 

10  Agus  tharladh,  air  suidhe  do  Iosa  aig 
biadh  san  tigh,  feuch,  thàinig  mòran  chìs- 
mhaor  agus  pheacach,  agus  shuidh  iad 
sìos  maille  ris-san  agus  r'  a  dheisciobluibh. 

11  Agus  an  uair  a  chnnnaic  na  Phairis- 
ich  so,  thubhairt  iad  r'  a  dheisciobluibh, 
C'  ar  son  a  dh'  itheas  bhur  maighstir-sa 
maille  ri  cìs-mhaoraibh  agus  ri  peacach- 
aibh  ? 

12  Ach  an  uair  a  chual  Iosa  so,  thubh- 
airt  e  riu,  Cha  'n  ann  aig  a  mhuinntir  a  ta 
slàn  a  ta  feum  air  an  lèigh,  ach  aig  a' 
mhuinntir  a  ta  euslan. 

13  Ach  imichibh  agus  fòghlumaibh  ciod 
is  ciall  da  so,  Tròcair  is  àill  leam,  agus 
cha  'n  ìobairt:  oir  cha  d'  thàinig  rnise  a 
ghairm  nam  fireanach,  ach  nam  peacach 
chum  aithreachais. 

14  An  sin  thàinig  deisciobuil  Eoin  d'  a 
ionnsuidh,  ag  ràdh,  C'  ar  son  a  ta  sinne  ag- 
us  na  Phairisich  a'  trasgadh  gu  minic,  ach 
ni  'm  bheil  do  dheisciobuil-sa  a'  trasgadh  ? 

15  Agus  thubhairt  Iosa  riu,  Am  feud 
clann  seòmair  an  fhir-nuadh-phòsda  bhi 
brònach,  am  feadh  a  bhitheas  ,am  fear- 
nuadh-pòsda  maille  riu?  Ach  thig  na 
làithean  anns  an  toirear  am  fear-nuadh- 
pòsda  uatha,  agus  an  sin  ni  iad  trasgadh. 

16  Cha  chuir  duine  sam  bith  mìr  do 
eudach  nuadh  air  sean  eudach  :  oir  buin- 
idh  an  ni  a  chuireadh  g'  a  lìonadh  suas  as 
an  eudach,  agus  nìthear  an  reubadh  ni  's 
miosa. 

17  Cha  mhò  a  chuireas  daoine  fion 

nuadh  ann  an  seann  searragaibh  :  no  bris- 
ear  na  searragan,  agus  dòirtear  ara  fion, 
agus  caillear  na  searragan  :  ach  cuiridh  iad 
fion  nuadh  ann  an  searragaibh  nuadha,  ag- 
tis  bitliidh  iad  araon  slàn. 

18  'Nuair  a  bha  e  a'  labhairt  nan  nithe 
so  riu,  feuch,  tliàinig  uachdaran  àraidh, 
agus  thug  e  aoradh  dha,  ag  ràdh,  Fhuair 
mo  nighean  bàs  air  ball :  ach  thig-sa  agus 
cuir  do  làmh  oirre,  agus  bithidh  i  beò. 

19  Agus  dh'  èirich  losa,  agus  lean  e  fèin 
agus  a  dheisciobuil  e. 

20  (Agus,  feuch,  thàinig  bean,  air  an 
robh  dòrtadh  fola  rè  dhà  bhliadhna  deug, 
air  a  chùlaobh,  agus  bhean  i  ri  iomall  'eud.. 
aicli : 

21  Oir  thubhairt  i  innte  fèin,  Ma  bhean- 
as  mi  ach  ri  'eudach,  bithidh  mi  slàn. 

22  Ach  air  tionndadh  do  Iosa  mu  'n 
cuairt,  chunnaic  e  i,  agus  thubhairt  e,  A 
nighean,  biodh  deadh  mhisneach  agad; 
shlànuich  do  chreidimh  thu.  Agus  bha 
a'  bhean  slàn  o  'n  uair  sin.) 

23  Agus  an  uair  a  thàinig  Iosa  gu  tigh 
an  uaclidarain,  agus  a  chunnaic  e  an 
luchd-ciùil,  agus  a'  chuideachd  a'  deau- 
amh  toirm  bhròin, 

24  Thubhairt  e  riu,  Imichibh  roimhibh, 
oir  cha  'n  'eil  an  nigheanag  marbh  ach  'na 
codal.    Agus  rinn  iad  gàire  fochaid  ris. 

25  Ach  an  uair  a  chuireadh  a'  chuid- 
eachd  a  mach,  chaidh  e  a  steach,  agus  rug 
e  air  làimh  oirre,  agus  dh'  èirich  an  nigh- 
eanag. 

26  Agus  chaidh  iomradh  sin  a  mach  air 
feadh  na  tìre  siu  uile. 

27  Agus  an  uair  a  dh'  imich  Iosa  as  a 
sin,  lean  dithis  dhall  e.  ag  èigheach,  agus 
ag  ràdh,  A  Mhic  Dhaibhidh,  dean  tròcair 
oirnne. 

28  Agus  an  uair  a  thàinig  e  steach  do  'n 
tigh,  thàinig  na  doill  d'  a  ionnsuidh  :  agus 
thubhairt  Iosa  riu,  Am  bheil  sibh  a'  creid- 
sinn  gur  comasach  mise  so  a  dheanamh  ? 
Thubhairt  iad  ris,  A  ta,  A  Thighearn. 

29  An  sin  bhean  e  r'  an  sùilibh,  ag  ràdh, 
Biodh  e  dhuibh  a  rèir  bhur  ereidimh. 

30  Agus  dh'  fhosgladh  an  sùilean,  agus 
bhagair  Iosa  gu  geur  iad,  ag  ràdh,  Faicibh 
nach  faigh  neach  air  bith  fios  air  so  : 

31  Ach  an  uair  a  dh'  imich  iad  a  mach, 
sgaoil  iad  a  chliù  air  feadh  na  dùthcha  sin 
uile. 

32  Agus  ag  dol  dhoibh-san  a  ruach, 
feuch,  thug  iad  d'  a  ionnsuidh  duine  balbh 
anns  an  robh  deamhan. 

33  Agus  an  dèigh  do  'n  deamhan  a  bhi 
air  a  thilgeadh  a  mach,  labhair  am  balbh- 
an :  agus  ghabh  an  sluagh  iongantas,  ag 
ràdh,  Cha  'n  fhacas  a  leithid  so  ann  an  Is- 
rael  riamh. 

34  Ach  thubhairt  na  Phairisich,  Troimh 
phrionnsa  nan  deamhan  a  ta  e  a'  tilgeadh 
a  mach  dbeamhan. 

35  Agus  ghabh  Iosa  mu  chuairt  nan 
iiile  chaifclirichean  agus  bhailtean,  a'  teag- 
asg  'nan  sionagogaibh,  agus  a'  searmon- 
achadh  soisyeil  na  rìoghachd,  agus  a'  slàn- 
ucliadh  gach  uile  euslaint  agus  eucail  am 
measa'  a'  phobuill. 

36  Ach  an  uair  a  chunnaic  e  an  sluagh, 
ghabh  e  truas  diubh,  air  son  gu  'n  robh  ìad 
air  fannacliadh,  agus  air  an  sgapadh  o 


chèile,  mar  chaoraich  aig  nach  'eil  buach- 
aill. 

37  An  sin  tliubhairt  e  r'  a  dheisciobluibh, 
Gu  deimhin  is  mòr  am  fogharadh,  ach  M 
tearc  an  luchd-oibre. 

38  Uime  sin  guidhibh-sa  air  Tighearn 
an  fhogharaidh,  luclid-oibre  chur  a  mach 
chum  'fhogharaidh  fèin. 

CAIB.  X. 

AGUS  air  gairm  a  dhà  dheisciobul  deug 
d'  a  ionnsuidh,  thug  e  cumhachd 
dhoibh  an  aghaidh  nan  spiorad  neòghlan, 
gu  'n  tilgeadh  a  mach,  agus  a  shlànuchadh 
gach  gne  euslaint,  agus  gach  gnè  eucail. 

2  Agus  is  iad  so  ainmean  an  dà  Abstol 
deug  ;  an  ceud  fhear,  Siraon  d'  an  goirear 
Peadar,  agus  Aindreas  a  bhràthair, 
Seumas  mac  Shebede,  agus  Eoin  a  bhràth- 
air ; 

3  Philip  agus  Bartolomeu,  Tomas,  agus 
Mata  an  cìs-mhaor,  Seumas  mac  Alpheuis, 
agus  Lebeus  d'  an  co-ainm  Tadeus  ; 

4  Simon  an  Canaanach,  agus  Iudas  Isca- 
riot,  an  neach  fòs  a  bhrath  esan. 

5  Chuir  Iosa  an  dà  fhear  dheng  so  a 
mach,  a'  tabhairt  àitline  dhoibh,  ag  ràdh, 
Na  gabhaibh  gu  slighe  nan  Cinneach,  ag- 
us  ua  rachaibh  a  steach  do  aou  bliaile  a 
bhuineas  do  na  Samaraich  : 

6  Ach  gu  ma  fearr  leibh  dol  a  dh'  ionn- 
suidh  chaorach  chaillte  tighe  Israeil. 

7  Agus  air  imeachd  dhuibh,  searmon- 
aichibh,  ag  ràdh,  A  ta  rìoghachd  nèimh 
am  fagus. 

8  Leighisibh  an  dream  a  ta  tinn,  glan- 
aibh  na  lobhair,  [dùisgibh  na  mairbh,] 
tilgibh  a  mach  na  deamhain :  a  nasgaidh 
fhuair  sibh,  a  nasgaidh  thugaibh  uaibli. 

9  Na  solairibh  òr,  no  airgiod,  no  umha 
ann  bhur  sporanaibh ; 

10  No  màla  chum  bhur  turuis,  no  dà 
chòta,  no  brogan,  no  bataichean :  (oir  is 
airidh  am  fear-oibre  air  a  lòn.) 

11  Agus  ge  b'  e  air  bith  caithir  no  baile 
d'  an  tèid  sibh  a  steach,  feòraichibh  cò  a  ta 
'na  dheadh  airidh  innte ;  agus  fauaibh  an 
sin  gus  am  fàg  sibh  an  t-àite  sin. 

12  Agus  'nuair  a  thig  sibli  steach  do 
thigh,  beannaichibh  dha. 

13  Agus  ma  's  airidh  an  tigh  sin,  thig- 
eadh  bhur  sìth  air ;  ach  mur  airidh,  pill- 
eadh  bhur  sìth  do  bhur  n-ionnsuidh  fèin  a 
rìs. 

14  Agus  ge  b'  e  neach  nach  gabh  ribli, 
agus  nach  èisd  ri  'ur  briathraibh ;  air  dol 
a  mach  as  an  tigh,  no  as  a'  bhaile  siu 
dhuibh,  crathaibh  dhibh  duslach  bhur 
cos. 

15  Gu  deimhin  tha  mi  ag  ràdh  ribh,  gur 
so-iomchaire  a  bhitheas  staid  fearainn  Slio- 
doim  agus  Ghomorah  an  là  a'  bhreithean- 
ais,  na  staid  a'  bhaile  sin. 

16  Feuch,  cuiream-sa  sibhse  mach  mar 
c.haoraich  am  measg  mhadadh-alluidh  : 
air  an  aobhar  sin  bithibh-sa  glic  mar  na 
nathraiche,  agus  neò-chronail  mar  na  col- 
umain. 

17  Ach  bithibh  air  bhur  faicill  o  dhaoin- 
ibh  ;  oir  bheir  iad  an  làimh  sibh  do  chomh- 
airlibh,  agus  sgiùrsaidh  iad  sibh  'nan  sion- 
agogaibh : 

18  Agus  bheirear  sibh  an  làthair  uach- 

daran  agus  rìghrean  air  mo  sgàth-sa,  mar 
fhianuis  dhoibli-san  agus  do  na  Cinnich. 

19  Ach  an  uair  a  bheir  iad  an  làimh  sibh, 
na  biodh  e  'na  ro-chàs  oirbh  cionnus  no 
ciod  a  labliras  sibh ;  oir  bheirear  dliuibh 
san  uair  sin  fèin  an  ni  a  labhras  sibh. 

20  Oir  cha  sibhse  a  labhras,  ach  Spiorad 
hhur  n-Athar  fèin  a  labhras  annaibh. 

21  Agus  bheir  am  bràthair  a  bhràthair 
fèin  suas  chum  bàis,  agus  an  t-athair  am 
mac  ;  agus  èiridh  a'  chlann  an  aghaidh  am 
pàrantan,  agus  bheir  iad  fa  'near  gu  cuir- 
ear  gu  bàs  iad. 

22  Agus  bithidh  fuath  aig  na  h-uile 
dhaoinibh  dhuibh  air  son  m'  ainme-sa : 
ach  ge  b'  e  bhuanaicheas  gus  a'  chrìoch, 
is  e  so  a  thèaruar. 

23  Agus  an  uair  a  ni  iad  geur-leanmh- 
uiim  oirbh  sa'  bliaile  so,  teichibh  gu  baile 
eile  ;  oir  gu  deimhin  tha  mi  ag  ràdh  ribh, 
Nach  imich  sibh  air  feadli  bhailtean  Is- 
raeil  mu  'n  tig  Mac  an  duine. 

24  Cha  'n  'eil  an  deisciobul  os  ceann  a 
mhaighstir,  no  an  seirbhiseach  os  ceann  a 
thighearna. 

25  Is  leòr  do  'n  deiseiobul  a  bhi  mar  a 
mhaighstir,  agus  do  'n  t-seirbhiseach  a  bhi 
mar  a  thighearn  :  ma  ghoir  iad  Beelsebub 
do  fhear  an  tighe,  nach  mò  na  sin  a  ghoìr- 
cas  iad  e  d'  a  ìnhuinntir  ? 

26  Uiine  sin  na  biodh  eagal  oirbh  rom- 
pa :  oir  cha  'n  'eil  ni  sam  bith  folaichte, 
nach  foillsichear ;  agus  an  ceilt,  nach  aith- 
nichear. 

27  An  ni  a  dh'  innseas  mise  dhuibh  san 
dorchadas,  labhraibh  e  san  t-solus ;  agus 
an  ni  a  chluinneas  sibh  sa'  chluais,  sear- 
monaichibh  e  air  mullach  nan  tighean. 

28  Agus  na  biodh  eagal  na  muinntir  sin 
oirbh  a  mharbhas  an  corp,  ach  aig  nach 
'eil  comas  an  t-anam  a  mharbhadh  :  ach 
gu  ma  mò  bhitheas  eagal  an  Tì  sin  oirbh, 
a  's  urraiun  an  corp  agus  an  t-anam  a 
mhilleadh  araon  an  ifrinn. 

29  Nach  'eil  dà  ghealbhonn  air  an  reic- 
eadh  air  fheoirling  ?  agus  cha  tuit  a  h-aon 
diubh  air  an  talamh  as  eugmhais  freasdail 
bhur  n-Athar-sa. 

30  Ach  a  ta  eadhon  fuilteine  bhur  cinn 
uile  air  an  àireamh. 

31  Air  an  aobhar  sin  na  biodh  eagal 
oirbh,  is  fearr  sibhse  na  mòran  ghealbh- 
onn. 

32  Uime  sin  ge  b'  e  dh'  aidicheas  mise 
am  fiauuis  dhaoine,  aidichidh  mise  esan 
mar  an  ceudna  am  fianuis  m'  Athar  a  ta 
air  nèamh. 

33  Ach  ge  b'  e  dh'  àicheadhas  mise  am 
fianuis  dhaoine,  àicheadhaidh  mise  esan 
am  fianuis  m'  Athar  a  ta  air  nèamh. 

34  Na  measaibh  gu  'n  d'  thàinig  mise  a 
chur  sìthe  air  an  talamh :  cha  'n  ann  a 
chur  sìthe  a  thàinig  mi,  ach  a  chur  claidh- 
eimh ; 

35  Oir  thàinig  mi  a  chur  duine  an  agh- 
aidh  'athar,  agus  na  nighinn  an  aghaidh 
a  màthar,  agus  bean  a'  mhic  an  aghaidh 
a  màthar-chèile. 

36  Agus  is  iad  muinntir  a  theaghlaich 
fèin  a  bhitheas  'nan  naimhdibh  do  dhuine. 

37  An  tì  a  ghràdhaicheas  athair  no 
màthair  ni  's  mò  na  mise,  cha  'n  airidh  orm 
e:  agus  an  tì  a  ghràdhaicheas  mac  no 

nighean  os  mo  cheann-sa,  cha  'n  airidh 
orm  e : 

38  Agus  an  tì  nach  glac  a  chrann-ceus- 
aidli,  agus  nach  lean  mise,  cha  'n  airidh 
orm  e. 

39  An  tì  a  gheibh  'anam,  caillidh  se  e  : 
ach  an  tì  a  cliailleas  'anam  air  mo  shonsa, 
gheibh  se  e. 

40  An  tì  a  ghabhas  ribhse,  gabhaidh  e 
riumsa ;  agus  an  tì  a  ghabhas  riumsa, 
gabhaidh  e  ris  an  Tì  a  chuir  uaith  mi. 

41  Au  tì  a  ghabhas  ri  fàidh  an  ainm 
fàidh,  gheibh  e  duais  fàidh ;  agus  an  tì  a 
ghabhas  ri  firean  an  ainm  firein,  gheibh  e 
duais  firein. 

42  Agus  ge  b'  e  bheir  cupan  a  dh'  uisge 
fuar  a  mhàin  r'  a  òl  do  aon  neach  do  na 
daoinibh  beaga  so,  an  ainm  deisciobuil,  gu 
deimhin  tha  mi  ag  ràdh  ribh,  nach  caill  e 
air  chor  sam  bith  a  dhuais. 

CAIB.  XI. 
A  GUS  tharladh,  an  uair  a  chrìochnaich 
J\.  losa  àitheantan  a  thabhairt  d'  a  dbà 
dheisciobul  deug,  gu  'n  d'  imich  e  as  a  sin 
a  theagasg  agus  a  shearmonachadh  'nam 
bailtibh. 

2  A  nis  an  uair  a  chual  Eoinsa'  phrìosan 
gnìomhara  Chriosd,  chuir  e  dithis  d'  a 
dheisciobluibh  d'  a  ionnsuidìi, 

3  Agus  thubhairt  e  ris,  An  tusa  an  Tì 
ud  a  bha  ri  teachd.  no  am  bi  sùil  againn 
ri  neach  eile  ? 

4  Fhreagair  Iosa  agus  thubhairt  e  riu, 
Imichibh  agus  innsibh  do  Eoin  na  nithe  a 
ta  sibh  a'  cluinntinn  agus  a'  faicinn  : 

5  A  ta  na  doill  a'  faotainn  an  radhairc, 
agus  na  bacaich  ag  imeachd,  a  ta  na  lobh- 
air  air  an  glanadh,  agus  na  bothair  a' 
cluinntinn,  a  ta  na  mairbh  air  an  dùsgadh, 
agus  an  soisgeul  air  a  shearmonachadh  do 
na  bochdaibh. 

6  Agus  is  beanuaichte  an  tì  nach  faigh 
oilbheum  annam-sa. 

7  Agus  air  imeachd  dhoibh-san  air  falbh, 
thòisich  Iosa  air  labhairt  ris  an  t-sluagh 
mu  thimchioll  Eoin,  ag  ràdh,  Ciod  e  an  ni 
a  cliaidh  sibh  a  mach  do  'n  fhàsach  a  dh'- 
fhaicinn?  an  i  cuilc  air  a  crathadh  le 
gaoith  ? 

8  Ach  ciod  e  an  ni  a  chaidh  sibh  a  mach 
a  dh'  fhaicinn  ?  an  e  duine  air  a  sgeadach- 
adh  ann  an  eudach  mìn  ?  feuch,  a'  mhuinn- 
tir  a  chaitheas  eudach  mìn,  is  ann  an  tigh- 
ibh  nan  rìghreau  a  ta  iad. 

9  Ach  ciod  e  an  ni  a  chaidh  sibh  a  mach 
a  dh'  fhaicinn  ?  An  e  fàidh  ?  seadh,  tha 
mi  ag  ràdh  ribh,  agus  ni  's  mò  na  fàidh. 

10  Oir  is  e  so  an  Tì  mu  'm  bheil  e 
sgrìobhta,  Feuch,  cuiream-sa  mo  theach- 
dair  roimh  do  ghnùis,  a  dh'  ulluicheas  do 
shlighe  romhad. 

11  Gu  deimhin  tha  mi  ag  ràdh  ribh, 
'nam  measg-san  a  rugadh  le  mnaibh,  nach 
d'  èirich  neach  a  's  mò  na  Eoin  Baiste  : 
gidheadh,  an  tì  sin  a  's  lugha  an  rìoghachd 
nèimh,  is  mò  e  na  esan. 

12  Agus  o  làithibh  Eoin  Baiste  gus  'a 
nis,  a  ta  rìoghachd  nèimh  a'  fulang  ain- 
neirt,  agus  luchd  na  h-ainneirt  'ga  glacadh 
le  làmhachas-làidir. 

13  Oir  rinn  na  fàidhean  uile,  agus  aa 
lagh  fàidheadaireachd  gu  àm  Eoin. 

14  Agus  ma  's  toil  leibh  a  ghabhail,  is  e 
so  Elias  a  bba  ri  teachd. 

15  Ge  b'  e  aig  am  bheil  cluasan  chum 
èisdeachd,  èisdeadh  e. 

16  Ach  cò  ris  a  shamhluicheas  mise  an 
ginealach  so  ?  Is  cosmhuil  e  ri  cloinn  a 
shuidheas  anns  a'  mhargadh,  agus  ag  èigh- 
each  r'  an  companaich, 

i  17  Agus  ag  ràdh,  Rinn  sinne  pìobair- 
eachd  dhuibhse,  ach  cha  d'  rinn  sibhse 
dannsa:  rinn  sinne  tuireadh  dhuibhse, 
ach  cha  d'  rinn  sihhse  gul. 

18  Oir  thàinig  Eoin  cha  'n  ann  ag  ith- 
eadh  no  ag  òl,  agus  tha  iad  ag  ràdh,  A  ta 
deamhan  aige. 

19  Thàinig  Mac  an  duine  ag  itheadh  ag- 
us  ag  òl,  agus  tha  iad  ag  ràdh,  Feuch, 
duine  geòcach  agus  pòiteir  fiona,  caraid 
chìs-mhaor  agus  pheacach  :  ach  a  ta  glioc- 
as  air  a  fireanachadh  le  a  cloinn. 

20  An  sin  thòisich  e  air  achmhasan  a 
thabhairt  do  na  bailtibh  anns  am  mò  a 
rinneadh  d'  a  oibribh  cumhachdach,  air  son 
nach  d'  rinn  iad  aithreachas. 

21  Is  an-aoibhinn  duit,  a  Chorasin;  is 
an-aoibhinn  duit,  a  Bhetsaida:  oir  nam 
biodh  na  h-oibre  cumhachdach  a  rinneadh 
annaibh-sa,  air  an  deanamh  ann  an  Tirus 
agus  ann  an  Sidon,  is  fada  o  'n  a  dheanadh 
iad  aithreachas  ann  an  saic-eudach  agus  an 
luaith. 

22  Ach  tha  mi  ag  ràdh  ribh,  Gu  'm  bi 
staid  Thiruis  agus  Shidoin  ni  's  so-iom- 
chaire  ann  an  là  a'  bhreitheanais,  na 
bhitheas  bhur  staid-sa. 

23  Agus  thusa,  a  Chapernaum,  a  ta  air 
do  thogail  suas  gu  nèamh,  tilgear  sìos  gu 
h-ifrinn  thu:  oir  nam  biodh  na  h-oibre 
cumhachdach  a  rinneadh  annad-sa,  air  an 
deanamh  ann  an  Sodom,  dh'  fhanadh  e 
gun  a  sgrios  gus  an  diugh. 

24  Ach  tha  mi  ag  ràdh  ribh,  gur  so- 
iomchaire  a  bhitheas  e  do  fhearann  Sho- 
doim  ann  an  là  a'  bhreitheanais,  na  dhuitse. 

25  Anns  an  àm  sin  fhreagair  Iosa  agus 
thubhairt  e,  Tha  mi  a'  toirt  buidheachais 
dhuit,  O  Athair,  Thighearna  nèimh  agus 
na  talmhainn,  air  son  gu  d'  fholuich  thu 
na  nithe  so  o  dhaoinibh  eagnuidh  agus 
tuigseach,  agus  gu  d'  fhoillsich  thu  iad  do 
leanabaibh. 

26  Seadh,  Athair,  do  bhrìgh  gu  'm  b'  ann 
mar  sin  a  bha  do  dheadh  thoil-sa. 

27  A  ta  na  h-uile  nithe  air  an  tabhairt 
thairis  dhomhsa  o  m'  Athair :  agus  cha  'n 
aithne  do  neach  air  bith  am  Mac,  ach  do  'n 
Athair:  ni  mò  is  aithne  do  neach  air  bith 
an  t-Athair,  ach  do  'n  Mhac,  agus  do  gach 
aon  d'  an  àill  leis  a'  Mhac  fhoillseachadh. 

28  Thigibh  a'  m'  ionnsuidh-sa,  sibhse 
uile  a  ta  ri  saothair,  agus  fuidh  throm 
uallaich,  agus  bheir  mise  suaimhneas 
dhuibh. 

29  Gabhaibh  mo  chuing  oirbh,  agus 
fòghlumaibh  uam,  oir  a  ta  mise  macanta 
agus  iriosal  an  cridhe:  agus  gheibh  sibh 
fois  do  bhur  n-anamaibh. 

30  Oir  a  ta  mo  chuing-sa  so-iomchair, 
agus  a  ta  m'  uallach  eutrom. 

CAIB.  XIL 

CHAIDH  Iosa  san  àm  sin  air  là  na  sàb- 
aid  troimh  na  h-achaibh  arbhair,  ag- 


us  bha  ocras  air  a  dheisciobuii,  agus  thòis- 
ich  iad  air  diasan  arbhair  a  bhuain,  agua 
itheadli. 

2  Ach  an  uair  a  chunnaic  na  Phairisich 
so,  thubhairt  iad  ris,  Feuch,  a  ta  do  dheis- 
ciobuil  a'  deanamh  an  ni  nach  còir  a 
dheanamh  air  là  na  sàbaid. 

3  Agus  thubhairt  esan  riu,  Nach  do 
leugh  sibh  ciod  a  rinn  Daibhidh  an  uair  a 
bha  ocras  air  fèin,  agus  air  a'  mhuinntir  a 
bha  maille  ris ; 

4  Cionnus  a  chaidh  e  steach  do  thigh 
Dhè,  agus  a  dh'  ith  e  aran  na  fianuis,  nach 
robh  ceaduichte  dha  fèin  itheadh,  no 
dhoibh-san  a  bha  maille  ris,  ach  do  na  sag- 
artaibh  a  mhàin  ? 

5  No  nach  do  leugh  sibh  san  lagh,  gu 
bheil  na  sagairt  anns  an  teampull  air  làitìi- 
ibh  na  sàbaid  a'  briseadh  na  sàbaid,  agus 
iad  neòchiontach  ? 

6  Ach  a  ta  mise  ag  ràdh  ribh,  gu  bheil 
san  ionad  so  neach  a  's  mò  na  'n  teampull. 

7  Agus  nam  biodh  fhios  agaibh  ciod  is 
ciall  da  so,  Tròcair  is  àill  leam  agus  cha  'n 
ìobairt,  cha  dìteadh  sibh  an  dream  a  ta 
neòchiontach. 

8  Oir  is  e  Mac  an  duine  Tighearna  na 
sàbaid. 

9  Agus  air  dha  imeachd  as  a  sin,  chaidh 
e  steach  d'  an  sionagog  ; 

10  Agus,  feuch,  bha  duine  ann,  aig  an 
robh  làmh  sheargta :  agus  dh'  fheòraich 
iad  dheth,  ag  ràdh,  Am  bheil  e  ceaduichte 
leigheas  a  dheanamh  air  làithibh  na  sàb- 
aid?  chum  gu  'm  biodh  cùis  dhìtidh  aca 
'na  aghaidh. 

11  Agus  thubhairt  esan  riu,  Cò  agaibh- 
sa  an  duine,  aig  am  bi  aon  chaora,  agus 
ma  thuiteas  i  ann  an  slochd  air  là  na  sàb- 
aid,  nach  beir  e  oirre,  agus  nach  tog  e  nìos 
i  ? 

12  Nach  mòr  ma  ta  is  fearr  duine  na 
caora?  Uime  sin  a  ta  e  ceaduichte  maith 
a  dheanamh  air  làithibh  na  sàbaid. 

13  An  sin  thubhairt  e  ris  an  duine,  Sìn 
a  mach  do  làmh :  agus  shìn  e  mach  i ;  ag- 
us  bha  i  air  a  h-aiseag  slàn,  mar  an  làmh 
eile. 

14  Ach  chaidh  na  Phairisich  a  mach,  ag- 
us  chum  iad  comhairle  'na  aghaidh,  cionn- 
us  a  dh'  fheudadh  iad  a  mhilleadh. 

15  Ach  an  uair  a  thuig  Iosa  so,  dh'  im- 
ich  e  as  a  sin :  agus  lean  slòigh  mhòr  e, 
agus  leighis  e  iad  uile. 

16  Agus  thug  e  sparradh  dhoibh  chum 
nach  deanadh  iad  aithnichte  e : 

17  A  chum  gu  coimhliontadh  an  ni  a 
labhradh  le  Esaias  am  fàidh,  ag  ràdh, 

18  Feuch,  mo  sheirbhiseach  fèin  a  thagh 
mi ;  m'  aon  gràdhach  anns  am  bheil  tlachd 
aig  m'  anam  :  cuiridh  mi  mo  Spiorad  fèin 
air,  agus  nochdaidh  e  breitheanas  do  na 
Cinnich. 

19  Cha  dean  e  strì,  agus  cha  ghlaodh  e; 
ni  mò  a  chluinneas  neach  air  bith  a  ghuth 
air  na  sràidibh. 

20  Cha  bhris  e  a'  clrailc  bhrùite,  agus 
cha  mhùch  e  an  lìon  as  am  bi  deatach, 
gus  an  tabhair  e  mach  breitheanas  chum 
buaidh. 

21  Agus  is  ann  a  ainm-san  a  bhitheas 
muinighinn  aig  na  Cinuich. 

22  An  sin  thugadh  d'  a  ionnsuidh  dume 


CAIB. 

anns  an  robh  deamhan,  dall  agus  balbh  : 
agus  shlànuich  se  e,  ionnus  gu  'n  do  labh- 
air  ain  balbhan  agus  gu  'n  robh  an  dall  a' 
faicinn. 

23  Agus  ghabh  ara  pobull  uile  iongant- 
as,  agus  thubhairt  iad,  Au  e  so  Mac. 
Dhaibhidh? 

24  Ach  an  uair  a  chuala  na  Phairisich 
so,  thubbairt  iad,  Cha  'n  'eil  amfear  so  a' 
tilgeadh  a  macli  dheamhan,  ach  troimh 
Bheelsebub  prionnsa  nan  deamhan. 

25  Agus  thuig  Iosa  an  smuaintean,  ag- 
us  thubhairt  e  riu,  Gach  rìoghaclid  a  ta 
roinnte  'na  h-aghaidli  fèin,  nìthear,  'na 
fàsach  i ;  agus  gach  uile  bhaile  no  tigh  a 
ta  roinnte  'na  agliaidh  fèin,  cha  seas  e. 

26  Agus  ma  thilgeas  Satan  a  màch  Sa- 
tan,  a  ta  e  roinnte  'na  agliaidh  fèin ;  air 
an  aobhar  sin  cionnus  a  sheasas  a  rìogh- 
achd? 

27  Agus  ma  tha  mise  troimh  Bheelse- 
bub  a'  tilgeadh  a  mach  dheamhan,  troimh 
cò  am  bheil  bhur  clann-sa  'gan  tilgeadh  a 
mach  ?  Uime  sin  bithidh  iad  'nam  breith- 
eamhnaibh  oirbh  : 

28  Ach  ma  's  ann  le  Spiorad  Dhè  a  ta 
mise  a'  tilgeadh  a  mach  dheamhan,  thàinig 
rìoghachd  Dhè  do  bhur  n-ionnsuidh-sa. 

29  No  cionnus  is  urrainn  neach  dol  do 
thigli  duine  làidir,  agus  airneis  a  thighe  a 
ehreachadh,  mur  eeangail  e  air  tùs  an 
duine  làidir  ?  agus  an  siu  creachaidh  e  a 
tliigh. 

30  An  tì  nach  'eil  leam,  tha  e  a'  m'  agh- 
aidh ;  agus  an  tì  nach  cruinnich  leam, 
sgapaidh  e. 

31  Air  an  aobhar  sin  tha  mi  ag  ràdh 
ribh,  Gu  maithear  gach  peacadh  agus  gach 
toibheum  do  dliaoinibh :  gidheadh  cha 
mhaithear  toibheum  a?i  aghaidh  au  Spior- 
aid  Naoimh  do  dhaoinibh. 

32  Agus  ge  b'  e  neach  a  Jabbras  focal  an 
aghaidh  Mhic  an  duine,  maithear  dha  e : 
ach  ge  b'  e  neach  a  labhras  an  aghaidh  an 
Spioraid  Naoimh,  clia  mhaithe'ar  dha  e, 
anns  an  t-saoghal  so,  no  anns  an  t-saoglial 
a  ta  ri  teachd. 

33  An  dara  cuid  deanaibh  a'  chraobh 
maith,  agus  a  toradh  maith ;  no  deanaibh 
a'  chraobh  truaillidh,  agus  a  toradh 
truaillidh :  oir  is  ann  air  a  toradh  a  dh'- 
aithnichear  a'  chraobh. 

34  A  shlioelid  nan  nathraiche  nimhe, 
cionnus  a  dh'  fheudas  sibh  nithe  maithe  a 
labhairt,  o  a  ta  sibh  fèin  olc  ?  oir  is  ann  à 
pailteas  a'  chridhe  a  labhras  am  beul. 

35  Bheir  duine  maith  a  mach  nithe 
raaitlie  à  deadh  ionmhas  a  chridhe :  agus 
bheir  an  droch  dhuine  macii  droch  nithe 
as  a  dhroch  ionmhas. 

36  Ach  tha  mi  ag  ràdh  ribh,  Gu  'n  toir 
daoine  cunntas  ann  an  Jà  a'  bhreitlieanais 
air  son  gach  focail  dliìomhain  a  labhras 
iad. 

37  Oir  is  ann  le  d'  fhoclaibh  a  shaorar 
thu,  agus  is  ann  le  d'  flioclaibh  a  dhìtear 
thu. 

38  An  sin  fhreagair  dream  àraidh  do  na 
Bgrìobliaicliean  agus  do  na  Phairisich,  ag 
ràdh,  A  mhaighstir,  bu  mhiaun  Jeinu 
comhara  fhaicinn  uait. 

39  Ach  flireagair  esan  agus  thubliairt 
e  riu,  A  ta  ginealach  olc  agus  adhaltrann- 

ach  ag  iarraidh  comhara,  agus  cha  toirear 
comhara  dhoibli,  ach  comhar'  an  fhàidh 
Ionais. 

40  Oir  mar  a  bha  Tonas  am  broinn  na 
muice-mara  tri  Jàithean  agus  tri  oidhch- 
ean ;  is  ann  mar  sin  a  bhitheas  Mac  an 
duine  ann  an  cridhe  na  talmhainn  tri 
làitheati  agus  tri  oidhchean. 

41  Eiridh  muinntir  Ninebheh  sa'  bhreith- 
eanas  raaille  ris  a'  ghinealacli  so,  agus  dìt- 
idh  iad  e;  oir  rinn  iad  aitlireachas  aig 
searmoin  Ionais  ;  agus,feucli,  a  ta  ni  's  mò 
na  Ionas  an  so. 

42  Eiridh  ban-righinn  na  h-àirde  deas 
sa'  blireitheanas  maille  ris  a'  ghinealach 
so,  agus  dìtidh  i  e  :  oir  thàinig  i  o  na  h-àit- 
ibh  a  's  iomallaich  do  'n  talamh  a  dh'  èisd- 
eachd  gliocais  Sholaimh  ;  agus,  feuch,  a 
ta  ni  's  mò  na  Solamli  an  so. 

43  An  dèigh  do  'n  spiorad  neòglilan  dol 
a  mach  a  dui'ne,  imichidh  e  troimh  ionad- 
aibh  tiorma,  ag  iarraidh  fois,  agus  cha  'n 
fhaigh  e. 

44  An  sin  their  e,  Pillidh  mi  do  m' 
thigh  as  an  d'  thàinig  mi ;  agus  air  teachd 
dha,  glieibh  e  falamli,  sguabta,  agus  deadh- 
mliaiseacli  e. 

45  ImicJiidh  e  an  sin,  agus  bheir  e  leis 
seachd  spioraid  eile  a  's  miosa  na  e  fèin, 
agus  thèid  iad  a  steach  agus  gabhaidh  iad 
còmhnnidh  an  sin :  agus  bithidh  staid 
dheireaunach  an  duine  sin  ni  's  miosa  na  a 
thoiseach.  Is  ann  eadhon  mar  sin  a 
thachaireas  do  'n  ghinealacli  aingidli  so. 

46  Agus  air  dha  bhi  fathast  a'  labhairt 
ris  a'  phobull,  feuch,  sheas  a  mhàthair 
agus  a  bhràitlirean  a  muigh,  ag  iarraidh 
labiiairt  ris. 

47  An  sin  thubhairt  neach  èigin  ris, 
Feuch,  a  ta  do  mìiàthair,  agus  do  bhràith- 
reau  'nan  seasamh  a  muigh,  ag  iarraidh 
Jabliairt  riut.3 

48  Ach  fhreagair  esan  agus  thubhairt  e 
ris  an  tì  a  dh'  innis  so  dha,  Cò  i  mo  mhàth- 
air  ?  agus  cò  iad  mo  bhràithrean? 

49  Agus  air  sìneadh  a  Jàimhe  chum  a 
dlieisciobul,  thubhairt  e,  Feuch  mo  mhàth- 
air,  agus  ino  bhràithrean  ! 

50  Oir  ge  b'  e  neach  a  ni  toil  m'  Athar- 
sa  a  ta  air  nèamli,  is  e  sin  fèin  mo  bJiràth- 
air,  agus  mo  phiutliar,  agus  mo  rnhàthair. 

AIR  an  là  sin  fèin  chaidh  Iosa  mach  as 
an  tigh,  agus  shuidli  e  ri  taobh  na 

fairge. 

2  Agus  chruinnich  sluagh  mòr  d'  a  ionn- 
suidh,  air  chor  as  air  dol  a  steacli  do  Juing 
diia,  gu  'n  do  shuidh  e ;  agus  sheas  au 
sluagh  uile  air  antràigh. 

3  Agus  labhair  e  mòran  do  nithibh  riu 
ann  an  cosamhlachdailili,  ag  ràdh,  Feucl , 
chaidh  sìoladair  a  macli  a  chur  sìl. 

4  Agus  ag  cur  an  t-sìl  da,  tliuit  cuid 
dheth  ri  taobli  an  rathaid ;  agus  thàinig  na 
h-eunlaith  agus  dh'  ith  iad  e. 

.  5  Thuit  cuid  air  ionadaibli  creagach,  far 
nacli  robh  mòran  talmhainn  aìge ;  agus  air 
ball  dh'  fhàs  e  suas,  do  bhrìgh  nacii  robh 
doimhneachd  talmhainn  ai::e. 

6  Ach  air  èirigh.  do  'n  ghrèin  dhothadh 
e  ;  agus  do  blirìgìi  nach  robh  freumh  aige, 
shearg  e  as. 

7  Agus  thuit  cuid  am  measg  droighinn : 
agus  dh'  fhàs  an  droighionn  suas,  agus 
mhùch  se  e. 

8  Ach  thuit  cuid  eile  am  fearann  maith, 
agus  thug  e  toradh  a  raach,  cuid  a  cheud 
uiread,  cuid  a  thri  fichead,  cuid  a  dheich 
thar  fhichead  uiread  'sa  chuireadh. 

9  Ge  b'  e  neach  aig  am  bheil  cluasachum 
tìisdeachd,  èisdeadh  e. 

10  Agus  thàinig  na  deisciobuil,  agus 
thubhairt  iad  ris,  C'  ar  son  a  ta  thu  a' 
labhairt  riu  ann  an  cosamhlachdaibh  ? 

11  Fhreagair  esan  agus  thifbhairt  e  riu, 
Do  bhrìgh  gu  'nd'  thugadh  dliuibh-sa  eòlas 
a  bhi  agaibh  air  rùn  dìomhair  rìoghachd 
nèimh,  ach  dhoibh-san  cha  'n  'eil  so  air  a 
thoirt. 

12  Oir  ge  b'  e  neach  aig  am  bheil,  dha- 
san  blieirear,  agus  bithidh  aige  an  tuill- 
eadh  pailteis  :  ach  ge  b'  e  neach  aig  nach 
'eil,  uaithsan  bheirear  eadhon  an  ni  a  ta 
aige. 

13  Uime  sin  a  ta  mise  a'  labhairt  riu 
ann  an  cosamhlachdaibh,  do  bhrigh  air 
dhoibh  faicinn  nach  faic  iad,  agus  a' 
cluinntinn  nach  cluinn  iad,  agus  nach  tuig 
iad. 

14  Agus  annta-san  a  tafàidheadaireachd 
Esaiais  air  a  coimhlionadh,  a  ta  'gràdh,  Le 
h-èisdeachd  cluinnidh  sibh,  agus  cha  tuig 
sibh ;  agus  le  h-amharc  clii  sibh,  agus 
cha  'n  aithnich  sibb. 

15  Oir  a  ta  cridhe  a'  phobuill  so  air  fàs 
reamhar,  agus  an  cluasan  mall  chum  èisd- 
eachd,  agus  dhruid  iad  an  sùilean ;  air 
eagal  uair  air  bith  gu  'm  faiceadh  iad  le  'n 
sùUibh,  agus  gu  'n  cluinneadh  iad  le  'n 
cluasaibh,  agus  gu  'n  tuigeadh  iad  le  'n 
cridhe,  agus  gu  'm  biodh  iad  air  an  iomp- 
achadh,  agus  gu  'n  slànuichinn-sa  iad. 

16  Ach  is  beannaichte  bhur  sùilean-sa, 
oir  a  ta  iad  a'  faicinn  ;  agus  bhur  cluasan, 
oir  a  ta  iad  a'  cluinntinn. 

17  Oir  tha  mi  ag  ràdh  ribh  gu  fireann- 
ach,  Gu  'm  b'  iomadh  fàidh,  agus  firean  leis 
am  bu  mhiann  na  nithe  so  fhaicinn  a  ta 
sibhse  a'  faicinn,  agus  nach  fac  siad  iad : 
agus  na  nithe  so  chluinntinn  a  ta  sibhse  a' 
cluinntinn,  agus  nach  cual  iad. 

18  Eisdibh  air  an  aobhar  sin  ri  cosamh- 
lachd  an  t-sìoladair. 

19  An  uair  a  chluinneas  neach  air  bith 
focal  na  rìoghachd,  agus  nach  toir  e  fa  'near 
e,  thig  an  droch  spiorad,  agus  bbeir  e  air 
falbli  an  ni  a  chuireadh  'na  chridhe :  is  e 
so  esan  anns  an  do  chuireadh  an  sìol  ri 
taobh  an  rathaid. 

20  Ach  esan  a  fhuair  sìol  ann  an  àitibh 
creagach,  is  e  so  an  tì  a  chluinneas  am 
focal,  agus  a  ghabhas  e  air  ball  le  gaird- 
eachas ; 

21  Gidheadh  cha  'n  'eil  freumh  aige 
aun  fèin,  ach  fanaidh  e  rè  tamuill :  agus 
an  uair  a  thig  trioblaid  no  geur-lean- 
mhuinn  air  son  an  fhocail,  air  ball  gheibh 
e  oilbheum. 

22  Esan  mar  an  ceudna  a  ghabh  sìol  am 
measg  an  droighinn,  is  e  so  an  tì  a  ta 
cluinntinn  an  Ihocail ;  agus  a  ta  ro-chùr- 
am  an  t  saoghail  so,  agus  mealltaireachd 
beartais  a'  mùc.hadh  an  fhocail,  agus  bith- 
idh  e  gun  toradh. 

23  Àch  an  tì  ud  a  ghabh  sìol  ann  an 


deadh  fhearann,  is  e  sin  an  neach  a  ta 
cluinntinn  an  fhocail,  agus  'ga  thoirt 
fa  'near ;  neach  mar  an  ceudna  ta  giùlan 
toraidh,  agus  a  ta  toirt  a  mach  cuid  a 
cheud  uiread,  cuid  a  thri  fichead,  agus 
cuid  eile  a  dheich  thar  fhichead  uiread  'sa 
chuireadh . 

24  Chuir  e  cosamhlachd  eile  mach 
dhoibh,  ag  ràdh,  Is  cosmhuil  rìoghachd 
nèimh  ri  duine  a  chuir  sìol  maith  'na 
fhearann  : 

25  Agus  an  uair  a  bha  daoine  'nan  codal, 
thàinig  a  nàmhaid  agus  chuir  e  cogal  am 
measg  a'  chruithneachd,  agus  dh'  imich  e 
roimhe. 

26  Ach  an  uair  a  tiiàinig  an  t-arbhnr 
fuidh  dhèis,  agus  a  thug  e  mach  a  thor- 
adh,  dh'  fhoillsich  an  cogal  e  fèin  mar  an 
ceudna. 

27  Agus  air  teachd  do  sheirbhisich  fhir- 
an-tighe  thubhairt  iad  ris,  A  Thighearna, 
nach  do  chuir  thusa  sìol  maith  ann  ad 
fhearann  ?  c'  àite  ma  seadh  as  an  d'  fhuair 
e  an  cogal  ? 

28  Tliubhairt  esan  riu,  Rinn  nàmhaid 
èigin  so.  Agus  thubhairt  na  seirbliisich 
ris,  An  àill  leat  uime  sin  gu  'n  tèid  sinne 
agus  gu  'n  cruinnich  sinn  ri  chèile  iad  ? 

29  Ach  thubhairt  esan,  Cha  'n  àill ;  air 
eagal  'nuair  a  chruinnicheas  sibli  an  cogal, 
gu  spion  sibh  an  cruithneachd  maille  ris. 

30  Leigibh  leo  fàs  araon  gus  an  tig  am 
fogharadh :  agus  an  àm  an  fhogharaidh 
their  mise  ris  an  luchd-buanaidh,  Cruinn- 
ichibh  air  tùs  an  cogal,  agus  ceanglaibh  e 
'na  cheanglachanaibh  chum  a  losgaidh : 
ach  cruinnichibh  an  cruithneachd  do  ra' 
shabhal. 

31  Chuir  e  mach  cosamhlachd  eile 
dhoibh,  ag  ràdh,  A  ta  rìoghachd  nèimh 
cosmhuil  ri  gràinne  do  shìol  mustaird,  a 
ghabh  neach  agus  a  chuir  e  'na  fhearann. 

32  Ni  gun  amharùs  a  's  lugha  do  gach 
uile  phòr  :  gidheadh  air  fàs  da,  is  e  a  's  mò 
do  na  luibheanaibh,  agus  fàsaidh  e  'na 
chrann :  ionnus  gu  'n  tig  eunlaith  an 
athair,  agus  gu  'n  dean  iad  nid  'na  gheug- 
aibh. 

33  Cosamhlachd  eile  labhair  e  riu;  Is 
cosmhuil  rìoghachd  nèimh  ri  taois  ghoirt, 
a  ghabh  bean  agus  a  dh'  fholaich  i  ann  an 
tri  tomhasaibh  mine,  gus  an  do  ghoirtich- 
eadh  an  t-iomlan. 

34  Na  nithe  sin  uile  labhair  Iosa  ris  a' 
phobull  ann  an  cosamhlachdaibh  ;  agus 
gun  chosamhlachd  cha  do  labhair  e  riu  : 

35  A  chum  gu  coimhliontadh  an  ni  a 
labhradh  leis  an  fhàidh,  ag  ràdh,  Fosg- 
laidh  mi  mò  bheul  ann  an  cosamhlachd- 
aibh,  cuiridh  mi  'n  cèill  nithe  a  bha  fol- 
aichte  o  thoiseach  an  t-saoghail. 

36  An  sin  chuir  Iosa  am  pobull  air 
falbh,  agus  chaidli  e  steach  do  'n  tigh  :  ag- 
us  thàinig  a  dheisciobuil  d'  a  ionnsuidh,  ag 
ràdh,  Mìnich  dhuinne  cosamhiachd  cogail 
an  fhearainn. 

37  Agus  fhreagair  esan  agus  thubhairt 
e  riu,  an  tì  a  chuireas  an  sìol  maith  is  e 
Mac  an  duine  e  : 

38  'S  e  'm  fearann  an  domhan  :  agus  is 
e  an  sìol  maith  clann  na  rìoghachd  :  ach  is 
e  an  cogal  clann  an  droch  spioraid  : 

39  'S  e  an  nàmhaid  a  chuir  iad  aa 

dìabhul :  's  'e  atn  fogharadh  deireadh  an 
t-saoghail :  agus  is  iad  na  buanaichean  na 
h-aiùgil. 

40  Agus  amhuil  mar  a  chruinnichear  an 
cogal,  agus  a  loisgear  le  teine  e,  is  anu  mar 
sin  a  bhitheas  anu  an  deireadh  an  t-saogh- 
ail  so. 

41  Cuiridh  Mac  an  duine  'aingil  uaith, 
a?as  tionailidh  iad  as  a  rìoghachd  na  h-uile 
nithe  a  bheir  oilbheum,  agus  iadsan  a  ta 
deanamh  aingidheachd ; 

42  Agus  tilgidh  siad  iad  anns  an  àmh- 
uinn  air  dearg-lasadh :  an  sin  bithidh  gul 
agus  gìosgan  fhiacal. 

43  An  siu  dealraichidh  na  fìreana  mar  a' 
ghrian,  ann  an  rìoghachd  an  Athar  fèin. 
Ge  b'  e  aig  am  bheil  cluasa  chum  èisd- 
eachd,  èisdeadh  e. 

44  A  rìs,  a  ta  rìoghachd  nèimh  cosmhuil 
ri  ioninhas  air  fholach  am  fearann  ;  ni  an 
dèigh  fhaotainn,  a  dh'  fholaich  duine,  agus 
air  sgàth  a  ghairdeachais  air  a  shon,  dh'- 
irnich  e  agus  reic  e  na  bha  aige  uile,  agus 
cheaunaich  e  am  fearann  sin. 

45  A  rìs,  is  cosmhuil  rìoghachd  nèimh 
ri  ceannaiclie  àraidh  ag  iarraidh  nèamli- 
nuide  maiseach  : 

46  Agus  air  amas  da  air  aon  nèamhnuid 
ro-luachmhoir,  dli'  imich  e  agus  reic  e  na 
bha  aige,  agus  cheannaich  e  i. 

47  A  rìs,  a  ta  rìoghachd  nèimh  cosmh- 
uil  ri  Hon  air  a  thilgeadh  san  fhairge,  agus 
a  chruinnich  do  gach  uile  sheòrsa  èisg  : 

48  Agus  air  dha  bhi  làn,  tharruing  na 
%-iasgaireàn  e  chum  na  tràighe,  agus  air 
suìdlie  dhoibh,  chruinnieh  iad  na  h-èisg 
mhaithe  ann  au  soithichibh,  ach  thilg  iad 
na  droch  èisg  a  mach. 

49  Is  anu  mar  sin  a  bhitheas  ann  an 
deireadh  an  t-saoghail :  thèid  na  h-aingil 
a  mach,  agus  dealaichidh  iad  na  droch 
dhaoine  à  measg  nam  fireanach  ; 

50  Agus  tilgidh  siad  iad  san  àmhuinn 
theinntich  :  an  sin  bithidh  gul  agus  gìosgan 
fhiacal. 

51  Thubhairt  Iosa  riu,  An  do  thuig  sibh 
na  nithe  so  uile  ?  thubhairt  iad  ris,  Thuig, 
a  Thighearn. 

52  Agus  thubhairt  esan  riu,  Air  an 
aobhar  sin  gach  uile  sgriobhaiche  a  ta 
fòghluimte  chum  rìoghachd  nèimh,  is 
cosmhuil  e  ri  fear-tighe,  a  bheir  a  mach 
as  'ionmhas  nithe  nuadha  agus  sean. 

53  Agus  thachair  an  uair  a  chrìochnaich 
Iosa  na  cosamhlachda  so,  gu  'n  d'  imich  e 
as  a  sin. 

54  Agus  an  uair  a  thàinig  e  d'  a  dhùth- 
aich  fèin,  theagaisg  e  iad  'nan  sionagog, 
ionnus  gu  'n  do  ghabh  iad  iongantas,  agus 
gu  'n  dubhairt  iad,  C'  àit  an  d'  fhuair  am 
fear  so  an  gliocas  so,  agus  na  feartan  ud  ? 

55  Nach  e  so  mac  au  t-saoir?  nach  e 
ainm  a  mhàthar  Muire  ?  nach  iad  a 
bhràithre,  Seumas,  agus  loses,  agus  Simon, 
agus Iudas? 

56  Agus  a  pheathraiche,  nach  'eil  iad 
uile  maille  ruinn?  c'  àit  uime  sin  an 
d*  fhuair  an  duine  so  na  nithe  ud  uile  ? 

57  Agus  fhuair  iad  oilbheum  ann.  Ach 
thubhairt  Iosa  riu,  Cha  'n  'eil  fàidh  gun 
urram,  ach  'na  dhùthaich  fèin,  agus  'na 
thigh  fèin. 

58  Agus  cha  d'  rinn  e  mòran  do  oibribh 

cumhachdach  an  sin,  air  son  am  mi- 
chreidimh. 

CAIB.  XIV. 

SAN  àm  sin  chual  Herod  an  Tetrarch 
cliù  Iosa, 

2  Agus  tliubhairt  e  r'  a  sheirbhisich,  Is 
e  so  Eoin  Baiste  ;  dh'  èirich  e  o  na  marbh- 
aibh,  agus  uime  sin  a  ta  feartan  air  an  oib- 
reachaah  leis. 

3  Oir  'nuair  a  ghlac  Herod  Eoin, 
cheangail  se  e,  agus  thilg  e  am  prìosan  e 
air  son  Herodiais,  mnà  Philip  a  bhràthar 
fèin. 

4  Oir  thubhairt  Eoin  ris,  Cha  'n  'eil  e 
dligheach  dhuit  i  bhi  agad. 

5  Agus  an  uair  bu  mhiannleis  a  chur  gu 
bàs,  bha  eagal  a'  phobuill  air,  oir  bha  meas 
fàidh  aca  air. 

6  Ach  an  uair  a  bha  co-ainm  là-breithe 
Heroid  air  a  chumail,  rinn  nighean  He- 
rodiais  dannsa  'nan  làthair,  agus  thaitinn  i 
ri  Herod : 

7  Ionnus  gu  'n  do  gheall  e  le  mionnaihh, 
gu  tugadh  e  dh'  i  ge  b'  e  air  bith  ni  a  dh'- 
iarradh  i. 

8  Agus  air  dh'  ise  bhi  air  a  teagasgle  a 
màthair  roimli  làimh,  thubhairt  i,  Thoir 
dhoinh  an  so  ceann  Eoin  baiste  air  mèis. 

9  Agus  bha  'n  righ  doilich  :  ach  air _  son 
a  mhionnan,  agus  na  muinntir  a  bha  'nan 
suidhe  aig  biadh  maille  ris,  dh'  àithn  e  a 
thabhairt  d'  i. 

10  Agus  air  cur  fir-marbhaidh  uaith, 
bhuin  e  a  cheann  do  Eoin  anns  a'  phrìosan. 

11  Agus  thogadh  a  cheann  air  mèis,  ag- 
us  thugadh  do  'n  cliailin  e  :  agus  thug  ise 
d'  a  màthair  <?. 

12  Agus  thàinig  a  dheisciobuil,  agus 
thug  iad  an  corp  leo,  ag  us  dh'  adhlaic  iad 
e,  agus  thàinig  iad  agus  dh'  innis  iad  sin  do 
Iosa. 

13  An  uair  a  chual  Iosa  so,  chaidh  e  as 
a  sin  air  luing  gu  ionad  fàsail  air  leth :  ag- 
us  an  uair  a  chual  am  pobull  sin,  lean  iad 
d'  an  cois  e  as  na  bailtibh. 

14  Agus  air  dol  a  mach  do  Iosa,  chunn- 
aic  e  coimhthional  mòr,  agus  ghabh  e  truas 
mòr  dhiubh,  agus  shlànuich  e  an  dreain  aca 
bha  euslan. 

15  Agus  an  uair  a  h'  fheasgar  e,  thàinig 
a  dheisciobuil  d'  a  ionnsuidh,  agràdh,  Isàite 
fàsail  so,  agus  a  ta  an  t-àm  a  nis  air  dol 
seachad ;  cuir  an  sluagh  air  falbh,  chum 
gu  'n  tèid  iad  do  na  bailtibh,  agus  gu  'n 
ceannaich  iad  biadh  dhoibh  fèin. 

16  Ach  thubhairt  Iosariu,  Cha  ruig  iad 
a  leas  falbh;  thugaibh-sa  dhoibh  r'  a  ith- 
eadh. 

17  Agus  thubhairt  iad  ris,  Cha  'n  'eil 
againn  an  so  ach  cùig  arain,  agus  dà  iasg. 

18  Thubhairt  esau  riu,  Thugaibh  an  so 
iad  a'  m'  ionnsuidh-sa. 

19  Agus  dh'àithn  e  do  'n  t-sluagh  suidhe 
sìos  air  an  f  heur,  agus  ghlac  e  na  cùig  ar- 
ain,  agus  an  dà  iasg,  agus  air  amharc  dha 
suas  gu  nèamh,  bheannaich  agus  bhris  e, 
agus  thug  e  na  h-arain  d'a  dheisciobluibh, 
ag  us  thug  na  deisciobuil  do'n  t-sluagh  iad. 

"20  Agus  dh'  ith  iad  uile,  agus  shàsuich- 
eadh  iad :  agus  thog  iad  làn  dà  chliabh 
dheug  do  'n  bhiadh  bhriste,  a  bha  dh'- 
fhuigheall  aca. 


liS 


MATA. 


21  Agus  bha  iadsan  a  dh'  ith  mu  thim- 
chioll  cùig  mìle  fear,  thuilleadh  air  mnaibh 
agus  air  cloinn. 

22  Agus  air  ball  cho-èignich  Iosa  a 
dheisciobuil  gu  dol  an  luing,  agus  dol 
roimhe  do  'n  taobh  eile,  gus  au  cuireadh 
esan  an  sluagh  air  falbh. 

23  Agus  au  uair  aleig  e  an  sluagh  uaith, 
chaidh  e  suas  air  beinn  'na  aonar  a  dhean- 
amh  urnuigh :  agus  an  uair  a  bha  am 
feasgar  air  teachd,  bha  e  an  sin  'na  aonar. 

24  Ach  bha  an  long  san  àm  sin  am 
meadhon  na  fairge,  air  a  tilgeadh  a  null  ag- 
us  a  nall  leis  na  tonnaibh :  oir  bha  a' 
ghaoth  'nan  aghaidh. 

25  Agus  anns  a'  cheathramh  faire  do  'n 
oidhche,  chaidh  Iosa  d'  an  ionnsuidh,  ag 
imeachd  air  an  fhairge. 

26  Agus  an  uair  a  chunnaic  na  deisciob- 
uil  e  ag  imeachd  air  an  fhairge,  bha  iad  fo 
bhuaireas,  ag  ràdh,  Is  spiorad  a  ta  ann ; 
agus  ghlaodh  iad  a  mach  le  h-eagal. 

27  Ach  labhair  Iosa  riu  air  ball,  ag 
ràdh,  Biodh  misneach  mhaith  agaibh ; 
is  mise  a  ta  ann,  na  biodh  eagal  oirbh. 

28  Agus  fhreagair  Peadar  e  agus  thubh- 
airt  e,  A  Thighearna,  ma  's  tu  a  ta  ann, 
iarr  ormsa  teachd  a'  d'  ionnsuidh  air  na 
h-uisgeachaibh. 

29  Agus  thubhairt  esan,  Thig.  Agus  an 
uair  a  bha  Peadar  air  teachd  a  nuas  as  an 
luing,  dh'  imich  e  air  na  h-uisgeachaibh, 
chum  teachd  gu  h-Iosa. 

30  Ach  an  uair  a  chunnaic  e  a'  ghaoth 
làidir,  ghabh  e  eagal :  agus  an  uair  a  thòis- 
ich  e  air  dol  fuidh,  ghlaodh  e,  ag  ràdh,  A 
Thighearna,  fòjr  orm. 

31  Agusairball  shìn  Iosamach  a  làmh, 
agus  rug  e  air,  agus  thubhairt  e  ris,  O  thu- 
sa  air  bheag  creidimh,  c'  ar  son  a  bha  thu 
fo  amharus  ? 

32  Agus  an  uair  a  chaidh  iad  a  steach 
do  'n  luing,  choisg  a'  ghaoth. 

33  An  sin  thàinig  iadsan  a  bha  san 
luing,  agus  rinn  iad  aoradh  dha,  ag  ràdh, 
Gu  nrinneach  is  tu  Mac  Dhè. 

34  Agus  an  uair  a  chaidh  iad  do  'n  taobh 
eile,  thàinig  iad  gu  talamh  Ghenesaret. 

35  Agus  an  uair  a  fhuair  luchd  an  àite 
sin  fìosrachadh  uime,  chuir  iad  fios  air 
feadh  na  tìre  sin  uile  air  gach  taobh  dhiubh, 
agus  thug  iad  d'  a  ionnsuidh  an  dream  sin 
ude  a  bha  euslan. 

36  Agus  ghuidh  iad  air,  gu  feudadh  iad 
beantuinn  ri  iomall  'eudaich  a  mhàin : 
agus  a  mheud  dhiubh  as  a  bhean,  shlàn- 
uicheadh  gu  h-iomlan  iad. 

CAIB.  XV. 

AN  sin  thàinig  sgrìobhaichean  agus 
Phairisich  o  Ierusalem  gu  Iosa,  ag 

ràdh, 

2  C'ar  son  a  ta  do  dheisciobuil  a'  dol  an 
aghaidh  gnàthachaidh  nan  sinnear?  oir 
cha  'n  ionnlaid  iad  an  làmhan  an  uair  a  dh'- 
itheas  iad  aran. 

3  Ach  fhreagair  esan  agus  thubhairt  e 
riu,  C'  ar  son  a"ta  sibhse  a'  briseadh  àithne 
Dhè  le  bhur  gnàthachadh  fèin  ? 

4  Oir  thug  Dia  àithne,  ag  ràdh,  Thoir 
urram  do  t'  athair  agus  do  d'  mhàthair : 
agusgeb'e  mhallaicheas  'athair  no  'mhàth- 
air,  cuirear  gu  bàs  e. 


5  Ach  their  sibhse,  Ge  b'  e  neach  a  their  ■ 
r'  a  athair  no  r'  a  mhàthair,  Biodh  e  'na  I 
thiodhlac  do  'n  teampull  gach  ni  leis  am  I 
feudadh  tu  buannachd  fhaotainn  uamsa  ; 

6  Nach  feum  e  urram  a  thabhairt  d'  a  8 
athair  no  d'  a  mhàthair.  Mar  sin  chuir  B 
sibhse  an  neò-bhrigh  àithne  Dhè  le  bhur  I 
gnàthachadh  fèin. 

7  A  chealgairean,  is  maith  a  rinn  Esaias 
fàidheadaireachd  m'  ur  timchioll,  ag  ràdh, 

8  A  ta  an  sluagh  so  a'  dlùthachadh 
riumsa  le  'm  beul,  agus  a'  toirt  urraim 
dhomh  le  'm  bilibh  :  ach  a  ta  an  cridhe  fa- 
da  uam. 

9  Ach  is  ann  an  dìomhanas  a  ta  iad  a' 
deanamh  aoraidh  dhomhsa,  a'  teagasg  àith- 
eanta  dhaoine  mar  theagasg. 

10  Agus  air  gairm  an  t-slòigh  dha, 
thubhairt  e  riu,  Eisdibh  agus  tuigibh  : 

11  Cha  'n  e  an  ni  a  thèid  a  steach  sa' 
bheul  a  shalaicheas  an  duine  ;  ach  an  ni  a 
tliig  a  mach  as  a'  bheul,  is  e  so  a  shalaich- 
eas  an  duine. 

12  An  sin  thàinig  a  dheisciobuil,  agus 
thubhairt  iad  ris,  Am  bheil  fhios  agad 
gu  'n  do  gliabh  na  Phairisich  oilbheum, 
an  dèigh  dhoibh  na  briathran  ud  a  chluinn- 
tinn  ? 

13  Ach  fhreagair  esan  agus  thubhairt 
e,  Gach  uile  luibh  nach  do  shuidhich  m' 
Athair  nèamhaidh-sa,  spìonar  à  bhun  e. 

14  Leigibh  leo :  is  cinn-iùil  dliall  nan 
dall  iad.  Agus  ma  threòraicheas  dall  dall 
eile,  tuitidh  iad  araon  anns  a'  chlais. 

15  Agus  fhreagair  Peadar  agus  thubh- 
airt  e  ns,  Mìnich  dhuinn  a'  chosamhlachd 
sin. 

16  Agus  thubhairt  Iosa,  Am  bheil  sibhse 
fathast  mar  an  ceudna  gun  tuisge  ? 

17  Nach  'eil  sibh  a'  tuigsinn  fathast  ge 
b'  e  ni  a  thèid  a  steach  sa'  bheul,  gu  'n  tèid 
e  sa'  bhroinn,  agus  gu  'n  tilgear  a  mach 
do  'n  t-slochd  shalchair  e  ? 

18  Ach  na  nithe  sin  a  thig  a  mach  as  a' 
bheul,  a  ta  iad  a'  teachd  o  'n  chridhe,  agus 
is  iad  sin  a  shalaicheas  an  duine. 

19  Oir  is  ann  as  a'  chridhe  thig  droch 
smuainte,  mortadh,  adhaltrannas,  strìop- 
achas,  gadachd,  fianuis  bhrèige,  toi- 
bheum  : 

20  Is  iad  so  na  nithe  a  shalaicheas  an 
duine  :  ach  itheadh  le  làmhaibh  gun  ionn- 
lad,  cha  salaich  sin  an  duine. 

21  Agus  air  dol  do  losa  as  a  sin,  chaidh 
e  gu  crìochaibh  Thiruis  agus  Shidoin. 

22  Agus,  feuch,  thàinig  bean  do  mhuinn- 
tir  Chanaain  o  na  crìochaibh  sin,  agus 
ghlaodh  i  ris,  ag  ràdh,  Dean  tròcair  orm, 
a  Thighearn,  a  Mhic  Dhaibhidh  ;  a  ta  mo 
nighean  air  a  buaireadh  gu  truagh  le 
deamhan. 

23  Ach  cha  d'  thug  esan  freagradh  sam 
bith  dh'  i.  Agus  thàinig  a  dheisciobuil  d'  a 
ionnsuidh,  agus  dh'  iarr  iad  air,  ag  ràdh, 
Cuir  air  falbh  i,  oir  tha  i  a'  glaodhaich  'nar 
dèigh. 

24  Ach  fhreagàir  esan  agus  thubhairt  e, 
Clia  do  chuireadh  mise  ach  a  chnm  chaor- 
ach  chaillte  thighe  Israeil. 

25  An  sin  thàinig  ise  agus  rinn  i  aoradh 
dha,  ag  ràdh,  A  Thighearna,  cuidich 
leam. 

26  Ach  fhreagair  esan  agus  thubhairt  e, 

Cha  chòir  aran  na  cloinne  a  ghlacadh,  agus 
a  thilgeadh  chura  uan  con. 

27  Agus  thubhairt  ise,  Is  fior,  a  Thigh- 
earu :  ach  ithidh  na  coin  do  'n  sbruileach 
a  thuiteas  o  bhord  am  maighstirean. 

28  An  sin  fhreagair  Iosa  agus  thubhairt 
e  rithe,  O  bhean,  is  mòr  do  chreidimh: 
hiodh  e  dhuit  mar  is  toil  leat.  Agus  rinn- 
eadh  a  nighean  slàu  o  'n  uair  sin  a  mach. 

29  Agus  air  imeachd  do  Iosa  as  a  sin 
thàinig  e  làimh  ri  fairge  Ghalile;  agus  an 
uair  a  chaidh  e  suas  air  beinn,  shuidh  e 
sìos  an  sin. 

30  Agus  thàinig  mòr-shluagh  d'  a  ionn- 
suidh,  agus  aca  maille  riu  bacaich,  doill, 
balbhain,  daohie  ciurramach,  agus  mòran 
eile,  ag-us  thilg  iad  sìos  aig  cosaibh  losa 
iad,  agus  shlànuich  e  iad : 

31  lonnus  gu  'n  do  ghabh  an  sluagh 
iongantas  'nuair  a  chunnaic  iad  na  balbh- 
ain  a'  labhairt,  na  daoine  ciurramach  slàn, 
na  bacaich  ag  imeachd,  agus  na  doill  a' 
faicinn :  agus  thug  iad  glòir  do  Dhia  Is- 
raeil. 

32  An  sin  ghairm  Iosa  a  dheisciobuil 
d'  a  ionnsuidh,  agus  thubhairt  e,  A  ta  mi 
a'  gabhail  truais  do  'n  t-sluagh,  oir  dh'- 
fhan  iad  maille  rium  a  nis  re  thri  làith- 
ean,  agus  cha  'n  'eil  ni  air  bith  aca  r'  a  ith- 
eadh  :  agus  cha  chuir  mi  uam  'nan  trasg 
iad,  air  eagal  gu  fannuich  iad  air  an 
t-slighe. 

33  Agus  thubhairt  a  dheisciobuil  ris, 
Cia  as  a  gheibheamaid  na  h-uiread  a  dh'- 
aran  san  fhàsach,  as  bu  leòir  a  shàsuchadh 
slòigh  co  mhòr  ? 

34  Agus  thubhairt  Iosa  riu,  Cia  lìon 
aran  a  ta  agaibh?  agus  thubhairt  iadsan, 
Seachd,  agus  beagan  a  dh'  iasgaibh  beaga. 

35  Agus  dh'  àithn  e  do  'n  t-sluagh  suidhe 
sìos  air  an  làr. 

36  Agus  air  glacadh  nan  seachd  aran 
agus  nan  iasg  dha,  agus  air  tabhairt  buidh- 
eachais,  bhris  e  iad,  agus  thug  e  d'  a  dheis- 
ciobluibh,  agus  thug  na  deisciobuil  do  'n 
t-sluagh  iad. 

37  Agus  dh'  ith  iad  uile,  agus  shàsuich. 
eadh  iad :  agus  thog  iad  do  'n  bhiadh 
bhriste  a  dh'  fhàgadh  làn  sheachd  basc- 
aid. 

38  Agus  b'  iad  a'  mhuinntir  a  dh'  ith, 
ceithir  mìle  fear,  thuilleadh  air  mnaibh 
agus  air  cloinn. 

39  Agus  air  dha  an  sluagh  a  leigeadh 
uaith,  cliaidh  e  air  luing,  agus  thàiuig  e 
gu  crìochaibh  Mhagdala. 

CAIB.  XVI. 

AGUS  air  teachd  do  na  Phairisich  agus 
do  na  Sadusaich  'g  a  dhearbhadh, 
dh'  iarr  iad  air  comhar'  a  nochdadh  dhoibh 
o  nèamh. 

2  Ach  fhreagair  esan  agus  thubhairt  e 
riu,  An  uair  is  feasgar  e,  their  sibh,  Bith- 
idh  deadh  aimsir  ann  ;  oir  a  ta  an  t-athar 
dearg : 

3  Agus  air  maduinn,  Bithidk  droch 
aimsir  ann  an  diugh;  oir  a  ta  an  t  athar 
dearg  agus  dorcha.  A  chealgairean,  is 
aithne  dhuibh  breth  a  thoirt  air  gnùis  an 
athair,  agus  nach  'eil  e  'n  comas  duibh 
comharan  nam  aimsir  a  thuigsinnf 

4  A  ta  ginealach  aingidh  agus  adhalt- 


rannach  ag  iarraidh  comhara,  agus  cha 
toirear  comhara  dhoibh,  ach  comhar'  an 
fliàidh  Ionais.  Agus  air  dha  am  fàgail, 
dh'  imich  e  as  a  sin. 

5  Agus  an  uair  a  thàinig  a  dheisciobuil 
a  dh'  ionnsuidh  na  taoibh  eile,  dhì-chuimh- 
nich  iad  aran  a  thabhairt  leo. 

6  Agus  thubhairt  Iosa  riu,  Thugaibh  an 
aire,  agus  gleidhibh  sibh  fèin  o  thaois 
ghoirtnam  Phairiseach,  agus  nan  Sadus- 
ach. 

7  Agus  bha  iad  a'  reusonachadh  eatorra 
fèin,  ag  ràdh,  Is  ann  air  son  nach  d'  thug 
sinn  aran  leinn. 

8  Agus  'nuair  a  thuig  Iosa  sin,  thubh- 
airt  e  riu,  O  sibhse  air  bheag  creidimh, 
c'  ar  son  a  ta  sibh  a'  reusonachadh  eadar- 
aibh  fèin,  gur  ann  a  chionn  nach  d'  thug 
sibh  aran  leibh  ? 

9  Nach  'eil  sibh  fathast  a'  tuigsinn,  no 
a'  cuimhneachadh  nan  eùig  aran  nan  cùig 
mìle,  agus  cia  lìon  cliabh  a  thog  sibh  ? 

10  No  nan  seachd  aran  nan  ceithir  mìle, 
agus  cia  lìon  bascaid  a  thog  sibh  ? 

11  Cionnus  nach  'eil  sibh  a'  tuigsinn, 
nach  ann  mu  aran  a  thubhairt  mi  ribh, 
sibh  a  bhi  air  bhur  faicill  o  thaois  ghoirt 
nam  Phairiseach,  agus  nan  Sadusach  ? 

12  An  sin  thuig  iad  cionnus  nach  d'  iarr 
e  orra  bhi  air  am  faicill  o  thaois  ghoirt  an 
arain,  ach  o  theagasg  nam  Phairiseach, 
agus  nan  Sadusach. 

13  Agus  air  teachd  do  Iosa  gu  crìoch- 
aibh  Chesarea  Philipi,  dh'  fheòraich  e  d'  a 
dheisciobluibh,  ag  ràdh,  Cò  tha  daoine  ag 
ràdh  is  e  Mac  an  duine  ? 

14  Agus  thubhairt  iadsan,  Tha  cuid  ag 
ràdh  Eoin  Baiste,  cuid  Elias,  agus  cuid  eile 
Ieremias,  no  aon  do  na  fàidhibh. 

15  Thubhairt  esan  riu,  Ach  cò  tha  sibhse 
ag  ràdh  is  mi  ? 

16  Agus  fhreagair  Simon  Peadar  agus 
thubhairt  e,  is  tusa  Criosd,  Mac  an  Dfe 
bheò. 

17  Agus  fhreagair  Iosa  agus  thubhairt 
e  ris,  Is  beannàichte  thusa,  a  Shiraoin 
Bhar-Iona;  oir  cha  d'  fhoillsich  fuil  agus 
feoil  sin  duitse,  ach  m'  Athair-sa  a  ta  air 
nèamh. 

18  Agus  a  ta  mise  ag  ràdh  riut,  Gur  tu- 
sa  Peadar,  agus  air  a'  charraig  so  togaidh 
mise  m'  eaglais  :  agus  eha  toir  geatachan 
ifrinn  buaidh  oirre. 

19  Agus  bheir  mi  dhuit  iuchraiche 
rìoghachd  nèimh :  agus  ge  b'  e  ni  acheang- 
las  tusa  air  talamh,  bithidh  e  ceangailte 
air  nèamh ;  agus  ge  b'  e  ni  a  dh'  f  huasglas 
tusa  air  talamh,  bithidh  e  fuasgailte  air 
nèamh. 

20  An  sin  dh'  àithn  e  d'  a  dheisciobluibh 
gun  iad  a  dh'  innseadh  do  neach  air  bith, 
gu  *m  b'  esan  Iosa  an  Criosd. 

21  O  'n  àm  sin  a  mach  thòisich  Iosa  air 
a  nochdadh  d'  a  dheisciobluibh,  gur  èigin 
dhasan  dol  suas  gu  Ierusalem,  agus  mòran 
do  nithibh  fhulang  o  na  seanairibh,  agus 
na  h-àrd-shagartaibh,  agus  na  sgrìobh- 
gaichibh,  agus  a  bhi  air  a  chur  gu  bàs,  ag- 
'us  a  bhi  air  a  thogail  suas  air  an  treas  là. 

22  Agus  ghabli  Peadar  e,  agus  thòisich 
e  air  achmhasan  a  thabhairt  dha,  ag  ràdh, 
Gu  ma  fada  sin  uaitse,  a  Thighearna ; 
cha  tachair  sin  duitse. 

23  Ach  air  tionndadh  dhasan,  thubhairt 
e  ri  Peadar,  Imich  air  mo  chùl,  a  Shatain  ; 
ìs  oilbheum  dhomh  thu :  oir  cha  'n  'eil 
spèis  agad  do  nithibh  Dhè,  ach  do  nithibh 
dhaoine. 

24  An  sin  thubhairt  Iosa  r'  a  dheisciob- 
luibh,  Ma  's  àill  le  neach  air  bith  teachd 
a'  m'  dhèigh-sa,  àicheadhadh  se  e  fèin,  ag- 
us  togadh  e  air  a  chrann-ceusaidh,  agus 
leanadh  e  mise. 

25  Oir  ge  b'  e  neach  le  'm  b'  àill  'anam  a 
ghleidheadh,  caillidh  se  e;  agus  ge  b'  e 
neach  a  chailleas  'anam  air  mo  sgàth-sa, 
gheibh  se  e. 

26  Oir  ciod  an  tairbhe  a  ta  ann  do 
dhuine,  ged  cbosnadh  e  an  saoghal  uile, 
agus  'anam  fèin  a  chall?  no  ciod  i  a' 
mhalairt  a  bheir  duine  air  son  'anama  ? 

27  Oir  thig  Mac  an  duine  ann  an  glòir 
Athar,  maille  r'  a  ainglibh;  agus  an  sin 
bheir  e  do  gach  neach  a  rèir  a  glmìomh- 
ara. 

28  Gu  deimhin  a  ta  mi  ag  ràdh  ribh,  Gu 
bheil  cuid  do  'n  dream  a  ta  'nan  seasamh 
an  so,  nach  blais  bàs,  gus  am  faic  iad 
Mac  an  duine  a'  teachd  'na  rìoghachd 
fèin. 

CAIB.  XVII. 

AGUS  an  dèigh  shè  làithean,  ghabh  Io- 
sa  Peadar,  agus  Seumas,  agus  Eoin  a 
bhràthair,  agus  threòraich  e  iad  air  leth  gu 
beinn  àrd, 

2  Agus  dh'  atharraicheadh  a  chruth  'nan 
làthair ;  agus  dhealraich  'aghaidh  mar  a' 
ghrian,  agus  rinneadh  'eudach  geal  mar  an 
solus. 

3  Agus,  feuch,  chunnacas  leo  Maois  ag- 
us  Elias  a'  comhradh  ris. 

4  An  sin  fhreagair  Peadar,  agus  thubh- 
airt  e  ri  Iosa,  A  Thighearn,  is  maith 
dhuinne  bhi  an  so :  ma  's  àill  leatsa,  dean- 
amaid  trì  pàilliuna  an  so  :  aon  duitse,  aon 
do  Mhaois,  agus  aon  do  Elias. 

5  Air  dha  bhi  fathast  a'  labhairt,  feuch, 
thilg  neul  soillseach  sgàile  orra :  agus, 
feuch,  guth  as  an  neul,  ag  ràdh,  Is  e  so 
mo  Mhac  gràdhach-sa,  anns  am  bheil  mo 
mhòr-thlachd,  èisdibh  ris. 

6  Agus  an  uair  a  chuala  na  deisciobuil 
so,  thuit  iad  air  an  aghaidh,  agus  ghabh 
iad  eagal  ro-mhòr. 

7  Agus  thàinig  Iosa  agus  bhean  e  riu, 
agus  thubhairt  e,  Eiribh,  agus  na  biodh 
eagal  oirbh. 

8  Agus  an  uair  a  thog  iad  suas  an  sùil- 
ean,  cha  'n  fhac  iad  neach  air  bith,  ach  Iosa 
'na  aonar. 

9  Agus  an  àm  dhoibh  teachd  a  nuas  o  'n 
bheinn,  thug  Iosa  àithne  dhoibh,  ag  ràdh, 
Na  innsibh  do  neach  air  bith  an  ni  a 
chunnaic  sibh,  gus  an  èirich  Mac  an  duine 
o  na  marbhaibh. 

10  Agus  dh'  fheòraich  a  dheisciobuil 
dheth,  ag  ràdh,  C'  ar  son  ma  seadh  a  their 
na  sgrìobhaichean,  gur  èigin  Elias  a 
theachd  air  tùs  ? 

11  Agus  fhreagair  Iosa  agus  thubhairt  e 
riu,  Thig  Elias  gu  firinneach  air  tùs,  agus 
aisigidh  e  na  h-uile  nithe  : 

12  Ach  a  ta  mise  ag  ràdh  ribh,  Gu  'n 
d'  thàinig  Elias  a  cheana,  agus  cha  d'  aith- 
nich  iad  e,  ach  rinn  iad  gach  ni  bu  toil  leo 


ris  :  is  ann  mar  sin  mar  an  ceudua  a  dh'- 
fhulaingeas  Mac  an  duine  uatha. 

13  An  sin  thuig  na  deisciobuil  gu  'm 
b'  ann  mu  Eoin  Baiste  a  labhair  e  riu. 

14  Agus  an  uair  a  thàinig  iad  chum  an 
t-sluaigh,  tbàinig  duine  àrairlh  d'  a  ionn- 
suidh,  a'  tuiteam  air  a  ghlùinibh  dha,  agus 
ag  ràdh, 

15  A  Thighearna,  dean  tròcair  air  mo 
mhac,  oir  a  ta  e  gu  tinn  leis  an  tuiteamas, 
agus  is  mòr  an  cràdh  a  ta  e  a'  fulang  :  oir 
a  ta  e  gu  minic  a'  tuiteam  san  teine,  agus 
gu  tric  san  uisge. 

16  Agus  thug  mi  e  dh'  ionnsuidh  do 
dheisciobuil,  agus  cha  b'  urrainn  iad  a 
leigheas. 

17  Agus  fhreagair  Iosa  agus  thubhairt 
e,  A  ghinealaich  neo-chreidich,  agus 
choirbte,  cia  fhad  a  bhitheas  mi  maille 
ruibh  ?  cia  fhad  a  dh'  fhulaingeas  mi  sibh  ? 
thugaibh  a'  m'  ionnsuidh-sa  an  so  e. 

18  Agus  chronuich  Iosa  an  deamhan, 
agus  dh'  imich  e  as :  agus  shlànuicheadh 
an  leanabh  o  'n  uair  sin  a  mach. 

19  An  sin  an  uair  a  thàinig  na  deisciob- 
uil  chum  Iosa  fa  leth,  thubhairt  iad,  C'  ar 
son  nach  b'  urrainn  sinne  a  thilgeadh  a 
mach  ? 

20  Agus  thubhairt  Iosa  riu,  Air  son 
bhur  mi-chreidimh  :  oir  gu  firinneach  tha 
mi  ag  ràdh  ribh,  Nam  biodh  agaibh  creid- 
imh  mar  ghràiune  mustaird,  theireadh  sibh 
ris  a'  bheinn  so,  Atharraich  à  so  an  sud, 
agus  dh'  atharraicheadh  i ;  agus  cha  bhiodh 
ni  air  bith  eu-comasach  dhuibh. 

21  Gidheadh,  cha  tèid  a'  ghnè  so  mach, 
ach  le  h-urnuigh  agus  le  trasgadh. 

22  Agus  am  feadh  a  bha  iad  a'  fantuinn 
ann  an  Galile,  thubhairt  Iosa  riu,  Bithidh 
Mac  an  duine  air  a  bhrath  thairis  do  làruh- 
aibh  dhaoine : 

I  23  Agus  marbhaidh  iad  e,  ach  an  treas 
là  èiridli  e.  Agus  bha  iadsan  ro  bhròn- 
ach. 

24  Agus  air  teachd  dhoibh  do  Chaper- 
naum,  thàinig  luchd-togail  na  cìse  gu 
Peadar,  agus  thubhairt  iad  ris,  Nach  'eil 
bhur  maighstir-sa  ag  ìocadh  na  cìse  ? 

25  Thubhairt  esan,  A  ta.  Agus  an  uair 
j  a  chaidh  e  steach  do  'n  tigh,  labhair  Iosa 

ris  air  tùs,  ag  ràdh,  Ciod  i  do  bharail-sa,  a 
Shimoin  ?  cò  uaith  a  ta  rìghrean  na  talmh- 
ainn  a'  togail  càine  no  cìse  ?  An  ann  o  'n 
cloinn  fèin,  no  o  choigrich  ? 

26  Thubhairt  Peadar  ris,  O  choigrich. 
Thubhairt  Iosa  ris-san,  Air  an  aobhar  sin 
a  ta  a'  chlann  saor. 

27  Gidheadh,  chum  nach  tugamaid  oil- 
bheum  dhoibh,  imich  thusa  chum  na  fairge, 
agus  tilg  dubhan  innte,  agus  tog  an  ceud 
iasg  a  thig  a  nìos:  agus  air  fosgladh  a 
bheoil  duit,  gheibh  thu  bonn  airgid;  sin 
gabh,  agus  tabhair  dhoibh  air  mo  shon-sa, 
agus  air  do  shon  fèin. 

CAIB.  XVIII. 

ANNS  an  àra  sin  fèin  thàinig  na  deis- 
ciobuil  chum  Iosa,  ag  ràdli,  Cò  is  mò 
ann  an  rìoghachd  nèimh  ? 

2  Agus  airdo  Iosaleanabh  beagaghairm 
d'  a  ionnsuidh,  chuir  e  'nam  meadhon  e, 

3  Agus  thubhairt  e,  Gu  firinneach  tha 
mi  ag  ràdh  ribh,  Mur  iompaichear  sibh, 


CAIB. 

agus  raur  bi  sibh  raar  leanabana,  nach  tèid 
sibli  a  steach  dr>  rìoghachd  nèimh. 

4  Air  an  aobliar  sin  ge  b'  e  dh'  ìslicheas 
e  fèiu  mar  an  leanaban  so,  'se  sin  fèin  is 
mò  ann  an  rìoghachd  nèimh. 

5  Agus  ge  b'  e  ghabhas  aon  leanaban  d'  a 
leithid"  so  ann  am  ainm-sa,  gabhaidh  e 
inise. 

6  Ach  ge  b'  e  neacli  a  bheir  oilbheum  do 
aon  neacli  do  'n  mhuinntir  bhig  so  a  ta 
creidsinn  annam-sa,  b'  fhearr  dìia  gu  'm 
biodh  cloch-mhuilinn  air  a  crochadh  r'  a 
mhuineal,  agus  gu  'm  hiodh  e  air  a  bhàth- 
adh  ann  an  doimhue  na  fairge. 

7  Is  an-aoibhinn  do  'n  t-saoghal  air  son 
oilbheuman  :  oir  is  èigin  do  oilbheumaibh 
teachd  :  ach  is  an-ao;.Ì>hinu  do  'n  duine  sin 
troimh  an  tig  an  t-oilbheum. 

8  Uime  sin  ma  blieir  do  làmh  no  do  chos 
aobhar  oilbheum  dhuit,  gearr  dliiot  iad, 
agus  tilg  uait  iad :  is  fearr  dhuit  dol  a 
steach  do  'n  bheatha  air  leth-chois  no  air 
leth-làimh,  na  dà  làimh  no  dà  chois  a  bhi 
agad,  agus  thu  bhi  air  do  thilgeadh  anns 
an  teine  shiorruidh. 

9  Agus  ma  bheir  do  shùil  aobhar  oil- 
bheim  dhuit,  spton  asad  i,  agus  tilg  uait  ì : 
is  fearr  dhuit  dol  a  steach  chuui  na  beatha 
air  leth-shùil,  na  dà  shùil  a  bbj  agad  agus 
thu  bhi  air  do  thilgeadh  ann  an  teine  if- 
rinn. 

10  Thugaibh  an  aire  nach  dean  sibh  tar- 
cuis  air  aon  neach  do  'n  mhuinntirbhig  so ; 
oir  tha  mise  ag  ràdh  ribh,  gu  bheil  an  ain- 
gil-san  air  nèamh  a'  fàicinn  a  glmàth  gnùis 
m'  Athar-sa,  a  ta  air  nèanrà. 

11  Oir  thàiuig  Mac  an  duine  a  shaoradh 
an  ni  sin  a  bha  caillte. 

12  Ciod  is  barail  dhuibhse?  ma  bhitheas 
aig  duine  ceud  caora,  agus  gu  'n  tèid  aon 
diubh  air  seacharan,  nach  fàg  e  na  naoi 
caoraich  dheug  agus  ceithir  fìchead  air  na 
beanntaibh,  agus"  nacJi  tèid  e  dh'  iarr- 
aidh  na  caorach  a  chaidh  air  seachar- 
an. 

13  Agus  ma  tharlas  da  gu  'm  faigh  e  i, 
gu  deimhin  tha  mi  ag  rà~dh  ribh,  Gu  'n 
dean  e  tuilleadh  gairdeachais  air  son  na 
caorach  sin,  na  air  son  nan  naoi  caorach 
dheug  agus  ceithir  fichead,  nach  deachaidh 
air  seacharan. 

14  Mar  so  cha  'n  e  toil  bhur  n-Athar-sa 
a  ta  air  nèamh,  gu  'n  rachadh  aon  neach 
do  'n  mhuinntir  bhig  so  a  chall. 

15  Uime  sin  ma  pheacaicheas  do  bhràth- 
air  a'  d'  aghaidh,  imich  agus  iunis  a  lochd 
dha  eadar  thu  fein  agus  esan  a  mhàin : 
ma  dh'  èisdeas  e  riut,  choisinn  thu  do 
bhràthair. 

16  Ach  mur  èisd  e  rhct,  thoir  leat  aon 
no  dithis  eile,  chum  gu  'm  bi  gach  ni  air  a 
dheanamh  seasmhach  am  beul  dithis  no 
triuir  do  fhianuisibh. 

17  Agus  ma  dhiultas  e  iadsan  èisdeachd, 
innis  do  'n  eaglais  e  :  ach  ma  dhiultas  e  'n 
eaglais  èisdeachd,  biodh  e  dhuit  mar 
Gheintileach,  agus  mar  chìs-mhaor. 

18  Gu  deimhin  a  ta  mi  ag  ràdh  ribh,  Ge 
b'  e  air  bith  nithe  a  cheanglas  sibhse  air  tal- 
amh,  bithidh  iad  ceangailte  air  nèamh  : 
agus  ge  b' e  air  bith  nithe  a  dh'fhuasglas 
sibhse  air  talamh,  bithidh  iad  fuasgailte 
air  nèamh. 

19  A  rìs  tha  mi  ag  ràdh  ribh,  Ma  choird- 
eas  dithis  agaibh  air  thalamh.  mu  thim- 
chioll  aoin  ni  a  dh'  iarras  iad,  nìthear  so 
dlioibh  le  m'  Athair-sa  a  ta  air  nèamh. 

20  Oir  ge  b'  e  àit  am  bheil  dithis  notriuir 
air  an  cruinneachadh  an  ceann  a  chèile 
a'  m'  ainm-sa,  a  ta  mise  an  sin  'nam 
meadhon. 

21  Air  dol  do  Pheadar  d'  a  ionnsuidh  sau 
àm  sin,  thubhairt  e,  A  Thighearna,  cia 
minic  a  pheacaicheas  mo  bhràthair  a'  m' 
aghaidh,  agus  a  mhaitheas  mi  dha?  An 
ann  gu  ruig  an  seachdamh  uair  ? 

22  Thubhairt  Iosa  ris,  Cha  'n  abair  mi 
riut,  gus  an  seachdamli  uair,  ach  gu  deich 
agus  tri  fichead  seachd  uairean. 

"23  Air  an  aobhar  sin  is  cosmhuil  rìogh- 
achd  nèimh  ri  righ  àraidh  le  'm  b'àill  cunntas 
a  dheanamh  r'  a  sheirbhisich. 

24  Agus  an  uair  a  thòisicli  e  air  cunntas 
a  dhèanamh,  thugadh  aon  d'  a  ionnsuidh 
air  au  robh  aige  deich  mìle  tàlann: 

25  Ach  do  bhrìgh  nach  robh  aige  ni  leis 
an  dìoladh  e,  dh'  àithn  a  thighearn  e  fèin, 
agus  a  bhean,  agus  a  chlann,  agus  na  h-uile 
nithe  a  bha  aige  a  reiceadh,  agus  dìoladh 
a  dheanamh. 

26  Air  an  aobhar  sin  thuit  an  seirbhis- 
each  siu  sìos,  agus  rinn  e  ùmhlachd  dha, 
ag  ràdh,  A  Thighearn,  dean  foighidinn 
rium,  agus  ìocaidh  mi  dhuit  an  t-iomlan. 

27  An  sin  aìr  do  thighearu  an  òglaich 
sin  truas  mòr  a  ghabhail  dheth,  leig  e  a 
chead  da,  agus  mhaith  e  na  fiacha  dha. 

23  Ach  au  uair  a  chaidh  an  seirbhiseach 
sin  fèin  a  raach,  fhuair  e  aon  d'  a  chomh- 
sheirbhisich  air  an  robh  aige  ceud  pegh- 
inn:  agus  chuir  e  làmh  ann,  agus  rug  e 
air  sgornan  air,  ag  ràdh,  Ioc  dhomh  na 
bheil  agam  ort. 

29  Agus  tliuit  a  chomh-sheirbhiseach 
sìos  aig  a  chosaibh,  agus  ghuidh  e  air,  ag 
ràdh,  Dean  foighidinn  rium,  agus  ìocaidh 
mi  dliuit  an  t-ioralan. 

30  Agus  cha  b'  àill  leis-san  sin :  ach  dh'- 
imicb  e,  agus  thilg  e  am  prìosan  e,  gus  an 
ìocadh  e  na  fiachau. 

31  Agus  an  uair  a  chunnaic  a  chomh- 
sheirbhisich  na  nithe  a  rinneadh,  bha  iad 
ro-dhoiiich,  agus  thàinig  iad,  agus  dh'- 
fhoillsich  iad  d'au  tighearn  gach  ni  a  rinn- 
eadh. 

32  Au  sin  ghairm  a  thighearn  air,  agus 
thubhairt  e  ris,  A  dhroch  sheirbhisich, 
mhaith  mi  dhuit  na  fiachan  ud  uile,  do 
bhrìgh  gu  'n  do  chuir  thu  impidh  orm : 

33  Nach  bu  chòir  dhuitse  raar  an  ceud- 
na  tròcair  a  dheanamh  air  do  chomh- 
sheirbhiseach  fèin,  amhuil  mar  a  rinn 
mise  tròcair  ortsa  ? 

34  Agus  ghabh  a  thighearn  fearg,  agus 
thug  e  do  na  ceusadairibh  e,  gus  an  ìo«- 
adh  e  'fhiachan  uile  dha. 

35  Agus  mar  sin  ni  m'  Athair  nèamh- 
aidh  ribhse,  mur  maith  gach  aon  agaibh  o 
bhur  cridheachaibh  d'  a  bhràthair  an 
cionta. 

CAIB.  XIX. 

AGUS  tharladh,  an  uair  a  chrìochnaich 
losa  na  briathra  sin,  gu  'n  d'  imich  e  o 
Ghalile,  agus  thàinig  e  gu  crìochaibh  lu- 
dea,  air  an  taobh  thall  do  Iordan : 

2  Agus  lean  sluagh  mòr  e,  agus  shlàn- 
uich  e  iad  an  sin. 

3  Thàinig  na  Pliairisich  raar  an  ceudna 
d'  a  ionnsuidh  'ga  dhearbhadh,  agus  ag 
ràdh  ris,  Ara  bheil  e  ceaduichte  do  dhuine 
a  bheau  a  cliur  uaith  air  gach  uile  aobhar  ? 

4  Agus  f hreagair  esan  agus  thubhairt  e 
riu,  Naeh  do  leugh  sibh,  An  tì  a  rinn  air 
tùs  iad,  gu  'n  d'  rinn  e  iad  fear  agus  bean  ? 

5  Agus  thubhairt  e,  Air  an  aobhar  so 
fagaidh  duine  'athair  agus  a  mhàthair,  ag- 
us  dlùth-leanaidh  e  r'  a  mhnaoi:  agus  bitli- 
idh  iad  araon  'nan  aon  fheoil. 

6  Air  an  aobhar  siu  cha  dithis  iad  ni  's 
mò,  ach  aon  fheoil.  Uime  sin  an  ni  a 
cheangail  Dia,  na  sgaoileadh  duine. 

7  Thubhairt  iad  ris,  C'  ar  son  ma  seadh 
a  dh'  àithn  Maois  litir-dhealaich  a  thabh- 
airt  dh'  i,  agus  a  cur  air  falbh  ? 

8  Thubhairt  esan  riu,  Dh'  fhulaing  Maois 
dhnibh-sa  air  son  cruais  bhur  cridhe,  bhur 
mnài  a  chur  uaibh :  ach  cha  robh  e  mar 
sin  o  thùs. 

9  Agus  tha  mise  ag  ràdh  ribh,  Ge  b'  e 
chuireas  uaith  a  bhean,  ach  air  son  strìop- 
achais,  agus  a  phòsas  bean  eile,  a  ta  e  a 
deanamh  adlialtrannais  :  agus  ge  b'  e  neach 
a  phòsas  ise  a  chuireadh  air  falbh,  a  ta  e  a' 
deanamh  adhaltrannais. 

10  Thubhairt  a  dheisciobuil  ris,  Ma  's  e 
sin  cor  an  fhir  r'  a  mhnaoi,  cha  'n  'eil  am 
pòsadh  maith  r'  a  dheanamh. 

11  Ach  thubhairt  esan  riu,  Cha  'n  'eil  na 
h-uile  dhaoine  comasacli  air  a'  chainnt  so 
a  ghabhail,  ach  iadsan  d'  an  thugadh  e. 

12  Oir  a  ta  cuid  'nan  caillteanaich,  a 
rugadh  mar  sin  o  bhroinn  am  màthar;  ag- 
us  a  ta  cuid  do  chaillteanaich  ann,  a  rinn- 
eadh  'nan  caillteanaich  le  daoinibh  ;  agus 
a  ta  caillteanaich  ann,  a  rinn  iad  fèin  'nan 
caillteanaich  air  son  rìoghachd  nèimh. 
Ge  b'  e  neach  a  ta  comasach  air  a  ghabhail 
d'  a  ionnsuidh,  gabhadh  se  e. 

13  An  sin  thugadh  clann  bheag  d'aionn- 
suidh,  chum  gu  cuireadh  e  a  làmhan  orra, 
agus  gu  'n  deanadh  e  urnuigh :  agus  chron- 
uich  na  deisciobuil  iad. 

14  Ach  thubhairt  Iosa,  Fulaingibh  do 
na  leanabaibh,  agus  na  bacaibh  dhoibh 
teachd  a'  m'  ionnsuidh:  oir  is  ann  d'  an 
leithidibh  sin  a  ta  rìoghachd  nèimh. 

15  Agus  an  dèigh  dha  a  làmhan  a  chur 
orra,  dh'  imich  e  as  a  sin. 

16  Agus,  feuch,  thàinig  neach  agus 
thubhairt  e  ris,  A  mhaighstir  mhaith, 
ciod  am  mhaith  a  ni  mi  chum  gu  faigh  mi 
a'  bheatha  mhaireaunach  ? 

17  Agus  thubhairt  esan  ris,  C'  ar  son  a 
ghoireadh  tu  maith  dhiom-sa?  cha  'n  'eil 
aon  neach  maith  ach  a  h-aon,  eadlion  Dia  : 
ach  ma  's  àill  leat  dol  a  steach  chum  na 
beatha,  coimliid  na  h-àitheanta. 

18  Thubhairt  esan  ris,  Cia  iad  ?  agus 
thubhairt  Iosa,  Na  dean  mortadh.  Na 
dean  adhaltrannas.  Na  goid.  Na  toir 
fianuis  bhrèige. 

19  Thoir  urram  do  t'  athair,  agus  do  d' 
mhàthair:  agus,  Gràdhaich  do  choimh- 
earsnach  mar  thu  fèin. 

20  Thubhairt  an  t-òganach  ris,  Choimh- 
id  mi  iad  sin  uile  o  m'  òige  :  ciod  a  ta  dh'- 
uireasbhuidh  orm  fathast? 

21  Thubhairt  Iosa  ris,  Ma  '6  àill  leat  bhi 


j  coimhlionta,  imich,  reic  na  bheil  agad,  ag- 
I  U3  tabhair  do  na  bochdaibh,  agus  gheibh 
•  thu  ionmhas  air  nèamh ;  agus  thig,  agus 
lean  mise. 

|  22  Ach  an  uair  a  chual  an  t-òganach  na 
briathra  sin,  dh'  fhalbh  e  gu  brònach  :  oir 
bha  mòr-shaoibhreas  aige. 

23  An  sin  thubhairt  Iosa  r'  a  dheisciob- 
luibh,  Gu  firinneach  tha  mi  ag  ràdh  ribh, 
gu  bheil  e  cruaidh  air  duine  saoibhir  dol  a 
steach  do  rìoghachd  nèimh. 

24  Agus  a  rìs  tha  mi  ag  ràdh  ribh,  Gur 
usadh  do  chàmhal  dol  troimh  chrò  snàth- 
aid,  na  do  dhuine  saoibhir  dol  a  steach  do 

I  rìoghachd  Dhè. 

|  25  Agus  'nuair  a  chual  a  dheisciobuil 
so,  ghabh  iad  iongantas  mòr,  ag  ràdh,  Cò 
ma  seadh  an  neach  a  dh'  fheudas  a  bhi  air 
a  shaoradh  ? 

26  Ach  air  amharc  do  Iosa  orra,  thubli- 
airt  e  riu,  Do  dhaoinibh  a  ta  so  eu-comas- 
ach,  ach  do  Dhia  a  ta  na  h-uile  nithe  com- 
asach. 

27  An  sin  fhreagair  Peadar,  agus  thubh- 
airt  e  ris,  Feuch,  thrèig  sinne  na  h-uile 
nithe,  agus  lean  sinn  thusa ;  air  an  aobhar 
sin  ciod  a  gheibh  sinn  ? 

28  Agus  thubhairt  Iosa  riu,  Gu  deimhin 
a  ta  mi  ag  ràdh  ribh,  Sibhse  a  leau  mise, 
anns  an  ath-ghineamhuin,  an  uair  a 
shuidheas  Mac  an  duine  air  caithir  a 
ghlòire  fèin,  gu  'n  suidh  sibhse  mar  an 
ceudna  air  dà  chaithir  dheug,  a'  toirt  breth 
air  dà  thrèibh  dheug  Israeil. 

29  Agus  ge  b'  e  neach  a  thrèig  tighean, 
no  bràithrean,  no  peathraichean,  no  ath- 
air,  no  màthair,  no  bean-phòsda,  no  clann, 
no  fearann  air  sgàth  m'  àinme-sa,  gheihh  e 
a'  cheud  uiread,  agus  a'  bheatha  mhairean- 
nach  mar  oighreachd. 

30  Ach  a  ta  mòran  air  thoiseach  a  bhith- 
eas  air  dheireadh  ;  agus  air  dheireadh,  a 
bhitheas  air  thoiseach. 

CAIB.  XX. 

OIR  is  cosmhuil  rìoghachd  nèimh  ri 
fear-tighe,  a  chaidh  a  mach  moch  air 
mhaduinn  a  thuarasdalachadh  luchd-oibre 
d'  a  ghàradh  fiona. 

2  Agus  an  dèigh  dha  còrdadh  ris  an 
luchd-oibre  air  pheghinn,  Romhanaich  san 
là,  chuir  e  d'  a  ghàradh  fiona  iad. 

3  Agus  an  uair  a  chaidh  e  mach  tim- 
chioll  na  treas  uaire,  chunnaic  e  dream 
eile  'nan  seasamh  dìomhanach  sa'  mharg- 
adh. 

4  Agus  thubhairt  e  riu,  Imichibh-sa 
mar  an  ceudna  do  'n  ghàradh  fhìona,  agus 
ge  b'  e  ni  a  bhitheas  ceart,  bheir  mi  dhuibh 
e.    Agus  dh'  imich  iad. 

5  An  uair  a  chaidh  e  mach  a  rìs  tim- 
chioll  na  seathadh  agus  ua  naothadh  uaire, 
rinn  e  mar  an  ceudna. 

6  Agus  an  uair  a  chaidh  e  mach  mu 
thimchioll  na  h-aoin  uaire  deug,  fhuair  e 
dream  eile  'nan  seasamh  dìombanach,  ag- 
us  thubhairt  e  riu,  C'  ar  son  a  ta  sibh  'nur 
seasamh  an  so  feadh  an  là  dìomhanach  ? 

7  Thubhairt  iad  ris,  A  chionn  nach  do 
thuarasdalaich  duine  air  bith  sinn.  Thubh- 
airt  esan  riu,  Imichibh-sa  mar  an  ceudna 
do  'n  ghàradh  fhìona,  agus  ge  b'  e  ni  a  ta 
ceart,  gheibh  sibh  e. 


CAIB. 

8  Agus  'nuair  thàinig  am  feasgar,  thubh- 
airt  tighcam  a'  ghàraidh  fhìona  sin  r'  a 
siiùbhard,  Gairm  an  luchd-oibre,  agus 
thoir  dboibli  an  tuarasdal,  a'  tòiseachadh 
o  'n  dreain  a  thàinig  nm  dheireadh  gn  ruig 
ua  ceud  daoine. 

9  Agus  an  uair  a  thàinig  iadsan  a  thuar- 
asdalaicheadh  mu  thimchioll  na  h-aoin 
uaire  deug,  fhuair  gach  duine  dhiubh 
peghinu. 

10  Ach  an  uair  a  thàinig  an  ceud  dream, 
shaoil  iadsan  gu  'm  faigheadh  iad  ni  bu 
mhò;  ach  i'huair  gach  aon  diubh  mar  an 
ceudua  peghinn. 

11  Agus"  air  dhoibh  fhaotainn,  rinn  iad 
gearan  an  aghaidh  fhir-an-tiglie, 

12  Ag  ràdh,  An  dream  sin  a  tkàmig  mu 
dheireadh,  cha  d'  rinn  iad  obair  acii  aon 
uair,  agus  rinn  thu  iad  ionnau  ruinne,  a 
ghiùlain  uallach  agus  teas  an  là. 

13  Ach  fhreagair  esan  agus  thubhairt  e 
ri  fear  dhiubh,  A  charaid,  cha  'n  'eil  mi  a' 
deanamh  eucoìr  ort :  nach  do  choird  thu 
rium  air  pheghinn  ? 

14  Tog  leat  do  chuid  fèin,  agus  imieh 
romhad:  is  i  mo  thoil-sa  a  thabhairt  do  'n 
tìsaa  thàinig  mu  dheireadh,  mar  a  thug 
mi  dhuit-sa. 

15  Nach  'eil  e  ceaduichte  dhomh-sa  an 
ni  a  's  toil  leam  a  dheanamh  ri  mo  chuid 
fèin?  ara  bheil  do  shùil-sa  olc,  air  sou  gu 
bheil  mise  maith  ? 

16  Mar  sin  bithidh  an  dream  dheireann- 
ach  air  thoiseach,  agus  an  dream  a  ta^  air 
thoiseach  air  dheireadh  :  oir  a  ta  mòran 
air  an  gairm,  ach  beagan  air  an  tagh- 
adh. 

17  Agus  a'  dol  do  Iosa  suas  gu  Ierusalem, 
thug  e  an  dà  dheisciobul  deug  leis  a  leth 
taobh  anns  an  t-slighe,  agus  thubhairfc  e 
riu, 

18  Feuch,  a  ta  sinn  a'  dol  suas  gu  Ieru- 
salem  ;  agus  bithidh  Mac  an  duine  air  a 
bhrath  thairis  do  na  h-àrd-shagartaibh, 
agus  do  na  sgrìobhaichibh,  agus  ditidh  iad 
chum  bàis  e. 

19  Agus  bheir  iad  thairis  e  do  na  Cinn- 
ich  chum  fanoid  a  dheanamh  air,  agus 
chum  a  sgiùrsadh,  agus  a  cheusadh  :  ach 
an  treas  là  èiridh  e  a  rìs. 

20  An  sin  thàinig  d'  a  ionnsuidh  màth- 
air  cloinne  Shebede,  maille  r'  a  inic,  a'  toirt 
aoraidh  dha,  agus  ag  iarraidh  ni  àraidh 
air. 

21  Agus  thubhairt  esan  rithe,  Ciod  a 
b'  àill  leat?  Thubhairt  i  ris,  Abair  gu  'n 
6uidh  iad  so  mo  dhithis  mhac,  fear  aca  air 
do  làimh  dheis,  agus  fear  eile  air  do  làimh 
chlì,  a'  d'  rìoghachd. 

22  Ach  fhreagair  Iosa  agus  thubhairt  e, 
Cha  'n  'eil  fhios  agaibh  ciod  a  ta  sibh  ag 
iarraidh.  Am  bheil  sibh  comasach  air  a' 
chupan  sin  òl  a  dh'  òlas  mise,  agus  a  bhi 
air.bhur  baisteadh  leis  a'  bhaisteadh  leis 
am  baistear  mise  ?  Thubhairt  ìad  ris,  A 
ta  sinn  comasach. 

23  Agus  thubhairt  esan  riu,  Olaidh  sibh 
gu  deimhin  do  m'  chupan-sa,  agus  baist- 
ear  sibh  leis  a'  bhaisteadh  leis  am  baistear 
mise :  ach  suidhe  air  mo  làimh  dheis  ag- 
us  chlì,  cha  leamsa  sin  a  thabhairt,  ach 
dkoibh-san  d'  am  bheil  e  air  ulluchadh  le 
m'  Athair-sa. 

24  Agus  'nuair  a  chual  an  deichnear  so, 
bha  iad  diombach  air  an  dithis  bhràithre. 

25  Acii  ghairm  Iosa  iad  d'  a  ionnsuidh, 
agus  thubhairt  e,  A  ta  fhios  agaibh  gu 
bheil  aig  uachdaranaibh  nan  Cinneach 
tighearnas  orra,  agus  gu  bheil  aig  an  daoin- 
ibh  mòra  smachd  orra. 

26  Ach  mar  sin  cha  bhi  e  'nur  measg- 
sa  :  ach  ge  b'  e  neach  le  :m  b'  àill  a  bhi  mòr 
'nur  measg,  biodh  e  dhuibh  'na  fhear- 
frithealaidh. 

27  Agus  ge  air  bith  le  'm  b'  àill  toiseach 
a  bhi  aige  'nur  measg,  biodh  esan  'na 
sheirbhiseach  dhuibh  : 

28  Amhuil  mar  nacn  d'  thàinig  Mac  an 
duine  chum  gu  'n  deantadh  frithealadh  dha, 
ach  a  dheanamh  fritliealaidh,  agusathabh- 
airt  'anama  fèiu  mar  èiric  air  son  mhò- 
ran.  \ 

29  Agus  ag  dol  a  mach  dhoibh  à  Iericho, 
lean  sluagh  mòr  e : 

30  Agus,  feuch,  dithis  dhaoine  dalla,  a 
bha  'nan  suidhe  ri  taobh  na  slighe,  'nuair 
a  chual  iad  gu  'n  rnbh  Iosa  a'  dol  seachad, 
ghlaodh  iad,  agràdh,  Dean  tròcair  oirnne, 
a  Thighearn,  a  Mhic  Dhaibhidh. 

31  Agus  chronuich  an  sluagh  iad,  chum 
gu  'm  biodh  iad  'nan  tosd :  ach  is  mòid  a 
ghlaodh  iadsan,  ag  ràdh,  Dean  tròcair 
oirnu,  a  Thighearn,  a  Mhic  Dhaibhidh.  > 

32  Agus  sheas  Iosa,  agus  ghairm  e  iad, 
agus  thubhairt  e,  Ciod  is  àill  leibh  mise  a 
dheanamh  dhuibh  ? 

33  Thubhairt  iadsan  ris,  A  Thighearn, 
ar  sùileau  a  bhi  air  am  fosgladh. 

34  Agus  ghabh  Iosa  truas  dhiubb,  agus 
bliean  e  r'  an  sùilibh  :  agus  air  ball  thàinig 
radharc  d'  an  sùilibh,  agus  lean  iad  e. 

CAIB.  XXI. 

AGUS  an  uair  a  dhruid  iad  ri  Ierusalem, 
agus  a  thàinig  iad  gu  Betphage,  gu 
sliabh  nan  crann-oladli,  an  sin  chur  Iosa 
dithis  d'  a  dheisciobluibh  uaith, 

2  Ag  radh  riu,  Rachaibh  do  'n  bhaile  a  ta 
thall  fa  'ur  comhair,  agus  air  ball  gheibh 
sibh  asal  ceangailte  ann,  agus  loth  maille 
rithe :  fuasglaibh,  agus  thugaibh  a'  m' 
ionnsuirìh-sa  iad. 

3  Agus  ma  labhras  aon  duine  ni  air  bith 
ribh,  abraibh,  Gu  bheil  feum  aig  an  Tigh- 
earn  orra ;  agus  cuiridh  e  uaith  air  ball 
iad. 

4  Rinneadh  na  nithe  so  uile,  chum  gu  'n 
coimhliontadh  an  ni  a  labhradh  leis  an 
fhàidh  ag  ràdh, 

5  Innsibh  do  nigliean  Shioin,  Feuch,  a 
ta  do  Righ  a'  teachd  a'  d'  ionnsuidh  gu 
ciùin,  agus  e  'na  shuidhe  air  asail,  agus  air 
loth  mac  na  h-asail. 

6  Agus  dh'  imich  na  deisciobuil,  agus 
rinn  iad  mar  a  dh'  àithu  Iosa  dhoibh  ; 

7  Agus  thug  iad  an  asal  agus  an  loth 
leo,  agus  chuir  iad  am  falluinnean  orra, 
agus  chuir  iad  esan  'na  shuidhe  air  am 
muin. 

8  Agus  sgaoil  mòr-shluagh  am  falluinn- 
ean  air  an  t-slighe  ;  agus  gìiearr  dream  eilfi 
geuga  do  na  crannaibh,  agus  leag  iad  air 
an  t-slighe  iad. 

9  Agus  thog  an  sluagh  a  bha  roimhe 
agus  'na  dhèigh  iolach,  ag  ràdh,  Hosanna 
do   Mhac  Dhaibhidh :    beannaichte  gu 

robh  an  Tt  a  thig  ann  an  ainm  an  Tigh- 
earna  ;  Hosanna  anns  na  h-àrdaibh. 

10  Agus  'nuair  thàinig  e  steach  do  Teru- 
salem,  ghluaiseadh  am  baile  uile,  ag  ràdh, 
Cò  e  so  ? 

11  Agus  thubbairt  an  sluagh,  Is  e  so  Io- 
sa  am  fàidh  o  Nasaret  Ghalile. 

12  Agus  chaidh  Iosa  a  steach  do  theam- 
pull  Dè,  agus  thilg  e  mach  iadsan  uile  a 
bha  reic  agus  a'  ceannach  anns  an  teamp- 
ull,  agus  thilg  e  buird  luchd-malairt  an 
airgid  thairis,  agus  caithriche  luchd-reic- 
idh  nan  columan. 

13  Agus  thubhairt  e  riu,  A  ta  e  sgrìobh- 
ta,  Goirear  tigh  urnuigh  do  m'  thigh-sa ; 
ach  rinu  sibhse  'na  gharaidh  luchd-reub- 
ainn  e. 

14  Agus  thàinig  na  doill  agus  na  bacaich 
d'  a  ionnsuidh  anns  an  teampull,  agus  shlàn- 
uich  e  iad. 

15  Agus  an  uair  a  chunnaic  na  h-àrd- 
shagairt  agus  na  sgrìobhaichean  na 
gniomharan  iongantach  a  rinn  e,  agus  a' 
chlann  a'glaodhaich  san  teampull,  agus  ag 
ràdh,  Hosanna  do  mhac  Dhaibhidh,  bha 
corruich  mhòr  orra. 

16  Agus  tliubhairt  iad  ris,  An  cluinn 
thu  ciod  a  ta  a'  inhuinutir  sin  ag  ràdh  ? 
Agus  thubhairt  Iosa  riu,  A  ta  mi  cluinnt- 
inn ;  nach  do  leugh  sibhse  riamh,  A  beul 
naoidhean  agus  chìochrau  choimhlion  thu 
moladh  ? 

17  Agus  an  uair  a  dh'  fhàg  e  iad,  chaidh 
e  mach  as  a'  bhaile  gu  Betani,  agus  dh'- 
fhan  e  au  sin. 

18  Agus  anuair  a  phill  e  chum  a'  bhaile 
air  mhaduinn,  bha  ocras  air. 

19  Agus  air  dha  crann-fìge  fhaicinn  air 
an  t-slighe,  thàinig  e  d'  a  ionnsuidh,  agus 
cha  d'fhuair  e  ui  air  bith  air,  ach  duilleach 
a  mhàin ;  agus  thubhairt  e  ris,  Na  tàsadh 
toradh  o  so  suas  gu  bràth  ort.  Agus  chrìon 
an  crann-fìge  air  ball. 

20  Agus  an  uair  a  chunnaic  na  deisciob- 
uil  e,  ghabh  iad  iongantas,  ag  ràdh,  Cia 
luath  a  shearg  an  crann-fìge  as  ? 

21  Agus  f  hreagair  Iosa  agus  thubhairt  e 
riu,  Gu  deimhin  a  ta  mi  ag  ràdh  ribh,  ma 
bhitheas  creidimh  agaibh,  agus  nach  bi 
sibh  fo  amharus,  cha  'n  e  mhàin  gu  'n  dean 
sibh  an  ni  a  rinneadh  do  'n  chrann-fhìge, 
ach  mar  an  ceudna  ma  their  sibh  ris  a' 
bheinn  so,  Togar  thu,  agus  tilgear  san 
fhairge  thu,  bithidh  e  deanta : 

22  Agus  ge  b'  e  air  bith  nithe  a  dh'  iarr- 
as  sibh  ann  bhur  n-urnuigh,  ìna  chreideas 
6ibh,  gheibh  sibh  iad. 

23  Agus  an  uair  a  thàinig  e  do  'n  team- 
pull,  thàinig  na  h-àrd-shagairt  agus  sean- 
airean  a'  phobuill  d'  a  ionnsuidh,  agus  e  a' 
teagasg,  ag  ràdh  ris,  Ciod  e  an  t-ùghdarr- 
as  Teis  am  bheil  thusa  a'  deanamh  nan 
nithe  so  ?  agus  cò  thug  an  cumhachd  so 
dhuit? 

24  Agus  fhreagair  Iosa  agus  thubhairt 
e  riu,  Feòraichidh  mise  mar  an  ceudna  aon 
ni  dhibh-sa,  agus  ma  dh'  innseas  sibh 
dliomh  e,  innsidh  mise  dhuibh-sa  air 
mhodh  ceudna  cia  an  t-ùghdarras  leis  am 
bheil  mi  deanamh  nan  nithe  so. 

25  Baisteadh  Eoin,  cia  as  a  thàinig  e? 
O  nèamh,  no  o  dhaoinibh  ?  Ach  reuson- 
aicli  iadsan  'nam  measg  fèin,  ag  ràdh,  Ma 


their  sinn,  O  nèamh,  their  esan  ruinn,  C'ar 
son  ma  seadh  nach  do  chreid  sibh  e  ? 

26  Ach  ma  tlieir  sinn,  O  dhaoinibh,  a  ta 
eagal  a'  phobuill  oirnn  ;  oir  a  ta  meas 
fàidh  aig  gach  uile  dhuine  air  Eoin. 

27  Agus  fhreagair  iad  Iosa,  agus  thubh- 
airt  iad,  Cha  'n  'eil  fhios  againn.  Agus 
tliubhairt  esan  riu,  Ni  mò  dh'  innseas  mise 
dhuibh-sa  cia  an  t-ùghdarras  leis  am  bheil 
mi  deanamh  nan  nithe  so. 

28  Ach  ciod  i  bhur  barail-sa  ?  Bha  aig 
duine  àraidh  dithis  mhac,  agus  thàinig  e 
dh'  ionusuidh  a'  cheud  mhic,  agus  thubh- 
airt  e,  A  mhic,  imich,  dean  obair  an  diugh 
a'  m'  ghàradh  fiona. 

29  Agus  fhreagair  esan  agus  thubhairte, 
Cha  dean:  ach  'na  dhèigh  sin,  ghabh  e 
aithreachas  agus  dh'  imich  e. 

30  Agus  tliàinig  e  gus  an  dara  mac,  ag- 
us  thubhairt  e  mar  an  ceudna.  Agus 
f  hreagair  esan  agus  thubhairt  e,  Thèid,  a 
Thighearn  ;  gidheadh  cha  deachaidh  e. 

31  Cò  do  'n  dithis  a  rinn  toil  'athar? 
Thubhairt  iadsan  ris,  An  ceud  fhear, 
Thubhairt  Iosa  riu,  Gu  firinneach  tha 
mise  ag  ràdh  ribh,  gu  'n  tèid  na  cìs-mhaoir 
agus  na  strìopaichean  do  rìoghachd  Dhè 
roimhibh-sa. 

32  Oir  thàinig  Eoin  do  'ur  n-ionnsuidh 
an  slighe  na  fireantachd,  agus  cha  do 
chreid  sibh  e :  ach  chreid  na  cìs-mhaoir 
agus  na  strìopaichean  e.  Agus  ge  do 
chunnaic  siblise  so,  cha  do  ghahh  sibh 
aithreachas  'na  dhèigh  sin,  a  chum  gu  'n 
creideadh  sibh  e. 

33  Eisdibh  ri  cosamhlachd  eile :  Bha 
fear-tighe  àraidh  ann,  a  phlannduich  fiou- 
lios,  agus  chuir  e  gàradh  m'  a  thimchioll, 
agus  chladhaich  e  ionad-bruthaidh  an 
fhiona  ann,  agus  thog  e  tùr,  agus  shuidh- 
ich  e  air  tuath  e ;  agus  chaidh  e  fèin  air 
choigrich. 

34  Agus  an  uair  a  dhruid  riu  àm  an  tor- 
aidh,  chuir  e  a  sheirbhisich  adh'  ionnsuidh 
na  tuatha,  a  dh'  fhaotainn  a  thoraidh. 

35  Agus  rug  an  tuath  air  a  sheirbhisich, 
agus  ghabh  iad  air  fear  dhiubh,  agus 
mharbh  iad  fear  eile,  agus  chlach  iad  fear 
eile. 

36  A  rìs,  chuir  e  seirbhisich  eile  uaith, 
tuilleadh  na  sa'  cheud  chuideachd ;  agus 
rinn  iad  orra-san  mar  an  ceudna. 

37  Ach  ma  dheireadh,  chuir  e  a  mhac 
fèin  d'  an  ionnsuidh,  ag  ràdh,  Bheir  iad 
un-am  do  mo  mhac. 

38  Ach  an  uair  a  chunnaic  an  tuath  am 
mac,  thubhairt  iad  eatorra  fèin,  'S  e  so  an 
t-Oighre,  thigibh,  marbhamaid  e,  agus 
glacamaid  'oighreachd-san  dhuinnfèin. 

39  Agus  rug  iad  air,  agus  thilg  iad  a 
mach  as  an  fhìon-lios  e,  agus  mharbh  iad 
e. 

40  Air  an  aobhar  sin  an  uair  a  thig 
Tighearn  an  fhìon-lios  sin,  ciod  a  ni  e  ris 
an  tuath  sin  ? 

41  Thubhairt  iad  ris,  Sgriosaidh  e  gu 
truagh  na  droch  dhaoine  sin,  agus  suidhich- 
idh  e  am  fion-lios  air  tuath  eile,  a  bheir  a 
thoraidh  dha  'nan  aimsiribh  fèin. 

42  Thubhairt  Iosa  riu,  Nach  do  leugh 
sibh  riamh  anns  na  sgriobtuiribh,  A' 
chlach  a  dhiult  na  clachairean,  rinneadh  i 
'ua  cloich-chinn  na  h-oisne  :  's  e  an  Tigh- 

eArn  a  rinn  so,  agus  a  ta  e  iongantach  'nar 
sùilibh-ne? 

43  Uime  sin  tha  nii  ag  ràdh  ribli,  Gu  'n 
toirear  rìoghaclid  Dhè  uaibhse,  agus  gu  'n 
toirear  do  chinneach  eile  i,  a  bheir  a  tor- 
àidh  uatha. 

44  Agus  ge  b'  e  neach  a  thuiteas  air  a' 
chloich  so,  brisear  e  ;  ach  ge  b'  e  air  antuit 
i,  nii  mìn-luaithre  dheth. 

45  Agus  an  uair  a  cliuala  na  h-àrd  shag- 
airt  agus  na  Phairisich  a  chosamhlachda- 
san.  thuig  iad  gu  'm  b'  ann  mu  'n  timchioll 
fein  a  labhair  e. 

46  Ach  an  uair  bu  mhiann  leo  breith 
air,  bha  eagal  a'  phobuill  orra,  oir  bha  meas 
fàidli  ac'  air-san. 

CAIB.  XXII. 

AGUS  fhreagair  Iosa,  aguslabhair  e  riu 
a  rìs  ann  an  cosamhlachdaibli,  ag 

ràdh," 

2  Is  cosmhuil  rìoghachd  nèimh  ri  righ 
àraidh,  a  rinn  banais-phòsaidh  d'  a  mhac 
fèin ; 

3  Agus  chuir  e  a  sheirbhisich  a  ghairm 
na  muinntir  a  fhuair  cuireadh  chum  na 
bainnse  :  ach  cha  b'  àill  leo-san  teachd. 

4  A  rìs,  chuir  e  d'  an  ionnsuidh  seirbhis- 
ich  eile,  ag  ràdh,  Abraibh-sa  ris  a' 
mhuinntir  d'  an  d'  thugadh  cuireadh, 
Feuch,  dheasaich  mi  mo  dhìnneir :  a  ta  mo 
dhaimh  agus  mo  sprèidh  bhiadhta  air  am 
Marbhadh.  agus  a  ta  na  h-uile  nithe  ull- 
amh  ;  thigibh  chum  na  bainnse. 

5  Ach  chuir  iadsan  an  suarachas  e,  ag- 
us  dh' imich  iad  rompa,  fear  dhiubh  d'^a 
fhearann,  agus  fear  eile  chum  a  cheann- 
achd : 

6  Agus  rug  a'  chuid  eile  dhiubh  air  a 
slieirbliisich,  agus  thugiadniasladhr//i02'6/ì, 
agus  raharbh  siad  iad. 

7  Ach  an  uair  a  chual  an  righ  so  ghabh 
efearg;  agus  chuir  e  'armailtean  uaithe, 
agus  sgrios  e  an  luchd-mortaidh  sin,  agus 
loisg  e  am  baile-san. 

8  An  sin  thubhairt  e  r'  a  sheirbhisich, 
Gu  nrinneach  a  ta  a'  bhanais  ullamh, 
gidheadh  an  dream  a  fhuair  cuireadh  cha 
b'  airidh  iad  air. 

9  Air  an  aobhar  sin  imichibh-sa  gus  na 
rathaidibh  mòra,  agus  a  lìon  daoine  's  a 
gheibh  sibh,  cuiribh  iad  chum  na  bainnse. 

10  Agus  chaidh  na  seirbhisich  sin  a 
mach  air  na  rathaidibh,  agus  chruinnich 
iad  gach  uile  neach  a  fhuair  iad,  eadar  olc 
agus  mhaith  :  agus  lìonadh  tigh  na  bainnse 
le  muinntir  a  shuidh  chum  bìdh. 

11  Agus  air  dol  a  steach  do  'n  righ  a 
dh'  f  haicinn  nan  aoidhean,  chunnaic  e  an 
ein  duiue  aig  nach  robh  trusgan  na  bainnse 
uime : 

12  Agus  thubhairt  e  ris,  A  charaid, 
cionnus  a  thàinig  thusa  steach  an  so,  gun 
trusgan  na  bainnse  umad  ?  Ach  dh'  fhan 
esan  'na  thosd. 

13  An  sin  thubhairt  anrighrisnaseirbh- 
isich,  Air  a  cheangal  duibh  eadar  chosan 
agus  làmhan,  togaibh  leibh  e,  agus  tilgibh 
e  anns  an  dorchadas  iomallach  :  an  sin  bith- 
idh  gul  agus  gìosgan  fhiacal. 

14  Oir  a  ta  mòran  air  an  gairm,  ach 
beagan  air  an  taghadh. 

15  An  siu  dh'  imicli  na  Phairisich,  agus 

ghabh  iad  comhairle  cionnus  a  dh'  fheud- 
adh  iad  esan  a  ribeadh  'na  chainnt. 

16  Agus  chuir  iad  d'  a  ionusuidh  an 
deisciobuil  fèin,  maille  ri  luchd-leanmh- 
uinn  Heroid,  ag  ràdh,  A  mhaighstir.  a  ta 
fhios  againn  gu  bheil  thusa  fior,  agus  gu 
bheil  thu  teagasg  slighe  Dhè  ann  am  fir- 
inn,  agus  nach  'eil  suim  agad  do  dhuine 
sam  bith  :  oir  cha  'n  'eil  thu  ag  amharc  air 
pearsaibh  dhaoine. 

17  Uime  sin  innis  dhuinne  do  bharail, 
Am  blieil  e  ceaduichte  cìs  a  thabhairt  do 
Cheasar,  no  nach  'eil  ? 

18  Ach  air  tuigsinn  am  mì-ruin  a  dh'  Io- 
sa,  thubhairt  e,  C'  ar  son  a  ta  sibh  ga  m' 
bhuaireadh,  a  chealgairean? 

19  Nochdaibh  dhomhsa  airgiod  na  cìse. 
Agus  thug  iad  d'  a  ionnsuidh  peghinn. 

20  Agus  thubhairt  e  riu,  Cò  dha  a  bhuin- 
eas  an  dealbh  so,  agus  an  sgrìobhadh  a  ta 
m'  a  thimchioll? 

21  Thubhairt  iadsan  ris,  Dò  Cheasar. 
An  sin  thubhairt  esan  riu,  Thugaibh  uime 
sin  do  Cheasar  na  nithe  a  's  le  Ceasar ;  ag- 
us  do  Dhia,  na  nithe  a  's  le  Dia. 

22  Agus  an  uair  a  chual  iad  so,  ghabh 
iad  iongantas,  agus  dh'  fhàg  iad  e,  agus 
dh'  imich  iad  rompa. 

23  Air  an  là  sin  fèin  thàinig  d'  a  ionn- 
suidh  na  Sadusaich,  a  their  nach  'eil  ais- 
eirigh  ann,  agus  chuir  iad  ceisd  air, 

24  Ag  ràdh,  A  mhaighstir,  thubhairt 
Maois,  Ma  gheibh  duine  bàs  gun  chlann 
aige,  gur  còir  d'  a  bhràthair  a  bhean-san  a 
phòsadh  a  dhìighe  dàimhe,  agus  sliochd  a 
thogail  d'  a  bhràthair. 

25  A  nis  bha  seachdnar  bhràithre  'nar 
measg-ne ;  agus  air  do  'n  cheud  fhear 
dhiubh  bean  a  phòsadh,  fhuair  e  bàs,  ag- 
us  do  bhrìgh  nach  robh  sliochd  aige,  dh'- 
fhàg  e  a  bhean  d'  a  bhràthair. 

26  Agus  thachair  mar  an  ceudna  do  'n 
dara,  agus  do  'u  treas  bràthair,  gu  ruig  an 
seachdamh. 

27  Agus  'nan  dèigh  uile  fhuair  a'  bhean 
bàs  mar  an  ceudna. 

28  Air  an  aobhar  siu  anns  an  aiseirigh, 
cò  do  'n  t-seachdnar  d'  am  bean  i  ?  Oir  bha 
i  aca  uile. 

29  Agus  fhreagair  Iosa  agus  thubhairt  e 
riu,  A  ta  sibh  air  seacharan,  gun  eòlas  ag- 
aibh  air  na  sgriobtuiribh,  no  air  cumhachd 
Dhè  : 

30  Oir  anns  an  aiseirigh  cha  dean  iad 
pòsadh,  ni  mò  a  bheirear  am  pòsadh  iad ; 
ach  a  ta  iad  mar  aingil  Dhè  air  nèamh. 

31  Ach  mu  thimchioll  aiseirigh  nam 
marbh,  nach  do  leugh  sibh  an  ni  sin  a 
labhradh  ribh  le  Dia,  ag  ràdh, 

32  Is  mise  Dia  Abrahaim,  agus  Dia 
Isaaic,  agus  Dia  Iacoib  ?  cha  'n  e  Dia,  Dia 
nam  marbli,  ach  nam  beò. 

33  Agus  an  uair  a  chual  am  pobull  so, 
ghabh  ìad  iongantas  r'  a  theagasg-san. 

34  Ach  an  uair  a  chuala  na  Phairisich 
gu  'n  do  chuir  e  na  Sadusaich  'nan  tosd, 
chruinnicheadh  iad  an  ceann  a  chèile. 

35  An  sin  chuir  neach  àraidh  dhiubh,  a 
b'  f  hear  teagaisg  an  lagha,  ceisd  air,  'ga 
dhearbhadh,  agus  ag  ràdh, 

36  A  mhaighstir,  cia  i  an  àithne  a  's  mò 
san  lagh ? 

37  Thubhairt  Iosa  ris,  Gràdhaichidh  tu 

an  Tighearn  do  Dhia  le  t'  uile  chridhe,  ag- 
us  le  t'  uile  anam,  agus  le  t'  uile  inntinn. 

38  Is  i  so  a'  cheud  àithne  agus  an  àithne 
mhòr. 

39  Agus  is  cosmhuil  an  dara  rithe  so, 
Gràdhaicliidh  tu  do  choimhearsnach  mar 
thu  fèin. 

40  Air  an  dà  àithne  so  tlia  'n  lagh  uile, 
agus  na  fàidhean  an  crochàdh. 

41  Ach  air  do  na  Phairisich  bhi  cruinn 
an  ceann  a  clièile,  dh'  flieòraich  Iosa 
dhiubh, 

42  Ag  ràdh,  Ciod  i  hhur  barail-sa  mu 
thimchioll  Chriosd  ?  cò  d'  am  mac  e  ? 
tiiubhairt  iadsan  ris,  Do  Dhaibhidh. 

43  Thubhairt  esan  riu,  Cionnus  ma  seadh 
a  ghoireas  Daibliidh  san  spiorad  a  Thigh- 
earna  dheth,  ag  ràdh, 

44  Thubhairt  an  Tighearn  ri  m'  Thigh- 
earn,  Suidh  airmolàimh  dheis,  gus  an  cuir 
mi  do  naimhdean  'nan  stol  fo  d'  chosaibh  ? 

45  Air  an  aobharsin  maghoireas  Daibh- 
idh  a  Thighearn  dheth,  cionnus  is  mac 
dha  e? 

46  Agus  cha  b'  urrainn  aon  neach  freag- 
radh  sam  bith  a  thabhairt  air  ;  ni  mò  a  bha 
chridhe  aig  aon  neach  o  'n  là  sin  suas  ni  air 
bith  fheòraich  dheth. 

CAIB.  XXIII. 

AN  sin  labhair  losa  ris  an  t-sluagh,  agus 
r'  a  dheisciobluibh  fèin, 

2  Ag  ràdh,  A  ta  na  sgrìobhaichean  agns 
na  Piiairisich  'nan  suidhe  ann  an  caithir 
Mhaois : 

3  Air  an  aobhar  sin  na  h-uile  nithe  dh'- 
iarras  iad  oirbh-sa  a  .choimhead,  coimhid- 
ibh  agus  deanaibh  iad ;  ach  na  deanaibh 
a  rèir  an  oibre:  oir  tlieir  iad,  agus  cha 
dean  iad. 

4  Oir  ceanglaidh  iad  uallaiche  troma, 
agus  do-iomchar,  agus  cuiridh  siad  iad  air 
gùailnibh  dhaoine  ;  gidheadh  cha  charuich 
iad  fèin  iad  le  h-aon  d'  am  meuraibh. 

5  Ach  an  oibre  uile  a  ta  iad  a'  deanamh 
chum  a  bhi  air  am  faicinn  le  daoinibh  :  ni 
iad  am  philacteridh  leathan,  agus  iomallan 
eudaich  mòr ; 

6  Agus  is  ionmhuinn  leo  naceudionada- 
suidhe  anns  na  fèillibh,  agus  na  ceud 
chaithriche  anns  na  coimhthionalaibh, 

7  Agus  fàilte  fhagha.il  air  na  margaibh, 
agus  daoine  a  gJiairm  Kabbi,  Kabbi, 
dliiubh. 

8  Ach  na  goirear  Rabbi  dhibhse :  oir  is 
ann  àrd-mhaighstir  a  ta  agaibh,  Criosd ; 
agus  is  bràithre  sibh  fèin  uile. 

9  Agus  na  goiribh  bhur  n-athair  do 
dhuine  sam  bith  air  thalamh :  oir  is  aon 
Athair  a  ta  agaibh,  a  ta  air  nèamh. 

10  Cha  mliò  a  ghoirear  ard-mhaighstir- 
ean  dhibh  :  oir  is  aon  àrd-mhaighstir  a  ta 
agaibh,  Criosd. 

11  Ach  an  tì  a  's  mò  'nur  nieasg,  bithidh 
e  'na  òglach  agaibh. 

12  Agus  ge  b'  e  neach  a  dh' àrdaicheas  e 
fèin,  ìshchear  e  ;  agus  ge  b'  e  neach  a  dh'- 
ìslicheas  e  fèin,  àrdaichear  e. 

13  Ach  is  an-aoibhinn  dhuibh-sa, 
a  sgrìobhaichean  agus  Phairiseacha,  a 
chealgairean,  do  bhrìgh  gu  bheil  sibh  a' 
druideadh  rìoghachd  nèimh  an  aghaidh 
dhaoine :  oir  cha  tèid  sibh  fèin  a  steach, 


agus  cha  'n  fhulaing  sibh  do  'n  dream  a  ta 

dol  a  stigh  dol  ann. 

14  Is  an-aoibhinn  dhuibh,  a  sgrìobh- 
aichean  agusPhairiseacha,  a  chealgairean  ; 
oir  a  ta  sibh  ag  itheadh  suas  tighean  bhant- 
rach,  agus  air  sgàth  deadh  choslais  a' 
deanamh  urnuighean  fada ;  uime  6in 
gheibh  sibh  an  damnadh  a  's  mò. 

15  Is  an-aoibhinn  dhuibh,  a  sgrìobhaich- 
ean  agus  Phairiseaeha,  a  chealgairean  ;  oir 
cuairtichidh  sibh  muir  agus  tìr  chum  aon 
duine  a  dheauamh  do  bhur  creidimh  fèin  ; 
agus  an  uair  a  bhitlieas  e  deanta,  ni  sibli 
mac  ifrinu  dheth  dà  uair  ni  's  mò  na  sibh 
fèin. 

16  Is  an-aoibhinn  dhuibh,  a  chinn-iùil 
dhalla,  a  their,  Ge  h'  e  duine  a  bheir 
mionnan  air  an  teampull,  cha  ni  air  bith 
sin :  ach  ge  b'  e  bheir  inionnan  air  òr  an 
teampuill,  a  ta  e  ceangailte. 

17  Amadana,  agus  a  dhaoine  dalla !  ,oir 
cò  aca  is  mò  an  t-òr,  no  au  teampuil  a  ta 
naomhachadh  an  òir  ? 

18  Agus,  Ge  b'  e  bheir  mionnan  air  an 
altair,  cha  'n  'eil  suim  ann  :  ach  ge  b'  e 
bheir  mionnan  air  an  tiodhlac  a  ta  oirre,  a 
ta  e  ceangailte. 

"19  Amadana,  agus  a  dhaoine  dalla  !  oir 
cò  aca  is  ìnò  an  tiodìilac,  no  'n  altair  a  ta 
naomhachadh  an  tiodhlaic? 

20  Air  an  aobhar  sin  ge  b'e  mhionnaich- 
eas  air  an  altair,  a  ta  e  a'  mionnachadh 
oirre  fèin,  agus  air  gach  ni  a  ta  oirre. 

21  Agus  ge  b'  e  .mhionnaicheas  air  an 
teampull,  a  ta  e  a'  mionnachadh  air-san, 
agus  air  an  Tì  a  ta  chòmhnuidh  ann. 

22  Agus  ge  b'  e  neach  a  mhionnaicheas 
air  nèainh,  a  ta  e  a'  mionnachadh  air  righ- 
cliaithir  Dhè,  agus  aii*-san  a  ta  'na  shuidhe 
oirre. 

23  Is  an-aoibhinn  dbuibh,  a  sgrìobhaich- 
ean  agus  Phairiseacha,  a  chealgairean : 
oir  a  ta  sibh  a'  toirt  an  deachaimh  as  a' 
mhionnt,  agus  an  auise,  agus  a'  chuimin, 
agus  dhìobair  sibh  nithe  cudthromach  an 
lagha,  cotlirom,  tròcair,  agus  fìrjnn :  bu 
chòir  dhuibh  iad  so  a  dheanamh,  agus  gun 
iad  sud  fhàgail  gun  deanamh. 

24  A  chinn-iùil  dhalla,  a  shìolaidheas  a' 
mhìn-chuileag,  agus  a  shluigeas  an  càmh- 
al. 

25  Is  an-aoibhinn  dhuibh,  a  sgrìobh- 
aichean  agus  Phaii'iseacha,  a  cheàigair- 
ean  ;  oir  glanaidh  sibh  an  taobh  a  muigh 
do  'n  chupan,  agus  do  'n  mhèis,  ach  ataiad 
an  taobh  a  stigh  làn  do  reubainn,  agus  do 
eucoir. 

26  Phairisich  dhoill,  glan  air  tùs  an 
taobh  a  stigh  do  'n  chupan  agus  do  'n  mhèis, 
chum  gu  'm  bi  au  tàobh  a  muigli  dhiubh 
glan  mar  an  ceudna. 

27  Is  an-aoibhinn  dhuibh,  a  sgrìobh- 
aichean  agus  Phairiseacha,  a  chealgairean  : 
oir  is  cosmhuil  sibh  ri  uaighibh  gealaichte, 
a  ta  deadh-mhaiseach  air  an  taobh  a 
muigh,  ach  air  an  taobh  a  stigh  a  ta  làn 
do  chnàmhaibh  dhaoine  marbha,  agus 
do  'n  uile  shalachar. 

28  Mar  an  ceudna  a  ta  sibhse  an  leth  a 
muigh  am  fianuis  dhaoine  ann  an  coslas 
fhìreana,  ach  san  taobh  a  stigh  làn  ceilg, 
agus  eusaontais. 

29  Is  an-aoibhinn  dhuibh,  a  sgrìobhaich- 

oan  a^us  Phairìseaoha,  a  chealgairean ; 
oir  a  ta  sibh  a'  togail  àitean-adhlacaidh 
nara  fàidhean,  agus  a*  deanamh  leac-lithidh 
nam  firean  deadh-mhaiseach, 

30  Agus  ag  ràdli,  Nam  bitheamaid  ann 
an  làithibh  ar  n-aitliriche,  cha  bhitheamaid 
compàirteach  riu  am  fuil  nam  fàidhean. 

31  Mar  sin  a  ta  sibli  'nur  fiànuisibh  'nur 
n-aghaidh  fèin,  gur  sibh  clann  na  muinn- 
tir  a  mliarbh  na  fàidhean. 

32  Mar  sin  lìonaibh-sa  suas  tomhas  bhur 
n-aithriche. 

33  A  nathraiche,  a  shìol  nan  nathraiche 
nimhe,  cionuus  a  dh'  fheudar  leibh  dol  as 
o  dhamnadh  ifrinn  ? 

34  Air  an  aobhar  sin  feuch,  cuiream-sa 
d'  'ur  ionnsuidh  fàidbean,  agus  daoine 
glice,  agus  sgrìobhaichean ;  agus  cuid 
dhiubh  marbhatdh  agus  ceusaidh  sibh,  ag- 
us  cuid  dhiubh  sgiùrsaidh  sibh  ann  bhur 
sionagogaibh,  agus  ni  sihh  geur-leanmh- 
uinn  orra  o  bìiaile  gu  baile : 

35  Chum  gu  'n  tig  oirbh  gach  uile  fhuil 
fhìreauta  a  dhòirteadh  air  an  talamh,  o 
flmil  Abeil  fhìreanta,  gu  fuil  Shachariais, 
mhic.  Bharachiais,  a  mharbh  sibh  eadar  an 
teampull  agus  au  altair. 

36  Gu  firinneach  a  ta  mi  ag  ràdh  ribh, 
Gu  'n  tig  na  nithe  so  uile  air  a'  ghinealach 
so. 

37  A  Ierusalera,  a  Ierusalem,  a  mharbh- 
as  na  fàidhean,  agus  a  chlaclias  an  dream 
a  chuirear  a  d'  ionnsuidh,  cia  minic  a  b'àill 
leatn  do  chlann  a  chruinneachadh  r'  a 
chèile,  mar  a  chruinnicheas  cearc  a  h-eoin 
fuidh  a  sgiathaibh,  agus  cha  b'  àill  leibh  ! 

38  Feuch,  fàgar  bhur  tigh  agaibh  'na 
fhàsach. 

39  Oir  tha  mise  ag  ràdh  ribh,  nach  faic 
sibh  mise  o  so  suas,  gus  an  abair  sibh,  Is 
beannaichte  an  Tì  a  thig  ann  an  ainin  an 
Tighearn. 

CAIB.  XXIV. 

AGUS  chaidh  Iosa  mach,agus  dh'imich 
e  o  'n  teampull ;  agus  thàinig  a  dheis- 
ciobuil  d'  a  ionnsuidh,  a  nochdadh  dha  ait- 
reabli  an  teampuill. 

2  Agus  thubhairt  Iosa  riu,  Nach  faic 
sibh  iad  so  uile?  gu  firinneach  tha  mi  ag 
ràdh  ribh,  Nach  fàgar  clach  air  muin 
cloiche  an  so,  nach  tilgear  sìos. 

3  Agus  air  suidhe  dha  air  sliabh  nan 
crann-oladh,  thàinig  a  dheisciobuil  d'  a 
ionnsuidh  an  uaignidheas,  ag  ràdh,  Innis 
dhuinne,  c'  uin'  a  thig  na  nithe  sin  gu  crìch  ? 
agus  ciod  e  comhara  do  theachd-sa,  agus 
deiridh  an  t-saoghail  ? 

4  Agus  fhreagair  Iosa  agus  thubhairt  e 
riu,  Thugaibh  an  aire  nach  meall  aon  neach 
sibh  : 

5  Oir  thig  mòran  a'  m'  ainm-sa,  ag  ràdh, 
Is  mise  Criosd  ;  agus  meallaidh  iad  mòran. 

6  Agus  cluinnidh  sibh  coganna,  agus 
tuairisgeul  choganna :  thugaibh  an  aire 
nach  bi  sibh  fo  amhluadh  :  oir  is  èigin  do 
na  nithibh  sin  uile  teachd  gu  crìch,  ach 
cha  'n  'eil  an  deireadh  ann  fathast. 

7  Oir  èiridh  cinneach  an  aghaidh  cinn- 
ich,  agus  rìoghachd  an  aghaidh  rìoghachd  : 
agus  bithidh  gorta,  agus  plàighean,  agus 
oriothanna-talmhainn  ann  am  mòran  àit- 
ean. 

8  Agus  cha  'n  'eil  annta  so  uile  ach  tois- 
each  thruaighean. 

9  An  sin  bheir  iad  thairis  sibh  chum 
àmhghair,  agus  marbhaidli  iad  sibh  :  agus 
bithidh  fuath  aig  gach  uile  chinneach 
dhuibh  air  sgàth  m'  ainme-sa. 

10  Agus  an  sin  gabhaidh  mòran  oil- 
bheum,  agus  brathaidh  iad  a  chèile,  agus 
bithidh  fuatli  aca  d'  a  chèile. 

11  Agus  èiridh  mòran  do  fhàidhibh 
brèige,  agus  meallaidh  iad  mòran. 

12  Agus  do  bhrìgh  gu'm  bi  an  eucoir  air 
a  meudachadh,  fuaraichidh  gràdh  mhòr- 
an. 

13  Ach  ge  b'  e  bhitheas  seasmhach  chum 
na  crìche,  is  e  so  a  thèarnar. 

14  Agus  bithidh  soisgeul  so  na  rìoghachd 
air  a  shearmonachadli  air  feadh  an  domh- 
ain  uile,  marfhianuis  do  na  h-uile  chinn- 
ich  :  agus  an  sin  thig  an  deireadh. 

15  Air  au  aobhar  sin  an  uair  a  chi  sibhse 
gràineileachd  an  lèir-sgrios,  air  an  dolabh- 
air  Daniel  am  fàidh,  'na  seasamh  ann  an 
ionad  naomh,  (tuigeadh  an  tì  a  leughas,) 

16  An  sin  teicheadh  iadsan  a  ta  ann  an 
Iudea,  chum  nam  beann: 

17  An  tì  a  ta  air  mullach  an  tighe,  na 
tigeadh  e  nuas  a  thabhairt  ni  sam  bith  leis 
as  a  thigh : 

18  Agus  antìata  sa'  mhachair,  na  pill- 
eadh  e  air  ais  a  thogail  'fhalluinn  leis. 

19  Agus  is  an-aoibhinn  do  na  mnaibh 
torrach,  agus  dhoibh-san  a  bheir  cìoch 
uatha  sna  làithibh  sin. 

20  Ach  guidhibh-sa  gun  bhur  teicheadh 
a  bhi  sa'  gheamhradh,  no  air  an  t-sàbaid : 

21  Oir  anns  an  am  sin  bithidh  àmhghar 
mòr  ann,  amhuil  nach  robh  ann  o  thùs  an 
domhain  gus  a  nis,  agus  nach  mò  a  bhith- 
eas  a  chaoidh. 

22  Agus  mur  biodh  na  làithean  sin  air 
an  giorrachadh,  cha  bhiodh  feoil  sam  bith 
air  a  tèarnadh  :  ach  air  son  nan  daoine 
taghta  bithidh  na  làithean  sin  air  an  giorr- 
achadh. 

23  An  sin  ma  their  aon  duine  ribh, 
Feuch,  a  ta  Criosd  an  so,  noansud;  na 
creidibh  e : 

24  Oir  èiridh  Criosdan  brèige,  agus 
fàidhean  brèige,  agus  ni  iad  comharan  ag- 
us  mìorbhuilean  mòra,  ionnus  gu  meall- 
adh  iad,  nam  feudadh  e  bhi,  na  daoine 
taghta  fèin. 

25  Feuch,  dh'innis  mi  dhuibh  e  roimh- 
làimh. 

26  Uime  sin  ma  their  iad  ribh,  Feuch, 
a  ta  e  san  f  hàsach,  na  rachaibh  a  mach : 
feuch,  a  ta  e  sna  seòmraichibh  uaigneach, 
na  creidibh  sin. 

27  Oir  a  rèir  mar  a  thig  an  dealanach 
o  'n  àird  an  ear,  agus  a  dhealraicheas  i  gus 
an  àird  an  iar;  mar  sin  mar  an  ceudna 
bhitheas  teachd  Mhic  an  duine. 

28  Oir  ge  b'  e  àit  am  bi  a'  chairbh,  is 
ann  an  sin  a  chruinnichear  na  h-iolairean. 

29  Air  ball  an  dèigh  trioblaid  nan  làith- 
ean  ud,  dorchaichear  a'  ghrian,  agus  cha 
tabhair  a'  ghealach  a  solus,  agus  tuitidh 
na  reultan  o  nèamh,  agus  bithidh  cumh- 
achdan  nan  nèamh  air  an  crathadh. 

30  Agus  an  sin  foillsichear  comhara 
Mhic  an  duine  an  nèamh :  agus  an  sin  ni 
uile  threubha  na  talmhainn  bròn,  agus  chi 

iad  Mac  an  duine  a'  teaclul  air  neulaibh 
ttèimh,  le  cumhachd  agus  glòir  ro-mhòir. 

31  Agus  cuiridh  e  mach  'aingil  le  fuaim 
mliòir  na  gall-truimp,  agus  cruinnichidh 
iad  a  shluagh  taghta  o  na  ceithir  gaoth- 
aibh,  o  leth-iomall  nèimh  gus  an  leth- 
iomall  eile. 

32  Acii  fòghltimaibh  cosamhlachd  o  'n 
chrann-fhìge :  an  uair  a  bbitlieas  a  gheug 
a  nis  maoth,  agus  a  dli'  fhàsas  an  duill- 
each,  aithnichidh  sibh  gur  fagus  an  samh- 
radh  : 

33  Agus  mar  an  ceudna,  aa  uair  a  chi 
sibbse  na  nithe  sin  uile,  biodh  fios  agaibh 
gu  bheil  e  am  fagus,  eadhort  aig  na  dors- 
aibh. 

34  Gu  deimhin  a  ta  mi  ag  ràdh  ribb, 
Nach  tèid  an  ginealach  so  fèin  thairis,  gus 
an  tachair  na  nithe  so  uile. 

35  Thèid  nèamh  agus  talamh  tbairis, 
ach  cha  teid  mo  bhriathra-sa  thairis  a 
cliaoidh. 

36  Ach  cha  'n  'eil  fios  an  là  no  na  h-uaire 
sin  aig  duiiie  air  bith,  no  fòs  aig  ainglibh 
nèimh,  ach  aig  m'  Atbair-sa  a  mliàin. 

37  Ach  amhuil  a  bha  làithean  Noe,  mar 
sin  mar  an  ceudna  bithidh  teachd  Mhic  an 
rìuine. 

38  Oir  mar  a  bha  iad  anns  na  làithibh 
roimh  an  tuil  ag  itheadh  agus  ag  òl,  a' 
pòsadh  agns  a'  toirt  am  pòsadh,  gus  an  là 
an  deachàidh  Noe  a  steach  san  àirc, 

39  Agus  nach  robh  fhios  aca  gus  an 
d'  thàinig  an  tuil,  agus  an  do  thog  i  leatha 
iad  uile ;  mar  sin  mar  na  ceudna  bitlùdh 
teachd  Mhic  an  duine. 

40  An  sin  bithidh  dithis  air  a'  mhach- 
nir;  gabhar  fear  aca,  agus  fàgar  am  fear 
eile. 

41  Bifchidh  dithis  bhau  a'  meileadh  anns 
a'  mbuilean  ;  gabhar  a  h-aon  aca,  agus 
fàgar  an  aou  eile. 

42  Uime  sin  deanaibh-sa  faire,  oir  cha  'n 
'eil  fhios  agaibh  cia  an  uair  an  tig  bhur 
Tighearn. 

43  Acii  a  ta  fhios  so  agaibh,  nam  b'  flùos- 
rach  fear  an  tighe  cia  an  uair  an  tigeadh 
an  gaduiche,  gu  'n  deanadh  e  faire,  agus 
nach  fulaingeadh  e  gu  'm  bristeadh  a  thigh 
troimh. 

44  Uime  sin  bithibh-sa  ullamh  mar  an 
ceudna  :  oir  is  ann  an  uair  nach  saoil  sibh, 
a  tlùg  Mac  an  duine. 

45  "Cò  e  ma  seadh  a  ta  'na  òglach  firinn- 
each  agus  glic,  a  chuir  a  Thighearn  os  ceann 
a  mhuinntir,  a  thabhairt  bìdh  dhoibh  'na 
àm  fèin  ? 

40  Is  beannaichte  an  t-òglach  sin,  a 
glieibh  a  Thighearna,  ri  àm  dtia  teachd,  a' 
rìeanamh  mar  sin. 

47  Gu  deimbin  a  ta  mi  ag  ràdh  ribh, 
gu  'n  cuir  se  e  os  ceann  a  mhaoin  gu  h-iom- 
lan. 

48  Ach  ma  their  an  droch  sheirbhiseach, 
ud  'na  chridhe,  A  ta  mo  Thighearn  a'  cur 
dàil  'na  theachd  ; 

49  Agus  ma  thòisicheas  e  air  a  chomh- 
sheirbhisich  a  bhualadh,  agus  air  itheadh 
agus  òl  maille  ri  luchd-misge ; 

50  Tlùg  Tighearn  an  òglaich  sin  ann  an 
là  nach  'eil  sùil  aige  ris,  agus  ann  an  uair 
nach  fios  da, 

51  Agus  gearraidh  e  'na  bhloighdibh  e, 


agu3  bheir  e  a  chuibhrionn  da  maille  ri3  na 
oealgairibh  :  an  sin  bithidh  gul  agus  gìosg- 
an  fhiacal. 

CAIB.  XXV. 

AN  sin  samhlaichear  rìoghachd  nèimhri 
deich  òighibh,  a  tbug  leo  an  lòchrain, 
agus  a  chaidh  a  mach  an  còdhail  an  fhir 
nuadh-phòsda. 

2  Agus  bha  cùignear  dhiubli  glic,  agus 
cùignear  amaideach. 

3  Thug  iadsan  a  bha  amaideach  an  lòch- 
rain  leo,  ach  cha  d'  thug  iad  oladh  leo. 

4  Ach  iadsan  a  bha  glic,  thug  iad  oladh 
leo  'nan  soitlùchibh  maille  r'  an  lòchran- 
aibh. 

5  Agus  air  deanamh  maille  do  'n  fhear 
nuadh-phòsda,  thuit  clò  codail  orra  uile, 
agus  suain. 

6  Ach  anns  a'  mheadbon-oidhche  rinn- 
eadh  glaodh,  Feuch,  a  ta  am  fear  nuadh- 
pòsda  a'  teachd ;  rachaibh  a  mach  g'  a 
choinneachaclh. 

7  An  sin  dh'  èirich  na  h-òighean  ud  uile, 
agus  dheasaich  iad  an  lòchrain. 

8  Agus  thubhairt  na  h-òighean  amaid- 
each  riu-san  a  bha  glic,  Thoiribh  dbuiune 
cuid  do  bhur  n-oladh  ;  oir  a  ta  ar  lòchrain 
a'  dol  as. 

9  Ach  fhreagair  iadsan  a  bha  glic,  ag 
ràdh,  Air  eagal  nach  bi  na  's  leoir  ann 
dbuinn  fèin  agus  dbuibh-san,  gu  ma  fearr 
leibh  dol  a  cbum  an  luchd-reicidh,  agus 
ceannaiclùbh  dhuibh  fèin. 

10  Agus  am  feadh  a  bha  iad  a'  dol  a 
cheannach,  thàinig  am  fear  nuadh-pòsda ; 
agus  chaidh  iadsan  a  bha  ullarah  a  steach 
leis  chum  a'  phòsaidh,  agus  dhruideadii  an 
dorus. 

11  'Na  dhèigh  sin  thàinig  mar  an  ceudna 
na  h-òigbean  eile,  agràtlb,  A  Thighearn,  a 
Thighearn,  fosgail  dhuinne. 

12  Ach  fhreagair  esan  agus  thubbairt  e, 
Gu  deimbin  a  ta  mi  ag  ràdh  ribh,  nach 
aitlme  dhomh  sibh. 

13  Deanaibh  faire  air  an  aobhar  sin,  do 
bhrìgh  nach  aithne  dhuibh  an  là  no  an 
uair,  air  an  tig  Mac  an  rìuine. 

14  Oir  is  cosmhuil  e  ri  duine  a'  dol  air 
choigrich,  a  ghairm  a  sheirblùsich,  agus  a 
thug  dhoibh  a  mhaoin  : 

15  Agus  do  h-aon  diubh  thug  e  cùig  tàl- 
anna,  agus  do  neach  eile  a  dhà,  agus  do 
neach  eile  a  h-aon ;  do  gach  aon  fa  leth  a 
rèir  a  chomais;  agus  air  ball  ghabh  e  a 
thurus. 

16  Agus  dh'  imich  esan  a  fhuair  na  cùig 
tàlanna,  agus  rinn  e  ceannachd  leo,  agus 
bhuannaich  e  cùig  tàlanna  eile. 

17  Agus  mar  an  ceudna  esan  a  fhnair  a 
dhà,  bhuanna.ich  e  dithis  eile. 

18  Ach  an  tì  a  fhuair  a  h-aon,  dh'imich 
e  agus  chladhaich  e  san  talamh,  agus  dh'- 
fholaich  e  airgiod  a  mhaighstir. 

19  An  dèigb  aimsir  fbada  thàinig  Tigli- 
earna  nan  seirbhiseach  sin,  agus  rinn  e 
cunntas  riu. 

20  Agus  thàinig  esan  a  fhuair  na  cùig 
tàlanna,  agus  thug  e  leis  cùig  tàlanna  eile, 
ag  ràdh,  A  Thighearna,  thug  thu  dhomh- 
sa  cùig  tàlanna:  feuch,  bbuannaich  mi 
oùig  tàlanna  eile  thuilleadh  orra. 

21  Agus  thubhairt  a  Thighearna  ris,  Is 

maith,  a  dheadh  sheirbhisioh  fhìrinnich ; 
bha  thusa  iìriuneach  ann  am  beagau,  cuir- 
idli  mise  os  ceanu  mhòran  tliu:  imìch  a 
Steacli  do  aoibhneas  do  Thighearn. 

22  Agus  thàinig  esan  a  fhuair  an  dà 
thàlann,  agus  thubhairt  e,  A  Thighearna, 
thusr  thu  dhomh-sa  dà  thàlaun :  feuch, 
bhuannaich  mi  dà  thàlann  eile  thuilleadh 
orra. 

23  Thubhairta  Thighearna  ris,  Is  maith, 
a  dheadh  sheirbhisich  fhìrinnich ;  bha 
thusa  tirinneach  ann  am  beagan  do  nithibh, 
cuiridh  mise  os  ceann  mòran  do  nithibh 
thu  :  imich  a  steacli  do  aoibhneas  do  Thigh- 
earn. 

24  Ach  an  uair  a  thàinig  esan  a  fhuair 
an  t-aon  tàlann,  thubhairt  e,  A  Thigh- 
earua,  blia  fhios  agam  gur  duine  cruaidb 
thu,  a  bhuaineas  san  àite  nach  do  chuir 
thu,  agus  a  thionaileas  san  ionad  anns  nachV' 
do  sgaoil  thu ; 

25  Agus  air  dhomh  bhi  fo  eagal,  chaidh 
mi  agus  dh'  fholaich  mi  do  thàlann  san  tal- 
amh":  feuch,  sin  agad  do  chuid  fèiu. 

26  Fhreagair  a  Thighearn  agus  thubh- 
airt  e  ris,  A  sheirbhisich  uilc  agus  leisg, 
bha  fhios  agad  gu  buaininn-sa  san  àit  anns 
nach  do  chuir  mi,  agus  gu  tionalam  as  an 
ionad  anns  nach  do  sgaoil  mi ; 

27  Bu  chòir  dhuit  uime  sin  m'  airgiod 
a  thabhairt  do  'n  luchd-malairt,  agus  air 
dhomh  teachd  gheibliinn  mo  chuid  fèiu 
maille  r"  a  riadh. 

2S  Buinibh  uaith  uime  sin  an  tàlann, 
agus  thugaibh  dhasan  e,  aig  am  bheil  na 
deich  tàlanna. 

29  (Oir  do  gach  neach  aig  am  bheil 
bheirear,  agus  bithidh  aige  gu  pailt :  ach 
uaith-san  aig  nach  'eil,  bheirear  eadhon  an 
ni  sin  a  ta  aige.) 

30  Agus  tilgibh  an  seirbhiseach  mi- 
tharbhach  so  do  dhorchadas  iomallach :  an 
sin  bithidh  gul  agus  gìosgan  fhiacal. 

31  An  uair  a  thig  Mac  an  duine  'na 
ghlòir,  agus  nah-aingil  naomha  uile  maille 
ris,  an  sin  suidhidh  e  air  caithir  rìoghail  a 
ghlòire : 

32  Agus  cruinnichear  'na  làthair  na 
h-uile  chinnich ;  agus  sgaraidh  e  iad  o 
chèile,  amhuil  a  sgaras  buachaill  ua  caor- 
aich  o  na  gabhraibh  : 

33  Agus  cuiridh  e  na  caoraich  air  a 
làimh  dheis,  ach  na  gabhair  air  a  làimh 
chlì. 

34  An  sin  their  an  Righ  riu-san  air  a 
dheis,  Thigibh,  a  dhaoine  beannaichte  m' 
Athar-sa,  sealbhaiclùbh  mar  oighreachd 
an  rìoghachd  a  ta  air  a  deasachadh  dhuibh 
o  leagadh  bunaite  an  domhain : 

35  Oir  bha  mi  ocrach,  agus  thug  sibh 
dhomh  biadh  :  bha  mi  -  tartmhor,  agus 
thug  sibli  dhomh  deoch  :  bha  mi  a'  m' 
choigreach,  agus  thug  sibh  aoidheachd 
dhomli : 

36  Lomnochd,  agus  dh'  eudaich  sibh  mi : 
bha  mi  euslan,  agus  thàiuig  sibh  g'  am 
amharc  :  bha  mi  am  prìosan,  agus  thàinig 
sibh  a  m'  ionnsuidh. 

37  An  sin  freagraidh  na  fìreana  e,  ag 
ràdh,  AThighearna,  c'  uin"  achunnaic  sinn 
ocrach  thu,  agus  a  bheathaich  sinn  thu? 
no  tartmhor,  agus  a  thug  sinn  deocii 
dhuit  ? 


3S  No  c'  uin'  achunnaic  sinn  a'  d'  choig- 
reach  thu,  agus  a  thug  sinu  aoidheachd 
dhuit?  no  lomnochd,  agus  a  dh'  eudaich 
sinnthu? 

39  No  c'  uin'  a  chunnaic.  sinn  euslan  thu, 
no  am  prìosan,  agus  a  thàinig  sinn  a  d'  ionn- 
suidh  ? 

40  Agus  freagraidh  an  Righ,  agus  their 
e  riu,  Gu  deimhin  a  ta  mi  ag  ràdh  ribh,  a 
mheud  's  gu  'n  do  rinn  sibh  e  do  aon  do  na 
bràithribh  a  's  lugha  agam-sa,  rinn  sibh 
dhomh-sa  e. 

41  An  sin  their  e  mar  an  ceudna  riu-san 
air  an  Jàimh  chlì,  Imichibh  uam,  a  shluagh 
malluichte,  dh'  ionnsuidh  an  teine  shior- 
ruidh,  a  dh'  ulluicheadh  do  'n  diabhul  agus 
d'  a  ainglibh : 

42  Oir  bha  mi  ocrach,  agus  cha  d'  thug 
sibh  dhomh  biadh  :  bha  mi  tartmhor,  agus 
cha  d'  thug  sibh  dhomh  deoch  : 

43  Bha  mi  a"  m'  choigreach,  agus  cha  d' 
thug  sibh  aoidheachd  dhomh  :  lomnoohd, 
agus  cha  d'  eudaichssibh  mi  :  euslau,  agus 
am  prìosan,  agus  cha  d'  thàinig  sibh  g""am 
amharc. 

44  An  sin  freagraidh  iadsan  mar  an  ceud- 
na  e,  ag  ràdh,  A  Thighearna,  c'  uin'  a 
chunnaic  sinne  thu  ocrach,  no  tartmhor, 
no  d'  choigreach,  no  lomnochd,  no  euslan, 
no  am  prìosan,  agus  nach  do  fhritheil  sinn 
dhuit  ? 

45  An  sin  freagraidh  esan  iad,  ag  ràdb, 
Gu  deimhin  a  ta  mi  ag  ràdh  ribh,  a  mheud 
as  nach  d:  rinn  sibh  e  do  "n  neach  a  's  lugha 
dhiubh  so,  cha  d'  rinn  sibh  dhomh-sa  e. 

46  Agus  imichidh  iadsan  chura  peanais 
shiorruìdh  ;  ach  na  fìreana  chum  na  beatha 
maireannaich. 

AGUS  tharladh,  'nuair  a  chrìoehnaich 
losa  na  briathra  so  uile,  gu  'n  dubhairt 
e  r'  a  dheisciobluibh, 

2  A  ta  fhios  agaibh  gu  bheil  a'  chàisg  an 
dèigh  dà  là,  agus  a  ta  Mac  an  duine  air  a, 
bhrath  chum  a  cheusadh. 

3  An  sin  chruinnich  uachdarain  nan 
sagart,  agus  na  sgrìobhaichean,  agus  sean- 
airean  a'  phobuill,  gu  talla  an  àrd-shagairt, 
d'  an  goirear  Caiaphas, 

4  Agus  ghabh  iad  comhairle  le  clièile 
chum  iosa  a  ghlacadh  le  feall,  agus  a  chur 
gu  bàs. 

5  Ach  thubhairt  iad,  Na  deanamaid  e 
san  fhèill,  air  eagal  gu  "m  bi  buaireas  am 
measg  a'  pliobuill. 

6  Agus  air  do  Iosa  a  bhi  ann  am  Betani, 
ann  an  tigh  Shimoin  an  lobhair, 

7  Thàinig  bean  d"  a  ionnsuidh  aig  an  roblv 
bocsa  alabastair  làu  do  oladh  ro  luaeh- 
mhoir,  agus  dhòirt  i  air  a  cheanne,  agus 
e  'na  shuidhe  aig  biddh. 

8  Ach  an  uair  a  chunnaic  a  dhei.sciobuil 
sin,  bha  fearg  orra,  ag  ràdh,  Ciod  is  ciall 
do  'n  ana-caitheadh  so? 

9  Oir  dh'  fheudadh  an  oladh  so  bhi  air  a 
reiceadh  air  mhòran,  agus  a  bhi  air  a  toirt 
do  na  bochdaibh. 

10  Ach  air  aithneachadh  so  do  Ios;t, 
thubhairt  e  riu,  C' ar  sou  a  ta  sibh  a'  cur 
dragha  air  a'  mhnaoi  ?  oir  rinn  i  deadh  ob- 
air  dhomh-sa. 

11  Oir  a  ta  na  bochdan  agaibh  a  ghnàth 

maille  ribh,  ach  cha  'n  'eil  mise  agaibh  a 
ghnàth. 

12  Oir  air  dòrtadh  na  h-oladh  so  dh'  i  air 
mo  chorp-sa,  is  ann  fa  chomhair  m*  adhlaic 
a  rinn  i  e. 

13  Gu  deimhin  a  ta  mi  ag  ràdh  ribh,  Ge 
b'  e  àit  am  bi  an  soisgeul  so  air  a  shearmon- 
achadh  airfeadh  ant-saoghail  gu  h-iomlan, 
aithrisear  an  ni  a  rinn  a'  bhean  so,  mar 
chuimhne  oirre. 

14  An  sin  dh'  imich  aon  do  'n  dà  fhear 
dheug,  d'  am  b'  ainm  Iudas  Iscariot,  chum 
nan  àrd-shagart. 

15  Agus  thubhairt  e,  Ciod  a  bheir  sibh 
dhomh-sa,  agus  brathaidh  mi  dhuibh  e  ? 
Agus  choird  iad  ris  air  dheich  buinn 
fhichead  airgid. 

16  Agus  o  'n  àm  sin  a  mach  dh'  iarr  e 
fàth  air  esan  a  bhrath. 

17  Agus  air  a'  cheud  là  dofhèilla,n  arain 
neo-ghoirtichte,  thàinig  na  deisciobuil 
chum  Iosa,  ag  ràdh  ris,  C'  àit  an  àill  leat 
sinne  a  dh'  ulluchadh  dliuit,  chum  gu  'n  ith 
thu  a'  chàisg  ? 

18  Agus  thubhairt  esan,  Rachaibh  do  'n 
bhaile  gu  leithid  so  do  dlniine,  asrus  ab- 
raibh  ris,  Tha  am  maiglistir  ag  ràdh,  A  ta 
m'  àm  am  fagus,  cumaidli  mi  a'  chàisg  aig 
do  thigh-sa  maille  ri  m'  dheisciobluibh. 

19  Agus  rinn  na  deisciobuil  mar  a  dh'  or- 
duich  Iosa  dhoibh,  agus  dheasaich  iad  a' 
chàisg. 

20  Agus  an  uair  a  thàinig  am  feasgar, 
shuidh  e  maille  ris  an  dà  fhear  dheug. 

21  Agus  ag  itheadh  dhoibh,  thubhairt  e, 
Gu  deimhin  a  ta  mi  ag  ràdh  ribh,  gu  'm 
brath  fear  dhibh  mise. 

22  Agus  bha  iad  ro  bhrònach,  agus 
thòisich  gach  aon  aca  fa  leth  air  a  ràdh  ris, 
Am  mise  e,  a  Thighearn  ? 

23  Agus  fhreagair  esan  agus  thubhairt 
e,  An  tì  a  thumas  a  làmh  sa'  mhèis  maille 
rium-sa,  brathaidh  esan  mi. 

24  Gu  deimhin  a  ta  Mac  an  duine  ag 
imeachd,  a  rèir  mar  a  ta  e  sgrìobhta  m'  a 
thimchioll  :  ach  is  an-aoibhinn  do  'n  duine 
sin  le  'm  brathar  Mac  an  duine  :  bu  mhaith 
do  'n  duine  sin  mur  beirte  riamh  e. 

25  An  sin  fhreagair  Iudas  a  bhrath  e, 
agus  thubhairt  e,  A  mhaighstir,  am  raise 
e  ?   Thubhairt  esan  ris,  Thubhairt  thu. 

26  Agus  ag  itheadh  dhoibh,  ghlac  Iosa 
aran,  agus  air  tabhairt  buidheachais,  bhris 
se  e,  agus  thug  e  do  na  deisciobluibh  e, 
agus  thubhairt  e,  Gabhaibh,  ithibh ;  is  e 
so  mo  chorp-sa. 

27  Agus  air  glacadh  a'  chupain,  agus  air 
tabhairt  buidheachais,  thug  e  dhoibh  e, 
ag  ràdh,  Olaibh  uile  dheth  : 

28  Oir  is  i  so  m'  fhuil-sa  an  tiomnaidh 
nuaidh,  a  dhòirtear  air  son  mhòran  chum 
maitheanais  pheacanna. 

29  Ach  tha  mi  ag  ràdh  ribh,  Nach  òl  mi 
à  so  suas  do  thoradh  so  na  fionain,  gus  an 
là  sin  an  òl  mi  e  nuadh  maille  ribh  ann  an 
rìoghachd  m'  Athar. 

30  Agus  air  dhoibh  laoidh  a  sheinn, 
chaidh  iad  a  mach  gu  sliabh  nan  crann-ol- 
adh. 

31  An  sin  thubhairt  Iosa  riu,  Gheibli 
sibh  uile  oilbheum  annain-sa  an  nochd; 
oir  a  ta  e  sgrìobhta,  Buailidii  mi  am  buach- 
aill,  agus  sgapar  caoraich  an  treuda. 


32  Ach  an  dèigh  dhomhsa  èirigh  a  rìs, 
thèid  mi  roimhibh  do  Ghalile. 

33  Agus  fhreagair  Peadar  agus  thubh- 
airt  e  ris,  Ged  gheibh  gach  uile  dliaoine 
oilbheum  annad,  cha  'n  fhaigh  raise  oil- 
bheum  gu  bràth. 

34  Thubliairt  Iosa  ris,  Gu  deimhin  a  ta 
mi  ag  ràdli  riut,  air  an  oidhche  so  fèin 
mu  'n  goir  an  coileach,  gu  'n  àicheadh  thu 
mi  tri  uairean. 

35  Thubhairt  Peadar  ris,  Ged  a  b'  èigin 
dhomh  bàsachadh  maille  riut,  cha 'n  àich- 
eadh  mi  thu.  Agus  thubhairt  na  deis- 
ciobuil  uile  mar  an  ceudna. 

36  An  sin  thàinig  Iosa  maille  riu  gu  ion- 
ad  d'  an  goirear  Getsemane,  agus  thubhairt 
e  ris  na  deisciobluibh,  Suidhibh-sa  an  so, 
gus  an  tèid  mise  a  dheanamh  urnuigh  an 
sud. 

37  Agus  thug  e  Peadar  leis,  agus  dithis 
mhac  Shebede,  agus  thòisich  e  air  a  bhi 
brònach,  agus  ro-dhoilgheasach. 

38  An  sin  thubhairt  e  riu,  A  ta  m'  anam 
ro  bhrònach,  eadhon  gu  bàs:  fanaibh-sa 
an  so,  agus  deanaibh  faire  maille  riumsa. 

39  Agus  dh'  imich  e  beagan  air  adhart, 
agus  thuit  e  air  aghaidh,  a'  deanamh  urn- 
uigh,  agus  ag  ràdh,  O  m'  Athair,  ma  dh'- 
fheudas  e  bhi,  rachadh  an  cupan  so  seachad 
orm  :  gidheadh,  na  biodh  e  mar  is  àill  leam- 
sa,  ach  mar  is  toil  leatsa. 

40  Agus  thàinig  e  chum  nan  deisciobul, 
agus  fhuair  e  'nan  codal  iad,  agus  thubh- 
airt  e  ri  Peadar,  An  ann  mar  sin,  nach  b' 
urrainn  sibh  faire  a  dheanamh  aon  uair  a 
mhàin  maille  riumsa  ? 

41  Deanaibh  faire  agus  urnuigh,  chum 
nach  tuit  sibh  am  buaireadh :  a  ta  gun 
amharus  an  spiorad  togarach ;  ach  a  ta  'n 
fheoil  anmhunn. 

42  A  rìs  an  dara  uair,  dh'  imich  e  agus 
rinn  e  urnuigh,  ag  ràdh,  O  m'  Athair,  mur 
feudar  gu  'n  tèid  an  cupan  so  seachad  orm, 
gun  mi  'ga  òl,  do  thoil-sa  gu  robh  deanta. 

43  Agus  thàinig  e  agus  fhuair  e  iad  a 
rìs  'nan  codal :  oir  bha  an  sùilean  trom. 

44  Agus  dh'  fhàg  e  iad,  agus  dh'  imich  e 
a  rìs,  agus  rinn  e  urnuigh  an  treas  uair,  ag 
ràdh  nam  briathra  ceudna. 

45  An  sin  thàinig  e  chum  a  dheisciobul, 
agus  thubhairt  e  riu,  Coidlibh  roimhibh  a 
nis,  agus  gabhaibh  fois  ;  feuch,  a  ta  an  uair 
air  druideadh,  agus  a  ta  Mac  an  duine  air 
a  bbrath  thairis  do  làmhaibh  pheacach. 

46  Eiribh,  imicheamaid :  feuch,  a  ta  an 
tì  a  bhrathas  mise  am  fagus. 

47  Agus  air  dha  bhi  fathast  a'  labhairt, 
feuch,  thàinig  Iudas,  aon  do  ;n  dà  fhear 
dheug,  agus  maille  ris  cuideachd  mhòr  le 
claidhibh  agus  bataibh  o  na  h-àrd-shagart- 
aibh  agus  o  sheanairibh  a'  phobuill. 

48  A  nis  bha  an  tì  a  bhrath  esan  air  tabh- 
airt  comhara  dhoibh,  ag  ràdh,  Ge  b'  e 
neach  a  phògas  mise,  is  e  sin  e ;  deanaibh 
greim  air. 

49  Agus  air  ball  thàinig  e  chum  Iosa, 
agus  thubhairt  e,  Fàilte  dhuit,  a  mhaigh- 
stir  ;  agus  phòg  se  e. 

50  Ach  thubhairt  Iosa  ris,  A  charaid, 
c'  ar  son  a  thàinig  thu?  An  sin  tbàinig 
iad,  agus  chuir  iad  làmh  ann  an  Iosa,  agus 
ghlac  iad  e. 

51  Agus,  feuch,  shìn  a  h-aon  diubhsan 

-  blia  raaille  ri  Iosa  a  làmh,  agus  tharruing 
e  a  chlaidheamh,  agus  air  dha  seirbhiseach 
an  àrd-shagairt  a  bhualadh,  ghearr  e  a 
chluas  dheth. 

52  An  sin  thubhairt  Iosa  ris,  Cuir  a  rìs 
do  chlaidheamh  air  ais  'naionad  fèin  :  oir 
iadsan  uile  a  ghlacas  an  claidheamli,  tuit- 
idh  iad  leis  a'  chlaidheamh. 

53  An  saoil  thusa  nach  feud  mise  a  dìs 
m'  Athair  a  ghuidhe,  agus  bheir  e  dhomh 
tuilleadh  na  dà  legion  deug  do  ainglibh  ? 

54  Ach  cionnus  an  sin  bhiodh  na  sgriob- 
tuirean  air  an  coimhlionadb,  a  tha  'g  ràdh 
gur  ann  mar  so  is  èigin  tachairt  ? 

55  Auns  an  uair  sin  fèin  thubhairt  Iosa 
rre  an  t-sluagh,  An  d'  thàinig  sibh  a  mach 
mar  gu  b'  ann  an  aghaidh  gaduiche,  le 
claidhibh  agus  bataibh  chum  mise  a  ghlac- 
adh  ?  Bha  mi  gach  là  a'  m'  shuidhe  ìnaille 
ribh  san  teampull  a'  teagasg,  agus  cha  do 
chuir  sibh  làmh  annam. 

56  Ach  thachair  so  uile,  chum  gu  'm 
biodh  sgriobtuire  nam  fàidhean  air  an 
coinihhonadh.  An  sin  thrèig  na  deisciob- 
uil  uile  e,  agus  theich  iad. 

57  Agus  air  dhoibh-sau  losa  a  ghlacadh, 
thug  iad  leo  e  gu  Caiaphas  an  t-àrd-shag- 
art,  far  au  robh  na  sgrìobhaichean  agus  na 
seanairean  air  cruinneachadh. 

5$  Ach  lean  Peadar  e  fad  uatha,  eadhon 
gu  talla  au  àrd-shagairt,  agus  cliaidh  e 
steach,  agus  shuidh  e  maille  ris  naseirbhis- 
ich,  a  dh  fhaicinn  na  crìehe. 

59  Agus  dh"  iarr  na  h-àrd-shagairt  agus 
na  seanairean,  agus  a'  chomhairle  uile, 
tìanuis  bhrèige  au  aghaidh  Iosa,  chum  a 
chur  gu  bàs. 

60  Ach  cha  d'  fhuair  iad :  seadh,  ge  do 
thàinig  mòran  do  fhianuisibh  brèige,  cha 
d'  fhuair  iad.  Fa  dheòidh  thàinig  dà 
fhianuis  bhrèige. 

61  Agus  thubhairt  iad,  Thubhairt  am 
fear  so,  Is  urrainn  mise  teampull  Dè  a 
leagadh,  agus  a  thogail  a  rìs  an  tri  làithibh. 

62  Agus  air  do  'n  àrd-shagart  èirigh, 
thubhairt  e  ris,  Nach  freagair  thu  bheag? 
Ciod  e  a  ta  iad  sin  a'  toirt  fiauuis  a'  d'  agh- 
aidh  ? 

63  Ach  dh'  fhan  Iosa  'na  thosd.  Agus 
fhreagair  an  t-àrd-shag-art  agus  thubhairt 
e  ris,  A  ta  mi  ga  d'  mhionnaehadh  air  an 
Dia  bheò,  gu  'n  innseadh  tu  dhuinn,  an  tu 
Criosd  Mac  Dhè. 

64  Thubhairt  Iosa  ris,  Thubhairt  thu: 
gidheadh  tha  mi  ag  ràdh  ribh,  'Na  dhèigh 
so  chi  sibh  Mac  an  duine  'na  shuidhe  air 
deas  làimh  cumhachd  Dìiè,  agus  a'  teachd 
air  neulaibh  nèimh. 

65  Au  sin  reub  au  t-àrd-shagart  'eudach, 
ag  ràdh,  Gu  'n  do  labhair  e  toibheum;  ciod 
am  feum  tuilleadh  a  ta  againn  air  fianuis- 

.  ibh  ?  feuch,  a  nis  chuala  sibh  a  thoi- 
bheum. 

66  Ciod  i  bhur  barail-sa?  Fhreagair 
iadsan  agus  thubhairt  iad,  A  ta  e  toilltean- 
ach  air  a'  bhàs. 

67  An  sin  thilg  iad  smugaid  'na  eudan, 
agus  bhuail  iad  le  'm  basaibh  e ;  agus  ghahh 
cuid  eile  air  le  slataibh, 

68  Ag  ràdh,  Dean  fàidheadaireachd 
dhuinn,  a  Chriosd,  Cò  e  a  bhuaii  thu  ? 

69  Agus  shu<dh  Pearìar  a  rnach  anns  an 
talla:  agus  thàinig  cailin  àraìdh  d  a  ionn- 


»uidh,  ag  ràdh,  Bha  thusa  mar  an  ceudna, 
maille  ri  Iosa  o  Ghalile. 

70  Ach  dh'  àicheadh  esan  'nan  Iàthair 
uile,  ag  ràdh,  Cha  'n  'eil  fhios  agam  ciod  a 
ta  thu  ag  ràdh. 

71  Agus  air  dol  a  mach  dha  do  'n  fhor- 
dhorus,  chunnaic  cailin  eile  e,  agus  thubli- 
airt  i  riu-san  a  bha  'n  sin,  Bha  m  fear  so 
mar  an  ceudna  maille  ri  Iosa  o  Nasaret. 

72  Agus  dh'  àicheadh  e  a  rìs  le  mionu- 
aibh,  ag  ràdh,  Cha  'n  aithne  dhomii  an 
duine. 

73  Agus  tamull  heag  'na  dhèigh  sin 
thàinig  an  dieam  a  bha  'nan  seasamh  a 
làthair,  agus  tlmbhairt  iad  ri  Peadar,  Gu 
firiuneach  is  ann  diubh  sud  fèin  tha  thusa  ; 
oir  a  ta  do  cliainnt  ga  d'  bhrath. 

74  An  sin  thòisich  e  ri  mallachadh  agus 
mionnachadh,  ag  ràdh,  Cha  'n  aithne 
dhomh  an  duine.  Agus  air  ball  ghoir  an 
coileach. 

75  Agus  chuimhnich  Peadar  briathran 
Iosa,  a  thubhairt  ris,  Mu  'n  goir  an  coii- 
each,  àicheadhaidh  tu  mi  tri  uairean. 
Agus  air  dol  a  mach  dha,  ghuil  e  gu  gheur. 

AIR  teachd  do  'n  mharìuinn,  ghabh  uaclt- 
darainnan  sagart  uile,  agus  seauair- 
ean  a'  phobuill,  comhairle  le  chèile  an  agh- 
aidh  Iosa,  chura  a  chur  gu  bàs. 

2  Agus  air  dhoibh  esan  a  cheangal,  thug 
iad  leo  e,  agus  thug  iad  thairis  e  do  Phou- 
tius  Pilat  an  t-uachdaran. 

3  An  sin  an  uair  a  chunnaic  Iudas  a 
bhrath  e,  gu  'n  do  dhìteadh  e,  giiabh  e  aith- 
reachas,  agus  thug  e  air  an  ais  na  deich 
buinn  fhichead  airgid  do  na  h-àrd-shag- 
artaibh,  agus  do  na  seanairibh, 

4  Ag  ràdh,  Pheacaich  mi,  ann  am  brath 
na  fola  neò-chiontaich.  Ach  thubhairt 
iadsan,  Ciod  e  sin  duinne  ?  amhairc  thusa 
air  sin. 

5  Agus  air  tilgeadh  uaith  nam  bonn  air- 
gid  anns  an  teampuìl,  dh'  imich  e  roimhe, 
agus  chaidh  e  agus  ciìroch  se  e  fèiu. 

6  Agus  ghlac  na  h-àrd-shagairt  nabuinn 
airgid,  agus  thubhairt  iad,  Cha  chòir  an 
cur  san  ionmhas,  oir  is  luach  fola  iad. 

7  Agus  air  gabhail  comhairle  dhoihh, 
cheannaich  iad  leo  fearann  a'  chriadhad- 
air,  chum  a  bhi  'na  àit-adhlaic  do  choig- 
rich. 

8  Air  an  aobhar  sin  goirear  do  'n  fhear- 
ann  sin,  Fearann  na  fola,  gus  an  là  'n 
diugh. 

9  (An  sin  chnimhlionadh  an  ni  a  lahh~ 
radh  le  Ieremias  am  fàidh,  ag  ràdh,  Agus 
ghabh  iad  na  deich  buinn  fhichead  airgid, 
luach  an  Tì  a  mheasadh,  neach  a  mlieas 
iadsan  a  bha  do  chloinn  Israeil, 

10  Agus  thug  siad  iad  air  son  fearainn 
a'  chriadhadair,mar  a  dh  orduich  anTigh- 
earna  dhomh-sn.) 

11  Agus  sheas  losa  an  làthair  an  uach- 
darain :  agus  dh'  fhiosraich  an  t-uachdaran 
dheth,  ag  ràdb,  An  tusa  Righ  nan  Iurìh- 
ach?  Agus  thubhairt  losa  ris,  Thubliairt 
thu. 

12  Agus  an  uair  a  chuir  na  h-àrd-shag- 
airt  agus  na  seanairean  cionta  as  a  ìeth, 
cha  do  fhreagair  e  ni  sam  bith. 

13  An  siu  thubhairt  Pilat  ris,  Nach 

cluinn  thu  cia  llon  nithe  air  am  bheil  iad 
a'  toirt  fianuis  a'  d'  aghaidh  ? 

14  Ach  cha  d'  thug  e  freagradh  dha  air 
aon  fhocal ;  ionnus  gu  'n  do  ghabh  an 
t-uachdaran  iongantas  ro  mhòr. 

15  A  nis  ri  àm  na  feille  chleachd  an 
t-uachdaran  aon  phrìosanach  a  b'  àill  leo 
chur  fa  sgaoil  do  'n  phobull. 

16  Agus  bha  aca  san  àm  sin  prìosanach 
ro-chomharaichte,  d'  am  b'  ainm  Barabas. 

17  Air  an  aobhar  sin  an  uair  a  bha  iad 
cruinn  an  ceann  a  chèile,  thubhairt  Pilat 
riu,  Cò  is  àill  leibh  mise  a  chur  fa  sgaoil 
duibh?  Barabas,  no  Iosa,  d'  an  goirear 
Criosd  ? 

18  Oir  bha  fhios  aige  gu  'm  b'  ann  o 
fharmad  a  thug  iad  thairis  e. 

19  Agus  an  uair  a  bha  e  'na  shuidhe  air 
caithir  a'  bhreitheanais,  chuir  a  bhean 
teachdaireachd  d'  a  ionnsuidh,  ag  ràdh, 
Na  biodh  agad-sa  gnothuch  sam  bith  ris 
an  fhìrean  sin :  oir  is  mòr  a  dh'  fhulaing 
mise  an  diugh  ann  am  bruadar,  air  a  shon- 
san. 

'20  Ach  chuir  na  h-àrd-shagairt  agus  na 
seanairean  impidh  air  a'  phobull  gu  'n  iarr- 
adh  iad  Barabas,  agus  gu  milleadh  iad 
Iosa. 

21  Agus  flireagair  an  t-uachdaran  agus 
thubhairt  e  riu,  Cò  do  'n  dithis  is  àill  leibh 
mise  a  chur  fa  sgaoil  duibh  ?  Thubhairt 
iadsan,  Barabas. 

22  Thubhairt  Pilat  riu,  Ciod  ma  seadh 
a  ni  mi  ri  losa,  d'  an  goirear  Criosd  ? 
Thubhairt  iad  ris  uile,  Ceusar  e. 

23  Agus  thubhairt  an  t-uachdaran,  C'  ar 
son  ?  ciod  an  t-olc  a  rinn  e  ?  ach  is  mò  gu 
mòr  a  ghlaodh  iadsau,  ag  ràdh,  Ceusar 
e. 

24  Agus  an  uair  a  chunnaic  Pilat  nach 
do  bhuadhaich  e  bheag  sam  bith,  ach  gu  'n 
d'  èirich  an  tuilleadh  buaireis,  ghabh  e 
uisge,  agus  dh'  ioimlaid  e  a  làmhan  ara 
fianuis  an  t-sluaigh,  ag  ràdh,  A  ta  mise 
neò-chiontach  do  fhuil  an  fhìrein  so  ;  faic- 
ibh-sa  sin. 

25  Agus  fhreagair  am  pobull  uile,  agus 
thubhairt  iad,  Biodh  'fhuil  oirnne,  agus 
air  ar  cloinn. 

26  An  sin  leig  e  fa  sgaoil  Barabas  dhoibh  : 
ach  air  dha  Iosa  a  sgiùrsadh,  thug  e  thairis 
e  chum  a  cheusadh. 

27  An  sin  thug  saighdearan  an  uachdar- 
ain  leo  Iosa  do  thalla  a'  bhreitheanais,  ag- 
us  chruinnich  iad  a'  bhuidheann  uile  m'  a 
thimchioll. 

28  Agus  air  dhoibh  a  rùsgadh,  chuir  iad 
uime  falluinn  scarlaid. 

29  Agus  air  dhoibh  crùn  droighinn 
fhigheadh,  chuir  iad  m'  a  cheann  e,  agus 
slat  chuilce  'na  làimh  dheis :  agus  lùb  iad 
an  glùn  'na  làthair,  agus  rinn  iad  fanoid 
air,  ag  ràdh,  Gu  'm  beannaichear  thu,  a 
Righ  nan  Iudhach. 

30  Agus  thilg  iad  smugaid  air,  agus 
ghlac  iad  an  t-slat  chuilce,  agus  bhuail  iad 
sa'  cheann  e. 

31  Agus  an  dèigh  dhoibh  fanoid  a 
dheanamh  air,  thug  iad  an  fhalluinn 
dheth,  agus  chuir  iad  'eudach  fèin  uime, 
agus  thug  iad  leo  e  chum  a  cheusadh. 

32  Agu3  an  uair  a  chaidh  iad  a  mach, 
fhuair  iad  duiue  o  Chirene,  d'  am  b'  ainm 


Simon:  esan  dh'  èignich  iad  chum  a 
chraun-ceusaidh-san  a  gliiùlan. 

33  Agus  an  uair  a  tliàinig  iad  gu  ionad 
d'  an  ainm  Golgota,  sin  r'  a  ràdh,  àite  cloig- 
inn. 

34  Thug  iad  dha  r'  a  òl  fion  geur  measg- 
ta  le  domblas :  agus  air  dha  a  bhlasadb, 
cha  'n  òladh  se  e. 

35  Agus  an  uair  a  cheus  iad  e,  roinn  iad 
a  thrusgan  eatorra,  a'  tilgeadh  cranu- 
chuir:  chum  gu 'n  coimhliontadh  an  ni  a 
labhradh  leis  an  fhàidh,  Roinn  iad  m'  eud- 
ach  eatorra,  agus  chuir  iad  crannchur  air 
mo  bhrat. 

36  Agus  shuidhe  iad,  agus  rinn  iad  faire 
air  an  sin : 

37  Agus  chuir  iad  a  chùis-dhitidh 
sgrìobhta  os  a  cheann,  1S  E  SO  IOSA 
KIGH  NAN  IUDHACH. 

38  An  sin  cheusadh  maille  ris  dà  ghad- 
uiche ;  fear  air  a  làimh  dheis,  agus  fear 
eile  air  a  làimh  chlì. 

39  Agus  thug  iadsan  a  bha  dol  seachad 
toibheum  dha,  a'  crathadh  an  ceann, 

40  Agus  ag  ràdh,  Thusa  a  leagas  an 
teampull,  agus  a  chuireas  suas  an  tri  làith- 
ibh  e,  fòir  ort  fèin  :  ma  's  tu  Mac  Dhè, 
tliig  a  nuas  o  'n  chrann-cheusaidh. 

41  Mar  an  ceudna  thubhairt  na  h-àrd- 
shagairt,  maille  ris  na  sgrìobhaichibh,  ag- 
us  na  seanairibh,  a'  fanoid  air. 

42  Shaor  e  daoine  eile,  e  fèin  a  shaoradh 
ni  'n  comasach  e  :  ma  's  e  Righ  Israeil, 
thigeadh  e  nis  a  nuas  o  'n  chrann-cheus- 
aidh,  agus  creididh  sinn  e. 

43  Chuir  e  a  dhòigh  an  Dia ;  saoradh  e 
a  nis  e,  ma  tha  toil  aige  dha :  oir  thubhairt 
e,  Is  mise  mac  Dhè. 

44  Agus  thug  na  gaduichean,  a  cheus- 
adh  maille  ris,  am  beum  ceudna  dha. 

45  A  nis  o  'n  t-seathadh  uair  bha  dorch- 
adas  air  an  tìr  uile  gus  an  naothadh  uair. 

46  Agus  mu  thimchioll  na  naothadh 
uaire  dh'  èigh  Iosa  le  guth  àrd,  ag  ràdh, 
Eli,  eli,  lama  sabachtani  ?  is  e  sin  a  ràdh, 
Mo  Dhia,  mo  Dhia,  c'  ar  son  a  thrèig  thu 
mi? 

47  Agus  air  cluinntinn  sin  do  chuid 
diubhsan  a  bha  'nan  seasamh  an  sin, 
thubhairt  iad,  A  ta  am  fear  so  a'  glaodh- 
ach  air  Elias. 

48  Agus  air  ball  ruith  a  h-aon  diubh, 
agus  ghabh  e  spong,  agus  lìon  e  do  fhìon 
geur  i,  agus  air  dha  a  cur  air  slait  chuilce, 
thug  e  dha  r'  a  òl. 

49  Ach  thubhairt  càch,  Leig  dha.  faic- 
eamaid  an  tig  Elias  g'a  thèarnadh. 

50  Agus  an  uair  a  dh'  èigh  Iosa  a  rìs  le 
glaodh  mòr,  thug  e  suas  a  spiorad. 

51  Agus,  feuch,  reubadh  brat-roinn  an 
teampuill  'na  dhà  chuid,  o  mhullach  gu 
ìochdar;  agus  chriothnuich  an  talamh, 
agus  sgoilteadh  na  creagan  : 

52  Agus  dh'  fhosgladh  na  h-uaighean, 
agus  dh'  èirich  mòran  do  chorpaibh  nan 
naomh,  a  bha  'nan  codal, 

53  Agus  chaidh  iad  a  macli  as  na  h-uaigh- 
ibh  an  dèigh  'aiseirigh-san,  agus  chaidh  iad 
a  steach  do  'n  bhaile  naomh,  agus  nochd- 
adh  iad  do  mhòran. 

54  A  nis  an  uair  a  chunnaic  an  ceann- 
ard-ceud,  agus  iadsan  a  bha  maille  ris  a' 
coimhead  Iosa,  a'  chrith-thalmhainn,  agus 

nanithe  eile  a  rinneadh,  ghabh  iad  eagal 
niòr,  Ag  ràdh,  Gu  firinueach  b'  e  so  Mac 
Dhè. 

65  Agus  bha  an  sin  mòran  bhan  (ag 
amharc  am  fad,)  a  lean  Iosa  o  Ghalile,  a' 
frithealadh  dha : 

50'  Am  ineasg  an  robh  Muire  Magdalen, 
agus  Muire  màthair  Sheumais  agus  Ioseis, 
agus  màthair  cloinne  Shebede. 

57  Agus  air  teachddo  'n  fheasgar,thàinig 
duine  saoibhir  o  Arimatea,  d'  am  b'  ainm 
Ioseph,  a  bha  e  fèin  'na  dheisciobul  aig 
Iosa  mar  an  ceudna. 

58  Chaidh  esan  gu  Pilat,  agus  dh'  iarr  e 
corp  Iosa  :  an  siu  dh'  àithu  Pilat  au  corp  a 
thabhairt  da. 

59  Agus  glilac  Ioseph  an  corp,  agus 
phaisg  e  ann  an  lìon-eudach  fior-ghlan  e, 

60iAgus  chuir  se  e  'na  uaigh  nuaidh 
fèin,  a  chladliaich  e  ann  an  carraig  :  Ag- 
us  charuich  e  clach  mhòr  gu  dorus  na 
h-uaighe,  agus  dh'imich  e  roimhe. 

61  Agus  bha  Muire  Magdaleu,  agus  a' 
Mhuire  eile  'nan  suidhe  fa  chomhair  na 
h-uaighe. 

62  A  nis  air  an  là  màireach,  an  là  'n 
dèigh  au  ulluchaidh,  chruinnicheadh  na 
h-àrd-shagairt,  agus  na  Phairisich  gu  Pi- 
lat, 

63  Ag  ràdh,  A  Thighearn,  is  cuimhne 
leinn  an  uair  a  bha  am  mealltair  udfathast 
beò,  gu  'n  dubhairt  e,  Eiridh  mi  an  dèigh 
thri  làithean. 

64  Orduich  uime  sin  an  uaigh  a  bhi  air 
a  coimhead  gu  cinnteach  gus  an  treas  là, 
air  eagal  gu  'n  tig  a  dheisciobuil  san  oidh- 
che,  agus  gu  'n  goid  iad  leo  e,  agus  gu  'n 
abair  iad  ris  an  t-sluagh,  Dh'  èirich  e  o  na 
inarbhaibh  :  agus  mar  sinbithidh  am  mear- 
achd  deireannach  ni  's  miosa  na  'n  ceud 
mhearachd. 

65  Thubhairt  Pilat  riu,  Tha  faire  ag- 
aibh ;  imichibh,  deanaibh  an  uaigh  cho 
tèaruinte  's  is  aithne  dhuibh. 

66  Agus  dh'imich  iad  agus  rinn  iad  an 
uaigh  cinnteach,  a'  cur  seula  air  a'  chloich, 
maille  ri  faire. 

CAIB.  XXVIII. 

AN  dèigh  na  sàbaid,  aig  briseadh  nafàire 
air  a'  cheud  là  do  'n  t-seac.hduin,thài- 
nig  Muire  Magdalen,  agus  a'  Mhuire  eile, 
a  dh'  f  haicinn  na  h-uaighe. 

2  Agus,  feuch,  bha  crith-thalmhainn 
mhòr  ann ;  oir  thàinig  aingeal  an  Tigh- 
earna  nuas  o  nèamh,  agus  air  teachd  dha 
charuich  e  a'  chlach  o  'n  dorus,  agus 
ghuidh  e  oirre. 

3  Agus  bha  a  ghnùis  mar  dhealanach, 
agus  'eudach  geal  mar  shneachdadh. 

4  Agus  air  eagal  roimhe  chriothnuich  an 
luchd-coimhid,  agus  chaidh  iad  an  riochd 
mairbh. 


5  Ach  fhreagair  ant-aingeal  agusthubh- 
airt  e  ris  na  mnaibh,  Na  biodh  eagal  oirbh- 
se:  oir  a  ta  fhios  aram  gu  bheil  sibh  ag 
iarraidh  Iosa,  a  chaidh  cheusadh. 

6  Cha  'n  'eil  e  'n  so ;  oir  dh'èirich  e,  mar 
a  thubhairt  e  :  thigibh,  faicibh  an  t-àit  an 
robh  an  Tighearn  'na  luidhe. 

7  Agus  imichibh  gu  luath,  agus  innsibh 
d'  a  dheisciobluibh  gu  'n  d'  èirich  e  o  na 
marbhaibh  :  agus,  feuch,  tha  e  dol  roimh- 
ibh  do  Ghalile ;  an  sin  chi  sibh  e ;  feuch, 
thuhhairt  mise  ribh  e. 

8  Agus  dh'imich  iad  gu  luath  o  'n  uaigli, 
le  h-eagal  agus  mòr-ghairdeachas,  agus 
ruith  iad  a  dh'  innseadh  d'  a  dheisciob- 
luibh. 

9  Agus  ag  imeachd  dhoibh-san  a  dh'  inn- 
seadh  d'  a  dli'eisciobluibh,  feuch,  thachair 
Iosa  fèin  orra,  ag  ràdh,  Fàilte  dhuibh. 
Agus  thàinig  iad  am  fagus  da,  agus  rug 
iad  air  a  chosaibh,  agus  rinn  iad  aoradh 
dha. 

10  An  sin  thubhairt  Iosa  riu,  Na  biodh 
eagal  oirbh :  imichibh,  abraibli  ri  m' 
bhràithribh  iadsan  a  dhol  do  Ghalile,  agus 
an  sin  chi  iad  mi. 

11  Agus  an  uair  a  bha  iadsan  ag  im- 
eachd,  feuch,  thàinig  cuid  do  'n  luchd- 
faire  do  'n  bhaile,  agus  nochd  iad  do  na 
li-àrd-shagartaibh  gach  ni  a  thachair. 

12  Agus  air  cruinneachadh  dhoibh-san 
an  ceann  a  chèile  rnaille  ris  na  seanairibh, 
agus  air  gabhail  comhairle  dhoibh,  tliug 
iad  mòran  airgid  do  na  saighdearaibh, 

13  Ag  ràdh,  Abraibh-sa  gu  'n  d'  thàinig 
e  dheisciobuil  anns  an  oidhche,  agus  gu  'n 
do  ghoid  iad  e,  an  uair  a  bha  sinne  'nar 
codal. 

14  Agus  ma  chluinneas  an  t-uachdaran 
so,  cuiridh  sinne  impidh  air,  agus  ni  sinn 
siblise  tèaruinte. 

15  Agus  ghabh  iad  an  t-airgiod,  agus 
rinn  iad  mar  a  theagaisgeadh  dhoibh  :  ag- 
us  a  ta  a'  chainnt  so  air  a  h-aithris  am 
measg  nan  ludhach  gus  an  là  'n  diugh. 

16  An  sin  chaidh  an  t-aon  deisciobul 
deug  do  Ghalile,  do  'n  bheinn  far  an  d'  ord- 
uich  Iosa  dhoibh. 

17  Agus  an  uair  a  chunnaic  iad  e,  rinn 
iad  aoradh  dha  :  ach  bha  cuid  aca  fo  amh- 
arus. 

18  Agus  thàinig  Iosa,  agus  labhair  e  riu, 
ag  ràdh,  Thugadh  dhomh-sa  gach  uile 
chumhachd  air  nèamh  agus  air  talamh. 

19  Uime  sin  imichibh-sa,  agus  deanaibh 
deisciobuil  do  gach  uile  chinneach,  'gam 
baisteadh  anu  an  ainm  an  Athar,  agus  a' 
Mhic,  agus  an  Spioraid  naoimh  ; 

20  A'  teagasg  dhoibh  gach  uile  nithe  a 
dh'  àithn  mise  dhuibh  a  choimhead  :  Ag  - 
us,  feuch,  a  ta  mise  maille  ribh  a  ghnàth, 
gu  deireadh  an  t-saoghail.  Amen. 

AN  SOISGEUL 

A  REIR 

MHARCUIS. 


CAIB.  I. 

TOISEACH  Soisgeul  Iosa  Criosd,  Mhic 
Dhè: 

2  A  rèir  mar  a  ta  e  sgrìobhta  anns  na 
fàidhibb,  Feuch,  cuiream  mo  theachdair 
roimh  do  glinùis,  a  dh'  ulluicheas  do 
shJighe  romhad. 

3  Guth  an  tì  a  dh'  èigheas  anns  an  fhàs- 
ach,  Ulluichibh  slighe  an  Tighearna,  dean- 
aihh  a  cheumanna  dìreach. 

4  Bha  Eoin  a'  baisteadh  anns  an  fhàs- 
ach,  agus  a'  searmonacliadh  baistidh  an 
aithrcachais,  chum  maitheanais  pheac- 
annar 

5  Agus  chaidli  a  mach  d'  a  ionnsuidh  tìr 
Iudea  uile,  agus  luchd-àiìeachaidh  Ierusa- 
leim,  agus  bhaisteadh  leis  iad  uile  ann  an 
amhainn  Iordain,  ag  aideachadh  am  peac- 
anna. 

6  Agus  bha  Eoin  air  eudachadh  le  fion- 
na  chàmhal,  agus  crios  leathair  m'  a  leas- 
raidh  ;  agus  ìiu  bhiadh  dha  locuist  agus 
niil  fhiadhaich. 

7  Agus  shearmonaich  e,  ag  ràdh,  A  ta 
neach  a'teachd  a'  m'  dhèigh  a  s  cumhachd- 
aiche  na  mise,  neach  nach  airidh  mise  air 
crotnadh  sios  agus  bar-iall  a  bhròg  fhuasg- 
ladh. 

8  Bhaist  mise  gu  dearbh  sibh  le  h-uisge  : 
ach  baistidh  esan  sibh  leis  an  Spiorad 
Naomh. 

9  Agus  tharladh  anns  na  làithibh  sin, 
gu  'n  d'  thàinig  Iosa  o  Nasaret  Ghalile,  ag- 
us  bhaisteadh  e  le  h-Eoin  ann  an  lordan. 

10  Agus  air  ball  an  uair  a  chaidh  e  suas 
as  an  uisge,  chunnaic  e  na  nèamhan  air  am 
fosgladh,  agus  an  Spiorad  mar  choluman 
a'  teachd  a  nuas  air. 

11  Agus  thàinig  guth  o  nèamh,  ag  ràdh, 
Is  tusa  mo  Mhac  gràdhach,  anus  am  bheil 
mo  mhòr-thlachd. 

12  Agus  air  ball  tharruing  an  Spiorad  e 
do  'n  fhàsach. 

13  Agus  bha  e  'n  sin  san  fhàsach  dà 
fhichead  là  air  a  bhuaireadh  le  Satan,  agus 
bha  e  maille  ris  na  fiadh-bheathaichibh, 
agus  fhritheil  na  h-aingil  dha. 

14  Agus  an  dèigh  Eoin  a  chur  ara  prìos- 
an,  thainig  Iosa  do  Giialile,  a'  searmon- 
acliadh  soisgeil  rìoghachd  Dhè, 

15  Agus  ag  ràdh,  Choimhlionadh  an 
aimsir,  agus  a  ta  rìoghachd  Dhè  am  fag- 
us ;  deanaibh-sa  aithreachas,  agus  creidibh 
an  soisgeul. 

16  Agus  air  dha  bhi  'g  imeachd  ri  taobh 
fairge  Ghaliìe,  chunnaic  e  Simon,  agus 
Aindreas  a  bhràthair,  a'  tilgeadh  iìn  sau 
fhairge  :  (oir  b'  iasgairean  iad.) 

17  Agus  thubhairt  Iosa  riu,  Thigibh 
a'  m'  dhèigh-sa,  agus  ni  mi  'nur  iasgairibh 
air  daoinibh  sibh. 


18  Agus  air  ball  dh'  fhàg  iad  an  lìonta, 
agus  lean  iad  esan. 

19  Agus  an  uair  a  chaidh  e  beagan  air 
aghaidh  as  a  sin,  chunnaic  e  Seumas  m/rc 
Shebede,  agus  Eoin  a  bhràthair,  agus  iad 
san  luing  a'  càradh  an  lìonta. 

20  Agus  air  ball  ghairm  e  iad ;  agus 
dh'  fhàg  iad  Sebede  an  athair  san  luing 
maille  ris  an  luchd-tuarasdail,  agus  lean 
iad  esan. 

21  Agus  chaidh  iad  a  steach  do  Chaper- 
naum;  agus  air  ball  air  dha  dol  a  stigh 
do  'n  t-sionagog  air  an  t-sàbaid,  theagaisg 
e. 

22  Agus  ghabh  iad  ionganfas  r'à  Iheag- 
asg:  oir  bha  e  'gan  teagasg  mar  neach  ai^ 
an  robh  ùghdarras,  agus  cha  b  anu  mar  na 
sgrìobhaichean. 

23  Agus  bha  'nan  sionagog-san  neach 
anns  an  robh  spiorad  neòghlan,  agus 
ghlaodh  e, 

24  Ag  ràdh,  Leig  leinn  ;  ciod  ar  gnoth- 
uch-ne  riut,  Iosa  o  Nasaret  ?  an  d'  thàinig 
thu  g'  ar  sgrios-ne?  Is  aithne  dhomh  cò 
thu,  aon  naomh  Dliè. 

25  Agus  chronuich  Iosa  e,  ag  ràdh,  Bi  a' 
d'  thosd,  agus  thig  a  mach  as. 

26  Agus  an  uair  a  reub  an  spiorad  neò- 
ghlan  e,  agus  a  ghlaodh  e  le  guth  àrd, 
thàinig  e  mach  as. 

27  Agus  ghabh  iad  mòr-iongantas  uile, 
ionnus  gu  'n  robh  iad  a'  cur  na  ceisde  so,  r'  a 
chèile,  ag  ràdh,  Ciod  e  so?  Ciod  e  an  teag- 
asg  nuadh  so?  oir  le  h-ùghdarras  a  ta  e 
toirt  òrduigh  eadhon  do  na  spioradaibh 
neòghlan,  agus  tha  iad  ùmhal  dha. 

28  Agus  chaidh  a  chliù  air  ball  a  mach 
air  feadh  na  tìre  uile  timchioll  Ghalile. 

29  Agus  gun  dàil,  air  dhoibh  dn!  a  mach 
as  an  t-sionagog,  chaidh  iad  a  s'ceach  do 
tliigh  Shimoin  agus  Aindreais,  mailie  ri 
Seumas  agus  Eoin. 

30  Ach  bha  màthair-chèile  Shimoin  "na 
luidhe  ann  am  fiabhrus  ;  agus  ghrad  labh- 
air  iad  ris  uìmpe. 

31  Agus  thàinig  esan  agus  thog  e  i,  a' 
breith  air  làimh  oirre ;  agus  air  ball 
dh'  fhàg  am  fiabhrus  i,  agus  fltritheil  i 
dhoibh. 

32  Agus  an  uair  a  bha  'm  feasgar  ann, 
air  do  n  ghrèin  dol  fuidhe,  thug:  iad  d'  a 
ionnsuidh  iadsan  uile  a  bha  euslan,  agus 
iadsan  anns  an  robh  deamliain. 

33  Agus  bha  'm  baile  uile  air  a  chruinn- 
eachadh  chum  an  doruis. 

34  Agus  leighis  e  mòran  air  an  robh 
iomadh  gnè  eucail,  agus  thilg  e  mach  raòr- 
an  dheamhan,  agus  cha  d'  fhulaing  e  do 
na  deamhanaibh  labhairt,  air  son  gu  'm  b' 
aitlme  dhoibh  e. 

35  Agus  air  dha  èirigh  sa'  mhaduinu, 

fada  roimh  là,  chaidh  e  mach,  agus  dh'  im- 
ich  e  gu  àite  fàsail,  agus  rinn  e  urnuigh  an 
sin. 

36  Agus  lean  Simon,  agus  an  dream  a 
bha  maille  ris  e. 

37  Agus  air  fhaotainn  dhoibh  thubhairt 
iad  ris,  A  ta  gaeh  uile  neach  ga  d'  iarr- 
aidh. 

38  Agus  tlmbliairt  esan  riu,  Rachamaid 
a  dh'ionnsuidh  nam  bailtean  eile  làimh 
ruinn,  chum  gu'  n  searmonaich  mi  an  sin 
mar  au  ceudna :  oir  is  ann  a  chum  na 
crìclie  so  thàinig  mise  macli. 

39  Agus  shearmonaich  e  'nan  sionagog- 
aibh  air  feadb  Ghalile  uile,  agus  thilg  e 
mach  na  deamhain. 

40  Agus  thàinig  lobhar  d'  a  ionnsuidh, 
a'  guidhe  air,  agus  a'  lùbadh  a  ghlùin  da, 
agus  ag  ràdli  ris,  Ma's  àill  leat,  tha  thu 
coinasach  air  mise  a  dheanamh  glan. 

41  Agus  gliabh  losa  truas  mòr  dheth, 
agus  air  sìneadh  a  maoh  a  làimhe,  bhean 
e  ris,  agus  thubhairt  e  ris,  Is  àill  leam ; 
bi-sa  glan. 

42  Agus  co  luath  as  a  labhair  e,  air  ball 
dh'  fhalbh  an  luibhre  uaith,  agus  rinneadh 
glan  e. 

43  Agus  thug  e  geur-ordugh  dha,  agus 
air  ball  chuir  e  air  falbh  e  ; 

44  Agus  thubhairt  e  ris,  Feuch  nach 
innis  thu  bheag  do  neach  air  bith  :  ach 
imich,  nochd  thu  fèin  do  'n  t-sagarr,  agus 
tabhair  mar  ìobairt  air  son  do  ghlanaidh 
na  nithe  a  dh'  àithn  Maois,  mar  fhianuis 
dhoibh. 

45  Agus  air  dha-san  dol  a  mach,  thòisich 
e  air  innseadh  gu  ro-fhollaiseach,  agus  air 
a'  chùis  a  sgaoileadh  mu  'n  cuairt,  air  chor 
as  nach  feudadh  Iosa  dol  tuilleadh  gu  foll- 
aiseach  a  steach  do  'n  bhaile  ;  ach  bha  e 
mach  ann  an  àitibh  uaigneach  :  agus  thàì- 
nig  iad  d'  a  ionnsuidh  as  gacii  àird. 

CAIB.  II. 

AGUS  an  dèigh  làithean  àraidh,  chaidh 
e  a  rìs  a  steach  do  Chapernaum ;  ag- 
us  chualas  esan  a  bhi  san  tigh. 

2  Agus  air  ball  chruinnicheadh  mòran 
an  ceann  a  chèile,  air  chor  as  nach  robh 
àit  a  chumadh  iad,  eadhon  timchioll  an 
doruis  :  agus  labhair  e  am  focal  riu. 

3  Agus  thàinig  iad,  a'  toirt  d'  a  ionn- 
suidh  neach  air  an  robh  am  pairilis,  air  a 
ghiùlan  le  ceatlirar. 

4  Agus  a  chionn  nach  b'  urrainn  iad 
teachd  am  fagus  da  leis  an  t-sluagh,  rùisg 
iad  mullach  an  tighe  anns  an  robh  e :  agus 
air  dhoibh  a  tholladh,  leig  iad  sìos  an  leab- 
adh  air  an  robh  an  neach  a  bha  tinn  leis  a' 
phairilis  'na  luidhe.  « 

5  'Nuair  chunnaic  Iosa  an  creidimh-san, 
thubliairt  e  ris  an  neach  air  an  robh  am 
pairilis,  A  mhic,  tha  do  jdieacanna  air  am 
maitheadh  dhuit. 

6  Ach  bha  dream  àraidh  do  na  sgrìobh- 
aichibh  'nan  suidhe  an  sin,  agus  iad  a' 
reusonachadh  'nan  cridheachaibh  fèin, 

7  C'  ar  son  a  ta  am  fear  so  a'  labhairt 
toibheim  mar  so  ?  Cò  dh'  f  heudas  peacanna 
a  mhaitheadh  ach  Dia  a  mhàin  ? 

8  Agus  air  ball  air  aithneachadh  do 
Iosa  'na  spiorad  fèin  gu  'n  robh  iadsan 
a'  reusonachadh  mar  sin  annta  fèin, 


thubhairt  e  riu,  C'  ar  son  a  ta  sibh  a'  reu- 
sonachadh  nan  nithe  sin  an  bhur  cridh- 
eachaibh? 

9  Cò  aca  is  usadh  a  ràdh  ris  an  neach  air 
am  blieil  am  pairilis,  Tha  do  pheacanna  air 
am  maitheadh  dhuit,  no  a  ràdli,  Eirich, 
agus  tog  do  leabadh,  agus  imich  ? 

10  Acli  a  chum  gu'm  bi  fios  agaibh  gu 
bheil  ùghdarras  aig  Mac  an  duine  peac- 
anna  a  mhaitheadh  airthalamh,  (thubhairt 
e  ris  an  fhear  air  an  robh  am  pairilis,) 

11  A  ta  mi  ag  ràdh  riut,  Eirich,  agus 
tog  do  leabadh,  agus  imich  do  d'  thigh. 

12  Agus  dh  èirich  esan  air  ball,  agus 
thog  e  an  leabadh,  agus  chaidh  e  mach 
'nam  fianuis  uile,  ionnus  gu'nrobh  mòr- 
iongantas  orra  uile,  agus  gu  'n  do  ghlòraich 
iad  Dia,  ag  ràdh,  Clia  'n  fhaca  sinne  riamh 
a  leithid  so. 

13  Agus  chaidh  e  mach  a  rìs  ri  taobh  na 
mara ;  agus  thàinig  an  sluagh  uile  d'  a 
ionnsuidh,  agus  theagaisg  e  iad. 

14  Agus  ag  dol  seachad  da,  chunnaic  e 
Lebhi  mac  Àlpheuis  'na  shuidhe  aig  àite 
togail  na  cvse,  agus  thubhairt  e  ris,  Lean 
mise.    Agus  dh'  èirich  e,  agus  lean  se  e. 

15  Agus  tharladh,  'nuair  a  shuidh  Iosa 
chum  bìdh  'na  thigh-san,  gu  'n  do  shuidh 
mòran  chìs-mhaor  agus  pheacadh  maille  ri 
Iosa,  agus  r'  a  dheisciobluibh :  oir  bha 
mòran  anu,  agus  lean  iad  e. 

16  Agus  an  uair  a  chunnaic  na  sgrìobh- 
aichean  agus  na  Phairisich  esan  ag  itheadh 
maille  ri  cìs-mhaoraibh  agus  ri  peacach- 
aibh,  thubhairt  iad  r'  a  dheisciobluibh,  C  'ar 
son  a  ta  e  ag  itheadh  agus  ag  òl  maille  ri 
cìs-mhaoraibh  agus  ri  peacachaibh? 

17  Agus  an  uair  a  chuala  losa  so,  thubh- 
airt  e  riu,  Cha'n  'eil  feum  acasan  a  ta  slàn 
air  an  lèigh,  ach  acasan  a  ta  tinn  :  cha  d' 
thàinig  mise  a  ghairm  nam  fìrean,  ach 
nam  peacach  chum  aithreachais. 

18  Agus  bu  ghuàth  le  deisciobluibh 
Eoin,  agus  nam  Phairiseach  a  bhi  trasg- 
adh  :  agus  thàinig  iad,  agus  thubhairt  iad 
ris,  C'ar  son  a  ta  deisciobuil  Eoin,  agus 
nam  Phairiseach  ri  trasgadh,  agus  nach 
'eil  do  dheisciobuil-sa  a'  trasgadh. 

19  Agus  thubhairt  Iosa  riu,  Am  bheil 
clann  seòmair  an  fhir  nuadh-phòsda  com- 
asach  air  trasgadh  a  dheanamh,  am  feadh 
a  bhitheas  am  fear  nuadh-pòsda  maille  riu  ? 
am  feadh  a  ta  am  fear  nuadh-pòsda  aca 
maille  riu,  cha  'n  fheud  iad  trasgadh  a 
dheanamh. 

20  Ach  thig  na  làithean  anns  an  toirear 
am  fear  nuadh-pòsda  uatha;  agus  an  sin 
ni  iad  trasgadh  sna  làithibh  sin. 

21  Agus  cha  "n  'eil  duine  sam  bith  a 
dh'  fhuaigheas  mìr  do  eudach  nuadh  air 
sean  eudach  ;  no,  ma  dh' fhuaigheas,  buin- 
idh  am  mìr  nuadh,  a  chuireadh  g'  a  lìonadh 
suas,  as  an  t-sean  eudach,  agus  nìtliear  an 
reubadh  ni  's  miosa. 

22  Agus  cha  chuir  duine  air  bith  fion  ùr 
ann  an  seann  searragaibh  ;  no  brisidh  am 
fion  nuadh  na  searragan,  agus  dòirtear  am 
fion,  agus  caillear  na  searragan :  ach  is 
còir  fiou  nuadh  a  chur  ann  an  searragaibh 
nuadha. 

23  Agus  tharladh  gu  'n  deachaidh  e 
troimh  na  h-achaibh  arbhair  air  là  na  sàh, 
aid;  agus  thòisich  a  dheisciobuil,  ag  im- 

eaehd  dhoibh,  ris  na  diasau  arbhair  a 
spìonadh. 

24  Agus  thubhairt  na  Phairisich  ris, 
Feuch,  c'  ar  son  a  ta  iad  a'  deanamh  au  ni 
nach  'eil  ceaduichte  air  là  na  sàbaid  ? 

25  Agus  thubhairt  esan  riu,  Nach  do 
leugh  sibhse  riamh  ciod  a  rinn  Daibhidh, 
'nuair  a  bha  uireasbhuidh  air,  agus  ocras 
air  fèin  agus  orra-san  a  bha  maille  ris? 

26  Cionnus  a  chaidh  e  steach  do  thigh 
Dhè  anri  an  làithibh  Abiatair  au  àrd-shag- 
airt,  agus  a  dh'ith  e  aran  na  fianuis,  nach 
'eil  ceaduichte  do  neach  air  bith  itheadh, 
ach  do  na  sagartaibh,  agus  athug  e  mar  an 
ceudna  do  'n  dream  a  bha  maille  ris  ? 

27  Agus  thubhairt  e  riu,  Dh'  orduich- 
eadh  an  t-sàbaid  air  son  an  duine,  cha  'n  e 
an  duine  air  son  na  sàbaid : 

28  Air  an  aobhar  sin  is  Tighearna  Mac 
an  duine  air  an  t-sàbaid  fèin. 

CAIB.  III. 

AGUS  chaidh  e  rìs  a  steach  do  'n  t-siona- 
gog' ;  agus  bha  an  sin  duine  aig  an 
robh  làmh  sheargta. 

2  Agus  rimi  iad  faire  air,  a  dh'  fheuch- 
ainn  an  leigliiseadh  se  e  air  là  na  sàbaid, 
clium  gu  'm  biotlh  cùis-dhitidh  aca'na  agh- 
aidh. 

3  Agus  thubhairt  e  ris  an  duine  aig  an 
robh  an  làmh  sheargta,  Eirich  sa'  mheadh- 
on. 

4  Agus  thubhairte  riu,  Am  bheil  e  cead- 
uichte  maith  a  dheanamh  air  làithibh  na 
sàbaid,  no  olc  ?  anam  a  thèarnadh,  no  a 
sgrios  ?  ach  dh'  fhan  iadsan  'nan  tosd. 

5  Agus  an  uair  a  dh'  amhairc  e  mu  'n 
cuairt  orra  le  feirg,  air  dba  bhi  doilich  air 
son  cruais  an  cridhe,  thubhairt  e  ris  an 
duine,  Sìn  a  mach  do  làmh.  Agus  shìn  e 
maeh  i :  agus  rinneadh  slàn  i  mar  an  làmh 
eàle. 

6  Agus  chaidh  na  Phairisich  a  mach, 
agus  ghabh  iad  comhairle  air  ball  maille  ri 
luchd-leanmhuinn  Heroid  'na  aghaidh- 
san,  cionnus  a  dh'  fheudadh  iad  a  sgrios. 

7  Ach  cliaidh  Iosa  maille  r'  a  dheisciob- 
luibh  a  leth  chum  na  mara :  agus  lean 
eluagh  mòr  e  o  Ghalile,  agus  o  ludea, 

8  Agus  o  Ierusalem,  agus  o  Idumea,  ag- 
us  o  thaobh  tliall  Iordain ;  agus  iadsan  a 
bhatimchioll  Thiruis  agus  Sliidoin,  tliàinig 
cuideachd  mhòr  dhiubh  d'  a  ionnsuidh, 
'nuair  a  chual  iad  cia  mòr  na  nithe  a  rinn 

€. 

9  Agus  thubhairt  e  r'  a  dheisciobluibh, 
long  bheag  a  bhi  feitheamh  air,  air  son  an 
t-sluaigh,  clium  nach  dòmhluicheadh  iad 
e  : 

10  Oir  leighis  e  mòran  ;  ionnus  gu  'n  do 
dhlùth-theann  iad  ris,  a  mheud  's  air  an 
robli  plàighean,  chum  gu'm  beanadh  iad 
ris. 

11  Agus  na  spiorada  neòghlan,  an  uair 
a  ehunnaic  iad  e,  shleucbd  iad  da,  agus 
ghlaodh  iad,  ag  ràdh,  Is  tusa  Mac  Dbe, 

12  Agus  thug  e  sparradh  teann  dhoibh 
nach  deanadli  iad  aithnichte  e. 

13  Agus  chaidh  e  suas  gu  beinn,  agus 
ghairm  e  iadsan  a  b'  àill  leis  :  agus  thàinig 
iad  d'  a  ionusuidh. 

14  Agus  dli'  orduich  e  dà  fhear  dheug, 
«hum  gu'm  biodh  iad  mailleris,  agus  gu'n 


euireadh  e  mach  iad  a  shearmonach- 
adh  ; 

15  Agus  gu'm  biodh  aca  cumhachd  a 
leigheas  euslaiute,  agusa  thilgeadh  a  mach 
dheamhan. 

16  Agus  air  Simon  thug  e  Peadar  mar 
cho-ainm  : 

17  Agus  Seumas  mac  Sliebede,  ay:us  Eoin 
bràthair  Sheumais,  (agus  orra-san  thu/  e 
Boanerses  mar  cho-ainm,  is  e  sin  ri  ràdh, 
Clann  na  tairneanaich,) 

18  Agus  Aindreas,  Agus  Philip,  agus 
Bartolomeus,  agus  Mata,  agus  Tomas,  ag- 
us  Seumas  mac  Alpheuis^  agus  Tadeus, 
agus  Simon  an  Canaanacb, 

19  Agus  Iudas  Iscariot,  an  neach  sin  a 
bhrath  e  :  agus  chaidh  iad  do  thigh. 

20  Agus  chruinnicheadb  ansluagh  a  rìs, 
ionnus  nach  robh  e  n  comas  doibn  uiread 
as  aran  itbeadb. 

21  Agus  an  uair  a  chual  a  ehairdean  so, 
thàinig  iad  a  mach  a  bbreith  air :  oir 
thubhairt  iad,  tha  e  air  mhi-chèil). 

22  Agus  tliubhairt  ua  sgrìobhaichean  a 
thàinig  a  nuas  o  lerusalem,  A  ta  Beelse- 
bub  aige,  agus  is  ann  troimh  phrionnsa 
nan  deamhan  a  ta  e  tilgeadh  a  maeh 
dheamhan. 

23  Agus  ghairm  e  iad  d'  a  ionnsuidh,  ag- 
us  thubhairt  e  riu  ann  an  cosamhlachd- 
aibh,  Cionnus  a  dh'flieudas  Satan  Satan  a 
tliilgeadh  a  inach  ? 

24  Agus  ma  bhitheas  rìoghachd  roinnte 
'na  h-aghaidh  fèin,  cha  'n  urrainn  an  rìogh- 
achd  sin  seasamh. 

25  Agus  ma  bhitbeas  tigh  air  a  roinn  'na 
aghaidh  fèin,  cha'n  urrainn  an  tigli  siu 
seasamh. 

26  Agus  ma  dh'èireas  Satan 'na  aghaidh 
fèin  agus  gu'm  bi  e  roinnte,  cha'n  urrainn 
e  seasamh,  ach  a  ta  crìoch  aige. 

27  Cha'n  urrainn  neach  air  bith  dol  a 
steach  do  thigh  duine  làidir,  agus  'airneis 
a  thogail  leis,  mur  ceangail  e'n  duine  lài- 
dir  an  toiseach  ;  agus  an  sin  creachaidh  e 
a  thigh. 

28  Gu  deimhin  a  ta  mi  ag  ràdh  ribh,  Gu 
maithear  na  h-uile  pbeacanua  do  chloinn 
nan  daoine,  agus  gach  toibheuni  a  Iabhras 
iad. 

29  Ach  ge  b'e  labhras  toibheum  an  agh- 
aidh  an  Spioraid  Naoimh,  cha'n  fiiaigh  e 
maitheanas  a  chaoidh,  ach  a  ta  e  an  cunn- 
art  peanais  shiorruidh ; 

30  Air  son  gu  'n  dubhairt  iad,  Tha  spior- 
ad  neòghlan  aige. 

31  An  shi  thàinig  a  bhràithrean  agus  a 
mhàthair,  agus  air  dhoibh  seasamh  a 
muigh,  chuir  iad  fios  d'  a  ionnsuidh,  a' 
gairm  air. 

32  Agus  bha  'n  sluagh  'nan  suidhe  m'  a 
thimchioll ;  agus  thubhairt  iad  ris,  Feuch, 
a  ta  do  mhàthair  agus  do  bhràithrean  a 
muigh  ga  d'  iarraidh. 

33  Agus  fhreagair  e  iad,  ag  rùdh,  Cò  i 
mo  mhàthair,  no  mo  bhràithrean  ? 

34  Agus  sheall  e  mu  'n  cuaix-t  orra-san  a 
bha  'nan  suidhe  m'  a  thimehioll,  agus 
thubhairt  e,  Feuch  mo  mliàtliair  agus  mo 
bhràithrean. 

35  Oir  ge  b'e  neach  a  ni  toil  Dè,  is  esan 
mo  bhràtliair,  agus  mo  phiuthar,  agus  mo 
mhàtliair. 


CAIB.  IV. 

CAIB.  IV. 

AGUS  thòisich  e  air  teagasg  a  rìs  làimh 
ris  a'  mhuir;  agus  chruinniclieadh 
sluagh  inòr  d'  a  ionnsuidh,  ionnus  gu  'n 
deachaidh  e  steach  do  luing,  agus  gu  'n  do 
shuidh  e  air  a'  mlmir  ;  agus  bha  'n  sluagh 
uile  ri  taobh  na  mara  airYir. 

2  Agus  theagaisg  e  dlioibh  mòran  do 
nitliibb  ann  au  cosamhlachdaibh,  agus 
thubhairt  e  riu  'na  tbeagasg, 

3  Eisdibh ;  Feuch,  chaidh  fear-cuir  a 
mach  a  chur  sìl : 

4  Agns  tharladh  'nuair  chuir  e  an  sìol, 
gu  'n  do  thuit  cuid  deth  ri  taobh  an  rath- 
aid,  agus  thàinig  eunlaith  an  atbair,  agus 
dh'  itlì  iad  suas  e. 

5  Agus  thuit  cuid  eile  dlieth  air  fenrann 
creagach,  farnach  robh  mòr  thalamh  aige  ; 
agus  air  ball  dh'  fhàs  e  suas,  do  bhrigh 
nach  robh  doimhne  talmhainn  aige  : 

6  Ach  air  do  'n  ghrèin  èirigh,  loisgeadh 
e  ;  agus  a  chionn  nach  robh  freumh  aige, 
sheafg  e  as. 

7  Agus  thuit  cuid  eile  am  measg  droigh- 
inu,  agus  dh'  fhàs  au  droighionn  suas.  ag- 
us  thachd  se  e,  agus.  cha  d'  tiiug  e  torauh 
uaith. 

8  Agus  thuit  cuid  eile  air  talamh  maith, 
agus  tliuge  toradh  uaith  a'  fàs  suas  agus 
a'  meudachadh  ;  agus  thug  e  mach,  cuid 
a  dheicii  tliar  fhichead  uiread,  agus  cuid  a 
thri  fichead  uiread,  agus  cuid  a  clieud  uir- 
ead  's  a  chuireadh. 

9  Agus  thnbhairt  e  riu,  An  tì  aig  am 
bbeil  cJuasa  chum  èisdeachd,  èisdeadli  e. 

10  Agus  an  uair  a  bha  e  'na  aonar, 
dh'  fhiosraich  iadsan,  a  blia  mu  'n  cuairt  I 
da,  raaille  ris  an  dà  fhear  dheug,  an  cos- 
amhlachd  deth. 

11  Agus  thubhairt   e  riu,  Dhuibhse 
thugadh    eòlas  a    g'nabhail    air  nithihh  | 
dìomhair  rìoghaclid  Diiè :  ach  dhoibli-san 
a  ta  an  leth  rauigh  nìthear  gach  ni  an  cos- 
amhlachdaibh  : 

12  Chura  as  ag  faicinn  doibh  gu 'm  faic 
ìad,  agus  nach  aithnicb  iad,  agus  ag  cluinn- 
tinn  diioihh  gu'n  cluinniad,  agus  nac.h  tuig 
ìad;  air  eagal  àm  air  bitli  gu  'm  piileadh 
iad,  agus  gu  'm  biodh  am  peacanua  air  am 
maitheadh  dhoibh. 

13  Agus  thubliairt  e  riu,  Nach  aithne 
dhuibh  an  cosamhlachd  so  ?  agus  cionnus 
ma  ta  a  thuigeas  sibli  gach  uile  chosamh- 
lachd  ? 

14  Tha  'm  fear-cuir  a'  cur  an  fhocail. 

15  Agus  is  iad  so  iadsan  ri  taobh  an 
rathaid,  anns  an  cuirearam  focal,  an  dèigh 
dhoibh  a  chluinntinn,  air  ball  a  ta  Satan  a' 
teacbd,  agus  a'  togail  leis  an  fhocail,  a 
shìol-cliuireadh  'nan  cridheachaibh. 

16  Agus  is  iad  so«iadsan  mar  an  ceudna 
a  chuireadh  air  fearaun  creagach ;  muinn- 
tir,  an  uair  a  chluinueas  iad  am  focal,  a 
ghabhas  e  air  ball  le  gairdeachas : 

17  Agus  cha  'n  'eil  freumh  aca  annta 
fèin,  ach  mairidh  iad  rè  sealain ;  'na 
dhèigh  sin  'nuair  a  dli'  èireas  àmhghar  no 
geur-leanmhuinn  air  son  an  fhocail,  air 
ball  a  ta  iad  a'  gabhail  oilbheim. 

18  Agus  is  iad  so  iadsan  a  chuireadh  am 
measg  an  droighinn,  an  dream  a  dh'  èisdeas 
ris  an  f  hocal ; 

19  Agus  a  ta  ro  chùram  an  t-saoghail 


so,  agus  mealltaireachd  saoibhreis,  agus 
ana-mianna  nithe  eile  teachd  a  steach,  ag- 
us  a'  teachdadh  an  fhocail,  agus  nìthear 
neo-thorach  e. 

20  Agus  is  iad  so  iadsah  a  chuireadh  ann 
an  talamh  maith ;  an  dream  a  chluinneas 
am  focal,  agus  a  ghabhas  e,  agus  a  bheir  a 
mach  toradh,  cuid  a  dlieich  thar  fhicliead 
uiread,  cuid  a  thri  ficliead  niread,  agus 
cuid  a  chend  uiread  as  a  chuireadh. 

21  Agus  thubhairt  e  riu,  An  toirear 
coinneal  clium  gu  'n  cuirear  i  fuidh  bheul 
soithich  no  fuidh  leabaidh  ?  nach  anfi  a 
chum  a  cur  ann  an  coinnleir? 

22  Oir  clia  'n  'eil  ni  air  bith  foluichta, 
nacli  foillsicliear  ;  agus  clia  robh  ni  air  bith 
an  cleith,  nach  tig  am  follais. 

23  Ma  ta  cluasa  clium  èisdeachd  aig 
neacli  air  bith,  èisdeadb  e. 

24  Agus  thubhairt  e  riu,  Thugaibh  fa 'n- 
ear  ciod  a  chluinneas  sibh  :  leis  an  tombas 
a  thomhaiseas  sibh,  tombaisear  dhuibh 
fèin  ;  agus  blieirear  tuilleadh  dhuibh-sa  ta 
'g  èisdeachd. 

25  Oir  ge  b'  e  neach  aig  am  bheil,  bheir- 
ear  dha :  agus  ge  b'  e  neach  aig  nach  'eil, 
bheirear  uaith  an  ni  sin  fèin  a  ta  aige. 

26  Agus  thubJiairt  e,  Is  amhuil  rìogh- 
achd  Dhè,  mar  gu  'n  cuireadh  duine  sìol 
anns  an  talamh, 

27  Agus  gu  'n  coidleadh  e,  agus  gu  'n  èir- 
eadh  e  a  dh'  oidhche  agus  a  là,  agus  gu  'n 
gineadh  an  sìol,  agus  gu  'm  fàsadli  e  suas, 
air  dòigli  nach  fhios  da. 

28  Oir  bheir  an  talamh  a  mach  toradh 
uaith  fèin,  air  tùs  am  fochann,  a  rìs  an 
dias,  an  dèigh  sin  an  làn  arbhar  anns  aa 
dèis. 

29  Ach  an  uair  a  ta  'n  toradh  abaich, 
air  ball  cuiridli  e  an  corran  ann,  a  cliionn 
gu  bheil  am  fogliaradh  air  teachd. 

30  Agus  tlmbhairt  e,  Ciod  an  ni  ri  'n 
samhluich  sinn  rìoghachd  Dliè  ?  no  ciod  e 
an  cosamhlachd  leis  an  coimhmeas  sinn  i  ? 

31  Is  cosmhuil  i  ri  gràinne  mustaird,  ni, 
'nuair  a  chuirear  san  talarali  e,  a 's  lugha 
do  na  h-uile  pliòraibh  a  ta  air  thalamh. 

32  Acli  an  dèigh  a  chur,  fàsaidh  e  suas, 
agus  cinnidh  e  ni  's  mò  na  luibh  sam  bith 
eile,  agusfàsaidli  geugan  mòra  air  ;  ionnus 
gu  'm  feud  eunlaith  an  athair  nid  a  dhean- 
amh  fuidh  a  sgàile. 

33  Agus  le  iomadh  d'  a  leithidibh  sin  do 
chosamhlachdaibh  labhair  e  am  focal  riu, 
a  rèir  mar  a  b'  urrainn  iad  a  chluinntinn. 

34  Ach  gun  chosamhlachd  cha  do  labh- 
air  e  riu:  Agus  mhìnich  e  na  h-uile  nithe 
d'  a  dlieisciobluibh  fèin  air  leth. 

35  Agus  tliubhairt  e  riu  air  an  là  sin 
fèin,  air  teac.lid  do  'n  fheasgar,  Rachamaid 
thairis  do  'n  taobli  eile. 

36  Agus  an  uair  a  sgaoil  iad  an  coimh- 
thional,  thug  iad  leo  esan  anns  an  luing 
mar  a  bha  e ;  agus  blia  longa  beaga  eile 
maille  ris  mar  an  ceudna. 

37  Agus    dh'    èirich    doinionn  mhòr 

fhaoithe,  agus  leura  na  tonuan  a  steach 
o  'n  luing,  air  chor  as  gu  'n  roldi  i  nis  làn. 

38  Agus  bha  esan  ann  an  deireadh  na 
luinge,  'na  chodal  air  cluasaig :  a»us 
dhùisg  iad  e,  agus  tliubhairt  iad  ris,°  A 
mhaighstir,  nach  'eil  suim  agad  gu  'n  càill- 
ear  sinn  ? 

39  Agus  dh'  èirich  e,  agus  chronuich  e 
a'  ghaoth,  agus  thubhairt  e  ris  an  fhairge, 
Tosd,  bi  sàmhach.  An  sin  luidh  a'  ghaoth, 
agus  bha  fèath  mòrann. 

40  Agus  thubhairt  e  riu,  C'ar  son  a  ta 
sibh  co  eagalach?  cionnus  nàch 'eil  creid- 
imh  agaibh  ? 

41  Agus  ghabh  iad  eagal  ro-mhòr,  agus 
thubhairt  iad  r'  a  clièile,  Ciod  e  an  duine 
so,  gu  hheil  a'  ghaoth,  agus  an  fhairge 
fèin  ùmhal  da  ? 

CAIB.  V. 

AGUS  thàinig  iad  gu  taobh  eile  na  mara, 
gu  dùthaich  nan  Gadarach. 

2  Agus  an  uair  a  chaidh  e  mach  as  an 
luing,  air  ball  thachair  air  as  na  h-àitibh- 
adhlaic,  duine  anns  an  robh  spiorad  neò- 
ghlan, 

3  Aig  an  robh  a  chòmhnuidh  sna  h-àit- 
ibh-adhlaic  ;  agus  chab'  urrainn  neach  air 
bith  a  cheangal,  eadhon  le  slabhraidhibh  : 

4  Oir  chaidh  a  cheangal  gu  tric  le  geimh- 
libh  agMis  le  slabhraidhibh,  agus  tharruing 
e  na  sfabhraidhean  as  a  clièile,  agus  mhìn- 
bhris  e  na  geimhlean  :  Agus  cha  b'  urrainn 
duine  sam  bith  a  cheannsachadli. 

5  Agus  bha  e  ghnàth,  a  ]à  agus  a  dh'- 
oidhche,  sna  lcanntaibh,  agus  sna  h-ionad- 
aibh-adhlaic,  a'  glaodhaich,  agus  'ga  ghearr- 
adh  fèin  le  clachaibh. 

6  Ach  an  uair  a  chunnaic  e  Iosa  fada 
uaith,  ruith  e  agus  shleuchd  e  dha, 

7  Agus  ghlaodh  e  le  guth  mòr,  agus 
thubhairt  e,  Ciod  mo  ghnothuch-sa  riut, 
Iosa,  a  mhic  an  Dè  a  's  ro  àirde  ?  tha  mi 
a'  cur  ort  à  li-ucl>d  Dè,  gun  mo  phianadh. 

8  (Oir  thubhairt  e  ris,  Thig  a  mach  as 
an  duine,  a  spioraid  neòghloin.) 

9  Agus  dh'  fhiosraich  e  dheth,  Ciod  is 
ainm  dhuit?  Agus  fhreagair  esan,  ag 
ràdh,  Legion  is  ainm  dhomh  :  oir  a  ta  sinn 
mòran  ann. 

10  Agus  ghuidh  e  gu  ro  gheur  air,  gun 
e  g'  an  cur  a  mach  as  an  dùthaich  sin. 

11  Agus  bha  treud  mòr  mhuc  an  sin,  ag 
ionaltradh  am  fagus  do  'n  bheinn. 

12  Agus  ghuidh  na  deamhain  uile  air, 
ag  ràdh,  Cuir  sinne  dh'  ionnsuidh  nam 
muc,  chum  gu  'n  rachamaid  a  steach  annta. 

13  Agus  air  ball  thug  Iosa  cead  doibh  ; 
agus  air  dol  a  mach  do  na  spioradaibh  neò- 
ghlan,  chaidh  iad  a  stigh  anns  na  muc- 
nibh,  agus  ruith  an  treud  sìos  gu  dian  le 
àite  cas  do  'n  fhairge,  (bha  iad  mu  thim- 
chioll  dà  nihìle,)  agus  thachdadh  iad  san 
fhairge. 

14  Agus  theich  iadsan  a  hha  'g  ionalt- 
radh  nam  muc,  agus  dh'  inuis  iad  sin,  araon 
anns  a'  bhaile,  agus  anns  an  tìr.  Agus 
chaidh  iad  a  mach  a  dh'  fhaicinn  ciod  e  an 
ni  ud  a  thachair. 

15  Agus  thàinig  iad  chum  Iosa,  agus 
chunnaic  iad  an  tì  anns  an  robh  an  deamh- 
an,  agus  aig  an  robh  an  legion,  'na  shuidhe, 
agus  'eudach  uime,  agus  a  chiall  aige  ;  ag- 
us  ghabh  iad  eagal. 

16  Agus  dh'  innis  iadsan  a  chunnaic  e 
dhoibh,  cionnus  a  thachair  do  'n  tì  anns  an 
robh  an  deamhau,  agus  mu  thimchioll 
nam  muc. 

17  Agus  thòisich  iad  ri  guidhe  air  im- 
eachd  a  mach  as  au  crìochaibh. 


18  Agus  air  dha  dol  a  stigh  san  luing, 
ghuidh  an  tì  anns  an  robh  an  deamhan  air, 
gu  'm  feudadh  e  bhi  maille  ris. 

19  Gidheadh  cha  do  leig  losa  leis,  ach 
thubhairt  e  ris,  Imich  dliachaidh  dh'ionn- 
suidh  do  mhuinntir,  agus  innis  dhoibh 
meud  nan  nithe  a  rinn  an  Tighearna  dhuit, 
agus  gu  'n  d'  rinn  e  tròcair  ort. 

20  Agus  dh'imich  esan,  agus  thòisich  e 
ri  chur  an  cèill  ann  an  Decapolis  meud  nan 
nithe  a  rinn  Iosa  dha :  agus  ghabh  iad 
iongantas  uile. 

21  Agus  'nuair  a  chaidh  Iosa  a  rìs  thairis 
anns  an  luing  do  'n  taobh  eile,  chruinnich- 
eadh  sluagh  mòr  d'a  ionnsuidh  ;  agus  bha 
e  iàimh  ris  a'  mhuir. 

22  Agus,  feuch,  thàinig  aon  do  nachdar- 
anaibh  nan  sionagog,  d'  am  b'  ainm  Iairus ; 
agus  an  uair  a  chunnaic  e  esan,  leig  se  e 
fein  sìos  aig  a  chosaibh. 

23  Agus  ghuidh  e  gu  dùrachdach  air,  ag 
ràdh,  A  ta  mo  nighean  bheag  ann  an  cuun- 
art  grad  bhàis  ;  thig,  tha  mi  a'  guidhe  ort, 
agus  leag  do  làmhan  oirre  chum  gu  'n  slàn- 
uichear  ì,  agus  mairidh  i  beò. 

24  Agus  dh'imich  Iosa  maille  ris;  agus 
lean  sluagli  mòr  e,  agus  dhòmliluich  iad 
e. 

25  Agus  bha  bean  àraidh  an  sin,  air  an 
robh  dòrtadh  fola  rè  dhà  bhliadhna  dheug, 

26  Agus  dh'fhulaing  i  mòran  o  iomadh 
lèigh  agus  chaith  i  na  bha  aice,  agus  clia 
b'  f  heairrd  i  bheag  e,  ach  gu  'm  bu  mhiosd  ; 

27  'Nuair  a  chual  i  iomradh  air  Iosa, 
thàinig  i  am  measg  an  t-sluaigh  o  chùl- 
aobh,  agus  bhean  i  r'  a  eudach  : 

28  Oir  thubhairt  i,  Ma  dh'fheudas  mi 
beantuinn  ach  r'  a  eudach,  slànuichear  mi. 

29  Agus  air  ball  thiormaicheadh  tobar  a 
fola ;  agus  dh'aithinch  i  air  a  corp  fèin, 
gu  'n  do  leighiseadh  i  o  'n  phlàigh  sin. 

30  Agus  dh'aithnich  Iosa  air  ball  ann 
fèin  gu  'n  deachaidh  cumhachd  a  mach  as, 
agus  air  dha  tionndadh  san  t-sluagh,  thubh- 
airt  e,  Cò  a  bliean  ri  m'  eudach  ? 

31  Agus  thubhairt  a  dheisciobuil  ris,  A 
ta  thu  faicinn  gu  bheil  an  sluagh  ga  d' 
dhòmhlachadh,  agus  an  abair  thu,  Cò  a 
bhean  rium  ? 

32  Agus  dh'amhairc  e  mu'n  cuairt  g'  a 
faicinn-sa  a  rinn  so. 

33  Ach  air  do'n  mhnaoi  hhi  fo  eagal  ag- 
us  air  chrith,  air  aithneachadh  an  ni  a 
rinneadh  innte,  thàinig  i,  agus  leig  si  i  fèin 
sìos  'na  làthair,  agus  dh'innis  i  an  fhìrinn 
uile  dha. 

34  Agus  thubliairt  e  rithe,  A  nighean, 
shlànuich  do  chreidimh  thu ;  imich  an 
sìth,  agus  bi  slàn  o  d'  phlàigh. 

35  Am  feadh  a  bha  e  fathast  a'  labhairt, 
thàinig  dream  o  thigh  uachdarain  na  sion- 
agoig,  ag  ràdh,  Fhuair  do  nighean  bàs ; 
c'  ar  son  a  chuireadh  tu  tuilleadh  dragh  air 
a'  mhaighstir  ? 

36  Co  luath  is  a  chual  Iosa  an  còmhradh 
so  a  labhradh,  thubhairt  e  ri  uachdaran  na 
sionagoig,  Na  biodh  eagal  ort,  a  mhàin 
creid. 

37  Agus  cha  d'fhulaing  e  do  neach  air 
bith  a  leantuinn,  ach  Peadar,  agus  Seumas, 
agus  Eoin  bràthair  Sheumais. 

38  Agus  thàinig  e  gu  tigh  uachdarain  na 
sionagoig,  agus  chunnaic  e  an  ioinairt  ag- 

us  iadsan  a  bha  gul,  agus  a'  caoineadh  gu 
mòr. 

39  Agus  'nuair  thàinig  e  a  steaeh,  thubh- 
airt  e  riu,  C'  ar  son  a  ta  sibli  ris  an  iora- 
airt  so,  agus  ri  bròn  ?  cha  'n  'eil  an  nigh- 
eanag  marbh,  ach  'na  codal. 

40  Agus  rinn  iadsan  gàire  fanoid  air : 
ach  air  dliasan  an  cur  uile  macb,  thug  e 
leis  athair  agus  màthair  na  nighinn,  agus 
iadsau  a  bha  maille  ris,  agus  chaidh  e 
steach  far  an  robh  an  nigheanag  'na 
luidhe. 

41  Agus  rug  e  air  an  nigheanaig  air 
làimh,  agus  thubbairt  e  rithe,  Talifcha-cu- 
mi ;  's  e  siu,  air  eadar-mhìneaehadh,  A 
chailin,  (a  ta  mise  ag  ràdh  riut,)  èirich. 

42  Agus  air  ball  dh'  èirich  an  nigbeanag, 
agus  dh'  imich  i ;  oir  bha  i  dà  bhliadhna 
dlieug  a  dh'  aois :  agus  ghabh  iad  iongantas 
anabarrach. 

43  Agus  thug  e  ordugh  teaun  doibh, 
nach  faiglieadh  duine  air  bith  fios  air  so ; 
agus  dh'  àitlm  e  càileigin  a  thoirt  d'  i  r'  a  ith- 
eadli. 

CAIB.  VI. 

AGUS  chaidh  e  mac.h  as  a  sin,  agus 
thàinig  e  d'  a  dhùthaich  fèin ;  agus 
Lean  a  dheisciobuil  e. 

2  Agus  au  uair  a  thàinig  an  t-sàbaid, 
thòisich  e  air  teagasg  anns  aìi  t-sionagog  : 
agus  air  do  mhòran  a  chluinntinu,  ghabh 
iad  iongantas,  ag  ràdh,  Cia  uaith  a'ta  na 
nithe  sin  aig  an  fhear  so  ?  Agus  ciod  e  an 
gliocas  so  thugadh  dha,  gu  bheil  a  leithid 
so  do  fheartaibh  air  an  deauamh  le  a 
làmhaibh-san  ? 

3  Nach  e  so  an  saor,  mac  Mhuire,  bràth- 
air  Sheumais,  agus  Ioseis,  agus  Iudais,  ag- 
us  Shimoin  ?  Agus  nach  'eil  a  pheath- 
raiche  an  so  maiile  ruinn?  Agus  fhuair 
iad  oilbheum  ann. 

4  Ach  thubhairt  Iosa  riu,  Cba  'n  'eil 
fàidh  gun  urrara,  ach  'na  dhùthaich  fèin, 
agus  am  measg  a  chairdean,  agus  'na  thigh 
fein. 

5  Agus  cha  robh  e  'n  comas  da  mìorbhuil 
air  bith  a  dheanamh  an  sin,  saor  o  gu  'n  do 
ehuire  alàmhanair  beagan  do  mhuinntir 
a  bha  tinn,  agus  gu  'n  do  leighis  e  iad. 

6  Agus  bha  iongantas  air  air  son  am  mi- 
chreidimh.  Agus  chaidh  e  tirachioll  nam 
bailtean,  a'  teagasg. 

7  Agus  ghairm  e  d'  a  ionnsuidh  an  dà 
fhear  dheug,  agus  tbòisich  e  air  an  cur  a 
mach  dithis  agus  dithis ;  agus  thug  e 
dhoibh  cumhachd  air  spioradaibh  neò- 
ghlau ; 

8  Agus  dh'  àithn  e  diioibh  gun  ni  air  bith 
thoirt  leo  air  son  na  slighe,  ach  lorg  a 
mhàin;  gun  mhàla,  gun  aran,  gun  airgiod 
'nan  sporan  : 

9  Ach  bonn-bhròga  bJd  air  an  cosaibh, 
agus  gun  dà  chòta  bhi  urapa. 

10  Agus  tbubhairt  e  riu,  Ge  b'  e  ionad 
air  bith  anns  an  tèid  sibh  a  steaeh  do 
tirigh,  an  sin  fanaibh  gus  ara  falbh  sibh  as 
an  àite  sin. 

11  Agus  cò  air  bith  iad  nach  gabh  ribh, 
agus  nach  èisd  ribh,  air  dhuibh  imeachd 
as  an  àite  sin,  crathaibh  an  duslach  abhith- 
eas  fo  'ur  cosaibh,  mar  fhiauuis  'nan  agh- 
aidh.    Gu  deimhin  a  ta  mi  ag  ràdh  ribh, 


Gur  so-iomchaire  a  bhitheas  e  do  Shodom 
agus  do  Ghomorah  ann  an  là  a'  hhreith- 
eauais,  na  do  'n  bhaile  sin. 

12  Agus  chaidh  iad  a  mach,  agus  shear- 
monaich  iad  gu  'n  deanadh  daoine  aith- 
reachas. 

13  Agus  thilg  iad  a  mach  mòran 
dheamhan,  agus  dh'  ung  iad  le  h-oladh 
mòran  a  bha  tinn,  agus  leighis  siad  iad. 

14  Agus  chual  Herod  an  i*igh  uime,  (oir 
chaidh  'ainm  am  follais;)  agus  thubhairt 
e,  A  ta  Eoin  Baiste  air  èirigh  o  na  marbh- 
aibh,  agus  uime  sin  a  ta  feartan  air  an 
oibreachadh  leis. 

15  Thubhairt  cuid  eile,  Gur  e  Elias  a 
t'  ann.  Agus  thubhairt  cuid  eile,  Gur 
fàidh  a  t'  ann,  no  mar  aon  do  na  fàidh- 
ibh. 

16  Ach  an  uair  a  chual  Herod  so,  thubh- 
airt  e,  Is  e  Eoin  d'  an  do  chuir  mise  an 
ceann,  a  th'  ann ;  dh'  èirich  e  o  na  marbh- 
aibh. 

17  Oir  chuir  Herod  fèin  a  mach  agus 
ghlac  e  Eoin,  agus  cheangail  e  ann  am 
prìosan  e,  air  son  Herodiais  bean  phòsda 
Philip,  a  bhràthar  fèin,  do  bhrìgh  gu  'n  do 
phòsei. 

18  Oir  thubhairt  Eoin  ri  Herod,  Cha  'n 
'eil  e  ceaduichte  dhuit  bean  do  bhràthar  a 
bhi  agad. 

19  Uirae  sin  bha  diom  mòr  aig  Hero- 
dias  ris,  agus  bu  mhiann  leatha  a  chur  gu 
bàs  ;  ach  cha  b'  urrainn  i. 

20  Oir  bha  eagal  Eoin  air  Herod,  air 
dha  fios  a  bhi  aige  gu  'm  bu  duine  ceart  ag- 
us  naomh  e,  agus  thug  e  fa'  near  e  ;  agus 
'nuair  a  chual  se  e,  rinn  e  mòran  do  nith- 
ibh  air  a  ckomhairle,  agus  dh'  èisd  e  ris 
gu  toileacb.  » 

21  Agus  air  teachd  do  là  iomchuidh, 
rinn  Herod,  air  co-ainm  an  là  an  d'  rugadh 
e,  suipeir  d'  a  uaislibh,  agus  d'  a  àrd- 
cheannardaibh,  agus  do  mhaithibh  Gha- 
lile: 

22  Agus  an  uair  a  chaidh  nighean  He- 
rodiais  so  steach,  agus  a  rinn  i  dannsa, 
thaitinn  i  ri  Herod  agus  riu-san  a  slmidh 
maille  ris,  agus  thubhairt  an  righ  ris  a' 
chailin,  Iarr  ormsa  ge  b'  e  ni  is  àill  leat, 
agus  bheir  mi  dhuit  e. 

23  Agus  thug  e  mionnan  d'i,  Ge  b'  e  ni  a 
dh'  iarras  tu  orm,  bheir  mi  dhuit  e,  gu  leth 
mo  rìoghachd. 

24  Agus  an  uair  a  chaidh  i  mach  thubh- 
airt  i  r'  a  màthair,  Ciod  a  dh'  iarras  mi  ? 
Agus  thubhairt  ise,  Ceann  Eoin  Bhaiste. 

25  Agus  chaidh  i  air  ball  le  cabhaig  a 
steach  a  dh'  ionnsuidh  an  righ,  agus  dh'- 
iarr  i,  ag  ràdh,  Is  àill  leam  gu  'n  tugadh  tu 
dhomh  gun  dàil  ceann  Eoin  Bhaiste  air 
mèis. 

26  Agus  bha  'n  righ  ro  dhoilich ;  gidli- 
eadh  air  son  a  mhionnan,  agus  an  dream 
a  bha 'nan  suidlie  maiile  ris,  cha  robh  toil 
aige  a  diultadh. 

27  Agus  air  ball  chuir  an  righ  a  mach 
fear-millidb,  agus  dh'  àitbn  e  a  cheann  a 
thoirt  a  steach  :  agus  dh'  imich  esan  agus 
thug  e  an  ceann  deth  anns  a'  phrìosan  ; 

28  Agus  thug  e  a  cheann  leis  air  mèis, 
agus  thug  e  do  'n  chailin  e :  agus  thug  an 
cailin  d'  a  màthair  e. 

29  Agus  an  uair  a  chual  a  dheisciobuil 

sin,  thàinig  iad  agus  thog  iad  a  chorp,  ag- 
us  chuir  iad  ann  an  uaigh  e. 

30  Agus  chruinnicheadh  na  h-Abstoil 
chum  Iosa,  agus  dh'  innis  iad  da  na  h-uile 
nithe,  araon  gach  ni  a  rinn  iad,  agus  gach 
ni  a  theagaisg  iad. 

31  Agus  thubhairt  e  riu,  Thigibh-sa  air 
leth  do  àit  uaigneach,  agus  gabhaibh  fois 
car  tamuill  bhig  :  Oir  bha  mòran  a'  teachd 
agus  a'  dol,  agus  cha  robh  ùine  aca  uiread 
as  biadh  itheadh. 

32  Agus  chaidh  iad  gu  àite  fàsail  ann  an 
luing  air  leth. 

33  Agus  chunnaic  an  sluagh  iadsan  a' 
falbh,  agus  dh'  aithnich  mòran  e,  agus 
ruith  iad  d'  an  cois  as  na  bailtibh  uile  an 
sin,  agus  bha  iad  rompa,  agus  chruinnich- 
eadh  iad  d'  a  ionnsuidh. 

34  Agus  an  uair  a  chaidh  Iosa  mach, 
chunnaic  e  sluagh  mòr,  agus  ghabh  e  truas 
mòr  dhiubh,  a  chionn  gu  'n  robh  iad  mar 
chaoraich  gun  bhuachafll  aca  :  agus  thòis- 
ich  e  air  raòran  do  nithibh  a  theagasg 
dhoibh. 

35  Agus  an  uair  a  bha  nis  mòran  do  'n 
là  air  dol  seachad,  thàinig  a  dheisciobuil 
d'  a  ionnsuidh,  ag  ràdh,  A  ta  'n  t-àite  so 
fàs,  agus  a  ta  nis  mòran  do  'n  là  air  dol 
thains : 

36  Leig  air  falbh  iad,  chum  gu  tèid  iad 
do  'n  tìr  mu  'n  cuairt,  agus  do  na  bailtibh, 
agus  gu  ceannaich  iad  biadh  dhoibh  fèin  : 
oir  cha  'n  'eil  ni  air  bith  aca  r'  a  itheadh. 

37  Ach  f  hreagair  esan,  agus  thubhairt  e 
riu,  Thugaibh-sa  dhoibh  r'  a  itheadh.  Ag- 
us  thubhairt  iadsan  ris,  An  tèid  sinn  agus 
an  ceannaich  sinn  luach  dhà  cheud  pegh- 
inn  a  dh'  aran,  chum  gu  tugamaid  dhoibh 
ni  r'  a  itheadh  ?  ♦ 

38  Ach  thubhairt  esan  riu,  Cia  lìon  buil- 
inn  a  ta  agaibh  ?  rachaibh  agus  faicibh. 
Agus  air  faotainn  fios  doibh,  thubhairt  iad, 
Cùig,  agus  dà  iasg. 

39  Agus  dh'àithn  e  dhoibh  a  thoirt  orra 
uile  suidhe  sìos  'nan  cuideachdaibh  air  an 
fheur  uaine. 

40  Agus  shuidh  iad  sìos  'nam  buidh- 
nibh  fa  leth,  'nan  ceudaibh,  agus  'nan  leth- 
cheudaibh. 

41  Agus  air  dha  na  cùig  builinnean  ag- 
us  an  dà  iasg  a  ghabhail,  agus  amharc  suas 

fu  nèamh,  bheannaich,  agus  bhris  e  na 
uilinnean,  agus  thug  e  d'  a  dheisciobluibh 
iad,  chum  gu  'n  cuireadh  iad  rompa  iad ; 
agus  roinn  e  an  dà  iasg  orra  uile. 

42  Agus  dh'  ith  iad  uile,  agus  shàsuich- 
eadh  iad. 

43  Agus  thog  iad  dà  chliabh  dheug  làn 
do  'n  bhiadh  bhriste,  agus  do  na  h-iasg- 
aibh. 

44  Agus  b'  iad  an  dream  a  dh'  ith  do  na 
builinnibh  cùig  mìle  fear. 

45  Agus  air  ball  cho-èignich  e  a  dheis- 
ciobuil  gu  dol  anns  an  luing,  agus  dol 
roimhe  dh'  ionnsuidh  na  taoibh  thall  gu 
Betsaida,  gus  an  cuireadh  e  an  sluagh  air 
falbh. 

46  Agus  an  uair  a  chuir  e  air  falbh  iad, 
chaidh  e  gu  beinn  a  dheanamh  urnuigh. 

47  Agus  an  uair  a  bha  'n  t-anmoch  ann, 
bha  an  long  am  meadhon  na  mara,  agus 
esan  'na  aonar  air  tìr. 

48  Agus  chunnaic  e  iadsan  air  am  pian- 


adh  ag  iomramh ;  oir  bha  a'  ghaoth  'nan 
aghaidh  :  agus  thàinig  e  d'  an  ionnsuidh 
mu  thimchioll  na  ceathramh  faire  do  'n 
oidhche,  ag  imeachd  air  a'  mhuir,  agua 
b'  àill  leis  dol  seachad  orra. 

49  Ach  an  uair  a  chunnaic  iadsan  e  ag 
imeachd  air  a'  mhuir,  shaoil  iad  gu  'm  bu 
tannasg  a  bh'  ann ;  agus  ghlaodh  iad. 

50  (Oir  chunnaic  iad  uile  e,  agus  bha  iad 
fo  bhuaireas  :)  Agus  air  ball  labhair  e  riu, 
agus  thubhairt  e  riu,  Biodh  misneach 
mhaith  agaibh  ;  is  mise  ta  ann,  na  biodh 
eagal  oirbh. 

51  Agus  chaidh  e  suas  d'  an  ionnsuidh 
do  'n  luing;  agus  luidh  a'  ghaoth :  agus 
blia  uamhas  mor  thar  tomhas  orra,  agus 
ghabh  iad  iongantas. 

52  Oir  cha  d'  thug  iad  fa  'near  mìorbhuil 
nam  builinnean ;  oir  bha  'n  cridhe  air  a 
chruadhachadh. 

53  Agus  an  uair  a  chaidh  iad  thairis, 
thàinig  iad  gu  talamh  Ghenesaret,  agus 
tharruing  iad  gu  tìr. 

54  Agus  an  uair  a  thàinig  iad  a  mach  as 
an  luing,  air  ball  dh'  aithnich  iad  e, 

55  Agus  ruith  iad  air  feadh  na  tìre  sin 
uile  mu  'n  cuairt,  agus  tliòisich  iad  air  an 
dream  a  bha  tinn  a  ghiùlan  mu  'n  cuairt  air 
leabaichibh,  ge  b'  e  àit  an  cual  iad  esan  a 
bhi. 

56  Agus  ge  b'  e  air  bith  bailte,  no  caith- 
riche,  no  dùthaich  an  deachaidh  e  steach, 
chair  iad  na  daoine  tinn  air  na  sràidibh, 
agus  ghuidh  iad  air  gu  'm  feudadh  iad 
beantuinn  a  mhàin  ri  iomall  'eudaich : 
agus  a  mheud  is  a  bhean  ris,  leighiseadh 
iad. 

CAIB.  VII. 

AGUS  chruinnicheadh  na  Phairisich  d'a 
ionnsuidh,  agus  dream  àraidh  do  na 
sgrìobhaichibh  a  thàinig  o  lerusalem. 

2  Agus  an  uair  a  chunnaic  iad  cuid  d'  a 
dheisciobluibh  ag  itheadh  arain  le  làmh- 
aibh  salach,  (sin  r'  a  ràdh  neò-ionnlaidte,) 
fhuair  iad  cron  doibh. 

3  Oir  cha  'n  ith  na  Phairisich,  agus  na 
h-Iudhaich  uile,  biadh,  mur  ionnlaid  iad  an 
làmhan  gu  minic,  a'  coimhead  beul-aithris 
nan  seanairean. 

4  Agus  air  dhoibh  teachd  o  'n  mharg- 
adh,  mur  tum  siad  iad,  cha  'n  ith  iad. 
Agus  a  ta  mòran  do  nithibh  eile  a  ghabh 
iad  orra  a  choimhead,  mar  a  ta  nigheadh 
chupan,  agus  phoitean,  agus  shoithiche 
umha,  agus  leabaichean. 

5  An  sin  dh'  fheòraich  na  Phairisich  ag- 
us  na  sgrìobhaichean  dheth,  C'  ar  son  nach 
'eil  do  dheisciobuil  ag  imeachd  a  rèir  beul- 
aithris  nan  seanairean,  ach  a  ta  iad  ag  ith- 
eadh  arain  le  làmhaibh  neo-ionnlaidte  ? 

6  Ach  fhreagair  esan  agus  thubhairt  e 
riu,  Is  maith  a  rinn  Esaias  fàidheadair- 
eachd  mu  bhur  timchioll-sa,  a  chealgair- 
ean,  a  rèir  mar  a  ta  e  sgrìobhta,  A  ta  am 
pobull  so  toirt  urraim  dhomh-sa  le  'm  bil- 
ibh,  ach  a  ta  an  cridhe  fada  uam. 

7  Ach  is  ann  gu  dìomhanach  ataiad  a' 
toirt  aoraidh  dhomh-sa,  a'  teagasg  àith- 
eanta  dhaoine  mar  theagasg. 

8  Oir  air  dhuibh  àithne  Dhè  a  thrèigsinn, 
a  ta  sibh  a'  cumail  orduchaidh  dhaoine, 
mar  a  ta  nigheadh  phoitean  agus  chupau  : 

agus  mòran  eile  d'  an  leithidibh  sin  a  ta  sibh 
a  deanamh. 

9  Agus  thuhhairt  e  riu,  Is  maith  a  ta 
sibh  a'  cur  air  cùl  àithne  Dhè,  chum  gu  'n 
coimhid  sibh  bhur  orduchadh  fèin. 

10  Oir  thuhhairt  Maois,  Thoir  urram  do 
t'  atliair,  agus  do  d'  mhàthair:  agus,  Ge 
b'  e  neach  a  mhallaicheas  athair  no  màth- 
air,  cuirear  gu  cinnteach  gu  bàs  e. 

11  Ach  their  sibhse,  Ma  their  neach  r'  a 
athair,  no  r'  a  mhàthair,  Biodh  e  'na 
Cliorban,  sin  r'  a  ràdh,  'na  thiodhlac  do  'n 
teampull,  ge  b'  e  ni  leis  am  faigheadh  tu 
tairbhe  uam-sa ; 

12  Nach  leig  sibh  dha  à  sin  suas  ni  sam 
bith  a  dheanamh  air  son  'athar,  no  a 
mhàthar ; 

13  A'  cur  focail  Dè  an  neò-bhrigh  le 
bhur  beul-aithris  fèin,  a  dh'  aithris  sibh: 
agus  mòran  d'  an  leithidibh  sin  do  nithibh 
a  ta  sibh  a'  deanamh. 

14  Agus  'nuair  a  ghairm  e  an  sluagh  uile 
d'  a  ionusuidh,  thubhairt  e  riu,  Eisdibh 
riumsa  uile,  agus  tuigibh  : 

15  Cha  'n  'eil  ni  sam  bith  o  'n  taobh  a 
muigh  do  'n  duine,  a  thèid  a  steach  ann, 
d'  am  bheil  e  'n  comas  a  shalachadh  ;  ach 
na  nithe  tlia  teachd  a  mach  as,  is  iad  sin 
a  ta  salachadh  an  duine. 

16  Ge  b'  e  aig  am  bheil  cluasa  chum 
èisdeachd,  èisdeadh  e. 

17  Agus  an  uair  a  chaidh  e  steach  do  'n 
tigh  o  n  t  sluagh,  chuir  a  dheisciobuil 
ceisd  air  mu  thimchioll  a'  chosamhlachd. 

18  Agus  thubhairt  e  riu,  Am  bheil  sibhse 
mar  so  fathast  gun  tuigse  ?  Nach  'eil  thios 
agaihh,  ge  b'  e  ni  air  bith  a  thèid  a  steach 

I  san  duine  o  'n  leth  a  muigh,  nach  'eil  e  'n 
comas  da  esan  a  shalachadh  ? 

19  Do  bhrìgh  nach  tèid  e  steach  d'a 
chridhe,  ach  do  'n  bhroinn,  agus  thèid  e 
mach  do  'n  t-slochd  shalchair,  a'  glanadh 
gach  uile  bhìdh. 

20  Agus  thubhairt  e,  Is  e  an  ni  a  thig  a 
mach  as  an  duine,  a  shalaicheas  an  duine. 

21  Oir  is  an  o  'n  taobh  a  stigh,  à  cridhe 
dhaoine,  a  thig  a  mach  droch  smuaintean, 
adhaltrannas,  strìopachas,  mortadh, 

22  Goid,  sannt,  aingidheachd,  mealltair- 
eachd,  macnus,  droch  shùil,  toibheum, 
uabhar,  amaideachd : 

23  A  ta  na  h-uilc  so  uile  a'  teachd  a  mach 
o  'n  taobh  a  stigh,  agus  a'  salachadh  an 
duine. 

24  Agus  air  dha  èirigh  as  a  sin,  chaidh 
e  gu  crìochaibh  Thiruis  agus  Shidoin  :  ag- 
us  an  uair  a  chaidh  e  steach  do  thigh,  cha 
b'àill  leis  fios  a  bhi  aig  neach  sam  bith  air ; 
gidheadh  cha  'n  fheudadli  e  blii  'm  fol- 
ach. 

25  Oir  chuala  bean  uime,  aig  an  robh 
nighean  bheag,  anns  an  robh  spiorad  neò- 
ghlan,  agus  thàinig  i  agus  thuit  i  aig  a 
chosaibh : 

26  (Agus  bu  Ghreugach  a'  bhean,  Ban- 
shiropheniseach  a  thaobh  cinnich;)  agus 
ghuidh  i  air  gu  'n  tilgeadh  e  an  deamhan  a 
mach  as  a  nighinn. 

27  Ach  thubhairt  Iosa  rithe,  Fulaing 
do  'n  chloinn  air  tùs  a  bhi  air  an  sàsuch- 
adh :  oir  cha  'n  'eil  e  iomchuidh  aran  na 
cloinne  a  ghabhail,  agus  a  thilgeadh  chum 
nan  con. 

28  Agus  fhreagair  ise  agus  thubhairt  i 
ris,  Is  fior  sin,  a  Thighearn  :  gidheadh  ith- 
idh  na  coin  fo  'n  bliord  do  sbruileach  na 
cloinne. 

29  Agus  thubhairt  esan  rithe,  Air  sonna 
cainnte  so  fèin,  imich  romhad;  a  ta  an 
deamhan  air  dol  a  mach  à  d'  nighinn. 

30  Agus  an  uair  a  bha  ise  air  teachd  a 
dh  'ionnsuidh  a  tighe,  fhuair  i  an  deamhan 
air  dol  a  mach,  agus  a  nighean  air  a  cur  'na 
luidhe  air  an  leabaidh. 

31  Agus  a  rìs  'nuair  a  dh'imich  e  o 
chrìochaibh  Thiruis  agus  Shidoin,  thàinig 
e  gu  muir  Ghalile,  troimh  mheadhon 
chrioch  Dhecapolis. 

32  Agus  thug  iad  d'  a  ionnsuidh  duine 
bodhar,  aig  an  robh  staduich  'na  chainnt : 
agus  ghuidh  iad  air  gu  'n  cuireadh  e  a  làmh 
air. 

33  Agusthuge  aleth  o'nt-sluagh  e,  agus 
chuir  e  a  mheoir  'na  chluasaibh,  agus  shil 
e,  agus  bhean  e  r'  a  theangaidh. 

34  Agus  air  dha  amharc  suas  gu  nèamh, 
rinu  e  osna,  agus  thubhairt  e  ris,  Ephphata, 
is  e  sin  r'  a  ràdh,  Bi  fosgailte. 

35  Agus  air  ball  dh'  fhosgladh  a  chluas- 
an,  agus  dh'fhuasgladh  ceangal  a  theang- 
aidh,  agus  labhair  e  gu  ceart. 

36  Agus  dh'àithn  e  dhoibh  gun  iad  a 
dh'innseadh  sin  do  neach  air  bith  :  ach  mar 
is  mò  a  thoirmisg  esan  doibh,  bu  mhòid  gu 
ro  mhòr  a  chuir  iadsan  an  gnìomh  am  foil- 
ais; 

37  Agus  bha  iad  gu  ro  mhòr  air  an  lìon- 
adh  le  h-iongantas,  ag  ràdh,  Rinn  e  na 
h-uile  nithe  gu  maith :  tha  e  araon  a'  tabh- 
airt  air  na  bodhair  gu  'n  cluinn  iad,  agus 
air  na  bailbh  gu  'n  labhair  iad. 

CAIB.  VIII. 

ANNS  na  làithibh  sin  air  do  shluagh  ro 
mhòr  a  bhi  ann,  agus  gun  ni  air  bith 
aca  r'  a  itheadh,  ghairm  losa  a  dheisciobuil 
d'  a  ionnsuidh,  agus  thubhairt  e  riu, 

2  A  ta  truas  mòr  agam  do  'n  t-sluagh,  do 
bhrìgh  gu'n  d'  f  han  iad  a  nis  tri  làithean 
maille  rium,  agus  nach  'eil  ni  air  bith  aca 
r'a  itheadh ; 

3  Agus  ma  leigeas  mi  d'  an  tighibh  fèin 
'nan  trasg  iad,  fannuichidh  iad  air  an 
t-slighe  :  oir  thàinig  cuid  aca  am  fad. 

4  Agus  fhreagair  a  dheisciobuil  e,  Cia 
as  a  dh'  f  heudas  neach  iad  so  a  shàsuchadh 
le  h-aran  an  so  san  fhàsach  ? 

5  Agus  dh'  fhiosraich  e  dhiubh,  Cia  lìon 
builinn  a  ta  agaibh  ?  Agus  thubhairt  iad- 
san,  Seachd. 

6  Agus  thug  e  ordugh  do  'n  t-sluagh 
suidhe  sìos  air  an  làr  :  ,agus  ghlac  e  na 
seachd  builinnean,  agus  air  toirt  buidh- 
eachais,  bhris  e,  agus  thug  e  iad  d'  a  dheis- 
ciobluibh,  chum  gu  'n  cuireadh  iad  'nan 
làthair  iad  :  agus  chuir  iad  sìos  an  làthair 
an  t-sluaigh  ìad. 

7  Agus  bha  aca  beagan  a  dh'  iasgaibh 
beaga:  agus  bheannaich  e  iad,  agus  dh'- 
àithn  e  an  cur  sìos  'nan  làthair  mar  an 
ceudna. 

8  Agus  dh'  ith  iad,  agus  shàsuicheadh 
iad :  agus  thog  iad  làn  sheachd  bascaidean 
do  'n  bhiadh  bhriste,  a  bha  dh  'fhuigheall 
aca. 

9  Agus  bha  iadsan  a  dh'  ith  mu  thim- 

chioll  cheithir  mìle  ;  agus  leig  e  air  falbh 
iad. 

10  Agus  air  ball  chaidh  e  steach  anluing 
maille  r'a  dheisciobluibh,  agus  thàinig  e  gu 
crìochaibh  Dhalmanuta. 

11  Agus  thàinig  na  Phairisich  a  mach ; 
agus  thòisich  iad  ri  ceisdean  a  chur  air,  ag 
iarraidh  comhara  uaith  o  nèamh,  'ga 
dhearbhadh. 

12  Agus  air  deanamh  osna  dhasan  'na 
spiorad,  thubhairt  e,  C'  ar  son  a  ta  an  gin- 
ealach  so  ag  iarraidh  comhara?  gu  deimh- 
in  a  ta  mise  ag  ràdh  ribh  nach  toirear 
comhara  do  'n  ghinealach  so. 

13  Agus  dh'  fhàg  e  iad,  agus  air  dha  dol 
a  steach  do  'n  luing  a  rìs,  chaidh  e  do  'n 
taobh  eile. 

14  Agus  dhì-chuimhnich  na  deisciobuil 
aran  a  thoirt  leo ;  agus  cha  robh  aca  ach 
aon  bhuilinn  maille  riu  san  luing. 

15  Agus.dh'  àithn  e  dhoibh,  ag  ràdh, 
Thugaibh  an  aire,  bithibh  air  bhur  faicill 
anaghaidh  taois  ghoirt  nain  Phairiseach, 
agus  taois  ghoirt  Heroid. 

16  Agus  bha  iadsan  a'  reusonachadh 
'nam  measg  fèin,  ag  ràdh,  Is  ann  air  son 
nach  'eil  aran  againn  a  ta  e. 

17  AgUs  air  aithneachadh  sin  do  Iosa, 
thubhairt  e  riu,  C'  ar  son  a  ta  sibh  a'  reu- 
sonachadh  do  blirìgh  nach  'eil  aran  ag- 
aibh  ?  Nach  'eil  fliios  agaibh  fathast,  agus 
nach  'eil  sibh  a'  tuigsinn  ?  ain  bheil  bhur 
cridhe  fathast  air  a  chruadliachadh  ? 

18  Air  dhuibh  sùilean  a  bhi  agaibh, 
nach  faic  sibh  ?  agus  air  dhuibh  cluasan  a 
bhi  agaibh,  nach  cluinn  sibh?  agus  nach 
'eil  sibh  a'  cuimhneachadh  ? 

19  An  uair  a  bhris  mi  na  cùig  builinn- 
ean  am  measg  nan  cùig  mìle,  cia  lìon  cliabh 
làn  do  bhiadh  briste  a  thog  sibh?  Thubh- 
airt  iadsan  ris,  A  dhà  dheug. 

20  Agus  an  uair  a  bhris  mi  na  seachd  am 
measg  nan  ceithir  mìle,  cia  lìon  bascaid 
làn  do  bhiadh  briste  a  thog  sibh  ?  Agus 
thubhairt  iadsan,  Seachd. 

21  Agus  thubhairt  e  riu,  Cionnus  nach 
'eil  sibh  a'  tuigsinn  ? 

22  Agus  thàinig  e  gu  Betsaida ;  agus 
thug  iad  d'  a  ionnsuidh  duine  dall,  agus 
gliuidh  iad  airgu  'm  beanadh  e  ris. 

23  Agus  rug  e  air  làimh  an  doill  agus 
threòraich  e  inach  as  a'  bhaile  e  ;  agus  air 
dha  a  shileadh  a  chur  air  a  shùilibh,  agus 
a  làmhan  a  chur  air,  dh'fheòraich  e  dheth 
an  robh  e  faicinn  ni  air  bith. 

24  Agus  dh'amhairc  esan  suas,  agus 
thubhairt  e,  A  ta  mi  faicinn  dhaoine  mar 
chraobhan  ag  imeachd. 

25  'Na  dbèigh  sin,  chuir  e  a  làmhan  a 
rìs  air  a  shùilibh,  agus  thug  e  air  amharc 
suas :  agus  dh'  aisigeadh  a  radharc  dha,  { 
agus  chunnaic  e  gach  uile  dhuine  gu  | 
soilleir. 

26  Agus  chuir  e  dh'  ionnsuidh  a  thighe  j 
fèin  e,  ag  ràdh,  Na  rach  a  steach  do  'n  1 
bhaile,  agus  na  innis  do  neach  air  bith 
anns  a'  bhaile  e. 

27  Agus  chaidh  Iosa  agus  a  dheisciobuil 
a  mach  gu  bailtibh  Chesarea  Philipi :  agus 
air  an  t-slighe  chuir  e  ceisdairadheisciob- 
luibh,  ag  ràdh  riu,  Cò  a  tha  daoine  ag  ràdh 
is  mise? 

28  Agus  fhreagair  iadsan,  Eoin  Baiste  ; 


agus  cuid  eile,  Elias;  agus  cuid  eile,  Aon 
do  na  fàidhibh. 

29  Agus  thubhairt  esan  riu,  Ach  cò  a 
tha  sibhse  ag  ràdh  is  mi?  Fhreagair  Pea- 
dar  agus  thnbhairt  e  ris,  Is  tu  Criosd. 

30  Agus  thug  e  sparradh  dhoibh  gun 
iad  a  dh'  innseadh  so  uime  do  neach  sara 
bith. 

31  Agus  thòisich  e  r'  an  teagasg,  gur 
èigin  do  Mhac  an  duine  mòran  do  nithibh 
f'hulang,  agus  a  bhi  air  a  dhiultadh  leis  na 
seanairibh,  agus  na  h-àrd-shagartaihh,  ag- 
us  na  sgrìobhaichibh,  agus  a  bhi  air  a  chur 
su  bàs,  agus  èirigh  a  rìs  an  dèigh  thri 
làithean. 

32  Agus  labliair  e  a'  chainnt  so  gu  foll- 
aiseach.  Agus  rng  Peadar  air,  agus  thòis- 
ich  e  r'  a  chronucliadh. 

33  Ach  air  dhasan  tionndadh  mu  'n 
cuairt,  agus  amharc  air  a  dheisciobluibh, 
chronuich  e  Peadar,  ag  ràdh,  Imich  air 
mo  chùlaobh,  a  Shatain  :  oir  cha  'n  'eil 
sptis  agad  do  nithibh  Dhè,  ach  do  nithibh 
dhaoine. 

34  Agus  air  gairm  an  t-sluaigh,  agus  a 
dheisciobul  d'  a  ionnsuidh,  thubhairt  e  riu, 
Ge  b*  e  neach  leis  an  àill  teaehd  a'  m' 
dhèigh-sa,  àicheadhadh  se  e  fèin,  agus 
togadh  e  a  chraun-ceusaidh,  agus  leanadh 
e  mise. 

35  Oir  ge  b'  e  neach  leis  an  àill  'anam 
fèin  a  choimhead,  caillidh  se  e  ;  ach  ge 
b'  e  neach  a  chailleas  'anain  air  mo  shonsa, 
agus  air  son  an  t-soisgeil,  coimhididh  esan 
e. 

36  Oir  ciod  e  an  tairbhe  do  dhnine,  ge 
do  chosnadh  e  an  saoghal  gu  h-iomlan,  ag- 
us  'anam  a  clmll  ? 

37  No  ciod  a  bheir  duine  an  èiric  'an- 
ama  ? 

38  Oir  ge  b'  e  neach  a  ghabhas  nàire 
dhiomsa,  agus  do  m'fhoclaibh.anns  a'ghin- 
ealacli  adhaltrannach  agus  olc  so,  dheth- 
san  gabhaidh  Mac  an  duine  nàire,  'nuair  a 
thig  e  an  glòir  'Athar,maille  risna  h-aing- 
libh  naomha. 

CAIB.  IX. 

AGUS  thubhairt  e  riu,  Gu  deimhin  a  ta 
mi  ag  ràdh  ribh,  gu  bheil  cuid  dhiubh- 
san  a  ta  'nan  seasamh  an  so,  nach  blais  bàs, 
gus  am  faic  iad  rìoghachd  Dhè  a'  teachd  le 
cumhachd. 

2  Agus  an  ceann  shè  làithean,  thug  Io- 
sa  Peadar,  agus  Seumas,  agus  Eoin  leis, 
agus  threòruich  e  iad  leo  fein  air  leth  gu 
beinn  àird  :  agus  dh'  atharraicheadh  a 
chruth  'nam  nanuis. 

3  Agus  rinneadh  'eudach  dealrach,  ro 
gheal  mar  an  sneachdadh ;  air  mhodh 
nach  robh  e  'n  comas  do  ghlanadair-eud- 
aich  sam  bith  air  talamli  a  ghealachadh. 

4  Agus  dh  'fhoillsicheadh  dhoibh  Elias 
maille  ri  Maois  :  agus  bha  iad  a'  còmhradh 
ri  Iosa. 

5  Agus  fhreagair  Peadar,  agusthubhairt 
e  ri  Iosa,  A  mhaighstir,  is  maith  dhuinne 
bhi  an  so:  air  an  aobhar  sin  deanamaid  tri 
pàilliuna  ;  aon  duitse,  agus  aon  do  Mhaois, 
agus  aon  do  Elias. 

6  Oir  cha  robh  fhios  aige  ciod  a  theireadh 
e  :  oir  bha  iad  fuidh  eagàl  ro  mhòr. 

7  Agus  thàinig  neul  a  chuir  sgàile  orras 

Rgus  thàinig  guth  as  an  neul,  ag  ràdh, 
Is  e  so  mo  Mhac  gràdliach-sa,  èisdibh 
ris. 

8  Agus  air  ball,  au  uair  a  dh'amhairc  iad 
mu  'n  timchioll,  cha  'n  fhac  iad  neach  air 
bith  à  sin  suas,  ach  Iosa  'na  aonar  maille 
riu. 

9  Agus  ag  teachd  dhoibh  a  nuas  o  'n 
bheinn,  dh'àitlin  e  dhoibh  gun  na  nithe  a 
chunnaic  iad  innseadh  do  neach  sam  bith, 
gus  an  èireadh  Mac  an  duine  a  rìs  o  na 
marbhaibh. 

10  Agus  ghlèidh  iad  a'  chainnt  so  aca 
fèin,  a'  nosrachadh  d'  a  chèile  ciod  bu 
chiall  do  'n  aiseirigh  o  na  marbhaibh. 

11  Agus  dh' fheòraich  iad  deth,  ag  ràdh, 
C'  ar  son  a  ta  na  sgrìobhaichean  ag  ràdh, 
gur  èigin  Elias  a  theaclid  air  tùs  ? 

12  Agus  fhreagair  esan  agus  thubhairt  e 
riu,  Thig  Elias  gu  deimhin  air  tùs,  agus 
aisigidh  e  na  h-uile  nithe,  agus  mar  a  ta  e 
sgrìobhta  mu  Mhac  an  duine,  gu  bheil  e 
gu  mòran  do  nithibh  fhulang,  agus  a  bhi 
air  a  chur  an  dìmeas. 

13  Ach  a  ta  mi  ag  ràdh  ribh,  gu  bheil 
Elias  da  rìreadh  air  teachd,  agus  rinn  iad 
ris  gach  ni  a  thogair  iad,  a  rèir  mar  a  ta  e 
6gTÌobhta  uime. 

14  Agus  'nuair  thàinig  e  chum  a  dheis- 
ciobul,  chunnaic  e  sluagh  mòr  mu'n  tim- 
chioll,  agus  na  sgrìobhaicheau  a'  deasboir- 
eachd  riu. 

15  Agus  air  ball  bha  'n  sluagh  uile, 
'nuair  a  chunnaic  iad  e,  fo  uamhas  mòr, 
agus  air  dhoibh  ruith  d'  a  ionnsuidh,  chuir 
iad  fàilte  air. 

16  Agus  dh'fhiosraich  e  do  na  sgrìobh- 
aichibh,  Ciod  e  mu  'm  bheil  sibh  a'  deas- 
boireachd  riu  ? 

17  Agus  air  freagairt  do  neach  do  'n 
t-sluagh,  thubhairt  e,  A  mhaighstir,  thug 
mi  mo  mhac  a  d'  ionnsuidh,  anns  am  bheil 
spiorad  balbh : 

18  Agus  ge  b'  e  ionad  sam  bith  an  glac 
se  e,  a  ta  e  'ga  tharruing  as  a  chèile  ;  ag- 
us  a  ta  e  cur  cobhair  as  a  bheul,  agus  a' 
gìosgarnaich  le  'fhiaclaibh,  agus  a  ta  e  a' 
seargadh  as  :  agus  thubhairt  mi  ri  d'  dheis- 
ciobluibh,  iad  g'  a  chur  a  mach,  agus  cha 
b'urrainn  iad. 

19  Ach  fhreagair  esan,  agus  thubhairt  e 
ris,  O  chinnich  gun  chreidimh,  cia  fhad  a 
bhitheas  mi  maille  ribh  ?  cia  fhad  a 
dh'fhuilgeas  mi  sibh  ?  thugaibh  e  a' 
m'  ionnsuidh. 

20  Agus  thug  iad  d'  a  ionnsuidh  e :  agus 
an  uair  a  chunnaic  se  e,  reub  an  spiorad 
air  ball  e  ;  agus  thuit  e  air  an  talamh,  ag- 
us  bha  e  'ga  aoirueagan  fèin,  agus  a'  cur 
cobhair  as  a  bheul. 

21  Agus  dh'  fhiosraich  e  d'  a  athair,  Cia 
fhad  an  aimsir  o  thàinig  so  air?  agus 
thubhairt  e,  O  bha  e  'na  leanabh. 

22  Agus  gu  minic  thilg  e  san  teine  e, 
agus  anns  an  uisge,  chum  gu  milleadh  se 
e :  ach  ma  ta  thusa  comasach  air  ni  sam 
bith  a  dheanamh,  gabh  truas  dinn,  agus 
cuidich  leinn. 

23  Ach  thubhairt  Iosa  ris,  Ma  's  urr- 
aìnn  thusa  creidsinn,  a  ta  gach  aon  ni 
comasach  do  'n  neach  a  chreideas. 

24  Agus  ghlaodh  athair  an  leinibh  a 
mach  air  ball,  agus  thubhairt  e  le  deuraibh, 


A  ta  mi  creidsinn,  a  Thighearn ;  cuidich 
thusa  le  mo  mhi-chreidimh. 

25  Agus  an  uair  a  chunnaic  Iosa  an 
sluagh  a"  ruith  cuideachd,  chronuich  e  an 
spiorad  neòghlan,  ag  ràdh  ris,  A  spioraid 
bhailbh  agus  bhodhair,  a  ta  mi  'g  orduch- 
adh  dhuit,  Thig  a  mach  as,  agus  na  rach 
a  steach  ann  ni  's  mò. 

26  Agus  ghlaodh  an  spiorad,  agus  reub 
e  gu  ro  chràiteach  e,  agus  chaidh  e  mach 
as :  agus  bha  e  'n  riochd  mairbh,  ionnas 
gu  'n  dubhairt  mòran,  Tha  e  marbh. 

27  Ach  air  do  Iosa  a  ghlacadh  air  làimh, 
thog  e  suas  e,  agns  dh'èirich  e. 

28  Agus  an  uair  a  chaidh  e  steach  do  ;n 
tigh,  dh'fhiosraich  a  dheisciobuil  deth  an 
uaignidheas,  C'  ar  son  nach  b'  urrainn 
sinne  a  thilgeadh  mach  ? 

29  Agus  thubhairt  esan  riu,  Cha  'n  'eil 
e  comasach  gu  'n  tèid  a'  ghnè  so  mach  le 
ni  air  bith,  ach  le  h-urnuigh  agus  trasg- 
adh. 

30  Agus  dh'imich  iad  as  a  sin,  agus 
chaidh  iad  troimh  Ghalile ;  agus  cha  b "àill 
leis  fhios  so  bhi  aig  aon  neach. 

31  Oir  theagaisg  e  a  dheisciobuil  fèin, 
agus  thubhairt  e  riu,  A  ta  Mac  an  duine 
air  a  thabhairt  thairis  do  làmhaibh  dhaoine, 
agus  cuiridh  iad  gu  bàs  e  ;  agus  an  dèigh 
a  chur  gu  bàs,  èiridh  e  a  rìs  an  treas  là. 

32  Ach  cha  do  thuig  iad  a'  chainnt  so, 
agus  bha  eagal  orra  fheòraich  dheth. 

33  Agus  thàinig  e  gu  Capernaum  ;  agus 
air  dha  bhi  san  tigh,  dh'fhiosraich  e 
dhiubh,  Ciod  e  mu  'n  robh  sibh  a'  deasboir- 
eachd  eadaraibh  fèiu,  air  an  t-slighe? 

34  Ach  dh'fhan  iadsan  'nan  tosd:  oir 
air  an  t-slighe  bha  iad  a'  reusonachadh 
eatorra  fèin,  co  aca  bu  mhò  a  bhiodh. 

35  Agus  air  suidhe  dha,  ghairm  e  'n  dà 
fhear  dheug  d'a  ionnsuidh,  agus  thubhairt 
e  riu,  Ge  b'  e  neach  leis  am  miann  a  bhi 
air  thoiseach,  bithidh  esan  air  dheireadh 
air  chàch  uile,  agus  'na  sheirbhiseach  do 
na  h-uile. 

36  Agus  ghabh  e  leanabh,  agus  chuir  e 
'nam  meadhon  e :  agus  an  uair  a  thog  e 
suas  'na  uchd  e,  thubhairt  e  riu, 

37  Ge  b'  e  neach  a  ghabhas  ri  h-aon  d'  an 
leithidibh  so  do  leanabaibh  a'  m'  ainm-sa,  a 
ta  e  a'  gabhail  riumsa  ;  agus  ge  b'  e  neach 
a  ghabhas  riumsa,  cha  mhise  ris  am  hheil 
e  a'  gabhail,  ach  an  Tì  a  chuir  uaith  mi. 

38  Agus  fhreagair  Eoin  e,  ag  ràdh,  A 
mhaighstir,  chunnaic  sinne  neach  nach 
'eil  'gar  leantuinn  a'  tilgeadh  a  mach 
dheamhan  a'  d'  ainm-sa;  agus  bhac  sinn 
e,  a  chionn  nacli  'eil  e  'gar  leantuinn 
fèin. 

39  Ach  thubhairt  Iosa,  Na  bacaibh  e : 
oir  cha'n  'eil  neach  sam  bith  a  ni  mìor- 
bhuil  a'  m'  ainm-sa,  d'  am  bheil  e  'n  comas 
olc  a  labhairt  gu  h-ealamh  umam. 

40  Oir  ge  b'  e  neach  nach  'eil'nar  n-agh- 
aidh,  a  ta  e  leinn. 

41  Oir  ge  b'  e  neach  a  bheir  cupan  uisge 
dhuibh-sa  r'  a  òl  a'  m'  ainm-sa,  a  chionn 
gur  le  Criosd  sibh,  gu  deimhin  a  ta  mi  ag 
ràdh  ribh,  nach  caill  e  a  dhuais. 

42  Agus  ge  b'  e  bheir  aobhar  oilbheim  do 
aon  neach  do  na  h-aonaibh  beaga  so,  a  ta 
creidsinn  annam-sa,  b'  fhearr  dlia  gu  'm 
biodh  clach-mhuiliun  air  a  crochadh  m'  a 

D  2 


42 


MARO. 


mhuineal,  agus  gu  'm  biodh  e  air  a  thilg- 
eadh  san  fhairge. 

43  Agus  ma  blieir  do  làmh  aobhar  oil- 
blieim  dliuit,  gearr  dhiot  i :  is  fearr  dhuit 
dol  a  steach  do  'n  bheatba  air  ieth-làimh, 
na  dà  làimh  a  bhi  agad,  agus  dol  gu  h-if- 
rinn,  do  'n  teine  nach  mùchar  a  chaoidh  ; 

44  Far  nach  bàsaich  an  cnuimh,  agus 
nacli  tèid  an  teine  as. 

45  Agus  ma  bheir  do  chos  aobhar  oil- 
bheim  dhuit,  gearr  dhiot  i :  is  fearr  dhuit 
dol  a  steach  do'n  bheatha  air  leth-chois,  na 
dà  chois  a  bhi  agad,  agus  a  bhi  air  do  thilg- 
eadh  ann  an  ifnnn,  do  'n  teine  nach  mùch- 
ar  a  chaoidh  ; 

46  Far  nach  bàsaich  an  cnuimh,  agus 
nach  tèid  an  teine  as. 

47  Agus  ma  bheir  do  shùil  aobhar  oil- 
bheim  dhuit,  spìon  asad  i :  is  fearr  dhuit  dol 
a  steach  do  rìoghachd  Dhè  air  aon  sùil,  na 
dà  shùil  a  bhi  agad,  agus  a  bhi  air  do  thilg- 
eadh  ann  an  teine  ifrinn  ; 

48  Far  nach  bàsaich  an  cnuimh,  agus 
nach  tèid  an  teine  as. 

49  Oir  saillear  gach  aon  neach  le  teine, 
agus  saillear  gach  aon  ìobairt  le  salann. 

50  Is  maith  an  salann  :  ach  ma  chailleas 
an  salann  a  shaillteachd,  ciod  e  leis  an  dean 
sibh  deadh-bblasda  e?  Biodh  agaibh  sal- 
ann  annaibh  fèin,  agus  bithibh  sìochail  r'  a 
chèile. 

CAIB.  X. 

AGUS  air  èirigh  dha  as  a  sin,  thàinig  e 
gu  crìochaibh  ludea  troimh  an  dùth- 
akli  a  ta  air  an  taobh  thall  do  Iordan :  ag- 
us  thàinig  slòigh  d'  a  ionnsuidh  a  rìs ;  agus 
mar  bu  ghnàth  leis,  theagaisg  e  iad  a  rìs. 

2  Agus  thàinig  na  Phairisich  d'  a  ionn- 
suidh,  agus  dh'fhiosraich  iad  deth,  Am 
bheil  e  ceaduichte  do  dhuine  a  bhean  a 
chur  air  falbh  ?  'ga  dhearbhadh. 

3  Ach  fhreagair  esan  agus  thubhairt  e 
riu,  Ciod  a  dh'àithn  Maois  dhuibh  ? 

4  Agus  thubhairt  iadsan,  Thug  Maois 
cead  duinn  litir-dhealaich  a  sgrìobhadh, 
agus  a  cur  air  falbh. 

5  Agus  fhreagair  Iosa  agus  thubhairt  e 
riu,  Àir  son  cruais  bhur  cridhe,  sgrìobh  e 
an  àithne  so  dhuihh. 

6  Gidheadh  o  thoiseach  na  cruitheachd, 
rinn  Dia  iad  fear  agus  bean. 

7  Air  an  aobhar  so  fàgaidh  duine  'ath- 
air  agus  a  mhàthair,  agus  dlùth-leanaidh 
e  r'  a  mhnaoi-phòsda : 

8  Agus  bithidh  iad  araon  'nan  aon 
f heoil :  ionnus  nach  dithis  iad  o  sin  suas, 
ach  aon  fheoil. 

9  Air  an  aobhar  sin  an  ni  a  chuir  Dia 
cuideachd,  na  cuireadh  duine  o  chèile. 

10  Agus  anns  an  tigh  dh'fheòraich  a 
dheisciobuil  deth  a  rìs  mu  thimchioll  an 
ni  cheudna. 

11  Agus  thubhairt  e  riu,  Ge  b' e  neach 
a  chuireas  air  falbh  a  bhean  fèin,  agus  a 
phòsas  bcan  eile,  a  ta  e  a'  deanamh  adh- 
altrannais  'na  h-a<>haidh. 

12  Agus  ma  chuireas  bean  air  falbh  a 
fear  fèin,  agus  ma  bhitheas  i  air  a  pòsadh 
ri  fear  eile,  a  ta  i  a'  deanamh  adhaltratjn- 
ais. 

13  Agus  thug  iad  leanabana  d'  a  ionn- 
suidh,  chum  gu  'm  beanadh  e  riu ;  agus 


chronuich  a  dheisciobuil  a'  mhuinntir  a 
thug  leo  iad. 

14  Ach  an  uair  a  chuunaic  Iosa  sin,  bha 
e  ro  dhiombach,  agus  thubhairt  e  riu, 
Leigibh  do  na  leanabanaibh  teachd  a'  m' 
ionnsuidh,  agus  na  bacaibh  iad  :  oir  is  ann 
d'  an  leithidibh  a  tarìoghachd  Dhè. 

15  Gu  deimhin  a  ta  mi  ag  ràdh  ribh,  Ge 
b'  e  neach  nach  gabh  rìoghachd  Dhè  mar 
leanabh  beag,  nach  tèid  e  gu  bràth  a 
steach  innte. 

16  Agus  ghlac  e  'na  uchd  iad,  agus 
chuir  e  a  làmhan  orra,  agus  bheannaicn  e 
iad. 

17  Agus  an  uair  a  chaidh  e  mach  air  an 
t-slighe,  thàinig  neach  'na  ruith,  agus  leig 
se  e  fèin  air  a  ghlùinibh  dha,  agus  dh'- 
fheòraich  e  dheth,  A  mhaighstir  mhaith, 
ciod  a  ni  mi  chum  gu  sealbhaich  mi  a' 
bheatha  mhaireannach  ? 

18  Agus  thabhairt  Iosa  ris,  C'  ar  son  a 
ghoireas  tu  maith  dhiomsa?  cha  'n  'eil 
neach  sam  bith  maith,  ach  a  h-aon,  is  e 
sin  Dia. 

19  Is  aithne  dhuit  na  h-àitheanta,  Na 
dean  adhaltrannas,  Na  dean  mortadh,  Na 
goid,  Na  toir  fianuis  bhrèige,  Na  dean  eu- 
coir,  Thoir  urram  do  t'athair,  agus  do  d' 
mhàthair. 

20  Ach  fhreagair  esan  agus  thubhairt  e 
ris,  A  mhaighstir,  choimhid  mi  iad  so  uile 

o  m'  òige. 

21  Agus  air  amharc  do  Iosa  air,  ghràdh- 
aich  se  e,  agus  thubhairt  e  ris,  A  ta  aon  ni 
dh'uireasbhuidh  ort :  imich,  reic  na  bheil 
agad,  agus  tabhair  do  na  bochdaibh,  agus 
bithidh  agad  ioninlias  air  nèamh ;  agus 
thig,  tog  an  crann-ceusaidh,  agus  lean 
mise. 

22  Agus  bha  doilghios  air-san  air  son 
nam  briathra  sin,  agus  dh'fhalbh  e  gu 
tuirseach  ;  oir  bha  mòran  saoibhreis  aige. 

23  Agus  air  amharc  do  Iosa  mu'n  cuairt, 
thubhairt  e  r'  a  dheisciobluibh,  Cia  deacair 
do  'n  mhuinntir  sin  aig  am  bheil  mòr- 
shaoibhreas  dol  a  steach  do  rìoghachd 
Dhè! 

24  Agus  bha  mòr-uamhas  air  na  deis- 
ciobluibh  air  son  a  bhriathra.  Ach  fhreag- 
air  Iosa  a  rìs,  agus  thubhairt  e  riu,  A 
chlann,  cia  deacair  dhoibh-san  a  chuireas 
an  dòigh  ann  an  saoibhreas,  dol  a  steach 
do  rìoghachd  Dhè  ! 

25  Is  usadh  do  chàmhal  dol  troimh  chrò 
na  snàthaid,  na  do  dhuine  saoibhir  dol  a 
steach  do  rìoghachd  Dhè. 

26  Ach  bha  uamhas  orra-san  thar  tomh- 
as,  ag  ràdh  eatorra  fèin,  Cò  ma  seadh  a 
dh'flieudas  a  bhi  air  a  shaoradh  ? 

27  Agus  air  do  Iosa  amharc  orra, 
thubhairt  e,  Do  dhaoinibh  a  ta  so  eu-com- 
asach,  ach  cha  'n  'eil  e  do  Dhia :  oir  do 
Dhia  a  ta  na  h-uile  nithe  comasach. 

28  Agus  thòisich  Peadar  air  a  ràdh  ris, 
Feuch,  thrèig  sinne  na  h-uile  nithe,  agus 
lean  sinn  thusa. 

29  Ach  fhreagair  Iosa,  agus  thubhairt 
e,  Gu  deimhin  a  ta  mi  ag  ràdh  ribh,  nach 
'eil  neach  sam  bith  a  dh'fhàg  tigh,  no 
bràithre,  no  peathraiclie,  no  athair,  no 
màthair,  no  bean-phòsda,  no  clann,  no 
fearann,  air  mo  shonsa  agus  air  son  an 
t-soisgeil, 

30  Nach  faigh  a  cheud  uiread  san  aim- 
air  so  fèin,  tighean,  agus  bràithrean,  agus 
peathraichean,  agus  màtliraichean,  agus 
clanu,  ag"us  fearann,  maille  ri  geur-lean- 
mhuinu ;  agus  anns  an  t-saoghal  a  ta  ri 
teaehd,  a'  bheatha  mhaireannach. 

31  Ach  a  ta  mòran  air  thùs,  a  bhitheas 
air  dlieireadh ;  agus  air  dheireadh,  a  bhith- 
eas  air  thùs. 

32  Agus  bha  iad  air  an  t-slighe  a'  dol 
suas  gu  Ierusalera  :  agus  bha  Iosa  ag  im- 
eachd  rompa  ;  agus  ghlac  uamhas  iad,  ag- 
us  ag  dhoibh  esan  a  leantuinn,  hha  eagal 
orra.  Agus  thug  e  an  dà  fhear  dlieug  air 
leth  a  rìs,  agus  thòisich  e  air  na  nithe  a 
bha  gu  tachairt  da  innseadh  dhoihh, 

33  Ag  ràrìh,  Feuch,  a  ta  sinn  a'  dol  suas 
gu  Ierusalem  ;  agus  hithidh  Mac  an  duine 
air  a  thoirt  thairis  do  na  h-àrd-shagart- 
aibh,  agus  do  na  sgrìobhaichibh :  agus 

i       ditidh  iad  chum  bàis  e,  agus  bheir  iad 
thairis  e  do  na  Cinuich  ; 

34  Agus  ni  iad  fanoid  air,  agus  sgiùrs- 
aidh  iaa  e,  agus  tilgidh  iad  smugaid  air, 

i       agus  cuiridh  iad  gu  bàs  e  :  agus  air  an 
tfeas  là  èiridh  e  a  rìs. 

35  Agus  thàinig  d'  a  ionnsuidh  Seumas 
agus  Loin,  mic  Shebede,  ag  ràdh,  A 
mhaighstir,  is  àill  leinn  gu  'n  dean  thu 

!       dhuinne  ge  b'  e  ni  a  dh'iarras  sinn. 

36  Agus  thubhairt  esau  riu,  Ciodis  àill 
leibh  mise  a  dheanamh  dhuibh  ? 

37  Agus  thubhairt  iadsan  ris,  Deònuich 
i  dhuinne  gu  'n  suidheamaid.  a  h-aon  air  do 
1  làimh  dheis,  agus  am  fear  eile  air  do  làimh 
i       chlì,  ann  do  ghiòir. 

s  33  Ach  thùbhairt  losa  riu,  Cha 'n  aith- 

i       ne  dhuibh  ciod  a  ta  sibh  ag  iarraidh :  am 
bheil  sibh  comasach  air  a'  cìrapan  òl  a  dh'- 
i       òlas  mise  ?  agus  a  bhi  air  hhur  baisteadh 
i       leis  a'  bhaisteàdh  leis  am  baistear  mise  ? 

39  Thubhairt  iadsan  ris,  A  ta  shra  com- 
;  asach.  Ach  thubhairt  Iosa  riu,  Olaidh 
i      sibhse  gu  deimhin  an  cupan  a  dh'òlas 

mise ;  agus  baistear  sibh  leis  a'  bhaisteadh 
i      leis  am  baistear  mise  : 

40  Ach  suidhe  air  mo  làirah  dheis,  agus 
i       air  mo  làimh  chlì,  cha  leamsa  sin  r'  a 

thabhairt,  ach  dhoibh-san  d'  an  d'  ulluich- 
i      eadh  e. 

is  41  Agus  air  cluinntinn  so  do  'n  deich- 
:      near,  thòisich  iad  air  mòr-chorruich  a 

ghabhail  ri  Seumas  agus  Eoin. 
!Ò         42  Ach  ghairm  Iosa  iad  d'  a  ionnsuidh, 
i      agus  thubhairt  e  riu,  A  ta  fhios  agaibh 

gu  bheil  acasan  a  ta  air  ara  meas~mar 
i-  uachdarain  air  na  Cinnich,  àrd-thighearn- 
i      as  orra ;  agus  gu  bheil  aig  an  daoinibh 

mòra  làn-ùghdarras  orra. 
x         43  Ach  cha  bhi  e  mar  sin  'nur  nieasg- 
v      sa :  ach  ge  b'  e  neach  le  'n  àill  a  bhi  mòr 
s      'nur  measg,  bithidh  e  'na  òglach  agaibh : 

44  Agus  ge  b'  e  neach  agaibh  Te  'n  àill 
i      toiseach  a  bhi  aige,  bithidh  e  'na  sheirbh- 

iseach  do  na  h-uile. 

45  Oir  cha  d'thàinig  eadhon  Mac  an 
duine  chum  gu  'n  deantadh  frithealadh 
dha,  ach  a  dheanamh  frithealaidh,  agus  a 
thoirt  'anama  fèin  mar  èiric  air  son  mhòr- 
an. 

4G  Agus  thàinig  iad  gu  Iericho :  agus 
air  imeachd  dhasan  agus  d'  a  dheisciob- 
luibh,  agus  doshluagh  mòr,  a  mach  à  Ie- 


richo,  bha  Bartimeus  an  dall,  mac  Thim- 
euis,  'na  shuidhe  ri  taobli  na  slighe,  ag 
iarraidh  dèirce. 

47  Agus  an  uair  a  chual  e  gu  'm  b'  e  Iosa 
o  Nasaret  a  bh'ann,  thòisich  e  ri  glaodh- 
aich,  agus  a  ràdh,  Iosa,  Mhic  Dhaibhidh, 
dean  tròcair  orm. 

48  Agus  chronuich  mòran  e,  chura  gu  'm 
biodh  e  'na  thosd  :  ach  bu  ro  rahòid  a 
ghlaodh  esan,  a  Mhic  Dhaibhidh,  dean 
tròcair  orm. 

49  Agus  sheas  Iosa,  agus  dh'àithn  e  esan 
a  ghairm  d'  a  ionnsuidh  :  agus  ghairm  iad 
an  dall,  ag  ràdh  ris,  Biodh  misneach  agad, 
èirich ;  tha  e  ga  d'  gbairm. 

50  Agus  air  dhasan  'fhalluinn  a  thilg- 
eadh  uaith,  dh'èirich  e,  agus  thàinig  e  gu 
Iosa. 

51  Agus  flireagair  Iosa,  agus  thubhairt 
e  ris,  Ciod  is  àill  leat  mise  a  dheanamh 
dhuit?  Thuhhairt  an  dall  ris,  A  Thigh- 
earn,  mi  dh'fhaotainn  mo  radhairc. 

52  Agus  thubhairt  Iosa  ris,  Imich ; 
shlànuich  do  chreidimh  thu.  Agus  air 
ball  fliuair  e  a  radharc,  agus  lean  e  Iosa 
san  t-slighe. 

CAIB.  XI. 

AGUS  an  uair  a  thàinig  iad  am  fagus  do 
Ierusalem,  gu  Betphage  agus  Betani, 
aig  sliabh  nan  crann-oladh,  chuir  e  uaith 
dithis  d'  a  dheisciobluibh, 

2  Agus  tliubhairt  e  riu,  Rachaibh  do  'n 
bhaile  ud  thall  fa  bhur  corahair  ;  agus  air 
ball  an  uair  a  thèid  sibh  a  steach  ann, 
gheibh  sibh  searrach  ceangailte,  air  nach 
do  shuidh  aon  duine  riamh  ;  fuasglaibh  e, 
agus  thugaibh  leibh  e. 
"3  Agus  raa  their  neach  air  bith  ruibh, 
C'  ar  son  a  ta  sibh  a"  deanamh  so  ?  abraibh, 
Gu  bheil  feura  aig  an  Tighearn  air ;  agus 
air  ball  cuiridh  e  'n  so  e. 

4  Airus  dh'imich  iad,  agus  fhuair  iad  an 
searrach  ceangailte  a  muigh  aig  an  dorus, 
aig  coinneaciiadh  dà  shlighe  ;  agus  dh'- 
fhuasgail  iad  e. 

5  A^us  thubhairt  cuid  dhiubh-san,  a 
bha  'nan  seasamh  an  sin,  riu,  C'  ar  son  a 
ta  sibh  a'  fuasgladh  an  t-searraich? 

6  Agus  thubhairt  iadsan  riu  mar  a 
dh'àithu  Iosa  diioibh :  agus  leig  iad  uatha 
iad. 

7  Agus  thug  iad  an  searrach  clium  Iosa, 
agus  chuir  iad  am  falluinnean  air;  agus 
shuidh  esan  air. 

8  Agus  sgaoil  raòran  ara  falluinnean 
fèin  air  an  t-slighe  :  agus  ghearr  cuid  eile 
geugan  do  na  cfaobhaibh,  agus  sgaoil  iad 
air  àn  t-slighe  iad. 

9  Agus  ghlandh  iadsan  a  hha  'g  imeachd 
roimhe,  agus  iadsan  a  hha  'ga  leantuinn, 
ag  ràdh,  Hosanna,  is  heannarchte  an  Tì  a 
tàteachd  ann  an  ainm  an  Tighearn. 

10  Is  beannaichte  rìoghachd  ar  n-Athar 
Daibhidh,  a  tn  teachd  [aira  an  ainm  an 
Tighearna  ;]  Hosanna  anns  na  h-àrdaibh. 

11  Agus  chaidh  Iosa  a  steach  do  Ierusa- 
lem,  agus  do  'n  teampull ;  agus  an  uair  a 
dh'amifairc  e  air  gach  ni  mu  'u  cuairt,  ag- 
us  a  bha'm  fcasgar  a  nis  air  teachd,  chaidh 
e  mach  gu  Betaui  mailie  ris  an  dà  fhear 
diieug. 

12  Agus  air  an  là  màireach,  'nuair  a 

chaidh  iad  a  mach  à  Betani,  dh'fhàs  e  oc- 
rach. 

13  Agus  air  faicinn  craoibh-fhìge  fada 
uaith,  air  an  robh  duilleach,  thàinig  e, 
dh'fheuchainn  am  faigheadh  e  ni  sam  bith 
oirre :  agus  air  dha  teachd  d'  a  h-ionn- 
suidh,  cha  d'fhuair  e  ni  sam  bith  ach 
duilleach ;  oir  cha  robh  àm  tionail  nam 
fìge  fathast  ann. 

14  Agus  fhreagair  Iosa  agus  thubhairt 
e  rithe,  Nar  itheadh  neach  sam  bith  tor- 
adh  dhiot-sa  o  so  suas  a  chaoidh.  Agus 
chual  a  dheisciobuil  e. 

15  Agus  thàinig  iad  gu  Ierusalem :  ag- 
us  chaidh  Iosa  a  steach  do  'n  teampull,  ag- 
us  thòisich  e  air  an  dream  a  bha  reiceadh 
agus  a'  ceannach  san  teampull  a  cliur  a 
mach,  agus  thilg  e  thairis  bùird  luchd  mal- 
airt  an  airgid,  agus  caithriche  na  muinntir 
a  bha  reiceadh  choluman  : 

16  Agus  cha  'n  fhuilgeadh  e  gu  'n  giul- 
aineadh  neach  sam  bith  soitheach  troimh 
an  teampull. 

17  Agus  theagaisg  e,  ag  ràdh  riu,  Nach 
*eil  e  sgrìobhta,  Goirear  tigh  urnuigh  do 
m'  thigh-sa  do  na  h-uile  chinnich?  Ach 
rinn  sibhse  'na  gharaidh  luchd-reubainn  e. 

18  Agus  chuala  na  sgrìobhaichean  agus 
na  h-àrd-shagairt  so,  agus  dh'iarr  iad 
cionnus  a  dh'l'heudadh  iad  esan  a  mhill- 
e«dli :  oir  bha  'eagal-san  orra,  do  bhrìgh 
gu  'n  robh  an  sluagh  uile  fo  iongantas  mòr 
r'  a  theagasg. 

19  Agus  an  uair  a  bha  am  feasgar  air 
teachd,  chaidh  e  mach  as  a'  bhaile. 

20  Agus  air  mhaduinn,  ag  gabhail  seach- 
ad  dhoihh,  chunnaic  iad  an  crann-fìge  air 
crìonadh  o  fhreumhaibh. 

21  Agus  air  cuimhneachadh  do  Pheadar, 
thubhairt  e  ris,  A  mhaighstir,  feuch,  a  ta 
a*  chraobh-fhìge,  a  mhalluich  thu,  air 
crìonadh. 

22  Agus  fhreagair  Iosa,  agus  thubhairt 
e  riu,  Biodh  creidimh  Dhè  agaibh. 

23  Oir  gu  deimhin  a  ta  mi  ag  ràdh  rihh, 
ge  b'  e  neach  a  their  ris  a'  bheinn  so,  Tog- 
ar  thu,  agus  tilgear  san  fhairge  thu,  agus 
nach  bi  fo  amharus  'na  chridhe,  ach  a 
chreideas  gu  'n  tachair  na  nithe  a  their  e, 
thig  gach  ni  a  their  e  gu  crìch  dha. 

24  Air  an  aobhar  sin  tha  mi  ag  ràdh 
ribh,  Ge  b'  e  nithe  air  bith  a  dh'iarras  sibh 
ann  an  urnuigh,  creidibh  gu  'm  faigh  sibh, 
agus  gheibh  sibh. 

25  Agus  an  uair  a  sheasas  sibh  a'  dean- 
amh  urnuigh,  maithibh,  ma  ta  ni  air  bith 
agaibh  an  aghaidh  aoin  duine;  chum  gu 
maith  bhur  n-Athair  a  ta  air  nèamh  bhur 
peacanna  fèin  duibhse. 

26  Ach  mur  maith  sibhse,  cha  mhò  a 
mhaitheas  bhur  n-Athair  a  ta  air  nèamh 
bhur  peacanna  fèin  duibhse. 

27  Agus  thàinig  iad  a  rìs  gu  Ierusalem : 
agus  air  dhasan  bhi  a'  spaisdeireachd  anns 
an  teampull,  thàinig  d'  a  ionnsuidh  na 
h-àrd-shagairt,  agus  na  sgrìobhaichean, 
agus  na  seanairean. 

28  Agus  thubhairt  iad  ris,  Ciod  e  an 
t-ùghdarras  leis  am  bheil  tliu  a'  deanamh 
nan  nithe  so  ?  Agus  cò  thug  dhuit  an 
t-ùghdarras  so  chum  na  nithe  so  dhean- 
amh? 

29  Agus  fhreagair  Iosa  agus  thubhairt  e 


riu,  Feòraichidh  mise  mar  an  ceudna  aon 
ni  dhibhse,  agus  freagraibh  mi,  agus  inn- 
sidh  mise  dhuibh-sa  ciod  e  an  t-ùghdarras 
leis  am  bheil  mi  deanamh  nan  nithe  so. 

30  An  ann  o  nèamh,  no  o  dhaoinibh  a 
thàinig  baisteadh  Eoin  ?  freagraibh  mi. 

31  Agus  bha  iad  a'  reusonachadh  eatorra 
fèin,  ag  ràdh,  Ma  their  sinn,  O  nèamh ; 
their  esan  ruinn,  C'  ar  son  ma  seadh  nach 
do  chreid  sibh  e? 

32  Ach  ma  their  sinn,  O  dhaoinibh ;  bha 
eagal  an  t-sluaigh  orra :  oir  b'  e  meas  gach 
uile  air  Eoin  gu'm  b'  fhàidh  e  gu  firinn- 
each. 

33  Agus  air  freagairt  dhoibh,  thubhairt 
iad  ri  Iosa,  Cha  'n  'eil  fhios  againn.  Agu8 
fhreagair  Iosa  agus  thubhairt  e  riu,  Cha 
mhò  a  dh'innseas  mise  dhuibhse  ciod  e  an 
t-ùghdarras  leis  am  bheil  mi  deanamh  nan 
nithe  so. 

CAIB.  XII. 
A  GUS  thòisich  e  air  labhairt  riu  ann  an 
u\.  cosamlilachdaibh.  Shuidhich  duine 
àraidh  fion-lios,  agus  chuir  e  gàradh  mu  'n 
cuairt  air,  agus  chladhaich  e  ionad-bruth- 
aidh  nam  fion-dhearc,  agus  thog  e  tùr,  ag- 
us  shuidhich  e  air  tuath  e,  agus  ghabh  e 
a  thurus  as  a  dhùthaich. 

2  Agus  san  àm  dhligheach  chuir  e 
seirbhiseach  a  dh'ionnsuidh  na  tuatha, 
churn  gu  'm  faigheadh  e  do  thoradh  an 
fhìon-lios  o  'n  tuath. 

3  Ach  air  dhoibh-san  esan  a  ghlacadh, 
bhuail  iad  e,  agus  chuir  iad  uatha  falamh 
e. 

4  Agus  a  rìs  chuir  e  seirbhiseach  eile 
d'  an  ionnsuidh ;  agus  chlach  iad  e,  agus 
reub  iad  a  cheann,  agus  chuir  iad  uatha  e 
le  h-eas-urram. 

5  Agus  a  rìs  chuir  e  neach  eile  d'an 
ionnsuidh ;  agus  esan  mharbli  iad :  agus 
mòran  eile,  a'  bualadh  cuid  diubh,  agus  a' 
marbhadh  cuid  eile. 

6  Fathast  uime  sin,  air  dha  aon  Mhac  a 
bhi  aige,  a  b'  ionmhuinn  leis,  chuir  e  esan 
mar  an  ceudna  fa  dheoidh  d'  an  ionnsuidh, 
ag  ràdh,  Bheir  iad  urram  do  m'  Mhac. 

7  Ach  thubhairt  an  tuath  sin  'nam  measg 
fèin,  Is  e  so  an  t-oighre ;  thigibh,  marbh- 
amaid  e,  agus  bithidh  an  oighreachd  againn 
fèin. 

8  Agus  rug  iad  air,  agus  mliarbh  iad  e, 
agus  thilg  iad  a  mach  as  an  fhìon-lios  e. 

9  Ciod  e  uime  sin  a  ni  Tighearn  an 
fhìon-lios?  Thig  e  agus  sgriosaidh  e  'n 
tuath  sin,  agus  bheir  e  am  fìon-lios  do 
dhaoinibh  eile. 

10  Nach  do  leugh  sibh  an  sgriobtuir  so  ? 
A'  chlach  a  dhiult  na  clachairean,  rinn- 
eadh  ceann  na  h-oisinn  d'  i. 

11  Rinneadh  so  leis  an  Tighearn,  agus 
is  iongantach  e  'nar  sùilibh-ne. 

12  Agus  dh'iarr  iad  breith  air,  ach  bha 
eagal  an  t-sluaigh  orra ;  oir  thuig  iad  gu  'm 
b'anu  'nan  aghaidh  fèin  a  labhair  e  an  cos- 
amhlachd  :  agus  air  fhàgail  doibh,  dh'im- 
ich  iad  rompa. 

13  Agus  chuir  iad  d'  a  ionnsuidh  dream 
àraidh  do  na  Phairisich,  agus  do  luchd- 
leanmhuinu  Heroid,  chum  gu  'n  glacadh 
iad  e  'na  chainnt. 

14  Agus  air  dhoibh-san  teachd,  thubh- 

airt  iad  ris,  A  mhaighstir,  a  ta  fhios  againn 
gu  blieil  thusa  firinneach,  agus  nach  'eil 
suim  agad  do  neach  air  bith  :  oir  cha  'n  'eil 
thu  ag  amharc  air  guùis  dhaoine,  ach  a' 
fceagasg  slighe  Dliè  aun  am  firinn.  Am 
bheil  e  ceaduichte  cìs  a  thoirt  do  Cheasar, 
no  nach  'eil  ?  an  tabhair,  no  nach  tabhair 
sinn  i  ? 

15  Ach  air  dhasan  an  cealg  a  thuigsinn, 
thubhairt  e  riu,  C  'ar  son  a  ta  sibh  ga  m' 
bhuaireadh  ?  thugaibh  peghinn  a  m'  ionn- 
suidh,  clium  gu'm  faic  mi  i  ? 

16  Agus  thug  iad  d'  a  ionnsuidh  i,  agus 
thubhairt  e  riu,  Cò  d'  an  ìomhaigh  so,  ag- 
us  cò  d'  am  buin  an  sgrìobhadh  so  ?  Ag- 
us  thubhairt  iadsau  ris,  Do  Cheasar. 

17  Asus  fhreagair  losa,  agus  thubhairt 
e  riu,  Thugaibh  do  Cheasar  na  nithe  a  's 
le  Ceasar,  agus  do  Dhia  na  nithe  a  's  le  Dia. 
Agus  ghabh  iad  iongantas  ris. 

18  An  sin  thaiuig  na  Sadusaich  d'  a 
ionusuidh,  a  ta  'g  ràdh  nach  'eil  aiseir- 
igh  auu ;  agus  dh'  fheòraich  iad  deth,  ag 
ràdh, 

19  A  mhaighstir,  sgrìobh  Maois  dhuinne, 
Nam  faigheadh  bràthair  duine  air  bith 
bàs,  agus  gu'  m  fàgadii  e  bean,  agus  nach 
fàgadh  e  clann,  gu  'u  gabhadh  a  bhràthair 
a  bhean  d'  a  ionnsuidh,  agus  gu  'n  togadh  e 
sliochd  d'  a  bhràthair. 

20  A  nis  bha  seachdnar  bhràithrean 
ann :  agus  ghabh  an  ceud  fhear  dbiubh 
bean,  agus  an  uair  a  dh'  eug  e,  cha  d'  fhàg 
e  sliochd. 

21  Agus  ghabh  an  dara  fear  i,  agus 
fliuair  esan  bàs,  agus  cha  mhò  a  dh'  fhàg 
esan  sliochd :  agus  an  treas  fear  mar  au 
ceudna. 

22  Agus  ghabh  an  t-seachdnar  i,  agus 
cha  d'fhàg  iad  sliochd:  'nan  dèigh  uile, 
chaochail  a'  bhean  mar  an  ceudna. 

23  Anns  an  aiseirigh  uime  siu,  an  uair 
a  dh'èireas  iad,  cò  dhiubh  d' am  bean  i? 
oir  bha  i  aig  an  t-seachdnar  'na  mnaoi. 

24  Agus  fhreagair  Iosa  agus  thubhairt 
e  riu,  Nach  'eil  sibh  uime'sin  ann  am 
mearachd,  do  bhrìgh  nach  'eil  eòlas  agaibh 
air  na  sgriobtuinbh,  no  air  cumbachd 
Dhè? 

25  Oir  an  uair  a  dh'  èireas  iad  o  na 
marbhaibh,  cha  phòs  iad,  ni  mò  a  bheirear 
am  pòsadh  iad ;  ach  a  ta  iad  mar  na 
h-aingil  a  ta  air  nèamh. 

26  Ach  mu  thimehioll  nam  marbh,  gu  'n 
èirich  iad,  nach  doleughsibh  ann  an  leabh- 
ar  Mhaois,  cionnus  a  labhair  Dia  ris  anns 
a'  phreas,  ag  ràdh,  Is  mise  Dia  Abrahaim, 
agus  Dia  Isaaic,  agus  Dia  Iacoib? 

27  Cha  'n  e  Dia  nam  marbh  e,  ach  Dia 
nam  beò :  tha  sibhse  uime  sin  ann  am 
mearachd  mòr. 

28  Agus  thàinig  neach  do  na  sgrìobhaich- 
ibh,  agus  an  uair  a  chual  e  iadsan  a'  deas- 
boireachd  r'  a  chèile,  agus  a  thuig  e  gu  'n  do 
f  hreagair  e  gu  maith  iad,  chuir  e  ceisd  air, 
Cia  i  a'  cheud  àithne  do  na  h-àitheantaibh 
uile? 

29  Agus  fhreagair  Iosa  e,  'S  i  so  a' 
cheud  àithne  do  ua  h-àitheantaibh  uile, 
Eisd,  O  Israel,  an  Tighearn  ar  Dia-ne,  is 
aon  Tighearn  e ; 

30  Agus  gràdhaichidh  tu  an  Tighearn 
do  Dhia  le  d'  uile  chridhe,  agus  le  d'  uile 

I  anam,  agus  le  d'  uile  inntinn,  agus  le  d'  uiie 
neart :  h  i  so  a'  cheud  àithne  : 

31  Agus  is  cosinhuil  an  dara  àithne  rithe 
so,  Gràdbaichidh  tu  do  choimhearsnach 
mar  thu  fèin :  cha  'n  'eil  àithne  eile  ann  a'  s 
mò  na  iad  so. 

32  Agus  thubhairt  an  sgrìobhaiche  rìs, 
Is  maith,  gu  fh'inneach,  a  Mhaighstir,  a 
thubhairt  thu  :  oir  a  ta  aon  Dia  ann,  agus 
cha'  n  'eil  atharrach  ann  ach  e  fèin. 

33  Agus  esan  a  ghràdhachadh  leis  an 
uile  chridbe,  agus  leis  an  uile  thuigse,  ag- 
us  leis  an  uile  anam,  agus  leis  an  uile 
neart,  agus  neach  a  ghràdhachadh  a 
choimhearsnaich  mar  e  fèin,  is  mò  sin  na 
na  h-uile  làn  ìobairte-loisgte,  agus  thabh- 
artasa. 

34  Agus  an  uair  a  chunnaic  Iosa  gu  'n 
do  fhreagair  e  gu  tuigseaeh,  thubhairt  e 
ris,  Cha  'n  'eil  thu  fada  o  rìoghachd  Dhè. 
Agus  cha  robh  a  mhisnich  aig  neach  air 
bith  o  sin  suas  ceisd  a  chur  air. 

35  Agus  fhreagair  Iosa  agus  thubhairt 
e,  a'  teagasg  anns  an  teampull,  Cionnus  a 
tha  na  sgriobhaichean  ag  ràdh  gur  e  Criosd 
Mac  Dhaibhidh  ? 

36  Oir  thubhairt  Daibhidh  fèin  troimh 
an  Spiorad  naomh,  Thubhairt  an  Tìgh- 
earn  ri  m'  Tbigheam-sa,  Suidh  air  mo 
làimh  dheis,  gus  an  cuir  mi  do  naimhde 
'nan  stòl  fo  d'  chosaibh ; 

37  Air  an  aobhar  sin  a  ta  Daibhidh  fèin 
a'  gairm  a  Thighearna  dheth  ;  cionnus  ma 
seadh  is  e  a  mbac  e  ?  Agus  dh'  èisd  am 
mòr-shluagh  ris  gu  taitneach. 

38  Agus  thubhairt  e  riu  'na  theagasg, 
Bithibh  air  bhur  faicill  o  na  sgrìobhaieh- 
ibh,  leis  an  ionmhuinn  imeachd  ann  an 
culaidhibh  fada,  agus  fàilte  fhaotainn  air 
na  margaibh, 

39  Agus  na  ceud  chaithriche  anns  na 
sionagogaibh,  agus  na  ceud  àiteacha  suidlie 
aig  na  fèillibh  : 

40  A  dh'  itheas  suas  tighean  bhantrach, 
agus  air  sgàth  deadh  choslais  a  ni  urnuigh- 
ean  fada :  gheibh  iad  sin  an  dìteadh  a  'a 
mò. 

41  Agus  air  do  Iosa  suidhe  fa  chomhair 
àite-coimhid  an  ionmhais,  thug  e  fa  'near 
cionnus  a  bha  'm  pobuli  a'  cur  an  airgid 
anns  an  ionmhas :  agus  chuir  mòran  do 
dhaoinibh  saoibhir  mòran  ann. 

42  Agus  air  teachd  do  bhantraich 
bhochd,  thilg  i  dà  bhonn  bheag  ann,  a  ni 
feoirling. 

43  Agus  air  dha  a  dheisciobuil  a  ghairm 
d'  a  ionnsuidh,  thubhairt  e  riu,  Gu  deimh- 
3n  a  ta  mi  ag  ràdh  ribh,  gu  'n  do  chuir  a' 
bhantrach  bhocbd  so  tuilleadh'san  ionmhas, 
na  iadsan  uile  a  thilg  ann. 

44  Oir  thilg  iadsau  uile  ann  d'  am  mòr- 
phailteas  ;  ach  thilg  ise  as  a  gainne  na  bha 
aice  uile,  eadhon  a  beathachadh  gu  h-iom- 
lan. 

CAIB.  XIII. 

AGUS  an  uair  a  bha  e  dol  a  mach  as  an 
teampull,  tbubhairt  neach  d'  a  dheis- 
ciobluibh  ris,  A  Mhaighstir,  feuch  ciod  e  a' 
ghnè  chlach  so,  agus  ciod  e  a'  ghnè  ait- 
reibh  so  ! 

2  Agus  fhreagair  Iosa  agus  thubhairt  e 
ris,  am  faic  thu  an  aitreabli  mhòr  so? 

cha  'n  fhàgar  elach  air  rauin  cloiche,  nach 
sgarar  o  chèile. 

3  Agus  'nuair  a  shuidh,  e  air  sliabh  nan 
crann-oladh,  fa  chomhair  an  tearapuill, 
dh'  fheòraicli  Peadar,  agus  Seumas,  agus 
Eoin,  agus  Aindreas  an  uaignidheas  deth, 

4  Innis  duinne  c'uin'  a  bhitheas  na  nithe 
sin,  agus  ciod  e  an  comhara  'nuair  a  bhith- 
eas  na  nithe  sin  gu  lèir  air  an  coimhlionadh. 

5  Agus  fhreagair  Iosa  iad,  agus  thòisich 
e  air  a  ràdh,  Tbugaibh  an  aire  nach  meall 
aon  neach  sibh : 

6  Oir  thig  mòran  ann  am  ainm-sa,  ag 
ràdh,  Is  mise  e  :  agus  meallaidh  iad  mòran. 

7  Agus  an  uair  a  chluinneas  sibh  co<*- 
anna,  agus  tuairisgeul  choganna,  na  biodli 
buaireas  oirbh :  oir  is  eigin  iad  so  a 
theachd;  ach  cha  'n  'eil  an  deireadh  ann 
fathast. 

8  Oir  èiridh  cinneach  an  aghaidh  cinn- 
ich,  ajms  rìoghachd  an  aghaidh  rìoghachd  : 
agus  nithidh  critheanna  talmhainn  ann  an 
iomadh  àit,  agus  bithidh  gorta  agus  triob- 
laidean  ann  :  is  iad  sin  toiseach  dhòruinn- 
eon. 

9  Ach  thugaibh  an  aire  dhuibh  fèin  :  oir 
bheir  iad  thairis  sibh  do  chomhairlibh  : 
agus  anns  na  sionagogaibh  sgiùrsar  sibh, 
agus  cuirear  sibh  an  Iàthair  uachdaran  ag- 
us  rìghrean  air  mo  shonsa,  mar  fhianuis 
dhoibh-san. 

10  Agus  is  èigin  air  tùs  an  soisgeul  a  bhi 
air  a  shearmonachadh  do  na  h-uile  chinn- 
ich. 

11  Ach  an  uair  a  bheir  iad  leo  sibh,  'gur 
tabhairt  tliairis,  na  biodh  e  'na  ro-chùram 
oirbh  ciod  e  a  labhras  sibh,  agus  na 
smuainichibh  roimh-làimh  air :  ach  ge  b'  e 
ni  a  bheirear  dhuibh  san  uair  sin  fèin,  ab- 
raibh  e :  oir  cha  sibhse  a  ta  labhairt,  ach  an 
Spiorad  naomh. 

12  Agus  bheir  am  bràthair  a  bhràthair 
thairis  chum  bàis,  agus  an  t-athair  a 
rahac  :  "agus  èiridh  a'  chlann  suas  anagh- 
aidh  am  pàranta,  agus  bheir  iad  fa  'near  an 
cur  gu  bàs. 

13  Agus  bithidh  sibh  air  bhur  fuathach- 
adh  leis  na  h-uile  dhaoinibh  air  sgàth 
m'  ainme-sa :  ach  an  tì  a  bhuanaicheas 
chum  na  crìche,  is  e  so  a  shaorar. 

14  Ach  an  uair  a  chi  sibh  gràineileachd 
an  lèir-sgrios,  air  an  do  labhair  Daniel  am 
fàidh,  'na  seasamh  anns  an  ionad  nach  bu 
chòir  dh'  i,  (tuigeadh  an  tì  a  lenghas,)  an 
sin  teicheadh  iadsan,  a  ta  ann  an  tìr  Iudea, 
chum  nara  beann : 

15  Agus  na  tigeadh  esan  a  ta  air  mullach 
an  tighe,  a  nuas  do  'n  tigh,  agus  na  rach- 
adh  e  steach,  a  thoirt  ni  air  bith  as  a 
tiiigh. 

16  Agus  an  tì  a  ta  sa'  mhachair,  na 
pilleadh  e  air  ais  a  thogail  'f  halluinn  leis. 

17  Ach  mo  thruaigh  iad  na  ranài  sin  a 
ta  torrach,  agus  iadsan  a  ta  toirt  cìche  sna 
làithibh  sin  ! 

18  Agus  guidhibh-sa  gun  bhur  teicheadh 
a  bhi  sa'  gheamhradh. 

19  Oir  bithidh  àmhghar  anns  na  làithibh 
8in,  arahuil  nach  robh  a  leithid  ann  o 
thoiseach  na  cruitheachd  a  chruthaich  Dia, 
gus  a  nis,  agus  nach  mò  a  bhitheas. 

20  Agus  mur  giorraicheadh  an  Tighearn 
na  làithean  ud,  cha  rachadh  feoil  air  bith 


as :  ach  air  son  an  t-sluaigh  thaghta,  a 
thagh  e  fèin,  ghiorraich  e  na  làithean  ud. 

21  Agus  an  sin  ma  their  neach  air  bith 
ribh,  Feuch,  a  ta  Criosd  an  so,  no,  Feuch, 
a  ta  e  'n  sin,  na  creidibh  e  : 

22  Oir  èiridh  Criosdan  brèige,  agus 
fàidhean  brèige,  agus  ni  iad  comharan, 
agus  mìorbhuilean,  clium,  nam  bu  chom- 
asach  e,  na  daoine  taghta  fèin  a  mheall- 
adh. 

23  Agus  thugaibh-sa  an  aire :  feuch, 
roimh-innis  mi  dhuibh  na  h-uile  nithe. 

24  Ach  anns  na  làithibh  sin,  an  dèigh 
an  àmhghair  ud,  bithidh  a'  ghrian  air  a 
dorchachadh,  agus  cha  toir  a'  ghealach  a 
solus  uaipe  ; 

25  Agus  tuitidh  reulta  nèirah,  agus 
bithidh  na  cumhachdan  a  ta  sna  nèamh- 
aibh  air  an  crathadh. 

26  Agus  an  sin  chi  iad  Mac  an  duine  a' 
teachd  anns  na  neulaibh,  maille  ri  mòr- 
chumhachd,  agus  glòir. 

27  Agus  an  sin  cuiridh  e  'aingil  a  mach, 
agus  cruinnichidh  e  r'  a  chèile  a  dhaoine 
taghta  fèin  o  na  ceithir  gaothaibh,  o  leth- 
iomall  na  talmhainn  gu  leth-iomall  nèimh. 

28  A  nis  fòghluraaibh  cosamhlachd  o  'n 
chraoibh-fhìge  :  An  uair  a  bhitheas  a  geug 
a  nis  maoth,  agus  a  chuireas  i  mnch  a 
duilleach,  a  ta  fhios  agaibh  gu  bheil  an 
samhradh  am  fagus : 

29  Agus  mar  an  ceudna  sibhse,  an  uair 
a  chi  sibh  na  nithe  sin  tachairt,  biodh 
fhios  agaibh  gu  bheil  e  'm  fagus,  eadhon 
aig  na  dorsaibh. 

30  Gu  deimhin  a  ta  mi  ag  ràdh  ribh, 
nach  tèid  an  ginealach  so  thairis,  gus  an 
coimhlionar  na  nithe  sin  uile. 

31  Thèid  nèamh  agus  talamh  seach ; 
ach  cha  tèid  m'  fhocail-sa  seach  a  chaoidh. 

32  Ach  cha  'n  'eil  fios  an  là  no  na  h-uaire 
sin  aig-  neach  air  bith,  cha  'n  'eil  aig  na 
h-ainglibh  a  ta  air  nèamh,  no  aig  a'  Mhac, 
ach  aig  an  Athair. 

33  Thugaibh  fa  'near,  deanaibh  faire  ag- 
us  urnuigh :  oir  cha  'n  'eil  fhios  agaibh 
c'  uiu'  a  thig  an  t-àm. 

34  Oir  a  ta  Mac  an  duine  mar  dhuine  a 
chaidh  air  thurus,  agus  a  dh'  fhàg  a  thigh 
fèin,  agus  a  thug  d'  a  sheirbhisich  cumh- 
achd,  agus  'obair  fèin  do  gach  neach,  ag- 
us  a  thug  àithne  do  'n  dorsair  faire  a 
dheanamh. 

35  Uime  sin  deanaibh-sa  faire,  (oir  cha  'n 
'eil  fhios  agaibh  c'  uin'  a  thig  maighstir  an 
tighe  ;  an  ann  air  feasgar,  no  air  mheadh- 
on-oidhche,  no  aig  gairm-choileach,  no 
anns  a'  mhaduinn ;) 

36  Air  eagal  air  teachd  dha  gu  h-obann, 
gu  'm  faigh  e  sibh  'nur  codal. 

37  Agus  na  nithe  a  ta  mi  ag  ràdh  ribhse, 
a  ta  mi  ag  ràdh  ris  na  h-uile  dhaoinibh, 
Deanaibh  faire. 

CAIB.  XIV. 

A  GUS  bha  a'  chàisg,  agus  fèill  an  arain 
J\.  neò-ghoirtichte  an  dèigh  dàlà:  agus 
dh'iarr  na  h-àrd-shagairt  agus  na  sgrìobh- 
aichean,  cionnus  a  ghlacadh  iad  esan  la 
foill,  agus  a  chuireadh  iad  gu  bàs  e. 

2  Ach  thubhairt  iad,  Cha  'n  ann  air  an 
fhèill,  air  eagal  gu  'n  èirich  buaireas  am 
measg  an  t-sluaigh. 

3  Agus  air  bhi  dha  ann  am  Betani,  ann 
an  tigh  Shimoin  an  lobhair,  an  uair  a  bha 
e  'na  shuidhe  air  bòrd,  thàinig  bean,  aig 
an  rohh  boesa  alabastair  do  oladh  spic- 
naird,  ro  luachmhoir ;  agus  bhris  i  am 
bocsa,  agus  dhòirt  i  air  a  cheann  e. 

4  Agus  bha  cuid  diubh  diombach  annta 
fèin,  agus  ag  ràdh,  C'  ar  son  a  rinneadh  an 
t-ana-caitheadh  so  air  an  oladh  ? 

5  Oir  dh'  fheudadh  i  bhi  air  a  reiceadh 
air  son  tuilleadh  na  tri  cheud  peghinn,  ag- 
us  air  a  toirt  do  na  bochdaibh.  Agus  rinn 
iad  gearan  'na  h-aghaidh. 

6  Ach  thubhairt  Iosa,  Leigibh  leatba; 
c'  ar  son  a  ta  sibh  cur  dragha  oirre  ?  rinn  i 
obair  mhaith  ormsa. 

7  Oir  a  ta  na  bochdan  a  ffhnàth  maille 
ribh,  agus  ge  b'  e  uair  is  àilì  leibh,  feud- 
aidh  sibh  maith  a  dheanamh  dhoihh :  ach 
cha  'n  'eil  mise  a  ghnàth  agaibh. 

8  Rinn  i  na  dh'  fheudadh  i :  tbàinig  i 
roimh-làimh  a  dh'  ungadh  mo  chuirp  chum 
adhlaic. 

9  Gu  deimhin  a  ta  mi  ag  ràdh  ribh,  Ge 
b'  e  earrann  air  bith  air  feadh  an  domhain 
uile  am  bi  an  soisgeul  so  air  a  shearmon- 
achadh,  bithidh  mar  an  ceudna  an  ni  so  a 
rinn  i  air  innseadh,  mar  chuimhne  oirre. 

10  Agus  dh'  imich  Iudas  Iscariot,  aon 
do  'n  dà  fhear  dheug,  chum  nan  àrd-shag- 
art,  gu  esan  a  bhrath  dhoibh. 

11  Agus  'nuair  a  chual  iadsan  so,  bha 
iad  aoibhneach,  agus  gheall  iad  airgiod  a 
thoirt  da.  Agus  dh'  iarr  e  cionuus  a 
dh'  fheudadh'e  gu  h-iomchuidh  esan  a 
bhrath. 

12  Agus  air  a'  cheud  là  do  fhèill  an  ar- 
ain  neo-ghoirtichte,  an  uair  bu  glmàth  1-ìo 
an  t-uau  eàisge  a  mharbhadh,  thubhairt  a 
dheisciobuil  ris,  C'  àit  an  toil  leat  sinne 
dhol  a  dh'  ulluchadh,  chum  gu  'n  itheadh 
tu  a'  chàisg  ? 

13  Agus  chuir  e  dithis  d'  a  dheisciob- 
luibh,  agus  thubhairt  e  riu,  Rachaibh  a 
steach  do  'n  bhaile,  agus  coinnichidh  duine 
sibh  a'  giulan  soithich  uisge  :  leanaibh  e. 

14  Agus  ge  b'  e  àit  an  tèid  e  stigh,  ab- 
raibh-sa  ri  fear-an-tighe,  Tha  am  Màigh- 
stir  ag  ràdh,  C'  àit  am  bheil  an  seòmar 
aoidheachd,  anns  an  ith  mi  a'  chàisg  maille 
ri  m"  dheisciobluibh  ? 

15  Agus  nochdaidh  esan  dhuibh  seòmar 
àrd,  farsuinn,  'na  làn  uidheam  agus  deas- 
aichte  :  an  sin  ulluichibh  dhuinn. 

16  Agus  chaidh  a  dheisciobuil  a  mach 
agus  thàinig  iad  do  'n  bhaile,  agus  fhuair 
iad  mar  thubhairt  e  riu :  agus  dh'  ulluich 
iad  a'  chàisg. 

17  Agus  air  teachd  do  'n  fheasgar,  thài- 
nig  esan  maille  ris  an  dà  fhear  dheug. 

18  Agus  an  uair  a  bha  iad  'nan  suidhe, 
agus  ag  itheadh,  thubhairt  Iosa,  Gu 
deimhin  a  ta  mi  ag  ràdh  ribh,  gu  'm  brath 
aon  agaibh-sa,  a  ta  'g  itheadh  maille  rium, 
mise. 

19  Agus  thòisich  iad  air  a  bhi  dubhach, 
agus  a  ràdh  ris  an  dèigh  a  chèile,  Am  mise 
e  ?  agus  fear  eile,  am  mise  e  ? 

20  Agus  air  freagairt  dhasan  thubhairt 
e  riu,  Is  fear  do  'n  dà  fhear  dheug  e,  a  ta 
tumadh  maille  riumsa  sa'  mhèis. 

21  A  ta  mac  au  duine  gu  deimhin  ag 
imeachd,  mar  a  ta  e  sgrìobhta  uime,  ach 

is  an-aoibhinn  do  'n  fhear  sin  le  'm  brathar 
Mac  an  duine  :  bu  mhaith  do  'n  duine  sin 
mur  beirteadh  riamli  e. 

22  Agus  ag  itheadh  dhoibh,  ghlac  Iosa 
aran,  agus  an  dèigh  a  bheannachadh,  bhris 
e,  agus  thug  e  dlìoibh-san  e,  agus  thubh- 
airt  e,  Gabhaibh,  ithibh :  is  e  so  mo  chorp- 
sa. 

23  Agus  air  glacadh  a'  chupain,  agus  air 
tabhairt  buidheachais,  thug  e  dhoibh-san 
e  :  agus  dh'  òl  iad  uile  as. 

24  Agus  thubhairt  e  riu,  Is  i  so  m'  fhuil- 
sa  an  Tiomnaidh-nuaidh,  a  dhòirtear  air 
son  mhòran. 

25  Gu  deimhin  a  ta  mi  ag  ràdh  ribh, 
Nach  òl  mi  ni  's  mò  do  thoradh  na  fìonain, 
gus  an  là  sin  an  òl  mi  nuadh  e  ann  an 
rìoghachd  Dhè. 

26  Agus  air  dhoibh  laoidh  a  sheinn, 
chaidh  iad  a  mach  gu  sliabh  nan  crann- 
oladh. 

27  Agus  thubhairt  Iosa  riu,  Gheibh 
sibh  uile  oilbheum  annam-sa  an  nochd : 
oir  a  ta  e  sgrìobhta,  Buailidh  mi  am 
buachaill,  agus  sgapar  na  caoraich. 

28  Ach  an  dèigh  dhomh  èirigh,  thèid 
mi  roimhibh  do  Ghalile. 

29  Ach  thubhairt  Peadar  ris,  Ged 
fhaigh  iadsan  uile  oilbheum  annad,  gidh- 
eadh  cha  'n  fhaigh  mise  e. 

30  Agus  thubhairt  Iosa  ris,  Gu  deimhin 
a  ta  mi  ag  ràdh  riut,  an  diugh,  air  an 
oidhche  so  fèin,  mu  'n  goir  an  coileach  dà 
uair,  gu  'n  àicheadli  thusa  mi  tri  uairean. 

31  Ach  is  ro  mhòid  a  thubhairt  esan, 
Ged  is  èigin  domh  ara  bàs  fhulang  maille 
riut,  cha  'n  àicheadh  mi  chaoidh  thu. 
Agus  mar  sin  thubhairt  càch  uile  mar  an 
ceudna. 

32  Agus  thàinig  iad  gu  ionad  d'  am  b' 
ainm  Getsemane  ;  agus  thubhairt  e  r'  a 
dheisciobluibh,  Suidhibh-sa  an  so,  gus  an 
dean  mise  urnuigh. 

33  Agus  thug  e  leis  Peadar,  agus  Seum- 
as,  agus  Eoin,  agus  thòisich  e  air  a  bhi 
fuidh  uamh-chrith,  agus  fuidh  anabarra 
bròin. 

34  Agus  thubhairt  e  riu,  Tha  m'  anam 
ro  bhrònach,  eadlion  gu  bàs:  fanaibh-sa 
an  so,  agus  deanaibh  faire. 

35  Agus  chaidh  e  beagan  air  aghaidh, 
agus  thuit  e  air  an  talamh,  agus  rinn  e 
urnuigh,  nam  bu  chomasach  e,  gu  'n  rach- 
adh  an  uair  thairis  air. 

36  Agus  thubhairt  e,  Abba,  Athair,  a 
ta  gach  ni  so-dheanta  dhuitse ;  cuir  an 
cupan  so  seachad  orm  :  gidheadh,  na  b'  e 
an  ni  a  b'  àill  leamsa,  ach  an  ni  a  's  toil 
leatsa. 

37  Agus  thàinig  e,  agus  fhuair  e  iadsan 
'nan  coaal,  agus  thubliairt  e  ri  Peadar,  a 
Shimoin,  am  bheil  thu  a'  d'  chodal  ?  nach 
b'  urrainn  thu  faire  a  dhcanamh  aon  uair  ? 

38  Deanaibh  faire  agus  urnuigh,  chum 
nach  tuit  sibh  am  buaireadh :  a  ta  an 
spiorad  gu  deimhin  togarrach,  ach  a  ta  an 
fheoil  anmhunn. 

39  Agus  air  dha  imeachd  a  rìs,  rinn  e 
urnuigh,  ag  ràdh  nam  briathra  ceudna. 

40  Agus  an  uair  a  phill  e,  fhuair  e  iad 
a  rìs  'nan  codal,  (oir  bha  'n  sùilean  trom,) 
agus  cha  robh  fhios  aca  cionnus  a  bheir- 
eadh  iad  freagradh  air. 

41  Agus  thàinig  e  an  treas  uair,  agus 
thubhairt  e  riu,  Coidlibli  roimhibb  a  nis, 
agus  gabhaibh  fois:  is  leoir  e,  thàinig  an 
uair;  feuch,  a  ta  Mac  an  duine  air  a 
bbrath  thairis  do  làmliaibh  nam  peacach. 

42  Eiribh,  imicheamaid;  feuch,  a  ta  an 
tì  a  bhrathas  mise  am  fagus. 

43  Agus  air  ball,  air  dha  bhi  fathast  a' 
labhairt,  thàinig  Iudas,  aon  do  'n  dà  fhear 
dheug,  agus  sluagh  mòr  maille  ris  )e 
rlaidhibh  agus  bataibh,  o  na  h-àrd-shag- 
artaibh,  agus  na  sgrìobhaichibh,  agus  na 
seanairibh. 

44  Agus  bha  an  tì  a  bhrath  esan  air 
toirt  comhara  dlioibh,  ag  ràdli,  Ge  b'  e 
neach  d'  an  toir  mise  pòg,  is  e  sin  e  ;  glac- 
aibh  e,  agus  thugaibh  lcibh  e  gu  tèar- 
uinte. 

45  Agus  air  teachd  dha,  chaidh  e  air 
hall  d'  a  ionnsuidh-sa,  agus  thubliairt  e, 
Fàilte  dhuit,  a  mhaighstir;  agus  phòg  se 
e. 

46  Agus  chuir  iadsan  làmh  ann,  ag-us 
ghlac  iad  e. 

47  Agns  air  tarruing  claidheimh  do 
fhear  do  na  bha  làthair,  bhuail  e  òglach 
an  àrd-shagairt,  agus  ghearr  e  a  chluas 
deth. 

48  Agus  fhreagair  Iosa  agus  thubhairt 
e  riu,  An  d'  thàinig  sibh  a  mach  gu  mo 
ghlacadh-sa,  mar  gu  b'  ann  an  aghaidh  fir- 
reubainn  le  claidhibh  agus  le  bataibh  ? 

49  Bha  mi  gach  là  maille  ribh  san  team- 
pull,  a'  teagasg,  agus  cha  do  ghlac  sibh 
mi  :  ach  a  ta  so  chum  gu  biodh  na  sgriob- 
tuirean  air  an  coiinhlionadh. 

50  Agus  air  do  na  h-uile  a  thrèigsinn, 
theich  iad. 

51  Agus  lean  òganach  àraidh  e,  aig  an 
robh  lìon-eudach  air  a  chur  m'  a  chorp 
lomnochd;  agus  rug  na  h-òganaich 
air. 

52  Ach  air  dhasan  an  lìon-eudach  fhàg- 
ail,  theich  e  lomnochd  uatha. 

53  Agus  thug  iad  leo  Iosa  chum  an  àrd- 
shagairt :  agus  chruinnicheadh  maille  ris 
na  h-àrd-shagairt  uile,  agusna  seanairean, 
agus  na  sgrìobhaichean. 

54  Agus  lean  Peadar  e  fada  uatha,  gus 
an  deachaidh  e  steach  do  thalla  an  àrd- 
shagairt :  agus  bha  e  'na  shuidlie  maille 
ris  na  seirbhisich,  agus  'ga  gharadh  ris  an 
teine. 

55  Agns  dh'  iarr  na  h-àrd-shagairt,  agus 
a'  chomhairle  uile  fianuis  an  agliaidh  Iosa, 
chum  a  chur  gu  bàs ;  agus  cha  d'  fhuair 
iad. 

56  Oir  rinn  mòran  dhaoine  fianuis 
bhrèige  'na  aghaidh,  ach  clia  do  chòird  am 
fianuis  r'  a  chèile. 

57  Agus  dh'  èirich  dream  àraidh,  agus 
thug  iad  fianuis  bhrèige  'na  aghaidh,  ag 
ràdh, 

58  Chuala  sinne  e  ag  ràdh,  Leagaidh 
mi  sìos  an  teampuU  so,  a  rinneadh  le 
làmhaibh,  agus  an  tri  làithibh,  togaidh 
mi  teampull  eile,  neo-dlieanta  le  làmh- 
aibh. 

59  Agus  mar  sin  fèin  cha  robh  am  fia- 
nuis  a'  teachd  r'  a  chèile. 

60  Agus  air  èirigh  suas  do  'n  àrd-shagarlì 
sa'  mheadhon,  chuir  e  ceisd  air  Iosa,  ag 
ràdh,  Nach  toir  thu  freagradh  air  bith 


uait  ?  ciod  sin  mu  hheil  iad  so  a'  toirt  fia- 
nuis  a'  d'  aghaidh  ? 

61  Ach  dh'  fhan  esan  'na  thosd,  agus 
cha  do  fhreagair  e  ni  sam  bith.  A  rìs 
dh'  fheòraich  an  t-àrd-shagart  deth,  agus 
thubhairt  e  ris,  An  tu  Criosd,  Mac  an  Tì 
bheannaichte  ? 

62  Agus  tliubhairt  Iosa,  Ia  mi :  agus  chi 
sibh  Mac  an  duine  'na  shuidhe  air  deas 
làimh  cumhachd  Dhè,  agus  a'  teachd  le 
neulaibh  nèimh. 

63  An  sin  reuh  an  t-àrd-shagart  'eud- 
ach,  agus  thubhairt  e,  Ciod  am  feum  a  ta 
againn  tuilleadh  air  fianuisibh  ? 

64  Chuala  sibh  an  toibheum :  ciod  i 
bhur  barail-sa?  Agus  thug  iad  uile  bretli 
'na  aghaidh  gu  'n  do  thoill  e  am  bàs. 

65  Agus  thòisich  cuid  Uiubh  air  smug- 
aid  a  thilgeadh  air,  agus  'aghaidh  fholach, 
agus  a  bhualadh  le  'n  dornaibh,  agus  a  ràdh 
ris,  Dean  fàidheadaireachd :  agus  ghabli 
na  seirbhisich  le  'm  basaibh  air. 

66  Agus  air  do  Pheadar  a  bhi  shìos  anna 
ann  talla,  thàinig  aon  do  bhanoglaich  an 
àrd-  shagairt : 

67  Agus  'nuair  a  chunnaic  i  Peadar  'ga  ■ 
gharadh,  agus  air  dh'i  beachdachadh  air, 
thubhairt  i  ris,  Bha  thusa  cuideachd  maille 

ri  Iosa  o  Nasaret. 

68  Ach  dh'  àicheadh  esan,  ag  ràdh,  Cha  'n  . 
aithne  dhomh,  agus  cha  'n  'eil  mi  tuigsinn 
ciod  a  ta  thu  'g  ràdh.    Agus  chaidh  esan  a 
mach  do  'n  fhòr-dhorus;  agus  ghoir  an 
coileach. 

69  Agus  air  do  bhanoglaich  fhaicinn  a  ;. 
rìs,  thòisich  i  air  a  ràdh  riu-san  a  bha  'nan 
seasamh  a  làthair,  ls  ann  diubh  a  ta  'm 
fear  so. 

70  Agus  dh'  àicheadh  e  rìs.  Agus  an 
ceann  beagan  'na  dhèigh  sin,  thubbairt 
iadsan  a  bha  'nan  seasamh  a  làthair  a  rìs 
ri  Peadar,  Gu  firinneach  is  ann  diubh  sud 
thu :  oir  is  Galilèach  thu,  agus  is  cos- 
mhuil  do  chainnt  riu. 

71  Ach  thòisich  esan  air  mallachadh  ag-  | 
us  air  mionnachadh,  ag  ràdh,  Cha  'n  aith- 
ne  dhomh  an  duine  so  mu  'm  bheil  sibh  a' 
Jabhairt. 

72  Agus  ghoir  an  coileach  an  dara  uair. 
Agus  chuimhnich  Peadar  am  focal  a  thu-  r." 
bhairt  Iosa  ris,  Mu  'n  goir  an  coileach  dà  ; 
uair,  àicheadhaidb  tu  mi  tri  uairean.  Ag- 
us  an  uair  a  smuainich  e  air,  ghuii  e. 

CAIB.  XV. 
A  GUS  air  ball  sa'  mhaduinn  chum  na 
J\.    h-àrd-shagairt  maille  ris  na  seanair- 
ibh,    ag-us   na   sgrìobhaicbibh,    agus  a* 

chomhairle  gu  h-ionilan,  comhairle,  agus  - 

air  dhoibh  Iosa  a  cheangal,  thug  iad  leo  e,  ,  "" 
agus  thug  iad  thairis  e  do  Pliilat. 

2  Agus  dh*  fhiosraich  Pilat  deth,  An  ' 
tusa  righ  nan  Iudhach?   Agus  air  freag-  j* 
airt  dha,  thubhairt  e  ris,  Thubhairt  tliu  ™ 
e.  hi" 

3  Agus  chuir  na  h-àrd-shagairt  mòran  .;" 
do  nithibh  as  a  leth  :  ach  cha  do  fhreagair  3  : 
esanaonni. 

4  Agus  chuir  Pilat  a  rìs  ceisd  air,  ag  -: 
ràdh,  Nach  freagair  thu  ni  sam  bith  ?  t:\J 
feuch  cia  lìon  nithe  air  am  bheil  iad  sin  a'  ,a- 
toirt  fianuis  a'  d'  aghaidh. 

5  Ach  cha  do  fhreagair  Iosa  ni  sam  bith  IL.J< 


tuilleadh  ;  air  clior  as  gu  'u  do  ghabh  Pilat 
iongantas. 

6  A  nis  air  an  fhèill  bu  ghnàth  leis  aon 
phrìosanach.  ge  b'  e  air  bith  a  dh'iarradli 
lad,  a  leigeadh  as  doibh. 

7  Agus  bha  neach  àraidh  d'  am  b'  ainm 
Barabas,  ceangaìlte  maille  r'  a  chompan- 
aich  ceannairce,  muinntir  a  bha  air  dean- 
amh  mortaidh  anns  a'  cheannairc. 

8  Agus  air  glaodhaich  gu  h-àrd  do  'n 
t-sluagh,  thòisich  iad  air  iarraidh  air,  a 
dheariamh  dhoibh  mar  a  rinn  e  an  còmh- 
nuidb. 

9  Acli  fhreagair  Pilat  iad,  ag  ràdh,  An 
àill  leibh  gu  'n  cuir  mi  righ  nan  Iudhach 
fa  sgaoil  duibh  ? 

10  (Oir  bha  fhios  aige  gu  'm  b'  ann 
troimh  fharmad  a'thug  na  h-àrd-shagairt 
thairis  e.) 

11  Ach  bhrosnuich  na  h-àrd-shagairt  an 
sluagh,  chum  gu  'm  b'lhearr  leis  Barabas 
a  chur  fa  sgaoil  doibh. 

12  Agus  flireagair  Pilat,  agus  thubhairt 
e  riu  a  rìs,  Ciod  ma  seadli  is  àill  leibh  mi  a 
dheauamh  ris  an  duine  sin,  d'  an  goir  sibh 
Rii;h  nan  Iudhach  ? 

13  Agus  gblaodh  iad  a  rìs,  Ceus  e. 

14  Au  sin  thubhairt  Pilat  riu,  C!  ar  son, 
ciod  e  *n  t-olc  a  rinn  e  ?  Ach  bu  ro  mhòid 
a  glilaodh  iadsan,  Ceus  e. 

15  Agus  air  do  Philat  bhi  toileach  gnìomh 
taitneach  a  dheanamh  do  'n  t-sluagh,  dh'- 
fhuasgail  e  Barabas  dhoibh,  agus  thug  e 
thairis  Iosa,  an  dèigh  dha  a  sgiùrsadh, 
chum  a  cheusadh. 

16  Agus  thug  na  saighdearan  leo  e 
steach  do  'n  talla,  eadhon  cùirt  an  uachd- 
arain  :  agus  ghairm  iad  a'  chuideachd 
uile  an  ceann  a  chèile. 

17  Agus  chuir  iad  uime  eudach  purpuir, 
agus  air  dhoibh  coron  droighinn  fhigh- 
eadh,  chuir  iad  air  e. 

18  Agus  thòisich  iad  air  beannachadh 
dha,  ag  ràdh,  Fàilte  dhuit,  a  Righ  nan 
ludhach  ! 

19  Agus  bhuail  iad  sa'  cheann  e  le  slait 
chuilce,  agus  thilg  iad  smugaid  air,  agus  a' 
lùbadh  an  glùn,  rinn  iad  aoradh  dha. 

20  Agus  an  dèigh  dhoibh  fanoid  a 
dheanamh  air,  thug  iad  deth  an  t-eudach 
purpuir,  agus  chuir  iad  'eudach  fèin  uime, 
asrus  thug  iad  a  mach  e  chum  gu  'n  ceus- 
adh  iad  e. 

21  Agus  dh'èignich  iad  duine  àraidh  bha 
dol  seachad,  Simon  o  Chirene,  (athair 
Alecsandeir  agus  Rufuis,  a  bha  teachd  as 
a'  mhachair,)  chum  a  chrann-ceusaidh  a 
ghiulan. 

22  Agus  thug  iad  e  gu  ionad  d'  am 
b'  ainm  Golgota,  is  e  sin  air  eadar-theang- 
achadh  àite  cloiginn. 

23  Agus  thug  iad  da  r'  a  ò),  fion  air  a 
mheasgadli  le  mirr  :  ach  cha  do  ghabh 
esau  e. 

24  Agus  an  uair  a  cheus  iad  e,  roinn  iad 
a  thrusgan,  a'  tilgeadh  croinn  air,  ciod  a' 
chuid  a  bhiodh  aig  gach  duine  dheth. 

25  Agus  bha  'n  treas  uair  ann ;  agus 
cheus  iad  e. 

26  Agus  bha  sgrìobhadh  a  chùise-dìtidh 
air  a  sgrìobhadh  os  a  cheann,  RIGH  NAN 
IUDHACH. 

27  Agus  cheus  iad  maille  ris  dà  ghad- 

uiche  ;  fear  air  a  làimh  dheis,  agus  fear 
air  a  làimh  chlì. 

28  An  sin  choimhlionadh  an  sgriobtuir, 
a  thubhairt,  Agus  bha  e  air  àireamh  am 
measg  nan  ciontach. 

29  Agus  thug  iadsan  a  bha  dol  seachad 
anacainnt  da,  a'  crathadh  an  ceann,  agus 
ag  ràdh,  O  thusa  a  leagas  an  teampull,  ag- 
us  a  thogas  e  ann  an  tri  làithibh, 

30  Fòir  ort  fèin,  agus  thig  a  nuas  o  'n 
chrann-cheusaidh. 

31  Agus  mar  an  ceudna  thubhairt  na 
h-àrd-shagairt  agus  na  sgrìobhaichean  r*  a 
chèile,  a'  fanoid  air,  Shaor  e  daoine  eile  ; 
cha  'n  'eil  e  comasach  air  e  fèin  a  shaor- 
adh. 

32  Thigeadh  a  nis  Criosd  Righ  Israeil  a 
nuas  o  'n  chrann-cheusaidh,  chum  gu  'm 
faic  agus  gu  'n  creid  sinn.  Agus  thug  iad- 
san  a  chaidh  cheusadh  maille  ris,  anacamnt 
da. 

33  Agus  an  uair  a  thàinig  an  seathadh 
uair,  bha  dorchadas  air  an  talamh  uile,  gu 
ruig  an  naothadh  uair. 

34  Agus  air  an  naothadh  uair  dh'  èigh 
Iosa  le  guth  àrd,  ag  ràdh,  Eloi,  Eloi,  lama 
sabachtani  ?  is  e  sin,  air  eadar-theangach- 
adh,  Mo  Dhia,  mo  Dhia,  c'ar  son  athrèig 
thu  mi  ? 

35  Agus  air  cluinntinn  sin  do  chuid 
diubh-san  a  bha  'nan  seasamh  a  làthair, 
thubhairt  iad,  Feuch,  a  ta  e  'a  gairm 
Eliais. 

36  Agus  ruith  fear  diubh,  agus  air  dha 
spòng  a  lìonadh  do  fhìon  geur  agus  a  cur 
air  slait  chuilce,  thug  e  deoch  dha,  ag  ràdh, 
Leigibh  leis  ;  faiceamaid  an  tig  Elias  g'  a 
thoirt  a  nuas. 

37  Agus  air  do  Iosa  èigheach  le  guth 
àrd,  thug  e  suas  an  deò. 

38  Agus  bha  brat-roinn  an  teampuill  air 
a  reubadh  'na  dhà  chuid  o  mhullach  gu 
ìochdar. 

39  Agus  an  uair  a  chunnaic  an  ceann- 
ard-ceud,  a  bha  'na  sheasamh  fa  chomhair, 
gu  'n  d'  thug  e  suas  an  deò,  a'  glaodhaich 
mar  sin,  thubhairt  e,  Gu  fìrinneach  b'  e  'n 
duine  so  Mac  Dhè. 

40  Agus  bha  mar  an  ceudna  mnài  am 
fad  uatha  ag  amharc  :  'nam  measg  sin  bha 
Muire  Magdalen,  agus  Muire  màthair 
Sheumais  bu  lugha,  agus  Ioseis,  agus  Sa- 
lome  ; 

41  Muinntir  a  lean  e  mar  an  ceudna,  an 
uair  a  bha  e  an  Galile,  agus  a  bha  fritheal- 
adh  dha  ;  agus  mòran  eile  do  mhnaibh  a 
chaidh  suas  maille  ris  gu  Ierusalem. 

42  Agus  a  nis  air  teachd  do  'n  f  heasgar, 
(do  bhrìgh  gu  'm  b'  e  là  an  ulluchaidh  e, 
eadhon  an  là  roimh  an  t-sàbaid, ) 

43  Thàinig  Ioseph  o  Arimatea,  comhair- 
leach  urramach,  aig  an  robh  mar  an  ceud- 
na  sùil  ri  rìoghachd  Dhè,  agus  chaidh  e 
steach  gu  dàna  dh'  ionnsuidh  Philait,  agus 
dh'  iarr  e  corp  Iosa. 

44  Agus  b'  ioghnadh  le  Pilat  ma  bha  e 
cheana  marbh  :  Agus  air  dha  an  ceannard- 
ceud  a  ghairm,  dh'  fhiosraich  e  dheth,  An 
robh  fad  o  fhuair  e  bàs. 

45  Agus  air  dha  fios  fhaotainn  o'  n 
cheannard-ceud,  thug  e  'n  corp  do  Ioseph. 

46  Agus  cheannaich  esan  lìon-eudach 
grion,  agus  thug  e  nuas  e,  agus  phaisg  e 

san  lìon-eudach  e,  agus  chuir  se  e  ann  an 
uaigh  a  chladhaicheadh  à  carraig,  agus 
charuich  e  clach  gu  dorus  na  h-uaighe. 

47  Agus  dh'  amhairc  Muire  Magdalen, 
agus  Muire  màthair  loseia,  air  an  àite  san 
do  chuireadh  e. 

CAIB.  XVI. 

AGUS  air  dol  do  'n  t-sàbaid  seachad, 
cheannaich  Muire  Magdalen,  agus 
Muire  màthair  Sheumais,  agus  Salome, 
spìosraidh  deadh  fhàile,  chum  air  dhoibh 
teachd  gu  'n  ungadh  iad  e. 

2  Agus  thàinig  iad  gu  ro  mhoch  air  mad- 
uinn  a'  cheud  là  do  'n  t-seachduin  chum  na 
h-uaighe,  aig  èirigh  na  grèine. 

3  Agus  thubhairt  iad  eatorra  fèin,  Cò  a 
charuicheas  dhuinn  a  '  chlach  o  dhorus  na 
h-uaighe? 

4  (Agus  air  dhoibh  amharc,  chunnaic  iad 
gu  'n  robh  a'  chlach  air  a  h-atharrachadh 
air  falbit,)  oir  bha  i  ro  mhòr. 

5  Agus  air  dhoibh  dol  a  stigh  do  'n  àit- 
adhlaic,  chunnaic  iad  òganach  'na  shuidhe 
air  an  làimh  dheis,  uime  an  robh  trusgan 
fada  geal ;  agus  bha  eagal  orra. 

6  Agus  thubhairt  esan  riu,  Na  biodh 
eagal  7>irbh :  a  ta  sibh  ag  iarraidh  losa  o 
Nasaret,  a  cheusadh :  dh'  èirich  e,  cha  'n 
'eil  e  'n  so :  faicibh  an  t-àit  anns  an  do 
chuir  iad  e : 

7  Ach  imichibh,  innsibh  d'  a  dheisciob- 
luibh  agus  do  Pheadar,  gu  bheil  e  dol 
roimhibh  do  Ghalile :  chi  sibh  an  sin  e, 
mar  thubhairt  e  ribh. 

8  Agus  air  dol  a  mach  dhoibh,  theich 
ìad  o  n  uaigh ;  oir  bha  ball-chrith  agus 
uamhunn  orra :  agus  cha  dubhairt  iad  ni 
sam  bith  ri  neach  air  bith;  oir  bha  eagal 
orra. 

9  Agus  air  èirigh  do  Iosa  sa'  mhaduinn 
air  a'  cheud  là  do  'n  t-seachduin,  nochdadh 


e  air  tùs  do  Mhuire  Magdalen,  as  an  do 
thilg  e  seachd  deamhain. 

10  Agus  air  imeaehd  dh'  ise,  dh'  ihnis  i 
sin  dhoibh-san  a  bha  maille  ris,  agus  iad  ri 
bròn  agus  gul. 

11  Agus  ìadsan,  an  uair  a  chual  iad  gu'  n 
robh  e  beò,  agus  gu  'm  facadh  leatha-san  e, 
cha  do  chreid  iad. 

12  'Na  dhèigh  sin,  nochdadh  e  do  dhith- 
is  diubh  ann  an  cruth  eile,  ag  imeachd 
dhoibh,  agus  iad  a'  dol  do  'n  dùthaich. 

13  Agus  dh'  imich  iadsan  agus  dh'  itinis 
iad  e  do  chàch  :  agus  cha  mhò  a  chreid  iad 
iadsan. 

14  An  dèigh  sin  nochdadh  e  do  'n  aon 
fhear  deug,  agus  iad  'nan  suidhe  aig 
biadh,  agus  thilg  e  orra  am  mi-chreidimh, 
agus  an  cruas-cridhe,  a  chionn  nach  do 
chreid  iad  iadsan  a  chunnaic  e  an  dèigh 
dha  èirigh. 

15  Agus  thubhairt  e  riu,  Imichibh  air 
feadh  an  t-saoghail  uile,  agus  searmonaich- 
ibh  ansoisgeuL  do  gach  duil. 

16  Ge  b  'e  chreideas  agus  a  bhaistear, 
saorar  e,  ach  ge  b'  e  nach  creid,  dìtear  e. 

17  Agus  leanaidh  na  comharan  so  an 
dream  a  chreideas :  Ann  am  ainm-sa  tilg- 
idh  iad  a  mach  deamhain ;  labhraidh  iad 
le  teangaibh  nuadba ; 

18  Togaidh  iad  nathraiche  nimhe  ;  agus 
ma  dh'  òlas  iad  ni  air  bith  marbhtach,  cha 
chiùrr  e  iad ;  cuiridh  iad  an  làmhan  air 
daoinibh  tinne,  agus  bithidh  iad  gu  maitli. 

19  Mar  sin  an  dèigh  do  'n  Tighearna 
labhairt  riu,  ghabhadh  suas  gu  neamh  e, 
agus  shuidh  e  air  deas  làimh  D"hè. 

20  Agus  air  dhoibh-san  dol  a  mach, 
shearmonaich  iad  anns  gach  àit,  air  bhi 
do  'n  Tighearn  a'  co-oibreachadh  leo,  agus 
a'  daingneachadh  an  fhocail  leis  ua  comh- 
araibh  a  lean  e.  Amen. 


AN  SOISGEUL 

A  REIE 

L  U  C  A  I  S. 


CAIB.  I. 

DO  bhrìgh  gtf  'n  do  ghabh  mòran  os 
làimlf  eachdraidh  sgrìobhadh  ann  an 
ordugh  air  na  nithibh  sin  a  ta  air  an  coimh- 
lionadh  'nar  measg-ne, 

2  A  rèir  mar  a  dh'  aithris  na  daoine  sin 
dhuinne  iad,  a  chunnaic  iad  o  thùs  le  'n 
suilibh,  agus  a  bha  'nan  luchd-frithealadh 
an  fhocaii. 

3  Chunnacas  dhomh-sa  mar  an  ceudna,a 
Theophiìius  ro  òirdheirc,  air  faotainn 
dearbh  fhios  nan  uile  nithe  dhomh  o  'n 
fhìor  thoiseach,  sgrìobhadh  a'  d'  ionnsuidh- 
sa  an  ordugh, 

4  Churn  gu  'm  biodh  fios  agad  air  cinnt- 


eachd  nan  nithe  anns  an  deachaidh  do 
theagasg. 

5  T>HA  ann  an  làithibh  Heroid  righ  Iu- 
A3  dea,  sagart  àraidh  d'  am  b'  ainm  Sa- 
charias,  do  sheal  Abia :  agus  bha  a  bhean 
do  nigheanaibh  Aaroin,  agus  b'  ainm  dh'  i 
Eìisabet. 

6  Agus  bha  iad  le  chèile  ionraic  am  fia- 
nuis  Dè,  ag  imeachd  ann  an  uile  àitheant- 
aibh  agus  orduighibh  an  Tighearna,  gu 
neo-lochdach. 

7  Agus  cha  robh  duine  cloinne  aca,  do 
bhrìgh  gu  'n  robh  Elisabat  neo-thorrach, 
agus  bha  iad  le  chèile  aosmhor. 

8  Agus  tharladh,  am  feadh  a  bha  esan 

a*  frithealadh  mar  shagart  au  làthair  Dhè 
aim  aa  ordugh  a  sheala, 

9  A  reir  gnàtha  na  sagartachd,  b'  e  a 
chraunchur  tùis  a  losgadh,  air  dha  dol  a 
steaeh  do  theampull  au  Tighearn. 

10  Agus  bha  coimhthional  an  t-sluaigh 
uile  a'  deanauih  uruuigh  a  muigh,  ri  àra 
na  tùise. 

11  Agus  chunnacas  leis-san  aingeal  an 
Tighearna  'na  sheasainh  air  taobh  deas 
altaracli  na  tùise. 

12  Agus  an  uair  a  chunnaic  Sacharias  e, 
bha  e  fo  thrioblaid,  agus  thuit  eagal  air. 

13  Ach  thubhairt  an  t-aingeai  ris,  Na 
gabh  eagal,  a  Shachariais ;  oir  fhuair 
t'  urnuigh  èisdeachd,  agus  beiridh  do  bhean 
Elisabet  mae  dhuit,  agus  bheir  thu  Eoin 
mar  ainm  air. 

14  Agus  bithidh  aoibhneas  agus  subh- 
achas  ort ;  agus  ui  mòran  gairdeachas  r'  a 
bhreith. 

15  Oir  bithidh  e  mòr  an  làthair  an 
Tighearn,  agus  cha  'n  òl  e  fion  no  deoch 
làidir ;  agus  bithidh  e  air  a  lìonadh  leis  an 
Spiorad  naomh,  eadhon  o  bhroinn  a 
mhàthar. 

16  Agus  pillidh  e  mòran  do  chloinn  Is- 
raeii  chum  au  Tighearn  an  Dè. 

17  Agus  thèid  e  roimhe-san  ann  an 
spiorad  agus  aun  an  cumhachd  Eliais,  a 
tliioundadli  cridhe  nan  aithriche  chum  na 
tfloiune,  agus  nan  eas-umhal  gu  gliocas 
nam  firean,  a  dh'  ulluchadh  pòbuill  deas 
do  'u  Tighearn. 

1S  Agus  thubhairt  Sacharias  ris  an  ain- 
geal,  cronnus  a  bhios  fhios  so  agam  ?  oir 
is  seann  duine  mìse,  agus  a  ta  mo  bhean 
aostnhor. 

19  Agus  fhreagair  an  t-aingeal  agus 
thubhairt  e  ris,  Is  mise  Gabriel  a  sheasas 
an  ìàthair  Dhè ;  agus  chuireadh  mi  a 
labhairt  riut-sa,  agus  a  dh'  innseadh  an 
uaidheachd  mhaith  so  dhuit. 

20  Agus,  feuch,  bithidh  tu  balbh  agus 
gun  chomas  labhairt,  gus  an  là  anns  an 
tig  na  nithe  so  gu  crìch,  a  chionn  nach  do 
chreid  thu  mo  bhriathra-sa,  a  bhitheas  air 
an  coimhlionadh  'nau  àm  fèin. 

21  Agus  bha  am  pobull  a'  feitheamh  ri 
Sacharias,  agus  b'  iongantach  leoa'  mhoille 
a  rinu  e  san  teampull. 

22  Agus  an  uair  a  thàinig  e  mach,  cha 
b*  urrainn  e  labhairt  riu:  agus  thuig-  iad 
gu  'm  fac  e  sealladh  nèamhaidh  san  team- 
pull :  oir  bha  e  smèideadh  orra,  agus  dh'- 
fhan  e  'na  thosd. 

23  Agus  tharladh,  an  uair  a  choimhlion- 
adh  làithean  a  fhrithealaidh,  gu  'u  deach- 
aidh  e  d'  a  thigh  fèin. 

24  Agus  an  dèigh  nan  làithean  sin  dh'- 
fhàs  a  bhean  Eiisabet  torrach,  agus  dh'- 
fholaich  si  i  fèiu  rè  chùig  mìosan,  ag  ràdh, 

25  Is  ann  mar  so  a  rinn  an  Tighearna 
dhomh  anns  na  làithibh  air  an  d'  amhairc 
e  orm,  a  thogail  diom  mo  mliaslaidh  am 
measg  dhaoine. 

26  Agus  anns  an  t-seathadh  mìos,  chuir- 
eadh  an  t-aingeal  Gabriel  o  Dhia,  gu  caith- 
ir  do  Ghalile,  d'  am  b'  ainm  Nasaret, 

27  Dh'  ionnsuidh  òigh  a  bha  fo  cheangal 
pòsaidh  aig  fear  d'  am  b'  ainm  Ioseph,  do 
thigh  Dhaibhidh ;  agus  b'  e  ainin  ua  h-òigh 
Muire. 


28  Agus  air  dol  a  steach  do  'n  aingeal  d'  a 
h-ionnsuidh,  thubhairt  e,  Fàilte  dhuit,  o 
thusa  d'  an  do  nochdadh  mòr  dheadh- 
ghean,  a  ta  an  Tighearna  maille  riut:  is 
beannaichte  thu  am  measg  bhan. 

29  Agus  an  uair  a  cìiunnaic  i  e,  bha  i  fo 
thrioblaid  inutinn  air  son  a  chainnte,  ag- 
us  a'  reusonachadh  ciod  a'  ghnè  altacha- 
beatha  dh'  fheudadh  bhi  'n  so. 

30  Agus  tliubhairt  an  t-aingeal  rithe, 
Na  biodh  eagal  ort,  a  Mhuire :  oir  fhuair 
thu  deadh-ghean  o  Dhia. 

31  Agus,  feuch,  galìhaidh  tu  a'  d'  bhroinn, 
agus  beiridii  tu  mac,  agus  bheir  thu  losa 
mar  ainm  air. 

32  Bithidh  e  mòr,  agus  goirear  Mac  an 
Tì  a  's  ro-àirde  dheth  ;  agus  bheir  an  Ti»h- 
earna  Dia  dha  righ-chaithir  'athar  fèin 
Dhaibhidh. 

33  Agus  bithidh  e  'na  Righ  air  tigh  la- 
coib  gu  bràth,  agus  cha  bhi  crìoch  air  a 
rìoghachd. 

34  Agus  thubhairt  Muire  ris  an  aingeal, 
Cionnus  a  bhitheas  so,  do  bhrigh  uach  'eil 
aithne  agam-sa  air  duine  ? 

35  Agus  fhreagair  an  t-aingeal  ;>gus 
thubhairt  e  rithe,  Thig  an  Spiorad  naunih 
ort,  agus  cuiridh  cumhaclld  an  Tì  a's  àirde 
sgàil  ort:  uime  sin  an  ni  naomh  sin  a 
bheirear  leat,  goirear  Mac  Dè  dheth. 

36  Agus,  feuch,  do  bhan-charaid  Elisa- 
bet,  a  ta  ise  fèin  torrach  air  mac  'na  sean 
aois ;  agus  is  e  so  an  seathadh  mìos  dh'  ise 
d'  an  goirteadh  bean  neo-thorrach  ; 

37  Òir  cha  'n  'eil  ni  sam  bith  do-dheanta 
do  Dhia. 

38  Agus  thubhairt  Muire,  Feuch  ban- 
oglach  an  Tighearna;  biodh  e  dhomh-sa 
reir  t'  fhocail.  Agus  dh'  fhalbh  an 
t-aingeal  uaipe. 

39  Agus  air  èirigh  do  Mhuire  sua  làith- 
ibh  sin,  chaidh  i  le  eabhaig  do  dhùthaich 
nam  bcann,  gu  baile  do  Iuda, 

40  Agus  chaidh  i  steach  do  thigh  Sha- 
chariais,  agus  chuir  i  fàilte  air  Elisabet. 

41  Agus  tharladh,  an  uair  a  chual  Elisa- 
bet  beannachadh  Mhuire,  gu  'n  do  leum  an 
naoidhean  'na  broinn:  agus  honadh  Elisa- 
bet  leis  an  Spiorad  naomh. 

42  Agus  ghlaodh  i  mach  le  guth  àrd,  ag- 
us  thubhàirt  i,  Is  beannaichte  thu  ain 
measg  bhan,  agus  is  beannaichte  toradh 
do  bhronn. 

43  Agus  cionnus  a  dh'  èiricli  so  dhomii- 
sa,  gu  'n  tigeadh  màthair  mo  Thighearu  a 
m'  ionnsuidh  ? 

44  Oir  feuch,  co  luath  as  a  tbàinig 
fuaim  do  bheannachaidh  a'  m'  chluasaibh, 
bhriosg  an  naoidhean  ìe  h-aoibhneas  ann 
mo  bhroinn. 

45  Agus  is  beannaichte  ise  a  chreid : 
oir  coimhlionar  na  nitlie  a  iabhradh  ritiie 
leis  an  Tighearn. 

43  Agus  thubhairt  Muire,  A  ta  m'  anatri 
ag  àrd-mholadh  au  Tighearn, 

47  Agus  a  ta  nio  spiorad  a'  deanamh 
gairdeachais  ann  anDiamo  Sblànuighear  : 

48  Do  bhrìgh  gu  'u  d'  amhairc  e  air  staid 
ìosail  a  bhanoglaich  :  oir  feuch,  o  so  suas 
goiridh  gach  linn  beannaiclite  dhiom. 

49  Do  bhrìgh  gu  'n  d'  rinn  an  Tì  a  ta, 
cumhachdach  njthe  mòra  dhomh ;  agus  is 
naomh  'ainm. 

50  Agus  a  ta  a  thròcair-san  o  linn  gu 
linn,  do  'n  dream  d'  an  eagal  e. 

51  Nochd  e  neart  le  'ghairdean,  sgap  e 
na  h-uaibhrich  ann  an  smuaintibh  an 
cridhe  fèin. 

52  Thug  e  nuas  na  daoine  cumhachdach 
o  'n  caithrichibh  rìoghail,  agus  dh'  àrdaich 
e  iadsan  a  bha  ìosal. 

53  Lìon  e  'n  dream  a  bha  ocrach  le  nith- 
ibh  maithe ;  agus  chuir  e  uaith  na  daoine 
saoibhir  falamh. 

54  Rinn  e  còmhnadh  ri  Israel  òglach 
fèin,  ann  an  cuimhneachadh  a  thròcair  : 

55  Mar  a  labhair  e  r'  ar  n-aithrichibh,  do 
Abraham  agus  d'  a  shliochd  gu  bràth. 

56  Agus  dh'  fhan  Muire  maille  rithe  mu 
thimchioll  thri  mìosan,  agus  phill  i  d'  a 
tigh  fèiu. 

57  A  nis  thàinig  làn  inbhe  Elisabet, 
gu  'm  biodh  i  air  a  h-aisead ;  agus  rug  i 
mac. 

58  Agus  chual  a  coimhearsnaich  agus  a 
càirdean  mar  a  nochd  an  Tighearna  mòr- 
thròcair  dh'  i :  agus  riun  iad  gairdeachas 
inaille  rithe. 

59  Agus  tharladh  air  an  ochdamh  là 
gu  'n  d'  thàinig  jad  a  thimchioll-ghearradh 
an  naoidhein  ;  agus  ghairm  iadSacharias 
deth,  a  rèir  ainme  'athàr. 

60  Agus  f'hreagair  a  nihàthair,  agus 
tlmbhairt  i,  Ni  h-èadh  ;  ach  goirear  Eoin 
detli. 

61  Agus  thubhairt  iad  rithe,  Cha  'n  'eil 
aon  neach  do  d'  chàirdibh  d'  an  gairmear 
an  t-ainm  so. 

62  Agus  smèid  iad  air  'athair,  ciod  an 
t-ainm  a  b'  àill  leis  thoirt  air. 

63  Agus  air  iarraidh  clàir-sgrìobhaidh 
dhasan,  sgrìobh  e,  ag  ràdh,  Is  e  Eoin  is 
ainm  dha.  Agus  ghabh  iad  iongantas 
uile. 

64  Agus  air  ball  dh'  fhosgladh  a  bheul, 
agus  dh'  fhuasgladh  a  theangadh,  agus 
labhair  e,  a'  moladh  Dhè. 

65  Agus  thàinig  eagal  air  an  coimh- 
earsnaich  uile :  agus  dh'  aithriseadh  na 
nithe  sin  gu  lèir  feadh  dhùthaich  àrd  Iu- 
dea  uile. 

66  Agus  iadsan  uile  a  chuala  na  nithe 
sin,  thaisg  iad  'nan  cridhe  iad,  ag  ràdh, 
Ciod  a'  ghnè  leinibh  a  bhitheas  an  so? 
Agus  bha  làmh  an  Tighearna  maille  ris. 

67  Agus  bha  Sacharias  'athair  air  a  lìon- 
adh  leis  an  Spiorad  naomh,  agus  rinn  e 
fàidheadaireachd,  ag  ràdh, 

68  Gu  ma  beannaichte  an  Tighearna 
Dia  Israeil,  air  son  gu  'n  d'  fhiosraich  e, 
agus  gu  'n  d'  thug  e  saorsa  d'  a  phobull, 

69  Agns  gu  'n  do  thog  e  suas  dhuinne 
adharc  slàinte,  ann  an  tigh  Dhaibhidh  'òg- 
laich  fèin ; 

70  A  rèir  mar  a  labhair  e  le  beul  'fhàidh- 
ean  naomha  fèin,  a  bha  ann  o  thoiseach  an 
t-saoghail ; 

71  A  thoirt  saorsa  dhuinn  o  ar  naimh- 
dibh,  agus  o  làimh  na  muinntir  sin  uile 
le  'm  fuathach  sinn  : 

72  A  choimhlionadh  na  tròcair  a  gheall 
e  d'  ar  n-aithrichibh,  agus  a  chuimhueach- 
adh  a  choimhcheangail  naoimh  fèin  : 

73  Na  raionnan  a  mhionnaich  e  d'  ar 
n-athair  Abraham, 

74  Gu  'n  tugadh  e  dhuinn,  air  dhuinn  bhi 


air  ar  saoradh  o  làimh  ar  naimhde,  gu  'n 
deanamaid  seirbhis  dha  as  eugmhais  eagail. 

75  Ann  an  naomhachd  agus  ann  am  fir- 
eantachd  'na  làthair  fèin,  uile  làithean  ar 
beatha. 

76  Agus  thusa,  a  leinibh,  goirear  dhiot 
Fàidh  an  Tì  a  's  àirde  :  oir  theid  tlm  roimh 
aghaidh  an  Tighearn,  a  dh'  ulluchadh  a 
shlighe ; 

77  A  thoirt  eòlais  na  slàinte  d'  a  phobull, 
ann  am  maitbeanas  am  peacanna, 

78  Troimh  thròcair  ro  mhòir  ar  Dè-ne, 
leis  an  d'  fhiosraich  an  ùr-mhaduinn  o  'n 
ionad  a  's  àirde  sinn, 

79  A  thoirt  soluis  dhoibh-san  a  ta  'nan 
suidhe  ann  an  dorchadas,  agus  ann  an  sgàil 
a'  bliàis,  a  threòrachadii  ar  cos  air  slighe 
na  sìthe. 

80  Agus  dh'  fhàs  an  leanabh,  agus  neart- 
aicheadh  an  spiorad  e,  acrus  bha  e  san 
fhàsach  gu  là  'fhoillseachaidh  do  Israel. 

CAIB.  II. 

AGUS  tharladh  sna  làithibh  sin,  gu  'n 
deachaidh  ordugh  a  mach  o  Cheasar 
Augustus,  an  domhan  uile  a  mheas. 

2  (Agus  rinneadh  an  ceud  mheas  so 
'nuair  a  bha  Cirenius  'na  uachdaran  air 
Siria.) 

3  Agus  chaidh  iad  uile  chum  a  bhi  air 
am  meas,  gach  aon  fa  leth  d'  a  bhaile  fèin. 

4  Agus  cliaidh  loseph  mar  an  ceudna 
suas  o  Ghalile,  à  baile  Nasaret,  do  Iudea, 
gu  baile  Dhaibhidli,  d'  an  gairmear  Bet- 
lehem,  (do  bhrìsjh  gu  'n  robh  e  do  thigh  ag- 
us  do  shliochd  Dhaibhidh,) 

5  Clium  gu  biodh  e  air  a  mheas  maille 
ri  Muire  a  bha  fo  cheangal  pòsaidh  dha, 
agus  i  mòr-thorrach. 

6  Agus  tharladh,  am  feadh  a  bha  iad  an 
sin,  gu  'n  do  choimhlionadh  làithean  a 
h-inbhe,  chum  i  bhi  air  a  h-aisead. 

7  Agus  rug  i  a  ceud-ghin  mic,  agus 
phaisg  i  e  am  brat-speilidh,  agus  chuir  i  'na 
luidhe  am  prasaich  e  ;  do  bhrìgh  nach  robh 
àit  aca  san  tigh-òsda. 

8  Agus  bha  anns  an  dùthaich  sin  buach- 
aillean  a'  fantuinn  a  rauigh,  agus  a'  dean- 
amh  faire-oidliche  air  an  treud. 

9  Agus,  feuch,  thàinig  aingeal  an  Tigli- 
earn  orra,  agus  dhealraich  glòir  an  Tigh- 
earna  mu  'n  timchioll;  agus  ghabh  iad 
eagal  mòr. 

10  Agus  thubhairt  an  t-aingeal  riu,  Na 
biodh  eagal  oirbh :  oir  feuch,  a  ta  mi  ag 
innseadh  dhuibh  deadh  sgèil  mhòr-aoibh- 
neis,  a  bhitheas  do  'n  uile  shluagh  : 

11  Oir  rugadh  dhuibh  an  diugh  Slàn- 
uighear,  ann  am  baile  Dhaibhidh,  neach 
a  's  e  Criosd  an  Tighearna. 

12  Agus  bithidh  so  'na  ehomhara 
dhuibh  :  Gheibh  sibh  an  naoidhean  paisgte 
ann  ara  brat-speilidh,  'na  luidhe  am  prasr 
aich. 

13  Agus  air  ball  bha  maille  ris  an  aing- 
eal  cuideachd  mhòr  do  armailtibh  nèimìi, 
a'  moladh  Dhè,  agus  ag  ràdh, 

14  Glòir  do  Dhia  anns  na  h-àrdaibh, 
agus  air  talamh  sìth,  deadh-ghean  do 
dliaoinibh. 

15  Agus  tharladh,  'nuair  a  dh'  flialbh  na 
h-aingiì  uatha  do  nèamh,  gn  'n  dubhairt  na 
buachaillean  r'  a  chèile,  Kachamaid  a  nis 


CAIB.  IIL 

eadhon  do  Bhetlehem,  agus  faieeamaid  an 
ni  so  a  rinneadh,  a  dh'  fhoillsich  an  Tigh- 
earna  dhuinne. 

16  Agus  thàinìg  iad  gu  gràd,  agusfhuair 
iad  Muire  agus  Ioseph,  agus  an  leanabh 
'na  luidhe  sa'  phrasaich. 

17  Agus  an  uair  a  chunnaic  iad  sm, 
dh'  aitlìris  iad  an  ni  a  dh'  innseadh  dhoibh 
ili u  thimchioll  an  leinibh  so. 

18  Agus  ghabh  gach  neach  a  chuala  so, 
iougautas  ris  na  nithibh  sin  a  dh'  innseadh 
dhoibh  leis  na  buachaillibh. 

19  Ach  ghlèidh  Muire  na  nithe  sin  uile, 
a'  beachd-smuaineaehadh  orra  :na  cridhe. 

20  Agus  phill  na  buachaillean,  a'  tabh- 
airt  glòire  agus  molaidh  do  Dhia  air  son 
nau  nitbe  sin  uile  a  chual  agus  a  chuunaic 
iad,  a  rèir  raar  a  labhraclh  riu. 

21  Agus  an  uair  a  choimhlionadh  ochd 
làitheau  chum  an  leanabh  a  thimchioll- 
ghearradli,  thugadh  IOSA  mar  ainm  air, 
eadhon  an  t-ainm  a  ghairm  an  t-aingeal 
deth  rau  'n  do  ghabhadh  sa'  bhroinn  e. 

22  Agus  an  uair  a  choimhlionadh  làith- 
ean  a  glanaidh,  a  rèir  lagha  Mhaois,  thug 
iad  esan  gu  lerusalera,  chum  a  thaisbean- 
adh  do  :n  Tighearna  ; 

23  (Mar  a  ta  e  sgrìobhta  ann  an  lagh  an 
Tighearna,  Gach  ceud-ghin  mic  a  dh'-  I 
fhosglas  a'  hhrù,  gairmear  naomh  do  'n 
Tighearn  e;) 

24  Agus  a  thoirt  iobairt  a  rèir  mar  a  t 
theirear  ann  an  lagh  an  Tighearna,  dà 
thurtur,  no  dà  choluraan  òg. 

25  Agus,  feuch,  bha  duine  ann  an  leru- 
salem  d  am  b'  ainm  Simeon ;  agus  bha  'n 
duine  so  ionraic  agus  diadhaidh,  agus  bha 
dùil  aige  ri  sòlas  Israeil :  agus  bha  'n  Spio- 
rad  naomh  air. 

26  Agus  dh'  fhoillsicheadh  dha  leis  aa  I 
Spiorad  naomh,  nach  faiceadh  e  bàs,  gus  1 
am  faiceadh  e  Criosd  an  Tighearn. 

27  Agus  thàinig  e  le  treòrachadh  an  ; 
Spioraid  do  'n  teainpull :  Agus  an  uair  a  I 
thug  na  pàrantan  an  leanabh  Iosa  a  stigh, 
chum  gu  'n  deanadh  iad  air  a  shon  a  rèir  j 
gnàthachaidh  an  lagha, 

28  An  sin  ghlac  esan  'na  uchd  e,  agus  j 
bheannaich  e  Dia,  agus  thubhairt  e, 

29  A  nis,  a  Thighearn,  a  ta  thu  leigeadh  i 
do  d'  sheirbhiseach  siubhal  an  sith,  a  rèir 
t:  f hocail ; 

30  Oir  chunnaic  mo  shùilean  do  shlàinte, 

31  A  dh'  ulluich  thu  roimh  ghnùis  nan 
uiìe  shluagh  : 

32  Solus  a  shoillseachadh  nan  Cinneach, 
agus  glòir  do  phobuill  Israeil. 

33  Agus  ghabh  Ioseph  agus  a  mhàthair  j 
iongantas  mu  na  nithibh  a  labhradh  uime. 

34  Agus  bheannaich  Simeon  iad,  agus  ! 
thubhairt  e  ri  Muire  a  mhàthair,  Feuch,  j 
chuireadh  an  leanabh  so  chura  tuiteam  j 
agns  aiseirigh  mhòran  ann  an  Israeì,  agus 
'ua  chomhair'  an  aghaidh  an  labhrar  : 

35  (Agus  thèid  claidheamh  troirah  d' 
anam-sa  fèin,)  chum  gu  'm  foillsichear 
smuainte  cridheacha  mhòran. 

36  Agus  bha  Anna  ban-fhàidh,  nighean  i 
Phanueil,  do  thrèibh  Aseir  ;  bha  i  ro  aos-  j 
mhor,  agus  chaith  i  seachd  bliadhua  maille  ; 
ri  fear  o  àm  dh'  i  bhi  'na  h-òigh  : 

37  Agus  bu  bhantrach  i  mu  thimchioll 
eeithir  "bliadhna  agus  ceithir  fichead  a 


dh'  aois,  nach  deachaidh  o  'n  teampull,  a' 
deanamh  seirbhis  do  Dhìa  a  là  agus  a  dh'- 
oidhche  le  trasgadh  agus  le  h-urnuigh. 

38  Agus  air  teachd  dh'  ise  a  stigh  saa 
uair  sin  fèin,  thug  i  moladh  do  'n  Tigh- 
earn,  agus  labliair  i  m'  a  thimchioll  riusan 
uile  aig  an  robh  sùil  ri  saorsa  ann  an  leru- 
salem. 

39  Agus  an  uair  a  ehoiinhlion  iad  na 
h-uile  nithe  a  rèir  lagha  an  *  Tighearna, 
phill  iad  do  Ghalile,  d'  am  baile  fèin  Nasa- 
ret.  6 

40  Agus  dh'  fhàs  an  leanabh,  agus  neart- 
aiclieadh  an  spiorad  e,  air  a  lìonadh  le 
gliocas  ;  agus  bha  gràsa  Dhè  air. 

41  Agus  chaidh  a  phàranta  gach  bliadit- 
na  gu  Ierusalera,  aig  fèill  na  càisge. 

42  Agus  'nuair  a  bha  e  dà  bhliadhna 
dheug  a  dh'  aois,  chaidh  iad  suas  gu  ìeru- 
salem,  a  rèir  gnìtha  na  fèille. 

43  Agus  air  coimhlionadh  nan  làithean 
sin  doibh,  'nuair  a  phill  iadsan,  dh'  fhan  an 
leanabh  Iosa  'nan  dèigh  ann  an  Ierusaiem  ; 
agus  cha  robh  fios  aig  loseph  no  aig  a 
mhàthair  air  sin. 

44  Ach  air  dhoibh  a  shaoilsinn  gu  'n  robh 
e  sa'  chuideachd,  dh'  imich  iad  astar  ià; 
agus  dh'  iarr  iad  e  measg  an  càirdean,  agus 
an  luchd-eòlais. 

45  Agus  an  uair  nach  d'  fhuair  iad  e, 
phill  iad  gu  lerusalem,  "ga  iarraidh. 

46  Agus  tharladh  an  dèigh  thri  làith- 
ean,  gu  'n  d'  fhuair  iad  e  san  teampull,  'na 
shuidhe  am  meadhon  an  luchd-teagaisg, 
araon  'gan  èisdeachd,  agus  a'  cur  cheisd 
orra. 

47  Agus  ghabh  a'  mhuinntir  a  chual  e 
uile  iongantas  r'  a  thuigse  agus  r'  afhreag- 
raibh. 

43  Agus  an  uair  a  chunnaic  iad  e,  ghlac 
uamhas  iad :  agus  thubhairt  a  mhàthan* 
ris,  A  mhic,  c'  ar  son  a  rinn  thu  mar  so 
oirnn  ?  feuch,  bha  t'  athair  agus  mise  gu 
brònacb  ga  d'  iarraidh. 

49  Agus  thubhairt  esan  riu,  C'  ar  son  a 
bha  sibh  ga  m'  iarraidh?  nach  robh  fhios 
agaibh  gu  'm  bu  chòir  dhomh-sa  bhi  aan 
an  tigh  m'  Athar  ? 

50  Agus  cha  do  thuig  iadsan  an  ni  a 
labhair  e  riu.1 

51  Agus  chaidh  e  sìos  maille  riu,  agus 
thàinig-  e  gu  Nasaret,  agus  bha  e  ùinhal 
doibh :  ach  arhlèidli  a  mhàthair  na  nithe 
sin  uile  'na  cridhe. 

52  Agus  thàinig  Iosa  air  aghaidh  ann 
an  gliocas  agus  am  meudachd,  agus  anu 
an  deadh-gliean  aig  Dia,  agus  aig  daoin- 
ibh. 

CAIB.  III. 

ANIS  anns  a'  chùigeadh  bliadhua  deug 
do  impireachd  Thiberiuis  Cheasaif, 
air  bhi  do  Phontius  Pilat  'na  uachdaraa 
air  ludea,  agus  Herod  'na  Tlietrarc  air 
Galile,  agus  Pldlip  a  bhràthair  'na  Thet- 
rarc  air  Iturea  agus  dùthaich  Thrai-Ji- 
onitis,  agus  Lisaiuas  'na  Thetrarc  air 
Abilene. 

2  An  uair  a  bha  Annas  agus  Caiaplias 
'nan  àrd-shagartaibh,  thàinig  focal  Dè 
chum  Eoin,  mhic  Shachariais,  anns  aa 
fhàsach. 

3  Agus  thàinig  e  do  'n  dùthaich  uik 

timchioll  Iordain,  a'  searmonachadh  baist- 
idh  an  àithreachais,  Lchum  maitheanais 
pheacanna ; 

4  Mar  a  ta  e  sgrìobhta  ann  an  leabhar 
bhriathra  an  fhàidh  Esaiais,  ag  ràdh,  Guth 
an  tì  a  dh'  èigheas  anns  an  fhàsach,  Ull- 
uichibh  slighe  an  Tighearna,  deanaibh  a 
cheumanna  dìrcaeh. 

5  Bithidh  gach  gleann  air  a  lìonadh,  ag- 
us  gach  beinn  agus  cnoc  air  an  ìsleachadh  ; 
agus  bithidh  na  nithe  cama  air  an  dean- 
atnh  dìreaeh,  agus  na  slighean  garblia  air 
an  deanamh  rèidh ; 

G  Agus  chi  gach  uile  fheoil  slàinte  Dhe. 

7  Uime  sin  thubhairt  e  ris  an  t-sluagh  a 
thàinig  a  mach  chura  bhi  air  am  baisteadh 
leis,  A  sliìl  nan  nathraiche  nimhe,  cò  thug 
rabhadh  dhuibh-sa  teicheadh  o  'n  fheirg  a 
ta  ri  teachd  ? 

8  Air  an  aobhar  sin  thugaibh  a  mach 
toradh  iomchuidh  an  aithreachais,  agus  na 
tòisichibh  air  a  ràdh  annaibh  fèin,  A  ta 
Abraham  'na  Athair  againn  :  oir  a  ta  mi 
ag  ràdh  ribh,  gur  comasach  Dia  do  na 
clachaibh  so  air  clann  a  thogail  suas  do 
Abraham. 

9  Agus  a  nis  fèin  a  ta  'n  tuagh  air  a' 
cur  ri  bun  nan  craobh  :  air  an  aobhar  sin 
gacli  craobh  nach  toir  a  mach  toradh 
maith,  gearrar  sìos  i,  agus  tilgear  san 
teine  i. 

10  Agus  dh'  fhiosraich  an  sluagh  dheth, 
ag  ràdh,  Ciod  uime  sin  a  ni  sinne  ? 

11  Ag  us  fhreagair  esan  agus  thubhairt 
e  riu,  An  tì  aig  am  bheil  dà  chòta,  roinn- 
eadh  e  ris  an  tì  aig  nach  'eil ;  agus  an  tì 
aig  am  bheil  biadh,  deanadh  e  mar  an 
eeudna. 

12  Agus  thàinig  mar  an  ceudna  cìs- 
mhaoir  gu  bhi  air  am  baisteadh,  agus 
tliubhairt  iad  ris,  A  mhaighstir,  ciod  a  ni 
sinne  ? 

13  Agus  thubhairt  esan  riu,  Na  dean- 
aibh  ni  air  bith  os  ceann  na  dh'  orduicheadh 
dhuibh. 

14  Agus  dh'  fhiosraich  na  saighdearan 
mar  an  ceudna  dheth,  ag  ràdh,  Agus  ciod 
a  ni  sinne  ?  Agus  thubhairt  e  riu,  Na 
deanaibh  foirneart  air  neach  sam  bith,  no 
easaid-bhrèige,  agus  bithibh  toillichte  le 
'ur  tuarasdal. 

15  Agus  air  bhi  do  'n  phobull  a'  feith- 
eamh,  agus  na  h-uile  dhaoine  a'  reuson- 
achadh  'nan  cridheachaibh  fèin  mu  thim- 
chioll  Eoin,  am  b'  e  Criosd  a  bh'  ann  ; 

16  Fhreagair  Eoin,  ag  ràdh  riu  uile,  Tha 
mise  gu  dearbh  'gur  baisteadh  le  h-uisge ; 
ach  a  ta  neach  a'  teachd  a  's  cumh- 
achdaiche  na  mise,  agus  cha  'n  airidh  mise 
air  barr-iall  a  bhròg  fhuasgladh  :  baistidh 
esan  sibh  leis  an  spiorad  naomh,  agus  le 
teine. 

17  Aig  am  bheil  a  ghuit  'na  làimh,  agus 
ro-ghlanaidh  e  'ùrlar,  agus  cruinnichidh  e 
an  cruithneachd  d'  a  thigh-tasgaidh ;  ach 
loisgidh  e  am  raoll  le  teine  nach  fheudar  a 
mhùchadh. 

18  Agus  ag  earalachadh  mòran  do  nith- 
ibh  eile,  shearmonaich  e  do  'n  t-sluagh. 

19  Ach  air  do  Herod  an  Tetrarc  bhi  air 

6  ohronachadh  leis  air  son  Herodiais  bean 
a  bhi  àthar  (Phiìip,)  agus  air  son  gach  olc  a 
rinn  Herod, 


20  Chuir  e  so  ris  gach  olc  eile,  gu  'n  do 
dhruid  e  Eoin  am  prìosan. 

21  Agus  tharladh,  'nuair  a  bba  'n  sluagh 
uile  air  am  baisteadh,  air  do  Iosa  mar  an 
ceudna  bhi  air  a  bhaisteadh,  agus  e  ri  ur- 
nuigh,  gu  'n  d'  fhosgladh  nèamh, 

22  Agus  gu  'n  d'  thainig  an  Spiorad 
naorah  a  nuas  air  an  coslas  corporra,  mar 
choluraan,  agus  gu  'n  d'  thàimg  gutli  o 
nèamh,  ag  ràdh,  Is  tusa  mo  Mhac  gràdh- 
ach,  anns  am  bheil  mo  mhòr-thlachd. 

23  Agus  thòisich  Iosa  fèin  air  a  bhi  mn 
thimchioll  deich  bliadhna  fichead  a  dh'  aois, 
air  dha  bhi,  (a  rèir  barail  dhaoine,)  'na 
mhac  do  loseph,  mac  Heli. 

24  Mhic  Mhatait,  mhic  Lebhi,  mhic 
Mhelchi,  mhic  Ianna,  mhic  Ioseiph, 

25  Mhic  Mhatatiais,  mhic  Amois,  mhic 
Nauim,  mhic  Esli,  mliic  Nage, 

20  Mhic  Mhaait,  mhic  Mhatatiais,  mhic 
Shemei,  mhic  Ioseiph,  mhic  Iudah, 

27  Mhic  Ioanna,  mhic  Rhesa,  mhic  Sho- 
robabeil,  mhic  Shalatieil,  mhic  Neri, 

28  Mhic  Mhelchi,  mhic  Adi,  mhic  Chos- 
aim,  mhic  Elmodaim,  mhic  Eir, 

29  Mh.ic  Iose,  mhic  Elieseir,  mhic  Io- 
reim,  mhic  Mhatait,  mhic  Lebhi, 

30  Mhic  Shimeoin,  mhic  Iudah,  mhic 
Ioseiph,  mhic  Ionain,  mhic  Eliacim, 

31  Mhic  Mhelea,  mhic  Mhainain,  mhie 
Mhatata,  mhic  Natain,  mhic  Dhaibhidh, 

32  Mhic  Iese,  mhic  Obeid,  mhic  Bhoois, 
mhic  Shalmoin,  mhic  Naasoin, 

33  Mhic  Aminadaib,  mhic  Araim,  mhic 
Esroim,  mhic  Phareis,  mhic  Iudah, 

34  Mhic  Iacoib,  mhic  Isaaic,  mhic  Abra- 
haim,  mhic  Thara,  mhic  Nachoir, 

35  Mhic  Sharuich,  mhic  Ragau,  mhic 
Phaleic,  mhic  Ebeir,  mhic  Shala, 

36  Mhic  Chainain,  mhic  Arphacsaid, 
mhic  Shem,  mhic  Noe,  mhic  Lameich, 

37  Mhic  Mhatusala,  mhic  Enoich,  mhic 
Iareid,  mhic  Mhaleleeil,  mhic  Chainain, 

38  Mhic  Enois,  mhic  Shet,  mhic  Adh- 
aimh,  mhic  Dhè. 

CAIB.  IV. 

AGUS  air  do  Iosa  bhi  làn  do  'n  Spiorad 
naomh,  phill  e  air  ais  o  Iordan,  agus 
threòraicheadh  e  leis  an  Spiorad  do  'n  f  hàs- 
ach, 

2  Agus  bha  e  air  a  bhuaireadh  rè  dhà 
fhichead  là  leis  an  diabhul ;  agus  cha  d'  ith 
e  ni  sam  bith  anns  na  làithibh  sin :  agus  air 
dlioibh  bhi  air  an  crìochnachadh,  an  sin 
dh'  fhàs  e  ocrach. 

3  Agus  thubhairt  an  diabhul  ris,  Ma  's 
tu  Mac  Dhè,  abair  ris  a'  chloich  so  bhi  'na 
h-aran. 

4  Agus  fhreagair  Iosa  e,  ag  ràdh,  A  ta 
e  sgrìobhta,  nach  an  le  h-aran  a  mhàin  a 
thig  duine  beò,  ach  le  gach  uile  fhocal 
Dè. 

5  Agus  air  do  'n  diabhul  a  tboirt  gu 
beinn  àrd,  nochd  e  dha  uile  rìoghachdan 
an  domhain  ann  am  mionaid  aimsir. 

6  Agus  thubhairt  an  diabhul  ris,  Bheir 
mise  an  cumhachd  so  uile  dhuit,  agus  an 
glòir;  oir  thugadh  dhomh-sa  sin  ;  agus 
bheir  mi  e  do  neach  air  bith  a  's  toil  leam. 

7  Uime  siu  ma  ni  thu  aoradh  dhomh-sn, 
is  leat  iad  uile. 

8  Agus  fhreagair  Iosa  agus  thubhairt  * 

ris.  Tàr  air  mo  chùlaobh,  a  Shatain  :  oir  a 
ta  e  sgrìobhta,  Ni  thu  aoradh  do  'n  Tigh- 
earn  do  Dhia,  agus  dhasan  'na  aonar  ni 
tlm  seirbhis. 

9  Agus  thug  se  e  gu  Ierusalem,  agus 
chuir  e  air  binnein  an  teampuill  e,  agus 
thubhairt  e  ris,  Ma  's  tu  Mac  Dhè,  tilg  thu 
fèin  sios  à  so. 

10  Oir  a  ta  e  sgrìobhta,  Bheir  e  àithne 
d'  a  ainglibh  mu  d'  thimchioll,  thusa  a 
choimhead. 

11  Agus  togaidh  iad  suas  thu  'nan  làmh- 
aibh,  air  eagal  gu  'm  buail  thu  uair  air 
bith  do  chos  air  cloich. 

12  Agus  air  freagairt  do  Iosa  thubhairt 
e  ris,  À  dubhradh,  Na  buair  thusa  an 
Tighearna  do  Dhia. 

13  Agus  an  uair  a  chrìochnaich  an 
diabhul  am  buaireadh  uile,  dh'  imich  e 
uaith  rè  tamuill. 

14  Agus  phill  Iosa  ann  an  cumhachd  an 
Spioraid  chum  Ghalile;  agus  chaidh  'iom- 
radh-san  air  feadh  na  dùthcha  mu  'n  cuairt 
gu  h-iomlan. 

15  Agus  theagaisg  e  'nan  sionagogaibh, 
a'  faotainn  glòire  o  na  h-uile  dhaoinibh. 

16  Agus  thàinig  e  gu  Nasaret,  far  an 
d'  àraicheadh  e  :  agns  chaidh  e  steach,  mar 
bu  ghnàth  leis,  àir  là  na  sàbaid  do'nt-sion- 
agog,  agus  dh'  èirich  e  'na  sheasamh  chum 
leughaidh. 

17  Agus  thugadh  dha  leabhar  an  fhàidh 
Esaiais  :  agus  air  fosgladh  an  leabhair  dha, 
fhuair  e  an  t-àit  anns  an  robh  e  sgrìobh- 
ta, 

18  Tha  Spiorad  an  Tighearn  orm,  do 
bhrìgh  gu  'n  d'  ung  e  mi  a  shearmonachadh 
an  t-soisgeil  do  nà  bochdaibh  ;  chuir  e  mi 
a  shlànuchadh  na  muinntir  aig  am  bheil  an 
cridhe  briste,  a  ghairm  fuasglaidh  do  na 
braighdibh,  agus  aiseag  an  radhairc  do  na 
doill,  a  thoirt  saorsa  do  'n  mhuinntir  a  ta 
brùite, 

19  A  shearmonachadh  bliadhna  thait- 
nich  an  Tighearn. 

20  Agus  air  dùnadh  an  leabhair  dha, 
thug  e  do  'n  fhear-frithealaidh  e,  agus 
sliuidh  e :  agus  bha  sùilean  na  bha  sau 
t-sionagog  uile  a'  geur-amharc  air-san. 

21  Agus  thòisich  e  air  a  ràdh  riu,  An 
diugh  a  ta  an  sgriobtur  so  air  a  choimh- 
lionadh  ann  bhur  cluasaibh-sa. 

22  Agus  thug  iad  uile  fianuis  da,  agus 
ghabh  iad  iongantas  ris  na  briathraìbh 
gràsmhor  a  thàinig  a  mach  as  a  bheul. 
Agus  thubhairt  iad,  Nach  e  so  raac  Io- 
seiph  ? 

23  Agus  thubhairt  e  riu,  Gun  amharus 
thubhairt  sibh  rium  an  gnàth-fhocal  so,  A 
lèigh,  leighis  thu  fèin  :  ge  b'  e  air  bith  iad 
na  nithe  a  chuala  sinn  a  rinneadh  leat  an 
Capernaum,  dean  mar  an  ceudna  iad  an  so 
a'  d'  dhùthaich  fèin. 

24  Agus  thubhairt  e,  Gu  deimhin  a  ta 
mi  ag  ràdh  ribh,  nach  'eil  fàidh  air  bith 
taitneach  'na  dhùthaich  fèin. 

25  ri.ch  gu  firinneach  a  ta  mise  ag  ràdh 
ribh,  gu  'n  robh  mòran  bhantrach  ànn  an 
Israel  an  làithibh  Eliais,  an  uair  a  dhruid- 
eadh  nèamh  rè  thri  bliadhna  agus  shè 
mìosan,  agus  a  bha  gorta  mhòr  air  l'eadh 
na  tìre  uile : 

26  Ach  cha  do  chuireadh  Elias  dh'  ionn- 


suidh  aoin  diubh,  acli  gu  Sarepta  Shidoin, 
chum  mnà  a  bha  'na  bantraich. 

27  Agus  bha  mòran  lobhar  ann  an  Israel 
ri  linn  Eliseuis  an  fhàidh;  agus  cha  do 
ghlanadh  a  h-aon  aca,  ach  Naaman  an  Si- 
rianach. 

28  Agus  lìonadh  iadsan  uile  a  bha  san 
t-sionagog  le  feirg,  an  uair  a  chual  iad  na 
nithe  sin ; 

29  Agus  dh*  èirich  iad  suas,  agus  thilg 
iad  a  mach  as  a'  bhaile  e,  agus  thug  iad  leo 
e  gu  maluidh  a'  chnoic,  air  an  robh  am 
baile  togta,  chum  a  thilgeadh  sìos  an 
coinneamh  a  chinn. 

30  Ach  air  gabhail  dhasan  troirah  am 
meadhon,  dh'  fhalbh  e, 

31  Agus  chaidh  e  sios  gu  Capernaum, 
baile  do  Ghalile,  agus  bha  e  'gan  teagasg 
air  làithibh  na  sàbaid  : 

32  Agus  ghabh  iad  iongantas  r'  a  theag- 
asg ;  do  bhrìgh  gu  'n  robh  'fhocal  le  cumh- 
achd. 

33  Agus  bha  anns  an  t-sionngog  duioe 
anns  an  robh  spiorad  deamhain  neòghloin, 
agus  ghlaodh  e  le  guth  mòr, 

34  Ag  ràdh,  Eeig  leinn ;  ciod  e  ar 
gnothuch-ne  riut,  Iosa  o  Nasaret?  an 
d'  thàinig  thu  g'  ar  sgrios  ?  a  ta  fhios  agam 
cò  thu,  Aon  naomh  Dhè. 

35  Agus  chronuich  Iosa  e,  ag  ràdh,  Bi 
a'  d'  thosd,  agus  thig  a  mach  as.  Agus  air 
do  'n  deamhan  esan  a  thilgeadh  sios  'nam 
meadhon,  thàinig  e  mach  as,  gun  chiurr- 
adh  sam  bith  a  dheanamh  air. 

36  Agus  thàinig  uamhas  orra  uile,  agus 
labhair  iad  r'  a  chèile,  ag  ràdh,  Ciod  a' 
ghnè  cainnte  so?  oir  le  h-ùghdarras  agus 
cumhachd  a  ta  e  toirt  orduigh  do  na  spior- 
adaibh  neòghlan,  agus  tha  iad  a'  teachd  a 
mach. 

37  Agus  chaidh  iomradh  air-san  a  mach 
feadh  gach  àite  do'n  dùthaich  rau  'n  cuairt. 

38  Agus  dh'  èirich  e  as  an  t-sionagog, 
agus  chaidh  e  steach  do  thigh  Shimoin  : 
agus  bha  fiablirus  mòr  air  màthair-chèiie 
Shimoin ;  agus  ghuidh  iad  air  as  a 
leth. 

39  Agus  air  dba  seasamh  os  a  ceann, 
chronuicli  e  am  fiabhrus,  agus  dh'  fhàg  e  i. 
Agus  dh'  èirich  ise  air  ball,  agus  rinn  i 
fnthealadh  dhoibh. 

40  Agus  ag  dol  fuidhe  na  grèine,  iadsan 
uile  aig  an  robh  daoine  euslan  le  iomadh 
gnè  tinnis,  thug  iad  d'  a  ionnsuidh  iad  :  ag- 
us  chuir  esan  a  làmhan  air  gach  aon  diubh, 
agus  leighis  e  iad. 

41  Agus  chaidh  mar  an  ceudna  deamh- 
ain  a  mach  a  mòran,  a*  glaodhaich  agus 
ag  ràdh,  Is  tu  Criosd  Mac  Dhè.  Agus 
chronuich  e  iad,  agus  cha  d'  fhulaing  e 
dhoibh  labhairt:  oir  bha  fhios  aca  gu  'm 
b'  esan  Criosd. 

42  Agus  air  teachd  do  'n  là,  chaidh  e 
mach,  agus  dh'  imich  e  gu  àite  fàsail :  ag- 
us  bha  'n  sluagh  'ga  iarraidh,  agus  thàinig 
iad  d'  a  ionnsuidh,  agus  b'  àill  leo  a  chum- 
ail,  chum  nach  rachadh  e  uatha. 

43  Ach  tlnibhairt  esan  riu,  Is  èiein 
dhomh-sa  rìoghachd  Dhè  a  shearmonach- 
adh  do  bhailtibh  eile  mar  an  ceudna;  oir 
is  ann  chum  so  a  chuireadh  mi. 

44  Agus  shearnionaich  e  ann  an  siona- 
gogaibh  Ghalile. 

AGUS  tharladh,  'nuair  a  bha  am  pobull 
a'  dlùth-theannadh  air,  chum  focal 
Dè  èisdeachd,  gu  'n  do  sheas  e  làimh  ri 
loch  Ghenesaret, 

2  Agus  chunnaic  e  dà  luing  'nau  seas- 
amh  ri  taobh  an  locha  :  ach  bha  na  h-iasg- 
airean  air  dol  a  mach  asda,  agus  a'  nigh- 
eadh  an  lìonta. 

3  Agus  chaidh  e  steach  do  aon  do  na 
longaibh  bu  le  Simon,  agus  dh'  iarr  e  air 
dol  a  mach  beagan  o  thìr:  agus  air  suidhe 
dha,  theagaisg  e  an  sluagh  as  an  luing. 

4  A  nis  an  uair  a  sguir  e  do  labhairt, 
thubhairt  e  ri  Simon,  Cuir  a  mach  chum 
na  doimhne,  agus  leigibh  sìos  bhurlìonta 
ciium  tarruing. 

5  Agus  fhreagair  Simon,  agus  thubh- 
airt  e  ris,  A  mhaighstir,  shaothraich  sinn 
feadh  na  h-oidhche  uile,  agus  cha  do  ghlac 
sinn  ni  sam  bith  :  ach  air  t'  fhocal-sa  leig- 
idh  mi  sìos  an  lìon. 

6  Agus  an  uair  a  rinn  iad  so,  chuairtich 
iad  tachdar  mòr  èisg ;  ionnus  gu  'n  do 
bhriseadh  an  lìon. 

7  Agus  smèid  iad  air  an  companaich,  a 
bha  san  luing  eile,  teachd  agus  còmhnadh 
a  dheanamh  leo.  Agus  thàinig  iad,  agus 
lìon  iad  an  dà  luing,  ionnus  gu  'n  robh  iad 
an  inbhe  dol  fuidhe. 

8  'Nuair  a  chunnaic  Simon  Peadar  so, 
thuit  e  sìos  aìg  glùinibh  Iosa,  ag  ràdh,  Im- 
ich  uarasa,  a  'i'highearn,  oir  is  duine  peac- 
ach  mi. 

9  Oir  ghlac  uamhas  e  fèin  agus  iadsan 
uile  bha  maille  ris,  air  son  an  tarruing  èisg 
a  ghlac  iad : 

10  Agus  mar  an  ceudna  Seumas  agus 
Eoin,  mic  Shebede,  a  bha  'nan  compan- 
aich  aig  Simon.  Agus  thubhairt  Iosa  ri 
Simon,  Na  biodh  eagal  ort ;  à  so  suas  glac- 
aidh  tu  daoine. 

11  Agus  an  uair  a  thug  iad  an  longa  gu 
tìr,  dh'  fhàg  iad  na  h-uiie  nithe,  agus  lean 
iad  esan. 

12  Agus  an  uair  a  bha  esan  ann  am  baile 
àraidh,  feuch  duine  làn  do  luibhre :  agus 
air  dha  losa  fhaicinn,  thuit  e  sìos  air  'agh- 
aidh,  agus  ghuidh  e  air,  ag  ràdb,  A  Thigh- 
earn,  ma  's  toil  leat,  tha  thu  comasach  air 
mise  a  ghlanadh. 

13  Agus  shìn  e  a  làmh,  agus  bhean  e 
rìs,  ag  ràdh, "  Is  toil  leam  ;  bi  glan.  Agus 
air  ball  dh'  fhàg  an  luibhre  e. 

14  Agus  dh'  àithn  e  dha,  gun  innseadh 
do  neach  air  bith  :  Ach  imich,  agus  nochd 
thu  fèin  do  'n  t-sagart,  agus  thoir  seachad 
air  son  do  ghlanaidh,  mar  a  dh'  àithn 
Maois,  mar  fhianuis  doibh. 

15  Ach  bu  mhòid  a  sgaoileadh  'iomradh- 
san  :  agus  thàinig  sluagh  mòr  an  ceann  a 
chèile  chum  èisdeachd,  agus  a  bhi  air  an 
slànuchadh  leis  o  'n  eucailibb. 

16  Agus  chaidh  e  air  leth  chum  an 
'fhàsaich,  agus  rinn  e  urnuigh. 

17  Agus  tharladh  air  là  àraidh,  'nuair  a 
bha  e  a'  teagasg,  gu  'n  robh  'nan  suidhe  an 
sin  Phairisich  agus  luchd-teagaisg  an 
lagha,  a  thàinig  as  gach  uile  bhaile  do 
(ihalile,  agus  do  Iudea,  agus  o  Ierusalem  : 
agus  bha  cumhachd  an  Tighearn  a  làthair 
chum  an  slànuchadh. 

18  Agus,  feuch,  ghiulain  daoine  air  leab- 


aidh  duine  air  an  robh  am  pairilis :  agus 
dh'  iarr  iad  a  thoirt  a  steach,  agus  a  chur 
'na  làthair-san. 

19  Agus  an  uair  nach  d'  fhuair  iad  seòl 
air  am  feudadh  iad  a  thoirt  a  steach,  le 
meud  na  cuideachd,  chaidh  iad  suas  air  an 
tigh,  agus  leig  iad  sìos  troimh  mhullach 
an  tighe  e  fèin  agus  a  leabadh,  anns  a' 
mheadhon  an  làthair  Iosa. 

20  Agus  an  uair  a  chunnaic  e  an  creid- 
imh,  thubhairt  e  ris,  A  dhuine,  tha  do 
pheacanna  air  am  maitheadh  dhuit. 

21  Agus  thòisich  na  sgrìobhaichean  ag- 
us  na  Phairisich  air  reusonachadh,  agràdn, 
Cò  e  so  a  ta  labhairt  toibheim  ?  cò  dh'- 
fheudas  peacanna  a  mhaitheadh  ach  Dia 
a  mhàin  ? 

22  Ach  air  aithneachadli  an  smuainte 
do  Iosa,  fhreagair  e  agus  thubhairt  e  riu, 
Ciod  a  ta  sibh  a'  reusonachadh  'nur  cridh- 
eachaibh  ? 

23  Cò  aca  is  usadh  a  ràdh,  Tha  do  pheac- 
anna  air  am  maitheadh  dhuit,  no  ràdh, 
Eirich  agus  imich? 

24  Ach  a  chum  gu  'm  bi  fios  agaibh  gu 
bheil  curahachd  aig  Mac  an  duine  peac- 
anna  a  mhaitheadh  air  talamh,  (thubhairt 
e  ri  fear  na  pairilis,)  A  ta  mi  ag  ràdh  riut, 
èirich,  agus  tog  do  leabadh,  agus  imich  do 
d'  thigh. 

25  Agus  dh'  èirich  e  air  ball  'nan  làth- 
air,  agus  thog  e  an  leabadh  air  an  robh  e 
"na  luidhe,  agus  chaidh  e  d'  a  thigh  fèin,  a' 
toirt  glòire  do  Dhia. 

26  Agus  ghlac  uamhas  iad  uile,  agus 
thug  iad  glòir  do  Dhia,  agus  lìonadh  le 
h-eagal  iad,  ag  ràdh,  Chunnaic  sinne  nithe 
do  chreidsinn  an  diugh. 

27  Agus  an  dèigh  nan  nithe  sin,  chaidh 
e  mach,  agus  chunnaic  e  cìs-rahaor  d'  am 
b'  ainm  Lebhi,  'na  shuidhe  aig  àite  togail 
na  cìse ;  agus  thubhairt  e  ris,  Lean  mise. 

28  Agus  air  fàgail  nan  uile  nithe  dha, 
dh'  èirich  e,  agus  lean  se  e. 

29  Agus  rinn  Lebhi  fèisd  mhòr  dha  'na 
thigh  fein:  agus  bha  cuideachd  mhòr  do 
chìs-mhaoraibh,  agus  do  mhuinntir  eile  a 
shuidh  maille  riu. 

30  Agus  rinn  an  sgrìobhaichean  agus  am 
Phairisich  gearan  an  aghaidh  a  dheisciob- 
ul-san,  ag  ràdh,  C'  ar  son  a  ta  sibh  ag  ith- 
eadh,  agus  ag  òl  maille  ri  cìs-mhaoraibh 
agus  ri  peacachaibh  ? 

31  Agus  fhreagair  Iosa  agus  thnbhairt 
e  riu,  Cha  'n  'eil  feum  aca-san  a  ta  slàn  air 
an  lèigh,  ach  aca-san  a  ta  tinn. 

32  Cha  d'  thainig  mise  a  ghairm  nam  fir- 
ean,  ach  nam  peacach  chum  aithreachais. 

33  Agus  thubhairt  iadsan  ris,  C'  ar  son 
a  ta  deisciobuil  Eoin  gu  tric  ri  trasgadb, 
agus  a'  deanamh  urnuigh,  agus  mar  an 
ceudna  deisciobuil  nam  Phairiseach ;  ach 
a  ta  do  dheisciobuil-sa  ag  itheadh  agus  ag 
òl? 

34  Agus  thubhairt  esan  riu,  Am  feud 
sibh  a  thoirt  air  cloinn  seòmair  an  fhir 
nuadh-phòsda  trasgadh  a  dheanan^i,  am 
feadh  a  ta  am  fear  nuadh-pòsda  maille 
riu? 

35  Ach  thig  na  iàithean  an  uair  a  bheir- 
ear  am  fear  nuadh-pòsda  uatha ;  an  sin 
ni  iad  trasgadh  anns  na  làithibh  sin. 

36  Agus  labhair  e  mar  an  ceudna  cos- 

amhlachd  riu;  Cha  chuir  neaeh  air  bitli 
mìr  a  dh'  eudach  nuadh  air  sean  eudach  : 
no,  reubaidh  an  t-eudach  nuadh  e,  agus 
cha  tig  am  rnìr  do  'n  eudach  nuadh  ris  an 
t-sean  eudach. 

37  Agus  clia  chuir  duine  sara  bith  fion 
miadh  ann  an  seaim  searragaibh  ;  no,  bris- 
idh  am  fìon  nuadh  na  searragan,  agus 
dòirtear  e  fèin,  agus  caillear  na  searragan. 

3S  Acli  is  còir  fìon  nuadh  a  chur  ann  an 
searragaibh  nuadha ;  agus  bithidh  iad  le 
chèile  tèaruinte. 

39  Agus  cha  'n  'eil  duine  sam  bith,  air 
dha  seah  fhìon  òl,  a  dh'  iarras  air  ballj&m 
nuadh  :  oir  tlieir  e,  Is  e  an  sean  fhìon  a  's 
fearr. 

CAIB.  VI. 

AGUS  tharladh  air  a'  cheud  là  sàbaid  an 
dèigh  an  dara  là  do  fhèill  na  càisge, 
gu  'n  deachaidh  e  troimh  ua  h-achaibh 
arbhair ;  agns  spìon  a  dheisciobuil  na 
diasan  arbhair,  ai-us  dh' ith  iad,  an  dèigh 
am  bruthadh  le  'n  làrahaibh. 

2  Agus  thubhairt  cuid  do  na  Phairisich 
riu,  C'  ar  son  a  ta  sibh  a'  deanamli  an  ni 
nach  'eil  ceaduichte  r'  a  dheanamh  air  làith- 
ibli  na  sàbaid  ? 

3  Agus  fhreagair  Iosa  iad,  agus  thubh- 
airt  e,  Nacii  do  leugh  sibhse  an  ni  so  rinn 
Daibhidh,  'nuair  a  ìilia  ocras  air  fèin,  agus 
orra-san  a  bha  maille  ris ; 

4  Cionnus  a  chaidh  e  steach  do  thigh 
Dhè,  agus  a  ghabh  e  aran  na  fianuis,  agus 
a  dh'  ith  e  fèin,  agus  a  thug  e  mar  an  ceud- 
na  dhoibh-san  a  bha  maille  ris;  ni  nach 
'eil  ceaduichte  itheadh  ach  do  na  sagart- 
aibh  a  mhàin  ? 

5  Agus  thubhairt  e  riu,  Is  Tighearn  Mac 
an  duine  air  an  t-sàbaid  fèin. 

6  Tharladh  mar  an  ceudna  air  sàbaid 
eile,  gu  'n  deachaidh  e  steach  do  'n  t-siona- 
gog,  agus  gu  'n  do  theagaisg  e  ;  agus  bha 
an  sin  duine,  aig  an  robh  a  làmh  dheas  air 
seargadh. 

7  Agus  rinn  na  sgrìobhaichean  agus  na 
Phairisich  faire,  a  dh'  fheuchainn  an  leigh- 
iseadh  e  air  an  t-sàbaid  ;  chum  gu  'm  faigh- 
eadh  iad  cùis-dhìtidh  'na  aghaidh. 

8  Ach  thuig  esan  an  smuaintean,  agus 
thubhairt  e  ris  an  duine  aig  an  robh  an 
làmh  sheargta,  Eirich,  agus  seas  a  mach 
sa'  mheadhon.  Agus  dh'  èirich  esan,  ag- 
us  sheas  e. 

9  An  sin  thubhairt  Iosa  riu,  Feòraich- 
idh  mise  aon  ni  dhibh  ;  Am  bheil  e  cead- 
uichte  air  làithibh  na  sàbaid  maith  a 
dheanamh,  no  olc  ?  anam  a  shaoradh,  no 
a  sgrìos  ? 

10  Agus  air  dha  amharc  mu  'n  cuairt 
orra  uile,  thubhairt  e  ris  an  duine,  Sìn  a 
xnach  do  làmh.  Agus  rinn  e  sin :  agus 
dh'  aisigeadh  a  làmh  slàn  da  mar  an  làmh 
eile. 

11  Agus  lìonadh  iadsan  do  chuthach; 
agus  labhair  iad  r'  a  chèile,  ciod  a  dhean- 
adh  ia.d  ri  Iosa. 

12  Agus  anns  na  làithibh  sin  chaidh 
esan  gu  beinn  a  dheanamh  urnuigh,  agus 
bhuanaich  e  rè  na  h-oidhche  ann  au  ùru- 
uigh  ri  Dia. 

13  Agus  air  teachd  do  'n  là,  ghairm  e 
|  d'  a  ionnsuidh  a  dheisciobuil ;  agus  thagh 


e  dà  fhear  dheug  asda,  d'  an  do  ghoir  e 
Abstoil : 

14  Simon,  (a  dh'  ainmich  e  mar  an  ceud- 
na  Peadar,)  agus  Aindreas  a  bhràthair, 
Seumas  agus  Eoin,  Philip  agus  Bartolo- 
meus, 

15  Mata  agus  Tomas,  Seumas  mac  Al- 
pheuis,  agus  Simon  d'  an  goirear  Selotes, 

16  Iudas  bràtliair  Sheumais,  agus  Iudas 
Iscariot,  esan  a  bha  'na  fhear-brathaidh. 

17  Agus  thàinig  e  nuas  leo,  agus  sheas 
e  air  ionad  còmhnard,  agus  coimhthional 
a  dheisciobul,  agus  buidheann  mhòr- 
shluaigh  o  ludea  uile  agus  o  Ierusalem, 
agus  o  chois  fairge  Tliiruis  agns  Shidoin, 
muinntir  a  thàinig  g'  a  èisdeachd,  agus  gu 
bhi  air  au  leigheas  o  'n  euslaintibh  ; 

18  Agus  iadsan  a  bha  air  am  pianadh  le 
spioradaibh  neòghlan :  agus  leighiseadh 
iad. 

19  Agus  dh'  iarr  an  sluagh  uile  beant- 
uinn  ris :  oir  chaidh  cumhachd  a  mach  as, 
agus  shlànuich  e  iad  uile. 

20  Agus  thog  e  suas  a  shùilean  air  a 
dheisciobluibh,  agus  thubhairt  e,  Is  beann- 
aiclite  sibhse  ta  bochd  :  oir  is  leibh  rìogh- 
achd  Dhè. 

21  Is  beannaicbte  sibhse  ta  ocrach  a  nis : 
oir  sàsuichear  sibh.  Is  heanuaichte  siòhse 
ta  caoidh  a  nis  :  oir  gàiridh  sibh. 

22  Is  beannaichte  sibh,  'nuair  a  bheir 
daoine  fuath  dhuibh,  agus  a  chuireas  iad 
as  an  cuideachd  sibh,  agus  a  bheir  iad 
cainnt  mhaslach  dhuibh,  agus  a  thilgeas 
iad  a  mach  bhur  n-ainm  mar  olc,  air  son 
Mhic  an  duine. 

23  Deanaibh-sa  gairdeachas  san  là  sin, 
agus  leumaibh  le  h-aoibhneas :  oir  feuch, 
is  raòr  bhur  duais  air  nèamli :  oir  is  ann 
mar  sin  a  rinn  an  aithriche  air  na  fàidhibh. 

24  Ach  is  an-aoibhinn  duibhse  ta  saoibh- 
ir :  oir  fhuair  sibh  bhur  sòias. 

25  Is  an-aoibhinn  duibhse  ta  sàitheach  ; 
oir  bithidh  ocras  oirbh.  Is  an-aoibhinn 
duibhse  ta  gàireachdaich  a  nis  :  oir  ni  sibh 
bròn  agus  gul. 

26  Is  an-aoibhinn  duibhse  'nuair  a  labh- 
ras  daoine  maith  umaibh :  oir  is  ann  mar 
sinn  a  rinn  an  aithriche  ris  na  fàidhibii 
brèige. 

27  Ach  a  ta  mi  ag  ràdh  ribhse  ta  'g  èisd- 
eachd,  Gràdhaichibh  bhur  naimhde,  dean- 
aibh  maith  dhoibh-san  le  'm  fuathach  sibh ; 

28  Beannaichibh  iadsan  a  'ta  'gur  mall- 
achadh,  agus  deanaibh  urnuigh  air  son  na 
muinntir  a  ta  buntuinn  gu  naimhdeil 
ribh. 

29  Ris  an  tì  a  bhuaileas  thu  air  aon 
ghial,  cum  an  gial  eile  ;  agus  do  'n  tì  a 
bheir  t'  fhalluinn  dhiot,  na  bac  do  chòta 
mar  an  ceudna. 

30  Thoir  do  gach  neach  a  dh'  iarras  ort ; 
agus  o  'n  neach  a  bheir  uait  do  mliaoin,  na 
iarr  air  ais  i. 

31  Agus  mar  a  b'  àill  leibh  daoine 
dheanamh  dhuibh,  deanaibh-sa  mar  an 
ceudna  dhoibh-san. 

32  Oir  ma  ghràdhaicheas  sibh  iadsan  aig 
am  bheil  gràdh  dhuibh,  ciod  ara  buidh- 
eachas  a  ta  agaibh  ?  oir  gràdhaichidh  peac- 
aich  fèin  au  dream  aig  am  bheil  gràdh 
dhoibh. 

33  Agus  ma  ni  sibh  maith  do  'n  mhuinn- 

tir  a  ni  maith  dhuibh,  ciod  am  buidheach- 
as  a  ta  agaibh  ?  oir  ni  peacaich  an  ni  so 
fein  mar  an  ceudna. 

S4  Agus  ma  bheir  sibh  iasachd  dhoibh- 
sau  o  'm  bheil  dùil  agaibh  ri  fhaotainn  a 
rìs,  ciod  am  buidheachas  a  ta  agaibh?  oir 
bheir  peacaich  fèin  iasachd  do  pheacach- 
aibh,  chutn  gu  'm  faigh  iad  uiread  a  rìs. 

35  Ach  gràdhaichibh-sa  bhur  naimhde, 
agus  deanaihh  maith,  agus  thugaibh  ias- 
achd,  gun  dùil  a  bhi  agaibh  ri  ni  sain  bith 
'na  èiric:  agus  bithidh  bhur  duais  mòr, 
agus  bithidh  sibh  'nur  cloinn  do  'n  Tì  a  's 
àirde  :  oir  a  ta  esan  tabhartach  dhoibh-sau 
a  ta  mi-thaingeal  agus"  olc. 

36  Bithibh-sa  uime  sin  tròcaireach,  mar 
a  ta  bhur  n-Athair  tròcaireach. 

37  Agus  na  tugaibh  breth,  agus  cha  toir- 
ear  breth  oirbh:  na  dìtibh,  agus  cha  dìt- 
earsibh  :  thugaibh  maitheanas,  agus  bheir- 
ear  maitheanas  dhuibh. 

38  Thugaibh  uaibh,  agus  bheirear 
dhuibh  ;  deadh  thomhas,  air  a  gheinneadh, 
agus  air  a  chrathadh  ri  chèile,  agus  a'  cur 
thairis,  bheir  daoine  ann  bhur  n-uchd  ;  oir 
leis  an  toinlias  le  "n  tomhais  sibh,  tomhais- 
ear  dhuibh  a  rìs. 

39  Agus  labhair  e  cosamhlachd  riu,  Am 
feud  an  dall  dall  a  threòrachadh  ?  nach  tuit 
iad  le  chèile  ann  an  slochd  ? 

40  Cha  'n  'eil  an  deisciobul  os  ceann  a 
mhaighstir :  ach  ge  b'  e  neach  a  ta  coimh- 
ìionta,  bithidh  e  raar  a  mhaighstir. 

41  Agus  c'  ar  son  a  ta  thu  faicinn  an 
smùirnein  a  ta  an  sùil  do  bhràthar,  agus 
nach  'eil  thu  toirt  fa  'near  an  t-sail  a  ta  ann 
do  shùil  fèin  ? 

42  No  cionnus  a  dh'  fheudas  tu  ràdh  ri 
do  bhràthair,  A  bhràthair,  leig  dhomh  an 
6mùirnein  a  thoirt  à  d'  shùil,  agus  nacli  'eil 
tliu  toirt  fa  'near  an  t-sail  a  ta  ann  do  shùil 
fèin  ?  A  chealgair,  tilg  a  mach  air  tùs  an 
t-sail  as  do  shùil  fèin,  agus  an  sin  is  lèir 
dhuit  gu  soilleir  an  smùirnein  a  ta  ann  an 
sùil  do  bhràthar  a  thoirt  aside. 

43  Oir  cha  deadh  chraobh  a  bheir  a  mach 
droch  thoradh :  agus  cha  droch  chraobh  a 
bheir  a  mach  deadh  thoradh. 

44  Oir  aithnichear  gach  craobh  air  a 
toradh :  oir  cha  tionail  daoine  figean  do 
dhroighionn,  no  caoran  fìona  do  'n  fhearr- 
dhris. 

45  Bheir  duine  maith  ni  maith  a  mach 
à  deadh  ionmhas  a  chridhe ;  agus  bheir 
droch  dhuine  ni  olc  a  mach  à  droch  ion- 
inhas  a  chridhe  :  oir  is  ann  à  pailteas  a' 
chridhe  a  labhras  a  bheul. 

46  Agus  c'  ar  son  a  ghoireas  sibh,  a 
Thighearn,  a  Thighearn,  dhiom-sa,  agus 
nach  dean  sibh  na  nithe  a  ta  mi  ag  ràdh  ? 

47  Gach  neach  a  thig  a'  m'  ionnsuidh-sa, 
agus  a  chluinneas  mo  bhriathra,  agus  a  ni 
iad,  feuchaidh  mi  dhuibh  co  ris  is  cos- 
inhuil  e  : 

48  Is  cosmhuil  e  ri  duine  a  thog  tigh, 
agus  a  chiadhaich  domhain,  agus  a  chuir 
a'  bhunait  air  carraig  :  agus  an  uair  a  thài- 
nig  an  tuil,  bhuail  au  sruth  gu  dian  air  an 
tigh  sin,  agus  cha  b'  urrainn  e  charachadh ; 
oir  bha  e  air  a  shuidheachadh  air  carraig. 

49  Ach  an  tì  a  chluinneas,  agus  nach 
dean,  is  cosmhuil  e  ri  duine  a  thog  tigh  air 
au  talamh  gun  bhunait,  air  an  do  bhuail 


an  sruth  gu  dian,  agus  air  ball  thuit  e  ; 
agus  bu  mhòr  tuiteain  an  tighe  sin. 

ANISan  uair  a  chrìoehnaich  e  a  bhriath- 
ra-san  uile  ann  an  èisdeachd  an 
t-sluaigh,  chaidh  e  steach  do  Chapernaum. 

2  Agus  bha  seirbhiseach  ceannaird-cetid 
àraidh,  ab'  ionmhuinn  leis,  gu  tinu,  agus  ri 
h-uchd  bàis. 

3  Agus  an  uair  a  chual  e  mu  Iosa,  chuir 
e  seanairean  nan  Iudhacli  d'  a  ionnsuidh, 
a'  cur  impidh  air  gu  'n  tigeadh  e,  agus  gu  'n 
leighiseadh  e  a  sheirbhiseach. 

4  Agus  an  uair  a  thàinig  iad  gu  Iosa, 
ghuidh  iad  air  gu  dùrachdach,  ag  radh, 
Gu  'm  b'  airidh  e  gu  'n  deanadh  esan  so  dha  : 

5  Oir  is  toigh  leis  ar  cinneach-ne,  agus 
thog  esan  dhuinn  sionagog. 

6  Agus  chaidh  Iosa  maille  riu.  Ach  air 
dha  bhi  nis  fagus  do  'n  tigh,  chuir  an  ceann- 
ard-ceud  càirdean  d'  a  ionnsuidh,  ag  ràdh 
ris,  A  Thighearn,  na  cuir  dragh  ort  fèin  ; 
oir  cha  'n  airidh  mise  gu  'u  rachadh  tu 
steach  fo  m'  chleith  : 

7  Uime  sin  cha  mhò  a  mheas  mi  gu  'm 
b'  airidh  mi  fèin  air  teachd  a'  d'  ionnsuidh  : 
ach  a  mhàbi  abair  am  focal,  agus  slànuich- 
ear  m'  òglach. 

8  Oir  is  duine  mise  fèin  air  mo  chur  fo 
ùghdarras,  aig  am  bheil  saighdeara  fodli- 
atn  ;  agus  their  mi  ris  an  fhear  so,  lmich, 
agus  imichidh  e  ;  agus  ri  fear  eile,  Thig, 
agus  thig  e ;  agus  ri  m'  sheirbhiseach, 
Dean  so,  agus  ni  se  e. 

9  Agus  au  uair  a  chual  losa  na  nithe  so, 
ghabh  e  iongantas  ris,  agus  air  tionndadh 
dha,  thubhairt  e  ris  an  t-sluagh  a  lean  e, 
A  ta  mi  ag  ràdh  ribh,  nach  cì'  fhuair  mi 
creidimh  co  mòr  as  so,  ann  an  Israel  fèin. 

10  Agus  air  pilltiim  air  an  ais  do  'n  tigh 
do  na  teachdairibli  a  chuiivadh  d'  a  ionn- 
suidh,  fhuair  iad  an  seirbhiseach  a  bha 
tinn,  slàn. 

11  Agns  tharladh  an  là  'na  dhèigh  sin, 
gu  'n  deachaidli  e  chum  baile  d'  an  gairm- 
ear  Nain;  agus  chaidh  a  dheisciobuil 
maille  ris,  agus  sluagh  mòr. 

12  A  nis  an  uair  a  thàinig  e  am  fagus 
do  gheata  a'  bhaile,  feuch,  ghiùlaineadh  a 
mach  duine  marbh,  aon  mhac  a  mhàthar, 
agus  bu  bhantrach  i :  agus  bha  sluagh  mòr 
do  mhuinntir  a'  bhaile  maille  rithe. 

13  Agus  an  uair  a  chunnaic  an  Tigh- 
earn  i,  ghabh  e  truas  d'  i,  agus  thubhairt  e 
rithe,  Na  guil. 

14  Agus  thàinig  e  agus  bhean  e  ris  a' 
ghiùlan ;  (agus  slieas  iadsan  a  bha  'g  a  iom- 
char;)  agus  thubhairt  e,  Oganaich,  a  ta 
mi  ag  ràdh  riut,  èirich. 

15  Agus  dh'  èirich  an  duine  bha  marbh 
'na  shuidhe,  agus  thòisich  e  air  labhairt : 
agus  thug  e  d'  a  mhàthair  e. 

16  Agusghlac  eagal  iad  uile  :  agus  thug 
iad  glòir  do  Dhia,  ag  ràdh,  Dh'  èirich  fàidh 
mòr  'nar  measg-ne  ;  agus,  Dh'  amhairc  Dia 
air  a  shìuagh  fèiu. 

17  Agus  chaidh  an  t-iomradh  ro  mach 
air-san  air  feadh  Iudea  uile,  agus  na  dùth- 
cha  mu  'n  cuairt  uile. 

18  Agus  dh'  innis  a  dheisciobuil  do  Eoin 
mu  thimchioll  nau  nithe  sin  uile. 

19  Agus  ghairm  Eoin  d'  a  ionnsuidh 

dithis  àrairìh  d'  a  dhpisciobluibh,  agus  chuir 
e  iad  gu  losa,  ag  ràdh,  An  tusa  esan  a  bha 
ri  teachd,  uo  'ìn  bi  sùil  againn  ri  neach 
eile  ? 

20  Agus  air  teachd  do  na  daoinibh  d'  a 
ionnsufrìh,  thubhairt  iad,  Chuir  Eoin 
Baiste  sinne  a'  d'  ionnsuidh,  ag  ràdh,  An 
tusa  an  Tì  a  bha  ri  teachd,  no  "m  bi  sùil  ag- 
ninn  ri  neach  eile  ? 

21  Agus  anns  an  uair  sin  fèin  leighis  e 
mòran  o  'n  euslaintihh  agus  o  'm  plàigh- 
ibh,  agus  o  dhroch  spioradaibh  ;  agus  tiiug 
e  'n  radharc  do  mhòran  a  blia  dall. 

22  Agus  fhreagair  Iosa,  agus  thubhairt 
e  riu,  Imichibh-sa  agus  innsibh  do  Eoin  na 
nithe  a  chunnaic  agus  a  chuala  sibh,  gu 
bheil  na  doill  a'  faicinn,  na  bacaich  ag  im- 
eachrì,  na  lobhair  air  an  glanadh,  na  bodh- 
air  a"  cluinntinn,  na  mairbh  air  an  dùsg- 
adh,  an  soisgeul  air  a  shearmonachadh  do 
na  bochdaibh. 

23  Agus  is  beannaichte  esan  nach  faigh 
oilbheum  annam-sa. 

24  Agus  an  uair  a  dh'fhalbh  teachdair- 
ean  Eoin,  thòisich  e  air  labhairt  ris  an 
t-siuagh  muthimehioil  Eoin,  Ciod  an  ni  a 
ehaidh  sibh  a  mach  do  'n  fhàsach  a  dh'- 
fhaiciun?  an  i  cuilc  air  a  crathadh  le 
gaoith  ? 

25  Ach  ciod  e  an  ni  chaidh  sibh  a  mach 
a  dh'  fhaicinn?  an  e  duine  air  a  sgeadach- 
adh  ann  an  eudach  mìn  ?  feuch,  iadsan  a 
ta  sgeariaichte  le  eudach  rìomhach,  agus  a' 
caitheadh  ara  beatha  gu  sòghail,  is  ann  an 
cùirtibh  nan  rìghrean  a  ta  iad. 

2G  Ach  ciod"e  an  ni  chaidh  sibh  a  mach 
a  dh'  fhaicinn?  an  e  fàidh?  seadh,  a  ta  mi 
ag  ràdh  ribh,  agus  ni  's  mò  na  fàidh. 

27  Is  e  sc  an~Tì  mu  'm  bheil  e  sgrìobhta, 
Feuch,  cuiridh  mi  mò  theachdaìr  roimh 
do  ghnùis,  a  dh'  ulluicheas  do  shlighe 
romhad. 

28  Oir  a  ta  mi  ag  ràdh  ribh,  'Nam 
measg-sau  a  rugadh  le  mnaibh,  cha  'n  'eil 
fàidh  a  's  mò  na  Eoin  Baiste  :  gidheadh  an 
tì  a  's  lugha  aun  an  rìoghachd  Dhè,  is  mò 
e  na  esau. 

29  Asrus  dh'  fliìreanaich  am  pobuil  uile 
a  chual  e,  agus  na  cìs-mhaoir  Dia,  air 
dhoibh  bhi  air  am  baisteadh  le  baisteadh 
Eoin. 

'  30  Ach  chuir  na  Phairisich  agus  an 
luchd-lagha  cùl  ri  comhairle  Dhè  d'  an 
taobh  fèiu,  am  feadh  nach  do  bhaisteadh 
iad  leis. 

31  Agus  thubhairt  an  Tighearna,  Cò  ris 
uime  sin  a  shamhiaicheas  mi  daoine  a'  ghin- 
ealaich  so?  agus  cò  ris  a  ta  iad  cosmhuil  ? 

32  A  ta  iad  cosmhuil  ri  cloinn  a  ta  'nan 
suidhe  sa'  mhargadh,  agus  a  dh'  èigheas  r'  a 
chèiie,  ag  ràdh,  Kinn  sinne  pìobaireachd 
dhuibh-sa,  agus  cha  d'  rinn  sibhse  dann- 
sa:  rinn  sinne  tuireadh  dhuibh-sa,  agus 
cha  d'  rinn  sibhse  gul. 

33  Oir  thàinig  Eoin  Baiste,  cha  'n  ann 
ag  itheadh  arain,  no  ag  òl  fiona ;  agus 
their  sihh,  A  ta  deamhan  aige. 

34  Thàinig  Mac  an  duine  ag  itheadh  ag- 
us  ag  òl :  agus  their  sibh,  Feuch  duine 
geòcach,  agus  pòitear-fìona,  caraid  chìs- 
mhaor  agus  pheaeaeh. 

35  Ach  a  ta  gliocas  'air  a  fìreauachadh 
le  a  clohm  uile." 

36  Agus  dh'  iarr  duine  àraidh  do  na 
Phairisich  air,  gu  'n  itheadh  e  biadh  mailie 
ris.  Agus  chaidh  e  steach  do  thigh  an 
Phairisich,  agus  shuidh  e  sìos  chum  bìdh. 

37  Agus,  feuch,  an  uair  a  fhuair  bean 
anns  a'  hhaile.  a  bha  'na  peacadh,  fios  gn  'n 
robh  e  'na  shuidhe  aig-  biadh  ann  an  tigh 
an  Phairisich,  thug  i  leatha  bocsa  alabas- 
tair  làn  do  oladh  cliùbhraidh, 

38  Agus  sheas  i  aig  a  chosaibh  air  a 
chùlaobh  a'  gul,  agus  thòisich  i  air  a  chos- 
an  a  fhliuchadh  le  a  deuraibh,  agus  thior- 
maich  i  iad  le  folt  a  cinn,  agus  phòg  i  a 
chosa,  agus  dh'  ung  i  leis  an  oladh  iad. 

39  Agus  an  uair  a  chunnaic  am  Phairis- 
each,  a  thug  cuirearìh  dha,  so,  labhair  e 
ann  fèin,  ag  ràdh,  Nam  b'  fhàidh  an  duine 
so,  bhiodh  fhios  aige  cò  i  a'  bhean  so  a  ta 
beantuinn  ris,  agus  ciod  is  gnè  dh"  i ;  oir  is 
peacach  i. 

40  Agus  fhreagair  Iosa,  agus  thubhairt 
e  ris,  A  Shimoin,  a  ta  ni  agam  ri  ràdh 
riut.  Agus  thubhairt  esan,  A  mhaighstir, 
abair  e. 

41  Bha  aig  fear-fiacha  àraidh  dithis  do 
fhèichneinibh :  bha  aige  air  aon  fhear 
cùig  ceud  peghinn,  agus  air  an  fhear  eile 
leth-cheud. 

42  Agus  do  bhrìgh  nach  robh  aca  ni  leis 
an  dìoladh  iad,  mhaith  e  gu  saor  dhoibh 
araon.  Innis  dhomh-sa  uime  sin,  cò 
dhiubh  is  mò  a  ghràdbaicheas  e  ? 

43  Agus  fhreagair  Simon  agus  thubh- 
airt  e,  Is  i  mo  bharail  gur  e  an  neach  is  mò 
d'  an  do  mhaith  e.  Agus  thubhairt  e  ris, 
Is  ceart  a  thug  thu  breth. 

44  Agus  air  tionndadh  ris  a'  mhnaoì, 
thubhaiVt  e  ri  Simon,  Am  faic  thu  a'  bhean 
so  ?  thàinig  mi  steach  do  d'  thigh,  cha 
d'  thug  thu  dhomh  uisge  chum  mo  chos; 
ach  dh'  ionnlaid  ise  mo  chosa  le  deuraibh, 
agus  thiormaich  i  iad  le  folt  a  cinn. 

45  Cha  d'  thug  thusa  dhomh  pòg:  ach  o 
thàinig  ise  stigh,  cha  do  sguir  i  a  phògadh 
mo  chos. 

46  Cha  d'  ung  thusa  mo  eheann  le  h-ol- 
adh :  ach  dh'  ung  ise  mo  chosa  le  h-oladh 
chùbhraidh. 

47  Uime  sin  a  ta  mi  ag  ràdh  riut,  Gu 
bheil  a  peacanna  a  ta  lìonmhor,  air  am 
maitheadh ;  air  an  aobhar  sin  ghràdhaich 
i  gu  mòr :  ach  ge  b'  e  neach  d'am  maithear 
beagan,  bithidh  a  ghràdh  beag. 

48  Agus  thubhairt  e  rithe,  Tha  do 
pheacanna  air  am  maitheadh. 

49  Agus  tbòisich  iadsan  a  bha  'nan 
suidhe  aig  biadh  maille  ris,  air  a  ràdh  annte, 
fèin,  Cò  e  so  a  ta  eadhon  a'  maitheadh 
pheacanna? 

50  Agus  thubhairt  e  ris  a'  mhnaoi, 
Shlànuich  do  chreidimh  thu ;  imich  an 
sìth. 

CAIB.  VIII. 

AGUS  tharladb  an  dèigh  sin,  gu  'n  d'  im- 
ich  esan  troimh  gach  caithir  agus 
baile,  a'  searmonachadh,  agus  a'  cur  an 
cèiil  soisgeil  rìoghachd  Dhè,  agus  an  rìà 
fhear  dheug  maiiie  ris  ; 

2  Agus  mnài  àraidh  a  leighiseadh  o 
dhroclk  spioradaibh  agus  o  euslaintibh, 
Muire  d'  an  gairmear  Magdalen,  as  an 
deachaidh  seachcì  deamhain, 

3  Agus  Ioanna  bean  chusa  stiùbhaird 
Heroid,  agus  Susanna,  agus  mòran  eile,  a 
bha  frithealadh  dha  le  am  maoin. 

4  Agus  an  uair  a  chruinnich  sluagh 
rnòr,  agus  a  thàinig  iad  as  gach  baile  d  a 
ionnsuidh,  labhair  e  ann  an  cosamhlachd : 

5  Chaidh  fear-cuir  a  mach  a  chur  a  shìl : 
agus  ag  cur  da,  thuit  cuid  ri  taobh  an 
rathaid ;  agus  shaltradh  sìos  e,  agus  dh'- 
ith  euulaith  an  athair  suas  e. 

6  Agus  thuit  cuid  eile  air  carraig,  agus 
air  fàs  da,  shearg  e,  do  bhrìgh  nach  robh 
sùgh  aige. 

7  Agus  thuit  cuid  eile  am  measg  droigh- 
inu,  agus  dh'  f  hàs  an  droighionn  maille  ris, 
agus  thachd  se  e. 

8  Agus  thuit  cuid  eile  air  talamh  maith, 
agus  dh'  fhàs  e  suas,  agus  thug  e  toradh 
uaith  a  cheud  uiread  as  a  chuireadh.  Ag- 
us  air  dha  na  nithe  sin  a  ràdh,  ghlaodh  e, 
Ge  b'  e  aig  am  bheil  cluasa  chum  èisd- 
eachd,  èisdeadh  e. 

9  Aarus  dh'  fhiosraich  a  dheisciobuil  deth, 
ag  ràdh,  Ciod  e  an  cosamhlachd  so  ? 

10  Agusthubhairt  esan,  Thugadh  dhuibh- 
sa  eòlas  fhaotainn  air  rùn  dìomhair  rìogh- 
achd  Dhè;  ach  do  chàch  an  cosamh- 
lachdaibh,  ionnus  ag  faicinn  doibh  nach 
faiceadh  iad,  agus  ag  cluinntinn  doibh 
nach  tuigeadh  iad. 

11  Ach  is  e  so  an  cosamhlachd :  Is  e  an 
sìol  focal  Dè. 

12  Iadsan  ri  taobh  an  rathaid,  is  iad  sin 
a  dh'  èisdeas  :  'na  dhèigh  sin  a  ta  an  diabh- 
ul  a'  teachd,  agus  a'  togail  air  falbh  an 
f'hocail  as  an  cridheachaibh,  air  eagal  gu  'n 
creideadh  iad  agus  gu  'm  biodh  iad  air  an 
saoradh. 

13  An  dream  air  a'  charraig,  is  iad  sin 
iadsan,  an  uair  a  dh'  èisdeas  iad,  a  ghabh- 
as  am  focal  d'  an  ionnsuidh  le  gairdeachas ; 
ach  cha  'n  'eil  aca  so  freumh,  muinntir  a 
chreideas  rè  tamuill,  agus  an  àm  buairidh 
a  ta  tuiteam  air  falbh. 

14  Agus  an  ni  a  thuit  am  measg  droigh- 
ìnn,  is  iad  sin  an  dream  a  dh'  èisdeas,  agus 
air  dhoibh  dol  a  mach,  a  ta  iad  air  an 
tachdadh  le  cùram,  agus  le  saoibhreas, 
agus  le  sàimhean  na  beatha  so,  agus  cha  'n 
'eil  iad  a'  toirt  toraidh  uatha  chum  foir- 
feachd.  ,     -  . 

15  Ach  an  ni  a  ihuit  san  talamh  mhaith, 
is  iad  sin  iadsan,  air  dhoibh  am  focal  èisd- 
eachd,  a  ta  'ga  choimhead  ann  an  cridhe 
trèibh-dhireach  agus  maith,  agus  a'  toirt 
toraidh  uatha  le  foighidinn. 

16  Cha  'n  'eil  neach  air  bith,  air  dha 
coinneal  a  lasadh,  a  dh'  fholaicheas  fo 
shoitheach  i,  no  chuireas  fo  leabaidh  i : 
ach  cuiridh  e  ann  an  coinnleir  i,  chum 
gu  'm  faic  iadsan  a  thig  a  stigh  an  solus. 

17  Oir  cha  'n  'eil  ni  sam  bith  folaichte, 
nach  deanar  follaiseach ;  no  uaigneach, 
nach  aithnichear,  agus  nach  tig  am  foll- 
ais. 

18  Air  an  aobhar  sin  thugaibh  fa  'near 
cionnus  a  dh'  èisdeas  sibh  :  oir  ge  b'  e  neach 
aig  am  bheil,  bheirear  dha;  agus  ge  b'  e 
neach  aig  nach  'eil,  bheirear  uaith  eadhon 
an  ni  sin  a  shaoilear  a  bhi  aige. 

19  An  sin  thàinig  d'  a  ionnsuidh  a  mhàth- 
air  agus  a  bhràithre,  agus  cha  b'  urrainn 
iad  teachd  am  fagus  da  leis  an  dòmhlas. 


20  Agus  dh'  innseadh  dha  )e  dream  àr- 
aidh,  a  thubhairt,  Tha  do  mhàthair  agus  \, 
do  bhràithre  'nan  seasamh  a  muigh,  ag 
iarraidh  t'  fhaicinn. 

21  Agus  fhreagair  esan  agus  thubhairt  e 
riu,  Is  iad  mo  mhàthair  agus  mo  bhràith- 
rean  iadsan  a  dh'  èisdeas  n  focal  Dè,  agus 
a  ni  e. 

22  Agus  tharladh  air  là  àraidh,  gu  'n 
deachaidh  e  fèin  agus  adheisciobuil  a  stigh 
do  luing :  agus  thubhairt  e  riu,  Racham- 
aid  thairis  gu  taobh  thall  an  locha.  Agus 
chuir  iad  a  mach  o  thìr. 

23  Ach  ag  seòladh  dhoibh,  thuit  codal 
air-san  :  agus  thàinig  ànradh  gaoithe  a  nuas 
air  an  loch,  agus  lìonadh  iad  le  h-uisge, 
agus  bha  iad  ann  an  gàbhadh. 

24  Agus  tliàinig  iad  d'  a  ionnsuidh,  ag- 
us  dhùisg  iad  e,  ag  ràdh,  A  mhaighstir,  a 
mhaighstir,  tha  sinn  caillte  !  An  sin  dh'- 
èirich  esan,  agus  chronuich  e  a'  ghaoth, 
agus  onfa  an  uisge :  agus  sguir  iad,  agus 
thàinig  fèath  ann : 

25  Agus  thubhairt  e  riu,  C'  àit  am  bheil 
bhur  creidimh?  agus  air  dhoibh  bhi  fo 
eagal,  ghabh  iad  iongantas,  ag  ràdh  r'  a 
chèile,  Ciod  a'  ghnè  dhuine  so  ?  oir  a  ta  e 
toirt  àithne  do  na  gaothaibh,  agus  ,do  'n 
uisge  fèin,  agus  a  ta  iad  ùmhal  dha. 

26  Agus  thàinig  iad  air  tìr  aig  dùthaich 
nan  Gadareneach,  a  ta  thall  fa  chomhair 
Ghalile. 

27  Agus  an  uair  a  chaidh  e  mach  air 
tìr,  choinnich  duine  àraidh  as  a*  bhaile  e, 
anns  an  robh  deamhain  rè  aimsir  fhada, 
agus  aig  nach  biodh  eudach  uime,  agus 
nach  fanadh  ann  an  tigh,  ach  anns  na 
h-àitibh-adhlaic. 

28  An  uair  a  chunnaic  e  Iosa,  ghlaodh 
e  mach,  agus  thuit  e  sìos  'na  làthair,  agus 
thubhairt  e  le  guth  àrd,  Ciod  e  mo  ghnoth- 
uch-sa  riut,  Iosa,  a  Mhic  an  Dè  a  's  ro 
àirde  ?  guidheam  ort,  na  pian  mi. 

29  (Oir  bha  e  air  toirt  àithne  do  'n  spior- 
ad  neòghlan  dol  a  mach  as  an  duine.  Oir 
bu  tric  a  rug  e  gu  naimhdeil  air:  agus 
cheangladh  e  le  slabhruidhibh,  agus 
choimhideadh  an  geimhlibh  e ;  agus  air 
briseadh  a  chuibhreacha  dha,  dh'  iomain- 
eadh  a  leis  an  deamhan  do  'n  fhàsach.) 

30  Agus  dh'  fhiosraich  Iosa  dheth,  ag 
ràdh,  Ciod  is  ainm  dhuit  ?  agus  thubhairt 
esan,  Legion :  do  bhrìgh  gu  'n  deachaidh 
mòran  dheamhan  a  steach  ann. 

31  Agus  ghuidh  iad  air,  gun  àithne 
thoirt  doibh  dol  sios  do  'n  doimhneachd. 

32  Agus  bha  treud  lìonmhor  mhuc  an 
sin,  ag  ionaltradh  air  an  t-sliabh :  agus 
ghuidh  iad  air  cead  a  thoirt  doibh  dol  a 
steach  annta.   Agus  thug  e  cead  doibh. 

33  An  sin  air  dol  do  na  deamhnaibh  a 
maeh  as  an  duine,  chaidh  iad  anns  na  muc- 
aibh  :  agus  ruith  an  treud  mhuc  gu  dian 
sìos  le  bruthach  do  'n  loch,  agus  thachd- 
adh  iad. 

34  Agus  an  uair  a  chunnaic  an  dream  a  I 
bha  'gam  biadhadh  an  ni  a  rinneadh,  ( 
theich  iad,  agus  dh'  innis  iad  e  anns  a'  i 
bhaile,  agus  anns  an  dùthaich.  j 

35  Agus  chaidh  iadsan  a  mach  a  dh'-  1 
fhaicinn  an  ni  a  rinneadh ;  agus  thàinig  > 
iad  gu  Iosa,  agus  fhuair  iad  an  duine  as 
aa  deachaidh  na  deamhain,  'na  shuidhe  ; 

aig  cosaibh  Iosa,  air  eudachadh,  agus  e  'na 
cheill :  agus  ghabh  iad  eagal. 

36  Agus  dh'iunis  an  dream  a  chunnaic 
e  dhoibh,  cionnus  a  shlànuicheadh  an 
duiue  san  robh  na  deamhain. 

37  An  sin  dh'iarr  muinntir  dùthcha  nan 
Gadareneach  uile  air-san  imeachd  uatha  ; 
oir  ghlacadh  le  h-eagal  mòr  iad  :  agus 
chaidh  e  sau  luing,  agus  phill  e  air  ais  a 
rìs. 

38  A  nis  ghuidh  an  duine  as  an  deach- 
aidh  na  deamliain  air,  e  fèin  a  bhi  maille 
ris  :  acb  chuir  Iosa  uaith  e,  ag  ràdh, 

39  Pill  do  d'  thigh  fèin,  agus  cuir  an 
cèill  meud  nan  nithe  a  rinn  Dia  dhuit. 
Agus  dh'imich  e  roimhe,  ag  innseadh  gu 
follaiseach  air  feadh  a'  bhaile  uile,  meud 
nan  nithe  a  rinn  Iosa  dlia. 

40  Agus  tharladh,  an  uair  a  phill  Iosa 
air  ais,  gu  'n  do  ghabh  an  sluagh  gu  toil- 
each  ris  :  oir  bha  iad  uile  'ga  fheitheamh. 

41  Agus,  feuch,  thàinig  duine  d'  am 
b'  ainm  Iairus,  a  bha  'na  uachdaran  air  an 
t-sionagog ;  agus  thuit  e  aig  cosaibh  Iosa, 
agus  ghuidh  e  air  gu  'n  tigeadh  e  d'  a 
thigh  : 

42  Do  bhrìgh  gu  'n  robh  aon-ghin  nigh- 
inu  aige,  mu  thimchioll  dà  bhliadhna 
dheug,  agus  i  faotainn  a'  bhàis.  (Ach  air 
dha  blii  'g  imeachd,  bha  'n  sluagh  'ga 
theanuadh. 

43  Agus  thàinig  bean  air  an  robh  dòrt- 
adh  fola  dà  bhliadhna  dheug,  agus  a 
chaitli  a  beathachadh  uile  ri  lèighibh,  ag- 
us  nach  b'  urrainn  bhi  air  a  leigheas  le 
neachair  bith, 

44  Thàinig  tse  air  a  chùlaobh,  agus 
I  bhean  i  ri  iomall  'eudaich  :  agus  sguir  a 

dòrtadh  fola  air  ball. 

»  45  Agus  thubhairt  Iosa,  Cò  bhean  rium  ? 
Air  àicheadh  do  na  h-uile,  thubhairt 
Peadar  ris,  agus  iadsan  a  bha  maille  ris, 
A  mhaighstir,  tha  'n  sluagh  ga  d'  dhòmh- 
lachadh,  agus  ga  d'  theannadh,  agus  an 
abair  thu,  Cò  bhean  rium  ? 

46  Agus  thubhairt  Iosa,  Bhean  neach 
j  èigin  rium  :  oir  mhothaich  mi  cumhachd 
j     a'  dol  asam. 

47  Agus  an  uair  a  chunnaic  a'  bhean 
nach  robh  i  an  ain-fhios,  thàinig  i  air 

j  chrith,  agus  a'  sleuchdadh  dha,  chuir  i  'n 
\  cèill  da,  an  làthair  an  t-sluaigh  uile,  c'  ar 
j,     son  a  bhean  i  ris,  agus  mar  a  shlànuich- 

eadh  i  gu  grad. 
8       48  Agus  thubhairt  esan  rithe,  A  nigh- 

ean,  biodh  misneach  agad  :  shlànuich  do 
.     chreidimh  thu  ;  imich  an  sìth.) 
B       49  Am  feadh  a  bha  e  fathast  a'  labhairt, 
\     thàinig  neach  o  thigh  Uachdarain  na  siona- 

goig,  ag  ràdh  ris,  Tha  do  nighean  marbh  ; 

na  cuir  dragh  air  a'  mhaighstir. 

50  Ach  an  uair  a  chual  Iosa  so,  flireag- 
air  se  e,  ag  ràdh,  Na  biodh  eagal  ort :  a 
mhàin  creid,  agus  bithidh  i  air  a  slànuch- 
adh. 

51  Agus  an  uair  a  chaidh  e  do  'n  tigh, 
cha  do  leig  e  le  neach  air  bith  dol  a  stigh, 
ach  Peadar,  agus  Eoin,  agus  Seumas,  ag- 
us  athair  agus  màthair  na  nighinn. 

52  Agus  bha  iad  uile  a'  gul,  agus  a' 
deanamh  caoidh  air  a  son  :  ach  thubhairt 
esan,  Na  guilibh  ;  cha  'n  eil  i  marbh,  ach 
'na  codal. 


53  Agus  rinn  iad  gàire  fanoid  ris,  do 
bhrìgh  gu  'n  robh  fhios  aca  gu  'n  robh  i 
marbh. 

54  Agus  air  dha  an  cur  a  mach  uile, 
ghlac  e  air  làimh  i,  agus  ghlaodh  e,  ag 
ràdh,  A  nighean,  èirich. 

55  Agus  thàinig  a  spiorad  air  ais,  agus 
dh'  èirich  i  air  ball :  agus  dh'  àithn  e  biadh 
a  thoirt  d'  i. 

56  Agus  ghlac  uamhas  mòr  a  pàrantan : 
ach  tlmg  esan  àithne  dhoibh  gun  an  ni  a 
rinneadh  innseadh  do  neach  air  bith. 

AGUS  ghairm  e  an  dà  fhear  dheug  an 
ceann  a  chèile,  agus  thug  e  cumh- 
achd  agus  ùghdarras  doibh  air  na  h-uile 
dheamhnaibh,  agus  a  chura  euslaintean  a 
leigheas. 

2  Agus  chuir  e  mach  iad  a  shearmon- 
achadh  rìoghachd  Dhè,  agus  a  shlànuch- 
adh  nan  euslan. 

3  Agus  thubhairt  e  riu,  Na  tugaibh  ni 
air  bith  leibh  chum  na  slighe,  bataiche, 
no  mala,  no  aran,  no  airgiod  ;  ni  mò  bhios 
dà  chòta  aig  gach  fear  agaibh. 

4  Agus  ge  b'  e  air  bith  tigh  d'  an  tèid  sibh 
a  steach,  fanaibh  an  sin,  agus  à  sin  rach- 
aibh  a  mach. 

5  Agus  cò  air  bith  iad  nach  gabh  ribh, 
air  dhuibh  dol  a  mach  as  a'  bhaile  sin, 
crathaibh  dhibh  eadhon  an  duslach  o  bhur 
cosaibh  mar  fhianuis  'nan  aghaidh. 

6  Agus  chaidh  iadsan  a  mach,  agus 
ghabh  iad  troimh  na  bailtibh,  a'  searmon- 
achadh  an  t-soisgeil,  agus  a'  leigheas  anns 
gach  àit. 

7  Agus  chual  Herod  an  Tetrarc  na 
h-uile  nithe  a  rinneadh  leis :  agus  bha  e 
an  imcheist,  do  bhrìgh  gu  'n  dubhradh  le 
cuid,  gu  'n  robh  Eoin  air  èirigh  o  na 
marbhaibh  ; 

8  Agus  le  cuid,  gu  'n  d'  fhoillsicheadh 
Elias  ;  agus  le  cuid  eile,  gu  'n  robh  aon  do 
na  sean  fhàidhibh  air  èirigh  a  rìs. 

9  Agus  thubhairt  Herod,  Thug  mise  an 
ceann  do  Eoin  :  ach  cò  e  am  fear  so  mu 
'm  bheil  mi  cluinntinn  a  leithid  so  do  nith- 
ibh  ?  Agus  dh'iarr  e  fhaicinn. 

10  Agus  air  pilltinn  do  na  h-abstolaibh, 
dh'innis  iad  dha  gach  ni  a  rinn  iad.  Agus 
thug  e  leis  iad,  agus  chaidh  e  fa  leth  gu 
àite  fàsail,  a  bhuineadh  do  'n  bhaile  d'  an 
goirear  Betsaida. 

11  Agus  an  uair  a  fhuair  an  sluagh  fìos 
air,  lean  iad  e  :  agus  ghabh  e  d'  a  ionn- 
suidh  iad,  agus  labhair  e  riu  mu  thimchioll 
rìoghachd  Dhè,  agus  leighis  e  iadsan  aig 
an  robh  feum  air  leigheas. 

12  Agus  an  uair  a  thòisich  an  là  air  teir- 
eachdainn,  thàinig  an  dà  fhear  dheug,  ag- 
us  thubhairt  iad  ris,  Cuir  air  falbh  an 
sluagh,  chuin  gu  'n  tèid  iad  do  na  bailtibh 
agus  do  'n  tìr  mu  'n  cuairt,  agus  gu  'n  gabh 
iad  tàmh  agus  gu  'm  faigh  ìad  biadh  ;  oir 
tha  sinn  an  so  an  àite  fàsail. 

13  Ach  thubhairt  esan  riu,  Thugaibh-sa 
dhoibh  ni  r'  a  itheadh.  Agus  thubhairt 
iadsan,  Cha  'n  'eil  againn  tuilleadh  na  cùig 
builinnean  agus  dà  iasg :  mur  tèid  sinn 
agus  biadh  a  cheannach  do  'n  t-sluagh  so 
uile. 

114  Oir  bha  iad  mu  thimchioll  cùig  mìle 
F 

fear.  Agus  thubhairt  e  r'  a  dheisciobluibh, 
Cuiribh  'nan  suidhe  iad,  leth-clieud  anns 
gach  cuideachd. 

15  Agus  rinn  iad  mar  sin,  agus  chuir 
iad  'nan  suidhe  iad  uile. 

16  Agus  ghabh  e  na  cùig  builinnean 
agus  an  dà  iasg,  agus  air  amharc  suas  gu 
uèamh,  bheannaich  e  iad,  agus  bhris  e,  ag- 
usthug  e  d'a  dheisciobluibh  iad  gu'n  cur 
an  làthair  an  t-sJuaigh. 

17  Agus  db'  ith  iad,  agus  shàsuicheadh 
iad  uilo:  agus  thogadh  dà  chliabh  dheug 
do  bhiadh  briste,  a  bha  dh'fhuigheall  aca. 

18  Agus  tharladh,  air  dha  bhi  ri  urnuigh 
fa  leth,  gu  'n  robh  a  dheisciobuil  maille 
ris  :  agus  dh'  fheòraich  e  dhiubh,  ag  ràdh, 
Cò  tha  an  sluagh  ag  ràdh  is  mise  ? 

19  Fhreagair  iadsan  agus  thubhairt  iad, 
Eoin  Baiste  :  ach  tha  cuid  ag  ràdli  Elias  : 
agus  cuid  eile,  gu  bheil  aon  do  na  sean 
fhàidhibh  air  èirigh  a  rìs. 

20  Thubhairt  e  riu,  Arh  cò  tha  sibhse 
ag  ràdh  is  mi?  Agus  fhreagair  Peadar, 
agus  thubhairt  e,  Criosd  Dhè. 

21  Agus  air  dha  sparradh  teann  a  thoirt 
doibh,  dh'  àithn  e  gun  iad  a  dh'  innseadh  so 
do  neach  sam  bith  ; 

22  Ag  ràdli,  Gur  èigin  do  Mhac  an  duine 
mòran  fhulang,  agus  a  bhi  air  a  dhiultadh 
leis  na  seanairibh,  agus  na  h-àrd-shagart- 
aibb,  agus  na  sgrìobhaichibh,  agus  a  hhi 
air  a  chur  gu  bàs,  agus  air  a  thogail  suas 
air  an  treas  là. 

23  Agus  thubhairt  e  riu  uile,  Ma  's  àill 
le  neach  air  bith  teachd  a'  m'  dhèigh-sa, 
àiclieadliadh  se  e  fèin,  agus  togadh  e  a 
<!irann-ceusaidh  gach  là,  agus  leanadh  e 
mise. 

24  Oir  ge  b'  e  neach  le  'm  b'  àill  'anam  a 
thèarnadh,  caillidh  se  e  :  achge  b'  e  neach 
a  chailleas  'anam  air  mo  sgàth-sa,  saor- 
aidh  esan  e. 

25  Oir  ciod  e  an  tairbhe  do  dhuine,  ged 
chosnadh  e  an  saoghal  gu  h-iomlan,  agus 
e  fèin  a  chall,  no  bhi  air  a  sgrios  ? 

2G  Oir  ge  b'  e  neach  a  ghabhas  nàire 
dhiom-sa  agus  do  m'  bhriathraibh,  gabh- 
aidh  Mac  an  duine  nàire  dheth-san,  an 
uair  a  thig  e  'na  ghlòir  fèin,  agus  an  glòir 
'Athar,  agus  nan  aingeal  naomha. 

27  Ach  a  ta  mise  ag  ràdh  ribh  gu  fìrinn- 
each,  gu  bheil  cuid  'nan  seasarnh  an  so, 
nach  blais  bàs,  gus  am  faic  iad  rìoghachd 
Dhè. 

28  Agus  tharladh,  mu  thimchioll  ochd 
làithean  an  dèigh  nam  briathra  so,  gu  'n 
d'  thuge  leis  Peadar,  agus  Eoin,  agus  Seu- 
mas,  agus  gu  'n  deachaidh  e  suas  gu  beinn 
a  dheanamh  urnuigh. 

29  Agus  an  uair  a  bha  e  ri  urnuigh,  bha 
dreach  a  ghnùise  air  atbarracbadh,  agus 
rinneadh  'eudach  geal  agus  dealrach. 

30  Agus,  feuch,  bha  dithis  fìiear  a' 
còmhradh  ris,  eadhon  Maois  agus  Elias, 

31  A  nochdadh  ann  an  glòir,  agus  a  bha 
labhairt  m'  a  bhàs,  a  bha  esan  gu  choimh- 
lionadh  ann  an  Ierusalem. 

32  Ach  bha  Peadar,  agus  iadsan  a  bha 
maille  ris,  trom  'nan  codal :  agus  an  uair 
a  dhùisg  iad,  chunnaic,  iad  a  ghlòir,  agus 
nn  dithis  fhear  a  bha  'nan  seasamh  maille 
ris. 

33  Agus  an  uair  a  bha  iadsan  a'  dealach- 

stir,  is  maith  dhuinne  bhi  an  so  ;  agus  dean- 
amaid  tri  pàilliuna,  aon  duitse,  agus  aon  do 
Mhaois,  agus  aon  do  Elias  ;  gun  fhios  aige 
ciod  a  bha  e  ag  ràdh. 

34  Am  feadh  a  bha  e  ag  ràdh  so,  tbàinig 
neul,  agus  chuir  e  sgàile  orra  :  agus  ghabh 
iad  eagal  an  uair  a  bha  iad  a'  dol  a  stigh 
san  neul. 

35  Agus  thàinig  guth  as  an  neul,  ag 
ràdh,  Is  e  so  mo  Mhac  gràdhach-sa;  èisd- 
ibh  ris. 

36  Agus  an  uair  a  rinneadh  an  guth  so, 
fhuaratlh  Iosa  'na  aonar  :  agus  dh'  fhan 
iadsan  'nan  tosd,  agus  cha  d'  innis  iad  do 
neach  air  bith  anns  na  làithibh  sin  aon  ni 
do  na  chunnaic  iad. 

37  Agus  tharladh,  an  là  'na  dhèigh  sin, 
an  uair  a  thàinig  iad  a  nuaso'n  bheinn, 
gu  'n  do  thachair  sluagh  mòrair. 

38  Agus,  feuch,  ghlaodh  duine  àraidh 
do  'n  t-sluagh,  ag  ràdh,  A  mhaighstir,  tha 
mi  a'  guidhe  ort,  amhairc  air  mo  mhac, 
oir  is  e  m'  aon  duine  cloinne  e. 

39  Agus,  feuch,  a  ta  spiorad  a'  breith 
air,  agus  a  ta  e  gu  h-obann  ag  èigheach  ; 
agus  a  ta  e  'ga  tharruing  as  a  chèile,  air 
chor  as  gu  bheil  e  cur  cobhair  a  mach,  ag- 
us  an  dèigh  a  chomh-bhruthadh  is  gann  a 
dh'  fhàgas  se  e. 

40  Agus  ghuidh  mi  air  do  dheisciobluibh 
gu  'n  cuireadh  iad  a  mach  e,  aguscha  b'uiT- 
ainniad. 

41  Agus  flireagair  losa  agus  thubhairt 
e,  O  ghinealaich  rni-chreidich  agus  fhiair, 
cia  flsad  a  bhios  mi  maille  ribli,  agus  a 
dh'  fluùlgeas  mi  sibh?  Thoir  an  so  do 
njhac. 

42  Agus  am  feadh  a  bha  e  fathast  a' 
teachd,  thilg  an  deamhan  sìos  e,  agus  reub 
see;  agus  chronuich  Iosa  an  spiorad  neò- 
ghlan,  agus  shlànuich  e  an  leanabh,  agus 
thug  e  d  a  athair  e. 

43  Agus  ghabh  iad  uamhas  uile  ri  mòr- 
chumhachd  Dhè.  Ach  air  dhoibh  uile  bhi 
gabhail  iongautais  ris  na  h-uile  nithibh  a 
rinn  Iosa,  thubhairt  e  r'  a  dheisciob- 
luibh, 

44  Taisgibh  na  briathra  so  ann  bhur 
cluasaibh  :  oir  tha  Mac  an  duine  gu  bhi 
air  a  thoirt  thairis  do  làmhaibh  dhaoine. 

45  Ach  cha  do  thuig  iadsan  an  còmh- 
radli  so,  agus  bha  e  folaichte  uatha,  air 
chorasnach  b'  aithne  dhoibh  :  e  agus  b'  eag- 
alach  leo  ceisd  a  chur  air  mu  thimchioll  a' 
chòmhraidh  so. 

46  An  sin  dh'  èirich  deasboireachd  eat- 
orra,  cò  aca  bu  mhò  a  bhitheadh. 

47  Agus  air  do  Iosasmuaintean  an  cridhe 
fhaicinn,  ghabh  e  leanabh,  agus  chuir  e 
làimh  ris  fèin  e, 

48  Agus  thubhairt  e  riu,  Ge  b'  e  ghabhas 
ris  an  leanabh  so  ann  am  ainm-sa,  tha  e  a* 
gabhail  riumsa :  agus  ge  b'  e  neach  a  ghabli- 
as  riumsa,  tha  e  gabhail  ris  an  Tì  a  chuir 
uaith  mi  :  oir  an  neach  a  's  lugha  'nur 
measg-sa  uile,  bithidh  esan  mòr. 

49  Agus  fhreagair  Eoin,  agus  thubhairt 
e,  A  mhaighstir,  chunnaic  sinne  duine  àr- 
aidh  a'tilgeadh  mach  dheamhana'd'  ainm- 
sa  ;  agus  bhac  sinn  e,  a  chionn  nach  'eil  e 
'gar  ìeantuinn-ne. 

50  Agus  thubhairt  Iosa  ris,  Na  bacaibh 

e  :  oir  ge  b'  e  nach  'eil  'nar  n-aghaidh,  tha 
e  leinu. 

51  A  nìs  an  uair  a  choimhlionadh  làith- 
eau  a  ghabhail  suas,  shuidhich  e  a  ghnùis 
cfaiim  dol  gu  Ierusalem  ; 

52  Agus  chuir  e  teachdairean  roimh  a 
ghnùis :  agus  dh'imich  iad.  agus  chaidh  iad 
a  steacli  do  bhaìle  leis  na  Samaritanaich,  a 
dh'  ulluchadh  air  a  shon-san. 

53  Agus  eha  do  ghabh  iadsan  ris,  a 
chionn  gu  'n  robh  'aghaidh  mar  gu  'm  biodh 
e  dol  gu  Ierusalem. 

54  Agus  an  uair  a  chunnaic  a  dheis- 
ciobuil  Seumas  agus  Eoin  so,  thubhairt 
iad,  A  Thighearn,  an  àill  leat  gu  'n  ab- 
ramaid  teine  a  theachd  a  nuas  o  nèamh, 
agus  au  losgadh,  eadhon  mar  a  rinn  Eli- 
as? 

55  Ach  thionndaidh  esan  agus  chronuich 
e  iad,  agus  tbubhairt  e,  Cha  'n  'eil  fhios 
agaibh  ciod  a'  gliuè  spioraid  d'  am  bheil 
sioh  : 

56  Oir  cba  d'  thàinig  Mac  an  duine  a 
sgrios  anama  dhaoine,  ach  g'  an  saoradh. 
Agus  chaidh  iad  gu  baile  eile. 

57  Agus  tharladh,  an  uair  a  bha  iad  ag 
imeachd  air  aa  t-slighe,  gu  'n  dubhairt 
duine  àraidh  ris,  A  Thighearn,  leanaidh 
mise  thu  ge  b'  e  àit  an  tèid  thu. 

58  Agus  thubhairt  Iosa  ris,  Tha  tuill 
aig  na  sionnaich,  agus  nid  aig  eunlaith  an 
athair  ;  ach  cha  'n  "eii  àit  aig  Mac  an  duine 
anns  an  cuir  e  a  cheann  fuidhe. 

59  Agus  thubhairt  e  ri  duiue  eile,  Lean 
mise:  ach  thubhairt  esan,  A  Thighearn, 
leig  dhomh  dol  air  tùs  agus  m'  athair  adh- 
lac. 

GO  Ach  thubhairt  Iosa  ris,  Leig  leis  na 
mairbh  am  mairbh  fèin  adhlac  ;  ach  im- 
ich  thusa  agus  searmonaich  rìoghachd 
Dhè. 

61  Agus  thubhairt  neach  eile  mar  an 
ceudna,  A  Thighearn,  leanaidh  mise  thu : 
ach  leig  dhomh  air  tùs  mo  chead  a  ghabh- 
ail  diubhsan  a  ta  aig  mo  thigh. 

62  Ach  thubhairt  Iosa  ris,  Cha  'n  'eil 
neaeh  air  bith,  a  chuireas  a  làmh  ris  a' 
chrann-araidh,  agus  a  sheallas  'na  dhèigh, 
iomchuidli  air  son  rìoghachd  Dliè. 

A  N  dèigh  nan  nithe  sin,  dh'  orduich  an 
J\.  Tighearna  mar  an  ceudna  deichnear 
agus  tri  fichead  eile,  agus  chuir  e  lìon 
dithis  agus  dithis  roimh  a  g'nnùis  iad,  do 
gach  baile,  agus  àit,  anns  an  robh  e  fèin 
gu  teachd. 

2  Air  an  aobhar  sin  thubhairt  e  riu, 
Tha  am  fogharadh  gu  fìrinneach  mòr, 
ach  a  ta  an  luchd-oibre  tearc :  guidhibh 
uime  sin  air  Tighearn  an  fhogharaidh, 
luchd-oibre  chur  a  mach  chum  fhoghar- 
aidh  fèin. 

3  Imichibh:  feuch,  a  ta  mise  'gur  cur 
a  mach  mar  uain  am  measg  mhadadh-all- 
uidh. 

4  Na  giùlainibh  sporan,  no  màla,  no 
brògan ;  agus  na  beaunaichibh  do  neach 
air  bitli  san  t-slighe. 

5  Agus  ge  b'  e  tigh  d'  an  tèid  sibh  a 
steach,  abraibh  air  tùs,  Sìth  do  'n  tigh  so. 

6  Agus  ma  bhios  mac  na  sìthe  an  sin 
gabhaidh  bhur  sìth  còmhnuidli  air :  ach 


mur  bi,  pillidh  bhur  slth  do  bhur  n-ionn- 
suidh  fèin  a  rìs. 

7  Agus  fauaìbh  anns  an  tigh  sin,  ag 
itheadh  agus  ag  òl  nau  nithe  a  bheirear 
dhuibh :  oir  is  airidh  an  t-oibriche  air  a 
thuarasdal.    Na  rachaibh  o  thigh  gu  tigh. 

8  Agus  ge  b'  e  baile  d'  an  tèid  sibh  a 
steach,  agus  san  gabh  iad  ribh,  ithibh  na 
nithe  sin  a  chuireas  iad  'nur  làthair. 

9  Agus  lelghisibh  a'  mhuinntir  a  ta  eu- 
slan  ann,  agus  abraibh  riu,  Tha  rìoghachd 
Dhè  air  teachd  am  fagus  duibh. 

10  Ach  ge  b'  e  baile  d'  an  tèid  sibh  a 
steach,  agus  nach  gabh  iad  ribh,  air 
dhuibh  dol  a  mach  air  a  shràidibh,  abraibh, 

11  Eadhon  duslach  bhur  baile  a  lean 
ruinn,  tha  sinue  a'  glanadh  dhinn  'nur 
n-aghaidh-sa :  gidheadh,  biodh  fhios  so 
agaibh  gu  'n  do  dhruid  rìoghachd  Dhè 
ribh. 

12  Ach  a  ta  mise  ag  ràdli  ribh,  gur  so- 
iomchaire  a  bhitheas  e  do  Shodom  san  là 
ud,  na  do  'n  bhaile  sin. 

13  Is  an-aoibbinn  duit,  a  Chorasin  !  Is 
an-aoibhinn  duit,  a  Bhetsaida  !  oir  nam 
bitheadh  na  h-oibre  cumhachdach  a  rinn- 
eadh  annaibh-sa  air  an  deanamh  ann  an 
Tirus  agus  ann  an  Sidon,  is  fad  o'n  a  dhean- 
adh  iad  aithreachas,  'nan  suidhe  ann  an 
saic-eudach  agus  auu  au  luaithre. 

14  Ach  bithidh  e  ni  's  so-iomchaire  do 
Thirus  agus  do  Shidon  anns  a'  bhreith- 
eanas,  na  dhuibìi-sa. 

15  Agus  thusa,  a  Chapernaum,  a  ta  air 
t'àrdachadh  gu  nèamh,  tilgear  sìos  gu 
h-ifrinn  thu. 

16  Esan  a  dh'  èisdeas  ribhse,  èisdidh  e 
rium-sa :  agus  esan  a  dhiuitas  sibhse,  tlia 
e  ga  mo  dhiultadh-sa :  agus  au  ueach  a 
dhiultas  mise,  tha  e  a'  diultadh  an  Tì  a 
chuir  uaith  mi. 

17  Agus  phill  an  deichnear  agus  an  tri 
fichead  le  gairdeachas,  ag  ràdh,  A  Thigh- 
earn,  a  ta  na  deamhain  fein  fo  smachd  ag- 
ainne  troimh  t'  ainm-sa. 

18  Agus  thubhairt  e  riu,  Chunnaic  mi 
Satan,  mar  dhealauach,  a'  tuiteam  o 
nèamh. 

19  Feuch,  a  ta  mi  toirt  dhuibh  cumh- 
achd  saltairt  air  nathraichibh,  agus  air 
scorpionaibh,  agus  air  uile  neart  an  nàmh- 
aid ;  agus  cha  ghoirtich  ni  air  bith  air 
aon  dòigh  sibh. 

20  Gidheadh  na  deànaibh  gairdeachas  air 
son  gu  bheil  na  spioraid  fo  bhur  smachd  ; 
ach  deanaibh  gairdeachas  air  son  gu  bheil 
bhur  n-ainmean  sgrìobhta  anns  na  nèamh- 
aibh. 

21  Anns  an  uair  sin  fèin  rinn  Iosa  gaird- 
eachas  'na  spiorad,  agus  thul)hairt  e,  Tha 
mi  toirt  buidheachais  duit,  O  Athair,  a 
Thighearn  nèimh  agus  talmhaiun,  air  son 
gu  'n  d'  fholaich  thu  na  nit'ne  sin  o  dhaoin- 
ibh  glice  agus  tuigseach,  agus  gu  'n 
d'  fhoillsich  thu  iad  do  naoidheanaibh : 
seadh,  Athair,  oir  is  ann  mar  sin  bu  toil 
leatsa. 

22  Tha  na  h-uile  nithe  air  an  tabhairt 
domh-sa  le  m'  Athair  :  agus  cha  'n  aithne 
do  neach  air  bith  cò  e  am  Mac,  ach  do  :\ 
Athair ;  no  cò  e  an  t- Athair  ach  do  'n  Mhac, 
agus  au  neach  d'  an  àill  leis  a'  Mhac  fhoilì- 
seachadh. 

23  Agus  air  tionndadh  r'  a  dheisciob- 
luibh,  thubhairt  e  riu  an  uaignidheas,  Is 
beannaichte  na  sùilean  a  chi  na  nithe  ta 
sibhse  a'  faicinn : 

24  Oir  a  ta  mi  ag  ràdh  ribh,  Gu  'm 
b'  iomadh  fàidh  agus  righ,  le  'm  bu  mhiann 
na  nithe  fhaicinn  a  ta  sibhse  a'  faicinn, 
agus  nach  fac  iad ;  agus  na  nithe  a 
chluinntinn,  a  ta  sibhse  a'  cluinntinn,  agus 
nach  cual  iad. 

25  Agus,  feuch,  sheas  fear-lagha  àraidh 
suas,  'ga  dhearbhadh,  agus  ag  ràdh,  A 
mhaighstir,  ciod  a  ni  mi  chutn  gu  sealbh- 
aich  mi  a'  bheatha  mhaireannach  ? 

26  Agus  tliubhairt  e  ris,  Ciod  a  tha 
sgrìobhta  san  lagh  ?  cionnus  a  leughas  tu  ? 

27  Agus  ag  freagairt  dasan,  thubhairt  e, 
Gràdhaichidh  tu  an  Tighearna  do  Dhia  le 
d'  uile  chridhe,  agusle  d'  uile  anam,  agus  le 
d'  uile  neart,  agus  le  d'  uile  inntinn  ;  agus 
do  choimhearsnach  mar  thu  fèin. 

28  Agus  thubhairt  esan  ris,  Is  ceart  a 
fhreagair  thu  :  dean-sa  so,  agus  bithidh  tu 
beò. 

29  Ach  air  dhasan  toil  a  bhi  aige  e  fèin 
fhìreanachadh,  thubhairt  e  ri  Iosa,  Agus 
cò  e  mo  choimhearsnach  ? 

30  Agus  flireagair  losa,  agus  thubliairt 
e,  Chaidh  duine  àraidh  sìos  o  Ierusalem 
gu  Iericho,  agus  thuit  e  am  measg  luchd- 
reubainn,  agus  air  dhoibh  a  rùsgadh,  agus 
a  lotadh,  dh'  imich  iad  rompa,  air  fhàgail- 
ean  doibh  leth-mharbh. 

31  Agus  tharladh,  gu  'n  d'  imich  sagart 
àraidh  sìos  air  an  t-slighe  sin  :  agus  an  uair 
a  chunnaic  se  e,  ghabh  e  seachad  air  au 
taobh  eile. 

32  Agus  mar  an  ceudna  air  do  Lebhith- 
each  bbi  dlùth  do  'n  ionad  sin,  thàinig  e 
agus  dh'  amhairc  e  air,  agus  ghabh  e  seach- 
ad  air  an  taobh  eile. 

33  Ach  air  do  Shamaritanach  àraidh  bhi 
gabhail  an  rathaid,  thàinig  e  far  an  robh 
esan  :  agus  an  uair  a  chunnaic  se  e,  ghabh 
e  truas  mòr  dheth, 

34  Agus  thàinig  e  d'  a  ionnsuidh,  agus 
cheangail  e  suas  a  chreuchdan,  a'  dòrtadh 
oladh  agus  fìona  annta,  agus  chuir  e  air 
'ainmhidh  fèin  e,  agus  thug  e  gu  tigh-òsda 
e,  agus  ghabh  e  cùram  dheth. 

35  Agus  air  an  là  màireach,  'nuair  a 
dh'  fhalbh  e,  thug  e  mach  dà  pheghinn 
Romhanach,  agus  thug  e  do  fhear  an  tigh- 
òsda  iad,  agus  thubhairt  e  ris,  Gabh  cùr- 
am  dheth ;  agus  ge  b'  e  ni  tuilleadh  a 
ohaitheas  tu,  an  uair  a  philleas  mise  air 
m'  ais,  dìolaidh  mi  dhuit  e. 

36  Cò  a  nis  do  'n  triuir  so,  a  shaoileas  tu, 
bu  choimhearsnach  dhasan  a  thuit  am 
measg  an  luchd-i-eubainn  ? 

37  Agus  thubhairt  esan,  An  tì  a  rinn 
tròcair  air.  An  sin  thubhairt  Iosa  ris, 
Imich  thusa,  agus  dean  mar  an  ceudna. 

38  Agus  ag  imeachd  dhoibh,  chaidh  e 
steach  do  bhaile  àraidh  ;  agus  ghabh  bean 
àraidh,  d'  am  b'  ainm  Marta,  d'  a  tigh  fèin  e. 

39  Agus  bha  piuthar  aice  d'  an  goirte 
Muire,  a  shuidh  aig  cosaibh  Iosa,  agus  a 
bha  'g  èisdeachd  'fhocail. 

40  Ach  bha  Marta  air  a  ro  chùradh  le 
mòran  frithealaidh,  agus  air  seasamh  dh'  i 
'na  làthair,  thubhairt  i,  A  Thighearn,  nach 
'eil  suim  agad  gu  'n  d'  fhàg  mo  phiuthar 


mise  a'  m'  aonar  ri  frithealadh  ?  uime  sin 
abair  rithe  cuideachadh  leam. 

41  Agus  fhreagair  Iosa,  agus  thubhairt 
e  rithe,  a  Mharta,  a  Mharta,  tha  thusa  làn 
cùraim,  agus  dragha  mu  thimchioll  mòr- 
ain  do  nithibh  : 

42  Ach  a  ta  aon  ni  feumail.  Agus  rinn 
Muire  roghainn  do  'n  chuid  mhaith  sin, 
nach  toirear  uaipe. 

CAIB.  XI. 

AGUS  tharladh  air  dhabhiann  an  ionad 
àraidh  ri  h-urnuigh,  'nuair  a  sguir  e, 
gu  'n  dubhairt  neach  àraidh  d'  a  dheisciob- 
luibh  ris,  A  Thighearna,  teagaisg  dhuinne 
urnuigh  a  dheanamh,  mar  a  theagaisg 
Eoin  d'  a  dheisciobluibh  fèin. 

2  Agus  thubhairt  e  riu,  'Nuair  a  ni  sibh 
urnuigh,  abraibh,  Ar  n-Athair  a  ta  air 
nèamh,  Gu  naomhaichear  t'  ainm.  Thig- 
eadh  do  rìoghachd.  Deanar  do  thoil,  mar 
air  nèamh,  gu  ma  h-amhluidh  sin  air  thal- 
amh. 

3  Thoir  dhuinn  o  là  gu  là  ar  n-aran 
lathail. 

4  Agus  maith  dhuinn  ar  peacanna:  oir 
a  ta  sinne  fèin  a'  maitheadh  do  gach  aon 
air  am  bheil  fiachan  againn.  Agus  na  leig 
ann  am  buaireadh  sinn,  ach  saor  sinn  o  'n 
olc. 

5  Agus  thubhairt  e  riu,  Cò  agaibh-sa  aig 
am  bi  caraid,  agus  a  thèid  d'  a  ionnsuidh 
air  mheadhon-oidhche,  agus  a  their  ris,  A 
charaid,  thoir  dhomh  tri  builinnean  air 
iasachd ; 

6  Oir  thàinig  caraid  dhomh  a'  m'  ionn- 
suidh  as  a  shlighe,  agus  cha  'n  'eil  ni  ag- 
am  a  chuireas  mi  'na  làthair  : 

7  Agus  gu  'm  freagair  esan  o  'n  taobh  a 
stigh  agus  gu  'n  abair  e,  Na  cuir  dragh 
orm:  tha  'n  dorus  a  nis  air  a  dhùnadh, 
agus  tha  mo  chlann  maille  rium  san  leab- 
aidh ;  cha  'n  fhaigh  mi  èirigh  agus  an  toirt 
duit. 

8  A  ta  mi  ag  ràdh  ribh,  Ged  nach  èir- 
ich  e  agus  nach  toir  e  dha,  air  son  gur  e  a 
charaid  e ;  gidheadh  air  son  a  liosdachd, 
èiridh  e  agus  bheir  e  dha  mheud  as  a  ta 
dh'  uireasbhuidh  air. 

9  Agus  a  ta  mise  ag  ràdh  ribh,  Iarraibh, 
agus  bheirear  dhuibh  :  siribh,  agus  gheibh 
sibh ;  buailibh  an  dorus,  agus  fosgailear 
dhuibh. 

10  Oir  gach  neach  a  dh'  iarras,  glacaidh 
e  :  agus  an  tì  a  shireas,  gheibh  e  :  agus 
do  'n  tì  a  bhuaileas,  fosgailear. 

11  Ma  dh'  iarras  mac  aran  air  aon  neach 
agaibh-sa  ta  'na  athair,  an  toir  e  dha  clach  ? 
no  ma  dh'  iarras  e  iasg,  an  toir  e  nathair 
dha  an  àit  èisg  ? 

12  No  ma  dh'  iarras  e  ubh,  an  toir  e  scor- 
pion  da  ? 

13  Air  an  aobhar  sin  ma  's  aithne 
dhuibh-sa  a  ta  olc,  tiodhlacan  maithe  a 
thoirt  do  'ur  cloinn,  nach  mòr  is  mò  na 
sin  a  bheir  bhur  n-Athair  nèamhaidh  an 
Spiorad  naomh  dhoibh-san  a  dh'  iarras  air 

14  Agus  bha  e  tilgeadh  a  mach  deamh- 
ain,  agus  bha  e  balbh.  Agus  air  dol  do  'n 
deamhan  a  mach,  labhair  am  balbhan ;  ag- 
us  ghabh  an  sluagh  iongantas. 

15  Ach  thubhairt  cuid  diubh,  Is  ann 

troìnih  Blieelsebub  ceannard  nan  deamh- 
an  a  ta  e  tilgeadh  mach  dheamhan. 

16  Agus  dh'  iarr  dream  eile  dhiubh,  'ga 
dhearbliadh,  combar  air  o  nèamh. 

17  Ach  air  dhasan  an  smuaintean  a 
thuigsinn,  thubhairt  e  riu,  Gacli  rìogh- 
aehd  a  ta  roinnte  'na  h-aghaidh  fèin,  fàs- 
aichear  i ;  agus  gach  tigh  a  ta  roinnte  'na 
aghaidh  fèin,  tuitidh  e. 

18  Agus  ma  tha  Satan  mar  an  ceudna 
air  a  roinn  'na  aghaidh  fèin,  cionnus  a 
sheasas  a  rìoghachd  ?  oir  tha  sibhse  ag 
ràdh,  gu  bheil  mise  troimh  Bheelsebub  a' 
tilgeadh  a  mach  dheamhan. 

19  Agus  ma  's  ann  troimh  Bheelsebub  a 
ta  mise  a'  tilgeadh  mach  dheamlian,  cò  e 
troimh  am  bheil  bhur  clann-sa  'gan  tilg- 
eadh  macìi  ?  uime  sin  bithidh  iadsan  'nam 
brei theamhnai bh  oirbh . 

20  Ach  ma  's  ann  le  mèur  Dhè  a  ta 
mise  a'  tilgeadh  mach  dheamhan,  tha 
rìoghachd  Dhè,  gun  teagamh,  air  teachd 
oirhhse. 

21  'Nuair  a  ghleidheas  duine  làidir  fo 
armaibh  a  thalla  fèin,  tha  na  bhuineas  da 
ann  an  sìth. 

22  Ach  an  uair  a  thig  duine  a  's  treise 
na  e,  agus  a  bheir  e  buaidh  air,  bheir  e 
uaith  'armachd  uile  anns  an  robh  a  dhòigh, 
agus  roinnidh  e  a  chreach. 

23  An  neach  nach  'eil  leamsa,  tha  e  a'  m' 
aghaidh ;  agus  an  neach  nach  'eil  a'  cruinn- 
eachadh  leam-sa,  sgapaidh  e. 

24  'Nuair  a  thèid  an  spiorad  neòghlan  a 
mach  à  duine,  imichidh  e  troimh  ionad- 
aibh  tiorma,  ag  iarraidh  foise :  agus  au 
uair  nach  faigh  e  sin,  their  e,  Pilhdh  mi 
dh'  ionnsuidh  mo  thighe  as  an  d'  thàinig 
mi. 

25  Agus  air  dha  teachd,  gheibh  se  e  air 
a  sguabadh  agus  air  a  dheanamh  mais- 
each. 

26  An  sin  imichidh  e,  agus  bheir  e  leis 
seachd  spioraid  eile  a  's  miosa  na  e  fèin ; 
agus  air  dhoibh  dol  a  steach,  gabhaidh  iad 
còmhnuidh  an  sin:  agus  bithidh  deireadh 
an  duine  sin  ni  's  miosa  na  a  thoiseach. 

27  Agus  an  uair  a  hha  e  iabhairt  nan 
nithe  so,  thog  bean  àraidh  do  'n  t-sluagh  a 
guth,  agus  thubhairt  i  ris,  Is  beannaichte 
a'  bhrù  a  ghiùlain  thu,  agus  na  cìochan  a 
dheoghail  thu. 

28  Ach  thubhairt  esan,  Is  mò  gur  beann- 
aichte  iadsan  a  dh'  èisdeas  ri  focal  Dè,  ag- 
us  a  choimhideas  e. 

29  Agus  an  uair  a  chruinnich  an  sluagh 
gu  tiugh  d'  a  ionnsuidh,  thòisich  e  air  a 
ràdh,  ls  droch  ghinealaeh  so :  tha  iad  ag 
iarraidh  comhara ;  agus  cha  toirear  comh- 
ara  dhoibh,  ach  comliara  lonais  an  fhàidh. 

30  Oir  mar  a  bha  Ionas  'na  chomhara 
do  mhuinntir  Ninebheh,  is  ann  mar  sin 
mar  an  ceudna  bhios  Mac  an  duine  do  'n 
ghinealach  so. 

31  Kiridh  ban-righinn  na  h-àirde  deas 
suas  anns  a'  bhreitiieanas  maille  ri  daoin- 
ibh  a'  ghinealaich  so,  agus  dìtidh  i  iad : 
oir  thàinig  ise  o  iomallaibh  na  talmhainn, 
a  dh'  èisdeachd  ri  gliocas  Sholaimh  ;  agus, 
feuch,  a  ta  ni  's  mò  na  Solamh  au  so. 

32  Eiridh  muinntir  Ninebheh  suas  anns 
a'  bhreitheanas  maille  ris  a'  ghinealach  so, 
agus  dìtidh  iad  e :  oir  rinn  iaclsan  aith- 


reachas  le  searmoin  Ionais ;  agus,  feuch,  a 
ta  ni  's  mò  na  Ionas  an  so. 

33  Cha  'n  'eil  neach  sam  bith,  air  dha 
coinneal  a  lasadh,  a  chuireas  am  folach  i, 
no  fo  shoitheach;  ach  ann  an  coinnleir, 
chum  gu  'm  faic  an  dream  a  thig  a  stigh  an 
solus. 

34  Is  i  an  t-sùil  solus  a'  chuirp :  uime 
sin  an  uair  a  bhios  do  shùil  glan,  bithidh 
do  chorp  uile  làn  soluis :  ach  an  uair  a 
bhios  do  shùil  olc,  bithidh  do  chorp  mar  an 
ceudna  dorcha. 

35  Uime  sin  thoir  an  aire,  nach  bi  an 
solus  a  ta  annad  'na  dhorchadas. 

36  Air  an  aobhar  sin  ma  bhitheas  do 
chorp  uile  soillseach,  gun  chuid  sam  bith 
dheth  dorcha,  bithidh  e  soillseach  gu 
h-iomlan,  mar  an  uair  a  shoillsicheas 
coinneal  thu  le  dealradh. 

37  Agus  a'  labhairt  dhasan,  dh'  iarr 
Phairiseach  àraidli  air  a  dhìnneir  a  ghabh- 
ail  maille  ris:  agus  chaidh  e  stigh,  agus 
shuidh  e  chum  bìdh. 

38  Agus  an  uair  a  chunnaic  am  Phairis- 
each  sin,  b'  ioghnadh  leis  nach  d'  ionnlaid 
se  e  fèin  roimh  a  dhìnneir. 

39  Agus  thubhairt  an  Tighearna  ris,  A 
nis,  Phairiseacha,  glanaidh  sibhse  an  taobh 
a  muigh  do  'n  chupan  agus  do  'n  mhèis : 
ach  a  ta  'n  taobh  a  stigh  dhibh  làn  do  reub- 
ainn  agus  do  aingidheachd. 

40  Amadana,  an  Tì  a  rinn  an  ni  a  ta  'n 
taobh  a  muigh,  nach  do  rinn  e  an  ni  a  ta 
'n  taobh  a  stigh  mar  an  ceudna  ? 

41  Ach  thugaibh  uaibli  dèirc  do  na  nith- 
ihh  ataagaibh  :  agus,  feuch,  a  tana  h-uile 
nithe  glan  duibh. 

42  Ach  is  an-aoibhinn  duibh,  Phairis- 
eacha:  oir  a  ta  sibh  a'  toirt  deachaimh  à 
mionnt,  agus  à  rù,  agus  as  gach  uile  ghnè 
luibhean,  agus  a'  gabhail  thairis  air  breith- 
eanas  agus  air  gràdh  Dhè:  bu  chòir 
dhuibh  iad  so  a  dheanamh,  agus  gun  iad 
sud  fhàgail  gun  deanamh. 

43  Is  an-aoibhinn  duibh,  Phairiseacha : 
oir  is  ionmhuinn  leibh  na  ceud  àiteacha- 
suidhe  anns  na  sionagogaibh,  agus  fàilte 
fhaotainn  air  na  margaibh. 

44  Is  an-aoibhinn  duibh,  a  sgrìobhaich- 
ean  agus  Phairiseacha,  a  chealgairean :  oir 
a  ta  sibh  mar  uaighean  nach  faicear,  agus 
do  nach  toir  na  daoine  a  ta  'g  imeachd 
thairis  orra,  an  aire. 

45  Agus  fhreagair  duine  àraidh  do  'n 
luchd-lagha,  agus  thubhairt  e  ris,  A 
mhaighstir,  le  so  a  labhairt,  tha  thu  toirt 
maslaidh  dhuinne  mar  an  ceudna. 

46  Agus  thubhairt  esan,  Is  an-aoibhinn 
dhuibh-sa  mar  an  ceudna,  a  luchd-lagha  : 
oir  a  ta  sibh  a'  cur  uallacha  troma  do-ghiùl- 
an  air  daoinibh,  agus  cha  bhean  sibh  fèin 
ris  na  h-uallaichibh  le  h-  aon  do  bhur  mèur- 
aibh. 

47  Is  an-aoibhinn  duibh :  oir  a  ta  sibh 
a'  togail  àitean-adhlaic  nam  fàidhean,  agus 
is  iad  bhur  n-aithriche  a  mharbh  iad. 

48  Gu  deimhin  a  ta  sibh  a'  toirt  fianuis 
gu  bheil  sibh  ag  aontaehadh  le  gnìomhar- 
aibh  hhur  n-aithriche  :  oir  mharbh  iadsan 
gu  deimhin  iad,  agus  a  ta  sibii6e  a'  togail 
an  àitean-adhlaic. 

49  Air  an  aobhar  sin  thubhairt  gliocas 
Dè,  cuiridh  mise  fàidhean,  agus  abstoiì 

d'  an  ionnsuidh,  agus  cuid  diubh  marbh- 
aidh  iad,  agus  'cuid  eile  geur-leanaidh  iad  : 

50  Chum  gu  'n  agrar  air  a'  ghinealach  so 
fuil  nam  fàidhean  uile  a  dhòirteadh  o 
thoiseach  an  domhain ; 

51  O  fhuil  Abeil  gu  fuil  Shachariais,  a 
mhilleadh  eadar  an  altair  agus  an  team- 
pull :  gu  deimhin  a  ta  mi  ag  ràdh  ribh, 
gu  'n  agrar  i  air  a'  ghinealach  so. 

52  Is  an-aoibhinn  duibh,  a  luchd-lagha : 
oir  thug  sibh  air  falbh  iuchair  an  eòlais : 
cha  deachaidh  sibh  fèin  a  steach,  agus  an 
dream  a  bha  dol  a  steach,  bhac  sibh  iad. 

53  Agus  an  uair  a  bha  e  labhairt  nan 
nithe  so  riu,  thòisich  na  sgrìobhaichean  ag- 
us  na  Phairisich  air  a  chur  thuige  gu  dian, 
agus  a  tharruing  gu  labhairt  air  mòran  do 
nithibh : 

54  A'  deanamh  feall-aire  air,  agus  ag 
iarraidh  ni  èigin  a  ghlacadh  as  a  bheul, 
chum  gu  'm  biodh  cùis-dhìtidh  aca  'na 
aghaidh. 

CAIB.  XII. 
\  NNS  an  àm  sin,  an  uair  a  bha  sluagh 
J\.  gun  àireamh  air  cruinneachadh, 
ìonnus  gu  'n  robh  iad  a'  saltairt  air  a  chèile, 
thòisich  e  air  a  ràdh  r'  a  dheisciobluibh  fèin, 
Boimh  gach  ni  bithibh  air  bhur  faicill  o 
thaois  ghoirt  nam  Phairiseach,  eadhon 
cealgaireachd. 

2  Oir  cha  'n  'eil  ni  air  bith  foluichte, 
nach  foillsichear ;  no  uaigneach,  air  nach 
faighear  fios. 

3  Air  an  aobhar  sin  ge  b'  e  ni  a  labhair 
sibh  san  dorchadas,  cluinnear  e  san  t-solus : 
agus  an  ni  a  labhair  sibh  sa'  chluais  an 
seòmraichibh  uaigneach,  gairmear  e  air 
mullach  nan  tighean. 

4  Agus  a  ta  mi  ag  ràdh  ribhse,  mo 
chàirde,  Na  biodh  eagal  oirbh  roimh  'n 
mhuinntir  sin  a  mharbhas  an  corp,  agus 
'na  dhèigh  sin  aig-  nach  'eil  ni  tuilleadh 
dh'fheudas  iad  a  dheanamh  : 

5  Ach  nochdaidh  mi  dhuibh  cò  e  roimh 
an  còir  dhuibh  eagal  a  bhi  oirbh  :  Biodh 
eagal  an  Tì  ud  oirbh,  aig  am  bheil  cumh- 
achd,  an  dèigh  neach  a  mharbhadh,  a  thilg- 
eadh  do  ifrinn ;  seadh,  a  ta  mi  ag  ràdh 
ribh,  Biodh  eagal  an  Tì  so  oirbh. 

6  Nach  'eil  cùig  gealbhoinn  air  an  reic- 
eadh  air  dhà  fheoirling,  agus  cha  'n  'eil 
aon  diubh  air  dhearmad  am  fianuis  Dè  ? 

7  Ach  a  ta  eadhon  fuilteine  bhur  cinn 
uile  air  an  àireamh.  Uime  sin  na  biodh 
eagal  oirbh:  is  fearr  sibhse  na  mòran 
ghealbhonn. 

8  Agus  a  ta  mise  ag  ràdh  ribh,  Ge  b'  e 
neach  a  dh'  aidicheas  mise  am  fìanuis 
dhaoine,  aidichidh  Mac  an  duine  esan  mar 
an  ceudna  an  làthair  aingle  Dhè  : 

9  Ach  ge  b'  e  neach  a  dh'  àicheadhas  mise 
am  fianuis  dhaoine,  àicheadhar  esan  am 
fianuis  aingle  Dhè. 

10  Agus  ge  b'  e  neach  a  labhras  focal  an 
aghaidh  Mhic  an  duine,  maithear  dha  e : 
ach  do  'n  tì  a  labhras  toibheum  an  aghaidh 
an  Spioraid  naoimh,  cha  toirear  maith- 
eanas. 

11  Agus  an  uair  a  bheir  iad  sibh  chum 
nan  sionagog-,  agus  nan  uachdaran,  agus 
nan  daoine  cumhachdach,  na  biodh  e  'na 
ro-chùram  oirbh  cionnus  no  ciod  a  fhreag- 
ras  sibh,  no  ciod  a  their  sibh : 


12  Oir  teagaisgidh  an  Spiorad  naomh 
dhuibh  anus  an  uair  sin  fèin  na  nithe  a  's 
còir  dhuibh  a  ràdh. 

13  Agus  thubhairt  neach  àraidh  do  'n 
t-sluagh  ris,  A  mhaighstir,  abair  ri  m' 
bhràthair  an  oighreachd  a  roinn  rium. 

14  Agus  thubhairt  e  ris,  A  dhuine,  cò  a 
chuir  mise  a'  m'  bhreitheamh,  no  a'  m' 
fhear-roinn  os  bhur  ceann  ? 

15  Agus  thubhairt  e  riu,  Thugaibh  an 
aire,  agus  gleidhibh  sibh  fèin  o  shannt : 
oir  cha  'n  ann  am  mòr-phailteas  nan  nithe 
ta  e  sealbhachadh  tha  beatha  an  duine. 

16  Aerus  labhair  e  cosamhlachd  riu,  ag 
ràdh,  Thug  fearann  duine  shaoibhir  àr- 
aidh  bàrr  pailte  uaith : 

17  Agus  smuainich  e  ann  fèin,  ag  ràdh, 
Ciod  a  ni  mi,  a  chionn  nach  'eil  agam  àit 
anns  an  cruinnich  mi  mo  thoraidh  ? 

18  Agus  thubhairt  e,  Ni  mi  so:  leag- 
aidh  mi  mo  shaibhlean,  agus  togaidh  mi 
saibhlean  a  's  mò ;  agus  cruinnichidh  mi 
annta  sin  mo  thoraidh  uile,  agus  mo 
mhaoin. 

19  Agus  their  mi  ri  m'  anam,  Anam,  a 
ta  agad  mòran  do  nithibh  maithe  air  an 
tasgaidh  fa  chomhair  mòrain  bhliadh- 
nacha;  gabh  fois,  ith,  òl,  agus  bi  subh- 
ach. 

20  Ach  thubhairt  Dia  ris,  Amadain,  air 
an  oidhche  so  fèin  iarrar  t'  anam  uait:  an 
sin  cò  dha  a  bhuineas  na  nithe  sin  a  dh'- 
ulluich  thu? 

21  Is  ann  mar  sin  a  ta  an  tì  a  thaisgeas 
ionmhas  dha  fèin,  agus  nach  'eil  saoibhir  a 
thaobh  Dhè. 

22  Agus  thubhairt  e  r'  a  dheisciobluibh, 
Uime  sin  a  ta  mise  ag  ràdh  ribh,  na  biodh 
ro-chùram  oirbh  mu  thimchioll  bhur 
beatha,  ciod  a  dh'  itheas  sibh  ;  no  mu  thim- 
chioll  bhur  cuirp,  ciod  a  chuireas  sibh  um- 
aibh. 

23  Is  mò  a'  bheatha  na  'm  biadh,  agus 
an  corp  na  'n  t-eudach. 

24  Ihugaibh  fa 'near  nafithich:  oir  cha 
'n  'eil  iadsan  a'  cur  no  buam ;  cha  'n  'eil 
aca  tigh-tasgaidh  no  sabhal ;"  agus  a  ta  Dia 
'gam  beathachadh :  Cia  mòr  is  fearr  sibhse 
na  'n  eunlaith  ? 

25  Agus  cò  agaibh-sa,  le  ro-chùram,  is 
urrainn  aon  làmh-choille  a  chur  r*  a  àirde 
fèin? 

26  Mur  'eil  sibli  uime  sin  comasach  air 
an  ni  a  's  lugha  a  dheanamh,  c'  ar  son  a  ta 
sibh  ro-chùramach  mu  nithibh  eile  ? 

27  Thugaibh  fa  'near  na  lilighean,  cionn- 
us  a  ta  iad  a'  fàs  :  cha  'n  'eil  iad  a'  saoith- 
reachadh,  no  a'  snìomh :  gidheadh  a  ta  mi 
ag  ràdh  ribh,  nach  robh  Solamh  fèin  'na 
ghlòir  uile,  air  a  sgeadachadh  mar  aon 
diubh  so. 

28  Agus  ma  tha  Dia  mar  sin  a'  sgead- 
achadh  an  fheoir,  a  ta  'n  diugh  sa'  mhach- 
air,  agus  am  màireach  air  a  thilgeadh  san 
àmhuinn ;  nach  mòr  is  mò  a  sgeadaicheas 
e  sibhse,  O  dhaoine  air  bheag  creidimh  ? 

29  Uime  sin  na  iarraibh-sa  ciod  a  dh'  ith- 
eas  sibh,  no  ciod  a  dh'  òlas  sibh,  agus  na 
bithibh  amharusach. 

30  Oir  na  nithe  so  uile  ta  Cinnich  an 
t-saoghail  ag  iarraidh  :  ach  a  ta  fhios  aig- 
bhur  n- Athair-sa  gu  bheil  feum  agaibh  aiir 
na  nithibh  sin» 

31  Ach  iarraibh-sa  rìoghachd  Dhè,  agus 
cuirear  na  nithe  so  uile  nbh. 

32  Na  biodh  eagal  ort,  a  threud  bhig ; 
oir  is  e  deadh  thoil  bhur  n- Athar  an  rìogh- 
achd  a  thoirt  duibh. 

33  Reicibh  na  bheil  agaibh,  agus  thug- 
aibh  dèirc  uaibh:  deanaibh  dhuibh  fèin 
sporain  nach  fàs  sean,  ionmhas  nach  teirig 
anns  na  uèamhaibh,  far  nach  tig  gaduiche 
am  fagus,  ag  us  nach  truaill  an  reudan. 

34  Oir  ge  b'  e  àit  am  bheil  bhur  n-ion- 
mhas,  an  sin  bithidh  bhur  cridhe  mar  an 
ceudna. 

35  Bindh  bhur  leasraidh  crioslaichte 
mu  "n  cuairt,  agus  bliur  lòchrain  air  anlas- 
adh ; 

36  Agus  sibh  fèin  cosmhuil  ri  daoinibh 
a  ta  feitheamh  an  Tighearna,  'nuair  a 

»philleas  e  o  'n  pliòsadh  :  chum  air  dha 
teachd  agus  bualadh,  gu  'n  grad-fhosgail 
iad  dha. 

37  Is  beannaichte  na  seirbhisich  sin,  a 
gheibh  an  Tighearna,  'nuair  a  thig  e,  ri 
faire  :  gu  deimhin  a  ta  mi  ag  ràdh  ribh, 
gu  'n  crioslaich  se  e  fèin  mu  'n  cuairt,  agus 
gu  'n  cuir  e  'nan  suidhe  iad  chum  bìdh,  ag- 
us  gu  n  tig  e  mach  agus  gu'n  dean  e  frith- 
ealadh  dhoibh. 

38  Agus  ma  thig  e  san  dara  faire,  no  ma 
thig  e  san  treas  faire,  agus  gu  'm  faigh  e 
iad  mar  sin,  is  beannaichte  na  seirbhisich 
sin. 

39  Agus  biodh  cinnt  agaibh  air  so,  nam 
biodh  fhios  aig  fear  an  tighe  cia  an  uair 
anns  an  tigeadh  an  gaduiche,  gu  'n  dean- 
adh  e  faire,  agus  nacli  fuilgeadh  e  a  thigh 
a  bhi  air  a  tholladh  troimh. 

40  Bithibh-sa  uime  sin  deas  mar  an 
ceudna:  oir  thig  Mac  an  duine  'nuair 
nach  saoil  sibh. 

41  Agus  thubhairt  Peadar  ris,  A  thigh- 
earn,  an  ann  ruinne  a  ta  thu  labhairt  a' 
chosamhlachd  so,  no  ris  gach  uile  ? 

42  Agus  thubhairt  an  Tighearn,  Cò  e 
uime  sin  an  stiùbhard  firinneach  agus  glic 
sin,  a  chuireas  a  Thighearn  os  ceann  a 
theaghlaich,  a  thoirt  doibh  an  cuibhrinn 
bìdh  'na  àm  fèin  ? 

43  Is  beannaichte  an  seirbhiseach  sin,  a 
gheibh  a  Thighearn,  an  uair  a  thig  e,  a' 
deanamh  mar  sin. 

44  Gu  fìrinneach  a  ta  mi  ag  ràdh  ribh, 
gu  'n  cuir  se  e  os  ceann  na  bheil  aige. 

45  Ach  ma  their  an  seirbhiseach  sin  'na 
chridhe,  Tha  mo  Thighearn  a'  cur  dàile 
'na  theachd  ;  agus  ma  thòisicheas  e  air  na 
h-òglaich  agus  na  banoglaich  a  bhualadh, 
agus  itheadh,  agus  òl,  agus  a  bhi  airmhisg: 

46  Thig  Tighearn  an  t-seirbhisich  sin 
ann  an  là  nach  'eil  sùil  aige  ris,  agus  ann 
an  uair  nach  fios  da,  agus  gearraidh  e  'na 
bhloighdibh  e,  agus  bheir  e  a  chuibhrionn 
da  maille  ris  na  mi-chreidich. 

47  Agus  an  seirbhiseach  sin  d'  am  b'  aith- 
ne  toil  a  mhaighstir,  agus  nach  d'  ulluich  e 
fèin,  agus  nach  d'  rinn  a  rèir  athoile,  buail- 
ear  e  le  mòran  bhuillean. 

48  Ach  an  tì  do  nach  b'  aithne,  agus  a 
rinn  nithe  a  b'  airidh  air  buillibh,  buailear 
esan  le  beagan  do  bhuillibh.  Oir  gach 
neach  d'  an  d'  thugadh  mòran,  iarrar  mòr- 
an  uaith :  agus  ge  b'  e  ri  'n  d'  earbadli  mòr- 
an,  iarrar  an  tuilleadh  air. 

49  Thàinig  mise  a  chur  teine  air  an  tal- 
amh,  agus  ciod  is  àill  leam,  ma  ta  e  cheana 
air  fhadadh. 

50  Ach  a  ta  baisteadh  agam  ri  bhi  air  mo 
bhaisteadb  leis,  agus  cionnus  a  ta  mi  air 
mo  theannadh  gus  an  coimhlionar  e  ! 

51  Am  bheil  sibh  a'  saoilsinn  gu  'n 
d'  thàinig  mise  a  thoirt  sìthe  air  an  talamh  ? 
ni  h-eadh,  a  ta  mi  ag  ràdh  ribh,  ach  aimh- 
reit. 

52  Oir  bithidh  à  so  suas  cùignear  an  aon 
tigh  air  an  roinn,  triùir  an  aghaidh  dithis, 
agus  dithis  an  aghaidh  triùir. 

53  Bithidh  an  t-athair  air  a  roinn  an  agh- 
aidh  a'  mhic,  agus  am  mac  an  aghaidh  an 
athar ;  a'  mhàthair  an  aghaidh  na  nighinn, 
agus  an  nighean  an  aghaidh  na  màthar  ;  a' 
mhàthair-chèile  an  aghaidh  mnà  a  mic, 
agus  bean  a'  mhic  an  aghaidh  a  màthar- 
chèile. 

54  Agus  thubhairt  e  mar  an  ceudna  ris 
an  t-sluagh,  'Nuair  a  chi  sibh  neul  ag  èir- 
igh  san  àird  an  iar,  air  ball  their  sibh,  A 
ta  fras  a'  teachd  ;  agus  a  ta  e  mar  sin. 

55  Agus  an  uair  a  chi  sibh  a'  ghaoth  à 
deas  a'  sèideadh,  their  sibh,  Bithidh  teas 
ann  ;  agus  a  ta  e  tachairt. 

56  A  chealgairean,  is  aithne  dhuibh  breth 
a  thoirt  air  aghaidh  nan  speur,  agus  na  tal- 
mhainn ;  ach  cionnus  nach  'eil  sibh  a'  toirt 
breth  air  an  aimsir  so? 

57  Agus  c'  ar  son  nach  'eil  sibh  eadhon 
uaibh  fèin  a'  breithneachadh  an  ni  sin  a  ta 
ceart  ? 

58  'Nuair  a  thèid  thu  maille  ri  d'  eascar- 
aid  chum  an  uachdarain,  dean  dìchioll  san 
t-slighe  air  bhi  air  do  shaoradh  uaith  ;  air 
eagal  gu  'n  tarruing  e  chum  a'  bhreitheimh 
thu,  agus  gu  'n  toir  am  breitheamh  thairis 
do  'n  mhaor  thu,  agus  gu  ;n  tilg  am  maor 
am  prìosan  thu. 

59  A  ta  mi  ag  ràdh  riut,  nach  tèid  thu 
mach  as  a  sin,  gus  an  ìoc  thu  eadhon  a' 
pheghinn  dheireannach. 

CAIB.  XIII. 

AGUS  bha  làthair  san  àm  sin  daoine  àr- 
aidh  a  dh'  innis  dha  mu  thimchioll  nan 
Galilèach,  muinntir  a  mheasg  Pilat  am  fuil 
maille  r'  an  ìobairtibh. 

2  Agus  fhreagair  Iosa  agus  thubhairt  e 
riu,  Am  bheil  sibh  a'  saoilsinn  gu  'n  robh 
na  Galilèaich  sin  'nam  peacaich  ni  's  mò  na 
na  Galilèaich  uile,  airsongu'n  d'  fhulaing 
iad  a  leithid  so  ? 

3  Ni  h-eadh,  a  ta  mi  ag  ràdh  ribh :  ach 
mur  dean  sibhse  aithreachas,  sgriosar  sibh 
uile  mar  an  ceudna. 

4  No  na  h-ochd  fir  dheug  sin  air  an  d<> 
thuit  an  tùr  ann  an  Siloam,  agus  a  mharbh 
iad,  an  saoil  sibh  gu  'n  robh  iadsan  'nam 
peacaich  os  ceann  nan  uile  dhaoine  a  bha 
'nan  còmhnuidh  an  Ierusalem  ? 

5  Ni  h-eadh,  a  ta  mi  ag  ràdh  ribh  ach 
mur  dean  sibhse  aithreachas,  sgriosar  sibh 
uile  mar  an  eeudna. 

6  Labhair  e  mar  an  ceudna  an  cosamh- 
lachd  so :  Bha  aig  duine  àraidh  crann-fige 
suidhichte  'na  ghàradh  fìona :  agus  tliài- 
nig  e  ag  iarraidh  toraidh  air,  agus  cha 
d'  fhuair  e. 

7  An  sin  thubhairt  e  ris  a*  ghàradair, 
Feuch,  a  ta  mi  rè  thri  bliadhna  a'  teachd 

a  dh'  ìarraidh  toraidh  air  a'  chrann-fhìge 
so,  agus  cha  'n  'eil  mi  faotainn  a  bheag: 
gearr  sios  e,  c  ar  son  a  ta  e  fàsachadh  an 
taimhainn? 

8  Agns  fhreagair  esan  agus  thubhairte 
rìs,  A  Thighearna,  leig  leis  air  a'  bhliadh- 
na  so  mar  an  ceudna,  gus  an  cladhaich  mi 
m'  a  thimchioll,  agus  gu  'n  cuir  mi  aolach 
m  'a  bhun : 

9  Agus  ma  gliiùlaineas  e  toradh,  is  maith 
sin :  ach  mur  giùlain,  'na  dhèigh  sin  gearr- 
aidh  tu  sìos  e. 

10  Agus  blia  e  a'  teagasg  an  aon  do  na 
sionagogaibh  air  an  t-sàbaid. 

11  Agus,  feuch,  bha  bean  àraidh  a  làth- 
air  aig  an  robh  spiorad  anmhuinneachd  rè 
ochd  bliadhna  deug,  agus  bha  i  air  a  crom- 
adh  ri  chèile,  agus  gun  chomas  aica  air 
chor  sam  bith  i  fèin  a  dlùreachadh. 

12  Agus  an  uair  achuunaic  Iosai,ghairm 
e  d'  a  ionnsuidh  i,  agus  thubhairt  e  rithe, 
A  bhean,  tha  thu  air  d'  Ihuasgladh  o  d' 
anmliuinneachd. 

13  Agus  chuir  e  a  làmhan  oirre ;  agus 
air  ball  rinneadh  dìreach  i,  agus  thug  i 
glòir  do  Dliia. 

14  Agus  fhreagair  uachdaran  na  siona- 
goig,  agus  e  làn  do  fheirg  air  son  gu  'n 
d'  rinn  Iosa  leigheas  air  là  na  sàbaid,  agus 
thubhairt  e  ris  an  t-sluagh,  Tha  sè  làith- 
ean  anns  an  còir  obair  a  dlieanamh  :  orra 
so  air  an  aobhar  sin  thigibh,  agus  bithibh 
air  bhur  leigheas,  agus  na  b'  ann  air  là  na 
sàbaid. 

15  An  sin  fhreagair  an  Tighearn  e,  ag- 
us  thubliairt  e,  A  chealgair,  nach  fuasgail 
gach  aon  agaibh  a  dhamh  no  'asal  o  'n 
phrasaich,  agus  nach  toir  e  gu  uisge  e  air 
là  na  sàbaid  ? 

16  Agus  nach  bu  chòir  a'  bhean  so,  a  ta 
'na  nighinn  do  Abraham,  a  cheangail  Sa- 
tan  a  nis  rè  ochd  bliadhna  deug,  a  bhi  air 
a  fuasgladh  o  'n  chuibhreach  so  air  là  na 
sàbaid? 

17  Agus  an  uair  a  thubhairt  e  na  nithe 
sin,  chuireadb  a  naimhdeau  uile  gu  nàire  : 
ach  rinn  an  sluagh  uile  gairdeachas,  air  son 
nan  uile  nitlie  glòrmhor  a  riuneadh  leis. 

18  An  sin  thubhairt  e,  Cò  ris  a  ta  rìogh- 
achd  Dhè  cosmhuil  ?  agus  cò  ris  a  shamh- 
laicheas  mi  i  ? 

19  Tha  i  cosmhuil  ri  gràinne  do  shìol 
mustaird,  a  ghabh  duìne,  agus  a  chuir  e 
'na  ghàradh :  agus  dh'  fhàs  e,  agus  rinn- 
eadh  craobh  mhòr  dheth ;  agus  rinn  eun- 
laith  an  athair  nid  'na  geugaibh. 

20  Agus  thubhairt  e  a  rìs,  Cò  ris  a 
shamhlaicheas  rai  rìoghachd  Dhè  ? 

21  Tha  i  cosmhuil  ri  taois  ghoirt,  a 
ghabh  bean  agus  a  dh'  fholaich  i  an  tri 
tomhasaibh  mine,  gus  an  do  ghoirticheadh 
an  t-iomlan. 

22  Agus  cliaidh  e  troimh  gach  caithir 
agus  baile  beag,  a'  teagasg,  agus  a'  gabhail 
na  sliglie  gu  Ierusalem. 

23  An  sin  tliubhairt  neach  àraidh  ris,  A 
Thighearn,  an  tearc  iad  a  shaorar  ?  Agus 
thubhairt  esan  riu, 

24  Deanaibh  spairn  chruaidh  gu  dol  a 
stigh  air  a'  gheata  chumhann  :  oir.a  ta  mi 
ag  ràdh  ribh,  gu  'n  iarr  mòran  dol  a  stigh, 
agus  nach  urrainn  iad. 

25  O  'n  uair  a  dh'  èireas  fear  an  tighe,  ag- 


us  a  dhùineas  e  'n  dorus,  agus  a  thòisich- 
eas  sibhse  air  seasamh  a  muigh,  agus  an 
dorus  a  bhualadh,  ag  ràdh,  A  Thighearn, 
a  Thighearn,  fosgail  duinn ;  agus  air  dha- 
san  freagairt  their  e  ribh,  Cha  'n  aithne 
dhomh  sibh,  cò  as  a  ta  sibh  : 

26  An  sin  tòisichidh  sibh  air  a  ràdh, 
Dh'  ith  sinn  agus  dh'  òl  sinn  a'  d'  làthair,  ag- 
us  theagaisg  thu  'nar  sràidibh. 

27  Ach  their  esan,  A  ta  mi  ag  ràdh  ribh, 
cha  'n  aithne  dhomh  sibh,  cò  as  a  ta  sibh ; 
imichibh  uam  uile,  a  luchd-deanamh  na 
h-eucorach. 

28  An  sin  bithidh  gul  agus  giosgan 
fhiacal,  an  uair  a  chi  sibh  Abraham,  agus 
Isaac,  agus  Iacob,  agus  na  fàidhean  uile 
ann  an  rìoghachd  Dhè,  agus  sibh  fèin  air 
bhur  tilgeadh  a  mach. 

29  Agus  thig  iad  o  'n  àird  an  ear,  aguS 
o  'n  àird  an  iar,  agus  o  'n  àirde  tuath  agus 
deas,  agus  suidhidh  iad  ann  an  rìoghachd 
Dhè. 

30  Agus,  feuch,  a  ta  daoine  air  dheir- 
eadh  a  bhitheas  air  thoiseach,  agus  air 
thoiseach  a  bhitheas  air  dheireadh. 

31  Air  an  là  sin  fèin  thàinig  Phairisich 
àraidh  d'  a  ionnsuidli,  ag  ràdh  ris,  Gabh  a 
mach  agus  imich  à  so  :  oir  tha  toil  aig  He- 
rod  do  mharbhadh. 

32  Agus  thubhairt  e  riu,  Imichibh  agus 
innsibh  do  'n  t-sionnach  sin,  Feuch,  a  ta  mi 
tilgeadh  mach  dheamhan,  agus  a  ta  mi 
deanamh  leigheas  an  diugli,  agus  am  màir- 
each,  agus  air  an  treas  là  bithidh  mi  air  mo 
dheanamli  foirfe. 

33  Gidheadh,  is  èigin  domh  imeachd  an 
diugh  agus  am  màireach,  agus  an  là  'na 
dhèigh  sin :  oir  cha  'n  fheud  e  bhi  gu  'n 
cuirear  fàidh  gu  bàs  a  mach  à  Ierusalem. 

34  A  Ierusalem,  a  Ierusalem,  a  mharbh- 
as  na  fàidheau,  agus  a  chlachas  an  dream 
a  chuirear  a'  d'  ionnsuidh  :  cia  minic  a  b' àill 
leam  do  chlann  a  chruinneachadh,  mar  a 
chruinnicheas  cearc  a  h-àlach  fuidh  a 
sgiathaibh,  agus  cha  b'  àill  leibh  ! 

35  Feuch,  dh'  fhàgadli  bhur  tìgh  fàs  ag- 
aibh :  agus  gu  deimhin  a  ta  mi  ag"  ràdh 
ribh,  nach  faic  sibh  mise,  gus  an  tig  an 
t-àm,  anns  an  abair  sibh,  Is  beannaichte  an 
tì  a  thig  an  ainm  an  Tighearna. 

CAIB.  XIV. 

AGUS  tharladh,  an  tràth  chaidh  e  gu 
tigh  uachdarain  àraidh  do  na  Phairis- 
ich  a  dh'  itheadh  bidh  air  là  na  sàbaid,  gu  'n 
robh  iad  a'  deanamh  geur-fhaire  air. 
-  2  Agus,  feuch,  bha  duine  àraidh  'na 
làthair  air  an  robh  a'  mheud-bhronn. 

3  Agus  fhreagair  Iosa,  agus  labhair  e  ris 
an  luchd-lagha,  agus  ris  na  Pliairisich,  ag 
ràdh,  Am  bheil  e  ceaduichte  leigheas  a 
dheanamh  air  là  na  sàbaid  ? 

4  Ach  dh'  fhan  iadsan  'nan  tosd.  Agus 
air  dha  breith  air,  leighis  se  e,  agus  leig  e 
uaith  e : 

5  Agus  fhreagair  e  iadsan,  ag  ràdh,  Cò 
agaibh-sa,  ma  thuiteas  'asal  no  a  dhamh 
ann  an  slochd,  nach  tarruing  a  mach  gu 
grad  e  air  là  na  sàbaid  ? 

6  Agus  cha  b'  urrainn  iad  a  fhreagairt  a 
rìs  anns  na  nithibh  sin. 

7  Agus  labhair  e  cosamhlachd  riu-san 
a  fhuair  cuireadh,  'nuair  a  tliug  e  fa  'near 

mar  a  thagh  iad  na  ceud  àiteacha-suidhe, 
ag  ràdh  riu, 

8  'Nuair  a  gheibh  thu  cuireadh  o  neach 
air  bith  ehum  bainnse,  na  suidh  anns  a' 
cheud  àit ;  air  eagal  gu  'n  d'  fhuair  duine 
a's  urramaiche  na  thusa  cuireadh  uaith  ; 

9  Agus  gu  'n  tig  an  tì  a  thug  cuireadh 
dhuitse  agus  dhasan,  agus  gu  'n  abair  e 
ruit,  Thoir  àit  do  "n  duìne  so ;  agus  gu  'n 
tòisich  thusa  an  sin  le  nàire  air  suìdhe  anns 
an  àit  a  's  ìsle. 

10  Ach  an  uair  a  gheibh  thu  euireadh, 
imich  agus  suidh  anns  an  àit  a  's  ìsle  ; 
chum,  'nuair  a  thig  esan  a  thug  cuireadh 
dhuit,  gu  "n  abair  e  riut,  A  cliaraid,  suidh 
suas  ni  's  àirde  :  au  siu  gheibh  thu  urram 
an  làthair  na  muiuntir  a  ta  'nan  suidhe 
air  bord  maille  riut. 

11  Oir  ge  b'  e  neach  a  dh'àrdaicheas  e 
fèin,  ìslichear  e  ;  agus  ge  b'  e  neach  a  dh'- 
ìslicheas  e  fèin,  àrdàicbear  e. 

12  An  sin  thubhairt  e  ris  an  tì  mar  an 
ceudna  athug  cuireadh  dha,  'Nuair  a  ni 
thu  dìnneir  no  suipeir,  na  gairm  dochàird- 
ean,  no  do  bhràitnre,  no  do  luchd-dàimh, 
no  do  choimhearsnaich  shaoibhir  ;  air  eag- 
al  gu  'n  toir  iadsan  mar  an  ceudnacuireadh 
dhuitse  a  rìs,  agus  gu  'm  faigh  thu  a'  chom- 
ain  cheudna. 

13  Ach  an  uair  a  ni  thu  cuirm,  gairm 
na  bocbdan,  na  daoine  ciurramach,  na  bac- 
aich,  na  doill  : 

14  Agusbithidh  tu  beannaichte,  a  chionn 
nach  urrainn  iad  a'  chomain  cheudna  thoirt 
duit :  oir  gheibh  thu  comain  ann  an  aiseir- 
igh  nam  fìrean. 

15  Agus  an  uairachual  aon  do  na  shuidh 
maille  ris  air  bord  na  nithe  sin,  thubhairt  e 
ris,  Is  beannaichte  an  tì  sin  a  dh'itheas  ar- 
an  ann  an  rìoghachd  Dhè. 

16  Ach  thubhairt  esan  ris,  Rinn  duine 
àraidh  suipeir  mhòr,  agus  thug  e  cuireadh 
do  mhòran  : 

17  Agus  chuir  e  a  sheirbhiseach  uaith  an 
àm  na  suipeir  a  ràdh  ris  a'  mhuinntir  a 
fhuair  cuireadh,  Thigibh,  oir  a  ta  na  h-uile 
nithe  a  nis  ullamh. 

18  Agus  thòisich  iaduile  a  dh'aon  ghutli 
air  an  leithsgeul  a  ghabhail.  Thubhairt 
an  ceud  fhear  ris,  Cheannaich  mi  fearann, 
agus  is  èigin  domh  dol  a  mach  agus  fhaic- 
inn  :  tha  mi  ag  guidhe  ort,  gabh  mo  leith- 
sgeul. 

.  19  Agus  thubhairt  fear  eile,  Cheannaich 
mi  cùig  cuing  dhamh,  agus  a  ta  mi  dol 
g'  an  dearbhadh  :  tha  mi  ag  guidhe  ort, 
gabh  mo  leithsgeul. 

20  Agus  thubhairt  fear  eile,  Phòs  mi 
bean,  agus  air  an  aobhar  sin  cha  'n  'eil  e 
'n  comas  domh  teachd. 

21  Agus  thàinig  an  seirbhiseach  sin,  ag- 
us  dh'  innis  e  na  nithe  sin  d'a  thighearn. 
An  sin  air  gabhail  feirge  do  fhear  au  tighe, 
thubhairt  e  r'  a  sheirbhiseach,  Gabh  a 
mach  gu  grad  gu  sràidibh  agus  gu  caol- 
shràidibh  e'  bhaile,  agus  thoir  a  stigh  an 
bo  na  bochdan,  agus  na  daoine  ciurramach, 
agus  na  bacaich,  agus  na  doill. 

22  Agus  thubhairt  an  seirbhiseach,  A 
Thighearn,  rinneadh  mar  a  dh'  orduich 
thu,  gidheadh  tha  àite  falamh  ann  fath- 
ast. 

23  Agus  thubhairt  an  Tighearna  ris  an 


t-seirbhiseach,  Gabh  a  mach  gus  na  rath- 
aidibh  mòra  agus  na  gàrachaibh,  agus  co- 
èignich  iad  gu  teachd  a  steach,  chum  gu'm 
bi  mo  thigh  air  a  honadh. 

24  Oir  a  ta  mi  ag  ràdh  ribh,  nach  blais 
aon  do  na  daoinibh  ud  a  fhuair  cuireadh, 
do  m'  shuipeir-sa. 

25  Agus  bha  sluagh  mòr  ag  imeachd 
maille  ris  :  agus  air  dha  tionndadh,  thubh- 
airt  e  riu, 

26  Ma  thig  neach  air  bith  a'  m'  ionn- 
suidh-sa,  agus  nach  fuathaich  e  'athair, 
agus  a  mhàthair,  agus  a  bhean-phòsda, 
agus  a  chlann,  agus  a  bhràithrean,  agus  a, 
pheathraichean,  seadh,  agus  a  bheatha 
mar  an  ceudna,  cha  'n  'eil  e  'n  comas  da 
bhi  'na  dheisciobul  dhomh-sa. 

27  Agus  ge  b'  e  neach  nach  giùlain  a 
chrann-ceusaidh,  agus  nach  lean  mise, 
cha  'n  'eil  e  'n  comas  da  bhi  'na  dheisciob- 
ul  dhomh-sa. 

28  Oir  cò  am  fear  agaibh-sa  leis  am 
miann  tùr  a  thogail,  nach  suidh  sìos  air 
tùs,  agus  nach  meas  an  costus,  a  dh'- 
fheuchainn  am  bheil  aige  na  chuireas 
crìoch  air? 

29  Air  eagal  an  dèigh  dha  a  bhunadh  a 
leagadh,  agus  gun  bhi  comasach  air  crìoch 
a  chur  air,  gu  'n  tòisichna  h-uile  a  chi  e 
ri  fanoid  air, 

30  Ag  ràdh,  Thòisich  an  duine  so  air 
tigh  a  thogail,  agus  cha  b'  urrainn  e  a 
chrìochnachadh. 

31  No  cò  an  righ,  ag  dol  a  mach  dha  gu 
cogadh  an  aghaidh'  righ  eile,  nach  suidh 
sìos  air  tùs,  agus  nach  gabh  comhairle,  a 
dh'  fheuchainn  an  urrainn  e  le  deich  mìle 
coinneamh  a  thoirt  dasan  a  ta  teachd  le 
fichead  mìle  'na  aghaidh  ? 

32  No,  air  bhi  dhasan  fathast  fad  uaith, 
cuiridh  e  teachdaireachd  a  dh'  iarraidh 
cumhachan  sìthe. 

33  Mar  sin  mar  an  ceudna,  gach  neach 
agaibh-sa,  nach  trèig  na  h-uile  nithe  a  ta 
aige,  cha'n  'eil  e  'n  comas  da  bhi  'na  dheis- 
ciobul  dhomh-sa. 

34  Tha  'n  salann  maith  :  ach  ma  chaill- 
eas  an  salann  a  bhlas,  ciod  e  leis  an  deanar 
deadh  bhlasda  e  ? 

35  Cha  'n  'eil  e  iomchuidh  chum  an  tal- 
mhainn,  no  chum  an  dùnain ;  ach  tilgidh 
daoine  mach  e.  An  tì  aig  am  bheil  cluasa 
chum  èisdeachd,  èisdeadh  e. 

CAIB.  XV. 

ANsinthàinig  na  cìs-mhaoir  uile  agus 
na  peacaicn  am  fagus  da,  chum  èisd- 
eachd  ris. 

2  Agus  rinn  na  Phairisich  agus  na 
sgrìobhaichean  gearan,  ag  ràdh,  Pha  am 
fear  so  gabhail  pheacach  d'  a  ionnsuidh, 
agus  ag  itheadh  maille  riu. 

3  Agus  labhair  esan  an  cosamhlachd  so 
riu,  ag  ràdh, 

4  Cò  an  duine  dhibhse  aig  am  bheil  ceud 
caora,  ma  chailleas  e  aon  diubh,  nach  fàg 
an  naoi  deug  agus  an  ceithir  fichead  anns 
an  fhàsach,  a^us  nach  tèid  an  dèigh  na 
caorach  a  chailleadh,  gus  am  faigh  e  i  ? 

5  Agus  air  dha  a  faotainn,  cuiridh  e  air 
a  ghuaillibh  i  le  gairdeachas. 

6  Agus  an  uair  a  thig  e  dhachaidh, 
gairmidh  e  a  chàirdean  agus  a  choimh- 

earsnaich  an  ceann  a  chèile,  ag  ràdh  riu, 
Deanaibh  gairdeachas  maille  rium-sa,  a 
chionn  gu  'n  d'  fhuair  mi  mo  chaora  bha 
caillte. 

7  Mar  sin,  a  ta  mi  ag  ràdh  ribh,  gu  'm 
bi  aoibhneas  air  nèamh  air  son  aoin  pheac- 
aich  a  ni  aithreachas,  ni  's  mò  na  air  son 
naoi  deug  agus  ceithir  tìcliead  fìrean,  aig 
nach  'eìl  feum  air  aithreachas. 

8  No  cò  a'  bhean  aig  am  bheil  deich 
buinn  airgid,  ma  chailleas  i  aon  bhonn 
diubh,  nach  las  coinneal,  agus  nach  sguab 
an  tigh,  agus  nach  iarr  gu  dìchiollach  gus 
am  faigh  \  e  f 

9  Agus  air  dh'  i  fhaotainn,  gairmidh  i  a 
ban-chairdean  agus  a  ban-choimheaps- 
naich  an  ceann  a  chèile,  ag  ràdh,  Dean- 
aibh  gairdeachas  leam-sa,  oir  fhuair  mi 
am  bonn  a  chaill  mi. 

10  Mar  an  ceudna  a  ta  mi  ag  ràdh  ribh, 
A  ta  gairdeachas  an  làthair  aingle  Dhè, 
air  son  aoiu  pheacaich  a  ni  aithreach- 
as. 

11  Agus  thubhairt  e,  Bha  aig  duine  ar- 
aidh  dithis  mhac : 

12  Agus  tlmbhairt  ara  mac  a  b'  òige 
dhiubh  r'  a  athair,  Athair,  thoir  dhomh- 
sa  a  chuid-roinn  a  thig  orm  do  d'  inliaoin. 
Agus  roinn  e  eatorra  a  bheathachadh. 

13  Agus  an  dèigh  beagain  do  làithibh, 
ehruinnich  am  mac  a  b'òige  a  chuid  uile, 
agus  ghabl)  e  a  thurus  do  dhùthaich  fad 
air  astar,  agus  an  sin  chaith  e  a  mhaoin  le 
beatha  struidheasaicli. 

14  Agus  an  uair  a  chaith  e  a  chuid  uile, 
dh'  èirich  gorta  ro  mhòr  san  tir  sin  ;  agus 
thòisich  e  ri  bhi  ann  an  uireasbhuidh. 

15  Agus  chaidh  e  agus  clieangail  se  e 
fèiu  ri  aon  do  shaor-dhaoinibh  na  dùthcha 
sin ;  agus  chuire  d'  a  fhearann  e,  a  bhiadh- 
adh  mhuc. 

16  Agus  bu  mhiann  leis  a  bhrù  a  lìon- 
adh  do  na  plaosgaibh  a  bha  na  mucan  ag 
itheadh;  ach  cha  d' thug  neach  air  bith 
dha. 

17  Agus  an  uair  a  thàinig  e  d'  a  ionn- 
suidh  fein,  thubhairt  e,  Cia  lìon  do  luchd- 
tuarasdail  m'  athar-sa  aig  am  bheil  aran 
gu  leoir  agus  r'  a  sheachnadh,  'nuair  a  ta 
mise  a'  bàsachadh  le  gorta  ? 

18  Eiridh  mi,  agus  thèid  mi  dh'  ionn- 
suidh  m'  athar,  agus  their  mi  ris,  Athair, 
pheacaich  mi  an  aghaidh  fhlaitheanais, 
agus  a'  d'  làthair-sa. 

19  Agus  cha  'n  airidh  mi  tuilleadh  gu  'n 
goirte  do  mhac-sa  dhiom  :  dean  mi  mar 
aon  do  d'  luchd-tuarasdail. 

20  Agus  dh'  èirich  e,  agus  chaidh  e 
dh'  ionnsuidh  'athar.  Ach  air  dha  bhi 
fathastfad  uaith,  chunnaic  'athair  e,  agus 
ghabh  e  truas  mòr  d/ieth,  agus  ruith  e, 
agus  thuit  e  air  a  mhuineal,  agus  phòg  se 
e. 

21  Agus  thubhairt  am  mac  ris,  Athair, 
pheacaich  mi  an  aghaidh  fhlaitheanais, 
agus  a'  d'  làthair-sa,  agus  cha  'n  airidh  mi 
tùiìleadh  gu  'n  goirte  do  mhac  dhiom. 

22  Ach  thubhairt  an  t-athair  r'  a  sheirbh- 
isich,  Thugaibh  a  mach  a'  chuìaidh  a  's 
fearr,  agus  cuiribh  uime  i ;  agus  cuiribh 
fàinue  air  a  làimh,  agus  brògan  air  a  clios- 
aibh. 

23  Agus  thugaibh  an  so  an  laogh  biadh- 


ta  agus  marbhaibh  e ;  agus  itheamaid  ag-  1 
us  biomaid  subhach : 

24  Oir  bha  mo  mhac  so  marbh,  agus  tha  I 
e  beò  a  rìs ;  bha  e  caillte,  agus  fliuaradh  I 
e.    Agus  thòisich  iad  air  bhi  suhhach. 

25  A  nis  bha  a  mhac  bu  shine  mach  san  m 
fhearann :  agus  an  uair  a  thàinig  e,  agus  I 
a  thàr  e  am  fagus  do  'n  tigh,  ehual  e  an 
ceòl  agus  an  dannsa. 

26  Agus  gliairm  e  d'  a  ionnsuidh  aon  do 
na  h-òglaich,  agus  dh'  fhiosraich  e  ciod  bu 
chiall  do  na  nithibh  sin. 

27  Agus  thubhairt  esan  ris,  Thàinig  do 
bhràthàir;  agus  mharbh  t'  athair  an  laogh 
biadlita,  a  chionn  gu  'n  d'  fliuair  e  rìs  slàn 
fallain  e. 

28  Agus  ghabh  esan  fearg,  agus  cha 
b'  àill  leis  dol  a  stigh  :  air  au  aobhar  sin 
thàinig  'athair  a  mach,  agus  chuir  e  im- 
pidh  air. 

29  Ach  fhreagair  esan  agus  thubhairt  e 
r'  a  athair,  Feuch,  a  ta  mise  a'  deanamh 
seirbhis  duit  an  uiread  so  do  bhliadhnach- 
aibh,  agus  uair  air  bith  cha  do  bhris  mi 
t'  àithne,  gidheadh  cha  d'  tliug  thu  meann 
riamh  dhomh,  chum  gu  'm  bithinn  subh- 
ach  maille  ri  m'  chàirdibh. 

30  Ach  an  uair  a  thàinig  do  mhac  so,  a 
dh'  ith  suas  do  bheathachadli  maille  ri 
strìopaichibh,  niharbh  thu  an  laogh  biadh- 
ta  dha. 

31  Agus  thubhairt  e  ris,  A  mhic,  tha 
tbusa  a  ghnàth  maille  rium,  agus  na  h-uile 
nithe  a  's  leamsa,  is  leatsa  iad. 

32  Bu  chòir  clhuinn  a  bhi  subhach,  agus 
aoibhneach ;  oir  bha  do  bhràthair  so 
marbh,  agus  tha  e  beò  a  rìs  ;  agus  bha  e 
caillte,  agus  fhuaradh  e. 

CAIB.  XVI. 
A  GUS  thubhairt  e  mar  an  ceudna  r'  a 
J\.  dheisciobluibh,  Bha  duine  saobhir 
àraidh  ann  aig  an  robh  stiùbhard ;  agus 
chasaideadh  ris  e,  mar  neach  a  bha  dean- 
amh  ana-caithidh  air  a  mhaoin. 

2  Agus  ghairm  se  e,  agus  thubhairt  e 
ris,  Ciod  e  so  a  ta  mi  cluinntinn  mu  d' 
thimchioll  ?  thoir  cunntas  air  do  stiùbh- 
ardachd;  oir  cha'  n  fheud  thu  bhi  ni 's 
faide  a'  d'  stiùbhard. 

3  An  sin  thubhairt  an  stiùbhard  ann 
fèin,  Ciod  a  ni  mi  ?  oir  a  ta  mo  mhaigh- 
stir  a'  toirt  na  stiùbhardachd  uam  :  cha  'n 
urrainn  mi  ruamhar  a  dheanamh,  is  nàr 
leam  dèirc  iarraidh. 

4  A  ta  fhios  agam  ciod  a  ni  mi,  chum 
'nuair  a  chuirear  as  an  stiùbhardachd  mi, 
gu  'n  gabh  iad  a  steach  d'  an  tighibh  mi. 

5  Agus  air  dha  gacli  aon  diubhsan  air 
an  robh  fiachan  aig  a  Thighearn  a  ghairm 
d'  a  ionnsuidh,  thubhairt  e  ris  a'  cheud 
fhear,  Cia  meud'  a  ta  aig  mo  Thigheam 
ortsa  ? 

6  Agus  thubhairfc  esan,  Ceud  tomhas 
oladh.  Agus  thubhairt  e  ris,  Gabh  do 
sgrìobhadh,  agus  suidh  sìos  gu  h-ealamh, 
agus  sgrìobh  letli-clieud. 

7  An  sin  thubhairt  e  ri  fear  eile,  Agus 
cia  meud  a  ta  aig  ortsa?  Agus  thubhairt  ! 
esan,   Ceud  tomhas  cruithueachd.    Agus  ^ 
thubhairt  e  ris,  Gabh  do  sgrìobhadh,  agus 
sgrìobh  ceithir  fic  head- 

8  Agus  mhol  an  Tighearn  an  stiùbhard 


CAIB.  XVII. 

eucorach,  do  bhrìgh  gu  'n  d'  rinn  e  gu  glic : 
oir  a  ta  clann  an  t-saoghail  so  'nan  gineal- 
ach  feiu  ni  's  glice  na  clann  an  t-soluis. 

9  Affus  a  ta  mise  ag  ràdh  ribh,  Dean- 
aibli  rìhuibh  fèin  càirrìean  le  Mamon  na 
h-eucorach  ;  chum  'nuair  a  shiubhlas  sibh, 
gu  n  gabhar  sibh  do  àitibh-còmhnuidh 
siorruidh. 

10  An  tì  a  ta  fìrinneach  anns  an  ni  a  's 
lugha,  tha  e  fìrinneach  mar  an  ceudna 
anu  am  mòran ;  agus  an  tì  a  ta  eucorach 
anns  an  ni  a  's  lugha,  tha  e  eucorach  aun 
am  mòran  mar  an  ceudna. 

11  Air  an  aobhar  sìn  mur  robh  sibh  fìr- 
inneach  anns  an  t-saoibhreas  eucorach,  cò 
a  dh"  earbas  ribh  an  saoibhreas  fìor  ? 

12  Agus  mur  robh  sibh  fìrinneach  ann 
an  cuid  duine  eile7  cò  a  bheir  dhuibh  an  ni 
a  's  leibh  fèin  ? 

13  Cha'n  'eil  seirbhiseach  sam  bith  com- 
asach  air  seirbhis  a  dheariamh  do  dhà 
thighearn  ;  oir  an  dara  cuid  fuathaichidh 
e  aon  diubh,  agus  bheire  gràdh  do  'n  fhear  ! 
eile  ;  no  gabhaidh  e  le  aon  diubh  agus  ni  j 
e  tàir  air  an  fhear  eile.    Clia  'n  'eil  sibh  j 
comasach  air  seirbhis  a  dheanamhDo  Dhia  ! 
agus  do  Mhamon. 

14  Agus  chuala  na  Phairisich,  a  bha 
sanntach,  na  nithe  siu  uile  :  agus  rinn  iad 
fanoid  air. 

15  Agus  thubhairt  e  riu,  Is  sibhse  an 
dream  a  ta  'gur  fìreannaehadh  fèin  am  fsan- 
uis  dhaoine;  ach  is  aithne  do  Dhia  bhur 
cridheachan  :  oir  an  ui  sin  a  ta  ro  mheas- 
ail  aig  daoinibh,  is  gràineileachd  e  am  tìan- 
uis  Dè. 

16  Bha  an  lagh  agus  na  fàidhean  ann  gu 
teachd  Eoiu  :  o  siu  tha  rìoghachd  Dhè  air 
a  searmonachadh,  agus  a  ta  gach  duine  a' 
dol  le  dian  stri  a  steacli  innte. 

17  Agus  is  usadh  do  nèamh  agus  do  'n 
talamli  dol  thairis,  na  do  aon  lide  do  'n  lagh 
tuiteam. 

18  Gach  neach  a  chuireas  uaith  a  bhean, 
agus  a  phòsas  beau  eile,  tha  e  deanamh  j 
adhaltrannais  :  agus  ge  b'  e  neacli  a  phòsas 
a  bhean  a  chuireadh  air  falbh  o  a  fear,  tha 
e  deanamh  adhaltrannais. 

19  Bha  duine  saoibhir  àraidh  ann,  a  bha 
air  a  sgeadachadh  le  purpur  agus  lìon- 
eudacii  grinn,  agus  bka  e  caitbeadh  a 
bheatha  gach  là  gu  sòghail  le  mòr-ghreadh- 
nachas  : 

20  Agus  bha  duine  bochd  àraidh  ann, 
d'  am  b'  ainm  Lasarus,  a  chuireadh  'na 
luidlie  aig  a  dhorus,  làn  do  chreuchdaibh, 

21  Agus  bu  mhiann  leis  bhi  air  a  shàs- 
ucbarìh  leis  an  sbruileacli  a  bha  tuiteam 
o  bhord  an  duine  shaoibhir:  seadh,  agus  j 
thàinig  na  madraidh  agus  dh'  imlich  iad  a 
chreuchdan. 

22  Agus  tharladh  gu  'n  d'  f huair  an  duine 
bochd  bàs,  agus  gu  n  do  ghiùlaineadh  leis 
na  h-ainglibh  s  gu  uchd  Abrahaim  :  fhuair 
an  duine  saoibhir  bàs  inar  an  ceudna,  ag- 
us  dh'  adhlaiceadh  e. 

23  Agus  aun  an  ifrinn  thog  e  suas  a 
shùilean,  air  dha  bìii  ann  am  piantaibh, 
agus  chunnaic  e  Abraham  fad  uaith,  agus 
Lasarus  'na  uchd. 

24  Agus  ghlaodh  e,  agus  thubhairt  e, 
Athair  Abrahaim,  dean  tròcair  orm,  agus 
cuir  Lasarus,  chum  gu  'n  tum  e  bàrr  a 


mheoir  ann  an  uisge,  agus  gu'm  fuaraich  e 
mo  theangadh ;  oir  a  ta  mi  air  mo  ro- 
phianadh  san  lasair  so. 

25  Ach  thubhairt  Abraham,  A  mhic, 
cuimhnich  gu  'n  d'  fhuair  thusa  do  nithe 
maithe  ri  àm  dhuit  bhi  beò,  agus  Lasarus 
mar  an  eeurìna  droch  nithe :  ach  a  nis  a 
ta  esan  a'  faotainn  sòlais,  agus  a  ta  thusa 
air  do  phianadh. 

26  Agus  a  bhàrr  air  so  uile,  tha  doimhne 
mhòr  air  a  cur  eadar  sinne  agus  sibhse,  air 
chor  agus  iadsan  ie  am  b"  àìll  dol  à  so  do 
'ur  ionnsuidh-sa,  nach  'eil  e  'n  comas 
doibh  ;  agus  nach  niò  tha  e  :n  comas  do 
aon  neach  teachd  as  siu  d"  ar  n-ionnsuidh- 
ne. 

27  An  sin  thubhairt  e,  Uime  sin  tha  mi 
a'  guidhe  ort,  athair,  gu  'n  cuireadh  tu  e 
gu  tigh  m'  athar  : 

28  Oir  a  ta  cùignear  bhràithrean  agam  ; 
chum  gu 'n  toir  e  fianuis  doibh,  air  eagal 
gu  'n  tig  iadsan  mar  an  ceudna  do  'n  ionad 
ro  pbiantach  so. 

29  Thubhairt  Abraliam  ris,  Tha  Maois 
agus  na  fàidhean  aca,  èisdeadh  iad  riu-san, 

30  Agus  thubhairt  esan,  Nih-eadh,  Ath- 
air  Abrahaim  :  acli  ma  thèid  neach  d*  an 
ionnsuidh  o  na  marbhaibh,  ni  iad  aith-- 
reachas. 

31  Agus  thubhairt  e  ris,  Mur  èisd  iad  ri 
Maois  agus  ris  na  fàidhibh,  cha  mhò  a 
chreideas  iad,  ged  èireadh  neach  o  na 
marbhaibh. 

CAIB.  XVII. 

AN  sin  thubhairt  e  r"  a  dheisciobluibh, 
Cha  'n  fheudar  nach  tig  oilbheuman  : 
acli  is  an-aoibhinn  dasan  troimh  an  tigiad. 

2  B'  fhearr  dha  gu  m  biodh  clach-mhuil- 
inn  air  a  crochadh  m'  a  mhuineal,  agus 
gu  'm  biodh  e  air  a  thilgeadh  san  fhairge, 
na  gu  'n  tugadh  e  oilbheum  do  aon  neach. 
do  n  mhuinntir  bhig  so. 

3  Thugaibh  an  aire  rìhuibh  fèin :  ma 
pheacaicheas  do  bhràthair  a'  d'  aghairìh, 
cronuich  e ;  agus  ma  ghabhas  e  aithreach- 
as,  thoir  maitheanas  da. 

4  Agus  ma  pheacaicheas  e  a'  d'  aghaidh 
seachd  uairean  san  là,  agus  gu  'm  pill  e  riut 
seachd  uairean  san  là,  ag  ràdh,  Tha  aith- 
reachas  orm  ;  thoir  maitheanas  da. 

5  Agus  thubhairt  na  h-abstoil  ris  an 
Tighearn,  Meudaich  ar  creidimh. 

6  Agus  tbubhairt  an  Tighearn,  Nam 
biodh  agaibh  creidimh  mar  ghràinne  do 
sbìol  mustaird,  theireadh  sibh  ris  a* 
chraoibh  Shicamin  so,  Bi  air  do  spìonadh 
as  do  fhreumhaibh,  agus  bi  air  do'shuidh- 
eachadh  sa'  chuan ;  agus  bhitheadh  i 
ùmhal  duibh. 

7  Ach  cò  agaibh-sa  aig  am  bheil  seirbhis- 
each  a'  treabharìh,  no  ri  buachailleachd,  a 
their  ris,  an  dèigh  dha  teachd  a  steach  o  'n 
fhearann,  Thig  air  ball,  agus  suidh  sìos 
chum  bìdh? 

8  Agus  nach  dòchadh  e  ràrìh  ris,  Ulluich 
ni  a  ghabhas  mise  gu  'm  shuipeir,  agus 
crioslaich  thu  fein,  agus  fritheil  domh,  gus 
an  ith  agus  an  òl  mi ;  agus  'na  dhèigh  sin 
ithidii  agus  òlaidh  tusa  ? 

9  An  toir  e  buidheac.has  do  'n  t-seirbhis- 
each  sin  do  bhrìgh  gu  'n  d'  rinn  e  na  nithe 
a  dh'  orrìuicheadh  dha  ?  cha  saoil  mi  gu  'n 
toir. 

10  Mar  sin  sibhse,  'nuair  a  ni  sibh  na 
h-uile  nithe  a  dh'  àithneadh  dhuibh,  ab- 
raibh,  Is  seirbhisich  neo-tharbhach  sinn : 
oir  rinn  sinn  a  mhàin  an  ni  bu  dligheach 
dhuinn  a  dheanamh. 

11  A  nis,  ag  dol  suas  da  gu  Ierusalem, 
chaidh  e  troimh  mheadhon  Shamaria  agus 
Ghalile. 

12  Agus  an  uair  a  bha  e  dol  a  stigh  do 
bhaile  àraidh,  thachair  deichnear  dhaoine 
air  a  bha  'nan  lobhair,  a  sheas  fad  uaith  : 

13  Agus  thog  iad  suas  an  guth,  ag  ràdh, 
Iosa,  a  mhaighstir,  dean  tròcair  oirnn. 

14  Agus  an  uair  a  chunnaic  e  iad,  thubh- 
airt  e  riu,  Imichibh,  nochdaibh  sibh  fèin 
do  na  sagartaibh.  Agus  ag  imeachd  dlioibh, 
ghlanadh  iad. 

15  Agus  an  uair  a  chunnaic  aon  diubh 
gu  'n  ilò  leighiseadh  e,  phill  e  air  ais,  a' 
toirt  glòire  do  Dhia  le  guth  àrd, 

16  Agus  thuit  e  air  aghaidh  aig  a  chos- 
aibh-san,  a'  toirt  buidheachais  da :  agus  bu 
Shamaritanach  e. 

17  Agus  fhreagair  Iosa  agus  thubhairt 
e,  Nach  do  ghlanadh  deichnear?  ach  an 
naoinear,  c'  àit  am  bheil  iad  ? 

18  Cha  d'  fhuaradh  aphill  a  thoirt  glòire 
do  Dhia,  ach  an  coigreach  so. 

19  Agus  thubhairt  e  ris,  Eirich,  imich ; 
shlànuich  do  chreidimh  thu. 

20  Agus  an  uair  a  dh'  fheòraich  na 
Phairisich  dheth,  c'  uin'  a  thigeadh  rìogh- 
achd  Dhè,  fhreagair  e  iad  agus  thubhairt 
e,  Cha  tig  rìoghachd  Dhè  air  chor  gu 
faicear  i. 

21  Cha  mhò  a  their  iad,  Feuch  an  so,  no, 
Feuch  an  sin :  oir  feuch,  a  ta  rìoghachd 
Dhè  an  taobh  a  stigh  dhibh. 

22  Agus  thubhairt  e  ris  na  deisciobluibh, 
Thig  na  làithean  auns  am  miannach  leibh 
aon  do  làithibh  Mhic  an  duine  fhaicinn, 
agus  cha  'n  fhaic  sibh  e. 

23  Agus  their  iad  ribh,  Feuch  an  so,  no, 
Feuch  an  sud  :  na  rachaibh,  agus  na  lean- 
aibh  iad. 

24  Oir  mar  a  ta  an  dealanach  a  dheal- 
raicheas  o  aon  ionad  fo  nèamh,  a'  soill- 
seachadh  gus  an  ionad  eile  fo  nèamh,  mar 
sin  a  bhitheas  Mac  an  duine  mar  an  ceud- 
na  'na  là  fèin. 

25  Ach  is  èigin  da  air  tùs  mòran  do  nith- 
ibh  fhulang,  agus  a  bhi  air  a  dhiultadh  leis 
a'  ghinealach  so. 

26  Agus  mar  a  bha  e  ann  an  làithibh 
Noe,  mar  sin  mar  an  ceudna  bithidh  e  ann 
an  làithibh  Mhic  an  duine  : 

27  Bha  iad  ag  itheadh  agus  ag  òl,  a'  pòs- 
adh  agus  air  an  toirt  am  pòsadh,  gus  an  là 
an  deachaidh  Noe  a  steach  do  'n  àirc :  agus 
thàinig  an  dìle,  agus  sgrios  i  iad  uile. 

28  Amhuil  fòs  mar  a  thachair  ann  an 
làithibh  Lot;  bha  iad  ag  itheadh  agus  ag 
òl,  a'  ceannach  agus  a'  reiceadh,  a'  plannd- 
achadh  agus  a'  togail  aitreabh  : 

29  Ach  air  an  là  sin  fèin  anns  an  deach- 
aidh  Lot  a  mach  à  Sodom,  fhrasadh  teine 
agus  pronnasg  o  nèamh,  agus  sgrios  e  iad 
uile. 

30  Is  ann  mar  sin  a  bhitheas  anns  an  là 
am  foillsichear  Mac  an  duine. 

31  Anns  an  là  sin,  an  tì  bhios  air  mull- 
ach  an  tighe,  agus  'airneis  anus  an  tigh,  na 
tigeadh  e  nuas  gu  a  toirt  leis :  agus  an  tì  a 


ta  sa'  mhachair,  na  pilleadh  esan  air  ais 
mar  an  ceudna. 

32  Cuimhnichibh  bean  Lot. 

33  Ge  b'  e  neach  a  dh'  iarras  a  bheatha 
fèin  a  thèarnadh,  caillidh  e  i ;  agus  ge  b'  e 
neach  a  chailleas  a  bheatha,  gleìdhidh 
esan  i. 

34  A  ta  mi  ag  ràdh  ribh,  anns  an  oidh- 
che  sin  bithidh  dithis  dhaoine  san  aon 
leabaidh;  gabhar  aon  diubh  agus  fàgar 
am  fear  eile. 

35  Bithidh  dithis  bhan  a'  bleath  cuid- 
eachd ;  gabhar  aon  diubh  agus  fàgar  a' 
bhean  eile. 

36  Bithidh  dithis  dhaoine  anns  a'  mhach- 
air ;  gabhar  aon  diubh  agus  fàgar  am  fear 
eile. 

37  Agus  fhreagair  iadsan  agus  thubh- 
airt  iad  ris,  C'  àit,  a  Thighearn?  agus 
thubhairt  esan  riu,  Ge  b'  e  àit  am  bi  an 
corp,  an  sin  cruinnichear  na  h-iolairean. 

CAIB.  XVIII. 

AGUS  labhair  e  cosamhlachd  riu,  a' 
nochdadh  gur  còir  urnuigh  a  dhean- 
amh  a  ghnàth,  agus  gun  fharmachadh  ; 

2  Ag  ràdh,  Bha  breitlieamh  ann  am 
baile  àraidh,  air  nach  robh  eagal  Dè,  ag- 
us  aig  nach  robh  urram  do  dhuine  : 

3  Agus  bha  bantrach  àraidh  sa'  bhaile 
sin,  agus  thàinig  i  d'  a  ionnsuidh,  ag  ràdh, 
Cum  còir  rium  an  aghaidh  mo  nàmhaid. 

4  Agus  cha  b'  àill  leis  rè  tamuill :  acli 
'na  dhèigh  sin  thubhairt  e  ann  fèin,  Ged 
nach  'eil  eagal  Dè  orm,  no  urram  agam 
do  dhuine ; 

5  Gidiieadh  air  son  gu  bheil  a'  bhant- 
rach  so  cur  dragha  orm,  cumaidh  mi  còir 
rithe,  air  eagal  le  a  sìr-theachd  gu  'n  sgìth- 
ich  i  mi. 

6  Agus  thubhairt  an  Tighearn,  Eisdibh 
ciod  a  ta  am  breitheamh  eucorach  ag 
ràdh. 

7  Agus  nach  dean  Dia  dioghaltas  air  son 
a  dhaoine  taghta  fèin,  a  ta  ag  èigheach  ris 
a  là  agus  a  dh'  oidhche,  ged  tha  e  fad- 
fhulangach  mu  'n  timchioh  ? 

8  A  ta  mi  ag  ràdh  ribh  gu  'n  dean  e 
dioghaltas  air  an  son  gu  luath.  Gidheadh, 
an  uair  a  thig  Mac  an  duine,  am  faigh  e 
creidimh  air  an  talamh  ? 

9  Agus  labhair  e  an  cosamhlachd  so  ri 
dream  àraidh  a  bha  'g  earbsadh  asda  fèin 
gu  'n  robh  iad  'nam  fireanaibh,  agus  a  bha 
deanamh  tàir  air  dream  eile  : 

10  Chaidh  dithis  dhaoine  suas  do  'n  team- 
pull  a  dheanamh  urnuigh  ;  fear  diubh  'na 
Phairiseach,  agus  am  fear  eile  'na  chìs- 
mhaor. " 

11  Sheas  am  Phairiseach  leis  fèin,  agus 
rinn  e  urnuigh  mar  so,  A  Dhè,  tha  mi 
toirt  buidheachais  duit  nach  'eil  mi  mar  a 
ta  daoine  eile,  'nanluchd-foireigin,  eucor- 
ach,  adhaltrannach,  no  eadhon  mar  an  cìs- 
mhaor  so. 

12  Tha  mi  a'  trasgadh  dà  uair  san 
t-seachduin,  tha  mi  toirt  deachaimh  as  na 
h-uile  nithibh  a  ta  mi  sealbhachadh. 

13  Agus  air  seasamh  do  'n  chìs-mhaor 
fad  air  ais,  cha  b'  àill  leis  fiu  a  shùl  a  thog- 
ail  suas  gu  nèamh,  ach  bhuail  e  'uchd,  ag 
ràdh,  A  Dhia,  dean  tròcair  ormsa  ta  am 
pheacach. 

14  A  ta  mi  ag  ràdh  ribh,  gu  'n  deachaidh 
am  fear  so  sìos  d'  a  thigh  air  fhìreanachadh 
ni  's  mò  na  'm  fear  ud  eile :  oir  ge  b'e  neach 
a  dh'  àrdaicheas  e  fèin,  ìslichear  e ;  agus  ge 
b'  e  a  dh'  ìslicheas  e  fèin,  àrdaichear  e. 

15  Agus  thug  iad  d'  a  ionnsuidh  mar  an 
ceudua'naoidheana,  chum  gu  'm  beanadh  e 
riu :  agus  an  uair  a  chunnaic  na  deisciobuil 
so,  chronuich  siad  iad. 

16  Ach  air  do  Iosa  an  gairm  d'  a  ionn- 
suidh,  thubhairt  e,  Fuilgibh  do  na  leanab- 
aibh  teachd  a'  m'  ionnsuidh-sa,  agus  na 
bacaibh  iad ;  oir  is  ann  d'  an  leithidihh  so  a 
ta  rìoghachd  Dhè. 

17  Gu  deimhin  a  ta  mi  ag  ràdh  ribh,  ge 
b'  e  nach  gabh  rìoghachd  Diiè  mar  leanabh 
heag,  nach  tèid  e  air  chor  sara  bith  a  steach 
innte. 

18  Agus  dh'  fheòraich  uachdaran  àraidh 
dheth,  ag  ràdh,  A  mhaighstir  mhaith,  ciod 
a  ni  mi  chum  gu  sealbhaich  mi  a'  bheatha 
mhaireanuach  ? 

19  Agus  thubhairt  Iosa  ris,  C'  ar  son  a 
ghoireas  tu  maith  dhiom-sa?  cha  'n  'eil 
neach  sam  bith  maith  ach  a  h-aon,  eadhon 
Dia. 

20  Is  aithne  dhuit  na  h-àitheanta,  Na 
dean  adhaltrannas,  Na  dean  mortadh,  Na 
goid,  Na  toir  fianuis  bhrèige,  Thoir  urram 
do  t'  atliair  agus  do  d'  mhàthair. 

21  Agus  thubhairt  esan,  Choimhid  mi 
iad  sin  uile  o  m'  òige. 

22  Agus  au  uair  a  chual  Iosa  so,  thubh- 
airt  e  ris,  Tha  aon  ni  fathast  a  dh'  uireas- 
bhuidh  ort :  reic  na  h-uile  nithe  a  ta  agad, 
agus  roinn  air  na  boclidaibh,  agus  bithidh 
agad  ionmhas  air  nèamh;  agus  thig,  agus 
leau  mise. 

23  Agus  an  uair  a  chual  e  so,  bha  e  ro 
dhoilich  :  oir  bha  mòr-bheartas  aige. 

24  Agus  an  uair  a  chunuaic  Iosa  gu 'n 
robh  e  làn  tuirse,  thubhairt  e,  Cia  deacair 
dhoibh-san  aig  am  bheil  saoibhreas,  dol  a 
steach  do  rìoghachd  Dhè  ! 

25  Oir  is  usadh  do  chàmhal  dol  troimh 
chrò  snàthaid,  na  do  dhuine  saoibhir  dol  a 
steach  do  rìoghachd  Dhè. 

26  Agus  thubhairt  iadsan  a  chuala  so, 
Cò  ma  seadh  a  dh'  fheudas  bhi  air  a  shaor- 
adh? 

27  Ach  thubhairt  esan,  Na  nithe  a  ta 
eu-comasach  do  dhaoinibli,  tha  iad  comas- 
ach  do  Dhia. 

28  An  sin  thubhairt  Peadar,  Feuch, 
thrèig  sinne  na  h-uile  nithe,  agus  lean  sinn 
thusa. 

29  Agus  thubhairt  esan  riu,  Gu  deimhin 
a  ta  mi  ag  ràdh  ribh,  nach  'eil  aon  neach  a 
thrèig  tigh',  no  pàrantan,  no  bràithrean,  no 
bean-phòsda,  no  clann  air  son  rìoghachd 
Dhè, 

30  Nach  faigh  mòran  ni  's  mò  anns  an 
aimsir  so  a  ta  làthair,  agus  anns  an  t-saogh- 
al  a  ta  ri  teachd  a'  bheatha  mliaireannach. 

31  Agus  ghabh  e  an  dà  thear  dheug  d'  a 
ionnsuidh,  agus  thubhairt  e  riu,  Feuch,  a 
ta  siiin  a'  dol  suas  gu  Ierusalem,  agus 
bithidh  na  h-uile  nithe  a  ta  sgrìobhta  leis 
na  fàidhibh  mu  Mhac  an  duine,  air  an 
coimhlionadh. 

32  Oir  bheirear  thairis  e  do  na  Cinnich, 
agus  thèid  fanoid  a  dheanamh  air,  agus 
masluichear  e,  agus  tilgear  smugaid  air ; 


33  Agus  sgiùrsaidh  agus  marbhaidh  iad 
e  :  agus  air  an  treas  là  èiridh  e  a  rìs. 

34  Agus  cha  do  thuig  iadsan  aon  ni 
dhiubh  so :  agus  bha  na  briathra  so  fol- 
uichte  orra,  agus  cha  b'  aithne  dhoibh  na 
nithe  a  chaidh  labhairt. 

35  Agus  tharladh,  'nuair  a  dhruid  e  ri 
Iericho,  gu  'n  robh  dall  àraidh  'na  shuidhe 
ri  taobh  na  sliglie,  ag  iarraidh  dèirce ; 

36  Agus  air  cluinntinn  an  t-sluaigh  a' 
dol  seachad,  dh'  fhiosraich  e  ciod  e  so. 

37  Agus  dh'  innis  iad  da,  gu'm  b'  e  Iosa  o 
Nasaret  a  bha  gabhail  seachad. 

38  Agus  ghlaodh  e,  ag  ràdh,  Iosa,  Mhic 
Dhaibhidh,  dean  tròcair  orm. 

39  Agus  chronuich  iadsan  a  bha  air 
thoiseach  e,  chum  gu  'm  biodh  e  'n  a  thosd  : 
ach  bu  mhòid  gu  mòr  a  ghlaodh  esan,  A 
Mhic  Dhaibhidh,  deau  tròcair  orm. 

40  Agus  air  seasamh  do  Iosa,  dh'  àithn  e 
a  thoirt  d'  a  ionnsuidh :  agus  an  uair  a 
thàinig  e  am  fagus  da,  dh'  fhiosraich  e 
dheth, 

41  Ag  ràdh,  Ciod  is  àill  leat  mise  a 
dheanamh  dhuit?  agus  thubhairt  esan,  a 
Thighearn,  mi  dh'  fhaotainn  mo  radhairc. 

42  Agus  thubhairt  Iosa  ris,  Faigh  do 
radharc :  shlànuich  do  chreidimh  thu. 

43  Agus  air  ball  fhuair  e  a  radharc,  ag- 
us  lean  se  e,  a'  toirt  glòire  do  Dhia  :  agus 
thug  an  sluagh  uile  cliu  do  Dhia,  'nuair  a 
chunnaic  iad  so. 

AGUS  air  do  losa  dol  a  steach,  chaidh  e 
troimh  Iericho. 

2  Agus,  feuch,  bha  duine  ann  d'  am 
b'  ainm  Sacheus,  agus  b'  àrd  chìs-mhaor 
esan,  agus  bha  e  saoibhir : 

3  Agus  bha  dèidh  aige  air  Iosa  fhaicinn, 
cò  e  ;  agus  cha  b'  urrainn  e  air  son  an 
t-sluaigh,  a  chionn  gu  'n  robh  e  ìosal  'n  a 
phearsa. 

4  Agus  ruith  e  roimhe,  agus  streap  e 
suas  ann  an  craoibh  Shicamoir,  chum  gu 
faiceadh  se  e ;  oir  bha  e  gus  an  t-slighe  sin 
a  ghabhail. 

5  Agus  an  uair  a  thàinig  Iosa  chum  an 
àite  sin,  air  dha  amharc  suas,  chunnaic  se 
e,  agus  thubhairt  e  ris,  A  Shacheuis,  thig 
a  nuas  gu  grad ;  oir  is  èigin  domh-sa  stad 
an  diugh  aig  do  thigh. 

6  Agus  thàinig  e  nuas  le  cabhaig,  agus 
ghabh  e  ris  gu  subhach. 

7  Agus  an  uair  a  chunnaic  iad  so,  rinn 
iad  uile  gearan,  ag  ràdh,  Gu  'n  deachaidh  e 
steach  air  aoidheachd  gu  duine  a  ta  'na 
pheacach. 

8  Agus  sheas  Sacheus  agus  thubhairt  e 
ris  an  Tighearn,  Feuch,  a  Thighearn,  a  ta 
mi  toirt  leth  mo  mhaoin  do  na  bochdaibh  : 
agus  ma  thug  mi  aon  ni  o  neach  air  bith 
le  casaid  bhrèige,  tha  mi  toirt  dha  a 
cheithir  uiread. 

9  Agus  thubhairt  Iosa  ris,  Thàinig 
slàinte  an  diugh  a  dh'  ionnsuidh  an  tighe 
so,  do  bhrìgh  gur  mac  do  Abraham  esan 
mar  an  ceudna. 

10  Oir  thàinig  Mac  an  duine  a  dh'  iarr- 
aidh  agus  a  thèarnadli  an  ni  sin  a  bha 
caillte. 

11  Agus  ag  cluinntinn  nan  nithe  sin 
dhoibh,  chuir  e  ris,  agus  labhair  e  cosamh- 

lachd,  do  bhrìgh  gu  'n  robh  e  am  fagus  do 
Ierusalem,  agus  gu  'n  do  shaoil  ìadsan 
gu  'ra  biodh  rìoghachd  Dhè  air  a  grad- 
Ihoillseachadh. 

12  Air  an  aobhar  sin  thubhairt  e,  Chaidh 
duine  uasal  àraidh  do  dhùthaich  fad  as  a 
dh'  fhaotainn  rìoghachd  dha  fèin,  agus  a 
philltinn  air  ais. 

13  Ach  ghairm  e  a  dheich  seirbhisich, 
agus  thug  e  dhoibh  deich  puind,  agus 
thubhairt  e  riu,  Cuiribh  gu  buil  iad,  gus  an 
tig  raise. 

14  Ach  bha  fuath  aig  muinntir  a  dhùth- 
cha  dha,  agus  chuir  iad  teaclidaireachd  'na 
dhèigh,  ag  ràdh,  Cha  'n  àill  leinn  an  duine 
so  bhi  'na  righ  oirnn. 

15  A  nis  an  uair  a  phill  e  air  ais,  an 
dèigh  dha  an  rìoghachd  fhaotainn,  an  sin 
dh'  orduich  e  na  seirbhisich  ud  bhi  air  an 
gairm  d'  a  ionnsuidh,  d'  an  d'  thug  e  an 
t-airgiod,  chum  gu  'm  biodh  fhios  aige 
ciod  a  bhuannaich  gach  aon  diubh  leis  a 
bhuileachadh. 

16  An  sin  thàinig  an  ceud  fhear,  ag 
ràdh,  A  Thighearn,  bhuidhinn  do  phund 
deich  puind. 

17  Agus  thubhairt  e  ris,  Is  maith,  a 
dheadh  sheirbhisich  :  do  bhrìgh  gu  'n  robh 
thusa  fìrinneach  ann  an  ro-bheagan,  biodh 
agad-sa  uachdaranachd  air  deich  bailtibh. 

18  Agus  thàinig  an  dara/rar,  ag  ràdh, 
A  Thighearn,  rinn  do  phund  cùig  puind. 

19  Agus  thubhairt  e  ris-san,  Bi-sa  mar 
an  ceudna  os  ceann  chùig  bailtean. 

20  Agus  thàinig  fear  eile,  ag  ràdh,  a 
Thighearn,  feuch  do  phund,  a  bha  agam- 
sa  taisgte  ann  an  neapaicin  : 

21  Oir  bha  eagal  orm  romhad,  do  bhrìgh 
gur  duine  genr-theann  thu :  tha  thu  a' 
togail  an  ni  nach  do  leag  thu,  agus  a'  buain 
an  ni  nach  do  chuir  thu. 

22  Agus  thubhairt  e  ris,  As  do  bheul 
fèin  bheir  mi  breth  ort,  a  dhroch  sheirbh- 
isich.  Bha  fhios  agad  gu  'm  bu  duine 
geur-theann  mi,  a'  togail  an  ni  nach  do 
leag  mi,  agus  a'  buain  an  ni  nach  do  chuir 
mi : 

23  Air  an  aobhar  sin  c'  ar  son  nach 
d'  thug  thu  m'  airgiod  do  'n  luchd-malairt, 
agus  air  teachd  dhorah-sa  thogainn  e  le 
riadh  ? 

24  Agus  thubhairt  e  riu-san  a  bha  'nan 
seasamh  a  làthair,  Thugaibh  uaith  am 
pund,  agus  thoiribh  dhasan  e  aig  am  bheil 
na  deich  puind. 

25  (Agus  thubhairt  iad  ris,  A  Thigh- 
earn,  tha  deich  puind  aige  ;) 

26  Oir  a  ta  mi  ag  ràdh  ribh,  Gu  *n  toir- 
ear  do  gach  neach  aig  am  bheil :  ach  uaith- 
san  aig  nach  'eil,  bheirear  eadhon  an  ni  sin 
a  ta  aige. 

27  Ach  thugaibh  an  so  na  naimhdean  ud 
agam-sa,  leis  nach  b'  àill  mise  bhi  am  righ 
os  an  ceann,  agus  raarbhaibh  a'  m'  fhianuis 
iad. 

28  Agus  air  dha  so  a  ràdh,  dh'  imich  e 
rompa,  a'  dol  suas  gu  Ierusalem. 

29  A  nis  an  uair  a  dhruid  e  ri  Betphage 
agus  Betani,  làimh  ris  an  t-sliabh  d'  an 
gairmear  sliabli  nan  crann-oladh,  chuir  e 
dithis  d"  a  dheisciobluibh  uaith, 

30  Ag  ràdh,  Imichibh  do  'n  bhaile  ta  fa 
bhur  comliair;  anns  am  faigh  sibh,  air 


dhuibh  dol  a  steach,  searrach  ceangaiite- 
air  nach  do  shuidh  aon  duine  namh : 
fuasglaibh,  agus  thugaibh  an  so  e. 

31  Agus  ma  dh'  fhiosraicheas  neach  air 
bith  dhibh,  C'  ar  son  a  ta  sibh  'g  a  fhuasg- 
ladh  ?  mar  so  their  sibh  ris,  A  ta  feum  aig 
an  Tighearn  air. 

32  Agus  air  imeachd  dhoibh-san  a  chuir- 
eadh  air  falbh,  fhuair  iad  mar  thubhairt  e 
riu. 

33  Agus  an  uair  a  bha  iad  a'  fuasgladh 
an  t-searraich,  thubhairt  a  shealbhadairean 
riu,  C'  ar  son  a  ta  sibh  a'  fuasgladh  an 
t-searraich  ? 

34  Agus  thubhairt  iadsan,  Tha  feum  aig 
an  Tighearn  air. 

35  Agus  thug  iad  gu  Iosa  e :  agus  thilg 
iad  am  falluinnean  air  an  t-searrach,  agus 
chuir  iad  losa  air. 

36  Agus  ag  imeachd  dhasan,  sgaoil  iad 
am  falluinnean  fuidlie  air  an  t-slighe. 

37  Agus  an  uair  a  thàinig  e  am  fagus, 
eadhon  gu  dol  sìos  slèibh  nan  crann-oladh, 
thòisich  mòr-chuideachd  nan  deisci(»bul 
uile  ri  gairdeachas  a  dheanamh,  agus  mol- 
adh  a  thoirt  do  Dhia  le  guth  àrd,  air  son 
nan  uile  oibre  cumhachdach  a  chunnaic 
iad. 

38  Ag  ràdh,  Gu  ma  beannaichte  an  righ 
a  ta  teachd  ann  an  ainra  an  Tighearna : 
sìth  air  nèamh,  agus  glòir  anns  na  h-àrd- 
aibh. 

39  Agus  thubhairt  cuid  do  na  Phairis- 
ich  o  mheasg  an  t-sluaigh  ris,  A  mhaigh- 
stir,  cronuich  do  dheisciobuil. 

40  Agus  fhreagair  esan,  agus  thubhairt 
e  riu,  A  ta  mi  ag  ràdh  ribh,  nam  fanadh 
iad  sin  'nan  tosd,  gu  'n  glaodhadh  na  clacha 
fèin. 

41  Agus  an  uair  a  thàinig  e  am  fagus, 
chunnaic  e  am  baile,  agus  ghuil  e  air  a 
shon. 

42  Ag  ràdh,  Nam  b'  aithne  dhuit,  eadh- 
on  dhuitse,  air  bheag  sam  bith  ann  ad  là 
so  fèin,  na  nithe  a  bhuineas  do  d'  shìth  ! 
ach  a  nis  a  ta  iad  folaichte  o  d'  shùilibh. 

43  Oir  thig  na  làithean  ort,  anns  an  tilg 
do  naimhde  dìg  mu  d'  thimehioll,  agus  an 
iadh  iad  umhad  mu  'n  cuairt,  agus  an  druid 
iad  a  stigh  air  gach  taobh  thu, 

44  Agus  an  leag  iad  co  ìosal  ris  an  làr 
thu,  agus  do  chlann  annad,  agus  nach  fàg 
iad  annad  clach  air  muin  cloiche ;  do 
bhrìgh  nach  b'  aithne  dhuit  aimsir  t'  fhios- 
rachaidh. 

45  Agus  chaidh  e  steach  do  'n  teampull, 
agus  thòisich  e  air  an  dream  a  bha  reic- 
eadh,  agus  a'  ceannach  ann  a  thilgeadh 
mach, 

46  Ag  ràdh  riu,  Tha  e  sgrìobhta,  Is  tigh 
urnuigh  mo  thigh-sa ;  ach  rinn  sibhse  'na 
gharaidh  luchd-reubainn  e. 

47  Agus  bha  e  gach  là  a'  teagasg  san 
teampull.  Ach  dh  iarr  'na  h-àrd-shagairt 
agus  na  sgrìobhaichean,  agus  ceannardan 
a'  phobuill  esan  a  mhilleadh, 

48  Gidheadh  cha  robh  fhios  aca  ciod  a 
dheanadh  iad :  oir  bha  am  pobull  uile  ag 
èisdeachd  ris  le  ro-aire. 

CAIB.  XX. 

AGUS  tharladh  air  aon  do  na  làithibh 
sin,  an  uair  a  bha  e  teagasg  a'  phobuiìl 

san  teampull,  agus  a'  searmonachadh  an 
t-soisgeil,"gu  'n  d'  thàiniguah-àrd-shagairt 
agus  na  sgrìobhaichean  air,  maille  ris  na 
sèanairihh. 

2  Agus  labhair  iad  ris,  ag  ràdh,  Innis 
duinnciod  e  an  t-ùghdarras  leis  am  bheil 
thu  a'  deanamh  nan  nithe  so?  no  cò  esan 
a  thug  an  t-ùghdarras  so  dhuit  ? 

3  Agus  fhreagair  esan  agus  thubhairt  e 
riu,  Feòraichidh  mise  mar  an  ceudna  aon 
ni  dhibhse  ;  agus  freagraibh  mi : 

4  Baisteadh  Eoin,  an  ann  o  nèamh  a  bha 
e,  no  o  dhaoinibh  ? 

5  Agus  reusonaich  iad  eatorra  fèin,  ag 
ràdh,  Ma  their  sinn,  O  nèamh  ;  their  esan, 
C'  ar  son  ma  ta  nach  do  chreid  sibh  e  ? 

6  Ach  ma  their  sinn,  O  dhaoinibh,  clach- 
aidh  an  sluagh  uile  sinn ;  oir  is  deimhin 
leo  gu  'm  b'  fhàidh  Eoin. 

7  Agus  fhreagair  iadsan,  Nach  robh 
f  hios  aca  cia  uaith  a  bha  e. 

8  Agus  thubhairt  Iosa  riu,  Ni  mò  a 
dh'  inuseas  mise  dhuibh-sa  ciod  e  an 
t-ùghdarras  leis  am  bheil  mi,  deanamh  nan 
nithe  so. 

9  An  sin  thòisich  e  air  a'  chosamhlachd 
so  a  labhairt  ris  an  t-sluagh  ;  Phlannduich 
duine  àraidli  fìon-lios,  agus  shuidhich  e 
air  tuath  e  ;  agus  chaidh  e  air  choigrich  rè 
aimsir  fhada. 

10  Agus  anns  an  àm  dhligheach  chuir 
e  seirbhiseach  dh'  ionnsuidh  na  tuatha, 
chum  gu  'n  tugadh  iad  da  do  thoradh  an 
fhìon-lios  :  ach  ghabh  an  tuath  air,  agus 
chuir  iad  uatha  falamh  e. 

11  Agus  a  rìs  chuir  e  seirbhiseach  eile 
uaith  ;  agus  ghabh  iadair-san  maranceud- 
na,  agus  mhaslaich  iad  e,  agus  chuir  iad 
uatha  falamh  e. 

12  Agus  a  thuilleadh  air  sin  chuir  e  an 
treas  seirbhiseach  uaith  ;  agus  lot  iad  esau 
mar  an  ceudua,  agus  thilg  iad  a  mach  e. 

13  An  sin  thubhairt  Tighearn  an  fhìon- 
lios,  Ciod  a  ni  mi  ?  cuiridh  mi  mo  Mhac 
gràdhach  d'  an  ionnsuidh  :  feudaidh  e  bi, 
'nuair  a  chi  iad  e,  gu  'n  toir  iad  urram  dha. 

14  Ach  an  uair  a  chunnaic  an  tuath  e, 
reusonaich  iad  eatorra  fèin,  ag  ràdh,  Is  e, 
so  an  t-oighre:  thigibh,  marbhamaid  e, 
chum  gu  'm  bi  an  oighreachd  againn  fèin. 

15  Agus  thilg  iad  a  mach  as  an  fhìon- 
lios  e,  agus  mharbh  iad  e.  Ciod  uime  sin 
a  ni  Tighearn  an  fhìon-lios  riu  ? 

16  Thig  e  agus  sgriosaidh  e  an  tuath  ud, 
agus  bheir  e  am  fìon-lios  do  dhaoinibh 
eile.  Agus  an  uair  a  chual  iad  so,  thubh- 
airt  iad,  Nar  leigeadh  Dia. 

17  Agus  air  dha-san  amharc  orra,  thubh- 
airt  e,  Ciod  e  so  ma  seadh  a  ta  sgrìobhta, 
A'  chlach  a  dhiult  na  clachairean,  rinn- 
eadh  ceann  na  h-oisne  dh'  i  ? 

18  Ge  b'  e  neach  a  thuiteas  air  a'  chloich 
sin,  brisear  e  :  ach  ge  b'  e  neach  air  an  tuit 
j,  pronnaidh  i  gu  luaithre  e. 

19  Agus  anns  an  uair  sin  fèin  dh'  iarr  na 
h-àrd-shagairt  agus  na  sgrìobhaichean 
làmh  a  chur  ann  ;  ach  bha  eagal  an  t-sluaigh 
orra ;  oir  thuig  iad  gu  'm  b'  ann  'nan  agh- 
aidh  fèin  a  labhair  e  'n  cosamhlachd  so. 

20  Agus  rinn  iad  geur-fhaire  air,  agus 
chuir  iad  a  mach  luchd-feill,  a  leigeadh 
orra  fèin  a  bhi  'nam  fìreanaibh,  chum  gu'n 
4eanadh  iad  greim  air  'fhoclaibh,  air 


chor's  gu'n  tugadh  iad  thairis  e  do  chumh- 
achd  agus  do  ùghdarras  an  uachdarain. 

21  Agus  dh'  fhiosraichiad  deth,  ag  ràdh, 
A  mhaighstir,  tha  fhios  againn  gu  bheil  thu 
a'  labhairt  agus  a'  teagasg  gu  ceart,  agus 
nach  'eil  suim  agad  do  phearsa  duine  sam 
bith,  ach  gu  bheil  thu  teagasg  slighe  Dhè 
a  rèir  na  fìrinn. 

22  Am  bheil  e  ceaduichte  dhuinn  cìs  a 
thoirt  do  Cheasar,  no  nach  'eil  ? 

23  Ach  thuig  esan  an  cuilbheartachd, 
agus  thubhairt  e  riu,  C'  ar  son  a  ta  sibh  ga 
m'  bhuaireadh  ? 

24  Nochdaibh  dhomh  peghinn  :  cò  leis 
an  dealbh  agus  an  sgrìobhadh  a  ta  oirre  ? 
Fhreagair  iadsan  agus  thubhairt  iad,  Le 
Ceasar. 

25  Agus  thubhairt  esan  riu,  Thugaibh- 
sa  air  an  aobhar  sin  do  Cheasar  na  nithe 
a  's  le  Ceasar,  agus  do  Dhia  na  nithe  a  's  le 
Dia. 

26  Agus  cha  b'  urrainn  iad  greim  a 
dheanamh  air  'fhoclaibh  am  fianuis  an 
t-sluaigh :  agus  ghabh  iad  iongantas  r'  a 
fhreagradh,  agus  dh'  fhan  iad  'nan  tosd. 

27  An  sin  thàinig  d'  a  ionnsuidh  dream 
àraidh  do  na  Sadusaich,  a  ta  'g  àicheadh  gu 
bheil  aiseirigh  ann,  agus  dh'  f hiosraich  iad 
deth, 

28  Ag  ràdh,  A  mhaighstir,  sgrìobh  Maois 
dhuinn,  Nara  faigheadh  bràthair  duine  air 
bith  bàs,  agus  bean-phòsda  aige,  agus  gu  'm 
faigheadh  e  bàs  gun  chlann,  gu  'n  gabhadh 
a  bhràthair  a  bhean,  agus  gu  'n  togadh  e  suas 
sliochd  d'  a  bhràthair. 

29  Air  an  aobhar  sin,  bha  seachdnar 
bhràithrean  ann  :  agus  ghabh  an  ceud  fhear 
bean,  agus  fhuair  e  bàs  gun  chlann. 

30  Agus  ghabh  an  dara  fear  i  mar  mhnaoi, 
agus  fhuair  esan  bàs  gunchlann. 

31  Agus  ghabli  antreas  fear  i ;  agus  mar 
an  ceudnaant-seachdnar.  Agus  cha  d'  f hàg 
iad  clann,  agus  fhuair  iad  bàs. 

32  Ma  dheireadh  uile  f  huair  a'  bhean  bàs 
mar  an  ceudna. 

33  Anns  an  aiseirigh  uime  sin,  cò  dhiubh 
d'  am  bean  i  ?  oir  bha  i  aig  an  t-seachdnar 
'namnaoi. 

34  Agus  fhreagair  Iosa,  agus  thubhairt 
e  riu,  Iha  clann  an  t-saoghail  so  a'  pòsadh, 
agus  air  an  toirt  am  pòsadh  : 

35  Ach  an  dream  sina  mheasargur  air- 
idh  iad  air  an  t-saoghal  ud  f  haghail,  agus 
an  aiseirigh  o  na  marbhaibh,  cha  'n  'eil  iad 
a'  pòsadh,  no  air  an  toirt  am  pòsadh. 

36  Agus  cha  'n  urrainn  iad  bàs  fhaghail 
ni  's  mo ;  oir  tha  iad  an  co-inbhe  ris  na 
h-ainglibh ;  agus  is  iad  clann  Dè  iad,  air 
bhi  dhoibh  'nan  cloinn  do  'n  aiseirigh. 

37  Ach  gu  'n  èirich  na  mairbh,  nochd 
Maois  fèin  aig  a'  phreas,  an  uair  a  ta  e  a' 
gairm  do  'n  Tighearn,  Dia  Abrahaim,  ag- 
us  Dia  Isaaic,  agus  Dia  Iacoib. 

38  A  nis  cha  'n  e  Dia  nam  marbh  e,  ach 
nam  beò  :  oir  a  ta  iad  uile  beò  dhasan. 

39  An  sin  fhreagair  dream  àraidh  do  na 
sgrìobhaichibh,  agus  thubhairt  iad,  A 
mhaighstir,  is  maìth  a  labhair  thu. 

40  Agus  cha  robh  chridhe  aca  tuilleadh 
ni  sam  bith  fheòraich  dheth. 

41  Agus  thubhairt  e  riu,  Cionnus  a  their 
iad  gur  e  Criosd  mac  Dhaibhidh  ? 

42  Agus  tha  Daibhidli  fèin  ag  ràdh  ann 

an  leabliar  nan  Salm,  Thubhairt  an  Tigh- 
earn  ri  mo  Thighearn,  Suidh  air  mo  làimh 
dheis, 

43  Gus  an  cuir  mi  do  naimhde  'nan  stol 
fo  do  chosaibh. 

44  Tha  Daibhidh  air  an  aobhar  sin  a' 
gairm  a  Thighearna  dheth,  cionnus  ma 
seadh  is  e  a  mhac  e  ? 

45  An  sin  thubhairt  e  r'  a  dheisciob- 
luibh,  ann  an  èisdeachd  an  t-sluaigh  uile, 

46  Thugaibh  an  aire  dhuibh  fèin  o  na 
sgrìobhaichibh,  leis  am  miann  imeachd  ann 
an  culaidhibh  fada,  agus  leis  an  ionmhuinn 
fkWte  fhaotainn  air  na  margaibh,  agus  na 
caithrichean  a  's  àirde  anns  na  sionagog- 
aibh,  agus  na  ceud  àiteacha-suidhe  aig 
fèillibh  ; 

47  A  shluigeas  suas  tighean  bhantrach, 
agus  air  sgàth  deadh  choslais  a  ni  urn- 
uighean  fada :  gheibh  iad  sin  an  dìteadh 
a  's  mò. 

CAIB.  XXI. 

AGUS  air  dha  amharc  suas,  chunnaic  e 
na  daoine  saoibhir  a'tilgeadh  an  tiodh- 
lacan  ann  an  àite-coimhead  an  ionmhais. 

2  Agus  chunnaic  e  mar  an  ceudna  bant- 
rach  bhochd  àraidh  a'  tilgeadli  dà  leth- 
fheoirling  an  sin. 

3  Agus  thubhairt  e,  Gu  fìrinneach  a  ta 
mi  ag  ràdh  ribh,  gu  'n  do  chuir  a'  bhant- 
rach  bhochd  so  ni  's  mò  ann  na  iad  uile. 

4  Oir  thilg  iad  so  uile  d'  am  pailteas  a 
steach  do  thiodhlacaibh  Dhè  :  ach  thilg  ise 
d'  a  h-uireasbhuidh  fèin  am  beatliachadh 
uile  a  bha  aice. 

5  Agus  air  do  chuid  diubh  bhi  labhairt 
mu  'n  teampull,  mar  a  bha  e  air  a  dhean- 
amh  maiseach  le  clachaibh  sgiamhach,  ag- 
us  le  tiodhlacaibh,  thubhairt  e, 

6  A  thaobh  nan  nithe  so  a  chi  sibh,  thig 
na  làithean,  annsnach  fàgarclach  air  muin 
cloiche  dhiubh,  nach  tilgear  sìos. 

7  Agus  dh'  fhiosraich  iadsan  deth,  ag 
ràdh,  A  mhaighstir,  c'  uin'  ma  ta  bhitheas 
na  nithe  so  ?  agus  ciod  e  an  comhara 
'nuair  a  bhios  na  nithe  so  gu  teachd  gu 
crìch  ? 

8  Agus  thubhairt  esan,  Feuchaibh  nach 
meallar  sibli ;  oir  thig  mòran  ann  am  ainm- 
sa,  ag  ràdh,  Is  mise  Criosd  ;  agus  a  ta  an 
t-àm  am  fagus  ;  uime  sin  na  leanaibh  iad. 

9  Ach  an  uair  a  chluinneas  sibh  mu 
chogannaibh,  agus  mu  clieannaircibh,  na 
biodh  mòr-gheilt  oirbh  :  oir  is  èigin  do  na 
mthibh  so  tachairt  air  tùs ;  ach  cha  'n  'eil 
a'  chrìoch  air  ball. 

10  An  sin  thubhairt  e  riu,  Eiridh  cinn- 
each  an  aghaidh  cinnich,  agus  rìoghachd 
an  aghaidh  rìoghachd : 

11  Agus  bithidh  critheanna  mòra  tal- 
mhainn  ann  an  iomadh  àit,  agus  gortaidh, 
agus  plaighean ;  agus  nithe  uamhasach, 
agus  comharan  mòra  o  nèamh. 

12  Ach  rompa  so  uile  cuiridh  iad  làmh 
annaibh-sa,  agus  geur-leanaidh  iad  sibh, 
'gur  tabhairt  thairis  do  choimhthionalaibh, 
agus  do  phrìosanaibh,  'gur  tabhairt  chum 
rìghrean  agus  uachdaran  air  sgàth  m'ainme- 

aÌ3  Agus  taeharaidh  so  dhuibh-sa  mar 
fhianuis. 

14  Air  an  aobhar  sin  daingnichibh  ann 


bhur  cridheachaibh,  gun  smuaineachadh 
roimh  làimh,  ciod  a  fhreagras  sibh  air  bhur 
son  fèin  : 

15  Oir  bheir  mise  dhuibh  beul  agus  glioc- 
as,  nach  bi  bhur  naimhdean  uile  comasach 
air  labhairt  no  cur  'na  aghaidh. 

16  Agus  brathar  sibh  le  'ur  pàrantaibh, 
agus  le  'ur  bràithribb,  agus  le  'ur  luchd- 
dàimhe,  agus  le  'ur  cairdibh ;  agus  bheir 
iad  fa'  near  cuid  dhibh  a  chur  gu  bàs. 

17  Agus  bithidh  fuath  aig  na  h-uile 
dhaoinibh  dhuibh  air  son  m'  ainme-sa. 

18  Ach  cha  chaillear  fuiltein  do  ghruaig 
bhur  cinn. 

19  Ann  bhur  foighidinn  sealbhaichibh 
bhur  n-anama  fèin. 

20  Agus  an  uair  a  chi  sibh  Ierusalem  air 
a  cuairteachadh  le  armailtibh,  an  sin  biodh 
fhios  agaibh  gu  bheil  a  fàsachadham  fagus. 

21  (An  sin  teicheadh  iadsan  a  ta  ann  an 
Iudea  chum  nam  beann,)  agus  imiclieadh 
iadsan  a  ta  'na  meadhon-sa  mach  aisde  ; 
agus  na  rachadh  iadsan  a  ta  sa'  mhachair, 
a  steach  innte. 

22  Oir  is  iad  sin  làithean  an  dioghaltais, 
chum  gu  'n  coimhlionar  na  h-uile  nithe  a 
ta  sgrìobhta. 

23  Ach  mo  thruaigh  na  mnài  a  bhios 
torrach,  agus  iadsan  a  bhios  toirtcìche  anns 
na  làithibh  sin !  oir  bithidh  teanntachd 
mhòr  san  dùthaich,  agus  fearg  air  a'pho- 
bull  so. 

24  Agus  tuitidh  iadle  faobhar  a'  chlaidh- 
eimh,  agus  bheirear  iad  am  braighdeanas 
chum  nan  uile  chinneach  :  agus  bithidh  Ie- 
rusalera  air  a  saltairt  sìos  fuidh  na  Cinn- 
ich,  gus  au  coimhlionar  aimsire  nan  Cinn- 
cach. 

25  Agus  bithidh  comharan  anns  a'  ghrèin, 
agus  anns  a'  ghealaich,  agus  anns  na  reult- 
aibh ;  agus  air  an  talamh  airc  nan  cinn- 
each,  ann  an  ioma-chomhairle ;  an  cuan 
agus  na  tonnan  a'  beuchdaich  ; 

26  Cridhe  dhaoine  'gan  trèigsinn  troimh 
eagal,  agus  feitheamh  nan  nithe  sin  a  ta 
teachd  air  an  domhan  :  oir  bithidh  cumh- 
achdan  nan  nèamh  air  an  crathadh. 

27  Agus  an  sin  chi  iad  Mac  an  duine  a' 
teachd  ann  an  neul,  le  cumhachd  agus  raòr- 
ghlòir. 

28  Agus  an  uair  athòisicheas  na  nithe  so 
air  tachairt,  an  sin  amhaircibh  suas,  agus 
togaibh  bhur  cinn  ;  oir  a  ta  bhur  saorsa  am 
fagus. 

29  Agus  labhair  e  cosamhlachd  riu,  Amh- 
aircibh  air  a'  chraoibh-fhìge,  agus  na 
craobhan  uile ; 

30  'Nuair  a  bhios  iad  a  cheana  a*  cur  a 
mach  an  duillich,  tha  sibh  a'  faicinn,  agus 
ag  aithneachadh  uaibh  fèin,  gu  bheil  an 
samhradh  a  nis  am  fagus. 

31  Agus  mar  an  ceudna  sibhse,  'nuair  a 
chi  sibh  na  nithe  so  a'  tachairt,  biodh  fhios 
agaibh  gu  bheil  rìoghachd  Dhè  fagus  do 
làimh. 

32  Gu  deimhin  a  ta  mi  ag  ràdh  ribh, 
nach  tèid  an  ginealach  so  thairis,  gus  an 
coimhlionar  na  nithe  so  uiie. 

33  Thèid  nèamh  agus  talamh  thairis  : 
ach  cha  tèid  mo  bhriathra-sa  thairis  a 
chaoidh.  ;  .,. 

34  Agus  thugaibh  an  aire  dhuibh  tera, 
air  eagal  uair  air  bith  gu  'm  bi  bhur  cridhe 

fuidh  uallaich  le  geòcaireachd,  agus  le 
misg,  agus  le  ro-chùram  mu  nithibh  na 
beatha  so,  agus  gu  'n  tig  an  là  sin  oirbh  gu 
li-obann. 

35  Oir  mar  ribe  thig  e  air  na  h-uile 
dliaoinibh,  a  ta  'g  àiteachadh  aghaidli  na 
talmhaiun  uile. 

36  Deanaibh-sa  air  an  aobhar  sin  faire, 
a'  deanamh  urnuigh  gach  àm,  chum  gu 
measar  gur  airidh  sibh  air  dol  as  o  na  nith- 
ibh  sin  uile  a  ta  gu  teachd,  agus  seasamh 
an  làthair  Mhic  au  duine. 

37  Agus  bha  e  san  là  a'  teagasg  san 
teatnpull,  agus  san  oidhche  chaidh  e  mach, 
agus  dh'  fhan  e  air  an  t-sliabh,  d'  angoirear 
sliabh  nan  crann-oladh. 

38  Agus  thàinig  au  sluagh  uile  gu  moch 
d'  a  iouusuidh  san  teampull,  a  dh'  èisdeachd 
ris. 

CAIB.  XXII. 

ANIS  dhruid  riu  fèill  an  arain  neo- 
ghoirtichte,  d'  an  goirear  a'  chàisg. 

2  Agus  bha  na  h-àrd-shagairt  agus  na 
sgrìobhaichean  ag  iarraidh  cionnus  a  dh'- 
fheudadh  iad  esan  a  chur  gu  bàs  ;  oir  bha 
eagal  an  t-sluaigh  orra. 

3  An  sin  chaidh  Satan  ann  an  Iudas  d'an 
co-ainm  Iscariot,  a  bha  do  àireamh  an  dà 
fhir  dheug. 

4  Agus  dh*  imich  e,  agus  labhair  e  ris  na 
h-àrd-shagartaibh  agus  ri  ceannardaibh  an 
teampuill,  cionnus  a  bhrathadh  se  esan 
doibh. 

5  Agus  bha  iad  subhach,  agus  rinn  iad 
coimhcheangal  airgiod  a  thoirt  da. 

6  Agus  gheall  esan,  agus  dh'  iarr  e  àm 
iomchuidh  air  a  bhrath  dhoibh  gun  an 
sluagh  a  bhi  làthair. 

7  An  sin  thàinig  là  an  arain  neo-ghoirt- 
ichte,  anns  am  b  èigin  an  t-uan-càisge  a 
ìnharbhadh. 

8  Agus  chuir  e  uaith  Peadar  agus  Eoin, 
ag  ràdh,  Imichibh,  agus  ulluichibh  dhuinn 
a'  chàisg,  chum  gu  'n  ith  sinn  i. 

9  Agus  thubhairt  iadsan  ris,  C'  àit  an 
àill  leat  sinn  a  dh'  ulluchadh  ? 

10  Agus  thubhairt  e  riu,  Feuch,  air 
dhuibh  dol  a  steach  do'nbhaile,  tacharaidh 
oirbh  duine,  a'  giùlan  soithich  uisge ; 
leanaibh  e  do  'n  tigh  anns  an  tèid  e  steach. 

11  Agus  abraibh  ri  fear  an  tighe,  Tha 
am  maighstir  ag  ràdh  riut,  C'  àit  am  bheil 
an  seòmar  aoidheachd  anns  an  ith  mi  a' 
chàisg  maille  ri  mo  dheisciobluibh  ? 

12  Agus  feuchaidh  e  dhuibh  àrd-sheòm- 
ar  farsuinn  uidhimichte:  ulluichibh  an 
sin. 

13  Agus  dh'  imich  iad  agus  fhuair  iad 
mar  thubhairt  e  riu  :  agus  dh'  ulluich  iad 
a'  chàisg. 

14  Agus  an  tràth  thàinig  an  uair,  shuidh 
e  sìos,  agus  an  dà  abstol  deug  maille  ris. 

15  Agus  thubhairt  e  riu,  Le  mòr-thog- 
radh  mhiannaich  mi  a'  chàisg  so  itheadh 
maille  ribh  roimh  dhomh  fulang  : 

16  Oir  a  ta  mi  ag  ràdh  ribh,  nach  ith  mi 
dh'  i  tuilleadh,  gus  an  coimhlionar  i  ann 
an  rìoghachd  Dhè. 

17  Agus  ghlac  e  cupan,  agus  air  dha 
buidheachas  a  thabhairt,  thubhairt  e, 
Gabhaibh  so,  agus  roinnibh  eadaraibh 
fèin  e. 


18  Oir  a  ta  mi  ag  ràdh  ribh,  nach  òl  mi 
do  thoradh  na  fìonain,  gus  an  tig  rìogh- 
achd  Dhè. 

19  Agus  ghlac  e  aran,  agus  an  dèigh 
buidheachas  a  thabhairt,  bhris  e,  agus  thug 
e  dhoibh-san  e,  ag  ràdh,  Is  e  so  mo  chorp- 
sa  a  ta  air  a  thoirt  air  bhur  son-sa  :  dean- 
aibh  so  mar  chuimhneachan  orm-sa. 

20  Agus  mar  an  ceudna  an  cupan,  an 
dèigh  na  suipeir,  ag  ràdh,  Is  e  an  cupan  so 
an  tiomnadh  nuadh  ann  am  fhuil-sa,  a 
dhòirteadh  air  bhur  son-sa. 

21  Ach  feuch,  làmh  an  tì  a  bhrathas 
mise  maille  rium  air  a'  bhòrd. 

22  Agus  gu  fìrinneach  a  ta  Mac  an 
duine  ag  imeachd,  a  rèir  mar  a  dh'  orduich- 
eadh  :  ach  is  an-aoibhinn  do  'n  duine  sin 
leis  am  brathar  e. 

23  Agus  thòisich  iadsan  air  fiosrachadh 
eatorra  fèin,  cò  aca  bha  gus  an  ni  so  a 
dheanamh. 

24  Agus  bha  mar  an  ceudna  comh-stri 
eatorra,  co  aca  bu  mhò  a  bhiodh. 

25  Ach  thubhairt  esan  riu,  A  ta  aig 
rìghribh  nan  Cinneach  tighearnas  orra; 
agus  goirear  daoine  fiala  dhinbh-san,  aig  am 
bheil  ughdarras  orra. 

26  Ach  na  bithibh-sa  mar  sin :  ach  an 
neach  a  's  mò  'nur  measg,  biodh  e  mar  an 
neach  a  's  òige  ;  agus  an  tì  a  's  àirde,  mar 
esan  a  ta  ri  frithealadh. 

27  Oir  cò  aca  is  mò,  an  tì  a  shuidheas  air 
bòrd,  no  esan  a  f hritheileas  ?  nach  e  'n  tì 
a  shuidheas  ;  ach  a  ta  mise  'nur  measg-sa 
mar  fhear-frithealaidh. 

28  Is  sibhse  iadsan  a  dh'  fhan  maille 
rium-sa  ann  am  dheuchainnibh  ; 

29  Agus  a  ta  mise  ag  orduchadh  dhuibh 
rìoghachd,  mar  a  dh'  orduich  m'  Athair 
dhomh-sa ; 

30  Chum  gu  'n  ith  agus  gu  'n  òl  sibh  air 
mo  bhòrd-sa  ann  am  rìoghachd,  agus  gu  'n 
suidh  sibh  air  caithrichibh  rìoghail,  a' 
toirt  breth  air  dà  thrèibh  dheug  Israeil. 

31  Agus  thubhairt  an  Tighearn,  A  Shi- 
moin,  a  Shimoin,  feuch,  dh'  iarr  Satau 
sibhse,  chum  bhur  criaradh  mar  chruith- 
neachd. 

32  Ach  ghuidh  mise  air  do  shonsa,  nach 
dìobradh  do  chreidimh  thu  :  agus  an  uair 
a  dh'  iompaichear  thu,  neartaich  do 
bhràithre. 

33  Agus  thubhairt  esan  ris,  A  Thigh- 
earn,  tha  mise  ullamh  gu  dol  maille  riut 
araon  chum  prìosain,  agus  a  chum  bàis. 

34  Agus  thubhairt  esan,  A  ta  mi  ag  ràdh 
riut,  a  Pheadair,  nach  goir  an  coileach  an 
diugh,  gus  an  àicheadh  thu  tri  uairean  gur 
aithne  dhuit  mi. 

35  Agus  thubhairt  e  riu,  'Nuair  a  chuir 
mi  uam  sibh  gun  sporan,  agus  gun  mhàla, 
agus  gun  bhrògan,  an  robh  uireasbhuidh 
ni  sam  bith  oirbh  ?  Agus  thubhairt  iad, 
Cha  robh. 

36  An  sin  thubhairt  e  riu,  Ach  a  nis  ge 
b'  e  aig  am  bheil  sporan,  togadh  se  e,  agus 
mar  an  ceudna  a  mhàla:  agus  an  tì  aig 
nach  'eil  claidheamh,  reiceadh  e  'fhall- 
uinn,  agus  ceannachadh  e  aon. 

37  Oir  a  ta  mi  ag  ràdh  ribh,  gur  èigin 
fathast  an  ni  so  ta  sgrìobhta  a  choimh- 
lionadh  annam-sa,  Agus  bha  e  air  àir- 
eamh  am  measg  nan  ciontach:  oir  a  ta 

crìoch  aig  na  nithibh  ud,  a  ta  mu  m' 
thimchiofl-sa. 

38  Agus  thubhairt  iadsan,  A  Thighearn, 
feuch,  a  ta  dà  chlaidheamh  an  so.  Agus 
thubhairt  esan  riu,  Is  leoir  e. 

39  Agus  air  dha  dol  a  mach,  chaidh  e, 
mar  bu  ghnàth  leis,  gu  sliabh  nan  crann- 
oladh  ;  agus  lean  a  dheisciobuil  e. 

40  Agus  an  uair  a  thàinig  e  do  'n  àit, 
thubhairt  e  riu,  Deanaibh  urnuigh,  chum 
nach  tuit  sibh  ann  am  buaireadh. 

41  Agus  thairngeadh  esan  uatha  mu 
thimchioll  urchuir  ehlojche,  agus  leig  se  e 
fèin  air  a  ghlùinibh,  agus  rinn  e  urnuigh, 

42  Ag  ràdh,  Athair,  ma  's  toil  leat,  cuir 
an  cupan  so  seachad  orm  :  gidheadh,  na 
b'  i  mo  thoil-sa,  ach  do  thoil-sa  gu  robh 
deanta. 

43  Agus  dh*  fhoillsicheadh  dha  aingeal  o 
nèamli,  'ga  neartachadh. 

44  Agus  air  dha  bhi  ann  an  cruaidh- 
ghleachd  anama,  rinn  e  urnuigh  ni  bu  dùr- 
achdaiche  :  agus  bha  'fhallas  mar  bhraon- 
aibh  mòra  fola  a'  tuiteam  sìos  air  an  tal- 
amh. 

45  Agus  air  dha  èirigh  o  urnuigh,  thàin- 
ig  e  chum  a  dheisciobul,  agus  fhuair  e 
'nan  codal  iad  troimh  thuirse. 

46  Agus  thubhairt  e  riu,  C'  ar  son  a  ta 
sibh  'nur  codal  ?  èiribh,  agus  deanaibh 
urnuigh,  chum  nach  tuit  sibh  ann  am 
buaireadh. 

47  Agus  an  uair  a  bha  e  fathast  a'  labh- 
airt,  feuch  sluagh,  agus  dh'  imich  esan  d'  am 
b'  ainm  Iudas,  aon  do  'n  dà  fhear  dheug, 
rompa,  agus  dhruid  e  ri  Iosa,  chum  a  phòg- 
adh. 

48  Ach  thubhairt  Iosa  ris,  A  Iudais,  am 
bheil  thu  le  pòig  a'  brath  Mhic  an  duine  ? 

49  Agus  an  uair  a  chunnaic  iadsan  a  bha 
mu  thimchioll-san  an  ni  a  bha  gu  tachairt, 
thubhairt  iad  ris,  A  Thighearn,  am  buail 
sinn  leis  a'  chlaidheamh  ? 

50  Agus  bhuail  aon  diubh  seirbhiseach 
an  àrd-shagairt,  agus  ghearr  e  dheth  a 
chluas  dheas. 

51  Agus  fhreagair  Iosa  agus  thubhairt 
e,  Fulaingibh  gu  so.  Agus  bhean  e  r'  a 
chluais,  agus  shlànuich  e  i. 

52  An  sin  thubhairt  Iosa  ris  na  h-àrd- 
shagartaibh  agus  ri  ceannardaibh  an  team- 
puill,  agus  ris  na  seanairibh,  a  thàinig  d'  a 
ionnsuidh,  An  d'  thàinig  sibh  a  mach  le 
claidhibh  agus  le  bataibh,  mar  gu  b'  ann 
an  aghaidh  fir-reubainn  ? 

53  'Nuair  a  bha  mi  gach  là  maille  ribh 
san  teampull,  cha  do  shìn  sibh  a  mach  bhur 
làmhan  a'  m'  aghaidh:  ach  is  i  so  bhur 
n-uair-sa,  agus  cumhachd  an  dorchadais. 

54  An  sin  rug  iad  air,  agus  thug  iad  leo 
e  do  thigh  an  àrd-shagairt.  Agus  lean 
Peadar  am  fad  uaith  e. 

55  Agus  air  dhoibh  teine  fhadadh  ann 
am  meadhon  an  talla,  agus  suidhe  sìos 
maille  ri  chèile,  shuidh  Peadar  'nam 
meadhon. 

56  Ach  chunnaic  cailin  àraidh  e  'na 
shuidhe  aig  an  teine,  agus  air  dh'  i  amharc 
gu  geur  air,  thubhairt  i,  Bha  'm  fear  so 
mar  an  ceudna  maille  ris. 

57  Agus  dh'  àicheadh  esan  e,  ag  ràdh,  A 
bhean,  cha  'n  aithne  dhomh  e. 
.  58  Agus  beagan  'na  dhèigh  sin  chunnaic 


neach  eile  e,  agus  thubhairt  e,  Is  ann  diubli 
thusa  mar  an  ceudna.  Agus  thubhairt 
Peadar,  A  dhuine,  cha  'n  ann. 

59  Agus  mu  thimchioll  ùine  aoin  uaire 
'na  dhèigh  sin,  chòmhdaich  neach  eile  air, 
ag  ràdh,  Gu  firinneach  bha  am  fear  so  mar 
an  ceudna  maille  ris  ;  oir  is  Galilèach  e. 

60  Agus  thubhairt  Peadar,  A  dhuine, 
cha  'n  aithne  dhomh  ciod  a  ta  thu  'g  ràdh. 
Agus  air  ball,  am  feadh  a  bha  e  fathast  a' 
labhairt,  glioir  an  coileach. 

61  Agus  air  tionndadh  do  'n  Tighearn, 
dh'  amhairc  e  air  Peadar ;  agus  chuimh- 
nich  Peadar  focal  an  Tighearna,  mar 
thubhairt  e  ris,  Mun  goir  an  coileach, 
àicheadhaidh  tu  mi  tri  uairean. 

62  Agus  chaidh  Peadar  a  mach,  agus 
ghuil  e  gu  goirt. 

63  Agus  rinn  na  daoine,  a  chum  Iosa, 
fanoid  air,  'ga  bhualadh. 

64  Agus  an  uair  a  dh'  fholuich  iad  a 
shùilean,  bhuail  iad  e  san  aghaidh,  agus 
dh'  fhiosraich  iad  deth,  ag  ràdh,  Dean 
fàidheadaireachd  cò  e  a  bhuail  thu  ? 

65  Agus  labhair  iad  mòran  do  nithibh 
eile  gu  toibheumach  'na  agliaidh. 

66  Agus  an  uair  a  bha  an  là  air  teachd, 
chruinnich  seanadh  an  t-sluaigh,  agus  na 
h-àrd-shagairt,  agus  na  sgrìobhaichean  an 
ceann  a  chèile,  agus  thug  iad  esan  chum 
an  comhairle, 

67  Ag  ràdh,  An  tusa  Criosd?  innis 
dhuinn.  Agus  thubhairt  e  riu,  Ma  dh'- 
innseas  mi  dhuibh,  cha  chreid  sibh  : 

68  Agus  ma  dh'  fhiosraicheas  mi  ni  air 
bith,  cha  toir  sibh  freagradh  dhomh,  agus 
cha  leig  sibh  as  mi. 

69  O  'n  àm  so  bithidh  Mac  an  duine  'na 
shuidhe  air  deas  làimh  cumhachd  Dhè. 

70  An  sin  thubhairt  iad  uile,  An  tusa 
ma  seadh  Mac  Dhè?  Agus  thubhairt  e 
riu,  A  ta  sibhse  ag  ràdh  gur  mi. 

71  Agus  thubhairt  iad,  Ciod  tuilleadh 
am  feum  a  ta  againn  air  fianuis  ?  oir 
chuala  sinn  fèin  i  as  a  bheul  fèin. 

CAIB.  XXIII. 

AGUS  air  èiiigh  d'  an  cuideachd  uile, 
thug  iad  e  gu  Pilat. 

2  Agus  thòisich  iad  air  a  chasaid,  ag 
ràdh,  Fhuair  sinn  am  fear  so  a'  claonadh 
a'  chinnich,  agus  a'  bacadh  cìs  a  thoirt  do 
Cheasar,  ag  ràdh,  Gur  e  fèin  Criosd  an 
righ. 

3  Agus  dh'  fhiosraich  Pilat  deth,  ag 
ràdh,  An  tusa  righ  nan  Iudhach?  agus 
fhreagair  esan  agus  thubhairt  e,  A  ta  thu 
'g  a  ràdh. 

4  An  sin  thubhairt  Pilat  ris  na  h-ard- 
shagartaibh  agus  ris  an  t-sluagh,  Cha  'n  'eil 
mi  faotainn  coire  air  bith  san  duine  so. 

5  Agus  bha  iadsan  ni  bu  ro  dhèine,  ag 
ràdh,  Tha  e  buaireadh  an  t-sluaigh,  a'  teag- 
asg  troimh  Iudea  uile,  a'  tòiseachadh  o 
Ghalile  gus  an  àit  so. 

6  'Nuair  a  chuala  Pilat  mu  Ghalile, 
dh'  fhiosraich  e  am  bu  Ghalilèach  an 
duine.  i 

7  Agus  an  uair  a  chual  e  gu'm  b*  ann  fo 
uachdaranachd  Heroid  a  bha  e,  chuir  se  e  ! 
gu  Herod,  a  bha  e  fèin  ann  an  Ierusalem  i 
sna  làithibh  sin. 

8  Agus  an  uair  a  chunnaic  Herod  Iosa, 

bha  aoibhneas  mòr  air  :  oir  bha  dèidh  aige 
rè  ùine  fliada  air  esan  fhaicinn,  do  bhrìgh 
gu  'n  cual  e  mòran  uime  ;  agus  bha  dùil 
aige  gu  'm  faiceadh  e  mìorbhuil  èigin  air  a 
dheaùamh  leis. 

9  An  sin  dh'  fheòraich  e  mòran  do  cheisd- 
ibh  dheth ;  ach  cha  d'  thug  e  freagradh  sam 
bith  air. 

10  Agus  sheas  na  h-àrd-shagairt  agus 
na  sgrìobhaichean  'ga  chasaid  gu  dian. 

11  Ach  chuir  Herod  agus  a  luchd-cog- 
aidh  an  neo-mheas  e,  agus  rinn  iad  fanoid 
air,  agus  an  dèigh  a  sgeadachadh  an  eud- 
ach  dealrach  chuir  e  air  ais  gu  Pilat  e. 

12  Agus  rinneadh  Pilat  ag  us  Herod  'nan 
cairdibh  d'  a  chèile  san  là  sin  :  oir  bha  iad 
roirahe  sin  an  naimhdeas  r'  a  chèile. 

13  Agus  an  uair  a  ghairm  Pilat  an  ceann 
a  chèile  na  h-àrd-shagairt,  agus  na 
h-uachdarain,  agus  an  sluagh, 

14  Thubhairt  e  riu,  Thug  sibh  a'  m'  ionn- 
suidh-sa  an  duine  so,  mar  neach  a  ta 
tionndadh  an  t-sluaigh  a  thaobh  :  agus, 
feuch,  air  dhomh  a  cheasnachadh  ann  bhur 
làthair,  cha  d'  f  huair  mi  coire  air  bith  san 
duine  so  thaobh  nan  nithe  sin  mu'  m  bheil 
sibh  a'  deanamh  casaid  air  ; 

15  No  mar  an  ceudna  Herod :  oir  chuir 
mi  d'  a  ionnsuidh  sibh,  agus,  feuch,  cha 
d'  rinneadh  m'  air  bith  leis  toilltinneach  air 
bàs. 

16  Uime  sin,  air  dhomh-sa  a  smachdach- 
adh,  leigidh  mi  as  e. 

17  (Oir  b'  èigin  da  aon  a  leigeadh  as 
doibh  air  an  fhèill.) 

18  Agus  ghlaodh  iad  a  mach  dh'  aon 
ghuth,  ag  ràdh,  Beir  uainn  am  fear  so, 
agus  leig  air  a  chomas  duinne  Barabas  : 

19  (Neach  air  son  ceannairc  àraidli  a 
rinneadh  anns  a'  bhaile,  agus  air  son  mort- 
aidh,  a  thilgeadh  am  prìosan.) 

20  Air  an  aobhar  sin  labhair  Pilat  riu  a 
rìs,  air  dha  bhi  toileach  Iosa  a  chur  fa 
sgaoil. 

21  Ach  ghlaodh  iadsan,  ag  ràdh,  Ceus  e, 
ceus  e. 

22  Agus  thubhairt  e  riu  an  treas  uair, 
C'  ar  son  ?  ciod  an  cron  a  rinn  e  ?  cha  d' 
fhuair  mise  cùis  bhàis  air  bith  ann  :  uime 
sin,  an  dèigh  dhomh  a  smachdachadh, 
leigidh  mi  as  e. 

23  Agus  luidh  iadsan  air  le  guthaibh 
mòra,  ag  iarraidh  esan  a  cheusadh  :  agus 
bhuadliaich  an  guthanna-san,  agus  guth- 
anna  nan  àrd-shagart. 

24  Agus  thug  Pilat  breth  gu  'n  deanta 
na  dh'  iarr  iad. 

25  Agus  leig  e  mach  dhoibh  esan  a  thilg- 
eadh  am  prìosan  air  son  ceannairc  agus 
mortaidh,  an  neach  a  dh'  iarr  iad ;  ach 
thug  e  thairis  Iosa  d'  an  toil. 

26  Agus  an  tràth  thug  iad  leo  e,  rug  iad 
air  Simon,  duine  àraidh  o  Chirene,  a  bha 
teachd  o  'n  dùthaich,  agus  chuir  iad  an 
crann-ceusaidh  air,  g'  a  ghiùlan  an  dèigh 
Iosa. 

27  Agus  lean  cuideachd  mhòr  e  do  'n 
t-sluagh,  agus  do  mhnaibh,  a  bha  mar  an 
ceudna  ri  bròn,  agus  'ga  chaoineadh-san. 

28  Ach  air  tionndadh  do  Iosa  riu,  thubh- 
airt  e,  A  nigheana  Ierusaleim,  na  guilibh 
air  mo  shonsa,  ach  guilibh  air  bhur  son 
fèin,  agus  air  son  bhur  cloinne : 

29  Oir  feuch,  a  ta  na  làithean  a'  teachd, 
anns  an  abair  iad,  Is  beannaichte  na  mnài 
neo-thorrach,  agus  na  bronna  nach  do 
ghiùlain  clann,  agus  na  cìocha  nach  d'  thug 
bainne. 

30  An  sin  tòisichidh  iad  air  a  ràdh  ris  na 
heanntaibh,  Tuitibh  oirnne ;  agus  ris  na 
cnocaibh,  Folaichibh  sinn. 

31  Oir  ma  ni  iad  na  nithe  so  ris  a'  chrann 
ùr,  ciod  a  ni  iad  ris  a'  chrìonaich  ? 

32  Agus  thugadh  mar  an  ceudna  dithis 
eile,  a  bha  'nan  luchd  droch-bheirt,  chum 
bhi  air  an  ceusadh  maille  ris. 

33  Agus  an  uair  a  thàinig  iad  do  'n  àit 
d'  an  goirear  Calbhari,  an  sin  cheus  iad  e 
fèin,  agus  na  droch  dhaoine ;  fear  dhiubh 
air  a  làimh  dheis,  agus  am  fear  eile  air  a 
làimh  chlì. 

34  An  sin  thubhairt  Iosa,  Athair,  maith 
dhoibh  ;  oir  cha  'n  'eil  fhios  aca  ciod  a  ta 
iad  a'  deanamh.  Agus  roinn  iad  'eudach, 
agus  thilg  iad  crannchur  air. 

35  Agus  sheas  an  sluagh  ag  amharc  :  ag- 
us  rinn  na  h-uaohdarain  fanoid  air  maine 
riusan,  ag  ràdh,  Shaor  e  daoine  eile; 
saoradh  se  e  fèin,  ma  's  e  so  Criosd,  aon 
taghta  Dhè. 

36  Agus  rinn  na  saighdearan  marfan 
ceudna  fanoid  air,  a'  teachd  d'  a  ionnsuidh, 
agus  a'  tairgseadh  fìon  geur  dha, 

37  Agus  ag  ràdh,  Ma  's  tu^  righ  nan 
ludhach,  teasairg  thu  fèin. 

38  Agus  bha  sgrìobhadh  mar  an  ceudna 
air  a  sgrìobhadh  os  a  cheann,  ann  an.lit- 
richibh  Grèigis,  agus  Laidin,  agus  Eabhra, 
IS  E  SO  RIGH  NAN  IUDHACH. 

39  Agus  thug  aon  do  na  droch  dhaoin- 
ibh,  a  chrochadh,  toibheum  dha,  ag  ràdh, 
Ma  's  tu  Criosd,  saor  thu  fèin  agus  sinne. 

40  Ach  fhreagair  am  fear  eile,  agus 
chronuich  se  e,  ag  ràdh,  Nach  'eil  eagal 
Dè  ort,  agus  gu  bheil  thu  fo  'n  aon  dìteadh 
ris  f 

41  Agus  sinne  da  rìreadh  an  ceartas ; 
oir  a  ta  sinn  a'  faotaiun  nan  nitlie  sin  a 
thoill  ar  gnìomharan :  ach  cha  d' rinn  an 
duine  so  cron  air  bith. 

42  Agus  thubhairt  e  ri  Iosa,  A  Thigh- 
earn,  cuimhnich  ormsa  'nuair  a  thig  thu 
do  d'  rìoghachd. 

43  Agus  thubhairt  Iosa  ris,  Gu  deimhin 
a  ta  mi  ag  ràdh  riut,  gu  'm  bi  thu  maille 
riumsa  an  diugh  ann  am  pàrras. 

44  Agus  bha  e  mu  thimchioll  na  seath- 
adh  uaire,  agus  bha  dorchadas  air  an  tal- 
amh  uile  gus  an  naothadh  uair. 

45  Agus  dhorchaicheadh  a'  ghrian,  ag- 
us  reubadh  brat-roinn  an  teampuill  'na 
mheadhon. 

46  Agus  an  uair  a  ghlaodh  Iosa  le  guth 
mòr,  thubhairt  e,  Athair,  a  ta  mi  tioin- 
nadli  mo  spioraid  a'  d'  làmhaibh-sa :  agus 
an  uair  a  thubhairt  e  so,  thug  e  suas  an 
deò. 

47  A  nis  an  uair  a  chunnaic  an  ceann- 
ard-ceud  an  ni  a  rinneadh,  thug  e  glòir  do 
Dhia,  ag  ràdh,  Gu  fìrinneach  b'  ionracau 
an  duine  so. 

48  Agus  an  sluagh  uile  a  chruinnich 
dh'  ionnsuidh  an  t-seallaidh  sin,  an  uair  a 
chunnaic  iad  na  nithe  a  rinneadh,  pliill  iad 
air  an  ais,  a'  bualadh  an  uclid. 

49  Agus  sheas  a  luchd-eòlais  uile,  agus 

na  mnài  a  lean  e  o  Ghalile,  am  fad  uaith,  ag 
amharc  air  na  nithibh  6in. 

50  Agus,  feuch,  duine  àraidk  d'  am  b' 
ainm  Ioseph,  comhairleach,  a  bha  'na 
dhuine  maith,  agus  'na  fhìrean  ; 

51  (Cha  d'  aontaich  an  duine  so  d'  an 
comhairle  no  d'  an  gnìomh  ;)  O  Arimatea, 
baile  leis  na  h-Iudhaich  ;  neach  mar  an 
ceudna  aig  an  robh  sùil  ri  rìoghachd  Dhè. 

52  Chaidh  esan  gu  Pilat,  agus  dh'  iarr  e 
corp  Iosa. 

53  Agus  air  dha  a  thoirt  a  nuas,  phaisg 
e  ann  an  lìon-eudach  e,  agus  chuir  e  ann 
an  uaigh  e  a  chladhaicheadh  à  carraig, 
anns  nach  do  chuireadh  aon  duine  riamh 
roimhe. 

54  Agus  b'  e  sin  là  an  ulluchaidh,  agus 
bha  an  t-sàbaid  am  fagus. 

55  Agus  lean  na  mnài  a  thàinig  maille 
ris  o  Ghalile,  agus  chunnaic  iad  an  uaigh, 
agus  cionnus  a  clvuireadh  a  chorp. 

56  Agus  phill  iad,  agus  dh'  ulluich  iad 
spìosraidh,  agus  oladh  deadh  fhàile  ;  agus 
ghabh  iad  tàmh  air  là  na  sàbaid,  a  rèir  na 
h-àithne. 

CAIB.  XXIV. 

ANIS  air  a'  cheud  là  do  'n  t-seachduin, 
gu  ro  mhoch  air  mhaduinn,  thàinig 
iad  chum  na  h-uaighe,  a'  toirt  leo  nan 
spìosraidh  a  dh'  ulluich  iad,  agus  mnài  àr- 
aidh  eile  maille  riu. 

2  Agus  fhuair  iad  a'  chlach  air  a  car- 
uchadh  o  'n  uaigh. 

3  Agus  air  dhoibh  dol  a  steach,  cha 
d'  fhuair  iad  corp  an  Tighearn  Iosa. 

4  Agus  am  feadh  a  bha  iad  an  ioma- 
o.heisd  mu  'n  ni  so,  feuch,  sheas  dithis 
dhaoine  làimh  riu  ann  an  eudaichibh  deal- 
rach. 

5  Agus  air  dhoibh  bhi  fuidh  eagal,  agus 
a'  cromadh  an  aghaidh  chum  na  tal- 
mhainn,  thubhairt  iad  riu,  C'  ar  son  a  ta 
sibh  ag  iarraidh  au  Tì  a  ta  beò  am  measg 
nam  marbh  ? 

6  Cha  'n  'eil  e  an  so,  ach  dh'  èirich  e  : 
cuimhnichibh  mar  a  labhair  e  ribh  air  dha 
bhi  fathast  ann  an  Galile. 

7  Ag  ràdh,  Is  èigin  do  Mhac  an  duine 
bhi  air  a  thoirt  thairis  do  làmhaibh  dhaoine 
peacach,  agus  a  bhi  air  a  cheusadh,  agus 
eirigh  a  rìs  an  treas  là. 

8  Agus  chuimhnich  iad  a  bhriathran. 

9  Agus  air  dhoibh  pilltinn  o  'n  uaigh, 
dh'  innis  iad  na  nithe  so  uìle  do  'n  aon  fhear 
deug,  agus  do  chàch  uile. 

10  Agus  b'  i  Muire  Magdalen,  agus  Io- 
anna,  agus  Muire  màthair  Sheumais,  agus 
mnài  eile  maille  riu,  a  dh'  innis  na  nithe  so 
do  na  h-abstolaibh. 

11  Agus  mheasadh  am  briathra  leo-san 
mar  sgeula  faoine,  agus  cha  do  chreid  siad 
iad. 

12  An  sin  air  èirigh  do  Pheadar,  ruith  e 
chum  na  h-uaighe ;  agus  air  dha  cromadh 
sìos,  chunnaic  e  'n  lìon-eudaeh  'na  luidhe 
leis  fèin,  agus  dh'  fhalbh  e,  a'  gabhail  ion- 
gantais  leis  fèin  mu  'n  ni  so  a  rinneadh. 

13  Agus,  feuch,  bha  dithis  diubh  a'  dol 
air  an  là  sin  fèin  gu  baile  d'  am  b'  ainm 
Emaus,  a  bha  tri  ftchead  stàid  o  Ierusa- 
em. 

14  Agus  bha  iad  a'  labhairt  eatorra  fèin 


mu  thimchioll  nan  nithe  ud  uile  a  thach- 
air. 

15  Agus  an  uair  a  bha  iad  a'  còmhradh, 
agus  a'  co-reusonachadh,  thàinig  Iosa  e 
fein  am  fagus,  agus  dh'  imich  e  maille  riu. 

16  Ach  bha  'n  sùilean  air  an  cumail,  air 
chor  as  nach  d'  aithnich  iad  e. 

17  Agus  thubhairt  e  riu,  Ciod  e  an 
còmhradh  so  air  am  bheil  sibh  a'  teachd 
eadaraibh  fèin,  ag  imeachd  dhuibh,  agus 
sibh  dubhach  ? 

18  Agus  fhreagair  fear  diubh  d'  am 
b'  ainm  Cleopas,  agus  thubhairt  e  ris,  Am 
bheil  thusa  a  mhàin  a'  d'  choigreach  an 
Ieruaslem,  agus  gun  fhios  agad  air  na 
nithibh  a  rinneadn  innte  anns  na  làithibh 
so? 

19  Agus  thubhairt  e  riu,  Ciod  na  nithe  ? 
Agus  thubhairt  iadsan  ris,  Na  nithe  a 
thaobh  Iosa  o  Nasaret,  a  bha  'na  fhàidh 
cumhachdadh  ann  an  gnìomh  agus  ann 
am  focal  am  fianuis  Dè,  agus  an  t-sluaigh 
uile : 

20  Agus  cionnus  a  thug  na  h-àrd-shag- 
airt  agus  ar  n-uachdarain  thairis  chum 
dìtidh  bàis  e,  agus  a  cheus  iad  e. 

21  Ach  bha  dùil  againne  gu'  m  b'  esan  an 
Tì  a  bha  gu  Israel  a  shaoradh;  agus  a 
thuilleadh  air  so  uile,  is  e  'n  diugh  an 
treas  là  o  rinneadh  na  nithe  so. 

22  Agus  mar  an  ceudna,  chuir  mnài  àr- 
aidh  dhinn  fèin,  a  chaidh  gu  moch  a 
dh'  ionnsuidh  na  h-uaighe,  mòr-ìoghnadh 
oirnn : 

23  Agus  an  uair  nach  d'  fhuair  iad  a 
chorp,  thàinig  iad,  ag  ràdh,  gu  'm  fac  iad 
sealladh  do  ainglibh,  a  thubhairt  gu  blieil 
e  beò. 

24  Agus  chaidh  dream  àraidh  dhiubh- 
san  a  bha  maille  ruinn  fèin,  chum  na 
h-uaiglie,  agus  fhuair  iad  eadhon  mar 
thubhairt  na  mnài;  ach  cha  'n  fliac  iad 
esan. 

25  An  sin  thubhairt  e  riu,  O  dhaoine 
amaideach,  agus  mall-chridheach  a  chreid- 
sinn  nan  nithe  sin  uile  a  labhair  na  fàidh- 
ean ! 

26  Nach  b'  èigin  do  Chriosd  na  nithe  so 
fhulang,  agus  dol  a  steach  d'  a  ghlòir  ? 

27  Agus  air  dha  tòiseachadh  o  Mhaois, 
agus  o  na  fàidhibh  uile,  dh'  eadar-mhìnich 
e  dhoibh  anns  na  sgriobtuiribh  uile  na 
nithe  m'  a  thimchioll  fèin. 

28  Agus  dhruid  iad  ris  a'  bhaile,  d'  an 
robh  iad  a'  dol:  agus  leig  esan  air  gu  'n 
rachadh  e  ni  b'  fhaide. 

29  Ach  cho-èignich  iadsan  e,  ag  ràdh, 
Fau  maille  ruinne,  oir  a  ta  e  dlùth  do  'n 
fheasgar,  agus  tha  deireadh  an  là  ann. 
Agus  chaidh  e  steach  a  dh' fhuireach 
maille  riu. 

30  Agus  an  uair  a  shuidh  e  gu  biadh 
maille  riu,  air  dha  aran  a  ghlacadh, 
bheannaich  se  e,  agus  bhris  se  e,  agus  thug 
e  dhoibh  e. 

31  Agus  dh'  fhosgladh  an  sùilean,  agus 
dh'  aithnich  iad  e ;  agus  chaidh  e  as  an 

32  Agus  thubhairt  iad  r'  a  chèile,  Nach 
robh  ar  cridhe  a'  lasadh  annainn,  am  feadh 
a  bha  e  a'  labhairt  ruinn  air  an  t-slighe, 
agus  an  uair  a  dh'  fhosgail  e  dhuinn  na 
sgriobtuirean  ? 

'  33  Agns  dh'  èirich  iad  nir  an  nair  sin  fèin, 
agus  phill  iad  gu  Ierusalem,  agus  fhuair 
iad  an  t-aou  fhear  deug  cruinn  an  ceann 
a  chèile,  agus  an  dream  a  bha  maille  riu, 

34  Ag  ràdh,  Dh'  èirich  au  Tighearna  da 
rìreadh,  agus  chunnacas  le  Simon  e. 

35  Agus  dh'  innis  iad  na  nithe  a  rinn- 
eadh  air  an  t-slighe,  agus  mar  a  dh'  aith- 
nicheadh  leo  e  ann  am  briseadh  an  arain. 

36  Agus  ag  labhairt  nan  nithe  so  dhoibh, 
sheas  Iosa  fèin  'nam  meadhon,  agus  thubh- 
airt  e  riu,  Sìth  maille  ribh. 

37  Ach  bha  iadsan  fuidh  gheilt-chrith 
agus  fuidh  eagal,  agus  shaoil  iad  gur  spior- 
ad  a  chunnaic  iad. 

38  Agus  thubhairt  e  riu,  C'  ar  son  a  ta 
sibh  fo  bhuaireas,  agus  c'  ar  son  a  ta 
smuaintean  ag  èirigh  suas  anu  bhur  cridh- 
eachaibh  ? 

39  Feuchaibh  mo  làmlian  agus  mo  chos- 
an,  gur  mi  fèin  a  th'  ann :  làimhsichibh 
mi,  agus  faicibh  ;  oir  cha  'n  'eil  aig  spior- 
ad  feoil  agus  cnàmha,  mar  a  chi  sibh  ag- 
am-sa. 

40  Agus  an  uair  a  thubhairt  e  so,  nochd 
e  dhoibh  a  làmhan  agus  a  chosan. 

41  Agus  air  dhoibh  bhi  fathast  mi- 
chreideach  troimh  aoibhneas,  agus  iad 
fuidh  iongantas,  thubhairt  e  riu,  Am  bheil 
biadh  sam  bith  agaibh  an  so  ? 

42  Agus  thug  iad  da  mìr  do  iasg  ròisgte, 
agus  do  chìr-mheala. 

43  Agus  ghlac  se  e,  agus  dh'  ith  e  'nam 
nanuis. 


44  Agus  thubhairt  e  riu,  Is  iad  so  na 
briathran  a  labhair  mi  ribh,  'nuair  a  bha 
mi  fathast  maille  ribh,  gur  èigin  do  na 
h-uile  nithibh  a  ta  sgrìobhta  ann  an  lagh 
Mhaois,  agus  anns  na  fàidhibh,  agus  anns 
na  sahnaibh  mu  m'  thimchioll-sa,  bhi  air 
an  coimhlionadh. 

45  An  sin  dh'  fhosgail  e  an  tuigse,  chum 
gu  'n  tuigeadh  iad  na  sgriobtuirean. 

46  Agus  thubhairt  e  riu,  Mar  so  a  ta  e 
sgrìobhta,  agus  mar  so  b'  èigin  do  Chriosd 
fulang,  agus  èirigh  o  na  marbhaibh  an 
treas  la : 

47  Agus  aithreachas  agus  maitheanas 
peacaidh  bhi  air  an  searmonachadh  'na 
ainm-san,  do  na  h-uile  chinnich,  a'  tòis- 
eachadh  aig  Ierusalem. 

48  Agus  is  fianuisean  sibhse  air  na  nith- 
ibh  so. 

49  Agus,  feuch,  cuiridh  mise  gealladh 
m'  Athar  oirbh  :  ach  fanaibh-sa  ann  am 
baile  Ierusaleim,  gus  an  sgeadaichear  le 
cumhachd  o  nah-àrdaibh  sibh. 

50  Agus  thug  e  mach  iad  co  fliad  xi 
Betani ;  agus  thog  e  suas  a  làmhan,  agus 
bheannaich  e  iad. 

51  Agus  am  feadh  a  bha  e  'gam  beann- 
achadh,  dhealaicheadh  riu  e,  agus  thogadh 
suas  gu  nèamh  e. 

52  Agus  rinn  iad  aoradh  dha,  agus  phill 
iad  gu  lerusalem  le  gairdeachas  mòr  : 

53  Agus  blia  iad  a  ghnàth  anns  an  team- 
pull,  a'  moladh  agus  a'  beannachadh  Dhè. 
Amen. 


AN  SOISGEUL 

A  REIR 

E  O  I  N. 


CAIB.  I. 

ANNS  an  toiseach  bha  am  Focal,  agus 
bha  am  Focal  maille  ri  Dia,  agus  b'  e 
am  Focal  Dia. 

2  Bha  e  so  air  tùs  maille  ri  Dia. 

3  Rinneadh  na  h-uile  nithe  leis ;  agus 
as  eugmhais  cha  d'  rinneadh  aon  ni  a  rinn- 
eadh. 

4  Ann-san  bha  beatha,  agus  b'  i  a' 
bheatha  solus  dhaoine. 

5  Agus  tha  'n  solus  a'  soillseachadh  anns 
an  dorchadas,  agus  cha  do  ghabh  an  dorch- 
adas  e. 

6  Chuireadh  duine  o  Dhia,  d'  am  b'  ainm 
Eoin. 

7  Thàinig  esan  mar  fhianuis,  chum  fia- 
nuis  a  thoìrt  mu  'n  t-solus,  chum  gu  'n 
creideadh  na  h-uile  dhaoine  trìd-san. 

8  Cha  b'  esan  an  solus  sin,  ach  cliuir- 
eadh  e  chum  gu  tugadh  e  fianuis  mu  'n 
fc-solus. 

:  9  B'  e  so  an  solus  fior  a  ta  soillseachadh 


gach  uile  dhuine  tha  teachd  dium  an 
t-saoghail. 

10  Bha  e  anns  an  t-saoghal,  agus  rinn- 
eadh  an  saoghal  leis,  agus  cha  d'  aithnich 
an  saoghal  e. 

11  Thàinig  e  dh'  ionnsuidh  a  dhùthcha 
fèin,  agus  cha  do  ghabh  a  mhuinntir  fèin 
ris. 

12  Ach  a  mheud  as  a  ghabh  ris,  thug  e 
dhoibh  cumhachd  a  bhi  'nan  cloinn  do 
Dhia,  eadhon  dhoibh-san  a  ta  creidsinn  'na 
ainm : 

13  A  bha  air  an  gineamlmin,  cha  'n  ann 
o  fhuil,  no  o  thoil  na  feòla,  no  o  thoil 
duine,  ach  o  Dhia. 

14  Agus  rinneadh  am  Focal  'na  fheoil, 
agus  ghabh  e  còmhnuidh  'nar  measg-ne, 
(agus  chunnaic  sinn  a  ghlòir,  mar  ghlòir 
aoin-ghin  Mhic  an  Athar,)  làn  gràis  agus 
fìrinn. 

15  (Thug  Eoin  fianuis  uime,  agus 
glilaodh  e,  ag  ràdh,  Is  e  so  an  Tì  mu  'n  do 

labhair  mi,  An  Tì  a  ta  teachd  a'  m'  dhèigh, 
tha  toiseach  aig  orm  ;  oir  bha  e  romham.) 

16  Agus  as  a  lànachd-san  fhuair  sinne 
uile,  agus  gràs  air  son  gràis. 

17  Oir  thugadh  an  lagh  le  Maois,  ach 
thàinig  an  gràs  agus  an  fhìrinn  le  Iosa 
Criosd. 

18  Cha  'n  fhaca  neach  air  bith  Dia 
riamh  ;  an  t-aon-ghin  Mic,  a  ta  ann  an 
uchd  an  Athar,  is  esan  a  dh'  fhoillsich  e. 

19  Agus  is  i  so  fianuis  Eoin :  An  uair  a 
chuir  na  h-ludhaich  sagairt  agus  Lebhith- 
ich  o  Ierusalera,  chum  gu  'm  fiosraicheadh 
iad  deth,  Cò  thusa? 

20  Dh'  aidich  esan,  agus  cha  d'  àicheadh 
e  ;  ach  dh'  aidich  e,  Cha  mhi  Criosd. 

21  Agus  dh'  fhiosraich  iad  deth,  Ciod  ma 
seadh  ?  An  tu  Elias  ?  Agus  thubhairt  e, 
Cha  mhi.  An  tu  am  fàidh  ?  Agus  fhreag- 
air  e,  Cha  mhi. 

22  An  sin  thubhairt  iad  ris,  Cò  thu  ? 
chum  gu  'n  toir  sinn  freagradh  dhoibh-san 
a  chuir  uatha  sinn  :  ciod  a  tha  thu  'g  ràdh 
mu  do  thimchioll  fèin  ? 

23  Thubhairt  e,  Is  mise  guth  an  Tì  a 
ghlaodhas  anns  an  fhàsach,  Deanaibh  dìr- 
each  slighe  an  Tighearna,  mar  thubhairt 
am  fàidh  Esaias. 

24  Agus  an  dream  a  chuireadh  leis  an 
teachdaireachd,  b'  ann  do  na  Phairisich 
iad. 

25  Agus  dh'  fhiosraich  iad  deth,  agus 
thubhairt  iad  ris,  C'  ar  son  ma  seadh  a  ta 
thu  a'  baisteadh,  mur  tu  Criosd,  no  Elias, 
no  am  fàidh  ? 

26  Fhreagair  Eoin  iad,  ag  ràdh,  A  ta 
mise  a'  baisteadh  le  h-uisge  ;  ach  a  ta  neach 
"na  sheasamh  'nur  measg,  nach  aithne 
dhuibh; 

27  Is  e  so  an  Tì,  a  ta  teachd  a'  m'  dhèigh- 
sa,  aig  am  bheil  toiseach  orm,  neach  nach 
airidh  mise  air  barr-iall  a  bhròige  fhuasg- 
ladh.  t 

28  Rinneadh  na  nithe  so  ann  am  Betani 
air  an  taobh  tliall  do  Iordan,  far  an  robh 
Eoin  a'  baisteadh. 

29  Air  an  là  màireach  chunnaic  Eoin 
Iosa  a'  teachd  d'  a  ionnsuidh,  agus  thubh- 
airt  e,  Feuch  Uan  Dè,  a  ta  toirt  air  falbh 
peacaidh  an  t-saoghail ! 

30  Is  e  so  an  Tì  mu  'n  dubhairt  mi,  Tha 
fear  a'  teachd  a'  m'  dhèigh,  aig  am  bheil 
barrachd  orm  ;  oir  bha  e  romham. 

31  Agus  cha  robh  aithne  agam-sa  air : 
aeh  a  chum  gu  'm  bitheadh  e  air  fhoill- 
seachadh  do  lsrael,  uime  sin  thàinig  mi  a' 
baisteadh  le  h-uisge. 

32  Agus  thug  Eoin  fianuis,  ag  ràdh, 
Chunnaic  mi  an  Spiorad  a'  teachd  a  nuas 
mar  choluman  o  nèamh,  agus  ghabh  e 
còmhnuidh  air. 

33  Agus  cha  b'  aithne  dhomhsa  e :  ach 
an  Tì  a  chur  mi  a  bhaisteadh  le  h-uisge, 
thubhairt  esan  rium,  Ge  b'  e  air  am  faic 
thu  an  Spiorad  a'  teachd  a  nuas  agus  a' 
gabhail  còmhnuidh  air,  is  e  sin  an  Tì  a 
tohaisteas  leis  an  Spiorad  naomh. 

34  Agus  chunnaic  mi,  agus  rinn  mi  fia- 
nuis,  gur  e  so  Mac  Dhè. 

35  Air  an  là  màireach  a  rìs  sheas  Eoin, 
agus  dithis  d'  a  dheisciobluibh ; 

36  Agus  air  dha  amharc  air  Iosa  agus 
e  ag  imeachd,  thubhairt  e,  Feuch  Uan  Dè  ' 


37  Agus  chual  an  dithis  dheisciobul  e  a' 
labhairt,  agus  lean  iad  Iosa. 

38  Agus  air  tionndadh  do  losa,  chunn- 
aic  e  iad  'g  a  leantuinn,  agus  thubhairt  e 
riu,  Ciod  a  ta  sibh  ag  iarraidh  ?  Thubh- 
airt  iadsan  ris,  Rabbi,  (is  e  sin  r'  a  ràdh, 
air  eadar-theangachadh,  A  mhaighstir,) 
c'  àit  am  bheil  thu  gabhail  còmhnuidh  ? 

39  Thubhairt  e  riu,  Thigibh  agus  faic- 
ibh.  Thàinig  iad  agus  chunnaic  iad  c'  àit 
an  robh  e  gabhail  còmhnuidh,  agus  dh'- 
fhan  iad  raaille  ris  an  là  sin  :  oir  bha  e  mu 
thimchioll  na  deicheamh  uaire. 

40  B'  e  Andreas,  bràthair  Shirnoin 
Pheadair,  aon  do  'n  dithis  a  chual  Eoin  a' 
labhairt,  agus  a  lean  esan. 

41  Fhuair  esan  air  tùs  a  bhràthair  fèin 
Simon,  agus  thubhairt  e  ris,  Fhuair  sinne 
ara  Mesias,  is  e  sin,  air  eadar-theangach- 
adh,  Criosd. 

42  Agus  thug  e  chum  Iosa  e  ;  Agus  an 
uair  a  dh'  amhairc  Iosa  air,  thubhairt  e,  Is 
tusa  Simon  mac  Iona:  gairmear  Cephas 
dhiot,  Is  e  sin  air  eadar-theangachadh, 
Peadar. 

43  Air  an  là  'na  dhèigh  sin,  bu  toil  le 
Iosa  dol  a  mach  do  Ghalile,  agus  fhuair  e 
Pliilip,  agus  thubhairt  e  ris,  Lean  mise. 

44  A  nis  bha  Philip  o  Bhetsaida,  baile 
Aindreais  agus  Pheadair. 

45  Fhuair  Philip  Natanael,  agus  thubh- 
airt  e  ris,  Fhuair  sinne  an  Tì  mu  'n  do 
sgrìobh  Maois  anns  an  lagh,  agus  na  fàidh- 
ean,  Iosa  o  Nasaret,  mac  Ioseiph. 

46  Agus  thubhairt  Natanael  ris,  Am 
feud  ni  maith  air  bith  teachd  à  Nasaret  ? 
Thubhairt  Philip  ris,  Thig  agus  faic. 

47  Cliunnaic  Iosa  Natanael  a'  teachd 
d'  a  ionnsuidh,  agus  thubhairt  e  aime, 
Feuch  Israeleach  da  rìreadh,  anns  nach 
'eil  cealg ! 

48  Thubhairt  Natanael  ris,  Cionnus  3s 
aithne  dhuit  mi  ?  Fhreagair  Iosa  agus 
thubhairt  e  ris,  Mun  do  ghairra  Philip 
thu,  'nuair  a  bha  thu  fo  'n  chrann-fhìge, 
chunnaic  mise  thu. 

49  Fhreagair  Natanael  agus  thubhairt  e 
ris,  Rabbi,  is  tusa  Mac  Dhè ;  is  tu  Righ 
Israeil. 

50  Fhreagair  losa  agus  thubhairt  e  ris, 
A  chionn  gu'n  dubhairt  mi  riut,  Chunnaic 
mi  thu  fo  'n  chrann-fhìge,  am  bheil  thu 
creidsinn  ?  chi  thu  nithe  a  's  mò  na  iad  so. 

51  Agus  thubhairt  e  ris,  Gu  deimhin 
deimhin  a  ta  mi  ag  ràdh  ribh,  'Na  dlièigh 
so  chi  sibh  nèamh  fosgailte,  agus  aingil 
Dhè  a'  dol  suas  agus  a'  teachd  a  nuas  air 
Mac  an  duine. 

CAIB.  II. 

AGUS  air  an  treas  là  bha  pòsadh  ann  an 
Cana  Ghalile  ;  agus  bha  màthair  Iosa 
an  sin. 

2  Agus  fhuair  Iosa  mar  an  ceudna  ag- 
us  a  dheisciobuil  cuireadh  chum  a'  phòs- 
aidh. 

3  Agus  air  teireachdainn  do  'n  fhìou, 
thubhairt  màthair  Iosa  ris,  Cha  'n  'eil  fìon 
aca. 

4  Thubhairt  Iosa  rithe,  Ciod  e  mo 
ghnothuch-sa  riut,  a  bhean  ?  cha  d'  thàinig 
m'  uair-sa  fathast. 

5  Thubhairt  a  mhàthair  ris  an  !uchd« 


CAIB.  III. 

frithealaidh,  Ge  b'  e  ni  atheir  e  ribh,  dean- 
aibh  e. 

6  Agus  bha  sè  soithichean  uisge  do 
chloich  air  an  cur  an  sin,  a  rèir  gnàtha 
glanaidh  nan  ludhach,  a  ghabhadh  dà 
fheircin  no  tri  gach  aon  diubh. 

7  Thubhairt  Iosa  riu,  Lìonaibh  na  soith- 
iche  le  uisge.  Agus  lìon  siad  iad  gus  am 
beul. 

8  Agus  thubhairt  e  riu,  Tairngibh  a  nis, 
agus  thugaibh  chuin  uachdarain  na  cuirme. 
Affus  thug  iad  ann  e. 

9  'Nuair  a  bhlais  uachdaran  na  cuirme 
an  t-uisge  a  rinneadh  'na  fhìon,  (agus  cha 
robh  fhios  aige  cia  as  a  thàinig  e  ;  ach  bha 
fhios  aig  an  luchd-frithealaidh  a  tharruing 
an  t-uisge,)  ghairm  uachdaran  na  cuirme 
am  fear  nuadh-pòsda. 

10  Agus  thubhairt  e  ris,  Cuiridh  gach 
duine  fìon  maith  a  làthair  air  tùs ;  agus 
an  uair  a  dh'  òlas  daoine  gu  leoir,  an  sin  am 
fìon  a  's  miosa  :  ach  ghlèidh  thusa  am  fìon 
maith  gus  a  nis. 

11  Au  toiseach  so  do  mhìorbhuilibh  rinn 
Iosa  ann  an  Cana  Ghalile,  agus  dh'  fhoill- 
sich  e  a  ghlòir  ;  agus  chreid  a  dheisciobuil 
ann. 

12  An  dèigh  so  chaidh  e  sìos  do  Chaper- 
naum,  e  fèin,  agus  a  mhàthair,  agus  a 
bhràithrean,  agus  a  dheisciobuil ;  agus  cha 
d'  fhan  iad  ann  mòran  do  làithibh. 

13  Agus  bha  càisg  nan  Iudhach  am  fag- 
us  ;  agus  chaidh  Iosa  suas  gu  Ierusalem. 

14  Agus  fhuair  e  'nan  suidhe  anns  an 
teampull  luchd-reicidh  cruidh,  agus  chaor- 
ach,  agus  choluman,  agus  luchd-malairt 
an  airgid : 

15  Agus  air  deanamh  sgiùrsair  dha  do 
chordaibh  caola,  dh'  fhuadaich  e  mach  as 
an  teampull  iad  uile,  agus  na  caoraich  ag- 
us  an  crodh  ;  agus  dhòirt  e  mach  airgiod 
an  luchd-malairt,  agus  thilg  e  na  buird 
thairis; 

16  Agus  thubhairt  e-riu-san  a  bha  reic- 
eadh  choluman,  Togaibh  iad  sinàso;  na 
deanaibh  tigh  m'  Athar-sa  'na  thigh  mar- 
sandachd. 

17  Agus  chuimhnich  a  dheisciobuil  gu  'n 
robh  e  sgrìobhta,  Dh'  ith  eud  do  thighe 
suas  mi. 

18  An  sin  fhreagair  na  h-Iudhaich,  ag- 
us  thubhairt  iad  ris,  Ciod  an  comhar  a 
nochdas  tu  dhuinne,  do  bhrìgh  gu  bheil 
thu  deanamh  nan  nithe  sin  ? 

19  Fhreagair  Iosa  agus  thubhairt  e  riu, 
Leagaibh  sìos  an  teampull  so,  agus  an  tri 
làithibh  cuiridh  mise  suas  e. 

20  An  sin  thubhairt  na  h-Iudhaich,  Sè 
bliadhna  agus  dà  fhichead  bha  an  team- 
pull  so  'ga  thogail,  agus  an  cuir  thusa  suas 
an  tri  làithibh  e  ? 

21  Ach  labhair  esan  mu  theampull  a 
chuirp. 

22  Uime  sin  an  uair  bha  e  air  èirigh  o 
na  marhhaibh,  chuimhnich  a  dheisciobuil 
gu  'n  dubhairt  e  so :  agus  chreid  iad  an 
sgriobtuir,  agus  am  focal  a  thubhairt 
losa. 

23  A  nis  an  uair  a  bha  e  an  Ierusalem 
aig  a'  chàisg,  air  an  fhèill,  chreid  mòran 
'na  ainm,  an  uair  a  chunuaic  iad  na  mìor- 
bhuilean  a  rinn  e. 

24  Ach  cha  d'  earb  losa  e  fèin  riu,  do 


bhrìgh  gu  'm  b'  aithne  dha  na  h-uile 
dhaoine, 

25  Agus  nach  robh  feum  aige  neach  air 
bith  a  dheanamh  fianuis  air  duine:  oir 
bha  fhios  aige  ciod  a  bha  anns  an  duine. 

CAIB.  III. 

AGUS  bha  duine  do  na  Phairisich,  d'  am 
b'  ainm  Nicodemus,  a  bha  'na  uach- 
daran  air  na  h-Iudhaich  : 

2  Thàinig  esan  chum  Iosa  san  oidhche, 
agus  thubhairt  e  ris,  A  mhaighstir,  tha 
fhios  againn  gur  fear-teagaisg  thu  a  thài- 
nig  o  Dhia :  oir  cha  'n  urrainn  duine  air 
bith  na  mìorbhuile  so  dheanamh  a  ta 
thusa  a'  deanamh,  mur  bi  Dia  maille 
ris. 

3  Fhreagair  losa  agus  thubhairt  e  ris, 
Gu  deimhin  deimhin  a  ta  mi  ag  ràdh  riut, 
mur  beirear  duine  a  rìs,  nach  feud  e  rìogh- 
achd  Dhè  f  haicinn. 

4  Thubhairt  Nicodemus  ris,  Cionnus  a 
dh'  fheudas  duine  bhi  air  a  bhreith  'nuair 
a  ta  e  aosda  ?  am  bheil  e  comasach  air  dol 
a  stigh  an  dara  uair  do  bhroinn  a  mhàth- 
ar,  agus  a  bhi  air  a  bhreith  ? 

5  Fhreagair  Iosa,  Gu  deimhin  deimhin 
a  ta  mi  ag  ràdh  riut,  mur  bi  duine  air  a 
bhreith  o  uisge,  agus  o  :n  Spiorad,  cha  'n 
urrainn  e  dol  a  steach  do  rìoghachd  Dhè. 

6  An  ni  sin  a  ta  air  a  bhreith  o  'n  fheoil, 
is  feoil  e  ;  agus  an  ni  sin  a  ta  air  a  bhreith 
o  'n  Spiorad,  is  spiorad  e. 

7  Na  gabh  iongantas  gu  'n  dubhairt  mi 
riut,  Is  èigin  duibh  bhi  air  bhur  breith  a 
rìs. 

8  Tha  a'  ghaoth  a'  sèideadh  far  an  àill 
leatha,  agus  tha  thu  a'  cluinntinn  a  fuaim. 
ach  cha  'n  'eil  fhios  agad  cia  as  a  tha  i 
teachd,  no  c'  àit  a  tha  i  dol :  is  ann  mar 
sin  a  tha  gach  neach  a  tha  air  a  bhreith 
o  'n  Spiorad. 

9  Fhreagair  Nicodemus  agus  thubhairt 
e  ris,  Cionnus  a  dh'  fheudas  na  nithe  so 
bhi? 

10  Fhreagair  Iosa  agus  thubhairt  e  ris, 
Am  bheil  thusa  a'  d'  fhear-teagaisg  Israeil, 
agus  nach  aithne  dhuit  na  nithe  so  ? 

11  Gu  deimhin  deimhin  a  ta  mi  ag  ràdh 
riut,  gu  bheil  sinne  a'  labhairt  an  ni  a  's 
fios  duinn,  agus  a'  toirt  fianuis  air  an  ni 
sin  a  chunnaic  sinn ;  agus  cha  ghabh  sibhse 
ar  fìanuis. 

12  Ma  dh'  innis  mi  dhuibh  nithe  tal- 
mhaidh,  agus  nach  creid  sibh,  cionnus  a 
chreideas  sibh  ma  dh'  innseas  mi  dhuibh 
nithe  nèamhaidh  ? 

13  Agus  cha  deachaidh  aon  neach  suas 
do  nèamli,  ach  an  Tì  a  thàinig  a  nuas  o 
nèamh,  Mac  an  duine  a  ta  air  nèamh. 

14  Agus  mar  a  thog  Maois  suas  an  nàth- 
air  san  fhàsach,  is  ann  mar  sin  is  èigin  do 
Mhac  an  duine  bhi  air  a  thogail  suas : 

15  Chum  as  ge  b'  e  neach  a  chreideas  ann, 
nach  sgriosar  e,  ach  gu  'm  bi  a'  bheatha 
mhaireannach  aige. 

16  Oir  is  ann  mar  sin  a  ghràdhaich  Dia 
an  saoghal,  gu  'n  d'  thug  e  'aon-ghin  Mhic 
fèin,  chum  as  ge  b'  e  neach  a  chreideas  ann, 
nach  sgriosar  e,  ach  gu  'm  bi  a'  bheatha 
shiorruidh  aige. 

17  Oir  cha  do  chuir  Dia  a  Mhac  do  'n 
t-saoghal,  chum  gu  'n  dìteadh  e  an  saoghai, 

ach  a  chum  gu  'm  biodh  an  saoghal  air  a 
shaoradh  trìd-san. 

18  An  tì  a  chreideas  ann,  cha  dìtear  e : 
ach  an  tì  nach  creid,  tha  e  air  a  dhìteadli 
cheana,  a  chionn  nach  do  chreid  e  an  ainm 
aoin-ghin  Mhic  Dhè. 

19  Agus  is  e  so  an  dìteadh,  gu  'n  d'  thàinig 
an  solus  do  'n  t-saoghal,  agus  gu  'n  do 
ghràdhaich  daoine  an  dorchadas  ni  's  mò 
na  'n  solus,  a  chionn  gu  'n  robh  an  gnìomh- 
aran  olc. 

20  Oir  gach  neach  a  ta  deanamh  uilc, 
tha  e  toirt  fuatha  do  'n  t-solus,  agus  cha 
'n  'eil  e  teachd  chum  an  t-soluis,  air  eagal 
gu  'm  biodh  'oibre  air  an  cronachadh. 

21  Ach  an  tì  a  ni  an  fhìrinn,  thig  e 
chum  an  t-soluis,  chum  gu  'm  bi  'oibre 
l'ollaiseach,  gur  ann  an  Dia  a  rinneadh 
iad. 

22  An  dèigh  sin  thàinig  Iosa  agus  a 
dheisciobuil  rìo  thìr  Iudea ;  agus  dh'  fhan 
e  an  sin  maille  riu,  agus  bhaist  e. 

23  Agus  bha  Eoin  mar  an  ceudna  a' 
haisteadh  ann  an  Enon,  làimh  ri  Salim, 
do  bhrìgh  gu  'n  robh  mòran  uisgeachan  an 
sin ;  agus  thàinig  iad,  agus  bhaisteadh 
iad. 

24  Oir  cha  robh  Eoin  fathast  air  a  thilg- 
eadli  am  prìosan. 

25  An  sin  dh'  èirich  ceisd  eadar  deisciob- 
uil  Eoin  agus  na  h-Iudhaich,  mu  thim- 
chioll  glanaidh. 

26  Agus  thàinig  iad  chum  Eoin,  agus 
thubhairt  iad  ris,  A  mhaighstir,  an  tì  a 
bha  maille  riut  an  taobh  thall  do  Iordan, 
d'  an  d'  thug  thu  fianuis,  feuch,  tha  esan  a' 
baisteadh,  agus  tha  na  h-uile  dhaoine  a' 
teachd  d'  a  ionnsuidh. 

27  Fhreagair  Eoin  agus  thubliairt  e, 
Cha  'n  'eil  duine  comasach  air  ni  sam  bith 
a  ghabhail,  mur  bi  e  air  a  thoirt  da  o 
nèamh. 

28  Tha  sibhse  fèin  a'  toirt  fianuis  dhomh- 
sa,  gu  'n  dubhairt  mi,  Cha  mhi  Criosd,  ach 
gu  'n  do  chuireadh  roimhe  mi. 

29  An  tì  aig  am  bheil  a'  bhean  nuadh- 
phòsda,  is  e  am  fear  nuadh-pòsda  e :  ach 
caraid  an  fhir  nuadh-phòsda,  a  ta  'na 
sheasamh  agus  ag  èisdeachd  ris,  tha  e  a' 
deanamh  gairdeachais  mhòir  air  son  gutha 
àn  fhir  nuadh-phòsda :  uime  sin  tha  mo 
ghairdeachas  so  air  a  choimlilionadh. 

30  Is  èigin  dasan  fàs,  ach  dhomh-sa  bhi 
air  rao  lughdachadh. 

31  An  Tì  a  thig  a  nuas,  tha  e  os  ceann 
nan  uile :  an  tì  a  tha  o  'n  talamh,  tha  e 
talmhaidh,  agus  labhraidh  e  air  mhodh  tal- 
mhaidh :  an  Tì  a  thig  o  nèamh,  tha  e  os 
ceann  nan  uile. 

32  Agus  an  ni  a  chunnaic  agus  a  chual 
e,  air  sin  tha  e  toirt  fianuis;  agus  cha  'n 
"eil  aon  duine  a'  gabhail  r'  a  fhianuis. 

33  An  tì  a  ghabh  r'  a  fhianuis-san,  chuir 
e  a  sheula  ris,  gu  bheil  Dia  fìor. 

34  An  Tì  a  chuir  Dia  uaith,  tha  e  a 
labhairt  bhriathra  Dhè:  òir  cha  'n  ann  a 
rèir  tomhais  a  tha  Dia  a'  toirt  an  Spioraid 
da. 

35  Is  toigh  leis  an  Athair  am  Mac,  agus 
thug  e  na  h-uile  nithe  'na  làimli. 

36  An  tì  a  chreideas  anns  a'  Mhac,  tha 
a'  bheatha  mhaireanuach  aige ;  ach  an  tì 
nach  'eil  a'  creidsinn  anns  a'  Mhac,  cha  'n 


fhaic  e  beatha ;  ach  a  ta  fearg  Dhe  a' 
gabhail  còmhuuidh  air. 

AIR  an  aobhar  sin  an  uair  a  thuig  Iosa 
gu  'n  cuala  na  Phairisich  gu  'n  robh  e 
a'  deanamh  agus  a'  baisteadh  tuilleadh 
dheisciobul  na  Eoin, 

2  (Ged  nach  do  bhaist  Iosa  fèin  iad  ach 
a  dheisciobuil,) 

3  Dh'  fhàg  e  Iudea,  agus  chaidh  e  a  rìs 
do  Ghalile. 

4  Agus  b'  èigin  da  dol  troimh  Shamaria. 

5  An  sin  thàinig  e  gu  baile  a  bhuineadh 
do  Shamaria,  ris  an  abrar  Sichar,  fagus 
do  'n  fhearann  a  thug  Iacob  d'  a  mhac  Io- 
seph. 

6  A  nis  bha  tobar  Iacoib  an  sin.  Uime 
sin  air  do  Iosa  bhi  sgìth  le  a  thurus,  shuidh 
e  mar  sin  làimh  ris  an  tobar ;  agus  bha  e 
mu  thimchioll  na  seathadh  uaire. 

7  Thàinig  bean  o  Shamaria  a  tharruing 
uisge  :  thubhairt  Iosa  rithe,  Thoir  dhomh- 
sa  deoch. 

8  Oir  bha  a  dheisciobuil  air  dol  do  'n 
bhaile  a  cheannach  bìdh. 

9  An  sin  thubhairt  a'  bhean  o  Shamaria 
ris,  Cionnus  a  ta  thusa  agus  gur  Iudhach 
thu,  ag  iarraidh  deoch  uam-sa,  a  ta  am 
Bhan-samaritanaich  ?  oir  cha  'n  'eil  com- 
unn  aig  na  h-Iudhaich  ris  na  Samaritan- 
aich. 

10  Fhreagair  Iosa  agus  thubhairt  erithe, 
Nam  b'  aithne  dhuit  tiodhlac  Dhè,  agus  cò 
e  a  ta  'g  ràdh  riut,  Thoir  dhomh  deocl), 
dh'  iaiTadh  tu  air-san,  agus  bheireadh  e 
uisge  beò  dhuit. 

11  Thubhairt  a'  bhean  ris,  A  Thighearn. 
cha  'n  'eil  inneal  tarruing  agad,  agus  tha'n 
tobar  domhain :  uime  sin  cia  as  a  ta  an 
t-uisge  beò  sin  agad  ? 

12  Am  mò  thusa  na  ar  n-athair  Iacob, 
a  thug  dhuinne  an  tobar  so,  agus  a  dh'  òl 
as  e  fèin,  agus  a  chlann,  agus  a  sprèidh  ? 

13  Fhreagair  Iosa  agus  thubhairt  e 
rithe,  Ge  b'  e  neach  a  dh'  òlas  do  'n  uisge  so, 
bithidh  tart  air  a  rìs  : 

14  Ach  ge  b'  e  neach  a  dh'  òlas  do  'n  uisge 
a  bheir  mise  dha,  cha  bhi  tart  gu  bràth 
air :  ach  an  t-uisge  a  bheir  mise  dha,  bitli- 
idh  e  'na  thobar  \iisge  ann,  a'  srutharìh 
suas  chum  na  beathamaireannaich. 

15  Thubhairt  a'  bhean  ris,  A  Thighearn, 
thoir  dhomh-sa  an  t-uisge  so,  chuin  nach 
bi  tart  orm,  agus  nach  tig  mi  an  so  a 
tharruing. 

16  Thubhairt  ìosa  rithe,  Imich,  gairm 
t'  fhear-pòsda,  agus  thig  an  so. 

17  Fhreagair  a'  bhean  agus  thubhairt  i, 
Cha  'n  'eil  fear  agam.  Thubhairt  Iosa 
rithe,  ls  maith  a  thubhairt  thu,  Cha  'n  'eil 
fear  agam : 

18  Oir  bha  cùignear  fhear  agad,  agus 
esan  a  ta  agad  a  nis,  cha  'n  e  t'  fhear  fèin 
e  :  thubhairt  thu  so  gu  fior. 

19  Thubhairt  a'  bhean  ris,  A  Thigh- 
earn,  tha  mi  faicinn  gur  fàidh  thu. 

20  Rinn  ar  n-aithriche  aoradh  san 
t~sliabh  so ;  agus  tha  sibhse  ag  ràdh,  gur 
ann  an  lerusalem  a  ta  an  t-ionad  anns  an 
còir  aoradh  a  dheanamh. 

21  Thubhairt  Iosa  rithe,  A  bhean,  creid 
mise,  gu  bheil  an  uair  a'  teachd,  anns  nach 

dean  sibh  aoradli  do  'n  Athair  aon  chuid 
san  t-sliabh  so,  no  ann  an  Ierusalem. 

22  Tha  sibh  a'  deanarah  aoraidh  do  'n  ni 
nach  aitline  dhuibh:  tha  siune  a'  dean- 
amh  aoraidh  do  'n  ni  a  's  aithne  dhuiun  : 
oir  is  ann  o  na  h-Iudhaichata  slàiute. 

23  Ach  a  ta  an  uair  a'  teachd,  agus  a  ta 
i  nis  ann,  anns  an  dean  am  fior  luchd-aor- 
aidh  aoradh  do  'n  Athair  ann  an  spiorad 
agus  ann  am  fìrinn  :  oir  a  ta  an  t-Athair 
ag  iarraidh  an  leithide  so  do  luchd-aor- 
aidh. 

24  Is  Spiorad  Dia,  agus  is  èigin  d'  a 
Juchd-aoraidh,  aoradh  a  dheanamh  dha  an 
spiorad  agus  am  fìrinn. 

25  Thubhairt  a'  bhean  ris,  Tha  fhios 
agam  gu  bheil  am  Mesias  a'  teachd,  ris  au 
abrar  Criosd :  'nuair  a  thig  esan,  innsidh  e 
na  h-uile  nithe  dliuinn. 

26  Thubhairt  Iosa  rithe,  Is  mise  e,  a  ta 
labhairt  riut. 

27  Agus  air  a  so  thàinig  a  dheisciobuil, 
agus  b'iongantach  leo  gu  'n  robhe  labhairt 
ris  a'  mhuaoi  :  ach  cha  dubhairt  aon  neach, 
Ciod  a  tha  thu  'g  iarraidh  ?  no,  C'  ar  son  a 
tha  thu  labhairt  rithe  ? 

28  An  sin  dh'  fhàg  a'  bhean  a  soitheach 
uisge,  agus  dh'  fhalbh  i  do  'n  bhaile,  agus 
thubhairt  i  ris  na  daoinibh, 

29  Thigihh,  faicibh  duine  a  dh'  innis 
dhomh-sa  na  h-uile  nithe  a  rinn  mi  riamh  : 
Nach  e  so  Criosd  ? 

30  An  sin  chaidh  iad  a  mach  as  a'  bhaile, 
agus  thàinig  iad  d'  aionnsuidh-san. 

31  San  àm  sin  fèin  ghuidh  a  dheisciobuil 
air,  ag  ràdh,  A  mhaighstir,  ith. 

32  Ach  thubhairt  esan  riu,  Tha  agam- 
sa  biadh  r'  a  itheadh  air  nach  'eil  fhios  ag- 
aibh-sa. 

33  Uime  sin  thubhairt  na  deisciobuil  r'  a 
chèile,  An  d'  thug  neach  air  bith  ni  d'  a 
ionnsuidh  r'  a  itheadh  ? 

34  Thubhairt  Iosa  riu,  Is  e  mo  bhiadh- 
sa  toil  an  Tì  a  chuir  uaith  mi  a  dheanamh, 
agus  'obair  a  chrìochnachadh. 

35  Nach  abair  sibhse,  A  ta  ùine  cheithir 
mìosan  ann  fathast,  agus  an  sin  thig  am 
fogharadh  ?  feuch,  a  ta  mi  ag  ràdh  ribh, 
Togaibh  suas  bhur  sùilean,  agus  seallaibh 
air  na  h-achaibh  ;  oir  a  taiada  cheanageal 
chum  an  fhogharaidh. 

36  Agus  an  tì  a  bhuaineas  tha  e  faotainn 
tuarasdail,  agus  a'  cruinneachadh  toraidh 
chum  na  beatha  maireannaich ;  chum 
gu  'n  dean  an  tì  a  chuireas,  agus  an  tì  a 
bhuaineas,  gairdeachas  le  chèile. 

37  Agus  an  so  tha  an  ràdh  ud  fìor,  Gu 
bheil  neach  a'  cur,  agus  neach  eile  a' 
buain. 

38  Chuir  mise  sibhse  a  bhuain  an  ni  sin 
nach  do  shaothraich  sibh  :  shaothraich 
daoine  eile,  agus  chaidh  sibhse  steach  'nan 
saothair. 

39  Agus  chreid  mòran  do  Shamaritan- 
aich  a'  bhaile  sin  ann,  air  son  cainnte  na 
mnà,  a  thug  fianuis,  ag  ràdh,  Dh'  innis  e 
dhomh  na  h-uile  nithe  a  rinn  mi  riamh. 

40  Uime  sin  au  uair  a  thàinig  na  Sama- 
ritanaich  d'  a  ionnsuidh,  ghuidh  iad  air 
fantuinn  maille  riu :  agus  dh'  fhuirich  e  an 
sin  dà  là. 

41  Agus  chreid  mòran  tuilleadh  air  son 
'i  hocail  fèin : 


42  Agus  thubhairt  iad  ris  a*  mhuaoi, 
Tha  sinn  a'  creidsirn,  cha  'n  ann  à  so  suas 
air  son  do  chòmhraidh-sa  :  oir  chuala  sinn 
fèin  e,  agus  a  ta  fhios  againn  gur  e  so  da 
rìreadh  Criosd,  Slànuighear  au  t-saogh- 
ail. 

43  Agus  an  dèigh  dà  là  dh'  fhalbh  e  as  a 
sin,  agus  chaidh  e  do  Ghalile  : 

44  Oir  thug  Iosa  fèin  fianuis,  nach  'eil 
urram  aig  fàidh  'na  tliìr  fèin. 

45  Uime  sin,  an  uair  a  thàinig  e  do 
Ghalile,  ghabh  na  Galilèaich  ris,  air 
dhoibh  na  nithe  sin  uile  fhaicinn  a  rinn  e 
ann  an  Ierusalem  air  an  fhèill  :  oir  chaidh 
iadsan  raar  an  ceudna  chum  na  fèille. 

46  An  sin  tbàinig  Iosa  a  rìs  do  Chana 
Ghalile,  far  an  d'  rinn  e  fìou  do  'n  uisge. 
Agus  bha  duine  cumhachdach  àraidh,  aig 
an  robh  a  mhac  gu  tinn  ann  an  Caper- 
naum. 

47  'Nuair  a  chual  esan  gu  'n  robh  Iosa 
air  teachd  à  Iudea  do  Ghalile,  chaidh  e 
d'  a  ionnsuidh,  agus  ghuidh  e  air  gu  'n 
rachadh  e  sìos,  agus  gu  'n  slànuicheadh  e 
a  mhac  :  oir  bha  e  ri  h-uchdbàis. 

48  An  sin  thubhairt  Iosa  ris,  Mur  faic 
sibh  comharan  agus  mìorbhuilean,  cha 
chreid  sibh. 

49  Thubhairt  an  duine  cumhachdach 
ris,  A  Thighearn,  rach  sìos  mu  'm  faigh 
mo  leanaban  bàs. 

50  Thubhairt  Iosa  ris,  Imich  ;  tha  do 
mhac  beò.  Agus  chreid  an  duine  am  foc- 
al  a  labhair  losa  ris,  agus  dh'  imiche. 

51  Agus  am  feadh  a  bha  e  fathast  a'  dol 
sìos,  choinnich  a  sheirbhisich  e,  agus 
dh'innis  iad  da,  ag  ràdh,  Tha  do  mhac 
beò. 

52  An  sin  dh'  fhiosraich  e  dhiubh  an 
uair  anns  an  deachaidh  e  am  feabhas :  a»- 
us  thubhairt  iad  ris,  An  dè  air  an  t-seachd- 
amh  uair  dh'  fhàg  am  fiabhrus  e. 

53  An  sin  dh'  aithnich  an  t-athair  gu  'm 
b'  i  an  uair  sin  fèin,  anns  an  dubhairt  Iosa 
ris,  Tha  do  mhac  beò  ;  agus  chreid  e  fèin, 
agus  a  theaghlach  uile. 

54  '  Se  so  a  rìs  an  dara  mìorbhuil  a  rinn 
Iosa,  'nuair  a  thàinig  e  à  Iudea  do  Gha- 
lile. 

5"VTA  dhèigh  so  bha  fèill  nan  Iudhach 
iAI  ann  ;  agus  chaidh  losa  suas  gu  Ieru- 
salem. 

2  A  nis  a  ta  ann  an  Ierusalem  làimh  ri 
geata  nan  caorach  lochan,  ris  an  abrar  sa' 
chainnt  Eabhruidhich,  Betesda,  aig  am 
bheil  cùig  tighean-fasgaidh. 

3  Annta  sin  bha  'nan  luidhe  mòr-bhuidh- 
eann  do  dhaoinibh  euslan,  dalla,  bacach, 
seargta,  a'  feitheamh  ri  caruchadh  an 
uisge. 

4  Oir  chaidh  aingeal  sìos  an  àm  àraidh 
san  lochan,  agus  chuir  e  an  t-uisge  troimh 
chèile  :  uime  sin  an  ceud  neach  a  rachadh 
sìos  ann,  an  dèigh  cur  troimh  chèile  an 
uisge,  rinneadh  slàn  e  a  dh'aon  tinneas  a 
bhiodh  air. 

5  Agus  bha  duine  àraidh  an  sin,  a  bha 
ochd  bliadhna  deug  thar  fhichead  ann  an 
euslaint. 

6  'Nuair  a  chunnaic  Iosa  esan  'na  luidhe, 
agus  fios  aige  gu  'n  robh  e  nis  ùine  f  hada 

mar  sin,  thubhairt  e  ris,  Am  miann  leat 
bhi  air  do  dheanamh  slàn  ? 

7  Fhreagair  an  duine  euslan  e,  A  Thigh- 
earn,  cha  'n  'eil  duine  agam,  au  uair  a 
chuirear  an  t-uisge  troimh  a  chèile,  a 
chuireas  anns  an  lochan  mi :  ach  am  feadh 
a  ta  mise  teachd,  tha  neach  eile  a'  dol  sìos 
romham. 

8  Thubhairt  Iosa  ris,  Eirich,  tog  do  leab- 
adh,  agus  imich. 

9  Agus  air  ball  rinneadh  an  duine  slàn, 
agus  thog  e  a  leabadh,  agus  dh'  imich  e  : 
agus  bha  'n  t-sàbaid  ann  air  an  là  sin. 

10  Uime  sin  thubhairt  na  h-Iudhaich  ris 
an  tì  a  shlànuicheadh,  Is  i  an  t-sàbaid  a  ta 
ann  ;  cha  'n  'eil  e  dligheach  dhuit  do  leab- 
adh  a  ghiùlan. 

11  Fhreagair  e  iad,  An  Tì  a  rinn  slàn  mi, 
thubhairt  esan  rium,  Tog  do  leabadh  agus 
imich. 

12  An  sin  dh'  fhiosraich  iad  deth,  Cò  an 
duine  a  thubhairt  riut,  Tog  do  leabadh 
agus  imich  ? 

13  Agus  cha  robh  fhios  aig  an  tì  a  shlàn- 
uicheadh,  cò  e  :  oir  chaidh  Iosa  as  a 
shealladh,  air  do  mhòr-shluagh  bhi  anns 
an  àit. 

14  'Na  dhèigh  so  fhuair  Iosa  e  anns  an 
teampull,  agus  thubhairt  e  ris,  Feuch, 
rinneadh  slàn  thu :  na  peacaich  ni  's  mò, 
air  eagal  gu  'n  tachair  ni  's  miosa  dhuit. 

15  Dh'  imich  an  duine,  agus  dh'  innis  e 
do  na  h-Iudhaich  gu  'm  b'  e  Iosa  a  rinn 
slàn  e. 

1G  Agus  air  a  shon  so  rinn  na  h-Iudh- 
aich  geur-leanmhuinn  air  Iosa,  agus  dh'- 
iarr  iad  a  mharbhadli,  do  bhrìgh  gu  'n 
d'  rinn  e  na  nithe  so  air  an  t-sàbaid. 

17  Ach  fhreagair  losa  iad,  Tha  m'  Ath- 
air  ag  oibreachadh  gus  a  nis,  agus  tha  mise 
ag  oibreachadh. 

18  Uime  sin  bu  mhòid  a  dh'  iarr  na 
h-Iudhaich  a  mharbhadh,  a  chionn  nach  e 
mhàin  gu  'n  do  bliris  e  an  t-sàbaid,  ach 
gu  n  dubhairt  e  mar  an  ceudna  gu  "m  b'  e 
Dia  'Athair-san,  'ga  dheauamh  fèin  co- 
ioniian  ri  Dia. 

19  Air  an  aobhar  sin  fhreagair  Iosa,  ag- 
us  thubhairt  e  riu,  Gu  deimhin  deimhin  a 
ta  mi  ag  ràdh  ribh,  nach  'eil  am  Mac  com- 
asach  air  ni  sam  bitli  a  dheanamh  uaith 
fèin,  ach  an  ni  a  chi  e  an  t-Athair  a'  dean- 
amh  :  oir  ge  b'  e  nithe  a  ni  esan,  nanithe 
sin  fèin  ni  am  Mac  mar  an  ceudna. 

20  Oiris  ionmhuinn  leis  an  Athair  am 
Mac,  agus  ataea'  foillseachadh  dha  nan 
uile  nithe  a  tha  e  fèin  a'  deanamh  :  agus 
foillsichidh  e  dlia  oibre  a  's  mò  na  iad  so, 
air  chor  as  gu  'm  bi  iongantas  oirbbse. 

21  Oirmar  a  ta  an  t-Athaira'  dùsgadh, 
agus  a' beothachadh  nam  marbh,  is  amh- 
uil  sin  a  ta  am  Mac  a'  beothachadh  an 
dream  a's  àill  leis. 

22  Oir  cha  'n  'eil  an  t-Athair  a'  toirt 
breth  air  duine  sam  bith  ;  ach  thug  e  gach 
uile  bhreitheanas  do  'n  Mhac  : 

23  Chum  gu  'n  tugadh  na  h-uile  dhaoine 
urram  do  n  Mhac,  amhuil  mar  a  ta  iad  a' 
toirt  urraim  do  'n  Athair.  An  tì  nach  'eil 
a  toirt  urraim  do  'n  Mhac,  cha  'n  'eil  e 
toirt  nrraim  do  'n  Athair  a  chuir  uaith  e. 

24  Gu  deimhin  deimhin  a  ta  mi  ag  ràdh 
nbh,  An  tì  a  dh'  èisdeas  ri  m'  fhocal-sa, 


agus  a  ta  creidsinn  anns  an  Tì  a  chuir  uaitfi 
mi,  tha  a'  bheatha  mhaireannach  aige,  ag^ 
us  cha  tig  e  chum  dìtidh ;  ach  chaidh  e 
thairis  o  bhàs  gu  beatha. 

25  Gu  deimhin  deimhin  a  ta  rai  ag  ràdh 
ribh,  Gu  bheil  an  uair  a'  teachd,  agus  gu 
blieil  i  nis  ann,  anns  an  cluinn  na  mairbh 
guth  Mhic  Dhè :  agus  an  dream  a  chluinn- 
eas,  bithidh  iad  beò. 

2G  Oir  mar  a  ta  aig  an  Athair  beatha 
ann  fèin,  is  amhuil  sin  a  thug  e  do  'n  Mhac 
beatha  a  bhi  aig  ann  fèin ; 

27  Agus  thug  e  mar  an  ceudna  dha  ùghd- 
arras  chum  breth  a  thabhairt,  do  bhrìgh 
gur  e  Mac  an  duine. 

28  Na  gabhaibh  iongantas  deth  so ;  oir 
a  ta  an  uair  a'  teachd,  anns  an  cluinn  iad- 
san  uile  a  ta  sna  h-uaighibh  a  ghuth-san  : 

29  Agus  thèid  iad  a  mach  ;  iadsan  a  rinn 
maith,  chum  aiseirigh  na  beatha ;  agus 
iadsanarinn  olc,  chum  aiseirigh  an  dam- 
naidh. 

30  Cha  'n  'eil  mise  comasach  air  ni  sam 
bith  a  dheanamh  uam  fèin  :  mar  a  chluinn- 
eas  mi  bheir  mi  breth :  agus  a  ta  mo 
bhreitheanas  ceart;  do  bhrìgh  nach  'eil 
mi  ag  iarraidh  mo  thoile  fèin,  ach  toil  an 
Athar  a  chuir  uaith  mi. 

31  Ma  bheir  mise  fianuis  mu  ra'  thim- 
chioll  fèin,  cha  'n  'eil  m'  fhianuis  fior. 

32  Tha  neach  eile  a'  toirt  fianuis  mu  m' 
thimchioll,  agus  a  ta  fhios  agam  gur  fìor 
an  fhianuis  a  ta  e  deanamh  mu  m'  thim- 
chioll. 

33  Cliuir  sibhse  chum  Eoin,  agus  tliug  e 
fiauuis  do  'n  fhìrinu. 

34  Ach  clia  'n  'eil  mise  a'  gabhail  fianuis 
o  dhuine  :  ach  a  ta  mi  ag  ràdh  nan  mthe 
so,  chum  gu  'm  bi  sibhse  air  bJiur  tèarnadh. 

35  B'  esan  an  lòchran  lasarach  agus  deal- 
rach  :  agus  blia  sibhse  toileach  car  tamuill 
gairdeachas  a  dheanamh  'na  sholus. 

36  Ach  a  ta  agam-sa  fianuis  a  's  raò  na 
fianuis  Eoin :  oir  na  h-oibre  a  thug  an 
t-athair  dhomh-sa  chum  gu  'n  crìochnaich- 
inn  iad,  tha  na  h-oibre  sin  fèin  a  tha  mise 
a'  deanamh,  a'  toirt  fianuis  mu  m'  thim- 
chioll,  gu  'n  do  chuir  an  t-Athair  uaith 
mi. 

37  Agus  an  t-Athair  fèin  a  chur  uaith 
mi,  thug-  e  fianuis  mu  m'  thimchioll.  Cha 
chuala  sibh  riamh  a  ghuth,  ni  mò  a  chunn- 
aic  sibh  a  choslas. 

38  Agus  cha'n  'eil  'fhocal-san  agaibh  a' 
gabhail  còmhnuidli  annaibh  :  oir  au  Tì  sin 
a  chuir  esan  uaith,  cha  'n  'eil  sibh  'g  a  chreid- 
sinn. 

39  Rannsaichibh  na  sgrìobtuirean,  oir  a 
ta  sibh  a'  saoilsinn  gu  bheil  a'  bbeatha 
mhaireannach  agaibh  annta-san  ;  agus  is 
iad  sin  a  ta  toirt  fianuis  mu  m'  tliimchioll- 
sa. 

40  Gidheadh  cha  'nàill  leibh  teachd  a'  m' 
ionnsuidh-sa,  chum  gu  'm  faigheadh  sibli 
beatha. 

41  Cha  'n  'eil  mise  a'  gabhail  urraim  o 
dhaoinibh. 

42  Ach  is  aithne  dhomh  sibhse,  nach  eil 
gràdh  Dhè  agaibh  annaibh. 

43  Thàinig  mise  an  ainm  m"  Athar,  agus 
cha  'n  'eil  sibh  a'  gabhail  rium  :  ma  tliig- 
neach  eile  'na  ainm  fèin,  gabhaidh  sibh 

.  ris-san. 

44  Cionnus  a  dh'  fheudas  sibh  creidsinn, 
w  ta  yabìiail  urraim  o  chèile,  agus  nach 
'eil  ag"iarraidh  an  urraim  a  thig  o  Dhia  a 
mhàiTi  ? 

45  Na  saoilibh  gu  'n  dean  mise  bhur  cas- 
aid  ris  an  Athair:  tha  aon  a  tha  deanamh 
casaid  oirbh,  Maois,  anns  am  bheil  sibh  a' 
cur  bhur  dòchais. 

46  Oir  nan  creideadh  sibh  Maois,  chreid- 
eadli  sibh  mise :  oir  sgrìobh  esan  mu  m' 
thimchioll. 

47  Ach  mur  creid  sibh  a  sgrìobhadh- 
san,  cionnus  a  chreideas  sibh  mo  bhriatli- 
ra-sa. 

CAIB.  VI. 
3"VTA  dhèigh  sin  chaidh  Iosa  thar  muir 
JlM    Ghalile,  no  Thiberiais. 

2  Aarus  lean  sluagh  mòr  e,  do  bhrìgh 
gu  'ui  fac  iad  a  mhìorbhuilean  a  rinn  e  air 
an  dream  a  blia  euslan. 

3  Agus  chaidh  Iosa  suas  air  beinn,  agus 
shuidh  e  an  sin  maille  r'  a  dheisciobluibh. 

4  Agus  bha  a'  chàisg,  fèill  nau  Iudh- 
ach,  am  fagus. 

5  An  sin  an  uair  a  thog  Iosa  suas  a 
shùilean.  agus  a  chunnaic  e  gu'n  d'thài- 
nig  buidheann  inhòr  shluaigh  d'  a  ionn- 
suidh,  thubhairt  e  ri  Philip,  Cia  an  t-àit  as 
an  ceanuaich  sinn  aran  clium  gu  "n  ith  iad 
so? 

6  (Ach  thubhairt  e  so  'ga  dhearbhadh- 
san  ;  oir  bha  fliios  aige  fèin  ciod  a  dhean- 
adh  e.) 

7  Fhrea^air  Philip  e,  Cha  leoir  dlioibh 
luach  dhàèheud  peghinn  a  dh'aran,  chum 
gu  'n  gabhadh  gach  aon  diubh  beagan. 

8  Thubhairt  aon  d'  a  dheisciobluibh, 
Aindreas,  bràthair  Shimoin  Pheadair,  ris, 

9  Tiia  òganach  an  so,  aig  am  bheil  cùig 
builinnean  eòrna,  agus  dà  iasg  bheag :  ach 
ciod  iad  so  am  raeasg  na  h-uiread? 

10  Agus  thubhairt  Iosa,  Thugaibh  air 
na  daoiuibh  suidhe  sìos.  A  nis  bha  mòr- 
an  feoir  anns  an  àit.  Air  an  aobhar  sin 
slmidh  na  daoine  sìos,  an  àireamh  tim- 
chioll  chùig  mìle. 

11  Agus  ghlac  Iosa  na  builinnean,  agus 
air  tabhairt  buidheachais  da,  roinn  e  air 
na  deisciobluibh  iad,  agus  na  deisciobuil 
orra-san  a  shuidh:  agus  mar  an  ceudna 
do  na  h-iasgaibh  beaga,  mheud  as  a  b'  àill 
leo. 

12  'Nuair  a  shàsuicheadh  iad,  thubhairt 
e  r'  a  dheisciobluibh,  Cruinnichibh  am 
biadh  briste  a  ta  thuilleadh  ann,  chum 
nach  caillear  a  hheag. 

13  Air  an  aobhar  sin  chruinnich  iad  e 
r*  a  chèile,  agus  lìon  iad  dà  chliabh  dheug 
do  sbruileach  nan  cùig  builinnean  eòrna, 
a  bha  dh'  fhuigheall  aig  a  mhuinntir  a 
dh'  ith. 

14  An  sin  an  uair  a  chunnaic  na  daoine 
sin  am  mìorbhuil  a  rinn  Iosa,  thubhairt 
iad,  Gu  fìrinneach  is  e  so  am  fàidh  a  bha 
gu  teachd  chum  an  t-saoghail. 

15  Uime  sin  an  uair  a  thuig  Iosa  gu'n 
robh  iad  air  ti  teachd  agus  breith  air  le 
làimh  làidir,  chum  gu  'n  deanadh  iad  righ 
dheth,  dh'  imich  e  rìs  do  'n  bheinn  :ua 
aonar. 

16  Agus  an  uair  a  thàinig  am  feasgar, 
^haidha  dheisciobuil  sìog  chum  na  mara. 


17  Agus  air  dol  an  luing  dhoibh,  chaidh 
iad  thar  a'  mhuir  gu  Capernaum  :  agus  bha 
an  dorchadas  a  nis  ann,  agus  cha  robh  lo- 
sa  air  teachd  d'  an  ionnsùidh. 

18  Agus  ag  sèideadh  do  ghaoith  mhòir, 
dh'  èirich  a'  mhuir. 

19  Uime  sin  an  uair  a  rinn  iad  iomramh 
timchioll  cùig  no  deich  thar  fhichead  do 
stàidibh,  chunnaic  iad  Iosa  ag  imeachd  air 
a'  mhuir,  agus  a'  druideadh  ris  an  luing  ; 
agus  ghabh  iad  eagal. 

20  Ach  thubhairt  esan  riu,  Is  mise  ta 
ann ;  na  biodh  eagal  oirbh. 

21  Uime  sin  ghabh  iad  gu  toileach  a 
steach  do  'n  luing  e  :  agus  air  ball  ràinig  an 
long  an  tìr  gus  an  robh  iad  a'  dol. 

22  Air  an  là  'na  dhèigh  sin,  an  uair  a 
chunnaic  an  sluagh  a  sheas  air  taobh  eile 
na  mara,  nach  robh  long  eile  an  sin,  ach 
an  long  sin  anns  an  deachaidh  a  dheis- 
ciobuil  a  steach,  agus  nach  deachaidh  losa 
san  luing  maille  r'  a  dheisciobluibh,  ach 
gu  'n  d'  fhalbh  a  dheisciobuil  'nan  aonar ; 

23  (Gidheadh  thàinig  longa  heaga  eile  o 
Thiberias,  làimh  ris  an  àit  san  d'  ith  iad  an 
t-aran,  au  dèigh  do  'n  Tighearn  buidheach- 
as  a  thoirt ;) 

24  Uime  sin  an  uair  a  chunnaic  an 
sluagh  nach  robh  Iosa  an  sin,  no  a  dheis- 
ciobuil,  chaidh  iad  fèin  mar  an  ceudna  ann 
an  longaibh,  agus  thàinig  iad  gu  Caper- 
naum,  ag  iarraidli  Iosa. 

25  Agus  air  dhoibh  fhaotainn  air  an 
taobh  thall  do  'n  mhuir,  thubhairt  iad  ris, 
A  mhaighstir,  c'  uin'  a  thàinig  thu  an  so  ? 

26  Fhreagair  Iosa  iad  agus  thubhairt  e, 
Gu  deimhin  deimhin  a  ta  mi  ag  ràdh  ribh, 
Tha  sibh  ga  m'  iarraidh,  cha  'n  ann  a 
chionn  gu  'm  faca  sibh  na  mìorbhuilean, 
ach  a  chionn  gu  'n  d'  ith  sibh  do  na  buil- 
innibh,  agus  gu  'n  do  shàsuicheadh  sibh. 

27  Deanaibh  saothair  cha  'n  ann  air  son 
a'  bhìdh  a  theirgeas,  ach  air  son  a'  bhìdh 
a  mhaireas  chum  na  beatha  siorruidh,  a 
bheir  Mac  an  duine  dhuibh  :  oir  esan  sheul- 
aich  Dia  an  t-Athair. 

28  An  sin  thubhairt  iad  ris,  Ciod  a  m 
sinn,  chum  as  gu  'n  oibrich  sin  oibre 
Dhè? 

29  Fhreagair  Iosa  agus  thubhairt  e  riu, 
Is  i  so  obair  Dhè,  gu  'n  creid  sibh  anns  an 
Tì  a  chuir  e  uaith. 

30  Uime  sin  thubhairt  iad  ris,  Ciod  an 
comhar  a  ni  thusa  ma  ta,  chum  gu  'm  faic 
sinn,  agus  gu  'n  creid  sinn  thu  ?  ciod  an 
obair  a  ni  thu  ? 

31  Dh'  ith  ar  n-aithriche  mana  san  fhàs- 
ach ;  a  rèir  mar  a  ta  e  sgrìobhta,  Thug  e 
dhoibh  aran  o  nèamh  r'  a  itheadh. 

32  An  sin  thubhairt  Iosa  riu,  Gu  deimh- 
in  deimhin  a  ta  mi  ag  ràdh  ribh,  nach 
d'  thug  Maois  dhuibh  an  t-aran  o  nèamh  ; 
ach  a  ta  m'  Athair-sa  a'  toirt  dhuibh  an 
arain  fhìor  o  nèamh. 

33  Oir  is  e  sin  aran  Dhè  a  ta  teachd  a 
nuas  o  nèamh,  agus  a  ta  tabhairt  beatha 
do  'n  t-saoghal. 

34  An  sin  thubhairt  iad  ris,  A  Thigh- 
earn,  thoir  dhuinne  an  t-aran  so  an  còmh- 
nuidh. 

35  Agus  thubhairt  Iosa  riu,  Is  mise  aran 
na  beatha:  an  tì  a  thig  a'  m'  ionnsuidh-sa, 
cha  bhi  ocras  gu  bràth  air ;  agus  an  tì  a 

chreideas  annam-sa,  cha  bhi  tart  gu  bràth 
air. 

36  Ach  mar  a  thubhairt  mi  ribh,  ge  do 
chunnaic  sibh  mi,  cha  'n  'eil  sibh  a'  creid- 
sinn. 

37  Gach  ni  a  bheir  an  t- Athair  dhomh- 
sa,  thig  e  a'  m'  ionnsuidh  ;  agus  an  tì  athig 
a'  m'  ionnsuidh,  cha  tilg  mi  air  chor  sam 
bith  a  mach  e. 

38  Oir  thàinig  mi  nuas  o  nèamh,  cha  'n 
ann  chum  gu  'n  deanainn  mo  thoil  fèin, 
ach  toil  an  Tì  a  chuir  uaith  mi. 

39  Agus  is  i  so  toil  an  Athar  a  chuir 
uaith  mi,  nach  caillinn  a  bheag  sam  bith 
do  'n  uile  a  thug  e  dhomh,  ach  gu  'n  tog- 
ainn  suas  e  rìs  air  an  là  dheireannach. 

40  Agus  is  i  so  toil  an  Tì  a  chuir  uaith 
mi,  gu  'm  biodh  a'  bheatha  mhaireannach 
aig  gach  neach  a  chi  am  Mac,  agus  a 
chreideas  ann :  agus  togaidh  mise  suas  e 
air  an  là  dheireannach. 

41  An  sin  rinn  na  h-Iudhaich  gearan 
uime,  a  chionn  gu  'n  dubhairt  e,  Is  mise  an 
t-aran  a  thàinig  a  nuas  o  nèamh. 

42  Agus  thubhairt  iad,  Nach  e  so  Iosa 
mac  Ioseiph,  neach  aig  an  aithne  dhuinn 
'athair  agus  a  mhàthair?  cionnus  ma 
seadh  a  ta  e  ag  ràdh,  Thàinig  mi  nuas  o 
nèamh. 

43  Air  an  aobhar  sin  fhreagair  Iosa  ag- 
us  thubhairt  e  riu,  Na  deanaibh  gearan 
'nur  measg  fèin. 

44  Cha  'n  urrainn  neach  air  bith  teachd 
a'  m'  ionnsuidh-sa,  mur  tarruing  an  t-  Ath- 
air  a  chuir  uaith  mise  e :  agus  togaidh 
mise  suas  e  air  an  là  dheireannach. 

45  Tha  e  sgrìobhta  sna  fàidhibh,  Agus 
bithidh  iad  uile,  air  an  teagasg  o  Dhia. 
Uime  sin  gach  neach  a  chuala,  agus  a  dh'- 
fhòghluim  o  'n  Athair,  thig  e  a'  m'  ionn- 
suidh-sa. 

46  Cha  'n  e  gu  'm  faca  neach  sam  bith  an 
t- Athair,  ach  an  Tì  a  ta  o  Dhia ;  chunnaic 
esan  an  t-Athair. 

47  Gu  deimhin  deimhin  a  ta  mi  ag  ràdh 
ribh,  An  tì  a  ta  creidsinn  annam-sa,  tha  a' 
bheatha  mhaireannach  aige. 

48  Is  mise  aran  na  beatha. 

49  Dh'  ith  bhur  n-aithriche  mana  san 
fhàsach,  agus  fhuair  iad  bàs. 

50  Is  e  so  an  t-aran  a  tha  teachd  a  nuas 
o  nèamh,  chum  as  gu  'n  ith  neach  dheth, 
agus  nach  faigh  e  bàs. 

51  Is  mise  an  t-arau  beò,  a  thàinig  a 
nuas  o  nèamh :  ma  dh'  itheas  neach  air 
bith  do  'n  aran  so,  bithidh  e  beò  gu  sior- 
ruidh :  agus  an  t-aran  a  bheir  mise  uam,  is 
e  m'  fheoil  e,  a  bheir  mi  air  son  beatha  an 
t-saoghail. 

52  Air  an  aobhar  sin  bha  connsachadh 
aig  na  h-Iudhaich  r'  a  chèile,  ag  ràdh, 
Cionnus  a  dh'  fheudas  an  duine  so  'fheoil 
a  thoirt  duinn  r'  a  itheadh. 

53  An  sin  thubhairt  Iosa  riu,  Gu  deimh- 
in  deimhin  a  ta  mi  a,g  ràdh  ribh,  mur  ith 
sibh  feoil  Mhic  an  duine,  agus  mur  òl  sibh 
'fhuil,  cha  'n  'eil  beatha  agaibh  annaibh. 

54  jlsan  a  dh'  ithtìas  m'  fheoil-sa,  agus  a 
dh'  òlas  m'  fhuil-sa,  a  ta  a'  bheatha  shior- 
uidh  aige  ;  agus  togaidh  mise  suas  e  air  an 
là  dheireannach. 

55  Oir  is  biadh  gu  fìrinneach  m'  fheoil, 
agus  is  deoch  gu  fìrinneach  m'  fhuil. 


56  Esan  a  dh'  itheas  m'  fheoil-sa,  agus  a 
dh'  òlas  m'  fhuil-sa,  tha  e  gabhail  comh- 
nuidh  annam-sa,  agus  mise  annsan. 

57  Mar  a  ta  'n  t-Athair  beò  a  chuir 
uaith  mise,  agus  a  ta  mise  beò  troimh  an 
Athair;  is  amhuil  sin  esan  a  dh'  ithea8 
mise,  bithidh  e  mar  an  ceudna  beò  tromh- 
am-sa. 

58  Is  e  so  an  t-aran  sin  a  thàinig  a  nuas 
o  nèamh  ;  cha  'n  e  mar  a  dh'  ith  bhur 
n-aithriche  mana,  agus  fhuair  iad  bàs  : 
esan  a  dh'  itheas  an  t-aran  so,  bithidh  e 
beò  am  feasd. 

59  Thubhairt  e  na  nithe  so  anns  an  t-sio- 
nag-og,  an  uair  a  bha  e  a'  teagasg  an  Caper- 
naum. 

60  Uime  sin  'nuair  a  chual  mòran  d'  a 
dheisciobluibh  #o,  thubhairt  iad,  Is  cruaidh 
a'  chainntso;  cò  a  dh'  fheudas  èisdeachd 
rithe. 

61  'Nuair  a  thuig  Iosa  ann  fèin  gu  'n 
robh  a  dheisciobuil  ri  gearan  uime  so, 
thubhairt  e  riu,  Am  bheil  so  a'  toirt  oil- 
bheim  dhuibh-sa  ? 

62  Agus  ciod  nam  faiceadh  sibh  Mac  an 
duine  a'  dol  suas  do  'n  àit  anng  an  robh  e 
roimhe  ? 

63  Is  e  an  Spiorad  a  bheothaicheas  ; 
cha  'n  'eil  tairbhe  air  bith  san  f  heoil :  na 
briathran  a  tha  mise  a'  labhairt  ribh,  is 
spiorad  agus  is  beatha  iad. 

64  Ach  a  ta  cuid  dibhse  nach  'eil  a' 
creidsinn.  (Oir  b'  aithne  do  Iosa  o  thùs, 
cò  iad  nach  robh  a'  creidsinn,  agus  cò  an 
tì  a  bhrathadh  e.) 

65  Agus  thubhairt  e,  Air  an  aobhar  sin 
thubhairt  mi  ribh,  nach  urrainn  neach  air 
bith  teachd  a'  m'  ionnsuidh,  mur  bi  e  air  a 
thoirt  da  o  m'  Athair. 

66  O  'n  àm  sin  chaidh  mòran  d'  a  dheis- 
ciobluibh  air  au  ais,  agus  cha  d'  imich  iad 
ni  's  mò  mailleris. 

67  An  sin  thubhairt  Iosa  ris  an  dà  fhear 
dheug,  An  àill  leibhse  falbh  cuideachd  ? 

68  An  sin  fhreagair  Simon  Peadar  e,  A 
Thighearn,  cò  dh'  ionnsuidh  an  tèid  sinn  ? 
agad-sa  tha  briathra  na  beatha  maireann- 
aich. 

69  Agus  a  ta  sinne  a'  creidsinn,  agus  a 
ta  fhios  againn  gur  tusa  Criosd  Mac  an 
Dè  bheò. 

70  Fhreagair  Iosa  iad,  Nach  do  thagh 
mise  sibhse  dà  fhear  dheug,  agus  a  ta  fear 
agaibh  'na  dhiabhul? 

71  Ach  labhair  e  mu  Iudas  Iscariot,  mac 
Shimoin  :  oir  is  e  so  an  tì  a  bha  gu  esan  a 
bhrath,  air  dha  bhi  'na  aon  do  'n  dà  f  hear 
dheug. 

CAIB.  VII. 

AGUS  an  dèigh  nan  nithe  sin,  bha  Iosa 
ag  imeachd  mu  'n  cuairt  ann  an  Ga- 
lile :  oir  cha  b'  àill  leis  a  bhi  'g  imeachd 
ann  an  Iudea,  a  chionn  ,gu  'n  robh  na 
h-Iudhaich  ag  iarraidh  a  mharbhadh. 

2  Agus  bha  fèill  nan  Iudhach,  eadhon 
fèill  nam  pàilliun,  am  fagus. 

3  Uime  sin  thubhairt  a  bhràithre  ris, 
Imich  à  so  agus  rach  do  Iudea,  chum  gu 
faic  do  dheisciobuil  mar  an  ceudna  t'  oibre 
a  tha  thu  a'  deanamh. 

4  Oir  cha  dean  neach  air  hith  aon  ni  am 
folach,  a  dh'  iarras  e  fèin  a  bhi  am  follais  s 


CAIB.  VII. 

ma  tha  tlm  a'  deanamh  nan  nithe  so,  nochd 
thu  fèin  do  'n  t-saoglial. 

5  Oir  cha  do  chreid  a  bhràithre  fèin  ann. 

6  Aa  siu  thubhairt  Iosa  riu,  Cha  d'  thài- 
nig  m'  àm-sa  fathast ;  ach  a  ta  bhur  n-àm- 
sa  ghnàth  deas. 

7  Cha  'n  'eil  e  'n  comas  do  'n  t-saoghal 
sibhse  fhuathachadh  ;  ach  fuathaichidh  e 
mise,  do  hhrìgh  gu  bheil  mi  toirt  fìanuis 
m'  a  thimchioll  gu  bheil  'oibre  olc. 

8  Rachaibh-sa  suas  chum  na  fèille  so : 
rha  tèid  mise  suas  fathast  chum  na  fèille 
so,  do  bhrìgh  nach  'eil  m'  àm  fathast  air  a 
clioimhlionadli. 

9  'Nuair  thubhairt  e  na  nithe  so  riu, 
dh'  fhan  e  an  Galile. 

10  Ach  au  uair  a  chaidh  a  bhràithre 
suas,  an  sin  chaidh  esan  suas  mar  an  ceud- 
na  chum  na  fèille,  cha  'n  ann  am  follais,  ach 
mar  gu  b'  ann  an  uaignidheas. 

11  An  sin  dh'  iarr  na  h-Iudhaich  e  air  an 
fhèill,  agus  thubhairt  iad,  C'  àit  am  bheil 
e? 

12  Agus  bha  borbhan  mòr  am  measg 
au  t-sluaigh  m'  a  tliimchioll :  oir  thubhairt 
cuid,  Is  duine  maith  e  :  ach  thubhairt  cuid 
eile,  Clia  'n  eadh  ;  ach  a  ta  e  mealladh  an 
t-sluaigh. 

13  Gidheadh  cha  do  labhair  neach  sam 
bith  gu  follaiseach  uime,  air  eagal  nan 
Iudhach. 

14  A  nis  mu  mheadhon  na  fèille,  chaidh 
Iosa  suas  do  'n  teampull,  agus  theagaisg  e. 

15  Agus  ghabh  na  h-Iudhaich  iongant- 
as,  ag  ràdh,  Cionnus  is  aithne  df>  'n  duine 
so  litrichean,  agus  nach  d'  fhòghluim  e  ? 

16  Fiireagair  Iosa  iad,  agus  thubhairt  è, 
Clia  leam  fein  mo  theagasg,  ach  leis-san  a 
chuair  uaith  mi. 

17  Ma  's  àill  le  neach  sam  bith  a  thoil- 
san  a  dheanamh,  bithidh  fios  aige  mu  'n 
teagasg,  an  ann  o  Dhia  a  ta  e,  no  'm  bheil 
mise  a'  labhairt  uam  fèin. 

18  An  tì  a  labhras  uaith  fèin,  tha  e  'g 
iarraidh  a  ghlòire  fèin  :  ach  ge  b'  e  dh'- 
iarras  glòir  an  tì  a  chuir  uaith  e,  tha  esan 
fìrinneach,  agus  cha  'n  'eil  eucoir  air  bìth 
ann. 

19  Nach  d'  thug  Maois  an  lagh  dhuibh, 
agus  gidheadh  cha  'n  'eil  aon  neach  ag- 
aibh  a  coimhlionadh  an  lagha  ?  C'  ar  son 
a  ta  sibh  ag  iarraidh  mise  a  mharbhadh  ? 

20  Fhreagair  au  sluagh  agus  thubhairt 
ìad,  Tha  deamhan  agad :  cò  tha  'g  iarraidh 
do  mharbhadli  ? 

21  Fhreagair  Iosa  agus  thubhairt  e  riu, 
Rinn  mise  aon  obair,  agus  a  ta  iongantas 
oirbh  uile  air  an  aobhar  sin. 

22  Thug  Maois  dhuibh  an  timchioll- 
ghearradh,  (cha  'n  e  gur  ann  o  Mhaois  a  ta 
e,  ach  o  na  h-aithrichibh,)  agus  timchioll- 
ghearraidh  sibhse  duine  air  an  t-sàbaid. 

23  Ma  tha  duine  air  an  t  sàbaid  a'  gabh- 
ail  timcholl-ghearraidh,  chum  nach  bi 
lagh  Mhaois  air  a  bhriseadh ;  am  bheil 
fearg  agaibh  riumsa,  a  chionn  gu  'n  d'  rinn 
mi  duine  uile  slàn  air  an  t-sabaid  ? 

24  Na  tugaibh  breth  a  rèir  coslais,  ach 
thugaibh  breth  cheart. 

25  An  siu  thubhairt  cuid  do  mhuinntir 
lerusaleim,  Nach  e  so  esan  a  tha  iad  ag 
iarraidh  a  mharbhadh  ? 

26  Agus,  feuch,  tha  e  labhairt  gu  foll- 


aiseach,  agus  cha  'n  'eìl  iad  ag  ràdh  ni  sam 
bith  ris :  am  bheil  dearbh-fhios  aig  na 
h-uachdarain  gur  e  so  da  rìreadh  Criosd  ? 

27  Gidheadh  is  aithne  dhuinn  an  duine 
so  cia  as  da :  ach  an  uair  a  thig  Criosd, 
cha  'n  aithne  do  neach  air  bith  cia  as  da. 

28  An  sin  ghlaodh  losa  san  teampull, 
agus  e  a'  teagasg,  ag  ràdh,  Is  aithne  dhuibh 
araon  mise,  agus  cia  as  domh :  agus  cha 
d'  thàinig  mi  uam  fèin,  ach  a  ta  esan  fior 
a  chuir  uaith  mi,  air  nach  'eil  eòlas  ag- 
aibh-sa. 

29  Ach  a  ta  eòlas  agam-sa  air ;  oir  is 
ann  uaith  a  ta  mi,  agus  chuir  esan  uaith 
mi. 

30  An  sin  dh'iarr  iad  a  ghlacadh  :  ach 
cha  do  chuir  neach  air  bith  làmh  ann,  a 
chionn  nach  robh  'uair-san  fathast  air 
teachd. 

31  Agus  chreid  mòran  do  'n  t-sluagh  air, 
agus  thubhairt  iad,  'Nuair  a  thig  Criosd, 
an  dean  e  ni  's  mò  do  mhìorbhuilibh  na  iad 
sin  a  rinn  an  duine  so  ? 

32  Chuala  na  Phairisich  gu  'n  robh  an 
sluagh  a'  bnrbhanaich  nan  nithe  so  m'  a 
thimchioll :  agus  chuir  na  Phairisich  agus 
na  h-àrd-shagairt  maoir  g'  a  ghlacadh. 

33  An  sin  thubhairt  Iosa,  Fathast  tam- 
ull  beag  tha  mise  maille  ribh,  agus  ttn  sin 
a  ta  mi  dol  chum  an  Tì  a  chuir  uaith  mi. 

,  34  Iarraidh  sibh  mi,  agus  cha  'n  fhaigh 
sibh  mi :  agus  do  'n  àit  am  bi  mi,  cha  'n 
urrainn  sibhse  teachd. 

35  An  sin  thubhairt  na  h-Iudhaich  eat- 
orra  fèin,  C'  àit  an  tèid  am  fear  so,  nach 
faigh  sinn  e  ?  an  tèid  e  chum  na  muinntir 
a  ta  air  an  sgapadh  am  measg  nan  Greug- 
ach,  agus  an  teagaisg  e  na  Greugaich  ? 

36  Ciod  i  a  chainnt  so  a  thubhairt  e, 
Iarraidh  sibh  mi,  agus  cha  'n  fhaigh  sibh 
mi :  agus  do  'n  àit  am  bheil  mise,  cha  'n 
urraiun  sibhse  teachd  ? 

37  Air  an  là  dheireannach,  là  mòr  sin 
na  fèille,  slieas  Iosa  agus  ghlaodh  e,  ag 
ràdh,  Ma  tha  tart  air  neach  sam  bith,  thig- 
eadh  e  m'  ionnsuidh-sa,  agus  òladh  e. 

38  An  tì  a  chreideas  annam-sa,  mar  a 
ta  an  sgriobtuir  ag  ràdh,  sruthaidh  as  a 
bhroinn  aimhnichean  do  uisge  beò. 

39  (Ach  labhair  e  so  mu  :n  Spiorad,  a 
bha  iadsan  a  clireideadh  annsan  gu  fhagh- 
ail :  oir  cha  robh  an  Spiorad  fathast  air  a 
thabhaìrt,  do  bhrìgh  nach  robh  Iosa  fath- 
ast  air  a  ghlòrachadh.) 

40  Uime  sin,  an  uair  a  chuala  mòran 
do  'n  t-sluagh  a'  chainnt  so,  thubhairt  iad, 
Gu  fìrinneach  is  e  so  am  fàidh. 

41  Thubhairt  cuid  eile,  Is  e  so  Criosd. 
Ach  thubhairt  dream  eile,  An  ann  o  Gha- 
lile  a  thig  Criosd  ? 

42  Nach  dubhairt  an  sgriobtuir,  Gu  'n 
tig  Criosd  do  shìol  Dhaibhiclh,  agus  à  Bet- 
lehem,  am  baile  san  robh  Daibhidh  ? 

43  Air  an  aobhar  sin  dh'  èirich  eas-aon- 
achd  am  measg  an  t-sluaigh  air  a  shon- 
san. 

44  Agus  b'  àill  le  cuid  diubh  a  ghlac- 
adh  ;  ach  cha  do  chuir  duine  air  bith  làmh 
ann. 

45  An  sin  thàinig  ua  maoir  chum  nan 
àrd-shagart  agus  nam  Phairiseach  ;  agus 
thubhairt  iadsan  riu,  C'  ar  son  nach  d'  thug 
sibh  leibh  e  ? 

46  Fhreagair  na  maoir,  Cha  do  labhair 
duine  riamh  mar  an  duine  so. 

47  An  sin  fhreagair  na  Phairisich  iad, 
Am  bheil  sibhse  mar  an  ceudna  air  bhur 
mealladh  ? 

48  An  do  chreid  aon  air  bith  do  na 
h-uachdarain  ann,  no  do  na  Phairisich  ? 

49  Ach  an  sluagh  so  aig  nach  'eil  eòlas 
an  lagha,  tha  iad  malluichte. 

50  Thubhairt  Nicodemus  riu,  (esan  a 
thàinig  d'  a  ionnsuidh  san  oidhche,  air  dha 
bhi  'na  aon  diubh,) 

51  Am  bheil  ar  lagh-ne  toirt  breth  air 
duine  sam  bith  gus  an  cluinn  e  uaith  fèin 
an  toiseach,  agus  gus  ara  bi  fhios  aige  ciod 
a  tha  e  a'  deanamh  ? 

52  Fhreagair  iadsan  agus  thubhairt  iad 
ris,  Am  bheil  thusa  mar  an  ceudna  o  Gha- 
lile  ?  Rannsaich,  agus  faic :  oir  à  Galile 
cha  d'  èirich  fàidh. 

53  Agus  dh'  imich  gach  aon  d'  a  thigh 
fèin. 

CAIB.  VIII. 

ACH  chaidh  Iosa  chum  slèibhnan  crann- 
oladh  : 

2  Agus  gu  moch  air  mhaduinn  thàinig  e 
rìs  do  'n  teampull,  agus  thàinig  an  sluagh 
uile  d'  a  ionnsuidh ;  agus  air  suidhe  dha, 
theagaisg  e  iad. 

3  Agus  thug  na  sgrìobhaichean  agus  na 
Phairisich  bean  d'  a  ionnsuidh  a  ghlacadh 
an  adhaltrannas ;  agus  air  dhoibh  a  cur 
anns  a'  mheadhon, 

4  Thubhairt  iad  ris,  A  mhaighstir, 
ghlacadh  a'  bhean  so  anns  a'  ghnìomh  fèin, 
a'  deanamh  adhaltrannais. 

5  A  nis  dh'  àithn  Maois  dhuinn  san  lagh, 
an  leithide  so  a  chlachadh :  ciod  ma  seadh 
a  ta  thusa  ag  ràdh? 

6  Thubhairt  iad  so  'ga  dhearbhadh, 
chum  gu  'm  biodh  aca  cùis-chasaid  'na  agh- 
aidh.  Ach  chrom  Iosa  sìos,  agus  sgrìobh 
e  le  'mheur  air  an  làr,  (mar  nach  biodh  e 
'gan  cluinntinn.) 

7  Mar  sin  air  dhoibh  buanachadh  a' 
feòraich  dheth,  thog  se  e  fèin  suas  agus 
thubhairt  e  riu,  An  neach  a  ta  gun  pheac- 
adh  agaibh-sa,  tilgeadh  e  a'  cheud  chlach 
oirre. 

8  Agus  chrom  e  sìos  a  rìs,  agus  sgrìobh  e 
air  an  làr. 

9  Agus  an  uair  a  chual  iadsan  so,  (air 
dhoibh  bhi  air  an  agairt  le  'n  coguis  fèin,) 
chaidh  iad  a  mach  an  dèigh  a  chèile,  a' 
tòiseachadh  aig  an  dream  bu  shine,  gus  an 
dream  mu  dheireadh :  agus  dh'  fhàgadh 
'na  aonar  Iosa,  agus  a'  bhean  'na  seasamh 
sa'  mheadhon. 

10  Agus  'nuair  a  dh'  èirich  Iosa  suas,  ag- 
us  nach  fac  e  aon  air  bith  ach  a'  bhean, 
thubhairt  e  rithe,  A  bhean,  c'  àit  am  bheil 
iad  sud  do  luchd-casaid  ?  an  do  dhìt  duine 
air  bith  thu  ? 

11  Thubhairt  ise,  Cha  do  dhìt  aon 
duine,  a  Thighearn.  Agus  thubhairt  Io- 
sa  rithe,  Cha  mhò  a  tha  mise  ga  d'  dhìt- 
eadh :  imich  romhad,  agus  na  peacaich  ni 
's  mò. 

12  An  sin  labhair  Iosa  riu  a  rìs,  ag  ràdh, 
Is  mise  solus  an  t-saoghail :  an  tì  a  leanas 
anise,  cha  siubhail  e  an  dorchadas,  ach 
bithidh  solus  na  beatha  aige. 


13  Uime  sin  thnbhairt  na  Phairisich  ris, 
Tha  thu  toirt  fianuis  mu  d'  thimchioll 
fèin  ;  cha  'n  'eil  t'  fhianuis  fìor. 

14  Fhreagair  Iosa,  agus  thubhairt  e  riu, 
Ged  tha  mi  toirt  fianuis  mu  m'  thimchioll 
fèin,  gidheadh  a  ta  m'  fhianuis  fìor  :  oir  a 
ta  fhios  agam  cia  as  a  thàinig  mi,  agus 
c'  àit  am  bheil  mi  dol  ;  ach  cha  n  'eil  f  hios 
agaibh-sa  cia  as  a  thàinig  mi,  no  c'  àit  am 
bheil  mi  dol. 

15  Tha  sibhse  a'  toirt  bpeth  a  rèir  na 
feola ;  cha  'n  'eil  mise  a'  toirt  breth  air  aon 
duine. 

16  Agus  gidheadh  ma  bheir  mise  breth, 
tha  mo  bhreth  fìrinneach :  oir  cha  'n  'eil 
mi  a'  m'  aonar,  ach  mise  agus  an  t-Athair 
a  chuir  uaith  mi. 

17  Agus  a  ta  e  sgrìobhta  ann  bhur  lagh 
fèin,  gu  bheil  fianuis  dithis  dhaoine  fìor. 

18  ls  aon  mise  a  ta  deanamh  fianuis  mu 
m'  thimchioll  fèin,  agus  a  ta  an  t- Athair  a 
chuir  uaith  mi,  a'  deanamh  fianuis  mu  m' 
thimchioll. 

19  An  sin  thubhairt  iad  ris,  C'  àit  am 
bheil  t'  Athair  ?  Fhreagair  Iosa,  Cha  'n 
aithne  dhuibhse  aon  chuid  mise  no  m' 
Athair :  nam  biodh  eòlas  agaibh  ormsa, 
bhiodh  eòlas  agaibh  air  m'  Athair  mar  an 
ceudna. 

20  Labhair  Iosa  na  briathra  so  an  tigh- 
coimhead  an  ionmhais,  ag  teagasg  dha  san 
teampull :  agus  cha  do  chuir  duine  air 
bith  làmh  anu ;  oir  cha  robh  'uair  fathast 
air  teachd. 

21  An  sin  thubhairt  Iosa  riu  a  rìs,  Tha 
mise  a'  falbh,  agus  iarraidh  sibh  mi,  agus 
bfcsaichidh  sibh  ann  bhur  peacadh  :  cha  'n 
urrainn  sibhse  teachd  do  'n  àit  am  bheil 
mise  a'  dol. 

22  An  sin  thubhairt  na  h-Iudhaich,  Am 
marbh  se  e  fèin?  do  bhrìgh  gu  bheil  e  'g 
ràdh,  Far  am  bheil  mise  a'  dol,  cha  'n  urr- 
ainn  sibhse  teachd. 

23  Agus  thubhairt  e  riu,  Tha  sibhse  o 
shìos,  tha  mise  o  shuas :  tha  sibhse  do  'n  à 
t-saoghal  so,  cha  'n  'eil  mise  do  'n  t-saogh-  | 
al  so. 

24  Uime  sin  thubhairt  mi  ribh,  Gu  'm  ni 
bàsaich  sibh  ann  bhur  peacaibh  :  oir  mur  a 
creid  sibh  gur  mise  e,  gheibh  sibh  bàs  ann  | 
bhur  peacaibh. 

25  An  sin  thubhairt  iad  ris,  Cò  thusa  ?  I 
Agus  thubhairt  Iosa  riu,  An  neach  sin 
fèin  a  thubhairt  mi  ribh  o  thùs. 

26  Tha  mòran  agam  ri  ràdh,  agus  r'  a 
bhreithneachadh  m'  ur  timchioll-sa  :  ach  a  L 
ta  an  Tì  a  chuir  uaith  mi  fìrinneach  ;  agus 

a  ta  mise  a'  labhairt  ris  an  t-saoghal  nan 
nithe  a  chuala  mi  uaith-san. 

27  Cha  do  thuig  iad  gu  'm  b'  ann  mu  b 
thimchioll  an  Athar  a  labhair  e  riu. 

28  An  sin  thubhairt  Iosa  riu,  'Nuair  a  j 
thogas  sibh  suas  Mac  an  duine,  an  sin  k 
bithidh  fìos  agaibh  gur  mise  e,  agus  nach  j 
'eil  mi  deanamh  ni  sam  bith  uam  fèin ;  # 
ach  mar  a  theagaisg  m'  Athair  mi,  gu  j 
bheil  mi  labhairt  nan  nithe  so. 

29  Agus  tha  'n  Tì  a  chuir  uaith  mi  maille  p 
rium  :  cha  d'  fhàg  an  t-Athair  a'  m'  aonar  | 
mi,  do  bhrìgh  gu  bheil  mi  deanamh  a  j 
ghnàth  nan  nithe  sin  a  's  taitneach  leis.  t. 

30  An  uair  a  bha  e  labhairt  nan  nithe  so,  [ 
chreid  mòran  ann. 

31  An  sin  thubhairt  Iosa  ris  na  h-Iudh- 
aìch  a  chreid  ann,  Ma  bhuanaicheas  sibh 
ann  am  fhocal-sa  bithidh  sibh  da  rìreadh 
'nur  deisciobuil  agam ; 

32  Agus  bithidti  eòlas  agaibh  air  an  fhìr- 
inn,  agus  ni  an  fhìrinn  saor  sibh. 

33  Fhreagair  iad  e,  Is  sinne  sliochd  Ab- 
rahaim,  agus  cha  robh  sinn  riamh  fo 
dhaorsa  aig  duine  sam  bith :  cionnus  a  ta 
thusa  ag  ràdh,  Bithidh  sibh  saor? 

34  Fhreagair  Iosa  iad,  Gu  deimhin 
deimhin  a  ta  mi  ag  ràdh  ribh,  ge  b'  e  ni 
peacadh,  is  seìrbhiseach  do  'n  pheacadh  e. 

35  Agus  cha  'n  f han  an  seirbhiseach  san 
tigh  gu  bràth  :  ach  fanaidh  am  mac  gu 
bràth. 

36  Uime  sin  ma  ni  am  Mac  saor  sibh, 
bithidh  sibh  saor  da  rìreadh. 

37  Tha  fhios  agam  gur  sibh  sliochd  Ab- 
rahaim ;  ach  a  ta  sibh  ag  iarraidh  mise  a 
mharbhadh,  do  bhrìgh  nach  'eil  àit  aig  m' 

!   fhocal  annaibh. 

38  Tha  mise  a'  labhairt  an  ni  sin  a  chunn- 
aic  mi  aig  m'  Athair;  agus  tha  sibhse  a' 
deanamh  an  ni  a  chunnaic  sibh  aig  bhur 
n-athair  fèin. 

39  Fhreagair  iadsan  agus  thubhairt  iad 
ris,  Is  e  Abraham  ar  n-athair-ne.  Thubh- 
airt  Iosa  riu,  Nam  bu  chlann  do  Abraham 
sibh,  dheanadh  sibh  oibre  Abrahaim. 

i        40  Ach  a  nis  tha  sibh  ag  iarraidh  mise  a 
mharbhadh,  duine  a  dh'  innis  duibh  an 
fhìrinn,  a  chuala  mi  o  Dhia  :  cha  d'  rinn 
Abraham  so. 
i        41  Tha  sibhse  a'  deanamh  oibre  bhur 
i     n-athar  fèin.   An  sin  thubhairt  iad  ris, 
i     Cha  d'  rugadh  an  strìopachas  sinne ;  thìP 
1     aon  Athair  againn,  eadhon  Dia. 

42  An  sin  thubhairt  Iosa  riu,  Nam  b'  e 
i     Dia  bhur  n-Athair,  ghràdhaicheadh  sibh 
mise :  oir  chaidh  mise  mach,  agus  thàinig 
mi  o  Dhia ;  agus  cha  d'  thàinig  mi  uam 
fèin,  ach  chuir  esan  uaith  mi. 
i        43  C'  ar  son  nach  'eil  sibh  a'  tuigsinn  mo 
i     ehòmhraidh  ?  do  bhrìgh  nach  urrainn  sibh 
èisdeachd  ri  m'  fhocal. 
44  Tha  sibhse  o  bhur  n-athair  an  diabh- 
j     ul,  agus  is  iad  ana-mianna  bhur  n-athar 
r     a  's  toil  leibh  a  dheanamh :  bha  esan  'na 

i  mhortair  o  thùs,  agus  cha  d'  fhan  e  san 
fhìrinn,  a  chionn  nach  'eil  fìrinn  ann. 
'Nuair  a  labhras  e  breug,  is  ann  uaith  fèin 

q     a  ta  e  labhairt :  oir  is  breugaire  e,  agus  is 

e  athair  na  brèige. 
%       45  Agus  do  bhrìgh  gu  bheil  mise  ag 
a    innseadh  na  fìrinn,  cha  'n  'eil  sibh  ga  m' 
H  chreidsinn. 

m  -  46  Cò  agaibh-sa  chuireas  peacadh  as  mo 
leth-sa?  agus  ma  tha  mi  ag  innseadh  na 

ii  f  ìrinn,  c'  ar  son  nach  'eil  sibh  ga  m'  chreid- 
sinn  ? 

a  47  An  tì  a  ta  o  Dhia,  èisdidh  e  ri  briath- 
n  raibh  Dhè :  uime  sin  cha  'n  'eil  sibhse  ag 
à  èisdeachd,  a  chionn  nach  ann  o  Dhia  a  ta 
a;  sibh. 

n  48  An  sin  fhreagair  na  h-Iudhaich,  ag- 
us  thubhairt  iad  ris,  Nach  maith  a  thubh- 
airt  sinn  gur  Samaritanach  thu,  agus  gu 

j  |  bheil  deamhan  agad  ? 

a  49  Fhreagair  Iosa,  Cha  'n  'eil  deamhan 
I  agam ;  ach  a  ta  mi  toirt  urraim  do  m'  Ath- 

:o.  air,  agus  a  ta  sibhse  toirt  eas-urraim 
dhomh-sa. 


50  Agus  cha  'n  'eil  mi  'g  iarraidh  mo 
ghlòire  fèin :  tha  neach  a  ta  'g  iarraidh 
agus  a'  toirt  breth. 

51  Gu  deimhin  deimhin  a  ta  mi  agràdh 
ribh,  Ma  choimhideas  neach  m'  fhocal-sa, 
cha  'n  fhaic  e  bàs.am  feasd. 

52  An  sin  thubhairt  na  h-Iudhaich  ris, 
A  nis  tha  fhios  againn  gu  bheil  deamhan 
agad.  Fhuair  Abraham  bàs,  agus  na  fàidh- 
ean;  gidheadh  a  ta  thusa  ag  ràdh,  Ma 
choimhideas  duine  m'  fhocal-sa,  cha  bhlais 
e  bàs  am  feasd. 

53  Am  mò  thusa  na  ar  n-athair  Abra- 
ham,  a  f huair  bàs?  agus  fhuair  na  fàidh- 
ean  bàs :  cò  a  tha  thu  deanamh  dhiot 
fèin? 

54  Fhreagair  Iosa,  Ma  tha  mi  toirt 
glòire  dhomh  fèin,  cha  'n  'eil  ach  neo-ni 
a'  m'  ghlòir  :  is  e  m'  Athair  a  ta  toirt  glòire 
dhomh,  neach  a  ta  sibhse  ag  ràdh  gur  e 
bhur  Dia  e : 

55  Gidheadh  cha  do  ghabh  sibh  eòlas 
air;  ach  a  ta  eòlas  agam-sa  air :  agus  nan 
abrainn,  Nach  aithne  dhomh  e,  bhithinn 
cosmhuil  ribhse  a'  m'  bhreugaire :  ach  is 
aithne  dhomh  e,  agus  a  ta  mi  coimhead 
'fhocail. 

56  Bha  dèidh  mhòr  aig  Abraham  bhur 
n-athair-  sa  air  mo  là-sa  f  haicinn  :  agus 
chunnaic  se  e,  agus  rinn  e  gairdeachas. 

57  An  sin  thubhairt  ua  h-Iudhaich  ris, 
Cha  'n  'eil  thu  fathast  leth-cheud  bliadhna 
dh'  aois,  agus  am  faca  tu  Abraham  ? 

58  Thubhairt  Iosa  riu,  Gu  deimhin 
deimhin  a  ta  mi  ag  ràdh  ribh,  Mun  robh 
Abraham  ann,  A  TA  MISE. 

59  An  sin  thog  iadsan  clachan  chum  an 
tilgeadh  air :  ach  dh'  fholaich  Iosa  e  fèin, 
agus  chaidh  e  mach  as  an  teampull,  a'  dol 
troimh  am  meadhon,  [agus  mar  sin  chaidh 
e  seachad.] 

CAIB.  IX. 

AGUS  an  uair  a  ghabh  Iosa  seachad, 
chunnaic  e  duine  a  bha  dall  o  rugadh 

e. 

2  Agus  dh'  f  heòraich  a  dheisciobuil  deth, 
ag  ràdh,  A  mhaighstir,  cò  a  pheacaich,  an 
duine  so,  no  a  phàrantan,  gu  'n  d'  rugadh 
dall  e  ? 

3  Fhreagair  Iosa,  Cha  do  pheacaich  aon 
chuid  an  duine  so,  no  a  phàrantan  :  ach  a 
chum  gu  'm  foillsichte  oibre  Dhè  ann. 

4  Is  èigin  domh-sa  oibre  an  Tì  a  chuir 
uaith  mi  a  dheanamh,  am  feadh  is  là  e  : 
tha  'n  oidhche  a'  teachd,  'nuair  nach  urr- 
ainn  aon  duine  obair  a  dheanainh. 

5  Am  feadh  a  ta  mise  san  t-saoghal,  is 
mi  solus  an  t-saoghail. 

6  'Nuair  a  thubhairt  e  na  nithe  so,  chuir 
e  sile  air  an  talamh,  agus  rinn  e  criadh 
do  'n  t-sile,  agus  sgaoil  e  a'  chriadh  air 
sùilibh  an  doill. 

7  Agus  thubhairt  e  ris,  Imich,  ionnlaid 
ann  an  lochan  Shiloaim,  (is  e  sin  air  eadar- 
theangachadh,  Air  a  chur.)  Uime  sin 
dh'  imich  e,  agus  dh'  ionnlaid  e,  agus  thài- 
nig  e  a'  faicinn. 

8  Uime  sin  thubhairt  na  coimhears- 
naich,  agus  iadsan  a  chunnaic  dall  e  roimhe 
sin,  Nach  e  so  esan  a  bha  'na  shuidhe  ag 
iarraidh  na  dèirce  ? 

9  Thubhairt  cuid,  Is  e  so  e;  cuid  eile, 

Tha  e  cosmhuil  ris:  thubhairt  e  fèin,  Is 
mise  e. 

10  Air  an  aobhar  sin  thubhairt  iad  ris, 
Cionnus  a  dh'  fhosgladh  do  shùilean  ? 

11  Fhreagair  esan  agus  thubhairt  e, 
Rinn  duine  d'  an  ainm  Iosa  criadh,  agus 
sgaoil  e  air  mo  shùilibh  i,  agus  thubhairt 
e  rium,  Imich  gu  lochan  Shiloaim,  agus 
ionnlaid:  agus  dh'  imich  mi  agus  dh'  ionn- 
laid  mi,  agus  fhuair  mi  mo  radharc. 

12  Au  sin  thubhairt  iad  ris,  C'  àit  am 
bheil  e  ?  Thubhairt  esan,  Cha  'n  aithne 
dhomh. 

13  Thug  iad  chum  nam  Phairiseach  esan 
a  bha  roimhe  dall. 

14  Agus  b'  i  an  t-sàbaid  a  bha  ann  an  uair 
a  rinn  ìosa  a'  chriadh,  agus  a  dh'  fhosgail  e 
'shùilean. 

15  An  sin  a  rìs  dh'  fheòraich  na  Phair- 
isich  dheth  mar  an  ceudna  cionnus  a 
fhuair  e  a  radharc.  Agus  thubhairt  esan 
riu,  Chuir  e  criadh  air  mo  shùilibh,  agus 
dh'  ionnlaid  mi,  agus  tha  mi  a'  faicinn. 

16  Uime  sin  thubhairt  cuid  do  na  Phair- 
isich,  Cha  'n  'eil  an  duine  so  o  Dhia,  do 
bhrigh  nach  'eil  e  gleidheadh  na  sàbaid. 
Thubhairt  cuid  eile,  Cionnus  a  dh'  fheud- 
as  duine  a  ta  'na  pheacach,  an  leithide  so 
do  rahìorbhuilibh  a  dheanamh  ?  Agus  bha 
eas-aonachd  'nam  measg. 

17  Tlmbhairt  iad  a  rìs  ris  an  duine  dhall, 
Ciod  a  ta  thusa  ag  ràdh  uime,  a  thaobh 
gu  'n  d'  fhosgail  e  do  shùilean?  Agus 
thubhairt  esan,  is  fàidh  e. 

18  Ach  cha  do  chreid  na  h-Iudhaich  m'  a 
thimchioll,  gu  'n  robh  e  dall,  agus  gu  'n 
d'  fhuair  e  a  radharc,  gus  an  do  gnairm  iad 
pàrantan  an  tì  a  fhuair  a  radharc. 

19  Agus  dh'  fhiosraich  iad  dhiubh,  ag 
ràdh,  An  e  so  bhur  mac-sa,  a  ta  sibh  ag 
ràdh  a  rugadh  dall?  cionnus  ma  seadh  a 
ta  e  nis  a'  faicinn  ? 

20  Fhreagair  a  phàrantan  iad  agus  thu- 
bhairt  iad,  Tha  fhios  againn  gur  e  so  ar 
mac,  agus  gu  'n  do  rugadh  dall  e  : 

21  Ach  cionnus  a  ta  e  nis  a'  faicinn,  cha 
'n  'eil  fhios  againn  ;  no  cò  a  dh'  fhosgail  a 
shùilean,  cha  'n  aithne  dhuinn  :  tha  e  fèin 
air  teachd  gu  aois,  feòraichibh  dheth, 
labhraidh  e  air  a  shon  fèin. 

22  Thubhairt  a  phàrantan  na  briathra 
so,  a  chionn  gu  robh  eagal  nan  Iudhach 
orra :  oir  shuidhich  na  h-  Iudhaich  a  cheana 
eatorra  fèiu,  Nan  aidicheadh  duine  sam 
bith  gu  'm  b'  esan  Criosd,  gun  rachadh  a 
chur  as  an  t-sionagog. 

23  Air  an  aobhar  sin  thubhairt  a  phàr- 
anta,  Tha  e  air  teachd  gu  aois,  feòraichibh 
dheth  fèin. 

24  Air  an  aobhar  sin  ghairm  iad  an  dara 
uair  an  duine  a  bha  dall,  agus  thubliairt 
iad  ris,  Thoir  glòir  do  Dhia  :  tha  fhios  ag- 
ainne  gur  peacach  an  duine  so. 

25  An  sin  fhreagair  esan  agus  thubhairt 
e,  Am  peacach  e  cha  'n  aithne  dhomh  :  air 
aon  ni  tha  fhios  agam,  air  dhomh  bhi  dall, 
gu  bheil  mi  nis  a'  faicinn. 

26  Ach  thubhairt  iad  ris  a  rìs,  Ciod  a 
rinn  e  dhuit  ?  cionnus  a  dh'  fhosgail  e  do 
shùilean  ? 

27  Fhreagair  e  iad,  Dh'  innis  mi  dhuibh 
a  cheana,  agus  cha  d'  èisd  sibh  ;  c'  ar  son  a 
b'  àill  leibh  a  chluinntinn  a  rìs  ?  am  bheil 


a'  mhiann  oirbhse  bhi  'nur  deìsciobuil  aige 
mar  an  ceudna? 

28  An  sin  chàin  iad  e,  agus  thubhairt 
iad,  Is  tusa  a  dheisciobul ;  ach  is  sinne 
deisciobuil  Mhaois. 

29  Tha  fhios  againn  gu  'n  do  labhair 
Dia  ri  Maois :  ach  mu  thimchioll  an  fhir 
so,  cha  'n  'eil  fhios  againn  cia  as  da. 

30  Fhreagair  an  duine  agus  thubhairt  e 
riu,  An  so  tha  ni  iongantach,  nach  'eil 
fhios  agaibh  cia  as  da,  agus  gu  'n  d'  fhosg- 
ail  e  mo  shùilean  ; 

31  Ach  a  ta  fhios  againn  nach  èisd  Dia 
ri  peacaich  :  acb  ma  ta  neach  air  bith  'na 
fhear-aoraidh  do  Dhia,  agus  a'  deanamh  a 
thoile,  ris-san  èisdidh  e. 

32  O  thoiseach  an  t-saoghail  cha  chualas 
gu  'n  d'  fhosgail  aon  neach  sùilean  duine  a 
rugadh  dall. 

33  Mur  biodh  an  duine  so  o  Dhia,  cha 
b'  urrainn  e  ni  sam  bith  a  dheanamh. 

34  Fhreagair  iadsan  agus  thubhairt  iad 
ris,  Rugadh  thusa  uile  ann  am  peacaibh, 
agus  am  bheil  thu  'gar  teagasg-ne  ?  Agus 
thilg  iad  a  mach  e. 

35  Chual  Iosa  gu  'n  do  thilg  iad  a  raach 
e  ;  agus  air  dha  fhaotainn,  thubhairt  e  ris, 
Am  blieil  thu  creidsinn  ann  am  Mac  Dhè  ? 

36  Fhreagair  esan  agus  thubhairt  e,  Cò 
e,  a  Thighearn,  chum  gu  'n  creid  mi  ann  ? 

37  Agus  thubhairt  Iosa  ris,  Chunnaic 
thu  araon  e,  agus  an  Tì  a  ta  labhairt  riut,  is 
esan  e. 

38  Agus  thubhairt  esan,  Tha  mi  creid- 
sinn,  a  Thighearn.  Agus  rinn  e  aoradh 
dha. 

1  39  Agus  thubhairt  Iosa,  Is  ann  chum 
breitheanais  a  tbàinig  mise  chum  an 
t-saoghail  so,  chum  iad^an  nach  'eil  a' 
faicinn,  gu  'm  faiceadh  iad ;  agus  gu  'm 
biodh  iadsan  a  ta  faicinn,  air  an  deanamh 
dall. 

40  Agus  chuala  cuid  do  na  Phairisich, 
a  bha  maille  ris  na  nithe  so,  agus  thubh- 
airt  iad  ris,  Am  bheil  sinne  dall  mar  an 
ceudna  ? 

41  Thubhairt  Iosa  riu,  Nam  bitheadh 
sibh  dall,  cha  bhiodh  peacadli  agaibh : 
ach  a  nis  a  ta  sibh  ag  ràdh,  Is  lèir  dhuinn  ; 
uime  sin  tha  bhur  peacadh  a'  fantuinn. 

CAIB.  X. 

GU  deimhin  deimhin  a  ta  mi  ag  ràdh 
ribh,  An  tì  nach  tèid  a  stigh  troimh 
an  dorus  do  chrò  nan  caorach,  ach  a  thèid 
suas  air  sheòl  eile,  is  gaduiche  agus  fear- 
reubainn  esan. 

2  Ach  an  tì  a  thèid  a  steach  air  an  dor- 
us,  is  esan  buachaill  nan  caorach. 

3  Dhasan  fosglaidh  an  dorsair;  agus 
èisdidh  na  caoraich  r'  a  ghuth  :  agus  gairm- 
idh  e  a  chaoraich  fèin  air  an  ainm,  agus 
treòraichidh  e  mach  iad. 

4  Agus  an  uair  a  chuireas  e  mach  a 
chaoraich  fèin,  imichidh  e  rompa,  agus 
leanaidh  na  caoraich  e  :  oir  is  aithne 
dhoibh  a  ghuth. 

5  Agus  cha  lean  iad  coigreach,  ach 
teichidh  iad  uaith,  do  bhrìgh  nach  aithne 
dhoibh  guth  choigreach. 

6  An  cosamhlachd  so  labhair  Iosa  riu : 
acli  cha  do  thuig  iadsan  ciod  iad  na  nithe  a 
labhair  e  riu. 

7  Au  sin  thubhairt  Iosa  riu  a  rìs,  Gu 
deirahin  deimhin  a  ta  mi  ag  ràdh  ribh,  gur 
mise  dorus  nan  caorach. 

8  Iadsan  uile  a  thàinig  romham-sa,  is 
gaduichean  agus  luchd-reubainn  iad:  ach 
cha  d'  èisd  na  caoraich  riu. 

9  Is  mise  an  dorus :  ma  thèid  neach  air 
bith  steach  tromham-sa,  tèarnar  e,  agus 
thèid  e  steach  agus  a  mach,  agus  gheibh  e 
ionaltradh. 

10  Cha  tig  an  gaduiche  ach  a  ghoid,  ag- 
us  a  mharbhadh,  agus  a  mhilleadh:  thài- 
nig  mise  chuin  gu  'm  biodh  beatha  aca,  ag- 
us  gu  'm  biodh  i  aca  ni  's  pailte. 

11  Is  mise  am  buachaili  maith:  leigidh 
am  buachaill  maith  'anam  sìos  air  son  nan 
caorach. 

12  Ach  am  fear-tuarasdail,  agus  an  tì 
nacli  e  am  buachaill,  agus  nach  leis  fèin  na 
caoraich,  chi  e  am  madadh-alluidh  a' 
teachd,  agus  fàgaidh  e  na  caoraich,  agus 
teichidh  e  :  agus  glacaidh  am  madadh-all- 
uidh  iad,  agus  sgapaidh  e  na  caoraich. 

13  Ach  teichidh  am  fear-tuarasdail,  a 
chionn  gur  fear-tuarasdail  e,  agus  nach 
'eil  suim  aige  do  na  caoraich. 

14  Is  mise  am  buachaill  maith,  agus  is 
aithne  dhomh  mo  chaoraich  fèin,  agus 
aithnichear  le  m'  chaoraich  fèin  mi. 

15  Mar  is  aithne  do  'n  Athair  mise,  mar 
sinis  aithne  dhomh-sa  an  t-Athair:  agus 
a  ta  mi  leigeadh  m'  anama  sìos  air  Son-nan 
caorach. 

16  Agus  a  ta  caoraich  eile  agam,  nach 
'eil  do  'n  chrò  so  :  is  èigin  domh  iad  sin  mar 
an  ceudna  thoirt  a  stigh,  agus  èisdidh  iad 
ri  m'  ghuth ;  agus  bithidh  aon  treud  ann, 
agus  aon  bhuachaill. 

17  Air  an  aobhar  so  is  ionmhuinn  leis 
an  Athair  mise,  air  son  gu  'n  leig  mi  sìos 
m'  anam,  chum  gu  'n  glac  mi  e  a  rìs. 

18  Cha  'n  'eil  neach  air  bith  'g  a  thoirt 
uam,  ach  a  ta  mi  'g  a  leigeadh  sìos  uam 
fèin  :  tha  cumhachd  agam  a  leigeadh  sìos, 
agus  tha  cumhachd  agam  a  ghlacadh  a 
rìs.   An  àithne  so  fhuair  mi  o  m'  Athair. 

19  Air  an  aobhar  sin  dh'  èirich  eas-aon- 
achd  a  rìs  am  measg  nan  Iudliach  air  son 
nam  briathra  so. 

20  Agus  thubhairt  mòran  diubh,  Tha 
deamhan  aige,  agus  tha  e  air  bhoile  ;  c'  ar 
son  a  tha  sibh  ag  èisdeachd  ris  ? 

21  Thubhairt  cuid  eile,  Cha  'n  iad  so 
briathra  duine  anns  am  bheil  deamhan  ; 
am  bheil  deamhan  comasach  air  sùilean 
nan  dall  fhosgladh  ? 

22  Agus  bha  fèill-chuimhne  an  ath- 
choisreagaidh  ann  an  Ierusalem,  agus  b'  e 
an  geamhradh  a  bha  ann. 

23  Agus  bha  Iosa  a'  sràid-imeachd  san 
teampull  ann  an  sgàth-thigh  Sholaimh. 

24  An  sin  chruinnich  na  h-Iudhaich  ro'  a 
thimchioll,  agus  thubhairt  iad  ris,  Cia 
fhad  a  chumas  tu  ar  n-anama  an  amhar- 
us  ?  ma  's  tu  Criosd,  innis  dhuinn  gu  foll- 
aiseach. 

25  Fhreagair  Iosa  iad,  Dh'  innis  mi 
dhuibh,  agus  cha  do  chreid  sibh  :  na  h-oibre 
a  ta  mi  deanamh  an  ainm  m'  Athar,  tha 
iad  sin  a'  toirt  fianuis  mu  m'  thimchioll. 

26  Ach  cha  'n  'eil  sibhse  a'  creidsinn  ;  oir 
cha  'n  ann  do  m'  chaoraich  sibh,  mar  thu- 
bhairt  mi  ribh. 


27  Tha  mo  chaoraich-sa  ag  èisdeachd  ri 
m'  ghuth,  agus  is  aithne  dhomh  iad,  agus 
leanaidh  iad  mi : 

28  Agus  bheir  mi  a'  bheatha  mhaireann- 
ach  dhoibh ;  agus  cha  sgriosar  iad  am 
feasd,  ni  mò  a  spìonas  neach  air  bith  as  mo 
làimh  iad. 

29  M'  Athair  a  thug  dhomh-sa  iad,  is  mò 
e  na  na  h-uile ;  agus  cha  'n  urrainn  neach 
air  bith  an  spìonadh  à  làimh  m'  Athar. 

30  Mise  agus  an  t-Athair,  is  aon  sinn. 

31  Uime  sin  thog  na  h-Iudhaich  clachan 
a  rìs  chum  a  chlachadh. 

32  Fhreagair  Iosa  iad,  Nochd  mi  dhuibh 
mòran  do  oibribh  maithe  o  m'  Athair ;  cia 
do  na  h-oibribh  sin  air  son  am  bheil  sibh 
ga  m'  c.hlachadh  ? 

33  Fhreagair  na  h-Iudhaich  e,  ag  ràdh, 
Air  son  oibre  maithe  cha  'n  'eil  sinn  ga  d' 
chlachadh  ;  ach  air  son  toibheim,  agus  air 
son,  air  bhi  dhuitse  a'  d'  dhuine,  gu  bheil 
thu  deanamh  Dè  dhiot  fèin. 

34  Fhreagair  Iosa  iad,  Nach  'eil  e 
sgrìobhta  ann  bhur  lagh-sa,  Thubhairt  mi, 
ls  dèe  sibh  ? 

35  Ma  thubhairt  e  dèe  riu-san,  dh'  ionn- 
suidh  an  robh  focal  Dè,  agus  nach  feudar 
an  sgriobtuir  a  bhriseadh  ; 

36  An  abair  sibh  ris-san,  a  naomhaich 
an  t-Athair,  agus  a  chuir  e  chum  an 
t-saoghail,  Tha  thu  a'  labhairt  toibheim  ; 
air  son  gu  'n  dubhairt  mi,  Is  mi  Mac 
Dhè? 

37  Mur  dean  mi  oibre  m'  Athar,  na 
creidibh  mi. 

38  Ach  ma  ni,  ged  nach  creid  sibh  mise, 
creidihh  na  h-oibre,  chum  gu  'm  bi  fios  ag- 
aibh,  agus  gu  'n  creid  sibh  gu  bheil  an 
t-Athair  annam-sa,  agus  mise  annsan. 

39  Uime  sin  dh'  iarr  iad  a  rìs  a  ghlac- 
adh  :  ach  chaidh  e  as  an  làimh. 

40  Agus  chaidh  e  rìs  do  'n  taobh  thall  do 
Iordan,  do  'n  ionad  auns  an  robh  Eoin  air 
tùs  ri  baisteadh ;  agus  rinn  e  còmhnuidh 
an  sin. 

41  Agus  thàinig  mòran  d'  a  ionnsuidh, 
agus  thubhairt  iad,  Cha  d'  rinn  Eoin  aon 
mhìorbhuil :  ach  bha  na  h-uile  nithe  thu- 
bhairt  Eoin  mu  'n  duine  so  fìor. 

42  Agus  chreid  mòran  san  àit  sin  air. 

ANIS  bha  duine  àraidh  gu  tinn,  d'  am 
b'  ainm  Lasarus  o  Bhetani,  baile 
Mhuire  agus  Mharta  a  peathar. 

2  (B'  i  Mhuire  sin  a  dh'  ung  an  Tighearn 
le  oladh  luachmhoir,  agus  a  thiormaich  a 
chosan  le  a  folt,  aig  an  robh  a  bràthair  La- 
sams  gu  tinn.) 

3  Uime  sin  chuir  a  pheathraiche  fios  d'  a 
ionnsuidh,  ag  ràdh,  A  Thighearn,  feuch, 
tha  'n  tì  a  's  ionmhuinn  leat  tinn. 

4  'Nuair  a  chual  Iosa  so,  thubhairt  e, 
Cha  'n  'eil  an  tinneas  so  chum  bàis,  ach  a 
chum  glòire  Dhè,  chum  gu  'm  bi  Mac  Dhè 
air  a  ghlòrachadh  d'  a  thaobh. 

5  A  nis  b'  ionmhuinn  le  Iosa  Marta,  ag- 
us  a  piùthar,  agus  Lasarus. 

6  Uime  sin  an  uair  a  chual  e  gu  'n  robh 
esan  tinn,  dh'  f  han  e  fathast  dà  là  anns  an 
ionad  an  robh  e. 

7  'Na  dhèigh  sin  thubhairt  e  r'  a  dheis- 
ciobluibh,  Rachamaid  a  rìs  do  Iudea. 

8  Thubhairt  a  dheisciobuil  ris,  A 
Mhaighstir,  a  nis  dh'iarr  nah-Iudhaich  do 
chlachadh  ;  agus  am  bheil  thu  dol  a  rìs  an 

sin? 

9  Fhreagair  Iosa,  Nach  'eil  dà  uair 
dheug  sau  )à?  Ma  dh'  iraicheas  duine 
anns  an  là,  cha  tuislich  e,  oir  tha  e  faicinn 
soluis  an  t-saoghail  so  : 

10  Ach  ma  dh'  imicheas  duine  anns  an 
oidhche,  tuislichidh  e,  do  bhrìgh  nach  'eil 
an  solus  ann. 

11  Na  nithesolabhaire  :  agus  'nadhèigh 
sin  thubhairt  e  riu,  Tha  ar  caraid  Lasarus 
'na  chodal ;  ach  a  ta  raise  a'  dol  chuni  gu  'n 
dùisg  mi  as  a  chodal  e. 

12  An  sin  thubhairt  a  dheisciobuil,  A 
Thighearn,  ma  tha  e  'na  chodal,  bithidh  e 
slàn. 

13  Gidheadh  labhair  Iosa  m'  a  bhàs  :  ach 
shaoil  iadsan  gu  'n  do  labhair  e  mu  thim- 
chioll  fois  codail. 

14  An  sin  thubhairt  Iosa  riu  gu  soilleir, 
Fhuair  Lasarus  bàs : 

15  Agus  a  ta  mi  subhach  air  bhur  son- 
sa  nach  robh  mi  an  sin,  chura  gu  'n  creid 
sibh  ;  ach  rachamaid  d'  a  ionnsuidh. 

16  Au  sin  thubhairt  Tomas,  ris  an  abrar 
Didimus,  r'  a  cho-dheisciobluibh,  Raclia- 
maid-ne  mar  an  ceudna,  chura  gu  'm  faigh 
sinn  bàs  maille  ris. 

17  An  sin  an  uair  a  thàinig  Iosa,  fhuair 
se  e  an  tìèigh  dha  bhi  cheana  ceithir  làith- 
ean  san  uaigh. 

18  (A  nis  bha  Betani  fagus  do  Ierusa- 
lera,  mu  thimchioll  cùig  stàide  deug  uaith.) 

19  Agus  thàinig  mòran  do  na  h-Iudhaich 
chum  Mharta  agus  Mhuire,  gu  comh- 
fhurtachd  a  thoirt  doibh  a  thaobh  am 
bràthar. 

20  An  sin  an  uair  a  chuala  Marta  gu  'n 
robh  Iosa  a'  teachd,  chaidh  i  'na  chòdhail : 
ach  shuidh  Muire  san  tigh. 

21  An  sin  thubhairt  Marta  ri  Iosa,  A 
Thighearn,  nam  biodh  tusa  an  so,  cha  'n 
fhaigheadh  rao  bhràthair  bàs. 

22  Ach  a  ta  fhios  agara  a  nis  fèin,  ge  b'  e 
air  bith  nithe  a  dh'  iarras  tu  air  Dia  gu  'n 
toir  Dia  dhuit  iad. 

23  Thubhairt  Iosa  rithe,  Eiridh  do 
bhràthair  a  rìs. 

24  Thubhairt  Marta  ris,  Tha  fhios  ag- 
am  gu  'n  èirich  e  a  rìs  san  aiseirigh  air  an 
là  dheireannach. 

25  Thubhairt  Iosa  rithe,  Is  mise  an  ais- 
eirigh,  agus  a'  bheatha  :  an  tì  a  chreideas 
annam-sa,  ged  gheibheadh  e  bàs,  bithidu 
e  beò : 

26  Agus  ge  b'  e  neach  a  ta  beò,  agus  a' 
creidsinn  annam-sa,  cha  'n  fhaigh  e  bàs  am 
feasd.   Am  bheil  thu  creidsinn  so  ? 

27  Thubhairt  i  ris,  Tha.  a  Thighearn  : 
tha  mi  creidsinn  gur  tusa  Criosd,  Mac  Dhè, 
a  bhagu  teachd  chum  an  t-saoghail. 

28  Agus  air  dh'  i  na  nitlie  so  ràdh,  dh'- 
fhalbh  i,  agus  ghairm  i  a  piuthar  Muire 
an  uaignidheas,  ag  ràdh,  Thàinig  ara 
Maighstir,  agus  tha  e  ga  d'  ghairin. 

29  'Nuair  a  chual  ise  sin,  dh'  èirich  i  gu 
grad,  agus  thàinig  i  d'  a  ionnsuidh. 

30  A  nis  cha  robh  Iosa  fathast  air  teachd 
do  'n  bhaile,  ach  bha  e  anns  an  àit  an  do 
ehoinnich  Marta  e. 


31  An  sin  na  h-Iudhaich  a  bha  maille 
rithe  san  tigh,  agus  a'  toirt  comhfhuit- 
achd  dh'  i,  'nuaira  chunnaic  iad  Muiregun 
d'  èirich  i  gu  grad,  agus  gu  'n  deachaidh  i 
mach,  lean  iad  i,  ag  ràdh,  Tha  i  dol  chum 
na  h-uaighe,  a  chaoineadh  ati  sin. 

32  An  sin  an  uair  a  thàiuig  Muire  do  'n 
àit  an  robli  Iosa,  agus  a  chunnaic  i  e,  thuit 
i  aig  a  cbosaibh,  ag  ràdh  ris,  A  Thighearn, 
nam  biodh  tusa  an  so,  cha  'n  fhaigheadh 
mo  bhràthair  bàs. 

33  Uime  sin  an  uair  a  chunnaic  Iosa  i  a' 
gul,  agus  na  h-Iudhaich  a  thàinig  maille 
rithe  a'  gul  mar  an  ceudna,  rinn  e  osna  'na 
spiorad,  agus  chuir  se  e  fèin  fo  àmhghar. 

34  Agus  thubhairt  e,  C'  àit  an  do  chuir 
sibh  e  ?  Thubhairt  iad  ris,  A  Thighearn, 
thig  agus  faic. 

35  Ghuil  Iosa. 

36  An  sin  thubhairt  na  h-Iudhaich, 
Feuch  cionnus  a  ghràdhaich  se  e  ! 

37  Agus  thubhairt  cuid  diubh,  Nach 
feudadh  an  duine  so  a  dh'  fhosgail  sùilean 
an  doill,  a  thoirt  fa  'near  nach  faigheadh 
eadhon  am  fear  so  bàs  ? 

38  Uime  sin  thàinig  Iosa,  ag  osnaich  a 
rìs  anu  fèin,  chum  na  h-uaighe.  Agus  b' 
uairah  i,  agus  bha  clach  air  a  cur  oirre. 

39  Thubhairt  Iosa,  Togaibh  a'  chlach. 
Thubhairt  Marta,  piuthar  an  duine 
mhairbh,  ris,  A  Thighearn,  tha  nis  droch 
bholadh  dheth  ;  oir  ìs  e  so  an  ceathramh 
là. 

40  Thubhairt  Iosa  rithe,  Nach  dubhairt 
mi  riut,  Ma  clueideas  tu,  gu  'm  faic  thu 

^lòirDhè? 

41  An  sin  thog  iad  a'  chlach  (o  'n  àit 
anns  an  robh  an  duine  marbh  air  a  chur.) 
Agus  thog  Iosa  suas  a  shùilean,  at*us 
thubhairt  e,  Athair,  tha  mi  toirt  buidheach- 
ais  duit  gu  'n  d'  èisd  thu  rium. 

42  Agus  bha  fhios  agara  gu  bheil  thu  ag 
èisdeachd  rium  a  ghnàth  :  ach  thubhairt 
mi  e  air  son  an  t-sluaigh  a  tha  'nan  seas- 
amh  mu  m'  thimchioll,  chum  gu  'n  creid 
iad  gu  'n  do  chuir  thusa  uait  mi. 

43  Agus  an  uair  a  labhair  e  na  nithe  so, 
ghlaodh  e  le  guth  mòr,  A  Lasaruis,  thig  a 
mach. 

44  Agus  thàinig  esan  a  bha  marbh  a 
mach,  agus  a  chosan  agus  a  làmhan  ceang- 
ailte  leis  an  eudach-mhairbh  :  agus  bha 
'aghaidh  ceangailte  mu'ncuairtle  neapaic- 
in.  Thubhairt  Iosa  riu,  Fuasglaibh  e, 
agus  leigibh  leis  imeachd. 

45  An  sin  chreid  mòran  do  na  h-Iudh- 
aich  atvn,  a  thàinig  chum  Mhuire,  agus  a 
chunnaic  na  nithe  a  rinn  Iosa. 

46  Ach  dh'  fhalbh  cuid  diubh  clvum  nam 
Phairiseacb,  agus  dh'innis  iad  dhoibh  na 
nithe  a  rinn  Iosa. 

47  An  sin  chruinnich  na  h-àrd-shagairt 
agus  na  Phairisich  corahairle,  agus  tliubh- 
airt  iad,  Ciod  a  tha  sinn  a'  deauamh  ?  oir 
a  ta  an  duine  so  deanamh  mòrain  mhìor- 
bhuile. 

48  Ma  leigeas  sinn  leis  air  an  doigh  so, 
creididhnah-uile  dhaoine  ann  ;  agus  thig 

'na  Romhanaich,  agus  sgriosaidh  iad  ar 
n-àit,  agus  ar  cinneach.  _ 

49  An  sin  thubhairt  fear  àraidh  dhrabn 
d'  am  b'  ainm  Caiaphas,  air  dha  bhi  'na 

àrd-shagart  air  a'  bhliadhna  sin,  riu, 
Cha  'n  aithne  dhuibh  ni  sam  bith. 

50  Ni  raò  tha  sibh  a'  toirt  fa  'near  gur 
iomchuidh  dhuinne  gu  'm  faigheadh  aon 
duine  bàs  air  son  an  t-sluaigh,  agus  nach 
biodh  an  cinneach  uile  air  a  sgrios. 

51  Ach  cha  b'  ann  uaith  fèin  a  labbair  e 
80  :  ach  air  dha  bhi  'na  àrd-shagart  air  a' 
bhliadhna   sin,    rinn  e  fàidheadaireachd 

j  gu  'm  faigheadh  Iosa  bàs  air  son  a'  chinn- 
I   ich  sin ; 

52  Agus  cha  'n  ann  air  son  a'  chinnich 
!    sin  a  mhàin,  ach  a  chum  mar  au  ceudna 

gu  'n  cruinnicheadh  e  an  ceann  a  chèile 
'nan  aon  clann  Dhè  a  bha  air  an  sgap- 
adh. 

53  Uime  sin  o  'n  là  sin  a  mach,  cbuir  iad 
an  comhairle  r"  a  chèile  chum  esan  a  ehur 

|  gubàs. 

54  Air  an  aobhar  sin  cha  d'  imich  Iosa 
ni'smò  gu  follaiseach  ammeasgnan  Iudh- 
ach ;  ach  chaidh  e  as  a  sin  do  dhùthaich 
làimh  ris  an  fhàsach,  gu  baile  ris  an  abrar 

i  Ephraim,  agus  an  sin  ghabh  e  còmhnuidh 
!  maille  r'  a  dheisciobluibh. 

55  Agus  blia  càisg  nan  ludhach  am  fag- 
us :  agus  chaidh  mòran  suas  as  an  dùth- 
aich  do  Ierusalem  roimh  an  chàisg,  chum 
iad  fèin  a  ghlanadh. 

56  An  sin  dh'  iarr  iad  Iosa,  agus  labhair 
iad  r'  a  cheile  'nan  seasamh  saù  teampull, 
Ciod  bhur  barail-sa  ?  an  e  nach  tig  e  chum 
na  fèille  ? 

57  A  nis  bba  araon  na  h-àrd-sbagairt  ag- 
us  na  Phairisich  air  toirtàithne,  nam  biodh 
fliios  aig  neach  air  bith  c'  àit  an  robh  e, 
gu  'n  innseadh  se  e,  chum  gu  'n  glacadh 
iad  e. 

CAIB.  XII. 
A  N  sin  thàinig  Iosa,  sè  làithean  roimh 
J\.  an  chàisg,  gu  Betani,  far  an  robh  La- 
sarus  a  bha  marbh,  neach  a  thog  esan  o  na 
marbhaibh. 

2  Uirne  sin  rinn  iad  suipeir  dha  an  sin  ; 
agus  bha  Marta  a'  frithealadh  :  ach  bha 
Lasarus  'na  aon  diubh-san  a  shuidli  air 
bord  maille  ris. 

3  An  sin  ghabh  Muire  pund  do  oladh 
spicnaird  ro  luachmhoir,  agus  dh'  ung  i 
cosan  Iosa,  agus  thiormaich  i  a  chosan  le 
a  foit :  agus  lìonadh  an  tigh  le  fàile  chùbli- 
raidh  na  h-oladh. 

4  An  sin  thubhairt  aon  d'  a  dheisciob- 
luibh,  Iudas  Iscariot,  mac  Shimoin,  a  bha 
gu  esan  a  bhrath, 

5  C'  ar  son  nach  do  reiceadh  an  oladh  so 
air  son  tri  cheud  peghinn,  agus  nach 
d'  thugadh  do  na  bochdaibh  e  ? 

6  Thubhairt  e  so,  cha  b'  ann  a  cliionn 
gu  'n  robh  suim  aige  do  na  bochdaibh  ;  ach 
a  chionn  gu  'm  bu  ghaduiche  e,  agns  gu  'n 
robli  an  sporau  aige,  agus  gu  'n  do  ghiùl- 
ain  e  na  mthe  a  chuireadh  ann. 

7  An  sin  thubhairt  losa,  Leig  leatha : 
fa  chomhair  là  m'  adhlaic  ghlèidh  i  so. 

8  Oir  tha  na  bochdan  a  ghnàth  agaibh 
mailie  ribh,  ach  cha  'n  'eil  mise  agaibh  a 
ghnàth. 

9  Agus  bha  fhios  aig  sluagh  mòr  do  na 
h-Iudhaich  gu  'n  robh  e  an  sm :  agus 
thàinig  iad,  cha  'n  aun  a  mhàin  air  son  lo- 
sa,  acJi  a  chum  gu  'm  faiceadh  iad  mar  an 

ceudna  Lasarus,  a  thog  esan  onamarbh- 
aibh. 

10  Ach  ghabh  na  h-àrd-shagairt  comh- 
^irle,  chum  Lasarus  mar  an  ceudna  a 
mharbhadh  ; 

11  Do  bhrìgh  air  a  shon-san  gu  'n  d'  im- 
ich  moran  do  na  h-Iudhaich,  agus  gu  'n  do 
chreid  iad  ann  an  Iosa. 

12  Air  an  là  màireach,  air  cluinntinn  do 
mhòr-shluagh  a  thàinig  chum  na  fèille, 
gu  'n  robh  losa  a'  teachd  gu  Ierusalem, 

13  Ghlac  iad  geuga  pailme,  agus  chaidh 
iad  a  mach  'na  chòdhail,  agus  ghlaodh  iad, 
Hosanna,  beannaichte  gu  robh  Kigh  Is- 
raeil  a  tha  teachd  ann  an  ainm  an  Tigh- 
earn  ! 

14  Agus  air  do  Iosa  asal  òg  fhaotainn, 
shuidh  e  air  ;  a  rèir  mar  a  ta  e  sgrìobhta, 

15  Na  biodh  eagal  ort,  a  nighean  Shioin  : 
feuch,  a  ta  do  lligh  a'  teachd,  'na  shuidhe 
air  loth  asail. 

16  Cha  do  thuig  a  dheisciobuil  na  nithe 
so  air  tùs  :  ach  an  uair  a  ghlòraicheadh 
Iosa,  an  sin  chuimhnich  iad  gu  'n  robh  na 
nithe  so  sgrìobhta  uime,  agus  gu  'n  d'  rinu 
iad  na  nithe  so  dha. 

17  Uime  sin  rinn  an  sluagh  a  bha  maille 
ris  fianuis,  gu  'n  do  ghairm  e  Lasarus  as 
an  uaigh,  agus  gu'n  do  thog  e  o  na  marbh- 
aibh  e. 

18  Air  an  aobhar  sin  mar  an  ceudna 
choinnich  an  sluagh  e,  do  bhrigii  gu  'n  cua! 
iad  gu  'n  d'  rinn  e  am  mìorbhul  so. 

19  Thubhairt  na  Phairisich  uime  sin 
eatorra  fèin,  Am  faic  sibh  nach  'eil  sibh  a' 
buadhachadh  bheag  sam  bith  ?  feuch,  tha  'n 
saoghal  air  dol  'na  dhèigh. 

20  Agus  blia  Greugaich  àraidh  am 
measg  na  muinntir  a  chaidh  suas  chum 
aoradh  a  dheanamh  aig  an  fhèill : 

21  Air  an  aobhar  sin  thàinig  iadsan  gu 
Philip,  a  bha  o  Bhetsaida  Ghalile,  agus 
dh'  iarr  iad  air,  ag  ràdh,  A  Thighearn,  bu 
mhiann  leinn  Iosa  fhaicinn. 

22  Thàinig  Philip  agus  dh'  innis  e  do 
Aindreas ;  agus  a  rìs  dh'  innis  Aindreas  ag- 
us  Philip  do  Iosa. 

23  Agus  fhreagair  Iosa  iad,  ag  ràdh, 
Thàinig  an  uair,  chum  gu  'ra  biodh  Mac 
an  duine  air  a  ghlòrachadh. 

24  Gu  deimhin  deimhin  a  ta  mi  ag  ràdh 
ribh,  Mur  faigh  an  gràinne  cruithneachd 
a  thuiteas  anns  an  talamh  bàs,  fanaidh  e 
'na  aonar :  ach  ma  gheibh  e  bàs,  bheir  e 
toradh  mòr  uaith. 

25  Esan  a  ghràdhaicheas  'anam,  caillidh 
se  e  ;  agus  esan  a  dh'  fhuathaicheas  'anam 
anns  an  t-saoghal  so,  gleidliidh  se  e  chuin 
na  heatha  maireannaich. 

26  Ma  ni  neach  air  bith  seirbhis  dhomh- 
sa,  leanadh  e  mi ;  agus  ge  b'  e  àit  am  bi 
mise,  an  sin  bithidh  mo  sheirbhiseach  mar 
an  ceudna  :  ma  ni  neach  seirbhis  dhomhsa 
bheir  m'  Athair  urram  dha. 

27  A  nis  tha  m'  anam  fo  àmhghar ;  agus 
ciod  a  their  mi  ?  Athair,  saor  mi  o  'n  uair 
so :  ach  is  ann  air  a  shon  so  a  thàinig  mi 
chum  na  h-uaire  so. 

28  Athair,  giòraich  t'  ainm.  An  sin 
thàinig  guth  o  nèamh,  ag  ràdh,  Ghlòraich 
mi  araon  e,  agus  glòraiehidh  mi  rìs  e. 

29  Uiine  sin  thubhairt  an  sluagh  a  sheas 
a  ìàthair,  agus  a  chuala  so,  Gu  'n  robh 

tairneanaeh  ann:  thubhairt  cuid  eile, 
Labhair  aingeal  ris. 

30  Fhreagair  Iosa  agus  thubhairt  e, 
Cha  'n  ann  air  mo  shon-sa  thàinig  an  guth 
so,  ach  air  bhur  son-sa. 

31  A  nis  tha  breitheanas  an  t-saoghail 
so  ann  :  anis  tilgear  uachdaran  an  t-saogli- 
ail  so  mach. 

32  Agus  mise,  ma  thogar  suas  o  'n  tal- 
amh  mi,  tairngidh  mi  na  h-uile  dliaoine  a 
m'  ionnsuidh. 

33  (Ach  thubhairt  e  so,  a'  ciallachadh 
ciod  a'  ghnè  bàis  a  gheibheadh  e.) 

34  Fhreagair  an  sluagh  e,  Chuaia  sinne 
as  an  lagh,  gu  'm  fan  Criosd  gu  siorruidh  : 
agus  cionnus  a  ta  thusa  ag  ràdh,  Gur  èigin 
do  Mhac  an  duine  bhi  air  a  thogail  suas  ? 
cò  e  Mac  an  duine  so  ? 

35  An  sin  thubhairt  Iosa  riu,  Fathast  rè 
tamuill  bhig  tha  'n  solus  maille  ribh : 
gluaisibh  am  feadh  's  a  ta  an  solus  agaibh, 
chum  nach  beir  an  dorchadas  oirbh  :  oir 
an  tì  a  ta  ag  imeachd  san  dorchadas,  cha  'n 
aithne  dha  c'  àit  am  bheil  e  dol. 

36  Am  feadh  as  a  ta  'n  solus  agaibh, 
creidibh  san  t-solus,  chum  gu  'm  bi  sibh 
'nur  cloinn  do  'n  t-solus.  Labhair  Iosa  na 
nithe  so,  agus  dh'  fhalbh  e,  agus  dh'  fhol- 
aich  se  e  fèin  uatha. 

37  Ach  ge  do  rinn  e  a  choimhlion  so  do 
mhìorbhuilibh  'nan  làthair,  cha  do  chreid 
iad  ann : 

38  Chum  gu  'm  biodh  briathran  an 
fhàidh  Esaiais  air  an  coimhlionadh,  a 
thubhairt  e,  A  Thighearn,  cò  a  chreid  ar 
a-aithris-ne?  agus  cò  dha  a  dh'fhoillsich- 
eadh  gairdean  an  Tighearna? 

39  Air  an  aobhar  so  cha  robh  e  'n  comas 
doibh  creidsinn,  do  bhrìgh  gu  'n  dubhairt 
Esaias  a  rìs, 

40  Dhall  e  an  sùilean,  agus  chruaidhich 
e  an  cridhe,  chura  nach  faiceadh  iad  le  'n 
sùilibh,  agus  nach  tuigeadh  iad  le'n  cridhe, 
agus  nach  pilleadh  iad,  agus  gu  'n  slànuich- 
inn  iad. 

41  Thubhairt  Esaias  na  nithe  so,  'nuair 
a  chuunaic  e  a  ghlòir-san,  agus  a  labhair  e 
uime. 

42  Gidheadh  chreidmòran  do  nah-Uach- 
daranaibh  fèin  ann :  ach  air  son  nam 
Phairiseach  cha  d'  aidich  iad  e,  air  eagal 
gu  'n  cuirte  mach  as  an  t-sionagog  iad. 

43  Oir  b'  annsa  leo  glòir  dhaoine  na  glòir 
Dhè. 

44  Agus  ghlaodh  Iosa,  agus  thubhairt 
e,  an  tì  a  ta  creidsinn  annam-sa,  cha  'n 
ann  annam-sa  tha  e  creidsinn,  ach  anns  an 
Tì  a  chuir  uaith  mi. 

45  Agus  an  tì  a  tha  ga  m'  fhaicinn-sa, 
tha  e  faicinn  an  Tì  a  chuir  uaith  mi. 

46  Thàinig  mi  a'  m'  sholus  chum  an 
t-saoghail,  chum  ge  b'  e  chreideas  annam, 
nach  fanadh  e  an  dorchadas. 

47  Agus  ma  chluinneas  neach  air  bith 
mo  bhriathran-sa,  agus  nach  creid  e,  cha 
'n  'eil  mise  'ga  dhìteadh  :  oir  cha  d'thàinig 
mi  a  dhìteadh  an  t-saoghail,  ach  a  shaoradh 
an  t-saoghail. 

48  An  tì  a  tha  cur  cùil  rium-sa,  agus 
nach  'eil  a'  gabhail  ri  m'  bhriathraibh,  tha 
aige  neach  a  bheir  breth  air:  am  focal  a 
labhair  mi,  bheir  «  sin  breth  air  san  là 
dheireannach. 


49  Oir  cha  do  labhair  mi  uam  fèin ;  acli 
an  t-Athair  a  chuir  uaith  mi,  thug  e  àith- 
ne  dhomh,  ciod  a  theirinn,  agus  ciod  a 
labbrainn. 

50  Agus  a  ta  fhios  agam  gur  beatha 
mhaireannach  'àithne-san :  air  an  aobhar 
sin  na  nithe  tha  mi  a'labhairt,  mar  tliubh- 
airt  an  t-Athair  rium,  mar  sin  a  ta  mi  a' 
labhairt. 

CATB.  XIII. 

ANIS  roimh  fhèill  na  càisge,  air  do  Io- 
sa  fios  a  bhi  aige  gu  'n  robh  'uair  air 
teachd,  anns  an  racliadli  e  as  an  t-saoghal 
so  chum  an  Athar,  air  dha  a  mhuinntir 
fèin  a  bha  anns  an  t-saoghal  a  ghràdhach- 
adh,  ghràdhaich  e  gu  crìchiad. 

2  Agus  an  uair  a  bha  'n  t-suipeir  thairis, 
(air  do  'n  diabhul  a  nis  a  chur  an  cridhe 
Iudais  Iscarioit,  mliic  Shimoin,  esan  a 
bhrath,) 

3  Air  aithneachadh  do  Iosagu  'n  d'  thug 
an  t-Athair  'na  h-uile  nitlie  'na  làmhaibh, 
agus  gur  ann  o  Dhia  a  thàinig  e,  agus  gur 
ann  a  dh'  ionnsuidh  Dhè  a  bha  e  dol ; 

4  Dh'  èirich  e  o  'shuipeir,  agus  chuir  e 
dheth  'fhalluinn,  agus  ghlac  e  làmh-anart, 
agus  cheangail  e  uime  e. 

5  'Na  dhèigh  sin,  thaom  e  uisge  ann  an 
soitheach-ionnlaid,  agus  thòisich  e  air  cos- 
an  nan  deisciobul  ionnlad,  agus  an  tiorm- 
achadh  leis  an  làmh-anart  a  bha  ceang- 
ailte  uime. 

6  An  sin  thàinig  e  gu  Simon  Peadar  : 
agus  thubhairt  esan  ris,  A  Thighearn,  am 
bheil  thusa  ag  ionnlad  mo  chosan-sa? 

7  Fhreagair  Iosa  agus  thubhairt  e  ris, 
An  ni  so  ta  mi  deanamh  cha  'n  aithne 
dhuitse  a  nis ;  ach  bithidh  fios  agad  air  an 
dèigh  so. 

8  Thubhairt  Peadar  ris,  Cha  nigh  thu 
mo  chosan-sa  gu  bràth,  Fhreagair  Iosa  e, 
Mur  nigh  mi  thu,  cha  'n  'eil  cuid  agad 
maille  rium. 

9  Thubhairt  Simon  Peadar  ris,  A  Thigh- 
earn,  cha'n  iad  mo  chosan  a  mhàin,  ach 
mar  an  ceudna  mo  làmhan  agus  mo 
cheann. 

10  Thubhairt  Iosa  ris,  An  tì  a  ta  air 
ionnlad,  cha  'n  'eil  feum  aige  ach  a  chosan 
ionnlad,  ach  tha  e  gu  h-iomlan  glan  :  ag- 
us  a  ta  sibhse  glan,  ach  cha  'n  'eil  sibh  uile 
glan. 

11  Oir  bha  fhios  aige  cò  a  bhrathadh  e  ; 
uime  sin  thubhairt  e,  Cha  'n  'eil  sibh  uile 
glan. 

12  An  sin,  an  dèigh  dha  an  cosan  ionn- 
lad,  agus  'fhalluinn  a  ghabhail  d'  a  ionn- 
suidh,  shuidh  e  a  rìs,  agus  thubhairt  e  riu, 
Am  bheil  fhios  agaibh  ciod  a  rinn  mi 
dhuibh? 

13  Tha  sibha'  gairm  Maighstir,  agus 
Tighearn  dhiom-sa :  agus  tha  sibh  ag  ràdh 
gu  maith  ;  oir  is  mi  tin. 

14  Uime  sin  ma  dh'  ionnlaid  mise,  bhur 
Tighearn  agus  bhur  Maighstir,  bhur  cos- 
an-sa,  is  còir  dhuibh-sa  mar  an  ceudna 
cosan  a  chèile  ionnlad. 

15  Oir  thugmi  eisempleir  dhuibh,  chum 
mar  a  rjnn  mise  dhuibh,  gu  'n  deanadh 
sibhse  màr  an  ceudna. 

16  Gu  deimhin  deimhin  a  ta  mi  ag  ràdh 
ribh,  Cha  mhò  an  t-òglach  na  'mhaighstir, 

agus  cha  mhò  an  teachdair  na  'n  tì  a  chuir 
uaith  e. 

17  Ma  's  aithne  dhuibh  na  nithe  so,  is 
beannaichte  sibh  ma  ni  sibh  iad. 

18  Cha  'n  'eil  mi  labhairt  oirbh  uile  :  is 
aithne  dhomh  cò  a  thagh  mi :  ach  is  èigin 
an  sgriobtuir  a  choimhlionadh,  An  tì  a  ta 
'g  itheadh  arain  maille  rium,  thog  e  a  shàil 
a'  m'  aghaidh. 

19  A  nis  a  ta  mi  ag  ràdh  so  ribh  mu  'n 
tig  e  gu  crìch,  chuni,  'nuair  a  tharlas  e, 
gu  'n  creid  sibh  gur  mise  e. 

20  Gu  deimhin  deimhin  a  ta  mi  ag  ràdh 
ribh,  an  tì  a  ghabhas  ri  neach  sam  bith  a 
chuireas  mise  uam,  gabhaidh  e  rium-sa; 
agus  an  tì  a  ghabhas  rium-sa,  gabhaidh  e 
ris  an  Tì  a  chuir  uaith  mi. 

21  Air  do  Iosa  na  nithe  so  ràdh,  bha  e 
fo  thrioblaid  'na  spiorad,  agus  rinu  e  fian- 
uis,  agus  thubhairt  e,  Gu  deimhin  deimh- 
in  a  ta  mi  ag  ràdh  ribh,  gu  'm  brath  aon 
agaibh  mise. 

22  An  sin  dh'  amhairc  na  deisciobuil  air 
a  chèile,  fo  amharus  co  uime  a  labhair  e. 

23  A  nis  bha  aon  d'  a'  dheisciobluibh,  'na 
luidhe  an  uchd  Iosa,  neach  a  b'  ionmhuinn 
le  losa. 

24  Air  an  aobhar  sin  smèid  Simon  Pea- 
dar  air-san,  gu  'm  feòraicheadhe  co  uime  a 
labhair  e. 

25  An  sin  air  dhasan  aomadh  ri  uchd  Io- 
sa,  thubhairt  e  ris,  A  Thighearn  cò  e  ? 

26  Fhreagair  Iosa,  Is  e  an  tì  sin  e,  d'  an 
toir  mise  an  greim,  an  dèigh  dhomh  a 
thumadh.  Agus  an  uair  a  thum  e  an 
greim,  thug  se  e  do  Iudas  lscariot,  mac 
Shimoin. 

27  Agus  an  sin  an  dèigh  a'  ghreama, 
chaidh  Satan  a  steach  ann-san.  An  sin 
thubhairt  Iosa  ris,  An  ni  a  ta  thu  a'  dean- 
amh,  dean  gu  grad  e. 

28  A  nis  cha  do  thuig  aon  diubh-san  a 
bha  'nan  suidhe  air  a'  bhòrd  c'  ar  son  a 
thubhairt  e  so  ris. 

29  Oir  shaoil  cuid  diubh,  do  bhrìgh  gu  'n 
robh  an  sporan  aig  Iudas,  gu  'n  dubhairt 
Iosa  ris,  Ceannaich  na  nithe  ata  dh'  uireas- 
bhuidh  oirnn  chum  na  fèille  ;  no  gu  'n  tug- 
adh  e  ni-èigin  do  na  bochdaibh. 

30  An  sin  an  dèigh  dhasan  an  greim  a 
ghabhail,  chaidh  e  mach  air  ball ;  agus 
bha  'n  oidhche  ann. 

31  Uime  sin,  'nuair  a  chaidh  esan  a 
mach,  thubhairt  Iosa,  A  nis  a  ta  Mac  an 
duine  air  a  ghlòrachadh,  agus  tha  Dia  air 
a  ghlòrachadh  ann. 

32  Ma  tha  Dia  air  a  ghlòrachadh  ann, 
glòraichidh  Dia  esan  mar  an  ceudna  ann 
fèin,  agus  air  ball  glòraichidh  se  e. 

33  A  chlann  bheag,  fathast  ùine  bheag 
tha  mise  maille  ribh.  Iarraidh  sibh  mi : 
agus  mar  a  thubhairt  mi  ris  na  h-Iudh- 
aich,  Do  'n  àit  an  tèid  mise,  cha  'n  'eil  e  'n 
comas  duibhse  teachd ;  mar  sin  a  ta  mi  ag 
ràdh  ribhse  nis. 

34  Aithne  nuadh  tha  mi  toirt  dhuibh, 
Gu  'n  gràdhaich  sibh  a  chèile ;  mar  a 
ghràdhaich  mise  sibhse,  gu  'n  gràdhaich 
sibh  fèin  a  chèile  mar  an  ceudna. 

35  Le  so  aithnichidh  na  h-uile  dhaoine 
gur  sibh  mo  dheisciobuil-sa,  ma  bhios 
gràdh  agaibh  fèin  d'  a  chèile. 

36  Thubhairt  Simon  Peadar  ris,  A  Thigh- 

earn,  c'  àit  a  thèìd  thu  ?  Fhreagair  Iosa  e, 
Do  'n  àit  an  tèid  mi,  cha  'n  urrainn  thusa 
nis  mo  leantuinn  ;  gidheadh  leanaidh  tu  mi 
'na  dhèigh  so. 

37  Thubhairt  Peadar  ris,  a  Thighearn, 
c'  ar  son  nach  urrainn  mi  do  leantuinn  a 
nis?  Leigidh  mi  sìos  m'  anam  air  do  shon. 

38  Fhreagair  Iosa  e,  An  leig  thu  t'  anam 
sìos  air  mo  shonsa?  Gu  deimhin  deimhin 
a  ta  mi  ag  ràdh  riut,  Nach  goir  an  coil- 
each,  gus  an  àicheadh  thu  mi  tri  uairean. 

NA  biodh  bhur  cridhe  fo  thrioblaid  :  tha 
sibh  a'  creidsinn  ann  an  Dia,  creidibh 
annam-sa  mar  an  ceudna. 

2  Ann  an  tigh  m'  Athar-sa  tha  iomadh 
àite-còmhnuidh :  mur  biodh  e  mar  sin, 
dh'  innsinn-sa  dhuibh.  Tha  mi  dol  a  dh'- 
ulluchadh  àite  dhuibh. 

3  Agus  ma  thèid  mi  agus  gu  'n  ulluich 
mi  àite  dhuibh,  thig  mi  rìs,  agus  gabhaidh 
mi  sibh  a'  m'  ionnsuidh  fèin  ;  chum  far  am 
bheil  mise,  gu  'm  bi  sibhse  mar  an  ceudna. 

4  Agus  is  aithne  dhuibh  c'  àit  am  bheil 
mi  dol,  agus  is  aithne  dhuibh  an  t-slighe. 

5  Thubhairt  Tomas  ris,  A  Thighearn, 
cha  'n  'eil  fhios  againn  c'  àit  am  bheil  thu 
dol  ;  agus  cionnus  a  dh'fheudas  eòlas  na 
slighe  bhi  againn  ? 

6  Thubhairt  Iosa  ris,  Is  mise  an  t-slighe, 
agus  an  fhìrinn,  agus  a'  bheatha  :  cha  tig 
aon  neach  chum  an  Athar  ach  tromham- 
sa. 

7  Nam  b'  aithne  dhuibh  mise,  b'  aithne 
dhuibh  m'  Athair  mar  an  ceudna :  agus  à 
so  suas  is  aithne  dhuibh  e,  agus  chunnaic 
sibh  e. 

8  Thubhairt  Philip  ris,  A  Thighearn 
foillsich  an  t-Athair  dhuinne,  agus  is  leoir 
leinn  e. 

9  Thubhairt  Iosa  ris,  Am  bheil  mise 
ùine  co  fhada  maille  ribh,  agus  nach  aith- 
ne  dhuit  fathastmi,  Philip?  an  tìa  chunn- 
aic  mise,  chunnaic  e  'n  t-Atbair;  agus 
cionnus  a  ta  thu  ag  ràdh,  Foillsich  an 
t-Athair  dhuinn? 

10  Nach  'eil  thu  creidsinn  gu  bheil  mise 
anns  an  Athair,  agus  an  t-Athair  annam- 
sa?  na  briathran  a  ta  mi  labhairt  ribh, 
cha  'n  ann  uam  fèin  a  ta  mi  'gan  labhairt : 
ach  an  t-Athair,  a  ta  gabhail  còmhnuidh 
annam-sa,  tha  esan  a'  deanamh  nan  oibre. 

11  Creidibh  mise  gu  bheil  mi  anns  an 
Athair,  agus  an  t-Athair  annam-sa ;  no, 
creidibh  mi  air  son  nan  oibre  fèin. 

12  Gu  deimhin  deimhin  a  ta  mi  ag  ràdh 
ribh,  An  tì  a  chreideas  annam-sa,  na 
h-oibre  a  ta  mise  a'  deanamh,  ni  esan  mar 
an  ceudna  ;  agus  ni  e  oibre  a  's  mò  na  iad 
so,  do  bhrìgh  gu  bheil  mise  dol  chum 
m'  Athar. 

13  Agus  ge  b'  e  ni  a  dh'  iarras  sibh  a'  m' 
ainm-sa,  ni  mise  sin:  chum  gu  'm  bi  an 
t-Athair  air  a  ghlòrachadh  anns  a'  Mhac. 

14  Ma  dh'  iarras  sibh  ni  air  bith  a'  m' 
ainm-sa,  ni  mise  e. 

15  Ma  's  toigh  leibh  mise,  coimhidibh 
m'  àitheantan  : 

16  Agus  guidhidh  mise  an  t-Athair,  ag- 
us  bheir  e  dhuibh  Comhfhurtair  eile,  chum 
gu  fan  e  maille  ribh  gu  bràth  ; 

17  Spiorad  na  fìrinn  ;  neach  nach  urr- 

ainn  an  saoghal  aghabhail,  do  bhrìgh  nach 
'eil  e  'ga  fhaicinn,  agus  nach  aithne  dha 
e  :  ach  is  aithne  dhuibhse  e,  oir  tha  e  fant- 
uinn  maille  ribh,  agus  bithidh  e  annaibli. 

18  Cha  'n  fhàg  rai  sibh  'nur  dìlleachd- 
ain ;  thig  mi  do  'ur  n-ionnsuidh. 

19  Tamull  beag  fathast,  agus  cha  'n  f haic 
an  saoghal  mi  tuilleadh ;  ach  chi  sibhse 
mi :  do  bhrìgh  gu  bheil  mise  beò,  bithidh 
sibhse  beò  mar  an  ceudna. 

20  Anns  an  là  sin  bithidh  fios  agaibh  gu 
bheil  mise  ann  am  Athair,  agus  sibhse 
annam-sa,  agus  mise  annaibh-sa. 

21  An  tì  aig  am  bheil  m'  àitheanta-sa, 
agus  a  ta  'gan  coinihead,  is  esan  aig  am 
bheil  gràdh  dhomii-sa :  agus  an  tì  aig  am 
bheil  gràdli  dhomb-sa,  gràdhaichear  le  m' 
Atbair  e,  agus  gràdhaichidh  mise  e,  agus 
foillsichidh  mi  mi  fèin  da. 

22  Thubhairt  Iudas,  (cha  'n  e  Iscariot,) 
ris,  A  Thighearn,  c'  ar  son  a  dh'  f hoillsich- 
eas  tu  thu  fèin  dhuinne,  agus  nach  dean 
tìiu  sin  do  'n  t-saoghal  ? 

23  Fhreagair  Iosa  agus  thubhairt  e  ris, 
Ma  ghràdhaicheas  neach  mise,  coirahididh 
e  m'  fhocal :  agus  gràdhaichidh  m'  Athair 
esan,  agus  thig  sinn  d'  a  ionnsuidh,  agus  ni 
sinn  còrahnuidh  maille  ris. 

24  An  tì  nach  gràdhaich  mise,  cha 
choimhid  e  mo  bhriathra :  agus  am  focal 
a  ta  sibh  a' cluinntinn,  c.ha  leam-sa  e,  ach 
leis  an  Athair  a  ehuir  uaith  mi. 

25  Na  nithe  so  labhair  mi  ribh,  air 
dhomh  bhi  m'  chòmlmuidh  mailleribh  : 

26  Ach  an  Comhfhurtair,  an  Spiorad 
naomh,  a  chuireas  an  t-  Athair  uaith  a'  m' 
uinra-sa,  teagaisgidh  esan  dhuibh  na  h-uile 
nithe,  agus  cuiridh  e  'n  cuimhne  dhuibh  na 
h-uile  nithe  a  labhair  miseribh. 

27  Tha  mi  fàgail  sìthe  agaibh,  mo  shìth- 
sa  a  ta  mi  toirt  duibh  :  cha  'n  ann  mar  a 
bheir  an  saoghal,  a  tha  mise  toirt  duibh. 
Na  biodh  bhur  cridhe  fo  thrioblaid,  agus 
na  biodh  eagal  air. 

28  Chuala  sibh  mar  thubhairt  mi  ribb, 
Tha  mi  falbh,  agus  thig  mi  rìs  do  'ur 
n-ionnsuidh.  Nam  biodh  gràdh  agaibh 
dhomh-sa,  bhiodh  aoibhneas  oirbh,  a  chionn 
gu  'n  dubhairt  mi,  Tha  mi  dol  chum  an 
Atliar  :  oir  is  mò  m'  Athair  na  mise. 

29  Agus  a  nis  dh'  innis  mi  dhuibh  so 
roimh  dha  teachd  gu  crìch,  chum,  'nuair  a 
thig  e  gu  crìch,  gu  creideadh  sibh. 

30  A  so  suas  cha  labhair  mi  mòi-an  ribh : 
oir  a  ta  uachdaran  an  t-saoghail  so  a' 
teachd,  aguscha  'n  'eil  ni  air  bith  aige  ann- 
am-sa. 

31  Ach  a  chum  gu  'm  bi  fios  aig  an 
t-saoghal  gur  ionmhuinn  leam  an't-Ath- 
air;  agus  mar  a  thug  an  t-Athair  àithne 
dhomh,  mar  sin  a  ta  mi  a'  deanamh.  Eir- 
ibh,  rachamaid  à  so, 

IS  mise  an  fhìonain  fhìor,  agus  is  e 
m'  Athair  an  treabhaiche. 

2  Gach  uile  gheug  annam-sa  nach  'eil 
a'  giùlan  toraidh,  bheir  e  air  falbh  ;  agus 
gach  uile  gheug  a  ta  tabhairt  toraidh,  glan- 
aidh  e  i,  chum  gu  'n  giùlain  i  tuilleadh  tor- 
aidh. 

3  A  nis  a  ta  sibhse  glan  tre  an  fhocal  a 
labhair  mi  ribh. 


4  Fanaibh  annam-sa,  agus  mise  annaibh- 
sa.  Mar  nach  urrainn  a'  gheug  toradh  a 
a  thoirt  uaipe  fèin,  mur  fan  i  san  fhìonain, 
cha  mhò  is  urrainn  sibhse,  mur  fan  sibh 
annam-sa. 

5  Is  mise  an  fhìonain,  sibhse  na  geuga  : 
an  tì  a  dh'  fhanas  annam-sa,  agus  mise 
ann-san,  bheir  esan  mòr-thoradh  uaith  ; 
oir  as  m'  eugmhais-sa  cha  'n  urrainn  sibh 
aon  ni  a  dheanamh. 

6  Mur  fan  neach  annam-sa,  tha  e  air  a 
thilgeadh  a  mach  mar  ghèig,  agus  air 
crìonadh ;  agus  tionailidh  daoine  iad,  ag- 
us  tilgidh  iad  san  teine  iad,  agus  loisgear 
iad. 

7  Ma  dh'  fhanas  sibh  annam-sa,  agus  ma 
dh'  fhanas  m'  fhocail-sa  annaibh-sa,  iarr- 
aidh  sibh  gach  ni  a  's  àill  leibh,  agus  nith- 
ear  dhuibh  e. 

8  An  so  tha  m'  Athair-sa  air  a  ghlòr- 
achadh,  gu  'n  toir  sibhse  mòr-thoradh 
uaibh ;  agus  bithidh  sibh  'nur  deisciobuil 
dhomh-sa. 

9  Mar  a  ghràdhaich  an  t-Athair  mise, 
mar  sin  ghràdhaich  mise  sibhse  :  fanaibh 
ann  am  ghràdh-sa. 

10  Ma  choirnhideas  sibh  m'  àitheanta, 
fanaidh  sibh  ann  am  ghràdh ;  mar  a 
choimhid  mise  àitheanta  m'  Athar,  agus  a 
tha  mi  a'  fantuinn  'na  ghràdh. 

11  Na  nithe  so  labhair  mi  ribh,  chum 
gu  fanadh  mo  ghairdeachas  annaibh,  agus  i 
gu  'm  biodh  bhur  gairdeachas-sa  làn. 

12  Is  i  so  m'àithne-sa,  gu  'n  gràdhaich 
sibhse  a  chèile,  mar  a  ghràdhaich  mise  ( 
sibhse. 

13  Gràdh  a  's  mò  na  so  cha  'n  'eil  aig 
neach  air  bith,  gu  'n  leigeadh  duine  'anam 
sìos  air  son  a  chairdean. 

14  Is  sibhse  mo  chairdean-sa,  ma  ni  sibh  : 
gach  ni  a  ta  mi  ag  àithneadh  dhuibh. 

15  A  so  suas  cha  ghairm  mi  seirbhisich  cl 
dhibh  ;  oir  cha  'n  aithne  do  'n  t-seirbhiseach  E 
ciod  a  ta  a  Thighearn  a'  deanamh:  ach  k 
ghairm  mi  càirde  dhibh ;  oir  na  h-uile 
nithe  a  chuala  mi  o  m'  Athair,  thug  mi 
fios  duibhse  orra. 

16  Cha  sibhse  a  thagh  mise,  ach  is  mise  n 
a  thagh  sibhse,  agus  dh'  orduich  mi  sibh, 
chum  gu 'n  rachadh  sibh,  agus  gu  'n  tug- 
adh  sibh  a  mach  toradh,  agus  gu  maireadh 
bhurtoradh:  chumgeb'eni  a  dh'  iarras  : 
sibh  air  an  Athair  ann  am  ainm-sa,  gu  'n 
toir  e  dhuibh  e. 

17  Tha  mi  'g  àithneadh  nan  nithe  so  p 
dhuibli,  chum  gu  'n  gràdhaich  sibh  a  tb 
chèile. 

18  Ma  tha  an  saoghal  'gur  fuathachadh,  i 
tha  fhios  agaibh  gu  'n  d'  fhuathaich  e  mise 
roimhibh. 

19  Nam  b'  ann  do  'n  t-saoghal  sibh,  t 
ghràdhaicheadh  an  saoghal  a  chuid  fèin  : 
ach  do  bhrìgh  nach  ann  do  'n  t-saoghal  t& 
sibh,  achigu'n  do  thagh  mise  sibh  as  an  |$ 
t-saoghal,   uime   sin  tha  fuath  aig  an 
t-saoghal  duibh. 

20  Cuimhnichibh  am  focal  a  thubhairt  13 
mi  ribh,  Cha  'n  'eil  an  seirbhiseach  ni  's  mò  kz 
na  a  Thighearn.  Ma  rinn  iad  geur-lean- 
mhuinn  ormsa,  ni  iad  geur-leanmhuinn 
oirbhse  mar  an  ceudna  :  ma  choimhid  iad  t  y 
m' fhocal-sa,  coimhididh  iad  bhur  focal-sct  1% 
mar  an  ceudna. 

21  Ach  na  nithe  so  uile  ni  iad  oirbh  air 
son  m'  ainrne-sa,  do  bhrrgh  uach  aithne 
dhoibh  esau  a  chuir  uaith  mi. 

22  Mur  bithinn-sa  air  teachd,  agus  air 
Jabhairt  riu,  cha  bhiodh  peacadh  aca  :  ach 
a  nis  cha  'n  'eil  leithsgeul  am  peacaidh  aca. 

23  An  tì  aig  am  bheil  fuath  dhomh-sa, 
tha  fuath  aige  do  m'  Athair  màr  an  ceud- 
na. 

24  Mur  bithinn-sa  air  deanamh  nan 
oibre  'nam  measg  nach  d'  rinn  aon  neach 
eile,  cha  bhiodh  peacadh  aca :  ach  a  nis 
chunnaic  siad  iad,  agus  dh'  fhuathaich  iad 
araou  mise  agus  m'  Athair. 

25  Ach  rinneadk  so  chum  gu  'n  coimh- 
liontadh  am  focal  a  ta  sgrìobhta  'nan  lagh 
fèin,  Dh'  fhuathaich  iad  mi  gun  aobhar. 

26  Ach  an  uair  a  thig  an  Comhfhurt- 
air,  a  chuireas  mise  do  'ur  ionnsuidh  o'  n 
Athair,  Spiorad  ua  fìrinn,  a  tha  teachd  a 
mach  o  'n  Athair,  ni  esan  fianuis  mu  m' 
thimchioll-sa. 

27  Agus  ni  sibhse  fianuis  mar  an  ceud- 
na,  do  bhrìgh  gu  bheil  sibh  maille  rium  o 
thùs. 

NA  nithe  so  labhair  mi  ribh,  chum  nach 
faigheadh  sibh  oilbheum. 

2  Cuiridh  lad  as  an  t-sionagog  sibh : 
seadh,  thig  an  uair,  ge  b'  e  neach  amharbh- 
as  sibh,  gu  'n  saoil  e  gu  bheil  e  deanamh 
seirbhis  do  Dhia. 

3  Agus  ni  iad  na  nithe  so,  do  bhrìgh 
uach  aithne  dhoibh  an  t-Athair,  no  mise. 

4  Ach  dh'  innis  mi  na  nithe  so  dhuibh, 
chum  'uuair  a  thig  an  t-àm,  gu  'n  fuimh- 
nich  sibh  gu  'n  d'  innis  mi  dhuibh  iad. 
Ach  cha  dùbhairt  mi  na  nithe  so  ribh  o 
thùs,  do  bhrìgh  gu  'n  robh  mi  maille  ribh. 

5  Ach  a  nis  a  ta  rai  dol  chum  an  Tì  a 
chuir  uaith  rai ;  agus  cha  'n  'eil  a  h-aon 
agaibh-sa  a'  feòraich  dhiom,  C'  àit  tha  thu 
dol? 

6  Ach  a  chionn  gu  'n  dubhairt  mi  na 
nithe  so  ribh,  lìon  do-bhròn  bhur  eridhe. 

7  Gidheadh  a  ta  mi  ag  innseadh  dhuibh 
na  firinn,  Is  buannachd  dliuibh  mise  a 
dh'  fhalbh  :  oir  mur  falbh  mi,  cha  tig  an 
Comhfhurtair  do  'ur  n-ionnsuidh-sa ;  ach 
ma  dh'  fhalbhas  mi,  cuiridh  mi  esan  do  'ur 
n-ionnsuidh. 

8  Agus  an  uair  a  thig  esan,  bheir  e 
dearbh-shoilleireachd  do  'n  t-saoghal  mu 
pheacadh,  agus  mu  fhìreantachd,  agus  mu 
ohreitheanas : 

9  Mu  pheacadh,  do  bhrìgh  nach  'eil  iad 
a'  creidsinn  annam-sa ; 

10  Mu  fhìreantachd,  do  bhrìgh  gu  bheil 
mi  dol  a  dh'  ionnsuidh  m'  Athar,  agus  nach 
faic  sibh  ni  's  mò  mi ; 

11  Mu  bhreitheanas,  a  chionn  gu  bheil 
uachdaran  an  t-saoghail  so  air  a  dhìteadh. 

12  Tha  mòrau  nithe  agam  fathast  ri  ràdh 
ribh,  ach  cha  'n  urrainn  sibh  an  giùlan  an 
tràth  so. 

13  Ach  an  uair  a  thig  esan,  Spiorad  na 
fìrinn,  treòraichidh  e  sibh  chum  gach  uile 
fhìrinn  :  oir  cha  labhair  e  uaith  fein  :  ach 
labhraidh  e  na  h-uile  nithe  a  chluinneas 
e :  agus  foillsichidh  e  dhuibhse  nithe  a  ta 
tì  teachd. 

14  Bheir  esan  glòir   dhomh-sa :  oir 

gheibh  e  do  m'  chuid-sa,  agus  nochdaidh  e 
dhuib)i-se  e. 

15  Na  h-uile  nithe  a  ta  aig  an  Athair,  is 
leam-sa  iad:  air  an  aobhar  so  thubhairt 
mi,  gu  'm  faigh  e  do  m'  chuid-sa,  agus 
nochdaidh  e  dhuibhse  e. 

16  Tamull  beag  agus  cha  'n  fhaic  sibh 
mi ;  agus  a  rìs,  tamull  beag  agus  chi  sibh 
mi,  do  bhrìgh  gu  bheil  mi  dol  chum  au 
Athar. 

17  An  sin  thubhairt  cuid  d'  a  dheisciob- 
luibh  eatorra  fèin,  Ciod  e  so  a  ta  e  ag  ràdh 
ruinn,  Tamull  beag  agus  cha  'n  fhaic  sibh 
mi :  agus  a  rìs,  tamuli  beag  agus  chi  sibh 
mi :  agus,  Do  bhrìgh  gu  bheil  mi  dol  chum 
an  Athar  ? 

18  Air  an  aobhar  sin  thubhairt  iad, 
Ciod  e  so  a  ta  e  ag  ràdh,  Tamull  beag? 
Cha  'n  'eil  sinne  a'  tuigsinn  ciod  a  ta  e  ag 
ràdh. 

19  A  nis  dh'  aithnich  Iosa  gu  'n  robh  toil 
acafheòraich  dheth,  agus  thubhairt  e  riu, 
Am  bheil  sibh  a'  feòraich  'nur  measg  fèin 
mar  a  thubhairt  mi,  Tamull  beag  agus 
cha  'n  fhaic  sibh  mi  :  agus  a  rìs,  tamull 
beag  agus  chi  sibh  mi  ? 

20  Gu  deimhin  deimhin  a  ta  mi  ag  ràdh 
ribh,  gu  'n  dean  sibhse  gul  agus  caoidh, 
ach  ni  an  saoghal  gairdeachas  :  agus  bith- 
idh  sibhse  do-bhrònach,  ach  pillear  bhur 
bròn  gu  gairdeachas. 

21  'Nuair  a  bhios  bean  ri  saothair- 
chloinne,  bithidh  i  fo  dhoilgheas,  chionn  gu 
bheil  a  h-uair  air  teachd :  ach  an  uair  a 
bheireas  i  an  leanabh,  cha  chuimhnich  i  a 
h-àmhghar  ni  's  mò,  tre  aoibhneas  gu  'n 
d'  rugadh  duine  chum  an  t-saoghail. 

22  Agus  a  ta  nis  uime  sin  doilgheas 
oirbh-sa :  ach  chi  mise  a  rìs  sibh,  agus  ni 
bhur  cridhe  gairdeachas,  agus  bhur  gaird- 
eachas  cha  bhuin  neach  air  bith  uaibh. 

23  Agus  air  an  là  sin  cha  'n  fheòraich 
sibh  ni  air  bith  dhiom-sa  :  Gu  deimhin 
deimhin  a  ta  mi  ag  ràdh  ribh,  Ge  b  'e  nithe 
dh'  iarras  sibh  air  an  Athair  ann  am  ainm- 
sa,  gu  'n  toir  e  dhuibh  iad. 

24  Gus  a  so  cha  d'  iarr  sibh  ni  air  bith 
ann  am  ainm-sa :  iarraibh,  agus  gheibh 
sibh,  chum  gu  'm  bi  bhur  n-aoibhneas  làn. 

25  Na  nithe  so  labhair  mi  ribh  am 
briathraibh  dorcha  :  ach  thig  an  uair  anus 
nach  labhair  mi  ni  's  mò  ribh  am  briatli- 
raibh  dorcha,  ach  innsidh  mi  gu  soilleir 
mu  'n  Athair  dhuibh. 

26  Anns  an  là  sin  iarraidh  sibh  a'  m' 
ainm-sa:  agus  cha  'n  'eil  mi  ag  ràdh 
ribh,  gu  'n  guidh  mi  an  t-Athair  air  bhur 
son  : 

27  Oir  is  toigh  leis  an  Athair  fèin  sibh, 
air  son  gu  'n  d'  thug  sibh  gràdh  dhomh-sa, 
agus  gu  in  do  chreid  sibh  gur  ann  o  Dhia  a 
thàinig  mi. 

28  i'hàinig  mi  mach  o  'n  Athair,  agus 
tha  mi  air  teachd  chum  an  t-saoghail :  a 
rrs,  tha  mi  fàgail  an  t-saoghail,  agus  a'  dol 
chum  an  Athar. 

29  Thubhairt  a  dheisciobuil  ris,  Feuch, 
a  nis  tha  thu  labhairt  gu  soilleir,  agus 
cha  'n  'eil  thu  labhairt  cosamhJaclid  air 
bith. 

30  A  nis  tha  fhios  againn  gur  aithne  dhuit 
na  h-uile  nithe,  agus  nach  feum  thu  duine 
air  bith  a  dh'  fheòraich  dhiot :  air  a  shon 

so  tha  sinn  a'  creidsinn  gur  ann  o  Dhia  a 
thàinig  thu. 

31  Fhreagair  Iosa  iad,  Am  bheil  sibh  a 
nis  a'  creidsinn  ? 

32  Feuch,  thig  an  t-àm,  seadh,  tha  e 
cheana  air  teachd,  anns  an  sgapar  o  chèile 
sibh,  gach  aon  g'  a  ionad  fèin,  agus  am  fàg 
sibh  mise  a'  m'  aonar :  gidheadh  cha  'n  'eil 
mise  a'  m'  aonar,  oir  tha  an  t- Athair  maille 
rium. 

33  Na  nithe  so  labhair  mi  ribh,  chum 
gu  'm  biodh  sìth  agaibh  annam-sa.  Anns 
an  t-saoghal  bithidh  àmhghar  agaibh  :  ach 
biodh  deadh  mhisneach  agaibh,  thug  mise 
buaidh  air  an  t-saoghal. 

CAIB.  XVII. 

LABHAIR  Iosa  na  briathra  so ;  agus 
thog  e  suas  a  shùilean  gu  nèamh,  ag- 
us  thubhairt  e,  Athair,  thàinig  an  uair ; 
glòraich  do  mhac,  chum  gu  'n  glòraich  do 
Mhac  thusa  mar  an  ceudna : 

2  Chum  mar  a  thug  thu  cumhachd  dha 
air  gach  feoil,  na  h-uile  a  thug  thu  dlia, 
gu  'n  tugadh  esan  dhoibh  a'  bheatha  mhair- 
eannach. 

3  Agus  is  i  so  a'  bheatha  mhaireannach, 
eòlas  a  bhi  aca  ortsa  an  t-aon  Dia  fìor,  ag- 
us  air  Iosa  Criosd  a  chuir  thu  uait. 

4  Ghlòraich  mise  thusa  air  thalamh : 
chrìochnaich  mi  'n  obair  a  thug  thu  dhomh 
r'  a  dheanamh. 

5  Agus  a  nis,  Athair,  glòraich  thusa  mise 
maille  riut  fèin,  leis  a'  ghlòir  a  bha  agam 
maille  riut  mun  robh  an  saoghal  ann. 

6  Dh'  fhoillsich  mise  t'  ainm  do  na  daoin- 
ìbh  a  thug  thu  dhomh  as  an  t-saoghal :  bu 
leatsa  iad,  agus  thug  thu  dhomh-sa  iad  ; 
agus  choimhid  iad  t'  fhocal. 

7  A  nis  thuig  iad  gur  ann  uait  a  tha  na 
h-uile  nithe,  a  thug  thu  dhomh-sa. 

8  Oir  thug  mi  dhoibh  na  briathran  a 
thug  thusa  dhomh ;  agus  ghabh  siad  iad, 
agus  thuig  iad  gu  fìrinneach  gur  ann  uait- 
sa  thàinig  mi,  agus  chreid  iad  gu  'n  do 
chuir  thu  uait  mi. 

9  Air  an  sonsan  tha  mi  guidhe  :  cha  'n 
'eil  mi  guidhe  air  son  an  t-saoghail,  ach  air 
son  na  muinntir  sin  a  thug  thu  dhomh, 
oir  is  leatsa  iad. 

10  Agus  is  leatsa  na  h-uile  nithe  a  's 
leamsa,  agus  is  leamsa  na  nithe  a  's  leatsa ; 
agus  a  ta  mi  air  mo  ghlòrachadh  annta. 

11  Agus  a  nis  cha  'n  'eil  mise  ni  's  mò 
anns  an  t-saoghal,  ach  a  ta  iadsan  san 
t-saoghal,  agus  a  ta  mise  a'  teachd  a'  d' 
ionnsuidh-sa.  Athair  naoimh,  coimhid 
iadsan  tre  t'  ainm,  a  thug  thu  dhomh-sa, 
chum  gu  'm  bi  iad  'nan  aon,  mar  a  ta 
sinne. 

12  Am  feadh  's  a  bha  mise  maille  riu 
anns  an  t-saoghal,  choimhid  mi  iad  tre 
t'  ainm-sa :  ghlèidh  mi  a'  mhuinntir  a  thug 
thu  dhomh,  agus  cha  do  chailleadh  a  h-aon 
diubh,  ach  mac  an  sgrios  ;  chum  gu  biodh 
an  sgriobtuir  air  a  choimhlionadh. 

13  Agus  a  nis  tha  mi  teachd  a'  d'  ionn- 
suidh-sa ;  agus  tha  mi  labhairt  nan  nithe 
so  anns  an  t-saoghal,  chum  gu  'm  biodh  mo 
ghairdeachas  aca  air  a  choimhlionadh 
annta. 

14  Thug  mi  t'  fhocal  dhoibh  ;  agus  thug 
an  saoghal  fuath  dhoibh,  air  son  nach  ann 


do  'n  t-saoghal  iad,  mar  nach  'eiì  mise  do  'n 
t-saoghal. 

15  Cha  'n  'eil  mi  guidhe  gu  'n  tugadh  tu 
as  an  t-saoghal  iad,  ach  gu  'n  coimhideadh 
tu  o'n  olc  iad. 

16  Cha  'n  'eil  iadsan  do  'n  t-saoghal,  mar 
nach  'eil  mise  do  'n  t-saoghal. 

17  Naomhaich  iad  troimh  an  fhìrinn : 
is  e  t'fhocal-sa  an  fhìrinn. 

18  Mar  a  chuir  thusa  mise  chum  an 
t-saoghail,  mar  sin  chuir  mise  iadsan  chum 
an  t-saoghail. 

19  Agus  air  an  sonsan  tha  mise  ga  m' 
naomhachadh  fèin,  chum  gu  'm  bi  ìadsan 
mar  an  ceudna  air  an  naomhachadh  troimh 
an  fhìrinn. 

20  Agus  cha'n  'eil  mi  guidhe  air  an  son- 
san  a  mhàin,  ach  mar  an  ceudna  air  son 
na  muinntir  sin  a  chreideas  annam-sa 
troimh  am  focal-san : 

21  Chum  gu  'm  bi  iad  uile  'nan  aon ; 
chum  mar  a  ta  thusa,  Athair,  annam-sa, 
agus  mise  annad-sa,  gu  'm  biiadsan  mar  an 
ceudna  'nan  aon  annainne ;  chum  gu  'n 
creid  an  saoghal  gu  'n  do  chuir  thusa  uait 
mi. 

22  Agus  thug  mise  dhoibh-san  a'  ghlòir 
a  thug  thusa  dhomli-sa,  chum  gu  'm  bi  iad 
'nan  aon,  mar  a  ta  sinne  'nar  n-aon  ; 

23  Mise  annta-san,  agus  thusa  annam- 
sa,  chum  gu  'n  deanar  coimhlionta  iad  ann 
an  aon  ;  agus  a  chum  gu  'm  bi  fios  aig  an 
t-saoghal  gu  'n  do  chuir  thusa  uait  mi,  ag- 
us  gu  'n  do  ghràdhaich  thu  iadsan,  mar  a 
ghràdhaich  thu  mise. 

24  Athair,  is  àill  leam  an  dream  a  thug 
thu  dhomh,  gu  'm  bi  iad  maille  rium,  far 
am  bheil  mi ;  chum  gu  faic  iad  mo  ghlòir 
a  thug  thu  dhomh  :  oir  ghràdhaich  thusa 
mi  mun  do  leagadh  bunaite  an  domhain. 

25  Athair  chothromaich,  cha  b'  aithne 
do  'n  t-saoghal  thusa ;  ach  b'  aithne  dhomh- 
sa  thu,  agus  thuig  iad  so  gu  'n  do  chuir 
thusa  uait  mi. 

26  Agus  dh'  fhoillsich  mise  t'  ainm  dhoibh, 
agus  foillsichidh  mi  e,  chum  gu  'm  bi  an 
gràdh  leis  an  do  ghràdhaich  thu  mise, 
annta-san,  agus  mise  annta. 

CAIB.  XVIII. 
5"VTUAIR  a  labhair  Iosa  na  briathra  so, 
J^j  chaidh  e  maille  r'  a  dheisciobluibh 
thairis  air  sruth  Chedroin,  far  an  robh  lios, 
anns  an  deachaidh  e  fèin  agus  a  dheisciob- 
uil. 

2  Agus  b'  aithne  do  Iudas,  abhrath  esan, 
an  t-àit :  oir  thàinig  Iosa  gu  tric  an  sin 
maille  r'  a  dheisciobluibh. 

3  An  sin  air  do  ludas  buidheann  agus 
maoir  fbaotainn  o  na  h-àrd-shagairt  agus 
na  Phairisich,  thàinig  e  do  'n  àit  sin  le 
leusaibh,  agus  lochranaibh,  agus  armaibh. 

4  Uime  sin  air  do  Iosa  fios  a  bhi  aige  air 
na  h-uile  nithibh  a  bha  gu  teachd  air, 
chaidh  e  mach,  agus  thubhairt  e  riu,  Cò 
tha  sibh  ag  iarraidh  ? 

5  Fhreagair  iadsan  e,  Iosa  o  Nasaret. 
Thubhairt  Iosa  riu,  Is  mise  e.  Agus  sheas 
mar  an  ceudna  Iudas,  a  bhrath  esan,  maille 
riu. 

6  An  sin  co  luath  's  a  thubhairt  e  riu, 
Is  mise  e,  chaidh  iad  air  an  ais,  agus  thuit 
iad  air  an  làr. 

7  An  sìn  dh'  flieòraich  e  dhiubh  a  rìs, 
Cò  tha  sibh  ag  iarraidh  ?  Thubhairt  iad- 
san,  Iosa  o  Nasaret. 

8  Fhrea?air  Iosa,  Thubhairt  mi  ribh  gur 
mise  e.  Uime  sin  ma  's  mise  tha  sibh  ag 
ìarraidh,  leigibh  leo  sin  falbh  : 

9  Chum  gu  'n  coimhliontadh  am  focal  a 
ìabhair  e,  Àn  dream  a  thug  thu  dhomh, 
cha  do  chaill  mi  aon  diubh. 

10  An  sin  air  do  Shimon  Peadar  claidh- 
eauih  a  bhi  aige,  tharruing  se  e,  agus 
bhuail  e  òglach  an  àrd-shagairt,  agus  ghearr 
e  a'  chluas  dheas  deth.  Agus  b'  e  ainm  an 
òglaich  Malchus. 

11  An  sin  thubhairt  Iosa  ri  Peadar,  Cuir 
do  chlaidheamh  san  truaill :  an  cupan  a 
thug  m'  Athair  dhorah-sa,  nach  òl  mi  e  ? 

12  An  sin  rug  a'  bhuidheann,  agus  an 
ceannard,  agus  maoir  nan  Iudhach  air  Io- 
sa,  agus  cheangail  iad  e, 

13  Agus  thug  iad  leo  e  air  tùs  gu  Ann- 
as;  (oir  b'  esan  athair-cèile  Chaiaphais,  a 
bha  'na  àrd-shagairt  air  a'  bhliadhna  sin.) 

14  A  nis  b'  e  Caiaphas  a  thug  comhairle 
do  na  h-Iudhaich,  gu  'm  b'  iomchuidh 
gu  'm  faigheadh  aon  duine  bàs  air  son  an 
t-sluaigh. 

15  Agus  lean  Siraon  Peadar  agus  deis- 
ciobul  eile  losa.  B'  aithne  do  'n  àrd-shag- 
airt  an  deisciobul  sin,  agus  chaidh  e  steach 
maille  ri  Iosa  do  chùirt  an  àrd-shagairt. 

16  Ach  sheas  Peadar  aig  an  dorus  an  leth 
rauigh.  Uime  sin  chaidh  an  deisciobul  sin 
eile  a  b'  aithne  do  'n  àrd-shagart  a  mach, 
agus  labhair  e  ris  a'  bhan-dorsair,  agus 
thug  e  Peadar  a  steach. 

17  An  sin  thubhairt  a  bhanoglach  a  bha 
gleidheadh  an  doruis  ri  Peadar,  Nach  ann 
do  dheisciobluibh  an  duine  so  thusa  mar 
an  ceudna  ?  thubhairt  esan,  Cha  'n  ann. 

18  Agus  bha  na  seirbhisich  agus  na  maoir 
'nan  seasamh,  air  dhoibh  teine  guail  a 
chur  suas,  oir  bha  'm  fuachd  ann,  agus  bha 
iad 'gan  garadh  fèin:  agus  bha  Peadar'na 
sheasamh  maille  riu,  agus  'ga  gharadh 
fèin. 

19  An  sin  dh'  fhiosraich  an  t-àrd-shag- 
art  do  Iosa  mu  thimehioll  a  dheisciobul, 
agus  mu  thimchioll  a  theagaisg. 

20  Fhreagair  Iosa  e,  Labhair  mise  gu 
follaiseach  ris  an  t-saoghal ;  theagaisg  mi 
a  ghnàth  anns  an  t-sionagog,  agus  anns  an 
teampull,  far  am  bheil  na  h-Iudhaich  a' 
cruinneachadh  as  gach  àit ;  agus  am  fol- 
ach  cha  do  labhair  mi  ni  air  bith. 

21  C'  ar  son  a  ta  thu  tìosrachadh  dhiom- 
sa?  Fiosraich  dhiubh-san  a  chuala,  ciod 
a  thubhairt  mi  riu  :  feuch,  a  ta  fhios  aca- 
san  ciod  a  thubhairt  mi. 

22  Agus  an  uair  a  thubhairt  e  na  nithe 
so,  bhuail  aon  do  na  maoraibh,  a  bha  'na 
sheasamh  a  làthair,  a  bhas  air  losa,  ag 
ràdh,  An  ann  mar  so  a  fhreagras  tu  an 
t-àrd-shagart  ? 

23  Fhreagair  Iosa  e,  Ma  labhair  rai  gu 
h-olc,  dean  fianuis  air  an  olc  :  ach  ma  's  ann 
gu  maith,  c'  ar  son  a  ta  thu  ga  m'  bhual- 
adh  ? 

24  (A  nis  chuir  Annas  e  ceangailte  gu 
Caiaphas  an  t-àrd-shagart.) 

25  Agus  bha  Simon  Peadar  'na  sheas- 
amh  agus  'ga  gharadh  :  Uime  sin  thubh- 
airt  iad  ris,  Nach  aon  d'  a  dheisciobluibh 


thusa  mar  an  ceudna  ?  Dh'  àicheadh  esan, 
agus  thubhairt  e,  cha  mhi. 

26  Thubhairt  aon  do  sheirbhisich  an 
àrd-shagairt,  (caraid  do  'n  fhear  do  'n 
ghearr  Peadar  a  chluas,)  Nach  faca  mise 
thu  san  lios  maille  ris? 

27  An  sin  dh'  àicheadh  Peadar  a  rìs,  ag- 
us  air  ball  ghoir  an  coileach. 

28  An  sin  thug  iad  Iosa  o  Chaiaphas  gu 
àit  a'  bhreitheanais  :  agus  b'  i  mhaduinn  a 
bh'  ann,  agus  cha  deachaidh  iad  fèin  do  àit 
a'  bhreithèanais,  chum  nach  biodh  iad  air 
an  salachadh;  ach  gu  'n  itheadh  iad  a' 
chàisg. 

29  An  sin  chaidh  Pilat  a  macli  d'  an 
ionnsuidh-san,  agus  thubhairt  e,  Ciod  a' 
chasaid  a  tha  sibh  a'  toirt  an  aghaidh  an 
duine  so  ? 

30  Fhreagair  iadsan  agus  thubhairt  iad 
ris,  Mur  b'  fhear  droch-bheirt  e,  cha  tug- 
amaid  thairis  dhuitse  e. 

31  An  sin  thubhairt  Pilat  riu,  Gabh- 
aìbli-sa  e,  agus  thugaibh  breth  air  a  rèir 
bhur  lagha  fèin.  An  sin  thubhairt  na 
h-Iudhaich  ris,  Cha  'n  'eil  e  ceaduichte 
dhuinne  neach  air  bith  a  chur  gu  bàs  : 

32  Chum  gu  'm  biodh  focal  Iosa  air  a 
choimhlionadh,  a  labhair  e,  a'  ciallachadh 
ciod  a'  ghnè  bàis  a  bha  e  gu  fhaotainn. 

33  An  sin  chaidh  Pilat  a  steach  a  rìs  do 
àit  a'  bhreitheanais,  agus  ghairm  e  losa, 
agus  thubhairt  e  ris,  An  tusa  Righ  nan 
Iudhach  ? 

34  Fhreagair  Iosa  e,  Am  bheil  thu  ag 
ràdh  so  uait  fèin,  no  an  d'  innis  daoine  eile 
dhuit  e  mu  m'  thimchioll-sa  ? 

35  Fhreaga-ir  Pilat,  An  Iudhach  mise  ? 
Thug  do  chinneach  fèin,  agus  na  h-àrd- 
shagairt  thairis  dhomh-sa  thu  :  ciod  a  rinn 
thu? 

36  Fhreagair  Iosa,  Cha  'n  ann  do  'n 
t-saoghal  so  tha  mo  rìoghachd-sa :  nam 
b'  ann  do  'n  t-saoghal  so  bhiodh  mo  rìogh- 
achd,  dheanadh  mo  sheirbhisich  cogadh, 
chum  nach  tugtadh  thairis  do  na  h-Iudh- 
aich  mi :  ach  a  nis  cha  'n  ann  o  so  a  ta  mo 
rìoghachd. 

37  Air  an  aobhar  sin  thubhairt  Pilat  ris, 
An  righ  thu  ma  seadh  ?  Fhreagair  Iosa, 
Thubhairt  thusa  gur  righ  mi.  'S  ann  chum 
na  crìche  so  a  rugadh  mi,  agus  chum  na 
crìche  so  thàinig  mi  do  'n  t-saoghal,  chum 
gu  'n  deanainn  fianuis  do  'n  fhìrinn.  Gach 
neach  a  ta  air  taobh  na  firinn,  èisdidh  e  ri 
m'  ghuth-sa. 

38  Thubhairt  Pilat  ris,  Ciod  i  an  fhìr- 
inn  ?  Agus  air  dha  so  a  ràdh,  chaidh  e 
mach  a  rìs  chum  nan  Iudhach,  agus  thu- 
bhairt  e  riu,  Cha  'n  'eil  mise  a'  faotainn 
coire  air  bith  ann. 

39  Ach  a  ta  gnàth  agaibh-sa,  gu  'n  leig- 
inn  as  duine  dliuibh  air  a'  chàisg :  uime 
sin  an  àill  leibh  mi  a  leigeadh  righ  nan 
Iudhach  fa  sgaoil  duibh? 

40  An  sin  ghlaodh  iadsan  uile,  ag  ràdh, 
Cha  'n  e  an  duine  so,  ach  Barabas.  A  nis 
b'  fhear-reubainn  Barabas. 

CAIB.  XIX. 

AN  sin  air  an  aobhar  sin  ghlac  Pilat  Io- 
sa,  agus  sgiùrs  se  e. 
2  Agus  dh'  fhigh  na  saighdearan  crùn 
droighinn,  agus  chuir  iad  air  a  clieann 

e,    agus  chuir   iad  falluinn  phurpuir 
uime, 

3  Agus  thubhairt  iad,  Fàilte  ort,  a  righ 
nan  Iudhach !  agus  bhuail  iad  le  'm  bas- 
aibh  e. 

4  An  sin  chaidh  Pilat  a  mach  a  rìs,  ag- 
us  thubhairt  e  riu,  Feuch,  a  ta  mise  'ga 
thoirt  a  mach  do  'ur  n-ionnsuidh,  chum 
gu  'm  bi  fios  agaibh  nach  'eil  mise  faotainn 
coire  sam  bith  ann. 

5  An  sin  thàinig  Iosa  mach,  agus  an 
crùn  droighinn  air,  agus  an  fhalluinn 
phurpuir  uime.  Agus  thubhairt  Pilat  riu, 
Feuch  an  duine  ! 

6  Uime  sin,  an  uair  a  chunnaic  na 
h-àrd-shagairt  agus  na  maoir  e,  ghlaodh 
ìad,  ag  ràdh,  Ceus  e,  ceus  e.  Thubhairt 
Pilat  riu,  Gabhaibh-sa  e,  agus  ceusaibh  e  : 
oir  cha  'n  'eil  mise  a'  faotainn  coire  sam 
bith  ann. 

7  Fhreagair  na  h-Iudhaich  e,  Tha  lagh 
againne,  agus  a  rèir  ar  lagha-ne  is  còir  a 
chur  gu  bàs,  air  son  gu  'n  d'  rinn  e  Mac  Dhè 
dheth  fèin. 

8  Uime  sin  an  uair  a  chuala  Pilat  a' 
chainnt  sin,  bu  mhòid  a  bha  dh'  eagal 
air ; 

9  Agus  chaidh  e  steach  a  rìs  do  àit  a' 
bhreitheanais,  agus  thubhairt  e  ri  Iosa,  Cia 
as  duit?  ach  cha  d'  thug  Iosa  freagradh 
air. 

10  An  sin  thubhairt  Pilat  ris,  Nach 
labhair  thu  riumsa  ?  nach  'eil  fhios  agad 
gu  bheil  cumhachd  agam-sa  do  cheusadh, 
agus  gu  bheil  cumhachd  agam  do  chur  fa 
sgaoil  ? 

11  Fhreagair  Iosa,  Cha  bhiodh  cumh- 
achd  air  bith  agad  a'  m'  aghaidh-sa,  mur 
tugtadh  dhuit  o  'n  àird  e :  air  an  aobhar 
sin  an  tì  a  thug  mise  thairis  dhuit,  tha 
aige-san  am  peacadh  a  's  mò. 

12  Agus  o  sin  suas  dh'  iarr  Pilat  a  chur 
fa  sgaoil :  ach  ghlaodh  na  h-ludhaich,  ag 
ràdh,  Ma  leigeas  tu  am  fear  so  fa  sgaoil, 
cha  charaid  do  Cheasar  thu  :  ge  b'  e  neach 
a  ta  'ga  dheanamh  fèin  'na  righ,  tha  e 
labhairt  an  aghaidh  Cheasair. 

13  Uime  sin  an  uair  a  chuala  Pilat  a' 
chainnt  sin,  thug  e  mach  Iosa,  agus  shuidh 
e  air  a'  chaithir-bhreitheanais,  anns  an 
ionad  ris  an  abrar  an  Leac-ùrlar,  ach  anns 
an  Eabhra,  Gabata. 

14  Agus  b'  e  là-ulluchaidh  na  càisge  e, 
agus  mu  thimchioll  na  seathadh  uaire  :  ag- 
us  thubhairt  e  ris  na  h-Iudhaich,  Feuch 
bhur  righ  ! 

15  Ach  ghlaodh  iadsan  a  mach,  Beir 
uainn,  beir  uainn,  ceus  e.  Thubhairt  Pi- 
lat  riu,  An  ceus  mi  bhur  righ-sa?  Fhreag- 
air  na  h-àrd-shagairt,  Cha  'n  'eil  righ  ag- 
ainne  ach  Ceasar. 

16  An  sin  air  an  aobhar  sin  thug  e  thai- 
ris  dhoibh  e,  gu  bhi  air  a  cheusadh.  Ag- 
us  ghlac  iad  Iosa,  agus  thug  iad  leo  e. 

17  Agus  chaidh  e  mach,  a'  giùlan  a 
chrann-ceusaidh,  do  'n  ionad  d'  an  goirear 
àit  a'  chloiginn,  d'  an  ainm  san  Eabhra, 
Golgota. 

18  An  sin  cheus  iad  e,  agus  dithis  eile 
maille  ris,  fear  air  gach  taobh,  agus  Iosa 
sa'  mheadhon. 

19  Agus  sgrìobh  Pilat  mar  an  ceudna 
tiodal,  agus  chuir  e  air  a'  chrann-cheus- 


aidh  e.  Agus  b'  e  an  sgrìobhadh,  IOSA 
O  NASAKET  RIGH  NAN  IUDH- 
ACH. 

20  Uime  sin  leugh  mòran  do  na  h-Iudh- 
aich  an  tiodal  so  :  oir  bha  'n  t-àit  anns  an 
do  cheusadh  Iosa  fagus  do  'n  bhaile  :  agus 
bha  an  sgrìobhadh  an  Eabhra,  an  Greug- 
ais,  agus  an  Laidin. 

21  An  sin  thubhairt  àrd-shagairt  nan 
Iudhach  ri  Pilat,  Na  sgrìobh,  Righ  nan 
Iudhach ;  ach  gu  'n  dubhairt  e  fèin,  Is  mi 
righ  nan  Iudhach. 

22  Fhreagair  Pilat,  An  ni  a  sgrìobh  mi, 
sgrìobh  mi  e. 

23  An  sin  an  uair  a  cheus  na  saighdear- 
an  Iosa,  ghlac  iad  a  thrusgan,  (agus  rinn 
iad  ceithir  earrannan,  earrann  do  gach 
saighdear,)  agus  a  chòta  mar  an  ceudna  : 
agus  bha  'n  còta  gun  fhuaigheaì,  air  fhigh- 
eadh  o  bhràigh  sìos  gu  h-iomlan. 

24  Thubhairt  iad  uime  sin  eatorra  fèin, 
Na  reubamaid  e,  ach  tilgeamaid  croinn 
air,  cò  aig  a  bhitheas  e :  chum  gu  'n 
coimhliontadh  an  sgriobtuir,  a  ta  'g  ràdh, 
Roinn  iad  mo  thrusgan  eatorra,  agus  thilg 
iad  croinn  air  mo  bhrat.  Air  an  aobhar 
sin  rinn  na  saighdearan  na  nithe  so. 

25  A  nis  sheas  làimh  ri  crann-ceusaidh 
Iosa,  a  mhàthair,  agus  piuthar  a  mhàthar, 
Muire  bean  Chleophais,  agus  Muire  Mag- 
dalen. 

26  Uime  sin  an  uair  a  chunnaic  Iosa  a 
mhàthair,  agus  an  deisciobul  a  b'  ion- 
mhuinn  leis  'na  sheasamh  a  làthair,  thubh- 
airt  e  r'  a  mhàthair,  A  bhean,  feuch  do 
mhac ! 

27  An  sin  thubhairt  e  ris  an  deisciobul, 
Feuch  do  mhàthair  !  Agus  o  'n  àm  sin  a 
mach  thug  an  deisciobul  sin  leis  i  d'  a  thigh 
fèin. 

28  An  dèigh  so  air  do  Iosa  fios  a  bhi 
aige  gu  'n  robh  na  h-uile  nithe  a  nis  air  an 
criochnachadh,  chum  gu  'n  coimhliontadh 
an  sgriobtuir,  thubhairt  e,  Tha  tart  orm. 

29  A  nis  bha  an  sin  soitheach  làn  do 
fhìon  geur :  agus  air  dhoibh-san  spong  a 
lìonadh  do  'n  fhìon  gheur,  agus  a  chur  air 
hisop,  shìn  iad  chum  a  bheoil  e. 

30  An  sin  an  uair  a  ghabh  Iosa  am  fìon 
geur,  thubhairt  e,  Tha  e  crìochnaichte  : 
agus  air  cromadh  a  chinn  da,  thug  e  suas 
a  spiorad. 

31  An  sin  chum  nach  fanadh  na  cuirp 
air  a'  chrann-cheusaidh  air  an  t-sàbaid,  a 
chionn  gu  'm  b'  e  là  an  ulluchaidh  a  bha 
ann,  (oir  bu  là  mòr  an  là  sàbaid  sin,)  dh'- 
iarr  na  h-Iudhaich  air  Pilat  gu  'n  rachadh 
an  luirgne  a  bhriseadh,  agus  gu  'n  tugtadh 
air  falbh  iad. 

32  An  sin  thàinig  na  saighdearan,  agus 
bhris  iad  luirgne  a'  cheud  fhir,  agus  luirgne 
an  fhir  eile,  a  cheusadh  maille  ris. 

33  Ach  air  dhoibh  teachd  chum  Iosa,  an 
uair  a  chunnaic  iad  gu  'n  robh  e  cheana 
raarbh,  cha  do  bhris  iad  a  luirgne-san. 

34  Ach  lot  fear  do  na  saighdearaibh  a 
thaobh  le  sleagh,  agus  air  ball  thàmig  a 
mach  fuil  agus  uisge.  . 

35  Agus  thug  an  tì  a  chunnaic  sin  na- 
nuis,  agus  a  ta  'fhianuis  fìrinneach  :  agus 
a  ta  fhios  aige  gu  bheil  e  labhairt  na  fìr- 
inn,  chum  gu  'n  creideadh  sibhse. 

36  Oir  rinneadh  na  nithe  so  chum  gu  n 

coimhliontadh  an  sgrìobtuir,  Cha  bhrisear 
cnàimh  dheth. 

37  Agus  a  rìs  a  ta  sgriobtuir  eile  ag  ràdh, 
ArahaiÌcidh  iad  air-san  a  lot  iad. 

38  'Na  dhèigh  so,  dh'  iarr  Ioseph  o  Ari- 
matea,  (a  bha  'na  dheisciobul  aig  Iosa,  ach 
am  folach  air  eagal  nan  Iudhach,)  air  Pi- 
lat  comas  corp  Iosa  a  thoirt  leis :  agus  leig 
Pilat  sin  leis.  Thàinig  e  air  an  aobhar  sin, 
agus  thug  e  leis  corp  Iosa. 

39  Thàinig  inar  an  ceudna  Nicodemus, 
(a  thàinig  air  tùs  gu  Iosa  san  oidhche,)  ag- 
us  thug  e  leis  mu  thimchioll  ceud  pund  do 
mhirr  agus  do  aloes  air  am  measgadh  feadli 
a  chèile. 

40  An  sin  ghabh  iad  corp  Iosa,  agus 
cheangail  iad  e  ann  an  lìon-eudaichibh, 
maille  ris  an  spìosraidh,  mar  is  gnàth  leis 
na  h-Iudhaich  adhlac  a  dheanamh. 

41  A  nis  bha  lios  anns  an  àit  an  do 
cheusadh  e ;  agus  anns  an  lios  uaigh 
nuadh,  anns  nach  do  chuireadh  aon  duine 
riamh. 

42  Air  an  aobhar  sin  air  son  ulluchaidh 
càisge  nan  Iudhach,  do  bhrìgh  gu  'n  robh 
an  uaigh  am  fagus,  chuiriad  losa  an  sin. 

CAIB.  XX. 

AIR  a'  cheud  là  do  'n  t-seachduin  thài- 
nig  Muire  Magdalen  gu  raòch,  agus 
an  dorchadas  fathast  ann,  chum  na  h- 
uaighe,  agus  chunnaicia'  chlachair  a  tog- 
ail  o  'n  uaigh. 

2  Ruith  i  an  sin,  agus  thàinig  i  gu  Si- 
raon  Peadar,  agus  gus  an  deisciobul  eile  a 
b'  ionmhuinn  le  Iosa,  agus  thubhairt  iriu, 
Thug  iad  leo  an  Tighearn  as  an  uaigh,  ag- 
us  cha  'n  'eil  f  hios  againn  c'  àit  an  do  chuir 
iad  e. 

3  Uime  sin  chaidh  Peadar  a  mach,  agus 
an  deisciobul  sin  eile,  agus  thàinig  iad 
chum  na  h-uaighe. 

4  Agus  ruith  iad  'nan  dithis  cuideachd : 
agus  ruith  an  deisciobul  eile  ni  bu  luaithe 
na  Peadar,  agus  thàinig  e  air  tùs  chum  na 
h-uaighe. 

5  Agus  air  cromadh  sìos  da,  chunnaic 
e  'n  lìon-eudach  'na  luidhe  ;  gidheadh  cha 
deachaidh  e  steach. 

6  An  sin  thàinig  Simon  Peadar  'ga 
leantuinn,  agus  chaidh  e  steach  do  'n 
uaigh,  agus  chunnaic  e  'n  lìon-eudach  'na 
luidhe ; 

7  Agus  au  neapaicin  a  bha  m'  a  cheann, 
cha  'n  ann  'na  luidhe  maille  ris  an  lìon-eud- 
ach,  ach  air  leth  air  fhilleadh  ann  an  aon 
àit. 

8  An  sin  chaidh  a  steach  mar  an  ceud- 
na  an  deisciobul  sin  eile  a  thàinig  air  tùs 
chum  na  h-uaighe,  agus  chunnaic,  agus 
chreid  e. 

9  Oir  cha  do  thuig  iad  fathast  an  sgrìob- 
tuir,  gu  'm  b'  èigin  gu  'n  èireadh  esan  a  rìs 
o  na  marbhaibh. 

10  An  sin  dh'  imich  na  deisciobuil  a  rìs 
chuni  an  cuideachd  fèin. 

11  Ach  sheas  Muire  aig  an  uaigù  a 
muigh,  a'  gul :  agus  ag  gul  d'  i  chroin  i  sìos, 
ag  amharc  a  steach  do  'n  uaigh, 

12  Agus  chunnaic  i  dà  aingeal  ann  an 
culaidhibh  geala,  'nan  suidhe,  fear  aig  a' 
cheann,  agus  fear  aig  na  cosaibh,  san  àit 
an  robh  corp  Iosa  'na  luidhe ; 


13  Agus  thubhairt  iadsan  rithe,  A 
bhean,  c  ar  son  a  ta  thu  gul  ?  Tliubhairt  i 
riu,  Air  son  gu  'n  d'  thug  iad  mo  Thighearn 
leo,  agus  nach  'eil  fhios  agam  c'  àit  an  do 
chuir  iad  e. 

14  Agus  an  uair  a  thubhairt  i  so,  phill  i 
air  a  h-ais,  agus  chunnaic  i  Iosa  'na  sheas- 
amh,  agus  cha  d'  aithnich  i  gu  'm  b'  e  losa 
bha  ann. 

15  Thubhairt  Iosa  rithe,  A  bhean,  c'  ar 
son  a  ta  thu  gul  ?  cò  tha  thu  'g  iarraidh? 
air  saoilsinn  d'  ise  gu  'm  b'  e  an  gàradair  a 
bh'  ann,  thubhairt  i  ris,  A  thighearn,  ma 
thug  thusa  leat  e,  innis  dhomh-sa  c'  àit  au 
do  chuir  thu  e,  agus  bheir  mise  leam  e. 

16  Thubhairt  losa  rithe,  A  Mhuire.  Air 
tionndadh  dh'  ise,  thubhairt  i  ris,  Rabboni, 
'se  sin  r'  a  ràdh,  A  Mhaighstir. 

17  Thubhairt  Iosa  rithe,  Na  bean  rium  ; 
oir  cha  deachaidh  mi  fathast  suas  chum 
m'  Athar :  ach  imich  chum  mo  bhràithre, 
agus  abair  riu,  Tha  mise  dol  suas  chum 
m'  Athar  fèin  agus  bhur  n-Athar-sa,  agus 
chum  mo  Dhè  fèin  agus  bhur  Dè-sa. 

18  Thàinig  Muire  Magdalen  agus  dh'- 
innis  i  do  na  deisciobluibh,  gu  'm  fac  i  an 
Tighearn,  agus  gu  'n  dubhairt  e  na  nithe 
so  rithe. 

19  Agus  air  teachd  do  'n  fheasgar  an  là 
sin  fèin,  air  a'  cheud  là  do  'n  t-seachduin, 
agus  na  dorsa  dùinte  far  an  robh  na  deis- 
ciobuil  cruinn  air  eagal  nan  Iudhach, 
thàinig  Iosa  agus  sheas  e  sa'  mheadhon, 
agus  thubhairt  e  riu,  Sìth  dhuibh. 

20  Agus  air  dha  so  a  ràdh,  nochd  e 
dhoibh  a  làmhan  agus  a  thaobh.  An  sin 
bha  aoibhneas  air  na  deisciobluibh  an  uair 
a  chunnaic  iad  an  Tigliearn. 

21  An  sin  thubhairt  Iosa  riu  a  rìs,  Sìth 
dhuibh  :  mar  a  chuir  an  t-Athair  uaith 
mise,  mar  sin  ata  mise  'gur  cur-sa  uam. 

22  Agus  air  dha  so  a  ràdh,  shèid  e  orra, 
agus  thubhairt  e  riu,  Gabhaibh-sa  an 
Spiorad  naomh. 

23  Cò  air  bith  iad  d'  am  maith  sibh  am 
peacanna,  tha  iad  maitlite  dhoibh  ;  agus 
cò  air  bith  iad  d'  an  cum  sibh  am  peac- 
anna  sun  am  maitheadh,  tha  iad  air  an 
cumail. 

24  Ach  cha  robh  Tomas,  aon  do  'n  dà 
fhear  dheug,  d'  an  goirear  Didimus,  maille 
riu,  'nuair  a  thàinig  Iosa. 

25  Uime  sin  thubhairt  na  deisciobuil  eile 
ris,  Chunnaic  sinne  an  Tighearn.  Ach 
thubhairt  esan  riu,  Mur  faic  mise  aileadh 
nan  tairngean  'na  làmhaibh,  agus  mur  cuir 
mi  mo  mheur  ann  an  aileadh  nan  tairn- 
gean,  agus  mur  cuir  mi  mo  làmh  'na 
thaobh,  cha  chreid  mi. 

26  Agus  an  ceann  ochd  làithean  'na 
dhèigh  sin,  bha  a  dheisciobuil  a  rìs  a 
stigh,  agus  Tomas  maille  riu :  thàinig 
Iosa,  agus  na  dorsa  dùinte,  agus  sheas  e 
sa'  mheadhon,  agus  thubhairt  e,  Sìth 
dhuibh. 

27  'Na  dhèigh  sin  thubhairt  e  ri  Tomas, 
Cuir  an  so  do  mheur,  agus  feuch  mo  làmh- 
an  ;  agus  sìn  an  so  do  làmh,  agus  cuir  a'  m' 
thaobh  i :  agus  na  bi  mi-chreideach,  ach 
creideach. 

28  Agus  fhreagair  Toraas,  agus  thubh- 
airt  e  ris,  Mo  Thighearn  agus  mo  Dhia. 

29  Thubhairt  Iosa  ris,  Air  son  gu  faca 

tu  mi,  a  Thomais,  chreid  thu:  is  heann- 
aichte  iadsan  nach  faca,  agus  a  chreid. 

30  Agus  rinn  Iosa  gu  fìrinneach  mòran 
do  mhìorbhuilibh  eile  am  fianuis  a  dheis- 
ciobul,  nach  'eil  sgrìobhta  san  leabhar  so. 

31  Ach  tha  iad  so  sgrìobhta,  chum  gu  'n 
creideadh  sibh  gur  e  Iosa  an  Criosd  Mac 
Dhè,  agus  ag  creidsinn  duibh,  gu  'm  biodh 
agaibh  beatha  troimh  'ainm-san. 

CAIB.  XXI. 

AN  dèigh  nan  nithe  sin  dh'  fhoillsich 
Iosa  e  fèin  arìs  d'  a  dheisciobluibh  aig 
rauir  Thiberiais;  agus  air  an  dòigh  so 
nochd  se  efèin: 

2  Bha  maille  r'  a  chèile  Simon  Peadar, 
agus  Tomas  d'  an  goirear  Didimus,  agus 
Natanael  o  Chàna  Ghalile,  agus  mic  She- 
bede,  agus  dithis  eile  d'  a  dheisciobluibh. 

3  Thubhairt  Simon  Peadar  riu,  Tha  mi 
dol  a  dh'  iasgach.  Thubhairt  iadsan  ris, 
Tha  sinne  a'  dol  maille  riut.  Dh'  imich  iad 
a  mach,  agus  chaidh  iad  a  steach  do  luing 
air  ball ;  agus  cha  do  ghlac  iad  ni  air  bith 
an  oidhche  sin. 

4  Ach  an  uair  a  bha  a'  mhaduiun  a  nis 
uir  teachd,  sheas  Iosa  air  an  tràigh:  gidh- 
eadh  cha  robh  fhios  aig  na  deisciobluibh 
gu  'm  b'  e  Iosa  bha  ann. 

5  An  sin  thubhairt  Iosa  riu,  A  chlann, 
am  blieil  biadh  air  bith  agaibh  ?  Fhreagair 
iadsan  e,  Cha  'n  'eil. 

6  Agus  thubhairt  esan  riu,  Tilgibh  an 
lìon  air  an  taobh  deas  do  'n  luing,  agus 
gheibh  sibh.  Thilg  iad  uime  sin,  agus  a 
nis  cha  b'  urrainn  iad  a  tharruing  air  son 
lìonmhoireachd  an  èisg. 

7  Uime  sin  thubhairt  an  deisciobul  sin, 
a  b'  ionmhuinn  le  Iosa,  ri  Peadar,  Is  e  n 
Tighearn  a  ta  ann.  A  nis  an  uair  a 
chuala  Simon  Peadar  gur  e  an  Tighearn  a 
bh'  ann,  cheangail  e  a  chòt-uachdairwirae, 
(oir  bha  e  lomnochd,)  agus  thilg  se  e  fèin 
sa'  mhuir. 

8  Thàinig  na  deisciobuil  eile  ann  an 
luing  bhig;  (oir  cha  robh  iad  fada  o  thìr, 
ach  mu  thimchioll  dà  cheud  làmh-choille,) 
a'  tarruing  an  lìn  èisg. 

9  Uime  sin  an  uair  a  thàinig  iad  air  tìr, 
chunnaic  iad  grìosach  an  sin,  agus  iasg  air 
a  chur  oirre,  agus  aran. 

10  Thubhairt  Iosa  riu,  Thugaibh  an  so 
do  'n  iasg  a  ghlac  sibh  a  nis. 

11  Chaidh  Simon  Peadar  suas,  agus 
tharruing  e  an  lìon  gu  tìr,  làn  do  iasgaibh 
mòra,  ceud  agus  leth-cheud  agus  tri  :  ag- 
us  ged  bha  'n  uiread  sin  ann,  cha  do  bhris- 
eadh  an  lìon. 

12  Thubhairt  Iosa  riu,  Thigibh,  gabh- 
aibh  bhur  dìnneir.  Agus  cha  robh  a 
chridhe  aig  a  h-aon  do  na  deisciobluibh 
fheòraich  dheth,  Cò  thusa  ?  oir  dh'  aith- 
nich  iad  gur  e  an  Tighearn  a  hha  ann. 

13  Au  sin  thàinig  Iosa,  agus  ghlac  e 


aran,  agus  thug  e  dhoibh  e,  agus  iasg  mar 
an  ceudna. 

14  Is  i  so  a  nis  an  treas  uair  a  nochd 
losa  e  fèin  d'  a  dheisciobluibh,  an  dèigh 
dha  èirigh  o  na  marbhaibh. 

15  An  sin  an  dèigh  dhoibh  an  dìnneir  a 
ghabhail,  thubhairt  Iosa  ri  Simon  Peadar, 
A  Shimoin  mhic  Ionais,  am  bheil  barrachd 
gràidh  agad  dhomh-sa  orra  sin?  Thubh- 
airt  e  ris,  Tha,  a  Thighearn  ;  tha  fios  agad 
gur  toigh  leam  thu.  Thubhairt  e  ris, 
Beathaich  m'  uain. 

16  Thubhairt  e  ris  a  rìs  an  dara  uair,  A 
Shimoin  mhic  Ionais,  an  toigh  leat  mise  ? 
Thubhairt  e  ris,  Seadh,  a  Thighearn;  tha 
fios  agad  gur  toigh  leam  thu.  Thubhairt 
e  ris,  Beathaich  mo  chaoraich. 

17  Thubhairt  e  ris  an  treas  uair,  A  Shi- 
moin  mhic  Ionais,  an  toigh  leat  mise  ? 
Bha  Peadar  doilich  a  chionn  gu  'n  dubh- 
airt  e  ris  an  treas  uair,  An  toigh  leat  mise  ? 
Agus  thubhairt  e  ris,  A  Thighearn,  is 
aithne  dhuit  na  h-uile  nithe  ;  tha  fhios 
agad  gur  toigh  leam  thu.  Thubhairt  Iosa 
ns,  Beathaich  mo  chaoraich. 

18  Gu  deimhin  deimhin  a  ta  mi  ag  ràdh 
riut,  an  uair  a  bha  thu  òg,  chrioslaich  thu 
thu  fèin,  agus  dh'  imich  thu  an  taobh  bu 
mhiann  leat :  ach  an  uair  a  bhios  tu  aos- 
mhor,  sìnidh  tu  mach  do  làmhan,  agus 
crioslaichidh  neach  eile  thu,  agus  bheir  e 
thu  an  taobh  nach  àill  leat. 

19  So  thubhairt  e,  a'  ciallachadh  ciod  a' 
ghnè  bàis  leis  an  tugadh  e  glòir  do  Dhia. 
Agus  air  dha  so  a  ràdh,  thubhairt  e  ris, 
Lean  mise. 

20  An  sin  air  do  Pheadar  tionndadh, 
chunnaic  e  an  deisciobul  a  b'  ionmhuinn  le 
Iosa,  a'  leantuinn  ;  an  tì  mar  an  ceudna  a 
luidh  air  uchd  Iosa  air  a  shuipeir,  agus  a 
thubhairtris,  A  Thighearn,  cò  e  a  bhrath- 
as  thu  ? 

21  Air  do  Pheadar  esan  fhaicinn,  thubh- 
airt  e  ri  Iosa,  A  Thighearn,  ciod  a  ni  am 

22  Thubhairt  Iosa  ris,  Ma  's  àill  leam-sa 
e  dh'  fhantuinn  gus  an  tig  mi,  ciod  e  sin 
duitse  ?  Lean  thusa  mise. 

23  Uime  sin  chaidh  an  ràdh  so  mach  am 
measg  nam  bràithre,  nach  faigheadh  an 
deisciobul  sin  bàs :  gidheadh  cha  dubhairt 
Iosa  ris,  nach  faigheadh  e  bàs  :  ach,  Ma  's 
i  mo  thoil-sa  e  dh'fhantuinn  gusan  tigmi, 
ciod  e  sin  duitse  ? 

24  Is  e  so  an  deisciobul  a  ta  deanamh 
fianuis  air  na  nithibh  so,  agus  a  sgrìobh  na 
nithe  so  :  agus  a  ta  f hios  againne  gu  bheil 
'fhianuis  fìor. 

25  Agus  a  ta  mar  an  ceudna  mòran  do 
nithibh  eile  a  rinn  losa,  agus  nam  biodh 
iad  uile  sgrìobhta,  is  i  mo  bharail  nach 
cumadh  an  saoghal  fèin  na  rachadh  a 
sgrìobhadh  do  leabhraichibh.  Amen. 

CAIB.  I. 

EINN  mi  an  ceud  leabhar,  a  Theophi- 
luis,  iuu  thimchiol]  nan  uile  nithe  a 
thòisich  Iosa  air  a  dlieanamh  agus  a 
theagasg, 

2  Gus  an  là  an  do  thogadh  suas  e,  an 
dèigh  dha,  troimh  an  Spiorad  Xaonih, 
àitlTeautan  a  thoirt  do  na  h-abstolaibh  a 
thagh  e : 

3  D'  an  d'  rinn  e  mar  an  ceudna  e  fèin  a 
nochdadh  beò  an  dèigh  'fhulangais,  le 
mòran  do  chomharaibh  fìrinneach,  air  dha 
blù  air  fhaicinn  leo  feadh  dhà  fhichead  là, 
agus  e  labhairt  mu  na  nitliibh  sin  a  bhuin- 
eadh  do  rìoghachd  Dhè : 

4  Agus  afr  dha  bhi  maille  riu,  dh'  àithn 
e  dhoibh  gun  iad  a  dhel  o  Ierusalem,  ach 
feitheamh  ri  gealladh  an  Athar,  ars'  esan, 
a  chuala  sibh  uamsa. 

5  Oir  bi  aist  Eoiu  gu  deimhin  le  uisge : 
ach  baistear  sibhse  lels  an  Spiorad  naomh, 
air  bheag  do  làithibh  an  dèigh  so. 

6  Uime  sin  an  uair  a  chruinnich  iad  an 
ceanu  a  chèile,  dh'  fheòraich  iad  deth,  ag 
ràdli,  A  Thighearn,  an  aisig  thu  san  àm  so 
an  rìoghachd  do  Israel  ? 

7  Ach  thubhairt  esan  riu,  Cha  bhuin  e 
dhuibh-sa  fios  nan  aimsir  no  nan  àm 
fhaotainn,  a  chuir  an  t-Athair  "na  chumh- 
achd  fèin. 

8  Ach  gheibh  sibhse  cumhachd  an  uair 
a  thig  an  Spiorad  naomh  oirbh :  agus  bith- 
idh  sibh  "nur  fianuisibh  dliomh-sa,  araon 
ann  an  Ierusalem,  agus  ann  an  Iudea  uile, 
agus  ann  an  Samarfa,  agus  gu  iomali  na 
talmhainn. 

9  Agus  an  uair  a  thubhairt  e  na  nithe 
so,  thogadh  suas  e,  agus  iadsan  "ga  fhaic- 
inn ;  agus  thug  neul  as  an  sealladh  e. 

-  10  Agus  am  feadh  a  bha  iadsan  a'  geur- 
amharc  gu  nèamh,  agus  esan  a"  dol  suas, 
feuch,  sheas  dithis  fhear  làimh  riu  ann  an 
eudach  geal ; 

11  Agus  thubhairt  iad,  Fheara  Ghalile, 
c'  ar  son  a  ta  sibh  'nur  seasamh  ag  amharc 
gu  nèamh  ?  An  t-Iosa  so  a  thogadh  suas 
uaibh  gu  nèamh,  is  amhuil  sin  a  thig  e, 
mar  a  chunnaic  sibh  e  a'  dol  gu  nèamh. 

12  An  sin  phill  iad  gu  Ierusalem,  o  'n 
t-sliabh  ris  an  abrar  sliabh  nan  crann-oladh, 
a  tha  'm  fagus  do  lerusalem,  astar  là  sàbaid 
as. 

13  Agus  an  uair  a  thàinig  iad  a  stigh, 
chaidh  iad  suas  do  sheòmar  uachdarach, 
far  an  robh  a"  fantuinn  Peadar,  agns  Seu- 
mas,  agus  Eoin,  agus  Aindreas,  Philip,  ag- 
us  Tomas,  Bartolomeus,  agus  Mata,  Seu- 
mas  mac  Alpheuis,  agus  Simon  Selotes, 
agus  ludas  bràthair  Sheumais. 

14  Bhuanaich  iad  so  uile  a  dh'  aon  inn- 
tinn  aan  an  urnuigh,  [agus  an  guidhe,] 


maille  ris  na  mnaibh,  agTis  Muire  màthair 
Iosa,  agus  maille  r'  a  bhràithribh. 

15  Agus  anns  na  làithibh  sin  dh'  èirich 
Peadar  ann  am  meadiion  nan  deisciobnl, 
agus  thubhairt  e,  (b'  e  àireamh  nan  ainm  a 
bha  làthair,  mu  thimchioll  ceud  agus  fich- 
ead,) 

|     16  Fheara  agus  a  bhràithre,  b'  èigin  an 
sgriobtuir  so  bhi  air  a  choimhlionadh,  a 
1  roimh-labhair  an  Spiorad  naomh  le  beul 
l  Dhaibhidh  timchioll  Iudais,  a  bha  'na 

cheann-iuil  aca-san  a  ghlac  Iosa. 
'    17  Oir  bha  e  air  àireamh  maille  ruinne, 
i  agus  fhuair  e  cuibhrionn  do  'n  fhritheal- 
i  adh  so. 

18  A  nis  cheannaich  am  fear  so  fearann 
■  le  duais  na  h-eucorach  ;  agus  air  dha  tuit- 
j  eam  sìos  air  'aghaidh,  sgàin  e  sa'  mheadh- 

on,  agus  bhrùchd  a  mhionach  uile  mach. 
!    19  Agus   rinneadh   so   aithnichte  do 
{  luchd-àiteachaidh  Ierusaleim  uile  ;  air  chor 

as  gu  'n  abrar  ris  an  fhearann  sin  'nan 
I  cainnt  fèin,  Aceldama,  sin  ri  ràdh,  Fear- 

ann  fola. 

!  20  Oir  a  ta  e  sgrìobhta  ann  an  leabhar 
'  nan  Salm,  Biodh  'àite-còmhnuidh  'na 
I  fhàsach,  agus  na  gabhadh  neach  sam  hith 
!  tàmh  ann :  agus,  Glacadh  neach  eile  a 
.  dhreuchd. 

!  21  Air  an  aobhar  sin  is  còir  aon  do  na 
!  daoinibh  sin  a  bha  mailie  ruinne,  rè  na 

h-aimsir  sin  uile  anns  an  deachaidh  an 
!  Tighearna  Iosa  steach  agus  a  mach  "nar 
j  measg-ne, 

22  A'  tòiseachadh  o  bhaisteadh  Eoiu, 
I  gus  an  là  an  do  thogadh  suas  uainn  e,  bhi 
1  air  a  dheanamh  'na  fhianuis  air  'aiseirigh- 

san  maille  ruinne . 
|     23  Agus  sbonraich  iad  dithis,  Ioseph  ris 
1  an  abrar  Barsabas,  d'  am  bu  cho-ainm  lus- 
•  tus,  agus  Matias. 

j  24  Agus  rimi  iad  urnuigh,  agus  thubh- 
j  airt  iad,  Thusa  a  Thighearn,  d'  an  aithne 
I  cridheacha  nan  uile  dhaoine,  foillsich  cò 
j  do  'n  dithis  so  a  thagh  thu, 

25  A  ghabhail  cuibhrinn  do  'n  fhritheal- 
adh  agus  do  "n  abstolachd  so,  o  "n  do  thuit 
I  ludas  le  seacharan,  gu  dol  d'  a  àit  fèin. 
I    26  Agus  thilg  iad  an  crannchur ;  agus 
thuit  an  craunchur  air  Matias  ;  agus  bha  e 
air  àireamh  maille  ris  an  aon  abstol  deug. 

CAIB.  II. 

AGUS  an  uair  a  thàinig  là  na  cuingis, 
bha  iad  gu  lèir  a  dh'  aon  inntinn  ann 
an  aon  àit. 

2  Agus  thàinig  gu  h-obann  toirm  o 
nèamh,  mar  shèideadh  gaoithe  ro  thrèin. 
agus  lìon  i  an  tigh  uile  far  an  robh  iad  nau 
suidhe. 

3  Agus  dh'  fhoillsicheadh  dhoibh  teang- 

anna  sgoilte,  mar  do  theine,  agus  shuidh  e 
air  gach  aon  diubh  fa  leth  : 

4  Agus  lìonadh  iad  uile  leis  an  Spiorad 
naomh,  agus  thòisich  iad  air  labhairt  le 
teangaibh  eile,  a  rèir  mar  a  thug  an  Spior- 
ad  comas  labhairt  dhoibh. 

5  Agus  bha  a'  gabhail  còmhnuidh  ann 
an  Ierusalem,  Iudhaich,  daoine  cràbhach, 
do  gach  uile  chinneach  fo  nèamh. 

6  A  nis  an  uair  a  sgaoileadh  an  t-iom- 
radh  so,  thàinig  an  sluagh  an  ceann  a 
chèile,  agus  bha  iad  fo  amhluadh,  do 
bhrìgh  gu  'n  cuala  gach  aon  iad  a'  labhairt 
'nan  cànain  fèin. 

7  Agus  bha  iad  uile  fo  uamhas  agus 

fhabh  iad  iongantas,  ag  ràdh  r'  a  chèile, 
'euch,  nach  Galilèich  iad  sin  uile  a  ta 
labhairt  ? 

8  Agus  cionnns  a  ta  sinne  'gan  cluinn- 
tinn  gach  aon  'nar  cànain  fèin,  anns  au 
d'  rugadh  sinn  ? 

9  Partaich,  agus  Medich,  agus  Elam- 
aich,  agus  luchd-àiteachaidh  Mhesopo- 
tamia,  Iudea,  agus  Chapadocia,  Phontuis, 
agus  Asia, 

10  Phrigia,  agus  Phamphilia,  na  h-Ei- 
phit,  agus  chrìoch  na  Libia  timchioll  Chi- 
rene,  agus  coigrich  o  'n  Roimh,  Iudhaich 
agus  Proselitich, 

11  Muinntir  Chrete,  agus  Arabia,  tha 
sinn  'gan  cluinntinn  a'  labhairt  'nar  teang- 
aibh  fein  gnìomhara  mòralach  Dhè. 

12  Agus  bha  iad  uile  fo  uamhas,  agus 
ann  an  ioma-chomhairle,  ag  ràdh  gach  aon 
r'  a  chèile,  Ciod  is  ciall  da  so  ? 

13  Ach  thubhairt  dream  eile  a'  fanoid, 
Tha  na  daoine  so  làn  do  fhìon  ùr. 

14  Ach  air  seasamh  do  Pheadar  maille 
ris  an  aon  fhear  deug,  thog  e  a  ghuth,  ag- 
us  thubhairt  e  riu,  Fheara  Iudea,  agus 
sibhse  uile  a  luchd-àiteachaidh  Ierusaleim, 
biodh  fios  so  agaibh,  agus  èisdibh  ri  m' 
bhriathraibh-sa : 

15  Oir  cha  'n  'eil  iad  so  air  mhisg,  mar 
a  ta  sibhse  a'  meas,  oir  is  i  an  treas  uair 
do  'n  là  a  ta  ann. 

16  Ach  is  e  so  an  ni  a  chaidh  labhairt 
leis  an  fhàidh  Ioel : 

17  Agus  tarlaidh  anns  na  làithibh  deir- 
eannach,  (arsa  Dia,)  dòirtidh  mise  do  m' 
Spiorad  air  gach  uile  fheoil ;  agus  ni  bhur 
mic  agus  bhur  nigheana  fàidheadaireachd, 
agus  chi  bhur  n-òganaich  seallanna,  agus 
bruadaraidh  bhur  seann  daoine  bruadar- 
an: 

18  Agus  dòirtidh  mise  air  m'  òglaich,  ag- 
us  air  mo  bhanoglaich  do  m'  Spiorad  anns 
na  làithibh  sin ;  agus  ni  iad  fàidheadair- 
eachd : 

19  Agus  nochdaidh  mise  iongantais  anns 
na  nèamhaibh  shuas,  agus  comharan  air  an 
talamh  shìos  ;  fuil,  agus  teine,  agus  duibh- 
neul  deataich. 

20  Iompaichear  a'  ghrian  gu  dorchadas 
agus  a'  gheaìach  gu  fuil,  mun  tig  là  mòr 
agus  comharaichte  sin  an  Tighearna : 

21  Agus  tàrlaidh,  ge  b'  e  neach  a 
ghairmeas  air  ainm  an  Tigheama,  gu  'n 
tèarnar  e. 

22  Fheara  Israeil,  èisdibh  ris  na  briath- 
raibh  so :  Iosa  o  Nasaret,  duine  a  dhearbh- 
adh  le  Dia  'nur  measg-sa,le  cumhachdaibh 
agus  le  mìorbhuilibh,  agus  le  comharaibh, 


a  rinn  Dia  leis-san  'nur  meadhon-sa,  mar 
a  ta  fhios  agaibh  fèin ; 

23  An  duine  so,  a  thugadh  thairis  le 
comhairle  chinntich  agus  roimh-eòlas  Dè, 
ghlac  sibhse,  agus  le  làmhaibh  dhroch 
dhaoine  cheus  agus  mharbh  sibh  e  : 

24  Neach  a  thog  Dia  suas,  air  dha  piant- 
an  a'  bhàis  fhuasgladh;  do  bhrìgh  nach 
robh  e  'n  comas  gu  'n  cumtadh  esan  leis  : 

25  Oir  thubhairt  Daibhidh  m'  a  thim- 
chioll,  Chunnaic  mi  an  Tighearn  romham 
a  ghnàth ;  oir  a  ta  e  aig  mo  dheas  làimh, 
chura  nach  gluaisteadh  mi. 

26  Air  an  aobhar  so  rinn  mo  chridhe 
gairdeachas,  agus  rinn  mo  theangadh 
aoibhneas :  tuilleadh  fòs,  gabhaidh  m' 
fheoil  còmhnuidh  fhoisneach  ann  an 
dòchas : 

27  Do  bhrìgh  nach  fàg  thu  m'  anam 
shìos  ann  an  ifrinn,  ni  mò  a  dh'  fhuilingeas 
tu  do  d'  naomh  Aon  fèin  gu  faic  e  truaill- 
idheachd. 

28  Dh'  fhoillsich  thu  dhomh-sa  slighean 
na  beatha;  lìonaidh  tu  mi  do  shubhachas 
le  d'  ghnùis. 

29  Fheara  agus  a  bhràithre,  leigibh  leam- 
sa  labhairt  gu  dàna  ribh  mu  'n  phrìomh- 
athair  Daibhidh,  araon  gu  'n  d'  fhuair  e  bàs, 
agus  gu  'n  d'  adhlàiceadh  e,  agus  gu  bheil 
'uaigh  maille  ruinne  gus  an  là  'n  diugh  : 

30  Air  an  aobhar  sin  air  dha  bhi  'na 
fhàidh,  agus  fiosrach  gu  'n  do  mhionnaich 
Dia  le  mionnaibh  dha,  do  thoradh  a  leas- 
raidh,  [a  rèir  na  feòla,  gu  togadli  e  suas 
Criosd,]  gu  suidhe  air  a  righ-chaithir-san. 

31  Air  dhasan  so  a  roimh-fhaicinn,  labh- 
air  e  mu  aiseirigh  Chriosd,  nach  d'  fhàg- 
adh  'anam  ann  an  ifrinn,  agus  nach  fac 
'fheoil  truaillidheachd. 

32  An  t-Iosa  so  thog  Dia  suas,  air  am 
bheil  sinne  uile  'nar  fianuisibh. 

33  Uime  sin  air  dha  bhi-air  àrdachadh 
le  deas  làimh  Dhè,  agus  gealladh  an  Spior- 
aid  naoimh  fhaotainn  o  'n  Athair,  dhòirt  e 
mach  an  ni  so,  a  tha  sibhse  nis  a'  faicinn 
agus  a'  cluinntinn. 

34  Oir  cha  deachaidh  Daibhidh  suas 
chum  nan  nèamh  :  ach  a  ta  e  fèin  ag  ràdh, 
Thubhairt  an  Tighearn  ri  m'  Thighearn, 
Suidh  air  mo  làimh  dheis, 

35  Gus  an  cuir  mi  do  naimhde  'nan  stòl  fo 
d'  chosaibh. 

36  Uime  sin  biodh  fios  gu  cinnteach  aig 
tigh  Israeil  uile,  gu  'n  d'  rinn  Dia  'na 
Thighearn  agus  'na  Chriosd  an  t-Iosa  so 
fèin,  a  cheus  sibhse. 

37  A  nis  an  uair  a  chual  iad  so,  bha  iad 
air  am  bioradh  'nan  cridhe,  agus  thubh- 
airt  iad  ri  Peadar,  agus  ris  a'  chuid  eile  do 
na  h-abstolaibh,  Fheara  agus  a  bhràithre, 
ciod  a  ni  sinn  ? 

38  An  sin  thubhairt  Peadar  riu,  Dean- 
aibh  aithreachas,  agus  bithibh  air  bhur 
baisteadh  gach  aon  agaibh  ann  an  ainm 
Iosa  Criosd,  chum  maitheanais  pheacanna, 
agus  gheibh  sibh  tiodhlac  an  Spioraid 
naoimh. 

39  Oir  a  ta  an  gealladh  dhuibh-sa,  agus 
do  'ur  cloinn,  agus  do  na  h-uile  a  ta  fad  o 
làimh,  eadhon  a  mheud  as  a  ghairmeas  an 
Tighearn  ar  Dia. 

40  Agus  le  mòran  do  bhriathraibh  eile 
rina  e  hanuis  agus  dh'  earalaich  e  iad,  ag 

ràdh,  Saoraibh  sibh  fèin  o  'n  ghinealach 
fhiar  so. 

41  An  sin  bhaisteadh  iadsan  a  ghabh  r'  a 
fhocal  gu  toileacli :  agus  an  là  sin  fèin 
chuireadh  riu  timchioll  tri  mìle  anam. 

42  Agus  bhuanaich  iad  gu  seasmhach 
ann  an  teagasg  nan  abstol,  agus  ann  an  co- 

i  chomunn,  agus  ann  am  briseadh  arain,  ag- 
us  ann  an  urnuighibh. 

43  Agus  thàinig  eagal  air  gach  anam : 
i     agus  rmneadh  mòran  do  mhìorbhuijibh 

agus  do  chomharaibh  leis  na  h-abstolaibh. 

44  Agus  bha  iadsan  uile  a  chreid  ann  an 
aon  àit,  agus  bha  na  h-uile  nithe  aca  coit- 
chionn ; 

45  Agus  reic  iad  an  seilhh  agus  am 
i    .  maoin,  agus  roinn  iad  air  na  h-uile  iad,  a 

rèir  mar  a  bha  feum  gach  neach. 

i  46  Agus  ag  buanachadh  dlioibh  gach  là 
a  dh'  aon  inntinn  anns  an  teampull,  agus 
a'  briseadh  arain  o  thigh  gu  tigh,  chaith 
iad  am  biadh  le  gàirdeachas  agus  le  aon- 
fhillteachd  cridhe, 

ì  47  A'  moladh  Dhè,  agus  deadh-ghean 
aca  o  'n  t-sluagh  uile.  Agus  chuir  an  .Tigh- 
earn  gach  là  ris  an  eaglais  an  dream  a 
thèaruinear. 

CAIB.  III. 

AGUS  chaidh  Peadar  agus  Eoin  le  chèile 
suas  do  'n  teampull,  aig  uairnah-ur- 
i     nuigh,  eadhon  an  naothadh  uair. 

2  Agus  bha  duine  àraidh  a  bha  'na 
i  i  bhacach  o  bhroinn  a  mhàthar  air  a  ghiùl- 

an,  neach  a  chuireadh  gach  là  aig  dorus 
sìn  an  teampuill  ris  an  abrar  Sgiamhach, 
a  dh'  iarraidh  dèirce  orra-san  a  bha  dol  a 
steach  do  'n  teampull : 

3  Neach,  an  uair  a  chunnaic  e  Peadar 
i     agus  Eoin  air  tì  dol  a  steach  do  'n  teampull, 

a  dh'  iarr  dèirc. 
i        4  Agus  air  do  Pheadar  sealltuinn  gu 
geur  air,  maille  ri  Eoin,  thubhairt  e,  Amh- 
airc  oirnne. 

i       5  Agus  thug  esan  aire  dhoibh  an  doch- 

as  gu  'm  faigheadh  e  ni-èigin  uatha. 
6  An  sin  thubhairt  Peadar,  Airgiod  no 

òr  cha  'n  'eil  agam  ;  ach  an  ni  a  ta  agam, 
j    so  bheir  mi  dhuit :  An  ainm  Iosa  Criosd 

o  Nasaret,  èirich  agus  imich. 
)       7  Agus  air  dha  breith  air  a  làimh  dheis, 

thog  e  suas  e  ;  agus  air  ball  neartaicheadh 
:     'aobronnan  agus  a  throidhean. 
s       8  Agus  leum  e  suas,  agus  sheas,  agus 
*    dh'  imich  e,  agus  chaidh  e  steach  maille  riu 

do  'n  teampull,  ag  imeachd,  agus  a'  leum- 
i    naich,  agus  a'  toirt  cliu  do  Dhia. 

9  Agus  chunnaic  an  sluagh  uile  e  ag  im- 
1    eachd,  agus  a'  toirt  cliu  do  Dhia. 

10  Agus  dh'  aithnich  iad  esan  gu  'm  b'  e  a 
bha  'na  shuidhe  aig  geata  Sgiamhach  an 

.  I  teampuill  ag  iarraidh  dèirce  :  agus  lìonadh 
s  iad  le  h-iongantas  agus  le  h-uamhas  air 
i  son  an  ni  sin  a  thachair  dha. 
a,  1  11  Agus  ag  cumail  Pheadair  agus  Eoin, 
\i  [do  'n  bhacach  a  chaidh  leigheas,]  ruith  an 
sluagh  uile  d'  an  ionnsuidh  anns  an  sgàth- 
]5  thigh  ris  an  abrar  sgàth-thigh  Sholaimh, 
o   làn  iongantais. 

m      12  Agus  an  uair  a  chunnaic  Peadar  so, 
fhreagair  e  an  sluagh,  Fheara  Israeil,  c'  ar 
1»    son  a  ta  iongantas  oirbh  mu  'n  ni  so  ?  no 
i»    c'  ar  son  a  ta  sibh  a'  geur-amharc  oirnne, 


mar  gu  b*  ann  le  ar  cumhachd  no  ar  naomh- 
achd  fèin  a  thug  sinn  air  an  duine  so  im- 
eachd  ? 

13  Ghlòraich  Dia  Abrahaim,  agus  Isaaic, 
agus  Iacoib,  Dia  ar  n-aithriche  a  Mhac  Io- 
sa ;  a  thug  sibhse  thairis,  agus  a  dh'  àich- 
eadh  sibh  an  làthair  Philait,  an  uair  a  b'  i 
a  bhreth  a  chur  fa  sgaoil. 

14  Ach  dh'  àicheadh  sibhse  an  t-Aon 
naomh,  agus  am  Fìrean,  agus  dh'  iarr  sibh 
mortair  a  thiodhlacadh  dhuibh  ; 

15  Agus  mharbh  sibh  Prionnsa  na 
beatha,  a  thog  Dia  o  na  marbhaibh  ;  air  am 
bheil  sinne  'nar  fianuisibh. 

16  Agus  tre  chreidimh  'na  ainm  neart- 
aich  e  an  tì  so,  a  tha  sibhse  a'  faicinn,  ag- 
us  a  's  aithne  dhuibh  :  seadh,  thug  'ainm- 
san  agus  an  creidimh  a  ta  trìd-san,  dhasan 
an  t-slàinte  iomlan  so  'nur  làthair-sa  uile. 

17  Agus  a  nis,  a  bhràithre,  tha  fhios  ag- 
am  gur  ann  troimh  aineolas  a  rinn  sibh  e, 
mar  a  rinn  mar  an  ceudna  bhur  n-uachd- 
arain. 

18  Ach  choimhlion  Dia  air  an  dòigh  so 
na  nithe  sin  a  roimh-fhoillsich  e  le  beul 
'fhàidhean  uile,  gu  'm  fuilingeadh  Criosd. 

19  Air  an  aobhar  sin  deanaibh-sa  aith- 
reachas  agus  bithibh  air  bhur  n-iompach- 
adh,  chum  gu  'm  bi  bhur  peacanna  air  an 
glanadh  as,  'nuair  a  thig  amanna  fionn- 
uaireachd  o  làthair  an  Tighearn, 

20  Agus  a  ehuireas  e  Iosa  Criosd  d'  ur 
ionnsuidh,  a  chaidh  roimh-orduchadh  : 

21  Neach  is  èigin  do  nèamh  a  ghabhail 
gu  aimsiribh  aisig  nan  uile  nithe,  air  an 
do  labhair  Dia  le  beul  'fhàidhean  naomha 
uile,  o  thoiseach  an  t-saoghail. 

22  Oir  gu  fìrinneach  thubhairt  Maois 
ris  na  h-aithrichibh,  Togaidh  an  Tighearn 
bhur  Dia  suas  fàidh  dhuibh,  do  'ur  bràith- 
ribh,  mar  mise ;  ris-san  èisdidh  sibh  anns 
na  h-uile  nithibh  a  labhras  e  ribh. 

23  Agus  tarlaidh,  gach  anam  nach  èrèd 
ris  an  fhàidh  sin,  gu  'n  sgriosar  a  mach  as 
an  t-sluagh  e. 

24  Seadh,  dh'  fhoillsich  na  fàidhean  uile 
o  Shamuel,  agus  iadsan  a  lean  o  sin,  a 
mheud  diubh  as  a  labhair,  roimh-làimh  mu 
na  làithibh  so. 

25  Is  sibhse  clann  nara  fàidhean,  agus 
a'  choimhcheangail  a  rinn  Dia  r'  ar  n-aith- 
richibh,  ag  ràdh  ri  Abraham,  agus  ann 
ad  shliochd-sa  bithidh  uile  theaghlaiche 
na  talmhainn  air  am  beannachadh. 

26  Air  do  Dhia  a  mhac  Iosa  thogail 
suas,  chuir  e  do  'ur  n-ionnsuidh-sa  e  air 
tùs,  chum  gu  'm  beannaicheadh  e  sibh 
leis  gach  aon  agaibh  iompachadh  o  bhur 
lochdaibh. 

CAIB.  IV. 

AGUS  am  feadh  'sa  bha  iad  a'  labhairt 
ris  an  t-sluagh,  thàinig  orra  na  sag- 
airt,  agus  ceannard  an  teampuill,  agus  na 
Sadusaich ; 

2  Agus  bha  iad  fo  dhoilgheas  gu  'n  robh 
iadsan  a'  teagasg  an  t-sluaigh,  agus  a' 
searmonachadh  tre  Iosa  aiseirigh  nam 
marbh. 

3  Agus  chuir  iad  làmh  annta,  agus  chuir 
iad  am  prìosan  iad  gus  an  là  màireach  : 
oir  b'  e  nis  am  feasgar  a  bh'  ann. 

4  Gidheadh,  chreid  mòran  diubhsan  a 

chual  am  focal ;  agus  b'  e  àireamh  nan 
daoine  timchioll  chùig  mìle. 

5  Agus  tharladh  air  an  là  màireach, 
gu  'n  do  chruinnicheadh  an  ceann  a  chèile 
an  uachdarain,  agus  an  seanairean,  agus 
an  sgrìobhaichean,  ann  an  Ierusalem, 

6  Agus  Annas  aa  t-àrd-shagart,  agus 
Caiaphas,  agus  Eoin,  agus  Alecsander, 
agus  a  mheud  as  a  bha  do  chinneach  an 
àrd-shagairt. 

7  Agus  air  dhoibh  iadsan  a  chur  anns  a' 
mheadhon,  dh'  fhiosraich  iad,  Ciod  e  an 
cumhachd,  no  ciod  e  an  t-ainm  auns  an 
d'  rinn  sibh  so  ? 

8  An  sin  air  do  Pheadar  bhi  air  a  lìon- 
adh  leis  an  Spiorad  naomh,  thubhairt  e 
riu,  Uachdarana  a'  phobuill,  agus  a  shean- 
airean  Israeil, 

9  Ma  tha  sinne  an  diugh  air  ar  ceas- 
nachadli  mu  'n  deadh  ghnìomh  a  rijmeadh 
do  'n  duine  euslan,  cionnus  a  shlànuich- 
eadh  e ; 

10  Biodh  e  aithnichte  dhuibhse  uile,  ag- 
us  do  phobull  Israeil  uile,  gur  ann  tre 
ainm  Iosa  Criosd  o  Nasaret,  a  cheus  sibh- 
se,  a  thog  Dia  o  na  marbhaibh,  eadhon 
trìd-san  a  ta  'n  duine  so  'na  sheasamh  an 
so  'nur  làthair-sa  slàn. 

11  Is  i  so  a'  chlach  sin  a  dhiultadh 
leibhse,  a  luchd  togail,  a  rinneadh  'na 
ceann  na  h-oisne. 

12  Agus  cha  'n  'eil  slàinte  ann  an  neach 
air  bith  eile :  oir  cha  'n  'eil  ainm  air  bith 
eile  fo  nèamh  air  a  thoirt  am  measg 
dhaoine,  tre  am  feud  sinn  bhi  air  ar  tèar- 
nadh. 

13  A  nis  an  uair  a  chunnaic  iad  dànachd 
Pheadair  agus  Eoin,  agus  a  thuig  iad  gu  'm 
bu  daoine  gun  fhòghlum  agus  cumanta 
iad,  ghabh  iad  iongantas;  agus  dh'  aith- 
nich  siad  iad  gu  'n  robh  iadsan  maille  ri 
losa. 

14  Agus  air  faicinn  an  duine  a  leighis- 
eadh  'na  sheasamh  maille  riu,  cha  robh  ni 
air  hith  aca  ri  ràdh  'na  aghaidh. 

15  Agus  an  dèigh  dhoibh  orduchadh 
dhoibh-san  dol  a  mach  as  a'  chomhairle, 
clvuir  iad  an  cinn  cuideachd, 

16  Ag  ràdh,  Ciod  a  ni  sinn  ris  na  daoin- 
ibh  so  ?  Oir  gu  'n  deachaidh  mìorbhuil 
aithnichte  dheanamh  leo,  a  ta  e  follais- 
each  do  luchd-àiteachaidh  lerusaleim  uile, 
agus  cha  'n  urrainn  sinne  àicheadh. 

17  Ach  a  chum  nach  sgaoilear  e  ni  's  mò 
air  feadh  an  t-sluaigh,  bagramaid  orra  gu 
geur,  gun  iad  a  labhairt  ni  's  mò  ri  neach 
air  bith  anns  an  ainm  so. 

18  Agus  air  dhoibh  an  gairm,  dh'  àithn 
iad  dhoibh  gun  iad  a  labhairt  air  chor  sam 
bith,  no  a  theagasg  ann  an  ainm  Iosa. 

19  Ach  fhreagair  Peadar  agus  Eoin  ag- 
us  thubhairt  iad  riu,  Am  bheil  e  ceart  am 
fianuis  Dè,  èisdeachd  rihhse  roimh  Dhia, 
thugaibh  fèin  breth. 

20  Oir  cha  'n  'eil  e  'n  comas  duinne  gun 
na  nithe  a  chunnaic  agus  a  chuala  sinn  a 
labhairt. 

21  Ach  air  dhoibh-san  tuilleadh  bag- 
raidh  a  dheanamh  orra,  leig  iad  as  iad, 
gun  dòigh  air  bith  fhaotainn  air  am  feud- 
adh  iad  peanas  a  dheanamh  orra,  air  son 
an  t-sluaigh:  oir  bha  na  h-uile  a'  toirt 
glòire  do  Dhia  air  son  an  ni  a  rinneadh. 


22  Oir  bha  an  duine  air  an  d'  rinneadh 
am  mìorbhuil  leighis  so  tuilleadh  as  dà 
fhichead  bliadhna  dh'  aois. 

23  Agus  an  uair  a  leigeadh  as  iad,  thài- 
nig  iad  dh'  ionnsuidh  am  muinntir  fèin, 
agus  dh'  innis  iad  na  h-uile  nithe  a  thubh- 
airt  na  h-àrd-shagairt,  agus  na  seanairean 
riu. 

24  Agus  an  uair  a  chual  iadsan  so,  thog 
iad  suas  a  dh'  aon  inntinn  an  guth  ri  Dia, 
agus  thubhairt  iad,  A  Thighearn,  is  tusa 
an  Dia  a  rinn  nèamh  agus  talamh,  agus 
an  fhairge,  agus  na  h-uile  nithe  ta  annta: 

25  A  thubhairt  le  beul  Dhaibhidh  do 
sheirbhisich,  C'  ar  son  a  ghabh  na  Cinnich 
boil,  agus  a  smuainich  an  sluagh  nithe 
dìomhanach  ? 

26  Sheas  rìghrean  na  talmhainn  suas, 
agus  chruinnicheadh  na  h-uachdarain  an 
ceann  a  chèile,  an  aghaidh  an  Tighearn, 
agus  an  aghaidh  a  Chriosd. 

27  Oir  gu  firinneach  chruinnicheadh  au 
ceann  a  chèile,  an  aghaidh  do  Leinibh 
naoimh  Iosa,  a  dh'  ung  thu,  araon  Herod 
agus  Pontius  Pilat,  maille  ris  na  Cinnich, 
agus  sluagh  Israeil, 

28  A  dheanamh  gach  ni  aroimh-orduich 
do  làmh  agus  do  chomhairle  a  bhi  deanta. 

29  Agus  a  nis,  a  Thighearn,  amhairc  air 
am  bagraidhibh :  agus  deònaich  do  d' 
sheirbhisich  fèin,  t'  fhocal  a  labhairt  leis 
gach  uile  dhànachd. 

30  Le  d'  làimh  a  shìneadh  a  mach  chum 
leighis :  agus  gu  'm  bi  comharan  agus  mìor- 
bhuilean  air  an  deanamh  tre  ainm  do  Lein- 
ibh  naoimh  losa. 

31  Agus  air  dhoibh  urnuigh  a  dhean- 
amh,  chrathadh  an  t-àit  anns  an  robh  iad 
cruinn  ;  agus  lìonadh  iad  uile  do  'n  Spior- 
ad  naomh,  agus  labhair  iad  focal  Dè  le 
dànachd. 

32  Agus  bha  aig  a'  chuideachd  a  chreid 
aon  chridhe,  agus  aon  anam  :  agus  ni  mò 
a  thubhairt  neach  air  bith  dhiubh,  gu  'm 
bu  leis  fèin  aon  ni  a  shealbhaich  e ;  ach 
bha  na  h-uile  nithe  coitchionn  aca. 

33  Agus  le  mòr-chumhachd  thug  na 
h-abstoil  fianuis  air  aiseirigh  an  Tighearna 
Iosa  :  agus  bha  mòr-ghràs  orra  uile. 

34  Agus  ni  mò  a  bha  aon  neach  uireas- 
bhuidheach  'nam  measg:  oir  a  mheud  as 
a  bha  'nan  sealbhadairibh  fearainn,  no 
thighean,  air  dhoibh  an  reiceadh,  thug  iad 
luach  nan  nithe  a  chaidh  reiceadh  leo ; 

35  Agus  chuir  iad  aig  cosaibh  nan  abstol 
e :  agus  roinneadh  e  air  gach  neach  a  rèir 
'fheuma. 

36  Agus  air  do  fhearann  a  bhi  aig  Ioses 
d'an  do  ghoireadh  leisnah-abstolaibh  Bar- 
nabas,  (is  e  sin,  air  eadar-theangachadh, 
Mac  na  comhfhurtachd,)  Lebhitheach, 
d'  am  bu  dùthaich  Ciprus, 

37  Reic  se  e,  agus  thug  e  'n  t-airgiod,  ag- 
us  chuir  e  aig  cosaibh  nan  abstol  e. 

CAIB.  V. 

ACH  reic  fear  àraidh  d'  am  b'  ainm  Ana- 
nias,  maille  r'  a  mhnaoi  Saphira,  sealbh 
fearainn, 

2  Agus  cheil  e  cuicl  do  'n  luach,  le  fios  a 
mhnà,  agus  air  dha  cuid-èigin  a  thoirt  leis, 
chuir  e  aig  cosaibh  nan  abstol  e. 

3  Ach  thubhairt  Peadar,  Ananiais,  c'  ar 

son  a  lìon  Satan  do  chridhe  a  dheanamh 
brèige  do  'n  Spiorad  naomh,  agus  a  cheil- 
!  tinu  cuid  do  luach  an  fhearainn  ? 

4  Am  feadh  's  a  dh'fhuirich  e  gun  reic- 
eadh,  nacli  bu  leat  fèin  e  ?  agus  an  dèigh 

|  a  reiceadh  nach  robh  e  a'  d'  chomas  fem  ? 
c'  ar  son  a  smuainich  thu  ann  do  chridhe 
an  gnìomh  so  ?  cha  d'  rinn  thu  breug  do 
dhaoinibh,  ach  do  Dhia. 

5  Agus  an  uair  a  chuala  Anamas  na 
j  !  briathra  so,  thuit  e  sìos,  agus  chaidh  an 
|  i  deò  as:  agus  thàinig  eagal  mòr  air  na 

I  h-uile  a  chuala  na  nithe  so. 
I     6   Agus  air  èirigh  do  na  h-òganaich, 
I  phaisg  iad  an  eudach-mairbh  e,  agus  air 
dhoibb  a  ghiùlan  a  mach,  db'  adhlaic  iad  e. 

7  Agus  tharladh  timchioll  tri  uaire  'na 
dhèigh  sin,  gu  'n  d'  thàinig  a  bhean  a  steach, 

\    gun  fhios  aice  air  an  ni  a  rinneadh. 

8  Agus  fhreagair  Peadar  i,  Innis  dhomh- 
sa  an  ann  air  an  uiread  so  reic  sibh  am 

,  fearann  ?  Agus  thubhairt  ise,  Is  ann,  air 
,     sou  an  uiread  sin. 

9  Au  sin  thubhairt  Peadar  rithe,  C'  ar 
son  a  cho-aontaich  sibh  Spiorad  an  Tigh- 
earna  a  dhearbhadh  ?  feuch,  tha  cosan  na 

s  |  muinutir  a  dh'  adhlaic  t'  fhear  aig  an  dorus, 

agus  giùlainidh  iad  thusa  raach. 
r  10  An  siu  thuit  i  air  ball  aig  a  chosaibh, 
j  agus  chaidb  an  deò  aisde  :  agus  air  do  na 
5  h-òganaicb  teachd  a  steach,  fhuair  iad  i 
marbh,  agus  air  dhoibh  a  giùlau  a  mach, 
,    dh'  adhlaic  iad  làimh  r'  a  fear  i. 

11  Agus  thàinig  eagal  mòr  air  an  eaglais 
uile,  agus  air  na  h-uile  a  chuala  na  nithe 
so. 

12  Agus  rinneadh  mòran  chomharan 
j  agus  mhìorbhuilean  am  measg  a'  phobuill 
.  le  làmhaibh  nan  abstol ;  (agus  bha  iad  uile 
|j    dh'  aon  inntinn  ann  an  sgàth-thigh  Shol- 

aimh  : 

j       13   Agus  cha  robh  chridhe  aig  aon  do 

*  chàch  e  fèin  a  cheangal  riu :)  ach  bha  mòr- 
I    mheas  aig  a'  phobull  orra. 

h|  14  Agusismòid  a  chuireadh  creidich  ris 
an  Tighearn,  buidheann  mhòr  araon  do 
fhearaibh  agus  do  mhnaibh  : 

*  15  Air  chor  as  gu  'n  d'  thug  iad  a  mach 
a'  mhuinntir  euslan  air  na  sràidibh,  agus 
gu  'n  do  chuir  iad  air  leabaichibh  agus  air 

I  uirighibh  iad,  chum  ag  teachd  do  Pheadar 
I  |  gu  'n  cuireadh  'fhaileas,  mar  bu  lugha, 
j    sgàile  air  neach  èigin  aca. 

16  Agus  thàinig  mar  an  ceudna  mòr- 
|  shluagh  as  na  bailtibh  mu  'n  cuairt  air  Ie- 
1  rusalem,  a'  toirt  leo  muinntir  euslain,  ag- 
us  dream  a  bha  air  am  buaireadh  le  spior- 
I  adaibh  neòghlan  :  agus  leigbiseadh  iad 
.  J  uile. 

f  17  An  sin  dh'  èirich  an  t-àrd-shagart, 
i'    agus  iadsan  uile  a  bha  maille  ris,  (eadhon 

*  luchd-bharail  nan  Sadusach,)  agus  lìonadh 
iad  le  tnùth, 

18  Agus  chuir  iad  làmh  anns  na  h-ab- 
stolaibh,  agus  chuir  iad  sa'  phrìosan  chum- 
anta  iad. 

19  Ach  dh'  fhosgail  aingeal  an  Tigh- 
fl    earna  dorsan  a'  phrìosain  san  oidhche, 

*  agus  thug  e  iadsan  a  mach,  agus  thubh- 
airt  e, 

s|      20  Imichibh,  agus  ag  seasamh  dhuibh 
S    labhraibh  san  teampull  ris  an  t-sluagh,  uile 
bhriathra  na  beatha  so. 


21  Agus  an  uair  a  chual  iad  so,  chaidh 
iad  gu  moch  a  steach  do  'n  teampull,  agus 
theagaisg  iad.  Ach  thàinig  an  t-àrd-shag- 
art  agus  iadsan  a  bha  maille  ris,  agus 
ghairm  iad  a'  chomhairle,  agus  seanadh 
chloinn  Israeil  uile  an  ceann  a  chèile,  agus 
chuir  iad  do  'n  phrìosan  chum  gu  'n  tug- 
tadh  iadsan  d'  an  ionnsuidh. 

22  Ach  an  uair  a  thàinig  na  maoir,  cha 
d'  fhuair  iad  sa'  phrìosan  iad,  agus  air  pill- 
tinn  dhoibh,  dh'  innis  iad, 

23  Agràdh,  Fhuair  sinne  gu  fìrinneach 
am  prìosan  dùinte  gu  ro  thèaruinte,  agus 
an  luchd-coimhead  'nanseasamh  a  mach  fa 
chomhair  nan  dorsan  ;  ach  an  uair  a  dh'- 
fhosgail  sinn,  cha  d'  fhuair  sinn  aon  duine 
a  stigh. 

24  A  nis  an  uair  a  chual  an  t-àrd-shag- 
art,  agus  ceannard  an  teampuill,  agus 
uachdarain  nan  sagart  na  briathra  so,  bha 
iad  fo  amharus  mu  'n  timchioll  ciod  gus  an 
tigeadh  so. 

25  An  sin  thàinig  neach  àraidh  agus 
dh'  innis  e  dhoibh,  ag  ràdh,  Feuch,  a  ta  na 
daoine  a  chuir  sibh  sa'  phrìosan,  'nan  seas- 
arah  san  teampull,  agus  a'  teagasg  a'  pho- 
buill. 

26  An  sin  dh'  imich  an  ceannard  maille 
ris  na  maoraibh,  agus  thug  e  leis  iad  gun 
ainneart :  (oir  bha  eagal  orra  roimh  an 
t-sluagh,  gu  'm  biodh  iad  air  an  clachadh 

leo.) 

27  Agus  an  uair  a  thug  iad  leo  iad,  chuir 
iad  ann  am  fianuis  na  comhairle  iad :  ag- 
us  dli'  fheòraich  an  t-ard-shagart  diubh, 

28  Ag  ràdh,  Nach  d'  thug  sinne  geur- 
ordugh  dhuibh  gun  teagasg  a  dheanamh 
san  ainm  so  ?  agus,  feuch,  Ììon  sibh  Ieru- 
salem  le  'ur  teagasg,  agus  is  àill  leibh  fuil 
an  duine  so  a  tharruing  oirnne. 

29  An  sin  fhreagair  Peadar  agus  na 
h-abstoil  eile,  agus  thubhairt  iad,  Is  còir 
gèill  a  thoirt  do  Dhia  ni  's  mò  na  do 
dhaoinibh. 

30  Thog  Dia  ar  n~aithriche  Iosa,  a 
mharbh  sibhse  agus  a  chroch  sibh  air 
crann. 

31  Esan  dh'  àrdaich  Dia  le  a  dheas  làimh 
'na  Cheannard  agus  'na  Shlànuighear,  a 
thoirt  aithreachais  agus  maitheanais  pheac- 
anna  do  Israel. 

32  Agus  tha  sinne  'nar  fianuisibh  dha 
air  na  nithibh  so  ;  agus  mar  an  ceudna  an 
Spiorad  naomh,  a  thug  Dia  dhoibh-san  a  ta 
ùmhal  dha. 

33  Agus  an  uair  a  chual  iadsan  so,  bha 
iad  air  an  gonadh,  agus  ghabh  iad  comh- 
airle  an  cur  gu  bàs. 

34  An  sin  dh'  èirich  Phairiseach  àraidh 
anns  a'  chomhairìe,  d'  am  b'  ainm  Gama- 
liel,  fear  teagaisg  an  lagba,  air  an  robh 
meas  aig  an  t-sluagh  uil'e,  agus  dh'  ord- 
uich  e  na  h-abstoil  a  chur  a  mach  rè  tam- 
uill; 

35  Agus  thubhairt  e  riu,  Fheara  Israeil, 
thugaibh  aire  dhuibh  fèin,  ciod  a  ta  roimh- 
ibh  a  dheanamh  mu  thimchioll  nan  daoine 
sin. 

36  Oir  roimh  na  làithibh  so  dh'  èirich 
Teudas  suas,  ag  ràdh,  gu  'm  bu  neach  èigin 
mòr  e  fèin,  agus  cheangail  àireamh 
dhaoine,  timchioll  ceithir  cheud,  iad  fèin 
ris :  mharbhadh  esan,  agus  a  mheud  'sa 

dh'  aontaich  leis,  sgaoileadh  iad  uile  as  a 
chèile,  agus  chaidh  ìadgu  neo-ni. 

37  An  dèigh  an  fhir  so  dh'  èirich  ludas 
an  Galilèach  suas,  ann  an  làithibh  na  cìs- 
mheasaidh,  agus  tharruing  e  mòran  sluaigh 
'na  dhèigh  :  sgriosadh  esan  mar  an  ceud- 
na,  agus  a  mheud  's  a  ghèill  da,  sgapadh 
iad  uile. 

38  Agus  a  nis  a  ta  mi  ag  ràdh  ribh, 
Fanaibh  o  na  daoinibh  so,  agus  leigibh 
leo :  oir  ma  's  ann  o  dhaoinibh  a  ta  a' 
chomhairle  so,  no  an  obair  so,  thig  i  gu 
neo-bhrigh  : 

39  Ach  ma  's  ann  o  Dhia  a  ta  5,  cha  'n 
urrainn  sibhse  a'  cur  gu  neo-bhrigh  :  air 
eagal  gu  'n  tarladh  gu  'm  faighear  sibh 
eadhon  a'  cogadh  an  aghaidh  Dhè. 

40  Agus  dh'  aontaich  iad  leis-san  :  agus 
an  uair  a  ghairm  iad  na  h-abstoil,  agus  a 
ghabh  iad  orra,  dh'  orduich  iad  dhoibh  gun 
labhairt  ann  an  ainm  Iosa,  agus  leig  iad  as 
iad. 

41  Agus  dh'  imich  iadsan  o  làthair  na 
comhairle,  le  gairdeachasa  chionngu  'n  do 
mheasadh  gu  m  b'  airidhiad  aireas-urram 
ilmlang  air  son  'ainme-san. 

42  Agus  gach  là  anns  an  teampull,  agus 
o  thigh  gu  tigh,  cha  do  sguir  iad  a  bhi 
teagasg,  agus  a'  searmonachadh  Iosa 
Cribsd. 

CAIB.  VI. 

AGUS  anns  na  làithibh  sin,  an  uair  a  bha 
ùireamh  nan  deisciobul  a'  meudach- 
adh,  dh'  èirich  gearan  am  measg  nan 
Greugach  an  aghaidh  nan  Eabhrach,  a 
chionn  gu  'n  do  dhearmaideadh  am  bant- 
raichean  san  fhrithealadh  lathail. 

2  An  sin  ghairm  an  dà  fhear  dheug 
mòr-chuideachd  nan  deisciobul  d'  an  ionn- 
suidh,  agus  thubhairt  iad,  Cha  'n  'eil  e 
iomchuidh  sinne  dh'  fhàgail  focail  Dè,  ag- 
us  a  fhrithealadh  do  bhordaibh. 

3  Uime  sin,  a  bhràithre,  iarraibh  a  mach 
'nur  measg  seachdnar  dhaoine  fo  dheadh 
iomradh,  làn  do  'n  Spiorad  naomh  agus  do 
ghliocas,  a  chuireas  sinne  os  ceann  an 
dreuchd  so. 

4  Ach  buanaichidh  sinne  a  ghnàth  ann 
an  urnuigh,  agus  am  ministreileachd  an 
fhocail. 

5  Agus  bha  chainnt  so  taitneach  anlàth- 
air  na  mòr-chuideachd  uile:  agus  thagh 
iad  Stephan,  duine  làn  do  clireidimh,  agus 
do  'n  Spiorad  naomh,  agus  Philip,  agus 
Prochorus,  agus  Nieanor,  agus  Timon, 
agus  Parmenas,  agus  Nicolas  proseliteach 
do  mhuinntir  Antioch  : 

6  Chuir  iad  iadsan  an  làthair  nan  abstol  : 
agus  air  deanamh  urnuigh  dhoibh,  chuir 
iad  an  làmhan  orra. 

7  Agus  dh' f hàs  focal  Dè ;  agus  mheud- 
aicheadh  àireamh  nan  deisciobul  gu  ro 
mhòr  ann  an  Ierusalem ;  agus  bha  cuid- 
eachd  mhòr  do  na  sagartaibh  ùmhal  do  'n 
chreidimh. 

8  Agus  rinn  Stephan,  làn  do  chreidimh 
agus  do  chumhachd,  mìorbhuilean  agus 
comharan  mòra  am  measg  an  t-sluaigh. 

9  An  sin  dh'  èirich  dream  àraidh  do  'n 
t-sionagog,  ris  an  abrar  sionagog  nan  Li- 
Uertineach,  agus  nan  Cirenianach,  agus 
irThuinntir  Alecsandria,  agus  na  dream  o 


Chilicia,  agus  o  'n  Asia,  a'  deasboireachd  ri 
Stephan. 

10  Agus  cha  b'  urrainn  iad  cur  an  agh- 
aidh  a'  ghliocais  agus  an  spioraid  leis  an  do 
labhair  e. 

11  An  sin  thug  iad  a  steach  an  uaig- 
nidheas  daoine  a  thubhairt,  Chuala  sinne 
e  labhairt  bhriathra  toibheumach  an  agh- 
aidh  Mhaois,  agus  Dhè.  x 

12  Agus  dhùisg  iad  suas  an  sluagh,  agus 
na  seanairean,  agus  na  sgrìobhaichean,  ag- 
us  thàinig  iad  air,  agus  ghlac  iad  e,  agus 
thug  iad  an  làthair  na  comhairle  e, 

13  Agus  chuir  iad  suas  fianuisean  brèige, 
a  thubhairt,  Cha  'n  'eil  an  duine  so  a'  sgur 
do  labhairt  bhriathra  toibheumach  an 
aghaidh  an  ionaid  naoimh  so,  agus  an 
lagha. 

14  Oir  chuala  sinn  e  agràdh,  gu  *n  sgrios 
an  t-Iosa  so  o  Nasaret  an  t-àit  so,  agus 
gu  'n  caochail  e  nagnàthanna  a  thug  Maois 
dhuinne. 

15  Agus  air  dhoibh-san  uile  a  bha  'nan 
suidhe  sa'  chomhairle  amharc  gu  geur  air, 
chunnaic  iad  'aghaidh  mar  aghaidh  aingil. 

CAIB.  VII. 

AN  sin  thubhairt  an  t-àrd-shagart,  Am 
bheil  ma  ta  na  nithe  so  mar  so  ? 

2  Agus  thubhairt  esan,  Fheara,  a  bhràith- 
re,  agus  aithriche,  èisdibh  ;  Dh'  fhoillsich- 
eadh  Dia  na  glòire  d'  ar  n-athair  Abra- 
ham,  'nuair  a  bha  e  ann  am  Mesopotamia, 
mun  do  ghabh  e  còmhnuidh  ann  an  Cha- 
ran. 

3  Agus  thubhairt  e  ris,  Rach  a  mach  à 
d'  thìr  fèin,  agus  o  d'  chinneach,  agus  thig 
chum  na  tìre  a  nochdas  mise  dhuit. 

4  An  sin  chaidh  esan  a  mach  à  talamh 
nan  Caldèach,  agus  ghabh  e  còmhnuidh 
ann  an  Charan :  agus  as  a  sin,  an  dèigh 
bàis  'athar,  dh'  atharraich  se  e  do  'n  fhear- 
ann  so  anns  am  bheil  sibhse  nis  'nur  còmh- 
nuidh. 

5  Agus  cha  d'  thug  e  dha  oighreachdfawì 
bith  ann,  cha  d'  thug  fiu  leud  troidhe : 
gidheadh  gheall  e  gu  'n  tugadh  e  mar 
sheilbh  e  dha  fèin  agus  d'  a  shliochd  'na 
dhèigh,  ged  nach  robh  fathast  duine 
cloinne  aige. 

6  Agus  labhair  Dia  air  an  dòigh  so, 
Gu  'm  biodh  a  shliochd  air  chuairt  ann  an 
dùthaich  choigrich,  agus  gu  'n  deanadh 
iad  tràillean  diubh,  agus  gu  'm  buineadh 
iad  gu  h-olc  riu  rè  ceithir  cheud  bliadh- 
na. 

7  Agus  air  a'  chinneach  sin  d'  am  bi  iad- 
san  fo  dhaorsa,  bheir  mise  breth,  arsa  Dia  : 
agus  an  dèigh  nan  nithe  sin  thig  iad  a 
mach,  agus  ni  iad  seirbhis  dhomh-sa  anns 
an  àit  so. 

8  Agus  thùg  e  dha  coimhcheangal  an 
timchioll-ghearraidh :  agus  mar  sin  ghin 
Abraham  Isaac,  agus  thimchioll-ghearr  se 
e  air  an  ochdamh  là  :  agus  ghin  Isaac  Ia- 
cob,  agus  Iacob  an  dà  phrìomh-athair 
dheug. 

9  Agus  a'  gabhail  farmaid  reic  na 
prìomh-aithriche  Ioseph  do  'n  Eiphit  :  ach 
bha  Dia  maille  ris, 

10  Agus  shaor  se  e  as  a  thrioblaidibh 
uile,  agus  thug  e  deadh-ghean  agus  glioc- 
as  da  an  làthair  Pharaoh  righ  na  h-Eiph- 

ìt;  agus  chuir  se  e  'na  uachdaran  air  an 
Eiphit.  agus  air  a  theaghlach  fèin  uile. 

11  Nis  thàinig  gorta  agus  àmhghar  mòr 
air  an  Eiphit  uile,  agus  air  talamh  Chan- 
aain  ;  agus  cha  d'  fhuair  ar  n-aithriche 
teachd-an-tìr. 

12  Ach  an  uair  a  chuala  Iacob  gu  'n 
robh  arbhar  san  Eiphit,  chuir  e  mach  ar 
n-aithriche  air  tùs. 

13  Agus  air  au  dara  uair  rinneadh  Io- 
seph  aitlmichte  d'  a  bhràithribh  ;  agus  rinn- 
nadh  cinneach  Ioseiph  follaiseach  do  Pha- 
raoh. 

14  An  sin  chuir  Ioseph  fios  uaith,  agus 
ghairm  e  d'  a  ionnsuidh  Iacob  'athair,  agus 
a  luchd-dàimhe  uile,  cùig  anama  deug  ag- 
us  tri  fichead. 

15  Agus  chaidh  Iacob  sìos  do  'n  Eiphit, 
agus  fhuair  e  bàs,  e  fèin  agus  ar  n-aith- 
riche. 

16  Agus  ghiùlaineadh  thairis  iad  gu 
Sichem,  agus  chuireadh  iad  aims  an  àit- 
adhlaic  a  cheannaieh  Abraham  air  suim 
airgid  o  mhic  Emoir,  athar  Shicheim. 

17  Ach  an  uair  a  dhruid  àm  a'  gheall- 
aidh,  a  mhionnaich  Dia  do  Abraham,  dh'- 
fhàs  an  sluagh  agus  rinneadh  iad  lìon- 
mhor  san  Eiphit, 

18  Gus  an  d'  èirich  righ  eile,  do  nach 
b'  aithne  Ioseph. 

19  Bliuin  esan  gu  cuilbheirteach  r'  ar 
einneach,  agus  rinn  e  olc  air  ar  n-aithrich- 
ibh,  air  chor  as  gu  'n  d'  thug  e  orra  an 
naoidheana  a  thilgeadh  mach,  chum  nach 
sìolaicheadh  iad. 

20  Anns  an  àm  sin  rugadh  Maois,  agus 
bha  e  ro  sgiamhach,  agus  dh'  altrumadìi  e 
tri  mìosan  ann  an  tigh  'athar  : 

21  Agus  an  uair  a  thilgeadh  a  mach  e, 
thog  nighean  Pharaoh  leatha  e,  agus  dh'- 
altrum  i  e  mar  mhac  dh'  i  fèin. 

22  Agus  dh'  fhòghlumadh  Maois  ann  an 
uile  ghliocas  nan  Eiphiteach,  agus  bìia  e 
cumhachdach  am  briathraibh  agus  an 
gnìomharaibh. 

23  Agus  an  uair  a  bha  e  dà  fhichead 
bliadhna  iomlan  a  dh'  aois,  thàinig  e  'na 
chridhe  a  bliràithre  elann  Israeil  fhios- 
rachadh. 

24  Agus  air  dha  duine  àraidh  dhiubh 
fhaicinn  a'  fulang  eucoir,  theasairg  se  e, 
agus  air  bualadli  an  Eiphitich  dha,  rinn  e 
dioghaltas  do  'n  f hear  air  an  d'  rinneadh  an 
eucoir : 

25  Oir  shaoil  e  gu  'n  tuigeadh  a  bhràith- 
re,  gu  'n  tugadh  Dia  le  a  làimh-san  saorsa 
dhoibh  ;  ach  cha  do  thuig  iadsan. 

26  Agus  air  an  là  'na  dhèigh  sin  nochd 
se  e  fèin  doibh  agus  iad  a'  comh-stri,  agus 
b'  àill  leis  sìth  a  dheanamh  eatorra,  ag 
ràdh,  A  dhaoine,  is  bràithre  sibh  fèin; 
c'  ar  son  a  ta  sibh  a'  deanamh  eucoir  air  a 
chèile  ? 

27  Aeh  chuir  am  fear  a  rinn  an  eucoir 
air  a'  choimhearsnach  uaith  e,  ag  ràdh, 
Cò  a  rinn  thusa  a'  d'  uachdaran  agus  a'  d' 
bhreitheamh  oirnne  ? 

28  Am  miann  leat  mise  a  mharbhadh, 
H»ar  a  mharbh  thu  an  t-Eiphiteach  an  dè  ? 

29  An  sin  theich  Maois  air  son  an  fhoc- 
atì  so,  agus  bha  e  'na  choigreach  ann  an 
4?4thaich  Mhidiain,  far  an  do  ghin  e  dithis 
Mihac. 


VII.  Jll 

30  Agus  an  uair  a  choimhlionadh  dà 
fhichead  bhadhna,  dh'  fhoillsicheadh  dha 
ann  am  fàsach  beinne  Shina,  aingeal  an 
Tighearn  ann  an  lasair  theine  ann  am 
preas. 

31  Agus  an  uair  a  chunnaic  Maois  so, 
ghabh  e  iongantas  mu  'n  t-sealladh  ;  agus 
air  dha  teachd  am  fagus  gu  beachdachadh 
air,  thàinig  guth  an  Tighearna  d'  a  ionn- 
suidh, 

32  Ag  ràdh,  Is  mise  Dia  t'  aithriche,  Dia 
Abrahaim,  agus  Dia  Isaaic,  agus  Dia  Ia- 
coib.  An  sin  chriothnuich  Maois,  agus 
cha  robh  chridhe  aige  amharc. 

33  An  sin  thubhairt  an  Tighearn  ris, 
Fuasgail  do  bhrògan  o  d'  chosaibh  :  oir  is 
talamh  naomh  an  t-àit  air  am  bheil  thu 
a'  d'  sheasamh. 

34  Chunnaic  mi  gu  cinnteach  àmlighar 
mo  phobuill  a  ta  san  Eiphit,  agus  chuala 
mi  an  osnaidh,  agus  thàinig  mi  nuas  g'  an 
saoradh.  Agus  a  nis  thig^  cuiridh  mi  do'  n 
Eiphit  thu. 

35  Am  Maois  so  fèin  a  dhiùlt  iadsan,  ag 
ràdh,  cò  rinn  uachdaran  agus  breitheamii 
dhiot-sa?  esan  ehuirDiagw  bhi  'nauachd- 
aran  agus  'na  fhear-saoraidh  le  làimh  an 
aingil  a  dh'  fhoillsicheadh  dha  sa'  phreas. 

36  Thug  esan  a  raach  iad  an  dèigh  dha 
mìorbhuilean,  agus  comharan  a  dheanamh 
ann  an  tìr  na  h-Eiphit,  agus  anns  a'  mhuir 
ruaidh,  agus  anns  an  fhàsach  rè  dhà 
fhichead  bìiadhna. 

37  Is  e  so  am  Maois  ud  a  thubhairt  ri 
cloinn  Israeil,  Togaidh  an  Tighearn  bhur 
Dia  suas  fàidh  dhuibh  do  'ur  bràithribh, 
cosmhuil  rium-sa ;  ris-san  èisdidh  sibh. 

38  So  esan  a  bha  san  eaglais  anns  an 
fhàsach,  maille  ris  an  aingeal  a  labhair  ris 
ann  am  beinn  Shina,  agus  maille  r'  ar 
n-aithrichibh-ne  :  neach  a  fhuair  briathra 
na  beatha  chum  an  toirt  dhuinne  : 

39  Do  nach  b'  àill  le  ar  n-aithrichibh  blii 
ùmhal,  ach  chuir  iad  uatha  e,  agus  'nan 
cridhe  phill  iad  air  an  ais  do  'n  Eiphit, 

40  Ag  ràdh  ri  Aaron,  Dean  dhuinne 
dèe  a  thèid  romhainn :  oir  mu  thimchioll 
a'  Mhaois  so,  a  thug  a  mach  sinn  à  tìr  na 
h-Eiphit,  cha  'n  'eil  fhios  againn  ciod  a 
dh'  èirich  dha. 

41  Agus  rinn  iad  laogh  sna  làithibh  sin, 
agus  thug  iad  ìobairt  do  'n  dealbh,  agus 
rinn  iad  gairdeachas  ann  an  oibribh  an 
làmha  fèin. 

42  An  sin  phill  Dia,  agus  thug  e  thairis 
iad  chum  aoradh  a  dheanamh  do  armailt 
nèimh,  a  rèir  mar  a  ta  e  sgrìobhta  ann  an 
leabhar  nam  fàidhean,  An  d'  thug  sibh 
dhomh-sa  beathaichean  marbhta,  agus 
ìobairte  rè  dhà  fhichead  bliadhna  anns  an 
fhàsach,  O  a  thigh  Israeil  ? 

43  Seadh,  thog  sibh  suas  pàilliun  Mhol- 
oich,  agus  reult  bhur  dè  Remphain, 
dealbhan  a  rinn  sibh  chum  aoraidh  dhoibh  : 
uinie  sin  atharraichidh  mi  sibh  an  taobh 
thall  do  Bhabilon. 

44  Bha  pàilliun  na  fianuis  aig  ar  n-aith- 
richibh  san  fhàsach,  a  rèir  mar  a  dh'  àithn 
an  Tì  a  labhair  ri  Maois,  gu  'n  deanadh  se  e 
a  rèir  an  t-samhlaidh  a  chunnaic  e. 

45  An  ni  a  thug  mar  an  ceudna  ar 
n-aithriche  a  bha  'nan  dèigh,  a  steach 
maille  ri  losa  do  sheilbh  nan  Cinneach,  a 

thilg  Dia  a  mach  roimh  ghnùis  ar  n-aith- 
riche,  gu  làithibh  Dhaibhidh  ; 

46  Neach  a  fhuair  deadh-ghean  am  fia- 
nuis  Dhè,  agus  a  dh'  iarr  pàilliun  fhaot- 
ainn  do  Dhia  Iacoib. 

47  Ach  thog  Solaruh  tigh  dha. 

48  Gidheadh  cha  'n  'eil  an  Tì  a  'sàirde  a' 
gabhail  còmhnuidh  ann  an  teampluibh 
làmh-dheanta ;  mar  a  ta  am  fàidh  ag 
ràdh, 

49  7*  e  nèamh  mo  righ-chaithir,  agus 
an  talamh  stòl  mo  chos :  ciod  an  tigh  a 
thogas  sibh  dhomh  ?  a  ta  an  Tighearn  ag 
ràdh  :  no  ciod  e  ionad  mo  thàimh  ? 

50  Nach  do  rinn  mo  làmh  na  nithe  so 
uile? 

51  A  dhaoine  cruaidh-mhuinealach,  ag- 
us  neo-thimchioll-ghearrta  ann  an  cridhe 
agus  ann  an  cluasaibli,  tha  sibh  a'  ghnàth 
a'  cur  an  aghaidh  an  Spioraid  naoimh  : 
mar  a  rinn  bhur  n-aithriche,  mar  sin  a  ta 
sibhse  a'  deanam/i. 

52  Cò  do  na  fàidhibh  air  nach  d'  rinn 
bhur  n-aithriche  geur-leanmhuinn  ?  agus 
mharbh  siad  iadsan  a  roimh-fhoillsich 
teachd  an  Fhìrein  ud ;  air  an  robh  sibhse 
a  nis  'nur  luchd-brathaidh,  agus  'nur 
mortairibh : 

53  Sibhse  a  f  huair  an  lagh  le  frithealadh 
nan  aingeal,  agus  nach  do  choimhid  e. 

54  'Nuair  a  chual  iad  na  nithe  sin,  bha 
iad  air  an  gonadh  'nan  cridhe,  agus  chas 
iad  am  fiaclan  ris. 

*  55  Ach  air  dhasan  bhi  làn  do  'n  Spiorad 
naomh,  dh'  amhairc  e  gu  geur  suas  gu 
nèamh,  agus  chunnaic  e  glòir  Dhè,  agus 
Iosa  'na  sheasamh  air  deas  làimh  Dhè ; 

56  Agus  thubhairt  e,  Feuch,  tha  mi 
faicinn  nan  nèamh  fosgailte,  agus  Mac  an 
duine  'na  sheasamh  air  deas  làimh  Dhè. 

57  An  sin  ghlaodh  iadsan  le  guth  mòr, 
agus  dhruid  iad  an  cluasan,  agus  leum  iad 
air  a  dh'  aon  inntinn, 

58  Agus  air  dhoibh  a  thilgeadh  a  mach 
as  a'  bhaile,  chlach  iad  e :  agus  thilg  na 
fianuisean  an  eudach  sìos  aig  cosaibh  òg- 
anaich,  d'  am  b'  ainm  Saul. 

59  Agus  chlach  iad  Stephan,  agus  e  a' 
gairm  air  Criosd,  agus  ag  ràdh,  A  Thigh- 
earn  Iosa,  glac  mo  spiorad. 

60  Agus  air  dha  a  leigeadh  fèin  air  a 
ghlùinibh,  ghlaodh  e  le  guth  mòr,  A  Thigh- 
earn,  na  cuir  am  peacadh  so  as  an  leth. 
Agus  air  dha  so  a  ràdh,  choidil  e. 

CAIB.  VIII. 

AGUS  bha  Saul  ag  aontachadh  le  a  bhàs- 
san.  Agus  dh'  èirich  anns  an  àm  sin 
geur-leanmhuinn  mhòr  an  aghaidh  na 
h-eaglais  a  bha  ann  an  Ierusalem ;  agus 
bha  iad  uile  air  an  sgapadh  air  feadh  tìre 
Iudea  agus  Shamaria,  ach  na  h-abstoil  a 
mhàin. 

2  Agus  ghiùlain  daoine  diadhaidh  Ste- 
phan  chum  'adhlaic,  agus  rinn  iad  caoidh 
mhòr  air  a  shon. 

3  Ach  bha  Saul  a'  fàsachadh  na  h-eag- 
lais,  a'  dol  a  steach  do  gach  tigh  ;  agus  ag 
tarruing  a  mach  fhear  agus  bhan,  chuir  e 
am  prìosan  iad. 

4  Uime  sin  dh'  imich  an  dream  a  sgap- 
adh,  feadh  gach  àite,  a'  searmonachadh  an 
fhocail. 


5  An  sin  chaidh  Philip  sìos  do  bhaile 
Shamaria,  agus  shearmonaich  e  Criosd 
doibh. 

6  Agus  thug  an  sluagh  a  dh'  aon  toil  aire 
do  na  nithibh  a  labhradh  le  Philip,  ag 
èisdeachd  ris,  agus  a'  faicinn  nam  mìor- 
bhuile  a  rinn  e. 

7  Oir  chaidh  spiorada  neòghlan  a  mach 
à  mòran  anns  an  robh  iad,  a'  arlaodhaich 
le  guth  mòr :  agus  chaidh  mòran  air  an 
robh  am  pairilis,  agus  a  bha  'nam  bacaich, 
a  shlànuchadh. 

8  Agus  bha  gairdeachas  mòr  sa'  bhaile 
sin. 

9  Ach  bha  roimhe  sin  duine  àraidh  sa' 
bhaile  sin  d'  am  b'  ainm  Simon,  a  ghnàth- 
aich  druidheachd,  agus  a  mheall  muinntir 
Shamaria,  ag  ràdh  gu  'm  bu  neach  mòr 
èigin  e  fèin. 

10  Dhasan  thug  iad  uile  aire  o  'n  bheag 
gus  a'  mhòr,  ag  ràdh,  Is  e  an  duine  so 
cumhachd  mòr  Dhè. 

]  1  Agus  thug  iad  an  aire  dha,  a  chionn 

fu  'n  do  mheall  e  iad  rè  ùine  f  hada  le  a 
hruidheachd. 

12  Ach  ah  uair  a  chreid  iad  Philip,  a* 
searmonachadh  nan  nithe  a  bhuineas  do 
rìoghachd  Dhè,  agus  do  ainm  Iosa  Criosd, 
bhaisteadh  iad  eadar  fheara  agus  mhnài. 

13  An  sin  chreid  Simon  fèin  mar  an 
ceudna  :  agus  an  uair  a  bhaisteadh  e,  dh'- 
fhan  e  raaille  ri  Philip,  agus  a'  faicinn 
nan  comhara  agus  nam  feartan  a  rinneadh, 
ghabh  e  iongantas  ro  mhòr. 

14  Agus  an  uair  a  chuala  na  h-abstoil  a 
bha  ann  an  Ierusalem,  gu  'n  do  ghabh  Sa- 
maria  focal  Dhè,  chuir  iad  d'  an  ìonnsuidh 
Peadar  agus  Eoin : 

15  Agus  an  uair  a  chaidh  iad  sìos, 
ghuidh  iad  air  an  son  gu  'm  faigheadh  iad 
an  Spiorad  naomh. 

16  (Oir  cha  d'  thàinig  e  fathast  a  nuas 
air  aon  aca :  ach  a  mhàin  bhaisteadh  iad 
ann  an  aimn  an  Tighearna  Iosa.) 

17  An  sin  chuir  iad  an  làmhan  orra,  ag- 
us  fhuair  iad  an  Spiorad  naomh. 

18  Agus  an  uair  a  chunnaic  Simon  gu  'n 
robh  an  Spiorad  naomh  air  a  thoirt  tre 
làmhan  nan  abstol  a  chur  orra,  thairg  e 
airgiod  dhoibh, 

19  Ag  ràdh,  thugaibh  dhomh-sa  mar 
an  ceudna  an  cumhachd  so,  ge  b'  e  neach 
air  an  cuir  mi  mo  làmha,  gu  'm  faigh  e  an 
Spiorad  naomh. 

20  Ach  thubhairt  Peadar  ris,  Gu  rach- 
adh  t'  airgiod  ara  raugha  maille  riut  fèin, 
a  chionn  gu  'n  do  mheas  thu  gu  'ra  feud- 
tadh  tiodhlac  Dhè  a  cheannach  le  h-air- 
giod. 

21  Cha'n'eil  agad  cuid  no  crannchursa' 
chùis  so :  oir  cha  'n  'eil  do  chridhe  dìreach 
am  fianuis  Dhè. 

22  Gabh  aithreachas  uime  sin  do  t'  olc 
so,  agus  guidh  air  Dia,  ma  dh'  fheudar  gu 
maithear  dhuit  smuaine  do  chridhe. 

23  Oir  a  ta  mi  'gad  fhaicinn  ann  an 
domblas  na  seirbhe,  agus  fo  chuibhreach 
na  h-eucorach. 

24  An  sin  fhreagair  Simon,  agus  thubh- 
airt  e,  Guidhibh-sa  an  Tighearn  air  mo 
shon,  nach  tig  aon  do  na  nithibh  sin  a 
thubhairt  sibh  orra. 

25  An  sin  air  dhoibh-san  fianuis  a 

dheanamh  agus  focal  an  Tighearn  a  labh- 
airt,  phill  iad  gu  Ierusalem,  agus  shear- 
monaich  iad  an  soisgeul  ann  am  mòran  do 
bhailtibh  nan  Samaritanach. 

26  Agus  labhair  aingeal  an  Tighearna 
ri  Pliilip,  ag  ràdh,  Kirich  agus  imich  chum 
na  h-àirde  deas,  chum  na  slighe  a  ta  dol 
sìos  o  Ierusalem  gu  Gasa,  a  ta  'na  fhàs- 
ach. 

27  Agus  dh'  èirich  e,  agus  dh'  imich  e : 
agus,  feuch,  duine  àraidh,  caillteanach  o 
Etiopia,  aig  an  robh  mòr-ùghdarras  fo 
Chandace  ban-righinn  na  h-Ètiopia,  agus 
a  bha  os  ceann  a  h-ionmhais  uile,  agus  a  bha 
air  teachd  gu  Ierusalem  chum  aoradh  a 
dheanamh, 

28  Bha  e  a'  pilltinn  air  ais,  agus  'na 
shuidhe 'na  charbad,  agus  bha  e  a  leugh- 
adh  an  fhàidh  Esaiais. 

29  An  sin  thubhairt  an  Spiorad  ri  Phi- 
lip,  Iniich  am  fagus,  agus  druid  ris  a' 
charbad  so. 

30  Agus  ruith  Philip  d'  a  ionnsuidh,  ag- 
us  chuala  se  e  a'  leughadh  an  fhàidh  Es- 
aiais,  agus  thubhairt  e,  Am  bheil  thu  a' 
tuigsinu  nan  nithe  a  tha  thu  a'  leughadh  ? 

31  Agus  thubhairt  esan,  Cionnus  is  urr- 
ainn  mi,  mur  seòl  neach  èigin  mi?  Agus 
dli'  iarr  e  air  Philip  teachd  a  nìos,  agus 
suidhe  maille  ris. 

32  A'  chuibhrionn  do  'n  sgriobtuir  a  bha 
e  leughadh,  b'  i  so  i,  Thugadh  e  mar  chaora 
chum  mai-bhaidh ;  agus  mar  uan  a  ta  'na 
thosd  am  fianuis  an  fhir-lomairt,  mar  sin 
cha  d'  fhosgail  e  a  bheul : 

33  'Na  ìsleachadh  thugadh  a  bhreith- 
eanas  air  farbh  :  agus  cò  a  nochdas  a  ghin- 
ealach  ?  oir  thogadh  a  bheatha  o  'n  tal- 
amh. 

34  Agus  fhreagair  an  caillteanach,  agus 
thubhaut  e  ri  Philip,  Guidheam  thu,  cò 
uime  tha  am  fàidh  ag  ràdh  so  ?  uime  fèin, 
no  mu  neach  èigin  eile  ? 

35  An  sin  dh'  fhosgail  Philip  a  bheul, 
agus  a'  tòiseachadh  o  'n  sgriobtuir  sin, 
shearmonaich  e  Iosa  dha. 

36  Agus  an  uair  a  dh'  imich  iad  air  an 
t-slighe,  thàinig  iad  gu  h-uisge  àraidh: 
agus  thubhairt  an  caillteanach,  Feuch, 
uisge ;  ciod  a  ta  bacadh  mise  bhi  air  mo 
bhaisteadh  ? 

37  Agus  thubhairt  Philip,  Ma  tha  thu 
a'  ereidsinn  le  d'  uile  chridhe,  feudaidh 
tu.  Agus  fhreagair  e  agus  thubhairt  e, 
Tha  mi  a'  creidsinn  gur  e  Iosa  Criosd  Mac 
Dhè. 

38  Agus  dh'  àithn  e  'n  carbad  a  sheas- 
amh :  agus  chaidh  iad  sìos  le  chèile  do  'n 
uisge,  araon  Philip  agus  an  caillteanach  ; 
agus  bhaist  se  e. 

39  Agus  an  uair  a  thàinig  iad  a  nìos  as 
an  uisge,  thug  Spiorad  an  Tighearna  Phi- 
lip  leis,  agus  cha  'n  fhac  an  caillteanach 
tuilleadh  e :  agus  dh'  imich  e  air  'aghaidh 
le  gairdeachas. 

40  Ach  fhuaradh  Philip  ann  an  Asotos  : 
agus  shearmonaich  e  anns  na  bailtibh  uile, 
a'  dol  troimh  an  dùthaich,  gus  an  d'  thài- 
nig  e  gu  Cesarea. 

CAIB.  IX. 
A  GUS  air  do  Shaul  bhi  fathast  a'  sèid- 
eadli  bagraidh,  agus  àir  an  aghaidh 


dheisciobul  an  Tighearna,  chaidh  e  chum 
an  àrd-shagairt, 

2  Agus  dh'iarr  e  Htrichean  uaith  gu  Da- 
rnasc.us  chum  nan  sionagog,  chum  nam 
faigheadh  e  aon  neach  do  'n  t-slighe  so,  co 
aca  b'  fhir  no  mnài  iad,  gu  'n  tugadh  e  leis 
ceangailte  gu  Ierusalem  iad. 

3  Agus  ag  imeachd  dha,  tharladh  gu  'n 
do  dhruid  e  ri  Damascus :  agus  dheal- 
raich  gu  h-obann  mu  'n  cuairt  air  solus  o 
nèamh. 

4  Agus  air  tuiteam  dha  air  an  talamh, 
chual  e  guth  ag  ràdh  ris,  A  Shauil,  A 
Shauil,  c'  ar  son  a  ta  thu  'gam  gheur-lean- 
mhuinn-sa  ? 

5  Agus  thubhairt  esan,  Cò  thu,  a  Thigh- 
earn?  Agus  thubhairt  an  Tighearn,  ls 
mise  Iosa  a  ta  thusa  a'  geur-leaumhuinn  : 
is  cruaidh  dhuitse  breabadh  an  aghaidh 
nan  dealg. 

6  Agus  air  dhasan  bhi  air  chrith  agus 
làn  uamhainn,  thubhairt  e,  A  Thighearn, 
ciod  is  àill  leat  mise  a  dheanamh  ?  Agus 
thubhairt  an  Tighearn  ris,  Eirich,  agus 
rach  a  steach  do  'n  bhaile,  agus  innsear 
dhuit  ciod  is  còir  dhuit  a  dheanamh. 

7  Agus  sheas  na  daoine  bha  'g  imeachd 
maille  ris  'nan  tosd,  a'  cluinntinn  a" 
ghutha,  ach  gun  neach  air  bith  fhaicinn. 

8  Agus  dh'  èirich  Saul  o  'n  talamh,  agus 
air  fosgladh  a  shùl  dha,  cha  'n  f hac  e  neach 
air  bith  :  ach  air  dhoibh  breth  air  a  làimh, 
threòraich  iad  e  gu  Damascus. 

9  Agus  bha  e  tri  làithean  gun  radharc, 
agus  cha  d'  ith  agus  cha  d'  òl  e  ni  air  bith.; 

10  Agus  bha  deisciobul  àraidh  ann  an 
Damascus,  d'  am  b'  ainm  Ananias;  agus 
thubhairt  an  Tighearn  ris  ann  am  foill- 
seachadh,  Ananiais.  Agus  thubhairt  esan, 
Feuch  a  ta  mi  an  so,  a  Thighearn. 

11  Agus  thubhairt  an  Tighearn  ris,  Eir- 
ich,  agus  imich  do  'n  t-sràid,  ris  an  abrar 
Dìreach,  agus  iarr  ann  an  tigh  ludais, 
duine  o  Tharsus  d'  an  goirear  Saul:  oir 
feuch,  a  ta  e  ri  urnuigh, 

12  Agus  chunnaic  e  ann  am  foillseach- 
adh  duine  d'  an  ainm  Ananias,  a'  teachd  a 
steach,  agus  a'  cur  a  làimhe  air,  chum 
gu  'm  faigheadh  e  a  radharc. 

13  An  sin  fhreagair  Ananias,  A  Thigh- 
earn,  chuala  mi  o  mhòran  mu  'n  duine  so, 
cia  lìon  olc  a  rinn  e  do  d'  naomhaibh  ann 
an  Ierusalem : 

14  Agus  a  ta  an  so  ùghdarras  aige  o 
uachdaranaibh  nan  sagart,  iadsan  uile  a 
cheangal  a  ta  gairm  air  t'  ainm-sa. 

15  Ach  thubhairt  an  Tighearn  ris,  Im- 
ich ;  oir  is  soitheach  taghta  dhomh-sa  e, 
chum  m'  ainm  a  ghiùlan  am  fianuis  nan 
Cinneach,  agus  rìghrean,  agus  chloinn  Is- 
raeil. 

16  Oir  nochdaidh  mise  dha  cia  mòr  na 
nithe  a  's  èigin  da  fhulang  air  sgàth  m'  ain- 
me-sa. 

17  Agus  dh'  imich  Ananias,  agus  chaidh 
e  steach  do  'n  tigh  ;  agus  chuir  e  a  làmhan 
air,  agus  thubhairt  e,  A  Shauil,  a  bhràth- 
air,  chuir  an  Tighearn,  (eadhon  losa  a 
dh'  fhoillsicheadh  dhuitse  anns  an  t-slighe 
air  an  d'  thàinig  thu,)  mise  chum  gu  'm 
faigheadh  tu  do  radharc,  agus  gu  'm  biodh 
tu  air  do  lìonadh  leis  an  Spiorad  naomh. 

18  Agus  air  ball  thuit  o  'shùilibh  may 

gu  'm  biodh  lannan  ;  agus  dh'  aisigeadh  a 
radharc  dha  gun  dàil,  agus  air  dha  èirigh, 
bhaisteadh  e. 

19  Agus  an  uair  a  ghabh  e  biadh,  neart- 
aicheadh  e.  An  sin  bha  Saul  làithean  àr- 
aidh  inaille  ris  na  deisciobluibh  a  bha  ann 
an  Damascus. 

20  Agus  air  ball  shearmonaich  e  Iosa 
anns  na  sionagogaibh,  gur  esan  Mac  Dhè. 

21  Ach  bha  na  h-uile  a  chual  e  fo  uamh- 
as,  agus  thubhairt  iad,  Nach  e  so  esan  a 
bha  sgrios  ann  an  Ierusalem  iadsan  a  bha 
gairm  air  an  ainm  so,  agus  a  thàinig  an  so 
chum  na  crìche  so,  gu  'n  tugadh  e  ceang- 
ailte  iad  dh'  ionnsuidh  uachdarana  nan 
sagart  ? 

22  Ach  bu  mhòid  a  neartaicheadh  Saul, 
agus  chuir  e  gu  h-amhluadh  na  h-Iudh- 
aich  a  bha  chòmhnuidh  ann  an  Damascus, 
a'  dearbhadh  gur  e  so  an  Criosd. 

23  Agus  air  dol  do  mhòran  làithean 
seachad  rinn  na  h-Iudhaich  comhairle  r'  a 
chèile  esan  a  mharbhadh  : 

24  Ach  thugadh  fìos  do  Shaul  air  am 
feill :  agus  bha  faire  aca  air  na  geatach- 
aibh  a  là  agus  a  dh'  oidhche  chum  a 
mharbhadh. 

25  An  sin  ghabh  na  deisciobuil  e  san 
oidhche,  agus  chuir  iad  a  mach  thar  a' 
bhalla  e,  agus  leig  iad  sìos  ann  an  cliabh  e. 

26  Agus  an  uair  a  thàinig  Saul  gu  Ieru- 
salem,  dh'  fheuch  e  ri  e  fèin  a  cheangal  ris 
na  deisciobluibh  :  ach  bha  eagal  orra  uile 
roimhe,  agus  cha  do  chreid  iad  gu  'm  bu 
deisciobul  e. 

27  Ach  ghabh  Barnabas  d'  a  ionnsuidh 
e,  agus  thug  e  chum  nan  abstol  e,  agus 
chuir  e  'n  cèill  doibh  cionnus  a  chunnaic 
e  'n  Tighearn  anns  an  t-slighe,  agus  gu  'n 
do  labhair  e  ris,  agus  cionnus  a  shearmon- 
aich  e  gu  dàna  ann  an  Damascus  an  ainm 
Iosa. 

28  Agus  bha  e  maille  riu  a'  teachd  a 
steach,  agus  a'  dol  a  mach  ann  an  Iersu- 
lem. 

29  Agus  labhair  e  gu  dàna  an  ainm  an 
Tighearna  Iosa,  agus  rinn  e  deasboireachd 
an  aghaidh  nan  Greugach  :  ach  chuir  iad- 
san  rompa  esan  a  mharbhadh. 

30  Ach  an  uair  a  thuig  na  bràithre  so, 
thug  iad  sìos  e  gu  Cesarea,  agus  chuir  iad 
air  falbh  gu  Tarsus  e. 

31  An  sin  bha  fois  aig  na  h-eaglaisibh 
troimh  Iudea  uile,  agus  Ghalile,  agus  Sha- 
maria,  agus  air  dhoibh  bhi  air  an  togail 
suas,  agus  a'  siubhal  ann  an  eagal  an  Tigh- 
earn,  agus  ann  an  comhfhurtachd  an 
Spioraid  naoimh,  mheudaicheadh  gu  mòr 
iad. 

32  Agus  tharladh,  air  do  Pheadar  im- 
eachd  troimh  gach  àite,  gu  'n  deachaidh  e 
sìos  mar  an  ceudna  chum  nan  naomh  a 
bha  gabhail  còmhnuidh  ann  an  Lida. 

33  Agus  fhuair  e  an  sin  duine  àraidh 
d'  am  b'  ainm  Eneas,  a  bha  rè  ochd  bliadh- 
na  air  a  leabaidh,  agus  e  gu  tinn  leis  a* 
phairilis. 

34  Agus  thubhairt  Peadar  ris,  Eneais, 
tha  Iosa  Crìosd  ga  d'  leigheas :  èirich  agus 
dean  do  leabadh.  Agus  air  ball  dh'  èirich  e. 

35  Agus  chunnaic  iadsan  uile  e,  a  bha 
chòmhnuidh  ann  an  Lida,  agus  ann  an 
Saron,  agus  phill  iad  chum  aa  Tighearn. 


36  A  nis  bha  ban-deisciobul  àraidh  ann 
an  Iopa  d'  am  b'  ainm  Tabita,  'se  sin,  air 
eadar-theangachadh,  Dorcas :  bha  a'  bhean 
so  làn  do  dheadh  oibribh,  agus  do  dheirc- 
ibh  a  rinn  i. 

37  Agus  tharladh  anns  na  làithibh  sin, 
air  dh'  i  bhi  gu  tinn  gu  'n  d'  fhuair  i  bàs  : 
Agus  air  dhoibh  ah-ionnlad,  chuir  iad  ann 
an  seòmar  uachdarach  i. 

38  Agus  air  do  Lida  bhi  fagus  do  Iopa, 
agus  air  cluinntinn  do  na  deisciobluihh 
gu  'n  robh  Peadar  an  sin,  chuir  iad  dithis 
dhaoine  d*  a  ionnsuidh,  a'  guidhe  air  e 
theachd  d'  an  ionnsuidh  gun  dàil. 

39  An  sin  dh'  èirich  Peadar,  agus  chaidh 
e  maille  riu.  Agus  an  uair  a  bha  e  air 
teachd,  threòraich  iad  suas  e  do  'n  t-seòm- 
ar  uachdarach  :  agus  sheas  na  bantraich- 
ean  uile  làimh  ris  a'  caoineadh,  agus  a' 
nochdadh  nan  còta  agus  nan  trusgan  a 
rinn  Dorcas  am  feadh  a  bha  i  maille  riu. 

40  Ach  air  do  Pheadar  an  cur  a  mach 
uile,  leig  se  e  fèin  air  a  ghlùinibh  agus 
rinn  e  urnuigh ;  agus  air  dha  tionndadh 
ris  a'  chorp,  thubhairt  e,  A  Thabita,  èir- 
ich.  Agus  dh'  fhosgail  ise  a  sùilean : 
Agus  air  dh'  i  Peadar  fhaicinn,  dh'  èirich  i 
'na  suidhe. 

41  Agus  thug  e  a  làmh  dh'  i,  agus  thog 
e  'na  seasamh  i ;  agus  an  uair  a  ghairm  e 
na  naoimh  agus  na  bantraichean,  chuir  e 
'nan  làthair  beò  i. 

42  Agus  fhuaradh  fios  air  so  tre  Iopa 
uile ;  agus  chreid  mòran  anns  an  Tigh- 
earn. 

43  Agus  tharladh  gu  'n  d'  fhan  e  mòran 
do  làithibh  ann  an  ìopa  maille  ri  Simon 
àraidh  fear-deasachaidh  leathair. 

CAIB.  X. 

AGUS  bha  duine  àraidh  anu  an  Cesarea, 
d'amb'ainm  Cornelius,  ceannard-ceud 
do  'n  chuideachd  ris  an  abrar  a'  chuid- 
eachd  Eadailteach, 

2  Duine  cràbhach,  agus  air  an  robh  eag- 
al  Dè  maille  r'  a  thigh  uile,  a  bha  toirt 
mòrain  dèirce  do  'n  t-sluagh,  agus  a'  dean- 
amh  urnuigh  ri  Dia  a  ghnàth. 

3  Chunnaic  e  ann  an  sealladh  gu  soill- 
eir,  mu  thimchioll  na  naothadh  uaire  do  'n 
là,  aingeal  Dè  a'  teachd  a  stigh  d'  a  ionn- 
suidh,  agus  ag  ràdh,  A  Chorneliuis. 

4  Agus  air  dhasan  amharc  gu  geur  air, 
ghabh  e  eagal,  agus  thubhairt  e,  Ciod  e,  a 
Thighearn  ?  Agus  thubhairt  e  ris,  Chaidh 
t'  urnuighean  agus  do  dhèircean  suas  mar 
chuimhneachan  ann  am  fianuis  Dè. 

5  Agus  a  nis  cur  daoine  gu  Iopa,  agus 
cuir  fios  air  Simon,  d'  an  co-ainm  Peadar  : 

6  Tha  e  air  aoidheachd  maille  ri  Simon 
àraidh  fear-deasachaidh  leathair,  aig  am 
bheil  a  thigh  làimh  ris  an  fhairge :  inn- 
sidh  esan  duit  ciod  is  còir  dliuit  a  dhean- 
amh. 

7  Agus  an  uair  a  dh'  fhalbh  an  t-aingeal 
a  labhair  ri  Cornelius,  ghairm  e  d'  a  ionn- 
suidh  dithis  do  mhuinntir  a  thighe,  agus 
saighdear  cràbhach  do  'n  dream  a  bha 
ghnàth  a'  feitheamh  air ; 

8  Agus  an  uair  a  chuir  e  an  t-iomlan  an 
cèill  doibh,  chuir  e  iad  gu  Iopa. 

9  Agus  air  an  là  màireach,  'nuair  a  bha 
iadsan  air  an  turus,  agus  a'  teachd  am  fag- 

us  do  'n  bhaile,  chaidh  Peadar  suas  air 
mullach  an  tighe  a  dheananih  urnuigh,  mu 
thiinchioll  na  seathadh  uaire. 

10  Agus  dh'  fhàs  e  ro  ocrach,  agus  bu 
mhiann  leis  biadh  itheadh :  ach  am  feadh 
a  bha  iadsan  ag  ulluchadli,  thuit  e  ann  an 
neul, 

11  Agus  chunnaic  e  nèamh  fosgailte, 
agus  softheach  àraidh  a'  teachd  a  nùas  d'  a 
ionnsuidh,  mar  bhraith-lìn  mhòir,  ceang- 
ailte  air  a  ceithir  oisnibh,  agus  air  a  leig- 
eadh  sìos  air  an  talamh  ; 

12  Anns  an  robh  gach  uile  ghnè  bheath- 
aiche  ceithir-chosach  na  talmhainn,  agus 
bheathaiche  allta,  agus  bhiasda  snàigeach, 
agus  eunlaith  an  athair. 

13  Agus  thàinig  guth  d'  a  ionnsuidh,  Eir- 
ich,  a  Pheadair ;  marbh  agus  ith. 

14  Ach  thubhairt  Peadar,  Ni  h-eadh,  a 
Thighearn ;  oir  cha  d'  ith  mi  riamh  aon  ni 
coitchionn  no  neòghlan. 

15  Agus  thubhairt  an  guth  ris  a  rìs  an 
dara  uair,  Na  nithe  sin  a  ghlan  Dia,  na 
gairm  thusa  coitchionn. 

16  Agus  rinneadh  so  tri  uairean:  agus 
thogadh  an  soitheach  a  rìs  suas  gu  nèamh. 

17  A  nis  an  uair  a  bha  Peadar  fo  amh- 
arus  ann  fèin  ciod  bu  chiall  do  'n  t-sealladh 

I  i  a  chunnaic  e.  feuch,  bha  na  daoine  a 
chuireadh  o  Chornelius,  an  dèigh  dhoibh 

i  |  tigh  Shimoin  iarraidh,  'nan  seasamh  aig  an 
dorus. 

\  18  Agus  air  gairm  dhoibh,  dh'  fheòraich 
.  j   iad  an  robh  Simon  d'  an  co-ainm  Peadar, 

air  aoidheachd  an  sin. 
i        19  Am  feadh  a  bha  Peadar  a'  smuain- 
)      eachadh  air  an  t-sealladh,  thubhairt  an 

Spiorad  ris,  Feuch,  tha  triuir  dhaoine  ga 

d'  iarraidh. 

20  Uime  sin  èirich,  agus  gabh  sìos,  agus 
^  imich  maille  riu,  gun  amharus  air  bith  a 
i      bhi  ort :  oir  is  mise  a  chuir  uam  iad. 

21  Agus  chaidh  Peadar  sìos  clmm  nan 
daoine,  [a  chuireadh  d'  a  ionnsuidh  o 
Chornelius,]  agus  thubhairt  e,  Feuch,  is 

t  mise  an  tì  a  tha  sibh  ag  iarraidh :  ciod  e 
an  t-aobhar  mu  'n  d'  thàinig  sibh  ? 

22  Agus  thubhairt  iadsan,  Fhuair  Cor- 
nelius  an  ceannard-ceud,  duine  cothrom- 

n  ach,  air  am  bheil  eagal  Dè,  agus  fo  dheadh 
ainm  aig  cinneach  nan  Iudhach  uile,  rabh- 
adh  o  Dhia  le  aingeal  naomh,  fios  a  chur 

r,     ortsa  d'  a  thigh,  agus  briathran  a  chluinn- 

a     tinn  uait. 

i  23  An  sin  ghairm  e  steach  iad,  agus  thug 
ir     e  aoidheachd  dhoibh.    Agus  air  an  là  màir- 

each  dh'  imich  Peadar  maille  riu,  agus 
e     chaidh  dream  àraidh  do  na  bràithribh  o 

Iopa  maille  ris. 
n       24  Agus  air  an  là  màireach  chaidh  iad  a 
i     steach  do  Chesarea :  agus  hha  Cornelius  a' 
,'.     feitheamh  riu,  agus  air  gairm  a  luchd- 
].     dàimh  agus  a  chàirde  dìsle  an  ceann  a 

chèile. 

al  25  Agus  an  uair  a  bha  Peadar  a'  dol  a 
\.  steach,  choinnich  Cornelius  e,  agus  thuit 
gj  e  sìos  aig  a  chosaibh,  agus  rinn  e  aoradh 
a  dha. 

I  26  Ach  thog  Peadar  suas  e,  ag  ràdh,  Seas 
jj  ■  sùas ;  is  duine  mise  mar  an  ceudna. 

I     27  Agus  ag  còmhradh  ris,  chaidh  e  steach, 
<t  I  agus  f huair  e  mòran  cruinn. 
.1    28  Agus  thubhairt  e  riu,  Tha  fios  ag- 


aibh  gu  bheil  e  mi-dhligheach  do  dhuine  a 
tha  'na  Iudhach,  comhluadar  a  chumail  ri 
neach  a  tha  do  chinneach  eile,  no  teachd 
am  fagus  da;  ach  nochd  Dia  dhomh-sa, 
gun  duine  air  bith  a  ghairm  coitchionn  no 
neòghlan. 

29  Uime  sin  thàinig  mise  'nuair  a  chuir- 
eadh  fios  orm,  gun  aon  ni  a  ràdh  'na  agh- 
aidh :  air  an  aobhar  sin  tha  mi  feòraich 
c'  ar  son  a  chuir  sibh  fios  orm  ? 

30  Agus  thubhairt  Cornelius,  O  'n 
cheathramh  là  gus  an  uair  so  bha  mi  a' 
deanamh  trasgaidh  ;  agus  air  an  naothadh 
uair  bha  mi  deanamh  urnuigh  ann  mo 
thigh,  agus,  feuch,  sheas  duine  a'  m'  làth- 
air  ann  an  eudach  dealrach, 

31  Agus  thubhairt  e,  A  Chorneliuis, 
fhuair  t'  urnuigh  èisdeachd,  agus  tha  do 
dhèircean  air  an  cuimhneachadh  am  fian- 
uis  Dè. 

32  Uime  sin  cuir  gu  Iopa,  agus  cuir  fios 
air  Simon,  d'  an  co-ainm  Peadar ;  tha  e  air 
aoidheachd  ann  an  tigh  Shimoin,  fear- 
deasachaidh  leathair,  làimh  ris  a'  mhuir; 
neaeh,  'nuair  a  thig  e,  a  labhras  riut. 

33  Uime  sin  chuir  mi  air  ball  fios  ort ; 
atfus  is  maith  a  rinn  thu  teachd.  Air  an 
aobhar  sin  tha  sinne  uile  an  so  a  làthair 
am  fianuis  Dè,  a  dh'  èisdeachd  nan  uile 
nithe  a  tha  air  an  àithneadli  dhuitse  le  Dia. 

34  An  sin  dh'  fhosgail  Peadar  a  bheul, 
agus  thubhairt  e,  Gu  fìrinneach  tha  mi  'g 
aithneachadh  nach  'eil  Dia  ag  amharc  air 
pearsaibh  seach  a  chèile  : 

35  Ach  anns  gach  uile  chinneach  a  ta  an 
neach  air  am  bheil  'eagal-san,  agus  a  ta  'g 
oibreachadh  fìreantachd,  taitneach  aige. 

36  Am  focal  a  chuir  Dia  gu  cloinn  Is- 
raeil  a'  searmonachadh  sìthtre  Iosa  Criosd, 
(neach  is  e  Tighearna  nan  uile,) 

37  Am  focal  sin  is  aithne  dhuibh,  a 
sgaoileadh  air  feadh  tìre  Iudea  uile,  agus 
a  thòisich  o  Ghalile,  an  dèigh  a'  bhaistidh 
a  shearmonaich  Eoin : 

38  Cionnus  a  dh'  ung  Dia  Iosa  o  Nasa- 
ret  leis  an  Spiorad  naomh,  agus  le  cumh- 
achd ;  neaeh  a  chaidh  mu  'n  cuairt  a'  dean- 
amh  maith,  agus  a'  slànuchadh  nan  uile  a 
bha  air  am  foir-èigneachadh  leis  an  diabh- 
ul :  oir  bha  Dia  maille  ris. 

39  Agus  tha  sinne  'nar  fianuisibh  air  na 
h-uile  nithibh  a  rinn  e,  araon  ann  an  tìr 
nan  Iudhach,  agus  ann  an  Ierusalem  ; 
neach  a  mharbh  iad,  'ga  chrochadh  air 
crann : 

40  Esan  thog  Dia  suas  air  an  treas  là, 
agus  nochd  se  e  gu  follaiseach  ; 

41  Cha  'n  ann  do  'n  t-sluagh  uile,  ach  do 
fhianuisibh,  a  thaghadh  le  Dia  roimh- 
làimh,  eadhon  dhuinne,  a  dh'  ith  agus  a 
dh'  òl  maille  ris  an  dèigh  dha  èirigh  o  na 
marbhaibh. 

42  Agus  dh'  àithn  e  dhuinne  searmon- 
achadh  do  'n  t-sluagh,  agus  fianuis  a 
dheanamh  gur  esan  a  dh'  orduicheadh  le 
Dia  'na  bhreitheamh  air  bheòthaibh  agus 
air  mharbhaibh. 

43  Dhasan  tha  na  fàidhean  uile  a'  toirt 
fianuis,  gu  'm  faigh  gach  neach  a  chreideas 
ann  maitheanas  nain  peacaibh  tre  'ainm- 
san. 

44  Am  feadh  a  bha  Peadar  fathast  a' 
labhairt  nam  briathra  sin,  thuirling  an 

Spiorad  naomh  orra-san  uile  a  chual  am 
focal. 

45  Agus  ghabh  na  creidich  do  'n  tim- 
chioll-ghearradh,  a  mheud  diubh  'sa  thài- 
nig  maille  ri  Peadar,  iongantas  mòr,  do 
bhrìgh  gu  'n  do  dhòirteadh  air  na  Cinnich 
mar  an  ceudna  tiodhlac  an  Spioraid 
naoimh. 

46  Oir  chuala  siad  iad  a'  labhairt  le 
teangaibh,  agus  ag  àrd-mholadh  Dhè.  An 
sin  fhreagair  Peadar, 

47  Am  feud  neach  sanr  bith  uisge  a 
thoirmeasg,  chum  nach  rachadh  iad  so  a 
bhaisteadh,  a  fhuair  an  Spiorad  naomh, 
co  maith  ruinne  ? 

48  Agus  dh'  orduich  e  iad  a  bhi  air  am 
baisteadh  ann  an  ainm  an  Tighearna.  An 
sin  ghuidh  iad  air  fantuinn  maille  riu 
làithean  àraidh. 

CAIB.  XI. 

AGUS  chuala  na  h-abstoil  agus  na 
bràithrean  a  bha  ann  an  Iudea,  gu  'n 
do  ghabh  na  Cinnich  mar  an  ceudna  ri  focal 
Dè. 

2  Agus  an  uair  a  chaidh  Peadar  suas  gu 
Ierusaiem,  rinn  iadsan  a  bha  do  'n  tim- 
chioll-ghearradh  conspoid  ris, 

3  Ag  ràdh,  Chaidh  thu  steach  a  dh'- 
ionnsuidh  dhaoine  nach  robh  air  an  tim- 
chioll-ghearradh,  agus  dh'  ith  thu  maille 
riu. 

4  Agus  thòisich  Peadar,  agus  chuir  e  'n 
t-iomlan  an  cèill  doibh  an  ordugh,  ag 
ràdh, 

5  Bha  mi  ann  am  baile  Iopa  ri  urnuigh  ; 
agus  ann  an  neul  chunnaic  mi  sealladh, 
Soitheach  àraidh  a'  teachd  a  nuas,  mar 
bhraith-lìn  mhòir,  air  a  leigeadli  a  nuas  o 
nèamh  air  a  ceithir  oisnibh  ;  agus  thàinig  i 
a'  m'  ionnsuidh-sa. 

6  Agus  air  dhomh  beachdachadh  gu  geur 
oirre,  thug  mi  fa  'near,  agus  chunnaic  mi 
beathaiche  ceithir-chosach  na  talmhainn, 
agus  na  fìadh-bheathaiche,  agus  na  biasda 
snàigeach,  agus  eunlaith  an  athair. 

7  Agus  c.huala  mi  guth  ag  ràdh  rium, 
Eirich,  a  Pheadair  ;  marbh  agus  ith. 

8  Ach  thubhairt  mise,  Ni  h-eadh,  a 
Thighearn :  oir  cha  deachaidh  riamh  aon 
ni  coitchionn  no  neòghlan  a  steach  do  m' 
bheul. 

9  Ach  fhreagair  an  guth  mi  an  darauair 
o  nèamh,  Na  nithe  a  ghlan  Dia  na  meas 
thusa  neòghlan. 

10  Agus  rinneadh  so  tri  uairean:  agus 
thogadh  an  t-iomlan  a  rìs  suas  gu  nèamh. 

11  Agus,  feuch,  air  ball  bha  triuir 
dhaoine  air  teachd  chum  an  tiglie  anns  an 
robh  mi,  a  chuireadh  o  Chesarea  a'  m' 
ionnsuidh. 

12  Agus  thubhairt  an  Spiorad  rium  dol 
maille  riu,  gun  amharus  air  bith  a  bhi  orm. 
Agus  chaidh  mar  an  ceudna  an  t-seath- 
nar  bhràithre  so  maille  rium,  agus  chaidh 
sinn  a  steach  do  thigh  an  duine  : 

13  Agus  nochd  e  dhuinn  cionnus  a 
chunnaic  e  aingeal  'na  sheasamh  'na  thigh, 
a  thubhairt  ris,  Cuir  daoine  gu  Iopa,  ag- 
us  cuir  fios  air  Simon,  d'  an  co-ainm  Pea- 
dar; 

14  Neach  a  labhras  briathra  riut,  leis  an 
tèarnear  thu  fèin  agus  do  thigh  uile. 


15  Agus  an  uair  a  thòisìch  mi  air  labh- 
airt,  thuirling  an  Spiorad  naomh  orra-san, 
mar  oirnne  air  tùs. 

16  An  sin  chuimhnich  mise  focal  an 
Tighearna,  mar  a  Thubhairt  e,  Bhaist  Eoin 
gun  amharus  le  h-uisge ;  ach  baistear 
sibhse  leis  an  Spiorad  naomh. 

17  Uime  sin  ma  thug  Dia  dhoibh-san  a 
cho-ionnan  tiodhlaca  ruinne,  a  chreid 
anns  an  Tighearn  Iosa  Criosd,  cò  mise 
gu  'm  bithinn  comasach  bacadh  a  chur  air 
Dia? 

18  Agus  an  uair  a  chual  iad  na  nithe 
so,  thosd  iad,  agus  thug  iad  glòir  do  Dhia, 
ag  ràdh,  Thug  Dia  ma  seadh  mar  an  ceud- 
na  do  na  Cinnich  aithreachas  chum  na 
beatha. 

19  A  nis  chaidh  iadsan  a  sgapadh  a 
mach  leis  an  àmhghar  a  dh'  èirich  air  son 
Stephain,  gu  ruig  Phenice,  agus  Ciprus, 
agus  Antioch,  gun  am  focal  a  labhairt  ri 
aon  neach  ach  ns  na  h-Iudhaich  a  mhàin. 

20  Agus  bha  cuid  diubh  o  Chiprus,  agus 
o  Chirene,  dream  air  dhoibh  dol  a  steach 
do  Antioch,  a  labhair  ris  na  Greugaich,  a' 
searmonachadh  au  Tighearna  Iosa. 

21  Agus  bha  làmh  an  Tighearna  maille 
riu :  agus  chreid  àireamh  mhòr,  agus  phill 
iad  chum  an  Tighearn. 

22  Agus  thàinig  sgeula  air  na  nithibh  sin 
gu  cluasaibh  na  h-eaglais  a  bha  ann  an  Ie- 
rusalem ;  agus  chuir  iad  Barnabas  uatha, 
chum  gu  'n  rachadh  e  gu  Antioch  : 

23  Neach  an  uair  a  thàinig  e,  agus  a 
chunnaic  e  gràs  Dhè,  a  rinn  gairdeachas, 
agus  a  dh'  earail  orra  uile,  gu  'n  dlùth- 
leanadh  iad  ris  an  Tighearn  le  rùn  cridhe. 

24  Oir  bha  e  'na  dhuine  maitli,  agus  làn 
do  'n  Spiorad  naomh,  agus  do  chreidimh. 
Agus  chuireadh  sluagh  mòr  ris  an  Tigh- 
earn. 

25  An  sin  chaidh  Barnabas  gu  Tarsus, 
a  dh'  iarraidh  Shauil. 

26  Agus  air  dha  fhaotainn,  thug  e  leis  e 
gu  Antioch.  Agus  tharladh,  gu  'n  robh 
ìad  rè  bliadhna  iomlain  air  an  cruinneach- 
adh  maille  ris  an  eaglais,  agus  gu  'n  do 
theagaisg  iad  sluagh  mòr ;  agus  gu  'n  do 
ghoireadh  Criosduidhean  do  na  deisciob- 
luibh  air  tùs  ann  an  Antioch. 

27  Agus  anns  na  Jàithibh  sin  thàinig 
fàidhean  o  Ierusalem  gu  Antioch. 

28  Agus  air  seasamh  suas  do  aon  diubh 
d'  am  b'  ainm  Agabus,  dh'  fhoillsich  e 
troimh  an  Spiorad,  gu  'm  biodh  gorta 
mhòr  air  feadh  an  domhain  uile  :  ni  mar  an 
ceudna  a  thachair  ri  linn  Chlaudiuis  Chea- 
sair. 

29  An  sin  chuir  gach  aon  do  na  deis- 
ciobluibh  roimhe,  a  rèir  a  chomais,  còmh- 
nadh  a  chur  chum  nam  bràithrean,  a  bha 
chòmhnuidh  ann  an  Iudea. 

30  Ni  mar  an  ceudna  a  rinn  iad,  agus 
chuir  iad  e  chum  nan  seanairean  le  làimh 
Bharnabais  agus  Shauil. 

CAIB.  XII. 

ANIS  mu  'n  àm  sin,  shìn  Herod  an  righ 
a  làmhan,  a  dheanamh  uilc  air  dream 
àraidh  do  'n  eaglais. 

2  Agus  mharbh  e  Seumas  bràthair  Eoin 
leis  a'  chlaidheamh. 

3  Agus  an  uair  a  chunnaic  e  gu  *n  do 

thaitinn  sin  ris  na  h-Iudhaich,  chaidh  e 
air  aghaidh  a  ghlacadh  Pheadair  mar  au 
ceudna.  (Agus  b'  iad  làithean  an  arain 
neo-ghoirtichte  a  bh'  ann.) 

4  Agus  ghlac  e  agus  chuir  e'  ra  prìosan 
e,  agus  thug  se  e  r'  a  ghleidheadh  do 
cheithir  cheathrar  shaighdearan,  fa  rùn  a 
thoirt  a  mach  do  'n  t-sluagh  an  dèigh  na 
càisge. 

5  Air  an  aobhar  sin  ghleidheadh  Peadar 
anns  a'  phrìosan  :  ach  bha  bith-urnuigh 
air  a  deanamh  leis  an  eaglais  ri  Dia  air  a 
shon. 

6  Agus  an  uair  a  b'  àill  le  Herod  a  thoirt 
a  macli,  san  oidhche  sin  fèiu  bha  Peadar 
'na  chodal  eadar  dithis  shaighdearan, 
ceana"ailte  le  dà  shlabhruidh  :  agus  bha  n 
luchd-faire  fa  chomhair  an  doruis  a' 
coimhead  a'  phrìosain. 

7  Agus,  feuch,  thàinig  aingeal  an  Tigh- 
earn  air,  agus  dhealraich  solus  anns  a' 
phrìosau  :  agus  bhuail  e  taobh  Pheadair, 
agus  dhùisg  se  e,  ag  ràdh,  Eirich  gu  grad. 
Agus  thuit  a  cheanglaiche  d'  a  làmhaibh. 

8  Agus  thubhairt  an  t-aingeal  ris,  Crios- 
laich  thu  fèin,  agus  ceangail  ort  do  bhonn- 
bhrògan:  agus  rinn  e  mar  sin.  Agus 
thubhairt  e  ris,  Tilg  t'  fhalluinn  umad, 
agus  lean  mise. 

9  Agus  chaidh  e  mach,  agus  lean  se  e ; 
agus  cha  robli  f  hios  aige  gu  'n  robh  e  fìor 
an  ni  a  rinneadh  leis  an  aingeal :  ach 
shaoil  e  gu  'm  bu  taisbean  a  chunnaic  e. 

10  Agus  air  dhoibh  dol  troimh  'n  cheud 
agus  an  dara  faire,  thàinig  iad  chum  a' 
gheata  iaruinn  a  ta  treòrachadh  do  'n  bhaile, 
a  dh'  fhosgail  doibh  leis  fèin  :  agus  air  dol 
a  mach  dhoibh,  chaidh  iad  air  an  aghaidh 
troimh  aon  sràid,  agus  air  ball  dh'  fhalbh 
an  t-aingeal  uaith. 

1 1  Agus  an  uair  a  thàinig  Peadar  d'  a 
ionnsuidh  fèin,  thubhairt  e,  A  nis  thafhios 
agam  gu  fìrinneach  gu  'n  do  chuir  an 
Tighearn  'aingeal  uaith,  agus  gu  'n  do  shaor 
e  mi  o  làimh  Heroid,  agus  o  uile  dhùil 
pobuill  nan  Iudhach. 

12  Agus  an  uair  a  smuainich  e  air  a' 
chùis,  thàinig  e  gu  tigh  Mhuire  màthar 
Eoin,  d'  an  co-ainm  Marcus,  far  an  robh 
mòran  cruinn,  agus  iad  ri  urnuigh. 

13  Agus  an  uair  a  bha  Peadar  a'  bual- 
adh  doruis  a'  gheata,  thàinig  gruagach 
d'  am  b'  ainm  Roda  a  dh'  èisdeachd. 

14  Agus  an  uair  a  dh'  aithnich  i  guth 
Pheadair,  tre  aoibhneas  cha  d'  fhosgail  i  an 
geata,  ach  ruith  i  stigh,  agus  dh'  innis  i 
gu  'n  robh  Peadar  'na  sheasamh  aig  a' 
gheata. 

15  Ach  thubhairt  iad  rithe,  Tha  thu  air 
mhi-chèill.  Ach  bha  ise  toirt  dearbh- 
chinnte  gu  'n  robh  e  mar  sin.  An  sin 
thubhairt  iad,  Is  e  'aingeal  a  ta  ann. 

16  Ach  bhuannaich  Peadar  a'  bualadh  an 
doruis :  agus  an  uair  a  dh'  fhosgail  iad, 
agus  a  chunnaic  iad  e,  bha  iad  làu  uamh- 
ais. 

17  Ach  air  dhasan  smèideadh  orra  le  a 
làimh  iad  a  bhi  'nan  tosd,  chuir  e  'n  cèill 
doibh  cionnus  a  thug  an  Tighearn  as  a' 
phrìosan  e.  Agus  thubhairt  e,  Innsibh  na 
nithe  so  do  Sheumas  agus  do  na  bràithribh. 
Agus  air  dol  a  macb.  dlia,  chaidh  e  gu  àit 
eile. 


18  Agus  air  teachd  do  'n  là  bha  iomairt 
nach  bu  bheag  am  measg  nan  saighdearan, 
ciod  a  thachair  do  Pheadar. 

19  Agus  an  uair  a  dh'  iarr  Herod  e,  ag- 
us  nach  d'  fhuair  se  e,  rannsaich  e  an 
luchd-coimhead,  agus  dh'  orduich  e  an  toirt 
air  falbh  chum  peanais.  Agus  chaidh  e 
sìos  o  Iudea  gu  Cesarea,  agus  rinn  e  còmh- 
nuidh  an  sin. 

20  Agus  bha  fearg  mhòr  aig  Herod  ri 
muinntir  Thiruis  agus  Shidoin  :  ach 
tliàinig  iadsan  a  dh'  aon  inntinn  d'  a  ionn- 
suidh,  agus  air  dhoibh  Blastus  seomradair 
an  righ  a  thoirt  air  an  crann,  dh'  iarr  iad 
sìth ;  do  bhrìgh  gu  'n  robh  an  tìr  air  a 
beathachadh  le  tìr  an  righ. 

21  Agus  air  là  orduichte,  air  do  Herod 
bhi  air  a  sgeudachadh  le  eudach  rìoghail, 
agus  'na  shuidhe  air  a  righ-chaithir,  labh- 
air  e  gu  deas-bhriathrach  riu. 

22  Agus  rinn  an  sluagh  iolach,  ag  ràdh, 
Is  guth  Dè  so,  agus  cha  ghuth  duine. 

23  Agus  air  ball  bhuail  aingeal  an  Tigh- 
earn  e,  do  bhrìgh  nach  d'  thug  e  a'  ghlòir 
do  Dhia  :  agus  dh'  itheadh  le  cnuimhibh  e, 
agus  chaidh  an  deò  as. 

24  Ach  dh'  fhàs  focal  an  Tighearn  agus 
mheudaicheadh  e. 

25  Agus  phill  Barnabas  agus  Saul  o  Ie- 
rusalem,  air  dhoibh  am  ministrileachd  a 
choimhliouadh,  a'  toirtleo  mar  an  ceudna 
Eoin,  d'  an  eo-ainm  Marcus. 

CAIB.  XIII. 

ANIS  bha  anns  an  eaglais  a  bha  aig  An- 
tioch,  fàidhean,  agus  luchd-teagaisg 
àraidh  ;  mar  a  ta  Barnabas,  agus  Simeon 
ris  an  abrar  Niger,  agus  Lucius  o  Chirene, 
agus  Manaen  comh-alta  Heroid  an  Tet- 
rairc,  agus  Saul. 

2  Agus  air  dhoibh  bhi  ri  ministrileachd 
do  'n  Tighearn,  agusa'  trasgadh,  thubhairt 
an  Spiorad  naomh,  Cuiribh  airleth  dhomh- 
sa  Barnabas  agus  Saul,  chum  na  h-oibre 
gus  an  do  ghairm  mi  iad. 

3  An  sin  air  dhoibh  trasgadh  agus  urn- 
uigh  a  dheanamh,  agus  an  làmhan  a  chur 
orra,  leig  iad  uatha  iad. 

4  Mar  sin  air  dhoibh-san  a  bhi  air  an  cur 
a  mach  leis  an  Spiorad  naomh,  chaidh  iad 
sìos  gu  Seleucia ;  agus  o  sin  sheòl  iad  gu 
Ciprus. 

5  Agus  air  dhoibh  bhi  ann  an  Salamis, 
shearmonaich  iad  focal  Dè  ann  an  sionag- 
agaibh  nan  ludhach :  agus  bha  mar  an 
ceudna  Eoin  aca  mar  fhear-frithealaidh. 

6  Agus  an  uair  a  chaidh  iad  troimh  an 
eilean  gu  Paphos,  fhuair  iad  druidh  àr- 
aidh,  fàidh  brèige,  Iudhach,  d'am  b'  ainm 
Bariesus : 

7  Neach  a  bha  maille  ri  Sergius  Paulus 
an  t-uachdaran,  duine  tuigseach  ;  air  dha- 
san  Barnabas  agus  Saul  a  ghairm  d'  a  ionn- 
suidh,  dh'  iarr  e  focal  Dè  a  chluinntinn. 

8  Ach  chuir  Elimas  an  druidh,  (oir  is 
ann  mar  so  a  dh'  eadar-theangaichear 
'ainm,)  'nan  aghaidh,  ag  iarraidh  an 
t-uachdaran  a  thionndadh  o  'n  chreidimh. 

9  An  sin  air  bhi  do  Shual,  (d'  an  goirear 
Pòl,)  làn  do'n  Spiorad  naomh,  agus  ag 
amharc  gu  geur  air, 

10  Thubhairt  e,  O  thusa  a  ta  làn  do  'n 
uile  cheilg,  agus  do  'n  uile  dhroch.bheirt, 

a  mhic  an  diabhuil,  a  tiàmhaid  na  h-uile 
fhìreantachd,  nach  sguir  thu  do  fhiaradh 
shlighean  dìreach  anTighearna? 

11  Agus  feuch  a  nis,  tha  làmh  an  Tigh- 
earn  ort,  agus  bithidh  tu  dall,  gun  a' 
ghrian  fhaicinn  rè  tamuill.  Agus  air  ball 
thuit  ceò  agus  dorchadas  air ;  agus  a' 
tionndadh  mu  'n  cuairt,  dh'  iarr  e  dream  a 
threòraicheadh  air  làimh  e. 

12  An  sin  an  uair  a  chunnaic  an  t-uachd- 
aran  an  ni  a  rinneadh,  chreid  e,  air  dha 
bhi  làn  iongantais  mu  theagasg  an  Tigh- 
earna. 

13  Agus  air  gabhail  luinge  do  Phòl  ag- 
us  d'  a  chuideachd  o  Phaphos,  thàinig  iad 
gu  Perga  na  Pamphilia  :  agus  air  do  Eoin 
am  fàgail,  phill  e  gu  Ierusalem. 

14  Ach  air  dhoibh-san  imeachd  o  Pher- 
ga,  thàinig  iad  gu  Antioch  na  Pisidia,  ag- 
us  chaidh  iad  a  steach  do  'n  t-siouagog  air 
là  na  sàbaid,  agus  shuidh  iad. 

15  Agus  an  dèigh  leughadh  an  lagha 
agus  nam  Fàidhean,  chuir  uachdarain  na 
sionagoig  d'  an  ionnsuidh,  ag  ràdh,  Fheara 
agus  a  bliràithre,  raa  tha  focal  earail  ag- 
aibh  do  'n  t-sluagh,  abraibh  e. 

16  An  sin  an  uair  a  sheas  Pòl  snas  agus 
a  smèid  e  orra  le  'làimh,  thubhairt  e, 
Fheara  Tsraeil,  agus  sibhse  air  am  bheil 
eagal  Dè,  èisdibh. 

17  Thagh  Dia  a'  phobuill  so  Israeil  ar 
n-aithriche,  agus  dh'  àrdaich  e  'm  pobull 
'nuair  a  bha  iad  air  choigrich  ann  an  tìr 
na  h-Eiphit,  agus  le  làimh  àrd  thug  e  iad 
a  mach  aisde. 

18  Agus  mu  thimchioll  ùine  dhà  fhich- 
ead  bliadhna  ghiùlain  e  le  'm  beusaibh  anns 
an  fhàsach. 

19  Agus  an  uair  a  sgrios  e  seachd  cinn- 
ich  ann  an  tìr  Chanaain,  roinn  e  am  fear- 
ann  orra-san  le  crannchur. 

20  Agus  'na  dhèigh  sin  mu  thimchioll 
ceithir  cheud  agus  leth-cheud  bliadhna, 
thug  e  dhoibh  breitheamhna,  gu  Samuel 
am  fàidh. 

21  Agus  'na  dhèigh  sin  dh'  iarr  iad  righ  : 
agus  thug  Dia  dhoibh  Saul  raac  Chis,  duine 
do  thrèibh  Bheniamin,  rè  dhà  fhichead 
bliadhna. 

22  Agus  air  dha  esan  atharrachadh, 
thog  e  suas  Daibhidh  gu  bhi  'na  righ 
dhoibh ;  d'  an  d'  thug  e  mar  an  ceudna  fian- 
uis,  ag  ràdh,  Fhuair  mi  Daibhidh  mac 
Iese,  duine  a  rèir  mo  chridhe  fèin,  a  ni 
m'  uile  thoil. 

23  Do  shliochd  an  duine  so  thog  Dia 
suas  do  Israel  a  rèir  a  gheallaidh,  Slànuigh- 
ear,  eadhon  Iosa : 

24  Air  do  Eoin  roimh  a  theachd-san, 
baisteadh  an  aithreachais  air  tùs  a  shear- 
monachadh  do  phobull  Israeil  uile. 

25  Agus  mar  a  choimhlion  Eoin  a 
thriall,  thubhairt  e,  An  tì  a  ta  sibh  a' 
saoilsinn  is  mise,  cha  mhi  e.  Ach  feuch, 
a  ta  neach  a'  teachd  a'  m'  dhèigh,  nach  air- 
idh  mi  air  brògan  a  chos  fhuasgladh. 

26  Fheara  agus  a  bhràithre,  a  chlann 
fine  Abrahaim,  agus  a  mheud  agaibh  air 
am  bheil  eagal  Dè,  is  ann  do  'ur  n-ioun- 
ssuidh-sa  a  chuireadh  focal  na  slàinte  so. 

27  Oir  iadsan  a  ta  chòmhnuidh  ann  an 
lerusalem,  agus  an  uachdarain,  air  dhoibh 
bhi  aineolach  air-san,  agus  air  foclaibh 


nam  Fàidhean  a  ta  air  an  leughadh  garh  | 
sàbaid,  le  esan  a  dhìteadh  choimhlion  siad  I 
iad. 

28  Agus  ged  nach  d'  fhuair  iad  coire  bàis  U 
air  bith  ann,  dh'  iarr  iad  air  Pilat  gu  'n  R 
cuirteadli  esan  gu  bàs. 

29  Agus  an  uair  a  choimhlion  iad  na  ■ 
h-uile  nithe  bha  sgrìobhta  mu  'thimchioll,  I 
thug  iad  a  nuas  o'  n  chrann  e,  agus  chuir  B 
iad  ann  an  uaigh  e. 

30  Ach  thog  Dia  suas  o  na  mharbhaibh  I 
e : 

31  Agus  chunnacas  e  rè  mòrain  làithean  I 
leo-san  a  chaidh  suas  maille  ris  o  Ghalile  I 
gu  Ierusalem,  dream  a  ta  'nam  fianuisibh  1 
dha-san  do  'n  t-sluagh. 

32  Agus  a  ta  sinne  a'  soisgeulachadh  1 
dhuibhse  a'  gheallaidh,  a  rinneadh  do  na  1 
h-aithrichibh. 

33  Gu  'n  do  choimhlion  Dia  so  dhuinne  I 
an  clann,  air  dha  Iosa  thogail  suas  ;  mar  a  I 
ta  e  sgrìobhta  mar  an  ceudna  san  dara  I 
Salm,  Is  tu  mo  Mhac-sa,  an  diugh  ghin  I 
mi  thu. 

34  Agus  mar  dhearbhadh  gu  'n  do  thog 
e  suas  e  o  na  marbhaibh,  gun  e  a  philltinn 
air  ais  tuilleadh  chum  truaillidheachd, 
thubhairt  e  mar  so,  Bheir  mise  dhuibh 
tròcaire  cinnteach  Dhaibhidh. 

35  Uime  sin  thubhairt  e  mar  an  ceudna 
ann  an  Salm  eile  Cha  'n  fhuiling  thu  do 
d'  Aon  naomh  gu  'm  faic  e  truaillidh- 
eachd : 

36  Oir  an  dèigh  do  Dhaibhidh  a  ghin- 
ealaeh  fèin  a  riarachadh  a  rèir  toil  Dhè, 
choidil  e,  agus  chuireadh  e  chum  'aith- 
riche,  agus  chunnaic  e  truaillidheachd  : 

37  Ach  an  Tì  a  thog  Dia  suas,  cha  'n  f hae 
e  truaillidheachd. 

38  Uime  sin  biodh  fhios  agaibh-sa, 
fheara  agus  a  bhràithre,  gur  an  tre  'n 
duine  so  a  ta  maitheanas  pheacanna  air  a 
shearmonachadh  dhuibh  : 

39  Agus  trìd-san  a  ta  gach  neach  a 
chreideas  air  a  shaoradh  o  na  h-uile  nith- 
ibh,  o  naeh  robh  e  'n  comas  duibh  bhi  air 
bhur  saoradh  le  lagh  Mhaois. 

40  Thugaibh  aire  uime  sin,  nach  tig 
oirbh  an  ni  a  ta  air  a  ràdh  anns  na  Fàidh- 
ibh; 

41  Feuchaibh,  a  luchd-tarcuis,  agus 
gabhaibh  iongantas,  agus  rachadh  as 
duibh :  oir  oibrichidh  mise  obair  ann  bhur 
làithibh-saT  obair  nach  creid  sibh  idir,  ge 
do  chuireadh  duine  an  cèill  duibh  e. 

42  Agus  an  uair  a  chaidh  na  h-Iudhaich 
a  mach  as  an  t-sionagog,  ghuidh  na  Cinn- 
ich  gu  'n  rachadh  na  briathra  so  a  labhairt 
riu  fèin  an  t-sàbaid  'na  dhèigh  sin. 

43  A  nis  an  uair  a  sgaoil  an  coimhthion- 
al,  lean  mòran  do  na  h-Iudhaich  agus  do 
na  proselitich  chràbhach  Pòl  agus  Barna- 
bas:  agus  labhair  iadsan  riu,  agus  chuir 
iad  impidh  orra  fuireach  ann  an  gràs  Dhè. 

44  Agus  air  an  là  sàbaid  a  b'  f  haigse,  is 
beag  nach  do  chruinnich  am  baile  gu 
h-iomlan  a  dh'  èisdeachd  ri  focal  Dè. 

45  Aeh  an  uair  a  chunnaic  na  h-Iudh- 
aich  na  slòigh,  lìonadh  iad  le  h-eud,  agus 
labhair  iad  an  aghaidh  nan  nithe  sin  a 
labhradh  le  Pòl,  a'  labhairt  'nan  aghaidh 
agus  a'  tabhairt  toibheim. 

46  An  sin  dh'  fhàs  Pòl  agus  Barnabaa 

dàna,  agus  thubhairt  iad,  B'  èigin  focal  Dè 
bhi  air  a  labhairt  ribhse  air  tùs :  ach  do 
bhrìgh  gu  'n  do  chuir  sibh  cùl  ris,  agus  gur 
i  bliur  breth  oirbh  fèin  nach  airidh  sibh 
air  a'  bheatha  mhaireannach,  feuch,  a  ta 
sinne  a'  pilltinn  chum  nan  Cinneach. 

47  Oir  is  ann  mar  sin  a  dh'  àithn  an 
Tighearna  dhuinn,  ag  ràdh,  Chuir  mi  thu 
mar  sholus  do  na  Cinnich,  chum  gu  'm 
bitheadh  tu  mar  shlàinte  gu  iomall  na 
talmhainn. 

48  Agus  an  uair  a  chuala  na  Cinnich  so, 
rinn  iaa  gairdeachas,  agus  ghlòraich  iad 
focal  an  Tighearna :  agus  chreid  a  mheud 
'sa  bha  orduichte  chura  na  beatha  mair- 
eannaich. 

49  Agus  sgaoileadh  focal  an  Tighearna 
feadh  na  tìre  uile. 

50  Ach  bhrosnuich  na  h-Iudhaich  na 
mnài  chràbhach  agus  urramach,  agus 
daoine  uaisle  na  caithreach,  agus  thog  iad 
geur-leanmhuinn  air  Pòl  agus  Barnabas, 
agus  thilg  iad  a  mach  as  an  crìochaibh 
iad. 

51  Ach  chrath  iadsan  duslach  an  cos 
dhiubh  'nan  aghaidh,  agus  thàinig  iad  gu 
Iconium. 

52  Agus  bha  na  deisciobuil  air  an  lìon- 
adh  le  h-aoibhneas,  agus  leis  an  Spiorad 
naomh. 

CAIB.  XIV. 

AGUS  tharladh  ann  an  Iconium  gu  'n 
deachaidh  iad  araon  a  steach  do  shion- 
agog  nan  Iudhach,  agus  gu  'n  do  labhair  iad 
air  chor  as  gu  'n  do  chreid  cuideachd  mhòr 
do  na  h-Iudhaich,  agus  mar  an  ceudna  do 
na  Greugaich. 

2  Ach  bhrosnuich  na  h-Iudhaich  mhi- 
chreideach,  agus  lìon  iad  do  dhroch  rùn 
inntinn  nan  Cinneach  an  aghaidh  nam 
bràithre. 

3  Uime  sin  dh'  fhan  iad  aimsir  fhada  a' 
labhairt  gu  dàna  mu  thimchioll  an  Tigh- 
earn,  a  rinn  fìanuis  do  fhocal  a  ghràis,  ag- 
us  a  thug  fa  'near  comharan  agus  mìor- 
bhuilean  a  bhi  air  an  deanamh  le  'n 
làmhaibh-san. 

4  Ach  bha  sluagh  a'  bhaile  air  an  roinn  : 
agus  bha  cuid  diubh  leis  na  h-Iudhaich, 
agus  cuid  eile  leis  na  h-abstolaibh. 

5  Agus  an  uair  a  thugadh  ionnsuidh 
araon  leis  na  Cinnich,  agus  mar  an  ceudna 
leis  na  h-Iudhaich,  maille  r'  an  uachdaran- 
aibh,  chum  iadsan  a  mhaslachadh  agus  a 
chlachadh, 

6  'Nuair  a  thuig  iadsan  so,  theich  iad  gu 
Listra  agus  Derbe,  bailte  do  Licaonia,  ag- 
us  chum  na  dùthcha  mu  'n  cuairt : 

7  Agus  bha  iad  a'  searmonachadh  an 
t-soisgeil  an  sin. 

8  Agus  bha  ann  an  Listra  duine  àraidh 
gun  lùth  'na  chosaibh  'na  shuidhe,  a  bha 
bacach  o  bhroinn  a  mhàthar,  neach  nach 
d'  imich  riamh : 

9  Chual  esan  Pòl  a'  labhairt :  neach  air 
dha  amharc  gu  geur  air,  agus  a  thuigsinn 
gu  robh  creidimh  aige  chum  a  leigheas, 

10  Thubhairt  e  le  guth  àrd,  Seas  suas  gu 
dìreach  air  do  chosaibh.  Agus  leum  esan 
agus  dh'  imich  e. 

11  Agus  an  uair  a  chunnaic  an  sluagh  an 
ni  a  rinn  Pòl,  thog  iad  an  guth,  ag  ràdh 


ann  an  eànain  Licaonia,  Tha  na  Dèe  air 
teachd  a  nuas  an  coslas  dhaoine  d'  ar 
n-ionnsuidh-ne. 

12  Agus  ghoir  iad  do  Bharnabas,  Iupi- 
ter;  agus  do  Phòl,  Mercurius,  do  bhrìgh 
gu  'm  b'  e  am  prìomh  fhear-labhairt  e. 

13  An  sin  thug  sagart  Iupiteir,  a  bha  fa 
chomhair  an  caithreach-san,  tairbh  agus 
blàth-fhleasgaidh  chum  nan  geata,  agus 
b'  àill  leis  ìobairt  a  dheanamh  maille  ris  an 
t-sluagh. 

14  Ach  an  uair  a  chuala  na  h-abstoil 
Barnabas  agus  Pòl  so,  reub  iad  an  eudach, 
agus  ruith  iad  a  steach  am  measg  an 
t-sluaigh,  ag  èigheach, 

15  Agus  ag  ràdh,  A  dhaoine,  c'  ar  son  a 
ta  sibh  a'  deanamh  nan  nithe  so?  oir  is 
daoine  sinne  cosmhuil  ribh  fèin  thaobh 
fulangais,  a'  searmonachadh  dhuibhse, 
pilltinn  o  na  nithibh  dìomhain  sin  chum 
an  Dè  bheò,  a  rinn  nèamh,  agus  an  talamh, 
agus  an  cuan,  agus  na  h-uile  nithe  a  ta 
annta : 

16  Neach  anns  na  linnibh  a  chaidh  seach- 
ad,  a  dh'  fhuiling  do  na  h-uile  Chinnich 
imeachd  'nan  slighibh  fèin. 

17  Gidheadh,  cha  d'  fhàg  se  e  fèin  gun 
fhianuis,  a'  deanamh  maith,  agus  a'  toirt 
dhuinn  uisge  o  nèamh,  agus  aimsire  tarbh- 
ach,  a'  lìonadh  ar  cridheacha  le  biadh  agus 
le  subhachas. 

18  Agus  ag  ràdh  nan  nithe  so  dhoibh,  is 
gann  a  chum  iad  an  sluagh  gun  ìobairt  a 
dheanamh  dhoibh. 

19  Agus  thàinig  Iudhaich  o  Antioch  ag- 
us  o  Iconium,  agus  chomhairlich  iad  an 
sluagh,  agus  air  dhoibh  Pòl  a  chlachadh, 
tharruing  iad  a  mach  as  a'  bhaile  e,  a'  saoil- 
sinn  gu  robh  e  marbh. 

20  Ach  air  seasamh  do  na  deisciobluibh 
m'  a  thimchioll,  dh'  èirich  e,  agus  chaidh  e 
steach  do  'n  bhaile ;  agus  air  an  là  màir- 
each  dh'  imich  e  maiìle  ri  Barnabas  gu 
Derbe. 

21  Agus  an  uair  a  shearmonaich  iad  an 
soisgeul  do  'n  bhaile  sin,  agus  a  rinn  iad 
mòran  dheisciobul,  phill  iad  gu  Listra,  ag- 
us  Iconium,  agus  Antioch, 

22  A'  neartachadh  anama  nan  deisciob- 
ul,  agus  ag  earail  orra  buanachadh  sa* 
chreidimh,  agus*  a'  teagasg  gur  ann  tre 
iomadh  àmhghar  is  èigin  duinn  dol  a 
steach  do  rìoghachd  Dhè. 

23  Agus  an  uair  a  dh'  orduich  iad  sean- 
airèan  dhoibh  anns  gach  eaglais,  agus  a 
rinn  iad  urnuigh  maille  ri  trasgadh,  dh'- 
earb  siad  iad  ris  an  Tighearn,  anns  an  do 
chreid  iad. 

24  Agus  an  dèigh  dhoibh  dol  troimh 
Phisidia,  thàinig  iad  gu  Pamphilia. 

25  Agus  air  dhoihh  am  focal  a  labhairt 
ann  am  Perga,  chaidh  iad  sìos  gu  Atalia  : 

26  Agus  sheòl  iad  as  a  sin  gu  Antioch, 
an  t-àit  o  'n  d'  earbadh  iad  ri  gràs  Dhè, 
chura  na  h-oibre  a  choimlilion  iad. 

27  Agus  an  uair  a  thàinig  iad,  agus  a 
chruinnich  iad  an  eaglais  an  ceann  achèile, 
dh'  aithris  iad  meud  nan  nithe  a  rinn  Dia 
leo,  agus  gu'n  d'  fhosgail  e  dorus  creidimh 
do  na  Cinnich. 

28  Agus  dh'  fhan  iad  an  sin  aimsir 
nach  bu  bheag  maille  ris  na  deisciob- 
luibh. 

CAIB.  XV. 

AGUS  theagaisg  dream  àraidh,  a  thàinig 
a  nuas  o  Iudea,  na  bràithre,  ag  ràdh, 
Mur  timchioll-ghearrar  sibh  a  rèir  gnàtha 
Mhaois,  cha  'n  eil  e  'n  comas  duibh  bhi  air 
bhur  tèarnadh. 

2  Uime  sin  air  do  Phòl,  agus  do  Bhar- 
nabas  connsachadh  agus  deasboireachd 
nach  bu  bheag  a  bhi  aca  riu,  dh'  orduich 
iad  Pòl  agus  Barnabas,  agus  dream  àraidh 
eile  dhiubh  fèin,  a  dhol  suas  chum  nan  ab- 
stol  agus  nan  seanairean  gu  lerusalem  mu 
thimchioll  na  ceisde  so. 

3  Agus  air  dhoibh  bhi  air  an  toirt  air  an 
aghaidh  leis  an  eaglais,  chaidh  iad  troirah 
Phenice,  agus  Shamaria,  a'  cur  an  cèill 
iompachaidh  nan  Cinneach :  agus  thug  iad 
aoibhneas  mòr  do  na  bràithribh  uile. 

4  Agus  an  uair  a  thàinig  iad  gu  Ierusa- 
lem,  ghabhadh  riu  leis  an  eaglais,  agus  na 
h-abstolaibh,  agus  na  seanairibh,  agus 
dh'  innis  iad  meud  nan  nithe  a  rinn  Dia 
leo-san. 

5  Ach  dh'  èirich  dream  àraidh  do  bharail 
nam  Phairiseach  a  bha  'nan  creidich,  ag 
ràdh,  Gur  còir  an  timchioll-ghearradh, 
agus  àithneadh  dhoibh  lagh  Mhaois  a 
choimhead. 

6  Agus  thàinig  na  h-abstoil  agus  na  sean- 
airean  an  ceann  a  chèile  a  dh'  fheuchainn 
mu  'n  chùis  so. 

7  Agus  an  dèigh  mòrain  deasboireachd, 
dh'  èirich  Peadar  agus  thubhairt  e  riu, 
Fheara  agus  a  bhràithre,  tha  fhios  agaibh 
o  cheann  fhada  gu  'n  do  ròghnuich  Dia 
'nar  measg-ne,  o  m'  bheul-sa  gu  'n  cluinn- 
eadh  na  Cinnich  focal  an  t-soisgeil,  agus 
gu  'n  creideadh  iad  : 

8  Agus  rinn  an  Dia  d'  an  aithne  an 
cridhe,  fianuis  dhoibh,  a'  tabhairt  an 
Spioraid  naoimh  dhoibh,  mar  a  thug  e 
dhuinne ; 

9  Agus  cha  d'  rinn  e  eadar-dhealachadh 
eadar  sinne  agus  iadsan,  a'  glanadh  an 
cridhe  le  creidimh. 

10  C'  ar  son  uime  sin  a  nis  a  ta  sibh  a' 
brosnuchadh  Dhè,  le  cuing  a  chur  air 
muineal  nan  deisciobul,  nach  robh  aon 
chuid  ar  n-aithriche  no  sinne  comasach  air 
a  giùlan  ? 

11  Gidheadh  a  ta  sinn  a'  creidsinn,  tre 
ghràs  an  Tighearna  Iosa  Criosd,  gu  saorar 
sinn  amhuil  mar  iadsan. 

12  An  sin  dh'  fhan  a'  chuideachd  uile 
'nan  tosd,  agus  thug  iad  èisdeachd  do 
Bharnabas  agus  do  Phòl,  ag  innseadh 
meud  nan  comhara  agus  nam  mìorbhuile 
a  rinn  Dia  leo-san  am  measg  nan  Cinn- 
each. 

13  Agus  an  dèigh  dhoibh  bhi  'nan  tosd, 
fhreagair  Seumas,  ag  ràdh,  Fheara  agus  a 
bhràithre,  èisdibh  riumsa : 

14  Chuir  Simeon  an  cèill  cionnus  a 
dh'  fhiosraich  Dia  na  Cinnich  air  tùs,  le 
pobull  a  ghabhail  as  am  measg  d'  a  ainm 
fèin. 

15  Agus  do  so  tha  briathra  nam  fàidh- 
ean  a'  co-fhreagairt ;  a  rèir  mar  a  ta  e 
sgrìobhta, 

16  An  dèigh  so  pillidh  mi,  agus  togaidh 
mi  suas  a  rìs  pàilliun  Dhaibhidh,  a  ta  air 
tuiteam ;  agus  togaidh  mi  a  rìs  an  ni  a 
thuit  deth,  agus  cuiridh  mi  suas  e : 


17  Chum  gu  'n  iarr  fuigheall  nan  daoine 
an  Tighearn,  agus  na  h-uile  Chinnich,  air 
an  goirear  m'ainm-sa,  tha  an  Tighearn  ag 
ràdh,  a  ta  deanamh  nan  nithe  sin  uile. 

18  Aithnichte  do  Dhia  tha  'oibre  fèin 
uile  o  thoiseach  an  t-saoghail. 

19  Uime  6inis  i  mo  bhreth-sa,  nach  cuir 
sinn  mi-shuaimhueas  orra-san  do  na  Cinn- 
ich,  a  ta  air  pilltinn  chum  Dhè : 

20  Ach  gu  'n  sgrìobh  sinn  d'  an  ionnsuidh, 
iad  a  sheachnadh  truaillidheachd  ìodhola, 
agus  strìopachais,  agus  ni  tachdta,  agus 
fola. 

21  Oir  a  ta  aig  Maois  o  na  linnibh  cian 
anns  gach  baile  daoine  a  ta  'g  a  shearmon- 
achadli,  air  dha  bhi  air  a  leughadh  gach 
là  sàbaid  anns  na  sionagogaibh. 

22  An  sin  chunnacas  iomchuidh  do  na 
h-abstolaibh,  agus  do  na  seanairibh,  maille 
ris  an  eaglais  uile,  daoine  taghta  dhiubh 
fèin  a  chur  gu  Antioch,  maille  ri  Pòl  ag- 
us  Barnabas  ;  eadhon,  Iudas  d'  au  co-ainm 
Barsabas,  agus  Silas,  daoine  inbheach  am 
measg  nam  bràithre : 

23  Agus  sgrìobh  iad  btriche  leo  air  an 
dòigh  so,  Tha  na  h-abstoil,  agus  na  sean- 
airean,  agus  na  bràithrean  a'  cur  beann- 
achd  chum  nam  bràithre  ~do  na  Cinnich  a 
ta  ann  an  Antioch,  agus  ann  an  Siria,  ag~ 
xis  ann  an  Cilicia : 

24  Do  bhrìgh  gu  'n  cuala  sinne,  gu  'n  do 
chuir  dream  àraidh  a  chaidh  uainne  mi- 
shuaimhneas  oirbh  le  briathraibh,  ag  ath- 
arrachadh  bhur  n-inntinn,  ag  ràdh,  Gur 
còir  dhuibh  bhi  air  bhur  timchioll-ghearr- 
adh,  agus  an  lagh  a  choimhead ;  de  nach 
d'  thug  sinne  a  leithid  sin  a  dh'  àithne : 

25  Chunnacas  iomchuidh  duinne,  air 
dhuinn  bhi  cruinn  a  dh'  aon  toil,  daoine 
taghta  a  chur  do  'ur  n-ionnsuidh-sa,  maille 
ri  ar  bràithribh  gràdhach  Barnabas  agus 
Pòl ; 

26  Daoine  a  thug  an  anama  fèin  air  son 
ainme  ar  Tighearna  Iosa  Criosd. 

27  Chuir  sinn  uime  sin  Iudas  agus  Silas 
uainn,  a  dh'  innseas  dhuibh  na  nithe  ceud- 
na  le  cainnt  bheoil. 

28  Oir  chunnacas  iomchuidh  do  'n  Spior- 
ad  naomh,  agus  dhuinne,  gun  ni  air  bith 
tuilleadh  a  chur  oirbh  a  dh'  uallaich  ach  na 
nithe  feumail  so ; 

29  Sibh  a  sheachnadh  nithe  a  chaidh 
ìobradh  do  ìodholaibh,  agus  fola,  agus  ni 
tachdta,  agus  strìopachais :  uatha  so  ma 
choimhideas  sibh  sibh  fèin,  ni  sibh  gu 
maith.   Slàn  leibh. 

30  Uime  sin  an  uair  a  leigeadh  uatha 
iad,  thàinig  iad  gu  Antioch :  agus  air 
cruinneachadh  an  t-sluaigh  dhoibh,  thug 
iad  seachad  an  litir. 

31  Agus  an  uair  a  leugh  iad  sin,  rinn 
iad  gairdeachas  air  son  na  comhfhurt- 
achd. 

32  Agus  air  bhi  do  Iudas  agus  do  Shilas 
'nam  fàidhibh  iad  fèin,  le  mòran  bhriath- 
raibh  dh'  earailich,  agus  neartaich  iad  na 
bràithre. 

33  Agus  air  fuireach  rè  ùine  dhoibh, 
leigeadh  air  falbh  an  sìth  iad  o  na  bràith- 
rdbh  chum  nan  abstol. 

34  Gidheadh  chunnacas  iomchuidh  do 
Shilas  còmhnuidh  a  dheanamh  an  sin. 

35  Dh'  fhan  Pòl  mar  an  ceudna  agus 

Barnabas  ann  an  Antioch,  a'  teagasg  agus 
a'  searmonachadh  maille  ri  mòran  eile  mar 
an  ceudna,  focail  an  Tighearna. 

36  Agus  an  dèigli  làithean  àraidh,  thu- 
bhairt  Pòl  ri  Barnabas,  Pilleamaid  agus 
faiceainaid  ar  bràitlire,  auns  gach  baile 
anns  an  do  shearmonaich  sinn  focal  an 
Tighearna,  cionnus  a  ta  iad. 

37  Agus  b'  àill  le  Barnabas  iad  a  thoirt 
Eoiu,  d'  an  co-ainm  Marcus,  leo. 

38  Ach  clia  do  mheas  Pòl  gu  'm  bu  chòir 
dboibh  esan,  a  dh'  fhalbh  uatha  o  Pham- 
pbilia,  agus  nach  deacbaidh  maille  riu 
chum  na  h-oibre,  a  thoirt  leo. 

39  Dh'  èirich  uime  sin  conspoid  eatorra 
cho  dian,  as  gu  'n  do  sgaradh  o  chèile  iad : 
agus  mar  sin  thug  Barnabas  leis  Marcus, 
agus  chaidh  e  air  luìng  gu  Ciprus  ; 

40  Ach  thagh  Pòl  Silas,  agus  dh'  imich  e, 
air  dha  bhi  air  earbsadh  ri  gràs  Dè  leis  na 
bràithribh. 

41  Agus  shiubhail  e  troimh  Shiria  agus 
Chilicia,  a'  daingneachadh  'nan  eaglais- 
ean. 

CAIB.  XVI. 

AN  sin  thàinig  e  gu  Derbe  agus  Listra : 
agus,  feuch,  bha  deisciobul  àraidh  an 
sin,  d'  ain  b'  ainm  Timoteus,  mac  mnà  ar- 
aidh  do  'n  chinneach  Iudbach,  a  bha  'na 
creideach ;  ach  bu  Ghreugach  a  b'  athair 
dha : 

2  A  bha  fo  dheadh  ainm  aig  na  bràithribh 
a  bha  ann  an  Listra  agus  tmn  an  Iconium. 

3  Bha  toil  aig  Pòl  am  fear  so  a  dhol  a 
mach  maille  ris  ;  agus  ghabh  e  agus  thim- 
chioll-ghearr  se  e,  air  son  nan  Iudhach  a 
bhaanns  na  h-àitibh  sin  :  oir  bha  fios  aca 
uile  gu  'm  bu  Ghreugach  'athair. 

4  Agus  mar  a  shiubhail  iad  troimh  na 
bailtibh,  thug  iad  doibh  na  h-orduighean 
r'  an  coimhead,  a  dh'  orduicheadh  leis  na 
h-abstolaibh  agus  na  seanairibh  a  bha  ann 
an  Ierusalem. 

5  Agus  mar  sin  bha  na  h-eaglaisean  air 
an  daingneachadh  anns  a'  chreidimh,  agus 
mheudaicheadh  iad  gach  là  an  àireamh. 

6  A  nis  an  uair  a  chaidh  iad  troimh 
Phrigia,  agus  tìr  Ghalatia,  agus  a  bhacadh 
dhoibh  leis  an  Spiorad  naomh  am  focal  a 
labhairt  san  Asia, 

7  An  dèigh  dhoibh  teachd  gu  Misia, 
dh'  fheuch  iad  ri  dol  gu  Bitinia :  ach  cha 
do  leig  an  Spiorad  leo. 

8  Agus  air  dhoibh  gabhail  seachad  air 
Misia,  chaidh  iad  sìos  gu  Troas. 

9  Agus  chunnacas  sealladh  le  Pòl  san 
oidhche  :  Sheas  duine  àraidh  o  Mhacedo- 
nia,  agus  ghuidh  e  air,  ag  ràdh,  Thig 
thairis  gu  Macedonia,  agus  cuidich  leinne. 

10  Agus  an  uair  a  chunnaic  e  an  seall- 
adh,  air  ball  dh'  iarr  sinn  dol  thairis  gu 
Macedonia,  a'  dearbh-thuigsinn  gu  'n  do 
ghairm  an  Tighearna  sinn  chum  an  sois- 
geul  a  shearmonachadh  dhoibh. 

11  Uime  sin  air  dhuinn  long  a  ghabhail 
o  Throas,  thàinig  sinn  gu  dìreach  gu  Sa- 
motracia,  agus  air  an  là  'na  dhèigh  sin  gu 
Neapolis ; 

12  Agus  o  sin  gu  Philipi,  ceud  bhaile  na 
euid  sin  do  Mhacedonia,  agits  b'  ùr- 
threabhachas  e :  agus  bha  sinn  a  chòmh- 
nuidh  anns  a'  bhaile  sin  làithean  àraidh. 

13  Agus  air  là  na  sàbaid  chaidh  sinn  a 
mach  as  a'  bhaile  ri  taohh  aimhne,  far  am 
a'  àbhaist  urnuigh  a  dheanamh  ;  agus  air 
dhuinn  suidhe,  labhair  sinn  ris  na  mnaibh 
a  chruinnicheadh  an  sin. 

14  Agus  dh'  èisd  bean  àraidh  ruinn  d'  am 
b'  ainm  Lidia,  bean-reicidh  purpuir,  o 
bhaile  Thiatira,  a  bha  deanamh  aoraidh  do 
Dhia;  aig  an  d'  fhosgail  an  Tighearn  a 
cridhe,  iounus  gu  'n  d'  thug  i  aire  do  na 
nithibh  a  labhradh  le  Pòl. 

15  Agus  an  uair  a  bhaisteadh  i,  agus  a 
teaghlach,  ghuidh  i  oirnn,  ag  ràdh,  Ma 
mheas  sibh  mise  bhi  dìleas  do  'n  Tighearn, 
thigibh  a  steach  do  'm  thigh,  agus  dean- 
aibh  còmhnuidh  unn.  Agus  cho-èignich 
i  sinn. 

16  Agus  tharladh,  ag  dol  dhuinne  chum 
urnuigh,  gu  'n  do  thachair  oirnn  banoglach 
àraidh  aig  an  robh  spiorad  fiosachd,  a  thug 
mòr-bhuannachd  d'  a  maighstiribh  le  fios- 
achd  a  dheanamh  : 

17  Lean  ise  Pòl  agus  sinne,  agus  ghlaodh 
i,  agràdh,  Is  iad  na  daoine  so  seirbhisich 
an  Dè  a  's  ro-àirde,  a  ta  a'  nochdadh 
dhuinne  slighe  na  slàinte. 

18  Agus  rinn  i  so  rè  morain  do  làith- 
ibh.  Ach  air  do  Phòl  a  bhi  doilich, 
thionndaidh  e  agus  thubhairt  e  ris  an 
Spiorad,  A  ta  mi  toirt  orduigh  dhuit  ann 
an  ainm  losa  Criosd  dol  a  mach  aisde. 
Agus  chaidh  e  mach  air  an  uair  sin  fèin. 

19  Agus  an  uair  a  chunnaic  a  maigh- 
stirean  gu  'n  d'  fhalbh  dòchas  am  buann- 
achd,  rug  iad  air  Pòl  agus  air  Silas,  agus 
tharruing  iad  do  'n  mhargadh  iad,  ehum 
nan  uachdaran  ; 

20  Agus  air  dhoibh  an  toirt  chum  luchd- 
riaghlaidh  a'  bhaile,  thubhairt  iad,  Tha 
na  daoine  so  a'  buaireadh  ar  baile  gu  ro 
mhòr,  air  dhoibh  bhi  'nan  Iudhaich, 

21  Agus  a  ta  iad  a'  teagasg  ghnàthanna 
nach  'eil  ceaduichte  dhuinne  a  ghabhail  no 
leantuinn,  do  bhrìgh  gur  Romhanaich 
sinn. 

22  Agus  dh'  èirich  an  sluagh  dh'  aon- 
fheachd  'nan  aghaidli :  agus  reub  na 
h-uachdarain  an  eudach  diubh,  agus  dh'- 
àithn  iad  an  sgiùrsadh  le  slataibh. 

23  Agus  an  dèigh  dlioibh  iomadh  buille 
a  leagadh  orra,  thilg  iad  am  prìosan  iad,  a' 
toirt  sparraidh  do  fhear-coimhead  a' 
phrìosain  an  gleidheadh  gu  tèaruinte. 

24  Neach  air  dha  an  àithne  sin  fhaot- 
ainn,  a  thilg  iad  do  'n  phrìosan  a  b'  fhaide 
a  stigh,  agus  a  dhaingnich  an  cosa  sa* 
cheap. 

25  Agus  mu  mheadhon-oidhche  air  do 
Phòl  agus  do  Slùlas  urnuigh  a  dheanamh, 
sheinn  iad  laoidh-mholaidh  do  Dhia;  ag- 
us  chuala  na  prìosanaich  iad. 

26  Agus  gu  h-obann  bha  crith-thalmh- 
ainn  mhòr  ann,  air  chor  as  gu  'n  do  chrath- 
adh  bunaitean  a'  phrìosain:  agus  air  ball 
dh'  fhosgladh  na  dorsan  uile,  agus  dh'- 
fhuasgladh  cuibhreacha  gach  neach  aca. 

27  Agus  air  do  fhear-coimheada'phrìos- 
ain  dùsgadh  à  codal,  agus  air  faicinn  dorsa 
a'  phriosain  fosgailte,  tharruing  e  a 
chlaidheamh,.air  tì  e  fèin  a  mharbhadh,  a' 
saoilsinn  gu  robh  na  prìosanaich  air  teich- 
eadh. 

28  Ach  ghlaodh  Pòl  le  guth  àrd,  ag 

ràdh,  Na  dean  cron  sam  bith  ort  fèin ;  oir 
tha  sinn  uile  an  so. 

29  Agus  air  gairm  soluis  dasan,  leum  e 
steach,  agus  thàinig  e  air  chrith,  agus 
thuit  e  sìos  an  làtliair  Phòil  agus  Shilais  ; 

30  Agus  air  dha  an  toirt  a  mach,  thubli- 
airt  e,  A  mhaighstirean,  ciod  is  còir  domh 
a  dheanamh  ehum  gu  tèarnar  mi  ? 

31  Agus  thubhairt  iadsan,  Creid  anns 
an  Tighearna  losa  Criosd,  agus  tèarnar  thu 
fèin,  agus  do  thigh. 

32  Agus  labhair  iad  focal  an  Tighearna 
ris,  agus  riusan  uile  a  bha  'na  thigh. 

33  Agus  air  dha  an  toirt  leis  air  an  uair 
sin  fèin  do  'n  oidhche,  nigh  e  an  creuchd- 
an;  agus  bhaisteadh  e  fèin,  agus  a 
mhuinntir  uile,  gun  dàil. 

34  Agus  an  uair  a  thug  e  d'  a  thigb  iad, 
chuir  e  bord  rompa,  agus  rinn  e  gairdeach- 
as  maille  r'  a  theaglilach  uile,  a'  creidsinn 
ann  an  Dia. 

35  Agus  air  teachd  do  'n  là,  chuir  an 
luchd-riaghlaidh  na  maoir  uatha,  ag  ràdh, 
Leig  air  an  comas  na  daoine  sin. 

36  Agus  dh'  innis  fear-coimbead  a' 
phrìosain  na  briathra  so  do  Phòl,  Gu  'n  do 
chuir  an  luchd-riaghlaidh  fios  uatha  sibhse 
a  leigeadh  as :  uime  sin  rachaibh  a  mach, 
agus  imichibh  an  sìth. 

37  Ach  thubhairt  Pòl  riu,  an  dèigh 
dhoibh  ar  sgiùrsadh  gu  follaiseach  gun  ar 
diteadh,  agus  gur  Romhanaich  sinn,  thilg 
iad  am  prìosan  sinn  ;  agus  a  nis  am  b'  àill 
leo  ar  cur  a  mach  an  uaignidheas  ?  cha  'n 
eadh  gu  deimhin ;  ach  thigeadh  iad  fèin 
agus  thugadh  iad  a  mach  sinn. 

"38  Agus  dh'  innis  na  rnaoir  na  briathra 
sin  do  na  h- uaehdaranaibh :  agus  ghabh 
iad  eagal  an  uair  a  chual  iad  gu  'm  bu 
Komhanaich  iad. 

39  Agus  thàinig  iad  agus  chuir  iad  imp- 
idh  orra,  agus  air  dhoibh  an  toirt  a  mach, 
ghuidh  iad  orra  imeachd  a  maeh  as  a' 
bhaile. 

40  Agus  air  dol  a  mach  as  a'  phrìosan 
doibh,  chaidh  iad  a  steach  do  thigh  Lidia  : 
agus  an  uair  a  chunnaic  iad  na  bràithre, 
thug  iad  eorahfhurtachd  dhoibh,  agus 
dh'  imich  iad  rompa. 

ANIS  air  dhoibh  imeaclid  troimh  Am- 
phipolis,  agus  Apolonia,  thàinig  iad 
gu  Tesalonica,  far  an  robh  sionagog  aig  na 
h-Iudhaich: 

2  Agus  raar  bu  ghnàth  le  Pòl,  chaidh  e 
steach  d'  an  ionnsuidh,  agus  air  tri  làithibh 
sàbaid  reusonaieh  e  riu  as  na  sgriobtuir- 
ibh, 

3  '  Gam  fosgladh  agus  a'  dearbhadh  gu'm 
b'  èigin  do  Chriosd  fulang,  agus  èirigh  a 
rìs  o  na  marbhaibh  :  agus  gur  e  an  t-Iosa 
so  a  ta  mise  a'  searmonachadh  dhuibh, 
Criosd. 

4  Agus  chreid  cuid  diubh,  agus  lean  iad 
ri  Pòl  agus  ri  Silas :  agus  do  na  Greug- 
aich  chràbhach  buidheann  mhòr,  agus  do 
na  mnaibh  inbheach  àireamh  nach  bu 
bheag. 

5  Ach  air  do  na  h-Iudhaich  mi-chreid- 
eaeh  bhi  air  am  brosnuchadh  le  tnùth, 
ghabh  iad  d'  an  ionnsuidh  droch  dhaoine 
àraidh  do  ua  corraibh-margaidh,  agus  air 


tional  cuideachd  mòire  dhiubh,  ehuir  iad 
am  baile  uile  thar  a  chèile,  agus  chuairt- 
ich  iad  tigh  Iasoin,  agus  dh'  iarr  iad  an 
toirt  a  mach  chum  an  t-sluaigh. 

6  Agus  an  uair  nach  d'  fhuair  siad  iad, 
tliarruing  iad  Iason,  agus  bràithreau  àr- 
aidh  ehum  uachdaran  a'  bhaile,  ag  èigh- 
each,  Tha  na  daoine  so  a  chuir  an  saoghal 
bun  os  ceann,  air  teachd  an  so  mar  au 
ceudna ; 

7  D'  an  d'  thug  Iason  aoidheachd  :  agus 
a  ta  iad  so  uile  a'  cur  an  aghaidh  orduigh 
Cheasair,  ag  ràdh,  Gu  bheil  righ  eile  ann, 
eadhon  Iosa. 

8  Agus  chuir  iad  buaireas  fo  'n  t-sluagh, 
agus  fo  uachdarain  a'  bhaile,  'nuair  a 
chual  iad  na  nithe  so. 

9  Agus  an  uair  a  ghabh  iad  urras  o  Ia- 
son,  agus  o  chàch,  leig  iad  uatha  iad. 

10  Agus  air  ball  chuir  na  bràithre  Pòl 
agus  Silas  san  oidhche  gu  Berea  :  agus  air 
teachd  dhoibh-san  an  sin,  chaidh  iad  a 
steach  do  shionagog  nan  Iudhach. 

11  Bha  iad  sin  ni  b'  uaisle  na  muinntir 
Thesalonica,  oir  ghabh  iad  am  focal  d'  an 
ionnsuidh  leis  an  uile  thogradh,  a'  rann- 
sachadh  nan  sgriobtuir  gach  aon  là,  a  dh'- 
fheuchainn  an  robh  na  nithe  sin  mar  so. 

12  Uime  sin  chreid  mòran  diubh  :  agus 
mar  an  ceudna  do  mhnaibh  uaisle  do  na 
Greugaich,  agus  do  fhearaibh  àireamh 
nach  bu  bheag. 

13  Ach  an  uair  a  thuig  na  h-Iudhaieh 
o  Thesaloniea  gu  'n  do  shearmonaicheadh 
foeal  Dè  le  Pòl  am  Berea,  thàinig  iad  an 
sin  mar  an  ceudna,  a'  brosnuchadh  an 
t-sluaigh. 

14  An  sin  air  ball  chuir  na  bràithrean 
uatha  Pòl,  chum  gu  'n  rachadh  e  mar  gu 
b'  ann  chum  na  mara:  ach  dh'  fhan  Silas 
agus  Timoteus  an  sin  fathast. 

15  Agus  threòraich  luchd-coimheadachd 
Phòil  e  gu  baile  na  h-Aithne;  agus  air 
faghail  àithne  dhoibh  gu  Silas  agus  Timo- 
teus,  iad  a  theaehd  d'  a  ionnsuidh-san  mar 
bu  luaithe,  dh'  imich  iad  rompa. 

16  A  nis  am  feadh  a  bha  Pòl  a'  feith- 
eamh  riu  san  Aithue,  bha  a  spiorad  air  a 
bhrosnuchadh  ann,  do  bhrìgh  gu  'm  fac  e 
am  baile  làn  ìodhol-aoraidh. 

17  Air  an  aobhar  sin  rinn  e  deasboir- 
eachd  ris  na  h-Iudhaich,agus  ris  na  daoin- 
ibh  cràbhach  anns  an  t-sionagog,  agus  air 
a'  mhai-gadh  gach  là  riu-san  a  thachair  air. 

18  An  sin  thug  feallsanaich  àraidh  do 
na  h-Epicuraich,  agus  do  na  Stoicich,  agh- 
aidh  air ;  agus  thubhairt  cuid,  Ciod  a 
b'  àill  leis  an  fhear  bhith-bhriathrach  so  a 
ràdh  ?  thubhairt  cuid  eile,  Is  cosmhuil  gu 
bheil  e  a'  searmonachadh  dhèe  coimheach  ; 
do  bhrìgh  gu  'n  do  shearmonaich  e  dhoibh 
Iosa,  agus  an  aiseirigh. 

19  Agus  rug  iad  air,  agus  thug  iad  leo 
e  gu  Areopagus,  ag  ràdh,  Am  feud  sinn 
fios  fhaotainn  ciod  e  an  teagasg  nuadh  so, 
a  labhrar  leat  ? 

20  Oir  a  ta  thu  toirt  nithe  àraidhneo- 
ghnàthaeh  ehum  ar  cluasan :  b'  àill  leinn 
uime  sin  fios  fhaotainn  ciod  is  ciall  doibh 
sin. 

21  (Oir  cha  do  chaith  muinntir  na 
h-Aithne  uile  agus  a'  ehoigrich  a  bha  air 
chuairt  'nam  measg,  an  ùine  ri  ni  air  bith 

«ile,  ach  ri  innseadh,  no  ri  cluinntinn 
noimheachd  èigin.) 

22  An  sin  air  seasamh  do  Phòl  am  meadh- 
on  Areopaguis,  thubhairt  e,  A  mhuinntir 
na  h-Aithne,  tha  mi  faicinn  gu  bheil  sibh 
anns  na  h-uile  nithibh  cràbhach  thar  tomh- 
as  : 

23  Oir  air  dhomh  bhi  dol  seachad,  agus 
ag  amharc  air  bhur  nithibh  naomha, 
fhuair  mi  altair  air  an  robh  an  sgrìobhadh 
so,  DO  'N  DIA  NEO-AITHNICHTE. 
Uime  sin  esan  d'  am  bheil  sibh  a'  deanamh 
aoraidh  gun  eòlas  agaibh  air,  is  e  a  ta 
mise  a'  searinonachadh  dhuibh. 

24  An  Dia  a  rinn  an  saoghal,  agus  na 
h-uile  nithe  a  ta  ann,  do  bhrìgh  gur  e  fèin 
Tighearna  nèimh  agus  na  talmhainn,  cha  'n 
'eil  e  gabhail  còmhnuidh  aun  an  teamp- 
luibh  làmh-dheanta : 

25  Ni  mò  a  bheirear  aoradh  dha  le  làrah- 
aibh  dhaoine,  mar  gu  'm  biodh  uireasbhuidh 
ni  sam  bith  air ;  oir  is  e  fèin  a  ta  toirt  do  na 
h-uile  beatha,  agus  anail,  agus  nan  uile 
nithe : 

26  Agus  rinn  e  dh'  aon  fhuil  uile  chinn- 
ich  dhaoine,  chum  iad  a  ghabhail  còmh- 
nuidh  air  agliaidh  na  talmhainu  uile,  ag- 
us  shouraich  e  na  h-amanna  roimh-ord- 
uichte,  agus  crìochan  an  àite-còmhnuidh  ;  | 

27  Chum  gu  'n  iarradh  iad  an  Tiguearn,  j 
a  dlv'  fheuchainn  an  tarladh  dhoibh,  le  j 
mìn-rannsachadh,  gu  'm  faigheadìi  iad  e, 
ged  nach  'eil  e  fada  o  gach  aon  againn  : 

28  Oir  annsan  tha  sinn  beò,  agus  a' 
gluasad,  agus  tha  ar  bith  againn ;  mar  a 
thubhairt  mar  au  ceudna  dream  àraidh  do 
'ur  bàrdaibh  fèin,  Oir  is  sinne  fòs  a  ghiu- 
eal-san. 

29  Uime  sin  do  bhrìgh  gur  sinn  gineal 
Dè,  clia  chòir  dhuinn  a  shaoilsinn  gu 
bheil  an  Diadhachd  cosmhuil  ri  h-cr,  no 
ri  h-airgiod,  no  ri  cloich,  nithe  a  ghearr- 
adh  le  h-ealadhain  agus  innleachd  dhaoine. 

30  A  nis  air  do  Dhia  amharc  thairis  air 
aimsiribh  an  aineolais  so,  tha  e  nis  ag 
àithneadh  do  na  h-uile  anns  gach  àit  aith- 
reachas  a  dheanamh  : 

31  Do  bhrìgh  gu  'n  do  shuidhich  e  là 
anns  an  toir  e  breth  air  an  t-saoghal  am 
fìreantachd,  tre  *n  duine  sin  a  dh'  orduich 
e ;  agus  air  so  thug  e  dearbhadh  do  na 
h-uile  dhaoinibh,  le  esan  a  thogail  suas  o 
na  marbhaibh. 

32  Agus  an  uair  a  chual  iad  mu  aiseir- 
igh  nam  marbh,  rinn  cuid  diubh  fanoid : 
ach  thuhhairt  cuid  eile,  Eisdidh  sinn  riut 
a  rìs  mu  'n  ni  so. 

33  Agus  mar  sin  chaidh  Pòl  a  mach  as 
am  meadhon. 

34  Gidheadh,  lean  cuid  do  dhaoinibh 
ris,  agus  chreid  iad.  'Nam  measg  so  bha 
Dionisius  an  t-Areopagach,  agus  bean 
d'  am  b'  ainm  Damaris,  agus  dream  eile 
maille  riu. 

\  N  dèigh  nan  nithe  so,  dh'  fhàg  Pòl  baile 
J^JL   na  h- Aithne,  agus  thàinig  e  gu  Cor- 
intus ; 

2  Agus  fhuair  e  Iudhach  àraidh  d'  am 
b'  ainm  Acuila,  a  rugadh  am  Pontus,  air 
ùr-theachd  as  an  Eadailt,  maille  r'a  mhnaoi 
Priscila,  (a  chionn  gu  'n  d'  orduich  Clau- 


dius  do  na  h-Iudhaich  uile  an  Ròimh 
fhàgail,)  agus  thàinig  e  d'  an  ionnsuidh. 

3  Agus  a  chionn  gu  'n  robh  e  a  dh'  aon 
cheird  riu,  dh'  fhan  e  maille  riu,  agus  bha 
e  ag  obair,  (oir  bu  cheird  doibh  bhi  dean- 
amhphàilliuna.) 

4  Agus  thagair  e  anns  an  t-sionagog 
gach  aou  là  sàbaid,  agus  chuir  e  impidb 
air  Iudhaich  agus  Greugaich. 

5  Agus  an  uair  a  thàinig  Silas  agus  Ti- 
moteus  o  Mhacedonia,  bha  Pòl  air  a 
theanuadh  'na  spiorad,  agus  rinn  e  fianuis 
donah-ludhaich,  gu  'mb'  e  Iosa  an  Criosd. 

6  Agus  an  uair  a  chuir  iad  'na  aghaidh, 
agus  a  labhair  iad  toibheum,  chrath  e 
'eudach,  agus  thubhairt  e  riu,  Biodh  bhur 
fuil  air  bhur  ceann  fèin  ;  tha  mise  glan  :  à 
so  suas  thèid  mi  chum  nan  Cinneach. 

7  Agus  chaidh  e  as  a  sin,  agus  thàioig  e 
gu  tigh  duine  àraidh,  d'  am  b'ainm  Iustus, 
a  bha  deanamh  aoraidh  do  Dhia,  agus  aig 
an  robh  a  thigh  làimh  ris  an  t-sionagog. 

8  Agus  chreid  Crispus,  prìomh  uachd- 
aran  na  sionagoig  anns  an  Tighearna, 
maille  r'  a  theaghlach  uile  :  agus  chreid 
mòran  do  na  Corintianaich,  air  dhoibh 
èisdeachd  ris,  agus  bhaisteadh  iad. 

9  An  sin  thubhairt  an  Tighearn  ri  Pòl 
anu  an  sealladh  san  oidhche,  Na  biodh 
esgal  ort,  ach  labhair,  agus  na  bi  a'  d' 
thosd : 

10  Oir  a  ta  mise  maille  riut,  agus  cha 
toir  duine  sam  bith  ionnsuidh  ort,  chum 
do  chron  a  dheanamh :  oir  a  ta  mòr 
shluagh  agam-sa  anns  a'  bhaile  so. 

11  Agus  dh'  fhan  e  bliadhna  agus  sè 
mìosan  an  sin,  a'  teagasg  focail  Dè  'nam 
measg. 

12  Agus  an  uair  a  bha  Galio  'na  uachd- 
aran  air  Achaia,  dh'  èirich  na  h-Iudhàich 
a  dh'  aon  inntinn  an  aghaidh  Phòil,  agus 
thug  iad  e  gu  caithir  a'  bhreitheanais, 

13  Ag  ràdh,  Tha  'n  duine  so  a'  comhair- 
leachadh  dhaoine  aoradh  a  dheanamh  do 
Dhia  an  aghaidh  an  lagha. 

14  Agus  an  uair  a  bha  Pòl  dol  a  dh'- 
fhosgladh  a  bheoil,  thubhairt  Galio  ris  na 
h-Iudhaich,  Nam  b'  eucoir  no  droch 
ghnìomh  a  bhiodh  ann,  O  Iudhacha,  bu 
reusonta  gu  'n  giùlaininn  leibh  : 

15  Ach  ma  's  ceisd  a  ta  ann  timchioll 
fhocla  agus  ainmean,  agus  bhur  lagha 
fèin,  amhaircibh  fèin  air  sin ;  oir  cha  'n 
àill  leamsa  bhi  m'  bhreitheamh  air  an 
leithidibh  sin  do  nithibh. 

16  Agus  dh'  fhuadaich  e  iad  o  chaithir 
a'  bhreitheanais. 

17  An  sin  rug  na  Greugaich  uile  air 
Sostenes,  uachdaran  na  sionagoig,  agus 
ghabh  iad  air  an  làthair  caithir  a'  bhreith- 
eannais  :  agus  cha  do  ghabh  Galio  suim  do 
ni  sam  bith  dhiubh  sin. 

18  Agus  dh'  fhan  Pòl  fathast  ùine 
mhaith  sa'  bhaile  sin,  agus  an  sin  an  dèigh 
a  chead  a  ghabhail  do  na  bràithribh, 
chaidh  e  air  luing  o  sin  gu  Siria,  agus 
maille  ris-san  Priscila  agus  Acuila ;  an 
dèigh  a  cheann  a  bhearradh  ann  an  Cen- 
chrea :  oir  bha  bòid  air. 

19  Agus  thàinig  e  gu  h-Ephesus,  agus 
dh'  fhàg  e  iadsan  an  sin  :  ach  chaidh  e  fèin 
a  steach  do  'n  t-sionagog,  agus  reusonaich 
e  ris  na  h-Iudhaich. 

20  Agus  an  uair  a  dh'  iarr  iad  air  fuir- 
each  maille  riu  ni  b'  fhaide,  cha  d'  aontaich 
e : 

21  Ach  ghabh  e  a  chead  diubh,  ag  ràdh, 
is  èigin  domh  air  gach  aon  chor  an  fhèill 
so  a  ta  teachd  a  choimhead  ann  an  Ieru- 
salem  :  ach  pillidh  mi  a  rìs  do  'ur  n-ionn- 
suidh-sa,  ma's  toil  le  Dia.  Agus  sheòl  e 
o  Ephesus. 

22  Agus  thàinig  e  tìr  aig  Cesarea,  agus 
air  dha  dol  suas  agus  fàilt  a  chur  air  an 
eaglais,  chaidh  e  sìos  gu  Antioch. 

23  Agus  an  uair  a  dh'  fhan  e  rè  tamuill 
an  sin,  dh'  imich  e,  agus  chaidh  e  an  ord- 
ugh  troimh  thìr  Ghalatia  uile  agus  Phri- 
gia,  a'  neartachadh  nau  deiseiobul  uile. 

24  Agus  thàinig  gu  h-Ephesus  ludhach 
àraidh  d'  am  b'  ainm  Apollos,  a  rugadh  an 
Alecsandria,  duine  deas-bhriathrach,  agus 
cumhachdach  anns  na  sgriobtuiribh. 

25  Bha  'n  duine  so  air  a  theagasg  ann  an 
slighe  an  Tighearn ;  agus  air  dha  bhi  dian 
'na  spiorad,  labhair  agus  theagaisg  e  gu 
dichiollach  na  nithe  a  bhuineadh  do  'n 
Tighearn,  agus  gun  eòlas  aige  ach  air 
baisteadh  Eoin, 

26  Agus  thòisich  e  air  labhairt  gu  dàna 
san  t-sionagog.  Agus  air  do  Acuila  agus 
do  Phi-iscila  a  chluinntinn,  ghabh  iad  d'  an 
ionnsuidh  e,  agus  mhìnich  iad  dha  slighe 
Dhè  ni  bu  choimhlionta. 

27  Agus  an  uair  bu  mhiann  leis  dol  gu 
Achaia,  an  dèigh  a  chomhairleachadh, 
sgrìobh  na  bràithre  chum  nan  deisciobul 
iad  a  ghabhail  ris :  neach,  air  dha  teachd, 
a  rinn  còrahnadh  mòr  riusan  a  chreid  tre 
ghràs : 

28  Oir  le  mòr-dhìchioll  rinn  e  deasboir- 
eachd  ris  na  h-Iudhaich  gu  follaiseach,  a' 
dearbhadh  leis  na  sgriobtuiribh,  gur  e  lo- 
sa  an  Criosd. 

CAIB.  XIX. 

AGUS  tharladh,  'nuair  a  bha  Apollos 
ann  an  Corintus,  air  do  Phol  dol 
troimh  na  crìochaibh  uachdarach,  gu  'n 
d'  thàinig  e  gu  Ephesus.  Agus  air  faot- 
ainn  dheisciobul  àraidh, 

2  Thubhairt  e  riu,  An  d'  fhuair  sibh  an 
Spiorad  naomh  o  chreid  sibh  ?  Agus  thu- 
bhairt  iadsan  ris,  Clia  chuala  sinn  uiread 
as  gu  bheil  Spiorad  naomh  ann. 

3  Agus  thubhairt  e  riu,  Ciod  ma  seadh 
anns  an  do  bhaisteadh  sibh.  Agus  thubh- 
airt  iadsan,  Am  baisteadh  Eoin. 

4  An  sin  thubhairt  Pòl,  Bhaist  Eoin  gu 
deimhin  le  baisteadh  an  aithreachais,  ag 
ràdh  ris  an  t-sluagh,  iadsan  a  chreidsinn 
anns  an  neach  a  bha  gu  teaclid  'na  dhèigh- 
san,  sin  r'  a  ràdh,  ann  an  Iosa  Criosd. 

5  Agus  an  uair  a  chual  iad  so,  bhaist- 
eadh  iad  ann  an  ainm  an  Tighearna  losa. 

6  Agus  air  da  Phòl  a  làmhan  a  chur 
orra,  thàinig  an  Spiorad  naomh  orra  ;  ag- 
us  labhair  iad  le  teangaibh,  agus  rinn  iad 
fàidheadaireachd. 

7  Agus  bha  ann  uile  timchioll  dà  fhear 
dheug. 

8  Agus  chaidh  esan  a  steach  do  'n 
t-sionagog,  agus  labhair  e  gu  dàna  rè  thri 
mìosan,  a'  deasboireachd  agus  a'  comh- 
airleachadh  nan  nithe  a  bhuineas  do 
rìoghachd  Dhè. 


9  Ach  an  uair  a  chruadhaicheadh  cuid,  ag- 
us  nach  do  chreid  iad,  ach  a  labhair  iad  olc 
mu  'n  t-slighe  sin  an  làthair  an  t-sluaigh, 
dh'  fhàg  e  iad,  agus  sgar  e  na  deisciobuil 
uatha,  agus  bha  e  gach  là  a'  deasboireachd 
ann  an  sgoil  neach  àraidh  d'  am  b'  ainm 
Tirannus. 

10  Agus  rinneadh  so  rè  dhà  bhliadhna ; 
air  clior  as  gu'  n  cuala  luchd-àiteachaidh  na 
h-Aisa  uile,  eadar  Iudhaich  agus  Ghreug- 
aich,  focal  an  Tighearna  Iosa. 

11  Agus  rinn  Dia  mìorbhuilean  nach  bu 
bheag  le  làrnliaibh  Phòil : 

12  Air  chor  as  gu  'n  d'  thugadh  o  'chorp- 
san  chum  nan  daoine  tinne,  neapaicinue 
no  aprain,  agus  gu  'n  d'  fhalbh  an  euslaint- 
ean  uatha,  agus  gu  deachaidh  na  droch 
spioraid  a  mach  asda. 

13  Agus  ghabh  dream  àraidh  do  na 
h-Iudhaich,  a  bha  'g  imeachd  o  àit  gu 
h-àit,  a'  cur  spiorada  fo  gheasaibh,  os 
làimh  ainm  an  Tighearna  Io»a  ainmeach- 
adh  os  ceann  na  muinntir  sin  anns  an  robh 
droch  6pioraid,  ag  ràdh,  Cuireamaid  fo 
gheasaibh  sibh  tre  Iosa  a  ta  Pòl  a'  sear- 
monachadh. 

14  Agus  bha  aig  Scebha  Iudhach  àr- 
aidh,  aon  do  na  h-àrd-shagartaibh,  seachd- 
nar  mhac  a  bha  deanamh  so. 

15  Agus  fhreagair  an  droch  spiorad,  ag- 
us  thubhairt  e,  Tha  eòlas  agam  air  Iosa, 
agus  is  aithne  dhomh  Pòl :  ach  cò  sibhse  ? 

16  Agus  leum  an  duine  anns  an  robh  an 
droch  spiorad  orra,  agus  air  dha  làmh  an 
uachdar  fhaotainn  orra,  thug  e  buaidh 
orra,  air  chor  as  gu  'n  do  theich  iad  a  mach 
as  an  tigh  sin  lomnochd  agus  reubta. 

17  Agus  fhuairna  h-Iudhaich  uile  ag- 
us  mar  an  ceudna  na  Greugaich  a  blia 
thàmh  ann  an  Ephesus  fios  air  so ;  agus 
thuit  eagal  orra  uile,  agus  bha  ainm  an 
Tighearna  Iosa  air  àrdachadh. 

18  Agus  thàinig  mòran  diubh-san  a 
chreid,  ag  aideachadh,  agus  ag  innseadh 
an  gnìomhara. 

19  Agus  thug  mòran  diubh-san  a  bha 
gnàthachadh  dhroch  innleachda,  an  leabh- 
raiche  leo,  agus  loisg  siad  iad  am  fianuis 
nan  uile :  agus  dh'  àireamh  iad  an  luach, 
agus  fhuair  iad  e  'na  leth-cheud  mìle  bonn 
airgid. 

20  Mar  sin  le  cumhachd  dh'  fhàs  agus 
bhuadhaich  focal  an  Tighearn. 

21  Agus  an  uair  a  choimhlionadh  na 
nithe  so,  chuir  Pòl  roimhe  'na  spiorad,  an 
dèigh  dha  imeachd  troimh  Mhacedonia, 
agus  Achaia,  dol  gu  Ierusalem,  ag  ràdh, 
An  dèigh  dhomh  bhi  an  sin,  is  èigin  domh 
an  Ròimh  fhaicinn  mar  an  ceudna. 

22  Agus  air  dha  dithis  dhiubh-san  a  bha 
frithealadh  dha,  Timoteus,  agus  Erastus, 
a  chur  do  Mhacedonia,  dh'  fhan  e  fèin  rè 
tamuill  san  Asia. 

23  Agus  dh'  èirich  mu  'n  àm  sin  iomairt 
nach  gu  bheag  mu  thimchioll  na  slighe  sin. 

24  Oir  bha  ceard-airgid  àraidh  d'  am 
b'  ainm  Demetrius  ann,  a  bha  deanamh 
theampull  airgid  do  Dhiana,  agus  a  thug 
buannachd  nach  bu  bheag  do  n  luchd- 
ceirde ; 

25  Agus  air  dha  iadsan  a  chruinneachadh 
an  ceann  a  chèile,  agus  a'  mhuinntir  eile  a 
bha  dh'  aon  cheird  riu,  thubhairt  e,  Fheara, 

tha  fhios  agaibh  gur  ann  o  'n  cheird  so  a  ta 
ar  beartas  againne  : 

26  Os  bàrr,  tha  sibh  a'  faicinn  agus  a' 
cluinntinn  gu  bheil  am  Pòl  so  le  'chomhairle 
air  tionudadh  air  falbh  sluaigh  mhòir,  cha 
"n  e  a  mhàin  anu  an  Ephesus,  ach  cha 
mhòr  san  Asia  uile,  ag  ràdh,  Nach  dèe  iad 
a  nithear  le  làmhaibh  : 

27  Air  chor  as  nach  e  mhàin  gu  bheil 
e  'n  cunnart  gu  'n  deanar  tàir  air  ar  ceird  ; 
ach  mar  an  ceudna  gu  cuirear  teampull  na 
ban-dè  mòire  Diana  an  neo-phrìs,  agus  gu 
claoidliear  a  mòrachd-sa,  d'  am  bheil  an 
Asia  uile,  agus  an  domhan  a'  deanamh 
aoraidh. 

28  Agus  an  uair  a  chual  iadsan  so,  lìon- 
adh  le  feirg  iad,  agus  ghlaodh  iad,  ag  ràdh, 
Is  mòr  Diana  nan  Ephesianach. 

29  Agus  bha  am  baile  uile  air  a  lìonadh 
le  mi  riaghailt :  Agus  ruith  iad  a  dh'  aon 
toil  chum  àite-cruinnich  an  t-sluaigh,  a' 
tarruiug  leo  Ghaiuis  agus  Aristarchuis, 
Macedonaich,  luchd  comh-thuruis  Phòil. 

30  Agus  an  uair  a  b'  àill  le  Pòl  dol  a  steach 
chum  an  t-sluaigh,  cha  do  leig  na  deisciob- 
uil  leis. 

31  Agus  mar  an  ceudna  chuir  cuid  do 
uachdaranaibh  na  h-Asia,  a  bha  'nan 
càirdibh  dha,  fìos  d'  a  ionnsuidh,  a'  guidhe 
air  nach  rachadh  e  gu  àite-cruinnich  an  t- 
sluaigh. 

32  Ghlaodh  uime  sin  cuid  diubh  aon  ni, 
agus  cuid  ni  eile  :  oir  bha  an  coimhthion- 
al  troimh  a  chèile,  agus  cha  robh  fios  aig 
a'  chuid  bu  mhò  c'  ar  son  a  thàinig  iad 
cuideachd. 

33  Agus  tharruing  iad  a  mach  Alecsan- 
der  as  an  t-sluagh,  air  bhi  do  na  h-Iudh- 
aich  'ga  iomain  rompa.  Agus  smèid  Al- 
ecsander  le  'làimh,  agus  b'  àill  leis  a  leith- 
sgeul  a  ghabhail  ris  an  t-sluagh. 

34  Ach  an  uair  a  thuig  iad  gu  'm  b'  Iudh- 
ach  e,  rinneadh  àrd-iolach  leo  uile  mu 
thimchioll  ùine  dhà  uair,  a'  glaodhaich,  Js 
mòr  Diana  nan  Ephesianach. 

35  Agus  an  uair  a  chiùinich  an  clèir- 
each  an  sluagh,  thubhairt  e,  Fheara  Ephe- 
suis,  cò  an  duine  aig  nach  'eil  fios  gu  bheil 
baile  nan  Ephesianach  a'  deanamh  aor- 
aidh  do  'n  bhan-dia  mhòir  Diana,  agus  do  'n 
dealbh  a  thuit  a  nuas  o  Iupiter  ? 

36  Air  an  aobhar  sin  do  bhrìgh  nach 
fheudar  cur  an  aghaidh  nan  nithe  so,  is 
còir  dhuibhse  bhi  ciùin,  agus  gun  ni  sam 
bith  a  dheanamh  gu  h-obann. 

37  Oir  thug  sibh  an  so  na  daoine  so,  ged 
nach  'eil  iad  a'  creachadh  theampull,  no  a' 
toirt  toibheim  d'  ar  ban-dia. 

38  Uime  sin  ma  ta  aig  Demetrius  agus 
aig  an  luchd-ceird  a  ta  maille  ris,  cùis  an 
aghaidh  neach  air  bith,  tha  'n  lagh  rèidli 
dhoibh,  agus  tha  uachdarain  ann  ;  agradh 
iad  a  chèile. 

39  Ach  ma  ta  ceisd  sam  bith  agaibh  mu 
nithibh  eile,  rèitichear  sin  ann  an  coimh- 
thional  dligheach. 

40  Oir  tha  sinn  an  cunnart  bhi  air  ar  n- 
agairt  air  son  ceannairc  air  an  là  'n  diugh, 
do  bhrìgh  nach  'eil  cùis  sam  bith  againn  a 
dh'  fheudas  sinn  a  thoirt  seachad  mar 
aobhar  a'  chruinneachaidh  so. 

41  Agus  air  dha  so  a  ràdh,  sgaoil  e  an 
eoimhthional. 

AGUS  an  dèigh  do  'n  chomh-ghàir  sgur, 
ghairm  Pol  na  deisciobuil  d'  a  ionn- 
suidh,  agus  air  dha  a  chead  a  ghabhail 
diubh,  thriall  e  gu  dol  do  Mhacedonia. 

2  Agus  air  dha  dol  troimh  na  crìochaibh 
sin,  agus  mòr  earail  a  dheanamh  orra, 
thàinig  e  do  'n  Ghrèig ; 

3  Agus  dh'  fhan  e  an  sin  tri  mìosan  :  ag- 
us  an  uair  a  bha  na  h-Iudhaich  ri  feall- 
fholach  air  a  shon,  agus  e  air  tì  dol  air 
luing  do  Shiria,  chuir  e  roimhe  pilltinn 
troiràh  Mhacedonia. 

4  Agus  chaidh  'nachuideachd  gu  h- Asia, 
Sopater  o  Bherea  ;  agus  do  mhuinntir  The- 
salonica,  Aristarchus  agus  Secundus  ;  ag- 
us  Gaius  o  Dherbe,  agus  Timoteus;  agus 
do  mhuinntir  na  h-Asia,  Tichicus  agus 
Trophimus. 

5  Air  dhoibh  so  imeachdromhainne,  dh'- 
fheith  iad  ruinn  ann  an  Troas. 

6  Agus  sheòl  sinn  o  Philipi,  an  dèigh 
làithean  an  arain  neo-ghoirtichte,  agus 
thàinig  sinn  d'  an  ionnsuidh-san  gu  Troas 
ann  an  cùig  làithibh,  far  an  d'  fhan  sinn 
seachduin. 

7  Agus  an  ceud  là  do  'n  t-seachduin,  air 
do  na  deisciobluibh  cruinneachadh  an  ceann 
a  chèile  a  bhriseadh  arain,  shearmonaich 
Pòl  doibh,  agus  a  rùn  air  imeachd  uatha 
air  an  là  màireach,  agus  lean  e  air  labhairt 
gu  meadhon-oidhche. 

8  Agus  bha  mòran  lòchran  anns  an 
t-seòmar  uachdarach,  far  an  robh  iad 
cruinn. 

9  Agusbha  òganach  àraidh  d'  am  b'  ainm 
Eutichus  'na  shuidhe  ann  an  uinneig,  air 
tuiteam  gu  trom  'na  chodal :  agus  air  do 
Phòl  bhi  rè  fad  a'  searmonachadh,  shàr- 
uicheadh  leis  a'  chodal  e,  agus  thuit  e  sìos 
o  'n  treas  lobhta,  agus  thogadh  marbh 
e. 

10  Agus  chaidh  Pòl  sìos,  agus  thuit  e 
air,  agus  air  dha  a  ghlacadh  'na  uchd, 
thubhairt  e,  Na  biodh  trioblaid  oirbh  ;  oir 
a  ta  'anam  ann. 

11  Agus  air  dol  suas  da  a  rìs,  bhris  e 
aran  agus  dh'  ith  e,  agus  labhair  e  riu  rè 
ùine  fhada,  eadhon  gu  teachd  na  maidne, 
agus  mar  sin  dh'  fhalbh  e. 

12  Agus  thug  iad  leo  an  t-òganach  agus 
e  beò,  agus  rinn  iad  gairdeachas  nach  bu 
bheag. 

13  Agus  air  dhuinne  imeachd  air  thois- 
each  chum  na  luinge,  sheòl  sinn  gu  Asos, 
fa  rùn  Pòl  a  ghabhàil  a  steach  an  sin  :  oir  is 
aun  mar  sin  a  dh'  orduich  e,  a'  cur  roìmhe 
gu  'n  imicheadh  e  fèin  d'  a  chois. 

14  Agus  an  uair  a  choinnich  e  sinn  aig 
Asos,  ghabh  sinn  a  steach  e,  agus  thàinig 
sinn  gu  Mitilene. 

15  Agus  air  seòladh  dhuinn  as  a  sin, 
thàinig  sinn  air  an  là  màireach  fa  chomh- 
air  Chiois ;  agus  air  an  là  'na  dhèigh  sin 
thàinig  sinn  gu  Satnos,  agus  dh'  fhan  sinn 
aig  Trogillium ;  agus  air  an  là  b'  f haisge 
thàinig  sinn  gu  Miletus. 

16  Oir  chuir  Pòl  roimhe  seòladh  seach 
Ephesus,  chum  nach  tarladh  dha  moille  a 
dheanamh  anns  an  Asia  :  oir  rinn  e  cabh- 
ag,  chum  nam  feucladh  e,  bhi  ann  an  le- 
rusalem  air  là  na  Cuingeis. 

17  Agus  chuir  e  fios  o  Mhiletu6  gu 

h-Ephesus,  agus  ghairm  ed'a  ionnsuidh 
seanairean  na  h-eaglais. 

18  Agus  an  uair  a  thàinig  iad  d'  a  ionn- 
suidh,  thubliairt  e  riu,  Tha  fhios  agaibh, 
cionnus  a  bha  mi  'nur  measg  anns  an  uile 
aimsir,  o  'n  cheud  là  a  thàinig  mi  do  'n 
Asia, 

19  A'  deanamh  seirbhis  do  'n  Tighearn 
leis  gach  uile  irioslachd  inntinn,  agus 
maille  ri  mòran  dheur,  agus  dheuchainn- 
eau,  a  thachair  dhomh  le  ceilg  nan  ludh- 
ach. 

20  Agus  cionnus  nach  do  ghlèidh  mi  ni 
sam  bith  am  folach  a  bha  feumail  dhuibh- 
se,  gun  a  nochdadh  dhuibh,  agus  gun 
sibhse  a  theagasg  am  follais,  agus  o  thigh 
gu  tigh, 

21  A'  deanamh  fianuis  araon  do  na 
h-Iudhaich,  agus  do  na  Greugaich,  mu 
aithreachas  a  thaobh  Dhè,  agus  mu 
chreidimh  a  thaobh  ar  Tighearna  Iosa 
Criosd. 

22  Agus  a  nis  feuch,  a  ta  mi  dol  gu  Ie- 
rusalem  ceangailte  san  Spiorad,  gun  fhios 
agam  ciod  iad  na  nithe  a  tharlas  dhomh  an 

sin ; 

23  Ach  a  mhàin  gu  bheil  an  Spiorad 
naomh  a'  deanamh  fianuis  anns  gach  baile, 
ag  ràdh,  Gu  bheil  geimhlichean  agus 
trioblaidean  a'  feitheamh  orm. 

24  Ach  cha 'n  'eil  suim  agam  do  ni  air 
bith,  ni  mò  tha  mi  a'  measadh  m'  anama 
fèin  luachmhor  dhomh,  chum  gu  crìoch- 
naich  mi  mo  thurus  le  h-aoibhneas,  agus 
gu.coimhli.on  mi  a'  mhinistreileachdafhuair 
mi  o  'n  Tighearn  Iosa,  a  dheanamh  fianuis 
do  shoisgeul  gràis  Dhè. 

25  Agus  a  nis  feuch,  a  ta  fhios  agam 
nach  faic  sibhse  uile,  measg  an  d'  imich 
mise  a'  searmonachadh  rìoghachd  Dhè, 
mo  ghnùis  ni  's  mò. 

26  Uime  sin  a  ta  mi  a'  deanamh  fianuis 
duibh  air  an  là  'n  diugh,  gu  bheil  mise  glan 
o  fhuil  nan  uile. 

27  Oir  cha  do  sheachainn  mi  uile  chomh- 
airle  Dhè  fhoillseachadh  dhuibh. 

28  Air  an  aobhar  sin  thugaibh  aire 
dhuibh  fèin,  agus  do  'n  treud  uile,  air  an 
d'  rinn  an  Spiorad  naomh  luchd-coimhead 
dhibh,  a  bheathachadh  eaglais  Dhè,  a 
cheannaich  e  le  'fhuil  fèin. 

29  Oir  a  ta  fhios  agam-sa  air  so,  an 
dèigh  m'  imeachd-sa  gu  'n  tig  madaidh- 
allaidh  gharga  'nur  measg,  nach  caomhain 
an  treud. 

30  Agus  èiridh  daoine  dhibh  fèin,  a 
labhras  nithe  fiara,  chum  deisciobuil  a 
tharruing  'nan  dèigh  fèin. 

31  Uime  sin  deanaibh  faire,  a'  cuimh- 
neachadh  nach  do  sguir  mise  rè  thri 
bliadhna,  a  chomhairleachadh  gach  aon 
agaibh  a  là  agus  a  dh'  oidhche  le  deuraibh. 

.32  Agus  a  nis,  a  bhràithre,  earbam  sibh 
ri  Dia,  agus  ri  focal  a  ghràis,  a  ta  comas- 
:ich  air  bhur  togail  suas,  agus  oighreachd 
a  thoirt  daibh  atn  measg  na  muinntir  sin 
iiiic  a  ta  ;ii r  ;iu  aaomhacnadh. 

:t::  Chado  Bhanntaich  mi  airgiod,  noòr, 
do  eudach  duiae  lam  bith. 

:»»  Beadh,  is  aithne  dhaibh  ttin,  ga  'n  <i<> 
fhritheU  na  làmhan  s<>  <i<>  m'  uireasbhdidh 
i< '  in,  agua  do  n  mholmatix  Bin  a  bha  majile 

nuin. 


35  Nochd  mi  na  h-uile  nithe  dhuihh, 
gur  ann  le  saoithreachadh  mar  so  is  còir 
dhuibh  còmhnadh  a  dheanamh  riu-san  a 
ta  anmhunn;  agus  focail  an  Tighearna 
Iosa  a  chuimhneachadh,  mar  a  thubhairt 
e,  Tha  e  ni  's  beannaichte  ni  a  thoirt  na 
ghabhail. 

36  Agus  air  dha  na  briathra  so  a  ràdh, 
leig  se  e  fèin  air  a  ghlùinibh,  agus  rinn  e 
urnuigh  maille  riu  uile. 

37  Agus  ghuil  iad  uile  gu  goirt,  agus 
thuit  iad  air  muineal  Phòil,  agus  phòg  iad 
e,  y'  ;C'A 

38  Air  dhoibh  bhi  gu  h-àraìdh  brònach 
air  son  nam  briathra  so  a  thubhairt  e, 
Nach  faiceadh  iad  a  ghnùis-san  ni  's  mò. 
Agus  thug  iad  coimheadachd  dha  chum 
na  luinge. 

CAIB.  XXI. 

AGUS  air  dhuinn  dealachadh  riu-san, 
sheòl  sinn  romhainn,  agus  thàinig 
sinn  gu  dìreach  gu  Coos,  agus  air  an  là 
màireach  gu  Rodos,  agus  as  a  sin  gu 
Patara : 

2  Agus  air  dhuinn  long  fhaotainn  a  bha 
a'  gabhail  thairis  gu  Phenicia,  chaidh  sinn 
air  bord,  agus  sheol  sinn  romhainn. 

3  Agus  air  dhuinn  teachd  an  sealladh 
Chipruis,  agus  fhàgail  air  an  làimh  chlì, 
sheòl  sinn  gu  Siria,  agus  thàinig  sinn  tìr 
aig  Tirus  :  oir  is  ann  an  sin  a  bha  an  long 
gus  a  luchd  a  chur  a  mach. 

4  Agus  air  dhuinn  deisciohuil  fhaot- 
ainn,  dh'  fhan  sinn  an  sin  seachd  làithean  r 
muinntir  a  thubhairt  ri  Pòl  tre  'n  Spiorad, 
gun  e  dhol  suas  gu  Ierusalem. 

5  Agus  an  uair  a  chrìochnaicheadh  na 
làithean  sin,  chaidh  sinn  a  mach,  agus 
thriall  sinn  romhainn ;  agus  thàinig  iad- 
san  uile  maille  ri  mnaibh  agus  ri  cloinn 
'nar  cuideachd,  a  uiach  as  a'  bhaile  :  agus 
chaidh  sinn  air  ar  glùinibh  air  an  tràigh, 
agus  rinn  sinn  urnuigh. 

6  Agus  an  dèigh  dhuinn  ar  cead  a 
ghabhail  d'  a  chèile,  chaidh  sinn  do  'n 
luing  ;  agus  phill  iadsan  d'  an  tighihh  fèin. 

7  Agus  an  uair  a  chrìochnaich  sinn  ar 
turus  o  Thirus,  thàinig  sinn  gu  Ptolemais, 
agus  chuir  sinn  fàilte  air  na  bràithribh, 
agus  dh'  fhan  sinn  aon  là  maille  riu. 

8  Agus  air  an  là  màireach,  air  dhuinne, 
a  bha  do  chuideachd  Phòil,  imeachd, 
thàinig  sinn  gu  Cesarea ;  agus  chaidh  sinn 
a  steach  do  thigh  Philip  an  t-soisgeulaiche, 
(a  bha  do  'n  t-seachdnar,)  agus  dh'  ihan 
sinn  aige. 

9  Agus  bha  ceathrar  niglienn  aige-san, 
òighean,  a  bha  ri  fàidheadaireachd. 

10  Agus  ag  fantuinn  duinn  mòran  do 
làithibh  an  sin,  thàinig  a  nuas  o  ludea 
fàidh  àraidh,  d'  am  b'  ainm  Agabus. 

11  Agus  an  uair  a  thàinig  e  d  ar 
n-ionnsuidh-ne,  ghabh  e  crios  Phòil,  agus 
cheangail  e  a  làmhan  agus  a  chosan  feni, 
agus  thubhairt  e,  Mar  so  tha  an  Spiorad 
naomh  ag  ràdh,  Is  ann  mar  so  a  cheang- 
las  na  h-Iudhaich  ann  an  Ierusalem  an 
duine  d'  am  buin  an  crios  so,  agus  bheir  md 
thairis  r  do  làmhaibh  nan  Cinneach. 

12  Agus  an  uair  a  chuala  sione  na  nitne 
so,  ghuidh  sinn  fèin  agua  muinntir  an  àitfl 
air,  gun  6  dhol  suas  gu  lerusulem. 


CAIB. 

13  An  sin  fhreagair  Pòl,  Ciod  is  ciall 
duibh  a'  gul,  agus  a'  briseadh  mo  chridhe  ? 
oir  a  ta  mise  ullamh  cha  'n  e  a  mhàin  gu 
blii  air  mo  cheangal,  ach  eadhon  gu  bàs- 
achadh  ann  an  Ierusalem  air  son  ainme  au 
Tighearna  Iosa. 

14  Agus  an  uair  nach  gabhadh  e  comh- 
airle,  sguir  sinne,  ag  ràdh,  Deanar  toil  an 
Tighearna. 

15  Agus  an  dèigh  nan  làithean  so,  air 
dhuinn  bhi  ullamh,  chaidh  sinn  suas  gu 
Ierusalera. 

16  Agus  chaidh  mar  an  ceudna  raaille 
ruinn  cuid  do  na  deisciobluibh  o  Chesarea, 
a'  toirt  leo  Mhnasoin  o  Cliiprus,  seann 
deisciobul  àraidh,  aig  an  robh  sinn  gu  bhi 
air  aoidheachd. 

17  Agus  an  uair  a  thàinig  sinn  gu  Ieru- 
salem,  ghabh  na  bràithre  ruinn  gu  subh- 
ach. 

18  Agus  air  an  ath  là,  chaidh  Pòl  maille 
ruinne  dh'  ionnsuidh  Sheumais ;  agus  bha 
na  seanairean  uile  a  làthair. 

19  Agus  air  dhasan  fàilte  chur  orra, 
chuir  e  'n  cèill  doibh  fa  leth  na  nithe  a  rinn 
Dia  le  'mhinistreileachd-san  am  measg  nan 
Cinneach. 

20  Agus  an  uair  a  chual  iadsan  so,  thug 
iad  glòir  do  'n  Tighearn,  agus  thubhairtiad 
ris-san,  Tha  thu  faicinn,  a  bhràthair,  cia 
lìon  mìle  do  na  h-Iudhaich  a  ta  creidsinn; 
agus  tha  iad  uile  ro  eudmhor  mu  'n  lagh. 

21  Agus  chual  iad  umad-sa,  gu  bheil  thu 
teagasg  do  na  h-Iudhaich  uile  a  ta  measg 
nan  Cinneach,  Maois  a  thrèigsinn,  ag 
ràdh  riu,  Nach  còir  dhoibh  an  clann  a 
thimchioll-ghearradh,  no  gluasad  a  rèir 
nan  gnàth. 

22  Ciod  uime  sin  a  nìthear?  Guu 
teagamh,  is  èigin  do  'n  t-sluagh  cruinn- 
eachadh  :  oir  cluinnidh  iad  gu  'n  d'  thàinig 
thu. 

23  Uime  sin  dean  so  a  ta  sinne  ag  ràdh 
riut :  Tha  ceathrar  fhear  maille  ruiune, 
air  am  bheil  bòid ; 

24  Thoir  iadsan  leat,  agus  bi  air  do 
ghlanadh  maille  riu,  agus  dean  costus  leo, 
chum  gu  bearr  iad  an  cinn :  agus  gu  'm  bi 
fhios  aig  na  h-uile  nacli  'eil  ach  neo-ni 
anns  na  chual  iad  mu  d'  thimchioll-sa,  ach 
gu  bheil  thu  fèin  mar  an  ceudna  ag  im- 
eachd  gu  riaghailteach,  agus  a'  coimhead 
an  lagha. 

25  Ach  mu  thimchioll  nan  Cinneach  a 
chreid,  sgrìobh  sinne  agus  b'  i  ar  breth,  gun 
iad  a  ghleidheadh  a  h-aon  do  na  nithibh 
sin,  ach  a  mhàin  iad  fèin  a  choimhead  o 
nithibh  a  chaidh  ìobradh  do  ìodholaibh, 
agus  o  fhuil,  agus  o  ni  tachdta,  agus  o 
strìopachas. 

26  An  sin  ghabh  Pòl  na  daoine ;  agus 
air  an  là  màireach  air  dha  bhì  air  a  ghlan- 
adh  maille  riu,  chaidh  e  steach  do  'n  team- 
pull,  a'  foillseachadh  coimhlionaidh  làith- 
ean  a'  ghlanaidh,  gus  an  tugtadh  tabhartas 
air  son  gach  aon  aca. 

27  Agus  an  uair  a  bha  na  seachd  làith- 
ean  air  bheag  nithe  air  an  coimhlionadh, 
air  do  na  h-Iudhaich  o  'n  Asia  esan  fhaic- 
inn  san  teampull,  bhrosnuicli  iad  am  pobull 
uiie,  agus  chuir  iad  làmh  ann, 

28  Ag  èigheach,  Fheara  Israeil,  cuidich- 
ibh :  is  e  so  au  duine  a  ta  teagasg  nan  uile 

dhaoine  anns  gach  àit  an  aghaidh  a'  phob- 
uill,  agus  an  lagha,  agus  an  àite  so  :  agus 
os  bàrr,  thug  e  steach  Greugaich  do  'n 
teampull,  agus  shalaich  e  'n  t-ionad  naomh 
so. 

29  (Oir  chunnaic  iad  Trophimus  an 
t-Ephesianach  roimhe  sin  anns  a'  bhaile 
maille  ris,  agus  shaoiliadgu  'n  d'  thug  Pòl 
a  steach  do  'n  teampull  e.) 

30  Agus  ghluaiseadh  am  baile  gu  h-iom- 
lan,  agus  ruith  an  sluagh  cuideachd  :  agus 
air  dhoibh  breth  air  Pòl,  tharruing  iad  a 
mach  as  an  teampull  e  :  agus  air  ball 
dhùineadh  na  dorsa. 

31  Agus  an  uair  a  b'  àill  leo  a  mharbh- 
adh,  chaidh  sgeula  dh'  ionnsuidh  àrd- 
cheannaird  na  cuideachd,  gu  'n  robh  leru- 
salem  uile  thar  a  cheile  : 

32  Neach  air  ball  a  thug  leis  saighdear- 
an,  agus  ceannardan-cheud,  agus  a  ruith 
sìos  d'  an  ionnsuidh :  Agus  an  uair  a 
chunnaic  iadsan  an  t-àrd-cheannard  agus 
na  saighdearan,  sguir  iad  do  bhualadh 
Phòil. 

33  An  sin  thàinig  an  t-àrd-cheannard 
am  fagus  agus  rug  e  air,  agus  dh'  àithn  e  a 
cheangal  le  dà  shlabhraidh ;  agus  dh'  fhios- 
raich  e,  Cò  e,  agus  ciod  a  rinn  e. 

34  Agus  ghlaodh  aon  chuid  am  measg 
an  t-sluaigh  aon  ni,  agus  cuid  eile  ni  eile  : 
agus  an  uair  nach  robh  e  an  comas  da 
cinnteachd  na  cùise  a  thuigsinn  air  son  na 
h-àrd-bhruidhne,  dh'  orduich  e  esan  a 
thoirt  do  'n  chaisteal. 

35  Agus  an  uair  a  thàinig  e  chum  na 
staidhreach,  tharladh  gu  'n  do  ghiùlain- 
eadh  e  leis  na  saighdearaibh,  air  son  foir- 
eigin  an  t-sluaigh. 

36  Oir  lean  am  mòr-shluaigh  e,  a* 
glaodhaich,  Beir  uainn  e. 

37  Agus  an  uair  a  bha  Pòl  gu  bhi  air  a 
thoirt  a  steach  do  'n  chaisteal,  thubhairt  e 
ris  an  àrd-cheannard,  An  cead  domh-sa  ni 
a  labhairt  riut  ?  agus  thubhairt  esan,  An 
labhair  thu  Grèigis  ? 

38  Nach  tusa  an  t-Eiphiteach  sin  a  thog 
ceannairc  roimh  na  làithibh  so,  agus  a 
thug  leat  do  'n  fhàsach  ceithir  mìle  fear  a 
bha  'nan  luchd-mortaidh  ? 

39  Ach  thubhairt  Pòl,  Is  duine  mise  a 
tha  a'  m'  Iudhach  gun  amliarus  o  Tharsus, 
saor-dhuine  do  bhaile  ro  inbheach  ann  an 
Cilicia:  agus  guidheam  ort,  thoir  cead 
domh  labhairt  ris  an  t-sluagh. 

40  Agus  an  uair  a  thug  e  cead  da,  Air 
do  Phòl  seasamh  air  an  staidhir,  smèid  e 
le  'làimh  air  an  t-sluagh,  ag  iarraidh  èisd- 
eachd:  agus  air  fantuinn  ro  thosdach 
dhoibh-san,  labhair  e  riu  sa'  chànain 
Eabhruidhich,  ag  ràdh, 

CAIB.  XXII. 

FHEARA,  a  bhràithre,  agus  aithriche, 
èisdibh-sari  m'  dhìon-chainnt  ribh  a 

nis  : 

2  (Agus  an  uair  a  chual  iadsan  gu  'n  do 
labhair  e  riu  sa'  chànain  Eabhruidhicli, 
bu  mhòid  a  thosd  iad :  agus  thubhairt 
esan,) 

3  Is  Iudhach  mise  da  rìreadh,  a  rugadh 
ann  an  Tursus  na  Cicilia,  ach  a  dh'  oileadh 
sa'  bhaile  so,  aig  cosaibh  Ghamalieil,  agus 
a  theagaisgeadh  gu  coimhlionta  a  rèir 

gnàtha  lagha  nan  aithriche,  agus  bha  mi 
eudmhor  a  thaobh  Dhè,  mar  a  ta  sibhse 
uile  an  diugh. 

4  Agus  rinn  mi  geur-leanmhuinn  gu 
bàs  air  an  t-slighe  so,  'a  ceangal  fhear  ag- 
gus  bhan,  agus  'gan  tarruing  gu  prìosan  : 

5  Mar  a  ni  an  t-àrd-shagart  mar  an 
ceudna  fianuis  domh,  agus  comhairle  nan 
seanairean  uile  ;  o  'n  d'  f  huair  mise  mar  an 
ceudna  litriche  chum  nam  bràithre,  agus 
chaidh  mi  gu  Damascus,  chum  an  dream 
a  bha  'n  sin  a  thoirt  ceangailte  gu  lerusa- 
lem,  chum  gu  deantadh  peanas  orra. 

6  Agus  tharladh,  air  dhomh  bhi  'g  im- 
eachd,  agus  a'  druideadh  ri  Damascus  mu 
mheadhon-là,  gu  'n  do  dhealraich  gu  h-ob- 
ann  o  nèamh  solus  mòr  mu  'n  cuairt  orm. 

7  Agus  thuit  mi  air  an  talamh,  agus 
chuala  mi  guth  ag  ràdh,  A  Shauil,  a 
Shauil,  c'  ar  son  a  ta  thu  'gam  gheur-lean- 
mhuinn-sa? 

8  Agus  fhreagair  mise,  Cò  thu,  a  Thigh- 
earn?  Agus  thubhairt  e  rium,  is  mise  Iosa 
o  Nasaret,  air  am  bheil  thusa  a'  deanamh 
geur-leanmhuinn. 

9  Agus  cliunnaic  na  daoine  a  bha  maille 
rium  an  solus  gu  deimhin,  agus  ghabh  iad 
eagal ;  ach  cha  chual  iad  guth  an  Tì  a  labh- 
air  rium-sa. 

10  Agus  thubhairt  mise,  Ciod  a  ni  mi,  a 
Thighearn  ?  Agus  thubhairt  an  Tighearn 
rium,  Eirich,  agus  imich  gu  Damascus, 
agus  an  sin  labhrar  riut  mu  thimchioll  nan 
nithe  sin  uile  a  dh'  orduicheadh  dhuitse  a 
dheanamh. 

11  Agus  an  uair  nach  bu  lèir  dhomh 
tre  ghlòir  an  t-soluis  sin,  air  dhomh  bhi 
air  mo  threòrachadh  air  làimh  leo-san  a 
bha  maille  rium,  thàinig  mi  gu  Damascus. 

12  Agus  air  do  dhuine  àraidh  d'  am 
b'  ainm  Ananias,  a  bha  cràbhach  a  rèir  an 
lagha,  agus  air  an  robh  deadh  theisteas 
aig  na  h-Iudhaich  uile  a  bha  chòmhnuidh 
an  sin, 

13  Teachd  a'  m'  ionnsuidh,  agus  seas- 
amh  làimh  rium,  thubhairt  e  rium,  A 
Shauil  a  bhràthair,  faigh  do  radharc.  Ag- 
us  air  an  uair  sin  fèin  dh'  amhairc  mi  suas 
air. 

14  Agus  thubhairt  esan,  Thagh  Dia  ar 
n-aithriche  roimh-làimh  thusa,  chum  gu  'n 
gabhadh  tu  eòlas  air  a  thoil,  agus  gu  'm 
faiceadh  tu  an  t-Aon  cothromach  sin,  ag- 
us  gu  'n  cluinneadh  tu  guth  as  a  bheul. 

15  Oir  bithidh  tu  a'  d'  fhianuis  aige 
chum  nan  uile  dhaoine,  air  na  nithibh  a 
chunnaic  agus  a  chuala  tu. 

16  Agus  a  nis  c'ar  son  a  ta  thu  a'  dean- 
amh  moille?  Eirich,  agus  bi  air  do  bhaist- 
eadh,  agus  ionnlaid  uait  do  pheacanna,  a' 
gairm  air  ainm  an  Tighearn. 

17  Agus  tharladh,  'nuair  a  phill  mise  gu 
Ierusalem,  agus  a  bha  mi  a'  deanamh  urn- 
uigh  san  teampull,  gu  'n  deachaidh  mi  ann 
an  neul, 

18  Agus  gu  'm  faca  mi  esan  ag  ràdh 
rium,  Dean  deifir,  agus  imich  gu  grad  à 
lerusalem  ;  oir  cha  ghabh  iad  ri  d'  theis- 
teas  mu  m'  thimchioll-sa. 

19  Agus  thubhairt  mise,  A  Thighearn, 
tha  fhios  aca  gu  robh  mise  a'  tilgeadh  am 
prìosan,  agus  a'  sgiùrsadh  anns  gach  sion- 
agog  iadsan  a  chreid  annad-sa  : 


20  Agus  an  uair  a  dhòirteadh  fuil  do 
mhairtirich  Stephain,  bha  mise  mar  an 
ceudna  a'  m'  sheasamh  a  làthair,  agus  ag 
aontachadh  leis  a  mharbhadh,  agus  a' 
coimhead  eudaich  na  rauinntir  a  mharbh 
e. 

21  Agus  thubhairt  e  rium,  Imich :  oir 
cuiridh  mise  thu  am  fad  chum  nan  Cinn- 
each. 

22  Agus  dh'  èisd  iad  ris  gus  an  fliocal  so, 
agus  thog  iad  an  sin  an  guth  gu  h-àrd,  ag 
ràdh,  Beir  o  'n  talamh  a  leithid  so  do 
dhuine  ;  oir  cha  chòir  e  bhi  beò. 

23  Agus  an  uair  a  bha  iadsan  ag  èigh- 
each,  agus  a'  tilgeadh  dhiubh  an  eudaich, 
agus  a'  tilgeadh  luaithre  san  athar, 

24  Dh'  àithn  an  t-àrd-cheannard  esan  a 
thoirt  do  'n  chaisteal,  ag  òrduchadh  a  cheas- 
nachadh  le  a  sgiùrsadh;  chum  gu  faigh- 
eadh  e  fios  ciod  i  a'  choire  mu  'n  robh  iad 
a'  glaodhaich  mar  sin  'na  aghaidh. 

25  Agus  an  uair  a  bha  iad  'ga  cheangal 
le  iallaibh,  thubhairt  Pòl  ris  a'  cheannard- 
ceud  a  sheas  a  làthair,  Am  bheil  e  cead- 
uichte  dhuibhse  duine  a  ta  'na  Romhanach 
a  sgiùrsadh,  agus  gun  e  air  a  dhìt- 
eadh  ? 

26  Agus  an  uair  a  chual  an  ceannard- 
ceud  so,  dh'  imich  e  agus  dli'  innis  e  do  'n 
àrd-cheannard,  ag  ràdh,  Thoir  fa  'near 
ciod  a  ni  thu  ;  oir  is  Romhanach  an  duine 
so. 

27  An  sin  thàinig  an  t-àrd-cheannard 
d'  a  ionnsuidh,  agus  thubhairt  e  ris,  Inn- 
is  domh-sa,  an  Romhanach  thu  ?  Agus 
thubhairt  esan,  Is  mi. 

28  Agus  fhreagair  an  t-àrd-eheannard, 
Is  mòr  an  t-suim  air  an  do  cheannaich 
mise  an  t-saorsa  so.  Agus  thubhairt  Pol, 
Ach  rugadh  mise  saor. 

29  An  sin  dh'  imich  iadsan  uaith  air  ball 
a  bha  gus  a  cheasnachadh  :  agus  ghabh  an 
t-àrd-cheannard  mar  an  ceudna  eagal 
'nuair  a  thuig  e  gu  'm  bu  Romhanach  e, 
agus  a  chionn  gu  'n  do  cheangail  se  e. 

30  Agus  air  an  là  maireach,  air  dha  bhi 
togarrach  air  fios  cinnteach  fhaotainn 
ciod  i  a'  choire  a  bha  na  h-Iudhaich  a'  cur 
as  a  leth,  dh'  fhuasgail  se  e  o  a  chuibh- 
reachaibh,  agus  dh'  àithn  e  do  na  h-àrd- 
shagartaibh  agus  d'  an  comhairle  uile 
teachd  a  làthair,  agus  air  dha  Pòl  a  thoirt 
sìos,  chuir  e  'nam  fianuis  e. 

CAIB.  XXIII. 

AGUS  air  dearcadh  do  Phòl  air  a' 
chomhairle,  thubhairt  e,  Fheara  ag- 
us  a  bhràithre,  anns  an  uile  dheadh  chog- 
uis  chaith  mise  mo  bheatha  a  thaobh  Dhè 
gus  an  la  'n  diugh. 

2  Agus  dh'  àithn  an  t-àrd-shagart  Ana- 
nias  dhoibh-san  a  bha  'nan  seasamh  làimh 
ris,  a  bhualadh  air  a  bheul. 

3  An  sin  thubhairt  Pòl  ris,  Buailidh 
Dia  thusa,  a  bhalla  ghealaichte  :  oir  am 
bheil  thusa  a'  d'  shuidhe  a  thoirt  breth 
ormsa  a  rèir  an  lagha,  agus  an  aghaidh 
an  lagha  ag  orduchadh  mo  bhualadh  ? 

4  Agus  thubhairt  iadsan  a  sheas  làimh 
ris,  Am  bheil  thusa  a'  toirt  ana-cainnt  do 
àrd-shagart  Dhè  ? 

5  An  sin  thubhairt  Pòl,  Cha  robh  fhios 
agam,  a  bhràithre,  gu  'm  b'  e  an  t-àrd- 

shagart  e  :  oir  a  ta  e  sgrìobhta,  Na  labhair 
olc  mu  uachdaran  do  phobuill. 

6  Ach  an  uair  a  thuig  Pòl,  gu  robh  cuid 
diubh  'nan  Sadusaich,  agus  a'  chuid  eile 
'nam  Phairisich,  ghlaodh  e  anns  a'  chonih- 
airle,  Fheara  agus  a  bhràithre,  is  Phairis- 
each  uiise,  mac  Phairisich :  is  ann  à  leth 
dòchais  agus  aiseirigh  nam  marbh,  a  tha 
mi  air  mo  thoirt  am  breitheauas. 

7  Agus  air  dhasau  so  a  lahhairt,  dh'  èir- 
ich  comh-stri  eadar  na  Phairisich  agus  na 
Sadusaich :  agus  roinneadh  an  coimh- 
thional  an  aghaidh  a  chèile. 

8  Oir  tha  na  Sadusaich  ag  ràdh  nach  'eil 
aiseirigh,  no  aingeal,  no  spiorad  aun  ;  ach 
a  ta  na  Phairisich  ag  aideachadh  gach  aon 
diubh. 

9  Agus  dh'  èirich  gàir  mhòr:  agus  air 
seasamh  suas  do  na  sgrìobhaichibh  a  bha 
air  taobh  nam  Phairiseach,  chathaich  iad 
'nan  aghaidh,  ag  ràdh,  Cha  'n  'eil  sinne 
faotainn  cron  air  bith  san  duine  so :  ach 
ma  labhair  spiorad  no  aingeal  ris,  na  cog- 
amaid  an  aghaidh  Dhè. 

10  Agus  au  uair  a  dh'  èirich  connsach- 
adh  mòr  eatorra,  air  do  'n  àrd-cheannard 
bhi  fo  eagal  gu  n  rachadh  Pòl  a  tharruing 
as  a  chèile  leo,  dh'  àithn  e  do  na  saighdear- 
aibh  dol  sìos,  agus  esan  a  tliogail  leis  an 
làimh  làidir  as  am  meadhon,  agus  a  thoirt 
do  'n  chaisteal. 

11  Agus  air  an  oidhche  'na  dhèigh  sin, 
sheas  an  Tighearn  làimh  ris,  agus  thubh- 
airt  e,  Biodh  misneach  mhaith  agad,  a 
Phòil;  oir  mar  a  rinn  thu  fianuis  mu  m' 
thimchioll-sa  ann  an  lerusalem,  is  amh- 
uil  sin  is  èigin  duit  fianuis  a  dheanamh 
anns  an  Ròimh. 

12  Agus  air  teachd  do  'n  là,  chruinnich 
dream  àraidh  do  na  h-Iudhaich  an  ceann  a 

;  chèile,  agus  cbuir  siad  iad  fèin  fo  mhall- 
achadh,  ag  ràdh,  nacli  itheadh  agus  nach 
òladh  iad  gus  am  marbhadh  iad  Pòl. 

13  Agus  bha  iad  os  ceann  dà  fhichead 
fear  a  rinn  an  co-mhionnachadh  so. 

14  Agus  thàinig  iad  chum  nan  àrd- 
shagart,  agus  nan  seanairean,  agus  thubh- 

i  airt  iad,  Chuir  sinne  sinn  fèin  fo  àrd- 
j  mhallachadh,  nach  blaiseamaid  ni  sam 
;  bith  gus  am  marbhamaid  Pòl. 

15  A  nis  uime  sin  iarraibh-sa  maille  ris 
a'  chomhairle  air  an  àrd-cheannard,  gu  'n 
tugadh  e  do  'ur  n-ionnsuidh-sa  e  am  màir- 
each,  mar  gu  biodh  a  rùn  oirbh  fios  fhaot- 
ainn  ni  bu  choimhlionta  air  ni  èigin  m'  a 
thimchioll ;  agus  tha  sinne  deas  chum 
esan  a  mharbhadh,  mu  'n  tig  e  'm  fagus 
duibh. 

16  Agus  an  uair  a  chuala  mac  peathar 
1  Phòil  am  feall-fholach  so,  thàinig  e,  agus 

air  dha  dol  a  steach  do  'n  chaisteal,  dh'  inn- 
is  e  sin  do  Phòl. 

17  An  sin  ghairm  Pòl  d'  a  ionnsuidh 
aon  do  na  ceannardaibh-cheud,  agus  thubh- 
airt  e,  Thoir  an  t-òganach  so  chum  an 
àrd-cheannaird;  oir  a  ta  ni  àraidh  aige 
r'  a  innseadh  dha. 

18  An  sin  thug  e  leis  e,  agus  threòr- 
1  aich  se  e  chum  an  àrd-cheannaird,  agus 
I  thubhairt  e,  Ghairm  Pòl  am  priosanach 
I  mise  d'  a  ionnsuidh,  agus  ghuidh  e  orm  an 
I  t-òganach  so  thoirt  a'  d'  ionnsuidh-sa,  aig 
I  am  bheil  ni-èigin  r'  a  innseadh  dhuit. 


19  An  sin  rug  an  t-àrd-cheannard  air  a 
làimh,  agus  chaidh  e  a  leth-taobh  an  uaig- 
nidheas  maille  ris,  agus  dh'  fhiosraich  e 
dheth,  Ciod  athaagadr'  a  innseadh  dhomh- 

sa? 

20  Agus  thubhairt  esan,  Rinn  na  h-Iudh- 
aich  comhairle  iarraidh  ortsa,  gu  'n  tugadh 
tu  Pòl  am  màireach  do  'n  chomhairle,  mar 
gu  'm  biodh  iad  gu  raunsachadh  ni  's  gèire 
a  dheanamh  air  ni-èigin  m'  a  thimchioll. 

21  Ach  na  aontaich  thusa  leo :  oir  a  ta 
os  ceann  dà  fhichead  fear  dhiubh  ri  feall- 
fholach  'na  aghaidh,  a  chuir  iad  fèin  fo 
mhallachadh,  nach  ith  agus  nach  òl  iad 
gus  am  marbh  iad  e  :  agus  a  nis  tha  iad 
ullamh,  a'  feitheamh  ri  gealladh  uaitse. 

22  An  siìi  leig  an  t-àrd-cheannard  uaith 
an  t-òganach,  agus  dh'àithn  e  dha,  ag  ràdh, 
Feuch,  nach  innis  thu  do  neach  sam  bith, 
gu  'n  d'  fhoillsich  thu  na  nithe  so  dhomh- 
sa. 

23  Agus  ghairm  e  d'  a  ionnsuidh  dà 
cheannard-ceud,  agus  thubhairt  e,  Ull- 
uichibh  dà  cheud  saighdear  a  thèidjgu  Ce- 
sarea,  agus  deich  agus  tri  tìchead  marcach, 
agus  dà  cheud  fear-sleagha,  air  an  treas 
uair  do  'n  oidhche. 

24  Agus  ulluichibh  eich,  chum  air 
dhoibh  Pol  a  chur  orra,  gu  'n  toir  iad  e  gu 
tèaruinte  chum  an  uachdarain  Felics. 

25  Agus  sgrìobli  e  litir  air  a'  mhodh  so  : 

26  Beatha  agus  slàinte  o  Chlaudius  Li- 
sias,  chum  an  uachdarain  ro  òirdheirc  Fe- 
lics. 

27  Ghlacadh  an  duine  so  leis  na  h-Iudh- 
aich,  agus  an  uair  a  bha  iad  air  tì  a 
mharblutdh,  thàinig  mise  orra  le  saighd- 
earaibh,  agus  thug  mi  dhiubh  e,  a'  tuig- 
sinn  gu  'm  bu  Romhanach  e. 

28  Agus  air  dhomh  bhi  toileach  air  fios 
an  aobhair  fhaotaina  air  son  an  d'  agair 
iad  e,  thug  mi  sìos  e  chum  an  comhairle- 
san : 

29  Agus  thuig  mi  gu  'n  robh  e  air  ag- 
airt  mu  cheisdibh  d'  an  ]agh  fèin,  gun  ni 
sam  bith  air  a  chur  as  a  leth  a  b'  airidh 
air  bàs  no  air  ceanglaichibh. 

30  Ach  an  uair  a  dh'  innseadh  dhomh 
gu  'n  robh  na  h-Iudhaich  gu  feall  a  chaith- 
eadh  air  an  duine,  air  ball  chuir  mi  a' 
d'  ionnsuidh-sae,  agus  thug  miàithne  mar 
an  ceudna  d'  a  luchd-casaid,  gach  cùis  a 
bha  aca  'na  aghaidh  a  chur  an  cèill  a'  d' 
làthair-sa.    Slàn  leat. 

31  An  sin  air  do  na  saighdearaibh  Pòl  a 
ghabhail,  a  rèir  mar  a  dh'  àithneadh  dhoibh, 
thug  iad  san  oidhche  e  gu  Antipa- 
tris. 

32  Agus  air  an  là  màireach  leig  iad 
do  'n  mharc-shluagh  dol  leis,  agus  phill  iad 
fèin  do  'n  chaisteal. 

33  Agus  an  uair  a  chaidh  iad  a  stigh  do 
Chesarea,  agus  a  thug  iad  an  litir  do  'n 
uachdaran,  chuir  iad  mar  an  ceudna  Pòl 
'na  fhianuis. 

34  Agus  an  uair  a  leugh  an  t-uachdaran 
an  litir,  dh'  fhiosraich  e  cò  an  dùthaich 
o  'n  robh  e.  Agus  an  uair  a  thuig  e  gur 
ann  o  Chilicia  bha  e, 

35  Thubhairt  e,  Eisdidh  mi  riut,  'nuair 
a  thig  do  luchd-casaid  mar  an  ceudna. 
Agus  dh'  àithn  e  esan  a  choimhead  ann  an 
talia  breitheanais  Heroid. 

AGUS  an  ceann  chùig  làithean  'na 
dhèigh  sin,  chaidh  Ananias  an  t-àrd- 
shagart  sìos  maille  ris  na  seanairibh,  agus 
ri  Tertullus  fear-tagraidh  àraidh,  muinn- 
tir  a  nochd  iad  fèin  an  làthair  an  uachd- 
arain  an  aghaidh  Phòil. 

2  Agus  an  uair  a  ghairmeadh  a  mach  e 
thòisich  Tertullus  air  a  chasaid,  ag  ràdh, 
Do  bhrìgh  gu  bheil  sinn  tromhad-sa  a' 
mealtuinn  mòr-shìth,  agus  gu  'n  d'  rinn- 
eadh  iomadh  deadh  ghnìomh  do  'n  chinn- 
each  so  tre  do  ghliocas-sa, 

3  Tha  sinne  gabhail  ri  so,  anns  gach  àm 
agus  anns  gach  àit,  Fhelics  ro  òirdheirc, 
maille  ris  gach  uile  bhuidheachas. 

4  Ach,  chum  nach  cuirinn  mòr-mhoille 
ort,  guidheam  ort,  do  d'  shuairceas  gu  'n 
èisd  thu  ruinn  gu  h-ath-ghoirid. 

5  Oir  fhuair  sinn  am  fear  so  'na  phlàigh, 
agus  a'  dùsgadh  nan  Iudhach  uile  gu  i 
ceaunairc  air  feadh  an  domhain,  agus  'na 
cheann-feadhna  do  luchd  saobh-chreidimh 
nan  Nasarenach. 

6  Neach  mar  an  ceudna  a  thogair  an 
tearnpull  a  shalachadh ;  agus  a  ghlac 
sinne,  agus  b'  àill  leinn  breth  a  thoirt  air  a 
rèir  ar  lagha  fèin  : 

7  Ach  air  teachd  do  Lisias  an  t-àrd- 
cheannard  oirnn,  thug  e  le  mòr-ainneart 
as  ar  làmhaibh  e. 

8  Ag  àithneadh  d'  a  luchd-casaid  teachd 
a'  d'  ionnsuidh-sa ;  neach  o  'm  feud  thu  le 
a  cheasnachadh,  fios  fhaotainn  air  na 
h-uile  nithibh  a  tha  sinne  a'  cur  as  a  leth. 

9  Agus  dh'  aontaich  na  h-ludhaich  mar 
an  ceudna,  ag  ràdh,  Gu  'n  robh  na  nithe 
sin  mar  sin. 

10  An  sin  air  do  'n  uachdaran  smèideadh 
air  Pòl  e  a  labhairt,  fhreagair  esan,  Is 
mòid  mo  mhisneach  gu  freagairt  air  mo 
shon  fèin,  gu  bheil  fhios  agam  gu  robh 
thusa  rè  mòrain  bhliadhna  a'  d'  bhreith- 
eamh  air  a'  chirineach  so  : 

11  Oir  feudaidh  tu  fios  fhaotainn,  nach 
mò  na  dà  là  dheug  o  chaidh  mi  suas  gu  Ie- 
rusalem  a  dheanamh  aoraidh. 

12  Agus  cha  d'  fhuair  iad  mi  a  deasboir- 
eachd  ri  aon  neach  san  teampull,  no  a' 
brosnuchadh  an  t-sluaigh  gu  ceannairc, 
aon  chuid  sna  sionagogaibh,  no  anus  a' 
bhaile. 

13  Ni  mò  is  urrainn  iad  na  nithe  sin  a 
dhearbhadh  a  tha  iad  a'  cur  as  mo  leth. 

14  Ach  tha  mi  ag  aideachadh  so  dhuit- 
se,  gur  ann  a  rèir  na  slighe  sin  ris  an  ab- 
air  iadsan  saobh-chreidimh,  a  ta  mise  a' 
deanamh  aoraidh  do  Dhia  m'  aithriche,  a' 
creidsinn  nan  uile  nithe  a  ta  sgrìobhta  san 
lagh  agus  anns  na  fàidhibh  : 

15  Agus  a  ta  dòchas  agam  an  Dia,  ris 
am  bheil  sùil  mar  an  ceudna  aca  fèin,  gu  'n 
tig  aiseirigh  nam  marbh,  nam  fìrean  ar- 
aon  agus  nan  neo-fhìrean. 

16  Agus  an  so  tha  mi  a'  saoithreachadh 
a  ghnàth  coguis  neo-lochdacli  a  bhi  agam 
a  thaobh  Dhè,  agus  a  thaobh  dhaoine. 

17  A  nis  an  dèigh  mòrain  bhliadhna, 
thàinig  mi  a  thoirt  dèirce  chum  mo  chinn- 
ich,  agus  thabhartas. 

18  Air  a  so  fhuair  Iudhaich  àraidh  o  'n 
Asia  mi  air  mo  ghlanadh  san  teampull, 
gun  sluagh,  agus  gun  bhuaireas. 


19  Muinntir  d'  am  bu  chòir  bhi  'n  so  a'  d' 
làthair-sa,  agus  ra'  agairt,  nam  biodh  ni  sam 
bith  aca  a'  m'  aghaidh. 

20  No  abradh  iad  so  fèin,  ma  fhuair  iad 
eucoir  sam  bith  annam-sa,  'nuair  a  sheas 
mi  an  làthair  na  comhairle  ; 

21  Mur  ann  a  mhàin  air  son  an  aoin 
fhocail  so,  a  ghlaodh  mi  a'  m'  sheasamh 
nam  measg,  Gur  ann  air  son  aiseirigh 
nam  marbh,  a  ta  mi  air  mo  thoirt  gu 
breitheanas  leibhse  an  diugh. 

22  Agus  an  uair  a  chuala  Felics  na  nithe 
so,  air  dha  eòlas  ni  bu  diongmhalta  bhi 
aige  air  an  t-slighe  sin,  chuir  e  air  dàil  iad, 
ag  ràdh,  'Nuair  a  thig  Lisias  an  t-àrd- 
cheannard  a  nuas,  làn-rannsaichidh  mi 
bhur  cùis. 

23  Agus  dh'  àithn  e  do  cheannard-ceud 
Pòl  a  ghleidheadh,  agus  e  bhi  fuasgailte 
aige,  agus  gun  neach  d'  a  mhuinntir  fèin 
a  bhacadh  o  fhrithealadh  dha,  no  teachd 
d'  a  ionnsuidh. 

24  Agus  an  dèigh  làithean  àraidh,  'nuair 
a  thàinig  Felics  maille  r'  a  mhnaoi  Dru- 
silla,  a  bha  'na  Ban-Iudhach,  chuir  e  fios 
air  Pòl,  agus  dh'  èisd  e  ris  mu  thimchioll 
a'  chreidimh  ann  an  Criosd. 

25  Agus  air  dhasan  bhi  a'  reusonachadh 
mu  fhìreantachd,  stuaim,  agus  breithean- 
as  ri  teachd,  ghabh  Felics  eagal  mòr,  agus 
fhreagair  e,  Imich  romhad  an  tràth  so; 
'nuair  a  bhios  ùine  agam,  cuiridh  mi  fios 
ort. 

26  Bha  dùil  aige  mar  an  ceudna  gu  rach- 
adh  airgiod  a  thoirt  da  le  Pòl,  chum  gu  'm 
fuasgladh  se  e  :  uime  sin  chuir  e  fios  air  ni 
bu  trice,  agus  labhair  e  ris. 

27  Ach  air  do  dhà  bhliadhna  bhi  air  an 
coimhlionadh.  thàinig  Porcius  Festus  an 
àit  Fhelics :  agus  air  do  Fhelics  bhi  toil- 
each  comain  a  chur  air  na  h-Iudhaich, 
dh'  fhàg  e  Pòl  ceangailte. 

CAIB.  XXV. 

ANIS'nuairathàinigFestusdo'nmhòr- 
roinn,  an  ceann  tri  làithean  chaidh  e 
suas  o  Chesarea  gu  lerusalem. 

2  Agus  nochd  an  t-àrd-shagart  agus 
maithean  nan  Iudhaich  iad  fèin  'na  làthair 
an  aghaidh  Phòil,  agus  chuir  iad  impidh 
air, 

3  Ag  iarraidh  fàbhoir  'na  aghaidh,  gu  'n 
cuireadh  e  fios  air  gu  lerusalem,  agus  iad 
a  dheanamh  feall-fholach  chum  esan  a 
mharbhadh  air  an  t-slighe. 

4  Ach  fhreagair  Festus,  Gu  'm  bu  chòir 
Pòl  a  ghleidheadh  ann  an  Cesarea,  agus 
gu  'n  rachadh  e  fèin  an  sin  gu  h-aithghearr. 

5  Uime  sin,  ars'  esan,  rachadh  iadsan 
'nur  measg  a  dh'  fheudas,  sìos  maille  rium- 
sa,  agus  ma  ta  coire  air  bith  san  duine  so, 
cuireadh  iad  sin  as  a  leth. 

6  Agus  air  dha  fantuinn  'nam  measg  os 
ceann  deich  làithean,  chaidh  e  sìos  do 
Chesarea  ;  agus  air  an  là  màireach  shuidh 
e  air  a'  chaithir-bhreitheanais,  agus  dh'- 
àithn  e  Pòl  a  thoirt  a  làthair. 

7  Agus  an  uair  a  thàinig  esan,  sheas  na 
h-Iudhaich  a  thàinig  a  nuas  o  Ierusalem 
m'  athimchioll,  a'  cur  choireanna  lìonrahor 
agus  raòra  à  leth  Phòil,  nach  b'  urrainn  iad 
a  dliearbhadh : 

8  'Nuair  a  fhreagair  esan  'ga  shaoradh 

fèin,  Cha  d'  rinn  mi  cionta  sam  bith  an 
Rffhaidh  lagha  nan  Iudhach,  no  'n  aghaidh 
an  teampuill,  no  n  aghaidh  Cheasair. 

9  Ach  air  bhi  do  Fhestus  togarrach  air 
toileachas-inntinn  a  thoirt  do  na  h-Iudh- 
aich,  fhreagair  e  Pòl,  agus  thubhairt  e,  An 
àill  leatsa  dol  suas  gu  lerusalem,  agus  an 
sin  dol  fo  bhreitheanas  thaobh  nan  nithe 
sin  ann  mo  làthair-sa? 

10  An  sin  thubhairt  Pòl,  Tha  mi  m' 
sheasamh  aig  caithir-breitheanais  Chea- 
sair,  far  an  còir  breth  a  thoirt  orm  :  air  na 
h-Iudhaich  cha  d'  rinn  mi  eucoir  sam  bith, 
mar  is  maith  a  ta  fios  agadsa. 

11  Oir  ma  tha  mi  deanamh  eucoir,  agus 
ma  rinn  mi  ni  sam  bith  a  thoill  bàs,  cha  'n 
'eil  mi  diultadh  bàs  fhulang  :  ach  mur  'eil 
ni  sam  bith  dhiubh  sin  fìor  a  tha  iad  so  a' 
cur  as  mo  leth,  cha  'n  fheud  duine  sam 
bith  mo  thoii't  thairis  doibh.  Tha  mi  tog- 
ail  mo  chùis  gu  Ceasar. 

12  An  sin  an  dèigh  do  Fhestus  labhairt 
ris  a'  chomhairle,  fhreagair  e,  An  do  thog 
thu  do  chùis  gu  Ceasar  ?  gu  Ceasar  thèid 
thu. 

13  Air  dol  do  làithibh  àraidh  seachad, 
thàinig  Agripa  an  righ  agus  Bernice  gu 
Cesarea  a  chur  fàilte  air  Festus. 

14  Agus  air  dhoibh  mòran  làithean  a 
chaitheadh  an  sin,  chuir  Festus  cùis  Phòil 
an  cèill  do  'n  righ,  ag  ràdh,  Dhs  fhàgadh 
duine  àraidh  le  Felics  'na  phrìosanach. 

15  Air-san,  an  uair  a  bha  mise  ann  an 
Ierusalem,  rinn  na  h-àrd-shagairt  agus 
seanairean  nan  Iudhach  casaid  rium,  ag 
iarraidh  binne  'na  aghaidh. 

16  D'  an  d'  thug  mise  am  freagradh  so, 
Cha  'n  e  gnàth  nan  Romhanach  duine  sarn 
bith  a  thoirt  thairis  chura  bàis,  gus  am  bi 
aig  an  neach  a  tha  air  agairt,  a  luchd-cas- 
aid  aghaidh  ri  h-aghaidh,  agus  gu  'm  bi 
cothrom  aige  air  e  fèin  a  shaoradh  o  'n 
choire  a  chuireadh  as  a  leth. 

17  Uime  sin  an  uair  a  thàinig  iad  araon 
an  so,  gun  mhoille  sam  bith  shuidh  mi  air 
an  là  màireach  sa'  chaithir-bhreitheanais, 
agus  dh'  àithn  mi  'n  duine  a  thoirt  a  làth- 
air. 

18  Agus  an  uair  a  sheas  a  luchd-casaid 
m'  a  thimchioll,  cha  do  chuir  iad  coire  air 
bith  as  a  leth  do  na  nithibh  a  shaoil  mise  : 

19  Ach  thug  iad  ceisdean  àraidh  'na 
aghaidh  mu  thimchioll  an  creidimh  fèin, 
agus  mu  thiinchioll  Iosa  àraidh,  a  fhuair 
bàs,  neach  a  thubhairt  Pòl  a  bhi  beò. 

20  Agus  a  chioun  gu  robh  mise  amhar- 
usach  mu  thimchioli  an  leithid  sin  do 
cheisdibh,  dh'  fheòraich  mi  dheth  am  b'  àill 
leis  dol  suas  gu  Ierusalem,  agus  an  sin  dol 
fo  bhreitheanas  mu  na  nithibh  so. 

21  Ach  an  uair  a  dh'  iarr  Pòl  a  choimh- 
ead  gus  am  tìosraichteadh  a  chùis-san  le 
Augustus,  dh'  àithn  mi  e  bhi  air  a  ghleidh- 
eadh  gus  an  cuirinn  gu  Ceasar  e. 

22  An  sin  thubhairt  Agripa  ri  Festus, 
B'  àill  leamsa  fèin  an  duine  so  chluinntinn. 
Am  màireach,  thubhairt  esan,  cluinnidh 
tu  e. 

23  Uime  sin  air  an  là  màireach,  'nuair  a 
thàinig  Agripa,  agus  Bernice,  le  mòr- 
ghreadhnachas,  agus  a  chaidh  iad  a  steach 
maille  ris  na  h-àrd-cheannardaibh  agus 
prìomh-dhaoinibh  na  caithreach  do  'n  ion- 


ad  èisdeachd,  air  do  Fhestus  àithne  a 
thoirt,  thugadh  Pòl  a  làthair. 

24  Agus  thubhairt  Festus,  A  righ 
Agripa,  agus  sibhse  a  dhaoine  uile  a  ta 
làthair  an  so  maille  ruinn,  tha  sibh  a'  faic- 
inn  an  duine  so,  mu  'n  do  chuir  sluagh  nan 
Iudhach  uile  impidh  ormsa,  araon  ann  an 
Ierusalem,  agus  an  so,  a'  glaodhaich  nach 
bu  chòir  e  bhi  ni  b'  f  haide  beò. 

25  Ach  an  uair  a  thuig  mise  nach  d'  rinn 
e  ni  sam  bith  a  thoill  bàs,  agus  a  chionn 
gu  'n  do  thog  e  fèin  a  chùis  gu  Augustus, 
shonraieh  mi  a  chur  d'  a  ionnsuidh. 

26  Mu  uach  'eil  ni  sam  bith  cinnteach 
agam  r'  a  sgiìobhadh  chum  mo  Thighearn. 
Uime  sin  thug  mi  mach  e  do  'ur  n-ionn- 
suidh-sa,  agus  gu  h-àraidh  a'  d'  ionnsuidh- 
sa,  a  righ  Agripa,  chum  an  dèigh  rann- 
sachadh  a  dheanamh,  gu  'm  biodh  agam  ni 
èigin  r'  a  sgrìobhadh. 

27  Oir  is  mi-reusonta  a'  m'  bheachd-sa 
prìosanach  a  chur  uam,  agus  gun  na  cùis- 
ean  a  ta  'na  aghaidh  ainmeachadh. 

CAIB.  XXVI. 
A  N  sin  thubhairt  Agripa  ri  Pòl,  Tha 
J\_    cead  agad  labhairt  air  do  shon  fèin. 
An  sin  shìn  Pòl  a  mach  a  làmh,  agus 
fhreagair  e  air  a  shon  fèin, 

2  A  ta  mi  'gam  mheas  fèin  sona,  a  righ 
Apripa,  do  bhrìgh  gu  bheil  mi  gu  freagairt 
air  mo  shon  fèin  an  diugh  a'  d'  làthair-sa, 
thaobh  nan  nithe  sin  uile  a  ta  air  an  cur  as 
mo  leth  leis  na  h-ludhaich. 

3  Gu  h-àraidh,  a  chionn  gu  bheil  thusa 
eòlach  air  gach  gnàth  agus  ceisd  a  tha  ara 
measg  nan  Iudhach  :  uime  sin  guidheam 
ort,  èisd  rium  gu  foighidneach. 

4  Tha  mo  bheatha-sa  o  m'  òige,  a  chaith- 
eadh  air  tùs  am  measg  mo  chinnich  fèin 
ann  an  Ierusalem,  aithnichtedona  h-Iudh- 
aich  uile ; 

5  D'  am  b'  aithne  mi  o  thùs,  (nam  b'  àill 
leo  fianuis  a  dheanamh,)  gu'n  dochaith  mi 
mo  bheatha  a'  m'  Phairiseach,  a  rèir  an 
luchd  comh-bharail  a  's  teinne  d'  ar  creid- 
imh-ne. 

6  Agus  a  nis  tha  mi  a'  m'  sheasamh  fo 
bhreitheanas  air  son  dòchais  a'  gheallaidh 
a  rinneadh  le  Dia  d'  ar  n-aithrichibh  : 

7  Chum  am  bheil  dùil  aig  ar  dà  thrèibh 
dheug-ne  teachd,  a'  deanamh  seirbhis  do 
Dhia  a  là  agus  a  dh'  oidhche  do  ghnàth  ; 
agus  air  son  an  dòchais  so  tha  mise,  a  righ 
Apripa,  air  m'  agairt  leis  na  h-Iudhaich. 

8  C'  ar  son  a  mheasar  leibhse  mar  ni  do- 
chreidsinn,  gu  'n  dùisgeadh  Dia  na  mairbh  ? 

9  Gu  deimhin  mheas  mise  annam  fèin, 
gu  'm  bu  chòir  dhomh  mòran  nithe  a 
dheanamh  an  aghaidh  ainme  Iosa  o  Na- 
saret. 

10  Ni  mar  an  ceudna  a  rinn  mi  ann  an 
lerusalem  :  agus  air  faotainn  ùghdarrais  o 
na  h-àrd-shagartaibh,  dhruid  mi  mòran  do 
na  naoimh  am  prìosanaibh  ;  agus  an  uair  a 
chuireadh  gu  bàs  iad,  thug  mi  mo  ghuth 
'nan  aghaidh. 

11  Agus  a'  deanamh  peanais  orra  gu  mi- 
nic  anns  gach  sionagog,  cho-èignich  mi 
iad  gu  toibheum  a  labhairt ;  agus  air 
dhomh  bhi  gu  ro  mhòr  air  bhoile  'nan 
aghaidh,  rinn  mi  geur-leanmhuinn  orra, 
eadhon  gu  bailtibh  coigreach. 

12  Air  a  so  'nuair  a  bha  rai  dol  gu  Da- 
mascus,  le  cumhaclid  agus  barantas  o  na 
h-àrd-shagartaibh ; 

13  Mu  mheadhon-là,  O  a  righ,  chunn- 
aic  mi  air  an  t-slighe  solus  o  nèamh,  bu 
shoilleire  na  solus  na  grèine,  a'  dealrach- 
adh  mu  'n  cuairt  orm,  agus  orra-san  a  bha 
'g  imeachd  maille  rium. 

14  Agus  an  uair  a  thuit  sinn  uile  air  an 
talamh,  chuala  mi  guth  a'  labhairt  rium, 
agus  ag  ràdh  anns  a'  chainnt  Eabhruidh- 
ich,  A  Shauil,  a  Shauil,  c'  ar  son  a  ta  thu 
ga  m'  gheur-leanmhuinn  ?  7*  cruaidh 
dhuitse  bhi  breabadh  an  aghaidh  nau 
dealg. 

15  Agus  thubhairt  mise,  Cò  thu,  a 
Thighearn  ?  Agus  thubhairt  esan,  Is  mise 
Iosa  a  ta  thusa  a'  geur-leanmhuinn. 

16  Ach  èirich,  agus  seas  air  do  chosaibh  ; 
oir  dh'  fhoillsich  mi  mi  fèin  duit  chum  na 
crìche  so,  gu  'n  orduichinn  thu  a'  d'  mhin- 
ìsteir  agus  a'  d'  fhianuis  araon  air  na  nith- 
ibh  sin  a  chunnaic  thu,  agus  air  na  nithibh 
anns  am  foillsich  mi  mi  fèin  duit; 

17  Ga  d'  shaoradh  o  'n  t-sluagh,  agus  o  na 
Cinnich,  chum  ara  bheil  rai  nis  ga  d  chur, 

18  A  dh'  fhosgladh  an  sùl,  chum  gu 
tionndaidh  iad  o  dhorchadas  gu  solus,  ag- 
us  o  chumhachd  Shatain  gu  Dia,  chum  gu 
faigh  iad  maitheanas  pheacanna,  agus 
oighreachd  maille  ris  a'  mhuinntir  sin  a 
ta  air  an  naomhachadh  tre  'n  chreidimh  a 
ta  annam-sa. 

19  Uime  sin,  a  righ  Agripa,  cha  robh 
mi  eas-ùmhal  do  'n  taisbean  nèamhaidh  ; 

20  Ach  shearmonaich  mi  air  tùs  dhoibh- 
san  ann  an  Damascus,  agus  ann  an  leru- 
salem.  agus  air  feadh  tìre  Iudea  uile,  agus 
an  sin  do  na  Cinnich,  iad  a  dheanamh 
aithreachais  agus  pilltinn  ri  Dia,  a'  deau- 
amh  oihre  iomchuidh  an  aithreachais. 

21  Air  son  nan  nithe  so  ghlac  nah-Iudh- 
aich  mi  san  teampull,  agus  b'  àill  leo  mo 
mharbhadh. 

22  Uime  sin  air  dhomh  còmhnadh 
fhaotainn  o  Dhia,  bhuanaich  mi  gus  an 
là  'n  diugh,  a'  deanamh  fianuis  do  'n  bheag 
agus  do  'n  mhòr,  gun  ni  air  bith  a'  labhairt 
ach  na  nithe  sin  a  thubhairt  na  fàidhean 
agus  Maois  a  bha  gu  teachd  ; 

23  Gu  robh  Criosd  gu  fulang,  agus  gu 
robh  e  gu  èirigh  an  ceud  neach  o  na  marbh- 
aibh,  agus  gu  'm  foillsicheadh  e  solus  do  'n 
phobull,  agus  do  na  Cinnich. 

24  Agus  air  dha  bhi  labhairt  nan  nithe 
so  air  a  shon  fèin,  thubhairt  Festus  le 
«uth  àrd,  Tha  thu  air  rahi-chèill  a  Phòil : 
tha  mòr-fhòghlum  ga  d'  chuir  air  bhoile. 

25  Ach  thubhairt  esan,  Cha  'n  'eil  mi 
air  bhoile,  Fhestuis  ro-òirdheirc ;  ach  tha 
mi  a'  labhairt  bhriathra  na  fìrinn  agus  na 
cèille. 

26  Oir  a  ta  fhios  aig  an  righ  roimh  am 
bheil  mise  a'  labhairt  gu  saor,  air  na  nith- 
ibh  so  :  oir  tha  cinnt  agam  nach  'eil  a  h-aon 
do  na  nithibh  so  an  ain-f hios  da ;  oir  cha  'n 
ann  an  cùil  a  rinneadh  so. 

27  Am  bheil  thu  creidsinn  nam  fàidh- 
ean,  a  righ  Agripa?  tha  fhios  agam  gu 
bheil  thu  'g  an  creidsinn. 

28  An  sin  thubhairt  Agripa  ri  Fòl,  Is 
beag  nach  'eil  thu  'gam  aomadh  gu  bhi  am 
Chriosduidh. 


29  Agus  thubhairt  Pòl,  B'  e  mo  ghuidhe 
air  Dia,  gu  'm  biodh  cha  'n  e  mhàin  thiisa, 
ach  mar  an  ceudna  iadsan  uile  a  tha  'g  [. 
èisdeachd  rium  an  diugh,  ann  am  beag  ag-  j 
us  am  mòr,  mar  a  ta  mise,  saor  o  na 
geimhlibh  so. 

30  Agus  air  dha  na  briathra  so  a  labh-  | 
airt,  dh'èirich  an  righ,  agus  an  t-uachdar- 
an,  agus  Bernice,  agus  an  dream  a  shuidh  • 
maille  riu  : 

31  Agus  an  uair  achaidh  iad  aleth-tanhh, 
labhair  iad  r'  a  chèile,  ag  ràdh,  Cha  'n  'eil  | 
an  duine  so  a'  deanamh  ni  air  bith  toill-  ; 
teanach  air  bàs,  no  air  geimhlibh. 

32  An  sin  tliubhairt  Agripa  ri  Festus,  I  ■ 
Dh'  fheudtadh  an  duine  so  a  leigeadh  as,  , 
mur  bhiodh  gu'n  do  thog  e  a  chùis  gu  Cea-  t 
sar. 

CAIB.  XXVII.  # 

AGUS  an  uair  a  thugadh  breth  sinne  a  B 
sbeòladh  do  'n  Eadailt,  thug  iad  Pòl  c 
thairis  maille  ri  prìosanaich  àraidh  eile,  do 
cheannard-ceud  b'  am  b'  ainm  Iulius,  do  . 
chuideachd  Augustuis. 

2  Agus  air  dhuinn  dol  air  luing  le  Adra-  : 
mitium,  thog  sinn  ar  seòil,  a'  cur  romh- 
ainn  seòladh  seachad  air  crìochaibh  na  ( 
h-Asia,  air  do  Aristarchus  Macedonach  o  , 
Thesalonica  bhi  maille  ruinn. 

3  Agus  air  an  là  màireach,  thàinig  sinn  v 
gu  Sidon.  Agus  air  do  Iulius  buntainn  gu  , 
suairce  ri  PòT,  leig  e  dha  dol  a  dh'  ionn-  E 
suidh  a  chàirde  chum  comhfhurtachd  g 
fhaotainn. 

4  Agus  air  dhuinn  stiùradh  as  a  sin,  sheòl 
sinn  fo  Chiprus,  a  chionn  gu  robh  na  gaotha  r 
'nar  n-aghaidh.  a 

5  Agus  an  uair  a  sheòl  sinn  troimh  'n  „ 
fhairge  ta  làimh  ri  Cilicia  agus  Pamphi- 
lia,  thàinig  sinn  gu  Mira  baile  do  Licia.  , 

6  Agus  fhuair  an  ceannard-ceud  iongan  a 
sin  o  Alecsandria,  a  bha  seòladh  do'n  Ead- 
ailt,  agus  chuir  e  sinn  a  steach  innte. 

7  Agus  an  uair  a  sheòl  sinn  gu  mall  rè  n 
mòrain  do  làithibh,  agus  a  thàinig  sinn  air  [J 
èigin  fa  chomhair  Chniduis,  a  chionn  nach 
do  leig  a'  ghaoth  leinn,  sheòl  sinn  fo  t 
Chrete,  fa  chomhair  Shalmone  ; 

8  Agus  air  dhuinn  seòladh  air  èigin 
seachad  air,  thàinig  sinn  gu  ionad  àraidh  .:. 
ris  an  abrar,  Na  calaidh  sgiamhach,  am 
fagus  d'  an  robh  baile  Lasea.  (c 

9  Agus  air  do  mhòran  ùine  dol  seachad,  , , 
'nuair  a  bha  seòladaireachd  a  nis  cunnart-  | 
ach,  a  chionn  gu  'n  deachaidh  an  trasgadh  [, 
cheana  seachad,  chomhairlich  Pòl  iad,  Z 

10  Ag  ràdh  riu,  Fheara,  tha  mi  faicinn 
gu  'm  bi  an  t-seòladaireachd  so  le  dochann  j 
agus  call  mòr,  cha  'n  e  mhàin  do  'n  luchd  f; 
agus  do  'n  luing,  ach  d'  arn-anamaibh  fèin.  s 

11  Gidheadh,  is  mò  chreid  an  ceann-  . 
ard-ceud  am  maighstir  agus  sealbhadair  na  ■ 
luinge,  na  na  nithe  a  labhradh  le  Pòl. 

12  Agus  a  chionn  gu  'n  robh  an  caladh 
neo-iomchuidh    gus    an    geamhradh  a 
chaitheadh  ann,  b'  i  comhairle  na  cuid  bu  . 
mhò  seòladh  as  a  sin  mar  an  ceudna,  agus 
nam  feudadh  iad  air  chor  sam  bith  teachd 
gu  Phenice,  caladh  do  Chrete  a  ta  'g  amh-  , 
arc  chum  an  iar-dheas,  agus   an  iar-  . 
thuath,  agus  fantuinn  rè  a'  gheamhraidh  t 
an  sin. 

,f  13  .A<rus  an  uair  a  shèid  a'  ghaoth  à  deas 
[  gti  ciùin,  sliaoil  iad  gu  d'  fhnàir  iad  an  rùn, 
f     àgus  ag  togail  an  seòl  dhoibh,  stiuir  iad  ri 

taobh  Chrete. 
1        14  Ach  an  ceann  beagain  "na  dhèigh 

sin,  shèid  gaoth  anrathach  'na  h-aghaidh, 

ris  an  ahrar  Euroclidon. 
I       15  Agus  air  biii  do  'n  luing  air  a  fuad- 
I    achadh,  agus  gun  chomas  d'  i  dol  an  agh- 

aidb  na  gaoithe,  leig  sinn  ruith  dh'  i. 
I        16  Agus  air  dhuinn  ruith  a  stigh  fuidh 

eilean  beag  àraidh  d'  am  b'  ainm  Clauda,  is 

ann  le  èigin  a  ràìnig  sinn  air  a'  bhàta: 

17  Affus  air  dhoihh  a  thogail  suas 
ghnàthaìch  iad  gach  gleus  còmhnaidh,  a' 

I     criosadh  naluinge  fuipe;  agus  air  dboibh 

I  bhi  fo  eagal  gu  'n  tuiteadh  iad  sa'  bheò- 
ghaineimh,  leig  iad  an  seòil  sìos,  agus  mar 
sin  dh'  iomaineadh  iad. 

18  Agus  air  dhuinne  bhi  gu  ro-mhòr  air 
H    ar  luasgadh  leis  an  doinionn,  air  an  là  'na 

II  dhèigh  sin  thilg  iad  a  mach  an  luchd  ; 

19  Agus  air  an  treas  là  thilg  sinn  le  ar 
1     làmhaibh  fèin  a  mach  acfuinn  na  luinge. 

20  Agus  an  uair  nach  robh  a'  ghrian  no 
na  reulta  r'  am  faicinn  rè  mòrain  do  làith- 
ibh,  agus  a  luidh  doinionn  nach  bn  bheng 

s    oirnn,  thugadh  an  sin    uainn  gach  uile 

0  dhòchas  gu  teasairgteadh  sinn. 

21  Ach  air  dhuinn  bbi  fada  'nar  trasg, 

1  an  sin  air  seasamb  do  Phòl  'nam  meadh- 
1     on,  thubhairt  e,  Fheara,  bu  chòir  dhuibh 

mo    chomhairìe-sa   ghabhail,   agus  gun 
*    fhuasgladh  o  Chrete,  agus  an  dochann 
agus  an  call  so  a  sheachnadh. 

22  Agus  a  nis  guidheatn  oirhh,  biodh 
!    misneach  mhaith  agaibh  :  oir  cha  bhi  call 

anama  sam  bith  'nur  measg,  ach  a  mhàin 
J    na  luinge. 

23  Oir  air  an  oidhche  nochd  sheas  làimh 
rium-sa  aingeal  an  Dè  sin,  d'  am  buin  mi, 

f1    agus  d'  am  bheil  mi  deanamh  seirbhis, 
I       24  Ag  ràdh,  A  Phòil,  na  biodh  eagal  ort ; 
is  èigin  duit  bhi  air  do  thoirt  an  làthair 

I  Cheasair:  agus,  feuch,  thiodhlaic  Dia  dhuit 
■    iadsan  uile  a  ta  seòladh  maille  riut. 

II  25  Uime  sin,  fheara,  biodh  agaibh  deadh 
5    mhisneach :  oir  a  ta  mi  creidsinn  Dhè,  gu 

'n  tachair  eeart  mar  a  labhradh  rium. 
[  ;     26  Ach  is  èigin  duinn  bhi  air  ar  tilgeadh 
B    air  eilean  àraidh. 

II  |     27  Agus  an  uair  a  hha  an  ceathramh 

oidhche  deug  air  teachd,  air  dhuinne  bhi 
I    air  ar  sèideadh  null  agus  a  nall  ann  an  cuan 

Adria,  mu  mheadhon- oidhche,  b'  i  barail 
"    nam  maraichean  gu  robh  iad  am  fagus  do 

thìr  èigin  : 

B  28  Agus  air  leigeadh  na  luaidhe  sìos 
jj  doibh,  fhuair  iad  an  doimhne  fichead  aith- 
"  eamh  ;  agus  an  uair  a  chaidh  iad  beagan 
I  air  an  aghaidh,  leig  iad  sìos  an  luaidh  a 
I  rìs,  agus  fhuair  iad  i  'na  cuig  aitheamh 
ia  deug. 

29  An  sin  air  dhoibh  bhi  fo  engal  gu  'm 
>»  huaileadh  iad  air  ionadaibh  garbha,  thilg 
8    iad  ceithir  acraichean  à  deireadh  naluinge, 

III  agus  gbuidh  iad  an  là  a  theachd. 

I  30  Agus  an  uair  a  bha  na  maraichean 
1(1  air  tì  teicheadh  a  mach  as  an  luing,  agus 
I  a  leig  iad  sìos  am  bàta  do  'n  fhairge,  a' 
gabhail  orra  bhi  tilgeadh  a  mach  acraich- 
^    ean  à  toiseach  naluinge, 

31  Thubhairt  Pòl  ris  a'  cheannard-ceud, 


agus  ris  na  saighdearaihh,  Murfaniad  sin 
san  luing,  cha  'n  'eil  e  'n  comas  duibh  bhi 
air  bhur  teasairginn. 

32  An  sin  ghearr  na  saighdearan  cuird 
a'  bliàta,  agus  leig  iad  leis  tuiteam  sìos. 

33  Agus  am  feadh  a  bha  an  là  a'  teachd, 
thug  Pòl  a  chomhairle  orra  uile  biadh  a 
ghabhail,  ag  ràdh,  Is  e  so  an  ceathramh  là 
deug  dhuibh  a'  feitheamh,  agus  a'  fantuinn 
'nur  trasg,  gun  bhiadh  sam  bith  a  ghabh- 
ail. 

34  Uime  sin  guidheam  oirhh  biadh  a 
ghabhail ;  oir  a  ta  so  chum  bhur  slàinte  : 
oir  cha  chaillear  fuiltean  à  ceann  a  h-aon 
agaibh. 

35  Agus  air  dha  ua  nithe  so  a  labhairt, 
ngus  aran  a  ghlacadh,  thug  e  buidbeachas 
do  Dhia  'nan  làthair  uile ;  agus  air  dha  a 
bhriseadh,  thòisich  e  ri  itheadh. 

36  An  sin  ghlac  iad  uile  deadh  mhis- 
neach,  agus  ghabh  iad  biadh  mar  an  ceud- 
na. 

37  Agus  bha  sinn  a  dh'  anamaihh  ui!e 
anns  an  luing,  dà  cheud  agus  sè  deug  agus 
tri  fichead. 

38  Agus  an  uair  a  shàsuicheadh  iad  le 
biadh,  dh'  eutromaich  iad  an  long,  agus 
thilg  iad  a  mach  an  cruithneachd  san 
fhairge. 

39  Agus  an  uair  a  bha  'n  là  air  teachd, 
cha  d'  àithnich  iad  am  fearann  :  ach  thug 
iad  an  aire  do  lùib  àraidh  aig  an  robh  tràigh, 
anns  an  robh  mhianu  orra,  nam  b'  urrainn 
iad.  an  long  a  chur  gu  tìr. 

40  Agus  airtogail  nan  acraichean  doibh, 
leig  iad  ris  an  fhairge  i,  agus  an  uair  a  dh'- 
fhuasgail  iad  ceanglaichean  na  stiùire,  agus 
a  thog  iad  am  prìomh  sheòl  ris  a  ghaoith, 
sheòl  iad  chum  na  tràighe. 

41  Ag  us  air  tuiteam  dhoibh  ann  an  ion- 
ad  àraidh  far  an  do  choinnich  dà  fhairge  a 
chèile,  bhuail  iad  an  long  air  grund  ;  agus 
air  sàthadh  d'  a  toiseach  sa'  ghrund,  dh'- 
fhan  e  gun  charachadh,  ach  bhriseadh  a 
deireadh  le  ainneart  nan  tonn. 

42  Agus  b'  i  comhairle  nan  saighdearan 
gu  marbhadh  iad  na  prìosanaich,  air  eagal 
gu  'n  snàmhadh  neach  sam  bith  dhiubh  a 
mach,  agus  gu  rachadh  iad  as. 

43  Acli  air  do  'n  cheannard-ceud  hhi 
toileach  Pòl  a  theasairginn,  chum  e  air  ais 

0  'n  comhairle  iad,  agus  dh'  àithn  e 
dhoibh-san  d'  am  h'  aithne  snàmh  iad  fèin 
a  thilgeadh  sa'  chuan  air  tùs,  agus  dol  a 
mach  air  tìr : 

44  Agus  do  chàch  dh'  àithn  e,  cuid  diuhh 
dhol  air  clàraibh,  agus  cuid  eile  air  mìribh 
briste  do  'n  luing :  agus  mar  sin  tharladh 
gu  'n  deachaidh  iad  uile  tèaruinte  gu  tìr. 

CAIB.  XXVIII, 

AGUS  an  uair  a  theamadh  iad,  thuig 
iad  an  sin  gu  'm  b'  e  Melita  ainm  an 

eilein. 

2  Agus  nochd  an  sluagh  borb  caoimh- 
neas  nach  bu  bheag  dhuinn  :  oir  air  fad- 
adh  teine  dhoibh,  ghabh  iad  ruinn  uile, 
air  son  an  uisge  a  bha  ann,  agus  air  son  an 
t'huachd. 

3  Agus  air  do  Phòl  dorlach  bhioran  a 
thional,  agus  an  cur  air  an  teine,  thàinig 
nathair  nimhe  mach  as  an  teas,  agus  shàs 

1  'na  làimh. 

4  Agus  an  uair  a  chunnaic  an  sluagh 
borb  a  blièisd  an  crochadh  r'  a  làimh, 
thubhairt  iad  r'  a  chèile,  Gu  cinnteach  is 
rnortair  an  duine  so,  do  nach  fuiling 
diog-haltas  bhi  beò,  ge  do  theasairgeadh  o 
'n  fhairge  e. 

5  Agus  air  dhasan  a'  bhèisd  a  chrathadh 
dhetli  anns  an  teine,  cha  d'  fhulaing  e 
dochann  sara  bith. 

6  Ach  bha  iadsan  a'  feitheamh  c'  uin'  a 
dh'  atadh  e,  no  a  thuiteadli  e  sìosmarbh  gu 
h-ohann  :  ach  an  uair  a  dh'  fheith  iad  ùine 
fhada,  agus  nach  fac  iad  dochann  sam  bith 
a  teachd  air,  chaochail  iad  an  inntinn,  ag- 
us  thubhairt  iad  gur  Dia  e. 

7  Agus  bha  mu  thimchioll  an  àite  sin 
fearann  aig  prìomh  dhuine  an  eiiein,  d'  am 
b'  ainm  Publius,  a  ghabh  ruinne  agus  a 
thug  rè  thri  làithean  aoidheachd  dhuinn  gu 
càirdeil. 

8  Agus  tharladh  gu  robh  athair  Phubli- 
nis  'na  luidhe  gu  tinn  le  fiabhrus,  agus 
gearrthach  fola  :  air  do  Phòl  dol  a  steach 
d'  a  ionnsuidh,  rinn  e  urnuigh,  agus  air 
dha  a  làmhan  a  chuir  air,  leigheas  se  e. 

9  Agus  an  uair  a  rinneadh  so,  thàinig 
mar  an  ceudna  muinntir  eile  a  bha  euslan 
san  eilean  d'  a  ionnsuidh,  agus  leighiseadh 
iad : 

10  Muinntir  mar  an  ceudna  a  thug  mòr- 
urram  dhuinn;  agus  an  uair  a  dh'  fhalbh 
sinn,  chu:r  iad  na  nithe  sin  leinn  a  bha 
feumail  duinn. 

11  Agus  an  dèigh  thri  mìosa  sheòl  sinn 
ann  an  luing  o  Alecsandria,  a  chaith  an 
geamhradh  san  eilean,  d'  am  bu  shuaith- 
eantas  Castor  agus  Pollucs. 

12  Agus  an  uair  a  chaidh  sinn  air  tìr  aig 
Siracuse,  dh'  fhan  sinn  an  sin  tri  làith- 
ean. 

13  Agus  air  seòladh  dhuinn  timchioll  as 
a  sin,  thàinig  sinn  gu  Regium:  agus  an 
ceann  là  'na  dhèigh  sin  shèid  a'  ghaoth  à 
deas,  agus  thàinig  sinn  an  t-ath  là  gu  Pu- 

'    teoli : 

14  Air  dhuinn  bràithrean  fhaotainn  an 
sin,  chuireadh  impidh  oirnn  leo  fantuinn 
seachd  làithean  maille  riu:  agus  mar  sin 
thriall  sinn  chum  na  Ròimhe. 

15  Agus  as  a  sin,  air  faotainn  ar  sgèil  do 
na  bràithribh,  thàinig  iad  'nar  coinneamh 
gu  Apii-forum,  agus  na  Tri  tighibh-òsda ; 
agus  an  uair  a  chunnaic  Pòl  iad,  thug  e 
buidheachas  do  Dhia,  agus  ghabh  e  mis- 
neach. 

16  Agus  an  uair  a  thàinig  sinn  do  'n 
Ròimh,  thug  an  ceannard-ceud  thairis  na 
prìosanaich  do  cheannard  an  fhreicead- 
ain  :  ach  thugadh  comas  do  Phòl  a  bhi  leis 
fèin,  maille  ri  aon  saighdear  a  bha  'ga 
ghleidheadh. 

17  Agus  tharladh,  an  dèigh  thri  làith- 
ean,  gu  "n  do  ghairm  Pòl  maithean  nan 
Iudhach  an  ceann  a  chèile.  Agus  an  uair 
a  chruinnicheadh  iad,  thuhhairt  e  riu, 
Fheara  agus  a  bhràithre,  ged  nach  d'  rinn 
mise  ni  sam  bitli  an  aghaidh  a'  phobuill  no 


ghnàthanna  nan  aithriche,  thugadli  thai- 
ris  mi  a'  m'  phrìosanach  o  lerusalem  do 
làmhaibh  nan  Romhanach. 

18  Muinntir  an  dèigh  dhoibh  mo  cheas- 
nachadh,  leis  am  bu  mhiann  mo  leigeadh 
as,  a  chionn  nach  robh  coire  bàis  sam  bith 
annam. 

19  Ach  an  uair  a  bha  na  h-Iudhaich  a' 
labhairt  an  aghaidh  so,  b'  èigin  domh  mo 
chùis  a  thogail  gu  Ceasar ;  cha  'n  e  gu  bheil 
coire  sam  bith  agam  r'  a  chur  à  leth  mo 
chinnich. 

20  Air  an  aobhar  so  uime  sin  chuir  mi 
fios  oirbhse,  chum  gu  faicinn  sibh,  agus  I 
gu  'n  labhrainn  ribh .-  oir  is  ann  air  son  i 
dòchais  Israeil  a  ta  mi  ceangailte  leis  an 
t-9labhraidh  so. 

21  Agus  thubhairt  iadsan  ris,  Cha  d'  « 
fhuair  sinne  litriche  sam  bith  à  Iudea  mu 

d'  thimchioll,  cha  mhò  a  dh'  fhoillsich  no  1 
dh'  innis  aon  do  na  bràithribh  a  thàinig,  olc  ' 
sam  bith  umad. 

22  Ach  bu  mhaith  leinn  a  chluinntinn  - 
uaitse  ciod  i  do  bharail :  oir  mu  thimchioll  ' 
na  gnè-chreidimh  so,  tha  fhios  againn  gu  'n 
labhrar  sgach  àit  'na  h-aghaidh. 

23  Agus  air  suidheachadh  là  ris,  thàinig  i 
mòran  d'  a  ionnsuidh  chum  a  cheith- 
reanna;  d'  an  do  mhìnich  e  rìoghachd 
Dhè,  a'  deanamh  fianuis  uimpe,  agus  a'  cur 
impidh  orra  thaobh  nan  nithe  a  bhuineas 

do  Iosa,  araon  à  lagh  Mhaois,  agus  as  na  r 
fàidhibh,  o  mhoch-thrath  gu  feasgar. 

24  Agus  chreid  cuid  na  nithe  a  labhradh,  i 
agus  cha  do  chreid  cuid  eile  dhiuhh. 

25  Agus  air  dhoibh  bhi  an  agha'uìh  a 
chèile,  sgaoil  iad,  air  do  Phòl  aon  fhocal  ■ 
a  ràdh,  Is  maith  a  labhair  an  Spiorad 
naomh  tre  'n  fhàidh  Esaias,  r'  ar  n-aith-  i 
richibh, 

26  Ag  ràdh,  Imich  chum  a'  phobuill  so,  i 
agus  abair,  Le  cluinntinn  cluinnidh  sibh,  2 
agus  cha  tuig  sibh  ;  agus  le  faicinn  chi  i 
sibh,  agus  cha  'n  aithnich  sibh. 

27  Oir  a  ta  cridhe  a'  phobuill  so  air  fàs  i 
reamhar,  agus  tha  iad  a'  cluinntinn  gu  1 
trom  le  'n  cluasaibh,  agus  chaog  iad  an  a. 
sùilean ;  air  eagal  gu  faiceadh  iad  le  'n 
sùilibh,  agus  gu  'n  cluinneadh  iad  le  'n  p 
cluasaibh,  agus  gu  'n  tuigeadh  iad  le  'n  q 
cridhe,  agus  gu  'm  pilleadli  iad,  agus  gu  'n 
slànuichinn-sa  iad. 

28  Uime  sin  biodh  fhios  agaibh-sa,  gu  'n  tl 
do  chuireadh  slàinte  Dhè  chum  nan  Cinn-  ii 
each,  agus  èisdidh  iadsan. 

29  Agus  an  uair  a  thubliairt   e  na  ! 
briathra  so,  dh'  imich  na  h-ludhaich  rom-  1 
pa,  agus  bha  mòr-reusonachadh  aca  eat- 
orra  fèin.  ■ 

30  Agus  dh'  fhan  Pòl  dà  bhliadhna  iom-  \ 
lan  'na  thigh-màil  fèin,  agus  ghabh  e  ris 
na  h-uile  dhaoinibh  a  thàinig  d'  a  ionn-  fi 
suidh, 

31  A'  searmonachadh  rìoghachd  Dhè,  « 
agus  a'  teagasg  nan  nithe  a  bhuineas  do  'n 
Tighearn  ìosa  Criosd,  leis  an  uile  dhàn-  j 
achd,  gun  toirmeasg. 

CAIB.  I. 

POL,  seirbhiseach  Iosa  Criosd,  a  ghair- 
meadh  'na  abstol,  a  chuireadh  air  leth 
chum  Soisgeil  Dè, 

2  (A  roimh-gheall  e  le  'fhàidhibh  fèin 
anns  na  sgriobtuiribh  naomha.) 

3  Mu  thimcliioll  a  Mhic  Iosa  Criosd  ar 
Tighearn,  a  rinneadh  do  slùol  Dhaibhidh, 
a  rèir  na  feòla ; 

4  A  dhearbhadh  bhi  'na  Mhac  do  Dhia 
le  cumhachd,  a  reir  Spioraid  na  naomh- 
achd,  tre  aiseirigh  o  na  marbhaibh  : 

5  Tre  an  d'  fhuair  sinue  gràs  agus  ab- 
stolaclid  chura  umhlachd  a'  chreidimh 
am  mfasg  nau  uile  chinueach  air  sgàth 
'ainme-san  : 

6  Am  measg  ara  bheil  sibhse  mar  an 
ceudna  air  bhur  gairm  le  Iosa  Criosd : 

7  Chum  'nan  uile  a  ta  san  Ròimh,  air  an 
gràdhachadh  le  Dia,  air  an  gairm  'nan 
naoimh  :  Gràs  gu  robh  dhuibhse,  agus  sìth 
o  Dliia  ar  n- Athair,  agus  o  'n  Tighearn  Io- 
sa  Criosd. 

i  8  Air  tùs,  tha  mi  toirt  buidheachais  do 
m'  Dhia  tre  losa  Criosd,  air  bhur  son-sa 

i  uile,  do  bhrìgh  gu  b'heil  bhur  creidimh 
iomraideach  air  feadh  au  domhain  gu  lèir. 

9  Oir  is  e  Dia  m'  fhianuis,  d'  ain  bheil 
i     mi  a'  deanamh  seirbhis  le  m'  spiorad  ann 

an  soisgeul  a  Mhic,  gu  bheil  mi  gun  sgur 
ì     a' deanamh  luaidh  oirbh, 

10  A  glmàth  a'  guidhe  ann  am  urnuigh- 
ibh,  (nara  feudainn  a  nis  fa-dheoidh  air  aon 

i     ehor  le  toil  Dè  turus  soirbheasach  fhaot- 
ì     ainn,)  ri  teachd  do  'ur  n-ionnsuidh-sa. 
i        11  Oiratadèidh  agam  air  sibhse  fhaic- 

inn,  ionnus  gu  pàirtich  mi  tiodhlac  àraidh 
I     spioradail  ribh,  chuin  bhur  neartachadh  ; 
l        12  Sin  ri  ràdh,  chum  gu  faigh  mi  comh- 

fhurtachd  annaibh-sa,  tre  chreidimh  a 
n  !  <chèile,  bhur  creidimh-sa,  agus  mo  chreid- 
i.  |  imh-sa. 

13  Agus  cha  'n  àill  leam,  a  bhràithre,  e 
a  j  bhi  'n  ain-fhios  duibhse  gu  'n  do  chuir  mi 

romham  gu  minic  teachd  do  'ur  n-ionn- 
.  I  suidh,  (ach  bhacadh  mi  gus  a  so,)  chum 
',  gu  faighinn  toradh  èigin  'nur  measg-sa 
-  >  fòs,  mar  am  measg  nan  Cinneach  eile. 
;  I  14  Oir  a  ta  mi  fo  fhiachaibh  araon  do  na 
.  !   Greugaich,  agus  do  na  daoinibh  borba, 

araon  dhoibh-san  a  ta  glic,  agus  dhoibh- 
|     san  a  ta  neo-ghlic. 

n  15  Uime  sin,  mheud's  a  ta  an  comas 
j     domh,  tha  mi  ullamh  chum  an  soisgeul  a 

shearmonachadh  dhuibhse  mar  an  ceudna 

a  ta  san  Ròimh. 

16  Oir  cha  nàrleam-sa  soisgeul  Chriosd : 
oir  is  e  cumhachd  Dhè  e  chum  slàinte  do 
gach  neach  a  chreideas,  do  'n  Iudhac.h  air 
tùs,  agus  mar  an  ceudna  do  'n  Ghreugach. 

17  Oir  a  ta  fìreantachd  Dhè  air  a'  foill- 


seachadh  ann  tre  chreidimh  gu  creidimh : 
mar  a  ta  e  sgrìobhta,  Bithidh  am  fìrean 
beò  tre  chreidimh. 

18  Oir  a  ta  fearg  Dhè  air  a'  foillseach- 
adh  o  neamh  an  aghaidh  gach  uile  mhi- 
dhiadhaidheachd,  agus  eucoir  dhaoine,  a 
tha  bacadh  na  fìrinn  ann  an  neo-fhìreant- 
achd : 

19  Do  bhrìgh  gu  bheil  an  ni  air  am 
feudar  fios  fhaotainn  a  thaobh  Dhè  foll- 
aiseach  annta-san ;  oir  rinn  Dia  follais- 
each  dhoibh  e. 

20  Oir  riamh  o  chruthachadh  an  t-saogh- 
ail  a  ta  a  nithe-san  nach  feudar  fhaiciun, 
eadhon  a  chumhaclid  siorruidh  agus  a 
Dhiadhachd,  air  am  faicinu  gu  soilleir,  air 
dhoibh  bhi  so-thuigsinn  o  na  nithibh  a 
rinneadh;  clium  gu  biodh  iad  gun  leith- 
sgeul aca  : 

21  Do  bhrìgh  'nuair  a  b'  aithne  dhoibh 
Dia,  nach  d'  thug  iad  glòir  dha  mar  Dhia, 
agus  nach  robh  iad  taingeil,  ach  gu  'n 
d  fhàs  iad  dìomhain  'nan  reusonachadh 
fèin,  agus  gu  'n  do  diiorchaicheadh  an 
cridhe  ainaideaeh. 

22  Ag  ràdh  gur  daoine  glice  iad  fèin, 
rinneadh  amadain  diubh : 

23  Agus  chaochail  iad  glòir  an  Dè  neo- 
thruaillidh  gu  dealbh  a  rinneadh  cosmhuil 
ri  duine  truaillidh,  agus  ri  eunlaith,  agus 
ainmhidhibh  ceithir-chosach,  agus  bhèisd- 
ibh  snàigeach. 

24  Uime  sin  thug  Dia  thairis  iad  mar  an 
ceudna,  tre  ana-miannaibh  an  cridhe  fèin, 
chum  neòghloine,  athoirteas-urraim  d'  an 
corpaibh  fèin  eatorra  fèin : 

25  Muinntir  a  chaochail  fìrinn  Dè  gu 
brèig,  agus  a  thug  aoradh  agus  a  rinn 
seirbhis  do  'n  chreutair  ni  's  mò  rìa  do  'n 
Chruithear,  a  ta  beannaichte  gu  siorruidh. 
Amen. 

26  Air  a  shon  so  thug  Dia  thairis  iad  do 
ana-mianuaibh  gràineil  :  oir  chaochail 
eadhon  am  mnài  an  gnàthachadh  nàdurra 
chum  a'  ghnàtha  a  ta  an  aghaidh  nàduir : 

27  Agus  mar  an  ceudna  na  fir,  air  trèig- 
sinn  doibh  gnàthachadh  nàdurra  na  mnà, 
loisgeadh  iad  le  'n  togradh  d'  a  chèile,  fir- 
ionnaich  ri  fìrionnaich  ag  oibreaehadh 
gràineileachd  agus  iad  a'  faotainn  dìol- 
thuarasdail  an  seacharain  annta  fèin  mar 
bu  chòir. 

28  Agus  amhuil  mar  nach  bu  taitneaeh 
leo  eòlas  De  a  chumail,  thug  Dia  thairis 
iad  do  inntinn  mhi-chèillidh,  a  dheanamh 
nithe  nach  robh  iomchuidh  : 

29  Air  dhoibh  bhi  air  an  lìonadh  do  'n 
uile  eucoir,  strìopachas,  olc,  shannt,  mhì- 
run:  làn  do  fharmad,  do  mhortadh,  do 
chonnsachadh,  do  cheilg,  do  dhroch-bheus- 
aibh  ;  'uan  luchd-cogarsai  ch, 

30  'Nan  luchd-anacainnt,  'nan  luchd- 
faath  air  Dia,  'nan  luchd-tarcuis,  uaibh- 
reach,  'nan  luchd-ràiteachais,  'nan  luchd- 
cumadh  uilc,  eas-ùmhal  do  phàrantaibh, 

31  Eu-cèillidh,  'nan  luchd-brisidh  comh- 
cheangail,  gun  gluàdh  nàdurra,  do-rèit- 
eachaidh,  neo-thruacanta : 

32  Muinntir  d'  an  aitline  ceartas  Dè,  (gu 
bheil  iadsan  a  ni  an  leithide  sin  do  nithibh 
toillteannach  air  bàs,)  gidhea.dk  cha  'n  e 
mhàin  gu  bheil  iad  fèin  'gan  deanamh,  ach 
a  ta  mar  an  ceudua  tlachdaca  do  'n  mhuun- 
tir  a  ni  iad. 

CAIB.  II. 

UIME  sin  a  ta  thu  gun  leithsgeul,  O  a 
dhuine,  co  air  bith  thu  a  tiia  toirt 
breth  :  oir  an  uair  a  tha  thu  toirt  hreth  air 
neach  eile,  tlia  thu  ga  d'  dhìteadh  fèin  ;  oir 
thusa  a  tha  toirt  breth,  tha  tliu  deanamh 
nan  nithe  sin  fèin. 

2  Ach  a  ta  fios  againne  gu  bheil  breith- 
eaiias  Dè  a  rèir  firinn,  an  aghaidh  na 
inuinntir  a  tha  deanamh  an  leithide  sin. 

3  Agus  an  saoil  thusa  so,  O  a  dhuine,  a 
tha  toirt  breth  orra-san  a  ni  an  leithide 
sin,  agus  a  ta  'gan  deanamh  thu  fèin,  gu  'n 
tèid  thu  as  o  bhreitheanas  Dè  ? 

4  No  'n  dean  thu  tarcuis  air  saoibhreas 
a  mhaitheis,  agus  'fhoighidin,  agus  'fhad- 
fhulangis,  gun  fhios  bhi  agad  gu  bheil 
rnaitheas  Dè  ga  d'  threòrachadh  chum 
aithreachais  ? 

5  Ach  a  rèir  do  chruais  agus  do  chridhe 
neo-aithreachail,  a  ta  thu  càrnadh  suas 
feirge  dhuit  fèin  fa  chomhair  là  na  feirge, 
agus    foillseachaidh  ceart-bhreitheanais 

6  A  bheir  do  gach  aon  a  rèir  a  ghnìomh- 
ara; 

7  Dhoibh-san  a  ta  le  buanachadh  gu 
foighidneach  ann  an  dèadh  obair,  ag  iarr- 
aidh  glòire,  agus  urraim,  agus  neo-bhàs- 
mhorachd,  a'  bheatha  miiaireannach  : 

8  Adh  dhoibh-san  a  ta  conspoideach,  ag- 
us  nach  'eil  ùmhal  do  'u  fhìrinn,  ach  a  ta 
ùmhal  do  'n  eucoir,  dioin  agus  fearg; 

9  Amhghar  agus  teanntachd  air  gach 
anam  duine  a  ta  deanamh  uilc,  do  'n 
Iudhach  air  tùs,  agus  mar  an  ceudna  do  'n 
Ghreugach: 

10  Ach  glòir,  agus  urram,  agus  sith, 
do  gach  duine  a  ni  maith,  do  'n  ludhach 
air  tùs,  agus  do  'n  Ghreugach  mar  an 
ceudna : 

11  Oir  cha  'n  'eil  spèis  aig  Dia  do  phearsa 
seach  a  chèile. 

12  Oir  a  mheud  as  a  pheacaich  gun  an 
lagh,  sgriosar  iad  gun  an  lagh  ;  agus  a 
mheud  as  a  plieacaich  fuidh  an  lagh,  dìt- 
ear  iad  leis  an  lagh  : 

13  (Oir  cha  'n  iad  luchd-èisdeachd  an 
lagha  a  ta  'nam  fìreanaibh  am  fianuis  Dè, 
aeh  bithidh  luchd-deanamh  an  lagha  air 
am  fìreanachadh. 

14  Oir  an  uair  a  ta  na  Cinnich  aig  nach 
'eil  lagh,  a  thaobh  nàduir  a'  deanamh  nan 
nithe  a  ta  san  lagh,  air  dhoibh-san  a  bhi 
gun  lagh  tha  iad  'nan  lagh  dhoibh  fèin : 

15  Muinntir  a  ta  nochdadh  obair  an 
lagha  sgrìobhta  'nan  cridheachaibh,  air 
bhi  d'  an  coguis  a'  deanamh  fianuis  leo, 
agus  an  smuaintean  eatorra  fèin  'gan  ag- 
airt,  no  a'  gabhail  an  leithsgeil :) 


16  San  là  anns  an  toir  Dia  breth  air 
nithibh  uaigneach  dhaoine,  a  rèir  mo 
shoisgeil-sa,  tre  Iosa  Criosd. 

17  Feuch,  goirear  Iudhach  dhiot-sa,  ag- 
us  tha  thu  cur  dòigh  san  lagh,  agus  a' 
deanamh  uaill  à  Dia  ; 

18  Agus  is  aithne  dhuit  a  thoil,  agus  a 
ta  thu  a'  dearbhadh  nan  nithe  a  's  fearr, 
air  dhuit  hhi  air  do  theagasg  as  an  lagh, 

19  Agus  a  ta  thu  dòchasach  gur  ceann- 
iuil  thu  fèin  do  na  doill,  solus  dhoibh-san  a 
ta  an  dorchadas, 

20  Fear-fòghluim  do  dhaoinibh  neo-eag- 
naidh,  fear-teagaisg  do  leanabaibh,  aig  am 
bheil  samhladh  an  eòlais  agus  na  fìrinn  ata 
san  lag-h. 

21  Thusa  uime  sin  a  ta  teagasg  neach 
eile,  nach  'eil  thu  ga  d'  theagasg  fèin  ? 
thusa  a  ta  searmonachadh  gun  ghoid  a 
dheanamh,  am  bheil  thu  ri  goid  ? 

22  Thusa  tha  'g  ràdh  gun  adhaltrann- 
as  a  dheanamh,  am  bheil  thu  deanamh 
adhaltrannais  ?  thusa  le  'n  gràin  iodhola, 
am  bheil  thu  ri  naomh-ghoid  ? 

23  Thusa  a  ta  deanamh  uaill  as  an  lagh, 
an  tabhair  thu,  le  briseadh  an  lagha,  eas- 
urram  do  Dhia  ? 

24  Oir  a  ta  ainm  Dhè  a'  faotainn  toi- 
bheim  do  'ur  taobh-sa  am  measg  nan 
Cinneach,  mar  a  ta  e  sgrìobhta. 

25  Oir  a  ta  tairbhe  gu  fìrinneach  anns 
an  timchioll-ghearradh,  ma  ghleidheas  tu 
an  lagh  :  ach  ma  's  fear-brisidh  an  lagha 
thu,  tha  do  thimchioll-ghearradh  'na  neo- 
thimchioll-ghearradh  dhuit. 

26  Uime  sin,  ma  ghleidheas  an  neo- 
thimchioll-ghearradh  fireantachd  an 
lagha,  nach  measar  a  neo-thimchioll- 
ghearradh-sau  mar  thimchioll-ghearradh  ? 

27  Agus  nach  dìt  an  neo-thimchioll- 
ghearrrdh  thaobh  nàduir,  a  ta  a'  coimh- 
lionadh  an  lagha,  thusa  a  tha  tre  'n  litir 
agus  tre  'n  timchioll-ghearradh  a'  d'  fhear- 
brisidh  an  lagha  ? 

2S  Oir  cha  'n  Iudhach  esan,  a  tha  mar 
sin  o  'n  leth  muigh  ;  agus  cha  'n  e  sin  an 
timchioll-ghearradh,  a  tha  gu  follaiseach 
san  fheoil : 

29  Ach  is  Iudhach  esan,  a  tha  mar  sin 
san  taobh  a  stigh;  agus  is  e  sin  an  tim- 
chioll-ghearradh  a  tha  sa'  chridhe,  agus 
san  spiorad,  cha  'n  aun  san  litir,  aig  am 
bheil  a  chliu  cha  'n  ann  o  dhaoinibh,  ach 
o  Dhia. 

CAIB.  III. 

CIOD  e  uime  sin  barrachdan  Iudhaich  ? 
no  ciod  e  tairhhe  antimchioll-ghearr- 

aidh  ? 

2  Is  mòr  sin  air  gach  dòigh  :  air  tùs,  do 
bhrìgh  gur  ann  riu-san  a  dh'  earbadh 
briathraDhè. 

3  Oir  ciod  e  sin  ged  nach  do  chreid 
cuid?  an  dean  am  mi-chreidimh-san  fir- 
inn  Dhè  gun  èifeachd  ? 

4  Nar  leigeadh  Dia  :  ach  biodh  Dia  fior, 
agus  gach  duine  'na  bhreugaire  ;  a  rèir 
mar  a  ta  e  sgrìobhta,  Chum  gu  bi  thu 
ceart  an  ad  bhriathraibh,  agus  gu  'n  toir 
thu  buaidh  'nuair  a  bheirear  breth  ort. 

5  Ach  ma  mholas  ar  n-eucoir-ne  fir- 
eantachd  Dhè,  ciod  a  their  sinn  ?  atn 
bheil  Dia  eucorach  a  tha  deanamh  diogh- 
altais  ?  (tha  mi  a'  labhairt  mur  dhuine,) 


CAIB.  IV. 

f  ò  Nar  leigeadh  Dia  :  no  cionnus  a  bheir 
Dia  breth  air  an  t-saoghal  ? 

7  Oir  ma  ta  fìrinn  Dhè  tre  mo  bhrèig- 
sa  air  a  meudachadh  chura  a  ghlòire-san  ; 
c'  ar  son  a  ta  mise  air  mo  dhìteadh  mar 
pheacach  ? 

8  Àgus  c'  ar  son  nach  dean  sinn  olc, 
chum  su  "n  tig  maith  as  ?  (mar  a  labhrar 
gu  toibheumach  umainne,  agus  mar  a 
thubhairt  cuid  gu  bheil  sinn  ag  ràdh,) 
ìnuinntir  d'  am  bheil  an  dìteadh  a  rèir 
ceartais. 

9  Ciod  uime  sin  ?  am  bheil  barrachd 
againne  ?  cha  'n  'eil  air  aon  chor  :  oir 
dliearbh  sinn  roimhe  gu  bheil  araon  na 
h-Iudhaich  agus  ìia  Cinnich  uile  fo  pheac- 
adh ; 

10  Mar  a  ta  e  sgrìobhta,  Cha  'n  'eil  iou- 
racan  ann,  cha  'n  eil  tìu  a  h-aon  : 

11  Cha  'u  "eil  neach  ann  a  thuigeas, 
cha  'n  'eil  neach  ann  a  tha  'g  iarraidh  Dliè. 

12  Chlaon  iad  uile  as  an  t-slighe,  tha  iad 
uile  mi-tharbhach  ;  cha  'n  'eil  neach  a  tha 
deanamh  maith,  cha  'n  'eil  fiu  a  h-aon. 

13  Is  uaigh  fhosgailte  an  scòrnach ; 
labhair  iad  cealg  le  'n  teangaibh  ;  thanimh 
nan  nathracha  uimhe  fo  "m  bilibh  : 

14  Aig  am  bheil  am  beul  làn  do  mhall- 
achadh  agus  do  sheirbhe  : 

15  Tha  an  cosan  luath  a  dhòrtadh  fola : 

16  Tha  lèir-sgrios  agus  truaighe  'nan 
slighibh  : 

17  Agus  slighe  na  sithe  cha  b'  aithne 
dhoibh  : 

18  Cha  'n  'eil  eagal  Dè  fa  chomhair  an 
sùl. 

19  A  nis  tha  fhios  againn  ge  b'  e  nithe  a 
ta  'n  lagh  a'  labhairt,  gur  ann  riu-san  a  ta 
fuidh  'n  lagh  a  tha  a  gan  labliairt :  chum 
gu  druidear  gach  uile  bheul,  agus  gu  'm  bi 
an  saoghal  uile  air  fhaotainn  ciontach  am 
fianuis  Dè. 

20  Uime  sin  cha  bhi  feòil  air  bith  air  a 
fìreanachadh,  'na  fhianuis-san,  tre  oib- 
ribli  an  lagba  :  oir  is  ann  tre  an  lagh  a  ta 
eòlas  peacaidh. 

21  Ach  a  nis  tha  fireantachd  Dhè  air  a 
foillseachadh  as  eugmhais  an  lagha,  a' 
faotainn  fianuis  o  'n  lagh  agus  o  na  fàidh- 
ibh  ; 

22  Eadhon  fìreantachd  Dhè  tre  chreid- 
imh  losa  Criosd,  do  na  h-uile,  agus  air  na 
h-uile  a  chreideas ;  oir  cha  'n  'eil  eadar- 
dhealachadh  ann : 

23  Oir  pheacaich  na  h-uile,  agus  tha  iad 
air  teachd  gearr  air  glòir  Dhè  ; 

24  Air  dhoibh  bhi  air  am  fìreanachadh 
gu  saor  le  a  ghràs,  tre  an  t-saorsa  a  ta  ann 
an  Iosa  Criosd : 

25  Neach  a  shònraich  Dia  'na  ìobairt- 
rèitich,  tre  chreidimh  'na  fhuil,  chura 
'fhìreantachd  fhoillseachadh  le  maithean- 
as  nam  peacanna  a  chaidh  seachad,  tre 
fhad-fhulangas  Dè ; 

26  A  dh'  fhoillseachadh,  tha  mi  ag  ràdh, 
'fhìreantachd-san  san  àm  a  ta  làthair ; 
chum  gu  'm  biodh  e  cothromach,  agus 
gu  'm  fìreanaicheadh  e  an  tì  a  chreideas 
ann  an  Iosa. 

27  C'  àit  uime  sin  am  bheil  uaill  ?  Dhruid- 
eadh  a  mach  i.  Ciod  e  an  lagh  leis  an  do 
dhruideadh  a  mach  i?  ane  lagh  nan  oibre ? 
Cha  'n  e  ;  ach  tre  lagh  a'  chreidimh. 


28  Tha  sinn  uime  sin  a*  meas  gu  bheil 
duine  air  fhìreanachadh  tre  chreidimh  as 
eugmhais  oibre  an  lagha. 

29  An  e  Dia  nan  Iudhach  a  mhàin  e? 
Nach  e  mar  an  ceudna  Dia  nan  Cinneach  ? 
Gu  deimhin  nan  Cinneach  mar  an  ceud- 
na : 

30  Do  bhrìgh  gur  aon  Dia,  a  dh'  fhìrean- 
aicheas  an  tirnchioll-ghearradh  o  chreid- 
imh,  agus  an  neo-thimchioll-ghearradh  tre 
chreidimh. 

31  Am  bheil  sinn  uime  sin  a'  cur  an 
lagha  an  neo-bhrìgh  tre  'n  chreidimli  ? 
Nar  leigeadh  Dia :  ach  a  ta  sinne  a'  daing- 
neachadh  an  lagha. 

CAIB.  IV. 

CIOD  ma  ta  a  their  sinn  a  fhuair  ar 
n-athair  Abraham  a  rèir  na  feòla  ? 

2  Oir  ma  dh'  fhìreanaicheadh  Abraham 
le  oibribh,  tha  aobhar  uaill  aige,  ach  cha  'n 
ann  a  thaobh  Dhè. 

3  Oir  ciod  a  ta  an  sgriobtuir  ag  ràdh  ? 
Chreid  Abraham  Dia,  agus  mheasadh  sin 
da  mar  fhìreantachd. 

4  A  nis  do  'n  tì  a  ni  obair  cha  'n  ann  mar 
ghean-maith  a  mheasar  an  tuarasdal,  ach 
mar  fhiachaibh. 

5  Ach  do  'n  tì  nach  dean  obair,  ach  a  ta 
creidsinn  anns  an  Tì  a  dh'  fhìreanaicheas 
an  duine  mi-dhiadhaidh,  measar  a  chreid- 
imh  mar  fhìreantachd. 

6  Amhuil  mar  a  ta  Daibhidh  a'  cur  an 
cèill  beannachadh  an  duine  sin  d'  am  meas 
Dia  fìreantachd  as  eugmhais  oibre,  ag 
ràdh, 

7  Is  beannaichte  iadsan  a  fhuair  maith- 
eanas  'nan  eu-ceirtibh,  agus  aig  am  bheil 
am  peacanna  air  am  folach. 

8  Is  beannaichte  an  tì  nach  cuir  an  Tigh- 
earn  peacadh  as  a  leth. 

9  Am  bheil  ma  ta  am  beannachadh  so 
teachd  air  an  timchioll-ghearradh  a  mhàin, 
no  mar  an  ceudna  air  an  neo-thimchioll- 
ghearradh  ?  Oir  tha  sinn  ag  ràdh  gu  'n  do 
mheasadh  creidimh  do  Abraham  mar  fhìr- 
eantachd. 

10  Cionnus  ma  ta  a  mheasadh  dha  e  ? 
An  ann  an  uair  a  bha  e  san  timchioll- 
ghearradh,  no  san  neo-thimchioll-ghearr- 
adh  ?  Cha  'n  ann  san  timchioll-ghearradh, 
ach  san  neo-thimchioll-ghearradh. 

11  Agus  fhuair  e  comhar  an  timchioll- 
ghearraidh,  seula  fìreantachd  a'  chreidimh 
a  bha  aige  san  neo-thimchioll-gbearradh, 
chum  gu  'm  biodh  e  'na  athair  aca-san  uile 
a  ta  creidsinn  san  neo-thimchioll-ghearr- 
adh,  chum  gu  measadh  fìreantachd 
dhoibh-san  mar  an  ceudna  : 

12  Agus  'na  athair  an  timchioll-ghearr- 
aidh  dhoibh-san  nach  'eil  a  mhàin  do 'n 
timchioll-ghearradh,  ach  mar  an  ceudna  a 
ta  'g  imeachd  ann  an  ceumaibh  a'  chreid- 
imh  ar  n-Athar  Abrahaim,  a  bha  aige  san 
neo-thimchioll-ghearradh. 

13  Oir  cha  b'  ann  tre  'n  lagh  a  thugadh 
an  gealladh  do  Abraham  no  d'  a  shìol,  Gu  m 
biodh  e  'na  oighre  air  an  t-saoghal,  ach  tre 
fhìreantachd  a'  chreidimh. 

14  Oir  ma  ta  iadsan  a  bhuineas  do  'n  lagh 
'nan  oighreachaibh,  tha  creidimh  air  a 
dheanamh   dìorahain,  agus  an  gealladli 

15  A  chionn  gu  bheil  an  lagh  ag  oib- 
reachadh  feirge  :  oir  far  nach  'eil  lagh, 
cha  'n  'eil  an  sin  briseadh  lagha. 

16  Uiine  sin  is  ann  o  chreidimh  a  ta 'n 
oighreachd,  ionnus  gu'm  biodhi  tre  ghràs  : 
ehiim  gu  'm  biodh  an  gealladh  daingean 
do  'n  t-sìol  uile,  cha  'n  ann  a  mhàin  dhoibh- 
san  a  bhuineas  do  'n  lagh,  ach  mar  an 
ceudna  dhoibh-san  a  bhuineas  do  chreid- 
imh  Abrahaim,  neach  is  e  ar  n-athair-ne 
uile, 

17  (A  rèir  mar  a  ta  e  sgrìobhta,  Dli'  ord- 
uieh  mi  thu  a'  d'  athair  mhòran  chinn- 
each,)  'na  làthair-sa  anns  an  do  chreid  e, 
eadhon  Dia,  a  ta  beothachadh  nam  màrbh, 
agus  a  ta  gairm  nan  nithe  sin  nach  'eil  id- 
ir  ann  mar  gu  'm  biodh  iad  ann  : 

18  Neach  an  aghaidh  dòcliais  a  chreid 
an  dòchas,  chum  gu  'm  biodh  e  na  athair 
mhòran  chiuneach  ;  a  rèir  mar  a  dubh- 
radh,  Mar  so  bithidh  do  shliochd. 

19  Agus  air  dha  gun  bhi  anmhunn  an 
crvidimh,  cha  do  chuir  e  an  suim  gu  robh 
a  chorp  fèin  a  nis  marbh,  air  dha  bhi  tim- 
chioll  ceud  bliadhna  dh'  aois,  no  mairbhe 
bronn  Shara : 

20  Agus  cha  do  chuir  e  an  amharus 
gealladh  Dhè  le  mi-chreidimh  ;  ach  blia  e 
làidir  an  crerdimh,  a'  toirt  glòire  do  Dhia  : 

21  Agus  bha  làn  deimhin  aige,  an  Tì  a 
thug  an  gealladh,  gur  comasach  esan  air  a 
choirnhliouadh. 

22  Agus  uirne  sin  mheasadh  so  dhasan 
mar  fhìreantachd. 

23  A  nis  cha  b'  ann  air  a  shonsan  a 
mhàin  a  sgrìobhadh,  gu  'u  do  rnheasadh  so 
dha ; 

24  Ach  air  ar  son-ne  mar  an  ceudna, 
d'  ara  measar  e,  ma  chreideas  sinn  ann-san 
a  thog  suas  Iosa  ar  Tighearu  o  na  marbh- 
aibh, 

25  A  thugadh  thairis  air  son  ar  ciont- 
aidh,  agus  a  thogadh  suas  a  rìs  air  son  ar 
fìreanachaidh. 

CAIB.  V. 

UIME  sin  air  dhuiirae  bhi  air  ar  firean- 
achadh  tre  chreidimh,  tha  sìth  againn 
ri  Dia,  tre  ar  Tighearn  Iosa  Criosd: 

2  Tre  'm  bheil  againn  mar  an  ceudna 
slighe  gu  dol  a  steach  tre  chreidimh  chum 
a'  ghràis  so  anns  am  bheil  sirra  'nar  seas- 
amh,  agus  a  ta  sinn  a'  dheauamh  gaird- 
eaehais  an  dòchas  glòire  Dhè. 

3  Agus  cha  'n  e  so  a  mhàin,  ach  a  ta 
sinn  mar  an  ceudna  a'  deanamh  uaill  anu 
an  trioblaidibh,  do  bhrìgh  gu  bheil  fìos  ag- 
ainn  gu  'n  oibrich  trioblaid  foighidin  ; 

4  Agus  foighidin,  dearbhadh ;  agus 
dearbhadh,  dòchas : 

5  Agus  cha  nàraich  an  dòchas,  do  bhrìgh 
gu  bheil  gràdh  Dhè  air  a  dhòrtadh  a  mach 
ann  ar  cridheachaibh,  tre  'n  Spiorad  naomh 
a  thugadh  dhuiune. 

6  Oir  air  dhuinne  bhi  fathast  gun  neart, 
ann  an  àm  iomchuidh  bhàsaich  Criosd  air 
son  nan  daoine  neo-dhiadhaidh. 

7  Oir  is  gaira  a  dh'  fhuilingeas  duinebàs 
air  son  duine  chothromaich ;  ach  tlieag- 
arah  gu  'm  biodh  aig  neach  èigin  do  mhis- 
nich  eadhon  bàs  fhulang  air  son  duine 
mhaith. 

8.  Ach  a  ta  Dia  a'  moladh  a  ghràidh  fèin 


duinne,  do  bhrìgh  an  uair  a  bha  sinn  fath- 
ast  'nar  peacaich  gu  'n  d'  fhuiling  Criosd 
bàs  air  ar  son. 

9  Is  mò  gu  mòr  uime  sin,  air  dliuinn  a 
nis  bhi  air  ar  firinneachadh  tre  'fhuil,  a 
shaorar  trìd-san  o  fheirg  sinn. 

10  Oir  ma  'se  air  dhuinn  bhr  'nar  naimh- 
dibh,  gu  'n  d'  rirraeadh  rèidh  ri  Dia  sinrr 
tre  bhàs  a  Mhic ;  is  mò  gu  mòr,  air  dliuinn 
bhi  air  ar  deanamh  rèidh,  a  shaorar  tre  a 
bheatha  sinn. 

11  Agus  cha'n  e  mhàin  sin,  ach  a  ta  sinn 
a'  deanamh  gairdeachais  an  Dia,  tre  ar 
Tighearna  Iosa  Criosd,  tre  an  d'  fhuair 
sirin  a  nis  an  rèite. 

12  TJime  sin  mar  a  thàinig  peacadh  a 
steacli  do  'n  t-saoghal  tre  aon  duine,  agus 
bàs  tre  'n  pheacadh  ;  mar  sin  mar  an  ceud- 
na  tliàinig  bàs  air  na  h-uile  dhaoiuibh,  do 
blirìgh  gu  'n  do  pheacaich  iad  uile. 

13  Oir  gus  an  lagh,  bha  peacadh  anns  an 
t-saoghal :  acli  clia  cliuirear  peacadh  àieth 
dhaoine  far  nach  'eil  lagh. 

14  Gidheadh,  rìoghah-h  am  bàs  o  Adh- 
amh  gu  Maois,  eadhon  air  an  dream  nacli 
do  pheacaich  a  rèir  coslais  eas-umhlachd 
Adhaimh,  neach  is  e  samhladh  an  Tr  ud  a 
bha  ri  teachd : 

15  Ach  cha  'n  aira  marancionta,  a  tha'n 
saor-thiodhlac.  Oir  ma  fhuair  mòrau  bàs 
tre  chionta  aoin,  is  mò  gu  mòr  na  sin  a  tha 
gràs  Dliè,  agus  au  tiodhlac  troimh  ghràs  a 
ta  tre  aon  durae,  Iosa  Criosd,  pailte  do 
mhòran. 

16  Agus  cha  'n  ann  mar  tre  aon  duine  a 
pheacaich,  mar  sin  a  tha  'ir  tabliartas  :  oir 
oha  am  breitheanas  tre  aon  chionta,  chuni 
dìtidh  :  ach  a  ta  'n  saor-thabhartas  o  mhòr- 
an  chiontaibh  chum  fireanachaidh. 

17  Oir  ma  's  e  as  tre  chionta  aoin  duine, 
gu  'n  do  rìoghaich  am  bàs  tre  aon,  is  mò 
gu  mòr  na  sin  a  rìoghaicheas  iadsan,  a 
gheibh  pailteas  gràis,  agus  tabhartais  na 
fìreantachd,  aun  am  beatha  tre  aon,  eudh- 
on  Iosa  Criosd. 

18  Uime  sin  mar  tre  chionta  aoin  duine 
a  thàinig  breitheanas  air  na  h-uile  dhaoin- 
ibh  chum  dìtidh,  is  amhuil  sin  mar  an 
ceudna  tre  fhìreantachd  aoin,  thàinig  an 
saor-tìiiodhlac  air  na  h-uile  dhaoinibh 
chum  fìreanachaidh  na  beatha. 

19  Oir  mar  tre  eas-umhlachd  aoin  duine 
a  rinneadh  mòran  'nam  peacaich,  is  ainh- 
uil  sin  tre  ùmhlachd  aoin  duine  a  nìthear 
mòran  'nam  fìreanaibh. 

20  Ach  thàinig  au  lagh  a  steach,  chum 
gu  meudaichteadh  an  cionta:  ach  far  an 
do  mheudaicheadh  am  peacadh,  bu  ro- 
mhò  a  mheudaicheadh  gràs  : 

21  Chum  as  mar  a  rìoghaich  am  peac- 
adh  chum  bàis,  mar  sin  gu  'n  rìoghaich- 
eadh  gràs  tre  fhìreantachd  chum  na  beatha 
maireannaich,  tre  Iosa  Criosd  ar  Tigh- 
earn. 

CAIB.  VI. 

CUOD  ma  ta  a  their  sinn  ?  Am  buanaich 
)    sinn  am  peacadh,  chum  gu  meud- 
aichear  gràs? 

2  Nar  leigeadh  Dia :  cionnus  a  dh  - 
fheudas  sinne  a  ta  marbh  do  'n  pheacadh, 
ar  beatha  a  chaitlieadh  ui  's  faide  aun  ? 

3  Nach  'eil  fhios  agaibh,  a  mheud  ag- 


CAIB. 

ainn  as  a  bhaisteadh  ann  an  losa  Crinsd, 
jfu  'u  do  hhaisteadh  chuui  a  bhàis  siuu  ? 

4  Air  au  aobhar  sin  dh'  adhlaiceadli  sinn 
maille  ris  tre  'n  bhaisteaùh  chum  bàis : 
iouuus  mar  a  thogadh  Criosd  suas  o  na 
inarbhaibli  le  glòir  au  Athar,  mar  sin  gu 
gluaiseaiuaid-ne  mar  au  ceudna  ann  an 
nuadhachd  beatha. 

5  Oir  ma  chaidh  ar  suidheachadh  mar- 
aon  anu  an  coslas  a'  bhàis,  bithhih  sinn 
mar  an  ceudna  air  ur  suidùeachadh  aun 
an  coslas  'aiseirigh. 

6  Air  fliios  so  a  bhi  againu,  gu  bheil  ar 
seaun  duine  air  a  cheusadh  maiile  ris, 
ionnus  gu  'ui  biodh  corp  a'  pheacaiali  air  a 
sgrios,  ehuin  à  so  suas  nach  deauamaid 
seiròhis  do  'npheacadh. 

7  Oir  au  tì  a  fliuair  bàs,  riuneadh  saor 
e  o  'u  pheacadh. 

8  A.  nis  ma  fhuair  sinu  bàs  maille  ri 
Criosd,  tha  sinn  a'  creidsiun  gu  'm  bi  sinn 
beò  inaille  ris  mar  au  ceudua  : 

9  Air  dliuinn  tios  a  bhi  againn  air  do 
Chriosd  èirigh  o  na  marbhaibh,  nach  bàs- 
aich  e  ni  's  mò;  cha'n  'eii  tighearnas  aiga' 
bhàs  ni  's  mò  air. 

10  Oir  a  mheud  gu  'n  d'  fhuair  e  bàs,  is 
ann  dp  'n  pheacadlfa  fhuair  e  bàs  aon  uair 
a  mhàin:  ach  a  mheud  gu  bheil  e  beò,  is 
aun  do  Dhia  a  ta  e  beò. 

11  ->Iar  sin  ìnar  au  ceudna  raeasaibh-sa 
gu  bheil  sibh  fèiu  gu  deimhiu  marbh  do'n 
pheacadh,  ach  beò  do  Dhia  tre  losa  Criosd 
ar  Tighearna. 

12  Air  au  aobhar  sin  na  rìoghaieheadh 
am  peacadh  ann  bhur  corp  bàsmhor,  air 
chor  as  gu  'n  tugadii  sibli  ùuihlaehd  dlia 
'na  aua-niiannaibn. 

13  Agus  uatugaibh  bhur  buill  'nan  arm- 
aibh  eu-ceirt  do  'u  pheaeadii ;  ach  thugaibh 
sibh  fèin  do  Dnia,  mar  dhream  a  ta  oeò  o 
na  marbhaibh,  agus  bhur  buiLl  'uau  arm- 
aibh  fireantachd  do  Dhia. 

14  Oir  cha  bhi  aig  a'  pheacadh  tighearn- 
as  oirbh  :  oir  cha  'u  'eii  sibh  fuidh  'u  lagli, 
ach  fuidh  ghràs. 

15  Ciod  uime  siu  ?  ara  peacaich  sinn,  do 
bhngh  uach  'eil  siuu  fuidh  'u  lagh,  ach 
fuidh  ghràs?  Nar  leigeadh  Dia. 

16  Xach  'eil  fhios  agaibh,  au  tì  d'  an  toir 
sibh  sibh  fèin  rnar  sheìrbhisich  chum  ùmh- 
lachd,  gur  seirbhisich  sibh  do  'u  tì  d'  an 
dean  sihh  ùmlilachd ;  ma  's  aun  do  'n 
pheacadh  chum  bàis,  no  do  ùmhlachd 
chum  tìreautachd. 

17  Ach  buidheachas  do  Dhia,  au  dèigh 
dhuibii  a  bhi  'nur  seirbhisich  do  'n  pheac- 
adh,  gu  'n  d'  thug  sibh  o  bhur  cridhe  ùmh- 
lachd  do  'n  chumadh  teagaisg  siu  d'  an 
d'  thugadh  sibh  thairis. 

18  Air  dhuibh  ma  ta  bhi  air  bhur  dean- 
amh  saor  o  'n  pheacadh,  rinu  sibh  seirbhis 
do  'u  fhìreàntachd. 

19  Tha  mi  labhairt  mar  dhuine,  air  son 
anmhuinneachd  bhur  feòla-sa:  oir  mar  a 
thug  sibh  bhur  buill  mar  sheirbhisich  do 
neoghloine,  agus  do  eu-ceart  chum  eu- 
eirt,  amhuil  siu  a  nis  thugaibh  bhur  buill 
mar  sheirbhisich  do  'u  fhìreantachd,  chum 
naomhachd. 

20  Oir  au  uair  a  bha  sibh  'nur  seirbhis- 
ich  d>>  'n  pheacadb,  bha  sibh  saor  o  'a  fhìr- 
saatachd. 

21  Air  an  aobhar  sin  ciod  'an  toradh  a 
bha  agaibh  an  siu  anns  na  nithibh  sin,  a  ta 
uis  a'  cur  uàire  oirbh  ?  oir  is  e  crìoch  nan 
nithe  sin  am  bàs. 

22  Acli  a  nis  air  dhuibh  bhi  saor  o  'n 
pheacadh,  agus  'nur  seirblùsich  do  Dhia, 
tha  bhur  toradh  agaibh  chum  uaomhaclul, 
agus  a'  chrìoch  a'  bheatha  mhaireannach. 

23  Oir  is  e  tuarasdal  a'  pheacaidii  am 
bàs  :  ach  is  e  saor-thiodhlac  Dhè  a'  bheatha 
mhaireannach,  tre  Iosa  Criosd  ar  Tign- 
earua. 

CAIB.  VII. 

NACH  'eil  fhios  agaibh,  a  bhràithre,  (oir 
is  ann  riu-san  d'  an  aithne  an  lagh  a 
ta  mi  labhairt,)  gu  bheil  tighearuas  aig  au 
lagh  air  duiue,  am  fad  is  beò  e  ? 

2  Oir  a'  bhean  a  ta  pòsda  ri  fear,  tha  i 
ceangailte  leis  an  lagh  r'  a  fear  am  fad  is 
beò  e:  ach  ma  gbeibh  a  fear  bàs,  tha  i 
f  uasgailte  o  lagh  a  fir. 

3  L  mie  sin  am  feadh  is  beò  a  fear,  ma 
phòsar  i  ri  fear  eile,  goirear  bau-adhalt- 
ranach  dh'  i :  ach  ma  gheibh  a  fear  bàs,  tha 
i  saor  o  'n  lagh  sin,  air  chor  as  nach  bau- 
adhaltranach  i,  ged  robh  i  aig  fear  eile. 

4  Air  au  aobhar  sin,  mo  bhràithre,  tha 
sibhse  mar  an  ceudna  marbh  do  'u  lagh  tre 
chorp  Chriosd ;  ionnus  gu  'm  biodh  sibh 
posda  ri  fear  eile,  eadhon  ris-san  a  thogad!\ 
o  na  marbhaihh,  chum  gu  'u  tugamaid  tor- 
adh  a  mach  do  Dhia. 

5  Oir  au  uair  a  bha  sinn  san  fheòil,  bha 
miannannampeacanna,  tre  'n  lagh,  ag  oib- 
reachadh  ann  ar  buill,  chuin  toradh  a 
fchoirt  a  mach  gu  bàs. 

6  Ach  a  nis  tha  sinn  air  ar  deanamh  saor 
o  'n  ìagh,  air  dha  sin  a  bhi  marbh  ieis  an 
do  chumadh  sinn;  chum  gu  'n  deanamaid 
seirbhis  ann  au  uuadhachd  spioraid,  a^u- 
cha  'n  ann  an  seanachd  na  litreach.  = 

7  Ciod  uime  sin  a  their  sinn  ?  am  bheil 
an  lagh  'na  pheacadh  ?  Nar  leigeadh  Dia. 
Xi  h-eadli,  cha  b'  aithne  dhomu  peacadli, 
ach  tre  'n  lagh  :  oir  cìia  bhiodh  eòlas  ag-- 
am  air  sanut,  mur  abradli  an  laffh,  Na 
sanntaich-  3 

8  Ach  air  do  'n  pheacadh  fàth  a  ghlacadh 
tre  n  àithne,  dh'  oibrich  e  annam  gach  uile 
gimè  au-tograidh :  oir  as  eugmhais  an 
lagha  blui  am  peacadh  marbh. 

9  Oir  bha  mise  beò  as  eugmhais  an  lao-ha 
uair-èigin :  ach  air  teachd  do  'n  àitiine, 
dh'  ath-bheothaich  am  neacadh,  agus  fhuair' 

j  mise  bàs. 

10  Agus  an  àithne  a  dh'  orduicheadh 
;  chum  beatha,  fhuaradh  dhomh-sa  ehum 

bàisi. 

|  11  Oirair  do 'n  pheacadh  fàth  a  ghlac- 
j  adh  tre  n  àithne,  mheall  e  mi,  agus  le  sin 
i  mharbh  e  mi. 

12  Air  an  aobhar  sin  tlia  'n  lagh  naomh  ■ 
agus  a  ta  'n  àithne  naomh,  agus  cothrom- 
I  ach,  agus  maith. 

j  13  Ùime  sin  an  d*  rinneadh  an  ni  sin  a 
I  bha  maifch  'na  bhàs  dorahsa  ?  Nar  lei"-eadii 
Dia.  Ach  am  peacadh,  chum  gu  faicteadh 
gur  peacadh  e,  ag  oibreachadh  bàis  ann- 
j  am-sa,  leis  an  ni  sin  a  ta  maith;  chum 
J  tre  n  àithne  gu  'm  fàsadh  am  peacadh  ru 
:  pheacach. 

14  Oir  a  ta  fhios  againue  gu  bheil  au 

lagh  spioradail :  ach  a  ta  mise  feòlmhor, 
air  mo  reiceadh  fuidh  'n  pheacadh. 

15  Oir  an  iii  a  ta  mi  deanamh,  cha  tait- 
neach  leam  e  ;  oir  an  ni  a  b'  aill  leam,  cha'n 
e  a  ta  mi  a'  deanamh  ;  ach  an  ni  a'  s  fuath- 
ach  leam,  is  e  sin  a  ta  mise  a'  deanamh. 

16  Uime  sin  ma  tha  mi  deanamh  an  ni 
nach  b'  àill  leam,  tlia  mi  'g  aontachadh  leis 
an  lagh,  gu  bheil  e  maith. 

17  A  nis  ma  ta  cha  mhise  ni  's  mò  a  tha 
deanamh  so,  ach  am  peacadh  a  tha  gabh- 
ail  còmhnuidh  annam. 

18  Oir  a  ta  fhios  agam,  annam-sa,  (sin 
ri  ràdh,  ann  am  fheòil,)  nach  'eil  maith 
sam  bith  a'  gabhail  còmhnuidh :  oir  tha  'n 
toil  a  làthair  maille  rium,  ach  dòigh  sam 
hith  chum  maith  a  dheanamh  cha  'n  'eil  mi 
faotainn  : 

19  Oir  cha  'n  'eil  mi  deanamh  am  maith 
bu  mhiann  leam  :  ach  an  t-olc  nach  b'  aill 
leam,  is  e  sin  a  ta  mi  a'  deanamh. 

20  A  nis  ma  tha  mi  a'  deanamh  an  ni 
nach  b'  àill  leam,  cha  mhise  ni  's  mò  a  ta 
deanamh  so,  ach  am  peacadh  a  tha  gabh- 
ail  còmhnuidh  annam. 

21  Uime  sin  tha  mi  faotainn  lagha, 
'nuair  a  b'àill  leam  am  maith  a  dheanamli, 
gu  bheil  an  t-olc  a  làthair  agam. 

22  Oir  a  ta  tlachd  agam  an  lagh  Dhè,  a 
rèir  an  duine  an  taobh  a  stigh  : 

23  Ach  tha  mi  faicinn  lagha  eile  a'  m' 
hhuill  a'  cogadh  an  aghaidh  lagha  m'  inn- 
tinn,  agus  ga  m'  thoirt  am  hruid  do  lagh 
a'  pheacaidh,  a  ta  ann  am  bhuill. 

24  Och  is  duine  truagh  mi !  cò  a  shaoras 
mi  o  chorp  a'  bhàis  so  ? 

25  Tha  mi  toirt  buidheachais  do  Dhia, 
tre  losa  Criosd  ar  Tighearna.  Uime  sin, 
tha  mise  fèin  leis  an  inntinn  a'  deanamh 
seirbhis  do  lagh  Dhè;  ach  leis  an  fheòil 
do  lagh  a'  pheacaidh. 

CAIB.  VIII. 

AIR  an  aobhar  sin  cha  'n  'eil  a  nis  dìt- 
eadh  sam  hith  do  'n  dream  sin  a  tha 
ann  an  Iosa  Criosd,  a  tha  gluasad  cha  'n 
ann  a  rèir  na  feòla,  ach  a  rèir  an  Spior- 
aid. 

2  Oir  shaor  lagh  Spioraid  na  heatha,  ann 
an  Iosa  Criosd,  mise  o  lagh  a'  pheacaidh 
agus  a'  bhàis. 

3  Oir  an  ni  nach  robh  an  comas  do  'n 
lagh  a  dheanamh,  do  bhrìgh  gu  robh  e 
anmhunn  tre  'n  fheòil,  ag  cur  a  Mhic  fèin 
do  Dhia  an  coslas  feòla  peacaich,  agus  'na 
ìobairt  air  son  peacaidh,  dhìt  e  am  peac- 
adh  san  fheòil : 

4  Chum  gu  'ra  biodh  fìreantachd  an 
lagha  air  a  coimhlionadh  annainne,  a  tha 
gluasad  cha  'n  ann  a  rèir  na  feòla,  ach  a 
rèir  an  Spioraid. 

5  Oir  an  dream  a  ta  a  rèir  na  feòla,  tha 
an  aire  air  na  nithibh  sin  a  bhuineas  do  'n 
fheòil ;  ach  an  dream  a  ta  a  rèir  an  Spior- 
aid,  air  na  nithibh  sin  a  bhuineas  do  'n 
Spiorad. 

6  Oir  an  inntinn  fheòlmhor  is  hàs  i ; 
ach  an  inntinn  spioradail  is  beatha  agus 
sìth  i  : 

7  Do  bhrìgh  gur  naimhdeas  an  inntinn 
fheòlmhor  an  aghaidh  Dhè ;  oir  cha  'n 
'eil  i  ùmhal  do  lagh  Dhè,  agus  cha  mhò  a 
tha  'n  comas  d'  i  bhi. 


8  Uime  sin  cha  'n  urrainn  iadsan  a  tha 
san  fheòil  Dia  a  thoileachadh. 

9  Ach  cha  'n  'eil  sibhse  san  fheòil,  ach 
san  Spiorad,  ma  tha  Spiorad  Dhè  a'  gablv 
ail  còmhnuidh  annaibh.  A  nis  mur  'eil 
Spiorad  Chriosd  aig  neach,  cha  bhuin  e 
dha. 

10  Agus  ma  tha  Criosd  annaibh,  tha  'n 
corp  marbh  gu  deimhin  a  thaobh  peac- 
aidli ;  ach  is  beatha  an  spiorad  a  thaobh 
fìreantachd. 

11  Ach  ma  tha  Spiorad  an  Tì  a  thog  Iosa 
o  na  marbhaibh  a'  gabhail  còmhnuidh 
annaibh,  an  Tì  a  thog  Criosd  o  na  marbh- 
aibh,  beothaichidh  e  mar  an  ceudna  bhur 
cuirp  bliàsmhor-sa,  tre  a  Spiorad-san  a  ta 
chòmhnuidh  annaibh. 

12  Uime  sin,  a  bhràithre,  tha  sinn  fo 
fhiachaibh,  cha  'n  ann  do  'n  fheòil,  chum 
ar  beatha  a  chaitheadh  a  rèir  na  feòla. 

13  Oir  raa  chaitheas  sibh  bhur  beatha  a 
rèir  na  feòla,  gheibh  sibh  bàs :  ach  ma 
mharbhas  sihh  tre  'n  Spiorad  gnìomhara  na 
colla,  bithidh  sibh  beò. 

14  Oir  a  mheud  's  a  ta  air  an  treòrach- 
adh  le  Spiorad  Dhè,  is  iad  mic  Dhè. 

15  Oir  cha  d'  fhuair  sibh  Spiorad  na 
daorsa  a  rìs  chum  eagail ;  ach  fhuair  sibh 
Spiorad  na  h-uchd-mhacachd,  tre  an  glaodh 
sinn,  Abba,  Athair. 

16  Tha  an  Spiorad  fèin  a'  deanamh  fia- 
nuis  maille  r'  ar  spiorad-ne,  gur  sinu  clunu 
Dhè: 

17  Agus  ma  's  clann,  is  oighreachan  ; 
oighreachan  air  Dia,  agus  comh-oigh- 
reachan  maille  ri  Criosd  :  ma  's  e  is  gu  'm 
fuiling  sinn  maille  ris,  chum  gu  glòraich- 
ear  sinn  maille  ris  mar  an  ceudna. 

18  Oir  tha  mi  a'  measadh  nach  airidh 
fulangais  na  h-aimsir  a  ta  làthair  bhi  aìr 
an  coimhmeas  ris  a'  ghlòir  a  dh'  fhoillsicli- 
ear  aimainn. 

19  Oir  a  ta  dùil  dhùrachdach  a'  chruth- 
achaidh  a'  feitheamh  ri  foillseachadh 
cloinne  Dhè. 

20  Oir  chuireadh  an  cruthachadh  fo 
dhìomhanas,  cha  'n  ann  le  'thoil,  ach  trìd- 
san  a  chuir  fo  dhìomhanas  e  ; 

21  An  dòchas  gu  'n  saorar  an  cruthach- 
adh  fèin  fòs  o  dhaorsa  na  truaillidheachd, 
gu  saorsa  glòrmhor  cloinne  Dhè. 

22  Oir  a  ta  fhios  againne  gu  bheil  an 
cruthachadh  uile  ag  osnaich,  agus  am  pèin 
gu  lèir,  mar  mhnaoi  ri  saothair,  gus  an  àm 
so  : 

23  Agus  cha  'n  e  so  a  mhàin,  ach  sinn 
fèiu  mar  au  ceudna,  aig  am  bheil  ceud 
thoradh  an  Spioraid,  tha  eadhon  sinne  ag 
osnaich  annainn  fèin,  a'  feitheamh  ris  anl 
uclid-mhacachd,  eadhon  saorsa  ar  cuirp. 

24  Oir  is  ann  le  dòchas  a  shaorar  sinn : 
ach  dòchas  a  chithear,  cha  dòchas  e :  oir 
an  ni  a  ta  an  duine  faicinn,  c'  ar  son  a  bhios 
dòchas  aige  ris  ? 

25  Ach  ma  tha  dòchas  againn  ris  an  ni 
nach  'eil  sinn  a'  faicinn,  feithidh  sinn  gu 
foighidneach  ris. 

26  Tha  an  Spiorad  fèin  mar  an  ceudna 
a'  deanamh  còmhnaidh  le  ar  n-anmhuinn- 
eachd :  oir  cha  'n  aithne  dhuinn  ciod  a 
ghuidheamaid  mar  bu  chòir  dhuinn ;  ach 
a  ta  an  Spiorad  fèin  a'  deanamh  eadar- 
ghuidhe  air  ar  son  le  osnaibh  do-labhairt. 


CAIB.  IX. 

27  Agus  is  aithne  dhasan  a  ta  rannsach- 
adh  nan  cridlieachan  ciod  i  inntinn  an 
Spioraid,  do  bhrìgh  gu  bheil  e  a'  deanamh 
eadar-ghuidhe  air  sou  uan  naomh  a  rèir 
toil  Dè. 

28  Agus  a  ta  fhios  againn  gu  'n  comh- 
oibrich  na  h-uile  nitlie  chum  maith,  do  'n 
dream  aig  am  bheil  gràdh  do  Dhia,  eadhon 
dhoibh-san  a  ghairmeadh  a  rèir  a  rùin. 

29  Oir  an  dream  a  roimh-aithnich  e, 
roimh-orduich  e  iad  mar  an  ceudna  chum 
bhi  comh-chosmhuil  ri  ìomhaigh  a  Mhic, 
chum  gu  'm  biodh  es;in  'na  cheud-ghin  am 
nieasg  mòrain  bhràithre. 

30  Agus  an  dreain  a  roimh-orduich  e, 
gliairm  e  iad  mar  an  ceudna :  agus  an 
dream  a  ghairm  e,  dli'  fhìreanaicii  e  mar 
an  ceudna  :  agus  an  dream  a  dh'  fhìrean- 
aich  e,  ghlòraich  e  mar  an  ceudna. 

31  Ciod  uime  sin  a  their  siun  ris  na 
nithibh  sin  ?  Ma  tha  Dia  leinn,  cò  dk'- 
fheudas  blii  'uar  n-aghaidh  ? 

32  An  Tì  nach  do  chaomhain  a  Mhac 
fèin,  aclì  a  thug  thairis  e  air  ar  son-ne 
uile,  cionnus  maille  ris-san  nach  toir  e 
mar  au  ceudna  dhuinn  gu  saor  na  h-uile 
nithe  ? 

33  Cò  a  chuireas  coire  sam  bith  à  leth 
daoine  taghta  Dhè  ?  Is  e  Dia  a  dh'  flùr- 
eanaicheas. 

34  Cò  a  dhìteas?  Is  e  Criosd  a  fhuair 
bàs,  seadh  tuilleadh  fòs,  a  dh'  èirich  a  rìs, 
agus  a  ta  air  deas  làimh  Dhè.  neach  a  ta 
mar  an  ceudna  a'  deanamh  eadar-ghuidhe 
air  ar  son-ne. 

35  Cò  a  sgaras  sinn  o  ghràdh  Chriosd  ? 
an  dean  trioblaid,  no  àmhghar,  no  geur- 
leanmhuinn,  no  gorta,  no  ìomnochduidh, 
no  cunnart,  no  claidheamh  ? 

36  (A  rèir  mar  a  ta  e  sgrìobhta,  Air  do 
shonsa  mharbhadh  sinn  rè  an  là ;  mheas- 
adh  sinn  mar  chaoraich  chum  marbhaidh.) 

37  Ni  h-eadh,  ach  anns  na  nithibh  sin 
uìle  tha  sinn  a'  toirt  tuilleadh  agus  buaidh, 
trìd-san  a  ghràdhaich  sinn. 

38  Oir  a  ta  dearbh-bheachd  agam,  nach 
bi  bàs,  no  beatha,  no  aingil,  no  uachdar- 
anachda,  no  cumhachda,  no  nithe  a  ta 
làthair,  no  nithe  a  ta  ri  teachd, 

39  No  àirde,  no  doimhne,  no  creutair 
sam  bith  eile,  comasach  air  sinne  a  sgar- 
adh  o  ghràdh  Dhè  a  ta  aun  an  Iosa  Criosd 
ar  Tighearn. 

CAIB.  IX. 
A    TA  mi  a'  labhairt  ua  fìrinn  ann  an 
J.JL  Criosd,  cha  dean  mi  breug,  (air  bhi  do 
m'  choguis  a'  deanamh  fianuis  domli  san 
Spiorad  naomh :) 

2  Gu  bheil  doilgheas  mòr  orm,  agus 
cràdh  air  mo  chridhe  an  còmhnuidh. 

3  Oir  ghuidhinn  mi  fèin  a  bhi  deal- 
aichte  o  Chriosd,  air  son  mo  bhràithre,  mo 
iuchd-dàimli  a  thaobh  na  feòla  : 

4  A  ta  'nan  Israelich ;  d'  am  buin  an 
achd-mhacachd,  agus  a'  ghlòir,  agus  na 
^oimhcheangail,  agus  tabhairt  au  lagha, 
igus  seirbhis  Dè,  agus  na  geallanna; 

5  D'  am  buin  na  li-aithriche,  agus  o  'm 
iheil  Criosd  a  thaubh  na  feòla,  neach  is  e 
Dia  os  ceann  nan  uile,  beannaichte  gu 
dorruidh.  Amen. 

6  Cha  'n  e  gu  bheil  focal  Dè  gun  èif- 


eachd.  Oir  cha  'n  Israelich  iadsan  uile  a 
ta  o  Israel : 

7  Agus  ni  mò  do  bhrìgh  gur  sliochd  do 
Abraham  iad,  a  ta  iad  uile  'nan  cloinn : 
ach,  Ann  an  Isaac  ainmichear  do  shìol. 

8  Is  e  sin  ri  ràdb,  Cha  'n  iad  clann  na 
feòla  clann  Dhè :  ach  is  iad  clann  a' 
gheallaidh  a  mheasar  mar  shìol. 

9  Oir  is  e  so  foi.-al  a'  gheallaidh,  A  rèir 
an  àm  so  thig  mi,  agus  bithidh  mac  aig 
Sara. 

10  Agus  cha  'n  e  mhàin  so,  ach  Rebeca 
mar  an  ceudna  'nuair  a  thoirrcheadh  i  o 
aon,  eadhon  Isaac  ar  n-athair-ne; 

11  (Oir  mun  do  rugadh  na  naoidheana, 
agus  mun  d'  rinn  iad  maith  no  olc,  chum 
gu  'm  biodh  rùn  Dè  a  rèir  an  taghaidh 
seasmhach,  cha  'n  ann  o  oibribh,  ach  o  'n 
Tì  a  ghairmeas ;) 

12  A  dubhradh  rithe,  Ni  an  neach  a  's 
seine  seirbhis  do  'n  neach  a  's  òige. 

13  A  rèir  mar  a  ta  e  sgrìobhta,  Ghràdh- 
aich  mi  Iacob,  ach  dh'  fhuathaich  mi 
Esau. 

14  Ciod  a  their  sinn  ma  ta?  am  bheil 
eucoir  maille  ri  Dia?  Nar  leigeadh  Dia. 

15  Oir  a  ta  e  ag  ràdh  ri  Maois,  Ni  mi 
tròcair  air  an  neach  air  an  dean  ini  tròc- 
air,  agus  gabhaidh  mi  truas  do  'n  neacli 
d'  an  gabh  mi  truas. 

16  Uirae  sin  cha'n  ann  o  'n  tì  leis  an  àill, 
no  o  'n  tì  a  ruitheas,  ach  o  Dhia  a  ni  tròc- 
air. 

17  Oir  a  ta  an  sgriobtuir  ag  ràdh  ri  Pha- 
raoh,  Is  ann  chum  na  crìche  so  fein  a  thog 
mi  suas  thu,  chum  gu  'm  foillsichinn  mo 
chumhachd  annad,  agus  chum  gu  'm  biodh 
ra'  ainm  ioinraideach  air  feadh  na  talmh- 
ainn  uile. 

18  Uime  sin  ni  e  tròcair  air  an  ti  a  's  àill 
leis,  agus  an  tì  a  's  àill  leis  cruaidhichidh  e. 

19  Their  tliu  ma  ta  riuin,  C'  ar  sou  a  ta 
e  ma  seadh  a'  faghail  croin  ?  oir  cò  a  chuir 
an  aghaidh  a  thoile? 

20  Ni  h-eadh  ach,  O  a  dhuine,  cò  thusa 
a  ta  tagradh  an  agliaidh  Dhè?  An  abair 
an  ni  a  chumadh  ris  au  tì  a  chum  e,  C'  ar 
son  a  rinn  thu  rai  mar  so  ? 

21  Nach  'eii  cumhachd  aig  a'  chriadh- 
adair  air  a'  chriadb,  ionnus  gu  'n  deanadh 
e  do  'n  aon  mheall  aon  soitheach  chum  urr- 
aim,  agus  soitheach  eile  chum  eas-urraim. 

22  Ciod  raa  's  e,  air  bhi  do  Dhia  toileach 
'fhearg  a  nochdadh,  agus  a  chumhachd  a 
dheanainh  aithnichte,  gu  'n  d'  fhuiling  e 
le  mòr  fhad-fhulangas  soithiche  na  feirge 
air  an  ulluchadh  chum  sgrios  : 

23  Agus  chum  gu  'n  deanadh  e  aith- 
nichte  saoibhreas  a  ghlòire  air  soithichibh 
na  tròcair,  a  dh'  ulluich  e  roimh-làimh 
chum  glòire, 

24  Eadhon  sinne  a  ghairm  e,  cha  'n  e 
mhàin  do  ua  h-Iudhaich,  ach  mar  au 
ceudna  do  na  Cinnich. 

25  Mar  a  ta  e  ag  ràdh  mar  an  ceudna 
ann  an  Hosea,  Goii'idh  mi  mo  phobull 
diubh  -san,  nach  robh  'nara  pobull  domh  ; 
agus  bean  ghràdhach  dh'  ise,  nach  robh 
gràdhach. 

26  Agus  tarlaidh,  anns  an  ionad  san 
dubhradh  riu,  Cha  sibh  mo  phobull-sa  ;  an 
sin  gu  'u  goirear  Clann  an  Dè  bheò 
dhiubh. 

27  Tha  Esaias  mar  an  ceudna  ag  èigh- 
each  mu  thimchioll  Israeil,  Ged  tna  àir- 
eamh  chloinn  Israeil  mar  ghaineamh  na 
fairge,  is  fuigheall  a  thearnar. 

28  Oir  crìochnaichidh  e  an  obair,  agus 
gearraidh  e  goirid  i  an  ceartas  :  do  bhrìgh 
gu  'n  dean  an  Tighearn  obair  glioirid  air 
an  talamh. 

29  Agus  mar  a  thubhairt  Esaias  roimhe, 
Mur  fàgadh  Tighearn  nan  sluagh  sìol  ag- 
ainne,  dheantadh  sinn  mar  Shodom,  agus 
bhitheamaid  cosmhuil  ri  Gomorrah. 

30  Ciod  a  their  sinn  ma  seadh  ?  Gu  'n 
d'  ràinig  na  Cinnich,  uach  robh  a'  leantuinn 
fireantachd,  air  fìreantachd,  eadhon  an 
fhìreantachd  a  ta  o  chreidimh  : 

31  Ach  cha  do  ràinig  Israel,  a  bha  lean- 
tuinn  lagha  na  fìreantachd,  air  lagh  na 
fìreantachd. 

32  C'  ar  son?  A  chionn  nach  ann  o 
chreidimh,  ach  mar  gu  'm  b'  ann  o  oibribh 
an  lagha  a  dh'  iarr  iad  i  :  oir  thuislich  iad 
air  a'  chloich-thuislidh  sin  ; 

33  Mar  a  ta  e  sgrìobhta,  Feuch,  cuiream 
ann  an  Sion  clach-thuislidh,  agus  carraig 
oilbheim :  agus  gach  neach  a  chreideas 
aun-san,  cha  chuirear  gu  nàire  e. 

CAIB.  X. 

ABHRAITHRE,  is  e  dùrachd  mo 
chridhe,  agus  m'  urnuigh  ri  Dia  air 
sou  Israeil,  gu  'm  biodh  iad  air  an  tearn- 
adh. 

2  Oir  a  ta  mi  deanamh  fianuis  doibh,  gu 
bheil  eud  aca  thaobh  Dhè,  ach  cha  'n  ann  a 
rèir  eòlais. 

3  Oir  air  dhoibh  bhi  aineolach  air  fir- 
eantachd  Dhè,  agus  ag  iarraidh  am  fìr- 
eantachd  fèin  a  chur  air  chois,  cha  do 
strìochd  iad  do  fhìreantachd  Dhè. 

4  Otr  is  e  Criosd  crìoch  an  lagha,  chum 
fìreantachd  do  gach  neach  a  chreideas. 

5  Oir  a  ta  Maois  a'  cur  an  cèill  na  fìr- 
eantachd  a  ta  o  'n  lagh,  eadhon,  An  duine 
a  ni  na  nithe  sin,  gu  'm  bi  e  beò  leo. 

6  Ach  mar  so  a  ta  an  fhìreantachd  a  ta 
o  chreidimh  ag  ràdh,  Na  abair  ann  do 
chridhe,  Cò  thèid  suas  air  nèamh  ?  (sin  r'  a 
ràdh,  a  thoirt  Chriosd  a  nuas  ;) 

7  No,  Cò  a  thèid  sìos  do  'n  doimbne  ? 
(sin  r'  a  ràdh,  a  thoirt  Chriosd  a  rìs  air  ais 
o  na  marbhaibh  :) 

8  Ach  ciod  a  ta  i  ag  ràdh  ?  Tha  'm  foc- 
al  am  fagus  duit,  ann  do  bheul,  agus  ann 
do  chridhe:  's  e  sin  focal  a'  chreidimh  a 
tha  sinne  a'  searmonachadh, 

9  Ma  dh'  aidicheas  tu  le  d'  bheul  an 
Tighearn  Iosa,  agus  ma  chreideas  tu  ann 
do  chridhe,  gu  'n  do  thog  Dia  o  na  marbh- 
aibh  e,  gu  'n  saorar  thu. 

10  Oir  is  ann  leis  a'  chridhe  a  chreidear 
chum  fìreantachd,  agus  leis  a'  bheul  a  dh'- 
aidichear  chum  slàinte. 

11  Oir  a  ta  an  sgriobtuir  ag  ràdh,  Ge 
b'  e  neach  a  chreideas  ann-san,  cha  nàr- 
aichear  e. 

12  Oir  cha  'n  'eil  eadar-dhealachadh  ead- 
ar  an  t-Iudhach  agus  an  Greugach :  oir 
an  t-aon  Tighearn  a  ta  os  ceann  nan  uile, 
tha  e  saoibhir  do  na  h-uile  a  ghairmeas 
air. 

13  Oir  ge  b*  e  neach  a  ghairmeas  air 
ainm  an  Ti^hearna,  tearnar  e. 


14  Ach  cionnus  a  ghairmeas  iad  air-san 
anns  nach  do  chreid  iad  ?  agus  cionaus  a 
chreideas  iad  anns  an  Tì  air  nach  cual  iad 
iomradh  ?  agus  cionnus  a  chluinneas  iad 
gun  searmonaiche  ? 

15  Agus  cionnus  a  ni  iad  searmoin,  mur 
cuirear  iad  ?  mar  a  ta  e  sgrìoblita,  Cia 
sgiamhach  cosa  na  muinntir  sin  a  ta  sear- 
monachadh  soisgeil  na  sìthe,  a  ta  toirt 
sgèil  aoibhneich  air  nithibh  maithe  ! 

1G  Ach  cha  robh  iad  uile  ùmhal  do  n 
t-soisgeul.  Oir  tha  Esaias  ag  ràdh,  A 
Thighearn,  cò  a  clireid  ar  n-aitliris-ne  ? 

17  Uime  sinn,  is  ann  o  èisdeachd  a  thig 
creidimh,  agus  èisdeachd  tre  fhocal  Dè. 

18  Ach  a  ta  mi  ag  ràdh,  Nach  cual  iad  ? 
Chuala  gu  deimhin,  cliaidh  am  fuaim  air 
feadh  gach  tìre  a  mach,  agus  am  briathra 
gu  iomallaibh  an  domhain. 

19  Ach  a  ta  mi  ag  ràdh,  Nach  robh  fios 
aig  Israel?  Air  tùs,  tha  Maois  ag  ràdh, 
Cuiridh  mi  eud  oirbli  le  Cinneach  nach  'eil 
'nan  Cinneach,  agus  le  Cinneach  neo- 
tliuigseach  cuiridh  mi  fearg  oirbh. 

20  Ach  a  ta  Esaias  ro  diiàna,  agus  a  ta 
e  ag  ràdh,  Fhuaradh  mi  leo-san  nach 
d'  iarr  mi ;  dh'  fhoillsicheadh  mi  dhoibh- 
san  nach  d'  fhiosraich  air  mo  shon. 

21  Ach  ri  Israel  a  ta  e  ag  ràdh,  Shìn  mi 
mach  mo  làmhan  rè  an  là  gu  h-iomlan  ri 
pobull  eas-ùmhal  agus  a  labhras  a'  m'  agh- 
aidli. 

CAIB.  XI. 
A  T A  mi  ag  ràdh  ma  seadh,  An  do  thilg 
.ìTjL  Dia  a  phobull  uaith  ?  Nar  leigeadh 
Dia.  Oir  is  Israeleach  mise  fèin  mar  an 
ceudna,  do  shliochd  Abrahaim,  do  tlirèibh 
Bheniamin. 

2  Cha  do  thilg  Dia  uaith  a  phobull  a 
roimh-aithnich  e.  Nach  'eil  f'luos  agaibh 
ciod  e  a  ta  an  sgriobtuir  ag  ràdh  mu  Elias  ? 
cionnus  a  ta  e  a'  deanamli  eadar-ghuidhe 
ri  Dia  an  aghaidh  Israeil,  ag  ràdh, 

3  A  Thighearn,  mharbh  iad  t'  fhàidhean, 
agus  leag  iad  sìos  t'  altairean;  agus  dh'- 
fhàgadh  mise  a'  m'  aonar,  agus  tha  iad  ag 
iarraidh  m'  anama. 

4  Ach  ciod  a  ta  freagradh  Dhè  ag  ràdh 
ris  ?  Dh'  fhàg  mi  dhomh  fèin  seachd  mìle 
fear,  nach  do  lùb  an  glùn  do  dhealùh 
Bhaail. 

5  Agus  mar  sin  mar  an  ceudna  tha  san 
àm  so  a  làthair  fuigheall  a  rèir  taghaidh 
a'  ghràis. 

6  Agus  ma  's  ann  tre  ghràs,  cha  'n  ann  o 
oibribh  ni  's  mò :  no  cha  ghràs  gràs  ni  's 
mò.  Ach  ma  's  ann  o  oibribh,  cha  'n  ann  o 
ghràs  à  sin  suas  :  no  cha  'n  obair  à  sin  suas 
obair. 

7  Ciod  ma  seadh  ?  An  ni  sin  a  ta  Israel 
ag  iarraidh,  cha  do  ràinig  e  air  ;  ach  ràinig 
an  taghadh  air,  agus  chaidh  a'  chuid  eile  a 
dhalladh  : 

8  Mar  a  ta  e  sgrìobhta,  Thug  Dia  dhoibh 
spiorad  na  suaine,  sùilean  chum  nach  faic- 
eadh  iad,  agus  ciuasan  chum  nach  cluinn- 
eadh  iad,  gus  an  là  an  diugh. 

9  Agus  a  ta  Daibhidh  ag  ràdh,  Biodh  am 
bord  mar  ribe,  agus  mar  inneal-glacaidh, 
agus  mar  cheap-tuislidh,  agus  mar  dhìol- 
tlmarasdail  dhoibh  : 

10  Biodh  an  sùilean  air  an  dorchachadh, 

chum  nach  faic  iad ;  agus  crom-sa  an  druim 
an  còmhnuidli. 

11  A  ta  mi  ag  ràdh  uime  sin,  An  do 
thuislieh  iad  ionnus  gu  'n  tuiteadh  iad  ? 
■  Nar  leig-eadh  Dia :  ach  tre  an  tuiteam-san 
tha  slàinte  air  teachd  chum  nan  Cinneach, 
chum  iadsan  a  bhrosnuchadh  gu  h-eud. 

12  Ma  s  e  an  tuiteam-san  saoibhreas  an 
domhain,  aarus  an  lughdachadh  saoihhreas 
nan  Cinneach  ;  cia  's  mò  na  sin  a  bhìtheas 
au  lànachd ? 

13  Oir  is  ann  ribhse  a  ta  mi  a'  lahhairt, 
a  Chinneacha ;  do  bhrìgh  gur  mi  abstol 
nan  Cinneach,  tha  mi  toirt  urraim  do  m' 
dhreuchd : 

14  Ma  dh'  fheudas  mi  air  chor  sam  bith 
mo  choimh-fheòil  a  bhrosnuchadh  gu 
h-eud,  agus  gu  'n  tearuinn  mi  dream  àraidh 
dhiubh. 

15  Oir  ma  's  e  an  tilgeadh-san  air  falbh 
rèiteachadh  an  domhain  ;  ciod  e  an  ath- 
ghabhail,  ach  beatha  o  na  marbhaibh  ? 

16  Oir  ma  ta  an  ceud-thoradh  naomh, 
tha  am  meall  naomh  mar  an  ceudna :  agus 
ma  ta  an  fhreumh  naomh,  tha  na  geuga 
mar  sin  mar  an  ceudna. 

17  Agus  ma  tha  cuid  do  na  geugaibh  air 
am  briseadh  dheth,  agus  gu  bìieil  thusa,  a 
bha  a'  d'  chrann-oladh  tìadhaich,  air  do 
shuidheachadh  'nam  measg,  agusmaille  riu 
a'  faotainn  comhpairt  do  fhrèimh  agus  do 
reamhrachd  a'  ehroinn-oladh ; 

18  Na  dean  uaill  an  aghaidh  nan  geug: 
ach  ma  ni  thu  uaill  'nan  aghaidh,  cha  tusa 
a  dh'  iomchaireas  an  fhreumh,  ach  an 
fhreumh  thusa. 

19  Their  thu  uime  sin,  Bhriseadh  dheth 
na  geuga,  chum  gu  suidhichteadh  mise  'nan 
àit. 

20  Ro  mhaith  ;  air  son  ara  mi-chreidimh 
bhriseadh  iadsan  dheth,  agus  a  ta  thusa  a' 
seasamh  tre  chreidimh.  Na  bi  àrd-inntinn- 
each,  ach  fo  eagal. 

21  Oir  mur  do  chaomhain  Dia  na  geuga 
nàdurra,  biodh  eagal  ort  nach  caomhain  e 
thusa  mar  an  ceudna. 

22  Feuch  uime  sin  maitheas  agus  geur- 
cheartas  Dè :  geur-cheartas  d'  antaobh-san 
a  thuit ;  ach  do  d'  thaobh-sa,  maitheas,  ma 
bhuanaicheas  tu  'na  mhaitheas  ;  agus  mur 
buanaich,  gearrar  dheth  thusa  mar  an 
ceudna. 

23  Agus  suidhichear  iadsan  mar  an 
ceudna,  mur  buanaich  iad  'nam  mi-chreid- 
imh  :  oir  a  ta  Dia  comasach  air  an  suidh- 
eachadh  a  rìs. 

24  Oir  ma  ghearradh  thusa  as  a'  chrann- 
^ladh  a  bha  fiadhaich  a  thaobh  nàduir,  ag- 

iis  gu  'n  do  shuidhicheadh  ann  an  deadh 
chrann-oladh  thu  an  aghaidh  nàduir;  cia 

jmòr  a  's  mò  na  sin  a  shuidliichear  n&geuga 
oàdurra  'nan  crann-oladh  fèin  ? 

25  Oir  cha  b'  àill  leam,  a  bhràithre,  sibh- 
'se  bhi  aineolach  air  an  rùn  dìomhair  so, 
/chum  nach  biodh  sibh  glic  'nur  barail 
fèin,)  gu  'n  do  tharladh  doille  ann  an  cuid 
io  Israel,  gus  an  tig  iomlaineachd  nan 
Cinneach  a  steach. 

26  Agus  mar  sin  bithidh  Israel  uile  air 
ìn  tearnadh :  mar  a  ta  e  sgrìobhta,  Thig 
im  Fear-saoraidh  o  Shion,  agus  tionn- 
laidhidh  e  mi-dhiadhachd  o  Iacob  : 

|  27  Oir  is  e  so  mo  choimhcheangal  riu, 

'nuair  a  bheir  mi  air  falbh  am  peac- 
anna. 

28  Thaobh  an  t-soisgeil,  is  naimhdean 
iad  air  bhur  sonsa  :  ach  a  thaobh  an  tagh- 
aidh,  tha  iacl  gràdhaichte  air  son  nan  aith- 
riche. 

29  Oir  a  ta  tiodhlacan  agus  gairm  Dhè 
gun  aithreachas. 

30  Oir  mar  a  bha  sibhse  roimhe  so  eas- 
ùmhal  do  Dhia,  ach  a  nis  a  fhuair  sibh 
tròcair  tre  am  mi-chreidimh-san : 

31  Amhuil  sin  a  ta  iadsan  san  àm  so 
eas-ùmhal,  chum  tre  bhur  tròcair-sa  gu  'm 
faigh  iad  tròcair  mar  an  ceudna. 

32  Oir  dhruid  Dia  iad  uile  ann  am  mi- 
chreidimh,  chum  tròcair  a  dheanamh  air 
na  h-uile. 

33  O  doimhne  saoibhris  araon  gliocais 
agus  eòlais  Dè!  Cia  do-rannsachaidh  a 
bhreitheanais,  agus  do-lorgachaidh  a 
shlighean ! 

34  Oir  cò  aig  an  robh  fios  inntinn  an 
Tighearna,  no  cò  bu  chorohairleach  dha  ? 

35  No  cò  thug  dha  air  tùs,  agus  a  làn- 
dìolar  a  rìs  dha  e  ? 

36  Oir  is  ann  uaithe-san,  agus  trìd-san, 
agus  air  a  shon-san  a  ta  na  h-uile  nithe  : 

I  dha-san  gu  robli  glòir  gu  siorruidh.  Amen. 

CAIB.  XII. 

AIR  an  aobhar  sin  guidheam  oirbh,  a 
bhràithre,  tre  thròcairibh  Dhè,  bhur 
cuirp  a  thoirt  'nam  beo-ìobairt,  naomh, 
thaitnich  do  Dhia,  ni  a's  e  bhur  seirbhis 
reusonta. 

2  Agus  na  bithibh  air  bhur  cumadh  ris 
an  t-saoghal  so  :  ach  bithibh  air  bhur  cruth- 
atharrachadh  tre  ath-nuadhachadh  bhur 
n-inntinn,  chum  gu  'n  dearbh  sihh  ciod  i 
toil  mhaith,  thaitneach,  agus  dhiong- 
mhalta  sin  Dhè. 

3  Oir  a  ta  mi  ag  ràdh,  troimh  a'  ghràs  a 
thugadh  dhomh-sa,  ris  gach  neach  'nur 
measg,  gun  smuaineaehadh  uime  fèin  ni  's 
àirde  na  's  còir  dha  smuaineachadh ;  ach 
smuaineachadh  ara  measarrachd,  a  rèir 
mar  a  roinn  Diaris  gach  neach  tomhas  a* 
chreidimh. 

4  Oir  mar  a  ta  mòran  bhall  againn  ann 
an  aon  chorp,  agus  nach  e  'n  t-aon  ghnìomh 
a  th'  aig  gach  ball ; 

5  Amhuil  sin  ged  tha  sinne  'nar  mòran, 
is  aon  chorp  ann  an  Criosd  sinn,  agus  is 
buill  sinn  gach  aon  fa  leth  d'  a  chèile. 

6  Uime  sin  air  bhi  do  thiodhlacaibh  ag- 
ainn,  eadar-dhealaichte  a  rèir  a'  ghràis  a 
thugadh  dhuinn,  ma  's  fàidheadaireachd, 
deanamaid  fùidheadaireachd  a  rèir  tomh- 
ais  a'  chreidimh: 

7  No  ma 's  frithealadh,  thugamaid  aire 
d'  ar  frithealadh ;  no  an  tì  a  theagaisgeas, 
thugadh  e  aire  d'  a  theagasg ; 

8  No  an  tì  a  bheir  earail,  thugadh  e  aire 
d'  aearail :  an  tì  a  roinneas  an  aèirc,  roinn- 
eadh  e  i  an  treibhdhireachd  ;  an  tì  a  riagh- 
las,  deanadh  se  e  le  dùrachd ;  an  tì  a  ni 
tròcair,  deanadh  se  e  gu  suilbhir. 

9  Biodh  bhur  gràdh  gun  chèilg.  Biodh 
gràin  agaibh  do  'n  olc,  dlùth-leanaibh  ris 
an  ni  a  tha  maith. 

10  Bithibh  teo-chridheach  d'  a  chèile  le 
gràdh  bràthaireih  ann  an  urram  a'  toirt 
toisich  gach  aon  d'  a  chèile  : 

11  Gun  bhi  leasg  ann  an  gnothuichibh  : 
dùrachdach  'nur  spiorad  ;  a'  deanainh  seir- 
bhis  do  'n  Tighearn : 

12  A'  deauamh  gairdeachais  an  dòchas : 
foighidneach  an  trioblaid ;  maireannach 
ann  an  urnuigh : 

13  A'  comh-roinn  ri  uireasbhuidh  nan 
naomh  ;  a'  gnàthachadh  aoidheachd. 

14  Beannaichibh  an  dream  ata  deanamh 
geur-leanmhuinnoirbh :  beannaichibh,  ag- 
us  na  mallaichibh. 

15  Deanaibh  gairdeachas  maille  riusan 
a  ta  ri  gairdeaehas,  agus  caoidh  maille  riu- 
san  a  ta  ri  caoidh. 

16  Bithibh  a  dh'  aon  rùn  d'  a  chèile.  Na 
biodh  bhur  cion  air  nithibh  àrda,  ach  cuir- 
ibh  sibh  fèin  an  comh-inbhe  riu-san  a  ta 
ìosal.    Na  bithibh  glie  'nur  barail  fèin. 

17  Na  ìocaibh  olc  air  son  uilc  do  dhuine 
sam  bitli.  Ulluichibh  nithe  ciatach  am 
fianuis  nan  uile  dhaoine. 

18  Ma  dh'  fheudas  e  bhi,  mheud  's  a  ta 
e  'n  comas  duibh,  bithibh  an  sìth  ris  na 
h-uile  dhaoinibh. 

19  A  chàirde  gràdhach,  na  deanaibh 
dioghaltas  air  bhur  son  fèin,  ach  thugaibh 
àit  do  'n  fheirg :  oir  a  ta  e  sgrìobhta,  Is 
]eam-sa  dioghaltas  ;  ìocaidh  mi,  a  ta  an 
Tighearn  ag  ràdh. 

20  Uime  sin  ma  bhios  do  nàmhaid  oc- 
rach,  thoir  biadh  dha ;  ma  bhios  e  tart- 
mhor,  thoir  deoch  dha:  oir  le  so  a  dhean- 
amh  càrnaidh  tu  eiblile  teine  air  a  ciieann. 

21  Na  tugadli  buaidh  ort  leis  an  olc,  ach 
thoir-sa  buaidh  air  an  olc  leis  a'  mhaith. 

CAIB.  XIII. 

BIODH  gacli  anam  ùmhal  do  na  h-àrd- 
chumhachdaibh.  Oir  cha  'n  'eil  cumh- 
achd  ann  ach  o  Dhia :  agus  na  cumhaehd- 
an  a  ta  ann,  is  ann  le  Dia  a  dh'  orduich- 
eadh  iad. 

2  Air  an  aobhar  sin  ge  b'  e  air  bith  a 
chuireas  an  aghaidh  a'  chumhachd,  tha  e 
cur  an  aghaidh  orduigh  Dhè  :  agus  iadsan 
a  chuireas  'na  aghaidh,  gheibh  iad  breith- 
eanas  dhoibh  fèin. 

3  Oir  cha  'n  'eil  uachdarain  'nan  aobhar 
eagail  do  dheadh  oibribh,  ach  do  dhroch 
oibribh.  Uime  sin  am  miann  leat  bhi  gun 
eagal  an  uachdarain  ort  ?  dean  am  maith, 
agus  gheibh  thu  cliu  uaith. 

4  Oir  is  esan  seirbhiseach  Dhè  chum 
maith  dhuit.  Ach  ma  ni  thu  an  t-olc, 
biodh  eagal  ort ;  oir  cha  'n  ann  gu  dìomh- 
ain  a  tha  e  giùlan  a'  chlaidheimh  :  oir  is  e 
seirbhiseach  Dhè  e,  'na  dhioghaltair  feirge 
air  an  tì  a  ni  olc. . 

5  Uime  sin  is  èigin  bhi  ùmhal,  cha  'n  ann 
a  mhàin  air  son  feirge,  acli  mar  an  ceudna 
air  son  coguis. 

6  Oir  air  an  aobhar  so  tha  sibh  mar  an 
ceudna  a'  toirt  cìse  dhoibh  :  oir  is  iad  seir- 
bhisich  Dhè  iad,  a'  sìor-fheitheamh  air  an 
ni  so  fèin. 

7  Air  an  aobhar  sin  thugaibh  do  na 
h-uile  an  dlighe  fèin  :  càin  dhasan  d'  an 
dlighear  càin,  cìs  dhasan  d'  an  dlighear 
cìs,  eagal  dhasan  d'  an  dlighear  eagal,  agus 
urram  dhasan  d'  an  dlighear  urram. 

8  Na  biodh  fiacha  sam  bith  aig  aon 
neach  oirbh,  ach  a  mhàin  a  chèile  a 
ghràdhachadh :  oir  an  tì  aig  am  bheil 


gràdh  do  neach  eile,  choimhlion  e  an 
lagh. 

9  Oir  an  ni  so,  Na  dean  adhaltrannas 
Na  dean  mortadh,  Na  goid,  Na  dean  fian- 
uis  bhrèige,  Na  sanntaich ;  agus  ma  tha 
àithne  sam  bith  eile  ann,  thai  aira  cur  sìos 
gu  h-aithghearr  fo  'n  f  hocal  so,  Gràdhaich 
do  choimhearsnach  mar  thu  fèin. 

10  Cha  dean  gràdh  lochd  do  choimhears 
nach :  air  an  aobhar  sin  is  e  an  gràdh 
coimhlionadh  an  laglia. 

11  Agus  so,  air  dhuibh  fios  na  h-aimsir 
a  bhi  agaibh,  gur  mithich  dhuinn  a  nis 
mosgladh  o  chodal  :  oir  a  ta  ar  slàinte  nis 
ni  's  faigse  na  'nuair  a  chreid  sinn. 

12  Tha  cuid  mhòr  do  'n  oidhche  air  dol 
seachad,  tha  an  là  am  fagus :  uime  sin 
cuireamaid  dhinn  oibre  an  dorchadais,  ag 
us  cuireamaid  umainn  armachd  an  t-sol 
uis. 

13  Gluaiseamaid  gu  cubhaidh  mar  anns 
an  là ;  cha  'n  ann  an  ruidhteireachd  agus 
am  misg,  no  an  seomradaireachd  agus  am 
macnus,  no  an  aisith  agus  am  farmad. 

14  Ach  cuiribh  umaibh  au  Tighearn  Io 
sa  Criosd,  agus  na  deanaibh  ulluchadh  air 
son  na  feòla,  chum  a  h-ana-mianna  a 
ch  oimhlionadh . 

CAIB.  XIV. 

GABHATBH  ris  an  neach  a  ta  anmhunn 
sa'  chreidimh,  ach  cha  'n  ann  chum 
deasboireachd  amharusach. 

2  Oir  a  ta  aon  a'  creidsinn  gu  'm  feud  e 
na  h-uile  nithe  itheadh  :  ach  a  ta  esan  a  ta 
aumhunn  ag  itheadh  luibheanna. 

3  Na  deanadh  esan  a  ta  'g  itheadh,  tàir 
air-san  nach  'eil  ag  itheadh  ;  agus  na  tug. 
adh  esan  nach  'eil  ag  itheadh,  breth  air  an 
tì  a  dh'  itheas :  oir  ghabh  Dia  ris. 

4  Cò  thusa  a  ta  toirt  breth  air  seirbhis- 
each  duine  eile  ?  d'  a  mhaighstir  fèin  seas 
aidh,  no  tuitidh  e:  seadh,  cumar  suas  e: 
oir  is  comasach  Dia  air  a  chumail  'na 
sheasamh. 

5  Tha  meas  aig  neach  air  là  thar  là  :  ag- 
us  tha  meas  aig  neach-eile  air  gach  là  mar 
a  chèile.  Biodh  làn-dearbhadh  aig  gach 
duine  'na  inntinn  fèin. 

6  An  tl  aig  am  bheil  suim  do  'n  là,  is  ann 
do  'n  Tighearn  a  tha  suim  aige  dha  ;  agns 
an  tì  aig  nach  'eil  suim  do'n  là,  i*  ann  do  'n 
Tighearn  nach  'eil  suim  aige  dha.  An  tì 
a  ta  'g  itheadh,  is  ann  do  'n  Tighearn  a  tha 
e  'g  itheadh,  oir  tha  e  toirt  buidheachais 
do  Dhia;  agus  an  tì  nach  'eil  ag  itheadh 
is  ann  do  n  Tighearn  nach  itli  e,  agus 
bheir  e  buidheachas  do  Dhia. 

7  Oir  cha  'n  'eil  a  h-aon  againn  beò  dha 
fèin,  agus  cha  'n  'eil  a  h-aon  againn  a'  bàs- 
achadli  dha  fèin. 

8  Oir  ma  's  beò  dhuinn,  is  ann  do  'n  Tigh- 
earn  a  tha  sinn  beò  :  agus  ma  's  bàs  duinn 
is  ann  do  'n  Tighearn  a  tha  sinn  a'  bàsach- 
adh  :  uime  sin  ma  *s  beatha  no  bàs  dhuinn 
is  leis  an  Tighearn  sinn. 

9  Oir  is  ann  chura  so  a  fhuair  Criosd 
bàs,  agus  a  dh'  èirich  e,  agus  a  tha  e  beò 
rìs,  chum  gu  'm  biodh  e  'na  Thighearn  aii 
na  beothaibh  agus  air  na  marbhaibh. 

10  Ach  c'  ar  son  a  ta  thusa  a'  toirt  bretli 
air  do  bhràthair  ?  no  c'  ar  son  a  ta  thusa  a 
deanamh  tarcuis  air  do  bhràthair?  oii 

seasaidh  sinn  gu  lèir  ara  fianuis  caithir- 
breitheanais  Chriosd. 
[  11  Oir  a  ta  e  sgrìobhta,  Mar  is  beò  mise, 
a  ta  an  Tighearn  ag  ràdh,  lùbaidh  gach 
glùn  dhoruh-sa,  agus  aidichidh  gach  teang- 
adh  do  Dhia. 

12  Air  an  aobhar  sin  bheir  gacli  aon 
Rgainn  cunntas  uime  fèin  do  Dhia. 

13  Uirae  sin  na  tugamaid  breth  air  a 
chèile  ni  's  mò :  ach  gu  ma  fearr  leibh  a' 
bhretli  so  thoirt,  gun  aobhar-tuiteam  no 
oilblieim  a  thoirt  do  bhrùthair. 

14  Oir  a  ta  fhios  agam,  agus  is  dearbh 
j  leam  anns  an  Tighearn  Iosa,  nach  'eil  ni 

sam  bith  neòghlan  dheth  fèin  :  ach  do  'n  tì 
j  a  mheasas  ni  sam  bith  neòghlan,  dhasan  a 
ta  e  ueòghlan. 

15  Ach  ma  bhios  doilgheas  air  do 
bliràthair  air  son  bìdh,  a  nis  eha  "n  'eil  thu 
a'  gluasad  a  rèir  a'  ghràidh.  Na  sgrios  le 
d'  bhiadh  esan  air  son  an  d'  fhuiling  Criosd 
bàs. 

16  Air  an  aobhar  sin  na  labhrar  olc  mu 
bhur  maith. 

17  Oir  cha  bhiadh  agus  deoch  rìoghachd 
Dhè,  ach  fireantachd,  agus  sìth,  agus 
aoibhneas  san  Spiorad  naomh. 

18  Oir  ge  b'  e  ni  seirbhis  do  Chriosd  anns 
na  nithibn  so,  tha  e  taitneach  do  Dhia,  ag- 
us  tha  e  dearbhta  do  dhaoinibh. 

19  Uime  sin  leanamaid  na  nithe  a  hhios 
chum  sìthe,  agus  na  nithe  a  bhios  chum 
togail  suas  a  chèile. 

20  Na  sgrios  obair  Dhè  air  son  bìdh.  Gu 
I  deimhin  tha  na  h-uile  nithe  glan  ;  ach  is 

olc  do  'n  duine  sin  a  dh'  itheas  le  h-oil- 
bheum. 

21  Is  maith  an  ni  gun  fheòil  itheadh,  no 
fìon  òl,  no  ni  air  bitk  a  dheanamh  leis  am 
faigh  do  bhràthair  tuisleadh  no  oilbheum, 
no  leis  an  deanar  lag  e. 

22  Am  bheil  creìdimh  agad?  Biodh  e 
:  agad  dhuit  fèin  am  fianuis  Dè  :  Is  beann- 
i  aichte  an  duine  sin  nach  dìt  e  fèin  anns  an 

ni  sin  a  mheasas  e  ceaduichte. 
j     23  Ach  esan  a  ni  eadar-dhealachadh  tha 
-  e  air  a  dhìteadh  ma  dh'  itheas  e,  a  chionn 
\  nach  ann  o  chreidimh  a  tha  e  'g  itheadh  : 

oir  gach  ni  nach  'eil  o  chreidimh,  is  peacadh 
i  e. 

CAIB.  XV. 
n  "TTIME  sin  is  còir  dhuinne  a  ta  làidir, 
i  1  vJ    giùlan  le  anmhuinneachd  na  muinn- 
i  tir  sin  a  ta  lag,  agus  gun  sinn  fèin  a  thoil- 
Ì  eachadh. 

i,  2  Toilicheadh  gach  aon  againn  a  choimh- 
I  earsnach  g'  a  mhaith  chum  a  thogail  suas. 

3  Oir  cha  do  thoilich  eadhon  Criosd  e 
I  fèin;  ach  a  rèir  mar  a  ta  e  sgrìobhta, 

Thnit  toibheum  na  muinutir  sin  a  thug 
toibheum  dhuit  ormsa. 

4  Oir  ge  b'  iad  nithe  air  bith  a  sgrìobhadh 
roimh  so,  is  ann  chum  ar  teagaisg-ne  a 
sgrìobhadh  iad  ;  chum  tre  fhoighidin  agus 
comhfhurtachd  nau  sgriobtuir  gu  'm  biodh 
dòchas  againne. 

5  A  nis  gu  tugadh  Dia  na  foighidin  agus 
jna  comhfhurtachd  dhuibh-sa  bhi  dh'  aon 
pnntinn  a  thaobh  a  chèile,  a  rèir  losa 
|  Criosd : 

6  Chum  gu  'm  feud  sibh  a  dh'  aon  inntinn, 
agus  le  aon  bheul  glòir  a  thoirt  do  Dliia, 
eadhon  Atliair  ar  Tighearna  Iosa  Criosd. 


7  Uime  sin  gabhaibh-sa  r'  a  chèile,  eadhon 
mar  a  ghabh  Criosd  ruinne,  chum  glòire 
Dhè. 

8  A  nis  a  ta  mi  ag  ràdh,  Gu  robh  Iosa 
Criosd  'na  mhinisteir  an  timchioll-ghearr- 
aidh  air  son  fìrinn  Dè,  chum  geallahnanan 
aithriche  a  dhaingneachadh  : 

9  Agus  chum  gu  'n  tugadh  na  Cinnich 
glòir  do  Dhia  air  son  a  thròcair ;  a  rèir  mar 
à  ta  e  sgrìobhta,  Air  an  aobhar  so  aidichidh 
mi  thu  am  measg  nan  Cinneach,  agus  seinn- 
idh  mi  ceòl  do  d  ainm. 

10  Agus  a  rìs  a  ta  e  ag  ràdh,  Deanaibh 
gairdeachas,  a  Chinneacha,  maille  r'  a  pho- 
bull-san. 

11  Agus  a  rìs,  Molaibh  an  Tighearn,  a 
Chinneacha  uile,  agus  thugaibh  cliu  dha, 
a  shlòigh  uile. 

12  Agus  a  rìs  a  ta  Esaias  ag  ràdh,  Bith- 
idh  freumh  Iese  ann,  agus  an  tì  a  dh'èireas 
suas  chum  uachdaranachd  bhi  aige  air  na 
Cinnich,  annsan  cuiridh  na  Cinnich  an 
dòchas. 

13  A  nis  gu  'n  lìonadh  Dia  an  dòchais 
sibhse  do  'n  uile  aoibhneas  agus  shìth  ann 
an  creidsinn,  chum  gu  'm  bi  sibh  pailt  ann 
an  dòchas,  tre  chumhachd  an  Spioraid 
naoimh. 

14  Agus  a  ta  cinnt  agam-sa  fèin  do  'ur 
taobh-sa,  mo  bhràithre,  gu  bheil  sibhse  làn 
do  mhaitheas,  air  bhur  lionadh  leis  an  uile 
eòlas,  agus  comasach  mar  an  ceudna  air  a 
chèile  a  cliomhairleachadh. 

15  Gidheadh,  a  bhràithre,  sgrìobh  mi  do 
'ur  n-ionnsuidh  leis  an  tuilleadh  dànadais, 
an  càil-eigin,  mar  gu  cuirinn  an  cuimhne 
sibh,  air  son  a'  ghràis  a  thugadh  dhomh-Ba 
o  Dhia, 

16  lonnus  gu  'm  bithinn  a'  m'  mhinisteir 
aig  Iosa  Criosd  do  na  Cinnich,  a'  frithealadh 
soisgeil  Dè,  chum  gu  'm  biodh  tabhartas 
nan  Cinneach  taitneach,  air  a  naomhach- 
adh  leis  an  Spiorad  naomh. 

17  Uime  sin  tha  aobhar  uaill  agam  tre 
Iosa  Criosd,  anns  na  nithibh  sin  a  bhuineas 
do  Dhia. 

18  Oir  cha  bhi  dànachd  agamlahhairt  air 
a'  bheag  do  na  nithibh  sin,  nach  d'  oibrich 
Criosd  leam,  chum  na  Cinnich  a  dhean- 
amh  ùmhal  am  focal  agus  an  gnìomh. 

19  Le  cumhachd  chomharan  agus  mhìor- 
bhuilean,  le  cumhachd  Spioraid  De  ;  ionn- 
us  o  Ierusalem  agus  mu  'n  cuairt  gu  Iliri- 
cum,  gu  'n  do  làn-shearmonaich  mi  sois- 
geul  Chriosd. 

20  Seadh,  mar  sin  bha  ro-dhèidh  agam 
air  an  t-soisgeul  a  shearmonachadh,  cha  'n 
ann  san  ionad  san  tf5»bh  Criosd  air  ain- 
meachadh,  chum  nacìì  togainn  air  bunàit 
neach  eile : 

21  Ach  a  rèir  mar  a  ta  e  sgrìobhta,  Chi 
iadsan  ris  nach  do  labhradh  uime ;  agus 
tuigidh  iadsan,  nach  cuala. 

22  Uime  sin  mar  an  ceudna  chuireadh 
gu  minic  bacadh  orm  o  theachd  do  'ur 
n-ionnsuidh-sa. 

23  Ach  a  nis  do  bhrìgh  nach  'eil  agam 
ionad  ni  's  mò  anns  na  crìochaibh  so,  agus 
gu  bheil  mòr-thogradh  agam  o  cheann 
mòrain  bhliadhnacha  teachd  do  'ur  n-ionn- 
suidh-sa ; 

24  Ge  b'  e  uair  a  thriallas  mi  do  'n  Spàinn, 
thig  mi  do  'ur  n-ionnsuidh-sa :  oir  tha 

dùil  agam  sibhse  fliaicinn  san  dol  seach- 
ad,  agus  bhi  air  mo  thoirt  air  m'  aghaidh 
leibhse  chum  an  ionaid  sin,  ma  bhio3  mi 
air  tùs  an  càil-eigin  air  mo  lìonadh  le  'ur 
comhluadar-sa. 

25  Ach  a  nis  tha  mi  dol  gu  Ierusalem, 
a'  frithealadh  do  na  naomhaibh. 

26  Oir  bu  toil  leo-san  ann  am  Macedo- 
nia,  agus  ann  an  Achaia,  comh-roinn  àr- 
aidh  a  dheanamh  ris  na  naomhaibh  bochda 
ta  ann  an  Ierusalem. 

27  Bu  toil  leo  gu  deimhin,  agus  tha  iad 
fo  fhiachaibh  dhoibh.  Oir  ma  rinneadh 
na  Cinnich  'nan  luchd-comhpàirt  d*  an 
nithibh  spioradail-san,  is  còir  dhoibh  min- 
istreileachd  a  dheanamh  dhoibh-san  sna 
nithibh  a  bhuineas  do  'n  choluinn. 

28  Uime  sin  air  dhomh  so  a  chrìoch- 
nachadh,  agus  an  uair  a  sheulaicheas  mi 
an  toradh  so  dhoibh,  gabhaidh  mi  do  'ur 
taobh-sa  do  'n  Spàìnn. 

29  Agus  a  ta  fhios  agam,  air  dhomh 
teachd  do  'ur  n-ionnsuidh-sa,  gu  'n  tig  mi 
ann  an  lànachd  beannachaidh  soisgeil 
Chriosd. 

30  A  nis  guidheam  oirbh,  a  bhràithre, 
air  sgàth  an  Tighearna  Iosa  Criosd,  agus 
air  son  gràidh  an  Spioraid,  gu  'n  dean  sibh 
gleachda  maille  rium-sa  ann  an  urnuigh- 
ibh  air  mo  shon  ri  Dia ; 

31  Chum  gu  saorar  mi  uatha-san  nach 
'eil  a'  creidsinn  ann  an  Iudea  ;  agus  chum 
gu  'm  bi  mo  slieirbhis  air  son  Ierusaleim, 
taitneach  do  na  naomhaibh  : 

32  Chum  gu  'n  tig  mi  do  *ur  n-ionn- 
suidh-sa  le  h-aoibhneas  tre  thoil  Dè,  agus 
gu  faigh  mi  suaimhneas  maille  ribh. 

33  A  nis  gu  robh  Dia  na  slthe  maille 
ribh  uile.  Amen. 

CAIB.  XVI. 

THA  mi  ag  earbadh  ribh  Phebe  ar  piuth- 
ar,  a  ta  'na  searbhanta  do  'n  eaglais  a 
tha  ann  an  Cenchrea  : 

2  Chum  gu  'n  gabh  sihh  rithe  anns  an 
Tighearn,  mar  is  cubhaidh  do  naomhaibh, 
agus  gu  'n  dean  sibh  còmlinadh  rithe  anns 
gach  gnothuch  anns  am  bi  feum  aice 
oirbh  :  oir  rinn  i  fèin  còmhnadh  ri  mòran, 
agus  rium-sa  mar  an  ceudna. 

3  Cuiribh  fàilte  air  Priscila  agus  Acuila 
mo  chomh-oibrichean  ann  an  Iosa  Criosd  : 

4  ( Muinntir  a  leag  sìos  am  muineal  fèin 
air  son  m'  anama-sa :  d'  am  bheil  a'  toirt 
buidheachais  cha  'n  e  mhàin  mise,  ach 
mar  an  ceudna  eaglaisean  nan  Cinneach 
uile.) 

5  Mar  an  ceudna  cuiribh  fàilte  air  an 
eàglais  a  tha  'nan  tigh-san.  Cuiribh  fàilte 
air  Epenetus  a's  ionmhuinnleam-sa,  neach 
is  e  ceud  thoradh  Achaia  do  Chriosd. 

6  Cuiribh  fàilte  air  Muire,  a  rinn  saoth- 
air  mhòr  air  ar  son-ne. 

7  Cuiribh  fàilte  air  Andronicus  agus 
Iunias  mo  luchd-dàimh  agus  mo  chomh- 
phrìosanaich,  a  tha  cliuiteach  am  measg 
nan  abstol,  agus  a  bha  anu  an  Criosd 
romham-sa. 

8  Cuiribh  fàilte  air  Amplias  a  's  ionmh- 
uinn  leam-sa  san  Tighearn. 

9  Cuiribh  fàilte  air  Urbanus  ar  comh- 


oibriche  ann  an  Criosd,  agus  air  Stachis 
fear  mo  ghràidh-sa. 

10  Cuiribh  fàilte  air  Apelle3  a  tha 
dearbhta  ann  an  Criosd.  Cuiribh  fàilte 
orra-san  a  tha  do  theaghlach  Aristobuluis 

11  Cuiribh  fàilte  air  Herodion  mo  char- 
aid.  Cuiribh  fàilte  orra-san  do  theaghlach 
Narcisuis,  a  tha  san  Tighearn. 

12  Cuiribh  fàilte  air  Triphena  agus  Tri 
phòsa,  mnài  a  tha   saoithreachadh  san 
fighearn.    Cuiribh  fàilte  air  Persis 
ionmhuinn  leam,  bean  a  shaothraich  gu 
mòr  anns  an  Ti?hearn. 

13  Cuiribh  fàilte  air  Rufus  a  tha  taghta 
san  Tighearn,  agus  air  a  mhàthair  agus 
mo  mhàthair-sa. 

14  Cuiribh  fàilte  air  Asincritus,  Phlegon 
Hermas,  Patrobas,  Hermes,  agus  air  na 
bràithribh  a  tha  maille  riu. 

15  Cuiribh  fàilte  air  Philologus,  agus 
Iulia,  air  Nereus,  agus  a  phiuthar,  ag^us 
Olimpas,  agus  na  naoimh  uile  a  tha  maille 
riu. 

16  Cuirihh  fàilte  air  a  chèile  le  pòig 
naoimh.  Tha  eaglaisean  Chriosd  a'  cur 
fàilte  oirbh. 

17  A  nis  guidheam  oirbh,  a  bhràithre, 
comharaichibh  iadsan  a  tha  togail  roinnean 
agus  a'  toirt  oilbheim,  an  aghaidh  an  teag- 
aisg  a  dh'  fhòghluim  sibh  ;  agus  seachnaibh 
iad. 

18  Oir  c.ha'n  'eil  an  leithide  so  a'  deanamh 
seirbhis  do  'ur  Tighearn  Iosa  Criosd,  ach 
d'  am  broinn  fèin  ;  agus  a  ta  iad  le  briatli- 
raibh  mìlse  agus  le  miodal  a'  mealladh 
cridheacha  na  muinntir  sin  a  ta  neo-lochd- 
ach. 

19  Oir  a  ta  bhur  n-ùmhlachd-sa  air 
teachd  chum  nan  uile  dhaoine.  Uime  sin 
a  ta  mise  a'  deanamh  gairdeachais  do  'ui 
taobh-sa:  gidheadh  b'  àill  leam  sibhse  bhi 
glic  c  huin  a'  mhaith,  ach  aon-fhillte  thaobh 
an  uilc. 

20  Agus  bruthaidh  Dia  na  sìthe  Satan 
fo  'ur  cosaibh  gu.  h-aithghearr.  Gràs  ai 
Tighearna  losa  Criosd  gu  robh  maille  ribh 
Amen. 

21  Tha  Timoteus  mo  chomh-oibriche  a 
cur  fàilte  oirbh,  agus  Lucius  agus  Iasor 
agus  Sosipater,  mo  luchd-dàimhe. 

22  Tha  mise  Tertius,  a  sgrìobh  an  litii 
so,  a'  cur  fàilte  oirbh  san  Tighearn. 

23  Tha  Gaius,  a  tha  toirt  aoidheacht 
dhomh-sa  agus  do  'n  eaglais  uile,  a'  cui 
fàilte  oirbh.  Tha  Erastus  stiùbhard  a 
bhaile  a'  cur  fàilte  oirbh,  agus  Cuartu 
bràthair. 

24  Gràs  ar  Tighearna  Iosa  Criosd  gu  robl 
maille  ribh  uile.  Amen. 

25  A  nis  dhasan  a  tha  comasach  air  sibhs' 
a  dhaingneachadh  a  rèir  mo  shoisgeil-sa 
agus  searmonachaidh  Iosa  Criosd,  (a  rèi 
foillseachaidh  an  rùin- lìomhair,  a  bha  an 
folach  o  thoiseach  an  domhain, 

26  Ach  a  dh'  fhoillsicheadh  a  nis,  ag 
tre  sgriobtuiribh  nam  fàidhean,   a  r 
àithne  an  Dè  bhith-bhuain,  a  tha  air 
dheanamh  aithnichte  do  na  h-uile  chinnicl 
chum  ùmhlachd  a'  chreidimh.) 

27  Do  Dhia  a  tha  mhàin  glic,  gu  rob 
glòir  tre  Iosa  Criosd  gu  siorruidh.  Amen 


H7 


CEUD  LITIR  AN  ABSTOIL  PHOIL 

CHUM  NAN 

CORINTIANACH. 


CAIB.  I. 

POL  a  ghairmeadli  gu  bhi  'na  abstol  do 
Iosa  Criosd,  tre  thoil  Dè,  agus  Sos- 
tenes  ar  bràthair, 

2  Chuiu  eaglais  Dè,  a  ta  ann  an  Corint- 
us,  chum  na  dream  a  tiia  air  an  naomh- 
achadh  ann  au  Iosa  Criosd,  air  an  gairm 
gu  bhi  'nan  naoimh,  maille  riusan  uile  a 
tha  gairm  air  ainm  ar  Tighearna  Iosa 
Criosd  anns  gach  àit,  an  Tighearna-san, 
agus  ar  Tighearna-ne : 

3  Grùs  dhuibh-sa,  agus  sìth  o  Dhia  ar  n- 
Athair,  agus  o  'n  Tighearn  Iosa  Criosd. 

4  Tlia  ìni  toirt  buidheacltais  do  m'  Dhia 
aghuàth  do  'ur  taobh-sa,  air  son  gràis  Dhèa 
thugadh  dhuibhse  ann  an  Iosa  Ciìosd: 

5  Air  son  gu  'n  d'  rinneadh  saoibhir  leis- 
san  sibh  auns  gach  uile  ni,  anns  gach  ùr- 
labhradh,  agus  anns  gach  eòlas  : 

6  A  rèir  mar  a  dhaingnicheadh  fianuis 
Chriosd  auuaibh : 

7  Ionnus  nach  'eil  sibh  an  dèidh-làimh 
ann  an  tiodhlac  sam  bitli ;  a'  feitheamh  ri 
foillsenchadh  ar  Tighearna  Iosa  Criosd, 

8  Neach  mar  an  ceudna  a  dhain°fnieh- 
eas  sibh  gus  a'  chrìch,  chum  gu  'm  bi  sibh 
neo-lochdach  anu  an  là  ar  Tighearna  losa 
Criosd. 

9  Tha  Dia  firinneach,  leis  an  do  ghairm- 
eadh  sibh  chum  comh-chomuinn  a  mhic 
losa  Criosd  ar  Tighearna. 

10  A  nis  guidheam  oirbh,  a  bhràithre, 
tre  ainm  ar  Tighearna  Iosa  Criosd,  gu  'n 
labhair  sibli  uile  an  t-aon  ni,  agus  nach  bi 
roinuean  'nur  measg ;  ach  gu  'm  bi  sibh 
ceangailte  r'  a  chèile  gu  diongmhalta  ann 
an  aon  inntinn,  agus  ann  an  aon  bharail. 

11  Oir  nochdadh  dhomh-sa,  a  bhràithre, 
mar  timchioll-sa,  leo-san  a  tha  do  tlieagh- 
làch  Chloe,  gu  blieil  comh-stri  'nur  measg. 

12  A  nis  a  ta  mi  ag  ràdh  so,  f,ru  'n  abair 
gach  aon  agaibh,  Is  le  Pòl  mise ;  agus  is 
Fe  Apollos  mise  ;  agus  is  le  Cephas  mise ; 
agus  is  le  Criosd  mise. 

13  Am  bheil  Criosd  air  a  roinn  ?  An  e 
Pòl  a  cheusadh  air  bhur  son?  no  an  ann 
an  ainm  Phòil  a  bhaisteadh  sibh  ? 

14  Tha  mi  toirt  buidheachais  do  Dhia, 
nach  do  bhaist  mi  aon  agaibh,  ach  Crispus 
agus  Gaius : 

15  Air  eagal  gu  'n  abradh  neach,  gu  'n  do 
bhaist  mi  a'  m'  ainm  fèin. 

16  Agus  bhaist  mi  mar  an  ceudna  teagh- 
lach  Stephanais :  a  thuilleadh  air  so,  cha  'n 
fhios  domh  an  do  bhaist  mi  aon  neach  eile. 

17  Oir  cha  do  chuir  Criosd  mi  a  bhaist- 
eadh,  ach  a  shearmonachadh  an  t-soisgeil ; 
cha  'n  ann  an  gliocas  focail,  chum  nach 
cuirteadh  crann-ceusaidh  Chriosd  an  neo- 
bhrìgh. 

18  Oir  a  ta  searmonachadh  a*  chroinn- 


cheusaidh  'na  amaideachd  dhoibh-san  a 
chaillear;  ach  dhuinne  a  shaorar,  is  e 
cumhachd  Dhè  e. 

19  Oir  a  ta  e  sgrìobhta,  Sgriosaidh  rni 
gliocas  nan  daoine  glice,  agus  cuiridh  ini 
air  cùl  tuigse  nan  daoine  tuigseach. 

20  C'  àit  am  bheil  an  duine  glic  ?  c'  àit 
am  bheil  an  sgrìobhaiche  ?  c'  àit  am  bheil 
deasboiran  t-saoghail  so?  Nach  do  riim 
Dia  gliocas  an  t-saoghail  so  amaideach  ? 

21  Oir  an  uair,  anu  an  gliocas  Dè,  nacli 
b'  aithne  do  'n  t-saoghal,  tre  ghliocas,  Dia, 
bu  toil  le  Dia  le  amaideachd  ant-searmon- 
achaidh  iadsan  a  thearnadh  a  ta  creidshm. 

22  Oir  a  ta  na  h-Iudhaich  ag  iarraidh 
comhara,  agus  a  ta  na  Greugaich  a'  sir- 
eadh  gliocais  : 

23  Ach  a  ta  sinne  a'  searmonachadh 
Chriosd  air  a  cheusadh,  'na  cheap-tuislidh 
do  na  h-ludhaich,  agus  do  na  Greugaich 
'na  amaideachd ; 

24  Ach  dhoibh-san  a  ta  air  an  gairm, 
araon  Iudhaich  agus  Greugaich,  Criosd 
cumhachd  Dhè,  agus  gliocas  Dhè  : 

25  Do  bhrìgh  gur  glice  amaideachd  Dhè 
na  daoine,  agus  gur  treise  anmhuinneachd 
Dhè  na  daoiue. 

26  Oir  chi  sibh  fein  bhur  gairm,  a 
bhràithre,  nach  iomadh  iad  a  ta  glic  a 
tliaobh  na  feòla,  nach  iomadh  cumhachd- 
ach,  nach  iomadh  uasal  a  ta  air  an  gairm : 

27  Ach  ròghnuich  Dia  nithe  amaideach 
an  t-saoghail  so,  chum  gu  'n  cuireadh  e 
nàire  air  na  daoinibh  glice;  agus  rògli- 
nuich  Dia  nithe  anmhunn  an  t-saoghail, 
chum  gu  'n  cuireadh  e  gu  nàire  na  nithe 
cumhachdach  ; 

28  Agus  nithe  an-uasal  an  t-saoghail, 
agus  nithe  tarcuiseach  ròghnuich  Dia,  ag- 
us  na  nithe  nach  'eil  ann,  chum  gu  n 
cuireadh  e  na  nithe  a  ta  ann,  an  neo- 
bhrìgh : 

29  Ionnus  nach  deanadh  feòil  sam  bith 
uaill  'na  fhianuis. 

30  Ach  uaithe-san  a  ta  sibhse  ann  an 
losa  Criosd,  neach  a  rinneadh  dhuinne  le 
Dia  'na  ghliocas,  'na  fhìreantachd,  'na 
naomhachd,  agus  'na  shaorsa  : 

31  Ionnus,  a  rèir  mar  a  ta  e  sgrìobhta, 
An  tì  a  ni  uaill,  deanadh  e  uaill  anns  an 
Tighearn. 

CAIB.  Iì. 

AGUS  an  uair  a  thàinig  mise  do  "ur 
n-ionnsuidh-sa,  a  bhràithre,  cha  b' 
ann  le  òirdheirceas  cainnte,  no  gliocais,  a 
thàinig  mi,  a'  cur  an  cèill  duibh  teisteis 
Dhè. 

2  Oir  chuir  mi  romhan  gun  eòlas  a 
ghabhail  air  ni  sam  bith  'nur  measg,  acik 
air  Iosa  Criosd,  agus  esan  air  a  cheusadh. 

3  Agus  bha  mi  'nur  measg  ann  an  an- 
mhuinneachd,  agus  ann  an  eagal,  agus  am 
mòr-chrith. 

4  Agus  cha  robh  m'  fhocal  agus  rao 
shearmonachadli  ann  am  briathraibh 
mìlse  gliocais  dhaoine,  ach  ann  an  làn- 
dearbhadh  an  Spioraid,  agus  a'  cliumh- 
achd : 

5  Chum  gu  'm  biodh  bhur  creidimh-sa 
cha  'u  ann  an  gliocas  dhaoine,  ach  an  cumh- 
achd  Dhè. 

6  Ach  gidheadh  tha  sinn  a'  labhairt 
gliocais  am  measg  nan  daoine  iomlan  :  ach 
cha  'n  e  gliocas  an  t-saoghail  so,  no  uaclid- 
arana  an  t-saoghail  so,  a  thèid  an  neo- 
bhrìgh  : 

7  Ach  tha  sinn  a'  labhairt  gliocais  Dè 
ann  an  rùn-dìomhair,  a'  ghliocais  sin  a  bha 
folaichte,  a  dh'  orduich  Dia  roimh  an  t- 
saoghal  chum  ar  glòir-ne  : 

8  An  gliocas  nach  b'  aithne  do  aon  neach 
do  uachdaranaibh  an  t-saoghail  so :  oir 
nam  b'  aithne  dhoibh  e,  cha  cheusadh  iad 
Tighearn  na  glòire. 

9  Ach  a  rèir  mar  a  ta  e  sgrìobhta,  Cha  'n 
fhaca  sùil,  agus  cha  chuala  cluas,  agus  cha 
d'  thàinig  ann  an  cridhe  duine,  na  nithe  a 
dh'  ulluich  Dia  dhoibh-san  aig  am  bheil 
gràdh  dha. 

10  Ach  dh'  fhoillsich  Dia  dhuinne  iad  le 
a  Spiorad  fèin  :  oir  tha  an  Spiorad  a'  rann- 
sachadh  nan  uile  nithe,  eadhon,  nithe 
doimhne  Dhè. 

11  Oir  cò  an  duine  d'  an  aithne  nithe 
duine,  ach  do  spiorad  an  duine  a  ta  ann  ? 
mar  sin  cha  'n  'eil  fios  aig  neach  sam  bith 
air  nithibh  Dhè,  ach  aig  Spiorad  Dhè. 

12  A  nis  fhuair  sinne,  cha  'n  e  spiorad  an 
t-saoghail,  ach  an  Spiorad  a  ta  o  Dhia; 
chum  gu  'm  biodh  aithne  againn  air  na 
nithibh  sin  a  thugadh  dhuinn  gu  saor  o 
Dhia. 

13  Nithe  mar  an  ceudna  a  ta  sinn  a' 
labhairt,  cha  'n  ann  am  briathraibh  a 
theagaisgeas  gliocas  dhaoine,  ach  am 
briathraibh  a  theagaisgeas  an  Spiorad 
naomh ;  a'  coimhmeas  nithe  spioradail  ri 
nithibh  spioradail. 

14  Ach  cha  ghabh  an  duine  nàdurra  ri 
nithibh  Spioraid  Dè :  oir  is  amaideachd 
leis  iad ;  agus  cha  'n  'eil  e  'n  comas  da  eòl- 
as  a  ghabhail  orra,  do  bhrìgh  gur  ann  air 
mhodh  spioradail  a  thuigear  iad. 

15  Ach  bheir  an  duine  spioradail  breth 
air  na  h-uile  nithibh,  gidheadh  cha  'n  'eil 
e  fèin  fo  bhreth  duine  sam  bith. 

16  Oir  cò  d'  am  b'  aithne  inntinn  an 
Tighearn,  agus  a  theagaìsgeas  e  ?  ach  tha 
inntinn  Chriosd  againne. 

CATB.  III. 

AGUS,  a  bhràithre,  cha  'n  fheudainn-sa 
labhairt  ribhse  mar  ri  daoinibh  spior- 
adail,  ach  mar  ri  daoinibh  feòlmhor,  amh- 
uil  ri  naoidheanaibh  ann  au  Criosd. 

2  Bheathaich  mi  le  bainne  sibh,  agus 
cha  'n  ann  le  biadh  :  oir  fathast  cha  b'  urr- 
ainn  sibh  a  ghabhail,  agus  a  nis  fèin  cha  'n 
urrainn  sibh. 

3  Oir  a  ta  sibh  fathast  feòlmhor:  oir  a 
thaobh  gu  bheil  farmad  'nur  measg,  agus 
strì,  agus  aimhrèite,  nach  'eil  sibh  feòl- 
jnhor,  agus  ag  imeachd  mar  dhaoiue  ? 


4  Oir  an  uair  a  ta  neach  ag  ràdh,  Is  le 
Pòl  mise ;  agus  neach  eile,  ìs  le  Apollos 
mise  ;  nach  'eil  sibh  feòlmhor  ? 

5  Cò  e  ma  seadh  Pòl,  agus  cò  e  Apollos, 
ach  ministeirean  tre  'n  do  chreid  sihh, 
eadhon  mar  a  tliug  an  Tighearn  do  gach 
aon  ? 

6  Shuidhicli  mise,  dh'  uisgich  Apollos : 
ach  'se  Dia  a  thug  am  fàs. 

7  Uime  sin  ma  seadh,  cha  'n  'eil  anns  an 
tì  a  shuidhieheas  no  anns  an  tì  a  dh'  uisg- 
icheas,  brìgh  sam  bith ;  ach  ann  an  Dia  a 
ta  toirt  an  fhàis. 

8  An  tì  a  shuidhicheas,  agus  an  tì  a 
dh'  uisgicheas,  is  aon  iad  :  agus  gheibh 
gach  aon  a  dhuais  fèin,  a  rèir  a  shaothair 
fèin. 

9  Oir  is  comh-luchd-oibre  do  Dhia 
sinne :  is  sibhse  treabhachas  Dhè,  is  sibh 
aitreabh  Dliè. 

10  A  reir  gràis  Dè  a  thugadh  dhomh-sa, 
mar  f  hear-togail  aitreahh  glic  leag  mi  am 
hunait,  agus  a  ta  neach  eile  a'  togail  air, 
ach  thugadh  gach  neach  an  aire  cionnus  a 
thogas  e  air. 

11  Oir  bunait  eile  cha'n  urrainn  duine 
sam  bith  a  leagadh,  ach  am  bunait  a  leag- 
adh  a  cheana,  eadhon  Iosa  Criosd. 

12  A  nis  ma  thogas  neach  air  a'  bhun- 
ait  so,  òr,  airgiod,  clacha  luachmhor,  fiodh, 
feur,  connlach ; 

13  Nìthear  obair  gach  aoin  duine  follais- 
each  :  oir  nochdaidh  an  lài.  do  bhrìgh  gu  'm 
foillsichear  i  le  teine  ;  agus  dearbhaidh  an 
teine  obair  gach  aoin,  ciod  is  gnè  dh'  i. 

14  Ma  dh'  fhanas  obair  neach  sam  bith 
a  thog  e  air,  gheibh  e  duais. 

15  Ma  loisgear  obair  neach  sam  bith, 
fuilgidh  e  cafi:  ach  saorar  e  fèin  ;  gidh- 
eadh  mar  tre  theine. 

16  Nach  'eil  fhios  agaibh  gur  sibh  team- 
pull  Dè,  agus  gu  blieil  Spiorad  Dè  'na 
chòmhnuidh  annaibh  ? 

17  Ma  thruailleas  neach  air  bith  team- 
pull  Dhè,  sgriosaidh  Dia  an  tì  sin :  oir  a  ta 
teampull  Dhè  naomh,  agus  is  sibhse 
e. 

18  Na  mealladh  neach  air  bith  e  fèin  i 
ma  shaoileas  neach  air  bitli  'nur  measg  e 
fèin  bhi  glic  san  t-saoghal  so,  biodh  e  'na 
amadan,  chum  gu  'm  bi  e  glic. 

19  Oiris  amaideachd  aig  Dia  gliocas  an 
t-saoghail  so :  oir  a  ta  e  sgrìobhta,  Glac- 
aidh  e  na  daoine  glice  'nan  innleachdaibh 
fèin. 

20  Agus  a  rìs,  Is  aithne  do  'n  Tighearn 
smuainte  nan  daoine  glice,  gur  dìomhain 
iad. 

21  Uime  sin  na  deanadh  neach  air  bith 
uaill  à  daoinibh :  oir  is  leibhse  na  h-uile 
nithe : 

22  Ma  's  e  Pòl,  no  Apollos,  no  Cephas, 
no  an  saoghal,  no  beatha,  no  bàs,  no  nithe 
a  ta  làthair,  no  nithe  a  ta  ri  teachd ;  is 
leibhse  iad  uile ; 

23  Agus  is  le  Criosd  sibhse ;  agus  is  le 
Dia  Criosd. 

CAIB.  IV. 

BIODH  a  sharahuil  so  do  mheas  aig 
duine  dhinne,  mar  mhinisteiribh 
Chriosd,  agus  mar  stiùbhardaibh  rùna- 
dìomhair  Dhè. 


CAIB.  V. 

2  Os  bàrr  iarrar  ann  an  stiùbhardaibh, 
gu  taighear  neach  dìleas. 

3  Ach  agam-sa  is  ro-bheag  an  ni  gu  'n 
tugtadh  breth  orrn  leibhse,  nole  breithean- 
as  duine  :  seadli,  cha  'n  'eil  mi  toirt  breth 
orm  fèin. 

4  Oir  cha  'n  fhios  domh  ni  sam  bith  do 
m'  thaobh  fèin  ;  gidheadh  cha  'n  'eil  mi  le 
so  air  m'  flùreanachadh  :  ach  is  e  an  Tigh- 
earn  an  Tì  a  bheir  breth  orm. 

5  Uime  sin  na  tugaibh  breth  air  ni  sam 
bith  roimh  an  àm,  gus  an  tig  an  Tighearn, 
neach  faraon  a  bheir  gu  soilleireachd  nithe 
folaichte  an  dorchadais,  agus  a  dh'  fhoill- 
sicheas  comhairlean  nan  cridheachan  :  ag- 
us  an  sin  gheibh  gach  neach  cliu  o  Dhia. 

6  Agus,"a  bhràithre,  ghabh  mi  na  nithe 
so  a'  m'  ionnsuidh  fèin,  agus  a  dh'ionnsuidh 
Apollois  ann  an  sainhladh,  air  bhur  sousa  ; 
chum  gu  fòghluinadh  sibh  uainne,  gun 
hharail  a  bhi  agaibh  air  daoinibh  os  ceann 
na  bheil  sgrìobhta,  chuni  nach  biodh  a  h- 

|  aon  agaibh  air  a  shèideadh  suas  air  son 
aoin  duine  an  aghaidh  duine  eile. 

7  Oir  cò  tha  deanamh  eadar-dhealach- 
aidh  ortsa  o  ncach  eile  f  Agus  ciod  e  a  ta 
agad  nach  d'  fhuair  thu  ?  a  nis  ma  fhuair 
thu  e,  c'  ar  sou  a  ta  thu  deanamh  uaiJl  mar 
nach  faigheadh  tu  e  ? 

8  A  nis  tha  sibh  sàitheach,  a  nis  rinn- 
eadh  saoibhir  sibh,  rìoghaich  sibh  as  ar 
n-euginhais-ne  :  Agus  bu  mhiann  leam 
gu  'm  bu  rìghre  sibh,  chum  gu  'm  biodh- 
maid-ne  'nar  rìghribh  maille  ribh. 

9  Oir  is  i  mo  bharail  gu  'n  do  chuir  Dia 
sinne  na  h-abstoil  a  mach  mu  dheireadh, 
mar  dliream  a  ta  air  an  orduchadh  chum 
bàis.  Oir  rinneadh  sinn  'nar  ball-amhairc 
do  'n  t-saoghal,  agus  do  ainglibh,  agus  do 
dhaoinihh. 

10  Is  amadain  sinne  air  son  Chriosd,  ach 
a  ta  sibhse  glic  ann  an  Criosd  :  tha  sinne 
lag,  ach  a  ta  sibhse  làidir  :  a  ta  sibhse  ann 
an  urram,  ach  siune  ann  an  eas-urram. 

11  Gus  an  uair  so  fèin,  tha  sinn  araon 
ocrach,  agus  ìotmhor,  agus  lomnochd,  agus 
air  ar  bualadh  le  dornaibh,  agus  gun  aon 

,  àite-còmhnuidh  seasmhach  againn ; 

12  Agus  ri  saothair,  ag  oibreachadh  le 
ar  làmhaibh  fèin  :  Air  fulang  ana-cainnt 
dhuinn,  tha  sinn  a'  beannachadh :  'nuair 
a  gheur-leanar  sinn  tha  sinn  'ga  fhulang  : 
.  13  Air  faghail  toibheim  dhuinn,  tha  sinn 
a'  guidhe  :  rinneadh  sinn  mar  shalachar  an 
t-saoghail,  mar  anabas  nan  uile  nithe  gus 
an  là  'n  diugh  : 

14  Cha  'n  'eil  mi  a'  sgrìobhadh  nan  nithe 
so  a  cliur  nàire  oirbh,  ach  mar  mo  chloinn 
ghràdhaich  a  ta  mi  'gur  comhairleachadh. 

15  Oir  ged  bhi  deich  mìle  luchd-teagaisg 
|  agaibh  ann  an  Criosd,  gidheadh  cha  'n  'eil 
|  -agaibh  mòran  aithriche  :  oir  ann  an  Iosa 
i  Criosd,  ghin  mise  sibh  troimh  an  t-sois- 

geul. 

16  Uime  sin  guidheam  oirbh,  bithibh 
'nur  luchd-leanmhuinn  ormsa. 

17  Chum  na  criche  so  chuir  mi  Timoteus 
do  'ur  n-ionnsuidh,  neach  a  ta  'na  mhac 
gràdhach  dhomh,  agus  dìleas  san  Tigbear- 
na,  neach  a  chuireas  an  cuimhne  dhuibh 
mo  shlighean-sa  a  ta  ann  an  Criosd,  a  rèir 
mar  a  ta  mi  teagasg  anns  gach  àit  anns  gach 
eaglais. 


18  A  nis  a  ta  cuid  air  an  sèideadh  suas, 
mar  nach  tiginn  do  ur  n-ionnsuidh. 

19  Gidheadh  thig  mi  do  'ur  n-ionnsuidh 
gu  h-aithghearr,  ma  's  toil  leis  an  Tighearn, 
agus  bithidh  fios  agam,  cha  'n  ann  air  cainnt 
na  muinntir  a  ta  air  an  sèideadh  suas,  ach 
air  an  cumhachd. 

20  Oir  cha  'n  ann  am  focal  a  ta  rìoghachd 
Dhè,  ach  ann  an  cumhachd. 

21  Ciod  is  àill  leibh  ?  An  tig  mi  do  'ur 
n-ionnsuidh  le  slait,  no  ann  an  gràdh,  agus 
ann  an  spiorad  na  macantachd  ? 

CAIB.  V. 

THA  e  air  aithris  gucoitchionnf  u  bheil 
neòghloine  'nur  measg,  agus  a  leithid 
sin  do  neòghloine,  nach  'eiì  uiread  as  air 
ainmeachadh  am  measg  nan  Cinneach, 
gu  'm  biodh  aig  neach  bean  'athar. 

2  Agus  a  ta  sibh  air  bhur  sèideadh  suas, 
agus  cha  d'  rinn  sibh  bròn  mar  bu  chòir. 
chum  gu  tugtadh  air  falbh  uaibh  am  fear 
a  rinn  an  gniomh  so. 

3  Oir  gu  deimhin  air  dhomh-sa  bhi  uaibh 
an  corp,  ach  a  làthair  agaibh  an  spiorad, 
thug  mi  breth  cheana,  mar  gu  bithinn 
a  làthair,  air  an  neach  a  rinn  so  mar 
so ; 

4  An  ainm  ar  Tighearna  Iosa  Criosd,  air 
dhuibhse,  agus  do  m'  spiorad-sa  bhi  cruinn 
an  ceann  a  chèile,  maille  ri  cumhachd  ar 
Tighearna  Iosa  Criosd, 

5  A  shamhuil  so  do  dhuine  a  thoirtthair- 
is  do  Shatan  chum  sgrios  na  feòla,  chum 
gu  'm  bi  an  spiorad  air  a  shaoradh  ann  an 
là  an  Tighearna  Iosa. 

6  Cha  'n  'eil  bhur  n-uaill  maith  :  nach 
'eii  fhios  agaibh  gu  'n  goirtich  beagan  do 
thaois  ghoirt  am  meall  uile  ? 

7  Glanaibh  a  mach  uime  sin  ant-seann 
thaois  ghoirt,  chum  gu  'm  bi  sibh  'nur 
meall  nuadh,  mar  a  ta  sibh  neo-ghoirtichte. 
Oir  a  ta  eadhon  Criosd  ar  n-uan  càisge  air 
ìobradh  air  ar  son. 

8  Uime  sin  cumamaid  an  fhèill,na  b'  ann 
le  seann  thaois  ghoirt,  no  le  taois  ghoirt 
a'  mhì-ruin  agus  an  uilc  ;  ach  le  aran 
neo-ghoirtichte  an  treibhdhireis  agus  na 
firinn. 

9  Sgrìobh  mi  do  'ur  n-ionnsuidh  ann  an 
litir,  gun  chomhluadar  a  bhi  agaibh  ri 
luchd-neòghloine. 

10  Gidheadh  cha  'n  ann  gu  h-uile  ri  luchd- 
neòghloine  an  t-saoghail  so,  no  ri  luchd- 
sainnt,  no  luchd-foireigne,  no  luchd-ìodh- 
ol-aoraidh  ;  oir  an  sin  b'  èigin  duibh  dol  a 
mach  as  an  t-saoghal. 

11  Ach  a  uis  sgrìobh  mi  do  'ur  n-ionii- 
suidh,  gun  chomliluadar  a  ghleidheadh, 
ma  ta  neach  air  bith  ris  an  abrar  bràthair 
'na  fhear-neòghloine,  no  sanntach,  no  'na 
fhear-ìodhol-aoraidh,  no  'na  fhear-aua- 
cainnt,  no  'na  mhisgeir,  no  'na  fhear-foir- 
eigne,  maille  r'  a  leithid  so  do  dhuine  gun 
uiread  as  biadh  itheadh. 

12  Oir  ciod  e  mo  ghnothuch-sa  breth  a 
thoirt  orra-san  a  ta  am  muigh  ?  uacli  'eil 
sibhse  a'  toirt  breth  air  an  dream  a  ta 
stigh  ? 

13  Ach  a  ta  Dia  a'  toirt  breth  orra-san  a 
ta  an  leth  muigh.  Uime  sin  cuiribh  air 
falbh  an  droch  dhuine  sin  as  bhur  meadhou 
fèin. 

CAIB.  VI. 

AM  blieil  achridhe  aig  aon  neach  agaibh, 
aig  am  bheil  cùis  an  aghaidh  duine 
eile,  dol  fo  bhreitheanas  nan  daoine  eucor- 
ach,  agus  cha  'n  ann  fo  bhreitheanas  nan 
naomh  ? 

2  Nach  'eil  fhios  agaibh  gu  'n  toir  na 
naoirah  breth  air  an  t-saoghal  ?  agus  ma 
bheirear  breth  air  an  t-saoghal  leiblise,  an 
e  nach  fiu  sibh  bhi  'nur  breitlribh  air  na 
cùisibh  a  's  lugha  ? 

3  Nach  'eil  fhios  agaibh  gu  'n  toir  sinne 
breth  air  ainglibh  ?  cia  mò  na  sin  air  nith- 
ibh  a  bhuineas  do  'n  bheatha  so  ? 

4  Uime  sin  ma  tha  breitheanais  agaibh 
mu  thimchioll  nan  nithe  sin  a  bhuineas 
do  'n  bheatha  so,  cuiribh  'nan  suidhe  chum 
breitheanais  an  dream  a  's  lugha  meas  anns 
an  eaglais. 

5  Chum  bhur  nàire  tha  mi  a'  labhairt. 
An  ann  mar  sin  nach  'eil  aon  duine  glic 
'nur  measg?  nach  'eil  fiu  a  h-aon  a  's  urr- 
ainn  bretli  a  thoirt  eadar  a  bhràithre  ? 

6  Ach  a  ta  bràthair  a'  dol  gu  lagh  le 
bràthair,  agus  so  an  làthair  nan  ana-creid- 
each. 

7  A  nis  uime  sin  a  ta  gu  cinnteach  lochd 
'nur  measg,  do  bhrìgh  gu  bheil  sibh  a'  dol 
gu  lagh  r'  a  ehèile  :  c  ar  son  nach  fearr  leibh 
eucoir  f hulang  ?  c'  ar  son  nach  fearr  leibh 
calldach  a  ghabhail  ? 

8  Gidheadh  a  ta  sibh  a'  deanamh  eucoir 
^igus  dìobhail,  agus  sin  air  bhur  bràith- 
ritoh  ? 

9  Nach  'eil  fhios  agaibh  nach  sealbhaich 
Juchd-deanarah  na  h-eucorach  rìoghachd 
Dhè  ?  Na  meallar  sibh  :  cha  sealbhaich 
luchd-strìopachais,  no  luchd-ìodhol-aor- 
aidh,  no  luchd-adhaltrannais,  no  luchd- 
macnuis,  no  na  daoine  a  ta  ciontach  do 
neòghloine  mhi-nàdurra, 

10  No  gaduichean,  no  daoine  sanntach, 
no  misgeirean,  no  luchd-ana-cainnt,  no 
luchd-foireigne,  rioghachd  Dhè. 

11  Agus  mar  so  blia  cuid  dibhse  :  ach  a 
ta  sibh  air  bhur  n-ionnlad,  ach  a  ta  sibh 
air  bhur  naomhachadh ;  ach  a  ta  sibh  air 
bhur  fìreanachadh  ann  an  ainm  an  Tigh- 
earna  Iosa,  agus  tre  Spiorad  ar  Dè-ne. 

12  Tha  na  h-uile  nithe  ceaduichte 
dhomh-sa,  ach  cha  'n  eil  na  h-uile  nithe 
iomchuidh  ;  tha  na  h-uile  nithe  ceaduichte 
dhomh,  ach  cha  chuirear  mi  fo  chumhachd 
ni  sam  bith. 

13  Tha  am  biadh  air  son  na  bronn,  agus 
a  bhrù  air  son  a'  bhìdh  :  ach  sgriosaidh 
Dia  faraon  so  agus  sud.  A  nis  cha  'n  ann 
do  neòghloine  a  tha  an  corp,  ach  do  'n 
Tighearn :  agus  an  Tighearn  do  'n  chorp. 

14  Agus  thog  Dia  faraon  an  Tighearn 
suas,  agus  togaidh  e  sinne  suas  tre  a 
chumhachd  fèin  mar  an  ceudna.  , 

15  Nach  'eil  fhios  agaibh,  gur  iad  bhur 
cuirp  buill  Chriosd?  uime  sin  an  gabh 
mise  buill  Chriosd,  agus  an  dean  rai  buill 
strìopaich  dhiubh  ?  Nar  leigeadh  Dia. 

16  An  e  nach  'eil  fios  agaibh,  an  tì  sin  a 
tha  ceangailte  ri  strìopaich,  gur  aon  chorp 
rithe  e  ?  Oir  (a  ta  e  ag  ràdh,)  bithidh  dithis 
'nan  aon  fheòil. 

17  Ach  an  tì  a  tha  ceangailte  ris  an 
Tighearn,  is  aon  Spiorad  ris  e. 

18  Teichibh  o  strìopachas.   Tha  gach 


aon  pheacadh  a  ni  duine  an  leth  muigh 
do  'n  chorp :  ach  an  tì  a  ni  strìopachas, 
tha  e  peacachadh  au  aghaidh  a  chuirp 
fèin. 

19  An  e  nach  'eil  fliios  agaibh  gur  e 
bhur  corp  teampull  an  Spioraid  naoimli  « 
ta  annaibh,  a  ta  agaibh  o  Dhia,  agus  clia 
leibh  fèin  sibh  ? 

20  Oir  cheannachadh  le  luach  sibh  : 
uime  sin  thugaibh  glòir  do  Dhia  le  bhur 
corp,  agus  le  bhur  spiorad,  a  's  le  Dia. 

CAIB.  VII. 

ANIS  a  thaobh  nan  nithe  mu  'n  do 
sgrìobh  sibh  a'  m'  ionnsuidh  :  Is 
maith  do  fhear  gun  bheantuinn  ri  mnaoi. 

2  Gidlieadh,  chum  strìopachas  a  sheach- 
nadh,  biodh  a  bhean  fèin  aig  gach  fear, 
agus  aig  gach  mnaoi  a  fear  fèin. 

3  Thugadh  am  fear  an  deadh-ghean 
dligheach  do  'n  mhnaoi ;  agus  a'  bhean 
mar  an  ceudna  do  'n  fhear. 

4  Cha  'n  'eil  comas  a  cuirp  fèin  aig  a 
mluiaoi,  ach  aig  au  fhear :  agus  mar  an 
ceudna  cha  'n  'eil  comas  a  chuirp  fèin  aig 
an  Ihear,  ach  aig  a'  mhnaoi. 

5  Na  cumaibh  bhur  dlighe  o  chèile,  ach 
le  toil  a  chèile  rè  tamuill,  chum  sibh  fèin 
a  thoirt  do  thrasgadh  agus  do  urnuigh  ; 
agus  thigibh  cuideachd  a  rìs,  chum  nach 
buair  Satan  sibh  air  son  bhur  neo-gheam- 
nuidheachd. 

6  Ach  tha  mi  a'  labhairt  so  mar  ni  cead- 
uichte,  agus  cha  'n  ann  mar  àithne. 

7  Oir  bu  mhiann  leam  gu  'm  biodh  na 
h-uile  dhaoine  mar  mi  fèin  :  gidheadh  a  ta 
a  thiodhlac  fèin  aig  gach  duine  o  Dhia,  aig 
aon  neach  mar  so,  agus  aig  neach  eile  mar 
sud. 

8  Uime  sin  a  ta  mi  ag  ràdh  ris  an  dream 
nach  'eil  pòsda,  agus  ris  na  bantrachaibh, 
Is  maith  dhoibh  ma  dh'  fhanas  iad  eadhon 
mar  a  ta  mise. 

9  Gidheadh  mur  fheudar  leo  iad  fèin  a 
ghleidheadh  geamnuidh,  pòsadh  iad:  oir 
ìs  fearr  pòsadh  na  losgadh. 

10  Agus  dhoibh-san  a  ta  pòsda  tha  mi 
ag  àithneadh,  gidheadh  cha  mhise,  ach  an 
Tighearn,  gun  a'  bhean  a  dhealachadh  r'  a 
fear : 

11  Ach  raa  dhealaicheas  i,  fanadh  i  gun 
phòsadh,  no  biodh  i  rèidh  r'  a  fear:  agus 
na  cuireadh  am  fear  uaith  a  bhean. 

12  Ach  ris  a'  chuid  eile  a  ta  mise  ag 
ràdh,  cha  'n  e  an  Tighearn,  Ma  bhios  aig 
bràthair  sam  bith  bean  ana-creideach,  agus 
gu  bheil  i  toileach  còmhnuidh  a  ghabhail 
maille  ris,  na  cuireadh  e  uaith  i. 

13  Agus  a'  bhean  aig  am  bheil  fear  ana- 
creideach,  agus  gu  bheil  esan  toileach 
còmhnuidh  a  ghabhail  maille  rithe,  na 
cuireadh  i  uaipe  e. 

14  Oir  a  ta  am  fear  ana-creideach  air  a 
naomhachadh  leis  a'  mhnaoi,  agus  a  ta  a' 
bhean  ana-creideach  air  a  naomhachadh 
leis  an  fhear:  no  bhiodh  bhur  clann  ncò- 
ghlan  ;  ach  a  nis  a  ta  iad  naomha. 

15  Ach  ma  dh'  fhalbhas  am  fear  ana- 
creideach,  falbhadh  e.  Cha  'n  'eil  bràthair 
no  piuthar  fo  dhaorsa  'nan  leithidibh  sin 
do  chàsaibh  :  ach  ghairm  Dia  sinne  chum 
sìthe. 

16  Oir  ciod  ara  fios  a  ta  agad-sa,  O 

bhean,  nach  saor  thu  t'  fhear?  no  ciod  am 
fios  a  ta  agad-sa,  O  fhir,  nach  saor  thu  do 
bhean  ? 

17  Ach  a  rèir  mar  a  roinn  Dia  ris  gach 
j  duine,  mar  a  ghairm  au  Tighearn  gach 

aon,  mar  sin  gluaiseadh  e  :  agus  mar  sin  a 
ta  mise  'g-  orduchadh  anns  na  h-eaglaisibh 
uile. 

18  An  do  ghairmeadh  neach  sam  hith 
agus  e  timchioll-ghearrta  ?  na  deanar  e 
neo-thimchioll-ghearrta :  an  do  gliairm- 
eadh  neach  sam  bith  gun  e  bhi  thnchioll- 
ghearrta?  na  timchioll-ghearrar  e. 

19  Cha  'n  'eil  èifeachd  san  timchioll- 
ghearradh,  ag-us  cha  'n  'eil  èifeachd  san 

'  neo-thimchioll-ghearradh,  ach  ann  an 
j  coimhead  àitheanta  Dhè. 

20  Fanadh  gach  aon  anns  a'  ghairm  anns 
an  do  ghairmeadh  e. 

21  An  do  ghairmeadh  thu  a'  d'  sheirbh- 
iseach  ?  na  biodh  suim  agad  dheth ;  ach 
ma  dh'  f  heudas  tu  bhi  saor,  gu  ma  h-e  sin 
do  roghainn. 

22  Oir  au  tì  a  ghairmeadh  san  Tighearn 
'na  sheirbhiseach,  is  duine  saor  an  Tigh- 
earn  e :  mar  an  ceudna  an  tì  a  ghairm- 
eadh  agus  e  saor,  is  e  seirbhiseach  Chriosd 
e. 

23  Cheannachadh  air  luach  'sibh ;  na 
bithibh  'nur  seirbhisich  do  dhaoinibh. 

24  A  bhràithre,  san  staid  anns  an  do 
ghairmeadh  gach  neach,  an  sin  fanadh  e 
maille  ri  Dia. 

25  A  nis  thaobh  òighean,  cha  'n  'eil 
àithne  agam  o  'n  Tighearn :  gidheadh  tha 
mi  toirt  breth,  mar  neach  a  thuair  tròcair 
o  'n  Tighearn  gu  bhi  dìleas. 

26  Tha  mi  a*  meas  uime  sin  gu  bheil  so 
maith  air  son  na  teanntaciid  a  ta  làthair,  a 
ta  mi  ag  ràdh,  gu  bkeil  e  maith  do  dhuine 
bhi  mar  sin. 

27  Am  bheil  thu  ceangailte  ri  mnaoi  ? 
na  iarr  fuasgladh.  Am  bheil  thu  fuasgailte 
o  mhnaoi  ?  na  iarr  bean. 

28  Ach  ma  phòsas  tu,  cha  do  pheacaich 
thu ;  agus  ma  phòsas  òigh,  cha  do  plieac- 
aich  i :  gidheadh,  bithidh  aig  an  leitliidibh 
so  trioblaid  san  fheòil ;  ach  tha  mi  'gur 
caomhnadh. 

29  Ach  a  ta  mi  ag  ràdh  so,  a  bhràithre, 
gu  bheil  an  aimsir  goirid  sna  bheil  ri 
teachd  :  ionnus  faraon  gu  'm  bi  iadsan  aig 
am  bheil  mnài,  mar  nach  biodh  mnài 
aca ; 

30  Agus  iadsan  a  ta  ri  caoidh,  mar  nach 
biodh  iad  ri  caoidh ;  agus  iadsan  a  ta  ri 
gairdeachas,  mar  mhuinutir  nach  'eil  ri 
gairdeachas ;  agus  iadsan  a  ta  ri  ceann- 
achd,  mar  dhaoine  nach  'eil  a'  sealbhach- 
adh: 

31  Agus  iadsan  a  ta  gnàthachadh  an 
t-saoghail  so,  mar  dhream  nach  'eil  'ga 
mhi-ghnàthachadh  ;  oir  thèid  sgiamh  an 
t-saoghail  so  seachad. 

32  Ach  b'  àill  leam  sibhse  bhi  gun  ro- 
chùram.  An  tì  nach  'eil  pòsda,  bithidh 
cùram  nan  nithe  sin  a  bhuineas  do  'n  Tigh- 
earn  air,  cionnus  a  thoilicheas  e  an  Tigh- 
earn : 

33  Ach  an  tì  a  ta  pòsda,  bithidh  cùram 
nithe  an  t-saoghail  air,  cionnus  a  dh'- 
fheudas  e  a  bhean  a  thoileachadh. 

34  Tha  mar  an  ceudna  eadar-dhealach- 


adh  eadar  bean  agus  òigh :  tha  cùram 
oirre-sa  nacli  'eil  pòsda  mu  nithibh  an 
Tighearna,  chum  gu  'm  bi  i  naomh,  faraon 
'na  corp  agus  'na  spiorad  ;  ach  bithidh  cùr- 
am  air  a'  mhnaoi  a  ta  pòsda  mu  nithibh  an 
t-saoghail,  cionnus  a  dh'  f heudas  i  toil  a  iir 
a  dlieanamh. 

35  Agus  so  tha  mi  a'  labhairt  chum 
bhur  tairbhe  fèin  ;  cha 'n  ann  chum  gu 'ii 
cuirinn  ribe  oirbh,  ach  a  chum  an  ni  sin  a 
ta  ciatach,  agus  gu  'm  feitheadh  sibh  air 
an  Tighearn  gun  bhuaireadh. 

36  Ach  ma  shaoileas  duine  sam  bith  gu 
bheil  e  'ga  ghiùlan  fèin  gu  mi-chiataeh 
thaobh  a  mhaighdìn,  ma  chaidh  blàth  a 
h-aimsir  thairis,  agus  gur  còir  a  dheanamh 
mar  sin,  deanadh  e  na  s  àill  leis,  cha  'n  'eil 
e  a'  peacachadh  :  pòsadh  iad. 

37  Gidheadh,  an  tì  sin  a  tha  suidhichte 
gu  daingean  'na  chridhe,  agus  gun  èigin 
sam  bith  air,  ach  aig  am  bheil  cumhachd 
air  a  thoil  fèin,  agus  a  chuir  roimhe  'na 
chridhe  a  mhaighdean  a  choimhead,  tha  e 
a'  deanamh  gu  maith. 

38  Uime  sin  raa  seadh,  a  ta  an  tì  a  bheir 
seachad  am  pòsadh  i,  a'  deanamh  gu 
maith  ;  ach  a  ta  an  tì  nach  toir  ann  am 
pòsadh  i,  a'  deanamh  ni  's  fearr. 

39  Tha  a'  bhean  ceangailte  leis  an  lagh 
rè  na  h-ùine  a  's  beò  d  'a  fear :  ach  ma 
gheibh  a  fear  bàs,  tha  i  saor  gu  pòsadh  ri 
aon  neach  a  's  toil  leatha ;  a  mhàin  anns  an 
Tighearn. 

40  Ach  tha  i  ni  's  sona,  ma  dh'  fhanas  i 
mar  sin,  a  rèir  mo  breth-sa:  agus  is  i 
mo  bharail-sa  gu  bheil  Spiorad  Dhè  ag- 
am. 

CAIB.  VIII. 

ANIS  a  thaobh  nithe  a  dh'  ìobradh  do 
ìodholaibh,  tha  fhios  againn  gu  bheil 
eòlas  againn  uile.  Ataidh  au  t-eòlas  suas, 
ach  bheir  gràdh  fòghlum. 

2  Agus  ma  ta  aon  duine  a'  saoilsinn  gu 
bheil  eòlas  ni  sam  bith  aige,  cha  'n  aithne 
dha  aon  ni  fathast  mar  bu  chòir  dha  aith» 
neachadh. 

3  Ach  ma  tha  gràdh  aig  duine  sam  bith 
do  Dliia,  tha  esan  air  aithneachadh  leis. 

4  Uime  sin,  mu  thimchioll  itheadh  nan 
nithe  sin  a  dh'  ìobradh  do  ìodholaibh,  tha 
fhios  againne  nach  ni  air  domhan  ìodhol, 
agus  nach  'eil  Dia  sam  bith  eiJe  ann  ach  a 
h-aon. 

5  Oir  ged  tha  iad  ann  ris  an  abrar  Dèe, 
ma  's  ann  air  nèamh  no  air  talamh,  (amhuil 
mar  a  ta  ioinadh  Dia,  agus  iomadh  Tigh- 
earn  ann,) 

6  Gidheadh  dhuinne  cha  'n  'eil  ach  aon 
Dia,  an  t- Athair,  o  'm  bheil  na  h-uile  nithe, 
agus  sinne  air  a  shon-san ;  agus  aon  Tigh- 
earn  Iosa  Criosd,  tre  am  bheil  na  h-uile 
nithe,  agus  sinne  trìd-san. 

7  Gidheadh  cha  'n  'eil  an  t-eòlas  so  anns 
na  h-uile  dhaoinibh  :  oir  tha  cuid  le  coguis 
thaobli  an  ìodhoil  gus  an  àm  so,  ag  ith- 
eadh  a'  bhìdh  mar  ni  a  dh'  ìobradh  do 
ìodhol ;  agus  air  d'  an  coguis  a  bhi  an- 
mhunn,  tha  i  air  a  salachadh. 

8  Ach  cha  mhol  biadh  sinn  do  Dhia: 
oir  ma  dh'  itheas  sinn,  cha  'n  fheirrd  sinn 
e ;  ni  mò  mur  ith  sinn,  is  misd  sinn  e. 

9  Ach  thugaibh  an  aire  nach  bi  an 

eomas  so  a  ta  agaibh  air  aon  dòigh  'na 
aolihar  oilbheim  do  'n  dream  a  ta  lag. 

10  Oir  ma  chi  neach  thusa  aig  am  bheil 
eòlas  a'  suidhe  chum  bìdh  ann  an  teampull 
ìodhoil,  nach  neartaichear  coguis  an  tì  sin 
a  ta  lag  chum  na  nithe  sin  a  dh'  ìobradh  do 
ìodholaibh  itheadh  : 

1 1  Agus  tre  t'  eòlas-sa  an  teid  do  bhràth- 
air  lag  am  mugha,  air  son  an  d'  fhuair 
Criosd  bàs  ? 

12  Ach  le  peacachadh  dhuibh  mar  sin  an 
aghaidh  nam  bràithre,  agus  le  an  coguis 
anmhunn  a  lotadh,  tha  sibh  a'  peacachadh 
an  aghaidh  Chriosd. 

13  Uime  sin  ma  bheir  biadh  aobhar  oil- 
bheim  do  m'  bhràthair,  cha  'n  ith  mi  feòil 
a  chaoidh,  chum  nach  toir  mi  aobhar  oil- 
bheim  do  m'  bhràthair. 

CAIB.  IX. 
"VTACH  abstol  mise  ?  nach  'eil  mi  saor  ? 
J       Nach  fhaca  mi  Iosa  Criosd  ar  Tigh- 
earn  ?  nach  sibhse  m'  obair  san  Tighearn  ? 

2  Mur  'eil  mi  a'  m'  abstol  do  dhaoinibh 
eile,  gidheadh  gu  cinnteach  tha  mi  dhuibh- 
se  ;  oir  is  sibhse  seula  m'  abstolachd  anns 
an  Tighearn. 

3  ls  e  so  mo  fhreagradh  do  'n  dream  a 
chuireas  ceisd  orm. 

4  Nach  'eil  againne  comas  itheadh  agus 
òl  ? 

5  Nach  'eil  againne  comas  piuthar, 
bean-phòsda  a  thoirt  leinn  mu  'n  cuairt, 
amhuil  mar  na  h-abstoil  eile,  agus  bràith- 
rean  an  Tighearn,  agus  Cephas  ? 

6  No  am  bheil  mise  agus  Barnabas  a 
mhàin,  gun  chomas  againn  bhi  saor  o  ob- 
air? 

7  Cò  a  thèid  chum  cogaidh  uair  air  bith 
air  a  chostus  fèin  ?  cò  a  shuidhicheas  fìon- 
lios,  agus  nach  ith  d'  a  thoradh  ?  no  cò  a 
bheathaicheas  treud,  agus  nach  blais  do 
bhainne  an  treud  ? 

8  An  ann  mar  dhuinne  a  ta  mi  a'  labh- 
airt  nan  nithe  so  ?  no  nach  abair  an  lagh 
nan  nithe  so  mar  an  ceudna  ? 

9  Oir  a  ta  e  sgrìobhta  ann  an  lagh 
Mhaois,  Na  cuir  ceangal  air  beul  an  daimh 
a  tha  salairt  an  arbhair.  Am  bheil  cùr- 
am  nan  damh  air  Dia  ? 

10  No  nach  ann  gu  h-àraidh  air  ar  son- 
ne  a  ta  e  ag  ràdh  so  ?  gu  deimhin  is  ann 
air  ar  son-ne  tha  e  sgnobhta:  chum  gur 
ann  an  dòchas  is  còir  do  'n  treabhaiche 
treabhadh ;  agus  a  chum  an  neach  a 
bhuaileas  ann  an  dòchas,  gu  'm  bi  e  'na 
fhear  comhpàirt  d'  a  dhòchas. 

11  Ma  chuir  sinne  nithe  spioradail 
dhuibhse,  an  ni  mòr  e  ma  bhuaineas  sinn 
bhur  nithe  feòlmhor-sa? 

12  Ma  tha  muinntir  eile  'nan  luchd- 
comhpàirt  do  'n  chumhachd  so  thairis 
oirbh,  nach  mò  is  còir  dhuinne  bhi  f  Gidh- 
eadh,  cha  do  chuir  sinn  an  cumhachd  so 
an  cleachda ;  ach  a  ta  sinn  a'  fulang  nan 
uile  nithe,  chum  nach  cuireamaid  bacadh 
air  soisgeul  Chriosd. 

13  Nach  'eil  fhios  agaibh  gu  bheil  iad- 
san  a  ta  saoithreachadh  mu  thimchioll 
nithe  naomha,  air  am  beathachadh  o  'n 
teampull  ?  agus  iadsan  a  ta  frithealadh 
do  'n  altair,  gu  bheil  comh-roinn  aea  ris  an 
altair  ? 


14  Agus  mar  sin  dh'  orduich  anTighearn 
mar  an  ceudna  dhoibh-san  a  ta  searmon- 
achadh  an  t-soisgeil,  an  teachd-an-tìr 
fhaotainn  o  'n  t-soisgeul. 

15  Ach  cha  do  ghnàthaich  mise  a  h-aon 
diubh  so,  agus  cha  do  sgrìobh  mi  na  nithe 
so,  chum  gu  'n  deantadh  mar  sin  dhomh  : 
oir  b'  fhearr  dhomh  am  bàs  fhaghail,  na 
gu  'n  cuireadh  neach  air  bith  m'  uaill  au 
neo-bhrìgh. 

16  Oir  ged  shearmonaich  mi  an  sois- 
geul,  cha  'n  'eil  aobhar  uaill  agam  :  oir  a 
ta  èigin  air  a  cur  orm ;  seadh,  is  an-aoi- 
bhinn  domh,  mar  searmonaich  mi  an  sois- 
geul. 

17  Oir  ma  's  ann  gu  toileach  a  ta  mi 
deanamh  so,  tha  duais  agam :  ach  ma  's 
ann  an  aghaidh  mo  thoile  a  tha  ministreil- 
eachd  air  a  h-earbsadh  rium, 

18  Ciod  i  mo  dhuais  ma  seadh  ?  eadhon 
so,  chum  'nuair  a  ta  mi  searmonachadh 
an  t-soisgeil,  gu  'n  suidhichinn  soisgeul 
Chriosd  gun  chostus,  chum  nach  mi- 
ghnàthaichinn  mo  chumhachd  san  t-sois- 
geul. 

19  Oir  ged  tha  mi  saor  o  na  h-uile 
dhaoinibh,  gidheadh  rinn  mi  mi  fèin  a'  m' 
sheirbhiseach  do  na  h-uile,  chum  gu  'n  cos- 
nainn  an  tuilleadh. 

20  Agus  rinneadh  mi  do  na  h-Iudhaich 
mar  Iudhach,  chum  gu  'n  cosnainn  na 
h-  Iudhaich  ;  dhoibh-san  a  ta  f uidh  'n  lagh, 
mar  dhuine  fuidh  'n  lagh,  chum  gu  'n  cos- 
nainn  iadsan  a  ta  fuidh  an  lagh  ; 

21  Dhoibh-san  ata  gunlagh,  mar  dhuine 
gun  lagh,  (ged  nach  'eil  mi  gun  iagh  do 
Dhia,  ach  fo  lagh  do  Chriosd,)  chum  gu  'n 
cosnainn  iadsan  a  ta  gun  lagh. 

22  Rinneadh  mi  dhoibh-san  a  ta  an- 
mhunn  mar  dhuine  anmhunn,  chum  gu  'n 
cosnainn  an  dream  a  ta  anmhunn :  Bha 
mi  san  uile  chruth  do  na  h-uile,  chum  air 
gach  uile  dhòigh  gu  'n  saorainn  cuid  èigin. 

23  Agus  so  tha  mi  a'  deanamh  air  son 
an  t-soisgeil,  chum  gu  'm  bi  mi  a'  m'  fhear 
comh-roinne  dheth. 

24  Nach  'eil  fhios  agaibh  iadsan  a  ta 
ruith  anns  a'  bhlàr-rèise,  gu  'n  ruith  iad 
uile,  ach  is  aon  duine  a  gheibh  an  duais  ? 
gu  ma  h-amhuil  a  ruitheas  sibhse,  ionnus 
gu  'n  glac  sibh  an  duais. 

25  Agus  a  ta  gach  uile  ghleachdair 
measarra  anns  na  h-uile  nithibh  :  a  nis  a 
ta  iadsan  a'  deanamh  sin  chum  gu  'm  faigh 
iad  crùn  truaillidh ;  ach  sinne  air  son 
crùin  neo-thruaillidh. 

26  Uime  sin  is  amhuil  a  ta  mise  a'  ruith, 
cha  'n  ann  mar  guneo-chinnteach  :  isamh- 
nil  a  ta  mi  a'  cur  catha,  cha  'n  ann  mar 
neach  a  bhuaileas  an  t-athar  : 

27  Ach  tha  mi  a'  trom-bhualadh  mo 
chuirp,  agus  'ga  chur  fuidh  smachd :  air 
eagal  air  chor  sam  bith  an  dèigh  dhomh 
searmonachadh  do  dhream  eile,  gun  cuir- 
ear  mi  fèin  air  eùl. 

CAIB.  X. 

OS  bàrr,  a  bhràithre,  cha  b'  àill  leam  sibh- 
se  a  bhi  aineolach,  gu  robh  ar  n-aith- 
riche  uile  fuidh  'n  neul,  agus  gu  'n  deach- 
aidh  iad  uile  troimh  'n  mhuir  ; 

2  Agus  gu  'n  do  bhaisteadh  iad  uile  do 
Mhaois  san  neul,  agus  anns  a'  mhuir  ; 

3  Agus  gu  'n  d'  ith  iad  uile  an  t-aon 
bhiadli  spioradail ; 

4  Agus  gu  'n  d'  òl  iad  uile  an  t-aon  deoch 
spioradail :  (oir  dh'  òl  iad  do  'n  charraig 
spioradail  sin  a  lean  iad :  agus  b'  i  a'  charr- 
aig  sin  Criosd :) 

5  Ach  le  mòran  diubh  cha  robh  Dia 
i  toilichte  :  oir  sgriosadh  san  fhàsach  iad. 

6  A  nis  blia  na  nithe  sin  'nan  saimpleir- 
ibh  dhuinne,  chum  nach  miannaicheamaid 
droch  uithe,  eadhon  mar  a  mhiannaich 

i  iadsan. 

7  Agus  na  bithibh-sa  'nur  luchd-ìodhol- 
aoraidh,  mar  a  bha  cuid  diubh-san  ;  a  rèir 
mar  a  ta  e  sgrìobhta,  Shuidh  am  pobull 
sìos  a  dh'  itheadh  agus  a  dh'  òl,  agus  dh'  èhS 
ich  iad  a  chluicheadh. 

8  Agus  na  deanainaid  strìopachas,  mar 
a  rinn  cuid  diubhsan,  agus  a  thuit  diubh  an 
aon  là  tri  mìle  fichead. 

9  Agus  na  dearbhamaid  Criosd,  mar  a 
dhearbh  cuid  diubhsan,  agus  a  sgriosadh 
iad  le  nathraichibh  nimhe. 

[  10  Agus  na  deanai'oh-sa  gearan,  mar  a 
i  rinn  ciiid  diubhsan  gearan,  agus  a  sgrios- 
adh  iad  leis  an  sgriosadair. 

11  A  nis  thachair  na  nithe  so  uile 
!  dhoibh-san     mar     eisempleiribh :  agus 

sgrìobhadh  iad  chum  teagaisg  duinne,  air 
|  am  bheil  deireadh  an  domhain  air  teachd. 

12  Uime  sin  an  tì  a  shaoileas  a  bhi  'na 
sheasamh,  thugadh  e  aire  nach  tuit  e. 

13  Cha  do  thaclmir  deuchainn  air  bith 
i  ribh,  ach  ni  a  ta  coitchionn  do  dhaoinibh  : 
j  ach  tha  Dia  dìleas,  nach  leig  dhuibh  bhi 

air  bhur  feuchainn  thar  bhur  comas  ;  ach 
a  ni  maille  ris  an  deuchainn  slighe  dol  as 
mar  an  ceudna,  chum  gu  'm  bi  sibh  comas- 
ach  air  a  giùlan. 

14  Air  an  aobhar  sin,  a  mhuinntir  mo 
I  ghràidh,  teichibh  o  ìodhol-aoradh. 

15  Tha  mi  a'  labhairt  mar  ri  daoinibh 
j  tuigseach  :  thugaibh-sa  breth  air  an  ni  a 

ta  mi  ag  ràdh. 

16  Cupan  a'  bheannachaidh  a  ta  sinne  a' 
beannachadh,  nach  e  comunn  fola  Chriosd 
e?  Ant-ai-an  a  ta  sinn  a'  briseadh,  nach 
e  comunn  cuirp  Chriosd  e  ? 

17  Oir  ged  tha  sinne  'nar  mòran,  is  aon 
l  aran,  agus  aon  chorp  sinn  :  oir  a  ta  againn 

uile  comhpàirt  do  'n  aon  aran. 

18  Tiiugaibh  fa  'near  lsrael  a  rèir  na 
feòla :  nach  'eil  aca-san  a  ta  'g  itheadh  nan 
ìobairt  comh-roinn  ris  an  altair  ? 

19  Ciod  a  their  mi  uime  sin?  gu  bheil 
brìgh  air  bith  anns  an  ìodhol,  no  gu  bheil 
brìgh  air  bith  san  ni  a  dh'  ìobradh  do  ìodh- 
olaibh  ? 

20  Ach  tha  mi  ag  ràdh,  na  nithe  a  ta  na 
Cinnich  ag  ìobradh,  gur  ann  do  dheamh- 
naibh  a  tha  iad  'gan  ìobradh,  agus  nach 
ànn  do  Dhia :  agus  cha  b'  àill  leara  com- 
unn  a  bhi  agaibh-sa  ri  deamhnaibh. 

21  Cha  'n  'eil  e  an  comas  duibh  cupan 
an  Tighearn  òl,  agus  cupan  dhearahan. 
Cha  'n  'eil  e  an  comas  duibn  comh-roinn  a 
bhi  agaibh  do  bhord  an  Tighearn,  agus  do 
bhord  dheamhan. 

22  Am  brosnuich  sinn  an  Tighearn  gu 
feirg  ?  an  treise  sinn  na  esan  ? 

23  Tha  na  h-uile  nithe  ceaduichte 
dhomhsa,  ach  cha  'n  'eil  na  h-uile  nithe 
iomchuidh :  tha  na  h-uile  nithe  ceaduichte 


dhomh-sa,  ach  cha  toir  na  h-uile  nithe 
fòghlum. 

•24  Na  iarradh  neach  air  bith  an  ni  sin  a 
bhuineas  dha  fèin ;  ach  iarradh  gach  aon 
an  ni  sin  a  thig  ri  maith  neach  eile. 

25  Ithibh  gach  ni  a  reicear  am  margadh 
na  feòla,  gun  cheisd  air  bith  fheòraich  air 
son  coguis. 

26  Oir  is  leis  an  Tighearn  an  talamh,  ag- 
us  a  làn. 

27  Ma  bheir  aon  neach  dhiubhsan  nacli 
'eil  'nan  creidich  cuireadh  dhuibh,  agus  gur 
toil  leibh  dol  maille  ris;  ithibh  gach  ni  a 
chuirear  roimhibh,  gun  ni  sam  bith  fheòr- 
aich  air  son  coguis. 

28  Ach  ma  their  duine  sam  bith  ribh, 
Dh'  ìobradh  an  ni  so  do  ìodholaibh,  na  ith- 
ihh,  air  a  shon-san  a  nochd  dhuibh  e,  agus 
air  son  coguis.  Oir  is  leis  an  Tighearn  an 
talamh,  agus  a  làn. 

29  Air  son  coguis,  a  ta  mi  ag  ràdh,  cha'n 
i  do  choguis  fèin,  ach  coguis  an  neach  ud 
eile  :  oir  c'  ar  son  a  bheirear  breth  air  mo 
shaorsa-sa  le  coguis  duine  eile  ? 

30  Oir,  ma  tha  comhpàirt  bìdh  agam-sa 
tre  ghràs,  c'  ar  son  a  labhrar  olc  umam  a 
thaobh  an  ni  sin  air  son  am  bheil  mi  a'  toirt 
buidheachais  ? 

31  Uime  sin  cò  aca  dh'  itheas  no  dh'  òlas 
sibh,  no  ge  b'  e  ni  a  ni  sibh,  deanaibh  na 
h-uile  nithe  chura  glòire  Dhè. 

32  Na  tugaibh  aobhar  oilbheum  do  na 
h-Iudhaich,  no  do  na  Greugaich,  no  do 
eaglais  Dè : 

33  A  rèir  mar  a  ta  mise  a'  deanamh  toile 
nan  uile  dhaoine  anns  na  h-uile  nitkibh, 
gun  bhi  'g  iarraidh  mo  bhuannachd  fèin, 
ach  buannuchd  mhòran,  chum  gu  tèarnar 
iad. 

CAIB.  XI. 

BITHIBH-SA  'nur  luchd-leanmhuinn 
orm-sa,  amhuil  mar  a  ta  mise  air 
Criosd. 

2  A  nis  a  ta  mi  'gur  moladh,  a  bhràith- 
re,  do  blirìgh  gu  bheil  cuimlme  agaibli 
ormsa  anns  na  h-uile  nithibh,  agus  gu  bheil 
sibh  a'  coimhead  nau  orduighean,  mar  a 
thug  mise  dhuibh  iad. 

3  Acli  bu  mhiaun  leam  fios  a  bhi  ag- 
aibh,  gur  e  Criosd  ceann  gach  fir,  agus  gur 
e  am  fear  ceann  na  mnà,  agus  gur  e  Dia 
ceann  Chriosd. 

4  Gach  fear  a  ta  deanamh  urnuigh  no 
fàidheadaireachd,  agus  folach  air  a  cheann, 
tha  e  toirt  eas-urraim  d'  a  cheann. 

5  Ach  gach  bean  a  ta  deanamh  urnuigh  no 
fàidheadaireachd  gun  fholach  air  a  ceann, 
tha  i  toirt  eas-urraim  d'  a  ceann :  oir  is 
ionnan  sin  agus  ged  bhiodh  i  air  a  bearradh. 

6  Oir  mur  bi  folach  air  ceann  na  mnà, 
bearrar  i  mar  an  ceudna :  ach  ma  's  grannda 
do  mhnaoi  i  bhi  air  a  bearradh  no  air  a 
lomadh,  cuireadh  i  folach  oirre. 

7  Oir  gun  amharus  cha  chòir  do  fhear  a 
cheann  a  chòmhdaehadh,  do  bhrìgh  gur  e 
ìomliaigh  agus  glòir  Dhè:  ach  is  i  a'  bliean 
glòir  an  fhir. 

8  Oir  cha  'n  'eil  ara  fear  o  'n  mhnaoi,  ach 
a'  bhean  o  'n  fhear. 

9  Agus  cha  do  ehruthaicheadh  am  fear 
air  son  na  mnà,  ach  a'  bhean  air  son  an 
l'hir. 

10  Uime  sin  is  eòir  do  'n  mhnaoi  cumh- 
achd  a  bhi  aice  air  a  ceann,  air  son  nan 
aingeal. 

11  Gidheadh,  cha 'n 'eil  am  fear  as  eug- 
mhais  na  mnà,  no  a'  bhean  as  euginhais  an 
Ihir  anns  an  Tighearn. 

12-Oir  mar  a  ta  a'  bhean  o  'n  fhear,  is 
amhuil  sin  a  ta  'm  fear  tre  'n  mhnaoi  mar 
an  ceudna:  ach  is  ann  o  Dhia  a  ta  na 
Ij-uile  nithe. 

13  Measaibh  annaibh  fèin :  am  bheil  e 
ciatach  do  mhnaoi  urnuigh  a  dheanamh  ri 
Dia  gun  fholach  air  a  ceann. 

14  Nach  'eil  nàdur  fèin  a'  teagasg 
dhuibh,  ma  bhios  gruag  fhada  air  fear, 
gur  nàr  dha  e  ? 

15  Ach  ma  bhios  gruag  fliada  air  mnaoi, 
is  glòir  dh'  i  e :  oir  thugadh  a  gruag  dh'  i  air 
son  còmhdaich. 

16  Ach  ma  bhios  neach  air  bith  conn- 
spoideach,  cha'n'eilaleitbid  sin  do  ghnàth- 
achadh  againne,  no  aig  eaglaisibh  Dhè. 

17  A  nis  anns  an  ni  so  a  ta  mi  cur  an 
cèill  duibh,  cha  mhol  mi  sibh,  do  bhrìgh 
gu  bheil  sibh  a'  teachd  an  ceann  a  chèile, 
cha  'n  ann  chum  an  ni  a  's  fearr,  ach  an  ni 
a  's  miosa. 

18  Oir  air  tùs,  'nuair  tha  sibh  a'  cruinn- 
eachadh  an  ceann  a  chèile  san  eaglais,  tha 
mi  cluinntinn  gu  bheil  roiunean  'nuf 
measg ;  agus  tha  mi  an  cuid  'ga  chreid- 
sinn. 

19  Oir  is  èigin  saobh-chreidimh  a  bhi 
eadaraibh,  chum  gu  'n  deanar  follaiseach 
an  dream  a  ta  dearbhta  'nur  measg. 

20  Uime  sin  an  uair  a  thig  sibh  an  ceann 
a  chèile  do  aon  àit,  cha  'n  e  sin  suipeir  an 
Tighearn  itheadh. 

21  Oir  ithidh  gach  aon  air  tùs  a  shnipeir 
fèin,  agus  a  ta  neach  ocrach,  agus  neach 
eile  air  mhisg. 

22  An  e  nach  'eil  tighean  agaibh  chum 
itheadh  agus  òl  annta?  no  am  bheilsibh  a' 
deanamh  tàire  air  eaglais  Dè,  agus  a'  nàr- 
achadh  na  muinntir  aig  nach  'eil  ?  Ciod  a 
their  mi  ribh  ?  Am  mol  mi  sibh  anns  a' 
chùis  so  ?  cha  rahol. 

23  Oir  fhuair  mise  o  'u  Tighearn  an  ni 
mar  an  ceudna  a  thug  mi  dhuibh-sa,  Gu  'n 
do  ghlac  an  Tighearn  Iosa  aran,  anns  an 
oidhche  an  do  bìirathadh  e  : 

24  Agus  air  tabhairt  buidheachais,  bhris 
se  e,  agus  thubhairt  e,  Gabhaibh,  ìthibh ; 
is  e  so  mo  chorp-sa,  a  ta  air  a  bhriseadh  air 
bhur  sonsa :  deanaibh  so  mar  chuirnh- 
neachan  ormsa. 

25  Agus  &ir  a'  mhodh  cheudna  an  cup- 
an,  an  dèigh  na  suipeir,  ag  ràdh,  ls  e  an 
cupan  so  an  coimhcheangal  nuadh  ann 
»m  fhuil-sa :  deanaibh-sa  so,  eja  minic  as 
a  dh'  òlas  sibh  e,  mar  chuimhneachan  orm- 
sa. 

26  Oir  cia  minic  as  a  dh'  itheas  sibh  an 
t-aran  so,  agus  a  dh'  òlas  sibh  an  cupan  so, 
tha  sibh  a'  f'oillseachadh  bàis  an  Tighearna 
gus  an  tig  e. 

27  Uime  sin,  ge  b'  e  neach  a  dh'itheas  an 
t-aran  so,  agus  a  dh'  òlas  cupan  so  an  Tigh- 
earna  gu  neo-iomchuidh,  bithidh  e  ciont- 
ach  do  chorp  agus  do  fhuil  an  Tighearna. 

28  Ach  ceasnuicheadh  duine  e  fèin,  ag- 
us  mar  siu  itheadh  e  do  'n  arau  so,  agus  òl- 
adh  e  do  'n  chupan  so : 


29  Oir  ge  b'  e  dh'  ithea3  agus  a  dh'  òlas  gti  ■ 
neo-iomchuidh,  tha  e  'g  itheadh  agus  ag  òl 
breitheanais  dha  fèin,  do  hhrìgh  nach  'eil  e 
a'  deanamh  aithne  air  corp  an  Tighearn. 

30  Air  a  shon  so  tha  mòran  'nur  measg  I 
lag  agus  tinn,  agus  tha  mòran  'nan  codal. 

31  Oir  nan  tugamaid  breth  oirun  fèin,  , 
cha  tugtadh  breth  oirnn. 

32  Ach  an  uair  a  bheirear  breth  oirnn, 
tha  sinn  air  ar  sraachdachadh  leis  an  Tigh- 
earn,  chum  nach  bitheamaid  air  ar  dìteadh  I 
maille  ris  an  t-saoghal. 

33  Uime  sin,  mo  bhràithre,  'nuair  a  thig  C 
sibh  an  ceann  a  chèile  chum  itheadh,  fan-  | 
aibh  r'  a  chèile. 

34  Agus  ma  bhios  ocras  air  aon  neach,  t 
itheadh  e  aig  an  tigh  ;  chum  nach  tig  sibh  ; 
an  ceann  a  chèile  gu  breitheanas.  Agus  L 
cuiridh  mise  gach  ni  eile  an  ordugh  'nuair  '"' 
a  thig  mi. 

CAIB.  XII. 

ANIS  a  thaobh  thiodhlaca  spioradail,  a 
bhràithre,  cha  'n  àill  leam  sibh  bhi 
aineolach. 

2  Tha  tìos  agaibh  gu  robh  sibh  'nur 
Cinnieh,  air  bhur  tarruing  gu  ìodholaibh  P 
balbha,  a  rèir  mar  a  threòraicheadh  sibh. 

3  Uime  sin  tha  mi  toirt  fios  duibh,  nach 
abair  duine  sam  bith  a  tha  labhairt  o  Spior- 
ad  Dhè,  gu  bheil  Iosa  malluichte;  agus  r 
nach  urrainn  duine  sam  bith  a  ràdh  gur  e  F 
Iosa  an  Tigliearn,  ach  tre  an  Spiorad  I 
naomh. 

4  A  nis  tha  eadar-dhealachadh  thiodh-  kj 
laca  ann,  ach  cha  'n  'eil  ach  aon  Spiorad  t 
ann. 

5  Agus  tha  eadar-dhealachadh  fritheal-  • 
aidh  ann,  gidheadh  cha  'n  'eil  ach  aon  jJJ 
Tighearn  ann. 

6  Agus  tha  eadar-dhealachadh  oibreach- 
aidh  ann,  ach  is  e  an  t-aon  Dia,  a  tha  ng 
oibreachadh  nan  uile  nithe  anns  na  h-uile. 

7  Ach  a  ta  foillseachadh  an  Spioraid  air 
a  thoirt  do  gach  neach,  chum  tairbhe. 

8  Oir  do  aon  duine  tha  focal  a'  ghlioc-  f 
ais  air  a  thoirt  leis  an  Spiorad  •,  agus  do  ¥ 
dhuiue  eile  focal  an  eòlais  leis  an  Spiorad  p 
cheudna ; 

9  Do  neach  eile  creidimh  leis  an  Spiorad  ,- 
sin  fèin  ;  do  dhuine  eile  tabhartas  leighis  g 
tre  an  Spiorad  cheudna  ; 

10  Do  neach  eile  oibreachadh  rahìor-  P* 
bhuile ;  do  neach  eile  fàidheadaireachd  ;  I 
do  neach  eile  aithneachadh  spiorad ;  do 
neach  eile  iomadh  gnè  theangadh  ;  agus 
do  neach  eile  eadar-mhìneachadh  theang-  1 
adh. 

11  Ach  na  nithe  sin  uile  tha  an  t-aon 
Spiorad  ceudna  ag  oibreachadh,  a'  roinn  f 
ris  gach  aon  fa  leth  a  rèir  mar  is  àill  leis.  f 

12  Oir  mar  is  aon  an  corp,  agus  mòran  - 
do  bhuill  aige,  agus  a  ta  uile  bhuill  an 
aoin  chuirp  sin,  ge  h-iomadh  iad,  'nan  aon 
chorp  ;  mar  sin  a  ta  Criosd. 

13  Oir  tre  aon  Spiorad  bhaisteadh  sinn 
uile  do  aon  chorp,  ma  's  Iudhaich  sinn  uo  ù 
Greugaich,  ma  's  daor  no  saor  sinn  ;  agus  c 
thugadh  deoch  r'  a  h-òl  duinn  uile  chuin 
aoin  Spioraid. 

14  Oir  cha  'n  aon  bhall  an  corp,  ach  g 
mòran. 

15  Ma  their  a'  chos,  Do  bhrìgh  nach  mi 


CAIB.  XIII.  XIY. 


155 


i  an  làmh,  clia  'n  ann  do  'n  chorp  mi ;  nach 
^  'eil  i  do  'n  chorp  air  a  slion  sin  ? 
(  16  Agus  ma  Uieir  a"  chlnas,  Do  bhrìgh 
nach  raì  an  t-sùil,  cha  'n  ann  do  'n  chorp 
„,mi:  nach  ann  do  'n  chorp  i  air  a  shon 
•  sin? 

1     17  Nam  biodh  an  corp  uile  'na  shùil, 
c'  àit  am  biodli  a'  chlaisteachd  ?  Nam 
.ìbiorih  e  uile  'na  chlaisteachd,  C'  àit  am 
l  biodh  an  fhàile  ? 

I     18  Ach  a  nis  shuidhich  Dia  na  buill 
gach  aon  diubh  sa'  chorp,  mar  bu  toil 
,  ileis. 

|  i    19  Agus  nam  biodh  iad  uile  'nan  aon 

bhall,  c'  àit  am  biodh  an  corp  ? 
l  |    20  Ach  a  nis  tha  iad  'nam  mòran  bhall, 
jj  ged  nach  'eil  ann  ach  aon  chorp. 
B     21  Agus  cha  'n  urrainn  an  t-sùil  a  ràdh 
j  j  ris  an  làimh,  Cha  'n  'eil  feum  agam  ort : 

no  a  rìs,  an  ceann  ris  na  cosaibh,  Cha  'n 

I  'eil  feum  agam  oirbhse. 

I  22  Ach  gu  ro  mhòr  ni  's  mò  tha  na  buill 
,  sin  do  'n  chorp,  a  's  anmhninne  a  thaobh 
j ,  coslais,  feumajl. 

|  23  Agus  air  na  buill  sin  do  "n  chorp  a  's 
r  I  lugha  urraim  'nar  measg-ne,  tha  siun  a' 
a  |  cur  an  tuilleadh  urraim ;  agus  na  buill 

sin  dliinn  a  's  lugha  maise,  tha  aca  sin  gu 
\  ro  mhòr  an  tuilleadh  maise. 

24  Oir  air  na  buill  mhaiseach  againn 
;  cha  'n  'eil  uireasl>liuidh  :  ach  rinn  Dia  an 
>  corp  a  chomh-clmmadh  r'  a  chèile,  air  dha 
j  an  tuilleadh  urraim  gu  mòr  a  thoirt  do  'n 

chuid  air  an  robh  uireasbhuidh  : 

25  Chum  nach  biodh  eas-aonachd  air 
j  bith  sa'  chorp ;  ach  gu  'm  biodh  an  t-aon 

chùrara  aig  na  buill  d'  a  chèile. 

26  Agus  ma  dh'  fhuilgeas  aon  bhall, 
j  comh-f  huilgidh  na  buill  uiìe  :  no  ma  gheibh 

aon  bhall  urram,  ni  na  buill  uile  gaird- 

eachas  maille  ris. 
\\     27  A  nis  is  sibhse  corp  Chriosd,  agus  ù 
'  buill  sibh  fa  leth. 

\  28  Agus  chuir  Dia  dream  àraidh  san 
eaglais,  air  tùs  abstola,  san  dara  àit  fàidh- 
ean,  san  treas  àit  luchd-teagaisg,  a  rìs 

i  mìorbhuilean,  'na  dhèigh  sin  tabhartais 

I !  leighis,  luchd-cuideachaidh,  uachdaran- 
achda,  iomadh  gnè  theangadh. 

I  j     29  Am  bheil  na  h-uile  'nan  ahstolaibh  ? 

|  Am  bheil  na  h-uile  'nam  fàidhibh?  Am 
bheil  na  h-uile  'nan  luchd-teagaisg  ?  Am 
bheil    na    h-uile   'nan  luciid-deanamh 

.  j  mhìorbhuile  ? 

l\     30  Am  bheil  aig  na  h-uile  tabhartais 
.  leighis?    An  labhair  na  h-uile  le  teang- 
'  aibh  ?   An  dean  na  h-uile  eadar-theang- 
achadh  ? 

,  31  Ach  biodh  miann  dùrachdac.h  nan 
!  tiodhlacan  a  's  fearr  oirbh  :  agus  gidheadh 
I  tha  mise  a'  nochdadh  dhuibh  slighe  a  's  ro- 
^  fhearr. 

CAIB.  XIII. 

GED  labhrainn  le  teangaibh  dhaoine, 
agus  aingeal,  agus  gun  ghràdh  agam, 
|  tha  mi  a'  m'  umha  a  ni  fuaim,  no  a'  m' 
I  chiombal  a  ni  gleangarsaich. 
i  2  Agus  ged  robh  agam  fàidheadair- 
j  eachd,  agus  ged  thuiginn  na  h-uile  rùna- 
I  dìomhair,  agus  gach  uile  eòlas  ;  agus  ged 
bhiodh  agam  gach  uile  ghnè  creidimh, 
j  ionnus  gu  'n  atharraichinn  slèibhte,  agus 


mi  gun  ghràdh  agam,  cha  'n  'eil  annam 
ach  neo-ni. 

3  Agus  ged  chaithinn  mo  mhaoin  uile 
chum  na  bochdan  a  bheathachadh,  agus 
ged  bheirinn  mo  chorp  chum  a  losgadh, 
agus  gun  ghràdh  agam,  cha  'n  'eil  tairbhe 
sam  bith  dhomh  ann. 

4  Tha  an  gràdh  fad-fhulangach,  agus 
caoimhneil  ;  cha  ghabh  an  gràdh  farmad ; 
cha  dean  an  gràdh  ràiteachas,  cha  'n  'eil  e 
air  a  shèideadh  suas, 

5  Cha  ghiùlain  se  e  fèin  gu  mi-chiat- 
ach,  c.ha_'niarre  na  nithe  sin  a  bhuineas 
da  fèin,  "chf^  'n  'eil  e  so-bhrosnuchaidh 
chumfeirge,  cha  smuainich  e  olc  sam  bith, 

6  Cha  dean  e  gairdeachas  san  eucoir, 
ach  ni  e  gairdeachas  san  fhìrinn  : 

7  Fuilgidh  c  na  h-uile  nithe,  creididh  e 
na  h-uile  nithe,  bithidh  sùil  aige  ris  na 
h-uile  nithibh,  giùlainidh  e  na  h-uile 
nithe. 

8  Cha  tèid  an  gràdh  air  cùl  a  chaoidh  : 
ach  ma  's  fàidheadaireachd  a  ta  ann,  thèid 
iad  air  cùl ;  ma  's  teangaidh,  sguiridh  iad  ; 
ma  's  eòlas,  cuirear  air  cùl  e. 

9  Oir  a  ta  eòlas  againn  ann  an  cuid,  ag- 
us  tha  sinn  ri  fàidheadaireachd  ann  an 
cuid. 

10  Ach  an  uair  a  thig  an  ni  a  ta  iomlan, 
cuirear  air  cùl  au  ni  sin  nach  'eil  ach  ann 
an  cuid. 

11  'Nuair  a  bha  mi  a'  m'  leanahan,  labh- 
air  mi  mar  leanaban,  thuig  mi  mar  lean- 
aban,  reusonaich  mi  mar  leanaban  :  ach 
air  fàs  domh  a'  m'  dhuine,  chuir  mi  na 
nithe  leanabaidh  air  cùl. 

12  Oir  tha  sinn  a'  faicinn  san  àm  so  gu 
dorcha  tre  ghloin  ;  ach  an  sin  chi  sinn  agh- 
aidh  ri  h-aghaidh  :  san  àm  so  is  aithne 
dhomh  ann  an  cuid ;  ach  an  sin  aithnich- 
idh  mi  eadhon  mar  a  ta  aithne  orm. 

13  Agus  a  nis  fanaidh  creidimh,  dòchas, 
gràdh,  na  tri  nithe  so ;  ach  is  e  'n  gràdh 
a  's  mò  dhiubh  so. 

CAIB.  XIV. 

LKANAIBH  gràdh,  agus  biodh  mòr- 
mhiann  thiodhlaca  spioradail  oirbh, 
ach  gu  ma  mò  bhur  togradh  gu  'n  deanadh 
sibh  fàidheadaireachd. 

2  Oir  an  tì  a  labhras  ann  an  teangaidh 
choimhich,  cha  'n  ann  ri  daoinibh  a  labhras 
e,  ach  ri  Dia:  oir  cha  'n  'eil  neach  sam 
bith  'ga  thuigsinn ;  ged  tha  e  anns  an 
Spiorad  a'  labhairt  rùna-dìomhair. 

3  Ach  an  tì  a  tha  deanamh  fàidheadair- 
eachd,  tha  e  a'  labhairt  ri  daoinibh  chum 
teagaisg,  agus  chum  earail,  agus  chum 
comhfhurtachd. 

4  An  tì  a  ta  labhairt  an  teangaidh 
choimhich,  tha  e  'ga  theagasg  fèin  :  ach  an 
tì  a  ni  fàidheadaireachd,  tha  e  teagasg  na 
h-eaglais. 

5  Bu  mhaith  leam  gu  labhradh  sibh 
uile  le  teangaibh,  ach  b'  fhearr  leam  sibli 
a  dheanamh  fàidheadaireachd,  oir  is  mò 
an  tì  a  ni  fàidheadaireachd,  no  an  tì  a 
labhras  le  teangaibh,  mur  eadar-theang- 
aich  e,  chum  gu  faigheadh  an  eagiais 
fòghlum. 

6  A  nis,  a  bhràithre,  ma  thig  mi  do  'ur 
n-ionnsuidh  a'  labhairt  le  teangaibh,  ciod 
an  tairbhe  a  ni  mi  dhuibh,  mur  labhair  mi 

ribh  am  foillseachadh,  no  an  eòlas,  no  am 
fàidheadaireachd,  no  an  teagasg  ? 

7  Air  an  dòigh  cheudna  na  nithe  gun 
anam  a  ni  fuaim,  ma  's  pìob  no  clàrsach, 
rnur  dean  iad  eadar-dhealachadh  'nam 
fuaimibh,  cionnus  a  thuigear  an  ni  a 
sheinnear  air  a'  phìob  no  air  a'  chlàrs- 
aich? 

8  Oir  ma  bheir  a'  ghall-tromp  fuaim 
neo-chinnteach  uaipe,  cò  a  dh'  ulluicheas  e 
fèin  chum  a'  chatha  ? 

9  Is  amhuil  sin  sibhse,  mur  labhair  sibh 
leis  an  teangaidh  briathra  so-thuigsinn, 
cionnus  a  dh'  aithnichear  an  ni  a  labhrar  ? 
oir  is  ann  ris  an  athar  a  labhras  sibh. 

10  Tha,  feudaidh  e  bi,  an  uiread  do 
ghuthannaibh  san  t-saoghal,  agus  cha  'n 
'eil  a  h-aon  diubh  gun  bhlagh. 

11  Uime  sin,  mur  tuig  mi  brìgh  a' 
ghutha,  bithidh  mi,  do  'n  tì  a  labhras, 
borb ;  agus  bithidh  an  tì  a  labhras,  borb 
dhomh-sa. 

12  Mar  sin  mar  an  ceudna  sibhse,  do 
bhrìgh  gu  bheil  dèigh  agaibh  air  tiodhlac- 
aibh  spioradail,  iarraibh  sibh  fèin  a  thoirt 
barrachd  chum  fòghluim  na  h-eaglais. 

13  Uime  sin,  an  tì  a  labhras  ann  an 
teangaidh  choimhich,  guidheadh  e  gu  *n 
deanadh  e  eadar-theangachadh. 

14  Oir  ma  ni  mise  urnuigh  ann  an  teang- 
aidh  choimhich,  tha  mo  spiorad  a'  dean- 
amh  urnuigh,  ach  tha  mo  thuigse  neo- 
thavbhach. 

15  Ciod  ma  seadh  ?  ui  mi  urnuigh  leis 
an  spiorad,  agus  ni  mi  urnuigh  leis  an 
tuigse  mar  an  ceudna  :  seinnidh  mi  leis  an 
Spiorad,  agus  seiunidh  mi  leis  an  tuigse 
mar  an  ceudna. 

16  No  'nuair  a  bheannaicheas  tu  leis  an 
spiorad,  cionnus  a  their  an  tì  a  tha  ann  an 
àit  an  duine  gun  fhòghlum  Amen  ri  d' 
bhreith-buidheachais,  o  nach  aithne  dha 
an  ni  a  ta  thu  ag  ràdh  ? 

17  Oir  gu  deimhin  a  ta  thusa  toirt 
buidheachais  gu  maith,  gidheadh  cha  *n 
'eil  an  neach  eile  air  a  theagasg. 

18  Tha  mi  toirt  buidheachais  do  m' 
Dhia.  gu  bheil  mi  a'  labhairt  le  teangaibh 
tuilleadh  na  sibh  uile  : 

19  Ach  b'  fhearr  leam  cùig  focail  a  labh- 
airt  san  eaglais  le  m'  thuigse,  chum  gu 
teagaisginn  daoine  eile  mar  an  ceudna,  na 
deich  mìle  focal  ann  an  teangaidh  choimh- 
ich. 

20  A  bhràithre,  na  bithibh-sa  'nur  lean- 
abaibh  an  tuigse  :  gidheadh,  ann  am  mì- 
run  bithibh  'nur  leanabaibh,  ach  ann  an 
tuigse  bithibh  'nur  daoine  foirfe. 

21  Tha  e  sgrìobhta  san  lagh,  Labhraidh 
mi  ris  a'  phobulì  so  ann  an  teangaibh  eile, 
agus  am  bilibh  eile  :  gidheadh  an  dèigh  sin 
uile  cha  'n  èisd  iad  rium,  tha  an  Tighearn 
agràdh.  .  - 

22  Uime  sin  a  ta  teanganna  coimheach 
'nan  comhara,  cha  'n  ann  do  'n  dream  a  ta 
creidsinn,  ach  dhoibh-san  a  ta  mi  chreid- 
each  :  ach  a  ta  fàidheadaireachd  cha  'n  ann 
air  an  son-san  nach  'eil  a'  creidsinn,  ach 
air  an  son-san  a  tha  creidsinn. 

23  Uime  sin  ma  chruinnicheas  an  eag- 
lais  uile  san  aon  àit,  agus  ma  labhras  iad 
uile  le  teangaibh  cohnheach,  agus  gu  'n  tig 
dream  a  ta  gun  fhòghluin  a  steach,  no 


daoine  mi-chrcideach,  nach  abair  iad  gu 
bheil  sibh  air  a'  chuthach  ? 

24  Ach  ma  ni  iad  uile  fàidheadaireachd, 
agus  gu  'n  tig  duine  gun  chreidimh  a 
steach,  no  neach  a  ta  gun  fhòghlum, 
cronuichear  e  leis  na  h-uile,  agus  bheirear 
breth  air  leis  na  h-uile  : 

25  Agus  mar  sin  a  ta  nithe  folaichte  a 
chridhe  air  am  foillseacliadh  ;  agus  mar 
sin,  air  dha  tuiteam  air  aghaidh,  ni  e  aor- 
adh  do  Dhia,  ag  aithris  gu  bheil  Dia  gu 
firinneach  annaibh-sa. 

26  Ciod  e  sin  ma  ta,  a  bhràithre?  'nuair 
tha  sibh  a'  teachd  an  ceann  a  chèile,  tlia 
salm,  tha  teagasg,  tha  teangadh,  tlia  foill- 
seachadh,  tha  eadar-theangachadh,  aig 
gach  aon  agaibh.  Deauar  na  h-uile  nithe 
chum  fòghluim. 

27  Ma  labhras  aon  neach  ann  an  teang- 
aidh  choimhich,  labhradh  dithis,  no  air  a' 
chuid  a  's  mo  triuir,  agus  sin  an  dèigh  a 
chèile ;  agus  deanadh  a  h-aon  eadar-theang- 
achadh. 

28  Ach  mur  bi  eadar-theangair  ann, 
fanadh  e  'na  thosd  san  eaglais ;  no  labh- 
radh  e  ris  fèin,  agus  ri  Dia. 

29  Labhradh  dithis  no  triuir  do  na 
fàidhibh,  agus  thugadh  a'  chuid  eile  breth. 

30  Ach  ma  dh'  fhoillsichear  ni  do  neacl 
eile  a  tha  'na  shuidhe,  biodh  an  ceud 
dhuine  'na  thosd. 

31  Oir  feudaidh  sibh  uile  fàidheadair- 
eachd  a  dheanamh  gach  aon  an  dèigh  a 
chèile,  chum  gu  faigh  na  h-uile  fòghlum, 
agus  na  h-uile  comhfhurtachd. 

32  Agus  a  ta  spiorada  nam  fàidhean 
ùmhal  do  na  fàidhibh. 

33  Oir  cha  'n  e  Dia  ùghdair  na  mi-riagh- 
ailt,  ach  na  sìthe,  mar  ann  an  eaglaisibh 
nau  naomh  uile. 

34  Biodh  bhur  mnài'nan  tosdsna  h-eag- 
laisibh ;  oir  cha  'n  'eil  e  ceaduichte  dhoibh 
labhairt ;  ach  is  còir  dhoibh  bhi  ùmhal,  mar 
a  ta  au  lagh  mar  an  ceudna  ag  ràdh. 

35  Agus  ma  's  mian.n  leo  ni  sam  bith 
fhòghlum,  feòraicheadh  iad  d'  am  fearaibh 
fèin  aig  an  tigh  e :  oir  is  mi-chiatach  do 
mhnaibh  labhairt  san  eaglais. 

36  An  ann  uaibhse  tìiàinig  focal  Dè  a 
mach  ?  no  an  ann  do  'ur  n-ionnsuidh-sa  a 
mliàin  a  thàinig  e  ? 

37  Ma  shaoileas  duine  sam  bith  gur 
fàidh,  no  gur  duine  spioradail  e  fèin,  aid- 
icheadh  e  na  nithe  a  ta  mise  a'  sgrìobhadh 
do  'ur  n-ionnsuidh,  gur  iad  àitheantan  an 
Tighearna. 

38  Ach  ma  tha  neach  sam  bith  aineolach, 
biodh  e  aineolach. 

39  Uime  sin,  a  bhràithre,  biodh  ro-thog- 
radh  agaibh  air  fàidheadaireachd  a  dhean- 
amh,  agus  na  bacaibh  labhairt  le  teang- 
aibh. 

40  Deanar  na  h-uile  nithe  gu  deàdh- 
mhaiseach,  agus  a  rèir  orduigh. 

CAIB.  XV. 

OS  bàrr,  a  bhràithre,  tha  mi  cur  an  cèill 
duibh  an  soisgeul  a  shearmonaich  mi 
dhuibh,  ris  an  do  ghabh  sibhse  mar  an 
ceudna,  agus  anns  am  bheil  sibh  'nur  seas- 
amh ; 

2  Troirah  mar  an  ceudna  am  bheil  sibh 
air  bhur  tearnadh,  ma  churaas  sibh  gu 


CAIB. 

rfaingean  an  ni  a  shearmonaich  mi  dhuibh, 
mur  do  chreid  sibhse  gu  dìomhain. 

3  Oir  thug  mi  dhuibh  air  tùs  an  ni  a 
fhuair  mi  mar  an  ceudna,  Gu  'n  d'  fhuair 
Criosd  bàs  air  son  ar  peacanna  a  rèir  nan 
sgriobtuir  : 

4  Agus  gu  'n  d'  adhlaiceadh  e,  agus  gu'n 
d' èirn  h  e  a  rìs  air  an  treas  là  a  rèir  nan 
Sgriobtuir : 

5  Agus  gu  facas  e  le  Cephas,  'na  dhèigh 
sin  !eis  an  aà  fhear  dheug. 

6  'Na  dhèigh  sin,  chunnacas  e  le  tuilleadh 
as  cùig  ceud  bràthair  air  aon  àm  ;  d'  am 
bheil  a'  chuid  a  's  mò  beò  gus  a  nis,  ach  a  ta 
cuid  dhiubh  'nan  codal. 

7  'Na  dhèigh  sin,  chunnacas  ele  Seumas  ; 
agus  a  rìs  Jeis  na  h-abstolaibh  uile. 

8  'Nan  dèigh  uile  chunnacas  leam-sa  e 
mar  an  ceudua,  mar  neach  a  rugadh  ann  an 
an-àm. 

9  Oir  is  mi  a  's  lugha  do  na  h-abstolaibh, 
neach  nach  fiu  abstol  a  ghairm  dhiom,  do 
bhrìgh  gu  'n  robh  mi  a'  geur-leanmhuinn 
eaglais  Dè. 

10  Ach  tre  ghràs  Dè  tha  mi  an  ni  a  ta 
mi :  agus  cha  robh  a  ghràs,  a  bhuilicheadh 
orm,  gun  bhrìgh  ;  ach  shaothraich  mi  ni  's 
pailte  na  iad  uile  ;  gidheadh  cha  mhise, 
nch  gràs  Dè  a  bha  maille  rium. 

11  Uime  sin  cò  air  bith  iad  dhinn,  mise 
no  iadsan,  is  ann  marsoathasinne  a'  sear- 
monachadh,  agus  is  ann  mar  so  a  chreid 
sibhse. 

12  A  uis  ma  sbearmonaichear  Criosd 
ga  'n  d'  èirich  e  o  na  marbhaihh,  cionnus  a 
ta  cuid  'nur  measg-sa  ag  ràdh,  Nach  'eil 
aiseirigh  nam  marbh  ann  ? 

13  Ach  mur  'eil  aiseirigh  nam  marbh 
ann,  ni  mò  a  dh'  èirich  Criosd. 

14  Agus  mur  d'  èirich  Criosd,  gu  deimh- 
in  is  dìomhain  ar  searmoin-ne,  agus  is 
dìomhain  bhur  creidimh-sa  mar  an  eeud- 
na. 

15  Seadh  fhuaradh  sinne  'nar  fianuisibh 
brèige  air  Dia ;  do  bhrìgh  gu  'n  d'  rinn  sinn 
fìanuis  a  thaobh  Dhè,  gu  'n  do  thog  e  suas 
Criosd :  neach  nach  do  thog  e  suas,  mar 
èirich  na  mairbh. 

16  Oir  mur  èirich  na  mairbh,  ni  mò  a 
dh'  èirich  Criosd-: 

17  Agus  mur  >d' èirich  Criosd,  tha  bhur 
creidimh-sa  dìomhain  ;  tha  sibh  fathast 
ann  bhur  peacaibh. 

18  Mar  sin  mar  an  ceudna  tha  an  dream 
a  choidil  ann  an  Criosd,  caillte. 

19  Ma  's  anns  a'  bheatha  so  a  mhàin  a  tha 
dòchas  againn  ann  an  Criosd,  is  sinn  a  's 
truaighe  do  na  h-uile  dhaoinìbh. 

20  Ach  a  nis  tha  Criosd  air  èirigh  o  na 
marbhaibh,  agus  rinneadh  an  ceud  thor- 
adh  dhiubh-san  a  choidil  deth. 

21  Oir  mar  is  ann  tre  dhuine  thàinig  am 
bàs,  is  ann  tre  dhuine  thig  aiseirigh  nam 
marbh  mar  an  ceudna. 

22  Oir  mar  ann  an  Adhamh,  a  ta  na 
h-uile  a'  faghail  a'  bhàis,  is  amhuil  sin  mar 
an  ceudna  a  nìthear  na  h-uile  beò  ann  an 
Criosd. 

23  Ach  gach  uile  dhuine  'na  ordugh 
fèin  :  Criosd  an  ceud  thoradh,  'na  dhèigh 
sin  iadsan  a  's  le  Criosd  aig  a  theachd. 

24  An  sin  bithidh  a*  chrìoch  dheireann- 
ach,  'nuair  a  bheir  «  suas  an  rìoghachd  do 

Dhia,  eadhon  an  t-Athair ;  'nuair  a 
chuireas  e  as  do  gach  uile  uachdaranchd, 
agus  gach  uile  ùghdarras,  agus  chumh- 
achd. 

25  Oir  is  èigin  gu  'n  rìoghaich  e,  gus  an 
cuir  e  a  naimhdean  uile  fo  a  chosaibh. 

26  Sgriosar  an  nàmhaid  deireannach, 
am  bàs. 

27  Oir  chuir  e  na  h-uile  nithe  fo  a  chos- 
aibh.  Ach  an  uair  a  ta  e  ag  ràdh  gu  'n  do 
chuir  e  na  h-uile  nithe  fuidh,  is  ni  follais- 
each  gu  bheil  esan  a  chuir  na  h-uile  nithe 
fuidh,  an  leth  muigh  dheth  so. 

28  Agus  an  uair  a  chuirear  na  h-uile 
nithe  fuidh,  an  sin  bithidh  am  Mac  fèin 
fo  'n  Tì  a  chuir  na  h-uile  nithe  fuidh-san, 
chum  gu  'm  bi  Dia  'na  uile  anns  na  h-uile. 

29  No  ciod  a  ni  iadsan  a  bhaistear  air 
son  nam  marbh,  mur  èirich  na  mairbh  air 
aon  dòigh  ?  c'  ar  son  ma  seadh  a  bhaistear 
iad  air  son  nam  marbh  ? 

30  Agus  c'  ar  son  a  ta  sinne  an  gàbhadh 
gach  uair  ? 

31  Air  bhur  gairdeachas-sa  a  tha  agam 
ann  an  Iosa  Criosd  ar  Tighearn,  tha  mi 
faghail  a'  bhàis  gach  là. 

32  Ma  chòmhraig  rrìi  mar  dhuine  ri 
fiadh-bheathaichibh  ann  an  Ephesus,  ciod 
i  mo  thairbhe,  mur  èirich  na  mairbh  ?  ith- 
eamaid  agus  òlamaid,  oir  am  màireach 
gheibh  sinn  bàs. 

33  Na  meallar  sibh  :  truaillidh  droch 
chomhluadar  deadh  bheusa. 

34  Dùisgibh  chum  fìreantachd,  agus  na 
deanaibh  peacadh  ;  oir  cha  'n  'eil  eòlas  Dè 
aig  cuid  :  chum  bhur  nàire  tha  mi^a'  labh- 
airt  so. 

35  Ach  their  neach  èigin,  Cionnus  a 
dh'  èireas  na  mairbh  ?  agus  ciod  a'  ghnè 
cuirp  leis  an  tig  iad  ? 

36  Amadain,  an  ni  sin  a  chuireas  tu, 
cha  bheothaichear  e,  mur  bàsaich  e  air 
tùs : 

37  Agus  an  ni  a  chuireas  tu,  cha  'n  e  an 
corp  a  bhitheas  a  ta  thu  cur,  ach  gràinne 
lom,  feudaidh  e  bi  do  chruithneachd,  no 
do  sheòrsa  èigin  eile  : 

38  Ach  a  ta  Dia  a'  toirt  cuirp  dha  mar 
bu  toil  leis,  agus  do  gach  uile  shiol  a  chorp 
fèin. 

39  Cha  'n  aon  fheòil  gach  uile  fheòil  : 
ach  a  ta  feòil  air  leth  aig  daoinibh,  agus 
feòil  eile  aig  ainmhidhibh,  feòil  eile  aig 
iasgaibh,  agusfeòil  eile  aig  eunlaithibh. 

40  Agus  a  ta  cuirp  nèamhaidh  ann,  ag~ 
us  cuirp  thalmhaidh  :  gidheadh  a  ta  glòir 
air  leth  aig  na  corpaibh  nèamhaidh,  agus 
glòir  eile  aig  na  corpaibh  talmhaidh. 

41  Tha  aon  ghlòi-r  aig  a'ghrèin,  agus 
glòir  eile  aig  a'  ghealaich,  agus  glòir  èile 
aig  na  reultaibh  ;  oir  a  ta  eadar-dhealach- 
adh  eadar  reult  agus  reult  thaobli  glòire. 

42  Agus  is  ann  mar  sin  a  bhios  aiseirigh 
nam  marbh.  Cuirear  ann  an  truaillidh- 
eachd  e  ;  togar  aun  an  neo-thruail)idh- 
eachd  e. 

43  Cuirear  e  ann  an  eas-urram,  togar 
ann  an  glòir  e  :  cuirear  ann  an  anmhuinn- 
eachd  e,  èiridh  e  ann  an  cumhachd  : 

44  Cuirear  e  'na  chorp  nàdurra,  èiridh  e 
'na  chorp  spioradaìl.  Tha  corp  nàdurra 
ann,  agus  corp  spioradail. 

45  Agus  mar  so  tha  e  sgrìobhta,  Rinn- 

o 


158 


I.  CORINTIANACH. 


eadh  an  ceud  dhuine  Adhamh  'na  anam 
beò,  an  t-Adhamh  deireannach  'na  Spior- 
ad  a  bheothaieheas. 

46  Gidheadh  cha  'n  e  an  ni  spioradail  a 
hha  ann  air  tùs,  ach  an  ni  nàdurra  ;  agus 
'na  dhèigh  sin  an  ni  spioradail. 

47  An  ceud  duine  o  'n  talamh,  talmh- 
aidh  :  an  dara  duine,  an  Tighearn  o 
nèamh. 

48  Mar  an  duine  talmhaidh,  is  amhuil 
sin  iadsan  a  tha  talmhaidh  :  agusmar  a  ta 
an  duine  nèamhaidh,  is  ann  mar  sin  iad- 
san  a  ta  nèamhaidh. 

49  Agus  mar  a  ghiùlain  sinn  iomhaigh 
an  duine  thalmhaidh,  giùlainidh  sinn  mar 
an  ceudna  iomhaigh  an  duine  nèamh- 
aidh. 

50  A  nis  so  a  ta  mi  ag  ràdh,  a  bhràithre, 
nach  feudar  le  feòil  agus  fuil  rìoghachd 
Dhè  a  shealbhachadh ;  ni  mò  a  sliealbh- 
aicheas  truaillidheachd  neo-thruaillidh- 
eachd. 

51  Feuch,  tha  mi  a'  labhairt  ni  dìomh- 
air  ribh  ;  Cha  choidil  sinn  uile,  ach  caoch- 
laidhear  sinn  uile, 

52  Ann  an  tiota,  am  priobadh  na  sùl,  ri 
guth  na  trompaid  deireannaich,  (oir  sèid- 
idh  an  trompaid,)  agus  èiridh  na  mairbh 
neo-thruaillidh,  agus  caochlaidhear  sinne. 

53  Oir  is  èigin  do  'n  chorp  tliruaillidh  so 
iieo-thruaillidlieachd  a  chur  uime,  agus 
do  'n  chorp  bhàsmhor  so  neo-bhàsmhor- 
achd  a  chur  uime. 

54  Agus  an  uair  a  chuireas  an  corp 
truaillidh  so  neo-thruaillidheachd  uime, 
agus  a  chuireas  an  corp  bàsmhor  so  nèo- 
bhàsmhorachd  uime,  an  sin  coimhlionar 
am  focal  a  ta  sgrìobhta,  Shluigeadh  suas 
am  bàs  le  buaidh. 

55  O  bhàis,  c'  àit  am  bheil  do  ghath  ?  O 
uaigh,  c'  àit  am  bheil  do  bhuaidh  ? 

56  Is  e  am  peacadh  gath  a'  bhàis ;  agus  is 
e  neart  a'  pheacaidh  aa  lagh  : 

57  Ach  buidheachas  do  Dhia,  a  tha  toirt 
dhuinne  na  buadha,  tre  ar  Tighearna  Iosa 
Criosd. 

58  Uime  sin,  mo  bhràithre  gràdhach, 
bithibh-sa  daingean,  neo-ghluasadach,  a' 
sìor-mheudaciiadh  ann  an  obair  an  Tigh- 
earn,  air  dhuibh  fios  a  bhi  agaibh  nach 
'eil  bhur  saothair  dìomhain  anns  an  Tigh- 
earn. 

CAIB.  XVI. 

ANIS  a  thaobh  an  tionail  air  son  nan 
naomh.mar  a  dh'  orduich  mi  do  eag- 
laisibh  Ghalatia,  mar  sin  deanaibh-sa  mar 
an  ceudna. 

2  Air  ceud  là  gach  seachduin,  cuireadh 
gach  aon  agaibh  ni  leis  fein  anns  an  ion- 
mhas,  a  rèir  mar  a  shoirbhich  leis,  chum 
nach  bi  tionail  r'  an  deanamh  'nuair  a  thig 
mise. 

3  Agus  an  uair  a  thig  mi,  cò  air  bith  iad 
a  mholas  sibh  le  'ur  litrichibh,  cuiridh  mi 
iadsan  a  ghiùlan  bhur  tabhartais  gu  leru- 
salem. 

4  Agus  ma  's  iomchuidh  mise  a  dhol 


mar  an  ceudna,  thèid  iadsan  a'  m'  chui<?-' 
eachd. 

5  Agus  thig  mi  do 'ur  n-ionnsuidh-sa, 
'nuair  a  thèid  mi  troimh  Mhacedonia  :  (oir 
tha  mi  dol  troimh  Mhacedonia :) 

6  Agus  feudaidh  e  bi  gu  'ra  fan  mi,  no 
eadhon  gu  'n  caith  mi  an  geamhradh  maille 
ribh,  clium  gu  'n  toir  sibh  air  m'  aghaidh 
mi,  ge  b'  e  àit  d'  an  tèid  mi. 

7  Oir  cha  'n  àill  leam  bhur  faicinn  a  nis 
san  dol  seachad ;  ach  tha  dùil  agam  fan- 
tuinn  rè  tamuill  maille  ribh,  ma  leigeas  an 
Tighearn  dliomh. 

8  Ach  fanaidh  mi  ann  an  Ephesus  gu 
Cuingeis. 

9  Oir  dh'  fhosgladh  dorus  mòr  agus  èif- 
eachdach  dhomhsa,  agus  tha  mòran  eas- 
cairdean  ann. 

10  A  nis  ma  thig  Timoteus,  feuchaibh 
gu  'm  bi  e  gun  eagal  maille  ribh  :  oir  tlia  e 
a'  saoithreachadh  ann  an  obair  an  Tigh- 
earna,  mar  a  ta  mise. 

11  Uime  sin  na  deanadh  neach  sam  bith 
tàir  air  :  ach  thugaibh  air  aghaidh  e  an 
sìth,  chum  gu  'n  tig  e  a'  m'  ionnsuidh-sa : 
oir  tha  sùil  agara  ris  maille  ris  na  bfàith- 
ribh. 

12  Mu  thimchioll  'ar  bràthar  Appollois, 
ghuidh  mi  gu  dùrachdach  air  teachd  d<> 
ur  n-ionnsuidh-sa  maille  ris  na  bràith- 
ribh  :  ach  cha  b'  i  a  thoil  air  chor  sam  bitli 
teachd  san  àra  so ;  ach  tliig  e  'nuair  a 
gheibh  e  àm  iomchuidh. 

13  Deanaibh  faire,  seasaibh  gu  daingean 
sa'  chreidimh,  bithibh  fearail,  bithibh 
làidir. 

14  Biodh  bhur  n-uile  nithe  air  an  dean- 
amh  le  gràdh. 

15  Agus  guidheam  oirbh,  a  bhràithre, 
(o  's  aithne  dhuibh  teaghlach  Stephanais, 
gur  iad  ceud  thoradh  Achaia,  agus  gu  'n 
d'  thug  siad  iad  fèin  chum  frithealaidh  do 
na  naomhaibh  ;) 

16  Gu  'm  bi  sibh  ùmhal  d'  an  leithidibh 
sin,  agus  do  gach  aoji  a  ni  obair  agus  saoth- 
air  maille  ruinne. 

17  Tha  mi  subhach  ri  teachd  Stephan- 
ais,  agus  Fhortunatuis,  agus  Achaicuis : 
oir  rinn  iad  suas  an  ni  sin  a  bha  dh'  uireas- 
bhuidh  do  'ur  taobh-sa. 

18  Oir  thug  iad  suaimhneas  do  m'  spior- 
ad-sa,  agus  do  'ur  spiorad-sa  :  uime  sin 
biodh  meas  agaibh  air  an  leithidibh  sin. 

19  Tha  eagìaisean  na  h-Asia  a'  cur  fàilte 
oirbh.  Tha  Acuila  agus  Priscila,  maille  ris 
an  eaglais  a  tha  'nan  tigh,  a'  cur  mòr-fhàilte 
oirbh  anns  an  Tighearn. 

20  Tha  na  bràithrean  uile  a'  tur  fàilte 
oirbh.  Cuiribh-sa  fàilte  air  a  chèile  le  pòig 
naoimh. 

21  Fàilte  uarasa  Pòl  le  m'  làimh  fèin. 

22  Ma  tha  neach  sam  bith  nach  gràdh- 
aich  an  Tighearn  Iosa  Criosd,  biodh  e  'na 
Anatema  Maranata. 

23  Gu  robh  gràs  an  Tighearna  Iosa  Criosd 
maille  ribh. 

24  Mo  ghràdh-sa  maille  ribh  uile  ann  aa 
Criosd.  Amen. 


159 


DARA  LITIR  AN  ABSTOIL  PHOIL. 

CHUM  NAN 

CGRINTIANACH. 


CAIB.  I. 

POL,  abstol  Iosa  Criosd  tre  thoil  Dè,  ag- 
us  Tiinoteus  ar  bràtliair,  chum  eag- 
lais  Dè  a  ta  ann  an  Corintus,  maille  ris 
na  h-uile  naoimh  a  ta  ann  an  Achaia 
uile : 

2  Gràs  dhuibhse,  agus  slth  o  Dhia  ar 
n-Athair,  agus  o  'n  Tighearn  Iosa  Criosd. 

3  Beanuaichte  gu  robh  Dia,  eadhon 
Athair  ar  Tighearna  Iosa  Criosd,  Athair 
uan  tròcair,  agus  Dia  na  h-uile  chomh- 
fhurtachd ; 

4  A  tha  toirt  comhfhurtachd  dhuinne 
'nar  n-uile  àmhghar,  chutn  sinne  blii  com- 
asach  air  comhfhurtachd  a  thoirt  dhoibh- 
£an  a  ta  ann  an  àmhghar  sam  bith,  tre  a' 
chomhfhurtachd  leis  am  bheil  sinn  fèin  a' 
faotainn  <^omhfhurtachd  o  Dhia. 

5  Oir  mar  a  ta  fulangais  Chriosd  pailt 
annainne,  is  amhuil  sin  a  ta  ar  comh- 
fhurtaehd-ne  mar  an  ceudna  pailte  tre 
Chriosd. 

6  Agus  ma  tha  siun  fuidh  àmhghar,  is 
ann  air  son  bhur  comhfhurtachd  agus 
bhur  slàinte-sa,  a  tha  air  a  h-oibreachadh 
le  sìbli  a  dh'  fhulang  nam  fulangas  eeudna, 
a  tlia  sinne  a'  fulang:  no  ma  's  comh- 
fhurtachd  dhuinn,  is  ann  chum  bhur 
comhfhurtachd  agus  bhur  slàinte-sa. 

7  Agus  a  ta  ar  dòchas  daingean  do  'ur 
taobh-sa,  do  bhrigh  gu  bheil  tìos  againn, 
mar  a  ta  sibh  'nur  luchd-cumhpàirt  do  na 
fulangasaibh,  gu  'm  bi  sibh  mar  an  ceudna 
do  'n  chomhtliurtachd. 

8  Oir  cha  b'  àiil  leinn,  a  bhràitlire,  sibh- 
se  bhi  ain-fhiosrach  mu  thimchioll  ar 
n-àmhghair  a  thachair  dhuinne  san  Asia, 
gu  "n  do  bhrùthadh  sinn  gu  ro  mhòr  thar 
ar  neart,  ionnus  gu  robh  sinn  fuidh  amhar- 
us  eadhon  mu  'r  beatha  : 

9  Ach  bha  againn  binn  ar  bàis  annainn 
fèin,  chum  nach  biodh  againn  dòigh  ann- 
ainn  fèin,  ach  ann  an  Dia  a  dhùisgeas  na 
inairbh : 

10  Neach  a  shaor  sinne  o  bhàs  co  mòr, 
agus  a  ta  'gar  saoradh ;  anns  am  bheil  ar 
dòchas  gu  'n  saor  e  sinn  fathast : 

11  Air  dhuibhse  bhi  a'  co-oibreachadh 
le  chèile  ann  an  urnuigh  air  ar  son-ne, 
chum  gu  tugar  buidheachas  le  mòran  air 
ar  son-ne,  à  leth  an  tiodhlaic  a  thugadh 
dhuinne,  tre  mhòran. 

12  Oir  is  e  so  ar  gairdeachas-ne,  fianuis 
ar  coguis,  gur  ann  an  aon-fhillteachd  ag- 
us  an  trèibhdhireas  diadhaidh,  agus  cha  'n 
ann  an  giiocas  feòlmhor,  ach  anu  an  gràs 
Dè,  a  chaith  sinn  ar  beatha  san  t-saoghal, 
agus  gu  h-àraidh  do  'ur  taobh-sa. 

13  Oir  cha  'n  'eil  sinn  a'  sgrìobhadh  nithe 
sam  bith  eile  do  'ur  n-ionnsuidh-sa,  ach 
Hjan  nithe  a  ta  eibh  a'  leughadh,  no  a  ta 


sibh  ag  aideachadh,  agus  a  ta  dùil  agam 
a  dh'  aidicheas  sibh  gus  a'  chrìoch  ; 

14  Amhuil  mar  a  dh'  aidich  sibh  an  càil, 
gur  sinne  bhur  gairdeachas,  mar  is  sihhse 
mar  an  ceudna  ar  gairdeachas-ne  ann  an 
là  an  Tighearn  Iosa. 

15  Agus  anns  a'  mhuinghin  so  b'  àill 
leam-sa  teachd  do  'ur  n-ionnsuidh  air  tùs, 
ionnus  gu  faigheadh  sibhse  ath-ghràs. 

16  Agus  gabhail  uaibhse  gu  Macedonia, 
agus  teacha  o  Mhacedonia  a  rìs  do  'ur 
n-ionnsuidh-sa,  agus  a  bhi  air  mo  thoirt 
air  m'  aghaidh  leibhse  san  t-slighe  gu  Iu- 
dea. 

17  Uime  sin  an  uair  a  chuir  mi  so  romh- 
am,  an  do  ghnàthaich  mi  eutruimeachd  ? 
no  an  ann  a  rèir  na  feòla  a  ta  mi  cur  romh- 
am,  na  nithe  a  ta  mi  a'  cur  romham,  ionn- 
us  gu  biodh  agam  seadh,  seadh,  agus  cha'n 
eadh,  cha  'n  eadh  ? 

18  Ach  mar  a  ta  Dia  fìrinneach,  cha 
b'  e  ar  còmhradh  ribhse  seadh,  agus  cha  'n 
eadh. 

19  Oir  Mac  Dhè  losa  Criosd,  a  shear- 
monaicheadh  'nur  measg-sa  leinne,  eadh- 
o)i  leam-sa,  agus  le  Siluamis,  agus  le  Timo- 
teus,  cha  robh  e  'na  sheadli  agus  'na  cha'n 
eadh,  ach  ann-san  bha  seadh. 

20  Oir  geallanna  Dhè  uile  ann-san  is 
seadh  ia^d,  agus  ann-san  is  Amen  iad, 
chum  glòire  Dhè  do  ar  taobh-ne. 

21  A  nis  an  tì  a  dliainguicheas  sinne 
maille  ribhse  ann  an  Criosd,  agus  a  dh'  ung 
sinn,  is  e  Dia  : 

22  Neach  mar  an  ceudna  a  chuir  seula 
oirnne,  agus  a  thug  dhuìnn  geall-daing- 
nich  an  Spioraid  ann  ar  cridheachaibh. 

23  Ach  a  ta  mi  a'  gairm  Dhè  mar  fhia- 
nuis  air  m'  anam,  gur  ann  chum  sibhse  a 
chaomhnadh  nach  d'  thàinig  mi  fathast  gu 
Corintus. 

24  Cha  'n  e  gu  bheil  againne  tighearnas 
air  bhur  creidimh-sa,  ach  is  luchd-cuid- 
eachaidh  sinn  do  'ur  n-aoibhneas  :  oir  is 
ann  tre  chreidimh  a  sheasas  sibh. 

CAIB.  II. 

ACH  chuir  mi  so  romham  annam  fèin, 
gun  teachd  a  rìs  fo  dhoilgheas  do  'ur 
n-ionnsuidh. 

2  Oir  ma  ni  mise  doilich  sibhse,  cò  e  ma 
ta  ni  subhach  mise,  ach  an  tì  air  an  do 
chuireadh  doilgheas  leam  ? 

3  Agus  sgrìobh  mi  an  ni  so  fèin  do  'ur 
n-ionnsuidh,  chum  air  dhomh  teachd, 
nach  cuirteadh  doilgheas  orm  leis  a' 
mhuinntir  sin  o  'm  bu  chòir  dhomh  aoibh- 
neas  fhaotainn,  air  dhomh  bhi  muinghinn- 
each  asaibh  uile,  gur  e  m'  aoibhneas  bhur 
n-aoibhneas  uile. 

4  Oir  à  tvioblaid  mhòir  agus  cràdh 

cridhe,  sgrìobh  mi  do  'ur  n-ionnsuidh  le 
iomadh  deur ;  cha  'n  annchum  gu  'm  biodh 
doilgheas  oirbh,  ach  chum  gu  'm  biodh  fios 
agaihh  air  a'  ghràdh  a  ta  agam  gu  ro- 
phailte  dhuibh. 

5  Ach  ma  thug  neach  sam  bith  aobhar 
doilgheis,  cha  do  chuir  e  doilgheas  orm- 
sa,  ach  an  càil:  chum  nach  cuirinn  ro- 
uallach  oirbh  uile. 

6  Is  leoir  d'  a  leithid  sin  do  dhuine  am 
peanas  so,  a  leagadh  air  le  mòran. 

7  [onnus  air  an  làimh  eile,  gur  mò  is 
còir  dhuibh  maitheanas  agus  comhfhurt- 
aclid  a  thoirt  da,  air  eagal  gu  'm  biodh  a 
leithid  so  do  dhuine  air  a  shlugadh  suas  le 
anabarra  doilgheis. 

8  Uime  sin  guidheam  oirbh,  gu'n  daing- 
nicheadh  sibh  bhur  gràdh  dha. 

9  Oir  is  ann  chum  na  crìche  so  a  sgrìobh 
mi  do  'ur  n-ionnsuidh,  chum  gu  'ra  biodh 
fios  bhur  dearbhaidh  agam,  am  bheil  sibh 
ùmhal  anns  na  h-uile  nithibh. 

10  Ge  b'  e  neach  d'  an  toir  sibh  maithean- 
as  ann  an  ni  sam  bith,  bheir  mise  mar  an 
ceudna  :  oir  ma  thug  mise  maitheanas  ann 
an  ni  sam  bith,  ge  b'  e  d'  an  d'  thug  mi  am 
maitheanas,  is  ann  air  bhur  sonsa  a  thug 
mi  e,  am  fianuis  Chriosd ; 

11  Air  eagal  gu  faigheadh  Satan  an  co- 
throm  oirnn  le  'chuilhheartachd :  oir  cha 
'n  'eil  sinn  aineolach  air  'innleachdaibh. 

12  Os  hàrr,  'nuair  a  thàinig  mi  gu  Troas 
chum  soisgeul  Chriosd  a  shearmonachadh, 
agus  a  dh'  fhosgladh  dorus  dhomh  leis  an 
Tighearn, 

13  Cha  robh  fois  agam  ann  mo  spiorad, 
do  bhrìgh  nach  d'  fhuair  mi  Titus  mo 
bhràthair :  ach  air  gahhail  mo  chead 
diubh,  dh'  imich  mi  o  sin  do  Mhacedonia. 

14  A  nis  buidheachas  do  Dhia,  a  ta  j 
ghnàth  a'  toirt  oirnne  buadhachadh  ann 
an  Criosd,  agus  a  ta  foillseachadh  deadh  \ 
fhàile  'eòlais  fèiu  leinne  anns  gach  àit. 

15  Oir  tha  sinne  do  Dhia  'nàr  fàile  cùbh- 
raidli  Chriosd,  anns  an  dream  a  thearnar, 
agus  anns  an  dream  a  sgriosar : 

16  Do  'n  aon  dream  tha  sinn  'nar  bolt- 
rach  bàis  chum  bàis ;  agus  do  'n  dream 
eile,  'nar  boltrach  beatha  chum  beatha: 
agus  cò  a  ta  foghainteach  chum  nan  nithe 
so? 

17  Oir  cha  'n  'eil  sinne  mar  mhòran,  a 
thruailleas  focal  Dè :  ach  mar  o  thrèibh- 
dhireas,  ach  mar  o  Dhia,  tha  sinn  a'  labh- 
airt  am  fianuis  Dè  ann  an  Criosd. 

CAIB.  III. 

AN  tòisich  sinn  a  rìs  air  sinn  fèin  a  mhol- 
adh  ?  no  am  bheil  feum  againn,  mar 
aig  dream  àraidh,  air  litrichihh  molaidh  do 
'ur  n-ionnsuidh-sa,  no  air  litrichibh  mol- 
aidh  uaibh  ? 

2  Is  sihhse  ar  litir-ne  a  ta  sgrìobhta  'nar 
cridheachaibh,  air  a  h-aithneachadh  agus 
air  a  leughadh  leis  na  h-uile  dhaoinibh  : 

3  Air  dha  bhi  follaiseach  gur  sibh  litir 
Chriosd,  a  fhrithealadh  leinne,  a  tha  air  a 
sgrìobhadh  cha  'n  ann  le  dubh,  ach  le 
Spiorad  an  Dè  bheò;  cha  'n  ann  air  clàr- 
aibh  cloiche,  ach  air  clàraibh  feòlmhor  a' 
chridhe. 

4  Agus  tha  a  leithid  so  do  dhòchas  ag- 
ainne  tre  Chriosd  a  thaobh  Dhè : 


5  Cha  'n  e  gu  bheil  sinn  foghainteach 
uainn  fèin  chum  ni  sam  bith  a  smuain- 
eachadh  mar  uainn  fèin  :  ach  is  ann  o  Dhia 
a  ta  ar  foghainteacbd  ; 

6  A  rinn  sinne  mar  an  ceudna  'nar  min- 
isteiribh  foghainteach  an  tiomnaidh 
nuaidh ;  cha  'n  ann  do  'n  litir,  ach  do  'n 
Spiorad :  oir  marbhaidh  an  litir,  ach  bheir 
an  Spiorad  beatha. 

7  Ach  ma  bha  ministreileachd  a'  bhàis, 
ann  an  sgrìobhadh  air  a  ghearradh  air 
clachaihh,  glòrmhor,  ionnus  riach  b'  urr- 
ainn  clann  Israeil  amharc  gu  geur  air 
gnùis  Mhaois,  air  son  glòire  a  ghnùise,  a 
chuireadh  air  cùl ; 

8  Cionnus  nach  mò  na  sin  a  bhios  min- 
istreileachd  an  Spioraid  glòrmhor  ? 

9  Oir  ma  bha  ministreileachd  an  dìtidh 
glòrmhor,  is  ro  mhò  na  sin  a  bheir  minis- 
treileachd  na  fìreantachd  barrachd  ann  an 
glòir. 

10  Oir  eadhon  an  ni  a  rinneadh  glòrmhor, 
cha  robh  glòir  sam  bith  aige  sa  chàs  so, 
thaobh  na  glòire  a  tha  toirt  barrachd. 

11  Oir  ma  bha  an  ni  a  chuireadh  air  cùl 
glòrmhor,  is  ro  mhò  na  sin  a  ta  an  ni  a 
bhuanaicheas  glòrmhor. 

12  Uime  sin  do  bhrìgh  gu  bheil  againn 
a  shamhuil  so  do  dhochas,  tha  sinn  a' 
cleachdadh  mòr-dhànachd  cainnte. 

13  Agus  cha  'n  'eil  sinn  mar  Mhaois,  a 
chuir  folach  air  'aghaidh,  chum  nach  amh- 
airceadh  clann  Israeil  gu  geur  gu  crìch  an 
ni  a  chuireadh  air  cùl. 

14  Ach  dhalladh  an  inntinn  r  oir  gns  an 
là  'n  diugh  ann  an  leughadh  an  t-seann- 
tiomnaidh,  tha  'm  folach  ceudiia  a'  fantuinn 
gun  atharrachadh,  ni  a  chuireadh  air  cùl 
ann  an  Criosd. 

15  Ach  eadhon  gus  an  là  'n  diugh  'nuair 
a  leughar  Maois,  tha  am  folach  air  an 
cridhe. 

16  Gidheadh  'nuair  a  philleas  e  chum  an 
Tighearna,  togar  am  folach  dheth. 

17  A  nis  is  e  an  Tighearn  an  Spiorad  sin  : 
agus  far  am  bheil  Spiorad  an  Tighearna, 
tha  saorsa  an  sin. 

18  Ach  air  bhi  dhuinne  uile  le  aghaidh 
gun  fholach,  ag  amharc  mar  ann  an  sgàth- 
an  air  glòir  an  Tighearna,  tha  sinn  air  ar 
n-atharrachadh  chum  na  h-iomhaigh  ceud- 
na,  o  ghlòir  gu  glòir,  mar  le  Spiorad  an 
Tighearna. 

CAIB.  IV. 

UIME  sin,  air  do  'n  mhinistreileachd  so 
bhi  againn,  a  rèir  mar  a  fhuair  sinn 
tròcair,  cha  'n  'eil  sinn  a'  fannachadh  : 

2  Ach  chuir  sinn  cùl  ri  nithibh  folaichte 
na  nàire,  gun  sinn  bhi  a'  siubhal  ann  an 
ceilg,  no  a'  truailleadh  focail  Dè,  ach  le 
foillseachadh  na  fìrinn,  'gar  moladh  fèin 
do  choguis  nan  uile  dhaoine  ann  an  sealì- 
adh  Dhè. 

3  Ach  ma  tha  ar  soisgeul-ne  folaichte,  is 
ann  dhoibh-san  a  ta  caillte  tha  e  folaichte  : 

4  Anns  an  do  dhall  dia  an  t-saoghail  so 
inntinn  na  dream  nach  'eil  'nan  creidich, 
air  eagal  gu  *n  dealraicheadh  orra  solus 
soisgeil  ghlòrmhoir  Chriosd,  neach  a  's  e 
iomhaigh  Dhè. 

5  Oir  cha  'n  'eil  sinne  'gar  searmonaehadh 
fèin,  ach  Iosa  Criosd  an  Tighearu;  agus 


CAIB.  V. 

nnn  fèin  oar  seirbhisich  dhuibhse  air  son 
losa. 

6  Oir  is  e  Dia  a  thubhairt  ris  an  t-solus 
soillseachadh  à  dorchadas,  a  dhealraich  ann 
ar  cridheachaibh-ne,  a  tlioirt  soluis  eòlais 
glòire  Dhè,  ann  an  gnùis  losa  Criosd. 

7  Ach  a  ta  an  t-ionmhas  so  againn  ann 
an  soithichibh  creadha,  ehum  gu  'm  bi 
òirdheirceas  a'  chumhachd  o  Dhia,  agus 
clia  'n  ann  uainne. 

8  Thu  sinn  fo  thrioblaid  air  gach  taohh, 
gidheadh  cha  'n  'et'Zsinn  ann  an  teanntachd  ; 
tha  sinn  ann  an  ioma-chomhairle,  gidheadh 
gun  sinn  ann  an  eu-dòchas  ; 

9  Air  ar  g-eur-leanmhuinn,  gidheadh  gun 
sinn  air  ar  trèicrsinn ;  air  ar  tilgeadh  sios, 
gidheadh  gun  sinn  air  ar  sgrios  ; 

10  A'  giùlan  a  ghnàth  bàsachaidh  an 
Tighearna  Iosa  mu  'n  cuairt,  anns  a'  chorp, 
chùm  gu  biodh  beatha  losa  mar  an  ceudua 
air  a  deanamh  foilaiseach  ann  ar  corp-ne. 

11  Oir  tha  sinne  a  ta  beò,  a  ghnàth  air 
ar  toirt  chum  bàis  air  son  Iosa,  chum  gu 
biodh  mar  an  ceudna  beatha  Iosa  air  a 
deanamh  follaiseach  'nar  feoil  bhàsmhoir- 
ne. 

12  Uime  sin  tha  bàs  ag  oibreachadh 
annainne,  ach  beatha  annaibh-sa. 

13  Air  dhuinu  an  spiorad  creidimh  sin 
fèin  a  bhi  againn,  a  rèir  mar  a  ta  e  sgrìobh- 
ta,  Chreid  mi,  agus  uime  sin  labhair  mi : 
tha  sinne  a'  creidsinn  mar  an  ceudna,  agus 
uime  sin  tha  sinn  a'  labhairt ; 

I  14  Air  dhuinn  fìos  a  bhi  againn,  an  Tì  a 
ì  thog  suas  an  Tighearn  Iosa,gu  'n  tog  e  sinne 
'suas  mar  an  ceudna  tre  Iosa,  agus  gu  'n 
cuir  e  'na  làthair  sinn  maille  ribhse. 

15  Oir  tha  na  h-uile  nithe  air  bhur  son- 
sa,  chum  gu  biodh  an  gràs  a  tha  saoibhir, 
tre  bhuidheachas  mhòran,  ro  phailte,  chuin 
e^lòire  Dhè. 

16  Uime  sin  cha  'n  'eil  sinn  a'  fannach- 
idh,  ach  ged  thruaillear  ar  duine  o  'n  leth 
rauigh,  gidheadh  tha  an  duine  o  'n  leth 
stigh  air  ath-nuadhachadh  o  là  gu  là. 

17  Oir  a  ta  ar  n-àmhghar  eutrom,  nach 
eil  ach  rè  sealain,  ag  oibreachadh  dhuinne 
:rom-chudthrom  glòire  a  ta  ni  's  ro-ana- 
)harraieh  agus  sìor-mhaireannach ; 

18  Air  dhuinn  bhi  ag  amharc  cha  'n  ann 
lir  na  nithibh  a  tha  r'  am  faicinn,  ach  air 
la  nithibh  nach  'eil  r  'am  faicinn  :  oir  tha 
ìa  nithe  a  chithear,  aimsireil ;  ach  tha  na 
ìithe  nach  faicear,  sìorruidh. 


CAIB.  V. 
IR  a  ta  fios  againn,  nan  sgaoilteadh  o 
chèile  ar  tigh  talmhaidh  a'  phàilliuin 

o,  gu  bheil  againn  aitreabh  o  Dhia,  tigh 
ìach  do  thogadh  le  làmhaibh,  siorruidh 
inns  na  nèamliaibh. 

2  Oir  a  ta  sinn  ri  osnaieh  an  so,  a' 
niannachadh  bhi  air  ar  n-eudachadh  le  ar 
igh  o  nèamh : 

3  O  air  dhuinn  bhi  air  ar  n-eudachadh, 
ìach  faighear  lomnochd  sinn. 

4  Oir  tha  sinne  a  tha  anns  a'  phàilliun 
o  ri  osnaich,  air  dliuinn  bhi  fuidh  uall- 
ich  :  cha  'n  e  air  son  gu  'm  bu  mhiann 
einu  bhi  air  ar  rùsgadh,  ach  air  ar  n-eud- 
chadh,  chum  gu  bi  bàsmhorachd  air  a 
lugadh  suas  le  beatha. 


5  A  nis  an  Tì  a  dh'  oibrich  sinne  chum  so 
fèin,  is  e  Dia  e,  a  thug  dhuinne  mar  an 
ceudna  geall-daingnich  an  Spioraid. 

6  Uime  sin  tha  sinn  a  ghnàth  deadh- 
mhisneachail,  air  dhuinn  nos  a  blù  ag- 
ainn  am  feadh  a  ta  sinn  aig  an  tigh  sa' 
choluinn,  gu  bheil  sinn  air  ehoigrich  o  'n 
Tighearn : 

7  (Oir  ata  sinn  a'  gluasad  a  rèir  creid- 
imh,  agus  cha  'n  ann  a  rèir  seallaidh.) 

8  Tha  deadh  mhisneach  againn,  agus  bu 
ròghnuiche  leinn  gu  mòr  bhi  air  choigrioh 
as  a'  choluinn,  agus  a  bhi  làthair  maille 
ris  an  Tighearn. 

9  Uime  sin  a  ta  sinn  a'  deanamh  ar 
dìchill,  chum  cò  aca  bhios  sinn  a  làthair 
no  air  choigrich,  gu  'm  bi  sinn  taitneach 
dhasan. 

10  Oir  is  èigin  duinn  uile  bhi  air  ar 
nochdadh  an  làthair  caitliir-breitheanais 
Chriosd ;  chum  gu  faigh  gaeh  neach  na 
nithe  a  rinn  e  sa'  eholuinn,  a  rèir  an  ni  a 
rinn  e,  ma  's  maith  no  ole  e. 

11  Uime  sin  air  dhuinn  fios  a  bhi  ag- 
ainn  air  uamhas  an  Tighearna,  tha  sinn  a' 
cur  impidh  air  daoinibh  ;  ach  a  ta  sinn 
follaiseach  do  Dhia,  agus  tha  dòchas  agam 
mar  an  ceudna  gu  bheil  sinn  air  ar  dean- 
amh  follaiseach  ann  bliur  coguisibh-sa. 

12  Oir  cha  'n  'eil  sinn  'gar  moladh  fèin  a 
rìs  dhuibhse,  ach  a  ta  sinn  a'  toirt  fàth 
uaill  dhuibh  do  ar  taobh,  chum  gu  bi 
freagradh  agaibh  dhoibh-san  a  tha  dean- 
amh  uaill  ann  an  gnùis,  agus  cha  'n  ann  an 
cridhe. 

13  Oir  ma  tha  sinn  a  dh'  easbhuidh 
cèille,  is  ann  do  Dhia :  agus  ma  tha  ar 
ciall  againn,  is  ann  duibh-sa. 

14  Oir  a  ta  gràdh  Chriosd  'gar  co-èig- 
neachadh,  air  dhuinn  breithneachadh  mar 
so,  ma  fhuair  a  h-aon  bàs  air  son  nan  uile, 
gu  'n  robh  na  h-uile  marbh  : 

15  Agus  gu  'n  d'  fhuair  e  bàs  air  son  nan 
uile,  chum  iadsan  a  ta  beò,  nach  biodh  iad 
à  so  suas  beò  dhoibh  fèin,  ach  dhasan  a 
dh'  fhuiling  am  bàs  air  an  son,  agus  a  dh'- 
èirich  a  rìs. 

16  Uime  sin,  cha  'n  aithne  dhuinne  à  so 
suas  aon  duine  a  rèir  na  feòla :  seadh,  ged 
b'  aithne  dhuinn  Criosd  a  rèir  na  feola, 
gidheadh  a  nis  cha  'n  aithne  dhuinn  e  ni  's 
mò. 

17  Uime  sin  ma  tha  neach  sam  bith  ann 
an  Criosd,  is  creutair  nuadh  e  :  chaidh  na 
seann  nithe  seach,  feuch,  rinneadh  na 
h-uile  nithe  nuadh. 

18  Agus  is  ann  o  Dhia  a  ta  na  h-uile 
nithe,  neach  a  rinn  sinn  rèidh  ris  fèin  tre 
Iosa  Criosd,  agus  a  thug-  dhuinn  minis- 
treileachd  na  rèite ; 

19  Eadhon,  gu  robh  Dia  ann  an  Criosd, 
a'  deanamh  an  t-saoghail  rèidh  ris  fèin, 
gun  bhi  a'  meas  an  cionta  dhoibh  ;  agus 
dh'  earb  e  ruinne  foeal  na  rèite, 

20  Uime  sin  is  teachdaireau  sinn  air  son 
Chriosd,  mar  gu  cuireadh  Dia  impidh 
leinne  :  tha  sinne  a'  guidhe  oirbh  as  vichd 
Chriosd,  bithibh  rèidh  ri  Dia. 

21  Oir  rinn  e  esan  do  naeh  b'  aithne 
peacadh,  'na  ìobairt-pheacaidh  air  ar  son, 
ne ;  ehum  gu  bitheamaid  air  ar  deanamh 
nar  fireantachd  Dhè  annsan. 

CAIB.  VI. 

UIME  sin  tha  sina  mar  chomh-oibrich- 
ean  leis-san,  a'  guidhe  oirbh,  gunsibh 
a  ghabhail  gràis  Dè  an  dìomhanas  : 

a  ta  e  aS  ràdh,  Ann  an  àm  tait- 
neach  dh  èisd  mi  riut,  agus  ann  an  là 
slainte  rinn  mi  còmhnadh  leat:  feuch,  a 
nis  an  t-àm  taitneach ;  feuch,  a  nis  là  na 
slainte.) 

3  Gun  bhi  toirt  aobhair  oilbheim  air 
bith  ann  an  aon  ni,  chum  nach  faieheadh 
a  mhinistreileachd  mi-chliu : 

4  Ach  anns  gach  ni  'gar  dearbhadh  fèin 
mar  mhinisteiribh  Dhè,  ann  am  mòr- 
fhoighidin,  ann  an  àmhgharaibh,  ann  an 
uireasbhuidh,  ann  an  teanntachdaibh, 

5  Ann  am  buillibh,  ann  am  prìosanaibh, 
ann  an  luasgadh  o  àit  gu  h-àit,  ann  an 
saotnair,  ann  am  faire,  ann  an  trasgaibh, 

0  Ann  am  fìor-ghloine,  ann  an  eòlas, 
ann  am  fad-fhulangas,  ann  an  caoimhneas, 
anns  an  spiorad  naomh,  ann  an  gràdh  gun 
cheilg, 

1  iA^n  am  focal  na  fìrinn>  ann  an  cumh- 
achd  Dhè,  le  airm  na  fìreantachd  air  an 
laimh  dheis  agus  chlì, 

8  Tre  urram  agus  eas-urram,  tre  mhi- 
chhu  agus  dheadh-chliu  :  mar  mhealltair- 
ibh,  gidheadh  fìrinneach; 

9  Mar  dhream  nach  aithnichear,  gidh- 
eadli  air  am  bheil  deadh  aithne ;  mar  . 
clhream  a  ta  faghail  a'  bhàis,  gidheadh 
ieueh,  tha  sinn  beo ;  mar  dhream  a  smachd- 
aichear,  agus  gun  am  marbhadh  ; 

10  Mar  dhream  a  ta  brònach,  gidheadh 
a  ghnàth  a*  deanamh  gairdeachais ;  mar 
dhaoine  bochda,  gidheadh  a  ta  deanamh 
morain  saoibhir;  mar  dhaoine  aig  nach 
eil  ni  sam  bith,  gidheadh  a'  sealbhachadh 
nan  uile  nithe. 

11  Thaar  beul-ne  fosgailte  dhuibhse,  O 
a  Chorjntianacha,  tha  ar  cridhe  air  a 
dheanamh  farsuinn. 

12  Cha  'n  'eil  sibh  ann  an  cumhannachd 
annamne,  ach  tha  sibh  ann  an  cumhann- 
achd  ann  bhur  n-innibh  fèin. 

13  A  nis  mar  ath-dhìoladh  san  ni  sin 
{ein,  (tha  mi  a'  labhairt  mar  ri  m'  chloinn,) 
bithibh-sa  farsuinn  mar  an  ceudna. 

14  Na  cuing-cheanglar  gu  neo-cho- 
thromach  sibh  maille  ri  mi-chreidich  :  oir 
ciod  e  caidreabh  na  fìreantachd  ri  neo- 
ihireantachd  ?  agus  ciod  e  comunn  an 
t-solms  ris  an  dorchadas  ? 

15  Agus  ciod  an  rèite  a  ta  aig  Criosd  ri 
-Behal  ?  no  ciod  i  cuid  a'  chreidich,  maille 
n  ana-creideach  ? 

16  Agus  ciod  a'  cho-rèite  a  ta  aig  team- 
pull  Dè  ri  h-ìodholaibh?  oiris  sibhse  team- 
pull  an  Dè  bheò ;  a  rèir  mar  a  thubhairt 
Dia,  Gabhaidh  mise  còmhnuidh  annta, 
agus  gluaisidh  mi  'nam  measg  ;  agus  bith- 
Jdh  mise  a'  m'  Dhia  aca-san,  agus  bithidh 
ladsan  'nan  sluagh  agam-sa. 

17  Uime  sin  thigibh  a  mach  as  am 
meadhon,  agus  dealaichibh  riu,  tha  an 
Tighearn  ag  ràdh,  agus  na  beanaibh  ris  an 
ni  neòghlan ;  agus  gabhaidh  mise  a'  m'  ionn- 
sxridh  sibh, 

18  Agus  bithidh  mi  a'  m'  Athair  dhuibh, 
agus  bithidh  sibhse  'nur  mic  agus  'nur 
aigheanaibh  dhomh-sa,  tha  an  Tighearn 
isile-cliumhachdach  ag  ràdh. 


CAIB.  VII. 

UIME  sin,  a  mhuinntir  mo  ghràidh,  air 
dhuinn  na  geallanna  so  bhi  againn, 
glanamaid  sinn  fein  o  gach  uile  shalach- 
ar  feòla  agus  spioraid,  a'  coimhlionadh 
naomhachd  ann  an  eagal  Dè. 

2  Gabhaibh  ruinne:  cha  d'  rinn  sinn  eu- 
coir  air  aon  duine,  cha  do  thruaill  sinn  aon 
duine,  cha  do  mheall  sinn  aon  duine. 

3  Cha'n  ann  chum  bhur  dìtidh  a  ta  mi 
a'  labhairt  so :  oir  thubhairt  mi  roimh,  gu 
bheil  sibh  ann  ar  cridheachaibh-ne  chum 
bàsachadh  maille  ribh,  agus  a  bhi  beò 
maille  ribh. 

4  Is  mòr  mo  dhànachd  cainnte  do  'ur 
taobh-sa,  is  mòr  m'  uaill  as  bhur  leth  :  lìon- 
adh  le  comhfhurtachd  mi,  tha  mi  thar 
tomhas  aoibhneach  ann  ar  n-uile  àmhghar- 
ne. 

5  Oir  an  uair  a  thàinig  sinn  gu  Macedo- 
nia,  cha  d'fhuair  ar  feòil  foìs  sam  bith,  ach 
bha  sinn  fuidh  àmhghar  air  gach  taobh ; 
an  leth  am  muigh  bha  còmhraig,  an  leth  a 
stigh  bha  eagal : 

6  Ach  Dia  a  bheir  comhfhurtachd 
dhoibh-san  a  tha  air  an  leagadh  sìos,  tliug 
e  comhfhurtachd  dhuinne  le  teachd  Thi- 
tuis  : 

7  Agus  cha  'n  ele  atheachd-san  amhàin, 
ach  mar  an  ceudna  leis  a'  chomhthurtachd 
a  fhuair  esan  uaibhse,  'nuair  a  chuir  e  an 
cèill  duinn  bhur  dian-thogradh,  bhur 
caoidh,  bhur  teas-ghràdh  dhomh-sa;  air 
chor  as  gur  mòid  a  rinn  mi  gairdeachas. 

8  Oir  ge  do  chuir  mi  doilgheas  oirbh  leis 
an  ìitir,  cha  'n  'eil  aithreachas  orm,  ged 
bha  aithreachas  orm  :  oir  tha  mi  faicinn 
gu  'n  do  chuir  an  litir  sin  doilgheas  oirhh, 
ged  nach  d'  rinn  i  so  ach  rè  tamuill. 

9  A  nis  tha  gairdeachas  orm,  cha  'n  ann 
air  son  sibh  a  bhi  doilich,  ach  gu  robh  sibh 
doilich  chum  aithreachais :  oir  bha  doil- 
gheas  oirbh  air  mhodh  diadhaidh,  chuin 
nach  tigeadh  call  oirbh  ann  an  aon  ni  do 
ar  taobh-ne.  . 

10  Oir  oibrichidh  am  bròn  diadhaidh 
aithreachas  chum  slàinte  do  nach  gabhar 
aithreachas :  ach  oibrichidh  doilgheas  an 
t-saoghail  bàs. 

11  Oir  feuch,  an  ni  so  fèin  doilgheas 
diadhaidh  bhi  oirbh,  ciod  e  meud  an  dur- 
achd  a  dh'  oibrich  e  annaibh,  seadh,  ciod  an 
glanadh  oirbh  fèin,  seadh,  ciod  an  ro- 
dhiom,  seadh,  ciod  an  t-eagal,  seadh,  ciod 
an  dian-thogradh,  seadh,  ciod  an  t-eud, 
seadh,  ciod  an  togradh  dioghaltais  ?  anns 
gach  ni  dhearbh  sibh  sibh  fèin  bhi  glan  sa' 
chùis  so. 

12  Uime  sin  ge  do  sgrìobh  mi  do  ur 
n-ionnsuidh,  cha  b*  ann  air  a  shon-san  a 
rinn  an  eucoir,  no  air  a  shon-san  air  an 
d'  rinneadh  an  eucoir,  ach  a  chum  gu  foili- 
sichteadh  dhuibh  ar  cùram-ne  mu  'r  tim- 
chioll-sa  am  fianuis  Dè. 

13  Uime  sin  fhuair  sinn  comhfhurt- 
achd  air  son  bhur  comhfhurtachd-sa : 
seadh,  bu  ro  mhò  a  rinn  sinn  gairdeachas, 
air  son'  gairdeachais  Thituis,  do  bhrigh 
gu  'n  d'  fhuair  a  spiorad  suaimhneas  uaibh- 
se  uile.  , .  ,  . 

14  Oir  ma  rinn  mi  bòsd  sam  bith  ns-san 
asaibhse,  cha  'n  'eil  nàire  orm  ;  ach  mar  a 
labhair  sinn  na  h-uile  nithe  am  fìnna 

CAIB.  VIII.  IX. 


ribhse,  is  aruhuil  sin  a  fhuaradh  fìrinn- 
ftach  ar  bòsd  asaibhse  ri  Titus. 

15  Agus  a  ta  dùrachd  a  chridhe-san 
ni  "s  pailte  do  'ur  taobh-sa,  air  dha  bhi  a' 
cuimhneachadh  bhur  n-ùmhlachd  uile, 
mar  a  ghabh  sibh  ris  le  h-eagal  agus  ball- 
chrith. 

16  Uime  sin  tha  gairdeachas  orm  gu 
;  bheil  dànachd  agam  asaibh  anns  gach  ni. 

CAIB.  VIII. 

ANIS,  a  bhràithre,  tha  sinn  a'  toirt  fios 
duibh  air  gràs  Dè,  a  thugadh  do  eag- 
laisibh  Mhacedonia : 

2  Eadhon  gu  'n  robh,  ann  am  mòr- 
;  dhearbhadh  àmhghair,  pailteas  an  aoibh- 
jiieis,  agus  doimìme  am  bochdainn,  ro 
phailte  chum  saoibhris  am  fialuidheachd. 

3  Oir  (tha  mi  toirt  fianuis,)  gu  robh  iad 
!  uatha  fèin  toileach  a  rèir  an  comais,  seadh, 
thar  an  comas  : 

4  A'  guidhe  oirnne  gu  dùrachdach,  gu  'n 
gabhamaid  an  tiodhlac,  agus  comh-roinn 
an  fhrithealaidh  do  na  naomhaibh. 

5  Agus  cha  'n  ann  mar  a  shaoil  s'rane, 
ach  thug  siad  iad  fèin  air  tùs  do  'n  Tigh- 
earu,  agus  'na  dhèigh  sin  dhuinne  a  rèir 
toil  Dè : 

6  Air  chor  as  gu  'n  do  chuir  sinn  impidh 
air  Titus,  a  rèir  mar  a  thòisich  e  roimh, 
mar  sin  gu  'n  crìochnaicheadh  e  annaibh- 
sa  an  gràs  sin  fèin  mar  an  ceudna. 

7  Uime  sin  mar  a  ta  sibh  pailte  anns 
:  gach  uile  ni,  arra  an  creidimh,  ann  an  ùr- 
ilabhradh,  agus  ann  an  eòlas,  agus  ann  an 
uile  dhìchioll,  agus  ann  bhur  gràdh 
dhuinne,  bithibh  p*nlte  anns  a'  ghràs  so 
mar  an  ceudna. 

8  Cha  'n  'eil  mi  a'  labhairt  so  mar  àith- 
ne,  acli  a  thaobh  dùraclid  dhaoine  eile,  ag- 
ws  a  dhearbhadh  trèibhdhireas  bhur  gràidh- 
sa. 

9  Oir  is  aithne  dhuibh  gràs  ar  Tighearna 
Iosa  Criosd,  ged  bha  e  saoibhir,  gidheadh 
gu  'n  d'  rinneadh  bochd  e  air  bhur  sonsa, 
chum  gu  biodh  sibhse  saoibhir  tre  a 
bhochdainn-san. 

1 0  Agus  anns  an  ni  so  tha  mi  toirt  mo 
chomhairle  :  oir  a  ta  so  tarbhach  dhuibh- 
se,  a  thòisich  roimh,  cha  'n  e  mhàin  air 
deanamh,  ach  air  a  bhi  togarrach  o  cheann 
jbliadhna. 

11  A  nis  air  an  aobhar  sin  coimhlion- 
aibh  an  gnìomh ;  ionnus  mar  a  bha  sibh 
ullamh  chum  na  toile,  mar  sin  gu  'm  bi 
sibh  ullamh  chum  coimhlionaidh  as  na 
bheil  agaibh. 

12  Oir  ma  bhios  air  tùs  inntinn  thoileach 
lann,  gabhar  ris  a  rèir  mar  a  ta  aig  neach, 
l  agiis  cha  'n  ann  a  rèir  nan  nithe  nach  'eil 
||  aige. 

I  13  Cha  'n  ann  chum  gu  'm  biodh  socair 
j[aig  daoine  eile,  agus  àmhghar  agaibh- 
|sa. 

14  Ach  a  thaobh  co-cheartais,  chum  san 
àm  so  nis  gu  'm  bi  bhur  pailteas-sa  'na 
choimhleasachadh  air  anuireasbhuidh-san, 
agus  mar  an  ceudna  chum  gu  'm  bi  am 
pailteas-san'na  choimhleasachadh  air  bhur 
n-uireasbhuidh-sa,  air  chor  as  gu  'm  bi  co- 
eheartas  eadaraibh  ; 

15  A  rèir  mar  a  ta  e  sgrìobhta,  An  tì  a 
thionail  ìnòran,  cha  robh  aaabarr  aige ; 

agus  an  tì  a  thionail  beagan,  cha  robh  eas- 
bhuidh  air. 

16  Ach  buidheachas  do  Dhia,  a  ehuir  an 
cùram  dùrachdach  sin  fèin  do  'ur  taobh-sa 
aira  an  cridhe  Thituis. 

17  Oir  gu  deimhin  ghabh  e  ris  an  imp- 
idh  ;  ach  air  dha  bhi  ni  bu  togarraiche, 
chaidh  e  d'  a  thoil  fèin  do  'ur  n-ionnsuidh. 

18  Agus  chuir  sinne  maille  ris  am  bràth- 
air,  aig  ara  bheil  a  chliu  san  t-soisgeul, 
feadh  nan  eaglaisean  uile : 

19  (Agus  cha  'n  e  so  a  mhàin,  ach  thagh- 
adh  e  leis  na  h-eaglaisibh  mar  an  ceudna 
mar  chompanach  turuis  dhuinne,  leis  an 
tiodhlac  so  a  fhrithealadh  leinne  chum 
glòire  an  Tighearna  sin  fèin,  agus  chum 
foillseachaidh  bhur  n-inntinn  ullamh-sa.) 

20  A'  seachnadh  so,  nach  tugadh  neach 
air  bith  mi-chliu  dliuinne  thaobh  a'  phailt- 
eis  so  a  fhrithealadh  leinne  : 

21  Air  dhuinn  bhi  solarachadh  nithe 
ciatach,  cha  'n  e  mhàin  am  fìanuis  an 
Tighearn,  ach  mar  an  ceudna  am  lìanuis 
dhaoine. 

22  Agus  chuir  sinn  maille  riu  arbràth- 
air,  a  dhearbh  sinn  gu  minic  dùrachdach 
am  mòran  do  nithibh,  ach  a  nis  ui  's  ro 
dhùrachdaiche,  a  thaobh  an  ro-earbsa  ta 
aige  asaibh-sa. 

23  Marf/i'  fhiosraichear  ni  sam  bith  mu 
Thitus,  is  e  mo  chompanach-sa  e,  agus  mo 
chomh-oibriche  do  'ur  taobh-sa :  no  mu 
thimchioll  nam  bràithre,  is  iad  teachdair- 
ean  nan  eaglaisean,  agus  glòir  Chriosd. 

24  Uime  sin  nochdaibh  dhoibh-san,  ag- 
us  am  fianuis  nan  eaglaisean,  dearbhadli 
bhur  gràidh-sa,  agus  ar  n-uaill-ne  do  'ur 
taobh. 

CAIB.  IX. 

OIR  a  thaobh  frithealaidh  do  na  naomh- 
aibh,   is   neo-fheumail  dhomh-sa 
sgrìobhadh  do  'ur  n-ionnsuidh. 

2  Oirisaithne  dhomh  togarrachd  bhur 
n-inntinn,  as  leth  am  bheil  rai  deanamh 
uaill  asaibh-sa  ris  na  Macedonaich,  ag 
ràdh,  Gu  robh  Achaia  ullamh  o  cheann 
bliadlraa  ;  agus  bhrosnuich  blrar  n-eud-sa 
ro-mhòran. 

3  Gidheadh  chuir  mi  na  bràithre  do 
'ur  n-ionnsuidh,  air  eagal  gu  'm  biodh  ar 
n-uaill-ne  asaibh  dìomhain  sa'  chùis  so ; 
chum,  mar  a  thubhairt  mi,  gu  'm  biodh 
sibh  ullamh  : 

4  Air  eagal  ma  thig  na  Macedonaich 
maille  rium,  agus  gu  'm  faigh  iad  sibhse 
neo-ullamh,  gu  'm  bi  nàire  oirnne,  (gun  a 
ràdh  oirbhse,)  à  dànadas  na  h-uaill  so. 

5  Uime  sin  bhreithnich  mi  gu  'm 
b'  iheumail  impidh  chur  air  na  bràithribh, 
iad  a  dhol  air  tùs  do  'ur  n-ionnsuidh-sa, 
agus  bhur  tabhartas,  air  an  do  labhradh 
ribh  roimh,  a  dheanamh  deas,  chum  gu  m 
biodh  sin  ullamh,  mar  thiodhlac,  agus 
cha  'n  ann  mar  ni  a  dh'  aindeoin. 

6  Ach  so  a  ta  mi  ag  ràdh,  An  tì  a  chuir- 
eas  gu  gann,  buainidh  e  gu  gann  mar  an 
ceudna ;  agus  an  tì  a  chuireas  gu  pailte, 
buainidh  e  gu  pailte  mar  au  ceudna. 

7  Thugadh  gach  duine  seachad  a  rèir 
rùin  a  chridhe  ;  na  b'  ann  an  doilgheas  no 
le  h-èigin:  oir  is  toigh  le  Dia  an  neach  a 
bheir  seachad  gu  suilbhir . 

8  Agus  is  comasach  Dia  air  gach  gràs  a 
dheanamh  ro  phailte  dhuibhse,  chum  air 
dhuibh  anns  gach  uile  ni  làn  leoir  a  bhi 
agaibh  a  ghnàth,  gu  'm  biodh  sibh  pailte 
chum  gach  deadh  oibre. 

9  ( A  rèir  mar  a  ta  e  sgrìobhta,  Sgaoil  e  a 
chuid ;  thug  e  do  na  bochdaibh  :  mairidh 
'fhìreantachd  a  chaoidh. 

10  A  nis  an  tì  a  hheir  sìol  do  'n  fhear- 
euir,  agus  aran  chum  bìdh,  gu  tugadh  e 
agus  gu  meudaicheadh  e  bhur  curac.hd-sa, 
agus  gu  tugadh  e  do  thoradh  bhur  fireant- 
acìid  fàs.) 

11  Air  dhuibh  bhi  air  bhur  deanamh 
saoibhir  anns  gach  uile  ni  clium  gach  uile 
thabhartais,  ni  a  dh'  oibricheas  leinne 
breith-buidheachais  do  Dhia. 

12  Oir  a  ta  frithealadh  na  seirbhis  so, 
cha  'n  e  mhàin  a'  leasachadh  uireasbhuidh 
nan  naomh,  ach  a  ta  e  mar  an  ceudna 
pailte  tre  mhòran  breith-buidheachais  do 
Dhia; 

13  (Air  dhoibh  bhi  tre  dhearbhadh  an 
fhrithealaidh  so  a'  toirt  glòire  do  Dhia  air 
son  bhur  n-ùmhlachd  do  shoisgeul  Chriosd 
a  rèir  bhur  n-aidmheil,  agus  air  son  blmr 
tabhartais  fhialuidh  dhoibh-san,  agus  do 
na  h-uile  dhaoinibh  :) 

14  Agus  tre  an  urnuigh  air  bhur  son-sa, 
aig  am  bheil  mòr-dhèidh  oirbh  air  son 
gràis  Dè  a  ta  ro  phailte  annaibh. 

15  Buidheachas  do  Dhia  air  son  a 
thiodhlaic  do-labhairt. 

CAIB.  X. 

ANIS  tha  mise  fèin  Pòl  a'  guidhe  oirbh, 
tre  mhacantas  agus  shèimheachd 
Chriosd,  neach  air  dhomh  a  bhi  làthair  a 
ta  ìosal  'nur  measg,  ach  air  dhomh  a  bhi 
uaibh  a  ta  dàna  oirbh : 

2  Ach  tha  mi  ag  iarraidh  oirbh  a  dh'  ath- 
chuinge,  gun  sibh  a  thoirt  orm,  an  uair  a 
bhios  mi  làthair,  bhi  dàna,  leis  a'  mhuin- 
ghin  leis  an  saoilear  mi  bhi  dàna  an  agh- 
aidh  dream  àraidh  a  tha  toirt  meas  oirnne, 
mar  gu  bitheamaid  ag  imeachd  a  rèir  na 
feòla. 

3  Oir  ged  tha  sinn  ag  imeachd  anns  an 
fheòil,  cha  'n  ann  a  rèir  na  feòla  ta  sinn  a' 
cogadh  : 

4  (Oir  ar  n-airm  chogaidh  cha  'n  fheòl- 
mhor  iad,  ach  cumhachdach  o  Dhia  clium 
daingniehean  a  leagadh  :) 

5  À'  tilgeadh  sìos  reusonachaidh,  agus 
gach  ni  àrd  a  dh'  àrdaicheas  e  fèin  an  agh- 
aidh  eòlais  Dè,  agus  a'  toirt  am  braigh- 
deanas  gach  smuain  chum  ùmhlachd 
Chriosd : 

6  Agus  dioghaltas  ullamh  againn  r'  a 
dheanamh  air  gach  uile  eas-ùrahlachd, 
'nuair  a  choimhlionar  bhur  n-ùmhlachd-sa. 

7  An  amhairc  sibh  air  nithibh  a  rèir  an 
eoslais  ?  ma  tha  dòchas  aig  aon  neach  as 
fèin,  gur  le  Criosd  e,  smuainicheadh  e  so  a 
rìs  uaith  fèin,  mar  is  le  Criosd  esan,  gur  le 
Criosd  sinne  mar  an  ceudna. 

8  Oir  ged  dheanainn  càileigin  ni  's  mò 
dh'  uaill  as  ar  cumhachd-ne,  (a  thug  an 
Tighearna  dhuinn  chum  fòghluim,  agus 
ehà  'n  ann  chum  bhur  sgrios-sa,)  cha  bhiodh 
nàire  orni  : 

9  Chum  nach  measar  mi  mar  gu  'm  bith- 
inn  a'  cur  eagail  oirbh  le  litrichibh.  1 


10  Oir  a  taa  litrichean,  (tha  iadsan  ag 
ràdh,)  cudthromach  agus  làidir,  ach  ataa 
làthaireachd  chorporra  anmhunn,  ague  a 
chainnt  tàireil. 

11  Smuainicheadh  a  leithid  sin  do  dhuine 
so,  mar  a  ta  sinne  ann  am  focal  tre  litrich- 
ibh,  agus  sinn  as  làthair,  mar  sin  gu  'm  bi 
sinn  ann  an  gnìomh  air  dhuinn  a  bhi  làth- 
air. 

12  Oir  cha  'n  'eil  a  dhànadas  againne 
sinn  fèin  a  chur  an  àireamh,  no  a  choi- 
meas  ri  dream  àraidh  a  mholas  iad  fèin :  ach 
air  dhoibh-san  bhi  'gan  tomhas  fèin  eat- 
orra  fèin,  agus  'gan  coimeas  fèin  riu  fèin, 
cha  'n  'eil  iad  glic. 

13  Ach  cha  dean  sinne  uaill  à  nithibh  a 
tha  thar  ar  tomhas,  ach  a  rèir  tomhais 
na  riaghailt  a  roinn  Dia  dhuinne,  eadhou 
tomhas  a  ruigeas  oirbhse. 

14  Oir  cha  'n  'eil  sinne  'gar  sìneadh  fèin 
tharor  tomhas,  mar  nach  ruigeamaid  sibh- 
se  ;  oir  thàinig  sinn  eadlion  do  'ur  n-ionn- 
suidh-sa,  le  soisgeul  Chriosd  : 

15  Gun  sinn  a  bhi  deanamh  uaill  à  nith- 
ibh  a  ta  thar  ar  tomhas,  eadhon  à  saothair- 
ibh  dhaoine  eile  ;  ach  a  ta  dòchas  againn, 
'nuair  a  mheudaichear  bhur  creidimh-sa, 
gu  'm  faigh  sinn  farsuinneachd  gu  pailte 
annaibh  a  rèir  ar  riaghailt-ne, 

16  Chum  an  soisgeul  a  shearmonach- 
adh  anns  na  h-ionadaibh  an  taobh  thall 
duibhse,  agus  cha  'n  ann  chum  uaill  a 
dheanamh  ann  an  riaghailt  duine  eile,  a 
nithibh  a  ta  ullamh  a  eheana. 

17  Ach  an  tì  a  ni  uaill,  deanadh  e  uaill 
anns  an  Tighearn. 

18  Oir  cha  'n  e  an  tì  a  mholas  e  fèin  a  tha 
ionmholta,  ach  an  tì  a  mholas  an  Tigh- 
earn. 

CAIB.  XI. 

B'  FHEARRIeam  gu'n  giùlaineadh  sibh 
beagan  le  m'  amaideachd;  agus  da 
rìreadh  giùlainibh  leara. 

2  Oir  a  ta  mi  eudmhor  umaibh  le  h-eud 
diadhaidh ;  oir  rinn  mi  ceangal-pòsaidh 
eadar  sibh  agus  aon  fhear,  chum  bhur  cur 
mar  òigh  fhìor-ghloin  an  làthair  Chriosd. 

3  Ach  a  ta  eagal  orm,  air  dòigh  sam 
bith,  mar  a  mheall  an  nathair  Eubha  le  a 
cuilblieartachd,  mar  sin  gu  'n  truaillear 
bhur  n-inntinn-sa  o  'n  aon-fhillteachd  a  ta 
ann  an  Criosd. 

4  Oir  nan  deanadh  an  neach  a  thig,  Iosa 
eile  a  shearmonachadh  nach  do  shearmon- 
aich  sinne,  no  nam  faigheadh  sibhse 
spiorad  eile,  nach  d'  fhuair  sibh,  no  sois- 
geul  eile  ris  nach  do  ghabh  sibh,  dh'fheud- 
adh  sibh  gu  maith  giùlan  leis. 

5  Oir  is  i  mo  bharail-sa  nach  robh  mi  a 
blieag  goirid  air  na  h-abstolaibh  a  b'  àirde. 

6  Ach  ged  tha  mi  neo-fhòghluimte  ann 
an  cainnt,  gidheadh  cha  'n  'eil  mi  vmr  sin 
ann  an  eòlas  ;  ach  rinneadh  sinn  làn-fholl- 
aiseach  anns  na  h-uile  nithibh  'nur  measg- 
sa. 

7  An  d'  rinn  mi  cionta  le  mi  fèinìsleach- 
adh  chum  gu  'm  biodh  sibhse  air  bhur 
n  àrdachadh,  no  a  chionn  gu  'n  do  shear- 
monaich  mi  soisgeul  Dè  a  nasgaidh 
dhuibh? 

8  Chreach  mi  eaglaisean  eile,  a'  gabhail 
tuarasdail  uatha,  chum  seirbhis  a  dhean- 
amh  dhuibhse. 


CAIB.  XII. 

'  9  Agus  an  uair  a  bha  mi  làthair  maille 
fìbhse  agus  nireasbhuidh  orm,  cha  do  leig 
1  mi  mo  throm  air  duine  sam  bith  :  oir  leas- 
aich  na  bràithrean,  a  thàiuig  o  Mhacedo- 
!|  nia  m'  uireasbhuidh  :  Agus  anns  na  h-uile 
!  nithibh  choimhid  ini  mi  fèin  o  m'  throm  a 
1  ieigeadh  oirbhse,  agus  coimhididh. 

10  Mar  a  ta  firiun  Chriosd  annam,  clia 
chumar  an  uaill  so  uam  aun  an  crìochaibh 
'  ua  h-Achaia. 

■  11  C'  ar  son  ?  An  ann  a  chionn  nach  'eil 
;  i  gràdh  agam  dhuibh  ?  Tha  fios  aig  Dia. 

12  Ach  an  ni  a  ta  mi  deanamh,  ni  mi 
I  :  fathast  e,  chum  gu  toir  mi  air  falbh  cion- 
fàth  uatha-san  le  'm  bu  mhiann  cion-fàth 
'ifhaotainn,  chum  anns  an  ni  as  am  bheil 
'  iad  a'  deanamh  uaiil,  gu  faighear  iad  eadh- 
1  on  mar  sinne. 

I  13  Oir  is  ann  d'  an  leithidibh  sin  a  ta 
1 :  abstola  brèige,  luchd-oibre  cealgach,  'gan 

i  cur  fein  ann  an  cosamhlachd  abstola 
'  Chriosd. 

j    14  Agus  cha  'n  iongantach  sìn  :  oir  cuir- 

•  iear  Satan  fèin  an  cruth  aingil  soillse. 

15  Uime  sin  cha  ni  raòr  e  ged  chuirear 
>  a  mhiuisteirean  mar  an  ceudna  ann  an 
'|cruth  mhinisteirean  na  fìreantachd ;  aig 

■  ì  am  bi  an  crìoch  dheireannach  a  rèir  an 
loibre. 

'  16  A  ta  mi  ag  ràdh  a  rìs,  Na  measadh 
'  aon  neach  gur  amadan  mi ;  no  fòs,  gabb- 
1  aibh  rium  mar  amadan  fèin,  chum  gu  'u 
1  dean  mi  beagan  uaill  a^am  fèin. 

17  An  ni  a  ta  mi  a'  labhairt,  cha  'n  ann  a 
'  rèir  an  Tighearna  a  ta  mi  'g  a  labhairt, 

ach  mar  gu  b'ann  gu  h-amaideach  anns  an 
I  dànadas  uaille  so. 

18  Do  bhrìgh  gu  bheil  mòran  a'  dean- 
amh  uaill  a  rèir  na  feòla,  ni  mise  uaill  mar 
an  ceudna. 

1     19  Oir  giùlainidli  sibh  gu  toileach  le 
'  amadanaibh,  do  bhrìgh  gu  blieil  sibh  fèin 
g-lic. 

'  20  Oir  fuilgidh  sibh  ma  blieir  neach  an 
1  daorsa  sibh,  ma  dh'  itheas  neach  sibh,  ma 
I  |t>heir  neach  bhur  cuid  dhibk,  ma  dh'  àrd- 
|aicheas  neach  e  fèin,  ma  bhuaileas  neach 
i  iiir  an  aghaidh  sibh. 

I  21  Tha  mi  a'  labhairt  a  thaobh  eas-urr- 
t  lim,  mar  gu  'm  bitheamaid  anmhunn  : 
J  ich,  ge  b'  e  ni  anns  am  bheil  neach  air 

i>ith  dàna,  (tha  mi  a'  labhairt  gu  h-amaid- 
J  sach,)  a  ta  mise  dàna  ann  mar  an  ceudna. 

22  An  Eabhruidbich  iad?  rnar  sin  tha 
e  j  mise  mar  an  ceudna :  An  Israelich  iad? 
•ynar  sin  tha  mise  mar  an  ceudna:  An 

•  j  iliochd  do  Abraham  iad  ?  mar  sin  tha  mise 
nar  an  ceudna : 

> [   23  Am  ministeirean  do  Chriosd  iad  ? 

■  tha  mi  a'  labhairt  mar  dhuine  mi-chèill- 
1 !  dh,)  a  ta  mise  os  an  ceann  san  ni  so :  ann 

II  •  m  saothairibh  ni  's  pailte,  ann  am  buillibh 
?  pi  's  ro  mhò,  am  prìosanaibh  ni  's  trice,  am 

■  iàsaibh  gu  minic. 

24  Fhuair  mi  o  na  h-Iudhaich  cùig 
i-  aairean  dà  fhichead  buille  acli  a  h-aon. 
jj    .25  Ghabhadh  le  slataibh  orm  tri  uair- 

•  ;an,  chlachadh  mi  aon  uair,  dh'  fhuiling 
h  ni  long-bhriseadh  tri  uairean ;  là  agus 

)idhche  bha  mi  san  doimhne  : 
il    26  Ann  an  turusaibh  gu  minic,  ann  an 
i-  ^àbhadh  airahnichean,  ann  an  cuunart- 

iibh  fhear-reubainn,  ann  an  cunnartaibh 


o  m'  chinneach  fèin,  ann  an  cunnartaibh 
o  na  Cinnich,  ann  an  cunnartaibh  sa' 
bhaile,  ann  an  cunnartaibh  san  fhàsach, 
ann  an  cunnartaibh  san  fhàirge,  ann  an 
cunnartaibh  ain  measg  bhràithre  breug- 
ach  ; 

27  Ann  an  saothair  agus  sgìos,  am  fair- 
ibh  gu  minic,  ann  an  ocras  agus  tart,  an 
trasgaibh  gu  minic,  am  fuachd  agus  an 
lomnochduidh. 

28  A  bhàrr  air  na  nithibh  a  ta  an  leth 
muigli,  an  ni  a  ta  teachd  orm  gu  lathail, 
ro-chùram  nan  eaglaisean  uile. 

29  Cò  a  ta  lag,  a<ms  nacli  'eil  mise  lag  ? 
cò  a  ta  faotainn  oilbheim,  agus  nach  'eil 
mise  a'  losgadh  ? 

30  Ma  's  èigin  domh  uaill  a  dheanamh, 
is  ann  as  na  nithibh  a  bhuineas  do  m'  an- 
mhuinneachd  a  ni  mi  uaill. 

31  Tha  fios  aig  Dia,  eadhon  Athair  ar 
Tighearna  Iosa  Criosd,  a  tha  beannaichte 
gu  siorruidh,  nach  'eil  mi  deanamh  brèige. 

32  Ann  an  Damaseus  chuir  uachdaran 
a'  phobuill  fuidh  Aretas  an  righ,  freicead- 
an  air  baile  nan  Damasceneach,  an  rùn 
mise  a  ghlacadh : 

33  Ach  tre  uinneig  leigeadh  sìos  ris  a 
bhalla  mi  ann  an  cliabh,  agus  chaidh  mi 
as  a  làmhaibh. 

CAIB.  XII. 

GU  deimhin  cha  'n  'eil  e  iomchuidh 
dhomh-sa  uaill  a  dheanamh  :  ach  thig 
mi  chum  seallanna  agus  taisbeana  an 
Tighearna. 

2  B'  aithne  dhomh  duine  ann  an  Criosd 
ceithir  bliadhna  deug  roimh  so,  (ma's  anns 
a'  choluinn,  cha  'n  fhios  domh ;  no  as  a' 
choluinn,  cha  'n  fliios  domli ;  aig  Dia  a  ta 
fios ;)  a  leithid  sin  do  dhuine  tliogadh  chum 
an  treas  nèamh. 

3  Agus  b'  aithne  dhomh  a  leithi ^  sin  do 
dhuine,  (ma  's  anns  a'  choluinn,  no  as  a' 
choluinn,  cha  'n  fhios  domh:  aig  Dia  a  ta 
fios  ;) 

4  Gu  'n  do  thogadh  suas  e  gu  Pàrras,  ag- 
us  gu  'n  cual  e  briathra  do-labliairt,  nach 
feud  duine  a  labhairt. 

5  M'  a  leithid  sin  do  dhuine  ni  mi  uaill  : 
ach  asam  fèin  cha  dean  mi  uaill,  mur  dean 
mi  à  m'  anmhuinneachdaibh. 

6  Oir  ged  b'  àill  leam  uaill  a  dheanamh, 
cha  bhi  mi  a'  m'  amadan ;  oir  labhraidh  mi 
an  fhìrinn:  gidheadh  a  ta  mi  a'  cumail 
orm  fèin,  air  eagal  gu  'm  bi  meas  aig  duine 
dhiom  thar  mar  a  ta  e  'gam  fhaicinn,  no 
a'  cluinntinn  umam. 

7  Agus  air  eagal  gu  'm  bithinn  air  m'  àrd- 
achadh  thar  tomhas,  tre  ro-mheud  nan 
taisbean,  thugadh  dhomh  sgolb  san  fheoil, 
teachdair  Shatain  chum  gu  'm  buaileadh  e 
mi,  air  eagal  gu  'm  bithinn  air  m'  àrdach- 
adh  thar  tomhas. 

8  Air  a  shon  so  ghuidh  mi  an  Tighearn 
tri  uairean,  gu  'n  imicheadh  so  uam. 

9  Agus  thubliairt  e  rium,  Is  leoir  mo 
ghràs-sa  dhuit :  oir  a  ta  mo  chumhachd  air 
a  dheanamh  foirfe  ann  an  anmhuinn- 
eachd.  Uime  sin  is  ro  thoiliche  a  ni  mi 
uaill  à  m'  anmhuinneachdaibh,  chum 
gu  'n  gabli  cumhachd  Chriosd  còmhnuidh 
orin. 

10  Uime  sin  tha  mi  gabhail  tlachd  ann 

an  anmhuinneachdaibh,  ara  maslaibh,  ann 
an  uireasbhuidhibh,  ann  an  geur-lean- 
mhuinnibh,  aun  an  teanntachdaibh  air 
son  Chriosd  :  oir  an  uair  a  ta  mi  lag,  an 
sin  a  ta  mi  làidir. 

11  Iiinneadh  a'  m'  araadan  mi  le  uaill  a 
dheanamh  ;  dh'  èignich  sibhse  mi :  oir  bu 
chòir  dhomh  bhi  air  mo  mholadh  leibhse  : 
oir  cha  robh  mi  bheag  sam  bith  fo  na  h-ab- 
Btolaibh  a  's  àirde,  ged  nach  'eil  annam  ach 
neo-ni. 

12  Ga  deimhin  dh'  oibricheadh  comhar- 
an  abstoil  aun  bhur  measg-sa  anns  gach 
uile  fhoighidin,  ann  an  comharaibh  agus 
an  iongantasaibh,  agus  an  cumhachdaibb. 

13  Oir  ciod  an  ni  anns  an  robh  sibh  ni 
bu  lugha  na  eaglaisean  eile,  mur  e  nach  do 
leig  mi  fèin  mo  throm  oirbh  ?  thugaibh 
maitheanas  dhomh  san  eucoir  so. 

14  Feuch,  a  ta  mi  ullamh  a  nis  an  treas 
uair  gu  teachd  do  'ur  n-ionnsuidh  ;  agus 
cha  chuir  mi  mo  throm  oirbh  ;  oir  cha  'n 
e  bhur  cuid  a  tha  mi  'g  iarraidh,  ach  sibh 
fèin:  oir  cha  'n  'eil  e  mar  fhiachaibh  air 
a'  chloinn  ionmhas  a  chruinneaehadh  fa 
chomhair  nam  pàrantan,  ach  air  na  pàr- 
antaibh  fa  chomhair  na  cloinne. 

15  Agus  is  ro  thogarrach  a  ni  mise 
caitheadh  agus  a  chaithear  mi  air  son  bhur 
n-anaina-sa,  ged  mar  is  ro  phailte  a  ta 
gràdh  agara  dhuibh,  gur  lugha  bhur 
gràdh-sa  dhomh. 

16  Ach  biodh  e  mar  sin,  nach  do  chuir 
mi  trom  oirbh :  gidheadli  air  dhomh  bhi 
innleachdach,  ghlac  mi  le  seòltachd  sibh. 

17  An  d'  rinn  mise  tre  aon  neach  dliiubh- 
san  a  chuir  mi  do  'ur  n-ionnsuidh  buann- 
achd  dhibh  ? 

18  Ghuidh  mi  air  Titus  dol  do  'ur  n-ionn- 
suidh,  agus  chuir  mi  bràthair  maille  ris : 
an  d'  rinn  Titus  buannachd  dhibh  ?  nach 
do  ghluais  sinn  san  aou  spiorad?  agus  anns 
ua  h-aon  cheumaibh  ? 

19  A  rìs,  am  bheil  sibh  a'  saoilsinn  gu 
bheil  sinne  gabhail  ar  leithsgeil  ribh  ?  tha 
sinn  a'  labhairt  am  fianuis  Dè  aun  an 
Criosd :  ach  a  ta  an  t-iomlan,  a  chàirde, 
chum  bhur  fòghluim-sa. 

20  Oir  is  eagal  leam,  air  dliomh  teachd, 
nach  faigh  rai  sibh  mar  is  miann  leam,  ag- 
us  gu  faighear  mise  dhuibhse  mar  nach  bu 
rahiann  leibh :  air  eagal  gu  'm  bi  conn- 
eachadh,  farmad,  fearg,  comh-stri,  cùl- 
ihàineadh,  cogarsaich,  àrdain,  ceannairce 
'nur  measg : 

21  Air  eagal  an  uair  a  thig  mi  a  rìs, 
gu  'n  ìslich  nio  Dhia  mi  'nur  measg,  agus 
gu  dean  mi  caoidh  air  son  jnòrain  do  'n 
dreara  a  pheacaich  a  cheana,  agus  nach 
do  ghabh  aithreachas  do  'n  neòghloine,  ag- 
us  strìopachas,  agus  mhacnus  a  rinn 
isad. 


CATB.  XIII. 

IS  i  so  an  treas  uair  a  ta  mi  a'  teachd  do 
'ur  n-ionnsuidh  :  am  beul  dithis  no 
triuir  do  fhianuisibh  bithidh  gach  focal 
seasinhach. 

2  Dh'  innis  mi  cheana,  agus  tha  mi  roimh- 
làimh  ag  innseadh  dhuibh,  mar  gu  'm  bith- 
inn  a  làthair  an  dara  uair ;  agus  a  nis  air 
dhomh  bhi  as  bhur  làthair,  tha  mi  a'  sgrìobh- 
adh  chuin  na  dream  a  pheacaich  roimh  so, 
agus  chum  chàich  uile,  ma  thig  mi  a  rìs, 
nach  caomhain  mi : 

3  O  tha  sibh  ag  iarraidh  dearbhaidh  air 
Criosd  a'  labhairt  annam-sa,  neach  do  'ur 
taobh-sa  nach  'eil  anmhunn,  ach  a  ta 
cumhachdach  annaibh. 

4  Oir  ge  do  cheusadh  e  tre  anmhuinn- 
eachd,  gidheadh  a  ta  e  beò  tre  chumhacbd 
Dhè:  oir  a  ta  sinne  mar  an  ceudna  an- 
mhunn  ann-san,  gidheadh  bithidh  sinn 
beò  maille  ris  tre  chumhachd  Dhè  do 
'urtaobh-sa. 

5  Ceasnaichibh  sibh  fèin,  am  bheil  sibh 
sa'  chreidimh  ;  dearbhaibli  sibh  fein:  nach 
aithne  dhuibh  sibh  fèin,  gu  bheil  Iosa 
Criosd  annaibh,  mur  daoine  a  chuireadh 
air  cùl  sibh. 

6  Ach  tha  dòchas  agam  gu  'm  bi  fhios 
agaibh  nach  daoine  a  chuireadh  air  cùl 
sinne. 

7  A  nis  tha  mi  guidhe  air  Dia  gun  sibh- 
se  a  dheanamh  uilc  air  bith ;  cha  'n  ann 
chum  gu  'm  faicear  sinne  bhi  dearbhta, 
ach  chum  gu  'n  deanadh  sibhse  an  ni  sin 
a  ta  raaith,  ged  robh  sinne  raar  dhaoine  a 
chuireadh  air  cùl. 

8  Oir  cha  'n  urrainn  sinn  ni  air  bith  a 
dheanamh  an  aghaidh  na  fìrinn,  ach  air 
son  na  fìrinn. 

9  Oir  tha  sinn  subhach  an  uair  a  tha 
sinn  fèin  anmhunn,  agus  sibhse  làidir : 
agus  tha  sinn  a'  guidhe  so  mar  an  ceudna, 
sibhse  bhi  diongmhalta. 

10  Is  ann  uime  so  a  sgrìobh  mi  na  nithe 
so  do  'ur  n-ionnsuidh  air  dhomb  blii  as 
bhur  làthair,  ehum  air  dhomh  bhi  làthair 
nach  bithinn  garg,  a  rèir  a'  chumhachd  a 
thug  an  Tighearn  dhomh  clium  fògh- 
luim,  agus  clia  'n  ann  clmm  sgrios. 

11  Fa  dh.eòidh,  a  bhràithre,  sìàn  leibh  : 
bithibh  diongmhalta,  bithibli  subhai-li, 
bitliibh  a  dh'  aon  inntinn,  bithibh  sioch- 
ail ;  agus  bithidh  Dia  a'  ghràidh  agus  na 
sìthe  maille  ribh. 

12  Cuiribh  fàilte  air  a  chèile  le  pòig 
naoimh. 

13  Tha  na  naoimh  uile  a'  cur  beannachd 
do  'ur  n-ionnsuidh. 

14  Grà^  an  Tighearna  Iosa  Criosd.  agus 
gràdh  Dliè,  agus  com-chomunn  an  Spior- 
aid  naoimh,  gu  robh  maille  ribh  uile, 
Asnen. 

CAIB.  I. 

POL  abstol,  (cha  'n  ann  o  dhaoinibh,  no 
tre  dhuine,  ach  tre  Iosa  Criosd,  ag- 
us  tre  Dhia  an  t-Athair,  a  thog  suas  e  o 
na  marbhaibh,) 

2  Agus  na  bràithrean  uile  a  tha  maille 
riuni,  chum  eaglaisean  Ghalatia : 

3  Gràs  duibh,  agus  sìth  o  Dhia  an 
t-Athair,  agus  o  ar  Tighearn  lnsa  Criosd, 

4  A  thug  e  fèin  air  son  ar  peacanna, 
chum  gu  n  saoradh  e  sinn  o'n  droch  shaogh- 
al  a  ta  làthair,  a  rèìr  toile  Dè  agus  ar 
n-Athar-ne  : 

5  Dhasan  gu  robh  glòir  gu  saoghal  nan 
saoghal.  Amen. 

6  Is  iongnadh  leam  gu  'n  d'  atharraich- 
eadh  sibh  co  luatli  uaith-san  a  ghairm 
sibh  tre  ghràs  Chriosd,  gu  soisgeul  eile  : 

7  Ni  nach  soisgeul  eile  ;  ach  a  ta  dream 
àraidh  'gur  buaireadh,  le  'n  àill  soisgeul 
Chriosd  a  thilgeadh  bun  os  ceann. 

;  8  Ach  nan  deanamaid-ne,  no  aingeal  o 
nèamh,  soisgeul  eile  a  shearmonachadh 
dhuibh,  ach  an  soisgeul  a  shearmonaich 
sinne  dhuibh,  biodh  e  malluichte. 

9  Amhuil  mar  a  thubhairt  sinn  roimh, 
a  ta  mise  ag  ràdh  a  nis  a  rìs  mar  an  ceud- 
na,  Ma  shearmonaicheas  neach  sam  bith 
soisgeul  eile  dhuibh,  ach  an  soisgeul  a 
ghabh  sibh,  biodh  e  malluichte. 

10  Oir  am  bheii  mi  nis  a'  cur  impidh  air 
it   daoinibh,  no  air  Dia?  no  am  bheil  mi  'g 

■  jarraidh  daoine  a  thoileachadh  ?  oir  nam 
1  bithinn  fathast  a'  toileachadh  dhaoine, 
1  cha  bhithinn  a'  m'  sheirbhiseach  aig 
I  Criosd. 

i  11  Ach  a  ta  mi  toirt  fios  duibh,  a 
1  bhràithre,  an  soisgeul  a  siiearmonaich- 
I  eadh  leam-sa,  nach  ann  a  rèir  duine  a  ta 
,i-  e. 

■  12  Oir  cha  b'  ann  o  dhuine  a  fhuair  mi 
e,  ni  mò  a  theagaisgeadh  dhomh  e,  ach  tre 

■  fhoillseachadh  losa  Criosd. 

13  Oir  chuala  sibh  mo  chaithe-beatha- 

■  sa  san  aimsir  a  cliaidh  seacliad,  ann  an 
creidimh  nan  Iudhach,  gu  'n  d'  rinn  mi 

d  thar  tomhas  geur-leanmhuinn  air  eaglais 
m  Dè,  agus  gu  'n  d'  f hàsaich  mi  i : 
m  14  Agus  gu 'n  d'  thàinig  mi  airm'agh- 
aidh  ann  an  creidiinh  nan  Iudhach  thar 
mòran  do  m'  chomh-aoisibh  am  measg  mo 
chinnich  fèin,  air  dhomh  bhi  ni  bu  ro 
eudmhoire  mu  ghnàthannaibh  mo  shinn- 
sireachd. 

15  Ach  an  uair  a  b'  i  deadh  thoil  Dè,  a 
3gar  o  bhroinn  mo  mhàthar  mi,  agus  a 
ghairrn  mi  tre  a  ghràs, 

16  A  Mhac  fèin  fhoillseachadh  annam, 
rhum  gu  searmonaichinn  e  am  measg  nan 
Cinneach  ;  air  ball  cha  do  chuir  mi  comh- 
airle  ri  feòil  agus  fuil : 


17  Ni  mò  chaidh  mi  suas  gu  Ierusalem, 
chum  na  muinntir  sin  a  bha  'nan  abstol- 
aibh  romham  ;  ach  chaidh  mi  gu  Arabia, 
agus  a  rìs  thàinig  mi  air  m'  ais  gu  Damas- 
cus. 

18  An  dèigh  sin  an  ceann  thri  bliadhna, 
chaidli  mi  suas  gu  Ierusalem,  a  dh'  fhaic- 
inn  Pheadair,  agus  dh'  fhan  mi  maille  ri» 
cùig  làithean  deug. 

19  Ach  neach  air  bith  eile  do  na  h-ab- 
stolaibh  cha  'n  f  haca  mi,  ach  Seumas  bràth- 
air  an  Tighearna. 

20  A  nis  anns  na  nithibh  a  ta  mì  a' 
sgrìobhadh  dhuibh,  feucb,  an  làthair  Dhè, 
cha  'n  'eil  mi  deanamh  brèige. 

21  'Na  dlièigh  sin  thàinig  mi  gu  crìoch- 
aibh  Shiria  ag  us  Chilicia ; 

22  Agus  cha  robh  eòlas  orm  a  thaobh 
m'  fhaicinn  aig  eaglaisibh  ludea,  a  bha 
ann  an  Criosd : 

23  Ach  a  mhàin  chual  iad,  An  tì  anns 
an  àm  a  chaidh  seachad  a  bha  'gar  geur- 
leanmhuinn,  gu  bheil  e  nis  a'  searmonach- 
adh  a'  chreidimh  a  bha  e  a'  sgrios  roimh 
so : 

24  Agus  tl.ug  iad  glòir  do  Dhia  aìr  mo 
shon-sa. 

CAIB.  II. 

AN  sin  an  ceann  cheithir  bliadhna  deug 
chaidh  mi  a  rìs  suas  gu  Ierusalem, 
maille  ri  Barnabas,  a'  toirt  Thituis  leam 
mar  an  ceudna. 

2  Agus  chaidh  mi  suas  a  rèir  foillseach- 
aidh,  agus  chuir  mi  an  cèill  dhoibh  an 
soisgeul  a  ta  mi  a'  searmonachadh  am 
measg  nan  Cinneach,  ach  ann  an  uaig- 
nidheas  dhoibh-san  d'  an  robh  meas,  air 
eagal  air  chor  sam  bith  gu  'n  ruithinn,  no 
gu  'n  do  ruith  mi  an  dìomhanas. 

3  Ach  cha  b'  èigin  do  Thitus  fèin  a  bha 
a'  m'  chuideachd,  blii  air  a  thimcnioll- 
ghearradh,  ged  bu  Ghreugach  e  : 

4  Agus  sin  air  son  bhràithre  brèige,  a 
ghoid  a  steach  'nar  measg,  a  thàinig 
steach  an  uaignidlieas  a  dh'  fhaicinn 
saorsa,  a  ta  arainn  ann  an  Iosa  Criosd, 
ciium  ar  toirt  fo  dhaorsa. 

5  Do  nach  do  ghèill  sinn  eadhon  rè 
uaire;  chum  gu  'm  buanaicheadh  firinn 
an  t-soisgeii  maille  ribhse. 

6  Ach  o  'n  dream  sin,  a  mheasadh  gu  'm 
bu  ni  èigin  iad,  (ciod  air  bith  a  bha  iad 
roimh,  cha  'n  'eil  suim  ann  domh-sa : 
cha  'n  'eil  meas  aig  Dia  do  phearsa  duine,) 
oir  iadsan  a  mheasadh  gu  'm  bu  ni  èigin 
iad,  cha  do  phàirtich  iad  le  'n  còmhradh 
bheag  sam  bith  rium-sa. 

7  Acli  air  an  làimh  eile,  'nuair  a  chunn- 
aic  iad  gu  'n  d'  earbadh  soisgeul  an  neo- 
thimchioll-ghearraidh  riumsa,  mar  a  dh'- 

earbadh  soisgeul  an  timchioll-ghearraidh 
ri  Peadar ; 

8  (Oir  an  tì  a  dh'  oibrich  gu  h-èifeachd- 
ach  ann  am  Peadar  chum  abstolachd  an 
timchioll-ghearraidh,  dh'  oibrich  e  gu 
cumhachdach  annam-sa  mar  an  ceudua 
chum  nan  Cinneach :) 

9  Agus  an  uair  a  thuig  Seumas,  agus 
Cephas,  agus  Eoin,  a  tha  air  am  meas 
'nara  puist,  an  gràs  a  thugadh  dhomli, 
thug  iad  dhomh-sa  agus  do  Bharnabas 
deas  làmh  a'  chomuinn  ;  ionnus  gu  racli- 
amaid  chum  nau  Cinneach,  agus  iad  fèin 
chum  an  timchioll-ghearraidh. 

10  A  mhàin  b'  àul  leo  gu  'm  bitheamaid 
cuimhneachail  air  na  bochdaibh  ;  ni  mar 
an  ceudna  a  bha  ro-thoil  agam  fèin  a 
dheanamh. 

H  Ach  an  uair  a  thàinig  Peadar  gu  An- 
tioch,  sheas  mi  'na  aghaidh  as  an  eudan, 
a  chionn  gu  'n  robh  e  r'  a  choireach- 
adh. 

12  Oir  roimh  do  dhream  àraidh  teachd 
o  Sheumas,  dh'  ith  e  biadh  maille  ris  na 
Cinnich:  ach  an  uair  a  thàinig  iadsan, 
chaidh  e  a  thaobh  agus  tliearbaidh  se  e 
fèin,  air  eagal  na  muinntir  a  bha  do  'n  tim- 
chioll-ghearradh. 

13  Agus  rinn  na  h-Iudhaich  eile  gnùis- 
mliealladh  maille  ris  mar  an  ceudna ; 
ionnus  gu  "n  d' thugadh  Barnabas  mar  an 
ceudna  a  thaobh  )e  'n  cluain. 

14  Ach  an  uair  a  chuunaic  mise  nach 
do  ghluais  iad  gu  trèibhdhireach,  a  rèir 
firinn  an  t-soisgei),  thubhairt  mi  ri  Pead- 
ar  'uam  fianuis  uile,  Ma  tha  thusa,  a  tlia 
a'  d'  Iudhach,  a'  caitheadli  do  bheatha  a 
rèir  nan  Cinneacli,  agus  clia  'n  ann  a  rèir 
nan  luiìhach,  c*  ar  son  atathu  'g  èigneac-h- 
adh  nan  Cinneach  am  beatha  chaitlieadh 
mar  na  h-Iudhaich? 

15  Air  dhuinne  a  tha  'nar  n-Iudhaich  a 
thaobh  nàduir,  agus  cha  'n  ann  'nar  peac- 
aich  do  na  Cinnich, 

16  Fios  a  bhi  againn  nach  'eil  duine  air 
fhìreanachadh  o  oibribh  an  lagha,  ach  tre 
chreidimh  Iosa  Criosd,  chreid  sinne  fèin 
ann  an  Iosa  Criosd;  chum  gu  'm  bitheam- 
aid  air  ar  fireauachadh  o  chreidimh 
Chriosd,  agus  cha  'n  ann  o  oibribh  an 
lagha :  oir  o  oibribh  an  lagha,  cha  bhi 
feòil  sam  bith  air  a  fìreanachadh. 

17  Ach  air  dhuinn  bhi  'g  iarraidh  bhi 
air  ar  fireanachadh  tre  Chriosd,  ma 
gheibhear  'nar  peacaich  sinn  fèin,  am 
bheil,  uime  sin,  Criosd  'na  mhinisteir 
peacaidh  ?   Nar  leigeadh  Dia. 

18  Oir  ma  thogas  mi  arìs  suas  na  nithe 
a  leag  mi,  tha  mi  deanamh  ciontach  dhiom 
fèin. 

19  Oir  a  ta  mise  tre  'n  lagh  marbh  do  'n 
lagh,  chum  gu  'm  bithinn  beò  do  Dhia. 

20  Tha  mi  air  mo  cheusadh  maille  ri 
Criosd :  gidheadh  a  ta  mi  beò ;  ach  cha 
mhise,  ach  Criosd  a  ta  beò  annam  :  agus 
a'  bheatha  a  ta  mi  nis  a'  caitheadh  san 
fheòil,  tha  mi  'ga  caitheadh  tre  chreidimh 
Mhic  Dhè,  a  ghràdhaich  mi,  agus  a  thug 
e  fèin  air  mo  shon. 

21  Cha  'n  'eil  mi  a'  cur  gràis  Dè  an  neo- 
bhrìgh:  oir  ma  tha  fìreantaclid  tre  'n 
lagh,  is  ann  gun  aobhar  a  fhuair  Criosd 
bàs. 


r  CAIB.  III. 

OAGhalatianachaamaideach.cò  a  clmir 
druidheachd  oirbh,  ionnus  nacli  biodli 
sibh  ùrnhal  do  'n  fhirinn,  d'  an  robh  Crinsd 
air  a  nochdadh  gu  soilleir  fa  chomliair 
bhur  sùl,  air  a  cheusadh  'nur  measg? 

2  So  a  rahàin  b'  àill  leam  fhòghlum 
uaibh,  An  ann  o  oibribh  an  lagha  a  fhuair 
sibh  an  Spiorad,  no  o  èisdeachd  a'  clireid- 
imh  ? 

3  Am  bheil  sibh  co  amaideach  as  sin  ? 
air  dhuibh  tòiseachadh  san  Spiorad,  am 
bheil  sibh  a  nis  air  bhur  deanamh  foirfe 
leis  an  fheòil? 

4  An  d'  fhuiling  sibh  na  h-uiread  sin  do 
nithibh  gu  dìomhain?  ma's  ann  da  rìreadh 
gu  dìomhain. 

5  An  tì  uime  sin  a  tha  frithealadh  dhuibh 
an  Spioraid,  agus  ag  oibreachadh  mhìoi-- 
bhuile  'nur  measg,  an  ann  tre  oibribh  an 
laglia,  no  tre  èisrìeachd  a'  chreidimh  a  ni 
eso? 

6  Amhuil  mar  a  chreid  Abrahara  Dia, 
agus  a  mheasadh  sin  dha  mar  fhireant- 
aclid. 

7  Uime  sin  biodh  fhios  agaibh,  an  dream 
a  tha  do  'n  chreidimh,  gur  iad  sin  ciann  A 
brahaim. 

8  Oir  air  fliaicinn  roimh  do  'n  sgriobtuir 
gu  'm  fìreanaicheadh  Dia  na  Cinnich  tre 
chreidimh,  shearmonaich  e  an  soisgeul 
roimh-làimh  do  Abraham,  ag  radh, 
Beannaichear  na  h-uile  Chinnich  annad- 
sa. 

9  Uime  sin  tlia  an  dream  a  tha  do 
chreidimh,  air  am  beannachadh  maiìle  ri 
Abraham,  fior-chreideach. 

10  Oir  a  mheud  's  a  ta  do  oibribh  an 
laglia,  tha  iad  fo  'n  mhaDachadh  :  oir  a  ta 
e  sgrìobhta,  Is  malìuichte  gach  neach  nach 
buanaich  anns  na  h-uile  nithibh  a  ta 
sgrìobhta  ann  an  leabhar  an  lagha  chum 
an  deanamh. 

11  Ach  is  ni  follaiseach,  nach  fìrean 
aichear  neach  sam  bith  tre  'n  lagh  am  fìan 
uis  Dè :  oir,  Bithidh  am  firean  beò  tre 
chreidimh. 

12  Agus  cha  'n  'eil  an  lagh  o  chreidimh 
ach,  An  duine  a  ni  iad  gheibh  e  beatha 
annta. 

13  Shaor  Criosd  sinne  o  mhaìlachadh 
an  lagha,  air  dlia  bhi  air  a  dheanamh  'na 
rahalìachadh  air  ar  son  :  oir  a  ta  esgrìobh 
ta,  /ymalluichte  gach  aon  a  chrochar  air 
crann : 

14  Chum  gu  'n  tigeadh  beannachadh  A 
brahaim  air  na  Cinnich  tre  Iosa  Criosd 
ionnus  gu  faiglieamaid  gealladh  an  Spior- 
aid  tre  chreidimh. 

15  A  bhràitlire,  tha  mi  a'  labhairt  mar 
dhuine  ;  ged  nach  bi  ann  ach  coimhclieang 
aì  duine,  ma  tha  e  air  a  dhaingneachadh. 
cha  chuir  neach  air  bith  air  cùl  e,  agus  cha 
chuirear  ni  sam  bith  ris. 

16  A  nis  is  ann  do  Abraham  a  thugadh 
na  geallanna  agus  d'  a  shìol.  Cha  'n  abaii 
e,  Agus  do  shìolaibh,  mar  gu  'm  biodh  e 
labhuirt  mu  mhòran;  ach  mar  mu  aon, 
Agus  do  d'  shìol-sa,  neac.h  a  's  e  Criosd. 

17  Agus  a  ta  mi  ag  ràdh  so,  nach  fheud- 
ar  gu  'n  cuir  an  lagh,  a  thugadh  an  ceann 
cheithir  clieud  agus  dheich  bliarìhna  fich- 
ead  'aa  dhèigh,  an  coimhcheaugal  an  neo- 

bhrigh,  a  dhaingnicheadh  roimh  le  Dia 
ann  an  Criosd,  ionnus  gu  'n  euireadh  e  an 
gealladh  air  cùl. 

18  Oir  ma  's  ann  o  'n  lagh  a  ta  an  oigh- 
reachd.  cha  'n  'eil  i  ni  's  mo  o  'n  ghealladh : 
ach  thug  Dia  gu  saor  i'  do  Abraham  tre 
ghealladh. 

19  C'  ar  son  uime  sin  a  thugadh  an  lasrh  ? 
thugadh  e  air  son  etisaontais,  gus  an  tig- 
eadh  an  sìo),  d  an  d'  rinneadh  au  gealladh  ; 
air  orduchadh  le  ainglibh  an  làimh  eadar- 
mheadhonair. 

20  A  nis  an  t-eadar-mheadhonair,  cha  'n 
ann  air  son  aoin  a  ta  e  'na  eadar-mheadh- 
enair  ;  ach  is  aon  Dia. 

21  Uirae  sin  am  bheil  an  lagh  an  agh- 
aidh  gheallanna  Dhè  ?  Nar  leigeadh  Dia : 
oir  nara  biodh  lagh  air  a  thabhairt  a 
bhiodh  comasach  air  beatha  thoirt  uaith,  \ 
gu  deimhin  is  ann  o  'n  lagh  a  bhiodh  fìr- 
eantachd. 

22  Ach  dh'  fhàg  an  sgriobtuir  na  h-uile 
dhaoine  dùinte  sa"  pheacadh,  chum  gu'm 
biodh  an  gealladh  tre  chreidimh  losa 
Criosd  air  a  thoirt  dlioibh-san  a  ta  creid- 
sinn. 

23  Ach  mu  'n  d'  thàinig  an  creidimh, 
choimhideadh  sinn  fo  "u  lagh,  air  ar  druid- 
eadh  a  steach  chum  a'  chreidimh,  a  bha  gu 
bhi  air  fhoillseachadh. 

24  Uime  sin  b'  e  an  lagh,  ar  n-oid-fliògh^ 
luim  g'  ar  treòrachadh  gu  Criosd,  chum  gu 
bitheamaid  air  ar  fireanachadh  tre  chreid- 
imh. 

25  Ach  air  teachd  do'n  chrpidimh,  cha 'n 
'eil  sinn  ni  's  mò  fuidh  oid-fhòghluim. 

26  Oir  is  sibhse  uile  mic  Dhe  tre  chreid- 
imh  ann  an  losa  Criosd. 

27  Oir  a  mheud  agaibh  sa'  bhaisteadh 
do  Chriosd,  chuir  sibh  umaibh  Criosd. 

28  Cha  'n  'eil  ludhach  no  Greugach, 
cha  'n  'eil  saor  no  daor,  cha  'n  'eil  firioun 
no  boirionn  ann :  oir  is  aon  sibh  uile  ann 
an  Iosa  Criosd. 

29  Agus  ma  's  le  Criosd  sibh,  is  sibh  sìol 
Abrahaim  gun  amharus,  agus  is  oigh- 

:  reachan  sibh  a  rèir  a'  gheallaidh. 

CAIB.  IV. 

ANIS  a  ta  mi  ag  ràdh,  am  feadh  a  bhios 
an  t-oighre  'na  leanabh,  nach  'eil 
I  eadar-dhealacitadh  sam  bith  eadar  e  agus 
seirbhiseacli,  ged  is  e  Tighearn  nan  uile  ; 

2  Ach  a  ta  e  f o  luchd-coimhid,  agus  fo 
luchd-riaghlaidh  gu  teachd  na  h-aimsir  a 

;  dh'  orduicìi  an  t-athair. 

3  Agus  mar  an  ceudna  sinne,  'nuair  a 
bha  sinn  'nar  leanabaidh,  bha  sinn  an 
daorsa  fo  cheud  fhòghlum  an  t-saoghail : 

4  Ach  an  uair  a  thàinig  coimhìionadh 
na  h-airasir,  clmir  Dia  a  Mhac  fèin  uaith, 
a  ghineadh  o  mhnaoi,  a  rinaeadh  fuidh  'u 
lagh, 

5  Chum  gu  'n  saoradh  e  iadsan  a  bha 
fuidh  'n  lagh,  ionnus  gu  faigheamaid-ne 
uchd-mhacachd  na  cloinne. 

6  Asrus  do  bhrìgh  gur  mic  sibh,  chuir 
Dia  Spiorad  a  Mhic  fèin  anu  hhur  cridli- 
eachaibh,  ag  èigheach,  Abba,  Athair. 

7  Uirae  sin  clia  seirbhiseach  thu  ni  's  mò, 
ach  mac ;  aaus  ma  's  mac,  is  oighre  mar  an 
ceudna  air  Dia  tre  Chriosd. 

8  Gidheadh,  an  uair  nach  b'  aithne 


dhuibh  Dia,  rinn  sibh  seirbhis  dhoibh-san 
nach  "eil  'nan  dèe  thaobh  nàduir. 

9  Ach  a  nis  air  dhuibh  Dia  aithneach- 
adh,  no  mar  is  fearr  a  dh'  fheudar  a  ràdh, 
hhi  air  bhur  n-aithneachadh  le  Dia,  cionn- 
us  a  ta  sibh  ag  ath-philleadh  chum  nan 
ceud-thoiseach  anrahunn  agus  bochd,  d'  ara 
miann  leibh  bhi  a  rìs  fo  dhaorsa? 

10  Tha  sibh  a'  coimhead  làithean,  agus 
mhìosan,  agus  aimsirean,  agus  bhliadh- 
nan. 

11  Tha  ea?al  orm  do  'ur  taobh  gu  'n  do 
chaith  mi  gu  dìomhain  mo  shaothair 
oirbb. 

12  Guidheam  oirbh,  a  bhràithre.  bith- 
ibh  mar  a  ta  mise  ;  oir  a  ta  mise  mar  sibh  • 
se  :  cha  d'  rinn  sibh  eucoir  sam  bith  orm. 

13  Tha  fhios  agf.ibh  gu  'm  b'  ann  tre  an- 
mhuinneachd  na  feòlara  shearmonaich  mi 
dhuiDh  an  soisgeul  air  tùs. 

14  Agus  air  mo  bhuaireadh  a  bha  ann 
am  fheoil,  cha  d'  rinn  sibh  tarcuis,  agus 
cha  do  ghabh  sibh  gràin  diom  ;  ach  ghabh 
sibh  rium  niar  aingeal  Dè,  mar  Iosa 
Criosd. 

15  Ciod  e  ma  seadh  an  sonas  sin  a  bha 
agaibh  ?  oir  a  ta  rai  deanamh  fianuis 
duibh,  nam  bu  chornasach  e,  gu  'n  spìon- 
adh  sibh  a  mach  bhur  sùilean  fèin,  agus 
gu  'n  tugadh  sibh  dhomh-sa  iad. 

16  Uime  sin  an  d'  rinneadh  nàmhaid 
duibh  dhiom,  air  son  mi  dh'  innseadh  na 
firinn  duibh  ? 

17  Tha  iadsan  eudmhor  umaibh,  ach 
cha  'n  ann  gu  maith  ;  ach  b'  àill  leo  sinne 
dhruideadh^a  mach,  chum  gu  'm  biodh 
sibhse  eudmhor  umpa  fèin. 

18  Ach  is  maith  a  bhi  eudmhor  ann  an 
ni  maith  a  ghnàth,  agus  cha  'n  e  mhàin  an 
uair  a  ta  mise  a  làthair  maille  ribh. 

19  Mo  chlann  bheag,  air  am  bheil  mi  a 
rìs  ri  saothair,  gus  an  dealbhar  Criosd  ann- 
aibh, 

20  B'  àill  leam  bhi  nis  a  làthair  maille 
ribh,  agus  mo  ghuth  a  chaochladh,  oir  a  ta 
mi  fuidh  amharus  umaibh. 

21  Innsibh  dhomh.  sibhse  le  'ra  miann 
bhi  fo  'n  lagh,  nach  cluinn  sibh  an  lagh  ? 

22  Oir  a  ta  e  sgrìobhta,  gu  robh  aig  A- 
braham  dithis  mhac ;  aon  ri  banoglaich, 
agus  am  mac  ei!e  ri  mnaoi  shaoir. 

"23  Agus  esan  a  bh'  aige  ris  a'  bhanog- 
laich,  ghineadh  a  rèir  na  feòla  e  ;  ach  esan 
a  bh'  aige  ris  a'  mhnaoi  shaoir,  tre  gheall- 
adh. 

24  Na  nithe  so  is  samhladh  iad ;  oir  is 
iad  so  an  dà  choimhcheangal ;  aon  diubh 
o  bheinn  Shinai,  a  ta  a'  breith  chum  daor- 
sa,  a  's  i  Agar. 

25  Oir  is  i  Agar  beinn  Shinai  ann  an 
Arabia,  agus  tha  i  a*  comh-fhreagradh  do 
Ierusalera  a  tha  nis  ann,  agus  tha  i  fo 
dhaorsa  maille  r"  a  cloinn. 

26  Ach  a  ta  an  Ierusalem  a  ta  shuas 
saor,  agus  is  màtliair  dhuinn  uile  i. 

27  Oir  a  ta  e  sgrìobhta,  Dean  gairdeach- 
as,  a  bhean  neo-thorrach  nach  'eil  a'  hreith 
cloinne ;  bris  a  mach  agus  glaodh,  thusa 
nach  'eil  ri  saothair :  oir  is  lìonmhoire 
clann  na  mnà  aonaranaich,  na  na  mnà  aig 
am  bheil  fear. 

28  A  nis,  a  bhràithre,  is  sinne,  mar  a 
bha  Isaac,  clann  a'  gheallaidh. 

29  Ach  mar  a  rinn  esan  a  rugadh  a  rèir 
na  feòla,  san  àm  sin  geur-leanmhuinn  air- 
san  a  rugadh  a  rèir  an  Spioraid,  is  amhuil 
sin  a  ia  nis  mar  an  ceudna. 

30  Ach  ciod  a  ta  an  sgriobtuir  ag  ràdh  ? 
Tilg  a  mach  a'  bhanoglach  agus  a  mac : 
oir  cha  bhi  mac  na  banoglaich  'na  oighre 
maille  ri  mac  na  mnà  saoire. 

31  Uime  sin,  a  bhràithre,  cha  sinne 
clann  na  banoglaich,  ach  na  mnà  saoire. 

CAIB.  V. 

UIME  sin  seasaibh  gu  daingean  anns  an 
t-saorsa  leis  an  d  'rinn  Criosd  saor 
sinn,  agus  na  bithibh  a  rìs  air  bliur  cuibh- 
reachadh  le  cuing  na  daorsa. 

2  Feuch,  a  ta  mise  Pòl  ag  ràdh  ribh,  ma 
thimchioll-ghearrar  sibh,  nach  bi  tairbhe 
air  bith  dhuibli  ann  an  Criosd. 

3  Oir  a  ta  mi  a  rìs  a'  deanamh  fianuis  do 
gach  uile  dliuine  a  tliimchioll-ghearrar, 
gu  bheil  e  mar  fhiachaibh  air  an  lagh  gu 
h-iomlan  a  choimhlionadh. 

4  Cha  'n  'eil  tairbhe  sam  bith  ann  an 
Criosd  dhuibhse  a  ta  air  bhur  fìreanach- 
adh  tre  'n  lagh  ;  thuit  sibh  o  ghràs. 

5  Oir  a  ta  sinne  tre  'n  Spiorad  a*  feith- 
eamh  ri  dòchas  fìreantachd  o  chreidimh. 

6  Oir  ann  an  Iosa  Criosd,  cha  'n  'eil  èif- 
eachd  sam  bith  ann  an  timchioll-ghearr- 
adh,  no  ann  an  neo-tliimchioll-ghearradh, 
ach  ann  an  creidimh  a  dh'  oibricheas  tre 
gbràdh. 

7  Is  maith  a  ruith  sibh  ;  cò  a  bhac  sibh 
o  bhi  ùmhal  do  'n  fhìrinn  ? 

8  Cha  d'  thàinig  an  impidh  so  o  'n  tì  a 
ghairm  sibh. 

9  Goirtichidh  beagan  do  thaois  ghoirt 
am  meall  uile. 

10  Tha  muinghin  agam  asaibh  san  Tigh- 
earn,  nach  bi  sibh  dh'  aon  dòigh  air  atharr- 
achadh  inntinn  :  ach  an  tì  a  ta  cur  dragha 
oirbh,  giùlainidh  e  a  bhreitheanas,  cò  air 
bith  e. 

11  Agus  mise,  a"  bhràithre,  ma  shear- 
monaicheas  mi  fathast  an  timchioll-ghearr- 
adh,  c'  ar  son  a  nìthear  fathast  geur-lean- 
mhuinn  orm  ?  an  sin  bhiodh  oilbheum  a' 
chroinn-cheusaidh  air  a  chur  air  cùl. 

12  B'  fhearr  leam  gu  'ra  biodh  iadsan  a 
ta  cur  mi-shuaimhneis  oirbh  eadhon  air 
an  gearradh  uaibh. 

13  Oir,  a  hhràithre,  ghairmeadh  chum 
saorsa  sibh ;  a  mhàin  na  deanaibh  an 
t-saorsa  'ua  cion-fàth  do'n  fheòi),  ach  le 
gràdh  deanaibh  seirbhis  d'  a  chèile. 

14  Oir  tha  an  lagh  uile  air  a  choimh- 
lionadh  ann  an  aon  fhocal,  eadhon  an  so, 
Gràdhaichidh  tu  do  choimhearsnach  mar 
thu  fèin. 

16  Ach  ma  bhios  sibh  a'  teumadh  agus 
ag  itheadh  a  chèile,  thugaibh  aire  nach 
claoidhear  le  a  chèile  sibh. 

16  A  ta  mi  ag  ràdh  ma  seadh,  Gluaisibh 
san  spiorad,  agus  cha  choimhlion  sibh  ana- 
miann  na  feòla. 

17  Oir  a  ta  an  fheòil  a'  miannachadh  an 
aghaidh  an  Spioraid,  agus  an  Spiorad  an 
aghaidh  na  feola :  agus  a  ta  iad  sin  an  agh- 
aidh  a  chèile;  ionnus  nach  faigh  sibh  na 
nithe  bu  mhiann  leibh  a  dheanamh. 

18  Ach  ina  threòraichear  leis  an  Spiorad 
8ibh,  cha  'n  'eil  sibh  fuidh  'n  lagh. 


19  A  nis  tha  oibre  na  fpòla  follaisenrh, 
a  's  iad  $o,  Adhaltranuas,  strìopachas,  neò- 
ghloine,  raacnus, 

20  Iodhol-aoradh,  druidheachd,  naimh- 
deas,  connsachadh,  co-fharpuis,  fearg, 
comh-stri,  airahreite,  saobh-chreidimh, 

21  Farmad,  mortadh,  misg,  ruidhteir- 
eachd,  agus  an  leithide  sin  :  mu  bbeii  mi 
ag  innseadh  dhuibh  roimh-làimh,  mar  a 
dh'  innis  mi  dhuibh  a  cheana  mar  an  ceud- 
na,  nach  sealbhaich  iadsan  a  ni  an  leth- 
ide  sin  rìoghachd  Dhè. 

22  Ach  is  e  toradh  an  Spioraid  gràdh, 
aoibhneas,  sìth,  fad-fhulangas,  caomhal* 
achd,  maitheas,  creidimh, 

23  Macantas,  stuaim :  an  aghaidh  an 
samhuil  sin  clia'  n  'eil  lagh. 

24  Agus  iadsan  a  's  le  Criosd,  cheus  iad 
an  fheòil,  maille  r'  a  h-an-tograibh  agus  a 
h-ana-miannaibh. 

25  Ma  's  beò  dhuinn  san  Spiorad,  gluais- 
eamaid  san  Spiorad  mar  an  ceudna. 

26  Na  bitheamaid  dèidheil  air  glòir 
dhìomhain,  a'  brosnachadh  a  chèile,  a' 
gabhail  farmaid  r'  a  chèile. 

CAIB.  VI. 

ABHRAITHRE,  ma  ghlacar  neach  ann 
an  coire  air  bith  gu  h-obann,  siblise  a 
ta  spioradail,  togaibh  suas  a  shamliuil  sin 
do  dhuine  ann  an  spiorad  na  macantachd ; 
a'  toirt  aire  dhuit  fèin,  nach  buairear  tbu 
mar  an  ceudna. 

2  Giùlanaibh  uallacha  a  chèile,  agus  mar 
sin  coimhlionaibh  lagh  Chriosd. 

3  Oir  ma  sliaoileas  duine  gur  ni  èigin  e 
fèin,  gun  bhi  ann  ach  neo-ni,  tha  e  'ga 
mhealladh  fèin. 

4  Ach  dearbhadh  gach  neach  'obair  fèin, 
agus  an  sin  bithidh  aobhar  gairdeachais 
aige  d'  a  thaobh  fèin  a  mhàin,  agus  cha  'n 
ann  a  thaobh  neach  eiJe. 

5  Oir  giùlainidh  gach  neach  'uallach 
fèin. 

6  Comh-roinneadh  an  neach  a  ta  air  a 
theagasg  san  fhocal,  ris  an  neacli  a  ta  'gà 
theagasg,  anns  na  h-uile  nithibh  tnaithe. 

7  Na  meallar  sibh ;  cha  deanar  fanoid 
air  Dia:  oir  ge  b'  e  ni  a  slnol-chuireas 
duine,  an  ni  ceudna  buainidh  e. 

8  Oir  an  tì  a  chuireas  d'  a  fheòil  fèin, 
buainidh  e  o  'n  fheòil  truaillidheachd  ;  acli 
an  tì  a  clmireas  do  'n  Spiorad,  huainidh  e 
o  'n  Spiorad  a'  bheatha  shuthainn. 

9  Agus  na  sgìthicheamaid  do  mhaith  a 
dlieanarah :  oir  ann  an  àm  iom<  huidh 
buainidh  sinn,  mur  fannaich  sinn. 

10  Uime  sin  a  rèir  mar  a  ta  cotbrom  ag- 
ainn,  deanamaid  maith  do  na  h-uile  dhaoin- 
ibh,  ach  gu  h-àraidh  dhoibh-san  a  ta  do 
theaghlaich  a'  chreidimh. 

11  Tha  sibh  a'  faicinn  meud  na  lit- 
reach  a  sgrìobh  mi  dhuibh  le  mo  làimh 
fèin. 

12  A  mheud  le  'ra  raiann  iad  fèin  a  thais- 
beanadh  gu  sgiamhach  san  fheòil,  tiia  iad 
'gur  n-èigneachadh  chum  bhi  air  bliur  tim- 
chioll-ghearradh ;  a  mhàin  chum  nach 
deantadh  geur-leanmhuinn  orra  air  son 
crann-ceusaidh  Chriosd. 

13  Oir  cha  'n  'eil  iadsan  fèin  a  tha  air  an 
timchioll-ghearradh  a'  coimhead  an  lagha  : 
ach  is  àilì  leo  sibhse  bhi  air  bhur  tim- 

chioll-ghearradh,  chum  as  gu  dean  iad 
uaill  aun  hhur  feòil. 

14  Ach  nar  leigeadh  Dia  gu  deaDainn-sa 
naill  ach  ann  an  crann-ceusaidh  ar  Tigh- 
t?arna  Iosa  Criosd,  tre  'm  bheil  an  saoghal 
air  a  cheusadh  dhomh-sa,  agus  mise  do  'n 
t-saoghal. 

15  Oir  ann  an  Iosa  Criosd  cha  'n  'eil  èif- 
eachd  air  bith  ann  an  timchioll-ghearradh, 
no  anu  an  neo-thimchioll-ghearradh,  ach 
ann  an  cruthachadh  nuadh. 


16  Agus  a  mheud  's  a  shiubhlas  a  rèir 
na  riaghailt  so,  sìth  orra,  agus  tròcair,  ag- 
us  air  Israel  Dè. 

17  O  so  a  mach  na  cuireadh  neach  sam 
bith  dragh  orm ;  oir  a  ta  mi  giùlan 
chomharau  an  Tighearna  Iosa  ann  mo 
chorp. 

18  A  bhràithre,  gu  robh  gràs  ar  Tigh- 
earna  losa  Criosd  maille  ri  bhur  spiorad. 
Amen. 


LITIR  AN  ABSTOIL  PHOIL 


CHU3I  NAX 


EPHESIANACE 


CAIB.  I. 

POL,  abstol  Iosa  Criosd  tre  thoil  Dè, 
cliura  nan  naomh  a  ta  ann  an  Ephe- 
sus,  agus  nan  creideach  ann  an  losa 
Criosd : 

2  Gràs  dhuibh,  agus  sìth  o  Dhia  ar 
n-Athair,  agus  o  'n  Tighearn  Iosa  Criosd. 

3  Beannaichte  gu  robli  Dia,  eadhon  Ath- 
air  ar  Tighearna  Iosa  Criosd,  a  bheannaich 
sinne  leis  gaeh  uile  bheannachadh  spior- 
adail  ann  an  ionadaibh  uèamhaidh  ann  an 
Criosd : 

4  A  rèir  mar  a  thagh  e  sinne  ann-san, 
rnun  do  leagadh  bunait  an  domhain,  chum 
gu  'm  bitheamaid  naomha,  agus  neo-choir- 
èach  'na  iàthair-san  ann  an  gràdh  : 

5  A  roimh-orduich  sinne  chum  uchd- 
mhacachd  na  cloinne  tre  Iosa  Criosd  dha 
fèin,  a  rèir  deadh-ghean  a  thoile. 

6  Churn  cliu  glòire  a  ghràis,  tre  an 
d'  rinn  e  sinne  taitneach  ann  a  Mhac 
gràdhach  : 

7  Anns  am  bheil  againne  saorsa  tre 
'fhuil-san,  maitheanas  nam  peacadh,  a 
rèir  saoibhreis  a  ghràis  ; 

8  Anns  an  robh  e  ro  phailt  dhuinne  san 
uile  ghliocas,  agus  thuigse  : 

9  A.  dh'  fhoillsich  dliuinn  rùn-dìomhair 
a  thoile,  a  rèir  a  dheadh-ghean  fèin,  a  rùn- 
aich  e  ann  fèin  : 

10  Chum  ann  am  frithealadh  coimh- 
lionaidh  nam  aimsir,  gu  'n  cruinnicheadh  e 
ann  an  aon  na  h-uile  nithe  ann  an  Criosd, 
araon  na  nithe  a  ta  air  nèamh,  agus  na 
nithe  a  ta  air  talamh,  eadhon  ann-san  : 

11  Anns  an  d'  fhuair  sinne  mar  an  ceud- 
na  oighreachd,  air  dhuinn  bhi  air  ar 
roimh-orduchadh  a  rèir  rùin  an  Tì  a  ta  'g 
oibreachadh  nan  uile  nithe  a  rèir  comh- 
airle  a  thoile  fèin ; 

12  Ionnus  gu  'm  bitheamaid-ne,  a  chuir 
air  tùs  dòchas  ann  an  Criosd,  chum  cliu  a 
ghlòire-san. 

13  Anns  an  do  chuir  sibhse  mar  an 
eeudna  dòchas,  air  dhuibh  focal  na  fìrinn 
a  chluinntinn,    eadhon    soisgeul  bhur 


slàinte  :  neach  an  dèigh  dhuibh  creidsinn 
ann,  chuireadh  seula  oirbh  le  Spiorad 
naomh  sin  a'  gheallaidh, 

14  Neach  is  e  geall-daingnich  ar  n-oigh- 
reachd-ne,  gu  teachd  saorsa  na  seilbhe  a 
cheannachadh,  chum  cliu  a  ghlòire. 

15  Uime  sin  air  cluinntinn  domh-sa  mar 
an  ceudna  bhur  creidimh-sa  anns  an  Tigh- 
earn  Iosa,  agus  bhur  gràidh  do  na  naoimh 
uile, 

16  Cha  'n  'eil  mi  a'  sgur  do  bhi  toirt 
buidheachais  air  bhur  son,  a'  luadh  oirbh 
ann  am  urnuighibh ; 

17  Gu  'n  tugadh  Dia  ar  Tighearna  losa 
Criosd,  Athair  na  glòire,  spiorad  gliocais 
agus  foillseachaidh  dhuibh,  ann  an  eòlas 
aìr-saa  ; 

18  Sùilean  'ur  n-inntinn  bhi  air  an  soill- 
seachadh,  chum  fios  a  bhi  agaibh  ciod  e 
dòchas  a  ghairme-san,  agus  ciod  e  saoibh- 
reas  glòire  'oighreachd-san  anns  nanaomh- 
aibh, 

19  Agus  ciod  e  ro-mheud  a  chumhachd 
do  ar  taobh-ne  a  ta  creidsinn,  a  rèir  oib- 
reachaidh  a  threun  neirt ; 

20  A  dh'  oibrich  e  ann  an  Criosd,  'nuair 
a  thog  e  o  na  marbhaibh  e,  agus  a  chuir  e 
'na  shuidhe  air  a  dheas-làimn  fèin  e  anns 
na  h-ionadaibh  nèamhaidh, 

21  Gu  ro  àrd  os  ceann  gach  uile  uach- 
daranachd,  agus  cumhachd,  agus  neirt, 
agus  tighearnais,  agus  gach  ainme  a  dh'- 
ainmichear,  cha  'n  e  mhàin  san  t-saoghal 
so,  ach  san  t-saoghal  ri  teachd  mar  an 
ceudna : 

22  Agus  chuir  e  na  h-uile  nithe  fuidh  a 
chosaibh,  agus  thug  se  e  gu  bhi  'na  cheann 
os  ceann  nan  uile  nithe  do  'n  eaglais, 

23  A  ta  'na  corp  aige,  lànachd  an  Tì  a  ta 
lìonadh  nan  uile  nithe  anns  na  h-uile. 

CAIB.  II. 

AGUS  sibhse  bheothaich  e,  a  bha  marbh 
ann  an  eu-ceartaibh  agus  ann  am 
peacaibh ; 

2  Anns  an  do  ghluais  sibh  sna  h-ain- 

annaibh  a  chaidh  seachad,  a  rèir  gnàtha 
an  t-saoghail  so,  a  rèir  uachdarain  cumh 
achd  an  athair,  an  spioraid  a  tha  nis  ag 
oibreachadh  ann  an  cloinn  na  h-eas-umh 
lachd: 

3  Am  measg  an  robh  againn  uile  mar  an 
ceudna  ar  caithe-beatha  roimh  so,  ann  an 
ana-miannaibh  ar  feòla,  a'  deanamh  toil 
na  feòla,  agus  nan  smuainte;  agusbhasinn 
a  thaobh  nàduir  *nar  cloinn  na  feirge, 
eadhon  mar  chàch. 

4  Ach  Dia,  a  ta  saoibhir  ann  an  tròcair, 
air  son  a  mhòr-ghràidh  leis  an  do  ghràdh 
aich  e  sinn, 

5  Eadhon  air  dhuinn  a  bhi  marbh  ann 
am  peacaibh,  chomh-bheothaich  e  sinn 
maille  ri  Criosd;  (le  gràs  tha  sibh  air  bhur 
tearnadh ;) 

6  Agus  chomh-thog,  agus  chomh 
shuidhich  e  sinn  ann  an  ionadaibh  nèamh 
aidh  ann  an  Iosa  Criosd  : 

7  Chum  gu  'm  foillsicheadh  e  anns  m 
linnibh  ri  teachd  saoibhreas  ro  phailt  a 
ghràis,  ann  an  caoimhneas  d'  ar  taobh-ne 
tre  losa  Criosd. 

8  Oir  is  ann  le  gràs  a  ta  sibh  air  bhur 
tearnadh,  tre  chreidimh  ;  agus  sin  cha  '] 
ann  naibh  fèin  :  is  e  tiodhlac  Dhè  e  : 

9  Cha  'n  ann  o  oibribh,  chum  nach  dean 
adh  neach  air  bith  uaill : 

10  Oir  is  sinne  'obair-san,  air  ar  cruth 
achadh  ann  an  Iosa  Criosd  chum  dheadh 
oibre,  air  son  an  d'  ulluich  Dia  roimh- 
làimh  sinn,  chum  gu  'n  gluaiseamaid  ann- 
ta. 

11  Uime  sin  cuimhnichibh,  air  dhuibh 
a  bhi  san  aimsir  a  chaidh  thairis  'nur 
Cinnich  san  fheòil,  ris  an  abrar  an  neo 
thimchioll-ghearradh  leo-san  d'  an  goirear 
an  timchioll-ghearradh  làmh-dheanta  san 
fheòil ; 

12  Gu  robh  sibh  san  àm  sin  as  eugmhais 
Chriosd,  'nur  coimhich  do  chomh-fhlaith- 
eachd  Israeil,  agus  'nur  coigrich  do 
choimhcheanglaibh  a'  gheallaidh,  as  eug- 
mhais  dòchais,  agus  gun  Dia  anns  an 
t-saoghal : 

13  Ach  a  nis  ann  an  losa  Criosd,  tha 
sibhse  a  bha  roimh  so  fad  o  làimh,  air  bhur 
toirt  am  fagus  tre  fhuil  Chriosd. 

14  Oir  is  esan  ar  sith-ne,  a  rinn  aon 
dhinn  araon,  agus  a  bhris  sìos  balla  meadh- 
onach  an  eadar-dhealachaidh  ; 

15  Air  dha  an  naimhdeas  a  chur  air  cùl 
tre  'fheòil  fèin,  eadhon  lagli  nan  àitheanta, 
a  chuireadh  sìos  ann  an  orduighibh,  chum 
gu  'n  deanadh  e  ann  fèin  do  dhithis  aon 
duine  nuadh,  mar  sin  a'  deanamh  sìthe  : 

16  Agus  gu  'n  deanadh  e  rèidh  faraon 
iad  ri  Dia  ann  an  aon  chorp  tre  a'  chrann- 
cheusaidh,  air  dha  an  naimhdeas  a  mharbh- 
adh  le  sin : 

17  Agus  thàinig  e  agus  shearmonaich  e 
sìth  dhuibhse  a  bha  am  fad,  agus  dhoibh- 
san  a  bha  am  fagus. 

18  Oir  trìd-san  tha  araon  slighe  againn 
gu  dol  a  steach  tre  aon  Spiorad  chum  an 
Athar. 

19  A  nis  uime  sin  cha  'n  'eil  sibh  ni  's  mò 
'nur  coigrich  agus  'nur  coimhich,  ach  'nur 
hichd  aoin  bliaile  ris  na  naomhaibh,  agus 
'pur  muinntir-teaghlaich  Dhè ; 

20  Agus  tha  sibh  air  bhur  togail  suas 


air  bunait  nan  abstol  agus  nam  fàidhean, 
air  bhi  do  Iosa  Criosd  fèin  'na  chloich- 
chinn  na  h-oisinn ; 

21  Anns  am  bheil  an  aitreabh  uile, 
ceangailte  gu  ceart  r'  a  chèile,  a'  fàs  suas 
chum  bhi  "na  teampull  naomh  san  Tigh- 
earn  : 

22  Anns  am  bheil  sibhse  mar  an  ceud- 
na  air  bhur  comh-thogail  suas  chum  bhi 
'nur  tigh-còmhnuidh  do  Dhia  tre  an 
Spiorad. 

CAIB.  III. 
A  IR  an  aobhar  so,  tha  mise  Pòl  a'  m' 
J\.   phrìosanach  Iosa  Criosd,  air  bhur 
sonsa,  a  Chinneacha; 

2  O  chuala  sibh  mu  fhrithealadh  gràis 
Dè,  a  thugadh  dliomh-sa  air  bhur  sonsa  : 

3  Gu  'n  d'  rinn  e  aithnichte  dhomh  tre 
fhoillseachadh  an  rùn-dìomhair,  (mar  a 
sgrìobh  mi  roimh  gu  h-aithghearr, 

4  Leis  am  feud  sibh,  air  dhuibh  a  leugh- 
adh,  m'  eòlas  ann  an  rùn-dìomhair  Chriosd 
a  thuigsinn ;) 

5  Ni,  ann  an  linnibh  eile,  air  nach 
d'  thugadh  fios  do  chloinn  nan  daoine, 
mar  a  ta  e  nis  air  fhoillseachadh  d'  a  ab- 
stolaibh  naomha  agus  d'  a  fhàidhibh  tre 
an  Spiorad ; 

6  Gu  'm  biodh  na  Cinnich  'nan  comh- 
oighreachaibh,  agus  'nan  comh-chorp,  ag- 
us  nan  luchd-comhpàirt  d'  a  ghealladh-san 
ann  an  Criosd,  tre  an  t-soisgeul : 

7  Air  an  d'  rinneadh  mise  a'  m'  mhinis- 
teir,  a  rèir  tiodhlaic  gràis  Dè  a  thugadh 
dhomh,  a  rèir  oibreachaidh  èifeachdaich  a 
chumhachdsan. 

8  Dhomh-sa,  a  's  lugha  na'n  tì  a's  lugha 
do  na  naomhaibh  uile,  thugadh  an  gràs 
so,  saoibhreas  Chriosd,  nach  feudar  a 
rannsachadh,  a  shearmonachadh  am 
measg  nan  Cinneach  ; 

9  Agus  gu  'n  deanainn  soilleir  do  na 
h-uile  dhaoinibh,  ciod  e  comunn  an  rùin- 
dìomhair  sin,  a  bha  folaichte  ann  an  Dia 
o  thoiseach  an  t-saoghail,  a  chruthaich  na 
h-uile  nithe  tre  Iosa  Criosd; 

10  Chum  gu  'n  deantadh  aithnichte  nis 
do  na  h-uachdaranachdaibh,  agus  do  na 
cumhachdaibh  ann  an  ionadaibh  nèamh- 
aidh,  leis  an  eaglais,  gliocas  eagsamhuil 
Dhè, 

11  A  rèir  'an  rùin  shiorruidh  a  rùnaich 
e  ann  an  Iosa  Criosd  ar  Tighearn  : 

12  Anns  am  bheil  againn  dànachd  agus 
slighe  gu  dol  a  steach  ann  am  muinghin 
tre  a  chreidimh-san. 

13  Uime  sin  tha  mi  ag  iarraidh  nach 
lagaich  sibh  à  leth  mo  thrioblaidean-sa  air 
bhur  son,  ni  a  's  e  bhur  glòir-sa. 

14  Air  an  aobhar  so  tha  mi  a'  lùbadh 
mo  ghlùine  do  "Athair  ar  Tighearna  Iosa 
Criosd, 

15  Air  an  ainmichear  an  teaghlach  uile 
air  nèamh  agus  air  falamh, 

16  Gu  'n  deònaicheadh  e  dhuibh  a  rèir 
saoibhreis  a  ghlòire,  blii  air  bhur  neart- 
achadh  gu  treun,  tre  a  Spiorad-san  anns 
an  duine  an  leth  stigh  ; 

17  Ionnus  gu  'n  gabh  Criosd  còtnhnuidh 
ann  bhur  cridhe  tre  cbreidimh;  chum  air 
dhuibh  bhi  air  bhur  freumhachadh,  agus 
air  bhur  stèidheachadh  ann  an  gràdh, 

*,  18  Gu  'm  bi  sibh  comasach  maille  ris  na 
||  naomhaibh  uile,  air  a  thuigsinn  ciod  e 

leud,  agus  fad,  agus  doimhne,  agus  àirde  ; 
k.i      19  Agus  air  gràdh  Chriosd  aithneach- 

*  adh,  a  chaidh  tliar  gach  uile  eòlas,  chum 
gu  'm  bi  sibh  air  bhur  lìonadli  le  uile  làn- 

:  achd  Dhè. 
'M     20  A  nis  dhasan  d' an  comas  na  h-uile 
ij  nithe  a  dheanamh  gu  h-anabarrach  ro 

*  phailt,  thar  gach  ni  a  s  urrainn  sinne  iarr- 
aidh  no  smuaineachadh,  a  rèir  a'  chumh- 
achd  a  ta  'g  oibreachadh  gu  h-èifeachdach 
aunainn, 

21  Dhasan  gu  robli  glòir  anns  an  eaglais 
f   tre  Iosa  Criosd,  air  feadh  gach  uile  linn,  gu 
saoghal  nan  saoghal.  Amen. 

I 

CAIB.  IV. 

*  XTIME  sin,  tha  mise  prìosanach  an  Tigh- 
«     \j    earn,  a'guidhe  oirbh  gu'n  gluais  sibh 

gu  cubhaidh  do  'n  ghairm  leis  an  do 
\    ghairmeadh  sibh ; 

^  2  Leis  gach  uile  irioslachd  inntinn  agus 
mhacantas,  le  fad-fhulangas,  a'  giùlan  le 
&  chèile  ann  an  gràdh  ; 
«i  3  A'  deanamh  dìchill  air  aonachd  an 
k-  Spioraid  a  choimhead  ann  an  ceangal  na 
K  Eìthe. 

4  Is  aon  chorp  agus  aon  Spiorad  a  ta 
»■   ann,  amhuil  mar  an  ceudna  a  ghairmeadh 
5-   sibh  ann  an  aon  mhuinghin  bhur  gairme  ; 
m      5  Aon  Tighearn,  aon  chreidimh,  aon 
bhaisteadh, 

|  6  Aon  Dia  agus  Athair  nan  uile,  a  tha 
4  os  ceann  nan  uile,  agus  tre  na  h-uile,  agus 
»   annaibh-sa  uile. 

7  Ach  thugadh  gràs  do  gach  aon  againn, 

a  rèir  tomhais  tiodhlaic  Chriosd. 
às      8  Uime  sin  a  ta  e  ag  ràdh,  Air  dol  suas 
a   da  an  àird,  thug  e  bruid  am  braighdeanas, 
n   agus  thug  e  tiodhlacan  do  dhaoinibh. 

9  (A  nis  gu  'n  deachaidh  e  suas,  ciod  e 
ia   ach  gu  'n  deachaidh  e  air  tùs  sios  gu  ion- 
i-    adaibh  ìochdai-ach  na  talmhainn  ? 
a      10  An  Tì  a  chaidh  sios,  is  e  sin  fèin  e  a 
a   chaidh  suas  mar  an  ceudna  gu  ro  àrd  os 

ceann  nan  uile  nèamh,  chum  gu  'n  lìonadh 
ij   e  na  h-uile  nithe.) 

ffl  ;  11  Agus  thug  e  dream  àraidh  gu  bhi  'nan 
I  abstolaibh  ;  dream  eile,  gu  bhi  'nam  fàidh- 
lil  ibh ;  agus  dream  eile,  gu  bhi  'nan  soisgeul- 
aichibh ;  agus  dream  eile,  gu  bhi  'nan 
i   aodhairibh,  agus  'nan  luchd-teagaisg  ; 

12  Chum  na  naoimh  a  dheasaehadh  chum 
1  oibre  na  ministreileachd,  chum  togail  suas 
in   cuirp  Chriosd : 

13  Gus  an  tig  sinn  uile  ann  an  aonachd 
li  a'  chreidimh,  agus  eòlais  Mhic  Dhè,  chum 
i   duine  iomlain,  chum  tomhais  àirde  lànachd 

Chriosd : 

Ih  14  Chum  as  nach  bi  sinn  à  so  suas  'nar 
a  |  leanabaibh,  air  ar  tonn-luasgadh,  agus  air 

ar  giùlan  mu  'n  cuairt  leis  gach  uile  ghaoith 
It   teagaisg,  le  cleasachd  dhaoine,  agus  seòlt- 

achd  cealgach,  leis  am  bheil  iad  gu  h-inn- 
ir  leachdach  ri  feall-fholach  chum  meall- 
i  I  aidh  : 

ns      15   Ach  a'  labhairt  na  fìrinn  ann  an 
i  gràdh,  gu  'm  fàs  sinn  suas  anns  na  h-uile 
I  j  nithibh  chuige-san,  a  's  e  an  ceann,  eadh- 
'i    on  Criosd : 

js  16  O  'm  bheil  an  corp  uile,  air  a  cheang- 
al  gu  ceart,  agus  air  a  dhlùthachadh  tre 

an  ni  sin  a  tha  gach  alt  a'  toirt  tiaith,  a 
rèir  oibreachaidh  èifeachdaich  ann  an 
tomhas  gach  buill,  a'  faghail  fàs  cuirp, 
chum  a  thogail  fèin  suas  ann  an  gràdh. 

17  So  uime  sin  a  ta  mi  ag  ràdh,  agus  a' 
guidhe  am  fianuis  an  Tighearna,  gun  sibh 
a  dh'  imeachd  à  so  suas  mar  a  ta  na  Cinn- 
ich  eile  ag  imeachd,  ann  an  dìomhanas  an 
inntinn  fèin ; 

18  Aig  am  bheil  an  tuigse  air  a  dorch- 
achadh,  air  dhoibh  bhi  'nan  coimhich  ào 
bheatha  Dhè,  thaobh  an  aineolais  a  ta 
annta,  tre  chruas  an  cridhe  : 

19  Muinntir,  air  dhoibh  am  mothachadh 
a  chall,  a  thug  iad  fèin  thairis  do  mhi- 
nàire,  chum  gach  uile  neòghloine  chur  an 
gnìomh  le  cìocras. 

20  Ach  cha  d'  fhòghluim  sibhse  Criosd 
mar  so ; 

21  O  chirala  sibh  e,  agus  o  theagaisg- 
eadh  leis  sibh,  mar  a  ta  an  fhìrinn  ann  an 
Iosa: 

22  Gu  'n  cuir  sibh  dhibh,  thaobh  a' 
cheud  chaithe-beatha,  an  seann  duine,  a 
tha  truaillidh  a  reir  nan  ana-miann  cealg- 
ach  ; 

23  Agus  gu  'm  bi  sibh  air  bhur  n-ath- 
nuadhachadh  ann  an  spiorad  bhur  n-inn- 
tinn ; 

24  Agus  gu  'n  cuir  sibh  umaibh  an 
nuadh-dhuine,  a  tha  air  a  chruthachadh  a 
rèir  Dhè  am  fìreantachd  agus  am  fìor- 
naomhachd. 

25  Uime  sin  air  dhuibh  a'  bhreug  a  chur 
uaibh,  labhraibh  an  fhìrinn  gach  neach 
r'  a  choimhearsnach :  oir  is  buill  sinn  d'  a 
chèile. 

26  Biodh  fearg  oir'oh,  agus  na  peaCaich- 
ibh :  na  luidheadh  a'  ghrian  air  bhur  corr- 
uich : 

27  Agus  na  tugaibh  àit  do  'n  diabhul. 

28  Au  tì  a  ghoid,  na  goideadh  e  ni  's 
mò :  ach  gu  ma  fearr  leis  saothair  a  dhean- 
amh,  ag  oibreachadh  an  ni  a  ta  maith  ìe  a 
làmhaibh,  chum  gu  'm  bi  aige  ni  r'  aphàirt- 
eachadh  ris  an  neach  air  am  bheil  uireas- 
bhuidh. 

29  Na  tigeadh  cainnt  thruaillidh  air 
bith  a  mach  as  bhur  beul,  ach  an  ni  sin  a  ta 
maith  chum  deadh-fhòghluim,  ionnus 
gu  'n  toir  e  gràs  do  'n  luchd-èisdeachd. 

30  Agus  na  cuiribh  doilgheas  air  Spior- 
ad  naomh  Dhè,  leis  an  do  chuireadh  seula 
oirbh  gu  là  na  saorsa. 

31  Biodh  gach  uile  sheirbhe,  agus  corr^ 
uich,  agus  fearg,  agus  gàrrthaich,  agus 
toibheum  air  an  togail  uaibh,  maille  ris 
gach  uile  mhì-run. 

32  Agus  bithibh  caoimhneil  teo-chridh- 
each  d'  a  chèile  ;  a'  toirt  maitheanais  d'  a 
clièile,  eadhon  mar  a  thug  Dia  maithean- 
as  dhuibhse  ann  an  Criosd. 

CAIB.  V. 

UIME  sin  bithibh-sa  'nur  luchd-lean- 
mhuinn  air  Dia,  mar  chloinn  ghràdh- 

aich  ; 

2  Agus  gluaisibh  ann  an  gràdh,  eadhon 
mar  a  ghràdhaich  Criosd  sinne,  agus  a 
thug  se  e  fèin  air  ar  son,  'na  thabhartas 
agus  'na  ìobairt  deadh-fhàile  do  Dhia. 

3  Ach  na  biodh  strìopachas,  agus  gach 
uile  neòghloine,  no  sannt,  uiread  as  air 

an  ainmeachadh  'nur  measg,  mar  is  cubh- 
aidh  do  naotnhaibh  : 

4  No  draosdachd,  no  còmhradh  amaid- 
each,  no  bao-shùgradh,  nithe  nach  'eil 
ìomchuidh  :  ach  gu  ma  fearr  leibh  breith- 
buidheachais. 

5  Oir  a  ta  fios  agaibh  air  so,  nach  'eil 
aig  fear-strìopachais  air  bith,  no  aig  neach 
neò-ghlan,  no  aig  duine  sanntach,  (a  tlia 
'na  fhear  ìodhol-aoraidh,)  oighreachd  ann 
an  rìoghachd  Chriosd  agus  Dhè. 

6  Na  mealladh  neach  air  bith  sibh  le 
briathraibh  dìomhain :  oir  air  son  nan 
nithe  sin  tha  fearg  Dhè  a'  teachd  air 
cloinn  na  h-eas-ùmhlachd. 

7  Na  bithibh-sa  uime  sin  'nur  luchd- 
comhpàirt  riu. 

8  Oir  bha  sibh  uair-èigin  'nur  dorchad- 
as,  ach  a  nis  tha  sibh  'nur  solus  san  Tigh- 
earn :  gluaisihh  mar  chloinn  an  t-soluis ; 

9  (Oir  a  ta  toradh  an  Spioraid  anns  an 
uile  mhaitheas,  agus  ionracas,  agus  fliìr- 
inn ;) 

10  A'  dearbhadh  ciod  an  ni  a  tha  tait- 
neach  do  'n  Tighearn. 

11  Agus  na  biodh  comh-chomunn  ag- 
aibh  ri  oibribh  neo-tharbhach  an  dorchad- 
ais,  ach  gu  ma  fearr  leibh  an  cronach- 
adh. 

12  Oir  is  gràineil  eadhon  r'  an  innseadh 
na  nithe  a  ta  air  an  deanamh  leo  an  uaig- 
nidheas. 

13  Ach  a  ta  na  h-uile  nithe  a  tha  air  an 
cronachadh,  air  an  deanamh  follaisearh 
leis  an  t-solus  :  oir  gach  uile  ni  a  ni  soill- 
eir,  is  solus  e. 

14  Uime  sin  a  ta  e  ag  ràdh,  Mosgail, 
thusa  a  tha  a'  d'  chodal,  agus  èirich  o  na 
marbhaibh,  agus  bheir  Criosd  solus  duit. 

15  Feuchaibh  uime  sin  gu  'n  gluais  sibh 
gu  faicilleach,  cha  'n  ann  mar  amadain, 
ach  mar  dhaoine  glice, 

16  Ag  ath-cheannach  na  h-aimsir,  do 
bhrìgh  gu  bheil  na  làithean  olc. 

17  Air  an  aobhar  sin  na  bithibh-sa  neo- 
ghlic,  ach  a'  tuigsinn  ciod  i  toil  an  Tigh- 
earn. 

18  Agus  na  bithibh  air  mhisg  le  fìon, 
anns  am  bheil  anabarr ;  ach  bithibh  air 
bhur  lìonadh  do  :n  Spiorad  : 

19  A'  labhairt  ribh  fèin  ann  an  salm- 
aibh,  ann  an  laoidhibh,  agus  ann  an  dàn- 
aibh  spioradail,  a'  seinn  agus  a'  deanamh 
ciuil  'nur  cridhe  do  'n  Tighearn  : 

20  A'  toirt  buidheachais  a  ghnàth  air 
son  nan  uile  nithe  do  Dhia,  eadhon  an 
t-Athair,  ann  an  ainm  ar  Tighearna  losa 
Criosd ; 

21  Air  dhuibh  bhi  ùmhal  d'  a  chèile  ann 
an  eagal  Dè. 

22  A  mhnài,  bithibh  ùmhal  do  'ur  fear- 
aibh  fèin,  mar  do  'n  Tighearn. 

23  Oir  is  e  am  fear  ceann  na  mnà,  eadh- 
on  mar  is  e  Criosd  ceann  na  h-eaglais : 
agus  is  esan  Slànuighear  a'  chuirp. 

24  Uime  sin  mar  a  ta  'n  eaglais  ùmhal  do 
Chriosd,  mar  sin  biodk  na  mnài  d'  am 
fearaibh  fèin  mar  an  ceudna  anns  gach 
ni : 

25  Fheara,  gràdhaichibh  bhur  mnài 
fèin,  eadhon  mar  a  ghràdhaich  Criosd  an 
«aglais,  agus  a  thug  se  e  fèin  air  a  son ; 

26  Chuin  gu  naombaicheadh,  agus  gu  'n 


glanadh  e  i  le  ionnlad  an  uisge  trean  flioc- 
al. 

27  Chum  gu  'n  cuireadh  e  'na  làthair 
fèin  i  'na  h-eaglais  ghlòrmhoir,  gun  smal, 
gun  phreasadh,  no  ni  air  bith  d'  an  leithid- 
ibh  sin  ;  ach  chum  gu  'm  biodh  i  naomh, 
agus  neo-lochdach. 

28  Is  amhluidh  sin  is  còir  do  na  fearaibh 
am  mnài  fèin  a  ghràdhachadh,  mar  an 
cuirp  fèin  :  an  tì  a  ghràdhaicheas  a  bhean, 
tha  e  'ga  ghràdhachadh  fèin. 

29  Oir  cha  d  thug  duine  air  bith  riamh 
fuath  d'  a  fheòil  fèin  ;  ach  altrumaidh  ag- 
us  eiridnidh  e  i,  eadhon  mar  a  ta  an  Tigh- 
earn  a'  deanamh  do  'n  eaglais : 

30  Oir  is  buill  sinn  d'  a  chorp,  d'  a  fheòrl, 
agus  d'  a  chnàmhaibh-san. 

31  Air  an  aobhar  so  fàgaidh  duine  'ath- 
air  agus  a  mhàthair,  agus  dlùth-leanaidh 
e  r'  a  mhnaoi,  agus  bithidh  an  dithis  'nau 
aon  fheòil. 

32  Is  dìomhaireachd  mhòr  so :  ach  tha 
mi  a'  labhairt  mu  Chriosd  agus  an  eaglais. 

33  Gidheadh,  thugadh  gach  aon  agaibh- 
sa  fa  leth  gràdh  d'  a  mhnaoi  amhuil  mar 
dha  fèin  ;  agus  feuchadh  a'  bhean  gu  'n 
toir  i  urram  d'  a  fear. 

CAIB.  VI. 

ACHLANN,  bithibh  ùmhal  do  ur  pàr- 
antaibh  fèin  san  Tighearn  :  oir  a  ta 
so  ceart. 

2  Thoir  urram  do  t'  athair  agus  do  d' 
mhàthair,  (is  i  so  a'  cheud  àithne  le  geall- 
adh,) 

3  Chum  gu  'n  èirich  gu  maith  dhuit,  ag- 
us  gu  'ra  bi  thu  fad-shaoghalach  air  an  tal- 
amh. 

4  Agus  aithriche,  na  brosnuichibh  bhur 
clann  chum  feirge :  ach  togaibh  iad  ann 
an  oilean  agus  ann  an  teagasg  an  Tigh- 
earna. 

5  A  sheirbhiseacha,  bithibh  ùmhal  do 
'ur  maighstiribh  a  rèir  na  feòla,  le  h-eagal 
agus  crith,  ann  an  trèibhdhireas  bhur 
cridhe,  mar  do  Chriosd  : 

6  Cha  'n  ann  le  sùil-sheirbhis,  mar 
dhream  a  ni  toil  dhaoine,  ach  mar  sheir- 
bhisich  Chriosd,  a'  deanamh  toil  Dè  o  'n 
chridhe ; 

7  Le  deadh  thoil  a'  deanamh  seirbhis, 
mar  do  'n  Tighearn,  agus  cha  'n  ann  do 
dhaoinibh : 

8  Air  dhuibh  fios  a  bhi  agaibh,  ge  b'  e 
maith  air  bitli  a  ni  aon  neach,  gu  'm  faigh 
e  an  ni  so  fèin  o  'n  Tighearn,  ma  's  saor  no 
daor  e. 

9  Agus,  a  mhaighstirean,  deanaibh-sa 
na  nithe  ceudna  dhoibh-san,  a'  leigeadh 
dhibh  bagraidh :  air  dhuibh  fios  a  bhi  ag- 
aibh  gu  bheil  bhur  maighstir  fèin  air 
nèamh  mar  an  ceudna,  agus  nach  'eil 
gnùis-bhreth  maille  ris. 

10  Fa  dheoidh,  mo  bhràithre,  bithibh. 
làidir  san  Tighearn,  agus  ann  an  neart  a 
ehumhachd-san. 

11  Cuiribh  umaibh  uile  armachd  Dhe, 
chum  gu  'm  bi  sibh  comasach  air  seasamh 
an  aghaidh  cuilbheirtean  an  diabhuil. 

12  Oir  cha  'n  'eil  sinn  a'  gleachdadh  a 
mhàin  ri  fuil  agus  feòil,  ach  ri  uachdaran- 
achdaibh,  ri  cumhachdaibh,  ri  riaghlair- 
ibh  dorchadais  ann  t-saoghail  so,  n  aing- 


CAIB.  I. 


175 


idheachd  spioradail  ann  an  ionadaibh 
àrda. 

13  Uime  sin  glacaibh  do  'ur  n-ionnsuidh 
uile  armachd  Dhè,  chum  gu  'm  bi  sibh 
comasach  air  seasamh  an  aghaidh  a' 
bhuairidh  san  droch  là,  agus  air  dliuibh 
na  h-uile  nithe  a  dheanamh,  chum  seas- 
amh. 

14  Seasaibh  uiine  sin,  air  bhi  do  'ur 
leasraidh  air  an  crioslachadh  le  fìrinn, 
agus  uchd-èididh  na  fìreautachd  um- 
aibh  ; 

15  Agus  ulluchadh  soisgeil  na  sìthe 
mar  bhrògan  agaibh  air  bhur  cos- 
aibh ; 

16  Thar  gach  uile  ni,  a'  glacadh  do  'ur 
n-iounsuidh  sgèithe  a'  chreidimh,  leis 
am  bi  sibh  comasach  air  uile  shaighde 
teinnteach  an  droch  Spioraid  a  mhùch- 
adh. 

17  Agus  glacaibh  clogaid  na  slàinte,  ag- 
us  claidheamh  an  Spioraid,  ni  a  's  e  focal 
Dhè: 

18  A'  deanamh  urnuigh  a  ghnàth  leis 
gach  uile  ghnè  urnuigh  agus  asluchaidh 
san  Spiorad,  agus  a'  deanamh  faire  chum 
an  ni  so  fèin  maille  ris  gach  uile  bhuan- 


achadh,  agus  ghuidheadh  air  son  nan 
naomh  uile  ; 

19  Agus  air  mo  shonsa,  chum  gu  toirear 
dhomh  comas  labhairt,  le  fosgladh  mo 
bheòil  ann  an  dànachd,  chum  gu  foillsich 
mi  rùn-dìomhair  an  t-soisgeil ; 

20  Air  son  am  bheil  mi  a'  m'  theachdair 
anu  an  geimhlibh  :  chum  gu  labhair  mi 
gu  dàna  uime,  mar  is  còir  dhomh  labh- 
airt. 

21  Ach  a  chum  gu  'm  bi  fhios  agaibh-sa 
mar  an  ceudna  air  na  nithibh  a  bhuineas 
dhomh-sa,  agus  ciod  a  tha  mi  a'  deanamh, 
foillsichidh  Tichicus,  bràthair  gràdhach 
agus  ministeir  fìrinneach  san  Tighearn, 
na  h-uile  nithe  dhuibh  : 

22  Neach  a  chuir  mi  do  'ur  n-ionnsuidh 
air  son  an  aobhair  so  fèin,  chum  gu  'm 
biodh  fios  nan  nithe  a  bhuineas  duinne  ag- 
aibh,  agus  gu  'n  tugadh  e  comhfhurtachd 
do  'ur  cridhe. 

23  Sìth  gu  roòJi  do  na  hràithribh,  agus 
gràdh  maille  ri  creidimh,  o  Dhia  an  t-Ath- 
air,  agus  an  Tighearn  Iosa  Criosd. 

24  Gu  robh  gràs  maille  riusan  uile  a  ta 
gràdhachadh  ar  Tighearna  Iosa  Criosd  an» 
an  trèibhdhireas.  Amen. 


LITIR  AN  ABSTOIL  PHOIL 

CHUM  NAN 

PHILIPIANACH. 


CAIB.  I. 

POL  agus  Timoteus,  seirbhisich  Iosa 
Criosd,  chum  nan  naomh  uile  anu  an 
Iosa  Criosd,  a  tha  ann  am  Philipi,  maille 
ris  na  easbuigibh  agus  ris  na  deacon- 
aibh : 

2  Gràs  duibh  agus  sìth  o  Dhia  ar  n-Ath- 
air,  agus  o  'n  Tigheam  Iosa  Criosd. 

3  Tha  mi  toirt  buidheachais  do  m'  Dhia 
gach  uair  a  chuimhnicheas  mi  oirbh, 

4  A  ghnàth  ann  am  uile  urnuighibh  air 
bhur  sonsa  uile,  le  gairdeachas  a'  dean- 
amh  guidhe, 

5  Air  son  bhur  comh-roinn  do  'n  t-sois- 
geul,  o  'n  cheud  là  gus  a  nis ; 

6  Air  dhomh  bhi  dearbhta  as  an  ni  so 
fèin,  eadhon  an  Tì  a  thòisich  deadh  obair 
annaibh,  gu  'n  coimhlion  e  i  gu  là  Iosa 
Criosd : 

7  Eadhon  mar  is  còir  dhomh  so  a 
smuaineachadh  umaibh  uile,  do  blirìgh  gu 
bheìl  sibh  agam  ann  mo  chridhe,  agus  gu 
bheil  sibh  uile  'nur  luchd  comh-roinn  do 
m'  ghràs-sa,  araon  ann  mo  gheimhlibh, 
agus  ann  an  seasamh  air  son,  agus  ann  an 
daingneachadh  an  t-soisgeil. 

8  Oir  is  e  Dia  m'  fhiauuis,  cia  mòr  mo 
dhèidh  oirbh  uile,  ann  an  innibh  Iosa 
Criosd. 


i  9  Agus  a  ta  mi  a'  guidhe  60,  gu'm  biodh 
I  bhur  gràdh-sa  air  a  mheudachadh  ni  's  mò 
!  agus  ni  's  mò  ann  an  eòlas,  agus  ann  an 
uile  thuigse : 

10  Chum  gu  'n  dearbh  sibh  na  nithe  a  's 
fearr;  chum  gu 'm  bi  sibh  trèibhdhireach, 
agus  gun  tuisleadh  gu  là  Chriosd ; 

11  Air  bhur  lìonadh  le  toraibh  na  fìr- 
eantachd,  a  tha  tre  Iosa  Criosd  chum 
glòire  agus  cliu  Dhè. 

12  Ach  is  àill  leam,  a  bhràithre,  fios  a 
bhi  agaibh,  na  nithe  a  tharladh  dhomh-sa, 
gur  mò  a  dh'  èirich  leo  an  soisgeul  a  chur 
air  aghaidh  : 

13  Ionnus  gu  bheil  mo  gheimhlean-sa 
ann  an  Criosd  iomraideach  anns  an  lùch- 
airt  uile,  agus  anns  gach  àit  eile  ; 

14  Agus  gu  bheil  mòran  do  na  bràith- 
ribh  san  Tighearn  a'  gabhail  misnich  o  m' 
gheimlilibh,  leis  an  tuiUeadh  mòr-dhàn- 
achd  a'  labhairt  an  fhocail  gun  eagal. 

15  Tha  cuid  gu  dearbh  a'  searmonach- 
adh  Chriosd  tre  fharmad  agus  strì,  agus 
cuid  eile  tre  dheadh  thoil. 

16  Tha  aon  dream  a'  searmonachadh 
Chriosd  tre  chonnspoid,  cha  'n  ann  gu 
trèibhdhireach,  a'  saoilsinn  àmhghar  a 
chur  ri  m'  gheimhlibh-sa : 

17  Ach  an  dream  eile  o  ghrà(Ui,  air 

dhoibli  fìos  a  bjli  aca  gu  'n  do  chuireadh 
mise  gu  seasamh  air  sou  an  t-soisgeil. 

18  Ciod  ma  ta  ?  gidheadh  air  gach  aon 
chor,  co  aca  is  ann  an  coslas  a  mhàin,  no 
da  rìreadh,  tha  Criosd  air  a  shearmonach- 
adh  ;  agus  air  a  shon  so  tha  mise  a'  dean- 
amh  gairdeachais,  seadh,  agus  ni  mi  gaird- 
eachas. 

19  Oir  a  ta  fhios  agam  gu  'n  tig  so  chum 
slàinte  dhomh-sa  tre  bhur  n-urnuigh-sa, 
agus  tre  fhrithealadh  Spioraid  losa  Criosd, 

20  A  rèir  mo  ro-dhùil,  agus  mo  dhòch- 
ais,  nach  cuirear  nàire  orm  ann  an  ni  air 
bith,  ach  leis  an  uile  dhànachd  labhairt, 
mar  a  ghnàth,  gu  'm  bi  Criosd  a  nis  mar  an 
ceudna  air  àrdachadh  a'  ra'  chorp-sa,  ma  's 
ann  tre  bheatha  no  tre  bhàs. 

21  Oir  dhorah-sa  bhi  beo  is  e  sin  Criosd, 
agus  bàs  fhaotainn  is  buannachd  dhomh 
so. 

22  Ach  ma  's  beò  dhomh  san  fheòil,  is 
e  so  toradh  m'  oibre  :  ach  ciod  d'  an  dean- 
ainn  roghainn,  cha  'n  fhios  domh. 

23  Oir  tha  mi  air  mo  tlieannachadh 
eadar  dhà  ni,  air  dhomh  bhi  togarrach  air 
siubhal,  agus  bhi  maille  ri  Criosd ;  oir  is  e 
so  a  's  ro  fhearr : 

24  Gidheadh,  's  e  mi  dh'  fhantuinn  san 
fheoil  a  's  feumaile  dhuibhse. 

25  Agus  air  dhomh  bhi  cinnteach  dheth 
so,  tha  fhios  agam  gu  'm  fuirich  rai  agus 
gu  'n  còmhnuich  mi  raaille  ribh  uile,  chum 
bhur  cur-sa  air  bhur  n-aghaidh,  agus  chum 
gairdeachais  a'  chreidimh : 

26  Chum  gu  'm  bi  bhur  gairdeachas  ni  's 
pailte  ann  an  Iosa  Criosd  do  m'  thaobh- 
sa,  air  son  mi  bhi  a  rìs  a  làthair  maille 
ribh. 

27  A  mhàin  caithibh  bhur  beatha  gu 
cubhaidh  do  shoisgeul  Cliriosd:  chum  co 
aca  a  thig  mi  agus  a  chi  mi  sibh,  no  a 
bhios  mi  as  làthair,  gu  'n  cluinn  mi  mu 
'ur  timchioll,  gu  bheil  sibh  a'  seasamh  gu 
daingean  ann  an  aon  spiorad,  le  aon  inn- 
tinn,  a'  gleacadh  le  chèile  air  son  creidimh 
an  t-soisgeil ; 

28  Gun  gheilt  ann  an  ni  sam  bith  oirbh 
o  bhur  naimhdibh  :  ni  a  ta  dhoibh-san  'na 
chomhara  cinnteach  airsgrios,  ach  dhuibh- 
se  air  slàinte,  agus  sin  o  Dhia. 

29  Oir  thiodhlaiceadh  clhuibhse  air  son 
Chriosd,  cha  'n  e  mhàin  creidsinn  ann,  ach 
mar  an  ceudna  fulang  air  a  shon ; 

30  Air  dhuibh  an  còmhrag  ceudna  bhi 
agaibh  a  chunnaic  sibh  annam-sa,  agus  a 
tha  sibh  a  nis  a'  cluinntinn  a  bhi  ann- 
am. 

CAIB.  II. 

UIME  sin,  raa  tha  comhfhurtachd  air 
bith  ann  an  Criosd,  ma  tha  sòlas  air 
bith  gràidh,  ma  tha  comh-chomunn  air 
bith  an  Spioraid,  ma  tha  truas  air  bith 
agus  tròcaire ; 

2  Coimlilionaibh  mo  ghairdeachas,  gu  'm 
bi  sibh  a  dh'  aon  inntinn,  a  dh'  aon  ghràdh, 
a  dh'  aon  toil,  a  dh'  aon  bhreithneachadh. 

3  Na  deanar  aon  ni  tre  chonnspoid,  no 
tre  ghlòir  dhìomhain,  ach  ann  an  irios- 
lachd  inntinn  measadh  gach  aon  gur  fearr 
neach  eile  na  e  fèin. 

4  Na  seallaibh  gach  aon  air  na  nithibh 
sin  a  bhuineas  da  fèin,  ach  gach  aon  air  na 


I  nithibh  a  bhuineas  do  dhaoinibh  eile  inar 
an  ceudna. 

5  Uime  sin  biodh  an  inntinn  cheudna 
annaibh-sa,  a  bha  ann  an  Iosa  Criosd  : 

G  Neach  air  bhi  dha  ann  an  cruth  Dhè, 
nach  do  mheas  e  'na  reubainn  e  fèin  bhi 
comh-ionaun  ri  Dia : 

7  Ach  chuir  se  e  fèin  ann  an  dìmeas,  a' 
gabhail  air  fèin  cruth  seirbhisich,  air  a 
dheanamh  ann  an  coslas  dhaoine  : 

8  Agus  air  dha  bhi  air  fhaghail  aun  an 
cruth  raar  dhuine,  dh'  irioslaich  se  e  fèin, 
agus  bha  e  umhal  gu  bàs,  eadhon  bàs  a' 
chroinn-cheusaidh. 

9  Air  an  aobhar  sin  dh'  àrdaich  Dia  e  gu 
ro  àrd  mar  an  ceudna,  agus  thug  e  dha 
ainm  os  ceann  gach  uile  ainme  : 

10  Chura  do  ainm  Iosa  gu  'n  lùbadh 
gach  glùn,  do  nithibh  a  ta  air  nèamh,  ag- 
us  do  nithibh  a  ta  air  thalamh,  agus  do 
nithibh  a  ta  fo  'n  talamh ; 

11  Agus  gu  'n  aidicheadh  gach  teangadh 
gur  e  Iosa  Criosd  an  Tighearn,  chum  glòire 
Dhè  an  Athar. 

12  Uime  sin,  a  rahuinntir  mo  ghràidh, 
mar  a  bha  sibh  ùmhal  a  ghnàth,  cha  'n  e  a 
mhàin  a'  m'  làthair-sa,  ach  ni  's  ro  mhò  as 
mo  làthair,  làn-oibrichibh  bhur  slàinte 
fèin  le  h-eagal  agus  ball-chrith. 

13  Oir  is  e  Dia  a  dh'  oibricheas  annaibh, 
araon  an  toil  agus  an  gnìomh  a  rèir  a 
dheadh-ghean  fèin. 

14  Deanaibh  na  h-uile  nithe  gun  ghear- 
an,  agus  gun  deasboireachd  : 

15  Chum  gu  'm  bi  sibh  neo-choireach, 
agus  neo-chronail,  'nur  cloinn  do  Dhia, 
neo-lochdach,  am  meadhon  ginealaich 
f  hiair  agus  chrosda,  measg  am  bheil  sibh- 
se  a'  dealrachadh  mar  lòchrain  sholuis  san 
t-saoghal ; 

16  A'  curaail  a  mach  focail  na  beatha ; 
chum  gu  'n  dean  mise  uaill  ann  an  là 
Chriosd,  do  bhrìgh  nach  do  ruith  mi  gu 
dìomhain,  agus  nach  do  shaothraich  mi 
gu  dìomhain. 

17  Seadh  agus  raa  dh'  ìobrar  mi  air  ìob- 
airt  agus  seirbhis  fhollaiseach  bhur  creid- 
imh-sa,  tha  aoibhneas  orm,  agus  tha  mi  a' 
deanamh  gairdeachais  maille  ribhse  uile. 

18  Air  an  dòigh  cheudna  biodh  aoibh- 
neas  oirbhse,  agus  deanaibh  gairdeachas 
maille  rium-sa. 

19  Ach  a  ta  dòchas  agam  anns  an  Tigh- 
earn  losa,  Timoteus  a  chur  gu  goirid  do 
'ur  n-ionnsuidh,  chura  gu  'm  bi  raise  mar 
an  ceudna  ann  an  deadh  mhisnich,  air 
dhomh  fìos  fhaotainn  ciod  is  cor  dhuibh- 
se. 

20  Oir  cha  'n  'eil  duine  air  bith  agam 
comh-ionann  inntinn  ris-san,  air  am  bi 
cùrara  nan  nithe  a  bhuineas  dhuibhse  gu 
dùrachdach. 

21  Oir  tha  na  h-uile  ag  iarraidh  nan 
nithe  a  bhuineas  doibh  fèin,  cha  'n  iad  na 
nithe  a  bhuineas  do  Iosa  Criosd. 

22  Ach  is  aithne  dhuibh  a  dhearbhadh- 
san,  mar  mhac  d'  a  athair,  gu  'n  d'  rinn  e 
seirbhis  maille  riumsa  anns  an  t-sois- 
geul. 

23  Uime  sin  tha  dùil  agam  esan  a  chur 
do  'ur  n-ionnsuidh  air  ball,  co  hiath  as  a 
chi  mi  ciod  is  cor  dhomh  fèin. 

24  Ach  tha  earbsa  agam  anns  an  Tigh- 

<earn,  gu  'n  tig  mi  fèin  do  'ur  n-ionnsuidh 
gu  h-aithghearr  mar  an  ceudna. 

25  Gidheadh  mheas  mi  gu  'm  b'  fheum- 
ail  Epaphroditus  mo  bhràthair,  agus  mo 
choruh-oibriche,  agus  mo  ehomh-shaigh- 
dear,  ach  bhur  teachdair-sa,  agus  an  ti  a 
Ihritheil  do  m'  uireasbhuidh,  a  chur  do 
'ur  n-ionnsuidh. 

26  Oir  bha  dèidh  mhòr  aige  oirbh  uile, 
agus  bha  e  lan  tuirse,  do  bhrìgh  gu  'n  cuala 
siohse  gu  'n  robh  e  tinn. 

27  Agus  gu  deimhin  bha  e  tinn  fagus 
do  'n  bhàs  :  gidheadh  rinn  Dia  tròcair  air  ; 
agus  cha  b'  ann  air-san  a  mhàin,  ach  ormsa 
mar  an  ceudna,  chum  nach  biodh  doil- 
gheas  air  muin  doilgheis  orm. 

28  Uime  sin  bu  togarraiche  a  chuir  mi 
do  'ur  n-ionnmidh  e,  chum  air  dliuibli 
fhaicinn  a  rìs,  gu  'm  biodh  aoibhneas 
oirbh,  agus  gu  m  bu  lughaid  mo  dhoilgh- 
eas-sa. 

29  Air  an  aobhar  sin  gabhaibh  ris  san 
Tighearn  leis  an  uiie  aoibhneas,  agus 
biodh  meas  mòr  agaibh  air  au  leithidibh 
sin  : 

30  Do  bhrìgh  air  son  oibre  Chriosd  gu 
robh  e  dlùth  "do  'n  bhùs,  agus  nach  robh 
suim  aige  d'  a  hheatha  fèiu,  chum  gu  'n 
deanadh  e  suas  uireasbhuidh  bhur  seirbh- 
is-sa  do  m'  thaobh-sa. 

CAIB.  III. 

OS  bàrr,  mo  bhràithre,  deanaibh  gaird- 
eachas  san  Tighearn.  Gu  deimhin 
cha  leasg  leam-sa  na  nithe  ceudna  a 
sgrìobhadh  do  bhur  n-ionnsuidh,  ach 
dhuibhse  tha  so  tearuinte. 

2  Bithibh  air  bliur  faicill  o  mhadraibh, 
bithibh  air  bhur  faicill  o  dhroch  luchd- 
oibre,  coimhidibh  sibh  fèin  o  'n  chomh- 
ghearradh. 

3  Oir  is  sinne  an  timchioll-ghearradh,  a 
ta  deanamh  aoraidh  do  Dnia  san  Spiorad, 
agus  a'  deanamh  gairdeachais  ann  an  losa 
Criosd,  agus  nach  'eil  a'  cur  muingliin  san 
fheòil : 

4  Ged  dh'  fheudainn-sa  mar  an  ceudna 
muinghin  bhi  agam  san  fheòil.  Ma  sliaoil- 
eas  aon  neach  eile  gu  'm  feud  e  muinghin 
a  chur  san  fheòil,  is  mò  na  sin  a  dh'fheud- 
as  mise : 

5  Air  mo  thìmchioll-ghearradh  air  an 
ochdamh  là,  do  chinneach  lsraeil,  do 
thrèibh  Bheniamin,  a'  m'  Eabhruidheach 
do  na  h-Eabhruidhich ;  a  rèir  an  lagha, 
a'"m'  Phairiseach  ; 

'6  A  thaobh  eud,  a'  deanamh  geur-lean- 
mhuinn  air  an  eaglais ;  a  rèir  na  fìreaut- 
achd  a  ta  san  lagh,  neo-choireach. 

7  Ach  na  nithe  a  bha  'nam  buannachd 
dhomh,  mheas  mi  iad  sin  'nan  call  air  son 
Chriosd. 

8  Seadh  gun  amharus,  agus  tha  mi  a' 
meas  nan  uile  nithe  'nan  call,  air  son  ro- 
òirdheirceis  eòlais  Iosa  Criosd  mo  Thigh- 
earna:  air  son  an  d'  fhuiling  mi  call  nan 
uile  nithe,  agus  tha  mi  a'  meas  gur  aolach 
iad  chum  gu  cosnainn  Criosd, 

9  Agus  gu  faighear  ann-san  mi,  gun 
m'  fhìreantachd  fèin  agam,  a  ta  o  'n  lagh, 
ach  an  f  hìreantachd  sin  ata  tre  chreidimh 
Cliriosd,  an  fhìreantachd  a  ta  o  Dhia  tre 
ehreidimh : 


10  Chum  eòlas  a  bhì  agam  air-san,  agus 
air  cumhachd  'aiseirigh-san,  agus  air 
comh-chomunn  'fhulangais,  air  bhi  dhomh 
air  mo  chur  ann  an  coslas  crutha  r'  a 
bhàs ; 

11  Dh'  fheuchainn  am  feudainn  air  aon 
chor  teachd  chura  aiseirigh  nam  marbh. 

12  Cha  'n  e  gu  'n  d'  ràinig  mi  cheana,  no 
gu  bheil  mi  cheana  foirfe :  ach  tha  mi  a' 
leantuinn,  dh'  fheuchainn  am  faigh  mi 
greim  do  'n  ni  sin  fèin  air  son  an  doghabh- 
adh  greim  dhiora  le  losa  Criosd. 

13  A  bhràithre,  cha  'n  'eil  mi  a'  meas 
gu  'n  do  ghlac  mi  greim  :  ach  aon  ni  a  ta 
mi  a'  deanamh,  air  dhomh  na  nithe  a  ta 
air  mo  chùl  a  dhì-chuimhneachadh,  agus 
bhi  'g  am  shìneadh  fèin  chum  nan  nithe  a 
ta  romham, 

14  Tha  mi  a'  dian-ruith  dh'  ionnsuidh  a' 
chomhara,  chum  duaise  àrd-ghairme  Dhe 
ann  an  Iosa  Criosd. 

15  Uime  sin  mheud  dhinne  's  a  ta  diong- 
mhalta,  biodh  an  inntinn  so  againn  :  agus 
rna  tha  sibh  ann  au  ni  sam  bith  air  atharr- 
achadh  inntinn,  foillsichidh  Dia  an  ni  so 
fèin  duibh. 

16  Gidheadh,  an  ni  air  an  d'  ràinig  sinn 
a  cheana,  gluaiseamaid  a  rèir  aoin  riagh- 
ailt,  bitheamaid  a  dh'  aon  inntinn. 

17  A  bhràithre,  bithibh-sa  le  chèile 'nur 
luchd-leanmhuinn  ormsa,  agus  thugaibh 
an  aire  dhoibh-san  a  tha  gluasad  air  an 
dòigh  sin,  mar  a  ta  sinne  'nar  u-ei»empleir 
agaibh. 

18  (Oir  a  ta  mòran  a'  gluasad,  mu  'n 
dubhairt  mi  gu  minic  ribh,  agus  mu  'm 
bbeil  mi  nis,  eadhon  a'  gul,  ag  ràdh  ribh, 
gur  naimhdean  iad  do  chraun-ceusaidh 
Chriosd  : 

19  D'  an  deireadh  bhi  air  an  sgrios,  d'  an 
dia  am  brù ;  agus  aig  am  bheil  an  glòir 
'nan  nàire,  aig  ara  bheil  an  aire  air  nith- 
ibh  talmhaidh.) 

20  Oir  a  ta  ar  caithe-beatha-ne,  air 
nèamh,  an  t-ionad  as  am  bheil  dùil  ag- 
ainn  fòs  ris  an  t-Slànuighear,  an  Tighearn 
Iosa  Criosd ; 

21  A  chruth-atharraicheas  arcorpdìb- 
lidh,  chum  gu  'n  deanar  e  comh-chosmhuil 
r'  a  chorp  glòrmhor  fèin,  a  rèir  an  oib- 
reachaidh  leis  am  bheil  e  comasach  air  na 
h-uile  nithe  a  chur  fo  cheannsal  fèin. 

CAIB.  IV. 

UIME  sin,  mo  bhràithre  gràdhach  agus 
air  am  bheil  mo  dhèidh,  m'  aoibhneas 
agus  mo  chrùn,  seasaibh  mar  so  gu  daing- 
ean  san  Tighearu,  a  mhuinutir  mo 
ghràidh. 

2  Tha  mi  a'  guidhe  air  Euodias,  agus 
tha  mi  a'  g  uidhe  air  Sintiche,  iad  a  bhi 
dh'  aon  inntinn  san  Tighearn. 

3  Agus  tha  mi  ag  iarraidh  ortsa  mar  an 
ceudna,  a  chompanaich  dhìleis,  dean 
còmhnadh  ris  na  mnàibh  sin  a  rinn  saoth- 
air  maille  rium-sa  san  t-soisgeul,  raaille  ri 
Clemens,  agus  a'  chuid  eile  do  m'  chomh- 
oibrichibh,  aig  am  bheil  an  ainmeau  anu 
an  leabhar  na  beatha. 

4  Deanaibh  gairdeachas  san  Tighearn  a 
ghnàth  :  a  rìs  a  ta  mi  ag  ràdh,  Deanaibh 
gairdeachas. 

5  Biodh  bhur  measarrachd  follaiseach 


m 

do  na  h-uile  dhaoinibh.  Tha  'n  Tighearn 
am  fagus. 

6  Na  biodh  ro-chùrara  ni  sam  bith 
oirbh:  ach  anns  gaeh  uile  ni  le  h-urnnigh 
agus  asluchadh  maille  ri  breith-buidti- 
eachais,  biodh  bhur  n-iarrtuis  air  an  dean- 
amh  aithnichte  do  Dhia. 

7  Agus  coimhididh  sìth  Dhè,  a  ta  thar 
gach  uile  thnisge,  bhur  cridhe  agus  bhur 
n-inntinn  ann  an  Iosa  Criosd. 

8  Fa  dlieoidh,  a  bhràithre,  ge  b'  e  nithe 
ta  fìor,  ge  b'  e  nithe  ta  urramach,  ge  IV  e 
nithe  ta  ceart,  ge  b'  e  nithe  ta  fìor-ghlan, 
ge  b'  e  nithe  ta  ion-ghràidh,  ge  b'  e  nithe  ta 
ionmholta ;  ma  tha  deadh-bheus  air  bith 
ann,  ma  tha  moladh  air  bith  ann,  smuain- 
ichibh  air  na  nithibh  sin. 

9  Na  nithe  sin  araon  a  dh'  fliòghluim, 
agus  a  ghabh  sibh,  agus  a  chual  agus  a 
chunnaic  sibh  annam-sa,  de;inaibh  :  agus 
bithidh  Dia  na  sìthe  maille  ribh. 

10  Ach  rinn  mi  gairdeachas  gu  mòr  san 
Tighearn  do  bhrìgh  gu  'n  d'  ath-ùraicheadh 
nis  fa  dheireadh  bhur  cùram  umam-sa  ;  ni 
mar  an  ceudna  anns  an  robh  sibh  cùram- 
ach,  ach  cha  robh  cothrom  agaibh. 

11  Cha  'n  e  gu  bheil  mi  a'  labhairt  a 
thaobh  uireasbhuidh :  oir  dh'  fhòghluim 
mi,  ge  b'  e  staid  am  bheil  mi,  bhi  toilichte. 

12  Is  aithne  dhomh  bhi  ìosal,  agus  is 
aithne  dhomh  mar  an  ceudna  pailteas  a 
mhealtuinn  :  anns  gach  àit,  agus  anns  na 
h-uile  nithibh  theagaisgeadh  mi,  araon  a 
bhi  sàthach  agus  ocrach,  araon  pailteas  a 
6healbhachadh  agus  uireasbhuidh  fhulang. 


13  Is  urrainn  mi  na  h-uìle  nithe  a  dhean- 
amh  tre  Chriosd,  a  neartaicheas  mi. 

14  Gidheadh,  is  raaith  a  rinn  sibh  gu  'n 
do  chomh-phàirtich  sibh  ri  m'  thrioblaid. 

15  Agus  a  nis  biodh  fhios  agaibh-sa,  a 
Philipianacha,  ann  an  toiseach  an  t-sois- 
geil,  'nuair  a  dh'  fhàg  mi  Macedonia,  nach 
do  roinn  eaglais  air  bith  riurasa,  thaobh 
tabhairt  agus  gabhail,  ach  sibhse  a  mhàin. 

16  Oir  eadhon  ann  an  Tesalonica  chuir 
sibh  aon  uair  agus  a  rìs  a'  m'  ionnsuidh 
leasachadh  do  m'  uireasbhuidh. 

17  Cha  'n  e  gu  bheil  mi  agiarraidh  tabh- 
artais :  ach  a  ta  mi  ag  iarraidh  toraidh  a 
bhios  pailte  chum  bhur  cunntais-sa. 

18  Ach  a  ta  rai  sealbhachadh  nan  uile 
nithe,  agus  tha  pailteas  agam  :  lìonadh  mi, 
air  dhomh  na  nithe  fhaotainn  o  Epaphro- 
ditus  a  chuireadh  uaibh-sa,  fàile  deadh- 
chùbhraidh,  ìobairt  thaitneach,  anns  ain 
bheil  tlachd  aig  Dia. 

19  Ach  leasaichidh  mo  Dhia-sa  blmr 
n-uireasbhuidh  uile,  a  rèir  a  shaoibhreis 
ann  an  glòir,  tre  Iosa  Criosd. 

20  A  nis  do  Dhia  agus  ar  n-Athair-ne 
gu  robh  glòir  gu  saoghal  nan  saoghal. 
Amen. 

21  Cuiribh  fàilte  air  gach  uile  naomh 
ann  an  Iosa  Criosd.  Tha  na  bràithrean  a 
tha  raaille  riura  a'  cur  fàilte  oirbh. 

22  Tha  na  naoimh  uile  a'  cur  fàilte 
oirbh,guh-àraidh  iadsan  a  tha  do  theagh- 
lach  Cheasair. 

23  Gràs  ar  Tighearna  Iosa  Criosd  gu 
robh  maille  ribh  uile.  Amen. 


LITIR  AN  ABSTOIL  PHOIL 


CHUM  NAN 


COLOSIANACH. 

POL  abstol  Iosa  Criosd  tre  thoil  Dè,  ag- 
us  Timoteus  ar  bràthair, 

2  Chum  nan  naomh  agus  nam  bràthar 
dìleas  ann  an  Criosd,  a  tha  ann  an  Co- 
Iose :  Gràs  gu  robh  dhuibh,  agus  sìth  o 
Dhia  ar  n-Athair,  agus  o  'n  Tighearn  Iosa 
Criosd. 

3  Tha  sinn  a'  toirt  buidheachais  do 
Dhia,  agus  Athair  ar  Tighearna  Iosa 
Criosd,  a  sìor-dheanamh  urnuigh  air  bhur 
son-sa ; 

4  O  chuala  sinn  iomradh  bhur  creidimh 
ann  an  losa  Criosd,  agus  bhur  gràidh  do 
na  naorahaibh  uile ; 

5  Air  son  an  dòchais  a  ta  air  a  thasgaidh 
fa  'ur  comhair  air  nèamh,  air  an  cuala  sibh 
iomradh  roimh  ann  am  focal  fìrinn  an 
t-soisgeil  : 

6  A  thàinig  do  'ur  n-ionnsuidh-sa,  mar 
anns  an  t-saoghal  uile;  agus  a  tha  toirt 


toraidh  uaith,  mar  ata  e  deanamh  mar  an 
ceudna  'nur  measg-sa,  o  'n  là  anns  an  cuala 
sibh  e,  agus  san  d'  fhuair  sibh  eòlas  air 
gràs  Dhè  ann  am  fìrinn. 

7  A  rèir  fòs  mar  a  dh'  fhòghluim  sihh  o 
Eoaphras  ar  comh-sheirbhiseach  gràdh- 
ach-ne,  a  tha  air  bhur  son-sa  'na  mhinis- 
teir  dìleas  do  Chriosd  ; 

8  A  chuir  an  cèill  dhuinne  mar  an  ceud- 
na  bhur  gràdh-sa  anns  au  Spiorad. 

9  Air  an  aobhar  so,  cha  'n  'eil  sinne  mar 
an  ceudna  a'  suur,  o  'n  là  a  chuala  sinn  e, 
do  dheanamh  urnuigh  air  bhur  son-sa, 
agus  a  ghuidheadh  gu  'm  hiodh  sibh  air 
bhur  lìonadh  le  eòlas  a  thoile,  san  uile 
ghliocas  agus  thuigse  spioradail ; 

10  Chum  gu  'n  gluaiseadh  sibh  gu  cubh- 
aidh  do  'n  Tighearn  chum  gach  uile  thoil- 
eachaidh,  a'  toirt  toraidh  uaibh  san  uile 
dheadh  obair,  agus  a'  fàs  ann  an  eòlas  Dè ; 

11  Air  bhur  neartachadh  leis  an  uile 

neart  a  rèir  a  chumliachd  ghlòrmhoir-san, 
clium  an  uile  fhoighidin  agus  fhad-fhul- 
angais  maille  ri  gairdeachas  ; 

f'2  A'  tabliairt  buidheachais  do  'n  Ath- 
air,  a  rinn  sinne  iomchuidh  chum  bhi  'nar 
luchd-comhpàirtdooighreachd  nan  naomh 
6an  t-solus : 

13  A  shaor  sinn  o  chumhachd  an  dorch- 
adais,  agùs  a  dh'  atharraich  sinn  chum 
rìoghachd  Mic  a  ghràidh-san  : 

14  Anns  am  bheil  againn  saorsa  tre 
'fhuil-san,  eadhon  maitheanas  nam  peac- 
adh  : 

15  Neach  a  's  e  ìomhaigh  an  Dè  neo- 
fhaicsinnich,  ceud-ghin  a'  chruthachaidh 
uile : 

16  Oir  is  ann  leis-san  a  chruthaicheadh 
1.  na  h-uile  nithe  a  ta  air  nèamh,  agus  a  ta 

■  1  air  talamh,  faicsinneach  agus  neo-fhaie- 
jj  6inneach,  ma  's  àrd-chaithrichean  iad,  no 

I  tigliearnais,  no  uachdaranachda,  no  cumh- 
1  achda  ;  is  ann  leis-san  agus  air  a  shon-san 
j  a  chruthaicheadh  na  h-uile  nithe  : 

17  Agus  tha  esaaroimh  na  h-uile  nith- 

I  ibh,  agus  trìd-san  tha  na  h-uile  nithe  a' 
j.  |  comh-sheasamh. 

18  Agus  is  e  ceann  a'  chuirp,  eadhon 
ii  I  na  h-eaglais  :  neach  a  's  e  an  toiseach,  an 

I I  ceud-ghiu  o  na  marbhaibh  ;  chum  gu  'm 
i  biodh  aige  àrd-cheannas  anns  na  h-uile. 

!f      19  Oir  b'  e  deadh  thoil  an  Athar,  gu  'n 
\  còmhnuicheadh    gach    uile  iomlanachd 
I  ann-san ; 

1 1    20  Agus  gu  'm  biodh  na  h-uile  air  an 
I  deanamh  reidh  ris  fèin  trìd-san,  air  dha 
fcsìth   a   dheanamh   tre  fhuil  a  chroinn- 
cheusaicìh-san  ;  trìd-san,  a  ta  mi  ag  ràdh, 
ma  's  nithe  iad  a  ta  air  talamh,  no  nithe  a 
_  ta  air  nèamh. 

21  Agus  sibhse  a  bha  uair-èigin  'nur 
coimhich,  agus  'nur  naimhdibh  ann  bìiur 
n-inntinn  thaobh  dhroch  oibre,  nis  rinn  e 
rèidh  ris  fèin. 

22  Ann  an  corp  'fheòla  fèin  tre  'n  bhàs, 
chum  sibhse  a  chur  naomha,  agus  neo- 
lochdach,  agus  neo-choireach,  'na  làthair- 
san: 

23  Ma  dh'  fhanas  sibh  anns  a'  chreidimh 
bunaiteach  agus  daingean,  gun  bhi  air 

i  bhur  n-atharrachadh  o  dhòchas  an  t-sois- 
geil,  a  chuala  sibh,  agus  a  shearmonaich- 
eadh  do  gach  uile  chreutair  a  ta  fuidh 

■  nèamh ;  air  an  d'  rinneadh  mise  Pòl  a'  m' 
iia  mhinisteir. 

I  24  Tha  mi  nis  a'  deanamh  gairdeachais 
ann  am  fhulangasaibh  air  bhur  son-sa,  ag- 

0  us  a' coimhlionadh  mheud's  a  ta  dìièidh- 

1  làimh  do  àmhgharaibh  Chriosd  ann  am 
1  fheòil,  air  -son  a  chuirp-san,  eadhon  na 

h-eaglais : 

%     25  D'  an  d'  rinneadh  mise  a'  m'  mhinis- 
teir,  a  rèir  stiùbhardachcl  Dhè  a  thugadh 
ifl  dhomh  air  bhur  son-sa,  a  choimhlionadh 
i<!  focail  Dè ; 

a,  26  Eadhon  an  rùn-dìomhair  a  bha  fol- 
t  aichte  o  na  linnibh,  agus  o  na  ginealach- 
i  aibh  a  chaidh  seachad,  ach  a  nis  a  tha  air 

fhoillseachadh  d'  a  naomliaibh-san : 
J@     27  D' atn  bu  toil  le  Dia  fhoillseachadh 
I  ciod  e  saoibhreas  glòire  an  rùn-diomhair 
i  soammeasg  nan  Cinneacii;  neach  a 's  e 
e;  Criosd  annaibh-sa,  dòchas  na  glòire; 
i     28  Neach  a  ta  sinne  a'  searmonachadh, 


a'  toirt  rabhaidh  do  gach  duine,  agus  a 
teagasg  gach  uile  dhuine  auns  an  uile 
ghhocas  ;  chum  gu  nochd  sinn  gach  uile 
dhuine  'na  làthair-san  iomlan  ann  an  Iosa 
Criosd : 

29  Au  ni  chum  am  bheil  mise  mar  an 
ceudna  a'  saoithreachadh,  a'  deanamh 
sbairn  a  rèir  'oibreachaidh-san,  a  tha  'g 
oibreachadh  annam  gu  cumhachdach. 

CAIB.  II. 

OIR  b'  àill  leam  fios  a  bhi  agaibh  ciod  e 
meud  mochòmhraig  air  bhur  son-sa, 
agus  air  son  na  dream  a  ta  ann  an  Lao- 
dicea,  agus  air  son  a  mheud  nach  fhaca 
m'  aghaidh  anns  an  fheòil : 

2  'lonnus  gu  'm  faigheadh  an  cridhe 
sòlas,  air  dhoibh  bhi  air  an  dlùth-cheangal 
r'  a  chèile  ann  an  gràdh,  agus  chum  uile 
shaoibhreis  an  làn  dearbh-bheachd  tuigse, 
chum  eòlais  rùin-dìomhair  Dhè,  eadhon 
an  Athar,  agus  Chriosd ; 

3  Anns  am  bheil  uile  ionmhais  a'  ghlioc- 
ais  agus  an  eòlais  folaichte. 

4  Agus  so  a  ta  mi  ag  ràdh,  air  eagal  gu 
mealladh  neach  air  bith  sibh  le  briathraibh 
tairngeach. 

5  Òir  ged  tha  mi  uaibh  san  fheòil,  gidli- 
eadh  a  ta  mi  maille  ribh  san  Spiorad,  a' 
deanamh  gairdeachais  agus  a'  faicinn  bhur 
n-orduigh,  agus  seasmhachd  bhurcreidimh 
ann  an  Criosd. 

6  Uime  sin  mar  a  ghabh  sibh  do  'ur 
n-ionnsuidh  an  Tighearn  Iosa  Criosd, 
gluaisibh  ann  : 

7  Air  dhuibh  bhi  air  bhur  freumhach- 
adh  agus  air  bhur  togail  suas  annsan,  agus 
air  bhur  daingneachadh  sa'  chreidimh,  a 
rèir  mar  a  theagaisgeadh  sibh,  a'  meud- 
achadh  ann  le  breith-buidheachais. 

8  Thugaibh  an  aire  nac.h  dean  neach  air 
bith  foirneart  oirbh  tre  fheallsanachd  ag- 
us  mealltaireaclid  dhìomhain,  a  rèir  beul- 
aithris  dhaoine,  a  rèir  ceud-thoiseacha  an 
t-saoghail,  agus  cha  'n  ann  a  rèir  Chriosd : 

9  Oir  annsan  tha  uile  iomlanachd  na 
diadhachd  a'  gabhail  còmhnuidh  gu  cor- 
porra. 

10  Agus  tha  sibhse  coimhlionta  annsan, 
neach  a  's  e  ceHnn  gacli  uile  uachdaranachd 
agus  chumhachd ; 

11  Anns  am  bheil  sibh  mar  an  ceudna 
air  bhur  timchioll-ghearradh  leis  an  tim- 
chioll-ghearradh  nach  d'  rinneadh  le  làmh- 
aibli,  ann  an  cur  dhibh  cuirp  pheacanna 
na  feòla,  le  timchioll-ghearradh  Chriosd : 

12  Air  dhuibh  bhi  adhlaicte  maille  ris 
ann  am  baisteadh,  anns  atn  bheil  sibh  mar 
an  ceudna  air  bhur  togail  suas  maille  ris 
tre  chreidimh  oibreachaidh  Dhè,  a  thog 
suas  esan  o  na  marbhaibh. 

13  Agus  sibhse  a  bha  marbh  'nur  n-eu- 
ceartaibh  agus  ann  an  neo-thimchioll- 
ghearradh  bhur  feòla,  bheothaich  e  maille 
ris,  a'  maitheadh  dhuibhnan  uile  eu-ceart; 

14  A'  rìubhadh  a  mach  làmh-sgrìobh- 
aidh  nan  orduighean  do  ar  taobh-ne,  a  bha 
'nar  n-aghaidh,  agus  tliug  e  as  an  t-slighe 
i,  air  dha  a  sparradh  ri  a  chninn-ceusaidh- 
san  : 

15  Air  dha  uachdaranachdan  agus  cumh- 
achdan  a  clireachadh,  rinn  e  ball-sampuill 
diubh  gu  follaiseach,  a'  deanamh  buaidh- 

ehaithreim  os  an  ceann  tre  '  n  chrann  ud 
fèin. 

16  Uime  sin  na  tugadh  aon  neach  hreth 
oirbh  air  son  bìdh,  no  dibhe,  no  thaobh 
)à  fèille,  no  gealaich  nuaidhe,  no  shàb- 
aide : 

17  A  ta  'nan  sgàile  air  na  nithibh  a  ta  ri 
teachd  ;  ach  is  le  Criosd  an  corp. 

18  Na  mealladh  aon  neach  bhur  dnais 
uaibh  le  irioslachd  thoileil,  agus  aoradh 
do  ainglibh,  a'  foirneadh  a  steach  gu  dàna 
rlium  nan  nitlie  nach  fac  e,  gu  dìomhain 
air  a  shèideadh  suas  le  'inntinn  fheòl- 
inhoir  fèin ; 

19  Agus  gun  an  ceann  a  chumail,  o  'm 
bheil  an  corp  uile,  air  dha  bhi  air  a  bheath- 
achadh  tre  altaibh  a#us  hhannaibh,  agus 
air  a  dhlùth-cheangal  r'  a  chèile,  a'  fàs  le 
fùs  Dè. 

20  Uime  sin  ma  fhuair  sibh  hàs  maille 
ri  Criosd  o  cheud-thoiseachaibh  ant-saogh- 
ail,  c'  ar  son,  mar  dhaoine  a  ta  beò  san 
t-saoghal,  a  tha  sibh  fuidh  orduighibh, 

21  (Na  bean  ri,  na  blàis,  na  làimhsieh  ; 

22  Nithe  a  thèid  uile  a  neo-ni  le  'n 
gnàthachadh,)  a  rèir  àitheantan  agus  teag- 
asga  dhaoine  ? 

23  Nithe  gun  amharus  aig  am  bheil 
samhladh  gliocais  ann  an  aoradh  fèin- 
thoile  agus  irioslachd,  agus  mi-cliaomh- 
nadh  a'  chuirp,  cha  'n  ann  an  urrain  sam 
bith  chum  sàsachaidh  na  feòla. 

CAIB.  111. 

UIME  sin  ma  dh'  èirich  sibh  maille  ri 
Criosd,  iarraihh  na  nithe  a  ta  shuas, 
far  am  bheil  Criosd  'na  shuidhe  aig  deas 
làimh  Dhè. 

2  Suidhichibh  bhur  n-aigne  air  na  nith- 
ibh  a  ta  shuas,  agus  cha  'n  ann  air  na  nith- 
ibh  a  ta  air  an  talamh. 

3  Oir  a  ta  sibh  marbh,  agus  tha  bhur 
beatha  folaichte  maille  ri  Criosd  aun  an 
Dia. 

4  'Nnair  a  dh'  fhoillsichear  Criosd,  neach 
a  '8  e  ar  beatha-ne,  an  sin  bithidh  sibhse 
mar  an  ceudna  air  bhur  foillseachadh 
maille  ris  ann  an  glòir. 

5  Uime  sin  claoidhibh  hhur  buill  a  ta 
air  an  talamh,  strìopachas,  neoghloine, 
fonn-collaidh,  ana-mianna,  agus  sannt,  ni 
a  's  ìodhol-aoradh : 

6  Nithe  air  son  am  bheil  fearg  Dhè  a' 
teachd  air  cloinn  na  h-eas-ùmhlachd. 

7  Anns  an  robh  sibhse  mar  an  ceudnaa' 
gluasad  uair-èigin,  'nuair  a  bha  sibh  a' 
caitheadh  bhur  beatha  'nam  measg. 

8  Ach  a  nis  cuiribh-sa  uaibh  na  nithe  so 
uile;  fearg,  corruich,  mì-run,  toibheum, 
cainnt  shalach  as  bhur  beul. 

9  Na  deanaibh  breug  d'  a  chèile,  do  bhrìgh 
gu  'n  do  chuir  sibh  dhibh  an  seann  duine 
maille  r'  a  ghnìomharaibh, 

10  Agus  gu  'n  do  chuir  sibh  umaibh  an 
duine  nuadh,  a  tha  air  ath-nuadhach- 
adh  ann  an  eòlas,  a  rèir  ìomhaigh  an  Tì  a 
chruthaich  e. 

11  Far  nach  'eil  Greugach  no  Iudhach, 
timchioll-ghearradh,  no  neo-thimchioll- 
ghearradh,  duine  borb,  Sitianach,  daor  no 
saor :  ach  is  e  Criosd  na  h-uile,  agus  anns 
sia  h-uile. 

12  Uime  sin  cuiribh-8a  uraaibh,  (mar 


dhaoine  taghta  Dhè,  naomha  agus  ion- 
mhuinn,)  innigh  thròraire,  caomhalachd, 
irioslachd  inntinn,  macantas,  fad-fhulang- 

as ; 

13  A'  giùlan  le  chèile,  agus  a'  maith- 
eadh  d'  a  chèile,  ma  tha  cùis  ghearain  aig 
neach  an  agliaidh  neach :  mar  a  thug 
Criosd  maitheanas  dhuibhse,  mar  siu 
deanaihh-sa  mar  an  ceudna. 

14  Agus  thar  na  nithibh  so  uile,  cuiribh 
umaibh  gràdh,  ni  a  's  e  coimhcheangal  na 
foirfeachd. 

15  Agus  biodh  sìth  Dhè  a'  riaghladh 
ann  bhur  cridhe,  chum  am  bheil  sibh  mar 
an  ceudna  air  bhur  gairm  ann  an  aon 
chorp;  agus  bithibh  taingeil. 

16  Gabhadh  focal  Chriosd  còmhnuidh 
annaibh  gu  saoibhir  san  uile  ghliocas,  a' 
teagasg  agus  a'  comhairleachadh  a  chèile 
le  salmaibh,  aiius  laoidhibh,  agus  dànaibh 
spioradail,  a'  deanamh  ciuil  do'nTighearn 
le  trràs  ann  bhur  cridhe. 

17  Agus  gach  ni  air  bith  a  ni  sibh  ann 
am  focal  no  ann  an  gnìomh,  deanaibh  iad 
uile  ann  an  ainm  an  Tighearna  Iosa,  a' 
toirt  biiidheachais  do  Dhia,  eadhon  an 
t- Athair  trìd-san. 

18  A  mhnài,  bithibh  ùmhal  do  'ur  fear- 
aibh  fèin,  mar  is  cubhaidh,  anns  an  Tigh- 
earn. 

19  Fheara-pòsda,  gràdhaichibh  bhur 
mnài,  agus  na  bithibh  searbh  nan  agh- 
aidh. 

20  A  chlann,  bithibh  ùmhal  do  'ur  pàr- 
antaibh  anns  na  h-uile  nithibh :  oir  a  ta 
so  taitneach  do  'n  Tighearn. 

21  Aithriche,  na  brosnuicbibh  bhur 
clann  chumfeirge,  air  eagal  gu  'n  caill  iad 
am  misneach. 

22  A  sheirbhiseacha,  hithibh  ùmhal  do 
'ur  maighstiribh  a  rèir  na  feòla,  anns  na 
h-uile  nithibh  ;  cha  'n  ann  le  seirbhis-sùl, 
mar  dhream  a  ta  toileachadh  dhaoine,  ach 
ann  an  trèibhdhireas  cridhe,  ann  an  eagal 
Dè: 

23  Agus  ge  b'  e  air  bith  ni  a  ni  sibh, 
deanaibh  o  bhur  cridhe  e,  mar  do  'n  Tigh- 
earn,  agus  cha  'n  ann  do  dhaoinibh  ; 

24  Air  dhuibh  fios  a  bhi  agaibh,  gu  'm 
faigh  sibh  o  'n  Tighearn  duais  na  h-oigh- 
reachd  :  oir  is  ann  do  'n  Tighearn  Criosd  a 
tha  sibh  a'  deanamh  seirbhis. 

25  Ach  an  tì  a  ni  encoir,  gheibh  e  toill- 
teanas  na  h-eucorach  a  rinn  e :  agus  cha  'n 
'eil  leth-bhreth  ann. 

CAIB.  IV. 

AMHAIGHSTIREAN,  thugaibli  do 
'ur  seirbhisich  an  ni  sin  a  tha  ceart 
agus  cothromach,  air  dhnibh  fios  a  bhi  ag- 
aibh  gu  bheil  agaibh  fèin  maighstir  mar 
an  ceudna  air  nèamh. 

2  Buanaichibli  ann  an  urnuigh,  a'  dean- 
amh  faire  innte  le  breith-buidheach- 
ais; 

3  Ag  urnuigh  mar  an  ceudna  air  ar  son- 
ne,  chum  gu  fosgladh  Dia  dhuinn  dorus 
na  h-ùr-labhraidh,  a  chur  an  cèill  rùin- 
dìomhair  Chriosd,  air  son  am  bheil  mise 
ann  an  cuibhreachaibh  : 

4  Clium  gu  foillsich  mi  e,  mar  is  còir 
dhomh  labhairt. 

5  Gluaisibh  ann  an  gliocas  thaobh  na 


CAIB.  I.  II. 

drrara  sin  a  ta  an  leth  muigli,  ag  ath- 
cheaunach  na  h-aimsir. 

6  Biodh  bhur  còmhradh  a  ghnàth  ann 
an  gràs,  air  a  dheanamh  blasda  le  salann, 
chum  gu  'm  hi  fliios  agail)h  cionnus  is  còir 
dhuibh  gach  neach  a  f  hreagairt. 

7  Foiflsichidh  Tichicus,  bràthair  gràdh- 
ach,  agus  ministeir  dileas,  agus  comh- 
sheirbhiseach  san  Tighearn,  ^fach  ni 
dhuibh  mu  m'  thimchioll-sa  : 

8  A  chuir  mi  do  'ur  n-ionnsuidh  chum 
na  crìche  so  fèin,  gu  'm  biodli  fios  bhur 
staide-sa  aige,  agus  gu  'n  tugadli  e  comh- 
fhurtachd  do  'ur  cridheachaibh. 

9  Mai  le  ri  Ouesimus,  bràthair  dìleas  ag- 
us  gràdhach,  a  tha  dhibh  fèin.  Ni  iad 
aithnichte  dhuibh  na  h-uile  nithe  a  tha  an 
so. 

10  Tha  Aristarchus  mo  chomh-phrìos- 
anach  a'  cur  fàilte  oirbh,  agus  Aiarcus, 
macpeatliar  do  Bharnabas,  (mu  'n  d"  fhuair 
sibh  àitheauta ;  ma  thig  e  do  'ur  n-ionn- 
suidh,  gabhaibh  ris ;) 

11  Agus  Iosa,  ris  an  ahrar  Iustus, 
muinntir  a  tha  do  'n  timchioll-ghearradh. 
'S  iad  sin  a  mhàin  mo  chomh-oibrichean 
cnum  rìoghachd  Dhè,  a  bha  'nan  comh- 
fhurtachd  dhomh. 


12  Tha  Epaphras,  a  tha  dhibh  fèin,  seir- 
bhiseach  Chriosd,  a'  cur  fàilte  oirbh,  a 
ghnàth  a'  deanamh  sbairn  dhùrachdaich 
air  bhur  son  ann  an  urnuighibh,  chum  gu 
seas  sibh  foirfe,  agus  coimhliouta  ann  an 
uile  thoil  Dhè. 

|  13  Oir  tha  mi  deanamh  fianuis  dha,  gu 
bheil  aige  mòr  theas-ghràdh  dhuibhse,  ag- 
us  dhoibh-san  a  tha  ann  an  Laodicea,  ag- 
us  do  'n  mhuinntir  a  tha  ann  an  Hierapo- 
lis. 

14  Tha  Lucas  an  lèigh  gràdhach,  agus 
Demas  a'  cur  fàilte  oirbh. 
j    15  Cuiribh  fàilte  air  na  bràitliribh  a  tha 
ann  au  Laodicea,  agus  air  Niniphas,  agus 
air  an  eaglais  a  tha  na  thigh. 

16  Agus  an  uair  a  leughar  an  litir  so 
'nur  measg-sa,  thugaibh  fa  'near  gu  'n 
leughar  i  ann  an  eaglais  nan  Laodicean- 
ach  mar  an  ceudna  ;  agus  gu  'n  leugh  sibh- 
se  cuideachd  an  litir  o  Laodicea. 

17  Agus  abraibh  ri  Archipus,  Thoir  an 
aire  do  n  mhinistreileachd  a  t  huair  thu  san 
Tighearn,  gu  'n  coimhlion  thu  i. 

18  Fàilte  uam-sa  Pòl  le  m'  làimh  fèin. 
Cuimlmichibh  mo  chuibhreacha.  Gràs 
gu  robh  maille  ribh.  Amen. 


CEUD  LITIR  AN  ABSTOIL  PHOIL 

CHUM  NAN 

TESALONIANACH. 


CAIB.  I. 

POL,  agus  Siluanus,  agus  Timoteus, 
chum  eaglais  nan  Tesalonianach,  a 
tka  ann  an  Dia  an  t-Athair,  agus  anns  an 
Tighearn  Iosa  Criosd:  gràs  duibh,  agus 
sith  o  Dhia  ar  n-Athair,  agus  o  'n  Tigh- 
earn  Iosa  Criosd. 

2  Tha  sinn  a'  toirt  buidheachais  do  Dhia 
a  ghnàth  air  bhur  son-sa  ui!e.  a'  toirt 
ìomraidh  oirbh  ann  ar  u-urnuighibh-ne  ; 

3  'A  cuimhneachadh  gun  sgur  obair 
bhur  creidimh,  agus  saothair  bhur  gràidh, 
agus  foighidin  bliur  dòchais  'nar  Tighearn 
losa  Criosd,  am  fiauuis  Dè,  agus  ar  n-Ath- 
ar-ne: 

4  Air  dhuinn  fios  a  bhi  againn,  a 
bhràithre  gràdhaichte  le  Dia,  air  bhur 
taghadh-sa. 

5  Oir  cha  d'thàinig  ar  soisgeul-ne  do'ur 
n-ionnsuidh-sa  anu  am  focal  a  mliàin,  ach 
mar  an  ceudna  ann  an  cumhachd,  agus 
anns  an  Spiorad  naomh,  agus  ann  am  mòr 
làn-dearbhachd ;  mar  is  aitline  dhuibh 
ciod  a'  ghnè  dhaoine  bha  annainn  'nur 
measg  air  bhur  sonsa. 

6  Agus  rinneadh  sibh  'nur  luchd-lean- 
mhuinn  oirnne,  agus  air  an  Tighearn, 
'nuair  a  ghabh  Bibh  ris  an  fhocal  ann  am 


mòr-àmhghar,  le  h-aoibhneas  an  Spioraid 
naoimh  : 

7  lonnusgurobh  sibh  'nur  n-eisempleir- 
ibh  dhoibh-san  uile  a  tha  creidsinn  ann 
am  Macedonia,  agus  ann  an  Achaia. 

8  Oir  uaibhse  chaidh  fuaim  focail  an 
Tighearna  mach,  cha  'n  ann  a  mhàin  ann 
am  Macedonia  agus  ann  an  Achaia,  ach 
mar  an  ceudna  anns  gach  àit,  tha  bhur 
creidimh  ann  an  Dia  air  a  sgaoileadh  a 
mach,  ionnus  nach  'eil  feum  air  sinne  a 
labhairt  ni  air  bith. 

9  Oir  a  ta  iad  fèin  a'  foillseachadh  mu 
ar  timchioll-ne,  ciod  a'  ghnè  dol  a  sleach  a 
bha  againn  do  'ur  n-ionnsuidh-sa,  agus 
cionnus  a  phill  sibh  chum  Dhè  o  ìodhol- 
aibh,  a  dheanamh  seirbhis  do  'n  Dia  bheò 
agus  fhìor, 

10  Agus  gu  feitheamh  r'  a  Mhac  o 
nèamh,  a  thog  e  suas  o  na  marbhaibh, 
eadhon  Iosa  a  shaor  sinne  o  'n  f  heirg  a  ta 
ri  teaclid. 

CAIB.  II. 

OIR  is  aithne  dhuibh  fèin,  a  bhràithre, 
ar  dol-ne  a  steach  do  'ur  n-ionnsuidh, 
nach  robh  e  ann  an  dìomhanas : 
2  Ach  fòs  air  dliuinn  fulang  roimh,  ag- 

Q 

us  an  dèigh  ar  maslachaidh  ann  am  Phi- 
lipi,  mar  is  aithne  dhuibh,  bha  dànachd 
againn  ann  ar  Dia-ne  soisgeul  Dè  a  labh- 
airt  ribhse  ann  am  mòr-ghleachd. 

3  Oir  cha  robh  ar  n-earail-ne  o  mheall- 
taireachd,  no  o  neòghloine,  no  ann  an 
ceilg : 

4  Ach  mar  a  mheasadh  sinne  le  Dia 
iomchuidh  gu  'm  biodh  an  soisgeul  air 
earbsadh  ruran,  is  amhuil  sin  a  labhram- 
aid,  cha  'n  ann  mar  dhream  a  tha  toileach- 
adJi  dhaoine,  ach  Dhè,  a  tha  dearbhadh  ar 
cridheacha. 

5  Oir  cha  do  ghnàthaich  sinn  uair  air 
bith  hriathra  miodalach,  raar  is  aithne 
dhuibh,  no  leithsgeul  sainnt ;  's  e  Dia  ar 
fianuis : 

6  Ni  mò  dh'  iarr  sinn  urram  o  dhaoin- 
ibh,  no  uaibhse,  no  o  dhaoinibh  eile,  ged 
fheudamaid  ar  trom  a  leagadh  oirbhse, 
mar  abstola  Chriosd. 

7  Ach  bha  sinn  caomh  'nur  measg-sa, 
amhuil  a  dh'  altrumas  banaltrum  a  clann 
fèin : 

8  Mar  sin,  air  bhi  dhuinne  ro  dhèidheil 
oirbhse,  bu  toileach  leinn  cha  'n  e  mhàin 
aoisgeul  Dhè  a  phàirteachadh  ribh,  ach 
mar  an  ceudna  ar  n-anama  fèin,  do  bhrìgh 
gu  robh  sibh  ro  ionmhuinn  leinn. 

9  Oir  is  cuimhne  leibh,  a  bhràithre,  ar 
saothair,  agus  ar  sgìos-ne  :  oir  air  dhuinn 
bhi  ri  h-ol)air  a  dh'  oidhche  agus  a  là,  chum 
uach  cuireamaid  trom  air  neach  sam  bith 
agaibh,  shearmonaich  sinn  duibh  soisgeul 
Dè. 

10  Is  fianuisean  sibhse,  agus  Dia,  cia 
naomha,  agus  cia  cothromacli,  agus  neo- 
lochdach  a  ghiùlain  sinne  sinn  fèin  'nur 
measg-sa  a  ta  creidsinn  : 

11  Marisaithne  dhuibh,  cionnus  a  dh'- 
earailich  sinn,  agus  a  thug  sinn  comh- 
fhurtachd,  agus  a  chuir  sinn  impidh  air 
gach  aon  agaibh  fa  leth,  (mar  a  ni  Athair 
d'  a  chloinn,) 

12  Gu  'n  gluaiseadh  sibh  gu  cubhaidh  do 
Dhia,  a  ghairm  sibh  chum  a  rìoghachd 
agus  a  ghlòire  fèin. 

13  Uime  sin  a  ta  sinne  mar  an  ceudna  'a 
toirt  buidheacliais  do  Dhia  gun  sgur,  do 
bhrìgh  'nuair  a  ghabh  sibh  ri  focal  Dè  a 
t  huala  sibh  uainne,  gu  'n  do  ghabh  sibh 
ris  cha  'n  ann  mar  fhocal  dhaoine,  ach, 
(mar  is  e  gu  fìrinneach,)  focal  Dè,  a  tha  'g 
oibreachadh  gu  h-èifeachdach  annaibh-sa  a 
ta  creidsinn. 

14  Oir  rinneadh  sibhse,  a  bhràithre,  'nur 
Juchd-leanmhuinn  air  eaglaisibh  Dhè,  ann 
an  Iudea,  a  tha  ann  an  losa  Criosd:  oir 
dh'  fhuiling  sibhse  na  nithe  ceudna  o  bhur 
luchd-dùthcha  fèin,  mar  a  dh'fhuiling 
iadsan  o  na  h-Iudhaich  : 

15  A  chuir  araon  an  Tighearn  losa,  ag- 
us  am  fàidheàn  fèin  gu  bàs,  agus  a  rinn 
geur-leanmhuinn  oirnne;  agus  nach  'eil 
a'  toileachadh  Dhè,  agus  a  tha  'n  aghaidh 
nan  uile  dhaoine : 

16  A  tha  bacadh  dhinne  labhairt  ris  na 
Cinnich,  chum  gu  'm  biodh  iad  air  an  tear- 
nadh,  chum  sìr-lìonaidh  suas  am  peac- 
anna :  oir  thàinig  an  fhearg  orra  mu  dheir- 
eadh. 

17  Ach  air  dhuinne,  a  bhràithre,  bhi  air 
ar  dealachadh  uaibhse  rè  tamuill  bhig  am 


pearsa,  ach  cha  'n  ann  an  cridhe,  is  ro 
mhòid  a  rinn  sinn  dìchioll  air  bhur  n-agh- 
aidh  fhaicinn  le  mòr-thogradh. 

18  Uime  sin  bu  mhiann  leinn  teac.hd  do 
'ur  n-ionnsuidh,  (eadhon  leam-sa  Pòl,) 
uair  no  dhà:  ach  bhac  Satau  sinn. 

19  Oir  ciod  e  ar  dòchas-ne,  no  ar 
n-aoibhneas,no  ar  crùn-uaille  ?  nach  sibhse 
fèin  e  am  fianuis  ar  Tighearna  Iosa  Criosd 
aig  a  theachd  ? 

20  Oir  is  sibhse  ar  glòir-ne  agus  ac 
n-aoibhueas. 

CAIB.  III. 

AIRanaobharsin,anuair  nachb'urrainn 
sinn  cumail  oirnn  fèin  ni  b'  fhaide, 
bu  taitneach  leinn  bhi  air  ar  fàgail  'nar 
n-aonar  am  baile  na  h-  Aithne  : 

2  Agus  chuir  sinn  Timoteus  ar  bràthair 
agus  ministeir  Dhè,  agus  ar  comh-oibriche 
ann  an  soisgeul  Chnosd,  chum  sibhse  a 
dhaingneachadh,  agus  comhfhurtachd  a 
thoirt  duibh  mu  thimchiull  bhur  creid- 
imh ; 

3  Chum  nach  gluaisteadh  neach  air  bith 
agaibh  leis  na  trioblaidibh  so ;  oir  a  ta 
fhios  agaibh  fèin  gu  'n  d'  orduicheadh  sinn 
a  dh'  ionnsuidh  so. 

4  Oir  gu  deimhin,  an  uair  a  bha  sinn 
maille  rihh,  dh'  innis  sinn  duibh  roimh- 
làirnh,  gu  robh  sinn  gu  àmhghar  fhulang  ; 
eadhon  mar  a  thachair,  agus  is  aithne 
dhuibh. 

5  Air  an  aobhar  so,  'nuair  nach  robh 
raise  comasach  air  cumail  orm  fèin  ni  b' 
fhaide,  chuir  mi  a  dh'  fhaghail  fios  mu  'ur 
creidimh,  air  eagal  air  chor  sam  bith  gu  'n 
do  bhuair  am  buaireadair  sibh,  agus  gu  'm 
biodh  ar  saothair-ne  dìomhain. 

6  Acli  a  nis  an  uair  a  thàinig  Timoteus 
uaibhse  do  ar  n-ionnsuidh-ne,  agus  a  thug 
e  deadh  sgeul  duinn  mu  bhur  creidimh 
agus  bhur  gràdh,  agus  gu  bheil  cuimhne 
mhaith  agaibh  oirnne  a  ghnàth,  a'  miann- 
achadh  gu  mòr  sinne  fhaicinn,  amhuil  a 
ta  sinne  mar  an  ceudna  sibhse  fhaicinn. 

7  Uime  so,  a  bhràithre,  fhuair  sinne 
comhfhurtachd  do  'ur  taobh  ann  ar  n-uile 
àmhghar  agus  theinn  tre  bhur  creidimh- 

8  Oir  a  ta  sinne  beò  a  nis,  ma  sheasas 
sibhse  gu  bunaiteach  san  Tighearn. 

9  Oir  ciod  am  buidheachas  a  dh'  fheud- 
as  sinn  ìocadh  do  Dhia  as  bhur  leth-sa,  air 
son  an  aoibhneis  sin  uile  leis  am  bheil  sinn 
ri  gairdeachas  do  'ur  taobh  am  fianuis  ar 
Dè-ne, 

10  A  dh'  oidhche  agus  a  là  a*  guidhe  gu 
ro  dhùrachdach  gu  faiceamaid  bhur  n-agh- 
aidh-sa,  agus  gu  leasaicheamaid  uireas- 
bhuidh  bhur  creidimh  ? 

11  A  nis  gu  deanadh  Dia  fèin,  eadhon 
ar  n-Athair,  agus  ar  Tighearna  Iosa 
Criosd  ar  slighe-ne  a  threòrachadh  do  'ur 
n-ionnsuidh-sa. 

12  Agus  gu  tugadh  an  Tighearn  oirbh 
fàs  agus  bhi  ro  phailt  ann  an  gràdh  d'  a 
chèile,  agus  do  na  h-uile  dhaoinibh,  mar 
a  ta  sinue  dhuibhse  ; 

13  Chum  gu  daingnich  e  bhur  cndh- 
eacha  neo-choireach  ann  an  naomhachd 
am  fianuis  Dè,  eadhon  ar  n-Athar-ne,  aig 
teachd  ar  Tighearna  Iosa  Criosd  maille  r'  u 
naorahaibh  uile. 


CAIB.  IV.  V. 

CAIB.  IV. 

OS  bàrr  ma  ta,  a  bhràithre,  cuireamaid  a 
dh'  impidh  agus  a  dh'  athchuinge 
oirhh  tre  'n  Tighearn  Iosa,  mar  a  fhuair 
sibh  uainne  cionnus  is  còir  dhuibli  im- 
eachd,  agus  Dia  a  thoileachadh,  gu  meud- 
aicheadh  sibh  mar  sin  ni  's  mò  agus  ni  's 
mò. 

2  Oir  a  ta  fhios  agaibh  ciod  iad  na 
h-àitheantan  a  thug  sinne  dhuibh  tre  'n 
Tighearn  Iosa. 

3  Oir  is  i  so  toil  Dhè,  eadhon  bhur 
naomhachadh-sa,  sibh  a  sheachnadh  strìop- 
achais  : 

4  Gu  'm  b'  aithne  do  gach  aon  agaibh  a 
shoitheach  fèin  a  shealbhachadh  ann  an 
naomhachd,  agus  ann  an  urram  ; 

5  Cha  'n  ann  ann  am  fonn  ana-miannach, 
raar  a  ni  na  Cinnich  aig  nach  'ei)  eòlas  air 
Dia: 

6  Gun  neach  air  bith  a  dlieanamh  eu- 
coir  no  mealltaireachd  sa'  chùis  air  a 
bhràthair ;  do  bhrìgh  gur  e  'n  Tighearn  a 
ni  dìoghaltas  air  an  uile  leithidibh  sin,  a 
rèir  mar  a  dh'  innis  sinne  mar  an  ceudna 
duibh  roimh,  agus  a  rinn  sinn  fianuis. 

7  Oir  cha  do  ghairm  Dia  sinne  gu  neò- 
ghloine,  ach  gu  naomhachd. 

8  Uime  sin  an  neach  a  ni  tàir,  cha  'n  ann 
air  duine  tha  e  deanamh  tàir,  ach  air  Dia, 
a  thug  dhuinne  a  Spiorad  naomh  fèin. 

9  Ach  a  thaobh  gràidh  bhràthaireil,  cha  'n 
'eil  feum  agaibh  mise  a  sgrìobhadh  do  'ur 
n-ionnsuidh :  oir  a  ta  sibh  fèin  air  bhur 
teagasg  o  Dhia  gràdh  a  thoirt  d'  a  chèile. 

10  Agus  gu  deimhin  tha  sibh  a'  dean- 
amh  so  thaobh  nam  bràthar  uile,  a  tha 
ann  am  Macedonia  gu  h-iomlan :  ach 
guidheamaìd  oirbh,  a  bhràithre,  sibh  a 
mheudachadh  ni  's  mò  agus  ni  's  mò ; 

11  Agus  gu  'n  dean  sibh  bhur  dìchioll  a 
bhi  ciùin,  agus  bhur  gnothuiche  fèin  a 
dheanamh,  agus  saoithreachadh  le  'ur 
làmhaibh  fèin,  (amhuil  a  dh'  àithn  sinne 
dhuibh ;) 

12  Chum  gu  'n  gluais  sibh  gu  cubhaidh 
thaobh  na  muinntir  sin  a  ta  'n  leth  muigh, 
agus  nach  bi  uireasbhuidh  ni  sam  bith 
oirbh. 

13  Ach  cha  b'  àill  leam,  a  bhràithre, 
sibh  a  bhi  aineolach  thaobh  na  muinntir 
sin  a  tha  'nan  codal,  chum  nach  dean  sibh 
bròn,  eadhon  mar  dhaoine  eile  aig  nach 
'eil  dòchas. 

14  Oir  ma  chreideas  sinn  gu  'n  d'  fhuair 
Iosa  bàs,  agus  gu  'n  d'  èirich  e  rìs,  amhuil 
sin  mar  an  ceudna  an  dream  a  choidil  ann 
an  Iosa,  hheir  Dia  maille  ris. 

15  Oir  so  a  ta  sinn  ag  ràdh  ribh  ann  am 
focal  an  Tighearna,  nach  bi  againne  a  tlia 
beò  agus  a  dh'  fhàgar  gu  teachd  an  Tigh- 
earna,  toiseach  orra-san  a  tha  'nan  codal. 

16  Oir  thig  an  Tighearn  fèin  a  nuas  o 
nèamh  le  àrd-iolaich,  le  guth  an  àrd-ain- 
gil,  agus  le  trompaid  Dhè  :  agus  èiridh  na 
mairbh  ann  an  Criosd  air  tùs : 

17  An  dèigh  sin  sinne  a  bhios  beò  agus 
a  dh'  fhàgar,  togar  suas  sinn  maille  riu-san 
anns  na  neulaibh,  an  còdhail  an  Tighearna 
san  athar:  agus  mar  sin  bithidh  sinn  gu 
eiorruidh  maille  ris  an  Tighearn. 

18  Uime  sin  thugaibh  comhfhurtachd 
d'  a  chèile  leis  na  briathraibh  so. 


CAIB.  V. 

\  CH  mu  thimchioll  nan  aimsirean  agus 
J\.  nan  àm  cha  'n  'eil  feum  agaibh-sa,  a 
bhràithre,  mise  a  sgrìobhadh  do  'ur  n-ionn- 
suidh. 

2  Oir  a  ta  sàr  fhios  agaibh  fèin  gu  'n  tig 
là  an  Tighearna  mar  ghaduiche  san  oidh- 
che. 

3  Oir  an  uair  a  their  iad,  Sìth  agus  tèar- 
uinteachd,  an  sin  thig  sgrios  obann  orra, 
mar  shaothair  air  mnaoi  thorraich ;  agus 
cha  tèid  iad  as. 

4  Ach  cha  'n  'eil  sibhse,  a  bhràithre,  san 
dorchadas,  ionnus  gu  'm  beireadh  an  là  sin 
oirbh  mar  ghaduiche. 

5  Is  sibhse  uile  clann  an  t-soluis,  agus 
clann  an  là :  cha  'n  ann  do  'n  oidhche,  no 
do  'n  dorchadas  sinn. 

6  Uime  sin  na  coidleamaid  mar  dhaoine 
eile  ;  ach  deanamaid  faire  agus  bitheam- 
aid  stuama. 

7  Oir  an  dream  a  choidleas,  is  anns  an 
oidhche  a  choidleas  iad  :  agus  an  dream  a 
tha  air  mhisg,  is  anns  an  oidhche  tha  iad 
air  mhisg. 

8  Ach  bitheamaid-ne  a  tha  do  'n  là  stua- 
ma,  a'  cur  oirnn  uchd-èididh  à'  chreidimh 
agus  a'  ghràidh,  agus  mar  chlogaid,  dòch- 
as  na  slàinte. 

9  Oir  cha  d'  orduich  Dia  sinn  chum 
feirge  ;  ach  chum  slàinte  fhaotainn  tre  ar 
Tighearna  Iosa  Criosd, 

10  A  fhuair  bàs  air  ar  son,  chum  co  aca 
is  faireach  no  codal  dhuinn,  gu  'm  bith- 
eamaid  beò  maille  ris. 

11  Uime  sin  thugaibh  comhfhurtachd 
d'  a  chèile,  agus  togaibh  suas  gach  aon  a 
chèile,  eadhon  mar  a  ta  sibh  a'  deanamh. 

12  Agus  guidheamaid  oirbh,  a  bhràith- 
re,  aithne  bhi  agaibh  air  an  dream  a  tha 
saoithreachadh  'nur  measg,  agus  a  tha  os 
bhur  ceann  san  Tighearn,  agus  a  tha  'gur 
comhairleachadh ; 

13  Agus  meas  mòr  a  bhi  agaibh  dhiubh 
ann  an  gràdh  air  son  an  oibre.  Bithibh 
sìochail  'nur  measg  fèin. 

14  A  nis  guidheamaid  oirbh,  a  bhràith- 
re,  thugaibh  rabhadh  dhoibh-san  a  tha  mi- 
riaghailteach,  thugaibh  comhfhurtachd 
dhoibh-san  a  tha  lag-chridheach,  cumaibh 
suas  iadsan  a  ta  anmhunn,  bithibh  foigh- 
idneach  a  thaobh  nan  uile  dhaoine. 

15  Feuchaibh  nach  ìoc  neach  olc  air  son 
uilc  do  dhuine  sam  bith  ;  ach  leanaibh-sa 
a  ghnàth  an  ni  a  ta  maith,  araon  do  'ur 
taobh  fèin,  agus  a  thaobh  nan  uile  dhaoine. 

16  Deanaibh  gairdeachas  a  ghnàth. 

17  Deanaibh  urnuigh  gun  sgur. 

18  Anns  gach  uile  ni  thugaibh  buidh- 
eachas;  oir  is  i  so  toil  Dè  ann  an  Iosa 
Criosd  do  'ur  taobh. 

19  Na  mùchaibh  an  Spiorad. 

20  Na  deanaibh  tàir  air  fàidheadair- 
eachd. 

21  Dearbhaibh  na  h-uile  nithe:  cum- 
aibh  gu  daingean  an  ni  sin  a  ta  maith. 

22  Seachnaibh  gach  uile  choslas  uilc. 

23  Agus  gu  deanadh  Dia  na  sìthe  fèin 
naomha"  sibh  gu  h-iomlan  ;  agus  gu  deòn- 
aicheadh  Dia  gu  'm  bi  bhur  n-uile  spiorad, 
agus  anam,  agus  chorp  air  an  gleidheadh 
gu  neo-choireach,  gu  teachd  ar  Tighearna 
losa  Criosd. 


184 


II.  TESALONI. 


24  Is  fìrinneach  an  Tì  a  ta  'gur  gairm, 
neach  raar  an  ceudna  a  ni  e. 

25  A  bhràithre,  deauaibh  urnuigh  air  ar 
son-ne. 

26  Cuiribh  fàilte  air  na  bràithribli  uile 
le  pòig  naoimh. 


27  Tha  mi  a'  sparradh  oirbh  a  h-uchd 
an  Tighearna,  gu  'n  leughar  an  litir  so  do 
na  bràithribh  naomha  uile. 

28  Gu  robh  gràs  ar  Tighearna  Iosa  Criosd 
maille  ribh.  Amen. 


DARA  LITIR  AN  ABSTOIL  PIIOIL 


CHUM  NAN 

TESALONIANAC H 


CAIB.  I. 

POL,  agus  Siluanas,  agus  Timoteus, 
chum  eaglais  nan  Tesalonianach.ann 
an  Dia  ar  n-Athair,  agus  anns  an  Tigh- 
earn  Iosa  Criosd  : 

2  Gràs  gu  robh  dhuibh,  agus  sìth  o 
Dhia  ar  n-Athair,  agus  o  'n  Tighearu 
Iosa  Criosd. 

3  Tha  e  mar  fhiachaibh  oirnne  buidh- 
eachas  a  thoirt  do  Dhia  a  ghnàtli  air  bhur 
son-sa,  a  bbràithre,  raar  is  cubhaidh,  do 
bhrìgh  gu  bheil  bhur  creidimh  a'  fàs  gu 
ro  mhòr,  agus  gu  bheil  gràdh  gach  aoin 
agaibh  uile  a'  meudachadh  d'  a  chèile : 

4  Ionnus  gu  bheil  sinne  fèin  a'  deanamh 
uaille  asaibh-sa  ann  an  eaglaisibh  Dhè, 
air  son  bhur  foighidin  agus  bhur  creidimh 
ann  bhur  n-uile  gheur-leanmhuinnibh  ag- 
us  àmhgharaibh  a  tha  sibh  a'  fulang: 

5  Ni  a  ta  'na  chomhara  follaiseach  air 
ceart-bhreitheanas  Dè,  chum  gu  measar 
gur  airidh  sibhse  air  rìoghachd  Dhè,  air 
son  am  bheil  sibh  a'  fulang  : 

6  Do  bhrìgh  gur  ceart  an  ni  do  Dhia, 
àmhghar  ìocadh  dhoibh-san  a  ta  cur  àmh- 
ghair  oirbh ; 

7  Agus  dhuibhse  a  ta  fo  àmhghar,  fois 
maille  ruinne,  'nuair  a  dh'  fhoillsichear  an 
Tighearn  Iosa  o  nèamh,  maille  r'  a  aing- 
libh  cumhachdach, 

8  Ann  an  teine  lasarach,  a'  deanamh 
dioghaltais  air  an  dream  aig  nach  'eil  eòl- 
as  air  Dia,  agus  nach  'eil  ùmhal  do  shois- 
geul  ar  Tighearna  Iosa  Criosd. 

9  Muinntir  air  an  deanar  peanas  le 
sgrios  siorruidh  o  làthair  an  Tighearn,  ag- 
us  o  ghlòir  a  chumhachd ; 

10  Nuair  a  thig  e  gu  bhi  air  a  ghlòrach- 
adh  'na  naomhaibh,  agus  chum  gu  'n  dean- 
ar  iongantach  e  annta-san  uile  a  ta  creid- 
sinn  san  là  sin,  (do  bhrìgh  gu  'n  do  chreid- 
eadh  ar  fianuis-ne  'nur  measg-sa.) 

11  Air  an  aobhar  so  tha  sinne  mar  an 
ceudna  a'  deanamh  sìr-urnuigh  air  bhur 
sonsa,  chum  gu  meas  ar  Dia-ne  gur  airidh 
sibhse  air  a'  ghairm  so,  agus  gu  'n  coimhlion 
e  uile  dheadh-ghean  a  mhaitheis,  agus 
obair  a'  chreidimh  le  cumhachd: 

12  Chum  gu  'm  bi  ainm  ar  Tighearna 
losa  Criosd  air  a  ghlòrachadh  annaibh-sa, 


agus  sibhse  ann-san,  a  rèir  gràis  ar  Dè-ne, 
agus  an  Tighearna  Iosa  Criosd. 

CAIB.  II. 

ANIS  guidheamaid  oirbh,  a  bhràithre, 
thaobh  teachd  ar  Tighearna  Iosa 
Criosd,  agus  ar  comhchruinneachaidh-ne 
d'  a  ionnsuidh, 

2  Gun  sibh  bhi  gu  h-ealamh  air  bhur 
crathadh  'nur  n-inntinn,  no  fo  bhuaireas, 
le  spiorad,  no  le  focal,  no  le  litir,  mar 
uainne,  mar  gu'm  biodh  là  Chriosd  am 
fagus. 

3  Na  mealladh  neach  sam  bith  sibh  air 
aon  chor :  oir  cha  tig  an  là  sin  mur  tig  air 
tùs  trèigeadh-creidimh,  agus  mur  foill- 
sichear  duine  sin  a'  pheacaidh,  mac  an 
sgrios ; 

4  A  tha  cur  an  aghaidh  agus  'ga  àrd- 
achadh  fèin  os  ceann  gach  ni  ris  au  abrar 
Dia,  no  d'  an  deanar  aoradh ;  ionnus  mar 
Dhia  gu  bheil  e  'na  shuidhe  ann  au 
teampull  Dhè,  'ga  nochdatlh  fèin  gur 
Diae. 

5  Nach  cuimhne  leibh,  air  dbomh  bhi 
fathast  maille  ribh,  gu  'n  d'  innis  mi  na 
nithe  so  dhuibh  ? 

6  Agus  is  ait'nne  dhuibh  ciod  a  tha  bac- 
adh  nis  e  bhi  air  fhoillseachadh  'na  àm 
fèin. 

7  Oir  a  ta  rùn-dìomhair  na  h-ain-diadh- 
achd  ag  oibreachadh  cheana,  a  mhàin  gus 
an  toirear  air  falbh  au  tì  a  ta  nis  a'  bac- 
adh. 

8  Agus  an  sin  foillsichear  an  t-aingidh 
sin,  a  chlaoidheas  an  Tighearn  le  h-anail  a 
bheoil  fèin,  agus  d'  an  cur  e  as  le  dealradh 
a  theachd : 

9  Eadhon  esan,  aig  am  bheil  a  theachd 
a  rèir  oibreachaidh  Shatain,  maille  ris  an 
uile  chumhachd,  agus  chomharaibh,  agus 
iongantasaibh  breugach, 

10  Agus  maille  ri  uile  mhealltaireachd 
na  h-eucorach  aunta-san  a  chaillear;  a 
chionn  nach  do  gbabh  iad  gràdh  na  fìr- 
inn,  chum  gu  tearuinteadh  iad. 

11  Agus  air  a  shon  so  cuiridh  Dia  treun- 
oibreachadh  meallaidli  d'  an  ionnsuidh, 
ionnus  gu  'n  creid  iad  a'  bhreug  : 

12  Chum  gu  'm  bi  iad  uile  air  an  dìteadh, 

nach  do  chreid  an  fhìrinn,  ach  aig  an  robh 
tlachd  anns  an  eucoir. 

13  Ach  a  ta  e  inar  fhiachaibh  oirnne 
huidheachas  a  thoirt  do  Dhia  a  ghnàth  air 
bhur  son-sa,  a  bhràithre,  ionmhuinn  do  'n 
Tighearn,  do  bhrìgh  gu  'n  do  thagh  Dia 
sibh  o  thùs  chum  slàinte,  tre  naomhach- 
adh  an  Spioraid,  agus  creidsinn  na  fìr- 
inn : 

14  Chum  an  do  ghairm  e  sibh  tre  ar 
soisgeul-ne,  chum  sibh  a  dh'  fhaotainn 
glòire  ar  Tighearna  Iosa  Criosd. 

15  Uime  sin,  a  bhràithre,  seasaibh  gu 
daingean,  agus  cumaibh  na  teagasgan  a 
thugadh  dhuibh,  co  dhiubh  is  ann  le  foc- 
al,  no  le  ar  litir-ne. 

16  A  nis  gu  'n  tugadh  ar  Tighearn  Iosa 
Criosd  e  fèin,  agus  Dia,  eadhon  ar  na-Ath- 
air-ne,  a  ghràdhaich  sinn,  agus  a  thug 
dhuinn  sòlas  siorruidh,  agus  dòchas  maith 
tre  ghràs, 

17  Comhfliurtachd  do  'ur  cridhe-sa,  ag- 
us  gu  daingnicheadh  e  sibh  anns  gach  uile 
dheadh  fhocal  agus  gnìomh. 

FA  dheoidh,  a  bhràithre,  deanaibh  urn- 
uigh  air  ar  son-ne,  chum  gu  'n  ruith 
focal  an  Tighearn,  agus  gu  'm  bi  e  air  a 
ghlòrachadh  mar  ann  bhur  measg-sa ; 

2  Agus  chum  gu  saorar  sinne  o  dhaoin- 
ibh  mi-reusonta  agus  olca :  oir  cha  'n  ann 
aig  na  h-uile  a  ta  creidimh. 

3  Ach  a  ta  an  Tighearn  dìleas,  a  dhaing- 
nicheas  agus  a  choimhideas  o  'n  olc  sibh. 

4  Agus  a  ta  earbsa  againn  san  Tighearn 
do  'ur  taobh-sa,  gu  bheil  sibh  araon  a' 
deanamh,  agus  gu  'n  dean  sibh  na  nithe,  a 
tha  sinn  ag  àithneadh  dhuibh. 

5  Agus  gu  seòladh  an  Tighearn  bhur 
eridheacha  ehum  gràidh  Dhè,  agus  chum 
foighidin  Chriosd. 

6  A  nis  àithneamaid  dhuibh,  a  bhràithre, 
ann  an  ainm  ar  Tighearna  Iosa  Criosd, 
sibh  fèin  a  dhealachadh  ris  gach  uile 
bhràthair  a  ta  'g  imeachd  gu  mi-riagh- 


ailteach,  agus  cha  'n  ann  a  rèir  an  teagaisg 
a  fhuair  e  uainne. 

7  Oir  a  ta  fhios  agaibh  fèin  cionnus  is 
còir  dhuibh  ar  lorg-ne  leantuinn  :  oir  cha 
do  ghiùlain  sinne  sinn  fèin  gu  mi-riagh- 
ailteach 'nur  measg; 

8  Ni  mò  a  dh'  ith  sinn  aran  duine  sam 
bith  a  nasgaidh  ;  ach  le  saothair  agus  an- 
shocair,  a  dh'  oidhche  agus  a  là  ri  h-obair, 
chum  nach  euireamaid  ar  trom  air  aon 
agaibh : 

9  Cha  'n  e  nach  'eil  comas  againn,  ach  a 
chum  gu  *n  deanamaid  sinn  fèin  'nar  n-eis- 
empleir  dhuibhse,  gu  ar  leantuinn. 

10  Oir  an  uair  a  bha  sinn  maille  ribh, 
thug  sinn  an  àithne  so  dhuibh,  mur  àilt 
le  neach  obair  a  dheanamh,  gun  e  dh'  ith- 
eadh  bìdh. 

11  Oir  tha  sinn  a'  cluinntinn  gu  bheil 
daoine  àraidh  ag  imeachd  gu  mi-riaghailt- 
each  'nur  measg,  nach  'eil  a'  deanamh 
oibre  sam  bith,  ach  a'  gabhail  gnothuich 
ri  nithibh  nach  buin  doibh. 

12  A  nis  tha  sinn  a'  toirt  àithne  d'  an 
leithidibh  sin,  agus  ag  earail  orra  tre  ar 
Tighearn  losa  Criosd,  le  saoithreachadh 
gu  ciùin,  gu  'n  ith  iad  an  aran  fèin. 

13  Agus  sibhse,  a  bhràithre,  na  sgìth- 
ichibh  do  dheanamh  maith. 

14  Agus  ma  ta  neach  sam  bith  nach  toir 
ùmhlachd  do  ar  focal-ne  tre  an  litir  so, 
comharaichibh  esan,  agus  na  biodh  comh- 
luadar  agaibh  ris,  chum  gu  'm  bi  nàire 
air. 

15  Gidheadh  na  measaibh  e  mar  nàmh- 
aid,  ach  thugaibh  comhairle  air  mar 
bhràthair. 

16  A  nis  gu  'n  tugadh  Tighearna  na  sìthe 
e  fèin  sìth  dhuibhse  a  ghnàth,  air  gach  aon 
chor.  Gu  robh  an  lighearn  maille  ribh 
uile. 

17  Fàilte  uamsa  Pòl  le  m'  làimh  fèin,  ni 
a  's  e  an  comhara  anns  gach  uile  litir :  mar 
so  tha  mi  a'  sgrìobhadh. 

18  Gràs  ar  Tighearna  Iosa  Criosd  gu 
robh  maille  ribh  uile.  Amen 


CEUD  LITIR  AN  ABSTOIL  PHOIL 

CHUM 

THIMOTEUIS. 

POL  abstol  Iosa  Criosd,  a  rèir  àithne 
Dhè  ar  Slànuighir,  agus  an  Tighearna 
Iosa  Criosd,  neach  a  's  e  ar  dòchas ; 

2  Chum  Thimoteuis  m'  fhìor  mhic  anns 
a'  chreidimh:  Gràs,  tròcair,  agus  sìth  o 
Dhia  ar  n-Athair,  agus  o>  Iosa  Criosd  ar 
Tighearn. 

3  Mar  a  dh'  iarr  mi  ort  fantuinn  ann  an 
Ephesus,  'nuair  a  chaidh  mi  do  Mhacedo- 
nia,  chum  gu  'a  tugadh  tu  ordugh  do 


dliream  àraidh  gun  atharrachadh  teagaisg 
a  thoirt  uatha ; 

4  Agus  gun  aire  a  thoirt  do  sgeulaclid- 
aibh,  agus  do  shloinnteireachd  neo-chrìoch- 
naich,  a  bheir  aobhar  do  cheisdibh,  ni  's 
mò  na  do  fhòghlum  dhiadhaidh,  a  tha  tre 
chreidimh :  dean  mar  sin. 

5  A  nis  is  e  a  's  crìoch  do  'n  àithne  gràdh 
a  cridhe  glan,  agus  à  coguis  mhaith,  agns 
à  creidimh  neo-chealgach : 

6  Nithe  air  do  dhream  àraidh  claonadli 

uatha,  chaidh  iad  a  thaobh  chum  dìomhan- 
ais  cainnte ; 

7  A'  miannachadh  bhi  'nan  luchd-teag- 
aisg  an  lagha,  agtts  gun  iad  a'  tuigsinn 
ciod  a  ta  iad  ag  ràdh,  no  ciod  iad  mu  'ru 
bheil  iad  a'  toirt  cinnte. 

8  Acli  tha  fhios  againn  gu  blieil  an  lagh 
maith,  ma  gliuàtliaicheas  neach  gu  dligh- 
each  e  : 

9  Air  do  fliios  so  a  bhi  aige,  nach  ann 
do  dhuine  fìreanach  a  dh'  orduicheadh  an 
lagh,  ach  do  dhaoinibh  neo-dhligheach 
agus  eas-ùmhal,  dhoibh-san  a  ta  mi- 
dhiadhaidh  agus  do  pheacaich,  do  dhaoin- 
ibh  mi-naomha  agus  neo-chràbhach,  do 
luchd-marbhaidh  aithriche  agus  do  luchd- 
marbhaidh  mhàithriche,  do  luchdmort- 
aidh, 

10  Do  luchd-stiìopachais,  do  luchd-ana- 
mianna  mi-nàdurra,  doluchd-goid  dhaoiue, 
do  hhreugairibh,  do  luchd-eithich,  agus 
ma  tha  ni  sam  bith  eile  a  tha  'u  aghaidh 
teagaisg  fhallain, 

11  A  rèir  soisgeil  ghlòrmhoir  an  Dè 
bheannaichte,  a  dh'  earbadh  rium-sa. 

12  Agus  a  ta  mi  a'  toirt  buidheachais  do 
Iosa  Criosd  ar  Tighearn,  a  neartaich  mi, 
do  bhrìgh  gu  'n  do  mheas  e  mi  dìleas,  'gam 
chur  sa'  mhinistreileachd  ; 

13  A  bha  roimh  a'  m'  fhear-labhairt 
toibheim,  agus  a'  m'  fhear  geur-leanmh- 
uinn,  agus  a'  m'  dhuine  eucorach.  Ach 
fhuair  mi  tròcair,  do  bhrìgh  gu  'n  d'  rinn 
ini  so  tre  aineolas,  ann  am  mi-chreid- 
imh  : 

14  Agus  blia  gràs  ar  Tighearna  thar 
tomhas  ro  phailte  dhomli,  maille  ri  creid- 
iinh,  agus  ri  gràdh  a  ta  ann  au  Iosa 
Criosd. 

15  Is  fìor  an  ràdh  so,  agus  is  airidh  e 
air  gach  aon  chor  air  gabhail  ris,  gu  'n 
d'  tliàinig  losa  Criosd  do  'n  t-saoghal  a 
thèarnadh  pheacach  ;  d'  am  mise  an  ceud- 
fhear. 

16  Gidheadh,  air  a  shon  so  fhuair  mi 
tròcair,  chum  gu  'm  foillsicheadh  Criosd 
annam-sa  air  tùs  an  uile  fhad-fhulangas, 
mar  shaimpleir  dhoibh-san  a  chreideadh 
ann,  an  dèigh  so,  chum  na  beatha  mair- 
eannaich. 

17  A  nis  do  'n  Righ  shiorruidh,  neo- 
thruaillidh,  neo-fhaicsinneach,  do  Dhia  a 
ta  mhàin  glic,  gu  robh  urram  agus  glòir, 
gu  saoghal  nan  saoglial.  Amen. 

18  An  àithne  so  tha  mi  ag  earbsadh 
riut,  Thimoteuis  a  mhic,  a  rèir  nam  fàidh- 
eadaireachd  a  rinneadh  umad  roimh  so, 
chum  trìd-san  gu  'n  cogadh  tu  deadh  chog- 
adh ; 

19  A'  coimhead  creidimh  agus  deadh 
choguis ;  ni  air  do  chuid  do  dhaoinibh  a 
chur  uatha,  rinn  iad  long-bhriseadh  thaobh 
a'  chreidimh. 

20  D'  am  bheil  Himeneus  agus  Alecsan- 
der ;  muinntir  a  thug  mise  thairis  do  Sha- 
tan,  chum  le  'n  smachdachadh  gu  'm 
fòghlumadh  iad  gun  toibheum  a  labh- 
airt. 

THA  mi  ag  iarraidh  uime  sin,  roimh  na 
h-uile  uitiiibh,  gu  'n  deanar  ath- 
diuinge,  urnuighean,  eadar-ghuidhe,  ag- 


us  breith-buidheachais  air  son  nan  uile 
dhaoine  : 

2  Air  son  rìghrean,  agus  air  son  nan 
uile  a  tha  ann  an  ùghdarras :  chum  gu  'n 
caith  siuu  ar  beatha  gu  foisneach  agus  gu 
sìochail,  auns  an  uile  dhiadhachd  agus 
chiatachd. 

3  Oir  tha  so  maith  agus  taitneacli  arn 
fianuis  Dè  ar  Slànuighir  : 

4  Neach  leis  an  àill  na  h-uile  dhaoine 
bhi  air  an  tearnadh,  agus  iad  a  theaclid 
chum  eòlas  na  tìrinn. 

5  Oir  is  aon  Dia  a  ta  ann,  agus  aon  ead- 
ar-mheadhonair  eadar  Dia  agus  daoine,  au 
duine  losa  Criosd ; 

6  A  thug  e  fèin  'na  èiric  air  son  nan 
uile,  mar  fhianuis  ann  an  àm  iomchuidh  ; 

7  Chuin  an  d'  orduicheadh  mise  a'  m' 
shearmonaiche,  agus  a'  m'  abstol,  (tha  mi 
a'  labhairt  na  firinn  ann  an  Criosd,  ciia  'n 
'eil  mi  a'  deanamh  brèige,)  a'  m'  fhear- 
teagaisg  nan  Cinneach  ann  an  creidimh 
agus  ann  am  fìrinn. 

8  Uime  sin  is  àill  leam  na  fir  a  dhean- 
arah  urnuigh  sgach  àit,  a'  togail  suas 
làrnha  naomha,  gun  fheirg,  gun  amhar- 
us : 

9  Air  an  dòigh  cheudna,  na  mnài  a 
chur  eudaich  iomchuidh  umpa,  'gan 
sgeadachadh  fèin  le  nàisneachd  agus 
stuaim :  cha  'n  ann  le  casadh  an  gruaige, 
no  le  li-òr,  no  le  neamhnuidibh,  no  le  cul- 
aidhibh  luachmhor ; 

10  Ach,  (mar  is  cubhaidh  do  mhnàibh 
a  tha  'g  aideachadh  diadhachd,)  le  deadh 
oibribh. 

11  Fòghlumadh  a'  bhean  ann  an  ciùin- 
eas  leis  an  uile  ùmhlachd. 

12  Ach  cha  'n  Vil  mi  a'  ceadachadh  do 
mhnaoi  teagasg  a  thoirt  uaipe,  no  ceann- 
as  a  ghlacadh  air  an  fhear,  ach  i  bhi  'na 
tosd. 

13  Oir  is  e  Adhamh  a  chruthaicheadh 
air  tùs,  agus  'na  dhèigh  sin  Eubha. 

14  Agus  cha  b'  e  Adhamh  a  mhealladh, 
ach  air  do  'n  mhnaoi  bhi  air  a  mealladh, 
bha  i  sa'  chionta. 

15  Gidheadh  tèarnar  i  tre  bbreith 
cloinne,  ma  bhuanaicheas  iad  ann  an 
creidimh,  agus  ann  an  gràdh,  agus  ann  an 
naomhachd,  maille  ri  stuaim. 

IS  ràdh  fìor  so,  Ma  tha  togradh  aig  aon 
duine  chum  dreuchd  easbuig,  tha  e 
miannachadh  deadh  oibre. 

2  Uime  sin  is  còir  do  easbuig  bhi  neo- 
lochdach,  'na  fhear  aoin  mhnà,  faireil, 
ciallach,  deadh-bheusach,  fialuidh,  ealamh 
gu  teagasg ; 

3  Gun  bhi  'na  pbòitear,  gun  bhi  buailt- 
each,  gun  bhi  dèidheil  air  buannachd  slial- 
aich;  ach  macanta,  neo-thuasaideach, 
neo-shanntach ; 

4  'Na  dhuine  a  riaghlas  a  thigh  fèin  gu 
maith,  aig  am  bheil  a  chlann  fo  smachd 
maille  ris  an  uile  shuidheachadh-inntinn; 

5  (Oir  mur  aithne  do  dhuine  a  thigh 
fèin  a  riaghladh,  cionnus  a  ghabhas  e  cùr- 
am  do  eaglais  Dhè  ?) 

6  Gun  bhi  'na  nuadh-chreideach,  air 
eagal,  air  dha  bhi  air  atadh  le  h-uabhar, 
gu  'n  tuit  e  ann  an  dìteadh  an  diabhuil. 

7  Is  còir  dha  mar  an  ceudna  deadh  theis- 
ieas  bhì  aige  uatha-san  a  ta  'n  leth  muigh  ; 
air  eagal  gu  'n  tuit  e  anu  au  scainnìl,  agus 
ann  an  ribe  an  diabhuil. 

8  Mar  an  ceudna  is  tòir  do  na  deacon- 
aìbh  bhi  suidhichte,  guu  an  teangadh  bhi 
leam  leat,  gun  biii  cionail  aìr  mòran 
fiona,  gun  bhi  dèidheil  air  buannachd 
shalaich  ; 

9  A'  cumail  rùn-dìomhair  a'  chreidimh 
ann  an  coguis  ghloin. 

10  Agus  biodii  iadsan  mar  an  ceudna  air 
an  dearbhadh  an  toiseach ;  agus  an  sin 
guàthaiclieadh  iad  dreuchd  deacoin,  air 
dhoibh  blii  aùr  amfaghail [  neo-ehoireach. 

11  Is  amlmil  sin  is  còir  do  na  mnàibh 
bhi  suidhichte,  gun  bhi  'nau  luchd-tuail- 
eis ;  ach  bhi  measarra,  ionraic  sna  h-uile 
nithibh. 

12  Biodh  na  deacoin  'nam  fir  aoin  mhnà, 
a'  riaghladh  au  cloinne,  agus  an  tighe  fèin 
gu  maith. 

13  Oir  an  dream  a  ghnàthaich  dreuchd 
deacoiu  gu  maith,  tha  iad  a'  cosnadh 
deadh  cheum  dlinibh  fèin,  agus  dànachd 
mhòr  sa'  chreidimh,  a  tha  ann  an  Iosa 
Criosd. 

14  Tha  mi  a'  sgrìobhadh  nan  nithe  so  a' 
d'  ionusuidh,  an  dòchas  teachd  gu  grad  a' 
d'  ionnsuidh  : 

15  Ach  ma  ni  mi  moille,  chum  gu  'm  bi 
fhios  agad  cionnus  is  còir  dhuit  thu  fèin  a 
ghiùlau  ann  an  tigh  Dhè,  ni  a  's  e  eaglais 
an  Dè  bheò,  post  agus  stèidh-dhaingnich 
na  firinn. 

lb'  Agus  gun  amharus  is  mòr  rùn- 
dìomhair  na  diadhachd  :  dh'  fhoillsicheadh 
Dia  san  fheòil,  dh'  Thìreauaicheadh  e  san 
spiorad,  chunnacas  le  ainglibh  e,  shear- 
monaieheadh  e  do  na  Cinnich,  chreideadh 
ann  air  an  t-saoghal,  gliabhadh  suas  e 
chum  glòire. 

CAIB.  IV. 
A  NIS  a  ta  an  Spiorad  ag  ràdh  gu  soill- 
Jt\.  eir,  auns  na  h-aimsiribh  deireannach 
gu  'n  trèig  dream  àraidh  an  creidimh,  a' 
toirt  aire  do  spioradaibli  mealltach,  agus 
do  theagasgaibh  dheamhan  ; 

2  Tre  cheilg  bhreugairean,  air  bhi  d'  an 
coguisibh  air  an  losgadh  le  iarunn  dearg  ; 

3  A'  toirmeasg  pòsaidh,  agns  ag  iarr- 
aidh  bìdheanna  a  sheachnadli,  a  chruth- 
aich  Dia  chum  an  gabhail  maille  ri  breith- 
buidheachais  leosan  a  ta  creidsinn,  agus 
aig  am  bheil  eòlas  na  fìrinn. 

4  Oir  is  maith  gach  ni  a  chruthaich  Dia, 
agus  cha  'n  ion  ni  sam  bith  a  dhiùltadh,  a 
ghabhar  le  breith-buidheachais : 

5  Oir  a  ta  e  air  a  naomhachadh  le  focal 
Dè  agus  le  h-urnuigh. 

6  Ma  chuireas  tu  na  nithe  so  an  cuimhne 
do  na  bràithribh,  bithidh  tu  a'  d'  dheadh 
mhinisteir  do  Iosa  Criosd,  air  t'  altrum 
suas  ann  am  briathraibh  a'  chreidimh,  ag- 
us  an  deadh  theagaisg,  air  an  do  ghabh  thu 
eòlas  : 

7  Ach  diùlt  sgeulachda  mi-dhiadhaidh 
sliean  bhan,  agus  cleachd  thu  fèiu  chum 
diadliachd. 

8  Oir  a  ta  an  cleachda  corporra  tarbhach 
chum  beag  nithe  ;  ach  a  ta  'n  diadhachd 
tarbhach  chum  nan  uile  nithe,  aig  ain 

bheil  gealladh  na  beatha  a  ta  làthair,  agus 
a  chum  teaclid. 

9  Is  ràdh  fìrinneach  so,  agus  is  airidh  e 
air  gach  aon  chor  air  gabhail  ris. 

10  Oir  is  ann  uime  so  a  ta  sinn  an  dà 
chuid  ri  saothair,  agus  a'  fulang  mas- 
laidh,  do  bhrìgh  gu  bheil  dòchas  againn 
san  Dia  bheò,  neach  a  's  e  Slànuighear 
nan  uile  dhaoine,  gu  h-àraidh  nan  creid- 
each. 

11  Aithn  agus  teagaisg  na  nithe  so. 

12  Na  deanadh  duine  sam  bith  tarcuis 
air  t'  òige  ;  ach  bi  thusa  a'  d'  eisempleir  do 
na  creidich,  ann  am  focal,  ann  an  caithe- 
beatha,  ann  an  gràdh,  ann  an  spiorad,  ann 
an  creidimh,  aun  am  fìor-ghloine. 

13  Gus  an  tig  mi,  thoir  au  aire  do  leugh- 
aireachd,  do  earail,  do  theagasg. 

14  Na  dearmad  an  tiodhlac  a  ta  annad, 
a  thuyadh  dhuit  tre  fhàidheadaireachd, 
raaille  ri  leagadh  làmh  na  seanaireachd 
ort. 

15  Smuainich  air  na  nitlùbh  sin ;  thoir 
thu  fèin  gu  tur  dhoibh,  chum  gu  'm  bi  do 
theachd  air  d'  aghaidh  follaiseach  do  na 
h-uile. 

16  Thoir  aire  dhuit  fèin,  agus  do  d' 
tlieagasg ;  buanaich  annta :  oir  le  so  a 
dheanamh,  saoraidh.  tu  araon  thu  fèin, 
agus  iadsan  a  tha  'g  èisdeachd  riut.„ 

CAIB.  V. 

NA  garg-chronaich  seanair,  ach  cuir  im- 
pidh  air  mar  athair,  agus  air  na 
h-òig-fhir  mar  bhràithribh ; 

2  Na  mnài  aosda  mar  mhàithrichibh,  na 
mnài  òga  mar  pheathraichibh,  mailie  ris 
an  uiie  fliìor-ghloiue. 

3  Thpir  nrram  do  bhantrachaibh  a  tha 
'nam  bantrachaibh  da  rìreadh. 

4  Ach  ma  tha  bantrach  air  bith  aig  am 
bheil  clann  no  oghachan,  fòghìumarìh  iad 
air  tùs  bhi  dleasdanach  'nan  tighibh  fèin, 
agus  ath-dhìol  a  thoirt  d'  am  pàrantaibh  : 
oir  a  ta  so  maith  agus  taitneach  am  iìanuis 
Dè. 

5  A  nis  cuiridh  ise  a  ta  'na  bantraich  da 
rìreadh,  agus  air  a  fàgail  'na  h-aonar,  a 
dòchas  ann  an  Dia,  ayus  buanaichidh  i  a 
là  agus  a  dh'  oidhche  anu  an  athchuingibh, 
agus  ann  an  urnuighibh. 

6  Ach  ise  a  tha  caitheadh  a  beatha  am 
macnus,  air  dh'  i  bhi  beò,  tha  i  marbh. 

7  Uime  sin  àithn  na  nithe  so  dhoibh, 
chum  gu  'm  bi  iad  neo-lochdach. 

8  Ach  mur  dean  duine  solar  air  son  a 
chuideachd  fèin,  agus  gu  h-àraidh  air  son 
muinntir  a  theaghlaich,  dh'  àicheadh  e  'n 
creidimh,  agus  is  miosa  e  na  aua-creid- 
each. 

9  Na  gabhar  bantrach  san  àireamh  a 
bhios  fuidh  thri  fichead  bliadhna  dh'  aois, 
a  bha  'na  mnaoi  aoin  duine, 

10  Air  am  bheil  teisteas  a  thaobh  dheadh 
oibre  ;  ma  dh'  oil  i  claun,  ma  tliug  i  aoidh- 
eachd  uaipe,  ma  dh'  ionnlaid  i  cosa  nan 
naomh,  ma  dh'  fhòir  i  air  luchd-àmh- 
ghair,  ma  lean  i  gu  dìchiollach  gach  deadh 
obair. 

11  Ach  diùlt  na  bantrachan  òga  :  oir  an 
uair  a  dh'  fhàsas  iad  mear  au  aghaidh 
Cluiosd,  is  miann  leo  pòsadh  ; 

12  Muinnùr  a   ta  fuidh   dhìteaihj  a 


188 


I.  TIMOTEUS. 


chionn  gu  'n  do  thrèig  iad  an  ceud  chreid- 
imh. 

13  Agus  os  bàrr,  fòghlumaidh  iad  bhi 
dìomhanach,  a'  dol  mu  n  cuairt  o  thigh  gu 
tigh ;  agus  cha  'n  e  mhàin  dìomhanach, 
ach  mar  an  ceudna  gabhannach,  agus  a' 
gabhail  gnothuich  ris  na  nithibh  nach 
buin  doibh,  a  labhairt  nithe  nach  bu  chòir 
dhoibh. 

14  Is  àill  leam  uime  sin  na  mnài  òga  a 
phòsadh,  iad  a  bhreith  cloinne,  a  stiùradh 
an  tighe,  agus  gun  chion-fàth  air  bith  a 
thoirt  do  'n  eas-caraid  labhairt  gu  toi- 
bheumach. 

15  Oir  a  ta  cuid  a  cheana  air  dol  a  thaobh 
an  dèigh  Shatain. 

16  Ma  tha  aig  creideach  no  aig  ban- 
chreideach  bantrachan,  fòireadh  iad  orra, 
agus  na  biodh  an  trom  air  an  eaglais; 
chum  gu  'n  dean  i  cabhair  orra-san  a  tha 
'nam  bantrachaibh  da  rìreadh. 

17  Measar  gur  airidh  na  seanairean  a 
riaghlas  gu  maith  air  urram  dùbailte,  gu 
h-àraidh  iadsan  a  tha  saoithreachadh  san 
fhocal  agus  ann  an  teagasg. 

18  Oir  a  ta  an  sgriobtuir  ag  ràdh,  Na 
ceangail  beul  an  daimh  a  tha  saltairt  an 
arbhair:  agus,  Is  airidh  an  t-oibriche  air 
a  thuarasdal. 

19  Na  gabh  casaid  an  aghaidh  seanair, 
ach  le  dithis  no  triuir  do  fhianuisibh. 

20  Iadsan  a  tha  peacachadh  cronaich  an 
làthair  nan  uile,  chum  gu  'n  gabh  càch 
eagal  mar  an  ceudna. 

21  Tha  mi  a'  sparradh  ort  am  fianuis 
Dè,  agus  an  Tighearna  Iosa  Criosd,  agus 
nan  aingeal  taghta,  gu  'n  coimhid  thu  na 
nithe  so,  gun  aon  a  chur  roimh  neach 
eile,  gun  ni  air  bith  a  dheanamh  le  claon- 
bhreth. 

22  Na  leag  do  làmha  gu  h-obann  air 
duine  sam  bith,  agus  na  biodh  comhpàirt 
agad  do  pheacaibh  dhaoine  eile:  coimhid 
thu  fèin  glan. 

23  Na  h-òl  uisge  ni  's  mò,  ach  cleachd 
beagan  fìona  air  son  do  ghoile,  agus  t'  an- 
mhuinneachd  mhinic. 

24  Tha  peacanna  cuid  do  dhaoinibh  foìl- 
aiseach  roimh-làimh,  a'  dol  rompa  chum 
breitheanais ;  agus  tha  peacanna  dhream 
àraidh  'gan  leantuinn. 

25  Mar  an  ceudna  tha  deadh  oibre  cuid 
follaiseach  roimh-làimh;  agus  na  h-oibre 
a  ta  air  ghleus  eile,  cha  'n  fheudar  am  fol- 
ach. 

CAIB.  VI. 

MEASADH  a'  mheud  's  a  ta  fuidh  'n 
chuing  'nan  seirbhisich,  gur  airidh 
am  maighstirean  fèin  air  an  uile  urram ; 
chum  nach  faigh  ainm  Dhè,  agus  a  theag- 
asg  toibheum. 

2  Agus  iadsan  aig  am  bheil  maighstir- 
ean  creideach,  na  deanadh  iad  tarcuis 
orra,  air  son  gur  bràithrean  iad :  ach  gu 
ma  fearr  leo  seirbhis  a  dheanamh  dhoibh, 
do  bhrìgh  gu  bheil  iad  creideach  agus  ion- 
mhuinn,  'nan  luchd-comhpàirt  do  thiodh- 
lac  a'  ghràis.  Na  nithe  so  teagaisg  agus 
earalich. 

3  Ma  bheir  aon  neach  atharrachadh 
teagaisg  uaith,  agus  nach  aontaich  e  do 
bhnathraibh  fallain,  eadhon  do  bhriath- 


raibh  ar  Tighearna  Iosa  Criosd,  agus  do  'n 
teagasg,  a  ta  rèir  na  diadhachd  : 

4  Tha  e  uaibhreach,  gun  eòlas  aige  air 
ni  sam  bith,  ach  e  as  a  chèill  mu  thimchioll 
cheisdean,  agus  bhriathar-chonnsachadh, 
o  'n  tig  farmad,  comh-stri,  anacainnt,  droch 
amharusan, 

5  Fiar-dheasboireachd  dhaoine  aig  am 
bheil  inntinn  thruaillidh,  agus  as  eug- 
mhais  na  fìrinn,  a'  meas  gur  buannachd 
an  diadhachd :  dealaich  ri  an  leithidibh 
sin. 

6  Ach  is  buannachd  mhòr  an  diadhachd 
maille  ri  toileachas-inntinn. 

7  Oir  cha  d'  thug  sinn  ni  air  bith  leinn 
do  'n  t-saoghal  so,  agus  is  soilleir  nach  urr- 
ainn  sinn  ni  sam  bith  thoirt  as. 

8  Uime  sin  air  dhuinn  biadh  agus  eud- 
ach  a  bhi  againn,  bitheamaid  toihchte  leo 
sin. 

9  Ach  an  dream  le  'n  àill  bhi  beartach, 
tuitidh  iad  ann  am  buaireadh,  agus  ann  an 
ribe,  agus  ann  an  iomadh  ana-miann  am- 
aideach  agus  ciurrail,  a  bhàthas  daoine  an 
am  milleadh  agus  ann  an  sgrios. 

10  Oir  is  e  gaol  an  airgid  freumh  gach 
uilc  :  ni  am  feadh  a  mhiannaich  dream  àr- 
aidh,  chaidh  iad  air  seacharan  o'  n  chreid- 
imh,  agus  throimh-lot  siad  iad  fèin  le  iom- 
adh  cràdh. 

11  Ach  thusa,  O  òglaich  Dhè,  teich  o  na 
nithibh  sin:  agus  lean  fìreantachd,  diadh- 
achd,  creidimh,  gràdh,  foighidin,  ceann- 
sachd. 

12  Còmhraig  deadh  chòmhrag  a'  chreid- 
imh,  gabh  greim  do  'n  bheatha  mhaireann- 
aicb,  chum  mar  an  ceudna  an  do  ghairm- 
eadh  thu,  agus  dh'  aidich  thu  deadh  aid- 
mheil  an  làthair  mhòran  f  hianuisean, 

13  Tha  mi  a'  sparradh  ort  ann  am  fia- 
nuis  Dè,  a  bheothaicheas  na  h-uile  nithe, 
agus  am  fianuis  Iosa  Criosd,  a  rinn  fìanuis 
air  deadh  aidmheil  an  làthair  Phontiuis 
Philait ; 

14  Thu  choimhead  na  h-àithne  so  gun 
smal,  gun  lochd,  gu  teachd  ar  Tighearna 
Iosa  Criosd : 

15  Ni,  'na  àmaibh  fèin,  a  dh'  fhoillsich- 
eas  an  Tì  a  ta  beannaichte,  agus  a  mhàin 
cumhachdach,  Righ  nan  righ,  agus  Tigh- 
earna  nan  tighearna ; 

16  Neach  na  aonar  aig  am  bheil  neo- 
bhàsmhorachd,  a  ta  'na  chòmhnuidh  san 
t-solus  dh'  ionnsuidh  nach  feudar  teachd ; 
neach  nach  faca  duine  sam  bith,  agus 
nach  mò  dh'  fheudas  e  fhaicinn:  dhasan 
gu  robh  urram  agus  cumhachd  siorruidh. 
Amen. 

17  Thoir  àithne  do  na  daoinibh  a  ta 
saoibhir  san  t-saoghal  so,  gun  iad  a  bhi 
àrd-inntinneach,  agus  gun  dòchas  a  chur 
ann  an  saoibhreas  neo-chinnteach,  ach 
anns  an  Dia  bheò,  a  tha  toirt  duinn 
nan  uile  nithe  gu  saoibhir  r'  am  meal- 
tuinn : 

18  Iad  a  dheanamh  raaith,  iad  a  bhi 
saoibhir  ann  an  deadh  oibribh,  ealamh  gu 
roinn,  comh-pàirteach  ; 

19  A'  tasgaidh  suas  doibh  fèin  deadh 
bhunait  fa  chomhair  an  àm  ri  teachd; 
ehum  gu  'n  dean  iad  greim  air  a'  bheatha. 
mhaireannaich. 

20  O  Thimoteuis,  coimhid  an  ni  sin  a 

dh'  earbadh  ritit,  a'  seachnadh  faoin- 
chònihraidh  mhi-naomha,  agus  coinh- 
chogadh  eòlais  d'  an  toirear  gu  breugach 
an  t-ainm  siu. 


21  Ni  air  blii  do  dhream  àraidh  ag  aid- 
mheil,  ehaidh  iad  air  seacharan  thaobh 
a'  chreiditnh.  Gràs  gu  robh  maille  riut. 
Amen. 


DARA  LITIR  AN  ABSTOIL  PHOIL 

CHUM 

THIMOTEUIS. 


CAIB.  r. 

POL  abstol  Iosa  Criosd  tre  thoil  Dè,  a 
rèir  geallaidh  na  beatha,  a  tha  ann  an 
Iosa  Criosd. 

2  Gu  Timoteus  mo  mhac  gràdhach  : 
Gràs,  tròcair,  agus  sìth  o  Dhia  an  t-Ath- 
air,  asrus  o  Iosa  Criosd  ar  Tighearn. 

3  Tha  mi  toirt  buidheachais  do  Dhia, 
do  'm  bheil  mi  a'  deanamh  seirbhis  o  m' 
shinnsiribh  le  coguis  ghloin,  gu  bheil  ag- 
ara  cuimhue  ortsa  a  gbnàth  a  là  agus  a 
dh'  oidhche  ann  am  urnuighibh  ; 

4  Air  dliomh  bhi  ro-thogarraeh  air  thusa 
fhaicinn,  a'  cuimhneaehadh  do  dlieur, 
chum  gu  'm  bi  mi  air  mo  lìonadh  le  gaird- 
eachas ; 

5  'Nuair  a  chuimhnicheas  mi  an  creid- 
imh  neo-chealgach  a  tlia  annad-sa,  a 
chòmhnuick  air  tùs  a'  d'  sheau-mhàthair 
LoÌ3,  agus  a'  d'  mliàtliair  Eunice  :  -agus  is 
deimhin  leam  a  tha  annad-sa  mar  an 
ceudua. 

6  Air  an  aobhar  so  tha  mi  cur  an  cuimh- 
ne  dhuit,  thu  dh'  ath-bheothachadh  tiodh- 
laic  Dhè,  a  tha  annad  tre  chur  mo  làmh- 
sa  ort. 

7  Oir  cha  d'  thug  Dia  dhuinne  spiorad 
na  geilt;  ach  spiorad  a'  chumhachd,  agus 
a'  gliràidh,  agus  na  h-inntinn  fhallain. 

8  Uime  sin  na  gabh-sa  nàire  do  fhia- 
nuis  ar  Tighearua,  no  dhiom-sa  a  phrìos- 
anach  :  ach  biodh  do  chuid  agad  do  àmh- 
ghar  an  t-soisgeil,  a  rèir  cumhachd  Dhè ; 

9  A  shaor  sinne  agus  a  ghairm  sinn  le 
gairm  naomh,  cha  'n  ann  a  rèir  ar  n-oibre, 
ach  a  rèir  a  rùin  fèin,  agus  a  ghràis  a 
thugadh  dhuinne  ann  an  losa  Criosd, 
roimh  thoiseach  an  t-saoghail ; 

10  Ach  a  dh'  fhoillsicheadh  a  nis  troimh 
theachd  ar  Slànuighir  Iosa  Criosd,  a  chuir 
as  do  'n  bhàs,  agus  a  thug  beathaagus  neo- 
bhàsmhorachd  chum  soluis,  tre  an  t-sois- 
geul ; 

11  Chum  an  d'  orduicheadh  mise  a'  m' 
shearmonaiche,  agus  a'  ra'  abstol,  agus  a'  m' 
fhear-teagaisg  nan  Ciniieach  : 

12  An  t-aobhar  air  son  am  bbeil  mi  mar 
au  ceudna  a'  fulang  nan  nithe  so :  gidheadh 
cha  'n  'eil  nàire  orm  :  oir  a  ta  fhios  agam  co 
ann  a  chreid  mi,  agus  is  dearbh  leam  gu 
bheil  esan  comasach  air  an  ni  sin  a  dh'  earb 
mi  ris  a  choimhead  fa  chomhair  an  là  sin. 


13  Cum  gu  daingean  samhladh  fìrinn- 
each  nan  briathar  fallain,  a  chuaia  tu 
uamsa,  ann  an  creidimh  agus  anu  augràdh 
a  ta  ann  an  Iosa  Criosd. 

14  Coimhid  an  taisgeach  maith  sin  a 
dh'  earbadh  riut,  tre  an  Spiorad  naomh,  a 
tha  chòmhnuidh  annainn. 

15  Tha  fhios  so  agad,  gu  'n  do  phiìì  iad- 
san  uile  a  tha  san  Asiauam-sa ;  d'  am  bheil 
Phigellus  agus  Hertnogenes. 

16  Gu  'n  tugadli  an  Tighearn  tròcair  do 
theaghiach  Onesiphoruis  ;  oir  is  ininic  a 
tliug  e  sòlas  dhomh-sa,  agus  cha  do  ghabh 
e  nàire  do  m'  shlabhraidh. 

17  Ach  an  uair  a  bha  e  san  Ròimh  dh'- 
iarr  e  mach  mi  gu  dìchiollach,  agus  fhuair 
e  mì. 

18  Gu  deònaicheadh  an  Tighearn  dha- 
san  gu  'm  faigh  etròcair  o  'n  Tighearn  san 
là  sin  :  agus  a  ta  sàr-fhios  agad,  cia  lion 
nithe  anns  an  d'  r'uin  e  fritheaiadh  dhotnh- 
sa  auu  an  Epliesus. 

CAIB.  II. 

UIME  sin  bi-sa,  a  mhic,  làidir  anns  a, 
ghràs  a  ta  ann  an  losa  Criosd. 

2  Agus  na  nithe  a  chuala  tu  uam-sa  am 
measg  mliòran  fhianuiseau,  earb  thusa  na 
nithe  sin  fèin  ri  daoinibh  fìriuneaeh,  a 
bhios  iomchuidh  gu  daoine  eile  a  theagasg 
mar  an  ceudna. 

3  Fuiling  thusa  uime  sin  cruaidh-chas, 
mar  dheadh  shaighdear  Iosa  Criosd. 

4  Cha  dean  neach  sam  bith  a  leanas  an 
cogadh  e  fèin  a  ribeadh  ann  an  gnothuich- 
ihh  na  beatlia  so  :  chum  gu  'n  toilich  e  an 
tì  a  tìiagh  e  gu  bhi  "na  shajghdear. 

5  Agus  mar  an  ceudna  ged  ni  fear  air 
bith  sbairn,  cha  chrùnar  e  mur  dean  e 
sbairn  gu  dliglieach. 

6  Is  còir  do  'n  treabhaiche  a  shaoithrich- 
eas  air  tùs,  comli-roinn  fhaotainn  do  'n 
toradh. 

7  Smuainich  air  na  nithibh  a  ta  mi  ag 
ràdh  ;  agus  gu  tugadh  an  Tighearna  dhuit 
tuigse  anns  na  h-uile  nithibh. 

8  Cuimhnich  gu  'n  do  thogadh  o  na 
marbhaibh  Iosa  Criosd,  do  shìol  Dhaibh- 
idh,  a  rèir  mo  shoisgeil-sa ; 

9  Air  son  am  bheil  mise  a'  fulang  mar 
fhear  droch-bheirt,  eadhon  gu  geiuihlibh  ; 
ach  cha  'n  'eil  focal  Dè  ceangailte. 

10  Uime  sin  tha  mi  ag  iomchar  nan 
uile  nithe  air  son  nan  daoine  taghta, 
chum  gu  'm  faigh  iadsan  mar  an  ceudna 
an  t-slàinte  a  tha  ann  an  Iosa  Criosd,  maille 
ri  glòir  shiorruidh. 

11  Is  ràdh  fìor  so,  Ma  bhàsaicheas  sinn 
maille  ris,  gu  'm  bi  sinn  beò  mar  an  ceudna 
maille  ris : 

12  Ma  dh'  fhuilgeas  sinn,  rìghichidh  sinn 
mar  an  ceudna  maille  ris :  ma  dh'  àich- 
eadhas  sinn  e,  àicheadhaidh  esan  sinne  mar 
an  ceudna. 

13  Mur  creid  sinne,  gidheadh  tha  esan 
a'  fantuinnfirinneach ;  cha  'n  'eil  e  'n  com- 
as  da  e  fèin  àicheadh. 

14  Cuir  na  nithe  sin  an  cuimhne  dhoibh, 
a'  cur  sparraidh  orra  am  fianuis  an  Tigh- 
earna,  gun  iad  a  bhi  connsachadh  mu 
fhoclaibh  anns  nach  'eil  tairbhe  sam  bitli, 
ach  a  thilgeas  bun  os  ceann  an  luchd-èisd- 
eachd. 

15  Dean  dìchioll  air  thu  fèin  a  nochdadh 
dearbhta  do  Dhia,  a'  d'  shaothraiche,  nach 
ruig  a  leas  nàire  a  ghabhail,  a'  roinn  focail 
na  fìrinn  gu  ceart. 

16  Ach  seachainn  faoin-chainnt  mhi- 
naomha;  oir  tlièid  iad  air  aghaidh  chum 
an  tuilleadh  mi-dhiadhachd. 

17  Agus  ithidh  am  focal  mar  chnàmh- 
uinn ;  d'  am  bheil  Himeneus  agus  Phile- 
tus ; 

18  Muinntir  thaobh  na  fìrinn  a  chaidh 
air  seacharan,  ag  ràdh  gu  'n  deachaidh  an 
aiseirigh  cheana  seach  ;  agus  a  ta  tilgeadh 
creidimh  dream  àraidh  bun  os  ceann. 

19  Gidheadh,  a  ta  bunait  Dhè  a'  seas- 
amh  daingean,  aig  am  bheil  an  seula  so,  Is 
aithne  do  'nTighearnan  dream  sina  's  leis. 
Agus,  Gach  neach  a  tha  'g  ainmeachadh 
ainm  Chriosd,  trèigeadh  e  eucoir. 

20  Ach  anu  an  tigh  mòr  cha  'n  e  mhàin 
gu  bheil  soithichean  òir,  agus  airgid,  ach 
mar  an  ceudna  soithiche  fiodha,  agus 
creadha;  agus  euid  diubh  chum  urraim, 
agus  cuid  eile  chum  eas-urraim. 

21  Uime  sin  ma  ghlanas  neach  e  fèin 
uatha  so,  bithidh  e  'na  shoitheach  chum 
urraim,  air  a  naomhachadh,  agus  iom- 
chuidh  chum  feim  a'  mhaighstir,  deas 
chum  gach  uile  dheadh  oibre. 

22  Teich  uime  sin  o  ana-miannaibh  na 
h-òige:  ach  lean  fìreantachd,  creidimh, 
gràdh,  sìth,  maille  riu-san  a  ta  gairm  air 
an  Tighearn  o  chridhe  glan. 

23  Ach  seachainn  ceisdean  amaideach 
agus  neo-fhòghluimte,  air  dhuit  fios  a  bhi 
agad  gu  'n  tog  iadconnsaichean. 

24  Agus  cha  'n  fheud  òglach  an  Tigh- 
earn  bhi  conspoideach ;  ach  ciùin  ris  na 
h-uile  dhaoinibh,  ealamh  chum  teagaisg, 
foighidneach, 

25  Ann  an  ceannsachd  a'  teagasg  na 
dream  a  sheasas  'na  aghaidh  ;  dh'  fheuch- 
ainn  an  toir  Dia  uair  air  bith  aithreachas 
dhoibh,  chum  aidmheil  na  fìrinn. 

26  Agus  air  mosgladh  dhoibh  gu  'n  tèid 
iad  as  o  ribe  an  diabhuil,  aig  am  bheil  iad 
air  am  beò-ghlacadh  chum  a  thoile. 

CAIB.  III. 

ACH  biodh  fhios  so  agad,  gu  'n  tig  anns 
na  làithibh  deireannach  aim3ire  cunn- 
artach. 


2  Oir  bithidh  daoine  fèin-speiseil,  sannt% 
ach,  ràiteachail,  uaibhreach,  toibheumach, 
eas-ùmhal  do  phàrantaibh,  mi-thaingeil, 
mi-naomha, 

3  Gun  ghràdh  nàdurra,  'nan  luchd-bri3- 
idh  coimhcheangail,  tuaileasach,  neo- 
gheamnuidh,  borb,  gun  ghaol  do  'n 
mhaith, 

4  Fealltach,  ceann-làidir,  àrdanach,  aig 
am  bheil  bàrr  gràidh  do  shàimh  na  ta  aca 
do  Dhia ; 

5  Aig  am  bheil  coslas  diadhachd,  ach  a 
ta  'g  àicheadh  a  cumhachd :  o  'n  leithidibh 
sin  tionndadh-sa  air  falbh. 

6  Oir  is  ann  diubh  so  a  ta  'n  dream  sin 
a  dh'  èalaidheas  a  stigh  do  thighibh,  agus  a 
bheir  leo  am  braighdeanas  mnài  shuarach 
air  an  uallachadh  le  peacaibh,  air  an  iom- 
ain  le  iomadh  gnè  ana-mianna, 

7  A'  sìr-fhoghlum,  agus  gun  chomas 
doibh  gu  bràth  teachd  chum  eòlais  na  fìr- 
inn. 

8  Agus  mar  a  chuir  Iannes  agus  Iam- 
bres  an  aghaidh  Mhaois,  mar  sin  tha  iad- 
san  a'  cur  an  aghaidh  na  fìrinn :  daoine 
aig  am  bheil  ìnntinn  thruaillidh,  gun 
tuigse  thaobh  a'  chreidimh. 

9  Ach  cha  tèid  iad  ni  's  faide  air  an  agh- 
aidh  :  oir  bithidh  am  mi-chiall  follaiseach 
do  na  h-uile  dhaoìnibh,  mar  a  bha  am  mi- 
chiall-san  mar  an  ceudna. 

10  Ach  a  ta  làn-fhios  agad  air  mo  theag- 
asg-sa,  mo  ghnè  beatha,  mo  rùn,  mo 
chreidimh,  m  fhad-fhulangas,  mo  sheirc, 
m'  fhoighidin, 

11  Mo  gheur-leanmhuinnibh,  m'  fhul- 
angais  a  thàinig  orm  ann  an  Antioch,  ann 
an  Iconium,  ann  an  Listra ;  ciod  e  meud 
nan  geur-leanmhuinn  a  ghiùlain  mi:  ach 
asda  uile  shaor  an  Tighearn  mi. 

12  Seadh,  fuilgidh  iadsan  uile  leis  an  àill 
am  beatha  a  chaitheadh  gu  diadhaidh  ann 
an  Iosa  Criosd,  geur-leanmhuinn. 

13  Ach  fàsaidh  droch  dhaoine  agus 
mealltairean  ni  's  miosa  agus  ni  's  miosa,  a* 
mealladh,  agus  air  am  mealladh. 

14  Ach  buanaich  thusa  anns  na  nithibh 
a  dh'  fhòghluim  thu,  agus  air  an  d'  rinn- 
eadh  thu  dearbh-fhiosrach,  air  dhuit  fios 
a  bhi  agad  cia  uaith  a  dh'  fhòghluim  thu 
iad  ; 

15  Agus  o  bha  thu  a'  d'  leanabh  gu'  m  b' 
aithne  dhuit  na  sgriobtuire  naomha,  a  tha 
comasach  air  do  dheanamh  glic  chura 
slàinte,  tre  'n  chreiditnh  a  ta  ann  an  Iosa 
Criosd. 

16  Tha  an  sgriobtuir  uile  air  a  dheachd- 
adh  le  Spiorad  Dè,  agus  tha  e  tarbhach 
chum  teagaisg,  chum  spreige,  chum  leas- 
achaidh,  chum  oilein  ann  am  fìreant- 
achd : 

17  Chum  gu  'm  bi  òglach  Dhè  coimh- 
lionta,  làn  deas  chum  gach  uile  dheadh 
oibre. 

CAIB.  IV. 

TH  A  mi  a'  sparradh  ort  uime  sin  am  fia- 
nuis  Dè,  agus  an  Tighearna  Iosa 
Criosd,  a  bheir  breth  air  na  beothaibh  ag- 
us  air  na  marbhaibh,  aig  a  theachd  deal- 
rach,  agus  ann  a  rìoghachd : 

2  Searmonaich  am  focal,  bi  dùrachdach 
ann  an  àm  agus  ann  an  an-àm ;  spreig, 


CAIB.  IV. 

oronaieh,  earailich  leis  an  uile  fhad-fhul- 
angas  agus  theagasg. 

3  Oir  thig  an  t-àm  anns  nach  bi  fulang 
aca  air  teagasg  fallain  :  ach  air  do  chluas- 
aibh  tachasacli  bhi  aca,  carnaidh  iad  suas 
dhoibh  fèin  luchd-teagaisg  a  rèir  an  ana- 
mianna ; 

4  Agus  tionndaidh  iad  an  cluasan  o  'n 
fliìrinu,  agus  iompaichear  iad  chum  sgeul- 
achda  faoine. 

5  Ach  dean  thusa  faire  anns  na  h-uile 
nithibh.  fuiling  cruaidh-chas,  dean  obair 
soisgeulaiche,  coimhlion  do  mhinistreil- 
eachd. 

6  Oir  tha  mise  nis  gu  bhi  air  m'  ìobradh, 
agus  tha  àm  mo  sbiubhail  am  fagus. 

7  Chòmhraig  mi  an  deadh  chòmhrag, 
chrìochuaich  mi  mo  thurus,  ghleidh  mi  an 
creidimh. 

8  O  so  inach  taisgear  fa  m'  ehomhair 
crùn  fìreantachd,  a  bheir  an  Tighearn,  am 
breitheamh  cothromach,  dhomh  san  là 
ud :  agus  cha  'n  ann  dhomh-sa  a  mhàin, 
ach  dhoibh-san  uile  mar  an  ceudna,  leis 
an  ionmhuinn  a  theachd-san. 

9  Dean  do  dhìchioll  air  teachd  a'  m' 
ionnsuidh  gu  luath  : 

10  Oir  thrèig  Demas  mi,  air  dha  an 
saoghal  so  a  ta  làthair  a  ghràdhachadh, 
agus  chaidh  e  do  Thesalonica;  Crescens 
do  Ghalatia,  Titus  do  Dhalmatia. 

11  Tha  Lucas  'na  aonar  maille  rium. 
Gabh  Marcus  agus  thoir  leat  e  :  oir  tha  e 
feumail  dhomh-sa  chum  na  ministreil- 
eachd. 

12  Ach  chuir  mi  Tichicus  gu  h-Ephe- 
sus. 


13  An  fhalluing  a  dh'  fhàg  mi  ann  an 
Troas  aig  Carpus,  'nuair  a  thig  thu,  thoir 
leat,  agus  na  leabhraichean,  ach  gu  h-àr- 
aidh  na  meambrana. 

14  Rinn  Alecsanderan  ceard-umhaiom- 
adh  olc  orm  :  gu  tugadh  an  Tighearn  dha 
a  rèir  a  ghnìomhara : 

15  Bi  thusa  mar  an  ceudna  air  t'  fhaicill 
uaith,  oir  chuir  e  gu  mòr  an  aghaidh  ar 
briathar-ne. 

16  Aig  mo  cheud  fhreagradh  cha  robh 
aon  neach  leam,  ach  thrèig  na  h-uile  mi : 
nar  agrar  orra  e. 

17  Gidheadh,  sheas  an  Tighearn  làimh 
rium,  agus  neartaich  e  mi ;  chum  triom-sa 
gu  'm  biodh  an  searmonachadh  air  a  làn- 
fhoiUseachadh,  agus  gu  'n  cluinneadh  na 
Cinnich  uile  e:  agus  shaoradh  mi  à  beul 
an  leòmhain. 

18  Agus  saoraidh  an  Tighearn  mi  o  gaeh 
uile  dhroch  obair,  agus  gleidhidh  e  mi 
chum  a  rìoghachd  nèamhaidh  fèin  :  dha- 
san  gu  robh  glòir  gu  saoghal  nan  saoghal. 
Amen . 

19  Cuirfàilte  airPrisca,  agus  air  Acuila, 
agus  air  teaghlach  Onesiphoruis. 

20  Dh'  fhan  Erastus  ann  an  Corintus  : 
ach  dh'  fhàg  mi  Trophimus  gu  tinn  ann 
am  Miletum. 

21  Dean  dìchioll  air  teachd  roirah  'n 
gheamhradh.  Tha  Eubulus,  agus  Pudens, 
agus  Linus,  agus  Claudia,  agus  na  bràith- 
rean  uile  a'  cur  fàilte  ort. 

22  Gu  robh  an  Tighearn  Iosa  Criosd 
maille  ri  d'  spiorad.  Gràs  maille  ribh. 
Amen. 


LITIR  AN  ABSTOIL  PHOIL 

CHUM 

T  H  I  T  U  I  S. 


CAIB.  I. 

POL  seirbhiseach  Dhè,  agu3  abstol  Iosa 
Criosd,  a  rèir  creidimh  dhaoine  taghta 
Dhè,  agus  aidmheil  na  fìrinn  a  ta  rèir 
diadhachd : 

2  Ann  an  dòchas  na  beatha  maireann- 
aich,  a  gheall  Dia,  do  nach  comasach  hreug 
a  dheanainh,  roimh  chruthachadh  an 
t-saoghail ; 

3  Ach  dh'  fhoillsich  e  'fhocal  fèin,  ann 
an  àm  iomchuidh  tre  shearmonachadh,  a 
dh'  earbadh  rium-sa,  a  rèir  àithne  Dhè  ar 
Slànuighir : 

4  Chum  Thituis  mo  dhearbh  mhic  fèin 
a  rèir  a'  chreidimh  choitchionn :  Gràs, 
tròcair,  agus  sìth  o  Dhia  an  t-Athair,  ag- 
us  o  'n  Tighearn  Iosa  Criosd  ar  Slàuuigh- 
ear. 

5  Air  a  shon  so  dh'  fhàg  nii  tliu  ann  an 


Crete,  chum  gu  'n  cuireadh  tu  'n  ordugh  isa 
nithe  a  dh'  thàgadh  gun  deanamh,  agus 
gu  'n  suidhicheadh  tu  seanairean  anns  gaeh 
baile,  a  rèir  raar  a  dh'  àithn  mise  dhuit. 

6  Ma  tha  neach  sam  bith  neo-lochdach, 
'na  dhuine  aoin  mhnà,  aig  am  bheil  a 
cblann  creideach,  nach  'eil  fuidh  mhi- 
chliu  thaobh  ana-caitheimh,  no  eas-ùmh- 
al: 

7  Oir  is  còir  do  easbuig  a  bhi  neo-ehoir- 
each,  mar  stiùbhard  Dhè ;  gun  bhi  fèin- 
thoileil,  no  feargach,  no  òlmhar,  no  buailt- 
each,  no  cionail  air  buannachd  neòghloin  ; 

8  Ach  aoidheil,  dèidheil  air  daoinibh 
maithe,  ciallach,  cothromach,  naomh, 
measarra ; 

9  A'  cumail  an  fhocail  fhìor  gu  daing- 
ean  a  rèir  teagaisg,  chura  gu  'm  bi  e  com- 
asacu  1©  teagasg  fallain,  araon  earail  a 

thabhairt,  agus  an  dream  a  6heasas  'na  agh- 
aidh  a  chur  as  am  barail. 

10  Oir  a  ta  mòran  ann  a  tha  mi-riagh- 
ailteach,  a  labhras  gu  dìomhain,  agus  a  tha 
'nam  mealltairihb,  gu  h-àraidh  iadsan  a 
tha  do  'n  timchioll-ghearradh  : 

11  Muinntira  's  còir  am  beul  a  dhruid- 
eadh,  dream  a  tha  tionndadh  thighean 
iomlan  bun  os  ceann,  a'  teagasg  nan 
nithe  nach  còir,  air  ghaol  buannachd 
shalaich. 

12  Tliubbairt  neach  àraidh  dhiubh  fèin, 
eadhon  fàidh  dhiubh  fèin,  Is  breugairean 
a  ghnàth  na  Cretich,  droeh  ihiadh-blieath- 
aichean,  builg  mhall. 

13  Tha  an  fhianuis  so  fìor :  air  an 
aobhar  sin  cronaich  %n  geur  iad,  chum 
gu  'm  bi  iad  fallainn  sa'  chreidimb  ; 

14  Gun  bhi  toirt  aire  do  ihaoiri-sgeul- 
achdaihh  Iudhach,  agus  do  àithearitaibh 
dhaoino,  a  thionndaidiieas  o  'n  fhìrinn. 

15  Oir  gu  deimhin  tlia  na  h-uile  nithe 
glan  do  'n  dream  a  ta  glan  :  ach  dhoibh- 
«nn  a  ta  shlach,  agus  mi-cbreideacb,  cha  'n 
'eil  aon  ni  glan  ;  ach  tba  an  inntinn  agus 
an  coguis  fèin  air  an  salachadh. 

16  Tha  iad  a'  gahhail  orra  eòlas  a  hhi 
aca  air  Dia;  ach  ann  an  oibribh  tha  iad 
'ga  àicheadh,  air  dhoibh  bhi  gràineil,  agus 
eas-ùmhal,  agus  a  thaobh  gachdeadh  oibre 
as  eugmhais  tuigse. 

CAIB.  II. 

ACH  labhair  thusa  na  nithe  a  thig  ri 
teagasg  fallain  : 

2  Eadhon  na  daoine  aosda  bhi  aireach, 
suidhichte,  measarra,  fallain  sa'  chreid- 
imh,  aun  an  gràdh,  ann  am  foighidin  : 

3  Mar  an  ceudna  na  mnài  aosda  bhi 
'nan  giùlan  mar  is  cubhaidb  do  naomh- 
achd,  gun  bhi  'nan  luchd-tuaileis,  gun  bhi 
trom  àir  tìon,  bhi  'nan  luchd  teagaisg  air 
nithibh  maithe ; 

4  Chum  gu  'n  teagaisg  iad  na  mnài  òga 
bhi  ciallach,  gràdhach  air  am  fearaibh, 
gràdhach  air  an  cloinn, 

5  Bhi  eagnuidh,  geamnuidh,  fantuinn 
aig  an  tigh,  bhi  maith,  ùmhal  d'  am  fear- 
aibh  chum  nach  faigh  focal  Dè  mi-chliu. 

6  Cuir  impidh  air  na  daoinibh  òga  mar 
an  ceudna,  iad  bhi  ciallach. 

7  Arms  na  h-uile  nithibh  'gad  nochdadh 
fèin  anu  ad  eisempleir  dbeadb  oibre  :  ann 
an  teagasg  a'  nocìidadh  neo-thruaillidh- 
eachd,  suidheachadh  inntinn,  trèibhdhir- 
eis, 

8  Cainnt  fhallain  nach  fheudar  a  dhìt- 
eadh ;  chum  gu  'm  bi  nàire  air  an  neach  a 
ta  'nur  n-aghaidh,  a  chionn  nach  'eil 
droch  ni  sam  bith  'aige  r'  a  labhairt  um- 
aibh. 

9  Earailich  seirbhisich  bhi  ùmhal  d'  am 
maighstiribh  fèin,  agus  an  deadh-thoil- 
eachadh  anns  na  h-uile  nithihh:  gun  bhi 
a'  labhairt  'nan  a^haidh  ; 

10  Gun  bbi  a'  ceileachadh  aon  ni  d'  an 
cuid,  ach  a'  nochdadh  gach  uile  dheadh 
thairisneachd  ;  chum  gu  n  dean  iad  teag- 
asg  Dhè  ar  Slànuighir  maiseach  anns  na 
h-uile  nithibh. 

11  Oir  dh'  fhoillsicheadh  gràs  slàinteil 
Dhè  do  na  h-uile  dhaoinibb, 

12  A'  teagasg  dhuinn  gach  mi-dhiadh- 


achd  agus  ana-raianna  saoghalta  àicheadh, 
agu3  àr  beatha  a  chaitheadh  gu  stuama, 
gu  cothromach,  agus  gu  diadhaidh  anns 
an  t-saogbal  so  làtliair; 

13  Air  dhuinn  sùil  a  bhi  againn  ris  an 
dòchas  bheannaichte  sin,  eadhon  foill- 
seachadh  glòire  an  Dè  mhòir,  agus  ar 
Slànuighir  Iosa  Criosd: 

14  A  thufe  e  fèin  air  ar  son,  chum  gu  'n 
saoradb  e  sinn  o  gach  aingidheacbd,  agus 
gu  'n  {-lanadh  e  dba  fèin  sluagb  sonruichte, 
eudmhor  mu  dheadh  oibribh. 

15  Na  nithe  so  labhair,  agus  earailich, 
agus  cronaich  leis  an  uile  ù^lidarras.  Na 
deanadh  duine  sam  bith  tàir  ort. 

CAIB.  III. 

CUIR  an  cuimlme  dhoibh  bhi  ùmhal  do 
uachdaranachdaibh  agus  do  chumh- 
achdaibh,  freagarrach  do  luchd-riaghlaidh, 
ullamh  chum  gach  uile  dheadh  oibre. 

2  Gun  olc  a  labhairt  mu  neach  air  bith, 
bhi  neo-tbuasaideacb,  m'm,  a'  taisbeanadh 
an  uile  cheannsachd  do  na  h-uile  dhaoin- 
ibh. 

3  Oir  bha  sinne  fèin  uair-èigin  eu-cèill- 
idh,  eas-ùmhal,  air  seacharan,  a'  deanamh 
seirbbis  do  iomadh  gnè  do  ana-miannaibh 
agus  do  an-toilibh,  a'  caitheadh  ar  beatha 
ann  am  mì-run  agus  am  farmad,  fuatli- 
thoillteannach,  agus  a'  toirt  fuath  d'  a 
chèile. 

4  Ach  an  uair  a  dh'  fhoillsicheadh 
caoimhneas  agus  gràdh  Dhè  ar  Slàuuighir 
do  dhaoinibh, 

5  Cha  'n  ann  o  oibribh  fireantachd  a  rinn 
sinne,  ach  a  rèir  a  thròcair  fèin  shaor  e 
sinn,  tre  ionnlad  na  h-ath-ghineamhuinn, 
agus  ath-nuadhachadh  an  Spioraid 
naoimh : 

6  A  dhòirt  e  oirnne  gu  saoibhir,  tre  Iosa 
Criosd  ar  Slànuighear; 

7  Chum  air  dhuinn  bhi  air  ar  fìreanaeh- 
adh  tre  a  gbràs-san,  gu  'm  bitheamaid  air 
ar  deanamh  'nar  n-oighreachaibh  a  rèir 
dòchais  na  beatha  maireannaich. 

8  Is  fìor  an  ràdh  so,  agus  is  àill  leam 
thu  thoirt  dearbh-cbinnte  air  na  nitbibh 
sin,  chum  gu  'm  biodh  iadsan  a  clireid  ann 
an  Dia,  cùramach  air  toiseach  a  bhi  ac  a 
ann  an  deadh  oibribh  :  oir  tha  na  nithe  so 
maith  agus  tarbhach  do  dhaoinibh. 

9  Ach  seachainn  ceisdean  amaideach, 
agus  sioinnteireachd,  agus  conspoidean, 
agus  connsachadh  mu  'nìagh  ;  oir  tha  iad 
gun  tairbhe  agus  dìomhain. 

10  Duine  a  ta  'na  shaobh-chreideach, 
an  dèigh  na  ceud  agus  an  dara  comhairle, 
diùlt : 

11  Air  do  fhios  bhi  agad  gu  bheil  a 
leithid  sin  do  dhuine  air  a  chur  bun  os 
ceann,  agus  gu  bhed  e  a'  peacachadh,  air 
dba  bhi  air  fhèin-dhìteadh. 

12  'Nuair  a  chuireas  mi  Artemas  a' 
d'  ionnsuidh,  no  Tichicus,  dean  dìchioll  air 
teachd  a'  m'  ionnsuidh  gu  Nicopolis  :  oir  is 
ann  an  sin  a  chuir  mi  romham  an  geamh- 
radh  a  chaitheadh. 

13  Thoir  Senas  am  fear-lagha  agus 
Apollos  air  an  aghaidh  san  t-slighe  gu 
dùrachdach,  chum  nach  bi  ni  air  bith  dh'- 
uireasbhuidh  orra. 

14  Agus  fòghlumadh  ar  muinntir-n* 

uar  an  ceudna  deadh  oibre  a  dheanamh 
ru  dùrachdach  fa  chomhair  ghnàthach- 
idh  feumail,  chum  nach  bi  iad  neo-tharbh- 
»ch. 


15  Tha  'n  dream  a  ta  maille  rium  uile  a 
cur  fàilte  ort.  Cuir  fàilte  orra-san  le  'n 
ionmhuinn  sinne  sa'  chreidimh.  Gràs 
maille  ribh  uile.  Amen. 


LITIR  AN  ABSTOIL  PHOIL 


PHILEMOIN. 


CAIB.  I.  I 

POL,  prìosanach,  Iosa  Criosd,  agus  Ti- 
moteus,  ar  bràthair,  chum  Philemoin 
i  's  ionmhuinn  leinn,  agus  ar  comh-shaoth- 
raiche, 

Agus  chum  Aphia  ionmhuinn,  agus 
Archipuis  ar  comh-shaighdear,  agus  chum 
aa  h-eaglais  a  ta  ann  do  thigh  : 

3  Gràs  gu  robh  dhuibh,  agus  sìth  o 
Dhia  ar  n-Athair,  agus  o  'n  Tighearn  Iosa 
Criosd. 

Tha  mi  a'  toirt  buidheachais  do  m' 
Dhia,  a'  sìr-thoirt  luaidh  ort-sa  ann  am 
ìmuighibh, 

5  Air  dhomh  bhi  cluinntinn  mu  d' 
hràdh,  agus  chreidimh,  a  tha  agad  a 
;haobh  an  Tighearna  Iosa,  agus  a  thaobh 
lan  uile  naomh ; 

6  Chum  gu  'm  bi  comh-chomunn  do 
hreidimh  èifeachdach  ann  an  aidmheil 
m  uile  mhaith  a  tha  annaibh  ann  an  Iosa 
3riosd. 

7  Oir  tha  subhachas  ro  mhòr  agus  comh. 
'hurtachd  againne  ann  do  ghràdh-sa,  do 
ìhrìgh  gu  bheil  innigh  nan  naomh  air 
"aotainn  suaimhneis  tromhad-sa,  a  bhràth- 
lir. 

8  Uime  sin  ged  f  heudainn  bhi  ro  dhàna 
inn  an  Criosd,  chum  an  ni  a  ta  iomchuidh 
lithneadh  dhuitse, 

9  Gidheadh  is  fearr  leam  air  son  gràidh 
mpidh  chur  ort,  air  bhi  dhomh  mar  Phòl 
losda,  agus  a  nis  mar  an  ceudna  a'  m' 
jhrìosanach  air  son  Iosa  Criosd. 

10  Guidheam  ort  air  son  mo  mhic 
Dnesimuis,  a  ghin  mi  ann  am  gheimh- 
ibh  : 

11  Neach  a  bha  uair-èigin  neo-tharbh- 
ich  dhuitse,  ach  a  nis  a  tha  tarbhach 
ìhuitse  agus  dhorah-sa : 

12  Neach  a  chuir  mi  air  ais :  uime  sin 
jabh-sa  ris  mar  ri  m'  innigh  fèin. 

13  Neach  bu  mhiann  leam  a  chumail 


frithealadh  dhomh  ann  ad  àite-sa,  ann  an 
geimhlibh  an  t-soisgeil : 

14  Ach  as  eugmhais  t'  inntinn-sa  cha  bu 
toil  leam  ni  sam  bith  a  dheanamh ;  chum 
nach  biodh  do  mhaith-sa  mar  gu  b'  ann  a 
dh'  aindeoin,  ach  o  d'  thoil  fèin. 

15  Oir  theagamh  gur  ann  air  a  shon  so 
a  dh'  fhàg  e  thu  rè  tamuill,  chum  gu  'm 
faigheadh  tu  e  gu  siorruidh ; 

16  Cha  'n  ann  à  so  suas  mar  sheirbhis- 
each,  ach  os  ceann  seirbhisich,  'na  bhràth- 
air  gràdhach,  gu  h-àraidh  dhomh-sa,  agus 
nach  mò  na  sin  dhuitse,  araon  anns  an 
fheoil,  agus  anns  an  Tighearn  ? 

17  Uime  sin  ma  mheasas  tu  mise  mar 
fhear  comh-roinne,  gabh  ris-san  mar  rium 
fèin. 

18  Agus  ma  rinn  e  eucoir  ort,  no  ma 
dhligheas  e  ni  sam  bith  dhuit,  cuir  sin  as 
mo  leth~sa. 

19  Sgrìobh  mise  Pòl  le  m'  làimh  fèin  e, 
agus  dìolaidh  mi  e :  ged  nach  'eil  mi  ag 
ràdh  riut,  gu  'n  dlighear  leat  thu  fèin  os 
bàrr  dhomh. 

20  Seadh,  a  bhràthair,  faigheam  gaird- 
eachas  do  d'  thaobh  san  Tighearn :  dean 
suaimhneach  mo  chridhe  san  Tighearn. 

21  Air  dhomh  bhi  earbsach  à  d'  ùmh- 
lachd  sgrìobh  mi  a'  d'  ionnsuidh,  oir  tha 
fhios  agam  gu  'n  dean  thusa  mar  an  ceud- 
na  ni  's  mò  na  a  ta  mi  ag  ràdh. 

22  Ach  maille  ri  so  ulluich  mar  an  ceud- 
na  fardoch  air  mo  shon  :  oir  tha  dòchas 
agam,  tre  bhur  u-ùrnuighibh-sa,  gu  'n  toir- 
ear  mi  dhuibh. 

23  Tha  Epaphras  mo  chomh-phrìosan- 
ach  ann  an  Iosa  Criosd, 

24  Marcus,  Aristarchus,  Demas,  Lucas, 
mo  chomh-luchd-oibre,  a'  cur  fàilte  ort. 

25  Gràs  ar  Tighearna  Iosa  Criosd  gu  robh 
maille  ri  bhur  spiorad-sa.  Amen. 

LITIR  AN  ABSTOIL  PHOIL 

CHUM  NAN 

EABHRUIDHEACH. 


CAIB.  I. 

DIA,  a  labhair  o  sliean  gu  minic,  agus 
air  iomadh  dòighris  nah-aithrichibh 
leis  na  fàidhibh, 

2  Labhair  e  anns  na  làithibh  deireann- 
ach  so  ruinne  tre  a  Mhac,  a  dli'  orduich  e 
'na  oighre  air  na  h-uile  nithibh,  tre  'n  do 
chruthaich  e  fòs  na  saoghail. 

3  Neach  air  blii  dha  'na  dhealradh  a 
ghlòire-san,  agus  'na  fhìor  ìomhaigh  a 
whearsa,  agus  a'  cumail  suas  nan  uile  nithe 
le  focal  a  chumhachd,  'nuair  a  ghlan  e  ar 
peacanna  troimh  fèin,  shuidh  e  air  deas 
làimh  na  mòrachd  anns  na  h-àrdaibh  : 

4  Air  dha  bhi  air  a  dheanamh  ni  's  ro 
òirdheirce  na  na  h-aingil,  mheud  's  gu  'n 
d'  fhuair  e  mar  oighreachd  ainm  bu  ro 
fliearr  na  iadsan. 

5  Oir  cò  do  na  h-aingil  ris  an  dubhairt  e 
uair  air  bith,  Is  tu  mo  Mhac-sa,  an  diugh 
ghin  mi  thu?  agus  a  rìs,  Bithidh  mise  a'm' 
Athair  dha-san,  agus  bithidh  esan  'na 
Mhac  dhomh-sa. 

6  Agus  a  rìs,  'nuair  a  tha  e  a'  tabhairt  a' 
cheud-gbin  a  steach  do  'n  t-saoghal,  a  ta  e 
ag  ràdh,  Agus  deanadh  uile  aingil  Dè  aor- 
adh  dha. 

7  Agus  a  thaobh  nan  aingeal  a  ta  e  ag 
ràdh,  Neach  a  ta  deanamh  'aingle  'nan 
spioradaibh,  agus  a  mhiuisteirean  'nan  las- 
air  theine. 

8  Ach  ris  a'  Mhac  ata  e  ag  ràdh,  Tha 
do  righ-chaithir,  a  Dhè,  gu  saoghal  nan 
saoghal;  is  slat-rìoghail  ro  chothromach 
slat  do  rìoghachd-  sa : 

9  Ghràdhaich  thu  fireantachd,  agus  thug 
thu  fuath  do  aingidheachd ;  uime  sin  dh'- 
ung  Dia,  do  Dhia-sa,  thu  le  oladh  aoibh- 
neis  os  ceann  do  chompanacha. 

10  Agus,  Leag  thusa,  a  Thighearn,  bun- 
aite  na  talmhainn  air  tùs ;  agus  is  iad  na 
nèamha  oibre  do  làmh  : 

11  Teirgidh  iadsan,  ach  mairidh  tusa : 
agus  fàsaidh  iad  uile  sean  mar  eudach  ; 

12  Agus  fillidh  tu  iad  mar  bhrat,  agus 
caochlaidhear  iad  :  ach  is  tusa  an  Tì  ceud- 
na  agus  cha  'n  fhàilnich  do  bhliadhnachan. 

13  Ach  cò  do  na  h-ainglibh  ris  an  dubh- 
aìrt  e  uair  air  bith,  Suidh  air  mo  dheas- 
làimh,  gus  an  cuir  mi  do  naimhde  'nan 
stòl-chos  fo  d'  chosaibh  ? 

14  Nach  spiorada  frithealaidh  iad  uile, 
air  an  cur  a  mach  chum  frithealaidh 
dhoibh-san  a  bhios  'nan  oighreachaibh  air 
slàinte  ? 

CAIB.  II. 

UIME  sin  is  còir  dhuinn  an  ro  thuilleadh 
aire  a  thoirt  do  na  nithibh  a  chuala 
8inn,  air  eagal  uair  sam  bith  gu  'n  leigeam- 
aid  ruith  leo. 


2  Oir  ma  bha  am  focal  a  labhradh  le 
h-ainglibh  seasmhach,  agus  gu  'n  d'  fhuair 
gach  uile  bhriseadh  agus  eas-ùmhlachd 
dìol-thuarasdal  dligheach ; 

3  Cionnus  a  thèid  sinne  as,  ma  ni  sinn 
dìmeas  air  slàinte  co  mòr,  a  thòisich  air 
tùs  air  bhi  air  a  labhairt  leis  an  Tighearn, 
agus  a  rinneadh  dearbhta  dhuinne  ieo-san 
a  chual  e ; 

4  Air  bhi  do  Dhia  a'  deanamh  comh- 
fhianuis  leo,  araon  le  comharaibh  agus  le 
h-iongantasaibh,  agus  le  feartaibh  eug- 
samhla,  agus  le  tiodhlacaibh  an  Spioraid 
naoimh,  a  rèir  a  thoile  fèin  ? 

5  Oir  cha  do  chuir  e  fo  cheannsal  nan 
aingeal  an  saoghal  ri  teachd,  mu  'm  bheil 
sinn  a'  labhairt. 

6  Ach  rinn  neach  fianuis  ann  an  ionad 
àraidh,  ag  ràdh,  Ciod  e  an  duine  gu  'n 
cuimhnicheadh  tu  air?  no  mac  an  duine 
gu  'm  fiosraicheadh  tu  e  ? 

7  Rinn  thu  e  rè  tamuill  bhig  ni  's  ìsle  na 
nah-aingil;  chrùn  thu  e  le  glòir  agus  le 
A-urram,  agus  chuir  thu  e  os  ceann  oibre 
do  làmh  : 

8  Chuir  thu  na  h-uile  nithe  sios  fuidh  a 
chosaibh.  Oir  ann  an  cur  nan  uile  nithe 
fuidh  dha,  cha  d'  fhàg  e  ni  air  bith  gun 
chur  fuidhe.  Ach  a  nis  cha  'n  'eil  sinu  a' 
faicinn  nan  uile  nithe  fathast  air  an  cur 
f'  a  cheannsal. 

9  Ach  chi  sinn  Iosa,  a  rinneadh  rè  ùine 
bhig  ni  b'  ìsle  na  na  h-aingil,  chum  tre 
ghràs  Dè  gu  'm  blaiseadh  e  bàs  air  son  gach 
uile  dhuine,  tre  fhulang  a'  bhàis  air  a 
chrùnadh  le  glòir  agus  le  A~urram. 

10  Oir  b'  iomchuidh  dhasan,  air  son  am 
bheil  na  h-uile  nithe,  agus  tre  'wi  bheil  na 
h-uile  nithe,  ann  an  tabhairt  mhòran  mhac 
chum  glòire,  ceannard  an  slàinte  a  dhean- 
amh  foirfe  tre  fhulaugasaibh. 

11  Oir  a  ta  araon  an  Tì  a  naomhaicheas, 
agus  iadsan  a  naomhaichear,  uile  o  aon : 
air  an  aobhar  sin  cha  nàr  leis  bràithrean  a 
ghairm  diubh, 

12  Ag  ràdh,  Cuiridh  mi  t'  ainm  an  cèiil 
do  m'  bhràithribh,  ann  am  meadhon  na 
h-eaglais  seinnidh  mi  cliù  dhuit. 

13  Agus  a  rìs,  Cuiridh  mi  mò  dhòchas 
ann.  Agus  a  rìs,  Feuch  mise,  agus  a' 
chlann  a  thug  Dia  dhomh. 

14  Uime  sin,  mheud  gu  bheil  aig  a' 
chloinn  comh-roinn  do  fheoil  agus  do 
fhuil,  ghabh  esan  mar  an  ceudna  roinn 
diubh  siu ;  chum  tre  'n  bhàs  gu  'n  claoidh- 
eadh  e  esan,  aig  am  bheil  cumhachd  a' 
bhàis  'se  sin,  an  diabhul ; 

15  Agus  gu  'n  saoradh  e  iadsan  a  bha  tre 
eagal  a'  bhàis  rè  am  beatha  uile  fo  dhaor- 


16  Oir  gu  deimhin  cha  do  ghabh  e  nàdur  fr-> 

nan  aingeal  air;  ach  ghabh  e  sìol  Abra- 
jhaim  air. 

17  Uime  sin  b'  flieumail  da  anns  na 
h-uile  nithibh  bhi  air  a  dheanamh  cos- 
mhuil  r'  a  bhràithribh  ;  chum  gu  'm  biodh 
e  'na  àrd-shagart  tròcaireach  agus  dìleas 
anu  an  nithibh  a  thaobh  Dhè,  chum  rèite 
a  dlieauamh  air  son  pheacanna  an 
t-sluaigh : 

18  Oir  a  mheud  gu  'n  d'  fhuiling  e  fèin, 
air  dha  bhi  àir  a  bhuaireadh,  is  comasach 
e  air  cabhair  a  dheanamh  orra-san  a  ta  air 

f  am  buaireadh. 

CAIB.  III. 

UIME  sin,  a  bhràithre  naomha,«  ta  'nur 
luchd-comlipàirt  do  'n  ghairm  nèamh- 
I  aidh,  thugaibh  fa  'near  Iosa  Criosd,  abstol 
,  agus  àrd-shagart  ar  u-aidmheil ; 
i      2  A  bha  dìleas  dhasan  a  dh'  orduich  e, 
amhuil  a  bha  Maois  mar  an  ceudna  'na 

■  thigh-san  uile. 

3  Oir  mheasadh  gu  'm  b'  airidh  an  Tì  so 

■  air  glòir  bu  mhò  na  Maois,  mheud  gu  bheil 
I  tuilleadh  urraim  aig  an  neach  a  thog  an 

tigh,  na  aig  an  tigh  fèin. 
ì      4  Oir  tha  gach  uile  thigh  air  a  thogail  le 
I  aon  èigin  ;  ach  an  Tì  a  thogna  h-uile  nithe, 

is  e  Dia. 

i  5  Agus  gu  deimhin  blia  Maois  dìleas  'na 
ì  thigh-san  uile  mar  slieirbhiseach,  chum  fia- 
?  nuis  air  na  nithibh  sin  a  bha  gu  bhi  air  an 

labhairt  an  dèigh  sin  ; 
\     6  Ach  Criosd  mar  Mhac  os  ceann  athighe 

■  fèin :  agus  is  sinne  a  thigh-san,  ma  chum- 
;  as  sinn   dànachd,   agus   gairdeachas  an 

dòchais,  gu  daiugean  gus  a'  chrìoch. 
i      7  Uime  sin,  mar  a  ta  an  Spiorad  naomh 
ag  ràdh,  An  diugh,  ma  chluinueas  sibh  a 
ghuth, 

8  Na  cruaidhichibh  bhur  cridhe,  mar 
anns  a'  bhrosnuchadli,  ann  an  là  a'  bhuair- 
idh  san  fhàsach : 

9  Far  an  do  bhuair  bhur  n-aithriche  mi, 
agus  a  dhearbh  iad  mi,  agus  a  chunnaic 
iad  m'  oibre  rè  dhà  fliichead  bliadhna. 

10  Uime  sin  bha  diom  orm  ris  a'  ghin- 
ealach  sin,  agus  thubhairt  mi,  Tha  iad  a 
ghnàth  air  seacharan  'nan  cridhe  ;  agus 
cha  do  ghabh  iad  eòlas  air  mo  shlighibh-sa. 

11  Ionnus  gu  'n  d'  thug  mi  mo  mhionn- 
an  a'  m'  fheirg,  Nach  tèid  iad  a  steach  do 
m'  shuaimhneas.  ' 

12  Thugaibh  an  aire,  a  bhràithre,  air 
eagal  gu  'm  bi  ann  an  aon  neach  agaibh 
droch  cridhe  mi-chreidimh,  ann  an  treig- 
sinn  an  Dè  bheò. 

13  Ach  earailichibh  a  chèile  gach  aon 
là,  am  feadh  a  ghoirear  An  là  'n  diugh 
dheth  ;  aireagalgu  'n  cruaidhichear  neach 
air  bith  agaibh  tre  mhealltaireachd  a' 
pheacaidh. 

14  Oir  rinneadh  sinne  'nar  luchd-comh- 
pàirt  do  Chriosd,  ma  chumas  sinn  toiseach 
ar  muinghin  gu  daingean  gus  a'  chrìoch  ; 

i  15  Am  feadh  a  theirear,  An  diugh,  ma 
-  chluinneas  sibh  a  ghuth,  na  cruaidhichibh 
i'  bhur  cridhe,  mar  anns  a'  bhrosnuchadh. 

16  Oir  air  do  dhream  àraidh  cluinntinn, 
e  bhrosnuich  iad :  ach  cha  b'  iadsan  uile  a 
.  thàinig  a  mach  as  an  Eiphit  le  Maois. 

17  Ach  cò  ris  a  bha  diom  air  rè  dhà 
fhichead  bliadhna?  nach  ann  riusan  a 


pheacaich,  muinntir  d'  an  do  thuit  an  col- 
uinnean  anns  an  fhàsach  ? 

18  Agus  cò  iad  d'  an  d'  thug  e  a  mhionn- 
an  nach  rachadh  iad  a  steach  d'  a  shuaimh- 
neas,  ach  dhoibhsan  nach  do  chreid  ? 

19  Mar  so  chi  sinn  nach  b'  urrainn  iad 
dol  a  steach  air  son  mi-chreidimh. 

CAIB.  IV. 

UIME  sin  biodh  faitcheas  oirnn,  air  eag- 
al  air  bhi  do  ghealladh  dol  a  steach 
d'  a  shuaimhueas  air  f  hàgail  againn,  gu  'n 
tigeadh  aon  neach  agaibh  a  dhèidh-làimh 
air. 

2  Oir  sliearmonaicheadh  an  soisgeul 
duinne,  amhuil  a  rinneadh  dhoibh-san : 
ach  cha  robh  tairbhe  dhoibh  anns  an  fhoc- 
al  a  chaidh  shearmonachadh,  do  bhrigh 
nach  robh  e  air  a  mheasgadh  le  creidimh 
anns  an  dream  a  chual  e. 

3  Oir  tha  sinne  a  chreid  a'  dol  a  steach 
do  shuaimhneas,  amhuil  a  thubhairt  e, 
Mar  a  thug  mi  mo  mhionnan  a'  m'  fheirg, 
Nach  tèid  iad  a  steach  do  m'  shuaimh- 
neas :  ged  bha  na  h-oibre  crìochnaichte  o 
thoiseach  an  t-saoghail. 

4  Oir  labhair  e  ann  an  ionad  àraidh 
mu  'n  t-seachdamh  fà  air  an  dòigh  so,  Ag- 
us  ghabh  Dia  fois  air  au  t-seachdamh  là  o 
oibribh  uile. 

5  Agus  anns  an  ionad  so  a  rìs,  Cha  tèid 
iad  a  steach  do  m'  shuaimhneas. 

6  Do  bhrìgh  uime  sin  gu  'ntuigearuaith 
so  gu  'n  tèid  dream  àraidli  a  steach  ann,  ag- 
us  nach  deachaidh  an  dream,  d'  an  do  shear- 
monaicheadh  e  air  tùs,  a  steach  air  son  am 
mi-chreidimh ; 

7  A  rìs,  tha  e  suidheachadh  ià  àraidh, 
ag  ràdh  ann  an  Daibhidh,  An  diugh,  an 
dèigh  aimsir  co  fhada ;  mar  a  theirear,  An 
diugh,  ma  chluinneas  sibh  a  ghuth,  na 
cruaidhichibh  bhur  cridhe. 

8  Oirnam  biodh  Iosua  air  toirt  suaimh- 
neis  dhoibh,  cha  labhradh  e  an  dèigh  sin 
mu  ià  eile. 

9  Uime  sin  dh'  fhàgadh  fois  fa  chotnkair 
sluaigh  Dhè. 

10  Oir  an  tì  a  chaidh  steach  d'  a 
shuaimlmeas-san,  ghabh  esan  tàmli  o 
'oibribh-san,  amhuil  a  ghabh  Dia  o  'oib- 
ribh  fèin. 

11  Deanamaid  dìchioll  uime  sin  air  dol 
a  steach  do  'n  t-suaimhneas  sin,  air  eagal 
gu  'n  tuit  aon  neach  arèir  eisempleir  cheud- 
na  a'  mhi-chreidimh. 

12  Oir  tha  focal  Dè  beò  agus  cumhachd- 
ach,  agus  ni  's  gèire  na  claidheamh  dà  fhao- 
bhair  air  bith,  a'  ruigheachd  eadhon  chuni 
eadar-sgaraidh  an  anama  agus  an  spioraid, 
agus  nan  alt  agus  nan  smear,  agus  a'  toirt 
breth  air  smuaintibh  agus  rùnaibh  a' 
chridhe. 

13  Agus  cha'n  'eil  creutair  sam  bith  naeh 
'eil  follaiseach  'na  làthair-san  :  ach  a.  ta  na 
h-uile  nithe  lomnochd,  agus  fosgailte  do 
shùilibh  an  Tì  d'  am  feum  sinn  cunntas  a 
thabhairt. 

14  Do  bhrìgh  uime  sin  gu  bheil  againn 
àrd-shagart  mòr,  a  chaidli  a  steach  clo  na 
nèamhaibh,  Iosa  Mac  Dhè,  cumamaid  gu 
daingean  ar  n-aidmheil. 

15  Oir  cha  'n  'eil  àrd-shagart  againu 
nach  'eil  comasach  air  comh-iiiulangas  ;i 

bhi  aige  ri  ar  n-anrahuinneachdaibh  ;  ach 
a  bhuaireadh  sna  h-uile  nithibh  air  an 
dòigh  cheudna  ruinne,  ach  as  eugmhais 
peacaidh. 

16  Thigeamaid  uime  sin  le  dànachd  gu 
righ-chaithir  nan  gràs,  chum  gu  faigh  sinn 
trocair,  agus  gu  'n  amais  sinn  air  gràs 
chum  cabhair  ann  an  àm  feuma. 

CAIB.  V. 

OIR  tha  gach  uile  àrd-shagart,  air  a 
thoirt  o  mheasg  dhaoine,  air  òrduch- 
adh  air  son  dhaoine,  ann  an  nithibh  a 
thaobh  Dhè,  chum  gu  'u  toir  e  suas  araon 
tiodhlacan  agus  ìobairtean  air  son  pheac- 
anna: 

2  Neach  a  ta  comasaeh  air  truas  a  ghabh- 
ail  ris  an  dream  a  ta  aineolach,  agus  air 
seacliaran  ;  do  bhrìgh  gu  bheil  e  fèin  mar 
an  ceudna  air  a  chuairteachadh  le  h-an- 
mhuinneachd : 

3  Agus  air  a  shon  so,  is  còir  dha  ìob- 
radh  air  son  pheacanna,  mar  as  leth  an 
t-sluaigh,  is  amhuil  sin  as  a  leth  fèin  mar 
an  ceudna. 

4  Agus  cha  ghabh  aon  duine  an  t-urram 
so  dha  fèin,  ach  an  tì  a  ta  air  a  ghairm  o 
Dhia,  mar  bìia  Aaron  : 

5  Is  amhuil  sin,  cha  do  ghlòraich  Criosd 
e  fèin,  gu  bhi  air  a  dheanamh  'na  àrd- 
shagart ;  ach  an  Tì  a  thubhairt  ris,  Is  tu 
mo  Mhac,  an  diugh  ghin  mi  thu. 

6  A  rèir  mar  a  ta  e  ag  ràdh  mar  an 
ceudna  ann  an  ionad  eile,  Is  sagart  thu  gu 
siorruidh  a  rèir  orduigh  Mhelchisedeic. 

7  Neach  ann  an  làithibh  'fheòla,  an 
dèigh  dha  urnuighean  agus  athchuingean, 
maille  ri  h-àrd-èighich  agus  deuraibh, 
ìobradh  suas  do  'n  Tì  a  bha  comasach  air  a 
shaoradh  o  'n  bhàs,  agus  dh'  èisdeadh  ris 
thaobh  an  ni  roimh  an  robh  eagal  air. 

8  Ged  bu  Mhac  e,  dh'  fhòghluim  e  ùmh- 
lachd  o  na  nithibh  a  dh'  fhuiling  e : 

9  Agus  air  dha  bhi  air  a  dheanamh 
foirfe,  rinneadh  e  'na  ùghdar  slàinte 
shiorruidh  dhoibh-san  uile  a  bhios  ùmhal 
dha; 

10  Air  a  ghairm  le  Dia  'na  àrd-shagart, 
a  rèir  orduigh  Mhelchisedeic. 

11  Mu  'm  bheil  mòran  againn  r'  a  labh- 
airt,  agus  cruaidh  r'  am  mìneachadh  ;  do 
bhrìgh  gu  bheil  sibh  mall  'nur  n-èisd- 
eachd. 

12  Oir  ged  bu  chòir  dhuibh  a  rèir  na 
h-aimsir  bhi  'nur  luchd-teagaisg,  tha  feum 
agaibh  gu  'n  teagaisgeadh  neach  dhuibh  a 
rìs  ciod  iad  ceud-thoiseacha  bhriathar 
Dhè;  agus  tha  sibh  air  teachd  clium  na 
h-inbhe  sin,  gur  mò  a  ta  bainne  dh'  uireas- 
bhuidh  oirbh  na  biadh  làidir. 

13  Oir  gach  neach  a  ta  gnàthachadh 
bainne,  tha  e  neo-theòmadh  air  focal  na 
fìreantachd  :  oir  is  naoidhean  e/ 

14  Ach  is  ann  do  dhaoinibh  foirfe  a 
bhuineas  biadh  làidir,  aig  am  bheil  an 
ceudfaidh,  tre  ghnàthachadh  fada,  air  an 
cleachdadh  ri  eadar-dhealachadh  a  chur 
eadar  maith  agus  olc. 

CAIB.  VI. 

UIME  sin  air  fàgail  duinn  ceud-thois- 
eacha  teagaisg  Chriosd,  rachamaid 
air  ar  n-aghaidh  chum  foirfeachd ;  gun 


bhi  rìs  a'  suidheachadh  bunaite  aith- 
reachais  o  oibribh  marbha,  agus  creidimh 
thaobh  Dhè, 

2  Bunaite  teagaisg  nam  baisde,  agus 
leagaidh  nan  làmh,  agus  aiseirigh  nam 
marbh,  agus  breitheanais  shiorruidh. 

3  Agus  ni  sinn  so,  ma  cheadaicheas 
Dia. 

4  Oir  is  eu-comasach  an  dream  sin  a 
chaidh  aon  uair  a  shoillseachadh,  agus  a 
bhlais  an  tiodhlac  nèamhaidh,  agus  a  rinn- 
eadh  'nan  luchd-comhpàirt  do  'n  Spiorad 
naomh, 

5  Agus  a  bhlais  deadh  fhocal  Dè,  agus 
cumhachdan  an  t-saoghail  ri  teachd, 

6  Agus  a  thuit  air  falbh,  ath-nuadh- 
achadh  chura  aitlireachais  :  do  bhrìgh  gu 
bheil  iad  a'  ceusadh  Mhic  Dhè  a  rìs 
dhoibh  fèin,  agus  'ga  chur  gu  nàire  fholl- 
aisich. 

7  Oir  an  talarah  a  dh'  òlas  a  steach  an 
t-uisge  a  tha  teachd  gu  minic  air,  agus  a 
bheir  uaith  luiblieanna  iomchuidh  do  'n 
dream  leis  an  saothraiehear  e,  gheibh  e 
beannachadh  o  Dhia : 

8  Ach  an  talamh  sin  a  bheir  uaith 
droighionn  agus  drisean,  tha  e  air  a  chur 
air  cùl,  ag  us  fagus  do  mhallachadh  ;  d'  an 
deireadh  bhi  air  a  losgadh. 

9  Ach  is  dearbh  leinn  nithe  a  's  fearr  mu  'r 
timchioll-sa,  a  mhuinntir  ionmhuinn,  agus 
nithe  a  tha  dlùth  do  shlàinte,  ged  tha  sinn 
a'  labhairt  mar  so. 

10  Oir  cha  'n  'eil  Dia  mi-chothromach, 
gu  'n  dì-chuimhnicheadh  e  obair  agussaoth- 
air  bhur  gràidh,  a  nochd  sibh  a  thaobh 
'ainme-san,  am  feadh  gu  'n  d'  rinn  sibh  frith- 
ealadh  do  na  naomhaibh,  agus  gu  bheil 
sibh  a'  frithealadh. 

11  Agus  is  miann  leinne  gu  'n  dean  gach 
aon  agaibh  an  dùrachd  ceudna  a  nochdadh, 
chum  làn-dearbhaidh  an  dòchais  gus  a' 
chrìoch  : 

12  Chum  nach  bi  sibh  leasg,  ach  'nur 
luchd-leanmhuinn  orra-san,  a  tha  tre 
chreidimh  agus  fhoighidin  a'  sealbhachadh 
nan  geallanna. 

13  Oir  an  uair  a  thug  Dia  gealladh  do 
Abraham,  do  bhrìgh  nach  feudadh  e 
mionnan  a  thoirt  air  neach  bu  mhò,  thug 
e  mionnan  air  fèin. 

14  Ag  ràdh,  Gu  firinneach,  beannaich- 
idh  mi  gu  mòr  thu,  agus  ni  mi  ro  lìonmhor 
thu. 

15  Agus  mar  sin  an  dèigh  dhasan  feith- 
eamh  gu  foighidneach,  fhuair  e  sealbh  air 
a'  ghealladh. 

16  Oir  gu  deimhin  bheir  daoine  mionn- 
an  air  an  neach  a  's  mò  :  agus  dhoibh-san 
is  crìoch  air  gach  uile  chonnsachadh 
mionnan  chum  daingneachaidh. 

17  Uime  sin  air  bhi  do  Dhia  toileach 
air  neo-chaochluidheachd  a  chomhairle 
fheuchainn  ni  's  pailte  do  oighreachaibh  a' 
gheallaidh,  dhaingnich  e  le  mionnaibh  e  : 

18  Chum  tre  dhà  ni  neo-chaochluidh- 
each,  anns  an  robh  e  eu-comasach  gu  'n 
deanadh  Dia  breug,  gu  'm  biodh  againne 
comhfhurtachd  làidir,  a  theich  chum 
dìdein  gu  greim  a  dheanamh  air  an  dòchas 
a  chuireadh  romhainn : 

19  Ni  a  tha  againn  mar  acair  an  anama, 
araon  cinnteach  agus  daingean,  agus  a 

thèid  a  steach  do  'n  ionad  sin  a  ta  'n  taobh 

stitrh  do  'n  bhrat-roinn, 
20  Far  an  deachaidh  an  roimh-ruith- 
J  fhear  a  steach  air  ar  soa-ne,  eadhon  Iosa,a' 
!  rinueadh  'na  àrd-shagart  gu  siorruidh  a 
j  rèir  orduigh  Mbelchisedeic. 

CAIB.  VII. 

OIRh'e am  Melchisedec so righ  Shaleim, 
sagart  an  Dè  a  's  ro  àirde,  neach  a 
choinnich  Abraham  a'  pilltinn  o  àr  nan 
rì^hrean,  aarus  a  bheannaich  e  ; 

I  D'  an  d'  thug  Abraham  eadhon  deach- 
I  amh  do  'n  uile  :  neach  a  's  e  air  tùs,  air  a 

eadar-theangachadh,  righ  na  fìreantachd, 
agus  'na  dhèigh  sin  mar  an  ceudna,  righ 
Shaleim,  'se  sin,  righ  na  sìthe  ; 

3  Gun  atbair,  gun  mhàthair,  gun  sinn- 
sireachd,  gun  toiseach  làithean,  gun  deir- 
eadh  beatba  aige ;  ach  air  a  dheanamh 
cosmhuil  ri  Mac.  Dhè,  tha  e  fantuinn  'na 
shagart  gu  siorruidh. 

4  A  nis  thugaibh  an  aire  cia  mòr  an 
duine  so,  d'  an  d'  thug  eadhon  am  prìomh- 
athair  Abrabam  an  deachamh  do  'n 
chreicb. 

5  Agus  gu  deimhin  iadsan  do  chloinn 
Lebhi,  a  tha  faotainn  na  sagartachd,  tha 
àithne  aca  deachamh  a  thogail  o'nt-sluagli 
a  rèir  an  lagha,  sin  r'  a  ràdh,  o  'm  bràith- 
ribh  fèin,  ged  thàinig  iad  a  mach  à  leas- 
raidh  Abrahaim : 

6  Ach  an  Tì  nach  'eil  air  a  shloinneadh 
uatha-san,  fhuair  e  deachamh  o  Abraham, 
agus  bheaunaich  e  esan  aig  an  robh  na 
geallanna. 

7  Agus  gun  agadh  sam  bith,  beannaich- 
ear  an  tì  a  's  lugha  leis  an  tì  a  's  fearr. 

8  Agus  an  so  tha  daoine  a  gheibh  hàs  a' 
faotainn  deachaimh :  ach  an  sin  an  Tì  aig 
am  bheil  fianuis  gu  bheil  e  beò. 

!  9  Agus  mar  a  dh'  fheudas  mi  ràdh, 
fhuaradh  ann  an  Abraham  deachamh  o 
Lebbi  fèin,  a  thogas  an  deachamh  : 

10  Oir  bha  e  fathast  ann  an  leasraidh 
'athar,  an  uair  a  choinnich  Melchisedec 
e- 

II  A  nis  nan  tigeadh  foirfeachd  tre 
shagartachd  nan  Lebhitheach,  (oir  is  ann 
r'  a  liun  a  thugadh  an  lagh  do  'n  t-sluagh,) 
ciod  am  feum  a  bha  air  sagart  eile  èirigh 
a  rèir  orduigh  MhelcJiisedeic,  agus  nach 
!  biodh  e  air  a  ghairm  a  rèir  orduigb  Aaroin  ? 
I  12  Oir  air  do  'n  t-sagartachd  bhi  air  a 
h-atharrachadh,  is  èigin  an  lagh  bhi  air 
atharrachadh  mar  an  ceudna. 

13  Oir  an  tì  air  an  labhrar  na  nithe  sin, 
buinidh  e  do  thrèibh  eile,  do  nach  d' rinn 
aon  neacli  frithealadh  aig  an  altair. 

14  Oir  is  soilleir  gur  ann  o  Iudah  dh'- 
èirich  ar  Tighearn,  treubh  air  nach  do 
labbair  Maois  ni  air  bith  thaobh  sagart- 
acbd. 

;  15  Agus  tha  e  fathast  ni  's  ro-shoilleire, 
am  feadh  gu  'n  d'  èirich  sagart  eile  a  rèir 
coslais  Mlielchisedeic, 

16  A  rinneadh  'na  shagart,  cha  'n  ann  a 
irèir  lagba  àithne  fheòlmhoir,  ach  a  rèir 
Ecumhachd  beatba  gun  chrìoch. 

17  Oir  tba  e  deanamh  fianuis,  Gur  sag- 
art  thu  gach  linn  a  rèir  orduigh  Mhelchi- 
isedeic. 

18  Oir  gu  deimhin  tha  an  àithne  roimhe 


air  a  cur  air  cùl,  air  son  i  bhi  anmhunn 
agus  neo-tharbhach. 

19  Oir  cha  d'  rinn  an  lagh  ni  sam  hith 
foirfe,  ach  rinn  toirt  a  steach  dòchais  a  's 
fearr  e ;  tre  'm  bheil  sinn  a'  teachd  am 
fagus  do  Dhia. 

20  Agus  a  mheud  nach  d'  rinneadh  sag- 
art  deth  gun  mhionnaibh  ; 

21  (Oir  rinneadh  sagarta  dhiubh-san  as 
eugmhais  mhionnan :  ach  dheth-san  le 
mionnaibh,  tre  'n  Tì  a  thubhairt  ris, 
Mhionnaich  an  Tighearn,  agus  cha  ghabh 
e  aithreacbas,  Is  sagart  thu  gu  siorruidh, 
a  rèir  orduigh  Mhelchisedeic  ;) 

22  Is  co  mòr  as  sin  a  rinneadh  Iosa  'na 
urras  air  coimhcheangal  a  's  fearr. 

23  Agus  bha  gu  deimhin  mòran  diuhh- 
san  'nan  sagartaibh,  do  bhrìgh  gu  'n  do 
bhacadh  dhoibh  leis  a'  bhàs  bhi  mair- 
eann : 

24  Ach  an  duine  so,  do  bhrìgh  gu  mair 
e  gu  siorruidh,  tha  sagartachdneo-ehaoch- 
luidheach  aige. 

25  Air  an  aobhar  sin  tha  e  mar  an  ceud- 
na  comasach  air  an  dream  a  thig  a  dh'- 
ionnsuidh  Dhè  trìd-san  a  thèarnadh  gu 
h-iomlan,  do  bhrìgh  gu  bheil  e  beò  gu 
siorruidh  gu  eadar-ghuidhe  a  dheanamh 
air  an  son. 

26  Oir  bha  shamhuil  sin  do  àrd-shagart 
iomchuidh  dhuinne,  a  bha  naomh,  neo- 
lochdach,  neo-thruaillidh,  air  a  dhealach- 
adh  o  pheacachaibh,  agus  a  rinneadh  ni  's 
àirde  na  na  nèamha ; 

27  Nacii  feum  gach  là  mar  na  li-àrd- 
shagairt  ud  ìobairtean  thoirt  suas,  air  tùs 
air  son  a  pheacanna  fèin,  agus  an  dèigh 
sin  air  son  pheacanna  an  t-sluaigh :  oir 
rinn  e  so  aon  uair,  san  àm  a  thug  se  e  fèin 
mar  ìobairt. 

28  Oir  tha  an  lagh  a'  deanamh  àrd- 
shagarta  do  dhaoinibh  aig  am  bheil  anmh- 
uinneachd  ;  ach  focal  nam  mionnan  a  bha 
an  dèigh  an  lagha,  a'  deanamh  àrd-shag- 
airt  do  'n  Mhac,  a  tha  air  a  dheanamh  iom- 
lan  gu  siorruidh. 

CAIB.  VIII. 

ANIS  is  e  so  suim  nan  nithe  a  labhair 
sinn :  Tha  shamhuìl  sin  do  àrd-shag- 
art  againu,  a  tha  air  suidhe  air  deis  righ- 
chaithreach  na  mòrachd  anns  na  nèatnh- 
aibh ; 

2  Ministeir  nan  ionad  naomha,  agus  an 
fhìor  phàilliuin,  a  shuidhich  an  Tighearn, 
agus  cha  bu  duine. 

3  Oir  tha  gach  uile  àrd-shagart  air  ord- 
uchadh  chum  tiodhlacan  agus  ìobairtean 
a  thoirt  suas :  uime  sin  b'  èigin  gu  'm  biodh 
aig  an  duine  so  mar  an  ceudna  ni-èigin  r'  a 
thabhairt  suas. 

4  Oir  nam  biodh  e  air  thalamh,  cha 
bhiodh  e  'na  shagaft,  do  bhrìgh  gu  bheil 
sagairt  ann  a  tha  tabhairt  suas  thiodhlac  a 
rèir  an  lagha : 

5  Muinntir  a  tha  deanamh  seirbhis  le 
samhladh  agus  sgàile  nan  nithe  nèamhaidh, 
a  rèir  mar  a  dh'  orduicheadh  do  Mhaois  le 
Dia  'nuair  a  bha  e  air  tì  am  pàilliun  a  chur 
suas.  Oir  feuch,  (a  ta  e  ag  ràdh,)  gu  'n 
dean  thu  na  h-uile  nithe  rèir  an  t-saimpleir 
a  nochdadh  dhuit  san  t-siiabh. 

6  Ach  a  nis  fhuair  e  ministreileachd  a  's 

ro-fhearr,  a  mheud  gu  bheil  e  mar  an  ceud- 
na'na  eadar-mheadhonair  air  coimhchean- 
gal  a  's  fearr,  a  chaidh  dhaingneachadh  air 
geallaibh  a  's  fearr. 

7  Oir  nam  biodh  an  ceud-choimhchean- 
gal  sin  gun  uireasbhuidh  ;  cha  'n  iarrtadh 
àit  do  'n  dara  coimhcheangal. 

8  Oir,  a'  faotainn  croin  doibh,  a  ta  e  ag 
ràdh,  Feuch  thig  na  làithean,  (tha  an 
Tighearn  ag  ràdh,)  anns  andean  mi  coimh- 
cheangal  nuadh  ri  tigh  Israeil,  agus  ri  tigh 
Iudah  : 

9  Cha  'n  ann  a  rèir  a'  choimhcheangail 
a  rinn  mi  r'  an  aithrichibh,  anns  an  là  a 
rug  mi  air  làimh  orra  chum  an  treòrach- 
adh  a  mach  à  talamh  na  h-Eiphit  ;  do 
bhrìgh  nach  d'  fhan  iad  ann  am  choimh- 
cheangal,  agus  chuir  mise  suarach  iadsan, 
tha  an  Tighearn  ag  ràdh. 

10  Oir  is  e  so  an  coimhcheangal  a  ni 
mi  ri  tigh  Israeil  an  dèigh  nan  làithean 
ud,  tha  an  Tighearn  ag  ràdh  ;  Cuiridh  mi 
mo  reachdan  'nan  inntinn,  agus  sgrìobh- 
aidh  mi  iad  air  an  cridheachaibh :  agus 
bithidh  mi  a'  m'  Dhia  dhoibh,  agus  bith- 
idh  iadsan  'nan  sluagh  dhomh-sa. 

11  Agus  cha  teagaisg  iad  gach  aon  a 
choimhearsnach,  agus  gach  aon  a  bhràth- 
air,  ag  ràdh,  Gabh  eòlas  air  an  Tighearn  : 
oir  bitliidh  eòlas  aca  uile  orm,  o  'n  neach 
a  's  lugha  gus  an  neach  a  's  mò  dhiubh. 

12  Oir  bithidh  mise  tròcaireach  d'  an 
eu-ceartaibh,  agus  am  peacanna  agus  an 
aingidheachd  cha  chuimhnich  mi  ni  's 
mò. 

13  Am  feadh  a  ta  e  ag  ràdh,  Coimh- 
cheangal  nuadh,  rinn  e  'n  ceud  choimh- 
cheangal  sean.  A  nis  an  ni  a  ta  aosda  ag- 
us  air  fàs  sean,  tha  e  fagus  do  dhol  as  an 
t-sealladh. 

CAIB.  IX. 

BHA  ma  seadh  gu  dearbh  aig  a'  cheud 
phàilliun  orduighean  a  thaobh  seir- 
bhis  Dè,  agus  naomh-ionad  saoghalta. 

2  Oir  dheasaicheadh  an  ceud  phàilliun, 
anns  an  robh  an  coinnleir,  agus  am  bòrd, 
agus  aran  na  fianuis,  ris  an  abrar  an  t-ionad 
naomh. 

3  Agus  an  taobh  a  stigh  do  'n  dara  roinn- 
bhrat,  am  pàilliun  ris  an  abrar  an  t-ionad 
a  's  ro  naomha ; 

4  Anns  an  robh  an  tùiseir  òir,  agus  àirc 
a'  choimhcheangail  air  a  còmhdachadh 
mu  'n  cuairt  le  h-òr,  anns  an  robh  a'  phoit 
òir  anns  an  robh  am  mana,  agus  slat 
Aaroin  a  bha  fo  bhlàth,  agus  clàir  a' 
choimhcheangail ; 

5  Agus  os  a  ceann,  cheruban  na  glòire, 
a'  cur  sgàile  air  caithir  na  tròcair;  mu 
nach  urrainn  sinn  a  nis  labhairt  fa  leth. 

6  A  nis  an  uair  a  bha  na  nithe  so  air  an 
cur  an  ordugh  mar  so,  chaidh  na  sagairt  a 
ghnàth  a  steach  do  'n  cheud  phàilliun,  a' 
coimhlionadh  seirbhis  Dè : 

7  Ach  do  'n  dara  pàilliun  chaidh  an  t- 
àrd-shagart  'na  aonar  a  steach  aon  uair  sa' 
bhliadhna,  cha  b'  ann  as  eugmhais  fola,  a 
thug  e  suas  air  a  shon  fèin,  agus  air  son 
seacharain  an  t-sluaigh : 

8  Air  bhi  do  'n  Spiorad  naomh  a'  nochd- 
adh  so,  nach  robh  fatliast  an  f-slighe  chum 
an  ionaid  bu  ro-naomha  air  a  foillseach- 


adh,  am  feadh  a  bha  an  ceud  phàilliun 
fathast  'na  sheasamh  : 

9  Ni  a  bha  'na  shamhladh  do  'n  aimsir  a 
ta  làthair,  anns  an  robh  araon  tiodhlacan  , 
agus  ìobairtean  air  an  toirt  suas,  nacli  robh  I 
comasach  air  an  tì  a  bha  deanamh  na 
seirbhis   sin   a    dheanamh  coimhlionta, 
thaobh  a  choguis, 

10  An  t-seirbhis  a  bha  mhàin  ann  am  * 
biadhaibh  agus  ann  an  deochaibh,  agus  ^ 
ann  an  iomadh  gnè  ionnlaid,  agus  deas-  s 
ghnàthachaibli  a  thaobh  na  feòla,  a  chuir- 
eadh  mar  uallaich  orra  gu  àm  an  leasach- 
aidh. 

11  Ach  air  teachd  do  Chriosd  'na  àrd- 
shagart  nan  nithe  maithe  a  bha  ri  teachd,  * 
tre  phàilliun  bu  mhò  agus  bu  diongmhalta, 
nach  d'  rinneadh  le  làmhaibh,  sin  r'  a  ràdh,  ' 
nach  robh  do  'n  togail  so  ; 

12  Agus  cha  b'  ann  tre  fhuil  ghabhar 
agus  laogh,  ach  tre  'fhuil  fèin  a  chaidh  e 
steach  aon  uair  do  'n  ionad  naomh,  air  dha 
saorsa  shiorruidh  fhaotainn  dhuinne. 

13  Oir  ma  ni  fuil  tharbh,  agus  ghabhar, 
agus  luaithre  aighe  air  a  crathadh  air  an  1 
dream  a  bha  neòghlan,  an  naomhachadh  ? 
chum  glanaidh  na  feòla  ; 

14  Cia  mòr  a  's  mò  ni  fuil  Chriosd,  a  : 
thug  e  fèin  suas  tre  'n  Spiorad  shiorruidli  . 
gun  lochd  do  Dhia,  bliur  coguis-sa  ghlan-  i 
adh  o  oibribh  marbha  chum  seirbhis  a  *' 
dheanamh  do  'n  Dia  bheò  ? 

15  Agus  air  a  shon  so  is  esan  eadar-  5 
mheadhonair  an  tiomnaidh-nuaidh,  ionn- 
us  tre  fhulangas  a'  bhàis,  chum  saorsa  nan  ?' 
eu-ceart  a  bha  fuidh  'n  cheud  thiomnadh 

a  chosnadh,  gu  'm  faigheadh  iadsan  a  ta 
air  an  gairm  gealladh  na  h-oighreachd 
siorruidh. 

16  Oir  far  am  bheil  tiomnadh,  is  èigin 
bàs  an  tiomnaidh-fhir  a  bhi  ann  mar  an 
ceudna. 

17  Oir  a  ta  tiomnadh  daingean  an  dèigh 
bàis  dhaoine  :  ach  cha  'n  'eil  brìgh  sam 
bith  ann  am  feadh  a  ta  'n  tiomnaidh-fhear 
beò. 

18  A  rèir  sin,  ni  mò  bha  'n  ceud  thiom- 
nadh  air  a  choisreagadh  as  eugmhais 
fola.  ?■ 

19  Oir  an  uair  a  labhradh  gach  uile  '<■'■ 
àithne  rèir  an  lagha  ris  an  t-sluagh  uile  le 
Maois,  air  dha  fuil  laogh  agus  ghabhar  a  ^ 
ghabhail,  maille  ri  h-uisge,  agus  oluinn  '«> 
scarlaid,  agus  hisop,  chrath  e  iad  araon  air  1 
an  leabhar  agus  air  an  t-sluagh  uile, 

20  Ag  ràdh,  Si  so  fuil  au  tiomnaidh  a 
dh'  àithn  Dia  dhuibh. 

21  Os  bàrr,  chrath  e  mar  an  ceudna  an  I 
fhuil  air  a'  phàilliun,  agus  air  soithichibh  V 
na  naomh-sheirbhis  uile, 

22  Agus  is  beag  nach  'eil  na  h-uile  nithe  i 
air  an  glanadh  le  fuil  a  rèir  an  lagha ;  ag-  u 
us  as  eugmhais  dòrtaidh  fola  cha  'n  'eil 
maitheanas  r'  a  fhaotainn. 

23  B'  fheumail  uime  sin  gu  'm  biodh  ■ 
samhlaidh  nan  nithe  a  ta  sna  nèamhaibli  I 
air  an  glanadh  leo  so ;   ach  na  nithe  t 
nèamhaidh  fèin  le  ìobairtibh  a  b'  fhearr  na 
iad  so :  j 

24  Oir  cha  deachaidh  Criosd  a  steach  do  I 
na   h-ionadaibh   naomha  làmh-dheanta,  fai 
nithe  a  ta  'nan  samhlachas  air  an  fliior 
ionad ;  ach  do  nèamh  fèin,  chum  a  nis  e  ju 

fein  anochdadh  ann  ara  fianuis'Dè  air  ar 
son-ne : 

25  No  fòs  chum  e  fèin  ìobradh  gu  min- 
ic,  mar  a  thèid  an  t-àrd-shagart  gach 
bliadhna  steach  do  'n  ionad  naomh,  le  fuil 
nach  leis  fèin. 

26  (Oir  mar  sin  b'  èigin  gu  'm  fulaing- 
eadh  e  gu  minic  o  thoiseach  ant-saoghail ;) 
ach  a  nis  dh'  fhoillsicheadh  e  aon  uair  ann 
au  deireadh  an  t-saoghail,  chum  peacadh 
a  chur  air  cùl  tre  e  fèin  ìobradh. 

27  Agus  amhuil  a  ta  e  air  orduchadh  do 
dhaoiuilìh  bàs  fbaotaiuu  aon  uair,  ach  'na 
dhèigh  so  breitheanas : 

28  Mar  sin  thugadh  Criosd  suas  aon  uair 
a  thoirt  air  falbli  peacanna  mhòran,  ach  an 
dara  uair  as  eugmhais  peacaidh  foillsiehear 
e  dhoibh-san  aig  am  bheil  sùil  ris,  chum 
slàinte. 

CAIB.  X. 

UIME  sin  air  bhi  aig  an  lagh  sgàile 
nithe  maithe  ri  teachd,  agus  cha  'n  e 
fìor-choslas  nan  nithe  fèin,  cha  'u  'eil  e 
comasach  dha  an  dream  a  thig  d'  a  ionn- 
suidh  a  chaoidh  a  dheanamh  coimhlionta 
leis  na  h-ìobairtibh  sin,  a  blia  iad  a'  toirt 
suas  o  bhliadhna  gu  bliadhna  aghnàth. 

2  Oir  an  sin  nach  sguireadh  iad  do  bhi 
'gan  toirt  suas  ?  do  bhrìgh  nach  biodh  aig 
luchd  deauamh  na  naomh-sheirbhis  tuill- 
eadh  coguis  air  bith  peacaidh,  air  dlioibh 
bhi  aon  uair  air  an  glanadh. 

3  Ach  anns  na  h-ìobuirtibh  siu  nìihear 
ath-chuimhneachadh  air  na  peacaibh  gach 
bliadhna. 

4  Oir  cha  'n  'eil  e  'n  comas  gu  tugadh 
fuil  tharbh  agus  gliabhar  peacanna  air 
falbh. 

5  uime  sin  ag  teachd  dha  do  'n  t-saogh 
al,  a  ta  e  ag  ràdh,  Iobairt  agus  tabhartas 
cha  b'  àill  leat,  ach  dh'  ulluich  thu  corp 
dliomh-sa : 

6  Ann  an  ìobairtibh-loisgte,  agus  ann 
an  ìobairtibh  air  son  peacaidh  cha  robh 
tlachd  agad  : 

7  An  sin  thubhairt  mise,  Feuch  tha  mi 
a'  teachd,  (ann  an  rola  an  leabhair  tba  sud 
sgrìobhta  orm,)  clium  do  thoil-sa  a  dhean- 
amh,  o  Dhè. 

8  Air  dha  a  ràdh  roimh  sin,  Iobairt,  ag 
us  tabhartas,  agus  ìobairte-loisgte,  agus 
ìobairt  air  son  peacaidh  cha  b'  àill  leat, 
us  cha  robh  do  thlachd  annta,  (a  tha  air 
an  toirt  suas  a  rèir  an  lagha ;) 

9  An  sin  thubhairt  e,  Feuch,  a  ta  mi 
teachd  a  dlieanamh  do  thoil-sa,  O  Dhè. 
Tha  e  cur  air  cùl  a'  cheud  ni,  chum  gu  'n 
daiugnich  e  an  dara  ni. 

10  Leis  an  toil  so  tha  sinne  air  ar  naomh 
achadh,  tre  toirt  suas  cuirp  Iosa  Criosd 
aon  uair. 

11  Agus  tha  gach  uile  shagart  a'  seas- 
amh  gach  là,  a'  'frithealadh  agus  a'  toirt 
suas  nan  ìobairt  cheudna  gu  minic,  nitlie 
do  nach  'eil  e  'n  comas  a  chaoidh  peacanna 
thoirt  air  falbh  : 

12  Ach  an  duine  so,  an  dèigh  dha  aon 
ìobairt  a  tlioirt  suas  air  son  peacaidh 
shuidh  e  a  chaoidh  tuilleadh  air  deas 
làimh  Dhè ; 

13  A'  feitheamh  o  sin  suas  gus  an  cuir 
ear  a  naimhde  'nan  stòl-chos  fo  'chosaibh 


14  Oir  le  aon  ìobairt  rinn  e  chaoidh 
foirfe  iadsan  a  ta  air  an  naomhachadh. 

15  Agus  tha  an  Spiorad  naomh  mar  an 
ceudna  a'  deanamh  fianuis  duinne  air  na 
nithìbh  so  :  oir  an  dèigh  dha  ràdh 
roimh, 

16  Is  e  so  an  coimhcheangal  a  ni  mi  riu 
an  dèigh  nan  làitbean  ud,  tha  an  Tigh- 
earn  ag  ràdh,  Cuiridh  mi  mo  reachdan 
nan  cridhe,  agus  sgrìobhaidh  mi  iad  air 
an  inntinn : 

17  Agus  am  peacanna  agus  an  eu-cearta 
cha  chuimhnich  mi  ni  's  mò. 

18  A  nis,  far  am  bheil  maitheanas  nan 
nitbe  so,  cba  'n  'eil  tabhartas  air  son  peac- 
aidb  ann  ni  's  mò. 

19  Uime  sin,  a  bhràithre,  do  bhrìgh  gu 
bheil  dàuachd  againn  chum  dol  a  steach 
do  'n  ionad  a  's  naomha  tre  fhuil  losa, 

20  Air  slighe  nuaidh  agus  bheò  a  chois- 
rig  e  dhuinne,  tre  'n  roinn-bhrat,  sin  r'  a 
ràdh,  tre  'fheòil  fèin  : 

21  Agus  do  bhrìgh  gu  bheil  againn  àrd- 
shagart  os  ceann  tighe  Dhè, 

22  Thigeamaid  am  fagus  le  cridhe  fìor, 
ann  an  làn  dearbh-bheachd  a'  chreidimh, 
le  ar  cridheachaibh  air  an  crath-ghlanadli 
o  dhroch  coguis,  agus  le  ar  cuirp  air  an 
nigheadh  le  h-uisge  glan. 

23  Cumamaid  gu  daingean  aidmheil  ar 
dòchais  gun  chlaonadh,  (oir  is  fìrinneach 
an  Tì  a  gheall :) 

24  Agus  thugamaid  an  aire  d'  a  chèile 
chum  ar  brosuachadh  gu  gràdh,  agus  gu 
deadh  oibribh : 

25  Gun  bhi  leigeadh  dhinn  sinn  fèin  a 
chruinneachadh  an  ceann  a  chèile,  mar  is 
gnàth  le  dream  àraidh  ;  ach  a'  comhair- 
leachadh  achèile:  agus  gu  ma  mòid  a  ni 
sinn  so,  gu  bheil  sibh  a'  faicinn  an  là  a' 
tarruing  am  fagus. 

26  Oir  ma  pheacaieheas  sinn  do  ar  tòil 
fèin  an  dèigh  dhuinn  eòlas  na  fìrinn  fhaot- 
ainn,  cha  '11  fhàgar  tuilleadh  dhuinn  ìob- 
airt  air  son  peacaidh, 

27  Ach  dùil  eagalach  ri  breitheanas,  ag- 
us  fearg  theinnteach,  a  sgriosas  na  h-eas- 
cairdean. 

28  An  neach  a  rinn  tàir  air  lagh  Mhaois, 
bhàsaich  e  gun  tròcair,  fo  dhithis  no  thriuir 
do  fhianuisibh  : 

29  Cia  mòr  is  mò  na  sin  am  peanas  a 
shaoileas  sibh  air  am  measar  esan  toilltean- 
ach,  a  shaltair  fo  'chosaibh  Mac  Dhè,  agus 
a  mheas  mar  ni  mi-naomha  fuil  a'  choimh- 
cheangail,  leis  an  do  naomhaicheadh  e,  ag- 
us  a  rinn  tarcuis  air  Spiorad  nan  gràs  ? 

30  Oir  is  aithne  dhuinn  an  Tì  a  thubh- 
airt,  Is  leam-sa  an  dìoghaltas,  agus  bheir 
mi  dioladh  uam,  tha  an  Tighearn  ag  ràdh  : 
agus  a  rìs,  Bheir  an  Tighearn  breth  air  a 
shluagh. 

31  Is  ni  eagalach  tuiteam  ann  an  làmh- 
aibh  an  Dè  bheò. 

32  Ach  biodh  ath-chuimhne  aaaibh  air 
na  làithibh  a  chaidh  seachad,  ~anns  an 
d'  fhuiling  sibh,  an  dèigh  dhuibh  bhi  air 
bhur  soillseachadh,  gleachda  mòr  fulang- 
ais ; 

33  Ann  an  cuid  am  feadh  a  rinneadh 
sibh  'nur  ball-amhairc,  araon  tre  mhas- 
laibh  agus  thrioblaidibh ;  agus  ann  an 
cuid,  am  feadh  a  rinneadh  sibh  'nur  comp- 

anaich  dhoibh-san  ris  an  do  bhuineadh 
mar  sin. 

34  Oir  bha  comh-fhulangas  agaibhrium- 
sa  ann  atn  gheimhlibh,  agus  ghabh  sibh  le 
luath-ghair  ri  creachadh  bhur  maoin,  air 
dhuibh  fios  a  bhi  agaibh  annaibh  fèin  gu 
bheil  agaibh  air  nèamh  maoin  a  's  fearr, 
agus  a  ta  maireannach. 

35  Uime  sin  na  tilgibh  uaibh  bhur 
muinghin,  aig  am  bheil  mòr  dhiol-thuar- 
asdal. 

36  Oir  a  ta  feum  agaibh  air  foighidin ; 
chum  an  dèigh  dhuibh  toil  Dè  a  dhean- 
amh,  gu  'm  faigh  sibh  an  gealladh. 

37  Oir  fathast  seallan  beag,  agus  an  Tì  a 
ta  ri  teachd  thig  e,  agus  cha  dean  e  moille. 

38  A  nis  bithidh  am  fìrean  beò  tre 
chreidimh :  ach  ma  philleas  neach  sam 
bith  air  ais,  cha  bhi  aig  m'  anam-sa  tlachd 
ann. 

39  Ach  cha  'n  'eil  sinne  do  'n  dream  sin 
a  philleas  air  an  ais  chura  sgrios ;  ach  do  'n 
dream  a  chreideas,  chum  tearnaidli  an  an- 
ama. 

CAIB.  XI. 

ANIS  is  e  creidimh  brìgh  nan  nithe 
ri  'm  bheil  dòchas,  dearbli-chiunte  nan 
nithe  nach  faicear. 

2  Oir  is  ann  tre  so  a  fhuair  na  sinnsirean 
deadh  theisteas. 

3  Tre  chreidimh  tha  sinn  a'  tuigsinn 
gu  'n  do  chruthaicheadh  na  saoghail  tre 
fhocal  Dè,  air  chor  as  nac.h  d'  rinneadh  na 
nithe  a  chithear  do  nithibh  a  bha  r'  am 
faicinn. 

4  Tre  chreidimh  thug  Abel  suas  do 
Dhia  ìobairt  ni  b'  fhearr  na  Cain,  tre  an 
d'  thugadh  teisteas  dha  gu  'n  robh  e  'na 
fhìrean,  air  bhi  do  Dhia  a'  deanamh  fia- 
nuis  d'  a  thiodhlacaibh  :  agus  tre  sin,  air 
dha  bhi  marbh,  tha  e  fathast  a'  labhairt. 

5  Tre  chreidimh  dh'  atharraicheadh  En- 
och  chum  nach  faiceadh  e  bàs ;  agus  cha 
d'  fhuaradh  e,  do  bhrìgh  gu  'n  d'  atharraich 
Dia  e :  oir  roimh  'atharrachadh  thugadh 
fianuis  da,  Gu  'n  do  thaitimi  e  ri  Dia. 

6  Ach  as  eugmhais  creidimh  cha  'n  'eil 
e  'n  comas  a  thoileachadh :  oir  is  èigin 
do  'n  tì  a  thig  a  dh'  ionnsuidh  Dhè  a  chreid- 
sinn  gu  bheil  e  ann,  agus  gur  e  an  Tì  e  a 
bheir  duais  do  'n  dreara  a  dli'  iarras  e  gu 
dìchiollach. 

7  Tre  chreidimh  air  do  Noah  rabhadh 
fhaotainn  o  Dhia  mu  thimchioll  nithe 
nach  robh  idir  r'  am  faicinn,  agus  eagal  a 
ghabhail,  dh'ulluich  e  àirc  chum  tearnaidh 
a  theaghlaich  ;  tre  'n  do  dhìt  e  an  saoghal, 
agus  rinneadh  e  'na  oighre  air  an  fhìrean- 
tachd  a  ta  thaobh  creidimh. 

8  Tre  chreidimh,  'nuair  a  ghairmeadh 
Abraham  gu  dol  a  mach  do  ionad  a  bha  e 
gu  fhaotainn  an  dèigh  sin  mar  oighreachd, 
fhreagair  e  ;  agus  dh'  imich  e  mach  gun 
fhios  a  bhi  aige  c'  àit  an  robh  e  dol. 

9  Tre  chreidimh  bha  e  air  chuairt  ann 
an  tìr  a'  gheallaidh,  mar  ann  an  tìr 
choimhich,  a'  gabhail  còmhnuidh  ann  am 
pàilliunaibh  maille  ri  h-Isaac  agus  Iacob, 
corah-oighreachan  a'  gheallaidh  cheudna. 

10  Oir  bha  sùil  aige  ri  baile  aig  am 
bheil  bunaitean,  air  am  bheil  Dia  'na 
fhear-dealbhaidh  agus  'na  fhear-togail. 


11  Tre  chreidimh  mar  an  ceudna  fhuair 
Sarah  fèin.  neart  gu  sliochd  a  ghabhail  'na 
broinn,  àgus  rug  i  leanabh  an  dèigh  dh'  i 
dol  thar  aois  cloinne,  do  bhrìgh  gu  'n  do 
mheas  i  gu  'n  robh  esan  fìrinneach  a  thug 
an  gealladh. 

12  Uime  sin  ghineadh  o  aon  a  mhàin, 
agus  esan  ionann  agus  marbh,  sliochd  mar 
reulta  nèimh  thaobh  lìonmhoireachd,  ag- 
us  mar  a'  ghaineamh  air  tràigh  na  fairge 
do-àireamh. 

13  Fhuair  iad  so  uile  bàs  ann  an  creid- 
irah,  gun  na  geallanna  fhaotainn,  ach  air 
dhoibli  am  faicinn  fad  o  làimh,  (agus  an 
làn-chreidsinn,)  ghabh  iad  riu,  agus  dh'- 
aidich  iad  gu  'm  bu  choigrich  agus  luchd- 
cuairt  air  an  talamh  iad  fèin. 

14  Oir  an  dream  a  ta  ag  ràdh  nan  nithe 
sin,  tha  iad  a'  nochdadh  gu  soilleirgubheil 
iad  ag  iarraidh  dùthcha. 

15  Agus  gu  fìrirraeach  nam  biodh  iad 
cuimhneachail  air  an  dùthaich  sin,  as  an 
d'  thàinig  iad  a  mach,  dh'  fheudadh  iad  àni 
iomchuidh  fhaghail  air  pilleadh  : 

16  Ach  a  nis  tha  dèidh  aca  air  dùthaich 
a  's  fearr,  eadhon  dùt/iaich  nènmhaidh  : 
uime  sin  cha  nàr  le  Dia,  gu  'n  goirear  an 
Diai-san  dheth  :  oir  dh'  uJluich  e  dhoibh 
baile. 

17  Tre  chreidimh  dh'  ìobair  Abraham, 
air  dha  bhi  air  a  dhearbhadh,  a  mhac  Isaac ; 
agus  thug  an  tì  a  fhuair  na  geallanna  suas 
aon-ghin  mhic  ; 

18  Kis  an  dubhradh,  Ann  an  Isaac  goir- 
ear  do  shliochd : 

19  A'  meas  gu*  m  bu  chomasach  Dia  air 
a  thogail  eadhon  o  na  marbhaibh  ;  o  'n  d' 
fhuair  se  e  eadhon  ann  an  cosamhlachd. 

20  Tre  chreidimh  bheannaich  Isaac.  Ia- 
cob  agus  Esau  mu  thimcliioll  nithe  a  bha 
ri  teachd. 

21  Tre  chreidimh  bheannaich  Iacob,  ag 
faghail  bàis  da,  dithis  mhac  Ioseiph  ;  agus 
rinn  e  aoradh,  a'  leigeadh  a  chudthrom 
air  bàrr  a  bhata. 

22  Tre  chreidimh  rinn  Ioseph,  ri  àm 
faghail  a'  bhàis  da,  iomradh  air  dol  a  mach 
chloinn  Israeil ;  agus  thug  e  àithne  mu 
thimchioll  a  chnàmh. 

23  Tre  chreidimh  an  uair  a  rugadh 
Maois,  dh'  fholaicheadh  e  tri  mìosan  le 
'phàrantaibh,  do  bhrìgh  gu  'm  fac  iad  gu  'm 
bu  leanabh  tlachdmhor  e ;  agus  cha  robh 
eagal  orra  roimh  àithne  an  righ. 

24  Tre  chreidimh  air  teachd  gu  h-aois 
do  Mhaois,  dhiùlt  e  bhi  air  a  gnairra  'na 
mhac  do  nighinn  Pharaoh  ; 

25  A'  ròghnachadh  àmhghar  fhulang 
maille  ri  sluagh  Dhè,  roirah  shòlas  a' 
pheacaidh  a  mhealtuinn  rè  seal ; 

26  A'  meas  gu  'm  bu  mhò  an  saoibhreas 
masladh  Chriosd  na  ionmhais  na  h-Ei- 
phit :  oir  bha  sùil  aige  ris  an  luach-saoith- 
reach. 

27  Tre  chreidirah  thrèig  e  'n  Eiphit, 
gun  eagal  a  bhi  air  roimh  chorruich  an 
righ :  oir  bha  e  làidir  'na  iuntinn,  mar 
neach  a  bha  faicinn  an  Tì  a  ta  neo-fhaic- 
sinneach. 

28  Tre  chreidimh  ghlèidh  e  a'  chàisg, 
agus  an  dòrtadh  fola,  cìium  nacli  beanadh 
an  tì  a  sgrios  na  ceud-ghin  riusan. 

29  Tre  chreidimh  chaidh  iad  tre  a' mhuir 

ruaidb,  mar  tre  thalamh  tioram  :  ni  'nuair 
a  thug'  na  h-Eiphitich  ionusuidh  air  a 
dheanamh,  bhàthadh  iad. 

30  Tre  chreidimh  thuit  ballacha  Iericho, 
an  dèigh  bhi  air  an  cuairteachadh  rè 
sheachd  làilhean. 

31  Is  auu  tre  chreidimh  nach  do  sgriosadh 
Rahab  au  strìopach  maille  riusan  nach  do 
chreid,  'nuair  a  ghabh  i  ris  au  luchd-brath- 
aidh  au  sìth. 

32  Agus  ciod  tuilleadh  a  their  mi?  oir 
theirgeadh  an  ùine  dhomh  ann  an  labhairt 
mu  Ghideon,  Bharac,  agus  Shampson,  ag- 
us  Iephthah,  Dhaibhidh  mar  an  ceudna, 
agus  Shamuel,  ag  us  na  fàidhibh  : 

33  Muinntir,  fre  chreidimh,  a  clieann- 
saich  rìoghachdan,  a  dh'  oibrich  fìreant- 
achd,  a  fhuair  geallanna,  a  dhruid  beoil 
leòiuhan, 

34  A  mhùch  ueart  teine,  a  chaidh  as  o 
fhaobhar  a'  chlaidheimh,  o  anmhuinn- 
eac.hd  a  rinneadh  neartmhor,  a  dh  'fhàs 
treun  anu  an  cath,  a  chuir  air  theicheadh 
armailte  nan  coimheach. 

35  Fhuair  mnài  am  mairbh  air  an  tog- 
ail  a  rìs  gu  beatha :  agus  chràidh-phian- 
adh  dream  eile,  gun  iad  a  ghabhail  ri 
saorsa ;  chum  gu  faigheadh  iad  aiseirigh  a 
b'  fhearr. 

36  Fhuair  dream  eile  deuchainn  do 
fhanoidibh,  agus  do  sgiùrsaibh,  seadh  fòs, 
do  gheimhlibh  agus  do  phrìosan. 

37  Chlachadh  iad,  shàbhadh  as  a  chèile 
iad,  bhuaireadh  iad,  chuireadh  gu  bàs  leis 
a'  chlaidheamh  iad :  chaidh  iad  mu  'n 
cuairt  'nam  fògaraich,  ann  an  croicnibh 
chaorach  agus  ghabhar,  ann  an  uireas- 
bhuidh,  ann  an  trioblaidibh,  ann  an  cràdh  ; 

38  (Dream  air  nach  b'  airidh  an  saogh- 
al ;)  a'  dol  air  seacharan  ann  am  fàsaich- 
ibh,  agus  air  slèibhtibh,  agus  ann  an 
uamhaibh  agus  anu  an  slochdaibh  na  tal- 
mhainn. 

39  Agus  air  dhoibh  so  uile  deadh  theist- 
eas  fhaotainn  tre  chreidimh,  cha  d'  fhuair 
iad  an  gealladh : 

40  Air  do  Dhia  ni  èigin  a  's  fearr  a 
sholar  dhuinne,  ionnus  nach  biodh  iadsan 
air  an  deanamh  foirfe  as  ar  n-eugmhais- 
ne. 

UIME  sin,  air  dhuinne  bhi  air  ar  cuairt- 
eachadh  le  neul  co  mòr  do  fhianuis- 
ibh,  cuireamaid  dhinn  gach  leth-trom,  ag- 
us  am  peacadh  a  ta  gu  furas  ag  iadhadh 
umainn,  agus  ruitheamaid  le  foighidin  an 
rèis  a  chuireadh  romhainn, 

2  Ag  amharc  air  Iosa,  ceannard  agus 
fear-crìochnaich  ar  creidìmh,  neach  air 
son  an  aoibhneis  a  chuireadh  roimhe,  a 
dh'  fhuiling  an  crann-ceusaidh,  a'  cur  na 
nàire  an  neo-shuim,  agus  a  shuidh  air  deis 
righ-chaithreach  Dè. 

3  Uime  sin  thugaibh  fa  'near  esan  a 
dh'  fhuiling  a  shamhuil  sin  do  ana-cainnt 
o  pheacaich  'na  aghaidh  fèin,  air  eagal 
gu  'm  bi  sibh  sgìth  agus  lag  ann  bhur 
n-iuntinnibh. 

4  Cha  do  sheas  sibh  fathast  gu  fuil,  a' 
cathachadh  an  aghaidh  peacaidh. 

5  Agus  dhì-chuimhnich  sibh  an  earail  a 
ta  labliairt  ribh  mar  ri  cloinn,  A  mhic,  na 


cuir  suarach  smachdachadh  an  Tighearn, 
agus  na  fannaich  'nuair  a  chronaichear  leis 
thu  : 

6  Oir  an  tì  a  's  ionmhuinn  leis  an  Tigh- 
earn,  smachdaichidh  se  e,  agus  sgiùrsaidh 
e  gach  mac  ris  an  gabh  e. 

7  Ma  ghiùlaineas  sibh  smachdachadh, 
tha  Dia  a'  buntuinn  ribh  mar  ri  cloinn: 
oir  cò  am  mac  nach  smachdaich  an  t-Ath- 
air? 

8  Ach  ma  tha  sibh  as  eugmhais  smachd- 
achaidh,  d'  am  bheil  na  h-uile  'nan  luchd- 
comhpàirt,  an  sin  is  clann  dìolain  sibh, 
agus  cha  chlann  dligheach. 

9  Os  bàrr,  bha  againn  aithriche  thaobh 
na  feòla,  a  smachdaich  sinn,  agus  thug 
sinn  urram  dhoibh  :  nach  mò  gu  mòr  is 
còir  dhuinn  bhi  ùmhal  do  Athair  nan 
spiorad,  agus  a  bhi  beò  ? 

J0  Oir  gu  deimhin  smachdaich  iadsan 
sinn  rè  beagain  do  làithibh  a  rèir  an  toile 
fèin ;  ach  esan  chum  ar  leas,  ionnus  gu  'm 
bitheamaid  'nur  luchd-comhpàirt  d'  a 
naomhachd. 

11  Ach  cha  mheasar  smachdachadh  air 
bith  am  feadh  a  ta  e  làthair  sòlasach,  ach 
doilgheasach :  gidheadh,  'na  dhèigh  sin 
bheir  e  uaith  toradh  sìochail  na  fìreant- 
aehd,  do  'n  dream  a  ta  gu  dligheach  air  an 
cleachdadh  ris. 

12  Uime  sin,  togaibh  suas  na  làmhan  a 
ta  air  tuiteam  sìos,  agus  neartaichibh  na 
glùine  laga ; 

13  Agus  deanaibh  cos-cheuma  dìreach 
do  'ur  cosaibh,  air  eagal  gu  'm  bi  an  ni  sin 
a  ta  bacach  air  athionndadh  as  an  t-slighe  ; 
ach  gu  ma  mò  bhiodh  e  air  a  shlànuch- 
adh. 

14  Leanaibh  sìth  maille  ris  na  h-uile 
dhaoinibh,  agus  naomhachd,  ni  as  eug- 
mhais  nach  faic  neach  air  bith  an  Tigh- 
earn : 

15  A'  toirt  an  ro-aire,  air  eagal  gu  'n  tig 
neach  sam  bith  a  dhèidh-làimh  air  gràs 
Dè ;  air  eagal  air  fàs  suas  do  f  hrèìmh 
seirbhe  sam  bith,  gu  'n  cuir  e  dragh  oirbh, 
agus  le  so  gu  'm  bi  mòran  air  an  salach- 
adh : 

16  Air  eagal  gu  'm  bi  fear  strìopachais 
ann,  no  neach  mi-naomha  sam  bith,  mar 
Esau,  a  reic  air  son  aoin  ghreim  bìdh  còir 
a  cheud-bhreithe. 

17  Oir  a  ta  fhios  agaibh  'nuair  a  b'  àill 
leis  an  dèigh  sin  am  beannachadh  a  shealbh- 
achadh,  gu  'n  do  dhiùltadh  e:  oir  cha 
d'fhuair  e  àit  aithreachais,  ged  dh'  iarr  se 
e  gu  dùrachdach  le  deuraibh. 

18  Oir  cha  d'  thàinig  sibh  chum  an 
t-sleibh  ris  am  feudtadh  beantuinn,  agus  a 
bha  losgadh  ie  teine,  no  chum  duibhre, 
agus  dorcliadais,  agus  doininn, 

19  Agus  fuaim  na  trompaid,  agus  guth 
nam  briathar,  ionnus  gu  'n  do  ghuidb  an 
dream  a  chual  e  nach  labhairteadh  am  focal 
riu  tuilleadh : 

20  (Oir  cha  b'  urrainn  iad  an  ni  sin  a 
chaidh  àithneadh  dhoibh  iomchar,  Agus 
ma  bheanas  fiu  ainmhidh  ris  an  t-sliabh, 
clachar  e,  no  cuirear  sleagh  a  mach 
troimhe. 

21  Agus  bu  co  uamhasach  an  sealladh, 
as  gu  'n  dubhairt  Maois,  Thaeagalromhòr 
agus  crith  orm  :) 

22  Ach  tha  sibh  air  teachd  gu  sliabh 
Shioin,  agus  gu  caithir  an  Dè  bheò,  an  Ie- 
rusalem  nèamhaidh,  agus  cuideachd  do- 
àireamh  do  ainglibh, 

23  Gu  làn-choimhthional  agus  eaglais 
nan  cheud-ghin,  a  tha  sgrìobhta  sna  nèamh- 
aibh,  agus  gu  Dia  breitheamh  nan  uile, 
agus  gu  spioradaibh  nam  fìrean  air  an 
deanamh  foirfe, 

24  Agus  gu  Iosa  eadar-mheadhonair  a' 
choimhcheangail  nuaidh,  agus  cbum  fola 
a'  chrathaidh,  a  tha  labhairt  nithe  a  's 
fearrna/wi7  Abeil. 

25  Thugaibh  an  aire  nach  diùlt  sibh 
esan  a  ta  labhairt :  oir  mur  deachaidh 
iadsan  as  a  dhiùlt  an  tì  a  labhair  o  Dhia 
riu  air  talamh,  is  lugha  gu  mòr  na  sin  a 
theid  sinne  as,  ma  thionndaidheas'  sinn 
air  falbh  uaithe-san  a  ta  labhairt  o  nèamh : 

26  Neach  aig  an  do  chrath  a  ghuth  an 
talamh  an  sin :  ach  a  nis  gheall  e,  ag  ràdb, 
Aon  uair  eile  fathast  crathaidh  mi  clia  'n  e 
an  talamh  a  mhàin,  ach  nèamh  mar  an 
ceudna. 

27  Agus  a  ta  am  focal  so,  Aon  uair  eile, 
a'  ciallachadh  atharrachaidh  nan  nitlie  sin 
a  ghabhas  crathadh,  mar  nithe  a  rinn- 
eadb,  chum  gu  fanadh  na  nithe  nach  gabh 
crathadh. 

28  Uime  sin  air  dhuinne  rìoghachd 
fhaotainn  nach  feudar  a  ghluasad,  hiodh 
againn  gràs,  leis  an  dean  sinn  seirbhis  gu 
taitneach  do  Dhia,  le  h-urram  agus  eagal 
diadhaidh : 

29  Oir  a  ta  ar  Dia-ne  'na  theine  dian- 
loisgeach. 

FANADH  gràdh  bràthaireil  agaibh. 
2  Na  dearmadaibh  aoidheachd  athoirt 
do  choigrich  ;  oir  le  so  thug  dream  àraidh 
aoidheachd  do  ainglibh  gun  fhios  doibh. 

3  Bithibh  cuimhneachail  orra-san  a  tha 
ceangailte,  mar  gu  'm  biodh  sibh  ceangailte 
maille  riu ;  agus  air  an  dream  a  tha  ful- 
ang  an-shocair,  mar  mhuinntir  a  tha  sibh 
fèin  mar  an  ceudna  anns  a'  choluinn. 

4  Tha  'm  pòsadh  urramach  anns  na 
h-uile,  agus  an  leabadh  neo-shalach  :  ach 
air  luchd-strìopachais  agus  adhaltrannais 
bheir  Dia  breth. 

5  Biodh  bhur  caithe-beatha  gun  sannt ; 
agus  bithibh  toillichte  leis  na  nithibh  a  tha 
làthair  tagaibh :  oir  thubhairt  e,  Cha  'n 
fhàg,  agus  cha  trèig  mi  am  feasd  thu. 

6  Ionnus  gu  'm  feud  sinu  a  ràdh  gu  dàna, 
Is  e  'n  Tighearn  m'  fhear-cuideachaidh, 
agus  eha  'n  eagal  ieam  aon  ni  a  dh'  fheudas 
duine  dheanamh  orrn. 

7  Bithibh  cuimhneachail  air  bhur  cinn- 
iùil,  a  labhair  ribh  focal  Dè :  leauaibh  an 
creidimh-san,  a'  beachdachadh  air  crìch 
an  caithe-beatha : 

8  Iosa  Criosd  an  dè,  agus  an  diugh,  ag- 
us  gu  siorruidh  an  Tì  ceudna. 

9  Na  bithibh  air  bhur  giùlan  mu  'n 
cuairt  le  teagasgaibh  eagsamhla  coiml)- 
each  :  oir  is  maith  an  ni  an  cridhe  bhi  air 


a  dhaingneachadh  le  gràs,  cha  'n 
biadhaibh,  nithe  nach  d'  thusr  tairbh 


ann  lc 

nach  d1  thug  tairbhe  do  'n 
dream  a  ghnàthaich  iad. 

10  Tha  altair  againne,  dheth  nach  'eil 
còir  aca-san  a  blieag  itheadh,  a  tha  dean- 
amh  seirbhis  do  'n  phàilliun. 

11  Oir  a  ta  cuirp  nan  ainmhidliean  sin, 
aig  am  bheil  am  fuil  air  a  toirt  a  steach  air 
son  peacaidh  do  'n  ionad  naomh  leis  an 
àrd-shagart,  air  an  losgadlvan  leth  muigh 
do  'n  champ. 

12  Uime  sin  chum  gu  'n  deanadh  losa  an 
sluagh  a  naomhachadh  le  'fhuil  fèin,  dh'- 
fhuiTing  e  mar  an  ceudna  an  taobh  a 
muigh  do  'n  gheata. 

13  Air  an  aobhar  sin  rachamaid  a  mach 
d'  a  ionnsuidh-san  an  taobh  a  muigh  do  'n 
champ,  a'  giùlan  a  mhaslaidh-san. 

14  Oir  an  so  cha  'n  'eil  againn  baile  a 
mhaireas,  ach  a  ta  sinn  ag  iarraidh  aoin  a 
ta  ri  teachd. 

15  Uime  sin  trìd-san  thugamaid  suas 
ìohairt  buidheachais  do  Dbia  a  ghnàth,  's  e 
sin,  toradh  ar  bilean,  a'  toirt  molaidli  d'  a 
ainm. 

16  Ach  na  dì-chuimhnichibh  maith  a 
dheanamh,  agus  comh-roinn  a  thoirt 
uaibh  :  oir  a  la  an  leithide  sin  do  ìobaht- 
ibh  taitneach  do  Dhia. 

17  Bithibh  ùmhal  do  'ur  cinn-iùil,  agus 
thugaibh  gèill  doibh  :  oir  tha  iad  ri  faire 
air  bhur  n-anamaibh,  mar  mhuinntir  d'  an 
èigin  cunntas  thoirt  uatha:  chum  gu  'n 
dean  iad  e  le  gairdeachas,  agus  cha  'n  e  le 
doilgheas :  oir  tha  so  neo-tharbhach 
dhuibhse. 

18  Deanaibh  urnuigh  air  ar  son-ne  :  oir 
is  dòigh  leinn  gu  bheil  deadh  choguis 
againn,  air  dhuinn  bhi  toileach  ar  beatha 
a  chaitheadh  gu  cubhaidh  anns  na  h-uile 
nithibh. 

19  Ach  is  mòid  a  ghuidheam  oirbh  so  a 
dheanamh,  chum  gur  luathaid  a  dh'  aisig- 
ear  mise  dhuibh. 

20  A  nis  gu  deanadh  Dia  na  sìthe,  a 
thug  air  ais  o  na  marbhaibh  ar  Tighearn 
losa,  àrd-bhuachaill  nan  caorach,  tre  fhuil 
a'  choimhcheangail  shiorruidh, 

21  Siblise  coimhlionta  anns  gach  uile 
dheadli  obair,  chum  sibh  a  dheanamh  a 
thoile-san,  ag  oibreachadh  annaibh  an  ui  a 
ta  taitneach  'na  làthair-san,  tre  lo'sa  Criosd ; 
dhasan  gu  robh  glòir  gu  saogbal  nan  saogh- 
al.  Amen. 

22  Agus  guidheam  oirbh,  a  bhràithre, 
sibh  a  ghiùlan  focal  na  h-earalach  ;  oir 
sgriobh  mi  gu  h-aithghearr  do  'ur  n-ionn- 
suidh. 

23  Biodh  fhios  agaibh  gu  'n  do  chuir- 
eadh  ar  bràthair  Timoteus  air  a  chomas ; 
maille  ris-san,  ma  thig  e  gu  goirid,  chi  mi 
sibh. 

24  Cuiribh  fàilte  orra-san  uile  a  tha  'nan 
cinn-iùil  duibh,  agus  air  ua  naòinih  uile. 
Tha  rauinntir  na  h-Eadailt  a'  cur  fàilte 
oirbh.  * 

25  Gràs  gu  robli  maille  ribh  uiJe.  Amen. 

CAIB.  I. 

THA  Seumas  seirbhiseach  Dhè,  agus  an 
Tighearn  Iosa  Criosd,  a'  cur  beann- 
'  achd  chum  an  dà  thrèibh  dheug  a  tha  air 
'   an  sgapadh  o  chèile. 

2  Alo  bhràithre,  measaibh  mar  an  uile 
"  ghairdeachas  'nuair  a  thuiteas  sibh  ann 
s   an  ioraadh  gnè  dheuchainnean ; 

3  Air  dhuibh  fios  so  bhì  agaibh,  gu  'n 
s  oibrich  dearbhadh  bhur  creidimh  foighid- 
I  in. 

4  Ach  biodh  aig  an  fhoighidin  a  h-obair 

I  dhiongmhalta  fèin,  chum  gu  'm  bi  sibh 
e   diongmhalta  agus  iomlan,   gun  uireas- 

*  bhuidh  ni  sam  bith. 

5  Ma  tha  aon  neach  agaibh  a  dh'  uireas- 

*  bhuidh  gliocais,  iarradh  e  o  Dhia,  a  bheir 
^  do  gach  neach  gu  pailt,  agus  nach  dean 
\   maoidheamh  ;  agus  bheirear  dha  e. 

6  Ach  iarradh  e  le  creidimh,  gun  bhi 
1S  fuidh  amharus  sam  bith :  oir  an  tì  a  tha 
r<  fuidh  amharus,  is  cosmhuil  e  ri  tonn  na 
*"  fairge,  a  shèidear  le  gaoith,  agus  a  tha  air 
a  a  luasgadh  a  null  agus  a  nall. 

7  Oir  na  saoileadh  an  duine  sin  gu  'm 
'»  faigh  e  ni  air  bith  o  'n  Tighearn. 

8  Tha  fear  na  h-inntinn  dùbailte  neo- 
M  sheasmhach  'na  uile  shlighibh. 

9  Deanadh  am  bràthair  a  tha  ìosal  gaird- 
(*  eachas  'na  àrdachadh  : 

"(      10  Ach  an  duine  saoibhir,  'na  ìsleach- 
adh  :  do  bhrìgh  mar  bhlàth  an  fheoir  gu  'n 
!  tèid  e  seachad  : 

f      11  Oir  air  èirigh  do  'n  ghrèin  le  dian- 
theas,  crìonaidh  i  am  feur,  agus  tuitidh  a 
s  bhlàth,  agus  thèid  maise  a  dhreach  am 

II  mugha :  is  amhuil  sin  mar  an  ceudna  a 
1  sheargas  an  duine  saoibhir  'na  shlighibh. 

12  Is  beaunaichte  an  duine  a  ghiùlain- 
I  eas  buaireadh  :  oir  'nuair  a  dhearbliar  e, 
a  gheibh  e  crùn  na  beatha,  a  gheall  an  Tigh- 
if  earn  do  'n  dream  a  ghràdhaicheas  e. 
I  13  Na  abradh  neach  sam  bith  'nuair  a 
:'•  bhuairear  e,  Tha  mi  air  mo  bhuaireadh  le 
Dia  :  oir  cha  chomasach  Dia  a  bhuaireadh 
1  le  h-olc,  ni  mò  a  bliuaireas  e  neach  sam 
I  bith. 

»     14  Ach  tha  gach  duine  air  a  bhuaireadh, 
'nuair  a  thairngear,  agus  a  thàlaidhear  e 
S  le  'ana-miann  fèin. 

ias;     15  An  sin  air  bhi  do  'n  ana-miann  torr- 
mi  ach,  beiridh  e  peacadh:  agus  air  do  'n 
pheacadh  bhi  air  a  chrìochnachadh,  beir- 
'nan  idh  e  bàs. 

i  16  Na  bithibh  air  bhur  mealladh,  mo 
dte  bhràithre  gràdhach. 

17  Tha  gach  uile  dheadh  thabhartas, 
H  agus  gacli  uile  thiodhlac  iomlan  o  'n  àirde, 

a'  teachd  a  nuas  o  Athair  na  soillse,  raaille 
ris  nach  'eil  atharrachadh,  no  sgàile  tionn- 
daidh. 

18  O  'thoil  fèin  ghin  e  sinn  le  focal  na 
fìrinn,  chum  gu  'm  bitheamaid  'nar  gnè 
cheud-toraidh  d'  a  chreutairibh. 


19  Uime  sin,  mo  bhràithre  gràdhach, 
biodh  gacli  duine  ealamh  chura  èisdeachd, 
mall  chum  labhairt,  mall  chum  feirge  : 

20  Oir  cha  'n  oibrich  fearg  duine  fìr- 
eantachd  Dhè. 

21  Uime  sin  cuiribh  uaibh  gach  uile 
shalachar,  agus  anabharr  mì-rùin,  agus 
gabliaibh  do  bhur  n-ionnsuidh  le  macantas 
am  focal  a  tha  air  a  shuidheachadh  ann- 
aibh,  a  tha  comasach  air  bhur  n-anaman  a 
thearnadh. 

22  Ach  bithibh-sa,  'nur  luchd  chur  an 
gnìomh  an  fhocail,  agus  na  b'  ann  'nur 
luchd-èisdeachd  a  mhàin,  'gur  mealladh 
fèin . 

23  Oir  ma  tha  neach  air  bith  'na  fhear- 
èisdeachd  an  fhocail,  agus  cha  'n  ann  'na 
fliear-deanamli  d'  a  rèir,  is  cosmhuil  e  ri 
duine  a  tha  'g  amharc  air  'aghaidh  nà- 
durra  fèin  ann  an  sgàthan  : 

24  Oir  bheachdaich  e  air  fèin,  agus  dh'- 
imich  e  roimhe,  agus  dhì-chuimhnich  e 
air  ball  ciod  an  coslas  duine  a  bh'  ann 
fèin. 

25  Ach  ge  b'  e  bheachdaicheas  gu  dùr- 
achdach  air  lagh  diongmhalta  na  saorsa, 
agus  a  bhuanaicheas  ann,  gun  e  bhi  'na 
fhear-èisdeachd  dearmadach,  ach  'na 
fhear-deanamh  na  h-oibre,  bithidh  an 
duine  so  beannaiclite  'na  dheanadas. 

26  Ma  shaoileas  neach  air  bith  'nur 
measg  gu  bheil  e  diadhaidh,  gun  bhi  cur 
srèin  r'  a  theangaidb,  ach  a'  mealladli  a 
chridhe  fèin,  is  dìomhain  diadhachd  an 
duine  so. 

27  'Si  so  an  diadhachd  fhìor-ghlan  agus 
neo-shalach  am  fianuis  Dè  agus  an  Ath- 
ar,  dìlleachdain  agus  hantracha  fhiosrach- 
adh  'nan  trioblaid,  agus  neach  'ga  choimh- 
ead  fèin  gun  smal  o  'n  t-saoghal. 

CAIB.  II. 

MO  bhràithre,  na  biodh  agaibh  creidimh 
ar  Tighearna  losa  Criosd,  Tighearna 
na  glòire,  maille  ri  gnùis-bhreth. 

2  Oir  ma  thig  a  steach  do  'ur  coimh- 
thional  duine  air  am  bheil  fàinne  òir,  ann 
an  eudach  dealrach,  agus  gu  'ntig  a  steach 
mar  an  ceudna  duine  bochd  ann  an  eud- 
ach  suarach ; 

3  Agus  gu  'n  amhairc  sibh  le  meas  air  an 
duine  sin  air  am  bheil  an  deadh  thrusgan, 
agus  gu  'n  abair  sibh  ris,  Suidh  thusa  an 
so  ann  an  àit  inbheach  ;  agus  gu  'n  abair 
sibh  ris  an  duine  bhochd,  Seas  thusa  an 
sin,  no  suidh  an  so  fo  stòl  mo  chos  : 

4  Nach  'eil  sibh  mar  sin  leth-bhretheach 
annaibh  fèin,  agus  nach  d'  rinneadh  sibh 
'nur  breitheamhnaibh,  dhroch  smuainte? 

5  Eisdibh,  mo  bliràithre  gràdhach,  nach 
do  thagh  Dia  bochdan  an  t-saoghail  so, 
saoibhir  ann  an  creidimh,  agus  'nan  oigli- 
reachaibh  air  an  rìoghachd,  a  gheafi  e 
dhoibh-san  a  ghràdhaiclieas  e  ? 

6  Ach  thug  sibhse  masladh  do  'n  bhochd. 
Nach  'eil  na  daoine  saoibhir  ri  an-tighearn- 
as  oirbh,  agus  'gur  tarruing  gu  caithrich- 
ibh-breitheanais  ? 

7  Nach  'eil  iad  a'  toirt  toibheim  do  'n 
ainm  òirdheirc,  a  dh'  ainmichear  oirbh  ? 

8  Ma  choimhlionas  sibh  an  lagh  rìoghail 
a  rèir  an  sgriobtuir,  Gràdhaich  do  choimh- 
earsnach  mar  thu  fèin,  is  maith  a  ni 
sibh : 

9  Ach  ma  ni  sibh  leth-bhreth  air  daoin- 
ibh,  tha  sibh  a'  deanamh  peacaidh,  agus 
tha  sibh  air  bhur  fàgail  shìos  leis  an  lagh 
mar  a  luchd-brisidh. 

10  Oir  ge  b'e  neach  a  choimhideas  an 
lagh  uile,  agus  a  thuislicheas  ann  an  aon 
àtthne,  tha  e  ciontach  do  'n  iomlan. 

11  Oir  an  Tì  à  thubhairt,  Na  dean  adh- 
altrannas,  tlmbhairt  e  mar  an  ceudna, 
Na  dean  mortadh.  A  nis  ged  nach  dean 
thu  adhaltrannas,  gidheadh  ma  ni  thu 
mortadh,  rinneadh  fear-brisidh  an  lagha 
dhiot. 

12  Gu  ma  h-amhluidh  sin  a  labhras 
sibhse,  agus  gu  ma  h-amhluidh  a  ni  sibh, 
mar  iadsan  air  an  tèid  breth  a  thoirt  le 
lagh  na  saorsa. 

13  Oir  gheibh  esan  breitheanas  gun  tròc- 
air,  nach  d'  rinn  tròcair ;  agus  ni  tròcair 
gairdeachas  an  aghaidh  breitheanais. 

14  Ciod  an  tairbhe,  mo  bhràitlire,  ged 
their  aon  neach  gu  bheil  creidimh  aige, 
agus  gun  oibre  bhi  aige  ?  an  urrainn  creid- 
imh  a  thearnadh  ? 

15  Ma  bhios  bràthair  no  piuthar  lom- 
nochd,  agus  a  dh'  uireasbhuidh  teachd-an- 
tìr  lathail ; 

16  Agus  gu  'n  abair  neach  agaibh-sariu, 
Imichibh  an  sith,  bithibh  air  bhur  garadh, 
agus  bithibh  air  bhur  sàsuchadh  :  gidh- 
eadh  nach  toir  sibh  dhoibh  na  nithe  sin  a 
tha  feumail  do  'n  chorp  ;  ciod  an  tairbhe  ta 
ann  ? 

17  Is  amhuil  sin  creidimh  mar  an  ceud- 
na,  mur  bi  oibre  aige,  tha  e  marbh,  air 
dha  bhi  leis  fèin. 

18  Ach  a  ta  neach  àraidh  ag  ràdh,  Tha 
creidìmh  agad-sa,  agus  tha  oibre  agam- 
sa  :  nochd  dhomh-sa  do  chreidimh  as  eug- 
mhais  t'  oibre,  agus  nochdaidh  mise  dhuit- 
se  mo  chreidimh  le  m'  oibribh. 

19  Tha  thu  creidsinn  gu  bheil  aon  Dia 
ann;  is  maith  a  ni  thu:  tha  na  deamhain 
a'  creidsinn  mar  an  eeudna,  agus  tha  iad  a' 
criothnacliadh. 

20  Ach,  O  dhuine  dhìomhain,  an  àill  leat 
fios  fhaotainn,  gu  bheil  creidimh  as  eug-- 
mhais  oibre  marbh  ? 

21  Nach  deachaidh  ar  n-athair  Abra- 
ham  fhìreanachadh  le  oibribh,  'nuair  a 
thug  e  suas  a  mhac  Isaac  air  an  altair  ? 

22  Nach  lèir  dhuit  gu  'n  do  chomh-oib- 
rich  creidimh  le  'ghnìomharaibh,  agus 
gu  'n  d'  rinneadh  creidimh  iomlan  le  oib- 
ribh  ? 

23  Agus  choimhlionadh  an  sgriobtuir  a. 
ta  ag  ràdh,  Cbreid  Abraham  Dia,  agus 
mheasadh  sin  da  mar  fhlreantachd :  agus 
ghoireadh  caraid  Dè  dheth. 

24  Chi  sibh  uime  sin  gu  'm  fìreanaichear 
duine  le  oibribh,  agus  cha  'n  ann  le  creid- 
imh  a  mhàin. 

25  Ainhuil  sin  mar  an  ceudna,  nach  robh 


Rahab  an  strìopach  air  a  fìreanachadh  le 
oibribh,  'nuair  a  ghabh  i  ris  na  teachdair- 
ibh,  agus  a  chuir  i  mach  air  slighe  eile 
iad? 

26  Oir  mar  a  ta  an  corp  marbh  as  eug- 
mhais  an  spioraid,  mar  sin  mar  an  ceudna  , 
tha  creidimh  marbh  as  eugmhais  oibre. 

CAIB.  III. 

MO  bhràithre,  na  bithibh  'nur  mòran 
mhaighstirean,  air  dhuibh  fios  a  bhi 
agaibh  gu  'm  faigh  sinn  an  tuilleadh  breith- 
eanais. 

2  Oir  ann  am  mòran  nithe  tha  sinn  uile 
ciontach.  Mur  'eil  duine  ciontach  ann  am 
focal,  is  duine  iomlan  an  tì  sin,  comasach 
mar  an  ceudna  air  srian  a  chur  ris  a'  chorp 
uile. 

3  Feuch,  tha  sinn  a'  cur  shrian  am  beul 
nan  each,  chum  gu  'm  biiad  ùmhal  dhuinn ;  ; 
agus  tionndaidh  sinn  an  corp  uile  mu  'n  I 
cuairt. 

4  Feuch  mar  an  ceudna  na  longa,  ged 
tha  iad  co  mòr,  agus  ged  shèidear  iad  le 
garbh-ghaothaibh,  gidheadh  tionndaidh- 
ear  mu  'n  cuairt  lad  le  stiùir  ro  bhig,  ge 
b'  e  taobh  gus  am  miann  leis  an  stiùradair. 

5  Is  amhuil  sin  is  ball  beag  an  teangadh, 
agus  ni  i  mòr-uaill.  Feuch  cia  meud  an 
connadh  a  lasas  teine  beag  ! 

6  Agus  is  teine  an  teangadh,  saoghal  do 
aingidheachd :  mar  sin  tha  an  teangadh  air 
a  suidheachadh  am  measg  ar  bàll,  ionnus 
gu  'n  salaich  i  an  corp  gu  h-iomlan,  agus 
gu  'n  las  i  cùrsa  an  nàduir ;  agus  i  fèin  air 
a  lasadh  o  ifrinn. 

7  Oir  a  ta  gach  uile  ghnè  fhiadh-bheath- 
aiche,  agus  eunlaith,  agus  nithe  snàigeach, 
agus  nithe  san  fhairge,  air  an  ceannsach- 
adh ;  agus  cheannsaicheadh  iad  leis  a' 
chinne-daoine  : 

8  Ach  cha  chomasach  do  dhuine  air  bith 
an  teangadh  cheannsachadh ;  is  olc  do- 
chasgadh  i,  làn  do  nimh  marbhtach. 

9  Leatha-sa  tha  sinn  a'  beannachadh 
Dhè,  eadhonan  Athar;  agus  leatha-sa  tha 
sinn  a'  mallachadh  dhaoine,  a  rinneadh  a 
rèir  cosamhlachd  Dhè. 

10  As  an  aon  bheul  tha  beannacbadh 
agus  mallachadh  a'  teachd  a  mach.  Mo 
bhràithre,  cha  chòir  do  na  nithibh  so  bhi 
mar  so. 

11  An  cuirtobar  a  mach  as  an  aon  sùil 
uisge  milis  agus  searbh  ? 

12  Am  feud  craobh-fhìge,  mo  bhràith- 
re,  dearcan  oladh  a  thoirt  uaipe  ?  no  a* 
chraobh-fhìona,  fìgean?  mar  sin  cha  'n 
fheud  tobar  sam  bith  sàile  agus  uisge  milis 
a  thoirt  uaith  araon. 

13  Cò  a  ta  'na  dhuine  glic  agus  aig  am 
bheil  eòlas  'nur  measg?  nochdadh  e  à  deadh 
chaithe-beatha  'oibre  fèin  le  ceannsachd 
gliocais. 

14  Ach  ma  tha  eud  searbh  agus  comh- 
stri  agaibh  'nur  cridhe,  na  deanaibh  uaill, 
agus  na  deanaibh  breug  an  aghaidh  na  fìr- 
inn. 

15  Cha  'n  ann  o  'n  àirde  tha  'n  gliocas  so 
a'  teachd  a  nuas,  ach  tha  e  talmhaidh, 
collaidh,  diabhluidh. 

16  Oir  far  am  bheil  farmad  agus  comh- 
stri,  an  sin  tha  buaireas,  agus  gach  uile 
dhroch  ghnìomh.  j 


CAIB.  IV.  V. 

17  Ach  a  ta  an  gliocas  a  tlia  o  'n  ùirde  air 
tùs  fflan,  an  dèigh  sin  sìocliail,  ciùin,  agus 
ào-cliomhairlich,  làn  do  thròcair  agus  do 
dlieadh  tlioraibh,  gun  leth-bhreth  agus  gun 
cheilg. 

18  Agus  tha  toradh  na  fìreantachd  air  a 
chur  ann  an  sìth  do  luchd-deanamh  na 
sìthe. 

CAIB.  IV. 

CIA  as  a  ta  coganna  agus  còmhraga  a' 
teachd  'nur  measg  ?  nach  ann  as  a  so, 
"adhon  o  bhur  n-ana-miannaibh,  a  tha 
cogadh  ann  bhur  ballaibh  ? 

2  Thasibha'  miannachadh,  agus  cha 'n 
'eìl  agaibh  :  tha  sibh  a'  marbhadh,  agus  a' 
dian-shanntachadh,  agus  cha  'n  'eiì  e  'n 
comas  duibh  ni  fhaotainn :  tha  sibh  a' 
cathachadh  agus  a'  cogadh,  gidlieadh 
cha  'n  'eil  agaibh,  do  bhrìgh  nach  'eil  sibh 
ag  iarraidh. 

3  Tha  sibh  ag  iarraidh.  agus  cha  'n  'eil 
sibh  a'  faotainn,  do  bhrìgh  gu  bheil  sibh  ag 
iarraidh  gu  h-olc,  chum  gu  'n  caith  sibh  e 
air  bhur  n-ana-miannaibh. 

4  Adhaltrannacha,  agus  a  bhan-adhalt- 
ranriacha,  nach  'eil  fhios  agaibh  gur 
naimhdeas  an  aghaidh  Dhè  càirdeas  an 
t-saoghail  ?  ge  b'  e  air  bith  neach  uime  sin 
leis  an  àill  bhi  'na  charaid  do  'n  t-saoghal, 
tha  e  'na  nàmhaid  do  Dhia. 

5  Am  bheil  sibh  a'  smuaineachadh  gu 
bheil  an  sgriobtuir  gu  dìomlianach  a'  labìi- 
airt?  Tha  an  spiorad  a  tha  chòmhnuidh 
annainn  a'  togairt  gu  farmad. 

6  Ach  bheir  e  gràs  a  's  mò  uaith :  uime 
sin  a  ta  e  ag  ràdh,  Tha  Dia  a'  cur  an  agh- 
aidh  nan  uaibhreach,  ach  a'  toirt  gràis 
dhoibh.san  a  ta  iriosal. 

7  Uime  sin  ùmhlaichibh  sibh  fèin  do 
Dhia  ;  cuiribh  an  aghaidh  an  diabhuil,  ag- 
us  teichidh  e  uaibh  : 

8  Dlùthaichibli  ri  Dia,  agus  dlùthaich- 
idh  e  ribh :  glanaibh  bhur  làmhan,  a 
pheacacha.  agus  gìanaibh  bhur  cridhe, 
sibhse  aig  am  bheil  an  inntinn  dhùbailte. 

9  Bithihh  ann  an  àmhghar,  agus  dean- 
aibh  caoidh,  agus  gul :  biodh  bìiur  gàire 
air  a  thionudadh  gu  bròn,  agus  bhur 
n-aoibhneas  gu  tuirse. 

10  Irioslaichibh  sibh  fèin  am  fianuis  an 
Tighearn,  agus  àrdaichidh  e  sibh. 

11  Na  labhraibh  olc  mu  chèile,  a 
bhràithre.  An  tì  a  tha  labhairt  uilc  m'  a 
bhràthair,  agus  a'  toirt  breth  air  a  bhràth- 
air,  tha  e  labliairt  uilc  mn  'n  lagh,  agus  a' 
toirt  breth  air  an  lagh  :  ach  ma  tha  thu 
toirt  breth  air  an  lagh,  cha  'n  fhear-coimh- 
lionaidh  an  lagha  thu,  ach  breitheamh. 

12  Tha  aon  fhear-tabhairt  lagha  ann, 
a  's  urrainn  saoradh  agus  sgrios  :  cò  thusa 
a  tha  toirt  breth  air  neach  eile  ? 

13  Imichibh  a  nis,  sibhse  a  ta  ag  ràdh, 
Thèid  sinn  an  diugh  no  màireach  gus  a' 
leithid  so  do  bhaile,  agus  fanaidli  sinn  an 
sin  rè  bliadhna,  agus  ni  sinn  ceannachd, 
agus  gheibh  sinn  buannachd  : 

14  'Nuair  nach  'eil  fhios  agaibh  ciod  a 
thàrlas  air  a'  mhàireach  :  oir  ciod  i  bhur 
beatha?  is  deatach  i  a  chithear  rè  ùine 
bhig,  agus  an  dèigh  sin  a  thèid  as  an 
t-seallacìh. 

15  An  àit  gu  'm  bu  chòir  dhoibh  a  ràdh, 


Ma  's  toil  leis  an  Tighearn,  bithidh  sinn 
beò,  agus  ni  sinn  so,  no  sud. 

1G  Àch  a  nis  tha  sibh  a'  deanamh  uaille 
as  bliur  ràiteachas  fèin :  is  olc  gach  uile 
shamhuil  sin  do  uaill. 

17  Uime  sin  dhasan  d'  ah  aithne  maith  a 
dheanamh,  agus  nach  dean  e,  is  peacadh  e 
dha. 

CAIB.  V. 

IMICHIBH  a  uis,  a  dhaoine  saoibhir, 
deanaibh  gul  agus  caoidh  air  son  bhur 
u-àmhghar  a  tha  teachd  oirbh. 

2  Tha  bhur  saoibiireas  air  truailleadh, 
agus  bhur  n-eudach  air  itheadh  leis  an 
leomanu. 

3  Tha  bhur  n-òr  agus  bhur  n-airgiod  air 
meirgeadh ;  agus  bithidh  am  meirg-san 
'na  fhianuis  'nur  n-aghaidh,  agus  ithidh  i 
bhur  feòil  mar  theine :  thaisg  sibh  ion- 
mhas  fa  chomhair  nan  làithean  deireann- 
ach. 

4  Feuch,  tha  tuarasdal  an  luchd-oibre,  a 
bhuain  sìos  bhur  n-achaidh,  ni  a  chumadh 
uatha  leibhse  le  fèill,  ag  èigheach  :  agus 
tha  glaodhaich  na  muinntir  a  bhuain,  air 
dol  a  stigh  chura  cluasa  Tighearna  nan 
sluagh. 

5  Chaith  sibh  bhur  beatha  ann  an  sògh 
air  thalamh,  agus  bha  sibh  mear ;  dh'  alt- 
rum  sibh  bhur  cridheacha,  mar  ann  an  làa' 
mharbhaidh. 

6  Dhìt  agus  mharbh  sibh  am  fìrean,  agus 
cha  'n  'eil  e  cur  'nur  n-aghaidh. 

7  Uime  sin,  a  bhràithre,  bithibh  foighid- 
neach  gu  teachd  an  Tighearna.  Feuch, 
feithidh  an  treabhaiche  ri  toradh  luach- 
mhor  an  talmhainn,  agus  fanaidh  e  gu 
foighidneach  ris,  gus  am  faigh  e  an  ceud 
uisge  agus  an  t-uisge  deireanhach. 

8  Bithibh-sa  foighidneach  mar  an  ceud- 
na  ;  socraichibh  bhur  cridheacha  :  oir  tha 
teachd  an  Tighearn  am  fag  us. 

9  Na  deauaibh  gearan  an  aghaidh  a 
chèile,  a  bhràithre,  chum  nach  dìtear 
sibh  :  feuch,  tha  am  Breitheamh  'na  sheas- 
amh  aig  an  dorus. 

10  Gabhaibh,  mò  bhràithre,  na  fàidh- 
ean,  a  labhair  ann  an  ainm  an  Tighearna, 
'nan  eisempleir  air  an-shocair  fhulang,  ag- 
us  air  foighidin. 

11  Feuch,  measar  sona  leinn  iadsan  a 
dh'  fhuilingeas.  Chuala  sibli  iomradh  air 
foighidin  Iob,  agus  chunnaic  sibh  crìochan 
Tighearna ;  gu  bheil  an  Tighearna  ro 
thiom-chridheach  agus  tròcaireach. 

12  Ach  roimh  na  h-uile  nithe,  mo 
bhràithre,  na  tugaibh  mionnan,  aon  chuid 
air  nèamh,  no  air  an  talamh,  no  air  aon 
mhionnan  eile  :  ach  gu  'm  b'  e  bhur  còmh- 
radh  Seadh,  seadh,  agus  Cha  'n  eadh,  cha  *n 
eadh  :  air  eagal  gu  'n  tuit  sibh  ann  an  dìt- 
eadh. 

13  Am  bheil  neach  sam  bith  fo  thriob- 
laid 'nur  measg  ?  deanadh  e  urnuigh.  Am 
bheil  neach  sam  bith  subhach  ?  seinneadh 
e  sailm. 

14  Am  bheil  neach  sam  bith  tinn  'nur 
measg  ?  cuireadh  e  fios  air  seanairibh  na 
h-eaglais  ;  agus  deanadh  iad  urnuigh  os  a 
cheann,  'ga  ungadh  le  h-oladh  ànn  an 
ainm  an  Tighearna : 

15  Agus  slànuichidh  urnuigh  a'  chreid- 
imh  an  t-euslan,  agus  togaidh  an  Tighearn 


206 


I.  PEAD. 


suas  e ;  agus  ma  rinn  e  peacanna,  maith- 
ear  dha  iad. 

16  Aidichibh  bhur  lochdan  d'  a  chèile, 
agus  deanaibh  urnuigh  air  son  a  chèile, 
chum  gu  'n  tearnar  sibh  :  tha  mòr-èifeachd 
ann  an  urnuigh  dhùrachdaich  an  fhìrein. 

17  Bu  duine  Elias  aig  an  robh  comh- 
aigne  ruinne,  agus  ghuidh  e  gu  dùrachd- 
ach  gun  uisge  bhi  ann  :  agus  cha  d'thàinig 
uisge  air  an  talamh  rè  thri  bliadhna  agus 
shè  mìosan. 


18  Agus  rinn  e  nrnuigh  a  rìs,  agas  thn£ 
nèamh  uisge  uaith,  agus  tliug  an  talamh 
a  mach  a  thoradh. 

19  A  bhràithre,  ma  thèid  aon  neach  ag- 
aibh-sa  air  seacharan  o  'n  fhìrinn,  agus 
gu  'n  iompaich  neach  e  ; 

20  Biodh  fhios  aige,  an  duine  a  dh'- 
iompaicheas  peacach  o  sheachran  a 
shligbe,  gu  'n  saor  e  anam  o  bhàs,  agU3 
gu  'm  folaich  e  mòran  pheacanna. 


CEUD  LITIR  CHOLTCHIONN  AN  ABSTOIL 

PHEADAIR. 


CAIB.  I. 

PEADAR  abstol  Iosa  Criosd,  chum  nan 
coigreach  a  tha  air  an  sgapadh  tre 
Phontus,  Ghalatia,  Cliapadocia,  Asia,  ag- 
us  Bhitinia, 

2  A  thaghadh  a  rèir  roimh-eòlais  Dhè 
an  Athar,  tre  naomhacliadh  an  Spioraid, 
chum  ùmhlachd,  agus  crathadh  fola  Iosa 
Criosd :  Gràs  agus  sith  gu  robh  air  am 
meudachadh  dhuibhse. 

3  Gu  ma  beannaichte  gu  rohh  Dia  agus 
Athair  ar  Tigbearna  Iosa  Criosd,  neach  a 
rèir  a  mhòr-thròcair,  a  dh'  ath-ghin  sinne 
gu  beò-dhòchas,  tre  aiseirigh  Iosa  Criosd  o 
na  marbhaibh, 

4  Chum  oighreachd  neo-thruaillidh,  ag- 
us  neo-shalaich,  agus  nach  searg  as,  a  tha 
aìr  a  coimhead  sna  nèamhaibh  dhuibhse, 

5  A  tha  air  bhur  coimhead  le  cumhachd 
Dhè  tre  chreidimh  chum  slàinte,  a  tha 
ullamh  r'  a  foillseachadh  san  aimsir  dheir- 
eannaich : 

6  Ni  anns  am  bheil  sibh  a'  deanamh 
mòr-ghairdeachais,  ged  tha  sibh  a  nis  rè 
ùine  bhig,  (ma  's  feumail  e,)  fo  thuirse  tre 
iomadh  buaireadh. 

7  Chum  gu  faighear  dearbhadh  bhur 
creidimh,  ni  's  luachmhoire  gu  mòr  na  òr 
a  thèid  am  mugha,  ged  dhearbhar  le  teine 
e,  ehum  cliù,  agus  urraim,  agus  glòir  aig 
foillseachadh  losa  Criosd ; 

8  D'  am  bheil  sibh  a'  toirt  gràidh,  ged 
nach  faca  sibh  e ;  agus  ged  nach  'eil  sibh 
a  nis  'ga  fhaicinn,  air  dhuibh  bhi  creid- 
sinn  ann,  tha  sibh  a'  deanamh  mòr-ghair- 
deachais  le  h-aoibhneas  air  dol  thar  labh- 
airt,  agus  làn  do  ghlòir  : 

9  A'  faotainn  crìche  bhur  creidimh, 
eadhon  slàinte  bhur  n-anama  : 

10  Slàinte  mu  'n  d'  fhiosraich  na  fàidh- 
ean,  agus  mu  'n  d'  rinn  iad  geur-rannsach- 
adh,  muinntir  a  rinn  fàidheadaireachd 
mu  'n  ghràs  a  bha  gu  teachd  do  'ur  n-ionn- 
suidh-sa ; 

11  A'  rannsachadh  ciod  i,  no  ciod  a' 
ghnè  aimsir  a  bha  Spiorad  Chriosd  annta- 
san  a'  foillseachadh,  'nuair  a  rinu  e  fianuis 


roimh-làimh  air  fulangasaibh  Chriosd,  ag 
us  a'  ghlòir  a  bha  gu  'n  leantuinn. 

12  Muinntir  d'  an  d' fhoillsicheadh,  nach 
b'  ann  doibh  fèin,  ach  dhuinne  a  fhritheil 
iad  na  nithe  a  tha  nis  air  an  cur  an  cèill 
duibh  leo-san  a  shearmonaich  an  soisgeul 
duibh,  leis  an  Spiorad  naomh  a  chuireadh 
a  nuas  o  nèamh  ;  nithe  air  am  miann  leis 
nah-ainglibh  beachdachadh. 

13  Uime  sin  crioslaichibh  leasraidh  bhur 
n-inntinn,  bithibh  measarra,  agus  biodh 
dòchas  diongmhalta  agaibh  as  a'  ghràs  a 
bheirear  dhuibh  aig  foillseachadh  Iosa 
Criosd ; 

14  Mar  chloinn  ùmhal,  gun  bhi  'gur 
comh-chumadh  fèin  ris  na  h-ana-miann- 
aibh,  a  bha  agaibh  roimh  ann  an  àm  bhur 
n-  aineolais : 

15  Ach  a  rèir  mar  a  ta  esan  a  ghairm 
sibh  naomh,  bithibh-sa  naomha  mar  an 
ceudna  'nur  n-uile  chaithe-beatha  : 

16  Do  bhrìgh  gu  bheil  e  sgrìobhta,  Bith- 
ibh-sa  naomha,  oir  a  ta  mise  naomh. 

17  Agus  ma  ghoireas  sibh  air  an  Ath- 
air,  a  bheir  breth  a  rèir  -oibre  gach  neach, 
gun  chlaon-bhàigh  ri  neach  seach  a  chèile, 
caithibh  aimsir  bhur  cuairt  an  so  le  h-eag- 
al: 

18  Air  dhuibh  fios  a  bhi  agaibh  nach  do 
shaoradh  sibh  le  nithibh  truailli dh,  mar  a 
ta  airgiod  agus  òr,  o  bhur  caithe-beatha 
dìomhain,  a  thugadh  dhuibh  o  bhur  sinn- 
sireachd ; 

19  Ach  le  fuil  luachmhoir  Chriosd,  mar 
fhuil  Uain  gun  chron,  gun  smal : 

20  Neach  gu  deimhin  a  roimh-orduich- 
eadh  roimh  chruthachadh  an  t-saoghail, 
ach  a  dh'  fhoillsicheadh  anns  na  h-aimsir- 
ibh  deireannach  air  bhur  sonsa ; 

21  Muinntir  trìd-san  a  ta  creidsinn  ann 
an  Dia  a  thog  esan  o  na  marbhaibh,  agus' 
a  thug  glòir  dha,  chum  gu  'm  biodh  bhur 
creidimh  agus  bhur  muinghin  ann  an  Dia. 

22  Do  bhrìgh  gu  'n  do  ghlan  sibh  bhur 
n-anama  le  ùmhlachd  a  thoirt  do  'n  fhìr- 
inn  tre  'n  Spiorad,  chum  gràidh  neo- 
chealgaich  do  na  bràithribh ;  feuchaibh 


CAIB.  II.  III. 


207 


gu  'n  toir  sibh  gràdh  d'  a  chèile  a  cridhe 
glan  gu  dùrachdaeh : 

23  Air  dhuibli  bhi  air  bhur  n-ath-ghin- 
eamhuin,  cha  'n  ann  o  shìol  truaillidh,  ach 
neo-thruaillidh,  le  focal  an  Dè  bheò,  agus 
a  mhaireas  gu  siorruidh. 

24  Oir  tha  gaeh  uile  flieòil  mar  fheur, 
agus  uile  ghlòir  dhaoine  mar  bhlàth  an 
fheòir.  Seargaidh  am  feur,  agus  tuitidh 
a  bhlàth  dheth : 

25  Ach  fanaidh  focal  an  Tigliearna  gu 
siorruidh.  Agus  is  e  so  ain  focal  a  shear- 
nionaicheadh  dhuibhse  anns  an  t-soisgeul. 

CAIB.  II. 

UIME  sin  a'  cur  uaibh  gach  uile  mhì- 
ruin,  agus  gach  uile  mhealltaireachd, 
agus  chealg,  agus  fharmada,  agus  gach 
uile  ana-cainnt, 

2  Mar  naoidbeana  air  an  ùr-bhreith, 
iarraibh  bainne  fìor-ghlan  an  fhocail, 
chum  as  gu  fàs  sibh  leis  ; 

3  Ma  's  e  as  gu  'n  do  bhlais  sibh  gu  bheil 
an  Tighearn  gràsmhor. 

4  A'  teachd  d'  a  ionnsuidh-san,  mar  gu 
cloich  bheò,  a  dhiùltadh  gu  deimhin  le 
daoinibh,  ach  air  a  taghadh  o  Dhia  agus 
iuachmhor ; 

5  Tlia  sibhse  mar  an  ceudna  mar  chloch. 
aibh  beò,  air  bhur  togail  suas  'nur  tigh 
spioradail,  'nur  sagartachd  naomh,  chum 
ìobairte  spioradail  a  thoirt  suas,  taitneach 
do  Dhia  tre  Iosa  Criosd. 

6  Uime  sin  a  ta  so  mar  an  ceudna  air  a 
ehur  sìos  anns  an  sgriobtuir,  Feuch,  cùir- 
idh  mi  ann  an  Sion  prìomh  chlach-oisne 
thaglita,  luachmhor :  agus  an  tì  a  chreid- 
eas  ann,  cha  chuirear  gu  nàire  e. 

7  Dhuibhse  uime  sin  a  chreideas  tha  e 
luachmhor:  ach  dhoibh-san  tha  eas-ùmh- 
al,  a'  clilach  a  dhiùlt  na  clachairean,  rinn- 
eadh  ceann  na  h-oisne  d'  i, 

8  Agus  elach-thuislidh,  agus  carraig 
oilbheim,  dhoibh-san  a  thuislicheas  air  an 
fhocal,  air  dhoibh  bhi  eas-ùmhal,  chum 
mar  an  ceudna  an  d'  orduicheadh  iad. 

9  Ach  is  ginealach  taghta  sibhse,  sagart- 
achd  rìoghail,  cinneach  naomh,  sluagh 
sonraichte  ;  chum  gu  'n  cuireadh  sibh  an 
cèill  feartan  an  Tì  a  ghairm  à  dorchadas 
sibh  chum  a  sholuis  iongantaich  fèin  : 

10  Nach  robh  uair-èigin  'nur  sluagli, 
ach  a  nis  is  sibh  sluagh  Dhè  :  dream  nach 
d'  fhuair  tròcair,  ach  a  nis  a  tha  air  faot- 
ainn  tròcair. 

11  A  mhuinntir  mo  ghràidh,  guidheam 
oirbh,  mar  choigrich  agus  luchd-cuairt, 
sibh  a  sheachnadh  ana-mianna  feòlmhor, 
a  tha  cogadh  an  aghaidh  an  anama ; 

12  Air  dhuibh  deadh  chaithe-beatha  bhi 
agaibh  am  measg  nan  Cinneach  ;  chum  an 
àit  olc  a  labhairt  umaibh  mar  luchd  mi- 
ghnìomh,  gu  'n  dean  iad  o  bhur  deadh  oib- 
fibh  a  chi  iad,  Dia  a  ghlòrachadh  ann  an 
là  an  fhiosrachaidh. 

13  Uime  sin  bithibh-sa  ùmhal  do  gach 
uile  riagliailt  dhaoine  air  son  an  Tigh- 
earna :  ma  's  ann  do  'n  righ  mar  an  tì  a  's 
àirde  inbhe ; 

14  No  do  uachdaranaibh,  mar  do  'n 
mhuinntir  a  chuireadh  uaith  chum  diogh- 
altais  air  luchd-deanamh  an  uilc,  ach  chum 
cliu  dhoibii-san  a  ni  maith. 


15  Oir  is  i  toil  Dè  gu  'n  cuireadh  sibhse  le 
deadli  dheanadas  tosd  air  aineolas  dhaoine 
amaideach : 

16  Mar  dhaoine  saor,  agus  gun  bhur 
saorsa  a  ghnàthachadh  mar  bhrat-folaich 
do  'n  olc,  ach  mar  sheirbhisich  Dhè. 

17  Thugaibh  urram  do  na  h-uile 
dhaoine.  Gràdhaichibh  na  bràithre. 
Biodh  eagal  Dè  oirbh.  Thugaibh  urram 
do  'n  righ. 

18  A  sheirbhiseacha,  bithibh  ùmhal  do 
'ur  maighstiribh  maille  ris  an  uile  eagal, 
cba  'n  e  mhàin  dhoibh-san  a  tha  maith  ag- 
us  ciùin,  ach  mar  an  ceudna  dhoibh-san  a 
tha  ana-mèineach. 

19  Oir  a  ta  so  cliu-thoillteannach,  ma 
dh'  iomchaireas  neach  sam  bitli  doilgheas 
air  son  coguis  a  thaobh  Dhè,  a'  fulang  gu 
h-eucorach. 

20  Oir  ciod  an  t-aobhar  molaidh  a  ta. 
ann,  ma  's  e  an  uair  a  ghabhar  oirbh  air 
son  bhur  cionta,  gu  'n  giùlain  sibh  gu 
foighidneach  e  ?  ach  ma  's  e  'nuair  a  ta  sibh 
a'  deanamh  maith,  agus  a'  fulang  air  a 
shon,  gu  'n  giùlain  sibh  e  gu  foighidneach 
tha  so  taitneach  do  Dhia. 

21  Oir  is  ann  a  dh'  ionnsuidh  so  a 
ghairmeadh  sibh  :  do  bhrìgh  gu  'n  d'  fhuil- 
ing  Criosd  mar  an  ceudna  air  bhur  son,  a ' 
fàgail  eisempleir  agaibh,  chum  gu  leanadh 
sibh  a  cheumanna : 

22  Neach  nach  d'  rinn  peacadh,  ni  mò  a 
fhuaradh  cealg  'na  bheul : 

23  Neac.h,  'nuair  a  chàineadh  e,  nach  do 
chàin  a  rìs ;  'nuair  a  dh'  fhuiliug  e,  nach 
do  bhagair ;  ach  a  dh'  earb  e  fèin  ris-san  a 
bheir  breth  cheart : 

24  Neach  a  ghiùlain  ar  peacanna  e  fèin 
'na  chorp  fèin  air  a'  chrann,  chum  air 
dhuinn  bhi  marbh  do  'n  pheacadh,  gu  'm 
bitheamaid  beò  do  fhìreantachd :  neach 
le  a  bhuillibh-san  a  tha  sibh  air  bhur  tear- 
nadh. 

25  Oir  bha  sibh  mar  chaoraich  a'  dol  air 
seacharan ;  ach  philleadh  sibh  a  nis 
chum  Buachaill  agus  Easbuig  bhur  n-an- 


CAIB.  III. 

MAR  an  ceudna,  a  mlinài,  bithibh  ùmhal 
do  'ur  fearaibh  fèin,  chum  ma  tha 
dream  air  bith  eas-ùmhal  do  'n  fhocal, 
gu  'm  bi  iadsan  mar  an  ceudna,  as  eug- 
mhais  an  fhocail,  air  an  cosnadh  le  deadh 
chaithe-beatha  nam  ban. 

2  'Nuair  a  bheachdaicheas  iad  air  bhur 
caithe-beatha  gheamnuidh  maille  ri  h-eag- 
al. 

3  Na  b'  i  bhur  breaghachd,  figheadh  an 
fhuilt  agus  a"  cur  òir  oirbh,  agus  dheadh 
thrusgan  umaibh,  a'  bhreaghachd  sin  o  'n 
leth  muigh : 

4  Ach  duine  folaiehte  a'  chridhe,  ann  an 
neo-thruaillidheachd  spioraid  mhacanta 
agus  chiùin,  ni  a  tha  ro  luachmhor  ann  an 
sealladh  Dhè. 

5  Oir  b'  ann  mar  so  a  rinn  na  tnnài 
naomha  o  shean,  aig  an  robh  am  muinghin 
ann  an  Dia,  iad  fèin  breagha,  air  dhoibh 
bhi  ùmhal  d'  am  fearaibh  fèin  ; 

6  Amhuil  a  thug  Sarah  ùmhlachd  d<» 
Abrabara,  a'  gairm  tigbearna  dheth  :  d'  an 
nigheana  sibhse  am  feadh  a  ni  sibh  gu 

maith,  agus  gun  gheilt  oirbh  le  h-uamhas 
sam  bith. 

7  Mar  an  ceudna,  fheara,  gahhaibh-sa 
còmhnuidh  maille  riu  a  rèir  eòlais,  a'  tabh- 
nirt  urraim  do  'n  mhnaoi  mar  an  soitheach 
i  's  anmhuinne,  agus  mar  mhuinntir  a  tha 
'nan  comh-oigbreachaibh  air  gràs  na  bea- 
tha ;  chum  nach  cuirear  bacadh  air  bhur 
n-urnuighibh. 

8  Fa  dheòidh,  lithibli  uile  a  dh'  aoninn- 
tinn,  biodh  comh-fhulangas  agaibh  r'  a 
chèile,  gràdhaichibh  a  chèile  mar  bhràithre, 
bithibh  truacanta,  càirdeil : 

9  Na  ìocaibli  ole  air  son  uilc,  no  càin- 
eadh  air  son  càinidh  :  ach  'na  aghaidh  sin, 
beannaichibh  ;  air  dhuibh  fios  bhi  agaibh 
gur  ann  a  dh'  ionnsuidh  so  a  ghairmeadh 
sibh,  chum  gu  'n  sealbliaicìieadh  sibh 
beannacliadh  mar  oighreaehd : 

10  Oir  ge  b'  e  le  'm  b'  àill  beatha  a  ghràdh- 
achadh,  agus  làithean  maithe  fhaicinn, 
cumadh  e  a  theangadh  o  olc,  agus  a  bhil- 
ean  o  labhairt  ceilg. 

11  Seachnadh  e  olc,  agus  deanadh  e 
maith  ;  iarradh  e  sìth,  agus  leanadli  e  i. 

12  Oir  tha  sùilean  an  Tighearn  air  na 
fìreanaibh,  agus  a  chluasa  fosgailte  r'  an 
urnuigh :  acli  tha  gnùis  an  'Ìighearn  an 
aghaidh  na  muinntir  a  ni  olc. 

13  Agus  cò  e  a  ni  olc  oirbh,  ma  bhios  sibh 
'nur  luclul-leanmhuinn  air  au  ni  sin  a  ta 
maith  ? 

14  Ach  eadiion  ma  dh'  fhuilingeas  sibh 
air  sgàth  fìreantachd,  is  sona  sibh:  agus 
na  biodh  fiamh  an  eagail-san  oirbh,  agus 
na  bithibh  mi-shuaimhneach ; 

15  Ach  naomhaichil)h  an  Tighearn  Dia 
ann  bhur  cridheachaibh  :  agus  bithibh  ull- 
amh  a  ghnàth  ciiuin  freagradli  a  tlioirt, 
maille  ri  ceannsachd  agus^eagal,  do  gach 
uile  dhuine  a  dli'  iarras  oirbh  reusou  an 
dòchais  a  tha  annaibh  : 

16  Air  dhuibh  deadh  choguis  a  bhi  ag- 
aibh  ;  chum,  'nuair  a  tha  iad  a'  labhairt 
uilc  'nur  n-aghaidh  mar  luchd  mi-ghnìomh, 
gu  'n  gabh  iadsan  nàire,  a  tha  toirt  toi- 
bheim  do  'ur  deadh  chaithe-beatha  ann 
an  Criosd. 

17  Oir  is  fearr,  ma  's  e  sin  toil  Dè,  sibh 
a  dh'  fhulang  air  son  maith  a  dheanamh, 
na  air  son  olc  a  dheanamh. 

18  Oir  dh' fhuiling  Criosd  fèin  aon  uair 
air  son  pheacanna,  am  firean  air  son  nan 
neo-fhìrean,  (chum  gu  'n  tugadh  e  sinne 


gu  Dia,)  air  dha  bhi  air  a  chur  gu  bàs  san 
lheòil,  ach  air  a  bheothachadh  tre  an 
Spiorad : 

19  Leis  an  deachaidh  e  mar  an  ceudna, 
agus  an  do  shearmonaich  e  do  na  spiorad- 
aibh  ann  am  prìosan  ; 

20  A  bha  o  sheau  eas-ùmhal,  'nuair  a 
dh'  fheith  fad-fhulangas  Dè  aon  uair  ann 
an  làithibh  Noah,  am  feadh  a  bha  àirc  'ga 
h-ulluchadh,  anns'an  robh  beagan,  sin  r'  a 
ràdh,  ochd  anaman,  air  an  tearnadh  tre 
uisge. 

21  Tha  am  baisteadh,  mar  shamhlachas 
a  tha  eomh-fhreagradh  dha  so,  (cha  'n  e 
cur  dhinn  sal  na  feòla,  ach  freagradh 
deadh  c.hoguis  thaobh  Dhè,)  nis  'gar  tear- 
nadh-ne,  tre  aiseirigh  Iosa  Criosd  : 

22  Neach  air  dha  dol  gu  nèamh,  a  tha 
air  deas  làimh  Dhè,  air  do  ainglibh,  agus 


do  uachdranachdaibh,  agus  do  chumh- 
achdaibh  bhi  air  an  cur  fo'  cheannsal-6au. 

CAIB.  IV. 

UIME  sin,  o  dh'  fhuiling  Criosd  air  ar 
son-ne  san  fheòil,  armaichibh-sa  mar 
an  ceudna  sibh  fèin  leis  an  inntinn  cheud- 
na  :  oir  an  tì  a  dh'  fhuiling  anns  an  fheòil, 
sguir  e  do  pheacadh  ; 

2  Chum  nach  caitheadh  e  fuiglieall  'aim- 
sir  anns  an  fheòil,  a  rèir  ana-mianna 
dhaoine,  ach  a  rèir  toile  Dè. 

3  Oir  is  leoir  dhuinn  a'  chuid  a  chaidh 
seachad  do  aimsir  ar  beatha  gu  toil  nan 
Cinneach  a  dheanamh,  'nuair  a  shiubhail 
sinn  ann  am  macnus,  ann  an  ana-miann- 
aibh,  ann  an  anabharra  fìona,  aun  an  geòc- 
aireachd,  ann  am  pòiteireachd,  agus  ann 
an  ìodhol-aoradh  an-dligheach  : 

4  Ni  anns  am  bheil  iad  a'  gabhail  iong- 
antais,  do  blirìgh  nach  'eil  sibhse  a'  ruith 
maille  riu  anns  an  neo-mheasarrachd 
cheudna  gun  tomhas,  a'  labhairt  uilc  um- 
aibh : 

5  Muinntir  a  bheir  cunntas  dhasan,  a 
tha  ullamh  gu  breth  a  thoirt  air  na  beoth- 
aibh  agus  air  na  marbhaibh. 

6  Oir  is  ann  chum  na  crìche  so  a  shear- 
monaicheadh  an  soisgeul  dhoibh-san  a  tha 
marbh  mar  an  ceudna,  chum  gu  'n  tugtadh 
breth  orra  a  rèir  dhaoine  san  fheòil,  ach 
gu  'm  biodh  iad  beò  a  rèir  Dhè  san  Spiorad. 

7  Ach  a  ta  crìoch  nan  uile  nithe  am  fag- 
us  :  uime  sin  bithibh  measarra,  agus  dean- 
aibh  faire  chum  urnuigh. 

8  Agus  roimh  na  h-uile  nithibh  biodh 
agaibh  teas-ghràdh  d'  a  chèile  ;  oir  cuiridh 
gràdh  fplach  air  mòran  pheacanna. 

9  Thugaibh  aoidheachd  d'  a  chèile  gun 
ghearan. 

10  A  rèir  mar  a  fhuair  gach  aon  an 
tiodhlac,  mar  sin  deanaiiih  frithealadh  d'  a 
chèile,  mar  dheadh  stiùbhardaibh  air  gràs 
eag-samhuil  Dè. 

11  Ma  iabhras  neach  sam  bith,  labhradh 
e  mar  bhriathraibh  Dhè ;  ma  tba  neach 
sam  bith  ri  frithealadh,  deanadh  se  e  mar 
o  'n  chomas  a  bbeir  Dia  dha  ;  chum  gu  'm 
bi  Dia  air  a  ghlòrachadh  anns  an  h-uile 
nithibh  tre  Iosa  Criosd :  dhasan  gu  robh 
glòir  agus  cumhachd  gu  saoghal  nan 
saoghal.  Amen. 

12  A  mhuinntir  mo  ghràidh,  na  biodh 
iongantas  oirbh,  thaobh  na  deuchainn 
thernntich,  a  thig  oirbh  chum  bhur  dearbh- 
adh,  mar  gu  'n  tarladh  ni-èigin  neo-ghnàth- 
ach  dhuibh : 

13  Ach  do  bhrìgh  gubheilsibh  'nurluchd- 
comhpàirt  do  fhulangasaibh  Chriosd,  dean- 
aibh  gairdeachas ;  chum  mar  an  ceudna, 
ann  an  àm  foillseachairìh  a  ghlòire,  gu  'n 
dean  sibh  gairdeachas  le  h-aoibhneas  ro 
mhòr. 

14  Ma  mhaslaicbear  sibh  air  son  ainme 
Chriosd,  is  sona  sibh  ;  oir  a  ta  Spiorad  na 
glòire,  agus  Dhè  a'  gabhail  comhnuidh 
oirbh ;  d'  an  taobh-san  gu  deimhin  tha  e 
faotainn  toibheim,  ach  do  'ur  taobh-sa  tha 
e  air  a  ghlòrachadh. 

15  Ach  na  fuilingeadh  aon  agaibh  mar 
mhortair,  no  mar  ghaduicbe,  no  mar 
fhear  droch-bheirt,  no  mar  neach  a  ghabh- 
as  gnothuch  ri  nithibh  nach  buin  da. 


CAIB.  V. 

16  Gidheadh  ma  dh'  fhuilingeas  duine 
mar  Chriosduidh,  na  biodh  nàire  air ;  ach 
thugadh  e  glòir  do  Dhia  as  a  leth  so. 

17  Oir  thàinig  an  t-àm  anns  an  tòisich 
breitheanas  aig  tigh  Dhè :  agus  ma  thòis. 
icheas  e  againne,  ciod  is  erìoch  dhoibhsan 
a  tha  eas-ùmhal  do  shoisgeul  Dè  ? 

18  Agus  ma  's  ann  air  èigin  a  thearnar 
am  fìrean,  c'  àit  au  taisbein  an  duine  mi- 
dhiadhaidh  agus  am  peacaeh  e  fèin? 

19  Uime  sin,  an  dreara  a  dh'  fhuilingeas 
a  rèir  toile  Dè,  earbadh  iad  an  anama  ris- 
san  ann  an  deanamli  maith,  mar  ri  Cruith- 
ear  dìleas. 

CAIB.  V. 

NA  seanairean  a  ta  'nur  measg  tha  mi  ag 
earail,  air  bhi  dhomh  fèin  a'  ra'shean- 
air  raar  an  ceudna,  agus  a'  m'  fhianuis  air 
fulaugasaibh  Chriosd,  agus  mar  an  ceudna 
a'  m'  f  hear  comhpàirt  do  'n  ghlòir  sin,  a  tha 
gu  bhi  air  a  foillseachadh  : 

2  Beathaichibh  treud  Dhè  a  tha  'nur 
measg,  a'  gabhail  cùraim  dheth,  cha  'n  ann 
a  dh'  aindeoin,  ach  gu  deònach  ;  cha  'n  ann 
air  son  buannachd  shalaich,  ach  le  h-inn- 
tinn  ealamh  ; 

3  Ni  raò  mar  thighearnaibh  os  ceann 
oighreachd  Dhè,  ach  mar  dhreani  a  tha 
'nan  eisempleiribh  do  'n  treud. 

4  Agus  an  uair  a  dh'  fhoillsichear  an  t- 
àrd-bhuachaill,  gheibh  sibh  crùn  na  glòire 
nach  searg  as. 

5  Mar  an  ceudna,  a  dhaoine  òga,  bithibh 
ùrahal  do  na  seanairibh  :  seadh,  bithibh 
uile  ùmlial  d'  a  chèile,  agus  bithibh  air  bhur 
sgeadachadh  le  h-irioslachd :  oir  tha  Dia 


a'  cur  an  aghaidh  nan  uaibhreach,  ach  a 
toirt  gràis  dhoibh-san  a  tha  iriosal. 

6  Uime  sin  irioslaichibh  sibh  fèin  fo 
làimh  chumhachdaich  Dhè,  chum  as  gu  'n 
àrdaich  e  sibh  ann  an  àm  iomchuidh  : 

7  A'  tilgeadh  bhur  n-uile  chùraim  air- 
san ;  oir  a  ta  cùram  aige  dhibh. 

8  Bithibh  stuama,  deanaibh  faire;  do 
bhrìgh  gu  bheil  bhur  nàmhaid  an  diabhul, 
mar  leòmhan  beuchdach,  ag  imeachd  mu  'n 
cuairt,  a'  sireadh  cò  a  dh'  fheudas  e  shlug- 
adh  suas. 

9  Cuiribh-sa  'ria  aghaidh,  air  dhuibh  bhi 
daingean  sa'  chreidimh,  agus  fhios  a  bhi 
agaibh  gu  bheil  na  fulangais  cheudna  air 
an  coimhlionadh  ann  bhur  bràithribh,  a 
tha  san  t-saoghal. 

10  Ach  gu  deanadh  Dia  fèin  nan  uile 
ghràs  a  gbairm  sinne  chum  a  ghlòire 
shiorruidh  tre  Iosa  Criosd,  an  dèigh  dhuibh 
fulang  rè  ùine  bhig,  ioralan  sibh  ;  gu  daing- 
nicheadh,  gu  neartaicheadh,  gu  socraich- 
eadh  e  sibh. 

11  Dliasan  gu  robh  glòir  agus  cumhachd, 
gu  saoghal  nan  saoghal.  Araen. 

12  Le  Siluanus  bràthair  dìleas,  (a  rèir 
mo  bharail-sa,)  sgrìobh  mi  do  'ur  n-ionn- 
suidh  gu  h-aithghearr,  a'  teagasg,  agus  a' 
deanamh  fianuis,  gur  e  so  fìor-ghràs  Dè, 
anns  am  bheil  sibh  'nur  seasamh. 

13  Tha  an  eaglais  ann  am  Babilon,  a 
thaghadh  maille  ribhse,  a'  cur  fàilte  oirbh, 
agus  Marcus  mo  mhac. 

14  Cuiribh  fàilte  air  a  chèile  le  pòig 
ghràidh.  Sìth  gu  robh  maille  ribh  uile  a 
tha  ann  an  losa  Criosd.  Ameu. 


DARA  LITIR  CHOITCHIONN  AN  ABSTOIL 

P  H  E  A  D  A  I  R. 


CAIB.  I. 

SIMON  Peadar,  seirbhiseach  agus  abstol 
Iosa  Criosd,  dhoibh-san  a  fhuair  an 
ereidimh  luachmhor  ceudna  ruinne,  tre 
fhìreantachd  ar  Dè  agus  ar  Slànuighir 
Iosa  Criosd : 

2  Gu  robh  gràs  agus  sìth  air  am  meud- 
achadh  dhuibh,  tre  eòlas  Dè,  agus  losa  ar 
Tighearna, 

3  A  rèir  mar  a  dheònuich  a  chumhachd 
diadhaidh-san  dhuinne  na  nithe  sin  uile  a 
bhuineas  do  bheatha  agus  do  dhiadhachd, 
tre  eòlas  an  Tì  sin  a  ghairm  sinn  chum 
glòire,  agus  deadh-bheus  : 

4  Tre  an  d'  thugadh  dhuinn  geallanna  ro 
mhòr  agus  luachmhor,  chum  d'  an  trìd-san 
gu  'm  biodh  siblise  air  bhur  deanamh  'nur 
ìuchd-eomhpairt  do  nàdur  na  diadhachd, 
air  dhuibh  dol  as  o  'n  truaillidheachd  a  ta 
anus  an  t-saoghal  tre  ana-miann. 

5  Agus  a  thuilleadh  air  so,  air  deanamh 


an  uile  dhichill  duibhse,  cuiribh  ri  'ur 
creidimh,  deadh-bheus ;  agus  ri  deadh- 
bheus,  eòlas ; 

6  Agus  ri  h-eòlas,  stuaim ;  agus  ri  stuaim, 
foighidin  ;  agus  ri  foighidin,  diadhachd ; 

7  Agus  ri  diadhachd,  gràdh  bràthaireil ; 
agus  ri  gràdh  bràthaireil,  seirc. 

8  Oir  ma  bhios  na  nithe  so  annaibh,  agus 
pailte,  bheir  iad  oirbh  gun  bhi  leasg,  no  mi- 
thorrach  ann  an  eòlas  ar  Tighearna  Iosa 
Criosd. 

9  Ach  an  tì  aig  nach  'eil  na  nithe  sin, 
tha  e  dall,  agus  gearr-sheallach,  a'  dì- 
chuimhneachadh  gu  'n  do  ghlanadh  e  o  a 
sheann  pheacaibh. 

10  Uime  sin,  a  bhràithre,  deanaibh 
tuilleadh  dichill  chum  bhur  gairm  agus 
bhur  taghadh  a  dheanamh  cinnteach :  oir 
ma  ni  sibh  na  nithe  so,  cha  tuit  sibh  a 
chaoidh : 

11  Oir  mar  sin  frithealar  gu  pailt  dJmibh 

slighe  a  steach  do  rloghachd  shiorruidli  ar 
Tighearn  agus  ar  Slànuighir  Iosa  Criosd. 

12  Uime  sin  cha  dearmad  mi  na  nitlie 
so  ghnàth-chur  an  cuimhne  dhuibh,  ged 
is  aithne  dhuihh  iad,  agus  ged  tha  sibh 
air  bhur  daingneachadh  sau  fhìrinn  a 
làthair. 

13  Ach  tha  mi  a'  meas  gur  còir,  am 
feadli  a  ta  mi  sa'  phàilliun  so,  sibhse  a 
bhrosnuchadh  le  'ur  cur  an  cuimhne  : 

14  Air  dliomh  fios  a  bhi  agam  gur  fag- 
us  dhomh  àm  cur  dhiom  mo  phàiliiuin  so, 
amhuil  a  dh'  fhoillsich  ar  Tighearn  Iosa 
Criosd  dhomh. 

15  Acli  ni  mise  dlchioll,  chum  an  dèigh 
dhomli  siubhal,  gu  'm  bi  agaibh-sa  gnàth- 
chuimhne  air  na  nithibh  so. 

1(3  Oir  cha  do  lean  sinne  faoin-sgeulachda 
a  dhealbhadh  gu  h-innleachdach,  'nuair  a 
chuir  sinn  an  cèill  duibh  cumhachd  agus 
teachd  ar  Tighearn  Iosa  Criosd,  ach  rinn- 
eadh  sinn  'nar  sùil-fhianuisibh  air  a  mhòr- 
achd-san. 

17  Qir  fhuair  e  o  Dliia  an  t-Athair 
urram  agus  glòir,  'nnair  a  thàinig  a'  shamh- 
uil  so  do  ghuth  d'  a  ionnsuidh  o  'n  ghlòir 
òirdheirc,  Is  e  so  mo  Mhac  ghràdhach-sa, 
anns  am  bheil  mo  mhòr-thlachd.  , 

18  Agus  chuala  sinne  an  guth  so  a 
thàinig  o  nèamh,  'nuair  a  bha  sinn  maille 
ris  air  an  t-sliabh  naomh. 

19  Tha  againn  mar  an  ceudna  focal 
fàidheadaireachd  a  's  cinntiche ;  d'  am 
maith  a  ni  sibh  aire  a  thoirt,  mar  do  lòch- 
ran  a  tha  toirt  soluis  uaith  ann  an  ionad 
dorcha,  gus  an  soillsich  an  là.  agus  an 
èirich  au  reult-nihaidne  'nur  cridlieach- 
aibli : 

20  Air  dhuibh  fhios  so  a  bhi  agaibh  air 
tùs,  nach  'eil  fàidheadaireachd  air  bith 
do  'n  ssriobtuir  o  thogradh  dhaoine  fèin. 

21  Oir  cha  d'  thàinig  an  fhàidheadair- 
eachd  a  rèir  toil  duine  o  shean  :  ach  labh- 
air  daoine  naomha  Dhè,  mar  a  sheòladh 
iad  leis  an  Spiorad  naomh. 

CAIB.  II. 

ACHbhafàidheanbrèigemar  an  ceudna 
am  measg  an  t-sluaigh,  amhuil  a  bhios 
luchd-teagaisg  brèige  'nur  measg-sa,  dream 
a  bheir  a  steach  an  uaignidheas  saobh- 
chreidimh  millteaeh,  eadhon  ag  àicheadh 
an  Tighearn  a  cheannaich  iad,  agus  a  bheir 
sgrios  obann  orra  fèin. 

2  Agus  leanaidh  mòran  an  slighean  mill- 
teach  tre  am  faigh  slighe  na  fìrinn  mi- 
chliu. 

3  Agus  tre  shannt  ni  iad  ceannachd  oirbh 
le  briathraibh  mealltach :  dream  nach  'eil 
am  breitheanas  a  nis  o  chian  a'  deanamh 
moille,  agus  cha  'n  'eil  an  sgrios  a'  tur-cho- 
dal. 

4  Oir  raur  do  chaomhain  Dianah-aingil 
a  pheacaich,  ach  air  dha  an  tilgeadh  sìos  do 
ifrinn,  gu  'n  d'  thug  e  thairis  iad  gu  bhi  air 
an  coimhead  ann  an  slabhraidhibh  dorchad- 
ais,  fa  chomhair  breitheanais  ; 

5  Agus  nach  do  chaomhain  e  an  seann 
saoghal,  ach  gu  'n  do  shaor  e  Noah  an 
t-ochdamh  pearsa,  searmonaiche  fìreant- 
achd,  air  dha  an  dìle  a  thoirt  air  saoghal 
nan  daoine  mi-dhiadhaidh  ; 

6  Agus  a'  tionndadh  caithriche  Shodoim 


agus  Ghomorrah  gu  luaithre,  gu  'n  do  dhit 
e  le  lèir-sgrios  tad,  'gau  deanamh  'nam 
ball-sampuill  dhoibh-saB,  a  bhiodh  mi-  ; 
dhiadhaidh  an  dèigh  sin  ; 

7  Agus  gu  'n  do  sliaor  e  Lot  am  firean 
a  bha  fo  champar  le  caithe-beatha  neo-  , 
ghloin  nan  ain^idh  : 

8  (Oir  chràidli  an  t-ionracan  sin,  agus  e 
trabhail  còmhnuidh   'nam  ìneasg,  'anam 
fìreanta  o  là  gu  là,  le  bhi  faicinn  agus  a'  j 
cluinntinn  an  gnìomharan  an-dligheach  :) 

9  Is  aithne  do  'n  Tighearn  na  daoine  '. 
diadhaidh  a  sliaoradh  o  bhuaireadh,  agus 
na  daoine  eucorach  a  choimhead  gu  là  a' 
bhreitheanais  chum  peanas  a  dheanamh 
orra : 

10  Ach  gu  h-àraidh  iadsan  a  leanas  an 
fheòil  ann  an  ana-miann  na  neò;<hloine, 
agus  a  ni  tàir  air  uachdaranachd :  Air 
dhoibh  hhi  an-dàna,  fèin-thoileil,  cha  'n 
eagal  leo  ana-cainnt  a  thoirt  dlioibh-san  a 
tha  ann  an  àrd-inbhe  : 

11  An  uair  nach  toir  aingil  a  's  mò  ann 
an  neart  agus  ann  an  cumliachd,  casaid 
tlioibheumach  'nan  aghaidh  am  fianuis  an 
Tighearn. 

12  Ach  iadsan,  mar  ainmhidhean  nàdurra 
eu-cèillidh,  a  rinneadh  gu  bhi  air  an  glac- 
adh  agus  an  sgrios,  air  dhoibh  bhi  labhairt 
gu  toibheumach  mu  na  nithibh  nach  tuig 
iad,  sgriosar  iad  'nan  truaillidheachd  fèin  ; 

13  Agus  gheibh  iad  tuarasdal  na  h-eu- 
ceirt,  mar  dliream  a  mheasar  mar  shubh- 
achas  sògh  san  là  :  is  smala  iad  agus  aobh- 
ar-maslaidh,  a'  gabhail  toileachas-inntinn 
'nam  mealltaireachd  fèin,  am  feadh  a  ta 
iad  air  cuirmibh  maille  ribh  ; 

14  Aig  am  bheil  an  sùilean  làn  do  adh- 
altrannas,  agus  do  nach  'eil  e  'n  coraas 
sgur  do  pheacadh ;  a'  mealladh  anama 
neo-shuidhichte  ;  aig  am  bheil  an  cridhe 
air  a  chleachdadh  ri  gnìomharaibh  saunt- 
ach  ;  ,  clann  nam  mallachd  : 

15  A  thrèig  an  t-slighe  dhìreach,  agus  a 
chaidh  air  seacharan,  a'  leantuinn  slighe 
Bhalaaira  mkic  Bhosoir,  a  ghràdhaich 
duais  na  h-eucorach  ; 

16  Ach  a  fhuair  achmhasan  air  son 
'aingidheachd :  oir  labhair  an  asal  bhalbh 
le  cainnt  duine,  agus  thoirmisg  i  mi-chiall 
an  fhàidh. 

17  Is  tobair  gun  uisge  iad  so,  neoil  air 
ann  iomain  le  iom-ghaoith ;  fa  chorahair 
am  bheil  duibhre  an  dorchadais  air  a 
thasgaidh  gu  siorruiclh. 

18  Oir  an  uair  a  labhras  iad  hriatìiran 
atmhor  dìomhanais,  meallaidh  iad  tre  ana- 
miannaibh  na  feòla,  tre  mhacnus,  iadsan 
a  chaidh  gu  glan  as  uatha-san  a  tha  caith- 
eadh  am  beatha  ann  an  seacharan  : 

19  A'  gealltuinn  saorsa  dhoibh  agus 
gun  annta  fèin  ach  tràillean  na  truaillidh- 
eachd :  oir  ge  b'  e  ni  le  'm  buadhaichear 
air  duine,  do  'n  ni  sin  fèin  tha  e  air  a  chur 
fo  dhaorsa. 

20  Oir  an  dèigh  dhoibh  dol  as  o  shal- 
charaibh  an  t-saoghail  tre  eòlas  an  Tigh- 
earn  agus  an  t-Slàrmighir  Iosa  Criosd,  ma 
bliios  iad  a  rìs  air  an  ribeadh  annta,  agus 
air  an  cur  fo  ghèill,  tha  an  deireadh  aca 
ni  's  miosa  na  an  toiseach. 

21  Oir  b'  fhearr  dhoibh  gun  eòlas  a  bhi 
aca  air  slighe  na  fìreantachd,  na,  an 

dèig-h  a  h-eòlas  fhaotainn,  pilleadh  o  'n 
ùithne  naorah  a  thugadh  dhoibh. 

22  Ach  thachair  dhoibli  arèir  an  t-sean- 
fhocail  fhìrinnicli,  Phill  am  madadh  air 
ais  chum  a  sgeith  fèin ;  agus,  A'  rahuc  a 
chaidh  nighèadh,  chura  a  h-aoirneagan 
san  làthaich. 

CAIB.  III. 
\  N  daralitir so,  a'  rnhuinntir moghràidh, 
uTjL  tha  mi  a'  sgrìobhadh  do  'ur  n.ìonn- 
suidh  a  nis ;  anuta  le  chèile  tha  mi  a' 
brosnachadh  bhur  n-inntinn  fhìor-ghloin 
le  'ur  cur  au  cuimhne  : 

2  Chum  gu  'm  bi  sibh  cuimhneachail  air 
na  briathraibh  a  labhradh  roirali  leis  na 
fàidhibh  naoinha,  agus  air  ar  n-àithne- 
ne,  abstola  au  Tighearn  agus  an  t-Slàn. 
uighir : 

3  Air  dhuibh  fhios  so  bbi  agaibh  air  tùs, 
gu  'n  tig  anns  na  làithibh  deireannach 
luchd.fochaid,  ag  imeachd  a  rèir  au  ana- 
miaun  fèin, 

4  Agus  ag  ràdh,  C'  àit  am  bheil  gealladh 
a  theachd?  oir  o  choidil  na  h-aithriche, 
tha  na  h-uile  nithe  a'  fantuinn  mar  a  bha 
iad  o  thoiseach  a'  chruthachaidh. 

5  Oir  tha  iad  aineolach  air  so  d'  an 
deoin,  gu  'n  robh  na  nèamha  ann  o  chian, 
agus  an  talamh  'na  sheasamh  as  an  uisge, 
agus  anns  an  uisge,  tre  f  hocal  Dè  : 

6  Tre  'n  deachaidh  an  saoghal  a  bha  'n 
sin  ann  a  sgrios,  air  teachd  do  'n  dìlinn 
air. 

7  Ach  tha  na  nèamha'  agus  an  talamh  a 
tha  nis  ann,  leis  an  fhocal  sin  fèin  air  an 
tasgaidh  suas,  agus  air  an  gleidheadh  fa 
chomhair  teine  air  cheann  là  a'  bhreith- 
eanais,  agus  sgrios  dhaoine  ain-diadh- 
aidh. 

8  Ach,  a  mhuinntir  mo  ghràidh,  na 
bithibh-sa  aineolach  air  an  aon  ni  so,  Gu 
bheil  aon  là  aig  an  Tighearn  mar  mhìle 
bliadhna,  agus  mìle  bliadhna  mar  aon 
là. 

9  Cha  'n  'eil  an  Tighearn  mall  a  thaobh 
a  gheallaidh,  (mar  a  mheasas  dream  àr- 
aidh  moille,)  ach  tha  e  fad-fhulangaeh  do 
ar  taobh-ne,  gun  toil  aige  dream  sam  bith 


a  bhi  caillte,  ach  na  h-uile  dhaoine 
theachd  gu  h-aithreachas. 

10  Ach  thig  là  an  Tighearna  mar  ghad- 
uiche  san  oidhche  ;  anns  an  tèidnanèamha 
thairis  le  toirm  mhòir,  agus  anns  an  leagh 
na  dùile  le  diau-theas  ;  agus  bithidh  an 
talamh  mar  an  ceudna,  agus  na  h..oibre  a 
ta  air,  air  an  losgadh  suas. 

11  Uime  sin  do  bhrìgh  gu  'm  bi  na  nithe 
so  uile  air  an  sgaoileadh  as  a  chèile,  ciod 
a'  ghnè  dhaoine  bu  chòir  a  bhi  annaibh, 
ann  an  caithe-beatha  naomh,  agus  diadh- 
achd, 

12  Le  sùil  a  bhi  agaibh  ris,  agus  luath- 
achadh  chum  teachd  là  Dhè,  anns  am  bi 
na  nèamha,  air  dhoibh  bhi  ri  theine,  air 
an  sgaoileadh  o  chèile,  agus  anns  an  leagh- 
ar  na  dùile  le  dian.theas  ? 

13  Gidheadh  tha  dùil  againne  ri  nèamh- 
aibh  nuadha  agus  talamh  nuadh,  a  rèir  a 
gheallaidh,  anns  au  còmhnuich  fìreant- 
achd. 

14  Uime  sin,  a  mhuinntir  ionmhuinn,  o 
tlia  dùil  agaibh  ris  na  nithibh  sin,  deanaibli 
bhur  dìchioll  chum  gu  faighear  leis-san 
ann  an  sìth  sibh,  gun  smal  agus  neo-lochd- 
ach : 

15  Agus  measaibh  gur  slàinte  fad-fhul- 
angas  ar  Tighearn  ;  amhuil  a  sgrìobh  ar 
bràthair  gràdhach  Pòl  mar  an  ceudna  do 
'ur  n-ionnsuidh,  a  rèir  a'  ghliocais  a  thug. 
adh  dha ; 

16  Amhuil  mar  'na  litrichibh  uile,  a' 
labhairt  annta  mu  na  nithibh  so  :  anns  am 
bheil  euid  do  nithibh  do-thuigsinn,  a  tha 
an  dreara  a  tha  neo-fhòghìumta  agus 
neo-sheasmhach  a'  fiaradh,  amliuil  mar 
na  sgriobtuirean  eile,  chum  an  sgrios  fèin. 

17  Ach  sibhse,  a  mhuinntir  mo  ghràidh, 
o  's.  aithne  dhuibh,  na  nithe  so  roimh- 

\  làimh,  thugaibh  aire  air  eagal  air  diiuiblise 
mar  an  ceudna  bhi  air  bhur  tarruing  air 
falbh  le  seacharan  nan  daoine  ain-diadh- 
aidh,  gu  'n  tuit  sibh  o  bhur  seasmhachd 
fèin. 

18  Ach  fàsaibh  ann  an  gràs,  agusann  an 
eòlas  ar  Tighearn  agus  ar  Slànuighir  Iosa 
Criosd.  Dhasan  gu  robh  glòir  a  nis  agus 
gu  siorruidh.  Amen. 


CEUD  LITIR  CHOITCHIONX  AN  ABSTOIL 

E  O  I  N. 


CAIB.  I. 

AN  ni  a  bha  ann  o  thùs,  an  ni  a  chuala 
sinne,  a  chunnaic  sinn  le  ar  sùilibh, 
air  an  d'  arahairc  sinn,  agus  a  làimhsich  ar 
làmha  thaobh  focail  na  beatha  ; 

2  (Oir  dh'  fhoillsicheadh  a'  bheatha,  ag- 
us  chunnaic  sinne  i,  agus  tha  sinn  a'  dean- 
amh  fianuis,  agus  a'  cur  an  cèill  dhuibhse 
na  beatha  maireannaich  ud  a  bha  maille 


ris  an  Athair,  agus  a  dh'  fhoillsicheadh 
dhuinne ;) 

3  An  ni  a  chunnaic  agus  a  chuala  sinn, 
tha  sinn  a'  cur  an  cèill  duibhse,  chum 
gu  'm  bi  agaibh.sa  mar  an  ceudna  comunn 
ruinne  :  agus  gu  fìrinneach  tha  ar  com- 
unn-ne  ris  an  Athair,  agus  r'  a  Mhac  Iosa 
Criosd. 

4  Agus  tha  sinn  a'  sgrìobhadh  nan  nithe 

so  do  'ur  n-ionnsuidh,  chutn  gu  'm  bi  bhur 
gairdeachas  coimhlionta. 

5  Agus  is  i  so  an  teachdaireachd  a  chuala 
sinn  uaith-san,  agus  a  tha  sinn  a'  cur  an 
cèill  dhuibhse,  Gur  solus  Dia,  agus  nach 
'eil  dorc.hadas  air  bith  annsan. 

6  Ma  their  sinn  gu  bheil  comunn  againn 
ris,  agus  sinn  a'  gluasad  ann  an  dorchad- 
as,  tha  sinn  a'  deanamh  breige,  agus  cha  'n 
'eil  sinn  a'  deanamh  na  fìrinn : 

7  Ach  ma  ghluaiseas  sinn  anns  an 
t-solus,  mar  a  tha  esan  san  t-solus,  tha 
c.omunn  againn  r'  a  chèile,  agus  glanaidh 
fuil  Iosa  Criosd  a  Mhic  sinn  o  gach  uile 
pheacadh. 

8  Ma  their  sinn  nach  'eil  peacadh  ag- 
ainn,  tha  sinn  'gar  mealladh  fèin,  agìis 
cha  'n  'eil  an  fhìrinn  annainn. 

9  Ma  dh'  aidicheas  sinn  ar  peacanna,  tha 
esan  fìrinneach  agus  ceart,  chum  ur  peac- 
anna  a  mhaitheadh  dliuinn,  agus  ar  glan- 
adh  o  gach  uile  neo-fhìreantachd. 

10  Ma  their  sinn  nach  do  pheacaich 
sinn,  tha  sinn  a'  deanamh  breugaire  dheth- 
san,  agus  cha  'n  'eil  'fhocal  annainn. 

CAIB.  II. 

MO  chlann  bheag,  na  nithe  so  tha  mi  a' 
sgrìobhadh  do  'ur  n-ionnsuidh,  chum 
nach  peacaich  sibh.  Agus  ma  pheacaich- 
eas  neach  air  bith,  tlia  fear.tagraidli  ag- 
ainn  maille  ris  an  Athair,  Iosa  Criosd  am 
f  irean  : 

2  Agus  is  esan  an  ìobairt-rèitich  air  son 
ar  peacanna  ;  agus  cha  'n  e  air  son  ar  peac- 
anna  a  mhàin,  ach  mar  an  ceudna  air  son 
peacanna  an  t-saoghail  uile. 

3  Agus  le  so  tha  fhios  againn  gur  aithne 
dhuinn  e,  ma  choimhideas  sinn  'àitheant- 
an. 

4  An  tì  a  their,  Is  aithne  dhomh  e,  ag- 
us  nacb  'eil  a'  coimhead  'àitheantan,  is 
breugaire  e,  agus  cha  'n  'eil  an  fhirinn 
ann. 

5  Ach  ge  b'  e  choimhideas  'fhocal,  ann- 
san  gu  oeimhin  tha  gràdh  Dhè  air  a 
choimhlionadh  :  le  so  is  aithne  dhuinn  gu 
bheil  sinn  annsan. 

6  An  tì  a  their  gu  bheil  e  fantuinn  ann- 
san,  is  còir  dhasan  mar  an  ceudna  gluas. 
ad,  eadhon  mar  a  ghluais  esan. 

7  A  bhràithre,  cha  'n'  eil  mi  a'  sgrìobh- 
adh  àithne  nuaidh  do  'ur  n-ionnsuidh,  ach 
seann  àithne,  a  bha  agaibh  o  'n  toiseach : 
is  i  an  t-seann  àithne  am  focal  a  chuala 
sibh  o  thùs. 

8  A  rìs  tba  mi  a'  sgrìobhadh  àithne 
nuaidh  do  'ur  n-ionnsuidh,  ni  a  ta  fìor 
annsan  agus  annaibh-sa:  do  bhrìgh  gu 'n 
d'  imich  an  dorchadas  thairis,  agus  gu  bheil 
a  nis  an  solus  fìor  a'  dealrachadh. 

9  An  tì  a  their  gu  bheil  e  san  t.solus, 
agus  a  tha  fuathachadli  a  bhràthar,  tha  e 
san  dorchadas  gus  a  nis. 

10  An  tì  aig  am  bheil  gràdh  d'  a  bhràth- 
air,  tha  e  'na  chòmhnuidh  san  t-solus, 
agus  cha  'n  'eil  aobhar  oilblieim  air  bith 
ann. 

11  Ach  an  tì  a  ta  fuathachadh  a  bhràth- 
ar,  tha  e  anns  an  dorchadas,  agus  ag  im- 
eachd  anus  an  dorchadas,  agus  cha  'n 
aithne  dha  c'  àit  am  bheil  e  dol,  do  bhrìgh 
gu  'n  do  dìiall  an  dorchadas  a  shùilean. 


12  Tha  mi  a'  sgrìobhadh  do  'ur  n-ionn- 
suidh,  a  chlann  bheag,  do  blirìgli  gu  bheil 
bhur  peacanna,  air  am  maitheadh  dhuibh 
air  sgàth  'ainme-san. 

13  Tha  mi  a'  sgrìobhadh  do  'ur  n-ionn- 
suidh,  aithriche,  do  bhrìgh  gu  'm  b'  aithne 
dhuibh  esan  a  ta  o  thùs.  Tha  mi  a' 
sgrìobhadh  do  'ur  n-ionnsuidh,  òganacha, 
do  bhrìgh  gu  'n  d'  thug  sibh  buaidh  air  an 
droch  aon.  Tha  mi  a'  sgrìobhadh  do  'ur 
n-ionnsuidh,  a  chlann  bheag,  do  bhrìgh 
gu  'm  b'  aithne  dhuibh  an  t-Athair. 

14  Sgrìobh  mi  do  'ur  n-ionnsuidh,  aith- 
riche,  do  bhrìgh  gu'm  b'  aithne  dhuibh  an 
Tì  a  ta  ann  o  thùs.  Sgrìobh  mi  do  'ur 
n-ionnsuidh,  òganacha,  do  bhrìgh  u;u  bheil 
sibh  iàidir,  agus  gu  bheil  focal  Dhè  'na 
chòmhnuidh  annaibh,  agus  gu  'n  d'  thug 
sibh  buaidh  air  an  droch  aon. 

15  Na  gràdhaichibh  an  saoghal,  no  na 
nithe  a  ta  san  t-saoghal.  Ma  ghràdhaich- 
eas  neach  air  bith  an  saoghal,  cha  'n  'eil 
gràdh  an  Athar  ann. 

16  Oir  na  h-uile  a  ta  anns  an  t-saoghal, 
ana-miann  na  feòla,  agus  ana.miann  nan 
sùl,  agus  uabhar  na  beatha,  cha  'n  ann  o  'n 
Athair  a  tha  iad,  ach  o  'n  t-saoghal. 

17  Agus  siubhlaidh  an  saoghal  seachad, 
agus  'ana-miann  :  ach  an  tì  a  ni  toil  Dè, 
mairidh  e  chaoidh. 

18  A  chlann  bheag,  is  i  an  aimsir  dheir- 
eannach  a  tha  ann  :  agus  mar  a  chuala 
sibh  gu  'n  tig  an  t-ana-criosd,  is  ann  raar 
sin  a  ta  nis  ìomadh  ana.criosd  ann  ;  o  'm 
bheil  sinn  a'  tuigsinn  gur  i  'n  aimsir  dheir- 
eannach  a  ta  ann. 

19  Chaidli  iad  a  mach  uainne,  ach  cha 
robh  iad  dhinn  :  oir  nam  biodh  iad  dhinn, 
gu  deimhin  dh'  fhanadh  iad  maille  ruinn : 
ach  chaidh  iad  a  mach,  chum  gu  deant- 
adh  follaiseach  iad,  nach  robh  iad  uile 
dhinn. 

20  Ach  tha  agaibh-sa  ungadh  o  'n  Tì 
naomh,  agus  is  aithne  dhuibh  na  h-uile 
nithe. 

21  Cha  do  sgrìobh  mi  do  'ur  n-ionn- 
suidh,  do  bhrìgh  nach  aithne  dhuibh  an 
fhìrinn  ;  ach  do  bhrìgh  gur  aithne  dhuibh 
i,  agus  nach  'eil  breug  air  bith  o  'n  fhìr- 
inn. 

22  Cò  a  tha  'na  bhreugaire,  ach  esan  a 
dh'  àicheadhas  gur  e  Iosa  an  Criosd  ?  Is  e 
so  an  t-ana-criosd,  a  tha  'g  àicheadh  an 
Athar  agus  a'  Mhic. 

23  Ge  b'  e  neach  a  dh'  àicheadhas  am 
Mac,  cha  'n  'eil  an  t-Athair  aige  :  [ach  an 
tì  a  dh'  aidicheas  am  Mac,  tha  an  t-Athair 
aige  raar  an  ceudna.] 

24  Uime  sin  fanadh  an  ni  sin  annaibh- 
sa  a  chuala  sibh  o  thùs.  Ma  dh'  fhanas  an 
ni  a  chuala  sibh  o  thùs  annaibh,  ianaidh 
sibhse  mar  an  ceudna  anus  a'  Mhac,  agus 
anns  an  Athair. 

25  Agus  is  e  so  an  gealladh  a  glieall  e 
dhuinn,  eadhon  a'  bheatha  mhaireannach. 

26  Sgrìobh  mi  na  nithe  so  do  'ur  n-ionn- 
suidh,  mu  thimchioll  na  dream  a  tha  'gur 
mealladh. 

27  Ach  tha  an  t-ungadli  a  fhuair  sibh 
uaith-san,  a'  fantuinn  annaibh :  agus  cha  : 
'n  'eil  feum  agaibh  gu  'n  teagaisgeadh  aon 
neach  sibh  :  Ach,  mar  a  ta  an  t-ungadh  so 
fèin  'gur  teagasg  mu  thimchiou  nan  uile-  , 

i  nithe,  agus  a  ta  e  fior,  agus  nach  breug  e, 
j  eadhou  mar  a  theagaisg  e  sibh,  fanaibh 
%    11,111  • 

'28  Agus  a  nis,  a  chlann  bbeag,  fanaibh 
%  aim-san ;  chum  'nuair  a  dh'  fhoillsichear 
_  e,  gu  'm  bi  dànachd  againn,  agus  nach  bi 
.    nàire  oirnn  'na  làthair  aig  a  theachd. 

29  Ma  tha  fhios  agaibh  gu  bheil  esan 
I  fìreanta,  tha  fhios  agaibh  gu  bheil  gacli 
_  neach  a  ni  fìreantachd,  air  a  bhreith 
jl  uaith-sau. 

CAIB.  III. 

*  TT'EUCHAIBH,  ciod  a'  ghnè  ghràidh  a 
JC  thugant-Athairdhuinne,gu'ngoirt- 

j  eadh  clann  Dè  dhinn  !  uime  sin  cha  'n 
.  aithne  do  'n  t-saoghal  sinn,  do  bhrìgh  nach 
I    b'  aitlme  dha  esan. 

-  2  A  mhuinntir  mo  ghràidh,  a  nis  is 
sinne  mic  Dhè ;  agus  cha  'n  'eil  e  soilleir 
fathast  ciod  a  bhitheas  sinn :  acli  a  ta  fhios 

,  againn,  'nuair  a  dh'  fhoillsichear  esan, 
gu  'm  bi  sinn  cosrahuil  ris  ;  oir  chi  sinn  e 
mar  a  ta  e. 

^       3  Agus  gach  neach  aig  am  bheil  an 
I    dòchas  so  aun,  glanaidh  se  e  fèin,  mar  a 
ta  esau  glan. 

4  Ge  b'  e  neach  a  ni  peacadh,  tha  e  mar 
au  ceudna  a'  briseadh  an  lagha:  oir  is  e 

I    am  peaeadh  briseadh  an  lagha. 

5  Agus  tha  fhios  agaibh  gu  'n  d'  flioill- 
sicheadh  esan  clium  ar  peacauna  thoirt  air 

*  falbh ;  agus  cha  'n  'eil  peacadh  sam  bith 
annsau. 

°  6  Gach  neach  a  dh'  fhahas  annsan,  cha 
"    dean  e  peacadh  :  ge  b'  e  air  bith  a  pheac- 

aicheas,  cha  'n  fhac  e  esan,  agus  cha  robh 

eòlas  aige  air. 

7  A  chlann  bheag,  na  mealladh  neach 
|  air  bith  sibh  :  an  ti  a  ni  fìreantachd  is  fìr- 
I    eau  e,  mar  is  fìrean  esan : 

8  An  tì  a  ni  peacadh,  is  ann  o  'n  diabhul 
I  a  ta  e  :  oir  tha  an  diabhul  a'  peacachadh  o 
1  thùs.  Is  an  chum  na  crìche  so  a  rìh'- 
le   fhoillsicheadh   Mac  Dhè,   c.hum   gu  'n 

sgriosadh  e  oibre  an  diabhuil. 

9  Ge  b'  e  neach  a  ghineadh  o  Dhia,  cha 
"  deau  e  peacadh:  oir  a  ta  a  shìol-san  a' 
1  fantuinn  ann :  agus  cha  'n  'eil  e  'n  coraas 
'    da  peacadh  a  dheanamh,  do  bhrìgh  gu  'n 

do  ghineadh  o  Dhia  e. 
1       10  An  so  tha  clann  Dhè,  agus  clann  an 
e   diabhuil  follaiseach :  Ge  b'  e  neach  nach 
1   dean  fìreantachd,  cha  'n  ann  o  Dhia  a  tha 

e,  no  an  tì  nach  gràdhaich  a  bhràthair. 

I  11  Oir  is  i  so  an  teachdaireachd  a  cJmala 

II  sibh  o  thùs,  sinn  a  thoirt  gràidh  d'  a 
1   chèile : 

12  Cha  'n  ann  mar  Chain  a  bha  o  'n 
■  droch  aon,  agus  a  mharbh  a  bhràthair : 
J  Agus  c'  ar  son  a  mharbh  se  e  ?  A  chionn 
\  gu  'n  robh  'oibre  fèin  olc,  agus  oibre  a 
!   bhràthar  fireanta. 

13  Na  biodh  ioghnadh  oirbh,  mo 
p  bhràithre,  ged  dh'  fhuathaicheas  an  saogh- 

al  sibh. 

I      14  Tha  fhios  againn  gu  'n  deachaidh 

I  sinn  thairis  o  bhàs  gu  bheatha,  do  bhrìgh 
gu  bheil  gràdh  againn  do  na  bràithribh  : 

II  an  tì  nach  gràdhaich  a  bhràtliair,  fanaidh 
a  e  ann  am  bàs. 

1      15  Gach  neach  a  dh'  fhuathaicheas  a 

*  bhràthair,  is  mortair  e  ;  agus  tha  fhios 


agaibh  nach  'eil  aig  mortair  sam  bith  a' 
bheatha  mhaireaunach  a'  fantuinn  ann. 

16  Le  so  is  aithne  dhuinn  gràdh  JDhe, 
do  bhrìtrh  gu  'n  do  chuir  esau  sìos  'anam 
fèin  air  ar  son-ne  :  agus  is  còir  dliuinue  ar 
n-anama  fèiii  a  chur  sìos  air  son  nam 
bràithre. 

17  Agus  ge  b'  e  neach  aig  am  bheil 
maoin  an  t-saoghail  so,  agus  a  c.hi  a  bhràth- 
air  aun  an  uireasbliuidh,  agus  a  dhruid- 
eas  a  chridhe  'na  aghaidh,  cionnus  a  tha 
gràdh  Dhè  a'  gabhail  còmhnuidh  ann- 
san? 

18  Mo  chlann  bheag,  na  gràdhaicheain- 
aid  ann  am  focal',  no  aun  an  teangaidh  ; 
ach  ann  an  gnìomh  agus  ann  am  fìrinn. 

19  Agus  le  so  is  aithne  dhuinn  gu  bheil 
sinn  do  'u  fhìrinn,  agus  bheir  sinn  dearbh- 
bheachd  do  ar  cridheachaibh  'na  làthair. 

20  Oir  n)a  dhìteas  ar  crirìhe  sinn,  is  mò 
Dia  na  ar  cridhe,  agus  is  aithne  dha  na 
h-uile  nithe. 

21  A  rahuinntir  mo  ghràidh,  raur  dìt  ar 
cridhe  sinn,  tha  dàuaciid  againn  a  thaobh 
Dhè. 

22  Agus  ge  b'  e  ni  a  dh'  iarras  sinn,  gheibh 
sinn  uaith  e,  do  bhrìgh  gu  bheil  sinn  a' 
coimhead  'àitheantan,  agus  a'  deanamh 
nau  nithe  a  tha  taitueach  'na  fliianuis- 
san. 

23  Agus  is  i  so  'àithne-san,  gu  'n  creid- 
eamaid  ann  an  ainm  n  Mhic  losa  Criosd, 
agus  gu  'n  gràdhaicheamaid  a  chèile,  mar 
a  thug  esan  àithne  dhuinu. 

24  Agus  an  tì  a  choimiiideas  'àitheanta- 
san,  tha  e  gabhail  còmhnuidh  ann,  agus 
esan  annsan  :  agus  le  so  is  aithne  dhuinn 
gu  bheil  esan  a'  fuireach  anuainn,  o  'n 
Spiorad  a  thug  e  dhuinu. 

CAIB.  IV. 

AMHUINNTIRioumhuinn.naereidibh 
gach  uile  spiorad,  ach  dearbhaibh 
na  spioradan,  an  ann  o  Dhia  a  tha  iad  :  do 
bhrìgh  gu  bheil  mòran  do  fhàidhibh  brèige 
air  dol  a  inach  do  'n  t-saoghal. 

2  Le  so  aithnichibh  Spiorad  Dhè :  gach 
uile  spiorarì  a  dh'  aidicheas  gu  'n  d'  thàinig 
Iosa  Criosd  san  fheòil,  is  anu  o  Dhia  a  tha 
e. 

3  Agus  gacb  uile  spiorad  nach  aidich  gu 
bheil  Iosa  Criosd  air  teachd  sau  fheòil, 
cha  'n  ann  o  Dhia  a  tha  e  :  agus  is  e  so 
spiorad  sin  an  ana-criosd,  neach  a  chuala 
sibh  e  bhi  teachd,  agus  a  nis  tha  e  cheana 
anns  an  t-saoghal. 

4  A  chlann  bheag,  tlia  sibhse  o  Dhia, 
agus  thug  sibh  buaidh  orra-san ;  rìo  bhrìgh 
gur  mò  esan  a  ta  auuaibh-sa,  na  esan  a  ta 
anns  an  t-saoghal. 

5  Tha  iadsan  o  'n  t-saoghal:  uime  sin 
tha  iad  a'  labhairt  mu  'n  t-saoghal,  agus 
tha  'n  saoghal  ag  èisdeachrì  riu. 

6  Tha  sinne  o  Dhia:  au  tì  aig  am  bheil 
eòlas  air  Dia,  èisdidh  e  ruiune  ;  an  tì  nach 
'eil  o  Dhia,  cha  'n  èisd  e  ruinn.  O  so  aith- 
nichidh  sinn  spiorad  na  fìriuu,  agus  spior- 
ad  an  t-seacharain. 

7  A  mhuinutir  ionmhuinn,  gràdhaich- 
eamaid  a  chèile  :  oir  is  ann  o  Dhia  tha  'u 
gràrìh  ;  agus  gaeh  neach  a  ghràdhaicheas, 
gliineadii  o  Dhia  e,  agus  js  uithne  rìha 
Dia. 

8  An  tì  nach  gràdhaich  cha  'n  aithne 
dha  Dia  ;  oir  is  gràdh  Dia. 

9  An  so  dh'  fhoillsicheadh  gràdh  Dhè 
dhuinne,  do  bhrìgh  gu  'n  do  chuir  Dia  aon- 

fhin  Mhic  do  'n  t-saoghal,  chum  gu  'm 
itheamaid  beò  trìd-san. 

10  An  so  a  ta  gràdh,  cha  'n  e  gu  'n  do 
ghràdhaich  sinne  Dia,  ach  gu  'n  dogliràdh- 
aioh  esan  sinne,  agus  gu  'n  do  chuir  e  a 
Mhac  fèin  gu  bhi  'na  ìobairt-rèitich  air 
son  ar  peacanna. 

11  A  mhuinntir  ionmhuinn,  ma  ghràdh- 
aich  Dia  sinne  mar  sin,  tha  e  mar  fhiach- 
aibh  oirnne  a  chèile  a  gliràdhachadh  mar 
an  ceudna. 

12  Cha  'n  fhaca  neach  air  hith  Dia 
riamli.  Ma  ghràdhaicheas  sinn  a  chèile, 
tha  Dia  'na  chòmhnuidh  annainn,  agus 
tha  a  ghràdh  air  a  choimhlionadh  ann- 
ainn. 

13  O  so  is  aithne  dhuinn  gu  bheil  sinne 
'nar  còmlinuidh  annsan,  agus  esan  ann- 
ainne,  do  bhrìgh  gu  'n  d'  thug  e  dhuinn  d'  a 
Spiorad. 

14  Agus  chunnaic  sinn  agus  tha  sinn  a' 
deanamh  fianuis,  gu  'n  do  cliuir  an  t-Ath- 
air  am  Mac  uaith  mar  Shlànuighear  an 
domhain. 

15  Ge  b'e  neach  a  dh'aidicheas  gur  e  Io- 
sa  Mac  Dhè,  tha  Dia  'na  chòmhnuidh 
annsan,  agus  esan  ann  an  Dia. 

16  Agus  fhuair  sinn  aithne  air  agus 
chreid  sinn  an  gràdh  a  tha  aig  Dia  dhuinn. 
Is  gràdh  Dia;  agus  an  tì  a  tha  fantuinn 
ann  an  gràdh,  tha  e  'na  chòmhnuidh  ann 
an  Dia,  agus  Dia  annsan. 

17  An  so  tha  ar  gràdh-ne  air  a  dhean- 
amh  coimhlionta,  chum  gu  'm  bi  againn 
dànachd  ann  an  là  a'  bhreitheanais :  do 
bhrìgh  mar  a  tha  esan,  gur  amhuil  sin  a 
tha  sinne  anns  an  t-saoghal  so. 

18  Cha  'n  'eil  eagal  ann  an  gràdh ;  ach 
tilgidh  gràdh  diongmhalta  an  t-eagal  a 
mach  ;  do  bhrìgh  gu  bheil  pian  san  eagal : 
an  tì  a  thaeagalach,cha  d'rinneadh  coimh- 
lionta  ann  an  gràdh  e. 

19  Tha  gràdh  againne  dhasan,  do  bhrìgh 
gu  'n  do  ghràdhaich  esan  sinne  an  toiseach. 

20  Ma  their  neach,  Tlia  gràdh  agam  do 
Dhia,  agus  fuath  aige  d'  a  bhràthair,  is 
breugaire  e  :  oir  an  tì  nach  gràdhaich  a 
bhràthair  a  chunnaic  e,  cionnus  a  dh'- 
fheudas  e  Dia  nach  fac  e  a  ghràdhach- 
adh  ? 

21  Agus  an  àithne  so  tha  againn  uaith- 
san,  An  tì  a  ghràdhaicheas  Dia,  gu  'n 
gràdhaich  e  a  bhràthair  mar  an  ceudna. 

CAIB.  V. 

GE  b'  e  neach  a  chreideas  gur  e  Iosa  an 
Criosd,  ghineadh  o  Dhia  e  ;  agus  ge 
b'  e  ghràdhaicheas  an  tì  a  ghin,  gràdhaich- 
idh  e  mar  an  ceudna  an  tì  a  ghineadh  leis. 

2  O  so  is  aithne  dhuinn  gu  bheil  gràdli 
againn  do  chloinn  Dè,  'nuair  a  ghràdhaich- 
eas  sinn  Dia,  agus  a  choimhideas  sinn 
'àitheantan. 

3  Oir  is  e  so  gràdh  Dhè,  sinn  a  choimh- 
ead  'àitheantan:  agus  cha 'n 'eil  'àitheanta- 
san  trom. 


4  Oir  gach  uile  ni  a  ghinear  o  Dhia, 
bheir  e  buaidh  air  an  t-saoghal :  agus  is  i 
so  a'  bhuaidh  a  bhuadhaicheas  air  an 
t-saoghal,  eadlwn  ar  creidimh-ne. 

5  Co  an  ti  a  bhuadhaicheas  air  ant-saogh- 
al,  ach  esan  a  tha  creidsinn  tmr  e  Iosa  Mac 
Dhè. 

6  Is  e  so  esan  a  thàinig  tre  uisge  agus  tre 
fhuil,  Iosa  Criosd ;  cha  'n  e  tre  uisge  a 
mhàin,  ach  tre  uisge  agus  fu.il :  agus  is  e 
an  Spiorad  a  ni  fianuis,  do  bhrìgh  gur  fìr- 
inn  an  Spiorad. 

7  Oir  tha  triuir  a  tha  deanamh  fianuis 
air  nèamh,  an  t-Athair,  am  Focal,  agus  an 
Spiorad  naomh :  agus  an  triuir  sin  is  aon 
iad. 

8  Agus  tha  triuir  a  tha  deanamh  fianuis 
air  an  talamh,  an  Spiorad,  agus  an  t-uisge, 
agus  an  fhuil:  agus  thig  an  triuir  sin  r'  a 
chèile  ann  an  aon. 

9  Ma  ghabhas  sinn  ri  fianuis  dhaoine,  's  i 
fianuis  Dè  a  's  mò  :  oir  is  i  so  fianuis  Dè,  a 
thug  e  mu  thimchioll  a  Mhic. 

10  An  tì  'a  chreideas  ann  am  Mac  Dhè, 
tha  'n  f  hianuis  aige  ann  fèin :  an  tì  nach 
creid  Dia,  rinn  e  breugaire  dhetli,  do 
bhrìgh  nach  do  chreid  e  an  fhianuis  a  rinn 
Dia  mu  thimchioll  a  Mhic. 

11  Agus  is  i  so  an  fhianuis,  gu  'n  d'  thug 
Dia  dhuinn  beatha  mhaireannach  :  agus 
tha  a'  bheatha  so  'na  Mhac, 

12  An  tì  aig  am  bheil  am  Mac,  tlia 
beatha  aige  :  an  tì  aig  nach  'eil  Mac  Dhè, 
cha  'n  'eil  beatha  aige. 

13  Na  nithe  so  sgrìobh  mi  do  'ur  n-ionn- 
suidh,  a  tha  creidsinn  ann  an  ainm  Mhic 
Dhè  ;  chum  gu'm  bi  fios  agaibh  gu  bheil  a' 
bheatha  mhaireannach  agaibh,  agus  chum 
gu  'n  creid  sibh  ann  an  ainm  Mhic  Dhè. 

14  Agus  is  e  so  an  dòchas  a  ta  againn 
annsan,  ma  dh'  iarras  sinn  ni  sam  bith  a 
rèir  a  thoile,  gu  'n  èisd  e  ruinn. 

15  Agus  ma  ta  fhios  againn  gu  'n  èisd  e 
ruinn,  ge  b'  e  ni  a  dli'  iarras  sinn,  tha  fhios 
againn  gu  bheil  ar  n-iarrtuis  a  dh'  iarr  sinn 
air  againn. 

16  "Ma  chi  neach  sam  bith  a  bhràthair  a' 
peacachadh  peacaidh  nacli  'eil  a  chum  bàis, 
iarraidh  e,  agus  bheir  e  beathadha,  dhoibh- 
san  nach  'eil  a'  peacachadh  chum  bàis. 
Tha  peacadh  chum  bàis  ann :  a  thaobh 
sin,  cha  'n  'eil  mi  ag  ràdh  gur  còir  dha 
guidheadh. 

17  Is  peacadh  gach  uile  eucoir  :  agus  tha 
peacadh  ann  nach  'eil  a  chuni  bàis. 

18  Tha  fhios  againn  ge  b'  e  neach  a  ghin- 
eadh  le  Dia,  nach  peacaich  e ;  ach  an  tì  a 
ghineadh  o  Dhia,  coimhididl*  se  e  fèin,  ag- 
us  cha  bhean  au  droch  aon  ris. 

19  Tha  fhios  againn  gur  ann  o  Dhia  a 
tha  sinne,  agus  tha  'n  saoghal  uile  'na 
luidhe  san  ole. 

20  Aerus  tha  f  liios  againn  gu  'n  d'  thàinig 
Mac  Dìiè,  agus  gu  'n  d'  thug  e  tuigse 
dhuinn,  chum  gu  'm  b'  aithne  dhuinn  esan 
a  ta  fìor :  agus  tha  sinne  annsan  a  ta  fìor, 
ann  a  Mhac  Iosa  Criosd.  Is  e  so  an  Dia 
fìor,  agus  a'  bheatha  mhaireannach. 

21  A  chlann  bheag,  coimhidibh  sibh  fèin 
o  ìodholaibh.  Amen. 


215 


DARA  LITIR  AN  ABSTOIL 

E  O  I  N. 


CAIB.  I.  I 

AN seanair chum naban-tighearnatagh- 1 
ta,  agus  chuin  a  cloinne,  a  's  ion-  I 
mhuinn  leam-sa  anns  an  fhìrinn  ;  agus  | 
cha'n  aim  leam->a  mhàin,  ach  leo-san  uile  i 
mar  an  ceudna  a  ghabh  eòlas  air  an  fhìr- 
inu  ; 

2  Air  son  na  fìrinn  a  tha  'na  còmhnuidh 
annainne,  agus  a  bhios  maille  ruinn  gu 
bràth : 

3  Gràs,  tròcair,  agus  sìth  gu  robh  maille 
ribh  o  Dhia  an  t-Athair,  agus  o  'n  Tigh- 
earn  losa  Criosd  Mac  an  Athar,  ann  am 
fìrinn  agus  ann  an  gràdh. 

4  Bha  gairdeachas  mòr  orm,  do  bhrìgh 
gu  *u  d'  fhuair  mi  do  d'  chloinn-sa  ag  ira- 
eachd  anns  an  fhìrinn,  a  rèir  mar  a  fhuair 
sinne  àithne  o  'n  Athair. 

5  Agus  a  nis  guidheam  ort,  a  bhan-tigh- 
earn,  cha  'n  e  mur  gu  'n  sgrìobhainn  àithne 
nuadh  a'  d'  ionnsuidh,  ach  an  àithne  a  bha 
againn  o  thùs,  gu  'n  gràdhaicheamaid  a 
chèile. 

6  Agus  is  e  so  an  gràdh,  gu  'n  imicheam- 
aid  a  rèir  'àitheanta-san.  'S  i  so  an  àith- 
ne.  mar  a  chuala  sibh  o  thùs,  gu  'n  imich- 
eadh  sibh  innte. 


7  Oir  tha  mòran  mhealltairean  air 
teachd  a  steach  do  'n  t-saoghal,  nach  'eil  ag 
aideachadh  gu  bheil  Criosd  air  teachd  saii 
fheòil.    Is  mealltair  so  agus  ana-criosd. 

8  Thugaibh  aire  dhuibh  fèin,  nach  caill 
sinn  na  nithe  sin  a  shaothraich  sinn,  ach 
gu  faigh  sinn  làn-duais. 

9  Ge  b'  e  neach  a  bhriseas  an  lagh,  agus 
nach  fan  ann  an  teagasg  Chriosd,  cha  'n  'eil 
Dia  aige  :  an  tì  a  dh'  fhanas  ann  an  teag- 
asg  Chriosd,  tha  araon  an  t-Athair  agus 
am  Mac  aige. 

10  Ma  thig  neach  air  bith  do  'ur  n-ionn- 
suidh,  agus  nach  toir  e  an  teagasg  so  leis, 
na  gabhaibh  e  steach  do  'ur  tigh,  agus  na 
abraibh  ris,  Gu  ma  subhach  dhuit. 

11  Oir  ge  b'  e  neach  a  their  ris,  Gu  ma 
subhach  dhuit,  tha  comhpairt  aige  d'  a 
dhroch  oibribh. 

12  Air  dhomh  mòran  a  bhi  agam  r'  a 
sgrìobhadh  do  'ur  n-ionnsuidh,  cha  b'  àill 
leam  sgrìobhadh  le  paipeir  agus  dubh  ;  ach 
tha  dòchas  agam  teachd  do  'ur  n-ionn- 
suidh,  agus  labhairt  beul  ri  beul,  chuin 
gu  'm  bi  ar  gairdeachas  coimhlionta. 

13  Tha  clann  do  pheathar  taghta  a'  cur 
fàilte  ort.  Amen. 


TREAS  LITIR 


E  O 


CAIB.  I. 

AN  seanair  chum  Ghaiuis  ghràdhaich, 
a  's  ionmhuinn  leam  san  fhìrinn. 

2  A  bhràthair  ghràdhaieh,  'se  mo  ghuidh- 
eadh  thaobh  gacli  uile  ni  gu  'n  soirbhich- 
eadh  leat  agus  gu  'm  biodh  tu  slàn,  mar  a 
ta  soirhheachadh  Je  t'  anam. 

3  Oir  rinn  mi  gairdeachas  gu  mòr  'nuair 
a  thàinig  na  bràithrean,  agus  a  rinn  iad 
fianuis  do  'n  fhìrinn  a  tha  annad-sa,  mar  a 
ta  thusa  ag  im«achd  san  fhìrinn. 

4  Cha  'n  'eil  gairdeachas  agam  a  's  mò 
na  bhi  cluinntinn  gu  bheil  mo  chlann  ag 
imeachd  san  fhìrinn. 

5  A  bhràthair  ghràdhaich,  is  dìleas  a  ni 
thu  gach  ni  a  ta  thu  deanamh  do  na  bràith- 
ribh,  agus  do  choigrich  ; 

6  Muinntir  a  rinn  fianuis  air  do  ghràdh 
an  làthair  na  h-eaglais  :  ma  bheir  thu  air 
an  aghaidh  iad  'nan  slighe  mar  is  cubhaidh 
do  Dhia,  is  maith  a  ni  thu  : 

7  Oir  chaidh  iad  a  mach  air  sgàth  'ain- 
me-san.  gun  ni  air  bith  a  ghabhail  o  na 
Cinnich. 

8  Uime  sin  tha  e  mar  fhiachaibh  oirnne 
gabhail  r'  an  leithidibh  sin,  chum  gu  'ra 
bitheamaid  'nar  eomh-shaothraichibh  do  'n 
fhìrinn. 

9  Sgrìobh  mi  chum  na  h-eaglais  :  ach 
cha  ghabh  Diotrephes,  leis  am  miann 

j  àrd-cheannas  a  blii  aige  'nam  measg, 
I  ruinne. 

10  Uime  sin  ma  thig  mi,  cuiridh  mi  an 
cuimhne  'oibre  a  ta  e  deanamh,  a'  bith- 
labhairt  'nar  n-aghaidh  le  briathraibh 
aingidh :  agus  cha  leoir  leis  sin,  ach  ni  mò 
a  tha  e  fèin  a'  gabhail  ris  na  bràithribh, 
agus  tha  e  a'  bacadh  na  dream  leis  am 
b'  àill,  agus  'gan  tilgeadh  mach  as  an  eag- 
lais. 

11  A  bhràthair  ghràdhaich,  na  lean  an 
ni  a  ta  olc,  ach  an  ni  a  ta  maith.   An  tì  r\ 

ni  maith,  is  ann  o  Dhia  a  ta  e  ;  ach  an  tì  a 
ni  olc,  cha  'n  fhac  e  Dia. 

12  Tha  deadh  theisteas  air  Demetrius  o 
na  h-uile,  agus  o  'n  fhìrinn  fèin  :  agus  tha 
sinne  mar  an  ceudna  a'  deanamh  lianuis  ; 
agus  tha  fios  agaibh  gu  blieil  ar  fianuis-ne 
fìor. 

13  Bha  mòran  agam  r'  a  sgrìobhadh,  ach 


I  cha  'n  àill  leam  sgriobhadh  le  dubh  agus 
peann  a'  d'  ionnsuidh  : 

14  Ach  tha  dòchas  agam  t'  fhaicinn  gun 
dàil,  agus  labliraidh  sinn  beul  ri  hèul. 
Sìth  maille  riut.  Tha  na  càirdean  a'  cur 
fàilte  ort.  Cuir  fàilte  air  na  càirdibh  air 
an  ainm. 


LITIR  CIIOITCHIONN  AN  ABSTOIL. 

I  U  D  A  I  S. 


CAIB.  1. 

IUDAS  seirhhiseach  Iosa  Criosd,  agus 
bràthair  Sheumais,  chum  na  dream  a 
tha  air  an  naomhachadh  le  Dia  an  t-Ath- 
air,  agus  air  an  coimhead  le  Iosa  Criosd, 
air  an  gairm  : 

2  Gu  robh  tròcair,  agus  sìth,  agus  gràdh 
air  am  meudachadh  dhuibh-sa. 

3  A  rahuinntir  ionmhuinn,  air  dhomh  an 
uile  dhìchioll  a  dlieanamh  chum  sgrìobh- 
adh  do  'ur  n-ionnsuidh  mu  thimchioll  na 
slàinte  choitchionn,  b'  fìieumail  domh 
sgriobhadh  do  bhur  n-ionnsuidh,  'gur 
n-earalachadh  sibh  a  chathachadh  gu 
(iìchiollach  air  son  a'  chreidimh  a  thugadh 
aon  uair  do  na  naoimh. 

4  Oir  ghoid  daoine  àraidh  a  steach,  a 
dh'  orduicheadh  roimh  o  shean  chum  an 
ditidh  so,  daoine  mi-dhiadhaidh,  a'  tionn- 
dadh  gràis  ar  Dè  ne  gu  macnus,  agus  ag 
àicheadh  Dhè,  a  's  aon  Uachdaran  ann,  ag- 
us  ar  Tighearna  Iosa  Criosd. 

5  Uime  sin  is  àill  leam  bhur  cur  an 
cuimhne,  ged  t>ha  fhios  agaibh  aon  uair 
air  so,  cionnus  an  dèigh  do  'n  Tighearn  am 
pobull  a  shaoradh  à  tìr  na  h-Eiphit,  a 
sgrios  e  an  dèigh  sin  an  dream  nach  do 
chreid. 

G  Agus  na  h-aingil  nach  do  ghlèidh  an 
ceud'inbhe,  ach  a  dh'  fhàg  an  àite-còmh- 
nuidh  fèin,  choimhid  e  ann  an  geimhlibh 
siorruidh  fo  dhorchadas,  fa  chomhair 
breitheanais  an  là  mhòir. 

7  Amhuil  a  ta  Sodom  agus  Gomorrah, 
agus  na  bailte  mu  'n  cuairt  orra,  a  thug  iad 
fein  thairis  do  strìopachas  air  a'  mhodh 
cheudna,  agus  a  hha  lenntuinn  feòla 
coimhich,  air  an  cur  suas  'nam  ball-samp- 
uill,  a'fulang  dioghaltais  teine  shiorruidh. 

8  Mar  an  ceudna  fòs  tha  an  luchd-hruad- 
air  sin  a'  saìachadh  na  feòla,  a'  deauamh 
tàir  air  uaclidaranachd,  agus  a'  labhairt  gu 
toibheumach  air  àrd-inbhihh. 

9  Gidheadh  clia  do  ghabh  Michael  an 
t-àrd-aingeal,  'nuair  a  chathach  e  an  agh- 
aidh  an  diabhuil,  agus  a  rinn  e  deasboir- 
eachd  mu  chorp  Mhaois,  dànadas  air  cas- 
aid  thoibheumach  a  thoirt  'na  aghaidh, 
ach  thubhairt  e,  Gu  cronuicheadh  an 
Tighearn  thu. 


10  Ach  tha  'n  dream  sin  a'  lahhairt  gu 
toibheumach  air  na  nithibh  nach  aitlme 
dhoibh  :  ach  na  nithe  sin  a  's  aithne  dhoibh 
air  mhodh  nàdurra,  mar  ainmhidhibh  gun 
reuson,  tha  iad  'gan  truailieadh  fèin  ann- 
ta. 

11  Is  an-aoibhinn  doibh  !  oir  dh'imich  iad 
ann  an  slighe  Chain,  agusruith  iad  gutog- 
arrach  ann  an  seacharan  Bhaiaaim  air 
ghaol  tuarasdail,  agus  sgriosadh  iad  ann  an 
ana-cainnt  cheannaircich  Chore. 

12  Is  smala  iad  sinn  ann  bhur  cuirmibh 
gràidh,  'nuair  a  tha  iad  air  cuirmibh  maille 
ribh,  'gam  beathachadh  fèin  gun  eagal :  is 
neòil  iad  gun  uisge,  air  an  giùlan  mu  'n 
cuairt  le  gaothaibh ;  craobhan  searg- 
mheasach,  gun  toradh  ;  dà  uair  marbli, 
air  an  spìonadh  as  am  freumhaibh  ; 

13  Garbh  thonna  na  fairge,  a  sgeitheas 
an  nàire  fèin  mar  chobhar ;  reulta  seach- 
ranach,  d' am  bheil  duiblire  an  dorchadais 
gu  siorruidh  air  a  thasgaidh. 

14  Agus  rinn  Enoch  mar  an  ceudna,  an 
seachdamh  pearsa  o  Adhamh,  fàidhead- 
aireachd  orra  sin,  ag  ràdh,  Feuch,  tha  'n 
Tighearn  a'  teachd  le  deich  mìle  d'  a 
naomhaibh, 

15  A  dheanamh  hreitheanais  air  n 
h-uile,  agus  chum  iadsan  uile  a  tha  mi 
dhiadhaidh  'nam  measg  fhàgail  ris,  ; 
thaobh  an  uile  ghnìomhara  mi-dhiadhaidh 
a  rinn  iad  gu  mi-dhiadhaidh,  agus  a  thaobh 
an  uile  bhriathar  cruaidhe,  a  labhair  peac 
aich  mi-dhiadhaidh  'na  aghaidh. 

16  Is  luchd  cànrain  agus  gearain  at 
dream  so,  a  tha  'g  imeachd  a  rèir  an  ana- 
miann  fèin ;  agus  tha  'm  beul  a'  labhairt 
bhriathar  atmhor,  agus  iad  a'  gabhail  ion- 
gantais  do  phearsaibh  dhaoine  air  sgàth 
buannachd. 

17  Ach  cuimhnichibh-sa,  a  mhuinntir 
mo  ghràidh,  na  focail  a  labhradh  roimh  le 
abstolaibh  ar  Tighearna  Iosa  Criosd,- 

18  IMar  a  thubhairt  iad  ribh,  gu  'm  biodh 
anns  an  aimsir  dheireannaich  luchd-fan- 
oid,  a  ghluaiseadh  a  rèir  an  ana-mianna 
mi-dhiadhaidh  fèin. 

19  'S  iad  sin  an  dream  a  sgaras  iad  fèin  o 
chàch,  collaidh,  gun  an  Spiorad  aca. 

20  Ach  air  bhi  dhuibhse,  a  mhuinntir 

ionmhuinn,  'gur  togail  fèin  suas  ann  bhur 
creidinih  ro  naomha,  a'  deanamh  ùrnuigh 
san  Spiorad  naomh, 

21  Coimhidibh  sibh  fèin  ann  an  gràdh 
Dhè,  le  sùil  ri  tròcair  ar  Tighearna  Iosa 
Criosd  chum  na  beatha  maireannaich. 

22  Agus  gabhaibh  truas  do  dhream  àr- 
aidh,  a'  deanamh  eadar-dhealachaidh  : 

23  Agus  tèarnaibh  dream  eile  le  h-eag- 
al,  'gan  spìonadh  as  an  teine  ;  a'  fuathach- 

adh  eadhon  an  eudaich  air  am  bheil  smal 
na  feòla. 

24  A  nis  dhasan  a  tha  comasach  air  bhur 
gleidheadh  o  thuisleadh,  agus  bhur  cur  gu 
neo-lochdach  an  làthair  a  ghlòire  le  h-aoibh- 
neas  ro  mhòr, 

25  Do  'n  Dia  a  ta  mhàin  glic,  ar  Slàn- 
uighear,  gu  robh  glòir  agus  mòralachd, 
neart  agus  cumhachd,  a  nis  agus  air  feadh 
nan  uile  linn.  Amen. 


TAISBEAN 

EOIN  AN  DIADHAIR. 


CAIB.  L 

TAISBEAN  Iosa  Criosd,  a  thug  Dia 
dha,  a  dh  'fhoillseachadh  d'  a  sheirbh- 
isich  nithe  a  's  èigin  teachd  gu  crìch  ann  an 
ùine  ghearr ;  agus  chuir  e  teachdaireachd 
uaith,  agus  le  'aingeal  fèin  dh'  fhoillsich  e 
iad  d'  a  sheirbhiseach  Eoin  : 

2  A  rinn  fianuis  air  focal  Dè,  agus  air 
teisteas  Iosa  Criosd,  agus  air  gach  ni  a 
chumiaic  e. 

3  Is  beannaichte  an  tì  a  leughas,  agus 
iadsan  a  dh'  èisdeas  ri  briathraibh  na  fàidh- 
eadaireachd  so,  agus  a  choimhideas  na 
nithe  a  tha  sgrìobhta  innte  :  oir  tha  'n  t-àm 
am  fagus. 

4  TT^  OIN  chum  nan  seachd  eaglaisean 
Pj    a  ta  san  Asia :  Gràs  dhuibh,  ag- 

us  sìth  o  'n  Tì  a  ta,  agus  a  bha,  agus  a  ta 
ri  teachd ;  agus  o  na  seachd  spioradaibh 
a  tha  'm  fianuis  a  righ-chaithreach- 
san ; 

5  Agus  o  Iosa  Criosd,  an  fhianuis  fhìor, 
an  ceud-ghin  o  na  marbhaibh,  agus  uach- 
daran  rìghre  na  talmhainn  :  Dhasan  a 
ghràdhaich  sinn,  agus  a  dh'  ionnlaid  sinn  o 
ar  peacaibh  'na  fhuil  fèin, 

6  Agus  a  rinn  rìghre  dhinn  agus  sagairt 
do  Dhia  agus  d'  a  Athair-san  ;  dhasan  gu 
robh  glòir  agus  cumhachd  gu  saoghal  nan 
saoghal.  Amen. 

7  Feuch,  tha  e  teachd  le  neulaibh ;  agus 
chi  gach  sùil  e,  agus  iadsan  mar  an  ceudna 
a  lot  e  :  agus  ni  uile  threubha  na  tal- 
mhainn  caoidh  air  a  shon-san  :  gu  ma 
h-amhluidh  a  bhitheas.  Amen. 

8  Is  mise  Alpha  agus  Omega,  an  tois- 
each  agus  an  deireadh,  tha  an  Tighearn 
ag  ràdh,  a  ta,  agus  a  bha,  agus  a  ta  ri 
teachd,  an  t-Ui'e  chumhachdach. 

9  Bha  mise  Eoin,  bhur  dearbh-bhràth- 
air,  agus  bhur  companach  ann  an  àmh- 
ghar,  agus  ann  an  rìoghachd  agus  am 
foighidin  Iosa  Criosd,  anns  an  eilean  ris  an 
abrar  Patmos,  air  son  focail  Dè,  agus  air 
sou  fianuis  Iosa  Criosd. 

10  Bha  mi  san  Spiorad  air  là  an  Tigh- 
earn,  agus  chuala  mi  air  mo  chùlaobh 
g  uth  mòr,  mar  ghuth  trompaid, 


11  Ag  ràdh,  Is  mise  Alpha  agus  Omega, 
an  ceud  neach  agus  an  neach  deireann- 
ach  :  agus  Sgrìobh-sa  ann  an  leabhar  an  ni 
a  chi  thu,  agus  cuir  e  chum  nan  seachd 
eaglaisean  a  tha  san  Asia  ;  chum  Ephe- 
suis,  agus  chum  Smirna,  agus  chum  Pher- 
gamois,  agus  chum  Thiatira,  agus  chum 
Shardis,  agus  chum  Philadelphia,  agus 
chum  Laodicea. 

12  Agus  thionndaidh  mi  a  dh'  fhaicinn  a' 
ghutha  a  labhair  rium.  Agus  air  tionn- 
dadh  dhomh,  chunnaic  mi  seachd  coinn- 
leirean  òir ; 

13  Agus  am  meadhon  nan  seachd  coinn- 
leirean,  neach  cosmhuil  ri  Mac  an  duine, 
air  an  robh  eudach  a  ràinig  sìos  gu  'shàil- 
ibh,  agus  crioslaichte  le  crios  òir  mu 
'chìochaibh. 

14  Bha  a  cheann  agus  'fholt  geal  mar 
oluinn  ghil,  mar  slmeachda ;  agus  a  shùil- 
ean  mar  lasair  theine  ; 

15  Agus  a  chosa  cosmhuil  ri  umha  fìor- 
ghlan,  mar  gu  'm  bitheadh  iad  a'  dearg-losg- 
adh  ann  an  àmhuinn  ;  agus  a  ghuth  mar 
thoirm  mhòran  uisgeachan. 

16  Agus  bJia  aige  'na  làimh  dheis  seachd 
reultan :  agus  claidheamh  geur  dà  fhaobh- 
air  a'  teachd  a  mach  as  a  bheul :  agus  bha 
a  ghnùis  mar  a'  ghrian  a'  dealrachadh  'na 
làn  neart. 

17  Agus  an  uair  a  chunnaic  mi  e,  thuit 
mi  sìos  aig  a  cliosaibh  an  riochd  mairbh  : 
agus  chuir  e  a  làmh  dheas  orm,  ag  ràdh 
rium,  Na  biodh  eagal  ort :  is  mise  an  ceud 
neach  agus  an  neac.h  deireannach. 

18  Is  mise  an  Tì  a  ta  beò,  agus  a  bha 
marbh ;  agus,  feuch,  tha  mi  beò  gu  saoghal 
nan  saoghal,  Araen ;  agus  tha  iuchraiche 
ifrinn  agus  a'  bhàis  agam. 

19  Sgrìobh  na  nithe  a  chunnaic  thu,  ag~ 
us  na  nithe  a  ta  ann,  agusna  nithe  a  bhith- 
eas  an  dèigh  so  : 

20  Rùn-dìomhair  nan  seachd  reultan  a 
chunnaic  tliu  ann  am  làimh  dheis,  agus 
nan  seachd  coinnleirean  òir.  Is  iad  na 
seachd  reultan,  aingil  nan  seachd  eaglais- 
ean  :  agus  is  iad  na  seachd  coinnleirean  a 
chunnaic  thu,  na  seachd  eaglaisean. 

T 


218 


TAISBEAN. 


CAIB.  II. 

CHUM  aingil  eaglais  Ephesuis,  Sgrìobh  ; 
Is  iad  so  na  nithe  a  ta  an  Tì  a  tha  cum. 
ail  nan  seachd  reultan  'na  làimh  dheis,  a 
tlia  'g  imeachd  ann  am  meadhon  nan 
seachd  coinnleirean  òir,  ag  ràdh  ; 

2  Is  aithne  dhomh  t'  oibre,  agus  do 
shaothair,  agus  t'  fhoighidin,  agus  nach 
urrainn  thu  giùlan  leo-san  a  tha  olc  ;  agus 
gu'  n  do  dhearbh  thu  iadsan  a  their  gur 
abstoil  iad  fèin,  agus  nach  eadh,  agus  gu  'n 
d'  fhuair  thu  iad  breugach  ; 

3  Agus  gu  'n  do  ghiùlain  thu,  agus  gu 
bheil  foigbidin  agad,  agus  air  sgàth  m'  ain- 
me-sa  gu'n  d'  rinn  thu  saothair,  agus  nach 
d'  thug  thu  thairis. 

4  Gidheadh,  tha  ni-èigin  agam  a'  d' 
aghaidh,  do  bhrìgh  gu  'n  do  thrèig  thu  do 
cheud  ghràdh. 

5  Cuimhnich  uime  sin  cia  uaith  a  thuit 
thu,  agus  gabh  aithreachas,  agus  dean  na 
ceud  oibre  ;  no  thig  mi  ort  gu  grad,  agus 
atharraichidh  mi  do  choinnleir  as  'àit,  mur 
gabh  thu  aithreachas. 

o'  Ach  a  ta  so  agad,  gur  fuathach  leat 
oihre  nan  Nicolaiteach,  nithe  maran  ceud- 
na  a  's  fuathach  leam-sa. 

7  An  tì  aig  am  bheil  cluas,  èisdeadh  e 
ciod  a  ta  an  Spiorad  ag  ràdh  ris  na  h-eag- 
laisibh ;  Do  'n  tì  a  bhuadhaicheas  bheir 
mise  r'  a  itheadh  do  chraoibh  na  beatha,  a 
tha  ann  am  meadhon  phàrrais  Dè. 

8  Agus  chura  aingil  eaglais  Smirna, 
sgrìobh,  Na  nithe  so  a  ta  esan  ag  ràdh,  an 
lì  a  's  e  'n  ceud  neach  agus  an  neach  deir- 
eannach,  a  bha  raarbh,  agus  a  tha  beò ; 

9  Is  aithne  dhomh  t'  oibre,  agus  t'  àmh- 
ghar,  agus  do  bhochdainn,  (gidheadh  a  ta 
thu  beartach,)  agus  is  aithne  dhomh  toi- 
bheum  narauinntir  atheir  gur  Iudhaich  iad 
fèin,  agus  nach  eadh,  ach  sionagog  Shà- 
tain. 

10  Na  biodh  eagal  ort  roirah  aon  do  na 
nithibh  sin  a  dh'  fhuilingeas  tu :  feuch, 
tilgidh  an  diabhul  cuid  dhibh  ann  ara 
prìosan,  chum  gu  'n  dearbhar  sibh  ;  agus 
bithidh  àmhghar  agaibh  rè  dheich  làithean  : 
bi-sa  fìrinneach  gu  bàs,  agus  bheir  mise 
dhuit  crùn  na  beatha. 

11  An  tì  aig  am  bheil  cluas,  èisdeadh  e 
ciod  a  ta  an  Spiorad  ag  ràdh  ris  na  h-eag- 
laisibh  :  An  tì  a  bheir  buaidh,  cha  chiurr- 
ar  leis  an  dara  bàs  e. 

12  Ag  us  chum  aingil  na  h-eaglais  a  ta 
ann  am  Pergamos,  sgrìobh  ;  Na  nithe  so  a 
ta  esan,  aig  am  bheil  an  claidheamh  geur 
dà  fhaobhair,  ag  ràdh  : 

13  Is  aithne  dhorah  t'  oibre,  agus  c'  àit 
am  bheil  thu  a'  d'  chòmhnuidh,  eadhon  far 
am  bheil  caithir  Shàtain :  agus  a  ta  thu  a' 
cumail  m'  ainrae-sa  gu  daingean,  agus  cha 
d'  àicheadh  thu  mo  chreidimh,  eadhon 
anns  na  làithibh  sin  anns  an  robh  Antipas 
'na  fhianuis  fhìrinneach  dhorah,  a 
raharbhadh  'nur  measg,  far  am  bheil  Sàtan 
'na  chòmhnuidh. 

14  Gidheadh,  tha  beagan  agam  a'  d'  agh- 
aidh,  do  bhrìgh  gu  bheil  agad  an  sin  au 
dreatn  a  tha  cumail  teagaisg  Bhalaaim,  a 
theagaisg  do  Bhalac  ceap-tuislidh  a  chur 
ìoimh  cliloinn  Israeil,  chum  nithe  a  dh'- 
ìobradh  do  ìodholaibh  itheadh,  agus  strìop- 
achas  a  dheanamh. 


15  Is  amhuil  sin  a  ta  agad  mar  an  ceud- 
na  an  dreara  a  tha  cumail  teagaisg  nan 
Nicolaiteach,  ni  a  's  fuathach  leam-sa. 

16  Dean  aithreaehas,  no  thig  mi  a' 
d'  ionnsuidh  gu  grad,  agus  cogaidh  mi  'nan 
aghaidh  le  claidheamh  mo  bheòil. 

17  An  tì  aig  am  bheil  cluas,  èisdeadh  e 
ciod  a  ta  an  Spiorad  ag  ràdh  ris  na  h-eag- 
laisibh  :  Do  'n  tì  a  bhuadhaicheas  bheir 
mi  r'  a  itheadh  do  'n  mhana  fholuichte,  ag- 
us  bheir  mi  dha  clach.gheal,  agus  air  a' 
chloich  ainm  nuadh  sgrìobhta,  nach  aith- 
ne  do  neach  air  bith,  ach  do  'n  tì  a  gheibh 
i. 

18  Agus  chum  aingil  na  h-eaglais  a  ta 
ann  an  Tiatira,  sgrìobh ;  Na  nitlie  so  tha 
Mac  Dhè,  aig  am  bheil  a  shùilean  mar  las- 
air  theine,  agus  a  chosan  mar  umha  fior- 
ghlan,  ag  ràdh ; 

19  Is  aithne  dhomh  t'  oibre,  agus  do 
ghràdh,  agus  do  sheirbhis,  agus  do  t  hreid- 
imh,  agus  t'  fhoighidin,  agus  t'  oibre  deir- 
eannach ;  gu  blieil  iad  ni  's  mò  na  do  cheud 
oibre. 

20  Gidheadh,  tha  agam  beagan  do  nith- 
ibh  a*  d'  aghaidh,  gu  bheil  thu  a'  fulang 
do  'n  mhnaoi  sin  Isebel,  a  tha  'g  ràdh  gur 
ban-fhàidh  i  fèin,  mo  sheirbhisich  a  theag- 
asg  agus  a  mhealladh  chum  strìopachas  a 
dheanamh,  agus  nithe  a  dh'  ìobradh  do 
ìodholaibh  itheadh. 

21  Agus  thug  mi  dh'  i  ùine  gu  aithreach- 
as  a  ghabhail  d'  a  strìopachas ;  agus  cha  do 
ghabh  i  aithreachas. 

22  Feuch,  tilgidh  mi  i  ann  an  leabaidh, 
agus  iadsan  a  tha  deanamh  adhaltrannais 
rithe  ann  an  àmhghar  mòr,  mur  gabh  iad 
aithreachas  d'  an  gnìomharaibh. 

23  Agus  marbhaidh  mi  a  clann  leis  a' 
bhàs  ;  agus  bithidh  fhios  aig  na  h-eaglais- 
ibh  uile  gur  mise  an  tì-sin  a  sgrùdas  na 
h-àirnean  agus  na  cridheachan  :  agus  bheir 
mi  do  gach  aon  agaibh-sa  a  rèir  bhur 
n-oibre. 

24  Ach  ribhse  a  ta  mi  ag  ràdh,  agus 
ris  a'  chuid  eile  ann  an  Tiatira,  Mheud 
aig  nach  'eil  an  teagasg  so,  agus  do  nach 
b'  aithne  doimhneachda  Shàtain,  mar  a 
their  iad,  cha  chuir  mi  uallach  eile  oirbh ; 

25  Ach  cumaibh  gu  daingean  an  ni  a  ta 
agaibh,  gus  an  tig  mi. 

26  Agus  an  tì  a  bhuadhaicheas,  agus  a 
ghleidheas  m'  oibre  gus  a'  chrìoch,  dhasan 
bheir  mi  cumhachd  os  ceann  nan  Cinn- 
each : 

27  (Agusriaghlaidheiadleslaitiaruinn : 
mar  shoithichibh  creadha  brisear  'uam 
bloighdibh  iad :)  amhuil  a  fhuair  mise  o 
m'  Athair. 

28  Agus  bheir  mi  dha  reult  na  maidne. 

29  An  tì  aig  am  bheil  cluas,  èisdeadh  e 
ciod  a  ta  an  Spiorad  ag  ràdh  ris  na  h-eag- 
laisibh. 

CAIB.  III. 

AGUS  chum  aingil  na  h-eaglais  a  tha 
ann  an  Sardis,  sgrìobh  ;  Na  nithe  so 
a  ta  an  tì  aig  am  bheil  seachd  spiorada 
Dhè,  agus  na  seachd  reuitan,  ag  ràdh ;  Is 
aithne  dhomh  t'  oibre,  gu  bheii  ainm  ag- 
ad,  gu  bheil  thu  beò,  gidheadh  a  ta  thu 
marbh. 

2  Bi  faireil,  agus  neartaich  na  nithe  a  ta 


CAIB.  IV. 

ìàthair,  agus  a  ta  ullamh  gu  bàsachadh  : 
oir  cha  d' thuair  mi  t'  oibre  coimhlionta  am 
fianuis  Dè. 

3  Cuimhnich  uime  sin  cionnus  a  fhuair 
asrus  a  chuala  tu,  agus  glèidh,  agus  gabh 
aìthreachas.  Uime  sin'  mur  dean  thu 
faire,  thig  mi  ort  mar  gliaduiche,  agus  cha 
bhi  tìos  agad  ciod  i  an  uair  anns  an  tig  mi 
ort. 

4  Tha  heagan  ainmean  agad  eadhon 
ann  an  Sardis,  nach  do  shalaich  an  eud- 
ach ;  agus  imichidh  iad  maille  rium-sa 
ann  an  cidaidhibh  geala  :  oir  is  airidh  iad. 

5  An  tì  a  bheir  buaidh,  sgeadaichear  e 
ann  an  eudach  geal ;  agus  cha  dubh  mi 
mach  'ainm  à  leabhar  na  beatha,  ach  aid- 
ichidh  mi  'ainm-sau  am  fianuis  m'  Athar, 
agus  am  fianuis  'aingle-san. 

6  An  tì  aig  am  bheil  cluas,  èisdeadh  e 
ciod  a  ta  an  Spiorad  ag  ràdh  ris  na  h-eag- 
laisibh. 

7  Agus  chum  aingil  na  h-eaglais  ann  am 
Philadelphia,  sgrìobh  ;  Na  nithe  so  a  ta  an 
Tì  naomli  ag  ràdh,  an  Tì  fìor,  an  Tì  aig  am 
bheil  iuchair  Dhaibhidh,  an  Tì  a  dh'  fhosg- 
las,  agus  cha  dùin  neach  air  bith ;  agus  a 
dhùhìeas,  agus  cha  'n  fhosgail  neach  air 
bith : 

8  Is  aithne  dhomh  t'  oibre  :  feuch,  chuir 
mi  dorus  fosgailte  romhad,  aguscha'n  urr- 
ainn  neach  air  bith  a  dhùnadh  :  oir  a  ta 
neart  beag  agad,  agus  ghlèidh  thu  m' 
fhocai,  agus  cha  d'  àicheadli  thu  m'  ainm. 

9  Feuch,  bheir  mise  orra-san  do  shiona- 
gog  Shàtain,  (a  tba  'g  ràdh  gur  Iudhaich 
iad  fèin,  agus  nach  eadh,  ach  a  ta  dean- 
amh  brèige,)  feuch,  bheir  mise  orra  gu  'n 
tig  iad  agus  gu  'n  dean  iad  aoradh  aig  do 
chosaibh,  agus  gu  'm  bi  fios  aca  gu  'n  do 
ghràdhaich  mise  thu. 

10  A  chionn  gu  'n  do  ghlèidh  thu  focal 
m'  fhoighidin-sa,  gleidhidh  mise  tliusa 
mar  an  ceudna  o  uair  a'  bhuairidh,  a  thig 
air  an  t-saoghal  uile,  a  dhearbhadh  na 
muinntir  sin  a  tha  'nan  còmhnuidh  air  an 
talamh. 

11  Feuch,  tha  mi  a'  teachd  gu  grad  : 
dean  greim  daingean  air  na  bheil  agad, 
chum  nach  glac  neach  air  bith  do  chrùn. 

12  An  tì  a  bheir  buaidh,  ni  mi  e  'na 
phost  ann  an  teampull  mo  Dhè,  agus  cha 
tèid  e  ni  's  mò  a  mach  as  :  agus  sgrìobhaidh 
mi  ainm  mo  Dhè  air,  agus  ainm  caith- 
reach  mo  Dhè,  a  'si  Ierusalem  nuadh,  a 
thig  a  nuas  o  nèamh  o  m'  Dhia :  agus 
sgrìobhaidh  mi  m'  aium  nuadh  fèin  air. 

13  An  tì  aig  am  bheil  cluas,  èisdeadh  e 
ciod  a  ta  an  Spiorad  ag  ràdh  ris  na  h-eag- 
laisibh. 

14  Agus  chum  aingil  na  h-eaglais  ann 
an  Laodicea,  sgrìobh  ;  Na  nithe  so  a  ta  an 
Amen,  an  fhianuis  dhìleas  agus  fhìrinn- 
each,  toiseach  cruthachaidh  Dhè,  ag  ràdh  ; 

15  Is  aithne  dhomh  t'  oibre,  nach  'eil  thu 
aon  chuid  fuar  no  teth  :  b'  fhearr  leam 
gu  'm  bitheadh  tu  fuar  no  teth. 

16  Uime  sin  do  bhrìgh  gu  bheil  thu 
meagh-bhlàth,  agus  nach  'eil  thu  aon 
chuid  fuar  no  teth,  sgeithidh  mi  thu  mach 
as  mo  bheul. 

17  Do  bhrìgh  gu  bheil  thu  ag  ràdh,  Tha 
mi  beartach,  agus  air  fàs  ann  an  saoibh- 
reas5  agus  gun  fheum  agam  air  ni  sam 


bith  ;  agus  gun  fhios  agad  gu  bheil  tliu 
dòruinneach,  agus  truagh,  agus  bochd, 
agus  dall,  agus  lomnochd  : 

18  Comhairlicheam  dhuit  òr  a  cheann- 
ach  uamsa,  air  a  dhearbhadh  san  teine, 
chum  gu  'm  bi  tbu  saoibhir  ;  agus  eudach 
geal,  chum  gu  'n  còmhdaichear  thu,  agus 
nach  bi  nàire  do  lomnochduidh  follaiseach  ; 
agus  ung  do  shùile  le  sàbh-shùl,  chum  gur 
leir  dhuit. 

19  Mheud  as  is  ionmhuinn  leam,  tha  mi 
a'  cronachadh  agus  a'  smachdachadh  ; 
uime  sin  biodh  agad-sa  teas-ghràdh,  agus 
dean  aithreachas. 

20  Feuch,  tha  mi  a'  m'  sheasamh  aig  an 
dorus,  agus  a'  bualadli :  ma  dh'  èisdeas 
neach  sam  bith  ri  m'  ghuth,  agus  gu  'm 
fosgail  e  'n  dorus,  thig  mi  a  steach  d'  a 
ionnsuidh,  agus  gabhaidh  mi  mo  shuipeir 
maille  ris,  agus  esan  maille  rium-sa. 

21  Do  'n  tì  a  bhuadhaicheas  bheir  mi  co- 
mas  suidhe  maille  rium-sa  air  mo  righ- 
chaithir,  amhuil  fòs  a  bhuadhaich  mise, 
agus  a  shuidh  mi  maille  ri  m'  Athair  air  a 
righ-chaithir-san. 

22  An  tì  aig  am  bheil  eluas,  èisdeadh  e 
ciod  a  ta  an  Spiorad  ag  ràdh  ris  na  h-eag  - 
laisibh. 

CAIB.  IV 

AN  dèigh  so  dh'  amhairc  mi,  agus,  feuch, 
bha  dorus  fosgailte  air  nèamh ;  agus 
bha  an  ceud  ghuth  a  chuala  mi,  mar 
fhuaim  trompaid  a'  labhairt  rium,  ag 
ràdh,  Thig  a  nìos  an  so,  agus  nochdaidh 
mise  dhuit  nithe  a  's  èigin  tachairt  an 
dèigh  so. 

2  Agus  air  ball  bha  mi  san  Spiorad  :  ag- 
us,  feuch,  bha  righ-chaithir  air  a  suidli- 
eachadh  air  nèamh,  agus  bha  neach  'na 
shuidhe  air  an  righ-chaithir. 

3  Agus  bba  an  Tì  a  shuidh,  r'  a  amharc 
air,  cosmhuil  ri  cloich  Iasper,  agus  Shard- 
is  :  agus  bha  bogha-frois  timchioll  na  righ- 
chaithreach  mu  'n  cuairt,  cosmhuil,  r'  a 
fhaicinn,  ri  Emerald. 

4  Agus  timchìoll  na  righ.chaithreach 
mu  'n  cuairt  bha  ceithir  chaithriche  fich- 
ead ;  agus  air  na  caithrichibh  chunnaic 
mi  ceithir  seanaire  fichead  'nan  suidhe, 
air  an  sgeadachadh  ann  an  culaidhibh 
geala ;  agus  bha  aca  air  an  cinn  crùin  òir. 

5  Agus  chaidh  a  mach  as  an  righ-chaith- 
ir  dealanaich,  agus  tairneanaich,  agus 
guthanna :  agus  bha  seachd  lòchrain 
theine  a'  dearg-lasadh  am  fianuis  na  righ- 
chaithreach,  a  's  iad  seachd  spiorada  Dhè. 

6  Agus  roimh  an  righ-chaithir  bha  fairge 
ghloine  cosmhuil  ri  criostal :  agus  ann  am 
meadhon  na  righ-chaithreach,  agus  mu  'n 
cuairt  do  'n  righ-chaithir,  bha  ceithir 
bheathaiche  làn  do  shùilibh  air  am  beul- 
aobh  agus  air  an  cùlaobh. 

7  Agus  bha  an  ceud  bheathach  cosmhuil 
ri  leòmhan,  agus  an  dara  beathach  cos- 
mhuil  ri  laogh,  agus  bha  aig  an  treas 
beathach  aghaidh  mar  dhuine,  agus  b/irr, 
an  ceathramh  beathach  cosmhuil  ri  iolair 
ag  itealaich. 

8  Agus  aig  na  ceithir  bheathaichibh,  aig 
gach  aon  diubh  fa  leth,  bha  sè  sgiathari 
mu  'n  cuairt  da,  agus  bha  iad  làn  do  shùil- 
ibh  an  taobh  a  stigh ;  agus  cha  do  sguir 

iad  a  là  no  dh'  oidhche,  ag  ràdh,  Naomh, 
naomh,  naomh,  an  Tighearn  Dia  uile- 
chumhachdach,  a  bha,  agus  a  ta,  agus 
a  bhitheas. 

9  Agus  an  uair  a  thug  na  beathaiche  sin 
glòir,  agus  urram,  agus  buidheachas  do  'n 
Tì  a  bha  'na  shuidhe  air  an  righ-chaithir,  a 
ta  beò  gu  saoghal  nan  saoghal, 

10  Thuit  na  ceithir  seanaire  fìchead  sìos 
an  làthair  an  Tì  a  bha  'na  shuidhe  air 
an  righ-chaithir,  agus  rinn  iad  aoradh 
dhasan  a  ta  beò  gu  saoghal  nan  'saoghal, 
agus  thilg  iad  sìos  an  crùin  an  làthair  na 
righ-chaithreach,  ag  ràdh, 

11  Is  airidh  thusa,  a  Thighearn,  airglòir, 
agus  urram,  agus  cumhachd  fhaotainn; 
oir  chruthaich  thu  na  h-uile  nithe,  agus 
air  son  do  thoile-sa  tha  iad,  agus  chruth- 
aicheadh  iad. 

CAIB.  V. 

AGUS  chunnaic  mi  ann  an  làimh  dheis 
an  Tì  a  shuidh  air  an  righ-chaithir, 
leabhar  sgrìobhta  san  taobh  a  stigh  dheth 
agus  air  a  chùlaobh,  air  a  sheulachadh  le 
seachd  seulaibh. 

2  Agus  chunnaic  mi  aingeal  treun  a' 
gairm  le  guth  àrd,  Cò  a  's  airidh  air  an 
leabhar  fhosgladh,  agus  air  a  sheulachan 
fhuasgladh? 

3  Agus  cha  robh  aon  neach  air  nèamh, 
no  air  thalamh,  no  fuidh  'n  talamh  comas- 
ach  air  an  leabhar  fhosgladh,  no  seall- 
tuinn  air. 

4  Agus  ghuil  mi  gu  mòr,  do  bhrìgh  nach 
d'  fhuaradh  aon  neach  a  b'  airidh  air  an 
leabhar  fhosgladh,  agus  a  leugliadh,  no 
sealltuinn  air. 

5  Agus  thubhairt  aon  do  na  seanairibh 
rium,  Na  guil :  feuch,  bhuadhaich  an 
Leòmhan  a  tha  do  thrèibh  ludah,  Freumh 
Dhaibhidh,  air  an  leabhar  fhosgladh,  agus 
a  sheachd  seulachan  fhuasgladh. 

6  Agus  dh'  amhairc  mi,  agus,  feuch,  ann 
am  meadhon  na  righ-chaithreach,  agus 
nan  ceithir  bheathaichean,  agus  ann  am 
meadhon  nan  seanairean,  Uan  'na  sheas- 
amh  mar  gu  'm  biodh  e  air  a  mharbhadh, 
aig  an  robh  seachd  adhaircean,  agus 
seachd  sùilean,  a  's  iad  seachd  spiorada 
Dhè,  a  chuireadh  a  mach  chum  na  tal- 
mhainn  uile. 

7  Agus  thàinig  e,  agus  ghlac  e  an  leabh- 
ar  à  deas  làimh  an  Tì  a  bha  'na  shuidhe  air 
an  righ-chaithir. 

8  Agus  an  uair  a  ghlac  e  'n  leabhar,  thuit 
na  ceithir  bheathaichean,  agus  na  ceithir 
seanaire  fìchead  sìos  an  làthair  an  Uain, 
agus  aig  gach  aon  diubh  clàrsaichean,  ag- 
us  tùis-shoithichean  òir  làn  do  nithibh 
deadh-fhàile,  nithe  a  's  iad  ùrnuighean 
nan  naomh. 

9  Agus  sheinn  iad  òran  nuadh,  ag  ràdh, 
Is  airidh  thusa  air  an  leabhar  a  ghlacadh, 
agus  a  sheulachan  fhosgladh,  do  bhrìgh 
gu  'n  do  mharbhadh  thu,  agus  gu  'n  do 
shaor  thu  sinne  do  Dhia  le  t'  fhuil  fèin,  as 
gach  uile  thrèibh,  agus  theangaidh,  agus 
shluagh,  agus  chinneach ; 

10  Agus  gu  'n  d'  rinn  thu  rìghrean  dhinn 
agus  sagairt  do  ar  Dia :  agus  rìghichidh 
sinn  air  an  talamh. 

U  Agus  dh'  amhairc  mi,  agus  chuala  mi 


guth  mhòran  aingeal  timchioll  na  righ- 
chaithreach,  agus  nam  beathaichean,  agua 
nan  seanairean  ;  agusb'  e  anàireamh  deieh 
mìle  uair  deich  mìle,  agus  mìlte  do  mhìlt- 
ibh; 

12  Ag  ràdh  le  guth  àrd,  Is  airidh  an 
t-Uan  a  chaidh  mharbhadh,  air  cumh- 
achd,  agus  saoibhreas,  agus  gliocas,  agus 
neart,  agus  urram,  agus  glòir,  agus  mol- 
adh  fhaotainn. 

13  Agus  chuala  mi  gach  uile  chreutair  a 
ta  air  nèamh,  agus  air  an  talamh,  agus 
fuidh  'n  talamh,  agus  a  ta  air  a'  chuan,  ag~ 
us  na  h-uile  nithe  a  ta  annta,  ag  ràdn, 
Moladh,  agus  urram,  agus  glòir,  agus 
cumhachd,  gu  robh  dhasan  a  ta  na  shuidhe 
air  an  righ-chaithir,  agus  do  'n  Uan  gu 
saoghal  nan  saoghal. 

14  Agus  thubhairt  na  ceithir  bheath- 
aiche,  Amen.  Agus  thuit  na  ceithir  sean- 
aire  fichead  sìos,  agus  rinn  iad  aoradh 
dhasan  a  ta  beò  gu  saoghal  nan  saoghal. 

CAIB.  VI. 

AGUS  chunnàic  mi,  'nuair  a  dh'  fhosgail 
an  t-Uan  aon  do  na  seulaibh,  agus 
chuala  mi  aon  do  na  ceithir  bheathaichibh 
ag  ràdh,  mar  le  fuaim  tairneanaich,  Thig 
agus  faic. 

2  Agus  chunnaic  mi,  agus,  feuch,  each 
geal  ;  agus  bha  aig  au  ti  a  shuidh  air, 
bogha :  agus  thugadh  dha  crùn,  agus 
chaidh  e  mach  a'  buadhachadh,  agus  chum 
gu  buadhaicheadh  e. 

3  Agus  an  uair  a  dh'  fhosgail  e  'n  dara 
seula,  chuala  mi  an  dara  beathach  ag  ràdh, 
Thig,  agus  faic. 

4  Agus  chaidh  each  eile  mach,  a  iha 
dearg ;  agus  thugadh  cumhachd  dhasan  a 
shuidli  air,  chum  sìth  a  thoirt  o'n  talamh, 
ionnus  gu  marbhadh  iad  a  chèile :  agus 
thugadh  claidheamh  mòr  dha. 

5  Agus  an  uair  a  dh'  fhosgail  e  an  treas 
seula,  chuala  mi  an  treas  beathach  ag 
ràdh,  Thig,  agus  faic.  Agus  dh'  amhairc 
mi,  agus,  feuch,  each  dubh,  agus  bha  aig 
an  tì  a  shuidh  air,  meidh  'na  làimh. 

6  Agus  chuala  mi  guth  ann  am  meadh- 
on  nan  ceithir  bheathaichean  ag  ràdh, 
Tomhas  cruithneachd  air  son  peghinn,  ag- 
us  tri  tomhasan  eòrna  air  phegninn ;  ag- 
us  na  dean  cron  air  an  oladh,  no  air  an 
fhìon. 

7  Agus  an  uair  a  dh'  f  hosgail  e  'n  ceath- 
ramh  seula,  chuala  mi  guth  a'  cheathramh 
beathaich  ag  ràdh,  Thig,  agus  faic. 

8  Agus  dh'  amhairc  mi,  agus  feuch  each 
glas ;  agus  b'  e  ainm  an  tì  a  shuidh  air,  am 
Bàs,  agus  lean  ifrinn  'na  chuideachd  :  ag- 
us  thugadh  dhoibh-san  cumhachd  air  a' 
cheathramh  cuid  do  'n  talamh,  a  mharbh- 
adh  le  claidheamh,  agus  le  gorta,  agus  le 
bàs,  agus  le  fiadh-bheathaichibh  na  tal- 
mhainn. 

9  Agus  an  uair  a  dh'  f  hosgail  e  an  cùig- 
eadh  seula,  chunnaic  mi  fuidh  'n  altair, 
anama  na  muinntir  sin  a  mharbhadh  air 
son  focail  Dè,  agus  air  son  na  fianuis  a 
chum  iad : 

10  Agus  ghlaodh  iad  le  guth  mòr,  ag 
ràdh,  Cia  fhad  a  bhitheas,  O  Thighearna 
naoimh  agus  fhìrinnich,  gus  an  dean  thu 
breitheanas,  agus  an  dìol  thu  ar  fuil-ne 

orra-san  a  ta  'nan  còmhnuidh  air  an  tai- 
amh  ? 

11  Agus  thugadh  do  gach  aon  dmbh 
trusgana  fada  geala,  agus  chaidh  a  ràdh 
riu,  iad  a  ghabhail  fois  fathast  rè  ùine 
bhig,  gus  am  biodh  an  comh-sheirbhisich 
mar  an  ceudna,  agus  am  bràithrean  a 
rachadh  a  mharbhadh  mar  a  chaidh  iad- 
san,  air  an  coimhlionadh. 

12  Agus  dh'  amhairc  mi  'nuair  a  dh'- 
fhosgaiì  e  an  seathadh  seula,  agus,  feuch, 
bha,  crith  mhòr  thalrahainn  ann ;  agus 
dh'  fhàs  a'  ghrian  dubh  mar  shaic-eudach 
ròin,  agus  dh'  fhàs  a'  ghealach  mar  fhuil. 

13  Agus  thuit  reulta  nèimh  air  an  tal- 
amh,  mar  a  thilgeas  craobh-fhìge  a  fìgean 
an-abaich,  'nuair  a  chrathar  i  le  gaoith 
mhòir. 

14  Agus  chaidh  nèamh  thairis  mar  rola 
leabhai'r  air  fhilleadh  air  a  chèile ;  agus 
dh'  atharraicheadh  gach  beinn  agus  eilean 
as  an  ionadaibh  fèin  : 

15  Agus  dh'  fholaich  rìghre  na  tal- 
mhainn,  agus  na  daoine  mòra,  agus  na 
daoine  saoibhir,  agus  na  h-àrd-cheannard- 
an,  agus  na  daoine  cumhachdach,  agus 
gach  tràill,  agus  gach  duine  saor,  iad  fèin 
ann  an  uamhaibh  agus  ann  an  creagaibh 
nam  beann ; 

16  Agus  thubhairt  iad  ris  na  slèibhtibh 
agus  ris  na  creagaibh,  Tuitibh  oirnne,  ag- 
us  folaichibh  sinn  o  ghnùis  an  Tì  a  tha  'na 
shuidhe  air  an  righ-chaithir,  agus  o  fheirg 
an  Uain : 

17  Oir  thàinig  là  mòr  'fheirge-san ;  ag- 
us  cò  a  dh'  fheudas  seasamh  ? 

CAIB.  VII. 

AGUS  an  dèigh  nan  nithe  sin,  chunnaic 
mi  ceithir  aingil  'nan  seasamh  air 
ceithir  oisinnibh  na  talmhainn,  a'  cumail 
ceithir  ghaothanna  na  talmhainn,  chum 
nach  sèideadh  a'  ghaoth  air  an  talamh,  no 
air  an  fhairge,  no  air  aon  chraoibh. 

2  Agus  chunnaic  mi  aingeal  eile  ag  èir- 
igh  o  'n  àird  an  ear,  aig  an  robh  seula  an 
Dè  bheò  :  agus  ghlaodh  e  le  guth  mòr  ris 
na  ceithir  aingil,  d'  an  d'  thugadh  cumhachd 
cron  a  dheanamh  air  an  talamh  agus  air 
an  fhairge, 

3  Ag  ràdh,  na  deanaibh  dochann  do  'n 
talamh,  no  do  'n  fhairge,  no  do  na  craobh- 
aibh,  gus  an  cuir  sinn  seula  air  seirbhisich 
ar  Dè  air  clàraibh  an  eudain. 

4  Agus  chuala  mi  àireamh  na  dream  a 
sheulaicheadh  :  ceud  agus  dà  fhichead  ag- 
us  ceithir  mìle,  a  sheulaicheadh  do  uile 
threubhaibh  chìoinn  Israeil. 

5  Do  thrèibh  Iudah  sheulaicheadh  dà 
mhìle  dheug.  Do  thrèibh  Reubein  sheul- 
aicheadh  dà  mhìle  dheug.  Do  thrèibh 
Ghad  sheulaicheadh  dà  mhìle  dheug. 

6  Do  thrèibh  Aseir  sheulaicheadh  dà 
mhìle  dheug.  Do  thrèibh  Nephtalim 
sheulaicheadh  dà  mhìle  dheug.  Do 
thrèibh  Mhanaseis  sheulaicheadh  dà  mhìle 
dheug. 

7  Do  thrèibh  Shimeoin  sheulaicheadh 
dà  mhìle  dheug.  Do  thrèibh  Lebhi  sheul- 
aicheadh  dà  mhìle  dheug.  Do  thrèibh 
Isachair  sheulaicheadh  dà  mhìle  dheug. 

8  Do  thrèibh  Shabuloin  sheulaicheadh 
dà  mhìle  dheug.   Do  thrèibh  Ioseiph  sheul- 


aicheadh  dà  mhìle  dbeug.  Do  thrèibh 
Bheniamin  sheulaicheadh  dà  mhìle  dheug. 

9  An  dèigh  so  dh'  amhairc  mi,  agus, 
feuch,  sluagh  mòr,  nach  robh  neach  sam 
bith  comasach  air  àireamh,  do  na  h-uile 
chinnich,  agus  threubhaibh,  agus  shluagh- 
aibh,  agus  theangannaibh,  'nan  seasamJi 
an  làthair  na  righ-chaithreach,  agus  an 
làthair  an  Uain,  air  an  sgeadachadh  le 
trusganaibh  fada  geala,  agus  pailm  aca 
'nan  làmhaibh ; 

10  Agus  ghlaodh  iad  le  guth  àrd,  ag 
ràdh,  Slàinte  do  ar  Dia-ne  a  ta  'na  shuidhe 
air  an  righ-chaithir,  agus  do  'n  Uan. 

11  Agus  sheas  na  h-aingil  uile  timchioll 
na  righ-chaithreach,  agus  nan  seanairean, 
agus  nan  ceithir  bheathaichean,  agus  thuit 
iad  air  an  aghaidh  an  làtliair  na  righ- 
chaithreach,  agus  rinn  iad  aoradh  do 
Dhia, 

12  Ag  ràdh,  Amen:  Moladh,  agus 
glòir,  agus  gliocas,  agus  buidheachas,  agus 
urram,  agus  cumhachd,  agus  neart  gu 
robh  do  ar  Dia-ne  gu  saoghal  nan  saoghal. 
Amen. 

13  Agus  fhreagair  aon  do  na  seanair- 
ibh,  ag  ràdh  rium,  Cò  iad  sin  a  ta  air  an 
sgeadachadh  le  trusganaibh  fada  geala  ?  " 
agus  cia  as  a  thàinig  iad  ? 

14  Agus  thubhairt  mi  ris,  A  Thighearn, 
tha  fhios  agadsa.  Agus  thubhairt  e  rium, 
Is  iad  so  iadsan  a  thàinig  à  h-àmhghar 
mòr  ;  agus  nigh  iad  an  trusgain,  agus  rinn 
iad  geal  iad  ann  am  fuil  an  Uain. 

15  Uime  sin  tha  iad  an  làthair  righ- 
chaithreach  Dhè,  agus  a'  deanamh  aor- 
aidh  dha  a  là  agus  a  dh'  oidhche  'na 
theampull :  agus  gabhaidh  an  Tì  a  tha  'na 
shuidhe  air  an  righ-chaithir  còmhnuidh 
'nam  measg. 

16  Cha  bhi  ocras  orra  tuilleadh,  no  tart 
ni  's  mò ;  cha  mhò  a  bhuaileas  a'  ghnau 
orra,  no  teas  air  bith. 

17  Oir  beathaichidh  ant-Uan  a  tha  am 
meadhon  na  righ-chaithreach  iad,  agus 
treòraichidh  e  iad  gu  beò-thobraichibh 
uisge  :  agus  tiormaichidh  Dia  gach  deur 
o  'n  sùilibh. 

CAIB.  VIII. 

AGUS  an  uair  a  dh'  f hosgail  e  an  seachd- 
amh  seula,  bha  tosd  air  nèamh  ìuu 
thimchioll  leth-uaire. 

2  Agus  chunnaic  mi  na  seachd  aingil  a 
sheas  am  fianuis  Dè ;  agus  thugadh 
dhoibh-san  seachd  trompaidean. 

3  Agus  thàinig  aingeal  eile,  agus  sheas 
e  aig  an  altair,  agus  tùisear  òir  aige  ;  agus 
thugadh  dha  mòran  tùise,  chum  gu  'n  tug- 
adh  se  e  maille  ri  ùrnuighibh  nan  uile 
naomh  air  an  altair  òir,  a  bha  'n  làthair  na 
righ-chaithreach. 

4  Agus  chaidh  deatarh  na  tùise  suas 
maille  ri  ùrnuighibh  nan  naorah,  o  làìmh 
an  aingil,  an  làthair  Dhè. 

5  Agus  ghlac  an  t-aingeal  an  tùiseir, 
agus  lìon  se  e  le  teine  na  h-altarach,  agus 
thilg  e  air  an  talamh  e :  agus  bha  guth- 
anna,  agus  tairneanaich,  agus  dealanaich, 
agus  crith-thalmhainn  ann. 

6  Agus  dh'  ulluich  na  seachd  aingil,  aig 
an  robh  na  seachd  trompaidean,  ìad  fèiu 
chum  an  sèideadh. 

7  Agus  shèid  an  ceud  aingeal,  agus  bha 
clocha-meallain  ann,  agus  teine  air  am 
measgadh  le  fuil,  agus  thilgeadh  air  an 
talarah  iad ;  agus  loisgeadh  an  treas  cuid 
do  na  craobhaibh,  agus  am  feur  glas  uile. 

8  Agus  shèid  an  dara  aingeal,  agus 
thilgeadh  mar  gu  'm  bu  bheinn  mhòr  a' 
losgadh  le  teine  anns  an  fhairge  :  agus 
dh'fhàs  an  treas  cuid  do  'n  fhairge  'na 
fuil : 

9  Agus  f  huair  an  treas  cuid  do  na  creut- 
airibh  a  bha  anns  an  fhairge,  aig  an  robh 
anam,  bàs ;  agus  mhilleadh  an  treas  cuid 
do  na  longaibh. 

10  Agus  shèid  an  treas  aingeal,  agus 
thuit  reult  mhòr  o  nèamh,  a'  dearg-lasadh 
mar  lòchran,  agus  thuit  i  air  an  treas  cuid 
do  na  h-aimhnichibh,  agus  air  na  tobraich- 
ibh  uisge  ; 

1 1  Agus  is  e  an  t-ainm  a  ghoirear  do  'n 
reult  Burmaid :  agus  rinneadh  an  treas 
cuid  do  na  h-uisgeachaibh  'nam  burmaid  ; 
agus  fhuair  mòran  dhaoine  bàs  leis  na 
h-uisgeachaibh,  do  bhrìgh  gu  'n  d'  rinneadh 
searbh  iad. 

12  Agus  shèid  an  ceathramh  aingeal,  ag- 
us  bhuaileadh  an  treas  cuid  do  'n  ghrèin, 
agus  an  treas  cuid  do  'n  ghealaich,  agus  an 
treas  cuid  do  na  reultaibh ;  ionnus  gu  'n 
d'  rinneadh  an  treas  cuid  diubh  dorcha, 
agus  nach  do  dhealraich  an  là  rè  an  treas 
cuid  dheth,  no  an  oidhche  air  a'  mhodh 
cheudna. 

13  Agus  dh'  amhairc  mi,  agus  chuala  mi 
aingeal  ag  itealaich  ann  am  meadhon 
nèimh,  ag  ràdh  le  guth  àrd,  Is  truagh, 
truagh,  truagh,  do  luchd-àiteachaidh  na 
talmhainn,  air  son  guthanna  eile  trompaid 
nan  tri  aingeal  a  tha  fathast  gu  sèideadh  ! 

CAIB.  IX. 

AGUS  shèid  an  cùigeadh  aingeal  a 
thrompaid,  agus  chunnaic  mi  reult  a' 
tuiteam  o  nèamh  chum  na  talmhainn  :  ag- 
us  thugadh  dha  iuchair  sluichd  an  dubh- 
aigein. 

2  Agus  dh'  fhosgail  e  slochd  an  dubh- 
aigein,  agus  dh'  èirich  deatach  as  an 
t-slochd,  mar  dlieataich  àmhuinn  mhòir 
theinntich  ;  agus  rinneadh  a'  ghrian  agus 
an  t-athar  dorcha  le  deataich  an  t-sluichd. 

3  Agus  thàinig  a  mach  as  an  deataich  air 
an  talamh  locuist;  agus  thugadh  cumh- 
achd  dhoibh,  a  rèir  mar  a  tha  cumhachd 
aig  scorpionaibh  na  talmhainn. 

4  Agus  chaidh  a  ràdh  riu  gun  iad  a 
dheanamh  dochanu  air  feur  na  tal- 
mhainn,  no  air  ni  sam  bith  glas,  no  air 
craoibh  sam  bith  ;  ach  air  na  daoinibh  sin 
a  mhàin  aig  nach  'eil  seula  Dhè  air  clàr  an 
eudain. 

5  Agus  thugadh  dhoibh,  cha  'n  e  gu 
marbhadh  siad  iad,  ach  gu  'm  biodh  iad  air 
am  pianadh  rè  chùig  mìosa  :  agus  bha  am 
pian  cosmhuil  ri  pèin  scorpion,  'nuair  a 
bhuaileas  e  duine. 

6  Agus  anns  na  làithibh  sin  iarraidh 
daoine  am  bàs,  agus  cha  'n  fhaigh  iad  e ; 
agus  bithidh  dèidh  aca  air  bàsachadh,  ag- 
us  teichidh  ara  bàs  uatha. 

7  Agus  bha  cruth  nan  locust  cosmhuil  ri 
h-eachaibh  air  an  ulluchadh  chum  catha ; 
agus  bha  air  an  cinn  mar  gu  'm  biodh  crùin 


cosmhuìl  n  h-òr,  agus  bha  an  aghaidhean 
cosmhuil  ri  h-aghaidhibh  dhaoine. 

8  Agus  bha  folt  orra  cosmhuil  ri  folt 
bhan,  agus  bha  am  fiacla  mar  fhiaclaibh 
leòmhan. 

9  Agus  bha  aca  uchd-èididhean,  mar 
uchd-èididhean  iaruinn ;  agus  bha  fuaira 
an  sgiathan  mar  fhuaim  charbada  mhòran 
each  a'  ruith  chum  catha. 

10  Agus  bha  earbuill  aca  cosmhuil  ri 
scorpionaibh ;  agus  bha  gathanna  'nan 
earblaibh  :  agus  b'  e  an  cumhachd  daoine 
a  chiurradh  rè  chùig  mìosa. 

11  Agus  bha  righ  aca  os  an  ceann,  eadh- 
on  aingeal  an  dubh-aigein,  agus  'se  a  's 
ainm  dha  san  Eabhra,  Abadon,  ach  anns 
a'  Ghrèigis  'se  a  's  ainm  dha  Apolion. 

12  Chaidh  aon  truaighe  thairis ;  feuch, 
tha  dà  thruaighe  ri  teachd  fathast  an  dèigh 
so. 

13  Agus  shèid  an  seathadh  aingeal  a 
thrompaid,  agus  chuala  mi  guth  o  cheith- 
ir  adharcaibh  na  h-altair  òir,  a  tha  'm  fia- 
nuis  Dè, 

14  Ag  ràdh  ris  an  t-seathadh  aingeal  aig 
an  robh  an  trompaid,  Fuasgail  na  ceithir 
aingil  a  tha  ceangailte  aig  an  amhainn 
mhoir  Euphrates. 

15  Agus  dh'  fhuasgladh  na  ceithir  aingil, 
a  bha  ulluichte  fa  chomhair  uaire,  agus  là, 
agus  mìosa,  agus  bliadhna,  chum  gu  'm 
marbhadh  iad  an  treas  cuid  do  dhaoinibh. 

16  Agus  b'  e  àireamh  armailtean  a' 
mharc-shluaigh  fichead  mìle  do  dheich 
mìltibh :  agus  chuala  mi  an  àireamh. 

17  Agus  raar  so  chunnaic  mi  na  h-eich 
anns  an  taisbean,  agus  iadsan  a  shuidh 
orra,  aig  an  robh  uchd-èididhean  do 
theine,  agus  do  hiacint,  agus  do  phronn- 
usc :  agus  bha  cinn  nan  each  mar  chinn 
leòmhan  ;  agus  as  am  beoil  thàinig  a  mach 
teine,  agus  deatach,  agus  pronnusc. 

18  Leis  na  tri  plàighibh  so  mharbhadh 
an  treas  cuid  do  dhaoinibh,  leis  an  teine, 
agus  leis  an  deataich,  agus  leis  a'  phronn- 
usc,  a  chaidh  a  mach  as  am  beoil. 

19  Oir  tha  an  cumhachda  'nam  beul,  ag- 
us  'nan  earblaibh  :  oir  bka  an  earbuill  cos- 
mhuil  ri  nathraichibh  nimhe,  agus  bha 
cinn  aca,  agus  leo  sin  ni  iad  dochann. 

20  Agus  cha  do  ghabh  a'  chuid  eile  do 
na  daoinibh,  nach  do  raharbhadh  leis  na 
plàighibh  sin,  aithreachas  do  oibribh  an 
Jàmh,  ionnus  nach  deanadh  iad  aoradh  do 
dheamhnaibh,  agus  do  dhealbhaibh  òir, 
agus  airgid,  agus  umha,  agus  cloiche,  ag- 
us  fiodha  ;  nach  urrainn  faicinn,  no  cluinn- 
tinn,  no  imeachd : 

21  Agus  cha  mhò  a  ghabh  iad  aithreach- 
as  d'  am  mortaibh,  no  d'  an  druidheachd, 
no  d'  an  strìopachas,  no  d'  an  gadachdaibh. 

CAIB.  X. 

AGUS  chunnaic  mi  aingeal  cumhachd- 
ach  eile  a'  teachd  a  nuas  o  nèamh, 
air  a  sgeadachadh  le  neul,  agus  bogha-frois 
air  a  cheann,  agus  'aghaidh  mar  a  ghrian, 
agus  a  chosa  mar  phuist  teine. 

2  Agus  bha  aige  'na  làimh  leabhran  fos- 
gailte  :  agus  chuir  e  a  chos  dheas  air  an 
fhairge,  agus  a  chos  chlì  air  an  talamh, 

3  Agus  ghlaodh  e  le  guth  àrd,  mar  a 
bheuchdas  leòmhan:    agus  an  uair  a 

ghlaodh  e,  labhair  seachd  tainieanaich  an 
guthanna  fèin. 

4  Agus  an  uair  a  labhair  na  seachd  tair- 
neanaich  an  guthanna  fèin,  bha  mi  dol  a 
sgrìobhadli :  agus  chuala  mi  guth  o  nèamh, 
ag  ràdh  rium,  Seulaich  na  nithe  a  labhair 
na  seachd  tairneanaich,  agus  na  sgrìobh 
iad. 

5  Agus  thog  an  t-aingeal,  a  chunnaic  mi 
'na  slieasamh  air  a'  mhuir,  agus  air  an  tal- 
amh,  a  làmh  gu  nèamh, 

6  Agus  mhionnaich  e  air-san  a  tha  beò 
gu  saoghal  nau  s.aoghal,  a  chruthaich 
nèamh  agus  na  nithe  a  ta  ann,  agus  an  tal- 
amh  agus  na  nithe  a  ta  ann,  agus  an 
fhairge  agus  na  nithe  a  ta  innte,  Nach  bi 
aimsir  ann  ni  's  raò ; 

7  Ach  ann  an  làithibh  gutha  an  t-seachd- 
amh  aingil,  'nuair  a  thòisicheas  e  air  sèid- 
eadh,  an  sin  gu  'm  biodh  rùn-dìomhair  Dhè 
air  a  chrìochnachadh,  mar  a  dh'  innis  e  d'  a 
sheirbhisich  na  fàidhean. 

8  Agus  labhair  an  guth,  a  chuala  mi  o 
nèamh,  rium  a  rìs,  agus  thubhairt  e,  Im- 
ich,  glac  an  leabhran  a  tha  fosgailte  ann  an 
làimh  an  aingil  a  tha  'na  sheasamh  air  an 
fhairge,  agus  air  an  talamh. 

9  Agus  chaidh  mi  dh'  ionnsuidh  an  aing- 
il,  agus  thubhairt  mi  ris,  Thoir  dhomh-sa 
an  leabhran :  agus  thubhairt  esan  rium, 
Glac,  agus  ith  suas  e  ;  agus  ni  e  do  bhroinn 
searbh,  ach  bitlùdh  e  ann  do  bheul  milis 
mar  mhil. 

10  Agus  ghlac  mi  an  leabhran  à  làimh 
an  aingil,  agus  dh'  ith  mi  suas  e  ;  agus  bha 
e  ann  mo  bheul  milis  mar  mhil  ;  agus  an 
uair  a  dh'  ith  mi  e,  rinneadh  mo  bhrù 
searbh. 

11  Agus  thubhairt  e  rium,  Is  èigin  duit 
a  rìs  fàidheadaireachd  a  dheanamh  am 
fianuis  shlògh,  agus  chinneach,  agus 
theanganna,  agus  rìghre  lìonmhor. 

CAIB.  XI. 

AGUS  thugadh  dhomh  cuilc  cosmhuil 
ri  slait :  agus  sheas  an  t-aingeal,  ag 
ràdh,  Eirich,  agus  tomhais  teampull  Dhè, 
agus  an  altair,  agus  iadsan  a  tha  deanamh 
aoraidh  ann. 

2  Ach  fàg  a  mach  a'  chùirt  a  tha  'n 
taobh  a  muigh  do  'n  teampull,  agus  na 
tomhais  "i ;  oir  thugadh  i  do  na  Cinnich  : 
agus  saltraidh  iad  fo  'n  cosaibh  am  baile 
naomh  rè  dhà  mhìos  agus  dhà  fhichead. 

3  Agus  bheir  mise  cumhachd  do  m' 
dhithis  fhianuisean,  agus  ni  iad  fàidhead- 
aireachd  rè  mìle  agus  dà  cheud  agus  tri 
fichead  là,  eudaichte  ann  an  saic-eudach. 

4  Is  iad  so  an  dà  chrann  oladh,  agus  an 
dà  choinnleir  a  tha  'nan  seasamh  an  làth- 
air  Dhè  na  talmhainn. 

5  Agus  ma  chiurras  neach  air  bith  iad, 
thèid  teine  a  mach  as  am  beul,  agus 
claoidhidh  e  an  naimhdean  :  agus  ma 
chiurras  neach  air  bith  iad,  is  èigin  da  bhi 
air  a  mharbhadh  mar  so. 

6  Tha  cumhachd  aca  so  nèamh  a  dhùn- 
adh,  ionnus  nach  bi  uisge  ann,  ann  an 
làithibh  am  fàidheadaireachd-san  :  agus 
tha  cumhachd  aca  air  uisgeachaibh  chum 
an  tionndadh  gu  fuil,  agus  an  talamh  a 
bhualadh  leis  an  uile  phlaigh,  co  minic  's  is 
toil  leo. 


7  Agus  an  uair  a  chrìochnaicheas  iad 
am  fianuis,  ni  am  fiadh-bheathach  a  dh'- 
èireas  as  an  t-slochd  gun  ìochdar  cogadh 
'nan  aghaidh,  agus  bheir  e  buaidh  orra, 
agus  marbhaidh  e  iad. 

8  Agus  bithidh  an  cuirp  mharbha  'nan 
luidhe  ann  an  sràid  a'  bhaile  mjiòir,  ris  an 
abrar  gu  spioradail  Sodom  agus  an  Eiphit, 
far  mar  an  ceudna  an  do  cheusadh  ar 
Tighearn. 

9  Agus  chi  cuid  do  na  sluaghaibh,  agus 
do  threubhaibh,  agus  do  theangannaibh, 
agus  do  chinnich,  an  cuirp  mharbha  rè 
thri  làithean  gu  leth,  agus  cha  leig  iad  an 
cuirp  mharbha  a  chur  ann  an  uaighibh. 

10  Agus  ni  luchd-àiteachaidh  na  tal- 
mhainn  gàirdeachas  os  an  ceann,  agus 
bithidh  iad  subhach,  agus  cuiridh  iad 
tiodhlacan  dh'  ionnsuidh  a  chèile ;  do 
bhrìgh  gu  'n  do  phian  an  dà  fhàidh  so  iad- 
san  a  bha  chòmhnuidh  air  an  talamh. 

11  Agus  an  dèigh  thri  làithean  gu  leth, 
chaidh  Spiorad  na  beatha  o  Dhia  a  steach 
annta,  agus  sheas  iad  air  an  cosaibh  ;  ag- 
us  thuit  eagal  mòr  orra-san  a  chunnaic 
iad. 

12  Agus  chual  iad  guth  mòr  o  nèamh, 
ag  ràdli  riu,  Thigibh  a  nios  an  so.  Agus 
chaidh  iad  suas  do  nèamh  air  neul ;  agus 
chunnaic  an  naimhdean  iad. 

13  Agus  anns  an  uair  sin  fèin  bha  crith 
mhòr  thalmhainn  ann,  agus  thuit  an 
deicheamh  cuid  do  'n  bhaile,  agus  mharbh- 
adh  seachd  mìle  pearsa  sa'  chrith-thal- 
mhainn  :  agus  ghabh  a'  chuid  eile  eagal, 
agus  thug  iad  glòir  do  Dhia  nèimh. 

14  Chaidh  an  dara  truaighe  thairis  : 
feuch,  thig  an  treas  truaighe  gu  h-aith- 
ghearr. 

15  Agus  shèid  an  seachdamh  aingeal  a 
thrompaid ;  agus  bha  guthanna  mòra  air 
nèamh,  ag  ràdh,  Rinneadh  rìoghachdan 
an  t-saoghail  'nan  rìoghachdaìbli  do  ar 
Tighearn,  agus  d'  a  Chriosd-san ;  agus  bith- 
idh  e  'na  Righ  gu  saoghal  nan  saoghal. 

16  Agus  thuit  na  ceithir  seanaire  fich- 
ead,  a  bha  'nan  suidhe  air  an  caithrichibh 
am  fianuis  Dè,  sìos  air  an  aghaidh,  agus 
rinn  iad  aoradh  do  Dhia, 

17  Ag  ràdh,  Bheireamaid  buidheachas 
duitse,  O  Thighearna  Dhè  uile-chumh- 
achdaich,  a  ta,  agus  a  bha,  agus  a  bhith- 
eas  ;  air  son  gu  'n  do  ghabh  thu  do  chumh- 
achd  mòr  a'  d'  ionnsuidh,  agus  gu  'n  do 
rìghich  thu. 

18  Agus  bha  fearg  air  na  cinnich,  agus 
thàinig  t'  fhearg-sa,  agus  àm  nam  marbh 
gu  'n  tugtadh  breth  orra,  agus  gu  'n  tugadh 
tusa  duais  do  d'  sheirbhisich  na  fàidhean, 
agus  do  na  naoimh,  agus  dhoibh-san  air 
am  bheil  eagal  t'  ainme,  do  na  big  agus  do 
na  mòir,  agus  gu  sgriosadh  tu  iadsan  a 
sgriosas  an  talamh. 

19  Agus  dh'  fhosgladh  teampull  Dè  air 
nèamh,  agus  chunnacas  ann  a  theampull 
àirc  a'  choimhcheangail :  agus  bha  deal- 
anaich,  agus  guthanna,  agus  tairneanaich, 
agus  crith-thalmhainn,  agus  clocha-meall- 
ain  mòra  ann. 

CAIB.  XII. 
\  GUS  chunnacas  iongantas  mòr  air 
u\.  nèamh,  bean  air  a  sgeadachadh  leis 

a'  ghrèin,  agus  a'  ghealach  fuidh  a  cos- 
aibh,  agus  air  a  ceann  crùn  do  dhà  reult 
dheug. 

2  Agus  air  dh'  i  bhi  torrach,  ghlaodh  i,  ri 
saothair-chloinne,  agus  bha  i  air  a  pianadh 
chum  a  h-aisead. 

3  Agus,  chunnacas  iongantas  eile  air 
nèamh,  agus,  feuch,  dragon  mòr  dearg, 
aig  an  robh  seachd  cinn,  agus  deich  adh- 
aircean,  agus  air  a  chinn  seachd 
crùin. 

4  Agus  tharruing  'earball  an  treas  cuid 
do  reultaibh  nèimh,  agus  thilg  e  iad  chum 
na  talmhainn  :  agus  sheas  an  dragon  fa 
chomhair  na  mnà,  a  bha  ullamh  gu  bhi  air 
a  h-aisead,  chum  a  leanabh  a  shlugadh 
suas  'nuair  a  bheireadh  i  e. 

5  Agus  rug  i  leanabh  mic,  a  bha  gus  na 
cinnich  uile  a  riaghladh  le  slait  iaruinn  : 
agus  thogadh  a  leanabh  suas  chum  Dhè. 
agus  chum  a  righ-chaithreach-san. 

6  Agus  theich  a'  bhean  do  'n  fhàsach, 
far  am  bheil  aice  ionad  air  ulluchadh  le 
Dia,  chum  gu  'm  biodli  i  air  a  beathachadh 
an  sin  rè  mìle  agus  dà  cheud  agus  tri  fieh- 
ead  là. 

7  Agus  bha  cogadh  air  nèamh  ;  rinn 
Michael  agus  'aingil  cogadh  an  aghaidh  an 
dragoin  ;  agus  chog  an  dragon  agus  'aingil 
fèin ; 

8  Agus  cha  d'  thug  iad  buaidh,  cha  mhò 
a  fhuaradh  an  àite  ni  's  mò  air  nèamh. 

9  Agus  thilgeadh  a  mach  an  dragon 
mòr,  an  t-seann  nathair  sin,  ris  an  abrar 
an  diabhul  agus  Sàtan,  a  tha  mealladh  an 
t-saoghail  uile  :  thilgeadh  a  mach  e  chum 
na  talmhainn,  agus  thilgeadh  a  mach 
'aingil  maille  ris. 

10  Agus  chuala  mi  guth  mòr  ag  ràdh 
air  nèamh,  A  nis  tha  slàinte  agus  neart, 
agus  rìoghachd  ar  Dè-ne,  agus  cumhachd 
a  Chriosd  air  teachd ;  oir  thilgeadh  sìos 
fear-casaid  ar  bràithrean,  a  bha  'gan  cas- 
aid  an  làthair  ar  Dè-ne  a  là  agus  a  dh'- 
oidhche. 

11  Agus  thug  iad  huaidh  air  tre  fhuil 
an  Uain,  agus  tre  fhocal  am  fìanuis-san ; 
agus  cha  do  ghràdhaich  iad  an  anama  fèin 
gu  bàs. 

12  Uime  sin  biodh  gàirdeachas  oirbh,  O 
a  nèamha,  agus  oirbhse  a  tha  'nur  còmh- 
nuidh  annta.  An-aoibhinn  do  luchd-àit- 
eachaidh  na  talmhainn,  agus  na  fairge  ! 
oir  thàinig  an  diabhul  a  nuas  do  'ur 
n-ionnsuidn,  agus  fearg  ro  mhòr  air,  do 
bhrìgh  gur  fiosrach  e  nach  'eil  aige  ach 
ùine  ghearr. 

&  t13  Agus  an  uair  a  chunnaic  an  dragon 
gu  'n  do  thilgeadh  e  chum  na  talmhainn, 
rinn  e  geur-leanmhuinn  air  a'  mhnaoi  a 
rug  an  leanabh  mic. 

14  Agus  do  'n  mhnaoi  thugadh  dà  sgèith 
iolaire  mòire,  chum  gu  'n  rachadh  i  air 
itealaich  leo  do  'n  fhàsach,  chum  a  h-ion- 
aid  fèin  ;  far  am  bheil  i  air  a  h-altrum  rè 
aimsir,  agus  aimsirean,  agus  leth-aimsir,  o 
aghaidh  na  nathrach. 

15  Agus  thilg  an  nathar  as  a  heul  uisge 
mar  thuil,  an  dèigh  na  mnà,  chum  gu  'n 
tugadh  i  oirre  bhi  air  a  giùlan  air  falbh  leis 
an  t-sruth. 

16  Agus  rinn  an  talamh  còmhnadh  ris 
a'  mhnaoi ;  agus  dh'  fhosgail  an  talamh  a 


bheul,  agus  shluig  e  suas  an  tuil,  a  thilg 
an  dragon  as  a  bheul. 

17  Agus  bha  fearg  air  an  dragon  ris  a* 
mhnaoi,  agus  chaidh  e  dheanamh  cogaidh 
ris  a'  chuid  eile  d'  a  sliochd,  a  tha  coimh- 
ead  àitheanta  Dhè,  agus  aig  am  bheil  fia- 
nuis  Iosa  Criosd. 

CAIB.  XIII. 

AGUS  sheas  mi  air  gaineimh  na  fairge, 
agus  chunnaie  mi  fiadh-bheathach 
ag  èirigh  suas  as  an  fhairge,  aig  an  robh 
seachd  cinn,  agus  deich  adhaircean,  agus 
air  'adharcaibh  deich  crùin,  agus  air  a 
chinn  ainm  toibheim. 

2  Agus  bu  chosmhuil  am  fiadh  bheath- 
ach  a  chunnaic  mi  ri  leopard,  agus  bha  a 
chosan  mar  chosaibh  math-ghamhna,  agus 
a  bheul  mar  bheul  leòmhain :  agus  tliug 
an  dragon  a  neart,  agus  a  chaithir,  agus 
cumhachd  mòr  dha. 

3  Agus  chunnaic  mi  aon  d'  a  chinn  mar 
gu  'nTbiodh  e  air  a  lotadh  gu  bàs  ;  agus 
leiffhiseadh  a  lot  bàsmhor :  agus  ghabh  an 
talamh  uile  iongantas  an  dèigh  an  fhiadh- 
bheatliaich. 

4  Agus  rinn  iad  aoradh  do  'n  dragon,  a 
thug  a  chumhachd  do  'n  fhiadh-bheath- 
ach  :  agus  rinn  iad  aoradh  do  'n  fhiadh- 
bheathach,  ag  ràdh,  Cò  a  ta  cosmhuil  ris 
an  fhiadh-bheathach  ?  Cò  a  ta  com- 
asach  air  cogadh  a  dheanamh  'na  agh- 
aidh? 

5  Agus  thugadh  dha  beul  a'  labhairt 
nithe  mòra,  agus  thoibheum;  agus  thug- 
adh  cumhachd  dha  cogadh  a  dheanamh  rè 
dhà  mhìos  agus  dà  fhichead. 

6  Agus  dh'  fhosgail  e  'bheul  ann  an 
toibheum  an  aghaidh  Dhè,  chum  toi- 
bheum  a  thoirt  d'  a  ainm,  agus  d'  a  phàill- 
iun,  agus  do  'n  dream  a  ta  'nan  còmhnuidh 
air  nèamh. 

7  Agus  thugadh  dha  cogadh  a  dhean- 
amh  an  aghaidh  nan  naomh,  agus  buaidh 
a  thoirt  orra :  agus  thugadh  dha  cumh- 
achd ,  os  ceann  gach  uile  thrèibh,  agus 
theangaidh,  agus  chinnich. 

8  Agus  ni  iadsan  uile,  a  tha  'nan  còmh- 
nuidh  air  an  talamh,  aoradh  dha,  aig  nach 
'eil  an  ainmeau  sgrìobhta  ann  an  leabhar 
beatha  an  Uain,  a  mharbhadh  o  thoiseach 
an  t-saoghail. 

9  Ma  tha  cluas  aig  neach  air  bith,  èisd- 
eadh  e. 

10  Mabheir  neach  air  bith  am  braigh- 
deanas,  thèid  e  fèin  am  braighdeanas  : 
ma  mharbhas  neach  air  bith  leis  a'  chlaidh- 
eamh,  is  èigin  e  fèin  bhi  air  a  mharbhadh 
leis  a'  chlaidheamh.  Is  ann  an  so  a  ta 
foighidin  agus  creidimh  nan  naomh. 

11  Agus  chunnaic  mi  fiadh-bheathach 
eile  ag  èirigh  as  an  talamh ;  agus  bha  aige 
dà  adhairc  cosmhuil  ri  uan,  agus  labhair 
e  mar  dhragon. 

12  Agus  tha  e  a'  cur  an  gnìomh  cumh- 
achd  a'  cheud  fhiadh-bheathaich  uile  'na 
fhianuis,  agus  tha  e  toirt  air  an  talamh, 
agus  orra-san  a  tha  'nan  còmhnuidh  ann, 
aoradh  a  dheanamh  do  'n  cheud  fhiadh- 
bheathach,  aig  an  robh  a  lot  bàsmhor  air  a 
leigheas. 

13  Agus  tha  e  a'  deanamh  chomhara 
mòra,  ionnus  gu  bheil  e  toirt  air  teine 

teachd  a  nuas  o  nèamh  air  an  talamh,  ann 
am  fianuis  dhaoine. 

14  Agus  tha  e  a'  mealladh  na  dream  a 
tha  'nan  còmhnuidh  air  an  talamh,  leis 
na  comharaibh  sin  a  thugadh  dha  a  dhean- 
amh  an  làthair  an  fhiadh-bheathaich,  ag 
ràdh  ri  luchd-àiteachaidh  na  talmhainn, 
ìomhaigh  a  dlieanamh  do  'n  bheathach  aig 
an  robh  an  lot  claidheimh,  agus  a  bha  beò. 

15  Agus  thugadh  cumhachd  dha  beatha 
a  thoirt  do  ìomhaigh  an  fhiadh-bheath- 
aich,  ionnus  gu  'n  labhradh  ìomhaigh  an 
fhiadh-bheathaich,  agus  gu  'n  tugadh  e 
fa  'near  gu  'm  biodh  a  mheud  as  nach  dean- 
adh  aoradh  do  ìomliaigh  an  fhiadh- 
bheathaich,  air  am  marbhadh. 

16  Agus  tha  e  toirt  air  na  h-uile  dhaoine, 
araon  beag  agus  mòr,  saoibhir  agus  daoibh- 
ir,  saor  agus  daor,  comhara  a  ghabhail  air 
an  làimh  dheis,  no  air  clàr  an  eudain  ; 

17  Agus  nach  feudadh  neach  sam  bith 
ceannach  no  reic,  ach  esan  aig  am  biodh 
an  comhara,  no  ainm  an  fhiadh-bheath- 
aich,  no  àireamh  'ainme. 

18  An  so  tha  gliocas.  An  tì  aig  am 
bheil  tuigse,  àirmheadh  e  àireamh  an 
fhiadh-bheathaich  :  oir  is  àireamh  duine 
e  ;  agus  is  e  'àireamh  sè  ceud  agus  tri 
fichead  agus  sè, 

CAIB.  XIV. 
A  GUS  dh'  amhairc  mi,  agus,  feuch,  Uan 
J\.  'na  sheasamh  air  sliabh  Shioin,  agus 
maille  ris  ceud  agus  dà  fhichead  agus 
ceithir  mìle,  aig  an  robh  ainm  'Athar-san 
sgrìobhta  air  clàr  an  eudain. 

2  Agus  chuala  mi  guth  o  fhlaitheanas, 
mar  fhuaim  mhòran  uisgeacha,  agus  mar 
fhuaim  tairneanaich  mhòir;  agus  chuala 
mi  fuaim  chlàrsairean,  a'  deanamh  ciùil 
le  'n  clàrsaichibh  fein  : 

3  Agus  sheinn  iad  mar  gu'm  b'  òran 
nuadh  e  an  làthair  na  righ-chaithreach, 
agus  an  làthair  nan  ceithir  bheathaichean, 
agus  nan  seanairean :  agus  cha  b'  urrainn 
neach  sam  bith  an  t-òran  sin  fhòghlum, 
ach  an  ceud  agus  dà  fhichead  agus  na 
ceithir  mìle,  a  shaoradh  o  'n  talamh. 

4  Is  iad  so  an  dream  nach  do  shalaich- 
eadh  le  mnàibh  ;  oir  is  òighean  iad  :  is  iad 
so  an  dream  a  tha  leantuinn  an  Uain  ge 
b'  e  àit  an  tèid  e  :  shaoradh  iad  so  o  mheasg 
dhaoine,  'nan  ceud  thoradh  do  Dhia,  agus 
do  'n  Uan. 

5  Agus  'nam  beul  cha  d'  fhuaradh 
cealg :  oir  tha  iad  gun  lochd  an  làthair 
righ-chaithreach  Dhè. 

6  Agus  chunnaic  mi  aingeal  eile  ag  it- 
ealaich  ann  am  meadhon  nèimh,  aig  an 
robh  an  soisgeul  siorruidh  r'  a  shearmon- 
achadh  dhoibh-san  a  tha  'nan  còmhnuidh 
air  an  talamh,  agus  do  gach  uile  chinn- 
each,  agus  thrèibh,  agus  theangaidh,  agus 
shluagh, 

7  Ag  ràdh  le  guth  àrd,  Biodh  eagal  Dè 
oirbh,  agus  thugaibh  glòir  dha ;  oir  thàin- 
ig  uair  a  bhreitheanais  :  agus  deanaibh 
aoradh  dhasan  a  rinn  nèamh,  agus  talamh, 
agus  an  fhairge,  agus  na  tobair  uisge. 

8  Agus  lean  aingeal  eile,  ag  ràdh,  Thuit, 
thuit  Babilon,  am  baile  mòr  sin,  do  bhrìgh 
gu  'n  d'  thugi  air  gach  uile  chinneach  òl  do 
rhìon  feirge  a  strìopachais. 


9  Agus  lean  an  treas  aingeal  iad,  ag  ràdh 
le  gutli  àrd,  Ma  ni  neach  air  bith  aoradh 
do  'n  fhiadh-bheathach,  agus  d'  a  ìomhaigh, 
agus  ma  ghabhas  e  a  chomhara  air  cìàr 
'eudain,  no  air  a  làimh, 

10  Olaidh  esan  do  fhìon  feirge  Dhè,  a 
tha  air  a  dhòrtadh  gun  mheasgadh,  ann  an 
cupan  'fheirge-san  ;  agus  bithidh  e  air  a 
phianadh  le  teine  agus  pronnusc,  am  fian- 
uis  nan  aingeal  naomha,  agus  am  fianuis 
an  Uain. 

11  Agus  bithidh  deatach  am  pèine-san 
ag  èirigh  suas  gu  saoghal  nan  saoghal :  ag- 
us  cha  'n  'eil  fois  sam  bith  a  là  no  dh'- 
oidhche  aca-san  a  ni  aoradh  do  'n  fhiadh- 
bheathach  agus  d'  a  ìomhaigh,  no  aig 
neach  air  bith  a  ghabhas  comhara  'ainme- 
san. 

12  An  so  tha  foighidin  nan  naomh  :  an 
so  tha  'n  dream  a  choimhideas  àitheanta 
Dhè,  agus  creidimh  Iosa. 

13  Agus  chuala  mi  guth  o  nèamh,  ag 
ràdh  rium,  Sgrìobh,  Is  beannaichte  na 
mairbh  a  gheibh  bàs  san  Tighearn,  à  so  a 
mach  :  Seadh,  a  ta  an  Spiorad  ag  ràdh, 
chum  gu  faigh  iad  fois  o  'n  saothair ;  agus 
leanaidh  an  oibre  iad. 

14  Agus  dh'  amhairc  mi.  agus,  feuch, 
neul  geal,  agus  air  an  neul  neach  'na 
shuidhe  cosmhuil  ri  Mac  an  duine,  aig  an 
robh  crùn  òir  air  a  cheann,  agus  corran 
geur  'na  làimh. 

15  Agus  thàinig  aingeal  eile  mach  as  an 
teampull,  a'  glaodhaich  le  guth  àrd  ris  an 
tì  a  bha  'na  shuidhe  air  an  neul,  Sàth  a 
steach  do  chorran,  agus  buain  :  oir  thàin- 
ig  àm  dhuit  buain  ;  oir  tha  foghar  na  tal- 
mhainn  abuich. 

16  Agus  shàth  an  tì  a  bha  'na  shuidhe 
air  an  neul,  a  chorran  san  talamh  ;  agus 
bhuaineadh  an  talamh. 

17  Agus  thàinig  aingeal  eile  mach  as  an 
teampull  a  ta  air  nèamh,  agus  corran  geur 
aige-san  mar  an  ceudna. 

18  Agus  thàinig  aingeal  eile  mach  o  'n 
altair,  aig  an  robh  cumhachd  os  ceann 
teine,  agus  ghlaodh  e  le  glaodh  àrd  ris  an 
tì  aig  an  robh  an  corran  geur,  ag  ràdh, 
Sàth  a  steach  do  chorran  geur,  agus  cnuas- 
aich  baguidean  fìonain  na  talmhainn  :  oir 
a  ta  a  fìon-dhearcan  làn  abuich. 

19  Agus  shàth  an  t-aingeal  a  chorran 
san  talamh,  agus  chnuasaich  e  fìonain  ua 
talmhainn,  agus  thilg  e  i  ann  am  fìon- 
amar  mòr  feirge  Dhè. 

20  Agus  shaltradh  am  fion-amar  an 
taobh  a  muigh  do  'n  bhaile,  agus  thàinig 
fuil  a  mach  as  an  fhìon-amar,  gu  srèin 
nan  each,  feadh  mhile  agus  shè  ceud  stàid. 

CAIB.  XV. 

AGUS  chunnaic  mi  comhara  eile  air 
nèamh,  mòr  agus  iongantach,  seachd 
aingil  aig  an  robh  na  seachd  plàighean 
deireannach  ;  oir  annta  so  tha  fearg  Dhè 
air  a  coimhlionadh. 

2  Agus  chunnaic  mi  mar  gu  'm  b'  fhairge 
ghloine,  air  a  measgadh  le  teine  ;  agus 
iadsan  a  thug  buaidh  air  an  fhiadh-bheath- 
ach,  agus  air  'ìomhaigh,  agus  air  a  chomh- 
ara,  agus  air  àireamh  'ainme,  'nan  seas- 
amh  air  an  fhairge  ghloine,  agus  clàr- 
saiche  Dhè  aca. 

3  Agus  tha  iad  a'  seinn  òrain  Mhaois 
òglaich  Dhè,  agus  òrain  an  Uain,  ag  ràdh, 
Is  mòr,  agus  is  iongantach  t'  oibre,  a 
Thighearna  Dhè  uile-chumhachdaich ;  is 
ceart  agus  is  fìor  do  shlighean-sa,  a  Righ 
nan  naomh. 

4  Cò  air  nach  biodh  eagal  romhad,  O 
Thighearn,  agus  nach  tugadh  glòir  do 
t'  ainm  ?  oir  is  tusa  a  mhàin  a  ta  naomh  : 
oir  thig  na  h-uile  chinnich,  agus  ni  iad 
aoradh  ann  do  làthair ;  do  bhrìgh  gu  bheil 
do  bhreitheanais  air  an  deanamh  follais- 
each. 

5  Agus  an  dèigh  so  dh'  amhairc  mi,  ag- 
us,  feuch,  dh'  fhosgladh  teampull  pàilliuin 
na  fianuis  air  nèamh. 

6  Agus  thàinig  a  mach  as  an  teampull 
na  seachd  aingil,  aig  an  robh  na  seachd 
plàighean,  air  an  sgeadachadh  le  lìon-eud- 
ach  glan  ag  us  dealrach,  agus  air  an  crios- 
lachadh  mu  'n  uchd  le  criosaibh  òir. 

7  Agus  thug  aon  do  na  ceithir  bheath- 
aichibh  do  na  seachd  aingil  seachd  soith- 
ichean  òir,  làn  do  fheirg  an  Dè  a  ta  beò 
gu  saoghal  nan  saoghal. 

8  A^us  lìonadh  an  teampull  le  deataich 
o  ghloir  Dhè,  agus  o  'chumhachd-san ; 
agus  cha  b'  urrainn  neach  sam  bith  dol  a 
6tigh  do  'n  teampull,  gus  am  biodh  seachd 
plàighean  nan  seachd  aingeal  air  an  coimh- 
lionadh. 

CAIB.  XVI. 

AGUS  chuala  mi  guth  mòr  as  an  teamp- 
ull,  ag  ràdh  ris  na  seachd  aingil,  Im- 
ichibh,  agus  taomaibh  soithiche  feirge  Dhè 
air  an  talamh. 

2  Agus  dh'  imich  an  ceud  aingeal,  agus 
thaom  e  a  shoitheach  air  an  talamh  ;  agus 
dh'  èirich  droch  neasgaid  nimhneach  air 
na  daoinibh  sin  aig  an  robh  comhara  an 
fhiadh-bheathaich,  agus  orra-san  a  rinn 
aoradh  d'  a  ìomhaigh. 

3  Agus  thaom  an  dara  aingeal  a  shoith- 
each  san  fhairge ;  agus  rinneadh  i  mar 
fhuil  duine  mhairbh :  agus  fhuair  gach 
anam  beò  bàs  anns  an  fhairge. 

4  Agus  thaom  an  treas  aingeal  a  shoith- 
each  anns  na  li-aimhuichibh  agus  anns  na 
tobraichibh  uisge  ;  agus  rinneadh  iad  'nam 
fuil. 

5  Agus  chuala  mi  aingeal  nan  uisgeacha 
ag  ràdh,  Is  cothromach  thusa,  O  Thigh- 
earn,  a  ta,  agus  a  bha,  agus  a  bhitheas,  do 
bhrìgh  gu  'n  d'  thug  thu  breth  air  an  dòigh 
so: 

6  Oir  dhòirt  iadsan  fuil  naomh  agus 
fhàidhean,  agus  thug  thusa  dhoibh  fuil  r'  a 
h-òl ;  oir  is  toillteanach  iad. 

7  Agus  chuala  mi  neach  eile  o  'n  altair  ag 
ràdh,  Seadh,  a  Thighearna  Dhè  uile- 
chumhachdaich,  is  fìor  agus  cothromach  do 
bhreitheanais. 

8  Agus  thaom  an  ceathramh  aingeal  a 
shoitheach  air  a'  ghrèin  ;  agus  thugadli 
cumhachd  dha  daoine  a  phianadh  le  h-ain- 
teas  teine. 

9  Agus  bha  daoine  air  an  losgadh  le 
teas  mor,  agus  thug  iad  toibheum  do  ainm 
Dhè,  aig  am  bheil  cumhachd  air  naplàigh- 
ibh  sin :  agus  cha  d'  rinn  iad  aithreachas, 
«ihum  glòir  a  thoirt  dhasan. 

10  Agus  thaom  an  cùigeadh  aingeal  a 


shoitheach  air  righ-chaithir  an  fhiadh- 
bheathaich ;  agus  rinneadh  a  rìoghachd 
dorcha  ;  agus  chagainn  daoine  an  teang- 
anna  tre  phèin, 

11  Agus  thug  iad  toibheum  do  Dhia 
nèirnh  air  son  am  pianta  agus  an  creurlida, 
agus  cha  do  ghabh  iad  aithreachas  d'  an 
gnìomharaibh. 

12  Agus  thaom  an  seathadh  aingeal  a 
shoitheach  air  an  amhainn  mhòir  Euphra- 
tes  ;  agus  thiormaicheadh  a  h-uisge,  chum 
gu  'n  ulluichteadh  slighe  rìghrean  na 
h-àirde  'n  ear. 

13  Agus  chunnaic  mi  teachd  a  mach  à 
beul  an  dragoin,  agus  à  beul  an  fhiadh- 
bheathaich,  agusà  beul  an  fhàidh-bhrèige, 
tri  spiorada  neòghlan,  cosmhuil  ri  losguinn. 

14  Oir  is  iad  sin  spiorada  dheamhan,  a' 
deanamh  chomhara,  a  tha  dol  a  inach 
chum  rìghre  na  talmhainn,  agus  an  domh- 
ain  uile,  gu  'n  cruinneachadh  chum  catha 
là  mhòir  sin  an  Dè  uile-chumhachdaich. 

15  Feucli,  a  ta  mi  a'  teachd  mar  ghad- 
uiche.  Is  beannaichte  esan  a  ni  faire,  ag- 
us  a  ghleidheas  'eudach,  chum  nach  imich 
e  lomnochd,  agus  nach  faic  daoine  a  nàire. 

16  Agus  chruinnich  e  iad  r'  a  chèile 
chum  ionaid  ris  an  abrar  san  Eabhra,  Ar- 
magedon. 

17  Agus  thaom  an  seachdamh  aingeal  a 
shoitheach  san  athar  ;  agus  thàinig  guth 
mòr  a  mach  à  teampull  nèimh,  o  'n  righ- 
chaithir,  ag  ràdh,  Tha  e  deanta. 

18  Agus  bha  guthanna,  agus  tairnean- 
aich,  agus  dealanaich  ann  ;  agus  bha  crith 
mhòr  thalmhainn  ann,  nach  robh  a  leithid 
ann  o  bha  daoine  air  an  talamh,  a  samhuil 
do  chrith-thalmhainn  co  mhòir. 

19  Agus  bha  am  baile  mòr  air  a  roinn 
'na  thri  earrannaibh,  agus  thuit  bailtean 
nan  cinneach :  agus  thàinig  Babilon  mhòr 
an  cuimhne  an  làthair  Dhè,  a  thoirt  d'  i 
copan  fìona  fraoich  'fheirge. 

20  Agus  theich  gach  uile  eilean  as,  agus 
cha  d'  fhuaradh  na  beannta. 

21  Agus  thàinig  clacha-meallain  mòra 
a  nuas  o  nèamh  air  daoinibh,  gach  clach 
co  throm  ri  tàlann :  agus  thug  daoine 
toibheum  do  Dhia,  air  son  plàigh  nan 
clacha-meallain ;  oir  bha  am  plàigh-san 
ro-mhòr. 

CAIB.  XVII. 

AGUS  thàinii>"  aon  do  na  seachd  aingil 
aig  an  robh  na  seachd  soithichean, 
agus  labhair  e  rium,  ag  ràdh  rium,  Thig 
an  so  ;  nochdaidh  mi  dhuit  breitheanas  na 
strìopaiche  mòire,  a  tha  'na  suidhe  air 
mòran  uisgeacha : 

2  Ris  an  d'  rinn  rìghre  na  talmhainn 
strìopachas,  agus  aig  an  do  chuireadh 
luchd-àiteachaidh  na  talmhainn  air  mhisg 
le  fìon  a  strìopachais. 

3  Agus  thug  e  leis  mi  anns  an  spiorad 
do  'n  fhàsach  :  agus  chunnaic  mi  bean  'na 
suidhe  air  fiadh-bheathach  air  dhath  scar- 
laid,  làn  do  ainmibh  toibheim,  air  an  robh 
seachd  cinn  agus  deich  adhaircean. 

4  Agus  bha  a'  bhean  air  a  sgeadachadh 
ann  am  purpur,  agus  ann  au  scarlaid,  agus 
air  a  deanamh  breagha  le  h-òr,  agus  clach- 
aibh  luachmhor,  agus  neamhnuidibh,  ag- 
us  copan  òir  aice  'na  làimh,  làn  do  ghràin- 

pìleachd  agus  do  neò-ghloine  a  strìopach- 

ais. 

5  Agus  air  clàr  a  h-eudain  bha  ainm 
sgrìobhta,  RUN-DIOMHAIR,  BABI- 
LON  MHOR,  MATHAIR  NAN 
STRIOPACH  AGUS  GHRAINEIL- 
EACHDA  NA  TALMHAINN. 

6  Agus  chunnaic  mi  a'  bhean  air  mhisg 
le  fuil  nan  naomh,  agus  le  fuil  fhianuisean 
Iosa :  agus  an  uair  a  chunnaic  mi  i,  ghabh 
mi  iongantas  le  h-iongantas  mòr. 

7  Agus  thubhairt  an  t-aingeal  rium, 
C'ar  son  a  ghabh  tlm  iongantas  ?  Innsidh 
mise  dhuit  rùn-dìomhair  na  mnà,  agus  an 
fhiadh-bheathaich  a  tha  'ga  giùlan,  air  am 
bliei!  na  seachd  cinn  agus  na  deich  adh- 
aircean. 

8  Am  fiadh-bheathach  a  chunnaic  thu, 
bha  e,  agus  cha  'n  'eil  e  ann  ;  agus  èiridh  e 
suas  à  slochd  an  dubh-aigein,  agus  thèid  e 
am  mugha :  agus  gabliaidh  luchd-àiteach- 
aidhna  talmhainn,  (aig  nach  'eil  an  ainmean 
sgrìobhta  ann  an  leabhar  na  beatha  o  thois- 
each  an  t-saoghail,)  iongantas,  'nuair  a  chi 
iad  am  iiadh-blieathach  a  bha,  agus  nach 
'eil,  agus  a  bhitheas  ann. 

9  Au  so  a  ta  an  inntinn  aig  am  bheil 
gliocas.  Na  seachd  cinn  is  seachd  slèibh- 
tean  iad,  air  am  bheil  a'  bhean  'na  suidhe. 

10  Is  seachd  rìghrean  iad  mar  an  ceud- 
na :  tha  cùig  dhiubh  air  tuiteam,  agus  a 
ta  h-aon  ann :  cha  d'  thàinig  am  fear  eile 
fathast ;  agus  an  uair  a  thig  e,  is  èigin  da 
fantuinn  re  ùine  bhig. 

11  Agus  am  fiadh-bheathach  a  bha,  ag- 
us  nach  'eil  ann,  is  esan  an  t-ochdamh,  ag- 
us  tha  e  o  'n  t-seachdnar,  agus  thèid  e  am 
ìnugha. 

12  Agus  na  deich  adhaircean  a  chunn- 
aic  thu,  is  deich  rìghrean  iad,  nach 
d'  fhuair  rioghachd  fathast,  ach  a  ta  faot- 
ainn  cumhachd  mar  rìghrean  rè  aon  uaire 
maille  ris  an  fhiadh-bheathach. 

13  Tha  aca  sin  aon  inntiun,  agus  bheir 
iad  an  neart  agus  an  cumhachd  do  'n 
fhiadh-bheathach. 

14  Ni  iad  sin  cogadh  an  aghaidh  an 
Uain,  agus  bheir  an  t-Uan  buaidh  orra : 
oir  is  esan  Tighearna  nan  Tighearna,  agus 
Righ  nan  Righ ;  agus  tha  au  dream  a  tha 
maille  ris  air  an  gairm,  agus  air  an  tagh- 
adh,  agus  dìleas. 

15  Agus  tha  e  ag  ràdh  rium,  Na  h-uisg- 
eachan  a  chunnaic  thu,  far  am  bheil  an 
strìopach  'na  suidhe,  is  slòigh,  agus  coirah- 
thionail,  agus  cinnich,  agus  teanganna  iad. 

16  Agus  na  deich  adhaircean  a  chunn- 
aic  thu  air  an  fhiadh-bheathach,  bheir  iad 
sin  fuath  do  'n  strìopaieh,  agus  ni  iad  fàs  i, 
agus  lomnochd,  agus  ithidh  iad  a  feòil,  ag- 
us  loisgidh  iad  i  le  teine. 

17  Oir  chuir  Dia  'nan  cridhe  a  thoil  a 
choimhlionadh,  agus  a  bhi  dh'  aon  chomh- 
airle,  agus  an  rìoghachd  a  thoirt  do  'n 
fhiadh-bheathach,  gus  an  coimhlionar 
briathran  Dhè. 

18  Agus  is  i  a'  bhean  a  chunnaic  thusa, 
am  baile  mòr  sin,  a  tha  rìoghachadh  os 
ceann  rìghre  na  talmhainn. 

CAIB.  XVIII. 

AGUS  an  dèigh  nan  nithe  so  chunnaic 
mi  aingeal  eile  teachd  a  nuas  o 

nèamh,  aig  an  robh  cumhachd  mòr ;  agus 
dhealraich  an  talamh  le  'ghlòir. 

2  Agus  ghlaodh  e  gu  làidir  le  guth  mòr, 
ag  ràdh,  Thuit,  thuit  Babilon  mhòr,  agus 
rinneadh  i  'na  h-àite-còmhnuidh  dheamh- 
an,  'na  prìosan  do  gach  spiorad  neòghlan, 
'na  h-ionad  cumail  do  gach  eun  neòghlan 
agus  fuathmhor. 

3  Oir  dh'  òl  na  h-uile  chinnich  do  fhìon 
feirge  a  strìopachais,  agus  rinn  rìghre  na 
talmhainn  strìopachas  rithe,  agus  rinn- 
eadh  saoibhir  ceannaichean  na  talmhainn 
le  pailteas  a  sògha. 

4  Agus  chuala  mi  guth  eile  o  nèamh,  ag 
ràdh,  Thigibh  a  mach  aisde,  mo  phobull, 
churanachbi  sibh  comhpàirteach  d'  apeac- 
aibh,  agus  nach  faigh  sibh  cuid  d'  a  plàigh- 
ibh  ; 

5  Oir  tha  a  peacanna  air  ruigheachd 
suas  gu  nèamh,  agus  chuimhnich  Dia  a 
h-eu-cearta. 

6  Thugaibh  ath-dhìol  d'i  mar  a  dhìol  ise 
ribh,  agus  thugaibh  dh'i  a  dhà  uiread,  a 
rèir  a  h-oibre  :  anns  a'  chupan  a  lìon  i,3 
lìonaibh  a  dhà  uiiead  d'  i. 

7  A  mheud  as  a  ghlòraich  si  i  fèin,  agus 
a  chaith  i  a  beatha  gu  sòghail,  co  mòr  as 
sin  thugaibh  dh'i  do  pheanas  agus  do 
bhròn :  oir  a'  ta  i  ag  ràdh  'na  cridhe  fèin, 
Tha  mi  a'  m'  shuidhe  a'  m'  bhan-righinn, 
agus  cha  bhantrach  mi,  agus  cha  'n  fhaic 
mi  bròn. 

8  Uime  sin  ann  an  aon  là  thig  a'  plàigh- 
ean,  bàs,  agus  bròn,  ag  us  gorta  ;  agus  loisg- 
ear  i  gu  tur  le  teiue  :  oir  is  neartmhor  an 
Tighearna  Dia  a  bheir  breth  oirre. 

9  Agus  ni  rìghre  na  talmhainn,  a  rinn 
strìopachas  agus  a  chaith  am  beatha  gu 
sòghail  maille  rithe,  gul  agus  caoidh  air  a 
son,  'nuair  a  chi  iad  deatach  a  losgaidh, 

10  A'  seasamh  fad  as,  tre  eagal  a  pean- 
ais,  ag  ràdb,  Mo  thruaighe,  mo  thruaighe  ! 
a'  chaithir  mhòr  sin  Babilon,  a'  chaithir 
threun  sin  !  oir  ann  an  aon  uair  thàinig  do 
bhreitheanas. 

11  Agus  ni  ceannaichean  na  talmhainn 
gul  agus  caoidh  air  a  son  ;  oir  cha  cheann- 
aich  neach  sam  bith  ain  bathar  ni  's  mò. 

12  Bathar  òir,  agus  airgid,  agus  chlach 
luachmhor,  agus  neamhnuidean,  agus  lìon- 
eudaich  ghrinn,  agus  phurpuir,  agus  shìde 
agus  scarlaid,  agus  gach  uile  ghnè  fhiodha 
tlnne,  agus  gach  uile  ghnè  shoithiche  do 
ìbhori,  agus  gach  uile  ghnè  shoithiclie  do 
fhiodh  ro  luachmhor,  agus  do  umha,  agus 
do  iarunn,  agus  do  mharmor, 

13  Agus  canal,  agus  nithe  deadh-fhàile 
agus  oladh-ungaidh,  agus  tùis,  agus  fìon' 
agus  olarìh,  agus  min  mhìn,  agus  cruitli- 
neachd,  agus  ainmhidhean,  agus  caoraich 
agus  eich,  agus  carbadan,  agus  tràillean! 
agus  anama  dhaoine. 

14  Agus  dh'  imich  na  toraidh,  air  an  robh 
mòr  dhèidh  t'  anama,  uait,  agus  dh'  imich 
na  h-uile  nithe  annasach  agus  maiseach 
uait,  agus  cha  'n  fhaigh  thu  iad  ni  's  mò. 

15  Seasaidh  ceannaichean  nan  nithe  so 
a  rinneadh  saoibhir  leatlia,  am  fad,air  eag- 
al  a  peanais,  a'  gul  agus  a'  caoidh, 

1G  Agus  ag  ràdh,  Is  truagh,  am  baile 
mòr  siu,  a  bha  air  a  sgeadachadh  le  lìon- 
eudach  grinn,  agus  purpur,  agus  scarlaid 
agus  a  bha  air  a  dheanamh  breagha  le 

h-òr,  agus  le  clachaibh  luachmhor,  agus  le 
neamhnuidibh  ! 

17  Oir  ann  an  aon  uair  thugadh  saoibb- 
reas  co  mòr  gu  neo-ni.  Agus  sheas  gach 
uile  long-rahaighstir,  agus  gachuile  chuid- 
eachd  a  thèid  air  longaibh,  agus  na  seòlad- 
airean,  agus  a'  mheud  's  a  ni  gnothuich- 
ean  air  fairge,  am  fad, 

18  Agus  ghlaodh  iad,  an  uair  a  chunn- 
aic  iad  deatach  a  losgaidh,  ag  ràdh,  Cò  e 
am  baile  a  's  cosmhuil  ris  a'  bhaile  mliòr  so  ? 

19  Agus  thilg  iad  duslach  air  an  cinn, 
agus  ghlaodh  iad,  a'  gul  agus  a'  caoidh,  ag 
ràdh,  Is  truagh,  is  truagh,  am  baile  mòr 
sin,  anns  an  d'  rinneadh  saoibhir  iadsan 
uile  aig  an  robh  longa  air  an  fhairge,  tre 
a  ghreadhnachas-san  !  oir  ann  an  aon  uair 
dh'  fhàsaicheadh  e. 

20  Dean  gàirdeachas  os  a  cheann,  o  a 
nèamh,  agus  sibhse  abstola  naomha  agus 
fhàidhean  ;  oir  dhìol  Dia  sibhse  air. 

21  Agus  thog  aingeal  treun  clach  mar 
chloich-mhuilinn  mhòir,  agus  thilg  e  san 
fhairge  i,  ag  ràdh,  Is  ann  mar  so  le  neart 
a  thilgear  sìos  am  baile  mòr  sin  Babilon, 
agus  cha  'n  fhaighear  e  ni  's  mò. 

22  Agus  cha  chluinnear  annad  ni  's  mò 
fuaim  chlàrsairean,  agus  luchd-ciùil,  agus 
phìobairean,  agus  thrompadairean  ;  agus 
cha  'n  fhaighear  annad  ni  's  mò  fear-ceird, 
doghnè  ceirde  sambith  ;  aguschachluinn- 
ear  fuaim  cloiche-muilinn  annad  ni  's  raò  ; 

23  Agus  cha  soillsich  solus  coinnle  ann- 
ad  ni  's  mò ;  agus  cha  chluinnear  annad 
ni  's  mò  guth  fear-bainnse  no  hean-bainn- 
se:  oir  b'  iad  do  cheannaichean  daoine 
mòra  na  talmhainn;  agus  le  d'  dhruidh- 
eachd  bha  na  h-uile  chinnich  air  am  meall- 
adh: 

24  Agus  fhuaradh  ann  fuil  fhàidhean, 
agus  naomh,  agus  nan  uile  dhaoine  a 
mharbhadh  air  an  talamh. 

CAIB.  XIX. 

AGUS  an  dèigh  nan  nithe  so,  chuala  mi 
guth  àrd  rahòr-shluaigh  air  nèamh, 
ag  ràdh,  Aleluia ;  Slàinte,  agus  giòir,  ag- 
us  urram,  agus  cumhachd  do  'n  Tighearn 
ar  Dia-ne  : 

2  Oir  is  fìor  agus  is  cothromach  a 
bhreitheanais ;  oir  thug  e  breth  air  an 
strìopaich  rahòir,  a  thruaill  an  talamh  le  a 
strìopachas,  agus  dhìol  e  fuil  a  sheirbhis- 
each'fèin  air  a  làimh. 

3  Agns  a  rìs  thubhairt  iad,  Aleluia. 
Agus  chaidh  a  deatach  suas  gu  saoghal 
nan  saoghal. 

4  Agus  thuit  na  ceithir  seanaire  fich- 
ead,  agus  na  ceithir  bheathaiche  sìos,  ag- 
us  rinn  iad  aoradh  do  Dhia,  a  bha  'na 
shuidhe  air  an  righ-chaithir,  ag  ràdli,  A- 
men ;  Aleluia. 

5  Agus  thàiniar  guth  a  mach  o  'n  righ- 
chaithir,  ag  ràdh,  Molaibh  ar  Dia-ne, 
sibhse  uile  a's  seirbhisich  dha,  agus  air  am 
bheil  'eagal-san,  eadar  bheag  agus  mhòr. 

6  Agus  chuala  mi  mar  ghuth  mòr- 
shluaigh,  agus  mar  fhuaim  mhòran  uisg- 
eacha,  agus  mar  thoirm  tairneanaich 
chumhachdaich,  ag  ràdh,  Aleluia :  oir  a  ta 
an  Tighearna  Dia  uile-chumhachdach  a' 
rìoghachadh. 

7  Bitheamaid  aoibhinn  agus  deanamaid 


gairdeachas,  agus  thugamaid  glòir  dha- 
san  :  oir  thàinig  pòsadh  an  Uain,  agus  dh'- 
ulluich  a  bhean  i  fèin. 

8  Agus  thugadh  dh'  i  gu  'm  biodh  i  air  a 
sgeadachadh  le  lìon-eudach  grinn,  glan  ag- 
us  dealrach  :  oir  is  e  an  lìon-eudach  grinn 
fìreantachd  nan  naomh. 

9  Agus  thubhairt  e  rium,  Sgrìobh,  7* 
beannaichte  iadsan  a  tha  air  an  cuireadh 
gu  suipeir-bhainnse  an  Uain.  Agus  thu- 
bhairt  e  rium,  Is  iad  so  briathra  fìrinneach 
Dhè. 

10  Agus  thuit  mi  sìos  aig  a  chosaibh 
chum  aoradh  dheanamh  dha  :  agus  thubh- 
airt  e  rium,  Feuch  nach  rìean  thu  e  :  is 
comh-sheirbhiseach  dhuit  fèin  mise,  agus 
do  d'  bhràithribh  aig  am  bheil  fianuis  Io- 
sa  :  dean  aoradh  do  Dhia  :  oir  is  i  fianuis 
Iosa  spiorad  na  fàidheadaireachd. 

11  Agus  chunnaic  mi  nèamh  air  fhosg- 
ladh,  agus,  feuch,  each  geal ;  agus  ghoir- 
eadh  do  'n  Tì  a  shuidh  air  Dìleas,  agus 
Fìor;  agus  ann  am  fìreantachd  tha  e 
deanamh  breitheanais  agus  cogaidh. 

12  Agus  bha  a  shùilean  mar  lasair  theine, 
agus  air  a  cheann  bha  mòran  chrùn  ;  agus 
bna  ainm  aige  sgrìobhta,  nach  b'  aithne  do 
neach  sam  bith  ach  e  fèin  ; 

13  Agus  bha  e  air  asgeadachadhletrusg- 
an  tumta  am  fuil :  agus  is  e  'n  t-ainm  a 
ghoirear  dheth,  FOCAL  DE. 

14  Agus  lean  na  h-armailtean  a  bha  air 
nèamh  e  air  eachaibh  geala,  air  an  sgead- 
achadh  le  lìon-eudach  grinn,  geal  agus 
glan. 

15  Agus  as  a  bheul  tha  claidheamh  geur 
a'  dol  a  mach,  chum  gu  'm  buaileadh  e  na 
cinnich  leis  ;  agus  riaghlaidh  e  iad  le  slait 
iaruinn  :  agus  tha  e  a'  saltradh  fìon-amair 
fraoich  feirge  an  Dè  uile-chumhachdaich. 

16  Agus  tha  aige  air  a  thrusgan  agus 
air  a  leis  ainra  sgrìobhta,  RIGH  NAN 
RIGH,  AGUS  TIGHEARNA  NAN 
TIGHEARNA. 

17  Agus  chunnaic  mi  aingeal  àraidh  'na 
sheasamh  sa'  ghrèin ;  agus  ghlaodh  e  le 
guth  àrd,  ag  ràdh  ris  an  eunlaith  uile,  a 
bha  'g  itealaich  ann  am  meadhon  nèimh, 
Thigibh,  agus  cruinnichibh  sibh  fèin 
chum  suipeir  an  Dè  mhòir ; 

18  Chum  gu  'n  ith  sibh  feòil  rìghrean, 
agus  feòil  àrd-cheannard,  agus  feòil  dhaoine 
cumhachdach,  agus  feòil  each  ag^us  na 
muinntir  a  shuidheas  orra,  agus  feoil  nan 
uile  dhaoine,  araon  shaor  agus  dhaor,  ar- 
aon  bheag  agus  mhòr. 

19  Agus  chunnaic  mi  am  fiadh-bheath- 
ach,  agus  rìghrean  na  talmhainn,  agus  an 
armailtean  air  an  cruinneachadh,  a  dhean- 
amh  cogaidh  an  aghaidh  an  tì  a  bha  'na 
shuidhe  air  an  each,  agus  an  aghaidh 
'armailt-san. 

20  Agus  ghlacadh  am  fiadh-bheathach, 
agus  maille  ris-san  am  fàidh-brèige  a  rinn 
mìorbhuilean  'na  làthair,  leis  an  do  mheall 
e  an  dream  a  ghabh  orra  comhara  an 
fhiadh-bheathaich,  agus  iadsan  a  rinn 
aoradh  d'  a  ìomhaigh.  Thilgeadh  iad 
sin  'nan  dithis  beò  ann  an  loch  teine  a'  dearg- 
lasadh  le  pronnusc. 

21  Agus  mharbhadh  a'  chuid  eile  le 
claidheamh  an  tì  a  bha  'na  shuidhe  air  an 
each,  a  thàinig  a  mach  as  a  bheul :  agus 


CAIB.  XX.  XXI. 


229 


bha  an  eunlaith  uile  air  an  lìonadh  le  'm 
feòil. 

CAIB.  XX. 

AGUS  chunnaic  mi  aingeal  a'  teachd  a 
nuas  o  nèamh,  agus  iuchair  sluichd 
an  dubh-aigein  aige,  agus  slabhraidh  mhòr 
'na  làimh. 

2  Agus  rug  e  air  an  dragon,  an  t-seann 
natltair  nimhe  sin,  a  's  e  an  diabhul  agus 
Sàtan,  agus  cbeangail  see  rè  mhìle  bliadhna; 

3  Agus  thilg  se  e  do  slilochd  an  dubh- 
aigein,  agus  dhùin  e  stigh  e,  agus  chuir  e 
seula  air,  chum  nach  mealladh  e  na  einn- 
ich  tuilleadh,  gus  an  crìoehuaichnadh  ara 
mìle  bliadlina :  agus  an  dèigh  sin,  is  èigin 
gu  fuasgailear  e  rè  uine  bhig. 

4  Agus  chunnaic  mi  righ-chaithrichean, 
agus  slmidb  iad  orra,  agus  thugadh  hreith- 
eanas  doibh  :  agus  chunnak  mi  anaman  na 
muiimtir  d'  an  dochuireadh  an  cinn  air  son 
fianuis  Iosa,  agus  focail  Dè,  agus  nach 
d'  rinn  aoradh  do  'n  fhiadh-bheathacb,  no 
d'  a  "ìomhaigh,  agus  nach  do  ghabh  a 
chomhara  air  dàr  an  eudain,  no  air  an 
làmhaibh;  agus  bha  iad  beò,  agus  rìghich 
iad  maille  ri  Criosd  rè  mhìle  bliadhna: 

5  Ach  cha  d'  ath-bheothaicheadh  a'  chuid 
eile  do  na  mairbh  gus  an  robh  am  mìle 
bliadhna  air  an  crìochnachadh.  Js  i  so  a' 
cheud  aiseirigh. 

6  Js  beannaichte  agus  is  naomha  an  tì 
aig  am  bheil  cuid  anns  a'  cheud  aiseirigh  : 
orra  so  cha  'n  'eil  cumhachd  aig  an  dara 
bàs  ;  ach  bithidh  iad  'nan  sagartaibh  do 
Dhia,  agus  do  Chriosd,  agus  rìghichidh 
iad  maille  ris  mìle  bliadhna. 

7  Agus  an  uair  a  chrìochnaichear  am 
mìle  bliadhna,  fuasgailear  Sàtan  as  a 
phrìosan, 

8  Agus  thèid  e  mach  a  mhealladh  nan 
cinneach,  a  tha  ann  an  ceithir  chearnaibh 
na  talmhainn,  Gog  agns  Magog,  chum  an 
cruinneachadh  gu  cath  ;  muinntir  a  tha 
ann  an  àireamh  mar  ghaineimh  na  fairge. 

9  Agus  chaidh  iad  suas  air  leud  na  tal- 
mhainn,  agus  chuairtich  iad  camp  nan 
naomh,  agus  am  baile  ionmhuinn :  agus 
thàinig  teine  nuas  o  Dhia  à  neàmh,  agus 
chur  e  as  doibh. 

10  Agus  thilgeadh  an  diabhul  a  mheall 
iad,  san  loch  theine  agus  phronnuisc,  far 
am  bheil  am  fiadh-bheathach,  agus  am 
fàidh-brèige,  agus  bithidh  iad  air  am  pian- 
adh  a  là  agus  a  dh'  oidhche,  gu  saoghal 
nan  saoghal. 

11  Agus  chunnaic  mi  righ-chaithir  mhòr 
gheal,  agus  anTì  a  shuidhoirre,  neach  d'an 
do  theich  nèamh  agus  talamh  o  a  ghnuis  ; 
agus  cha  d'  fhuaradh  àite  dhoibh. 

12  Agus  chunnaic  mi  na  màirbh,  heag 
agus  mòr,  'nan  seasamh  am  fianuis  Dè ; 
agus  dh'  f  hosgladh  na  leabhraichean  :  agus 
dh'  fhosgladh  leabhar  eile,  eadhon  leabhar 
na  beatha :  agus  thugadh  breth  air  na 
mairbh  as  na  nithibh  sin  a  bha  sgrìobhta 
sna  leabhraichibh,  a  rèir  an  gnìomhara. 

13  Agus  thug  an  fhairge  uaipe  na 
mairbh  a  bha  innte  ;  agus  thug  am  bàs  ag- 
us  an  uaigh  uatha  na  mairbh  a  bha  annta : 

I  agus  thugadh  breth  orra  gach  aon  a  rèir 
I  angnìomhara. 

14  Agus  thilgeadh  am  bàs  agus  ifrinn 
ào  'n  loch  theine :  Is  e  so  an  dara  bàa. 


15  Agus  ge  b'  e  air  bith  nach  d'  fliuar- 
adh  sgrìobhta  aun  an  leabhar  na  beatha, 
thilgeadh  e  san  loch  theine. 

CAIB.  XXI. 

AGUS  chunnaic  mi  nèamh  nuadh,  agus 
talamh  nuadh  :  oir  chaidh  an  ceud 
nèamh  agus  an  ceud  talamh  thairis  ;  agus 
cha  robh"fairge  ann  ni  's  mò. 

2  Agus  chunnaic  mise  Eoin  am  baile 
naomh,  Ierusalem  nuadh,  a'  teachd  a  nuas 
o  Dhia  à  nèamh,  air  ullucbadh  mar  bhean- 
bainnse  air  a  sgeadachadh  fa  chomhair  a 
fir. 

3  Agus  chuala  mi  guth  mòr  à  nèamh  ag 
ràdh,  Feuch,  tha  pàilliun  Dhè  maille  ri 
daoinibh,  agus  ni  esan  còmhnuidh  maille 
riu,  ngus  bìthidh  iadsan  'nan  sluagh  dha, 
agus  bithidh  Dia  fèin  maille  riu,  agus  'na 
Dhia  dhoibh. 

4  Agus  tiormaichidh  Dia  gach  deur  o  'n 
sùilibh  ;  agus  cha  bhi  bàs  ann  ni  's  mò,  no 
bròn,  no  èighich,  agus  cha  bhi  pian  ann 
ni  's  mò  ;  oir  chaidh  na  ceud  nithe  thairis. 

5  Agus  thubhairt  an  Tì  a  bha  'na  shuidhe 
air  au  righ-chaithir,  Feuch,  tha  mi  a' 
deanamh  nan  uile  nithe  nuadh.  Agus 
thubbairt  e  rium,  Sgrìobh,  oir  tha  na 
briathra  so  fìrinneach  agus  dìleas. 

6  Agus  thubhairt  e  rium,  Tha  e  deanta. 
Is  mise  Alpha  agus  Omega,  an  toiseach 
agus  an  deireadh bheir  mi  dhasan  air  am 
bheil  tart,  do  thobar  uisge  na  beatha  gn 
saor. 

7  Sealbhaichidh  an  tì  a  bheir  buaidh  na 
h-uile  nithe  ;  agus  bithidh  mise  a'  m'  Dhia 
dhasan,  agus  biìthidh  esan  'na  mhac  dhomh- 
sa. 

8  Ach  aig  an  dream  sin  a  ta  gealtach, 
agus  mi-chreideach,  agus  gràineil,  agus  aig 
luchd-mortaidh,  agus  strìopachais,  agus 
druidheachd,  agus  ìodhol-aoraidh,  agus 
aig  na  h-uile  bhreugairibh,  bithidh  an 
cuibhrionn  anns  an  Ioch  a>ta  dearg-lasadh 
le  teine  agus  pronnusc  ;  ni  a  's  e  an  dara  bàs. 

9  Agus  thàinig  a'  m'  ionnsuidh  aon  do 
na  seachd  aingil,  aig  an  robh  na  seachd 
soithichean  làn  do  na  seachd  plàighibh 
deireannach,  agus  labhair  e  rium,  ag  ràdh, 
Thig  an  so,  nochdaidh  mise  dhuit  a'  bhean 
nuadh-phòsda,  bean  an  Uain. 

10  Agus  thug  e  leis  mi  auns  an  spiorad 
gu  beinn  mhòir  agus  àird,  agus  dh'  f heuch 
e  dhomh  am  baile  mòr  siri,  Ierusalem 
naomh,  a'  teachd  a  nuas  à  nèamh  o  Dhia, 

11  Aig  an  robh  glòir  Dhè  :  agus  bha  a 
shoillse  cosmhuil  ri  cloich  ro  luachmhoir, 
mar  chloich  Iaspis,  soilleir  mar  ehriostal; 

12  Agus  bha  balla  mòr  agus  àrd  aig,  air 
an  robh  dà  gheata  dheug,  agus  aig  na 
geataibh  dà  aingeal  dheug,  agus  ainmean 
sgrìobhta  orra,  eadhon  ainmean  dà  thrèibh 
dheug  chloinn  Israeii. 

13  Air  an  taobh  an  ear,  tri  gheatacha ; 
air  an  taobh  tlvuath,  tri  gheatacha  ;  air  an 
taobh  deas,  tri  gheatacha ;  agus  air  an  taobh 
an  iar,  tri  gheatacha. 

14  Agus  bha  aig  balla  a'  bhaile  dà 
bhunait  dheug,  agus  annta-san  ainmean  dà 
abstol  deug  an  Uain. 

15  Agus  bha  aig  an  tì  a  labhair  rium, 
cuilc-shlat  òir,  chum  gu  *n  tomhaiseadh  e 
am  baile,  agus  a  gheatacha,  agus  a  bhalla.. 

16  Agus  tha  am  baile  'na  luidhe  ceithir- 
chearnach,  agus  tha  'fhad  co  mòr  r'  a  leud : 
agus  thomliais  e  am  baile  leis  a'  chuilc- 
shlait,  dà  mhìle  dheug  stàide :  is  ionnau 
fad,  agus  leud,  agus  àirde  dha. 

17  Agus  thomhais  e  a  bhalla,  ceud  agus 
dà  fhichead  agus  ceithir  làmha-coille,  a 
rèir  tomhais  duine,  eadhon  an  aingil. 

18  Agus  bha  a  bhalla  air  a  thogail  do 
chloich  Iaspis ;  agus  b'  òr  fior-ghlan  am 
baile,  cosmhuil  ri  gloin  shoilleir. 

19  Agus  bha  bunaitean  balla  a'  bhaile 
air  an  deanamh  sgiamhach  ieis  gach  uile 
ghnè  chlocha  luachmhor.  Bu  iaspis  an 
ceud  bunait  ;  bu  shaphir,  an  dara;  bu 
chalcedon,  an  treas  ;  b'  emerald,  an  ceath- 
ramh  bunait ; 

20  Bu  shardonics,  an  cùigeadh  ;  bu  shar- 
dius,  an  seathadh  ;  bu  chrisolit,  an  seachd- 
amh  ;  bu  bheril,  an  t-ochdamh ;  bu  topas, 
an  naothadh  :  bu  chrisoprasus,  au  deich- 
eamh  ;  bu  liiacint,  an  t-aon  deug  ;  b'  ame- 
tist,  an  dara  bunait  deug. 

21  Agus  an  dà  gheata  dheug  bu  dà 
neamhnuid  dheug  iad  ;  bha  gach  aon  fa 
leth  do  na  geataibh  air  a  dheanamh  do  aon 
neamhnuid  :  agus  b'  òr  fiorghlan  sràid  a' 
bhaile,  mar  ghloin  shoilleir. 

22  Agus  cha  'n  fhaca  mi  teampull  ann  : 
oir  is  e  'n  Tighearna  Dia  uile-chumhachd- 
ach,  agus  an  t-Uan  a  's  teampull  da. 

23  Agus  cha  'n  'eil  feum  aig  a'  bhaile  air 
a'  ghrèin,  no  air  a'  ghealaich  a  dhealrach- 
adh  ann :  oir.  shoillsich  glòir  Dhè  e,  agus 
is  e  an  t-Uan  a  's  solus  da. 

24  Agus  gluaisidh  cinnich  na  muinntir 
sin  a  shaorar  'na  sholus :  agus  bheir  rìghre 
na  talmhainn  an  glòir  agus  an  urram  d'  a 
ionnsuidh. 

25  Agus  cha  dùinear  a  gheatacha  san 
là :  oir  cha  bhi  oidhche  an  sin. 

26  Agus  bheirear  glòir  agus  urram  nan 
cinneach  d'  a  ionnsuidh. 

27  Agus  cha  tèid  air  chor  sam  bith  a 
steach  ann  ni  air  bith  a  shalaicheas,  no  a 
dh'  oibricheas  gràineileachd,  no  a  ni  breug : 
ach  iadsan  a  mhàin  a  tha  sgrìobhta  ann  an 
ìeabhar  beatha  an  Uain. 

CAIB.  XXII. 

AGUS  dh'  fheuch  e  dhomh  amhainn 
fhìor-ghlan  do  uisge  na  beatha,  soill- 
eir  mar  chriostal,  a'  teachd  a  mach  à  righ- 
chaithir  Dhè,  agus  an  Uain. 

2  Ann  am  meadhon  sràide  na  caithreach, 
agus  air  gach  taobh  do  'n  amhainn,  bha 
craobh  na  beatha,  a'  giùlan  dà  ghnè  dheug 
thoraidh,  agus  a'  toirt  a  toraidh  uaipe  gach 
uile  mhìos ;  agus  bha  duilleadh  na  craoibhe 
chum  leighis  nan  cinneach. 

3  Agus  cha  bhi  mallachd  air  bith  ann 
ni  's  mò  :  ach  bithidh  righ-chaithir  Dhè 
agus  an  Uain  innte  ;  agus  ni  a  sheirbhisich 
seirbhis  da. 

4  Agus  chi  iad  'aghaidh  ;  agus  bithidh 
'ainm-san  air  clàr  an  eudain. 

5  Agus  chabhioidhche  an  sin,  agus  cha  'n 
'eil  feum  aca  air  coinnil,  no  air  solus  na 

frèine ;  oir  bheir  an  Tighearna  Dia  solus 
oibh :  agus  rìghichidh  iad  gu  saoghal  nan 
saoghal. 

6  Agus  tnubhairfc  e  rium,  Tha  na  briathra 


so  dìleas  agus  firinneach.  Agus  chuir  an 
Tighearna,  Dia  nam  fàidhean  naomha, 
'aingeal  fèin  a  nochdadh  d'  a  sheirbhisich  na 
nithesin  a'sèigin  tachairt  guh-aithghearr. 

7  Feuch,  tha  mi  a'  teachd  gu  luath  :  is 
beannaichte  an  tì  a  choimhideas  briathra 
fàidheadaireachd  an  leabhair  so. 

8  Agus  chunnaic  mise  Eoin  na  nithe  so, 
agus  chuala  mi  iad  :  agus  an  uair  a  chuala 
agus  a  chunnaic  mi  iad,  thuit  mi  sios  a' 
deanamh  aoraidh  roimh  chosaibh  an  aing- 
il,  a  nochd  na  nithe  so  dhomh. 

9  An  sin  thubhairt  e  rium,  Feuch  nach 
dean  thu  e :  oir  is  comh-sheirbliiseach 
dhuit  mise,  agus  do  d'  bhràithribh  na 
fàidhean,  agus  dhoibh-san  a  choimhideas 
briathran  an  leabhair  so  :  dean  aoradh  do 
Dhia. 

10  Agus  thubhairt  e  rium,  Na  seulaich 
focail  fàidheadaireachd  anleabhair  so  :  oir 
tha  an  t-àm  am  fagus. 

11  An  tì  a  ni  eucoir,  deanadh  e  eucoir  a 
ghnàth  :  agus  an  tì  a  tha  salach,  biodh  e 
salach  a  ghnàth  :  agus  an  tì  a  tha  'na  fhìr- 
ean,  biodh  e  'na  fhìrean  a  ghnàth :  agus 
an  tì  a  tha  naomh,  biodh  e  naomh  a 
ghnàth. 

12  Agus,  feuch,  tha  mi  a'  teachd  gu 
h-aithghearr ;  agus  atamo  luach-saoith- 
reach  maille  rium,  a  thoirt  do  gach  aon  fa 
leth,  a  rèir  raar  a  bhitheas  a  ghnìomhara. 

13  Is  mise  Alpha  agus  Omega,  an  tois- 
each  agus  a'  chrìoch,  an  ceud  neach  agus 
an  neach  deireannach. 

14  ls  beannaichte  iadsan  a  ni  'àitheanta- 
san,  chum  gu  'm  bi  còir  aca  air  craoibh  na 
beatha,  agus  gu  'n  tèid  iad  a  stigh  tre  na 
geataibh  do  'n  bhaile. 

15  Oir  an  taobh  a  muigh  tha  madraidh, 
agus  luchd-druidheachd,  agus  luchd-strìop- 
achais,  agus  luchd-mortaidh,  agus  luchd- 
ìodhol-aoraidh,  agus  gach  neach  a  ghràdh- 
aicheas  agus  a  ni  breug. 

16  Chuir  mise  Iosa  m'  aingeal  a  dhean- 
amh  fianuis  duibhse  air  na  nithibh  so  anns 
na  h-eaglaisibh.  Is  mise  freumh  agus  gin- 
eal  Dhaibhidh,  an  reult  dhealrach  agus 
mhaidne. 

17  Agus  a  ta  an  Spiorad  agus  a'  bhean 
nuadh-phòsda  ag  ràdh,  Thig.  Agus  ab- 
radh  an  tì  a  chluinneas,  Thig.  Agus  an 
neach  air  am  bheil  tart,  thigeadh  e.  Ag- 
us  ge  b'  e  neach  leis  an  àill,  gabhadh  e 
uisge  na  beatha  gu  saor. 

18  Oir  tha  mi  deanamh  fianuis  do  gach 
uile  neach  a  chluinneas  briathra  fàidhead- 
aireachd  an  leabhair  so,  Ma  chuireas  neach 
air  bith  ris  na  nithibh  so,  cuiridh  Dia  air- 
san  na  plàighean  a  tha  sgrìobhta  anns  an 
leabhar  so : 

19  Agus  ma  bheir  neach  air  bith  o 
bhriathraibh  leabhair  na  fàidheadaireachd 
so,  bheir  Dia  a  chuibhrionn-san  à  leabhar 
na  beatha,  agus  as  a'  bhaile  naomh,  agus 
as  na  nithibh  a  tha  sgrìobhta  anns  an 
leabhar  so. 

20  A  ta  an  tì  a  tha  toirt  fianuis  air  na ' 
nithibh  so  ag  ràdh,  Gu  deimhin  a  ta  mi  a* 
teachd  an  aithghearr.  Amen.  Seadh, 
thig,  a  Thighearna  losa. 

21  Gràs  ar  Tighearna  losa  Criosd  gu 
robh  maille  ribhuile.  Amen. 


A'  CHRIOCH. 


S  A  I  L  M 

DHAIBHIDH, 


AN  EADAR-THEANGACHADH 

O  NA 

SGRIOPTUIRIBH  NAOMHA, 

Chum  bhi  air  an  seinn  ann  an  aoradh  Dhe. 


AIR  AN  LEASACHADH,  AGUS  AIR  AN  CUR  A  MACH 
LE  H-UGHDARRAS  ARD-SHEANAIDH 
EAGLAIS  NA  H-ALBA. 


Air  iarrtus  agus  costus  na  cuideachd  urramaich,  a  ta  chum  eòlas  Criosdaidh  a 
sgaoileadh  air  feadh  Gaeltachd  agus  Eileana  na  h-AIba. 

SAILM  DHAIBHIDH. 


SALM  I. 

»C  BEANNAICHT'  an  duine  sin  nach  gluais 
an  comhairle  nan  daoi, 
An  slighe  fhiair  nam  peacach  baoth', 
'na  sheasamh  fòs  nach  bi ; 
An  caithir  fanoid  luchd  an  spòrs 
nach  togair  suidh  gu  bràth  ; 

2  Ach  'gam  bheil  toil  do  naomh-reachd  Dhè, 

'ga  smuaineach'  oidhch'  is  là. 

3  Mar  chraoibh  is  amhluidh  bithidh  e 

'n  cois  ainihne  fàs  a  ta, 
A  bheir  'na  h.aimsir  toradh  trom, 

gun  duilleach  chall  no  blàth. 
Soirbhichidh  leis  gach  ni  d'an  dean  : 

4  ni  h-amhluidh  sin  do  bhi 

Na  daoine  peacach ;  ach  mar  mholl 
air  f  huadachadh  le  gaoith. 

5  Is  uime  sin  cha  seas  a  suas 

na  h-aingidh  anns  a'  bhieth. 
No  peacaich  ann  an  comunn  naomh 
nam  f  ireanach  air  leth. 

6  Oir  's  fiosrach  Dia  air  slighe  ghloin 

nam  f  ireanach  air  fad  ; 
Ach  slighe  fhiar  nam  peacach  baoth', 
dUmhilltear  i  gu  grad. 

SALM  II. 
ARSON  a  ghabh  na  Cinnich  boil', 
^     's  na  slòigh  le  chèile  cruinn, 
A'  smuaineachadh  beairt  dhìomhanaich, 
nach  feudar  chur  an  suim  ? 

2  Righre  na  talmhàinn  dh'èirich  suas, 

's  na  h-uachdarain  gu  lèir  ; 
'N  aghaidh  Iehobhah  chruinnich  iad  ; 
's  'n  aghaidh  aoin  ungta  Dè. 

3  'Nis  briseamaidan  cuibhreach  dhinn, 

(sud  thubhairt  iad  air  fad,) 
Na  boinn  a  b'àill  leo  iadhadh  oirnn» 
dhinn  tilgeamaid  gu  grad. 

4  An  Ti  air  nèamh  'na  shuidhe  ta, 

ni  esan  gàire  riu ; 
Is  mar  chùis-mhagaidh  bithidh  iad 
do  Thighearn  àrd  nan  dùl. 

5  'N  sin  labhraidh  e  am  briathraibh  borb' 

'na  chorruich  riu  gu  garg  ; 
Is  cuiridh  e  gu  cabhaig  iad, 
le  lasan  is  le  feirg. 

6  Gidheadh  do  dh'  ungadh  leam  mo  Righ 

gu  fìor  air  Sion  caomh  ; 
Is  chuir  mi  e  'na  uachdaran 
suas  air  mo  thulaich  naoimh. 

7  Cuiridh  mi  ni  'n  cèill  an  t-ordugh  ud  ; 

thubhairt  Iehobhah  rium, 
Is  tu  mo  mhac-sa ;  's  ann  an  diugh 
a  ghineadh  thusa  leam. 
S  Iarr  orm,  's  mar  oighreachd  bheir  mi  dhult 
na  fìneacha  gu  leir ; 
*S  mar  sheilbh  ro-dhileas  bheir  mi  dhuit, 
fad  iomall  crich'  gach  tir'. 

9  Nithear  le  slait  do'n  iarunn  chruaidh, 

gu  luath  am  briseadh  leat ; 
'Nam  bloighdibh  beaga  pronnar  iad, 
mar  phota  crè  le  d'  neart. 

10  O  righrean,  uime  sin,  a  nis, 
gabhaibh-sa  ciall  gu  lèir  ; 

A  bhreitheamhna  na  talmhainn  fòs, 
grad-fhoghlumaibh  deadh  bheus. 

11  Do'n  Tighearna  Iehobhah  mòr 
aoraibh-sa  sìos  gu  ceart ; 

Le  h-eagal  deanaib'h  seirbhis  mhaith 
do  Thighearna  nam  l'eart, 


'S  Ie  ball-chrith  deanaibh  gairdeachta 
12     Do'n  mhac  grad-thugaibh  pòg, 
Air  eagal  gu'n  las  'fhearg-san  ruibh, 
g'ur  milleadh  anns  an  ròd. 

An  uair  a  bhitheas  corruich  air 

a'  lasadh  ach  gu  beag. 
Is  beannaicht'  iad,  gach  uile  neach, 

an  dòchas  air  a  leag. 

SALM  III. 
"M'ACH  lionmhor  iad  mo  naimhde,  Dhia, 
-L^    sìor-dhol  am  meud  gach  là  ? 
Is  luchd  mo  thrioblaid  iomadh  iad, 
ag  èirigh  rium  a  ghnàth. 

2  Ri  m'anam  iomadh  their  nach  'eil 

aon  fhurtachd  aig  an  Dia: 

3  Ach  's  tu  fear-togalach  mo  chinn, 

mo  ghlòir  is  tu,  's  mo  sgiath. 

4  Air  Dia  do  ghairm  mi  fèin  le  m'  ghuth, 

dh'èisd  as  a  thulaich  naoimh  : 

5  Luidh,  choidil,  agus  nihosgail  mi, 

chum  Dia  mi  suas  gu  caomh. 

6  Cha'n  eagal  leam  deich  mile  sluagh, 

ged  chuairticheadh  iad  mi. 

7  Mo  Thighearna  èirich  s  ias  gu  luath, 

is  cuidich  leam,  a  Dhè : 

Mo  nnimhde  bhuail  thu  air  an  gial ; 

lìhris  fiacla  fòs  nan  daoi. 
S  'S  le  Bia  an  fhurtachd:  air  do  sliluagh 

do  bheannachd  tha  gun  dìth. 

SALM  IV. 

OTHUSA  Dhia  ud  m'ionracais, 
èisd  rium  tràth  èigheam  riut ; 
'S  tu  dh'fhuasgail  orm  's  mi  ann  an  teinn 
fòir  orm,  is  èisd  mo  scread. 

2  Mo  ghlòir  cia  f  had,  a  chlann  nan  daoin', 

gu  nàire  chaochl'eas  sibh  ? 
A'  tabhairt  gràidh  do  dhìomhanas, 
is  leanas  breugan  ruibh  ? 

3  Biodh  agaibh  fìos  gu'n  d'  ròghnuich  Dia 

dha  fèin  an  duine  naomh  ; 
'Nuair  dh'èigheas  mi,  bheir  e  gu  beachd 
sàr-èisdeachd  do  mo  ghlaodh. 

4  Biodh  eagal  oirbh  's  na  deanaibh  lochd  ; 

labhraibh  ri  'ur  cridh'  fèin, 
Gu  h-uaigneach  air  'ur  leabaichlbh 
bibh  tosdach  mar  an  ceudn'. 

5  Deadh  ìobairt  thaitneach  thugaibh  uaibh, 

do'n  ionpacas  a  ghnàth ; 
'S  'ur  dòchas  cuiribh  ann  an  Dia, 
ag  earbsadh  as  gach  là. 

6  Ni  maith  co  nochdas  duinn  a  nis  ? 

tha  mòran  ac'  ag  ràdh  : 
Ach  dealradh  glan  do  ghnùise,  Dhè, 
tog  oirnne  suas  a  ghnàth. 

7  'S  mò  chuir  thu  dh'aoibhneas  ann  am  chridh', 

no'n  uair  a's  lionmhoir'  coirc, 
No,  aca  sud,  a's  saoibhre  fìon 

a'  cinneachduinn  gun  airc. 
S  An  sìth-shàimh  luidhidh  mi  faraon, 

is  coidlidh  mi  le  suain  : 
Oir  's  tusa  mtiàin  bheir  dhomh,  a  Dhè, 

fo  dhidean,  còmhnuidh  bhuan. 

SALM  V. 

DO  m'  bhriathraibh  tabliair  aire,  Dhè" 
is  beachdaich  air  mo  smuain. 
2  Eisd  guth  mo  ghtaoidh,  mo  Righ  's  mo  Oliia, 
oir  guidheam  ort  gu  dian. 


SALM  VI.  VII.  VIII. 


3  Mo  ghuth  do  chlutnnear  leat.  a  Dhè, 

air  maduinn  gach  aoin  là  : 
Gu  moch  do  dheanam  umuigh  riut, 
is  dearcam  ort  a  ghnàth. 

4  Cha  tus'  an  Dia  le  'm  miann  an  t-olc  ; 

^  b  lochd  cha  chaidir  thu : 

5  Cha  seas  an  t-amadan  a'd'  l.ith'r; 

's  fuatli  leat  luchd-uilc  nach  fiu. 

6  Do  sgriosar  leat  luchd-labhairt  bhreug  : 

is  gràin  le  Dia  faraon 
An  duine  fuileachdach,  's  an  ti 
chum  cealgaireachd  a  chlaon. 

7  Ach  mise,  thig  mi  chum  do  theach, 

thaobh  meud  do  ghràsa  caomh' : 
Is  ann  ad  eagal  aoraidh  mi, 
maghaidh  ri  d'theampull  naomh. 

8  Fa  chùis  mo  naimhde,  treòraich  mi, 

a'd'  cheartas  naomh,  a  Dhè, 
Is  dean-sa  romham,  air  gach  ball, 
do  shlighe  direach  rèidh. 

9  Oir  cha  'n  'eil  cinnt  no  ceart  'nam  beul, 

rior-aing'eachd  annta  ta  ; 
An  sgòrnan  iòsgailt'  ths  mar  uaigh, 
le  niiodal  teangaidh  tlàth. 

10  Le'n  comhairlibh  leig  tuiteam  dhoibh  ; 
s,tìos  iad,  a  Dhè,  'nan  lochd : 

'Nani  peacaibh  lionmhor  fuadaich  iad, 

oir  rinn  iad  ceannairc  ort. 
U  Ach  aoibhneas  air  gach  noach  gu  robh 

ni  bai  rant  dhlot  'nan  airc  : 
Is  deanadh  iad  buan  ghairdeachas, 

oir  ni  thu  dhoibh  cùl-taic' : 
Biodh  annad  ait,  Ie'n  ionmhulnn  t'ainm, 
12     oir  beannaichidh  tu,  Dhè, 
Am  firean  :  ni  thu  le  do  ghr;s 

a  chuairteach',  mar  le  sgèith. 

SALM  VI. 
A  THIGHEARN,  ann  ad  chorruich  mhòir 
na  cronuich  mi  gu  garg  ; 
Na  dean  mo  smachdachadh  gu  geur, 
an  uair  a  lasas  t'f  hearg. 

2  Dean  tròcair  orm,  a  Dhia  nan  gias, 

oir  lag  tha  mi  gun  cheisd  : 
Dhia,  slànuich  mi  a  nis  a'm'  f  heum, 
oir  tha  mo  chnàmhan  brist'. 

3  Tha  m'anam  air  a  chràdh  gu  geur: 

ach  thusa,  Dhè,  cia  fhad  ? 

4  Pill,  fuasgail  m'anam  ;  agus  foir 

le  tròcair  orm  gu  grad. 

5  Oir  ort,  a  Thighwrna,  sa'  bhàs, 

cha  chuimhnichear  gttn  cheisd  : 
Cò  bheir  dhuit  buidheachas  san  uaigh, 
no  bheir  ort  luaidh  am  feasd  ? 

6  Le  m'  osnaich  tha  mi  sgìth  ;  san  oidhch' 

a'  cur  mo  leab'  air  snàmh  : 
Le  m'  dheuraibh  m'uirigh  uisgichearo 
san  àm  bu  chòir  dhomh  tàmh. 

7  Mo  shùil  a  ta  air  fiiilneachadh 

t'a  chùis  mo  bhròin  gach  tràth  ; 
Is  tlia  i  dol  gu  h-aois,  air  son 
m'  uil'  eascairde  a  ghnàth. 
U  A  hichd  na  h-aingidheachd  gu  lèir, 
imichibh  tiam  am  fad  : 
Ou  chuala  Dia  gu  tròcaireach 
ard-ghuth  mo  chaoidh  gun  stad« 

9  An  athchuinge  a  chuir  mi  suas, 

ohuala  Iehobhah  i; 
Is  gabhaidh  e  gu  tolleach  uara 
an  urnuigh  a  ni  mi. 

10  Air  m'  eascairdibh  gu  robh  aìr/ad 

nair'  agus  cùradh  geur : 
Is  pilleadh  iad  air  ais  gu  luath 
mòr  gu  lèir. 


SALM  VII. 
O  I)HIA*  mo  Thighearn,  earbam  riut, 
x  '    orm  furtaich  agus  fòir, 
*  saor  mi  fòs  o  shàruchadh 
ino  nàmh  tha  orm  an  tòir. 
2  -A  ir  cagal,  mar  ni  leòmhan  treun, 
gu'n  reubar  m'anam  leis: 
A'  deananih  liodairt  a>r  gu  min, 
gun  neach  ga  m'  fhuasgladh  as. 


3  Iehobhah  Dhè,  ma  rinn  mi  soj 

ii la  tha  lochd  air  mo  làimh  : 

4  Ma  dh'ioc  mi  olc  do'n  f  hear  a  bha 

an  siochaint  dhomh,  's  an  dàimh  ; 
(Ni  h-amhluidh  sin,  ach  rinn  mi'n  ti 

a  theasairginn  gu  blàth, 
A  bha  gun  aobhar  is  gun  chùis 

'na  nàinhaid  dhomh  gach  là.) 

5  Leanadh  an  nàmhaid  m'anam  i'èin, 

glacadh  se  e,  's  gu  làr 
Saltradh  mo  bheatha,  leagadh  ."òs 
m'urram  san  dus  le  tàir. 

6  Eirich,  a't'fheirg,  tog  suas  thu  fèin, 

fa  chorruich  m'  eascair  thrèin  ; 
Is  chum  nab  reth  a  dh'orduich  thu 
mosgail  l'a'm  chùis,  a  Dhè. 

7  Mar  sin  ni  coimhthional  an  t-sluaig1! 

do  chuairttachadh  gun  tàmh  ; 
Is  uime  sin  ia'n  cùis,  a  Dhè, 
pill  tèin  gu  ionad  àrd. 

8  Breth  air  an  t-sluagh  gu  lèir  bheir  Dia  : 

rèir  ni'ionracais  dean  breth, 
A  rèir  mo,  neòchiont  l'èin,  a  Dhè, 
gu  teann  cuir  as  mo  leth. 

9  O  thigeadh  crioch  air  olc  nan  daoi, 

ach  daingnich  daoine  còir' : 
'S  fear-serudaidh  cridh',  is  rannsaich  aini' 
Dia  cothromach  na  glòir'. 

10  'S  e  Dia  mo  sgiath,  »s  e  dh'f  hurtaicbeas 
air  luchd  a'  chridhe  cheirt. 

11  Breitheamh  luchd-còraich  Dia,  gach  là 
am  feirg  ri  luchd  droch-bheirt. 

12  Ma  's  e  's  nach  pill  an  daoi  air  ais, 
a  chlaidheamh  liomhaidh  Dia  : 

Air  lagh  a  bhogha  chuir  gu  teann, 
gu  caitheamh  ullamh  dian. 

13  Fior-acl'uin  agus  innil  bàis 
sin  dheasaich  e  dha  fèin  ; 

'S  a  shaighde  guineach  leig  e  mach 
an  aghaidh  luchd  dhroch  bheus. 

14  Mar  mhnaoi  ri  saoth'r  is  amhluidh  sin, 

an  daoi  ri  olc  a  ta  ; 
Feuch  aimhleas  ghabh  mar  thorachas, 
breug  rugadh  leis  gun  stà. 

15  Chladhaich  e  slochd,  is  threachail  e, 
is  thuit  sa'  chlais  a  rinn  : 

16  Thig  'aimhleas  air  a  chloigionn  fèin, 
is  'f  hòirneart  air  a  cheann. 

17  A  rèir  a  cheartais  niolaidh  mi 
an  Tighearn,  air  gach  àm  : 

Do  ainin  lebobhah  seinnidh  mi, 
oir  's  e  a's  àirde  th'ann. 

SALM  VIII. 

IEHOBHAH  Dhia,  cia  mòr  tha  t'ainni 
air  feadh  gach  uile  thìr  ! 
Do  ghlòir  do  shocraich  thu  os  ceann 
nam  flaitheas  is  nan  speur. 

2  A  beul  nan  naoidh  's  nan  ciochran  maoth» 

bhrigh  t'eascair  dh'orduich  neart, 
An  nàmhaid  chum  gu  coisgeadh  tu, 
's  an  dioghaltach  mi-cheart. 

3  De  speuran  tràth  thug  mi  fa'near, 

obair  do  mheura  fèin ; 
A'  ghealach  is  ua  reulta  glan', 
a  dh'orduich  thu  le  chèil' : 

4  Duine  ciod  e,  gu'n  cuimhnichteadh  ? 

no  'mhac  gu'ni  hosraicht'  leat  ? 

5  An  inbhe  's  beag  nach  d'  rinn  thu  e, 

mar  ainglibh  àrd  an  neart , 
Oir  chuir  thu  coron  àluinn  air, 
le  maise  's  glòir  tnar  chàch. 

6  Air  oibribh  fòs  do  làmh  thug  thu 

dha  uachdaranachd  air  fad. 
Gach  dùile  chuir  fo  'chosaibh  dha, 
a  chruthaich  thusa  riamh  : 

7  Caoraich,  is  buar,  's  gach  ainmhidh  fòs, 

tha  'g  imeachd  air  an  t-sliab)u 

8  An  eunlaith  tha  san  athar  shuas, 

an  t-iasg  a  ta  sa'  chuan, 
'S  na  shiubhlas  fòs  air  slighe  tuinn, 
sin  thug  thu  dha  gu  buan. 

9  A  Dhia,  ar  Tighearn  is  ar  Dia, 

t'ainm-sa  cia  h-uàsal  e ! 


SALM  IX.  X.  XL 


Air  feadh  gsch  talmbalnn  agus  tìr 
ia  niòr  c  sud,  a  Dhe. 

SALM  IX. 

LE  m'uile  chridhe  bheir  mi  dhuit, 
àrd-mholadh  binn,  a  Dhè ; 
Is  t'oibre  miorbhuileach  air  fad 
sior-chuiridh  rai  an  cèill. 

2  Fòs  ni  mi  annad  aoibhneas  ait, 

is  gairrieacbas  gu  mòr  : 
Do  t'ainm-sa  seinnidh  mise  cliu, 
O  Thi  a's  àirde  glòir. 

3  A  ris  tràth  phillear  3ir  an  ais, 

mo  naiinhde,  thèid  gu  làr  ; 
Oir  tuitidh  iad  is  thèid  doibh  as, 
a'd  fhianuis  fèin  gun  dàil. 

4  Mo  chòii  rinn  thusa  sheasamh  dhomh, 

gu  daingean  is  gu  treun  : 
A'd'  chaithir  chothroim  shuidh  thu  shuas, 
mar  bhreitheamh  ceart  am  binn. 

5  Is  thug  thu  air  na  cinnich  smachd, 

sirrios  thu  na  daoine  daoi : 
An  ainm  do  chuir  thu  as  gu  glan, 
o  linn  gu  linn  a  chaoidh. 

6  (Air  sgrios  an  nàmh  chaidh  crioch  am  feasd  :) 

leag  thu  am  bailte  treun' ; 
An  iomradh-san  's  an  cuimhne  fòs 
do  theirig  sin  leo  fèin. 

Ach  mairidh  Dia  gu  bunaiteach: 
chuir  caithir  suas  chum  breth. 
S  Bht'ir  air  an  domhan  cothrom  ceart, 
le  còir  do'n  t-sluagh  fa  leth. 

9  Mar  dhaingneach  bithidh  Dia  nam  feart 

do'n  ti  a  ta  fo  leòn : 
An  trioblaid,  tearmunn  dìlease, 
ri  faicinn  neach  fo  bhròn. 

10  Gach  neach  'gam  bheil  air  t'ainm-sa  fios 
ni  dòchas  dhiot,  is  bun: 

Oir  mheud  's  a  ta  ga  d'iarraidh,  Dhè, 
c.ha  trèig  thu  iad  gu  tur. 

1 1  Do'n  Triath  d'an  còmhnuidh  Sion  naomh, 
seinnibh-sa  cliu  gu  binn ; 

Aithrisibh  fòs  am  measg  an  t-sluaigh 
na  gniomharan  a  rinn. 

12  Tràth  ni  e  rannsachadh  air  fuil, 

'n  sin  cuimhneach  orra  ta ; 
Ctia  leig  air  dearmad  glaodh  nam  bochd, 
a  ghairmeas  air  a  ghnàth. 

13  Fòir  orm,  a  Dhè,  is  amhairc  air 

mo  thrioblaid  o  luchd  m'fhuath' ; 
A  Dhè,  a  ta  ga  m'  thogail  suas 
o  dhorsaibh  bàis  gu  luath. 

14  An  dorsaibh  nighinn  Shioin  chaoimh 
gu  sgaoilinn  t'uile  chliu : 

Is  ni  mi  gairdeachas  air  sgàth 
na  slàinte  dheònaich  thu. 

15  Thuit  sios  na  cinnich  anns  an  t-slochd 

a  chlad'haich  iad  do  chàch  ; 
Is  anns  an  lion  a  dh'f  holuich  iad, 
tha'n  cosa  fèin  an  sàs. 

16  Aithnichear  Dia  sa'  bhreth  a  ni, 

'nuair  thuiteas  daoi  san  drip ; 
1.4  ann  an  gnìomh  a  làmha  fèin 
teanivghlacar  e  san  rib 

17  Pillear  luchd-uilc  is  aingidheachd 

gu  h-ifrinn  sios  gu  lèir ; 
'8  na  fineachan  nach  cuimhnich  Dia, 
pillear  iad  sios  le  chèil'. 

18  An  t-ainnis  truagh  cha  tèid  am  feasd, 
air  dearmad  no  air  dìth  ; 

Air  dòchas  fòs  an  duine  bhochd 
gu  bràth  cha'n  fhaicear  claoidh. 

19  A  Thighearn,  èirich,  's  na  leig  buaidh, 
le  neach  d'an  dual  am  bàs  ; 

Breth  thugar  air  na  cinneachaibh 
a'd'f  hianuis  anns  gach  càs. 

20  Cuir  eagal  orra-san  gu  mòr, 

lehobhah  Dhia  nam  feart; 
Gu'n  .ithnicheadh  na  slòigh  gu  lèir 
iad  fèin  nan  daoine  meat'. 

SALM  X. 

C'IOD  uime  'n  seas  thu  fad  o  làimh, 
'    lehobhah  lhidir  thrèin  ? 


An  aimsjr  teinn  is  trioblaid  mhòlr 
an  dean  thu  d'fholach  fèin  ? 

2  An  droch  dhuin'  tha  'na  àrdan  borb 

gu  dian  air  tòir  a'  bhochd  : 
Ach  glacar  iad  sna  h-innleachdaibh 
a  dhealbh  iad  fèin  chum  lochd. 

3  Oir  ni  an  droch  dhuin'  ràiteachas 

à  miann  a  chridhe  fèin  ; 
"S  na  daoine  sanntach  molaidh  e, 
ge  beag  air  Dia  am  mèin. 

4  An  droch  dhuin'  a'm'  fior-àrdan  gruaidh 

cha  ghoir  e  air  an  Triath  ; 
'Na  chridhe  cha  'n  'eil  uair  air  bith 
gnè  smuaineachaidh  air  Dia. 

5  Tha  'uile  shlighe  doilghiosach, 

o  'shealladh  's  àrd  do  bhreth : 
A'  sèideadh  pluic  gu  fanoideach, 
mu  'eascairdibh  gach  leth. 

6  'Na  chridhe  fèin  do  labhair  e, 

am  feasd  cha  ghluaisear  mi : 
Oir  cha  tig  àmhghar  orm  gu  bràth, 
no  triobìaid  tos  g'am  chlaoidh. 

7  Do'n  iogan,  mhallachadh,  's  do  ghò, 

a  bheul  san  làn  a  ta  : 
Tha  aimhleas  mòr  is  dìomhanas 
fo  'theangaidhsan  a  ghnàth. 

8  An  diomhaireachd  nam  bailte  beag' 

gnàth-suìdhidh  e  gun  fhios; 
Tha  'shùil  air  bochd  's  air  neòchiontach, 

g'am  mort  an  uaignidheas. 
Tha  'shùile  nimhneach  mar  an  ceudn', 

ro-ghuineach  geui  gu  lochd, 
A'  dearcadh  ann  an  dìomhaireachd 

chum  sgrios  an  fhìrein  bliochd. 

9  Mar  leòmhan  luidh'  ain  foill  a  ta, 

'na  thàmh  an  garaidh  dion, 
Ghabhail  nain  bochd :  is  ghlac  e  iad 
'gan  tarruing  ann  a  Hon. 

10  Crùbaidh  is  cromaidh  e  gu  làr, 

chum  dha  nach  mothaich  neach  : 
Le  'laochraibh  chum  gu'n  leagadh  e 
am  bochd  a'  gabhail  seach. 

1 1  Is  thubhairt  e  'na  chridhe  fèin, 
dhichuimhnich  Dia  gun  cheisd: 

Seadh  dh'fholuich  e  a  ghnùis.an  cèin, 
cha  lèir  dha  sud  am  feasd. 

12  Jehobhah,  èirich  suas  an  àird, 
a  Dhia  ta  neartmhor  treun, 

Tog  suas  do  làmh :  's  na  dearmaid  chaotdh 
na  deòraidh  bochd  'nam  feum. 

13  Na  daoine  dona  c'uim'  an  dean 
iad  tarcuis  ort,  a  Dhè  ? 

An  neach  ud  thubhairt  'na  chridh'  fèin, 
cha'n  f  hiosraichear  leat  e. 

14  Chunnaic  thu  sin,  oir  dhuit  is  lèir 
gach  dochair  is  gach  spìd, 

A  chum  le  dlàimh  gu  toir  thu  dhoibh 

comain  an  uilc  a  ni'd  : 
'S  ann  ortsa  dh'fhàe  an  duine  bochd 

e  fèin  a  chur  fo  dhìon, 
O's  tu  fear-cuidich  agus  neart 

nan  dllleac  hdan  gun  mhaoin. 

15  Gairdean  an  droch  dhuin'  is  an  daoi 
leòn  thus',  is  bhris,  a  Dhè ; 

Is  rannsaich  'uile  lochd  gu  geur, 
gu  ruig  nach  faighear  e. 

16  Gu  suthain  is  gu  siovruidh  fòs, 

Iehobhah  ta  'na  Righ  : 
Sgriosadh  na  cinnich  as  gu  tur, 
is  ghlanadh  as  athìr. 

17  Miann  nan  daoin'  ùmhal  chual  tu,  Dhè, 
an  cridhe  ni  thu  gleust' ; 

Is  bheir  thu  air  do  chluais  gu  beachd 
an  gearan-san  gu'n  èisd: 

18  A  chumail  ceirt  ri  dìlleachdain, 

's  ri  daoinibh  brùite  truagh', 
A  chum  nach  tugadh  duin'  o'n  ùir 
ni  's  mò  alr  fòirneart  luaidh. 

SALM  XI. 

MO  dhòchas  chuir  mi  ann  an  Dia; 
ciod  uime  'n  abradh  sibh 
Ri  m'anam,  chum  mo  chur  air  gheilt, 
i        teich  as  mar  eun  gu  d'  shliabh  ? 


SALM.  XII.  XIII.  XIV.  XV.  XVI. 


S  Feuch  chuir  na  h-aingidh  bonh'  air  Iagh, 
air  sreing  an  saighead  ghleus, 
Thilgeadh  san  dorch'  an  ti  ta  ceart 
'na  chridhe  fòs  's  'na  bheus. 

3  Ma  thèid  nn  bunaite  air  dhìth, 

ciod  ni  an  duine  còir  ? 

4  Tha  Dia  'na  theampull  naomh,  air  nèamh, 

tha  'chaithir  làn  do  ghlòir  : 
Is  lèir  d'a  shùilibh-san  gach  dùil, 

san  domhan  mhòr  a  ta  : 
Le  'rosgaibh  clann  nan  daoin'  air  fad 

rannsaichidh  e  a  ghnàth. 

5  Rannsaichidh  Dia  na  f  Ireanaich  • 

ach  luchd  na  h-aingidheachd 
Is  fuath  le  'anam,  is  gach  neach 
thug  spèis  do  ragaireachd. 

6  Air  daoinibh  droch-mhuint'  dòirtidh  Dia 

nuas  ribeachan  gun  dith ; 
Is  teine,  pronnusc,  's  doinionn  gharbh, 

cuibhrionn  an  cup'  do  ni. 
Oir  Dia  tha  cothromach  is  ceart, 

m  ionmhuinn  leis  a'  chòir: 
Air  amharc  air  na  fireanaibh 

le  dead-h  ghnùis  làn  do  ghlòir. 

SALM  XII. 

NIS  fòir,  is  cuidich  leam,  a  Dhè, 
's  gun  deadh  dhuin'  idir  ann  : 
Na  treibhdhirich  measg  chloinn  nan  daoin' 
ri  'm  faghail  tha  ro-ghann. 

1  Labhraidh  gach  neach  r'a  choimhearsnach 

a'  bhreug  le  miodal  bèil  ; 
Le  cridhe  dùbailt'  làn  do  cheilg, 
sior-labhraidh  iad  ri  chèil'. 

3  Gach  beul  tha  làn  do  ghabhan  tlàth, 

d'an  gnàth  bhi  leam  is  leat; 
An  teangadh  bhruidhneach  àrdanach 
sgathar  le  Dia  nam  feart. 

4  A  thubhairt,  Orra  bheir  sinn  buaidh 

le'i  teangaidh  fèin  a  mach; 
'S  leinn  fèin  ar  beul :  cò  e  an  Triath 
a  chuireas  sinn  fo  smachd  ? 
6  Ri  sàruchadh  nan  deòradh  truagh', 
ri  osnaich  dhaoine  bochd, 
Nis  èiridh  mi,  (ars'  Dia,)  g'an  dion, 
o'n  dream  ta  bagradh  lochd. 
C  Is  fiorghlan  focal  Dhè  gu  dearbh  ; 
amhluidh  mar  airgiod  e, 
A  leaghadh  is  a  ghlanadh  fòs 
seachd  cuairt  an  suacan  crè. 

Coimhididh  tus'  iad  uile,  Dhè, 

dionaidh  tu  iad  a  ghnàth, 
On  ghinealach  so  nis  a  th'ann, 

's  o  sin  a  mach  gu  bràth. 
8  Gluaisidh  gach  aon  taobh  luchd  an  uilc, 

is  togaidh  iad  an  ceann  ; 
An  t-àm  san  cuirear  snas  gu  h-àrd 

na  daoin'  a's  suaraich'  t'ann. 

SALM  XIII. 

CIA  f  had  a  dhearmadar  mi  leat, 
a  Dhia,  an  ann  gu  bràth  ? 
Cia  f  had  a  cheileas  tu  do  ghnùis 
o  m'anam  truagh  gach  tràth  ? 

2  Cia  f  had  bhios  imcheist  ann  am  chom 

le  cridhe  trom  gach  là  ? 
Cia  fhad  a  chuirear  tharum  suas 
4xi  ti  bha  dhomh  'na  nàmh  ? 

3  Tabhair  fa'near,  is  freagair  mi, 

a  Thighearna  mo  Dhia ; 
Soillsich  mo  shùile,  codal  trom 

chum  bàis  nach  coidil  mi. 
Eagal  gu'n  abair  rium  mo  nàmb, 

chaidh  agam  air  a  nis ; 
'S  gu'n  dean  mo  naimhde  gairdeachas, 

an  uair  a  dh'  aomar  mis'. 

5  Ach  dh'earb  mi  &  do  ghràs :  is  bidh 

mo  spiorad  ait  a'd'  shlàint' : 

6  Is  Beinnidh  mi  gu  binn  do  Dhia 

air  son  a  phailteis  ghnà'icht'. 

SALM  XIV. 
'  'fcj  A  chTÌdhe  deir  an  t-amadan, 
*  '    oha'n  'eil  ann  Dia  air  bith : 


Taid  truaillidh,  's  oillteil  fòs  an  gniomn 
cha'n  'eil  ann  neach  ni  maith. 

2  An  Tighearn  dh'amhairc  e  o  nèamh, 

air  cloinn  nan  daoine  nuas ; 
A  clh'fheuchainn  an  robh  tuigs'  aig  nea<  h 
na  dh'iarradh  Dia  nan  gràs. 

3  Ach  chlaon  an  t-iomlan  diubh  a  thaohh, 

ro-shalach  taid  gu  lèir: 
Cha'n'eil  aon  neach  a'  deanamh  maith, 
cha'n  'eil  fiu  aon  fo'n  speur. 

4  Am  bheil  aig  droch  dhaoin'  tuigs'  air  bith 

tha  g  itheadh  suas  gu  dian 
Mo  phobuill-sa,  mar  aran  blast', 
's  nach  'eil  a'  gairm  air  Dia. 

5  An  sin  do  ghabh  iad  eagal  mòr, 

air  son  gu  bheil  gu  fior 
Dia  ann  an  ginealach  is  linn, 
nam  f  ìreanach  do  shior. 

6  Comhairl'  an  truaghain  nàraich  sibh, 

chionn  Dia  'na  thearmunn  da: 

7  A  Sion  O  gu  tigeadh  mach 

slàint'  Israeil  gach  là  ! 
An  uair  bheir  Dia  air  ais  o  bhruid 

a  phobull  fèin  le  chèil', 
Air  lacob  bithidh  aoibhneas  mòr, 

's  aiteas  air  Israel. 

SALM  XV. 

CO  dh'fhanas  ann  ad  phàilliun  shuas  ? 
a  Thighearna,  cò  e  ? 
Air  do  chnoc  naomh  cò  'n  ti  sin  leat 
a  chòmhnuicheas  gach  rè? 

2  An  ti  a  ghluais  gu  treibhdhireach, 

is  ionracas  a  chleachd, 
Labhras  an  f  hlrinn  sin  a  mach 
a  ta  'na  chridhe  steach. 

3  An  ti  nach  dean  air  neach  air  bith, 

cùl-chàineadh  'm  feasd  le  'bheul, 
Nach  dean  aon  lochd  d'a  choimhearsnach, 
,       's  nach  tog  air  fòs  droch  sgeul. 

4  A  ni  trom-thailceas  air  an  daoi : 

ach  urram  dhoibh  a  bheir 
:     D'an  eagal  Dia ;  's  nach  caochail  miona 
ged  thigeadh  calldach  air. 

5  Airgiod  air  ocar  nach  do  chuir; 

an  aghaidh  fòs  nan  saoi 
Duais  nach  do  ghabh:  cha  ghluaisear 
gu  bràth  mar  sin  a  ni. 

SALM  XVI. 
T~\HIA,  coimhid  mi,  oir  annad  fèln 
a  ta  mo  dhòigh  gu  fior; 

2  O  m'anam,  thubhairt  thu  ri  Dia, 

is  tu  mo  Thriath  gu  sior. 

3  Mo  mhaitheas  ort  gu  dearbh  cha  nng 

ach  air  na  naoimh  a  ta 
Air  thalamh,  's  air  na  flaithibh  fior, 
'g  am  bheil  mo  ghean  's  mo  ghràdn. 

4  Mòr-mheudriichear  an  doilghios  doibh, 

a  dheifricheas  gu  luath 
Air  lort'  dhèe  eile  choimheach  bhrèig', 

a'  cur  ri  cràbhadh  truagh : 
An  ìobairt-dhibhe  tha  do  fhuil 

cha  'n  ofrail  mi  gun  cheisd, 
Is  air  an  ainmibh  ann  am  bheul 

cha  toir  mi  luaidh  am  feasd. 

5  Cuibhrionn  mo  chup'  is  m'oighreachd  Dia 

's  tu  sheasas  dhomh  mo  chrann. 

6  An  àitibh  aoibhneach  thuit  mo  lion  : 

's  leam  oighreachd  bhreagh  nach  gann. 

7  Bheir  mise  buidheachas  do  Dhia, 

thug  comhairl'  orm  a'm'  f  heum  : 
Tha  m'airnefòs  an  àm  na  h-oidhch' 
ga  m'  theagasg  mar  an  ceudn'. 

8  Do  chuir  mi  romham,  anns  gach  cùis, 

an  Tighearn  mòr  a  ghnàth ; 
Chionn  air  mo  dheas  làimh  gu  bheil  e, 
cha  ghluaisear  mi  gu  bràth. 

9  Mo  chridh'  ni  aoibhneas  uime  sin, 

ni  gairdeachas  mo  ghlòir  ; 
Ni  m'f  heoil  fòs  còmhnuidh  f  hoistineacb 
le  dion  an  dòchas  mòr. 

10  Oir  anns  an  uaigh  cha'n  fhàgar  leat 

shios  m'anam,  air  aon  achd  s 


SALM  XVIL  XVIII. 


•S  cha  leig  thn  fòs  do  d'sheirceinn  naomh 
gj'm  faic  e  truaillidheachd. 
»1  Uhomh  sligh'  na  beatha  nochdaidh  tui 

a"d*  làth'r  l?.n  aoibhneas  ta, 
U  ^ijr  do  dheas  làimh  fein,  a  Dhè, 
mòr  thubhacbas  gu  bratn. 

SALM  XVII. 

"CMSD  thus',  a  Thighearn,  ris  a'  chòir, 
mo  ghlaodh  thoir  aire  dha  ; 
ls  cluinn  an  urnuigh  thig  a  mach 
o  m'  bheul  gun  bhreug,  gun  ghò. 

2  Mo  bhreth  o  d'  fhianuis  thigeadh  i: 

le  d'  shùilibh  lèirsinneach, 

air  na  nithibh  sin,  a  Dhè, 
ta  ceart  is  cothromach. 

3  Dhearbh  thu  mo  chridh',  is  dh'f  hiosraich  thu 

san  oidhche  ;  dh'f  hionn  gu  geur ; 
Cha  d'f  huair  thu  maoin  ;  oir  b'e  mo  rùn 
nach  peacaichinn  le  m'  bheul. 

4  Mu  thimchioll  oibre  dhaoinefòs, 

ghlèidh  mi  mi  fèin  gu  beachd, 
Le  guth  do  bhèil,  o  cheumannaibh 
luchd-braid  is  ragaireachd. 

5  Cum  m'  imeachd  suas,  a  Dhia  nam  feart, 

a'd'  shlighibh  ceart  gu  treun ; 
A'  d'  ròidibh  direach  cum  mi  suas, 
nach  sleamhnuich  uam  mo  cheum. 

6  Oir  ghairm  mi  ort,  a  Dhè,  a  chionn 

gu'n  èisdear  leatsa  rium ; 
Do  chluas  am'  ionnsuidh  crom  a  nuas, 
is  fòs  mo  ghearan  cluinn. 

7  Taisbein  do  chaoimhnea3  iongantach 

tha  gràdhach  làn  do  chliu; 
O  thus'  a  shaoras  le  d'  dheas-làimh, 

an  droing  d'an  dòchas  thu, 
O'n  dream  'nan  aghaidh  thogas  ceann. 

8  O  coimhid  rni  gu  trcun, 

Mar  chloich  do  shùl :  dean  folach  orm, 
fo  sgàil'  do  sgiathan  fèin. 

9  Cn  droch  dhuin'  tha  ri  fòirneart  orm, 

o  naimhdibh  sgriosach  treun, 
A  ta  ga  m'  chuairteachadh  gach  taobh, 
mo  choimhead  uatha  dean, 

10  "Nan  saill  a  ta  iad  druidte  suas, 

cainnt  uaibhreach  tha  'nam  beul. 

11  Chroro  iad  gu  làr,  is  dhearc  le'n  sùil ; 

is  chuairticb.  iad  ar  ceum. 

1 2  Mar  leòmhan  gionach  togarach 
chum  cobhartaich  a  ghnàth; 

Mar  leòmhan  òg  an  diomhaireachd 
a'  luidh'  am  foill  a  ta. 

13  Eirich,  a  Dhè,  is  caisg  mo  nàmh, 
leag  sìos  gu  talamh  e: 

Cn  droch  dhuin'  ta  'na  chlaidheamh  dhuit, 
saor  m'anam  uaith',  a  Dhè. 

14  Cn  dream  tha  dhuit-sa,  Dhè,  mar  làimh, 
o  dhaoinibh  saogh'lta  dàn', 

<G  am  bheil  an  cuibhrionn  is  an  cuid 

sa*  bheatha  so  a  mhàin. 
D*am  bheil  thu  tabhairt  làn  am  bronn 

à  t'ionmhas  diomhair  fòs: 
Tha'n  gineal  lionmhor,  is  am  maoin 

fagaidh  d'an  leanbaibh  òg*. 

15  Ach  air  mo  shon-sa,  deatcam  air 
do  ghnùis  am  fireantachd: 

A  ir  mosgladh  dhomh  làn-dhiolar  mi, 
a  Dhè,  le  d'chosamhlachd. 

salm  xvni. 

O  chion  ort  fèin,  a  Dhia,  mo  threis. 
2  Mo  charraig  Dia  gu  ceart, 
Mo  dhaingneac'n,  is  mo  Shlànuighear : 

mo  Tbighearn,  is  mo  neart : 
An  ti  san  cuir  mi  dòchas  fòs, 

mo  thargaid  is  mosgiath, 
Adharc  mo  shlàinte  e  gu  beachd, 
mo  bhaideal  àrd  'se  Dia. 

3  Nis  gaiream  air  an  Tigheama, 

d'an  dlighear  moladh  sior ; 
Mar  sin  o  m  eascaÌTdibh  gu  lèir 
coimhidear  mi  gu  fìor. 

4  Chnir  tuilte  dhroch  dhaoin'  eaga!  orra, 

chaidh  uraam  guin  ar.  èig, 

5  Pian  ifrinn  agus  liontan  bàis, 

romham  't  gach  àite  feuch. 

6  A'm'  èigin  ghoir  mi  air  mo  Thriath, 

dh'  èigh  mi  gu  h-àrd  le  m'ghlaodh ; 
Is  as  a  theampull  naomha  fèin 

dh'èisd  e  mo  ghuth  gu  caomh. 
■Na  f  hianuis  is  'na  èisdeachd  fèin, 

mo  ghlaodh  do  ràinig  suas; 

7  An  talamh  air  gach  ceum  an  sin 

do  chriothnuich,  chrathadh,  ghluais: 
Bunaitean  nan  cnoc  's  nam  beami, 

do  ghluaiseadh  sin  gu  garg, 
Do  chriothnuicheadh  is  chrathadh  iad, 

a  chionn  gu  robh  air  feaTg. 

8  Chaidh  deatach  as  a  shiòin  a  mach, 

is  teine  loisgeach  mòr 
Chaidh  as  a  bheul,  is  lasadh  leis 
do  eibhlibh  ni  bu  leòr. 

9  Is  lùb  e  fos  na  nèamha  fuidh', 

's  a  nuas  do  thùirling  e: 
Fior-dhoichadas  isdubh-aigein 
bha  sin  fo  chosaibh  Dhè. 

10  Air  cherub  mharcaich  e  gu  h-àrd, 

air  iteig  fòs  do  chaidh  ; 
Is  bha^  luath  ag  iteataich, 
air  bhairaibh  sgiath  nagaoith'. 

11  Dubh-dhorchadas  mar  dhiomhaireachd 

do  chuir  e  uime  fèin : 
Bu  phàilliun  da  na  h-uisgean  dorch', 
is  neulta  tiugh'  nan  speur. 

12  Do  chaidh  a  neulta  tiugh'  le  chèiì', 

is  clacha-mealain  fòs, 
Is  eibhlean  tein'  air  thoiseach  air, 
o'n  dealradh  bha  'na  ghnùis. 

13  Rinn  Dia  sna  speuraibh  tairneanach, 

is  leig  an  Ti  a's  àird' 
A  ghuth  a  mach,  le  cloich-stmeachd  chruaidh, 
is  eibhlibh  teith  's  gach  àit. 

14  A  shaighde  leig  e  uaith'  a  mach, 
is  sgaoil  e  iad  air  fad, 

Tein-athair  orra  thilg  gu  mòr, 
is  chlaoidheadh  iad  gu  grad. 

15  Aigein  an  uisge  chunncas  ris, 

bha  stèidh  an  domhain  nochdt'; 
Le  sèideadh  anail  t'fheirge,  Dhè, 
le  t*  achmhasan  's  dosmachd. 

16  As  'ionad  àrd  do  chuir  e  nuas, 

is  bhuin  e  mise  mach, 
Is  riun  mo  tharruing  mar  an  ceudn' 
à  h-uisgibh  iomarcach. 
I"  O  m'eascar  thul-chuiseach  is  threrm 
thug  e  dhomh  fuasgladh  deas, 
'S  o  luchd  mo  mhi-ruin  agus  m'fhuath, 
bu  treis'  gu  mòr  na  mis'. 

18  An  la  mo  thrioblaid  is  mo  theinn, 
thùg  ionnsuidh  orm  gun  fhios : 

Ach  bha  mo  Dhia  'na  thaice  dhomh, 
cha  sleamhnuich  uam  mo  chos. 

19  Gu  ionad  farsuinn  agus  rèidh 

thug  esan  mi  a  mach  : 
Mo  theasairginn  do  rinneadh  leis, 
oir  ghabh  e  annam  tlachd. 

20  Rèir  m'ionracais,  is  gloine  làmh, 

do  chuitich  Dia  maith  rium : 

21  Air  seachran  uaith'  chadeachaidli  mi; 

a  shlighe  choimhdeadh  leam. 

22  Oir  'uile  bhreth  a'm'  fhianuis  tha 
a  statuin  uam  nior  chuir. 

23  Bu  treibhdhireach  'na  làthaii  mi 

o  m'  aing*eachd  fèin  do  sguir. 

24  Rèir  m'ionracais  is  gloine  làmh, 
az\  sealladh  beachd  a  shùl, 

Do  rinneadh  mise  chuìteachadh 
gu  caomh  le  Dia  nan  dùl. 

25  Do'n  duine  ghràsail,  gràsmhor  thu, 
dìreach  do'n  treibhdhheach. 

26  Glan  thu  do'n  duine  ghlan,  is  fiaf 
do'n  duine  fhiat'  fa  seach. 

27  Na  daoine  tha  fo  thrioblaid  mhòir, 

làn-shaoraidh  tu  s  gach  àit ; 
Ach  bheir  thu  nuas  a'  mhuinntir  sin 
'g  am  bheil  an  sealladh  àTd, 

28  Oir  lasaidh  tu  mo  choinneal  domh, 
is  ni  mo  Dhia  's  mo  Righ 

Mo  dhorchadas  a  shoUlseachadh 
chum  soilleir  glan  gu  'm  bi. 

29  Mòr  bhuidheann  slùaigh,  le  d'threis',  a  Dhè, 
do  hhriseadh  ieam  air  fad: 

Le  neart  mo  Dhia  thar  balla  leum, 
is  chaidh  mi  fèin  gun  stad. 

30  Ach  Dia,  a  ta  a  shlighe  ceart: 

is  dhearbhadh  focal  Dè  ; 
Do'n  uile  dhream  a  dh'earbas  as, 
g"an  dion'  is  targaid  e. 
51  Oir  cò  is  Dia,  ach  thusa  Dhè  ? 
cò's  carraig  ach  ar  Triath  ? 

32  An  neach  a  ni  mo  shlighe  ceart, 

's  a  bheir  dhomh  neart,  'se  Dia. 

33  Mar  chosaibh  fèidh  ta  luath  chum  ruith, 

mo  chosa  do  rinn  e, 
Air  m'àitibh  àrd  ga  m'  shocrachadh, 
a  chum  nach  gluaisteaclh  mi. 

34  Gu  comhrag  theagaisg  e  mo  làmh, 

ionnus  gu'n  d'thug  mi  buaidh, 
A'  briseadh  le  mo  ghairdeinibh 
bogha  do'n  stàilinn  chruaidh. 

35  Thug  thusa  sgiath  do  shlàinte  dhomh, 

do  dheas  làmh  chum  mi  su.is; 
Thug  orm  do  chaoimhneas  is  do  ghrailh 
gu  h-inbhe  mhòir  gu'n  d'i'hàs. 

36  Mo  cheuma  rinn  thu  farsumn  fu  'm 
sin  domli  mar  fhuaradh  thus'; 

Ionnus  gur  socrach  sheasas  mi, 
cha  sleamhnuich  uam  mo  chos. 
?7  Lean  nii  mo  naimlide  anns  an  ruaig, 
is  orra  rug  gu  cas: 
Is  gus  'n  do  chiaoidheadh  iad  gu  lèir, 
nior  phill  mi  fèin  air  m'ais. 
3S  Gun  chomas  èirigh  lot  mi  iad, 
is  thuit  iad  sios  fo  m'  chois. 

39  Le  neart  chum  cath'  's  tu  chriosJaich  mi ; 

na  dh'èirich  rium  leag  thus*. 

40  Air  mhuineal  thug  thu  dhomh  mo  nàmh; 
luchd  m'fhuath'  gu'n  claoidh  gu  lèir. 

41  Ghlaodh  iad,  's  d'am  furtachd  cha  robh  neach : 
aìr  Dia,  's  cha  d'f  hreagair  e. 

42  Anihluidh  mar  dhus  a'  dol  le  gaoith, 

gu  min  do  phronn  mi  iad  ; 
Is  thilg  mi  iad  a  mach  a  rìs 

mar  chlàbar  air  an  t-sràid. 
45  O  strri  nan  daoine  shaor  thu  mi  ; 

rirm  ceann  nan  cinneach  dhiom  ; 
Na  daoine  riamh  nach  b'aithne  dhomn, 

ri  seirbhis  dhomh  do  chim'. 

44  Air  cluirmtinn  dhoibh-san  iomradh  orm, 
gèillidh  iad  dhomh  gun  stad  ; 

ls  ni  dhomh  coigrich  mar  an  ceudn' 
an  Isleachadh  air  fad. 

45  Làn-sheargaidh  is  dubh-chrionaidh  as 

na  coigrich  ud  gu  lèir  ; 
A'  teachd  le  h-eagal  's  uamhunn  mhòr 
a  mach  o'n  garaidh  fèin. 
4G  Dia  beò  a  ta,  beannaicht'  gu  robh 
mo  charraig  fèin  gu  bràth : 
Is  Dia  mo  shlàinte  bitheadh  e 
air  'àrdachadh  a  ghnàth. 

47  Mo  dhioghaltas,  's  mo  leasachadh, 
's  e  Dia  a  bheir  a  mach  ; 
'S  e  fòs  a  chuireas  dhomh  fo  smachd 
na  slòigh  gu  h-iomadach. 
4S  'Se  dh'f  huasglas  mi  o  m'  eascairdibh 
's  tu  thog  mi  thar  gach  neach 
A  dh'èirich  rium  ;  is  thug  mi  saor 
o  f  hear  na  h-eucorach. 

49  Am  measg  nan  cinneach,  uime  sin, 
bheir  mise  dhuit,  a  Dhè, 

Mòr  bhuidheachas  ;  do  t'ainm-sa  fòs 
àrd-mholadh  seinnidh  mì. 

50  Bheir  esan  fuasgladh  mòr  d'a  righ : 

le  pailteas  ni  e  gràs 
Air  Daibhidh,  neach  a  dh'  ungadh  leis, 
is  air  a  shliochd  gu  bràth. 

LOIR  Dhè  làn-f  hoillsichidh  na  nèamh, 
^    's  na  speura  gniomh  a  làmh, 
2  Tha  là  a'  deanamh  sgèil  do  là, 

is  oidhche  dh'oidhcl ' 


A'  teagasg  eòlais,  anns  gach  àit. 

3  Oir  cha'n  'eil  ionad  ann, 
No  cainnt,  no  uirghioll  fòs  air  bith, 

nach  cual  an  guth  gach  àm. 

4  Chaidh'm  fuaim  air  feadh  gach  tire  ìnach, 

am  focal  chaidh  an  cèin 
Gu  crich  na  cruinne,  chuir  e  annt' 
buan-phàilliun  àrd  do'n  ghrèin  : 

5  Neach  tha  mar  nuadh  fhear-pòsda  teacM 

o  sheòmar  fèin  a  mach, 
Ta  ait,  mar  ghaisgeach  treun  a'  nùth 
a  rèis'  gu  togarach. 

6  A'  dol  a  mach  o  chrich  nan  speur, 

mu'n  cuairt  g'an  crich  a  ghnàth  : 
'S  cha'n  fholuichear  o  theas  na  grèin', 
aon  ni  sa'  chruinne  ta. 

7  Is  iomlan  lagh  Iehobhah  mhòir; 

an  t-anam  iomp'chidh  e  : 
Teisteas  an  Tighearna  tha  dearbh ; 
an  simplidh  glic  'se  ni.  ' 

8  Tha  statuin  fòs  an  Tighearn  ceart, 

'g  cur  aoibhneis  anns  a'  chridh' ; 
Glan-àithnte  Dè  a'  soillseachadh 
nan  sàl  nach  maith  a  chi. 

9  Eagal  an  Tighearn  fìorghlan  e, 

buan-mhaireannach  a  ghnàth 
Fior  agus  cothromach  air  fad, 
a  bhreitheanais  a  ta. 

10  Is  fearr  r'an  iarraidh  iad  na'n  t  òr, 
an  t-òr  a's  fearr  air  bith  : 

Ni  's  milse  na  a'  mhil  ta  iad, 
no  cìr  mheala  r  a  h-ith. 

11  A  faotainn  rabhaidh  fòs  a  ta 
t'òglach-sa  uath'  a  glinàth, 

'S  'nan  coiinhead  cùramach  gu  dearbh 
niòr-thuarasdal  a  ta. 

12  Cò  thuiceas  uile  sheachrain  fèin  ' 

gian  o  Iochd  diomhair  mi. 

13  O  pheacaibh  dànadais  air  ais 
cum  t'òglach  fèin,  a  Dhè  ; 

Na  bitheadh  ac'  àrd  cheannas  orm 

an  sin  biom  treibhdhireach, 
Is  fòs  o'n  pneacadh  mhòr  bidh  mi, 

fìor-ioniaic  neòchiontach. 

14  O  Dhla,  mo  neart,  's  mo  shlànuigheat, 
an  deadh  thoil  gabh  uam  fèin, 

Na  smuainte  ta  a'm'  chridhe  stigh, 
is  briathra  glan  mo  bhèil. 

GU  freagradh  Dìa  thu  ann  an  là 
do  thrioblaid,  is  do  phèin  ! 
Gu  deanadn  ainm  Dhè  Iacoib  fòs 
sior-choiinhead  ort  a'd'  f  heum 

2  Gu'n  cuireadh  thugad  cuideachadh, 

tràt.h,  as  a  theampull  naon»h 
Is  deanadh  e  do  neartachadli 
à  Sion  fèin  gu  caomh. 

3  Cuimhnicheadh  e  gu  gràsmhor  dhuit 

t'uil'  ofraile  gu  grad, 
Is  gabhadh  e  gu  taitneach  uait 
t'iobairte  loisgt'  air  fad. 

4  A  rèir  deadh  rùin  do  chridhe  fèin, 

tiùbhradh  e  dhuit  gu  maith  ; 
Coimhlionadh  e  gach  comhairle 
tha  ann  ad  chridhe  stigh. 

5  Ni  sinne  aoibhneas  ann  ad  shlàint', 

is  ann  an  ainm  ar  Dia, 
Suas  togaidh  sinn  ar  brataichean : 
Dia  dheònach'  t'uile  mhiann  ! 

6  Nis  's  fiosrach  mi  gu  teasairg  e 

an  ti  a  dh'  ungadh  leis : 
Is  le  neart-saoraidh  deas  làimh'  Dhè 
o  nèamh  gu'n  èisdear  ris. 

7  Tha  cuid  ag  earbs'  à  carbadaibh, 

is  cuid  à  h-eachaibh  àrd'; 
Ach  ainm  an  Tighearna  ar  Dia 
cuimhnichidh  sinn  's  gach  àit. 

8  Dh'  islicheadh  iadsan,  's  thuit  iad  sioa: 

ach  dh'èirich  sinn  is  sheas. 

9  Dhia,  foir,  is  èisdeadh  ruinn  an  Righ, 

tràth  ni  sinn  geavan  ris. 

SALM  XXI. 
A  M  meuJ  do  neirt-sa,  Dhè  nan  dùl, 
bidh  aoibhneas  air  an  Righ: 
1«  ann  ad  shlàinte  thròcairich 
sùlas  cia  mòr  do  ni  ? 
2  Làn  mhiann  is  rùn  a  chridhe  fèin 
thug  thusa  dha  gu  seth : 
Aon  athchuinge  a  dh'iarr  a  hheul 
cha  d'  rinn  thu  air  a  cleith. 
5  Oir  beannachadh  do  mhaitheis  mhòir' 
sin  thug  thu  dha  gu  moch  : 
ls  chuir  thu  coron  àrd  m'a  cheann, 
do'n  òr  a's  deirge  dreach. 

4  Oo  dh'iarr  eortsa  beatha  bhuan, 

sin  thug  thu  dha  gu  fior : 
Is  thug  thu  sineadh  saoghail  dha, 
a  chum  bhi  beò  gu  sior. 

5  A  thaobh  na  slàinte  thug  thu  dha, 

is  mòr  a  ghlòir  gach  àm  ; 
Ard-urram  agus  moralachd 
chuir  thusa  aira  cheann. 

6  Oir  rinneadh  leatro-bheannaicht' e 

air  feadh  gach  rè  gu  beachd ; 
Is  rinn  thu  e  làn  aoibhneach  fos 
ie  d'  ghnùis  an  tròcaireachd. 

7  Oir  ann  an  Dia  Iehobhah  mòr 

earbaidh  an  righ  a  ghnàth : 
Tre  thròcairfòs  an  Ti  a's  àird', 
cha  ghluaisear  e  gu  bràth. 
S  Aimsidh  do  ghlac  air  t'uile  nàmh  ; 
air  reascardo  làmh  dheas. 

9  Mar  àmhuinn  theinntich  ni  thn  iad, 

an  aimsir  t'f  heirg'  g'an  sgrios : 
'Na  chorruich  mhòr  ni  Dia  gu  fior, 

an  slugadh  sios  air  fad, 
Is  nithear  orra  milleadhfòs 

le  teine  mòr  gu  grad. 

10  An  toradh  sgriosaidh  tu  o'n  tìr, 

's  an  sìol  o  dhaoinibh  as. 

11  Oir  rinn  iadfeall  a'd' aghaidh:  's  dhealbh 

do-bheart  nach  d'fheud'  cur  leis: 

12  Bheir  thusa  orra,  uime  sin, 

gu'n  tionr.daidh  iad  an  cùl, 
Oir  saighde  geur  do  bhogh'  air  sreing 
ri'n  aghaidh  gleusaidh  tu. 

13  Ardaich  thu  fèin,  a'd'  chumhachdaibh, 

a  Thighearna  nam  feart: 
Mar  sin  sior-chanaidh  sinn  do  chliù, 
is  molaidh  sinn  do  neart. 

MO  Dhia,  mo  Dhia,  c'uim'  thrèig  thu  mi  ? 
le  d'fhurtachd  uam  ancèin; 
O  bhriathraibh  goirt  mo  bhùiridh  àird, 
gun  f huasgladh  orm  a'm'  fheum  ? 
2  Mo  Dhia,  cha  d'  thug  thu  freagradh  dhomh, 
san  là  'n  do  ghairm  mi  ort; 
An  uair  bu  chòir  dhomh  tàmh  san  oidhch', 
cha'n  'eil  mi  fèin  a'm'  thosd. 
S  Gidheadh  tha  thusa  rior-ghlan  naomh, 
a  Dhè,  os  ceann  gach  sgèil, 
A'd'  chòmhnuidh  anns  an  àrossin, 
am  bheil  cliu  Israeil. 

4  Do  rinn  ar  sinnsir  dhiotsa  bun  ; 

is  shaor  thu  iad  mar  dh'earb. 

5  Do  ghlaodh  iad  riut,  is  shaoradh  iad : 

dh'earb  nut,  gun  aghaidh  dhearg. 

6  Ach  mise  fòs  cha  duin',  ach  cnuimh  : 

gràin  dhaoin',  is  tàir  nan  slògh. 

7  Cùis  crathaidh  cinn,  is  casaidh  bèil, 

spòrs  do  na  chi  mo  dhòigh. 

8  Ag  ràdh,  Do  rinn  e  bun  à  Dia, 

chum  fuasgladh  air'na  fheum: 
Nis  deanadh  e  a  theasairginn, 
o  th-ug  e  dha  lànspeis. 

9  Ach  's  tus'  an  ti  a  bhuin  a  mach 

à  broinn  mo  mhàthar  mi ; 
Is  tu  bu  bharrant  dòchais  dhomh, 
'nuair  blia  mi  air  a'  chìch. 

10  O'n  bhroinn  do  thilgeadh  ortsa  mi, 

air  bhith  dhomh  òg  is  maoth ; 
O  thàinig  mi  o'n  bhroinn  a  mach, 
is  tu  mo  Dhia  ro-chaomh. 

1 1  A  Dhè  na  bi-  sa  fada  uam, 

oir  's  dluth  dhomh  triohlaid  theann; 


'S  gun  agam  neach  gn'm  chuideachadh, 
no  aon  a  chuireas  leam. 

12  Do  chuairtich  umam  mòran  tharbh, 

mu  m'  thimchioll  air  gach  làimh  ; 
Dh'iadh  uraam  tairbh  ro-laidir  bhorb' 
am  Basan  bha  'nan  tàmh. 

13  Gu  farsuinn  dh'f  hosgail  iad  am  beul, 
mar  leòmhan  allta  garg ; 

A'  tabhairt  sithidh  reubaidh  orm, 
le  bùireadh  fiadhaich  borb. 

14  Mar  uisge  dhòirteadh  niise  tnach, 

mo  chrìàmhan  sgàint'  o  chèil' : 
Mo  chridh'  a'm'  chom  an  taobh  a  stigh, 
air  leaghadh  tu  mar  clveir. 

15  Air  tiormachadh  mar  phota  crè 

a  ta  mo  neart,  a  Dhè ; 
Motheangadh  leantuinn  tha  ri  m'  ghial, 
gu  h-ùir-bhàis  thug  thu  mi. 

16  Oir  dh'iadh  mu'n  cuairt  orm  madraidh  ghjs^ 

bhuail  tnnara  thall  's  a  bhos 
Mòr-bhuidheann  luchd  na  h-aingidlteachd 
lot  iad  mo  làmh  's  mo  chos. 

17  Mo  chnàmhan  uile  feudaidh  mi 

an  àireamh  fòs  gu  leir : 
Tha  iad-san  uil'  agatnharc  orm, 
a'  dearcadh  onn  gu  geur. 

18  Mo  thrusgan  eatorra  do  roinn, 
croinn  thilg  iad  air  mo  bhrat. 

19  Ach  fad  o  m'  chabhair,  Dhia  mo  ncirt, 
na  fan,  ach  deifrich  ort. 

20  Do  m'anam  tabhair  fuasgladh  deas 

o'n  chlaidheamh  sgaiteach  ghettr  , 
Is  m'aon-ghràdh  caomh  gu  saorar  leat, 
s  neart  nam  madradh  treun'. 

21  O  bheul  nan  leòmhan  làidtr  borb', 

Dhè,  fuasgail  orm  gun  stad  : 
O  adharcaibh  nam  buabhull  treun'; 
oir  chual  thu  mi  gu  grad. 

22  Do  m'  bhràithribh  cuiream  t'ainms'  an  c£H 

san  èireachd  molam  thu. 

23  Shìl  Iacoib,  's  a  luchd  eagail  1  è, 

glòir  thugaibh  dha  is  cliu  : 
Oirbhs',  Iarmad  Israeìl  air  fad, 
hiodh  'eagal-san  gu  mòr : 

24  Oir  tarcuis  riamh  cha  d'rinn  air  bochd, 

's  nior  ghabh  e  gràin  d'  a  leòn : 
Cha  d'f  holuich,  's  cha  do  cheil  a  ghnùit, 

g'a  thrèigsinn  ann  a  theinn ; 
'Nuairrìnn  e  glaodh  is  gearan  ris, 

thug  èisdeachd  dha  gu  binn. 

25  'S  ann  ortsa  bhios  mo  mholadh  àrd 

san  èireachdas,  a  Dhè : 
Mo  bhòidean  ìocam  fòs  an  làth'r 
na  dream  d'an  eagal  e. 

26  Na  daoine  sin  tha  macanta 

ithidh,  is  gheibh  an  sàlh: 
Nadh'ian-as  Dia  àrd-mholaidh  e; 
bhur  cTÌdh'  bidh  beò  gu  bràth. 

27  Pillidh  ri  Dia  gach  iomall  tìr', 
is  cuimhnichidh  iad  air: 

Seadh  sluagh  nam  fineacha  gu  lèir 
dhuit  gèill  is  urram  bheir. 

28  Air  son  gur  le  Iehobhah  mòr 
an  rloghachd  le  còir  cheart: 

'S  am  measg  nam  tìneachan  air  fad 
's  leis  uachdranachd  isneart. 

29  Na  daoine  reamhar  3rms  gach  tir, 

ithidh,  is  gèillidh  dha  : 
Dha  cromaidh  s'ios  na  thèid  san  uaigh, 
cha  chum  neach  'anam  beò. 

30  Thig  sliochd  is  seirbhis  ni  do  Dhia, 
dha  measar  iad  mar  linn. 

31  Innsidh  a'  cheart  do'n  à!  ri  teachd. 
gu  'm  b'esan  sud  a  rinn. 

SALM  XXI II. 

IS  e  Diafein  a'sbuachailldhotnh, 
rha  bhi  mi  ann  an  dith. 
2  Bheir  e  fa'near  gu'n  luidhinn  sios 
air  cluainibh  glas'  le  sìth  : 
Is  fòs  ri  taobh  nan  aimhnichean 

thèid  seachad  sios  gu  tnall, 
A  ta  e  ga  mo  threòracltadh, 
gu  flriìn  reidh  anns  Rach  LalL 

SALM  XXIV. 


XXV.  XXVI.  XXVIL 


3  Tha  g  aisig  m'anam'  dhomh  air  ais; 

's  a'  treòrachadh  mo  cheum 
Air  slighibh  glan'  na  fireantachd, 
air  sgàth  'dheadh  ainme  fèin. 

4  Seadh'fòs  ged  ghluaisinn  eadhon  trld 

ghlinn  dorcha  sgàil'  a'  bhàis, 
Aon  olc  no  urchuid  a  theachd  orm 

ni  h-eagal  leam  's  ni  'n  càs ; 
Air  son  gu  bheil  thu  Ieam  a  ghnàth, 

do  lorg,  's  do  bhata  treun, 
Tha  iad  a'  tabhairt  comhf  hurtachd 

isfuasglaidh  dhomh  a'm  fheum. 

5  Dhomh  dheasaich  borb  air  beul  mo  nàmh 

le  h-oladh  dh'ung  mo  cheann; 
Cur  thairis  tha  mo  chupan  fòs, 
aig  meud  an  làin  a  t'ann. 

6  Ach  Ieanaidh  maith  is  tròcair  rium, 

an  cian  a  hhios  mi  beò  ; 
Is  còmhnuicheam  an  àros  Dè, 
ri  fad  mo  rè  's  mo  lò. 

SALM  XXIV 
'C       Dia  an  talamh,  is  a  làn  ; 

^    an  domhan,  's  na  bheil  ann. 
'l  Oir  shocraich  e  air  cuantaibh  e, 
air  sruthaibh  leag  gu  teann. 

3  Cò  e  am  fear  sin  a  thèid  suas 

gu  tulaich  naomha  Dhè  ? 
Is  f  òs  'na  ionad  naomha-san, 
cò  sheasas  ann  gu  rèidh  ? 

4  An  ti  'g  am  bheil  na  làmhan  glan' 

is  cridhe  neòchiontach ; 
'Anam  nior  thog  ri  dìomhanas, 
's  nior  lùgh  mionn  ìoganach. 

5  An  ti  sin  beannachadh  o  Dhia 

sheibh  e  gK  saoibhir  pailt, 
Js  ionracas  faraon  o'n  Dia 
's  bun  slàinte  dha  'na  airc. 
C  'S  i  sin  a'  ghinealach  's  an  dream 
a  dh'iarras  e  gu  mòr ; 
Ta  'g  iarraidh  d'aghaidh  is  do  ghnùis, 
O  Iacoib,mar  is  còir. 

7  Togaibh,  a  gheatacha,  bhur  cinn 

isèiribh  suas  gu  h-àrd, 
O  dhorsa  siorruidh  ;  Righ  na  glòir* 
gu'n  tigeadh  e  g'a  àit. 

8  Cò  e  sin  fèin  Ard-Righ  na  glòir'  ? 

an  Tighearn  làidir  treun, 
Iehobhah  neartir.hor,  cruaidh  an  cath, 
blieir  buaidh  a  mach  dha  fèin. 

9  Togaibh,  a  gheatacha,  bhur  cinn, 

is  èiribh  suas  gu  h-ard, 
O  dhorsa  siorruidh  :  Righ  na  glòir* 
gu'n  tigeadh  e  g'a  àit. 

10  Cò  e  sin  fèin  Ard-Righ  na  glòir'  ? 

Iehobhah  mòr  nan  slògh, 
'Se  fèin  a's  Righ  na  glòir'  a  fann, 
gun  choimeas  idir  dha. 

SALM  XXV. 

DHIA,  togam  m'anam  riutsa  suas. 
2  Mo  Dhia,  mo  mhuinghin  dheas; 
A  m'  ionnsuidh  na  leig  aobhar  nàir' ; 
do  m'eascar  gairdeachas. 

3  Fo  nàir'  is  mhasladh  na  leig  neach 

d'an  gnàth  bhi  feitheamh  ort: 
Ach  nàire  gu  robh  air  an  dream 
a  ni  gun  aobhar  lochd. 

4  Foillsich  do  shlighe  dhomh,  a  Dhè" ; 

a'd'  cheumaibh  teagaisg  mi : 

5  Is  treòraich  mi  a'  d'  f  hirinn  ghloin, 

's  mo  theagasg  dean,  a  Dhè ; 
Oir  's  tu  a's  Tigheam  ann  gu  dearbh, 

's  tu  's  slàinte  dhomh  a  ghnàth, 
Is  oit  a  ta  mi  feitheamh  fòs 

le  foighid  mhòir  gach  là. 

6  Cuimhnich,  a  Dhè,  do  thròcair  chaomh, 

do  chaoimhneas  Iàn  do  ghràdh  • 
O  chian  nan  cian  a  ta  iad  ann, 

san  aimsir  fad  o'n  là. 
"  Na  cuimhnich  peacaidh  m'òige  dhomh : 

's  na  lochdan  a  rinn  mi ; 
A  rèir  do  thròcair  cuimhnich  orm, 

air  sgàth  do  ghràis,  a  Dhè. 


8  Is  maith  's  is  dìreach  Dia  nan  dùl : 

is  air  an  aobhar  ud 
Do  nithear  leis  na  peacaich  thxuagh' 
a  theagasg  anns  an  ròd. 

9  Treòraichidh  e  na  daoine  ciùin' 

am  breitheanas  gu  ceart : 
'S  na  daoine  mine  teagaisgidh 
'na  shlighe,  Dia  nam  feart. 

10  An  tròcair  is  an  f  hirinn  rèidh 
sud  sligh'  ar  Dè  's  gach  ball  ; 

Do'n  dream  a  chumas  gealladh  ris, 
's  nach  leig  a  theist  air  chall. 

11  Sgàth  t'ainme,  lagh  mo  chiontafòs, 
oir  tha  sud  mòr,  a  Dhè. 

12  Cò  'm  fear  d'an  eagal  Dia  ?  San-t-sligh 

's  ion-roghnuidh  seòlaidh  e. 

13  An  seasgaireachd  ni  'anam  tàmh, 
's  le  'shliochd  le  ceart  an  tir. 

14  Tha  rùn  an  Tighearn  aig  an  dre« 

d'an  eagal  e  gu  fior  : 
Is  nithear  leis  a  chumhnant  fòs 
fhoillseachadh  dhoibh  gu  ceart. 

15  A  ta  mo  shùile  fèin  a  ghnàth 
ri  Tighearna  nam  feart, 

Air  son  gu'n  spionar  leis  mo  chos 
gu  h-aithghearr  as  an  rib. 

16  Pill  thugam,  is  dean  tròcair  orm 
a'm'  aonar  taim,  's  fo  dhrip. 

17  Tha  teinn  mo  chridh'  a'  dol  am  meud 
saor  mi  o  m'àmhghar  geur. 

18  Seall  air  mo  phein,  is  m'anshocair, 
's  mo  pheacaidh  lagh  gu  lèir. 

19  Mo  naimhde  guineach  thoir  fa'near, 
oir  tha  iad  lìonmhor  ann ; 

Fuath  nimhneach  agus  mi-runach 
tha  aca  dhomh  nach  gann. 

20  Dhia,  coimhid  m'ar.am,  's  furtaich  orm; 
na  leig  fo  nàire  mi ; 

Mo  dhòchas  uile  leig  mi  ort, 
air  son  gur  tu  mo  Kigh. 

21  Nis  deanadh  ionracas  is  còit 
mo  dhion ;  's  mi  feitheamh  ort. 

22  Dhia  fuasgail  air  cloinn  Israeil, 
o'n  uile  àmhghar  goirL 

SALM  XXVI. 
H  ^HOIR  orm-sa  breth,  a  Dhia  nan  dùl, 
a'm'  neòchiont  ghluais  mi  fèin, 
Oir  rinn  mi  dòchas  maith  a  Dia,  • 
cha  sleamhnuich  uam  mo  cheum. 

2  Dhia,  fionn  mo  chridh',  is  m'airne  fòs, 

tìdir  is  ceasnuich  mu 

3  Oir  dhearc  mi  air  do  chaoimhneas  gràidh : 

a'd'  f  hlrinn  ghluais  mi,  Dhè. 

4  Le  cuideachd  dhìomhain  riamh  nior  shuuih 

cha  siubhlam  le  luchd-saoibh. 
ò  Is  beag  orm  coimhthional  an  uilc  ; 
s  cha  suidh  mi  sìos  le  bao'ibh. 

6  An  neòchiont  glanaidh  mi  mo  làmh, 

is  cuairt'cheam  t'altair,  Dhè; 

7  Gu  foillsichinn  le  moladh  àrd, 

do  mhiorbhuile  gu  lèir. 

8  Còmhnuidh  do  theach  is  ionmhuinn  leam, 

a  Thighearn  is  a  Dhè, 
Gnàth-àite  bunaidh  t'onorach, 
is  leam  ro-ionmhuinn  e. 

9  Le  peacaichibh,  luchd-deanamh  uilc, 

na  cruinnich  m'anam  bochd, 
Na  cuir  mo  btieath'  'nan  cuideachd  sud, 
tha  fuileachdach  gu  lochd. 

10  'G  am  bheil  an  t-aimhleas  mòr  'nan  glaic 
duais-bhratha  'nan  làimh  dheis. 

11  Ach  gluaisidh  mi  a'm'  neòchiont  fèin, 

a'd'  thròcair  saor-sa  mis'. 

12  'Na  seasamh  ta  mo  chos  gu  beachd 

air  ionad  còmhnard  rèidh: 
Is  ann  an  coimhthional  nan  naomh, 
beannaicheam  thus',  a  Dhè. 

SALM  XXVII. 
' CE  Dia  mo  sholus,  is  mo  shlàinp, 
^    cò  chuireas  eagal  orm  ? 
'Se  neart  mo  bheatha  Dia  nan  dàl, 
cò  chuireas  fait'cheas  fo'm  ? 


SALM  XXVIIL  XXIX.  XXX. 


t  Mo  raimhde,  m'eascairde,  luehd-uilc, 
tràth  thainig  orin  gu  bras, 
Gu  gionach  dh'itheadh  m'fheòla  suas, 
fhuair  tuisleadh,  thuit  gu  cas. 

3  Ged  champaicheadh  a'm'  aghaidh  feachd, 

cha'n  eaaal  le  mo  chridh': 
Ged  èireadh  cogadh  m'  aghaidh  fòs, 
£  so  mo  bhun  do  ni. 

4  Aon  ni  do  mhiannaich  mi  o  Dhia, 

gu  minic  iarram  e: 
A  bhi  a'm'  chòmhnuidh  feadh  mo  là 

an  tigh  's  an  àros  Dè; 
A  chum  gu  faicinn  fein  gu  glan 

maise  Iehobhah  mhòir, 
Gu  RoBraichinn  's  gu  faighinn  sgeul, 

'na  theampull  mar  is  còir. 

5  Oir  ni  e  m'f  holach  'n  àm  na  h-airc' 

"na  phàilliun :  dion  do  ni 
An  dìomhaireachd  a  phàilliuin  dhomh  , 

air  carraig  cuiridh  mi. 
C  Os  ceann  mo  naimhde  ta  mu  m'  chuairt, 

nis  togar  suas  mo  cheann : 
Glan  ìobairt  aoibhneis  uime  sin 

d'a  phàiliiun  hheirear  leam  : 
Is  seinnidh  mi  gu  togarach, 

seadh,  canaidh  mi  gu  binn, 
Ceòl  agus  moladh  àrd  do  Dhia 

air  feadh  mo  lè  's  mo  linn. 

7  Le  guth  mo  bheoil  tràth  èigheam  riut, 

thoir  èisdeachd  dhomh,  a  Dhè  : 
I*  iochd  dean  tròcair  orm,  is  fòir, 
gu  gràsrnhor  freagajr  mi. 

8  larr  m'aghaidh,  'nuair  a  thuirt  thu  rium, 

an  sin  thuirt  m'anam  leat, 
Do  ghnùis,  is  t'aghaidh  fèin,  a  Dhè, 
sin  iarraidh  mi  gu  h-ait. 

9  Na  folaich  uam  do  ghnùis,  am  feirg 

na  dibir  t'òglach  fèin : 
*S  tu  chuidich  leam  :  a  Dhè  mo  shlàint' 
na  fag-sa  mi  's  na  trèig. 

10  'Nuair  thrèìgeas  m'athair  mi  gu  tur, 

's  mo  mhàthair  fòs  faraon, 
Do  ni  an  Tighearna  an  sin 
mo  thogaù  suas  gu  caom. 

1 1  Dhia,  teagaisg  dhomh  do  shlighe  fèin, 

is  treòraich  mise,  Dhè, 
Fa  chùis  mo  naimhde  mi-runach, 
air  ceumaìbh  dlreach  rèidh. 

12  Do  mhi-run  m'eascairde  ro-gheur 

na  tabhair  thairis  mi : 
Oir  dh'èirich  rium  luchd-fianuis  bhreig', 
is  dream  a  bhrùchdas  nimh. 

13  Rachadh  mo  mhisneach  uil'  air  cùL, 

mur  creidinn  maitheas  Dè, 
Gu  faicinn  sin  an  tìr  nam  beò, 
ga  m'  f  huasgladh  ann  am  fheum. 

14  Fuirich  gu  foighidneach  ri  Dia, 
glac  thugad  misneach  mhòr, 

Is  bheir  e  spionnadh  cridhe  dhuit: 
fuirich  ri  Dia  na  glòir'. 


SAIiM  XXVIII. 
A  DHIA,  mo  charraig,  èigheam  riut, 
a'd'  tliosd  na  bi-sa  uam : 
Eagal  le  d'  thosd,  gur  cosmhuil  mi 
ri  dream  thèid  sìos  do'n  uaigh. 

2  Guth  m'  athchuinge,  tràth  èigheam  riut, 

èisd  thus'  an  sin,  a  Dhè : 
'Nuair  thogas  mi  mo  làmhan  suas 
gu  d'  theampull  naomha  fèin. 

3  Le  luchd  an  uilc  's  na  h-eucorach, 

r.a  tarruing  mi  gu  bràth; 
R'an  coimhearsnaich  a  labhrassìth, 
ach  olc  'nan  cridhe  ta. 

4  A  rèir  an  oibre,  tabhair  dhoibh, 

a  rèir  an  rùin  chum  lochd : 
Is  diol-sa  riu  droch  ghnìomh  an  làmh, 
amhluidh  mar  thoill  iad  ort. 
b  Do  bhrlgh  nach  tuig  iad  oibre  Dhè, 
no  gniomh  a  làmha  fòs, 
Do  ni  e  milleadh  orr'  is  claoidh, 
's  cha  dean  an  togail  «ua&. 


6  Air  son  guth  m'athchuinge  gu'n  d'èisd, 

mòr-bheannaicht'  gu  rohh  Dia. 

7  Do  chuir  mo  chridh'  a  dhòchas  ann  ; 

's  e  Dia  mo  neart  's  mo  sgiath. 
Tha  mi  a'  faghail  furtachd  uaith', 

mar  sin  le  h-aoibhneas  ait 
Mo  chridh'  a  ta ;  's  le  m'òran  binn 

sior-mholam  e  gu  pailt. 

8  'Se  Dia  a's  neart,  's  a's  treise  dlioibh, 

oir  tha  e  fèin  gu  deas 
'Na  neart,  's  'na  spionnadh  slàinte  dlùth 
do'n  ti  a  dh'  ungadh  leis. 

9  Dhia,  furtaich  air  do  phobull  caomh, 

is  beannaich  t'oighreachd  fèin  ; 
Dhoibh  tabhair  beath',  is  teachd-an-tìr, 
tog  iad  am  feasd,  a  Dhè. 

SALM  XXIX. 

THUGAIBH,  a  laochraidh  làidir  threun, 
do  Thighearna  nam  feart, 
Thugaibh  do'n  Tighearn  ud  faraon 
glòir,  urram,  agus  neart. 

2  A'  ghlòir  a's  cubhaidh  fòs  d'a  ainm, 

thugaibh  do'n  Dia  ro-threun : 
Sleuchdaibh  do'n  Tighearna  faraon 
am  mais'  a  naomhachd  fèin. 

3  Tha  guth  Dhè  air  na  h-uisgeachaibh  ; 

is  fòs  ni  Dia  na  glòir' 
Ard-thairneanach,  js  suidhidh  e 
air  uisgibh  làidir  mòr'. 

4  Tha  guth  an  Tighearna  gu  beachd 

mòr-chumhachdach  is  treun : 
Tha  guth  an  Tighearna  faraon 
làn  moralachd  ann  fèin. 

5  Brisidh  an  Tighearna  le  'ghuth 

na  seudair  a  ta  fàs ; 
Is  brisear  seudair  Lebanoin 
le  'ghuth-san  aig  a  chruas. 

6  Is  bheir  e  orra  leum  gu  clist', 

amhluidh  mar  ghamhuinn  bò  . 
Sliabh  Shirioin  is  Lebanoin, 
mar  bhuabhull  mearganf  òg. 

7  Sgoiltidh  guth  Dhè  an  dealanach  ; 

am  fàsach  crathaidh  e ; 

8  Seadh  fàsach  Chadeis  mar  an  ceudn' 

'se  Dia  a  chrathas  e. 

9  Bheir  guth  Dhè  fùs  air  aighibh  àllt' 

grad-sgarachdainn  r'  an  laoigh  ; 
Is  lomaidh  sud  na  coillte  dlùth', 

a'  rùsgadh  bhàrr  nan  craobh : 
Is  ann  a  theampull  naomha-san, 

cuiridh  gach  neach  an  cèill 
Glùir  agus  urram  mòr  ar  Dia ; 

g'  a  mholadh-san  d'a  rèir. 

10  Tha  Dia  'na  chòmhnuidh  air  an  tuil ; 
's  'na  shuidh'  am  feasd  'na  Kigh. 

11  Bheir  Dia  d'a  phobull  neart ;  is  bheir 

dhoibh  beannachadh  le  sith. 

SALM  XXX. 
"TJHIA,  molam  thu,  oir  thog  thu  mi, 
-L/    gàir'  m'eascair  cha  d'rinn  dhìom. 
2  A  Dhia  mo  Thighearn,  ghlaodh  mi  riut, 

is  dh'fhurtaich  orm  a'm'  f  heum. 
5  Do  thogadh  m'  anam  leatsa,  Dhè, 
glan  as  an  uaigh  a  nios; 
le  ghlèidh  thu  mi  gu  tearuint'  beò, 
do'n  t-slochd  nach  rachainn  sios. 

4  Do'n  Tighearn  àrd  gu  ceòlmhor  binn 

seinnibh,  a  naomh-shluagh  fèin, 
Ri  cuimhneach'  air  a  naomhachd-san, 
sgaoilibh  a  chliu  an  cèin. 

5  Oir  'f  hearg  cha  mhair  ach  mionaid  bheae, 

'na  dheadh  ghean  beatha  ta : 
Tràth  feasgair  i'òs  ged  robh  ann  bròn, 
thig  aoibhneas  leis  an  là. 

6  A'm'  shocair  thubhairt  mi  mar  so, 

cha  ghluaisear  misVam  feasd  : 

7  Le  d'  thròcair  thug  thu  air  mo  chnoc 

gu  daingean  suas  gu'n  sheas : 
A  Dhè,  do  cheU  thu  orm  do  ghnùis, 
chuir  sin  gu  trioblaid  mi. 

8  Dhia,  riut  do  ghlaodh :  is  rinn  ri  Dia 

mo  ghearan  is  rno  chaoidh : 

9  Ciod  i  an  tairbh'  a'm'  f  huil-sa  ta 

an  dèigh  mo  chur  san  uaighr 
Am  molar  thusa  leis  an  ùir  ? 
an  toir  air  t'f  hirinn  luaidh  ? 

10  Eisd  rium  a  nis,  a  Bhia  nan  dùl, 

dean  tròcair  orm  is  gràs; 
Is  bi-sa,  Dhè,  d'fhear-cuidich  leam, 
'nuair  tharlas  dhomh  bhi  'n  sàs. 

1 1  Mo  bhròn  gu  dannsadh  chaochail  thu, 
is  m'eudach  saic  faraon 

Do  sgaoil  thu  dhìom,  is  chrioslaich  mi 
le  h-aoibhneas  air  gach  taobh  : 

12  Mo  ghlòir  gu  seinneadh  dhuit-sa  cliu, 
gun  idir  bhi  'na  tosd: 

A  Dhia  mo  Thighearn,  bheir  mi  dhuit 
mòr-bhuidheachas  am  feasd. 


SALM  XXXI. 
A  SADSA,  Dhè,  ni  mise  bun  ; 
nàir' orm  na  leig  am  feasd : 
Dean  fuasgladh  dhomh  a'  t'  ionracas, 
o  thrioblaid  is  o  cheisd. 

2  Do  chluas  a  m'  ionnsuidh  crom  a  nuas, 

isfurtaich  orm  gu  dian  : 
A'd'  charraig  dhaingean  bi-sa  dhomh, 
tigh-tearmuinn  chum  mo  dl.ion. 

3  Oir's  tu  a's  carraig  dhìleas  dhomh 

"s  mo  dhaingneach  làidir  treun, 
ls  uime  sin  sgàth  t'ainme,  Dhè, 
treòraich,  is  stiùir  mo  cheum. 

4  Saor  as  an  rib  a  dh'f  holaich  iad 

buin  mise  mach,  a  Dhè: 
Air  son  gur  tus'  an  ti  a  mhàin 
a's  neart,  's  a's  treòir  dhomh  fèin. 

5  A'd'  làimh-sa  mhàin,  a  Dhia  nan  dùl, 

mo  spiorad  tiomnam  suas: 
A  Dhia  na  firinn,  is  mo  Thriath, 
's  tu  dh'fhuasgail  air  mo  chruas. 

6  Is  fuath  leam  iad  a  bheir  fa'near 

na  breuga  diomhaineach  : 
Ach  dòchas  ann  an  Dia  nan  gràs 
chuir  mi  gu  muinghineach. 

7  A'd'  thròcair  biom  gu  h-aoibhneach  ait 

oir  thuir  thu,  Dhè,  fa'near 
Mo  thrioblaid  ;  's  m'anam  ann  an  teinn 
bha  thusa  fiosrach  air. 

8  Clia  d'rinneadh  leat  mo  dhruideadh  suas 

an  làimh  mo  nàmhaid  thrèin  : 
An  àite  farsuinn  shocruich  thu 
mo  chosan  is  mo  cheum. 
§  O  tha  mi,  Dhè,  an  trioblaid  mhòir, 
dean  tròcair  orm  gu  cas: 
Mo  shùile,  m  anam,  is  mo  bholg, 
le  hròn  air  seargadh  as. 

10  Oir  chlaoidheadh  m'anam  as  le  bròn, 

's  mo  bhliadhnacha  le  caoidh  : 
Do  bhrigh  mo  lochd  chaidh  as  do  m'  neart, 
mo  chnàmhan  air  an  claoidh. 

11  Mar  aobhar  fanoid  tha  mi  fòs 
do  m'eascairdikh  gu  lèir, 

Gu  h-àraidh  do  mo  choimhearsnaich, 

mar  mhasladh  tha  mi  fèin : 
Is  do  luchd  m'eòlais  fòs  a  taim 

a'm'  aobhar  geilt  is  fuath': 
Gach  neach  a  chi  mi  air  an  t-sraid, 

a'  teicheadh  uam  gu  luath. 

12  Mar  dhuine  marbh  air  dol  à  cuimhn 

mar  shoitheach  briste  mi : 
3  5  Oir  chualas  toibheum  mòran  dhaoin'; 

eagal  gach  taobh  do  bhi : 
A'rn'  aghaidh  'nuair  a  chruinnich  iad, 

dhealhh  iad  mo  bheath'  a  sgrios: 
1 1  Ach  dhiotsa,  Dhè,  rinn  mise  bun ; 

is  tu  mo  Dhia,  deir  mis'. 

15  Tha  m'aimsirean  a'd'  làimh-sa,  Dhè, 

orm  furtaich  agus  fòir 
O  làimh  mo  naimhdean,  is  o'n  dream 
tha  ieantuinn  orm  an  tòir. 

16  Do  ghnùis  is  t'aghaidh  dealraicheadh 

air  t'òglach  dìleas  fèin  :'  r 
Air  sgàth  do  ghràsa  carthannach, 
mo  shaoradh  dean  gu  treun. 

17  Na  leig  fo  nkire  mhaslaidh  mi, 
A  Dhia,  oir  ghairm  ar.i  ort 


Ach  nàire  biodh  air  luchd  an  uilc 
san  uaigh  biodh  iad  'nan  tosd. 

18  Cuir  bèil  nam  breug,  a  Dhè,  'nan  tàmli, 
labhras  gu  h-àrdanach, 

*N  aghaidh  nam  f  irean  spreigeadh  cruaidh, 
gu  spldeil  tarcuiseach. 

19  Cia  meud  do  mhaith  a  thaisg  thu  dhoibh, 

d'an  eagal  thu  faraon  ; 
'S  a  rinn  thu  do  na  dh'earbas  riut, 
am  fianuis  chloinn  nan  daoin' ! 

20  O  àilgheas  dhaoine  ni  thu  'n  dlon, 
fo  dhiomhaireachd  do  ghnùis ' ; 

'S  am  pàilliun  fòs,  o  stri  nan  teang', 
ni  didean  dhoibh  'nan  cùis. 

21  Dia  gu  ma  beannaichte  gu  bràth  ; 
oir  dh'f  hoillsich  e  dhomh  fèin 

A  chaoimhneas  càirdeil  iongamach, 
an  caithir  làidir  thrèin. 

22  Thuirt  mi  a'm'  dheifir,  Scaitht'  tha  xai 
o  bheachd  do  shùl  a  mach  . 

Ach  chual  thu  'nuair  a  ghlaodh  mi  riut, 
guth  m'asluich  ghearanaich. 

23  Gràdhaichibh  Dia,  O  naoimh,  air  fad: 
oir  Dia  do'n  treibhdhireach 

Do  ni  sàr-dhion,  is  diol  gu  pailt 

do'n  uaibhreach  àilgheasach. 
21  Sibhse  a  chuir  an  Dia  nan  gràs, 

bliur  dòchas  mar  is  còir, 
Bibh  misneachail,  is  cuiridh  e 

neart  ann  bhur  cridh'  is  treòir. 

SALM  XXXII. 
'C  BEANNAICHT'an  duine  sin  a  fhuaic 
'na  phcucadh  maitheanas  ; 
A  fhuair  le  tròcair  folach  air 
a  chiont'  is  eusaontas. 

2  beunnaicht'  an  ti  nach  agair  Dia 
'na  she  icliranaibh  ni's  mo  ; 

Is  ann  a  spiorad  fòs  nach  'eil 
claon-chealgaireachd  no  gò. 

3  A'  lantuinn  dhomh  gu  fad  a'm'  thàmh, 

luidh  air  mo  chnàmhaibh  aois, 
Is  b'amhluidh  sin  gach  là  nio  chor, 
le  dol  do  m'  bhùireadh  suas. 

4  Oir  ormsu  bha  do  lainh  gu  trom, 

air  feadh  gach  oidhch'  is  là  : 
JIo  biirìgls  gu  tart  an  t-samhraidh  theitk 
air  ath'rrachadh  a  ta. 

5  Làn-f  hoillsich  mi  mo  pheacadh  dhuit, 

nior  clieil  mi  ni'aingiaheachd  : 
Aidmheil  (thuirt  nii)  Uo  Dhia  ni  mis', 
is  mhaith  thu  cron  mo  lochd. 

6  So  fàth  mu'm  guidhe  riut  gach  naomli, 

^an  am  am  faighear  thu : 
Gu  dearbh  an  tuil  nan  uisgean  mòr', 
ciia  ruig  iad  air  gu  dlùth. 

7  Tlia  thu  a'  t'ionad  foluich  dhomh, 

ni  coiinhead  orm  o  theinn  ; 
Is  nithear  ieat  nio  chuairteachadh 
le  h-òran  saorsa  binn. 

8  Dhuit  teagaisgidh  is  nochdaidh  mi 

am  bealach  is  an  t-iùi), 
San  tigeadh  dhuitse  triall  gu  ceart ; 
sin  seòlam  dhuit  !e  m'shuil. 

9  Na  bi  mar  mhuilleid,  no  niar  each, 

na  h-ainmhidhean  gun  chèill ; 
Ri'n  cuirear,  chum  nach  tig  iad  ort, 
teann-sparrag  srèin  'nam  beul. 

10  Is  lionmhor  bròn  aig  luchd  an  uilc : 

ach  neach  d'am  barrant  Dia, 
Tha  'thròcair  dol  m'a  thimchioll-san 
g'a  dhionadh  mar  ni  sgiath. 

11  A  dhaoine  treiblidhireach,  an  Dia 

bibh  aoibhneach  agus  ait : 
Is  deanaibh  ga:rdeachas,  gach  neach 
'g  am  bheil  an  cridhe  ceart. 

SAI.M  XXXIII. 

OSIBHSE  ta  'nur  fireanaibh, 
biodh  aiteas  oirbh  an  Dia  : 
Oir  's  cubhaidh  do  na  daoinibh  còir, 
bhi  tabhairt  cliu  do'n  Triath. 
2  Air  clàrsaich  thugaibh  molaan  dha  j 
is  air  an  t-saltair  ghrinn, 
Air  inneal-ciùil  nan  teuda  deich 
seinmbh  do  Dhia  gu  binn. 


SALM  XXXIV.  XXXV. 


3  Is  canaibli  dha-san  òran  nuadh  : 

àrd-sheinnibh  fonn  gun  stad. 

4  Oir  's  ceart  a  reachd  :  am  firinn  fòs 

ta  'oibre  deant'  air  fad. 

5  Is  ionmhuinn  leis-san  còir  is  ceart : 

lion  maitheas  Dè  gach  tlr. 

6  Rinn  focaJ  Dè  na  nèamh',  's  an  sluagh 

rinn  guth  a  bheoil  gu  leir. 

7  Mar  thòrr  a  ta  e  camadh  suas, 

uisge  na  fairge  mòir' : 
A'  coimhead  fùs  na  doimhne  suas, 

gu  dileas  an  tigh-stòir. 
t  Nis  roimh  an  Tighearna  gu  mòr 

biodh  eagal  air  gach  tìr ; 
Is  air  na  dh'àiticheas  an  saogh'l 

biodh  fiamh  roimh  'ainm  gu  lèir. 

9  Oir  labhair  Dia,  is  rinneadh  e 

dh'orduich,  is  chuir  air  chois : 

10  Chuir  comhairle  nan  sluagh  air  cùl 
is  innleachd  dhaoin'  air  ais. 

1 1  Tha  comhairle  lehobhah  mhòir 
gu  seasmhach  buan  am  feasd  ; 

Smuaintean  a  chridhe  mar  an  ceudn' 
o  linn  gu  linn  gun  cheisd. 

12  'S  beannaicht'  an  cinneach  sin  'g  am  bheil, 
mar  Dhia  Iehobhah  treun : 

'S  am  pobull  fos  a  rò^hnaich  e 
mar  oishreachd  bhuan  dha  fèin. 

13  Air  chloinn  nan  daoine  seallaidh  Dia, 

o  nèainh  nan  speur  a  nuas. 
11  'S  lèir  dha  gach  neach  sa' chruinne-chè 
o  'ionad-còmhnuidh  shuas. 

15  An  cridh'  air  aon  dòigh  cbumadh  leis; 

thug  e  fa'near  an  gniomh. 
lò  Cha  tèaruinn  righ  le  meud  a  shluaigh ; 

do'n  laoch,  neart  mòr  cha  dion. 
17  An  t-each  an  còmhrag  's  dìomhain  e, 

a  dheanamh  furtachd  leis ; 
No  dheanamh  i'uasglaidh  ri  àm  fèim, 

ge  mòr  a  lùth  's  a  threis'. 
13  Feuch,  sùilean  Dè  gu  furachar 

air  a  luchd  eagail  fèin, 
Is  air  an  dream  sin  as  a  ghràs, 

mi  muinghinn  làidir  treun  : 

19  An  anam  chum  a  dhion  o'n  bhàs, 
's  o'n  ghort  an  cumail  beò. 

20  Ar  n-anam  feithidh  e  air  Dia  ; 

ar  neart,  's  ar  sgiath  gach  lò. 

21  O  r  ann-san  ni  ar  cridh'  a  stigh 
ùr-ghairdeachas  gun  dith  : 

Is  cuiridh  sinn  'na  ainm  ro-naomh 
ar  muinghinn  fòs  a  chaoidh. 

22  Do  thròcair  gu  robh  oirnn  gu  caomh, 
a  Thighearna,  gach  là, 

A  rèir  mar  chuir  sinn  annad  fèin 
ar  dòchas  treun  a  ghnàth. 

SALM  XXXIV. 

IEHOBHAH  beannaicheam  gu  h-àrd, 
gach  aimsir  is  gach  tràth  : 
A  chliu  's  a  mholadh  ann  am  bheul 
gu  h-iomraiteach  a  ghnàth. 

2  Is  anns  an  Tighearna  ro-threun 

ni  m'anam  uaill  is  glòir  : 
Na  daoine  sèimh',  tràtli  chluinneas  sud, 
ci  gairdeachas  gu  mòr. 

3  Ardaichibh  leamsa  Dia  nam  feart, 

molamaid  'ainm  le  chèil' : 

4  Dh'iarr  mise  Dia,  chual'  e,  is  bhuin 

mi  as  gach  gàbhadh  geur. 

5  Dh'amhairc  lad  aìr,  is  dhealraich  iad' ; 

gun  nàire  air  an  gruaidh. 
ò  Do  ghlaodh  am  bochd,  is  dh'èisd  ris  Dia, 
is  dh'f  huasgail  as  gach  truaigh- 

7  Tna  aingeal  Dè  a'  campachadh 

mu'n  dream  d'an  eagal  e, 
G'am  fuasgladh  is  g"an  teasairginn 
o'n  triobiaidibh  j;u  lèir. 

8  O  blaisibh  agus  faicibh  so, 

gur  maith,  's  gur  milis  Dia  : 
A-n  fear  sin  's  beannaicht'  e  gu  beachd 
a  dh'  earbas  as  an  Triath. 
S  P.or  eagal  Dè,  biodh  oirbli,  a  naoimh ; 
oir  uireasbhuiJh  no  dith 


Cha  bhi  air  a  luchd  eagail-aan, 
fior-chrabhadh  dha  a  ni. 

10  Bidh  easbhuidn  air  na  leòmhnaibh  òg  , 
is  ocras  orr'  air  leth  ; 

Ach  air  an  dream  a  dh'iarras  Dia 
cha  cheUear  aon  ni  maith. 

11  Thigibh  a  chlann,  is  èisdibh  rium: 
dhuibh  nochdam  eagal  Dè. 

12  Cò'm  fear  le'm  b'aill  bhi  fada  beò, 
chum  maith  gu  faiceadh  e  ? 

13  Coimhid  do  theangadh  fèin  o'n  olc, 
'»  o  labhairt  ceilg'  do  bheul. 

14  Seachainn  an  t-olc,  is  dean  am  maith  : 
iarr  siochaint,  's  lean  gu  geur. 

15  Tha  sùUe  Dhè  air  fireanaibh, 
's  a  chluas  ri'n  glaodh  gu  fior, 

16  Tha  gnùis  Dhè  'n  aghaidh  daoi,  a  chum 
an  cuimhne  sgrios  à  tir. 

17  Do  ghlaodh  na  fireana  ri  Dia, 
is  dh'èisd  e  riu  gu  grad  ; 

Thug  furtachd  agus  fuasgladh  dhoibh 
o'n  ambgharaibh  air  lad. 

18  Do'n  mhuinntir  'g  am  bheil  cridhe  brùit' 
is  dlùth  dhoibh  Dia  gun  cheisd : 

Ni  esan  furtachd  fòs  do'n  dream 
'g  am  bheil  an  spiorad  brist'. 

19  Is  lionmhor  trioblaid  agus  teinn 
thig  air  an  fhirean  cbòir; 

Ach  asd'  air  fad  ni  Dia  nan  gràs 
a  theasairginn  fadheoidh- 

20  A  chnàmhan  uile  coimhdidh  e : 
cha'n  'eU  a  h-aon  diubn  brist'. 

21  Ach  marbhaidh  olc  an  duine  daoi ; 
is  claoidhear  e  gun  cheisd  : 

Is  luchd  an  f  hannaid,  a  bheir  fuath 

do  dhaoinibh  còir  is  ceart, 
Mòr-chiontach  fagar  iad  'nan  lochd, 

di-mhilltear  iad  gu  beachd. 
•22  Anam  a  sheirbhiseach  gu  lèir 

saor-fhuasglaidh  Dia  gach  àm, 
Cha  mhillear  ìdir  n>>ach  dhiubh  sud 

chuireas  an  dòchas  ann. 

SALM  XXXV. 
•yAGiIR,  a  Dhia,  ri  luchd  mo  strt ; 
cuir  cath  ri  luchd  mo  chatn'. 

2  Glac  fèin  do  thargaid,  is  do  sgiath, 

èirich,  dean  còmhnadh  maith. 

3  Glac  fòs  do  shieagh,  's  air  luclid  mo  thòir 

am  bealach  druid  gu  teann  : 
Ri  m'anam  abair  fèm  mar  so, 
is  mi  do  chomhnadh  ann. 

4  Trom-nàir'  is  masladh  gu  robh  dhoibh 

ta  "g  iarraidh  m'anani'  bhochd  : 
Is  pUleadh  iad  le  h-amhlcadh  geur, 
ta  sniuaineachadh  dhomh  lochd. 

5  Biodh  iad  mar  mhuillnein  dol  legaoith  : 

'nan  tòir  biodh  aingeal  Dè  : 

6  Biodh  aingeal  Dè  'g  an  ruith  gu  teann, 

dorch  sleamhuinn  biodli  an  ceum. 

7  Oir  llontan  leag  iad  air  mo  shon,  , 

gun  aobhar  no  cion-fàth ; 
Is  slochd  gun  aobhar  chladhaich  iad, 
chum  m'anam  chur  an  sàs. 

8  Gun  f  hios  da,  thigeadh  dòruinn  air, 

is  glacar  e  san  llon 
A  dh'fholuich  e:  san  dòruinn  cheuxìn' 
tuiteadh  e  fèin  gu  dian. 

9  Ni  m'anam  gairdeachas  an  Dia  ; 

's  'na  fhurtachd  solas  mòr. 

10  Is  their  mo  chnàmhan  uile,  Dhè, 
cò  ohoimeas  riuts'  is  còir  ? 

Ni  teasairginn  do'n  duine  bhochd 

o'n  neach  ta  air  ro-threun, 
An  t-ainnis  is  am  bochd  o'n  ti 

le'm  b'àill  a  chlaoidh  gu  lèir. 

11  Luchd  fianuis  bhrèige  dh'èirich  rium, 
is  chuir  iad  as  mo  leth 

Na  nithe  sin  gu  h-eucorach, 
nacti  b'  fhiosrach  mi  am  bith. 

12  Olc  dhiol  iad  rium  an  eiric  maith, 
cliuin  m'anam  chur  fo  leòn. 

13  Ach  mis',  air  bhi  dhoibh  sud  gu  t'uin, 

^habh  umam  cubidh  bhroin  ; 

M'anam  le  trasgadh  dh'ùmhlaich  mi, 
's  phill  m'urnuigh  ann  am  chrios. 

14  Mar  charaid,  bràth'r,  no  fear-caoidh  màth'r 

gu  brònach  crom  ghluais  mis'. 

15  Àch  chruinnich  iad,  is  bha  iad  ait, 

air  bhi  dhomh  ann  an  teinn  : 
Gun  f  hios  domh,  chruinnich  cuideachd  thàir, 
gun  tàmh  mo  reubadh  rinn. 

16  Le  cealgairibh  gu  fanoideach, 

'rtam  fèisd  rinn  spòrsa  dhiom, 
Do  chasadh  leo  am  fiacla  rium, 
ri  inagadh  orm  gu  dian. 

17  Cia  t'had  is  lèir  dhuit  so,  a  Dhè  ? 

saor  m'anam  fèin  gu  cas 
O'in  milleadh-san  :  mo  sheivcein  fòs, 
tèaruinn  o  leòmhnaibh  bras. 
»8  Làn-bhuidheachas  do  bheir  mi  dhuit 
am  measg  an  tionail  mhòir  ; 
'S  am  measg  an  t-sluaiyh  tràth  's  lionmhor  iad, 
àrd-mholam  thu  le  glòir. 

19  Mo  naimhde  ta  gun  aobhar  rium, 

na  biodh  ac'  aoibhneas  dhiom: 
Do'n  dream  a  thug  dhomh  fuath  gun  chòis 
a'm'  chaogadh  sùl  na  biom. 

20  Oir  ann  an  sìth  cha'n  'eil  an  tlachd, 

ach  ann  am  beavtaibh  claon, 
An  aghaidh  dhaoine  ciùin  na  tir', 
'g  am  huaireadh  air  gach  taobh. 

21  Gu  farsuinn  dh'f  hosgail  iad  am  beul, 
is  rinm,  ha,  ha,  a  deir, 

diunnaic  a  nis  ar  sùil  an  ni 
bu  mhiannach  leinn  teachd  air. 

22  Ach  chunnaic  thusa  so,  a  Dhia, 
na  bi  a'd'  thosd  a'm'  f  heuin  : 

A  Thighearn  is  a  Dhia  nam  feart, 
na  fuirich  uam  an  cèin. 

23  Tog  ort,  is  mosgail  chum  mo  cheirt, 

fa  m'  chùis,  mo  Dhia,  's  mo  Righ, 

24  Dhia,  dean  a  rèir  do  cheartais  breth, 

is  dhoibh  na  b'aoibhneas  mi. 

25  'Nan  cridh'  na  h-abradh  iad  riu  fèin, 
ha,  ha,  'se  sud  ar  miann  : 

L>  tòs  na  h-abradh  iad  a  chaoidh, 
do  shluig  sinn  e  gu  dian. 

26  Biodh  orra  nàir,  is  taimgear  iad 

gu  h-amhluadh  mòv  le  cheil', 
A  ta  gu  suilbhir  is  gu  h-ait, 

ri  faicinn  m'amhghair  ghèir: 
ls  biodh  iad  air  an  sgeudachadh 

le  masladh  is  le  nàir', 
Tha  'g  iarraidh  urraim  mhòir  dhoibh  ftin 

a'm'  aghaidh-sa  gun  tàmh. 

27  Biodh  aoibhneas  orra,  's  gaird  --chas, 
a  sheasas  dhomh  mo  chòir : 

Is  abradh  iad,  Mòr-chliu  gu  roìih 

do  Thighearna  na  glòir. 
Tha  gabhail  tlachd  do  rhonas  buan 
a  sheirbhisich  a  ghnj.th. 

28  Is  air  do  cheartas  thig  mo  bheul, 
is  air  do  chliu  gach  là. 

SALM  XXXVI. 

DEIR  eusaontas  an  droch-dhuin'  so, 
'na  chridhe  stigh  'sna  chliabh 
Fior-eagal  Dè  am  beachd  a  shùl 
cha  'n  'eil,  is  cha  robh  riamh. 
2  Oir  ni  e  brionnal  baoth  ris  fèin 
a  rèir  mar  thaitneas  ris; 
A  chionta  gus  am  foillsichear 
mar  aobhar  fuath  d'a  sgrios. 

5  Fior-chluaintearachd  is  eucoir  mhòr, 

sud  cainnt  a  bheoil  gu  tric: 
Is  sguir  e  fòs  o  dheanarah  maith, 
is  leig  e  dheth  bhi  glic. 
4  Aimhleas  'na  leabaidh  tha  e  dealbh' ; 
san  t-slighe  nacb  'eil  ceart 
Shuidhich  is  shocruich  se  e  fèin ; 
cha*n  oillteil  leis  droch  bheart. 

6  Do  thròcair  tha  sna  nèamhaibh  shuas. 

a  Thighearn  is  a  Dhè : 
Gu  ruig  na  neoil,  is  àird  nan  speur, 
làn  ruigidh  t'f  hìrinn  rèidh. 
6  Do  cheartas  mar  na  slèibhtibh  àrd, 
dc  bhreth  mar  dhoimhneachd  mhoìr. 


Air  duine  's  ainmhidh  ni  thu,  Dhè', 
deadh-choimhead  agus  fòir. 

7  O  Dhia  !  is  priseil  urramach 

do  chaoimhneas  gràdhach  caoin; 
Fo  sgàil  dò  sgèith  ni  uime  sin, 
làn  dòchas  clann  nan  daoin'. 

8  Le  saill  do  theach  is  t'àrois  phailt 

sàsuicheat  iad  gu  mùr; 
A  t'amhainn  làn  do  shòlasaibh 
deoch  bheir  thu  dhoibh  r"a  h-òl. 

9  Tobar  na  beatha  tha  gu  dearbh 

agadsa,  Dhia  nan  dùl ; 
Is  ann  ad  sholus  dealrach  glan, 
chi  sinne  solus  iùil. 

10  Maireadh  do  chaoìmhneas  gràidh,  a  Dhà, 

do'n  dream  chuir  eòlas  ort : 
Is  buanaich  t'f  hireantachd  faraon 
do  luchd  a  chridhe  cheirt. 

11  Na  leig  do  chois  an  àrdain  bhuirb 

a'm'  aghaidh  teachd,  a  Dhè: 
Is  làmh  an  droch  dhuin'  alngidh  fò» 
gu  bràtli  na  gluaiseadh  mi. 

12  An  sin  do  thuit  luchd-deanamh  uilc 

is  leagadh  iad  a  sios, 
Ag  diobhail  luith  cha'n  fheudar  leo, 
gu'n  èirich  iad  a  nios. 

SALM  XXXVH. 
I  T  ASAN  no  campar  na  biodh  ort 
-L^    mu  dhaoinibh  aingidh  olc, 
Is  na  gabh  farmad  ris  an  dream 
a  bhios  a'  deanamh  lochd. 

2  Oir  amhluidh  mar  is  dual  do'n  fhe«t 

glan-sgathar  iad  gu  grad, 
Is  amhluidh  mar  na  lusa  maoth, 
crion-seargaidh  iad  air  fad. 

3  Cuir-sa  do  dhòchas  ann  an  Dia, 

is  deanar  maitheas  leat, 
Mar  sin  sior-mhealaidh  tu  an  tìr> 
's  beathaichear  thu  gu  beachd. 

4  Gabh  tlachd  an  Dia,  is  bheir  e  dhuit 

làn  nin  do  chridh'  a  chaoidh. 

5  Do  shlighe  tabhair  suas  do  Dhia; 

earb  iis,  is  bheir  gu  crlch. 
G  Foillsirhidh  e  do  chòir  's  do  cheart, 
mar  sho  us  glan  nan  tràth ; 
Is  amhluidh  mar  àrd-mheadhon-là 
do  bhreitheanas  a  ghnàth. 

7  Gu  sàmhach  fan  ri  Dia  nan  dùl, 

isfeith  lefoighid  leis; 
An  ti  'na  shligh'  a  shoirbhicheas, 

na  gabh-sa  farmad  ris: 
Fa  chùis  an  f  hir  a  bheir  gu  buil 

a  dhroch-bheart  innleachdach. 

8  Leig  corruich  dhiot,  trèig  fearg:  chum  uH« 

na  bi-sa  fvionasach. 

9  Oir  droch-dhaoin'  is  luchd-deanamh  uilc 

glan-sgathar  as  gu  lèir: 
Ach  lion  'g  am  bheil  an  sùil  ri  Dia, 
buan-mhealaidh  iad  an  t'ir. 

10  Oir  feith  gu  foil  rè  tamuill  bhig, 

s  an  droch  dhuin'  cha  bhi  ann : 
'S  'na  ionad  fòs,  ma  bheir  ta'near, 
cha  bhi  e  fèin  no  'chlann. 

1 1  Ach  mealaidh  daoine  sèimh  am  feasd 

am  fearann  is  an  tir : 
Làn-shòlas  bheirear  dhoibh  faraon, 
an  saoibhireachd  na  slth'. 

12  Tha  'n  t-aingidh  cumadh  lochd  do'n  t-saoi, 

's  a'  casadh  'fhiaclaris. 

13  Ni  Dia  air  fanoid:  oir  dha  's  lèir 

gur  dlùth  air  là  a  sgrios. 

14  Na  h-aingidh  tharruing  iad  an  lann 
is  chuir  am  bogh'  air  ghleus, 

A  leagadh  aim-beartach  is  bhochd, 
's  a  mharbhadh  luchd  deadh  bheus. 

15  An  claidheamh  thèid  'nan  cricihe  fèin, 

thèìd  air  am  bogha  claoidli. 

16  'S  fearr  beagan  aigan  duine  chòir, 

na  saoibhreas  mòr  nan  daoi. 

17  Oir  gàirdeana  luchd  aingidheachd 

mìn-bhrisear  air  an  cruas: 
Ach  daoine  còir  is  fireanach 
ni  Dia  an  cumail  suas. 

18  Air  aimsiribh  nam  ftreanach 
is  rìohrach  Dia  grin  cheisd  : 

An  oislireachd  is  an  seilbh  faraon, 
dhoibh  's  maireaimach  am  fea-^d. 

19  Cha  chuirear  iad  gu  rucihadh  gruaidh, 

's  an  aìnisir  ghàbhaidh  olc: 
Oir  gheibh  iad  uil'  a.n  sàth  gu  leòr 
an  làithibh  gainne  's  gort'. 

20  Ach  sgriosar  droch  dhaoin',  naimhde  Dhè, 

bidh  iad  mar  shaill  nan  uan: 
Làn-mhillear  iad,  is  thèid  dhoibh  as, 
niar  dheataich  nach  'eil  buan. 

21  An  iasachd  gabhaidh  daoine  daoi, 
's  cha  dìol  a  ris  air  ais  ; 

Am  firean  iha  e  tròcaireach, 
is  nithear  pailteas  leis. 

22  Oir  mheud  's  a  fhuair  a  bheaunachd-san, 

siot-mhealaidh  iad  an  tir: 
'S  an  dream  a  gheibh  a  mhallachd-san, 
lom-sgriosar  iad  gu  lèir. 

23  Tha  Dia  a'  stiùireadh  cheumanna 
an  duine  naomha  chòir: 

U  tha  e  gabhail  tlachd  is  toxl' 
d'a  shlighe-san  gu  mòr. 

24  Nan  tarladh  dha  gu'n  tuiteadh  e, 

cha  tilgear  tur  e  sìos ; 
Oir  tha  an  Tighearna  le  'làimh 

'g  a  chumaii  suas  a  rìs. 
tù  Bha  mise  òg,  's  a  nis  an  aois ; 

is  riamh  cha'n  f  haca  mi 
'Na  dhiobrachan  an  duine  còir, 

no  'shliochd  ag  iarraidh  bìdh. 

26  Sior-thruacant' e,  is  coingheallach: 

beannaicht'  a  shliochd  a  ta. 

27  Seachainn  an  t-olc,  is  dean  am  maith, 

is  còmhnuidh  gabh  gu  bràth. 

28  Is  toigh  le  Dia  ceart  bhreitheanas, 

a  naoimh  cha  trèig  e  chaoidh; 
Sior-choimhdear  iad:  ach  sgathar  sios 
droch  shliochd  nan  daoine  daoi. 

29  Mealaidh  na  fireana  an  tìr; 

buan-chòmhnuidh  ni  iad  innt'. 

30  Thig  beul  an  t-saoi  air  gliocas  glan, 

a  theang'  air  rogha  cainnt. 

31  Tha  ìagh  a  Dhè,  'na  chridh'  a  stigh  : 
cha  sleamhnuich  uaith  a  cheuai. 

32  Tha'n  droch  dhuin'  feitheamh  air  an  t-saoi, 

g'a  mharbhadh  is  g'a  theum. 

33  Cha  'n  fhàg  an  Tigheam  e  'na  làimh, 

a  dheanamh  air  droch-bheirt ; 
Cha'n  f  hàgar  ris  e  ann  am  binn, 
tràth  chuirear  e  fo  cheirt. 

34  Feith  thus'  air  Dia,  's  na  shligh'  gluais 

is  àrduichear  leis  thu, 
An  fir  gu  meal  thu  ;  is  droch  dhaoin' 
'g  am  milleadh  chi  do  shùil. 
36  An  duine  malluicht'  chunnaic  mi 
an  neaj  t,  's  an  inbhe  mhòir, 
'Ga  sgaoileadh  fèin  a  mach  mar  chraoibh, 
a'fàs  gu  dosrach  ùr  ; 

36  Ach  chaidh  e  seach,  is  feuch  cha  robh; 
dh'iarr,  is  cha  d'f  huaras  e. 

37  Amhairc  is  feuch  gur  sìth  is  crioch 

do'n  duine  dhìreach  rèidh. 

38  Ach  sgriosar  luchd  an  eusaontais, 

is  thèid  dhoibh  as  faraon: 
Di-mhilltear  agus  sgathar  sios 
crioch  dheireannach  dhroch  dhaoin'. 

39  Ach  furtachd  f'hior  nam  firean  fòs, 

thig  sin  o  Dhia  nan  dùl : 
Is  anns  an  aimsir  thrioblaidich, 
's  e  's  bairant  air  an  cùl. 

40  Thig  treis  is  furtachd  thuc'  o  Dhia, 

le  fuasgladh  an  deadh  am  ; 
Saorar  iad  leis  o  dhaoinibh  olc, 
oir  chuir  iad  muinghinn  ann. 

SALM  XXXVIII. 
\  THIGHEARN,  ann  ad  chorruich  mhòir 
■"-    na  cronuich  mi  gu  garg ; 

Na  dean  mo  smachdachadh  gu  geur, 
an  uair  a  lasas  t'f  hearg. 
2  Oir  tha  do  shaighde  guinea'  h  geux 
sàitht'  annam  fein  gu  teajn*' 


Is  orm  a  ta  do  làmh  gu  trom, 
'g  am  chumail  sios  gach  àm. 

3  Cha'n  'eil  maoin  f  hallaineachd  a'm'  fheòilj 

air  son  do  chorruich  ghèir; 
A'm'  chnàmhaibh  cha'n  'eil  tàmh  no  fois, 
air  son  mo  pbeicaidh  fèin. 

4  Oir  chaidh  mo  pheacaidh  os  mo  cheann; 

taid  orm  'nan  eire  thruim. 

5  Mo  chreuchda  ta  ro-lobhta,  's  breun 

mo  ghòruich  's  coireach  rium. 

6  Tha  mi  gu  cràiteach,  euslan,  crom, 

a'  triall  gach  là  le  bròn. 

7  Mo  leastaidh  làn  do  ghalar  breun': 

gun  fhallaineachd  a'm'  fheòil. 

8  Taim  lag  is  brùit:  a' bùireadh  fòs 

tnd  an-shocair  mo  chridh'. 

9  A'd'  làth'r,  a  Dhè,  tha  m'uile  mhiann 

cha'n  f  holuicht'  ort  mo  chaoidh. 

10  Mo  chridhe  ta  sior-phloscartaich, 

ino  neart  chaidh  uam  gu  glan  ; 
An  taic  ri  fradharc  geur  mo  shùl, 
sin  agam  fòs  cha  dYhan. 

11  Tha  luchd  mo  ghaoil  's  mo  chairde  caomh 

a'  seasamh  fad  o  m'  bheum, 
Mo  choimhearsnaich  is  luchd  mo  phàirt, 
a'  teìcheadh  uam  an  cèin. 

12  Sealg  orm  a  ta  luchd  iarraidh  m'anm 
luchd  iarraidh  m'uilc  a  ghnàth, 

A'  labhairt  nithe  aimhleasach, 
's  a'  smuaineach'  ceilg'  gach  là. 
15  Ach  misefòs  mar  bhodhar  mi, 
nach  cluinneadh  guth  no  sgeul 
Iscosmhuil  mi  ri  duine  balbh, 
gun  chomas  fosglaidh  bèil. 

14  Mar  sin  mar  dhuine  mi  nach  chiinn, 

gun  achmhasan  'na  bheul. 

15  Oir  dh'  earb  mi  riut,  a  Dhè,  mo  Thriath: 
Dhia,  freagraidh  tus'  a'm'  f  heum. 

16  Thubhairt  mi,  chum  nach  maoidheadh  iad, 

thoir  freagradh  dhomh  gu  cas  ; 
Is  chuin  nach  dean  iad  gairdeachas 
'n  tràth  shleamhnuicheas  mo  chas. 

17  Oir  's  dlùth  chum  claonaidh  mi,  't  mo  bhròa, 
a'm'  fhianuis  tha  do  ghnàth. 

18  Mo  lochd  do  innseam,  is  fo  m'  chiont', 
mòr  aimheal  orm-sa  ta. 

19  Ach  mheud  's  a  ta  'nan  naimhde  dhomh, 

's  ro  bheothail  iad  's  is  treun, 
Is  luchd  mo  mhi-rùin  eucorach, 
taid  llonmhor  mar  an  ceudn'. 

'20  'S  iad  sin  a's  naimhde  dhomh  gu  fìor, 
luchd-dìolaidh  maith  le  h-olc  ; 
Air  son  gu  bheil  mi  leantuinn  air 
an  ni  tha  maith  gun  lochd. 

21  Na  trèig  mi,  Thighearna :  mo  Dhià, 
na  bi-sa  uam  an  cèin. 

22  Dhia,  greas  a  chum  mo  chuideachaidh, 

oir  's  tu  mo  shlàinte  fèin. 

SALM  XXXIX. 
rpHUBHAIRT  mi,  bheir  mi  fèin  fa'near 
mo  shlighe :  's  ni  mi  fòs 
Mo  theangadh  choimhead  mar  le  srèin, 
air  bith  do'n  daoi  a'm'  chòir. 

2  Dh'fhan  mi  gu  tosdach  balbh  a'm'  thànih, 

o'n  ni  sin  fein  bu  mhaith ; 
Mhosgail  mo  thrioblaid  is  mo  bhion 
annam  gu  mòr  a  stigh. 

3  Air  bhith  dhomh  smuaineachadh  nieu'  m», 

do  ghabh  mo  chridhe  teas: 
Is  las  an  teine :  oir  mar  so 
le  m'  theangaidh  labhair  mis'- 

4  Thoir  fios,  a  Dhè,  dhomh  air  mo  chrich, 

tomhas  mo  là  ciod  e 
Gufaighinn  eòlas  agus  fios 
cia  h-anmhunn  gearr  mo  rè. 

5  Feuch  rinn  thu  mar  leud  bois'  mo  làith  , 

mar  neo-ni  agad  m'aois  : 
Gach  neach  d'a  f  heabhas,  e  gu  fior, 
'sni  dìomhanach  gun  phrls. 

6  An  samhladh  brèig'  a'  siubhal  fòs 

gach  duine  ta  gu  dearbh : 
Gun  suaimhneas  fòs  'gam  buaireadh  Jfiin, 
an  dìomhanas  gun  tairbh'; 

A  tow&dh  nithe,  s  cur  rl  chèi! 

niòr  bhe»rtais  air  gach  dòigh, 
Gun  f  hios  co'n  t-oighre  chruinnicheai, 

no  mhealas  iad  fadheòidh. 

7  Ciod  nis  ri'in  feitheam  fèin,  a  Dhè  ? 

nio  dhòchas  dhiot  do  nim'. 

8  Saor  mi  o  m'uile  lochd  ;  's  na  dean 

baU-maslaidh  an.daoin'  dhiom. 

9  Dh'fhan  mi  a'm*  thosd,  gun  fhosgladh  bèil, 

oir  leatsa  rinneadh  e. 

10  Tog  dhiom  do  bhuille,  Dhè  :  le  beum 
do  lainihe  chlaoidheadh  mi. 

11  Tràth  chronuichear  leat  neach  m'a  lochd, 
niar  chnuinih  thèid  as  d'a  shnuadh  : 

Gu  deimhin  fèin  's  fior-dhiomhanag 
gach  duin'  air  bith  do'n  t-sluagh. 

12  Dhia,  èisd  ri  m'urnuigh  is  ri  m'  ghlaodh  : 
ri  m'  dheòir  a'd'  thosd  na  bi ; 

Oir  's  coitrreach  agad,  is  fear-cuairt, 
niar  in'aithribh  uile  mi. 

13  Dhia,  coigll  agus  caomhain  mi, 
gu  faighinn  neart  ri  m'  hheò 

Mu'n  siubhail  mi,  a'  dol  do'n  eug, 
's  nach  bi  mi  ann  ni's  mo. 

SALM  XL. 

DH'FHEITH  mi  le  foighid  mhaitli  ri  Dia, 
chrom  thugam,  dh'èisd  nio  ghuth  : 

2  is  thug  se  à  slochd  uamhuinn  mi, 

à  clàbar  crìadha  tiugh  : 
Air  carraig  chòmhnaird  chuir  mo  chos 
mo  cheuman  shocruich  e. 

3  Is  òran  nuadh  chuir  e  a'm'  bheul, 

gu  b'e  sud  moladh  Dhè  : 
Chi  mòran  e,  's  fo  eagal  bi'd 
is  earbaidh  iad  à  l)ia. 

4  'S  beannaicht'  an  duine  sin  gu  dearbh 

ni  dòchas  as  an  Triath, 
Is  nach  gabh  tlachd  no  toil  air  bith 

do  luchd  an  ardain  mhòir, 
Ko  fòs  do'n  dream  a  thèid  a  thaobh 

gu  ceilg,  le  saobhadh  glòir*. 

5  Is  Uonmhor  t'oibre  iongantach, 

a  Thighearn  is  a  Uhè, 
*.c  do  sniuaintean  oirnn  :  cha'n  àirmhear  iad 

an  ordugh  dhuit  gu  rèidh  : 
Na'n  cuirinn  iad  an  cèill  gu  mìn, 

no  fòs  na'n  innsinn  iad, 
An  àireamh  rachadh  thar  mo  neart, 

aig  lionmhoireachd  is  meud. 

6  Ofrail  no  iobairt  leat  cha  mhiann, 

dh'fhosgail  thu  fèin  mo  chluas : 
Lochd-ìobairt  agus  ìobairt-loisgt' 
cha  d'iarr  thu  dhuit  chur  suas. 

7  An  sin  do  labhair  mise,  feuch, 

a  nis  a  ta  mi  teachd  : 
An  ròl'  an  leabhair  ornisa  fòs 
sud  sgriobhta  tha  gu  beachd. 

8  'Se  sud  mo  thlachd  's  mo  mhiann,  a  Dhè, 

do  thoil  gu  deantadh  leam  : 
Do  reachd  gu  dearbh  a  ta  gu  buan 
a'm'  chridhe  stigh,  's  a'm'  chom. 

9  Air  t'f  hireantachd  sa'  choinneimh  mhòir, 

a  Dhè,  rinn  mise  sgeul : 
Oir  feuch,  a  Dhè,  mar  's  aithne  dhuit, 
nior  chaisg  mi  fèin  mo  bheul. 

10  A'ni'  chridhe  t'l'hìreantachd  nior  cheil ; 

ach  t't'hirinn  chuir  mi'n  cèill ; 
Do  shlaint',  's  do  chaoimhneas  gràdhach  caomh 
o'n  t-sluagh  nior  cheil  mj  fèin. 

11  Do  thròcair  chaomh  na  cum-sa  uam, 
a  Thighearna  gu  bràth  ; 

Do  chaoìmhneas  gràdhach,  t'fhìrinn  fòs 
gleidheadh  iad  mi  a  ghnàth. 

12  Oir  is  do-àireamh  iad  na  h-uilc 

ta  'g  iadhadh  orm  mu'n  cuairt ; 
Do  ghlac  mo  pheacaidh  mi  co  teann 

's  nach  feud  mi  sealltuinn  suas  : 
O's  lìonnihoir'  iad  na  folt  mo  chinn, 

is  thrèig  mo  chridhe  rrd. 

13  Dhia,  gu  ma  toil  leat  furtachd  orm, 
grad-chuidich  leam,  a  Dhè. 


Ruaigorr*  air  ats,  is  rudhadli  gruaidh', 

le  'm  b'àill  mo  chur  gu  dith. 
1.5  Gun  àird,  gun  àiteach'  gu  robh  iad, 

mar  thuarasdal  d'an  nàir', 
A  thubhairt  riuin  gu  fanoideach, 

aha,  aha,  le  gair. 

16  Aoibhneas  is  aidhear  do  gach  ntach, 
ga  d'iarraidh  fèin  a  ta : 

Is  abradh  iad  le'n  toigh  <lo  shlàint', 
Dia  gu  ma  mòr  a  ghnàth. 

17  Ach  rnis'  ged  tha  mi  ainnis  bochd, 
smuainicliidh  onn  an  Triath: 

M'f  hear  cabhair  thu  's  mo  Shlanuighear; 
moille  na  dean,  a  Dhia. 

SALM  XLI. 
'C  BEAN"NAICHT'  ain  fear  a  bheir  gu  gkào 
fa'near  an  duine  bochd : 
An  uair  a  thrioblaid  is  a  theinn, 
bheir  Dia  e  saor  o'n  olc. 

2  Ni  Dia  a  dhion,  's  a  chumail  beò, 

is  beannaicht'  e  san  tir : 
Gu  toil  a  naimhde  mi-runach 
na  tahhair  e  gu  sior. 

3  Air  leabadh  'thinneis  iarganaich 

bheir  Dia  dha  neart  is  treòir: 
A  leabadh  ni  ihu  dha  air  fad 
ri  h-àm  a  thinneis  mhòir. 

4  Thubhairt  mi,  dean-sa  trocair  orm, 

a  Thigheam  is  a  Dhè ; 
Is  leighis  m'anam  euslan  bochd, 
oir  t'aghaidh  pheacaich  mi. 

5  Tha'n  dream  sin  ?i's  fior-naimhde  dhemc 

a'  labhairt  orn:  le  beum  : 
O  c'uin  a  sgriosar  dinm-san  as, 
's  a  thèid  e  sio-.  do'n  eug  ? 

6  Mathig  e  m'amharc,  labhraidh  e 

cainnt  dhiomhanach  le  'bheu!: 
Ta  'chridh'  a'  torradh  nimh  a  stigh, 
's  a  muigh  a'  deanamh  sgèil. 

7  Sior-chogarsaich  an  cluais  a  chèil', 

luchd  m'  f  huath'  a  ta  air  fad : 
A'  smuaineac'nadh  's  a'  cumadh  lochd 
a'm'  aghaidh  fèin  gun  stad 

8  Droch  thinneas  (deir  iad)  tha  gsi  diùth 

a'  leantuinn  ris  r'  a  bheò ; 
Air  bhith  dha  nis  'na  luidh'  gu  tinn, 
cha  n  èirich  e  ni's  mò. 

9  Am  fear  hu  charaid  dileas  domh, 

ri'n  earbainn  gach  ni  b'àill, 
'S  a  dh'ith  do  m'aran  air  mo  bhòrd, 
a'm'  agiiaidh  thog  e  'shàil. 

10  Ach  thusa,  Dhè,  dear.  trocair  orm, 

is  tog  mi  ris  an  àird, 
A  chum  gu  tugainn  luigheachd  dhoibh, 
is  comain  cheart  gun  dàil. 

11  Tre  so  is  fiosrach  mi  gu  beachd 

gur  ionmhuinn  leatsa  mi: 
Air  son  naeh  d'thug  mo  naimhde  buaidl», 
's  nach  d'rinneadh  Leo  mo  chiaoidh. 

12  Ach  mise,  ann  am  ionracas, 

's  tu  sheasas  mi  a  ghnàth : 
Am  fianuis  fosdo  ghnùise,  Dhè, 
ga  m'  shocruchadh  gu  bràth 

13  Iehobhah  Dia  chloinn  Israeil, 

beannaicht'  gu  ro!>h  e  fèin, 
O  aois  gu  h-aois  gu  suthain  sior, 
Amen,  agus  Amen. 

SALM  XLII. 

MAR  thogras  fiadh  na  sruthan  uisg* 
le  bùireadh  àrd  gu  geur, 
Mar  sin  tha  m"anam  ploscartaich, 
ag  èigheach  riutsa,  Dhè. 
1  Tha  tart  air  m'anam  'n  geall  air  Dia, 
'n  geall  air  an  Dia  ta  beò : 
O  c'uin  a  thig  's  a  nochdar  mi 
am  fianuis  Dhia  na  glòir'? 
3  Gach  là  is  oidhch'  is  iad  mo  dheòir 
a's  cuiblirionn  dhomh  's  a's  biadh: 
An  aair  a  deir  iad  rium  a  ghnath, 
c'àit  bheil  a  nis  do  Dhia  J 
,  4  Tha  m'anam  air  a  dhòrtadh  mach, 
'  cuimhneachadh  gach  ni; 

Oir  chaidh  mi  leis  a'  chuideachd  mhòir, 

dol  leo  gu  teampull  Dè; 
Seadh  chaidh  mi  leo  le  gairdeachas, 

is  moladh  fòs  le  chèil', 
Seadh  leis  a'  chuideachd  sin  a  bha 

a'  coimhead  làithe  ESiU'. 
O  m'anam  !  c'uim'  a  leagadh  thu 

lediobhail  misnich  sios  ? 
Is  c*uim'  am  bheil  thu'n  taobh  stigh  dhlom 

fo  thrioblaid  is  fo  sgìos  ? 
Cuir  dòchas  daingean  ann  an  Dia, 

oir  fathast  molam  e, 
Air  son  na  furtachd  is  na  slàint' 

thig  dhomh  o  'eudan  rèidh. 
C  Thuit  m'anam  annam  sìos,  a  Dhè", 

ghradchuimhnich  mi  'n  sin  ort ; 
O  thalamh  Iordain,  Hermojn  àird, 

o  Mhitsar  fòs  nan  cnoc. 

1  Le  fuaim  do  shruthan  uisgefèin, 

ta  doimhn'  air  dhoimhne  gairm: 
Do  stuaidhean,  is  do  thonnan  àrd' 
dol  tharum  tha  le  toirm. 

8  Orduichidh  Dia  d'a  ghràsaibh  dhomh, 

a  chaoimhneas  anns  an  lò  : 
San  oidhche  ni  mi  guidhe  's  ceòl 
ri  Dia  a  chum  mi  beò. 

9  Mo  charraig,  c'uim'  a  thrèig  thu  mi  ? 

ri  Dia  a  deir  mi  fèin  : 
Is  c'uim'  am  bheil  mi  triall  fo  bhròn, 
bhrigh  fòirneirt  m'eascair  thrèin? 

10  Mar  lann  a'm'  chnàmhaibh,  m'eascairde 

toirt  toibtieim  dhomh  a  ta: 
Trath  their  iad  rium  gu  fanoideach, 
c'ait  bheil  do  Dhia  ?  gach  là. 

1 1  O  m'anam,  c'uim'  a  leagadh  thu, 
le  diobhail  misnich  sìos  ? 

Is  c'uiin'  am  bheil  thu'n  taobh  stigh  dhìom 

fo  airaheal  is  fo  sg'ios? 
Cuir  dòchaò  damgean  ann  an  Dia  : 

oir  molam  e  a  ghnàth, 
O  's  e  a's  slàinte  do  mo  ghnùis, 

is  e  mo  Dhia  gu  bràth. 

SALM  XLIII. 
P'JM  cothrom  rium,  is  tagair  fèin 
^    mo  chùis,  o'n  f  hineach  olc, 
O'n  eucorach,  's  o  fhear  na  ceilg', 
Dhè,  saorsa  mi  o'n  lochd. 

2  Car  son  a  thilg  thu  mise  uait  ? 

's  gur  tu  mo'Dhia  's  mo  threòir; 
C'ar  son  bhrìgh  fòimeirt  m'eascairde, 

an  siubhlam  fèin  fo  bhròn  ? 
5  Dhia,  t*f  hìrinn  is  do  sholus  glan, 

leig  thugam  iad  a  mach  : 
Ga  m'  sheòladh  chum  do  thulaich  naoimh 

's  mo  thabhairt  chum  do  theach. 
4  'N  sin  racham  dh'ionnsuidh  altair  Dhè, 

an  Dè  sin  m'aoibhneis  mhòir: 
Air  clàrsaich  bhinn  do  mholam  thu, 

O  Dhia,  mo  Dhia  na  glòir'. 
è  O  m'  anam,  c'uim'  a  leagadh  thu, 

le  diobhail  misnich  sìos  ? 
Is  c'uim'  ara  bheil  thum  taobh  stigh  dhìom 

fo  aimheal  is  fo  sgìos  ? 
Cuir  dòchas  daingean  ann  an  Dia; 

oir  molam  e  a  ghnàth, 
O  'se  a's  slàinte  do  mo  ghnùis, 

is  e  mo  Dhia  gu  bràth. 

SALM  XLIV. 

LE'K  cluasaibh  chuala  sinn,  a  Dhè, 
ar  sinnsir  chuir  an  cèill 
Na  gnìomhara  a  rinneadh  leat, 
'nan  aimsir,  fad  o  chèin. 
2  Le  d'  làimh  mar  thilg  thu  mach  na  slòigh, 
is  iadsan  chuir  'nan  àit : 
Mar  rinn  thu  air  na  cinnich  claoidh, 
ach  dhoihhsan  thug  an  sàth. 
i  Oir  sealbh  san  tìr  cha  d'  fhuaireadh  leo 
le'n  claidheamh  no  le'n  ioinn, 
Ni  mò  a  rinn  an  gairdean  fèin 

an  teasairginn  'nan  teinn : 
Ach  do  làmh  dheas  thug  dhoibh  a'  bhuaidh, 
do  ghaixdean  neartmhor  treun, 


Is  solus  glan  do  ghnùis',  a  chionn 
gu'n  d'  thug  thu  dhoibhsan  spèis. 

4  Oir  's  tusa  t'èin,  a  Dhia  nam  feart, 

mo  Tni^liearn  is  mo  Righ  : 
Furtachd  do  lacob  orduich  uait, 
is  fuasga.il  air  gun  dith. 

5  'S  ann  tre  do  neart-sa  leagar  slos 

na  h-uile  s  naiinhde  dhuinn  : 
Tre  t'ainni-sa  saltraidh  sinn  gu  làr 
an  dream  a  dh'èireas  ruinn. 

6  Oir  as  mo  bhogh'  cha  dean  mi  bun, 

cha'n  f  hurtachd  dhomh  mo  lann. 

7  Ach  's  tusa  nàirich  luchd  ar  fuath', 

o'r  naimhdibh  shaor  thu  sinn. 

8  Air  feadh  an  là  's  ann  ann  an  Dia, 

a  ni  sinn  uaill  is  glòir : 
Is  t'ainm-sa  t'òs  air  t'eadh  gach  knn, 
àrd-mholaidh  sinn  gu  mòr. 

9  Ach  rinn  thu  nis  ar  tilgeadh  dhìot, 

is  nàirich  thusa  sinn  : 
•S  a  mach  le'r  n-arniailtibh  's  le'r  feachd 
cha'n  'eil  thu  t'èin  dol  leinn. 

10  Gu  teicheadh  chuir  thu  sinn  air  ais, 
o'n  nàmhaul  gheur  sa'  chath  : 

Is  luchd  ar  mi-rum  tha  dhoibh  fèin 
a'  deanamh  creich'  is  sgath'. 

11  Mar  chaoraich  thug  thu  sinn  'aar  biajh 

measg  chinneach  sgaoileadh  sinn. 

12  Reic  thu  do  phobull  fèin  gun  fhiach, 

's  gun  mheud  air  maoin  d'an  cinn. 

13  Do  rinn  thu  toibheum  dhinn  gu  truaglì 
d'ar  coimhearsnaich  gu  lèir  ; 

Ball-fanoid  do  na  bheil  niu'n  cuaiit, 
's  balLmagaidh  niar  an  ceudn' 

14  Am  measg  nan  Geintileach  air  fad, 

gnàth-f  hocal  rinn  thu  dhinn  ; 
'S  am  measg  a'  phobuill  anns  gach  àit 
'nar  n-aobhar  crathaidh  cinn. 

15  Tha  m'  anihluadh  is  mo  nihasladh  geur 
a'm'  f  hianuis  fèin  a  ghnàth, 

Rinn  nàir'  is  rudhadh  t'òs  mo  ghruaidh 
m'f  holach  gu  truagh  gach  là. 

16  'Se  sin  mo  chor  thaobh  guth  an  f  hir 
a  chàineas  mi  gu  h-olc, 

'S  a  spreigeas  mi ;  's  a  thaobh  an  nàmh, 
's  an  dioghaltaich  gu  lochd. 

17  Sud  uile  ge  do  thàinig  oirnn, 

nior  dhearmaid  sinne  thu  ; 
Cha  d'rinn  sinn  breug  no  briseadh  claoe 
'n  aghaidh  do  chùinhnaint  dhlùth. 

18  Cha  d'  aom  ar  n-aigne  uaitse  riamh, 
ar  cridh'  cha  deach  air  cùl : 

O  d'  shlighe  cha  do  chlaon  ar  cos 
's  cha  dc-ch  air  seachran  iùil. 

19  An  ionad  a...àgon  ge  do  phronn 

tliu  sinne  sios  gu  làr, 
Is  ge  do  dh'f  holuich  thusa  sinn 
le  sgàil  is  dubhar  bàis. 

20  Ma  's  e  gu'n  leig  sinn  as  ar  cuimhn' 
ainm  uasal  àrd  ar  J)ia, 

No  gu  dia  eile  coimheach  brèig' 
ar  làmh  ma  shin  sinn  riamh  : 

21  Nach  rannsuich  Dia  so  fèin  a  mach  ? 
oir  aige  ta  lan-f  hios 

Air  diomhaireachd  a'  chridhe  stigh, 
gach  car  a  t'ann  is  cleas. 

22  Oir,  air  do  shonsa  mharbhadh  sinn, 
air  t'eadh  an  là  gu  lèir, 

^S  mar  chaoraich  tha  sinn  air  ar  meas, 
a  chasgaireadh  gu  geur. 

23  Mosgail ;  c'ar  son  a  choidleas  tu  ? 

Dhia.  fairich  as  do  shuain  ; 
Gu  brà'th  na  tilg-sa  sinn  a  nwch, 
na  triall-sa  fada  uainn. 

24  Ciod  uim'  am  foluich  thu  do  ghnùii 
ciod  uim'  an  dearmaid  thu 

Ar  n-àmhghar,  is  ar  n-èigin  mhòr 
tha  'g  iadhadh  oirnn  gu  dlùth  ? 

25  Oir  chrom  ar  n-anam  sios  do  'n  ùir, 
ar  brù  ri  talamh  theann. 

26  A'd'  thròcair  èirich,  cuidicii  leinn, 

is  furtaich  oirnn  san  àm. 


JS 

SALM  XLV. 
T\EADH  aobhar  òrain  naoimh  is  ciuil 
AV    a'  deachdadh  ta  mo  chridh': 
lg  labhram  air  na  nithibh  sin 

a  rinn  mi  fèin  do'n  Righ : 
Mar  pheann  an  làimh  fir-sgriobhaidh  dheis, 

a  chuireas  sios  gu  luath, 
Is  amhluidh  sin,  mo  theangadh  ta 
air  t'urram  àrd  a'  luaidh. 

2  1«  maisich'  thu  na  clann  nan  daoin  ; 

gràs  dhòirteadh  ann  ad  hheul : 
Is  air  an  aobhar  sin  rinn  T)ia 
do  bheannachadh  gach  iaJ. 

3  Deasuich  do  chlaidheamh  air  do  lèis, 

O  thus'  a  ghaisgich  mhòir  : 
Le  d'  chumhachd  is  le  d'mhòralachd, 
le  greadhnachas  is  glòir. 

4  Bhrtgh  firinn,  suairceis,  agus  ceirt, 

marcaich  gu  buadhach  àrd, 
1»  nithe  uamhor  teagaisgidh 
do  dheas  làmh  dhuit  's  gach  àit. 

5  Rachadh  do  shaighde  geur'  gu  cridh' 

gach  eascaraid  an  Righ  : 
Tre  sin  am  pobull  tuitidh  fo'd, 
is  nìthear  leat  an  claoidh. 

6  Gu  suthain  is  gu  siorruidh  ta 

do  chaithir  àrd,  a  Dhè  : 
SJat-shuaicheantais  do  lioghachd-sa 
is  slat  ro  chothrom  i. 

7  O  's  ionmhuinn  leatsa  còir  is  ceart, 

is  thug  thu  fuath  do'n  olc  ; 
Os  ceann  do  chompanacli  chuir  Dia, 
do  Dhias'  ol'  aoibhneis  ort. 

8  Do'n  alos,  mhirr,  is  chasia, 

o  t'eudach  fàile  thèid : 
Leo  sud  do  chuir  iad  aoibhneas  ort, 
o  d'  lùchairt  geal  mar  dheud. 

9  Am  measg  do  mhnathan  urramach, 

ta  nigheana  nan  righ : 
•5  an  òr  na  h-Ophir,  air  do  dheis, 
do  bhan-righ  soasaidh  i. 

10  A  nighean,  èlsd  is  amhairc  fòs, 
is  crom-sa  sìos  do  chluas  ; 

Tigh  t'athar,  is  do  mhuinntir  fèin 
na  cuiinhnich  à  so  suas. 

1  1  Gabhaidh  mar  sin  an  Righ  làn-toil 

do  d'àille  thlachdmhor  fèin  : 
Oir  'se  do  Thighearn  is  do  Thriath, 
thoir  urram  dha  is  gèill. 

12  Thig  nighean  Thiruis  thugad  fòs, 
le  tiodhlacaibh  gu  tric; 

■S  na  daoine  saoibhir  tha  'nam  measg 
ag  asluch'  gràis  is  iochd. 

13  Nighean  an  Righ  gu  dearbh  a  stigh, 

tha  uile  làn  do  ghlòir : 
Tha  'culaidh  eudaich  uimpe  fòs, 
air  oibreachadh  le  h-òr. 

14  Am  brat  do  obair  ghrèis  Ie  snàth'd, 

bheirear  i  gus  an  righ : 
Thig  thugad  luchd  a  coimheadachd, 
's  a  maighdeana  'na  dèigh. 

15  Thèid  iad  gu  cùirt  an  Righ  a  steach, 
ait,  aoibhneach  bheirear  iad. 

16  Air  son  do  shinnsir  bidh  do  chlann, 
mar  phrionnsaibh  anns  gach  àit. 

1"  Tainm  glòrmhor  do  gach  Iinn  a  thig, 
air  chuimhne  cuiridh  mi : 
Is  bheir  mar  sin  am  pobull  duit 
àrd-mholadh  feadh  gach  rè. 

S&LM  XLVI. 
'CE  Dia  a's  tearmunn  duinn  gu  beachd, 
ar  spionnadh  e  's  ar  treis : 
An  aimsir  carraid  agus  teinn, 
ar  cabhair  e  ro-dheas. 

2  Mar  sin  ged  ghluaist'  an  talamh  trom, 

cha'n  aobhar  eagail  duinn  : 
Ged  thilgeadh  fòs  na  slèibhte  mòr' 
am  builsgein  fairg'  is  tuinn. 

3  Na  h-uisgeacha  le  beucaich  bhuirb, 

ged  rachadh  thar  a  chèU' : 
JLe'n  ataireachd  ged  bhiodh  air  chrith 
«a  beanntan  àrd'  gu  lèir. 


4  Ta  amhainn  ann,  1e  'sruthaibh  sèimh 

ni  caithir  Dhè  ro-ait; 
Fior-àite  naomh  an  ti  a's  àird', 
am  bheil  sior-chòmhnuidh  aig. 

5  Tha  Dia  'na  meadhon  innte  stigh ; 

mar  sin  cha  ghluaisear  i ; 
Oir  cuide  ìchadh  is  còmhnadh  leath' 
'se  Dia  gu  moch  a  ni. 

6  Do  ghabh  na  cinnich  boil',  is  ghluais 

na  rìoghachda  gu  cas  : 
Air  cur  do  Dhia  a  ghuth  a  mach, 
do  leagh  an  talamh  as. 

7  Tha  Dia  nan  sl«agh  leinn  fèin  a  ghnàth  ; 

Dia  lacoib  's  tearmunn  duinn. 

8  Thigibh,  is  faicibh  oibre  Dè, 

gach  sgrios  air  talamh  rinn. 

9  Gu  h-iomall  fòs  an  domhain  mhòix 

an  cogadh  ni  e  cbosg : 
Am  bogha  bhris,  an  t-sleagh  do  ghearr, 
an  carbad-cogaidh  loisg. 

10  Bibh  sàmhach,  's  tuigibh  gur  mi  Dia: 
àrduichear  mi  gu  sior 

Am  measg  nan  sluagh,  biodh  urram  dhonafe 
air  feadli  gach  uile  thìr. 

11  Tha  Dia  nan  siuagh  ri  còmhnadh  leinn, 

s  an  còmhnuidh  airar  crann  : 
Is  e  Dia  lacoib  's  tearmunn  duinn, 
d'ar  furtachd  anns  gach  àm. 

SALM  XLVII. 

BUAILIBH  'ur  basan,  uile  shlòigh, 
tu  chòmhnuidh  anns  gach  àit ; 
Le  guth  's  le  gairdeachas  do  Dhia, 
suas  togaibh  iolach  àrd  : 

2  Oir  Dia  ro-àrd  is  uamhunn  e  ; 

Righ  mòr  os  ceann  gach  tìr'. 

3  Am  pobull  cuiridh  e  fo'r  smachd, 

fo'r  cois  na  slòigh  gu  lèir. 

4  Mòrachd  Iacoib  d'an  d'thug  e  gràdh, 

mar  oighreachd  dliuinne  thagh  : 

5  Chaidh  Dia  le  caithream  àrd  a  suas, 

le  trompaid  's  fuaimneach  tladh. 

6  Seinnibh  do  Dhia,  seinn  moladh:  seinn 

d'ar  Righ,  seinn  moladh  binn : 

7  Oir's  Righ  Dia  mòr  os  ceann  gach  tìr", 

seinn  da  gu  h-eòlach  grinn. 

8  Tha  Dia  'na  shuidh'  'na  chaithir  naoimfc ; 

'se  's  Righ  air  cinnich  ann. 

9  Pnonnsa  nan  sluagh  do  chruinnich  iad, 

pobull  Dè  Abrahaim ; 
Air  son  gur  le  lehobhah  mhàin 

sgiath  dhìdein  do  gach  tìr: 
'Se  i'ein  a's  àird'  >s  a's  urramaich, 

's  dha  dlighear  moladh  sior. 

SALM  XLVIII. 
TS  mòr  lehobhah,  Dia  nam  feort, 

an  caithir  àird  ar  Dia  ; 
Is  air  sliabh  àrd  a  naomhachd  fèin, 
ion-mholta  chaoidh  an  Triath. 

2  Beinn  Shioin  's  breagli'  a  suidheachadh, 

aoibhneas  gach  fearainn  i ; 
Is  dlùth  dhi  air  an  taobh  mu  thuatb, 
tha  caithir  an  Ard-Righ. 

3  Aithnichear  Dia  'na  lùchairtibh, 

mar  thearmunn  anns  gach  airc. 

4  Oìr  feuch,  tràth  bha  na  rìghre  cruinn, 

le  chèile  ghabh  iad  tharf . 

5  Chunnaic  iad  sud,  is  b'iongnadh  leo, 

le  cabhaig  dheifrich  as. 

6  Ghiac  eagal  iad  an  sin,  is  pian, 

mar  mhnaoi  ri  saoth'r  gu  cas. 

7  Cabhlach  Tharsuis  le  gaoith  an  ear, 

min-bhnsear  Jeat  gu  luath. 

8  Mar  chual,  is  amhluidh  chunnaic  sinn, 

am  bsile  Righ  nan  sluagh, 
Am  bail'  ar  Dè  ;  's  e  Dia  gu  bràth 
ni  daingean  e  le  neart. 

9  A'il'  theanipull,  air  do  chaoimhneas  caonh, 

Dhia,  snmainich  sii?n  gu  ceart. 

10  Mar  t'ainm,  is  amhluidh  sin  do  chliu, 
gu  crìch  na  talmliainn  ta  : 

Do  dheas  làmh  lan  do  fhireantachd, 
Dhia,  anns  gach  beart  a  ghnàth. 


SALM  XLIX.  L. 


1  Beinn  Shimn  gu  raa  h-aoibhmn  i, 
is  Sighean  ludah  ait, 
Air  son  do  bhreitheanas,  a  Dhè, 
ta  cochromach  is  ceart. 
I*  Siùbhlaibh  ma  thimchioll  Shioin  naoimh, 
is  cuairt'chibh  i  maraon: 
Airrahibb  a  baideaia  gu  dlùth, 
's  a  turaite  gach  aon- 
13  Thugaibh  fa  near  a  babhnin  bhreagh', 
's  a  caisteil  àrd  le  beachd  • 
Chum  sin  gu  cuireadh  sibh  an  cèiU 
do'n  àl  a  ta  ri  teachd. 

1  4  Oir  'se  an  Dia  so  fèin  ar  Dia, 

gu  siorruidh  is  gu  bratb: 
lìe  fòs  a  stiùras  sinn  «ru  ceart 
gu  h-uair  is  am  ar  bais. 

SALM  XLIX. 

EI  .  DIBHSE  so  gach  uile  shlaagh, 
na  bheil  _-'  chruinne-chè : 

2  Is  cluinnibh  eadar  mhor  is  bheag, 

ma's  Dochd  no  beartach  e. 
5  Air  taigse  smuainichidìi  mo  chridh', 
air  gliocas  thig  mo  bheal. 

4  Aomà_dh  mo  chiuas  gu  parablaibh : 

nochJam  cainnt  dhorch  air  teud. 

5  Droch  iàithean  c'uim'  am  b'eagal  leam 

gu'n  cuirinn  iad  an  suim, 
Jtòr  aingidheachd  is  lochd  mo  shal 
trath  dh  iadh  iad  orm  gu  cruinn  ? 
£  ìf  a  daoine  sin  'nan  saoibhreas  mòr 
ta  deanamh  dòigh  is  treis', 
Is  arm  an  Uonmhoireachd  an  stòir 
a  ta  ro-bhòsdail  leis. 

7  A  bhràth'r  cha'n  fhuasgail  r.each  dhiubh  sud 

a  gabhadh  no  à  P-in, 
A  thabhairt  èiric  as  do  Dhia, 
ni  fheadar  leis  'na  f  heum: 

8  (Oir  saors'  an  anama  s  pnseil  e, 

sguiridh  e  'm  feasd  gu  beachd  :} 
y  Gu  maiieadh  e  gu  siorruidh  beò, 
's  nach  faiceadn  truaiilidheachd. 

10  Oir  chi  e  fòs  na  daoine  glic, 

's  an  dream  air  dhiobhail  cèill; 
"3  na  h-ùmaidh,  fagaii  loic  do  chach, 
is  faghail  bàis  iad  fèin. 

11  'Se  'n  =— -..:r__.:d_.__r:  n  —  ar  tigh, 
's  an  còmhnni-lh  feadh  gach  re, 

.  __: :  _.:::  :-  :r:r._  _.::::.:. 

a  rèir  an  ainme  fèin. 

1 2  Gidheadh,  an  duin'  an  urram  mòr 

cha  mhair  e  ann  gu  buan : 
Ach  amhiaidh  mar  an  t-ainmhidh  truagh 
chum  bàis  a  shiùbhlas  uainn. 

13  An  i.isTr.e  5-.:d  ;_  r_r?-:r.  ... 

taitnidh  an  cainnt  r'an  siiochd. 

14  Mar  chaoraich  dol  san  uaigh  tha  iad, 

'nam  biadh  do'n  bhàs  gun  iochd : 
Na  fireanaich  gheibh  os  an  ceann 

làn-uachdranachd  gu  moch, 
-  'nar.  ::r.=  d  -:  —  "-—: -r.  -  =n.n>  an  r - :-u , 

seargaidh  an  aili'  's  an  dreach. 

15  Bheir  D:_  d:  rr.  rri...  :_:;:.:_r  _::: 
o  chumhachd  bàis  is  uaigh', 

Oir  gabhaidh  e  mi  thuige  fèin, 
r_  rr_'  lh__-___r_:nn  ;  =  :'__.dh 

16  An  uair  a  nithear  saoibhir  neach, 

na  glacadh  faitcheas  thu; 
*S  an  t-àm  a  chinneas  glòir  a  theach, 
na  cuireadh  sud  ort  tnù. 

17  Oir  "nuair  a  shiùbhlas  e  do"n  eng, 

aon  ni  cha  toir  e  leis : 
*S  an  uair  a  thèid  e  sìos  do'n  uaigh, 
a  ghlòir  cha  lean  i  ris. 

1S  Seadh  'anam  ge  do  bheannaich  e 

am  feadh  a  bha  e  beò; 
■S  thusa,  ma  ni  thu  maith  dhuit  fèin, 

o  dhaoinibh  gheibh  thu  glòir. 
\i  Gu  _".-__;  _  ;drr.ni_:.r  _;_:r__:dh  e, 

solus  cha'n  fhaic  gu  bràth. 
20  An  duin'  an  urram,  s  e  gun  chèiil, 

mar  ainmhidh  gheibb  e  bàs. 


3ALM  L. 

LABHAIR  an  Dia  lehobhah  treun, 
an  talamh  ghairm  gn  lèir, 
O'n  àird  an  ear  gu  h-aird  an  iar, 
o  èirigh  gu  luidh'  grèin'. 

2  A  Sion  ard,  a's  foirfe  mais', 

do  dheairuich  Dia  nam  feart. 

3  Oir  thig  ar  Dia  's  cha  bhi  'na  thosd, 

ach  labhraidh  e  le  neart : 
Thèid  teine  millteach  roimh  a  ghnùis, 

a'  lasadh  suas  gu  garg : 
'S  m'a  thimchioU-san  gu  doinionnach 

bidh  e  'na  chaoiribh  dearg\ 
i  Air  talamh,  is  air  nèamh  nan  neul, 

àrd-ghairmidh  e  gu  treun, 
Gu'n  tugadh  e  ceart  bhreitùeanas 

air  'iule  phobuU  fèin. 

5  \  m'ionnsuidh  cruinnichibh  mo  naoimh, 

is  tionaiaibh  an  dream 
A  rinn  gu  dileas  is  gu  dlùth, 
le  b-ioòairt,  cùmhnant  leam. 

6  A  cheartas-san  ni  neamh  nan  neul 

a  chur  aa  cèill  'na  àm : 
Oir  'se  lehobhah  fejn  gu  beachd 
a's  aon  ard-bhreitheamh  ann. 

7  Mo  phobull  Isra'l  èisdibh  rium, 

ìs  labhraidh  mi  gu  ceart : 
A  t'  aghaidh  togam  fianuis  f  hior, 
's  mi  Dia,  do  Dhia  gu  beachd. 
S  Mu  t'ofraiLibh  cha'n  agram  thu, 
no  fos  mu  t*io-airt-loisgt', 
Oir  m'  fhianui-  thug  thu  iad  a  ghnath, 
is  fhuaras  iad  gun  f  hois. 

9  Oir  as  do  thigh  cha  ghabhainn  aait 

mar  ìobaii  t  biorach  bò  ; 
'S  cha  ghabhainn  gabhar  fhirionn  tòt 
mar  ofraU  as  do  chrò. 

10  Gach  ai^rnh'f'h  beò  a  ta  an  coiii 
is  ieamsa  sin  ga  lèir, 

'S  na  h-uiie  spreidt  air  mhìle  ccoc, 
ta  'g  iona.tradh  air  feur. 

11  An  eunlaith  's  aithne  dhomh  air  fad, 

ta  'g  itealaich  fèadh  bheacn : 
»S  leam  gach  tiadh-bheathach  uile  fot, 
feadh  gharbhluich  agus  ghleann. 

12  Geur-ocras  nam  biodh  orm,  no  gort, 
cha  chuirinn  duits'  an  cèili, 

Oir  's  leam  an  domhan  mu'n  iadh  giian, 
is  na  bheil  ann  gu  lèir. 

13  FuU  ghabhar  'n  e  gu'n  òlainn  uait  ? 

feòil  tharbh  an  ithinn  i  ? 
1 1  Ioc  iobairt  buidheachais  do  Dhia, 
's  do  bhoidean  do'n  Ard-Righ. 

15  An  la  uo  tnrioblaid  is  dotaeirn, 

goir  orm  an  sin  gu  ceart: 
Ort  fuasg^am,  is  bueir  thu_a  glò.r 
do  m'ainms'  a  chu-dich  leau 

16  Ach  ris  an  droch  dhuin'  labhraidh  Dia, 

mo  statuin  chur  an  ccill 
Am  buiueadh  dnuit,  uo  ghabhail  fos 
mo  chùmìmaint  ann  ad  bheuL 

17  Do  m'  achmhasan  o  thug  thu  faath, 

's  an  speis  rianih  e  nior  chuir ; 
Ach  thLg  mo  bhriathran  air  do  chùl, 
'g  an  diùitadh  uait  ga  tnr  ? 

1S  Tràth  chunnaic  thu  an  gaduich'  dan, 
dh'aontaich  thn  leis  'na  olc : 
'S  ie  luchd  an  adhaltrais  a  ris, 
b'f  ne-x-comuinn  thu  'nan  iochd. 

19  Do  theangcuìh  thug  thu  chumadh  brèig', 
chum  uilc  thug  thu  do  bheaU 

20  Do  d'  bhrathair  shaidh  thu  thabhairt  gttth 

's  do  mhac  do  mnàthar  beam'. 

21  Na  nithe-s"  uile  rinneadh  leat, 

is  dh'fhan  mi  dhiot  a'm'  thosd; 
Is  shaoU  thu  mar  a  ta  thu  fèin, 

gu  b"amhiuidh  mi  gach  achd  : 
Ach  cronaicheam  do  pheacaidh  dhuB., 

a'd'  _imharc  caiream  iad ; 
A  cham  gu  faiceadh  do  dha  shùil, 

nachfol'chear  orm-sa  beud. 

22  O  sibhs'  adhream  nach  cuimhnieh  Dii. 
nis  tuigibh  «o  "na  àm 


SALM  LI.  LII.  LIII.  LIV. 


Mu"n  iean  ml  liodart  oirbh  gu  cas, 
gu'n  neach  d'ur  furtachd  ann. 
Ì3  An  ti  blreir  iobairt  molaidh  uaith', 
'se  sin  bheir  dhomhsa  glòir  : 
Oir  nochdam  slàinte  Dhè  do'n  f  hear 
a  ghluaiseas  mar  is  còir. 

SALM  LI. 
T"\RAN  tròcair  orm,  a  Dhia  nan  gràs, 
J-'    gu  h-iochdmhor  saor  sa  mis', 

Rèir  lìonmhoireachd  do  thròcair  chaoimh, 
glan  as  m'uil'  eusaontas. 

2  Gu  h-iomlan  ionnail  mi  o  m'  lochd, 

glan  mi  o  m'  chiont'  a'd'  ghràdh  : 

3  Oir  tha  mi  'g  aidmheil  m'eusaontais, 

's  lèir  dhomh  mo  lochd  a  ghnàth. 

4  A'  t'aghaidh,  t'aghaidh  fèin  a  mhàin; 

do  pheacaich  mi  gu  trom, 
Is  ann  ad  f  hianuis  fèin,  a  Dhè, 

an  t-olc  so  rinneadh  leam : 
Do  chum  air  labhairt  duit  a  mach, 

gu  bioclh  tu  cothroinach  ; 
s>  gu  biodh  tu  plan  tràth  bheir  thu  breth, 

is  ceart  neo-eucorach. 
i  Am  jpeacadh,  feuch,  do  dhealbhadh  mi, 

is  ann  an  cionta  fòs 
Do  ghabh  nio  mhàthair  mi  'na  broinn, 

tràth  ghineadh  mi  o  thùs. 

5  An  taobh  a  stigh  do'n  chridhe,  feuch, 

an  fhirinn  's  ionmhuinn  leat: 
San  ionad  f  holuicht'  bheir  thu  orm 
gu'n  tuig  mi  gliocas  ceart. 

7  Le  hisopdean-sa  mise  glan, 

is  bitheam  glan  gu  l)eachd ; 
Dean  m'ionnlad  fos,  mar  sin  bidh  mi 
ni's  gile  dhuit  na  sneachd. 

8  Guth  subhachais  thoii  orm  gu'n  cluinn 

is  fonn  an  aoibhneis  ait, 
Mar  sin  ni  gairdeachas  gu  mòr, 
na  cnàmhan  bhriseadh  leat. 

9  O  m'  pheacaibh  is  o  m'eusaontais 

foiuich  do  ghnùis,  a  Dhè  ; 
Mo  sheachrain  is  ìn'uil'  eucoir  fòs 
glan  thusa  uam  gu  rèidh. 

10  Dhia,  cruthaich  annam  cridhe  glan ; 
ath-nuadhaich  spiorad  ceart. 

11  Na  tilg  o  d' shealladh  mi;  's  na  buin 
do  spiorad  naomha  leat. 

12  Isaisigdhomh  iir-ghairdeachas 
do  shlàinte  chàirdeil  fèin; 

Is  dean-sa  fòs  mo  chumail  sua», 
le  d'  spiorad  saor  gu  treun. 

13  'N  sin  teagaisfjeam  do  shlighe,  Dhè, 
do'n  dream  a  bhris  do  reachd; 

Is  pillear  riut  le  h-aithreachas 
na  peacaich  thruagh  gu  beachd. 

1 4  O  chionta  fola  saor-sa  mi, 

O  Dhia,  a  Dhè  mo  shlàint': 
Seinnidh  gu  h-àrd  air  t'f  hireantachd 

mo  theangadh  anns  gach  àit, 
13  Mo  bhile,  ta  air  druideadh  suas, 

fosgail,  a  Dhè  nan  gràs ; 
An  sin  do  mholadh  le  mo  bheul 

cuiridh  mi'n  cèill  gu  h-àrd. 

16  Oir  lobairtean  cha'n  iarrar  leat, 
no  bheirinn  duit  gach  rè 

An  ofrail-loisgte  f òs  air  bith 
cha  'n  'eil  do  thlachd,  a  Dhè. 

17  An  spiorad  briste,  tuirseach,  trom, 
sud  ìobairt  Dhè  nan  dùl : 

Ri  cridhe  briste  brùit',  a  Dhè, 
gu  bràth  cha  chuir  thu  cùl. 

18  A'd'  dheadh-ghean  dean-sa  maith,  a  Dhia, 

air  Sion  do  chnoc  fèin : 
Ballan  lerusaleim  gu  luath, 
tog  suas  le  d'  làimh  gu  treun. 

19  'N  sin  taitnidh  lobairt  cheartais  riut, 

ofrail,  's  làn  ofrail  loisgt' ; 
'N  sin  bheirear  colpaich  dhuit-sa  suas, 
air  t'altair  naomh  gun  f  hois. 


c 


SALM  LII. 


^IOD  uime  'n  dean  thu,  ghaisgich  thrèin, 
'    Baill  as  an  ok:  gu  mòr  ? 


Mairidh  am  feasd  gun  cheann  gun  chnch, 
deadh  mhaitheas  Righ  :ia  glòir'. 

2  Do  thearig'  a'  dealbh  an  aimhleis  chlaoin 

chum  ceilg'  mar  ealtuinn  ghèir. 

3  Is  annsadh  leat  an  t-olc  na  maith, 

is  breug  na  briathra  fior. 

4  A  theangadh  chealgach,  's  ionmhuinn  leat 

gach  focal  millteach  olc. 

5  Ni  Dia  gu  siorruidh  mar  an  ceudn' 

làn-sgrio:>  a  tharruing  ort: 
Glan-sgathar  thu,  is  as  do  theach 

grad  spionar  thu  gu  tur, 
A  talamh  is  à  tir  nam  beò 

buainear  do  f  hreumh  à  bun 

6  Sud  chi  am  rirean,  gabhaidh  fiamh, 

is  ni  egàirefos: 

7  Feuch,  so  am  fear  nach  d'earb  à  Dia, 

mar  dhaingneach  is  mar  threòir: 
Ach  ann  an  lioninhoireachd  a  stoir 

a  dhòchas  chuir  gu  treun, 
'Na  shaoibhreas  is  'na  aingidheachd, 

do  neartaich  se  e  fèin. 

8  Ach  mis'  mar  ùr-chrann  olaidh  ta 

an  àros  Dè  a  ghnàth: 
A'  cur  mo  dhòchais  ann  a  ghràs, 
ri  fad  mo  rè  's  mo  là. 

9  Gu  siorruidh  suthain  molam  thu, 

chionn  sud  gu'n  d'  rinneadh  leat: 
Feitheam  air  t'ainm,  oirtha  e  maith, 
an  làth'r  do  naomh  gu  beachd. 

SALM  LIII. 
'■^A  chridhe  deir  an  tamadan, 
cha'n  'eil  ann  Dia  air  bith : 
Taid  truaillidh,  's  gràineilfòs  an  lochd 
cha'n  'eil  ann  neach  ni  maith. 

2  Dh'amhairc  an  Tighearna  o  nèamh 

air  cloinn  nan  daoine  nuas, 
A  dh'f  heuchainn  an  robh  tuigs'  aig  neacb 
a  dh'iarradh  Dia  nan  gràs. 

3  An  t-iomlan  diubh  chaidh  airan  ais, 

ro-shalach  iad  gu  ieir  : 
Cha  'n  'eil  aon  neach  a'deanamh  maith, 
cha  'n  'eil  fiu  aon  fo  speur. 

4  Am  bheil  aig  droch  dhaoin'  tuigs'  air  bith 

ta  'g  itheadh  suas  gu  dian, 
Mo  phobuill-sa  mar  aran  blasd', 
's  nach  'eil  a'  gairm  air  Dia. 

5  An  sin  do  ghabh  iad  eagal  mòr, 

gun  aobhar  eagail  ann: 
Sgaoil  Dia  a  chnamha-san  o  chèil', 

chuir  sèisdeadh  ort  gu  teann  ; 
Is  mar  an  ceudna  chuir  thu  iad 

gu  rughadh  gruaidh'  is  nàir', 
Do  bhrigh  gu  d'  rinneadh  orr'  le  Dia 

trom-tharcuis  agus  tàir. 

6  'Se  so  mo  ghuidh'  is  m'  athchuinge, 

gu'n  tugadh  Dia  nam  feaft 
Cabhair  d'a  phobull  Israel, 

à  Sion  fèin  le  neart ! 
An  uair  bheir  Dia  air  ais  o  bhruid 

a  phobull  fèin  le  chèil', 
Air  Iacob  bithidh  aoibhneas  mòr, 

's  aiteas  air  Israel. 

SALM  LIV. 
n^RE  t'ainm-sa  teasairg  mise,  Dhè, 
-^-     cum  cothrom  rium  le  d'  neart. 

2  Eisd  m'urnuigh,  thoir  fa'near,  a  Diiè, 

briathra  mo  bhèil  gu  ceart. 

3  Oir  dh'èirich  coigrich  rium-sa  suas 

luchd-fòirneart  tha  gu  dian 
An  tòir  air  m'anam ;  's  cha  do  chuir 
iad  Dia  fa'n  comhair  riamh. 

4  Ach  feuch,  'se  Dia  m'  fhear-cuideachaidk, 

gu  m'sheasamh  anns  gach  cruas: 
Bithidh  Iehobhah  leis  an  dream 
a  chumas  m'anam  suas. 
ò  Aimhleas  do  m'  naimhdibh  diolaidh  Dia 
a'd'  f  hlrinn  dean  an  sgath'. 

6  Gu  toileach  bheir  mi  ìobairt  dhuit,- 

Dhè,  molam  t'ainm,  ta  maith. 

7  Oir  rinn  e  saors'  is  fuasgladh  dhomh 

o  m'uile  theinn  gu  treun : 

lonnus  gu  faci  mi  mo  mhiann 
air  m'eascairdibh  gu  lèir. 

SALM  LV. 

RI  m'urnuigh  èisd  :  's  o  m'  ghuidhe,  Dhè, 
na  foluich  thus'  thu  fèin. 

2  Thoir  aire,  's  freagradh  dhomh,  ta  caoidh 

le  bròn  's  le  bùireadh  geur : 

3  Air  son  guth  m'eascairde  gu  lèir, 

is  fòiriìeart  fòs  nan  daoi  : 
Oir  euceart  thilg  iad  orm,  am  feirg 
dhomh  thug  iad  fuath  gun  dìth. 

4  Mo  chridh'  a'm'  chom  ta  cràiteach  goirt ; 

thuit  orm-sa  uamhunn  bhis. 

5  Ciith,  oillt,  is  uamhunn  thàinig  orm, 

ga  m'  shlugadh  is  mi  'n  sàs. 
o  'N  sm  thubhairt  mi,  Is  truagh  nach  robh 
sgiath  colmain  agam  nis  ! 
'N  sin  theichinn  as"ag  itealaich, 
is  gheibhinn  tàmh  is  fois. 

7  Feucli,  shiubhlainn  fòsairànradh  fad, 

chum  tàimh  am  fàsach  chmaidh ; 

8  Is  dheanainn  deifir  gu  dol  as 

o  dhoinionn  gharbh  na  gaoith'. 

9  Dhia,  roinn  is  sgrios  an  teang' ;  sa'  bhail* 

bha  i'uirneart  agus  strì. 

10  Taid  dol  m'a  bhallaibh  oidhch'  is  là; 
tha  aimhleas  ann  is  caoidh. 

11  Eucoir  ro-mhòr  is  olc  a  ta 

•na  mheadhon  su;i  gun  cheisd  : 
Seadh  feall  r'a  shràidibh  agus  cealg 
cha  dealaich  sud  am  feasd. 

12  Cha  b'e  mo  nàmh  thug  masladh  dhomh, 
oir  dh'  f  huilginr.  sud  gu  rèidh  : 

Cha  b'e  fear  mt' huath'  a  dh'eirich  rium, 
oir  dhionainn  uaith'  mi  fein. 

13  Ach  thusa,  fear  bu  choimpir  dhomh, 

fear  m'eòlais,  is  fear  m'iùil ; 

14  Bu  bhlasd'  ar  comhairl'  dol  le  càch, 

gu  h-àros  Dhè  nan  dùl. 

15  Sealbh  gabhadh  orr'  am  bàs  gu  grad, 
's  gu  h-ifrinn  thèid  iad  beò  : 

Oir  aingidheachd  'nan  còmhnuidh  ghnàth, 
's  nam  builsgean  bha  gach  lò. 

16  Ach  mise,  glaodham  suas  ri  Dia, 
saoraidh  Iehobhah  mi. 

17  Glaodh  àrd,  is  urnuigh  ni  mi  ris, 
moch,  feasgar,  's  meadhon-là  ; 

Is  èisdidh  e  gu  grad  ri  m'  ghlaodh  : 

18  M'anam  's  e  shaor  an  sith, 

O'n  chath  's  o'n  chòmhraig  dh'èirich  rium, 
is  mòran  rium  ri  strì. 

19  Cluinnidh  an  Dia  ta  làidir  beò, 
's  bheir  dòruinn  orra  's  pian  • 

Seadh  fòs  an  Dia  air  mairionn  ta, 

's  a  bha  o  chian  nan  cian. 
Is  air  an  aobhar  fos  nach  'eil 

caochladh  air  bith  'nan  staid, 
Eagal  an  Tigheam  uime  sin 

do  thilg  iad  dhiubh  air  fad. 

20  A  làmh  do  shin  'nan  aghaidh  sud, 
a  bha  an  siochaint  ris  : 

A  chumhnant  is  a  nasgadh  dlùth, 
gu  fealltach  orra  bhris. 

21  Bu  shleamhna  briathra  'bhèil  na'n  t-im, 
ach  cogadh  cruaidh  'na  rùn  : 

Bu  bhuige  'chainnt  na  oladh  thlàth, 
's  i  ghnàth  mar  chlaidheamh  rùisgt'. 

22  Ach  tilg-sa  t'eallach  throm  air  Dia, 
's  e  ni  do  chumail  suas : 

Cha  leig  e  'm  feasd  do'p.  fhìrean  chòir, 
o  'shocair  fèin  gu'n  gluais. 

23  Ach  thus',  a  Thighearna  nam  feart, 

a'd'  chorruich  cheirt  gu  geur, 
An  slochd  d'am  milleadh  tilgidh  tu 

an  aitim  ud  gu  lèir : 
Na  daoine  sligheach  fuileachdach, 

cha  mhair  iad  leth  an  làith' : 
Ach  annad  cuiridh  mis',  a  Dhè, 

mo  dhòchas  is  mo  dhòigh. 

SALM  LVI. 
QRMSA  dean  iochd,  a  Dhè,  oir  b'aill, 
v   le  duin'  mo  shlugadh  suas : 


A  tha  gu  dian  ga  m'  shàruchadh 
gach  là  le  cogadh  cruaidh. 

2  Seadh  b'àill  le  m'eascairdibh  gun  iochd 

mo  shlugadh  suas  gach  là: 
Oir  's  lìonmhor  iad  tha  cogadh  rium 
gun  aobhar  no  cion-fàth. 

3  An  làithibh  m'eagail  earbam  riut : 

an  Dia,  a  bhriathar  fèin 

4  Ard  mholaidh  ml,  is  ann  an  Dia, 

chuir  mi  mo  dhòigh  gu  treun. 
Cha  ghabh  mi  gealtachd  uime  sin, 

's  am  feasd  cha'n  eagal  leam, 
Na  dh'fheudas  feoil  a  dheanamh  orm 

do  lochd,  le  iomairt  theann. 

5  Mo  bhriathar  tha  iad  fiaradh  fòs, 

gach  la  mar  's  toileach  leò  : 
Chum  doilgheis  agus  dochair  dhomh 
ta  'n  snmainte-san  gach  lò. 

6  Tha  iad  le  chèil'  a'  cruinneachadh, 

is  iad  'gam  folach  fèin, 
A'  feitheamh  m'anam',  air  bhith  dhoibfe 
ro-f  hurachar  mu  m'cheum. 

7  Gu  saor  an  tèid  iad  as  mar  sin, 

le'n  eucoir  mhòir  gun  tamh  ? 
A'  d'f  heirg-sa  leig  am  pobull  sios, 
a  Thighearna  le  d'  làimh. 

8  Mo  sheachrain  air  an  àireamh  leat, 

a'd'  shearraig  taisg  mo  dheòir  : 
Nach  'eil  iad  ann  ad  leabhar  shios, 
air  chuimhne  sgrìobht'  gach  uair  ? 

9  Mo  naimhde  pil'.idh  air  an  ais, 

tràth  ghaiream  ort  gu  teann  : 
Is  aithne  dhomhsa  so  gu  beachd, 
oir  tha  Iehobhah  leam. 

10  An  Dia,  a  bhriathar  molaidh  mi : 

molam  an  Dia  a  reachd  ; 

11  An  Dia  do  chuireadh  leam  gu  treus 
mo  dhòchas  fèin  gu  beachd. 

Is  air  an  aobhar  ud,  a  Dhè, 

cha'n  eagal  idir  leam 
Na  dh'f  heudas  duin'  a  dheanamh  orm, 

nach  'eil  dheth  fèin  ach  fann. 

12  Do  bhòide  ta  ìad  ormsa,  l)hè  : 
is  iocam  dhuit-sa  cliu. 

13  Oìr  m'anam  bo  hd  gu  saor  o'n  bhàs, 

gu  gràsmhor  dh'f  huasgail  thu  : 

Nach  coimhead  thu  mo  chosa  fòs 

o  shleamhr.arhadh  ni's  mò, 
A  chum  gu'n  gluais  mi  'mfianuis  Dhe' 

an  solus  dhaoine  beò. 

SALM  LVII. 

DEAN  tròcair  orm,  a  Dhia  nan  gràs, 
dean  tròcair  orm  gach  rè, 
Oir  annad-sa  tha  m'anam  truagh 

a'  cur  a  dhòigh  gu  lèir  : 
Is  gabhaidh  mi  fo  sgàil  do  sgèith 

mo  thearmunn  is  mo  neart, 
Gu  ruig  an  uair  sin  anns  an  tèid 
na  h-uilc  ud  uile  thart'. 

2  Eùrhidh  mi  ris  an  Dia  a's  àird' : 

ri  Dia  ta  làidir  treun, 
A  chuireas  leam  gach  cùis  g3  crìeh, 
mar  chi  e  ormsa  feum. 

3  Cuiridh  e  neart  o  nèamh,  do  m'  dhioa 

o  bheum  an  fhir  le'm  b'àill 
Mo  shlugadh  ;  cuiridh  Dia  a  mach 
'f  hìrinn  's  a  ghràs  gun  dàil. 

4  Tha  m'anam  bochd  an  còmhnuidh  fòs 

am  builsgean  leòmhan  garg', 
Am  measg  na  dream  a'm'  luidh'  a  taiia 

air  lasadh  ta  le  feirg  : 
Daoine,  'g  am  bheil  am  fiacla  fòs 

mar  shleagh  's  mar  shaighde  geur ; 
Mar  chlaidheamh  guineach,  's  anihluidh  sin 

an  tcangadh-san  gu  lèir. 

5  Os  ceann  nan  nèamh,  Dhia,  tog  thu  fèin  ; 

os  ceann  gach  tir'  do  ghlòir. 

6  Air  son  mo  cheu'ma  ghleus  iad  lion, 

chrom  m'anam  sìos  gu  làr  : 
Slochd  romham  chladhaich  iad,  is  th'nit 
iad  fèin  san  t-slochd  a  rinn. 

7  'S  gleusta  mo  chridhe,  's  gleust',  a  Dìiè, 

dhuit  canain  moladh  binn. 

8  Mosgail  mo  ghlòir,  's  a  shaltair  fos, 

a  chlàrsaich  dùisg  an  àird : 
Air  maduinn  mosglam  fèin  gu  moch, 
is  seinneam  ceòl  gu  h-àrd. 

9  Dhia,  measg  a'  phobuill,  molam  thu ; 

dhuit  seinneam  measg  an  t-sluaigh : 

10  Oir  t'fhirinn  is  do  thròcair  mhòr, 
gu  nèamh  nan  neul  chaidh  suas. 

11  Arduichear  thus',  a  Dhia  nam  feart, 
os  ceann  àrd-nèamh  nan  speur  : 

Is  togar  suas  do  gblòir  gu  h-àrd, 
os  ceann  gach  tir'  gu  lèir. 

SALM  LVin. 

AN  labhair  sibhs',  a  choimhthionail, 
an  t'hirinn  cheart  neo-chJaon  ? 
'S  an  tnbhair  sibh  gu  cothromach, 
breth  cheart,  a  chlann  nan  daoin'  ? 

2  Is  ann  bhur  cridh'  tha  sibh  a'  dealbh' 

mòr  aingidheachd  gun  tàmh : 
'S  air  talamh  tha  sibh  tonihas  fòs, 
fòreigin  chruaidh  'ur  làmh. 

3  Luchd-uilc,  o  thig  iad  as  a'  bhroinn, 

siùbblaidh  air  slighe  fhiair  ; 
Tràth  bheirear  iad,  air  seachran  thèid, 
a'  labhairt  bhreug  gach  ial. 

4  An  nimh  mar  nimh  na  nathrach  ta : 

mar  nathair  dhruid  a  cluas  ; 

5  Ri  guth  nan  druidh  tha  eagnaidh  seòlt', 

nach  eisd,  is  fòs  nach  gluais. 

6  Am  fiacla  bris,  a  Dhè,  'nam  beul : 

a  Thighearn  làidir  thrèin, 
Pronn  fiacla  agus  tuisg  ro-mhòr 
nan  leòmhan  òg'  gu  lèir. 

7  Gu'n  leaghadh  iad,  a'  sileadh  sios, 

mar  uisge  ruith  le  gleann : 
»S  a  shaighde  bris,  trath  chuireas  e 
a  btiogh'  air  lagh  gu  teann. 
2  Mar  sheilcheig  bhios  a'  leaghadh  as, 
rachadh  iad  as  gu  dian  ; 
Mar  thorraicheas  an-abuich  mnà 
na  faiceadh  iad  a'  ghrian. 

9  Mu'm  mothaich  seadh  'ur  coireachan 

o  choille  chrionaich  teas, 
Ni  Dia,  's  iad  beò,  'na  chorruich  ghèir 
le  cuairt-ghaoith  dhian  an  sgrios. 

10  Bidh  aoibhneas  air  an  f  hìrean  chòir, 

'nuair  chi  e  'n  dioghaltas : 
Is  ann  am  fuil  luchd-aingidheachd, 
nighidh  e  fòs  a  chos. 

11  Their  duine  'n  sin,  gu  bheil  gun  cheisd, 
deadh  dhuais  aig  daoinibh  còir ; 

•S  gu  bheil  air  talamh  fòs,  gu  beachd, 
'na  bhreitheamh  Dia  na  glòir'. 

SALM  LIX. 

TEASAIRG,  is  saor  mi,  O  mo  Dhia, 
o  m'  naimhdibh  dh'èireas  rium. 

2  O  luchd  an  uilc  ta  fuileachdach, 

dion  mis',  is  cuidich  leam. 

3  Feuch,  'n  aghaidh  m'anam'  luidh  am  fàth 

is  chruinnich  daoine  treun : 
Cha'n  ann,  a  Dhia,  air  son  mo  lochd 
no  cron  a  rinn  mi  fèin. 

4  A'  ruith  tha  iad,  gun  chron  a'm'  tliaobh, 

's  gu  h-ullamh  dol  air  ghleus  : 
Chum  teachd  do  m'fhurtachd  mosgail  tràtli, 
is  thoir  fa'near  am  be"S. 

5  O  Dhè  nan  sluagh,  Dhè  Israeil, 

mosgail  's  gu  fiosraicht'  leat 
Na  cinnich  :  's  na  dean  iochd  air  neach 
gu  h-aingidh  bhris  do  reachd. 

6  Air  teachd  do'n  f  heasgar  pillidh  iad  : 

a'  donnalaich  gu  h-àrd, 
Mar  choin,  mu'n  bhail'  a'  cuairteachadh, 
is  amhluidh  sin  a  taid. 

7  Feuch,  brùchdaidh  iad  a  mach  le'm  beul ; 

'nam  bilibh  claidheamh  geur; 
Cò  chìuinneas  sin,  no  bheir  fa'near? 
'.se  sud  a's  cainnt  dhoibh  fèin. 

8  Ach  thusa,  Dhia  Iehobhah  mhòir, 

ni  gàire  fanoid  riu ; 
ls  mar  bhall-magaidh  bithidh  fòs 
ua  cinnich  axiu  ad  shu  J. 


9  Air  son  gur  mòr  '»  gur  maith  do  neart, 

slor-fheitheam  ort  a  ghnèth : 
Do  bhrìgh  gu  bheil  dhomh  Dia  nan  dùl 
'na  dhidean  dlùth  gu  bràth. 

10  Bidh  D'ia  o'n  tig  mo  thròcair  chaomh, 
dol  romham  air  gach  ceum  : 

'Se  Dia  bheir  dhomh  air  m'  eascairdibh, 
mo  rùn  gu  faic  mi  fèin. 

11  Mu'm  bi  mo  phobull  dìchuimhneach, 
na  marbh  an  aitim  ud  : 

O  Dhia  ar  sgiath,  le  d'  chumhachd  igaoii, 
's  leag  iad  gu  h-iosal  fo'd. 

12  Fa  Iochd  an  teangaidh,  's  cainnt  am  bèil, 
'nan  àrdan  glacar  iad  : 

Fa  chòis  nam  mallachd,  Ls  nam  breug 
a  labhair  iad  os  àird. 

13  Sgrios  iad  a'  d'  fheirg,  sgrios  iad  gu  tur, 

is  thèid  ìad  as  gu  dian : 
Is  tui^idh  'n  sin  gach  ude  thìr, 
righ  lacoib  gur  e  Dia. 

14  'S  air  teachd  do'n  f  heasgar  pilleadh  iad, 
a'  donnalaich  gu  h-àrd, 

Mar  choin,  mu'n  bhail'  a'  cuairteachadh, 
is  amhluidh  bitheadh  iad. 

15  Ag  iarraidh  bidh  gu  seachranach, 

's  gu  luaiueach  ann  an  teinn  ; 
A'  deanamh  gearain  anns  an  oidhch', 
mur  bi  an  sath  'nam  broinn. 

16  Ach  mise  molar  leam  do  neart ; 

gu  moch  a'  seinn  do  ghràis, 
Air  son  gur  tu  mo  thearmunn  treun, 
's  mo  dhaingneach  l'èin  's  gach  càs. 

17  'S  tu  fèin  mo  neart,  dhuit  canam  fonn, 
'se  lìia  mo  dhidean  treun  : 

'Se  'u  Dia  sin  fèin  nnn  tròcair  orm, 
's  a  chuidich  leam  a'm'  f  heum. 

SALM  LX. 
A  DHE,  do  thilg  thu  sinne  uait, 
dh'  f  huadaich  thu  sinn  air  fad, 
Oir  bha  thu  ruinn  an  corruich  ghèu  ; 
pill  ruinn  thu  fèin  gu  grad. 

2  Chuir  thus'  an  talamh  trom  atr  chrith ; 

is  fòs  do  bhris  thu  e: 
Slànuich  a  bhriseadh,  oir  gu  beachd 
air  criothnachadh  tha  e. 

3  Do  thaisbein  thusa  nithe  cruaidh 

do'n  t-sluagh  a's  leat  le  còir : 
Fion  buaireasach  chuir  uamhunn  oirnn, 
thug  thusa  dhuinn  r'a  61. 

4  Is  tnug  thu  bratach  àrd,  a  Dhè, 

do'n  dream  d'an  eagal  thu  : 
A  chum  gu  sgaoilteadh  suda  mach, 
bhngh  ririnn  duit  le  cliu. 

5  O  dhaorsa  chum  gu  saorar  leat 

do  phobull  ionmhuinn  fèin  : 
Eisd  rium,  is  slànuich  mi  gu  grad 
le  d'  dheas  làimh  làidir  thrèin. 

6  'Na  naomhachd  labhair  Dia  nam  feait, 

bidh  aoibhneas  orm  nach  gann : 
Air  Sechem  ni  mi  roinn  gu  ceart, 
gleann  Shucoit  toimlisear  leam. 

7  'S  leam  Gilead  le  dlighe  cheirt, 

Manaseh  's  leam  gu  beachd  , 
'S  i  treubh  Ephraim  neart  mo  chinn, 
bheir  Iudah  mach  mo  reachd. 

8  Is  soitheach-ionnlaid  Moab  dhomh  ; 

tilgeam  thar  Edom  thruaigh 
Mo  bhròg ;  is  ni  mi  caithream  binn 
thar  Palestin  le  buaidh. 

9  Cò  bheir  do'n  chaithir  dhaingein  mi  ? 

's  gu  Edom  bheir  gu  ceart  ? 

10  Nach  tusa,  Dhia,  le'n  d'  thrèigeadh  sinn  ? 

's  nach  deachaidh  mach  le  'r  feachd  ? 

11  O  thrioblaid  tabhair  comhnadh  dhuinn', 
oir  's  diomhain  furtachd  dhaoin'. 

12  Tre  Dhia  ni  sinne  treubhantas, 
'se  shaltras  naimhde  fuidh'n. 

SALM  LXI. 

RI  glaodh  mo  ghearain  èisd,  a  DW, 
is  ni'urnuit,h  thoir  fa'near. 
2  O  iomall  talmiiainn  èigheam  riut, 
's  mo  chridhe  trom  fo  smal : 

Dt_i&,  Creoraich  chom  __a  carraig  n:i 
i  i  airde  na  mi  feìn- 

_'      £   ------  .  _.::::;-. 

.  _.':i>;:_i.:  -  g_  ___r. 

4  A  _  ff  __  r_r.  mrrrrf  ri  —._;_  _ir__f 

gach  &_____.  is  agdfc  trath: 
X 3  di-ur'n  £b  dhubhar  s__aiì'  do  &s£it_>, 
cuiridh  mi  fèin  gu  brath- 

5  Oir  d— h  tu  mo  htWàrlf  naorrh', 

'>      ge-"  -.-'-  _  thu^:  rr.i : 

:  :  : .         :    —  ---  :.-_-  ùu  _f : :::f. 

d'an  eagal  .  _— rr  a  Dhè. 
(  Boan  shaoghal  agus  aim__r  cl  i.in 
Dheir  th  •____,  Diia,  ic'a  Fi-'f : 
M__r  iomadh  gineaiach  is  l_x_ay 
i  if  _ii.i_ir:i-f _  '_  ri  ri. 
*  Mairidh  e  buan  am  fianuis  Dè, 
gu  tranaiteach  's  gu  brath : 
Trecair  is  nrinn  deasaich  dha, 
2  .  .  .  ;  _       .  ;  ;     .  . 

_  Mir  _rr.  z-  _;:rrr:_r:  ;.ir__.e=__.  rf- 
do  t-ainm  ro-uasal  ard, 
*S  mo  bhoide  naomha  riiniam  dhiut, 
o  L_  gu  ià  gu  biath, 

LE  fo-shidinn  tha  r_'a____c  bochd 
fejtheamh  air  Dia  gu  beachd: 
_  ar__  ui:_r.  :fa  r_rnr:_  iì-ii  f_ir 
orm  air  gach  taoòh  a'  teachd. 
2  'S_  ■____■  a-s  <  '■■      ift-M-i  irt  dhom^, 
is  m'fhurtac__d  e  ro-dheas : 
Mo  tbe__r__.-__n  cnieas  e  faraon, 
Z-  __.r  -_._        ,  "^'-:  — -  ■ 

5  Cia  fhad  a  dhea-bhar  ..iT-rV.eas  leibb  ? 
Lan-mharbhar  sibh  gu  beachd, 
_izr  : .  i--  i_r  :".:._!  '_  rrir  5''  •- -~ ~ '-  ff  i:rr 
tha  leagadh  oirbh  a'  tea-M. 

4  0  urrr_r_:"_r_  ga  _r_r.ir_.  __:: 

:__.  'n  : :_rr___r .__._.  a'  ruiir: 
"Si  's  -"'-■-'-'  leo  breug :  beannachd  'nam  beul, 
arf  —  -    -  ~"~  "  ir.  :i;f  f :  _:_:_;. 

5  O  m'anarn  feith  gu  f-iìhidneach 

ri  Dia  a  m___in"____r  chieachd : 
Oir  __:_.-___;  :f  1  rr _  __:ii-_;  £•____:  _fr__r: 
5—:  _r::r_;:i_:;:  rii_ii 

6  'Se  mb-dn  a's  '  -*"-*it_  «****■«■•■■  dhomh, 

'se  rn-.arn  _r_o  chiàiwt»_  dheas : 
Mo  the-xmmm  daicgean  e  raraon, 
rrrar  ~  '  ;r:  _-r.ur____r  r__L_'. 

7  Mo  shlàinte  tz  's  mo  ghlòir  an  Dia, 

ris  eait-im  rein  a  ghnath: 
Carraìg  mo  neìrt,  '5  mo  thearmunn  treon, 
'se  Dia,  gu  b'___n  ';  gu  bràth. 
S  O  phobuli,  cuiribh  ar_n  an  Dia 
bhur  -ttcfaas  a—  sach  ; 
Ua  fhianuis  dòirabh  mach  'or  cridh': 
r:  i  _r  r.r  :_irr:_r:_:  :  r. 


beag-  gu  fior, 
n  hrèig: 
'i  _e_r-_rrrr*  iri 


.    5  r_  ri_; 
-_-.a  __; 
Air  mei 


i     N:  :-;:..  ::     :  ::::    r  rr  irrr.  urii 
à  reabainn  no  droch  bheart : 
Sa  socrcich  fòs  do  chridh'  air  stòr, 

11  Do  labhair  Dia  aon  uair  a  mach: 

_r  _  -"-'-.'  -  -  -----  r_r  il"  2. 

Gur  leis  an  Dia  ta  coi---r.achf.5ch 
rr::r    .     r;r.r:  .  .__ 

12  Tròcair,  a  Thigheaxn,  buinidh  dhuit, 
is  gràsa  mòr  faraon: 

:  .r  rr.:_r  rr_  r.rr  1  rrrr. rrrrriri, 
ahi 

ODrTTA.  is  tu  mo  Dhia,  gu  moch 
ìarra_dh  mi  thu  _racb  là: 
-ir__r:rr__:rr  =  :_.__      .  -     - ; 
_  aa  s__i.  r—  f:_r  1  .  : 
-  r:  m  i.-.--  .  r=  r.r ::_.-  rr  .r  __r  __.  ::r:.i 

an  gea_l  ort  fprn  gach  àm, 
Aa  trr  io-thÌOTaim,  thartmhoir,  thàth, 
gun  uiìg'  air  bith  bhi  stiti- 


2  Do  chumhachd  chum  ga  faicirn  teta, 

■5  do  ghioir  a  ta  ro-chaomh  ; 
A  rèir  mar  chunncas  roimhe  thu, 
le  diu  a'  r'aros  naomh. 

3  Air  son  gur  feart  na  beatha  fbs 

du  i-hanimtinBK  gradhach  caoin . 
Ard-mholadh  dhclt  le  h-io-nadh  c_m 
mo  bhiie  bheir  faraon. 

ì  Mar  sin  an  cian  a  bhios  mi  beò, 
; rirri:.: __.rr.  :r:  1  rrrrr. 

L=  rrrr  r:  r.zrrrr -___r      ::::_:  ;_-_j 

mo  ibmHaT.  riut  gac'n  trath- 

5  Sàsuichear  m'anam  mar  le  smior, 

's  le  saiil  ro-reamhar  rèidh  -. 
Is  bheir  mo  bheal  's  mo  bhile  dhait 
àrd-_uh-iadh  ait,  a  Dhè: 

6  'N  tràth  ni  mi  air  mo  Jeabaidh  fòs, 

do  chui__r_r:-:e--chaà_i  ie  tiachd, 
'S  an  àm  na  faire  smuaineach'  oct, 

"   -_.r  ;:r  __r  :_  _  :__.::  ::  :r._. r  _r.  _-.r 


8  Th2  m'anam  leantuinn  riut  gu  diìuh  : 

:   _  :_rrr___:  rr  r_rrrr_  :rxr:  rs  scr.-*, 

rh t^ìrì  jprìgan  sjoè  don  riajgh. 
ii  1=  firfrrr  r.__rr_:rrfr  rrr__  zz~ 
sios  tuitidh  iad  gu  làr : 

iirr  -  -  -  • :  - "-   _:  rr.  -  - 

do  rnthear  iad  le  tàir. 
ii  A:r:  i:::rrrèirf  riif.  rr  r.r  :  r_.  -  :z  ■ 
na  lùghas  e  gun  bheud 
y.  :_r__r;  :::_  :  r;r  _r ___:::  :  -  _ 
r::r  r.  1  :_r__ri_  ::._£•. 

TRATH  ni  mi  umuigh  riut,  a  Dhè, 
thoir  ÈLsdeacbd  oiiomh  gu  iuath : 
O  eagal  numhaid  coimhid  fos, 
r_  :_ir__:::  r.  _  _ . ;:  :r_irr. 
:  i  :r:rr_.  i__.  _:..:  :::_:  -.._:_:;  ::: 

O  -rvnngn  .rì*.  ch^h-hh  Èaraon 

i_rrf  _ ::;_::. .:  r_.r  :i  .-. ::  _:  :.: ii:  1- 

CUÌT  fQjar-h  _T_Q  gU  t-anàn- 

7  _-_r  :.ir_-iff  :___.  1:  .   .  '  .  :n 
rrir  :_.._: irreirr r  ___r:i.f  c._r; 
Tha'm  bogfa'  air  ìaeh,  's  an  saighce  deas, 
's  iad  briathra  searbh  am  beil ; 
-_  G'i'r  :i_:r:_iff.  ::_  ir  i_ :rrr-_-rea:rr_. 
_  ir:  rrerrr  irr.  frrrfe  ta : 
1.1  f -rrirrr  :_:  :  r:  rf  :.:r  rirrrr.  :  js, 
;:r  ------  :.=  --£.  :;::_;. 

.  _  ri:  r  ifi  rr.isneich  taid  san  o'.c, 

•s""a  labbairt  tric  le  chèil' 
M _.__j_:i_^         iz.  Uj-i-T-i: ^_". ; u 
_  z,z  711:-.  Z:  ":.  -  -  as.':^r  z 
i  .-_.;-        l;  ri^-^;^  i  =  i  2  ~z;.w. 
.-e-Li^  r:r_r_       ;ì_\:ììz  _rt_^_rj 
An  rùn  a  sfigh  "s  ro-dhornhain  e» 
's  an  fpd^>e  mar  an  ceudn'. 
7  Ach  sai^bead  tiiìidh  orra  Diaf 
;!i;;s  j_;---iei;-~-  i_r__i  £-'_r  ; 
Grad-bhuailear  agns  locar  i  ad, 
_       _    ;-_;__- ___r.  ^_  .à^r. 
S  Mar  sin  bheir  lad-san  arra  fein 
torad__i  an  tciu:^:'  ru  grad : 
Gach  uile  neach  a'an  leir  an  dòigh, 
;^.;_i:  _r  .  _  r  •„ :.:":.  i_~r  fr r. . 

;  X-r-erfri  ":::"-rlr  _r  rr^cr, 
is  ncjchdsidh  obair  Dhè : 
Oir  bheirear  leo  gn  gìic  fa'near 
ir  rr:.:z;r       :  r..;r  -. 
lj  N.  '^;  :;:--r_;  r.r:;:  .r  ;  rr  Z.:^ 
a  cnr  adbòchais  ann: 
'r  rr;r  reirr  'r  rm  bheii  an  eridfce  teejt 

ni  ^ìrrnf-^^liq^  paf  |_  g^mn. 

THA  ann  an  Sion  feitheamh  ort 
moiadh,  a  Dhè,  gun  dith: 
>S  ann  doit  a  dhioiaf  fos  gu  pa_U 
a*  brtn'1^  mar  gbeallar  i. 

2  O  thu»'  a  dh'èisdeas  urnuigh  ghtan, 

's  ann  thugad  thig  gach  aon. 
2  Mo  sheachrain  tha  an  uachdar  orm : 

Glan  thus'  ar  peacaidh  uainn. 

4  'S  beannaicht'  an  duine  sin  a  chaoidh 

a  thaghar  leatsa,  Dhè, 
'S  a  bheir  thu  fòs  am  fagus  duit : 

còmhnuidh  a'd'  chùirt  gheibh  e. 
Sàsuichear  sinn  le  maitheas  mòr 

do  theach,  's  do  theampuill  naoimh. 

5  Le  nithibh  uamhasach,  bheir  dhuinn, 

a'd'  cheartas,  freagradh  caomh : 
A  Dhia  ar  slàinte,  's  tu  gu  dearbh, 

làn  dòchas  crich  gach  tir' ; 
'S  na  bheil  san  f  hairge  fada  uainn, 

an  dòchas  's  tu  do  shior. 

6  Le  'neart-san  shocruich  slèibhte  mòr*, 

e  crioslaicht'fòs  le  treis. 

7  'Se  chaisgeas  fuaim  gach  mara  's  tuinn, 

is  comh-stri  dhaoine  leis. 

8  Na  daoine  ta  an  còmhnuidh  thall, 

sna  tiribh  fad  a  mach, 
>a  uamhunn  orra  ta  gu  mòr, 

do  chomhar  mìorbhuileach: 
I  =  tusa  bheir  air  dol  a  mach 

na  maidne  gach  aon  là, 
'S  air  dol  an  f  heasgair  mar  an  ceudn' 

bhi  aoibhinn  ait  a  ghnàth. 

9  An  talamh  tha  thu  fiosrachadh, 

's  'ga  uisgeachadh  gu  rèidh: 
Le  amhainn  Dè  ta  làn  do'n  uisg*, 

trom  beartaich  ni  thu  e. 
Dhoibh  arbhar  tha  thu  deasachadh, 

le  d'f  hreasdal  caomha  fèin ; 

10  'S  ag  uisgeachadh  le  pailteas  mòr, 

nan  iomairean  gu  mln: 
A  sgrioban  leagaidh  tu  a  sìos, 

le  frasaibh  ni  thu  tais  ; 
A  chinneas  agus  'f  hochann  fòs, 

beannaichidh  tu  le  mais'. 

11  Mu'n  bhliadhna  coron  tha  thu  cur, 
le  d'  mhaitheas  fèin,  a  Dhè ; 

Tha  saill  a'  sileadh  anns  gach  àit, 
o  d'  cheumannaibh  gu  rèidh. 

12  Air  cluainibh  glas  an  fhàsaich  luim, 
nuas  silidh  iad  gu  min ; 

Na  tulaicfc  bheag',  gach  taobh  a  ta 

lan  aoibhneis  agus  gean. 
15  Na  cluainean  air  an  sgeudachadh 

le  treudaibh  anns  gach  àit; 
Na  glinn,  le  h-arbhar  folaichte, 

a'  seinn  le  h-iolaich  àrd. 

SALM  LXVI. 
'POGAIBH,  gach  uile  thir  guh-àrd, 
iolach  do  Dhia  nan  dùl. 

2  D'a  ainm  ro-uasal  seinnibh  glòir, 

a'  tabhairt  dha-san  cliu. 

3  Abraibh  ri  Dia,  Cia  h-uamhasach 

gach  beart  do  nìthear  leat? 
Oir  gèillidh  dhuit  do  naimhde  borb, 
air  son  gur  mòr  do  neart. 

4  Sleuchdaidh  gach  uile  thalamh  dhuit, 

ag  iomradh  ort  gu  binn : 
Do  t'ainm  ro-uasal  iongantach 
ni'd  moladh  mci'  a  sheinn. 

5  Thigibh  an  so  is  amhaircibh 

air  oibribh  Dhè  gu  geur: 
Ta  uamhasach  'na  ghnìomharaibh 
air  chloinn  nan  daoin'  gu  lèir. 

6  Mar  thalamh  tioram  rinn  e  'n  cuan: 

is  trìd  nan  sruth  bu  luath 
D'an  cois  chaidh  daoine;  'nuair  a  bha 
sinn  ann-san  ait  le  buaidh. 

7  Le  'threun-neart  naghlaidh  e  a  chaoidh 

na  slòigh  d'a  shùilibh  's  lèhv 
*S  na  h-àrdaicheadh  luchd-eusaontais 
gu  h-amaideach  iad  fèin. 
S  O  dhaoine,beannaichibh  ar  Dia, 
àrd-mholaibh  e  gun  chlos. 

9  "Se  chum  ar  n-anam  beò,  'se  bheir 

nach  carruichear  ar  cos. 

10  Mar  airgiod  leaghta  ghlan  thu  sinn 

's  tu  dh'fhidir  sinn,  a  Dhè: 


LXVIl 

11  Chuir  umainn  lion ,  ar  leaaraidh  chuir  1 

fo  dhòraiun  is  fo  phèin. 

12  Thug  thu  air  daoinibh  marcacbd  oirnn, 

tre  theine  's  uisge  chaidh ; 
A  ris  gu  h-ionad  saoibhir  rèidh, 
's  tu  fèin  thug  sinn  le  buaidh. 

13  Racham  do  d'  thigh  le  ofrail-loisgt' 
dhuit  coimhlionam  mo  bhòid, 

14  A  ghealladh  leam  le  fosgladh  bèil, 
tràth  bha  mi  'n  èigin  mhoir. 

15  Do'n  f  heudail  reamhar,  lobairt-loisgt' 
le  tùis  is  saill  nan  reith'; 

Ofrail  nam  bò,  's  nan  gabhar  fòs 
sud  bheir  mi  dhuit  fa  leth. 

16  Thigibh,  is  èisdibh  so,  gach  neach 

air  am  bheil  eagal  Dè, 
Gach  maith  do  rinn  air  m'anam  bochd, 
sud  aithriseam  gu  rèidh. 

17  Do  ghlaodh  mi  ris  gu  h-àrd  le  m*bheul : 
le  m'theangaidh  dh'àrdaich'  e. 

18  A'm'  chridh'  ma  bheir  mi  spèis  do'n  olc, 
cha  'n  èisd  an  Tighearn  mi. 

19  Gu  dearbh  dh'èisd  Dia  rium  :  thug  fa'neM 
guth  m'urnuigh  Righ  nan  dùl. 

60  Moladh  do  Dhia,  nior  cheil  a  ghràs, 
's  mo  ghuidh'  nior  chuir  air  cùl. 

GU'N  deanadh  Dia  niòr  thròcair  oirnn, 
's  ar  beannachadh  a  ghnàth : 
Is  togadh  e  gu  gràsmhor  oirnn 
deairadh  a  ghnùis'  gu  bràth. 

2  Chum  rios  do  shlighe  hhi  gu  rior 

*s  gach  uiie  thir  air  bith  : 
Is  iomradh  air  do  shlàinte  chaoimh 
measg  f  hineacha  fa  leth. 

3  Moladh  am  pobull  thus',  a  Dhè  : 

moladh  gach  pobull  thu. 

4  Biodh  gairdeacha3  air  fineachaibh, 

gu  h-ait  a'  seinn  do  chliù: 
Oir  ceart-bhreth  bheir  thu  air  an  t-slaagh, 
riaghlaidh  air  thalamh  iad. 

5  Moladh  gach  pobull  thus',  a  Dhè: 

moladh  iad  thu  's  gach  àit. 

6  'N  sin  bhair  gach  talamh  is  gach  fonn 

deadh  thoradh  trom  gu  pailt ; 
Is  cuiridh  Dia  ar  Tighearn  oirnn 
a  bheannachadh  gun  airc. 

7  Ni  Dia  ar  beannachadh  gun  cheisd, 

's  bidh  'eagal-san  gu  fior 
Air  gach  aon  neach  a  dh'àiticheas 
fad  iomaill  crich  gach  tlr'. 

EIREADH  ar  Dia,  is  sgaoilear  Ieis 
an  dream  a's  naimhde  dha : 
'S  an  aitim  sin  thug  dhasan  fuath, 
teicheadh  o  'ghnùis  gu  bràth. 

2  Mar  sgapar  deatach,  fuadaich  iad: 

mar  leaghas  teine  cèir, 
Mar  sin  gu  sgriosar  droch  dhacin'  as 
à  fianuis  Dhè  gu  lèir. 

3  Ach  gairdeachas  air  daoinibh  còir, 

is  aoibhneas  gu'n  robh  ac' 
Am  fianuis  Dhè,  le  luathghair  mhòir, 
's  iad  suilbhir  agus  ait. 

4  Seinnibh  do  Dhia,  sior-mholaibh  'aiKua 

àrdaichibh  'n  Ti  a  ta 
Marcachd  air  nèamh,  tre  'ainm-san  IAH, 

bibh  ait  'na  làth'r  a  ghnàth. 
.5  Do  dhìlleachdain  is  athair  Dia; 

do  bhantraichibh  gun  neart, 
An  tigh  a  naomhachd  tha  e  ghnàth 

'na  bhreitheamh  direach  ceart. 

6  Suidhichidh  Dia  an  teaghlaichibh 

an  dream  tha  uaigneach  truagh : 
Is  saoraidh  e  gu  tròcaireach 

na  bheil  fo  chuibhreich  chruaidh ; 
Ach  meud  's  a  bhios  gu  h-eucorach 

ri  ceannairc  is  ri  lochd, 
Ni  iadsan  comhnuidh  bhunaiteach 

am  fearann  tioram  bochd. 

7  Air  ceann  do  shluaigh  tràth  dh'imi  th  thtf* 

a  Dhè,  san  f  hàsach  chruaidh  ; 

Chriothnalch  an  tilamh,  shil  an  speur, 

an  làthair  Dhè  nan  sluagh : 
SUabh  Shinai  fèin  tha  daingean  àrd, 

chriothnaich  is  luaisg  gu  raòr 
An  làthair  Dhè,  Dè  Israeil, 

tha  urramach  an  glòir. 

9  Shil  thusa,  Thighearna,  gu  pailt 

frasan  a  nuas  gun  dìth  ; 
ls  shuidhich  agus  dhT  hurtaich  thu 
air  t'oighreachd,  is  i  sgìth. 

10  Bha  fòs  do  choimhthional  's  do  shluagh 
'nan  còmhnuidh  innt',  a  Dhè, 

Do  d'  mhaitheas  rinn  thu  deasachadh 
do  d'  dhaoinibh  bochda  fèin. 

1 1  An  Tighearna  ta  làidir  treun, 

leig  e  a  ghuth  a  mach, 
'S  a'  chuideachd  sin  a  dh'fhoillsich 

bu  lionmhor  iomarcach. 
18  Rlghrean  nan  armailte  *s  nam  feachd, 

an  sin  Ie  deifir  theich  : 
'S  ise  a  dh'f  huirich  aig  an  tigh, 

bha  'n  sin  a'  roinn  na  creich'. 
15  Measg  phota  luidh  sibh,  ach  bidh  sibh 

mar  sgiath  nan  colman  luath, 
FcHuicht'  le  h-airgiod,  is  an  cleit* 

le  h-òr  a's  deirge  snuadh. 

14  Tràth  sgaoil  Dia  uile-chumhachdach 
na  righrean  innt'  a  steach : 

"N  sin  bha  i  geal  mar  Shalmon  àrd, 
's  i  uile  làn  do  shneachd. 

15  An  sliabh  ud,  Dhè,  is  cosmhuil  e, 
ri  Basan  niea-g  nam  beann, 

Mar  Bhasan  mòr  is  amhluidh  e, 
gu  h-àrd  a  thog  a  cheann. 

16  C'ar  son  a  leum  sibh,  bheannta  àrd  ? 

's  e  so  àrd-thulaich  Dhè, 
Am  miann  leis  tàmh,  is  bithidh  e 
'na  chòmhnuidh  ann  gach  rè. 

17  Tha  carbaid  Dhè  'nam  fichead  mll'; 
nnlte  do  ainglibh  treun': 

'Na  theampull  naomh  tha  Dia  'nam  measg, 

ionnan  's  'na  Shinai  fèin. 
H  Is  chaidh  thu  suas  air  ionad  àrd, 

thug  bruid  am  braighdeanas, 
Do  dhaoinibh  f  huair  thu  tiodhlaca, 

le'n  deanthu  toirbheartas : 
'S  ann  cheanafòs  do'n  mhuinntir  ud 

ro-cheannairceach  a  ta, 
A  chum  gu'm  biodh  Iehobhah  Dia 

'na  chòmhnuidh  ac'  a  ghnàth. 
V9  Dia  gu  ma  beannaicht'  gu  robh  e, 

tha  dòitadh  oirnn  gach  lò 
A  thiodhlaca,  'se  Dia  ar  slàinf , 

an  Dia  a  chum  sinn  beò. 

20  Is  leinn  an  Dia  ta  làidir  treun, 
ni  cabhair  anns  gach  càs : 

Do  Dhia  Iehobhah  buinidh  fòs 
làn-teasairginn  o'n  bhàs. 

21  Ach  ceann  a  naimhde  brisidh  Dia ; 
is  claigionn  greannach  cruaidh 

An  f  hir  a  dh'imicheas  gu  dàn 
'na  chionta  fèin  gach  uair. 

22  Deir  Dia,  Bheir  mise  air  an  ais 

mo  shluagh  o  Bhasan  àrd ; 
'S  o  dhoimhneachd  fairge  bheir  mi  rts, 
a  nios  iad  le  mòr  bhaigh. 

23  Chum  ann  am  fuil  do  naimhde  dian, 

do  chos  gu*n  deanar  dearg, 
"S  gu'n  tumar  fòs  'nam  fuil-san  fèin 
teangadh  do  mhadradh  garg*. 

24  Do  thriall-sa  chunnaic  iad,  a  Dhè, 
a  Thighearna  ro-chaoimh, 

'S  e  triall  mo  Thighearn  is  mo  Righ, 
's  ann  anns  an  àros  naomh. 

25  Luchd-òrain  dh'imich  iad  air  tùs, 
luchd-inneil  ciùil  a  rìs: 

'Nam  measg  a'  bualadh  thiompan  fò| 
na  maighdeana  gu  mìn. 
i'i  Qeanaibh-sa  Dia  a  bheannachadh, 
'ììur  coimhthional  \e  chèil', 
Eadhon  Iehobhah  Dia  nam  feart, 
o  tbobar  Israeil. 


27  Beniamin  beag  le'n  triath  »n  sud, 
bha  prionnsan  Iudah  ann, 

Le'n  comhairl',  prionnsan  Naphtali, 
is  prionnsan  Shebuluin. 

28  Do  Dhia  'se  dh'àithn  is  dh'orduicta  dhuit 
do  neart  is  fòs  do  threòir: 

An  gnìomh  a  rinn  thu  air  ar  son, 
neartaich,  a  Dhè  na  glòir*. 

29  Air  son  do  theampuill  naoimh,  a  Dhè, 

ta  aig  Ierusalem, 
Do  bheir  na  rìghre  ta  mu'n  cuairt 
deadh  thiodhlaca  dhuit  fèin. 

30  Thoir  achmhasan  do  luchd  nan  sleagh, 
's  do  chuideachd  mhòir  nan  tarbh, 

Do  laoghaibh  fòs  a'  phobuill  ui, 

thoir  achmhasan  gu  garbh, 
Le  mìribh  airgid  gus  an  gèill 

iad  sud  gu  lèir  do  d'  smachd : 
Sgaoil  thus'  am  pobull  ud,  a  Dhè, 

a  ghabh  do'n  chogadh  tlachd. 

31  Thig  prionnsan  mòr  o'n  Eiphit  mach, 

's  ni  Etiopia  fòs 
A  làmhan  shìneadh  mach  gu  luath 
ri  Tighearna  na  glòir'. 

32  O  rloghachdan  an  domhain  mhòir, 
seinnibh  do  Dhia  gu  grinn  ; 

Do'n  Dia  a's  Righ  's  a's  Tighearn  ann, 
seinnibh-sa  moladh  binn. 

33  Do'n  mharcach  àrd  air  nèamh  nan  nèamh, 

ta  ann  o'n  aimsir  chèin  : 
Feuch,  tha  e  cur  a  mach  a  ghuth', 
a  ghuth'  ta  làidir  treun. 

34  Sìor-thugaibh  neart  do  Dhia :  oir  t  h* 
a  ghlòir  thar  Israel, 

'S  a  threis  a  ta  sna  nèamhaibh  àrd, 
's  an  neulaibh  tiugh'  nan  speur. 

35  O  d'  naomh-thigh  's  uamhasach  thu  Dha': 

Dia  Israeil  gu  beachd, 
D'a  phobull  bheir  sàr-neart  is  treòir : 
's  beannaichte  Dia  nam  feart. 

OTEASAIRG  mise,  Dhè  mo  neart, 
oir  dhò-irt  na  tuilte  orm, 
Is  thàinig  fòs  air  m'anam  bochd 
na  h-uisgeacha  le  toirm. 
'i  An  làthaich  dhomhain  tha  mi'n  sàs, 
gun  àit  an  seasainn  ann ; 
Le  h-uisgibh  domhain  ghlacadh  cii, 
is  sruth  dol  thar  mo  cheann. 

3  Taim  sgith  le  m'  ghlaodhaich ;  agus  tha 

mo  scornan  loisgt'  le  tart : 
Mo  shùile  ta  air  f  àilneachadh, 
feitheamh  air  Dia  nam  feart. 

4  Is  lionmhoire  na  falt  mo  chinn 

mo  naimhde  gun  chion-fàth, 
'S  an  dream  ud  fòs  le'm  b'àill  mo  chlaoidh 

ro  ghuineach  làidir  ta. 
An  sin  an  ni  nach  d'thug  mi  leam, 

dh'aisig  mi  uam  gu  beachd. 

5  Dhia,  's  tiosrach  thu  air  m'amaideachd, 

cha'n  f  holuicht'  ort  mo  lochd. 

6  Nàir  air  mo  sgàth-sa,  Dhè,  na  leig, 

O  Thighearna  nan  sluagh, 
Air  neach  air  bith  do'n  aitim  ud 

tha  feitheamh  ort  gach  uair; 
An  dream  sin,  O  Dhia  Israeil, 

ga  d'iarraidh  fèin  a  ta, 
Na  leig  gu  bràth  fo  nàire  iad, 

no  masladh  air  mo  sgàth. 

7  Oir  masladh  dh'f huiling  air  do  sgàth ; 

lionadh  mo  ghnùis  le  nàir'. 

8  Do  m'  bhràthraibh  is  fear  coigreach  mi, 

coimheach  aig  cloinn  mo  mnàth'r. 

9  Le  eud  do  theach-sa  shluigeadh  mi ; 

meud  'i  a  bheir  masladh  dhuit, 
'S  ann  orms'  an  toibheum  sud  gu  lèir 
gu  leth-tromach  a  thuit. 

10  M'anam  tràth  thraisg,  's  a  rinn  mi  gut, 

'n  sin  mhasluich  iad  mo  ghniomh. 

11  »S  'nuair  chuir  mi  umam  eudach  saic, 

ball-magaidh  rinn  iad  dhiom. 

12  Dhoibhsan  a  shuidh«as  anns  a'  gheat', 
's  cuis  chòmhraidh  mi  g ach  là  ; 

ìà 

3  do  luchd  na  misg'  ri  àm  am  pòit', 
a'm'  òran  tha  mi  ghnàth. 
13  Ach  mise,  Dhè,  ni'm  urnuigb  riut, 
san  uair  a's  taitneach  leat : 
Eisd  rium,  a  Dhè,  rèir  meud  do  ghràis, 
le  d'  chabhair  f  hior  thoir  neart. 
»  4  O'n  làthaich  saor  mi,  O  mo  Dhia! 
chum  fuidh  nach  rachainn  sios: 
O  luchd  mo  mhi-ruin  teasairg  mi, 
's  o  dhoimhneachd  uisge  nlos. 

15  Na  rachadh  tharum  tuilteach  uisg', 

na  sluigeadh  doimhneachd  mi, 
An  slochd  na  druideadh  orm  a  bheul 
gu  h-iomlan  chum  mo  chlaoidh. 

16  Eisd  rium,  O  Dhia,  oir  's  maith  do  ghràs : 
pill  rium  a'd'  thròcair  phailt. 

17  Do  ghnùis  na  ceil  air  t'òglach  fèin 

èisd  rium  gu  luath,  's  mi'n  airc. 

18  Rl  m'anam  druid,  is  fuasgail  e : 
o  m'  nàmhaid  dean  mo  dhìon. 

19  Mo  mhasladh,  m'eas-urram,  's  mo  nàir', 

's  mo  naimhde,  's  lèir  dhuit  fèin. 

20  Le  toibheum  tha  mo  chridhe  brist', 
is  mi  gu  h-iarganach  : 

omarr  mi  luchd  truais  is  comhf  hurtachd, 
is  dhiubh  cha  d'fhuaras  neach. 

21  Seadh,  thug  iad  domblas  dhomh  mar  bhiadh, 

's  am  iotadh  thug  fion  geur. 
2'2  Mar  eangach  dhoibh  gu  robh  am  bord ; 
's  mar  rib  an  àgh  gu  lèir. 

23  Gun  lèirsinn  biodh  an  sùilean  dall, 
's  an  leasraidh  ghnàth  air  chrith. 

24  Dòirt  orra  t'fhearg,  's  le  dVhorruich  ghèir 
glac  iad  gach  uair  sam  bith. 

25  Mar  f  hàsach  lom  gun  àiteachadh 
gu  robh  an  tàmh  's  an  teach, 

Is  anna  na  pàilliunaibh  bu  leo 
còmhnuidh  na  gabhadh  neacb. 

26  Oir  lean  iad  le  dian-fhoireigneadh 
an  ti  a  bhuaileadh  leat; 

Is  labhair  iad  chum  doilgheis  mhòir, 
do'n  dream  a  rinn  thu  lot. 

27  Cuir  ciont'  ri  'n  aingidheachd,  's  na  leig 

a'd'  cheartas  iad  a  steach  : 

28  A  leabhar  fòs  nam  beò  gu  tur 
dubhar  iad  sud  a  mach ; 

Is  maille  ris  na  fìreanaibh 

a  bhuineas  duit  gun  cheisd, 
1»  ann  an  àireamh  dhaoine  còir 

na  sgrìobhar  iad  am  feasd. 

29  Ach  mise  ta  gu  h-ainnis  bochd, 
is  làn  do  bhròn  faraon : 

Togadh  do  shlàinte  rci  an  àird, 
a  Dhè,  gu  gràsmhor  caoin. 

30  Le  h-òran  binn  sior-mholaidh  mi 
deadh  ainm  rr.o  Dhè  gach  là, 

'S  a  chliù-san  fòs  sior-thogar  leam 

le  buidheachas  gu  h-àrd. 
?A  "S  fearr  leis  an  Tighearn  sud  gu  mòr 

na  damh  ta  adharcach, 
No  ìobairt  fòs  a  bheireadh  neach 

do  bhiorach  crobhanach. 

32  Na  daoine  sèimh  tràth  chi  iad  so, 
bidh  aoibhneach  ait  gu  leòr ; 

Is  bidh  'ur  cridh'-sa  beò  gu  bràth 
ta  'g  iarraidh  Dhè  na  glòir'. 

33  Ri  bochdaibh  èisdidh  Dia,  's  cha  dean 
tàir  air  a  phriosanaich. 

34  Nèamh,  muir,  is  tìr,  gu  moladh  e, 

's  gach  ni  ta  gluasadach. 

35  Oir  bailte  Iudah  togaidh  Dia, 
is  saorar  Sion  leis, 

A  chum  gu  meal  iad  igu  buan, 
'ga  h-àiteachadh  am  feasd. 

36  Do  shliochd  a  sheirbhiseach  gu  fior, 
is  sealbh  ro-dhìleas  i; 

•S  an  dream  a  bheir  d'a  ainm-san  gràdh, 
sior-chòmhnuidh  innte  ni. 


Pillear  an  dream  ud  air  an  àis, 
le  'm  miann  mo  lochd  a  ghnath, 

Mòr  amhluadh  gu  robh  orra  sud, 
is  rughadh  gruaidh  gach  là. 

3  Gu  pillear  iadsan  air  an  ais, 

mar  thuarasdal  d'an  nàir', 
An  dream  a  their  gu  fanoideach, 
Aha,  aha,  le  tàir. 

4  Aoibhneas  is  aighear,  do  gach  neach 

ga  d'  ianaidh  fèin  a  ta : 
Is  abradh  iad  le  'n  toigh  do  shlàint', 
Dia  gu  ma  mòr,  a  ghnàth. 

5  Ach  mise  ta  gu  h-ainnis  bochd, 

a  m'ionnsuidh  greas,  a  Dhia : 
Mo  chabhair  thu,  's  mo  shlànuighear 
moille  na  dean,  mo  Thriath. 

'  OANN  riut  a  ta  mi  'g  earbsadh,  Dhè ; 
^    nàir'  orm  am  feasd  na  biodh. 

2  A'd'  cheartas  fòir,  thoir  orm  dol  as: 

aom  rium  do  chluas,  saor  mi. 

3  A'd'  charraig  còmhnuidh  bi-sa  dhomh, 

d'an  tàthuicheam  do  shior: 
Mo  chaisteal,  is  mo  dhaingneach  thu, 
thug  àithne  chura  mo  dhìon. 

4  A  làlmh  nan  aingidh,  O  mo  Dhia, 

dean  fuasgladh  dhomh  a'm'  chruas, 
A  làimh  na  muinntir  eucoraich, 
a  ta  gun  iochd,  gun  truas. 

5  Oir  's  tusa,  Thighearna  mo  Dhia, 

mo  dhòchas  ann  am  fheum: 
O  aois  is  aimsir  m'òige  nuas, 
mo  mhuinghinn  thuro-threun. 

6  'S  ann  leatsa  chumadh  mise  suaa, 

o  thain'geas  as  a'  bhroinn ; 
A  bolg  mo  mhàthar  bhuin  thu  mi, 
sior-mholam  thu  gu  binn. 

7  Mar  aobhar  iongantais,  a  Dhè, 

aig  mòran  a  ta  mi ; 
Ach  's  tusa  's  tèarmunn  dìleas  dhomh, 
's  mo  spionnadh  mòi  gun  dith. 

8  Llonar  mo  bheul  le  d'  mholadh-sa, 

's  le  t'urram  fèin  gach  lò. 

9  Na  tilg  mi  dhìot  a'm'  aois ;  's  na  trèig 

'n  tràth  dh'fhàilnicheas  mo  threòir. 

10  Oir  m'aghaidh  mheud  's  is  naimhde  dhomll 
labhair  gu  sgaiteach  geur : 

'S  an  dream  ta  brath  air  m'anam  bochd, 
ghabh  comhairle  le  chèil', 

11  Ag  ràdh,  Do  thrèigeadh  e  le  Dia, 

leanaibh  e  nis  gu  teann, 
Is  glacaibh,  oir  g'a  theasairginn, 
cha'n  'eil  neach  idir  ann. 

12  A  Dhè,  na  bi-sa  fada  uam ; 
fòir  orm,  mo  Dbia,  gu  luath. 

13  Biodh  nàir'  is  claoidh  air  m'eascairdibh, 

'g  am  bheil  do  m'anam  fuath : 
Masladh  is  nàire  fol'cheadh  iad, 
tha  'g  iarraidh  m'uilc  gach  lò. 

14  Sior-earbam  riut,  is  seinnidh  mi 
do  chliu  ni  's  mò,  's  ni's  mò. 

15  Labhraidh  mo  bheul  air  t'f  hìreantachd, 

's  do  shlàint'  gach  là  gun  sglos : 
An  àireamh  sud  aig  Uonmhoireachd 
cha'n  f  heudar  leam  chur  sìos. 

16  Tre  neart  an  Tighearna  mo  Dhia, 
fòs  gluaisidh  mi  a  ghnàth : 

Is  ni  mi  sgeul  air  t'fhlreantachd, 
t'thìreantachd  fèin  a  mhàin. 

17  O  m'òige  rinn  thu  teagasg  dhomh, 

a  Thighearn  is  a  Dhè  : 
Is  chuir  mi  t'oibre  iongantach 
gu  ruige  so  an  cèill. 


18  A  nis  air  bhi  dhomh  aosmhor  liath, 
na  trèig  mi,  Dhia  nam  feart: 

Gu  taisbeanainn  do  neart  's  do  threis, 
do'n  àl  a  t'ann,  's  ri  teachd. 

19  'S  ro-àrd  do  cheartas  fèin,  a  Dhè, 

is  rinn  thu  bearta  mòr: 
O  Dhia,  cò  e  a's  cosmhuil  riut, 
no  choimeas  riut  is  còir  ? 

20  Trioblaid  ro-mhòr  is  an-shocair, 

's  tw  thaisbein  dhomh,  a  Dhè 

IEHOBHAH  Dhia,  gu  m'  theasairginn, 
's  gu  m'  chòmhnadh,  deifrich  ort. 
JS  Biodh  nàir'  is  amhluadh  air  an  dream 
ta  'g  iarraidh  m'anam'  bhochd : 

Ath-bheothaichidh,  is  bheir  thu  ris 
o  dhoimhneachd  talmhainn  mi. 
51  Momhorachd  cuiridh  tus'  am  meud, 

's  bheir  sòlas  air  gach  taobh. 
tS  Air  saltair  molam  thu,  mo  Dhia, 
seadh  t'f  hirinn  ta  ro-chaomh. 
Is  seinneam  dhuit  air  clàrsaich  hhinn, 
O  Aoi.i  naoimh  Israeil. 
*3  Mo  bhilean  ni  mòr-ghairdeachas, 
trath  sheinneam  dhuit  le  m'  bheul : 
Bidh  subhachas  is  aoibhneas  mòr 

air  m'anam  fèin,  a  Dhè, 
A  shaoradh  leat  gu  tròc»ireach 
o  'thrioblaidibh  gu  lèir. 
2i  Is  bidh  mo  theang'  air  t'fhlreantachd 
ag  iomradh  feadh  an  là: 
Oir  nair'  is  amhluadh  f  huair  an  dream 
'g  iarraidh  mo  lochd  a  ta. 

DHIA,  thoir  do  bhreitheanas  do'n  righ, 
is  t'f  hireantachd  d'a  mhac. 

8  Bheir  esan  ceart  bhreth  air  do  shluagh, 

•s  do  d'  bhochdaibh  còir  "nan  airc. 

3  Na  sleibhtean  àrda  bheir  a  mach 

siochaint  do'n  t-sluagh  gu  pailt; 
Is  bheir  na  tulaich  bheaga  sith 
le  tireantachd  gun  airc. 

4  Air  daoinibh  bochd  a'  phobuill  fòs 

bheir  esan  breth  gu  ceart; 
Is  clann  nan  ainnis  saoraidh  e, 
mìn-bhrisidh  luchd  ain-neirt. 

5  Am  feadh  bhios  grian  is  gealach  ann, 

freasdal  do'n  là  's  do'n  oidhch', 
Bidh  t'eagal  orra-san  gu  mòr, 
o  linn  gu  linn  a  chaoidh. 

6  Mar  uisge  air  an  fhaiche  bhuaint' 

is  amhluidh  thig  e  nuas : 
Mar  fhrasaibh  dh'uisgicheas  am  fonn, 
ìs  ionnan  sin  a  ghràs. 

7  R'a  linn-san  bidh  na  fireanaich 

gu  h-ùr  a'  fàs  ie  blàth  : 
'S  am  feadh  a  bhios  a'  ghealach  ann, 
bidh  siochaint  pailt  a  ghnàth. 

S  Bidh  uachdrànachd  aig  mar  an  ceudn' 
o  thuinn  gu  tumn  gu  sìor, 
Is  ruigidh  sud  o'n  amhainn'rahòir, 
gu  iomall  cncti  gach  tir'. 

9  Luchd-còmhnuidh  f  òs  an  fhàsach  chruaidh 

sleuchdaidh  iad  sìos  'na  làth'r ; 
A  naimhdean  imlichidh  an  Cvir, 
a'  tabhairt  ùmhlachd  dha. 

10  Righ  Tharsis,  is  nan  eileanan, 

tiodhlacan  bheir  iad  uath', 
Bheir  righrean  Sheba,  Seba  fòs, 
tabhartais  dha  gu  luath. 

1 1  Seadh,  fòs  'na  f  hianuis  sleuchdaidh  sìos 
gach  righ  air  thalamh  ta: 

"S  gach  ginealach  air  feadh  gach  tìr, 
dha  seirunis  ni  a  ghnàth. 

12  An  t-ainnis  bochd  gun  chuideachadh, 
saoraidh  tràth  dh'èigheas  ris. 

13  'S  ni  acarachd  ri  truaghan  bochd, 

is  dionar  'anam  leis. 

14  'Se  theasairgeas  an  anam  fòs 

o  fhoill  's  o  fhòirneart  gheur: 
Is  fòs  'na  shùilibh-san  gun  cheisd, 
's  prìseil  am  fuil  gu  lèir. 

15  Bitnidh  e  beò  gu  maireannach, 

òr  Sheba  bheirear  dha 
Gnàthurnuigh  nithear  air  a  shon, 
is  molar  e  gach  là. 

16  San  talamh  cuirear  dorlach  sil, 

air  bhàrr  nan  sliabh  's  nam  beann; 
Is  bidh  a  thoradh  trom  air  chrith, 

mar  Lebanon  nan  crann. 
An  dream  a  ta  sa'  chaithir  mhòir, 

bidh  toradh  orr'  is  blàth 
Gu  lionmhor,  mar  is  duai  do'n  f  heur 

air  thalamh  fàs  a  ta. 

17  Bidh  'ainm-san  buan  gu  suthain  sìor, 
eo-mhaireann  ris  a'  ghrèin; 

15  ann-san  beannaichear  gach  slògh ; 
»  beannaichear  leo  e  fèin. 


18  Baannaicht'  gu  robh  an  Tighearn  T)U 

Dia  Israeil  a  ghnàth, 
An  ti  a  mhàin  ni  mìorbhuile 
le  rreis  is  neart  a  làimh. 

19  Beannaicht'  gu  rol)h  gu  sìorriiidli  buan 

ainm  gtòrmhor  uasal  fèin; 
Lionadh  a  ghlòir  gach  uile  thlr, 
Amen,  agus  Amen ! 

GU  firinneach  tha  Dia  ro-mhaith 
do  phobull  Israeil, 
Do'n  dream  'g  am  bheil  an  cridhe  glan, 
tha  Dia  dhoibh  maith  d'a  rèir. 
2  Ach  air  mo  shon-sa,  's  beagnach  d'aoia 
mo  chosa  uam  gu  grad : 
Cha  mhòr  nach  d'rinn  mo  cheuma  fò» 
sleamhnachadh  uam  air  fad. 
5  Ri  amadanaibh  ghabh  mi  tnù, 
ri  faicinn  ,oirbheis  daoi. 

4  Oir  cuibhrichean  cha'n  'eil  'nam  bà) 

neart  làidir  's  leo  gun  dìth. 

5  Mar  dhaoinibh  eile  cha'n  'eil  iad 

fo  thrioblaid  no  fo  leòn  : 
'S  cha'n  'eil  iad  air  an  sàruchadh 
mar  chàch  le  piantaibh  mòr'. 

6  Ardan  mar  shlabhraidh,  uime  sin, 

'g  an  cuairteachadh  a  ta ; 
Am  fòirneart  fèin  'g  an  còmhdachadh 
mar  eudach  thart'  a  ghnàth. 

7  An  sùilesultmhor  tha  le  saill : 

an  tòic  chaidh  thar  arn  miann. 

8  Is  truaillidh  iad,  's  air  fòirneart  geur 

labhraidh  gu  h-aingidh,  dian. 

9  An  aghaidh  tòs  nan  nèamh  's  nan  speur, 

ain  beul  do  thog  iad  suas; 
Air  feadh  na  talmhainn  isna  tìv' 
an  teangadh-san  do  ghluais. 

10  Fa'n  aobhar  ud  gu  ruige  so, 
a  shluagh-san  pillidh  iad  ; 

Is  fàisgear  dhoibh  do  'n  uisge  mach, 
lan  cupain  a's  leòr  meud. 

11  Is  their  iad,  Cia  mar  's  lèir  do  Dhia  ? 

'm  bheil  tuigs'  san  Ti  a's  àird'? 

12  Feuch,  sud  na  daoi,  tha  soirbheachadh, 

a'  fàs  'nan  stòr  gach  là. 

13  Mo  chridh'  gu  dearbh  ghlan  mi  gun  stà, 
's  an  neo-chiont'  nigh  mo  làmh  ; 

14  Oir  buailt'  is  smachduichte  ta  mi 
gach  maduinn  's  feadh  gach  là. 

15  Nan  abrainn,  Labhraidh  mi  mar  so, 
feuch,  pheacaichinn  gu  beachd, 

An  aghaidh  sliochd  is  ginealaich 
na  cloinne  's  ionmhuinn  Ieat. 

16  Tràth  smuainich  mi  gu'n  tuiginn  so 

bu  chruaidh-cheisd  orm  an  gniornh. 

17  Ach  chaidh  mi  steach  do  naomh-thigh  Dh*. 

is  thuig  mi  'n  sin  an  crioch. 

18  Gu  deimhin  chuir  thu  iad  air  fad 
an  àitibh  sleamhuinn  lom; 

Is  thilg  thu  iad  a  sios  g'  an  sgrios 
le  dioghaltas  gu  trom. 

19  Feuch  cioii-m,  thàinig  orra  clacidh, 

am  mionaid  bhig  na  h-uair'  ? 
Oir  tha  iad  air  an  sgrios  gu  tur 
le  oillt  is  eagal  mòr. 

20  Mar  aisling  'nuair  a  dhùisgeas  neach, 

marsin,  a  Dhia  nan  sluagh, 
Ni  thusa  dimeas  air  an  dealbh, 
airmosgladh  dhuità^  suain. 

21  Mar  so  bha  air  mo  chridhe  cràdh, 

's  am  airnibh  goimh  ro -;;heur, 

22  Oir  bha  mi  baoth  is  aineolach  : 
mar  bhrùid  a'd'  làth'r,  a  Dhè. 

23  Gidheadh,  tha  mise  maille  riut, 

O  Thigheama,  a  ghnàth : 
Is  air  mo  dheas  làimh  ghlac  thu  mi, 
ga  m'  chumail  suas  gach  Ià. 

24  Do  nìthear  leat  mo  stiùradh  fòs 
le  d'  chomhairle  a'm'  f  heum, 

Is  gabhaidh  tu  mi  steach  fadheoidh 
a'd'  àros  ghlòrmhor  fèin. 

25  Cò  th'agam  anns  na  nèamhaibh  shuat 

ach  thusa,  Dhia  nan  dùl  ? 

Is  cha'n  'eil  neach  air  thalamh  fòi 
ach  tims'  am  bheil  mo  dhuil. 
25  Mo  chridh'  is  m'  f  heòil  faraon  a  ta 
air  fàilneachadh  gun  cheisd : 
Gidheadh  'se  neart  mo  chridhe  Dia, 
'i  mo  chuibhrionn  bhuan  am  fea^d. 
27  Oir  feuch  iad  sin  tha  fada  uair, 
lèir-sgriosar  iad  gu  luath : 
Oir  chlaoidheadh  leat  gach  uile  neach 
air  strìopachas  chaidh  uait. 
23  Ach  dhomhsa  'è  maith  teachd  dlùth  do  Dhiai 
dh'earb  mi  &  Dia  mo  neart, 
A  chum  gu  foillsichinn  gu  sìor 
gach  gniorah  a  rinneadh  leab 

C'ARSON  a  thilg  thu  sinne  uait, 
an  ann  gu  bràth,  a  Dhè  ? 
Carson  ri  caoraich  t'ionaltraidh, 
a  las  do  chorruich  gheur  ? 

2  Cuimhnich,  a  Dhè,  do  choimhthicna. 

a  cheannaich  thu  o  chein; 
Slat  t'oighreachd  fòs  a  shaoradh  leat, 
Sion  do  chòmhnuidh  fèin. 

3  A  chum  nam  fàsach  slorruidh  buan, 

do  chosa  tog  gu  grad ; 
Is  chum  gach  olc  a  rinn  do  nàmh 
a'd'  thcampull  naomh  air  fad. 

4  Do  naimhde  rinn  iad  beucadh  borb 

measg  coimhthionail  do  shluaigh: 
Is  chuir  iad  suas  am  brataichean 
mar  chomhar  air  am  buaidh. 

5  Bu  chliùiteach  neach  mar  dheantadh  leis 

a  thuagh  a  thogail  suas, 
Air  crannaibh  àrda  dosrach  tiugh, 
a  chum  an  leagadh  nuas. 

6  Ach  nis  an  obair  shnaidhte  ghrinn, 

le  h-ordaibh  's  tuaghaibh  bhris; 

7  Is  chuir  iad  suas  'na  lasair  dheirg 

do  theampull  naomh  'g  a  sgrios: 

Tigh  còmhnuidh  naomha  t'ainme,  Dhè, 

feuch,  thruaill  iad  e  le  tàir, 
'G  a  mhilleadh  is  'g  a  leagadh  slos 

co  losal  ris  an  làr. 

8  'Nan  cridhe  labhair  iad  marso, 

sgTiosamaid  iad  le  chèil': 
Gach  Sinagog  th'aig  Dia  san  tìr, 
loisgeadh  iad  leo  gu  lèir. 

9  Ar  comhara  cha'n  fhaicear  leinn; 

tàidh  cha'n  'eil  idir  ann, 
Ni  mò  tha  neach  'nar  measg  cho  geur 
d'an  lèir  cia  fad  an  t-àm. 

10  Cia  fhad  a  bheir,  O  Dhè  nan  dùl, 
na  naimhde  toibheum  uath'  ? 

An  toir  an  nàmhaid  beum  am  feasd 
do  t'ainm-sa,  Dhia  nan  sluagh  ? 

1 1  C'arson  a  phillear  leat  do  làmh, 

do  dheas  làmh  air  a  h-ais? 
O  buin  a  mach  o  d'  bhrollach  i, 

chum  fuasgladh  oimn  gu  cas. 
]  2  Oir  Dia  na  giòir'  tha  neartmhor  àrd, 

o  chian  is  e  mo  Righ, 
Am  builsgein  talmhainn  le  mòr-neart, 

ag  oibreach'  slàint'  is  slth'. 
1 "  An  f  hairge  sgaoileadh  leat  le  d'  neart, 

is  cinn  ro-làidir  chruaidh 
Nan  dràgon  bhriseadh  leat  san  uisg', 

a'  tabhairt  orra  buaidh. 

14  Cinn  Lebhiatain  àghoir  mhòir, 

's  tu  fèin  a  bhris  is  phronn ; 
Is  thug  thu  e  mar  bhiadh  do'n  t-sluagh, 
a  bha  san  f  hàsach  lom. 

15  'S  tu  sgoilt  an  tobar  is  an  tuil : 

's  tu  thiormaich  aimhne  mòr'. 

16  'S  tu  dheasaich  solus  agus  grian, 
is  leat  an  oidhch',  's  an  lò. 

17  Criocha  na  talmhainn  shocruich  thue 

rinn  thu  an  samhradh  teth, 
S  an  geamhradh  fòs  do  rinneadh  leat, 
'nan  aimsiribh  fa  leth. 
1$  Gu'n  d'  thug  na  naimhde  toibheum  uath' 
cuir  sud  air  chulmhne,  Dhè, 
'S  au'n  d'  thug  am  pobull  amaideasfe 
do  t'ainna  ro-uual  beum. 


19  Anam  do  cholraain  na  tolr  suas 

do  chuideachd  mhòir  nan  daoi : 
Is  coimhthional  do  dhaòraidh  bochd 
na  dearmaid  iad  a  chaoidh. 

20  Do  chumhnant  thoir  fa'near,  a  Dhè 
oir  àitean  uorch'  na  tìr', 

Tha  uile  air  an  àiteachadh 
le  luchd  an  fhòirneirt  ghèir: 

21  Na  pillear  air  an  ais  le  nàir' 
na  dh'fhuiling  fòirneart  goirt: 

An  dream  ta  ainnis  alm-beartach, 
deanadh  iad  moladh  ort, 

22  Tog  ort  is  èirich  suas,  a  Dhè; 
tagair  do  chùis  gu  treun: 

Cuimhnich  mar  tha  an  t-amadan 
gach  là  toirt  dhuitse  beum'. 

23  Na  dearmaid  guth  na  muinntir  sin 

'nan  naimhdibh  dhuit  a  ta: 
Tha  bruidheann  dhaoin'  a  dh'èirich  riut, 
slor-dhol  am  meud  a  ghnath. 

DHUIT  bhelr  sinn  buidheachas,  a  Dtiè, 
dhuit  buidheachas  a  ghnàth : 
Oir  foillsichidh  do  mhlorbhuile 
gur  fagus  t'ainm  gach  là. 

2  Tràth  gheibh  mi  is  a  ghlacar  leaut 

coimhthional  mòr  na  tlr', 
Do  ni  mi  dhoibh  deadh  bhreitheanas, 
gu  cothromach  's  gu  fior. 

3  Sgaoileadh  an  dùthaich,  is  an  sluagh 

'ga  h-ài teachadh  a  ta  : 
Ach  mise  cumaidh  suas  gu  treun 
posta  na  tir'  a  ghnàth. 

4  Thubhairt  mi  ris  gach  amadan, 

na  gluais  gu  h-amaideach : 
'S  ri  luchd  an  uilc,  Na  togaibh  suas 
bhur  n-adharc  àrdanach. 

5  Bhur  n-adharc  f  òs  na  togaibh  suas 

ri  cainnt  le  muineal  cruaidh. 

6  Cha'n  ann  o'n  ear,  no  'n  iar,  no  deas, 

thig  urram  mòr  no  buaidh. 

7  Ach  's  breitheamh  Dia:  a  leagas  aon, 

's  a  thogas  aon  fa  seach. 

8  Oir  cup  an  làimh  an  Tighearn  ta 

do  'n  fhion  a's  deirge  dreach: 
Làn  coirneisg  tha  e,  dòirtidh  Dia 

cuid  as  a  mach  gu  grad: 
A  dheasgainn  tàisgidh  daoine  daoi, 

is  òlaidh  iad  air  fad. 

9  Ach  cuiridh  mise  fòs  an  cèill 

gu  suthain  is  gu  slor, 
Do  Dhia  uQ  lacoib  canar  leam 
àrd-mholadh  binn  gu  fior, 

10  Uil'  adharca  nan  daoine  daoi, 
sgathaidh  mi  sìos  's  gach  àit; 

Ach  adharca  nan  saoi  air  fad 
togar  gu  grad  an  àird. 

SALM  LXXVI. 

AN  Iudah  aithnichear  ar  Dia: 
's  mòr  'ainm  an  Isra'l  naomh. 

2  An  Salem  tha  a  phàilliun  fòs, 

a  thàmh  an  Sion  caomh. 

3  Saighdean  a'  bhogha  bhrise  'n  sin, 

an  sgiath  's  an  claidheamh  geur, 
An  còmhrag  is  an  cath  faraon, 
bhriieadh  iad  leis  gu  treun. 

4  Is  mò  do  mhòralachd,  a  Dhè, 

is  mò  gu  mòr  do  ghlòir 
Na  beannta  thog  an  cinn  gu  h-àrd, 

le  cobhartach  ro-mhòr. 
6  Làn-chreachadh  luchd  a'  chiidhe  chailm, 

is  choidil  iad  le  suain , 
Na  fìr  a  bha  'nan  curaidh  mhòr', 

an  làmha  fòs  cha  d'fhuair. 

6  O  thus'  a's  Dia  do  Iacob  ann, 

le  d'  achmhasan  's  le  d'  neart, 
An  carbad-cogaidh  is  an  t-each 
'nan  suain  do  chuireadh  leat. 

7  'S  cùis  eagail  thu,  thu  fèin,  a  Dht  s 

cia  neach  a  chogas  riut  ? 
No  ann  ad  shealladh  sheasas  »tus, 
an  uair  bhiog  corruich  «« 

£  Thu^  thusa  air  do  hhreitheanas 
o  nèamh  gu'n  cualas  e : 
Bha  air  an  talamh  eagal  mòr 
's  'na  thàmh  ghrad  dh'  fhuirich  e. 
9  Tràth  dhVirich  Dia  chum  bbreitheanals, 
a  theasairginn  san  àm, 
Gach  uile  dhuine  clùin  is  sèimh, 
air  talamb  a  bha  ann. 
5  0  Bheir  fearg  is  corruich  dhaoin'  an  sin 
àrd-mholadh  dhuit  gu  beachd  ; 
1«  fuigheall  fòs  na  feirge  mòir', 
làn  choisgidh  tu  le  d'  neart. 

1 1  Geallaibh  'ur  bòid  gu  togarach 

d'ur  Dia  Iebobhah  àrd ; 
Is  coimhlionaibh  gu  fìrinneach 
na  gheallar  leibhse  dha : 

Gach  neach  a  ta  m'a  thimchioll-san 

thugadh  iad  dha  'na  àni, 
Deadh-thabhartais  is  tiodhlaca, 

do'n  ti  's  cuis  eagail  ann. 

12  Is  e  ni  spiorad  phrionnsan  mòr 
a  s^athadh  sìos  le  neart  ; 

Do  rìsrhribh  fòs  a'  chniinne-chè 
's  cùis  eagail  e  gu  beachd. 

SALM  LXXVII. 
'EIGH  mi  ri  Dia  gu  h-àrd  le  m'ghuth, 
dh'èigh  mi  le  m'  ghuth  gu  h-àrd  ; 
I*  thug  e,  'nuair  a  ghlaodh  mi  ris, 
sàr-èisdeachd  dhomh  gun  dàil. 

2  An  la  mo  thrioblaid  dh'iarr  mi  Dia : 

is  shruth  mo  loòn  gun  «gur, 
Rè  fad  na  h-oidhch' :  is  m'anam  truagh 
solas  do  dhiùlt  gu  tur. 

3  Air  Dia  ghrad-chuimhnich  mi  an  sin, 

is  mi  an  trioblaid  ghèir : 
lUs  rinn  mi  gearan  trom  gun  tàmh, 
chlaoidheadh  mo  spiorad  fèin. 

4  Chum  thu  mo  shùil  'na  taireachadh  j 

tha  mi  co  iarganach, 
Nach  feud  mi  focal  cainnt  no  sgèU 
laohairt  le  m'  bheul  a  mach. 

5  An  sin  air  làithibh  fad  o  chèin 

smuainich  mi  fèin  le  beachd ; 
Air  bliadhr.aibh  fòs  na  h-aimsir  cèra 
am  aire  fèin  bha  teachd. 

6  Seadh  chuimhnich  mi  mo  cheòl  san  oidhch', 

's  rinn  cainnt  ri  m'  chridhe  fèin, 
Is  rinn  mo  spiorad  fòs  gun  tàmh, 
le  dichioll,  sgrudadh  geur. 

7  An  ti!g  an  Tighearn  uaith  gu  bràth .» 

nach  nochd  e  'ghràdh  ni  's  mò  ? 

8  'N  do  sguir  gu  tur  a  ghràs  am  feasd  ? 

's  a  ghealladh  fad  gach  16  ? 

9  'N  do  dhearmaid  Dia  gu  firinneach 

bhi  gràsmhor  caoin  gu  bràth  ? 
'N  do  dhruid  e  suas  'na  chorruich  mhòir 
a  thròcair  chaomh  's  a  ghràdh  ? 

10  An  sin  ghrad  thubhairt  mi  gu  dearbh 
U  i  so  m'anmhuinn  mhòr ; 

Ach  bliadhnaidh  deas  làimh'  cuimhnicheam, 
an  Ti  a's  àirde  glòir. 

11  Gnlomhara  Dhè  sior-mheòraicheam, 
mar  rinneadh  leis  gach  beart, 

Is  t'iongantais  o'n  aimsir  chèin 
sjor-chuimhnicheam  gu  beachd. 

12  Air  t'oibrlbh  uile  mar  an  ceudn' 

imuaimchidh  ml  gu  tnc  , 
ia  air  gach  gniomh  a  rinneadh  leat, 
sior-labhraidh  mi  gu  glic. 

13  Do  shlighe  ta  san  ionad  naomh, 
a  Thighearu  is  a  Dhè  : 

Oò  's  coimeas  ann  am  meud  ri  Dla 
a  ta  'na  Dhia  dhuinn  fèin  ? 

14  'S  tu  'n  ti  tha  deanamh  iongantals, 
a  Thighearna  nam  feart ; 

Is  ann  am  measg  a'  phobuill  fòs 
do  thaisbein  thu  do  neart. 

15  Do  shaoradh  leat  d'an  teasairginn 
do  phobull  dileas  fèin, 

Clann  lacoib  agus  loseiph  fòs, 
le  d'  ghairdean  neartnihor  treun. 
iS  Chunnaic  na  h-uisgeachan  thu,  Dhè, 
chunnaw  iad  thu  gu  beechd  : 


Is  ghabh  iad  geilt ;  's  air  doimhneacbd  fòs 
bha  mòran  ogluidheachd. 

17  An  uisge  dhòirt  na  neoil  a  nuas, 

bu  ro-mhòr  fuaim  nan  speur ; 
Is  chaidh  do  shaighde  corranach 
a  mach  gu  sgaiieach  geur. 

18  Ard-ghuth  do  thairneanaich  san  speur, 

chualas,  a  Dhè,  gu  tric  ; 
An  saoghal  las  le  d'  dhealanaich, 
an  talamh  ghluais  ìs  chlisg. 

19  Do  cheuma  tha  san  doimhneachd  mhòir, 

do  shlighe  tha  sa'  chuan : 
Ach  luirg  do  chos  cha'n  aithnich  sinn, 
tha  sud  am  folach  uainn. 

20  Is  amhluidh  mar  gu'm  biodh  ann  treud, 
do  phobull  stiùireadh  leat ; 

le  dead'n  làimh  Mhaois  is  Aaroin  fòs 
'g  an  treòrachadh  gu  ceart. 

MO  phobull  èisdibh  ri  nio  reachd  ; 
is  cluinnibh  guth  mo  blièil. 

2  Am  briathraibh  filidh  cuiridh  mi 

sean-f  hocail  dhorch'  an  cèill : 

3  A  chuala  sinn  o'r  sinnsearaibh, 

is  air  am  b'fhiosrach  sinn, 

4  Cha'n  fholaich  sinn  o'n  ginealach, 

's  cha  cheil  sinn  iad  o'n  cloinn  ; 
A'  foillseachadli  àrd  mholaidh  Dhè 

do  'n  àl  a  ta  ri  teachd  ; 
'S  na  niìorbhnilean  a  rinneadh  leis, 

a  chumhachd  is  a  neart : 

5  Oir  lagh  an  Iacob  dhaingnich  e, 

is  reachd  an  Israel, 
A  dh'orduich  e  d'ar  n-aithrichibh, 
d'an  cloinn  an  cur  an  cèilL 

6  Chum  fios  bhi  aig  an  àl  ri  teachd, 

a'  chlann  a  ta  gun  bhreith  : 
'S  gu'n  innseadh  iad  do'n  linn  'nan  d^igh 
na  nithe  sin  fa  leth. 

7  An  Dia  gu'n  cuireadh  iad  an  dòigh, 

's  nach  deantadh  dichuimhn'  leo 
Air  oibribh  Dhè,  's  gu'n  gleidheadh  iad 
a  reachda  mar  is  còir ; 

8  'S  nach  biodh  iad  mar  an  sinnsireachd, 

làn  ceannairc  is  droch-bheirt, 
Gun  spiorad  tairis  annt'  do  Dhia, 
's  an  cridhe  gun  bhi  ceart. 

9  Clann  Ephraim  le  armaibh  gleust', 

air  bogh'  bu  chuimseach  beachd, 
Ach  phill  iad  air  an  ais  le  geilt 
an  làithibh  cath'  is  feachd. 

10  Coimhcheangal  Dhè  nior  ghleidheadh  leo. 
is  dhiùlt  iad  gèill  d'a  reachd ; 

11  'S  na  mìorbhuUaan  a  nochd  e  dhoibh 

à  'n  cuimhne  leig  gu  beachd. 

12  An  sealladh  sùl  an  aithriche, 

seadh  fòs  an  tìr  na  h-Eiph't, 
'S  air  machair  Shoain  nochdadh  leis 
a  mhiorbhuilean  ro  threun. 

13  Sgoilt  e  an  fhairg',  's  thug  iadsan  trid  ; 

mar  thorr  na  b-uisgean  sheas. 

14  San  là  le  neul  iad  stiùir,  $an  oidhch' 
le  solus  tein'  gu  deas. 

15  SgoUt  creag  san  f  hàsach,  aisde  deoch 

thug,  mar  à  doimhneachd  mhòir  ; 

16  Bhuin  sruth  à  creagaibh,  thug  air  uisg' 

mith  sìos  mar  thuil  gu  leòr. 

17  San  f  hàsach  pheacaich  iad  ni  's  mò ; 

is  bhrosnuich  an  t-Ard  Righ. 

18  'Nan  cridhe  chuir  iad  cathadh  alr ; 

d'am  miann  ag  iarraidh  bidh. 

19  Labhair  iad  fòs  an  aghaidh  Dhè  ; 

is  thubhairt  iad  gu  dian, 
An  urrainn  Dia  san  f  hàsach  mhòr 
bòrd  dheasachadh  d'ar  miann  ? 

20  Feuch,  bhuail  e  chreag,  bhrùchd  uisge  uiach, 
dh'èirich  an  tuil  gu  luath. 

Am  feud  e  aran  thabhairt  fòs  ? 
an  deasaich  feòU  d'a  shluagh  ? 

21  Air  cluinntinn  so,  ghabh  corruich  Dia ; 
ri  Iacob  teine  las, 

Is  dh'èirich  fearg  ro-dhoinionnach 
ri  Israel  gu  cas : 

22  Chionn  nach  do  chreid  iad  ann  an  Dia, 

's  nach  d'earb  iad  as  a  shlàint' ; 

23  Ged  dh'f  hosgail  dorsa  nèamha  fòs, 

's  na  neòil  o'n  àird  ged  dh'àithn. 

24  Ge  d'  dhòirt  e  orra  Mana  nuas, 

ge  d'  f  huair  iad  coirc  nan  speur, 

25  Biadh  aingeal  dh'ith  ìad;  thug  e  dhoibh 
do  lòn  an  sàth  gu  lèir. 

26  San  speur  thug  e  air  gaoith  an  ear 
gu'n  d'imich  i  gu  treun: 

Is  thuge  tòs  le  neart  a  steach 
a'  ghaoth  dheas  ruar  au  ceudn'. 

27  Fòs  dhòirt  e  orra  nuas  mar  dhus, 
do  fheòil  an  uile  shàth  ; 

"S  eoin  iteagach  bu  lionmhoire 
na  gaineamh  air  an  tràigh. 
2-S  Do  leig  e  sud  'nan  cainp  a  nuas 
mu'n  cuairt  'nan  aitean-tàimh. 

29  Seadh  dh'ith  iad  uile  's  shksaicheadh ; 

oir  thus  e  Uhoibh  an  sàimh. 

30  Cha  volih  iad  air  an  sgarachduinn 

o  mhiann  an  cridhe  fèin ; 
Ach  air  bhith  acasan  am  biadh 
'g  a  chagnadh  dian  'nain  beul, 

31  A'  chuid  bu  shultmhoii'  diubh  's  bu  trèin', 
ghlac  Dia  'na  f  heirg  is  mharbh  : 

'S  an  ùigridh  thaght'  an  Israel, 
ghrad-bhuaileadh  leis  gu  garbh. 
Z  t  Gidheadh  andèigh  gach  gnìomh  dhiubh  sud, 
do  pheacaich  iad  gu  mòr  ; 
ls  ge  do  nnn  e  mìorbhuilean, 
nior  chreid  iad  mar  bu  chòir. 
33  An  làithean  chaith  e,  uime  sin, 
an  diomhanas  air  fad  ; 
'Sam  bliadhnaidh  thairis  chaidh  gu  lèir 
le  carroid  gheir  gun  stad. 
5 1  An  uair  a  mharbhadh  leis-san  iad, 
an  sin  ghrad-iarr  siad  e, 
Seadh  phill  iad,  agus  bha  iad  fòs 
gu  moch  ag  iarraidh  Dhè. 

35  Is  chuimhnich  iadsan  gu'm  b'e  Dia, 

an  carraig  threun  a  ghnàth  : 
Is  gu'm  b'e  fòs  an  Dia  a's  àird' 
b'f  hear-saoraidh  dhoibh  gach  là. 

36  Ach  rinn  iad  miodal  ris  le  'm  beul, 
le  'n  teangaidh  breug  is  gò : 

37  Cha  robh  an  cridhe  ceart;  's  cha  robh 

'na  chùmhnant  dileas  da. 

38  Ach  Dia,  gu  iochdmhor  mhaith  an  lochd, 

's  an  sgrios  cha  d'rinn  gu  geur  ; 
Bu  tric  a  phill  e  'chorruich  uath', 
's  nior  dhùisg  e  'f  hearg  gu  lèir. 

39  Oir  annta  chuimhnich  e  nach  robh 
ach  feoil  thèid  as  mar  bhlàth, 

Is  osag  ghaoith'  a  ghabhas  seach, 
's  nach  pill  a  ris  gu  bràth. 

40  Cia  tric  a  bhrosnuicheadh  e  leo 
san  f  hàsach  thartmhor  chruaidh ; 

San  dithreabh  chuireadh  corruich  air 
le  eusaontas  an  t-sluaigh  ? 

41  Seadh  phill  iad  uile  air  an  ais, 
bhrosnuich  iad  Dia  le  chèil' : 

Is  chuir  iad  tomhas  mar  an  ceudn 
air  Ti  naomh  lsraeil. 

42  Dhichuimhnich  iad,  's  cha  d'thug  fa'near 
a  ghairdean  treun  's  a  làmh : 

No  'n  là  san  d'thug  e  furtachd  dhoibh, 
is  fuasgladh  deas  o  'n  nàmh : 

43  Nofòs  mar  rinneadh  anns  an  Eiph't, 
comhara  Dhè  nam  feart : 

Air  machair  Shoain  mar  an  ceudn' 
a  mhlorbhuile  le  neart. 
4t  An  srutha  chaochail  e  gu  fuil: 
's  na  h-uillt  nach  feudtadb  'n  òl. 

45  Chuir  loogainn  thuc',  is  cuileagan; 
's  leo  chlaoidheadh  iad  gu  mòr. 

46  An  toradh  thug  e  is  am  bàrr 
do'n  bhurras  sgriosach  bheag; 

Is  saothair  fòs  an  làmh  ajr  fad, 
fo  ailghios  locust  leag. 

47  Am  fion-chroinn  bhrise  mar  an  ceudn* 

ìe  cloich-shneachd  chruaidh  's  gach  àit; 
Is  amhluidh  mhill  le  ruodhadh  teann 
an  cranna-figis  àjrd. 


48  Am  feudail  thug  e  thairisfò* 

do  'n  chloich-shneachd  sgataich  ghèir; 
'S  le  saighdibh  teine-dealanaich, 
ghrad-chuir  e  a»  d'an  treud. 

40  Teas  feirge,  trioblaid,  's  corruich  mhòr, 
sud  thilg  e  orr'  gu  grad ; 
Le  ainglibh  olc  a  chur  'nam  measg 
U'an  claoidh  gu  goirt  air  fad. 

50  D'a  chorruich  rinn  e  bealach  rèidh : 

'n  anam  nior  chum  o'n  bhàs ; 
Am  beatha  thruagh  thug  thakisfòs 
do  ghalar-plàigh  's  do'n  chàs. 

51  Throm-bhuaileadh  leis-san  anns  an  Eiph't, 

gach  ceud-ghin  a  bha  ann: 
Toiseach  an  neirt  sna  pàilliunaibh 
a  blia  aig  gineil  Ham. 

52  Ach  thug  e  mach  a  phobull  caomh 

mar  chaoraich  as  an  tlr; 
Is  rinn  mar  threud  san  f  hàsach  mhòr, 
an  treòrachadh  gu  fior. 

53  Leis  stiùireadh  iad  gu  tèaruinte 
gun  eagal  is  gun  sgàth : 

Ach  air  an  naimhdibh  dh'iadh  an  cuan, 
's  an  sluagh  ud  uile  bhàth. 

54  Gu  criochaibh  ionaid  naomha  fèin 

thug  e  a  phobull  leis : 
Gu  ruig  an  cnoc  so  choisinn  e, 
's  a  bhuadhaich  a  làmh  dheas. 

55  Thilg  e  na  cinnich  rompa  mach, 

's  an  oighreachd  roinn  le  crann  : 
Do  Isra'l  thuge'n  àite  sud 
gu  còmhnuidh  ghabhail  ann. 

56  Ach  bhrosnuich  agus  ghrànaich  iad 

an  Dia  a's  àirde  gloir ; 
Is  idir  cha  dochoimhid  iad 
a  naomh-reachd  mar  bu  chòir. 

57  Ach  phill  iad  mar  an  sinnseara, 

's  gu  fealltach  ghluais  air  fad: 
Mar  bhogha  fiar  chaidh  iad  a  thaobh, 
ischlaon  iad  uaith  gu  grad, 

58  Le  'n  dealbhaibh,  is  le'n  àitibh  àrd' 

chuir  iad  air  fearg  is  eud : 

59  Tràth  chuala  Dia  bha  corruich  air 

is  gràin  ri  lsrael. 

60  Ionnus  a  phobull  gu'n  do  thrèig, 
an  Siioh  chuir  a  làmh : 

'S  am  pàilliun  fòs  a  shocruich  e 
measg  dhaoine  ghabhail  tàimh. 

61  Gu  bruid  thug  suas  an  neart,  's  an  glòir 
gu  làimh  nan  naimhde  garg. 

62  Do  'n  chlaidheamh  thug  e  suas  a  shluagìj, 
ri  'oighreachd  ghabh  e  fearg. 

63  An  teine  loisg  an  òigridh  ghleusf ; 

pòsadh  cha  d'f  huair  an  òigh'n. 

64  An  sagaiit  thuit  le  claidheamh  geur 

's  cha  d'rinn  am  bantraich  bròn. 

65  Ghrad-mhosgail  Dia  an  sin,  mar  neach 

ag  èirigh  as  a  shuain : 
Mar  churaidh  'n  dèigh  bhi  pòit  air  fion 
tràth  ni  e  iolach  chruaidh. 

66  'Nan  deireadh  bhuaileadh  leis  gu  geur 

a  naimhde  fèin  le  tàir: 
ls  chuir  e  iad  o  sin  a  mach 
gu  masladh  buan  is  nàir'. 

67  ls  pàilliun  loseiph  dhiùltadh  leis 
nior  thagh  treubh  Ephraim  fòs: 

68  Ach  thagh  e  Iudah,  sliabh  Shioin  feln 

d'an  d'thug  e  gràdh  gu  mòr. 

69  Thog  esan  'fhàrdoch  naomh  an  sud, 
mar  lùchairt  àrd  ro-dheas: 

'S  mar  ionad  àrd  air  talamh  teann 
a  dhaingnich  e  am  feasd. 

70  Is  'òglach  Daibhidh  thagh,  is  thug 

o  chrò  nan  caorach  e  : 

71  'S  o  leantuinn  fòs  nan  caorach  trom 

le  h-àl  am  measg  an  sprèidh  ; 
Is  thug  se  e  a  bheathachadh 

Iacoib  a  phobuill  naoimh, 
Is  gineal  Isr'eil  mar  an  ceudn' 

a  b'  oighrenchd  dha  ro-chaomh. 

72  Rèir  ionracais  a  chridhe  fèin, 
bbeathaich  e  iad  gu  beachd. 

A  rèir  deadh  sheòltachd  f  òs  a  ìhmh, 
stiùireadh  leis  iad  gu  cvaxt. 

THAINIG,  a  Dhè,  na  fineachan 
a  steach  do  d'  oighreachd  fèin, 
Thruaill  iad  do  fheampuU  naomh,  is  dhThàg 
*na  tòrr  Ierusalem. 
S  Is  thug  iad  cuirp  do  sheirbhiseach 
mar  bhiadh  do  eoin  nan  speur  : 
ls  feoil  do  naomh  mar  chobhartach, 
do  bheathaichibh  an  t-slèibh. 

3  Mu  thimchioll  fòs  Ierusaleim, 
dhòirt  iad  am  fuìl  mar  uisg' : 
Is  cha  robh  neach  g'an  adhlacadh 
's  g'an  cur  san  uaigh  an  taisg. 
<  Ball  fanoid  agus  masiaidh  sinn 
d'ar  coimhearsnachaibh  fèin : 
Cùis  spòrs  is  mhagaidh  do  gach  neach 
a  ta  m'ar  cuairt  gu  lèir. 

5  Cia  f  had  a  bhitheas  corruich  ort, 

a  Dhè,  am  bi  gu  bràth  ? 
Is  t'eud  am  bi  a'  losgadh  ruinn 
mar  lasair  theith  a  ghnàth  ? 

6  Do  chorruich  air  na  cinnich  dòirt 

aig  nach  'eil  eòlas  ort ; 
Is  air  na  riogbachdaibh  nach  gairm 
air  f  ainm,  a  Dhia  nam  feart. 

7  Oir  mhill  iad  Iacob,  'f  hàrdoch  fòs 

'na  f  àsach  chuir  iad  sios. 

8  Na  peacaidh  fòs  a  rinneadh  leinn 

na  cuimhnich  dhuinn  a  rìs; 
Tionndadh  gu  luath  do  thruacantas, 

ruigeadh  e  oirnn  mu  thràth : 
Oir  's  diblidh  bochd  a  nis  ar  staid 

a'  tuiteam  sios  gach  là. 
S  Deau  còmhnadh  leinn,  O  Dhè  ar  slàint' 

air  sgàth  glòir  t'ainme  fèin ; 
Sgàth  t'ainme  saor  sinn,  agus  glan 

ar  peacaidh  uainn  gu  lèir. 

10  Ciod  uime  'n  abradh  fineacha, 

c'àit  bheil  a  nis  an  Dia  ? 
Measg  fhineacha  'nar  sealladh  Fèin, 

aithnicheadh  iad  an  Triath, 
Le  dioghaltas  a  ghabhail  diubh , 

oir  dhòirteadh  leo  gun  iochd 
Fuil  neòchiontach  do  sheirbhiseach, 

gu  saoibhir  is  gu  tric. 

11  Osnaidh  a'  phriosanaich  a'd'  làthT 

thigeadh,  a  Dhè  nam  feart; 
*S  an  dream  a  dh'orduicheadh  chum  bàis 
saor-sa,  rèir  meud  do  neirt. 

12  Riusan  tha  dhuinn  "nan  coimhearsnaich 

"nam  brollach,  diol  am  beum  •. 
Gach  maslacm  Ie'n  do  spreig  iad  thu, 
seachd  uaire  pill  riu  fèin. 

13  Treud  t'ionaltraidh,  's  do  phobuU  sinn, 

molaidh  sinn  thu  a  ghnàth ; 
Is  cuiridh  sinn  an  cèill  do  chliu 
o  Iinn  gu  linn  gu  bràth. 

"piSD,  aodhair  Israeil,  a  stiùir 

Ioseph  mar  threud  le  d'làimh. 
Thusa  ta  d'  thàmh  measg  cheruban, 
dealruich  a  mach  mu  thràth. 
2  An  làthair  Ephraim  's  Bheniamin, 
agus  Mhanaseh  fòs, 
Dùisg-sa  do  chumhachd:  agusthig 
g*ar  saoradh  mar  is  nòs. 
S  Pill  sinn  a  rìs,  a  Dhè  nam  feart: 
tog  oirnne  suas  gu  h-àrd 
Deadh  dhealradh  glan  do  ghnùise  nis, 
is  saorar  sinn  le  d'  ghràs. 

4  Cia  f  had,  a  Thighearna  nan  sluagh, 

a  leanas  corruich  riut, 
Ri  guidhe  ghèir  na  muinntir  sin 
a's  pobull  dlleas  duit  ? 

5  Oir  bheathaich  thu  do  shluagh  gu  lèir 

le  aran  deur  is  bròin : 
Is  tomhas  saoibhir  thug  thu  dhoibh 
do  dheuraibh  goirt  r'an  òl. 

6  Is  rinn  thu  sinn  mar  aobhar  stri 

d'ar  coimhearsnachaibh  fèin 
*Nar  n-aobhar  spòrs'  is  abhacaij 
d'ar  n-eascairdibh  gu  lèir. 


7  PiU  sinn  a  rìs,  O  Dhè  nan  slògh 

tog  oirnne  suas  gu  h-àrd 
Deadh  dhealradh  glan  do  ghnùis  a  nls, 

is  saorar  sinn  le  d'  ghràs. 
Thug  thu  fionain  as  an  Eiphit; 

na  cinnich  thilg  thu  mach, 
Is  shuidhich  thus'  an  f  hionain  ud 

'nan  ionad  sud  fa  seach. 

9  Rèitich  thu  àite  dhi ;  is  ghabh 

i  freumh  gu  daingean  teann, 
Le  d'  bheannachadh  ;  is  lionadh  leath' 
an  t\r  o  cheann  gu  ceann. 

10  Na  cnuic  ro-àrda  dh'f  holuich  i 
le  sgàil  's  le  dubhar  fèin  : 

A  geugan  bha  a  cinneachduinn 
mar  sheudair  àluinn  rèidh. 

11  An  dara  taobh  gu  ruig  an  cuan 

chuir  i  a  mach  a  meòir; 
An  taobh  ud  'eil  a  geugan  shìn 
gu  ruig  an  amhainn  mhòir. 

12  A  callaid  c'uim'  a  bhriseadh  leat! 

ionnus  gu  bheil  gach  neach 
Thèid  seachad  air  an  rathad  mhòr, 
'ga  spionadh  leo  fa  seach. 

13  Tha'n  torc  a  thig  o*n  choille  mach 

'ga  tàsachadh  gu  lèir, 
Tha  beathaich  allt'  na  macharach  fòs 
'ga  slugadh  suas  le  chèil'. 

14  Pill,  guidh'mid  ort,  a  Dhè  nan  sluagh, 
is  seall  o  nèamh  a  nuas, 

Feuch,  agus  fiosraich  fèin  a  nis 
an  f  hionain  so  le  truas. 

15  Am  fìon-lios  sin  a  shuidhich  thu, 
le  neart  do  làimhe  deis' : 
am  meanglan  ud  a  neartaich  the 
dhuit  fèin  le  lùth  is  treis. 

16  Le  lasair  theine  loisgeadh  i, 

is  ghearradh  i  a  nuas : 
Làn-mhilleadh  agus  sgriosadh  iad, 
le  achmhasan  do  ghnùis. 

17  Air  fear  do  dheas  làimh  fèin,  a  Dhè, 

gu  robh  do  làmh  gu  treun : 
Air  mac  an  duin'  a  rinneadh  leat 
a  neartachadh  dhuit  fèin. 

18  Mar  sin  cha  phill  sinn  uait  a  rìs; 

ath-bheothaich  sinn  gach  lò, 
Is  gairmidh  sinn  air  t'ainm  an  sin, 
an  cian  a  hhios  sinn  beò. 

19  Pill  sinn  a  ris,  a  Dhè  nam  feart, 

is  foillsich  fèin  gu  h-àrd 
Deadh  dhealradh  glan  do  ghnùis  a  nis, 
is  saorar  sinn  le  d'  ghràs. 

SALM  LXXXI. 

SEINNIBH  gu  h-ait  do  Dhia  ar  neart 
Dhia  Iacoib  fòs  gu  binn, 

2  Is  glacaibh  salm,  is  tiompan  fòs ; 

saltair  is  clàrsach  ghrinn. 

3  An  trompaid  sèidibh  san  rè  nuadh: 

airlàithibh  orduicht'  fèill'. 

4  Bu lagh  sud  aig  Dia  lacoib  fòs ; 

's  bu  reachd  do  Israel. 

5  Do  Ioseph  dh'orduich  sud  mar  theist, 

air  dol  dha  trìd  na  h-Eiph'p, 
'S  an  cualas  cainnt  is  uirghioll  fòs 
nach  tuiginn  as  am  beul. 

6  O'n  uallach  shaor  mi  'ghuala-san: 

o  obair  chrè  a  làmh. 

7  Ghair  thusa  ann  ad  thrioblaid  orm, 

is  shaor  mi  thu  gun  dàil : 
Ad  ionad  diomhair  tairneanaich, 

do  fhreagair  mi  do  ghlaodh: 
Aiguisgibh  comhstri  Mheribah, 

do  dhearbh  mi  thu  faraon. 

8  Eisd,  O  mo  shluagh,  is  bheir  mi  dhurt 

deadh  f  hianuis  fòs  gu  ceart, 
Ma  dh'èisdeas  tu  ri  guth  mo  bhèil, 
O  Israeil  gu  beachd. 

9  Annad  na  biodh  aon  uair  air  bith 

dia  eile  coigreach  brèig", 
Is  do  dhia  coimheach  fòs  alr  bith 
na  crom-sa  sios  's  na  gèill. 

10  'S  mise  do  Dhia  Iehobhah  treun, 

thug  thus'  o'n  Eiph't  le  neart; 

Ou  fnrsuinn  fosgail  rium  Jo  bheu), 
13  lionam  e  gu  pailt. 

11  Gidheadh  cha  d'  thug  mo  phobull  fèin 
èisdeachd  do  ghuth  mo  bhèil, 

*S  cha  ghabhadh  rium  an  aitim  ud 
a  ghin  o  Israel. 

12  Mar  sin  do  mhiann  an  cridhe  fèin 

thug  mise  thairis  iad  : 
*S  ghluais  iad  'nan  comhairle  neo-ghlic 
a'  cur  an  ciont'  am  meud. 

13  O  b'f  hearr  gu'm  biodh  mo  phobull  fèio 
a'  tabhairt  gèill  do  m'  reachd : 

Is  fòs  gu'n  gluaiseadh  Israel 

a'm'  shlighibh  fèin  gu  ceart! 
1*  An  naimhde  smachdaichinn  gu  luath, 

le  buaidh  'g  an  leagadh  sios  ; 
Is  pliillinn  air  an  eascairdibh 

mo  làmli,  g'an  cur  fo  chis. 

15  Luchd-fuath'  an  Tighearna  mar  sln 
bheireadh  làn-ùmhlachd  dha ; 

Ach  biodh  an  aimsir-san  ro-bhuan 
is  maireannach  gu  bràth. 

16  Is  bheireadh  e  gu'm  beathachadh, 
smior  cruithneachd  fòs  d'a  shluagh : 

I)o  làn-dhiol  bheirinn  duit  faraon 
do'n  mhil  o'n  charraig  chruaidh. 

AN  coimhthional  nan  treun  a  ta 
'na  sheasamh  Dia  nam  feart : 
Am  measg  nan  dèe  bheir  esan  breth 
le  cothrom  is  le  ceart. 
3  Cia  f  had  a  bheir  sibh  breitheanas 
gu  h-eucorach  's  gach  cùis  ; 
Toirt  leth-bhreth  air  na  daoinibh  daoi, 
'gam  meas  a  rèir  an  gnùis  ? 

3  iw  dhaoinihh  bochd  's  do  dhilleachdain 

deanaibh-sa  dion  )e  ceart : 
Is  cumaibh  còir  riu  sud  a  ghnàth 
ta  cràiteach  bochd  gun  neart : 

4  An  t-ainnis  Jag  's  an  deòradh  truagh, 

sior-theasairgibh  'nam  feum, 
Deanaibh  o  làiinh  nan  aingidh  fòs 
deadh-t'imasgladh  dhoibh  gu  treun. 

5  Eòlas  no  tuigse  cha'n  'eil  ac', 

a'  triall  san  dorcha  taid  ; 
Tiia  bunaite  na  talmhainu  fòs 
air  gluasad  as  an  àit. 

6  Is  dèe  sibh  (thubhairt  mi,)  's  s  mìc 

do'n  Ti  a's  airde  t'ann : 

7  Ach  tuitidh,  's  gheibh  sibh  bàs  mar  dhaoin  , 

's  mar  aon  do  phrionnsaibh  fann. 
S  Dhia,  èirich,  air  an  talamh  dean 
deadh  bhreitheanas  gu  grad  ; 
Oir  gabhaidh  tu  mar  oighreachd  dhuit 
na  fineachan  air  fad. 

NA  bi  a'd'  thosd  a  nis,  na  bi 
a'd'  thàmh,  O  Dhia  ar  neart, 
Na  bi-sa  sàinhach  nis  'nar  feum', 
Dhia  chumhachdaich  nani  i'eart. 
2  Oir  feuch,  a  ta  do  naimhde  treua 
ri  stri  is  buaireas  àrd  ; 
'S  an  dream  ud  leis  am  fuathach  thu, 
an  cinn  thog  suas  an  àird. 
i  Oir  dhealbh  iad  olc  gu  cuilbheartach 
'n  aghaidh  do  phobuill  fèin, 
'N  agliaidh  do  ntfiuinntir  dhìomhair  fos, 
ghabli  comhairle  le  chètt'. 

4  A  deir  iad,  thigibh  leian  g'an  sgrios 

o  bhi  ni  's  mò  'nan  sluagh  ; 
A  chum  nach  biodh  air  Israel 
iomradh  gu  bràth  no  luaidh  : 

5  Oir  ghabh  iad  comhairle  le  chèil' : 

a'  t'aghaidh  ceangal  rinn. 

6  Pàilliun  £doim,  's  Ismaelich, 

Moab  is  Hagaren ; 

7  Gebal,  Ainon,  is  Amalec, 

I'alestm,  's  muinntir  Thior ; 

8  Dhruid  Asur  leo  :  's  bu  chòmhnadh  iad 

do  ghineii  Lot  gu  fior. 

9  Mar  rinnaadh  leat  air  Midian, 

s  air  Sisera  le  chèil'  ; 


Air  labin  aig  sn  th  Cliisoin  cas, 
dean  oira  siul  d'a  rèir  : 

10  Aig  Endor  mar  a  chaidh  an  claoidfc 

mar  aolach  air  an  làr. 

11  Air  Oreb  mar  rinn  thu,  's  air  Seeb, 

dean  air  an  uaislibh  tàir : 
Mar  Sheba  fòs  is  Shalmuna, 
am  prionnsan  dean  gu  lèir 

12  A  thubhairt,  Glacamaid  dhuinn  fèin 
mar  oighreachd  àrois  Dè. 

13  Dean  iad  mar  asbhuain,  O  mo  Dhia  ; 

mar  mholi  roimh  ghaoith  nan  gleana. 

14  Mar  chlaoidheas  teine  coillteach  chrìon, 

's  mar  loisgeas  lasair  beann : 

15  Mar  sin  le  d'  dhoininn  orra  sud, 

dean  thusa  tòrachd  dhian  ; 
Le  d'iom-gnaoith,  is  le  d'  dhoininn  mho.r, 
cuir  orra  geilt  is  fiamh. 

16  An  eudan  lion  le  masladh  mòr, 

's  le  rughadh.gruaidh'  gach  rè, 
Gu  ruig  an  uair  an  iarrar  ieo 
t'ainm  glòrmhor  fèin,  a  Dhè. 

17  Biodh  amhluadh  orra  mar  an  ceudn' 
is  trioblaid  mhòr  a  chaoidh  : 

Is  glacadh  nàire  mhaslach  iad, 
g'am  niilleadh  is  g'an  claoidh. 

18  Gu'n'aithnich  iad  gur  tusa  ìnhàin 
d'an  ainm  Iehobhah  treun, 

Tha  t'uachdaran  os  ceann  gach  tir' 
san  donihan  mhòr  gu  lèir. 

CIA  mòr  an  airidh-ghràidh  do  theach, 
lehobhah  mhòir  nan  sluagh  i 
Cia  taitneach  dhomh-sa  t'àros  naomh, 
O  Thighearna  nam  buadh  > 

2  Tha  m'anam  fann,  aig  meud  a  mhiann 

air  cùirtibh  Dhè  gach  lò  ; 
Mo  chridli'  is  m'f  heoil  ri  scairteachd  chruai<]9i 
'n  geaU  air  an  Dia  ta  beò. 

3  Feuch  f  huair  an  sud  an  gealbhonn  bcag 

tigh-còmhnuidh  maith  'na  fheum, 
San  gobhlan-gaoithe  mar  an  ceudn' 

do  sholair  nead  dhi  fèin. 
Is  taisgidh  i  an  sin  a  h-eoin, 

's  a  h-àlach  beag  gun  chlì : 
Aig  t'altair  fèin,  O  Dhia  nan  sluagh, 

uic  Tbighearn,  is  mo  Righ. 

4  'S  beannaicht'  an  dream  an  còmhnuidh  ta 

a'd'  àros  naomh,  a  Dhè, 
Oir  bheir  iad,  (mar  is  cubhaidh  dhoibh,) 
mòr-mholadh  duit  gach  rè. 

5  'S  beannaicht'  an  duine  sin  'gam  bheil 

annads'  a  neart  gach  là : 
An  dream  'gain  bheU  'nan  cridhe  stigh 
do  shlighe  fèin  a  ghnàth. 

6  An  dream  sin  tre  ghleann  Baca  thèid, 

ni  tobair  ann,  'nam  feum : 
Is  lìonaidh  'u  t-uisge  thig  a  nuas 
na  sluic  gu  ruig  am  bèil. 

7  Sior-ghluaisidh  iad  mar  sin  gun  sgìos, 

a'  dol  o  neart  gu  neart : 
An  Sion  nochdar  iad  fadheòidh 
an  làthair  Dhè  nam  feart. 

8  O  Dhia  nan  sluagh,  cluinn  m'urnuigh  A?'in, 

Dhè  Iacoib,  èisd  gu  grad. 

9  O  Dhia  ar  sgiath,  feuch  's  amhairc  air 

gnùis  t'ungaidh  fèin  gun  stad. 

19  'S  fearr  là  a'd'  chùirt  na  mile  là  : 

b'f  hearr  leam  bhi  dorsaireachd 
An  àros  Dè,  na  m'  chòmhnuidh  fòs 
am  pàiUiun  aingidheachd. 

11  Oir  's  grian,  's  is  sgiath  Iehobhah  Dia ; 

is  bheir  e  gràs  is  glòir ; 
•S  cha  chum  e  maith  air  bith  o'n  dreant 
ghluaiseas  gu  direach  còir. 

12  O  Thighearn  is  a  Dhia  nan  sluagh, 
ìs  beannalcht'  e  gun  cheisd, 

An  duine  sin,  gu  niuinghineach, 
d'an  dòchas  thu  am  feasd. 

SALM  LXXXV. 

BHA  thusa  gràsmhor  fàbharach, 
a  Dhè,  do  d'  dhùthaich  &in  ; 

Bruid  Iscoib  thug  thu  air  a  h-aii 
a  rìs  le  d'  ghairdean  treun. 
t  Cionta  do  phobuill  mhaith  thu  fèin ; 
dh'f  holuich  thu  'n  uile  lochd. 

5  Choisg  thu  do  chorruich  uile,  't  phlll 

o'n  lasan  a  bha  ort. 
4  Pill  sinn  a  ris,  a  Dhia  ar  slàinf , 

is  tog  do  lasan  dhinn. 
è  Am  bi  do  chorruich  ruinn  gu  bràth  ? 

s  an  slnear  t'f  hearg  gach  lìnn? 

6  Nach  deanar  leatsa,  Dhia  nan  gràs, 

a  rìs  ar  tabhairt  beò : 
Gu'n  deanadh  annad  gairdeachas 

do  phobull  fèin  gach  lò  ? 
Taisbein  do  thròcair  dhuinn  a  nis, 

a  Thighearn  is  a  Dhè  : 
Is  deònuich  dhuinne  t'f  hurtachd  fos, 

's  do  shlàinte  fèin  gach  rè. 
Nis  èisdeam  ris  an  ni  their  Dia: 

labhraidh  e  sìth  gu  beachd 
R'a  phobull  naomh  ;  's  na  pilleadh  iad 

a  ris  chum  amaideachd. 

9  Gu  dearbh  tha  'chabhair  dlùth  do'n  dream 

d'an  eagal  e  gu  fior; 
Chum  glòir  a  bhi  'na  còmhnuidh  fòt 
gu  bunaiteach  'nar  tìr. 

10  Tha  tròcair  agus  firinn  ghlan 

air  còmhlachadh  a  chèil': 
Tha  ceartas  agus  siochaint  mhaith 
a'  pògadh  beul  ri  beul. 
111»  Fasaidh  as  an  talamh  fòs 
tirinn  a  nios  gu  pailt : 
Is  seallaidh  ceart  is  fireantachd 
o  nèamh  a  nuas  gun  airc. 

12  Is  amhluidh  bheir  Iehobhah  dhurnn 

ni  maith  gu  toiTbheartach ; 
Is  bheir  ar  fearann  is  ar  fonn 
deadh  thoradh  trom  a  mach. 

13  Sior-ghluaisidh  eeart  is  fireantachd 
*na  f  hianuis-san  gu  rèidh : 

Is  sinn  air  sligh'  a  cheumanna 
gu  dìreach  stiùraidh  e. 

AOM  rium  do  chluas  is  cluinn  ml,  Dhia, 
oir  tha  mi  ainnis  truagh : 

2  Dean  thusa,  chionn  gu  'm  buin  mi  dhuit, 

m'anam  a  dhion  gu  luath : 
Oir  's  tu  mo  Dhia,  saor  t'òglach  fèin 
tha  'g  earbsadh  riut  a  ghnàth. 

3  Dean  tròcair  orm,  a  Dhia,  le  iochd 

oir  gaiream  ort  gach  là. 

4  Dean  anam  t'òglaich  dhìleds  fèin 

fior-aoibhinn  agus  ait: 
Air  son  gu'n  togam  riut,  a  Dhè, 
m'anam  gu  lèir  a'm'  airc. 

5  Oir  tha  thu  fèin  ro-mhaith,  a  Dhè, 

làn  iochd  is  acarachd: 
is  tha  thu  do  na  ghairmeas  ort, 
pailt  ann  an  tròcaireachd. 

6  Eisd  m'urnuigh,  Dhia;  is  thoir  fa'near 

guth  gearanach  mo  chaoidh. 

7  An  là  mo  thrioblaid  gaiream  ort: 

oir  freagraidh  tusa  mi. 

8  Am  measg  nan  dèe  cha'n  'eiha  Dhia, 

aon  neach  tha  cosmhuil  riut: 
5o  gniomh  air  bith  tha  cosmhuil  ris 
gach  gnìomh  a  rinneadh  leat. 

9  Thig  iad,  gach  cinneach  rinneadh  leat, 

is  sleuchdaidh  dhuit,  a  Dhè, 
Ii  bheir  iad  glòir  is  moladh  kxd 
do  f  ainmsa  feadh  gach  rè. 

10  Air  son,  a  Dhè,  gu  bheil  thu  mòr, 
'sgu'n  deanar  oibre  leat 

Tha  mìorbhuileach ;  's  tu  fèin  a  mhàin 
Dia  cumhachdach  nam  feart. 

11  Do  shlighe  teagaisg  dhomh,  a  Dhia, 
a'd'  fhirinn  gluaisidh  mi: 

Chum  eagal  t'alnme  gu'm  biodh  orm 
mo  chridhe  druid  riut  fèin. 

12  Le  m'  uile  chndh'  àrd  mholam  thu„ 

O  Thighearna  mo  Dhia: 
Do  fainm  ro-uasal  bheir  mi  fos, 
ard  ghlòir  air  feadh  gach  ial. 

13  Oir  s  mòr  do  thròcair  dhomhsa,  Dhè, 

is  fòs  o  ifrinn  shìos 
Thug  thusa  saors'  do  m'anam  boclid, 
is  thog  thu  e  a  nios. 

14  Luchd-àrdain  dh'èiiich  rium,  a  Dhè, 

is  cuideachd  làidir  dhian, 
'G  iarraidh  m'anam',  ach  thus',  a  Dhè, 
nior  chuir  iad  rompa  riamh. 

15  Ach  tha  thu,Dhè,  mòr-thròcaireach„ 
ro-iochdmhor  anns  gach  càs  : 

Chum  feirge  mall,  ach  saoibhir  paiìt 
am  fìrinn  is  an  gràs. 

16  O  pill  rium,  is  dean  tròcair  orm, 

thoir  neart  do  f  òglach  fèin, 
Do  mhac  do  bhanoglaich  faraon 
dean  fuasgiadh  ann  a  f  heum. 

17  Comhair  air  maith  nochd  dhomhsa,  Dhia, 

luchd  m'f  huath'  gu'm  faiceadh  e, 
'S  gu'n  gabhadh  nàir',  a  chionn  gurtu 
ruo-neart,  is  m'f  hurtachd  fèin. 

nj^HA  'bhunaite  sna  slèiblitibh  naomh'; 
2  'S  ro-ionmhuineach  le  Dia 
Cteatacha  Shioin,  thar  gach  àit 
a  bha  aig  Iacob  riamh. 

3  Nithe  ro-ghlòrmhor  innsear  ort 

a  chaithir  aluinn  Dè. 

4  Rahab,  is  Babel  cuimhnicheam, 

do'n  dream  d'an  aithne  mi ; 
Gabh  beachd  air  Tirus  mar  an  ceudn', 

is  dùthaich  Phalestin, 
Maille  ri  Etiopia ; 

Am  fear  so  rugadh  'n  sin. 

5  Mu  thimchioll  Shioin  theirear  so, 

am  fear  so  rugadh  f  òs, 
'S  am  fear  ud  innf ;  an  Ti  a's  àird 
socraichidh  i  air  chòir. 

6  Tràth  sgrìobhas  Dia  le  cuimhne  mhaith 

na  fineacha  fa  leth, 
'N  sin  àirmhidh  e  gu'm  b'ann  an  sud 
bha  'm  fear  so  air  a  bhreith. 

7  Luchd-seinn  nan  òran  bidh  an  sud, 

Iuchd  innil-ciuil  d'an  rèir: 
'S  ann  annad  fèin,  a  Dhia  nan  gràs, 
mo  thobair  tha  gu  lèir. 

rEHOBHAH  Dhia  mo  Shlànuighir, 
ort  ghair  mi  dh'oidhch'  's  a  la. 

2  A'd'  f  hianuis  thigeadh  m'urnuigh  fòs; 

is  èisd  mo  ghlaodh  a  ghnàth. 

3  Oir  m'anam  làn  do  thrioblaid  ta; 

's  do'n  uaigh  mo  bheatha  dlùth. 

4  Seadh  mheasadh  mi  mar  neach  thèid  sioc 

do'n  t-slochd,  is  mi  gun  lùth. 

5  tìaor  thami  measg  nam  marbh,  is  fòs 

mar  mharbh  san  uaigh  gun  deò, 
A  sgathadh  sios  le  d'  làimh  gu  bcachd, 
's  nach  cuimhnichear  ni  's  mò. 

6  Chuir  thu  mi'n  àite  domhain,  dorch, 

san  t-slochd  a's  isle  f  ann. 

7  Is  chlaoidh  thu  mi  le  d!  shumainneadh 

luidh  orm-sa  f  f  hearg  gu  teann. 

8  Chuir  thu  luchd  m'eòlais  fada  uam-, 

's  ro-sgreataidh  mise  leo ; 
Mar  neach  am  priosan  druidf  a  taim, 
nach  faigh  a  mach  ni's  mò. 

9  Do  bhrlgh  mo  thrioblaid  tha  mo  shùii 

ri  caoidh  is  bròn  a  ghnàth: 
Mo  làmhan  ihìn  mi  riut,  a  Dhè, 
ìs  ghairm  mi  ort  gach  là. 

10  Do  mhlorbhuile  do'n  dream  tha  marbh, 
a  Dhè,  an  taisbein  thu? 

A  Q  èirich  iad  a  nìos  a  ris, 
a  thabhairt  dhuitse  cliu  ? 

11  Do  thròcair  is  do  chaoimhneas  caomh, 

am  foillsichear  san  uaigh  ? 
Air  f fhìrinn  ann  an  sgrios  a'  bhàis, 
le  neach  an  toirear  luaidh  ? 

12  Am  bi  maoin  eòlais  anns  an  dorcli' 

air  ffheaitaibh  mlorbhuileach  ? 
^o  'm  bi  an  tìr  nadichuimhn'  fios, 
no  beachd  air  ffhìreantachd  ? 

13  Ach  riutsa  ghlaodh  mi,  O  mo  Dhia: 

gu  moch  theid  m'urnuigh  suas. 

H  nbia  c'uim'  an  tilg  thu  m'anam  uait  ? 
's  an  cum  thu  uam  ilo  ghnùis  ? 

15  O  m'  òige  tha  mi  air  mo  chràdh, 
ro-dhlùth  do  bhàs  is  uaigh  ; 

Air  dhomh  bhi  fulang  t'uamhasan, 
tha  mi  an  imcheist  chruaidh  : 

16  Oir  dh'imich  tharum  t'fhearg  gu  trom; 
chlaoidh  t'uamhais  mi  a  ghnàth: 

17  Mar  uisge  chaidh  iad  timchiotl  orm, 
ga  m'  chuairteachadh  gach  là. 

18  Mo  charaid  chuir  thu  uam  am  fad, 

's  am  fear  thug  dhomhsa  gràdh  : 
Luchd  m'eòlais  mar  an  ceudna  tha 
an  dorchadas  'nan  tàmh. 

SALM  LXXXIX. 
A  IR  tròcair  Dhè  sior-sheinnidh  mi 
is  ni  mi  oirre  sgeul ; 
O  àl  gu  h-àl  gu  maireannach 
air  t'fhirinn  thig  mo  bheul. 

2  Oir  thubhairt  mi,  gu'n  togar  suas 

do  thròcair  mhòr  do  shior : 
Is  t'fhìrinn  cheart  sna  nèamhaibh  àrd' 
socruichear  leat  gu  fior. 

3  Coimhcheangal  rinn  mi  ris  an  Ti 

a  ròghnaich  mi  gu  sìor; 
'S  do  Dhaihhidh  tha  'na  òglach  dhomh, 
mhionnaich  mi  fèin  gu  fior. 

4  Socraichidh  mi  gu  daingean  buan 

do  ghinealach  's  do  shiol, 
Do  chaithir  rioghail  togam  suas 
o  linn  gu  linn  gu  sìor. 

5  Molaidh  na  nèamhan  àrd'  gu  binn 

do  mhiorbhuilean,  a  Dhè; 
Is  l'fhlrinn  ann  an  coimhthional 
do  chloinne  naomha  fèin. 
C  Oir  cò  sna  nèamhaibh  choimeasar 
ri  Dia  lehobhah  mòr  ? 
Is  cò  ta  measg  nan  cumhachdach 
cosmhuil  ri  Dia  na  glòir'  ? 
7  An  coimhthional  nan  naomh  gu  beachd 
's  cùis  eagail  Dia  gun  cheisd: 
Ard-urram  o  gach  neach  mu'n  cuairt 
dha  's  dleasdanach  am  feasd. 
S  O  Thighearna  's  a  Dhia  nan  sluagh 
cò  'n  Triath  sin  ann  an  neart 
Is  cosmhuil  riut  ?  a'd'  f  hìrinn  fòs 
ga  d'  chuairteachadh  gu  beachd  ? 

9  Ard-onfhacuain  is  fairge  mòir', 

's  tu  chuireas  iad  fo  reachd : 
A  tonnan  àrd'  tràth  dh'èireas  suas, 
coisgidh  tu  iad  le  smachd. 

10  Mar  dhuine  buailte  dol  do'n  eug, 

mhin-phronnadh  Rahab  leat: 
Do  naimhde  sgaoil  thu  as  a  chèil' 
le  d'  ghairdean  treun  's  le  d'  neart. 

11  ls  leatsa,  Dhè,  na  flaitheanais, 
's  an  talamh  ta  fo'r  bonn : 

'S  tu  dhaingnich  tòs  an  eruinnece', 
le  'làn  do  thoradh  trom. 

12  An  àirde  deas  is  tuath  faraon, 

do  chruthaicheadh  iad  leat : 
Sliabh  Thaboir  agus  Hermoin  àird 
a'd'  ainm  bidh  aoibhneach  ait. 

13  Tha  agad  gairdean  cumhachdach; 

a  ta  do  làmh  ro-threun, 
A  Dhè,  a  ta  do  dheas  làmh  fòs 
àrduichte  mar  an  ceudn'. 

14  Mar  àitetàimh  do  d'  chaithirrìgh 
tha  cothrom  agus  ceart: 

Bidh  tròcair  agus  rìrinn  fòs 
dol  roimh  do  ghnùis  gu  beachd. 

15  'S  beannaicht'  an  sluagh  a  thuigeas  ft>s 

an  fhuaim  tha  aoibhneach  ait: 
An  solus  glan  do  ghnùis',  a  Dhè, 
sior-ghluaisidh  iad  gu  ceart. 

1 6  A'd'  ainms'  air  feadh  an  là  bidh  iad 
gu  h-aoibhneach  mar  bu  chòir: 

Is  ann  ad  fhìreantachd  faraon, 
àrduichear  iad  gu  mòr. 

1 7  Oir  mais'  is  glòir  an  spionnaidh  sud 

is  tus'  a  mhàin,  a  Dhè: 
Ar  n-adharc  ann  ad  chaoimhneas  caomh 
irduichear  leat  gu  treuu. 


18  Oir  'se  Iehobhah  Dia  nam  feart, 

ar  targaid  is  ar  ggiath; 
'Se  'n  ti  ro.oaomh  sin  Israeil 
ar  n-Ard  Righ  is  ar  Triath. 

19  An  taisbean,  anns  an  àm  sin  fèin, 
labhair  thu,  Dhè,  gu  ceart 

Ri  d'  dhuine  naomh  ;  is  thubhairt  tlm, 

le  firinn,  ris  gu  beachd ; 
Leag  mise  's  chuir  mi  cuideachadh 

air  gaisgeach  treun  nam  buadh  ; 
ls  dh'àrduich  mi  gu  mòr  an  neach 

a  thagh  mi  as  an  t-sluagh. 

20  B'e  Daibhidh  neach  a  fhuaradh  leam, 
mo  sheirbhiseach  ro  chaomh ; 

'Se  sin  an  neach  a  rinneadh  leam 
ungadh  le  m'oladh  naomh. 

21  Is  socruichear  mo  làmh  do  shior 
gu  diloas  daingean  leis; 

Is  ni  mo  ghairdean  cumhachdach 
a  neartachadh  le  treis. 

22  Le  mac  an  uilc  cha  chlaoidhear  e 

a  nàmh  cha  tog  dheth  cis. 

23  Buailidh  mi  'eascairde  'na  làth'r, 
leagaidh  mi  nàmh  a  sìos. 

21  AcU  bidh  mo  thròcair  maille  ris, 
is  m'fhlrinn  mar  an  ceudn' : 
Is  'adharc-san  a'in'  ainm-sa  fòs 
bidh  ardaichte  gu  treun. 

25  A  làmh-san  cuiridh  mi  sa'  chuan, 

's  na  sruthaibh  a  làmh  dheas. 

26  Carraig  mo  shlainte,  their  e  rium, 

m'  athair,  mo  Dhia,  's  ino  threis. 

27  Mo  cheud-ghin  ni  mi  dheth  faraon, 
àrdaichte  thar  gach  righ. 

28  Mo  chùmhnant  seasaidli  daingean  ieis 

mo  ghràs  dha  gleidliidh  mi. 

29  Is  bheir  mi  air  a  shliochd  gu  mair 
iad  feadh  gach  linn  gu  brath : 

'S  a  chaithir  rioghail  uasal  àrd 
mar  làithe  nèimh  a  ghnàth. 

30  Ma  'se  's  gu'n  trèig  a  chlann  mo  lagh, 

's  nach  gluais  iad  ann  am  reachd ; 

31  Gu'n  truaill  iad  m'àitheanta  ro-naomh, 

m'iarrtuis  nach  cum  gu  ceart: 

32  Fiosraichidh  mi  an  sin  gu  beachd 
le  slait,  an  eucoir  ehlaon, 

Am  peacaidh  fiosraicheam  's  an  lochd, 
le  sgiùrsadh  goirt  faraon. 

33  Gidheadh,  gu  tur  mo  chaoimhneas-gràidh 

cha  bhuin  roi  uaith  gun  cheisd: 
Cha'n  f  huiling  mi  gu'm  breugaichear, 
mo  ghealladh  fìor  am  feasd. 

34  Mo  choimhcheangal  cha  bhrisear  leam, 

no'n  cùmhnant  rinn  mi  ris ; 
'S  am  focal  a  chaidh  as  mo  bheul, 
am  feasd  cha  chaochail  mu'. 

35  Oir  aon  uair  mhionnaich  mi  mar  so, 

's  ann  air  mo  naomhachd  fèin, 
Do  Dhaibhidh  tha  'na  òglach  dhomh, 
am  feasd  nach  dean  mi  breug. 

36  Bithidh  a  shliochd  's  a  ghinealach 

sior-mhaireannach  gach  ial, 
'S  a  chaithir  rioghail  bithidh  i 
a'm'  fhianuis  mar  a'  ghrian. 

37  Is  bithidh  mara'  ghealach  ghlan 

gu  daingean  buan  do  shior: 
S  mar  f  hianuis  anns  na  nèamhaibh  àrd' 
bhios  tairis  agus  fior. 

38  Ach  thilg  thu  uait,  is  thrèig  gu  tur, 

is  ghabh  thu  gràin  a  nis ; 
'S  an  ti  dh'ung  thu  le  t'oladh  naomh, 
tha  thu  an  corruich  ris. 

39  Coimhcheangal  t'òglaich  dhìleis  fàin, 

sgaoil  thusa,  Dhè,  le  tàir: 
'S  a  choron  uasal  thruailleadh  leat, 
'g  a  thilgeadh  air  an  làr. 

40  A  ghàradh  dìdein  bhriseadh  leat; 
's  a  dhaingneach  làidir  leag. 

41  Mar  chobhartach  e  do  luchd-ròid: 
d'a  choimhearsnaich  mar  sgeig. 

42  Làmh  dheas  a  nàmhaid  thog  thu  suas: 

uil'  eascaird'  rinn  thu  ait. 

43  Is  phill  thu  faobhar 'arm ;  sa'  chath 
cha  d'thug  thu  dhasan  neart. 

44  Cholsg  thu  a  ghlòir,  's  a  chaithlr.rign 

leag  thusa  sios  gu  làr. 
40  Is  aimsir  'òige  ghearradh  leat; 

chòmhdakh  thu  e  le  nàir'. 

46  Cia  f  had  a  dh'f  holuicheas  tu,  Dhè, 

thu  fein  a  chaoidh  nan  cian  ? 
An  loisg  do  chorruich  fòs  ffu  cas, 
mar  theine  lasiach  dian  ? 

47  Tabhair  fa'near  is  cuimhnich  fètn 

tliorrad  mo  rè 's  mo  lò: 
Carson  a  rinn  thu  clann  nan  daoin' 
mar  dhiomhanas  no  ceò  i 

48  Co  e  am  fear  am  measg  nam  beò, 

am  bàs  nach  faicear  leis  ? 
No  'anam  fèin  o  làimh  na  h-uaigh', 
an  teasairg  e  le  treis  ? 

49  Càit  bheil  do  chaoimhneas-gràidh,  a  Dhè, 

a  thaisbein  thu  o  thùs, 
A  mhionnaich  thu  air  t'f  hìrinn  cheirt 
do  Dhaibhidh  chumail  suas  ? 

50  Cuimhnich,  a  Thigheam,  toibheum  trom 

do  sheirbhiseach  gu  lèir : 
Is  mar  a  ghiùlain  mis'  a'm'  uchd 
masladh  a'  phobuill  thrèin, 

51  Le'n  d'thug  do  naimhde  masladh  uatlf 

gun  aobhar,  Dhè  nam  feart, 
Oir  mhasluich  iadsan  ceumanna 
an  ti  a  dh'  ungadh  leat. 
*2  Mòr-bheannaicht'agus  cliùiteach  fò« 
gu  robh  Iehobhah  treun, 
Ou  siorruidh  suthain  fad  gach  rè  ! 
Amen  agus  Amen. 

SALM  XC. 
'C  TU  b'ionad  còmhnuidh  dhuinn  gach  linn, 
^5    a  Thigheama  na  glòir'; 
2  Cian  mu'n  do  ghineadh  fòs  na  cnuic, 
's  na  slèibhte  beag  no  mòr. 
Cian  mu'n  do  dhealbh  thu'n  talamh  trom,  i 

no'n  cruinne-cè  le  d'  neart; 
O  bhith-bhuantachd  gu  bith-bhuantachd, 
is  tusa  Dia  gu  beachd. 

5  Gu  neo-ni  pillear  leatsa  rìs 

an  duine  truagh  g'a  sgrios; 
Is  their  thu  f  òs,  O  chlann  nan  daoin' 
grad-phillibh  air  'ur  n-ais. 

4  Oir  mìle  bliadhn'  a'd'  shealladh  fèin, 

mar  an  là  'n  dè  a  ta, 
'N  tràth  thèid  e  seach:  is  amhluidh  fòs 
mar  f  horair  oidhch'  a'd'  làth'r. 

6  Dh'f  huadaich  thu  sìos  iad  mar  le  sruth 

mar  chodal  iad  no  suain: 
Sa'  mhaduinn  bidh  iad  mar  am  feur 
gu  moch  a  dh'èireas  suas. 
0  Air  maduinn  brisidh  e  fo  bhlàth, 
is  fàsaidh  e  gu  h-àrd : 
Ri  àm  an  f  heasgair  gearrar  e, 
is  seargaidh  air  an  làr. 

7  Oir  chaitheadh  sinn  le  d'  chorruich  ghèlr 

chlaoidh  t'fhearg-sa  sinn  gu  tur. 

5  Ar  peacaidh  dhiomhair,  ìs  ar  lochd, 

an  sealladh  t'eudain  c.huir. 

9  Oir  ann  ad  f  heirg  ar  n-uile  làith* 

tha  teireachduinn  fa  seach : 
Is  chaithear  leinn  ar  btiadhnaidli  fòs , 
mar  sgeul  a  dh'innseadh  neach. 

10  'S  iad  làith'  ar  bliadhna  mar  an  ceudn' 

tri  fichead  bliadhn"sa  deich, 
No,  feudaidh  bith,  le  tuilleadh  neart 
ceith'r  fichead  bliadhn'  do  neach : 
Gidheadh  cha  'n  'eil  'nan  spionnadh  sud 

ach  cràdh  is  cùradh  geur : 
Oir  sgathar  sìos  gu  h-ealamh  e, 
is  siùbhlaidh  sinn  gu  lèir. 
U  Co  aig  am  bheil  deadh  thuigs'  is  fios 
air  neart  do  chorruich  fèin  ? 
Is  amhluidh  fòs  mar  t'eagal  mòr, 
tha  lasair  t'fheirg'  d'  a  rèir. 
l'i  O  teagaisg  dhuinn,  a  Dhè  nam  feart, 
mar  àirmhear  leinn  ar  Iàith'; 
A  chum  arcridh'  a  shocruchadh 
airgliocas  ceart  gach  tràth. 

13  O  Thigheama  Iehobhah  mhòir, 
pill  fèm  a  rts :  cia  f  had  ? 


Muthimchioll  staid  do  sheirblilseach 
gahh  aithreachas  gu  grad. 

14  O  dean  ar  sàsuchadh  gu  moch 
le  d'  thròcàir  chaoimh,  a  Dhè, 

A  chum  gu'm  bi  sinn  aoibhneach  ait, 
ri  fad  ar  là  's  ar  rè. 

15  Dean  subhach  sinn  a  rèirnan  là 

a  chràidh  thu  sinn  gu  goirt: 
A  rèir  nam  bliadhna  ud  faraon 
am  faca  sinn  an  t-olc. 

16  Taisbean  do  d'  sbeirbhisich  do  ghnìomh, 

raiceadh  an  clann  do  ghlòir. 

17  Is  bitheadh  mais*  ar  Tighearn  Dia 
a'  dealradh  oirnn  gu  mòr. 

Na  gniomhara  a  rinn  ar  làmh, 

socruich  iad  dhuinn,  a  Dhè ; 
Na  gnìomhara  a  rinneadh  leinn, 

dean  daingean  iad  gu  lèir. 

AN  neach  sin  tha  'na  thàmh  gach  uair 
an  ionad  uaigneach  Dhè, 
Fo  sgàil  an  Uile-chumhachdaich 
buan-chòmhnuidh  ni  gach  rè. 
2  Their  mi  a  nis  mu  thimchioll  Dhè, 
mo  thearmunn  e,  's  mo  neart ; 
Mo  dhaingneach  •  cuiream  dòchasanni 
mo  Dhia ;  's  e  Dia  nam  feart. 

5  Gu  dearbh  o  rib  an  eunadair 

ni  esan  fuasgladh  ort, 
Is  ni  do  shaoradh  mar  an  ceudn' 
o'n  phlàigh  tha  gràineil  goirt. 
4  Le  'iteich  ni  e  d'fholach  fòs, 
bidli  t'earbsa  fuidh  a  sgèith ; 
Is  'f  hirinn  bidh  'na  targaid  dhuit, 
mar  sgèith  do  d'  dhìon  gach  rè. 

6  Fa  chùis  an  uamhais  anns  an  oidhch' 

cha  bhi  ort  geilt  no  sgàth  ; 
No  fòs  fa  ch&is  na  saighde  bhios 
a'  ruith  air  feadh  an  là : 

6  Cha  bhi  maoin  eagail  ort  roimh  'n  phlàigil 

tha  triall  an  dorchadas: 
No  fòs  fa  chùis  an  uilc  a  bhios 
mu  mheadhon  là  ri  sgrios. 

7  Bidh  mile  tuiteam  sìos  ri  d'  thaobh, 

deich  mile  fòs  ri  d'  dheis; 
Ach  olc  dhiubh  sud  cha  tig  a'd'  chòir 
no  'm  fagus  duit  am  feasd. 

8  A  mhàin  le  d'  shùilibh  seallaidh  tu, 

is  bheir  fa'near  le  beachd : 
Droch-dhiol  is  tuarasdal  nan  daoi, 
gun  cheisd  do  chithear  leat. 

9  A  chionn  gu'n  d'ròghnaich  thusa  Dia, 

mar  chòmhnuidh  dhuit  gach  àm, 
An  Dia  ud  iha  'na  thearmunn  domh, 
'se  'n  Ti  a's  àirde  t'ann : 

10  Aon  olc  cha'n  èirich  dhuit;  is  plàigh 

do  d'fhàrdaich  cha  tig  dlùth. 

11  Oir  bheir  e  àithn'  d'a  ainglibh,  chum 

a'd'  ròd  gu'n  dìon  iad  thu. 

12  Is  togaidh  iadsan  thusa  suas 

gu  h-àrd  air  bhàrr  am  bos; 
Eagal  gu'm  buailteadh  leat  air  cloich, 
aon  uair  air  bith  do  chos. 

13  Air  leòmhan  is  air  nathair-nimh' 

gun  dòrainn  saltrar  leat : 
Pronnaidh  tu  'n  dràgon  sìos  le  d'  ciiois, 
's  an  leòmhan  òg  le  d'  neart. 

14  A  chionn  gur  ionmhuinn  leis-san  mi, 

sàr-fhuasgladh  bheir  iiii  dha; 
Air  m'ainm  a  chionn  gur  eòlach  e, 
àrdaicheam  e  gach  là. 

15  Gairidh  e  orm,  is  freagram  e: 

'na  thrioblaid  bitheam  leis; 
Onoir  is  urram  bheir  mi  dha, 
is  fuasgiam  air  gu  deas. 

16  Le  saoghal  fad  is  maireannach 

sàsuicheam  e  gu  leòr: 
Mo  shlàinte  dha-san  mar  an  ceudn' 
J        foillsichidh  mi  gu  mòr. 

BHl  tabhairt  buidheachais  do  Dhia, 
'sni  sàr-mhaith  maiteach  e 

Bhi  tabhairt  cliu,  ©  Thi  a's  àlrd', 
do  t'ainni-sa  feadh  gach  rè  : 

2  Do  chaoimhneas-gràidh  sa'  mhaduinn  mhoich, 

gach  la  bhi  cur  an  cèill ; 

air  t'f  hìrinn  ta  neo-mhearachdach, 

gach  oidhcrl  bhi  deanamh  sgèil, 

3  Air  inneal-ciùil  nan  teuda  deich, 

is  air  an  t-saltair  ghrinn  ; 
'3  air  clarsaich  le  guth  fonnmhor  àrd, 
a  sheinneas  ceòl  gu  binn. 

4  Oir  tre  do  ghnìomhara,  a  Dhè, 

rinn  thu  mi  aoibhin  ait ; 
Is  ann  an  oibrlbh  fòs  do  làmh 
nim'  gairdeachas  gu  pailt. 

5  T'oibre-sa,  Dhè,  cia  iongantaca ! 

do  smuainte  cò  d'an  leir  ? 

6  An  t-amadan  cha  tuig  e  so, 

's  cha'n  eòl  do'n  amhlair  e. 

7  Tràth  chinneas  luchd  na  h-aingidheachd 

a  nìos  mar  chinneas  feur, 
Tràth  bhitheas  fòs  luchd-deanamh  uilc 

a'  fas  fo  bhlàth  gu  lèir: 
'Se  sud  is  deireadh  dhoibh  fadheòidh 

gu'n  sgriosar  iad  atn  feasd. 

8  Acli  thusa,  Dhè,  gu  siorruidh  ta 

àrd-urramach  gun  cheisd. 

9  Oir  feuch,  do  naimhde  fèin,  a  Dhè, 

oir  feuch,  do  naimhde  fèin, 
Làn-sgriosar  iad  :  loni-sgaoilear  fòs 
luchd-aingidheachd  gu  lèir: 

10  Ach  m'adharc  togaidh  tusa  suas, 
mar  adharc  buabhuill  àird' : 

Is  mar  le  h-oladh  f  hior-ghlan  ùir, 
ungar  mi  fèin  le  d'  ghràs. 

11  Chi  mi  mo  mhiann  air  m'eascairdibh  ; 
is  cluinnldh  fòs  mo  chluas 

A  toil  air  luchd  na  h-aingidheachd, 
a'm'  aghaidh  dh'èireas  suas. 

12  Bidh  piseach  air  an  fhìrean  chòir 
nur  phailm-chrann  ùrar  glas : 

Mar  sheudar  àrd  air  Lebanon, 
a'  fàs  gu  dlreach  bras. 

13  An  dream  tha  air  an  suidheachadh 
an  tigh  's  an  àros  Dè, 

An  cùirtibh  greadhnach  àrd'  ar  Dia, 
sior-f  hàsaidh  iad  gach  rè. 

14  San  àm  am  bi  iad  aosmhor  liath, 

bheir  iad  mòr  mheas  a  mach  ; 
Is  bithidh  sultmhor  le  deadh  bhlàth 
dhiubh  sud  gach  uile  neach. 

15  A  chum  gu  feuch  iad  gu  bheil  Dia 

ro-chothromach  is  ceart ; 
Mo  charraig  e,  's  cha  'n'eil  ann  fèin 
aon  eucoir  no  droch  bheart. 

IS  Righ  Dia,  air  a  sgeudachadh 
le  mòralachd  gach  àm  ; 
Ta  air  a  sgeudachadh  le  neart, 

ìs  criosiuichte  gu  teann. 
Shocruicheadh  leis  an  cruinne-cè, 
nach  gluaisear  e  a  chaoidh. 

1  Ro  chaithir  daingean  ta  o  chian : 

's  tu  fèin  gun  tùs  gun  chrioch. 

3  Do  thog  na  tuiltean  suas,  a  Dhè, 

na  tuiltean  thog  an  guth ; 
Seadh  thog  na  tuilte  suas  gu  h-àrd 
an  tonna  mòr'  gu  tiugh. 

4  Is  treise  Dia  ta  chòmhnuidh  shuas 

na  fuaim  nan  uisge  garbh  ; 
Is  treise  Dia  na  sumainnean, 
ìs  tonna  cuain  gu  dearbh. 

5  A  ta  do  theisteis  is  do  reachd 

ro-dhaingean  agus  fior : 
Tha  naomhachd  iomchuidh  air  do  thigh, 
a  Dhè  nam  tèart,  gu  slor. 

SALM  XCIV. 

ODIIIA,  d'am  buin  ceart-dhioglialtas, 
Iehobhah  neartmhoir  thrèin, 
D'am  buin  a  mhàin  ceart  dhioghaltas, 
gu  dealrach  nochd  thu  fèin. 

2  O  lUireitheimh  cheirt  na  talmhainn,  dean 

tlm  flèin  a  thogail  su&s ; 


Is  ioc  do  luchd  an  uaibhreachatj  "^s 
ceart-luigiieachd  agus  duais. 

3  Cia  fhad  a  ni  luchd  aingidheachd, 

cia  f  had,  a  Dhia,  a  ni 
Luchd  aingidheachd  ùrghairdeachat, 
le  aoibhneas  mòr  gun  ditli  ? 

4  Cia  f  had  a  bhrùchdar  briathra  leò, 

a'  teachd  air  nithibh  cruaidli  ? 
'S  a  bhitheas  luchd  na  h-aingidheachd, 
ri  raiteachas  is  uaill  ? 

5  Bhris  iad  do  shluagh  gu  mln.  a  Dhè, 

is  t'oighreachd  chlaoidh  gu  goirt. 

6  Bantracha,  coigrich,  's  dilleachdain, 

'gam  marbhadh,  is  'gam  mort. 

7  Their  iad  gidheadh,  cha  lèir  do  Dhia, 

is  fòs  ni  mo  a  ni 
Dia  lacoib  sud  a  thoirt  fa'near, 
s  cha  chuir  am  feasd  am  pris. 

8  O  dhaoine  brùideil  measgan  t-sluaigh, 

nis  tuigibh  agaibh  fèin, 
Is  amadain,  cia  fhad  a  bhios 
sibh  gabhail  thugaibh  cèill  ? 

9  An  neach  a  chuir  air  failloin  cluas, 

am  bi  gun  chlaisteachd  gt)èir  ? 
An  Ti  a  dhealbh  an  t-sùii  faraon, 
nach  an  da  fèin  is  lèir  ? 

10  'N  ti  smachdaicheas  na  fineachan, 

an  c  nach  cronuich  e  ? 
An  ti  bheir  eòlas  do  gach  neach, 
an  neach  gun  eòlas  e  ? 

11  Air  smuaintibh  dhaoin'  is  fiosrach  Dta, 
gur  diomhain  iad  gu  beachd, 

12  Dhia,  's  beannaiciit'  iad  d'an  toir  thu  sinachd| 
is  teagasg  as  do  reachd  : 

13  Chum  fois  gu'n  tugadh  tusa  dhoibh, 
o  kiithibh  amhghair  oìc, 

Gu  ruig  an  uair  an  cladhaichear 
do  dhaoinibh  daoi  an  slochd. 

14  Oir  Dia  cha  tilg  e  dheth  am  feasd 
an  sluagh  d'an  d'thug  e  spèis : 

'S  ni  mò  na  sin  a  thrèigear  leis 
an  oighreachd  a's  leis  fèin. 

15  Ach  pillidh  breitheanas  a  rìs 

n  firean tachd  air  ais : 
I     Is  luchd  a'  chridhe  threibhdhirich 
i       leanaidh  'na  dèigh  gu  cas. 

16  An  aghaidh  fòs  luchd-deanamh  uilc 
cò  dh'èireas  leam  an  àird  ? 

An  aghaidh  luchd  na  h-aingidheachd, 
cò  sheasas  air  mo  phàirt ' 

17  Mur  bitheadh  Dia  Iehobhah  leam, 

ga  m'  chuideachadh  le  buaidh, 
'S  beag  nach  robh  m'anam  bochd  an  tàin1* 
gu  tosdach  anns  an  uaigh. 

18  Tràth  thubhairt  mi,  a  ta  mo  chos 
air  sleamhnachadh  uam  slos ; 

Do  thròcair  chaomh-sa  'n  sin,  a  Dhè, 
chum  suas  mi,  agus  dhìon. 

19  Air  bhith  do  m'  smuainte  muladach, 

is  lìonmhor  ann  am  chom, 
Do  chomhl'hurtachd-sa  thug  an  sin 
solas  do  m'anam  trom. 

20  Aig  caithir  rioghail  luchd  an  uilc 
'm  bi  comunn  riut  gu  beachd, 

Tha  dealbh  gu  seòlta  aimhleis  mhòir, 
's  ga  orduchadh  le  reachd  ? 

21  An  aghaidh  an'ma  'n  fhìrein  chòir 

chruinnicheadh  leò  gu  dlùth  ; 
A  dh'f  hàgail  ris  fuil  neochiontaich, 
le  breitheanas  nach  fiù. 

22  Ach  Dia  mo  dhaingneach  'se :  mo  Dhia, 
mo  charraig  dhion  gach  lò. 

23  'Se  dlnoius  orra  sud  air  ais 
gach  eucoir  rinneadh  leo  : 

An  sgathadh  slos  do  nithear  leis 

gu  ceart  'nan  eucoir  fèin  ; 
Is  ni  lehobhah  mòr  ar  Dia, 

an  sgathadh  slos  gu  treun. 

SALM  XCV. 
THIGIBH,  seinneamaid  do  Dhia : 
thigeadh  gach  neach  'na  làth'r  ; 
Do  charraig  thrèin  ar  slàinte  fus, 
togamaid  iolach  àrd. 


SALM  XCVI. 


XCVII.  XCVIII. 


2  A  steach  *na  f  hlanuis  thigeamaid 

le  buiJheachas  gach  là  : 
Togamaid  ceòl  gu  suilbhireach 

a'  seinn  le  salmalbh  dha  : 
9  Is  Dia  ro-mhòr  Iehobhah  treun  ; 

righ  mòr  os  ceann  gach  dia. 
4  Doimhneachd  na  talmhainn  tha  'na  làlmh  : 

's  leis  neart  nan  cnoc  's  nan  sliabli. 
B  'Se  rinn  an  cuan  tha  farsuinn  mòr, 

tha  còir  aig  air  is  sealbh  ; 
»S  an  talamh  tioram  le  a  laimh 

'se  chruthaich  is  a  dhealbiu 

6  O  thigibh  agus  sleuchdamaid, 

is  deanar  cromadh  leinn ; 
ls  air  ar  glùinibh  tuiteamaid 
do  'n  Dia  a  chruthaich  sinn : 

7  Oir  'se  ar  Dia,  is  sinn  a  shluagh, 

a  bheathaich  e  mar  threud, 
Caoraich  a  làiinh' :  ma  dh'èisdear  leibh, 
an  diugh  r'  a  ghuth  gun  bhreug. 

8  Na  cruaidhichear  'ur  cridhe  leibh, 

mar  anns  a'  chomh-stri  dhian, 
JT-.r  ùnneadh  leibh  san  fhhsach  chruaidh, 
gn  m'  bhuaireadh  le  bhur  miann  : 

9  Trath  dh't'hionn  's  a  dhearbh  'ur  sinnsir  mi, 

's  mo  ghnìomh  tràth  chunnaic  iad. 

10  An  t-àl  ud  rè  dà  f  hichead  bliadhn' 
chuir  cainpar  orm  is  eud  : 

Tiiubhairt  mi,  'S  pobull  iad  'gam  bheil 

droch  chridhe  seachranach  : 
Is  air  mo  shlighibh  nach  do  ghabh 

rianih  eòlas  firinneach  : 

11  D'an  d'thug  mi  fèin  mo  mhionnan  mòr, 
a'm'  fheirg  's  a'm'  chorruich  ghèir, 

Nach  rachadh  iad  a  chaoidh  a  steach 
do  m'ionad-suaiirìhneas  fèin. 

SALM  XCVI. 
ANAIBH  do'n  Tighearn  òran  nuadh, 
^    gach  aon  tir,  canaibh  dha. 

2  Seinnibh  do  Dhia  :  'ainm  beannaichibh, 

nochdaibh  a  shlàint'  gach  là. 

3  Am  measg  nam  fineachan  gu  lèir 

sìor-thaisbeinibh  a  ghlòir : 
Am  measg  gach  pobuill  aithrisibh 
a  mhìorbhuile  ro-mhòr. 

4  Oir  's  mòr  Iehobhah  Dia  nam  feart, 

's  ion-mholta  feadh  gach  rè ; 
Is  aobhar  eagail  e  faraon 
os  ceann  nan  uile  dhèe : 

5  Oir  uile  dhèe  nam  fineachan 

is  iodhoil  iad  gu  lèir : 
Ach  'se  lehobhah  Cruithfhear  àrd 
nam  flaitheas  is  nan  speur. 

6  Ard-urram  agus  mòralachd 

'na  f  hianuis-san  a  ta : 
Treun-spionnadh  agus  maisealachd 
'na  theampull  naomh  a  ghnàth. 

7  O  fhineacha  nan  slògh  gu  lèir 

thugaibh  do  Dhia  nam  feart ; 
Thugaibh  do'n  Tighearna  faraon 
glòir,  urram,  agus  neart. 

8  A*  ghlòir  a's  cubhaidh  fòs  d'a.ainm, 

do'n  Tighearn  thugaibh  uaibh : 
Thigibh  d'a  chùirtibh  naomlia  steach, 

is  thugaibh  ofrall  leibh. 
ì  Do  Dhia  lehobhah  sleuchdaibh  sìos 

am  mais'  a  naomhachd  fèin  : 
Biodh  eagal  oirbh,  gach  uile  thìr, 

'na  f  hianuis-san  gu  lèir. 
19  Abraibh  measg  f  hineach,  gu  bheil  Dia 

riaghladh  mar  righ  gu  beachd. 
Buan-dhaingnichear  an  domhan  leis  ; 

air  daoinibh  bheir  breth  cheart. 

11  Biodli  aoibhneas  air  na  nèamhaibh  àrd 
is  biodh  an  talamh  ait ; 

Beucadh  an  cuan  gu  faruraach, 
's  a  lànachd-san  gu  pailt. 

12  Biodh  aoihhneas  air  a»  mhachair  fòs, 
is  air  gach  ni  a  t'ann  : 

An  sin  bidh  aiteas  air  gach  coill', 
is  air  gach  craoibh  is  crann 

13  An  làthair  Dhè  ;  oir  tha  e  teachd, 

oir  tha  e  teachd  gu  breth  ; 


Air  talamh  chum  gu'n  deantadh  lels 
ceart-bhreitheanas  fa  leth : 

Le  ceartas  maith  bheire  a  mach 

breth  air  a'  chruinne-chè ; 
Bheir  air  a'  phobull  breitheanas 

le  firinn  f  hior-ghloin  rèidh. 

SALM  XCVII. 

IEHOBHAH  mòr  'se  tha  'na  Righ. 
biodh  aiteas  air  gach  tir ; 
'S  air  eileanaibh  tha  Uonmhor  ann, 
biodh  gairdeachas  gu  lèir. 

2  Tha  neula  tiugh'  is  dorchadas 

m'a  thimchioll  air  gach  leth : 
'Se  's  còmhnuidh  fòs  d'a  chaithir-rtgh 
deadh  chothrom  is  ceart-bhreth. 

3  Tha  teine  millteach  roimh  a  ghnùi* 

ag  imeachd  air  gach  àird, 
Le'n  loissear  suas  gu  lasarach 
a  naimhdean  anns  gach  àit. 

4  Lesolus  glan  a  dhealanaich 

dhealruich  an  cruinne-cè : 
Chunnaic  an  talamh  sud  gu  dearbh, 
ghrad-chlisg  is  chriothnuich  e. 

5  Na  cnuic,  an  làthair  Dhia  nan  dùl, 

leagh  as  air  fad  mar  chèir; 
Roimh  ghnùis  Ard-Righ  an  donihain  rrdito 
lea^h  iadsan  as  gu  lèir. 

6  Na  nèamha  cuiridh  'n  cèill  a  clieart 

is  chi  gach  sluagh  a  ghlòir. 

7  Do  dhealbhaibh  snaidhte  meud  'sa  chrotn 

gu'n  robh  dhoibh  amhluadh  mòr, 

Tha  deanamh  uaill'  is  ràiteachai* 

à  iodholaibh  nach  fiù  ; 
Gach  uile  dhèe  a  ta  sibh  ann, 

sleuchdaibh  do  Dhia  nan  dùl. 
S  Rinn  Sion  aoibhneas  nach  bu  gl>ann, 

an  uair  a  chual  i  'n  sgeul, 
Rinn  nighean  ludah  gairdeachas 

mu  d'  bhreitheanais,  a  Dhè. 

9  Oir  tha  thu,  Dhia  Iehobhah,  àrd 

os  ceann  gach  uile  thir : 
Tha  thu  air  t'àrdachadh  gu  mòr, 
os  eeann  gach  dia  gu  lèir. 

10  Sibhse  le'n  ionmhuinn  Dia  ro-naomh, 

fuathaichibh  olc  a  chaoidh : 
Aixam  a  naonih  sior-ghleidhidh  e ; 
saoraidh  o  làimh  nan  daoi. 

1 1  Cuirear  mar  phòr  gu  frasach  pailt, 
solus  do'n  fhireanach  ; 

Is  aoibhneas  dhoibh-san  fòs  a  ta 
'nan  cridhe  treibhdhireach. 

12  Biodh  aiteas  oirbh  an  Dia  na  glòir, 

O  f  hireana  gu  lèir : 
Is  thugaibh  buidheachas  qo  Dhia, 
ri  cuimhn'  a  naomhachd  fèin. 

SALM  XCVIII. 

OSEINNIBH  òran  nuadh  do  Dhia, 
rinn  bearta  mìorbhuileach  : 
'S  i  'dheas  làmh.  fèin  's  a  ghairdoan  naomis 
thug  dhasan  buaidb  a  mach. 

2  Feuch,  thaisbein  Dia  gu  follaiseach 

'fhurtachd  's  a  shlàinte  mhòr: 
Am  fianuis  chinneach  nochdadh  leis 
f  hireantachd  fèin  gu  leòr. 

3  Chuimhnich  e  'f  hlrinn  is  a  ghràs 

do  theaghlach  Israeil ; 
Is  slàint'  ar  Dia-ne  chunnaic  fòs 
gach  iomall  tìr  gu  lèir. 

4  Do  Dhia  Iehobhah  togaibh  suas 

àrd-iolach  ait,  gach  tir : 
Togaibh  bhur  guth  :  bibh  subhach  fòl, 
is  seinnibh  moladh  fior. 

5  Do  Dhia  Iehobhah  mòr  nam  feart 

seinnibh  air  clàrsaich  ghrinn  ; 
Le  clàrsaich  (deirim)  seinnibh  dha, 
ie  guth  na  sailm  gu  binn. 

6  Le  i'uaim  na  h-adhairc  seinnibh  dha, 

's  le  guth  na  trompaid  àird' : 
Do  Dhia  an  t-Ard-Righ  seinnibh  fòs, 
le  iolach  ait  's  gach  àit. 

7  Beucadh  an  fhairge  mhòr  gu  borb, 

's  an  làn  tha  innt'  le  chèil' ; 

SALM  XCIX.  C.  CI.  CII. 


An  domhan,  is  gach  dùlt  a  ta 
an  còmhnuidh  ann  gu  lèir. 

8  Buaileadh  na  tuilte  mòr'  am  bos'; 

na  slèibhte  bitheadh  ait, 

9  An  làthair  Dhè ;  oir  tha  e  teachd 

air  talamh  thabhairt  ceirt: 
Le  ceartas  maith  bheir  e  a  mach 

breth  air  a'  chruinne-chè  ; 
Bheir  air  a'  phobull  breitheanas 

le  cothrom  fior-ghlan  rèidh. 

SALM  XCIX. 
H^ilA  Dia  'na  Righ  is criothnaicheadh 
■*■     gach  uile  shluagh  air  bith: 
'Se  shuidheas  eadar  cheruban, 
biodh  air  an  talamh  crith. 

2  An  Sion  tha  Iehobhah  mòr, 

ìs  àrd  os  ceann  gach  sluaigh. 

3  T"ainm  mòr  ro-uamhor  molar  leo, 

oir  tha  e  naomh  r'a  luaidh. 

4  Is  tolgh  le  neart  an  Righ  ceart-bhreth  i 

's  tu  shocruicheas  a'  cheart: 
An  Iacob  breitheanas  iscòir 

cuiridh  tu  'n  g:ilomh  gu  beachd. 
j  Ar  Dia  lehobhah  àrdaichibh, 

is  sleuchdaibh  dha  gu  caomh, 
Aig  stòl  a  chos  gu  h-urramach ; 

oir  tha  efèin  ro-naomh. 

6  Am  measg  a  shagart  Aaron  's  Maois 

bha  Samuel  do'n  dream 
A  ghair  air  'ainm :  dh'iarr  ìadsan  Dia, 
f  hreagair  e  iad  san  àm. 

7  Am  bairìsal  neoil  gu  gràsmhor  caoin 

labbair  an  Tighearn  riu  : 
Na  h-àitheantan  a  thug  e  dhoibh, 
's  a  theisteas  ghleidheadh  leo. 

8  Iehobhah  Dia,  thug  freagradh  dhoibh: 

's  tu  'n  Dia  a  mhaith  an  lochd, 
Oe  d'rinn  thu  orra  dioghaltaa 

air  son  an  innleachd  olc. 
Ar  Dia  lehobbah  àrdaichibh, 

's  'na  thulaich  naomh  a  ghnàth, 
SYos  sleuchdaibh  dha  gu  h-iriosal; 

oir  's  naomh  ar  Dia  gu  bràth. 

SALM  C. 

TOGADH  gach  tlr  àrd-iolach  glaoidb, 
do  Dhia  lehobhah  mòr. 

2  Thigibh,  is  deanaibh  seirbhis  ait, 

'na  làthair-san  le  ceòl. 

3  Biodh  agaibb  fios  gur  esan  Dia, 

'se  rinn  sinn,  's  cha  sinn  fèin  ; 
A  phobull  sinn,  's  a  chaoraich  fòs 
dh'  ionaltradh  leis  gu  lèir. 

4  Thigibh  a  nis  le  buidheachas 

'na  gheataibh-san  a  steach, 
Is  thigibh  fos  le  moladh  mòr 

an  cùirtibh  naomh'  a  theach : 
Is  thugaibh  dha  mòr-bhuidheachas, 

'ainm  beannaichibh  gu  binn. 

5  Oir  Dia  ta  maith,  tha  'thròcair  buan, 

is  'f  hìrinn  feadh  gach  linn. 

SALM  CI. 

BRETH  cheart  is  tròcair  canar  leam ; 
Dhè,  seinneam  dhuit  le  ceòl. 

2  Is  iomchaiream  mi  fèm  gu  glic 

air  slighe  f  hoirfe  chòir. 
O  c'uin  do  m'ionnsuidh-sa  a  thig 

thu  fèin,  a  Dhia  nam  feart? 
A  steach  a'm'  f  hàrdaich  gluaisidh  ml 

le  cridhs  fior-ghlan  ceart. 

3  Fa  chomhair  fòs  mo  shùile  fèin, 

cha  chuir  mi  olc  am  feasd : 
Obair  luchd-ceannairc  's  fuathach  leam, 
's  cha  lean  i  rium  gun  cheisd. 

4  An  cridhe  iargalt  ceannairceach 

uam  triallaidh  e  an  cèin: 
Eòlas  no  furan  air  an  daoi 
a  chaoidh  cha  chuir  mi  fèin. 

5  An  ti  bheir  beum  d'a  choimhearsnach, 

lom-sgriosaidh  mi  as  'àit; 
An  cridhe  borb  cha'n  f  huiling  mi, 
no  neach  a  shealias  àrd. 


6  Bidh  m'  air'  air  flreanaibh  na  ttr , 

gu'n  gabh  ìad  còmhnuidh  leam; 
An  ti  bhios  foirfe  glan  'na  bheus, 
'se  's  òglach  dhomh  gach  àm. 

7  Fear  deanamh  ceilg'  is  mealltaireachd, 

a'm'  thigh-sa  cha  'n  fhaigh  tàmh  ; 
A'm'  làthair,  neach  a  labhrag  breug 
cha  'n  fhuirich  e  gu  bràth: 

8  Lom-sgriosaidh  misefòs  gu  moch 

gach  droch  dhuin'  as  an  tlr, 
Chum  luchd  an  uilc  a  sgathadh  as 
o  chaithir  Dhè  gu  lèir. 

SALM  CH. 
"O  I  m'urnaigh  èisd,  Iehobhah  Righ; 
-LV    is  ruigeadh  ort  mo  ghlaodh. 

2  Na  foluich  uam  do  ghnùis  san  là 

thig  trioblaid  orm  gach  taobh  : 
San  la  an  gairm  mi  ort  gu  geur, 

crom  thugam  fèin  do  chluas; 
Is  freagair  mi  gu  deifireach, 

a'  furtachd  air  mo  chruas. 

3  Do  bhrigh  gu  bheil  mo  làith'  mar  cheò 

a'  teireachduinn  a  ghnàth; 
Mar  lic  an  teinntein  's  amhluidh  sin 
mochnàmhan  loisgte  ta. 

4  Trom  bhuailtetha  mo  chridhe  bochd 

is  shearg  e  mar  am  feur.; 
Ionnus  gu'n  d'  dhearniad  mi  gu  beachd 
greim  arain  chur  am  bheul. 

5  Le  guth  mo  chaoidh,  mo  chnàmhan  lean 

ri  m'  chraicionn  fèin  gu  teann  : 

6  Mar  phelican  an  f  hàsaich  mi, 

's  mar  chaillich-oidhch'  nam  beann. 

7  Ri  faire  taim  gu  furachair,' 

iscosmhuil  mi  a  ghnàth 
Ri  gealbhonn  beag  'na  aonar  fòs 
air  mullach  tighe  ta. 

8  Ri  fad  an  là  mo  naimhde  garg' 

ga  m'  mhasluchadh  gu  trom ; 
A'm'  aghaidh  mhionnaich  iad  gu  ièir, 
air  bhoile  dh'èirich  rium. 

9  Le  m'  dheuraibh  choimhmeasg  mi  mo  dheooM 

mar  aran  dh'ith  mi  luath', 

10  Tre  lasan  t'f  heirg' ;  oir  thog  thu  mi, 
is  leag  thu  ris  gu  truagh. 

11  Mar  sgàile  chlaon  mo  làithean  sìos; 

is  shearg  mi  fèin  mar  fheur. 

12  Ach  mairidh  tus',  am  feasd,  a  Dhè, 

's  do  chuimhne  fèin  gu  sior. 

13  Nis  èiridh  tu  a  dheanamh  gràis 

air  Sion  naoimh  gu  dlùth : 
Oir  àm  a  cabhair  tha  air  teachd, 
seadh,  'n  t-àm  a  dh'orduich  thu. 

14  Oir  fòglaich  tha  a'  gahhail  tlachd 
'iva  clachaibh  breagh'  gach  uair; 

Tha  deadh  thoil  aigdo  sheirbhisich 
d'a  Iuaithre  is  d'a  h-ùir. 

15  Mar  sin  bidh  air  na  fineachaibh 

eagal  roimh  ainm  an  Triath : 
Is  air  gach  righ  air  thalamh  ta 
bidh  roimh  do  ghlòir-sa  fiamh. 

16  Tràth  thogar  Sion  suas  le  Dia 

taisbeanar  e  'na  ghlòir. 

17  TJrnuigh  nam  bochd  bheir  e  fa'near, 

's  cha  diùlt  e  iad  le  tàir. 

18  Do  'n  àl  a  tari  teachd  'nar  dèigh, 

sud  sgriobhar  dhoibh  gu  beachd: 
'S  an  dream  a  ghinear  o  so  suas, 
molaidh  iad  Dia  nam  feart. 

19  Oir  dh'amhairc  e  a  nuas  gu  beachd, 

o  àird  a  naomhachd  fèin ; 
Is  air  an  talamh  dh'amhairc  Dia, 
a  nuas  o  nèamh  nan  speur. 

20  A  chluinntinn  osnaich  ghearanach 

a'  phrìosanaich  ta  'n  sàs ; 
Chum  fuasgladh  air  a'mhuinntir  sin 
a  dh'orduicheadh  chum  bàis. 

21  An  Sion  chum  a  chur  an  cèill 

ainm  uasal  àrd  ar  Dia, 
'S  a  dh'innseadh  an  lerusalem 
moladh  is  cliù  an  Triatb. 

22  An  t-àm  a  bhios  na  fineacha 

air  cruinneachadb  le  cbèil'; 

•S  gM  seirbhis  Dè  tràth  tliionailear 
na  rìoghachda  gu  lèir. 
13  Air  feadh  na  slighe  ìs  an  ròid 
mo  thveòir  do  lagadh  leis: 
Mo  làithe  chuir  an  giorrad  fòs, 
5*    'S  mar  so  do  labhair  mis, 
Mo  Dhia,  na  glacar  mi  le  bàs, 

mu  thiinchioll  leth  molà: 
O  aois  gu  h-aois  gu  maireannach, 
do  bhliadhnaidh  buan  a  ta. 

25  O  chian  leag  thusa  bunaite, 
na  talmhainn  so,  a  Dhè  ; 

Is  iad  na  nèamha  fior-ghlan  àrd' 
oibre  do  làmha  fèin. 

26  Teirgidh  iadsan  's  thèid  iad  as, 
ach  mairidh  tusa,  Dhè: 

Seadh  teirgidh  iadsan  's  gabhaidh  seach 

mar  eudach  sean  gu  lèir : 
Feuch  caochlaidh  tu  mar  thrusgan  iad, 
is  caochl'ear  iad  gun  cheisd. 
?7  Tha  thus'  a  mhàin  gun  chaochladh  ort, 

's  do  bhliadhnaidh  buan  am  feasd. 
28  Bidh  clann  do  sheirbhiseach,  a  Dhè, 
maireannach  buan  a  ghnàth : 
Is  ann  ad  f  hianuis  socruichear 
an  gineal-san  gu  bràth. 

OM'ANAM,  bearuiaich  thusa  nis 
an  Dia  Iehobhah  mòr : 
Moladh  gach  ni  an  taohh  stigh  dhiom 
'ainm  naomha  mar  is  còir. 
2  O  m'anam,  beannaich  fèin  a  nis 
Iehobhah  mòr  do  Dhia : 
Na  dìchuimhnich  na  tiodhlacan 
a  dheònuich  dhuit  an  Triath. 
5  'Se  mhaitheas  duit  gu  gràsmhor  caoin 
gach  peacadh  annad  tèin : 
'Se  bheir  dhuit  slàint',  is  fartachd  fòs, 
o  f  euslaintibh  gu  lèir. 

4  Do  bheathafòs  o  sgrios  a' bhàis, 

'se  dh'f huasglas  duit  gu  pailt: 
'Se  chrùnas  thu  le  coron  gràidh, 
's  le  tròcair  chaoimh  gun  airc. 

5  Le  'mhaitheas  is  le  'thiodhlacaibh 

sàr-llonaidh  e  do  bheul : 
'S  tha  t'òige  air  a  nuadhachadh 
mar  iolair  luath  nan  speur. 

6  Air  sgàth  na  muinntir  ud,  a  ta 

le  fòirneart  air  an  claoidh, 
Ceartas  is  breitheanas  faraon, 
'se  Dia  ni  dhoibh  gun  dlth. 

7  DoMhaois  an  neach  a  b'  òglach  dha, 

a  shlighe  chuir  e  'n  cèill : 
Is  mar  an  ceudna  'ghnìomhara 
do  chlannaibh  Israeìl. 
S  Tha'n  Tighearn  iochdmhor  tròcaireach 
's  mall  'f  hearg,  's  is  pailt  a  ghràs. 

9  Cha  bhi  e  tagradh  ruinn  do  shior 

's  cha  ghlèidh  e  'f  hearg  gu  bràth. 

10  A  rèir  ar  peacaidh  iomarcaich, 
dioghaltas  oirnn  cha  d'rinn ; 

'S  a  rèir  ar  ciont'  is  eusaontais 
cha  d'thug  e  luigheachd  dhuinn. 

11  Oir  mar  os  ceann  na  talmhainn  ta 

na  speuran  àrd  gach  rè, 
Is  amhluidh  sin  tha  'thròcair  mòr 
do'n  dream  d'an  eagal  e. 

12  Mar  tha  an  àrd  an  ear  's  an  iar 
a'  gabhail  fad  o  chèil'; 

'S  co  f  had  a  chuireas  Dia  nan  gràs 
ar  peacaidh  uainn  gu  lèir. 

13  Amhluidh  mar  ghabhas  athair  dàimh 
is  truas  d'a  leanbaibh  maoth, 

Mar  sin  d'af  hìor  luchd-eagail  fèin 
Dia  gabhaidh  truas  gu  caomh. 

14  Oir  's  aithne  dhasan  agus  's  lèir 
ar  cruth  's  ar  dealbh  gu  ceart; 

Gur  duslach  talmhainn  sinn  air  fad, 
is  cuimhne  leis  gu  beachd. 

15  An  duine  truagh,  a  ta  a  làith' 
amhluidh  mar  f  heur  a  ghnàth ; 

Mar  bhàrr  na  luibh'  air  machair  fòs 
a  taefàsfobhlàth. 


16  Oir  gabhaidh  thairis  osag  ghaoith '., 
's  cha  bhi  e  idir  ann  ; 

'S  cha  'n  f  haicear  e  san  ionad  ud 
an  robh  e  fàs  gu  teann. 

17  Ach  mairidh  tròcair  Dhè  gu  sior 
do'n  dream  d'an  eagal  e, 

Is  fòs  do  chloinn  an  cloinne-san 
bidh  f  hireantachd  gach  rè , 

18  Do  'n  aitim  ud  a  chumas  ris 
an  cùmhnant  rinn  e  riu : 

'S  a  chuimhnicheas  'uil'  àitheantan, 
a  chum  gu'n  deant'  iad  leo. 

19  Dia  shocruich  anns  na  nèamhaibh  àrd 

a  chaithir  rioghail  fèin ; 
A  rìoghachd  tha  an  uachdar  fòs 
os-ceann  gach  ni  fo  'n  ghrèin. 

20  Sior-bbeannaichibh  Iehobhah  mòr, 

O  'aingle  treun  an  neart, 
Tha  deanamh  iarrtuis  mar  is  còir; 
'g  a'  tabhairt  gèill  d'a  reachd. 

21  Gach  uile  shluagh  a  bhuineas  da, 

beannaichibh  Dia  a  nis ; 
A  sheirbhisich  le  'n  coirahlionar 
gach  ni  a's  toileach  leis. 

22  'Uil'  oibre,  feadh  a  thighearnais, 

a  rinneadh  leis  an  Triath, 
An  righ  Iehobhah  beannaichibh: 
O  m'anam,  beannaich  Dia. 

OM'ANAM,  beannaich  thusa  Dia: 
mo  Dhia,  's  tu  'n  Triath  ro-mhòr  • 
Tha  thusa  air  do  ngeadachadh 
le  mòralachd  is  glòir. 

2  Seadh  chuir  thu  solus  dealrach  glaj^ 

mar  thrusgan  umad  fèin ; 
Is  shln  thu  mach,  is  sgaoileadh  leat, 
mar  chùirtein  nèamh  nan  speur. 

3  Sailean  a  sheòmar  leagadh  leis 

air  uisgeachaibh  mar  stèidh  ; 
Mar  charbad  rinn  na  neula  tiugh, 
'se  ruith  air  sgiathaibh  gaoith'. 

4  'Se  fèin  a  rinn  na  h-aingil  fòs 

'nan  spioraid  làidir  threun ; 
•Se  rinn  nan  teine  lasarach 
a  theachdairean  gu  lèir. 

5  Is  bunaite  na  talmhainnfòs 

shocruicheadh  leis  'nan  àit, 
A  chum  nach  gluaist'  as  'ionad  e 
a  chaoidh  nan  cian  gu  bràth. 

6  Is  dh'fholuich  thu  le  doimhneachd  e, 

ceart  mar  gu'm  b'ann  le  brat : 
Os  ceann  nam  beann  's  nan  slèibhte  àrd 
na  h-uisgeacha  do  stad. 

7  Air  cluinntinn  doibh  guth  t'achinhasain 

theich  iad  air  falbh  gu  cas : 
rs  fòs  ri  guth  do  thairneanaich, 
le  deirir  chaidh  iad  as. 

8  Ri  taobh  nam  beann  chaidh  iad  a  suas, 

's  a  sìos  air  feadh  nan  gleann  : 
Gu  ruig  an  t-àit'  a  dh'orduich  thu 
's  a  shocruich  thu  gu  teann. 

9  Chuir  thusa  rompa  criocha  buan 

nach  tèid  iad  tharta  null ; 
'S  nach  pill  iad  air  an  ais  a  rìs 
dh'fholach  na  tlr'  le  tuinn. 

10  Cuiridh  e  mach  na  tobraichean 

air  feadh  nan  glac  's  nan  gleann, 
A  ta  gun  tàmh  le  'n  sruthaibh  bras, 
a'  ruith  aii  feadh  nam  beann. 

11  Do  bheathaichibh  na  macharach 

deoch  bheir  e  dhoibh  r'a  h-òli 
'S  na  h-asail  f  hiadhaich  coisgidh  iad 
an  tart  's  an  ìota  mòr. 

12  Am  fagus  doibh  ni  eoin  nan  speur, 

tigh  clùthor  tàimh  dhoibh  fèin : 
Is  eadar  gheugan  cuirear  leo 
an  ceileir  binn  an  cèill. 

13  Uisgichidh  e  o  'sheòmraibh  àrd' 
na  beannta  mòr'  gun  tàmh: 

An  talamh  tioram  gheibh  a  dhiol 
le  toradh  gnìomh  do  làmh, 
1  14  Bheir  e  air  feur  bhi  fàs  do'n  sprèiùh 
's  air  luibh  bhi  fà6  gun  sgìos 

Do  dhaoinibh,  cttnni  fn'n  tugadh 

o*n  talamh  biadn  a  uìos: 
15  Is  fion  a  chuireas  cridhe  dhaoin' 

air  shubhachas  's  air  ghean, 
Is  oladh  fòs  a  ni  an  gnùis 

le  maise  dealrach  glan. 
'Se  bheir  dhoibh  aran  mar  an  ceudn» 

fhreasdal  am  feum  gu  leòr, 
An  cridhe  dhaoin'  a  chuireas  nean, 

le  misneich  mhaith  is  treòir. 
10  Tha  craobhan  àrd'  an  Tighearna 

ro  làn  do  bhrìgh  gu  lèir, 
Is  seudair  mhaiseach  Lebanoin 

a  shuldhicheadh  leis  fèin. 
17  Is  bithidh  nid  san  ionad  ud 

aig  eunlaith  luath  nan  speuri 
Na  craohhan  giumhais  aig  an  storo 

mar  ionad  tàimh  dhi  fèin. 

>8  An  tearmunn  fèin,  am  beanntaibh  àrtT, 
na  gabhair  f  hiadhaich  leag  ; 
Na  coinean  bheaga  mar  an  ceudn' 
an  còsaibh  blàth  nan  creag. 

19  A'  ghealach  dh'orduich  esan  fòs 
a  sgarachduinn  nan  tràth : 

1«  aig  a'  ghrèin  tha  eòlas  maith 
mar  luidheas  i  gach  là. 

20  Do  nithear  leat-sa  dorchadas, 

U  thig  an  oidhch'  gu  grad; 
An  sin  bidh  beathaich  allt'  na  coill' 
a'  dol  a  mach  air  fad. 

21  Ri  beucadh  bidh  na  leòmhain  òg' 
ag  iarraidh  cobhartaich, 

Is  bithidh  iad  ag  iarraidh  bldh 
air  Dia  ro-chumhachdach. 

22  An  sin  'nuair  dh'èireas  suas  a'  ghrian, 
cruinnichidh  iad  le  chèil', 

Gu  h-uaigneach  luidhidh  iada  stigh 
"nan  garaidh  dìdein  fèin. 
2.1  Is  thèid  an  duine  rnach  an  sin 
gu  'ohair  mar  is  còir, 
Is  leanaidh  e  gu  dìchiollach 
a  shaothair  gu  tràth  nòin'. 
21  Cia  lionmhor  t'oibre  mòr,  a  Dhè ! 
an  gliocas  rinn  thu  iad : 
An  talamh  fòs  le  d'  shaoibhreas  mòr, 
tha  làn  air  fad  's  air  leud. 
85  Mar  sin  an  cuan  tha  farsuinn  mòr, 
's  gach  ni  a  shnàgas  ann, 
Na  beathaichean  tha  beag  is  mòr, 
gun  orra  cunntas  cheann. 
tfi  Thalongan  siubhal  ann  gu  Uugh; 
*s  tha'n  Lebhiàtan  mòr, 
A  chumadh  is  a  dhealbhadh  leat, 
ri  sùgradh  ann  le  treòir. 
27  Na  slòigh  ud  uile  tha,  a  Dhè, 
a'  feitheamb  ort  a  ghnàth, 
A  chum  dhoibh  biadh  gu'n  tugadh  tu 
g'an  cumail  beò  gach  tràth. 
2S  Na  bheir  thu  dhoibh  a'd'  thoirbheartas 
'ga  thional  sud  tha  iad: 
Tràth  dh'fhosglas  tu  do  làmh  gu  pailt, 
le  maith  sàr-lionar  iad. 

29  Air  folach  dhuit  do  ghnùis  a  rìs, 
thig  cabhag  orr'  air  fad; 

Eugaidh,  tràth  bheir  thu  asd'  an  deò, 
pillidh  ri  'n  ùir  gu  grad. 

30  Do  spiorad  fèin  g'an  cruthachadh, 
rìs  cuirear  leat  a  mach: 

Aghaidh  na  talmhainn  mar  an  ceudn' 
nuadhaichidh  tu  le  dreach. 

31  Bidh  glòir  an  Triath  ro-mhaireannach, 

air  feadh  gach  linn  am  feasd; 
Is  ni  Iehobhah  gairdeachas 
'na  ghniomharaibh  gan  cheisd. 

32  Air  seaUtuinn  air  an  talamh  dha, 
6riothnaichidh  e  gu  grad ; 

Tràth  bheanas  e  ri  slèibhtibh  àrd' 
bidh  deatach  dhiubh  air  fad. 

33  Do  Dhia  Iehobhah  seinnidh  mia 
an  cian  a  bhios  mi  beò  : 

Is  bheir  mi  raoladh  mòr  do  m'  Dhia 
ri  fad  mo  rè  '»  mo  lò. 


34  'S  ro-mhilis  blast*  rao  smuaintean  air 
hiom  ait  an  Dia  a  ghnàth. 

35  Gu'n  tigeadh  sgrios  air  peacaichibh, 

mach  as  an  tìr  gu  bràth, 
'S  na  biodh  na  h-aingidh  ann  ni  's  mò. 

O  m'anam,  moladh  seinn 
Do  Dhia  Iehobhah  ;  seinneamaid 

le  h-AUeluia  binn. 

OTHUGAIBH  buidheachas  do  Dhia; 
air  'ainm  san  gairibh  f'ein; 
Is  cuiribh  fòs  a  ghniomhara 
am  measg  nan  sluagh  an  cèill. 

2  Seinnibh  do  Dhia  Iehobhah  mor, 

sailm  seinnibh  dha  gu  binn  ; 
Is  aithrisibh  gu  h-iomlan  fòs 
na  miorbhuilean  a  rinn. 

3  As  'ainm  ro-naomha-san  faraon 

deanaibh  deadh-uaill  is  glòir; 
Biodh  gairdeachas  air  cridh'  an  dream 
dh'iarras  lehobhah  mòr 

4  Iarraibh  lehobhah  mòr  nam  feart, 

iarraibh  a  neart  a  ghnàth  : 
A  ghnùis  ta  gràsmhor  fàbharach, 
slor-iarraibh  i  gu  bràth. 

5  Cuimhnichibh  fòs  na  mìorbhuile 

a  rinneadh  leis  gu  treun  ; 
A  ghn\omhara  ro-iongantach, 
is  breitheanais  a  bhèil ; 

6  O  sibhs'  a  ghineil  Abrahaim, 

deadh  òglaich  dhìleis  Dè  : 
Sibhse  chlann  Iacoib  maranceudn' 
a  ròghnuich  e  dha  fèin. 

7  'S  esan  ar  Tighearn  is  ar  Dia, 

Iehobhah  mòr  gu  fior  : 
Tha  'bhreitheanais  ro-chothromach 
air  sgaoileadh  feadh  gach  tir'. 

8  Oir  chuimhnich  e  gu  siorruidh  buan 

a  choimhcheangal  gu  beachd ; 
'S  am  focal  fòs  a  dh'orduich  e 
do  mhiltibh  àl  ri  teachd ; 

9  An  coimhcheangal  a  rinn  e  fèin 

ri  Abraham  gu  caoin, 
'S  na  mionnan  a  thug  e  le  "bheul 
do  Isaac  òglach  caomh  : 

10  Is  amhluidh  sin  dolacobfòs 

dhaingnich  se  e  mar  reachd ; 
Mar  choimhcheangal  gu  siorruidh  òuan 
do  Israel  gu  beachd: 

11  Ag  ràdh,  Tir  Chanaain  bheir  mi  dhuibh, 

mar  chrann  bhur  n-oighreachd  fèin. 

12  'Nuair  bha  iad  tearc,  's  'nam  buidhinn  bhwj 

's  'nan  coigrich  innt'  gu  lèir. 
.13  Is  air  bhi  dhoibh  ag  imeachd  fòs 
o  thir  gu  tir  gun  tamh ; 
A'  triall  feadh  sluaigh  is  rìoghachda, 
nach  fac'  iad  riamh  roimh  làimh : 
1 1  Cha  d'  leig  le  neach  an  gortachadh ; 
ach  smachdaich  air  an  sgàth 
Mor-righre  neartmhor  cumhachdach : 
's  a  riu  mar  so  ag  ràdh ; 

15  «  Feuchaibh  nach  bean  sihh  ris  an  dream 
a  dh'  nngadh  leam  gu  caomh  : 

Is  fòs  na  deanaibh  cron  air  bith 
no  lochd  air  m'  f  hàidhlbh  naomh.' 

16  Fòs  ghairm  e  gorta  steach  do  'n  tìr, 

is  lorg  an  arain  hhris. 

17  Ach  chuir  e  Ioseph  rompa  sìos, 

reiceadh  mar  thràill  gun  f  hios. 
1S  Le  geimhlibh  dhochainn  iad  a  chos% 
luidh  e  an  iarunn  teann ; 

19  Gu  'n  uair  an  d'thàinig  focal  Dè ; 

is  dhearbh  sud  e  san  àm. 

20  An  righ  an  sin  chuir  airsan  fios, 

is  dh'fhuasgail  air  gu  caoin: 
Seadh  uachdaran  nam  fineacha 
is  leig  se  e  fa  sgaoil. 

21  ls  air  a  theaghlach  thug  e  dha 

àrd-thighearnas  gu  lèir: 
Ard-uachdranachd  a  stòrais  mhòir, 
thug  esan  dha  d'a  rèir. 

22  A  cheangal  mar  a  chiteadh  dha 

àrd-cheannardan  na  tàr': 

S  gu'w  tugadh  e  d'a  sheanairibh 

teagasg  air  gliocas  tior. 
t3  Do  rtogh'chd  na  h-Eiphit  fhàinig  fòs, 

clann  Israeil  gu  lèir, 
»3  bha  Iacob  is  a  shliochd  air  chuairt 

an  talarah  Cham  le  chèil* 
N  Thug  esan  air  a  phobull  fèin 

an  sin  ro-Uonmhorfàs, 
1«  ni  bu  treise  rìnn  e  iaa 

na'n  naimhdean  anns  gach  càs. 

Cridhe  an  dream  ud  dh'iompaich  e 

thoirt  fuath  d'a  phobull  naomh, 
U  gu'm  buineadh  iad  gu  cealgach  olc 

r*a  sheirbhisich  ro-chaomh. 
t6  An  sin  chuir  e  dheadh  òglach  Maois, 

Aaron  a  thagh  e  fèin. 
tJ  Nochd  iad  a  bhearta  mìorbhuileach, 

an  talamh  Cham  gu  treun. 
38  Chuir  orra  duibhre,  's  dhorchaicheadh  i 

'n  sin  thug  iad  gèill  d'a  ghuth. 
19  Dh'iompaich  gu  fuil  an  uisgeachan, 

ii  raharbh  e  'n  t-iasg'nan  sruth. 

50  Is  losgainn  ann  an  Uonmhoireachd 
sin  bhrùchd  an  tìr  a  mach, 

Am  fàrdaichibh  an  rìghre-san, 
's  'nan  seòmraichibh  a  steach. 

51  Air  'iarrtus  thàinig  iomadh  gnè 
do  chuileagaibh  gu  grad: 

k  miala  Uonmhor  mar  an  ceudn 
'nan  criochaibh  fèin  air  fad. 

52  Air  son  an  uisge  thug  e  dhoibh 
clach-shneachd  gu  frasach  geur, 

Is  lasair  theine-dhealanaich 
air  feadh  na  tìr'  gu  lèir 

53  Na  craobhan  fion,  is  fìge  fòs 

ghrad-bhuaileadh  leis  gu  trom ; 
Is  bhriseadh  agus  reubadh  leis 

gach  crann  a  bha  'nam  fonn. 
34  Thug  esan  àithne  's  thàinig  iad, 

locuist  gu  Uonmhor  ann, 
'S  na  burruis  sgriosach  iomarcach, 

gun  orra  cunntas  cheann  ; 
85  Gach  luibh  san  f  hearann  dh'itheadh  leo 

is  dh'itheadh  leo  gach  meas. 
36  Bhuail  e  gach  ceud-ghin  anns  an  tir, 

toiseach  am  brìgh  's  an  treis'. 
17  Le  h-òr  's  le  h-airgiod  thug  e  mach 

a  phobull  fèin  gun  dlth ; 
*S  cha  robh  *nan  treubhaibh-san  air  fad 

neach  euslainteach  gun  chU. 

58  Bu  shubhach  leis  na  h-Eiphitich 

'nuair  chaidh  iad  uath'  a  mach. 
Oir  thuit  an  eagal-san  gu  mòr 
le  h-uamhunn  air  gach  neach. 

59  Neul  os  an  ceann  sgaoil  esan  mach 
mar  bhrat  no  cùirtein  mòr; 

Le  teine  mar  an  ceudn'  san  oidhch* 
thug  solus  dhoibh  gu  Ieòr. 

40  Am  pohull  dh'iarr,  is  thug  e  dhoibh 

na  gearra-goirt  gu  pailt; 
*8  le  h-aran  nèimh  o  speuraibh  àrd* 
thug  dhoibh  an  sàth  gun  airc. 

41  A'  charraig  sgoilt  e,  bhrùchd  a  mach 
na  h-uisgeacha  gu  leòr  ; 

Is  anns  an  f  hàsach  thartmhor  theth 
ruith  iad  mar  amhainn  mhòir. 

42  Chionn  gu'n  do  chuimhnich  e  an  sin 

'f  hocal  's  a  ghealladh  naomh, 
Is  mar  an  ceudna  Abraham 

'òglach  rodhlleas  caomh. 
45  Is  uime  sin  thug  e  a  mach, 

a  shluagh  le  h-aoibhneas  mòr  ; 
"8  a  dhaoine  fèin  a  ròghnaich  e, 

le  gairdeachas  is  ceòl. 

44  Isfearann  fòs  nam  fineacha 
thug  esan  dhoibh  air  fad  ; 

Is  mheal  iad  mar  an  oighreachd  fèln 
saothair  nan  cinneach  ud. 

45  A  chum  gu'n  tugadh  iad  fa'near 
a  reachda  mar  is  còir, 

•6  gu'n  gleidheadh  iad  a  lagh  faxaon. 
Molaibh  Iehobhah  raòr. 

OTHUGAIBH  moladh  mòr  do  Dhte, 
is  buidheachab  faraon, 
Oir  tha  e  maith,  mairidh  gu  bràth 
a  thròcair  ghràsmhor  chaoin. 

2  Gnlomhara  treun'  Iehobhah  mhòir, 

co  dh'f  heudas  chur  an  cèill  ? 
Cò  dh'f  heudas  fòs  a  chliu  ro-mhòr 
a  thaisbeanadh  gu  lèir? 

3  'S  beannaichf  an  aitim  ud  gu  beachd 

a  ghleidheas  breitheanas, 
*S  an  neach  ud  fòs  a  ni  gach  uair 
ceartas  is  ionracas, 

4  Dhia,  cuirr.hnich  ormsa,  leis  a  ghràan 
I        thug  thu  do  d'  phobull  fèin ; 

O  thig  led'  shlàinte  shòlasaich 

Igu  m'  f  hiosrachadh  a'm*  fheum. 
5  Gu  faic  sinn  maith  do  dhaoine  taght', 
's  gu'n  dean  sinn  aoibhneas  mòr 
1     'Nan  aoibhneas  sud ;  's  le  f  oighreachd  fèin 
'       gu'n  dean  sinn  uaill  is  glòir. 
i  6  Do  pheacaich  sinn  le'r  sinnsearaibh ; 
isfòsdo  rinneadh  leinn 
Mòr  chiont'  a'  d'aghaidh  fèin,  a  Dhè ; 
gu  h-aingidh  pheacaich  sinn. 

7  Ar  sinnseara  cha  d'thug  fa'near 

do  bhearta  miorbhuileach, 
A  rinneadh  Ieat  an  tìr  na  h-Eiph't 

gu  treunmhor  cumhachdach ; 
Is  lìoninhoireachd  do  thròcair  chaoimh' 

dhlchuimhnich  iad  gu  truagh ; 
'S  iad  aig  a'  mhuir  ga  d'  bhrosnaclwdh, 

ri  cois  na  fairge  ruaidh*. 

8  Ach  theasairg  e  gu  tèaruinfiad, 

air  sgàth  dheadh  ainme  fèin; 
A  chura  gu'n  nochdadh  e  mar  sin 
a  chumhachda  ro-threun. 

9  Leig  e  a  mach  geur  achmhasan 

is  thiormaich  a'  mhuir  ruadh ; 
Is  stiùir  e  troimh  an  doimhneachd  iad, 
Mar  ttoimh  an  f  hàsach  chruaidh. 

10  O  làimh  an  ti  thugdhoibh-san  fuath, 

dh'f  huasgail  e  'phobull  fèin, 
•8  o  làimh  an  naimhde  mi-runach 
shaoradh  leis  iad  gu  treun. 

11  Is  dh'f  holuich  uisg'  an  eascairde: 

cha  d'f  han  fiu  aon  diubh  beò. 

12  Chreid  iad  an  sin  a  bhriathra-san, 
'g  a  chliu  do  sheinneadh  leo. 

13  Air  dearmad  leigeadh  leo  gu  cas 
a  ghnìomhara  ro-threun ; 

Cha  d'f  huirich  iad  gu  foighidneach 
r"a  chomhairl'  eagnuidh  fein. 

14  San  f  hàsach  ghlac  miann  ciocrach  iad, 
'n  sin  bhuair  iad  Dia  gu  luath. 

15  An  iarrtus  thug  e  dhoibh,  ach  chuir 
caoii'  air  an  anam  truagh. 

16  Sa'  champa  ghabh  iad  farmad  mòr 
ri  Maois  an  duine  caomh, 

'S  ri  Aaron  neach  a  ròghnaich  Dia 
dha  fèin  'na  shagart  naomh. 

17  An  talamh  dh'fhosgail  e  a  bheul, 
shluig  Datan  sìos  gu  grad  ; 

Buidhinn  Abiraim  mar  an  ceudn' 
dh'fholuich  e  iad  air  fad. 

18  Isfòs  am  measg  an  cuideachd-san 

ghrad-Ias  an  teine  teth ; 
Is  loisg  an  lasair  suas  gu  lèir 
na  h-aingidh  ud  fa  leth. 

19  Dhealbh  iad  an  sin  is  rinn  iad  laogh, 
gu  truagh  aig  Horeb  àrd, 

'S  do'n  iomhaigh  leaghf  a  rinneadh  leo 
aoradh  thug  iad  gun  dàil. 

20  Is  amhluidh  chaochaìl  iad  gu  bochd, 
an  Dia  's  an  glòir  gu  lèir, 

Gu  cosamhlachd  is  ìomhaigh  f  baoin 
an  daimh  a  dh'itheas  feur. 

21  An  Dia  thug  tèarnadh  dhoibh  'nara  feum 
dhichuimhnich  iad  gu  grad; 

An  neach  le  'n  d'  rinneadh  bearta  mòr* 
an  tìr  na  h-Eiph't  air  fad : 

22  Is  gnìomhara  ro-iongantach 
an  dùthaìch  Cham  le  buaidh, 

Mar  sin  is  nithe  uamhasach 
ri  cois  na  fairge  ruaidh' : 

23  Thubhairt  e  air  an  aobhar  sin 

gu'm  millt'  iad  leis  gu  lèir, 
Mur  seasadh  'òglach  taghta,  Maois, 

fa  chomhair,  anns  a'  bheum  : 
A  chum  gu'n  deant'  a  chorruich  mhòr 

a  philleadh  air  a  h-ais, 
Eagal  'na  flieirg  gu'n  deanadh  e 

a  phobull  fèin  a  sgrios. 

24  Dhiùlt  iad  le  tàir  an  tir  ro-mhaith ; 

nior  chreid  iad  focal  Dè  : 

25  'Nam  pàilliunaibh  rinn  monmhor  mòr, 

's  d'a  ghuth  cha  d'thug  jad  gtìili. 

26  An  sin  'nan  aghaidh  thog  e  'làmh, 

g'an  sgrios  san  f  hàsach  lom  : 

27  A  sgrios  an  sliochd  measg  f  hineacha, 

&  g*an  sgaoileadh  feadh  gach  tuinn. 

28  Ri  Baal-peor  mar  an  ceudn', 

naisg  siad  iad  fèin  gu  dlùth : 
I*  dh'ith  iad  cuid  do  iobairtibh 
nan  ìodhol  marbh'  nach  fiù. 

29  Bhrosnuich  iad  e  mar  sin  gu  feirg, 

le'n  innleachdaibh  gu  truagh; 
Is  bhris  a'  phlàigh  an  sin  gu  mòr 
a  steach  am  measg  an  t-sluaigh. 

30  Sheas  Phinehas,  is  rinn  e  'n  ceart: 

'n  sin  sguir  a'  phlàigh  d'an  claoidh 
34  Sud  mheasadh  dha  mar  f  hìreantachd 
o  linn  gu  linn  a  chaoidh. 

32  Aig  uisge  comh-stri  Mheribah 

bhrosnuich  iad  Dia  arìs; 
Air  chor,  fa  chùis  a'  phobuill  ud, 
gu'n  d'  èirich  olc  do  Mhaois. 

33  Oir  rinneadh  leo  a  spiorad-san 
a  bhrosnachadh  gu  geur: 

Ionnus  gu'n  d'  labhair  e  an  sin 
gu  cabhagach  le  'bheul. 

34  Na  cinnich  cha  do  sgriosadh  Ieo 
mar  dh'àithn  Iehobhah  dhoibh  : 

35  Ach  mheasg  iad  leis  na  fìneachaibh, 

is  dh'f  hòghluim  iad  an  dòlgh. 

36  Do  ìodholaibh  nam  fìneacha 
iad  seirbhis  rinn  gu  truagh: 

Bha  sud  mar  llon  's  mar  ribe  dhoibh, 
le"n  ghlacadh  iad  gu  luath. 

37  Seadh  thug  iad  suas  mar  ìobairtean 

do  dheamhnaibh  's  dhealbhaibh  brèig', 
Am  mic  's  an  nigheana  faraon, 

an  aghaidh  naomh-reachd  Dhè. 
3S-  Is  fuil  nan  neòchiontach  gu  truagh 

do  dhòirteadh  leo  gun  sgàth  ; 
B'i  fuil  am  mac  's  an  nighean  fèin 

a  dhòirt  iad  gun  chion-fàth. 
Do  ìodholaibh  Chanaain  fòs 

mar  ìohairt  thug  an  sliochd ; 
Mar  sin  do  thruailleadh  leo  an  tìr, 

le  fuil  gun  truas  gun  iochd. 

39  Is  amhluidh  sin  le'n  gniomharaibh 

do  thruailleadh  leo  iad  fèin : 
Chaidh  iad  air  strtopachas  o  Dhia 
le  'n  innleachdaibh  gu  lèir. 

40  Fa  'n  aobhar  ud  las  corruich  Dhè 
r'a  phobull  fèin  gu  teth : 

lonnus  gu'n  ghabh  e  gràin  gu  mòr 
d'a  oighreachd  air  gach  Ieth. 

41  Is  arahluidh  rinn  e 'n  tabhairt  suas 

do  làimh  nan.  flneach  fiat'; 
Is  thug  thu  dhoibh  mar  uachdarain, 
an  dream  a  dh'f  huathaich  iad. 

42  Rinneadh  gu  mòr  an  sàruchadh 

le  'n  naimhdibh  Iàidir  treun'; 
Is  leagadh  iad  gu  h-ìosal  sìos 
fo'n  làimh  sud  mar  an  ceudn'. 

43  Gu  minic  thug  e  saorsa  dhoibh ; 
ach  bhrosnuich  iad  e  ris 

Le'n  comhairlibh,  ls  leagadh  iad 
air  son  an  ceannairc  sìos. 

44  Ach  thug  e  'n  àmhghar  mòr  fa'near, 

tràth  chualadh  leis  an  glaodh ; 
4.">  Is  chuimhnich  e  dhoibh  mar  an  ceudn' 
a  chùmhnant  gràsmhor  caomh  ; 
Is  ghabh  e  aithreachas  a  rèir 
mòr-shaoibhireachd  a  ghràis 

46  'S  'nan  sealladh-san  rinn  braighde  diubh 
f  huair  e  dhoibh  iochd  is  truas, 

47  Thusa  Iehobhah  mhòir  ar  Dia, 
dean  saoradh  dhuinn  'nar  feum, 

Is  dean,  am  measg  nam  fineacha, 

ar  tional  laat  gu  lèir : 
Do  t'ainm  ro-naomh  gu'n  tugamaid 

mòr-bhuidheachas  gu  pailt': 
Do  chliu  's  do  mholadh  mòr  faraon 

gu  seiruieamaid  gu  h-ait. 

48  'S  bearuiaicht'  an  Triath,  Dia  Israeil, 

o  chian  nan  cian  gu  bràth  : 
Abradh  an  sluagh  gu  lèir,  Amen ! 
Molaibh-sa  Dia  a  ghnàth. 

SALM  CVII. 
r\  THUGAIBH  moladh  mòr  do  Dhia, 
is  buidheachas  faraon, 
Oir  tha  e  mailh,  's  mairidh  gu  bràth 
a  thròcair  ghràsmhor  chaoin. 

2  Pobull  Iehobhah  shaoradh  leis, 

labhradh  marso  gun  tàmh, 
A'  mhuinntir  ud  a  bhuin  e  saor 
a  mach  o  laimh  an  nàmh  . 

3  Is  as  gach  tìr  san  robh  iad  sud 

do  chruinnicheadh  iad  leis, 
O  'n  àird  an  ear,  's  o'n  àird  an  iar, 
o'n  àirde  tuath,  is  deas. 

4  San  f  hàsach  iad  air  seachran  chaidh 

an  ionad  falamh  iàs ; 
Is  bail'  air  bith  cha  d'f  buaradh  leo 
gu  còmhnuidh  ann  no  tàmh. 

5  Ocrach  is  iotmhor  bha  iad  fòs ; 

chlaoidheadh  an  anam  truagh. 

6  Ghlaodh  iad  an  sin  ri  Dia  'nan  teinn, 

shaor  iad  o'n  àmhghar  chruaidh. 

7  Stiùir  esan  agus  threòruich  iad 

air  bealach  ceart  fa'n  cois, 
A  chum  gu'n  rachadh  iad  fadheoidh 
gu  baile  tàimh  is  fois'. 

8  O  b'fhearr  gu'm  moladh  daoine  Dia 

air  son  a  mhaitheis  chaoin, 
'S  air  son  a  bhearta  iongantach 
rinn  e  do  chloinn  nan  daoin' ! 

9  Oir  ni  e  'n  t-anam  miannach  trom 

a  shàsuchadh  gun  airc 
'S  an  t-anam  ciocrach  lionaidh  e 
le  'mhaitheas  fèin  gu  pailt* 

10  An  dream  a  shuidh  an  dorchadas, 
is  ann  an  dubhar  bàis; 

Fo  chuibhreach  ta  an  àmhghar  truagh, 
's  an  iarunn  cruaidh  an  sàs; 

11  Air  son  gu'n  robh  iad  ceannairceach 

an  aghaidh  briathra  Dhe, 
'S  air  cornhairle  an  Ti  a's  àird' 
gu'n  d'rinn  iad  tàir  gu  lèir j 

12  An  sin  an  cridhe  leag  e  sios 

le  saothair  is  le  pèin  ; 
Thuit  iad,  is  aon  neach  cha  robh  ann 
g"an  cuideachadh  'nam  feum: 

13  Ghlaodh  iad  an  sin  ri  Dia  'nan  airc, 

dh'f  huasgail  o'n  teinn  gu  grad. 

14  O'n  dorcha  bhuin,  's  o  dhubhar  bàis, 
's  an  cuibhreach  bhris  air  fad. 

15  O  b'fhearr  gu'm  moladh  daoine  Dia 

air  son  a  mhaitheis  chaoin, 
'S  air  son  a  bhearta  iongantach 
rinn  e  do  chloinn  nan  daoin' ', 

16  Chionn  gu'n  do  bhriseadh  leis  le  'neart 

na  geatan  prais  gu  lèir ; 
Nastapuill  iaruinn  is  na  croinn 
sgaoil  esan  as  a  chèil'. 

17  Bha  amadain  le  'n  cron,  's  le'n  lochd, 

fo  àmhghar  goirt  an  sàs. 

18  Bha  'n  anam  gabhail  gràin  do  bhiadh, 

's  iad  dluth  do  dhorsaibh  bàis. 

19  Ghlaodh  iad  an  sin  ri  Dia  'nara  feum, 
dh'f  huasgail  o'n  teinn  gu  grad. 

20  Le  'f hocal  rinn  e  'n  slànuchadh . 

is  shaor  o'n  sgrios  air  fad. 

21  O  b'fhearr  gu'm  moladh  daoine  Dia 
air  son  a  mhaitheis  chaoin, 

'S  air  son  a  bhearta  iongantach 
rinn  e  do  chloinn  nan  daoin' 

13  Tliugadh  iad  iobairt  buidheachais 
i6  ciiu  do  Dhia  na  glòir' ; 
Aithiiseadh  iad  a  ghniomhara, 
le  subhachas  is  ceòl. 

23  Luchd-loingeis  thèid  air  muir,  's  a  bhios 
ri  gniomh  an  uisgibh  buan  ; 

24  Dhoibh  sud  is  lèir  mòr-oibre  Dhè, 
's  a  mhiorbhuilean  sa'  chuan. 

25  Air  'iarrtus,  dùissear  leis  a'  ghaoth 
gu  h-àrd  's  gu  dòinionnach : 

Le  'n  togar  suas  gu  h-atmlior  borb 
a  thonna  garbh'  fa  seach. 

26  Tha  iad  ag  èirigh  suas  gu  nèamh  : 

'i  a  rìs  dol  domhain  sios  : 
lonnus  gu'n  d'  leagh  an  anam  truagh 
le  trioblaid  chruaidh  's  le  sgìos. 

27  Dol  thuig'  is  uaith,  gu  tuisleach  fòs, 
amhluidh  mar  dhuin'  air  mhisg; 

Ionnus  gu'n  d'  thrèig  gu  buileach  iad 
gach  gliocas  bha  'nam  measg. 
£8  Ghlaodh  iad  ri  Dia  'nan  teinn ;  is  shaor 
e  iad  o'n  trioblaid  ghèir. 

29  Ghrad-chuireadh  leis  an  stoirm  gu  fèith, 
's  na  tuinn  'nan  tàmh  gu  lèir ; 

30  An  sin  tha  iad  ro-ait,  air  son 
gu  bheil  iad  sàmhach  beò  : 

•S  gu'n  d'thug  e  iad  do'n  chaladh  sin, 
's  do'n  phort  bu  mhiannach  leo. 

31  O  b  f  hearr  gu'm  moladh  daoine  Dia 

air  son  a  mhaitheis  chaoin, 
TS  air  son  a  bheam  iongantach 
rinn  e  do  chloinn  nan  daoin' ! 

32  Is  fòs  an  coimhthional  an  t-sluaigh 
àrd-mholar  e  gu  mòr ; 

^  an  cruinneachadh  nan  seanair  glic' 
cliu  thugar  dha  is  glòir. 

33  Almhniche  ni  'nam  fàsach  lom, 

tobair  'nan  talamh  cruaidh : 

34  Tir  bheartacb  ni  e  fàs,  air  son 

mòr  aingidheachd  an  t-sluaigh. 

35  Am  fàsach  tioram  tionndaidh  e 

gu  uisge  tàimh  nach  gann, 
"S  gu  tobair  fior-uisg'  iompaichidh 
am  fearann  tartmhor  teann. 

36  Do  dhaoinibh  ocrach  bheir  e  sud 
mar  àite  fois'  is  tàimh  ; 

A  chum  gu'n  deasuicht'  caithir  leo 
chum  còmhnuidh  ann  a  ghnàth. 

37  Chum  craobhan  fion'  a  sbuidbeachadh 

is  siol  a  chur  san  f  honn, 
A  bheir  a  mach  san  aimsir  cheirt 
einneas  is  toradh  trom. 

38  Bheannaich  e  fòs  am  pobull  ud 
is  dh'f  hàs  iad  lionmhor  mòr  ; 

>S  nior  leig  e  dhoibh  dol  air  an  ais 
'nam  feudail  no  'nan  stòr. 

39  Lnghdaichear  iad  gidheadh  a  rìs, 

is  leigear  iad  gu  bochd, 
Le  sàruchadh  is  àmhghar  geur, 
is  doilgheas  brònach  goirt. 

40  Air  prionnsaibh  dòirtear  tarcuis  leis, 

san  f  hàsacli  mar  an  ceudn', 
Cuiridh  e  iad  air  seachran  fiar, 
gun  bhealach  ann  d'an  ceum. 

41  'S  o  thrioblaid  togaidh  e  am  bochd, 

's  ni  teaghlach  dha  mar  threud. 

42  Sud  chi  na  fireana,  's  bidh  ait, 

is  druidear  beul  nam  beud. 

43  Cò  iad  tha  glic,  's  a  bheir  fa'near 

na  nithe  sud  gu  ceart  ? 
S  iad  sin  a  thuigeas  tròcair  chaomh 
is  maitlieas  Dhè  nam  feart. 

SALM  CVIII. 

MO  chridh'  tha  ann  am  fonn,  a  Dhè, 
gu  socair  mar  is  còir  ; 
Is  seinnidh  mi  gu  ceòlmhor  dhuit, 
is  molam  thu  le  m'  ghlòir. 
2  Mosglaibh,  ìs  èiribh  grad  an  àird, 
'shaltair  's  a  cbiàrsach  ghrinn : 
Mosglaidh  mi  fèin,  is  èiridh  mi 
gu  moch  chum  ceòl  a  sheinn. 
%  O  Thighearna  Iehobhah  mhòir, 
Hieasg  chinneach,  molam  thu, 


'S  am  measg  an  t-sluaijh  gu  h-urramach 
àrd-seinnidh  mi  do  chliu. 

4  Oir  tha  do  thròcair  mòr  os  ceann 

nan  nèaniha  shuas  gu  lèir  ; 
Is  ruigidh  t'fhìrinn  mar  an  ceudn' 
gu  neultaibh  àrd'  nan  speur. 

5  Bi  thusa,  Dhè,  os  ceann  nan  nèamh 

air  t'àrdachadh  gu  mòr  ; 
Is  fòs  os  ceann  gacb  uile  thìr 
togar  gu  sior  do  ghlòir. 

6  A  chum  gu  deanta  fuasgladh  leat 

do  d'  phobull  ionmhuinn  fèin, 
O  teasairg  mi  le  d'  ghairdean  deas, 
is  freagair  mi  a'm'  fheum. 

7  'Na  naomhachd  Iabhair  Dia  nam  feart  ; 

bidh  aoibhneas  orm  nach  gann, 
Air  Sechem  ni  mi  roinn  gu  ceart, 
gleann  Shucoit  toimhsear  leam. 

8  'S  leam  Gilead  le  dlighe  cheirt, 

Manaseh  's  leam  gu  beachd  ; 
'S  i  ti  eubh  Ephraim  neart  mo  chinn : 
bheir  Iudali  mach  mo  reachd. 

9  Is  soitheach-ionnlaid  Moab  dhomh, 

tilgeam  thar  Edom  thruaigh 
Mo  bhròg :  is  ni  mi  caithrcam  binn 
thar  Palestin  le  buaidh. 

10  Cò  bheir  do  'n  chaithir  dhaingein  mi  ? 

's  gu  h-Edom  bheir  gu  ceart  ? 

11  Nach  tusa,  Dhè,  le'n  d'thrèigeadh  sinn  t 

's  nach  tèid  thu  mach  le'r  feachd  ? 

12  O  thrioblaid  tabhair  còmhnadh  dhainn, 
oir  's  dìomhain  furtachd  dhaoin'. 

13  Trìd  Dhè  ni  sinne  treubhantas : 
'se  shaltras  naimhde  fodh'nn. 

SALM  CIX. 

ODHIA,  ta  t'aobhar  molaidh  dhomh, 
gu  balbh  a'd'  thosd  na  bi. 

2  Oir  beul  nan  daoi,  's  nam  fealltach  ths 

gnàth-fhosgailt'  air  mo  thì : 
Le  teangaidli  bhreugaich  labhair  iad 
a'm'  aghaidh-sa  a  ghnàth  : 

3  Chuairtich  iad  mi  le  briathraibh  fuatb' : 

chuir  cath  orm  gun  chion-fàth. 

4  Air  son  mo  ghaoil  taid  naimhdeil  dhomh, 

is  mi  ri  urnuigh  ghnàth. 
6  Olc  dhìol  iad  rium  an  èiric  maith, 
ii  fuath  air  son  mo  ghràidh. 

6  Fear  droch-bheirt  cuir-sa  os  a  cheann ; 

biodh  Satan  aig  a  dheis. 

7  Urnuigh  gu  robh  'na  peacadh  dha, 

fàgar  am  binn  e  rìs. 

8  Gearr  gu  robh  'aois ;  is  glacadh  neach 

oitig  's  a  dhreuchd  gun  iochd. 

9  Gu'n  robh  a  bhean  'na  ban-treabhaich, 

's  'nan  dìlleachdain  a  shliochd. 

10  Air  seachran  biodh  a  shliocbd  a  ghnàth, 

ag  iarraidh  dèirc'  'nam  i'eum  ; 
Is  as  an  àitibh  falamh  fàs 
ag  iarraidh  bldh  dhoibh  fèin. 

11  Gu'n  glacar  fòs  le  luchd  nam  fiach 

gach  ni  a  bhuineas  da  : 
'S  a  shaothair-san  mar  chobhartaich, 
gu'm  buineadh  coigrich  leo. 

12  Na  biodh  neach  ann  ni  tròcair  air ; 
na  bitheadh  fòs  a  h-aon 

A  ghabhas  truas  d'a  shliochd,  a  bhios 
•nan  dilleachdain  gun  mhaoin. 

13  Sgrios  gu  robh  air  a  ghineil-san, 

g'an  sgathadh  as  gu  lèir  ; 
Gu'n  cuirear  as  an  ainm  air  fad, 
san  àl  a  thig  'nan  dèigh. 

14  Aingidheachd  'aithriche  gu'n  robh 
air  chuimhn'  aig  Dia  a  ghnàth  : 

Is  ciont'  a  mhàthar  mar  an  ceudn' 
na  cuirear  as  gu  bràth. 

15  Gu  robh  iad  air  an  taisbeanadh 
am  fianuis  Dliè  do  shior ; 

A  chum  gu'n  sgathadh  e  a  mach 
an  iomradh  as  an  tir. 

16  Oir  dhearmaid  e  bhi  tròoaireach, 
is  shàruich  e  am  bochd, 

'S  an  t-ainnis,  chum  gu  marbhadh  • 
neach  'g  an  robh  cridhe  goirt. 

17  Mar  thug  e  to!l  do  mhallachadh, 

mallaich?  biodh  e  gach  là : 
Is  mar  nach  b'àill  leis  beannachadh, 
na  èireadh  beannachd  dha. 

18  Amhluidh  mar  rinneadh  leis  e  fèin 

a  chuairteachadh  gach  àm, 
Le  h-eascaint  is  le  mallachadh, 
ceart  mar  le  trusgan  teann, 

•S  amhluidh  gu  tigeadh  sud  gu  beachd 

mar  uisge  steach  'na  chom, 
»S  mar  oladh  drùidheadh  sud  gu  geur 

'na  chnàmhaibh  fèin  gu  trom. 
10  Biodh  sud  mar  eudach  uime-san, 

'ga  f  holach  air  gach  tràth : 
1$  amhluidh  mar  an  crios  a  bhios 

'g  a  chrioslachadh  a  ghnàth. 

80  O'n  Tighearna  gu'n  toirear  sud 
do  m'  naimhdibh  mar  an  duais, 
•S  do'n  dream  an  aghaidh  m'anam'  ta 
gnàth-labhairt  uiic  gun  truas. 

21  Ach  air  mo  chrann  bi  thusa,  Dhè, 
air  sgàth  t'ainm'  uasail  fèin  ; 

Do  bhrigh  gu  bheil  do  thròcair  maith, 
dean  saoradh  dhomh  a'm'  fheum. 

22  Otr  tha  mi  aim-baartach  gu  beachd, 
is  tha  mi  ainnis  lom, 

A  ta  mo  chridhe  air  a  lot 
an  taobh  a  stigh  do  m'  chom. 

23  Ls  amhluidh  ta  mi  gabhail  seach 
mar  sgàil  a'  claonadh  slos  ; 

Air  m'f  huadach'  mar  an  locust  truagh 
thuig'  agus  uaith  a  ris. 
84  Mo  ghlùine  ta  air  fàilneachadh, 
aig  meud  mo  thraisg  a  ghnàth  ; 
I*  m'f  heòil  aig  diobhail  saill'  is  sult' 
air  seargadh  as  a  ta. 
2S  A'm'  aobhar  fochaid  tha  mi  fòs 
do'n  aitim  ud  gu  lèir  : 
Chrath  iad  an  cinn  gu  fanoideach, 
tràth  sheall  iad  orm  gu  geur. 

8$  Fòir  orm,  a  Thighearna  mo  Dhia ; 

a'd'  thròcair  cuidich  mi : 
27  Gu'n  tuig  iad  gur  i  so  do  làmh, 

's  gur  tu  rinn  sud,  a  Dhè. 
23  'N  tràth  bhitheas  iad  ri  mallachadh, 

beannaich-sa  sinn  gu  pailt ; 
Blodh  orra  nàir',  air  èirigh  dhoibh ; 

ach  t'òglach-sa  biodh  ait. 

29  Gu  robh  iad  air  an  cuairteachadh 
m'uil'  eascairde  le  nàir> ; 

•6  mar  f  halluinn  air  an  uachdar  biodh 
an  amhluadh  fein  le  tàir. 

30  Ach  mise,  ghnàth,  àrd-mholaidh  mt 

Iehobhah  Dia  le  m'  bheul : 
Is  fòs,  am  measg  a'  choimhthionail, 
cuiridh  mi  'chliu  an  cèill. 

31  Oir  tha  e  leis  an  duine  bhochd 
'na  sheasamh  air  a  dheis, 

G'a  theasairginn  o'n  dream  le  'm  b'àill 
'auam-san  f  hàgail  ris. 

SALM  CX. 

THUBHAIRT  Iehobhah  ri  mo  Thriath, 
Bi  d'  shuidhe  air  mo  dheis, 
T'uil*  eascairde  gu'n  cuir  mi  dhuit 
'nan  stòl  fo  bhonn  do  chois'. 

2  A  Sion  cuiridh  Dia  a  mach 

slat-shuaicheantais  do  neirt : 
*S  am  builsgean  t'eascairde  gu  lèir 
bi  fèin  a'd'  uachdran  ceart. 

3  Bithidh  do  phobull  taghta  fèin 

ro.thoìleach  mar  is  còir, 
San  là  sin  anns  am  foillsich  thu 

do  chumliachda  gu  mòr : 
Ain  mais  's  an  sgèimh  'na  naomhachd  ghrinn, 

o  bholg  na  maidne  moich, 
Mar  dhealt  a  thig  a  nuas  o  nèamh, 

Uia  Pòigridh  iomarcach. 

4  Do  mhionnaich  Dia  lehobhah  mòr, 

►s  cha'n  aithreach  leis  gu'n  d'  rinn, 
Bèir  orduigh  mhaith  Mhelchisedeic, 
gur  sagart  thu  gach  linn. 
b  An  Tighearna  ta  air  do  dheis, 
trom-bhuailear  leis  gu  garg 


Mor  righrean  làidir  cumliachdach, 
sun  là  a  lasas  'f  hearg. 

6  Bheir  esan  breth  moasg  fhineachan, 

llonaidh  gach  àit  gu  f  ior 
Le  corpaibh  marhh' :  is  lotar  leis 
na  h-uachdrain  thar  gach  tir. 

7  Is  anns  an  t-slighe  òlaidh  e 

deoch  as  na  sruthaibh  luath' ; 
Is  air  an  aobhar  ud  fa-dheòidh 
togaidh  e  'cheann  le  buaidh. 

SALM  CXL 

MOLAIBHSE  Dia,  sior-mholams'  e 
le  m'uile  cluridh'  gu  h-ard  ; 
An  coimhthional  nam  fìraan  còir', 
sa'  chuideachd  mhòir  's  gach  àit. 

2  Tha  grùomharan  an  Tighaorna 

iomaronch  mòr  gu  lèir ; 
ÌS  leis  an  drrjam  le'n  tlachdmhor  iad, 
rannsaicheor  iad  gu  geur. 

3  Tha  'obair-san  ro-urramach, 

ro-ghlòrmhor  i  gun  cheisd  ; 
Tha  fireantachd  lehobhah  fòs 
buan  mhaireannach  am  feasd. 

4  A  ghnìomhara  ro-iongantach, 

air  chuimhne  chuir  gu  beachd  : 
A  ta  lehobhah  gràsmiior  oaoin, 
is  làn  do  thruacuntachd. 

5  Thug  esan  biadh  is  lòn  do'n  dream 

d'  an  eagal  e  a  ghnàth, 
'S  a  choimhcheangal  a  rinn  e  leo 
cuimhnichidh  e  gu  bràth. 

6  Neart  'oibre  iongantach  chuir  Dia 

an  ceiil  d'a  phobuU  fèin ; 
A  thabhairt  doibh  mar  sheilbh  gu  buan 
oighreachd  nan  sjuagh  gu  lèir. 

7  Firinn  is  ceortns  gniomh  a  làjnh  ; 

'uil'  àitheantan  tha  fior. 

8  Deanta  le  ceartas  finnneach  : 

taid  seasnihach  buan  do  shior. 

9  Shaoradh  le  Dia  a  phobull  fèin  ; 

is  dh'orduich  e  am  feasd 
A  choimhcheangal :  tha  'ainm-uin  aaoirA 
is  urramach  gun  cheisd. 

10  'Se  tùs  a'  ghliocais  eagai  Dè, 

tha  deadh  thuigs'  aig  an  dream 
Le'n  coimhlionar  a  roachda-san  : 
mairidh  a  chliu  gach  àm. 

SALM  CXII. 

OTHUGAIBH  moladh  mòr  do  Dhia  : 
's  beannaicht'  an  ti  gu  beachd 
D'  an  eagal  Dia,  ^  a  ghabhas  toil 
gu  mòr  d'a  lagh  's  d'a  reachd. 

2  Bidh  'shliochd-san  làidir  anns  an  tir, 

's  ro-bheannaicht'  sìol  nan  saoi. 

3  Bidh  maoin  is  saoibhreas  mòr  'na  thigh  ; 

bidh  'cheartas  buan  a  chaoidh. 

4  Tràth  bhitheas  saoi  an  dorchadas, 

'n  sin  èiridh  solus  da : 
Tha  e  fior-ghràsmhor  tròcaireach 
is  cothromach  a  ghnàth. 

5  Is  truacant'  fòs,  deadh-choinghaQllach, 

an  duine  maitli  a  chaoidh  ; 
Is  bheirear  leis  gu  seòlta  glic 
a  ghnothuiche  gu  crich : 

6  Gu  dearbh  cha  tig  aon  ni  am  feasd 

le'n  gluaisear  e  gu  mòr ; 
Ach  cuimhn'  is  iomradh  maith  a  chaoidh 
bidh  air  an  f  hìrean  chòir. 

7  Is  air-san  cha  hhi  feiteachas, 

air  cluinntinn  dha  droch-sgèil  j 
Tha  'chridhe  soorach  muinghinneach 
an  Dia  Iehobhah  treun. 

8  Tha  'chridhe  air  a  shocrachadh, 

cha  bhi  air  geilt  no  fìamh, 
Gu  ruig  an  uair  am  faicear  leis 
air  eascairdibh  a  mhiann. 

9  Sgaoil  e  a  chuid,  is  thug  do'n  bbochd, 

's  buan  'f  hireantachd  am  feasd  ; 
Bidh  'adharc  air  a  h-àrdachadh 
le  uxram  mòr  gun  cheisd. 

10  Cràdhar  an  daoi,  tràth  chi  e  80  } 
casoidh  e  'f  hjacla.  geur', 

Seargai dh  e  as :  is  sgriosar  miann 
nau  aingidh  ud  gu  leir. 

salm  cxirr. 

MOLAIBHSE  Dia,  O  molaibh  e, 
òglacha  dìleas  Dè; 
Ard-mholaibh  fòs  gu  h-urramach 
deadh  ainm  lehobhah  thrèin. 

8  Ainm  Dhè  biodh  heannaichte  gu  mòr, 

o'n  àm  so  is  gu  bràth. 

3  O  èirigh  gu  ruig  luidhe  grèin', 

ainm  Dhè  ion-mholta  ta. 

4  'S  àrd  thar  gach  tlr  lehobhah  mòr, 

's  a  ghlòir  thar  nèamha  fòs. 

5  Co  's  coimeas  ris  an  Tighearna 

ar  Dia,  tachòmhnuidh  shuas? 
t  "S  esan  an  neach  a  chromas  sios, 

's  a  dh'isticheas  e  fèin, 
Dh'amharc  gach  ni  san  talamh  ta, 

's  an  nèamhaibh  àrd'  nan  speur. 
7  Togaidh  e  'n  deòradh  truagh  o'n  dus; 

's  am  bochd  o'n  òtrach  bhreun; 
S  G'an  cur  'nan  suidh'  le  prionnsaibh  àrd*, 

le  prionnsaibh  'phobuill  fèin. 

9  Bheir  e  do'n  mhnaoi  a  ta  gun  sliochd 

tigh  còmhnuidh  teaghlaich  mhòir' ; 
Su  bhi  'na  màthair  aoibhneach  mhac 
Molaibhse  Dia  na  glòir'. 

salm  cxrv. 

AIR  teachd  do  rsra'I  as  an  Eiph't, 
's  do  racob  mach  o'n  dream 
'G  an  robh  an  cainnt  ro-chruaidh  is  dorch 
aig  coimhicheas  an  teang'. 

2  Bha  Iudah  dha  mar  chòmhnuidh  naomh, 

bu  rloghachd  Isra'l  leis. 

3  Air  faicinn  sud,  ghrad-theich  an  cuan 

sruth  Iordain  phill  air  ais. 

4  Mar  reithe  bras  leum  beannta  suat 

leum  cnocan  beag'  mar  uai:i ; 

5  lordan,  c'  arson  a  phill  air  t'ais  ? 

c'  arson  a  theich  thu,  chuain  ? 

6  Carson  a  leum  sibh,  shlèibhte  àrd', 

mar  reithe  meargant  bras? 
Carson,  mar  uain  nan  caorachfòs, 
a  Ieum  sibh,  chnoca  glas'  ? 

7  O  thalaimh,  criothnaich  fòs  le  geilt, 

roimh  ghnùis  Iehobhah  mhòir ; 
O  criothnaich  fòs  le  geilt  roimh  ghnùis 
Dhè  lacoib  mar  is  còir ! 
3  Oir  thionndaidh  e  an  ailbhinn  theann 
gu  loch  do  uisge  tàimh, 
"S  a'  charraig  chruaidh  gu  tobar  uisg', 
le  cumhachdaibh  a  làimh'. 

SALM  CXV. 

DHUINNE  cha'n  ann,  a  Thriath,  cha  'n  anrj, 
ach  do  t'ainm  uasal  fèin 
Tabhair  an  cliu  's  a'  ghlòir,  air  sgàtfa 
do  ghràis  is  t'fhìrinn  rèidh. 

5  C'  arson  a  theireadh  fineacha, 

c'àìt  bheil  an  Dia  a  nis  ? 

3  Ar  Dia  a  ta  air  nèamh,  is  rinn 

gach  gnìomh  bu  toileach  leis. 

4  An  ìodhoil  's  airgiod  iad  is  òr, 

gnìomh  làmha  dhaoine  fèin. 
*  Tha  beoil  ac',  leis  nach  labhair  iad; 
is  sùilean,  leis  nach  lèir. 

6  Tha  cluasan  ac',  's  cha  chluinn  iad  leo; 

is  sròin',  gun  f  hàile  annt'. 

7  An  làmh  gun  chlì,  an  cos  gun  cheum 

an  scornan  gun  smid  chainnt'. 
t  ladsan  a  dhealbh  's  a  ghèilleas  doibh, 
's  ro-chosmhuil  iad  riu  fèin. 

9  O  Isra'l,  dean-sa  bun  &  Dia ; 

'se  'n  sgiath,  's  an  còmhnadh  treun. 

10  Thigh  Aaroin,  O  dean  bun  à  Dia; 

'se  'n  còmhnadh,  is  an  sgiath. 

11  Luchd  eagail  Dè,  làn-earbaibh  as: 

an  sgiath  's  an  neart  'se  Dia. 

12  Iehobhah  Dia  bha  cuimhneach  oirnn; 
beannaichidh  e  sinn  fèin  ; 

Beannaichear  leis  tigh  Israeil, 
'i  tigh  Auoin  mar  an  ceudn' 


13  Na  big  's  na  mòir  d'an  eagal  Dia, 
beannaichidh  e  gu  caoin. 

14  Cuiridh  e  sibh  an  llonmhoireachd, 
oibh  fèin  's  'ur  sliochd  faraon. 

15  Is  beannaicht'  sibh  o'n  Tighearna, 
rinn  nèamh  is  làr  gu  lèir. 

16  An  talamh  thug  do  chloinn  nan  daoin' ; 

's  leis  fèin  àrd  nèamh  nan  speur. 

17  Na  mairbh,  no'n  dream  tbeid  tosdach  sios 
do'n  uaigh,  cha  mhol  iad  Dia. 

13  Ach  molar  leinn  e  nis,  's  gu  bràth. 
Molaibh  gu  h-ard  an  Triath. 

SALM  CXVI. 

IS  toigh  leam  Dia,  air  son  gu'n  d'èisd 
ri  m'  ghuth,  's  ri  m'urnuigh  fòs. 

2  A  chionn  gu'n  d'aom  e  rium  a  chiuais, 

sior-èigheam  ris  ri  m'  bheò. 

3  Chaidh  uinam  dòruihn  geur  a'  bhàis, 

ghlac  piantan  ifrinn  mi: 
Theann-ghlacadh  mi  le  Crioblaid  thruaigh, 
is  àmhghar  cruaidh  do  m'  chlaoidh. 

4  Air  ainm  Iehobhah  ghair  mi  'n  sin ; 

(mar  so  a'  labhairt  ris,) 
O  Dhia  mo  Thighearn,  guidheam  ort, 
saor  m'  anam  bochd  a  nis. 

5  A  ta  Iehobhah  gràsmhor,  ceart ; 

's  is  tròcaireach  ar  Dia. 

6  '9e  ghleidheas  daoine  simplidh  ciùin' 

lag  bha  mi,  's  dh'f  hòir  an  Triath. 

7  O  m'anam,  feuch  gu'm  pill  thu  nis, 

gu  d'  shuaimhneas  is  gu  d'  thàmh; 
Oir  dheònuich  Dia  gu  saoibhir  dhuit 
mòr  thoirbheartas  a  làimh'. 

8  O  ghàbhadh  U  o  chunnart  bàis 

shaor  thusa  m'anam  bochd  ; 
Mo  chosan  shaor  o  shleamhnachadh, 
's  mo  shùil  o  dheuraibh  goirt'. 

9  An  sealladh  Dhè,  an  tir  nam  beò, 

gu  dìreach  gluaisear  leam. 

10  Do  bhrigh  gu  'n  chreid  mi,  labhair  rai 

's  mi  air  mo  chlaoidh  gu  trom. 

11  A'm'  dheifir  thubhairt  mi  mar  so 

's  breugach  gach  duin*  air  bith. 

12  Ciod  dh'iocas  mi  do  Dhia,  air  son 
na  rinn  e  dhomh  do  mhaith  ? 

13  Cupan  na  slàinte  glacar  leam, 
air  ainm  Dhè  gaiream  fèin. 

14  Iocam  mo  bhòid  do  Dhia,  a  nis 
an  làth'r  a  shluaigh  gu  lèir. 

15  Aig  Dia  's  ro  phrìseil  bàs  a  naorah. 

16  Dhè,  t'òglach  »s  mi  gu  beachd ; 

'S  mi  t'òglach,  mac  do  bhanoglaich  ; 
mo  chuibhreach  sgaoileadh  leat. 

17  Bheir  mise  iobairt-molaidh  dhuit 

air  ainm  Dhè  gaiream  fèin. 

18  Iocam  mo  bhòid  do  Dhia,  a  nis 

an  làth'r  a  shluaigh  gu  lèir. 

19  An  cùirtibh  àluinnàrois  Dè, 

a'd'  bhuilsgean  fèin  gu  fìor 
O  chaithir  àrd  Ierusaleim. 
Molaibh  an  Trìath  gu  sior. 

SALM  CXVII. 

OTHUGAIBH  moladh  mòr  do  Dhta, 
gach  fine  t'ann  fa  leth ; 
Seadh  molaibh  Dia  gu  fonnmhor  àrd, 
gach  uile  shluagh  air  bith. 
2  Oir  's  mòr  a  chaoimhneas  tròcaireach, 
a  dheònuich  e  dhuinn  fèin ; 
Tha  firinn  Dè  sior-mhaixeannach. 
Molaibh  Iehobhah  treun. 

salm  cxvrri. 

OMOLAIBH  Dia,  oir  tha  e  maith, 
sior-mhairidh  tròcair  Dhè : 

2  Abradh  clann  Israeil  a  nis, 

gur  buan  a  ghràs  gach  rè. 

3  Tigh  Aaroin  abradh  iad  a  nis, 

sìor-mhairidh  tròcair  Dhè. 

4  Abradh  an  dream  d'an  eagal  Dia, 

gur  buan  a  ghràs  gach  rè. 

5  A'm'  èigin  ghair  mi  air  an  Trwttit 

fhreagair  e  mi  gu  deas, 

An  ionad  farsuinn  agus  rèidh 
shocruich  e  mi  le  treis. 

6  Tha  Dia  Iehobhah  air  mo  chrann, 

cha'n  eagal  leam  a  chaoidh, 
Aon  ni  a  dh'fheudas  clann  nan  daoin' 
a  dheanamh  orm  ga  m'  chlaoidh. 

7  Measg  luchd  mo  chuideachaidh  tha  Dia 

a'  seasarah  leam  gu  beachd : 
Air  luchd  mo  mhi-ruin,  uime  sin, 
chi  mi  mo  mhiann  a'  teacM. 
S  *S  fearr  na  bhi  'g  earbs'  a  duine  beò, 
ar  dòchas  chur  an  Dia. 

9  *S  fearr  na  bhi  'g  earbs'  à  prionnsaibh  mòr*, 

ar  dòchas  chur  san  Triath. 

10  Do  chuairtich  umeiin  air  gach  làimh 
na  dùthchanna  gu  lèir : 

Ach  sgatham  agus  sgriosam  iad, 
an  ainm  lehobhah  thrèin. 

11  Do  chuairtich  iad  mi  air  gach  taobh, 
chuairtich  iad  mise  fòs; 

Ach  sgatham  agus  sgriosam  iad 
an  ainm  Iehobhah  mhòir. 

12  Mar  bheachaibh  chuairtich  iad,  ach  chaidh 

iad  as  mar  theine  dris; 
Oir  ann  an  ainm  lehobhah  thrèin, 
ni  mi  gu  leir  an  sgrios. 

13  Ga  m'  leagadh,  theann  thu  orm  gu  dlùth; 
ach  chuidich  leam-sa  Dia. 

14  'Se  Dia  mo  cheòl,  's  mo  shlàinte  fòs, 
is  e  rao  threòir  an  Triath. 

15  Guth  gairdeachais  is  slàinte  ta 

am  pàilliunaibh  nan  saoi  : 
Dea3  làmh  Iehobhah  uile  thrèin 
f  huaradh  gu  treubhach  i. 

16  Ta  gairdean  deas  an  Tighearna 

air  'àrdachadh  gu  mòr ; 
Is  rinneadh  bearta  treubhantais 
le  deas  làimh  Dhe  na  glòir'. 

17  Cha'n  fhaigh  mi  bàs,  ach  maiream  beò, 

is  innseam  oibre  Dhè. 

18  Throm-smachdaich  Dia  mi,  ach  gu  bàs 

cha  d'thug  e  thairis  ìni. 

19  O  fosglaibh  dhomh  gu  farsuinn  rèidh 
geatan  an  ionracais : 

Is  racham  orra-san  a  steach ; 
Iehobhah  molaidh  mis'. 

20  So  dorus  Dè,  air  'n  tèid  a  steach 
na  daoine  còire  naomh'. 

21  Sior-mholam  thu,  oir  chual  thu  mi; 
is  tu  mo  shlàinte  chaomh. 

22  A'  chlach  a  dhiùlt  na  clachairean, 
clach-chinn  na  h-oisinn  i. 

23  'Se  Dia  rinn  sud,  's  ro-iongantach 
*nar  sùilibh-ne  an  gnìomh. 

24  So  fèln  an  là  a  dh'orduich  Dia, 
sam  bi  sinn  suilbhir  ait. 

25  Fòir,  guidheam,  guidheam  ort,  a  Dhè; 

nis  soirbhich  leinn  gu  pailt. 

26  Beannaicht'  gu  robh  an  neach  a  thig 

an  ainm  lehobhah  thrèin : 
Thug  sinne  beannachd  oirbhse  mach, 
à  tigh  Iehobhah  fèin. 

27  'Se  Dia  Iehobhah  dhealraich  oirnn: 

eeanglaibh  le  cordaibh  cruaidh, 
Ri  adharcaibh  na  h-altair'  naoimh', 
an  iobairt  bheir  sibh  uaibh. 

28  'S  tusa  mo  Dhia,  is  molam  thu; 
àrdaicheam  thu,  mo  Dhia. 

29  O  molaibh  Dia,  oir  tha  e  maith : 
sior-mhairidh  gràs  an  Triath. 

SALM  CXIX. 

ALEPH. 

»C  BEANNAICHT'  an  dream  tha  foirfe  glan 
k-'    san  t-slighe  dhìrich  cheirt ; 
An  dream  a  ghluaiseas  ann  an  Iagh 
àrd-Thighearna  nam  feart. 

2  'Sbeannaicht'  an  aitim  ud  faraon 

le  'n  coimhdear  teisteas  Dè, 
'S  a  dh'iarras  e  gu  dìchiollach, 
le  'n  uìle  chridhe  fèin. 

3  'Nashlighibh-san  sior-ghluaisear  leo, 

*s  eha  dean  iad  aingidheaehd. 

4  Dh'àithn  thu  dhuinn  gu  coimheadamaid 

gu  dlchiollach  do  reachd. 

5  O  stiùir  mo  cheum,  's  gu  coimhdear  ieam 

do  reachda  direach  fèin  ! 

6  Cha  ghabh  mi  nàir',  tràth  bheir  mi  spèit 

do  t'àitheantaibh  gu  lèir. 

7  Le  cridhe  tieibhdhirearh  gun  ghò 

mòr-mholam  thu  gu  binn, 
Tràth  dh'fhoghlumas  mi  breitheanais 
do  cheartais  naomha  ghrinn. 

8  'Se  so  ìno  rùn  gu  coiinhdear  leam 

do  reachda  naomh  a  ghnàth  ; 
O  Thighearna,  na  trèig-sa  mi 
gu  buileach  no  gu  bràth. 

BETH. 

9  Ciod  lris  an  glan  an  t-òganach 

a  shlighe  fèin  gu  ceart  ? 
Trid  faicill  mhaith  is  f urachrais, 
rèir  t'f  hocail  is  do  reachd. 

10  Le  m'uile  chridhe  fèin,  a  Dhè, 

dh'  iarradh  leam  thu  gu  caomh; 
Na  leig  dhomh  dol  air  seacharan 
o  t'àitheantaibh  ro-naomh. 

11  Air  eagal  peacaidh,  dh'fholuich  mi 

a'm'  chridhe  t'f  hocal  ceart. 

12  O  teagaisg  dhomh  do  reachda  naomh' 

's  beannaicht'  thu,  Dhia  nam  feart. 

13  Le  m'  bhilihh,  breitheanais  do  bhèil 

nochd  mi  air  fad  's  air  leud. 

14  Slighe  do  theisteis  b'aoibhnich'  leam, 
na  saoibhreas  mòr  d'a  raheud. 

15  Socraichidh  mi  mo  smuaineachadh 
air  àitheantaibh  do  reachd  ; 

Air  ceumannaibh  do  shiighe  fèin 
sior-clhearcaidh  mi  le  beachd. 

16  Gabhaidh  mi  tlachd  is  ciata  mhaith 

do  d'  statuisibh  gu  lèir: 
Air  dearmad  fòs  cha  leig  mi  chaoidh 
deadh  f  hocal  glan  do  bhèil. 

GIMEL. 

17  Riumsa  ta  m'òglach  dhuit,  a  Dhè, 
dean  toirbheartas  gach  àm  ; 

A  chum  gu  bithinn  beò,  is  fòs 
gu'n  coimhdear  t'f  hocal  leam. 

18  Fosgail  mo  shùiiean,  'schi  mi  'n  sin 
mòr-iongantais  do  reachd. 

19  'S  coigreach  air  thalamh  mi;  na  ceil 
orm  t'àitheanta  ro-cheart. 

20  Tha  m'anam  briste  brùite  stigh, 
is  muladach  a  ghnàth ; 

Aig  meud  mo  thograidh  is  mo  mhiann 
do  d'  bhreitheanais  gach  tràth. 

21  Luchd-uabhair  mhallaicht'  smachdaich  tliu, 

a  chlaon  o  t'iarrtus  ceart. 

22  Cuir  spid  is  masladh  fada  uam, 
oir  choimhdeadh  leam  do  reachd. 

23  A'm'  aghaidh  labhair  prionnsan  mòr', 
air  suidhe  dhoibh  le  chèil' : 

Ach  air  do  statuisibh  ro-naomh 
do  smuainich  t'òglach  fèin. 

24  A  ta  mi  gabhail  tlachd  gu  mòr 

do  d'theisteis  naomha  fèin ; 
ls  mar  an  ceudna  tha  iad  dhomh 
'nan  comhairlich  a'm'  f  heum. 

DALETH. 

25  Tha  m'anam  Ieantuinn  ris  an  ùir : 
rèir  t'f  hocail  beothaich  mi. 

26  Nochd  mi  mo  shligh',  is  dh'èiad  thu  rium 
seòl  dhomh  do  lagh,  a  Dhè. 

27  Air  slighe  f  hior-ghloin  t'àitheanta 

thoir  dhomhsa  tuigse  gheur ; 
Mar  sin  air  t'oibribh  iongantach 
labhram,  'g  an  cur  an  cèill. 

28  Tha  m'anam  leaghadh  as  le  bròn: 

rèir  t'f  hocail  deònuich  neart. 

29  Cuir  slighe  bhreugach  fada  uam  : 

a'd'  ghràs  thoir  dhomh  do  reachd. 

30  Slighe  na  firinn  foirfe  gloin, 
is  i  bu  roghainn  leam  : 

Is  chuir  mi  do  cheart  bhreitheanais 
fa  m'  chomhair  fèin  gach  àm. 


SALM  CXIX. 

Sl  tean  mi  gu  dlùth  's  gu  faicìlleach 
ri  d'  theisteis  naomha  fèin ; 
Na  cuir  gu  h-amhluadh  nàire  mi, 
O  Thighearna  ro-thrèin. 

32  An  sliijhe  f hior-ghloin  t'àitheanta 

sior-ruithidh  mi  le  tlachd; 
Trath  nithear  leat  mo  chridhe  teann 
»  chur  am  farsuinneachd. 

HE. 

33  Slighe  do  statuin  teagaisg  dhomh, 
O  Dhia  Iehobhah  thrèin  : 

Is  coimhdeam  i  gu  dichiollach, 
gu  crìch  mo  shaoghail  fèin. 
S-i  Tuigs'  agus  eòlas  tabhair  dhomh, 
is  coimhdidh  mi  do  reachd ; 
Is  fòs  le  m'uile  chridhe  fèin 
coimhdear  leam  e  gu  beachd. 
35  Anceum  dolagh'  thoir  orm  bhi  trian, 

oir  leam  's  ro-thlachdmhor  e. 
56  Gu  d'  theisteas  naomh',  's  cha'n  ann  gu  sannt, 

mo  chridhe  lùb,  a  Dhè. 
37  Mo  shùile  pill  mu'n  amhairc  mi 
air  dìomhanas  gun  stà : 
Ach  ann  do  shlighibh  naomha  fèin 
ath-bheothaìch  mi  a  ghnàth. 
58  O  daingnich  t'fhocal  firinneach 
do  t'òglach  fèin  gu  mòr ; 
Do'n  neach  thug  suas  e  fèin  air  fad 
do  t'eagal  mar  is  còir. 

39  Pill  uam  an  nàir  a's  eagal  leam ; 

oir  's  maith  do  bhreth,  a  Dhè. 

40  Feuch.'s  miannach  leamsa  t'àitheanta: 

a'd'  cheartas  beothaich  mi. 

VAU. 

41  Thigeadh  do  thròcair  mar  an  ceudn' 

a  m'ionnsuidh  fèin,  a  Dhè ; 
Do  chomhf  hurtachd,  's  do  shlàinte  chaomh, 
a  rèir  do  gheallaidh  fèin. 

42  Mar  sin  do'n  neach  bheir  masladh  dhomh, 

bidh  agam  freagradh  deas : 
Oir  ann  ad  fhocal  firinneach 
mo  dhòchas  cuiridh  mis'. 

43  Focal  na  firinn  na  buin  leat 

gu  h-iomlan  as  mo  bheul ; 
Oir  ann  ad  bhreitheanais  ro-cheart 

a  ta  mo  dhòchas  fèin. 
4t  Mar  sin  gu  suthain  is  gu  sior, 

gnàth-choimhdidh  mi  do  reachd: 
4.5  Air  son  gu'n  iarram  t'àitheanta, 

gluaiseam  am  farsuinneachd. 

46  Ri  rìghribh  labhram  airdo  theist, 

gun  amhluadh  orm  no  sgàth. 

47  Is  gabham  tlachd  do  t'àitheantaibh, 

's  ann  doibh  a  thug  mi  gràdh. 
4$  Ri  t'àitheantaibh  d'an  d'  thug  mi  toil, 
togam  mo  làmha  fèin  : 
Isann  ad  statuisibh  ro-naomh 
bitheam  ri  cnuasachd  ghèir. 

ZAIN. 

49  Cuimhnich  am  focal  ud,  a  Dhè-, 
do  t'òglach  fèin  a  nis, 
Thug  thu  mar  bharrant  dòchais  dhomh, 
's  thug  orm  gu'n  d'earb  mi  ris. 
60  *Se  so  mo  chomhf  hurtachd  ro-mhòr 
a'm'  theinn  's  a'm'  àmhghar  geur; 
Oir  rìnn  do  bhriathar  firinneach 
m'ath-bheothachadh  gu  treun. 
91  Bha  mi  mar  aobhar  fanoid  mhòir 
aig  daoinibh  àrdanach ; 
Gidheadh  cha  d'  aom  mi  o  do  lagh, 
le  claonadh  seachranach. 

62  Do  bhreitheanais  a  ta  o  chian, 

chuimhnich  mi,  Dhia,  gu  lèir 
Is  ghlac  mi  thugam  fèin  an  sin 
deadh  chomhfhurtachd  a'ra'  f  heum. 

63  Air  son  gu'n  d'  thrèig  an  daoi  do  lagh, 

ghlac  uamhunn  mi  gu  mòr. 

64  An  tigh  mo  chuairt  is  m'oil.thire, 
do  statuin  b'iad  mo  cheòl. 

M  Chuimhnich  mi  t'ainm  san  oidhch',  a  Dhè, 
is  shoimhdaadh  leam  do  reachd. 


56  B'e  so  mo  chuid,  oir  choimhid  mi 

t'iarrtuis,  a  Dhè,  gu  beachd. 

CHETH. 

57  Mo  chuibhrionn  is  mo  chrannchur  thu, 
O  Thighearu  is  a  Dhè  ; 

Le  gealladh  cinnteach  thubhairt  mi, 
gu  coimhdinn  t'f  hocal  t'èin. 

58  Le  m'uile  chridhe  dh'iarr  mi  ort 
do  ghnùis  's  do  ghràsa  saor : 

A  rèi'r  do  bhriathàir  f  hirinnich, 
dean  tròcair  orm  gu  caoin. 

59  Do  chnuasaich  mi  mo  shlighe  fèin, 

's  ri  d'  theisteas  phill  mo  chos. 

60  Rinn  deifìr  choimhead  t'àitheanta, 

's  nior  ghabh  mi  tàmh  no  fois. 

61  Chreach  buidhinn  aingidh  mi;  gidheadh 
nior  dhearmaid  mi  do  reachd. 

62  Eiream  mu  mheadhon  oidhche,  chum 

gu  molam  do  bhreth  chcart. 

63  'S  fear-comuinn  mi  is  companach 
do  'n  dream  d'an  eagal  thu; 

'S  do  'n  aitim  ud  a  choimhdeas  fòs 
ffhìor-àitheantan  gu  dlùth. 
61  A  Thighearna,  tha'n  talamh  làn 

do  d'  ghràs  's  do  d'  thròcair  chaoimh : 
Tuigs'  agus  eòlas  tabhair  dhomh 
a'd'  statuisibh  ro-naomh. 

TETH. 

65  Do  t'òglach  rinn  thu  maith,  a  Dhè, 

a  rèir  do  bhriathair  cheirt. 

66  Deadh  thuigs'  is  eòlas  teagaisg  dhomh, 

oir  chreid  mi  fèin  do  reachd. 

67  Mun  robh  mi  m  teinn,  air  seachran  chaidk 

ach  t'f  hocal  ghlèìdh  mi  nis. 

68  'S  maith  thus',  is  nithear  maltheas  leat : 
a'd'  statuin  teagaisg  mis'. 

69  A'm'  aghaidh  luchd  an  ardain  bhuirb 
dhealbh  breuga  baoth  le  chèil' : 

Ach  gleidhidh  mise  t'àitheanta 
'  le  m'  chridhe  fèin  gu  lèir. 

70  Tha  'n  cridhe-san  co  reamhar  fòs, 

ri  saill  aig  meud  an  sògh: 
Ach  gabhaidh  mise  tlaclìd  dhomh  fèin 
a'd'  lagh-sa,  Dhè,  gach  lò. 

71  'S  maith  dhomhs'  a  nis  gu  robh  mi  fèin 

an  teinn  's  an  àmhghar  geur, 
A  chum  gufòghlumainn  le  beachd 
do  statuin  cheart  gu  lèir. 

72  'S  fearr  dhomh  gu  mòr  an  lagh  a  ta 

a'  teachd  o  d'  bheul  a  mach, 
Na  milte  mòi  do  n  airgiod  ghlan, 
's  do'n  òr  a's  deirge  dreach. 

IOD. 

73  Do  rinn,  's  do  dhealbh  do  làmhan  mi; 

dean  tuigseach  mi  d'a  rèir, 
A  chum  gu  faighinn  eòlas  maith 
Air  t'àitheantaibh  gu  lèir 

74  Tràth  chi  luchd  t'eagail  mi,  bi'd  ait: 

oir  dh'  earb  mi  as  do  theist. 

75  Dhia,  's  ceart  do  bhreitheanais,  's  ie  còir, 

leòn  thusa  mi  gun  cheisd. 

76  Dhè,  guidheam  ort,  do  thròcair  chaoin 

bhi  dhomh  mar  cliomhf  hurtachd: 
A  rèir  an  f  hocail  labhair  thu 
ri  t'òglach  fèin  gu  beachd. 

77  O  thigeadh  thugam  fèin  a  nis 

do  thròcair  chaomh,  a  Dhè, 
Ga  m'  chumail  beò:  oir  'se  do  lagh 
mo  thlachd  's  mo  mhiann  gach  rè. 

78  Biodh  nàir'  air  luchd  an  àrdain  mhòir, 

bhuin  riumsa,  gun  chion-f  àth, 
Gu  fealltach  fiar  ;  ach  smuainicheam 
air  t'àitheantaibh  a  ghnàth. 

79  Pilleadh  luchd  t'eagail  rium,  's  an  dreato 

ta  eòlach  air  do  theist. 

80  Gu  robh  mo  chridhe  ceart  a'd'  reachd, 

nach  nàraichear  mi  'm  feasd. 

CAPH. 

81  Tha  m'anam  air  a  chlaoidh  gu  mòr, 

fcitheamh  do  shiàinte,  Dhè: 

Ach  tha  mo  dhòchas  bunalteach 
a'  d'  f  hocal  tairis  fèin. 
82  A'  feitheamh  t'  fhocail  chaith  mo  shùil : 
furtachd,  O  c'uin  a  ni  ? 

53  Olr  taim  mar  shearraig  anns  an  toit ; 

's  do  reachd  nior  dhearmaid  mi. 

54  Cia  llon  iad  làlthean  t'òglaich  fèin  ? 
is  tbs,  a  Dhè,  cia  uair 

Chuireas  tu  breitheanas  an  gnìomh 
orra  ta  orms'  an  tòir  ? 

85  An  dream  ta  làn  do  'n  àrdan  bhorb, 
chladhaich  iad  dhomh  gu  beachd 

Stuichd  dhomhain,  chum  mo  ghlacadh  leo, 
nach  robh  a  rèir  do  reachd. 

86  An  tòir  gu  fealltach  tha  iad  orm; 

Dhè,  cuidich  leam  gu  grad  : 
Olr  tairis  agui  firioneach 
tha  t'aitheantan  air  fad. 

87  Air  talamh  chaìdh  ach  beag  mo  chlaoldh  ; 

nior  thrèig  mt  t'iarrtus  naomh. 

88  *S  gun  coimhdinn  teisteas  fior  do  bhèil, 
ath-bheothaich  mi  gu  caomh. 

LAMED. 

89  Tha  t'fhocal  bunaiteach  gu  bràth, 

sna  nèamhaibh  àrd',  a  Dhè  : 

90  Tlia  t't 'hìrinn  is  do  thairisneachd 
buan-mhaireannach  gach  rè : 

Do  dhaingnicheadh  an  talamh  leat, 
's  'na  sheasamh  tha  d'a  rèir. 

91  Taid  buan  an  diugh  rèir  t'orduigh  fèin  ; 
do  mhuinntir  iad  gu  lèir. 

92  Mur  bhith  gu  'n  ghabh  mi  ciata  mhòr 
do  t'fhocal  firinneach, 

Glnad-f  hàilnichinn  is  gheibhinn  bàt 
a'm'  àmhghar  iomarcach. 

93  T'iarrtuis  cha  dìchuimhnich  mi  chaoidh ; 
oir  bheothaich  thu  mi  leo. 

94  'S  leat  mi,  fòir  orm ;  oir  dh'iarr  mi  fèin 
t'àitheanta-san  gach  lò. 

95  Bha  luchd  an  uilc  gu  furaehar 

ga  m'  f  heitheamh  chum  mo  sgrios; 
Ach  air  do  theisteas  firinneach 
lc  m'  smuaintibh  dearcaidh  mis'. 

96  Chunnaic  mi  crioch  gach  ni  a  ta 
sa'  bheatha  so  d'  a  mheud  : 

Acii  t'àithne  tha  gun  tomhas  fòs 
aig  farsuinneachd  is  leud. 

HGM. 

97  Cia  ìonmhuinn  leam  do  lagh-sa,  Dhè  ! 
mo  smuaineach'  e  gach  là. 

$8  Thar  m'eascar  thug  thu  gliocas  dhomh 
le  d'  reachd,  ta  leam  a  ghnàth. 

99  Is  tuigsich'  mi  na'n  aitim  ud 
thug  te.igasg  dhomh  gu  lèir ; 

Bbrigh  gur  ann  air  do  theisteas  naomh 
taim  smuaineachadh  gu  geur. 

100  Taim  tuigseach  eagnuidh  fòs  os  ceann 
gach  seanair  anns  an  tìr  : 

Air  son  gun  choimhdeadh  leam  gu  beachd 
iarrtuis  do  reachd  gu  fior. 

101  Phill  mi  mo  ohos  o  ròd  gach  uilc, 
gu'n  coirnhdinn  t'f  hocal  ceart. 

102  Nior  chlaon  mi  fòs  o  d'  bhreitheanais  ; 
oir  theagaisgeadh  mi  leat. 

103  Le  m'  bhlas  cia  milis,  O  mo  Dhla, 
do  bhriathra  ceart  gu  lèir  ! 

Do  m'  chàirean  's  mìlse  iad  gu  mòr 
na  mil  air  feadh  mo  bhèil. 

104  Tre  t'àitheanta  taim  faghail  fò« 
tuigs'  agus  eòlais  mhaith ; 

Is  uimc  sin  's  ro-fhuathach  leam 
gach  slighe  cham  a'ur  bith. 

NUN. 

W5  Is  lòchran  t'f  hocal  fèin  do  m'  chols, 
solus  do  m'  cheum  gu  beachd. 

106  Do  mhionnaich  mi,  's  ni  mi  d'a  rèir : 
gu'n  coimhdinn  fèin  do  reachd. 

107  Tha  mis'  an  trioblaid  iomarcaich, 
O  Thighearna  nam  feart: 

A  rèir  an  f  hocail  labhair  thu, 
ath-bheothaich  mi  le  d'  neart. 


CXIX. 

108  Gabh  uam  ga  taitneach,  guidheam  ort, 
ofrail  mo  bhèil  a  nis, 

A  bheir  mi  dhuit  gu  toileach  taor  ; 
stiùir  mi  a'd'  bhreitheanais. 

109  Tha  m'anam  bochd  a'm'  làimh  a  ghnàthr 
ach  chuimhnich  mi  do  reachd. 

1 10  Leag  droch  dhaoin'  romham  Uon ;  gidheatUl 
nior  chlaon  o  t'iarrtus  ceart. 

111  Do  theisteis  fhior  ghabh  mise  fèin 
mar  m'  oighreachd  bhuan  am  feasd  ; 

Oir  's  iad  a  bheir  do  m'chridhe  leòint' 
mòr-shubhachas  gun  cheisd. 

112  Dh'aom  mi  mo  chridhe  fòi  a  chum 
gu  deacar  leam  a  ghnàth, 

Do  statuin  cheart  a  chur  an  gnìomh, 
o  so  a  inach  gu  bràth. 

SAMECH. 

113  Is  fuath  leam  smuainte  diomhanach  ; 
do  d'  reachd  ach  thug  mi  gràdh. 

114  'S  tu  m'  ionad-foluich,  's  tu  mo  sgiath 
à  t'f  hocal  m'  eerbsa  ta. 

115  O  sibhs'  a  chleachd  bhideanamh  uilc, 
imichibh  uam  a  nU; 

Oir  aitheanta  mo  Thighearna 
le  cùram  coimhdidh  mia'. 

116  Rèir  t'fhocail  dean  mo  ehumail  suas, 
a  chum  gu  mairinn  beò  ; 

"S  na  leig  fo  nàire  mi  fa  chùii 
mo  dhòcheis  fèìn  gach  lò. 

117  Neartaich  mi,  's  tearnaidh  mise  slàn ; 
sior-dhearcam  air  do  reachd. 

118  Shaltair  thu  air  na  chlaon  o  d*  lagh  ; 
oir  's  breug  am  feall  gu  beachd. 

119  Mar  shal  droch-mhiotail  tilgear  uait 
gach  daoi  air  thalamh  ta  : 

ls  uime  sin  's  ro-chaomh  leam  fèin 
teisteis  do  bhèil  a  ghnàth. 

120  Do  chriothnaich  m'f  heòil  fa'n  eagal  ud 
a  ghabh  mi  romhad  fèin  ; 

Is  Honadh  mi  le  uamhunn  fòs, 
fa  d'  bhreitheanais  gu  lèir. 

AIN. 

121  Rinn  mi  breth  chothromacn ;  na  fìg 
fo  iochd  luchd  m'  f  hòirneirt  mi. 

122  Air  t'òglach  'n  urras  bi  chum  maith ; 
na  leig  luchd-buirb  do  m'  chlaoidh. 

123  Mo  shùilean  tha  air  fàilneachadh 
feitheamh  do  shlàinte,  Dhè ; 

*S  a'  feitheamh  gus  an  coimhlionar 
deadh  bhriathar  ceart  do  bhèii. 

124  Ri  t'òglach  buin  a  rèir  do  ghràii, 
seòl  dhomh  do  lagh  gu  beachd. 

125  'S  mi  t'òglach,  tabhair  eòlas  domh, 
gu'n  tuiginn  fèin  do  reachd. 

126  'S  mithich  dhuit  gnlomh  a  thaisbeanadh 
a  Dhè  lehobhah  thrèin : 

Oir  sgaoileadh  agus  bhriseadh  leo 
t'àitheanta  naomh'  gu  lèir. 

127  Fa'n  aobhar  ud,  O  Thigheama, 
gu  dearbh  is  ionmhuinn  leam 

T'àitheanta  fèin  os  ceann  an  òir, 
an  òir  a's  fearr  a  t'ann. 

128  Measam  t'uil'-iarrtuis,  uime  tin, 
bhi  anns  gach  aon  ni  ceart ; 

Is  fuathach  fòs  le  m'  chridhe  fèin 
gach  slighe  bhrèig"  gu  beachd. 

FE. 

129  Tha  ff hocal  is  do  theisteis  fèin, 
a  Dhè,  ro.iongantach  ; 

Is  uime  sin  ni  m'anam  bochd 
'n  coimhead  gu  cùramach. 

130  Bheir  tionnsgnadh  t'f  hocail  solui  maith 
ri  dol  a  stigh  'na  phàirt ; 

Do  dhaoinibh  simplidh  aineolach, 
do  bheir  e  eòlas  àrd. 

131  Gu  farsuinn  dh'fhosgail  mi  mo  bheu], 
a'  ploscartaich  gu  mòr ; 

Ea  mheud  mo  thoil'  do  fàitheantaibh 
bhiom  muladach  gu  leòr. 

132  Seall  agus  amhairc  orm,  a  Dhia, 
dean  tròcair  orm  gu  caomh  ; 

Mar  rinneaJh  teat  a  shnàth  do'n  dream 
le'ra  b'iomnhuinn  t'ainm  ro-naomh. 

133  Peacadh  na  biodh  an  uachdar  orm, 
a'd'  fhocal  stiùir  mo  cheum. 

134  O  f  hòii  iieart  dhaoine  teasairg  mi  ; 
Is  coimndeam  t'iarrtuis  fèin. 

115  Dealra.lh  do  ghnùis'  air  t'òglach  tog, 

•eol  dhomh  do  statuin  cheak. 
l3o  Ruith  srutha  dheur  o  m'  shùilibh  fòs, 

air  briseadh  )eo  do  reachd. 

TSADDI. 

13'  'S  ro-chothromach  thu  fèin,  a  Dhè, 

's  is  direach  rèidh  do  bhreth. 
ISS  IX)  theistels  dh'aithn  thu  dhuinn,  a  ta 

ro-thairis  ceart  gach  leth. 

139  Do  rinn  mo  ghràdh  is  m'eud  rc*.mhòr 
mo  chaitheadh  ns  gu  lèir ; 

Do  bhrigh  gu  'n  dhearmaid  m'eascairde 
deadh  bhriathra  ceart  do  bhèij. 

140  'S  ro-f  hiorghlan  tf  hocal ;  uime  sin 
'»  ionmhuinn  le  t'òglach  e. 

1  i  l  Taim  suarach  beag,  gidheadh  do  reachd 

air  dlchuimlin'  nior  leig  mi. 
143  Do  cheartas  fèin  is  ceartas  e 

ta  siorruidh  buan  gu  bràth  j 
Is  amhluidh  sin  do  lagh  ro-cheart 

'na  fhìrinn  ghloin  a  ta. 
143  Ghlac  trioblaid  mi,  is  ghabh  orm  grelra 

teinn  agus  àmhghar  geur ; 
Gidheadh  a  ta  mo  thlachd  gu  mòr 

a'd'  àitheantaibh  gu  lèir. 

141  Ceartas  do  theisteis  fèin,  a  Dhè", 
tha  siorruidh  buan  gun  cheisd : 

Deadh  thuigse  tabhair  thusa  dhomh, 
is  bitheam  beò  am  feasd. 

KOPH. 

145  Ghlaodh  mi  le  ni'  uile  chridh';  a  Dhè, 
èisd,  '8  coimhdidh  mi  do  reachd. 

146  Ghlaodh  mise  riut,  fòir  orm  ;  's  an  sin 
co'unhdeam  do  theist  gu  beachd. 

1 17  D<>  thionnsgain  mi  roimh  'n  chamhanaich, 
is  gfc!aodh  mi  riutsa,  Dhè ; 
Oir  tha  mo  dhòchas  bunaiteach 
a'd'  f  hocal  daingean  fèiu. 
143  Sloshùilean  tha  nl's  furachair» 
m  foralr'  theann  na  h-oldhch' ; 
A  chum  gu  bithinn  smuaineachadh 
air  t'f  hocal  fèin  a  chaoidh. 

149  A  rèir  do  chaoimhneis  thròcairich 
èisd  fèin  ri  m'  ghuth  a  nis : 

A  rèir  do  bhreitheanais  ro-mhòir, 
Iehobhah,  beothaich  mis\ 

150  Luchd  leanmhuinn  uilc  tha  teannadh  onn : 

a  ta  iad  fad  o  d'  reachd. 

151  Dhè,  tha  thu  'm  fagus:  agus  tha 
t'uil'  iarrtuis  fior  is  ceart. 

152  Fa  thimchioll  fòs  do  theisteas  naomh', 
o  thoiseach  b  f  hiosrach  mi, 

Gu'n  d'rinneadh  leat  an  socrachadh 
a  chum  bhi  buan  gach  rè. 

RESH. 

153  Amhairc,  a  Dhè,  air  m'àmhghar  golrt, 
is  fuasgall  orm  a'm'  fheum  ; 

Fa'n  aobhar  nach  do  dhearmaid  mi 
an  reachd  a  dh'àithn  thu  fèin. 

154  Tagair  mochùis,  is  fuasgail  orm ; 
rèir  t'f  hocail  cum  mi  beò. 

155  'S  fad  slàint'  o  luchd  an  uilc:  airson 
do  reachd  nach  iarrar  leo. 

155  'S  ro-lìonmhor  mòr'  do  thròcalr  chaomh, 
a  Thighearn  is  a  Dhè: 
A.  rèir  do  bhreitheanais  ro-cheirt 
dean  beothail  ealamh  mi. 

157  *s  lìonmhor  luchd  leanmhulnn  orm  an  tòir, 
is  m'eascairde  faraon ; 

Ach  mis'  o  d'  theisteas  fìrinneach, 
cha  deach'  air  seachran  claon. 

158  Chunnalc  mi  peacaich,  chràidh  sud  mi, 
do  reachd  oir  bhriseadh  leo. 

159  Feuch  mar  is  iomuhuinn  leam  do  lagh  ; 
a'd'  chaoimhneas  cum  mi  bcò. 


160  A  Thigheama  tha  tThocal  flttn 

o  thoiseach  daingean  fior ; 
Is  tha  do  bhreitheanais  air  fad 
ceart  agus  buan  gu  sìor. 

SCHIN. 

161  Bha  prlonnsan  làidir  orm  an  tdir 
gun  aobhar  no  cion-fàth  ; 

Ach  air  mo  ehridh'  tha  eagal  mòr 
roimh  t'fhocftl  fèin  a  ghnàth. 

162  Tha  aiteas  onn  n  t'f  hocal  maith, 
mar  neach  fhuair  creach  gun  tòir. 

163  'S  oillteil  's  is  fuath  leam  breug;  achth 
mi  gràdh  do  d'  lagli  gu  mòr. 

164  Tha  mi  a'  tabhairt  molaidh  dhutt 
souchd  uairean  gach  aon  là, 

Air  sun  do  blireitheanais  gu  lèir 
bi  ceart,  a  Dhè,  gu  bràth. 

165  'S  mòr  sith  na  uìuimitir  ud  a  ta 
a'  tabhairt  gràidh  do  d'  reachd  ; 

Cha'n  èirich  tuisleauh  idir  dhoibh, 
no  oilblieum  fò3  gu  beachd. 

166  Ri  d'shlàinte  dh'fheith  mi  fèin,  a  DMj 
coimhdeam  do  reachd  air  chòir. 

167  Do  theisteis  choimhid  m'anam  fèin ; 
's  ionmhuinn  leam  iad  gu  mòr. 

168  Do  theisteis  agus  t'aitheanta, 
do  choimhdeadh  leam  a  ghnàth  ; 

Oir  tha  mo  shligheanna  gu  lèir 
ia  d'  chombair  fèin  gach  là. 

TAU. 

169  Thtgeadh  mo  ghlaodh  am  fagus  dutt 
a'd'  f  hianuis  fèin,  a  Dhè : 

Is  fòs  rèir  t'f hocail  fhlrinnich 
dean  tuigseach  eòlach  mi. 

170  A'd'  lathair  thigeadh  m'  athchulnge; 
reir  t'f  hociiil  ormsa  fòir. 

171  Air  teagasg  dhuit  do  3tatuin  dhomh, 
mo  bheul  bheir  dhuitse  glòir. 

172  Labhraidh  mo  theang'  air  t'fhocal  fior; 
oir  tha  t'uil'  iarrtuis  ceart. 

173  Deanadh  do  làmh-sa  còmhnadh  leana ; 
oir  ròghnaich  mi  do  reachd. 

174  A'  feitheamh  air  do  shlàinte,  Dhe, 
bhiom  fèin  gu  tuirseach  trom  ; 

Is  mar  an  ceudna  tha  do  reachd 
ro-thJachdmhor  ciatach  leam. 

175  Deònuich  do  m'anam  bochd  bhl  beò, 
Is  dhuitse  bheir  e  glòir : 

la  deanadh  do  chearubhreitheanais 
deadh  chòmlinadh  dhomh  le  fòir. 

176  Do  chaidh  mi  fèin  air  seacharan 
mar  chaoraich  chaillte  thruaigh  : 

Iarr  f  òglach,  oir  cha  d'  leig  do  d'  reacbd 
dol  as  mo  chuimhne  uani. 

SALM  CXX. 
A  'M'  è"igin  ghlaodh  mi  suas  ri  Dia, 
is  dh'  èiad  e  rium  gach  rè. 

2  O'rt  teangaidh  chealgaich,  m'anam  saor  | 

's  o  bheul  nam  breug,  a  Dhè. 

3  Ciod  bheirear  dhuit,  no  nithear  ort, 

a  theangadh  làn  do  ghò  ? 

4  -Mar  shaighdibh  laoich,  's  iad  geuraichte, 

mar  eiuhlibh  aiteil  beò. 

5  Mo  thruaighe  mi,  gu  bheil  mo  chuairt 

am  Mesech ;  Is  mo  thàmh 
Am  bùthaibh  Chedair  choigrich  bhuirb, 
gu  muladach  gun  dàimh  ! 

6  Rinn  m'ajiam  coinhuuidh  f  hada  bhuaa 

le  neach  thug  fuath  do  shìth. 

7  Gu  cogadh  tha  iad  togarach  ; 

air  sith  'n  trath  labhras  mi. 

SALM  CXXI. 

MO  shùile  togam  suas  a  chum 
nam  beann,  o'n  tig  mo  neart. 

2  0>n  Dia  rinn  talamh  agus  nèamh 

tlia  m'f  hurtachd  uiie  teachd. 

3  Cha  leig  do  d'  chois  air  chòir  air  bith 

gu'n  sleamhnuich  i  gu  bràth  ; 
Tàmh-neul  cha  tig  sin  air  an  neach 
's  feajr-coimhid  ort  a  ghnàth. 

c 


50 


SALM  CXXII.  CXXIX. 


4  Feuch,  air  fear-coimhid  Israeil, 

codal  cha'n  aoin  no  »uain: 

5  'Se  Dia  t'f  heai-coimhid ;  se  do  sgàil 

air  do  làimh  dheis  gu  huan. 
C  A'  ghrain  cha  hhuail  i  thu  san  là, 

n»  ghealach  tòs  san  oidhch'. 
7  Ni  Dia  do  choimhead  o  gach  olc ; 

ni  t'anam  dhion  a  chaoidh. 

t  Do  dhol  a  mach,  's  do  theachd  a  steach, 
coimhididh  Dia  a  ghnàth ; 
O'n  aimsir  so  a  nis  a  t'ann, 
's  o  sin  a  mach  gu  bràth. 

SALM  CXXII. 
T>HA  aoibhneas  orm  tràth  thubhairt  lad, 
Gu  tigh  Dhè  thèid  sinn  suas. 

2  A'd'  dhorsaibh,  O  Ierusalem, 

ar  cosa  seasaidh  fòs. 
lerusalem  mar  chaithir  i, 
thogadh  gu  dìleas  dlùth; 
D'an  tèid  na  treubhan  suas  gu  lèir, 

's  iad  treubhan  Dhè  nan  dùl : 
Gu  teisteas  Israeil,  a  chum 

ainm  Dhè  gu  moladh  iad. 
Oir  caithrichean  chum  breth  tha'n  sln; 
's  le  teaghlach  Dhaibhidh  iad. 
S  Sior-ghuidhibh  do  Ierusalem 
sith-shàimh  is  sonas  mòr: 
A'  mhuinntirsin  le'n  ionmhuinn  thu 
soirbhìchidh  iad  gu  leòr. 
7  An  taobh  a  stigh  do  d'  bhallachaibh, 
biodh  sìth  is  sonas  maith  ; 
Deadh  shoirbheas  fòs  gu  robh  gu  bràth 
a'd'  lùchairt  àird  a  stigh. 
%  Air  sgàth  mo  bhraithrean  's  luchd  mo  ghaoll, 

dhuit  guidheam  sith  a  ghnàth. 
9  Air  sgàth  tigh  naomh  ar  Tigheam  Dia, 
iarram  do  leas  gu  bràth. 

SALM  CXXIII. 

MO  shùile  togam  riutsa  ta 
'n  còmhnuidh  air  nèamh  nan  speur. 
S  Feuch,  mar  tha  sùil  nan  seirbhiseach 
air  làimh  am  maighstir  fèin, 
'S  mar  shùile  banoglaich  air  làimh 

a  ban-tighearn  faraon, 
Feithidh  ar  sùil  air  Dia,  gus  'n  dean 
e  tròcair  oirnn  gu  caoin. 

3  Dean  tròcair  oirnn,  Iehobhah  Dhla, 

dean  tròcair  oirnn  gu  luath ; 
Oir  tha  sinn  air  ar  honadh  làn 
do  tharcuis  is  do  fhuath. 

4  Le  fanoid  luchd  na  seasgaireachd, 

lionadh  ar  n-anam  bochd; 
•S  le  spid  na  muinntir  ud  a  ta 
làn  àrdain  is  an-iochd. 

SALM  CXXIV. 

NIS  abradh  Israel  gu  fior, 
mur  biòdh  Iehobhah  leinni 

2  Mur  biodh  Iehobhah  as  ar  leth, 

tràth  dh'èirich  daoine  ruinn; 

3  'N  sin  dheantadh  leo  ar  slugadh  be6, 

'n  tràth  las  an  corruich  ruinn. 
t  Is  ruitheadh  tharuinn  tuilte  bras, 

truth  làidir  thar  ar  ceann. 
$  *N  sin  rachadh  thar  ar  n-anam  bochd, 

na  tuiltean  àrd'  gu  lèir. 

5  Moladh  do  Dhia,  nach  d'  thug  e  sinn 

mar  chreich  d'am  fiaclaibh  geur'. 
7  Mar  eun  à  lìon  an  eunadair, 
ar  n-anam  truagh  chaidh  as: 
Bhriseadh  an  llon  is  sgaoileadh  e, 
is  shaoradh  sinn  gu  ca*. 
S  Ar  còmhnadh  ta  's  ar  cuideachadh 
an  ainm  Iehobhah  thrèin : 
An  neach  a  rinn  an  talamh  fòs, 
'*  a  chruthaich  nèamh  nan  speur. 

SALM  CXXV. 
n^HA'N  dream  ni  dòchas  ann  an  Dla 
tnar  shliabh  Shioin  a  ghnàth, 
Nich  feudar  fòs  a  charuchadh, 
ach  mhaireag  ann  gu  bràth. 


'i  Ceart  raar  a  ta  na  beannta  tttc 
timchioll  Ierusaleim, 
Tha  Dia  mar  sin,  a  nia  gu  slor, 
timchioll  a  phobuill  iein. 

3  Oir  slat  luchd-uilc  cha  ghabh  i  tàmh 

air  chrann  nan  daoine  còir; 
Eagal  gu'n  sin  na  fìreanaich 
an  làmh  gu  peacadh  mòr. 

4  An  aitim  ud  tha  maith,  a  Dhè, 

do  rahaitheas  pàirtich  leò  ; 
Is  leis  an  dream  tha  trèibhdhireach 
's  'nan  cridhe  ta  gun  ghò. 

5  Ach  iadsan  uile  thèid  a  thaobh 

d'an  sli^hibh  claon  le  chèil', 
Iomainidh  Dia  le  luchd  an  uilc. 
'S  bidh  sith  air  Israel. 

SALM  CXXTI. 
'VT  TRATH  thug  Iehobhah  air  a  h-ai* 
'     bruid  Shioin,  b'  ionnan  sinn 
Is  daoine  chunnaic  aisling  mhòr, 
's  a  mhosgail  as  an  suain. 

2  Lionadh  ar  beul  le  gàir  an  sin, 

's  ar  teangadh  fòs  Ie  ceòl ; 
Am  meas^  nan  cinneach  thubhairt  iad, 
Kinn  Dia  dhoibh  bearta  raòr'. 

3  Rinn  Di»  mòr-bhearta  air  ar  son 

chuir  oirnne  gairdeachas. 

4  Iehobhah,  pill  ar  bruid  a  ris, 

mar  shruth  san  àirde  deas. 

5  Iadsan  a  chuir  gu  deurach  slol, 

gu  subhach  ni  iad  buain. 

6  An  neach  gu  cur  a  thèid  a  mach 

le  siol  ro-phriseil  caoin, 
Air  bhith  dha  gul  gu  muladach, 

'g  a  iomchar  sud  gu  fonn, 
Le  h-aiteas  pillidh  e  gu  dearbh, 

a'  giùlan  sguaba  trom'. 

SALM  CXXVII. 

MOR  tog  Iehobhah  fèin  an  tigh, 
luchd-tofjail  tha  iadfaoin; 
Mur  glèidh  Iehobhah  'm  baile  fòs, 
luchd-fairc  chaill  an  saoth'r. 

2  Dhuibh  's  diomhain  bbi  ri  moch-eirigh, 

san  oidhch'  ri  caithris  bhuain, 
Bhi  'g  itheadh  arain  bròin ;  rcar  sin 
d'a  sheircin  bheir  e  suain. 

3  'Se  Dia  bheir  toradh  bronn  mar  dhuais ; 

mar  oighreachd  bheir  e  clann. 

4  Bidh  mic  na  h-òig'  mar  shaighdibh  geur*t 

'n  làimh  ghaisgich  thrèin  gaoh  àm. 
0  Is  sona  'm  fearr  'gam  bi  dhiubh  sud 
a  ghlac  's  a  dhorlach  làn; 
Gun  rughadh  labhraidh  iad  sa'  gheat* 
r'  an  naimhdibh  olc  gu  dàn. 

SALM  CXXVIII. 

» C  BE ANN AICHT'  gach  aon  oeach  aig  an  I 

^    eagal  Iehobhah  mhòir ; 
Is  ann  an  slighibh  tìorghlan  T>6 
stiùireas  a  cheum  air  chòir. 

2  Oir  toradh  gniomh  do  làmha  tfin, 

ithidh  tu  e  gu  h-ait: 
Beannaichear  thu  gu  rnòr  mar  sin, 
's  bidh  sonas  ort  gu  pailt. 

3  Mar  f  hionain  tharbhaich  bidh  do  bheaa 

'n  taobh  stigh  do  t'f  hàrdaich  fèin ; 
Do  chlann  mar  òg  chroinn-olaidh  air 
timchioll  do  bhùird  gu  lèir. 

4  Feuch,  's  arahluidh  sin  a  bheannaich«ar 

an  neach  d'an  eagal  Dia. 

5  A  Sion  gheibh  thu  beannachadh, 

is  sonas  pailt  o'n  Triath ; 
Is  chi  thu  maith  Ierusaleim 
ri  fad  do  làith'  gu  lèir. 

6  Seadh,  clann  do  chloinne  chi  thu  fòs, 

is  sith  air  Israel. 

SALM  CXXIX. 
U  tric  a  chràidh  iad  mi  o  m'  òig*, 
deir  Israel  gu  truagh  : 
2  O  m'  òige  chràidh  iad  mi  gu  trie, 
eidheadh  cha  d'  tfaug  iad  buaidlr. 

5  'N  l«chd-treabhaidh  threabh  iad  air  modhrui 
tharraing  iad  clai9ean  fad. 

4  Ach  's  ceart  Iehobhah,  's  bhriseadh  leU 

eordan  nan  daoi  gu  grad. 
i  Air  naimhdibh  Shioin  gu  robh  nàlr', 

's  rachadh  air  cùl  gu  luath  : 
fi  Mar  f  heur  air  mullach  tighe  ta, 

a  sbearg  mu*n  d'fhàs  e  suas: 
7  Ni  leis  nach  Honar  glac  an  f  hir 

a  bhios  gu  tric  a'  buain ; 
1«  leis  naoh  lionar  sgiath  an  ti, 

a  bhios  ri  ceangal  sguab. 

5  Ni  mò  tlieir  luchd  an  rathaid  riu, 

Gu  robh  oirlih  beannachd  Dhè; 
Tha  sinne  fòs  '»:ar  beannachadh, 
an  ainm  Iehobhah  thrèin. 

SALM  CXXX. 

O N  doimhne,  O  Iehobhah  Dhè, 
do  ghlaodh  mi  riutsa  suas. 
5  Dhia,  èisd  ri  m'  ghuth  gu  furachar ; 
'i  ri  m'urnuign  crom  dochluas. 

3  Ma  chomhraichear  leat  aingidheachd, 

a  Dhè,  cò  sheasas  riut  ? 

4  Ach  agad-sa  ta  iochd:  a  chum 

gu'n  striochdt'  a'd'  eagal  dhuit. 

1  Ri  Dia  tha  mise  feitheamh,  fòs 

tha  m'anam  feitheamh  ris  ; 
Is  ann  a  bhriathar  firinneacb. 

mo  dhòchas  cuiridh  mis'. 
€  Tha  m'anam  bochd  ni  'sfurachair' 

r'  feitheamh  Dhè  a  ghnàth, 
Na  bhios  luchd  faire  maidnefòs 

ri  sgarachdainn  nan  tràth: 
Ni  's  furachair',  a  deircam  fòs, 

'g  a  f  heitheamh-san  gun  ghò, 
Na  bhios  luchd-faire  anns  an  oidhch' 

ri  teachd  a  steach  do'n  lò. 
7  Biodh  dòchas  Israeil  an  Dia; 

otr  tha  a  thròcair  mòr ; 
'S  ann  aig  an  Tighea'na  gu  beachd, 

tha  fuasgladh  paillt  gu  leòr. 

5  It  bheir  e  fèin  gun  cheisd  air  bith 

d'a  phobull  Israel, 
làn-shaorsadh  agusfuasgladh  glan 
o'n  aingidheachd  gu  Ièir. 

SALM  CXXXI. 

MO  chridhe  cha  'n'eil  àrdanach, 
no  fos  mo  shùil,  a  Dhè; 
Nior  ghluais  mi  ann  an  cùisibh  mòr', 
a's  àirde  na  mi  fèin. 

2  Gu  dearbh,  mar  naoidhean  chaidh  o'n  chlch, 

dmra  mi  mi  fèin  a'm'  tliosd. 
Bar  naoidhean  chaidh  o  chich  a  mhàthV, 
is  amhluidh  m'anam  bochd. 

3  Biodh  dòchas  maith  aig  Isracl 

avi  Dia  Iehobhah  treun, 
<yn  aimsir  so  a  nis  a  t'ann, 
's  air  feadh  gach  linn  an  c<-\n. 

SALM  CXXXII. 

AIR  Daibhidb  dean-sa  cuimhne,  Dhè, 
's  air  uile  àmhgtar  geur: 
2  Mar  thug  e  mionn'  do  Dhia,  ig  bòid 
do  Dhia  ud  Iacoib  treun. 
Do  m'thigh  cha  tèid  mi  fein  a  steacb, 
no  air  mo  leabaidh  suas: 

4  Do  m'  shùilibh  codal  fòs  cha  leig, 

no  do  mo  rosgaibh  suain ; 

5  Gh  ruig  an  uair  am  faigh  mi  àit 

do  Dhia  Iehohhah  treun, 
Is  ionad-còmhnuidh  bunaiteach 
do  Dhia  ud  Iacoib  fèin. 

6  Feuch,  ann  an  crìochaibh  Ephrata, 

do  chuala  sinn  an  sgeul ; 
Air  machairibh  nan  coilltean  dlùth, 
f  huair  sinn  e  mar  an  ceudn'. 

7  Aig  stol  a  choise  sleuchdaidh  sinn, 

an  àros  Dhè  nam  feart. 
S  Eirich,  a  Dhe*,gu  t'ionad  tàimh: 

thu  fèin  is  àirc  do  neirt 
9  Sgeudaicht'  gu  robh  do  shagoirt-M 

a  ghnàth  le  h-ionracas; 


Is  deanadh  do  luchd-muinntir  naomh, 
gun  tàmh  ùr-ghairdeachas. 

10  Air  sgàth  do  sheirbhiseach  ro-chaomh, 

Daibhidh  do'n  d'thug  thu  buaidh, 
Aghaidh  an  ti  a  dh'  ungadh  leat, 
na  cuir  air  ais  gu  truagh. 

11  Do  Dhaibhidh  mhionnaich  Dia  gu  Hor, 

's  cha  phill  e  uaith'  am  feasd, 
A'd'  chaithir-rioghail  cuiridh  mi 
t'iarmad  's  do  shliochd  gun  cheisd. 

12  Ma  ni  do  chlann  mo  choimhcheangal 
a  choimhead,  is  mo  reachd, 

An  teist  a  ni  mi  theagasg  dhoibh, 

ma  chumar  leo  gu  ceart: 
An  sliochd-san  suidhidh  mar  an  ceudn 

a'd'  chaithir  righ,  gu  bràth. 

13  Oir  mhiannaich  agus  ròghnaich  Dia 

Sion  mar  ionad  tàimh ; 

14  'S  i  so  mo  thàmh  's  mo  shuaimhneas  fòs, 

gu  suthain  is  gu  sìor: 
An  so  ni  mise  fàrdach  dhomh, 
oir  's  i  mo  mhiann  gu  fior. 

15  Mòr-bheannaicheam  a  stòr  gu  pailt; 
diolam  a  bochd  le  lòn. 

16  Le  slàint' a  sagairt  eudaicheam ; 
's  a  naoimh  ni  iolach  mhòr. 

17  Bheir  mi  an  sin  gu  h-ùrar  glas 

air  adhairc  Dhaibhidh  fàs  ; 
Is  lòchran  dh'  orduich  mi  do  'n  ti 
a  dh'  ungadh  leam  tre  ghràs. 

18  Cuairtichidh  mi  a  naimhde-san 

le  nàir'  is  rughadh  gruaidh': 
Ach  air-san  bidh  a  choron  fèin 
a'  fàs  le  h-iomadh  buaidh. 

SALM  CXXXIII. 

OFEUCH,  cia  meud  am  maith  a  nis, 
ciameud  an  tlachd  faraon, 
Bràithrean  a  bhi  'nan  còmhnuidh  ghnàtfe 
an  sìth  's  an  ceangal  caoin. 

2  Mar  oladh  phrlseil  air  a'  cheann, 

ruith  air  an  f  heusaig  sìos, 
Air  feusaig  Aaroin,  agus  shruth 
gu  iomall  'eudaich  rls. 

3  Mar  dhealt  aìr  Hermon,  's  mar  an  drichd 

air  slèibhtibh  Shioin  shuas: 
»N  sin  dh'orduich  Dia  am  beannachadh 
a'  bheatha  shiorruidh  bhuan. 

SALM  CXXXIV. 

OOGLACHA  lehobhah  mhòir, 
beanTiaichibh  Dia  a  chaoidh; 
Sibhse  ie'n  gnàth  bhi  'n  àrosDè 
'nur  seasamh  feadh  na  h-oidhch'. 

2  'Na  theampull  togaibh  suas  'ur  làmh, 

beannaichibh  Dia  nam  feart. 

3  Beannaicheadh  Dia  à  Sion  thu, 

tinn  nèamh  is  làr  le  neart. 

SALM  CXXXV. 

MOLAIBHSE  Dia,  àrd-mholaibh  fo« 
deadh  ainm  lehobhah  thrèin, 
Is  thugaibh  cliu  is  moladh  dha, 
òglacha  Dhè  gu  lèir. 

2  O  sibhse  ta  'nur  seasamh  fos 

an  tigh  Iehobhah  mhòir, 
An  cùirtibh  àluinn  tigh  ar  Dia, 
molaibh  e  mar  is  còir. 

3  Molaibh  an  Tigheama,  do  bhrìgh 

gu  bheil  e  maith  gach  rè: 
D'a  ainm-san  seinnibh  moladh  ait, 
oir  's  ni  ro-thlachdmhor  e. 

4  Oir  Iacob  fòs  do  ròghnaich  Dia 

'na  thròcair  mhòir  dha  fèin  : 
Dha  fèin  mar  ionmhas  U  mar  sheilbh, 
do  thagh  c  Israel. 

5  Oir  's  fiosrach  mi  's  is  deimhin  leant 

gu  bheil  Iehobhah  mòr, 
Gu  bheil  ar  Tighearna  faraon 
os  ceann  gach  dia  an  glòir. 

6  Gach  ni  ait  bith  bu  rahiarinach  Ieis, 

rinn  Dia  an  nòamh  nan  speur, 
"8  air  talamh,  's  annsna  cuantaibh  mòr*a 
's  na  doinihneachdaibh  gu  lèir. 

7  Bheir  esan  air  a'  cheò  do!  suas 
o chnch  a' chruinne-chè; 
Is  uisge  ni  le  dealanaich  ; 
gaoth  as  a  stòr  bheir  e. 
S  Gach  ceud-.ghirranns  an  F.iphit  bha, 
do  bhuaileadh  leis  gu  trom  ; 
Do  dhuine  's  aininhidh  anns  gach  àit, 
ag  imeaohd  bha  air  fonn. 

9  O  Eiphit !  chuir  e  comhara, 

is  mìorbhuile  le  chèil', 
A'd'  bhuilsgean-sa;  's  air  Pharaoh  fòs 
'sair  òglachaibh  gu  lèir. 

10  'Na  cinnich  lìonmhor  chlaoidheadh  lels, 

mharbh  rìglirean  cumhachdach. 

11  Do  mharbhadh  Og  righ  Bhàsam  leis, 

Sihon  nan  Amorach: 
Gach  uile  rloghachd  mar  an  ceudn', 

cia  h.iomadh  bha  iad  ann, 
Lom-sgriosadh  agus  mhilleadh  leis, 

d'an  robh  an  tìr  Chanaain : 

12  Am  fonn  's  am  tearann  sud  air  fadr 

mar  oighreachd  thiodhlaic  e; 
Mar  oighreachd  do  chloinn  Israeil, 
a  phobull  dileas  fèin. 

13  Tlia  t'ainm,  a  Thighearna  nam  feart, 
buan-mhaireannach  a  ghnàth , 

Tha  t'iomradh  buan  air  chuimhne,  Dliè, 
o  linn  gu  linn  gu  hràth. 

14  Oir  air  a  phobull  fèin  ni  Dia 
ceart  bhreìtheanas  gu  heachd  ; 

ls  gahhaidh  esan  aithreachas 
m'a  òglachaibh  le  iouhd. 

15  Iodhoil  nan  cinneach  tha  do'n  òr, 

's  do'n  airgiod  ghlas  faraon  ; 
Is  cha  'n'eil  annt'  ach  dìomhanas 
rinneadh  le  làmhaibh  dhaoin'. 

16  Tha  beul  ac',  is  gun  chòmhradh  ann  , 

is  sùilean,  leis  nach  lèir. 

17  Tha  cluasan  ac',  's  cha  chluinn  iad  leo; 

gun  anail  fòs  'nam  beul. 

18  A'  mhuinntir  tha  'gan  deanamh  sud, 

ro-chosmhuil  iad  riu  fèin; 
amhluidh  gach  neach  ta  annta  fòs 
ag  earbsa  mar  an  ceud  *. 
O  beannaichibh  Iehobhah  mòr, 
a  theaghlach  Israeil; 
'S  a  theaghlach  Aaroin,  beannaichibh 
an  Tighearna  le  chèil'. 
Ì0  O  theaghlach  Lebhi,  beannaichibh, 
is  thugaibh  cliu  do  Dhia : 
Sibhse  d'an  eagal  Dia  faraon, 
mòr-bheannaichibh  an  Triath. 
?i  A  Sion  beannaicht'  gu  robh  Dia, 
'g  am  bheil  a  chòmhnuidh  bhuan 
An  caithir  naoimh  Ierusaleim. 
Holaibhse  Dia  gach  uair. 

SALM  CXXXVI. 
/")  THUOAIBH  buidheachas  do  Dhia, 
do  bhrlgh  gur  sàr-mhaith  e ; 
Air  son  gu  maira  thròcair  chaomh, 
gu  siorruidh  feadh  gach  rè. 
'i  Thugaihh  do  Dliia  nan  uile  dhia 
mòr  bhuidheachas  le  chèil' ; 
Air  son  gu  mair  a  thròcair  chaomh 
gu  siorruidh  feadh  gach  rè. 

5  Thugaibh  do  Thriath  nan  uile  thriath 

mòr  bhuidheachas  eu  lèir; 
Air  son  gu   ,air  a  throcair  ehaomh 

gu  siorruidh  feadh  gach  rè. 
4  Do"n  Ti  'na  aonar  fòs  a  rinn 

mòr  mhlorbhuile  gu  treun ; 
Air  son  gu  maira  thròcair  chaonth 

gu  siorruidh  feadh  gach  rè. 
i  Do'n  TI  le  gliocas  iongantach 

a  chruthaich  nèamh  nan  speur ; 
Air  son  gu  mair  a  thròcair  chaomh 

gu  siorruidh  feadh  gach  rè. 

6  Do'n  ti  a  sMn  air  uaclidar  tuinn 

an  talamh  trom  gu  lèir ; 
Air  son  gn  mair  a  thròcair  chaomh 
gu  siorruidh  feadh  gach  rè 

7  Do'n  ti  a  rinn  na  toluis  mhò» 

ta  soUlseachadh  nan  speur 


Air  son  gu  maìr  a  thròcair  chaomh 
gu  siorruidh  feadh  gach  rè. 

8  A'  ghri.tn  gu  h-uachdranachd  san  là, 

chuin  dhuinne  gu'm  bu  lèir  ; 
Air  son  gu  mair  a  thròcair  chaomh 
gu  siorruidh  feadh  gach  rè. 

9  A'  ghealach  is  na  reulta  glan' 

a'  riaghladh  oidhch'  le  chèil' ; 
Air  son  gu  mair  a  thròcair  chaomh 
gu  siorruidh  tearih  gach  rè. 

10  Do'n  Ti  rinn  bualadh  trom  san  Eiphl 

air  ceud-ghin  dhaoin'  is  sprèidh  ; 
Air  son  gu  mair  a  tliròcair  chaomh 
gu  siorruidh  feadh  gach  rè. 

11  Thuc;  as  am  builsgean-san  a  mach 

a  phobull  Israel ; 
Air  son  gu  mair  a  thròcair  cbaornh 
gu  siorruidh  feadh  gach  rè. 

12  Le  neart  a  ghairdein  sìnte  mach, 

'8  le  làimh  a  ta  ro-threun; 
Air  son  gu  mair  a  thròcair  chaoroh 
gu  siorruidh  feadh  gach  rè. 

13  Do'n  Ti  a  sgoilt  an  f  halrge  ruadh, 

'na  roinnihh  as  a  chèil'; 
Air  son  gu  mair  a  thròcair  chaomh 
gu  siorruidh  feadh  gach  rè. 

14  Is  troimh  a  meadhon  stiùradh  lcU 

gu  tèaruint'  Israel ; 
Air  son  gu  mair  a  thròcair  chaomh 
gu  siorruidh  feadh  gach  rè. 

15  San  f  hairge  ruaidh  ghlan  sgTÌosadti  Veit 

Pharaoh  's  a  shluagh  gu  lèir; 
Air  son  gu  mair  a  thròcair  chaomh 
gu  siorruidh  feadh  gach  rè. 

16  Do'n  Ti  sin  tre  an  f  hàsach  mhòi 
a  stiùir  a  mhuinntir  fèin ; 

Air  son  gu  mair  a  thròcair  chaomh 
gu  siorruidh  feadh  gach  rè. 

1 7  Dha^an  a  bhuail  's  a  lot  gu  tiorn 
na  rlghrean  làidir  treun' ; 

Air  son  gu  mair  a  thròcair  chaornh 
gu  siorruidh  feadh  gach  rè. 

18  Is  righrean  mòr  is  iomraiteach, 

mharbh  e  le  'ghairdean  fèin; 
Air  son  gu  mair  a  thròcair  chaomb 
gu  siorruidh  feadh  gach  rè. 

19  Seadh  Sihon  righ  nan  Amorach, 

bha  naimhdeÒ  guineach  geur  , 
Air  son  gu  maira  thròcair  chaoinh 
gu  siorruidh  feadh  gach  rè: 

20  Is  Og  air  Basan  bha  'na  righ, 

da  mharbh  is  chasgair  e; 
Air  son  gu  mair  a  thròcair  chaomh 
gu  siorruidh  feadh  gach  rè. 

21  ls  thug  e  fòs  mar  oighreachd  bhua« 

arn  fearann-san  gu  lèir; 
Air  son  gu  mair  a  thròcair  chaomh 
gu  siorruidh  feadh  gach  rè. 

22  An  oighreachd  thug  do  Israel, 
'òglach  ro  dhileas  fèin; 

Air  son  gu  mair  a  thròcair  chaomh 
gu  siorruidb  feadh  gach  rè. 

23  Neach,  air  bhi  dhuinn  ro  iosal  truagh, 

a  chuimhnich  oirnn  'nar  feum  ; 
Air  son  gu  mair  a  thròcair  chaomh 
gu  siorruidh  feadh  gaeh  rè. 

24  Gu  tèaruint'  bhuin  e  sinn  a  mach 

o  neart  ar  naimhde  treun' ; 
Air  son  gu  mair  a  tllTocair  chaomh 
gu  siorruidh  feadh  gach  rè. 

25  Tha  tabhairt  beatha  do  gach  feèil 

is  lòin  do'n  uile  chrè ; 
Air  son  gu  mair  a  thròcair  chaomh 
gu  siorruidh  feadh  gach  lè. 

26  O  thugaibh  moladh  agus  cliu 

do  Dhia  nan  nèamh  's  nan  speur; 
Air  son  gu  maira  thròcair  chaomh 
gu  siorruidh  teadh  gach  rè. 

SALM  CXXXVII. 

AIGsruthaibh  coimheach  Bhabiloin, 
shuidh  sinn  gu  brònach  bochd  ; 
An  sin  air  Sion  chuimhnich  sinn, 
h  ghuileadli  leinn  gu  goirt. 


SALM  CXXXVIII. 


CXXXIX.  CXL. 


2  Alr  gheugaibh  seillch  chrochadh  leinn 

ar  clàrsaichean  an  sin. 
}  orr  iadsan  a  rinn  braighde  dhinn 
dh'iarr  òran  oirnn  is  gean  : 
Seadh  iadsan  le'n  do  chreachadh  sinn 

dh'iarr  luathghair  oimn  is  ceòl ; 
Seinnibh  do  laoidhihh  Shioin  duinn, 
(ars'  iadsan)  mar  bu  nòs. 

4  'N  tìr  choigrìch  cia  mar  dh'f  heudar  leinn 

òran  Iehobhah  sheinn  ? 

5  Mur  cuimhn'cheam  thu  Ierusalem, 

ri  m'  dheis  nior  lean  a  seirm. 
5  Mo  theangadh  leanadh  teann  ri  m'  ghial, 
mur  cuimhnichear  thu  leam  ; 
Murfearr  leam  na  m'uil'  aoibhneas  àrd 
caithìr  Ierusaleim. 

7  Clann  Edoim  cuimhnich  thusa,  Dhè, 

oir  thubhairt  iad  le  tàir, 
An  làithibh  truagh'  lerusaleim, 
leag,  leag  i,  sìos  gu  làr. 

8  O  nujhean  uaibhreach  Bhabiloin, 

a  dh'fhàsaichear  gu  lèir: 
Is  sona  dha,  mar  rinn  thu  oìrnn, 
a  dhìolas  dhuit  d'a  rèir. 

9  Is  sona  dha-san  ghlacasfòs 

do  mhaoth-chlann  bheas  is  thruagh, 
•S  a  phronnas  iad  gun  acarachd, 
ri  clachaibh  daingean  cruaidh'. 

SALM  CXXXVIII. 

LE  m'uile  chridh'  àrd-mholam  thu, 
àrd-mholam  thu  gu  caomh 

2  N  làthair  nan  dia.    Is  sleuchdam  dhuit ; 

m'aghaidh  ri  d'theampull  naomh, 
Is  molam  t'ainm,  bhrigh  t'f  hìrinn  cheirt, 

's  do  chaoimhneis  ghràdhaich  fèin  : 
Qir  t'f  hocal  fiorghlan  dh'àrdaich  thu, 

os  ceann  t'uil'  ainm'  gu  lèir. 

3  San  là  a  ghlaodh  mi  riut,  a  Dhè, 

f  hreagair  thu  mi  gu  hiath  ; 
Is  thug  thu  spionnadh  dhomh  gu  leòr, 
le  treòir,  a'm'  anam  truash. 

4  Bheir  rìghre  mòr'  na  cruinne  dhuit, 

àrd-mholadh  binn  gu  lèir, 
San  uair  an  cluinnear  Ieo,  a  Dhia, 
deadh  bhriathra  glan  do  bhèil. 

5  An  slighibh  fòs  Iehobhah  mhòir, 

seinnidh  iad  ceòl  gu  h-ait; 
Air  son  gur  urramach,  's  gur  àrd 
glòir  àluinn  Dhè  nam  feart. 
C  Ge  h-àrd  Iehobhah,  seallaidh  e 
air  daoinibh  umhal  còir; 
Ach  's  lèir  dha'n  dream  ud,  fad  olàimh, 
tha  làn  do'n  àrdan  mhòr. 

7  Ged  ghluaisinn  ann  am  builsgean  fòs 

na  triohlaid  mòir'  do  m'  chlaoidh, 
A  ta  mi  fiosrach  dòchasach 

gu  beothaich  thusa  mi : 
An  aghaidh  corruich  mòir'  mo  nàmh, 

dolàmh-sa  sìnear  leat; 
ls  ni  do  dheas  làmh  ann  am  f  heurn 

mo  theasairginn  le  neart. 

8  Gach  ni  air  bith  a  bhuineas  domh, 

coimhlionaidh  Dia  gu  treun ; 
fe  buan  do  ghràs,  a  Dhia,  gu  bràth ; 
cibre  do  làmh  na  treig. 

SALM  CXXXIX. 

DO  rannsuich  thu  's  is  aithne  dhuit 
rnise,  Iehobhah  thrèin : 

2  Mo  shuidh',  is  m'  èirigh  's  aithne  ilhuit; 

»s  lèir  dhuit  mo  smuain  an  cèin. 

3  Mo  cheuma  is  mo  luidhe  sìos, 

do  chuairtich  thu  gu  dlùth; 
Is  air  mo  shlighibh  fèin  eru  lèir, 
's  geur  fhiosrach  eòlach  thu. 

4  Feuch  cha  'n  'eil  focal  mòr  no  beag 

no  cainnt  air  bith  a'm'  bheul, 
Mu'n  labhram  sud,  a  Dhia  nam  feart, 
nach  aithne  dhuit  gu  lèir. 

5  Do  chuairtich  thu  mi  air  gach  taobb, 

romham  faraon  's  am  dhèigh  ; 
Do  làmh  ta  neartmhor  cumhachdach 
leag  thusa  crm,  a  Dhè. 


6  Tha  'n  t-eòlas  so  ro  longantach, 

is  ormsa  tha  e  cruaidh  ; 
Cha  ruig  mi  air,  or  tha  e  àrd 
r'  a  thuigsinn  is  r'a  luaidh. 

7  Cia  'n  t-àit  air  bith  am  feud  mi  do 

o  d'  spiorad  glic,  a  Dhè  ? 
O  d'  ghnùis  ta  uile-lèirsinneach 
cia  'n  taobh  a  theicheas  mi  ? 

8  Nan  rachainn  suas  air  nèamh  nan  speur, 

a  ta  thu  fèin  an  sud  ; 
Nan  luidhinn  ann  an  ifrinn  shlos, 
tha  thu  san  ionad  ud. 

9  Air  bharraibh  sgiath  na  maidne  fòs 

nan  siùblilainn  fad  o  tàimh, 
Gu  h-iomallaibh  na  fairge  mòir' 
chum  còmhnuidh  agus  tàimh  ; 

10  Stiùraidh  tu  mi  an  sin,  a  Dhè, 
le  d'  làimh  ta  treun  an  neart; 

Is  nìthear  leat  mo  chumail  fòs 
le  d'  dheas  làimh  nihòir  gu  bea^hd. 

11  Nan  abrainn,  gu  dean  dorchadas 
gu  deimhin  m'friolach  uait ; 

Bidh  'n  oidhche  fèin  mar  sholus  glan 
ag  iadhadh  orm  mu'n  cuairt. 

12  Cha'n  fholuich  uaitse  dorchadas, 

's  co-shoilleir  oidhch'  is  là; 
'S  ceart-ionnan  duits'  an  duibhre  dorch, 
is  solus  glan  nan  tràth. 

13  Oir  feuch  ghabh  thusa  sealbh  gu  mocli 
air  in'airnibh  is  mi  maoth  ; 

'S  ann  leat  a  rinneadh  m'f  holach  fòs 
am  broinn  mo  mhàthar  chaoimh. 

14  Ard-mholam  thu,  oir  's  uamhasach, 
's  is  miorbhuileach  mo  dhealbh  : 

Tha  t'oibre  iongantach  ;  's  is  ièir 
do  m'anam  sin  gu  dearbh. 

15  Tràth  rinneadh  mi  an  Jìomhaireachd, 

's  a  dhealbhadh  mi  gu  ceart, 
An  àitibh  iochdrach  talmhainn  shìos; 
bu  lèir  dhuit  brìgh  mo  neirt. 

16  Mo  cheud-f  hàs  an-abuich  gun  dreach, 
do  d'  shùilibh-sa  bu  lèir; 

Mo  bhuill  gu  h-iomlan  chuireadh  sìos 
sgrìobht'  ann  ad  leabhar  fèin; 

Gidheadh  ri  aimsir  is  ri  ùin, 
do  dhealbhadh  iad  'nan  àm  ; 

Air  bhi  dhoibh  roimbe  sin  gun  dreach 
's  nach  robh  a  h-aon  diubh  ann. 

17  'S  ro-phrìseil  uime  sin,  a  Dhè, 

do  smuaintean  uile  leam: 
'S  ro-lìonmhor  mòr  r'an  àireamh  iad, 
's  r'an  cur  air  cunntas  cheann. 

18  Ri  'n  àireamh  's  mòr  gur  lionmhoir"  iad 
na  gaineamh  mhìn  na  tràigh': 

Air  mosgladh  asmo  chodal  domh, 
taim  mailleriut  a  ghnàth. 

19  Marbhar  an  t-aingidh  leat  gu  beachd, 
O  Thighearna  ro-thrèin: 

A  nis,  O  dhaoine  fuileachdach, 
imichibh  uam  an  cèin. 

20  Oir  labhair  iad  a'd'  aghaidh,  Dhè, 
le  aing'eachd  eusaontais ; 

Is  thug  do  naira^«de  mi-runach 
t'ainm  naomh  an  dìomhanas. 

21  Nach  'eil  mi  tabhairt  fuath,  a  Dhia, 

do'n  dream  thug  dhuit-sa  fuath  ? 
Nach  'eil  mi  gabhail  gràin  do'n  clream 
a'd'  aghaidh  dh'èirich  suas  ? 

22  Fuath  iomlan  thug  mi  dhoibh  gu  beachd: 
mar  naimhdibh  nim'  am  meas. 

23  Rannsaich  mi,  Dhè,  mo  chridhe  faic ; 
mo  smuainte  feuch,  dearbh  mis'. 

24  Feuch  agus  amhairc  fèin  am  bheil 
sligh'  aingidh  olc  a'm'  chlè; 

Is  anns  an  t.sligheshiorruidh  chòir 
gu  dìreach  treòraich  mi. 

SALM  CXL. 

O'N  droch-dhuin'  saor  is  teasairg  mi, 
O  Dhia  lehobhah  naoimh  ; 
O'n  fhear  a  ta  ri  fòireigneadh 
dean  dìdean  dhomh  gu  caomh. 
2  'Nan  cridh'  tha  iad  a'  smuaineachadfa 
air  aiinhleas  mòr  gach  là; 

SALM  CXLl.  CXLU.  CX.LII1. 


Chum  eatli'  is  eomhralg  ehruaidh  tha  lad 

air  cruinneachadh  a  ghnàth. 
2  Mar  theangaidh  nathrach,  rinneadh  leo 

an  teangadh  sgaiteach  geur : 
A  ta  nimh  mhilìteach  nathrach  fò* 

ain  folach  ann  am  beul. 

4  O  laimh  nan  daoi,  glèidh  mise,  Dhè  ; 

'*  o  luchd  an  fhòirneirt,  dìon ; 
Mo  cheuman  thilgeadh  bun  os  ceann, 
'ce  sud  an  rùn  's  am  miann. 

5  Dh'f  holuich  na  h.uaibhrich  ribe  dhomh, 

is  corda  fòs  gu  m'  sgrios ; 
Ri  taobh  a'  bhealaich  sgaoi!  iad  Uon, 

is  leag  iad  ceap  gun  f  liios. 
«  Ri  Din  leiiobhah  thubhairt  mi, 

'S  tu  fèin  gu  beachd  mo  Dhia  ; 
£isd  ri  guth  m'  athchuinge  a  nis, 

O  Thighearn  is  a  Thriath. 

7  Is  tu  a's  spionnadh  slàinte  dhomh, 
lehobhah  Dhia  nam  flath  ; 
Cuir  dìon  is  folacli  air  mo  cheann 
an  aimsir  teinn  is  cath*. 
S  Na  de  jnuich  miann  an  aingidh  uile, 
O  Thighcarna  nam  feart ; 
'Ais-innleachd  fòs  na  soirbhich  leis, 
mu'n  dean  iad  uaill  'nan  neart. 

9  Ach  cinn  an  dream  a  chuairtich  mi 

gach  taobh  le  tuaiieas  bhreug, 
Cu  robh  iad  air  am  folach  fòs 
le  aimhleis  mòr  am  bèil. 

10  Orra  gu'n  tuitendh  eibble  loisgt' ; 

tilg  iad  san  teine  beò  : 
An  slochdaibh  domhain  sios,  a  chum 
nach  èirich  iad  ni  's  mò. 

1 1  Na  daingnichear  air  talamh  fòs 
fear-labhairt  uilc  a  chaoidh  : 

Siodh  olc  a'  sealg  tir-fòreignidh, 
g'a  leagadh  is  g'a  chlaoidh. 
H  Ts  aithne  dhomh-sa  gu  dean  Dia 
do'n  dreain  ta  'n  àmhghar  goirt, 
An  cùis  a  sheasamh  dhoibh  gu  treun, 
is  còir  nan  daoine  bochd. 
13  Do  bheir  na  fireana  gu  dearbh 
do  t'atnm-sa  nioladh  niòr  ; 
Bidh  cònihnuidh  bhuan  a*  d'fhianuis  fèln, 
«  Dhè,  aig  daoirie  còir. 

SALM  CXLI. 

ODHIA,  a  ta  mi  'g  èigheach  riut, 
dean  deitir  ttmgam  fèin  ; 
Is  tabhair  èisdeachd  fòs  do  m'  ghuth, 
tràth  ghlaodt.am  riut  a'm'  fhenni. 

5  Mar  bholtrach  tùis  a'd'  lathair  suas, 

mar  sin  biodh  m'urnuigh  riut ; 
Is  togail  suas  mo  làmh,  gu  robli 
mar  'n  Iobairt  f heasgair  dhuit. 

3  Cuir  faire  air  mo  bheul,  a  Dhia  ; 

dorus  mo  bhèil-sa  glèidh. 

4  Gu  droch-bheirt,  no  gu  olc  air  bith 

oa  aom  mo  chridh',  a  Dhè  : 
Eagal  le  luclid  na  h-aingidheichd, 

gu'n  cuirinn  olc  an  gniomh, 
Ge  milis  blasd'  an  sògh  's  an  gleus, 

cha'n  ith  mi  fèin  maoin  diubh. 
%  Buaileadh  am  firean  mi  le  smachd, 

gabhaidh  mi  sin  gu  caomh  : 
Gabhaidh  mi  uaith  an  t-achmhasan,. 

mar  oladh  phrlseil  mhaoth  ; 
Cha  bhris  am  bualadh  ud  mo  cheann  : 

oir  fòs  thèid  m'urnuigh  suas, 
Xràth  bhios  an  aitim  ud  gu  truagh 

'nan  àmhghar  cruaidh  an  sàs. 

6  Tràth  thilgear  sìos  air  clachaibh  cruaidh, 

ain  breitheamhna  gu  lèir ; 
'N  sin  cluinnidh  iad,  oir  's  milis  binn, 
deadh  bhriathra  grinn  mo  bhèil. 

7  Ar  cnàmhan  fòs  aig  beul  na  h-uaigh' 

do  sgaoileadh  leò  le  tàir ; 
Mar  ghearrar  is  mar  sgoiltear  fiodh 
pna  spealtaibh  air  an  làr. 

5  Ach  tha  mo  shùilean  riutsa  suaj, 

Iehobhah  Dhia  nam  feart : 
Ua  fàg-sa  m'anam  bochd  gun  treòir, 
'«  tu  iiin  mo  dhòigh  'i  mo  neart. 


9  O  teasairg  mi  o'n  rlb',  a  Dh*, 

a  leag  iad  chum  mo  sgrios  ; 
'S  o  liontaibh  luchd  na  h-aingidheachd 
a  dh'f  holuich  iad  gun  fhios. 

10  Ach  tuiteadh  lu  hd  na  h-aingidheaeb* 
'nan  liontnibli  rinneadh  leò, 

Am  feadh  bhios  mise  gabhail  thart', 
's  a'  tùarnudh  asta  beò. 

SALM  CXLII. 

GHLAODH  mi  ri  Dia  le  m'  ghuth  ;  Ss  IS» 
le  m'  ghuth  rinn  m'urnuigh  ris. 

2  Mo  chaoidh  'na  f  hianuis  dhòirt  mi  mach, 

's  mo  thrioblaid  dh'f  hoillsich  mis'. 

3  Tràth  bha  mo  spiorad  bàite  stigh, 

'n  sin  b'aithne  dhuit  mo  cheum  ; 
Sa'  bhealach  san  do  shiubhail  mi, 
gun  fhios  do  leag  iad  lion. 

4  Dh'amhairc  mi  air  mo  dheis,  is  dh'l'heuch, 

's  cha  robh  fear  m'eòlais  ann  ; 
No  neach  do  m'anam  bheireaJh  spèis  ; 
thrèig  cabhair  ini  san  àm. 

5  O  Thighearna,  do  ghlaodh  mi  riut, 

is  thubhairt  mi  gun  ghò, 
Gur  tu  a's  tèarinunn  dileas  donih, 
's  mo  chuid  an  tir  nam  beò. 

6  Chionn  gu  'n  do  chlaoidheadh  uii  gn  tru<*gh, 

èisd  ri  mo  ghlaodh  san  àm  ; 
Is  saor  xni  o  luchd  m'fhòirueirt  mhoir, 
oir  'ì  treise  leo  na  leam. 

7  A  priosan  m'anam  buin  a  macli, 

t'ainin-sa  gu  molar  leam  : 
Is  iadhaidh  umam  fìreana, 
oir  ni  thu  pailteas  rium. 

SALM  CXLIII. 

RI  m'uniuigh  èisd,  is  aom  do  chloat 
ri  ni'athchuinge,  a  Dhè; 
A'  d'f  hirinn,  is  a'd'  cheartas  àrd, 
gu  gràsmlior  freagair  mi, 

2  N  i  tionnsgain  ann  ain  breitheanas 

le  t'òglach  dileas  fèin : 
Oir  's  dearbh  nach  saorar  duine  beò 
a'  d'f  hianuis  ann  am  binn. 

3  Oir  lean  an  nàmhaid  eucorach 

le  tòir  ghèir  m'anam  bochd, 
Mo  bheatha  tnilg  e  sìos  le  tair, 

Ieag  ris  an  Iàr  gun  iochd  : 
Is  chuir  e  mi  an  dorchada* 

chum  cònihnuidh  ann  gu  truagb  ; 
Is  ionnan  mi  's  an  dream  gu  deurbh 

bhiodh  fada  marbh  san  uaigh. 

4  Is  uime  sin  tha  m'anam  bàit' 

gu  cràiteach  ann  am  chom : 
Mochridh'a'm'  chliabh  gu  muladach 
air  fas  gu  tuirseach  trom. 

5  Na  làith'  o  chian  do  chuimhnich  mi, 

taim  cnuasachadh  gun  tàmh 
T'  oibre  gu  lèir ;  's  a  smuaineachadh 
air  gnìomharaibh  do  lamh. 
G  Mo  làmhan  shìn  mi  riutsa  suas; 
an  geall  tha  m'anam  ort, 
Anihluidh  mar  bhitheas  fearann  cruaidh 
air  tiormachadh  le  tart. 

7  Eisd  rium,  a  Thighearna,  gu  grad  ; 

chaidh  as  do  m'anam  bochd  : 
Do  ghnùis  na  ceiì,  chum  nach  bt  mì 
mar  dhream  thèid  sios  do'n  t-slochd. 

8  Thoir  orm  gu'n  cluinnear  leam,  gu  mochs 

guth  binn  do  chaoimhneis-ghràidh  ; 
Oir  annad  chuir  mi  fèin  gu  mòr 

mo  dhòchas  is  mo  dhòigh  : 
Am  bealach  fòs  an  gluaisear  leam, 

thoir  onn  gu'n  aithnich  mi : 
Oir  l  iutsa  tha  mi  togail  suas 

mo  spioraid  thruaigh,  a  Dhè. 

9  O  m'  naimhdibh  guineach  teasairg  tni, 

O  Thighearn  is  a  Righ  : 
A  d'ionnsuidh  theich  mi  fòs,  a  chum 
gu  tbluicht'  leatsa  mi. 

10  Do  thoil  a  dheanamh  teagaiag  dhomh, 
oir  's  tu  mo  Dhia  gu  beachd : 

O's  maith  do  spiorad  ;  treòruicb  uu 
gu  tù'  na  nreantachd. 

11  Sgfcth  t'uinme  beothaich  mi  gu  treun, 
a  Dhè  Iehobhah  mhòir  : 
Sgath  t'f  hlreantachd,  saor  m'anam  bochd 
o  thrioblaid  ghoirt  's  o  leòn. 
It  Cuir  as  do  m'  naimhdibh  tre  do  ghràs, 
Is  sgrios  iad  sin  gu  lèir 
A  ta  cur  ni'anam  'thruaigh  fa  leòn  j 
oir  '»  mise  t'ùglach  fèin. 

SALM  CXLIV. 

BEANNAICHT*  gu  robh  lehobhah  treun, 
mo  charraige's  mo  threòir; 
Wo  lainh  a  theagaisgeas  gu  cath, 
s  gu  comhrag  mhaith  mo  mheòir  : 
C  Mo  mhaith,  mo  dhion,  's  mo  hhaidenl  àrd, 
mo  shliimiighear,  's  mo  sgiath  ; 
•Se  cheannsaicheas  mo  dhaòine  fo'm 
mo  mhuinghinn  is  e  Dia. 

3  Dhw,  ciod  e'n  duine,  gu  bhei!  thu 

a'  gabhail  eòlais  air? 
Xo  ciod  e  mac  an  duine  fòs 
gu'n  d'thug  thu  e  fa'oear  ? 

4  An  duine,  's  cosmhui!  e  gu  fior 

ri  diomlmnas  gun  stà  ; 
*S  a  làith'  mar  sgàil,  's  mar  f  haileas  fòs 
a'  gabhail  seach  a  ta. 

5  O  lùb,  a  Dhia,  do  fhlaitheis  àrd', 

thigfèin  gun  dàil  a  nuas : 
Bean  ris  na  slèibhtibh  mòr'  le  d'  neart, 
is  uath"  thèid  deatach  suas. 
C  Cuir  uait  a  macli  do  dhealanach, 
is  sgaoi)  iad  sud  air  fad  : 
ls  tilg  a  mach  do  shaighde  geur', 
is  claoidhear  iad  gu  grad. 

7  Sin  uait  do  làmh  à  t'ionad  àrd, 
saor  mi,  is  l'uasgail  orm, 
O  uistfihh  làidir  iomarcach, 
's  o  làimh  nan  coigreach  borb'. 
$  ladsan  'g  am  bheil  am  bèil  a'  teachd 
air  dìomhanas  gach  lò  : 
An  deas  làmh  sud,  is  deas  làmh  i 
làn  ìogain  agus  gò. 

9  Dhuit  seinneam  òran  ntiadh,  a  Dhè, 

>s  ann  air  an  t-saltair  ghrinn  ; 
Air  inneal-ciùil  nan  teuda  deich, 
dhuit  seinneam  moladh  binn. 

10  'Se  Dia  a  bheir  do  rìghribh  mòr* 
slàint'  agus  buaidh  gu  treun, 

»Se  shaoras  Daibhidh  'òglach  caomh 
o'n  chlaidheamh  mhillteach  gheur. 

1 1  Saor  mi,  is  fuasgail  orm  o  làimh 

nan  coimheach,  'g  am  bheil  beul 
Làn  diomhanais  :  's  an  deas  làmh  fòs 
'na  deas  làimh  fojll'  is  brèig'. 

12  A  chum  gu'm  biodh  ar  niic  a'  fàs 
mar  ùr-chrann  suas  'nan  òig' : 

>S  ar  nigheana  mar  chlachaibh  snaidht' 
an  oisinn  lùchairt  mhòir. 

13  Ar  saibhlean  làn  do'n  uilestòr; 

ar  treudan  fòs  a'  breith 
Nam  miltean,  seadh  deich  mìltean  fòs 
'uar  machairibh  gach  leth. 

14  Ar  daimh  gu  h-obair  làidir  calm, 
guu  hhnseadh  mach  no  steach  ; 

A  chum  'nar  sràidibh  fòs  nach  biodh 

f  uth  caoidli'  gu  gearanach. 
li  >S  beannalcht'  am  pobull  sin  a  ta 

san  inbhe  so  gu  Leachd  i 
H  beannaicht'  am  pobull  fòs,  d'an  Dia, 

Jehobhah  Triath  nam  feart. 

SALM  CXLV. 
A  RDUICHEAM  thu,  mo  Dhia,  's  mo  Righ; 
t'ainm  beannaicheam  gu  bràth.  ° 

2  Do  t'ainm  am  feasd  blieir  mise  cliu  ; 

àrduicheam  thu  gach  là. 

3  Tha  Dia  lehobhah  mòr  gu  dearbh  ; 

ion-mholta  Dia  gu  mòr: 
Chd'n  fheudar  meuda  mhòrachd  san 
a  rannsachadh  gu  leòr. 

4  Molaidh  gach  àl  do  ghnìomhara 

do'n  àl  a  thig  'nan  deigh  ; 
'ìs  t'oibre  cumhachdach  ro-mhòr 
iiar-chuirear  ieo  an  cèill. 


5  Urram  do  mhòrachd  ghlòrmhohr  f<4n 

cuiridh  mi'n  cèill  gu  beachd  ; 
Air  t'oibribh  iongantach  gu  lèir 
labhram,  a  Dhè  nam  feart. 

6  Labhraidh  daoin'  eile  fòs  air  neart 

do  bhearta  uamhasach : 
ls  mise  foillsicheam  gu  mòr 
do  mhòrachd  iongantach. 

7  Is  cuirear  leo  an  cèill  gu  pailt 

iomradh  do  mhaitheis  mhòir  ; 
Do  cheartas  glan,  is  t'ionracas 
molaidh  gu  binn  le  ceòl. 

8  Tha'n  Tighearna  ro-ghràsmhor  caoio, 

is  làn  do  thruacantachd  ; 
A  ta  e  mall  chum  feirg',  is  fòs 
pailt  ann  an  tròcaireachd. 

9  Is  maith  Iehobhah  do  gach  dùi! ; 

tha  'thròcair  chaomh  gu  beachd 
Os  ceann  gach  obair  agus  gnJomii 
a  rinneadh  leis  le  neart. 

10  Dhia,  molaidh  t'oibre  thu  air  Cid  ; 
le  d'  naomhaibh  molar  thu: 

11  Air  glòir  do  rìoghachd  labhraidh  iad  ; 

innsidh  do  neart  le  cliu. 

12  A  chum  a  bhearta  cumhachdach 
gu'n  tuigeadh  clann  nan  daoin' ; 

Gu  bheil  a  rloghachd  làn  do  ghlòir, 
is  mòralachd  faraon. 

13  Do  rloghachd  fèin,  is  rìoghachd  i 
ta  siorruidh  buan  gu  beachd  ; 

Is  mairidh  t'uachdranachd  gu  br<itii 
air  t'eadh  gach  àil  ri  teachd. 

14  Cumaidh  Iehobhah  suas  le  neart 
an  dream  tha  tuiteam  slos  ; 

'S  an  dream  tha  claonadh  chum  an  kiw, 
togaidh  e  'n  àird  a  ris. 

15  Tha  sùile  fòs  gach  dùil'  air  blth 
a'  feitheamh  ort,  a  Righ  ; 

Is  tha  thu  anns  na  tràthaibh  ceart 
a'  tabhairt  dhoibh  am  bìdh. 
15  A  ta  thu  ann  ad  thoirbheartas 
fosgladh  do  làimh'  gu  mòr, 
Is  miann  gach  nithe  beò  air  bitis 
sisuichear  leat  gu  leòr. 

17  Tha  Dia  'na  uile  shlighibh  ceart, 
is  naomh  'na  uile  ghnìomh. 

18  'S  dlùth  Dia  do  mheud  's  a  ghairmea«  ait. 
seadh  ghairmeas  air  gu  fior. 

19  Deadli  mhiann  gach  neach  d'an  e«^al  e, 
coimhlionaidh  e  gu  pailt  ; 

Is  èisdidh  esan  fòs  r'an  glaodh, 
saoraidh  e  iad  'nan  airc. 

20  An  dream  tha  tabhairt  gràidh  do  Dma, 

dhoibh  ni  e  tèarmunn  deas; 
Ach  fòs  na  h-aingidh  olc  gu  lèir 
do  ni  e  fèin  an  sgrios. 

21  A*  luaidh  air  cliu  Iehobhah  thrèìn, 

bithidh  mo  bheul  gun  cheisd  : 
Ainin  naomha  beannaicheadh  gach  feoti, 
gu  siorruidh  buan  am  feasd. 

DIA  molaibh  ;  mol,  O  m'anam,  Dia. 
2  Molaidh  mi  Dia  ri  m'  bheo  ; 
Ard-seinnidh  niise  cliu  do  m'  Dliia, 
ri  fad  mo  rè  's  mo  iò. 

3  Na  earbaibh  is  na  deanaibh  bun 

à  prionnsaibh  làidir  treun' ; 
No  fòs  à  mac  aoin  duin'  a  t'ann, 
's  gun  f  hurtachd  ann  ri  feum. 

4  Tha  'anail-san  dol  as  a  mach, 

thèid  e  g'a  ùir  air  ais, 
Thèid  as  d'a  smuaintibh-san  gu  Wlr, 
san  là  sin  fèin  gu  cas. 

5  'S  beannaieht'  an  duine  sin  'gam  bhoil 

Dia  lacoib  mar  a  neart ; 
'G  am  bheil  a  dhòchas  ann  a  Dlua, 
Iehobhah  Triath  nam  feart. 

6  'Se  chruthaich  nèamh,  is  muir,  is  fir, 

's  gach  aon  ni  annta  ta  ; 
'S  e  choimhdeas  firinn  mar  an  ceudu 
gu  siorruidh  is  gu  bràth. 

7  Ri  daoinibh  ta  fo  f  hòirneart  n»ùr, 
I       cumaidh  e  còir  gu  caoin, 


»6  SALM  CXLVII. 

Bfoelr  biadh  do'ii  ocraeh :  cniridh  Dia 

na  prtosartach  fo  sgaoil. 
>  *fce  Dia  ta  fosgladh  sùil  nan  datl; 

togaidh  lehobhah  mòr 
An  dream  a  ta  air  cromadh  sios : 

is  caomh  leis  daoine  còir. 

9  Dia  seasaidh  bantrach  's  dilleachdan, 

'se  's  dìon  do  'n  choigreach  ann : 
Ach  slighe  f  hiar  nan  daoine  daai 
tilgidh  e  bun  os  ceann. 

10  Bldh  Dia  'na  Ard-IUgh  mòr  gu  bràth, 
do  Dhia-sa,  Shion  naomh  ; 

O  Unn  gu  linn  gu  maireannach. 
Molaibhse  Dia  gu  caomh. 

MOLAIBHSE  Dia  ;  oir  's  maith  bhl  selnn 
àrd-mholadh  binn  d'ar  Dia, 
Oir  's  tlachdmhor  e  's  is  maiseil  sud, 
bhi  tabhairt  cliu  do'n  Triath. 

2  Suas  togaidh  Dia  Ierusalem; 

cruinnichidh  e  ri  chèil', 
An  dream  d'an  d'  rinneadh  dkobaraich, 
do  ghineal  Israeil. 

3  Do'n  altim  'g  am  bheil  cridhe  brùlt', 

bheir  e^an  slàinte  mhòr: 
Is  ceanglaidh  suas  gu  faicilleacli 
gach  cneadh  ta  orra  's  leòn. 

4  Na  reulta  lionmlior  àirmhear  leis; 

g*  an  ainmeachadh  gu  lèir. 

5  1»  mòr  ar  Dia,  's  is  mòr  a  neart; 

gun  tomhas  air  a  chèill. 
*  Togaidh  Iehobhah  suas  gu  dearbh 
na  daoine  ciùin  a  rts, 
ls  laagar  leis  na  daoi  le  talr, 
gu  lar,  'g  an  tilgeadh  sìos. 

7  Selnnibh  do  Dhia  Ieliobhah  mòr, 

le  buidheachasgu  binn: 
Seinnibh  d'ar  Dia-ne  moladh  àrd 
air  teud  na  clàrsaich  grinn. 

8  'Se  dh'fhol'cheas  nèamh  le  neulaibh  tiugh* 

dh'ulluicheas  uisge  fòs 
Do'n  talamh ;  'se  blieir  air  an  f  heur 
bhi  fàs  air  slèibhtibh  mòr'; 

9  Do'n  ainnihidh  >s  do  gach  beathach  beò, 

bheir  esan  lòn  gun  dith; 
Is  do  na  fithich  òg'  faraon 
a  ghlaodhas  'g  ìarraidh  bidh. 

10  An  neart  an  eich  chahhi  adhùll, 
ge  mòr  a  lùth  's  a  threis : 

Cha  ghabh  e  tlachd  an  cosaibh  fir 
sheasas  gu  direach  deas. 
ì  1  Tha  Dia  a'  gabhail  tlachd  gu  mor 
do'a  dream  d'an  eagal  e, 
Chuireas  an  dòchas  is  an  dòigfa 
*na  thròcair-san  gach  rè. 
1?  Thoir  moladh,  O  Ierusalem, 
do  Dliia  lehobhah  mòr, 
Do  d'  Dhia-sa  tabhair  moladh  fior, 
O  Shion,  mar  is  còir. 
13  Croinn-dhruididh  fòs  do  dhorsa  mòr' 
do  neartaich  e  gu  maith ; 
Is  bheannaich  e  do  shliochd  gu  lèlr 
a'd'  mheadhcm  fèin  a  stigh. 
V4  *S  e  chuireas  ann  ad  chriochaibh  fòs 
slth  agus  sonas  mòr : 
'Se  ni  le  smiora'  chruithneachd  gìiloàa 
do  shàsuchadh  gu  leòr. 

15  *i>e  chuireas  'àithne  mach  air  tir, 
ai  'fhocal  ruith  gu  iuath. 

16  Bheir  sneachd  mar  olainn  ;  sgaoilkih  e 

an  liath-reodh  mar  an  luath. 

17  Leac-eighe  tilgidh  e  a  mach, 

u>ar  ghreamanna  nach  gann  ; 
1«  anns  an  fhuachd  a  rinneadh  leia, 
«ò  dh'f  heudas  seasamh  ann  ? 

18  Cuiridh  e  'f  hocal  mòr  a  mach, 

is  leaghar  iad  a  rts: 
AJLr  sèideadh  dha  le  gaoith  an  sin, 
gruthaidh  na  tuillte  sios. 

19  Do  Iacob  tha  e  foillseachadh 

a  bhriathar  fiorghlan  naomb, 
A  statuin  is  a  bhreitheaiwus 
aio  lii.ic!  s*  caomh. 

20  St  maitheas  nach  do  dhcònaich  e 
dh'aon  chinneach  ta  fo  'n  ghrèin  : 
A  bhreitheanais  cha  b'aithne  dhoibii. 
Molaibh  lebobliah  Ueun. 

MOLAIBHSE  Dia.    Ard-mholaibh  fòs 
lehobhah  mòr  gu  bràth, 
O  nèamh  nan  speur;  molaiohse  Dia, 
sna  h-ionadaibh  a's  àird'. 

2  Uii'  aingle  Dhè,  inòr-mholaibh  e : 

molaibh  e,  'shluagh  gu  lèir. 

3  O  ghrian  's  a  ghealach,  molaibh  • 

's  a  reulta  glan  nan  speur. 

4  O  nèamha  àrd'nan  uile  nèamh, 

is  uisgeachan  a  ta 
An  oòinhnuidh  bhuas  os  ceann  nan  speur, 

molaibhse  Dia  a  ghnàth. 
à  Thugadh  iad  cliu  is  inoladh  binn 

do  airim  lehobhah  threm; 
Oir  chuir  e  'àithne  mach  le  neart, 

is  rinneadh  iad  d'a  rèir. 

6  Do  rinn  e  fos  an  daingneactiadh 

a  chum  bhi  buan  a  ghnàtli: 
Is  chuire  statuin  orra  sud 
nach  tèid  air  chùl  gu  bràth. 

7  O'n  talamh  fòs  a  ta  fo  nèamb, 

molaibh  Iehobliah  treun  ; 
Uil'  dhragona  ro.uamhasach, 
's  a  dliounhneachda  gu  lèir. 

8  Tem'-athair  agus  clach-shneachd  chru*(dK, 

an  ceò  thèid  suas,  's  an  sneachd ; 
Gaoth  dhoinionnach  a'  coimhlionadtt 
a  bhriathar-san  gu  beachd. 

9  Na  slèihhte  farsuinn  atmhor  mòf, 

's  na  tulaich  fòs  le  chèil': 
Gach  craobh  bheir  toradh  agus  blàth, 
's  na  seudair  àrd'  gu  lèir. 

10  Gzir.h  beathach,  ainmhidh,  is  gach  dfeS 

a  shnàigeas  air  an  làr, 
'S  gach  eunlaith  sgiathach  iteagach, 
ta  'g  itealaich  gu  h-iird. 

11  Gach  righ  air  thalamh,  làidlr  mòr, 

's  gach  pobull  fòs  air  bith; 
Na  prionnsan  is  luchd  breitheanai* 
tha  thar  gach  tlr  fa  leth. 

12  Na  h  òig-fheara  ta  calma  dea*, 

's  ria  maiglideana  le  chèil'; 
Na  seanaire  ta  eòlach  glic, 
's  gach  leanabh  òg'  gu  lèir. 

13  Ainm  Dhè  àrd-mholadh  iad,  oir  ths 

'ainm-san  a  mhàin  ro-mhòr: 
Os  ceann  na  talmhainn  is  nan  neama 
air  àrdachadh  tha  'ghlòir. 

14  Adharc  a  sh'uaigh  leis  àrdaichear, 

seadh  cliu  a  naomh  gu  lèir, 
Sluaigh  Israeil,  tha  dhasan  dlùtk. 
Molaibh  Iehobhah  treun. 

MOLAIBHSE  Dia:  is  òran  noadh 
seinnibh  do  Dhia  gu  caomh ; 
Seinnibh  a  mholadh-san  gu  binn, 
an  coimhthional  nan  naomh. 
9  Biodh  Isra'l  aoibhneach  ann  an  Dia; 
an  Ti  a  chruthaich  e; 
Deanadh  clann  Shioin  gairdeachas 
*nan  Righ  air  feadh  gach  rè. 

3  Is  anns  an  dannsadh  thugadh  iad 

d'a  ainm-san  moladh  binn : 
A  chliu  le  tiompan  seinneadh  iad, 
is  leis  a'  chlàrsaich  ghrinn. 

4  Oir  tha  Iehobhah  gabhaii  tiachd 

'na  phobull  dlleas  fèin : 
Ro-sgiamhach  fòs  le  'shlàinte  nl 
na  daoine  sèimh  gu  lèir. 

5  Biodh  air  na  daoinibh  naomh'  an  ss 

ùr-ghairdeachas  an  glòir : 
Is  air  an  leabaidh  seinneadh  iad 
do  Dhia  le  h-iolaich  mhòir. 

6  Gu'n  robh  àrd-chliu  an  Tighearna 

gu  dligheach  ann  am  beul : 
Ì6  ann  an  làindi-san  fòs  gu  robh 
claidheajnh  da-f  haobhair  gear 

7  A  rhumpi  deant'  aìr  fineachaìbh 
lan-dioghaltas  gu  lèii : 
]i  niar  an  ceudna  air  na  slòijih 
làn-smachdachadh  gu  geur. 
f  A  chum  gu*n  deant'  an  righrean-san 
a  chur  fo  chuibhreich  chèir ; 
Fuidh  gheibhlibh  teann  do'n  iarunn  chru.iidh 
an  uaisle  mòr'  gu  lèir. 
9  Chum  dioghaltas  a  chur  an  gniomh, 
ta  sgrìobht'  'na  f  hocal  oearti 
So  cliu  nam  fireanach  gu  lèir. 
Molaibhse  Dia  nam  feart. 

MOLA IBHSE  Dia.    'Na  theampull  naoruh 
molaibhse  I>ia  gu  mòr : 
An  speuraibh  àrd'  a  chumachd  f6t 
molaibh  e  mar  is  còir. 
S  Alr  son  a  ghniomhara  ro-threun, 
moiaibhse  Dia  's  yach  àit ; 


A  reìr  a  mhòrachd  molaibh  e« 
's  a  ghlòir  a  ta  ro-àrd. 
Z  Le  gntli  na  trompaid  mar  an  ceudn' 
molaibhse  Dia  gn  binn : 
Air  clàisaich  seinnibh  mol&dh  dlia, 
is  air  an  t-saltair  ^hrinn. 
4  Le  tiompan  thugaibh  raoladh  dha, 
san  dannsadh  mar  an  ceudn'; 
Le  organ  togaibh  suas  a  chliu, 
's  le  inneai-ciùil  nan  teud. 
3  Alr  ciombalaibh  ta  làbhar  bina 
molaibhse  Dia  gun  tamh : 
Molaibhse  Dia  air  ciombaiaibu, 

ni  toirrn  is  fuaim  roàrd. 
Gach  uiie  dhùil  sam  bith  ta  beò, 
6     'g  am  bheil  an  deò  'nan  crè, 
Ard-mholadh  ìadsan  Dia  gu  mol, 
Moiaibh  Iehobhah  treun. 


